
Introducere 

Precuvântare 

Biblia sau Sfânta Scriptură este Cartea despre care Dumnezeu spune, prin gura Sfântului Său 
Prooroc Moise: „ea nu-i pentru voi doar o vorbă goală, ci e însăşi viața voastră, şi prin cuvântul 
acesta vă veţi îndelunga zilele...“ (Dt 32, 47). Acelaşi adevăr ni-l descoperă apoi Însuşi Fiul lui 
Dumnezeu întrupat pentru noi, Domnul nostru lisus Hristos, când le spune ucenicilor Săi: 
„Cuvintele pe care Eu vi le-am grăit, ele duh sunt şi viaţă sunt“ (In 6, 63). Aşa a înţeles Biserica 
încă de la întemeierea ei, în ziua Cincizecimii, locul şi rolul Sfintei Scripturi în viaţa ei, cinstind-o 
ca pe Cuvântul cel viu şi spre mântuirea noastră lucrător al lui Dumnezeu. Cultul, teologia, viaţa 
duhovnicească, iconografia, într-un cuvânt întreaga viaţă bisericească ortodoxă este o dumnezeiască 
rodire a Sfintei Scripturi, aşa cum ne-a fost ea încredinţată de Sfinţii Apostoli şi tălmăcită de către 
cei mai adânci cunoscători şi râvnitori plinitori ai învățăturilor ei: Sfinții Părinţi. 

În Biserica noastră Ortodoxă Română, grija pentru împărtăşirea credincioşilor dreptmăritori de 
frumuseţea nepământească şi de tot folosul duhovnicesc ale Cuvântului dumnezeiesc în propria lor 
limbă, s-a manifestat de timpuriu în comparaţie cu alte neamuri creştine. În fruntea harnicilor şi 
talentaţilor traducători ai scrierilor biblice s-au situat întotdeauna ierarhi erudiți, care şi-au închinat 
timpul şi priceperea acestei sacre strădanii, adăugând nevoinţei nevoinţă, lăsându-ne ca pe o 
moştenire nepreţuită, încă din veacul al XVII-lea, întreaga Biblie în grai românesc, ediţie cunoscută 
sub denumirea de Biblia de la 1688, Biblia lui Şerban sau Biblia de la Bucureşti. 

Pentru realizarea acestui monument unic al credinței noastre dreptmăritoare, dar şi al culturii 
române, vrednicii lui tâlcuitori au luat „lumină şi de-ntr-alte izvoade vechi“, avându-se însă ca 
temei al traducerii textul „cel elinesc al celor 70 de dascăli“, adică Septuaginta. O vrednică de 
menţionat mărturie în acest înţeles este activitatea tipografică a diaconului Coresi, care pentru a 
răspândi cuvântul dumnezeiesc scris şi românilor din Transilvania, a izbutit să tipărească la Orăştie, 
în 1582, cărţi din Vechiul Testament, într-o scriere cunoscută sub numele 

2 

de Palia de la Orăştie, precum şi un Liturghier, în 1570. Setea de credință şi de limba română l-au 
determinat şi pe vestitul Mitropolit Simeon Ştefan, cunoscător şi talentat traducător al textului 
biblic, să tipărească în 1648 pentru prima dată Noul Testament în întregime. În a doua predoslovie a 
acestei prime traduceri românești integrale a Noului Testament se mărturisea un gând vrednic de 
toată luarea-aminte: „Noi derept aceea ne-am silit de-n cât am putut, să izvodim aşa cum să 
înțăleagă toți“. Această mărturisire izvora din împlinirea unui vis nutrit de toți fiii drepteredincioşi 
români care, aflați în afara dreptului la închinarea părinților lor, căutau şi păstrau scrisul românesc 
ca pe o comoară a ființei lor. Dar şi Noul Testament de la Alba Iulia, ca şi Biblia de la Bucureşti, 
încoronau ani buni de muncă a copiştilor din mânăstiri şi sate, iscusiți făuritori de manuscrise în 
limba română, aflate, după vremi, răspândite în toate ţinuturile româneşti. Este, aşadar, cert că 
Biblia de la Bucureşti s-a aflat la temelia celorlalte ediţii care i-au urmat, răspunzând astfel setei de 
îndestulare din apa cea vie a Dumnezeiescului Cuvânt în limba vorbită a poporului român, din ce în 
ce mai bogată şi mai mlădioasă în dezvoltarea ei literară. În slujirea acestui scop, s-au încumetat să 
tâlcuiască Sfânta Scriptură în româneşte şi personalităţi bisericeşti impunătoare ale secolului trecut, 
precum adormitul întru fericire Patriarh al României Nicodim Munteanu (1939-1948), Preotul 
profesor de Teologie Grigorie Pişculescu (Gala Galaction) literat şi academician, precum şi 
învățatul profesor de Teologie Vasile Radu. 

După apariţia în anul 1914 a Bibliei Sfântului Sinod, intitulată astfel fiindcă traducerea fusese 
făcută chiar de membri ai Sfântului Sinod al Bisericii noastre, din îndemnul şi cu purtarea de grijă a 
primului Patriarh al României miron Cristea (1925-1939) a fost publicată o nouă ediţie a Sfintei 
Scripturi în anul 1936, traducerea fiind realizată de cele trei mari personalităţi bisericeşti mai sus 


pomenite. 

În anul 1938 apărea într-o editură de stat Biblia tradusă de Preoţii profesori Gala Galaction şi Vasile 
Radu, iar în anul 1944 o nouă ediţie sinodală a Sfintei Scripturi vedea lumina zilei, traducerea 
acesteia aparţinând în cea mai mare parte fostului episcop Nicodim Munteanu, la vremea aceea 
ridicat la slujirea şi demnitatea de Patriarh al României. 

O grijă cu totul aparte faţă de răspândirea luminii Dumnezeieştii Scripturi în vremurile de aprigă 
prigonire a credinţei creştine în ţara noastră -, a dovedit pururea pomenitul înaintaş al Nostru, 
Patriarhul Justinian Marina (1948-1977), în timpul arhipăstoririi căruia s-au publicat două ediţii ale 
Bibliei (1968, 1975), ambele în câte un tiraj de 100000 de exemplare. Noul Testament a fost tipărit 
în timpul arhipăstoririi aceluiaşi vrednic Patriarh al României într-un număr de 125000 de 
exemplare. În vremea arhipăstoririi fericitului întru adormire Patriarh Iustin Moisescu (1977-1986), 
o nouă ediţie a Sfintei Scripturi (1982) a fost imprimată într-un tiraj de 100000 exemplare, iar Noul 
Testament într-un tiraj de 110000 exemplare. 

Începând cu anul 1988, când a fost publicată o nouă ediţie a Bibliei, în colaborare 

cu Societăţile Biblice Unite şi într-un tiraj inițial de 100000 de exemplare, Biblia a fost retipărită de 
11 ori, tirajul total al acestei ediţii numărând, până în ziua de astăzi, peste 380000 de exemplare. 
Noul Testament a fost imprimat, de asemenea, în această perioadă, într-un tiraj de 120000 de 
exemplare. Nu trebuie trecut cu vederea nici faptul că, pe lângă toate aceste editări şi reeditări ale 
textului integral al Sfintei Scripturi, neîncetat în Biserica noastră au fost tipărite în tiraje 
corespunzătoare nevoilor slujitorilor bisericeşti şi ale credincioşilor dreptmăritori Mica Biblie, 
Sfânta Evanghelie, Apostolul, Psaltirea. 

Unor asemenea osteneli întru aducerea scrierilor biblice cât mai aproape de înţelegerea fiilor 
Bisericii noastre, în vederea zidirii lor lăuntrice pe piatra cea tare a credinţei luminate în Hristos, li 
s-a adăugat în anii din urmă şi râvna, asemănătoare celei a truditorilor mai sus pomeniti, a Înalt Prea 
Sfinţitului Arhiepiscop Bartolomeu al Vadului, Feleacului şi Clujului, care a desăvârşit o lucrare ce 
părea mai presus de puterile unui singur om: anume, o nouă versiune a Sfintei Scripturi în limba 
română, versiune revizuită după Septuaginta, redactată şi bogat comentată de Înalt Prea Sfinţia Sa. 
Această nouă ediție a Sfintei Scripturi în limba română, denumită prin hotărârea sinodală nr. 
255/2001 „ediţie jubiliară a Sfântului Sinod al Bisericii Ortodoxe Române“, aduce înlesnirea oferită 
de introducerile în cărțile biblice, belşugul de note şi comentarii clarificatoare ale textului sfânt, 
metodă atât de necesară în zilele noastre când prin tendinţele prozelitiste se oferă credincioşilor, cu 
agresiune, şi tălmăciri eronate ale Sfintei Scripturi. 

Toate acestea sunt încununarea nevoinţelor de o viaţă ale unui preabinecunoscut teolog, literat, poet 
şi editor c-a fost director al Institutului Biblic şi de Misiune Ortodoxă -, personalitate care slujeşte 
Biserica noastră şi ca Arhipăstor, care a adus un suflu nou şi proaspăt vieţii bisericeşti nu numai în 
cuprinsul uneia dintre cele mai însemnate eparhii ale noastre, ci şi în ogorul întregii Ortodoxii 
românești. 

Cu aceste gânduri, binecuvântăm cu îndreptăţită şi nespusă bucurie apariţia acestei noi ediţii a 
Sfintei Scripturi, izvodită de Înalt Prea Sfinţitul Bartolomeu spre slava lui Dumnezeu Celui în 
Treime lăudat şi spre o mai înlesnită apropiere de înțelesurile cele adevărate şi de mântuire 
pricinuitoare ale Scripturilor Dumnezeieşti, lucrare cu atât mai necesară şi mai de preţ astăzi, cu cât 
s-au înmulțit peste măsură cei care, potrivit Apostolului, „neştiutori şi neîntăriți le răstălmăcesc... 
spre a lor pierzare“ (2 Ptr 3, 16). 

TEOCTIST Patriarhul Bisericii Ortodoxe Române 

Cuvânt lămuritor asupra Sfintei Scripturi 

Prolog. Biblia e Cartea care cuprinde cărţile. Biblia, aşadar, e Biblioteca; Biblioteca prin excelenţă, 
singură şi singulară în dumnezeiasca ei omenitate. Orice bibliotecă din lume poate avea cuvinte 
despre Dumnezeu; Biblia e însăşi rostirea lui Dumnezeu, anume pentru oameni şi prin oameni. 
Inspirată de Duhul Sfânt, ea e Cartea devenită cărţi. 

Cu omul adamic Creatorul vorbea într-un singur limbaj; omul căzut n-a mai înţeles graiul îngerilor, 
şi-ntru târziu s-a pomenit Moise că tocmai pe el, bâlbâitul, îl trimite Dumnezeu să le grăiască 
oamenilor cuvintele Sale. 


cum o voi face, Doamne, de vreme ce sunt gângav? 

tu, într-adevăr, eşti, dar Aaron, fratele tău, nu e. Eu îţi voi spune ţie, tu îi vei spune lui, el le va 
spune oamenilor, şi astfel tu vei fi pentru el ceea ce sunt Eu pentru tinel. 

Cuvântul devenise cuvinte, Teologia se făcuse filologie. 

A mai trecut o vreme, Moise a mai primit o poruncă: 

apucă-te şi scrie totul într-o carte!2 

Şi el a scris totul într-o carte. De aici, lunga şi dramatica istorie a textului biblic, cu autori sacri sau 
profani, cu limbi originale sau derivate, cu graiuri uitate sau stâlcite, cu traduceri mai bune sau mai 
puţin bune, cu copişti atenţi sau osteniţi, cu tomuri, codici şi colecţii vrăfuite, cu studii şi cercetări 
savante, cu evaluări semantice şi ediţii critice..., totul, în ultimă instanţă, menit să-i redea filologiei 
transparenţa teologică prin care cuvintele redevin Cuvânt. 

Aşa stă Biblia în faţa cititorului: ca o prescură care poate să rămână pâine dospită, poate deveni 
anafură sau se poate transfigura în Trup euharistic. Trepte de pătrundere, trepte de cunoaştere; trepte 
de cunoaştere, trepte de iniţiere; trepte de iniţiere, trepte de sfinţenie: „chiar dacă L-am cunoscut pe 
Hristos după trup, acum nu-L mai cunoaştem astfel“3. 

Prin urmare, cititorule, dacă vei deschide Cartea din simplă curiozitate sau deprindere, spre a-ţi 
împlini nevoia de a şti, şi dacă ai străbătut-o ca pe un simplu act de cultură, fii sigur că n-o vei uita. 
Dacă ai zăbovit asupră-i cu un oarecare interes lingvistic, vei fi aflat că în ebraică şi în greaca veche 
sunt semănate cuvinte, fraze şi denumiri eterogene, împrumutate din culturile cu care autorii biblici 
s-au învecinat sau din altele pe care nici ei şi nici părinţii lor nu le-au ştiut. Dacă ai citit-o numai ca 
pe o operă literară, iată că ai gustat într-însa belşug de genuri şi specii, poezie lirică şi epică, 
istoriografie, legislaţie, imnuri sacre şi sapienţiale, pagini profetice şi apocaliptice, proze scurte şi 
nuclee de roman, scenarii dramatice şi eseuri filosofice, sentinţe aforistice şi incantaţii prozodice... 
Dacă ai cercetat-o cu un ochi critic necruţător, vei fi descoperit şi ceea 

1 Cf. leş 4, 10-16 

2 Cf. leş 17, 14 

3 Co 5, 16 

ce, în fapt, căutai: naivităţi, inadvertenţe, lacune, suprapuneri, distorsiuni, interpolări, paralelisme şi 
multe alte metehne care te vor sminti în măsura în care te vei opri aici. 

Dacă, pentru nevoia de a înţelege, o vei cerceta a doua şi a treia oară, mai cu de-amănuntul, cu- 
ncetineli şi reveniri, dacă-ţi vei pune gândul pe textul din faţă şi pe cele paralele, însemnate alături, 
atunci cugetul tău va fi în stare să pipăie înțelesurile din spatele cuvintelor, să pătrundă în 
luminişurile alegorice ale întâmplărilor, să desluşească de ce jertfa lui Avraam, de pildă, s-a 
petrecut ca fapt istoric la vremea ei4, dar „şi-n prefigurare“5 pentru vremile din urmă. În acelaşi 
timp, reliefurile noilor tale lecturi îţi vor deschide calea de acces către întreaga cultură europeană, în 
tot ce are ea mai înalt şi mai frumos de-a lungul ultimului mileniu. 

Dar dacă, pentru nevoia de a cunoaşte, te vei deprinde s-o citeşti nu atât pe dinafară, cât mai ales pe 
dinlăuntru, dacă sufletul ţi se va aprinde în văpaia celor ce se într-aripează cu dumnezeiescul dor, 
atunci dorul acesta îți va descoperi că, de vreme ce toate cărţile acestei Cărţi au fost scrise de dragul 
unui singur personaj, lisus Hristos, prevestindu-L şi vestindu-L, şi de vreme ce lisus Hristos a venit 
în lume de dragul unei singure făpturi, omul, înseamnă că toată Cartea se îndreaptă spre o singură 
fiinţă, care eşti tu, cititorule. Dacă o ocoleai, ar fi fost să treci pe-alături de propria ta viaţă; dar 
fiindcă ţi-ai asumat-o, a fost să te descoperi pe tine sieţi. Acum, ajutat de Sfinţii Părinţi ai Bisericii 
şi, la nevoie, de însemnările din josul paginii, vei pătrunde în adevărurile de credinţă şi în sensurile 
adânci ale Scripturii, adică în lumina lecturii ei duhovniceşti, singura care te ridică deasupra lui a şti 
şi deasupra lui a înţelege, anume în văzduhul lui a cunoaşte, acolo unde cuvintele redevin Cuvânt şi 
eternitatea te îmbie la Viaţă; căci „viaţa veşnică aceasta este: să Te cunoască pe Tine, singurul 
Dumnezeu adevărat, şi pe lisus Hristos, pe Care L-ai trimis“6. 

Odată ajuns aici, nu-ţi mai rămâne decât Bucuria. 

Canonul biblic. Biblia, în întregul ei, se alcătuieşte din două mari secțiuni: Vechiul Testament, care 
cuprinde istoria mântuirii neamului omenesc de la facerea lumii până spre secolul II î. H.; Noul 
Testament, care cuprinde viaţa şi învăţătura Mântuitorului lisus Hristos, istoria primelor şase 
decenii ale creştinismului şi istoria mântuirii universale în perspectivă eshatologică. 


Totalitatea cărților cuprinse în Sfânta Scriptură constituie „canonul“ biblic. Cuvântul vine de la 
grecescul kanon, care înseamnă „normă“, „regulă“, „principiu director“. Aşadar, o carte canonică 
este învestită cu autoritate normativă în materie de credință; conţinutul ei dogmatic devine 
obligatoriu. Această asociere între cuvântul „canon“ şi „Sfânta Scriptură“ ca tezaur al credinţei a 
fost făcută mai întâi de Origen (sec. III d. H.) şi dusă mai departe de către Sfinţii Părinţi ai Bisericii. 
4 Fc 22, 1-18 

5 Evr 11, 19 

6 In 17,3 

Pe de altă parte, cuvântul „Biblie“ vine de la grecescul biblion (cu genitivul bibliou), care la început 
a însemnat „hârtie (sau orice material) de scris“, apoi şi-a generalizat înţelesul de „carte“. Limba 
latină însă a preluat pluralul substantivului: biblia şi a făcut din el singularul biblia (cu genitivul 
bibliae), mutând şi accentul pe prima silabă. Aceasta s-a întâmplat tot în vremea lui Origen, dar a 
devenit un bun comun în secolul următor, mai ales de când Sfântul loan Gură de Aur a afirmat că 
„Biblia este o adunare de multe cărţi care, toate la un loc, alcătuiesc una singură“. Să nu se creadă 
însă că circulaţia acestui cuvânt a început odată cu Origen. Cu nouă secole înainte, profetul Daniel 
vorbea de „cărțile“ profetice de dinaintea lui (Dn 9, 2), iar în prima carte a Macabeilor se face 
pomenire de „cărțile cele sfinte“ pe care Israeliţii le aveau în mână şi cu care se mângâiau la vreme 
de necaz (1 Mac 12, 9). 

Paralel cu termenul „Biblie“ a circulat şi acela de „Scripturi“ sau „Scriptură“. Epoca Vechiului 
Testament cunoştea trei categorii de cărți sfinte: 

a. „Legea“ (Tora), care desemna „Pentateuhul“ sau Cele cinci Cărţi ale lui Moise; denumirea venea 
de la Legea pe care Dumnezeu i-a dat-o lui Moise, prin cele două table, pe muntele Sinai, şi care 
constituia nucleul întregii opere (Iş 20, 2-17); i se mai spunea „Legea lui Moise“ sau, mai târziu, 
chiar după numele autorului: „Moise“ (Le 16, 29); 

b. „Profeţii““, prin care se înțelegeau cărţile profetice; 

c. „Scripturile“, denumire pentru celelalte categorii de scrieri ale Vechiului Testament: istorice, 
poetice şi sapiențiale. 

Cu toate acestea, împărţirea avea un caracter foarte general, una şi aceeaşi referinţă putând trimite la 
o categorie sau alta; delimitări mai limpezi s-au făcut de-a lungul vremii, pe măsură ce se alcătuia 
canonul. În Noul Testament, cărţile celui Vechi (care nu s-a numit aşa decât în funcţie de cel Nou) 
sunt întâlnite sub numele de „Scriptură“ (ex. Le 4, 21) (deşi citatul e din cartea profetică a lui Isaia), 
„Scripturile“ (ca în Mt 21, 42) sau „Sfintele Scripturi“ (Rm 1, 2; 2 Tim 3, 15). În timp, cuvintele 
greceşti gramma şi grafe = „scriere“ au fost preluate de limba latină prin termenul scriptura = 
„scriere“, dar cu acelaşi înţeles generic ca al lui biblia, ceea ce înseamnă că e corect să se spună: 
Biblia sau Sfânta Scriptură. 

Revenind la canonul biblic, e evident că a învesti sau a nu învesti o carte cu autoritate normativă 
este un act în parte omenesc, dar el presupune mai întâi existenţa cărţii, respectiv, a cărților. 

Acestea însă, în foarte multe cazuri, au fost precedate de o literatură orală pe care ele au preluat-o 
selectiv şi au consemnat-o în genuri distincte sau amestecate. E sigur că Moise, întâiul autor biblic, 
a relatat evenimentele de dinaintea sa nu numai pe baza unor documente scrise, ci şi pe aceea a unor 
tradiţii orale, care se transmiteau din generaţie în generaţie. Tot atât de sigur este că evangheliştii 
(mai ales cei ce n-au fost ucenici direcți ai Mântuitorului, cum sunt Marcu şi Luca) şi-au alcătuit 
scrierile preluând istorisirile care circulau prin 

viu grai. Oralitatea însă presupunea sacralitate, ceea ce făcea ca aceste scrieri să aibă o descendență 
foarte riguroasă, controlată de sentimentul şi certitudinea că ele nu relatează simple fapte omeneşti, 
ci, dimpotrivă, evenimente pe care Dumnezeu le-a provocat sau în care s-a implicat direct şi 
personal. Ele erau recitate public în împrejurări solemne şi deseori se constituiau în imnuri liturgice. 
Aşadar, în momentul în care autorii sacri le consemnau în scris, ele aveau deja învestirea unor texte 
revelate care se integrau în structura unei scrieri de inspirație dumnezeiască. Asistenţa divină 
acoperea astfel atât fragmentele vechi-orale cât şi pe cele nou-scrise, ceea ce înseamnă că atât 
Tradiţia care a precedat Scriptura cât şi Scriptura propriu-zisă poartă în ele atributele insuflării 
supranaturale, a acelei înrâuriri de deasupra care-l făcea pe autor să asculte de chemarea lui 


Dumnezeu, să selecteze ceea ce era de selectat din predania orală, să-şi redacteze textul în 
concordanţă cu revelaţia divină dar şi cu natura propriei sale personalități şi să fie sigur că în tot 
ceea ce scrie nu greşeşte. Din acest punct de vedere, „toată Scriptura este insuflată de Dumnezeu“ 
(2 Tim 3, 16), dar termenul de referinţă „toată“ nu a avut întotdeauna acelaşi conţinut. A fost nevoie 
de secole până când autoritatea rabinică mai întâi şi autoritatea Bisericii mai apoi să decidă care 
anume din cărțile Vechiului şi Noului Testament poartă în ele atributul inspiraţiei dumnezeieşti şi 
pot fi incluse în ceea ce se cheamă „canonul biblic“. 

La capătul tuturor acestor cerneri şi discerneri s-a putut stabili că Vechiul Testament conţine 39 de 
cărți canonice, recunoscute ca atare de către tradiţia iudaică, pe de-o parte, şi de Biserica Ortodoxă, 
pe de alta. Acestora li se adaugă alte 14 cărţi, pe care ambele tradiţii le consideră doar „bune de 
citit“, adică ziditoare de suflet, conţinutul lor nefiind obligatoriu pentru actul de credinţă în sine. 
Numele tuturor cărților canonice şi necanonice ale Vechiului Testament se află înscrise în 
„Cuprinsul“ ediţiei de faţă. 

Reţinem însă şi faptul că Biserica Romano-Catolică recunoaşte în Vechiul Testament 56 de cărți 
canonice, adică pe cele 39 canonice şi 14 necanonice ale Bisericii Ortodoxe, cărora le adaugă încă 3 
titluri. Detaliile acestei probleme rămân, desigur, pe seama specialiştilor, dar se cuvine menţionată 
nuanţa că teologii romano-catolici le numesc „protocanonice“ pe cele 39, ca primite de la început în 
canon (sec. IV), şi „deuterocanonice“ pe celelalte, ca acceptate în canon mult mai târziu, prin 
Conciliul tridentin (sec. XVI). 

La rândul lor, protestanții le recunosc pe cele 39 drept canonice, dar pe cele „bune de citit“ le 
numesc „apocrife“, denumire sub care ortodocşii cataloghează numai acele scrieri pseudo-biblice pe 
care Biserica le-a respins constant din structura canonului biblic. 

Cât despre Noul Testament, el cuprinde 27 de cărți canonice, recunoscute ca atare încă din secolul 
IV (Sinodul local din Laodiceea, anul 360) şi secolul VIII (Sinodul al VII-lea Ecumenic, anul 787) 
şi rămase astfel în conştiinţa şi practica Bisericilor Ortodoxe şi ale celei Romano-Catolice. 

Istoria textului biblic. Dacă admitem că toţi autorii Bibliei au fost teo-logi 

= „cuvântători de Dumnezeu“, e bine de amintit că, prin rostire, teologia lor a devenit filologie. De 
aci, anevoiosul nostru drum, prin secole şi milenii, de a străbate straturile filologice spre a ajunge 
din nou la teologie. Aceasta este munca îndeosebi a teologilor biblişti, cei ce caută, descoperă şi 
studiază manuscrise, cei ce le alcătuiesc în ediţii critice, cei ce traduc sau revizuiesc, cei ce compară 
şi comentează. E drumul pe care cititorul obişnuit al Bibliei, cu cartea-n mână pe de-a gata, nu-l 
cunoaşte. 

Dacă Noul Testament nu ridică probleme textuale majore, textul Vechiului Testament, în schimb, e 
şi astăzi obiectul unor diferenţe de opinii şi opţiuni, conturate de-a lungul timpului şi răspândite pe 
arii foarte largi, în funcţie mai ales de apartenenţele confesionale. Cu foarte puţine excepţii, cărțile 
Vechiului Testament au fost scrise în limba ebraică, pe durata a douăsprezece secole (se estimează 
că anul 1250 î. H. este acela în care Moise a primit tablele Legii pe muntele Sinai). Cărțile au fost 
scrise, desigur, în principal pentru Evrei. Aceştia însă s-au dispersat în timp, marea lor majoritate 
alcătuind ceea ce se numeşte „diaspora“ (împrăştiere). Fatalmente, cei din diaspora şi-au pierdut 
limba maternă. Dar nu numai ei; o dată cu întoarcerea din captivitatea babilonică (538 î. H.), nici 
chiar cei din Palestina nu mai vorbeau ebraica, aceasta fiind înlocuită cu dialectul aramaic (în care a 
vorbit şi Mântuitorul). Pe de altă parte, vastul imperiu al lui Alexandru cel Mare a inaugurat epoca 
elenistică, în care greaca devenise limba cultă a oricărui cetăţean. 

Aşa se face că în cea de a doua jumătate a secolului III î. H. Ptolemeu al II-lea Filadelful a patronat 
şi finanţat traducerea Bibliei în limba greacă. Aceasta a fost făcută în oraşul Alexandria de către 72 
de învăţaţi evrei, aduşi din Palestina (câte şase de fiecare trib), fapt pentru care noua versiune a fost 
numită Septuaginta. După tradiție, cei 72 au lucrat separat, sub asistenţa Duhului Sfânt, versiunile 
lor dovedindu-se în final identice. Septuaginta a căpătat astfel o mare autoritate, fiind considerată ca 
al doilea original al Vechiului Testament; deşi Sfinţii Evanghelişti şi Sfântul Apostol Pavel 
cunoşteau ebraica, au preferat să citeze din Septuaginta; pe baza ei s-a răspândit creştinismul 
primelor secole în Asia Mică şi în toată aria Mediteranei. Nu e de mirare deci că Septuaginta a 
devenit textus receptus (textul revelat) al întregului Răsărit european, definit mai târziu ca 
Ortodoxie. 


Cu peste şase sute de ani mai târziu, în secolul IV, Fericitul Ieronim avea să traducă Biblia în limba 
latină, pentru creştinătatea occidentală, versiune cunoscută sub numele de Vulgata. Cele mai multe 
din cărțile Vechiului Testament (începând cu Psalmii) au fost traduse mai întâi după Septuaginta, 
apoi după Textul Ebraic. Controversată, chiar de la început, de către contemporanii lui Ieronim 
(printre care şi Fericitul Augustin), Vulgatei i-au trebuit nu mai puţin de douăsprezece secole până 
să devină textus receptus al Bisericii Catolice, decretată astfel de către Papa Clement al VIII-lea în 
1592 şi rămasă ca atare până astăzi. 

Ce s-a întâmplat cu Versiunea Ebraică? Ea a continuat să fie citită în sinagogă, 

dar a rămas mai mult pe seama rabinilor şi a altor învăţaţi, circulaţia ei fiind tot mai restrânsă. A 
mai intervenit o dificultate: După cum se ştie, alfabetul ebraic era alcătuit numai din consoane. 
Pentru pronunţarea corectă a unui cuvânt, vocalele erau intercalate de cititorul însuşi, iar aceasta se 
făcea prin tradiţia orală transmisă de la dascăl la învățăcel. Cu vremea însă, această tradiție s-a tot 
subțiat, aşa încât noile generații nu mai erau sigure, de pildă, dacă cuvântul zkhr din Dt 25, 19 
trebuie citit zekher = „amintire“, „pomenire“, sau zakhar = „bărbat“. Încă din secolul IV Fericitul 
Ieronim nota că dacă cele trei consoane dbr se citesc dabar, ele înseamnă „cuvânt“; dar dacă se 
citesc deber, înseamnă „ciumă“7. Astfel s-a născut nevoia de a se inventa semnele vocalice care să 
fie intercalate în sistemul consonantic, operă întreprinsă de către masoreţi (de la ebraicul masora = 
tradiţie) în secolele VIII-X d. H.; ultima versiune, realizată în jurul anului 900 de către Ben Aşer şi 
Ben Neftali, a primit aprobarea autorităţilor rabinice şi s-a constituit în ceea ce se cheamă, până 
astăzi, Textul Masoretic al Vechiului Testament. El stă la baza traducerilor moderne, devenind 
astfel echivalentul unui textus receptus pentru creştinătatea protestantă. Dar nu numai pentru ea; 
supusă unor îndelungate şi severe examene critice textuale, Vulgata şi-a pierdut mult din autoritatea 
iniţială, aşa încât chiar traducătorii catolici, unii din ei foarte valoroşi, s-au întemeiat pe Textul 
Masoretic. 

Desigur, disputa dintre ebraişti şi elenişti nu se va isprăvi niciodată, fiecare tabără având argumente 
prin care să demonstreze că limba cultivată de ea e mai bogată, mai nuanţată, mai capabilă să 
exprime Cuvântul lui Dumnezeu. Ca de obicei, adevărul e pe undeva pe la mijloc, dar nu aceasta e 
problema cea mai importantă, ci aceea a diferenţelor de text. Dacă cele două principale versiuni 
biblice s-au produs în Răsărit (Septuaginta, în Alexandria Egiptului; Textul Masoretic, în Tiberiada 
Palestinei), tot aci, în Răsărit, s-au produs şi confruntările, iar acestea s-au consumat în contextul 
mai larg al confruntărilor dintre iudaism şi creştinism. Creştinii au băgat de seamă că textele 
masoretice prezintă unele deosebiri, mai ales în textele profeților mesianice, care nu puteau fi puse 
doar pe seama unor rațiuni filologice. Iată un singur exemplu, extras din Deuteronom 8, 3: 
SEPTUAGINTA: „Nu numai cu pâine va trăi omul, ci cu tot cuvântul care iese din gura lui 
Dumnezeu“. 

TEXTUL MASORETIC: „Nu numai cu pâine trăieşte omul, ci cu tot ceea ce iese din gura lui 
Dumnezeu“. 

Deşi, aparent, cele două versiuni sunt foarte apropiate şi pot genera exegeze asemănătoare, totuşi e 
lesne de observat că din Textul Masoretic lipseşte termenul „cuvântul“ (în greceşte rhema = 
„cuvânt“ ca mijloc de comunicare, înrudit semantic cu logos = „cuvânt“ ca rațiune divină şi rostire 
creatoare). Or, prezenţa acestui termen poate duce mai uşor la suita: rhema logos Logosul Întrupat 

7 Spre exemplificare, asocierea vocalelor cu consoanele crt ar da în limba română variante precum: 
cart, cartă, carte, curte, ceartă, carat, acaret, cirtă,, cort, (a) certa, curat(ă), cerat(ă), cerut(ă) etc. 

iisus Hristos, ceea ce înseamnă o exegeză hristologică foarte clară. Acum e cazul să reținem că 
textul e folosit de lisus în dialogul Său cu diavolul (Mt 4, 4) şi că Domnul îl citează după 
Septuaginta. 

E uşor de înţeles, aşadar, de ce creştinii, mai ales cei din Răsărit, au devenit circumspecţi faţă de 
Versiunea Masoretică, întărindu-şi opțiunea pentru Septuaginta. Dar nu numai ei; încă din secolul 
IV, după ce Ieronim a început să traducă Vulgata din ebraică, Fericitul Augustin îl suspecta că nu 
crede în caracterul revelat al Septuagintei. În zilele noastre intervine şi istoria însăşi a textului: faţă 
de Versiunea Masoretică (începutul secolului X d. H.), Septuaginta (a doua jumătate a secolului III 
î. H.) e mai veche cu aproape 12 secole; textul Septuagintei a fost stabilit de învăţaţi evrei cu mult 


înaintea ivirii creştinismului, deci fără putinţa unor partizanate polemice; actualele traduceri 
occidentale au la bază manuscrise masoretice din secolele VIII-X, pe când cei mai vechi codici ai 
Septuagintei datează din secolul IV (Vaticanus) şi chiar III (Freer), deci la distanţă de cel puţin o 
jumătate de mileniu. dacă s-a constatat că masoreţii, din raţiuni de teologie iudaică, au operat 
intervenţii deliberate într-o seamă de texte, nu e mai puţin adevărat că diferenţele mai mult decât 
notabile între cele două versiuni se extind pe arii în care orice intenție polemică este exclusă. Se 
pare că, în această privinţă, descoperirea (în 1947) şi studierea manuscriselor de la Qumran oferă 
noutăţi mai mult decât surprinzătoare. Cercetări recente ale unor biblişti occidentali atât catolici cât 
şi protestanți arată că texte vechitestamentare contemporane cu Versiunea Alexandrină (sec. III î. 
H.) sunt mult mai apropiate de aceasta decât de cea Masoretică, ceea ce acreditează ideea că 
Septuaginta a fost tradusă după un original ebraic care s-a pierdut şi pe care masoreţii nu l-au avut 
sub ochi. Aceasta ar însemna: 

1. Masoreţii sunt mult mai puţin culpabili decât s-a crezut 2. În fapt, autorii noutestamentari citau 
nu după textul grecesc al Septuagintei, ci după originalul care stătuse la baza acesteia 3. Autoritatea 
Septuagintei reintră în actualitate. De altfel, încă din vechime, autoritatea ei era atestată şi de 
mediile intelectuale necreştine: în deceniile secolului I d. H., atât filosoful Filon de Alexandria, cât 
şi istoricul Iosif Flaviu, învăţaţi evrei care cunoşteau bine ebraica, preferau să citeze din 
Septuaginta, versiune pentru care aveau o preţuire atât de înaltă, încât declarau (mai ales primul) că 
aceasta este versiunea inspirată a Scripturii. 

Ca parte a lumii ortodoxe, poporul român şi-a avut Biblia tradusă tot după Septuaginta. Cităm pe 
cele mai importante: Biblia lui Şerban, Bucureşti 1688; Biblia de Buzău, 1854-56; Biblia lui Şaguna 
(Sibiu), 1856-58. Dar tot după Septuaginta a fost tradusă şi Biblia lui Bob (Blaj), 1795, pentru uzul 
grecocatolicilor. Ultima ediție din marea filiaţie a apărut la Bucureşti în 1914, singura „ediţie a 
Sfântului Sinod“. 

Marea ruptură s-a produs în 1936, odată cu apariţia Bibliei traduse după Textul Masoretic de către 
Gala Galaction, Vasile Radu şi Nicodim Munteanu. Această opţiune a fost motivată de Galaction 
prin trebuinţa ca şi noi, ortodocşii, să avem textul folosit de sectele neoprotestante, spre a le putea 
combate mai uşor! E de 

mirare, acum, cu câtă uşurinţă a fost acceptată (sau trecută cu vederea) această motivație, deşi 
patriarhul Nicodim îşi îngăduise, în 1944, un semnal de alarmă. Aşa se face că toate versiunile 
româneşti ale Vechiului Testament apărute după ediţia Bibliei din 1936 nu sunt decât reluări ale 
acesteia, cu revizuiri mai mult sau mai puţin importante, mai mult sau mai puţin controlate. Timp de 
opt decenii, Biserica Ortodoxă Română nu a mai avut o versiune vechitestamentară după 
Septuaginta; e motivul pentru care atât Părintele Dumitru Stăniloae cât şi Părintele Dumitru 
Fecioru, marii noştri traducători din Sfinţii Părinți şi din literatura filocalică, au fost nevoiţi să-şi 
extragă citatele biblice tot din ediţia 1914. 

Aceasta însă nu înseamnă că Versiunea Ebraică se cere dispreţuită sau ignorată; dimpotrivă, o 
redactare corectă a textului biblic e de neconceput fără consultarea şi folosirea ei, atât pentru 
reliefarea unor nuanţe de limbaj, cât mai ales pentru transcrierea numelor proprii ebraice, atât 
patronimice cât şi toponimice, nume pe care Septuaginta le redă, în cele mai multe cazuri, prin 
traducerea înţelesului lor (ex.: „Beer-Şeba“ = „Fântâna-Jurământului“ fe 21, 31). E ceea ce facem în 
lucrarea de față. Mai mult, pentru o imagine cât mai completă a mesajului biblic, deosebirile 
semnificative dintre Septuaginta şi Textul Masoretic sunt menţionate în notele şi comentariile din 
josul paginii, Versiunea Ebraică fiindu-ne accesibilă prin cele mai bune traduceri occidentale, 
precum La Biblede Jerusalem (BJ), La Bible traduite par Emile Osty (OSTY), King James Version 
(KJV) (care însă a folosit şi Septuaginta), Revised Standard Version (RSV), Today's English 
Version (TEV), Traduction Oecuménique de la Bible (TOB), dar şi prin ediţiile româneşti din 1936 
şi 1938. 

În ceea ce priveşte Noul Testament, cele 27 de cărţi ale acestuia au fost scrise în limba greacă, cu 
excepţia Evangheliei după Matei, care a fost redactată mai întâi în aramaică (versiune care însă nu a 
ajuns până la noi) şi rescrisă, de către acelaşi autor, în greceşte. 

Dată fiind iuţeala cu care se răspândea creştinismul, e lesne de imaginat şi repeziciunea cu care 
manuscrisele autografe erau copiate în zeci şi sute de exemplare pentru aria, din ce în ce mai largă, 


a comunităților creştine. Aşa se explică faptul că o bună parte din ele au înfruntat secolele şi că până 
în zilele noastre au ajuns nu mai puţin de 2500 de manuscrise, dintre care 167 cuprind Noul 
Testament în întregime. Desigur, originalele nu ni s-au păstrat, dar codici precum Sinaiticus (sec. 
IV), Vaticanus (sec. IV), Alexandrinus (sec. V), Parisiensis (sec. V), Freesianus (secolele IV-V), ca 
să cităm doar pe cele mai importante, se constituie în tot atâtea mărturii asupra vechimii textelor 
mai bune şi mai utile, pe care le pun la îndemâna traducătorilor. Evoluţia acestor ediţii, pe de-o 
parte, şi evoluția fiecărei limbi naţionale, pe de alta, sunt principalele rațiuni pentru care Biblia se 
cere tradusă sau cel puţin revizuită periodic, spre folosul şi desfătarea cititorilor ei. 

Sistemul referențial. Orientarea în textele Sfintei Scripturi, precum şi citarea 

acestora se fac cu ajutorul sistemului referenţial, adică al cifrelor care individualizează o anumită 
porțiune de text şi o pun în legătură cu cele înrudite. Unităţile acestui sistem sunt capitolul şi 
versetul; cifrele de referinţă se mai numesc şi „trimiteri“. 

El a luat naştere în primele patru decenii ale secolului XIII, prin cardinalul Ştefan Langton care, pe 
la 1205, a început împărțirea textului Vulgatei în capitole; opera sa a fost isprăvită în jurul anului 
1240 de către călugărul dominican Hugues de Saint Glef. 

Împărţirea în versete a fost făcută de tipograful parizian Robert Ştefan; textul a apărut astfel, pentru 
prima oară, în ediţia greco-latină din 1551 a Noului Testament, iar pentru a doua oară, în ediția din 
1555 a Bibliei latine integrale. 

Cade-se a se reține însă că versetul (ca şi capitolul, de altfel) e doar o unitate convențională, iar nu o 
unitate dogmatică în sine; el nu se constituie într-un univers închis, ci, dimpotrivă, cu foarte multe 
ferestre către marele univers al Sfintei Scripturi. Adevărata lectură şi dreapta tâlcuire a Bibliei se fac 
numai prin relația text-context, adică citind şi gândind textul (versetul) în funcție de ceea ce se 
spune înainte şi după el, ca şi în funcţie de legăturile lui cu texte asemănătoare foarte îndepărtate. 
Niciodată partea nu poate fi despărțită de întreg. Dacă un savant din zilele noastre, de exemplu, 
pretindea că opera sa nu poate fi înţeleasă decât dacă e citită integral, cu atât mai mult şi 
incomparabil mai mult biblia sau Sfânta Scriptură. 

Îndreptar pentru folosirea aparatului ajutător de pe lângă textul biblic 

Cărţile sfintei scripturi 

În ordinea Cuprinsului În ordinea alfabetică a siglelor 

VECHIUL TESTAMENT 

Fc Facerea Ag Agheu Iş Ieşirea Am Amos Lv Leviticul Ave Avacum Nm Numerele Avd Avdia Dt 
Deuteronomul Bar Baruh los Iosua Navi Bel Bel şi Balaurul Jd Judecători Cânt Cântarea Cântărilor 
Rut Rut Dn Daniel 1 Rg 1 Regi Dt Deuteronomul 2 Rg 2 Regi Ecc Ecclesiastul 3 Rg 3 Regi Epist 
Epistola lui Ieremia 4 Rg 4 Regi Est Estera 1 Par 1 Paralipomena Ezr Ezdra 2 Par 2 Paralipomena 3 
Ezr Cartea a treia a lui Ezdra Ezr Ezdra Fc Facerea Ne Neemia Idt ludita Est Estera Ioil Ioil Iov Iov 
Iona Iona Ps Psalmii los Iosua Navi Pr Proverbele lui Solomon Iov lov Ecc Ecclesiastul Ir Ieremia 
Cânt Cântarea Cântărilor Is Isaia Is Isaia Iş Ieşirea Ir Ieremia Iz lezechiel Plg Plângerile lui Ieremia 
Jd Judecători 

Iz lezechiel Lv Leviticul Dn Daniel 1 Mac 1 Macabei Os Osea 2 Mac 2 Macabei Am Amos 3 Mac 
3 Macabei Mi Miheia Mal Maleahi Ioil Ioil Man Manase Avd Avdia Mi Miheia Iona Iona Naum 
Naum Naum Naum Ne Neemia Ave Avacum Nm Numerele Sof Sofonie Os Osea Ag Agheu 1 Par 
1 Paralipomena Za Zaharia 2 Par 2 Paralipomena Mal Maleahi Plg Plângerile lui Ieremia Tob Tobit 
Pr Proverbele lui Solomon Idt ludita Ps Psalmii Bar Baruh 1 Rg 1 Regi Epist Epistola lui Ieremia 2 
Rg 2 Regi Tin Cântarea celor trei tineri 3 Rg 3 Regi 3 Ezr Cartea a treia a lui Ezdra 4 Rg 4 Regi Sol 
Înţelepciunea lui Solomon Rut Rut Sir Înţelepciunea lui Isus, fiul lui Sirah Sir Înţelepciunea lui 
Isus, fiul lui Sirah Sus Istoria Susanei Sof Sofonie Bel Bel şi Balaurul Sol Înţelepciunea lui 
Solomon 1 Mac 1 Macabei Sus Istoria Susanei 2 Mac 2 Macabei Tin Cântarea celor trei tineri 3 
Mac 3 Macabei Tob Tobit Man Manase Za Zaharia 

NOUL TESTAMENT 


Mt Evanghelia după Matei Ap Apocalipsa Mc Evanghelia după Marcu 1 Co 1 Corinteni Le 
Evanghelia după Luca 2 Co 2 Corinteni In Evanghelia după loan Col Coloseni FA Faptele 
Apostolilor Ef Efeseni Rm Romani Evr Evrei 1 Co 1 Corinteni FA Faptele Apostolilor 2 Co 2 
Corinteni Flm Filimon Ga Galateni Flp Filipeni Ef Efeseni Ga Galateni Flp Filipeni Iac Iacob Col 
Coloseni In Evanghelia după loan 1 Tes 1 Tesaloniceni 1 In 1 Ioan 2 Tes 2 Tesaloniceni 2 In 2 Ioan 
1 Tim 1 Timotei 3 In 3 loan 2 Tim 2 Timotei Iuda Iuda Tit Tit Lc Evanghelia după Luca Flm 
Filimon Mc Evanghelia după Marcu Evr Evrei Mt Evanghelia după Matei Iac Iacob 1 Ptr 1 Petru 1 
Ptr 1 Petru 2 Ptr 2 Petru 2 Ptr 2 Petru Rm Romani 1 In 1 loan 1 Tes 1 Tesaloniceni 2 In 2 loan 2 
Tes 2 Tesaloniceni 3 In 3 loan 1 Tim 1 Timotei Iuda Iuda 2 Tim 2 Timotei Ap Apocalipsa Tit Tit 

Sigle în notele infrapaginale 

BJ La Bible de Jerusalem BOB Biblia de la Blaj 1795 GALA Biblia de Bucureşti 1938 KJV King 
James VersionMIRONBiblia de Bucureşti 1936 NICOD Biblia de Bucureşti 1944 OSTY La Bible 
trad. Osty RSV Revised Standard Version SINOD Biblia de Bucureşti 1914 ŞAGUNA Biblia de 
Sibiu 1858 ŞERBAN Biblia de Bucureşti 1688 TEV Today's English Version TOB Traduction 
Oecuménique de la Bible Ebr. /T.M. Versiunea Ebraică / Textul Masoretic Sept. /LXX Septuaginta 
V.T. Vechiul Testament N.T. Noul Testament ed. ediția = adică (egal cu) v. versetul vv. versetele 
Cum trebuie citite trimiterile 11) versetul care trimite 11-12) versetele care trimit 3,1 capitolul 3, 
versetul 1 3, 1-7 capitolul 3, versetele 1 până la 7 (inclusiv) 3,1,3 capitolul 3, versetele 1 şi 3 3,1- 
7,12 capitolul 3, versetele 1 până la 7, versetul 13, 1-7; 9,5 capitolul 3, versetele 1 până la 7, 
capitolul 9, versetul 5 (cifrele scrise îngroşat fără paranteză indică întotdeauna capitolul) 

Introducere la Pentateuh 

Prima şi cea mai importantă parte a Vechiului Testament, pe care Evreii o numesc Tora = „cinci“ şi 
teuhosFacerealeşirea (sau Exodul, adică istorisirea eliberării poporului ales din robia egipteană), 
Leviticul (referinţe asupra funcţiilor preoțești exercitate de tribul leviţilor), Numerele (numărătoarea 
sau recensământul făcut asupra poporului evreu în pustie) şi Deuteronomul. 

Întregul text al Pentateuhului îl atestă pe Moise drept autor, iar Biserica, în deplină concordanţă cu 
tradiţia şi şcolile rabinice, a omologat această atestare încă din era apostolică. Ea se întemeiază cu 
precădere pe faptul că Însuşi Mântuitorul Iisus Hristos îl prezintă pe Moise drept autor al Legii: 
„Oare nu Moise v-a dat Legea?“ (In 7, 19); „toate cele scrise despre Mine în Legea lui Moise...“ (Le 
24, 44). Tot astfel, Sfinţii Evanghelişti: „Şi când s-au împlinit zilele curățirii lor după Legea lui 
Moise...“ (Le 2, 22); „căci Legea prin Moise s-a dat“ (In 1, 17); „L-am aflat pe Acela despre Care a 
scris Moise în Lege“ (In 1, 45). De asemenea, Sfântul Apostol Pavel, propovăduindu-L pe Hristos 
la Roma, în lanţuri, se străduia „ca şi din Legea lui Moise, şi din prooroci să-i încredinţeze despre 
lisus“ (FA 28, 23); tot el mărturiseşte: „Într-adevăr, Moise scrie despre dreptatea care vine din 
Lege“ (Rm 10, 5). Cât despre Sfinții Părinţi, atât răsăriteni cât şi apuseni, ei sunt unanimi în a 
recunoaşte originea mozaică a Pentateuhului. Din afara Bisericii se cer menţionate cel puţin două 
nume de mare autoritate culturală: acela al lui Filon de Alexandria şi acela al lui Iosif Flaviu, ambii 
din secolul I d. H., care-l atestă pe Moise nu numai ca autor al Pentateuhului, dar şi ca receptacol al 
revelaţiei divine. 

În ciuda atâtor atestări, originea mozaică şi, deci, autenticitatea Pentateuhului este contestată de 
critica raționalistă occidentală. Militanţii ei afirmă că în textul acestei opere pot fi identificate cel 
puţin patru documente sau tradiții diferite, produse cu mult în urma lui Moise şi compilate în ceea 
ce se cheamă Pentateuhul. Primul şi cel mai vechi document este numit „iahvistic““, din pricină că în 
el Dumnezeu este numit Iahve, cel de al doilea, „elohistic“, Îl numeşte pe Dumnezeu cu numele de 
Elohim; al treilea, „deuteronomic“, ar fi o scriere independentă de primele patru cărţi, alcătuită 
îndeosebi de preoţi; în fine, „Codul Sacerdotal“, operă colectivă târzie, ale cărei fragmente, 
referitoare la cult, au fost împănate într-un text mai amplu, pe cale de constituire. Această teorie, 
numită „a documentelor“, începută moderat de Jean Astruc în 1753 şi dezvoltată radical de Julius 
Wellhausen ( 1918), a fost acreditată de majoritatea traducătorilor şi editorilor biblici din zilele 
noastre. Din parte-ne, oricâte rezerve am avea faţă de ea, nu putem ignora câteva date reale, anume 
că în Cartea Facerii există două referate asupra Creaţiei (1 - 2, 4a şi 2, 4b - 3, 24), două tradiţii 


împletite asupra potopului (6-8), două nuanţe ale legământului lui Dumnezeu cu Avraam (15 şi 17), 
trei relatări asemănătoare asupra femeii arhetipale a lui Avraam (12, 10-20; 20; 26, 1-11), precum şi 
alte câteva locuri în care critica textuală pretinde a fi identificat paralelisme. Dacă însă asemenea 
date nu pot fi tăgăduite, aceasta nu înseamnă că ele se constituie în tot atâtea argumente pentru 
negarea paternităţii auctoriale a lui Moise. Desigur, nimeni nu afirmă că textul Pentateuhului, aşa 
cum îl avem noi astăzi, este aidoma cu manuscrisul autograf al autorului şi că de-a lungul timpului 
nu vor fi intervenit unele schimbări, voluntare sau involuntare, datorate copiştilor. Dar de aici şi 
până la negarea totală a autenticităţii e cale lungă. Dacă se admite, de exemplu, că Evanghelistul 
Luca şi-a început scrierea prin consultarea a numeroase mărturii, scrise şi orale, asupra unor 
evenimente petrecute cu numai câteva decenii în urmă, nu vedem de ce Moise nu a putut face 
acelaşi lucru asupra unor evenimente consumate în urmă cu secole şi milenii, preluând mărturiile şi 
compilându-le după criterii ce-i aparţin. Faptul că Deuteronomul are o limbă şi un stil oarecum 
diferite de Facere poate fi uşor explicat prin aceea că el a fost scris cu cel puţin trei decenii mai 
târziu, răstimp în care autorul îşi poate schimba maniera de a scrie; Eminescu din „Sara pe deal“ 
este altul decât cel din „Ce-ţi doresc eu ţie“, Ion Barbu din „După melci“ nu mai poate fi recunoscut 
în „Timbru“, Goethe din „Faust“ II e departe de cel din „Faust“ I, iar exemplele pot continua. 

b) A nu crede în caracterul revelat al Scripturii, şi, prin urmare, în dimensiunea profetică a lui 
Moise, adică în capacitatea lui de a pre-vedea şi a pre-zice viitoarea organizare a lui Israel în ţara 
Canaanului, inclusiv epoca (eventuală) în care va deveni regat. Astfel, ar trebui spus, de pildă, că 
opera lui Isaia a fost scrisă după moartea şi învierea lui lisus, de vreme ce ea cuprinde tabloul 
aproape complet al Patimilor Domnului. Ca orice extremă, critica textuală raționalistă sfârşeşte în 
absurd. 

Nu este mai puţin adevărat însă că în vremea din urmă bibliştii occidentali, probabil sătui de 
excesele predecesorilor, au început să adopte poziţii din ce în ce mai moderate, permiţând astfel 
reluarea, cu bună credinţă, a vechiului dialog dintre şcolile biblice. 

Din punctul de vedere ortodox, autenticitatea Pentateuhului nu poate fi pusă la îndoială, şi nici 
covârşitoarea lui importanţă teologică. Aceasta din urmă nu-şi poate găsi o definire mai completă şi 
mai frumoasă decât în pagina pe care i-o închină Studiul Vechiului Testament 

„Pentateuhul este temeiul istoric al întregii religii revelate. Fără Pentateuh întreaga ordine 
dogmatică şi morală, atât a Vechiului cât şi a Noului Testament, este istoriceşte neexplicabilă şi 
nejustificată. Întreg Vechiul Testament şi, la rândul său, întreg Noul Testament sunt urmarea 
firească a celor cuprinse în Pentateuh. Creştinismul întemeiat de Mântuitorul Hristos, istoriceşte stă 
sau cade cu Pentateuhul. Pe Pentateuh se reazemă frăţietatea popoarelor, născute din acelaşi 
strămoş: Adam. Pe el se reazemă noţiunea şi ideea răscumpărării şi a Răscumpărătorului. Fără 
căderea în păcatul strămoşesc nu are rost răscumpărarea şi, dacă nu ne tragem din acelaşi strămoş, 
răscumpărarea prin Mesia nu e universală, deci nici creştinismul nu este o lege divină pentru toate 
neamurile. Astfel, înseşi temeliile creştinismului sunt compromise dacă Pentateuhul nu e carte 
autentică, sfântă, inspirată, cu deplină autoritate divină şi umană. Critica Pentateuhului deci e critica 
credinţei creştine înseşi. De aceea i se dă Pentateuhului cea mai mare importanţă, atât din partea 
credincioşilor, cât şi din partea necredincioşilor. E terenul pe care se dă lupta între cele două 
concepţii. 


Facerea 

1 

Facerea lumii şi a omului. 

1 Întru-nceputl a făcut? Dumnezeu cerul şi pământul3. 

2 Dar pământul era nedesluşit şi ne-mplinit4; şi întuneric era deasupra 

1 În interiorul dimensiunii nemărginite şi atemporale a lui Dumnezeu, atunci când EI, prin propria 
Sa voinţă şi putere, a hotărât ca lumea să aibă un început. „Întru-nceput” (en arhe) sugerează că 
Dumnezeu transcende începutul, că El este anterior oricărei mişcări. Arhe însă înseamnă nu numai 
început, ci şi principiu (tradus în Vulgata prin principium), adică concepţie, regulă, normă, punct de 
vedere. Textul preconizează ideea înţelepciunii creatoare (Pr 8.22-31), a Logosului (Cuvântului) 
creator (In 1.1-3). 

2 Grecescul poieo = „a face”, îl traduce pe ebraicul bara, un verb care în VT este întotdeauna folosit 


pentru a exprima acţiunea creatoare a lui Dumnezeu. Vulgata (şi unele versiuni moderne) îl traduc 
prin „a crea”, echivalentul românesc al lui „a face”. Verbul e mult mai explicit în 2 Mac 7.28: 
Dumnezeu a făcut totul din nimic (ceea ce exclude prezumția unei materii preexistente). 
Românescul „a face” înseamnă nu numai a crea (din nimic), ci şi a crea în mod organizat, potrivit 
unui plan, în etape prestabilite şi cu o finalitate clară. 

3 Prin „cerul şi pământul” (ebraism) se înţelege rezultatul creației, cosmosul ordonat, „existenţa 
întregului univers” (Sf. Vasile cel Mare). Alţi Sfinți Părinţi înţeleg lumea îngerească şi cea 
materială. 

4 Nedesluşit: invizibil sau de-abia vizibil, ca prin abur. Ne-mplinit: ne-ntocmit pe de-a-ntregul; 
pustiu; gol; deşert, fără viaţă. Ebraicul tohu-bohu sugerează ideea de haos, materie informă, creată 
din nimic, dar încă neorganizată, nedesluşită. 

genunii; şi Duhul lui Dumnezeu5 Se purta pe deasupra apelor. 

3 Şi a zis Dumnezeu: „Să fie lumină7!” Şi a fost lumină. 

4 Şi a văzut Dumnezeu lumina că e frumoasă8; şi a despărțit Dumnezeu lumina de întuneric. 

5 Şi Dumnezeu a numit lumina „ziuă”, iar întunericul l-a numit „noapte”. Şi a fost seară şi a fost 
dimineaţă: ziua întâ19. 

5 În limba greacă, acelaşi cuvânt, pneuma, înseamnă şi „vânt”, şi „duh”. Aşadar, mişcarea aerului 
care va face posibilă ivirea pământului; Duhul dătător de viaţă al lui Dumnezeu. 

6 Rostirea lui Dumnezeu: actul prin care voinţa Sa devine faptă; participarea cuvântului 
(Cuvântului) la actul creaţiei; (vezi In 1.1 şi nota). 

7 Activarea luminii necreate a lui Dumnezeu, Cel ce El însuşi este lumină, aşa cum lumină este şi 
Cuvântul Său (Logosul) întrupat, lisus Hristos (In 1.9;8.12;9.5;12.46), vizibilă în momentul 
schimbării Sale la faţă (Mt 17.2;Mc 9.3;Lc 9.29). Aşadar, nu e vorba de lumina naturală (astrele vor 
fi create de abia în ziua a patra vezi versetele 14-19), ci de acea lumină pe care o vor experia mai 
târziu isihaştii şi pe care teologia răsăriteană o va cunoaşte îndeosebi prin scrierile Sfântului 
Grigorie Palama. 

8 Ca adjectiv, kalos înseamnă „frumos” (v. 4 şi 31); ca adverb, înseamnă „bine” (v. 8,10,12,18,21 şi 
25). „Lumina frumoasă” e opţiunea exegetică a Sfântului Vasile cel Mare. „Frumos” şi „bine”, 
laolaltă, induc ideea de „armonie”. 

9 La Evrei, ziua de 24 de ore începea şi se termina la apusul soarelui. Este şi ziua liturgică în cultul 
creştin. 

6 Şi a zis Dumnezeu: „Să fie o tăriel0 prin mijlocul apelor şi să despartă apele de ape!” Şi a fost 
aşa: 

7 Dumnezeu a făcut tăria şi a despărțit Dumnezeu apele cele de sub tărie de apele cele de deasupra 
tăriei. 

8 Şi Dumnezeu a numit tăria „cer”. Și a văzut Dumnezeu că este bine. Şi a fost seară şi a fost 
dimineaţă: ziua a doua. 

9 Şi a zis Dumnezeu: „Apele de sub cer să se adune într-o singură adunare şi să se arate uscatul!” Şi 
a fost aşa: apele de sub cer s-au adunat în adunările lor şi s-a arătat uscatul. 

10 Şi Dumnezeu a numit uscatul „pământ”, iar adunările apelor le-a numit „mări”. Şi a văzut 
Dumnezeu că este bine. 

11 Şi a zis Dumnezeu: „Pământul să odrăslească verdeață: iarbă purtătoare de sămânță, după felul şi 
asemănarea ei, şi pom roditorl 1 care după felu-i să dea rod cu sămânţă-n sine pe pământ!” Şi a fost 
aşa: 

12 Pământul a odrăslit verdeață: iarbă purtătoare de sămânță după felul şi asemănarea ei, şi pom 
roditor care după felu-i să dea rod cu sămânţă-n sine pe pământ. Şi a văzut Dumnezeu că este bine. 
13 Şi a fost seară şi a fost dimineaţă: ziua a treia. 

14 Şi a zis Dumnezeu: „Să fie-ntru tăria cerului luminători care să lumineze pământull2, să 
despartă ziua de 

10 Firmament; cuvântul original sugerează o boltă cu circumferința pe orizont. 

11 „larbă”, „pom”: singular generic, care cuprinde-n sine specia sau regnul. 

12 Sintagma „care să lumineze pământul” (literal: „spre luminare pe pământ”) se află numai în 
Septuaginta. 


noapte şi să fie ei spre semnel13 şi spre anotimpuri şi spre zile şi spre ani, 

15 şi să fie ei întru tăria cerului luminători să lumineze pământul!” Şi a fost aşa: 

16 Dumnezeu i-a făcut pe cei doi luminători mari: luminătorul cel mai mare spre stăpânirea zilei şi 
luminătorul cel mai mic spre stăpânirea nopţii, şi stelele. 

17 Şi le-a pus Dumnezeu întru tăria cerului, ca să lumineze pământul, 

18 să stăpânească ziua şi noaptea şi să despartă lumina de întuneric. Şi a văzut Dumnezeu că este 
bine. 

19 Şi a fost seară şi a fost dimineaţă: ziua a patra. 

20 Şi a zis Dumnezeu: „Puiască apele puiţă de fiinţe vii14; şi păsări să zboare peste pământ în largul 
tăriei cerului!” Şi a fost aşa: 

21 A făcut Dumnezeu înotătoarele cele maril5 şi toate fiinţele vii care mişună, şi pe care apele le 
puiesc16 după felul lor, şi toate păsările înaripate după felul lor. Şi a văzut Dumnezeu că este bine. 
22 Şi le-a binecuvântat Dumnezeu şi le-a zis: „Creşteţi şi înmulțiţi-vă şi umpleţi 

13 „spre semne” pare a avea o semnificaţie astrologică. Corelează cu „semnele” astrelor (Is 7.11), 
care vor preceda sfârşitul lumii (Mt 24.3,29). Următoarele finalităţi se referă la fixarea calendarului. 
14 Ideea generală: fiinţe din speciile inferioare (moluşte, reptile), care se înmulţesc cu mare 
repeziciune. Oricum, viața apare mai întâi în apă, apoi se extinde în aer şi pe uscat. 

15 Literal: chiţii cei mari. Ideea exactă: monştrii marini; uriaşe reptile sau mamifere acvatice. 

16 Metonimie: expresia nu înseamnă că apele erau înzestrate cu facultatea de a produce fiinţe vii, ci 
că ele erau mediul în care se exercita puterea creatoare a lui Dumnezeu. 

apele mărilor; şi păsările să se înmulțească pe pământ!” 

23 Şi a fost seară şi a fost dimineaţă: ziua a cincea. 

24 Şi a zis Dumnezeu: „Să scoată pământul fiinţe vii după felul lor: dobitoace, târâtoare şi fiare 
sălbatice după felul lor”. Şi a fost aşa: 

25 A făcut Dumnezeu fiarele sălbatice după felul lor, şi dobitoacele după felul lor, şi toate 
târâtoarele pământului după felul lor. Şi a văzut Dumnezeu că este bine. 

26 Şi a zis Dumnezeu: „Să facem om după chipul şi asemănarea Noastră17, ca să stăpânească peste 
peştii mării şi peste păsările cerului şi peste dobitoace şi peste tot pământul şi peste toate vietăţile ce 
se târăsc pe pământ!” 

27 Şi l-a făcut Dumnezeu pe om după chipul Său; după chipul lui Dumnezeu l-a făcut; bărbat şi 
femeie i-a făcut. 

28 Şi Dumnezeu i-a binecuvântat, zicând: „Creşteţil8 şi înmulțiți-vă şi umpleți pământul şi 
supuneți-l; şi stăpâniți peste peştii mării, peste păsările cerului, peste toate dobitoacele şi peste tot 
pământul, peste toate vietăţile ce se târăsc pe pământ!” 

29 Şi a zis Dumnezeu: „lată, vă dau vouă toată iarba dătătoare de sămânță 

17 Acesta nu este un plural al maiestăţii, ci un plural gramatical autentic; Sfinţii Părinţi văd în el 
prima revelație scripturistică asupra persoanelor Sfintei Treimi. 

18 În original, acest verb sugerează, deopotrivă, facultatea de a spori în talie, în forță, în putere, în 
număr, şi pe aceea de a deveni fecund, rodnic, apt pentru înmulțire. E motivul pentru care unii 
traducători români (Radu, Galaction, Nicodim) preferă sintagma „Fiţi rodnici (roditori)!”, în 
consonanţă cu versiunile occidentale, spre deosebire de cei mai vechi ai noştri, care rețin sensul 
primar al cuvântului (verbul e acelaşi ca în v. 22). 

pe faţa-ntregului pământ, şi tot pomul purtător de rod cu sămânță de pom într-însul; acestea vă vor 
fi vouă spre hrană. 

30 Şi tuturor fiarelor pământului şi tuturor păsărilor cerului şi tuturor vietăţilor ce se târăsc pe 
pământ, şi care au în ele suflare de viaţă [le dau] toată iarba verde spre hrană”. Şi a fost aşa. 

31 Şi a văzut Dumnezeu toate câte făcuse: şi iată că erau foarte frumoase. Şi a fost seară şi a fost 
dimineaţă: ziua a şasea. 

2 

Ziua odihnei Domnului. Omul în mijlocul lumii şi al raiului. Întâia familie. 

1 Aşa s-au împlinit cerul şi pământul şi toată podoaba lorl. 

2 şi-n ziua a şasea Şi-a împlinit? Dumnezeu lucrarea pe care o făcuse; iar în ziua a şaptea S-a 
odihnit de toate lucrurile Sale pe care le făcuse. 


3 Şi a binecuvântat Dumnezeu ziua a şaptea şi a sfințit-o, pentru că în ea s-a odihnit El de toate 
lucrurile 

1 În Textul Ebraic: „şi toată oştirea lor”, cu înţelesul de totalitate a fiinţelor care populează cerul şi 
pământul. Vulgata păstrează nuanţa din Septuaginta: et omnis ornatus eorum (şi toată podoaba lor), 
traducându-l astfel pe grecescul kosmos, al cărui înţeles mai complet ar fi: cu toată armonia 
(ordinea, frumuseţea, perfecțiunea) lor. 

2 Verbul synteleo (folosit şi în versetul precedent) înseamnă a împlini (a rotunji, a desăvârși), dar 
nu singur, ci în cooperare (teleo precedat de syn), nuanţă care cuprinde ideea embrionară (ca şi în 
1,26) a unui Dumnezeu treimic, sau cel puţin pe aceea a participării Cuvântului la actul creaţiei (In 
1,1-3). 

Sale, cele pe care Dumnezeu le-a izvodit făcându-le3. 

4 Aceasta-i cartea facerii cerului şi a pământului, de la facerea lor4. În ziua când Domnul 
Dumnezeu a făcut cerul şi pământul, 

5 pe pământ încă nu era nici un copăcel, şi nici o buruiană încă nu odrăslise, pentru că Domnul 
Dumnezeu nu trimisese încă ploaie pe pământ şi încă nu era om ca să lucreze pământul; 

6 ci numai abur ieşea din pământ şi umezea toată faţa pământului. 

7 Şi Domnul Dumnezeu l-a zidit pe om din ţărână luată din pământ$, şi a suflat asupra lui suflare de 
viaţă şi s-a făcut omul întru suflet viu6. 

3 „A izvodi” îl traduce pe grecescul arho = „a face (ceva) primul”, „a face (ceva) pentru prima 
oară”; „a începe”; prin extensie: „a crea” (ca act pur, fără o altă determinare, spre deosebire de „a 
face”, care presupune o creaţie elaborată uneori în trepte potrivit unui plan). Ultima propoziţie are o 
funcţie apozițională, ea explicând cum a făcut Dumnezeu lumea: creând-o din nimic, de vreme ce 
„a face” (a crea efectiv) devine simultan cu „a izvodi” (a crea în imaginaţie modelul arhetipal). Prin 
această nuanţă, textul de faţă îl anticipează cu mult pe cel din 2 Mac 7, 28. 

4 Aici se încheie primul referat biblic asupra creaţiei; de aici începe cel de al doilea, al cărui centru 
este omul. Pentru a marca hotarul dintre ele, versiunea de faţă a adoptat felul în care o seamă de 
versiuni occidentale împart versetul în a şi b. 

5 În ebraică: adam = om; adama = pământ. Aceste două substantive comune îi vor da primului om 
numele său propriu: Adam. 

6 T. M.: „şi s-a făcut omul ființă vie”. „S-a făcut”: a devenit; a trecut în alt mod de existenţă. În 
LXX: „şi s-a făcut omul întru suflet viu” (eis psyhin zoosan), care poate fi tradus şi: „întru suflet 
care trăieşte”, adică nemuritor. Sufletul omului (altceva decât „viaţa”) s-a născut din suflarea lui 
Dumnezeu şi l-a învăluit (l-a îmbrăcat) pe om odată cu aceasta, dar şi cu tendinţa de a fi „absorbit”: 
particula eis înseamnă şi „întru” (înlăuntru) şi „spre” (direcţie, scop). În 1 Par 12, 18 se spune că 
Duhul „l-a îmbrăcat” pe Amasai, care a rostit o profeție: tot astfel pe Ghedeon (Jd 6, 34). Acest 
endyo înseamnă „a îmbrăca”, cu sensul de a lua complet în stăpânire; „a se îmbrăca” = a intra în 
posesia cuiva sau a ceva. În acest sens duhovnicesc îl va folosi Pavel în Rm 13, 14: „.... îmbrăcaţi-vă 
în Domnul lisus Hristos”, în Ga 3, 27: „....în Hristos v-aţi îmbrăcat” şi în Col 3, 12: „...îmbrăcaţi-vă 
cu simțăminte de-ndurare, de bunătate...”. Aşadar, omul nu e o simplă „fiinţă vie”, asemenea tuturor 
celorlalte, ci trup cu suflet viu, aparţinând celor două lumi, materială şi spirituală. Având un 
caracter antinomic (în acelaşi timp exterior şi interior trupului), el este ontologic apt şi pentru 
experienţele mistice (extaz şi entaz). 

8 Şi Domnul Dumnezeu a sădit un rai7 în Eden8, spre răsărit, şi l-a pus acolo pe omul pe care-l 
zidise. 

9 Şi Domnul Dumnezeu a făcut să răsară din pământ tot soiul de pomi plăcuţi la vedere şi buni la 
mâncare, precum şi pomul vieţii în mijlocul raiului şi pomul cunoștinței binelui şi răului 10. 

10 Şi din Eden ieşea un râu care uda raiul, iar de acolo se împărțea în patru braţe. 

11 Numele unuia era Fison; acesta înconjoară toată ţara Havila, în care se află aur, 

12 iar aurul din ţara aceea este bun; tot acolo se găseşte bdeliu şi piatra de onix. 

13 Numele râului al doilea este Gihon. Acesta înconjoară tot ţinutul Etiopiei. 

14 Şi râul al treilea este Tigrul; acesta curge prin faţa Asiriei; iar râul al patrulea este Eufratul. 

15 Şi Domnul Dumnezeu l-a luat pe 

7 În ebraică: gan = grădină. Septuaginta îl preferă pe paradeisos = paradis, rai, spre a-i sublinia 


caracterul cu totul special. 

8 Eden: imposibil de localizat geografic, dar cu semnificaţia de „bucurie”, „desfătare”. 

9 Pomul vieții, simbol al nemuririi. 

10 Vezi versetul 17. 

21 

omul pe care-l zidise şi l-a pus în rai ca să-l lucreze şi să-l păzească. 

16 Şi Domnul Dumnezeu i-a dat lui Adam poruncă şi i-a zis: „Din toţi pomii raiului poţi să 
mănânci, 

17 dar din pomul cunoştinţei binelui şi răului să nu mănânci, căci în ziua în care vei mânca din el, 
cu moarte vei muri!”1] 

18 Şi a zis Domnul Dumnezeu: „Nu este bine să fie omul singur; să-i facem ajutor pe potriva lui” 
12. 

19 Şi din pământ a mai zidit Domnul Dumnezeu toate fiarele câmpului şi toate păsările cerului 13 şi 
le-a adus la Adam ca să vadă cum le va numi; şi oricum va numi Adam toată fiinţa vie, ca aşa se va 
numi. 

20 Şi a pus Adam nume tuturor dobitoacelor şi tuturor păsărilor cerului şi tuturor fiarelor câmpului; 
dar pentru Adam nu s-a găsit ajutor pe potriva lui. 

21 Atunci Domnul Dumnezeu a adus asupra lui Adam un somn adânc, şi el a adormit; şi a luat una 
din coastele lui şi locul ei l-a plinit cu carne. 

22 Iar coasta pe care Domnul Dumnezeu o luase din Adam a prefăcut-o14 în femeie şi a adus-o la 
Adam. 

23 Şi a zis Adam: „De data aceasta iată os din oasele mele şi carne din carnea mea!; ea se va numi 
femeie, pentru că a fost luată din bărbatul ei”. 

11 Expresia semnifică moartea inevitabilă şi totală. 

12 „Pe potriva lui”: ca şi cum el ar sta faţă-n față cu propria sa imagine. 

13 Indiferent de ordinea creării lor (comp. cu 1, 20-27), toate vieţuitoarele au fost făcute pentru om. 
14 Literal: a zidit-o (a folosit-o ca materie pentru o construcție elaborată). 

24 De aceea va lăsa omul pe tatăl său şi pe mama sa şi se va lipi de femeia sa şi cei doi vor fi un 
trup. 

25 Adam şi femeia lui erau amândoi goi şi nu se ruşinau. 

3 

Căderea primilor oameni. Pedeapsa şi făgăduinţa. 

1 Şarpele însă era cel mai viclean dintre toate fiarele de pe pământ, pe care le făcuse Domnul 
Dumnezeu. Şi a zis şarpele către femeie: „Dumnezeu, a zis el oare: Să nu mâncaţi roade din tot 
pomul care este în rai?...”1. 

2 Iar femeia a zis către şarpe: „Noi putem mânca din roada pomilor raiului, 

3 dar din roada pomului care este în mijlocul raiului, ne-a zis Dumnezeu: „Din el să nu mâncaţi şi 
nici să vă atingeţi de el, ca să nu muriţi?2!” 

4 Atunci şarpele a zis către femeie: „Nu, nu veţi muri; 

5 dar Dumnezeu ştie că-n ziua-n care veţi mânca din el vi se vor deschide ochii şi veţi fi ca nişte 
Dumnezei, cunoscând binele şi răul”. 

6 Şi femeia a văzut3 că pomul e bun de mâncat şi că plăcut le este ochilor la vedere şi că e de dorit 
spre câştigarea priceperii4. Şi a luat din roada lui şi 

1 Frază lăsată intenționat în suspensie spre a fi corectată de femeia însăşi, implicând-o astfel în 
faptă responsabilă: Eva cunoştea porunca nu direct de la Dumnezeu, ci prin soţul ei! 

2 Cu înţelesul: altfel, veţi muri. 

3 În sensul: a socotit, a chibzuit, dar numai prin faptul că i-a dat crezare şarpelui, fără vreo altă 
probă. 

4 Cuvântul katanoeo e foarte bogat în sensuri: a pricepe, a înţelege, a remarca, a-şi da seama, a 
observa, a medita, a reflecta, a discerne, a vedea cu claritate, a fi conştient de sine. De aici, şi marea 
putere de seducţie a ispitei. 

a mâncat; şi i-a dat şi bărbatului său, care era cu ea, şi el a mâncat. 

7 Atunci amândurora li s-au deschis ochii şi au cunoscut că erau goi; şi au cusut frunze de smochin 


ŞI şi-au făcut şorţuri. 

8 Şi au auzit glasul Domnului Dumnezeu purtându-se prin rai în boarea amurgului; şi de la faţa 
Domnului Dumnezeu s-au ascuns Adam şi femeia sa printre pomii raiului. 

9 Şi Domnul Dumnezeu l-a chemat pe Adam şi i-a zis: „Adame, unde eşti?” 

10 Acesta a zis: „Glasul Tău l-am auzit purtându-se prin rai şi m-am temut, pentru că sunt gol, şi m- 
am ascuns”. 

11 Şi i-a zis Dumnezeu: „Cine ţi-a spus ţie că eşti gol? Nu cumva ai mâncat din pomul din care Eu 
ţi-am poruncit să nu mănânci?” 

12 Adam a zis: „Femeia pe care mi-ai dat-o să fie cu mine, ea mi-a dat din pom, şi eu am mâncat”. 
13 Şi a zis Domnul Dumnezeu către femeie: „Cum de-ai făcut una ca asta?” lar femeia a zis: 
„Şarpele m-a amăgit, iar eu am mâncat”. 

14 Şi a zis Domnul Dumnezeu către şarpe: „Pentru că ai făcut aceasta, blestemat să fii între toate 
dobitoacele şi între toate fiarele pământului; pe pântecele tău să te târăşti şi pământ să mănânci în 
toate zilele vieţii tale! 

15 Duşmănie voi pune între tine şi femeie, între seminţia ta şi seminţia ei; Acela îţi va ţinti ție capul, 
iar tu îi vei ţinti Lui călcâiul”'5. 

5 Lupta dintre om (specia generată de Eva) şi diavol (al cărui simbol este şarpele vezi Ap 20, 20). 
Textul grecesc foloseşte verbul tereo = a pândi, a urmări, a se ţine după, a supraveghea ceea ce ar 
sugera o luptă infinită şi nedecisă, spre deosebire de Textul Ebraic care e mai concludent. În 
schimb, Septuaginta începe fraza prin pronumele personal masculin autos = El (sau Acela), 
implicându-l şi în segmentul al doilea (autou = al Lui), ceea ce face din acest verset un text profetic, 
referitor la Mesia, descendent trupesc al Evei şi Fiul Mariei (Eva cea nouă). În paralel, Vulgata 
începe fraza prin pronumele personal feminin ipsa (ea), interpretat de exegeţi ca referindu-se la 
Fecioara Maria. Fie că versetul are o dimensiune hristologică (Septuaginta), fie una mariologică 
(Vulgata), tradiția exegetică a Bisericii l-a supranumit Protoevanghelia, întâia deschidere a speranţei 
pentru mântuirea celui căzut. 

16 Iar femeii i-a zis: „Îţi voi spori, înmulţindu-le, durerile şi geamătul; în dureri vei naşte copii; 
atrasă vei fi către bărbatul tău şi el te va stăpâni”. 

17 Iar lui Adam i-a zis: „Pentru că ai ascultat de vorba femeii tale şi ai mâncat din pomul din care 
ţi-am poruncit: Să nu mănânci!, blestemat va fi pământul din pricina ta. În dureri te vei hrăni din el 
în toate zilele vieţii tale! 

18 Spini şi pălămidă îţi va rodi, şi tu cu iarba câmpului te vei hrăni. 

19 Întru sudoarea feţei tale îţi vei mânca pâinea, până te vei întoarce în pământul din care eşti luat; 
căci pământ eşti şi în pământ te vei întoarce!” 

20 Şi Adam i-a pus femeii sale numele Eva6, pentru că ea este mama tuturor celor vii. 

21 Şi Domnul Dumnezeu le-a făcut lui Adam şi femeii sale îmbrăcăminte de piele şi i-a îmbrăcat. 
22 Şi a zis Domnul Dumnezeu: „lată, 

6 Eva, transcrierea ebraicului Hawwa = Viaţă. În Septuaginta, literal: „... numele Viaţă” (Zoe). 
Numele propriu Eva apare pentru prima oară în 4, 1. 

Adam a devenit ca unul din Noi, cunoscând binele şi răul. Şi acum, ca nu cumva să-şi întindă el 
mâna şi să ia roade din pomul vieții, să mănânce şi să trăiască în veci...”, 

23 Domnul Dumnezeu l-a scos din raiul Edenului, ca să lucreze pământul din care fusese luat. 

24 Şi l-a izgonit pe Adam şi l-a aşezat în faţa raiului Edenului; şi heruvimi a pus, şi sabia de pară 
rotitoare să păzească drumul către pomul vieţii. 

4 

Cain şi Abel; urmaşii lor. 

1 Iar Adam a cunoscut-o pe Eva, femeia sa; şi ea, zămislind, l-a născut pe Cain şi a zis: „Am 
dobândit om de la Dumnezeu”. 

2 Şi l-a mai născut pe fratele său, Abel. Abel era păstor de oi, iar Cain, lucrător de pământ. 

3 Şi a fost că, după un timp, Cain a adus din roadele pământului jertfă lui Dumnezeu. 

4 Şi a adus şi Abel din cele întâi-născute ale oilor sale şi din grăsimea lor. Şi Domnul a căutat spre 
Abel şi spre darurile lui, 

5 dar spre Cain şi spre darurile lui n-a căutat. şi s-a umplut Cain de mânie şi faţa-i era posomorâtă. 


6 Şi Domnul Dumnezeu i-a zis lui Cain: „De ce te-ai mâniat şi de ce-ţi este faţa posomorâtă? 

1 Joc de cuvinte între numele Qayn = Cain şi verbul ganah = a dobândi, a câştiga, a obţine. Jubilaţia 
femeii care, din serva bărbatului, se descoperă născătoare de om. 

7 Dacă tu faci bine, nu vei fi oare bine primit?2 Dar de nu faci bine, păcatul stă pitit la uşă: pe tine 
te pofteşte, dar tu cată să-i fu stăpân!” 

8 Şi Cain a zis către Abel, fratele său: „Să ieşim la câmp!” Şi a fost că-n timp ce erau ei pe câmp, 
Cain s-a aruncat asupra lui Abel, fratele său, şi l-a omorât. 

9 Și a zis Domnul Dumnezeu către Cain: „Unde este Abel, fratele tău?” Iar el a zis: „Nu ştiu; nu 
cumva sunt eu paznicul fratelui meu?...”. 

10 Şi a zis Domnul: „Ce-ai făcut? Glasul sângelui fratelui tău strigă spre Mine din pământ. 

11 Şi acum, blestemat să fii de pământul ce şi-a deschis gura ca să primească din mâna ta sângele 
fratelui tău. 

12 Când vei munci pământul, el nu-ţi va mai da puterea lui; rătăcitor vei fi şi fugar pe pământ!” 

13 Şi a zis Cain către Domnul Dumnezeu: „Pedeapsa mea e mai mare decât aş putea eu să duc. 

14 Dacă Tu mă izgoneşti astăzi de la faţa pământului, şi de la faţa Ta voi fi ascuns; rătăcitor voi fi 
eu şi fugar pe pământ, şi va fi că oricine mă va întâlni, mă va ucide”3. 

15 Şi i-a zis Domnul Dumnezeu: „Nu aşa, ci oricine-l va ucide pe Cain, înşeptită răzbunare va 
cădea asupră-l”. 

2 Text dificil, cu variante de traducere. Idee posibilă: Chiar dacă jertfa sa n-a fost primită, Cain ar 
putea fi acceptat de Dumnezeu în virtutea unor rațiuni care transcend jertfa în sine. 

3 Despărţindu-l de pământul însângerat, crima îl desparte pe om şi de Dumnezeu; prin aceasta, el 
rămâne vulnerabil, total descoperit, fără nici o apărare. Arheologia biblică pare a recunoaşte în Cain 
pe strămoşul Cheneilor (vezi 15, 19), trib nomad al Canaanului. 

Şi Domnul Dumnezeu i-a pus lui Cain un semn, ca tot cel care-l va întâlni să nu-l omoare. 

16 şi s-a dus4 Cain de la faţa lui Dumnezeu şi a locuit în ţinutul Nod, la răsărit de Eden. 

17 Şi Cain a cunoscut-o pe femeia sa; şi ea, zămislind, l-a născut pe Enoh; şi a zidit o cetate şi a 
numit cetatea după numele fiului său, Enoh. 

18 Iar lui Enoh i s-a născut Irad6; lui Irad i s-a născut Maleleil; lui Maleleil i s-a născut Matusal, iar 
lui Matusal i s-a născut Lameh. 

19 Lameh şi-a luat două femei: numele uneia era Ada şi numele celeilalte era Sela. 

20 Ada l-a născut pe labal; acesta a fost tatăl celor ce trăiesc în corturi, la turme. 

21 Fratele lui se numea lubal; acesta este tatăl tuturor celor ce cântă din fluier şi din ţiteră. 

22 Cât despre Sela, ea l-a născut pe Tubal-Cain, care a fost părintele celor ce lucrează arama şi 
fierul. Iar sora lui Tubal-Cain era Noema. 

23 Lameh le-a zis femeilor sale: „Ada şi Sela, ascultați glasul meu; femei ale lui Lameh, luaţi 
aminte la cuvintele mele: Am ucis un om pentru rana mea şi un tânăr pentru vânătaia mea. 

24 Dacă pentru Cain fi-va răzbunarea de şapte ori, pentru Lameh de şaptezeci de ori câte şapte”7. 

4 Literal: a ieşit. 

5 Localitate necunoscută, dar al cărei nume pare a sugera ideea de pribegie, rătăcire, viaţă nomadă. 
6 În LXX transcris Gaidad. 

7 Versetele 23-24 reprezintă textul unui poem străvechi, din vremea când în societatea primară se 
instituise vendeta sângeroasă: Lameh se laudă cu propria sa ferocitate spre a-şi paraliza adversarii. 
Inserţia poemului e o replică la versetele 13-15. 

25 Adam a cunoscut-o iarăşi pe Eva, femeia sa; şi ea, zămislind, a născut un fiu şi i-a pus numele 
Set, pentru că şi-a zis: „Datu-mi-a Dumnezeu un alt vlăstar în locul lui Abel, pe care l-a ucis Cain”. 
26 Lui Set, de asemenea, i s-a născut un fiu şi i-a pus numele Enos. De atunci au început oamenii să 
cheme numele Domnului Dumnezeu. 

Patriarhii de dinainte de potop. 

1 Aceasta este cartea neamului lui Adam. În ziua când l-a făcut Dumnezeu 

8 Altfel formulat: „De atunci au început oamenii să-L cheme pe Dumnezeu cu numele de Domnul”. 
E vorba de introducerea numelui divin Iahve (din tetragrama YHWH) = „Domn”, pe lângă acela de 
Elohim = „Dumnezeu”; deci: Domnul Dumnezeu. Această tradiție îi plasează originea în generaţia 


contemporană cu nepotul lui Adam, în timp ce o alta îi atestă o apariţie mult mai târzie, în vremea 
lui Moise (vezi Iş 3, 13-15). La obârşie, Iahve era un nume propriu; din respect şi teamă, Evreii 
preferau să-l rostească prin echivalentul „Domn”. În limbajul biblic, numele divine sunt folosite 
astfel: Iahve = Domnul; Elohim = Dumnezeu; Adonai = Domnul; Adonai Iahve = Domnul 
Dumnezeu; lahve Elohim = Domnul Dumnezeu; lahve Sabaot = Domnul Sabaot sau Domnul 
Atotţiitorul; Şaddai = Puternicul; El-Olam = Dumnezeu-Cel-veşnic. 

1 Variantă de text: „cartea neamului oamenilor”. Genealogiile aveau un rol important în viaţa 
triburilor semi-nomade, mai ales în exercitarea funcţiei preoțești. Cea de faţă vrea să acopere 
perioada dintre creaţie şi potop şi este, de fapt, o continuare a textului întrerupt la 2, 4 A. După 
numeroşi exegeţi, cifrele din ea, de tradiție mesopotamică, sunt simbolice şi urmăresc, în principal, 
două idei: a) o perioadă foarte lungă între două generaţii; b) longevitatea e o binecuvântare a lui 
Dumnezeu asupra oamenilor drepţi, iar ea scade pe măsură ce răutatea şi păcatul se instalează în 
lume (între 1000 şi 600 de ani de la Adam la Noe, între 600 şi 200 de la Noe la Avraam, între 200 şi 
100 între Avraam şi Iosua Navi, pentru ca de la David încoace să devină „normală”). 

pe Adam, după chipul lui Dumnezeu l-a făcut. 

2 Bărbat şi femeie i-a făcut; şi i-a binecuvântat şi i-a numit cu numele de „om” în ziua în care i-a 
făcut. 

3 Adam a trăit două sute treizeci de ani şi atunci i s-a născut un fiu după asemănarea sa şi după 
chipul său2 şi i-a pus numele Set. 

4 Zilele pe care le-a trăit Adam după naşterea lui Set au fost şapte sute de ani; şi i s-au născut fii şi 
fiice. 

5 Iar de toate, zilele vieții lui Adam au fost nouă sute treizeci de ani; şi a murit. 

6 Set a trăit două sute cinci ani şi i s-a născut Enos. 

7 După naşterea lui Enos, Set a mai trăit şapte sute şapte ani, şi i s-au născut fii şi fiice. 

8 Iar de toate, zilele lui Set au fost nouă sute doisprezece ani; şi a murit. 

9 Enos a trăit o sută nouăzeci de ani şi atunci i s-a născut Cainan. 

10 După naşterea lui Cainan, Enos a mai trăit şapte sute cincisprezece ani şi i s-au născut fii şi fiice. 
11 Iar de toate, zilele lui Enos au fost nouă sute cinci ani; şi a murit. 

12 Cainan a trăit o sută şaptezeci de ani şi atunci i s-a născut Maleleil. 

2 Adam îi transmite întregului neam omenesc chipul pe care el însuşi îl primise de la Dumnezeu 
(vezi 1, 27); „asemănarea” e psiho-somatică. 

13 După naşterea lui Maleleil, Cainan a mai trăit şapte sute patruzeci de ani şi i s-au născut fii şi 
fiice. 

14 Iar de toate, zilele lui Cainan au fost nouă sute zece ani; şi a murit. 

15 Maleleil a trăit o sută şaizeci şi cinci de ani şi atunci i s-a născut lared. 

16 După naşterea lui lared, Maleleil a mai trăit şapte sute treizeci de ani şi i s-au născut fii şi fiice. 
17 lar de toate, zilele lui Maleleil au fost opt sute nouăzeci şi cinci de ani; şi a murit. 

18 Iared a trăit o sută şaizeci şi doi de ani şi atunci i s-a născut Enoh. 

19 După naşterea lui Enoh, lared a mai trăit opt sute de ani şi i s-au născut fii şi fiice. 

20 Iar de toate, zilele lui lared au fost nouă sute şaizeci şi doi de ani; şi a murit. 

21 Enoh a trăit o sută şaizeci şi cinci de ani şi atunci i s-a născut Matusalem. 

22 Şi după naşterea lui Matusalem a umblat Enoh cu Dumnezeu3 două sute de ani şi i s-au născut 
fii şi fiice. 

23 Iar de toate, zilele lui Enoh au fost trei sute şaizeci şi cinci de ani. 

24 Şi a umblat Enoh cu Dumnezeu şi nu s-a mai aflat, pentru că Dumnezeu îl strămutase4. 

3 „A umbla cu Dumnezeu” = metaforă pentru omul care trăieşte în intimitatea lui Dumnezeu, care-l 
este bineplăcut (vezi şi v. 24; de asemenea, 6, 9). 

4 În variantă de text: „îl luase cu Sine”. Verbul metatithemi înseamnă nu numai a muta, a strămuta, 
a schimba locul, ci şi a preface, a transforma (a trece ceva sau pe cineva dintr-o stare de existenţă în 
alta). De aci, exegeza asupra misterului în care Enoh a fost strămutat (fenomen care se va repeta cu 
profetul Ilie vezi 4 Rg 2, 3-10 şi notele aferente). 

25 Matusalem a trăit o sută optzeci şi şapte de ani şi atunci i s-a născut Lameh. 


26 După naşterea lui Lameh, Matusalem a mai trăit şapte sute optzeci şi doi de ani şi i s-au născut 
fii şi fiice. 

27 lar de toate, zilele lui Matusalem au fost nouă sute şaizeci şi nouă de ani; şi a murit. 

28 Lameh a trăit o sută optzeci şi opt de ani şi atunci i s-a născut un fiu 

29 şi l-a numit cu numele de Noe, zicând: „Acesta ne va mângâia în osteneala noastră şi-n durerea 
mâinilor noastre, ce vine din pământul pe care Domnul Dumnezeu l-a blestemat”. 

30 Şi după naşterea lui Noe, Lameh a mai trăit cinci sute şaizeci şi cinci de ani şi i s-au născut fii şi 
fiice. 

31 Iar de toate, zilele lui Lameh au fost şapte sute cincizeci şi trei de ani; şi a murit. 

32 Noe era de cinci sute de ani când le-a dat naştere celor trei fii: Sem, Ham şi lafet. 

Eroii antediluvieni. Noe, singurul om drept. Vestirea potopului; corabia. 

1 Şi a fost că după ce au început oamenii a se înmulți pe pământ şi li s-au născut fiice, 

2 fiii lui Dumnezeu, văzând că fiicele oamenilor sunt frumoase, şi-au luat dintre ele soţii, care pe 
cine şi-a ales]. 

1 Versetele 1-4: text enigmatic; inserția unei străvechi tradiții pe care autorul Genezei nu şi-a 
permis s-o omită. În limbajul biblic, „fii ai lui Dumnezeu” sunt oamenii superiori, evoluaţi, virtuoşi, 
în timp ce „fii ai oamenilor” sunt cei inferiori, primitivi, instinctuali, păcătoşi. Din unirea acestor 
două „specii” atât de diferite s-au născut „uriaşii”, ca o culme a răutăţii de pe pământ, răutate pe 
care Domnul o va eradica prin potop. 

3 Dar Domnul Dumnezeu a zis: „Duhul Meu nu va rămâne pururea în oamenii aceştia, pentru că ei 
sunt numai trup; aşadar, zilele lor vor fi o sută douăzeci de ani!” 

4 În zilele acelea erau pe pământ uriaşi, şi chiar după aceea, când fiii lui Dumnezeu au intrat la 
fiicele oamenilor şi acestea le dăruiau fii: aceştia sunt uriaşii din vechime, oamenii cei vestiți. 

5 Dar Domnul Dumnezeu a văzut că răutatea oamenilor s-a mărit pe pământ şi că toată închipuirea 
din gândul inimii lor era fără-ncetare numai spre rău. 

6 şi s-a căit Dumnezeu că l-a făcut pe om pe pământ, şi s-a mâhnit întru inima Sa. 

7 Şi a zis Domnul: „Şterge-voi de pe faţa pământului pe omul pe care l-am făcut, de la om pân” la 
dobitoc şi de la târâtoare pân” la păsările cerului, căci Mă căiesc că le-am făcut”. 

8 Noe însă a aflat har în faţa Domnului Dumnezeu. 

9 lată neamurile lui Noe: Noe era om drept şi neprihănit între cei din neamul său; Noe umbla cu 
Dumnezeu 2. 

10 Iar lui Noe i s-au născut trei fii: Sem, Ham şi lafet. 

11 Pământul însă se stricase în faţa lui Dumnezeu şi se umpluse pământul de silnicie3. 

2 Vezi nota de la 5, 22. 

3 Adikia: nedreptate, strâmbătate, asuprire, agresiune, violenţă, cruzimea celui puternic față de cel 
slab. 

12 Şi a căutat Domnul Dumnezeu spre pământ, şi iată, era stricat; căci tot trupul4 îşi stricase calea 
sa pe pământ. 

13 Şi Domnul Dumnezeu a zis către Noe: „Sosit-a înaintea feţei Mele sfârşitul a tot omul, căci din 
pricina lor s-a umplut pământul de silnicie; şi iată, Eu îi voi pierde, pe ei şi pământul. 

14 Ca urmare, tu fă-ţi o corabie de lemn din cel tare5. În corabie fă încăperi6, iar pe dinlăuntru şi pe 
dinafară smoleşte-o cu smoală. 

15 Şi iată cum să faci corabia: lungimea corăbiei să fie de trei sute de coți7, lăţimea ei de cincizeci 
de coţi, iar înălțimea de treizeci de coţi. 

16 Corăbiei să-i faci acoperiş pe care-l vei încheia la un cot deasupraâ; iar uşa corăbiei să i-o faci 
într-o latură; şi vei face o punte jos, una în rândul doi şi alta în cel de al treilea9. 

17 Şi iată, Eu voi aduce asupra pământului potopul apele -, ca să pierd de sub cer tot trupul care are- 
n el suflare de viaţă; şi tot ce este pe pământ va 

4 Literal: „toată carnea”, adică orice fiinţă vie, fie om, fie animal. 

5 Ebraicul gofer (transpus ca atare de primele traduceri engleze) indică o esență de lemn 
necunoscută nouă. Septuaginta îl traduce prin termenul general tetragonos, ceea ce indică un lemn 
de esenţă tare. Echivalentele moderne mai specifice: „salcâm”, „chiparos”, „răşinoase” sunt fie total 


inadecvate, fie aproximative. 

6 Literal: cuiburi. 

7 Un cot: aproximativ 0, 45 m. 

8 Text dificil, înţeles neclar. Ideea ar fi: un acoperiş uşor înclinat, a cărui coamă nu va depăşi în 
înălţime un cot de la streaşină. Altă traducere: „o fereastră la un cot de la acoperiş”. Oricum, corabia 
(arca) lui Noe nu are nimic în comun cu structura şi formele corăbiei clasice. Septuaginta o 
desemnează prin substantivul kivotos = ladă cu capac, cufăr. 

9 Aşadar, spaţiul cel mare împărțit în trei etaje. 

muri. 

18 Dar cu tine voi statornici legământul Meu: tu vei intra în corabie, tu şi-mpreună cu tine fiii tăi şi 
femeia ta şi femeile fiilor tăi. 

19 Şi din toate dobitoacele, din toate târâtoarele, din toate fiarele şi din tot trupul tu vei aduce-n 
corabie două câte două10, ca să le ţii în viaţă împreună cu tine; ele vor fi parte bărbătească şi parte 
femeiască. 

20 Din tot soiul de păsări zburătoare după fel şi din tot soiul de dobitoace după fel şi din tot soiul de 
târâtoare după fel, două câte două din toate să vină la tine, parte bărbătească şi parte femeiască, 
pentru ca-mpreună cu tine să le ţii în viaţă. 

21 Iar tu ia cu tine din toate bucatele ce se mănâncă şi fă-ţi acolo strânsură; ele vă vor fi vouă de 
mâncare, ţie şi lor”. 

22 Şi a făcut Noe totul după cum îi poruncise Domnul Dumnezeu; aşa a făcut. 

Potopul. 

1 Şi Domnul Dumnezeu i-a zis lui Noe: „Intră în corabie, tu şi toată casa tal, căci pe tine te-am 
văzut că eşti drept înaintea Mea în neamul2 acesta. 

2 Din toate animalele curate vei lua cu tine câte şapte perechi, parte bărbătească şi parte femeiască, 
iar din animalele necurate câte o pereche, parte bărbătească şi parte femeiască. 

10 În înţelesul: câte două din fiecare specie. 

1 Casa ta: familia ta. 

2 Neamul: generaţia. 

3 De asemenea, din păsările cerului cele curate să iei câte şapte perechi, parte bărbătească şi parte 
femeiască, iar din toate păsările cele necurate, câte o pereche, parte bărbătească şi parte femeiască, 
ca să le păstrezi lor soiul pe faţa-ntregului pământ. 

4 Căci încă şapte zile, şi Eu voi face să plouă pe pământ timp de patruzeci de zile şi patruzeci de 
nopți şi voi pierde de pe faţa pământului toate fiinţele pe care le-am făcut”. 

5 Şi a făcut Noe toate câte i-a poruncit Domnul Dumnezeu. 

6 lar Noe era de şase sute de ani când a venit potopul apele asupra pământului. 

7 Şi Noe şi fiii săi şi femeia sa şi femeile fiilor săi au intrat în corabie ca să scape de apele 
potopului. 

8 Şi din păsările curate şi din păsările necurate şi din dobitoacele curate şi din dobitoacele necurate 
şi din fiare şi din toate cele ce se târăsc pe pământ, 

9 parte bărbătească şi parte femeiască, două câte două au intrat cu Noe în corabie, aşa cum 
Dumnezeu îi poruncise lui. 

10 Şi a fost că după cele şapte zile au venit apele potopului asupra pământului. 

11 În anul şase sute al vieţii lui Noe, în luna a doua, în ziua a douăzeci şi şaptea a lunii, în chiar ziua 
aceea s-au desfăcut toate izvoarele adâncului celui mare3 şi jgheaburile4 cerului s-au 

3 Adâncul: genunea (abisul) din 1, 2. E vorba de apele subterane care ţâşnesc din adâncuri în 
întâmpinarea celor ce se prăvălesc din cer. Totul sugerează refacerea hăului primordial; dacă la- 
nceput Dumnezeu despărţise apele de ape, acum ele se împreunează din nou, clocotind. 

4 Textual: cataractele. Imaginea este aceea a morarului care deschide scocul pentru ca apa acestuia 
să se prăvălească-n cupele roții. 

Deschis; 

12 şi a plouat pe pământ timp de patruzeci de zile şi patruzeci de nopți. 

13 În chiar ziua aceea a intrat Noe în corabie, precum şi Sem, Ham şi afet, fiii lui Noe, femeia lui 


Noe şi cele trei femei ale fiilor săi. 

14 Şi toate fiarele după fel şi toate dobitoacele după fel şi toate târâtoarele ce se târăsc pe pământ 
după fel şi toate înaripatele după fel 

15 au intrat la Noe în corabie, două câte două din tot trupul care are-n el suflare de viaţă. 

16 Şi cele ce-au intrat o parte bărbătească şi-o parte femeiască din tot trupul au intrat precum îi 
poruncise Dumnezeu lui Noe. Şi Domnul Dumnezeu i-a închis corabia pe dinafară. 

17 Şi a fost potopul pe pământ timp de patruzeci de zile şi patruzeci de nopţi; şi apele au crescut şi 
au ridicat corabia şi ea s-a înălțat deasupra pământului. 

18 şi s-au înstăpânit apele şi-au tot crescut pe pământ; şi corabia se purta pe deasupra apelor. 

19 Şi-atât de mult s-au înstăpânit apele pe pământ, încât toţi munţii cei înalţi care erau sub cer s-au 
acoperit; 

20 cu cincisprezece coți s-a ridicat apa deasupră-le şi toți munţii cei înalți s-au acoperit. 

21 Şi a murit tot trupul ce se mişca pe pământ: păsările, dobitoacele, fiarele, toate vietățile ce 
mişună pe pământ, şi toți oamenii; 

22 toate cele ce aveau în nări suflare de viață, toate cele ce erau pe pământ uscat, toate au murit. 

23 şi s-a stins toată fiinţa ce se afla pe faţa-ntregului pământ, de la om pân” la dobitoc şi pân” la 
târâtoare şi pân” la păsările cerului, toate s-au stins de pe pământ; şi n-a rămas decât Noe şi ce era 
cu el în corabie. 

24 lar apa a tot crescut pe pământ vreme de o sută cincizeci de zile. 

Încetarea potopului. Noe iese din corabie şi-l aduce jertfă lui Dumnezeu. 

1 Şi Dumnezeu Şi-a adus aminte de Noe şi de toate fiarele şi de toate dobitoacele şi de toate păsările 
şi de toate vietăţile mişcătoare câte erau cu el în corabie; şi a adus Dumnezeu vânt pe pământ şi 
apele s-au potolit; 

2 izvoarele adâncului şi jgheaburile cerului s-au închis şi ploaia din cer a încetat. 

3 Şi apa scădea treptat de pe pământ şi după o sută cincizeci de zile apele s-au micşorat. 

4 lar în luna a şaptea, în ziua a douăzeci şi şaptea a lunii, corabia s-a odihnit pe muntele Ararat. 

5 Iar apele au tot scăzut până în luna a zecea; iar în cea dintâi zi a lunii a zecea s-au arătat vârfurile 
munților. 

6 Şi a fost că după patruzeci de zile a deschis Noe fereastra corăbiei pe care o făcuse2 

7 şi a trimis corbul să vadă dacă apele au scăzut. Şi ieşind acesta, nu s-a 

1 Literal: pe munţii Ararat. Lant muntos în Armenia de astăzi, la sud de Caucaz. 

2 Vezi nota de la 6, 16, în legătură cu varianta de traducere a acelui verset. 

mai întors până ce apele-au secat pe pământ. 

8 Şi după el a trimis porumbelul ca să vadă dacă apele au scăzut de deasupra feţei pământului. 

9 Dar porumbelul, negăsind loc de odihnă pentru picioarele sale, s-a întors la el în corabie; căci încă 
era apă pe toată faţa pământului. Şi [Noe] a întins mâna şi l-a apucat şi l-a băgat la el în corabie. 

10 Şi aşteptând încă alte şapte zile, din nou a trimis porumbelul din corabie. 

11 Şi porumbelul s-a întors la el spre seară; şi iată, avea în cioc o ramură verde de măslin. Atunci a 
cunoscut Noe că apele se scurseseră de pe faţa pământului. 

12 Şi încă alte şapte zile aşteptând, din nou i-a dat drumul porumbelului; dar acesta nu s-a mai 
întors la el. 

13 Şi a fost că în anul şase sute unu al vieţii lui Noe, în prima zi a lunii întâi, secând apa de pe 
pământ, a ridicat Noe acoperişul corăbiei şi a privit: şi iată că apa secase de pe faţa pământului. 

14 Iar în luna a doua, în douăzeci şi şapte ale lunii, pământul era uscat. 

15 Şi Domnul Dumnezeu i-a grăit lui Noe, zicând: 

16 „leşi din corabie, tu şi împreună cu tine femeia ta, fiii tăi şi femeile fiilor tăi; 

17 şi toate fiarele care sunt cu tine, şi tot trupul: de la păsări şi pân” la dobitoace şi toate târâtoarele 
ce se mişcă pe pământ scoate-le împreună cu tine; Creşteţi şi înmulțiţi-vă pe pământ3!” 

3 Textul LXX reia expresia din 1, 28, ceea ce sugerează o naştere din nou a lumii, aceasta fiind 
solidară cu omul atât în cădere cât şi în mântuire. 

18 Şi a ieşit Noe, precum şi femeia sa şi fiii săi şi femeile fiilor săi; 


19 şi toate fiarele, toate dobitoacele, toate păsările şi toate târâtoarele care se mişcă pe pământ, după 
felul lor, au ieşit din corabie. 

20 Şi Noe I-a zidit Domnului un jertfelnic4; şi a luat din toate animalele cele curate şi din toate 
păsările cele curate şi le-a adus ardere-de-tot5 pe jertfelnic. 

21 Şi Domnul Dumnezeu a mirosit bună mireasmă şi a zis Domnul Dumnezeu în inima Sa: „De- 
acum nu voi mai blestema pământul din pricina faptelor omului, căci închipuirea inimii omului se 
pleacă spre rău încă din tinereţea lui; şi nici nu voi mai pierde toate făpturile vii aşa cum am făcut. 
22 De-acum, câte zile va avea pământul, semănat şi secerat, frig şi căldură, vară şi iarnă, ziuă şi 
noapte nu vor mai înceta!” 

Rânduială nouă pe pământ. Legământul lui Dumnezeu cu Noe. Noe şi fiii săi. 

1 Şi i-a binecuvântat Dumnezeu pe Noe şi pe fiii săi şi le-a zis: „Creşteţi şi înmulțiţi-vă şi umpleţi 
pământul şi stăpâniţi-l! 

2 Groaza şi frica de voi fie peste toate fiarele pământului, peste toate păsările cerului, peste tot ce se 
mişcă pe 

4 Altar făcut din pietre aşezate unele peste altele. 

5 Ardere-de-tot (holocaust): jertfă în care animalul sacrificat era în întregime mistuit de focul de pe 
altar. Ofrandă totală, din care jertfitorul nu-şi reţine nici o parte. 

pământ şi peste toţi peştii mării; pe mâna voastră le-am dat. 

3 Tot ce se mişcă şi tot ce trăieşte fie-vă spre hrană; aşa cum iarba verde, pe toate vi le-am dat. 

4 Numai carne cu viaţa ei sângele să nu mâncaţi. 

5 Cât despre viaţa voastră sângele -, pentru ea voi cere socoteală] de la toată fiara; şi de la fratele 
omului voi cere socoteală pentru viaţa omului?. 

6 Cel ce va vărsa sânge de om, de către om îi va fi sângele vărsat, căci după chipul lui Dumnezeu l- 
a făcut Dumnezeu pe om3. 

7 Voi însă Creşteţi şi înmulţiţi-vă şi umpleţi pământul şi stăpâniţi-l!” 

8 Şi i-a grăit Dumnezeu lui Noe şi fiilor săi care erau cu el, zicând: 

9 „lată, Eu închei legământul4 Meu cu voi, cu urmaşii voştri de după voi 

10 şi cu toate fiinţele vii care sunt cu voi: cu păsările, cu dobitoacele şi cu toate fiarele pământului 
care sunt cu voi, cu toate câte au ieşit din corabie; 

11 cu voi închei acest legământ: nici un trup nu va mai pieri de apele potopului şi nici un potop nu 
va mai fi să pustiască pământul”. 

12 Şi a zis Domnul Dumnezeu către Noe: „lată semnul legământului pe care Eu îl fac cu voi şi cu 
toată fiinţa 

1 Literal: o voi cere din mâna... 

2 Altfel formulat: fiecărui om îi voi cere socoteală pentru viaţa (sângele) fratelui său. 

3 Viaţa Îi aparţine lui Dumnezeu, căci El i-a dat-o fiecăruia. A atenta la viaţa omului înseamnă a 
atenta la însuşi chipul lui Dumnezeu. 

4 Legământ: alianţă, învoială, acord, făgăduinţă, testament. Legământul lui Dumnezeu cu Noe va fi 
urmat de acela cu Avraam (capitolele 15 şi 17) şi de acela cu poporul lui Israel (Iş 24). 

vie care este cu voi, din neam în neam şi de-a pururi: 

13 curcubeul Meu îl aşez în nor, ca să fie el semn al legământului dintre Mine şi pământ. 

14 Şi fi-va că ori de câte ori voi aduna nor deasupra pământului şi curcubeul Meu se va arăta în nor, 
15 Îmi voi aduce aminte de legământul Meu pe care l-am încheiat cu voi şi cu toată fiinţa vie a 
oricărui trup, şi apele nu vor mai deveni potop ca să nimicească tot trupul. 

16 Fi-va curcubeul Meu în nor şi Eu îl voi vedea şi-Mi voi aduce aminte de legământul veşnic 
dintre Mine şi toată fiinţa vie din tot trupul care este pe pământ!” 

17 Şi a zis Dumnezeu lui Noe: „Acesta este semnul legământului pe care Eu l-am încheiat între 
Mine şi tot trupul care este pe pământ.” 

18 Iar fiii lui Noe care au ieşit din corabie erau Sem, Ham şi lafet. lar Ham era tatăl lui Canaan. 

19 Aceştia sunt cei trei fii ai lui Noe; din ei s-au răspândit [oamenii] pe-ntregul pământ. 

20 Noe a prins a fi lucrător de pământ şi a sădit vie. 

21 Şi a băut vin şi s-a îmbătat şi s-a dezvelit în cortul său. 


22 lar Ham, tatăl lui Canaan, a văzut goliciunea tatălui său şi, ieşind afară, le-a spus celor doi frați 
ai săi. 

23 Dar Sem şi lafet au luat o haină, şi-au pus-o amândoi pe umeri şi, mergând cu spatele-nainte, au 
acoperit goliciunea tatălui lor; cum ei îşi aveau feţele întoarse înapoi, n-au văzut goliciunea tatălui 
lor. 

24 Când Noe s-a trezit din vin, a înţeles ce-i făcuse fiul său cel mai tânăr, 

25 şi a zis: „Blestemat să fie Canaan! Robul robilor le va fi el fraţilor săi!” 

26 Şi a zis: „Binecuvântat să fie Domnul, Dumnezeul lui Sem, iar Canaan să fie robul său; 

27 să-l înmulţeascăs Dumnezeu pe lafet şi să locuiască-n corturile lui Sem, iar Canaan să le fie 
slugă”. 

28 După potop, Noe a mai trăit trei sute cincizeci de ani. 

29 Iar de toate, zilele lui Noe au fost nouă sute cincizeci de ani; şi a murit. 

10 

Obârşia neamurilor răspândite pe pământ. 

1 Iată-i pe urmaşii fiilor lui Noe: Sem, Ham şi lafet, cărora li s-au născut fii după potop. 

2 Fiii lui lafet: Gomer, Magog, Madai, lavan, Tubal, Meşec şi Tiras. 

3 Fiii lui Gomer: Aşchenaz, Rifat şi Togarma. 

4 Fiii lui lavan: Elişa şi Tarsis, Chitim şi Dodanim. 

5 Din aceştia s-au desprins insulele neamurilor în pământul lor 1, fiecare 

5 Literal: să-i lărgească (neamul). În ebraică, joc de cuvinte între yefet = Iafet şi yafte = a lărgi. 
Binecuvântarea implică nu numai creşterea în număr a urmaşilor lui lafet, ci şi extinderea lor pe 
teritorii vaste. 

1 După unii comentatori, ramurile care au migrat spre vest şi au populat insulele şi țărmurile 
Mediteranei. Fraza însă sugerează şi metafora unui pământ plutitor din care se desprind plauri (vezi 
10, 32). Ideea unităţii primordiale a speciei umane. 

după limba sa în triburile şi-n națiile lor. 

6 Fiii lui Ham: Cuş, Miţraim, Put şi Canaan. 

7 Fiii lui Cuş: Seba, Havila, Sabta, Rama şi Sabteca. Fiii lui Rama: Şeba şi Dedan. 

8 Cuş i-a dat naştere şi lui Nimrod; acesta, cel dintâi, a fost puternic pe pământ. 

9 El a fost vânător puternic în faţa Domnului Dumnezeu; de aceea se spune: „Vânător puternic ca 
Nimrod în faţa Domnului Dumnezeu?”. 

10 Începutul împărăției lui au fost Babilonul, Ereh, Acad şi Calne din ţinutul Şinear. 

11 Din pământul acela a trecut în Asur şi a zidit Ninive, cetatea Rehobot-Ir, Calah 

12 şi Resen, între Ninive şi Calah; aceasta e cetatea cea mare3. 

13 Din Miţraim s-au născut Ludiţii, Anamiţii, Lehabiţii, Naftuhiţii, 

14 Patrusiţii, Casluhiţii din care au ieşit Filistenii şi Caftoriţii. 

15 Din Canaan s-au născut: Sidon, întâiul-său-născut, apoi Heteul 

16 şi lebuseul, Amoreul, Ghergheseul, 

17 Heveul, Archeul, Sineul, 

18 Arvadeul, Țemareul şi Hamateul; apoi s-au răspândit neamurile canaaneene. 

19 Şi ţinuturile Canaaneenilor se întindeau de la Sidon spre Gherara până la 

2 În socotinţa lui Dumnezeu, Cel ce-i atestă faima. 

3 Se crede că această menţiune se referă la Ninive. Totuşi, Calah a fost capitala Asiriei în secolele 
12-9 î. H. Actuala localitate Nimrud, aproape de confluenţa Tigrului cu Zabul Superior. 

Gaza, iar spre Sodoma, Gomora, Adma şi Țeboim până la Laşa. 

20 Aceştia sunt fiii lui Ham în triburile lor, după limbile lor, în ţările lor şi-n naţiile lor. 

21 Şi i s-au născut fii şi lui Sem4, tatăl tuturor fiilor lui Ever şi fratele mai mare al lui Iafet. 

22 Fiii lui Sem: Elam, Asur, Arfaxad, Lud şi Aram. 

23 Fiii lui Aram: Uţ, Hul, Gheter şi Maş. 

24 Arfaxad i-a dat naştere lui Cainan; Cainan i-a dat naştere lui Şelah; iar Şelah i-a dat naştere lui 
Ever. 

25 Lui Ever i s-au născut doi fii: numele unuia era Peleg, pentru că în zilele lui s-a împărțit 
pământul; iar numele fratelui său era Ioctan5. 


26 Lui loctan i s-au născut Almodad, Şalef, Haţarmavet, Ierah, 

27 Hadoram, Uzal şi Dicla, 

28 Obal, Abimael şi Şeba, 

29 Ofir, Havila şi lobab. Toţi aceştia sunt fiii lui loctan. 

30 Sălaşurile lor se întindeau de la Meşa, spre Sefar, până la muntele răsăritului6. 

31 Aceştia sunt fiii lui Sem în triburile lor, după limbile lor, în ţările lor şi-n națiile lor. 

4 După ce a consemnat structura etnografică a lumii vechi, autorul introduce genealogia semiţilor, 
asupra căreia i se va concentra de-acum atenţia, pregătind astfel intrarea în scenă a lui Avraam. 

5 În general se admite cu unele corecturi ipoteza că din Peleg se trag semiţii din Nord 
(Mesopotamia), iar din loctan, semiţii din Sud (Arabia). 

6 Munte necunoscut, în timp ce se speculează că Sefar (Safara) se afla pe ţărmul de sud-est al 
Arabiei. 

32 Acestea sunt triburile fiilor lui Noe, după urmaşii lor şi după naţiile lor. Din ele s-au răspândit 
insulele neamurilor7 pe pământ după potop. 

Turnul Babel. Încâlcirea limbilor şi împrăştierea popoarelor. Strămoșii lui Avraam. 

1 Pământu-ntreg avea pe-atunci o singură limbă şi aceleaşi cuvinte]. 

2 Şi a fost că, pornind din părțile Răsăritului, oamenii au găsit un şes în ţara Şinear şi s-au aşezat 
acolo. 

3 Şi au zis unul către altul: „Hai să facem cărămizi şi să le ardem în foc 
loc de piatră, iar smoala în loc de var. 

4 Şi au zis: „Hai să ne clădim un oraş şi un turn al cărui vârf să ajungă la cer, şi să ne facem un 
nume, ca să nu mai fim împrăștiați pe faţa-ntregului pământ!” 

5 şi s-a pogorât Domnul să vadă cetatea şi turnul pe care-l zideau fiii oamenilor. 

6 Şi a zis Domnul: „lată că ei sunt un singur popor şi au toţi o singură limbă; şi acesta-i doar 
începutul a ceea ce vor face; de-acum nu se vor mai opri de la tot ceea ce şi-au pus în gând să facă. 
7 Hai să ne pogorâm şi acolo să le încâlcim 2 graiul, pentru ca unul altuia să nu-şi mai înţeleagă 
limba”. 

7 Vezi nota de la v. 5. 

1 Această relatare preia o tradiţie diferită de aceea a listelor genealogice precedente, care presupun 
existența mai multor limbi. Totuşi, ideea centrală le este comună: diversitatea oamenilor îşi are 
originea într-o unitate primordială. 

2 Verbul syg-heo: a răsturna, a întoarce pe dos, a stârni confuzie, a amesteca (în sensul de a tulbura 
un lichid prin agitarea drojdiei), a încâlci, a răvăşi, a înnegura, a încurca. În text, 

obiectul acestui predicat este „graiul” (singular). 

8 Şi de acolo i-a împrăştiat Domnul pe faţa-ntregului pământ şi ei au încetat să mai zidească cetatea 
şi turnul. 

9 E pricina pentru care cetatea aceea s-a numit Babilon3, pentru că acolo a încâlcit Domnul limbile 
a tot pământul şi de acolo i-a împrăştiat Domnul Dumnezeu pe toată faţa pământului4. 

10 Iată-i acum pe urmaşii lui Sem5: Sem era de o sută de ani când i s-a născut Arfaxad, la doi ani 
după potop. 

11 După naşterea lui Arfaxad, Sem a mai trăit cinci sute de ani şi i s-au născut fii şi fiice; şi a murit. 
12 Arfaxad a trăit o sută treizeci şi cinci de ani şi atunci i s-a născut Cainan. După naşterea lui 
Cainan, Arfaxad a mai trăit trei sute treizeci de ani şi i s-au născut fii şi fiice; şi a murit. 

13 Cainan a trăit o sută treizeci de ani şi atunci i s-a născut Şelah. După naşterea lui Şelah, Cainan a 
mai trăit trei sute treizeci de ani şi i s-au născut fii şi fiice; şi a murit. 

14 Şelah a trăit o sută treizeci de ani şi atunci i s-a născut Ever. 

3 La origine, ebraicul Babel (Bab-ili) înseamnă „poarta lui Dumnezeu”. Printr-o etimologie 
populară, el devine balal = a amesteca, a încâlci, a produce confuzie. 

4 Sancţionarea orgoliului omenesc de a străpunge cerul (locuinţa lui Dumnezeu) cu puteri proprii. 
Cu acest moment se începe nu numai istoria limbilor, ci şi istoria mentalităților, când doi oameni 
„nu vorbesc aceeaşi limbă” înseamnă că ei gândesc diferit. 

5 Cu unele diferenţe, acest tablou genealogic îl continuă pe cel din capitolul 5 şi acoperă perioada 


1? 


Şi au folosit cărămida în 


dintre Noe şi Avraam. El este însă şi o paralelă a celui din 10, 21-31, cu deosebirea că pare a se 
ocupa numai de ramura nordică a semiţilor, cea din Mesopotamia, din care se va naşte Avram. 

15 Iar după naşterea lui Ever, Şelah a mai trăit trei sute treizeci de ani şi 1 s-au născut fii şi fiice; şi a 
murit. 

16 Ever a trăit o sută treizeci şi patru de ani şi atunci i s-a născut Peleg. 

17 lar după naşterea lui Peleg, Ever a mai trăit două sute şaptezeci de ani şi 1 s-au născut fii şi fiice; 
şi a murit. 

18 Peleg a trăit o sută treizeci de ani şi atunci i s-a născut Reu. 

19 Iar după naşterea lui Reu, Peleg a mai trăit două sute nouă ani şi i s-au născut fii şi fiice; şi a 
murit. 

20 Ragav a trăit o sută treizeci şi doi de ani şi atunci i s-a născut Serug. 

21 lar după naşterea lui Serug, Ragav a mai trăit două sute şapte ani şi i s-au născut fii şi fiice; şi a 
murit. 

22 Serug a trăit o sută treizeci de ani şi atunci i s-a născut Nahor. 

23 lar după naşterea lui Nahor, Serug a mai trăit două sute de ani şi i s-au născut fii şi fiice; şi a 
murit. 

24 Nahor a trăit şaptezeci şi nouă de ani şi atunci 1 s-a născut Terah. 

25 Iar după naşterea lui Terah, Nahor a mai trăit o sută douăzeci şi cinci de ani şi i s-au născut fii şi 
fiice; şi a murit. 

26 Terah a trăit şaptezeci de ani şi atunci i s-au născut Avram, Nahor şi Haran. 

27 lată-i pe urmaşii lui Terah: lui Terah i s-au născut Avram, Nahor şi Haran. Haran i-a dat naştere 
lui Lot. 

28 Haran a murit în faţa lui Terah, tatăl său, în pământul său de naştere, în Urul Caldeilorâ. 

6 Cetatea Ur (Uru), în Mesopotamia de Sud, pe malul drept al Eufratului, la cca 200 km de Babilon. 
Locuită la început de Sumerieni, ea a cunoscut o mare înflorire în mileniul III î. H. În primul 
mileniu era locuită de clanul aramaic al Caldeilor. Identificată de recente cercetări arheologice. 

29 Iar Avram şi Nahor şi-au luat femei; numele femeii lui Avram? era Sarai8, iar numele femeii lui 
Nahor era Milca, fata lui Haran, tatăl Milcăi şi al Iscăi. 

30 Sarai era stearpă şi nu năştea copii. 

31 Şi i-a luat Terah pe Avram, fiul său, şi pe Lot, fiul lui Haran şi nepotul său, şi pe Sarai, nora sa şi 
femeia lui Avram, fiul său, şi i-a scos din Urul Caldeilor ca să meargă în ţara Canaanului; şi au mers 
până la Haran9 şi s-au aşezat acolo. 

32 De toate, zilele vieţii lui Terah în pământul Haran au fost două sute cinci ani; şi a murit Terah în 
Haran. 

Chemarea lui Avram. Avram în Canaan şi în Egipt. 

1 Şi a zis Domnul către Avram: „leşi din ţara ta şi din neamul tău şi din casa tatălui tău şi vino în 
ţara pe care ţi-o voi arăta Eu. 

2 Şi Eu voi face din tine un neam mare; şi te voi binecuvânta şi-ţi voi mări numele şi tu vei fi izvor 
de binecuvântare. 

3 Voi binecuvânta pe cei ce te vor binecuvânta, iar pe cei ce te vor blestema îi voi blestema; şi-ntru 
tine se vor binecuvânta toate neamurile pământului”. 

7 Avram înseamnă „preamărit este tatăl meu”; în text se va numi aşa până la 17, 5 când devine 
Avraam. 

8 Sarai = Principesa; în text, începând cu 17, 15 se va numi Sarra. 

9 În grafia ebraică (Charan), uşor diferit de Haran, fratele lui Avram. Se afla în nord-vestul 
Mesopotamiei; cândva mare centru al culturii aramaice. 

4 Şi a plecat Avram, aşa cum îi zisese Domnul; cu el s-a dus şi Lot. lar Avram era de şaptezeci şi 
cinci de ani când a ieşit din Haran. 

5 Şi a luat Avram pe Sarai, femeia sa, pe Lot, fiul fratelui său, şi toate averile pe care le agonisiseră 
şi toţi oameniil pe care-i dobândiseră în Haran, şi au ieşit ca să meargă în ţara Canaanului şi au 
ajuns în ţara Canaan. 


6 Şi Avram a străbătut ţara de-a lungul ei până la locul numit Sihem, până la stejarul Mamvwri. Pe- 
atunci trăiau în ţara aceea Canaaneenii. 

7 Şi Domnul i s-a arătat lui Avram şi i-a zis: „Ţara aceasta Eu o voi da seminţiei tale”. Şi acolo I-a 
zidit Avram un jertfelnic Domnului Care i Se arătase. 

8 De acolo s-a strămutat în munte, la răsărit de Betel, şi şi-a întins cortul, având Betelul la apus2, iar 
Hai la răsărit. Şi acolo I-a zidit Domnului un jertfelnic şi a chemat numele Domnului3. 

9 Apoi s-a ridicat Avram şi de acolo s-a îndreptat spre Negheb4. 

10 şi-n ţară s-a făcut foamete şi Avram s-a coborât în Egipt ca să locuiască acolo, pentru că-n ţară se 
înteţise foametea. 

11 Şi a fost că-n timp ce Avram se apropia să intre în Egipt, a zis către Sarai, femeia sa: „Ştiu că eşti 
femeie frumoasă la chip. 

1 Literal: toate sufletele; se înţeleg servitorii şi sclavii. 

2 Literal: spre mare (Mediterana). Betel înseamnă „Casa lui Dumnezeu”; actualul Beitin, cca 20 km 
la nord de Ierusalim. 

3 Numele lui Iahve: vezi nota de la 4, 26. 

4 Prin Negheb era desemnată partea de sud a Palestinei; cuvântul în sine avea înţelesul general de 
„ținutul pustiu” sau „miazăziua”. 

12 De aceea, când te vor vedea, Egiptenii vor zice: Aceasta-i femeia lui!... Atunci pe mine mă vor 
ucide, iar pe tine te vor lăsa cu viaţă. 

13 Spune deci că-mi eşti soră, pentru ca de dragul trecerii tale să-mi fie mie bine şi datorită ţie să 
rămân în viaţă”'5. 

14 Şi dacă a sosit Avram în Egipt, au văzut Egiptenii că femeia lui era foarte frumoasă. 

15 Şi au văzut-o dregătorii lui Faraon6 şi au lăudat-o în faţa lui Faraon şi au dus-o în casa lui 
Faraon. 

16 Şi de dragul ei s-au purtat bine cu Avram; şi avea el oi, vite mari şi asini, slugi şi slujnice, catâri 
şi cămile. 

17 Dar Domnul l-a lovit cu plăgi mari şi grele pe Faraon şi casa lui din pricina Saraii, femeia lui 
Avram. 

18 Şi chemându-l Faraon pe Avram, i-a zis: „Ce mi-ai făcut? De ce nu mi-ai spus că e femeia ta? 

19 De ce ai zis: Mi-e soră? şi eu am luat-o de femeie. Acum dar iată-ţi femeia! Ia-ţi-o şi du-te!” 

20 Şi Faraon le-a dat oamenilor săi porunci cu privire la Avram ca să-l petreacă, pe el şi pe femeia 
lui şi toate câte avea; şi pe Lot, care era cu el7. 

5 Istoria mentalităților consemnează vremea când viaţa soţului conta mai mult decât reputaţia soţiei. 
Se pare însă că Egiptenii ignorau obiceiul unor nobili mesopotamieni de a-şi proclama pe una din 
soţii drept „soră”, titlu cu poziții privilegiate. Oricum, accentul acestui episod cade nu pe 
slăbiciunea lui Avram, ci pe iconomia divină care-l salvează pe beneficiarul făgăduinţei lui 
Dumnezeu, indiferent de calitatea omului sau a circumstanțelor. 

6 „Faraon” nu desemna o anume persoană, ci pe regele Egiptului, oricare ar fi fost el; nume generic 
cunoscut încă din secolul 15 î. H. 

7 Această ultimă menţiune se află numai în textul Septuagintei. 

Avram se desparte de Lot. 

1 Iar din Egipt s-a suit Avram la Neghetb, el, femeia sa şi toate câte avea; şi cu Lot, care era cu el. 

2 Avram însă era foarte bogat în vite, în argint şi în aur. 

3 Şi din popas în popas a mers Avram de la Negheb până la Betel, până la locul unde-i fusese mai 
înainte cortul, între Betel şi Hai, 

4 adică spre locul jertfelnicului pe care-l făcuse el înainte. Şi acolo a chemat Avram numele 
Domnului. 

5 Iar Lot, care mergea împreună cu Avram, avea şi el oi şi vite mari şi corturi. 

6 Pământul acela însă nu-i încăpea să locuiască împreună, căci averile lor erau multe şi ei nu 
încăpeau să stea laolaltă. 

7 şi s-a făcut o ceartă între păstorii vitelor lui Avram şi păstorii vitelor lui Lot... în pământul acela 
locuiau peatunci Canaaneenii şi Ferezeii -. 


8 Şi Avram i-a zis lui Lot: „Sfadă să nu fie între mine şi tine, între păstorii mei şi păstorii tăi, căci 
suntem frați]. 

9 Iată, nu-i oare tot pământul înainte-ţi? Desparte-te dar de mine! Şi de vei apuca tu la stânga, eu 
voi apuca la dreapta; iar de vei apuca tu la dreapta, eu voi apuca la stânga”. 

10 Şi ridicându-şi Lot ochii, a privit toată câmpia Iordanului, că toată, până la Țoar, era udată de apă 
ca raiul 

1 Textual: oameni fraţi. Evident, cu înţelesul de „rude”, de vreme ce Lot îi era lui Avram nepot de 
frate. Coroborează acest text cu nota de la Mt 12, 46. 

Domnului şi ca pământul Egiptului aceasta era înainte de a fi nimicit Domnul Sodoma şi Gomora. 
11 Deci şi-a ales Lot toată câmpia Iordanului? şi a apucat Lot spre răsărit; şi aşa s-au despărțit ei 
unul de altul: 

12 Avram s-a aşezat în ţinutul Canaan, iar Lot s-a aşezat în cetățile din câmpie; şi şi-a întins 
corturile până la Sodoma. 

13 Dar oamenii Sodomei erau răi şi mari păcătoşi împotriva lui Dumnezeu. 

14 Deci a zis Domnul către Avram, după ce Lot se despărţise de el: „Ridică-ţi ochii şi, din locul în 
care eşti acum, caută spre miază-noapte şi spre miazăzi şi spre răsărit şi spre apus, 

15 că tot pământul pe care-l vezi ţi-l voi da, ţie şi seminţiei tale, pentru vecie. 

16 Pe urmaşii tăi îi voi face mulţi ca pulberea pământului; de va putea cineva să numere pulberea 
pământului, îi va număra şi pe urmaşii tăi. 

17 Scoală-te; cutreieră pământul acesta-n lung şi-n lat, că ţie ţi-l voi da!” 

18 Şi strămutându-şi Avram corturile, a venit şi s-a aşezat la stejarul Mamvri, care este la Hebron3; 
şi I-a zidit acolo un jertfelnic Domnului. 

2 Partea inferioară a văii lordanului, a cărei latură nordică se situa cam la 30 km de Marea Moartă; 
se pare că la sud cuprindea Marea Moartă însăşi. În realitate, cucerit de aspectele unei vieţi 
materiale uşoare, Lot făcuse o alegere proastă, după cum se va vedea. 

3 Stejarul Mamviri, situat cam la 3 km nord de Hebron, va deveni un simbol important nu numai 
pentru istoria Evreilor, ci şi pentru spiritualitatea creştină, mai ales prin episodul relatat în capitolul 
18. 

Războiul celor patru regi. Avram îl scapă pe Lot din robie şi este binecuvântat de Melchisedec. 

1 Şi a fost că în zilele lui Amrafel, regele Senaarului, ale lui Arioc, regele Elasarului, ale lui 
Kedarlaomer, regele Elamului, şi ale lui Tidal, regele Goimilori, 

2 aceştia au făcut război cu Bera, regele Sodomei, cu Birşa, regele Gomorei, cu şi-nab, regele 
Admei, cu Şemeber, regele Țeboimului, şi cu regele Belei, adică al Țoarului. 

3 Toţi aceştia din urmă s-au adunat în valea Sidim, care înseamnă marea Sării. 

4 Doisprezece ani îi slujiseră ei lui Kedarlaomer, dar în anul al treisprezecelea s-au răsculat. 

5 Iar în al paisprezecelea an au venit Kedarlaomer şi regii care erau de partea lui şi i-au bătut pe 
Refaimi la Aşterot-Carnaim, pe Zuzimi la Ham, şi pe Emimi la Şave-Chiriataim; 

6 iar pe Horei, în muntele lor Seir şi până la EI-Paran, care e lângă pustiu. 

7 Apoi, întorcându-se, au venit la Ain-Mişpat sau Cadeş şi au bătut toate căpeteniile Amaleciţilor, 
ca şi pe toţi Amoreii care locuiau în Haţaţontamar. 

8 Atunci au ieşit regele Sodomei, regele Gomorei, regele Admei, regele Țeboimului şi regele Belei 
sau "Țoarului şi s-au bătut în valea Sidim 

9 cu Kedarlaomer, regele Elamului, cu Tidal, regele Goimilor, cu Amrafel, regele 

1 În Septuaginta: „regele neamurilor”. Prin „Goimi” se înțelegeau neamurile neconvertite la 
iudaism. 

Senaarului, şi cu Arioc, regele Elasarului: patru regi împotriva a cinci. 

10 Valea Sidimului însă era plină de ochiuri de smoală; în fuga lor, regele Sodomei şi regele 
Gomorei au căzut în ele, iar cei rămaşi au fugit în munţi. 

11 Iar biruitorii au luat toate averile Sodomei şi Gomorei şi toate bucatele şi s-au dus. 

12 Dar l-au luat şi pe Lot, nepotul lui Avram, şi toată averea lui, şi s-au dus; căci el trăia în Sodoma. 
13 Dar unul din cei scăpaţi a venit şi 1-a dat de veste lui Avram Pribeagul2, care trăia pe atunci la 
stejarul lui Mamvri Amoreul, fratele lui Eşcol şi al lui Aner; aceştia erau fârtaţii lui Avram. 


14 Auzind Avram că Lot, nepotul său, a fost dus în robie, i-a ridicat pe oamenii săi cei mai 
încercaţi, născuţi în casa lui, în număr de trei sute optsprezece, şi i-a urmărit pe vrăjmaşi până la 
Dan. 

15 Şi năvălind asupra lor în timpul nopții, el şi oamenii săi, i-a bătut şi i-a alungat până la Hoba, 
care este în stânga Damascului. 

16 Şi a adus înapoi toate bunurile din Sodoma; şi l-a adus înapoi şi pe Lot, nepotul său, precum şi 
averea lui, femeile şi oamenii. 

17 şi-n timp ce el se întorcea după înfrângerea lui Kedarlaomer şi a regilor uniţi cu acela, regele 
Sodomei l-a întâmpinat 

2 T. M.: Evreu ebreu (în greacă, Evraios): descendent al lui Ever, urmaşul lui Sem (vezi 10, 21; 11, 
14). Septuaginta traduce ebraicul brim prin perates = „cel ce vine din cealaltă parte” (a Eufratului). 
Versiunile româneşti din 1688 şi 1914 îl redau prin „trecutul” şi „trecătorul”, ceea ce îl apropie de 
variantele etimologice ce semnifică „rătăcitor”, „pribeag”, „nomad”. Sensul primar pare a nu fi 
etnic, ci sociologic. Ca etnie, în V. T. cuvântul „Evreu” e echivalent cu „Israelit”. 

în valea Şave, care astăzi se cheamă Valea Regelui. 

18 Şi Melchisedec3, regele Salemului, i-a adus pâine şi vin; el însă era preot al Dumnezeului-Celui- 
Preaînalt. 

19 Şi l-a binecuvântat Melchisedec pe Avram şi a zis: „Binecuvântat să fie Avram de către 
Dumnezeul-cel-Preaînalt, Ziditorul cerului şi al pământului! 

20 Şi binecuvântat să fie Dumnezeul-cel-Preaînalt, Cel ce i-a dat pe vrăjmaşii tăi în mâinile tale!” Şi 
[Avram] i-a făcut parte zeciuială din toate. 

21 Iar regele Sodomei a zis către Avram: „Mie dă-mi oamenii, iar averile ia-le pentru tine 
22 Dar Avram i-a zis regelui Sodomei: „lată, mâna mi-o ridic spre Domnul, Dumnezeul-Cel- 
Preaînalt, Ziditorul cerului şi al pământului: 

23 nici o aţă sau o curea de încălțăminte nu voi lua din toate câte sunt ale tale, ca să nu zici: Eu l-am 
îmbogăţit pe Avram!, 

24 decât numai ceea ce au mâncat tinerii şi partea cuvenită fârtaților care au mers cu mine, Aner, 
Eşcol şi Mamwri; ei să-şi ia partea lor!” 

3 Personaj hieratic, cu nume simbolic („rege al dreptăţii şi al păcii”), cumulând atributele regalității 
şi sacerdoţiului. Salemul, în tradiția iudaică, e identificat cu Ierusalimul (leru salem), a cărui 
divinitate El Elyon („Dumnezeul Cel Preaînalt”) este şi divinitatea lui Avram. Sfântul Apostol 
Pavel va recunoaşte în Melchisedec prototipul şi prefigurarea lui Iisus Hristos (vezi Evr 7, 1-26), iar 
tradiția patristică va vedea în pâinea şi vinul oferite lui Avram imaginea însăşi a Euharistiei. 

Legământul lui Dumnezeu cu Avram. 

1 După aceea fost-a-n vedenie cuvântul Domnului către Avram şi a zis: „Nu te teme, Avrame; Eu 
sunt scutul tău, iar răsplata ta va fi foarte mare”. 

2 lar Avram a răspuns: „Stăpâne Doamne, ce oare-mi vei da? Că iată, eu mă duc fără să am copil, 
iar Masek, fiul slujnicei mele, Eliezer din Damasc...”]. 

3 Şi a zis Avram: „De vreme ce nu mi-ai dat urmaşi, iată că sluga mea mă va moşteni 
4 Şi de-ndată s-a făcut cuvântul Domnului către el şi a zis: „Nu acela te va moşteni, ci acela care va 
odrăsli din coapsele tale, acela te va moşteni!” 

5 Şi l-a scos afară şi i-a zis: „Priveşte la cer şi numără stelele, de le poţi număra”; şi i-a zis: „Aşa va 
fi seminţia ta!” 

6 Şi Avram I-a crezut lui Dumnezeu şi aceasta i s-a socotit ca dreptate?. 

1 Text incomplet pe manuscrisul ebraic deteriorat, abordat de traducători în moduri diferite, dar al 
cărui sens se limpezeşte în versetul următor. 

2 Text important, pe baza căruia Apostolul Pavel îşi va construi doctrina asupra îndreptăţirii prin 
credinţă (vezi Rm 4, 3; Ga 3, 6), completată de Iacob (2, 23) cu observaţia că omul se îndreptățește 
şi prin fapte. În V. T, prin dreptate se înţelegea, în general, dreapta relaţie dintre om şi Dumnezeu ca 
parteneri de dialog şi legământ; supunerea omului faţă de Lege; totalitatea elementelor prin care un 
om putea fi socotit „drept” în faţa lui Dumnezeu. De vreme ce Avram nu cunoaşte Legea (venită de 
abia prin Moise), dreptatea lui se constituie în încrederea că Dumnezeu Îşi va ţine făgăduinţa şi că-i 


12 


1? 


va da ceea ce omeneşte pare imposibil. (În ultimă instanță conform învăţăturii ortodoxe -, 
îndreptăţirea se obţine prin har). 

7 Şi i-a zis: „Eu sunt Dumnezeul Care te-a scos pe tine din Urul Caldeilor pentru ca să-ți dea 
pământul acesta să-l moşteneşti”. 

8 Şi a zis [Avram]: „Stăpâne Doamne, din ce voi cunoaşte că-l voi moşteni?” 

9 Iar [Domnul] i-a zis: „Găteşte-Mi o junincă de trei ani, o capră de trei ani, un berbec de trei ani, o 
turturică şi un pui de porumbel!” 

10 Şi le-a luat [Avram] pe acestea toate, le-a tăiat în două şi a pus jumătăţile una în faţa alteia; dar 
păsările nu le-a tăiat în două. 

11 Iar păsările de pradă năvăleau asupra leşurilor, dar Avram le alunga. 

12 Şi-ntru asfinţitul soarelui a căzut peste Avram un somn greu, şi iată că-ntuneric şi frică mare l-au 
cuprins. 

13 Şi atunci a zis [Domnul] către Avram: „Să ştii bine că urmaşii tăi vor fi străini într-o ţară care 
nu-i a lor; robiţi vor fi şi apăsaţi timp de patru sute de ani; 

14 dar pe neamul la care vor robi, Eu îl voi judeca; după aceea ei vor ieşi de acolo, cu avere multă. 
15 Cât despre tine: te vei petrece-n pace către părinţii tăi şi îngropat vei fi la mândre bătrâneți. 

16 Ei însă numai într-al patrulea neam se vor întoarce aici, căci pân-acum păcatele Amoreilor nu şi- 
au ajuns la vârf3. 

17 lar după ce a asfinţit soarele şi s-a făcut întuneric, iată cuptor fumegând şi pară de foc au trecut 
printre bucăţile acelea4. 

3 Păcatele (oamenilor) încă n-au atins limita răbdării lui Dumnezeu. 

4 Printre jumătățile animalelor jertfite (v. 10). O ofrandă pe care o mistuie focul însuşi al lui 
Dumnezeu, aşa cum o va face cu jertfa lui Ilie (vezi 3 Rg 18, 38). 

18 În ziua aceea a încheiat Domnul legământ cu Avram, zicând: „Urmaşilor tăi le voi da pământul 
acesta, de la râul Egiptului până la Râul-cel-Mare, râul Eufratului: 

19 pe Chenei, pe Chenezei, pe Chedmonei, 

20 pe Hetei, pe Ferezei, pe Refaimi, 

21 pe Amorei, pe Canaaneeni, pe Hevei, pe Gherghesei şi pe Iebusei”. 

16 

Naşterea lui Ismael. 

1 Sarai însă, femeia lui Avram, nu-i dăruia copii. Dar avea o slujnică egipteancă, al cărei nume era 
Agar. 

2 Atunci a zis Sarai către Avram: „lată, mie mi-a încuiat Domnul putinţa de a naşte. Intră dar la 
slujnica mea; poate că de la ea vei dobândi copii” 1. Şi Avram a ascultat de vorba Saraii. 

3 Aşadar, după ce Avram locuise timp de zece ani în ţara Canaan, Sarai, femeia lui Avram, a luat-o 
pe Agar egipteanca, slujnica sa, şi i-a dat-o de femeie lui Avram, bărbatul său. 

4 Şi el a intrat la Agar; şi ea a zămislit; şi văzând ea că a zămislit, stăpâna n-a mai avut în ochii ei 
nici o cătare. 

5 Atunci a zis Sarai către Avram: „M-ai făcut de ocară! Eu ţi-am dat-o pe slujnica mea la sân, dar 
de-ndată ce ea a 

1 Variantă de text: „poate că de la ea voi dobândi copii”. Legislația mesopotamă permitea ca o soție 
sterilă să-i ofere soțului o slujnică prin care atât el cât şi ea să aibă copii; în acest caz, copilul nu era 
al slujnicei, ci al stăpânei. Vezi cazuri asemănătoare la 30, 3; 30, 9. 

40 

văzut că a zămislit, eu nu mai am în ochii ei nici o cătare. Dumnezeu să judece-ntre mine şi tine!”2 
6 lar Avram a zis către Sarai: „lată, slujnica ta e în mâinile tale, fă cu ea ce-ţi place!” Şi Sarai i-a 
făcut necazuri şi [Agar] a fugit de la faţa ei. 

7 Şi îngerul Domnului a găsit-o la un izvor de apă în pustiu, la izvorul de lângă calea ce duce spre 
Şur. 

8 ŞI i-a zis îngerul Domnului: „Agar, slujnica Saraii, de unde vii şi unde te duci?” Iar ea a răspuns: 
„Fug de la faţa Saraii, stăpâna mea”. 

9 Şi îngerul Domnului i-a zis: „Întoarce-te la stăpâna ta şi supune-te sub mâinile ei!” 

10 Şi i-a mai zis îngerul Domnului: „Atât de mult îi voi înmulți pe urmaşii tăi, încât nu vor putea fi 


numărați din pricina numărului”. 

11 Şi i-a zis îngerul Domnului: „Iată, tu ai zămislit şi vei naşte un fiu şi-i vei pune numele Ismael, 
pentru că Domnul ţi-a auzit necazul3. 

12 Acela va fi o sălbăticiune de om4; mâinile lui împotriva tuturor şi mâinile tuturor împotrivă-i, şi 
el se va aşeza în faţa tuturor fraților săi”. 

13 Şi L-a numit Agar pe Domnul Cel ce-i grăise: „Tu,-Dumnezeul-vederii”, căci 

2 Desigur, iritarea Saraii e nejustificată, dar ea demonstrează starea de spirit în căsniciile poligame. 
3 Numele Işmael înseamnă „Dumnezeu aude”, în timp ce numele Agarei e legat de acela al 
Agariților (Agarienilor), arabi nomazi din sudul pustiu al Palestinei, teritoriu sub dominație 
egipteană. 

4 Variantă textuală: „un asin de om”. Ismacliţii, identificaţi cu arabii locuitori ai deşertului, vor fi 
asemenea asinilor sălbatici: rătăcitori şi izolați. 

a zis ea: „Oare nu L-am văzut eu aici pe Cel ce m-a văzut?”5 

14 Iată de ce fântâna aceea se cheamă „Fântâna-Celui-viu-Care-mă-vede”; ea se află între Cadeş şi 
Bered. 

15 Agar i-a născut lui Avram un fiu; şi fiului său pe care i-l născuse Agar i-a pus Avram numele 
Ismael. 

16 Iar Avram era de optzeci şi şase de ani când Agar i l-a născut pe Ismael. 

17 

Tăierea-mprejur, semnul legământului. Vestirea naşterii lui Isaac. 

1 Iar când era Avram de nouăzeci şi nouă de ani, Domnul i s-a arătat lui Avram şi i-a zis: „Eu sunt 
Dumnezeul tău; mergi în căile Mele şi fii desăvârşit 

2 şi voi încheia legământul Meu între Mine şi tine şi te voi înmulţi foarte”. 

3 Atunci a căzut Avram cu faţa la pământ, iar Dumnezeu i-a grăit, zicând: 

4 „Eu sunt, şi iată că legământul Meu e cu tine şi tu vei fi tată a mulțime de neamuri; 

5 şi de-acum nu te vei mai chema cu numele de Avram, ci Avraam va fi numele tău, căci te voi face 
tată a mulțime de neamuri; 

5 În altă traducere: „Oare mai sunt eu în stare să văd după ce L-am văzut?” în sensul: Oare L-am 
văzut eu într-adevăr şi mai sunt vie după ce L-am văzut? Potrivit Legii, omul nu putea să-L vadă pe 
Dumnezeu şi să rămână în viaţă (vezi Iş 33, 20). 

1 Avram” şi „Avraam” par a fi două forme dialectale ale unuia şi aceluiaşi nume. Totuşi, prin 
numele cel nou, Dumnezeu îi conferă lui Avraam, prin legământ, o misiune cu totul specială, 
indicată prin trimiterea explicativă la asonanţa avhamon = tatăl mulţimii. 

6 şi foarte roditor te voi face, foarte; şi din tine voi face neamuri, şi regi se vor ridica din tine. 

7 Legământul Meu îl voi pune între Mine şi tine şi seminţia ta de după tine, întru tot neamul lor, 
legământ veşnic pentru ca Eu să fiu Dumnezeul tău şi al urmaşilor tăi de după tine. 

8 Şi-ţi voi da ţie şi seminţiei tale de după tine pământu-n care pribegeşti acum, tot pământul 
Canaanului, în stăpânire veşnică, şi Eu le voi fi lor Dumnezeu”. 

9 Şi i-a zis Dumnezeu lui Avraam: „lar tu să păzeşti legământul Meu, tu şi urmaşii tăi de după tine- 
ntru tot neamul lor. 

10 Şi iată legământul pe care voi îl veţi păzi între Mine şi tine şi urmaşii tăi de după tine-ntru tot 
neamul lor: toţi cei de parte bărbătească ai voştri vor fi tăiaţi împrejur. 

11 Vă veţi avea tăiată-mprejur carnea pieliţei voastre2; şi acesta va fi semnul legământului dintre 
Mine şi voi. 

12 În a opta zi de la naştere să fie tăiat împrejur tot pruncul de parte bărbătească-ntru tot neamul 
vostru; născut la voi în casă sau cumpărat cu bani de la orice străin care nu-i din seminţia voastră, 

13 cu tăiere-mprejur va fi însemnat şi cel născut în casa ta, şi cel cumpărat cu argintul tău; şi 
legământul Meu în carnea voastră va fi legământ veşnic. 

2 Literal: „carnea prepuţului vostru”. Circumcizia va fi, până-n zilele noastre, o caracteristică 
fundamentală a poporului evreu, semnul prin care Dumnezeu îşi aminteşte de legământ şi prin care 
fiece purtător îşi menţine conştiinţa apartenenţei la poporul ales. Ritualul tăierii-mprejur e strâns 
legat de punerea numelui. Apostolul Pavel va spiritualiza acest simbol printr-un transfer al 
semnificaţiilor. 


14 Iar cel netăiat împrejur, cel de parte bărbătească-ntre voi care-n ziua a opta nu va fi tăiat împrejur 
în carnea pieliţei sale, sufletul acela stârpit va fi din poporul său, pentru că Mi-a călcat legământul”. 
15 Şi i-a zis Dumnezeu lui Avraam: „Pe Sarai, femeia ta, nu o vei mai chema Sarai, ci Sarra să-i fie 
numele3. 

16 Şi o voi binecuvânta şi-ţi voi da dintr-însa un fiu; şi-l voi binecuvânta, şi va fi el întru neamuri, şi 
regi de neamuri se vor ridica din el”4. 

17 Avraam a căzut atunci cu faţa la pământ şi a râs, zicând întru sine: „E cu putinţă oare să i se 
nască fiu celui de o sută de ani?... Şi Sarra, cea de nouăzeci de ani, poate ea oare să nască?...”. 

18 A zis Avraam către Domnul: „Măcar acest Ismael să trăiască-naintea feţei Tale!” 

19 Dar Dumnezeu i-a zis lui Avraam: „Aşa cum spun Eu: însăşi Sarra, femeia ta, îţi va naşte un fiu 
şi-i vei pune numele Isaac. Eu voi încheia cu el legământul Meu ca legământ veşnic lui şi urmaşilor 
săi de după el. 

20 Cât despre Ismael, iată că te-am ascultat, iată că-l voi binecuvânta, îl voi face roditor şi-l voi 
înmulți foarte; douăsprezece neamuri5 se vor naşte din el şi-l voi face un mare popor. 

21 Dar legământul Meu îl voi încheia cu Isaac, pe care Sarra îl va naşte la anul pe vremea aceasta”. 
3 Paralela schimbării de nume a lui Avram. Înţelesul numelui Sarrei rămâne acelaşi: Principesă. 

4 În Textul Ebraic, întregul verset se referă la Sarra: „o voi binecuvânta”... „ea va fi-ntru neamuri”... 
„regi se vor ridica dintr-însa”. 

5 Variantă de text: „doisprezece principi”. Oricum, e vorba de cei doisprezece descendenţi ai lui 
Ismael, nominalizați în 25, 12-16. 

22 Şi dacă a-ncetat Dumnezeu să mai vorbească cu el, S-a înălţat de la Avraam. 

23 Iar Avraam l-a luat pe Ismael, fiul său, pe toţi cei născuţi în casa sa, pe toţi cei cumpăraţi cu 
argintul său pe toţi oamenii de parte bărbătească din casa lui Avraam şi le-a tăiat împrejur carnea 
pieliţei lor, în chiar ziua aceea, aşa cum îi spusese Dumnezeu. 

24 Şi era Avraam de nouăzeci şi nouă de ani când a fost tăiat împrejur în carnea pieliţei sale. 

25 lar Ismael, fiul său, era de treisprezece ani când a fost tăiat împrejur în carnea pieliţei sale. 

26 Avraam şi Ismael, fiul său, au fost tăiaţi împrejur în aceeaşi zi. 

27 Şi odată cu ei au fost tăiaţi împrejur toţi cei de parte bărbătească din casa lui Avraam născuţi în 
casa lui sau cumpăraţi cu bani de la cei de alt neam. 

18 

Arătarea treimică de la stejarul Mamviri. 

1 Domnul i s-a arătat [lui Avraam] la stejarul Mamviri, pe când el şedea în pragul cortului său sub 
zăduful amiezei. 

2 Şi ridicându-şi el ochii, s-a uitat; şi iată, trei Oameni îi stăteau în faţă; şi de cum I-a văzut, a 
alergat din pragul cortului său în întâmpinarea Lor şi s-a închinat până la pământ. 

1 Capitolele 18 şi 19 cuprind unul din cele mai frumoase episoade ale Vechiului Testament. Naraţia 
e permanent învăluită într-o aură de mister. Cei Trei vorbesc când la plural, când la singular, şi tot 
aşa Li se vorbeşte. Sfânta Tradiţie a Bisericii creştine a identificat aici întâia revelare a Sfintei 
Treimi (un singur Dumnezeu în trei persoane), credinţă care a inspirat numeroase capodopere ale 
iconografiei ortodoxe (printre care celebra icoană a lui Rubliov şi fresca de la Surpatele). 

3 Şi a zis: „Doamne2, dac-am aflat har în ochii Tăi, nu-l ocoli pe robul Tău! 

4 Să se aducă puţină apă! Spălați-Vă picioarele şi odihniţi-Vă sub acest copac; 

5 eu voi aduce pâine şi veţi mânca, după care Vă veţi duce-n calea Voastră, de vreme ce-aţi trecut 
pe la robul Vostru!” Zis-au Aceia: „Fă precum ai zis 
6 Şi a alergat Avraam în cort la Sarra şi i-a zis: „la repede trei măsuri de făinuţă de grâu, frământă şi 
fă azime3!” 

7 Apoi Avraam a dat fuga la cireadă, a luat un vițel fraged şi frumos şi l-a dat slugii, care-a dat zor 
să-l gătească. 

8 Şi a luat Avraam unt, lapte şi viţelul pe care-l gătise şi le-a pus înaintea Lor; şi Ei au mâncat în 
timp ce el stătea alături de Ei, sub copac. 

9 Şi au zis către el Oamenii aceia: „Unde este Sarra, femeia ta?” Răspunzând, el a zis: „lată, în 
cort!” 

10 Iar Acela a zis: „lată, la anul pe vremea asta am să vin din nou pe la tine, şi Sarra, femeia ta, va 


1? 


avea un fiu”. Dar Sarra a auzit din uşa cortului, fiind în spatele lui. 

2 În ebraică: Iahve (indiciu sigur al intuiţiei lui Avraam, în sensul că Cei Trei nu sunt oameni 
obişnuiţi şi că, în fapt, Ei sunt Unul). 

3 Literal: turte. Pâinişoare nedospite şi coapte-n spuză sau între lespezi fierbinţi. Tradiţia ortodoxă 
numeşte toată această scenă „Filoxenia (ospitalitatea) lui Avraam”, devenită model al carității 
creştine. Deşi adiat de intuiţii sacre, Avraam Îi tratează pe Cei Trei ca pe nişte călători osteniţi şi 
flămânzi, tratament pe care Ei îl onorează într-o perfectă manieră antropomorfă. 

11 Avraam şi Sarra însă erau bătrâni, înaintați în vârstă, iar Sarrei îi încetase rânduiala femeii. 

12 Şi Sarra a râs4 în sine, zicându-şi: „Dacă nu mi-a fost mie pân-acum, darmite că stăpânul meu e 
bătrân”... 

13 Atunci a zis Domnul către Avraam: „De ce a râs Sarra în sine, zicându-şi: Oare-ntr-adevăr voi 
naşte, aşa bătrână cum sunt?... 

14 Oare e ceva cu neputinţă la Dumnezeu? La anul pe vremea asta am să vin pe la tine, şi Sarra va 
avea un fiu!” 

15 Dar Sarra a tăgăduit, zicând: „N-am râs!”, căci se înspăimântase5. Acela însă i-a zis: „Ba ai râs!” 
16 Apoi sculându-Se de acolo, Oamenii au cătat spre Sodoma şi Gomora; iar Avraam mergea cu Ei 
să-l petreacă. 

17 Dar Domnul a zis: „Oare-i voi ascunde Eu lui Avraam, sluga Mea, ceea ce am de gând să fac, 

18 de vreme ce Avraam va să devină un popor mare şi puternic şi printr-însul se vor binecuvânta 
toate neamurile pământului? 

19 Căci pe el l-am ales Eu să le poruncească fiilor lui şi casnicilor săi de după el să umble-n calea 
Domnului făcând judecată şi dreptate, pentru ca Domnul să aducă asupra lui Avraam toate câte i-a 
făgăduit”. 

20 Şi a zis Domnul: „Mare-i strigarea-mpotriva Sodomei şi Gomorei, şi mari fără margini sunt 
păcatele lor. 

21 Aşadar, Mă voi pogori şi voi vedea dacă faptele lor se potrivesc cu strigarea 

4 În ebraică, joc de cuvinte între numele lui Yiţchag (Isaac) şi verbul yiţehaq = a râde. Vezi şi 17, 
17; 21,6. 

5 Acum de-abia îşi dăduse seama că Cei Trei nu sunt oameni obişnuiţi, ci prezenţe divine. 
care-mpotrivă-le a ajuns până la Mine; iar dacă nu, să ştiu”'6. 

22 Oamenii? au plecat de acolo şi mergeau spre Sodoma, în timp ce Avraam încă stătea înaintea 
Domnului. 

23 Şi apropiindu-se Avraam, a zis: „ÎL vei pierde Tu oare pe cel drept odată cu cel păcătos? şi-i va fi 
oare celui drept ca şi cum ar fi păcătos? 

24 Presupunând că-n cetatea aceea sunt cincizeci de drepţi, îi vei face să piară? Oare nu vei cruța tot 
locul acela de dragul celor cincizeci de drepţi ce se află-n cetate? 

25 Departe de Tine să faci una ca asta: să-l pierzi pe cel drept odată cu cel păcătos şi să-i fie celui 
drept ca şi cum ar fi păcătos! Departe de Tine! El, Cel ce judecă tot pământul, nu va face dreptate?” 
26 Zis-a Domnul: „Dacă la Sodoma găsesc cincizeci de drepţi în sânul cetății, de dragul lor voi 
cruța tot locul”. 

27 Şi răspunzând Avraam, a zis: „lată, cutez să vorbesc către Domnul meu, eu, care sunt pulbere şi 
cenuşă! 

28 Să presupunem că din cei cincizeci de drepți lipsesc cinci; din pricina celor cinci vei pierde oare 
toată cetatea?” El a zis: „Nu, dacă aflu acolo pe cei patruzeci şi cinci, nu o voi pierde”. 

29 Şi din nou I-a grăit | Avraam] şi I-a zis: „Dar de se vor găsi acolo patruzeci?” Iar El a zis: „Nu, 
de dragul celor patruzeci nu o voi pierde”. 

30 Şi a zis [Avraam]: „Să nu Se mânie Domnul dacă voi mai grăi: Dar de se 

6 Dumnezeu pedepseşte numai după dreptate şi în cunoştinţă de cauză, şi niciodată din ignoranță 
sau capriciu. 

7 În context: Din cei trei „Oameni”, numai doi au plecat spre Sodoma, „îngerii” de care va fi vorba 
în 19, 1-22. 

vor găsi acolo doar treizeci?” Iar El a zis: „Dacă aflu acolo treizeci, nu o voi pierde”. 


31 Şi a zis [Avraam]: „lată că încă mai cutez să-l vorbesc Domnului meu: Dar dacă se vor găsi 
acolo doar douăzeci?” El a zis: Nu, de dragul celor douăzeci nu o voi pierde”. 

32 Şi [Avraam] a zis: „Să nu Se mânie Domnul meu dacă voi mai grăi încă o dată: Dar dacă se vor 
găsi acolo doar zece?” Iar [Domnul] i-a zis: „De dragul celor zece, nu o voi pierde”. 

33 Şi dacă Domnul Şi-a isprăvit vorba cu Avraam, S-a dus; iar Avraam s-a întors la locul său. 

19 

Nelegiuirile şi nimicirea Sodomei. 

1 Cei doi îngeri au ajuns la Sodoma spre seară; iar Lot şedea la poarta Sodomei. Şi văzându-l, Lot 
s-a ridicat să-l întâmpine şi s-a plecat cu fața până la pământ 

2 şi a zis: „Rogu-vă, Domnii mei, abateţi-Vă pe la casa robului Vostru şi rămâneţi acolo peste 
noapte; spălați-vă picioarele, iar mâine Vă veţi scula de dimineaţă şi Vă veţi duce-n drumul 
Vostru”. Ei însă au zis: „Nu, ci vom rămâne în uliţă”l. 

3 Dar el a stăruit atât de mult2, încât ei s-au abătut pe la el şi au intrat în 

1 Refuz de politeţe, în replică la tot atât de politicoasa invitaţie a fostului nomad care acum poate 
pofti pe cineva în „casa” lui. 

2 Verbul grecesc kataviazo e mai puternic: a presa, a sili, a constrânge. Lot ştia care este viciul 
capital al sodomiţilor şi ce primejdie e pentru un străin să rămână noaptea în stradă. 

casa lui. Atunci el Le-a făcut ospăț; şi azime Le-a copt, iar Ei au mâncat. 

4 Dar mai înainte ca Ei să se fi culcat, oamenii cetăţii sodomiţii de la tânăr până la bătrân, tot 
poporul pân” la unul, au înconjurat casa 

5 şi l-au chemat afară pe Lot şi i-au zis: „Unde sunt bărbaţii care-au venit la tine-asupra nopţii? 
Adu-ni-i afară, ca să-i cunoaştem3!” 

6 Lot a ieşit la ei în faţa uşii, a închis uşa după el 

7 şi le-a zis: „Nu, fraților, vă rog, nu faceți răul! 

8 lată, eu am două fete care n-au cunoscut bărbat; vi le-aduc să faceţi cu ele ce vă place4, numai 
Acelor Oameni să nu Le faceţi nimic, de vreme ce-au intrat sub acoperişul casei mele!” 

9 Dar ei au zis către el: „Dă-te la o parte! Eşti un venetic, şi-acum faci pe judecătorul? Ție-ţi vom 
face mai rău decât lor!” şi s-au năpustit asupra lui Lot şi s-au apropiat de uşă s-o spargă. 

10 Dar Oamenii Şi-au întins mâna, l-au tras pe Lot la Ei în casă şi au încuiat uşa; 

11 iar pe oamenii care erau la uşa casei i-au lovit cu orbire, de la mic pân” la mare, aşa că s-au lăsat 
păgubaşi să mai caute uşa. 

12 Apoi Oamenii i-au zis lui Lot: „Ai pe cineva din ai tăi aici? Pe ginerii tăi, pe 

3 „A cunoaşte” în sensul limbajului biblic: a avea legături trupeşti (pentru prima lui folosire vezi 4, 
1). Păcatul împotriva naturii practicat de locuitorii Sodomei şi relatat în acest episod a dat naştere 
termenilor de „sodomie” şi „sodomit”; viciul este aspru condamnat de morala creştină. 

4 Neexistând probabil nici o ieşire dintre două rele, Lot îl alege pe cel mai mic. De notat că fetele 
nemăritate erau proprietatea tatălui lor. 

fiii tăi, pe fetele tale sau pe oricine mai ai în cetate, scoate-i din locul acesta, 

13 căci Noi avem să nimicim locul acesta, pentru că strigarea-mpotriva lor s-a suit la faţa 
Domnului, şi Domnul Ne-a trimis să-l pierdem”. 

14 Atunci a ieşit Lot şi a grăit cu ginerii săi, cei ce aveau să le ia5 pe fetele lui, şi le-a zis: „Sculaţi- 
vă şi ieşiţi din locul acesta, căci Domnul va să piardă cetatea”. Ginerilor însă li s-a părut că el 
glumeşte. 

15 Iar în revărsatul zorilor, îl zoreau îngerii pe Lot, zicând: „Scoală, ia-ţi femeia şi pe cele două fete 
ale tale pe care le ai [aici] şi ieşi, ca nu cumva să pieri odată cu nelegiuirile cetății!” 

16 Cum însă el zăbovea, îngerii l-au apucat de mână, pe el şi pe femeia lui şi pe cele două fete ale 
lui, Domnul având milă de el. 

17 Şi a fost că după ce l-au scos afară, [unul din Ei] a zis: „Scapă-ţi viaţa! Să nu te uiţi înapoia ta, 
nici să te opreşti în Câmpie6, ci scapă la munte, ca nu cumva să fii mistuit împreună cu ei!” 

18 Dar Lot Le-a zis: „Nu, Doamne7, Te rog! 

19 Iată că robul Tău a aflat milă-n faţa ochilor Tăi şi mare-i bunăvoința pe care-o ai faţă de mine, 
mântuindu-mi viaţa; dar nu voi putea să fug în munte, 

5 Contextul impune adoptarea versiunii ebraice, de vreme ce fiicele lui Lot (cele două şi singurele) 


locuiau în casa tatălui lor, ceea ce înseamnă, în mod sigur, că încă nu erau căsătorite efectiv. 

6 Pentru „Câmpie” vezi 13, 12 şi nota de la 13, 11. 

7 Corespondentul ebraicului lahve. 

8 Literal: îndreptățirea. Prisosul bunăvoinţei lui Dumnezeu spre a-l îndreptăţi pe Lot la mântuire. 

ca nu cumva să mă ajungă prăpădul şi să mor. 

20 Iată cetatea aceasta: destul de aproape ca să fug în ea, e şi destul de neînsemnată. În ea îmi va fi 
scăparea. Lasă-mă să scap într-însa, aşa-i că ea nu-nseamnă mare lucru? şi să rămân în viaţă!” 

21 Şi i-a zis: „lată, de dragul feţei tale îți împlinesc şi această dorinţă: nu voi ruina cetatea de care 
vorbeşti. 

22 Grăbeşte-te dar şi fugi în ea; că Eu nu pot face nimic până nu vei ajunge tu acolo”. De aceea s-a 
şi numit cetatea aceea Țoar. 

23 Se ridica soarele deasupra pământului când Lot a intrat în Țoar. 

24 Atunci Domnul a făcut să plouă peste Sodoma şi Gomora pucioasă şi foc de la Domnul, din cer, 
25 şi a nimicit cetăţile acestea şi toată Câmpia şi pe toţi locuitorii cetăților şi tot ce odrăslea din 
pământ. 

26 Femeia lui [Lot] însă s-a uitat înapoi şi s-a prefăcut în stâlp de sare9. 

27 lar dis-de-dimineaţă a alergat Avraam la locul unde stătuse-n faţa Domnului 

28 şi, cătând spre Sodoma şi Gomora şi spre tot ţinutul Câmpiei, iată c-a văzut fumegarea 
pământului ridicându-se ca fumul unui cuptor. 

29 Şi aşa a fost că, atunci când a prăpădit Dumnezeu toate cetățile din părțile acelea, Dumnezeu Şi- 
a adus aminte de Avraam şi l-a scos pe Lot din mijlocul prăpădului, atunci când a prăpădit 
Dumnezeu cetăţile unde trăia Lot. 

9 Consecința nesupunerii faţă de porunca din v. 17. 

30 Iar Lot a ieşit din Țoar şi s-a aşezat în munte, împreună cu cele două fete ale sale, căci se temea 
să locuiască în Țoar; şi a locuit într-o peşteră, el şi cele două fete ale sale. 

31 Şi cea mai mare a zis către cea mai mică: „Tatăl nostru e bătrân10, iar în ţinutul acesta nu-i 
nimeni care să intre la noi, aşa cum se obişnuieşte-n tot pământul. 

32 Haidem dar să-l îmbătăm pe tatăl nostru cu vin şi să ne culcăm cu el; şi astfel din tatăl nostru să 
ne ridicăm urmaşi”. 

33 şi-n noaptea aceea l-au îmbătat pe tatăl lor cu vin; şi a intrat cea mai mare şi-n chiar noaptea 
aceea s-a culcat cu tatăl ei; dar el nu şi-a dat seama când s-a culcat ea şi când s-a sculat. 

34 Iar a doua zi a zis cea mai mare către cea mai mică: „lată, eu m-am culcat azi-noapte cu tatăl 
meu; să-l îmbătăm şi-n noaptea asta cu vin şi du-te să te culci şi tu cu el; şi astfel să ne ridicăm 
urmaşi din tatăl nostru!” 

35 Şi l-au îmbătat pe tatăl lor cu vin şi-n noaptea aceea; şi a intrat şi cea mai mică şi s-a culcat cu el; 
dar el nu şi-a dat seama când s-a culcat ea şi când s-a sculat. 

36 Astfel amândouă fetele lui Lot au rămas grele de la tatăl lor. 

37 Cea mai mare a născut un fiu şi i-a pus numele Moab, zicând: „Este din tatăl meu”11. Acesta e 
tatăl Moabiţilor, care sunt şi-n ziua de azi. 

10 În sensul: e prea bătrân spre a mai umbla să ne caute nouă bărbaţi. 

11 Etimologia îi aparține Septuagintei prin aceea că numele lui Moab e apropiat de meab = ieşit din 
tată. Altfel, Vechiul Testament menţionează acest nume numai cu înţelesul de ţară sau popor. 

38 Şi a născut şi cea mai mică un fiu şi i-a pus numele Ben-Ammi, zicând: „Acesta-i fiul neamului 
meu”12. Acesta e tatăl Amoniţilor, care sunt şi-n ziua de azi. 

Avraam în Gherar. 

1 De acolo a plecat Avraam spre ţinutul Neghebl şi s-a aşezat între Cadeş şi Şur; şi a locuit o vreme 
în Gherar. 

2 Şi a zis Avraam despre Sarra, femeia sa: „Mi-e soră”, căci se temea să spună: „E femeia mea”, ca 
nu cumva bărbaţii acelei cetăți să-l omoare din pricina ei. lar Abimelec, regele Gherarului, a trimis 
şi a luat-o pe Sarra. 

3 Dar Dumnezeu a intrat la Abimelec noaptea-n vis şi i-a grăit: „lată, tu ai să mori din pricina 
femeii pe care ai luat-o, căci ea are bărbat”. 


4 Dar Abimelec, care nu se atinsese de ea, a zis: „Doamne, vei ucide Tu oare chiar şi oameni 
drepţi2? 

12 Etimologie oferită de Septuaginta. În ebraică, Benammi înseamnă „fiul poporului meu” sau „fiul 
neamului meu dinspre tată”. Amoniţii au ocupat teritoriul din nord-estul Mării Moarte, în jurul 
localităţii Rabat-Amon (Dt 3, 11), actualul Aman. Născuţi din incest, atât Amoniţii cât şi Moabiţii 
au fost adversari permanenţi ai Evreilor, deşi erau înrudiţi cu aceştia prin Lot, strămoşul rămas 
inocent prin inconştienţa cu care săvârşea păcatul. 

1 Despre Negheb vezi nota de la 12, 9. Acest capitol este inserția unui document elohist în trama 
narativă iahvistă şi prezintă un eveniment paralel cu cel din 12, 10-20, dar fără să țină seama de 
cronologia contextului, în sensul că Sarra nu mai era demult femeie tânără. Accentul principal însă 
cade pe ideea că Dumnezeu intervine la timp întru apărarea moralei amenințate de precauţii 
premature şi inutile. 

2 Literal: chiar şi un neam de (oameni) drepţi? 

5 Oare acela nu mi-a spus chiar el: E sora mea!? Ba şi ea mi-a spus: Mi-e frate!... Eu cu inimă 
curată şi cu mâini nevinovate am făcut aceasta”. 

6 lar Dumnezeu i-a grăit în vis: „Ştiu şi Eu că tu cu inimă curată ai făcut aceasta, şi Eu sunt Cel ce 
te-a ferit să păcătuieşti împotriva Mea; iată de ce nu ţi-am îngăduit să te atingi de ea. 

7 Şi acum, dă-i omului femeia înapoi, căci el e prooroc şi se va ruga pentru tine şi vei trăi; dar dacă 
nu o dai înapoi, să ştii că negreşit vei muri, tu şi toţi ai tăi”. 

8 Şi sculându-se Abimelec a doua zi de dimineaţă, i-a chemat pe toți slujitorii săi şi-n auzul lor a 
povestit toate acestea; şi ei, toţi oamenii, foarte s-au înfricoşat. 

9 Şi l-a chemat Abimelec pe Avraam şi i-a zis: „Ce ne-ai făcut? Cu ce ţi-am greşit eu de-ai adus 
asupra mea şi-asupra regatului meu un păcat atât de mare? Tu mi-ai făcut un lucru pe care nimeni 
nu l-ar face!” 

10 Şi a mai zis Abimelec către Avraam: „Ce-ai urmărit de-ai făcut una ca asta?” 

11 lar Avraam a zis: „Am crezut că prin ţinutul acesta lipseşte frica de Dumnezeu şi că voi fi 
omorât din pricina femeii mele. 

12 Şi apoi, ea îmi este într-adevăr soră după tată, dar nu şi după mamă3, şi mi-a devenit soţie. 

13 Dar a fost că atunci când Dumnezeu m-a scos din casa tatălui meu ca să pribegesc, am zis către 
ea: Iată binele pe care mi-l vei face: în tot locu-n care vom merge, zi despre mine: E fratele meu!” 

3 Variantă textuală: „e fiica tatălui meu, dar nu şi fiica mamei mele”. 

14 Atunci a luat Abimelec o mie de sicli de argint, vite mari şi mici, robi şi roabe, şi le-a dat lui 
Avraam; ŞI i-a înapoiat-o pe Sarra, femeia sa. 

15 Şi a zis Abimelec către Avraam: „lată, ţara mea îţi stă înainte4! locuieşte unde-ţi place!” 

16 lar către Sarra a zis: „lată că-i dau fratelui tău o mie de sicli de argint; aceasta-ţi va fi spre 
cinstea feţei tale pentru toţi cei din preajma ta: tuturor te-ai dovedit nevinovată”5. 

17 Avraam s-a rugat lui Dumnezeu, şi Dumnezeu a vindecat pe Abimelec, pe femeia lui şi pe 
roabele lui, şi ei au devenit în stare să aibă copii; 

18 căci din pricina Sarrei, femeia lui Avraam, Domnul făcuse neroditor tot pântecele din casa lui 
Abimelec. 

21 

Naşterea lui Isaac. Ismael e alungat. 

1 Domnul a cercetat-o pe Sarra după cum îi spusese, Domnul a făcut pentru Sarra după cum îi 
vestise. 

2 Sarra a zămislit şi i-a născut lui Avraam un fiu la bătrâneţe, la vremea despre care-i vorbise 
Dumnezeu. 

3 Şi Avraam i-a pus numele Isaac fiului ce i se născuse, pe care Sarra i-l născuse. 

4 În sensul: îţi stă la dispoziţie. 

5 Text ebraic deteriorat, de unde mai multe variante de transcriere şi traducere. Vulgata a acreditat 
formularea: (cei o mie de sicli) „vor fi ca un văl pe ochi pentru cei ce sunt împrejurul tău şi pentru 
lumea toată”. Cei o mie de sicli reprezintă reparația pe care regele i-o datorează Sarrei şi mărturia că 
ea este, în continuare, o femeie onorabilă. 

4 Şi Avraam l-a tăiat împrejur pe Isaac, fiul său, în ziua a opta, după cum îi poruncise Dumnezeu. 

5 Avraam însă era de o sută de ani când i s-a născut Isaac, fiul său, 

6 iar Sarra a zis: „Mi-a dat Dumnezeu de ce să râd; că oricine va auzi de asta, îmi va surâde”]. 

7 Şi a adăugat: „Cine i-ar fi putut spune lui Avraam că Sarra va alăpta prunci la sân? lată însă că i- 
am născut fiu la bătrâneţele lui!” 

8 Şi dacă pruncul a crescut, a fost înțărcat. lar Avraam a făcut mare ospăț în ziua-n care-a fost 
înţărcat Isaac, fiul său. 

9 Văzând însă Sarra că fiul egiptencei Agar, pe care aceasta i-l născuse lui Avraam, face glume pe 
seama lui Isaac, fiul ei, 

10 a zis către Avraam: „Alung-o pe roaba aceasta, şi pe fiul ei!; căci fiul acestei roabe nu va fi 
moştenitor laolaltă cu fiul meu, cu Isaac!” 

11 Dar lui Avraam i-a căzut tare greu cuvântul acesta pe seama fiului său. 

12 Dumnezeu însă a zis către Avraam: „Să nu-ţi pice greu cuvântul asupra băiatului şi asupra roabei 
[tale]; toate câte-ţi va spune Sarra, ascultă de vorba ei, căci numai cei din Isaac se vor numi urmaşii 
tăi. 

13 Dar şi pe fiul acestei roabe îl voi face neam mare, pentru că şi el e din sămânţa ta”. 

14 Atunci s-a sculat Avraam dis-de-dimineaţă, a luat pâine şi un burduf cu apă şi i le-a dat Agarei; 
şi punându-i copilul pe umeri, i-a dat drumul. Iar 

1 Expresie de bucurie veselă. Joc de cuvinte asupra numelui de Isaac (vezi nota de la 18, 12). 

ea, plecând, a rătăcit prin pustiul Beerşeba. 

15 Când însă s-a sfârşit apa din burduf, ea şi-a părăsit copilul sub una dintre tufe 

16 şi s-a dus şi s-a aşezat în preajma lui ca la o bătaie de arc, căci îşi zicea: „Nu vreau să-mi văd 
copilul murind”. şi-n timp ce ea şedea acolo-n preajmă, el şi-a ridicat glasul şi a plâns. 

17 Şi Dumnezeu a auzit glasul copilului de-acolo unde era, şi îngerul lui Dumnezeu a chemat-o din 
cer pe Agar şi a zis: „Ce e, Agar? Nu-ţi fie teamă, fiindcă Dumnezeu a auzit glasul copilului din 
locul unde este! 

18 Scoală-te, ridică băiatul şi ţine-l strâns de mână, căci popor mare voi face din el!” 

19 Atunci i-a deschis Dumnezeu ochii şi ea a văzut o fântână cu apă; şi s-a dus şi şi-a umplut 
burduful cu apă şi i-a dat copilului să bea. 

20 Şi Dumnezeu era cu băiatul; el a crescut mare, a locuit în pustiu şi a devenit vânător cu arcul?. 

21 În pustiul Faran a locuit, iar mama sa i-a luat femeie din ţara Egiptului. 

22 Şi a fost că-n vremea aceea Abimelec, împreună cu Ahuzat, fratele său de mână3, şi cu Ficol, 
căpetenia oştirii sale, a zis către Avraam: „Dumnezeu e cu tine în tot ceea ce faci. 

23 Jură-mi acum şi aici pe Dumnezeu că nu vei fi răuvoitor, nici cu mine, nici 

2 Literal: arcaş; săgetător. 

3 Referinţa la acest Ahuzat e specifică Septuagintei. Înţelesul propriu al grecescului nymfagogos 
este: „cel ce conduce mireasa la mirele ei”, deci un intim al mirelui; în speţă: prietenul (fratele de 
mână) al lui Abimelec, care i-o adusese acestuia pe Sarra. În înţeles mai larg: om de casă; bărbat de 
încredere. 

cu cel născut din mine, nici cu cel din numele meu, ci că faţă de mine şi de ţara-n care te-ai aşezat 
vei arăta aceeaşi bunăvoință pe care am arătat-o eu față de tine!” 

24 Răspuns-a Avraam: „Jur!” 

25 Avraam însă i-a cerut socoteală lui Abimelec, pentru o fântână4 de apă care-i fusese luată cu sila 
de către slugile lui Abimelec. 

26 Dar Abimelec i-a zis: „Nu ştiu cine ţi-a făcut lucrul acesta: nici tu nu mi-ai spus mie nimic, nici 
eu n-am auzit decât astăzi”. 

27 Şi a luat Avraam oi şi vite şi i le-a dat lui Abimelec şi au încheiat amândoi un legământ5. 

28 Apoi Avraam a pus deoparte şapte mieluşele din turmă, 

29 iar Abimelec i-a zis lui Avraam: „Ce-nseamnă aceste şapte mieluşele pe care le-ai pus 
deoparte?” 

30 Răspuns-a Avraam: „Aceste şapte mieluşele primeşte-le din mâna mea pentru ca ele să-mi fie 
mărturie că eu am săpat această fântână”. 

31 De aceea s-a şi numit locul acela Beer-Şeba, pentru că acolo au jurat ei amândoi6. 


32 Şi astfel au făcut ei legământul de la Beer-Şeba. lar Abimelec, împreună cu Ahuzat, fratele său 
de mână, şi cu Ficol, căpetenia oştirii sale, s-au ridicat şi s-au întors în ţara Filistenilor”. 

4 Cf. Textului Ebraic, în concordanţă cu v. 30. 

5 O alianţă (ca între doi egali). 

6 Beer-Şeba: „Fântâna Jurământului”. O speculație etimologică ebraică permite şi traducerea; 
„Fântâna celor şapte” (în referire la versetele28-30). 

7 Autorul vorbeşte despre Filisteni din perspectiva epocii sale. În realitate, acest popor originar din 
Marea Egee a ocupat sudul Palestinei mult după Avraam, către mijlocul secolului 11 î. H. 

33 lar Avraam a sădit o dumbravăs la Beer-Şeba şi acolo a chemat numele Domnului, Dumnezeu- 
Cel-Veşnic. 

34 Şi a locuit Avraam în ţara Filistenilor zile multe, ca străin. 

22 

Isaac adus spre jertfă. Urmaşii lui Nahor. 

1 Şi a fost că după toate acestea l-a încercat Dumnezeu pe Avraam | şi i-a zis: „Avraame, 
Avraame!” lar el a răspuns: „lată-mă!” 

2 Şi [Dumnezeu] i-a zis: „a-l pe fiul tău cel dorit, Isaac, cel pe care-l iubeşti, şi du-te în ţinutul 
Moria şi adu-l acolo ardere-de-tot pe un munte pe care ţi-l voi spune Eu!” 

3 Iar Avraam s-a sculat dis-de-dimineaţă, a pus samarul pe asinul său şi a luat cu sine două slugi şi 
pe Isaac, fiul său; şi după ce-a tăiat lemnele pentru jertfă s-a ridicat şi a plecat spre locul de care-i 
vorbise Dumnezeu. 

4 Iar în cea de-a treia zi, ridicându-şi Avraam ochii, a văzut locul de departe. 

5 Şi le-a zis Avraam slugilor sale: „Voi rămâneţi aici, cu asinul; eu şi băieţelul 

8 Mai exact: o cultură vegetală. Textul Ebraic însă se referă la plantarea unui singur copac, din 
familia tamarix, specific deşertului, care poate fi şi un arbust producător de răşină comestibilă. 

1 Episod devenit celebru prin originalitatea, dramatismul şi frumuseţea lui literară. Sfântul Pavel îi 
va acorda evenimentului şi o dimensiune simbolică, Isaac prefigurând jertfa şi învierea lui lisus 
(Evr 11, 17-19). Iconografia ortodoxă va introduce „Jertfa lui Avraam” în pictura altarului, ca 
simbol euharistic. 

ne ducem pân-acolo, ne vom închina şi ne vom întoarce la voi”. 

6 Avraam a luat lemnele cele pentru jertfă şi le-a pus pe umerii lui Isaac, fiul său, iar el a luat în 
mâini focul şi cuțitul, şi amândoi au plecat împreună. 

7 Dar Isaac i-a grăit lui Avraam, tatăl său; i-a zis: „Iată!” Iar acesta a răspuns: „Ce este, fiule?” 
[Isaac] a zis: „lată focul şi lemnele; dar mielul? pentru jertfă unde este?” 

8 lar Avraam a răspuns: „Dumnezeu va vedea3 El Însuşi de mielul pentru jertfă, fiule!” Şi s-au dus 
amândoi mai departe, împreună. 

9 Iar dacă au ajuns la locul de care-i vorbise Dumnezeu, Avraam a ridicat acolo jertfelnic; a aşezat 
lemnele pe el, l-a legat pe Isaac, fiul său, şi l-a pus pe jertfelnic, deasupra lemnelor. 

10 Apoi Avraam şi-a întins mâna şi a luat cuțitul ca să-şi înjunghie fiul. 

11 Atunci îngerul Domnului a strigat către el din cer şi a zis: „Avraame, Avraame!” El a zis: „ată- 
mă!” 

12 [Îngerul] a zis: „Să nu-ţi ridici mâna asupra băiatului, nici să-i faci vreun rău, căci acum ştiu că 
te temi de Dumnezeu şi că de dragul Meu nu l-ai cruțat nici pe fiul tău cel iubit!” 

13 Şi ridicându-şi Avraam ochii, a privit; şi iată un berbec încurcat cu coarnele într-un tufiş. Şi 
ducându-se, Avraam a luat berbecul şi l-a adus ca ardere-de-tot în locul lui Isaac, fiul său. 

2 Înţelesul general al substantivului provaton este „oaie”, dar, atunci când are o încărcătură 
simbolică (aşa ca în cazul de faţă), se traduce „miel”. 

3 Acelaşi verb înseamnă „a vedea” şi „a se îngriji”, dublă semnificație care pregăteşte cei doi 
termeni ai versetului 14. 

14 Avraam a numit locul acela Iahve-lre, adică „Domnul vede”4, şi de aceea i se zice astăzi: „În 
munte Domnul va fi văzut”5. 

15 Şi îngerul Domnului a strigat a doua oară din cer către Avraam 

16 şi a zis: „Juratu-m-am pe Mine Însumi zice Domnul: de vreme ce tu ai făcut aceasta, şi de dragul 
Meu nu l-ai cruțat nici pe fiul tău cel iubit, 


17 cu binecuvântare te voi binecuvânta, iar pe urmaşii tăi îi voi face numeroşi ca stelele cerului şi ca 
nisipul de pe ţărmul mării, şi urmaşii tăi vor stăpâni cetățile duşmanilor lor; 

18 şi prin urmaşul tău se vor binecuvânta toate neamurile pământului, pentru că tu ai ascultat de 
glasul Meu”. 

19 Astfel Avraam s-a întors la slugile sale; şi s-au sculat şi au mers împreună la Beer-Şeba; şi a 
locuit Avraam în Beer-Şeba. 

20 Şi a fost că după ce s-au petrecut acestea, i s-a vestit lui Avraam, spunându-i-se: „lată că şi Milca 
i-a născut fii lui Nahor, fratele tău: 

21 pe Uţ, întâiul născut, pe Buz, fratele acestuia, şi pe Chemuel, tatăl lui Aram; 

22 pe Chesed, pe Hazo, pe Pildaş, pe Idlaf şi pe Batuel. 

23 lar lui Batuel i s-a născut Rebeca”. Aceştia sunt cei opt fii pe care Milca i-a născut lui Nahor, 
fratele lui Avraam. 

24 Iar ţiitoarea lui, al cărei nume era Reuma, i-a născut şi ea pe Tebah, pe Gaham, pe Tahaş şi pe 
Maaca. 

4 Sau: „Domnul poartă de grijă” (vezi nota precedentă). 

5 Sau: „Domnul Se va arăta”. În unul şi acelaşi verset: Dumnezeu-proniator şi Dumnezeu-teofanic. 

23 

Moartea şi mormântul Sarrei. 

1 Sarra a trăit o sută douăzeci şi şapte de ani aceştia sunt anii vieții Sarrei 

2 şi Sarra a murit la Chiriat-Arba, care e în vale adică în Hebron, în țara Canaanului. Şi a venit 
Avraam s-o plângă pe Sarra şi s-o jelească. 

3 Apoi s-a ridicat Avraam de dinaintea moartei sale şi a grăit cu fiii lui Hetl, zicând: 

4 „Străin sunt eu între voi şi pribeag; daţi-mi dar în stăpânire un loc de mormânt între voi, ca s-o 
strămut pe răposata mea de la mine şi s-o îngrop”. 

5 Iar fiii lui Het i-au răspuns lui Avraam, zicându-i: 

6 „Nu, domnul meu, ci ascultă-ne: Tu eşti între noi un voievod al lui Dumnezeu; îngroapă-ţi moarta 
în cel mai ales dintre locurile noastre de îngropare; nimeni dintre noi nu te va opri ca-n locul său de 
îngropare s-o aşezi pe răposata ta”. 

7 Avraam s-a ridicat şi s-a plecat pân” la pământ în faţa poporului acelei ţări, în faţa fiilor lui Het. 

8 Şi a grăit către ei Avraam, zicând: „Dacă voi din inimă vreţi ca eu să-mi îngrop răposata [şi s-o 
strămut] de la mine, atunci ascultaţi-mă şi rugaţi-l din partea mea pe Efron, fiul lui Țohar, 

9 să-mi dea peştera Macpela, pe care o are-n capătul țarinei lui, dar să mi-o 

1 Fiii lui Het: Hetiţii, popor non-indoeuropean (dar tot semiţi), al cărui centru era în Anatolia 
(Turcia de azi), pentru ca apoi să se extindă din Siria până-n sudul Palestinei. Important e faptul că 
de la ei, prin Avraam, au obţinut Evreii întâia lor proprietate în Țara Făgăduinţei. 

dea pe câţi bani face ea, ca s-o am eu în stăpânire ca loc de veci în mijlocul vostru”. 

10 Efron însă şedea în mijlocul fiilor lui Het. Şi i-a răspuns Efron Heteul lui Avraam, spunându-i în 
auzul fiilor lui Het şi al tuturor celor ce veniseră la poarta cetăţii lui2: 

11 „Nu, domnul meu, ascultă-mă pe mine: Îţi dau țarina, şi-ţi dau şi peştera care este în ea; în faţa 
cetăţenilor mei ţi-o dau: îngroapă-ţi răposata”. 

12 Avraam însă s-a plecat pân” la pământ în faţa poporului țării 

13 şi i-a grăit lui Efron în auzul întregului popor al acelui ţinut: „O, numai dac-ai vrea să mă 
asculţi!: Ia de la mine preţul țarinei, şi acolo o voi îngropa pe răposata mea”. 

14 Efron i-a răspuns lui Avraam, zicându-i: 

15 „Domnul meu, ascultă-mă!: Țarina face patru sute de sicli de argint; ce-nseamnă asta între mine 
şi tine? Prin urmare, înmormântează-ţi răposata!” 

16 Şi l-a ascultat Avraam pe Efron; şi Avraam i-a cântărit lui Efron argintul pe care-l spusese el în 
auzul fiilor lui Het: patru sute de sicli de argint în măsurătoarea negustorilor3. 

17 şi-n felul acesta țarina lui Efron, care e lângă Macpela, în faţa stejarului Mamvri țarina şi peştera 
din ea 

2 În cetatea antică, „Poarta” era piaţa de lângă intrarea principală, loc pentru întruniri publice, 
întâlniri de afaceri, concilii nobiliare şi şedinţe de judecată. Mai târziu, în imperiul otoman, „Înalta 
Poartă” desemna capitala însăşi, reşedinţa sultanului. 


3 La cursul şi cântarul curent al pieţei. Argintul circula nu atât în monede, cât în lingouri, aşa că el 
era cântărit. 

şi toţi pomii din țarină care se aflau în hotarele ei de jur-împrejur a trecut 

18 în stăpânirea lui Avraam, în faţa fiilor lui Het şi a tuturor celor ce veniseră la poarta cetăţii. 

19 După aceasta Avraam a înmormântat-o pe Sarra, femeia sa, în peştera din țarina Macpela, care e 
în faţa lui Mamvri adică Hebronul -, în pământul Canaan. 

20 Astfel, țarina şi peştera din ea, ca loc de îngropare, au trecut de la fiii lui Het în stăpânirea lui 
Avraam. 

24 

Căsătoria lui Isaac cu Rebeca. 

1 Avraam era acum bătrân şi vechi de zile; şi Domnul îl binecuvântase pe Avraam cu de toate. 

2 Şi a zis Avraam către slujitorul cel mai bătrân al casei sale, cel ce cârmuia peste toate ale lui: 
„Pune-ţi mâna sub coapsal mea 

3 şi jură-mi pe Domnul, Dumnezeul cerului şi Dumnezeul pământului, că fiului meu Isaac nu-i vei 
lua femeie dintre fetele Canaaneenilor în mijlocul cărora locuiesc eu, 

4 ci-n ţara mea vei merge, unde m-am născut eu, la rudele mele, şi de acolo îi vei lua femeie fiului 
meu Isaac”. 

5 Iar slujitorul i-a zis: „Dar dacă femeia nu va vrea să vină cu mine în ţara aceasta? îl voi întoarce 
oare pe fiul tău în ţara din care tu ai plecat?” 

1 Coapsă: denumire eufemistică a sexului. Exprimă un gest ritual de întărire a jurământului prin 
implicarea forţei vitale a bărbatului. În acelaşi fel va proceda Israel cu fiul său Iosif (vezi 47, 29). În 
ambele cazuri, bătrânii sunt pe patul de moarte. 

6 Avraam însă a zis către el: „la seama ca pe fiul meu să nu-l întorci acolo! 

7 Domnul Dumnezeul cerului şi Dumnezeul pământului, Cel ce m-a luat din casa tatălui meu şi din 
ţara în care m-am născut, Cel ce mi-a grăit şi Care mi s-a jurat, zicând: „Ţie-ţi voi da pământul 
acesta, ţie şi seminţiei tale!, El îl va trimite pe îngerul Său înaintea ta, şi de acolo îi vei lua tu femeie 
fiului meu. 

8 Dar dacă femeia aceea nu va vrea să vină cu tine în ţara aceasta, dezlegat vei fi de acest jurământ, 
numai pe fiul meu să nu-l întorci acolo!” 

9 Slujitorul şi-a pus mâna sub coapsa lui Avraam, stăpânul său, şi i s-a jurat asupra acestui lucru. 

10 Şi a luat slujitorul cu sine zece cămile din cămilele stăpânului său şi tot felul de daruri scumpe 
dintr-ale stăpânului său; şi s-a sculat şi s-a dus în Mesopotamia, în cetatea lui Nahor. 

11 Şi şi-a făcut cămilele să-ngenunche lângă o fântână din afara cetăţii, spre seară, la vremea când 
ies femeile să scoată apă. 

12 Şi a zis: „Doamne, Dumnezeul stăpânului meu Avraam, uşurează-mi astăzi calea şi fă milă cu 
stăpânul meu Avraam! 

13 lată, eu stau lângă această fântână la care fetele celor ce locuiesc în cetate ies să scoată apă. 

14 Ei bine, fecioara căreia eu îi voi zice: Apleacă-ţi urciorul să beau! şi care-mi va răspunde: Bea, 
şi-ţi voi adăpa şi cămilele până se vor sătura!..., ea să fie aceea pe care Tu i-ai rânduit-o robului Tău 
Isaac, şi prin aceasta voi cunoaşte că faci milă cu stăpânul meu Avraam...”. 

15 Şi a fost că mai-nainte de a fi terminat el de vorbit în cugetul său, iată că ieşea cu urciorul pe 
umăr Rebeca, fata lui Batuel, fiul Milcăi, femeia lui Nahor, fratele lui Avraam. 

16 Fata era foarte frumoasă la chip, era fecioară, încă n-o cunoscuse nici un bărbat. Şi dacă s-a 
coborât la fântână, şi-a umplut urciorul şi a urcat înapoi. 

17 Atunci slujitorul lui Avraam a alergat înaintea ei şi i-a zis: „Dă-mi să beau puţină apă din 
urciorul tău!” 

18 Iar ea a zis: „Bea, domnul meu!” Şi grăbindu-se să-şi aplece urciorul pe braţ, i-a dat să bea 

19 până ce el n-a mai vrut. Apoi a zis: „Şi cămilelor tale le voi scoate apă până ce toate-şi vor potoli 
setea”. 

20 şi-n grabă şi-a deşertat urciorul în adăpătoare şi a alergat iar la fântână să scoată apă, şi a adăpat 
toate cămilele. 

21 Iar omul o măsura din ochi şi tăcea, dorind să ştie dacă Domnul i-a deschis drumul cel bun sau 


nu. 

22 Şi a fost că după ce cămilele toate au isprăvit de băut, omul a luat un inel de aur, în greutate de o 
jumătate de siclu, iar pentru mâinile ei două brățări în greutate de zece sicli de aur? 

23 şi a întrebat-o, zicând: „A cui fată eşti tu? spune-mi, te rog; şi dacă-n casa tatălui tău se află 
oarece loc pentru noi, să rămânem peste noapte?” 

24 Iar ea i-a zis: „Sunt fata lui Batuel al Milcăi, pe care ea i l-a născut lui Nahor”. 

2 Un siclu = 11,424 grame. Inelul era, desigur, pentru nări (vezi Iz 16, 12 şi nota de la v. 47). Din 
versetul 47 reiese că aceste daruri i-au fost înmânate fetei după consumarea dialogului din versetele 
23-25. 

25 Apoi i-a zis: „Avem din belşug şi paie şi fân, şi loc să rămâneţi peste noapte”. 

26 Şi omul s-a plecat şi s-a închinat Domnului şi a zis: 

27 „Binecuvântat fie Domnul Dumnezeul stăpânului meu Avraam, Cel ce dreptatea şi adevărul3 nu 
Şi le-a îndepărtat de la stăpânul meu; Domnul este Cel ce mi-a deschis drumul spre casa fratelui 
stăpânului meu”. 

28 Iar fata a alergat acasă la maică-sa4 şi a povestit toate acestea. 

29 Rebeca însă avea un frate, al cărui nume era Laban. Laban a alergat afară spre omul acela, la 
fântână. 

30 Fost-a deci că dacă a văzut el inelul, precum şi brăţările la mâinile surorii sale, şi dacă a auzit 
cuvintele Rebecăi, sora sa, care spusese: „lată cum mi-a vorbit mie omul acela!”, s-a dus la acel om, 
care şedea-n preajma cămilelor, la fântână, 

31 şi i-a zis: „Intră, binecuvântatul Domnului!; de ce stai afară? că eu ţi-am gătit casă, precum şi loc 
pentru cămilele tale”. 

32 Aşa că omul a intrat în casă; şi [Laban] a despovărat cămilele şi le-a dat paie şi fân; iar lui şi 
oamenilor care erau cu el, apă să-şi spele picioarele. 

33 Apoi le-a pus înainte mâncare, dar el [omul] a zis: „Eu nu voi mânca până nu voi spune ce am de 
spus”. „Spune!”, i-a zis [Laban]. 

34 Atunci el a zis: „Eu sunt slujitorul lui Avraam. 

3 Dreptatea: faptul că Dumnezeu îl consideră pe Avraam ca pe unul din drepţi Săi; adevărul: 
credincioşia lui Dumnezeu faţă de Avraam, căruia îi dăruise făgăduinţele. 

4 Literal: „la casa mamei sale”, expresie din care reiese că Batuel nu mai trăia, fata fiind în grija 
mamei Şi a fratelui ei. 

35 Domnul l-a binecuvântat foarte pe stăpânul meu şi l-a înălțat; şi i-a dat turme şi cirezi, argint şi 
aur, robi şi roabe, cămile şi asini. 

36 Iar Sarra, femeia stăpânului meu, i-a născut stăpânului meu un fiu la bătrâneţele ei, căruia el i-a 
dat tot ceea ce are. 

37 Şi stăpânul meu m-a pus să jur, zicând: Fiului meu să nu-i iei femeie dintre fetele Canaaneenilor, 
în ţara cărora trăiesc, 

38 ci mergi la casa tatălui meu şi la neamurile mele, şi de-acolo ia-i femeie feciorului meu! 

39 Jar eu am zis către stăpânul meu: Poate că femeia nu va vrea să vină cu mine... 

40 El însă mi-a răspuns: Domnul înaintea Căruia umblu eu îl va trimite la tine pe îngerul Său, îți va 
deschide drumul şi-i vei lua fiului meu femeie din rudele mele şi din casa tatălui meu: 

41 atunci vei fi slobod de jurământul meu, când te vei duce la rudele mele; şi dacă nu ţi-o vor da, 
dezlegat vei fi de jurământul meu. 

42 Aşadar, ajungând eu astăzi la fântână, am zis: Doamne, Dumnezeul stăpânului meu Avraam, de 
va fi ca Tu să-mi deschizi mie drumul pe care merg, 

43 iată, eu stau aici la fântână, şi fetele locuitorilor cetăţii vor veni să scoată apă; ei bine, fecioara 
căreia eu îi voi spune: Dă-mi să beau puţină apă din urciorul tău! 

44 şi care-mi va zice: Bea, şi-ţi voi adăpa şi cămilele!, aceea să fie femeia pe care Domnul i-a 
rânduit-o robului Său Isaac, şi prin aceasta voi cunoaşte că ai făcut milă cu stăpânul meu Avraam. 
45 Şi a fost că încă nu isprăvisem eu de grăit acestea în mintea mea, când iată că a ieşit Rebeca, cu 
urciorul pe umăr; ea s-a coborât la fântână şi a scos apă. lar eu i-am zis: Dă-mi să beau! 

46 Şi ea de-ndată şi-a lăsat urciorul de pe umăr, zicând: Bea, şi-ţi voi adăpa şi cămilele! Şi am băut 
eu, iar ea mi-a adăpat şi cămilele. 


47 Apoi am întrebat-o şi am zis: A cui fată eşti tu? spune-mi, te rog! Şi ea a zis: Sunt fata lui Batuel, 
fiul lui Nahor, pe care i l-a născut Milca. Atunci i-am pus inelul$, şi brăţările la mâini. 

48 După aceea m-am plecat şi m-am închinat Domnului şi L-am binecuvântat pe Domnul, 
Dumnezeul stăpânului meu Avraam, Care m-a călăuzit pe drumul cel drept, ca s-o iau pe fata 
fratelui stăpânului meu pentru fiul său. 

49 Şi acum, dacă vreţi să arătaţi milă şi credincioşie față de stăpânul meu, spuneţi-mi-o; iar de nu, 
de asemenea spuneţi-mi-o; ca să mă pot înturna la dreapta ori la stânga”. 

50 Şi răspunzând Laban şi Batuel6, au zis: „Lucrul acesta vine de la Domnul, iar noi nu-ţi putem 
spune nici de rău, nici de bine. 

51 lată, Rebeca îţi stă înainte; ia-o şi du-te şi să fie ea femeia fiului stăpânului tău, după cum a grăit 
Domnul!” 

52 Şi de-ndată ce a auzit cuvintele lor, slujitorul lui Avraam i s-a închinat Domnului până la 
pământ. 

5 În Textul Ebraic: i-am pus inelul în nări. 

6 În realitate, Laban şi Milca. Batuel este aici nume substitutiv, al celui ce reprezintă autoritatea 
paternă şi al cărui consimțământ este absolut formal, de vreme ce întregul eveniment se consumă 
prin intervenţia directă a lui Dumnezeu (vezi şi versetul următor). Altfel, numele lui Batuel nu apare 
în nici unul din momentele-cheie ale logodnei. 

53 Slujitorul a scos apoi odoare de argint şi de aur, şi haine, şi le-a dat Rebecăi; de asemenea, daruri 
bogate a dat fratelui şi mamei ei. 

54 Şi au mâncat şi au băut, el şi oamenii care erau cu el, şi au rămas acolo peste noapte. Iar dacă s- 
au sculat dimineaţa, el a zis: „Daţi-mi drumul să mă duc la stăpânul meu!” 

55 Dar fratele şi mama ei au zis: „Să mai rămână fata cu noi măcar vreo zece zile; şi apoi se va 
duce!” 

56 El însă le-a zis: „Nu-mi amânaţi plecarea; de vreme ce Domnul mi-a deschis drumul, Lăsaţi-mă 
să plec la stăpânul meu!” 

57 Ei au zis: „S-o chemăm pe fată şi s-o întrebăm pe ea ce gânduri are”. 

58 Şi au chemat-o pe Rebeca şi i-au zis: „Vrei tu să te duci cu omul acesta?” Iar ea a zis: „Mă voi 
duce!” 

59 Atunci au lăsat-o pe Rebeca, sora lor7, să plece împreună cu doica ei, cu slujitorul lui Avraam şi 
cei ce erau cu el. 

60 Şi au binecuvântat-o pe Rebeca, sora lor, şi au zis: „Să devii tu, sora noastră, mii de miriade8, iar 
urmaşii tăi să stăpânească cetăţile vrăjmaşilor lor!” 

61 Apoi, sculându-se Rebeca şi slujnicele ei şi urcându-se pe cămile, l-au urmat pe omul acela; aşa 
că slujitorul, luând-o pe Rebeca, a plecat. 

62 Isaac însă venise din Beer-Lahairoi, şi locuia în ţinutul Negheb9. 

7 Pluralul acesta îi implică pe toți membrii familiei al cărei cap fusese Laban. 

8 În ebraică, numele Rebecăi şi substantivul „miriade” alcătuiesc o asonanţă pe care o folosesc cei 
ce-i fac urările: ea să devină mama unui număr infinit de oameni. 

9 Pentru Negheb vezi nota de la 12, 9. 

63 Iar spre seară a ieşit Isaac la câmp să se plimbe şi, ridicându-şi ochii, a văzut cămilele venind. 

64 lar Rebeca şi-a ridicat şi ea ochii şi l-a văzut pe Isaac şi a sărit jos de pe cămilă 

65 şi i-a zis slujitorului: „Cine este omul acela care vine pe câmp în întâmpinarea noastră?” lar 
slujitorul i-a zis: „Acesta-i stăpânul meu!” Atunci ea şi-a luat vălul şi s-a acoperit. 

66 Slujitorul i-a povestit lui Isaac toate lucrurile pe care le făcuse. 

67 Şi Isaac a dus-o în cortul mamei sale. Şi a luat-o pe Rebeca, şi aceasta a devenit femeia lui; şi el 
a iubit-o. şi s-a mângâiat Isaac de pierderea mamei sale, Sarra. 

25 

A doua căsătorie a lui Avraam. Moartea lui Avraam. Esau şi Iacob, fiii lui Isaac. 

1 Avraam însă şi-a mai luat o femeie, al cărei nume era Chetura. 

2 Ea i i-a născut pe Zimran, locşan, Medan, Madian, Işbac şi Şuah. 

3 Lui locşan i s-au născut Şeba, Teman şi Dedan. Iar fiii lui Dedan au fost: Raguel, Navdeell, 
Aşurim, Letuşim şi Leumim. 


4 Iar fiii lui Madian au fost: Efa, Efer, Enoh, Abida şi Eldaa. Aceştia toți au fost fiii Cheturei. 

5 Avraam, însă, toate averile sale i le-a dat fiului său Isaac. 

1 Raguel şi Navdeel sunt menţionaţi numai în Septuaginta. 

6 Cât despre fiii țiitoarelor sale, Avraam le-a făcut daruri şi, încă fiind el în viaţă, i-a trimis departe 
de la Isaac, fiul său, spre răsărit, în ţinuturile Soarelui-Răsare. 

7 Zilele vieţii lui Avraam, câte le-a trăit, au fost o sută şaptezeci şi cinci de ani. 

8 Şi dându-şi cea din urmă suflare, a murit Avraam la bătrâneţi fericite, bătrân şi sătul de zile, şi s-a 
adăugat la poporul său. 

9 Iar fiii săi, Isaac şi Ismael, l-au îngropat în peştera Macpela, din țarina lui Efron, fiul lui Țohar 
Heteul, în faţa stejarului Mamvri, 

10 țarina şi peştera pe care Avraam le cumpărase de la fiii lui Het. Acolo sunt îngropaţi Avraam şi 
Sarra, femeia lui. 

11 Şi a fost că după moartea lui Avraam l-a binecuvântat Dumnezeu pe Isaac, fiul lui. Isaac locuia 
la Beer-Lahairoi2. 

12 lată-i acum şi pe urmaşii lui Ismael, fiul lui Avraam, cel pe care i l-a născut lui Avraam 
egipteanca Agar, slujnica Sarrei; 

13 şi iată numele fiilor lui Ismael, după numele neamurilor lor: întâiul născut al lui Ismael a fost 
Nebaiot; după el urmează Chedar, Adbeel şi Mibsam, 

14 Mişma, Duma şi Masa, 

15 Hadad, Tema, Etur, Nafiş şi Chedma. 

16 Aceştia sunt fiii lui Ismael şi acestea sunt numele lor, după aşezările3 lor 

2 Pentru înţelesul acestei denumiri vezi 16, 14. 

3 Aşezările (satele) celor ce adoptaseră viaţa sedentară. 

şi după taberele4 lor; doisprezece voievozi, după neamurile lor. 

17 Iar anii vieţii lui Ismael aceştia sunt: o sută treizeci şi şapte; şi dându-și suflarea din urmă, a 
murit şi s-a adăugat la neamul său. 

18 Iar el5 s-a întins de la Havila până la Şur, care este în fața Egiptului, pe drumul ce duce spre 
Aşurim6; el şi-a făcut aşezare în faţa tuturor fraților săi. 

19 Iar spiţa neamului lui Isaac, fiul lui Avraam, aceasta este: lui Avraam i s-a născut Isaac. 

20 Isaac însă era de patruzeci de ani când şi-a luat de femeie pe Rebeca, fata lui Batuel Arameul din 
Mesopotamia şi sora lui Laban Arameul. 

21 Isaac i s-a rugat Domnului pentru Rebeca, femeia sa, că era stearpă; şi Domnul l-a ascultat, iar 
femeia lui, Rebeca, a zămislit. 

22 Dar copiii se îmbrânceau într-însa, iar ea a zis: „Dac-aşa-i să-mi fie, de ce mai sunt aşa?... 
a dus să-L întrebe pe Domnul. 

23 Domnul însă i-a zis: „Două neamuri sunt în pântecele tău, şi două popoare din pântecele tău se 
vor împărți; unul va fi mai puternic decât celălalt, iar cel mai mare îi va sluji celui mai mic!” 

24 Şi când i-a venit Rebecăi vremea să nască, iată că-n pântecele ei erau doi gemeni. 

25 Fiul cel întâi-născut a venit afară roşu, păros peste tot ca o pâslă; şi i-a 

4 Taberele celor rămaşi încă nomazi. Cuvântul original indică un loc de popas, în special pentru 
turme. 

5 EI: singular generic (Ismael), în înţelesul „neamul său”. 

6 În numeroase traduceri: Asiria. Mai nou, TOB şi Osty corectează grafia şi lecţiunea: e vorba de 
numele menţionat în v. 3. 

pus numele Esau”. 

26 După aceea a ieşit fratele acestuia, ținându-l cu mâna pe Esau de călcâi; şi i s-a pus numele 
lacob9. Iar Isaac era de şaizeci de ani când i s-au născut aceştia din Rebeca. 

27 Băieţii s-au făcut mari; Esau era vânător încercat, om al câmpiei; lacob era om liniştit, trăind în 
corturi. 

28 Isaac îl iubea pe Esau, fiindcă-i plăcea vânatul acestuia; Rebeca însă îl iubea pe Iacob. 

29 Iacob îşi fierbea o fiertură când Esau a venit din câmpie, hămesit. 

30 Şi a zis Esau către Iacob: „Dă-mi să mănânc din această fiertură roşie 10, că sunt hămesit!” lată 


bă 


’, ŞI S- 


de ce s-a numit el Edom. 

31 Iacob însă i-a zis lui Esau: „Vinde-mi acum, de-ndată, dreptul tău de-ntâi-născut 
32 Esau a zis: „lată, eu stau să mor; la ce-mi e bun dreptul de-ntâi-născut?...”. 

33 Iacob i-a zis: „Jură-mi-te-acum, de-ndată!” Şi i s-a jurat şi i-a vândut lui Iacob dreptul său de 
întâi-născut. 

34 Atunci Iacob i-a dat lui Esau pâine şi fiertură de linte, iar acesta a mâncat şi a băut, apoi s-a 
sculat şi s-a dus. Şi astfel şi-a nesocotit Esau dreptul său de-ntâi-născut. 

7 Esau înseamnă păros; în sens mai larg: acoperit cu păr roşu. 

8 Cu semnificaţia: spre a-l împiedica să se nască primul (cu prerogativele întâiului-născut); gestul îl 
anunţă pe lacob de mai târziu. 

9 Numele lui Iacob este prescurtarea expresiei Yaaqob-El = „Dumnezeu să ocrotească”. 

10 Culoarea fierturii de linte, exprimată în ebraică prin cuvântul adom = roşu, e o altă explicaţie a 
lui Edom, cel de al doilea nume al lui Esau. 

26 

Isaac în ţara Filistenilor. Legământul cu Abimelec. 

1 Şi a fost o foamete în ţară în afară de foametea cea dintâi, care se întâmplase în zilele lui Avraam 
şi Isaac s-a dus în Gherara, la Abimelec, regele Filistenilor. 

2 lar Domnul i s-a arătat şi i-a zis: „Să nu te cobori în Egipt, ci locuieşte-n ţara pe care ţi-o voi 
spune Eu. 

3 Fă-ţi adăpost! în ţara aceasta, şi Eu voi fi cu tine şi te voi binecuvânta, că ţie şi urmaşilor tăi vă 
voi da toate ţinuturile acestea şi-Mi voi plini jurământul cu care m-am jurat lui Avraam, părintele 
tău. 

4 Pe urmaşii tăi îi voi face mulți ca stelele cerului, şi urmaşilor tăi le voi da toate ţinuturile acestea; 
şi-ntru urmaşii tăi se vor binecuvânta toate popoarele pământului, 

5 pentru că Avraam, părintele tău, a ascultat de cuvântul Meu şi a păzit poruncile Mele, poveţele 
Mele, rânduielile Mele şi legile Mele!” 

6 Şi a locuit Isaac în Gherara. 

7 Dar locuitorii acelui ţinut l-au întrebat despre Rebeca, femeia sa, şi el a zis: „Aceasta-i sora mea!”, 
căci s-a temut să spună: „E femeia mea”, ca nu cumva oamenii locului să-l omoare din pricina 
Rebecăi, pentru că era frumoasă la chip. 

8 Şi a fost că era el acolo de multă vreme, când Abimelec, regele Filistenilor, uitându-se pe 
fereastră, l-a văzut 

1 În Septuaginta, verbul paroikeo = a locui pe lângă cineva, a fi vecinul cuiva; a locui undeva ca 
rezident. 

pe Isaac jucându-se cu Rebeca, femeia sa. 

9 Atunci l-a chemat Abimelec pe Isaac şi i-a zis: „Negreşit, e femeia ta... De ce dar ai zis: Aceasta-i 
sora mea?” Şi Isaac a răspuns: „Pentru că mi-am zis: Nu cumva să fiu omorât din pricina e1”. 

10 I-a zis Abimelec: „De ce ne-ai făcut tu una ca asta? Puțin a lipsit ca vreunul din neamul meu să 
se fi culcat cu femeia ta, şi mare păcat ţi-ai fi făcut cu noi”. 

11 Atunci a dat Abimelec poruncă la tot poporul său, zicând: „Tot cel ce se va atinge de omul acesta 
şi de femeia lui va fi vinovat de moarte”. 

12 Şi a semănat Isaac în pământul acela, şi-n anul acela a cules însutit. Şi Domnul l-a binecuvântat. 
13 Şi omul a ajuns bogat şi a tot sporit până ce s-a ridicat foarte sus. 

14 Avea turme de oi, cirezi de vite şi ogoare multe, iar Filistenii au început să-l invidieze. 

15 Toate fântânile pe care le săpaseră robii tatălui său în zilele lui Avraam, părintele său, Filistenii 
le-au stricat şi le-au umplut cu pământ. 

16 Atunci a zis Abimelec către Isaac: „Du-te de aici, că te-ai făcut mult prea puternic pentru noi!” 
17 şi s-a dus Isaac de acolo, şi-a pus tabăra în valea Gherara şi a locuit aici. 

18 Isaac a săpat din nou fântânile de apă pe care le săpaseră robii lui Avraam, părintele său, şi pe 
care le astupaseră Filistenii după moartea lui Avraam, părintele său, şi le-a numit cu acelaşi nume 
cu care le numise Avraam, părintele său. 

19 Slugile lui Isaac au săpat în valea Gherara şi au aflat izvor de apă vie2. 

20 Dar păstorii din Gherara se luau la harță cu păstorii lui Isaac, zicând: „Apa este a noastră 


1? 


1? 


[Isaac] a numit acea fântână cu numele de Esec, din pricină că se sfădiseră pentru ea3. 

21 Ridicându-se apoi de acolo, Isaac a săpat o altă fântână, dar se certau şi pentru aceasta; şi a 
numit-o cu numele de Sitna4. 

22 Apoi s-a ridicat şi de aici şi a săpat o altă fântână, pentru care nu s-au mai certat; şi a numit-o cu 
numele de Rehobot, fiindcă-şi zicea: „Datu-ne-a Domnul acum să fim în largul nostru, iar noi vom 
spori pe pământ”. 

23 De aici s-a urcat la Beer-Şeba. 

24 În noaptea aceea i s-a arătat Domnul şi 1-a zis: „Eu sunt Dumnezeul lui Avraam, părintele tău. 
Nu te teme, căci Eu cu tine sunt; te voi binecuvânta pe tine şi-i voi înmulţi pe urmaşii tăi, de dragul 
lui Avraam, părintele tău”. 

25 Acolo a zidit jertfelnic şi a chemat numele Domnului. Acolo şi-a întins el cortul şi acolo au săpat 
slugile lui Isaac o fântână. 

26 Şi au venit din Gherara la el Abimelec şi Ahuzat, fratele său de mână6, şi Ficol, căpetenia oştirii 
sale. 

27 Isaac le-a zis: „De ce-aţi venit voi la mine, de vreme ce m-aţi urât şi m-aţi alungat de la voi?” 

2 Apă vie: apă săltătoare, ţâşnind direct din pânza freatică. 

3 Ebraicul eseq înseamnă ceartă, sfadă, dispută. 

4 Sitna = împotrivire. 

5 Rehobot = lărgime, spaţii largi. 

6 Vezi nota de la 21, 22. De altfel, întregul capitol 26 îşi propune o paralelă între viaţa lui Isaac şi 
aceea a lui Avraam; subiect al unor evenimente asemănătoare, Isaac este şi subiectul aceloraşi 
făgăduinţe. 

28 lar ei au zis: „Am văzut limpede că Domnul e cu tine şi ne-am zis: Să facem un jurământ între 
noi Şi tine şi să-ncheiem cu tine legământ: 

29 tu nu ne vei face nici un rău, aşa cum noi nu ne-am atins de tine şi aşa cum ţi-am făcut ţie numai 
bine şi te-am lăsat să pleci în pace. Tu eşti acum binecuvântatul Domnului”. 

30 Atunci el le-a făcut ospăț, iar ei au mâncat şi au băut. 

31 Sculându-se apoi a doua zi de dimineaţă, s-au jurat unul altuia. Şi le-a dat drumul Isaac, iar ei s- 
au dus de la dânsul cu pace. 

32 Şi a fost că tot în ziua aceea au venit slugile lui Isaac şi i-au adus veste despre fântâna pe care o 
săpaseră şi au zis: „Am găsit apă!” 

33 Iar el a numit-o Şibeea7. Iată de ce şi cetatea se cheamă Beer-Şeba8, până-n ziua de astăzi. 

34 lar Esau era de patruzeci de ani când şi-a luat două femei: pe ludit, fata lui Beeri Heteul, şi pe 
Basemata, fata lui Elon Heteul. 

35 Dar pentru Isaac şi Rebeca ele erau prilej de amărăciune%. 

27 

Iacob îl lipseşte pe Esau de binecuvântarea părintească, agonisind-o pentru sine, apoi pleacă la 
unchiul său Laban. 

7 Adică „Jurământ”. 

8 Vezi nota de la 21, 31. 

9 Căsătoriile mixte nu erau privite cu ochi buni în familiile evreieşti; ele alterau nu atât puritatea 
sângelui, cât pe aceea a credinţei religioase. 

1 Şi a fost că după ce Isaac a îmbătrânit şi ochii săi într-atât slăbiseră, încât nu mai puteau să vadă, 
l-a chemat pe Esau, fiul său cel mai mare, şi i-a zis: „Fiul meu!” Acela a zis: „lată-mă 
2 lar el a zis: „lată, eu am îmbătrânit şi ziua morţii mele n-o ştiu. 

3 Ia-ţi dar uneltele tale, tolba şi arcul, şi ieşi la câmp şi vânează-mi ceva vânat; 

4 să-mi faci mâncare cum îmi place mie, şi adu-mi să mănânc, pentru ca sufletul meu să te 
binecuvinteze până nu mor”l. 

5 Rebeca însă a ascultat ce i-a spus Isaac lui Esau, fiul său. Aşadar, când Esau s-a dus la câmp să 
vâneze ceva pentru tatăl său, 

6 Rebeca a zis către Iacob, fiul cel mai mic: „lată, eu l-am auzit pe tatăl tău grăind cu Esau, fratele 
tău, şi zicându-i: 

7 Adu-mi vânat şi fă-mi o mâncare să mănânc? şi să te binecuvintez în faţa 


1? 


1 Binecuvântarea paternă era decisivă pentru destinul beneficiarului şi al urmaşilor săi. Întregul 
capitol reprezintă un text celebru, compilat din cele două tradiţii, iahvistă şi sacerdotală. În el nu 
există nici o urmă de dezaprobare a vicleşugului prin care Iacob obţine binecuvântarea lui Isaac în 
detrimentul propriului său frate care, prin legea naturală, ar fi fost singurul îndreptățit. Istoriceşte, el 
vrea să explice superioritatea lui Israel faţă de Edom (şi, în general, faţă de celelalte neamuri). 
Episodul însă e plinirea profeţiei din 25, 23: „cel mai mare îi va sluji celui mai mic”. Chiar când 
istoria pare absurdă, în spatele ei există şi lucrează un plan al lui Dumnezeu, al cărui sens nu se 
descoperă decât foarte târziu. Acest episod va fi comentat de Apostolul Pavel în Rm 9, 10-24. Esau 
şi Iacob se aflau în pântecele Rebecăi şi „înainte de a fi fost ei născuţi, şi înainte de a fi făcut ei ceva 
bun sau rău pentru ca planul lui Dumnezeu cel potrivit alegerii să rămână-n picioare, nu din fapte, ci 
de la Cel ce cheamă...”. 

2 Ceremonialul binecuvântării sau al jurământului era precedat de un prânz ritual; vezi şi 26, 30-31. 

Domnului înainte ca eu să mor. 

8 Acum dar, fiul meu, ascultă ce-am să-ţi poruncesc: 

9 Du-te la turmă, adu-mi de acolo doi iezi fragezi şi frumoşi, şi voi face din ei mâncare cum îi place 
tatălui tău; 

10 iar tu i-o vei duce tatălui tău şi el va mânca, pentru ca tatăl tău să te binecuvinteze înainte de a 
muri”. 

11 Iacob însă a zis către Rebeca, mama sa: „Esau, fratele meu, e om păros, iar eu n-am păr. 

12 Nu cumva tatăl meu să mă pipăie, şi atunci voi fi în ochii lui ca un înşelător, şi-n loc de 
binecuvântare voi atrage asupră-mi blestem”. 

13 Maică-sa i-a zis: „Fie blestemul acela asupra mea, fiul meu; tu numai ascultă de vorba mea şi du- 
te şi adu-mi-i!” 

14 Atunci el s-a dus şi a luat iezii şi 1-a adus mamei sale, iar maică-sa a gătit mâncare cum îi plăcea 
tatălui lui. 

15 Rebeca a luat apoi haina lui Esau, fiul ei mai mare, cea mai frumoasă pe care o avea în casa ei, şi 
l-a îmbrăcat pe Iacob, fiul ei cel mai mic; 

16 iar cu pieile iezilor i-a înfăşurat braţele şi părțile goale ale gâtului. 

17 Apoi a pus în mâinile lui lacob, fiul ei, mâncarea şi pâinea pe care le pregătise, 

18 iar acesta a intrat la tatăl său şi a zis: „Tată!” Acela a răspuns: „lată-mă! Cine eşti tu, fiule?” 

19 Iacob i-a zis tatălui său: „Eu sunt, Esau, întâiul-tău-născut. Am făcut aşa cum mi-ai spus; scoală- 
te, aşază-te şi mănâncă din vânatul meu, ca să mă binecuvinteze sufletul tău!” 

20 Zis-a Isaac către fiul său: „Cum de l-ai găsit aşa repede, fiule?” Iar acesta i-a zis: „Domnul 
Dumnezeul tău mi l-a scos înainte”. 

21 Şi Isaac i-a zis lui Iacob: „Apropie-te să te pipăi, fiule, ca să ştiu dacă tu eşti fiul meu Esau, ori 
nu”. 

22 şi s-a apropiat Iacob de Isaac, tatăl său, iar acesta l-a pipăit şi a zis: „Glasul este glasul lui Iacob, 
dar mâinile sunt mâinile lui Esau...”. 

23 Dar nu l-a cunoscut, pentru că mâinile lui erau păroase ca mâinile fratelui său Esau; şi l-a 
binecuvântat. 

24 Şi a zis: „Eşti tu oare fiul meu Esau?...”. Şi acela a răspuns: „Eu sunt”. 

25 El [Isaac] a zis: „Adu-mi-l aproape, ca să mănânc din vânatul tău, fiule, şi să te binecuvinteze 
sufletul meu!” Şi 1-a adus şi a mâncat; apoi i-a adus vin şi a băut. 

26 Şi i-a zis Isaac, tatăl său: „Apropie-te, fiule, şi sărută-mă!” 

27 El s-a apropiat şi l-a sărutat. Şi când a simţit [Isaac] mirosul hainei lui, l-a binecuvântat, zicând: 
„lată, mirosul fiului meu e ca mirosul unei tarine bogate, pe care-a binecuvântat-o Domnul. 

28 Din roua cerului şi din grăsimea pământului să-ţi dea Dumnezeu belşug de grâu şi de vin. 

29 Slujească ţie popoarele, închine-se căpeteniile înaintea ta; stăpân să fii peste fraţii tăi, închine-se 
ție feciorii mamei tale; blestemat să fie cel ce te va blestema, binecuvântat să fie cel ce te va 
binecuvânta!” 

30 Şi a fost că de cum a isprăvit Isaac de binecuvântat pe Iacob, fiul său, şi-n timp ce Iacob de-abia 
ieşise de la fața tatălui său, Isaac, a venit Esau, fratele lui, de la vânătoare. 


bă 


31 A făcut şi el mâncare şi i-a adus-o tatălui său. Şi a zis către tatăl său: „Ridică-se părintele meu şi 
să mănânce din vânatul fiului său ca să mă binecuvinteze sufletul tău!” 

32 Jar Isaac, tatăl său, i-a zis: „Cine eşti tu?...”. El a zis: „Eu sunt Esau, fiultău-cel-întâi-născut”. 

33 Atunci Isaac s-a cutremurat foarte, cu mare cutremur s-a cutremurat şi a zis: „Atunci, cine-i acela 
care-a prins pentru mine vânat şi mi l-a adus? iar eu am mâncat din toate înainte ca tu să fi venit, şi 
l-am binecuvântat; şi binecuvântat va fi”. 

34 Iar Esau, auzind cuvintele tatălui său Isaac, a strigat cu glas mare şi amar clocotitor şi i-a zis 
tatălui său: „Binecuvintează-mă, tată, şi pe mine!” 

35 Acesta i-a zis: „Fratele tău a venit cu înşelăciune şi ţi-a luat binecuvântarea”. 

36 Iar el [Esau] a zis: „Pe drept cuvânt este el numit cu numele de Iacob, că de două ori m-a înşelat: 
mi-a răpit dreptul de-ntâi-născut, iar acum mi-a răpit binecuvântarea”3. Apoi a zis Esau către tatăl 
său: „Tată, nu mi-ai păstrat şi mie o binecuvântare?” 

37 Răspuns-a Isaac şi i-a zis lui Esau: „lată, stăpân l-am făcut peste tine, şi pe toţi frații săi i-am 
făcut slugile lui; 

3 Potrivit unei alte etimologii, numele lui Iacob (Yaagov) are şi înţelesul de „a înşela”. În redare 
strictă: „Iacob m-a iacobizat de două ori”. Pe de altă parte, versetul cuprinde şi un joc de cuvinte 
între bekorah = „dreptul de-ntâi-născut” şi berakah = „binecuvântare”. 

cu grâu şi cu vin l-am dăruit. De-acum cu tine ce voi face, fiule?” 

38 Şi a zis Esau către tatăl său: „Oare numai o binecuvântare ai tu, tată? Binecuvintează-mă, tată, şi 
pe mine!” Şi cum Isaac tăcea, Esau şi-a ridicat glasul şi a plâns. 

39 Şi răspunzând Isaac, tatăl său, i-a zis: „lată, departe de grăsimea pământului îţi va fi sălaşul, şi 
departe de roua ce cade din cer; 

40 din sabia ta vei trăi şi fratelui tău îi vei sluji; dar va veni vremea când te vei ridica şi vei sfărâma 
jugul său de pe grumazul tău”4. 

41 Şi-l ura Esau pe Iacob din pricina binecuvântării cu care-l binecuvântase tatăl său; şi a zis Esau 
în cugetul său: „Numa să se apropie zilele pentru jelirea tatălui meu, ca să-l ucid pe Iacob, fratele 
meu!” 

42 Dar cuvintele lui Esau, fiul cel mai mare, i-au fost spuse Rebecăi, iar ea a trimis şi l-a chemat pe 
Iacob, fiul ei cel mai mic, şi i-a zis: „lată că fratele tău Esau vrea să se răzbune pe tine omorându-te. 
43 Acum dar, fiule, ascultă la vorba mea: Sus!, fugi în Mesopotamia, la fratele meu Laban, în 
Haran, 

44 şi stai la el câtva timp, până ce mânia fratelui tău se va potoli, 

45 până ce supărarea fratelui tău nu va mai fi asupră-ţi şi el va uita ce i-ai 

4 Binecuvântarea, ca şi blestemul, este o formulă ireversibilă şi irevocabilă, asupra căreia nu se 
revine. Totuşi, iubirea paternă deschide portița unei speranţe, o speranţă care va fi, şi ea, onorată. 
(Edomiţii se vor elibera de sub dominaţia iudaică în secolul 9 î. H.; vezi 4 Rg 8, 20-22). Compară 
cu „portiţa” deschisă de Dumnezeu în urma blestemului aruncat asupra protopărinţilor noştri Adam 
şi Eva (Fc 3, 15 şi nota). 

făcut. Atunci voi trimite şi te voi lua de acolo. De ce să rămân eu fără voi amândoi într-o singură 
zi?”5 

46 Apoi Rebeca a zis către Isaac: „Scârbită sunt de viața mea, din pricina fetelor Heteilor. Dacă 
Iacob îşi ia şi el o femeie dintre fetele acestui ținut, atunci la ce să mai trăiesc?...”. 

28 

Isaac îi întăreşte lui Iacob întâia binecuvântare. Esau se căsătoreşte cu o ismaelită. Scara din visul 
lui Iacob. 

1 Atunci Isaac l-a chemat pe Iacob, l-a binecuvântat şi i-a poruncit, zicând: „Tu nu-ţi vei lua femeie 
dintre fetele Canaaneenilor; 

2 scoală-te şi mergi în Mesopotamia, în casa lui Batuel, tatăl mamei tale, şi acolo ia-ţi femeie dintre 
fetele lui Laban, fratele mamei tale; 

3 iar Dumnezeul meu să te binecuvinteze şi roditor să te facă, şi să te înmulțească, şi tu vei fi întru 
adunare de neamuri; 

4 să-ţi dea binecuvântarea lui Avraam, părintele meu, ţie şi urmaşilor tăi de după tine, ca să 
stăpâneşti pământul pribegirilor 1 tale, pe care Dumnezeu i l-a dat lui Avraam!” 


5 şi-n felul acesta l-a trimis Isaac pe Iacob, iar acesta s-a dus în Mesopotamia, la Laban, fiul lui 
Batuel Arameul şi fratele Rebecăi, mama lui Iacob şi a lui Esau. 

5 Dacă Iacob ar fi murit de mâna lui Esau, acesta ar fi trebuit să fugă sau, la rându-i, să fie ucis de 
un răzbunător. 

1 Înţelesul exact: pământul în care acum locuieşti ca străin (vezi şi nota de la 26, 3). 

6 lar dacă Esau a văzut că Isaac l-a binecuvântat pe lacob şi l-a trimis în Mesopotamia să-şi ia 
femeie de acolo, că binecuvântându-l i-a poruncit, zicând: „Tu nu-ţi vei lua femeie dintre fetele 
Canaaneenilor”, 

7 şi că Iacob, ascultându-i pe tatăl său şi pe mama sa, s-a dus în Mesopotamia, 

8 şi înțelegând Esau că fetele Canaaneenilor nu-i sunt pe plac lui Isaac, tatăl său, 

9 s-a dus la Ismael şi, pe lângă cele două femei ale sale, şi-a luat-o şi pe Mahalat, fata lui Ismael, 
fiul lui Avraam, şi sora lui Nebaiot. 

10 Iar Iacob, ieşind din Beer-Şeba, s-a dus la Haran. 

11 Ajungând însă într-un oarecare loc, a rămas acolo pentru noapte, căci asfinţise soarele. Şi luând 
una din pietrele locului şi punându-şi-o căpătâi, s-a culcat în locul acela. 

12 Şi a avut un vis2. lată, o scară era sprijinită pe pământ, al cărei vârf atingea cerul; iar îngerii lui 
Dumnezeu se suiau şi se pogorau pe ea. 

13 Şi iată că Domnul stătea drept în vârful ei şi a zis: „Nu-ţi fie teamă! Eu sunt Domnul, 
Dumnezeul lui Avraam, 

2 Acest episod, al visului lui Iacob, sinteză a tradiţiilor iahvistă şi sacerdotală, îşi propune să ateste 
Betelul ca topos sacru, punct de comunicare între pământ şi cer. În viziunea patristică, scara lui 
Iacob este simbolul prezenţei proniatoare a lui Dumnezeu în lume, El păstrându-Şi, în acelaşi timp, 
transcendenţa, dar şi prefigurarea întrupării Fiului lui Dumnezeu, care s-a pogorât prin „poarta 
cerului”. într-un colind românesc: „Pe o scară de argint/ Se pogoară Domnul Sfânt”, scara fiind 
simbol al Maicii Domnului. În mistica răsăriteană (Sf. loan Scărarul), scara lui Iacob este şi simbol 
al urcuşului duhovnicesc pe treptele sfintelor desăvârşiri, aşa cum poate fi contemplat în 
reprezentarea iconografică de pe biserica mânăstirii Suceviţa. 

părintele tău, şi Dumnezeul lui Isaac. Pământul pe care dormi ţi-l voi da ţie şi urmaşilor tăi. 

14 Urmaşii tăi vor fi ca pulberea pământului; te vei întinde la apus şi la răsărit, la miază-noapte şi la 
miazăzi, ŞI-ntru tine se vor binecuvânta toate neamurile 3 pământului, şi-ntru urmaşii tăi. 

15 Iată, Eu cu tine sunt şi te voi păzi oriunde vei merge; te voi întoarce în ţara aceasta şi nu te voi 
părăsi până nu voi plini toate câte ţi-am spus”. 

16 Iar când s-a trezit din somn, Iacob a zis: „Într-adevăr, Domnul este în locul acesta, ŞI eu n-am 
ştiut-o!” 

17 Şi s-a-nspăimântat şi a zis: „Cât e de înfricoşător locul acesta!; el nu-i altceva decât casa lui 
Dumnezeu; aceasta e poarta cerului!” 

18 Iacob s-a sculat dis-de-dimineaţă, a luat piatra din care-şi făcuse căpătâi, a pus-o stâlp şi a turnat 
pe vârtul ei untdelemn. 

19 Şi a numit Iacob locul acela cu numele de Betel4; dar la-nceput cetatea aceea se numea Luz. 

20 Şi a făcut Iacob o făgăduinţă, zicând: „De va fi Domnul Dumnezeu cu mine şi mă va păzi în 
calea aceasta pe care merg, de-mi va da pâine să mănânc şi haine să mă îmbrac 

21 şi de mă voi întoarce sănătos la casa tatălui meu, atunci El, Domnul, va fi Dumnezeul meu, 

22 iar piatra aceasta, pe care am pus-o stâlp, va fi pentru mine casă a lui Dumnezeu, şi din toate 
câte-mi vei da Tu mie Îţi voi da zeciuială”. 

3 Neamurile = aici, cu înţelesul: familiile, triburile, clanurile. 

4 Betel se traduce: „Casa lui Dumnezeu”. 

29 

Iacob soseşte la unchiul său Laban şi se căsătoreşte cu Lia şi Rahela. Copiii lui Iacob. 

1 Şi pornind Iacob din nou la drum, a mers în ţara Răsăritului, către Laban, fiul lui Batuel Arameul 
şi fratele Rebecăi, mama lui Iacob şi a lui Esau. 

2 şi s-a uitat, şi iată-n câmp o fântânăl; iar lângă ea, trei turme de oi în odihnă, căci din fântâna 
aceea se adăpau turmele; iar pe gura fântânii era o piatră mare. 

3 Când se adunau acolo toate turmele, [ciobanii] prăvăleau piatra de pe gura fântânii şi adăpau oile, 


apoi puneau iarăşi piatra la locul ei pe gura fântânii. 

4 Şi le-a zis Iacob: „Fraţilor, de unde sunteţi?” Iar ei au zis: „Suntem din Haran”. 

5 Şi el le-a zis: „Îl cunoaşteţi voi pe Laban, feciorul lui Nahor?” Răspuns-au aceia: „Îl cunoaştem”. 
6 Zis-a iarăşi Iacob: „E sănătos?” Şi ei au zis: „Sănătos... Iată că Rahela, fata lui, vine cu oile2”. 

7 Zis-a lacob către ei: „Mai e mult din zi şi încă nu-i vremea să se adune turmele; adăpaţi oile şi 
duceţi-vă să le paşteţi”. 

8 lar ei au zis: „N-o putem face până nu se adună toți păstorii3; atunci prăvălim piatra de pe gura 
fântânii şi adăpăm oile”. 

1 În câmp: într-un loc nedeterminat. A nu fi confundată cu fântâna din imediata vecinătate a 
Haranului, menţionată la 24, 11-13. 

2 Rahela înseamnă „oaie”; într-un echivalent românesc: Mioara. 

3 Fântâna era, probabil, proprietatea mai multora, iar apa trebuia împărţită echitabil. 

9 Încă nu-şi isprăvise el vorba cu ei, când a sosit Rahela, fiica lui Laban, cu oile tatălui său, căci ea 
păştea oile tatălui său. 

10 Şi a fost că dac-a văzut-o Iacob pe Rahela, fiica lui Laban, fratele mamei sale, şi oile lui Laban, 
fratele mamei sale, s-a apropiat lacob şi a prăvălit piatra de pe gura fântânii şi a adăpat oile lui 
Laban, fratele mamei sale. 

11 Şi a sărutat-o Iacob pe Rahela şi şi-a ridicat glasul şi a plâns. 

12 Apoi i-a spus Rahelei că el e frate4 cu tatăl ei şi că-i fiul Rebecăi; iar ea a alergat şi i le-a spus 
tatălui ei. 

13 Şi a fost că de-ndată ce a auzit Laban de numele lui Iacob, fiul surorii sale, a alergat în 
întâmpinarea lui şi, îmbrăţişându-l, l-a sărutat şi l-a adus în casa sa. Acesta i-a povestit lui Laban 
totul, 

14 iar Laban i-a zis: „Tu eşti din oasele mele şi din carnea mea”. Şi a stat [Iacob] la el o lună de 
zile. 

15 Atunci Laban a zis către Iacob: „Îmi vei sluji oare pe degeaba pentru că-mi eşti rudă?... Spune- 
mi, care-ţi va fi simbria?” 

16 Laban însă avea două fete: pe cea mai mare o chema Lia, iar pe cea mai mică o chema Rahela. 

17 Dar Lia avea ochii suferinzi, în timp ce Rahela era bine alcătuită şi plăcută la chip. 

18 Iacob însă o îndrăgise pe Rahela şi a zis: „Îţi voi sluji şapte ani pentru Rahela, fiica ta cea mai 
mică”. 

4 În înţelesul de „rudă”. În realitate, nepot de soră. Acelaşi adelfos, cu acelaşi înţeles de „rudă”, va 
fi folosit şi în Noul Testament cu privire la „fraţii” lui lisus. 

19 Laban i-a zis: „Mai bine s-o dau după tine decât s-o dau după alt bărbat. Rămâi la mine!” 

20 Şi a slujit Iacob pentru Rahela şapte ani; şi i s-au părut a fi doar câteva zile, pentru că o iubea. 

21 Apoi a zis Iacob către Laban: „Zilele mi s-au împlinit; dă-mi femeia, ca să intru la ea”. 

22 Atunci i-a adunat Laban pe toți oamenii locului şi a făcut ospăț5. 

23 Şi dacă s-a făcut seară, Laban a luat-o pe fiica sa Lia şi i-a dus-o lui Iacob; iar Iacob a intrat la 
ea. 

24 Laban a dat-o pe roaba sa Zilpa ca roabă fiicei sale Lia. 

25 Dar când s-a făcut ziuă, iată că era Lia!...6 Şi a zis Iacob către Laban: „Ce e asta? Ce mi-ai 
făcut? Nu ţi-am slujit eu oare pentru Rahela? De ce m-ai înşelat?” 

26 Răspuns-a Laban: „Prin părțile noastre nu se pomeneşte s-o dăm pe fata cea mai mică înaintea 
celei mai mari. 

27 Du până la capăt săptămâna acesteia; şi ţi-o voi da şi pe cealaltă, în schimbul slujbei cu care mă 
vei sluji încă şapte ani!” 

28 Dar lacob a făcut aşa: A împlinit săptămâna acesteia, iar Laban i-a dat-o pe Rahela, fiica sa, de 
femeie. 

29 Laban a dat-o pe roaba sa Bilha ca roabă fiicei sale Rahela. 

30 Şi a intrat [Iacob] la Rahela; şi a iubit-o pe Rahela mai mult decât pe 

5 Ospăţul de nuntă; festivitatea dura şapte zile. 

6 Viclenia lui Laban şi eroarea lui Iacob se explică prin obiceiul oriental ca mireasa să nu-şi scoată 
vălul înainte de noaptea nunții. 

Lia. ŞI 1-a mai slujit [lui Laban] încă şapte ani. 

31 Dar văzând Domnul că Lia nu era iubită7, i-a deschis putinţa de a naşte; Rahela însă era stearpă. 
32 Lia a zămislit şi i-a născut lui Iacob un fiu, căruia i-a pus numele Ruben, zicând: „Privit-a8 
Domnul la umilirea mea; mă va iubi de-acum bărbatul meu”. 

33 Lia a zămislit din nou şi i-a născut lui Iacob un al doilea fiu şi a zis: „Auzit-a Domnul că nu sunt 
iubită şi mi l-a dat şi pe acesta”. Şi i-a pus numele Simeon”. 

34 Şi iarăşi a zămislit şi a născut un fiu şi a zis: „De-acum se va lipi de mine bărbatul meu, căci i- 
am născut trei fii”. De aceea i-a pus acestuia numele Levi10. 

35 Şi din nou a zămislit şi a născut un fiu şi a zis: „De data aceasta ÎI voi lăuda pe Domnul!” De 
aceea 1-a pus numele ludal 1. Apoi a încetat să nască. 

30 

Copiii lui Iacob (continuare). cum s-a îmbogăţit Iacob. 

7 Literal: „că era urâtă” (obiect al urii); ebraism care nu exprimă sentimentul în sine de ură, ci 
indică un loc secundar al unei persoane în afecțiunea cuiva. Cu acest sens va fi folosit, uneori, şi în 
Noul Testament (vezi Le 14, 25 şi nota). 

8 Numele Ruben e legat de rădăcina verbului „a vedea”. 

9 Numele Simeon e înrudit cu verbul „a auzi”. 

10 Etimologic legat de verbul „a se lipi”, „a se ataşa”. 

11 Iuda (Yehuda), de la ebraicul hodah = a lăuda, a celebra, a cinsti. 

1 lar Rahela, văzând că ea nu i-a născut lui Iacob nici un fiu, a prins a o invidia pe soră-sa şi i-a zis 
lui Iacob: „Dă-mi copii, că de nu, mor!...”. 

2 Dar Iacob, aprinzându-se de mânie asupra Rahelei, i-a zis: „Sunt eu oare în locul lui Dumnezeu, 
Cel ce ţi-a stârpit rodul pântecelui?”1 

3 Atunci Rahela a zis către Iacob: „Iat-o pe roaba mea Bilha; intră la ea, şi ea va naşte pe genunchii 
mei şi printr-însa voi avea şi eu copii”. 

4 Şi i-a dat-o pe Bilha, roaba sa, de femeie, şi Iacob a intrat la ea. 

5 Iar Bilha, roaba Rahelei, a zămislit şi i-a născut lui Iacob un fiu. 

6 Atunci Rahela a zis: „Dumnezeu mi-a făcut dreptate; a ascultat şi de glasul meu şi mi-a dat un 
fiu”. De aceea i-a pus numele Dan?. 

7 Bilha, roaba Rahelei, a zămislit din nou şi i-a născut lui Iacob un al doilea fiu; 

8 iar Rahela a zis: „Ajutatu-m-a Dumnezeu în lupta ce-am luptat cu sora mea, şi am biruit!” Şi i-a 
pus numele Neftali3. 

9 Lia însă, văzând că a încetat să nască, a luat-o pe roaba sa Zilpa şi i-a dat-o lui Iacob de femeie. 

10 Iacob a intrat la ea, iar Zilpa, roaba Liei, i-a născut lui Iacob un fiu. 

1 Ca izvor al vieţii, Dumnezeu este Cel ce acordă sau refuză fecunditatea (vezi 16, 2; 29, 31). 

2 Numele Dan se înrudeşte cu o rădăcină verbală care vrea să însemne „a judeca” (în favoarea 
cuiva), „a face dreptate”. 

3 Neftali e derivat din verbul „a (se) lupta”. Textul Ebraic sugerează un accent mai îndrăzneţ: „Cu 
Dumnezeu m-am luptat” sau: „Luptele lui Dumnezeu am luptat”. 

11 Atunci a zis Lia: „Cu noroc!” Şi i-a pus numele Gad4. 

12 Apoi iarăşi a zămislit Zilpa, roaba Liei, şi i-a născut lui Iacob un fiu. 

13 Şi a zis Lia: „Ferice de mine, că mă vor ferici femeile!” Şi i-a pus numele Aşer5. 

14 Iar la vremea seceratului grâului s-a dus Ruben şi a găsit în țarină mandragore6 şi i le-a adus 
Liei, mama sa. Atunci Rahela a zis către Lia: „Dă-mi din mandragorele fiului tău!” 

15 Dar Lia a zis: „Nu-ţi ajunge că mi-ai luat bărbatul? Vrei acum să iei şi mandragorele fiului 
meu?” Rahela a zis: „Dacă-i pe-aşa, să se culce el cu tine în noaptea aceasta, în schimbul 
mandragorelor fiului tău!” 

16 În timp ce Iacob venea seara de la câmp, i-a ieşit Lia înainte şi i-a zis: „La mine ai să intri astăzi, 
că te-am cumpărat cu mandragorele fiului meu!” şi-n noaptea aceea s-a culcat cu ea. 

17 Şi a ascultat-o Dumnezeu pe Lia; ea a zămislit şi i-a născut lui Iacob un al cincilea fiu. 

18 Atunci a zis Lia: „M-a răsplătit Dumnezeu pentru că bărbatului meu i-am 

4 Ebraicul gad înseamnă „noroc”. 


5 Adică „fericit”. 

6 Mandragoră: plantă perenă, cu rădăcină cărnoasă şi fructe roşii-gălbui. Încă din antichitate, 
folclorul i-a atribuit proprietăţi afrodisiace, propice fecundității. Numele ei ebraic e înrudit cu 
substantivul „iubire”. În folclorul românesc mătrăguna e centrul şi materia unor descântece de 
dragoste, menite să faciliteze măritişul. Ca plantă medicinală e cunoscută sub numele de atropa 
belladonna; în doze mari, poate fi nocivă. Plasat în contextul rivalităţii acerbe dintre cele două 
femei, episodul din versetele 14-16 reprezintă o inserţie folclorică a încercării de a oferi o explicație 
aparte, savuroasă, pentru naşterea lui Iosif. Totuşi, adevărata explicație e pusă, până la urmă, tot pe 
seama lui Dumnezeu: vezi v. 22. 

dat-o pe roaba mea”. Şi i-a pus copilului numele Isahar, adică Răsplată. 

19 Apoi Lia a mai zămislit o dată şi i-a născut lui Iacob un al şaselea fiu. 

20 Şi a zis Lia: „Bună-i dăruirea cu care m-a dăruit pe mine Dumnezeu; la mine va locui de-acum 
bărbatul meu, că i-am născut şase feciori”. Şi i-a pus copilului numele Zabulon”. 

21 După aceea Lia a mai născut o fată şi i-a pus numele Dina. 

22 Dar Dumnezeu şi-a adus aminte de Rahela; a ascultat-o Dumnezeu şi i-a deschis pântecele. 

23 Ea a zămislit şi i-a născut lui Iacob un fiu. Şi a zis Rahela: „Ridicat-a Dumnezeu ocara de la 
mine!” 

24 Şi i-a pus copilului numele Iosif, zicând: „Să-mi adauge Dumnezeu încă un fecior!”9 

25 lar după ce l-a născut Rahela pe Iosif, Iacob a zis către Laban: „Lasă-mă să plec, să mă duc la 
mine, în patria mea. 

26 Dă-mi femeile mele şi pe copiii mei, pentru care ţi-am slujit, ca să mă duc; că tu ştii slujba pe 
care ţi-am făcut-o”. 

27 Laban însă i-a zis: „Dac-am aflat eu har în faţa ta... 10 am cunoscut eu prin semne că Dumnezeu 
m-a binecuvântat prin venirea ta. 

28 Spune-mi ce simbrie vrei, şi ţi-o voi da 
29 Iar Iacob i-a zis: „Tu ştii cum ţi-am 

7 Numele Zabulon e legat de două rădăcini, una semnificând „dar” (cadou), alta „a locui”. 

8 Vezi istoria Dinei în capitolul 34. 

9 Numele lui Iosif e legat de verbul yosef = „a adăuga” (mai precis: „El adaugă”). 

10 Frază neterminată, presupunând rugămintea: „mai rămâi!”. 

slujit şi cum sunt vitele tale prin purtarea mea de grijă; 

30 că puţinul pe care-l aveai pâna fi venit eu s-a înmulțit peste măsură: cu fiece pas al meu te-a 
binecuvântat Domnul. Dar acum, când oare am să lucrez eu şi pentru casa mea?” 

31 Laban i-a zis: „Ce să-ţi dau?” Iar Iacob i-a zis: „Nu-mi vei da nimic; de vei face însă ce-ţi voi 
spune eu, am să mai pasc oile tale, şi-am să le păzescl 1. 

32 Să treacă astăzi toate oile tale prin faţa noastră şi eu voi alege din ele toată oaia seină12 între 
miei şi tot ce e tărcat şi pestriţ între capre: asta va fi simbria mea; 

33 iar cinstea mea13 se va vădi în ziua de mâine, că aceasta-i simbria mea de la tine; tot ce nu va fi 
pestriţ sau tărcat între capre şi tot ce nu va fi sein între oi se va socoti că le-am furat” 14. 

34 „Bine, i-a zis Laban, să fie cum zici tu!” 

35 şi-n ziua aceea a pus de-o parte ţapii cei pestriţi şi pe cei tărcaţi şi toate caprele pestriţe şi pe cele 
tărcate şi toate câte aveau pe ele alb şi tot ce era sein între oi, şi le-a dat în seama fiilor săi15. 

11 Abilitatea verbală a lui Iacob: prin „nimic”, el întâmpină lăcomia lui Laban; adăugând „şi-am să 
le păzesc”, el foloseşte un verb care poate însemna şi „a ţine”, „a păstra”, într-un fel de reservatio 
mentalis. 

12 Sein: alburiu; alb impur; brumăriu; negricios. În Textul Ebraic: „tot mielul tărcat şi pestriţ,tot 
mielul negru între oi”. 

13 Literal: dreptatea (purtarea nepătată). 

14 De regulă, oile erau albe, iar caprele, negre. Oaia neagră şi capra albă constituiau excepții. 
Aşadar, opţiunea lui Iacob nu părea deloc o afacere bună. 

15 Păstrând în paza sa exemplarele anormale, Laban şi-a făcut o socoteală: în turmele rămase pe 
seama lui Iacob adică cele normale se vor naşte numai oi albe şi capre negre. 

36 Şi a hotărât ca depărtarea dintre ele şi Iacob să fie cale de trei zile. Iar Iacob a urmat să pască 


1? 


celelalte oi ale lui Laban. 

37 Iacob şi-a făcut rost de nuiele verzi de plop, de migdal şi de paltin, şi a crestat pe ele dungi albe, 
scoțând la iveală albul care era în nuiele, 

38 şi nuielele astfel crestate le-a pus în jgheaburile de adăpat, pentru ca oile, venind să bea, să bea în 
faţa nuielelor din adăpători 

39 şi să zămislească oile după cum erau nuielele16; şi fătau oile miei tărcaţi şi dungaţi şi brumării. 
40 Iacob alegea mieii de-o parte şi-şi punea animalele cu faţa spre ce era pestriţ şi spre tot ce era 
negru în turmele lui Laban17; dar turmele sale le ţinea osebite şi nu le amesteca cu oile lui Laban. 
41 Pe lângă aceasta, de fiecare dată când se-mperecheau oile cele viguroase, Iacob le punea sub 
ochi nuiele pestriţe în adăpători, pentru ca ele să zămislească după cum erau nuielele; 

42 dar când zămisleau cele slăbuţe, nu le punea, aşa încât cele slăbuţe i se cuveneau lui Laban, iar 
cele ce i se cuveneau lui Iacob erau viguroase. 

43 Şi aşa s-a îmbogăţit omul, foarte s-a îmbogăţit, peste măsură; şi avea 

16 Principiu fiziologic cunoscut încă din antichitate şi aplicat în principal spre a obține cai şi câini 
de o anumită culoare. E prima mărturie despre ceea ce, în zilele noastre, se va numi manipulare 
genetică! 

17 Înţelesul nu e prea clar, de vreme ce între cei doi era o distanţă foarte mare (trei zile de mers). O 
variantă textuală sugerează faptul că, totuşi, cei doi s-au apropiat de mai multe ori, în repetatele 
încercări ale lui Laban de a modifica simbria lui Iacob. 

mulţime de vite mărunte şi vite mari, roabe şi robi, cămile şi asini. 

31 

Iacob pleacă de la unchiul său Laban. 

1 Lui Iacob însă i-au venit la ureche vorbele fiilor lui Laban, care ziceau: „lacob a luat tot ce era al 
tatălui nostru, şi din cele ale tatălui nostru şi-a făcut el tot belşugul acesta...”. 

2 Şi uitându-se Iacob la faţa lui Laban, iată că acesta îl privea cu alți ochi decât mai ieri şi alaltăieri. 
3 Atunci Domnul a zis către Iacob: „Întoarce-te în ţara părinţilor tăi, la neamurile tale, şi Eu voi fi 
cu tine!” 

4 Trimiţând deci Iacob, le-a chemat pe Rahela şi pe Lia la câmp, unde erau turmele 

5 şi le-a zis: „Văd eu pe faţa tatălui vostru că el mă priveşte altfel decât mai ieri şi alaltăieri; dar 
Dumnezeul tatălui meu era cu mine. 

6 Voi înşivă ştiţi că eu l-am slujit pe tatăl vostru cu toată inima; 

7 dar tatăl vostru m-a înşelat şi de zece ori mi-a schimbat simbria; Dumnezeu însă nu i-a îngăduit 
să-mi facă rău: 

8 când el zicea: Cele pestriţe să-ţi fie simbria!, toate oile fătau miei pestriţi; iar când zicea: Cele 
vărgate să-ţi fie simbria!, atunci toate oile fătau miei vărgaţi. 

9 Şi aşa a luat Dumnezeu toate vitele de la tatăl vostru şi mi le-a dat mie. 

10 Şi a fost că odată, la vremea când intrau oile-n călduri, mi-am ridicat ochii şi am văzut în vis: şi 
iată că ţapii şi berbecii care săreau pe capre şi pe oi erau vărgaţi şi bălţaţi şi cenuşii. 

11 Iar îngerul Domnului mi-a grăit în vis: iacobe! Şi eu am răspuns: ce este? 

12 Zis-a EI: -„Ridică-ți ochii şi vezi: toţi ţapii şi berbecii care sar pe capre şi pe oi sunt vărgaţi şi 
bălţaţi şi cenușii; căci Eu am văzut tot ce ţi-a făcut ție Laban. 

13 Eu sunt Dumnezeul Cel ce ţi s-a arătat în Betel, unde Mi-ai turnat untdelemn pe stâlp şi unde 
Mi-ai făcut făgăduinţă. Acum ridică-te deci, ieşi din ţara aceasta şi mergi în ţara ta de naştere, şi Eu 
voi fi cu tine”. 

14 Atunci Lia şi Rahela i-au răspuns şi i-au zis: „Mai avem noi oare parte de moştenire în casa 
tatălui nostru? 

15 Oare n-am fost noi socotite de el ca nişte străine?: că ne-a vândut! şi cu banii noştri s-a ghiftuit. 
16 Ca atare, toată averea pe care Dumnezeu a luat-o de la tatăl nostru este a noastră şi a copiilor 
noştri. Fă dar acum tot ce ţi-a spus ţie Domnul!” 

17 Atunci s-a sculat Iacob şi şi-a urcat copiii şi femeile pe cămile, 

18 şi-a strâns toate turmele şi toate bunurile toată bogăţia pe care o agonisise în Mesopotamia ca să 
meargă la Isaac, tatăl său, în ţara Canaanului. 

19 Dar în timp ce Laban era plecat să-şi tundă oile, Rahela a furat idolii? tatălui său. 


1 Laban le „vânduse” nu în sensul strict al cuvântului, ci prin aceea că, timp de paisprezece ani, 
reţinuse pentru sine tot ce câştigase din munca lui Iacob, fără să fi pus deoparte ceea ce ar fi trebuit 
să constituie zestrea fiicelor sale. 

2 În original: terafimii; idoli mici de lemn, care se ţineau în casă; un fel de penaţi. 

20 Deci Iacob l-a păcălit pe Laban Arameul prin aceea că nu i-a spus că vrea să plece, 

21 ci a fugit cu toate câte avea; şi trecând Eufratul, s-a îndreptat spre muntele Galaad. 

22 Dar a treia zi i s-a dat de ştire lui Laban Arameul că Iacob a fugit. 

23 Atunci, luând Laban cu sine pe toţi casnicii3 săi, a alergat după el cale de şapte zile şi l-a ajuns la 
muntele Galaad. 

24 Dar Dumnezeu a venit la Laban Arameul noaptea în vis şi i-a zis: „Fereşte-te să vorbeşti cu 
Iacob ceva de rău”. 

25 Şi l-a ajuns Laban pe Iacob. Iacob însă îşi aşezase cortul pe munte; şi tot pe muntele Galaad şi l- 
a aşezat şi Laban împreună cu casnicii săi. 

26 Laban i-a zis lui lacob: „Ce-ai făcut? De ce-ai fugit pe ascuns şi m-ai jefuit şi mi-ai luat fetele ca 
şi cum le-ai fi robit cu sabia? 

27 Că dacă mi-ai fi spus, ne-am fi despărțit în veselie şi-n cântări de timpane şi țitere. 

28 Nu mi-ai îngăduit nici măcar să-mi sărut nepoţii şi fetele! Te-ai purtat ca un smintit. 

29 Şi acum, în puterea mea e să-ţi fac rău; dar Dumnezeul tatălui tău mi-a vorbit ieri, zicându-mi: 
Fereşte-te să vorbeşti cu Iacob ceva de rău!...4 

30 Să zicem însă c-ai plecat fiindcă-ţi era dor de casa tatălui tău; dar de ce, atunci, mi-ai furat 
dumnezeii?...”. 

3 Literal: „fraţii”, în înţelesul de rude, neamuri, oameni apropiaţi. 

4 În Textul Ebraic: „Fereşte-te... ceva, de la bine pân” la rău” („nici de bine, nici de rău”), adică 
nimic (ca în 24, 50). 

31 Iacob a răspuns şi i-a zis lui Laban: „De temut mi-a fost teamă, zicându-mi că nu cumva să-ţi iei 
fetele de la mine, şi toate câte am. 

32 Caută: de vei găsi la mine ceva din ce-i al tău, ia-ţi-l!” Şi n-au găsit la el nimic. Şi i-a zis Iacob: 
„Cât despre dumnezeii tăi: la cine-i vei afla, acela nu va trăi, aici, în faţa casnicilor noştri!”... Iacob 
însă nu ştia că Rahela, femeia sa, îi furase. 

33 Laban a intrat atunci în cortul Liei şi nu i-a găsit. Şi a ieşit din cortul Liei şi a căutat în cortul lui 
Iacob şi-n cortul celor două roabe, dar n-a găsit nimic. A intrat apoi şi în cortul Rahelei. 

34 Rahela însă luase idolii şi-i pusese sub samarul cămilei şi şedea deasupra lor. Şi a scotocit Laban 
prin tot cortul Rahelei, dar n-a găsit nimic. 

35 lar ea a zis către tatăl său: „Stăpâne, să nu te superi că nu pot să mă ridic în faţa ta, fiindcă 
tocmai acum se întâmplă să am necazul obişnuit al femeilor”5. Şi mai scotocind Laban prin cort, tot 
n-a găsit idolii. 

36 Atunci s-a mâniat Iacob şi s-a plâns împotriva lui Laban. Şi începând a grăi, Iacob a zis către 
Laban: „Care-i vina mea şi care mi-i păcatul, de te-ai luat după mine 

37 şi mi-ai răscolit toate lucrurile? Ceai găsit tu aici din lucrurile casei tale?: Pune-le aici, înaintea 
casnicilor tăi şi-a casnicilor mei, şi să judece ei între mine şi tine! 

38 lată, de douăzeci de ani sunt cu tine: oile tale şi caprele tale n-au lepădat, berbecii oilor tale nu ţi 
i-am mâncat, 

5 Abilitatea Rahelei de a-l face pe tatăl ei să nu se apropie susține, de fapt, sarcasmul implicit al 
textului la adresa lui Laban, devenit ridicol, dar şi la adresa idolilor de sub şezutul femeii. 

39 vite sfâşiate de fiare nu ţi-am adus6, că eu de la mine am plătit şi tu din mâna mea ai cerut ce se 
furase ziua şi ce se furase noaptea. 

40 Ăsta am fost eu: mistuit de căldură ziua, de frig noaptea, somnul nu s-a lipit de ochii mei! 

4] Aşa mi-au fost mie cei douăzeci de ani în casa ta: Paisprezece ani ţi-am slujit pentru cele două 
fete ale tale şi şase ani pentru vitele tale; iar tu, tu de zece ori7 mi-ai schimbat simbria. 

42 De n-ar fi fost cu mine Dumnezeul părintelui meu Avraam şi Frica lui Isaac8, tu m-ai trimite 
acum cu mâinile goale. Dumnezeu însă mi-a văzut umilirea şi a văzut munca mâinilor mele şi te-a 
mustrat pe tine ieri”. 


43 Răspuns-a Laban şi a zis către Iacob: „Aceste fete sunt fetele mele, aceşti copii sunt copiii mei, 
aceste vite sunt vitele mele, şi toate câte le vezi sunt ale mele şi ale fetelor mele. Ce pot face eu 
astăzi pentru ele şi pentru copiii pe care ele i-au născut? 

44 Ştii ce? Hai să facem acum noi amândoi un legământ, eu şi tu, şi să fie el mărturie între mine şi 
tine!”9. lar 

6 Păstorul avea dreptul să nu i se impute vitele ucise de fiare dacă el prezenta, ca dovadă, resturi ale 
victimelor. 

7 Cu înţelesul: de foarte multe (nenumărate) ori. 

8 „Frica” lui Isaac (sintagmă întâlnită numai aici şi în v. 53): nume străvechi al lui Dumnezeu, cu 
originea în epoca pre-mozaică, desemnând Divinitatea de care trebuie să ai teamă aşa cum un fiu se 
teme de părinte. Pe de altă parte, prin asociere cu rădăcini verbale asemănătoare din limbile 
aramaică, arabă şi palmirică, originalul ebraic poate fi tradus şi „Casnicul (Rudenia) lui Isaac”, ceea 
ce ar însemna „Ocrotitorul lui Isaac” (B. W. Anderson). 

9 Fără altă ieşire, Laban propune un contract pentru protecția celor două fiice ale sale. 

Iacob i-a zis: „lată, nu e nimeni cu noi; dar să ştii că Dumnezeu este martor între mine şi tine”10. 

45 Şi a luat Iacob o piatră şi a pus-o stâlp. 

46 Apoi a zis lacob către casnicii săi: „Adunați pietre!” Şi au adunat pietre şi au făcut o movilă; şi 
au mâncat şi au băut acolo pe movilă. Apoi a zis Laban către dânsul: „De astăzi, movila aceasta e 
mărturie între mine şi tine”. 

47 Şi Laban a numit-o legar-Sahaduta, Movila Mărturiei, iar Iacob a numit-o Galaad, Movila 
Martorului] 1. 

48 Laban i-a zis lui Iacob: „lată, movila aceasta şi stâlpul de față pe care l-am pus astăzi între mine 
şi tine: mărturie ne este movila aceasta, mărturie ne este stâlpul de față”. De aceea i s-a pus numele 
Galaad, Movila-care-mărturiseşte, 

49 care însă a fost numită şi Miţpa, adică Veghe, pentru că el a zis: „Fiindcă ne vom despărți unul 
de altul, vegheze Dumnezeu între noi! 

50 De te vei purta rău cu fetele mele, sau dacă pe lângă fetele mele îţi vei lua şi alte femei, vezi că, 
chiar dacă nu-i nimeni cu noi, între noi e martor Dumnezeu!” 

51 Şi i-a mai spus Laban lui Iacob: „Iată, movila aceasta şi stâlpul de faţă ne sunt mărturie că de la 
această movilă 

10 Precizare specifică textului LXX. În context, atât stâlpul de piatră (v. 45) cât şi movila de pietre 
(v. 46) sunt „„mărturii” văzute ale nevăzutului „martor”, Dumnezeu. 

11 Galaad este echivalentul ebraic al aramaicului Yegar-Sahaduta, cu nuanțele introduse de LXX: 
pentru Laban, movila era doar semnul unei convenţii; pentru Iacob însă era şi semnul prezenţei lui 
Dumnezeu (foarte exact: Movila-martor). 

eu nu voi trece spre tine şi nici tu nu vei trece spre mine cu gând rău. 

52 Dumnezeul lui Avraam şi Dumnezeul lui Nahor12, El să judece între noi!” Iar Iacob s-a jurat pe 
Frica tatălui său Isaac13. 

53 Şi a-njunghiat Iacob jertfă pe munte şi i-a chemat pe casnicii săi şi au mâncat şi au băut şi au 
dormit în munte. 

54 Iar a doua zi s-a sculat Laban dis-de-dimineață, şi-a sărutat nepoții şi fetele şi i-a binecuvântat. Şi 
pornindu-se Laban înapoi, s-a întors la vatra sa14. 

32 

Iacob, la Mahanaim, îşi pregăteşte întâlnirea cu Esau. Iacob se luptă cu Dumnezeu. 

1 Iar Iacob s-a dus în drumul său. Şi cătând el cu ochii, a văzut oştirea lui Dumnezeu adunată-ntr-o 
tabără; şi îngerii lui Dumnezeu i-au ieşit în întâmpinare. 

2 Şi dacă i-a văzut Iacob, a zis: „Asta-i tabăra lui Dumnezeu!” Şi i-a pus acelui loc numele 
Mahanaim, adică Două-taberel. 

3 Iar Iacob a trimis înaintea lui nişte soli la Esau, fratele său, în ţinutul Seir din ţara Edomului, 

4 şi le-a poruncit, zicând: „lată cum veţi vorbi către domnul meu Esau: Aşa 

12 Unele variante textuale adaugă: „Dumnezeul părinților lor”. 

13 Vezi nota de la v. 42. 

14 În unele variante manuscrise, acest verset e plasat la începutul capitolului următor (vezi, la 


noi,versiunea Radu-Galaction 1938). 

1 Aluzie la versetele 7-8. 

grăieşte robul tău Iacob: Am locuit împreună cu Laban şi am zăbovit la el până acum. 

5 Am boi şi asini, oi, slugi şi slujnice, şi am trimis să-l vestească pe domnul meu Esau, pentru ca 
robul tău să afle bunăvoință în ochii tăi”. 

6 Şi dacă solii s-au întors la Iacob, i-au spus: „Am fost la fratele tău Esau; iată, el vine în 
întâmpinarea ta cu patru sute de oameni”. 

7 lar Iacob s-a înspăimântat foarte şi s-a descumpănit2. A împărţit oamenii care erau cu el, boii, oile 
şi cămilele în două tabere 

8 şi a zis: „Dacă Esau dă năvală asupra unei tabere şi o nimiceşte, să scape tabăra cealaltă”. 

9 Apoi Iacob a zis: „Doamne, Dumnezeul părintelui meu Avraam şi Dumnezeul tatălui meu Isaac, 
Tu, Cel ce mi-ai zis: Întoarce-te în ţara ta de naştere, şi Eu îţi voi face bine!, 

10 nu sunt vrednic de toate-ndurările şi de toată credincioşia pe care Tu le-ai săvârşit față de robul 
Tău; că numai cu toiagul am trecut Iordanul acesta, iar acum am devenit Două-tabere. 

11 Scapă-mă dar de mâna fratelui meu, de mâna lui Esau; că mă tem ca nu cumva el să vină şi să 
mă lovească, pe mine şi pe aceste mame cu copii. 

12 Că Tu eşti Cel ce ai zis: Mult bine îţi voi face, iar neamul ţi-l voi face ca nisipul mării, că nu va 
putea fi numărat din pricina mulțimii”. 

13 Şi a rămas acolo în noaptea aceea. 

2 Formulele sale de politeţe orientală erau contrazise de prezenţa celor patru sute de oameni, pe care 
Iacob a interpretat-o ca fiindu-i ostilă. 

Apoi a luat din bunurile sale şi i-a trimis daruri fratelui său Esau: 

14 două sute de capre şi douăzeci de ţapi, două sute de oi şi douăzeci de berbeci, 

15 treizeci de cămile cu lapte şi mânjii lor, patruzeci de vaci şi zece tauri, douăzeci de asine şi zece 
asini. 

16 Şi pe fiecare din aceste turme le-a dat, una câte una, în seama slugilor sale; şi le-a zis slugilor 
sale: „Treceţi înaintea mea, iar între turme lăsaţi o anume depărtare”'3. 

17 Celui dintâi i-a poruncit, zicând: „Când te va întâlni fratele meu Esau şi te va întreba: Al cui eşti 
tu?, unde te duci?, ale cui sunt acestea ce merg înaintea ta?, 

18 tu să zici: Ale robului tău Iacob; e un dar trimis lui Esau, stăpânul meu; iată că vine şi el după 
noi!” 

19 Aceeaşi poruncă i-a dat-o Iacob şi celei de a doua slugi, şi celei de a treia, şi tuturor celor ce 
mergeau cu turmele: „Aşa să-i spuneţi lui Esau când îl veţi întâlni; 

20 veţi zice: Iată că şi robul tău Iacob vine după noi”. Căci el îşi zicea: Îl voi îmblânzi cu darurile 
ce-mi merg înainte, şi numai după aceea îi voi vedea faţa; poate că aşa îmi va face o bună primire. 
21 Şi au pornit darurile înaintea lui, iar el a rămas în noaptea aceea în tabără. 

22 Dar peste noapte s-a sculat, le-a luat pe cele două femei ale sale şi pe cele două roabe şi pe cei 
unsprezece copii ai săi şi a trecut labocul prin vad. 

3 Planul isteţimii: În urma fiecărui dar, Esau se aşteaptă să apară Iacob, dar iată că apare un alt dar! 
23 I-a luat şi i-a trecut râul; au trecut apoi şi toate bunurile lui. 

24 Şi dac-a rămas lacob singur, Cineva4 S-a luptat cu el până-n revărsatul zorilor. 

25 Văzând însă Acela că nu-l poate răpune, i-a atins încheietura şoldului, iar încheietura şoldului lui 
Iacob a amorţit în timp ce acesta se lupta cu El. 

26 Şi El i-a zis: „Lasă-Mă să plec, că s-au ivit zorile 
nu mă vei binecuvânta!” 

27 Acela i-a zis: „Care-ţi este numele?” Şi el a zis: „lacob”. 

28 Zisu-i-a Acela: „De-acum nu-ţi va mai fi numele Iacob, ci Israel te vei numi, pentru că ai fost 
tare cu Dumnezeu; şi cu oamenii puternic vei fi”5. 

29 A întrebat şi Iacob, zicând: „Spune-mi numele Tău!” Iar Acela a zis: „De ce-ntrebi tu de numele 
Meu? El e minunat”6. 

4 Literal: un Om. Pasaj devenit celebru, nu numai prin aura sa de mister, ci şi prin implicaţiile 
teologice. În literatura patristică (Origen, Fericitul Ieronim, Sf. loan Hrisostom) lupta lui Iacob cu 
Dumnezeu este un simbol al luptei duhovniceşti şi al puterii pe care o poate avea rugăciunea 


1? 


[Iacob] I-a răspuns: „Nu-Ți dau drumul până 


stăruitoare. într-un plan duhovnicesc mai adânc, Dumnezeu acceptă bucuros să fie „constrâns” de 
stăruința şi lupta omului care vrea să facă din El un prizonier, aşa cum Iacob L-a „silit” să-i dea 
binecuvântarea. „Împărăţia cerurilor se ia prin asalt, iar cei ce dau asaltul o cuceresc” (Mt 11, 12). 
În poezia românească ideea (şi experienţa) sunt rostite splendid de V. Voiculescu: „Oho, Te-am 
prins, Doamne, nu mai scapi, /Te ţin prizonier... / Bine, zâmbi El, ţine-Mă o clipă: /Ah, gemui, 
pier... /O clipă inima mi se făcuse cer”. (Prizonierul). 

5 Israel (semnificaţii posibile): „Dumnezeu să Se arate puternic” sau: „Cel ce se luptă cu 
Dumnezeu” sau: „Dumnezeu Se luptă”. Finalul versetului cunoaşte câteva variante de traducere; 
cea de faţă a ţinut seama nu numai de autoritatea edițiilor românești din 1688 şi 1914, ci şi de sensul 
pe care i-l acordă Sfântul loan Hrisostom. 

Şi chiar acolo l-a binecuvântat. 

30 Iacob a numit locul acela cu numele Penuel7, „căci [şi-a zis el] L-am văzut pe Dumnezeu față 
către față şi mântuit a fost sufletul meu!” 

31 Soarele răsărea deasupră-i când trecuse de Penuel, dar el şchiopăta din pricina şoldului. 

32 De aceea nici până astăzi fiii lui Israel nu mănâncă muşchiul8 acela ce amorţise-n încheietura 
şoldului, pentru că Acel Cineva a atins încheietura şoldului lui Iacob în dreptul acelui muşchi şi l-a 
amorțit. 

Iacob se întâlneşte cu Esau. Sosirea la Sucot, apoi la Sichem. 

1 Şi ridicându-şi Iacob ochii, iată că l-a văzut venind pe Esau, fratele său, având cu el pe cei patru 
sute de oameni. Atunci Iacob i-a împărțit pe copii între Lia, Rahela şi cele două roabe. 

2 Pe cele două roabe cu copiii lor le-a pus înainte, mai în urmă a pus-o pe Lia cu copiii ei, iar la 
urmă de tot, pe Rahela şi Iosif. 

3 Iar el mergea în fruntea lor şi de şapte ori s-a închinat până la pământ înainte de a se apropia de 
fratele său. 

6 Această ultimă menţiune nu se află în toate versiunile Septuagintei. 

7 Penuel înseamnă „Faţa lui Dumnezeu”. 

8 În text poate fi vorba de un muşchi, dar şi de un tendon sau de un nerv. Dacă e vorba de un 
tendon, acesta se află pe cârja femurală, în vecinătatea nervului sciatic. Oricum, această interdicție 
alimentară nu se mai află în nici o altă parte a Vechiului Testament. 

4 Dar Esau a alergat în întâmpinarea lui şi l-a îmbrățișat şi i-a cuprins grumazul şi l-a sărutat; şi au 
plâns amândoi. 

5 Apoi, ridicându-şi ochii, a văzut femeile şi copiii şi a zis: „Ce-ţi sunt ţie aceştia?” Iar el [Iacob] a 
zis: „Copiii cu care l-a miluit Dumnezeu pe robul tău”. 

6 Atunci s-au apropiat roabele, ele cu copiii lor, şi s-au închinat; 

7 apoi s-a apropiat Lia cu copiii ei, şi s-au închinat; iar la urmă au înaintat Rahela şi Iosif şi s-au 
închinat. 

8 [Esau] a zis: „Ce-ai tu de gând să faci cu turmele acelea pe care le-am întâlnit?” Iar el [Iacob] a 
răspuns: „Ca să afle robul tău bunăvoinţă-n faţa ta, stăpâne”. 

9 Esau a zis: „Am şi eu multe, frate; pe ale tale ţine-le pentru tine!” 

10 Iacob însă a zis: „Dac-am aflat bunăvoință! în faţa ta, primeşte darurile prin mâinile mele; că ți- 
am văzut faţa ca şi cum ar fi văzut cineva faţa lui Dumnezeu, aşa de binevoitor mi-ai fost. 

11 Primeşte-mi darurile? ce ţi-au fost aduse, că m-a miluit Dumnezeu şi am de toate”. Şi a stăruit, 
iar acela a primit. 

12 Acela a zis: „Să ne sculăm şi să mergem împreună 
13 Dar el [Iacob] i-a zis: „Domnul meu ştie cât de gingaşi sunt copiii, iar oile şi vacile mele sunt de 
curând fătate; dacă 

1 Literal (aici şi în alte părţi): „Dac-am aflat har” (favoare, generozitate, mărinimie). 

2 Literal: „binecuvântările”. (În limbajul monahal: „a da de blagoslovenie” = a-i face cuiva un dar). 

numai o zi le mân cu de-a sila, ar pieri toată cireada. 

14 Să meargă dar domnul meu înaintea robului său, iar eu voi urma încet, în pas cu vitele de 
dinaintea mea şi în pas cu copiii, până voi ajunge la domnul meu în Seir”. 


> 


15 Atunci Esau a zis: „Să-ţi las măcar o parte din oamenii care sunt cu mine”. Iar el [Iacob] a 
răspuns: „Da de ce?... mi-ajunge că am aflat har în faţa ta, stăpâne!” 

16 şi-n aceeaşi zi şi-a făcut Esau calea-ntoarsă la Seir. 

17 Cât despre Iacob, el s-a dus la Sucot3 şi şi-a făcut acolo casă pentru sine, iar pentru vitele sale a 
făcut şuri; de aceea a numit el locul acela cu numele de Sucot4. 

18 Iacob a ajuns cu bine în cetatea Sichem, care e în ţara Canaanului, atunci când s-a întors el din 
Mesopotamia, şi s-a aşezat în faţa cetăţii. 

19 Iar partea de câmp pe care-şi pusese cortul a cumpărat-o cu o sută de mioare6 de la fiii lui 
Hemor, tatăl lui Sichem, 

20 a ridicat acolo un jertfelnic şi L-a chemat pe Dumnezeul lui Israel7. 

3 La Sucot, adică în direcția opusă Seirului, localitate situată la 2 km nord de Iaboc, între Penielşi 
Iordan. 

4 Sucot = colibă; cort; adăpost primitiv. (E clar că Iacob îşi propusese o şedere de durată). 

5 Textual: „a ajuns la Salem”. Ebraiştii cred că originalul şalem, care s-ar traduce: „a ajuns cu 
bine”, „a ajuns întreg şi sănătos” a fost redat în versiunile greacă, latină şi siriacă prin numele 
propriu Salem. 

6 În Textul Ebraic: „cu o sută de kesite”. Kesita: monedă veche, cu valoare azi necunoscută. 

7 În Textul Ebraic:... „un jertfelnic pe care l-a numit EI-Elohe-Israel” (denumire care s-ar traduce: 
„Dumnezeu, Dumnezeul lui Israel”). 

Dina şi Sichem. 

1 Dina, fata pe care Lia i-o născuse lui Iacob, a ieşit să le vadă pe fetele localnicilor. 

2 Şi dac-a văzut-o Sichem, feciorul lui Hemor Heveul, stăpânul acelui ţinut, a luat-o, s-a culcat cu 
ea şi a necinstit-o. 

3 Apoi sufletul i s-a lipit de Dina, fata lui Iacob, i-a căzut dragă fata şi i-a vorbit fetei după inima ei. 
4 Şi a zis Sichem către Hemor, tatăl său: „Ia-mi-o pe copila aceasta de femeie!” 

5 Iacob aflase că fiul lui Hemor o pângărise pe Dina, fiica sa, dar, întrucât feciorii săi erau cu vitele 
pe câmp, a tăcut până ce ei s-au întors. 

6 lar Hemor, tatăl lui Sichem, a venit la lacob să vorbească cu el. 

7 Când au venit însă de la câmp feciorii lui Iacob şi au aflat întâmplarea, s-au scârbit şi foarte s-au 
mâniat împotriva celui ce săvârşise în Israel o faptă de ocară, culcându-se cu fata lui lacob: aşa 
ceva-i de neînchipuit! 

8 Iar Hemor le-a grăit, zicând: „Sufletul lui Sichem, feciorul meu, s-a îndrăgostit de fata voastră: 
daţi-i-o deci lui de femeie! 

9 Încuscriţi-vă cu noi: daţi-le după noi pe fetele voastre, iar pe fetele noastre să le ia feciorii voştri; 
10 şedeţi cu noi la un loc, şi iată că ţara vi se-mbie: aşezaţi-vă-n ea şi faceţi negoţ, agonisiţi-vă într- 
însa moşie”. 

11 Iar Sichem a zis către tatăl [Dinei] şi către fraţii ei: „Să aflu eu har în ochii voştri, şi vă voi da 
orice-mi veţi spune. 

12 Oricât de mari îi veţi hotărî voi preţul şi darurilel, eu vă voi da orice-mi veţi spune, numai dați- 
mi-o mie pe copila asta de femeie!” 

13 Feciorii lui Iacob însă i-au răspuns cu vicleşug lui Sichem, ca şi lui Hemor, tatăl său; şi au 
răspuns aşa fiindcă el o necinstise pe Dina, sora lor. 

14 Le-au vorbit Simeon şi Levi, fraţii Dinei, feciorii Liei: „Aşa ceva noi nu putem face: s-o dăm pe 
sora noastră după un bărbat netăiat-împrejur! Aşa ceva ar fi pentru noi o mare ruşine. 

15 într-un singur fel veţi avea învoirea noastră şi vom locui cu voi: dacă vă veţi face asemenea 
nouă, prin aceea că toţi bărbaţii voştri se vor tăia-mprejur. 

16 Atunci ne vom da fetele după voi, iar noi ne vom lua femei dintre fetele voastre, şi vom locui 
împreună cu voi şi vom fi ca un singur popor. 

17 lar dacă nu veţi asculta de noi să vă tăiați împrejur, noi ne luăm fetele şi ne ducem”. 

18 Vorbele acestea au plăcut lui Hemor şi lui Sichem, feciorul lui Hemor, 

19 iar tânărul n-a zăbovit s-o şi facă, îndrăgostit cum era de fata lui Iacob. El era şi cel mai cu 
trecere în casa tatălui său. 


20 Şi au venit Hemor şi Sichem, feciorul său, la poarta cetăţii lor2, şi au început a le grăi 
locuitorilor cetăţii, zicând: 

21 „Oamenii aceştia ne sunt prielnici; să se aşeze dar în ţara noastră şi să facă negoţ în ea. lată că 
țara-i largă, cât le stă-nainte-le; pe fetele lor să ni le 

1 Preţul (mohar) = un fel de zestre inversă: suma de bani pe care mirele i-o plătea tatălui miresei; 
darurile = podoabele de preţ pe care mirele i le oferea miresei. 

2 Pentru „„Poartă” vezi nota de la 23, 10. 

luăm noi de femei, iar pe fetele noastre să le dăm după ei. 

22 Numai că oamenii aceştia se învoiesc să locuiască laolaltă cu noi, spre a fi un singur popor, doar 
dacă şi bărbaţii noştri se vor tăia-mprejur, aşa cum sunt ei tăiați împrejur. 

23 Oare turmele lor, averile şi vitele lor nu vor fi ele ale noastre? Numai să aibă ei învoirea noastră, 
şi vor locui laolaltă cu noi”. 

24 Toţi cei ce ieşeau pe poarta cetăţii lor au ascultat de Hemor şi de Sichem, feciorul său, şi toţi au 
fost tăiați împrejur, toţi cei de parte bărbătească. 

25 Şi a fost că a treia zi, la vremea când aceştia erau în dureri, cei doi feciori ai lui Iacob, Simeon şi 
Levi, frații Dinei, şi-au luat fiecare sabia şi au intrat fără teamă în cetate şi i-au ucis pe toţi bărbaţii. 
26 Prin ascuţişul săbiei i-au trecut şi pe Hemor şi pe fiul său Sichem, au luat-o pe Dina din casa lui 
Sichem şi s-au dus. 

27 Fiii lui Iacob s-au năpustit apoi asupra celor răniți şi au jefuit cetatea în care fusese necinstită 
Dina, sora lor. 

28 Le-au luat toate oile, toți boii, toţi asinii, tot ce era în cetate şi tot ce era în câmp. 

29 Toate bogăţiile lor, pe toţi copiii şi pe toate femeile lor le-au dus în robie; şi au jefuit tot ce era în 
cetate şi tot ce era prin case. 

30 Atunci Iacob a zis către Simeon şi către Levi: „Urât m-aţi făcut voi pe mine, ca şi cum eu aş fi 
un rău în ochii locuitorilor acestei ţări, ai tuturor, ai Canaaneenilor şi ai Ferezeilor. Eu nu sunt decât 
un om cu oameni puţini, aşa că ei se vor ridica împotrivă-mi şi mă vor ucide şi voi fi nimicit, eu şi 
casa mea”. 

31 Şi i-au zis: „Dar ei? să se poarte ei cu sora noastră cum s-ar purta cu o târfă?...”. 

Iacob la Betel. Naşterea lui Veniamin. Moartea Rahelei. Moartea lui Isaac. 

1 A zis Dumnezeu către Iacob: „Scoală-te şi du-te la Betel şi locuieşte acolo! Acolo fă-l jertfelnic 
Dumnezeului Care ţi s-a arătat când fugeai de la faţa lui Esau, fratele tău!” 

2 Iar Iacob a zis către familia sa şi către toţi cei ce erau cu el: „Scoateţi din mijlocul vostru 
dumnezeii cei străini care sunt la voil, curăţiți-vă şi vă primeniţi. 

3 Să ne sculăm şi să mergem la Betel, că acolo am să-l fac jertfelnic Dumnezeului Care m-a ascultat 
în ziua necazului şi Care a fost cu mine şi m-a păzit în calea-n care am umblat!” 

4 Iar ei i-au dat lui Iacob toţi dumnezeii cei străini, care erau în mâinile lor, şi cerceii pe care-i 
aveau în urechi2; şi Iacob i-a ascuns sub stejarul de lângă Sichem, şi pierduţi i-a făcut până-n ziua 
de astăzi. 

5 Şi a plecat Israel de la Sichem; iar peste oraşele dimprejur s-a făcut o frică a lui Dumnezeu şi nu i- 
au urmărit pe fiii lui Iacob. 

6 Şi dacă Iacob a sosit la Luz adică la Betel care se află-n ţara Canaanului, el şi toţi oamenii pe care- 
1 avea, 

1 Nu numai idolii aduşi de Rahela (31, 19, 30-35), ci şi cei proveniţi din alte părți, aflaţi în posesia 
şi adoraţia casnicilor lui Iacob. În fapt, ruptura cu politeismul. 

2 Amulete; podoabe cu încărcătură religioasă. 

7 a zidit acolo un jertfelnic şi a numit locul acela El-Bet-E13, pentru că acolo i Se arătase4 
Dumnezeu când fugea el de Esau, fratele său. 

8 Atunci a murit Debora, doica Rebecăi, şi a fost îngropată mai jos de Betel, sub stejarul pe care 
Iacob l-a numit Stejarul Plângerii. 

9 Aici, în Luz, Dumnezeu i s-a arătat lui lacob a doua oară după întoarcerea lui din Mesopotamia; şi 
l-a binecuvântat Dumnezeu 

10 şi i-a zis: „Numele tău e Iacob, dar de acum nu Iacob te vei numi, ci Israel va fi numele tău”. 


11 Şi i-a mai zis Dumnezeu: „Eu sunt Dumnezeul5 tău! Creşte şi înmulţeşte-te! Popoare şi mulțime 
de neamuri se vor naşte din tine, şi regi răsări-vor din coapsa ta. 

12 Țara pe care le-am dat-o lui Avraam şi lui Isaac ţi-o voi da ţie; ție şi urmaşilor tăi de după tine 
voi da pământul acesta”. 

13 şi s-a înălţat Dumnezeu de la el, din locul în care-i grăise. 

14 Şi a aşezat Iacob un stâlp pe locul unde-i grăise Dumnezeu, un stâlp de piatră, şi a turnat peste el 
ofrandă6, untdelemn a turnat peste el. 

15 Iar locul unde-i grăise Dumnezeu l-a numit Iacob cu numele Betel. 

3 Ar însemna: „Dumnezeu-Betel” sau „Dumnezeul-lui-Betel”. Pentru Betel vezi nota de la 28, 19. 
Cât despre EI, (prescurtarea lui Elohim) = Dumnezeu. 

4 În Textul Ebraic, acest verb e la plural, ceea ce în traducere ar fi: „i Se arătaseră Dumnezeu”. 
Unul din fulgerele Vechiului Testament în intuirea Dumnezeului Treimic. 

5 În ebraică: El-Şaddai = Dumnezeu-Atotputernicul. 

6 A făcut o libaţie. 

16 Apoi a plecat Iacob din Betel şi şi-a întins cortul dincolo de turnul Gader. Dar a fost că-n timp ce 
se apropiau ei de7 Efrata, Rahela a născut. Iar naşterea i-a fost grea. 

17 şi-n timp ce ea se chinuia să nască, moaşa i-a zis: „Curaj, că ai încă un fecior!” 

18 Şi a fost că-n timp ce-şi dădea sufletul că trăgea să moară ea i-a pus copilului numele Ben-oni, 
adică Fiul-durerii-Mele; dar tatăl său l-a numit Veniamin8. 

19 lar dacă a murit, Rahela a fost îngropată în apropiere de calea ce duce la Efrata (adică la 
Betleem)9; 

20 Iacob a ridicat pe mormântul ei un stâlp de piatră; acesta este Stâlpul Mormântului Rahelei, [în 
ființă] până-n ziua de astăzi. 

21 Şi a fost că-n timp ce Israel locuia în țara aceea10, a intrat Ruben şi s-a culcat cu Bilha, țiitoarea 
tatălui său; iar Israel a aflat şi tare rău i-a părut. 

22 Fiii lui Iacob au fost doisprezece. 

23 Fiii Liei: Ruben, întâi-născutul lui Iacob; Simeon, Levi, Iuda, Isahar şi Zabulon; 

24 fiii Rahelei: Iosif şi Veniamin; 

7 Literal: „când mai aveau o bucată de drum până la...”. Septuaginta preia ebraicul kibrach = 
„întindere”, „distanță”, transcriindu-l havrata, pe care unele versiuni româneşti îl redau ca nume 
propriu. Despre Efrata vezi nota de la v. 19. 

8 Binyamin = „Fiul-Dreptei” (fiul din latura privilegiată, din locul de cinste). 

9 Efrata: localitate la început distinctă de Betleem, apoi confundată cu acesta prin faptul că un grup 
de efrateni s-a strămutat în Betleem. Nu departe de Rama. Nume legat de acela al Rahelei (vezi Mt 
2, 16-18). 

10 Dincolo de turnul Gader (vezi v. 16). Unele versiuni ale Septuagintei o menționează drept 
Migdal-Eder = Turnul Cirezilor. 

25 fiii Bilhăi, roaba Rahelei: Dan şi Neftali; 

26 şi fiii Zilpei, roaba Liei: Gad şi Aşer. Aceştia sunt fiii lui Iacob, care i s-au născut în 
Mesopotamia] |. 

27 Apoi a venit lacob la Isaac, tatăl său, în Mamvri, la Chiriat-Arba adică Hebron în ţara 
Canaanului, unde locuiseră Avraam şi Isaac. 

28 Iar zilele pe care le-a trăit Isaac au fost o sută optzeci de ani; 

29 şi, slăbind, a murit şi li s-a adăugat strămoşilor săi, bătrân şi încărcat de zile; şi l-au îngropat 
Esau şi Iacob, feciorii săi. 

36 

Femeile şi urmaşii lui Esau în Canaan şi Seir. Regii şi căpeteniile Edomului. 

1 Iar urmaşii lui Esau adică Edom aceştia sunt: 

2 Esau şi-a luat femei dintre fetele Canaaneenilor: pe Ada, fata lui Elon Heveul, şi pe Oholibama, 
fata lui Ana, fiul lui Ţibon Heveul, 

3 şi pe Basemata, fata lui Ismael şi sora lui Nebaiot. 

4 Adai l-a născut lui Esau pe Elifaz; Basemata i l-a născut pe Raguel, 

5 iar Oholibama i-a născut pe leuş, pe Ialam şi pe Core. Aceştia sunt fiii lui Esau, care i s-au născut 


în ţara Canaanului. 

6 Esau şi-a luat apoi femeile, fiii, fiicele, toţi oamenii săi de casă, toate averile, 

11 Lista provine din tradiţia sacerdotală. În realitate, Veniamin se născuse în Canaan (v. 16-18). 

toate vitele, tot ce era al lui şi tot ce agonisise el în ţara Canaanului, şi a plecat din Canaan, cât mai 
departe de Iacob, fratele său, 

7 fiindcă averile lor erau prea multe pentru ca ei să mai vieţuiască la un loc, iar pământul pribegiei 
lor nu-i mai încăpea din pricina turmelor lor, care erau multe. 

8 Esau a locuit astfel în muntele Seir. Esau, adică Edom. 

9 Iată-1 acum şi pe urmaşii ce i s-au născut lui Esau, părintele Edomiţilor, în muntele Seir. 

10 Numele fiilor lui Esau sunt acestea: Elifaz, fiul Adei, femeia lui Esau, şi Raguel, fiul Basematei, 
femeia lui Esau. 

11 Lui Elifaz i s-au născut feciori: Teman, Omar, [efo, Gatam şi Chenaz. 

12 Timna a fost o ţiitoare a lui Elifaz, fiul lui Esau, şi i l-a născut lui Elifaz pe Amalecl. Aceştia 
sunt copii din Ada, femeia lui Esau. 

13 Iată-i acum pe feciorii lui Raguel: Nahat şi Zerah, Şama şi Miza. Aceştia sunt copii din 
Basemata, femeia lui Esau. 

14 Şi iată care-au fost feciorii Oholibamei, fiica lui Ana al lui Țibon, femeia lui Esau: ea i-a născut 
lui Esau pe Ieuş, pe lalam şi pe Core. 

15 Iată şi căpeteniile? fiilor lui Esau: feciorii lui Elifaz, întâi-născutul lui Esau, sunt: căpetenia 
Teman, căpetenia Omar, căpetenia Țefo, căpetenia Chenaz, 

16 căpetenia Core, căpetenia Gatam şi căpetenia Amalec. Acestea sunt căpeteniile 

1 Strămoşul Amaleciţilor, trib nomad din sudul Canaanului şi peninsula Sinai (Iş 17, 8-16). 

2 Căpetenii: şefi de trib. 

din Elifaz în ţara Edomului,; aceştia sunt copii din Ada. 

17 lată-i pe fiii lui Raguel, fiul lui Esau: căpetenia Nahat, căpetenia Zerah, căpetenia Şama şi 
căpetenia Miza. Acestea sunt căpeteniile din Raguel în ţara Edomului; aceştia sunt fii din Basemata, 
femeia lui Esau. 

18 Iată-i şi pe fiii Oholibamei, femeia lui Esau: căpetenia leuş, căpetenia Ialam şi căpetenia Core. 
Acestea sunt căpeteniile din Oholibama, fata lui Ana şi femeia lui Esau. 

19 Aceştia sunt fiii lui Esau şi acestea sunt căpeteniile lor. Acesta este Edom. 

20 Iată-i pe fiii lui Seir Horeeanul, locuitorii ţării3: Lotan, Şobal, Țibeon şi Ana; 

21 Dişon, Eter şi Dişan. Acestea sunt căpeteniile Horeilor, fiii lui Seir, în ţara Edomului. 

22 Fiii lui Lotan sunt: Hori şi Heman, iar sora lui Lotan a fost Timna. 

23 lată-i pe fiii lui Şobal: Alvan, Manahat, Ebal, Şefo şi Onam. 

24 Şi iată-i pe fiii lui Țibeon: Aia şi Ana. Acesta este acel Ana care a găsit izvoarele de apă caldă în 
pustie, când păştea asinii lui Țibeon, tatăl său. 

25 Şi iată-i pe fiii lui Ana: Dişon şi Oholibama, fata lui Ana. 

26 Iată-i acum pe fiii lui Dişon: Hemdan, Eşban, Itran şi Cheran. 

27 lată-i pe fiii lui Eţer: Bilhan, Zaavan şi Acan. 

28 Şi iată-i pe fiii lui Dişan: Uţ şi Aran. 

29 Iată acum căpeteniile Horeilor: căpetenia Lotan, căpetenia Şobal, căpetenia Țibeon, căpetenia 
Ana, 

3 Populaţia horeeană care locuise în muntele Seir înainte ca Edomiţii să-l fi invadat. 

30 căpetenia Dişon, căpetenia Eţer, căpetenia Dişan. Acestea sunt căpeteniile Horeilor, după 
clanurile lor, în ţara Edomului. 

31 lată-i şi pe regii care au domnit în Edom înainte ca vreun rege să domnească în Israel4: 

32 În Edom a domnit Bela, fiul lui Beor; iar cetatea lui se numea Dinhaba. 

33 Bela a murit, iar în locul său a domnit lobab, fiul lui Zerah din Boţra. 

34 lobab a murit, iar în locul său a domnit Huşam, din ţara Temaniţilor. 

35 Huşam a murit, iar în locul său a domnit Hadad, feciorul lui Bedad, care i-a bătut pe Madianiţi în 
câmpul Moab; numele cetăţii sale era Avit. 

36 Hadad a murit, iar în locul său a domnit Samla, din Masreca. 


37 Samla a murit, iar în locul său a domnit Şaul, din Rehobotul de lângă râu. 

38 Şaul a murit, iar în locul său a domnit Baal-Hanan, fiul lui Acbor. 

39 Baal-Hanan, fiul lui Acbor, a murit, iar în locul său a domnit Hadar, fiul lui Varad; numele 
cetăţii lui era Pau, iar numele femeii sale era Mehetabel, fiica lui Matred, fiul5 lui Mezahab. 

40 Şi iată numele căpeteniilor din Esau, după clanurile lor, după locurile lor, după ţările şi naţiile 
lor: căpetenia Timna, căpetenia Alva, căpetenia letet, 

41 căpetenia Oholibama, căpetenia Ela, căpetenia Pinon, 

42 căpetenia Chenaz, căpetenia Teman, căpetenia Mibţar, 

4 Adică înainte de Saul. Monarhia edomită nu era dinastică; fiecare rege îşi exercita puterea din 
propria sa capitală. 

5 În Textul Ebraic: „fiica”. 

43 căpetenia Magdiel, căpetenia Iram. Acestea sunt căpeteniile lui Edom, după aşezările lor în ţara 
pe care o aveau în stăpânire. Acesta-i Esau, părintele Edomiţilor. 

Iosif şi frații săi. 

1 Iacob a locuit în țara unde trăise ca străin părintele său, în țara Canaanului. 

2 lată istoria urmaşilor lui Iacob. Iosif era de şaptesprezece ani deci foarte tânăr când păştea oile 
împreună cu fraţii săi, cu feciorii Bilhăi şi cu feciorii Zilpei, femeile tatălui său; iar el, Iosif, aducea 
la cunoştinţa lui Israel, tatăl lor, ceea ce se vorbea rău despre ei. 

3 Israel îl iubea pe Iosif mai mult decât pe toţi ceilalţi fii ai săi, pentru că el era copilul bătrâneţelor 
sale, şi-i făcuse o tunică scumpă, cu mâneci lungi]. 

4 Fraţii lui, văzând că tatăl lor îl iubea mai mult decât pe toţi ceilalţi fii ai săi, au fost cuprinşi de ură 
ŞI nu-i puteau vorbi cu prietenie. 

5 Iosif a visat un vis şi l-a povestit fraților săi, 

6 zicându-le: „Ascultaţi visul pe care l-am visat: 

7 Se făcea că noi legam snopi în țarină; şi iată că snopul meu s-a sculat şi stătea drept, şi iată că 
snopii voştri s-au strâns roată şi i se închinau snopului meu”2. 

1 Tunică princiară, după moda curților orientale; mânecile lungi făceau haina incomodă pentru 
lucru. 

2 E vorba de un vis profetic. Istoria lui Iosif de altfel, celebră este, în fapt, istoria iconomiei lui 
Dumnezeu. Evident sau nu, El este Cel ce conduce „întâmplările” oamenilor; chiar când aceştia I se 
împotrivesc, ei au devenit, fără s-o ştie, instrumente ale planului divin. 

8 Iar fraţii săi i-au zis: „Nu cumva ai să domneşti tu peste noi ca un rege şi-ai să ne stăpâneşti ca un 
stăpân?”... Şi l-au urât încă şi mai mult, din pricina viselor lui şi din pricina spuselor lui. 

9 Şi el a mai visat un alt vis şi l-a povestit tatălui său şi fraţilor săi, zicând: „lată, am visat şi un alt 
vis: Soarele şi luna şi unsprezece stele mi se închinau mie”. 

10 A povestit tatălui său şi fraţilor săi, iar tatăl său l-a certat şi i-a zis: „Ce-nseamnă visul acesta pe 
care l-ai visat? Nu cumva eu şi mama ta şi fraţii tăi vom veni şi ne vom închina ţie până la 
pământ?”... 

11 Frații lui îl invidiau, dar tatăl său punea la inimă spusele. 

12 Acuma, fraţii săi plecaseră să pască oile tatălui lor la Sichem, 

13 şi Israel i-a zis lui Iosif: „Fraţii tăi, nu pasc ei oile la Sichem? Vino să te trimit la ei”. Iar el a zis: 
„lată-mă!” 

14 Şi i-a zis Israel: „Du-te şi vezi dacă fraţii tăi sunt sănătoşi, ce fac oile, şi să-mi aduci veşti!” Şi l- 
a trimis din valea Hebronului, iar el s-a dus la Sichem. 

15 În timp ce el rătăcea pe câmp, a dat peste el un om; şi omul l-a întrebat: „Ce cauţi?” 

16 Iar el a zis: „Pe fraţii mei îi caut. Spune-mi, te rog, unde pasc ei oile?” 

17 Omul i-a zis: „Au plecat de aici, căci i-am auzit spunând: Să mergem la Dotan!” şi s-a dus Iosif 
după fraţii săi, şi i-a găsit la Dotan. 

18 Ei însă l-au văzut de departe şi, înainte ca el să li se apropie, au uneltit să-l omoare, 

19 zicând fiecare către fratele său: „Uite că vine visătorul acela de vise! 

20 Haideţi dar acum să-l omorâm, să-l aruncăm într-o fântână şi să spunem că l-a mâncat o fiară 
sălbatică; şiom vedea noi ce se va alege de visele lui!” 


21 Ruben însă a auzit şi l-a scos din mâinile lor3 şi a zis: „Să nu-i ridicăm viaţa!” 

22 Şi le-a zis Ruben: „Nu vărsaţi sânge! Aruncaţi-l în fântâna aceea din pustie, dar mâna să n-o 
ridicaţi asupră-i!” Aceasta, ca să-l scape din mâna lor şi să i-l trimită tatălui său. 

23 Şi a fost că de-ndată ce Iosif a sosit la fraţii săi, aceştia l-au despuiat pe Iosif de tunica scumpă, 
cu mâneci lungi, care era pe el, 

24 şi l-au luat şi l-au aruncat în fântână; dar fântâna era goală, n-avea apă. 

25 Apoi s-au aşezat să mănânce4. Şi dacă şi-au ridicat privirea, iată că o caravană de Ismaeliţi 
venea de la Galaad, avându-și ei cămilele încărcate cu tămâie şi balsam şi smirnă, pe care mergeau 
să le descarce în Egipt. 

26 A zis atunci Iuda către fraţii săi: „Ce câştigăm noi dacă ne vom ucide fratele şi-i vom ascunde 
sângele? 

27 Haidem să-l vindem acestor Ismaeliţi, aşa încât mâna noastră să nu fie asupră-i; că e fratele 
nostru şi carnea noastră”. Iar fraţii săi l-au ascultat. 

28 Şi au trecut nişte oameni madianiţi$, 

3 De sub puterea (influenţa lor). 

4 Literal: „să mănânce pâine”. Expresie ebraică pentru „a mânca”, „a sta la masă”, „a prânzi”. 

5 Madianiţi (oameni din Madian): trib nomad, în descendența lui Avraam(vezi 25, 2). Amănunt 
rezultat din întâlnirea a două tradiţii. Se pare că Madianiţii au mers mai departe împreună cu 
Ismaeliţii, de vreme ce ei i l-au vândut pe Iosif lui Putifar (vezi v. 36). 

negustori, şi l-au tras pe Iosif şi l-au scos afară din fântână. Şi l-au vândut pe Iosif cu douăzeci de 
arginți Ismaeliților, care l-au dus pe Iosif în Egipt. 

29 Dar dacă Ruben s-a întors la fântână şi nu l-a văzut pe Iosif în groapă, şi-a sfâşiat hainele 

30 şi, întorcându-se spre frații săi, a zis: „Băiatul nu mai este! Iar eu, încotro s-o apuc eu acum?”... 
31 Atunci ei au luat tunica lui Iosif, au înjunghiat un ied şi au muiat tunica în sânge; 

32 şi au trimis tunica cea scumpă, cu mâneci lungi, şi i-au adus-o tatălui lor, spunând: „Uite ce-am 
găsit!, vezi dacă este tunica fiului tău, ori ba!” 6 

33 Iar el a recunoscut-o şi a zis: „Tunica fiului meu!... L-a mâncat o fiară sălbatică..., o fiară l-a 
sfâşiat pe losif!”... 

34 Atunci Iacob şi-a sfâşiat hainele, şi-a încins coapsele cu sac7 şi multe zile l-a plâns pe fiul său. 
35 Şi toţi fiii săi s-au adunat, şi toate fiicele sale, şi au venit să-l mângâie; dar el nu voia să se 
mângâie, ci zicea: „Plângând mă voi pogori la fiul meu în locaşul morţilor!”8 Şi tatăl său îl plângea, 
36 în timp ce Madianiţii îl vindeau pe 

6 Întreaga replică vădeşte mai mult decât ironie:o răutate sadică. 

7 Sac: țesătură aspră, care înlocuia hainele sfâşiate. Şi una, şi alta: semn de doliu, plângere şi durere. 
8 „Locaşul morţilor” încearcă să-l traducă pe ebraicul Şeol: spaţiu subteran, cufundat în întuneric, în 
care morţii locuiesc ca umbre eterne; 

ceva asemănător Hades-ului grecesc. 

Iosif în Egipt lui Putifar, famen al lui Faraon10 şi mare cămăraş] 1. 

Iuda şi Tamara. 

1 Şi a fost că-n vremea aceea Iuda s-a despărțit de fraţii săi şi s-a aşezat lângă un om din Adulam, 
care se numea Hira. 

2 Văzând Iuda acolo pe fata unui Canaanean, care se numea Şua, el a luat-o de soție şi a intrat la ea. 
3 Iar ea, zămislind, a născut un băiat şi i-a pus numele Ir. 

4 Zămislind iarăşi, a născut alt băiat şi i-a pus numele Onan. 

5 Şi a mai născut un băiat şi i-a pus numele Şela. Când i-a născut pe aceştia, ea era la Chezib. 

6 Iuda a luat pentru Ir, întâiul-său-născut, o femeie cu numele Tamara. 

7 Dar Ir, întâiul-născut al lui Iuda, a fost rău în ochii Domnului, iar Dumnezeu a făcut ca el să 
moară. 

8 Atunci Iuda i-a zis lui Onan: „Intră la femeia fratelui tău, fă-ţi datoria 

9 Famen (eunuc) în înţelesul de „mare dregător”, „demnitar de mâna-ntâi”. Curtea regală egipteană 
nu cunoştea eunucii, nici chiar pentru harem, dar termenul a fost împrumutat din Mesopotamia. 
Vezi şi nota de la FA 8, 27. 


10 Faraon: nume generic pentru suveranii Egiptului. 

11 Şeful aprovizionării generale a Egiptului. Datorită unor transcrieri sau lecţiuni eronate, termenul 
a fost tradus când prin „bucătar-şef, când prin „comandantul gărzilor”. 

1 Literal: „s-a coborât” (de la): şi-a lăsat fraţii în regiunea muntoasă şi s-a aşezat la Adulam, între 
Hebron şi Gaza. 

de cumnat? şi ridică-i urmaşi fratelui tău”. 

9 Ştiind însă Onan că urmaşii nu vor fi ai lui, de câte ori intra la femeia fratelui său îşi vărsa 
sămânţa pe pământ, ca să nu-i ridice urmaşi fratelui său. 

10 Rea se arăta fapta lui în ochii lui Dumnezeu, Care a făcut ca şi el să moară. 

11 Atunci a zis Iuda către Tamara, nora sa: „Stai văduvă în casa tatălui tău până ce Şela, fiul meu, 
se va face mare”; căci îşi zicea: Nu cumva să moară şi acesta, ca şi fraţii lui! şi s-a dus Tamara şi a 
trăit în casa tatălui ei. 

12 Şi dac-a trecut vreme multă, iată că fata lui Şua, femeia lui Iuda, a murit. Şi după ce Iuda s-a 
alinat, a urcat la Timna, la cei care-i tundeau oile, împreună cu păstorul său Hira din Adulam. 

13 Cineva i-a dat de veste Tamarei, nora sa, zicându-i: „lată, socrul tău merge la Timna să-şi tundă 
oile”. 

14 Atunci ea şi-a dezbrăcat hainele de văduvie, s-a înfăşurat cu un văl şi, gătindu-se, a ieşit şi a 
şezut la poarta Enaim, care este în drumul spre Timna. Căci vedea că Şela se făcuse mare şi ea nu-i 
fusese dată de soţie. 

15 Şi dac-a văzut-o Iuda, a crezut că-i o desfrânată3, căci ea îşi avea faţa acoperită, iar el n-a 
recunoscut-o. 

16 Şi abătându-se spre ea din cale, i-a zis: „Lasă-mă să intru la tine!” Căci el nu ştia că e nora lui. 
Iar ea a zis: „Dacă intri la mine, ce-mi dai?” 

2 Fratele soţului mort fără copii avea obligaţia de a se însura cu văduva acestuia; primul lor fiu 
purta numele celui mort şi-l moştenea (vezi Dt 25, 5-10). Căsătorie legitimată prin „legea 
leviratului” (de la latinescul levir = „cumnat”). 

3 Textual: prostituată. 

17 El i-a răspuns: „Îţi voi trimite un ied din turma mea”. Iar ea a zis: „Bine, dar să-mi dai un zălog4 
până-l vei trimite”. 

18 Răspuns-a Iuda: „Ce zălog să-ţi dau?” Şi ea a zis: „InelulS tău, colanul tău şi toiagul pe care-l ai 
în mână”. Şi el i le-a dat şi a intrat la ea; şi ea a rămas grea de la el. 

19 Apoi ea s-a ridicat şi s-a dus; şi-a scos vălul şi s-a îmbrăcat iar cu hainele sale de văduvie. 

20 Iuda a trimis iedul prin mijlocirea păstorului său din Adulam, ca să ia zălogul de la femeie, dar 
n-a găsit-o. 

21 Şi i-a întrebat pe oamenii locului: „Unde-i desfrânata care şedea lângă drum la Enaim?” Aceia i- 
au răspuns: „N-a fost aici nici o desfrânată”. 

22 El s-a întors la Iuda şi a zis: „N-am găsit-o, iar oamenii locului mi-au spus că n-a fost acolo nici 
o desfrânată”. 

23 Atunci Iuda a zis: „Să şi le ţină! numa să nu ne facem de râs: iată, eu i-am trimis iedul, iar tu n-ai 
găsit-o”. 

24 Şi a fost că după vreo trei luni i s-a spus lui Iuda: „Tamara, noru-ta, s-a desfrânat, şi iată c-a 
rămas însărcinată din desfrânare”. Iar Iuda a zis: „Scoateţi-o, şi să fie arsă!”7 

25 Dar pe când o duceau, ea a trimis să i se spună socrului său: „De la omul căruia 

4 Garanţie; gaj. 

5 În Textul Ebraic: „inelul cu pecete”; sigiliul purtat pe deget pentru parafarea unor acte, deci un 
obiect care poartă identitatea precisă a posesorului. 

6 Ca şi inelul-sigiliu, colanul îi era lui Iacob un însemn de nobleţe; nu mai puţin va fi fost toiagul, 
cu anume podoabe şi iniţiale gravate-n metal. 

7 Arderea de vie era o pedeapsă mai rară, prevăzută în Lv 21, 9 pentru prostituţia practicată de fiica 
unui preot. Oricum, Tamara era încă sub autoritatea socrului ei. 

îi aparţin aceste lucruri, de la el sunt eu însărcinată”. Şi a zis: „Spune ale cui sunt inelul, colanul şi 
toiagul acesta!” 


26 Iuda le-a recunoscut şi a zis: „Tamara e mai dreaptă decât mine; fiindcă e drept că nu i-am dat-o 
lui Şela, fiul meu”8. Şi de atunci n-a mai cunoscut-o. 

27 Şi a fost că-n vremea când ea era să nască, iată că-n pântecele ei erau doi gemeni. 

28 Şi a fost că-n timp ce ea năştea, s-a ivit mâna unuia din ei; iar moaşa i-a prins mâna şi i-a legat 
un fir de aţă roşie, zicând: „Acesta a ieşit întâi”. 

29 Dar acesta şi-a tras mâna înapoi, şi îndată a ieşit fratele lui. Şi ea a zis: „Cum de-ai făcut tu 
spărtură prin gard?...”. Şi i-au pus numele Fares9. 

30 Apoi a ieşit şi fratele său, cu firul de aţă roşie la mână; şi i s-a pus numele Zara 10. 

Iosif în Egipt. Femeia lui Putifar. Iosif în temniță. 

1 Aşadar, Iosif a fost dus în Egipt, iar Putifar, eunucul lui Faraon şi mare cămăraş, bărbat egiptean, 
l-a cumpărat din mâna Ismaeliţilor care-l duseseră acolo. 

8 Cu un teribil simţ al datoriei, în virtutea conştiinţei că ea e principalul instrument al perpetuării 
neamului, Tamara urmărise un singur scop: să aibă un copil de acelaşi sânge cu al soţului decedat. 

9 Fares = „spărtură”, „deschizătură”, „breşă”. Din tribul acestuia, prin Rut, se va naşte David. 

10 Ebraicul Zerah = roşul puternic al zorilor. 

2 Domnul era cu Iosif, acesta devenea omul izbânzilor şi trăia în casa stăpânului său, egipteanul, 

3 iar stăpânul său vedea că Domnul este cu el şi că tot ce făcea el, făcea şi Domnul să sporească-n 
mâinile lui. 

4 Aşa că Iosif a aflat trecere în ochii stăpânului său, care l-a plăcut şi l-a pus peste casa sa şi i-a dat 
lui Iosif pe mână tot ce avea el. 

5 Şi a fost că după ce l-a pus peste casa sa şi peste toate câte avea, de dragul lui Iosif a binecuvântat 
Domnul casa egipteanului; şi era binecuvântarea Domnului peste tot ce avea el în casa şi-n țarina sa. 
6 Pe mâna lui Iosif a lăsat el tot ce avea; avându-l pe el, n-avea grijă de nimic în afară de-mbucătura 
pe care-o mânca. losif era bine făcut la trup şi frumos la chip. 

7 Şi a fost că, după toate acestea, femeia stăpânului său şi-a pus ochii pe Iosif şi i-a zis: „Culcă-te cu 
mine!” 

8 Dar el n-a vrut; dimpotrivă, a zis către femeia stăpânului său: „Dacă, datorită mie, stăpânul meu 
nu duce grijă de nimic în casa lui, dacă pe toate câte le are le-a dat pe mâna mea, 

9 dacă-n casa aceasta nu-i nimeni mai mare decât mine şi de la nimic nu sunt oprit fără numai de la 
tine pentru că eşti femeia lui -, cum să-i fac eu lui un astfel de rău şi să păcătuiesc în faţa lui 
Dumnezeu?” 

10 Şi cu toate că ea-i vorbea lui Iosif în fiecare zi, el n-o asculta să se culce cu ea, ca să fie cu ea. 

11 Dar a fost că-ntr-o bună zi a venit losif în casă pentru treburile sale; şi cum nimeni dintre ai casei 
nu era înlăuntru, 

84 

12 ea l-a apucat de haină şi i-a zis: „Culcă-te cu mine!” Dar el, lăsându-și haina în mâinile ei, a fugit 
şi a ieşit afară. 

13 Când a văzut ea că el şi-a lăsat haina-n mâinile ei şi a fugit şi a ieşit afară, 

14 atunci şi-a strigat casnicii şi le-a zis: „Uitaţi-vă, ne-a adus un slugoi evreul ca să-şi bată joc de 
noi2; că a venit la mine-nlăuntru şi mi-a zis: Culcă-te cu mine! Eu însă am strigat cât am putut, 

15 iar el, dac-a auzit că am ridicat glasul şi am strigat, şi-a lăsat haina la mine, a luat-o la fugă şi a 
ieşit afară...”. 

16 Şi a ţinut haina la ea până ce stăpânul a venit la casa lui. 

17 Atunci i-a spus şi lui aceeaşi poveste, zicând: „Slugoiul evreu, pe care tu l-ai adus la noi, a venit 
la mine să-şi bată joc de mine şi mi-a zis: Am să mă culc cu tine! 

18 Dar când a auzit că mi-am ridicat glasul şi am strigat, şi-a lăsat haina la mine, a luat-o la fugă şi a 
ieşit afară”. 

19 Şi a fost că de-ndată ce stăpânul lui [Iosif] a auzit cuvintele femeii sale, câte-i spusese ea, zicând: 
„lată cum s-a purtat slugoiul tău cu mine!”, s-a aprins de mânie. 

20 Şi luându-l stăpânul pe Iosif, l-a aruncat în temniţă, în locul unde erau închişi întemnițaţii 
regelui, acolo, la popreală. 

21 Dar Domnul era cu Iosif, milă a revărsat asupră-i şi i-a dăruit trecere în ochii mai-marelui 
temniţei. 


1 Evrei: nume cu care la început numai străinii (neevreii) îi numeau pe Israeliţi. Vezi şi nota de la 
14, 13. 

2 Un plural al abilității strategice, menit să-i atragă femeii solidarizarea rudelor şi subalternilor. 

22 lar mai-marele temniţei a dat pe mâna lui Iosif temniţa şi pe toţi osândiţii care erau în temniţă. Şi 
orice era de făcut acolo, el făcea. 

23 Mai-marele temniţei nu se mai temea de nimic, fiindcă toate erau pe mâna lui Iosif, fiindcă 
Domnul era cu el, şi tot ce făcea el făcea şi Domnul să sporească-n mâinile lui. 

40 

Iosif tâlcuieşte visele dregătorilor lui Faraon. 

1 Şi a fost că, la o vreme după aceasta, marele paharnic al regelui Egiptului şi marele pitar au greşit 
împotriva stăpânului lor, regele Egiptului. 

2 şi s-a mâniat Faraon pe cei doi dregători] ai săi: pe marele paharnic şi pe marele pitar, 

3 şi i-a pus sub pază? în casa căpeteniei gărzii, în temniţa unde era închis Iosif. 

4 Căpetenia gărzii l-a rânduit pe Iosif pe lângă ei, iar el i-a slujit; şi pentru câtăva vreme ei au rămas 
sub pază. 

5 într-o noapte însă marele pitar şi marele paharnic ai regelui Egiptului, care erau închişi în temniță, 
au visat amândoi vise; dar fiecare visul său şi fiecare vis cu înţelesul lui. 

6 Când Iosif a intrat la ei dimineaţa, a văzut că erau abătuţi. 

7 Şi i-a întrebat Iosif pe dregătorii lui Faraon, care erau cu el sub pază în casa stăpânului său: „De 
ce vă sunt feţele triste pe ziua de azi?” 

1 Literal: fameni (eunuci). Vezi nota de la 37, 36. 

2 În fapt, sub supraveghere controlată. 

8 Iar ei au răspuns: „Am visat câte un vis şi nu-i nimeni să ni-l tâlcuiască”. Iosif le-a zis: „Oare 
tâlcuirile nu sunt ele de la Dumnezeu?3 Aşadar, spuneţi-mi-le mie!” 

9 Marele paharnic i-a povestit lui Iosif visul său. A zis: „În somnul meu, o viţă de vie era înainte- 
mi; 

10 iar pe viță, trei mlădițe. Şi dac-a odrăslit, dădea-n vlăstari ciorchini de struguri copți. 

11 Paharul lui Faraon era în mâna mea; am luat un strugure, l-am stors în paharul lui Faraon şi am 
dat paharul în mâna lui Faraon”. 

12 Iosif i-a zis: „Iată-i tâlcuirea: Cele trei mlădiţe sunt trei zile. 

13 După trei zile îşi va aminti Faraon de dregătoria ta şi te va pune iarăşi în slujbă; şi-i vei da lui 
Faraon paharul în mână, aşa cum o făceai şi înainte, când erai paharnicul său. 

14 Dar adu-ți aminte de ce-am fost eu pentru tine, când va fi să-ți meargă ție-n plin; fă-mi binele de 
a-i aminti lui Faraon de mine şi scoate-mă din această închisoare; 

15 căci cu vicleşug m-au răpit4 din țara Evreilor, şi nici aici n-am făcut nimic; cu toate acestea, iată 
că m-au aruncat în groapa5 aceasta”. 

3 Tâlcuirile Îi aparțin lui Dumnezeu, iar nu ghicitorilor de profesie, magicieni idolatri, pe care cei 
doi demnitari i-ar fi consultat în stare de libertate (vezi 41, 8). 

4 Literal: „m-au furat”. 

5 Cuvântul folosit aici e acelaşi ca în 37, 20-24, lakkos putând însemna „fântână”, „puţ”, dar şi 
„groapă” sau, prin extindere, „temniţă” (o groapă era folosită uneori drept închisoare, vezi Dn 6, 
11). Îngropat şi înălţat, Iosif capătă astfel şi o dimensiune simbolică, aceea de prefigurare a 
pogorârii şi învierii lui Hristos. 

16 Şi dacă marele pitar a văzut cât de bine a tâlcuit, a zis către Iosif: „Am avut şi eu un vis: Se făcea 
că purtam pe cap trei coşuri cu pâine. 

17 Iar în coşul cel mai de deasupra erau tot felul de aluaturi coapte de pitar pentru masa lui Faraon, 
dar păsările cerului le mâncau din coşul de pe capul meu”. 

18 Răspunzând acestuia, Iosif i-a zis: „lată-i tâlcuirea: Cele trei coşuri sunt trei zile. 

19 Încă trei zile, şi Faraon îţi va lua capul şi te va spânzura de un copac, iar păsările cerului se vor 
înfrupta din carnea ta”. 

20 Şi a fost că în cea de a treia zi, care era ziua de naştere a lui Faraon, acesta a făcut ospăț pentru 
toţi curtenii săi; şi-n mijlocul curtenilor săi şi-a adus aminte de dregătoria marelui paharnic şi de 
aceea a marelui pitar; 


21 pe marele paharnic l-a aşezat din nou în dregătoria lui, iar acesta îi dădea lui Faraon paharul în 
mână; 

22 iar pe marele pitar l-a spânzurat, aşa cum le tâlcuise Iosif. 

23 Dar marele paharnic nu şi-a mai adus aminte de Iosif; îl uitase. 

41 

Iosif tâlcuieşte visele lui Faraon. 

1 Şi a fost că după doi ani a avut şi Faraon un vis. Se făcea că stătea lângă Râul; 

1 E vorba de Nil, nume a cărui rădăcină egipteană înseamnă „Râul” sau „Fluviul”. De apele Nilului 
depindeau în exclusivitate fertilitatea şi belşugul agricol. 

2 şi iată, din Râu au ieşit şapte vaci, frumoase la vedere şi grase la trup, şi păşteau pe mal. 

3 Dar din râu au ieşit după ele alte şapte vaci, urâte la vedere şi slabe la trup, şi stăteau pe malul 
Râului lângă celelalte vaci; 

4 şi vacile cele urâte şi slabe la trup le-au înghiţit pe cele şapte vaci frumoase la vedere şi grase. 
Atunci Faraon s-a trezit. 

5 Apoi iar a adormit şi a avut un al doilea vis: lată că şapte spice de grâu, pline şi frumoase, 
creşteau dintr-un singur pai; 

6 dar iată că după ele s-au ivit alte şapte spice, subțiri şi pălite de vântul de răsărit; 

7 şi cele şapte spice subțiri şi pălite le-au înghiţit pe cele şapte spice frumoase şi pline. Atunci s-a 
trezit Faraon, şi iată că era un vis! 

8 lar dacă s-a făcut dimineaţă, sufletul i s-a tulburat; şi a trimis să-i cheme pe toți magii Egiptului şi 
pe toți înţelepţi lui; şi le-a povestit Faraon visul, dar nu era cine să i-l tâlcuiască lui Faraon. 

9 Atunci marele paharnic a prins a-i grăi lui Faraon şi i-a zis: „Astăzi îmi aduc aminte de păcatul 
meu2. 

10 S-a mâniat odată Faraon pe dregătorii săi şi ne-a pus sub pază în casa căpeteniei gărzii, pe mine 
şi pe marele pitar. 

11 Amândoi am visat atunci câte un vis în aceeaşi noapte şi eu, şi el -, fiecare având un vis cu 
însemnare deosebită. 

12 Era cu noi acolo un tânăr evreu, un 

2 În Textul Ebraic: „de păcatele mele” (greşalele împotriva lui Faraon); în Septuaginta: „de păcatul 
meu” (acela de a-l fi dat uitării pe Iosif). 

rob al căpeteniei gărzii; şi dacă i le-am spus, el ni le-a tâlcuit. 

13 Şi cum ne-a tâlcuit el, aşa s-a şi întâmplat: eu am fost din nou aşezat în dregătoria mea, iar acela 
a fost spânzurat”. 

14 Atunci a trimis Faraon şi l-a chemat pe Iosif. Şi de-ndată l-au scos din temniţă, l-au tuns, i-au dat 
haine curate, şi aşa a venit la Faraon. 

15 Iar Faraon i-a zis lui Iosif: „Am avut un vis, dar nu-i cine să mi-l tâlcuiască. Eu însă am aflat 
spunându-se despre tine că numa ce auzi visele, le şi tâlcuieşti”. 

16 Iosif i-a răspuns lui Faraon, zicându-i: „Nu eu, ci Dumnezeu îi va da lui Faraon un răspuns 
mântuitor”. 

17 Faraon i-a grăit apoi lui Iosif, zicându-i: „lată că-n visul meu stăteam pe malul Râului; 

18 şi iată că din Râu au ieşit şapte vaci grase la trup şi frumoase la vedere şi păşteau pe mal; 

19 şi iată că după ele au ieşit alte şapte vaci, rele şi urâte la vedere şi slabe la trup, de-o urâţenie 
cum eu n-am văzut în toată ţara Egiptului; 

20 iar cele şapte vaci urâte şi slabe le-au înghiţit pe cele şapte vaci dintâi, frumoase şi grase, 

21 şi măcar că acestea intraseră cu totu-n pântecele lor, nu se cunoştea că le intraseră-n pântece: 
erau tot atât de urâte la vedere ca şi la-nceput. Şi dacă m-am trezit, am adormit din nou. 

22 şi-n visul meu am văzut cum dintr-un singur pai au ieşit şapte spice pline şi frumoase. 

23 Şi după ele au ieşit alte şapte spice, subţiri şi pălite de vântul de răsărit; 

87 

24 şi cele şapte spice subțiri şi pălite le-au înghiţit pe cele şapte spice frumoase şi pline. Le-am spus 
pe acestea magilor, dar nimeni n-a fost să mi le tâlcuiască”. 

25 I-a zis Iosif lui Faraon: „Visul lui Faraon este unul: Dumnezeu i-a arătat lui Faraon ceea ce va să 
facă. 


26 Cele şapte vaci frumoase sunt şapte ani, cele şapte spice frumoase sunt şapte ani: visul lui 
Faraon este unul. 

27 Cele şapte vaci urâte şi slabe, care au ieşit după ele, sunt şapte ani; cele şapte spice subțiri şi 
pălite de vântul de răsărit sunt şapte ani: vor fi şapte ani de foamete. 

28 Acesta-i cuvântul pe care i l-am spus lui Faraon: Dumnezeu i-a arătat lui Faraon ceea ce va să 
facă. 

29 Iată, vin şapte ani de mare belşug în tot pământul Egiptului. 

30 După ei vor veni şapte ani de foamete; uitat va fi tot belşugul în ţara Egiptului, foametea va 
secătui ţara, 

31 iar belşugul nu va mai fi cunoscut în ţară din pricina foametei de după el, că va fi foarte grea. 

32 Şi dacă visul i s-a arătat lui Faraon de două ori, e pentru că Dumnezeu şi-a hotărât cuvântul şi Se 
grăbeşte să-l plinească. 

33 Şi acum, să aleagă Faraon un bărbat priceput şi înţelept şi să-l aşeze peste toată ţara Egiptului. 

34 Aceasta să facă Faraon, şi să aşeze ispravnici3 peste ţară, pentru ca-n cei şapte ani de belşug să 
adune a cincea parte din strânsura4 Egiptului. 

3 Guvernatori teritoriali. Iosif se dovedeşte şi bun organizator. 

4 Literal: „din pământul” („roadele pământului”). 

35 Să adune ei toate bucatele celor şapte ani buni care vin şi să dea grâul pe mâna lui Faraon, iar 
bucatele să fie puse sub pază prin cetăţi; 

36 aceste bucate vor fi rezerva ţării pentru cei şapte ani de foamete ce vor veni în ţara Egiptului, şi 
astfel ţara nu va pieri de foame”. 

37 Aceste cuvinte au plăcut lui Faraon şi tuturor dregătorilor săi. 

38 Şi le-a zis Faraon tuturor dregătorilor săi: „Am mai găsi noi oare un om ca el, în care să fie duhul 
lui Dumnezeu?”5 

39 Apoi a zis Faraon către Iosif: „De vreme ce Dumnezeu ţi-a descoperit ţie toate acestea, om mai 
înţelept şi mai priceput decât tine nu se află. 

40 Tu să fii dar în fruntea casei mele6. Tot poporul meu se va supune poruncii tale, iar eu numai 
prin tronul meu voi fi mai mare decât tine!” 

41 I-a zis Faraon lui Iosif: „lată, eu te pun astăzi peste toată ţara Egiptului!” 

42 şi şi-a scos Faraon inelul din deget şi l-a pus în degetul lui Iosif, l-a îmbrăcat în haină de vison, i- 
a pus la gât colan de aur, 

43 şi a făcut să fie purtat în cea de a doua sa trăsură, şi crainicul striga înainte-i: „Abrek!”7 şi-n felul 
acesta l-a pus peste toată ţara Egiptului. 

5 În „duhul lui Dumnezeu” sunt concentrate înţelepciunea, priceperea, ştiinţa şi iscusinţa: vezi Iş 
31, 3. De notat că în toată această relatare nu sunt implicaţi zeii Egiptului, ci Dumnezeul lui Israel. 

6 Literal: „peste casa mea”; intendent; ispravnic. 

7 „Abrek” e numai în Textul Ebraic. Cuvânt de origine incertă (poate egipteană), el se traduce fie 
prin „Atenţiune!”, fie prin „Cădeţi în genunchi!” Mai târziu, la curtea otomană, făcea parte din 
ceremonialul de învestitură a marelui vizir. 

44 Apoi Faraon a zis către Iosif: „Eu sunt Faraon! În toată ţara Egiptului nimeni nu-şi va mişca 
mâna sau piciorul fără-ncuviințarea ta!” 

45 Şi l-a numit Faraon pe Iosif cu numele de Țafnat-Paneah8 şi i-a dat-o de soţie pe Asineta, fiica 
lui Potifera9, marele preot din Iliopolis10. 

46 Iosif era de treizeci de ani când s-a înfățişat înaintea lui Faraon, regele Egiptului. leşind apoi 
Iosif de la faţa lui Faraon, a cutreierat toată ţara Egiptului. 

47 şi-n cei şapte ani de belşug a rodit pământul cu mare rodnicie. 

48 Iar el a adunat toate bucatele celor şapte ani care-au fost cu belşug în ţara Egiptului şi le-a pus 
prin cetăţi, în fiecare cetate punând strânsura câmpurilor dimprejur. 

49 A strâns Iosif grâu îmbelşugat ca nisipul mării, până ce nu l-au mai putut socoti, de mult ce era. 
50 Înainte însă de a fi sosit cei şapte ani de foamete, lui Iosif i s-au născut doi fii, aduşi pe lume de 
Asineta, fata lui Pouifera, preotul din Iliopolis. 

51 Celui întâi-născut i-a pus Iosif numele Manase, „pentru că [şi-a zis el] m-a făcut Dumnezeu să- 
mi uit toate necazurile şi toată casa tatălui meu”; 


52 iar celuilalt i-a pus numele Efraim, „pentru că [şi-a zis el] Dumnezeu m-a făcut roditor în 
pământul suferinței mele”. 

53 Iar după ce au trecut cei şapte ani de belşug care au fost în ţara Egiptului, 

8 Țafnat-Paneah: nume egiptean care poate însemna „A zis Dumnezeu: El e viu” sau „omul care 
ştie tot”. 

9 O altă formă a numelui lui Putifar. 

10 Sau „Heliopolis”; localitate la nord-est de actualul Cairo, centrul cultului lui Ra, zeul solar. 

54 au prins a veni cei şapte ani de foamete, după cum spusese Iosif. Foamete s-a făcut atunci în 
toate țările, dar în toată ţara Egiptului era pâine. 

55 Când însă a flămânzit şi toată ţara Egiptului, atunci poporul a strigat la Faraon să-i dea pâine, dar 
Faraon a zis către toți Egiptenii: „Duceţi-vă la Iosif, ce vă va spune el, aceea faceţi!” 

56 Şi dacă foametea s-a-ntins pe tot cuprinsul ţării, a deschis Iosif toate grânarele şi vindea pâine 
tuturor Egiptenilor. 

57 Dar toate ţările veneau în Egipt să cumpere pâine de la Iosif, căci foametea se înstăpânise-n tot 
pământul. 

42 

Întâia călătorie a fraţilor lui Iosif în Egipt. 

1 Aflând Iacob că este grâu în Egipt, a zis către fiii săi: „Ce vă uitaţi unul la altul? 

2 Iată, am auzit că este grâu în Egipt. Coborâţi-văl acolo şi cumpăraţi ceva bucate, ca să ne ţinem în 
viaţă şi să nu murim”. 

3 Atunci fraţii lui Iosif, zece din ei, s-au coborât să cumpere grâu din Egipt; 

4 dar pe Veniamin, fratele lui Iosif, nu l-a trimis Iacob cu fraţii săi, pentru că-şi zicea: „Nu cumva să 
1 se întâmple ceva rău!” 

5 Au venit deci fiii lui Israel să cumpere şi ei printre alții care veneau, căci foametea bântuia şi-n 
pământul Canaanului. 

1 Din centrul muntos al Palestinei se „cobora”, într-adevăr, spre şesurile Nilului. 

6 Iar Iosif era căpetenie peste ţară; tot el era cel ce vindea la tot poporul ţării. Şi dac-au sosit şi fraţii 
lui Iosif, i s-au închinat până la pământ. 

7 De-ndată ce Iosif şi-a văzut fraţii, i-a recunoscut, dar s-a prefăcut a le fi străin şi le-a grăit aspru, 
zicând: „Voi, de unde-aţi venit?” Iar ei au zis: „Din ţara Canaanului, să cumpărăm bucate”. 

8 Aşa că Iosif i-a recunoscut pe fraţii săi, dar ei nu l-au recunoscut. 

9 Atunci losif şi-a adus aminte de visele pe care le visase despre ei şi le-a zis: „Voi sunteţi spioni. 
De-aia aţi venit, să puneţi ochii pe punctele slabe ale ţării!” 

10 Ei au zis: „Nu, domnul nostru! Robii tăi au venit să cumpere bucate. 

11 Noi suntem toţi feciorii unui singur om, suntem oameni cinstiţi, robii tăi nu sunt spioni...”. 

12 Iar el le-a zis: „Nu!: să luaţi la ochi punctele slabe ale ţării, de-aia aţi venit!...”. 

13 Ei au zis: „Noi, robii tăi, suntem doisprezece fraţi în ţara Canaanului, cel mai mic e acum 
împreună cu tatăl nostru, iar unul nu mai este”2. 

14 Dar Iosif le-a zis: „E-ntocmai cum v-am spus eu când am zis că sunteţi spioni. 

15 Veţi fi însă puşi la-ncercare: Pe viaţa lui Faraon3, nu veţi pleca din locul acesta decât numai dacă 
fratele vostru cel mai mic va veni aici. 

2 „Nu mai este”: exprimare prudentă, care nu implică neapărat moartea celui în cauză (vezi şi v. 
32). Cei zece se simt obligaţi să dea amănunte familiale spre a dovedi că nu au intenţii rele. 
Jurământ obişnuit la Egipteni. 

16 Trimiteţi pe unul din voi să-l aducă pe fratele vostru; voi însă rămâneţi la popreală până ce se va 
dovedi dacă spusele voastre sunt adevărate ori ba; de nu4, pe viaţa lui Faraon: sunteţi într-adevăr 
spioni”. 

17 Şi 1-a pus sub pază vreme de trei zile. 

18 Iar a treia zi le-a zis: „Faceţi asta, şi veţi fi vii căci eu mă tem de Dumnezeu -:5 

19 De sunteţi oameni paşnici, unul dintre voi6 să rămână la popreală-n închisoare, iar voi mergeţi şi 
duceți grâul pe care l-aţi cumpărat 

20 şi să mi-l aduceţi pe fratele vostru cel mai mic; atunci vor fi spusele voastre vrednice de crezare 
şi nu veţi muri”. lar ei au făcut aşa. 


21 Şi ziceau unii către alții: „Vai nouă, că-ntr-adevăr am păcătuit împotriva fratelui nostru! căci am 
văzut cum se zbuciuma sufletu-n el când se ruga de noi, dar noi nu l-am auzit; iată de ce-a venit 
peste noi această urgie!” 

22 Atunci răspunzând Ruben, le-a zis: „Nu v-am spus eu vouă să nu vă faceţi păcat împotriva 
băiatului? Dar voi nu m-aţi ascultat, şi iată că sângele lui cere răzbunare”. 

23 Ei însă nu ştiau că Iosif înţelege, pentru că el vorbise cu ei prin tălmaci7. 

24 Atunci Iosif s-a-ndepărtat de ei şi a plâns. Apoi a venit din nou la ei şi le-a vorbit; şi l-a luat 
dintre ei pe Simeon şi l-a legat în faţa ochilor lor. 

4 Condiţional cu înţeles larg: dacă nu veţi accepta proba; dacă, acceptând-o, nu-l veţi aduce pe 
fratele vostru. Strategie prin care Iosif îşi constrânge fraţii să i-l aducă pe Veniamin. 

5 Atitudinea lui Iosif se îndulceşte, iar el o motivează. 

6 Literal: „un frate de-al vostru”. 

7 Literal: „între ei era un tălmaci”. 

25 După aceea a poruncit Iosif să li se umple sacii cu grâu, argintul fiecăruia să i se pună în sacul 
său, şi să li se dea merinde pentru drum. Şi li s-a făcut întocmai. 

26 Şi punându-și ei grâul pe asini, au plecat de acolo. 

27 Dar când unul din ei şi-a dezlegat sacul ca să-şi hrănească asinii la locul de popas, şi-a văzut 
argintul în gura sacului 

28 şi a zis către fraţii săi: „Mi s-a înapoiat argintul, iată-l în sacul meu!”... Atunci le-a pierit inima, 
şi cu spaimă ziceau unul către altul: „Ce-a făcut oare Dumnezeu cu noi?”... 

29 Iar dacă au venit la Iacob, tatăl lor, în ţara Canaanului, i-au povestit toate câte li se întâmplaseră, 
zicând: 

30 „Omul care-i stăpân peste ţara aceea ne-a vorbit cu asprime şi ne-a pus sub pază, ca şi cum noi 
ne-am fi dus să-i spionăm pământul. 

31 Dar noi i-am spus: Suntem oameni paşnici, nu suntem spioni; 

32 noi suntem doisprezece fraţi, fii ai aceluiaşi părinte; e unul care nu mai este, iar cel mai mic este 
acum împreună cu tatăl nostru în ţara Canaanului... 

33 Însă omul care-i stăpân peste ţara aceea ne-a zis: lată cum voi cunoaşte eu că sunteţi pașnici: 
Lăsaţi aici la mine pe unul din fraţi, luaţi-vă grâul pe care l-aţi cumpărat pentru familia voastră, şi 
duceţi-vă; 

34 dar să-l aduceţi la mine pe fratele vostru cel mai mic, şi atunci voi cunoaşte că nu sunteţi spioni, 
că sunteţi oameni paşnici; pe fratele vostru8 vi-l 

8 Simeon (ostaticul). 

voi da îndărăt, iar voi veţi putea să cutreieraţi ţara pentru negoț”. 

35 Dar când ei şi-au deşertat sacii, iată că-n sacul fiecăruia era punga cu argintul său; şi dac-au 
văzut, ei şi tatăl lor, pungile cu argintul lor, au fost cuprinşi de spaimă. 

36 Şi le-a zis Iacob, tatăl lor: „M-aţi lăsat fără copii: Iosif nu mai este, Simeon nu mai este, şi-acum 
vreţi să mi-l luaţi pe Veniamin! Pe mine cade totul...”. 

37 Dar Ruben i-a grăit tatălui său, zicând: „Dă-mi-l mie în seamă, şi eu ţi-l voi aduce înapoi; dacă 
nu ţi-l voi aduce, să-i omori pe cei doi feciori ai mei!” 

38 Dar el a zis: „Nu! Fiul meu nu se va coborî cu voi [în Egipt], pentru că fratele lui a murit şi doar 
el a rămas9. Dacă i se întâmplă vreun rău pe calea-n care-aveţi a merge, atunci cu-ntristare îmi veţi 
pogori cărunteţile în locaşul morților”10. 

A doua călătorie a fraţilor lui Iosif în Egipt. 

1 Dar foametea se-nteţea pe pământ. 

2 Şi a fost că dac-au isprăvit ei de mâncat grâul pe care-l aduseseră din Egipt, tatăl lor le-a zis: 
„Duceţi-vă din nou de ne cumpăraţi ceva bucate!” 

3 Dar Iuda i-a grăit: „Cu jurământ ni s-a jurat nouă omul acela când a zis: la mine nu veţi mai 
ajungel dacă fratele vostru cel mai mic nu-i cu voi... 

9 Din cei doi fii ai Rahelei. 

10 Pentru „locaşul morţilor” vezi nota de la 37, 35. 

1 Literal: „faţa mea nu veţi vedea-o”... 

4 Aşadar, dacă-l trimiți cu noi pe fratele nostru, ne vom coborî [în Egipt] să-ţi cumpărăm bucate; 

5 dar dacă nu-l trimiți pe fratele nostru cu noi, nu ne vom coborî, căci omul ne-a spus-o: la mine nu 
veți mai ajunge dacă fratele vostru cel mai mic nu-i cu voi!” 

6 Israel a zis: „De ce mi-ați făcut voi mie răul acesta, de a-i fi spus acelui om că mai aveți un 
frate?... 

7 Ei au răspuns: „El, omul acela, este cel ce ne-a întrebat despre noi şi despre neamul nostru: tatăl 
vostru mai trăieşte? mai aveți voi vreun frate?... Noi i-am răspuns după cum ne-a întrebat. De unde 
era să ştim noi că el ne va zice: aduceți-l pe fratele vostru!?...”. 

8 Iuda însă a zis către Israel, tatăl său: „Trimite băiatul cu mine, şi ne vom ridica şi vom merge ca să 
trăim şi să nu murim, atât noi cât şi tu şi cei ce sunt în grija noastră. 

9 Îl iau eu pe răspunderea mea; din mâna mea să-l ceri. Dacă nu ţi-l aduc şi nu ţi-l voi înfățișa, 
vinovat să fiu eu faţă de tine în toate zilele vieţii mele; 

10 că de n-am fi zăbovit atât, ne-am fi întors acum a doua oară”. 

11 A zis atunci Israel, tatăl lor: „Dacă-i pe-aşa, ei bine, faceţi aşa: luaţi în tărhaturile voastre câte 
ceva din roadele pământului şi duceţi-i-le omului în dar: puţin balsam şi puţină miere, tămâie şi 
smirnă şi migdale şi alune. 

12 Luaţi cu voi argint de două ori mai mult; duceţi cu voi argintul care v-a fost pus înapoi în sacii 
voştri: poate c-a fost o greşeală. 

13 Luaţi-l pe fratele vostru şi porniţi la drum: întoarceţi-vă la omul acela. 

14 lar Dumnezeul meu2 să vă dea trecere pe lângă omul acela, ca să vi-l dea şi pe celălalt frate al 
vostru, şi pe Veniamin. Cât despre mine, de-mi va fi dat să rămân fără copii, să rămân!” 

15 Şi luând bărbaţii cu ei aceste daruri, au luat şi argint de două ori mai mult, l-au luat şi pe 
Veniamin, au pornit la drum şi s-au coborât în Egipt şi i s-au înfățișat lui Iosif. 

16 Dar când Iosif l-a văzut între ei şi pe Veniamin, fratele său cel de-o mamă, a zis către iconomul 
casei sale: „Adu-i pe oamenii aceia în casă, şi-njunghie din vite şi găteşte, pentru că oamenii vor 
prânzi cumine!” 

17 lar omul a făcut aşa cum îi spusese Iosif, şi i-a adus pe oameni în casa lui Iosif. 

18 Iar oamenii, văzând că sunt aduşi în casa lui Iosif, au zis: „Din pricina argintului ce ne-a fost 
înapoiat în saci data trecută, de-aceea ne duc înlăuntru, ca să ne găsească pricină, să se arunce 
asupra noastră, să ne facă robi şi să ne ia asinii”. 

19 Şi apropiindu-se ei de iconomul casei lui Iosif, i-au vorbit în uşa casei şi i-au zis: 

20 „Rugămu-ne, domnule..., a mai fost o dată când noi ne-am coborât aici să cumpărăm bucate; 

21 dar a fost că dac-am ajuns la locul de popas şi ne-am dezlegat sacii, iată că argintul fiecăruia era- 
n gura sacului său, argintul nostru-n chiar greutatea lui; aşa că l-am adus acum îndărăt, noi cu 
mâinile noastre; 

22 iar pentru cumpărat bucate am adus alți bani; nu ştim cine ne-a pus nouă 

2 În Textul Ebraic: El-Şaddai = Dumnezeu- Atotputernicul. 

argintul în sacii noștri”. 

23 Iar acela le-a zis: „Fiți pe pace, nu vă temeți: Dumnezeul vostru şi Dumnezeul părinților voştri 
este Cel ce-n sacii voştri v-a pus vouă comoară. Cât despre argintul vostru, e la mine-n toată 
rânduiala”. Şi le-a adus pe Simeon. 

24 Şi le-a adus apă să-şi spele picioarele, iar pentru asinii lor a dat nutreţ. 

25 Iar ei şi-au pregătit darurile pentru când avea să vină Iosif la amiază, căci aflaseră că vor prânzi 
acolo. 

26 Când Iosif a venit acasă, ei în casă i-au înfățigşat darurile pe care le aveau în mâini şi i s-au 
închinat cu fața pân’ la pământ. 

27 Iar el i-a întrebat: „Cum vă aflați?” Apoi a zis: „Dar bătrânul vostru tată, de care mi-ați vorbit 
deunăzi, e sănătos? mai trăieşte?”3 

28 Ei au zis: „Robul tău, tatăl nostru, e sănătos, încă trăieşte”. Şi Iosif a zis: „Binecuvântat de 
Dumnezeu este omul acela!” Iar ei s-au plecat şi i s-au închinat. 

29 Dar dacă Iosif şi-a ridicat ochii, l-a văzut pe Veniamin, fratele său deo mamă, şi a zis: „El e 
fratele vostru cel mai mic, pe care mi-aţi spus că-l veţi aduce la mine?”... Şi a adăugat: „Dumnezeu 


să aibă milă de tine, fiule!”"4 

30 Dar Iosif era atât de tulburat încât de dragul fratelui său i se zbătea inima şi-l podidea plânsul. Şi 
a fugit în odaie şi a plâns acolo. 

3 Această a doua întrebare indică faptul că de la prima călătorie a fraților lui Iosif trecuse un 
oarecare timp. 

4 Apelativul „fiule” se explică prin diferenţa de vârstă, dar şi prin ascendenţa rangului social al lui 
Iosif. 

31 Apoi, spălându-şi faţa, a ieşit; şi, stăpânindu-se, a zis: „Aduceţi bucatele!” 

32 Şi lui i s-a pus de-o parte, lor de-o parte, şi tot de-o parte Egiptenilor care mâncau cu el, din 
pricină că Egiptenii nu pot să mănânce la un loc cu Evreii, aceasta fiind pentru Egipteni o 
nelegiuire. 

33 Ei s-au aşezat în faţa lui, cel întâi-născut după dreptul vârstei sale şi cel mai tânăr după tinereţea 
lui; şi oamenii aceştia se uitau cu mirare unul la altul. 

34 EI le-a dat porții din bucatele de la masa lui, dar porţia lui Veniamin era de cinci ori mai mare 
decât a fiecăruia din ceilalţi. Şi au băut şi s-au veselit cu el. 

44 

Veniamin osândit să rămână în Egipt. 

1 Iosif i-a dat poruncă iconomului casei sale, zicându-i: „Umple sacii acestor oameni cu bucate cât 
vor putea duce, iar argintul fiecăruia să i-l pui în gura sacului. 

2 Iar cupa mea, cupa de argint, s-o pui în sacul celui mai tânăr, laolaltă cu banii lui pentru grâu”. Şi 
a făcut acela după cuvântul lui Iosif, după cum îi spusese el. 

3 Iar dimineaţa, în revărsatul zorilor, le-au dat drumul oamenilor şi asinilor lor. 

4 Dar după ce-au ieşit ei din cetate, iată că nu erau departe când Iosif a zis către iconomul casei 
sale: „Scoală şi fugi după oamenii aceia şi, când îi ajungi, 

să le zici: De ce mi-aţi răsplătit voi binele cu răul? 

5 de ce mi-aţi furat cupa de argint? nu este ea aceea din care bea stăpânul meu şi-n care ghiceştel? 
Rău aţi făcut ce-aţi făcut!” 

6 Şi dacă 1-a ajuns, le-a spus cuvintele acestea. 

7 lar ei au răspuns: „De ce grăieşte domnul astfel de cuvinte? Departe de robii tăi să fi făcut o astfel 
de faptă. 

8 De vreme ce şi argintul pe care l-am găsit în gura sacilor noştri ţi l-am adus îndărăt tocmai din ţara 
Canaanului, cum era să furăm din casa stăpânului tău argint sau aur? 

9 Acela dintre robii tăi la care se va găsi cupa, acela să moară!, iar noi vom fi robii domnului 
nostru”. 

10 El a zis: „Începând din această clipă, aşa să fie cum aţi spus: acela la care se va găsi cupa, acela 
va fi robul meu; iar voi, voi veţi fi fără vină”. 

11 Atunci ei s-au grăbit, fiecare, să-şi dea sacul jos, şi fiecare şi-a dezlegat sacul. 

12 Iar acela a căutat, începând cu cel mai vârstnic şi isprăvind cu cel mai tânăr; şi cupa a fost găsită 
în sacul lui Veniamin. 

13 Atunci ei şi-au sfâşiat hainele2, şi-a pus fiecare sacul pe asin şi s-au întors în cetate. 

1 Înzestrat cu darul de a tălmăci visele, Iosif era şi practician al unui tip de magie asiatică, 
interpretând formele pe care le poate lua o picătură de ulei turnată într-o cupă cu apă. Vezi şi v. 15. 
2 În semn de durere, de jale, de disperare; deşi li se făgăduise libertatea, fraţii se declară solidari cu 
Veniamin (altfel decât fuseseră cândva faţă de Iosif). 

14 Iuda şi fraţii săi au intrat la Iosif, care era încă acolo, şi i-au căzut cu faţa la pământ; 

15 iar Iosif le-a zis: „De ce-aţi făcut voi o faptă ca aceasta? Oare n-aţi ştiut că un om ca mine poate 
ghici?” 

16 A zis Iuda: „Ce să-i răspundem noi domnului nostru? ce să zicem? cu ce să ne dezvinovăţim?... 
Dumnezeu este Cel ce a descoperit greşeala3 robilor tăi... Iată, acum suntem robii domnului nostru, 
atât noi cât şi acela la care s-a găsit cupa”. 

17 Iosif însă le-a zis: „Nu, departe de mine să fac aşa ceva! Rob îmi va fi acela la care s-a găsit 
cupa; cât despre voi, duceţi-vă cu pace la tatăl vostru”. 

18 Atunci Iuda s-a apropiat de el şi i-a zis:4 „Rogu-mă, doamne!, 


îngăduie-i robului tău să spună o vorbă-nainte-ţi fără ca mânia ta să se-aprindă-mpotriva robului 
tău, căci tu eşti ca şi Faraon. 

19 Doamne, tu i-ai întrebat pe robii tăi, zicându-le: aveţi voi tată sau frate? 

20 Iar noi i-am spus domnului nostru: avem tată bătrân, cu un fiu mai mic, copilul bătrâneţelor sale; 
fratele acestuia a murit şi numai el a rămas de la mama sa, şi tatăl său îl iubeşte. 

21 lar tu ai zis către robii tăi: aduceţi-l pe acela la mine, ca să-l învăluie ochii mei!5 

3 Literal: „nedreptatea”. Nu greşeala de a fi furat cupa (vină inexistentă), ci o alta (poate vânzarea 
însăşi a lui Iosif!) pentru care Dumnezeu îi pedepseşte acum. 

4 Versetele 18-34: cuvântarea lui Iuda, una din cele mai frumoase pagini ale Vechiului Testament. 

5 Verbul original sugerează nu atât nevoia de încredințare asupra unui fapt îndoielnic, cât pe aceea 
de a-şi astâmpăra un dor şi de a-l ocroti pe cel dorit, de a-i purta de grijă. 

22 Atunci noi i-am spus domnului nostru: băiatul nu-şi poate părăsi tatăl; dacă şi-ar părăsi el pe tatăl 
său, acesta ar muri. 

23 Tu însă ai zis către robii tăi: dacă nu va veni cu voi fratele vostru cel mai mic, la mine nu veţi 
mai ajunge!... 

24 Şi a fost că dacă ne-am întors noi la robul tău, tatăl nostru, i-am povestit vorbele domnului meu. 
25 lar când tatăl nostru ne-a zis: duceţi-vă încă o dată de mai cumpăraţi ceva bucate!, 

26 noi i-am răspuns: nu ne mai putem duce; dacă însă fratele nostru cel mai mic e cu noi, atunci ne 
ducem, fiindcă nu mai putem să vedem faţa acelui om dacă nu va veni cu noi şi fratele nostru cel 
mai mic. 

27 Atunci robul tău, tatăl nostru, ne-a zis: voi ştiţi că femeia mea mi-a născut doi fii; 

28 unul s-a dus de la mine, şi eu am zis: De bună seamă, a fost sfâşiat!... Şi nu l-am mai văzut până- 
n ziua de azi. 

29 Aşadar, dacă şi pe acesta-l veţi lua de dinaintea feţei mele şi i se va întâmpla lui ceva rău pe 
drum, atunci cu întristare îmi veţi pogori cărunteţile în locaşul morților... 

30 Şi acum, dacă eu mă voi întoarce la robul tău, tatăl nostru, fără să fie cu noi băiatul de al cărui 
suflet e legat sufletul său, 

31 atunci, de-ndată ce va vedea că băiatul nu-i cu noi, el va muri, iar robii tăi cu-ntristare vor pogori 
cărunteţile robului tău, părintele nostru, în locaşul morților. 

32 Or, tocmai eu, robul tău, eu l-am luat pe băiat de la părintele nostru şi am zis: dacă nu ţi-l voi 
aduce şi nu-l voi pune în faţa ochilor tăi, vinovat să fiu eu față de părintele meu în toate zilele vieţii 
mele... 

33 Acum, aşadar, să rămână robul tău, în locul băiatului, rob la domnul meu, iar băiatul să se ducă 
împreună cu fraţii săi. 

34 Fiindcă eu, cum mă voi duce eu la părintele nostru fără ca băiatul să fie cu noi? Nu, nu vreau să 
văd nefericirea ce s-ar năpusti asupra părintelui meu!” 

45 

Iosif li se descoperă fraţilor săi. 

1 Atunci Iosif nu s-a mai putut stăpâni faţă de toţi cei ce erau acolo şi a strigat: „Afară de la mine 
toată lumea!” Aşa că nimeni nu rămăsese cu Iosif când el li s-a descoperit fraților săi. 

2 Plângând, şi-a ridicat el glasul, şi toți Egiptenii au auzit, şi s-a auzit şi-n casa lui Faraon. 

3 Şi a zis Iosif către fraţii săi: „Eu sunt losif!... Tata mai trăieşte?”1 Fraţii lui însă nu i-au putut 
răspunde, căci deodată-ncremeniseră-nainte-i. 

4 Şi Iosif a zis către fraţii săi: „Apropiaţi-vă de mine 
Iosif, fratele vostru, pe care voi l-aţi vândut pentru Egipt. 

5 Acum însă să nu vă întristaţi, nici să vă pară rău că m-aţi vândut aici, fiindcă spre păstrarea vieţii 
m-a trimis pe mine Dumnezeu înaintea voastră. 

6 Că iată, doi ani sunt de când foametea bântuie pe pământ, şi încă cinci ani 

1 Întrebare consemnată dintr-o altă tradiţie redacțională. Răspunsul ei se află în cuvântarea lui Iuda 
(vv. 31-34). 

mai sunt în care nici arătură nu va fi, nici seceriş. 

7 Căci Dumnezeu m-a trimis înaintea voastră ca să vă păstreze vouă o rămăşiţă? pe pământ şi viaţa 


1? 


Şi ei s-au apropiat. Iar el a zis: „Eu sunt 


să v-o păzească spre marea urmare. 

8 Aşadar, nu voi m-aţi trimis aici, ci Dumnezeu; şi El m-a făcut ca un tată lui Faraon, domn peste 
toată casa lui şi stăpânitor peste toată ţara Egiptului. 

9 Grăbiţi-vă dar să vă duceţi la tatăl meu şi să-i spuneţi: aşa zice fiul tău, Iosif: Dumnezeu m-a făcut 
domn peste tot Egiptul; coboară-te la mine, nu zăbovi. 

10 Vei locui în ţinutul Goşen4 şi vei fi aproape de mine, tu, feciorii tăi şi fiii fiilor tăi, oile tale, 
vitele tale şi toate câte sunt ale tale; 

11 acolo te voi hrăni căci vor mai fi încă cinci ani de foamete -, ca să nu pieri tu, nici feciorii tăi, 
nici toate ale tale... 

12 Iată, ochii voştri văd, ca şi ochii fratelui meu Veniamin, că gura mea este cea care vă grăieşte. 

13 Povestiţi-i deci părintelui meu toată slava mea cea din Egipt şi tot ce-aţi văzut, şi grăbiţi-vă să-l 
aduceţi pe părintele meu aici!” 

14 Şi căzând el apoi pe grumazul lui Veniamin, fratele său, a plâns; iar Veniamin a plâns şi el pe 
grumazul lui. 

2 Un grup restrâns, din care poporul se va reface-n timp. 

3 Anticipare aluzivă a profeţiei din 50, 24 (eliberarea din Egipt şi întoarcerea în Țara Făgăduinţei). 

4 Textual: „Ghesemul Arabiei”. Goşen, regiune situată, după toate probabilitățile, în colţul de nord- 
est al Deltei Nilului. În 47, 11 identificată cu „pământul lui Ramses”. 

15 Şi i-a sărutat pe toţi fraţii săi şi a plâns asupră-le; după care şi fraţii săi au grăit cu el. 

16 Iar vestea a pătruns în casa lui Faraon: „Au venit se spunea fraţii lui Iosif!” Iar Faraon şi curtenii 
săi s-au bucurat. 

17 Şi a zis Faraon către Iosif: „Spune-le fraţilor tăi: iată ce să faceţi: Încărcaţi-vă animalele şi 
duceţi-vă în ţara Canaanului. 

18 Luaţi-l pe tatăl vostru, luaţi-vă familiile, veniţi la mine şi vă voi da tot ce e mai bun din ţara 
Egiptului şi vă veţi hrăni cu grăsimea pământului. 

19 Iar tu, tu dă-le această poruncă: iată ce să faceți: Luaţi-vă din ţara Egiptului căruţe pentru copiii 
voştri şi pentru femeile voastre, luaţi-l pe părintele vostru şi veniţi. 

20 Să nu vi se scurgă ochii după bunurile voastre, fiindcă tot ce-i mai bun în ţara Egiptului al vostru 
va fi”. 

21 Şi fiii lui Israel au făcut aşa. Iar Iosif le-a dat căruţe după porunca regelui Faraon; datu-le-a şi 
merinde pentru drum. 

22 Apoi fiecăruia din ei i-a mai dat haine de schimb, iar lui Veniamin i-a dat şi trei sute de arginţi, 
precum şi cinci rânduri de haine. 

23 Iar tatălui său i-a trimis în acelaşi fel: zece asini încărcaţi din toate bunătăţile Egiptului şi zece 
asine încărcate cu grâu, cu pâine şi cu merinde pentru călătoria tatălui său. 

24 Apoi el le-a dat drumul fraților săi, care au plecat; iar el le-a zis: „Să nu vă sfădiţi pe cale 
25 Şi dac-au plecat din Egipt, ei au sosit în ţara Canaanului, la Iacob, tatăl lor, 

26 şi i-au adus vestea: „Fiul tău Iosif trăieşte, şi el e mai mare peste toată ţara Egiptului”. Dar inima 
lui Iacob n-a tresărit, fiindcă el nu-i credea. 

27 Când însă ei i-au spus toate cuvintele pe care Iosif le grăise către ei şi când a văzut el căruțele pe 
care Iosif le trimisese ca să-l aducă, atunci duhul lui Iacob, tatăl lor, s-a reînsuflețit: 
28 „Ajunge! a zis Israel; Iosif, fiul meu, încă trăieşte! Mă duc să-l văd până nu mor 
46 

Iacob pleacă în Egipt. Familia lui Iacob. El soseşte în Egipt şi-l întâlneşte pe Iosif. 
1 Astfel a pornit Israel la drum, cu tot ce avea. Sosit la Beer-Şeba, a adus jertfă Dumnezeului tatălui 
său Isaac. 

2 Atunci a zis Dumnezeu către Israel noaptea-n vedenie: „lacobe, lacobe!” Iar el a răspuns: „lată- 
mă!” 

3 Şi [Dumnezeu] a zis: „Eu sunt Dumnezeul părinţilor tăi; nu te teme să te cobori în Egipt, căci 
acolo voi face Eu din tine popor mare. 

4 Eu Însumi Mă voi pogori cu tine în Egipt şi tot Eu te voi înălțal, iar Iosif 

1 Verbul „a (se) înălța”, „a (se) sui”, „a (se) urca”, în opoziţie cu „a (se) pogort”, este folosit nu 
numai pentru rațiuni geografice (nivelul muntos al Canaanului față de şesul Egiptului), ci şi în 


p> 


1? 


virtutea unor sensuri simbolice, duhovniceşti: (în Noul Testament „a se sui la Ierusalim” e o 
expresie frecventă). E acelaşi verb folosit la 50, 5-7 (Iosif „se suie” în Canaan să-şi îngroape tatăl), 
dar şi cu trimitere (mai explicită în Textul Ebraic) la eliberarea lui Israel din robia Egiptului (cu 
ample rezonanţe în teologia creştină: eliberarea, - „înălțarea” omului, prin lisus Hristos, din robia 
păcatului şi a morţii). 

îşi va pune mâinile pe ochii tăi”2. 

5 Iacob şi-a ridicat apoi tabăra de la Beer-Şeba, iar fiii lui Israel l-au urcat pe Iacob, tatăl lor, şi pe 
pruncii şi femeile lor, în căruțele pe care le trimisese Iosif ca să-l aducă. 

6 Luându-şi ei averile şi toate vitele pe care le agonisiseră în ţara Canaanului, au venit în Egipt, 
Iacob şi tot neamul său împreună cu el: 

7 feciorii săi cu el, şi fiii feciorilor săi, fiicele lui şi fetele feciorilor săi; pe tot neamul său l-a adus 
cu sine în Egipt. 

8 Iată acum numele fiilor lui Israel care au venit în Egipt: Iacob şi fiii săi. Întâiul-născut al lui Iacob: 
Ruben. 

9 Fiii lui Ruben: Enoh, Falu, Heţron şi Carmi. 

10 Fiii lui Simeon: lemuel şi lamin, Ohad şi Iachin, Țohar şi Saul, fiii canaaneencei. 

11 Fiii lui Levi: Gherşon, Cahat şi Merari. 

12 Fiii lui Iuda: Ir, Onan, Şela, Fares şi Zara (dar Ir şi Onan au murit în ţara Canaanului). Fiii lui 
Fares au fost Heţron şi Hamul. 

13 Fiii lui Isahar: Tola şi Fuva, laşub şi Şimron. 

14 Fiii lui Zabulon: Sered, Elon şi Iahleel. 

15 Aceştia sunt fiii Liei, pe care ea i i-a născut lui lacob în Mesopotamia, ca şi pe Dina, fata lui: de 
toţi băieți şi fete treizeci şi trei de suflete. 

16 Fiii lui Gad: Țifion, Haghi, Şuni, Eţbon, Eri, Arodi şi Areli. 

2 În sensul de a-i închide ochii, dar şi în semn de binecuvântare. Dimensiunea duhovnicească a lui 
Iosif devine pregnantă. 

17 Fiii lui Aşer: Imna şi Işva, Işvi, Beria şi Serah, sora lor. Iar fiii lui Beria: Heber şi Malkiel. 

18 Aceştia sunt fiii Zilpei, cea pe care Laban i-a dat-o Liei, fiica sa; pe aceştia i i-a născut ea lui 
Iacob: şaisprezece suflete. 

19 Fiii Rahelei, soția lui Iacob: Iosif şi Veniamin. 

20 Lui Iosif i s-au născut în ţara Egiptului Manase şi Efraim, pe care i-a născut Asineta, fiica lui 
Potifera, preotul cel mare din Iliopolis3. Fiul lui Manase, pe care i l-a născut ţiitoarea sa Sira, este 
Machir; iar lui Machir i s-a născut Galaad. Fiii lui Efraim, fratele lui Manase: Sutalaam şi Taam. lar 
fiii4 lui Sutalaam: Edom. 

21 Fiii lui Veniamin: Bela, Becher şi Aşbel; fiii lui Bela: Ghera şi Naaman, Ehi, Roş, Mupim, 
Hupim şi Ard. 

22 Aceştia sunt fiii Rahelei, pe care ea i i-a născut lui Iacob: de toți, paisprezece suflete. 

23 Fiii lui Dan: Huşim. 

24 Fiii lui Neftali: lahţeel, Guni, Ieţer şi Şilem. 

25 Aceştia sunt fiii Bilhăi, pe care Laban i-a dat-o roabă fiicei sale Rahela. Ea i-a născut lui Iacob, 
de toţi, şapte suflete. 

26 Iar sufletele care au intrat cu Iacob în Egipt, odrăslite din coapsele lui, fără a le socoti pe femeile 
fiilor lui Iacob, au fost de toate şaizeci şi şase. 

3 Textul următor, până la sfârşitul versetului, lipseşte din originalul ebraic; el se află numai în 
Septuaginta. Cei cinci urmaşi ai lui Manase şi Efraim vor determina un total de 75 de suflete, 
tradiție preluată în FA 7, 14. 

4 Pluralul indică faptul că unicul fiu a avut, totuşi, mai mulţi urmaşi. Vezi şi v. 23. 

27 Fiii lui Iosif, care i s-au născut în Egipt: nouă5 suflete. Aşadar, de toate, sufletele casei lui Iacob, 
care au venit cu el în Egipt: şaptezeci şi cinci. 

28 [Iacob] l-a trimis pe Iuda înaintea sa, la Iosif, pentru ca acesta să-l întâmpine la leroonpolis, în 
pământul lui Ramses. 

29 Iar Iosif şi-a înhămat caii la caretă şi a ieşit în întâmpinarea lui Israel, tatăl său, la leroonpolis. Şi 
dac-a dat cu ochii de el, i-a căzut pe grumaz şi mult a plâns pe grumazul său. 


30 Şi a zis Israel către Iosif: „De-acum pot să mor, că ţi-am văzut faţa şi că mai trăieşti”. 

31 Iar Iosif a zis către fraţii săi şi către familia tatălui său: „Mă duc să-l vestesc pe Faraon şi să-i zic: 
fraţii mei şi casa tatălui meu, care erau în ţara Canaanului, au venit la mine. 

32 Aceşti oameni sunt păstori oameni care trăiesc din creşterea vitelor şi şi-au adus cu ei turmele şi 
cirezile şi toate câte au... 

33 Aşadar, dacă Faraon vă va chema şi vă va zice: cu ce vă îndeletniciţi?, 

34 voi să răspundeţi: noi, robii tăi, din tinereţile noastre şi pân” acum suntem crescători de vite, ca şi 
părinţii noştri..., în felul acesta veţi putea să vă aşezaţi în ţinutul Goşen”. Căci Egiptenilor urâciune 
le este tot păstorul de 

5 În Textul Ebraic: două. 

6 Repulsia Egiptenilor faţă de oierit e atestată numai în acest document. Oricum, Israeliţii urmează 
să trăiască într-o arie circumscrisă, fără amestec cu băştinaşii. 

Iacob în faţa lui Faraon. Aşezarea Israeliţilor în Egipt. 

1 Iosif s-a dus de l-a vestit pe Faraon, zicând: „Tatăl meu şi fraţii mei, cu turmele, cu cirezile şi cu 
toate ale lor, au venit din ţara Canaanului şi iată-i în ţinutul Goşen”. 

2 Dintre fraţii săi el luase cinci şi i-a înfăţişat lui Faraon. 

3 Iar Faraon a zis către fraţii lui Iosif: „Cu ce vă îndeletniciţi voi?” Şi ei i-au răspuns lui Faraon: 
„Robii tăi sunt păstori de oi, cum au fost şi părinţii noştri”. 

4 Şi i-au mai zis lui Faraon: „Am venit să ne adăpostiml în ţară pentru că nu se mai găseşte păşune 
pentru vitele robilor tăi, căci foamete mare bântuie-n ţara Canaanului. Fie-le acum robilor tăi să se 
aşeze în ținutul Goşen”2. 

5 (a) Iar Faraon a zis către Iosif: „Să se aşeze-n ţinutul Goşen! Iar dacă tu ştii că printre ei se află 
oameni destoinici, pune-i în fruntea turmelor mele”. (b) Iacob şi fiii săi au venit la Iosif în Egipt. lar 
Faraon, regele Egiptului, a aflat. Şi a zis Faraon către Iosif: „Tatăl tău şi fraţii tăi au venit la tine. 

6 lată, pământul Egiptului îți stă-nainte: aşează-i pe tatăl tău şi pe fraţii tăi în cel mai bun loc din 
țară!” 

7 Iosif l-a adus înlăuntru pe Iacob, tatăl său, şi i l-a înfățișat lui Faraon. lar 

1 Verbul original exprimă ideea aşezării cuiva undeva ca străin; a locui ca rezident. 

2 Următoarele două versete (5 şi 6) reproduc exact versiunea Septuagintei (ediţia Alfred Rahlfs), 
care prezintă o redactare mai corectă faţă de Textul Ebraic. Începând cu 5b, naraţia preia o altă 
tradiţie. 

Iacob l-a binecuvântat3 pe Faraon. 

8 A zis Faraon către Iacob: „Câte sunt zilele anilor vieții tale?” 

9 Iacob i-a zis lui Faraon: „Zilele anilor vieţii mele de pribegie sunt o sută treizeci de ani. Scurte şi 
rele, zilele anilor vieţii mele n-au ajuns zilele anilor de viaţă ai părinţilor mei în zilele lor de 
pribegie”. 

10 Şi dacă l-a binecuvântat Iacob pe Faraon, a ieşit de la el. 

11 Iosif dar i-a aşezat pe tatăl său şi pe fraţii săi şi le-a dat moşie4 în ţara Egiptului, în cea mai bună 
parte a ţării, în pământul lui Ramses, aşa cum îi poruncise Faraon. 

12 Şi Iosif îi hrănea pe tatăl său şi pe fraţii săi şi toată casa tatălui său, dându-le tuturor după 
numărul celor ce ţineau de ei. 

13 În toată ţara însă nu mai era pâine, căci tare mult se-nteţise foametea. Țara Egiptului şi ţara 
Canaanului se istoviseră de foame. 

14 Tot argintul ce se afla în ţara Egiptului şi-n ţara Canaanului l-a adunat Iosif pentru grâul pe care-l 
cumpărau; şi a adus Iosif tot argintul în casa lui Faraon. 

15 Când cei din ţara Egiptului şi din ţara Canaanului şi-au cheltuit toţi banii, Egiptenii au venit toţi 
la Iosif şi au zis: „Dă-ne pâine! De ce trebuie să murim noi sub ochii tăi pentru că nu mai avem 
bani?” 

16 Iar Iosif le-a zis: „Dacă vi s-au isprăvit banii, aduceţi-mi vitele, şi vă voi da pâine în schimbul 
vitelor voastre”. 

3 L-a salutat, adresându-i şi cuvinte de binecuvântare. 

4 Le-a dat stăpânire; i-a pus în posesie. 

17 Şi ei şi-au adus vitele la Iosif, iar Iosif le-a dat pâine pe cai şi pe turme şi pe cirezi şi pe asini; în 
anul acela i-a hrănit cu pâine în schimbul tuturor vitelor lor. 

18 Iar dacă anul acela a trecut, au venit la el în anul următor şi i-au zis: „Nu vom ascunde de 
domnul nostru că, de vreme ce banii ni s-au sfârşit iar vitele noastre sunt ale domnului nostru, sub 
ochii domnului nostru n-au mai rămas decât trupurile şi pământurile noastre. 

19 De ce trebuie să murim noi sub ochii tăi, şi noi şi pământurile noastre? Cumpără-ne pentru pâine, 
pe noi şi pământurile noastre, iar noi şi pământurile noastre îi vom fi robi lui Faraon. Tu dă-ne 
sămânță să semănăm şi să trăim şi să nu murim şi pentru ca ogoarele să nu se părăginească”. 

20 Astfel a cumpărat Iosif pentru Faraon tot pământul Egiptenilor, întrucât Egiptenii şi-au vândut 
fiecare pământul său lui Faraon, că-i îmboldea foametea; şi toată ţara a devenit a lui Faraon. 

21 Cât despre popor, şi l-a făcut luişi rob de la un capăt al Egiptului pân? la celălalt. 

22 Numai pământurile preoților nu le-a cumpărat Iosif, căci preoţii îşi aveau mertic5 rânduit de 
Faraon şi se hrăneau din merticul pe care li-l dădea Faraon; iată de ce ei nu şi-au vândut pământul. 
23 Zis-a Iosif către toți Egiptenii: „lată, eu v-am cumpărat astăzi pentru Faraon, pe voi şi pământul 
vostru. Luaţi-vă sămânță şi semănaţi pământul. 

24 Iar la seceriş să daţi a cincea 

5 Raţie de alimente; subvenție în natură, rânduită prin decret regal. 

parte lui Faraon, iar patru părți să vă rămână vouă pentru semănatul ogoarelor, pentru hrana voastră 
şi a celor ce sunt în casele voastre şi pentru hrana copiilor voştri”. 

25 lar ei au zis: „Tu ne-ai ţinut în viaţă: Să aflăm noi milă-n ochii domnului nostru şi să-i fim robi 
lui Faraon!” 

26 Şi din aceasta a făcut Iosif o rânduială care dăinuie până astăzi în ţara Egiptului: a cincea parte să 
i se dea lui Faraon; scutit era doar pământul preoţilor, care nu era al lui Faraon. 

27 Astfel s-a aşezat Israel în ţara Egiptului, în ţinutul Goşen; şi s-au înstăpânit în el şi-au tot crescut 
şi foarte s-au înmulțit. 

28 Iacob a trăit în ţara Egiptului şaptesprezece ani; aşa că zilele lui Iacob, anii vieţii sale au fost o 
sută patruzeci şi şapte. 

29 Şi dacă i s-a apropiat lui Israel vremea să moară, l-a chemat pe fiul său Iosif şi i-a zis: „De-am 
aflat eu har în ochii tăi, pune-ţi mâna sub coapsa mea spre mărturie de-ndurare şi credincioşie față 
de mine: să nu mă-ngropi în Egipt, 

30 ci fă-mă să dorm împreună cu părinții mei; scoate-mă din Egipt şi-ngroapă-mă în mormântul 
lor!” Iar el a zis: „Voi face după cum ai spus!” 

31 Dar [Iacob] a zis: „Jură-mi!” Şi i s-a jurat. Şi Israel s-a închinat rezemându-se pe vârful 
toiagului6. 

6 În Textul Ebraic: „la căpătâiul patului său”. La traducere, ebraicul mitta = pat a fost citit matte 
(Osty), devenind în Septuaginta rabdos = toiag. Citat astfel în Evr 11, 21. Oricum, din versiunea 
greacă rezultă că lacob era bătrân, dar încă pe picioare. 

Iacob îi binecuvintează pe fiii lui Iosif. 

1 Şi a fost că la o vreme după aceasta i s-a spus lui Iosif: „Tatăl tău e bolnav”. Atunci el i-a luat cu 
sine pe cei doi fii ai săi, pe Manase şi pe Efraim, şi a venit la Iacob. 

2 Lui lacob i s-a dat de veste spunându-i-se: „lată că Iosif, fiul tău, vine la tine”. Şi Israel, 
adunându-şi puterile, s-a aşezat pe marginea patului. 

3 Şi a zis Iacob către Iosif: „Dumnezeu Atotputernicul mi s-a arătat în Luz, în ţara Canaanului, şi m- 
a binecuvântat. 

4 El mi-a zis: lată, te voi face rodnic şi te voi înmulţi şi voi face din tine adunare de popoare, iar 
pământul acesta îl voi da urmaşilor tăi de după tine în stăpânire veşnică. 

5 lar acum, cei doi fii ai tăi, care ţi s-au născut în ţara Egiptului înainte ca eu să fi venit la tine în 
Egipt, vor fi ai mei: Efraim şi Manase vor fi ai mei aşa cum sunt Ruben şi Simeon. 

6 Iar copiii născuţi din tine după ei, să fie ai tăi; cu numele fraţilor lor vor fi chemaţi la partea lor de 
moştenire]. 

7 În timp ce eu veneam din Mesopotamia, pe drum mi-a murit Rahela, mama ta, în ţara Canaanului, 


cu puţin înainte de a ajunge la Efrata, şi am îngropat-o acolo, lângă drumul spre Efrata adică 
Betleem”. 

8 Când Israel i-a zărit pe fiii lui Iosif, a zis: „Cine sunt aceştia?” 

1 Ei vor purta numele triburilor Manase şi Efraim atunci când li se va trage la sorți partea cuvenită 
din Țara Făgăduinţei (los 16- 17). Despre ei însă nu ştim nimic. 

9 Răspuns-a Iosif tatălui său: „Aceştia sunt fiii mei, pe care mi i-a dat Dumnezeu aici!” lar Iacob a 
zis: „Adu-i la mine ca să-i binecuvintez!” 

10 Ochii lui Israel însă erau slăbiţi de bătrâneţe şi nu mai puteau să vadă. Şi [Iosif] i-a apropiat pe 
fiii săi de el, iar el i-a sărutat şi i-a îmbrățișat. 

11 Şi a zis Israel către Iosif: „Nu credeam c-o să-ți mai văd faţa, şi iată că Dumnezeu mi i-a arătat şi 
pe urmaşii tăi” 

12 Atunci Iosif i-a luat de la genunchii tatălui său2 şi i s-a închinat cu faţa la pământ. 

13 Iosif i-a luat apoi pe cei doi fii ai săi, pe Efraim cu mâna dreaptă [aşa ca el să fie] în stânga lui 
Israel, iar pe Manase cu mâna stângă [aşa ca el să fie] în dreapta lui Israel, şi i-a apropiat de dânsul. 
14 Israel însă şi-a întins mâna cea dreaptă şi a pus-o pe capul lui Efraim deşi acesta era mai mic -, 
iar pe cea stângă [şi-a pus-o] pe capul lui Manase, încrucişându-şi mâinile3. 

15 Şi i-a binecuvântat, zicând: „Dumnezeul în faţa Căruia au umblat părinții mei Avraam şi Isaac, 
Dumnezeul Care m-a păstorit4 pe mine de când mă 

2 A ţine un copil pe genunchi sau între genunchi făcea parte din ritualul adopţiunii (vezi 30, 3 şi 50, 
23). 

3 Textul Ebraic adaugă: „pentru că Manase era cel mai mare”. De asemenea, verbul sugerează 
nuanța: „întinzându-şi într-adins mâinile”. Ca şi în relațiile Cain-Abel, Ismael-Isaac, Esau-Iacob, nu 
dreptul natural (de întâi-născut) este acela care hotărăşte, ci dreptul divin, voința ascunsă a lui 
Dumnezeu. În cazul de față, tribul lui Efraim va juca un rol decisiv în evenimentele viitoare şi va 
constitui nucleul primului stat israelit. 

4 Verbul implică nuanțele: m-a hrănit, m-a întărit, m-a îndrumat. 

ştiu până-n ziua de azi, 

16 Îngerul care m-a izbăvit pe mine de tot răul5 să-i binecuvinteze pe copiii aceştia, şi-ntru ei să 
dăinuiască numele meu şi numele părinților mei Avraam şi Isaac, şi să crească ei întru mulțime 
mare pe pământ!” 

17 Când Iosif însă a văzut că tatăl său şi-a pus mâna cea dreaptă pe capul lui Efraim, i-a părut rău şi 
a luat mâna tatălui său ca s-o mute de pe capul lui Efraim pe capul lui Manase. 

18 Şi a zis Iosif către tatăl său: „Nu aşa, tată, că cestălalt este întâiul-născut; pe capul său pune-ţi 
mâna ta cea dreaptă!” 

19 Tatăl său însă n-a vrut, ci a zis: „Ştiu, fiul meu, ştiu; şi el va deveni un popor, şi el va fi mare; 
dar fratele său cel mic va fi mai mare decât el, iar seminţia acestuia va fi mulțime de popoare”. 

20 şi-n ziua aceea i-a binecuvântat cu aceste cuvinte: „Întru voi se va binecuvânta Israel, zicându- 
se: facă-te Dumnezeu pe tine ca pe Efraim şi ca pe Manase!” (l-a pus pe Efraim înaintea lui 
Manase). 

21 Apoi a zis Israel către Iosif: „Iată, eu mor; dar Dumnezeu va fi cu voi şi vă va întoarce în ţara 
părinților voştri; 

22 eu însă îți dau ție mai mult decât fraților tăi: îți dau Sichemul, pe care eu cu sabia mea şi cu arcul 
meu l-am luat din mâinile Amoreilor”. 

Binecuvântările lui Iacob. Moartea sa. 

5 De reținut întreita evocare a lui Dumnezeu. 

1 Iacob i-a chemat pe fiii săi şi le-a zis: „Adunaţi-vă ca să vă spun ce o să vi se întâmple-n zilele ce 
vor veni. 

2 Strângeți-vă şi ascultați, o, fii ai lui Iacob, ascultaţi-l pe Israel, tatăl vostru! 

3 Ruben, tu eşti întâi-născutul meu, tăria mea şi pârga seminției mele, culme de mândrie şi culme de 
putere, 

4 clocotitor ca apa: tu nu vei fi întâiul; că te-ai suit în patul tatălui tău şi-atunci l-ai pângărit... s-a 
urcat în aşternutul meu!... 


5 Simeon şi Levi sunt fraţi; unelte-ale cruzimii sunt săbiile lor. 

6 În sfatul lor să nu intre sufletul meu, inima meal să nu ia parte-n adunarea lor, căci ei întru mânia 
lor au omorât oameni şi-ntru pornirea lor au schilodit tauri?. 

7 Blestemată fie-le mânia, căci silnică a fost; blestemată fie-le furia, pentru cruzimea ei. În Iacob îi 
voi împărți şi-n Israel îi voi risipi3. 

8 Iudo, pe tine te vor lăuda4 fraţii tăi. Mâinile tale-n gâtul vrăjmaşilor tăi. Închina-se-vor ţie feciorii 
tatălui tău. 

9 luda-mi este pui de leu: de pe pradă, fiul meu, te-ai ridicat. Iată, s-a lăsat pe labe, ca un leu mi s-a 
culcat, ca o leoaică... Cine va-ndrăzni să-l scoale? 

10 Domnitor nu va lipsi din Iuda, şi nici cârmuitor din coapsele lui până va veni 

1 Textual: „ficatul meu” (considerat drept sediu al afectelor). În Textul Ebraic: „slava mea”. 

2 I-au ologit prin tăierea tendoanelor de dinapoia genunchiului; practică menţionată în 2 Rg 8, 4. 

3 Cele două nuanţe desemnează națiunea şi, respectiv, teritoriul. Tribul lui Simeon va fi absorbit de 
acela al lui Iuda, iar tribul lui Levi nu va avea un teritoriu al său. 

4 Joc de cuvinte între numele lui Iuda şi ebraicul yodu = a lăuda, a mărturisi, a celebra. 

ceea ce i-a fost hărăzit: Cel pe Care neamurile Îl aşteaptă5. 

11 Acela-şi va lega de viţă asinul şi de coardă mânzul asinei. În vin îşi va spăla veşmântul, şi-n 
sânge de strugure mantaua. 

12 Ochii-i scapără de vin, dinţii săi sunt albi de lapte. 

13 Zabulon va locui lângă mare; el va fi liman corăbiilor, iar hotarul său se va-ntinde până la Sidon. 

14 Isahar nu mai poate de bine şi s-a culcat în mijlocul ţarinilor; 

15 văzând el că odihna-i bună şi că pământul este gras, şi-a pus umărul la muncă şi s-a făcut 
lucrător de pământ. 

16 Dan îşi judecă poporul ca pe una din seminţiile lui Israel. 

17 Dan va fi şarpe la drum, viperă la potecă; înveninează glezna calului ca să cadă călăreţul. 

18 Mântuirea Ta o aştept, Doamne! 

19 Gad: de hoarde va fi hărțuit, dar şi el le va hărțui din urmă. 

20 Aşer: grasă este pâinea lui, el pe boieri îi va hrăni. 

21 Neftali: tulpină crescută-n văzduh, în juru-i roind frumuseţe. 

5 Text mesianic, atât în redactarea metaforică a Versiunii Ebraice, cât şi în aceea, mai transparentă, 
a Septuagintei. „Ceea ce i-a fost hărăzit”: ceea ce îi aparţine, dar i-a fost pus deoparte, ca rezervă. 
Mesia este însă un bun universal: prezent în aşteptarea (nădejdea) neamurilor, El rămâne o 
virtualitate istorică până în momentul întrupării („plinirea vremii”, Ga 4, 4). T. M.: „Sceptru nu va 
lipsi din Iuda, nici toiag de cârmuitor din coapsele sale, până ce va veni Împăciuitorul, Căruia 
popoarele I se vor supune”. 

6 Versetele 11 şi 12 sunt un fragment dintr-un vechi poem care celebrează viaţa fericită a tribului 
lui Iuda, dar şi decadenţa acestuia. 

22 Iosif, fiu al mândriei mele, fiu dorit al mândriei mele, fiul meu din urmă, întoarce-te la mine! 

23 Arcaşii mi l-au hăituit, împreună-au tras asupră-i şi mi l-au silit la luptă. 

24 Dar arcul lor s-a frânt întru tărie şi braţele li s-au slăbit în vine prin braţul Celui-Tare al lui Iacob, 
Tăria şi Scutul lui Israel. 

25 De la Dumnezeul tatălui tău el să te-ajute! şi de la Cel Atotputernic el să te binecuvinteze! -, de 
la El să vină binecuvântările cerului înalt şi binecuvântările adâncului de jos, binecuvântările 
sânului şi ale pântecelui. 

26 Binecuvântările tatălui tău şi ale mamei tale sunt mai puternice decât binecuvântările munţilor 
celor din veac şi decât binecuvântările dealurilor celor veşnice. Fi-vor ele pe capul lui Iosif, pe 
creştetul celui osebit între frații săi. 

27 Veniamin: lup răpitor, dimineaţa-şi va mânca prada, pradă va-mpărţi seara”. 

28 Toţi aceştia sunt cei doisprezece fii ai lui lacob şi pe acestea le-a spus tatăl lor şi i-a 
binecuvântat: pe fiecare cu binecuvântarea sa, aşa i-a binecuvântat. 

29 Şi le-a zis: „Eu mă voi adăuga la poporul meu. Să mă îngropaţi lângă părinţii mei, în peştera din 
țarina lui Efron Heteul, 

30 în peştera din țarina Macpela, în faţa lui Mamvri, în pământul Canaanului, pe care a cumpărat-o 


Avraam de la Efron Heteul ca loc de veci; 

31 acolo i-au îngropat pe Avraam şi pe Sarra, femeia sa, acolo i-au îngropat pe Isaac şi pe Rebeca, 
femeia sa; şi tot acolo am îngropat-o eu pe Lia; 

32 țarina şi peştera din ea au fost cumpărate de la feciorii lui Het”. 

33 Şi dacă Iacob a sfârşit să le dea porunci fiilor săi, şi-a-ntins picioarele în pat, şi-a dat suflarea cea 
din urmă şi s-a adăugat la poporul său. 

Înmormântarea lui Iacob. Moartea lui Iosif. 

1 Atunci Iosif, căzând pe faţa tatălui său, l-a plâns şi l-a sărutat. 

2 Iosif le-a poruncit apoi doctorilor care erau în slujba lui să-l îmbălsămeze pe tatăl său; şi doctorii 
l-au îmbălsămat pe Israel. 

3 După ce s-au împlinit patruzeci de zile că atâtea zile trebuie pentru îmbălsămare l-au plâns 
Egiptenii şaptezeci de zile. 

4 lar dacă au trecut zilele plângerii, le-a zis Iosif curtenilor lui Faraon2: „Dac-am aflat eu har în 
ochii voştri, spuneţi-i din partea mea lui Faraon: 

5 înainte de a muri, tatăl meu m-a pus să-i jur, zicându-mi: În mormântul pe care mi l-am săpat eu 
în ţara Canaanului, acolo să mă-ngropi... Aşadar, Lasă-mă acum să mă sui ca să-l îngrop pe tatăl 
meu, şi mă voi întoarce”. 

6 lar Faraon a răspuns: „Suie-te şi-l îngroapă pe tatăl tău, aşa cum te-a jurat el”. 

7 Şi s-a suit Iosif să-l îngroape pe tatăl său; şi-mpreună cu el s-au suit toți slujitorii 

1 Îmbălsămarea prin care un cadavru devenea mumie era o veche practică a Egiptenilor. 

2 Iosif nu s-a dus el însuşi la Faraon din cauza impurităţii pe care o implica starea de doliu. 

lui Faraon şi bătrânii casei sale şi toţi bătrânii din ţara Egiptului 

8 şi toată familia lui Iosif, fraţii săi şi toată familia tatălui său şi neamul lui. Nu şi-au lăsat în ţinutul 
Goşen decât copiii, oile şi vitele. 

9 Cu el au plecat, de asemenea, căruţe şi călăreţi: caravana devenise uriaşă. 

10 Şi ajungând ei la aria lui Atad, de dincolo de Iordan, au plâns acolo cu mare plângere 
tânguitoare; şi l-a jelit Iosif pe tatăl său timp de şapte zile. 

11 Văzând plângerea de la aria lui Atad, Canaaneenii, locuitorii acelui ţinut, au zis: „Amarnică e 
plângerea aceasta la Egipteni”. Deaceea i s-a dat locului aceluia numele Abel-Miţraim, adică 
Plângerea-Egiptenilor, care loc e dincolo de Iordan. 

12 Aşa au făcut fiii lui [Iacob] cu el, după cum le poruncise: 

13 l-au dus fiii săi în ţara Canaanului şi l-au îngropat în peştera din țarina Macpela, cea de lângă 
Mamviri, pe care Avraam o cumpărase, cu țarină cu tot, de la Efron Heteul, ca loc de veci. 

14 Iosif s-a întors apoi în Egipt, el şi fraţii lui şi toţi cei ce se suiseră cu el să-şi îngroape tatăl. 

15 Când însă fraţii lui Iosif au văzut că tatăl lor e mort, au zis: „S-ar putea ca Iosif să-şi aducă 
aminte de nelegiuirea noastră şi să-şi răzbune răul pe care noi i l-am făcut...”. 

16 Şi i-au trimis vorbă lui Iosif, zicându-i: „Înainte de a muri, tatăl tău a dat o straşnică poruncă: 

17 aşa să-i spuneţi lui Iosif: Iartă-le [fraţilor tăi] greşala şi păcatul, că rău ţi-au făcut ei ţie... Iartă 
deci greşala celor ce sunt robii Dumnezeului tatălui 

tău!” Şi a plâns Iosif când i s-au spus acestea. 

18 Şi venind ei înşişi la el, au zis: „Noi suntem, iată, robii tăi”. 

19 Dar Iosif le-a zis: „Nu vă temeţi, fiindcă şi eu sunt al lui Dumnezeu. 

20 Voi mi-aţi vrut mie răul, dar Dumnezeu mi-a vrut binele, aşa ca El să plinească ceea ce se- 
ntâmplă acum: să ţină-n viaţă un popor numeros”. 

21 Şi le-a mai zis: „Nu vă temeţi! Eu vă voi hrăni pân” la capăt, pe voi şi pe copiii voştri”. Şi i-a 
mângâiat şi le-a vorbit pe inima lor. 

22 Iosif a locuit în Egipt, el şi fraţii săi şi toată casa tatălui său. Şi a trăit Iosif o sută zece ani. 

23 Şi i-a văzut Iosif pe urmaşii lui Efraim până la al treilea neam; iar copiii lui Machir, fiul lui 
Manase, s-au născut pe genunchii lui losif3. 

24 Iosif le-a vorbit aşa fraţilor săi: „Eu mor, dar pe voi vă va cerceta Dumnezeu şi vă va strămuta 
din pământul acesta în pământul pe care cu jurământ l-a făgăduit Dumnezeu părinților noştri, lui 


Avraam şi lui Isaac şi lui Iacob”. 

25 Şi i-a jurat Iosif pe fiii lui Israel zicând: „Atunci, când vă va cerceta Dumnezeu, amintiţi-vă de 
osemintele mele şi duceţi-le cu voi!” 

26 Şi a murit losif, în vârstă de o sută zece ani. L-au îmbălsămat şi l-au pus într-un sicriu, în Egipt. 

3 Literal: „pe coapsele”. Vezi nota de la 48, 12. 

Ieşirea 

1 

Evreii sunt asupriți în Egipt. 

1 Iată numele fiilor lui Israel veniți în Egipt împreună cu Iacob, tatăl lor fiecare cu toată casa sa: 

2 Ruben, Simeon, Levi şi Iuda, 

3 Isahar, Zabulon şi Veniamin, 

4 Dan, Neftali, Gad şi Aşer. 

5 Iosif se afla mai demult în Egipt. Dar sufletele odrăslite din [coapsele lui] Iacob erau, de toate, 
şaptezeci şi cincil. 

6 Apoi Iosif a murit, precum şi toți frații săi şi toți cei din vremea aceea. 

7 Iar fiii lui Israel s-au prăsit în număr mare şi s-au tot înmulțit şi-au tot crescut şi au devenit foarte 
puternici; se umpluse ţara de ei. 

8 Atunci s-a ridicat peste Egipt un alt rege care nu-l cunoscuse pe Iosif. 

9 Acesta a zis către poporul său: „lată că neamul fiilor lui Israel e mult mai numeros şi mult mai 
puternic decât noi. 

10 Haideţi dar să luăm împotrivă-le măsuri iscusite, în aşa fel încât să nu se 

1 Textul Ebraic: şaptezeci (conform tradiției care-i conferea acestui număr şi o valoare simbolică). 
Septuaginta însă, urmărind atestarea tuturor urmaşilor lui Israel, adaugă pe cei doi fii şi pe nepotul 
lui Efraim, pe fiul şi pe nepotul lui Manase, totalizând astfel 75 (vezi şi Fc 46, 27), cifră preluată şi 
de Noul Testament (FA 7, 14). 

mai înmulțească; altfel, la vreme de război se vor uni şi ei cu vrăjmaşii noştri, ne vor birui şi-apoi 
vor ieşi din ţară”. 

11 Şi astfel au pus peste ei vătafi de corvoadă, pentru ca prin munci grele să le facă viaţa grea; şi i- 
au zidit lui Faraon cetăţi-grânare: Pitom şi Ramses şi On, adică Iliopolis2. 

12 Dar cu cât erau mai apăsaţi, cu atât ei se înmulțeau şi deveneau mai puternici, aşa că pe Egipteni 
i-a prins groaza de fiii lui Israel. 

13 Ca atare, Egiptenii îi puneau pe fiii lui Israel la muncă silnică 

14 şi le făceau viaţa amară prin lucrări grele: la frământatul lutului, la cărămidărie şi la tot felul de 
munci pe câmp; aşadar, prin orice fel de muncă la care-i sileau cu străşnicie. 

15 Apoi regele Egiptului le-a grăit moaşelor evreice, dintre care una se numea Şifra şi alta Pua, 

16 şi le-a zis: „Când moşiţi la evreice, luaţi seama când sunt să nască: de va fi băiat, omorâţi-l; iar 
de va fi fată, s-o cruţaţi”. 

2 Cetăți situate la est de Delta Nilului, adică în imediata vecinătate a ținutului Goşen. Termenul 
„cetăţi-grânare” poate indica nu numai locuri de însilozare a alimentelor, ci şi garnizoane militare. 
Cetatea On sau Iliopolis este indicată numai în Septuaginta. 

17 Moaşele însă s-au temut de Dumnezeu: ele n-au făcut precum le poruncise regele Egiptului, ci i- 
au lăsat pe băieţi în viaţă. 

18 Atunci regele Egiptului le-a chemat pe moaşe şi le-a zis: „De ce-aţi făcut voi lucrul acesta, de i- 
aţi lăsat în viaţă pe băieţi?” 

19 Moaşele i-au răspuns lui Faraon: „Femeile evreice nu sunt ca egiptencele3; ele nasc înainte de a 
le veni moaşele”. 

20 Iar Dumnezeu le-a făcut bine moaşelor; poporul [lui Israel] se înmulţea şi foarte se întărea. 

21 Şi fiindcă moaşele s-au temut de Dumnezeu, El le-a întărit casele. 

22 Atunci Faraon i-a poruncit întregului său popor: „Tot copilul de parte bărbătească ce li se va 
naşte Evreilor să-l aruncaţi în Nil4; pe fete însă, pe toate, să le lăsaţi în viaţă”. 

2 

Naşterea şi tinerețea lui Moise. El ucide un egiptean şi fuge în Madian. Dumnezeu Îşi aminteşte 


făgăduinţa. 

1 Şi era un oarecare din seminţia lui Levi care şi-a luat femeie dintre fetele lui Levi. 

2 lar ea a zămislit şi a născut un băiat; şi văzându-l cât e de frumuşel, l-a ascuns vreme de trei luni. 

3 Dar fiindcă nu putea să-l mai ţină ascuns, mama sa a luat o lădiţă de papură-mpletităl, 

3 Textul Ebraic adaugă şi motivaţia: „ele sunt viguroase”. 

4 Literal: în Fluviu (râul prin excelenţă al Egiptului). 

a uns-o cu catran şi cu smoală, a pus copilul în ea şi a aşezat-o în păpuriş, la marginea Râului. 

4 Iar sora acestuia îl pândea de departe, să vadă ce i se va întâmpla. 

5 Atunci fata lui Faraon s-a coborât la Râu să se scalde, în timp ce slujnicele ei se preumblau de-a 
lungul râului. Şi văzând ea lădiţa în păpuriş, şi-a trimis slujnica de-a luat-o. 

6 Şi dac-a deschis-o, a văzut în lădiţă un copil plângând. Fetei lui Faraon i s-a făcut milă de el şi a 
zis: „Acesta-i dintre pruncii Evreilor”. 

7 Dar sora sa a zis către fata lui Faraon: „Vrei să mă duc să-ţi chem o doică dintre femeile Evreilor 
ca să-ți alăpteze copilul?” 

8 Fata lui Faraon i-a zis: „Du-te!” Iar copila s-a dus şi a chemat-o pe mama pruncului. 

9 Atunci fata lui Faraon i-a zis: „la-mi copilul acesta şi alăptează-mi-l, iar eu am să-ți dau plata 
cuvenită!” Femeia a luat copilul şi l-a alăptat. 

10 Şi dacă băiatul a crescut, ea i l-a adus fetei lui Faraon. El i-a fost acesteia ca un fiu, iar ea i-a pus 
numele Moise, pentru că zicea: „Din apă l-am scos”2. 

1 Coş alungit, cu capac; sicriaş, arcă. Textul Ebraic foloseşte aici acelaşi cuvânt ca pentru corabia 
(arca) lui Noe, vasul mântuitor al omenirii. Chiar în Septuaginta, grecescul thibe e derivat din 
ebraicul teva şi se află numai aici, în versetele 3, 5 şi 6. 

2 În ebraică: Moşe, derivat din verbul maşa = „a scoate din”. Etimologie populară, care vrea să 
sugereze că Moise e primul mântuit. E greu însă de presupus că fiica lui Faraon cunoştea ebraica. 
Majoritatea lingviştilor biblici sunt de acord că numele e de origine egipteană: mosis sau moses = 
„fiu”, şi poate fi întâlnit, întreg sau prescurtat, în numele unor divinităţi sau faraoni: Tuthmosis = 
fiul lui Thot, Ramses = fiul lui Ra. 

11 Şi a fost că după multă vreme, când se făcuse mare, Moise a ieşit la fraţii săi, fiii lui Israel, şi le-a 
văzut corvezile. A văzut cum un egiptean îl bătea pe un evreu, unul dintre fraţii săi, dintre fiii lui 
Israel. 

12 Uitându-se de jur-împrejur şi văzând că nu-i nimeni prin preajmă, el l-a ucis pe egiptean şi l-a 
ascuns în nisip. 

13 A doua zi a ieşit din nou şi a văzut doi evrei certându-se şi i-a zis celui ce purta vina: „De ce-l 
baţi tu pe aproapele tău?...”. 

14 Acela însă i-a răspuns: „Cine te-a pus pe tine domn şi judecător peste noi? Nu cumva vrei să mă 
omori şi pe mine aşa cum l-ai omorât ieri pe egiptean?” şi s-a spăimântat Moise şi a zis: „leşit-a 
oare la lumină fapta pe care am făcut-o?” 

15 Faraon însă a aflat despre această faptă şi căuta să-l ucidă pe Moise, dar Moise a fugit de faţa lui 
Faraon şi s-a dus să locuiască în ţara Madian. Şi dac-a sosit în ţara Madian, s-a oprit la o fântână. 

16 Preotul din Madian avea şapte fete, care păşteau oile tatălui lor, letro3. Şi venind ele acolo, au 
scos apă până ceau umplut adăpătorile, ca să adape oile lui Ietro, tatăl lor. 

17 Dar au venit păstorii şi le-au alungat. Atunci Moise s-a ridicat, le-a luat apărarea, a scos apă şi le- 
a adăpat oile. 

18 Dar când ele au venit la Raguel, tatăl lor4, acesta le-a zis: „Cum de-aţi venit voi astăzi atât de 
devreme?” 

19 Iar ele au zis: „Un oarecare egiptean 

3 Numele propriu al preotului din Madian e redat aici numai de textul Septuagintei. 

4 După toate probabilitățile, un al doilea nume al socrului lui Moise. Cert rămâne acela de Ietro. 
ne-a apărat de păstori, a scos apă şi ne-a adăpat oile”. 

20 Zis-a el către fiicele sale: „Unde e? cum de l-aţi lăsat aşa? Chemaţi-l să mănânce!5” 

21 Şi a rămas Moise la omul acela, iar el i-a dat-o pe Sefora, fiica sa, de soție. 

22 Ea a zămislit şi a născut un fiu, iar Moise i-a pus numele Gherşom, zicând: „Străin6 sunt eu în 

țară străină”. Şi dac-a zămislit iarăşi, ea a mai născut un fiu, iar el i-a pus numele Eliezer, zicând: 


„Dumnezeul părintelui meu mi-a fost ajutor şi m-a scăpat din mâna lui Faraon”7. 

23 Şi dacă a trecut îndelungată vreme, regele Egiptului a murit. Iar fiii lui Israel gemeau sub povara 
muncilor. Şi au strigat, iar strigarea lor s-a urcat de sub povara muncilor până la Dumnezeu. 

24 Şi le-a auzit Dumnezeu suspinele şi Şi-a adus aminte Dumnezeu de legământul pe care-l făcuse 
cu Avraam, cu Isaac şi cu Iacob. 

25 Şi a cătat Dumnezeu spre fiii lui Israel şi li S-a făcut cunoscut. 

3 

Chemarea lui Moise. 

1 Moise păştea oile lui Ietro, socrul său, preotul din Madian. Şi dacă şi-a mânat el turma până 
dincolo de pustie, a 

5 Literal: „să mănânce pâine”. Expresie ebraică pentru „a lua masa”, „a prânzi”. 

6 În sensul de „rezident”, „locuitor temporar”. 

7 Această a doua jumătate a versetului se află numai în unele versiuni ale Septuagintei (printre care 
şi ediţia de Frankfurt 1597), în acord cu 18,4. 

ajuns la muntele lui Dumnezeu, la Horebl; 

2 iar îngerul Domnului? i s-a arătat într-o pară de foc din mijlocul unui rug; şi [Moise] a băgat de 
seamă că rugul ardea, dar rugul nu se mistuia3. 

3 Atunci Moise şi-a zis: „la să fac eu câţiva paşi ca să văd această mare vedenie: ce-o fi asta, că 
rugul nu se mistuie...”. 

4 Când însă Domnul a văzut că el se apropie să vadă, i-a făcut Domnul chemare din mijlocul 
rugului, zicând: „Moise! Moise!” Şi el a răspuns: „Ce este?” 

5 Domnul a zis: „De-aici mai departe să nu te-apropii!”; scoate-ţi încălțămintea din picioare, că 
locul pe care stai este pământ sfânt!” 

6 Şi i-a zis: „Eu sunt Dumnezeul tatălui tău, Dumnezeul lui Avraam şi Dumnezeul lui Isaac şi 
Dumnezeul lui Iacob!” Iar Moise şi-a întors4 faţa, fiindcă se temea să se uite deschis către faţa lui 
Dumnezeu. 

7 Şi a zis Domnul către Moise: „Văzut-am necazul poporului Meu în Egipt, i-am 

1 Muntele Horeb este unul şi acelaşi cu muntele Sinai, locul în care a fost dată Legea (19, 18-20; Dt 
4, 15). 

2 „Îngerul Domnului”: Domnul Însuşi, în chipul în care li Se face El accesibil oamenilor (vezi Fe 
16, 7-14). 

3 Scenă celebră, în care Moise Îl descoperă pe Dumnezeul făgăduinţelor, iar Acesta i Se descoperă 
ca fiind mai presus de orice nume. Rug: tufiş, arbust. În rugul aprins şi nemistuit mistica răsăriteană 
a văzut prefigurarea Sfintei Maria, Fecioara Născătoare şi rămasă fecioară, prin care Dumnezeu li s- 
a arătat oamenilor în persoana Fiului Său. În Dt 33, 16 Dumnezeu e numit „Cel ce s-a arătat în rug” 
(Septuaginta) sau „Cel ce locuieşte în rug” (Textul Ebraic). 

4 În Textul Ebraic: „Şi-a acoperit”; „şi-a ascuns”. 

auzit strigătul de sub apăsarea celor ce-l muncesc; da, îi cunosc durerea. 

8 m-am pogorât dar să-l scap din mâna Egiptenilor, să-l scot din ţara aceasta şi să-l duc într-un 
pământ roditor şi larg, în ţara unde curge lapte şi miere, în ţinutul Canaaneenilor, al Heteilor, al 
Amoreilor, al Ferezeilor, al Ghergheseilor, al Heveilor şi al lebuseilor5. 

9 lată dar că strigarea fiilor lui Israel a ajuns acum până la Mine, şi am văzut apăsarea cu care-i 
apasă Egiptenii. 

10 Şi acum, vino să te trimit la Faraon, regele Egiptului, şi să scoţi din ţara Egiptului pe poporul 
Meu, pe fiii lui Israel”. 

11 Moise I-a zis lui Dumnezeu: „Cine sunt eu, ca să mă duc eu la Faraon, regele Egiptului, şi să-i 
scot eu pe fiii lui Israel din ţara Egiptului?...”6. 

12 Iar Dumnezeu i-a grăit lui Moise: „Eu voi fi cu tine, şi acesta-ţi va fi semnul că Eu sunt Cel ce te 
trimite: în aceea că-l vei scoate pe poporul Meu din ţara Egiptului şi că vă veţi închina lui 
Dumnezeu în muntele acesta”. 

13 Şi a zis Moise către Dumnezeu: „lată, eu mă voi duce la fiii lui Israel şi le voi zice: dumnezeul 
părinţilor voştri m-a trimis la voi... Dar dacă ei îmi vor zice: Cum ÎI cheamă?, eu ce să le spun?” 

14 Zisu-i-a Dumnezeu lui Moise: „Eu sunt Cel ce este”7. Apoi i-a zis: „Aşa 


5 Populaţii palestiniene non-semitice; Canaaneenii şi Amoreii se aflau acolo înainte de venirea 
Israeliţilor. 

6 Moise nu mai era acum decât un fugar din Egipt şi un păstor în Madian, elemente care-i justificau 
smerenia în faţa lui Dumnezeu. 

7 Text fundamental pentru modul în care Dumnezeu Se defineşte pe Sine. Definiţia e concentrată în 
celebra tetragramă YHWH (care se poate citi IAHVE sau, mai rar, IEHOVA), al cărei nucleu e 
verbul „a fi”. Textul Ebraic are câteva variante de traduceri: „Eu sunt Cel ce sunt” (misterul lui 
Dumnezeu Care refuză să-Şi dezvăluie numele); „Eu sunt ceea ce sunt” (fiinţă prin ea însăşi); „Eu 
sunt fiindcă sunt” (care conţine în sine propria-i cauzalitate) şi chiar „Eu sunt Cel ce voi fi” (TOB) 
(Cel pe Care oamenii ÎI vor percepe prin revelații succesive). Septuaginta preferă sensul „Eu sunt 
Cel ce este” (Dumnezeu este existenţa în sine, singura realitate adevărată şi cauza unică a tuturor 
realităţilor);, aşa traduce şi Biblia de Ierusalim, revendicându-şi aplicarea unei riguroase sintaxe 
ebraice. 

să le spui fiilor lui Israel: Cel ce este, El m-a trimis la voi!” 

15 Apoi a zis Dumnezeu iarăşi către Moise: „Aşa să le spui fiilor lui Israel: domnul&, Dumnezeul 
părinților voştri, Dumnezeul lui Avraam, Dumnezeul lui Isaac şi Dumnezeul lui Iacob, El m-a 
trimis la voi; Acesta-i numele Meu de-a pururi; aceasta-i pomenirea Mea din neam în neam... 

16 Aşadar, du-te şi adună-i pe bătrânii fiilor lui Israel şi spune-le: domnul, Dumnezeul părinţilor 
voştri, Dumnezeul lui Avraam şi Dumnezeul lui Isaac şi Dumnezeul lui Iacob, mi s-a arătat şi a zis: 
Îndeaproape v-am cercetat pe voi şi câte vi se-ntâmplă vouă în Egipt! 

17 Şi mi-a mai zis: Din prigoana Egiptenilor vă voi ridica în pământul Canaaneenilor, al Heteilor, al 
Amoreilor, al Ferezeilor, al Ghergheseilor, al Heveilor şi al lebuseilor, în ţara unde curge lapte şi 
miere... 

18 Ei îți vor asculta glasul, iar tu şi bătrânii lui Israel veţi intra la Faraon, regele Egiptului, şi-i veți 
zice: domnul, Dumnezeul Evreilor, ne-a chemat; ca atare, ne vom duce în pustie, cale de trei zile, ca 
să-l aducem jertfă Dumnezeului nostru... 

8 lahve. 

19 Eu însă ştiu că Faraon, regele Egiptului, nu vă va lăsa să plecaţi dacă nu va fi silit de o mână 
tare. 

20 Voi întinde deci mâna Mea şi voi lovi Egiptul cu tot felul de minuni pe care le voi face în 
mijlocul lui; după care vă va lăsa să plecaţi. 

21 Voi face ca poporul acesta să aibă trecere în ochii Egiptenilor şi, când veţi pleca, nu veţi ieşi cu 
mâinile goale; 

22 fiecare femeie va cere de la vecina ei şi de la casnica ei lucruri de argint, lucruri de aur şi haine, 
şi le veţi pune pe fiii voştri şi pe fetele voastre, şi-i veţi despuia pe Egipteni”. 

4 

Moise capătă puterea de a face semne; pleacă din Madian în Egipt, unde i se alătură Aaron. 

1 Moise a răspuns şi a zis: „Dar dacă nu mă vor crede şi nu vor asculta de glasul meu, ci vor zice: 
nu ţi s-a arătat ţie Dumnezeu!, ce să le spun?” 

2 Zisu-i-a Domnul: „Ce ai tu în mână?” Şi el a răspuns: „Un toiag”. 

3 „Aruncă-l jos!” i-a zis. Şi Moise a aruncat toiagul jos, şi toiagul s-a făcut şarpe. lar Moise a fugit 
de el. 

4 Şi a zis Domnul către Moise: „Întinde mâna şi apucă-l de coadă!” Şi şi-a întins mâna şi l-a apucat 
de coadă şi-n mâna lui s-a făcut toiag. 

5 „[Asta], ca să te creadă că ți s-a arătat ție Dumnezeul părinților lor, Dumnezeul lui Avraam, 
Dumnezeul lui Isaac şi Dumnezeul lui Iacob!” 

6 Şi i-a mai zis Domnul: „Vâră-ţi mâna-n sân 

Dar când a scos-o din sân, iată că mâna îi era albă de lepră, ca zăpada. 

7 [Domnul] i-a zis: „Vâră-ţi din nou mâna-n sân!” El şi-a vârât mâna-n sân; dar când a scos-o din 
sân, iată că ea din nou se făcuse aşa cum era tot trupul. 

8 „Dacă nu te vor crede şi nu vor asculta de glasul întâiului semn, te vor crede prin glasul celui de al 
doilea; 


1? 


El şi-a vârât mâna-n sân. 


9 dar dacă nu te vor crede nici după amândouă semnele şi nu vor asculta de glasul tău, atunci să iei 
apă din Nil şi s-o verşi pe uscat; acolo, pe uscat, apa luată din Nill se va preface-n sânge”. 

10 Atunci Moise a zis către Domnul: „lartă-mă, Doamne, dar eu nu-s făcut pentru vorbă şi asta, nu 
de ieri sau de-alaltăieri, nici de când ai prins Tu să grăieşti cu robul Tău; gura mi-i gângavă, limba 
mi-i încâlcită...”. 

11 Dumnezeu însă a zis către Moise: „Cine i-a dat omului gură? şi cine-l face mut sau surd, văzător 
sau nevăzător? Oare nu Eu, Dumnezeu? 

12 Şi acum, du-te: Eu sunt Cel ce-ţi voi deschide gura şi te voi învăţa ce să grăieşti”. 

13 Zis-a Moise: „Rogu-mă, Doamne: alege pe un altul, care să poată şi pe care să-l trimiţi 
14 Atunci s-a aprins mânia Domnului asupra lui Moise; şi 1-a zis: „Oare nu-i pe lume Aaron, fratele 
tău, levitul?: Eu ştiu că el cu grai va grăi-n locul tău. Iată, el îţi va ieşi în întâmpinare; şi când te va 
vedea, bucura-se-va el în inima sa; 

15 iar tu vei grăi către el şi-i vei pune-n gură cuvintele Mele, iar Eu voi deschide gura ta şi voi 
deschide gura lui şi vă voi învăţa ce să faceţi. 

16 El e cel ce va grăi către popor în locul tău, aşa că el va fi gura ta, iar tu vei fi pentru el ceea ce e 
pentru tine Dumnezeu. 

17 Cât despre toiagul acesta care se prefăcuse-n şarpe, ia-l în mână: prin el vei face semnele”. 

18 Moise a plecat, s-a întors la Ietro, socrul său, şi i-a zis: „Eu plec; mă duc înapoi până-n Egipt, la 
frații mei, ca să văd dacă mai trăiesc”. Iar Ietro i-a zis lui Moise: „Umblă sănătos!” 

19 Între timp3, regele Egiptului murise. Iar Domnul i-a zis lui Moise în Madian: „Du-te, întoarce-te 
în Egipt, că au murit toţi cei ce-ţi căutau viaţa4!” 

20 Atunci Moise şi-a luat femeia şi copiii, i-a pus pe asini şi s-a întors în Egipt; a luat Moise şi 
toiagul în mână, cel de la Dumnezeu. 

21 Şi a zis Domnul către Moise: „Mergând să te-ntorci în Egipt, ia seama ca toate minunile pe care 
Eu le-am pus în mâna ta, pe toate să le faci în faţa lui Faraon. Eu însă îi voi învârtoşa inima, iar el 
nu va da drumul poporului. 

22 Dar tu să-i spui lui Faraon: „Aşa grăieşte Domnul: israel este fiul Meu cel întâi-născut. 

23 Eu ţi-am spus ţie: Lasă-Mi poporul să Mi se-nchine!; dar tu n-ai vrut să-i dai drumul; aşadar, ia 
seama: Eu îţi voi ucide pe fiul tău cel întâi-născut”. 

24 Şi a fost că-n timpul drumului, la un 

2 Precizarea: „care se prefăcuse-n şarpe” lipseşte din Textul Ebraic. După o tradiţie rabinică, n-ar fi 
vorba de toiagul din versetul 2, ci de un altul,dat anume de Dumnezeu lui Moise. 

3 Literal: „După zilele acelea multe”. Această determinare lipseşte dintr-o seamă de variante 
manuscrise. 

4 Cei ce căutau să te omoare. Expresia va fi folosită şi în Mt 2, 20. 

1 Vezi nota de la 1, 22. 

popas de noapte, îngerul Domnului5 i-a ieşit înainte [lui Moise] şi-ncerca să-l omoare. 

25 Dar Sefora, luând un cuțit de piatră, l-a tăiat împrejur pe fiul său şi, căzându-i la picioare, a zis: 
„Stătut-a sângele tăierii-mprejur a fiului meu”6. 

26 şi s-a dus [Domnul] de la el, pentru că ea zisese: „Stătut-a sângele tăierii-mprejur a fiului meu”. 
27 Şi a zis Domnul către Aaron: „Mergi în întâmpinarea lui Moise în pustie!” Acesta s-a dus, l-a 
întâlnit în muntele lui Dumnezeu şi s-au sărutat amândoi. 

28 Atunci i-a istorisit Moise lui Aaron toate cuvintele Domnului cu care Acesta-l trimisese, şi toate 
semnele pe care EI îi poruncise [să le facă]. 

29 Şi s-au dus Moise şi Aaron şi i-au adunat pe toţi bătrânii fiilor lui Israel, 

30 iar Aaron le-a spus toate cuvintele pe care Domnul i le grăise lui Moise; şi a făcut [Moise] 
semnele” în faţa poporului; 

31 şi poporul a crezut şi s-a bucurat că Domnul i-a cercetat pe fiii lui Israel şi că le-a văzut necazul; 
şi, plecându-se poporul, s-a închinat. 

5 într-o seamă de texte ebraice: „Domnul”. Vezi nota de la 3, 2. 

6 În Varianta Ebraică: „Tu-mi eşti un soț sângeros” sau: „Tu-mi eşti un soț de / prin sânge”. Se pare 
că circumcizia era practicată încă înainte de epoca bronzului (vezi folosirea tradiţională a cuţitului 
de piatră). Episodul enigmatic din versetele 24-26 exprimă superstiţia păgână (Sefora era o 


1? 


madianită!) după care ritualul (premarital) al circumciziei, însoţit de o anume formulă magică, avea 
puterea de a alunga duhurile inoportune. E stufărişul animist din care avea să se limpezească religia 
lui Israel, monoteistă. 

7 Semnele din versetele 2-9. 

5 

Moise la Faraon. 

1 După aceea Moise şi Aaron au intrat la Faraon şi i-au zis: „Aşa grăieşte Domnul Dumnezeul lui 
Israel: dă-i drumul poporului Meu, ca să Mă prăznuiascăl în pustie!” 

2 Faraon a zis: „Cine este acela de al cărui glas să ascult eu şi să le dau drumul fiilor lui Israel? Nu-l 
cunosc pe Domnul, iar pe Israel nu-l voi lăsa să plece!” 

3 Ei i-au zis: „Dumnezeul Evreilor ne-a poruncit? să mergem cale de trei zile în pustie şi să-l 
aducem jertfă Domnului Dumnezeului nostru, ca să nu se abată asupră-ne moarte sau măcel”. 

4 Iar regele Egiptului le-a zis: „Moise şi Aaron, de ce-mi abateţi voi poporul de la lucru?... Fiecare 
din voi să meargă la treaba lui!” 

5 Şi a mai zis Faraon: „lată, prea s-a înmulțit poporul acesta ca să-l scutim de muncă!” 

6 Şi le-a poruncit Faraon vătafilor şi scribilor3 şi le-a zis: 

7 „De-acum să nu-i mai daţi poporului paie pentru facerea cărămizilor, aşa ca mai-nainte4; de-acum 
să se ducă ei să-şi adune paie. 

8 Dar să-i siliți să facă tot atâtea cărămizi ca mai-nainte; să nu le scădeți nimic, fiindcă stau 
degeaba, şi de aceea 

1 Verbul ebraic indică o sărbătorire la capătul unui pelerinaj, cum sunt la noi hramurile marilor 
mănăstiri sau Paştile la Ierusalim. 

2 Ne-a chemat prin poruncă. Acţiunea de a cita pe cineva în justiţie prin mandat obligatoriu. 

3 Scribii erau evreii desemnaţi de vătafii (supraveghetorii) egipteni să ţină evidenţa personalului, 
zilelor de lucru şi producţiei. Vezi v. 14. 

4 Literal: „ca ieri şi ca alaltăieri”. 

strigă şi zic: haidem să-l aducem jertfă dumnezeului nostru! 

9 Să simtă poporul acesta povara corvezii; de ea să-şi vadă, iar nu de vorbe goale!” 

10 Au ieşit atunci vătafii şi scribii şi au zis către popor: „Aşa grăieşte Faraon: nu vă mai dau paie; 

11 mergeţi voi înşivă şi adunaţi-vă paie de pe unde veţi găsi, dar din lucrul vostru nimic nu vi se va 
scădea!” 

12 Atunci s-a răspândit poporul în tot Egiptul ca să strângă miriştile pentru paie5. 

13 Iar vătafii îi zoreau, zicând: „Faceţi-vă porția zilnică de lucru ca şi atunci când vi se dădeau 
paie!” 

14 Iar pe scribii poporului, cei dintre fiii lui Israel, puşi peste ei de vătafii lui Faraon, îi băteau, 
zicând: „De ce nici pentru azi nu v-aţi făcut numărul de cărămizi ca mai-nainte?...”. 

15 Dar scribii fiilor lui Israel au venit la Faraon şi i-au strigat, zicând: „De ce faci tu aşa cu slujbaşii 
tăi? 

16 Paie nu li se dau slujbaşilor tăi, dar ni se spune: faceţi cărămidă!... Şi iată că slujbaşii tăi sunt 
bătuţi; oare nu-i aceasta o nedreptate faţă de poporul tău?” 

17 Iar el le-a zis: „Sunteţi nişte leneşi!, nişte trântori sunteţi, şi de-aceea ziceţi: haidem să-l aducem 
jertfă Dumnezeului nostru... 

18 Ei nu!, duceţi-vă şi munciţi! Paie nu vi se vor da, dar tot atâtea cărămizi veţi face!” 

5 La seceriş, localnicii recoltau doar spicele, lăsând pe mirişte paiele aproape întregi. Acestea, deci, 
mai trebuiau secerate o dată (sau smulse) şi apoi tocate spre a fi amestecate în lutul cărămizilor de 
chirpici. 

19 Scribii fiilor lui Israel şi-au dat seama de starea proastă-n care se aflau când li se spusese: 
„Numărul zilnic de cărămizi nu se va micşora!” 

20 Şi dac-au ieşit de la Faraon, i-au întâlnit pe Moise şi pe Aaron care veneau să-i întâmpine 

21 şi le-au zis: „„Vadă-vă Dumnezeu, El să vă judece!, că urâciune-aţi făcut din noi în faţa lui Faraon 
şi-a slugilor lui, şi le-aţi dat în mână sabie să ne omoare”. 

22 Atunci Moise s-a întors la Domnul şi a zis: „Doamne, de ce i-ai făcut Tu atâta rău acestui popor? 
de ce m-ai trimis Tu pe mine? 


23 Că iată, de când m-am dus eu la Faraon să-i vorbesc în numele Tău, de atunci s-a pornit el 
împotriva acestui popor, poporul Tău pe care Tu nu l-ai eliberat”. 

6 

Moise, a doua oară în faţa lui Faraon. Neamul său. 

1 A zis atunci Domnul către Moise: „Acum vei vedea ce-am să-i fac Eu lui Faraon: silit de mână 
tare, îi va lăsa să plece; silit de braţ înalt, îi va alunga din ţara lui”. 

2 Dumnezeu a grăit către Moise şi i-a zis: „Eu sunt Domnull. 

3 Lui Avraam, lui Isaac şi lui lacob m-am arătat ca Dumnezeu Atotputernic2, dar numele Meu de 
Domnul nu li l-am arătat. 

1 Iahve. Asupra numirilor lui Dumnezeu vezi nota de la Fc 4, 26. De altfel, fragmentul cuprins între 
6, 2 şi 7, 7 este o variantă a chemării lui Moise, paralelă cu cea de până aici, faţă de care prezintă 
asemănări şi deosebiri. 

2 El-Şaddai, numele sub care-L cunoşteau patriarhii pe Dumnezeu şi care acum este înlocuit cu 
Iahve (Domnul). 

4 Am încheiat cu ei legământ să le dau pământul Canaanului, pământul în care-au pribegit şi-au 
locuit ca străini. 

5 Eu Însumi am auzit suspinul fiilor lui Israel pe care-i ţin Egiptenii în robie, şi Mi-am adus aminte 
de legământul Meu cu voi. 

6 Mergi dar şi vorbeşte-le fiilor lui Israel şi spune-le: eu sunt Domnul, Eu vă voi scoate de sub 
stăpânirea Egiptenilor şi vă voi elibera din robia lor; cu braţ înalt şi prin mari pedepse vă voi 
răscumpăra - 

7 şi vă voi lua drept popor al Meu şi voi fi Dumnezeul vostru; şi voi veţi cunoaşte că Eu sunt 
Domnul, Dumnezeul vostru, Cel ce v-a scos de sub stăpânirea Egiptenilor. 

8 ŞI vă voi duce-n ţara pe care-am jurat 3 s-o dau lui Avraam, lui Isaac şi lui Iacob; vouă vă voi da- 
o ca moştenire; Eu sunt Domnul!” 

9 Iar Moise-ntocmai aşa le-a grăit fiilor lui Israel, dar ei nu l-au ascultat pe Moise din pricina 
deznădejdii şi a grelelor corvezi. 

10 Şi iarăşi a grăit Domnul către Moise şi i-a zis: 

11 „Du-te şi spune-i lui Faraon, regele Egiptului, să-i lase pe fiii lui Israel să plece din ţara lui 
12 Dar Moise a grăit înaintea Domnului şi a zis: „lată, fiii lui Israel nu m-au ascultat; cum dar mă 
va asculta Faraon?... că mai sunt şi gângav”. 

13 Domnul însă le-a grăit lui Moise şi Aaron şi le-a poruncit să-i spună lui 

3 Literal: „mi-am întins mâna”, în sensul: am jurat prin ridicarea mâinii. 

Faraon, regele Egiptului, să-i lase pe fiii lui Israel să plece din ţara Egiptului. 

14 lată-i acum pe începătorii neamurilor lor părinteşti: Fiii lui Ruben, întâi-născutul lui Israel: Enoh 
şi Falu, Heţron şi Carmi. Aceasta-i familia lui Ruben. 

15 Fiii lui Simeon: lemuel şi lamin, Ohad şi Iachin, Țohar şi Saul cel [născut] din canaaneancă4. 
Acestea-s familiile lui Simeon. 

16 Şi iată numele fiilor lui Levi după neamurile lor: Gherşon, Cahat şi Merari. Anii vieţii lui Levi 
au fost o sută treizeci şi şapte. 

17 Fiii lui Gherşon: Libni şi Şimei, cu familiile lor. 

18 Fiii lui Cahat: Amram, Iţhar, Hebron şi Uziel. Anii vieţii lui Cahat au fost o sută treizeci şi trei 
de ani. 

19 Fiii lui Merari: Mahli şi Muşi. Acestea-s familiile lui Levi, după neamurile lor. 

20 Amram a luat-o de femeie pe lochebed, fata unchiului său, iar aceasta i-a născut pe Aaron şi pe 
Moise, precum şi pe Mariam, sora lor. Anii vieţii lui Amram au fost o sută treizeci şi şapte de ani. 
21 Fiii lui Iţhar: Core, Nefeg şi Zicri. 

22 Fiii lui Uziel: Misael, Elţafan şi Sitri. 

23 Aaron şi-a luat de soţie pe Elisabeta, fata lui Aminadab şi sora lui Naason; aceasta i-a născut pe 
Nadab şi pe Abiud, pe Eleazar şi pe Itamar. 

4 Textual: „cel din [femeia] feniciană”. La începutul istoriei Evreilor, Fenicia şi Canaanul erau 
sinonime. Menţiune destinată să atragă atenţia că în neamul lui Israel s-a strecurat sânge străin. 

24 Fiii lui Core: Asir, Elcana şi Abiasaf. Acestea sunt familiile lui Core. 

25 Eleazar, fiul lui Aaron, şi-a luat de femeie pe una din fiicele lui Putiel, iar aceasta i l-a născut pe 
Finees. Aceştia sunt începătorii neamurilor părinteşti ale leviţilor. 

26 Acestui Aaron şi acestui Moise le-a spus Dumnezeu să-i scoată pe fiii lui Israel, împreună cu 
armia lor5, din ţara Egiptului. 

27 Aceştia sunt cei ce i-au spus lui Faraon, regele Egiptului, să-i lase pe fiii lui Israel să plece din 
ţara Egiptului: ei sunt acelaşi Aaron şi acelaşi Moise. 

28 În ziua-n care i-a grăit Domnul lui Moise în ţara Egiptului, 

29 Domnul i-a vorbit lui Moise, zicând: „Eu sunt Domnul. Spune-i lui Faraon, regele Egiptului, tot 
ceea ce-ţi spun Eu!” 

30 Iar Moise a zis în faţa Domnului: „lată, eu sunt greoi la vorbă; cum dar mă va asculta pe mine 
Faraon?” 

7 

Încă o chemare către Moise. Întâia plagă asupra Egiptului: apa Nilului se preface-n sânge. 

1 Domnul i-a răspuns lui Moise prin a-i zice: „lată, Eu i te dau lui Faraon pe tine drept Dumnezeu, 
iar Aaron, fratele tău, va fi proorocul tău. 

2 Aşadar, tu îi vei grăi lui Aaron toate câte îți voi porunci Eu, iar Aaron, fratele tău, va vorbi către 
Faraon, ca să-i lase pe fiii lui Israel să iasă din ţara lui. 

5 Literal: „cu puterea lor”; putere armată 

(existentă sau, mai departe, în perspectiva organizării). 

3 Eu însă voi învârtoşa inima lui Faraon şi voi înmulţi semnele şi minunile Mele în ţara Egiptului. 

4 Faraon nu vă va asculta, dar Eu Îmi voi pune mâna asupra Egiptului şi prin pedepse mari Îmi voi 
scoate armiile şi poporul, pe fiii lui Israel, din ţara Egiptului. 

5 Atunci vor cunoaște toţi Egiptenii că Eu sunt Domnul, când Eu Îmi voi întinde mâna împotriva 
Egiptului şi-i voi scoate pe fiii lui Israel din mijlocul lui”. 

6 Moise şi Aaron au făcut după cum le poruncise Domnul; aşa au făcut. 

7 Când i-au vorbit lui Faraon, Moise era de optzeci de ani, iar Aaron, fratele lui, de optzeci şi trei de 
ani. 

8 Grăit-a Domnul către Moise şi Aaron: 

9 „Dacă Faraon vă va zice: dați-ne semn sau minune!, atunci tu să-i zici fratelui tău Aaron: ia 
toiagul şi aruncă-l jos în fața lui Faraon şi-n fața slujitorilor lui!, şi acesta se va preface-n balaur”1. 
10 S-au dus deci Moise şi Aaron la Faraon şi la slujitorii lui şi au făcut aşa cum le poruncise 
Domnul: Aaron şi-a aruncat toiagul în fața lui Faraon şi-n fața slujitorilor săi, iar acesta s-a prefăcut 
în balaur. 

11 Faraon i-a chemat şi el pe înţelepţii Egiptului şi pe vrăjitori; iar vrăjitorii Egiptenilor au făcut şi 
ei la fel prin vrăjile lor: 

12 fiecare din ei şi-a aruncat toiagul, iar acesta s-a prefăcut în balaur. Dar toiagul lui Aaron a 
înghiţit toiegele lor. 

1 Dragon; şarpe mare, uriaş. Cuvânt diferit de cel din 4, 3, dar acelaşi cu cel din Ps 90, 13. 
Termenul ebraic sugerează chiar o reptilă gigantică, de tipul crocodilului. 

115 

13 Atunci inima lui Faraon s-a învârtoşat, iar el nu i-a ascultat, aşa cum spusese Domnul. 

14 Zis-a Domnul către Moise: „Inima lui Faraon se lasă greu: el nu vrea să lase poporul să plece. 

15 Du-te la Faraon de dimineaţă, când el are să iasă la apă; să-i stai în cale pe malul Nilului2, să iei 
în mână toiagul care s-a prefăcut în şarpe 

16 şi să-i grăieşti: domnul, Dumnezeul Evreilor, m-a trimis la tine să-ţi spun: Dă-i drumul poporului 
Meu, ca să-Mi facă slujbă în pustie!, şi iată că până acum tu nu ai ascultat. 

17 Aşa zice Domnul: din aceasta vei cunoaşte că Eu sunt Domnul: iată că eu, cu toiagul acesta care 
e-n mâna mea, cu el voi lovi apa Nilului, şi ea se va preface-n sânge; 

18 peştele din Râu va muri, Râul se va împuţi, iar Egiptenii nu vor mai putea să bea apă din Nil”. 

19 Şi a mai zis Domnul către Moise: „Să-i spui lui Aaron, fratele tău: Ia-ţi toiagul în mână şi 
întinde-ţi mâna peste apele Egiptului: peste râurile lor, peste şanţurile3 lor, peste iazurile lor şi peste 
orice adunare de apă, şi ele să fie sânge; şi sânge va fi în toată ţara Egiptului, în lemne chiar, şi-n 
pietre”. 


20 Şi au făcut Moise şi Aaron aşa cum le poruncise Domnul: [Aaron] şi-a ridicat toiagul, şi sub 
ochii lui Faraon şi sub ochii slujitorilor acestuia a lovit apele care erau în Nil, şi toate apele care 
erau în Nil s-au prefăcut în sânge, 

21 şi peştele din râu a murit, Nilul s-a 

2 Literal: „pe malul Râului”. Vezi nota de la 1, 22. 

3 Canalele dintre braţele Deltei; canalele de irigație din interiorul ţării. 

împuţit şi Egiptenii nu puteau să bea apă din Nil. Sânge era în toată ţara Egiptului. 

22 Dar la fel au făcut şi magii Egiptenilor prin vrăjile lor, iar inima lui Faraon s-a învârtoşat, şi el nu 
i-a ascultat pe Moise şi pe Aaron, aşa cum spusese Domnul. 

23 Faraon s-a întors şi a intrat în casă şi n-a ţinut seamă de aceasta. 

24 Toţi Egiptenii au săpat atunci în preajma Nilului pentru apă de băut, căci din râu nu puteau să 
bea apă. 

25 Se împliniseră şapte zile de când Domnul lovise Nilul4. 

Alte trei plăgi asupra Egiptului: broaşte, țânțari şi tăuni. 

1 Atunci a zis Domnul către Moise: „Intră la Faraon şi zi-i: aşa grăieşte Domnul: Dă-i drumul 
poporului Meu, ca să-Mi slujească. 

2 Dar dacă nu vei vrea să-i dai drumul, iată că Eu voi lovi cu broaşte toate ţinuturile tale. 

3 Nilul va colcăi de broaşte; ele se vor urca şi vor intra în casele tale, în odăile tale de dormit, pe 
paturile tale, în casele slugilor tale şi-ntr-ale poporului tău, în cuptoarele tale şi-n coveţile tale cu 
aluat; 

4 pe tine, pe poporul tău şi pe toate slugile tale se vor urca broaşte”. 

4 într-o seamă de texte ebraice, ca şi în unele versiuni ale Septuagintei (inclusiv ediția lui Alfred 
Rahlfs), următoarele patru versete îi aparțin capitolului 7, cu numerotarea 26, 27, 28, 29. Pentru 
concordanța cu principalele ediţii româneşti de până acum, versiunea de față păstrează ordinea 
acestora. 

5 Şi a zis Domnul către Moise: „Spune-i lui Aaron, fratele tău: întinde-ţi mâna cu toiagul tău peste 
râuri, peste şanţuri şi peste iazuri şi fă broaştele să se urce pe ţara Egiptului!” 

6 Şi şi-a întins Aaron mâna peste apele Egiptului: broaştele s-au urcat şi au acoperit pământul 
Egiptului. 

7 Dar la fel au făcut şi magii Egiptenilor prin vrăjile lor: au făcut broaştele să se urce pe pământul 
Egiptului. 

8 Faraon i-a chemat atunci pe Moise şi pe Aaron şi a zis: „Rugaţi-vă Domnului pentru mine să- 
ndepărteze broaştele de la mine şi de la poporul meu, iar eu îi voi da drumul poporului, ca să-i 
Jertfească Domnului!” 

9 Moise însă a zis către Faraon: „Hotărăşte tu însuţi când să mă rog pentru tine, pentru slugile tale şi 
pentru poporul tău, ca să piară broaştele de la tine, de la poporul tău şi din casele voastre, şi numai 
în Nil să rămână”. 

10 Iar el a zis: „Mâine”. Zis-a [Moise]: „Fie după cuvântul tău, ca să ştii că nimeni nu este ca 
Domnul, Dumnezeul nostru. 

11 Se vor îndepărta broaştele de la tine, din casele tale, de prin curți, de la slugile tale şi de la 
poporul tău, şi numai în Nil vor rămâne”. 

12 Moise şi Aaron au ieşit apoi de la Faraon, iar Moise a strigat către Domnul ca să piară broaştele, 
aşa cum îi făgăduise lui Faraon. 

13 Şi a făcut Domnul după cuvântul lui Moise şi au murit broaştele de prin case, de prin curți şi de 
prin ţarini; 

14 şi le-au adunat grămezi-grămezi şi s-a-mpuţit pământul. 

15 Văzând însă Faraon că se câştigă timp, şi-a îngreuiat inima şi nu i-a ascultat, aşa cum spusese 
Domnul. 

16 Atunci a zis Domnul către Moise: „Spune-i lui Aaron: întinde-ţi mâna cu toiagul şi loveşte 
țărâna pământului şi vor fi țânțari pe oameni, pe vite şi-n tot pământul Egiptului”. 

17 Aaron şi-a întins mâna cu toiagul şi a lovit ţărâna pământului şi au fost atunci țânțari pe oameni 
şi pe vite. În toată ţara Egiptului, toată țărâna pământului se făcuse țânțari. 


18 Au încercat şi magii prin vrăjile lor să scoatăl țânțari, dar n-au fost în stare; au fost atunci țânțari 
pe oameni şi pe vite. 

19 Şi au zis magii către Faraon: „Acesta-i degetul lui Dumnezeu!” Dar inima lui Faraon s-a 
învârtoşat şi nu i-a ascultat [pe Moise şi pe Aaron], aşa cum spusese Domnul. 

20 Zis-a Domnul către Moise: „Scoală-te mâine de dimineaţă şi stai înaintea lui Faraon la vremea 
când el are să iasă la apă, şi să-i spui: aşa grăieşte Domnul: Dă-i drumul poporului Meu, ca să-Mi 
slujească în pustie! 

21 Dar dacă nu-i vei da drumul poporului Meu, iată că asupra ta, asupra slugilor tale, asupra 
poporului tău şi asupra caselor voastre voi trimite tăuni2, şi se vor umple casele Egiptenilor de 
tăuni, şi chiar pământul pe care trăiesc. 

1 Să-i scoată din țărână (asemenea lui Aaron), pe principiul: cel ce poate să-i aducă, poate să-i şi 
alunge! 

2 Literal: „muscă câinească”. Termenul ebraic indică numele colectiv al unei specii de insecte 
dăunătoare, dar greu de identificat; foarte prolifică, specia implică şi ideea de viermuială. Vulgata 


traduce: omne genus muscarum = „tot felul de muşte”. „Tăunul” e mai apropiat: insectă 
vătămătoare, prolifică şi agresivă. 

22 Dar în ziua aceea voi osebi3 ţinutul Goşen, în care se află poporul Meu, prin aceea că acolo nu 
vor fi deloc tăuni, pentru ca tu să ştii că Eu, Domnul, Eu sunt Domnul întregului pământ. 

23 Face-voi deosebire între poporul Meu şi poporul tău; semnul acesta va fi chiar mâine pe 
pământ”. 

24 Domnul a făcut aşa: mulţime mare de tăuni au venit în casa lui Faraon, în casele slugilor lui şi-n 
toată ţara Egiptului; de-atâţia tăuni se prăpădea pământul. 

25 Faraon i-a chemat atunci pe Moise şi Aaron şi a zis: „Mergeţi şi aduceţi jertfă Dumnezeului 
vostru aici în ţară!” 

26 Moise însă a zis: „Aşa ceva nu-i cu putinţă: cele ce aducem noi jertfă Domnului, Dumnezeului 
nostru, sunt urâciune-n faţa Egiptenilor; dacă noi vom jertfi sub ochii Egiptenilor ceea ce pentru ei e 
urâciune, ne vor ucide cu pietre. 

27 Ca atare, cale de trei zile ne vom duce-n pustie, şi acolo-l vom aduce jertfă Domnului, 
Dumnezeului nostru, aşa cum ne-a grăit nouă Domnul”. 

28 Zis-a Faraon: „Bine; am să vă las să ieşiţi, ca să-i aduceţi jertfă Domnului, Dumnezeului vostru, 
în pustie; dar să nu vă-ntindeţi a merge prea departe. Rugaţi-vă dar Domnului pentru mine!” 

29 Iar Moise a zis: „lată, de cum voi ieşi de la tine, mă voi ruga la Dumnezeu, şi chiar mâine se vor 
îndepărta tăunii de la tine, de la slugile tale şi de la poporul tău; dar tu, Faraon, să nu ne mai înşeli 

3 Verbul paradoxazo înseamnă „a osebi”, „a distinge”, „a pune de-o parte”, „a trage un hotar între”, 
dar şi „a slăvi”, „a glorifica”, „a face pe cineva celebru”, „a consacra pe cineva în mod extraordinar, 
neobişnuit”. 

prin aceea că nu vei lăsa poporul să-l aducă jertfă Domnului 
30 Şi dac-a ieşit Moise de la Faraon, s-a rugat la Dumnezeu. 
31 Iar Domnul a făcut după cuvântul lui Moise: a îndepărtat tăunii de la Faraon, de la slugile lui şi 
de la poporul său; n-a mai rămas nici unul. 

32 Dar Faraon şi-a îngreuiat şi de data aceasta inima: n-a lăsat poporul să se ducă. 

9 

Alte trei plăgi asupra Egiptului: molimă în vite, bube pe Egipteni, grindină. 

1 Atunci a zis Domnul către Moise: „Intră la Faraon şi spune-i: acestea zice Domnul, Dumnezeul 
Evreilor: Lasă-mi poporul să iasă, ca să-Mi slujească! 

2 Dar dacă tu nu vei vrea să-Mi laşi poporul să iasă, ci încă-l vei mai ţine, 

3 iată, mâna Domnului! va fi peste vitele tale care sunt în câmp, peste cai, peste asini, peste cămile, 
peste cirezi şi peste turme: o molimă3 va fi, cumplită. 

4 Dar atunci, în ziua aceea, în chip minunat voi osebi3 Eu vitele Israeliţilor de vitele Egiptenilor: 
dintre vitele fiilor lui Israel, din toate, nu va muri nici una”. 

5 Şi a pus Domnul soroc, zicând: „Mâine va face Domnul fapta aceasta pe pământ!” 

1 „Mâna Domnului”, în general: puterea lui Dumnezeu; aici: biciul divin care pedepseşte. 

2 Literal: „„moarte”. Termenul ebraic indică o boală generală, rapidă şi necruțătoare, asemenea 


1? 


ciumei. 

3 Acelaşi verb ca în 8, 22; vezi nota. 

6 Şi chiar de-a doua zi a făcut Domnul fapta aceasta: toate vitele Egiptenilor au murit, dar din vitele 
fiilor lui Israel n-a murit nici una. 

7 Faraon a trimis atunci [să vadă] şi iată că dintre vitele fiilor lui Israel, din toate, nu murise nici 
una. Inima lui Faraon s-a îngreuiat: el n-a lăsat poporul să se ducă. 

8 Domnul a grăit cu Moise şi Aaron, zicând: „Luaţi-vă câte o mână plină de spuză din cuptor, iar 
Moise s-o arunce spre cer în faţa lui Faraon şi a slugilor lui: 

9 ea se va preface-n pulbere peste toată ţara Egiptului; buboaie vor fi pe oameni şi pe vite, băşici 
usturătoare pe oamenii şi vitele din tot Egiptul”. 

10 Deci, au luat ei spuză din cuptor, au mers în faţa lui Faraon, iar Moise a azvârlit-o spre cer: pe 
oameni şi pe vite s-au deschis buboaie cu puroi. 

11 Iar magii n-au putut să stea-n faţa lui Moise din pricina buboaielor, că buboaiele erau şi pe magi 
ca pe toată ţara Egiptului. 

12 Iar Domnul a învârtoşat inima lui Faraon: acesta nu i-a ascultat [pe Moise şi Aaron], aşa cum 
Domnul îi spusese lui Moise. 

13 Zis-a Domnul către Moise: „Să te scoli mâine de dimineaţă, să i te înfățişezi lui Faraon şi să-i 
zici: aşa grăieşte Domnul, Dumnezeul Evreilor: Dă-i drumul poporului Meu, ca să-Mi slujească; 

14 fiindcă de data aceasta voi trimite toate loviturile Mele asupra inimii tale, asupra slugilor tale şi a 
poporului tău, pentru ca tu să vezi că-n tot pământul nu este altul asemenea Mie. 

15 Dacă Eu de la-nceput Mi-aş fi întins mâna şi te-aş fi lovit cu moarte, pe tine şi pe poporul tău, tu 
ai fi fost şters de pe faţa pământului; 

16 dar iată pentru ce te-am cruțat: pentru ca-ntru tine să-Mi arăt puterea şi pentru ca numele Meu să 
se vestească-n tot pământul. 

17 Acum însă tu din nou îi stai poporului Meu împotrivă şi nu-l laşi să plece. 

18 Iată: mâine, la ceasul acesta, Eu voi face să plouă grindină multă şi grea cum n-a mai fost în 
Egipt de la-ntemeierea lui şi până-n ziua de azi. 

19 Aşadar, grăbeşte-te acum să-ţi aduni turmele şi toate câte le ai în câmp; fiindcă toţi oamenii şi 
toate vitele care vor fi în câmp şi nu vor intra în casă, loviți vor fi de grindină şi vor muri”. 

20 Aceia dintre robii lui Faraon care s-au temut de cuvântul Domnului şi-au adunat turmele acasă, 
21 dar cei ce-n cugetul lor n-au luat aminte la cuvântul Domnului, aceia şi-au lăsat vitele pe câmp. 
22 Şi a zis Domnul către Moise: „Întinde-ţi mâna spre cer: grindină va fi peste tot pământul 
Egiptului, peste oameni, peste vite şi peste toată iarba câmpului”. 

23 Moise şi-a întins mâna4 spre cer, iar Domnul a slobozit tunete şi grindină; foc curgea pe pământ; 
în toată ţara Egiptului a plouat Domnul cu grindină. 

24 Grindină era, şi foc se-nvăpăia prin grindină, o grindină multă şi grea cum n-a mai fost în Egipt 
din clipa-n care s-a făcut el popor. 

25 În toată țara Egiptului a lovit grindina tot ce era pe câmp, de la om la 

4 În Textul Ebraic: „toiagul”. 

dobitoc, toată iarba câmpului a bătut-o grindina şi toţi copacii câmpului i-a sfârtecat grindina. 

26 Numai în ţinutul Goşen, unde se aflau fiii lui Israel, acolo n-a fost grindină. 

27 Faraon a trimis atunci să-i cheme pe Moise şi pe Aaron şi le-a zis: „De data asta am păcătuit: 
Domnul este Cel ce are dreptate, iar eu şi poporul meu suntem vinovați. 

28 Rugaţi-vă dar pentru mine la Domnul: să-nceteze tunetele lui Dumnezeu, să-nceteze grindina şi 
focul; eu vă voi lăsa să plecaţi, iar voi mai mult nu veţi rămâne”. 

29 Moise i-a zis: „De-ndată ce voi ieşi din oraş îmi voi ridica mâna spre Domnul: tunetele vor 
înceta, grindina şi ploaia nu vor mai fi, pentru ca tu să cunoşti că al Domnului e pământul. 

30 Eu ştiu însă că tu şi slugile tale încă nu vă temeţi de Domnul”. 

31 Inul şi orzul se stricaseră, pentru că orzul era înspicat şi inul în floare; 

32 dar grâul şi ovăzul nu s-au stricat, căci ele erau târzii$. 

33 Şi dac-a ieşit Moise de la Faraon şi din cetate, şi-a ridicat mâinile către Domnul: tunetele şi 
grindina au contenit, ploaia pe pământ nu s-a mai vărsat. 


34 Dar Faraon, văzând că ploaia, grindina şi tunetele au încetat, n-a încetat el să păcătuiască: şi-a 
îngreuiat inima, el şi slugile sale. 

35 Inima lui Faraon s-a învârtoşat: el nu i-a lăsat pe fiii lui Israel să plece, aşa cum Dumnezeu îi 
grăise lui Moise. 

5 Amănunt care plasează calamitatea în luna ianuarie. 

Alte două plăgi asupra Egiptului: lăcustele, întunericul. 

1 Şi a grăit Domnul către Moise, zicând: „Intră la Faraon, că Eu i-am învârtoşat inima, pe a lui şi pe 
a slugilor lui, pentru ca, drept urmare, aceste semne să vină peste ei; 

2 ca să povestiţi voi în auzul fiilor voştri şi al fiilor fiilor voştri despre cum i-am jucati Eu pe 
Egipteni şi despre semnele Mele pe care le-am făcut în mijlocul lor, şi să cunoaşteţi că Eu sunt 
Domnul”. 

3 Şi au intrat Moise şi Aaron la Faraon şi i-au zis: „Aşa grăieşte Domnul, Dumnezeul Evreilor: până 
când ai tu de gând să nu te smereşti în faţa Mea? Lasă-Mi poporul să plece, ca să-Mi slujească Mie! 
4 Dar dacă nu-Mi vei lăsa poporul să plece, iată că mâine, la ceasul acesta, în toate hotarele tale voi 
aduce mulţime de lăcuste; 

5 ele vor acoperi faţa pământului, iar tu nu vei putea să-ţi mai vezi ţara; ele vor mânca tot ce-a mai 
scăpat pe pământ, tot ce v-a mai rămas în urma grindinei; vor mânca tot pomul care vă creşte vouă 
pe câmp; 

6 îţi vor umple casele, pe ale tale şi pe ale tuturor slugilor tale şi toate casele din toată ţara 
Egiptenilor, aşa cum 

1 Verbul empaizo înseamnă „a se juca”, „a zburda”, „a se zbengui”, dar şi „a-şi bate joc de cineva”, 
„a batjocori” (ca în Mt 20, 19; 27, 29). Ideea textului de faţă nu este aceea a unei întreceri între două 
forţe egale (ca în unele traduceri), ci că Dumnezeul lui Israel e atât de puternic, încât îşi permite să-i 
joace pe degete pe cei ce se cred egali cu El (aceasta, nu fără ca fiii lui Israel să jubileze). 
Dumnezeu este Cel ce controlează evenimentele istorice. 

n-au văzut părinţii tăi şi nici părinţii părinţilor tăi, de când sunt ei pe pământ şi până-n ziua de 
astăzi”. şi s-a întors Moise şi a ieşit de la Faraon. 

7 lar slugile lui Faraon au zis către el: „Până când ne vom poticni noi de toate astea? Dă drumul 
oamenilor, ca să-i slujească Dumnezeului lor!; sau vrei să-ţi vezi Egiptul pierind?” 

8 I-au întors pe Moise şi pe Aaron la Faraon, iar acesta le-a zis: „Duceţi-vă şi slujiţi-l Domnului, 
Dumnezeului vostru... dar cine şi care sunt cei ce vor merge?” 

9 Răspuns-a Moise: „Vom merge cu tinerii noştri, cu bătrânii noştri, cu fiii noştri, cu fiicele noastre, 
cu turmele noastre şi cu cirezile noastre, căci e sărbătoarea Domnului, Dumnezeului nostru”2. 

10 Dar [Faraon] le-a zis: „Fie-aşa! Dumnezeu cu voi! Dar cum oare v-aş da cu drumul să vă duceţi 
împreună cu bunurile voastre?... Vedeţi, voi puneţi ceva la cale... 

11 Ei bine, nu, nu aşa! Duceţi-vă, dar numai bărbaţii, şi slujiți-l lui Dumnezeu, că asta urmăriţi!”3 
Şi i-au dat afară de la Faraon. 

12 Şi a zis Domnul către Moise: „Întinde-ţi mâna peste ţara Egiptului: peste ţară vor năvăli lăcustele 
şi vor mânca toată iarba pământului şi toată roada pomilor care-a rămas nestricată de grindină”. 

2 Ca în toate cazurile asemănătoare, sintagma „Dumnezeul nostru” are valoare de apoziţie 
(precizează calitatea substantivului precedent). Textual, citeşte: „e sărbătoarea lui Iahve, (Cel ce 
este) Dumnezeul nostru”. Despre numele divine revezi nota de la Fc 4, 26. 

3 Motivarea lui Faraon e întemeiată: lui Dumnezeu nu-l puteau „sluji” decât bărbaţii (cf. 23, 17; 34, 
23). 

13 Moise şi-a ridicat atunci toiagul spre cer, iar Domnul a adus asupra pământului vânt de la răsărit, 
toată ziua aceea şi toată noaptea; iar când s-a făcut ziuă, vântul de la răsărit a adus lăcustele. 

14 Şi au năvălit ele în toată ţara Egiptului; în toate hotarele Egiptului s-au aşternut, mulțime multă; 
nici înainte n-au mai fost lăcuste ca atunci, nici că vor fi după aceea. 

15 Toată faţa pământului au acoperit-o, şi pământul s-a pustiit: au mâncat toată iarba pământului şi 
toată roada pomilor care mai rămăsese în urma grindinei; nimic n-a mai rămas verde-n toată ţara 
Egiptului, nici în copaci, nici în iarba câmpului. 

16 Atunci Faraon s-a grăbit să-i cheme pe Moise şi Aaron şi le-a zis: „Greşit-am în faţa Domnului, 


Dumnezeul vostru, şi-n faţa voastră! 

17 lertaţi-mi acum înc-o dată greşala, şi rugaţi-vă Domnului, Dumnezeul vostru, ca să-mi ia de pe 
cap prăpădul acesta!”4 

18 Şi dac-a ieşit de la Faraon, Moise i s-a rugat lui Dumnezeu: 

19 Domnul a stârnit vânt puternic de la apus, iar acesta a dus lăcustele şi le-a aruncat în Marea 
Roşie; în toată ţara Egiptului n-a mai rămas nici o lăcustă. 

20 Dar Domnul a învârtoşat inima lui Faraon, iar acesta nu i-a lăsat pe fiii lui Israel să plece. 

21 Atunci a zis Domnul către Moise: „Întinde-ţi mâna spre cer: întuneric se va face-n ţara Egiptului, 
un întuneric să-l pipăi cu mâna”. 

22 Moise şi-a întins mâna spre cer: întuneric beznă s-a făcut în toată ţara 

4 Literal: „moartea aceasta”. 

Egiptului şi negură groasă, timp de trei zile, 

23 că nu se vedea om cu om5; timp de trei zile nimeni nu s-a urnit de unde era; dar la fiii lui Israel 
era lumină peste tot unde locuiau ei. 

24 Atunci i-a chemat Faraon pe Moise şi pe Aaron şi le-a zis: „Duceţi-vă, slujiți-i Domnului, 
Dumnezeului vostru; doar turmele şi cirezile voastre să rămână aici; copiii însă pot merge cu voi”. 
25 Dar Moise a zis: „Ba nu, ci tu să ne dai vite pentru jertfele şi arderile-de-tot pe care noi I le vom 
aduce Domnului, Dumnezeului nostru. 

26 Vor merge deci cu noi şi vitele noastre, din care nu va rămâne nici măcar o unghie, căci din ele 
avem noi să-i aducem jertfă Domnului, Dumnezeului nostru; că nici noi nu ştim ce anume jertfe Îi 
vom aduce Domnului, Dumnezeului nostru, decât după ce vom ajunge acolo”. 

27 Domnul a învârtoşat inima lui Faraon, iar acesta n-a vrut să-i lase să plece. 

28 A zis Faraon [către Moise]: „Du-te de aici! Şi bagă de seamă: să nu cumva să mai dai vreodată 
ochii cu mine6, căci în ziua-n care vei da ochii cu mine, atunci vei muri”. 

29 Răspuns-a Moise: „Fie-aşa cum ai zis: De-acum n-o să mai dau ochii cu tine pe faţă!...”. 
11 

Vestirea plăgii a zecea. 

5 Literal: „nimeni nu l-a văzut pe fratele său”. 

6 Literal: „îmi vei vedea fața”. 

1 Şi a zis Domnul către Moise: „Încă o plagăl voi mai aduce asupra lui Faraon şi asupra Egiptului, 
după care vă vor da drumul de aici; iar când vă vor da drumul, o vor face de tot: vă vor alunga. 

2 Spune-i dar poporului, în taină, la ureche: fiece bărbat să ceară de la vecinul său şi fiece femeie să 
ceară de la vecina ei? lucruri de argint şi de aur şi haine”. 

3 Iar Domnul a făcut ca poporul Său să aibă trecere în ochii Egiptenilor: aceştia le-au dat cu- 
mprumut. Dar şi Moise devenise om de mare vază în ochii Egiptenilor, în ochii lui Faraon şi ai 
tuturor slujitorilor acestuia. 

4 Şi a zis Moise3: „Aşa grăieşte Domnul: pe la miezul nopţii voi trece prin Egipt. 

5 şi-n ţara Egiptului va muri tot cel întâi-născut, de la întâi-născutul lui Faraon, cel ce-i urmează la 
tron, până la întâi-născutul roabei de la râşniţă4 şi până la tot întâi-născutul dobitoacelor. 

6 Plângere mare va fi în toată ţara Egiptului, cum n-a mai fost şi nu va mai fi. 

7 Dar împotriva fulor lui Israel, a tuturor, nici măcar un câine nu va lătra 

1 Cuvântul „plagă” a mai fost folosit în Fe 12, 17. Aici e singurul loc din Iş unde-l întâlnim. El 
înseamnă, literal, „lovitură”; prin extindere: „pedeapsă”; dar şi „rană” (provocată de o lovitură). 

2 Vecini, desigur, egipteni. Vezi 3, 21-22. 

3 În fapt, continuarea lui 10, 29: Moise i se adresează tot lui Faraon (vezi v. 8). 

4 Râşniţă: moară primitivă, alcătuită dintr-o piatră de bază, fixă, şi una deasupra, mobilă, rotită pe 
un ax. Sclava şedea în genunchi şi învârtea piatra de deasupra, sub care se zdrobeau grăunţele. 

la ei, nici la om şi nici la dobitoc$, ca să cunoaşteţi ce minunată deosebire face Domnul între 
Egipteni şi Israeliti. 

8 Toţi aceşti slujitori ai tăi vor striga către mine şi mi se vor închina, zicând: pleacă, tu şi tot 
poporul tău pe care-l cârmuieşti!... După care voi pleca”. Şi a ieşit Moise de la Faraon, fierbând de 
mânie. 


9 Apoi a zis Domnul către Moise: „Faraon nu vă va asculta, pentru ca semnele şi minunile Mele să 
se înmulţească-n ţara Egiptului!” 

10 Aşadar, Moise şi Aaron au făcut în faţa lui Faraon toate semnele şi minunile acestea, dar 
Domnul a învârtoşat inima lui Faraon: el n-a vrut să-i lase pe fiii lui Israel să plece din ţara 
Egiptului. 

12 

Mielul pascal. Sărbătoarea azimelor. Sărbătorirea Paştelui. Moartea întâilor-născuţi ai Egiptenilor. 
Plecarea Israeliţilor. 

1 Grăit-a Domnul către Moise şi Aaron în ţara Egiptului şi le-a zis: 

2 „Luna aceasta să fie pentru voi începutul lunilor, să fie întâia între lunile anului. 

3 Vorbeşte deci la toată obştea fiilor lui Israel şi spune-le: în ziua a zecea a acestei luni, fiecare cap 
de familie să ia câte un miel; un miel pentru fiecare casă. 

5 Plecarea Israeliţilor se va face pe tăcute, într-o linişte totală: nici măcar câinii nu vor da, ca de 
obicei, alarma. 

6 Vezi nota de la 8, 22. 

4 lar dacă-ntr-o casă vor fi prea puţini pentru un miel întreg, să-l ia împreună cu vecinul cel mai 
apropiat ca număr de suflete: fiecare să socotească anume câţi sunt de trebuinţă ca să mănânce în 
întregime un miel. 

5 Mielul să vă fie de un an, parte bărbătească şi fără meteahnă; veți lua fie un miel, fie un ied. 

6 Să-l ţineţi până în ziua a paisprezecea a acestei lunil, şi atunci toată adunarea obştii fiilor lui 
Israel să-l înjunghie spre seară2. 

7 Să ia din sângele lui şi să ungă amândoi stâlpi uşii şi pragul de sus, în casele unde-l vor mânca. 

8 În chiar noaptea aceea să mănânce carnea, friptă la foc; s-o mănânce cu azimă şi ierburi amare. 

9 Din el să nu mâncaţi ceva crud sau fiert în apă, ci numai fript la foc, capul cu picioarele şi 
măruntaiele. 

10 Din el să nu lăsaţi nimic pe-a doua zi, os din el să nu zdrobiţi3. Ceea ce va rămâne pe-a doua zi, 
să ardeţi în foc. 

11 Şi iată cum să fiţi când îl mâncaţi: cu coapsele-ncinse, cu sandalele-n picioare şi cu toiagul în 
mână4; şi să-l mâncaţi în grabă: e Paştile5 Domnului. 

1Când pe cer e luna plină a primăverii. 

2 În Textul Ebraic, literal: „între cele două seri”. Expresie obscură, interpretată în mai multe 
variante. Septuaginta preferă „spre seară” (înainte de apusul soarelui). 

3 Text mesianic, cu rezonanţă clară în In 19, 36. 

4 Ținuta: gata de drum (pentru plecarea ce se apropie). 

5 Etimologia cuvântului Paşti (în româneşte, de la grecescul pasha) e necunoscută. Ebraicul pesah e 
legat de verbul pasah = „a şchiopăta”, „a sări”, „a juca într-un picior”, „a sări peste” (a omite), „a 
cruța”. Vulgata îl explică: id est transitus Domini = „adică trecerea Domnului”, sens referitor la 
faptul că Dumnezeu, în noaptea aceea, a trecut (a străbătut) Egiptul. Primul sens s-ar referi la faptul 
că, trecând, Domnul „a sărit peste”, „a cruțat” casele fiilor lui Israel. Fără a nega aceste sensuri, 
literatura patristică raportează cuvântul şi la „trecerea” lui Israel prin Marea Roşie, adică de la robie 
la libertate. Evenimentul istoric este, în acelaşi timp, şi o prefigurare: el Îl anticipează pe Iisus 
Hristos, Cel ce „din moarte la viaţă şi de pe pământ la cer ne-a trecut pe noi” (din Canonul Învierii). 

12 În noaptea aceea voi trece peste ţara Egiptului; voi lovi pe tot întâi-născutul în ţara Egiptului, de 
la om pân” la dobitoc, şi din toţi dumnezeii Egiptenilor voi face pedeapsă6, Eu, Domnul. 

13 Sângele va fi semn pentru voi, pe casele în care vă veţi afla: Eu voi vedea sângele şi vă voi 
ocroti7 şi nu va fi-ntre voi rană nimicitoare când voi lovi ţara Egiptului. 

14 Ziua aceasta să vă fie vouă spre pomenire şi s-o prăznuiţi ca pe o sărbătoare a Domnului, din 
neam în neam ca aşezare veşnică -, aşa s-o prăznuiţi. 

15 Timp de şapte zile să mâncaţi azime; încă din ziua-ntâia să-ndepărtaţi din casele voastre 
dospitura, căci cine va mânca dospit din ziua-ntâia până-n ziua a şaptea, sufletul acela va fi stârpit 
din Israel. 

16 Ziua întâia se va numi sfântă, iar ziua a şaptea tot sfântă vă va fi; în ele să nu faceţi nici o muncă 
slujitoare, în afara celor care-i trebuie fiecăruia spre a se hrăni numai aceasta puteţi face. 


6 Sensul exact: îi voi pedepsi după cum merită (ca pe unii ce n-au fost în stare să-i apere pe 
Egipteni). 

7 Literal: „vă voi acoperi”. În Textul Ebraic: „voi sări peste (dincolo) de voi”, vă voi ocoli, viziune 
care-L implică în act pe Domnul-Însuşi. Septuaginta preferă acordul cu v. 23: Nimicitorul (îngerul 
Domnului) este cel ce execută pedeapsa, iar Domnul este Cel ce apără (acoperă, protejează, ascunde 
victima de ochii executorului). 

17 Păziţi Sărbătoarea Azimelor8, fiindcă-n ziua aceea am scos Eu armia9 voastră din ţara Egiptului; 
din neam în neam să păziţi ziua aceasta, ca aşezământ veşnic. 

18 Începând din seara celei de a paisprezecea zi a lunii întâia şi până-n seara zilei a douăzeci şi una 
a aceleiaşi luni, veţi mânca azimel10. 

19 Timp de şapte zile să nu se afle dospitură-n casele voastre; tot cel ce va mânca dospit, sufletul 
acela va fi stârpit din obştea lui Israel, fie el venetic sau moşnean al pământului. 

20 Tot ce e dospit să nu mâncaţi; în toate aşezările voastre veţi mânca azimă”. 

21 Apoi i-a chemat Moise pe toţi bătrânii fiilor lui Israel şi le-a zis: „Duceţi-vă şi luaţi-vă miei după 
cum vă sunt familiile şi-njunghiaţi mielul de Paşti] 1. 

22 Luaţi un mănunchi de isop, muiaţi-l în sângele de lângă uşă, şi ungeţi pragul de sus şi amândoi 
stâlpii uşii cu sângele cel de lângă uşă; iar voi să nu ieşiţi nici unul pe uşa casei până dimineaţa. 

23 Domnul va trece să-i lovească pe Egipteni şi va vedea sângele de pe pragul de sus şi de pe cei 
doi stâlpi ai uşii şi va trece Domnul pe lângă uşă şi nu-l va lăsa pe Nimicitorl2 să intre-n casele 
voastre ca să lovească. 

24 Păziţi-le pe acestea ca pe un aşezământ pentru tine şi pentru copiii tăi13, 

8 Cf. Textului Ebraic. În Septuaginta, literal: „păziţi această poruncă”. 

9 Despre „oastea” lui Israel vezi 6, 26 şi nota. 

10 Azime: pâini nedospite. 

11 Literal: „înjunghiaţi Paştile”. 

12 Nimicitor: executor al pedepselor divine. Menţionat şi la 1 Co 10, 10. 

13 Plural-singular: alternanță între adresarea către obşte şi cea către fiecare ins în parte; va fi 
întâlnită frecvent în cărțile Pentateuhului. 

din neam în neam. 

25 Aşadar, după ce veţi intra în ţara pe care Domnul vă va da-o vouă aşa cum a zis, să păziţi 
rânduiala aceasta. 

26 Şi de va fi să vă-ntrebe copiii voştri: ce-i cu rânduiala aceasta?, 

27 voi să le spuneţi: aceasta este jertfa de Paşti pentru Domnul Cel ce-n Egipt a ocrotit casele fiilor 
lui Israel, când EI a lovit Egiptul iar casele noastre le-a mântuit”. şi s-a plecat poporul şi s-a-nchinat. 
28 Şi mergând fiii lui Israel, au făcut aşa cum Domnul le poruncise lui Moise şi Aaron; aşa au făcut. 
29 Şi a fost că la miezul nopţii i-a lovit Domnul pe toţi întâi-născuţii în ţara Egiptului, de la întâi- 
născutul lui Faraon, care trebuia să stea pe tron, până la întâi-născutul robului din temniţă, şi pe toți 
întâi-născuţii dobitoacelor. 

30 şi s-a sculat noaptea Faraon, toate slugile lui şi toţi Egiptenii; şi bocet mare s-a făcut în toată ţara 
Egiptului, că nu era casă-n care să nu fie mort. 

31 În aceeaşi noapte i-a chemat Faraon pe Moise şi Aaron şi le-a zis: „Sculaţi-vă şi ieşiţi din 
mijlocul poporului meu!; şi voi, şi fiii lui Israel!; şi duceţi-vă de-i faceți slujbă Domnului, 
Dumnezeului vostru, precum aţi zis! 

32 Luaţi-vă şi turmele, şi cirezile, şi duceţi-vă!... Binecuvântaţi-mă şi pe mine 
33 Egiptenii sileau acum poporul să iasă grabnic din ţară, căci ziceau: „O să pierim cu toţii!” 

34 Poporul şi-a luat frământătura până a nu se dospi, [purtând] pe umeri coveţile învelite-n haine. 

35 Fiii lui Israel au făcut după cuvântul lui Moise: au cerut de la Egipteni lucruri de argint şi lucruri 
de aur şi haine. 

36 Domnul i-a dat poporului Său trecere în ochii Egiptenilor, iar aceştia le-au dat tot ce-au cerut; şi 
i-au despuiat pe Egipteni. 

37 Fiii lui Israel au plecat din Ramses spre Sucot14, ca la şase sute de mii de bărbaţi pedeştri 15, 
afară de copii. 

38 Şi-mpreună cu ei s-a ridicat şi multă adunătură [de oameni], precum şi turme şi cirezi şi vite 


1? 


multe foarte. 

39 Iar din frământătura pe care-o scoseseră din Egipt au copt în spuză azime, că ea nu se dospise; 
zoriți de Egipteni, ei nu putuseră zăbovi nici măcar să-şi facă de mâncare pentru drum. 

40 Şederea fiilor lui Israel în Egipt şi-n ţara Canaanului a fost de patru sute treizeci de anil6. 

41 Şi a fost că la capătul celor patru sute treizeci de ani, toată armia Domnului a ieşit din ţara 
Egiptului. 

42 Noapte de priveghere i-a fost aceasta Domnului, ca să-i scoată pe ei din ţara Egiptului; această 
noapte în care Domnul a stat de veghe, pe ea o vor păzi toţi fiii lui Israel, din neam în neam. 

43 Zis-a Domnul către Moise şi Aaron: „lată rânduiala Paştelui: Nimeni din cei de alt neam nu va 
mânca din el; 

14 Localitate încă neidentificată, alta decât cea din Fe 33, 17. 

15 În stare să poarte arme. 

16 Textul Ebraic (în tradiţia sacerdotală) dă această cifră numai pentru şederea în Egipt. Septuaginta 
însă precizează: „şi-n Țara Canaanului”, menţiune cu care Sfântul Pavel va fi de acord în Ga 3, 17. 
Potrivit aserțiunilor din Fc 15, 13 şi FA 7, 6, şederea Evreilor în Egipt a durat patru sute de ani. 

44 dar din el va mânca tot robul cumpărat cu bani, după ce-l vei tăia-mprejur. 

45 Străin sau simbriaş nu va mânca din el. 

46 Să se mănânce în aceeaşi casă; din carnea lui nu vei scoate afară din casă; os dintr-însul să nu 
zdrobiţi. 

47 Pe asta s-o facă toată obştea fiilor lui Israel. 

48 Iar dacă vreun străin aşezat între voi va vrea să-l facă Domnului jertfă pascală17, îi vei tăia- 
mprejur pe toţi ai lui, de parte bărbătească, şi numai atunci să se apropie ca să facă aceasta, şi el va 
fi atunci ca şi un moşnean al pământului; dar tot cel netăiat împrejur nu va mânca din el; 

49 o singură lege va fi şi pentru băştinaş, şi pentru străinul ce se va aşeza la voi!” 

50 Şi au făcut fiii lui Israel aşa cum Domnul le poruncise lui Moise şi Aaron; aşa au făcut. 

51 Şi a fost că atunci, în ziua aceea, i-a scos Domnul pe fiii lui Israel din ţara Egiptului, împreună 
cu armia lor. 

13 

Întâi-născuţii şi Azimele. Drum spre Marea Roşie. Stâlpul de nor şi stâlpul de foc. 

1 Domnul i-a grăit apoi lui Moise şi i-a zis: 

2 „Sfinţeşte-Mi 1 pe tot întâiul-născut, pe cel dintâi la sânul mamei între fiii 

17 Literal: „să-l facă Domnului Paştile”. 

1 A sfinţi, a consacra, cu ideea de a pune deoparte, a păstra în rezervă, a-i hărăzi cuiva un anume 
scop. Dătător de viaţă, Dumnezeu revendică pentru Sine pârga vieţii, întâiul fruct al pântecelui 
matern. Prin această sfințire, primul-născut al omului devenea proprietatea lui Dumnezeu; primul- 
născut al animalului Îi era destinat tot lui Dumnezeu, dar ca animal de jertfă. 

lui Israel: de la om pân” la dobitoc, el este al Meu!” 

3 Iar Moise a zis către popor: „Să vă aduceţi aminte de ziua aceasta-n care voi ați ieşit din ţara 
Egiptului, din casa robiei, căci cu mână tare v-a scos pe voi Domnul de acolo: să nu mâncaţi dospit. 

4 Într-adevăr, voi astăzi ieşiţi, în luna Spicului?. 

5 Şi va fi că după ce Domnul, Dumnezeul tău, te va duce în ţara Canaaneenilor, a Heteilor, a 
Amoreilor, a Heveilor, a lebuseilor, a Ghergheseilor şi a Ferezeilor, pe care El li s-a jurat părinților 
tăi să ţi-o dea, ţara-n care curge lapte şi miere, vei face slujba aceasta în această lună. 

6 Şapte zile să mănânci azime, iar ziua a şaptea este sărbătoarea Domnului: 

7 Azime să mâncaţi în cele şapte zile; dospitură nu se va găsi la tine, nici aluat în toate hotarele tale. 

8 În ziua aceea să-i povesteşti fiului tău, zicând: aceasta-i de dragul a ceea ce a făcut Domnul pentru 
mine, când am ieşit eu din Egipt. 

9 Să fie aceasta ca un semn pe mâna ta şi ca o aducere aminte-n faţa ochilor tăi3, pentru ca legea 
Domnului să fie-n gura ta; căci cu mână tare te-a scos Domnul Dumnezeu din Egipt. 

2 Literal: „în luna celor noi”. În Textul Ebraic: „în luna Abib”, ceea ce se traduce: „în luna 
spicului”. Pentru această explicaţie vezi 9, 32 şi nota. E prima lună a anului evreiesc, numită mai 
târziu Nisan. 

3 Acest ritual să devină permanent şi de neşters, ca un tatuaj şi ca o obsesie. 

10 Să păziţi dar legea aceasta din an în an, la vremea rânduită. 

11 Şi va fi că după ce Domnul, Dumnezeul tău, te va duce în ţara Canaaneenilor, aşa cum li s-a jurat 
El părinţilor tăi, şi ţi-o va da ţie, 

12 atunci să-l osebeşti Domnului pe tot întâi-născutul4 de parte bărbătească, şi tot ce se naşte-ntâi 
din turmele sau din cirezile tale: partea bărbătească să I-o închini Domnului. 

13 Pe tot întâi-născutul de la asină să-l dai în schimbul unui miel5; iar de nu-l vei schimba, să-l 
răscumperi6. Pe tot întâi-născutul din om, între fiii tăi, îl vei răscumpăra. 

14 Iar dacă fiul tău te va întreba cândva, zicând: ce-nseamnă aceasta?, tu să-i spui: cu mână tare ne- 
a scos Domnul din ţara Egiptului, din casa robiei. 

15 Când Faraon se-ncăpăţâna să nu ne lase să plecăm, Domnul i-a ucis pe toți întâii-născuţi în ţara 
Egiptului, de la-ntâi-născutul omului până la-ntâi-născutul dobitocului. lată de ce jertfesc eu 
Domnului pe tot întâi-născutul de parte bărbătească, şi de ce pe tot întâi-născutul din fiii mei îl 
răscumpăr. 

16 Să fie dar aceasta ca un semn pe mâna ta, neclintit în faţa ochilor tăi: Cu mână tare ne-a scos pe 
noi Domnul din Egipt!” 

17 lar după ce Faraon a dat drumul poporului, Dumnezeu nu i-a-ndrumat pe 

4 Literal: „cel ce deschide pântecele”. 

5 Asinul, animal necurat, nu poate fi adus jertfă; deşi mult mai valoros, el va fi dat în schimbul unui 
miel ce va fi jertfit în locul lui. 

6 Să dai o sumă de bani cu care poţi cumpăra un animal de jertfă. În Textul Ebraic: „dacă nu-l vei 
răscumpăra, să-i rupi gâtul” (să-l omori fără să curgă sânge, ca nu cumva uciderea lui să fie luată 
drept jertfă). 

calea dinspre ţara Filistenilor, cu toate că era mai scurtă7, căci a zis Dumnezeu: „Nu cumva 
poporul, dacă va vedea război, să aibă păreri de rău şi să se-ntoarcă în Egipt”. 

18 Ci Dumnezeu a făcut poporul să ocolească pe calea pustiului, spre Marea Roşie. În al cincilea 
neam au ieşit fiii lui Israel din ţara Egiptului. 

19 Atunci a luat Moise cu sine osemintele lui Iosif, căci cu jurământ îi legase Iosif pe fiii lui Israel: 
„Cu adevărat vă va cerceta Domnul; atunci să luaţi cu voi şi osemintele mele de aici”. 

20 Şi dac-au purces fiii lui Israel din Sucot, şi-au aşezat tabăra la Etam, la capătul pustiului. 

21 Iar Domnul îi călăuzea mergându-le-nainte şi arătându-le calea: ziua, în stâlp de nor; noaptea, în 
stâlp de foc. 

22 Şi n-a lipsit stâlpul de nor, ziua, nici stâlpul de foc, noaptea, de dinaintea-ntregului popor. 

14 

Egiptenii în urmărirea Israeliţilor. Trecerea prin Marea Roşie. 

1 Domnul a grăit către Moise şi i-a zis: 

2 „Spune-le fiilor lui Israel să se întoarcă şi să-şi aşeze tabăra în faţa Pihahirotului, între Migdol şi 
mare, în preajma lui Baal-Țefon. Acolo, lângă mare, acolo să tăbărâți. 

7 De-a lungul coastei Mediteranei, patru-cinci zile de mers până-n Canaan. 

8 Textul Ebraic adaugă: „ca să poată merge şi ziua şi noaptea”, adaos pe care Septuaginta nu-l 
consideră necesar. 

1 Să se întoarcă”, în sensul: să ocolească. Textul e o reluare a istorisirii din 13, 18, cu unele detalii 
toponimice. 

3 Că Faraon îi va spune poporului său: fiii aceştia ai lui Israel s-au rătăcit prin ţară; i-a închis 
pustiul... 

4 Eu însă voi învârtoşa inima lui Faraon, iar el se va pune pe urmele lor. Şi Mă voi preamări Eu în 
Faraon? şi-n toată oastea lui şi vor cunoaşte Egiptenii, toţi vor cunoaşte, că Eu sunt Domnul!” Şi au 
făcut aşa. 

5 i s-a dat de ştire regelui Egiptului că poporul [evreu] a fugit. Atunci inima lui Faraon şi a 
slujitorilor lui s-a schimbat în privința poporului; ei au zis: „Ce-am făcut, că i-am lăsat pe fiii lui 
Israel să se ducă, şi de-acum nu vor mai munci pentru noi?...”. 

6 Şi-a înhămat deci Faraon carele de război şi şi-a luat poporul cu sine. 

7 A luat şase sute de care alese şi toată călărimea Egiptenilor şi căpeteniile lor. 


8 lar Domnul a învârtoşat inima lui Faraon, regele Egiptului, şi pe a slujitorilor lui, şi au alergat pe 
urmele fiilor lui Israel; dar fiii lui Israel ieşiseră cu mână-naltă3. 

9 Şi au alergat după ei Egiptenii cu toţi caii şi carele lui Faraon, cu călăreţii şi cu toată oastea lui, şi 
i-au ajuns când ei îşi aşternuseră tabăra la mare, lângă Pi-Hahirot, în faţa lui Baal-Ţefon. 

10 Şi dacă Faraon s-a apropiat, fiii lui Israel şi-au ridicat ochii şi i-au văzut pe Egipteni tăbărâţi 
înapoia lor; şi foarte s-au înspăimântat fiii lui Israel şi au strigat către Domnul. 

11 Şi i-au zis lui Moise: „Oare nu erau 

2 Înfrântul Faraon va fi cel ce instrumentează slava biruitorului Dumnezeu. 

3 „Cu mână-naltă”: gest de libertate; plecaseră fluturând din mâini, fără să le pese (e altceva decât 
„braţul înalt” al lui Dumnezeu). 

morminte-n ţara Egiptului? de ce ne-ai adus să murim aici, în pustie? Ce-ai făcut tu cu noi, că ne-ai 
scos din Egipt? 

12 Oare nu asta-ţi spuneam noi în Egipt, zicându-ţi: lasă-ne să robim Egiptenilor?... Că mai bine era 
să le fim robi Egiptenilor decât să murim în pustia aceasta!” 

13 Moise însă a zis către popor: „Nu vă temeţi! Țineţi-vă bine şi veţi vedea mântuirea pe care 
Domnul o va face astăzi asupră-vă: pe Egiptenii pe care-i vedeţi astăzi nu-i veţi mai vedea în veacul 
vecilor. 

14 Domnul se va lupta pentru voi; vouă nu vă rămâne decât să fiți liniștiți”. 

15 Atunci a zis Domnul către Moise: „Ce strigi către Mine? Spune-le fiilor lui Israel să pornească!, 
16 iar tu ridică-ţi toiagul, întinde-ți mâna asupra mării şi despic-o!: să treacă fiii lui Israel prin 
mijlocul mării ca pe uscat! 

17 Iată, Eu voi învârtoşa inima lui Faraon şi pe a tuturor Egiptenilor, ca să se ia după ei; şi-ntru el, 
în Faraon, ca şi-n toată oastea lui şi-n carele lui şi-n călăreţi lui va fi ca Eu să Mă preamăresc; 

18 şi-atunci când Eu Mă voi preamări în Faraon şi-n carele lui şi-n călăreţii lui, atunci vor cunoaşte 
Egiptenii, toţi vor cunoaşte, că Eu sunt Domnul!” 

19 Atunci îngerul lui Dumnezeu, care mergea înaintea taberei fiilor lui Israel, s-a mutat4 şi mergea 
în urma lor; şi s-a mutat şi stâlpul norului de dinaintea lor şi le-a stat în urmă5, 

4 Verbul sugerează: s-a mutat ridicându-se prin văzduh. 

5 „Îngerul lui Dumnezeu” şi „stâlpul de nor” sunt sinonime şi simbolizează prezenţa ocrotitoare a 
Domnului (Iahve) asupra poporului israelit. 

20 intrând astfel şi stând între tabăra Egiptenilor şi tabăra fiilor lui Israel; şi-ntuneric s-a făcut şi 
negură 6, şi noaptea s-a scurs fără ca-n timpul nopţii să se poată apropia unii de alții. 

21 Moise şi-a întins mâna asupra mării, iar Domnul a mânat? marea toată noaptea cu vânt puternic 
de la răsărit; şi a făcut din mare uscat, că apele se despicaseră. 

22 lar fiii lui Israel mergeau prin mijlocul mării ca pe uscat: apele le erau perete de-a dreapta şi 
perete de-a stânga. 

23 Dar Egiptenii s-au pus pe urma lor, şi au intrat după ei toţi caii lui Faraon, carele şi călăreţii lui, 
în mijlocul mării. 

24 Dar în straja dimineţii a căutat Domnul din stâlpul cel de foc şi de nor spre tabăra Egiptenilor şi 
a umplut tabăra Egiptenilor de spaimă. 

25 Şi le-a împiedicat roțile carelor, încât cu anevoie-i mai duceau. Atunci au zis Egiptenii: „Să 
fugim de la faţa lui Israel, că Domnul Se luptă pentru ei cu Egiptenii!” 

26 Iar Domnul a zis către Moise: „Întinde-ţi mâna asupra mării: apele să se-ntoarcă asupra 
Egiptenilor, asupra carelor şi călăreților lor”. 

27 Şi şi-a întins Moise mâna asupra mării: spre ziuă s-a întors apa la locul ei, 

6 Textul Ebraic, foarte dificil, sugerează şi traducerea: (datorită norului) „noaptea era întuneric într- 
o parte şi lumină în cealaltă” (Symahus). 

7 Imagine grandioasă: vântul e harapnicul cu care Dumnezeu mână telegarii mării, alergându-i. 

8 Dubla mişcare a toiagului lui Moise a devenit în imnografia creştină simbol şi prefigurare a 
Sfintei Cruci: pe verticală când a despicat apele, pe orizontală când le-a readunat. 

iar Egiptenii fugeau pe sub apă; şi i-a înecat Domnul pe Egipteni în mijlocul mării. 

28 Iar apele s-au tras la loc şi au acoperit carele şi călăreţii şi-ntreaga oaste a lui Faraon, care intrase 
după ei în mare, şi n-a rămas nici unul. 


29 Fiii lui Israel însă au trecut prin mare ca pe uscat, apa fiindu-le perete de-a dreapta şi perete de-a 
stânga. 

30 Aşa l-a mântuit Domnul în ziua aceea pe Israel din mâinile Egiptenilor; şi i-a văzut Israel pe 
Egipteni morți pe malurile mării. 

31 Văzut-a Israel mâna cea tare pe care Domnul a întins-o-mpotriva Egiptenilor, şi s-a temut 
poporul de Domnul şi I-a crezut lui Dumnezeu şi lui Moise, servul Său. 

15 

Cântarea lui Moise. Apa din Mara. 

1 Atunci Moise şi fiii lui Israel I-au cântat lui Dumnezeu această cântarel; au zis: „Să-l cântăm 
Domnului, căci cu slavă s-a preamărit; cal şi călăreț, în mare i-a aruncat! 

2 Ajutor şi ocrotitor mi s-a făcut mie spre mântuire; Acesta-i Dumnezeul meu, pe El ÎI voi preamări, 
Dumnezeul părintelui meu, pe El Îl voi înălța. 

3 Domnul Cel ce surpă războaie, Domnul este numele Lui. 

1 Imn devenit celebru şi intrat foarte de timpuriu în imnografia creştină. Având o triplă dimensiune 
poetică, istorică şi profetică -, el cântă nu numai eliberarea Evreilor din robia egipteană şi trecerea 
lor prin Marea Roşie (vv. 4-12), ci şi drumul lor prin pustie spre Țara Făgăduinţei (vv. 13-16) şi 
chiar regăsirea lor în templul din Ierusalim (vv. 17-18). 

4 Carele lui Faraon şi oştirea lui le-a aruncat în mare, pe aleşii călăreţi, pe căpitani, i-a cufundat în 
Marea Roşie: 

5 cu marea i-a acoperit, în adâncuri ca o piatră s-au adâncit. 

6 Dreapta Ta, Doamne, s-a preamărit întru tărie, mâna Ta cea dreaptă, Doamne, pe vrăjmaşi i-a 
sfărâmat. 

7 Cu mulțimea slavei Tale ai surpat pe cei potrivnici: mânia Ţi-ai dezlănţuit-o şi i-a mistuit ca pe 
nişte paie. 

8 Prin suflarea mâniei Tale s-a despicat apa; închegatu-s-au apele ca un perete, închegatu-s-au 
valurile-n inima mării. 

9 Vrăjmaşul zicea: îi voi alerga şi-i voi prinde, pradă voi împărţi, sufletul mi-l voi sătura, cu sabia 
voi ucide, braţul meu îi va stăpâni... 

10 Trimis-ai Tu suflarea Ta: marea i-a înghiţit, afundatu-s-au ca plumbul în apele adâncului. 

11 Doamne, cine-i asemenea ţie-ntre dumnezei? cine-i asemenea Ție, preamărit întru sfinți, minunat 
întru slavă, făcător de minuni? 

12 Întinsu-Ți-ai dreapta şi i-a-nghiţit pământul! 

13 Cu dreptatea Ta călăuzit-ai acest popor şi l-ai izbăvit, cu puterea Ta l-ai chemat spre locaşul Tău 
cel sfânt. 

14 Auzit-au neamurile şi s-au cutremurat; dureri2 i-au cuprins pe cei ce locuiesc în Filisteea. 

15 Atunci capii Edomului au fost cuprinşi de spaimă, pe mai-marii Moabului cutremur i-a cuprins, 
celor ce locuiesc în Canaan, tuturor, le-a pierit inima. 

2 Cu nuanţa: dureri ale femeii care naşte (ca în Ps 47, 6). 

16 Cădea-vor peste ei cutremur şi frică, puterea braţului Tău îi va încremeni pân” ce va trece 
poporul Tău, Doamne, pân” ce va trece acest popor pe care Tu Ți l-ai agonisit. 

17 'Tu-l vei duce şi Tu-l vei răsădi în muntele moştenirii Tale, în locaşul pe care Tu, Doamne, Ți l-ai 
zidit, pe care Tu, Doamne, i l-ai sfinţit, pe care mâinile Tale l-au gătit. 

18 Împărăţi-va Domnul în veac şi în veacul veacului! 

19 Căci caii lui Faraon, cu carele şi călăreţii lui, au intrat în mare, dar Domnul a-ntors asupră-le 
apele mării, în timp ce fiii lui Israel au trecut prin mare ca pe uscat”. 

20 Mariam proorociţa, sora lui Aaron3, a luat timpanul4 în mâna sa, şi toate femeile au ieşit după ea 
cu timpane şi dănţuind. 

21 Şi Mariam făcea-nceputul, zicând: „Să-l cântăm Domnului, căci cu slavă s-a preamărit; cal şi 
călăreț, în mare i-a aruncat!”5 

22 Moise i-a ridicat apoi pe fiii lui Israel de la Marea Roşie şi i-a dus în pustia Şur. Trei zile-au 
mers ei prin pustie fără să dea de apă. 

23 Au ajuns apoi la Mara, dar n-au putut să bea apă din Mara, că era amară; iată de ce locul acela a 
fost numit Mara6. 


3 Deci, şi a lui Moise. Proorociţă: femeie inspirată, căreia Dumnezeu îi transmite mesaje (vezi Nm 
12, 1-2); înzestrată şi cu darul poetic: proorociţa Debora, asemenea lui Mariam, va alcătui şi ea un 
imn (Jd 5). 

4 Timpan (de la grecescul tympanon): instrument muzical asemenea unei tamburine. 

5 În fapt, nucleul Cântării lui Moise. E posibil ca aceste două versuri să fi alcătuit un refren prin 
care femeile celebrau, şi ele, biruinţa. 

6 În ebraică: mar = „amar”, „amărăciune”. 

24 lar poporul murmura-mpotriva lui Moise şi zicea: „Ce vom bea?” 

25 Atunci Moise a strigat către Domnul, iar Domnul i-a arătat un lemn; el l-a aruncat în apă, iar apa 
s-a îndulcit. Acolo i-a pus [Domnul] rânduieli şi porunci [poporului Său] şi acolo l-a pus la-ncercare 
ŞI i-a zis: 

26 „Dacă-ntr-adevăr vei asculta de glasul Domnului, Dumnezeului tău, şi vei face numai ceea ce e 
drept în ochii Lui, dacă-ţi vei pleca auzul la poruncile Lui şi vei păzi rânduielile Lui, atunci nu voi 
aduce asupra ta nici una din bolile pe care le-am adus asupra Egiptenilor, că Eu sunt Domnul Care 
te vindecă”. 

27 Apoi au venit în Elim. Şi erau acolo douăsprezece izvoare de apă şi şaptezeci de palmieri. Şi au 
tăbărât acolo, lângă apă. 

16 

Prepeliţe şi mană. 

1 Şi dac-au plecat din Elim, toată obştea fiilor lui Israel a ajuns în pustia Sin, care este între Elim şi 
Sinai, în ziua a cincisprezecea a celei de a doua luni după ieşirea lor din ţara Egiptului. 

2 Aici toată obştea fiilor lui Israel a cârtit împotriva lui Moise şi Aaron. 

3 Au zis către ei fiii lui Israel: „Mai bine-am fi murit bătuţi de Domnul în ţara Egiptului, când 
şedeam împrejurul căldărilor cu carne şi mâncam pâine pe săturate, decât să ne fi adus voi în acest 
pustiu pentru ca toată obştea aceasta să moară de foame...”. 

4 Domnul însă a zis către Moise: „lată, Eu voi face să plouă pentru voi pâine din cer. Aşadar, va ieşi 
poporul şi va aduna în fiecare zi atât cât trebuie pentru o zi, ca să-i pun la-ncercare; vor umbla ei 
după legea Mea, sau nu? 

5 Dar va fi că-n ziua a şasea, când ei vor pregăti] ceea ce au strâns, [vor vedea că] e de două ori mai 
mult decât adunau într-o altă zi pentru o zi”2. 

6 Atunci au zis Moise şi Aaron către toată adunarea fiilor lui Israel: „Diseară veţi cunoaşte că 
Domnul este Cel ce v-a scos pe voi din ţara Egiptului, 

7 iar mâine-dimineaţă veţi vedea slava Domnului; că El a auzit cârtirea voastră-mpotriva lui 
Dumnezeu; fiindcă noi, ce suntem noi ca să cârtiți împotriva noastră?” 

8 Şi a mai zis Moise: „Când Domnul vă va da seara carne să mâncaţi şi dimineaţa pâine să vă 
săturaţi, aceasta va fi pentru că Domnul v-a auzit cârtirea-mpotriva noastră; fiindcă noi, ce suntem 
noi?: nu-mpotriva noastră vă este cârtirea, ci-mpotriva lui Dumnezeu”. 

9 Moise i-a zis apoi lui Aaron: „Spune la toată adunarea fiilor lui Israel: apropiaţi-vă-naintea lui 
Dumnezeu, fiindcă El v-a auzit cârtirea”. 

10 şi-n timp ce Aaron vorbea către toată adunarea fiilor lui Israel, ei au căutat spre pustie: şi iată, 
slava Domnului s-a arătat în nor. 

11 Şi a grăit Domnul către Moise şi a zis: 

12 „Am auzit cârtirea fiilor lui Israel. Spune-le dar: seara carne veţi mânca, iar dimineaţa vă veţi 
sătura de 

1 Ca să mănânce. 

2 Cantitate dublă, în vederea Sabatului de a doua zi (vezi v. 26). 

pâine, şi veţi cunoaşte că Eu sunt Domnul, Dumnezeul vostru”. 

13 lar dacă s-a făcut seară, s-au ridicat prepeliţe şi au acoperit tabăra; iar dimineaţa, după ce s-a luat 
roua dimprejurul taberei, 

14 iată că pe faţa pustiei se afla ceva mărunt ca nişte grăunţe, ceva albicios ca grindina pe pământ. 
15 Şi văzând-o fiii lui Israel, au zis unul către altul: „Ce e asta3?” Că nu ştiau ce e. lar Moise le-a 
zis: „Aceasta e pâinea pe care v-a dat-o Dumnezeu ca hrană. 


16 Iată cuvântul pe care vi l-a poruncit Domnul: Strângeţi dintr-însa fiecare cât îi trebuie să 
mănânce un omer4 de fiecare om după numărul sufletelor voastre; fiecare să adune pentru cei pe 
care-i are în cortul său!” 

17 Fiii lui Israel au făcut aşa: unii au adunat mai mult, alţii mai puţin; 

18 dar măsurând cu omerul, celui ce avea mai mult nu i-a prisosit, iar celui ce avea mai puţin nu i-a 
lipsit: fiecare adunase atâta cât li se cuvenea celor ce erau cu el. 

19 Zis-a Moise către ei: „Nimeni să nu lase din ea până dimineaţă”. 

20 Ei însă n-au ascultat de Moise, ci unii au lăsat din ea până-n dimineaţa următoare; dar a făcut 
viermi Şi s-a stricat. lar Moise s-a mâniat pe ei. 

21 Aşadar, fiecare aduna dis-de-dimineaţă după cât îi trebuia; că dacă-ncepea soarele să dogorească, 
[mana neculeasă] se topea. 

3 În Textul Ebraic: man-hu; cuvânt de origine necunoscută şi semnificație incertă, prin care se 
explică numele de „mană” pe care Israeliţii l-au dat acestui fel de hrană (vezi v. 31). 

4 Omer: ceva mai mult de 2 litri. 

22 Şi a fost că-n ziua a şasea au adunat de două ori mai multă hrană: câte două omere de fiecare. Iar 
capii adunării au venit toți să-l înştiinţeze pe Moise. 

23 Moise le-a zis: lată ce-a zis Domnul: „Mâine e Sâmbătă, zi de sfântă odihnă închinată 
Domnului; ce aveţi de copt, coaceţi; ce aveţi de fiert, fierbeţi; iar ceea ce prisoseşte puneţi deoparte 
şi păstraţi totul pe a doua zi”. 

24 Şi dac-au lăsat ei din acestea până dimineaţa, aşa cum le poruncise Moise, nici că s-au stricat, 
nici c-au făcut viermi. 

25 Apoi a zis Moise: „„Mâncaţi-o astăzi, căci astăzi este odihna închinată Domnului; astăzi n-o veți 
afla pe câmp. 

26 Şase zile veţi aduna, dar ziua a şaptea e zi de odihnă: n-o veţi afla”. 

27 Şi a fost că-n ziua a şaptea au ieşit unii din popor să adune, şi n-au găsit. 

28 Atunci Domnul a zis către Moise: „Până când vă veţi încăpăţâna voi să nu ascultați de poruncile 
Mele şi de legea Mea? 

5 Sâmbătă în ebraică: Sabbath = „odihnă”. La origine, ziua cu care se încheia săptămâna de şapte 
zile. Verbul derivat însemna la început „a încheia”, „a termina”, „a isprăvi”, „a înceta de a mai...”, 
„a pune capăt”; mai apoi: „a fi inactiv”, „a nu lucra”, „a se odihni”. La Evrei, zi riguroasă de odihnă 
(reţinere absolută de la activităţile fizice), rigurozitate împinsă uneori până la formalism, ceea ce-L 
va face pe Domnul lisus s-o desființeze (vezi Mt 12, 8; Mc 2, 27; Le 6, 5; 13, 15-16). Sfântul 
Apostol Pavel, de asemenea, va nega obligativitatea Sabatului (Col 2, 16-23; Evr 4, 4-11). Creştinii 
îl vor înlocui cu ziua de Duminică (Domini Dies = Ziua Domnului), „ziua cea dintâi a săptămânii”. 
În această primă zi a arătat Dumnezeu lumina (Fc 1, 3-5) şi tot în ea a înviat Domnul lisus, „Lumina 
lumii” (In 9, 5). Încă din epoca apostolică, Duminica era ziua în care creştinii săvârşeau Euharistia, 
„frângerea pâinii”, cuminecarea (vezi FA 20, 7 şi nota). 

29 Vedeţi: fiindcă Domnul v-a dat vouă această zi spre odihnă, de aceea vă dă El în ziua a şasea 
pâine pentru două zile; rămâneţi fiecare în casele voastre: în ziua a şaptea să nu iasă nimeni din 
locu-n care se află”. 

30 şi s-a odihnit poporul în ziua a şaptea. 

31 Fiii lui Israel au numit-o mană; aceasta era ca sămânţa de coriandru; era albă, iar gustul îi era ca 
al unei turte cu miere. 

32 Şi Moise a zis: „lată ce a poruncit Domnul: Umpleţi cu mană un omer, spre păstrare-n viitor 
urmaşilor voştri, ca să vadă pâinea pe care ați mâncat-o în pustie când Domnul v-a scos pe voi din 
țara Egiptului”. 

33 lar către Aaron a zis Moise: „la un vas de aur şi toarnă-n el un omer plin cu mană şi pune-l 
înaintea lui Dumnezeu, ca să se păstreze-n viitor pentru urmaşii voştri!” 

34 Şi l-a pus Aaron înaintea Mărturiei7, ca să fie păstrat, aşa cum Domnul îi poruncise lui Moise. 

35 lar fiii lui Israel au mâncat mană timp de patruzeci de ani, până ce-au ajuns în ţară locuită; mană 
au mâncat până ce-au ajuns în hotarele ţării Canaanului. 

36 Omerul era a zecea parte din trei vedre8. 

6 Coriandru: plantă umbeliferă (coriandrum sativum) al cărei fruct, aromat asemenea chimenului, 


are un diametru de 5 mm. Comparaţia de aici se referă nu la culoarea, ci la mărimea grăuntelui de 
mană. 

7 Adică, de fapt, în Chivotul Mărturiei (sau al Legământului). În acesta erau păstrate Tablele Legii, 
toiagul lui Aaron şi urna cu mană, tradiţie ce va fi consemnată de Apostolul Pavel în Evr 9, 4. 

8 O vadră: ceva peste 10 litri. În Textul Ebraic: „a zecea parte dintr-o efă”. 

Apă din piatră. Biruinţa asupra Amaleciţilor. 

1 Obştea fiilor lui Israel, toată, şi-a ridicat tabăra din pustia Sin, după porunca Domnului; au tăbărât 
apoi la Rafidim, dar poporul nu avea apă de băut. 

2 Şi poporul îi căta pricină lui Moise; îi zicea: „Dă-ne apă să bem!” lar Moise le-a zis: „De ce-mi 
cătaţi voi mie pricină? de ce-L ispitiţi voi pe Domnul 1?” 

3 Iar poporul, însetat acolo de apă, murmura-mpotriva lui Moise, zicându-i: „Ce-i asta?: ne-ai scos 
din Egipt ca să ne omori cu setea, pe noi, pe copiii noştri şi turmele noastre?...”. 

4 lar Moise a strigat către Domnul şi a zis: „Ce să mă fac eu cu poporul acesta? Încă puţin, şi mă 
vor ucide cu pietre”. 

5 Zis-a Domnul către Moise: „Treci în fruntea poporului acestuia, ia cu tine pe câţiva din bătrânii 
poporului, dar ia în mână şi toiagul cu care ai lovit Nilul, şi mergi! 

6 lată, Eu îţi voi aţine calea acolo, pe stâncă, la Horeb; tu vei lovi stânca, iar din ea va curge apă şi 
va bea poporul Meu”. şi-ntocmai aşa a făcut Moise sub ochii fiilor lui Israel. 

7 Locul acela a fost numit Masa-şi-Meriba2, din pricina cârtelii fiilor lui Israel şi pentru că acolo-L 
ispitiseră ei pe Domnul, zicând: „Oare este Domnul în mijlocul nostru sau nu?” 

1 A-L ispiti pe Dumnezeu: a te îndoi de puterea sau de bunătatea Lui şi a-l cere să Şi le dovedească 
printr-o minune; a-L pune la încercare. 

2 Ar însemna „Cârteală-şi-Ispitire”. 

8 Apoi a venit Amalec3 şi se bătea cu Israel la Rafidim. 

9 Iar Moise a zis către losua4: „Alege-ţi bărbaţi voinici şi du-te mâine de te luptă cu Amalec! Cât 
despre mine, eu voi sta în vârful muntelui, cu toiagul lui Dumnezeu în mâna mea”. 

10 A făcut deci losua după cum îi spusese Moise şi a ieşit să se bată cu Amalec, în timp ce Moise, 
Aaron şi Or s-au suit în vârful muntelui. 

11 Şi a fost că atunci când Moise îşi ridica mâinile, biruia Israel; iar când îşi lăsa mâinile, biruia 
Amalec. 

12 Cum însă mâinile lui Moise se îngreuiau, ei au luat o piatră şi au pus-o sub el; el s-a aşezat pe ea, 
iar Aaron şi Or îi sprijineau mâinile, unul de-o parte şi altul de alta; şi au stat mâinile lui rezemate 
până-n asfinţitul soarelui. 

13 Şi a zdrobit Iosua pe Amalec şi tot poporul său, trecându-i prin ascuţişul săbiei. 

14 Atunci a zis Domnul către Moise: „Scrie aceasta-ntr-o carte5, spre aducere aminte, şi spune-i lui 
Iosua că pomenirea lui Amalec o voi şterge din cele ce sunt sub cer”. 

15 Moise I-a ridicat atunci Domnului un jertfelnic şi l-a numit Iahve-Nissi6, 

16 căci „cu mână tainică îl va bate Domnul pe Amalec din neam în neam”. 

3 Nume generic pentru Amaleciţi, popor descendent din Edom (vezi Fe 36, 1 şi 12). Aşezaţi la nord 
de Cadeş, ei îşi revendicau, probabil, oaza de la Rafidim. 

4 Prima menţiune a lui Iosua (Navi), tânărul războinic care-i va succeda lui Moise şi va cuceri 
Canaanul. 

5 E pentru întâia oară când Moise e menţionat ca autor al cărților lui; chiar dacă nu putem şti de 
care anume carte e vorba aici, faptul rămâne semnificativ. 

6 Iahve-Nissi = „Domnul este steagul meu”. 

Ietro la Moise. 

1 Dar letro, preotul din Madian, socrul lui Moise, a auzit de toate câte le făcuse Domnul pentru 
poporul Său, că anume Domnul îl scosese pe Israel din Egipt. 

2 Atunci Ietro, socrul lui Moise, a luat-o pe Sefora, femeia lui Moise, pe care acesta i-o lăsase-n 
seamă, 

3 ca şi pe cei doi fii ai ei dintre care unul se chema Gherşom, după spusa: „străin sunt eu în ţară 


străină”l, 

4 iar pe altul îl chema Eliezer, după spusa: „Dumnezeul părintelui meu mi-a fost într-ajutor şi m-a 
scăpat din mâna lui Faraon”. 

5 Aşadar Ietro, socrul lui Moise, împreună cu fiii şi cu femeia acestuia, a venit la Moise în pustie, 
acolo unde-şi aşezase el tabăra, la muntele lui Dumnezeu. 

6 Şi i s-a dat de veste lui Moise prin cuvintele: „Iată că vine la tine Ietro, socrul tău, avându-i cu el 
pe femeia ta şi pe cei doi feciori ai tăi”. 

7 Deci a ieşit Moise în întâmpinarea socrului său, s-a plecat înaintea lui şi l-a îmbrăţişat şi s-au 
sărutat unii pe alții; apoi l-a poftit în cort. 

8 ŞI i-a povestit Moise socrului său tot ceea ce Domnul le făcuse lui Faraon şi Egiptenilor de dragul 
lui Israel, toate necazurile ce se abătuseră asupra lor pe drum şi cum i-a scăpat Domnul din mâna lui 
Faraon şi din mâna Egiptenilor. 

9 şi s-a minunat Ietro de tot binele pe care li-l făcuse Domnul, anume că-i scăpase din mâna 
Egiptenilor şi din mâna lui Faraon. 

1 Vezi nota de la 2, 22. 

10 Şi a zis Ietro: „Binecuvântat fie Domnul, că El v-a scăpat din mâna Egiptenilor şi din mâna lui 
Faraon! 

11 Acum ştiu şi eu că mare este Domnul peste toți dumnezeii, pentru că i-a smerit”. 

12 Apoi Ietro, socrul lui Moise, I-a adus lui Dumnezeu ardere-de-tot şi jertfe. Şi au venit Aaron şi 
toţi bătrânii lui Israel pentru ca-n faţa lui Dumnezeu să stea la masă? cu socrul lui Moise. 

13 Şi a fost că a doua zi a şezut Moise să judece poporul; şi a stat poporul înaintea lui Moise de 
dimineaţă până seara. 

14 Şi dacă Ietro, socrul lui Moise, a văzut tot ceea ce făcea el pentru popor, i-a zis: „Ce faci tu cu 
poporul? De ce şezi tu singur, pe de-o parte, şi, pe de alta, tot poporul stă înaintea ta de dimineaţa 
până seara?” 

15 lar Moise a zis către socrul său: „Poporul vine la mine să ceară judecata lui Dumnezeu. 

16 Când se ivesc între ei neînţelegeri, vin la mine; eu cercetez pe fiecare şi-i învăţ poruncile lui 
Dumnezeu şi legile Lui”. 

17 Iar socrul lui Moise a zis către el: „Ce faci tu, nu faci bine, 

18 că şi tu te vei slei, şi poporul acesta care-i cu tine; grea e pentru tine treaba aceasta, şi nu vei 
putea s-o faci singur. 

19 Acum dar ascultă-mă pe mine!; am să-ţi dau un sfat; apoi, Dumnezeu cu tine! Tu să-i fii 
poporului ceea ce trebuie să-i fii față de Dumnezeu: să-l înfăţişezi lui Dumnezeu, tu, trebuinţele lor; 
20 iar lor să le arăţi poruncile şi legile 

2 Literal: „să mănânce pâine”, expresie ebraică pentru „a mânca”, „a sta la masă”. 

Lui, să le descoperi căile pe care să umble şi faptele pe care să le facă. 

21 Acum: din întregul popor alege-ţi oameni destoinici şi temători de Dumnezeu, oameni drepți, 
care urăsc trufia, şi pune-i căpetenii peste mii, căpetenii peste sute, căpetenii peste cincizeci, 
căpetenii peste zeci. 

22 Aceştia, ei să judece poporul în toată vremea: pricinile grele să le aducă la tine, iar pe cele mici 
să le judece ei. Ei te vor ajuta astfel, uşurându-ţi povara. 

23 De vei face lucrul acesta, Dumnezeu te va întări, tu vei putea să faci faţă, iar poporul acesta- 
ntreg va ajunge cu pace la locul său”. 

24 Şi a ascultat Moise de cuvântul socrului său şi a făcut tot ceea ce i-a spus. 

25 Aşadar, din întreg Israelul a ales Moise oameni destoinici şi i-a pus căpetenii peste mii, căpetenii 
peste sute, căpetenii peste cincizeci şi căpetenii peste zeci. 

26 Aceştia, ei judecau poporul în toată vremea; toate pricinile grele le aduceau la Moise, iar pe cele 
uşoare, pe toate, le judecau ei. 

27 Moise l-a lăsat apoi pe socrul său să plece, iar acesta s-a dus în ţara lui. 

19 

Sosirea în pustia Sinai. Pregătiri pentru primirea Legii. 

1 Iar în cea de a treia lună de la ieşirea fiilor lui Israel din ţara Egiptului, în chiar ziua aceeal au 
ajuns ei în pustia Sinai. 


1 Dată imprecisă; se crede că cea exactă a dispărut din vechile manuscrise ebraice. 

2 Au plecat deci de la Rafidim, au ajuns în pustia Sinai, şi acolo a tăbărât Israel, în faţa muntelui?. 

3 şi s-a suit Moise în muntele lui Dumnezeu; iar Domnul l-a strigat din munte şi i-a zis: „lată ce vei 
grăi tu către casa lui Iacob şi ce le vei da de veste fiilor lui Israel: 

4 voi cu ochii voştri aţi văzut ce le-am făcut Eu Egiptenilor, cum v-am purtat Eu pe aripi de vultur 
şi v-am adus la Mine3. 

5 Acum: dacă veţi asculta de glasul Meu şi veţi păzi legământul Meu, voi Îmi veţi fi Mie popor ales 
dintre toate neamurile, că al Meu este tot pământul; 

6 Îmi veţi fi preoţie împărătească4 şi 

2 Adică în faţa (sau în imediata vecinătate) a „muntelui lui Dumnezeu”, Sinai (după tradiția 
elohistă: Horeb vezi 3, 1 şi nota). Localizat în sudul peninsulei cu acelaşi nume. Munte devenit 
celebru prin aceea că în el i s-a descoperit Dumnezeu lui Moise şi li s-a dat Israeliţilor Legea. 
Pentru Sfântul Apostol Pavel, Sinaiul va fi simbolul Legii care a fost desfiinţată prin lisus Hristos 
(vezi Ga 4, 24-31). 

3 Adică la „muntele lui Dumnezeu”, Sinai. 

4 Textual: basileion hieratevma. În context, cele trei trepte: „popor ales” în vederea unei misiuni 
speciale, selecționat de Cel ce, ca Împărat suprem, stăpâneşte „tot pământul”; pentru îndeplinirea 
misiunii, poporul ales e înzestrat cu o „preoţie împărătească”, preoţie conferită de Împăratul- 
Dumnezeu (în fapt, întregul text e o pregătire pentru instituirea templului şi a preoţiei levitice); prin 
prezenţa şi lucrarea acestei preoţii, poporul ales devine el însuşi „neam sfânt”. Textul Ebraic 
permite traduceri cu accentul nu pe preoţie, ci pe împărăție: „împărăție preoțească” sau „împărăție 
de preoţi” (în Vulgata: regnum sacerdotale), de unde interpretarea de sorginte apuseană că ar fi 
vorba de instituirea unei „preoţii universale”, în virtutea căreia orice membru al comunității este 
preot. În faţa acestei interpretări, romano-catolicii glosează în sensul că o „împărăție de preoți” nu 
înseamnă că e „alcătuită din preoţi”, ci „condusă de preoţi” (de aici, deschiderea spre teocraţie). 
Expresia din Septuaginta e citată aidoma în 1 Ptr 2, 9, în acord cu sintagma „preoţie sfântă” din 1 
Ptr 2, 5, în sensul că vechea preoţie, cea din umbra Legii, devine cu adevărat „împărătească” şi 
„sfântă” prin Cel ce o conferă, lisus Hristos, Împărat şi Arhiereu. În acelaşi sens o foloseşte şi 
Sfântul Vasile cel Mare în una din rugăciunile sale liturgice (anamneza din Liturghia ce-i poartă 
numele). 

neam sfânt!... Acestea sunt cuvintele pe care le vei spune fiilor lui Israel”. 

7 Şi venind Moise, i-a chemat pe bătrânii poporului şi le-a spus toate cuvintele acestea pe care le 
poruncise Domnul. 

8 Atunci tot poporul, răspunzând într-un glas, a zis: „Toate câte a zis Dumnezeu vom face şi vom fi 
ascultători!” Iar cuvintele poporului le-a dus Moise la Dumnezeu. 

9 Domnul a zis către Moise: „lată, Eu voi veni la tine într-un stâlp de nor, pentru ca poporul să Mă 
audă vorbind cu tine, şi astfel şi pe tine să te creadă pururea”. lar Moise I-a spus Domnului 
cuvintele poporului. 

10 Şi a zis Domnul către Moise: 

„„Coboară-te! Atrage-i poporului luarea-aminte; supune-i curățiriiS astăzi şi mâine; să-şi spele 
hainele, 

11 şi să fie gata pentru cea de a treia zi, căci în ziua a treia Se va pogoriî Domnul pe muntele Sinai, 
în faţa-ntregului popor. 

12 Vei pune poporul dincolo printr-un hotar de jur-împrejur şi-i vei spune: păziţi-vă: nu vă suiţi în 
munte şi nu vă atingeţi de hotarul lui; că tot cel ce se va atinge de munte, cu moarte va muri: 

13 pe acela nu mână-l va atinge, ci cu pietre va fi ucis sau cu săgeată va fi săgetat; om sau dobitoc, 
nu va rămâne-n 

5 Literal: „curăţeşte-i” (oficiază, prin poruncă, actul purificărilor rituale). 

viaţă. Dar când tunetele şi trâmbiţele şi norul se vor îndepărta de pe munte, ei se vor sui în munte”. 
14 Şi dacă s-a coborât Moise din munte la popor, el a sfinţit poporul, iar ei şi-au spălat hainele. 

15 Apoi el i-a zis poporului: „În trei zile să fiţi gata, de femei să nu vă apropiaţi!” 

16 Şi a fost că-n ziua a treia, încă de dimineaţă, tunete s-au făcut pe muntele Sinai, şi fulgere şi nor 


înnegurat şi sunet puternic de trâmbiţă; şi tot poporul din tabără a fost cuprins de spaimă. 

17 lar Moise a scos poporul să-L întâmpine pe Dumnezeu în afara taberei; şi s-au oprit la poala 
muntelui. 

18 Iar muntele Sinai fumega tot, că pe el Se pogorâse Dumnezeu în foc; şi fum se înălța ca fumul de 
cuptor; şi tot poporul6 era prins de cutremur. 

19 Sunetul trâmbiţei se făcea din ce în ce mai tare; Moise grăia, iar Dumnezeu îi răspundea cu glas. 
20 Pogorâtu-s-a deci Domnul pe muntele Sinai, pe vârful muntelui. Şi Domnul l-a chemat pe Moise 
în vârful muntelui, iar Moise s-a suit. 

21 Grăit-a Domnul către Moise: „Coboară-te! Atrage-i poporului luarea-aminte să nu dea buzna 
spre Domnul ca să vadă7: mulți dintre ei vor cădea. 

6 Ebr.: „muntele”; (totuşi, în unele manuscrise: „poporul”). 

7 Sensul exact al verbului katanoeo: „a vedea (a contempla) spre a înţelege”; „a privi spre a-ţi 
câştiga pricepere”; „a înţelege”. Folosit în Fc 3, 6 în legătură cu pomul cunoștinței binelui şi răului. 
În textul de față: nu numai că ochii omului nu pot suporta slava lui Dumnezeu, dar nici vederea lui 
lăuntrică, de creatură, nu poate accede la fiinţa intimă a lui Dumnezeu, la esenţa Lui. 

22 Chiar şi preoţii, care se apropie de Domnul Dumnezeu, să se sfințească, pentru ca nu cumva 
Domnul să Se-ndepărteze de la ei”. 

23 A zis Moise către Dumnezeu: „Nu va putea poporul să se suie în muntele Sinai, pentru că Tu ne- 
ai atras luarea-aminte, zicând: hotărniceşte muntele şi sfinţeşte-l!” 

24 lar Domnul i-a răspuns: „Du-te, coboară-te, apoi te vei sui, tu şi Aaron împreună cu tine. Dar 
preoţii şi poporul să nu se repeadă a se sui la Domnul, ca nu cumva Domnul să-i părăsească”. 

25 şi s-a coborât Moise la popor şi le-a spus... 8 

20 

Cele zece porunci. 

1 Grăit-a Domnul toate cuvintele acestea, zicând: 

2 „Eu sunt Domnul, Dumnezeul tău, Cel ce te-a scos din ţara Egiptului, din casa robiei. 

3 Să nu ai alţi dumnezei în afară de Mine. 

4 Să nu-ţi faci chip cioplit], şi nici vreo asemănare cu ceva din câte sunt în cer, acolo sus, ori din 
câte sunt pe pământ, aicea jos, ori din câte sunt în apele de 

8 În concordanţă şi cu Textul Ebraic: frază întreruptă, rămasă neisprăvită; autorul s-a grăbit să 
introducă marele şi importantul capitol al Decalogului. În fapt, primul verset al capitolului următor 
e continuarea versetului 19 al capitolului de faţă. 

1 Textual: „idol” (eidolon); prin definiţie, statuie sau statuetă sculptată, ca reprezentare a unei 
zeități. 

sub pământ?. 

5 Să nu te închini lor, şi nici să le slujeşti; că Eu, Domnul, Dumnezeul tău, Eu sunt un Dumnezeu 
gelos3, Cel ce vina părinților o dă pe seama copiilor pân” la al treilea şi-al patrulea neam pentru cei 
ce Mă urăsc, 

6 dar Mă milostivesc pân” la al miilea neam spre cei ce Mă iubesc şi-Mi păzesc poruncile. 

7 Să nu iei numele Domnului, Dumnezeului tău, în deşert, că nu va lăsa Domnul nepedepsit pe cel 
ce ia în deşert numele Lui. 

8 Adu-ţi aminte de ziua odihnei, ca s-o sfinţeşti. 

9 Şase zile să lucrezi; în ele fă-ţi toate treburile, 

10 dar ziua a şaptea este odihna Domnului, Dumnezeului tău; în ea să nu faci nici o muncă, nici tu, 
nici fiul tău, nici fiica ta, nici sluga ta, nici slujnica ta, nici boul tău, nici asinul tău, nici orice 
dobitoc al tău, nici străinul ce poposeşte la tine, 

11 fiindcă-n şase zile a făcut Domnul cerul şi pământul, marea şi toate cele ce sunt într-însele, iar în 
ziua a şaptea 

2 Această interdicție făcea din Israel un unicat în întregul său context uman. De reţinut însă că 
textul se completează prin prima frază a versetului următor; porunca nu interzice opera de artă, ci 
transformarea acesteia în idol. 

3 Grecescul zelos înseamnă „zel”, „ardoare”, „râvnă”, dar şi „gelozie”, „emulaţie”, „rivalitate”; 
zelotes înseamnă „zelos” sau „gelos”; sensul e dictat de context. În cazul de faţă, Dumnezeu Îşi 


revendică în exclusivitate fidelitatea şi iubirea celor cu care a încheiat legământul; în caz de trădare 
cu alţi „dumnezei”, El Îşi atribuie chiar pornirile temperamentale ale unui acces de gelozie. Sfântul 
Apostol Pavel va vorbi despre o „gelozie a lui Dumnezeu”: vezi 2 Co 11, 2 şi notele în context. 

S-a odihnit. De aceea a binecuvântat Dumnezeu ziua a şaptea şi a sfinţit-o. 

12 Cinsteşte pe tatăl tău şi pe mama ta, ca să-ţi fie ţie bine şi să trăieşti ani mulţi pe pământul pe 
care Domnul Dumnezeu ţi-l va da4. 

13 Să nu ucizi. 

14 Să nu te desfrânezis. 

15 Să nu furi. 

16 Să nu mărturiseşti strâmb împotriva aproapelui tău. 

17 Să nu râvneşti la casa aproapelui tău; să nu râvneşti la femeia aproapelui tău, nici la ogorul lui, 
nici la sluga lui, nici la slujnica lui, nici la boul său, nici la asinul său şi la nici unul din dobitoacele 
lui şi la nimic din câte sunt ale aproapelui tău”. 

18 Şi tot poporul vedea fulgerele şi tunetele şi sunetul de trâmbiţă şi muntele fumegând: cuprins 
fiind de spaimă, poporul întreg se ţinea departe. 

19 Şi au zis către Moise: „Vorbeşte-ne tu, dar Dumnezeu să nu vorbească spre noi, ca nu cumva să 
murim”. 

20 Iar Moise le-a zis: „Îndrăzniţi, că iată de ce-a venit Dumnezeu la voi: ca să vă pună la-ncercare, 
ca să fie frica Lui întru voi pentru ca voi să nu păcătuiţi”. 

21 Şi a stat poporul departe, iar Moise a intrat în întunericul unde era Dumnezeu. 

22 Şi a zis Domnul către Moise: „lată ce să-i vorbeşti casei lui Iacob şi iată ce să le vesteşti fiilor lui 
Israel: voi înşivă ați văzut că din cer am grăit cu voi. 

4 „Cea dintâi poruncă urmată de făgăduință” (Ef 6, 2). 

5 În sensul de a nu săvârşi adulter. 

138 

23 Să nu vă faceţi dumnezei de argint, şi nici dumnezei de aur să nu vă faceţi. 

24 Mie să-Mi faceţi jertfelnic de pământ; pe el să vă puneţi arderile-de-tot, jertfele pentru mântuire, 
oile şi viţeii, în tot locul unde Eu voi face să fie numit numele Meu: acolo voi veni la tine şi te voi 
binecuvânta6. 

25 Iar de-Mi vei face jertfelnic de piatră, să nu-l zideşti din pietre cioplite, fiindcă ţi-ai pus tu dalta 
pe ele şi ele s-au pângărit. 

26 Iar la jertfelnicul Meu să nu te urci pe trepte, ca nu cumva acolo, pe ele, să ţi se descopere 
goliciunea”7. 

21 

Rânduieli pentru casnici şi ucideri; dreptul de azil. 

1 „Iată acum rânduielile pe care tu le vei pune-n faţa lor: 

2 De vei cumpăra rob evreu, el să-ţi lucreze şase ani, iar în anul al şaptelea îl vei lăsa liber fără să-i 
ceri platăl. 

3 dac-a intrat singur, singur va ieşi; dac-a venit cu femeie, odată cu el va pleca şi femeia sa. 

4 Dacă însă femeia i-a fost dată de către stăpân şi ea va fi născut fii sau fiice, atunci femeia şi copiii 
vor fi ai stăpânului său; el va pleca singur. 

6 Ca şi la 12, 24, alternanță plural-singular: poruncă pentru întreaga comunitate şi pentru fiecare ins 
în parte. 

7 La început, preotul israelit care aducea jertfa avea pe el doar o bucată de pânză împrejurul 
coapselor, după modelul egiptean. Mai târziu, când altarele erau înalte şi cu trepte de acces, preoţii 
erau obligaţi să poarte pe dedesubt pantaloni (vezi 28, 38). 

1 Literal: „în dar”; „pe gratis”. 

5 Dar dacă robul se va-mpotrivi2, zicând: îmi iubesc stăpânul, femeia şi copiii; nu vreau să plec în 
libertate..., 

6 atunci stăpânul său îl va aduce la judecata lui Dumnezeu; îl va aduce la uşă, pe prag, îi va găuri 
urechea cu o undrea, iar el îi va sluji în veci. 

7 Dacă cineva îşi va vinde fata ca fată-n casă3, ea nu va ieşi cum pleacă robii. 

8 Dacă stăpânului nu-i va plăcea aceea pe care el de bunăvoie şi-a ales-o, o poate elibera pe bani; 
dar la neam străin nu are voie s-o vândă, de vreme ce El s-a purtat cu ea necinstit. 


9 Dacă i-a rânduit-o fiului său, se va purta cu ea după rânduiala fiicelor. 

10 Dar dacă el îşi mai ia o alta, pe ea să n-o lipsească de hrană, de îmbrăcăminte şi de traiul ei cu 
bărbatul. 

11 Iar dacă el nu va face pentru ea aceste trei lucruri, ea poate pleca de la el fără să plătească nimic, 
fără să-i dea bani. 

12 De va lovi cineva pe altul şi acela va muri, să fie dat morţii4. 

13 Iar de nu va fi fost cu voia lui, ci Dumnezeu i l-a adus în mânăs, îţi voi da Eu loc unde să fugă 
ucigaşul6. 

14 Dacă însă cineva va merge până acolo încât să-l omoare pe aproapele său cu vicleşug şi va fugi 
la altar, chiar şi de la altarul Meu să-l iei şi să-l omori. 

2 Literal: „dacă va răspunde”, în replică la o anume situaţie, propunând modificarea ei. 

3 În sensul: servitoare-ibovnică. 

4 Cu acest verset se instituie „legea talionului”; mai pregnantă în vv. 23-25. 

5 Crima fără premeditare; în acest caz, impactul dintre ucigaş şi victimă e pus pe seama lui 
Dumnezeu. 

6 Se instituie dreptul de azil. Locul de refugiu avea, de obicei, un sanctuar. 

15 Cel ce va lovi pe tatăl său ori pe mama sa să fie dat morţii. 

16 Cel ce va blestema pe tatăl său ori pe mama sa să fie omorât. 

17 Cel ce va răpi pe cineva dintre fiii lui Israel fie că-l va vinde ca rob, fie că acela va fi găsit în 
mâinile lui să fie omorât. 

18 Dacă doi oameni se vor certa şi dacă unul din ei îl va lovi pe celălalt cu o piatră sau cu pumnul şi 
acela nu va muri, ci va cădea la pat, 

19 dacă omul se va scula şi va umbla pe-afară cu ajutorul toiagului, atunci nevinovat va fi cel ce l-a 
20 Dacă cineva va lovi cu bâta pe robul său sau pe slujnica sa şi va muri sub mâna lui, prin judecată 
va fi pedepsit; 

21 dar dacă [cel lovit] va mai trăi o zi sau două, el nu va fi pedepsit, fiindcă aci sunt banii lui. 

22 Dacă doi oameni, luându-se la bătaie, vor lovi o femeie însărcinată şi aceasta va lepăda pruncul 
ne-mplinit7, [vinovatul] va fi pus să plătească despăgubirea pe care o va cere bărbatul femeii; va 
plăti atât cât se cuvine; 

23 dar dacă [pruncul] va fi împlinit, atunci se va da suflet pentru suflet, 

24 ochi pentru ochi, dinte pentru dinte, mână pentru mână, picior pentru picior, 

25 arsură pentru arsură, rană pentru rană, vânătaie pentru vânătaie. 

7 Sensul exact: fără să aibă înfăţişare de om; în stare încă embrionară, când copilul după concepţia 
vremii încă nu devenise persoană (Textul Ebraic însă vizează cu precădere vătămarea mamei). Vezi 
şi versetul următor. 

26 Dacă va lovi cineva ochiul robului său sau ochiul slujnicei sale şi aceia vor orbi, liberi să-i lase 
pentru ochiul lor. 

27 lar dacă va rupe dintele robului său sau al roabei sale, pentru dintele lor să-i lase liberi. 

28 Dacă un taur va împunge un bărbat sau o femeie şi le va pricinui moartea, taurul va fi ucis cu 
pietre, carnea lui nu va fi mâncată, iar stăpânul taurului va fi nevinovat. 

29 Dacă însă taurul obişnuia de mai-nainte să împungă, dar stăpânul său, deşi înștiințat, nu l-a ţinut 
închis, dacă taurul va omori bărbat sau femeie, atunci va fi ucis cu pietre, iar stăpânul său va fi şi el 
dat morţii; 

30 dar dacă i se va pune preţ de răscumpărare, atunci pentru răscumpărarea sufletului său va da cât i 
se va cere. 

31 După această rânduială se va face şi când taurul împunge băiat sau fată. 

32 lar dacă taurul va împunge rob sau roabă, stăpânului lor i se vor plăti treizeci de sicli de argint, 
iar taurul va fi ucis cu pietre. 

33 De va destupa cineva o fântână sau dacă va săpa o fântână şi nu o va acoperi şi va cădea în ea un 
vițel sau un asin, 

34 stăpânul fântânii îi va plăti; stăpânului lor îi va da bani, iar stârvul va fi al lui. 

35 Dacă taurul cuiva va împunge taurul vecinului şi-l va face să moară, ei vor vinde taurul cel viu şi 


vor împărţi banii între ei; tot între ei vor împărţi şi taurul mort. 

36 Dar dacă se va fi ştiut că taurul obişnuia de mai-nainte să împungă, dar stăpânul său, deşi 
înștiințat, nu l-a ţi nut 

închis, atunci acesta va plăti taur pentru taur, iar stârvul va fi al lui. 

22 

Pedeapsa pentru furt şi alte păcate]. 

1 De va fura cineva un vițel sau o oaie şi le va înjunghia sau le va vinde, cinci viței va plăti pentru 
un vițel şi patru oi pentru o oaie. 

2 Dacă cineva va prinde hoţul asupra faptei şi-l va lovi de moarte, nu i se va socoti omor. 

3 (a) Dar dacă a ucis după ce i-a răsărit soarele, vinovat este: pentru moarte cu moarte va muri2. (b) 
Dar dacă nu va avea cu ce să plătească furtul, să fie vândut. 

4 lar dacă hoţul va fi prins, şi cele furate vor fi găsite la el vii de la asin pân” la oaie -, să plătească 
îndoit. 

5 Dacă cineva păgubeşte țarină sau vie lăsând vitele să pască țarina altuia, va plăti din țarina sa după 
cât a stricat; iar dacă a păscut toată țarina, va plăti cu ce are mai bun în țarina sa şi cu ce are mai bun 
în via sa. 

6 Dacă izbucnește un foc şi, întâlnind mărăcini, se întinde şi arde clăi sau snopi sau holdă, va plăti 
cel ce a aprins focul. 

1 În Textul Ebraic, versetul 1 al acestui capitol este versetul 37 al capitolului precedent; de 
asemenea, în ediția Rahlfs a Septuagintei. Pentru concordanța cu ediţiile clasice româneşti, am 
păstrat structura acestora. 

2 Prin transcrieri neglijente ale vechilor manuscrise, versetele 3 b şi 4 au fost deplasate de la locul 
lor firesc, adică imediat după versetul 1. Cititorul e rugat să le trateze ca atare. 

7 Dacă-i dă cineva vecinului său bani sau lucruri să le păstreze şi ele sunt furate din casa acestui 
om, atunci hoţul, de va fi găsit, îndoit să le plătească; 

8 iar dacă hoţul nu va fi găsit, atunci stăpânul casei va veni în faţa lui Dumnezeu şi va jura-ntru 
adevăr că n-a ascuns nimic din lucrurile aproapelui său. 

9 Oricare-ar fi lucrul împricinării un vițel, un asin, o oaie sau o haină sau un oarecare lucru pierdut 
despre care cineva spune că-i al lui pricina amândurora va fi adusă în faţa lui Dumnezeu; cel ce prin 
Dumnezeu e dovedit, acela îndoit îi va plăti aproapelui său. 

10 Dacă cineva îi dă aproapelui său un asin sau un bou sau o oaie sau o altă vită să i-o păzească şi 
dacă aceea suferă o vătămare sau moare sau e furată şi nu există martori, 

11 între cei doi să se facă jurământ în faţa lui Dumnezeu cum că el [paznicul] nu şi-a făcut parte din 
vita aproapelui său; pe aceasta o va lua stăpânul său de bună, iar el nu va plăti nimic. 

12 Dacă [vita] i se fură, îi va plăti despăgubire stăpânului său; 

13 iar dac-a fost sfâşiată de fiare, să-i aducă dovadă şi nu va plăti. 

14 Dacă cineva o cere cu-mprumut [vita] de la vecinul său şi ea suferă vătămare sau moare sau e 
furată şi stăpânul ei n-a fost de faţă, el o va plăti; 

15 dar dacă stăpânul ei a fost de faţă, nu o va plăti; dacă e simbriaş, ea va intra în socoteala simbriei. 
16 Dacă cineva înşală o fecioară nelogodită şi se culcă cu ea, o va înzestra înzestrându-şi-o ca soţie; 
17 dar dacă tatăl ei nicicum nu se va învoi să i-o dea de soţie, atunci el îi va 

plăti tatălui atâția bani câţi se cer pentru zestrea fecioarelor. 

18 Pe vrăjitori să nu-i lăsaţi să trăiască. 

19 Tot cel ce se împreună cu dobitoc să fie omorât. 

20 Cel ce jertfeşte dumnezeilor, şi nu numai singurului Domn, cu moarte să piară3. 

21 Pe străin să nu-l prigoneşti, nici să-l apeşi, căci şi voi aţi fost străini în ţara Egiptului. 

22 Cu nici o văduvă şi cu nici un sărac să nu vă purtaţi rău; 

23 că, dacă voi le veţi face rău şi ei vor striga către Mine, Eu le voi auzi glasul 

24 şi-Mi voi aprinde mânia şi vă voi ucide cu sabia şi vor fi femeile voastre văduve şi copiii voştri 
săraci de părinţi. 

25 Dacă-l împrumuţi cu bani pe fratele sărac de lângă tine, nu-l zori4 şi nu-i pune camătă. 

26 Dacă aproapelui tău îi vei lua ca zălog haina, să i-o dai înapoi înainte de asfinţitul soarelui, 


27 căci ea e învelitoarea lui, e singurul vestmânt cu care să-şi acopere goliciuneas: în ce va dormi 
el? Aşadar, dacă el va striga către Mine, Eu îl voi auzi, că milostiv sunt Eu. 

28 Pe dregători să nu-i defaimi, pe maimarii poporului tău să nu-i vorbeşti de rău. 

3 În Textul Ebraic: „să fie lovit de anatemă”, adică: să I se ceară lui Dumnezeu, prin blestem, ca el 
să piară. 

4 În tot Vechiul Testament, verbul katepeigo e folosit numai aici şi înseamnă „a presa pe cineva să 
facă ceva”. În Textul Ebraic: „nu te purta cu el ca un creditor”. 

5 „Goliciunea”, dublu sens: goliciunea trupului neocrotit de haină; goliciunea care-l face pe om 
indecent. 

29 Nu întârzia în a-Mi aduce pârga ariei tale şi a teascului tău; pe cei întâi-născuţi dintre fiii tăi să 
Mi-i dai Mie. 

30 Tot aşa vei face cu viţelul tău, cu oaia ta, cu animalul tău de povară: şapte zile va fi cu maică-sa, 
iar în ziua a opta Mi-l vei da Mie. 

31 Oameni sfinţi Îmi veţi fi: să nu mâncaţi carnea dobitocului sfâşiat de fiară6; aruncaţi-o la câini! 
23 

Cum se face dreptatea. Despre sărbători. Rânduieli şi porunci pentru intrarea în Canaan. 

1 Să nu-ţi pleci urechea la zvon deşert; să nu iei partea celui vinovat făcânDu-te martor mincinos. 

2 Să nu te iei după cei mai mulţi în a face rău; când eşti martor, să nu te abaţi în partea celor mulţi 
ca să abaţi judecata; 

3 nici chiar săracului să nu-i fii părtinitor la judecată. 

4 De vei întâlni boul duşmanului tău sau asinul său rătăcit, să-l întorci şi să i-l duci. 

5 De vei vedea asinul vrăjmaşului tău căzut sub povară, să nu te faci că nu-l vezi, ci ridică-l 
împreună cu el. 

6 Să nu strâmbi judecata săracului când se judecă. 

7 Fereşte-te de fapta nedreaptă; pe cel nevinovat şi pe cel drept să nu-l ucizi; celui nedrept să nu-i 
dai dreptate de dragul unor daruri. 

6 E vorba de sfinţenia rituală. Carnea animalelor sfâşiate de fiare era presupusă ca încă mai având în 
ea sânge; consumarea sângelui era drastic interzisă de Lege (vezi Lv 7, 26-27). 

8 Daruri să nu primeşti, căci darurile orbesc ochii celor ce văd şi strâmbă pricinile cele drepte. 

9 Pe străin să nu-l apăsaţi, căci voi ştiţi cum e sufletul pribeagului, că şi voi aţi fost pribegi în ţara 
Egiptului. 

10 Şase ani să-ţi semeni țarina şi să-i aduni roadele, 

11 iar în al şaptelea îi vei da odihnă, lăsând-o nelucrată; din ceea ce a rămas se vor hrăni săracii 
neamului tău şi vor mânca fiarele câmpului. Tot aşa vei face cu via ta şi cu măslinii tăi. 

12 'Treburile tale să ţi le faci în şase zile, iar în ziua a şaptea te vei odihni, ca să se odihnească şi 
boul tău şi asinul tău, şi ca să răsufle fiul roabei tale] şi străinul care-i cu tine. 

13 Pe toate câte vi le-am spus păziţi-le. Numele altor dumnezei să nu le pomeniţi, nici să se audă ele 
din gura voastră. 

14 De trei ori în an să-Mi serbaţi: 

15 Să păziţi sărbătoarea Azimelor: şapte zile veţi mânca azime după cum ţi-am poruncit, la vremea 
rânduită din luna lui Abib2, căci în acea lună ai ieşit din Egipt. Înaintea Mea să nu te înfăţişezi cu 
mâna goală. 

16 Vei păzi sărbătoarea Secerişului, a celor dintâi roade din cele ce vei semăna în țarina ta; apoi 
sărbătoarea Culesului, toamna3, când îţi aduni munca de pe câmp. 

17 De trei ori pe an, toţi cei de parte bărbătească se vor înfățişa înaintea Domnului, Dumnezeului 
tău, 

1 Expresie pentru rob în general. 

2 Textual: „din luna întâi”; vezi şi 12, 18. 

3 Textual: „la ieşirea anului”. Anul evreiesc era perioada dintre două toamne. 

18 fiindcă atunci când pe păgâni îi voi alunga de la faţa ta şi-ţi voi lărgi hotarele, nimeni nu-ţi va 
râvni pământul4; sânge din jertfa Mea să nu jertfeşti pe ceva dospit, şi nici grăsimea sărbătorii Mele 
să nu rămână până dimineaţa. 

19 Pârga celor dintâi roade ale ţarinii tale s-o aduci în casa Domnului, Dumnezeului tău. Miel să nu 


fierbi în laptele mamei lui! 

20 Iată, Eu îl trimit pe îngerul Meu înaintea feţei tale, ca să te păzească pe cale, să te ducă-n ţara pe 
care ţi-am gătit-o. 

21 la aminte asupră-ţi şi ascultă de el şi să nu-i fii necredincios; că nu te va cruța, fiindcă numele 
Meu este deasupră-l. 

22 Dacă-ntr-adevăr Îmi vei asculta glasul şi vei face toate câte vă voi porunci şi vei păzi legământul 
Meu, Îmi veţi fi popor ales dintre toate neamurile, că al Meu este-ntreg pământul; iar voi Îmi veţi fi 
preoţie împărătească şi neam sfânt. lată cuvintele pe care le vei spune fiilor lui Israel: Dacă-ntr- 
adevăr Îmi veţi asculta glasul şi veţi face tot ceea ce-ţi voi spune5, voi fi duşmanul duşmanilor tăi şi 
potrivnicul potrivnicilor tăi. 

23 Căci îngerul Meu, povăţuitorul tău, va merge cu tine şi te va duce la Amorei şi la Hetei şi la 
Ferezei şi la Canaaneeni şi la Gherghesei şi la Hevei şi la Iebusei şi Eu îi voi stârpi. 

24 Nu te vei închina dumnezeilor lor şi nici le vei sluji, nici vei face după faptele 

4 Această ultimă propoziţie se află numai în unele ediţii ale Septuagintei, inclusiv cea din Frankfurt 
1597 (după care a fost tradusă Biblia lui Şerban). 

5 În text şi context: de remarcat alternanţele între singular și plural; vezi şi nota de la 12, 24. 

lor, ci-ntru totul le vei dărâma capiştile şi-ntru totul le vei zdrobi stâlpii6. 

25 Să slujeşti Domnului Dumnezeului tău, şi Eu îţi voi binecuvânta pâinea şi vinul şi apa şi voi 
îndepărta slăbiciunea din mijlocul vostru. 

26 Nimic neroditor sau sterp nu va fi pe pământul tău; numărul zilelor tale Eu îl voi plini. 

27 Frica o voi trimite să meargă-nainte-ţi, groază voi pune-n toate neamurile asupra cărora vei 
merge, pe toți potrivnicii tăi îi voi pune pe fugă. 

28 Viespi voi trimite să meargă-nainte-ţi, [cu ele] îi voi alunga pe Amorei şi pe Hevei şi pe lebusei 
şi pe Canaaneeni şi pe Hetei de la tine. 

29 Dar nu-i voi alunga într-un singur an, ca nu cumva pământul să devină pustiu şi fiarele 
pământului să se înmulțească asupră-ţi; 

30 ci-i voi alunga de la tine pe-ncetul cu-ncetul, până ce tu te vei înmulţi şi vei lua-n moştenire 
pământul. 

31 Întinde-voi hotarele tale de la Marea Roşie până la Marea Filistenilor7 şi de la pustie8 până la 
Râul cel Mare al Eufratului şi da-voi în mâinile voastre pe cei ce locuiesc în ţară şi-i voi alunga de 
la tine. 

32 Să nu faci legământ cu ei, nici cu dumnezeii lor. 

33 Să nu locuiască ei în ţara ta, ca să nu te facă să păcătuieşti împotrivă-Mi; că de vei sluji 
dumnezeilor lor, aceştia îţi vor fi ție capcană”. 

6 Stâlpii: pietre-n forme alungite, înfipte-n pământ, reprezentând anumite zeități. 

7 Marea Mediterană. 

8 Sudul Palestinei. 

24 

Moise se suie a doua oară în muntele Sinai. 

1 Iar lui Moise i-a zis: „Suie-te la Domnul, tu şi Aaron, Nadab, AbiudI, precum şi şaptezeci dintre 
bătrânii lui Israel: ei de departe I se vor închina Domnului. 

2 Numai Moise singur se va apropia de Dumnezeu, dar ei nu se vor apropia, iar poporul nu se va sui 
împreună cu ei”. 

3 A venit Moise şi a adus la cunoştinţa poporului toate cuvintele lui Dumnezeu şi toate rânduielile. 
Iar poporul întreg a răspuns într-un glas: „Toate cuvintele pe care le-a grăit Domnul le vom face şi 
le vom asculta!” 

4 lar Moise a scris toate cuvintele Domnului2. Şi sculându-se Moise dis-de-dimineaţă, a zidit 
Jertfelnic sub munte, cu doisprezece stâlpi pentru cele douăsprezece seminţii ale lui Israel. 

5 Şi i-a trimis pe tinerii fiilor lui Israel să aducă arderi-de-tot şi să-l jertfească Domnului Dumnezeu 
viței ca jertfă de mântuire. 

6 Şi luând Moise jumătate din sânge, l-a turnat într-un vas, iar cealaltă jumătate de sânge a vărsat-o 
peste jertfelnic. 

7 Apoi a luat cartea Legământului şi a citit-o în auzul poporului; iar ei au zis: „Toate câte a grăit 


p> 


Domnul le vom face şi le vom asculta 
8 Şi luând Moise sângele, a stropit poporul, zicând: „Acesta este sângele Legământului pe care 
Domnul l-a încheiat 

1 Nadab şi Abiud: fiii lui Aaron (vezi 6, 23). 

2 A doua menţiune despre activitatea literară a lui Moise (prima a fost la 17, 14). 

cu voi, potrivit tuturor acestor cuvinte”3. 

9 Şi s-au suit Moise şi Aaron, Nadab, Abiud şi şaptezeci dintre bătrânii lui Israel 

10 şi au văzut locul unde stătea Dumnezeul lui Israel4: sub picioarele Lui era ca un aşternut din 
lespezi de safir, tot atât de curat precum adâncul cerului. 

11 Iar dintre aleşii lui Israel nu a pierit nici unul; au fost văzuţi la locul lui Dumnezeu şi au mâncat 
şi au băut5. 

12 Şi a zis Domnul către Moise: „Suie-te la Mine în munte şi stai acolo, că am să-ţi dau tablele de 
piatră: legea şi poruncile pe care Eu le-am scris ca să le pun lor6 lege”. 

13 Şi sculându-se Moise împreună cu losua, apropiatul său, s-au suit în muntele lui Dumnezeu, 

14 iar bătrânilor le-a zis: „Aşteptaţi aici în linişte până ne vom întoarce la voi. lată, Aaron şi Or sunt 
cu voi; dacă are cineva ceva de judecat, să vină la ei”. 

15 S-au suit deci Moise şi losua în munte; şi norul a acoperit muntele. 

16 Şi slava lui Dumnezeu s-a pogorât pe muntele Sinai, pe care norul l-a acoperit timp de şase zile. 
Iar în cea de a 

3 Cuvintele din carte (v. 4). 

4 În Versiunea Ebraică: „L-au văzut pe Dumnezeul lui Israel”; expresie cu totul singulară şi 
uimitoare, întrucât „nu va putea omul să-Mi vadă faţa (să Mă vadă) şi să trăiască” (33, 20). Textul 
Septuagintei precizează că oamenii au văzut numai „locul unde stătea Dumnezeu”, anume doar ceea 
ce părea a fi aşternutul tronului Său (vezi restul versetului). 

5 „Au mâncat şi au băut”: semn că erau vii, dar poate fi vorba şi de un prânz ritual, cu care se 
încheia de obicei un legământ, o alianţă, un contract, un armistițiu (vezi alianţa dintre Israel şi 
Abimelec fc 26, 26-31 şi pe aceea dintre Iacob şi Laban fe 31, 54). 

6 „Lor”: poporului. 

şaptea zi l-a chemat Domnul pe Moise, din mijlocul norului. 

17 Dar chipul slavei Domnului era în ochii fiilor lui Israel ca un foc arzând pe vârful muntelui. 

18 Şi a intrat Moise în mijlocul norului şi s-a suit în munte; şi a stat acolo, în munte, patruzeci de 
zile şi patruzeci de nopţi. 

25 

Rânduieli pentru cortul adunării: chivotul mărturiei, masa pâinilor, sfeşnicul cu şapte braţe. 

1 Şi a grăit Dumnezeu către Moise, zicând: 

2 „Spune-le fiilor lui Israel: Să-Mi aduceţi prinoase; de la tot omul pe care-l lasă inima să dea, să- 
Mi strângeţi prinoasele. 

3 Iată prinoasele pe care le vei strânge de la ei: aur, argint şi aramă; 

4 mătase viorie, vişinie şi stacojie, pânză de in topit şi păr de capră; 

5 piei de berbec vopsite-n roşu, piei de culoarea iachintuluil şi lemn de salcâm?; 

6 [untdelemn pentru candele, miresme pentru mir şi pentru tămâia cea binemirositoare;]3 

7 pietre de sardiu şi pietre scumpe ferecate de pus la efodul şi pieptarul4 preotului. 

1 Iachint: un fel de safir sau ametist, albastru-violet. În Textul Ebraic: „piei de delfin”. 

2 Textual: „lemn care nu putrezeşte”; identificat cu salcâmul, cunoscut prin durabilitatea lui. 

3 Acest verset lipseşte din textul grecesc; ediţiile româneşti l-au preluat din versiunile ebraice. 

4 „Efod”: parte din veşmântul preoţesc; făcut din mătase scumpă, încrustată cu pietre preţioase, era 
purtat pe umăr. „Pieptar” (hoşen): altă parte de veşmânt preoţesc, ataşată de efod prin inele de aur. 

8 Îmi vei face Mie locaş sfânt şi Eu Mă voi arăta întru voi. 

9 Chipul cortului şi chipul tuturor obiectelor lui le vei face potrivit izvoadelor pe care Eu ţi le voi 
arăta în munte: aşa să le faci! 

10 Chivotul mărturiei 5 îl vei face din lemn de salcâm: lung de doi coţi şi jumătate, larg de un cot şi 
Jumătate şi înalt de un cot şi jumătate6. 


11 Îl vei sufla cu aur curat; pe dinlăuntru şi pe dinafară îl vei sufla. Şi-i vei face-mprejur cingătoare 
de aur, din zimţi împletiţi. 

12 Şi-i vei face patru inele de aur şi i le vei prinde în cele patru colţuri de jos: două inele pe o latură 
şi două inele pe cealaltă latură. 

13 Vei face pârghii din lemn de salcâm şi le vei sufla cu aur. 

14 Pârghiile ai să le vâri prin inelele din colţurile de jos ale chivotului, ca să poată fi chivotul ridicat 
pe ele. 

15 Pârghiile vor fi mereu în inelele chivotului. 

16 Înlăuntrul chivotului vei pune mărturiile pe care ţi le voi da. 

17 Îi vei face un acoperământ al ispăşirii7, din aur curat, lung de doi coţi şi jumătate, şi lat de un cot 
ŞI jumătate. 

5 „Chivot” (kivotos) traduce un cuvânt ebraic care înseamnă „ladă cu capac”, „cufăr”, „sicriu”. 
Folosit mai întâi pentru a desemna corabia lui Noe (Fc 6, 14). Vulgata îl traduce prin arca = „arcă” 
(cu acelaşi înţeles). În cultul creştin ortodox, chivotul este macheta miniaturală a unei biserici, 
aşezată în altar pe sfânta masă, în care se păstrează Împărtăşania pentru bolnavi. „Chivotul 
mărturiei”: semnul (mărturia) prezenţei lui Dumnezeu. 

6 Un „cot”: aproximativ 45 cm. 

7 Mai târziu, ilasterion va deveni o masă pe care marele preot aduce jertfa de ispășire („acoperirea” 
păcatelor), prin stropire cu sânge. Folosit şi de Sfântul Pavel în Rm 3, 25 (vezi nota). 

18 Vei face doi heruvimi8 din aur lucrat cu ciocanul” şi-i vei pune pe acoperământul ispăşirii, la 
amândouă capetele; 

19 un heruvim va fi la un capăt şi un heruvim la celălalt capăt al acoperământului. 

20 Heruvimii vor fi deasupra, cu aripile întinse, cu aripile umbrind10 acoperământul, cu feţele una 
spre cealaltă; feţele heruvimilor vor fi-ndreptate spre acoperământ. 

21 Acoperământul să-l pui pe chivot, deasupra; iar în chivot vei pune mărturiile pe care ţi le voi da. 
22 De acolo Mă voi face ţie cunoscut şi de acolo, de deasupra acoperământului, dintre cei doi 
heruvimi ce vor fi pe chivotul mărturiei, de acolo îţi voi vorbi Eu ţie despre toate câte-ţi voi porunci 
pentru fiii lui Israel. 

8 Simbol al prezenţei lui Dumnezeu „Cel ce şade pe heruvimi” (1 Rg 4, 4; 2 Rg 6, 2; 4 Rg 19, 15). 

9 Lucrat prin cizelare; precizare menită să elimine presupunerea că imaginile sacre ar fi fost 
„chipuri cioplite” (interzise prin Decalog - 20, 4). E motivul pentru care cultul creştin ortodox 
admite icoana, cizelura şi basorelieful, dar respinge statuia. 

10 Syskiazo = „a acoperi cu umbră”, „a cufunda în umbră”. Prin lipsa de realism a imaginii, 
conotaţia duhovnicească e evidentă: Dumnezeu, „Cel ce şade pe heruvimi”, prin aripile acestora Îşi 
face simțită prezenţa în simbol. Folosind un verb cu aceeaşi rădăcină: episkiazo = „a umbri”, Noul 
Testament va conota acţiunea prin care Dumnezeu Îşi exercită puterea sau Îşi revarsă harul asupra 
uneia sau mai multor persoane: Puterea Celui-Preaînalt o va „umbri” pe Fecioara Maria, făcând-o să 
zămislească de la Duhul Sfânt (Lc 1, 35), norul luminos al schimbării la faţă îi va „umbri” pe 
apostoli (Mt 17, 5; Mc 9, 7), umbra lui Petru îi va „umbri”, vindecătoare, pe bolnavii Ierusalimului 
(FA 5, 15). 

23 Vei face o masă din lemn de salcâm: lungă de doi coţi, lată de un cot, înaltă de un cot şi 
jumătate. 

24 O vei sufla cu aur curat şi-i vei face-mprejur cingătoare de aur din zimţi împletiți. 

25 Un brâul de-o palmă să-i faci împrejur, iar peste brâu, de jur-împrejur, vei face o-mpletitură de 
zimțţi. 

26 Vei face patru inele de aur şi vei prinde inelele de cele patru colţuri unde-i sunt picioarele, 

27 în josul brâului, iar inelele vor fi toarte pentru pârghiile cu care va fi purtată masa. 

28 Pârghiile să le faci din lemn de salcâm şi le vei polei cu aur curat; cu ele va fi purtată masa. 

29 Şi numai pentru ea vei face blidele, căţuile, ibricele şi cănile din care se toarnă; din aur curat le 
vei face. 

30 Pe masă vei pune pâinile punerii-înainte 12, de-a pururi înaintea Mea. 

31 Vei face sfeşnic din aur curat. Sfeşnicul să-l faci bătut din ciocan: fusul, braţele, cupele, nodurile 
şi florile lui vor fi cu el un singur trup. 


32 Din laturile lui vor ieşi şase braţe: trei braţe ale sfeşnicului, dintr-o latură, şi trei braţe ale 
sfeşnicului, din cealaltă latură. 

33 Pe un braţ, trei cupe-n chip de migdală, fiecare cu nodul şi floarea ei; la fel pe fiecare braţ care 
iese din sfeşnic. 

11 După unii: bordură pentru protejarea obiectelor de pe masă; după alţii: stinghie de unire a 
picioarelor mesei, care să-i asigure stabilitatea. Optăm pentru sensul prim. 

12 Pâinile-ofrandă; pâinile-proaducere. În echivalentul liturgic ortodox: prescurile (aduse ca 
prinoase la altar). 

34 Sfeşnicul va avea patru cupe-n chip de migdală, fiecare cu nodul şi floarea ei, 

35 nodul de sub cele două braţe, nodul de sub cele patru braţe, deci la cele şase braţe care ies din 
sfeşnic. 

36 Nodurile şi ramurile care ies dintr-însul vor fi toate dintr-un singur metal bătut cu ciocanul: aur 
curat. 

37 Îi vei face şapte candele şi-i vei pune luminile şi ele vor lumina latura din faţa lui. 

38 Mucările şi tăviţele i le vei face din aur curat. 

39 Dintr-un talant13 de aur curat se va face totul. 

40 Ia seama să faci totul după izvodul ce ţi-a fost arătat în munte. 

26 

Cortul adunării şi cele ale lui. 

1 Cortul să-l faci din zece scoarţe de inl topit, ţesut în violet, în purpuriu şi-n stacojiu; cu heruvimi 
le vei face, lucraţi cu iscusinţă?. 

2 Lungimea unei scoarţe va fi de douăzeci şi opt de coţi, iar lăţimea unei scoarţe va fi de patru coți: 
scoarţele vor avea toate aceeaşi măsură. 

3 Cinci scoarţe vor fi îngemănate la un loc, celelalte scoarţe vor fi şi ele-ngemănate la un loc. 

13 Un talant: aproximativ 35 kg. 

1 Textual: „vison”, pânză de in de India, țesătură foarte fină şi scumpă, cu firul răsucit după fierbere 
(topire). 

2 În Textul Ebraic: „operă de artist”, ceea ce înseamnă lucrare de ţesător iscusit; aşadar, chipurile 
heruvimilor erau parte din țesătura însăşi. 

4 Cheotori de mătase violetă vei face pe marginea de-ngemănare a fiecărei scoarțe, şi tot aşa pe 
cealaltă margine de-ngemănare a scoarţei următoare. 

5 Cincizeci de cheotori vei face la o scoarță şi cincizeci de cheotori vei face pe marginea scoarţei 
de-ngemănare, aşa ca ea să se lege de cealaltă scoarță prin cheotorile ce stau faţă-n față. 

6 Vei face cincizeci de copci de aur; cu copcile vei lega o scoarță de cealaltă, aşa că-ntregul cort va 
fi un singur tot. 

7 Peste cort vei face un înveliş de păr de capră; unsprezece învelişuri vei face. 

8 Lungimea unui înveliş va fi de treizeci de coți, iar lățimea unui înveliş va fi de patru coţi; cele 
unsprezece învelişuri vor avea toate aceeaşi măsură. 

9 Cinci învelişuri le vei uni la un loc şi tot la un loc pe celelalte şase învelişuri. Pe cel de al şaselea 
înveliş îl vei îndoi în partea din faţă a cortului. 

10 Vei face cincizeci de cheotori la un înveliş, pe marginea îngemănării, şi tot cincizeci de cheotori 
vei face pe marginea celuilalt înveliş, ca să se poată îngemăna cu primul. 

11 Şi vei face cincizeci de copci de aramă; copcile le vei vâri în cheotori, aşa încât învelişurile se 
vor îngemăna şi vor alcătui un singur tot. 

12 Cât despre ceea ce prisoseşte din învelitorile cortului, jumătatea de înveliş care prisoseşte va 
atârna pe partea de dinapoi a cortului. 

13 De-a lungul acoperişului, de-o parte şi de alta, ceea ce prisoseşte din învelitori va atârna pe 
pereţii cortului, un cot într-o latură şi un cot în cealaltă, ca să-l acopere. 

14 Cortului îi vei face apoi un acoperiş din piei de berbec vopsite-n roşu; iar pe deasupra, peste el, 
un acoperământ din piei de culoarea iachintului3. 

15 Îi vei face cortului pilaştri din lemn de salcâm. 

16 Fiecare pilastru va fi lung de zece coţi; lat de un cot şi jumătate va fi fiecare pilastru. 

17 Fiecare pilastru va avea două cepuri, unul în dreptul altuia; aşa vei face la toţi pilaştrii cortului. 


18 Cortului îi vei face douăzeci de pilaştri pentru latura dinspre miazăzi. 

19 Sub cei douăzeci de pilaştri vei face patruzeci de tălpice de argint: câte două tălpice sub un 
pilastru, pentru cele două cepuri ale lui, şi două tălpice sub un alt pilastru, pentru cele două cepuri 
ale lui. 

20 Iar pentru cealaltă latură, cea de miază-noapte, vei face douăzeci de pilaştri. 

21 Vei face şi pentru ei patruzeci de tălpice de argint, câte două tălpice sub un pilastru şi două 
tălpice pentru alt pilastru. 

22 lar pentru partea dindărăt a cortului, care vine spre asfinţit4, vei face şase pilaştri. 

23 Doi pilaştri vei face pentru unghiurile cortului, în spate; 

24 ei vor fi deopotrivă-n partea de jos şi deopotrivă se vor îngemăna cu capetelede sus. Aşa vor fi: 
amândoi la fel şi amândoi întocmai pentru amândouă unghiurile. 

25 Aşa că vor fi opt pilaştri cu şaisprezece tălpice de argint, două tălpice sub 

3 Vezi nota de la 25, 5. 

4 Literal: „spre mare” (adică spre Mediterana). 

un pilastru şi două tălpice sub alt pilastru, în cele două laturi. 

26 Şi vei face bârne din lemn de salcâm: cinci bârne pentru pilaştrii dintr-o parte a cortului, 

27 cinci bârne pentru pilaştrii din cealaltă parte a cortului şi cinci bârne pentru pilaştrii din partea 
dindărăt a cortului, cea dinspre asfinţit. 

28 Bârna de la mijloc va trece prin mijlocul pilaştrilor de la un capăt pân” la celălalt [al peretelui]. 
29 Pilaştrii îi vei îmbrăca în aur; inelele lor, prin care se vâră bârnele, le vei face din aur; tot în aur 
vei îmbrăca şi bârnele. 

30 Cortul aşa-l vei ridica, după izvodul ce ţi s-a arătat în munte. 

31 Vei face o perdea ţesută-n violet, purpuriu şi stacojiu, în in topit; cu heruvimi o vei face, lucraţi 
cu iscusinţă. 

32 O vei atârna de patru stâlpi de salcâm îmbrăcaţi în aur, cu vârfuri de aur şi cu tălpicile, patru, de 
argint. 

33 Vei pune aşadar perdeaua pe stâlpi. Iar în spatele perdelei vei pune înlăuntru chivotul mărturiei. 
Perdeaua va fi astfel pentru voi despărțitură între sfânta şi sfânta-sfintelor6. 

34 Cu perdeaua vei ascunde astfel privirilor chivotul mărturiei din sfânta-sfintelor. 

35 Masa o vei aşeza dincoace, în faţa perdelei, iar sfeşnicul îl vei pune în faţa 

5 În greceşte: kataptasma = „perdea”, „draperie”. Echivalentul ei liturgic din cultul ortodox e 
impropriu numit uneori „catapeteasmă” (perdea); mult mai potrivit e „iconostas” sau „tâmplă” 
(aceasta, de la templum). 

6 Corespunzând în arhitectura liturgică ortodoxă: „sfânta” = naosul; „sfânta-sfintelor” = altarul. 
mesei, dar într-o latură a cortului, cea dinspre miazăzi, în timp ce masa o vei aşeza în partea cortului 
cea dinspre miază-noapte. 

36 În uşa cortului vei face un văl ţesut în violet, purpuriu şi stacojiu, în in topit cu alesături de fir în 
țesătură. 

37 Vălului îi vei face cinci stâlpi de salcâm, pe care-i vei îmbrăca în aur; capetele le vor fi de aur, 
iar pentru ei vei turna cinci tălpice de aramă. 

27 

Altarul jertfelor şi împrejmuirea cortului. 

1 Vei face un jertfelnic din lemn de salcâm, lung de cinci coți şi lat de cinci coţi jertfelnicul va fi 
pătrat -, şi de trei coți înălțimea. 

2 Coarnele i le vei face în cele patru unghiuri; coarnele vor fi dintr-un trup cu el. ÎI vei îmbrăca în 
aramă. 

3 Jertfelnicului îi vei face un brâu; iar învelitoarea lui, şi cupele lui şi furculiţele lui şi vătraiul lui, 
toate uneltele acestea le vei face din aramă. 

4 Să-i faci o împletitură ca o plasă de aramă, iar împletiturii îi vei face patru inele de aramă la cele 
patru colţuri, 

5 pe care le vei pune sub încheietura jertfelnicului: plasa va acoperi astfel doar jumătate din 
jertfelnic. 

6 Jertfelnicului îi vei face pârghii din lemn de salcâm, pe care le vei fereca în aramă. 


7 Pârghiile le vei trece prin inele, de o parte şi de alta a jertfelnicului, ca să poată fi purtat. 

8 Să-l faci ca un buduroi îmbrăcat în scânduri]. După cum ţi s-a arătat în munte, aşa-l vei face. 

9 Cortului îi vei face o curte. Pe partea dinspre miazăzi, curtea va fi alcătuită din pânze de in topit, 
lungi de o sută de coţi pentru o singură latură. 

10 Acestora le vei face douăzeci de stâlpi cu douăzeci de tălpice de aramă, ale căror belciuge şi 
verigi vor fi de argint. 

11 Tot aşa şi pe latura dinspre miază-noapte: pânzele vor avea o sută de coți în lungime, iar la ele 
douăzeci de stâlpi cu douăzeci de tălpice de aramă, ale căror belciuge şi verigi vor fi de argint. 

12 În latul curţii, pe partea dinspre asfintit, ea va avea pânze pe cincizeci de coţi, cu zece stâlpi şi 
zece tălpice. 

13 Tot de cincizeci de coţi vor fi pânzele în lăţimea dinspre răsărit a curţii, şi tot cu zece stâlpi şi 
zece tălpice; 

14 cincisprezece coţi de pânze vor fi într-o latură, cu cei trei stâlpi şi cu cele trei tălpice ale lor, 

15 iar în cealaltă latură vor fi pânze tot de cincisprezece coţi, cu cei trei stâlpi şi cu cele trei tălpice 
ale lor; 

16 cât despre poarta curții, ea va avea o pânză de douăzeci de coți, măiestru lucrată-n mătase 
violetă, purpurie şi stacojie, bătută-n urzeală de in topit; ea va avea patru stâlpi cu patru tălpice. 

17 Toţi stâlpii curţii, de jur-împrejur, vor fi ferecați cu argint; vârfurile le vor fi de argint; tălpicele, 
de aramă. 

18 Aşadar, împrejmuirea curţii va fi, în amândouă laturile, de o sută de coţi; lăţimea, în amândouă 
capetele, de 

1 Ideea este aceea de scobitură în lemn sau de trunchi găunos. În locurile de popas, golul era, 
probabil, umplut cu pietre sau nisip. 

cincizeci de coți; iar înălțimea, de cinci coţi... de in topit, cu tălpicele lor de aramă. 

19 Toate lucrurile, toate uneltele şi toți ţăruşii curții vor fi de aramă. 

20 Tu porunceşte-le fiilor lui Israel să-ţi aducă untdelemn curat pentru candelă, stors din măsline, 
aşa încât lumina să ardă-n toată vremea: 

21 în cortul mărturiei, în afara perdelei ce se află-n fața Legământului, acolo o vor întreţine Aaron şi 
fiii săi, de seara până dimineaţa, înaintea Domnului; lege veşnică pentru cei de după voi, de la fiii 
lui Israel, din neam în neam. 

28 

Veşmintele lui Aaron şi ale preoților. 

1 Adu-i la tine pe Aaron, fratele tău, şi pe fiii săi din mijlocul fiilor lui Israel, ca să-Mi fie preoţi: 
Aaron, precum şi Nadab, Abiud, Eleazar şi Itamar, fiii lui Aaron. 

2 Îi vei face lui Aaron, fratele tău, veşminte sfinţite, spre cinste şi mărire. 

3 Tu vei vorbi către toți cei înţelepţi în cuget, pe care Eu i-am umplut de duhul înţelepciunii şi al 
priceperii], iar ei îi vor face lui Aaron veşmânt de sfinţenie-ntru sfinţire2, cu care să-Mi slujească. 

4 Iată dar veşmintele pe care le vor face: pieptar, efod, mantă, tunică brodată, tiară şi brâu. 
Veşminte sfinte îi 

1 Desigur, meşteri iscusiţi (de care va fi vorba şi la 31, 1-6), dar consideraţi ca nişte harismatici; cel 
ce produce opere menite sfinţeniei e mai mult decât un simplu meşteşugar. 

2 Ca şi Aaron, veşmântul devine sfânt prin actul sfințirii. 

vor face lui Aaron, fratele tău, precum şi fiilor săi, ca să-Mi slujească ei ca preoți. 

5 Pentru aceasta vor face rost de fir de aur, de mătase violetă, purpurie şi stacojie, precum şi de in 
topit. 

6 Efodul îl vor face de in topit şi răsucit, lucrare de mare iscusinţă. 

7 Acesta va fi din două bucăţi: una pe piept şi alta pe spate, unite-ntre ele la umeri; 

8 galonul efodului, care vine peste el ca şi cum ar veni din el, va fi lucrat din fir de aur curat, din 
mătase violetă, purpurie şi stacojie şi din in topit. 

9 Vei lua două pietre, pietre de smarald, şi vei săpa în ele numele fiilor lui Israel: 

10 şase nume pe o piatră şi alte şase nume pe cealaltă piatră, înşirați după cum s-au născut ei. 

11 Precum fac săpătorii în piatră, care sapă peceţi, aşa vei săpa cele două pietre cu numele fiilor lui 


Israel3. 

12 Cele două pietre le vei pune pe umerii efodului: pietre de pomenire fiilor lui Israel: Aaron deci 
va purta pe amândoi umerii săi numele fiilor lui Israel înaintea Domnului, spre pomenirea lor. 

13 Vei face paftale4 de aur curat 

14 şi două lănţişoare vei face, tot de aur curat, răsucite ca sfoara şi-nflorate ca floarea; lănţişoarele 
cele răsucite le vei prinde de paftalele de pe umeri, în partea din faţă. 

3 Textul Ebraic adaugă: „şi le vei aşeza în cuibuşoare de aur curat”, adaos pe care Septuaginta îl 
consideră drept o anticipare a versetelor 13-14. 

4 Literal: „paveze”; agrafe în formă de scut. Textul Ebraic indică locaşurile („cuibuşoarele”) în care 
sunt montate pietrele preţioase. 

15 Vei face un pieptars al judecăților, lucrat cu iscusinţă, la fel cu efodul: din fir de aur, din mătase 
violetă, purpurie şi stacojie şi din in topit. 

16 Acesta va fi îndoit în patru colţuri, lung de o palmă şi lat de o palmă. 

17 Pe el să aşezi o înfloritură de pietre scumpe, rânduite-n patru rânduri. Un rând de pietre va fi: un 
sardiu, un topaz şi un smarald: acesta-i rândul întâi; 

18 în rândul al doilea: un rubin, un safir şi un diamant; 

19 în rândul al treilea: un opal, o agată şi un ametist; 

20 şi în rândul al patrulea: un hrisolit, un onix şi un iaspis; toate, după rânduiala lor, ferecate în aur 
şi-n cuibuşoare de aur. 

21 Pietrele vor fi douăsprezece, potrivit cu numele celor doisprezece fii ai lui Israel săpate-n cele 
două pietre de pe umeri după numele lor şi după rânduiala-n care s-au născut. Pe fiecare vei săpa, 
ca-ntr-o pecete, câte un nume din cele douăsprezece seminţii. 

22 Pentru pieptar vei face lănţişoare de aur curat, răsucite ca sfoara.6 

5 Veşmânt desemnat în Septuaginta prin termenul logşion (derivat din logos), care înseamnă 
„avanscenă” (locul de unde vorbeau actorii teatrului antic), dar şi „tribunal”. Sumara descriere de 
mai jos conturează o bucată de stofă îndoită, purtată pe piept; în îndoitura ei, ca într-un fel de 
buzunar, erau adăpostite oracolele Urim şi Tumim, prin mijlocirea cărora marele preot putea să 
cunoască „judecăţile” (hotărârile) lui Dumnezeu. 

6 Textul Ebraic prezintă în continuare, de-a lungul a şase versete, o descriere de amănunt: 

23 Pentru pieptar vei face două inele de aur; cele două inele de aur le vei prinde de cele două colţuri 
de sus ale pieptarului. 24 Cele două lănţişoare împletite din aur le vei trece prin cele două inele de la 
colţurile de sus ale pieptarului. 25 Cele două capete ale lănțişoarelor le vei prinde de cele două 
cuibuşoare de pe umerii efodului, în partea din faţă. 26 Vei face două inele de aur şi le vei pune la 
colţurile de jos ale pieptarului, pe marginea dinlăuntru, întoarsă spre efod. 27 Vei face două inele de 
aur şi le vei pune pe cei doi umeri ai efodului, dedesubt şi-n faţă, la încheieturi, peste cingătoarea 
efodului. 28 Inelele pieptarului se vor lega de inelele efodului printr-un şnur de mătase violetă, aşa 
încât să stea peste cingătoarea efodului: în acest fel, pieptarul nu se va mişca de pe efod. Din această 
inserţie rezultă un decalaj în numerotarea versetelor. Ediţia Rahlfs a Septuagintei notează decalajul, 
dar menţine numerotarea, sărind de la v. 22 la v. 29, însă adăugându-i acestuia un 29 a: Textul 
Masoretic rezumat aici în versetele 24 şi 25. 

23 Astfel Aaron, când va intra în sfânta, va purta numele fiilor lui Israel pe pieptarul judecății, spre 
pomenire înaintea Domnului. 

24 Pe pieptarul judecății vei pune lănţişoarele răsucite; pe amândouă marginile pieptarului le vei 
pune. 

25 Iar cele două paftale le vei aşeza pe amândoi umerii efodului, în partea din faţă. 

26 În pieptarul judecății vei pune Urim şi Tumim7; când Aaron va intra în sfânta înfăţişându-se 
înaintea Domnului, ele vor fi pe inima lui; astfel va purta Aaron pururea la inima sa judecăţile fiilor 
lui Israel înaintea Domnului. 

27 Vei face şi o mantă, tot de mătase vişinie. 

28 Gura ei va fi la mijloc, sus, tăiată dintr-însa, şi va avea-mprejur un guler 

7 Urim şi Tumim: două cuvinte ebraice cu etimologii şi sensuri incerte, care s-ar putea traduce prin 
„Lumini şi Desăvârşiri”. Septuaginta le traduce prin „Arătarea şi Adevărul”. Nu ştim dacă ele erau 
obiecte (geme sau zaruri) ori numai cuvinte scrise înlăuntrul pieptarului. Oricum, aveau o funcție 


oraculară: prin mijlocirea lor obținea marele preot răspunsuri dumnezeieşti, prin „da” sau „nu”, în 
împrejurări excepționale. 

lucrat cu măiestrie şi făcând un singur corp cu manta, ca să nu se deşire. 

29 Iar pe la poale îi vei face de jur-împrejur un fel de rodii mărunte, rodii-nfloraten mătase violetă, 
stacojie, vişinie şi-n in topit; asta, pe poalele mantei; 

30 iar printre rodii vei pune-n acelaşi chip clopoței de aur, de jur-împrejur: o rodie de aur şi-un 
clopoțel de aur, ca o floare rotită pe poalele mantei. 

31 Ea va fi pe Aaron când acesta va face slujbă, şi auzit le va fi clinchetul când el va intra în sfânta, 
înaintea Domnului, şi când va ieşi, aşa ca el să nu moară. 

32 Vei face o tăbliță de aur curat8 şi vei săpa în ea, ca-ntr-o pecete: Sfinţenia Domnului, 

33 şi s-o prinzi de tiară9 cu un şnur de mătase violetă, în partea din faţă a tiarei. 

34 Ea va fi pe fruntea lui Aaron, şi Aaron va purta păcatele celor ce au adus jertfe prinoasele 
afierosite de fiii lui Israel şi toate darurile din jertfele lor; ea le va fi pe fruntea lui Aaron ca o jertfă 
de-a pururi bineprimită înaintea Domnului. 

35 Tunica cu ciucuri o vei face din in topit, şi tot din in topit vei face tiara; şi brâu vei face, totul 
lucrat cu măiestrie. 

36 Şi fiilor lui Aaron le vei face tunici şi 

8 Cuvântul original indică o placă alungită, în formă de potcoavă (aşa cum îl traduce Biblia din 
1688); în fapt, o diademă, menită să-i ateste marelui preot un rol nu numai sacerdotal, ci şi princiar. 
9 Tiară; coroana sacerdotală a marelui preot. Între ebraicul kidar, grecescul mitra şi echivalentul 
occidental turban, versiunea de faţă preferă, ca mai potrivit, termenul lui Ieronim, tiara (Vulgata). 

brâie; şi tiare le vei face, spre cinste şi mărire. 

37 Cu acestea îl vei îmbrăca pe Aaron, fratele tău, precum şi pe fiii lui; îi vei unge, le vei umple 
mâinile 10 şi-i vei sfinţi ca să-Mi fie preoți. 

38 Le vei face pantaloni de in, de la brâu până sub genunchi, ca să-şi acopere goliciunea trupului] 1; 
39 Aaron şi fiii săi îi vor purta ori de câte ori vor intra în cortul mărturiei sau când vor merge să 
slujească la jertfelnicul din sfânta, ca să nu-şi atragă asupră-le păcat şi să moară. Lege veşnică va fi 
aceasta pentru el şi pentru urmaşii săi de după el. 

29 

Sfinţirea lui Aaron şi a fiilor săi: pregătirea; spălarea, îmbrăcarea şi ungerea; jertfele; transmiterea 
veşmintelor. Sfinţirea altarului şi jertfele necontenite. 

1 lată ce vei face asupră-le spre a-i sfinți ca să-Mi fie Mie preoți: Vei lua un vițel din cireadă, doi 
berbeci fără meteahnă, 

2 pâini-azime frământate în untdelemn şi turte-azime unse cu untdelemn; le vei face din făinuţă de 
grâu. 

3 Le vei pune într-un paner, şi-n paner le vei aduce odată cu viţelul şi cu cei doi berbeci. 

10 Ritualul prin care, pentru prima oară, în mâinile preotului erau puse bucăţile de carne ce trebuiau 
aduse ca jertfă. 

11 Vezi nota de la 20, 26. Porunca presupune existenţa unui altar cu trepte, aşa cum va fi mai târziu 
în templul din Ierusalim. 

4 Îi vei aduce pe Aaron şi pe fiii săi la intrarea cortului mărturiei şi-i vei spăla cu apă. 

5 Vei lua sfintele veşminte şi-l vei îmbrăca pe Aaron, fratele tău, cu tunica şi cu manta, cu efodul şi 
cu pieptarul, încingându-i pieptarul peste efod; 

6 pe cap îi vei pune tiara, iar pe tiară vei prinde tăblița Sfinţeniei. 

7 Vei lua apoi untdelemnul de ungere, i-l vei turna pe cap şi-l vei unge. 

8 Vei aduce şi pe fiii săi şi-i vei îmbrăca cu tunicile, 

9 îi vei încinge cu brâiele şi le vei pune tiarele şi-Mi vor fi Mie preoţi în veac. Şi vei umple mâinile 
lui Aaron şi mâinile fiilor săi. 

10 Vei aduce apoi viţelul în faţa cortului mărturiei. Acolo, la uşa cortului mărturiei, în faţa 
Domnului, Aaron şi fili săi îşi vor pune mâinile pe capul viţelului 

11 şi acolo, în faţa Domnului, la uşa cortului mărturiei, acolo vei înjunghia viţelul. 

12 Vei lua din sângele viţelului şi-l vei pune tu, cu degetul tău, pe coarnele jertfelnicului; iar 
sângele rămas îl vei turna pe tot la poala jertfelnicului. 


13 Vei lua toată grăsimea ce acoperă măruntaiele, vei lua prapurul ficatului şi amândoi rărunchii cu 
grăsimea de pe ei şi le vei arde pe jertfelnic. 

14 Iar carnea viţelului, pielea şi necurăţeniile lui le vei arde cu foc în afara taberei: jertfă pentru 
păcat. 

15 Vei lua apoi întâiul berbec, iar Aaron şi fiii săi îşi vor pune mâinile pe capul berbecului. 

16 Tu vei înjunghia berbecul, îi vei lua sângele şi-l vei turna de jur-împrejurul jertfelnicului. 

17 Berbecul îl vei despica în două bucăţi; măruntaiele şi picioarele i le vei spăla cu apă şi le vei 
pune deasupra celor două bucăţi, împreună cu capul. 

18 Apoi vei arde berbecul, tot, pe jertfelnic, aducându-l Domnului ardere-de-tot întru miros de bună 
mireasmă; jertfă Îi este Domnului. 

19 Vei lua apoi pe cel de al doilea berbec; Aaron şi fiii săi îşi vor pune mâinile pe capul berbecului. 
20 Tu îl vei înjunghia, apoi vei lua din sângele lui şi-l vei pune pe pulpa urechii drepte a lui Aaron, 
pe degetul mare al mâinii lui celei drepte, pe degetul mare al piciorului său celui drept, precum şi pe 
pulpele urechilor drepte ale fiilor săi şi pe degetele mari de la mâinile lor drepte şi pe degetele mari 
de la picioarele lor drepte. 

21 Vei lua din sângele de pe jertfelnic şi din untdelemnul de ungere şi vei stropi asupra lui Aaron şi 
asupra veşmintelor lui şi, odată cu el, asupra fiilor săi şi asupra veşmintelor fiilor săi; şi se va sfinţi, 
el şi veşmintele lui, precum şi fiii săi şi veşmintele fiilor săi împreună cu el. Iar sângele rămas al 
berbecului îl vei turna de jur-împrejurul jertfelnicului. 

22 Din berbec vei lua grăsimea, seul de pe măruntaie, prapurul ficatului, amândoi rărunchii cu 
grăsimea de pe ei, precum şi şoldul drept căci aceasta-i împlinirea; 

23 iar din panerul cu pâine nedospită ce este pus înaintea Domnului [vei lua] o pâine din cele cu 
untdelemn şi o turtă 

24 şi pe toate le vei pune în mâinile lui Aaron şi în mâinile fiilor săi, ca să le 

1 Ebr: „căci acesta-i berbec al sfințirii” (preotului). 

afierosească2 Domnului. 

25 Le vei lua apoi din mâinile lor şi le vei arde pe jertfelnic, ardere-de-tot întru miros de bună 
mireasmă înaintea Domnului; jertfă Îi este Domnului. 

26 Din berbecul împlinirii care este al lui Aaron vei lua pieptul şi-l vei afierosi Domnului; aceasta 
va fi partea ta. 

27 Şi vei sfinți pieptul cel afierosit şi şoldul afierosirii, care au fost afierosite şi luate din berbecul 
împlinirii, adică din ceea ce este pentru Aaron şi pentru fiii săi, 

28 şi-i va fi lui Aaron şi fiilor săi îndatorire veşnică din partea fiilor lui Israel; aceasta-i afierosire şi 
ea însăşi osebire din jertfele de mântuire ale fiilor lui Israel: afierosire Domnului. 

29 Veşmintele sfântului adică ale lui Aaron vor fi după el ale fiilor săi, în ele să fie unşi şi sfințiţi. 
30 Timp de şapte zile le va purta preotul care-i va urma dintre fiii săi şi care va intra în cortul 
mărturiei să slujească-ntru cele sfinte. 

31 Vei lua deci berbecul împlinirii şi-i vei fierbe carnea într-un loc sfânt, 

32 iar Aaron şi fiii săi să mănânce carnea berbecului şi pâinile cele din paner, acolo, lângă uşile 
cortului mărturiei; 

33 pe acestea să le mănânce, prin care li s-a făcut sfinţirea şi au dobândit preoţia; şi nimeni 
altcineva să nu mănânce, fiindcă sunt sfinte. 

2 A afierosi: de la aforizo = „a separa”, „a despărți”, „a osebi”, „a pune de-o parte”; de unde: a 
dedica, a consacra ceva (sau pe cineva) cuiva; a oferi prinos. În ebraică: „ca să le aducă, legănându- 
le...”. Gest ritual prin care ofranda Îi era întinsă lui Dumnezeu şi primită înapoi, ca de la El. 

34 Iar dacă din carnea de jertfă a împlinirii sau din pâine va rămâne ceva până dimineaţa, cu foc le 
vei arde şi nu vor fi mâncate, fiindcă sunt sfinţite. 

35 Prin urmare, aşa vei face cu Aaron şi cu fiii săi, aşa cum ţi-am poruncit: şapte zile să ţină 
sfinţirea lor. 

36 În ziua curăţirii vei aduce un vițel ca jertfă pentru păcat şi vei curăţi jertfelnicul când tu însuţi te 
vei sfinţi pe el şi-l vei unge pentru a lui sfințire. 

37 Timp de şapte zile vei curăţi Jertfelnicul şi-l vei sfinţi, şi va fi jertfelnicul o sfântă-a-sfintelor;, tot 


cel ce se va atinge de jertfelnic se va sfinți. 

38 lată ce vei aduce tu pe jertfelnic: doi miei de câte un an, fără meteahnă; în fiecare zi îi vei aduce, 
necurmat, jertfă necontenită; 

39 un miel îl vei aduce dimineaţa, iar pe cel de al doilea miel îl vei aduce-n amurg, 

40 împreună cu o zecime dintr-o efă3 de făinuţă de grâu, frământată cu a patra parte dintr-un hin4 
de untdelemn curat; iar pentru turnare, a patra parte dintr-un hin de vin la un miel. 

41 Pe cel de al doilea miel îl vei aduce-n amurg, ca şi pe cel jertfit de dimineaţă, şi cu aceeaşi 
turnare de vin; întru miros de bună mireasmă îl vei aduce jertfă Domnului, 

42 jertfă necontenită din neam în neamurile voastre, lângă uşile cortului mărturiei de dinaintea 
Domnului, acolo unde Mă voi arăta Eu ţie ca să-ţi grăiesc. 

43 Acolo le voi da Eu întâlnire fulor lui 

3 O efă: 36,4 litri. 

4 Un hin: 6,06 litri. 

5 Libaţie rituală. 

Israel şi va fi [locul] sfinţit prin slava Mea. 

44 Voi sfinţi cortul mărturiei şi jertfelnicul; şi pe Aaron şi pe fiii săi îi voi sfinţi, ca să-Mi slujească 
Mie ca preoţi. 

45 Şi pe nume Mă voi numi6 întru fiii lui Israel şi le voi fi lor Dumnezeu; 

46 şi vor cunoaşte că Eu, Domnul, Eu sunt Dumnezeul lor, Cel ce i-am scos din ţara Egiptului, 
pentru ca pe nume să Mă numesc întru ei şi să le fiu Dumnezeu. 

30 

Altarul tămâierii. 

1 „Vei face un altar al tămâierii; din lemn de salcâm îl vei face. 

2 Un cot îi va fi lungimea, un cot lăţimea va fi pătrat şi doi coţi înălţimea; coarnele vor fi un singur 
trup cu el. 

3 ÎL vei îmbrăca în aur curat: grătarul de deasupra, pereţii de jur-împrejur şi coarnele; şi-i vei face- 
mprejur o cunună de aur împletită. 

4 Sub cununa lui împletită să-i faci două inele de aur curat pe cele două laturi; de-o parte şi de alta 
le vei face, iar prin ele vor fi trecute pârghiile cu care va fi purtat. 

5 Pârghiile să le faci din lemn de salcâm şi să le îmbraci cu aur. 

6 În Textul Ebraic: „voi locui” (în mijlocul lor). Septuaginta corelează verbul cu numele propriu 
„Domnul” (lahve) din versetul următor: Dumnezeu este Cel ce Se identifică în propriul Său nume, 
un nume care, în acelaşi timp, înseamnă şi prezenţa Sa reală în mijlocul celor ce-i cunosc 
identitatea. 

6 ŞI-l vei aşeza în faţa perdelei de dinaintea chivotului mărturiilor, acolo unde Mă voi arăta Eu ţie. 

7 Aaron va arde pe el tămâie măruntă, cu mireasmă plăcută; dis-de-dimineaţă va tămâia, când 
pregăteşte candelele. 

8 Iar seara, când Aaron va aprinde candelele, iarăşi va arde pe el miresme: tămâiere de-a pururi ne- 
ntreruptă înaintea Domnului, din neam în neamurile lor. 

9 Pe el să nu aduceţi nici un alt fel de tămâierel sau de prinoase, şi nici turnare nu veţi turna2 peste 
el. 

10 Pe coarnele lui va aduce Aaron jertfa de ispăşire o dată pe an; o dată pe an, în ziua ispăşirii, cu 
sângele din jertfa de curăţire a păcatelor va face el curățirea, din neam în neamurile voastre; sfântă- 
a-sfintelor Îi este Domnului”. 

11 Şi a grăit Domnul către Moise, zicând: 

12 „Dacă vei face numărătoarea3 fiilor lui Israel, la socotirea lor să-l dea fiecare Domnului o 
răscumpărare pentru viaţa lui, pentru ca să nu cadă asupră-le vreo nenorocire în timpul număratului. 
13 Şi iată ce va da cel ce va fi supus numărătorii: o jumătate de siclusocotit siclul sfânt4, de 
douăzeci de ghere un siclu; darea către Domnul va fi astfel o jumătate de siclu. 

1 Adică tămâiere profană, fără scopuri rituale. 

2 Mai exact: nu veţi vărsa libaţii. 

3 Recensământul. 

4 „Siclu” (Ieronim) îl traduce pe ebraicul şegel; în LXX: didrahma. „Siclul sfânt”: moneda cu care 


se plătea darea către templu, de douăzeci de ghere, spre deosebire de siclul mesopotamian, de 
douăzeci şi patru de ghere. 

14 Tot cel ce intră la numărătoare, de la douăzeci de ani în sus, Îi va da Domnului această dare. 

15 Bogatul nu va da mai mult, nici săracul mai puţin de jumătate de siclu ca dare către Domnul 
pentru răscumpărarea sufletului$. 

16 Argintul dat de fiii lui Israel spre răscumpărare îl vei da pentru trebuinţele cortului mărturiei: 
fiilor lui Israel le va fi pomenire înaintea Domnului pentru ispăşirea sufletelor voastre”. 

17 Şi a grăit Domnul către Moise, zicând: 

18 „Vei alcătui o baie de aramă, cu tălpica tot de aramă, să fie pentru spălat; o vei pune între cortul 
mărturiei şi jertfelnic. Vei turna într-însa apă 

19 şi dintr-însa îşi vor spăla Aaron şi fiii săi mâinile şi picioarele cu apă. 

20 Când vor intra în cortul mărturiei se vor spăla cu apă, şi astfel nu vor muri; sau când se vor 
apropia de jertfelnic ca să slujească şi să-l aducă Domnului ardere-de-tot, 

21 să-şi spele cu apă mâinile şi picioarele; când vor intra deci în cortul mărturiei să se spele cu apă, 
ca să nu moară. Şi va fi aceasta lege veşnică pentru el şi pentru urmaşii săi de după el”. 

22 Şi a grăit Domnul către Moise, zicând: 

23 „Vei lua mirodenii: cinci sute de sicli de smirnă aleasă; pe jumătate, adică două sute cincizeci de 
sicli, scorţişoară binemirositoare; două sute cincizeci de sicli, trestie binemirositoare; 

5 Se considera că recensământul e o necesitate social-economică, dar şi un păcat împotriva lui 
Dumnezeu, singurul îndreptăţit să cunoască numărul real al supuşilor Săi. 

24 casie6, cinci sute de sicli socotiți după siclul sfânt precum şi un hin de untdelemn de măsline. 

25 Din ele vei face untdelemn pentru ungere sfântă, mir înmiresmat după meşteşugul făcătorilor de 
aromate; acesta va fi untdelemn pentru ungere sfântă. 

26 Cu el vei unge cortul mărturiei şi chivotul mărturiei 

27 şi sfeşnicul cu toate ale lui şi altarul tămâierii 

28 şi jertfelnicul arderii-de-tot cu toate ale lui şi masa cu toate ale ei şi baia cu tălpica ei 

29 şi le vei sfinţi şi vor fi ele sfinte-alesfintelor: tot cel ce se va atinge de ele se va sfinţi. 

30 Cu el îi vei unge şi pe Aaron şi pe fiii săi, şi-i vei sfinţi, ca să-Mi slujească Mie ca preoți. 

31 Iar fiilor lui Israel le vei spune: untdelemn de uns cu ungere sfântă fi-va acesta, din neam în 
neamurile voastre. 

32 Trup omenesc” nu va fi uns cu el, şi nici nu vă veţi face ceva asemănător felului în care a fost el 
alcătuit: acesta-i lucru sfânt, şi sfânt e şi pentru voi. 

33 Acela care-şi va face ceva asemănător, sau acela care va da din el cui nu trebuie să-i dea, stârpit 
va fi din neamul său”. 

34 Şi a zis Domnul către Moise: „Fă-ţi rost de mirodenii: răşină, oniha, galban mirositor şi tămâie 
curată (din fiecare aceeaşi măsură) 

6 „Casie”: specie de arbore oriental, folosit şi în medicină (Cassia fistula). 

7 În sensul: trupul unui om oarecare, al unui profan (vezi versetul următor). 

35 şi din ele vei face tămâie binemirositoare, Facerea a făcătorilor de mir, lucru curat şi sfânt. 

36 O vei tăia-n bucățele mărunte şi o vei pune-n faţa mărturiilor, în cortul mărturiei, acolo unde Eu 
Mă voi arăta ţie. Lucru preasfânt va fi acesta pentru voi. 

37 Pentru voi nu o veţi face după această-ntocmire, căci pentru voi ea e sfinţenie afierosită 
Domnului. 

38 Oricine-şi va face ceva asemănător spre-nmiresmarea lui, acela va fi stârpit din neamul său”. 

31 

Meşterii cortului. Serbarea zilei de odihnă. Tablele legii. 

1 Şi a grăit Domnul către Moise, zicând: 

2 „lată, Eu l-am chemat anume pe Beţaleel, fiul lui Uri, fiul lui Or, din seminţia lui Iuda, 

3 şi l-am umplut de duhul cel dumnezeiesc al înţelepciunii, al priceperii şi al ştiinţei întru tot 
meşteşugul, 

4 ca să fie el mai mare peste meşteri şi să lucreze aurul şi argintul şi arama şi inul topit, 

5 să şlefuiască pietre scumpe, şi să sape-n lemn şi să lucreze-n felurite chipuri. 

6 Şi-mpreună cu el i-am rânduit pe Oholiab, fiul lui Ahisamac, din seminţia lui Dan; şi tuturor celor 


înţelepţi cu inima le-am dat înţelepciune, şi ei vor face toate câte ţi-am poruncit Eu ţie: 

7 cortul mărturiei, chivotul legământului şi acoperământul de deasupra lui, precum şi-ntocmirea 
cortului, 

8 altarul tămâierii, masa şi toate vasele ei, sfeşnicul cel de aur curat cu toate obiectele lui, 

9 baia împreună cu tălpica ei, 

10 veşmintele cele pentru slujbă ale lui Aaron şi veşmintele fiilor săi rânduiţi să-Mi slujească Mie, 
11 mirul pentru ungere, tămâia cea binemirositoare pentru locul cel sfânt; pe toate le vor face ei aşa 
cum ţi-am poruncit Eu ţie”. 

12 Şi a grăit Domnul către Moise, zicând: 

13 „Porunceşte-le tu fiilor lui Israel: băgaţi de seamă şi păziţi zilele Mele de odihnă, căci ele sunt 
semn între Mine şi voi din neam în neam, pentru ca voi să ştiţi că Eu, Domnul, Eu sunt Cel ce vă 
sfințește. 

14 Păziţi aşadar ziua de odihnă, căci sfântă Îi este ea Domnului şi vouă; cel ce o va întina, acela cu 
moarte va fi omorât, şi tot cel ce va face într-însa vreo lucrare, sufletul acela va fi stârpit din neamul 
său. 

15 Lucrul să ţi-l faci în şase zile; a şaptea zi, cea de odihnă, odihnă sfântă va fi ea pentru Domnul; 
tot cel ce va lucra în ziua odihnei, cu moarte va fi omorât. 

16 Vor păzi aşadar fiii lui Israel zilele odihnei, şi vor face aceasta din neam în neam: legământ 
veşnic, 

17 veşnic semn între Mine şi fiii lui Israel, pentru că-n şase zile a făcut Domnul cerul şi pământul, 
iar în ziua a şaptea a încetat şi s-a odihnit”. 

18 Şi de-ndată ce a contenit să-i grăiască lui Moise-n muntele Sinai, i-a dat cele două table ale 
Legii, table de piatră, scrise cu degetul lui Dumnezeu. 

32 

Viţelul de aur. 

1 Văzând însă poporul că Moise întârzie să se coboare din munte, s-a adunat la Aaron şi i-a zis: 
„Scoală-te, tu, şi fă-ne nouă dumnezei care să meargă-naintea noastră, căci cu Moise, cu omul acela 
care ne-a scos din ţara Egiptului, nu ştim ce s-a întâmplat”. 

2 Iar Aaron le-a zis: „Scoateţi cerceii de aur din urechile femeilor şi fetelor voastre şi aduceţi-i la 
mine”. 

3 Atunci întregul popor a scos cerceii cei de aur din urechile femeilor şi i-a adus la Aaron. 

4 Şi el i-a luat din mâinile lor, i-a topit în tipar şi a făcut din ei un vițel turnat şi le-a zis: „lată-i pe 
dumnezeii tăi, Israele, cei ce te-au scos din ţara Egiptului!”1 

5 Văzând aceasta, Aaron a zidit în faţa lui un jertfelnic; şi a strigat Aaron şi a zis: „Mâine este 
sărbătoarea Domnului!” 

6 A doua zi s-au sculat ei de dimineaţă şi au adus arderi-de-tot şi jertfe de mântuire; apoi a şezut 
poporul de a mâncat şi a băut şi pe urmă s-a sculat să joace. 

7 Atunci a grăit Domnul către Moise: „Grăbeşte de te pogoară de aici, căci poporul tău, pe care l-ai 
scos din ţara Egiptului, s-a ticăloşit. 

8 Curând s-au abătut de la calea pe care le-ai poruncit-o, şi-au făcut un vițel 

1 În Versiunea Ebraică aceste cuvinte sunt rostite de popor şi se referă la un singur „dumnezeu”. În 
Septuaginta, rostit de Aaron, textul capătă o notă de ironie amară, ca-n deznădejdea unei înfrângeri: 
deşi idolul este unul, Aaron foloseşte pluralul limbajului politeist. 

turnat şi i s-au închinat şi i-au adus jertfe, zicând: iată-i pe dumnezeii tăi, Israele, care te-au scos din 
țara Egiptului!”2. 

9 [Şi i-a zis Domnul lui Moise: „L-am văzut pe poporul acesta şi, iată: e un popor tare de cerbice.]3 
10 Şi acum, lasă-Mă!: aprindă-se mânia Mea asupră-le şi-i voi da pierzării, iar din tine voi face un 
mare popor!” 

11 Moise însă s-a rugat în fața Domnului Dumnezeu şi I-a zis: „Pentru ce, Doamne, să se-aprindă 
mânia Ta asupra poporului Tău pe care Tu l-ai scos din ţara Egiptului cu putere mare şi cu braţul 
Tău cel înalt? 

12 de ce să spună Egiptenii: cu vicleşug i-a scos, ca să-i ucidă în munţi şi să-i şteargă de pe faţa 


pământului?... Aşadar, potoleşte-Ţi aprinderea mâniei şi fii blând cu răutatea poporului Tău. 

13 Adu-Ţi aminte de Avraam şi de Isaac şi de Iacob, robii Tăi, cărora Te-ai jurat Tu pe Tine Însuţi 
şi le-ai zis: înmulţi-voi seminţia voastră multă ca stelele cerului!... Şi tot pământul acesta, pe care tot 
Tu ai spus că-l vei da urmaşilor lor, fie ca ei să-l stăpânească în veci!” 

14 Atunci Domnul Şi-a îmblânzit urgia pe care spusese c-o va abate asupra poporului Său. 

15 Şi întorcându-se Moise, s-a coborât din munte, având în mâinile sale cele două table ale Legii: 
table de piatră, scrise pe amândouă părțile pe o parte şi pe alta erau scrise. 

16 Tablele acestea erau lucrul lui Dumnezeu şi scrisul era scrisul lui Dumnezeu, 

2 În ochii lui Dumnezeu, Aaron s-a făcut solidar cu păcatele poporului. 

3 Acest verset lipseşte în Septuaginta. 

săpat pe table. 

17 Atunci, auzind Iosua zarva poporului răsunând, a zis către Moise: „În tabără e strigăt de 
război...” 

18 Iar Moise a zis: „Acesta nu-i strigăt de biruitori, nici strigăt de biruiți puşi pe fugă; eu aud 
strigăte de oameni beţi”. 

19 Şi dacă s-a apropiat de tabără, a văzut viţelul şi jocurile; şi aprinzându-se Moise de mânie, a 
aruncat din mâinile sale cele două table şi le-a sfărâmat la poala muntelui. 

20 Apoi a luat viţelul pe care-l făcuseră ei, l-a ars în foc şi l-a pisat mărunt şi l-a presărat în apă şi 
le-a dat-o fiilor lui Israel s-o bea. 

21 Şi a zis Moise către Aaron: „Ce ţi-a făcut ţie poporul acesta, de-ai abătut asupră-i un păcat atât 
de mare?” 

22 Iar Aaron i-a răspuns lui Moise: „Nu te scârbi, doamne, că ştii tu cum e poporul acesta când se 
porneşte. 

23 Căci ei mi-au zis: fă-ne nouă dumnezei care să meargă-naintea noastră, căci cu Moise, cu omul 
acela care ne-a scos din ţara Egiptului, nu ştim ce s-a întâmplat. 

24 Atunci eu le-am zis: de la cine are aur, adunaţi-l! Şi ei l-au adunat şi mi l-au dat mie şi eu l-am 
aruncat în foc şi a ieşit viţelul acesta...”. 

25 Şi văzând Moise că poporul scăpase din frâu, căci Aaron îi slăbise frâul spre bucuria duşmanilor 
lor, 

26 a stat în poarta taberei şi a zis: „Cine este pentru Domnul, să vină la mine!” Şi s-au adunat la el 
toţi fiii lui Levi. 

27 Şi le-a zis: „Aşa zice Domnul, Dumnezeul lui Israel: puneţi-vă fiecare sabia la şold şi străbateţi 
tabăra de la 

o poartă la cealaltă şi ucideţi: fiecare pe fratele său, fiecare pe fârtatele său, fiecare pe aproapele 
său!” 

28 Şi au făcut fiii lui Levi aşa cum le poruncise Moise. În ziua aceea au căzut din popor ca la trei 
mii de oameni. 

29 Şi Moise le-a spus: „Domnului l-aţi închinat voi astăzi mâinile4, fiecare cu preţul fiului său ori 
cu al fratelui său, pentru ca El să vă dea binecuvântare!” 

30 lar a doua zi a zis Moise către popor: „Mare păcat aţi făcut! Mă voi sui eu acum la Dumnezeu, ca 
să mă rog pentru păcatul vostru”. 

31 şi s-a întors Moise la Domnul şi a zis: „O, Doamne, poporul acesta a săvârşit păcat mare, 
făcându-şi dumnezei de aur. 

32 Şi acum, dacă vrei să le ierți păcatul, iartă-l; iar de nu, şterge-mă pe mine din cartea Ta, pe care 
Tu ai scris-o!”5 

33 Zis-a Domnul către Moise: „Pe cei ce au păcătuit în fața Mea, pe aceia îi voi şterge din cartea 
Mea. 

34 Tu însă du-te acum şi du poporul acesta la locul pe care ţi l-am spus. lată, îngerul Meu va merge 
înaintea feţei tale. Cât despre păcatul lor, îl voi pedepsi în ziua pe care Eu o voi socoti”. 

35 Domnul a lovit poporul din pricina viţelului pe care şi-l făcuse pe care-l făcuse Aaron. 

4 Literal: “V-aţi umplut mâinile”, în sensul: aţi fost consacraţi Domnului. Ca răsplată pentru ceau 
făcut, leviţii primesc Învestitura preoțească. Pentru expresie vezi 29, 24. 

5 Expresia nu este: „şterge-mă şi pe mine” (ideea de solidaritate) ca în unele traduceri, ci: „şterge- 


mă pe mine” (în locul celor ce-au greşit = ideea de jertfă). O declarație atât de emoţionantă nu va 
mai fi întâlnită decât la Apostolul Pavel în Rm 9, 3. 

33 

Poruncă pentru plecare. Cortul adunării. Rugăciunea lui Moise în dorința de a vedea slava 
Domnului. 

1 Şi a zis Domnul către Moise: „Du-te de aici, tu şi poporul tău pe care l-ai scos din țara Egiptului şi 
suiţi-vă în ţara pentru care Eu m-am jurat lui Avraam, lui Isaac şi lui Iacob, zicând: urmaşilor voştri 
le-o voi da! 

2 Eu îl voi trimite pe îngerul Meu înaintea feţei tale şi-i voi izgoni pe Canaaneeni, pe Amorei, pe 
Hetei, pe Ferezei, pe Gherghesei, pe Hevei şi pe lebusei, 

3 şi te voi duce în ţara unde curge lapte şi miere. Dar Eu nu mă voi sui împreună cu tinel, fiindcă tu 
eşti popor îndărătnic şi s-ar putea să te nimicesc pe drum!” 

4 Auzind poporul acest cuvânt grozav, a plâns cu lacrimi, şi nimeni nu şi-a mai pus podoabele. 

5 Şi a zis Domnul către Moise: „Spune-le fiilor lui Israel: voi, popor îndărătnic, vedeţi să nu aduc 
Eu peste voi o altă bătaie şi să vă dau pierzării! Scoateţi acum de pe voi hainele voastre cele de 
slavă şi podoabele voastre, şi vă voi arăta ce-am să fac Eu cu voi”. 

6 Şi fiii lui Israel şi-au scos podoabele şi şi-au dezbrăcat hainele cele slăvite acolo, la muntele 
Horeb2. 

7 lar Moise, luându-și cortul, l-a întins afară din tabără, departe de ea, şi l-a numit cortul mărturiei3; 
şi a fost că tot 

1 Schimbare de ton: Dumnezeu i Se adresează poporului. 

2Horeb: un alt nume pentru Sinai. 

3 În Textul Ebraic: „cortul întâlnirii” (dintre Dumnezeu şi Moise). 

cel care-L căuta4 pe Domnul, venea la cort, în afara taberei. 

8 Şi când Moise mergea spre cortul cel din afara taberei, tot poporul se ridica-n picioare şi fiecare 
privea din uşa cortului său şi-l urmărea cu ochii pe Moise până ce el intra în cort. 

9 Iar după ce intra Moise în cort, stâlpul cel de nor se pogora şi stătea la intrarea cortului şi-i vorbea 
lui Moise. 

10 şi-ntregul popor vedea stâlpul cel de nor stând la intrarea cortului, şi-ntregul popor se ridica-n 
picioare şi fiecare se-nchina din uşa cortului său. 

11 Domnul grăia cu Moise faţă către față5, aşa cum ar grăi cineva cu prietenul său. Apoi | Moise] se 
întorcea în tabără, dar tânărul său slujitor Iosua, fiul lui Navi, nu părăsea cortul. 

12 Şi a zis Moise către Domnul: „lată, Tu îmi spui: du-l pe poporul acesta!, dar nu mi-ai arătat pe 
cine ai să trimiţi împreună cu mine, ci mi-ai spus: pe tine te ştiu mai mult decât pe toți, şi har ai aflat 
tu la Mine. 

13 Aşadar, dac-am aflat eu har în ochii Tăi, arată-mi-Te mie pe Tine Însuţi, să Te văd eu lămurit, 
ca să aflu eu har în ochii Tăi şi să cunosc că acest neam e poporul Tău”. 

14 Şi i-a zis [Domnul]: „Voi merge înaintea ta şi te voi odihni!” 

4 Zeteo = a căuta pe cineva cu scopul de a-l întâlni, de a-l întreba, de a-l cerceta, de a afla ceva de la 
el. Sens oracular. 

5 Expresia nu trebuie înţeleasă literal, de vreme ce Dumnezeu îi vorbea lui Moise din mijlocul 
norului. „Faţă către faţă” înseamnă că-i vorbea direct, fără intermediari, într-un limbaj accesibil. 

6 Adverbul implică ideea de a cunoaşte ceva sau pe cineva în mod limpede, direct şi distinct, fără 
putinţă de îndoială. 

15 Zis-a Moise către Domnul: „Dacă nu vei merge Tu Însuţi cu noi, atunci pe mine să nu mă scoţi 
de aici; 

16 căci prin ce se va cunoaşte cu adevărat că eu şi poporul Tău am aflat har în ochii Tăi, dacă nu 
prin aceea că Tu vei merge împreună cu noi? Atunci eu şi poporul Tău vom fi cei mai slăviţi dintre 
toate neamurile de pe pământ”. 

17 Şi a zis Domnul către Moise: „Voi face şi ceea ce zici tu, pentru că tu ai aflat har în ochii Mei şi 
te cunosc pe tine mai mult decât pe toţi”. 

18 Şi [Moise] a zis: „Arată-mi slava Ta!” 

19 [Domnul] i-a zis: „Eu Îmi voi trece slava pe dinaintea ta, şi-n faţa ta voi rosti numele Meu: 


„Domnul”7, şi-l voi milui pe cel de care-Mi va fi milă şi Mă voi îndura de cel ce-Mi este de- 
ndurare”. 

20 Şi a zis: „Faţa Mea însă nu vei putea s-o vezi; că nu va putea omul să-Mi vadă faţa şi să 
trăiască”. 

21 Şi iarăşi a zis Domnul: „lată, e un loc aici la Mine; şezi pe stâncă 

22 şi când va trece slava Mea, Eu te voi pune în scobitura stâncii şi cu mâna Mea te voi acoperi 
până ce voi trece; 

23 iar când Îmi voi lua mâna de pe tine, tu Îmi vei vedea spatele; dar faţa Mea nu ţi se va arăta”. 

34 

Noile table ale Legii. Moise coboară din munte cu faţa strălucind. 

1 Zis-a Domnul către Moise: „Ciopleşte două table de piatră, ca şi cele dintâi, şi suie-te la Mine în 
munte şi voi scrie 

7 Adică: „lahve”. 

pe table cuvintele care erau pe tablele dintâi, cele pe care tu le-ai sfărâmat. 

2 Să fii gata dis-de-dimineaţă şi te vei sui în muntele Sinai şi vei sta înaintea Mea acolo, pe vârful 
muntelui. 

3 Dar nimeni să nu se suie cu tine şi nici să se arate-n tot cuprinsul muntelui: nici oi, nici vite mari 
să nu pască-n apropierea acelui munte”. 

4 Deci a cioplit Moise două table de piatră la fel cu cele dintâi; şi pornindu-se dis-de-dimineaţă, s-a 
suit în muntele Sinai, aşa cum îi poruncise Domnul; şi a luat Moise cu sine cele două table de piatră. 
5 Atunci S-a pogorât Domnul în nor şi a stătut acolo înainte-i; şi [Moise] a chemat numele 
Domnului. 

6 Şi Domnul i-a trecut pe dinainte strigând: „Domnul, Dumnezeu îndurat şi milostiv şi-ndelung- 
răbdător şi multmilostiv şi adevărat, 

7 Cel ce păzeşte dreptatea şi face milă cu mii şi mii, Cel ce şterge fărădelegile şi nedreptăţile şi 
păcatele, dar nu-l lasă nepedepsit pe cel vinovat, fărădelegile părinţilor ţinându-le asupra copiilor şi 
asupra copiilor copiilor, asupra celui de al treilea şi al patrulea neam!” 

8 Atunci Moise s-a plecat de-ndată la pământ şi s-a închinat, 

9 zicând: „Dac-am aflat eu har în faţa Ta, să meargă Domnul meu împreună cu noi, căci poporul 
acesta e tare de cerbicel; Tu vei lua asupră-Ți păcatele şi fărădelegile noastre, iar noi vom fi ai Tăi”. 
10 Şi a zis Domnul către Moise: „lată, Eu închei legământ în faţa-ntregului 

1 „Tare de cerbice” (cu gâtul ţeapăn, cu ceafa groasă): îndărătnic, încăpățânat, lipsit de flexibilitate, 
fără simţul nuanţelor. 

tău popor: Face-voi lucruri slăvite aşa cum nu s-au făcut în tot pământul şi-n tot neamul, şi tot 
poporul în mijlocul căruia eşti tu va vedea lucrurile Domnului, că minunate? sunt [lucrurile] pe care 
Eu le voi face asupră-ţi. 

11 Tu ia aminte la tot ce-ţi poruncesc!: Iată, Eu îi alung de dinaintea voastră pe Amorei, pe 
Canaaneeni, pe Hetei, pe Ferezei, pe Hevei, pe Gherghesei şi pe lebusei. 

12 la aminte să nu faci legături cu cei ce locuiesc în ţara-n care intri, ca nu cumva ei să devină-n 
mijlocul vostru capcane. 

13 [Dimpotrivă], capiştile3 lor să le dărâmaţi, stâlpii lor să-i zdrobiţi, sfintele lor crânguri4 să le 
tăiaţi, chipurile cele cioplite ale dumnezeilor lor să le ardeţi în foc. 

14 Voi nu vă veţi închina la alţi dumnezei, căci Domnul e Dumnezeul al cărui nume e „Gelosul”5, 
un Dumnezeu gelos. 

15 Nu cumva să-ţi faci legături cu cei ce locuiesc în ţara aceea; că altfel, ei se vor desfrâna pe 
potriva dumnezeilor lor şi vor aduce jertfe dumnezeilor lor şi te vor pofti şi tu vei mânca din jertfele 
lor; 

2 În Versiunea Ebraică: „înfricoşătoare”. Septuaginta echivalează prin thaumasta = minunate, 
uimitoare, extraordinare (lucruri menite să stârnească nu groaza, ci admiraţia). 

3 Capişte: altar, jertfelnic, templu. 

4 Grecescul alsos = „copac” înseamnă îndeosebi „copac consacrat” şi, prin generalizare, orice 
perimetru vegetal dedicat unei zeități. Textul Ebraic foloseşte cuvântul aşera, care desemna 
emblema Astartei, zeița erosului şi a fecundității, al cărei cult orgiastic se consuma uneori în 


crânguri sau desişuri destinate anume. 

5 În legătură cu gelozia lui Dumnezeu vezi nota de la 20, 5. 

16 şi dintre fetele lor vei lua neveste pentru fiii tăi, şi dintre fetele tale vei da după fiii lor, şi fetele 
tale se vor desfrâna pe potriva dumnezeilor lor, şi fiii tăi se vor desfrâna pe potriva aceloraşi 
dumnezei. 

17 Să nu-ţi faci dumnezei turnaţi. 

18 Vei păzi sărbătoarea Azimelor: şapte zile să mănânci azime, aşa cum ţi-am poruncit Eu, la 
vremea rânduită din luna lui Abib; că-n luna lui Abib ai ieşit tu din Egipt. 

19 Tot întâi-născutul de parte bărbătească va fi al Meu; tot aşa, întâi-născutul vacii şi întâi-născutul 
oii. 

20 Pe întâi-născutul asinei să-l dai în schimbul unui miel; iar de nu-l vei schimba, să-i dai prețul. Pe 
tot întâi-născutul fiilor tăi îl vei răscumpăra. Înaintea Mea să nu te înfăţişezi cu mâna goală. 

21 Şase zile să lucrezi, iar în ziua a şaptea să te odihneşti; nu vei semăna şi nu vei secera. 

22 În sărbătoarea Săptămânilor Îmi vei aduce pârga din secerişul grâului, ca şi-n sărbătoarea 
Culesului, la mijlocul anului. 

23 De trei ori pe an, toţi ai tăi de parte bărbătească să se înfățişeze înaintea Domnului Dumnezeului 
lui Israel; 

24 căci, când voi alunga neamurile de dinaintea feţei tale şi-ţi voi lărgi hotarele, nimeni nu-ţi va 
pofti pământul, atunci când de trei ori pe an te vei sui să te-nfăţişezi înaintea Domnului 
Dumnezeului tău. 

25 Sângele celor jertfite Mie nu-l vei înjunghia pe dospitură; jertfa de la sărbătoarea Paştilor să nu 
rămână până a doua zi. 

26 Pârga roadelor ţarinii tale o vei aduce în casa Domnului Dumnezeului tău. Miel să nu fierbi în 
laptele mamei sale”. 

27 Şi a zis Domnul către Moise: „Scrie-ţi cuvintele acestea; că pe temeiul acestor cuvinte închei Eu 
legământ cu tine şi cu Israel!” 

28 Şi a stat Moise înaintea Domnului patruzeci de zile şi patruzeci de nopţi; pâine n-a mâncat şi apă 
n-a băut. Şi a scris pe table cuvintele legământului: cele zece porunci. 

29 Iar când s-a coborât Moise din munte, iată că cele două table erau în mâinile lui. Şi coborându-se 
din munte, Moise nu ştia că faţa sa strălucea de când grăise [Dumnezeu] cu el. 

30 Dar Aaron şi toţi bătrânii lui Israel, văzându-l pe Moise că are faţa-ncărcată de slavă, s-au temut 
să se apropie de el. 

31 Atunci Moise i-a chemat; şi au venit la el Aaron şi toți capii obştii; şi Moise a grăit cu ei. 

32 După aceasta s-au apropiat de el toţi fiii lui Israel, iar el le-a spus tot ce-i poruncise Domnul în 
muntele Sinai. 

33 Şi când a încetat să le mai vorbească, el şi-a acoperit faţa cu un văl. 

34 Şi când intra Moise în fața Domnului ca să-l vorbească, atunci el îşi ridica vălul până când ieşea; 
iar la ieşire le spunea fiilor lui Israel cele ce-i poruncise Domnul. 

35 Fiii lui Israel vedeau că faţa lui Moise era plină de slavă; iar Moise îşi punea iar vălul pe față 
până când intra să-l vorbească [Domnului]. 

35 

Ziua odihnei. Daruri pentru Domnul. Chemarea meșterilor. 

1 Atunci a adunat Moise toată obştea fiilor lui Israel şi le-a zisl: „Iată lucrurile pe care-a poruncit 
Domnul să le faceţi: 

2 Şase zile să lucrezi, iar ziua a şaptea să-ţi fie sfântă, zi de odihnă, odihna Domnului; tot cel ce va 
lucra într-însa va fi omorât. 

3 În ziua odihnei să nu aprindeţi foc în sălaşurile voastre. Eu sunt Domnul!” 

4 Şi a grăit Moise către toată obştea fiilor lui Israel, zicând: „lată ce a mai poruncit Domnul: 

5 Din cele ce sunt ale voastre aduceţi-l daruri Domnului: pârgă să-l aducă fiecare Domnului, cât îl 
lasă inima: aur, argint şi aramă; 

6 mătase viorie, vişinie şi stacojie, pânză de in topit şi păr de capră; 

7 piei de berbec vopsite-n roşu, piei de culoarea iachintului şi lemn de salcâm; 


8 untdelemn de candelă, miresme pentru ungere şi aromate pentru tămâie, 

9 pietre de sardiu, pietre pentru prins la efod, la pieptar şi la tunică. 

10 Tot cel cu minte înţeleaptă dintre voi să vină şi să facă toate câte a poruncit Domnul: 

11 cortul şi amănuntele lui, acoperămintele, grinzile, zăvoarele şi stâlpii; 

12 chivotul mărturiei şi drugii lui, acoperământul ispăşirii şi perdeaua; şi pânzele curţii cu stâlpii ei, 
şi pietrele 

1 Capitolele 35-40 reiau textul din capitolele 25-31, cu unele prescurtări sau adăugiri, spre a 
sublinia că poruncile lui Dumnezeu sunt puse în aplicare. Notele de acolo sunt valabile şi pentru 
aceste pagini. 

de smarald, tămâia şi mir pentru ungere; 

13 masa cu toate vasele ei şi pâinile punerii-înainte; 

14 sfeşnicul pentru luminat cu toate obiectele lui, candelele lui şi untdelemnul de ars; 

15 altarul tămâierii cu drugii lui, untdelemnul pentru ungere, miresmele pentru tămâiere şi perdeaua 
de la intrarea cortului; 

16 jertfelnicul pentru arderile-de-tot, cu vatra lui de aramă, cu drugii lui, cu toate obiectele lui; şi 
baia şi tălpica ei, 

17 perdelele curții, stâlpii ei cu tălpicele lor, acoperământul de la intrarea în curte, 

18 ţăruşii cortului, ţăruşii curții cu funiile lor; 

19 sfintele veşminte ale lui Aaron preotul veşmintele în care se fac sfintele slujbe -, tunicile de 
slujbă pentru fiii lui Aaron, şi untdelemnul pentru ungere şi aromatele pentru tămâiere”. 

20 După aceea, toată obştea fiilor lui Israel a plecat de la Moise. 

21 Şi a adus fiecare cât îl lăsa inima şi ce-l îndemna cugetul să-l aducă Domnului în dar pentru tot 
ce-i trebuia cortului mărturiei şi pentru toată podoaba lui şi pentru toate veşmintele sfintelor slujbe. 
22 Şi aduceau bărbaţii de la femeile lor ceea ce-l lăsa cugetul pe fiecare; au adus verigi, cercei, 
inele, brățări, salbe şi tot felul de lucruri de aur; şi toate I se aduceau Domnului ca prinoase de aur. 
23 Şi mai aduceau, cei care aveau, mătase şi piei vopsite-n roşu şi piei vopsite-n vânăt. 

24 Iar cei ce aveau argint sau aramă I le aduceau Domnului ca daruri; de asemenea, cei ce aveau 
lemn de salcâm îl aduceau pentru toate cele de trebuinţă. 

25 Toate femeile iscusite-n ţesături torceau cu mâinile lor şi aduceau tort şi mătase viorie, vişinie şi 
stacojie, precum şi in topit şi răsucit. 

26 Şi toate femeile pricepute şi cu tragere de inimă torceau păr de capră. 

27 Căpeteniile au adus pietre de smarald şi pietre scumpe de pus la efod şi la pieptar, 

28 precum şi miresme, untdelemn pentru candele şi pentru ungere, miresme pentru tămâiere. 

29 Aşadar, toţi fiii lui Israel, bărbat sau femeie, cei pe care-i îndemna inima, i-au adus daruri 
Domnului; şi veneau şi lucrau tot ceea ce Domnul poruncise, prin Moise, să se facă. 

30 Apoi a zis Moise către fiii lui Israel: „lată, Domnul l-a chemat anume pe Beţaleel, fiul lui Uri al 
lui Or, din seminţia lui Iuda, 

31 şi l-a umplut de duhul dumnezeiesc al înţelepciunii, al priceperii, al ştiinţei şi a toată iscusinţa, 
32 ca să fie el mai mare peste meşteri şi, după-ntreaga rânduială a acestui meşteşug, să lucreze aurul 
şi argintul şi arama, 

33 să cioplească piatra, să pregătească lemnele şi să facă tot felul de lucruri iscusite. 

34 Şi priceperea i-a sporit-o nu numai lui, ci şi lui Oholiab, fiul lui Ahisamac, din seminția lui Dan. 
35 Pe ei i-a umplut de înţelepciune, ca să facă orice lucru de săpător şi de ţesător iscusit, de cusător 
pe pânză de mătase viorie, vişinie şi stacojie, pe pânză de in topit, să facă ei tot felul de ţesături şi să 
plăsmuiască tot ce-n ele este măiestrit”. 

36 

Moise primeşte darurile poporului. Facerea cortului sfânt. 

1 Aşadar, Beţaleel, Oholiab şi toţi pricepuţii cărora Domnul le dăduse înţelepciune şi iscusinţă întru 
a şti să facă tot felul de lucruri pentru locaşul cel sfânt, au făcut totul după cum le poruncise 
Domnul. 

2 lar Moise i-a chemat pe Beţaleel, pe Oholiab şi pe toți pricepuţii cărora le dăduse Domnul 
iscusinţă, ca şi pe toţi cei pe care-i trăgea inima să vină şi să lucreze de bunăvoie. 

3 Şi au luat ei de la Moise, ca să le lucreze, toate prinoasele pe care fiii lui Israel le aduseseră pentru 


lucrările sfântului locaş; la acea vreme încă se mai primeau prinoase de la cei ce le aduceau dis-de- 
dimineaţă. 

4 Atunci toți meşterii care lucrau la sfântul locaş, lăsându-și fiecare lucrul cu care se-ndeletnicea, au 
venit] şi i-au spus lui Moise: „Poporul aduce mult mai mult decât trebuie pentru lucrările poruncite 
de Domnul să fie făcute”. 

5 Atunci Moise a dat porunci şi s-a strigat în tabără: nici bărbat şi nici femeie 

1 De aici şi până la 40, 35 acelaşi material e ordonat diferit pe versete, în funcție de variantele 
manuscriselor ebraice sau greceşti pe care au lucrat traducătorii. Întrucât ediţia Rahlfs adoptă, şi ea, 
o linie diferită, versiunea de faţă rămâne fidelă edițiilor Bucureşti 1688 bucureşti 1914 şi tuturor 
celor intermediare, prin care s-a statornicit tradiția biblică românească. 

să nu mai aducă daruri pentru sfântul locaş!... lar poporul s-a oprit şi n-a mai adus. 

6 Căci material era destul pentru toate lucrările ce trebuiau făcute; ba mai şi prisosea. 

7 Atunci toţi meşterii care lucrau la cort au făcut pentru cort zece scoarţe de in topit şi de mătase 
violetă, purpurie şi stacojie; şi-n țesătura lor au făcut heruvimi, lucraţi cu iscusință. 

8 Lungimea unei scoarţe era de douăzeci şi opt de coți, iar lăţimea unei scoarţe era de patru coţi. 
Toate scoarţele aveau aceeaşi măsură. 

9 Cinci scoarţe au fost prinse una de alta de-o parte, iar celelalte cinci au fost prinse una de alta în 
cealaltă parte. 

10 Apoi au făcut cheotori de mătase violetă pe marginea scoarței din marginea jumătăţii întâi de 
acoperiş, unde trebuia unită cu jumătatea a doua; de asemenea, au făcut şi pe marginea jumătăţii a 
doua, unde aceasta trebuia unită cu cea dintâi; cincizeci de cheotori au făcut la o jumătate de 
acoperământ şi cincizeci de cheotori au făcut la cealaltă, şi cheotorile acestea erau unele în dreptul 
altora. 

11 Au mai făcut cincizeci de copci de aur, şi cu copcile acestea au unit scoarţele cele împreunate, şi 
astfel s-a alcătuit acoperişul cortului. 

12 Apoi au făcut unsprezece învelişuri de păr de capră, care să acopere cortul pe deasupra. 

13 Lungimea unui înveliş era de treizeci de coţi, iar lățimea de patru coţi; toate cele unsprezece 
învelişuri aveau aceeaşi măsură; cinci învelişuri erau unite de-o parte, iar celelalte şase erau unite de 
cealaltă parte. 

14 Au făcut cincizeci de cheotori la un înveliş, pe marginea îngemănării cu celălalt, şi tot cincizeci 
de cheotori au făcut pe marginea celuilalt înveliş, care se unea cu primul. 

15 Şi au făcut cincizeci de copci de aramă; copeile le-au prins de cheotori şi au împreunat 
învelişurile, care s-au făcut una. 

16 Apoi i-au făcut cortului un acoperiş din piei de berbec vopsite-n roşu, iar deasupra acestuia, un 
acoperiş din piei de culoarea iachintului. 

17 I-au făcut cortului pilaştri din lemn de salcâm. 

18 Fiecare pilastru avea lungimea de zece coţi, iar lățimea de un cot şi jumătate. 

19 Fiecare pilastru avea două cepuri, aşezate unul în dreptul celuilalt. 

20 Aşa au făcut toţi pilaştrii cortului: douăzeci de pilaştri pentru latura de miazăzi; sub aceşti 
douăzeci de pilaştri au făcut patruzeci de tălpice de argint, 

21 câte două tălpice la fiecare pilastru, pentru cele două cepuri ale lui. 

22 Pentru latura a doua, cea dinspre miază-noapte, au făcut alți douăzeci de pilaştri, iar acestora le- 
au făcut patruzeci de tălpice de argint, câte două tălpice de fiecare pilastru, pentru cele două cepuri 
ale lui; 

23 iar pentru partea dindărăt a cortului, cea dinspre asfinţit, au făcut şase pilaştri. 

24 Au mai făcut doi pilaştri pentru cele două unghiuri din spate ale cortului. 

25 Acestea erau unite jos şi sus, aşa încât alcătuiau un întreg. 

26 Şi aşa, cu cei doi pilaştri de la cele două unghiuri din partea de dindărăt a cortului s-au făcut opt 
pilaştri, iar aceştia aveau întru totul şaisprezece tălpice de argint, câte două tălpice sub fiecare 
pilastru. 

27 Apoi au făcut cinci bârne din lemn de salcâm pentru pilaştrii de pe o latură a cortului, 

28 şi cinci bârne pentru pilaştrii de pe cealaltă latură; 


29 şi cinci bârne pentru pilaştrii din partea de dinapoi a cortului, cea dinspre asfințit, 

30 iar bârna din mijloc trecea prin pilaştri de la un capăt la celălalt [al peretelui]. 

31 Pilaştrii i-au îmbrăcat cu aur. 

32 Inelele, prin care se vârau bârnele, le-au făcut de aur; şi tot cu aur au îmbrăcat şi bârnele. 

33 După aceea au făcut o perdea de in topit, ţesut în violet, purpuriu şi stacojiu, iar pe ea au făcut 
chipuri de heruvimi, alese cu iscusinţă; 

34 şi au atârnat-o de patru stâlpi din lemn de salcâm, îmbrăcaţi cu aur, cu vârfurile de aur şi cu 
tălpicile, patru, de argint. 

35 Pentru intrarea cortului au făcut un văl ţesut în violet, purpuriu şi stacojiu, în in topit, cu 
alesături. 

36 Pentru ea au făcut cinci stâlpi, cu vârfurile îmbrăcate-n aur. 

37 lar pentru ei au turnat cinci tălpice de aramă. 

37 

Sfintele odoare din cort. 

1 Bețaleel a făcut apoi chivotul, din lemn de salcâm, lung de doi coți şi jumătate, larg de un cot şi 
jumătate şi înalt tot de un cot şi jumătate; 

2 l-a îmbrăcat cu aur curat pe dinlăuntru şi pe dinafară, iar împrejur i-a făcut o cingătoare de aur, 
din zimţi împletiți. 

3 A turnat pentru el patru inele de aur, pentru cele patru colţuri de jos ale lui: două inele pe o latură 
şi două inele pe cealaltă latură. 

4 A făcut două pârghii din lemn de salcâm, le-a îmbrăcat cu aur 

5 şi le-a vârât prin inelele de pe laturile chivotului, pentru ca chivotul să fie astfel purtat. 

6 Deasupra chivotului a făcut acoperământul ispăşirii, din aur curat: lung de doi coţi şi jumătate şi 
lat de un cot şi jumătate. 

7 A făcut doi heruvimi de aur, lucraţi din ciocan, şi i-a pus la amândouă capetele acoperământului 
ispăşirii, 

8 un heruvim la un capăt şi altul la celălalt capăt al acoperământului ispăşirii. 

9 Ce doi heruvimi îşi întindeau aripile deasupra şi umbreau cu ele acoperământul ispăşirii, iar feţele 
lor erau îndreptate una către alta, privind spre acoperământ. 

10 A făcut apoi masa, din lemn de salcâm, lungă de doi coţi, lată de un cot şi înaltă de un cot şi 
jumătate. 

11 A îmbrăcat-o cu aur curat şi i-a făcut împrejur o cingătoare de aur, din zimţi împletiți. 

12 Tot împrejur i-a făcut un brâu, înalt de o palmă, iar împrejurul brâului a făcut din aur o- 
mpletitură de zimţi. 

13 A turnat pentru ea patru inele de aur şi le-a prins în cele patru colţuri ale picioarelor, sub 
cingătoarea împletită. 

14 Prin inele erau trecute pârghiile cu ajutorul cărora să fie purtată masa. 

15 Pârghiile de purtat masa le-a făcut din lemn de salcâm şi le-a îmbrăcat cu aur. 

16 A făcut vase trebuitoare pentru masă: talere, căţui, ibrice şi cupe pentru turnat, toate din aur 
curat. 

17 A făcut şi sfeşnicul, din aur curat, lucrat din ciocan: 

18 fusul, braţele, cupele, nodurile şi florile lui erau cu el un singur trup. 

19 Din el ieşeau şase braţe: trei braţe dintr-o parte şi trei braţe din cealaltă parte; 

20 un braţ avea trei cupe în chip de migdală, cu nodurile şi florile lor; 

21 alt braţ avea trei cupe tot în chip de migdală, cu nodurile şi florile lor; 

22 aşa aveau toate cele şase braţe care ieşeau din sfeşnic. 

23 lar pe fusul sfeşnicului erau patru cupe în chip de migdală, cu nodurile şi florile lor. 

24 Cele şase braţe care ieşeau din sfeşnic aveau: un nod sub primele două braţe, un nod sub alte 
două braţe şi un nod sub ultimele două braţe. 

25 Braţele şi cupele erau, toate, din aur curat, lucrat din ciocan. 

26 I-a făcut apoi cele şapte candele, cu mucări 

27 şi tăviţe de aur curat. 

28 Dintr-un talant de aur curat l-a făcut, cu toate ale lui. 


29 A făcut altarul tămâierii, din lemn de salcâm, lung de un cot, lat de un cot adică pătrat şi înalt de 
doi coţi; coarnele lui erau un singur trup cu el; 

30 şi l-a îmbrăcat cu aur curat: grătarul de deasupra, pereţii de jur-împrejur şi coarnele; 

31 iar împrejur i-a făcut cunună de aur, împletită. Sub cununa lui împletită i-a făcut două inele de 
aur curat şi i le-a prins de-o parte şi de alta, pentru ca prin ele să fie trecute pârghiile cu ajutorul 
cărora să-l poarte. 

32 Pârghiile le-a făcut din lemn de salcâm şi le-a îmbrăcat cu aur. 

33 A făcut şi untdelemn pentru sfânta ungere, precum şi tămâia, din mirodenii curate, după 
meşteşugul făcătorilor de mir. 

38 

Curtea cortului şi lucrurile din ea. 

1 A făcut jertfelnicul pentru arderile-de-tot, din lemn de salcâm, lung de cinci coţi, lat de cinci coți 
adică cu faţa pătrată şi înalt de trei coţi. 

2 I-a făcut patru coarne, ce ieşeau din el în cele patru colţuri, şi le-a îmbrăcat cu aramă. 

3 Jertfelnicului i-a făcut un brâu; iar învelitoarea şi cupele şi furculiţele şi vătraiul lui, pe toate le-a 
făcut din aramă. 

4 I-a făcut o împletitură ca o plasă de aramă. 

5 I-a făcut patru inele de aramă pentru cele patru colţuri, sub împletitura de aramă, aceasta fiind 
până la mijlocul jertfelnicului. 

6 Jertfelnicului i-a făcut pârghii din lemn de salcâm, pe care le-a îmbrăcat cu aramă; pârghiile le 
treceau prin 

168 

inelele din laturile jertfelnicului, ca să poată fi purtat. 

7 Jertfelnicul l-a făcut ca un buduroi îmbrăcat în scânduri. 

8 A făcut apoi baia de aramă, cu tălpica ei tot de aramă; a făcut-o din oglinzile femeilor postitoare, 
ale celor ce-au postit la intrarea cortului mărturiei. 

9 După aceea a făcut curtea. Spre miazăzi curtea era alcătuită din pânze de in topit, lungi de o sută 
de coţi. 

10 Şi la ele, douăzeci de stâlpi cu douăzeci de tălpice de aramă, ale căror belciuge şi verigi erau de 
argint; 

11 pe latura de miază-noapte pânzele erau de o sută de coţi; la ele, douăzeci de stâlpi cu douăzeci de 
tălpice de aramă, ale căror belciuge şi verigi erau de argint; 

12 în partea dinspre asfințit, pânze de cincizeci de coţi; la ele, zece stâlpi cu zece tălpice de aramă, 
ale căror belciuge şi verigi erau de argint; 

13 iar în partea dinspre răsărit, pânze de cincizeci de coţi; 

14 pânze de cincisprezece coți într-o latură, la trei stâlpi cu trei tălpice de aramă; 

15 cincisprezece coţi de pânze în cealaltă latură, şi trei stâlpi cu trei tălpice de aramă. 

16 Toate pânzele cortului erau făcute din in topit şi răsucit. 

17 Iar stâlpii aveau tălpicele de aramă, belciugele şi verigile le erau de argint, vârfurile le erau 
îmbrăcate în argint; toţi stâlpii curţii, de jur-împrejur, erau legaţi între ei prin legături de argint. 

18 lar perdeaua de la poarta curții a făcut-o din in topit lucrat în violet, purpuriu şi stacojiu, cu 
alesături, lungăde douăzeci de coți şi înaltă de cinci coţi, pe toată întinderea, potrivind-o cu pânzele 
curții. 

19 I-a făcut patru stâlpi cu patru tălpice de aramă, ale căror belciuge şi verigi erau de argint şi ale 
căror vârfuri erau îmbrăcate tot în argint. 

20 Toţi ţăruşii dimprejurul curții erau de aramă. 

21 Iată acum socotelile cortului mărturiei, cel ce a fost făcut după porunca lui Moise, prin grija 
leviţilor îndrumați de Itamar, fiul preotului Aaron. 

22 Dar cel ce a lucrat tot ceea ce Domnul îi poruncise lui Moise a fost Beţaleel, fiul lui Uri al lui Or, 
din seminţia lui Iuda, 

23 precum şi Oholiab, fiul lui Ahisamac, din seminţia lui Dan, mai-mare peste ţesături şi cusături şi 
alesături în pânză de in topit şi-n mătase violetă, purpurie şi stacojie. 

24 Tot aurul întrebuințat pentru locaşul sfânt şi pentru toate ale lui a fost aur din prinoase: douăzeci 
şi nouă de talanţi şi şapte sute treizeci de sicli de aur, socotit după siclul sfânt. 


25 Iar argintul adus în dar de la oamenii cei numărați ai obştii a fost o sută de talanţi şi o mie şapte 
sute şaptezeci şi cinci de sicli o drahmă de fiecare, adică o jumătate de siclu socotit după siclul sfânt 


26 deci de la cei trecuţi prin numărătoare: şase sute trei mii cinci sute cincizeci de oameni, de la 
douăzeci de ani în sus. 

27 O sută de talanţi de argint s-au întrebuințat la turnarea tălpicelor [de la pilaştrii] cortului şi a 
tălpicelor [de la stâlpii] vălului: 

28 o sută de tălpice din o sută de talanţi, câte un talant la o tălpică; 

29 iar pe cei o mie şapte sute şaptezeci şi cinci de sicli i-au întrebuințat la verigile stâlpilor şi la 
îmbrăcarea vârfurilor lor cu care-au fost împodobiţi. 

30 Iar arama adusă în dar a fost de trei sute şaptezeci de talanţi şi două mii patru sute de sicli. 

31 Din ea au făcut tălpice pentru stâlpii de la intrarea cortului mărturiei, jertfelnicul cel de aramă cu 
împletitura lui, precum şi toate uneltele jertfelnicului, 

32 tălpicele de jur-împrejurul curţii, tălpicele pentru stâlpii de la intrarea curţii, toţi ţăruşii cortului 
şi toţi ţăruşii dimprejurul curții. 

39 

Veşmintele preoţeşti. 

1 lar din mătase violetă, purpurie şi stacojie i-au făcut lui Aaron veşminte de slujbă, ca să slujească 
cu ele în locaşul cel sfânt, aşa cum Domnul îi poruncise lui Moise. 

2 Efodul l-au făcut din fir de aur, din mătase violetă, purpurie şi stacojie şi din in topit: 

3 foiţele de aur le-au tăiat în fire subțiri ca firul de păr, pe care cu iscusinţă le-au ţesut în mătasea 
violetă, purpurie şi stacojie şi-n pânza de in topit şi răsucit, lucrare de mare meşteşug. 

4 Efodul era făcut din două bucăţi unite-ntre ele, şi pe de-a-ntregul ţesut din aur în mătase violetă, 
purpurie şi stacojie şi-n pânză de in topit, aşa cum Domnul îi poruncise lui Moise. 

5 Au lucrat două pietre de smarald, le-au prins în cuibuşoare de aur, având pe ele săpate numele 
fiilor lui Israel, aşa cum se sapă o pecete. 

6 Şi le-au pus la încheieturile efodului, pe umeri, întru pomenirea fiilor lui Israel, aşa cum Domnul 
îi poruncise lui Moise. 

7 Au făcut apoi pieptarul, lucrat cu iscusinţă, asemenea efodului, din fir de aur şi în mătase violetă, 
purpurie şi stacojie şi-n pânză de in topit; pieptarul l-au făcut îndoit în patru colţuri, lung de o palmă 
şi lat de o palmă, 

8 şi-n el au ţesut patru rânduri de pietre scumpe; în rândul cel dintâi: un sardiu, un topaz şi un 
smarald; 

9 în rândul al doilea: un rubin, un safir şi un diamant; 

10 în rândul al treilea: un opal, o agată şi un ametist; 

11 şi în rândul al patrulea: un hrisolit, un onix şi un iaspis. Ele erau prinse-n cuibuşoare de aur şi 
legate-ntre ele cu aur. 

12 Pe pietrele acestea erau săpate, ca pe o pecete, numele celor douăsprezece seminţii ale lui Israel, 
fiecare din cele douăsprezece seminţii cu numele ei. 

13 Pieptarului i-au făcut lănţişoare de aur curat, răsucite ca sfoara. 

14 Au mai făcut două paftale de aur şi două inele de aur; 

15 pe cele două inele le-au prins de cele două colţuri de sus ale pieptarului; 

16 pe cele două capete ale lănţişoarelor le-au agăţat de cele două inele din colţurile pieptarului; 

17 pe celelalte două capete ale celor două lănţişoare le-au agăţat de cele două paftale, iar pe acestea 
le-au prins de încheieturile pieptarului, în faţă. 

18 Au mai făcut două inele de aur şi le-au prins de celelalte două colţuri ale pieptarului, pe cealaltă 
parte, cea dinspre efod; 

19 şi au mai făcut încă două inele de aur şi le-au prins de cele două încheieturi ale efodului, 
dedesubt şi-n faţă, unde se unesc, adică ceva mai sus de brâul efodului. 

20 Inelele pieptarului le-au legat de inelele efodului printr-un şnur de mătase violetă, ca să stea 
nemişcat deasupra efodului, aşa cum Domnul îi poruncise lui Moise. 

21 Au făcut şi manta, cea care vine sub efod, ţesută din purpură violetă. 


22 Gura acesteia se afla în partea de sus; împrejurul gurii era un guler, iar acesta avea de jur- 
împrejur un tiv, ca să nu se destrame. 

23 La mantă i-au făcut pe poale un fel de rodii mărunte şi-nflorate, de mătase violetă, purpurie şi 
stacojie, şi de in topit. 

24 l-au mai făcut şi clopoței de aur, pe care i-au pus printre rodiile de la poalele mantei, de jur- 
împrejur, 

25 clopoței de aur şi rodii-nflorate pentru slujba pe care Domnul i-o poruncise lui Moise. 

26 Au făcut apoi pentru Aaron şi pentru fiii săi tunici subţiri de in topit, țesătură aleasă, 

27 tiară de in topit, turbane tot de in topit şi pantaloni de in topit 

28 şi brâie de in topit şi de mătase violetă, purpurie şi stacojie, ţesută cu alesături, aşa cum Domnul 
îi poruncise lui Moise. 

29 Au făcut şi tăbliţa de aur curat, în semnul sfinţeniei, şi au scris pe ea litere săpate ca-n pecete: 
Sfinţenia Domnului. 

30 Şi au pus peste ea un şnur de mătase violetă, ca să stea pe deasupra tiarei, aşa cum Domnul îi 
poruncise lui Moise. 

31 Aşa s-au sfârşit toate lucrările de la cortul mărturiei. Aşa le-au făcut fiii lui Israel pe toate, 
întocmai cum Domnul îi poruncise lui Moise. 

32 Apoi au adus la Moise cortul cu toate ale lui, cu belciugele, pilaştrii, pârghiile, stâlpii şi tălpicele 
lui, 

33 cu acoperămintele lui cele din piei de berbec vopsite-n roşu şi cu acoperişurile cele din piei de 
culoarea iachintului, 

34 şi perdeaua cea din mijloc şi chivotul mărturiei cu pârghiile lui şi cu acoperământul ispăşirii, 

35 masa cu toate cele de trebuinţă pentru ea, pâinile punerii-înainte, 

36 sfeşnicul cel de aur curat, cu candelele lui şi cu toate ale lui, şi untdelemn de candelă, 

37 altarul tămâierii, mirul pentru ungere, miresme pentru tămâiere, tămâie binemirositoare, 

38 vălul de la intrarea cortului, 

39 jertfelnicul cel de aramă, cu grătarul lui, cu pârghiile lui şi cu toate celelalte ale lui, baia cu 
tălpica ei, 

40 pânzele curţii, stâlpii ei cu tălpicele lor, perdeaua de la intrarea curţii, funiile şi ţăruşii ei 

41 şi toate lucrurile trebuitoare la slujbă în cortul mărturiei, 

42 veşmintele de slujit în sfântul locaş, sfintele veşminte ale lui Aaron, şi veşmintele de slujbă ale 
fiilor lui. Toate aceste lucruri le făcuseră fiii lui Israel aşa cum Domnul îi poruncise lui Moise. 

43 Şi a privit Moise toate lucrurile; şi iată că erau făcute aşa cum Domnul îi poruncise lui Moise, 
aşa le făcuseră. Şi Moise i-a binecuvântat. 

40 

Sfințirea cortului. 

1 Şi a grăit Domnul către Moise, zicând: 

2 „În ziua cea dintâi a primei luni vei întinde cortul mărturiei. 

3 În el vei pune chivotul mărturiei, iar chivotul îl vei acoperi cu perdeaua. 

4 Vei aduce înlăuntru masa, iar pe ea vei pune toate cele ale ei. 

5 Şi sfeşnicul îl vei aduce înlăuntru şi-i vei aprinde candelele. Altarul cel de aur al tămâ:ierii îl vei 
pune-n faţa chivotului mărturiei, 

6 iar perdeaua o vei pune la intrarea în cort. Jertfelnicul arderilor-de-tot îl vei pune dinaintea intrării 
în cortul mărturiei. 

7 Între cort şi jertfelnic vei aşeza baia, în care vei turna apă. 

8 Împrejur vei aşeza curtea, iar la intrarea curţii vei atârna perdeaua. 

9 Vei lua mir de ungere şi vei unge cortul şi toate cele ce sunt în el şi-l vei sfinţi, pe el şi toate 
lucrurile lui, şi sfinte vor fi. Vei unge jertfelnicul arderilor-de-tot şi toate lucrurile lui; şi-l vei sfinți, 
şi preasfânt va fi. 

10 Vei unge baia şi tălpica ei şi o vei sfinţi. 

11 Îi vei aduce apoi pe Aaron și pe fiii săi la uşile cortului mărturiei 

12 şi-i vei spăla cu apă. Pe Aaron îl vei îmbrăca în sfintele veşminte şi-l vei unge şi-l vei sfinţi, şi el 
Mie-Mi va sluji ca preot. Şi pe fiii săi îi vei aduce şi-i vei îmbrăca în tunici Şi-i vei unge aşa cum l- 


ai uns pe tatăl lor, şi ei Mie-Mi vor sluji ca preoţi. 

13 Această ungere le va fi lor veşnică ungere de preoţie, din neam în neam”. 

14 lar Moise a făcut totul aşa cum îi poruncise Domnul. 

15 În luna întâi a celui de al doilea an de la ieşirea lor din Egipt, în ziua cea dintâi a lunii, atunci a 
fost cortul aşezat. 

16 Moise a fost cel ce a aşezat cortul; el i-a pus tălpicele, încheieturile de sus cu belciugele lor, 

17 a ridicat pilaştrii, a întins scoarţele cortului, i-a pus cortului acoperişurile de deasupra, aşa cum 
Domnul îi poruncise lui Moise. 

18 A luat apoi Mărturiile şi le-a pus în chivot, iar chivotului i-a petrecut pârghiile. 

19 A dus apoi chivotul în cort, a atârnat perdeaua şi astfel a acoperit chivotul mărturiei, aşa cum 
Domnul îi poruncise lui Moise. 

20 După aceea a aşezat masa în cortul mărturiei, în partea de miază-noapte a cortului, în afara 
perdelei, 

21 iar pe ea a pus pâinile-punerii-înaintea-Domnului, aşa cum Domnul îi poruncise lui Moise. 

22 Sfeşnicul l-a aşezat în cortul mărturiei, în faţa mesei, în partea de miazăzi a cortului, 

23 şi i-a aprins candelele-n faţa Domnului, aşa cum Domnul îi poruncise lui Moise. 

1 Tablele Legii. 

24 A aşezat altarul cel de aur în cortul adunării, în faţa perdelei, 

25 şi a aprins pe el tămâie binemirositoare, aşa cum Domnul îi poruncise lui Moise. 

26 Jertfelnicul arderilor-de-tot l-a aşezat la intrarea cortului mărturiei, iar pe el a adus arderi-de-tot 
şi prinoase, aşa cum Domnul îi poruncise lui Moise. 

27 Apoi a aşezat baia între cortul mărturiei şi jertfelnic şi a turnat în ea apă, 

28 pentru ca Moise, Aaron şi fiii săi să-şi spele-n ea mâinile şi picioarele; 

29 când intrau ei în cortul mărturiei sau când se apropiau de jertfelnic ca să slujească, se spălau din 
ea, aşa cum Domnul îi poruncise lui Moise. 

30 Împrejurul cortului a aşezat curtea, iar la intrarea curţii a atârnat perdeaua. 

31 Şi astfel a isprăvit Moise toate lucrările. Atunci un nor a acoperit cortul mărturiei, şi cortul s-a 
umplut de slava Domnului. 

32 lar Moise nu putea să intre-n cortul mărturiei, pentru că norul îl umbrea de deasupra, iar cortul se 
umpluse de slava Domnului. 

33 Când norul se ridica de pe cort, fiii lui Israel porneau la drum cu toate ale lor; 

34 dar dacă norul nu se ridica, ei nu plecau până-n ziua când norul se ridica. 

35 Pentru că norul Domnului stătea deasupra cortului în timpul zilei, iar noaptea foc era deasupră-i; 
şi aceasta, sub ochii tuturor fiilor lui Israel şi pe toată durata drumului lor. 

Leviticul 

1 

Rânduiala jertfelor. Arderea-de-tot. 

1 Domnul l-a chemat pe Moise şi i-a grăit din cortul mărturiei, zicând: 

2 „Grăieşte tu către fiii lui Israel şi spune-le: dacăl cineva dintre voi va aduce daruri? Domnului, şi 
dacă ele sunt dintre animale, darul să-l aducă din cireada sau din turma voastră. 

3 Dacă darul său va fi o ardere-de-tot3 din vite mari, el va fi parte bărbătească fără meteahnă; la 
intrarea cortului mărturiei îl va aduce, ca să fie el aducere bineplăcută înaintea Domnului. 

4 Îşi va pune mâna pe capul jertfei4, pentru ca să-i fie bine primită şi milostiv să-i fie celui ce o 
aduce. 

5 Apoi va înjunghia viţelul înaintea Domnului, iar fiii lui Aaron, preoţii, vor aduce sângele; cu 
sângele vor 

1 „Dacă”: nu în sens condiţional, ci în sens circumstanţial (când). 

2 Grecescul doron = „dar” îl traduce pe ebraicul gorban, care înseamnă ofrandă de orice fel, chiar şi 
dintre cele ce nu sunt destinate sacrificării pe jertfelnic. 

3 „Ardere-de-tot” = holocaust; jertfă de animal, după arderea căreia nu mai rămâne decât cenuşa. 

4 „Jertfă” în sensul: vietatea ce urmează să fie jertfită. 

stropi, de jur-împrejur, jertfelnicul ce se află la intrarea cortului mărturiei. 


6 Jertfa arderii-de-tot o va jupui şi o va tăia-n bucăţi. 

7 Fiii lui Aaron, preoţii, vor aprinde foc pe jertfelnic, iar pe foc vor pune lemne. 

8 Pe lemnele ce sunt pe focul de pe jertfelnic vor pune fiii lui Aaron, preoţii, bucățile, capul şi 
grăsimea; 

9 iar măruntaiele şi picioarele, după ce le vor spăla cu apă, le vor pune preoţii pe jertfelnic drept 
aducere, jertfă, mireasmă plăcută Domnului. 

10 Iar dacă darul adus de el Domnului va fi din vite mici, parte bărbătească fără meteahnă va fi 
dintre miei sau iezi spre ardere-de-tot; îşi va pune mâna pe capul lui 

11 şi-l va înjunghia înaintea Domnului, în partea de miază-noapte a jertfelnicului; iar fiii lui Aaron, 
preoţii, vor stropi cu sângele jertfelnicul de jur-împrejur. 

12 Îl vor tăia apoi în bucăţi, despărţind capul şi grăsimea; iar preoții le vor pune pe lemnele ce sunt 
pe focul de pe jertfelnic; 

13 măruntaiele şi picioarele vor fi spălate cu apă, iar preotul le va aduce pe toate şi le va pune pe 
Jertfelnic: aducere, jertfă, mireasmă plăcută Domnului. 

14 Dacă darul adus de el Domnului va fi din păsări, darul său va fi din turturele 

sau din pui de porumbel. 

15 Preotul va aduce [pasărea] pe jertfelnic; îi va înţepa capul în apropierea gâtului şi o va pune pe 
jertfelnic, iar sângele îl va scurge spre poala jertfelnicului. 

16 Guşa şi penele le va scoate şi le va arunca lângă jertfelnic, în partea dinspre răsărit, la locul 
cenușii. 

17 Apoi îi va frânge aripile fără a le desprinde de trup, şi o va pune preotul pe jertfelnic, pe lemnele 
ce sunt pe foc: aducere, jertfă, mireasmă plăcută Domnului. 

2 

Jertfele de mâncare. 

1 Dacă cineva Îi va dărui Domnului prinos de pâinel, darul său să fie din făină curată, peste care va 
turna untdelemn şi peste care va pune tămâie; aceasta-i jertfă. 

2 Apoi le-o va aduce fiilor lui Aaron, preoților. Unul din ei va lua o mână plină de făină cu 
untdelemnul şi cu toată tămâia ei şi o va arde pe jertfelnic spre pomenire: jertfă, mireasmă plăcută 
Domnului. 

3 Iar ceea ce rămâne, va fi a lui Aaron şi a fiilor săi; aceasta e sfinţenie mare din jertfele Domnului. 
4 Dacă însă jertfa e prinos de pâine coaptă în cuptor, darul către Domnul va fi prinos de pâini 
nedospite, frământate cu untdelemn, şi de turte nedospite, unse cu untdelemn. 

1 „Prinosul de pâine” are un înţeles mai larg: 

orice prinos din produsele pământului. 

5 Dacă darul tău este prinos de pâine copt în tigaie, să fie de făină frământată cu untdelemn şi 
nedospită. 

6 ÎL vei rupe în bucăţi şi vei turna peste el untdelemn; jertfă Îi este Domnului. 

7 Dacă darul tău este prinos de pâine pregătit în spuză2, el va fi făcut din făină cu untdelemn. 

8 Astfel pregătită din acestea, jertfa Îi va fi adusă Domnului; ea va fi adusă la preot, iar el o va 
aduce la jertfelnic. 

9 Preotul va lua din jertfă partea menită pomenirii şi o va pune preotul pe Jertfelnic: jertfă, 
mireasmă plăcută Domnului; 

10 iar ceea ce rămâne din jertfă va fi pentru Aaron şi fiii săi; acestea-s sfințenie mare din jertfele 
Domnului. 

11 Orice prinos de pâine pe care-l aduceţi Domnului va fi nedospit; din tot ce e dospit, ca şi din 
orice fel de miere3, nu-l veţi aduce Domnului ca dar de jertfă. 

12 I le puteţi însă aduce Domnului ca prinos de pârgă4, dar pe Jertfelnic să nu le puneţi ca mireasmă 
bineplăcută Domnului. 

13 Toate prinoasele tale de pâine le vei săra cu sare5; sarea legământului tău 

2 „În spuză” sau pe vatră încinsă, pe plită. 

3 Interdicţie insistentă asupra aluatului dospit, acesta fiind simbol al alterării, aşa cum îl va folosi şi 
lisus (vezi Mt 16, 12 şi nota, precum şi locurile paralele). Cât despre „miere”, termenul ebraic 
cuprindea şi sucurile de fructe obţinute prin fierberea acestora. Oricum, mierea făcea parte din 


jertfele rituale ale Canaaneenilor, Egiptenilor şi Asiro-Babilonienilor, ceea ce poate fi o rațiune a 
interdicției iudaice. 

4 „Pârgă”: primele roade care se coc într-o cultură vegetală; de obicei, pârga exprimă mulţumirea 
față de Dumnezeu. 

5 Încă din timpurile foarte vechi, sarea era mai mult decât condimentul care dă gust bucatelor sau le 
conservă: ea era simbolul prieteniei, al comuniunii, al frățietăţii. E simbolul păstrat până astăzi în 
întâmpinarea cuiva cu pâine şi sare. Sacralitatea simbolului e foarte vizibilă în expresia: „sarea 
legământului cu Domnul” (sau: „sarea legământului Domnului”), imediat următoare, idee reluată şi 
în Nm 18, 19. 

cu Domnul să nu lipsească din prinoasele tale; pe toate darurile tale adu-I Domnului Dumnezeului 
tău şi sare. 

14 Dacă-l veţi aduce Domnului jertfă din pârga roadelor, adu-l grăunţe proaspăt frecate din spice şi 
prăjite pe foc; aceasta va fi jertfă din pârga roadelor; 

15 peste ea vei turna untdelemn şi vei pune pe ea tămâie; aceasta-i jertfă. 

16 Iar partea ei menită pomenirii o va aduce preotul din grăunţele cu untdelemn, împreună cu toată 
tămâia; aceasta este jertfă Domnului. 

3 

Jertfele de mulţumire. 

1 Dacă însă darul cuiva va fi jertfă de mulţumire 1 şi se va aduce din vite mari, fie parte 
bărbătească, fie parte femeiască, din cele fără meteahnă îl va aduce înaintea Domnului. 

2 Îşi va pune mâna pe capul jertfei şi o va înjunghia înaintea Domnului, la intrarea cortului 
mărturiei; iar fiii lui Aaron, preoţii, îi vor turna sângele 

1 Ebraiştii încă nu sunt de acord dacă termenul original trebuie tradus: „jertfă de pace (împăcare)” 
sau: „jertfă de mulţumire” (sensul ultim e adoptat şi de istoricul evreu Iosif Flaviu). Septuaginta 
foloseşte sintagma thysia soteriou, ceea ce, în traducere literală, ar însemna „jertfă de mântuire”, 
sens conferit de cei vechi ritualului prin care cineva le mulțumea zeilor la capătul unei încercări, 
precum vindecarea dintr-o boală, ajungerea cu bine dintr-o călătorie etc. 

pe jertfelnicul arderilor-de-tot, de jur-împrejur. 

3 Din jertfa de mulţumire I se va afierosi Domnului: grăsimea care acoperă intestinele şi toată 
grăsimea de deasupra intestinelor; 

4 cei doi rinichi cu grăsimea de pe ei, precum şi cea de pe şolduri; odată cu rinichii va scoate şi seul 
de pe ficat. 

5 Fiii lui Aaron, preoţii, le vor pune pe jăratic ca ardere-de-tot, anume deasupra lemnelor de pe 
focul de pe jertfelnic; jertfă este aceasta, mireasmă plăcută Domnului. 

6 Iar dacă cineva Îi va aduce Domnului jertfă de mulţumire din vite mici, fie parte bărbătească, fie 
parte femeiască, s-o aducă din cele fără meteahnă. 

7 Dacă darul său va fi un miel, să-l aducă înaintea Domnului, 

8 să-şi pună mâna pe capul jertfei sale şi s-o înjunghie la intrarea cortului mărturiei; iar fiii lui 
Aaron, preoţii, îi vor turna sângele pe jertfelnic, de jur-împrejur. 

9 Din jertfa de mulţumire Îi va afierosi lui Dumnezeu grăsimea şi partea dintre şolduri, întreagă şi 
nesfărâmată (împreună cu muşchii de lângă şiră), precum şi grăsimea de pe intestine; 

10 cei doi rinichi cu grăsimea de pe ei, precum şi cea de pe şolduri, seul de pe ficat (pe care-l va 
desprinde împreună cu rinichii). 

11 Iar preotul le va aduce pe jertfelnic: miros de bună mireasmă; ardere Domnului. 

12 Dacă însă jertfa sa este din capre, s-o aducă înaintea Domnului, 

13 să-şi pună mâna pe capul ei şi s-o înjunghie la intrarea cortului mărturiei; 

176 

iar fiii lui Aaron, preoţii, să-i toarne sângele pe jertfelnic, de jur-împrejur. 

14 Din ea Îi va afierosi Domnului: grăsimea de pe intestine, toată grăsimea care acoperă intestinele, 
15 amândoi rinichii cu grăsimea de pe ei, precum şi cea de pe şolduri, seul de pe ficat (pe care-l va 
desprinde împreună cu rinichii), 

16 iar preotul le va aduce pe jertfelnic: jertfă cu bună mireasmă Domnului. Toată grăsimea este a 
Domnului. 


17 Aceasta-i lege veşnică pentru toţi urmaşii voştri din toate aşezările voastre: nici grăsime şi nici 
sânge să nu mâncaţi!” 

4 

Jertfele pentru păcat. 

1 Şi a grăit Domnul către Moise şi a zis: 

2 „Grăieşte tu către fiii lui Israel şi spune-le: dacă din neştiinţă va păcătui cineva împotriva 
poruncilor Domnului şi va face ce nu se cuvine călcând vreuna din ele, 

3 şi dacă cel ce a păcătuit este arhiereu care a primit mirungerea şi care deci a tras şi poporul în 
păcat, pentru păcatul pe care el l-a săvârşit Îi va aduce Domnului un vițel fără meteahnă, ca jertfă 
pentru păcat. 

4 Viţelul îl va aduce înaintea Domnului, la intrarea cortului mărturiei; îşi va pune mâna pe capul 
viţelului şi va înjunghia viţelul înaintea Domnului. 

5 Preotul cel miruns, ale cărui mâini sunt sfințite, va lua din sângele viţelului şi-l va aduce în cortul 
mărturiei. 

6 Preotul îşi va muia degetul în sânge şi de şapte ori va stropi cu sânge înaintea Domnului, spre 
perdeaua cea sfântă. 

7 Din sângele viţelului va unge preotul coarnele altarului tămâierii, cel ce se află-n faţa Domnului în 
cortul mărturiei; iar tot ce-a mai rămas din sângele viţelului îl va turna la temelia jertfelnicului 
arderii-de-tot, care se află la intrarea cortului mărturiei. 

8 Viţelului jertfit pentru păcat îi va lua toată grăsimea, atât cea de pe intestine, cât şi cea care 
acoperă intestinele; 

9 cei doi rinichi cu grăsimea de pe ei, precum şi cea de pe şolduri, seul de pe ficat (pe care-l va 
scoate împreună cu rinichii), 

10 aşa cum se ia din viţelul jertfei de mulțumire şi le va arde preotul pe jertfelnicul arderii-de-tot. 

11 Iar pielea viţelului, şi toată carnea lui împreună cu capul şi cu picioarele, cu măruntaiele şi cu 
necurăţenia lui, 

12 întregul vițel îl va scoate afară din tabără, la loc curat, unde se aruncă cenuşa, şi-l va arde pe foc 
de lemne; unde se aruncă cenuşa, acolo să-l ardă. 

13 Dacă însă întreaga obşte a lui Israel va păcătui ceva şi fapta a rămas ascunsă de ochii adunării, 
dacă ei au săvârşit ceva împotriva poruncilor Domnului, ceva ce nu trebuia făcut, 

14 când se va afla păcatul pe care ei l-au săvârşit, atunci obştea va aduce drept jertfă pentru păcat un 
vițel fără meteahnă; acesta va fi adus în faţa cortului mărturiei, 

15 iar bătrânii obştii îşi vor pune mâinile pe capul viţelului, înaintea Domnului, 

1 Perdeaua ce despărţea sfânta de sfânta-sfintelor (Iş 26, 31-33); catapeteasma, în spatele căreia era 
locul cel sfânt al Domnului. 

16 şi-naintea Domnului vor înjunghia viţelul; iar preotul cel uns va aduce din sângele viţelului în 
cortul mărturiei. 

17 Preotul îşi va muia degetul în sângele viţelului, şi de şapte ori va stropi înaintea Domnului, spre 
perdeaua de la sfânta-sfintelor. 

18 Din acest sânge va unge preotul coarnele altarului tămâierii, cel ce se află-n faţa Domnului în 
cortul mărturiei, iar tot ce-a rămas din sânge îl va turna la temelia jertfelnicului arderii-de-tot, care 
se află la intrarea cortului mărturiei. 

19 Toată grăsimea lui o va scoate din el şi o va arde pe jertfelnic; 

20 şi va face cu viţelul acesta ceea ce s-a făcut cu viţelul adus pentru păcat; întocmai să facă. Şi aşa 
să se roage? preotul pentru ei, iar păcatul lor va fi trecut cu vederea3. 

21 Părţile rămase din vițel le va scoate afară din tabără şi le va arde aşa cum a ars şi viţelul de care 
s-a vorbit mai sus. Aceasta, pentru păcatul de obşte. 

22 lar dacă va păcătui o căpetenie, călcând vreuna din poruncile Domnului Dumnezeului său, şi din 
neştiință a păcătuit făcând ceea ce nu trebuia să facă, 

23 atunci, când el îşi va cunoaşte păcatul pe care l-a săvârşit, va aduce jertfă pentru păcat un tap, 
parte bărbătească fără meteahnă. 

24 Îşi va pune mâna pe capul ţapului şi-l va înjunghia în locul unde se înjunghie 

2 Exilaskomai = „a ispăşi”, „a răscumpăra”, dar şi „a se ruga” (prin mijlocirea sau făgăduinţa unui 


ritual ispăşitor); vezi Iş 32, 30 şi contextul. 

3 Sensul exact: va fi lăsat deoparte, părăsit, dat uitării pentru moment. 

arderile-de-tot, înaintea Domnului; aceasta este jertfă pentru păcat. 

25 Din sângele jertfei pentru păcat va unge preotul coarnele jertfelnicului arderii-de-tot, iar ceea ce 
a rămas din sânge îl va turna la temelia jertfelnicului arderii-de-tot. 

26 Toată grăsimea o va aduce pe jertfelnic, aşa cum se face cu grăsimea jertfei de mulţumire, şi aşa 
se va ruga preotul pentru păcatul aceluia, iar [păcatul] aceluia i se va trece cu vederea. 

27 Dacă însă un om din poporul de rând4 va păcătui din neştiinţă împotriva uneia din toate 
poruncile Domnului şi va face ceva ce nu trebuia să facă şi astfel va greşi, 

28 după ce-şi va cunoaşte păcatul pe care l-a săvârşit, va aduce-n dar din caprele sale, dar o capră 
fără meteahnă, parte femeiască, drept jertfă pentru păcatul pe care l-a săvârşit; 

29 îşi va pune mâna pe capul jertfei aduse pentru păcatul său; capra adusă ca jertfă pentru păcat o va 
înjunghia acolo unde se înjunghie jertfele arderii-de-tot. 

30 Cu degetul său, preotul va lua din sângele ei şi va unge coarnele jertfelnicului arderii-de-tot, iar 
sângele rămas îl va turna la temelia jertfelnicului. 

31 Toată grăsimea ei o va desprinde aşa cum se desprinde grăsimea de pe jertfa de mulţumire, şi o 
va arde preotul pe jertfelnic, spre mireasmă bineplăcută Domnului; aşa se va ruga preotul pentru el, 
iar lui 1 se va trece [păcatul] cu vederea. 

32 Dar dacă cineva vrea să aducă drept 

4 Literal: „un suflet din poporul ţării”, adică un om de rând, fără funcţii sau demnități sociale. 

jertfa pentru păcat o oaie, parte femeiască va aduce, fără meteahnă, 

33 îşi va pune mâna pe capul jertfei pentru păcat şi o va înjunghia acolo unde se înjunghie jertfele 
arderii-de-tot. 

34 Cu degetul său, preotul va lua din sângele jertfei pentru păcat şi va unge coarnele jertfelnicului 
arderii-de-tot, iar sângele rămas îl va turna la temelia jertfelnicului arderii-de-tot. 

35 Toată grăsimea ei o va desprinde aşa cum se desprinde grăsimea de pe mielul adus ca jertfă de 
mulțumire, şi o va pune preotul pe jertfelnic ca ardere-de-tot adusă Domnului; aşa se va ruga 
preotul pentru el, pentru păcatul pe care l-a săvârşit, iar lui i se va trece cu vederea. 

5 

Jertfe pentru vinovăţie. 

1 Dacă cineva va păcătui prin aceea că, fiind pus să jure ca martor, nu va spune ce a auzit sau ce 
ştie, şi astfel va lua păcatul asupră-şi; 

2 sau dacă cineva se va atinge de ceva necurat fie stârv de fiară necurată, fie stârv de animal 
necurat, fie stârv de târâtoare necurată, 

3 fie că se va atinge de necurăţenie omenească sau de orice fel de necurăţenie care spurcă -, dacă 
acela n-a ştiut, dar după aceea va afla, şi prin aceasta se va face vinovat; 

4 sau dacă cineva cu buzele sale se va jura pripit să facă ceva fie rău, fie bine -, în orice împrejurare 
în care omul se jură fără să se gândească, uitând de sine, dar după aceea îşi va da seama că a 
păcătuit în una din acestea; 

5 acela îşi va mărturisi păcatul pe care l-a săvârşit 

6 aducându-l Domnului jertfă pentru păcatul pe care l-a săvârşit: parte femeiască din turmă, fie o 
mieluşea, fie o iadă, ca jertfă pentru păcat; aşa se va ruga preotul pentru păcatul aceluia, iar aceluia i 
se va trece cu vederea păcatul. 

7 lar de nu va fi în stare să aducă ceva din turmă, atunci pentru păcatul săvârşit de el să-l aducă 
Domnului două turturele sau doi pui de porumbel: unul, jertfă pentru păcat; iar altul, ardere-de-tot. 

8 Le va aduce la preot, iar preotul va jertfi mai întâi pe cea pentru păcat, înțepându-i capul în 
apropierea gâtului, dar fără să despartă capul de trup; 

9 apoi cu sângele acestei jertfe pentru păcat va stropi peretele jertfelnicului, iar sângele rămas îl va 
scurge la temelia jertfelnicului. Aceasta-i jertfă pentru păcat. 

10 Iar pe cealaltă pasăre o va aduce ca ardere-de-tot, după rânduială; aşa se va ruga preotul pentru 
el, iar lui 1 se va trece cu vederea păcatul pe care l-a săvârşit. 

11 Dacă însă nu-i va da mâna să aducă nici măcar o pereche de turturele sau doi pui de porumbel, 
atunci pentru păcatul pe care l-a săvârşit va aduce a zecea parte dintr-o efăl de făină curată, ca jertfă 


pentru păcat, dar fără să toarne pe ea untdelemn şi fără să pună pe ea tămâie, căci aceasta-i jertfă 
pentru păcat?. 

1 „A zecea parte dintr-o efă”: 3,64 litri (în măsură de capacitate). 

2 Spre deosebire de prinosul de pâine; vezi 2, 1. 

12 O va aduce la preot, iar preotul va lua din ea o mână plină şi I-o va aduce Domnului, spre 
pomenire, pe jertfelnicul arderii-de-tot; aceasta-i jertfă pentru păcat. 

13 Astfel se va ruga preotul pentru el pentru vreunul din acele păcate ce i s-ar fi întâmplat şi 
păcatul îi va fi trecut cu vederea. Rămăşiţa [de făină] va fi a preotului, ca la prinosul de mâncare”. 
14 Domnul a grăit către Moise, zicându-i: 

15 „Dacă va greşi cineva din uitare, sau dacă din neştiinţă va păcătui cu privire la cele afierosite 
Domnului4, pentru păcatul său Îi va aduce Domnului un berbec fără meteahnă, luat din turma sa, pe 
care tu îl vei preţui în sicli de argint, după preţul siclului sfânt$. E jertfă pentru păcat. 

16 Pentru ceea ce a păcătuit el cu privire la lucrul cel sfânt, va plăti preţul acestuia şi va mai adăuga 
a cincea parte din preţ şi i-o va da preotului, iar preotul se va ruga pentru el jertfind berbecul cel 
pentru păcat, şi i se va trece cu vederea. 

17 Oricine va păcătui călcând vreuna din toate poruncile Domnului şi va face ce nu se cuvine să 
facă, chiar dacă din neştiinţă va greşi, păcat va avea asupră-şi. 

18 Acela va aduce la preot, din turma sa, drept jertfă pentru vină, un berbec fără meteahnă, pe care 
tu îl vei preţui ca atare; preotul se va ruga astfel 

3 Păcatele enumerate în versetele 1-5. 

4 Diversele prinoase sau jertfe datorate lui Dumnezeu, pe care cineva a omis să le aducă. 

5 „Siclul sfânt”: moneda cu care se plătea darea către templu. Pentru detalii vezi nota de la Iş 30, 
13. 

pentru el, pentru neştiinţa lui, că din neştiinţă a greşit, şi i se va trece cu vederea; 

19 aceasta, pentru că el într-adevăr a greşit în fața Domnului”. 

6 

Alte jertfe.1 

1 Şi a grăit Domnul către Moise, zicând: 

2 „Dacă va păcătui cineva şi din nebăgare de seamă va nesocoti poruncile Domnului, fie că-n faţa 
aproapelui său2 va tăgădui ceea ce acesta i-a încredinţat sau i-a plătit ca simbrie sau ceea ce i-a fost 
furat, fie că-l va înşela cu ceva pe aproapele său, 

3 fie că va găsi un lucru pierdut şi-l va tăgădui; dacă va jura strâmb pentru oricare din lucrurile care- 
l fac pe om să păcătuiască, păcat va avea. 

4 Şi dacă a păcătuit sau a greşit, el va întoarce îndărăt ceea ce a răpit sau ceea ce a înşelat sau ceea 
ce i-a fost încredinţat, sau ceea ce a fost pierdut şi găsit de el sau orice lucru în privinţa căruia s-a 
jurat strâmb. Pe de-a-ntregul îl va plăti, şi pe deasupra va mai adăuga a cincea parte din preţ către 
cel al căruia este lucrul; aceluia îi 

1 În Textul Ebraic, următoarele şapte versete fac parte din capitolul 5, drept versetele 20-26, ordine 
pe care o adoptă şi ediţia Rahlfs a Septuagintei şi aşa cum se află în traducerile BJ, TOB, OSTY şi, 
la noi, 1938 (GALA). Versiunea de față preferă structura edițiilor româneşti clasice, şi aşa cum se 
află şi în versiunile engleze KJV, RSV şi TEV. 

2 „Aproapele” are aici (şi în contexte asemănătoare) sensul de fiu al lui Israel, israelit, compatriot, 
concetăţean. 

va da în chiar ziua-n care vina sa va fi vădită. 

5 Iar pentru greşala sa va aduce din turmă un berbec fără meteahnă, prețuit după măsura păcatului. 

6 Preotul se va ruga pentru el înaintea Domnului, iar lui i se vor trece cu vederea toate câte a făcut şi 
a greşit”. 

7 Şi a grăit Domnul cu Moise şi a zis: 

8 „Porunceşte lui Aaron şi fiilor lui, zicându-le: 

9 Aceasta este rânduiala arderii-de-tot: arderea-de-tot va arde pe Jertfelnic fără-ncetare toată 
noaptea, până dimineaţa: focul jertfelnicului va arde pe el şi nu se va stinge. 

10 Preotul se va îmbrăca în haina de in, iar împrejurul trupului său îşi va pune pantalonii de in; 


scrumul grăsos care-a rămas pe Jertfelnic din mistuirea arderii-de-tot îl va ridica 

11 şi-l va pune alături de jertfelnic. Îşi va dezbrăca haina şi va îmbrăca o altă haină, după care va 
scoate cenuşa în afara taberei, la loc curat. 

12 Dar focul pe jertfelnic va arde şi nu se va stinge; dis-de-dimineaţă, preotul va pune pe el lemne şi 
va clădi deasupră-i arderea-de-tot şi va arde grăsimea jertfei de mulţumire. 

13 Focul va arde ne-ncetat pe Jertfelnic şi nu se va stinge. 

14 Iată acum rânduiala prinosului [de pâine] pe care fiii lui Aaron îl vor aduce înaintea Domnului, 
la jertfelnic: 

15 Preotul va lua dintr-însul o mână de făină curată, cu untdelemnul ei şi cu toată tămâia de 
deasupra prinosului, şi le va arde pe jertfelnic întru miros de bună mireasmă, pomenire înaintea 
Domnului. 

16 lar rămăşiţa o va mânca Aaron cu fiii săi; nedospită s-o mănânce, în locul cel sfânt: în curtea 
cortului mărturiei, acolo s-o mănânce. 

17 Nedospită se va coace. Pe aceasta Eu le-am dat-o din cele ce I se aduc Domnului. Sfinţenie mare 
este aceasta, aşa cum e jertfa pentru păcat şi jertfa pentru greşală. 

18 Din ea va mânca toată partea bărbătească din tagma preoților: lege veşnică este aceasta, pentru 
tot neamul vostru, cu privire la cele ce I se aduc Domnului. Tot cel ce se va atinge de ele se va 
sfinți”. 

19 Şi i-a grăit Domnul lui Moise, zicându-i: 

20 „Iată darul pe care Aaron şi fiii săi I-l vor aduce Domnului în ziua-n care îl vei unge: a zecea 
parte dintr-o efă de făină curată, ca jertfă necontenită, jumătate dimineaţa şi jumătate seara. 

21 În tigaie va fi gătită, cu untdelemn; îmbibată o va aduce şi sfărâmată, jertfă din fărâmituri, jertfă 
cu bună mireasmă înaintea Domnului. 

22 Pe aceasta s-o săvârşească preotul care va fi uns drept urmaş al său dintre fiii lui [Aaron]. Lege 
veşnică: ea va fi arsă de istov. 

23 Întreaga jertfă a preotului va fi ardere-de-tot şi nu va fi mâncată”. 

24 Şi 1-a grăit Domnul lui Moise, zicându-i: 

25 „Spune lui Aaron şi fiilor săi astfel: iată rânduiala jertfei pentru păcat: În locul unde se-njunghie 
jertfele arderii-de-tot, acolo vor fi înjunghiate-naintea Domnului şi cele pentru păcat. Aceasta-i 
sfinţenie mare. 

26 Preotul care o aduce, el o va mânca; în locul cel sfânt s-o mănânce, în curtea 

cortului mărturiei. 

27 Tot cel ce se va atinge de carnea ei se va sfinţi; iar dacă haina cuiva va fi stropită cu sânge ţâşnit 
din ea, va fi spălată în locul cel sfânt. 

28 Oala de lut în care a fost fiartă, va fi spartă; iar dac-a fost fiartă în vas de aramă, acesta va fi 
frecat şi spălat cu apă. 

29 Toţi cei de parte bărbătească din tagma preoţilor vor mânca din ea. Sfinţenie mare este înaintea 
Domnului. 

30 Dar orice jertfă pentru păcat, din al cărei sânge s-a adus în cortul mărturiei pentru rugăciuni de 
ispăşire în locul cel sfânt, nu va fi mâncată; în foc va fi arsă3. 

7 

Jertfe de ispășire. 

1 Iată rânduiala jertfei pentru vinovăție: aceasta-i sfințenie mare. 

2 În locul unde se face-njunghierea arderii-de-tot, acolo va fi înjunghiat şi berbecul adus înaintea 
Domnului ca jertfă pentru vinovăție; iar sângele va fi vărsat la temelia jertfelnicului, de jur- 
împrejur. 

3 Din el va fi adusă toată grăsimea, precum şi şalele, grăsimea de pe intestine şi grăsimea de 
deasupra intestinelor, 

4 amândoi rinichii cu grăsimea de pe ei aceea care este pe coapse, precum și 

3 Urmând, probabil, versiunea Septuagintei de Frankfurt (1597), edițiile româneşti din 1688 şi 1914 
includ următoarele 10 versete în capitolul 6, acesta având deci un total de 40 de versete. În acord cu 
toate celelalte traduceri româneşti şi străine (inclusiv cele engleze), versiunea de faţă urmează ediţia 
Rahlts. 


grăsimea de pe ficat, pe care o va ridica odată cu rinichii. 

5 Pe acestea le va arde preotul pe jertfelnic, ca jertfă Domnului; aceasta-i jertfă pentru vinovăţie. 

6 Toţi cei de parte bărbătească din tagma preoților vor mânca din ea; în locul cel sfânt o vor mânca, 
de vreme ce ea-i sfinţenie mare. 

7 La jertfa pentru vinovăţie va fi aceeaşi rânduială ca şi la jertfa pentru păcat: eal îi revine preotului 
care s-a rugat pentru el. 

8 Când preotul va aduce jertfa arderii-de-tot a cuiva, pielea arderii-de-tot îi revine preotului. 

9 Toată jertfa care se va coace în cuptor, toată jertfa gătită pe plită sau în tigaie îi revine preotului 
care o aduce. 

10 Tot prinosul [de pâine] frământat cu untdelemn sau uscat le revine tuturor fiilor lui Aaron, 
fiecăruia deopotrivă. 

11 lată acum rânduiala jertfei de mulțumire care I se aduce Domnului: 

12 Dacă jertfa ce se aduce va fi de laudă, atunci să se aducă pâini de făină curată, frământată cu 
untdelemn, turte nedospite unse cu untdelemn şi făinuţă de grâu frământată cu untdelemn; 

13 în afara acestora, vor fi aduse şi pâini dospite2, ca adaos la jertfa de laudă mulţumitoare. 

1 În întreaga lectură a Leviticului trebuie ţinut seama de faptul că, atât în limba ebraică cât şi în cea 
greacă, unul şi acelaşi cuvânt însemna „jertfă” = act ritual, „jertfă” = victima sau ofranda sacrificată 
ŞI „jertfă” = vina pentru care se aduce jertfa. Greaca Septuagintei încearcă o diferenţiere între thysia 
= jertfa-ritual şi karpoma = jertfa-victimă, dar, în fapt, sensurile se întrepătrund. 

2 Pâini menite a fi consumate, ca hrană, la prânzul de după aducerea jertfei. 

182 

14 Din toate aceste daruri ale sale, unul Îi va fi adus Domnului ca parte osebită; ea îi va reveni 
preotului care a vărsat sângele jertfei de mulțumire. 

15 Cărnurile jertfei de laudă mulţumitoare îi vor reveni tot lui, dar vor fi mâncate în chiar ziua-n 
care se vor aduce, din ele nerămânând nimic pe a doua zi. 

16 Dacă însă jertfa ce se aduce va fi de făgăduinţă sau un dar de bunăvoie, ea va fi mâncată în ziua 
aducerii ei, dar [ceea ce rămâne se poate mânca] şi a doua zi. 

17 Dacă însă din carnea jertfei va rămâne ceva şi pe a treia zi, să fie arsă-n foc. 

18 Dar dacă cineva va mânca din aceste cărnuri în cea de a treia zi, atunci darul său nu va fi primit 
şi nu i se va ţine în seamă, căci urâciune este; oricine va mânca din ele, păcat va avea asupră-şi. 

19 Cărnurile care-au fost atinse de ceva necurat nu vor fi mâncate, ci arse cu foc. Cărnurile 
[celelalte] vor fi mâncate de tot cel curat. 

20 Dacă însă vreun om, ştiindu-se pe sine necurat, va mânca din cărnurile jertfei de mulţumire, care 
este a Domnului, acela va fi stârpit din poporul său. 

21 Şi tot cel ce se va atinge de ceva necurat necurăţenie omenească, animal necurat sau orice altfel 
de lucru sau ființă necurată şi totuşi va mânca din cărnurile jertfei de mulţumire, care este a 
Domnului, acela va fi stârpit din poporul său”. 

22 Şi a grăit Domnul către Moise şi a zis: 

23 „Spune-le fiilor lui Israel aşa: grăsime de bou sau de oaie sau de capră să nu mâncaţi. 

24 Grăsimea de mortăciune, ca şi aceea a animalului sfâşiat de fiară, poate fi folosită pentru orice, 
dar de mâncat nu va fi mâncată. 

25 Tot cel ce va mânca grăsimea de la vitele aduse ca jertfă Domnului, acela va fi stârpit din 
poporul său. 

26 Sânge să nu mâncaţi în nici unul din sălaşurile voastre, nici de animale, nici de păsări. 

27 Tot cel ce va mânca sânge, acela va fi stârpit din poporul său”. 

28 Şi a grăit Domnul către Moise şi a zis: 

29 „Grăieşte tu către fiii lui Israel şi spune-le: cel ce-l va aduce Domnului jertfă de mulţumire, o 
parte din darul său de mulţumire I-o va afierosi Domnului; 

30 cu mâinile sale Îi va aduce el jertfă Domnului: grăsimea de pe pieptul jertfei şi seul de pe ficat; 
pe acestea le va aduce ca dar înaintea Domnului. 

31 Grăsimea o va arde preotul pe jertfelnic, iar pieptul va fi al lui Aaron şi al fiilor săi. 

32 Şoldul cel drept din jertfele de mulţumire pe care le aduceţi i-l veţi da preotului. 

33 Aceluia dintre fiii lui Aaron care a adus pe jertfelnic sângele şi grăsimea jertfei de mulțumire, lui 
îi va reveni şoldul cel drept; 


34 căci Eu am luat de la fiii lui Israel, din jertfele lor de mulţumire, atât pieptul cât şi şoldul cel 
drept, şi le-am dat lui Aaron preotul şi fiilor săi: rânduială veşnică pentru fiii lui Israel. 

35 Aceste părți din jertfele Domnului li s-au cuvenit lui Aaron şi fiilor săi, din 

ziua-n care ei au fost rânduiţi ca preoţi să-l slujească Domnului, 

36 şi pe care a poruncit Domnul să li se dea de către fiii lui Israel din ziua ungerii lor. Aceasta este 
hotărâre veşnică în neamul lor”. 

37 Aceasta este rânduiala arderii-de-tot, a prinoaselor de pâine şi a jertfelor pentru păcat, pentru 
vinovăţie, pentru sfinţirea preoţilor şi a jertfei de mulţumire, 

38 aşa cum Domnul i-a dat-o lui Moise pe muntele Sinai în ziua-n care El le-a poruncit fiilor lui 
Israel să-şi aducă prinoasele înaintea Domnului, acolo, în pustia Sinai. 

8 

Sfințirea lui Aaron şi a fiilor săi. 

1 Şi a grăit Domnul către Moise, zicând: 

2 „la-i pe Aaron şi pe fiii săi, veşmintele, mirul de miruit, viţelul de jertfă pentru păcat, cei doi 
berbeci şi coşul cu azimele, 

3 şi adună toată obştea la uşa cortului mărturiei”. 

4 Şi a făcut Moise aşa cum îi poruncise Domnul şi a adunat obştea la uşa cortului mărturiei. 

5 Şi a zis Moise către obşte: „Iată ce porunceşte Domnul să se facă!” 

6 I-a adus Moise pe Aaron şi pe fiii săi şi i-a spălat cu apă. 

7 L-a îmbrăcat cu tunica, l-a încins cu brâul, l-a îmbrăcat apoi în mantă, i-a pus efodul, l-a încins cu 
brâul efodului şi i-a strâns cu el efodul,; 

8 peste el a pus pieptarul, iar în pieptar a aşezat Urim şi Tumiml; 

9 pe cap i-a pus tiara, iar la tiară, în partea ei de dinainte, i-a prins tăbliţa cea de aur, diadema 
sfinţeniei, aşa cum Domnul îi poruncise lui Moise. 

10 Apoi a luat Moise mirul de miruit 

11 şi din el a stropit de şapte ori asupra jertfelnicului şi a miruit jertfelnicul şi l-a sfințit, pe el şi 
toate obiectele lui, precum şi baia cu tălpica ei, şi pe ele le-a sfinţit; apoi a uns cortul şi pe toate ale 
lui şi le-a sfințit. 

12 Moise a turnat mir pe capul lui Aaron şi l-a uns şi l-a sfințit. 

13 Apoi i-a adus Moise pe fiii lui Aaron, i-a îmbrăcat în tunici, i-a încins cu brâie şi le-a pus 
turbane, aşa cum Domnul îi poruncise lui Moise. 

14 A adus Moise viţelul menit jertfei pentru păcat, iar Aaron şi fiii săi şi-au pus mâinile pe capul 
viţelului de jertfă pentru păcat; 

15 Moise l-a înjunghiat, apoi cu degetul său a luat din sânge şi a uns coarnele jertfelnicului de jur- 
împrejur şi a curăţit jertfelnicul; iar sângele rămas l-a vărsat la temelia jertfelnicului; şi aşa l-a sfințit 
pentru ca să poată aduce deasupră-i rugăciuni de ispăşire. 

16 Moise a luat toată grăsimea de pe măruntaie, seul de pe ficat, amândoi rinichii cu grăsimea lor, şi 
le-a ars pe jertfelnic. 

17 Iar viţelul, pielea lui, carnea şi necurăţenia lui le-a ars cu foc în afara taberei, aşa cum Domnul îi 
poruncise lui Moise. 

18 Apoi Moise a adus berbecul cel pentru arderea-de-tot, iar Aaron şi fiii săi 

1 Literal: „Arătarea şi Adevărul”. Despre Urim şi Tumim vezi nota de la Iş 28, 26. 

şi-au pus mâinile pe capul berbecului. 

19 Moise a-njunghiat berbecul şi a stropit cu sânge jertfelnicul de jur-împrejur. 

20 A tăiat apoi berbecul în bucăţi şi a jertfit, prin ardere, bucăţile, căpăţâna şi grăsimea, 

21 iar măruntaiele şi picioarele le-a spălat cu apă. Şi a ars Moise tot berbecul pe jertfelnic: ardere- 
de-tot, întru miros de bună mireasmă, jertfă Domnului, aşa cum Domnul îi poruncise lui Moise. 

22 După aceea a adus Moise şi al doilea berbec, berbecul cel pentru sfințire, iar Aaron şi fiii săi şi- 
au pus mâinile pe capul berbecului. 

23 Moise l-a înjunghiat, apoi a luat din sângele lui şi a pus pe pulpa urechii drepte a lui Aaron, pe 
degetul cel mare de la mâna lui cea dreaptă şi pe degetul cel mare de la piciorul său cel drept. 

24 Apoi i-a adus Moise pe fiii lui Aaron şi a pus sânge pe pulpa urechii lor celei drepte, pe degetul 


cel mare de la mâna lor cea dreaptă şi pe degetul cel mare de la piciorul lor cel drept; şi a stropit 
Moise jertfelnicul cu sânge de jur-împrejur. 

25 După aceea a luat Moise grăsimea, şalele şi toată grăsimea de pe măruntaie, seul de pe ficat, 
amândoi rinichii cu grăsimea lor şi şoldul cel drept; 

26 iar din coşul cu pâinile punerii-înaintea-Domnului a luat o azimă, o pâine cu untdelemn şi o turtă 
şi le-a aşezat peste grăsime şi peste şoldul drept; 

27 şi pe toate acestea le-a pus pe mâinile lui Aaron şi pe mâinile fiilor săi, iar ei le-au dus ca dar 
înaintea Domnului. 

28 Apoi Moise le-a luat din mâinile lor şi le-a pus pe jertfelnic ca ardere-de-tot pentru sfințire, întru 
miros de bună mireasmă, jertfă Domnului. 

29 Luând apoi pieptul, Moise l-a ridicat ca dar înaintea Domnului; din berbecul sfințirii preoțești, 
aceasta era partea lui Moise, aşa cum Domnul îi poruncise lui Moise. 

30 Moise a luat apoi mir de miruit şi sânge de pe jertfelnic şi a stropit pe Aaron şi veşmintele lui, pe 
fiii acestuia şi veşmintele fiilor săi împreună cu el; şi aşa a sfințit pe Aaron şi veşmintele lui şi, 
împreună cu el, pe fiii acestuia şi veşmintele fiilor săi. 

31 Apoi a zis Moise către Aaron şi către fiii acestuia: „Fierbeţi carnea la loc sfânt, în curtea cortului 
mărturiei, şi acolo s-o mâncaţi, odată cu pâinea cea din coşul sfințirii preoțești, după cum mi s-a 
poruncit mie şi mi s-a zis: Aaron şi fiii săi le vor mânca! 

32 Iar rămăşiţele de carne şi de pâine le veţi arde cu foc. 

33 Timp de şapte zile să nu vă-ndepărtaţi de la intrarea cortului mărturiei, până se vor împlini zilele 
sfințirii voastre; căci în şapte zile vi se vor sfinți mâinile. 

34 Aşa cum s-a făcut astăzi, întocmai a poruncit Domnul să se facă, pentru ca voi să vă puteţi ruga. 
35 Timp de şapte zile veţi şedea la intrarea cortului mărturiei, ziua şi noaptea, şi veţi păzi paza 
Domnului2, ca să nu muriţi: aşa mi-a poruncit mie Domnul Dumnezeu”. 

36 Aaron şi fiii săi au făcut tot ceea ce Domnul îi poruncise lui Moise. 

2 Veţi păzi ceea ce Dumnezeu a poruncit să păziți. 

9 

Jertfa lui Aaron. 

1 În ziua a opta a chemat Moise pe Aaron, pe fiii acestuia şi pe bătrânii lui Israel. 

2 Şi a zis Moise către Aaron: „a-ţi din cireadă un vițel spre jertfă pentru păcat, şi un berbec spre 
ardere-de-tot, amândoi fără meteahnă, şi adu-i înaintea Domnului. 

3 Iar bătrânilor lui Israel grăieşte-le aşa: luaţi din turma de capre un ţap, ca jertfă pentru păcat, un 
berbec, un vițel şi un miel, de un an, toţi fără meteahnă, ca să fie aduşi ardere-de-tot, 

4 precum şi un bou şi un berbec pentru jertfă de mulțumire înaintea Domnului, şi făinuţă de grâu 
amestecată cu untdelemn, căci astăzi Se va arăta Domnul întru voi”. 

5 Ei au luat ceea ce poruncise Moise [spre a fi adus] înaintea cortului mărturiei; şi a venit toată 
obştea şi a stat înaintea Domnului. 

6 Atunci a zis Moise: „lată lucrul pe care vi l-a poruncit Domnul; faceţi-l, şi slava Domnului se va 
arăta întru voi”. 

7 Şi a zis Moise către Aaron: „Apropie-te de jertfelnic şi adu jertfă pentru păcatul tău şi adu-ţi 
arderea-de-tot, şi roagă-te pentru tine şi pentru casa ta; apoi adu darurile poporului şi roagă-te 
pentru ei, aşa cum a poruncit Domnul!” 

8 şi s-a apropiat Aaron de jertfelnic şi a-njunghiat viţelul menit să fie jertfă pentru păcatul său. 

9 Fiii lui Aaron i-au adus sângele, iar el şi-a muiat degetul în sânge şi a uns coarnele jertfelnicului, 
iar sângele rămas l-a vărsat la temelia jertfelnicului. 

10 Grăsimea, rinichii şi seul de pe ficatul jertfei pentru păcat le-a adus pe Jertfelnic, aşa cum 
Domnul îi poruncise lui Moise, 

11 iar carnea şi pielea le-a ars cu foc în afara taberei. 

12 Apoi a-njunghiat jertfa cea pentru arderea-de-tot; fiii lui Aaron i-au adus sângele, iar el l-a turnat 
pe jertfelnic de jur-împrejur. 

13 I-au adus apoi jertfa menită arderii-de-tot, ale cărei bucăţi le-a pus, împreună cu căpăţâna, pe 
jertfelnic, 

14 iar măruntaiele şi picioarele, spălate cu apă, le-a pus peste arderea-de-tot, pe jertfelnic. 


15 Apoi a adus prinosul poporului: a luat ţapul menit spre jertfă pentru păcatul poporului, l-a 
înjunghiat şi l-a adus ca jertfă pentru păcat, aşa cum făcuse şi cu [jertfa] cea dinainte]. 

16 A adus arderea-de-tot, şi a făcut-o după rânduială 2. 

17 A adus, de asemenea, prinos de pâine: luând din el o mână plină, l-a ars pe jertfelnic, pe lângă 
arderea-de-tot cea de dimineaţă. 

18 Apoi a-njunghiat boul şi berbecul pentru jertfa de mulţumire a poporului; fiii lui Aaron i-au adus 
sângele, iar el l-a vărsat de jur-împrejurul jertfelnicului. 

19 Grăsimea boului şi a berbecului, şalele şi grăsimea de pe măruntaie, amândoi rinichii cu 
grăsimea lor şi seul de pe ficat, 

1 Cea descrisă în versetele 8-11. 

2 Precizare cu valoare de avertisment în legătură cu ceea ce se va relata în capitolul următor despre 
abaterea de la rânduială a lui Nadab şi Abiud. 

20 grăsimile acestea le-a pus pe piepturi şi a aşezat grăsimile pe jertfelnic; 

21 iar pieptul şi şoldul drept le-a ridicat Aaron ca aducere înaintea Domnului, aşa cum Domnul îi 
poruncise lui Moise. 

22 Şi ridicându-şi Aaron mâinile asupra poporului, i-a binecuvântat; apoi s-a coborât, după ce 
săvârşise jertfa pentru păcat, arderea-de-tot şi jertfa de mulţumire. 

23 Au intrat apoi Moise şi Aaron în cortul mărturiei, iar când au ieşit au binecuvântat poporul 
întreg. Şi slava Domnului i s-a arătat întregului popor: 

24 foc a ieşit de dinaintea Domnului şi a mistuit arderile-de-tot şi grăsimile de pe jertfelnic. şi- 
ntregul popor a văzut şi s-a uimit3 şi a căzut cu faţa la pământ4. 

10 

Greşala şi pedeapsa lui Nadab şi Abiud. 

1 Nadab şi Abiud, cei doi fii ai lui Aaronl, şi-au luat fiecare cădelniţa, au pus în ele foc şi deasupra 
tămâie şi au adus înaintea Domnului foc străin, care nu le fusese poruncit de Domnul 2. 

3 În Textul Ebraic: „a scos strigăte de bucurie”. 

4 A cădea cu faţa la pământ: semn de adoraţie. 

1 Primii doi fii ai lui Aaron, din cei patru; vezi Iş 6, 23. 

2 „Foc străin” s-ar tâlcui prin „jertfă lipsită de sfinţenie”, „sacrificiu profan” sau „ofrandă în afara 
rânduielii”; aceasta, probabil, datorită faptului că cei doi se hotărâseră să tămâieze din inițiativă 
proprie, în afara timpului prescris şi fără o învoire expresă din partea lui Moise sau a lui Aaron. 
Oricum, accentul cade pe ideea că dispoziţiile Legii trebuie aplicate în mod foarte riguros, fără nici 
o abatere. Este şi o prefigurare a principiului „ascultării” din viaţa monahală de mai târziu, potrivit 
căruia novicele nu are îngăduinţa de a face ceva din propria sa iniţiativă, ci numai în conformitate 
cu ceea ce-i poruncește părintele său duhovnicesc („tăierea voii”). 

2 Foc a ieşit atunci de dinaintea Domnului şi i-a mistuit şi au murit amândoi în faţa Domnului. 

3 lar Moise a zis către Aaron: „lată ce a voit să spună Domnul când a zis: întru cei ce se apropie de 
Mine Mă voi sfinţi, şi-ntru toată adunarea Mă voi preamări”3. Aaron s-a făcut ca pământul4. 

4 Moise i-a chemat atunci pe Misael şi Elţafan, fiii lui Uziel, unchiul lui Aaron, şi le-a zis: „Veniţi 
de-i scoateţi pe fraţii voştri de dinaintea [locului] celui sfânt şi duceţi-i afară din tabără!” 

5 Iar aceştia s-au dus şi i-au scos în tunicile lor afară din tabără, aşa cum spusese Moise. 

6 Moise a grăit apoi către Aaron şi către Eleazar şi Itamar, fiii rămaşi ai acestuia: „Capetele să nu vi 
le descoperiţi şi veşmintele să nu vi le sfâşiaţi, ca să nu muriţi şi ca să nu atrageţi mânia asupra- 
ntregii obşti; dar fraţii voştri, toată casa lui Israel, să plângă arderea pe care Domnul a aprins-o. 

7 Din uşa cortului mărturiei să nu ieşiţi, ca să nu muriţi, căci aveţi pe voi 

3 Textul citat nu se află în nici o altă parte a Bibliei, ceea ce înseamnă că, în afara celor consemnate 
în scris, exista şi un depozit al memoriei (Tradiţia). „Cei ce se apropie de Mine” = preoţii; „Mă voi 
preamări” = Îmi voi arăta slava şi puterea prin foc mistuitor. 

4 Pentru a exprima starea sufletească a lui Aaron, traducerile din ebraică oscilează între „a tăcut” şi 
„s-a tânguit”, datorită jocului dintre două verbe omonime. Septuaginta foloseşte verbul katanysso, 
care înseamnă „a tăcea” („a amuţi”, „a rămâne mut”), dar numai ca derivat al sensului primar „a fi 
străpuns de durere”. 

mirul de ungere cel de la Domnul!” Iar ei au făcut după cuvântul lui Moise. 

8 Domnul i-a grăit lui Aaron, zicându-i: 

9 „Vin şi băutură tare să nu bei, nici tu şi nici fiii tăi, când intraţi în cortul mărturiei sau vă apropiaţi 
de jertfelnic, pentru ca să nu muriţi acesta-i aşezământ veşnic de-a lungul tuturor neamurilor 
voastre, 

10 şi pentru ca să puteți deosebi între ceea ce este sfânt şi ceea ce nu este sfânt, între ceea ce e 
necurat şi ceea ce e curat, 

11 şi pentru ca să-i învăţaţi pe fiii lui Israel toate legiuirile pe care Domnul le-a grăit prin Moise”. 

12 lar Moise a zis către Aaron şi către fiii rămaşi ai acestuia, Eleazar şi Itamar: „Luaţi prinosul de 
pâine rămas din jertfele Domnului şi mâncaţi-l nedospit, lângă Jertfelnic, că acesta-i sfinţenie mare. 
13 Dar în loc sfânt să-l mâncaţi, aşa cum s-a legiuit pentru tine şi pentru fiii tăi despre jertfele 
[aduse] Domnului; căci aşa mi s-a dat mie poruncă. 

14 Cât despre pieptul ridicat în dar şi şoldul adus ca prinos, pe acestea să le mâncaţi în loc sfânt, tu 
şi fiii tăi şi casa ta, aşa cum s-a legiuit pentru tine şi pentru fiii tăi despre jertfele de mulţumire ale 
fiilor lui Israel. 

15 Şoldul adus ca prinos şi pieptul ridicat în dar vor fi aduse înaintea Domnului ca părți deosebite 
de grăsimile jertfelor arse, iar aceasta va fi lege veşnică pentru tine, şi-mpreună cu tine pentru fiii tăi 
şi pentru fiicele tale, aşa cum Domnul i-a poruncit lui Moise”. 

16 Şi a căutat Moise să vadă ce e cu ţapul afierosit ca jertfă pentru păcat, şi iată că fusese ars! şi s-a 
mâniat Moise pe Eleazar şi pe Itamar, fiii cei rămaşi ai lui Aaron, şi a zis: 

17 „De ce n-aţi mâncat voi jertfa pentru păcat, şi anume în loc sfânt? Că sfinţenie mare este aceasta, 
şi vouă v-a fost dată s-o mâncaţi, ca să ridicaţi păcatul obştii şi să vă rugaţi pentru ei în faţa 
Domnului; 

18 iată că sângele ei nu s-a dus înlăuntrul locului celui sfânt; acolo, în locul cel sfânt trebuia ca voi 
s-o mâncaţi, aşa cum mi-a poruncit mie Domnul”. 

19 Aaron însă a zis către Moise: „lată, astăzi şi-au adus ei jertfa pentru păcat şi arderea-lor-de-tot 
înaintea Domnului, iar mie mi s-au întâmplat cele ce ştii; ei bine, de-aş mânca eu astăzi din jertfa 
pentru păcat, oare plăcut I-ar fi lucrul acesta Domnului?” 

20 Iar Moise a auzit; şi i-a plăcut. 

11 

Animale curate şi necurate. 

1 Şi a grăit Domnul către Moise şi Aaron, zicând: 

2 „Grăiţi către fiii lui Israel şi spuneți-le: iată animalele pe care le puteţi mânca, din toate 
dobitoacele care sunt pe pământ: 

3 Puteţi mânca orice animal cu unghia despicată şi care are copita despărţită-n două şi îşi rumegă 
mâncarea. 

4 Dar şi din cele ce rumegă sau din cele ce-şi au unghia despicată sau copita despărțită-n două nu le 
veţi mânca pe acestea: cămila, pentru că ea rumegă, dar copita n-o are despicată; aceasta e necurată 
pentru voi; 

5 iepurele de stâncăl rumegă, dar laba n-o are despicată; acesta este necurat pentru voi; 

6 iepurele de câmp rumegă, dar laba n-o are despicată; acesta este necurat pentru voi; 

7 porcul are unghia despicată şi copita despărțită-n două, dar nu rumegă; acesta este necurat pentru 
voi; 

8 din carnea acestora să nu mâncaţi şi de stârvurile lor să nu vă atingeţi, căci acestea sunt necurate 
pentru voi. 

9 Iată acum vieţuitoarele care sunt în apă şi din care puteţi mânca: din toate câte au aripi şi solzi, fie 
că sunt în râuri, în mări sau în bălți, din acestea puteți mânca; 

10 dar toate câte nu au aripi şi solzi şi care sunt în ape mări sau râuri tot ceea ce puiesc apele şi 
mişună ca vietăţi prin ape, 

11 spurcate sunt şi spurcate să vă fie: din carnea lor să nu mâncaţi şi de stârvurile lor să vă fie 
greață. 

12 Toate vietăţile din ape, care n-au aripi şi solzi, spurcăciuni să vă fie. 

13 Dintre păsări, de acestea să vă fie greață şi din ele să nu mâncaţi, fiindcă sunt spurcate: vulturul, 


zeripţorul? şi vulturul-de-mare; 

14 şoimul şi eretele cu soiurile lor; 

15 corbul cu soiurile lui; 

16 struţul, cucuveaua, rândunica şi uliul cu soiurile lui; 

1 Animal identificat cu hyrax syriacus (cf. Versiunii Ebraice) sau cu lepus timidus (cf. 
Septuagintei), iepure sălbatic cu laba catifelată. Deşi nu rumegă, mişcarea ritmică a buzei de jos îl 
arată c-ar face-o. 

2 Zgripţorul: vulturul bărbos. De altfel, identificarea păsărilor necurate nu e întotdeauna foarte 
precisă, iar ordinea enumerării lor cunoaşte variante. 

17 huhurezul, pescarul şi ibisul; 

18 lebăda, pelicanul şi cocorul; 

19 cocostârcul, bâtlanul cu soiurile lui; pupăza şi liliacul. 

20 Toate insectele înaripate care umblă-n patru picioare, spurcate sunt pentru voi; 

21 Dar din cele înaripate care umblă-n patru picioare puteţi mânca numai pe acelea care au fluierele 
picioarelor de dinapoi mai lungi, ca să poată sări pe pământ; 

22 din acestea puteţi mânca: lăcusta şi soiurile ei, cosaşul şi soiurile lui, căluţul şi soiurile lui, şi 
lăcusta-de-iarbă cu soiurile ei3. 

23 Orice altă insectă înaripată care are patru picioare este spurcată pentru voi şi |[mâncând-o] vă veți 
spurca. 

24 Tot cel ce se va atinge de stârvurile lor, necurat va fi până seara; 

25 şi tot cel ce va lua în mâini ceva din stârvurile lor, să-şi spele hainele, şi necurat va fi până seara. 
26 Tot animalul cu copita despicată, dar fără s-o aibă despărțită-n două unghii şi care nu rumegă, 
necurat e pentru voi; tot cel ce se va atinge de stârvul acestuia, necurat va fi până seara. 

27 Dintre patrupede, tot cel ce are călcătura pe talpa labei4 e necurat pentru voi; tot cel ce se va 
atinge de stârvul lor, necurat va fi până seara; 

28 cel ce va umbla cu stârvul lor, să-şi spele haina şi necurat va fi până seara, căci ele sunt necurate 
pentru voi. 

3 În fapt, patru specii de lăcuste, din cele nouă care sunt menţionate în Vechiul Testament şi pentru 
care limbile moderne nu au echivalente lexicale pe măsură. 

4 Adică patruped fără copită, cu talpa moale, cum e câinele, pisica, ursul, maimuța etc. 

29 Dintre dobitoacele ce mişună pe pământ, iată care sunt necurate pentru voi: cârtița, şoarecele şi 
orice fel de şopârlă: 

30 guşterul, şopârliţa, crocodilul, salamandra şi cameleonul; 

31 dintre tot ce mişună pe pământ, acestea sunt necurate pentru voi; tot cel ce se va atinge de 
stârvurile lor, necurat va fi până seara. 

32 Tot lucrul pe care va cădea stârvul vreuneia din acestea vas de lemn sau haină sau piele sau sac 
necurat va fi; să-l puneţi în apă, şi necurat va fi până seara; apoi va fi curat. 

33 Dacă vreuna din ele va cădea într-un vas de lut, toate cele din el sunt necurate; iar vasul să-l 
spargeți. 

34 Orice lucru de mâncare peste care va cădea apă din acel vas, necurat va fi; şi toată băutura care- 
ar fi de băut dintr-un asemenea vas, necurată va fi. 

35 Tot lucrul peste care va cădea ceva din stârvul acestora, necurat va fi; cuptoarele sau sobele vor 
fi fărâmate, că necurate sunt şi necurate vor fi pentru voi. 

36 Cu toate acestea, izvoarele apelor, lacurile şi bălțile vor fi curate; dar cel ce se va atinge de 
mortăciunile din ele, acela necurat va fi. 

37 Dacă ceva din stârvurile acestora va cădea pe sămânţa de semănat, aceasta curată va fi; 

38 dar dacă ceva din stârvurile lor va cădea pe sămânță după ce aceasta a fost muiată-n apă, atunci 
[sămânţa] necurată va fi pentru voi. 

39 Dacă moare vreunul din animalele îngăduite să le mâncaţi şi dacă cineva se va atinge de stârvul 
lui, acela necurat va fi până seara; 

40 cel ce va mânca din stârvul acestuia să-şi spele hainele, şi necurat va fi până seara; cel ce-i va 
căra stârvul, să-şi spele hainele, să se spele şi el cu apă, şi necurat va fi până seara. 

41 Toată vietatea ce mişună pe pământ, spurcăciune să vă fie; să n-o mâncaţi. 


42 Tot ce se târăşte pe pântece şi tot ce umblă necontenit în patru picioare şi cele cu picioare multe 
ce se târăsc pe pământ, să nu mâncaţi, că spurcate sunt pentru voi. 

43 Să nu vă spurcaţi pe voi înşivă cu vreo vietate târâtoare; să nu vă întinaţi cu ele, ca nu cumva 
prin ele să deveniți necuraţi. 

44 Fiindcă Eu, Domnul, Eu sunt Dumnezeul vostru; voi vă veţi sfinţi, şi sfinți veţi fi, fiindcă sfânt 
sunt Eu, Domnul, Dumnezeul vostru; să nu vă întinaţi pe voi înşivă cu vreo vietate din cele ce se 
târăsc pe pământ, 

45 căci Eu sunt Domnul, Cel ce v-am scos pe voi din ţara Egiptului ca să vă fiu vouă Dumnezeu; 
fiţi voi sfinţi, pentru că sfânt sunt Eu, Domnul”. 

46 Aceasta este legea privitoare la animale, la păsări, la toate vietăţile ce se mişcă-n apă şi la toate 
vietăţile ce mişună pe pământ, 

47 cea prin care se poate face deosebirea între cele necurate şi cele curate, între vietăţile ce pot fi 
mâncate şi vietăţile ce nu pot fi mâncate. 

12 

Curăţirea femeilor după naştere. 

1 Şi i-a grăit Domnul lui Moise, zicând: 

2 „Grăieşte-le fiilor lui Israel şi spune-le: dacă o femeie va zămisli şi va 

naşte băiat, necurată va fi timp de şapte zile; necurată va fi aşa cum este-n zilele necazului ei. 

3 În ziua a opta, pruncul va fi tăiat-împrejur, 

4 iar ea va mai şedea treizeci şi trei de zile spre a se curăţi de sângele ei cel necurat; de nimic sfânt 
să nu se atingă şi-n locaşul cel sfânt să nu meargă până ce i se vor împlini zilele curăţirii. 

5 lar dacă va naşte fată, necurată va fi timp de două săptămâni, aşa cum este-n zilele necazului ei; 
apoi va mai şedea timp de şaizeci şi şase de zile spre a se curăţi de sângele ei cel necurat. 

6 După ce se vor împlini zilele curățirii ei, pentru fiu sau pentru fiică, va aduce preotului, la intrarea 
cortului mărturiei, un miel de un an ca ardere-de-tot şi un pui de porumbel sau o turturea ca jertfă 
pentru păcat, 

7 iar preotul le va aduce ca jertfă înaintea Domnului şi se va ruga pentru ea şi astfel o va curăţi de 
curgerea sângelui ei. Aceasta e rânduiala pentru cea care a născut băiat sau fată. 

8 lar de nu-i va da mâna să aducă un miel, va lua două turturele sau doi pui de porumbel, unul 
pentru ardere-de-tot şi altul jertfă pentru păcat, şi se va ruga pentru ea preotul, şi curată va fi”. 

13 

Lepra la oameni şi pe veşminte]. 

1 Cuvântul ebraic caraath desemna nu numai lepra în sine, aşa cum este ea definită astăzi, ci şi orice 
boală a pielii, ulceroasă sau nu, şi chiar mucegaiurile ce apar pe haine sau pereţi, producând 
degradarea acestora. Capitolele 13 şi 14 constituie un veritabil tratat de diagnosticare şi tratare a 
leprei. În diagnostic, preotul avea putere de decizie. Leprosul era considerat impur şi din punct de 
vedere spiritual, impuritate ce atrăgea şi interdicţia de a aduce jertfe la altar. 

1 Şi a grăit Domnul către Moise şi Aaron, zicându-le: 

2 „Dacă pe pielea unui om se va ivi semn de umflătură sau de pecingine sau de pete lucioase, sau 
dacă pe pielea trupului său se va arăta o rană ca de lepră, să fie adus la Aaron preotul sau la un preot 
din fiii lui. 

3 Preotul va cerceta rana de pe pielea trupului acestuia, şi de va vedea că perii de pe rană s-au făcut 
albi şi că rana s-a adâncit în piele, aceea este rană de lepră; preotul, după ce l-a cercetat, îl va 
declara necurat. 

4 Dacă pata albă de pe piele e lucioasă, dar nu şi adâncită mai jos decât pielea, şi dacă perii de pe ea 
nu s-au făcut albi, ci sunt negri, preotul îl va închide pe cel cu rana timp de şapte zile. 

5 În ziua a şaptea va cerceta preotul rana; dacă-n faţa ochilor săi rana a rămas ca înainte şi nu s-a 
întins pe piele, preotul îl va închide alte şapte zile. 

6 După cele alte şapte zile îl va cerceta preotul din nou; dacă rana va fi palidă şi nu se va fi întins pe 
piele, preotul îl va declara curat: aceasta-i o bubă, iar cel ce o are îşi va spăla hainele şi va fi curat. 

7 Dar dacă buba se va întinde pe piele după ce omul i s-a arătat preotului spre a-l declara curat, el i 
se va arăta preotului pentru a doua oară, 

8 iar preotul îl va cerceta din nou; dacă buba s-a întins pe piele, preotul îl va declara necurat: e 


lepră. 

9 Dacă pe trupul unui om se va ivi semn de lepră, acela să vină la preot. 

10 Preotul va cerceta: dacă umflătura de pe piele va fi albă şi părul de pe ea se va fi albit şi dacă-n 
umflătură creşte carne vie, 

11 aceea e lepră învechită pe pielea trupului său; preotul îl va declara necurat şi nu-l va închide, căci 
este necurat?. 

12 Dacă însă lepra va înflori pe piele şi dacă va acoperi lepra toată pielea bolnavului, de la cap până 
la picioare, cât poate preotul să vadă cu ochii, 

13 şi dacă preotul va vedea că lepra a acoperit toată pielea trupului, atunci îl va declara pe bolnav 
curat, pentru că tot s-a schimbat în alb şi deci este curat3. 

14 Dar în ziua când se va ivi pe el carne vie, va fi necurat, 

15 iar preotul, văzând carnea vie, îl va declara necurat, căci carnea vie este necurată: e lepră. 

16 Iar dacă se va schimba carnea cea vie şi va deveni albă, bolnavul va veni la preot; 

17 preotul îl va cerceta: dacă rana s-a schimbat în alb, atunci preotul să-l declare curat, căci e curat. 
18 Dacă cineva a avut pe pielea trupului o bubă care s-a vindecat, 

19 dar pe locul bubei s-a ivit o umflătură albă sau o pată cu luciu alb-roşiatic, să se arate preotului; 
20 preotul îl va cerceta: dacă pata se vede ceva mai adâncă decât pielea şi 

2 Semnele leprei sunt atât de evidente, încât nu mai e nevoie de ţinerea bolnavului în carantină. 

3 Dacă lepra s-a generalizat, înseamnă că toată crusta albă va cădea de pe corp: semn de vindecare. 
dacă părul de pe ea s-a schimbat în alb, preotul îl va declara necurat: aceasta-i lepră înflorită-n bubă. 
21 Dacă însă preotul va vedea că părul [de pe rană] nu este alb şi ea nu este mai adâncă decât pielea 
trupului şi că a devenit palidă, atunci preotul îl va închide pe bolnav timp de şapte zile. 

22 Dacă rana se va lăţi tare pe piele, preotul îl va declara necurat: e lepră înflorită-n bubă. 

23 lar dacă pata va sta pe loc şi nu se va lăţi, aceasta-i doar o urmă de bubă; preotul îl va declara 
curat. 

24 Dacă trupul cuiva are pe piele o arsură de foc şi dacă-n locul arsurii vindecate se va ivi o pată 
lucie roşiaticăalbicioasă sau albă, 

25 şi dacă preotul, cercetându-l, va vedea că părul de pe acea pată s-a schimbat în alb şi că pata e 
adâncită mai jos decât pielea, aceea este lepră înflorită-n arsură; preotul îl va declara necurat, căci e 
boala leprei. 

26 Dacă însă preotul va vedea că părul de pe pată nu este alb şi că ea nu este adâncită mai jos decât 
pielea şi că a devenit palidă, preotul îl va închide pe timp de şapte zile. 

27 Preotul îl va cerceta în cea de a şaptea zi: dacă pata s-a lăţit tare pe piele, preotul îl va declara 
necurat, că aceea este lepră înflorită-n rană; 

28 dar dacă pata stă pe loc şi nu se va lăţi pe piele şi devine palidă, aceea este coaja arsurii, iar 
preotul îl va declara curat, fiindcă aceea-i o arsură cojită. 

29 Dacă la un bărbat sau la o femeie se va ivi semn de lepră pe cap sau pe bărbie, 

30 preotul va cerceta semnul: dacă va vedea că pata e mai adâncă decât pie lea 

şi că părul de pe ea se subţiază-n gălbui, atunci preotul îl va declara necurat, că aceea este chelbe: 
lepra capului sau lepra bărbiei. 

31 Dacă însă preotul, la cercetarea petei de chelbe, va vedea că ea nu este mai adâncă decât pielea şi 
că părul de pe ea nu este gălbui, atunci preotul îl va închide pe cel cu pata de chelbe timp de şapte 
zile. 

32 În cea de a şaptea zi va cerceta preotul pata: dacă chelbea nu s-a întins şi părul de pe ea nu este 
gălbui şi nici nu e chelbea mai adâncă decât pielea, 

33 atunci [omul] îşi va rade pielea dar fără să-şi radă şi partea chelboasă -, iar preotul îl va închide 
pe cel cu chelbea pentru alte şapte zile. 

34 În cea de a şaptea zi va cerceta preotul chelbea: dacă, după ce [omul] s-a ras, chelbea nu se va fi 
întins pe piele şi nu se va fi adâncit mai jos decât pielea, preotul îl va declara curat, iar acela, 
spălându-şi hainele, curat va fi. 

35 Dacă însă chelbea i s-a lățit pe piele după ce el a fost declarat curat 

36 şi dacă preotul va vedea că chelbea se lăţeşte pe piele, atunci preotul nici măcar nu va mai 


cerceta dacă părul e gălbui: acela e necurat. 

37 Dacă însă, dimpotrivă, şi chiar sub ochii lui, chelbea stă pe loc şi se iveşte pe ea păr negru, atunci 
chelbea s-a vindecat, [omul] e curat, şi curat îl va declara preotul. 

38 Dacă un bărbat sau o femeie va avea pe pielea trupului pete lucii, pete albe, 

39 şi dacă preotul va vedea că pe pielea trupului aceluia petele lucii bat în alb-palid, aceea e 
pecingine înflorită pe piele: omul e curat. 

40 Dacă cuiva i-a căzut părul de pe cap, acela e un om pleşuv şi e curat. 

41 Dacă părul i-a căzut din partea de dinainte a capului, aceea e pleşuvie a frunţii, iar [omul] e 
curat. 

42 Dar dacă pe pleşuvia din partea de dinainte sau de dinapoi se iveşte o rană albă sau roşiatică, 
înseamnă că pe pleşuvia lui din faţă sau din spate a-nflorit lepra. 

43 Preotul îl va cerceta: de va vedea că umflătura rănii de pe pleşuvia lui din faţă sau din spate e de 
un alb care bate-n roşu, cu aceeaşi înfăţişare ca a leprei de pe pielea trupului, 

44 aceasta-nseamnă că omul e lepros: necurat este, iar preotul îl va declara necurat în rana capului 
său. 

45 Leprosul pe care se află o astfel de rană îşi va avea hainele sfâşiate, capul descoperit, o 
învelitoare-n jurul gurii şi va striga: necurat!4 

46 Câte zile va dura pe el o astfel de rană, el e necurat, necurat va fi; va trăi deoparte, locuinţa lui va 
fi în afara taberei. 

47 Dacă boala leprei va fi pe o haină, fie ea haină de lână sau haină de in, 

48 sau pe urzeală, sau pe bătătură de in sau de lână, sau pe piele sau pe vreun lucru de piele, 

49 şi dacă o pată verzuie sau roşiatică se va ivi pe haină sau pe piele, pe urzeală sau pe bătătură, sau 
pe vreun lucru de piele, aceea este o rană a leprei şi-i va fi arătată preotului. 

4 Literal: „necurat se va chema pe sine”. În acest sens, Textul Ebraic e mai explicit, cuvântul 
„necurat” e repetat. Ca un mort printre cei vii, leprosul va avea semne distinctive, de doliu, se va 
căina pe sine şi-i va avertiza pe ceilalţi să se ţină la distanţă. 

50 Preotul va cerceta pata, iar [lucrul atins de] pată îl va închide pe timp de şapte zile. 

51 În cea de a şaptea zi, preotul va cerceta pata: dacă rana se va fi întins pe haină, sau pe urzeală, 
sau pe bătătură, sau pe piele, sau pe vreun lucru de piele, aceasta este lepră statornică; lucrul e 
necurat. 

52 EI va arde haina, sau urzeala, sau bătătura de lână sau de in, sau orice fel de lucru din piele pe 
care va fi rana, fiindcă aceea este lepră statornică, şi-n foc va fi arsă. 

53 lar dacă preotul va vedea că pata nu s-a întins pe haină, sau pe urzeală, sau pe bătătură, sau pe 
orice fel de lucru din piele, 

54 atunci preotul va porunci ca lucrul pe care s-a ivit pata să fie spălat, apoi îl va închide, a doua 
oară, pentru şapte zile. 

55 Dacă preotul va vedea că, chiar după ce a spălat-o, pata nu şi-a schimbat starea, deşi nu s-a 
întins, atunci lucrul este necurat: el va fi cu totul ars în foc, căci [lepra] a pătruns în haine sau în 
urzeală sau în bătătură. 

56 Dacă însă preotul va vedea că pata, după spălarea ei, a devenit palidă, atunci preotul o va rupe de 
la haină, sau din piele, sau din urzeală, sau din bătătură. 

57 lar dacă din nou se va ivi pe haină, sau pe bătătură, sau pe urzeală, sau pe vreun lucru de piele, 
aceea este lepră înflorită: lucrul pe care s-a ivit pata va fi ars în foc. 

58 Dacă însă haina, sau urzeala, sau bătătura, sau lucrul de piele va fi spălat şi [prin spălare] pata de 
pe el se duce, [lucrul] va fi spălat a doua oară 

şi va fi curat. 

59 Aceasta este rânduiala pentru pata de lepră ce se va ivi pe haină de lână sau de in, sau pe urzeală, 
sau pe bătătură, sau pe vreun lucru de piele, în ce priveşte chipul ca ele să fie declarate curate sau 
necurate”. 

14 

Curăţirea leprei. 

1 Şi a grăit Domnul către Moise, zicând: 

2 „lată legea pentru cel lepros în ziua curățirii lui: el va fi dus la preot, 


3 iar preotul va ieşi afară din tabără; de va vedea preotul că pata de lepră s-a vindecat de pe cel 
lepros, 

4 atunci preotul va porunci să fie luate pentru cel curăţit două păsări vii, curate, lemn de cedru, aţă 
roşie răsucită şi isop. 

5 Preotul va porunci ca una din păsări să fie-njunghiată într-un vas de lut, deasupra unei ape 
curgătoare. 

6 Apoi va lua pasărea cea vie, lemnul de cedru, aţa cea roşie şi isopul, şi le va muia, împreună cu 
pasărea cea vie, în sângele păsării-njunghiate deasupra apei curgătoare; 

7 va stropi de şapte ori pe cel ce s-a curățit de lepră şi-l va declara curat, iar păsării celei vii îi va da 
drumul în câmp. 

8 lar cel curăţit să-şi spele hainele, să-şi tundă tot părul, să se îmbăieze-n apă, şi va fi curat. Apoi să 
intre în tabără, dar timp de şapte zile va locui în afara casei sale. 

9 În ziua a şaptea îşi va rade tot părul de pe cap, îşi va rade barba şi sprâncenele; îşi va rade tot 
părul, îşi va spăla 

hainele, îşi va îmbăia trupul în apă, şi va fi curat. 

10 În ziua a opta va lua doi miei fără meteahnă, de câte un an, o mieluşea fără meteahnă, de un an, 
şi trei zecimi dintr-o efă de făină curată, frământată cu untdelemn, pentru prinosul de pâine, şi un 
log] de untdelemn. 

11 Preotul cel ce face curățirea îl va duce pe omul ce se curăţeşte, împreună cu [prinoasele] acestea, 
înaintea Domnului, la intrarea cortului mărturiei; 

12 acolo va lua preotul un miel şi-l va aduce drept jertfă pentru vinovăţie, şi logul de untdelemn, şi 
vor fi acestea aducere înaintea Domnului. 

13 Mielul îl va înjunghia în locul unde se-njunghie arderile-de-tot şi jertfele pentru păcat, în loc 
sfânt; fiindcă jertfa pentru vinovăţie, ca şi jertfa pentru păcat, este a preotului, că-i sfinţenie mare. 

14 Preotul va lua apoi din sângele jertfei pentru vinovăţie şi va pune preotul pe pulpa urechii drepte 
a celui ce se curăţeşte, pe degetul cel mare de la mâna lui cea dreaptă şi pe degetul cel mare de la 
piciorul său cel drept. 

15 Preotul va lua apoi din logul de untdelemn şi-şi va turna în palma sa cea stângă. 

16 Preotul îşi va muia degetul mâinii sale celei drepte în untdelemnul din palma sa cea stângă, şi cu 
degetul său va stropi de şapte ori cu acest untdelemn înaintea Domnului. 

17 Iar untdelemnul rămas în palma sa îl va pune preotul pe pulpa urechii drepte a celui ce se 
curăţeşte, pe degetul cel mare de la mâna lui cea dreaptă 

1 Un log: aproximativ o jumătate de litru. 

şi pe degetul cel mare de la piciorul său cel drept, pe deasupra sângelui din jertfa pentru vinovăţie; 
18 iar untdelemnul rămas în palma preotului îl va turna preotul pe capul celui ce se curăţeşte şi se 
va ruga preotul pentru el înaintea Domnului. 

19 Preotul va săvârşi astfel jertfa pentru păcat, se va ruga pentru cel ce a venit să se curețe de 
necurăţia lui, şi apoi va-njunghia jertfa arderii-de-tot. 

20 Preotul va aduce arderea-de-tot şi prinosul de pâine pe jertfelnic înaintea Domnului; astfel se va 
ruga preotul pentru acela, iar acela va fi curat. 

21 Dacă însă acela va fi sărac şi nu-i va da mâna, va lua doar un miel de un an şi-l va aduce jertfă 
pentru vinovăţie, ca să se roage pentru el, a zecea parte dintr-o efă de făină frământată cu 
untdelemn, pentru prinosul de pâine, un log de untdelemn 

22 şi două turturele sau doi pui de porumbel, după cum îi va da mâna -: una, jertfă pentru păcat; 
alta, ardere-de-tot. 

23 În cea de a opta zi, spre curățirea sa le va aduce la preot înaintea Domnului, la uşa cortului 
mărturiei. 

24 Iar preotul, luând mielul de jertfă pentru vinovăţie şi logul de untdelemn, le va aduce prinos 
înaintea Domnului. 

25 Apoi va-njunghia mielul de jertfă pentru vinovăţie; şi va lua preotul din sângele jertfei pentru 
vinovăţie şi va pune pe pulpa urechii drepte a celui ce se curăţeşte, pe degetul cel mare de la mâna 
lui cea dreaptă şi pe degetul cel mare de la piciorul său cel drept. 

26 Din untdelemn va turna preotul în palma sa cea stângă; 

27 şi cu degetul mâinii sale drepte de şapte ori va stropi preotul înaintea Domnului cu untdelemn 
din palma sa cea stângă; 

28 şi tot din untdelemnul care este-n palma sa va pune preotul pe pulpa urechii drepte a celui ce se 
curăţeşte şi pe degetul cel mare de la mâna lui cea dreaptă şi pe degetul cel mare de la piciorul său 
cel drept, pe locurile [unde-a pus] şi sânge din jertfa pentru vinovăţie; 

29 iar untdelemnul care i-a rămas în palmă îl va turna preotul pe capul celui ce se curăţeşte, şi se va 
ruga preotul pentru el înaintea Domnului. 

30 Iar turturelele sau puii de porumbel, după cum îi va fi dat mâna le va aduce: 

31 una, jertfă pentru păcat, iar alta, ardere-de-tot, împreună cu prinosul de pâine; şi aşa se va ruga 
preotul înaintea Domnului pentru cel ce se curăţeşte. 

32 Aceasta este legea pentru cel cu rană de lepră şi căruia nu-i dă mâna să aducă tot ce se cere 
pentru curățirea sa”. 

33 Şi a grăit Domnul către Moise şi Aaron, zicând: 

34 „După ce veţi intra în ţara Canaaneenilor, pe care Eu am să v-o dau vouă ca moştenire, şi dacă 
voi aduce rană de lepră în casele din ţara moştenirii voastre, 

35 atunci stăpânul casei îi va da de veste preotului, zicând: în casa mea s-a ivit ceva ce seamănă cu 
o pată [de lepră]. 

36 Atunci preotul va porunci ca acea casă să fie golită mai înainte de a intra el, preotul, să cerceteze 
pata, pentru ca nimic din ceea ce este în casă să nu devină necurat, după care preotul va intra să 
cerceteze casa. 

37 El va cerceta pata de pe pereţii casei: dacă pata i se arată a avea petice verzui sau roşiatice 
adâncite-n perete, 

38 el va ieşi din casă pân” la uşa casei şi va închide casa pentru şapte zile. 

39 În cea de a şaptea zi se va întoarce preotul şi va cerceta casa: de va vedea că pata s-a întins pe 
pereţii casei, 

40 preotul va porunci să fie scoase pietrele pe care este boala?, să fie aruncate afară din oraş, la loc 
necurat, 

41 casa să fie răzuită pe dinlăuntru, de jur-împrejur, iar tencuiala-răzătură să fie aruncată afară din 
oraş, la loc necurat. 

42 Vor aduce apoi alte pietre cioplite şi le vor pune în locul pietrelor [celor dintâi], şi vor lua altă 
tencuială şi vor tencui casa. 

43 Dacă boala se va ivi din nou şi va pătrunde în casă după ce s-au scos pietrele şi după ce casa a 
fost răzuită şi tencuită, 

44 atunci preotul va veni din nou: dacă va vedea că boala s-a răspândit în casă, aceasta-nseamnă că- 
n casă-i lepră statornică; [aşadar], e necurată. 

45 Casa aceea va fi dărâmată, iar pietrele, lemnul şi toată tencuiala ei să fie scoase afară din oraş, la 
loc necurat. 

46 Cel ce va intra în casa aceea pe durata-n care va fi închisă, acela necurat va fi până seara; 

47 cel ce va dormi în casă, să-şi spele hainele, şi necurat va fi până seara; cel 

2 În funcţie de context, unul şi acelaşi cuvânt, afe, poate însemna „semn”, „pată”, „rană” sau 
„plagă”, „boală” şi chiar, de-a dreptul, „lepră”. 

ce va mânca în casă, să-şi spele hainele, şi necurat va fi până seara. 

48 Dacă însă preotul intră şi vede că boala nu s-a întins în casă după ce casa a fost din nou tencuită, 
preotul o va declara curată, căci boala a trecut. 

49 EI va lua, spre curățirea casei, două păsări vii, curate, lemn de cedru, aţă roşie răsucită şi isop; 

50 va-njunghia o pasăre într-un vas de lut, deasupra unei ape curgătoare. 

51 Va lua lemnul de cedru, aţa, isopul şi pasărea vie şi le va muia în sângele păsării înjunghiate 
deasupra apei curgătoare şi va stropi casa de şapte ori. 

52 Şi va curăţi astfel casa cu sângele păsării, cu apă curgătoare, cu pasărea cea vie, cu lemnul cel de 
cedru, cu aţa roşie răsucită şi cu isop, 

53 iar păsării celei vii îi va da drumul în afara cetăţii, la câmp; şi se va ruga pentru casă, iar ea 
curată va fi. 


54 Aceasta este legea pentru orice pată de lepră şi pentru chelbe, 

55 pentru lepra de pe haine şi pentru cea de pe case, 

56 pentru umflături, pecingine şi pete lucii, 

57 ca să se ştie ziua-n care [cineva] e necurat şi ziua-n care va să fie curăţit; aceasta-i legea pentru 
lepră”. 

15 

Rânduieli pentru necurăţia bărbaţilor şi a femeilor. 

1 Şi a grăit Domnul către Moise şi către Aaron, zicând: 

2 „Grăieşte către fiii lui Israel şi spune-le: Când un bărbat, oricare-ar fi el, vaavea scurgere din 
trupul săul, scurgerea lui este necurată. 

3 Iată care este legea privitoare la necurăţia lui: fie că din trup se face scurgere de sămânță, fie că ea 
s-a oprit a se mai scurge din trup, aceasta-i necurăţie într-însul pe toată durata scurgerii ei din trup 
sau a încetării de a se mai scurge; necurăţie îi este. 

4 Orice pat pe care va dormi cel ce are scurgere este necurat; tot lucrul pe care va şedea cel ce are 
scurgere este necurat. 

5 Omul care se va atinge de patul aceluia îşi va spăla hainele, se va îmbăia în apă, şi necurat va fi 
până seara. 

6 Cel ce şade pe lucrul pe care-a şezut cel ce are scurgere, acela-şi va spăla hainele, se va îmbăia în 
apă, şi necurat va fi până seara. 

7 Cel ce se va atinge de trupul celui ce are scurgere îşi va spăla hainele, se va îmbăia în apă, şi 
necurat va fi până seara. 

8 Dacă cel ce are scurgere va scuipa pe cel curat, acesta-şi va spăla hainele, se va îmbăia în apă, şi 
necurat va fi până seara. 

9 Oricare din şeile pe care va călări cel ce are scurgere, necurată va fi până seara. 

10 Tot cel ce se atinge de câte-au fost sub acela, necurat va fi până seara; iar cel ce le va ridica, îşi 
va spăla hainele, 

1 Întregul capitol 15 se ocupă cu eliminările, normale sau patologice, din sistemul genital al omului. 
Ceea ce pare a fi doar o problemă de igienă corporală este, în realitate, legiferarea 
comportamentului uman în sfera de taină a vieţii înseşi: fecunditatea şi reproducerea. De aici, 
caracterul sacral al tuturor acestor interdicții formale şi prescripţii rituale. 

se va îmbăia în apă, şi necurat va fi până seara. 

11 Cel ce va fi atins de cel ce are scurgere fără ca acela să-şi fi spălat mâinile cu apă, îşi va spăla 
hainele, se va îmbăia în apă, şi necurat va fi până seara. 

12 Vasul de lut de care s-a atins cel ce are scurgere, va fi spart; vasul de lemn va fi spălat cu apă, şi 
curat va fi. 

13 Iar când cel ce are scurgere se va curăţi de scurgerea sa, să-şi socotească şapte zile pentru 
curățirea sa; el îşi va spăla hainele, îşi va îmbăia trupul în apă2, şi curat va fi. 

14 În cea de a opta zi va lua cu sine două turturele sau doi pui de porumbel -, le va aduce-n faţa 
Domnului, la uşa cortului mărturiei, şi i le va da preotului; 

15 iar preotul le va jertfi: una, pentru păcat, iar una, ardere-de-tot; astfel se va ruga preotul pentru el 
înaintea Domnului, pentru scurgerea lui. 

16 Dacă un om va avea descărcare seminală-n timpul somnului, îşi va îmbăia întregul trup în apă, şi 
necurat va fi până seara. 

17 Orice haină şi orice piele atinsă de scurgerea seminală va fi spălată cu apă, şi necurată va fi până 
seara. 

18 Dacă o femeie se va culca cu un bărbat şi el va avea descărcare de sămânță, fiecare din ei se va 
îmbăia în apă, şi necuraţi vor fi până seara. 

19 Când o femeie are curgere de sânge curgerea [firească] din trupul său -, timp de şapte zile va 
rămâne în necurăţia ei. Tot cel ce se va atinge de ea, necurat va fi până seara. 

20 Tot lucrul pe care se va culca ea în 

2 În unele manuscrise (ebraice şi greceşti): „în apă curgătoare”. 

timpul necurăţiei va fi necurat, şi tot lucrul pe care va şedea, necurat va fi. 

21 Tot cel ce se va atinge de patul ei îşi va spăla hainele, se va îmbăia în apă, şi necurat va fi până 


seara. 
22 Tot cel ce se va atinge de vreun lucru pe care a şezut ea, îşi va spăla hainele, se va îmbăia în apă, 
şi necurat va fi până seara. 

23 Iar de se va atinge cineva de ceva din patul ei sau de lucrul pe care a șezut ea, acela necurat va fi 
până seara. 

24 De se va culca cineva cu ea, necurăţia ei îl va atinge şi pe el; necurat va fi el timp de şapte zile, şi 
orice pat pe care va dormi, necurat va fi. 

25 Dacă femeia va avea curgere de sânge timp de mai multe zile, şi nu în timpul necurăției sale 
[fireşti], sau dacă ea are curgere în prelungirea necurăţiei sale [fireşti], atunci, în tot timpul cât îi va 
curge necurăţia, ea va fi necurată ca şi în timpul necurăţiei sale [firești]. 

26 Orice pat pe care va dormi în timpul curgerii ei va fi necurat aşa cum e patul în timpul necurăţiei 
sale [fireşti], şi orice lucru pe care va şedea ea va fi necurat aşa cum necurat este în timpul 
necurăţiei sale [fireşti]. 

27 Tot cel ce se va atinge de acel [lucru], necurat va fi; el îşi va spăla hainele, îşi va îmbăia trupul în 
apă, şi necurat va fi până seara. 

28 Când ea va fi curăţită de curgerea ei, să-şi socotească şapte zile, şi după aceea curată va fi. 

29 În cea de a opta zi va lua cu sine două turturele sau doi pui de porumbel şi i le va aduce 
preotului, la uşa cortului mărturiei; 

30 iar preotul le va jertfi: una, pentru păcat, iar una, ardere-de-tot; şi astfel se va ruga preotul în faţa 
Domnului pentru ea, pentru curgerea ei cea necurată. 

31 Aşa să-i feriți pe fiii lui Israel de necurăţenia lor, ca să nu moară ei în propria lor necurăţie prin 
aceea că-Mi spurcă locaşul care este-n mijlocul lor. 

32 Aceasta este legea pentru cel ce are scurgere, sau pentru cel ce are descărcare seminală care-l 
face necurat, 

33 sau pentru aceea care-i bolnavă-ntru necurăţia ei [firească]; adică pentru oricine, bărbat sau 
femeie, care are o curgere, ca şi pentru bărbatul ce se culcă cu o femeie în stare de necurăţie”. 

16 

Ziua cea mare a ispăşirii. 

1 Domnul a vorbit cu Moise după moartea celor doi fii ai lui Aaron, cei ce muriseră pentru că au 
adus foc străin în faţa Domnului. 

2 Şi a zis Domnul către Moise: „Spune-i lui Aaron, fratele tău, să nu intre oricând în locaşul cel 
sfânt de după perdeal, în faţa acoperământului ispăşirii?2 ce se află pe chivotul mărturiei, dacă el 
vrea să nu moară; căci Eu Mă voi arăta în nor deasupra acoperământului ispăşirii. 

3 Iată cum anume va intra Aaron în locaşul cel sfânt: cu un tăuraş ca jertfă pentru păcat, şi cu un 
berbec pentru ardere-de-tot. 

1 Perdeaua care, în cortul mărturiei, despărţea sfânta de sfânta-sfintelor; catapeteasma. 

2 Pentru ilasterion vezi nota de la Iş 25, 17, ca şi pe aceea de la Rm 3, 25. În cort, ilasterion era un 
acoperământ; în templu va deveni o masă. 

4 El se va îmbrăca în tunica de in sfinţit, va purta pe trup pantaloni de in, încins va fi cu brâu de in, 
şi tiară de in va avea pe cap; acestea sunt veşminte sfinte: el îşi va îmbăia tot trupul în apă, şi numai 
aşa să se îmbrace cu ele. 

5 Iar de la obştea fiilor lui Israel, din turma lor va lua doi tapi ca jertfă pentru păcat şi un berbec 
pentru arderea-de-tot. 

6 Aaron va aduce tăuraşul ca jertfă pentru propriul său păcat, şi astfel se va ruga pentru sine şi 
pentru casa sa3. 

7 Apoi va lua cei doi ţapi şi-i va pune-n faţa Domnului, la uşa cortului mărturiei. 

8 Aaron va arunca sorți asupra celor doi tapi: un sorț pentru cel menit Domnului şi un sort pentru 
cel menit lui Ducă-se-pe-pustii4. 

3 Prin „casa sa” se înţelege aici nu atât familia lui Aaron, cât întregul cin preoţesc (Aaron şi urmaşii 
săi întru preoție). 

4 Traducem prin „Ducă-se-pe-pustii” literalul apopompaios = „cel menit (făcut, ales) să fie 
alungat”. La rândul său, acesta îl traduce pe ebraicul azazel, cuvânt enigmatic, folosit de numai 
patru ori în cărţile canonice ale Vechiului Testament: o dată aici, de două ori în v. 10 şi o dată în v. 


26; Vulgata îl redă prin emissarius = „cel trimis”. În absolut toate vechile traduceri ale Textului 
Ebraic (Septuaginta, Vulgata, Aquila, Symachus), echivalentul lui azazel e întemeiat pe ideea că 
termenul e un determinativ al ţapului (pe care s-a aruncat sorţul): cel ce urmează să fie alungat. 
Exegeţi moderni ai Leviticului (printre care şi Ion V. Georgescu) opinează că termenul Azazel 
desemnează numele unui demon care locuieşte în pustie (sălaşul diavolilor) şi căruia ţapul va trebui 
să-i ducă înapoi povara păcatelor pe care acela le-a inspirat. Obiecţia că o astfel de lectură ar sugera 
o concepţie dualistă (Dumnezeu-Diavol), cu totul străină monoteismului iudaic, e amendată prin 
observaţia că ţapul a fost mai întâi adus „în fața Domnului” (v. 10) şi că, prin urmare, ţapul destinat 
lui Azazel nu reprezintă o alternativă, ci o decizie a lui Dumnezeu, cu ştirea şi îngăduinţa Căruia 
operează-n lume Satana (vezi cazul lui lov, dar şi Fe 3). Acesta deci ar fi primul text care dezvăluie 
existența unei demonologii a Vechiului Testament. 

9 Va lua Aaron ţapul cel sortit Domnului şi-l va aduce jertfă pentru păcat, 

10 iar ţapul asupra căruia a căzut sorţul: „al lui Ducă-se-pe-pustii” îl va pune viu înaintea 
Domnului, ca să se roage asupră-i şi să-i dea drumul în pustie; în pustiu îl va lăsa să plece 5. 

11 Aaron va aduce apoi tăuraşul de jertfă pentru propriul său păcat şi se va ruga pentru sine şi 
pentru casa sa; va înjunghia tăuraşul de jertfă pentru păcatul său. 

12 Va lua cărbuni aprinşi de pe jertfelnicul cel de dinaintea Domnului, o cădelniţă plină, şi tămâie 
pisată mărunt, binemirositoare, două mâini pline, şi le va aduce înlăuntrul perdelei6; 

13 va pune tămâia pe focul cel de dinaintea Domnului, iar norul de fum va acoperi acoperământul 
ispăşirii, cel ce se află pe chivotul mărturiei; şi astfel el nu va muri. 

14 Va lua apoi din sângele tăuraşului, şi cu degetul său va stropi spre răsărit, peste acoperământul 
ispăşirii; iar în faţa acoperământului ispăşirii va stropi de şapte ori cu sânge, el, cu degetul său. 

15 Va înjunghia apoi în faţa Domnului ţapul de jertfă pentru păcatul poporului; sângele i-l va duce 
înlăuntrul perdelei, iar cu sângele acela va face ceea ce a făcut şi cu sângele tăuraşului, stropind cu 
el pe acoperământul ispăşirii şi-n faţa acoperământului. 

5 „A lăsa (să plece)” îl traduce aici pe afiemi, folosit în Levitic cu sensul de a trece cu vederea 
păcatele cuiva; a le ierta. 

6 Adică în sfânta-sfintelor. 

16 Aşa se va ruga el în locaşul cel sfânt pentru necurăţia fiilor lui Israel, pentru nelegiuirile lor şi 
pentru toate păcatele lor. Aşa va face el şi pentru cortul mărturiei, cel ce se află în mijlocul 
necurăţiei lor. 

17 Nici un om nu va fi în cortul mărturiei, de când va intra el să se roage în locaşul cel sfânt şi până 
va ieşi. Aşa se va ruga el pentru sine, pentru casa sa şi pentru toată obştea fiilor lui Israel. 

18 Apoi va ieşi la Jertfelnicul cel de dinaintea Domnului şi se va ruga pentru el; şi va lua din 
sângele tăuraşului şi din sângele ţapului şi va unge coarnele jertfelnicului de jur-împrejur; 

19 şi de şapte ori cu degetul său va stropi cu sânge şi-l va curăţi de necurăţiile fiilor lui Israel şi-l va 
sfinți. 

20 Iar după ce va sfârşi să se roage pentru locaşul cel sfânt, pentru cortul mărturiei şi pentru 
Jertfelnic, va face curățirea preoţilor; şi va aduce ţapul cel viu, 

21 şi Aaron îşi va pune mâinile pe capul ţapului celui viu şi va mărturisi asupra lui toate 
fărădelegile fiilor lui Israel, toate nedreptăţile şi toate păcatele lor; şi punându-le pe acestea pe capul 
ţapului, îl va trimite-n pustie printr-un om anume. 

22 Şi ţapul va purta asupră-şi în pământ neumblat toate nelegiuirile lor; şi vor lăsa ţapul slobod în 
pustie. 

23 După aceea va intra Aaron în cortul mărturiei şi-şi va dezbrăca tunica de in cu care se îmbrăcase 
la intrarea în locul cel sfânt, şi o va lăsa acolo; 

24 în locul cel sfânt îşi va îmbăia trupul în apă, îşi va îmbrăca haina sa şi, ieşind, va săvârşi arderea- 
de-tot pentru sine şi arderea-de-tot pentru popor, 

şi astfel se va ruga pentru sine şi pentru casa sa şi pentru popor, ca şi pentru preoţi. 

25 lar grăsimea jertfei pentru păcat o va arde pe jertfelnic. 

26 Cel ce a lăsat în pustie ţapul sortit să fie lăsat, îşi va spăla hainele, îşi va îmbăia trupul în apă şi 
numai atunci va intra în tabără. 


27 lar viţelul de jertfă pentru păcat şi ţapul de jertfă pentru păcat, al căror sânge a fost adus 
înlăuntru pentru curățirea locaşului sfânt, vor fi scoşi afară din tabără şi-n foc vor fi arse pielea, 
carnea şi necurăţenia lor. 

28 Cel ce le va arde îşi va spăla hainele, îşi va îmbăia trupul în apă, şi numai după aceea va intra în 
tabără. 

29 Aceasta va fi pentru voi lege veşnică: în luna a şaptea, în ziua a zecea a lunii, să vă smeriţi 
sufletele şi nici o muncă să nu faceţi, nici băştinaşul şi nici străinul care s-a aşezat între voi, 

30 căci în ziua aceasta se face rugăciune de ispăşire pentru voi ca să vă curățiți de toate păcatele 
voastre, şi curaţi veţi fi înaintea Domnului. 

31 Aceasta va fi pentru voi ziua zilelor de odihnă: vă veţi smeri sufletele. Aceasta-i lege veşnică. 

32 Rugăciunea [de ispăşire] o va face preotul care a primit ungerea şi ale cărui mâini îl învrednicesc 
să slujească după tatăl său”. El se va îmbrăca în haina de in, cu haina cea sfântă; 

33 el se va ruga în sfânta-sfintelor, el va face curățirea cortului mărturiei şi a jertfelnicului, el se va 
ruga pentru preoţi şi pentru toată obştea. 

7 Textul exprimă caracterul ereditar al funcției de mare-preot (arhiereu). 

34 Aceasta va fi pentru voi lege veşnică: fiilor lui Israel li se vor face rugăciuni de ispăşire pentru 
păcatele lor; o dată pe an se vor face”, aşa cum Domnul îi poruncise lui Moise. 

17 

Locul jertfelor. Oprirea de a mânca sânge. 

1 Grăit-a Domnul către Moise, zicând: 1 

2 „Vorbeşte lui Aaron şi fiilor săi şi tuturor fiilor lui Israel şi spune-le: Iată cuvântul pe care l-a 
poruncit Domnul, zicând: 

3 Orice om dintre fiii lui Israel sau dintre străinii ce s-au lipit de voi care va înjunghia bou sau oaie 
sau capră în tabără, sau care va înjunghia afară din tabără, 

4 şi nu le va înfăţişa înaintea cortului mărturiei spre a le aduce ardere-de-tot sau jertfă de mulţumire 
plăcută Domnului, cu miros de bună mireasmă; sau care le va înjunghia afară din tabără şi nu le va 
aduce la uşa cortului mărturiei spre a face din ele jertfă Domnului înaintea locaşului Domnului, 
omul acela va fi socotit ca un vărsător de sânge: sânge a vărsat, pieri-va sufletul aceluia din poporul 
său.2 

1 În studiile introductive asupra Leviticului, capitolele 17-26 sunt cunoscute drept „Legea 
sfinţeniei”, din pricina structurii lor compacte în jurul unei idei centrale. Sfinţenia lui Dumnezeu 
constă îndeosebi în transcendenţa şi inaccesibilitatea Lui: sfinţenia omului este derivată din aceea a 
lui Dumnezeu în măsura în care omul se apropie de EI, Îi îndeplineşte prescripţiile rituale şi păzeşte 
legea morală. 

2 Sacrificarea unui animal în afara ritualului era taxată drept crimă. 

5 Aceasta, pentru ca fiii lui Israel, în loc să-şi înjunghie jertfele în câmp, să I le aducă Domnului la 
uşa cortului mărturiei, la preot, şi să I le-njunghie Domnului ca jertfă de mulțumire. 

6 Şi va stropi preotul cu sânge jertfelnicul de jur-împrejur, înaintea Domnului, la uşa cortului 
mărturiei, iar grăsimea o va arde întru miros de bună mireasmă Domnului. 

7 Ei nu-şi vor mai înjunghia jertfele pentru [idolii cei] găunoşi3, după care umblă desfrânându-se4. 
Aceasta să vă fie vouă lege veşnică întru neamurile voastre. 

8 Mai spune-le: Dacă un om dintre fiii lui Israel sau dintre fiii străinilor care locuiesc între ei va 
face ardere-de-tot sau jertfă 

9 şi nu o va aduce la uşa cortului mărturiei spre a o jertfi Domnului, omul acela va fi stârpit din 
poporul său. 

10 Dacă un om dintre fiii lui Israel sau dintre străinii care locuiesc între voi va mânca orice fel de 
sânge, Îmi voi întoarce faţa Mea împotriva celui ce va mânca sânge şi-l voi stârpi din poporul său; 
11 căci viaţa oricărui trup este în sângele său, iar Eu vi l-am dat pentru jertfelnic, pentru ca el să fie 
ispăşire sufletelor voastre; căci sângele este cel ce se roagă pentru ispăşirea sufletului5. 

3 Entităţi nefolositoare, fără conţinut, pline de deşertăciune. Termenul ebraic sugerează ideea de 
tap, catâr, ipostază a zeului Pan. 

4 Deoarece Domnul era, prin excelenţă, mirele poporului lui Israel, închinarea la idoli era calificată 
ca desfrânare. Vezi şi Iş 34, 15-16. 


5 Ca principiu vital, sângele Îi aparţine lui Dumnezeu, Creatorul vieţii: ca atare, el devine mijlocul 
prin care Dumnezeu îi oferă omului posibilitatea de a se purifica. 

12 De aceea le-am spus fiilor lui Israel: nimeni din voi să nu mănânce sânge, şi nici străinul care 
locuieşte-ntre voi să nu mănânce sânge. 

13 Şi oricine dintre fiii lui Israel sau dintre străinii care locuiesc la voi va vâna fiară sau pasăre care 
se mănâncă, acela să-i verse sângele şi să-l acopere cu pământ. 

14 Căci viaţa oricărui trup este în sângele său, şi le-am spus fiilor lui Israel: Să nu mâncaţi sângele 
nici unui trup, pentru că sângele este viaţa oricărui trup: oricine-l mănâncă va fi stârpit. 

15 Tot omul băştinaş ori străin care va mânca mortăciune sau animal sfâşiat de fiară, acela îşi va 
spăla hainele, se va îmbăia în apă, şi necurat va fi până seara, după care va fi curat; 

16 dar de nu-şi va spăla hainele şi nu-şi va îmbăia trupul în apă, nelegiuire va purta asupră-şi”. 

Oprirea însoţirilor nelegiuite. 

1 Şi a grăit Domnul către Moise, zicând: 

2 „Vorbeşte-le fiilor lui Israel şi spune-le: Eu sunt Domnul, Dumnezeul vostru. 

3 După datinile pământului Egiptului, în care-aţi rătăcit, să nu faceți; după datinile pământului 
Canaanului, în care-am să vă duc, să nu faceţi; nici după rânduielile lor să nu umblaţi. 

1 Această formulă, prin care Dumnezeu-lahve Îşi reafirmă suprema Sa autoritate asupra fiilor lui 
Israel, va fi repetată ritmic de-a lungul capitolelor 18-26. 

4 Ci rânduielile Mele le veţi plini şi poruncile Mele le veți păzi şi-ntru ele veţi umbla: Eu sunt 
Domnul, Dumnezeul vostru! 

5 Păziţi toate poruncile Mele şi toate rânduielile Mele; pe ele să le ţineţi, căci omul care le plineşte 
viu va fi-ntru ele: Eu sunt Domnul, Dumnezeul vostru! 

6 Nimeni să nu se apropie de vreo rudă de sânge cu gândul de a-i descoperi goliciunea. Eu sunt 
Domnul! 

7 Goliciunea tatălui tău şi goliciunea mamei tale să n-o descoperi; ea este mama ta: goliciunea să nu 
1-0 descoperi! 

8 Goliciunea femeii tatălui tău să n-o descoperi: e goliciunea tatălui tău! 

9 Goliciunea surorii tale, a fiicei tatălui tău sau a fiicei mamei tale fie că s-a născut în casă, fie în 
afara ei să n-o descoperi. 

10 Goliciunea fiicei fiului tău sau a fiicei fiicei tale să n-o descoperi: goliciunea lor e propria ta 
goliciune. 

11 Goliciunea fiicei femeii tatălui tău să n-o descoperi: soră-ți este după tată, să nu-i descoperi 
goliciunea. 

12 Goliciunea surorii tatălui tău să n-o descoperi: e ruda tatălui tău. 

13 Goliciunea surorii mamei tale să n-o descoperi: e ruda mamei tale. 

14 Goliciunea fratelui tatălui tău să n-o descoperi şi la femeia lui să nu intri, pentru că rudă-ţi este. 
15 Goliciunea nurorii tale să n-o descoperi: este femeia fiului tău, să nu-i descoperi goliciunea. 

16 Goliciunea femeii fratelui tău să n-o descoperi: e goliciunea fratelui tău. 

17 Goliciunea unei femei şi pe a fiicei sale să nu le descoperi; pe fiica fiului ei şi pe fiica fiicei sale 
să nu le iei spre a le descoperi goliciunea, că sunt rudele tale; aceasta-i nelegiuire. 

18 Să nu iei ţiitoare pe sora femeii tale spre a-i descoperi goliciunean timp ce aceasta-i încă vie. 

19 Să nu te apropii de femeie spre a-i descoperi goliciunea în vremea regulii ei. 

20 Şi cu femeia aproapelui tău să nu te culci trupeşte, ca să te spurci cu ea. 

21 Pe nici unul din copiii tăi să nu-l dai spre slujire lui Moloh2, ca să nu pângăreşti numele Meu cel 
sfânt. Eu sunt Domnul! 

22 Să nu te culci cu bărbat ca şi cum te-ai culca cu o femeie; aceasta-i urâciune. 

23 Nici cu dobitoc să nu te culci, ca să nu devii spurcat; nici femeia să nu stea la dobitoc ca să se- 
mpreuneze cu el; aceasta-i urâciune. 

24 Să nu vă întinaţi cu nimic din acestea, căci cu toate acestea s-au întinat păgânii pe care Eu îi 
izgonesc de dinaintea feţei voastre. 

25 că s-a spurcat pământul3, Eu le-am pedepsit nelegiuirile, iar pământul i-a 

2 Ebraicul Molech însemna „rege”, dar era scris în aşa fel încât vocalele anume aşezate între 


consoane să-i schimbe lectura şi sensul în „lucru de ruşine”. Septuaginta preferă să-l traducă în 
sensul primar: „domn”. Moloh era un zeu al Canaaneenilor, căruia i se sacrificau copii prin 
aruncarea lor în foc, ritual interzis foarte limpede în 20, 2-5. O astfel de jertfă adusă unui asemenea 
„domn” însemna o trădare a singurului Domn: Dumnezeul lui Israel. 

3 E vorba de pământul (ţara) Canaanului, spurcat de păgânii pe care Domnul îi va alunga spre a le 
face loc fiilor lui Israel (vezi v. 3). Dreptul de proprietate are un temei moral: moşteneşte doar cel ce 
este vrednic de moştenire. Înţelesul însă poate fi mult mai larg, aşa cum îl va descoperi lisus Hristos 
vorbind despre Împărăţia lui Dumnezeu. 

203 

urât 4 pe cei ce-l locuiesc. 

26 Dar voi să păziţi toate legile Mele şi toate poruncile Mele, şi nimic să nu faceţi din toate 
ticăloşiile acestea, nici băştinaşul, nici străinul care trăieşte între voi. 

27 Că toate urâciunile acestea le-au făcut oamenii pământului care-au fost înainte de voi: şi s-a 
spurcat pământul. 

28 Aceasta, pentru ca nu cumva şi pe voi să vă urască pământul atunci când îl veţi întina, aşa cum a 
urât neamurile de dinainte de voi. 

29 Fiindcă tot cel ce va săvârşi ceva din toate spurcăciunile acestea, acel suflet care le va face 
stârpit va fi din poporul său. 

30 Aşadar, păziţi poruncile Mele şi nimic să nu faceţi din obiceiurile cele spurcate, aşa cum au făcut 
cei de dinaintea voastră, nici să vă întinaţi întru ele: Eu sunt Domnul, Dumnezeul vostru!” 

19 

Porunci pentru viaţa de fiecare zi. 

1 Grăit-a Domnul către Moise, zicând: 

2 „Vorbeşte la toată obştea fiilor lui Israel şi spune-le: fiți sfinți, că sfânt sunt Eu, Domnul, 
Dumnezeul vostru! 

3 Fiecare să se teamă de tatăl său şi de mama sa, iar zilele Mele de odihnă să le păziţi: Eu sunt 
Domnul, Dumnezeul vostru! 

4 În Textul Ebraic: i-a vărsat; i-a scuipat afară; i-a vomat. 

4 Nu vă-nturnaţi către idoli, iar dumnezei turnaţi să nu vă faceţi: Eu sunt Domnul, Dumnezeul 
vostru! 

5 De veţi aduce Domnului jertfă de mulţumire, să o aduceţi de bunăvoie; 

6 s-o mâncaţi în ziua jertfirii, precum şi a doua zi, iar ce va rămâne pentru a treia zi să ardeţi cu foc; 
7 dar de va mânca cineva a treia zi: spurcată este, şi primită nu va fi; 

8 cel ce va mânca, păcat va purta asupră-şi, că a spurcat lucrul cel sfânt al Domnului: sufletul acela 
stârpit va fi din poporul său. 

9 Când vă veţi secera holdele-n ţara voastră, marginea holdei să n-o seceraţi pân” la capăt, iar ceea 
ce cade din secera ta să nu aduni; 

10 nici via ta să n-o culegi a doua oară, şi nici broboanele viei tale să nu le aduni; lasă-le pe acestea 
săracului şi străinului: Eu sunt Domnul, Dumnezeul tău. 

11 Să nu furați, să nu minţiţi, şi nimeni să nu-şi înșele aproapele. 

12 Să nu vă jurați strâmb pe numele Meu şi să nu pângăriţi numele cel sfânt al Dumnezeului vostru: 
Eu sunt Domnul, Dumnezeul vostru. 

13 Să nu nedreptăţeşti pe aproapele şi să nu-l jefuieşti; plata simbriaşului tău să nu doarmă la tine 
pâna doua zi. 

14 Pe surd să nu-l grăieşti de rău, în calea orbului să nu puipiatră de poticnire; teme-te de Domnul, 
Dumnezeul tău: Eu sunt Domnul, Dumnezeul tău. 

15 La judecată să nu fiți nedrepţi; nu căta la faţa săracului, iar faţa celui puternic n-o lăuda, ci-ntru 
dreptate să-l judeci pe aproapele tău. 

16 Să nu umbli cu vicleşug în neamul tău, nici să te ridici asupra sângelui 

aproapelui tău: Eu sunt Domnul, Dumnezeul vostru! 

17 Să nu-l urăşti pe fratele tău în inima ta; îl vei mustra însă pe aproapele tău, ca nu cumva din 
pricina lui să porți asupră-ţi păcat. 

18 Să nu te răzbuni cu mâna ta şi să nu porţi pică pe fiii poporului tău, ci să-l iubeşti pe aproapele 


tău ca pe tine însuţi: Eu sunt Domnul, Dumnezeul vostru! 

19 Voi să păziţi legea Mea! În cireada ta să nu-mpreunezi [vite de] două soiuri; ogorul tău să nu-l 
semeni deodată cu două soiuri de seminţe; cu haină ţesută din două soiuri de fire să nu te îmbracil. 
20 De se va culca cineva trupeşte cu o femeie care e roabă, dar care e logodită cu un alt bărbat şi 
încă nerăscumpărată sau căreia încă nu i s-a dat libertatea, cercetare se va face asupră-le; dar nu vor 
fi daţi morţii, pentru că ea nu era liberă; 

21 dar el Îi va aduce Domnului, la uşa cortului mărturiei, jertfă de vinovăţie: un berbec va aduce, ca 
jertfă pentru vina sa; 

22 preotul se va ruga pentru el, pentru păcatul său, aducând berbecul înaintea Domnului, iar păcatul 
pe care l-a făcut îi va fi iertat. 

23 Când veţi intra în ţara pe care v-o dă vouă Domnul, Dumnezeul vostru, şi când veţi fi sădit tot 
felul de pomi pentru hrană, necurăţia lor s-o curățiți împrejur2: 

1 E posibil ca aceste interdicții (de altfel, nemotivate) să se refere la unele practici magice care 
cultivau amestecuri dintre cele mai ciudate. Ele însă, în mod sigur (vezi începutul versetului), se 
constituie într-o metaforă pentru puritatea omogenă a legii lui Dumnezeu. 

necurată va fi roada lor pentru voi timp de trei ani; să n-o mâncaţi; 

24 în anul al patrulea toată roada lor va fi sfântă, prinos de laudă Domnului; 

25 iar în anul al cincilea veţi mânca din roada lor, şi astfel rodirea lor o veţi îmbelşuga: Eu sunt 
Domnul, Dumnezeul vostru! 

26 Să nu mâncaţi pe munţi3, nici să descântaţi, nici în zborul păsărilor să ghiciţi4. 

27 Să nu vă-ncrețiţi părul capului, nici să vă stricaţi faţa bărbii. 

28 În trupul vostru să nu faceţi tăieturi pentru sufletele morţilor, nici să scrieţi pe voi cu împunsături 
de ac; Eu sunt Domnul, Dumnezeul vostru! 

29 Să nu-ţi pângăreşti fiica, făcând din ea o desfrânată, ca nu cumva pământul să cadă-n desfrânare 
şi ca nu cumva pământul să se umple de fărădelege. 

30 Zilele Mele de odihnă le veţi păzi, de locaşul Meu cel sfânt vă veţi teme: Eu sunt Domnul! 

31 Să nu alergaţi la cei ce cheamă morţiis, pe la vrăjitori să nu umblaţi, fiindcă ei vă întinează; Eu 
sunt Domnul, 

2 În Versiunea Ebraică: „roada lor s-o socotiți netăiată-mprejur” (adică necurată, asemenea 
păgânilor). 

3 Ebr.: „Să nu mâncaţi cu sânge”; sau: „să nu mâncaţi deasupra sângelui”. „A nu mânca pe munţi” 
poate fi o aluzie la vulturul care-şi sfâşie prada sus, pe înălțimea stâncilor; dar, în context, se poate 
referi şi la anume ritualuri magice. 

4 A ghici în zborul păsărilor era practica augurilor. 

5 Literal: „la ventriloci”; la cei ce vorbesc din pântece, nefiresc, ca din altă lume. Termenul ebraic 
se poate referi atât la spiritele care sunt chemate, cât şi la necromanţii care le invocă prin 
mediumnitate. Practicarea spiritismului e condamnată şi în 20, 27; Dt 18, 11; 1 Rg 28, 7-20; 4 Rg 
21, 6; 23, 24; Is 8, 19; 19, 3; 29, 4; 1 Par 10, 13; 2 Par 33,6. 

Dumnezeul vostru! 

32 Înaintea celui cărunt să te scoli, să cinsteşti faţa bătrânului şi să te temi de Domnul, Dumnezeul 
tău: Eu sunt Domnul, Dumnezeul vostru! 

33 De se va aşeza vreun străin în ţara voastră, să nu-l strâmtoraţi. 

34 Străinul care s-a aşezat la voi să vă fie ca un băştinaş de-al vostru; să-l iubeşti ca pe tine însuţi, 
că şi voi aţi fost străini în ţara Egiptului: Eu sunt Domnul, Dumnezeul vostru! 

35 Să nu faceţi nedreptate, fie la judecată, fie la măsurat, fie la cântărit, fie la turnat. 

36 Cântarul vostru să fie drept, greutățile drepte, efa dreaptă şi hinul drept: Eu sunt Domnul, 
Dumnezeul vostru, Cel ce v-am scos din ţara Egiptului. 

37 Să păziţi legea Mea întreagă, toate rânduielile Mele, şi să le pliniţi: Eu sunt Domnul, Dumnezeul 
vostru!” 

Păcate şi pedepse. 

1 Grăit-a Domnul către Moise, zicând: 

2 „Spune-le fiilor lui Israel: dacă cineva dintre fiii lui Israel şi dintre străinii care trăiesc printre 


Israeliţi va da pe careva din copiii săi lui Molohl, acela să fie dat morţii: neamul băştinaşilor să-l 
ucidă cu pietre. 

3 Iar Eu Îmi voi întoarce faţa împotriva omului aceluia şi-l voi stârpi din poporul său, pentru că a 
dat pe vreunul din copiii săi lui Moloh, aşa încât locul Meu cel sfânt să-l întineze şi numele Meu cel 
sfânt să-l necinstească. 

1 Pentru ,„„Moloh” vezi nota de la 18, 21. 

4 Iar dacă oamenii pământului îşi vor închide ochii asupra acelui om care va fi dat pe cineva din 
copiii săi lui Moloh, 

5 Eu faţa Mi-o voi întări atât împotriva acelui om cât şi-mpotriva neamului său şi-i voi stârpi din 
poporul său pe el şi pe toţi cei ce într-un gând cu el se unesc să se desfrâneze cu idolii lui Moloh. 

6 Dacă vreun suflet va alerga la cei ce cheamă morţii sau la vrăjitori ca să se desfrâneze după ei, Eu 
îmi voi întări faţa împotriva sufletului aceluia şi-l voi stârpi din poporul său. 

7 Sfinţi veţi fi voi, fiindcă sfânt sunt Eu, Domnul, Dumnezeul vostru. 

8 Păziţi rânduielile Mele şi pliniţi-le: Eu sunt Domnul, Cel ce vă sfințește! 

9 Cel ce va blestema? pe tatăl său sau pe mama sa să fie dat morţii; de vreme ce a blestemat pe tatăl 
său sau pe mama sa, vinovat este. 

10 Omul care va săvârşi adulter cu femeie măritată, adică cel ce săvârşeşte adulter cu femeia 
aproapelui său, acela să fie dat morţii, el, adulterul, dar şi ea, adultera. 

11 Cel ce se va culca cu femeia tatălui său, acela goliciunea tatălui său a descoperit-o; amândoi să 
fie omorâţi, căci [amândoi] sunt vinovaţi. 

12 De se va culca cineva cu nora sa, amândoi să fie omorâţi: s-au purtat ca nişte păgâni, aşa că sunt 
vinovați. 

13 De se va culca cineva cu bărbat ca şi cum s-ar culca cu o femeie, amândoi au săvârşit urâciune: 
vor fi omorâți, că vinovați sunt. 

14 Dacă cineva îşi va lua femeie, dar şi pe mama ei de femeie, aceasta-i nelegiuire; cu foc să fie 
arşi, atât el cât şi 

2 În unele nuanţe: cel ce va grăi de rău; cel ce va insulta. 

ele, pentru ca-ntre voi să nu fie fărădelegi. 

15 Cel ce se va împreuna cu dobitoc, acela să fie omorât; veţi ucide şi dobitocul. 

16 Dacă femeia se va duce la vreun dobitoc ca să se-mpreuneze cu el, să ucideți atât femeia cât şi 
dobitocul; cu moarte să fie omorâţi, că vinovaţi sunt. 

17 Dacă cineva-şi va lua [de femeie] pe sora sa, fie după tată, fie după mamă, şi-i va vedea 
goliciunea aşa cum şi ea va vedea goliciunea lui, aceasta-i [faptă de] ocară; stârpiți să fie sub ochii 
fiilor poporului lor. El a descoperit goliciunea surorii sale, păcatul e asupră-le. 

18 Bărbatul care se va culca cu femeie în timpul curgerii ei şi-i va descoperi goliciunea, acela i-a 
descoperit izvorul, iar ea şi-a descoperit curgerea sângelui: amândoi să fie stârpiţi din neamul lor. 

19 Goliciunea surorii mamei tale şi a surorii tatălui tău să n-o descoperi, căci aceasta-nseamnă a 
descoperi trupul cuiva înrudit; păcat vor avea amândoi. 

20 Cel ce se va culca cu rudenia sa descoperă goliciunea rudeniei sale: fără copii să moară amândoi! 
21 De va lua cineva pe femeia fratelui său, urâciune este, că a descoperit goliciunea fratelui său: 
fără copii să moară! 

22 Păziţi toate rânduielile Mele şi toate hotărârile Mele pliniţi-le, ca să nu vă urască pământul în 
care vă duc să-l locuiţi. 

23 Să nu umblaţi după legile neamurilor pe care Eu le alung din faţa voastră, că ele pe toate acestea 
le-au făcut, iar Eu de ele m-am scârbit. 

24 Eu sunt Cel ce v-a spus: Voi veţi moşteni pământul lor şi Eu vă voi da să-l moşteniţi, pământul 
în care curge lapte şi miere. Eu sunt Domnul, Dumnezeul vostru, Cel ce v-am osebit din toate 
neamurile; 

25 voi veţi osebi3 între animalele curate şi necurate, între păsările curate şi necurate; să nu vă 
spurcaţi sufletele cu dobitoacele sau cu păsările sau cu toate cele ce se târăsc pe pământ, pe care Eu 
vi le-am deosebit ca necurate. 

26 Să-Mi fiți sfinţi, că sfânt sunt Eu, Domnul, Dumnezeul vostru, Cel ce v-am osebit pe voi dintre 
toate neamurile, ca să fiți ai Mei. 


27 Bărbatul sau femeia care va chema morţi sau care va face vrăji, cu moarte să moară: cu pietre să- 
i ucideţi, că vinovaţi sunt!” 

21 

Sfinţenia preoţilor. 

1 Zis-a Domnul către Moise: „grăieşte tu preoților, fiii lui Aaron, şi spune-le: Nimeni din voi să nu 
se spurce prin atingere de mort dintre ai săi, 

2 în afară de ruda cea mai apropiată: tată, mamă, fii, fiice, frate, 

3 sau de sora sa fecioară (care-i este aproape pentru că nu a cunoscut bărbat); de aceştia se poate 
atinge. 

4 De nimeni altul din poporul său să nu se atingă, ca să nu se spurce. 

3 Septuaginta sugerează că textul acestui verset nu e o simplă repetare a restricțiilor din 11, 43-45, 
ci o alegorie asupra situaţiei speciale a lui Israel în raport cu neamurile păgâne. 

5 La mort să nu vă radeţi capul, să nu vă tundeţi colţurile bărbii şi nici să vă faceţi tăieturi pe trup. 

6 Sfinți vor fi ei pentru Dumnezeul lor: să nu pângărească numele Dumnezeului lor, pentru că ei 
sunt cei ce aduc jertfe Domnului, daruri Dumnezeului lor, şi sfinţi vor fi. 

7 Să nu-şi ia de soţie femeie desfrânată sau pângărită, nici femeie lepădată de bărbatul ei, căci sfânt 
este el [preotul] pentru Domnul, Dumnezeul său. 

8 Cinsteşte-l ca pe un sfânt, căci el este cel ce-l aduce daruri Domnului, Dumnezeului tău; sfânt să 
vă fie, că sfânt sunt Eu, Domnul, Cel ce-i sfinţesc pe ei. 

9 Dacă fiica unui preot se va pângări prin desfrânare, ea pângăreşte numele tatălui său: cu foc să fie 
arsă! 

10 Preotul care-i mai mare între fraţii săi, pe capul căruia s-a turnat mirul de ungere şi care-a fost 
sfinţit să poarte veşminte, capul nu şi-l va descoperi şi veşmintele nu şi le va sfâşia 

11 şi nici la mort nu va intra: nici chiar de tatăl său sau de mama sa nu se va atinge. 

12 Din locaşul cel sfânt nu va ieşi, şi nici va pângări locaşul Dumnezeului său, căci sfântul mir de 
ungere al Dumnezeului său este asupră-i: Eu sunt Domnul! 

13 Acesta îşi va lua de femeie o fecioară din spiţa sa. 

14 Dar văduvă sau lepădată sau pângărită sau desfrânată să nu ia; numai fecioară din spița sa să-şi ia 
de femeie; 

15 să nu-şi pângărească seminţia întru poporul său, căci Eu sunt Domnul, Cel care-l sfinţesc 
16 Şi a grăit Domnul către Moise, zicând: 

17 „Spune-i lui Aaron: Nimeni dintre urmaşii tăi ce vor fi din neam în neam şi care va avea-ntru 
sine un cusurl să nu se apropie să-l aducă daruri Dumnezeului său. 

18 'Tot omul cu meteahnă să nu se apropie, fie el orb sau şchiop sau ciung sau cu urechile tăiate 

19 sau cu mâna ruptă sau cu piciorul rupt 

20 sau ghebos sau cu albeaţă la ochi sau cu ochi fără gene sau cu pecingine sau cu una din părțile 
bărbăteşti vătămată. 

21 Nimeni din seminţia preotului Aaron, care va avea vreo meteahnă, să nu se apropie spre a aduce 
jertfă Domnului; are meteahnă?: să nu se apropie spre a-l aduce daruri Dumnezeului său! 

22 El poate mânca din darurile lui Dumnezeu, din cele preasfinte şi din cele sfinte2, 

23 dar aproape de perdea3 să nu vină şi de jertfelnic să nu se apropie: el are meteahnă, pricină 
pentru care el nu va întina locaşul cel sfânt al Dumnezeului său: Eu sunt Domnul, Cel ce-i sfinţesc 
pe ei!” 

24 Pe acestea deci le-a grăit Moise către Aaron şi către fiii săi şi către toți fiii lui Israel. 

1 Cuvântul original e mult mai cuprinzător; deşi în context el se referă la un defect fizic (cusur, 
meteahnă, infirmitate), înţelesul său cuprinde şi aria morală (prihană). Dumnezeu a creat lumea 
perfectă; ca atare, şi imaginea Sa întrupată în preot trebuie să fie integrală, neştirbită. 

3 Catapeteasma dintre sfânta şi sfânta-sfintelor. 

22 

Cum anume se vor înfrupta preoţii şi mirenii din cele sfinte; însuşirile jertfelor. Jertfe şi prinoase. 

1 Şi a grăit Domnul către Moise, zicând: 

2 „Spune lui Aaron şi fiilor săi: Să se ferească de lucrurile cele sfinte pe care Mi le jertfesc fiii lui 


1? 


Israel şi să nu pângărească numele Meu cel sfânt: Eu sunt Domnul! 

3 Spune-le: În neamurile voastre, tot omul din seminţia voastră care va avea pe sine vreo necurăţie 
când se va apropia de cele sfinte pe care fiii lui Israel le afierosesc Domnului, sufletul aceluia va fi 
stârpit de dinaintea Mea: Eu sunt Domnul, Dumnezeul vostru! 

4 Omul din seminția preotului Aaron, care este lepros sau are scurgere, să nu mănânce din cele 
sfinte până ce se va curăţi. De asemenea, cel ce se va întina prin atingere de mort, sau cel ce are 
scurgere seminală, 

5 sau cel ce se va atinge de vreo vietate necurată care să-l întineze, sau de vreun om care l-ar întina 
prin orice fel de necurăţie a lui, 

6 cel ce s-a atins de acestea, necurat va fi până seara: să nu mănânce din cele sfinte înainte de a-şi fi 
îmbăiat trupul în apă; 

7 dar după ce va apune soarele, curat va fi: va putea să mănânce din cele sfinte, că a lui este pâinea. 
8 Mortăciune şi animal sfâşiat de fiară să nu mănânce, ca să nu se spurce prin ele; Eu sunt Domnul! 
9 Ei să păzească poruncile Mele, ca nu cumva din pricina lor să aibă asupră-le păcat şi din pricina 
lor să moară când le vor pângări; Eu sunt Domnul, Dumnezeu, Cel ce-i sfinţesc pe ei. 

10 Nici un străinl să nu mănânce din cele sfinte: nici oaspetele preotului şi nici simbriaşul nu vor 
mânca din cele sfinte. 

11 Dar dacă preotul îşi va cumpăra un rob pe banii lui, acela să mănânce din pâinea lui; de 
asemenea, cei născuţi în casa lui să mănânce din pâinea lui. 

12 Dacă fiica preotului se va mărita cu bărbat de neam străin, nici ea nu va mânca din pârga celor 
sfinte. 

13 Când însă fiica preotului va rămâne văduvă sau va fi alungată fără să fi fost însărcinată şi se va 
întoarce în casa tatălui ei, atunci ea va putea, ca şi-n tinereţe, să mănânce din pâinea tatălui său; dar 
dintre străini nimeni să nu mănânce. 

14 Omul care din neştiință va mânca din cele sfinte, va adăuga a cincea parte din [preţul] celor 
sfinte şi-i va întoarce preotului jertfa, 

15 ca să nu spurce ei cele sfinte ale fiilor lui Israel, pe care aceştia le afierosesc Domnului, 

16 şi să nu-şi atragă asupră-le fărădelegea, chiar din greşeală, de a fi mâncat din lucrurile lor cele 
sfinte, căci Eu sunt Domnul, Cel ce le sfinţesc!” 

17 Grăit-a Domnul către Moise, zicând: 

18 „Vorbeşte lui Aaron, fiilor lui şi la toată adunarea lui Israel şi spune-le: Dacă cineva dintre fiii 
lui Israel sau dintre străinii ce locuiesc printre ei în Israel îşi va aduce prinoasele ca plinire a unei 
făgăduinţe sau ca prinos de bunăvoie adus Domnului spre ardere-de-tot, 

1 „Străin”: de altă etnie (alogen), dar şi străin de tagma preoțească (mirean, laic, profan). 

19 primite vor fi numai [darurile] fără meteahnă, parte bărbătească din vitele mari, sau din oi, sau 
din capre. 

20 Pe nici una din câte au meteahnă în sine să n-o aduceţi Domnului, că nu vă va fi primită. 

21 Dacă cineva, plinind o făgăduinţă sau jertfind la alegere ori la sărbătorile voastre, Îi va aduce 
Domnului jertfă de mulțumire din boi sau din oi, aceea va fi fără meteahnă ca să fie primită; nici o 
meteahnă nu va avea. 

22 Animal orb sau vătămat sau cu limba tăiată sau cu negi sau râios sau cu pecingine să nu aduceţi 
Domnului, şi din acestea să nu daţi spre a fi primite la jertfelnicul Domnului. 

23 Bou sau oaie cu urechile tăiate sau cu coada tăiată poţi înjunghia pentru tine, dar la rugăciune 
nu-ţi vor fi primite. 

24 Animal cu părțile bărbăteşti strivite, sfărâmate, tăiate sau smulse să nu aduceţi Domnului; aşa 
ceva-n ţara voastră să nu faceţi. 

25 Nici din mâinile celor de alt neam să nu aduceţi vreun astfel de animal ca dar Dumnezeului 
vostru: vătămat şi cu meteahnă, el nu va fi primit”. 

26 Şi a grăit Domnul către Moise, zicând: 

27 „Când se va naşte vițel sau miel sau ied, şapte zile va sta cu mama lui: iar începând cu ziua a 
opta, el va putea fi adus jertfă Domnului. 

28 Vacă sau oaie să nu înjunghiaţi în aceeaşi zi cu puiul ei. 

29 Când Îi aduceţi Domnului jertfă de bucurie, s-o aduceţi în așa fel, încât ea să vă fie primită. 


30 s-o mâncaţi în aceeaşi zi; din carnea ei să nu lăsaţi până-n dimineaţa următoare; Eu sunt 
Domnul! 

31 Să păziți poruncile Mele şi să le pliniţi: Eu sunt Domnul! 

32 Să nu spurcaţi numele Meu cel sfânt, ci sfinţit să fiu Eu în mijlocul fiilor lui Israel; Eu sunt 
Domnul, Cel ce vă sfinţesc pe voi, 

33 Cel ce v-am scos din ţara Egiptului ca să fiu Dumnezeul vostru: Eu sunt Domnul!” 

23 

Despre sărbători. 

1 Grăit-a Domnul către Moise, zicând: 

2 „Vorbeşte fiilor lui Israel şi spune-le: Sărbătorile Domnului în care veţi chema adunările sfinte 
sunt sărbătorile Mele. 

3 Şase zile să lucraţi, iar ziua a şaptea este ziua odihnei, odihnă sfântă, pentru Domnul; nici o 
muncă să nu faceţi: Domnului Îi este odihnă în toate locuinţele voastre. 

4 lată sărbătorile Domnului, numite sfinte, pe care le veţi vesti la vremea lor: 

5 În luna întâil, în ziua a paisprezecea a lunii, în amurg2, sunt Paştile Domnului, 

6 iar în ziua a cincisprezecea a aceleiaşi luni este sărbătoarea Azimelor Domnului: timp de şapte 
zile veţi mânca azime. 

1 Luna Nisan (martie-aprilie), numită cândva şi „luna secerişului” (Abib). 

2 Spre deosebire de Iş 12, 6 (vezi nota), Septuaginta traduce aici literal: „între cele două seri”. 
Exegeţii plasează acest timp între momentul când soarele dispare sub orizont şi căderea propriu-zisă 
a nopţii. 

210 

7 Ziua cea dintâi va fi pentru voi adunare sfântă: nici o muncă nu veţi face. 

8 Timp de şapte zile să-l aduceţi Domnului arderi-de-tot; ziua a şaptea să vă fie adunare sfântă; nici 
o muncă lucrătoare3 nu veţi face!” 

9 Şi a grăit Domnul către Moise, zicând: 

10 „Vorbeşte fiilor lui Israel şi spune-le: când veţi intra în ţara pe care Eu v-o dau şi-i veţi face 
secerişul, veţi aduce la preot un snop, pârga secerişului vostru, 

11 iar el va aduce snopul înaintea Domnului, pentru a fi primit în numele vostru; preotul îl va aduce 
în dimineaţa de după ziua odihnei. 

12 În aceeaşi zi în care aduceţi snopul Îi veţi aduce Domnului ca ardere-de-tot un miel de un an, 
fără meteahnă, 

13 precum şi prinosul Său de pâine: două zecimi de făină curată, frământată cu untdelemn jertfă 
Domnului, mireasmă bineplăcută Domnului; şi turnare4: un sfert de hin de vin. 

14 Până-n ziua aceasta, când Îi veţi aduce Dumnezeului vostru darurile, pâine nouă să nu mâncaţi, 
şi nici grăunţe frecate din spic. Aceasta-i lege veşnică-ntru neamurile voastre, oriunde va fi să 
locuiţi. 

15 Începând cu cea de a doua zi de după Sâmbătă, cu ziua-n care veţi aduce snopul punerii-înainte, 
să numărați şapte săptămâni întregi; 

16 cincizeci de zile veţi număra până-n prima zi de după cea de a şaptea Sâmbătă, 

3 „Muncă lucrătoare”: muncă brută sau muncă grea sau muncă productivă, spre deosebire de „ziua 
odihnei” (Sabatul), în care era interzisă orice fel de muncă. 

4 Libaţie. 

şi atunci să-l aduceţi Domnului un nou prinos de pâine. 

17 Pâini să aduceţi din locuinţele voastre, spre punere-nainte: două pâini din câte două zecimi [de 
efă] de făină curată; coapte cu aluat, ele Îi vor fi Domnului pârgă. 

18 Odată cu pâinile veţi mai aduce şapte miei de câte un an, fără meteahnă, un junc din cireadă şi 
doi berbeci fără meteahnă; aceştia Îi vor fi Domnului ardere-de-tot, cu prinoasele lor şi cu turnările 
lor, jertfă cu mireasmă bineplăcută Domnului. 

19 Din turma de capre veţi jertfi un tap ca jertfă pentru păcat, dar şi doi miei de câte un an ca jertfă 
de mulțumire, împreună cu pâinile din pârgă. 

20 Pe acestea le va aduce preotul înaintea Domnului, împreună cu pâinile cele din pârgă, cu cei doi 
miei: sfinte Îi vor fi ele Domnului, şi vor fi ale preotului care le pune-înainte. 

21 În chiar ziua aceea veţi chema adunarea; sfântă să vă fie; nici o muncă lucrătoare nu veţi face. 


Aceasta-i lege veşnică-ntru neamurile voastre, oriunde va fi să locuiti. 

22 lar când veţi secera holdele pământului vostru, marginea holdei tale să n-o seceri pân” la capăt, 
iar ceea ce cade din secera ta să nu aduni: lasă-le săracului şi străinului!;, Eu sunt Domnul, 
Dumnezeul vostru!” 

23 Şi a grăit Domnul către Moise, zicând: 

24 „Spune-le fiilor lui Israel: în luna a şaptea5, ziua cea dintâi a lunii să vă fie 

5 „Luna a şaptea”, numită şi Tişri, era toamna, în actualele septembrie-octombrie. Prima ei zi era 
marcată de lună nouă; ea va deveni „Ziua Anului”, când începea, de fapt, anul ebraic. 

211 

zi de odihnă, sărbătoare a Trâmbiţelor şi adunare sfântă; 

25 nici o muncă lucrătoare nu veţi face, ci ardere-de-tot Îi veţi aduce Domnului 
26 Apoi a grăit Domnul către Moise, zicând: 

27 „Cea de a zecea zi a lunii a şaptea este zi de ispăşire; adunare sfântă să vă fie; să vă smeriţi 
sufletele şi să-I aduceţi Domnului ardere-de-tot; 

28 nici o muncă să nu faceţi în ziua aceasta, fiindcă ea este zi de ispăşire: pentru ispăşirea voastră vă 
veţi ruga înaintea Domnului, Dumnezeului vostru. 

29 'Tot sufletul care nu se va smeri în ziua aceasta va pieri din mijlocul poporului său; 

30 şi tot sufletul care-n aceeaşi zi va lucra, pe acela Eu îl voi stârpi din mijlocul poporului său. 

31 Nici o muncă să nu faceţi!: aceasta-i lege veşnică-ntru neamurile voastre, oriunde va fi să locuiţi. 
32 Zi a zilelor de odihnă va fi pentru voi: să vă smeriţi sufletele; începând cu seara celei de a noua 
zi a lunii, din seara aceea până-n seara zilei următoare vă veţi serba odihna”. 

33 Grăit-a Domnul către Moise, zicând: 

34 „Spune-le fiilor lui Israel: ziua a cincisprezecea a celei de a şaptea luni este sărbătoarea 
Corturilor, şapte zile [închinate] Domnului. 

35 În prima zi, adunare sfântă: nu veţi face nici o muncă lucrătoare. 

36 Timp de şapte zile Îi veţi aduce Domnului arderi-de-tot, iar cea de a opta să vă fie adunare 
sfântă: să-l aduceţi Domnului arderi-de-tot; este ziua ieşirii din sărbătoare: nici o muncă lucrătoare 
să nu faceţi! 

37 Acestea sunt sărbătorile Domnului, când veţi chema sfintele adunări spre a-l aduce Domnului 
jertfe, arderi-de-tot cu prinoasele lor şi cu turnările lor în fiecare zi, 

38 acestea, pe lângă zilele de odihnă ale Domnului, pe lângă darurile voastre, pe lângă plinirea 
făgăduinţelor voastre şi pe lângă tot ceea ce de bunăvoie-l aduceţi Domnului. 

39 Pe de altă parte, în ziua a cincisprezecea a aceleiaşi luni, a şaptea după ce vă strângeţi roadele 
pământului, timp de şapte zile să ţineţi sărbătoare Domnului: în ziua întâia, odihnă; în ziua a opta, 
odihnă. 

40 În ziua întâi veţi lua roade de pomi frumoşi, stâlpări de finic, ramuri de copaci tufoşi şi de sălcii 
de râu şi timp de şapte zile vă veţi veseli înaintea Domnului, Dumnezeul vostru. 

41 Şapte zile pe an veţi prăznui această sărbătoare: aceasta-i lege veşnică-ntru neamurile voastre; în 
luna a şaptea o veţi serba. 

42 Timp de şapte zile veţi locui în corturi; tot băştinaşul în Israel va locui în corturi, 

43 pentru ca urmaşii voştri să ştie că-n corturi i-am aşezat Eu pe fiii lui Israel când i-am scos din 
țara Egiptului; Eu sunt Domnul, Dumnezeul vostru!” 

44 Astfel le-a grăit Moise fiilor lui Israel despre sărbătorile Domnului. 

24 

Sfeşnicul şi pâinile punerii-înainte. A numi numele Domnului. Legea talionului. 

212 

1 Şi a grăit Domnul către Moise, zicând: 

2 „Porunceşte-le fiilor lui Israel să-ţi aducă untdelemn de măsline, curat şi limpede, pentru candele, 
ca să ardă sfeşnicul necontenit. 

3 În faţa perdelei din cortul mărturiei, acolo îl vor aprinde Aaron şi fiii săi înaintea Domnului, ca să 
ardă-ncontinuu, de seara până dimineaţa. Aceasta-i lege veşnică-ntru neamurile voastre. 

4 În sfeşnicul cel curat, acolo veţi arde candele înaintea Domnului, până dimineaţa. 

5 Şi veţi lua făină curată şi veţi face din ea douăsprezece pâini; fiecare pâine va fi [făcută] din două 
zecimi [de efă]. 


p> 


6 Şi le veţi pune pe două rânduri, câte şase pâini în rând, pe masa cea curată de dinaintea Domnului; 
7 pe fiecare rând veţi pune tămâie curată şi sare, pentru ca-mpreună cu pâinile să fie spre pomenire 
înaintea Domnului. 

8 În ziua odihnei le veţi pune de-a pururi înaintea Domnului din partea fiilor lui Israel; aceasta-i 
lege veşnică. 

9 Ele vor fi ale lui Aaron şi ale fiilor săi, iar ei le vor mânca la loc sfânt, că preasfinte le sunt ele din 
ceea ce I se Jertfeşte Domnului prin veşnic legământ”. 

10 Iar fiul unei israelite, care însă-ntre Israeliți era fiul unui egiptean, a ieşit în mijlocul fiilor lui 
Israel, şi fiul israelitei s-a luat la ceartă-n tabără cu un israelit. 

11 Fiul israelitei a numit Numele pe numel şi L-a blestemat; şi a fost adus 

1 A fost o vreme când Israeliţii nu cutezau să pronunţe numele Domnului aşa cum era cuprins în 
tetragrama sacră YHVH = laHveh; acesta era înlocuit, simplu, prin perifraza NUMELE. Rostirea 
numelui divin ca atare se socotea blasfemie. 

la Moise (iar numele mamei lui era Şelomit, fata lui Dibri, din neamul lui Dan). 

12 Şi l-au pus sub pază, ca să-l judece după cum va porunci Domnul. 

13 Atunci a grăit Domnul către Moise zicând: 

14 „Scoate-l afară din tabără pe cel ce a rostit blestemul. Toţi cei ce au auzit să-şi pună mâinile pe 
capul lui, şi obştea-ntreagă să-l ucidă cu pietre. 

15 Apoi grăieşte către fiii lui Israel şi spune-le: omul care-l va blestema pe Dumnezeu îşi va agonisi 
păcat. 

16 Cel ce pe nume va numi numele Domnului, acela cu moarte să moară: obştea-ntreagă să-l ucidă 
cu pietre. Fie că-i venetic, fie că-i băştinaş, dacă pe nume va numi numele Domnului, acela să fie 
UCIS. 

17 De va lovi cineva un om şi acesta va muri, să fie omorât. 

18 De va lovi cineva de moarte un dobitoc, acela să plătească viaţă pentru viaţă. 

19 Dacă va vătăma cineva pe aproapele său: ce a făcut el, să i se facă şi lui, 

20 frântură pentru frântură, ochi pentru ochi, dinte pentru dinte; aşa cum l-a vătămat el pe altul, 
întocmai să i se facă şi lui. 

21 Cel ce va lovi de moarte un om, cu moarte va fi ucis. 

22 O singură dreptate să aveţi, atât pentru cel străin cât şi pentru băştinaş; Eu sunt Domnul, 
Dumnezeul vostru!” 

23 Moise le-a grăit apoi fiilor lui Israel: iar ei l-au scos afară din tabără pe cel ce blestemase şi l-au 
ucis cu pietre. Aşadar, fiii lui Israel au făcut aşa cum Domnul îi poruncise lui Moise. 

25 

Anul jubileu. 

1 Grăit-a Domnul către Moise în muntele Sinai, zicând: 

2 „Vorbeşte tu către fiii lui Israel şi spune-le: după ce veţi intra în ţara pe care Eu v-o dau, pământul 
pe care Eu vi-l dau se va odihni întru odihna Domnului. 

3 Şase ani să-ţi semeni ogorul, şase ani să-ţi lucrezi via şi să le aduni roadele, 

4 dar cel de al şaptelea an să fie an de odihnă a pământului, odihna Domnului: ogorul să nu ţi-l 
semeni ŞI via să nu ţi-o tai. 

5 Ceea ce-n ogorul tău va creşte de la sine să nu seceri, şi strugurii de pe viţele tale netăiatel să nu-i 
culegi: an de odihnă să-i fie pământului. 

6 În vremea odihnei pământului, roadele lui2 vă vor hrăni, pe tine, pe robul tău şi pe roaba ta, pe 
simbriaşul tău şi pe străinul care locuieşte la tine; 

7 de asemenea, pentru vitele tale şi 

1 Literal: „strugurii celui sfințit al tău”; e traducerea ebraicului: „strugurii nazireului tău”. Nazireul 
era un fel de monah al Vechiului Testament, ale cărui voturi includeau şi netunderea părului (vezi 
Nm 6, 5). Viţele netăiate ale viei sunt asemănate cu pletele lungi ale nazireului, persoană afierosită 
Domnului, sfințită printr-o slujire aparte. 

2 Roadele care cresc spontan, prin binecuvântarea lui Dumnezeu, fără ca pământul să fie cultivat. 
pentru fiarele de pe pământul tău, toată roada lui va fi spre mâncare. 

8 Îţi vei socoti şapte săptămâni de ani, de şapte ori câte şapte ani, aşa ca toate cele şapte săptămâni 


de ani să-ţi dea patruzeci şi nouă de ani. 

9 În cea de a zecea zi a lunii a şaptea, glas de trâmbiţe va răsuna în tot pământul vostru; în ziua 
ispăşirii3, atunci cu trâmbiţe veţi vesti în tot pământul vostru. 

10 Şi veţi sfinţi anul al cincizecilea, şi-n toată ţara voastră veţi vesti eliberare4 pentru toţi cei ce 
locuiesc într-însa. An jubileu5 să vă fie: fiecare se va întoarce la moşia lui, fiecare se va întoarce la 
familia sa. 

11 An jubileu să vă fie vouă acest an, al cincizecilea: nu veţi semăna, nu veţi secera ceea ce creşte 
de la sine, nu veţi culege poama de pe viţele netăiate, 

12 fiindcă acesta-i jubileu; sfânt va fi pentru voi, din câmp îi veţi mânca roadele. 

13 În anul jubileu se va întoarce fiecare la moşia sa. 

14 Dacă vei vinde ceva aproapelui tău, sau dacă vei cumpăra ceva de la aproapele tău, nimeni să nu- 
şi înşele aproapele. 

3 Vezi 16, 29-31. Pentru o vreme, această zi era începutul anului. Acum ea devine momentul 
solemn prin care se deschide cel de al cincizecilea an. 

4 Cuvânt original bogat în sensuri: „plecare” (a corăbiilor în larg, a unui roi din stup); „iertare de 
pedeapsă”; „iertarea unei datorii”; „eliberare” a sclavilor sau a prizonierilor de război sau 
amilitarilor în termen. 

5 Textual: „An al semnalului de eliberare”. ÎI traduce pe ebraicul yovel, care înseamnă „berbec”. De 
aici, cornul de berbec din care se făcea trâmbiţa acelui timp, instrument muzical cu care era 
proclamată eliberarea (v. 9). Tot de aici: yobel = jubileu. 

15 De la aproapele tău vei cumpăra ținând seama de anii ce s-au scurs de la jubileu, iar el îţi va 
vinde ţinând seama de numărul anilor în care s-a cules. 

16 Cu cât vor fi ani mai mulți, cu atât îți vei ridica preţul; şi cu cât vor fi mai puţini, cu atât ţi-l vei 
micşora, de vreme ce el îți vinde după un anumit număr de strânsuri ale roadelor. 

17 Nimeni să nu-l înşele pe aproapele său, ci teme-te de Domnul, Dumnezeul tău: Eu sunt Domnul, 
Dumnezeul vostru. 

18 Faceţi tot ceea ce am rânduit Eu, păziţi poruncile Mele şi pliniți-le, şi veţi locui liniştiţi pe 
pământ. 

19 Pământul îşi va da roadele sale, voi veţi mânca pe săturate şi veţi trăi liniştiţi pe el. 

20 Iar de veţi zice: Oare ce vom mânca în acest al şaptelea an, de vreme ce nu vom semăna şi nu ne 
vom culege roadele?, 

21 [ei bine,] în cel de al şaselea an Eu voi trimite binecuvântarea Mea, în aşa fel încât el îşi va da 
roadele pentru trei ani. 

22 Când voi veţi semăna, în anul al optulea, voi încă veţi mânca din strânsura cea veche; până în cel 
de al nouălea an, anume până ce va veni strânsura lui, veţi mânca din cele vechi, din anii trecuţi. 

23 Pământul nu va fi vândut pe totdeauna, fiindcă pământul este al Meu; cât despre voi, faţă de 
Mine voi străini sunteţi şi venetici. 

6 Cu înţelesul: definitiv, ferm, fără putinţă de întoarcere. De altfel, liniile de forţă ale tuturor acestor 
prescripţii sunt două: 1) odată intrați în ţara Canaanului, fiii lui Israel trebuie să-şi păstreze 
libertatea de după ieşirea lor din Egipt; 2) pământurile nu trebuie înstrăinate. 

24 În tot pământul moştenirii voastre, răscumpărare îi veţi da pământului. 

25 Dacă fratele tău, care e cu tine, va sărăci şi va vinde ceva din moştenirea” sa, atunci cel ce-i este 
rudă mai apropiată să vină şi să răscumpere ceea ce fratele său a vândut. 

26 Dacă însă cineva nu are rude, dar e cu dare de mână şi află cât îi trebuie pentru răscumpărare, 

27 atunci să-şi numere anii de când a vândut, şi ceea ce trece să-i întoarcă aceluia căruia i-a vândut, 
iar el se va întoarce la moşia sa; 

28 dar dacă nu are cât trebuie să-i întoarcă, atunci ceea ce vânduse rămâne în mâna cumpărătorului 
până la anul jubileu; atunci, în anul jubileu, [vânzarea] va fi eliberată8, iar vânzătorul se va întoarce 
la moşia lui. 

29 Dacă cineva vinde o casă de locuit într-un oraş împrejmuit cu zid, o poate răscumpăra până la- 
mplinirea unui an de când a vândut-o: dreptul său de răscumpărare durează un an. 

30 Iar dacă nu o răscumpără până la-mplinirea unui an întreg, atunci casa ce se află în oraş 
împrejmuit cu zid va fi pentru totdeauna a celui ce a cumpărat-o şi a urmaşilor săi: nici chiar în anul 


jubileu nu va ieşi din ea. 

31 Dar casele satelor care nu au zid de-mprejmuire vor fi socotite precum ţarinile ţării: ele pot fi 
răscumpărate oricând, iar în anul jubileu vor fi eliberate. 

32 Cât despre oraşele leviţilor9: leviţii 

7 „Moştenire” în sensul de „stăpânire”, „posesie”, „proprietate”, „bun care-i aparţine”. 

8 Literal: „va ieşi”; va fi prescrisă. 

9 Leviţii nu aveau drept de proprietate personală, dar posedau „oraşe? guvernate de legislaţie 
proprie. 

vor putea oricând să răscumpere casele din cetăţile care sunt în stăpânirea lor. 

33 Cel ce va cumpăra de la leviţi, în anul jubileu va ieşi din casa ce i s-a vândut în oraşul din 
stăpânirea lor, căci casele din oraşele leviţilor le sunt lor moşie între fiii lui Israel. 

34 Ogoarele dimprejurul oraşelor lor nu pot fi vândute, fiindcă acestea le sunt lor moştenire veşnică. 
35 Dacă fratele tău va scăpăta şi nu va putea să ţină pas cu tine, ajută-l ca pe un străin şi venetic10, 
ca să trăiască şi el pe lângă tine. 

36 Să nu iei de la el camătă, nici mai mult decât ai dat, ci să te temi de Dumnezeul tău, eu sunt 
Domnul -, ca să trăiască şi fratele tău pe lângă tine. 

37 Argintul tău să nu i-l dai lui cu camătă, nici hrana ta să i-o dai pentru câştig. 

38 Eu sunt Domnul, Dumnezeul vostru, Cel ce v-am scos din ţara Egiptului ca să vă dau ţara 
Canaanului şi să vă fiu vouă Dumnezeu. 

39 Iar dacă fratele tău va sărăci şi ţi se va vinde ţie, să nu-l pui la muncă de rob, 

40 ci să-ţi fie ca un simbriaş sau ca un venetic şi să-ţi lucreze până la anul jubileu; 

41 iar în anul jubileu va pleca de la tine, el şi copiii săi împreună cu el, şi va merge la neamul său şi 
se va întoarce la moşia lui cea părintească. 

42 De vreme ce ei sunt robii Mei, pe care Eu i-am scos din ţara Egiptului, ei nu vor fi vânduți cum 
se vând robii. 

10 Dacă nu de la egal la egal, cel puţin prin pogorământ, aşa cum băştinaşii trebuie să-i trateze pe 
străinii care s-au aşezat la ei; vezi 19, 33-34. 

43 Să nu-l împovărezi cu sarcini grele, ci să te temi de Domnul, Dumnezeul tău. 

44 Cât despre robii şi roabele pe care tu îi poţi avea: rob şi roabă îţi vei cumpăra de la neamurile 
dimprejurul vostru. 

45 Dar şi dintre copiii străinilor care s-au aşezat la voi, şi dintre ei puteţi cumpăra, precum şi dintre 
neamurile lor care sunt cu voi şi care s-au născut pe pământul vostru; ei vor fi averea voastră, 

46 îi puteţi lăsa moştenire fiilor voştri de după voi, înstăpâniţil 1 vor fi de voi pentru vecie. Dar pe 
cineva dintre fraţii voştri, dintre cei ce sunt fiii lui Israel, nimeni să nu-l împovăreze pe fratele său 
cu sarcini grele. 

47 Dacă străinul sau veneticul de lângă tine s-a îmbogăţit, dar fratele tău de lângă tine, devenit 
sărac, 1 se va vinde străinului sau veneticului care prin naştere se află lângă tine, 

48 atunci, după ce El s-a vândut, va putea fi răscumpărat; unul din frații lui va putea să-l 
răscumpere: 

49 fie unchiul său, fie feciorul său va putea să-l răscumpere, sau o rudă apropiată din neamul său va 
putea să-l răscumpere; sau, dacă-i dă mâna, se va răscumpăra singur. 

11 Textul Ebraic adaugă: „puteţi face din ei robi” sau: „îi veţi avea ca pe nişte robi”. Septuaginta 
însă reţine o nuanţă prin folosirea adjectivului katohimos (de altfel, folosit numai în acest loc şi 
nicăieri altundeva în Vechiul Testament), cuvânt care înseamnă „locuit sau posedat de un zeu”, deci 
un ins asupra sau în interiorul căruia s-a înstăpânit o divinitate. Nuanţa traduce ideea că robul unui 
iudeu se află, totuşi, sub stăpânirea Domnului acestuia (de vreme ce iudeul însuşi este robul lui 
Dumnezeu). Totul, pe principiul fundamental că Evreii Îi aparţin Domnului lor. 

50 El se va socoti cu cel ce l-a cumpărat, din anul când i s-a vândut până la anul jubileu, iar preţul 
vânzării sale se va socoti după numărul anilor: câți i-a slujit, atât i se va plăti, după plata unui 
simbriaş. 

51 lar dacă vor fi ani mai mulţi, după numărul lor îşi va plăti răscumpărarea din banii pentru care se 
vânduse. 


52 Dar dacă până la anul jubileu vor fi ani mai puţini, după numărul lor se va socoti. 

53 Îi va fi ca un simbriaş tocmit cu anul: acela nu-l va împovăra cu sarcini grele sub ochii tăi. 

54 Dar dacă el nu se va răscumpăra în acest chip, atunci el va ieşi în anul jubileu, el şi copiii lui. 

55 Căci Mie Îmi sunt robi fiii lui Israel; ei sunt servii Mei, ei, pe care Eu i-am scos din ţara 
Egiptului. Eu sunt Domnul, Dumnezeul vostru! 

26 

Binecuvântări şi blesteme. 

1 Să nu vă faceţi idoli, nici chipuri cioplite; nici stâlp să nu vă ridicaţi; în ţara voastră să nu puneţi 
piatră-n semn de veghe ca să vă închinaţi ei!; căci Eu sunt Domnul, Dumnezeul vostru! 

2 Zilele Mele de odihnă să le păziţi, de locaşul Meu cel sfânt să vă temeţi: Eu sunt Domnul. 

3 De veţi umbla întru poruncile Mele şi dacă învăţăturile Mele le veţi păzi şi le veți face, 

4 vă voi da ploile la vremea lor: pământu-şi va da belşugul, pomii câmpului îşi vor da roadele lor. 

5 Treierişul vostru va dura pân” la culesul viilor, culesul viilor va dura pân” la semănat; pâinea 
voastră o veţi mânca întru-ndestulare, şi cu-ntemeiere veţi locui pe pământul vostru. 

6 Război prin ţara voastră nu va trece, pace voi dărui pământului vostru; veţi dormi fără ca cineva 
să vă sperie, fiarele cele rele din pământul vostru le voi nimici. 

7 Pe vrăjmaşii voştri îi veţi pune pe fugă, de sabie cădea-vor în faţa voastră. 

8 Cinci din voi vor goni o sută, o sută din voi vor goni zece mii; de sabie vor cădea vrăjmaşii voştri- 
n faţa voastră. 

9 Căuta-voi asupra voastră şi vă voi spori şi vă voi înmulți şi voi întări legământul Meu cu voi. 

10 Veţi mânca vechea strânsură şi foarte veche, iar pe cele vechi le veţi da la o parte spre a le face 
loc celor noi. 

11 Legământul Meu îl voi pune-ntru voi, sufletul Meu nu se va scârbi de voi. 

12 Voi umbla printre voi, Eu vă voi fi vouă Dumnezeu şi voi Îmi veţi fi Mie popor. 

13 Eu sunt Domnul, Dumnezeul vostru, Cel ce v-am scos din ţara Egiptului la vremea când eraţi 
acolo robi; zdrobit-am legătura jugului vostru, deacolo v-am scos cu graiul deschis. 

14 Dar dacă nu Mă veţi asculta şi dacă nu veţi îndeplini aceste porunci ale Mele, 

1 „Cu graiul deschis” îl traduce pe parresia, care înseamnă „libertatea de a vorbi deschis”, de a grăi 
cu îndrăznire. Folosit de numai cinci ori în Vechiul Testament, cuvântul devine mult mai frecvent în 
cel Nou, aşa cum îl vom afla, de pildă, în FA 2, 29; 4, 29 sau Ef 6, 20. Aici el sugerează faptul că 
lipsa de libertate presupune, printre altele,şi interdicția de a vorbi ceea ce gândeşti. 

15 şi lor nu vă veţi supune şi nici judecăților Mele, dacă sufletul vi se va îngreuia în aşa chip, încât 
să nu-Mi îndepliniţi poruncile şi să-Mi încălcaţi legământul, 

16 atunci iată ce-am să vă fac Eu vouă: lipsurile le voi abate-asupra voastră şi râia, gălbinarea ce vă 
sleieşte ochii şi vă istoveşte sufletul; în zadar vă veţi semăna seminţele, că duşmanii voştri le vor 
mânca. 

17 Îmi voi întoarce faţa împotriva voastră şi veţi cădea înaintea vrăjmaşilor voştri; cei ce vă urăsc 
vor domni peste voi şi veţi fugi când nimeni nu vă va alunga. 

18 Dacă nici aşa nu Mă veţi asculta, atunci de şapte ori mai mult vă voi pedepsi pentru păcatele 
voastre. 

19 Voi surpa semeţia mândriei voastre, cerul vostru-l voi face ca fierul, iar pământul vostru ca 
arama?. 

20 În zadar vă veţi cheltui puterile, că pământul vostru nu-și va da sămânța, nici pomii ţarinii 
voastre nu-şi vor da poamele. 

21 Dacă şi după acestea veţi merge-mpotrivă-Mi şi nu veţi vrea să Mă ascultați, atunci de şapte ori 
mai mult vă voi lovi pentru păcatele voastre. 

22 Voi trimite-asupra voastră fiarele câmpului, care vă vor lipsi de copii şi vă vor prăpădi vitele; vă 
voi face atât de puţini, încât vi se vor pustii cărările. 

23 Dacă nici după aceasta nu vă veţi îndrepta, ci tot împotriva Mea veţi merge, 

24 atunci cu mânie mare veni-voi asupra voastră şi de şapte ori mai mult vă 

2 Contrariul versetului 4: un cer care refuză să plouă, un pământ incapabil de germinaţie. 

voi lovi pentru păcatele voastre. 

25 Voi aduce-asupra voastră sabie răzbunătoare spre răzbunarea Legământului; şi veţi fugi prin 


cetăţile voastre, dar Eu moarte voi trimite-n mijlocul vostru şi veţi fi daţi în mâinile duşmanilor. 

26 Când Eu vă voi smeri cu lipsa de pâine, zece femei vă vor coace pâinile-ntr-un singur cuptor şi 
vă vor da pâinea cu cântarul şi veți mânca şi nu vă veţi sătura. 

27 Dacă nici după acestea nu Mă veţi asculta şi tot împotriva Mea veţi merge, 

28 atunci cu mânie mare veni-voi asupra voastră şi de şapte ori mai mult vă voi lovi pentru păcatele 
voastre: 

29 din carnea fiilor voştri veţi mânca, şi din carnea fiicelor voastre. 

30 Pustiu voi face-mprejurul stâlpilor voştri, strica-voi idolii de lemn făcuţi cu mâinile voastre; 
pune-voi oasele voastre peste oasele idolilor voştri, într-atât de supărat va fi sufletul Meu pe voi. 

31 Cetățile vi le voi lăsa pustii, pustiu voi face din sfintele voastre locaşuri şi nu voi mirosi 
miresmele jertfelor voastre. 

32 Pustii-voi ţara voastră, că se vor mira de ea vrăjmaşii voştri, ei, cei ce vor locui într-însa!, 

33 iar pe voi vă voi risipi printre neamuri, şi sabia vă va topi din fugă, şi va fi pământul vostru 
pustiu şi pustiite vor fi cetățile voastre. 

34 Atunci pământul se va bucura de Sâmbetele sale de-a lungul pustiirii sale, când voi veţi fi în 
pământul vrăjmaşilor voştri; atunci pământul se va odihni şi se va bucura de odihna lui. 

218 

35 De-a lungul pustiirii sale el se va odihni cât nu s-a odihnit în zilele voastre de odihnă din vremea 
când locuiaţi pe el. 

36 Iar celor rămaşi dintre voi, frică voi trimite-n inima lor pe pământul vrăjmaşilor lor; până şi 
freamătul frunzei mişcătoare-i va pune pe fugă, şi vor fugi ca de sabie şi vor cădea când nimeni nu-i 
va fugări; 

37 ca-ntr-o fugă din război se vor împiedica unii de alţii când nimeni nu-i va urmări. Nu, nu veți fi 
în stare să vă-mpotriviţi vrăjmaşilor voştri; 

38 veţi pieri printre neamuri, pământul vrăjmaşilor voştri vă va mânca. 

39 Iar cei ce vor rămâne după voi, din pricina păcatelor voastre3 vor pieri; în pământul vrăjmaşilor 
lor se vor topi. 

40 Atunci îşi vor mărturisi ei fărădelegile lor şi fărădelegile părinţilor lor: cum m-au lăsat ei pe 
Mine de-o parte şi cum s-au făcut că nu Mă văd şi cum s-au mişcat ei împotriva Mea, 

41 pentru care şi Eu venit-am asupră-le cu mânie mare, şi-i voi da pierzării în pământul vrăjmaşilor 
lor; atunci inima lor cea netăiată-mprejur se va ruşina, atunci se vor căi pentru păcatele lor. 

42 Atunci Îmi voi aduce aminte de legământul Meu cu Iacob, de legământul Meu cu Isaac; şi de 
legământul Meu cu Avraam Îmi voi aduce aminte, şi de pământ Îmi voi aminti. 

43 Dar pământul va fi părăsit de ei şi pământul se va odihni-ntru Sâmbetele sale când în urma lor va 
fi pustiu, iar ei 

3 într-o seamă de variante ebraice şi greceşti: „din pricina păcatelor lor”. În schimb, ele adaugă (în 
acelaşi verset): „şi pentru păcatele părinților lor”. 

se vor împovăra cu propriile lor fărădelegi, pentru că Mi-au nesocotit rânduielile, iar poruncile Mele 
le-au supărat sufletul. 

44 Şi totuşi, chiar şi atunci, când vor fi ei pe pământul vrăjmaşilor, Eu nu-i voi trece cu vederea şi 
nu Mă voi scârbi de ei până-ntr-atât, încât să-i nimicesc şi să stric legământul Meu cu ei: Eu sunt 
Domnul, Dumnezeul lor! 

45 De dragul lor Îmi voi aduce aminte de legământul cel dintâi, când sub ochii neamurilor i-am scos 
din ţara Egiptului, ca să fiu Dumnezeul lor. Eu sunt Domnul!” 

46 Acestea sunt rânduielile şi poruncile şi legile pe care Domnul le-a aşezat între El şi fiii lui Israel 
în muntele Sinai, prin Moise. 

27 

Făgăduinţe şi zeciuieli. 

1 Şi a grăit Domnul către Moise, zicând: 

2 „Vorbeşte fiilor lui Israel şi spune-le: când cineva I se va făgădui Domnului, preţul sufletului său 
să-l socoteşti astfell: 

3 Preţul unui bărbat între douăzeci şi şaizeci de ani va fi de cincizeci de sicli de argint, după siclul 
sfânt; 

4 iar dacă este femeie, preţul va fi de treizeci de sicli. 


1 Prin anume voturi sau făgăduinţe o persoană I se dedica lui Dumnezeu şi devenea astfel 
proprietatea Sa. La un moment dat însă ea putea fi scutită de obligaţiile asumate şi „eliberată” în 
schimbul unei sume de bani. Asemenea făgăduinţe erau făcute nu numai pentru oameni, ci şi pentru 
o seamă de bunuri materiale (animale, case, pământuri). 

5 Dacă-i vorba de cineva între cinci şi douăzeci de ani, preţul va fi de douăzeci de sicli pentru 
bărbat şi zece sicli pentru femeie. 

6 Dacă-i vorba de cineva între o lună şi cinci ani, preţul va fi de cinci sicli de argint pentru bărbat şi 
de trei sicli de argint pentru femeie. 

7 De la şaizeci de ani în sus, preţul va fi de cincisprezece sicli de argint pentru bărbat şi zece sicli 
pentru femeie. 

8 lar dacă este sărac şi nu e-n stare să plătească preţul, va fi adus la preot şi-l va preţui preotul; 
preotul îl va preţui după mijloacele celui ce a făcut făgăduinţa. 

9 Dacă însă va fi un animal din cele ce se aduc jertfă Domnului, tot ce se aduce Domnului va fi 
lucru sfânt; 

10 el nu va fi înlocuit, nici unul bun cu unul rău, nici unul rău cu unul bun. Dacă cineva înlocuieşte 
un animal cu un altul, sfânt va fi şi animalul, şi înlocuitorul lui. 

11 Dacă-i vorba de un animal necurat, din cele ce nu se aduc jertfă Domnului, animalul va fi adus la 
preot, 

12 iar preotul îl va preţui de bun sau de rău; şi cum îl va preţui preotul, aşa va fi. 

13 De va vrea cineva să-l răscumpere, atunci la preţul lui va adăuga o cincime. 

14 Dacă cineva Îi va afierosi2 Domnului casa, preotul o va preţui de bună sau de rea; şi cum o va 
preţui preotul, aşa va rămâne. 

15 Dacă cel ce şi-a afierosit casa va dori s-o răscumpere, atunci la preţul ei va adăuga argint o 
cincime, şi a lui va fi. 

2 „A afierosi” = a dedica lui Dumnezeu (pe sine, o persoană sau un bun material). 

16 Dacă cineva Îi va afierosi Domnului o țarină din moşia sa, prețuirea se va face după sămânţa cu 
care ea se seamănă: cincizeci de sicli de argint pentru o măsură de orz. 

17 Dacă țarina şi-o va afierosi în chiar anul jubileu, ea va rămâne la preţul ei. 

18 Dar dacă-şi afieroseşte țarina după anul jubileu, atunci preotul îi va socoti preţul după numărul 
anilor ce mai rămân până la anul jubileu, şi va scădea din preţul ei. 

19 Dacă însă va vrea să-şi răscumpere țarina cel ce a afierosit-o, atunci el va adăuga la preţul ei o 
cincime, şi a lui va rămâne. 

20 Iar dacă el nu-şi răscumpără țarina, ci o vinde altui om, atunci ea nu mai poate fi răscumpărată, 
21 ci de-ndată ce va trece anul jubileu, țarina va fi lucru afierosit Domnului aşa cum e o țarină 
închinată; ea va deveni moşie a preotului. 

22 Iar dacă cineva Îi va afierosi Domnului o țarină cumpărată, care deci nu este din ţarinile moşiei 
lui, 

23 preotul îi va socoti preţul deplin până la anul jubileu, iar acela va plăti preţul chiar atunci, în ziua 
aceea, ca afierosire Domnului. 

24 În anul jubileu, țarina se va întoarce la cel de la care fusese cumpărată şi care o avusese ca 
moşie-n stăpânirea lui. 

25 Toate preţurile vor fi făcute după siclul sfânt; siclul să aibă douăzeci de ghere3. 

26 Totuşi, nimeni nu va putea să afierosească pe întâi-născuţii din animale, 

3 Pentru „siclu” şi „gheră” vezi nota de la Iş 30, 13. 

cei ce, ca întâi-născuţi, sunt ai Domnului: fie bou, fie oaie, al Domnului este4. 

27 lar de va fi dintre dobitoacele necurate, va putea fi răscumpărat după preţul lui, la care se va 
adăuga o cincime, şi va fi al celui ce-l răscumpără; iar de nu va fi răscumpărat, poate fi vândut la 
chiar preţul lui. 

28 Tot ceea ce omul Îi va dărui Domnului din ceea ce are el fie om, fie dobitoc, fie țarină din moşia 
sa nu se vinde şi nici nu se răscumpără. Toată dania cea sfântă, sfântă Îi este Domnului; 

29 şi tot cel ce de la oameni a fost afierosit prin punere deoparte, acela nu poate fi răscumpărat, ci 
va fi dat morţii5. 


30 Toată dijma6 pământului fie din sămânţa ogorului, fie din roada pomilor este a Domnului; sfântă 
Îi este Domnului. 

31 lar dacă cineva doreşte să-şi răscumpere dijma, la preţul ei va adăuga o cincime, şi a lui va fi. 

32 Toată dijma din cirezi şi din turme, din tot ceea ce trece numărat pe sub toiag7, este afierosit 
Domnului; 

33 ce e bun nu va fi înlocuit cu ce e rău, nici ce e rău cu ce e bun; dacă însă cineva îl înlocuieşte, 
atunci atât animalul înlocuit cât şi înlocuitorul său va fi lucru sfânt: nu vor putea fi răscumpăraţi”. 

4 Întâi-născuţii (chiar din animale) Îi aparţin de drept Domnului, aşa că ei nu mai pot fi afierosiţi a 
doua oară. Vezi Iş 13, 2 ş.a. 

5 Avertisment pentru cei ce cu prea mare uşurinţă depun voturi de afierosire Domnului. 

6 „Dijmă” = zeciuială; a zecea parte din recoltă, cantitate ce intră, de obicei, în tranzacțiile agricole. 
7 La intrarea sau ieşirea din adăpost, animalele trec la numărătoare pe sub toiagul celui ce le 
păzeşte. 

34 Acestea sunt poruncile pe care Domnul i le-a poruncit lui Moise pentru fiii lui Israel, pe muntele 
Sinai. 

Numerele 

1 

Luptătorii lui Israel. 

1 În cel de al doilea an de la ieşirea lor din țara Egiptului, în ziua întâi a lunii a doua grăit-a Domnul 
către Moise în pustia Sinai, în cortul mărturiei, zicând: 

2 „Numărați toată obştea fiilor lui Israel după neamurile lorl, după familiile lor2, socotindu-le 
numărul după numele lor, om cu om, tot bărbatul 

3 de la douăzeci de ani în sus, tot cel ce poate ieşi la oaste în Israel, toți să fie numărați de tine şi de 
Aaron după armele lor. 

4 Cu voi va mai fi câte un om din fiecare neam, bărbatul cel mai de seamă în familia sa. 

5 Iată numele bărbaţilor care vor fi cu voi: Din Ruben: Eliţur, fiul lui Şedeur; 

6 din Simeon: Şelumiel, fiul lui Țurişadai; 

7 din Iuda: Naason, fiul lui Aminadab; 

8 din Isahar: Natanael, fiul lui Ţuar; 

9 din Zabulon: Eliab, fiul lui Helon; 

10 din fiii lui Iosif: Elişama, fiul lui Amihud, din Efraim; şi Gamaliel, fiul lui Pedaţur, din Manase; 
1 A se înţelege: după clanurile lor. Un clan cuprindea mai multe familii. 

2 Literal: „după casele lor părinteşti”, ceea ce indică descendenţii unui părinte comun. 

11 din Veniamin: Abidan, fiul lui Ghedeon; 

12 din Dan: Ahiezer, fiul lui Amişadai; 

13 din Aşer: Paghiel, fiul lui Ocran; 

14 din Gad: Eliasaf, fiul lui Raguel; 

15 din Neftali: Ahira, fiul lui Enan. 

16 Aceştia sunt cei aleşi din obşte, capii seminţiilor strămoşeşti, căpeteniile peste mii în Israel”. 

17 Moise şi Aaron i-au luat pe bărbaţii aceştia ce fuseseră numiţi pe numele lor, 

18 au adunat toată obştea în ziua cea dintâi a lunii a doua din anul al doilea, şi au înscris, după spita 
neamurilor lor, pe toţi bărbaţii de la douăzeci de ani în sus, pe seminţii, pe familii şi pe numele lor, 
om cu om. 

19 Numărătoarea aceasta a făcut-o Moise în pustia Sinai, aşa cum îi poruncise Domnul. 

20 Fiii lui Ruben întâiul-născut al lui Israel după neamurile lor, după rudenia lor, după familiile lor, 
socotindu-i om cu om după numărul numelor lor, toţi bărbaţii de la douăzeci de ani în sus, toți cei în 
stare să poarte arme: 

21 din seminţia lui Ruben au fost numărați patruzeci şi şase de mii cinci sute. 

22 Fiii lui Simeon, după neamurile lor, după rudenia lor, după familiile lor, socotindu-i om cu om 
după numărul 

numelor lor, toţi bărbaţii de la douăzeci de ani în sus, toţi cei în stare să poarte arme: 

23 din seminţia lui Simeon au fost numărați cincizeci şi nouă de mii trei sute. 


24 Fiii lui Gad, după neamurile lor, după rudenia lor, după familiile lor, socotindu-i om cu om după 
numărul numelor lor, toţi bărbaţii de la douăzeci de ani în sus, toţi cei în stare să poarte arme: 

25 din seminţia lui Gad au fost numărați patruzeci şi cinci de mii şase sute cincizeci. 

26 Fiii lui Iuda, după neamurile lor, după rudenia lor, după familiile lor, socotindu-i om cu om după 
numărul numelor lor, toţi bărbaţii de la douăzeci de ani în sus, toţi cei în stare să poarte arme: 

27 din seminţia lui Iuda au fost numărați şaptezeci şi patru de mii şase sute. 

28 Fiii lui Isahar, după neamurile lor, după rudenia lor, după familiile lor, socotindu-i om cu om 
după numărul numelor lor, toți bărbaţii de la douăzeci de ani în sus, toţi cei în stare să poarte arme: 
29 din seminţia lui Isahar au fost numărați cincizeci şi patru de mii patru sute. 

30 Fiii lui Zabulon, după neamurile lor, după rudenia lor, după familiile lor, socotindu-i om cu om 
după numărul numelor lor, toţi bărbaţii de la douăzeci de ani în sus, toţi cei în stare să poarte arme: 
31 din seminţia lui Zabulon au fost numărați cincizeci şi şapte de mii patru sute. 

32 Dintre fiii lui Iosif, fiii lui Efraim, după neamurile lor, după rudenia lor, după familiile lor, 
socotindu-i după numărul numelor lor, toți bărbaţii de la douăzeci de ani în sus, toţi cei în stare să 
poarte arme: 

33 din seminţia lui Efraim au fost numărați patruzeci de mii cinci sute; 

34 fiii lui Manase, după neamurile lor, după rudenia lor, după familiile lor, socotindu-i om cu om 
după numărul numelor lor, toţi bărbaţii de la douăzeci de ani în sus, toţi cei în stare să poarte arme: 
35 din seminţia lui Manase au fost numărați treizeci şi două de mii două sute. 

36 Fiii lui Veniamin, după neamurile lor, după rudenia lor, după familiile lor, socotindu-i om cu om 
după numărul numelor lor, toți bărbaţii de la douăzeci de ani în sus, toţi cei în stare să poarte arme: 
37 din seminţia lui Veniamin au fost numărați treizeci şi cinci de mii patru sute. 

38 Fiii lui Dan, după neamurile lor, după rudenia lor, după familiile lor, socotindu-i om cu om după 
numărul numelor lor, toţi bărbaţii de la douăzeci de ani în sus, toţi cei în stare să poarte arme: 

39 din seminţia lui Dan au fost numărați şaizeci şi două de mii şapte sute. 

40 Fiii lui Aşer, după neamurile lor, după rudenia lor, după familiile lor, socotindu-i om cu om după 
numărul numelor lor, toţi bărbaţii de la douăzeci de ani în sus, toţi cei în stare să poarte arme: 

41 din seminţia lui Aşer au fost numărați patruzeci şi una de mii cinci sute. 

42 Fiii lui Neftali, după neamurile lor, după rudenia lor, după familiile lor, socotindu-i om cu om 
după numărul numelor lor, toți bărbaţii de la douăzeci de ani în sus, toţi cei în stare să poarte arme: 
43 din seminţia lui Neftali au fost numărați cincizeci şi trei de mii patru sute. 

44 Acestea sunt numerele ieşite din numărătoarea făcută de Moise şi Aaron împreună cu cei 
doisprezece bărbaţi, căpeteniile lui Israel, câte un bărbat pentru fiecare semințe, după neamul 
strămoşesc. 

45 Aşadar, întregul număr al fiilor lui Israel, cu armele lor, al celor de la douăzeci de ani în sus, al 
tuturor celor în stare să iasă la război întru Israel, 

46 a fost de şase sute trei mii cinci sute cincizeci. 

47 Cu ei însă nu au fost numărați şi leviţii după seminţia părinţilor lor. 

48 Şi a grăit Domnul către Moise, zicând: 

49 „Vezi ca seminţia lui Levi să n-o treci la numărătoare; numărul lor să nu-l socoteşti între fiii lui 
Israel); 

50 ci pe leviţi rânduieşte-i la cortul mărturiei şi la toate lucrurile lui şi la toate câte sunt în el. Ei vor 
purta cortul cu toate lucrurile lui, vor sluji în el, şi-mprejurul cortului îşi vor aşeza tabăra. 

51 Când va fi să plece cortul, leviţii îl vor strânge; când va fi să se oprească, leviţii îl vor întinde; 
străinul3 care se 

3 „Străinul” cu sensul: „profanul”; cel ce nu este nici preot, nici levit; cel ce nu este învestit cu 
sacerdoţiu şi care, profanând locul cel sfânt al prezenţei lui Dumnezeu, urmează să moară; vezi Iş 
19, 12. 

va apropia va fi omorât. 

52 Fiii lui Israel vor tăbări fiecare în tabăra sa, fiecare sub steagul său şi sub armele sale. 

53 Iar leviţii îşi vor aşeza tabăra în apropiere, împrejurul cortului mărturiei, ca nu cumva păcat să 
fie întru fiii lui Israel4; ei, leviţii, vor fi straja cortului mărturiei”. 

54 Şi au făcut fiii lui Israel după tot ceea ce Domnul le poruncise lui Moise şi Aaron; aşa au făcut. 


2 

Tabăra poporului lui Israel. 

1 Grăit-a Domnul către Moise şi Aaron, zicând: 

2 „Fiii lui Israel să-şi aşeze fiecare tabăra lângă steagul său, în preajma semnelor familiei sale; îşi 
vor aşeza taberele cu faţa spre cortul mărturiei şi-mprejurul luil. 

3 Întâi, spre răsărit, va poposi tabăra lui Iuda, cu armiile ei; căpetenia fiilor lui Iuda este Naason, 
fiul lui Aminadab, 

4 cu oştenii săi în număr de şaptezeci şi patru de mii şase sute. 

4 Ebr.: „ca nu cumva Mânia (Domnului) să fie asupra obștii fiilor lui Israel”. Septuaginta reţine 
cauza Mâniei, nu efectul păcatului. 

1 Întregul capitol e dedicat modului în care cele douăsprezece triburi ale lui Israel îşi aşază taberele 
pe durata unui popas. Schema întregii tabere e un pătrat pe ale cărui laturi se află câte trei triburi, 
două din ele avându-și la mijloc pe cel principal. În mijlocul pătratului se află cortul mărturiei, 
străjuit de leviţi. Principiul dominant este acela că întotdeauna Dumnezeu prezent, activ şi grăitor în 
cortul mărturiei se află în centrul poporului. 

5 Alături va poposi seminţia lui Isahar; căpetenia fiilor lui Isahar este Natanael, fiul lui Țuar, 

6 cu oştenii săi în număr de cincizeci şi patru de mii patru sute. 

7 De cealaltă parte va poposi seminţia lui Zabulon; căpetenia fiilor lui Zabulon este Eliab, fiul lui 
Helon, 

8 cu oştenii săi în număr de cincizeci şi şapte de mii patru sute. 

9 Toţi cei numărați în tabăra lui Iuda, o sută optzeci şi şase de mii patru sute după armiile lor, vor 
porni întâi. 

10 Spre miazăzi va fi tabăra lui Ruben, cu armiile ei; căpetenia fiilor lui Ruben este Eliţur, fiul lui 
Şedeur, 

11 cu oştenii săi în număr de patruzeci şi şase de mii cinci sute. 

12 Lângă el va poposi seminţia lui Simeon; căpetenia fiilor lui Simeon este Şelumiel, fiul lui 
Țurişadai, 

13 cu oştenii săi în număr de cincizeci şi nouă de mii trei sute. 

14 De cealaltă parte va poposi seminţia lui Gad; căpetenia fiilor lui Gad este Eliasaf, fiul lui Raguel, 
15 cu oştenii săi în număr de patruzeci şi cinci de mii şase sute cincizeci. 

16 Toţi cei numărați în tabăra lui Ruben, o sută cincizeci şi una de mii patru sute cincizeci după 
armiile lor, vor porni în rândul al doilea. 

17 Atunci va porni cortul mărturiei, cu tabăra leviţilor în mijlocul celorlalte tabere; cum au poposit, 
aşa vor şi pleca, fiecare ţinându-se de rândul său. 

18 Spre apus va poposi tabăra lui Efraim cu armiile ei; căpetenia fiilor lui Efraim este Elişama, fiul 
lui Amihud, 

19 cu oştenii săi în număr de patruzeci de mii cinci sute. 

20 Lângă ea se va aşeza seminţia lui Manase; căpetenia fiilor lui Manase este Gamaliel, fiul lui 
Pedaţur, 

21 cu oştenii săi în număr de treizeci şi două de mii două sute. 

22 De cealaltă parte se va aşeza seminţia lui Veniamin; căpetenia fiilor lui Veniamin este Abidan, 
fiul lui Ghedeon, 

23 cu oştenii săi în număr de treizeci şi cinci de mii patru sute. 

24 Toţi cei numărați în tabăra lui Efraim, o sută opt mii o sută după armiile lor, vor porni în al 
treilea rând. 

25 La miază-noapte se va aşeza tabăra lui Dan cu armiile ei; căpetenia fiilor lui Dan este Ahiezer, 
fiul lui Amişadai, 

26 cu oştenii săi în număr de şaizeci şi două de mii şapte sute. 

27 Lângă el îşi va aşeza tabăra seminţia lui Aşer; căpetenia fiilor lui Aşer este Paghiel, fiul lui 
Ocran, 

28 cu oştenii săi în număr de patruzeci şi una de mii cinci sute. 

29 De cealaltă parte îşi va aşeza tabăra seminţia lui Neftali; căpetenia fiilor lui Neftali este Ahira, 
fiul lui Enan, 


30 cu oştenii săi în număr de cincizeci şi trei de mii patru sute. 

31 Toți cei numărați în tabăra lui Dan, o sută cincizeci şi şapte de mii şase sute după armiile lor, vor 
porni cei din urmă, când le este rândul”. 

32 Acesta este numărul fiilor lui Israel după familiile lor strămoşeşti; întru totul, numărul celor 
socotiți în tabere după armiile lor: şase sute trei mii cinci sute cincizeci. 

33 Iar leviţii nu au fost numărați cu ei, aşa cum Domnul îi poruncise lui Moise. 

34 Şi au făcut fiii lui Israel tot ceea ce Domnul îi poruncise lui Moise: aşa îşi aşezau taberele în 
rândurile rânduite, şi tot aşa porneau, fiecare ţinându-se de rudenia sa şi de neamul părinților săi. 

3 

Numărătoarea leviţilor şi slujbele lor. 

1 lată-i pe urmaşii lui Aaron şi pe ai lui Moise, la vremea când a grăit Domnul cu Moise pe muntele 
Sinai. 

2 lată numele fiilor lui Aaron: Nadab, întâiul-născut, Abiud, Eleazar şi Itamar. 

3 Acestea sunt numele fiilor lui Aaron, preoţii cei cu capetele unse şi cu mâinile sfințite spre slujirea 
preoțească. 

4 Nadab şi Abiud au murit în faţa Domnului, atunci când au adus ei foc străin înaintea Domnului, în 
pustia Sinail. Ei n-au avut copii, aşa că Eleazar şi Itamar au fost cei ce s-au rânduit împreună cu 
Aaron, tatăl lor. 

5 Atunci a grăit Domnul către Moise, zicând: 

6 „la seminţia lui Levi şi pune-o la-ndemâna lui Aaron preotul, ca să-l ajute-n slujbă. 

7 Ei vor păzi ce are el de păzit şi ceea ce au de păzit fiii lui Israel înaintea cortului mărturiei, făcând 
slujbele cortului. 

8 Ei vor păzi toate lucrurile cortului mărturiei şi vor lua asupră-le sarcinile fiilor lui Israel, făcând 
slujbele cortului. 

1 Vezi istoria lui Nadab şi Abiud în Lv 10, 1-7. 

9 Pune-i pe leviţi la-ndemâna lui Aaron şi a fiilor săi, preoţii; ei Îmi vor fi dăruiţi Mie, ei dintre fiii 
lui Israel. 

10 Iar pe Aaron şi pe fiii săi îi vei pune mai-mari peste cortul mărturiei; în grija lor va fi slujba 
preoțească şi toate cele ce sunt pe Jertfelnic şi înlăuntrul perdelei2; străinul care se va apropia va fi 
omorât”. 

11 Şi a grăit Domnul către Moise, zicând: 

12 „lată, din mijlocul fiilor lui Israel Eu i-am luat pe leviţi în locul a tot întâi-născutul, cel ce se 
naşte-ntâi între fiii lui Israel; în schimbul lor vor fi, şi ai Mei vor fi leviţii; 

13 fiindcă toţi întâi-născuţii sunt ai Mei; în ziua-n care i-am lovit pe toți întâi-născuţii din ţara 
Egiptului Mi i-am sfințit Mie pe toţi întâi-născuţii din Israel, de la om până la dobitoc; ai Mei vor fi! 
Eu sunt Domnul!” 

14 Şi a grăit Domnul către Moise în pustia Sinai, zicând: 

15 „Numără-i pe fiii lui Levi, după familiile lor părinteşti, după rudenia lor; îi vei număra pe toţi cei 
de parte bărbătească, de la o lună-n sus”. 

16 Moise şi Aaron i-au numărat după cuvântul Domnului, aşa cum le poruncise Domnul. 

17 lată acum numele fiilor lui Levi: Gherşon, Cahat şi Merari. 

18 Şi iată numele fiilor lui Gherşon, după rudeniile lor: Libni şi Şimei. 

19 Fiii lui Cahat, după rudeniile lor: Amram, Iţhar, Hebron şi Uziel. 

20 Fiii lui Merari, după rudeniile lor: Mahli şi Muşi. Acestea sunt neamurile 

2 „Înlăuntrul perdelei”: în spatele catapetesmei; în sfânta-sfintelor; vezi Iş 26, 31 şi nota. 

lui Levi, după familiile lor părinteşti. 

21 De Gherşon se ţin neamul lui Libni şi neamul lui Şimei; aceste neamuri sunt ale lui Gherşon. 

22 Cei numărați ai lor, socotindu-se toţi cei de parte bărbătească de la o lună-n sus, cei numărați ai 
lor au fost şapte mii cinci sute. 

23 Fiii lui Gherşon îşi aşezau tabăra în spatele cortului, spre asfinţit. 

24 Căpetenia casei părinteşti a neamului lui Gherşon era Eliasaf, fiul lui Lael. 

25 La cortul mărturiei, fiii lui Gherşon aveau în seamă cortul şi acoperământul lui, vălul de la uşa 


cortului adunării, 

26 pânzele curţii, perdeaua de la intrarea-n curtea cortului, precum şi toate obiectele lui. 

27 De Cahat se ţin neamul lui Amram, neamul lui Iţhar, neamul lui Hebron şi neamul lui Uziel; 
aceste neamuri sunt ale lui Cahat. 

28 Socotindu-i pe toţi cei de parte bărbătească de la o lună-n sus, numărul celor ce aveau în seamă 
sfântul locaş era de opt mii trei sute. 

29 Neamurile fiilor lui Cahat îşi aşezau tabăra într-o latură a cortului, spre miazăzi. 

30 Căpetenia casei părinteşti a neamului lui Cahat era Elţafan, fiul lui Uziel. 

31 În paza lor se aflau chivotul, masa, sfeşnicul, jertfelnicul, obiectele pentru sfintele slujbe, 
perdeaua cu toate ale ei. 

32 Căpetenie peste căpeteniile leviţilor era Eleazar, fiul preotului Aaron, rânduit să privegheze pe 
cei ce aveau în seamă sfântul locaş. 

33 De Merari se ţin neamul lui Mahli şi neamul lui Mugi; aceste neamuri sunt ale lui Merari; 

34 socotindu-i pe toţi cei de parte bărbătească de la o lună-n sus, numărul lor era de şase mii două 
sute. 

35 Căpetenie peste casa părintească a neamului lui Merari era Țuriel, fiul lui Abihael. Ei îşi aşezau 
tabăra într-o latură a cortului, spre miază-noapte. 

36 Fiii lui Merari aveau în seamă pilaştrii cortului, zăvoarele, stâlpii şi tălpicele lui, şi toate lucrurile 
şi uneltele lor, 

37 stâlpii curţii de jur-împrejur, cu tălpicele, ţăruşii şi frânghiile lor. 

38 Iar în partea din faţă a cortului mărturiei, spre răsărit, îşi aşezau tabăra Moise, Aaron şi fiii 
acestuia, în seama cărora se afla sfântul locaş pe care-ar fi trebuit să-l aibă-n seamă fiii lui Israel. 
Străinul ce se va apropia va fi omorât. 

39 Întru totul, numărul leviţilor numărați de Moise şi Aaron din porunca Domnului, după neamurile 
lor, parte bărbătească de la o lună-n sus, au fost douăzeci şi două de mii. 

40 Şi a grăit Domnul către Moise: „Numără-i pe toţi întâi-născuţii de parte bărbătească dintre fiii lui 
Israel, de la o lună-n sus, şi fă-le numărul după nume. 

41 Şi pe leviţi îi vei lua pentru Mine eu sunt Domnul în locul tuturor întâi-născuţilor din fiii lui 
Israel, iar vitele leviţilor în locul tuturor întâi-născuţilor din vitele fiilor lui Israel”. 

42 Atunci Moise i-a numărat, după cum îi poruncise Domnul, pe toți întâi-născuţii dintre fiii lui 
Israel. 

43 De toţi, întâi-născuţii de parte bărbătească de la o lună-n sus, după nu mărul 

numelor, au fost douăzeci şi două de mii două sute şaptezeci şi trei. 

44 Şi a grăit Domnul către Moise, zicând: 

45 „la-i pe leviţi în locul tuturor întâi-născuţilor din fiii lui Israel, şi vitele leviţilor în locul vitelor 
lor. Leviţii vor fi ai Mei. Eu sunt Domnul! 

46 Pentru răscumpărarea celor două sute şaptezeci şi trei de întâi-născuţi ai fiilor lui Israel care trec 
peste numărul leviţilor 

47 vei lua câte cinci sicli de cap; îi vei lua socotiți după siclul sfânt, adică douăzeci de ghere într-un 
siclu, 

48 şi argintul acesta îl vei da lui Aaron şi fiilor săi ca răscumpărare pentru cei ce sunt peste număr”. 
49 Iar Moise a luat argintul de răscumpărare a celor ce treceau de numărul leviţilor, 

50 de la întâii-născuţi ai fiilor lui Israel a luat el argintul: o mie trei sute şaizeci şi cinci de sicli, 
după siclul sfânt. 

51 Şi, după cuvântul Domnului, argintul pentru răscumpărarea celor ce prisoseau a fost dat de 
Moise lui Aaron şi fiilor acestuia, aşa cum Domnul îi poruncise lui Moise. 

4 

Slujbe deosebite ale leviţilor şi numărul lor. 

1 Şi a grăit Domnul către Moise şi Aaron, zicând: 

2 „Dintre fiii lui Levi numără-i pe fiii lui Cahat după neamurile lor şi după familiile lor părintești, 

3 de la douăzeci şi cinci de ani în sus până la vârsta de cincizeci de ani: toţi cei ce pot intra la 
slujbă să facă tot ce se cere în cortul mărturiei. 

4 Iată slujba fiilor lui Cahat în cortul mărturiei: sfânta-sfintelor. 


5 Când va pleca tabăra, Aaron şi fiii săi vor intra şi vor lua perdeaua adumbritoare? şi vor înveli cu 
ea chivotul mărturiei. 

6 Deasupra vor pune un acoperământ de piele-n culoarea iachintului3, iar peste el vor aşterne un 
înveliş de lână violetă; apoi îi vor pune pârghie. 

7 Pe masa pâinilor punerii-înainte vor aşterne o faţă de masă violetă, iar deasupra vor pune blidele, 
talerele, bricele şi cupele turnării lor; pe ea vor fi şi pâinile cele de-a pururi. 

8 Peste acestea vor pune o poală stacojie, iar pe deasupra ei vor aşterne un acoperământ de piele-n 
culoarea iachintului; apoi îi vor pune pârghiile. 

9 Vor lua o îmbrăcăminte-n culoarea iachintului şi vor acoperi sfeşnicul luminilor şi candelele lui, 
cleştele lui, mucările lui şi toate vasele cele pentru untdelemn folosite-n slujbă. 

10 Şi-l vor acoperi, pe el şi toate obiectele lui, cu un acoperământ de piele-n 

1 Ebr.: „toţi cei apți pentru serviciul militar”. Leviţii erau scutiţi de acest serviciu în schimbul 
slujbelor religioase. În Versiunea Ebraică, vârsta minimă este de 30 de ani; textul Septuagintei însă 
concordă cu Nm 8, 23-26: serviciul militar începea la 25 de ani şi se încheia la 50. 

2 Perdeaua (catapeteasma) care „adumbrea” sfânta-sfintelor, despărţind-o de sfânta. Pentru 
termenul „a umbri”, „a adumbri” vezi nota de la Iş 25, 20. 

3 „Piele-n culoarea iachintului”: vezi nota de la Iş 25, 5. Termenul ebraic e tradus deseori prin 
„piele de delfin” („vițel de mare”). În ritualul ebraic, culorile aveau nu numai un rol practic, acela 
de a deosebi cu uşurinţă rostul şi folosirea diferitelor obiecte, ci şi o încărcătură simbolică. 

culoarea iachintului, şi-l vor pune pe targă. 

11 Peste jertfelnicul cel de aur vor pune o îmbrăcăminte-n culoarea iachintului şi-l vor acoperi cu un 
acoperământ de piele-n culoarea iachintului; apoi îi vor pune pârghiile. 

12 Vor lua toate lucrurile ce se folosesc la slujbe-n locaşul cel sfânt, le vor aşeza într-un înveliş de 
culoarea iachintului şi le vor acoperi cu un acoperământ de piele-n culoarea iachintului; apoi le vor 
pune pe targă. 

13 Acoperământ vor pune şi peste jertfelnic4; cu îmbrăcăminte stacojie îl vor acoperi. 

14 Vor pune pe el toate obiectele ce se folosesc la slujbă: vătraiul, furculiţele, lopeţile, cănile de 
stropit şi toate lucrurile jertfelnicului; îi vor pune deasupra un acoperământ de piele-n culoarea 
iachintului, apoi îi vor pune pârghiile. Vor lua apoi o îmbrăcăminte stacojie şi vor acoperi baia şi 
tălpica ei; deasupra lor vor pune un acoperământ de piele-n culoarea iachintului, apoi le vor aşeza 
pe targă.5 

15 După ce Aaron şi fiii săi vor fi terminat de acoperit locaşul cel sfânt şi toate lucrurile sfântului 
locaş, la vremea când tabăra urmează să plece la drum vor veni fiii lui Cahat să le poarte; ei însă nu 
se vor atinge de cele sfinte, ca să nu moară. Acestea sunt lucrurile cortului mărturiei pe care le vor 
purta fiii lui Cahat. 

16 eleazar, fiul preotului Aaron, va avea sub veghea sa untdelemnul pentru sfeşnic, aromatele de 
tămâiat, darul 

4 Ebr.: „vor curăţi jertfelnicul de cenuşă”. 

5 Această ultimă frază îi e proprie Septuagintei. 

zilnic de pâine, mirul de ungere, cortul întreg şi toate câte sunt în el, locaşul cel sfânt şi toate 
lucrurile lui -”. 

17 Şi a grăit Domnul către Moise şi Aaron, zicând: 

18 „Să nu lăsaţi să se stingă dintre leviţi sămânţa neamului lui Cahat; 

19 iată ce trebuie să le faceți pentru ca ei să trăiască şi să nu moară când se vor apropia de lucrurile 
cele mai sfinte: Aaron şi fiii săi vor veni şi-l vor pune pe fiecare din ei la slujba lui şi la sarcina lui; 
20 dar ei nu vor intra să dea cu ochii de cele sfinte, când acestea sunt învelite; altfel, vor muri”. 

21 Şi a grăit Domnul către Moise, zicând: 

22 „Numără-i şi pe fiii lui Gherşon, după familiile lor părinteşti şi după neamurile lor; 

23 numără-i pe cei ce au vârsta între douăzeci şi cinci şi cincizeci de ani: toţi cei ce pot intra în 
slujbă spre a face tot ce se cere în cortul mărturiei. 

24 lată slujba neamurilor lui Gherşon, ce anume să facă şi să poarte: 

25 Vor purta perdelele cortului, cortul mărturiei, învelitoarea lui, acoperişul de culoarea iachintului 
de deasupra lui, vălul de la intrarea cortului mărturiei, 


26 pânzele curţii, perdeaua intrării de la poarta curții de dimprejurul cortului şi jertfelnicului, 
frânghiile lor şi toate lucrurile lor de slujbă tot ce trebuie pentru ca ei să-şi facă slujba. 

27 Toate slujbele fiilor lui Gherşon se vor face după porunca lui Aaron şi a fiilor săi, în tot ceea ce 
au ei de făcut şi de purtat; veţi veghea ca fiecare să-şi 

ducă la îndeplinire ceea ce i s-a încredinţat. 

28 Aceasta este slujba fiilor lui Gherşon la cortul mărturiei, ce anume au ei de făcut sub veghea lui 
Itamar, fiul lui Aaron preotul. 

29 Cât despre fiii lui Merari, îi vei număra după neamurile şi după familiile lor părinteşti, 

30 de la douăzeci şi cinci de ani în sus până la cincizeci, pe aceştia să-i numeri: pe toţi cei ce pot 
intra în slujba cortului mărturiei. 

31 În seama lor, să le poarte, sunt toate lucrurile din cortul mărturiei: pilaştrii cortului cu pârghiile, 
bârnele şi tălpicele lor, acoperământul, funiile cu ţăruşii lor; 

32 stâlpii curţii, cei dimprejurul ei, cu tălpicele lor, ţăruşii, frânghiile şi toate uneltele cu tot ce ţine 
de lucrarea lor. Veţi număra pe nume toate lucrurile ce sunt în seama lor să le poarte. 

33 Aceasta este slujba neamului fiilor lui Merari la cortul mărturiei, ce anume au ei de făcut sub 
veghea lui Itamar, fiul lui Aaron preotul”. 

34 Moise, Aaron şi căpeteniile obştii i-au numărat pe fiii lui Cahat după neamurile lor şi după 
familiile lor părinteşti, 

35 de la douăzeci şi cinci de ani în sus până la cincizeci, pe toţi cei ce pot intra în slujba cortului 
mărturiei! 

36 şi s-au găsit la numărătoare, după rudenia lor, două mii şapte sute cincizeci. 

37 Acesta este numărul neamului lui Cahat, al tuturor celor ce slujeau la cortul mărturiei, aşa cum i- 
au numărat Moise şi Aaron după porunca Domnului dată prin Moise. 

38 Au fost numărați apoi fiii lui Gherşon, după rudenia lor şi după familiile lor părinteşti, 

39 de la douăzeci şi cinci de ani în sus până la cincizeci, toţi cei ce pot intra în slujba cortului 
mărturiei. 

40 şi s-au găsit la numărătoare, după rudenia lor şi după familiile lor părinteşti, două mii şase sute 
treizeci. 

41 Acesta este numărul neamului lui Gherşon, al tuturor celor ce slujeau în cortul mărturiei, aşa 
cum i-au numărat Moise şi Aaron după porunca Domnului. 

42 A fost numărat după aceea şi neamul fiilor lui Merari, după rudeniile şi după familiile lor 
părinteşti, 

43 de la douăzeci şi cinci de ani în sus până la cincizeci, toţi cei ce pot intra în slujba cortului 
mărturiei. 

44 şi s-au găsit la numărătoare, după rudenia lor şi după familiile lor părinteşti, trei mii două sute. 
45 Acesta este numărul neamului din fiii lui Merari, pe care i-au numărat Moise şi Aaron după 
porunca Domnului cea dată prin Moise. 

46 De toţi, leviţii numărați de Moise şi de Aaron şi de căpeteniile lui Israel, după neamurile şi după 
familiile lor părinteşti, 

47 de la douăzeci şi cinci de ani în sus până la cincizeci, toţi cei ce pot intra la slujbă să facă tot ce 
se cere pe seama lor în cortul mărturiei, 

48 ei, cei numărați, au fost opt mii cinci sute optzeci. 

49 După porunca Domnului cea dată prin Moise, fiecare bărbat a fost numărat după slujba sa şi 
după sarcina sa: aşa au fost ei numărați, după cum Domnul îi poruncise lui Moise. 

5 

Cei necuraţi, afară din tabără! Femeia bănuită de adulter. 

1 Şi a grăit Domnul către Moise, zicând: 

2 „Porunceşte-le fiilor lui Israel să-l scoată afară din tabără pe tot leprosul, pe tot cel atins de 
scurgere şi pe tot cel întinat prin atingere de mort; 

3 fie că-i bărbat, fie că-i femeie, să-i puneţi în afara taberei, pentru ca ei să nu-şi pângărească 
taberele în mijlocul cărora locuiesc Eu”. 

4 lar fiii lui Israel au făcut aşa: i-au scos afară din tabără. Întocmai cum Domnul îi poruncise lui 


Moise, aşa au făcut fiii lui Israel. 

5 Şi a grăit Domnul către Moise, zicând: 

6 „Vorbeşte către fiii lui Israel şi spune-le: Când un bărbat sau o femeie va săvârşi împotriva 
altcuiva vreunul din păcatele pe care oamenii le fac fără să le ia în seamăl, dar sufletul aceluia va fi 
vinovat, 

7 să-şi mărturisească păcatul pe care l-a făcut, iar celui faţă de care a păcătuit îi va întoarce totul pe 
de-a-ntregul, la care va mai adăuga a cincea parte. 

8 Dacă însă omul nu are pe nimeni apropiat căruia să i se dea preţul pentru răul făcut, atunci preţul I 
se cuvine Domnului şi va fi al preotului, pe lângă berbecul de ispăşire prin care acesta se va ruga 
pentru ispăşirea lui. 

9 Şi toată pârga din toate cele ce-ntru fiii lui Israel I se sfinţesc Domnului prin aducere la preot, va 
fi a acestuia; ale lui vor fi cele sfinţite ale fiecăruia; 

1 Ebr.: „... pe care oamenii le fac încălcându-şi credincioşia faţă de Domnul...”. 

10 orice-i va da cineva preotului, al lui va fi”. 

11 Şi a grăit Domnul către Moise, zicând: 

12 „Grăieşte către fiii lui Israel şi spune-le: dacă femeia unui bărbat va călca alături şi-l va înşela 

13 prin aceea că cineva s-a culcat cu ea trupeşte şi ea se fereşte de privirea bărbatului său şi va 
tăgădui, fiind ea pângărită fără ca-mpotriva ei să fie vreo mărturie şi fără ca ea să fi rămas 
însărcinată? 

14 dacă el va fi cuprins de duhul geloziei şi-şi va bănui femeia fiind ea pângărită sau dacă va fi 
cuprins de duhul geloziei şi-şi va bănui femeia fără ca ea să fi fost pângărită, 

15 atunci bărbatul îşi va aduce femeia la preot şi va aduce jertfa ce se cere pentru ea, o zecime dintr- 
o efă de făină de orz, dar să nu toarne deasupra untdelemn, nici să pună tămâie, pentru că aceasta 
este jertfă de bănuială, jertfă de amintire, care aminteşte păcatul. 

16 Preotul o va aduce şi o va pune înaintea Domnului. 

17 Apoi va lua preotul apă vie, curată3, într-un vas de lut, va lua ţărână din 

2 Ebr., ultima propoziţie: „şi fără ca ea să fi fost prinsă asupra faptului”. În variantă de traducere: 
(„fără ca-mpotriva ei să fie vreo mărturie”), „de vreme ce n-a fost prinsă asupra faptului”. 

3 Ebr.: „apă sfântă”, expresie unică în Vechiul Testament, cu sens incert: fie păstrată într-un loc 
sfânt (un sanctuar), fie adusă dintr-un izvor sfinţit. „Apa vie” nu presupune neapărat sacralitatea; ea 
este „apă curgătoare”, „apă de izvor” sau, în orice caz, apă scoasă dintr-o fântână de mare 
adâncime, cât mai aproape de pânza freatică, „apa vie” prin excelenţă. Vezi şi Lv 14, 5-6; Nm 19, 
17. 

pământul de dinaintea cortului mărturiei şi o va pune în apă. 

18 Preotul va pune femeia în faţa Domnului, va descoperi capul femeii şi-i va pune pe palme 
prinosul de amintire, jertfa de bănuială, în timp ce el, preotul, va avea în mâini apa mustrării, cea 
care aduce acest fel de blestem. 

19 Preotul o va supune jurământului, spunându-i femeii: Dacă n-a dormit nimeni cu tine şi dacă tu 
nu te-ai abătut pângărindu-te cu altul în timp ce te aflai sub puterea bărbatului tău, curată să rămâi 
din această apă a mustrării, care aduce blestem; 

20 dar dacă tu, având bărbat, te-ai abătut sau te-ai pângărit, şi altcineva decât bărbatul tău s-a culcat 
cu tine 

21 preotul o va supune pe femeie acestui fel de jurământ cu blestem şi-i va zice femeii: de blestem 
şi de jurământ facă-ţi Domnul parte-n mijlocul poporului tău: deie Domnul să-ți cadă coapsa, iar 
pântecele tău să se umfle; 

22 apa aceasta blestemată să intre-n măruntaiele tale ca să ţi se umfle pântecele şi să-ţi cadă coapsa! 
Iar femeia va zice: Amin, amin4! 

23 Preotul va scrie apoi blestemele acestea pe o hârtie şi le va muia în apa cea blestemată a 
mustrării 

24 şi-i va da femeii să bea apa cea blestemată a mustrării, iar apa cea blestemată a mustrării va 
pătrunde într-însa. 

25 Preotul va lua apoi din mâinile femeii jertfa de bănuială şi va pune jertfa înaintea Domnului şi o 
va aduce la jertfelnic. 


4 „Amin” = „Aşa să fie” sau „Adevărat”. 

26 Preotul va lua o parte din jertfa ei de amintire şi o va aduce pe jertfelnic, după care îi va da 
femeii să bea apa. 

27 Dacă ea se va fi pângărit şi va fi ascuns aceasta de bărbatul ei, apa cea blestemată a mustrării va 
pătrunde într-însa şi pântecele ei se va umfla şi-i va cădea coapsa şi ţintă de blestem va fi ea în 
mijlocul poporului său. 

28 Dar dacă femeia nu se va fi pângărit şi va fi curată, nevinovată va fi şi va avea urmaşi. 

29 Aceasta este legea geloziei, pentru femeia care, având bărbat, va călca alături şi se va pângări, 

30 sau pentru omul cuprins de duhul geloziei şi care şi-ar bănui femeia: îşi va aduce femeia înaintea 
Domnului, iar preotul o va supune pe de-a-ntregul acestei rânduieli. 

31 Bărbatul va fi liber de păcat, dar ea, femeia, îşi va purta păcatul asupră-şi”. 

6 

Nazireii. Rostirea binecuvântării preoţeşti. 

1 Şi a grăit Domnul către Moise, zicând: 

2 „Vorbeşte către fiii lui Israel şi spune-le: dacă cineva, bărbat sau femeie, cu făgăduinţă se va 
făgădui să trăiască-n curățiel pentru Domnul, 

3 să se-nfrâneze de la vin şi de la băutură tare; oţet de vin şi oţet de băutură 

1 În Textul Ebraic: „să facă făgăduinţă de nazireu”. Nazireatul era un vot de abstinenţă temporară, 
practicat în special de bărbaţi (deşi acest verset face menţiune şi de un nazireat al femeii, cele 
următoare se ocupă numai de obligaţiile bărbatului). Un astfel de vot va face şi Sfântul Apostol 
Pavel: vezi FA 18, 18 şi nota. 

tare să nu bea, şi nimic din cele făcute din struguri să nu bea; nici struguri proaspeţi sau uscați să nu 
mănânce. 

4 Pe toată durata făgăduinţei sale să nu se hrănească cu cev-a crescut din viţa de vie, de la a bea vin 
de struguri pân” la a mânca sâmburi. 

5 Pe toată durata făgăduinţei sale, brici nu-i va trece pe cap; până la-mplinirea zilelor cu care el i s-a 
făgăduit Domnului, sfânt va fi şi va lăsa pletele capului să-i crească-n voie. 

6 Pe toată durata pentru care i s-a făgăduit Domnului, de trupul unui mort nu se va apropia; 

7 chiar dacă tatăl său va muri, sau mama sa, sau fratele său, sau sora sa, să nu se spurce prin 
atingerea de ei, pentru că sfinţirea Dumnezeului său e peste el, pe capul său. 

8 Pe toată durata făgăduinţei sale, sfânt Îi este Domnului. 

9 Dacă însă va muri cineva lângă el cu moarte de năprasnă, adică fără veste, şi prin aceasta-şi va 
întina capul său de nazireu, atunci el să-şi tundă capul în ziua curăţirii sale; în ziua a şaptea să şi-l 
tundă. 

10 lar în ziua a opta va aduce la preot două turturele sau doi pui de porumbel, la uşa cortului 
mărturiei, 

11 iar preotul va aduce spre jertfă una pentru păcat şi una ca ardere-de-tot, şi-l va curăţi preotul de 
păcatul atingerii de mort. În chiar ziua aceea el îşi va sfinţi capul 

12 şi-l va afierosi Domnului zilele făgăduinţei sale şi va aduce un miel de un an ca jertfă pentru 
păcat: zilele de până atunci nu i se vor mai socoti, pentru că şi-a-ntinat capul său de om făgăduit. 

13 Iată legea pentru cel ce s-a făgăduit pe sine: În ziua când i se-mplineşte vremea pentru care s-a 
făgăduit, el va fi adus la uşa cortului mărturiei 

14 şi-l va aduce Domnului darul său: un miel de un an, fără meteahnă, ca ardere-de-tot; o mioară de 
un an, fără meteahnă, ca jertfă pentru păcat, şi un berbec fără meteahnă, ca jertfă de mulțumire, 

15 şi un coş cu azime din făină curată, pâini frământate cu untdelemn şi turte nedospite unse cu 
untdelemn, cu prinoasele lor de pâine şi cu turnările lor; 

16 preotul le va aduce înaintea Domnului, iar el2 le va aduce ca jertfă pentru păcat şi ca ardere-de- 
tot. 

17 Berbecul îl va aduce Domnului ca jertfă de mulţumire, peste coşul cu azime, apoi preotul va 
aduce pentru el3 prinosul de pâine şi turnarea. 

18 Atunci şi acolo, la intrarea cortului mărturiei, cel cu făgăduinţa îşi va tunde părul capului şi-l va 
pune pe focul de sub jertfa de mulţumire. 

19 Preotul va lua apoi şoldul, odată fiert, al berbecului, o pâine nedospită din coş şi o turtă 


nedospită şi le va pune pe mâinile celui cu făgăduinţa, după ce acesta îşi va fi tuns capul, 

20 şi le va ridica preotul ca aducere înaintea Domnului: lucru sfânt e acesta, şi el va fi al preotului, 
pe lângă pieptul cel ridicat şi pe lângă şoldul aducerii; după care cel cu făgăduinţa poate să bea vin. 
21 Aceasta este legea celui ce prin făgăduință s-a făgăduit pe sine, aceasta-i 

2 După cei mai numeroşi exegeţi, acest „el” se referă la nazireu. 

3 Pentru nazireu. 

jertfa sa către Domnul pentru propria sa făgăduinţă, ea neavând nici o legătură cu darea lui de 
mână4; după puterea făgăduinţei cu care se va făgădui, aşa va lucra şi legea curățirii sale”. 

22 Domnul a grăit către Moise, zicând: 

23 „Vorbeşte tu către Aaron şi către fiii săi şi spune-le: Iată cum îi veţi binecuvânta pe fiii lui Israel; 
le veţi zice aşa: 

24 Domnul să te binecuvinteze şi să te păzească! 

25 Domnul să-Şi lumineze faţa spre tine şi să te miluiască! 

26 Domnul să-Şi ridice faţa spre tine şi să-ţi dăruiască pace! 

27 Aşa vor pune ei numele Meu asupra fiilor lui Israel şi Eu, Domnul, îi voi binecuvânta”$. 

7 

Jertfe şi daruri ale căpeteniilor lui Israel la sfințirea cortului. 

1 Şi a fost că-n ziua când a sfârşit Moise de ridicat cortul, l-a uns şi l-a sfințit, pe el şi toate lucrurile 
lui, precum şi jertfelnicul cu toate obiectele lui. Când le-a miruit şi le-a sfințit, mai-marii lui Israel 
au adus daruri; ei erau 

2 cele douăsprezece căpetenii ale caselor lor părintești, mai-marii semințiilor, cei ce fuseseră mai- 
mari peste cei numărați. 

3 Şi au adus darurile lor în fața Domnului: şase care acoperite şi doisprezece boi, câte un car de la 
două căpetenii şi 

4 Cantitatea şi valoarea jertfelor sunt independente de starea materială a celui ce le aduce. 

5 Versetul 27 lipseşte din unele ediţii ale Septuagintei (inclusiv Rahlfs). În altele, el face parte din 
versetul 26. 

câte un bou de la fiecare; şi le-au adus înaintea cortului. 

4 Şi a grăit Domnul către Moise, zicând: 

5 „Primeşte-le din partea lor, şi vor fi ele folosite în slujba cortului mărturiei. Dă-le leviţilor, 
fiecăruia după slujba sa”. 

6 Şi luând Moise carele şi boii, le-a dat leviţilor: 

7 două care şi patru boi le-a dat fiilor lui Gherşon, după slujba lor; 

8 patru care şi opt boi le-a dat fiilor lui Merari, după slujba lor de sub îndrumarea lui Itamar, fiul lui 
Aaron preotul. 

9 Dar fiilor lui Cahat nu le-a dat, pentru că ei, având în seamă lucrurile sfinte, le purtau pe umeri. 

10 Căpeteniile au adus şi daruri pentru înnoirea jertfelnicului, în chiar ziua-n care a fost uns; acolo, 
în faţa jertfelnicului, şi-au adus mai-marii darurile. 

11 Şi a zis Domnul către Moise: „În fiecare zi, la rând, câte o căpetenie să-şi aducă darurile pentru 
sfințirea jertfelnicului”. 

12 Cel ce şi-a adus darul în prima zi a fost Naason, fiul lui Aminadab, căpetenia seminţiei lui Iuda. 
13 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

14 o cădelniţă de aur de zece sicli, plină cu tămâie; 

15 un junc, un berbec şi un miel de un an pentru ardere-de-tot; 

16 un ţap, jertfă pentru păcat; 

17 iar ca jertfă de mulţumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Naason, fiul lui Aminadab. 

18 În ziua a doua şi-a adus darul Natanael, fiul lui Țuar, căpetenia seminţiei lui Isahar. 

19 El a adus în dar: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 


pentru jertfă; 

20 o cădelniţă de aur de zece sicli, plină cu tămâie; 

21 un junc, un berbec şi un miel de un an pentru ardere-de-tot; 

22 un tap, jertfă pentru păcat; 

23 iar ca jertfă de mulţumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Natanael, fiul lui Țuar. 

24 În ziua a treia şi-a adus darul căpetenia fiilor lui Zabulon: Eliab, fiul lui Helon. 

25 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

26 o cădelniţă de aur de zece sicli, plină cu tămâie; 

27 un junc, un berbec şi un miel de un an pentru ardere-de-tot; 

28 un tap, jertfă pentru păcat; 

29 iar pentru jertfa de mulțumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Eliab, fiul lui Helon. 

30 În ziua a patra şi-a adus darul căpetenia fiilor lui Ruben: Eliţur, fiul lui Şedeur. 

31 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

32 o cădelniţă de aur de zece sicli, plină cu tămâie; 

33 un junc, un berbec şi un miel de un an pentru ardere-de-tot; 

34 un tap, jertfă pentru păcat; 

35 iar pentru jertfa de mulțumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Eliţur, fiul lui Şedeur. 

36 În ziua a cincea şi-a adus darul căpetenia fiilor lui Simeon: Şelumiel, fiul lui Ţurişadai. 

37 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

38 o cădelniţă de aur de zece sicli, plină cu tămâie; 

39 un junc, un berbec şi un miel de un an pentru ardere-de-tot; 

40 un tap, jertfă pentru păcat; 

41 iar pentru jertfa de mulţumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Şelumiel, fiul lui Țurişadai. 

42 În ziua a şasea şi-a adus darul căpetenia fiilor lui Gad: Eliasaf, fiul lui Raguel. 

43 Darul său cuprindea: un blid de argint în greutate de o sută treizeci de 

sicli şi o cupă de argint de şaptezeci de sicli, după siclul sfânt, amândouă pline cu făinuță de grâu 
frământată cu untdelemn, pentru jertfă; 

44 o cădelniţă de aur de zece sicli, plină cu tămâie; 

45 un junc, un berbec şi un miel de un an pentru ardere-de-tot; 

46 un tap, jertfă pentru păcat; 

47 iar pentru jertfa de mulţumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Eliasaf, fiul lui Raguel. 

48 În ziua a şaptea şi-a adus darul căpetenia fiilor lui Efraim: Elişama, fiul lui Amihud. 

49 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn 
pentru jertfă; 

50 o cădelniţă de aur de zece sicli, plină cu tămâie; 

51 un junc, un berbec şi un miel de un an pentru ardere-de-tot; 

52 un tap, jertfă pentru păcat; 

53 iar pentru jertfa de mulțumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Elişama, fiul lui Amihud. 

54 În ziua a opta şi-a adus darul căpetenia fiilor lui Manase: Gamaliel, fiul lui Pedaţur. 

55 Darul său cuprindea: un blid de argint în greutate de o sută treizeci de sicli, o cupă de argint de 


şaptezeci de sicli, după siclul sfânt, amândouă pline cu făinuță de grâu frământată cu untdelemn, 
pentru jertfă; 

56 o cădelniţă de aur de zece sicli, plină cu tămâie; 

57 un junc, un berbec şi un miel de un an pentru ardere-de-tot; 

58 un tap, jertfă pentru păcat; 

59 iar pentru jertfa de mulţumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Gamaliel, fiul lui Pedaţur. 

60 În ziua a noua şi-a adus darul căpetenia fiilor lui Veniamin: Abidan, fiul lui Ghedeon. 

61 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

62 o cădelniţă de aur de zece sicli, plină cu tămâie; 

63 un junc, un berbec şi un miel de un an pentru ardere-de-tot; 

64 un tap, jertfă pentru păcat; 

65 iar pentru jertfa de mulțumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Abidan, fiul lui Ghedeon. 

66 În ziua a zecea şi-a adus darul căpetenia fiilor lui Dan: Ahiezer, fiul lui Amişadai. 

67 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

68 o cădelniţă de aur de zece sicli, plină cu tămâie; 

69 un junc, un berbec şi un miel de un an pentru ardere-de-tot; 

70 un tap, jertfă pentru păcat; 

71 iar pentru jertfa de mulțumire: două juninci, cinci berbeci, cinci țapi şi cinci mieluşele de un an. 
Acesta-i darul lui Ahiezer, fiul lui Amişadai. 

72 În ziua a unsprezecea şi-a adus darul căpetenia fiilor lui Aşer: Paghiel, fiul lui Ocran. 

73 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

74 o cădelniţă de aur de zece sicli, plină cu tămâie; 

75 un junc, un berbec şi un miel de un an pentru ardere-de-tot; 

76 un tap, jertfă pentru păcat; 

77 iar pentru jertfa de mulțumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Paghiel, fiul lui Ocran. 

78 În ziua a douăsprezecea şi-a adus darul căpetenia fiilor lui Neftali: Ahira, fiul lui Enan. 

79 Darul său cuprindea: un blid de argint în greutate de o sută treizeci de sicli şi o cupă de argint de 
şaptezeci de sicli, după siclul sfânt, amândouă pline cu făinuţă de grâu frământată cu untdelemn, 
pentru jertfă; 

80 o cădelniţă de aur de zece sicli, plină cu tămâie; 

81 un junc, un berbec şi un miel de un an pentru ardere-de-tot,; 

82 un ţap, jertfă pentru păcat; 

83 iar pentru jertfa de mulțumire: două juninci, cinci berbeci, cinci ţapi şi cinci mieluşele de un an. 
Acesta-i darul lui Ahira, fiul lui Enan. 

84 Acestea au fost darurile din partea căpeteniilor lui Israel la sfințirea jertfelnicului, în ziua când 
acesta a fost miruit: douăsprezece blide de argint, douăsprezece cupe de argint, douăsprezece 
cădelniţe de aur, 

85 fiecare blid având o sută treizeci de sicli şi fiecare cupă câte şaptezeci de sicli. Întru totul, 
argintul acestor vase: două mii patru sute de sicli, după siclul sfânt; 

86 douăsprezece cădelniţe de aur, pline cu tămâie, de câte zece sicli fiecare, după siclul sfânt; întru 
totul, aurul cădelniţelor: o sută douăzeci de sicli. 

87 Vitele pentru arderi-de-tot au fost de toate: doisprezece junci, doisprezece berbeci şi doisprezece 
miei de un an, împreună cu prinoasele de pâine şi cu turnările lor. Ca jertfă pentru păcat, 
doisprezece tapi. 


88 Vitele pentru jertfa de mulțumire au fost, laolaltă: douăzeci şi patru de juninci, şaizeci de 
berbeci, şaizeci de ţapi şi şaizeci de mieluşele de un an şi fără meteahnă. Acestea au fost darurile la 
sfințirea jertfelnicului, după-mplinirea celor rânduite şi după ce el a fost miruit. 

89 Când Moise intra în cortul mărturiei ca să-l grăiască, el auzea glasul Domnului vorbind cu el de 
deasupra acoperământului ispăşirii de pe chivotul mărturiei, dintre cei doi heruvimi; şi el Îi vorbeal. 
1 Verset izolat, fără aparentă legătură cu contextul: el însă confirmă modalitatea prin care Moise a 
primit toate poruncile de mai sus, precum şi plinirea făgăduinţei din Iş 25, 22. În ce priveşte ultima 
propoziţie a versetului, textul original (atât cel ebraic cât şi cel grecesc) nu acordă o anume 
determinare pronumelui personal, aşa încât traducerile oscilează între „EI (Domnul) îi vorbea” (lui 
Moise) şi „el (Moise) Îi vorbea” (Domnului). Contextul însă impune varianta a doua: comunicarea 
dintre om şi Dumnezeu nu înseamnă monologul Acestuia, ci dialogul celor doi. 

8 

Sfințirea leviţilor. 

1 Şi a grăit Domnul către Moise, zicând: 

2 „Vorbeşte-i lui Aaron şi spune-i: când vei aprinde candelele, cele şapte candele vor lumina partea 
sfeşnicului cea de dinainte”. 

3 Şi a făcut Aaron aşa: candelele sfeşnicului le-a aprins în partea lui cea din faţă, aşa cum Domnul îi 
poruncise lui Moise. 

4 lată cum era meşteşugit sfeşnicul: din aur ciocănit şi fusul şi florile îi erau lucrate din ciocan; după 
izvodul pe care Domnul i-l arătase lui Moise, aşa a făcut el sfeşnicul. 

5 Şi a grăit Domnul către Moise, zicând: 

6 „la-i pe leviţi din mijlocul fiilor lui Israel şi supune-i curățirii. 

7 lată ce le vei face ca să fie curaţi: să-i stropeşti cu apa curățirii, să-şi treacă ei briciul peste tot 
trupul lor şi să-şi spele hainele; atunci vor fi curaţi. 

8 Apoi ei vor lua un junc şi prinosul său de făinuţă de grâu frământată cu untdelemn, în vreme ce tu 
vei lua un al doilea junc ca jertfă pentru păcat. 

9 Îi vei aduce pe leviţi înaintea cortului mărturiei şi vei aduna toată obştea fiilor lui Israel. 

10 Pe leviţi îi vei aduce-n faţa Domnului, iar fiii lui Israel îşi vor pune mâinile pe leviţi. 

11 Aaron îi va osebi pe leviţi ca afierosire-n faţa Domnului, pe ei, dintre fiii lui Israel, şi ei vor fi cei 
ce vor lucra lucrurile Domnului. 

12 Leviţii îşi vor pune mâinile pe capetele juncilor, iar tu vei aduce: pe unul ca jertfă pentru păcat, 
pe celălalt ca ardere-de-tot Domnului, rugându-te astfel pentru ispăşirea lor. 

13 Îi vei pune pe leviţi în fața Domnului şi-n faţa lui Aaron și-n faţa fiilor săi şi-i vei aduce ca 
afierosire-n faţa Domnului. 

14 Aşa-Mi vei pune tu deoparte pe leviţi din mijlocul fiilor lui Israel, şi ei vor fi ai Mei. 

15 După aceasta vor intra leviţii să lucreze ceea ce au de lucrat în cortul mărturiei. Aşa vei face 
curățirea lor şi-i vei aduce înaintea Domnului. 

16 Căci în dar Îmi sunt dăruiţi Mie dintre fiii lui Israel, în locul tuturor celor întâi-născuţi al celor ce 
ies întâi din pântece; pentru Mine Mi i-am luat dintre fiii lui Israel; 

17 căci al Meu este tot întâi-născutul întru fiii lui Israel, fie că-i om, fie că-i dobitoc, pentru că Eu 
Mi i-am sfinţit Mie în ziua când în ţara Egiptului am lovit pe tot întâi-născutul, 

18 şi i-am luat pe leviţi în locul tuturor celor întâi-născuţi între fiii lui Israel; 

19 şi-n dar i-am dat pe leviţi lui Aaron şi fiilor săi, dintre fiii lui Israel, pentru ca ei să facă ceea ce 
fiii lui Israel au de făcut în cortul mărturiei şi să se roage pentru fiii lui Israel, pentru ca-ntre fiii lui 
Israel să nu fie nici o lovire când s-ar apropia de locaşul cel sfânt”. 

20 Moise şi Aaron şi toată obştea fiilor lui Israel au făcut cu leviţii aşa cum Domnul îi poruncise lui 
Moise-n privinţa leviţilor; aşa au făcut cu ei fiii lui Israel. 

21 şi s-au curăţit leviţii şi şi-au spălat hainele, iar Aaron i-a adus pe ei ca dar înaintea Domnului şi 
s-a rugat pentru ei Aaron, ca să fie ei curaţi. 

22 După aceasta au intrat leviţii să-şi facă slujba în cortul mărturiei, în faţa lui Aaron şi-n faţa fiilor 
săi. Aşa cum Domnul îi poruncise lui Moise-n privinţa leviţilor, aşa au făcut în privinţa lor. 

23 Şi a grăit Domnul către Moise, zicând: 


24 „Aceasta este legea leviţilor: De la douăzeci şi cinci de ani în sus vor intra să slujească în cortul 
mărturiei; 

25 iar la cincizeci de ani vor înceta din slujbă şi nu vor mai lucra, 

26 ci-n cortul mărturiei îi vor veghea pe fraţii lor să-şi facă fiecare slujba lui, dar de lucrat nu vor 
mai lucra. Aşa să faci cu leviţii, cum anume să-şi păzească slujba”. 

9 

Sărbătorirea Paştilor în pustia Sinai. Norul. 

1 Şi i-a grăit Domnul lui Moise în pustia Sinai, în cel de al doilea an de după ieşirea lor din ţara 
Egiptului, în luna întâi, şi 1-a zis: 

2 „Spune-le fiilor lui Israel să facă Paştile la vremea lor. 

3 La vreme le veţi face în cea de a paisprezecea zi a lunii întâi, spre seară; după legea lor şi după 
rânduiala lor le veţi face”. 

4 lar Moise le-a spus fiilor lui Israel să facă Paştile. 

5 Începându-le în cea de a paisprezecea zi a lunii, în pustia Sinai, aşa le-au făcut fiii lui Israel, după 
cum Domnul îi poruncise lui Moise. 

6 Au venit însă bărbaţii care erau necuraţi din pricină că se atinseseră de trup de om mort şi care 
deci nu puteau să facă Paştile în ziua aceea; în chiar ziua aceea s-au înfățișat înaintea lui Moise şi 
Aaron 

7 şi acei bărbaţi i-au zisl: „Noi suntem necuraţi, pentru că ne-am atins de trup de om mort; de ce să 
nu fim lăsaţi să-l aducem Domnului darul la vremea lui în mijlocul fiilor lui Israel?” 

8 Şi a zis Moise către ei: „Staţi aici, iar eu voi auzi ce porunceşte Domnul pentru voi!” 

9 Şi a grăit Domnul către Moise, zicând: 

10 „Vorbeşte tu către fiii lui Israel şi spune-le: dacă cineva din voi sau din urmaşii voştri va fi 
necurat prin atingere de trup de om mort, sau va fi departe în călătorie, acela va face şi el Paştile 
Domnului; 

11 aceştia însă le vor face în cea de a doua lună, în ziua a paisprezecea, spre seară; să le mănânce cu 
azime şi cu ierburi amare; 

12 şi nu vor lăsa din ele până-n dimineaţa următoare, nici os nu vor zdrobi; după rânduiala Paştilor 
le vor face. 

13 Dar omul curat, care nu se află departe-n călătorie, dar va zăbovi să facă Paştile, sufletul acela se 
va stârpi din poporul său, pentru că nu I-a adus Domnului darul la vremea lui; omul acela îşi va 
purta păcatul asupră-şi. 

14 Iar dacă un străin se va apropia de voi şi se va aşeza în ţara voastră şi va face Paştile Domnului, 
după legea Paştilor şi după rânduiala lor să le facă: o 

1 I s-au adresat lui Moise. 

singură lege să fie, şi pentru străin, şi pentru băştinaş”. 

15 În ziua când a fost aşezat cortul, norul a acoperit cortul, casa mărturiei; începând de seara, el era 
peste cort ca o vedere de foc, până dimineaţa. 

16 Aşa era-ntotdeauna: ziua îl acoperea norul; noaptea, o vedere de foc. 

17 Oridecâteori se ridica norul de deasupra cortului, fiii lui Israel porneau la drum; în locul unde se 
oprea norul, acolo-şi aşezau tabăra fiii lui Israel. 

18 La porunca Domnului îşi aşezau fiii lui Israel tabăra, la porunca Domnului porneau la drum; 
atâta vreme cât norul umbrea deasupra cortului, fiii lui Israel stăteau pe loc. 

19 Când norul stătea deasupra cortului o vreme mai îndelungată, fiii lui Israel păzeau rânduiala lui 
Dumnezeu şi nu plecau la drum. 

20 Uneori se întâmpla ca norul să rămână deasupra cortului doar câteva zile: la glasul Domnului se 
opreau cu tabăra şi la porunca Lui plecau la drum. 

21 Alteori norul stătea numai de seara până dimineaţa: de-ndată ce norul se ridica dimineaţa, 
porneau şi ei la drum; iar dacă aceasta se-ntâmpla după o zi şi o noapte, plecau atunci. 

22 Fie că norul umbrea deasupra o zi sau o lună sau mai mult, fiii lui Israel rămâneau pe loc şi nu 
plecau la drum. 

23 Că din porunca Domnului se opreau cu tabăra şi din porunca Domnului porneau la drum; ei 
păzeau rânduiala Domnului după porunca pe care Domnul le-o dăduse prin Moise. 


10 

Cele două trâmbiţe de argint. Israeliţii pleacă la drum. 

1 Şi a grăit Domnul către Moise, zicând: 

2 „Fă-ţi două trâmbiţe de argint; din ciocan să le faci. Le vei avea pentru chemarea obștii şi pentru 
plecarea taberelor. 

3 Când se va trâmbiţa din ele, toată obştea ţi se va aduna la uşa cortului mărturiei. 

4 Dar dacă se va trâmbița numai din una, la tine se vor aduna toate căpeteniile, mai-marii 
neamurilor lui Israel. 

5 Când veţi da semn din trâmbiţă 1, vor porni taberele cele dinspre răsărit. 

6 Când veţi da al doilea semn de trâmbiţă, vor porni taberele cele dinspre miazăzi. Când veţi da al 
treilea semn de trâmbiţă, vor porni taberele cele dinspre apus 2. Iar când veţi da al patrulea semn de 
trâmbiţă, vor porni taberele cele dinspre miază-noapte3. Aşa vor porni la drum, cu semn de 
trâmbiţă. 

7 Când însă chemaţi adunarea, veţi trâmbiţa, dar nu cu semn [de plecare]. 

1 În unele versiuni ebraice: „când veţi suna alarma” sau „când veţi suna cu strigăte”. Text nu 
îndeajuns de clar, care sugerează emiterea unor strigăte de război, de pornire la luptă, menite să-i 
încurajeze pe luptători şi să-i sperie pe adversari, strigăte cu care însă era aclamat un rege sau de 
care era însoţită purtarea chivotului. Cu toate acestea, se pare că nu e vorba de voci omeneşti, ci de 
o anume modulare a sunetului de trâmbiţă, într-un fel de triluri clocotitoare. 

2 Literal: „cele dinspre mare”. 

3 Semnalele de plecare pentru taberele dinspre apus şi miază-noapte sunt proprii Septuagintei; ele 
lipsesc din Textul Ebraic. 

8 Din trâmbiţe vor suna preoţii, fiii lui Aaron; aceasta va fi vouă lege veşnică-ntru neamurile 
voastre. 

9 Iar când în ţara voastră veţi ieşi la război împotriva vrăjmaşilor ce vi se-mpotrivesc, veţi da un 
anume semn de trâmbiță; atunci Îşi va aduce aminte de voi Domnul, iar voi veţi fi mântuiţi de 
vrăjmaşii voştri. 

10 În zilele voastre de bucurie, în sărbătorile voastre şi la-nceputurile voastre de lună veţi trâmbiţa 
din trâmbiţe la arderile-voastre-de-tot şi la jertfele voastre de mulţumire, şi prin aceasta veţi fi 
pomeniţi în faţa Dumnezeului vostru. Eu sunt Domnul, Dumnezeul vostru”. 

11 În anul al doilea, în luna a doua, în douăzeci ale lunii, s-a ridicat norul de deasupra cortului 
mărturiei. 

12 Şi au plecat fiii lui Israel din pustia Sinai, cu toate ale lor, şi norul s-a oprit în pustia Paran4. 

13 Aceasta a fost întâia plecare după porunca lui Dumnezeu dată prin Moise. 

14 Întâi au pornit rândurile din tabăra fiilor lui Iuda, cu armiile lor; peste armiile lor era Naason, fiul 
lui Aminadab. 

15 Peste armiile seminţiei lui Isahar era Natanael, fiul lui Țuar; 

16 iar peste armiile seminţiei fiilor lui Zabulon era Eliab, fiul lui Helon. 

17 Cortul a fost apoi desfăcut şi au plecat fiii lui Gherşon şi fiii lui Merari, purtătorii cortului. 

18 După aceea au pornit rândurile din 

4 Pustia Paran: regiunea de nord a peninsulei Sinai, între Egipt, sudul Palestinei şi ţinutul Edomului. 
tabăra lui Ruben cu armiile lor; peste armiile lor era Eliţur, fiul lui Şedeur; 

19 peste armiile seminţiei lui Simeon era Şelumiel, fiul lui Țurişadai; 

20 iar peste armiile seminţiei fiilor lui Gad era Eliasaf, fiul lui Raguel. 

21 După aceea au plecat fiii lui Cahat, cei ce duceau lucrurile sfinte5; cortul trebuia să fie aşezat 
înainte de sosirea lor. 

22 Apoi au pornit rândurile din tabăra fiilor lui Efraim cu armiile lor; peste armiile lor era Elişama, 
fiul lui Amihud. 

23 Peste armiile fiilor lui Manase era Gamaliel, fiul lui Pedaţur; 

24 iar peste armiile fiilor lui Veniamin era Abidan, fiul lui Ghedeon. 

25 În urma tuturor au pornit rândurile din tabăra fiilor lui Dan cu armiile lor; peste armiile lor era 
Ahiezer, fiul lui Amişadai; 

26 peste armiile fiilor lui Aşer era Paghiel, fiul lui Ocran; 


27 iar peste armiile fiilor lui Neftali era Ahira, fiul lui Enan. 

28 Acestea sunt oştile fiilor lui Israel la vremea când au pornit la drum cu armiile lor. 

29 Şi a zis Moise către Hobab, fiul lui Raguel, madianitul, socrul lui Moise: „Noi plecăm spre locul 
acela despre care Domnul a zis: pe acesta vouă vi-l voi da!... Vino cu noi şi-ţi vom face bine, căci 
Domnul pe cele bune le-a grăit despre Israel”. 

30 Iar acela i-a zis: „De aici nu plec decât în ţara mea şi la neamul meu”. 

31 Dar [Moise] a zis: „Nu ne lăsa!; tu cu 

5 Pentru „lucrurile sfinte” ce se aflau pe seama fiilor lui Cahat vezi 3, 31. 

noi ai fost în pustie şi-ntre noi se cade să-mbătrâneşti6. 

32 Dacă mergi cu noi, binele pe care ni-l va face nouă Domnul ţi-l vom face şi noi ţie”. 

33 Plecând ei de la muntele Domnului, au mers cale de trei zile; iar chivotul legământului 
Domnului mergea înaintea lor cale de trei zile, ca să le caute loc de odihnă. 

34 Când se ridica chivotul, Moise zicea: „Scoală-Te, Doamne, ca să se risipească vrăjmaşii Tăi şi să 
fugă de la faţa Ta toţi cei ce Te urăsc pe Tine!” 

35 Iar când se oprea, el zicea: „Întoarce-te, Doamne, spre mulțimea miilor lui Israel 
36 Şi norul Domnului îi umbrea ziua, oridecâteori plecau din locul de popas”. 

11 

Murmure-n popor; plângeri împotriva manei. Mijlocirea lui Moise. Cei şaptezeci de bătrâni. 
Prepelițele. 

l şi s-a pornit poporul cu rea cârtire-mpotriva Domnului; iar Domnul a auzit şi cu urgie S-a mâniat: 
foc de la Domnul s-a aprins între ei şi le-a mistuit o parte din tabără. 

2 Poporul a strigat atunci către Moise, iar Moise i s-a rugat Domnului şi focul a-ncetat. 

3 Iar locul acela a fost numit Pârjol], 

6 Textul Ebraic e mai concret: „Nu ne lăsa; tu cunoşti cum (unde) ne putem noi aşeza tabăra în 
pustie, aşa că tu vei fi ochii noştri (călăuzitori)”. 

7 În Textele Masoretice acest verset ocupă poziţia lui 34, ca antepenultimul al capitolului. 1 Ebr.: 
Tabera. 

căci acolo s-a aprins între ei foc de la Domnul. 

4 Dar adunătura? [de oameni] ce se afla printre ei s-a aprins de poftă; şi chiar fiii lui Israel s-au pus 
pe plâns şi ziceau: „Cine ne va hrăni cu carne? 

5 Că iată, ne aducem aminte de peştele pe care-l mâncam pe nimic în Egipt, şi de castraveți şi de 
pepeni şi de ceapă şi de praz şi de usturoi; 

6 iar acum, iată că ni s-a uscat sufletul de tot, că ochii noştri nu mai văd nimic în afară de mană...”. 
7 Mana era ca sămânţa de coriandru3 şi arăta ca înfăţişarea cristalului. 

8 Poporul se ducea şi o aduna, o râşneau în râşniţe sau o pisau în piuă, o fierbeau în căldări şi făceau 
din ea turte: dulceaţa ei era ca gustul turtelor cu untdelemn. 

9 Noaptea, când cădea roua pe tabără, cădea peste ea şi mana. 

10 Iar Moise i-a auzit cum plângeau prin neamurile lor, fiecare la uşa lui; atunci cu mare mânie S-a 
mâniat Domnul, iar lui Moise rău i-a căzut la inimă. 

11 Şi a zis Moise către Domnul: „De ce-l întristezi Tu pe robul Tău şi de ce oare n-am aflat eu milă- 
n faţa ochilor Tăi, de mi-ai pus tu-n spinare tot poporul acesta? 

12 Oare eu sunt cel ce-a zămislit tot poporul acesta, oare eu sunt cel ce l-a născut, pentru ca Tu să- 
mi zici: ia-i la sânul tău aşa cum îl ia doica pe sugar 

2 Termen folosit numai aici şi la Iş 12, 38: amestecătură de ne-evrei (egipteni, semiţi şi alte 
neamuri) care plecaseră împreună cu ei din Egipt. La ei şi la poftele lor se va referi Pavel în 1 Co 
10, 6. 

3 Pentru „coriandru” vezi nota de la Iş 16, 31. 

şi du-i spre pământul pe care Tu cu jurământ l-ai făgăduit părinților lor!?4 

13 De unde să iau eu carne şi să dau la tot poporul acesta? Că mi se plâng, zicând: dă-ne carne să 
mâncăm! 

14 Eu singur nu voi putea să duc tot poporul acesta; e prea greu pentru mine! 

15 Dacă asta-mi faci Tu mie, atunci mai bine omoară-mă dac-am aflat milă-n faţa ochilor Tăi, ca să 


| 


nu-mi mai văd nenorocirea!” 

16 Şi a zis Domnul către Moise: „Adună-Mi şaptezeci de bărbaţi dintre bătrânii lui Israel, pe care tu 
îi ştii că sunt bătrâni ai poporului şi cărturari ai lui, şi du-i la cortul mărturiei şi vor sta cu tine acolo. 
17 Eu Mă voi pogori şi voi vorbi cu tine acolo şi voi lua din duhul care este peste tine şi voi pune 
peste ei; şi ei vor purta-mpreună cu tine povara poporului, ca să n-o mai duci de unul singur. 

18 Iar poporului spune-i: curățiți-vă pentru ziua de mâine şi veţi avea să mâncaţi carne, de vreme 
ce-aţi plâns în faţa Domnului, zicând: Cine ne va hrăni cu carne?, că ce bine ne era nouă în Egipt!... 
Ei bine, Domnul vă va da carne să mâncaţi, şi carne veţi mânca; 

19 şi nu doar o zi veţi mânca, nici două zile, nici numai cinci zile, nici doar zece zile sau douăzeci 
de zile, 

20 ci pân” la o lună de zile veţi mânca, pâno să vă dea pe nas şi-o să vă fie scârbă, pentru că nu L-aţi 
luat în seamă pe Domnul Cel ce este-ntru voi şi v-aţi plâns în faţa Lui, zicând: la ce bun am ieşit noi 
din Egipt?” 

21 Şi a zis Moise: „Şase sute de mii de pedeştri numără poporul acesta-n care 

4 Trecere de la vorbirea indirectă la cea directă. 

sunt eu, şi Tu zici: Carne le voi da să mănânce, şi vor mânca o lună de zile... 

22 Oare li se vor înjunghia atâtea oi şi atâţia boi încât să le ajungă? sau toţi peştii mării li se vor 
aduna ca să-i îndestuleze?...”. 

23 Zis-a Domnul către Moise: „Dar mâna Domnului? ea nu va fi destulă? Acum vei vedea dacă 
spusa Mea se va plini sau nu”. 

24 Atunci a ieşit Moise şi i-a spus poporului cuvintele Domnului. Şi a adunat şaptezeci de bărbaţi 
dintre bătrânii poporului şi i-a pus împrejurul cortului. 

25 şi s-a pogorât Domnul în nor şi i-a vorbit; şi a luat din duhul care era peste el şi a pus peste cei 
şaptezeci de bărbaţi, bătrânii. Şi a fost că de-ndată ce duhul s-a odihnit peste ei, au profeţit;, apoi n- 
au mai făcut-o5. 

26 Doi bărbaţi însă rămăseseră în tabără; pe unul îl chema Eldad şi pe celălalt îl chema Medad. Şi 
duhul s-a odihnit peste ei; cu toate că erau înscrişi, ei nu veniseră la cort, şi au profeţit în tabără. 

27 Atunci a alergat un tânăr şi i-a spus lui Moise, zicând: „Eldad şi Medad profeţesc în tabără”. 

28 Şi răspunzând Iosua, fiul lui Navi, cel ales dintre apropiații lui Moise, a zis: „Domnul meu 
Moise, opreşte-i!” 

29 Moise însă i-a zis: „Nu cumva eşti gelos pe mine? O, de-ar fi toți profeţi în poporul Domnului 
când Îşi trimite Domnul duhul peste ei!” 

30 Apoi s-a întors Moise în tabără, el şi bătrânii lui Israel. 

5 În înţelesul primar: „a profeţi” = a vorbi în stare de extaz. În cazul de faţă, o harismă simplă şi 
temporară, ca o prefigurare a Duhului pe Care Domnul lisus va avea să-L aducă în Biserica Sa. 

31 atunci s-a stârnit vânt de la Domnul, a adus prepeliţe dinspre mare6 şi le-a aşternut pe tabără, pe- 
ntinderea unei zile de drum într-o parte şi a unei zile de drum în cealaltă parte, de jur-împrejurul 
taberei, într-un strat ca de doi coţi de la pământ. 

32 Şi sculându-se poporul, toată ziua aceea şi toată noaptea şi toată ziua următoare au adunat 
prepeliţe; şi cine-a strâns mai puţin, tot a adunat zece coşuri; şi le-au întins în jurul taberei ca să se 
zvânte. 

33 şi-n timp ce carnea încă le era-ntre dinți şi n-o isprăviseră de mestecat, s-a aprins mânia 
Domnului asupra poporului, şi a lovit Domnul poporul cu lovire mare foarte. 

34 Iar numele acelui loc s-a chemat Chivrot-Hataava7, căci acolo i-au pus în mormânt pe cei 
cuprinşi de poftă. 

35 Poporul a plecat apoi din Chivrothataava la Haşerot; şi s-a oprit în Haşerot. 

12 

Mariam cârteşte-mpotriva lui Moise şi e lovită cu lepră. 

1 Mariaml şi Aaron vorbeau însă împotriva lui Moise din pricina femeii etiopience pe care Moise 
şi-o luase; căci el îşi luase, într-adevăr, o etiopiancă. 

2 Ei ziceau: „Oare numai lui Moise i-a grăit Domnul? Nu ne-a grăit El oare şi 

6 Vânt dinspre Marea Mediterană sau Golful Aqaba; curent de aer care a adus mulţimea păsărilor 
migratoare. Această minune este amintită şi în Ps 77, 26-30. 


7 Se traduce: „Mormintele Poftei”. 

1 Proorociţa Mariam, sora lui Aaron şi a lui Moise (vezi Iş 15, 20-21). 

nouă?” lar Domnul a auzit. 

3 Dar omul Moise era foarte blând, mai mult decât toți oamenii care sunt pe pământ. 

4 Şi de-ndată a zis Domnul către Moise şi către Aaron şi către Mariam: „leşiţi voi câteşitrei la cortul 
mărturiei”. Şi au ieşit tustrei la cortul mărturiei. 

5 Atunci S-a pogorât Domnul într-un stâlp de nor şi a stat la intrarea cortului mărturiei şi i-a chemat 
pe Aaron şi pe Mariam; şi au ieşit amândoi. 

6 Şi le-a zis: „Ascultaţi cuvintele Mele: De este-ntre voi cineva profet al Domnului, aceluia-n 
vedenie Mă arăt şi-n somn îi vorbesc. 

7 Nu tot aşa-i cu robul Meu Moise: credincios e el în toată casa Mea; 

8 lui îi vorbesc gură către gură, aievea şi nu prin ghicituri?, iar el vede slava Domnului3. Cum de nu 
v-aţi temut să cârtiți împotriva robului Meu Moise?” 

9 şi s-a aprins mânia Domnului asupra lor; El a plecat, 

10 a plecat şi norul de deasupra cortului, şi iată că Mariam era leproasă, [albă] cum e zăpada. Aaron 
s-a uitat la Mariam, şi iată că era leproasă! 

11 Atunci a zis Aaron către Moise: „Rogu-mă, domnul meu, să nu ne socoteşti păcatul acesta, 
fiindcă n-am ştiut că păcătuim! 

12 Te rog, să nu se facă ea asemenea morţii, ca un prunc ce iese mort din 

2 Literal: „nu prin enigme”. E vorba de un limbaj limpede şi direct, fără încifrări. 

3 În ebr.: „chipul (forma, silueta, conturul) Domnului”. În ambele versiuni, ceea ce poate Moise să 
vadă e altceva decât „faţa” (prosopon) lui Dumnezeu, pe care nimeni n-o poate vedea fără să moară 
(vezi Iş 33, 20-23). Expresia „slava Domnului” se află şi în versiunea siriacă. 

pântecele mamei sale, cu trupul pe jumătate ros!” 

13 Atunci a strigat Moise către Domnul şi a zis: „Dumnezeule, Te rog, vindec-o 
14 Domnul însă a zis către Moise: „Dacă tatăl ei ar fi scuipat-o-n obraz, oare n-ar fi trebuit ea să se 
ruşineze timp de şapte zile? Aşadar, şapte zile să fie ţinută în afara taberei, şi numai după aceea să 
intre”. 

15 Şi a fost ţinută Mariam în afara taberei timp de şapte zile; şi poporul n-a plecat la drum până ce 
Mariam s-a curățit4. 

16 După aceasta a pornit poporul de la Haşerot şi a poposit în pustia Paran. 

13 

Iscoadele trimise în Canaan. 

1 Acolo a grăit Domnul cu Moise şi i-a zis: 

2 „Trimite oameni ca să iscodească pământul Canaaneenilor pe care-l voi da Eu fiilor lui Israel spre 
moştenire; vei trimite câte un bărbat din fiecare seminţie părintească, fiecare din ei fiind căpetenie- 
ntre ele”. 

3 Moise i-a trimis deci pe aceştia din pustiul Paran, după cuvântul Domnului; toţi aceştia erau 
căpetenii dintre fiii lui Israel. 

4 lată acum şi numele lor: din seminţia lui Ruben: Şammua, fiul lui Zahur; 

5 din seminţia lui Simeon: Safat, fiul lui Hori; 

4 A se curăţi de lepră = a se vindeca. De reţinut etapele morale ale întregului episod: păcat pedeapsă 
pocăință mijlocire penitenţă iertare. 

6 din seminţia lui Iuda: Caleb, fiul lui Iefone; 

7 din seminţia lui Isahar: Igal, fiul lui Iosif; 

8 din seminţia lui Efraim: Osia, fiul lui Navi; 

9 din seminţia lui Veniamin: Palti, fiul lui Rafu; 

10 din seminţia lui Zabulon: Gadiel, fiul lui Sodi; 

11 din Manase, seminţia lui Iosif: Gadi, fiul lui Susi; 

12 din seminţia lui Dan: Amiel, fiul lui Ghemali; 

13 din seminţia lui Aşer: Setur, fiul lui Mihael; 

14 din seminţia lui Neftali: Nahbi, fiul lui Vofsi; 

15 din seminţia lui Gad: Gheuel, fiul lui Machi. 


1? 


16 Acestea sunt numele bărbaţilor pe care i-a trimis Moise să iscodească ţara. Iar pe Osia, fiul lui 
Navi, Moise l-a numit losual. 

17 Pe aceştia trimiţându-i Moise să iscodească pământul Canaanului, le-a 

1 Ebraicul Yehoşua, din care derivă losua şi lisus, derivă din tetragrama divină YHWH, adică 
Yahvé = „Domnul”, numele pe care Dumnezeu i l-a descoperit lui Moise pe muntele Horeb (1ş 3, 
14-15). În timp ce „Osia” înseamnă, simplu, „mântuire” (numai cu presupunerea că ea vine de la 
Dumnezeu), „losua” înseamnă „Domnul este mântuire” sau „Domnul mântuieşte”. Schimbarea 
numelui lui Osia semnifică, pe deo parte, că un astfel de nume nu putea să existe înainte de revelația 
de pe Horeb şi, pe de alta, rolul pe care Moise i-l atribuie lui Iosua, acela de secund al său. E posibil 
ca schimbarea numelui să fi avut loc cu mult înaintea acestui moment, aici fiind menţionată anume 
în legătură cu trimiterea lui Iosua ca iscoadă în Canaan (el va fi acela care, în final, va cuceri 
Canaanul); cu numele cel nou e pomenit în Iş 17, 9-14; 24, 13; 32, 17 şi 33, 11. 

zis: „Suiţi-vă prin pustia2 aceasta, urcaţi-vă pe munte3 

18 şi cercetaţi ce pământ este, ce popor locuieşte în el: de este tare sau slab, numeros sau puţin 
numeros; 

19 cum este ţara pe care o locuieşte: bună sau rea, cum sunt oraşele în care trăieşte el: cu ziduri sau 
fără ziduri; 

20 cum este pământul: gras sau sterp, de sunt pe el copaci sau nu. Țineţi-vă tari4 şi luaţi din roadele 
pământului”. Era la vremea când încep a se coace strugurii. 

21 Şi suindu-se ei, au cercetat ţara, începând de la pustiul Ţin până la Rehob, care se deschide spre 
Hamat. 

22 Apoi, suindu-se prin pustie, au mers până la Hebron, unde trăiau Ahiman, Şeşai şi Talmai, 
urmaşii lui Enac5. Hebronul fusese zidit cu şapte ani înaintea oraşului egiptean Țoan. 

23 Apoi au venit până la valea Strugurelui, au cercetat-o şi au tăiat de acolo o viţă de vie cu un 
strugure pe ea şi-l duceau pe pârghia unei prăjini; de asemenea, au luat din rodii şi din smochine. 

24 Locul acela l-au numit ei Valea Eşcol6, de la strugurele pe care-l tăiaseră de acolo fiii lui Israel. 
2 Ebr.: Negheb; regiunea sudică a Canaanului, vecină cu partea de sus a peninsulei Sinai. Vezi nota 
de la Fe 12,9. 

3 Regiunea muntoasă dintre Beer-Şeba, Hebron şi Ierusalim. 

4 În sensul: Nu vă lăsaţi!, rămâneţi legaţi unul de altul şi de cauza comună; perseveraţi în ceea ce aţi 
început. Verbul proskartereo e folosit numai aici, în tot Vechiul Testament. 

5 Despre Enaciţi se ştie că locuiau în munţii Iudeii înainte de sosirea Evreilor. 

6 Potrivit unei etimologii populare, Eşkol înseamnă „strugure”. Valea Eşcol se afla la nord de 
Hebron. 

25 Şi dacă au cercetat ei ţara, s-au întors după patruzeci de zile. 

26 Şi, mergând, au venit la Moise şi la Aaron şi la toată obştea fiilor lui Israel, la Cadeş, în pustia 
Paran. Şi au dat seamă-n faţa lor şi-n faţa-ntregii adunări, şi le-au arătat roadele pământului. 

27 Şi le-au povestit, zicând: „Am fost în ţara unde ne-aţi trimis, pământu-n care curge miere şi 
lapte, şi iată roadele lui. 

28 Numai că poporul care locuieşte în ea este curajos şi oraşele sunt întărite şi foarte mari, ba şi pe 
urmaşii lui Enac i-am văzut acolo. 

29 În partea de miazăzi a ţării locuieşte Amalec; Heteii, Heveii, lebuseii şi Amoreii locuiesc în 
munţi, iar Canaaneenii locuiesc pe lângă mare şi pe lângă râul Iordanului”. 

30 Caleb însă a liniştit poporul în faţa lui Moise, zicând: „Nu, ci să ne ridicăm şi să cuprindem 
[ţara], că-i vom putea birui!” 

31 Dar oamenii care fuseseră cu el au zis: „Să nu ne ridicăm, că nu vom putea noi să ne ridicăm 
împotriva acelui popor, fiindcă e mult mai tare decât noi”. 

32 Şi au împrăştiat printre fiii lui Israel zvonuri rele despre pământul pe care-l iscodiseră, zicând: 
„Pământul pe care l-am străbătut noi ca să-l iscodim este un pământ care-şi mănâncă locuitorii, iar 
oamenii pe care i-am văzut acolo sunt toţi nişte namile. 

33 Acolo am văzut noi uriaşi7; noi păream pe lângă ei ca nişte lăcuste, aşa păream noi în ochii lor”. 
7 Textul Ebraic precizează: „pe urmaşii lui Enac, cei ce se trag din neamul uriaşilor”. 

14 

Poporul cârteşte, Domnul Se mânie, Moise se roagă. Iertare şi pedeapsă. 

1 Atunci toată adunarea s-a ridicat cu strigare; şi-n noaptea aceea toată, poporul a plâns. 

2 Fiii lui Israel, toţi, au cârtit împotriva lui Moise şi a lui Aaron, şi-ntreaga obşte le-a zis: „Mai 
bine-am fi murit noi în pământul Egiptului sau am muri în pustiul acesta! 

3 La ce ne duce Domnul în această ţară: să cădem în război? iar femeile şi copiii noştri să ajungă 
pradă?... Mai binear fi de pe-acum să ne întoarcem în Egipt”. 

4 Şi au zis unii către alţii: „Să ne facem noi o căpetenie şi să ne întoarcem în Egipt 
5 Atunci Moise şi Aaron au căzut cu faţa la pământ înaintea-ntregii adunări a fiilor lui Israel. 

6 Iar Iosua, fiul lui Navi, şi Caleb al lui Iefone, care erau dintre cei ce iscodiseră ţara, şi-au sfâşiat 
hainele 

7 şi au zis către-ntreaga adunare a fiilor lui Israel: „Pământul pe care l-am cercetat noi este bun, 
foarte bun. 

8 Dacă Domnul e cu noi şi ne va duce în ţara aceea şi ne-o va da nouă, acolo e pământul în care 
curge lapte şi miere. 

9 Aşadar, nu staţi voi împotriva Domnului, şi nici nu vă temeţi de poporul acelei ţări, căci el va 
ajunge să ne fie nouă de mâncare: vremea lor a trecut, Domnul e cu noi, nu vă temeţi de ei!” 

10 Atunci toată adunarea a zis să-i ucidă cu pietre, dar iată că slava Domnului li s-a arătat tuturor 
fiilor lui Israel în norul de deasupra cortului mărturiei. 

11 Şi a zis Domnul către Moise: „Până când Mă va înfrunta poporul acesta? până când nu-Mi va da 
crezare, în ciuda tuturor minunilor pe care le-am făcut în mijlocul lui? 

12 Cu moarte-l voi lovi şi-l voi nimici, iar pe tine şi casa tatălui tău vă voi face neam mare şi mai 
puternic decât acesta!” 

13 Moise însă a zis către Domnul: „Da, dar Egiptenii au aflat cum Tu cu puterea Ta l-ai scos pe 
poporul acesta din mijlocul lor, 

14 iar locuitorii acestei ţări] au auzit 2 şi ei că Tu eşti Domn întru poporul acesta, că Tu, Doamne, i 
Te arăţi cătătură-n cătătură, că norul Tău stă deasupra lor şi că Tu mergi înaintea lor în stâlp de nor 
ziua şi-n stâlp de foc noaptea. 

15 Dacă Tu vei face ca poporul acesta să piară ca un singur om, atunci neamurile care au auzit de 
numele Tău vor zice: 

16 Domnul3 n-a fost în stare să-l ducă pe poporul acesta în ţara pe care 1-a jurat-o, iată de ce 1-a 
omorât pe ei în pustie... 

17 Aşadar, înalță-se acum puterea Ta, Doamne, după cum Tu Însuţi ai grăit, zicând: 

18 Domnul este îndelung-răbdător, mult-milostiv şi adevărat, Cel ce şterge fărădelegile, nedreptăţile 
şi păcatele, şi cu curăţie nu-l va curăţi pe cel vinovat, ci nelegiuirile părinţilor le va strămuta în copii 
până la al treilea 

1 Țara Canaanului. 


p> 


2 Au aflat de la Egipteni. 
3 „Domnul” = Jahve (Dumnezeul lui Israel). 

şi al patrulea neam4. 

19 lartă păcatul acestui popor, după mare mila Ta şi după cum ai suferit Tu poporul acesta din Egipt 
până-n ziua de azi”. 

20 Zis-a Domnul către Moise: „Milostiv le sunt lor, după cuvântul tău; 

21 dar viu sunt Eu şi viu e numele Meu şi de slava Domnului e plin întreg pământul: 

22 toţi bărbaţii câți Mi-au văzut slava şi minunile pe care le-am făcut în ţara Egiptului şi-n această 
pustie şi care de zece ori m-au pus prin aceasta la-ncercare şi n-au ascultat glasul Meu, 

23 aceia nu vor vedea ţara pe care Eu am jurat-o părinților lor; ci numai copiilor lor, care sunt aici 
cu Mine, care nu ştiu ce este binele şi ce este răul, şi tuturor nevârstnicilor neştiutori, lor le voi da 
ţara6, iar toţi cei ce m-au întărâtat nu o vor vedea. 

24 Cât despre robul Meu Caleb, de vreme ce-ntru el a fost alt duh şi pentru că el Mi-a urmat Mie, pe 
el îl voi duce în ţara unde-a fost, şi seminţia lui o va moşteni. 

25 Întrucât însă Amaleciţii şi Canaaneenii locuiesc pe vale, mâine să vă întoarceţi şi să vă îndreptaţi 
către pustie cu faţa spre Marea Roşie”7. 


26 Şi a grăit Domnul către Moise şi Aaron, zicând: 

4 Citat liber din Iş 34, 6-7. 

5 „De zece ori”, număr simbolic: de nenumărate ori. 

6 Excepţia cuprinsă între cuvintele „ci numai (...) ţara” lipseşte din Textul Masoretic. 

7 Literal: „pe calea Mării Roşii, adică în direcţia drumului pe care Evreii ieşiseră din Egipt. Se pare 
că e vorba de golful Aqaba. Oricum, o indicație foarte generală. 

27 „Până când această obşte rea, care cârteşte-mpotrivă-Mi? Căci am auzit cârtirea cu care fiii lui 
Israel cârtesc împotriva Mea. 

28 Aşadar, spune-le: viu sunt Eu, zice Domnul. Aşa cum voi aţi grăit în auzul Meu, întocmai vă voi 
face vouă: 

29 În această pustie vă vor cădea oasele, vouă tuturor, aşa numărați cum sunteţi de la douăzeci de 
ani în sus, voi, cei ce aţi cârtit împotriva Mea. 

30 Nu, voi nu veţi intra în ţara-n care cu mâna ridicată m-am jurat să vă aşez; nimeni în afară de 
Caleb, fiul lui lefone, şi de Iosua, fiul lui Navi. 

31 Pe copiii voştri, despre care voi ziceai că vor ajunge pradă, pe ei îi voi duce acolo-n ţară şi ei 
vor moşteni pământul de care voi v-aţi ferit, 

32 în timp ce oasele voastre vor rămâne-n pustia aceasta. 

33 Patruzeci de ani vor fi copiii voştri rătăcitori8 prin pustie şi vor purta povara desfrânări19 voastre 
până ce oasele voastre se vor topi toate în pustie. 

34 După numărul celor patruzeci de zile în care-aţi iscodit voi ţara, patruzeci de ani veţi purta 
povara păcatelor voastre, un an pentru o zi, şi veţi cunoaşte lăuntrul10 mâniei Mele. 

8 Literal: păstori nomazi. Sinaiul nu e un deşert total, aşa încât prezintă unele şanse de 
supravieţuire. 

9 Cuvântul „desfrânare” e folosit aici în sensul limbajului profetic: infidelitate faţă de Dumnezeu. 
Iahve fiind unicul mire al poporului lui Israel, închinarea la alți dumnezei (idolatria) era echivalentă 
cu adulterul. 

10 În Textul Masoretic: (şi veţi cunoaşte) „ce-nseamnă să Mă părăsiţi”; „ce-nseamnă să Mă lepăd 
Eu de voi”; „cum e când vă stau Eu împotrivă”; „ce-nseamnă să-Mi cădeţi în dizgrație”. Septuaginta 
foloseşte termenul thymos care-nseamnă şi „furie violentă”, ceea ce ar duce la un pleonasm: (veţi 
cunoaşte) „furia mâniei Mele”. Dar sensul primar şi esenţial al lui thymos este acela de „suflu”, 
„suflet”, „principiu de viaţă”, de unde: principiu al voinţei, al inteligenţei, al sentimentelor şi 
pasiunilor. Sensul teologic: suferinţa de durată îi este dată omului nu ca o răzbunare divină, ci ca un 
răgaz în care el poate descoperi raţiunea intimă, lăuntrică, a mâniei lui Dumnezeu asupră-i, 
descoperire menită să scoată suferinţa de sub incidenţa absurdului. 

35 Eu, Domnul, am grăit!, da, aşa voi face cu această obşte rea care s-a răzvrătit împotrivă-Mi: în 
pustia aceasta se vor topi; acolo vor muri”. 

36 Cât despre oamenii pe care Moise îi trimisese să iscodească ţara şi care la-ntoarcere au defăimat- 
o în faţa adunării spunând vorbe rele despre ţara aceea, 

37 oamenii care-au vorbit ţara de rău au murit de grea lovire-n faţa Domnului. 

38 Iosua, fiul lui Navi, şi Caleb, fiul lui lefone, au fost singurii care-au rămas vii dintre bărbaţii ce 
merseseră să iscodească ţara. 

39 Cuvintele acestea le-a spus Moise înaintea tuturor fiilor lui Israel, şi a plâns poporul foarte. 

40 Şi sculându-se ei dis-de-dimineaţă, s-au urcat pe vârful muntelui, zicând: „lată-ne!, noi ne vom 
sui la locul de care ne-a grăit Domnul; căci am păcătuit!” 11 

11 O seamă de traduceri, române şi străine, consideră inoportune prezenţa şi funcțiunea particulei 
„căci”, de vreme ce ea sugerează păcatul drept cauză a victoriei, şi încearcă formulări precum: „deşi 
am păcătuit” sau: „ne vom sui la locul acela, în legătură cu care ne-a spus Domnul că am păcătuit”. 
Traducerea corectă însă implică următoarea interpretare: tocmai de aceea ne asumăm riscul unei 
confruntări (al unei probe de foc), fiindcă am păcătuit; judecata lui Dumnezeu este aceea care alege 
între izbândă sau înfrângere. 

41 Moise însă le-a zis: „De ce călcaţi voi porunca Domnului? Asta nu vă va da izbândă. 

42 Nu vă suiţi, căci Domnul nu-i cu voi şi veţi cădea în faţa vrăjmaşilor voştri; 

43 căci Amaleciţii şi Canaaneenii sunt acolo, în faţa voastră, şi veţi cădea de sabie; de vreme ce v- 


aţi împotrivit şi n-aţi ascultat de Domnul, nici Domnul nu va fi cu voi”. 

44 Dar ei au trecut peste asta şi s-au urcat pe vârful muntelui; dar chivotul legii Domnului şi Moise 
nu s-au urnit din tabără. 

45 lar Amaleciţii şi Canaaneenii care trăiau în muntele acela s-au coborât şi i-au înfrânt şi i-au 
măcelărit până la Horma; şi s-au întors în tabără. 

15 

Felurite jertfe. Pedeapsă pentru călcarea zilei de odihnă. 

1 Şi a grăit Domnul către Moise, zicând: 

2 „Vorbeşte fiilor lui Israel şi spune-le: când veţi intra în ţara-n care veţi locui şi pe care Eu v-o dau, 
3 şi când Îi veţi aduce Domnului jertfe, ardere-de-tot, sau jertfă de făgăduinţă sau de bunăvoie, sau 
când la sărbătorile voastre Îi veţi aduce Domnului mireasmă plăcută din cirezi sau din turme, 

4 cel ce aduce darul său Domnului să aducă jertfă de pâine a zecea parte dintr-o efăl de făinuţă de 
grâu frământată cu un sfert de hin2 de untdelemn, 

1 O zecime de efă era egală cu 3,64 litri (folosită ca măsură de capacitate). 

2 Un hin = 6,06 litri. 

5 iar vin pentru turnare, un sfert de hin veţi aduce la arderea-de-tot sau la altă jertfă; aceasta e 
aducerea pe care o veţi face pentru fiecare miel, întru miros de bună mireasmă Domnului. 

6 lar pentru un berbec, când îl veţi aduce ca ardere-de-tot sau ca o jertfă oarecare, veţi jertfi şi două 
zecimi dintr-o efă de făinuţă de grâu frământată cu o treime dintr-un hin de untdelemn, 

7 iar vin pentru turnare, o treime de hin veţi aduce întru miros de bună mireasmă Domnului. 

8 De veţi aduce un taur ca ardere-de-tot sau ca jertfă de făgăduinţă sau ca jertfă de mântuire, 

9 atunci pe lângă junc veţi aduce ca prinos de pâine trei zecimi dintr-o efă de făinuţă de grâu 
frământată cu o jumătate dintr-un hin de untdelemn, 

10 precum şi vin pentru turnare o jumătate de hin, jertfă întru miros de bună mireasmă Domnului. 

11 Aşa veţi face pentru fiecare junc sau pentru fiecare berbec sau pentru fiecare cap de vită ales 
dintre oi sau dintre capre; 

12 după numărul jertfelor aduse, aşa veţi face pentru fiecare: după numărul lor. 

13 Aşa va face tot băştinaşul când Îi va aduce Domnului astfel de jertfe întru miros de bună 
mireasmă. 

14 Iar dacă printre voi se va afla un străin locuind în ţara voastră, sau dacă un oarecare se va afla în 
neamurile voastre şi-l va aduce Domnului jertfă întru miros de bună mireasmă: cumfaceţi voi, aşa 
va face şi el. Aşa va face obştea Domnului: 

15 o singură lege va fi, atât pentru voi, cât şi pentru străinii care s-au aşezat între voi, lege veşnică- 
ntru neamurile3 voastre: cum sunteţi voi, aşa va fi şi străinul înaintea Domnului. 

16 O singură lege şi un singur drept va fi, atât pentru voi, cât şi pentru străinul care locuieşte la 
voi”. 

17 Şi a grăit Domnul către Moise, zicând: 

18 „Vorbeşte fiilor lui Israel şi spune-le: când veţi intra în ţara-n care Eu vă voi duce 

19 şi veţi mânca din pâinea acelei ţări, prinoase din prinos Îi veţi afierosi4 Domnului. 

20 Drept pârgă din rodul grâului vostru veţi aduce o turtă; o veţi aduce aşa cum aduceţi prinosul din 
arie 

21 ca pârgă din rodul grâului vostru; aşa I-o veţi aduce Domnului, din neam în neam. 

22 Dacă însă veţi greşi şi nu veţi împlini toate poruncile acestea pe care Domnul le-a rostit către 
Moise 

23 aşa cum vi le-a poruncit Domnul prin Moise din ziua când a-nceput Domnul a vă porunci, vouă, 
şi mai departe-n neamurile voastre - 

24 astfel va fi: dacă greşala e fără de voie şi fără ştiinţa obştii, atunci toată obştea să aducă din 
cireadă un junc fără meteahnă, ardere-de-tot, întru miros bine plăcut Domnului, cu dar 

3 „Neamurile”, aici: generaţiile. 

4 „Afierosire” este partea dintr-un întreg care capătă o destinaţie anume. „A afierosi” înseamnă a-i 
atribui acelei părţi o destinaţie sacră, a o închina lui Dumnezeu. În cazul de faţă, pâine din pâinea 
Canaanului (în versetul precedent s-a precizat: „ţara în care Eu vă voi duce”, spre a i se aminti 
omului că totul I se datorează lui Dumnezeu). 

de pâine, cu turnarea lui după rânduială; iar din turma de capre, un ţap ca jertfă pentru păcat. 

25 Preotul se va ruga pentru toată obştea fiilor lui Israel; şi li se va ierta, fiindcă fără de voie au 
greşit şi şi-au adus prinosul ca jertfă Domnului pentru păcatul pe care fără de voie l-au făcut 
înaintea Domnului. 

26 Atunci iertată va fi întreaga obşte a fiilor lui Israel, precum şi străinul care trăieşte între voi, 
pentru că-ntreg poporul a greşit din neştiinţă. 

27 Dacă cel ce a greşit din neştiință este un singur suflet, va aduce o capră de un an ca jertfă pentru 
păcat. 

28 Şi se va ruga preotul pentru cel ce din neştiinţă a greşit înaintea Domnului; şi-n urma rugăciunii i 
se va ierta. 

29 Fie că e vorba de băştinaşul din Israel, fie că e vorba de străinul care locuieşte la voi, o singură 
lege va fi pentru cel ce păcătuieşte din neştiinţă. 

30 Dar cel ce va păcătui din trufie5, ori că-i dintre băştinaşi, ori că-i dintre străini, acela ÎL defaimă 
pe Domnul; sufletul6 acela va fi stârpit din poporul său. 

31 De vreme ce a nesocotit cuvântul Domnului şi I-a călcat poruncile, omul acela va fi nimicit: 
păcatul său este-ntru el”. 

32 La vremea când fiii lui Israel erau în pustie, au găsit un om adunând lemne în ziua odihnei. 

33 Iar cei ce l-au găsit adunând lemne în ziua odihnei l-au adus în faţa lui Moise 

5 Textual: „cu mână trufaşă”. Ebr.: „cu mână înaltă”. A păcătui cu braţul ridicat însemna o 
înfruntare conştientă a lui Dumnezeu. 

6 Şi aici, prin „suflet” se înţelege „persoană”. 

şi Aaron şi a-ntregii adunări a fiilor lui Israel. 

34 Şi l-au pus sub pază, pentru că încă nu era hotărât ce anume să-i facă. 

35 Atunci a grăit Domnul către Moise, zicând: „Acest om trebuie dat morţii; întreaga obşte să-l 
ucidă cu pietre afară din tabără!” 

36 şi-ntreaga obşte l-a scos în afara taberei; acolo, afară din tabără, întreaga obşte l-a ucis cu pietre, 
aşa cum Domnul îi poruncise lui Moise. 

37 Şi a grăit Domnul către Moise, zicând: 

38 „Vorbeşte fiilor lui Israel şi spune-le să-şi facă ciucuri la poalele hainelor lor din neam în neam, 
iar pe deasupra ciucurilor de la poalele hainelor să pună un şiret de mătase violetă. 

39 Şi va fi că-n ciucurii aceştia vă veţi uita spre a vă aduce aminte de toate poruncile Domnului ca 
să le pliniţi şi spre a nu mai rătăci după cugetele voastre şi după ochii voştri, întru care voi vă 
desfrânaţi 7 urmându-i. 

40 Astfel vă veţi aduce aminte de toate poruncile Mele şi le veţi plini, şi veţi fi voi sfinţi în faţa 
Dumnezeului vostru. 

41 Eu sunt Domnul, Dumnezeul vostru, Cel ce v-am scos din ţara Egiptului ca să fiu Dumnezeul 
vostru, Eu, Domnul, Dumnezeul vostru”. 

16 

Răzvrătirea lui Core, Datan şi Abiron. 

1 Atunci Core, fiul lui Iţhar, fiul lui Cahat, fiul lui Levi, împreună cu Datan şi 

7 Sensul profetic al lui „a se desfrâna”: „a se închina la idoli”. 

cu Abiron, fiii lui Eliab, şi împreună cu On, fiul lui Felet, din seminţia lui Ruben, s-au vorbit între ei 
2 şi s-au ridicat împotriva lui Moise împreună cu două sute cincizeci de bărbaţi dintre fiii lui Israel, 
capi ai adunării, aleşi ai sfatului, oameni de seamă. 

3 Adunându-se aceştia, împotriva lui Moise şi Aaron, le-au zis: „Destul cu voi! De vreme ce- 
ntreaga obşte, de vreme ce toţi sunt sfinţi şi Domnul este-ntru ei, de ce vă urcați voi deasupra 
adunării Domnului? 1” 

4 Auzind acestea, Moise a căzut cu faţa la pământ 

5 şi a grăit către Core şi către toată ceata lui, zicând: „Dumnezeu este Cel ce-a socotit şi Cel ce-a 
cunoscut pe cei ce sunt ai Lui şi pe cei ce sunt sfinţi, El este Cel ce şi I-a apropiat; iar pe cei ce nu i- 
a ales să fie ai Săi, pe aceia nu şi I-a apropiat. 

6 Iată ce să faceţi: Core şi toată ceata lui, luaţi-vă cădelniţe, 


7 iar mâine să puneţi în ele foc şi să vărsaţi în ele tămâie-n faţa Domnului: omul pe care-l va alege 
Domnul, acela va fi sfânt. Acum ajunge, fii ai lui Levi!” 

8 Şi a zis Moise către Core: „Ascultaţi voi la mine, fii ai lui Levi: 

9 Este oare prea puţin pentru voi că Dumnezeul lui Israel v-a osebit din obştea lui Israel şi v-a 
apropiat de Sine pentru ca voi să faceţi slujbele în cortul 

1 Motivația religioasă a acestei răzvrătiri este o proastă înţelegere asupra preoţiei universale, ca 
reprezentând prin sine calitatea de preot a fiecărui om (în acest sens, vezi nota de la Iş 19, 6). 
Episodul ne permite să percepem şi o răscoală (politică) împotriva lui Moise, dar ea e în principal 
îndreptată împotriva lui Aaron, cel ce deţinea calitatea de mare preot, în timp ce leviţii erau doar 
slujitori de rând. 

Domnului şi pentru ca voi să staţi înaintea adunării Domnului spre a-i sluji? 

10 EI te-a apropiat pe tine, şi-mpreună cu tine pe toți fraţii tăi, fiii lui Levi, iar voi încă mai vreţi şi 
preoţie? 

11 Ei bine, împotriva lui Dumnezeu v-aţi adunat?, tu şi toată ceata ta! Şi ce este Aaron să cârtiți 
împotrivă-1?” 

12 Atunci a trimis Moise să-i cheme pe Datan şi pe Abiron, fiii lui Eliab. Ei însă au zis: „Nu ne vom 
duce! 

13 Oare puţin lucru e că ne-ai ridicat din ţara-n care curge lapte şi miere ca să ne omori în pustie? 
mai vrei să fii şi stăpân peste noi? 

14 Dusu-ne-ai tu Oare-n ţara unde curge lapte şi miere şi datu-ne-ai tu oare moştenire de holde şi 
vii? Vrei s-arunci cu praf în ochii acestor oameni? Nu mergem!” 

15 şi s-a mâniat Moise foarte şi a zis către Domnul: „Nu căuta spre jertfa lor! Eu n-am poftit nimic 
din ceea ce-i al lor şi pe nimeni din ei n-am asuprit”. 

16 Apoi a zis Moise către Core: „Sfinţeşte-ţi ceata, iar mâine să fiţi gata-n faţa Domnului: tu cu ai 
tăi, şi Aaron. 

17 Luaţi-vă fiecare cădelniţe, puneţi în ele tămâie şi aduceţi-vă fiecare cădelniţa-n faţa Domnului, 
două sute cincizeci de cădelniţe. Tu şi Aaron, fiecare cu cădelniţa sa”. 

18 Şi şi-a luat fiecare cădelniţa, au pus în ele foc şi peste el tămâie. Moise şi Aaron au stătut la 
intrarea cortului mărturiei, 

2 De vreme ce Aaron fusese rânduit preot de Dumnezeu Însuşi, o răscoală împotriva lui însemna o 
răzvrătire împotriva lui Dumnezeu. 

19 dar Core şi-a strâns adunarea lui3, toată-mpotriva lor la uşa cortului mărturiei. lar slava 
Domnului s-a arătat la toată adunarea. 

20 Şi a grăit Domnul către Moise şi Aaron, zicând: 

21 „Osebiţi-vă din mijlocul acestei adunări: îi voi topi într-o singură clipă”. 

22 lar ei au căzut cu feţele la pământ şi au zis: „Dumnezeule, Dumnezeul duhurilor şi a tot trupul, 
pentru păcatul unui singur om va fi oare peste-ntreaga obşte mânia Domnului?” 

23 Domnul însă 1-a zis lui Moise: 

24 „Vorbeşte către obşte şi spune-i: depărtați-vă de-mprejurimile locuinţei lui Core, Datan şi 
Abiron!” 

25 şi s-a sculat Moise şi s-a dus la Datan şi Abiron; şi-mpreună cu el s-au dus toţi bătrânii lui Israel. 

26 Şi i-a grăit adunării, zicând: „Depărtaţi-vă de corturile acestor oameni netrebnici; de nimic din ce 
este al lor să nu vă atingeţi, ca să nu pieriţi împreună cu ei în întregul lor păcat!” 

27 lar ei s-au depărtat din preajma cortului lui Core, Datan şi Abiron; iar Datan şi Abiron ieşiseră şi 
stăteau la uşile corturilor lor, cu femeile, cu copiii şi cu bunurile lor. 

28 Zis-a Moise: „Cum că Domnul m-a trimis pe mine să fac toate lucrurile acestea şi cum că nu de 
la mine le fac, aşa veţi cunoaşte: 

29 dacă aceştia vor muri aşa cum mor toţi oamenii, şi dacă certarea lor va 

3 Această particularizare: „adunarea lui” aparține numai Septuagintei. Versiunea Masoretică 
sugerează că răzvrătitul Core ar fi mobilizat întreaga adunare a lui Israel împotriva celor doi, ceea 
ce e puţin probabil. În cel mai bun caz, Core şi-a mai adăugat o seamă de partizani pe lângă cei 
două sute cincizeci. 

fi precum certarea tuturor oamenilor, atunci nu Domnul m-a trimis; 


30 dar dacă Domnul va lucra în chip neobişnuit, şi dacă pământu-şi va deschide gura şi-i va înghiţi, 
pe ei şi casele lor şi corturile lor şi tot ce e al lor, şi dacă ei de vii se vor pogori la iad4, atunci veţi 
cunoaşte că oamenii aceştia L-au mâniat pe Domnul”. 

31 De cum a isprăvit el de spus toate lucrurile acestea, pământul li s-a crăpat acelora sub picioare 

32 şi s-a deschis pământul şi i-a înghiţit, pe ei şi casele lor, pe toţi oamenii de partea lui Core cu 
toate bunurile lor. 

33 De vii s-au pogorât la iad, ei cu toate ale lor, şi i-a acoperit pământul şi au pierit din mijlocul 
adunării. 

34 La strigătele lor au fugit toţi Israeliţii ce se aflau în preajma lor, zicând: „Să nu ne înghită şi pe 
noi pământul!” 

35 Foc a ieşit apoi de la Domnul şi i-a mistuit pe cei două sute cincizeci de bărbaţi care aduseseră 
tămâie.5 

36 Şi a grăit Domnul către Moise şi către Eleazar, fiul preotului Aaron: 

37 „Luaţi cădelniţele cele de aramă din mijlocul celor arşi; iar focul acesta străin să-l risipiţi mai 
încolo, căci s-au sfințit cădelniţele păcătoşilor acestora-ntru sufletele lor. 

38 Din ele să faceţi foi bătute-n ciocan pentru acoperit jertfelnicul, fiindcă ele au fost aduse înaintea 
Domnului şi 

4 Literal: Hades; Şeol; locuinţa morţilor. 

5 În Versiunea Ebraică, versetele 36-50 ale acestui capitol fac parte din capitolul 17. Este ordinea pe 
care o adoptă şi LXX ediţia Rahlfs. Versiunea de față însă păstrează nu numai ordinea românească 
din edițiile 1688 (Şerban), 1795 (Bob), 1858 (Şaguna), 1914 (Sf. Sinod) şi 1936 (Miron), dar şi pe 
aceea din versiunile engleze KJV şi RSV în ediția Nashville 1953. 

s-au sfinţit şi semn au devenit pentru fiii lui Israel”. 

39 A luat deci Eleazar, fiul preotului Aaron, cădelniţele cele de aramă pe care le aduseseră cei ce- 
aveau să fie arşi 

40 şi le-a pus în foi ca acoperământ jertfelnicului, ca să-şi aducă aminte fiii lui Israel că nimeni din 
alt neam, care nu e din seminţia lui Aaron, să nu se apropie spre a aduce tămâiere-n faţa Domnului 
şi să nu fie precum Core şi ceata lui, aşa cum Domnul grăise prin Moise. 

41 A doua zi însă toată obştea fiilor lui Israel a cârtit împotriva lui Moise şi a lui Aaron, zicând: 
„Voi sunteţi cei ce ați omorât poporul Domnului!” 

42 Şi a fost că-n timp ce obştea se îndrepta împotriva lui Moise şi Aaron, aceştia s-au întors către 
cortul mărturiei, şi iată că norul l-a acoperit şi slava domnului s-a arătat. 

43 Moise şi Aaron au venit în faţa cortului mărturiei, 

44 iar Domnul a grăit către Moise şi Aaron, zicând: 

45 „Osebiţi-vă din sânul acestei adunări, că-ntr-o clipă o voi pierde”. Iar ei au căzut cu faţa la 
pământ. 

46 Şi a zis Moise către Aaron: „a-ţi cădelniţa, pune în ea foc de pe Jertfelnic, aruncă peste el tămâie 
şi du-te degrab în tabără şi roagă-te pentru ei; că mânie a ieşit de la faţa Domnului şi-a-nceput să 
prăpădească poporul”. 

47 Atunci Aaron a luat aşa cum îi zisese Moise şi a alergat la obşte; şi iată că-ncepuse prăpădul în 
popor; şi a pus tămâia şi s-a rugat pentru popor 

48 şi a stat el aşa în mijlocul morţilor şi-al viilor, şi prăpădul a-ncetat. 

49 Iar morţii, cei ce au murit atunci în prăpădul acela, au fost paisprezece mii şapte sute de oameni, 
în afară de cei ce muriseră din pricina lui Core. 

50 Aaron s-a întors apoi lângă Moise, la intrarea cortului mărturiei: prăpădul încetase. 

17 

Adeverirea preoţiei lui Aaron: toiagul odrăslit. 

1 Şi a grăit Domnul către Moise, zicând: 

2 „Vorbeşte-le fiilor lui Israel şi ia de la ei câte un toiag, un toiag de fiecare casă părinteascăl, de la 
toți mai-marii lor după casele lor părinteşti, întru totul douăsprezece toiege, şi numele fiecăruia 
scrie-l pe toiagul său. 

3 Cât despre numele lui Aaron, să-l scrii pe toiagul lui Levi, căci un toiag va fi pentru fiecare cap de 
casă părintească. 


4 Şi le vei pune în cortul mărturiei, în faţa chivotului mărturiei, acolo unde Mă arăt Eu ție. 

5 Şi omul al cărui toiag va odrăsli, el e cel pe care l-am ales; şi aşa voi risipi de la Mine cârtirea 
fiilor lui Israel cu care cârtesc împotriva voastră”. 

6 Iar Moise le-a grăit fiilor lui Israel; şi toate căpeteniile lor i-au dat toiegele, câte un toiag de 
fiecare căpetenie, adică douăsprezece toiege, după cele douăsprezece seminţii ale lor; iar toiagul lui 
Aaron era printre toiegele lor. 

7 Apoi Moise a pus toiegele înaintea Domnului, în cortul mărturiei. 

1 Prin „casă părintească” se înţelege aici „seminţie”, „trib”; e vorba de cele douăsprezece seminţii 
ale lui Israel. 

8 Şi a fost că a doua zi au intrat Moise şi Aaron în cortul mărturiei; şi iată că pentru casa lui Levi 
toiagul lui Aaron odrăslise şi-nmugurise şi-nflorise şi făcuse migdale. 

9 Atunci Moise a scos toate toiegele de dinaintea Domnului înaintea tuturor fiilor lui Israel; şi au 
văzut, şi fiecare şi-a luat toiagul său. 

10 Şi a zis Domnul către Moise: „Pune toiagul lui Aaron în faţa [chivotului] mărturiei, să fie păstrat 
ca semn pentru fiii neascultării: vor înceta să mai cârtească-mpotrivă-Mi şi nu vor muri”. 

11 Iar Moise şi Aaron au făcut aşa cum Domnul îi poruncise lui Moise; întocmai au făcut. 

12 Şi au zis fiii lui Israel către Moise: „lată că ne-am topit, iată c-am pierit, iată că ne-am potopit!; 
13 tot cel ce se atinge de cortul Domnului, moare. Muri-vom oare până la unul?...”. 

18 

Slujba şi veniturile preoților şi leviţilor. 

1 Zis-a Domnul către Aaron: „Iu şi fiii tăi, şi-mpreună cu tine casa tatălui tăul, voi veţi purta 
păcatele cele-mpotriva sfântului locaş; tu şi fiii tăi veţi purta păcatele cele-mpotriva preoţiei 
voastre2. 

1 „Casa tatălui său”: întreaga seminție a lui Levi. 

2 Literal: „păcatele sfântului locaş” (mai sus) şi „păcatele preoţiei voastre”. Textul se referă la 
răspunderea fiecăruia pentru orice păcat săvârşit împotriva sfântului locaş (care fusese dat în grija 
leviților) sau împotriva preoţiei (cu care fuseseră învestiți Aaron şi fiii săi). 

2 Apropie-ţi pe fraţii tăi, ramura lui Levi, seminţia tatălui tău, ca să fie pe lângă tine şi să te ajute 
când tu şi-mpreună cu tine fiii tăi veți fi înaintea cortului mărturiei. 

3 Ei îşi vor lua asupră-le cele rânduite pentru tine şi cele rânduite pentru cort; nu se vor apropia însă 
nici de lucrurile cele sfinte şi nici de jertfelnic, ca să nu moară, ei şi voi împreună cu ei. 

4 Ei vor fi deci pe lângă tine şi vor avea în seamă cele rânduite pentru cortul mărturiei şi pentru 
toate lucrările la cort; iar altul să nu se apropie de tine. 

5 Şi veţi păzi rânduielile sfintelor slujbe, şi pe cele ale jertfelnicului, şi mânia nu va mai veni asupra 
fiilor lui Israel; 

6 că dintre fiii lui Israel i-am luat pe frații voştri, pe leviţi, ca dar afierosit Domnului, să facă ei 
slujbele la cortul mărturiei; 

7 iar tu şi fiii tăi împreună cu tine să vă îndepliniţi preoția după toată rânduiala jertfelnicului şi a 
celor din lăuntrul catapetesmei; să săvârşiţi slujbele darului vostru preoţesc. Străinul ce se va 
apropia va fi dat morţii”. 

8 Zis-a Domnul către Aaron: „lată, Eu am dat în seama voastră pârga Mea din toate cele-nchinate 
Mie de la fiii lui Israel: ție ţi le-am dat pe acestea, şi cinului tău şi fiilor tăi de după tine, prin lege 
veşnică. 

9 lată ce va fi al vostru din cele preasfinte: din aduceri, din toate darurile lor de pâine, din toate 
jertfele lor pentru greşală şi din toate jertfele lor pentru păcat, din toate cele sfinte câte-mi aduc ei 
Mie, ale tale vor fi şi ale fiilor tăi. 

255 

10 În locul cel preasfânt le veţi mânca; numai bărbaţii le vor mânca, tu şi fiii tăi; sfinte să-ţi fie. 

11 Veţi mai avea parte: din pârga darurilor lor, din toate cele ce aduc fiii lui Israel; ţie ţi le-am dat şi 
fiilor tăi şi fiicelor tale care sunt cu tine; lege veşnică: tot cel curat din casa ta va mânca din ele. 

12 Toată pârga untului-de-lemn şi toată pârga vinului şi a grâului, pârga din tot ceea ce I se aduce 
Domnului, ţie ţi-am dat-o. 

13 Întâile roade ale pământului lor, toate, pe care ei le vor aduce Domnului, ale tale vor fi; tot cel 


curat din casa ta va mânca din ele. 

14 Tot darul pe care fiii lui Israel Mi-l vor afierosi Mie, al tău va fi. 

15 Tot întâi-născutul din tot trupul, ce I se aduce Domnului, fie din oameni, fie din dobitoace, al tău 
va fi; dar întâiul-născut dintre oameni va fi răscumpărat3; răscumpărat va fi şi întâi-născutul dintre 
dobitoacele necurate4; 

16 iar preţul răscumpărării lui, socotit de la o lună după naştere, este de cinci sicli de argint, după 
siclul sfânt, care are douăzeci de ghere. 

17 Însă întâi-născutul vacilor, întâi-născutul oilor şi întâi-născutul caprelor nu se răscumpără: ei 
sunt sfinţi; sângele lor îl vei turna pe jertfelnic, iar grăsimea lor o vei aduce jertfă întru miros de 
bună mireasmă Domnului; 

18 carnea lor însă este a ta, şi tot ale tale vor fi pieptul punerii-înainte şi şoldul drept. 

3 Eliberat în schimbul unei sume. 

4 În virtutea faptului că animalul necurat nu poate fi adus ca jertfă; vezi Iş 13, 13 şi nota. 

19 Toate prinoasele din lucrurile sfinte pe care fiii lui Israel I le aduc Domnului ţi le-am dat ţie şi 
fiilor tăi şi fiicelor tale care sunt cu tine, prin lege veşnică; acesta-i legământ de sare5, veşnic, 
înaintea Domnului, ţie şi urmaşilor tăi de după tine”. 

20 Zis-a Domnul către Aaron: „În ţara lor tu nu vei avea moştenire, nici parte nu vei avea între ei: 
Eu sunt partea ta şi moştenirea ta între fiii lui Israel. 

21 Cât despre fiii lui Levi, iată că le-am dat toată zeciuiala în Israel, în schimbul slujbelor lor, al 
slujbelor pe care le fac la cortul mărturiei. 

22 Iar fiii lui Israel nu vor mai veni ei la cortul mărturiei, ca să nu cadă-n păcat aducător de moarte; 
23 la cortul mărturiei vor face slujbe numai leviţii, şi numai ei îşi vor purta păcatele; aceasta-i lege 
veşnică-ntru neamurile lor; şi-ntre fiii lui Israel ei nu vor moşteni moşie, 

24 căci zeciuiala fiilor lui Israel, pe care aceştia I-o aduc Domnului ca dar, pe aceea le-am dat-o 
leviţilor ca parte; iată de ce le-am spus că-ntre fiii lui Israel nu vor moşteni moşie”. 

25 Şi a grăit Domnul către Moise, zicând: 

26 „Vorbeşte leviţilor şi spune-le: Când veţi lua de la fiii lui Israel zeciuiala pe care Eu v-am dat-o 
ca parte, din ea Îi veţi aduce Domnului o zecime: zeciuială din zeciuială. 

27 Aducerile voastre se vor socoti ca acelea din arie şi din teasc6. 

5 Sarea fiind prin excelenţă nestricăcioasă, ea a devenit simbolul perpetuităţii; un „legământ de 
sare” constituia un contract ce nu poate fi călcat. Vezi Lv 2, 13 şi nota. 

6 În sensul: asemenea oricărui fiu al lui Israel, levitul se poate bucura de tot ceea ce i-a rămas 

după ce a dat zeciuiala. Despre pârga din arie şi din teasc vezi Iş 22, 29. 

28 Aşa încât şi voi Îi veţi aduce Domnului prinoase din toate zeciuielile pe care le veţi lua de la fiii 
lui Israel; prinos Domnului veţi da din ele preotului Aaron. 

29 Din toate cele dăruite vouă să-l aduceţi prinos Domnului; şi din toată pârga, cele sfinţite dintr- 
însa. 

30 Şi să le spui: Când veţi aduce pârgă din ele, li se va socoti leviţilor ca roada de la arie şi ca 
aducerile de la teasc. 

31 Pe aceasta o veţi mânca oriunde, voi şi fiii voştri şi familiile voastre, căci aceasta vă este plata 
pentru munca la cortul mărturiei. 

32 Pentru aceasta nu veţi avea păcat, de vreme ce veţi aduce pârgă dintr-însa; pe cele sfinte ale lui 
Israel nu le veţi întina şi nu veţi muri”. 

19 

Apa care curăţă întinarea. 

1 Grăit-a Domnul către Moise şi Aaron, zicând: 

2 „lată rânduiala legii pe care a dat-o Domnul când a zis: Spune fiilor lui Israel să-ţi aducă o junincă 
roşie, fără meteahnă şi fără cusur şi care să nu fi purtat jug; 

3 i-o vei da lui Eleazar, preotul; el o va scoate afară din tabără, la loc curat, şi o va înjunghia 
înaintea lui. 

4 Eleazar, preotul, va lua din sângele ei, şi cu sângele ei de şapte ori va stropi partea de dinainte a 
cortului mărturiei. 

5 Apoi sub ochii lui o vor arde de tot; de tot îi vor arde pielea şi carnea şi sângele şi necurăţenia. 


6 Luând apoi preotul lemn de cedru, isop şi aţă de lână roşie, le va arunca pe focu-n care arde 
juninca. 

7 După aceea preotul îşi va spăla hainele, îşi va spăla trupul cu apă şi va intra în tabără şi necurat va 
fi până seara. 

8 lar cel ce a ars-o îşi va spăla hainele, îşi va spăla trupul cu apă şi necurat va fi până seara. 

9 Un om curat va strânge cenuşa junincii şi o va pune afară din tabără, la loc curat; păstrată va fi 
pentru obştea fiilor lui Israel spre a face cu ea apă de stropire; spre curăţire este. 

10 Cel ce a adunat cenuşa junincii îşi va spăla hainele şi necurat va fi până seara. Lege veşnică va fi 
aceasta pentru fiii lui Israel şi pentru străinii ce locuiesc la ei. 

11 Cel ce se atinge de mort, de leşul unui om, oricare ar fi el, necurat va fi şapte zile. 

12 Acesta se va curăţi în ziua a treia şi în ziua a şaptea şi va fi curat; dar dacă nu se va curăţi în ziua 
a treia şi în ziua a şaptea, nu va fi curat. 

13 Tot cel ce se atinge de mort, de trupul mort al unui om, şi nu se va curăţi, acela a pângărit cortul 
Domnului; omul acela stârpit va fi din Israel, căci cu apă de stropire nu s-a stropit şi necurat este, şi 
necurăţia lui e încă într-însul. 

14 Iată legea: De va muri un om într-o casă, tot cel ce va intra în casa aceea şi câte sunt în casă vor 
fi necurate şapte zile. 

15 Tot vasul descoperit, care nu are capac şi nici nu e legat la gură, necurat este. 

16 Tot cel ce se atinge în câmp de un om ucis cu sabia, sau de mort, sau de os de om, sau de 
mormânt, necurat va fi şapte zile. 

17 Pentru cel necurat se va lua din cenuşa jertfei arse pentru curăţire şi se va turna peste ea, într-un 
vas, apă vie; 

18 un om curat va lua isop, îl va muia în apă şi va stropi casa, lucrurile şi oamenii câţi vor fi acolo, 
ca şi pe cel ce s-a atins de os omenesc sau de om ucis cu sabia sau de mort sau de mormânt. 

19 Omul curat îl va stropi pe cel necurat în ziua a treia şi în ziua a şaptea; în ziua a şaptea îl va 
curăţi şi-şi va spăla hainele şi-şi va scălda trupul în apă şi necurat va fi până seara. 

20 Dar omul care-i necurat şi nu se va curăţi, omul acela stârpit va fi din sânul adunării, de vreme ce 
a spurcat locaşul Domnului; întrucât el nu a fost stropit cu apă curăţitoare, necurat este. 

21 Lege veşnică să vă fie: cel ce a stropit cu apă curăţitoare îşi va spăla hainele; iar cel ce s-a atins 
de apa curăţitoare, necurat va fi până seara. 

22 Tot ceea ce-i atins de cel necurat, necurat va fi; şi tot cel ce va atinge acel ceva, necurat va fi 
până seara”. 

20 

Moartea Mariamei. Apa din piatră. Moartea lui Aaron. 

1 În luna întâi au ajuns fiii lui Israel, toată obştea, în pustia Sin şi s-a aşezat poporul la Cadeş. Acolo 
a murit Mariaml şi acolo a fost îngropată. 

2 Cum însă acolo nu era apă pentru obşte, s-au adunat împotriva lui Moise şi a lui Aaron. 

3 Şi-l blestema poporul pe Moise şi zicea: „O, de-am fi pierit şi noi când au pierit fraţii noştri 
înaintea Domnului! 

4 De ce-aţi adus voi obştea Domnului în pustiul acesta, ca să ne omorâţi, şi pe noi şi vitele noastre? 
5 De ce ne-aţi scos voi din Egipt ca să ajungem în acest loc rău? În locul acesta nici că se poate 
semăna, aici nu se află nici smochini, nici vii, nici rodii, şi nici măcar apă de băut!” 

6 Şi plecând Moise şi Aaron din faţa poporului, au venit la uşa cortului mărturiei şi au căzut cu 
feţele la pământ; şi li s-a arătat slava Domnului. 

7 Şi a grăit Domnul către Moise, zicând: 

8 „a-ţi toiagul şi adună obştea, tu şi Aaron, fratele tău, şi-n faţa lor îi veţi spune stâncii să-şi dea 
apele; şi le veţi scoate apă din stâncă şi veţi adăpa obştea şi vitele ei”. 

9 A luat deci Moise toiagul de dinaintea Domnului, aşa cum poruncise Domnul. 

10 Şi au adunat Moise şi Aaron adunarea-n faţa stâncii; şi a zis către obşte: „Ascultaţi, voi, 
neascultătorilor: oare din stânca aceasta vă vom scoate apă?” 

11 Şi ridicându-şi Moise mâna, cu toiagul său a lovit stânca de două ori: şi a ieşit apă multă şi a 
băut obştea, precum şi vitele ei. 

12 Atunci a zis Domnul către Moise şi Aaron: „Pentru că n-aţi crezut că prin 


1 Mariam, sora lui Moise şi a lui Aaron, menţionată ca proorociţă în Iş 15, 20-21 şi ca răzvrătită în 
Nm 12. 

voi Mă sfinţesc Eu2 în faţa fiilor lui Israel, ei bine!: nu voi veţi duce această obşte în ţara pe care i- 
am dat-o!” 

13 Aceasta este apa Meriba, [numită astfel] fiindcă aici s-au certat fiii lui Israel înaintea Domnului3, 
iar El s-a sfinţit întru ei. 

14 Din Cadeş a trimis Moise soli la regele Edomului ca să-i spună: „Aşa zice fratele tău Israel: Tu 
ştii toate greutățile pe care le-am îndurat, 

15 cum s-au coborât părinţii noştri în Egipt şi cum am pribegit noi îndelung în Egipt şi cum ne-au 
chinuit Egiptenii, pe noi şi pe părinţii noştri. 

16 Dar noi am strigat către Domnul, iar Domnul ne-a auzit strigarea: înger a trimis de ne-a scos pe 
noi din Egipt. Acum ne aflăm în Cadeş, oraşul de lângă hotarele tale. 

17 Lasă-ne să trecem prin ţara ta. Nu vom trece nici prin ogoare, nici prin vii, nici apă că vom bea 
din fântânile tale; ci vom merge pe calea-mpărătească4, fără să ne abatem nici la dreapta, nici la 
stânga, până ce vom trece de hotarele tale”. 

18 Edom însă i-a răspuns: „Nu veţi trece pe la mine!; altminteri, cu război voi ieşi înainte-ţi”. 

2 Literal: „că Mă sfințiţi”, în sensul: că prin voi se poate arăta întreaga Mea putere şi mântuire. 
Textul e o consecinţă a cuvintelor lui Moise din v. 10, care exprimă o îndoială; tot o urmare a 
îndoielii poate fi şi faptul că, deşi nu i se poruncise astfel, Moise a lovit stânca nu o dată, ci de două 
ori (v. 11). Fie că e vorba de acest text, fie că-l considerăm pe cel din Dt 32, 50-52, pedeapsa e o 
urmare a necredinţei. 

3 Meriba, nume derivat din ebraicul riyv = „a căuta ceartă” (aluzie la versetele 3-4). 

4 „Calea împărătească”: „în drumul regelui”, adică drumul principal ce străbătea ţara, de obicei bine 
păzit de gărzile regale. 

19 Zisu-i-au fiii lui Israel: „Vom trece pe lângă munte, iar de vom bea din apa ta, eu sau vitele mele, 
îți vom plăti: aproape o nimica-i să trecem pe lângă munte”. 

20 Dar acela a răspuns: „Nu vei trece pe la mine!” Şi a ieşit Edom înaintea lor cu gloată mare şi cu 
braţ puternic. 

21 Şi dacă Edom nu s-a învoit să-l lase pe Israel să treacă prin hotarele sale, Israel s-a depărtat de la 
el. 

22 Atunci fiii lui Israel, toată obştea, şi-au ridicat tabăra din Cadeş şi au venit la muntele Hor$. 

23 lar în muntele Hor, care e lângă hotarele ţării lui Edom, a grăit Domnul către Moise şi Aaron, 
zicând: 

24 „Aaron se va adăuga6 la poporul său; că nu veţi intra în ţara pe care Eu le-am dat-o ca moştenire 
fiilor lui Israel, iar aceasta pentru că tare m-aţi supărat la apa Meriba. 

25 Ia-l pe fratele tău Aaron şi pe Eleazar, fiul său, şi-n faţa întregii adunări îi vei sui pe muntele 
Hor. 

26 Acolo-l vei dezbrăca pe Aaron de veşminte şi-l vei îmbrăca pe Eleazar, fiul său; atunci se va 
adăuga Aaron şi va muri acolo”. 

27 Şi a făcut Moise aşa cum îi poruncise Domnul: sub ochii-ntregii adunări i-a suit pe muntele Hor. 
28 Moise l-a dezbrăcat pe Aaron de veşminte şi l-a îmbrăcat cu ele pe Eleazar, fiul acestuia. Şi a 
murit Aaron acolo, în 

5 Muntele Hor, localizat între Cadeş şi Negheb (pentru Negheb, vezi nota de la Fe 12, 9), dincolo 
de hotarul nordvestic al Edomului. Aşadar, Aaron avea să moară în imediata vecinătate sudică a 
țării Canaan. 

6 „A se adăuga la poporul său”: expresie vechitestamentară pentru „a muri”. 

vârful muntelui. lar Moise şi Eleazar s-au pogorât din munte. 

29 Toată obştea a văzut atunci că Aaron murise, şi toată casa lui Israel l-a plâns timp de treizeci de 
zile. 

21 

Şarpele de aramă. 

1 Auzind însă regele canaaneean din Arad, care locuia Neghebul, că Israel vine pe drumul dinspre 


Atarim, a ridicat război asupra lui Israel şi multă robime dintre ei a robit. 

2 Atunci Israel I-a făcut Domnului făgăduinţă şi a zis: „Dacă-mi vei da pe poporul acesta sub mâna 
mea, Ţi-l voi aduce-n darl, pe el şi cetăţile lui”. 

3 Şi a ascultat Domnul glasul lui Israel şi i-a dat pe Canaaneeni sub mâna lui, iar el i-a adus în dar 
Domnului, pe ei şi oraşele lor, şi i-a pus locului aceluia numele Horma?. 

4 De la muntele Hor au apucat pe calea cea dinspre Marea Roşie, ca să ocolească ţara lui Edom. Dar 
pe drum poporul a început să-şi piardă răbdarea. 

5 Şi grăia poporul împotriva lui Dumnezeu şi împotriva lui Moise, zicând: „Ne-ai scos din Egipt ca 
să ne omori în pustie? Că aici nu este nici pâine, nici 

1 Literal: „îl voi da anatemei”, în sensul: „îl voi dărui lui Dumnezeu”. O astfel de făgăduinţă făcea 
parte din ritualul războiului sfânt: întreaga pradă de război oameni, animale şi lucruri Îi aparţineau 
Domnului, dar, pentru ca nu cumva juruinţa să fie călcată prin eventuala folosire a prăzii, aceasta 
era supusă nimicirii totale. De aici, transferul semantic: a-l da pe cineva anatemei = a-l da pieirii 
(blestemul de a se alege din el praful şi pulberea). 

2 Cuvântul Horma e în relaţie cu ebraicul cherem = „anatemă” = ofrandă votivă = nimicire. 

apă, şi sufletul ni s-a scârbit de această hrană sărăcăcioasă3”. 

6 Atunci a trimis Domnul asupra poporului şerpii ucigaşi4 care muşcau poporul; şi mult popor a 
murit dintre fiii lui Israel. 

7 Şi ducându-se poporul la Moise, a zis: „Păcătuit-am vorbind împotriva Domnului şi-mpotriva ta; 
roagă-te tu Domnului, ca să-ndepărteze şerpii de la noi”. Şi Moise i s-a rugat Domnului pentru 
popor. 

8 lar Domnul a zis către Moise: „Fă-ţi un şarpe şi pune-l pe un stâlp$; şi va fi că tot omul atins de 
mușcătură şerpească, de se va uita la el, va trăi”. 

9 Şi a făcut Moise un şarpe de aramă şi l-a pus pe un stâlp; şi când un şarpe muşca vreun om, acela 
privea la şarpele cel de aramă şi trăia. 

10 Fiii lui Israel s-au ridicat apoi de acolo şi şi-au pus tabăra la Obot. 

11 Iar după ce s-au ridicat şi din Obot, şi-au aşezat tabăra la Iie-Abarim, dincolo, în pustia din faţa 
Moabului, către soare-răsare. 

12 De acolo s-au ridicat şi şi-au pus tabăra în valea Zared. 

13 Ridicându-se apoi şi de acolo, şi-au 

3 Hrana sărăcăcioasă: mana (vezi şi 11, 5-6). 

4 În ebr.: „şerpi arzători” sau „şerpi focoşi”, probabil din pricina muşcăturilor resimţite ca nişte 
arsuri. 

5 Cuvântul original, atât în ebraică (nes) cât şi în greacă (semeion) înseamnă „steag”, „drapel”, 
„fanion” (steagul de pe cortul unui general, pavilionul unei nave). Prin asociere, cuvântul a 
însemnat apoi prăjina care susţine steagul, stâlpul care poartă emblema. În principal, însă, grecescul 
semeion se traduce „semn”; prin extensie, „semnificaţie”. Valoarea simbolică (semnificativă) a 
acestui episod vechitestamentar va fi consemnată în In 3, 14, el prefigurând mântuitoarea înălţare pe 
cruce a lui lisus Hristos. 

aşezat tabăra dincolo de Arnon, în pustia care e în afara hotarelor Amoreilor; căci Arnonul este 
hotarul Moabului, între Moab şi Amorei. 

14 De aceea se şi zice la carte: 

15 „Războiul Domnului a-nvăpăiat Zoobul şi curgerile Arnonului iar curgerile le-a dus în locaşul 
Arului şi le-a făcut vecine cu hotarul Moabului”6. 

16 De acolo s-au îndreptat spre Beer. Aceasta-i fântâna? despre care a zis Domnul lui Moise: 
„Adună poporul şi le voi da apă să bea”. 

17 Atunci a cântat Israel la fântână cântarea aceasta: „Cântaţi-i: 

18 Fântâna pe care voievozii au săpat-o, pe care-mpăraţii neamurilor au deschis-o întru-mpărăţia 
lor, întru stăpânia lor”. 

19 Din Beer [au mers] la Matana, de la Matana la Nahaliel, de la Nahaliel la Bamot; 

20 iar de la Bamot la dumbrava din câmpia Moabului, spre vârful muntelui Fazga, cel ce cată spre 
faţa pustiei. 

21 De acolo a trimis Moise soli la Sihon, regele Amoreilor, cu vorbe de pace, zicând: 


6 În Versiunea Ebraică versetele 14 şi 15 exprimă un citat din „Cartea Războaielor Domnului”, o 
veche culegere de texte epice, astăzi pierdută; de altfel, fragmentul menţionează două nume (Maheb 
şi Sufa) complet necunoscute, într-un context obscur. Septuaginta oferă un text mai limpede, asupra 
unui război al lui Iahve, în care verbul flogizo = „a învăpăia”, „a nimici prin foc”, „a arde” (cu 
nuanţa „a mâna pe cineva sau ceva cu bici de flacără”) este folosit aproape aidoma ca în Iş 9, 24 
(focul ca factor dinamic al apei): Zoobul este un afluent al Arnonului, iar acesta, la rândul său, îşi 
adună apele în bazinul oraşului Ar, localitate situată pe hotarul nordic al Moabului. 

7 Beer înseamnă „fântână”, „puţ”. 

22 „Vom trece prin ţara ta. Pe cale vom trece, nu ne vom abate nici în țarină, nici în vie, nici apă din 
fântâna ta nu vom bea; pe calea-mpărătească vom merge, până ce vom trece de hotarele tale”. 

23 Dar Sihon nu l-a lăsat pe Israel să treacă prin hotarele lui; şi-a adunat Sihon tot poporul şi a ieşit 
în pustie să stea-mpotriva lui Israel şi, ajungând la Iahaț, s-a luptat cu Israel. 

24 Dar Israel l-a bătut măcelărindu-l cu sabia, şi i-a cuprins ţara de la Arnon până la Iaboc, până la 
fiii lui Amon, căci lazir este hotarul fiilor lui Amon. 

25 Şi a luat Israel toate cetăţile acestea şi s-a aşezat în toate cetățile Amoreilor, în Heşbon şi în toate 
satele ce ţineau de el. 

26 Căci Heşbonul era cetatea lui Sihon, regele Amoreilor. Acesta se luptase cu fostul rege al 
Moabului şi-i luase toată ţara, de la Aroer până la Arnon. 

27 De aceea şi zic poeţii: „Veniţi la Heşbon, ca să se zidească şi să se întărească cetatea lui Sihon. 
28 Că foc a ieşit din Heşbon şi flacără din cetatea lui Sihon şi a-nghiţit până la Moab şi a mistuit 
zăvoaiele9 Arnonului. 

29 Vai ție, Moab! Pierit-a poporul lui Chemoş! Feciorii lui s-au risipit, fetele lui ajuns-au roabe la 
Sihon, regele Amoreilor! 

30 De la Heşbon pierit-au pruncii până 

8 Literal: „cei ce vorbesc în ghicituri” (în enigme, proverbe, parabole). Poemul ce urmează pare a fi 
o baladă amoreeană despre care nu se ştie sigur dacă fusese sau nu inclusă în „Cartea Războaielor 
Domnului”. Oricum, textul era menit să demonstreze că Moabiţii îşi pierduseră de multă vreme 
drepturile asupra acestui teritoriu. 

9 Literal: semnele de hotar. 

la Dibon, chiar şi femeile-au fost arse de foc în Moab”10. 

31 Şi aşa s-a aşezat Israel în toate cetăţile Amoreilor. 

32 De acolo a trimis Moise să iscodească Iazirul, pe care l-a luat împreună cu satele lui şi i-a 
alungat pe Amoreii care locuiau acolo. 

33 Şi întorcându-se, s-a suit în cale spre Vasan. lar Og, regele Vasanului, le-a ieşit înainte la Edrei, 
cu tot poporul său, ca să se războiască cu ei. 

34 Şi a zis Domnul către Moise: „Să nu te temi de el, că-n mâinile tale l-am dat, pe el şi tot poporul 
lui şi toată ţara lui, şi vei face cu el aşa cum ai făcut cu Sihon, regele Amoreilor, cel ce locuia în 
Heşbon”. 

35 Şi l-a bătut, pe el, pe fiii lui şi tot poporul lui, de n-a lăsat viu pe nici unul din ai lui, şi le-a 
cuprins ţara. 

22 

Istoria lui Balaam. 

1 Şi dac-au plecat de acolo, fiii lui Israel şi-au pus tabăra la apus de Moab, lângă Iordan, în faţa 
lerihonului. 

2 lar Balac, fiul lui Sefor, a văzut tot ceea ce Israel le făcuse Amoreilor. 

3 Şi tare s-a-nfricoşat Moab de poporul acesta, pentru că era mult la număr; şi s-a-ngrozit Moab în 
faţa fiilor lui Israel. 

4 Şi a zis Moab către bătrânii Madianului 1: „Gloata asta va-nghiţi acum tot 

10 Ebr., varianta: „Pierit-au pruncii până la Dibon, femeile până la Nofa, bărbaţii până la Medeba”. 
1 Madian, regiune situată în nord-vestul Arabiei; asupra legăturilor lui Moise cu Madianul vezi Iş 3, 
1; 18, 1. La vremea aceea însă rege al Moabiţilor era Balac, fiul lui Sefor. 

ce e-mprejurul nostru aşa cum înghite boul verdeaţa de pe câmp”. 

5 Acesta a trimis soli la Balaam, fiul lui Beor, în Petor care se află pe Râu2, în ţara fiilor poporului 


său ca să-l cheme, spunându-i: „lată, a ieşit un popor din Egipt şi a acoperit faţa pământului şi iată 
că stă-mpotriva mea. 

6 Vino deci acum şi blesteamă-mi poporul acesta, că-i mai tare decât mine; poate că atunci voi fi în 
stare să ucid o parte din el şi să-l alung din ţară. Eu ştiu că cel pe care tu îl binecuvintezi este 
binecuvântat şi cel pe care tu îl blestemi este blestemat”3. 

7 S-au dus deci bătrânii din Moab şi bătrânii din Madian cu mâinile pline de daruri pentru vrăji4; şi 
ajungând la Balaam, i-au spus cuvintele lui Balac. 

8 Iar el le-a zis: „Rămâneţi aici peste noapte, iar eu vă voi răspunde prin ceea ce-mi va spune 
Domnul”. Şi au rămas căpeteniile lui Moab la Balaam. 

9 Atunci a venit Dumnezeu la Balaam5 şi a zis: „Ce e cu oamenii aceştia care sunt la tine?” 

10 Iar Balaam a zis către Dumnezeu: „Balac, fiul lui Sefor, regele Moabului, i-a trimis la mine să- 
mi spună: 

11 Iată, a ieşit din Egipt un popor şi a acoperit fața pământului şi iată că stă-mpotriva mea; vino dar 
de mi-l 

2 Prin „Râu” se înţelege, aici, Eufratul. 

3 Asupra ireversibilităţii binecuvântării sau blestemului vezi istoria fraţilor Esau şi Iacob în Fc 27. 

4 Literal: „purtând ghiciturile în mâinile lor”. În speţă, darurile cu care erau plătiţi vrăjitorii, 
ghicitorii, prezicătorii, cei ce tâlcuiau oracolele (vezi şi 1 Rg 9, 6-8). 

5 Dumnezeu i s-a arătat printr-un vis sau printr-o vedenie. 

blesteamă, doar l-aş putea birui şi alunga din ţară”. 

12 Dumnezeu însă a zis către Balaam: „Nu te vei duce cu ei şi nici nu vei blestema poporul acela, 
că este binecuvântat”. 

13 Dimineaţa s-a sculat Balaam şi a zis către bătrânii lui Balac: „Duceţi-vă la stăpânul vostru, că nu 
mă lasă Dumnezeu să merg cu voi”. 

14 Sculându-se deci căpeteniile Moabului, au venit la Balac şi i-au spus: „Balaam n-a vrut să vină 
cu noi”. 

15 Atunci Balac a trimis alți bătrâni, mai mulţi şi mai însemnați decât aceia. 

16 Şi venind aceştia la Balaam, i-au zis: „Aşa grăieşte Balac al lui Sefor: Rogu-te, nu pregeta să vii 
până la mine, 

17 căci cu cinste mare te voi cinsti şi-ţi voi face toate câte-mi vei spune, numa vino de-mi blesteamă 
poporul acesta”. 

18 Iar Balaam, răspunzând, a zis către bătrânii lui Balac: „Chiar de mi-ar da Balac casa sa plină de 
argint şi de aur, nu pot să calc porunca Domnului Dumnezeului meu şi să fac ceva mic sau mare, 
după bunul meu plac. 

19 Acum însă rămânețţi şi voi aici peste noapte, ca să ştiu ce-mi va mai spune Domnul”. 

20 Şi a venit Dumnezeu la Balaam noaptea şi i-a zis: „De vreme ce oamenii aceştia au venit să te 
cheme, Scoală-te şi du-te cu ei; dar numai ceea ce-ţi voi spune Eu, aceea să faci!” 

21 A doua zi s-a sculat Balaam, şi-a pus samarul pe asina sa şi s-a dus cu bătrânii Moabului. 

22 Dar se aprinsese mânia lui Dumnezeu pentru că s-a dus, iar îngerul lui Dumnezeu s-a sculat ca 
să-l împiedice în timp ce el şedea pe asina sa, însoţit de două slugi ale sale. 

23 Asina l-a văzut atunci pe îngerul lui Dumnezeu proptit în drum, cu sabia ridicată-n mână; asina 
s-a abătut din drum şi a luat-o pe câmp; iar el îşi bătea asina cu toiagul, ca s-o întoarcă la drum. 

24 Dar îngerul lui Dumnezeu a stat în drumeagul dintre răzoarele viilor, cu gard într-o parte şi gard 
în cealaltă; 

25 iar asina, văzându-l pe îngerul lui Dumnezeu, s-a tras către gard şi i-a strâns lui Balaam piciorul 
în gard, iar el a-nceput din nou s-o bată. 

26 Îngerul lui Dumnezeu însă a mers mai departe şi a stat la loc strâmt, unde nu era chip să te abaţi 
nici la dreapta, nici la stânga. 

27 lar asina, văzându-l pe îngerul lui Dumnezeu, s-a culcat sub Balaam; şi s-a mâniat Balaam şi-şi 
bătea asina cu toiagul. 

28 Dar Dumnezeu a deschis gura asinei, iar ea a zis către Balaam: „Ce ţi-am făcut eu, de mă baţi 
acum pentru a treia oară?” 

29 Iar Balaam a zis către asină: „Pentru că ţi-ai râs de mine; de-aş fi avut cuţit în mână, pe loc te-aş 


fi ucis”. 

30 A zis asina către Balaam: „Au nu sunt eu asina ta, pe care-ai umblat din 

6 În limbajul V.T. „îngerul lui Dumnezeu” înseamnă manifestarea sensibilă a lui Dumnezeu, prin 
care El devine accesibil oamenilor. Pe de altă parte, versetul de faţă pare a contrazice versetul 20. 
Chiar dacă, filologic, aici poate fi punctul de interferenţă a două documente din două tradiţii diferite 
(vezi Introducerea la Pentateuh), ideea centrală este aceea că logica lui Dumnezeu n-o urmează 
neapărat pe aceea a oamenilor, că numai El este liantul tainic dintre aparenţă şi esenţă. 

tinerețile tale şi până-n ziua de azi? Crezi oare că din nesăbuinţă ţi-am făcut ţie asta?” Iar el a zis: 
„Nu”. 

31 Atunci Dumnezeu a deschis ochii lui Balaam, iar acesta l-a văzut pe îngerul Domnului proptit în 
drum, cu sabia ridicată-n mână; şi s-a plecat şi s-a-nchinat în faţa lui. 

32 Iar îngerul lui Dumnezeu i-a zis: „De ce ţi-ai bătut acum asina pentru a treia oară? lată, eu am 
ieşit să te împiedic, deoarece acest drum al tău nu-mi e pe plac; 

33 şi asina, văzându-mă, de trei ori s-a abătut pân-acum de dinainte-mi; dacă ea nu s-ar fi abătut, 
acum eu pe tine te-aş fi ucis, iar pe ea aş fi cruţat-o”. 

34 Zis-a Balaam către îngerul Domnului: „Păcătuit-am, că n-am ştiut că tu erai proptit în drumul 
meu. lar acum, dacă asta nu-ţi place, mă voi întoarce”. 

35 Zis-a îngerul lui Dumnezeu către Balaam: „Du-te cu oamenii aceştia, dar să grăieşti numai ceea 
ce-ţi voi spune eu!” şi s-a dus Balaam cu bătrânii lui Balac. 

36 Când a auzit Balac că vine Balaam, i-a ieşit în întâmpinare în oraşul moabit care este lângă 
hotarul de la Arnon, chiar la hotar. 

37 Şi a zis Balac către Balaam: „Oare n-am trimis eu la tine să te cheme? De ce n-ai venit la mine? 
Crezut-ai cumva că eu nu pot să te cinstesc?” 

38 Şi a zis Balaam către Balac: „lată, am venit la tine. Crezi tu că eu pot acum să-ţi spun orice? 
Cuvântul pe care mi-l va pune Dumnezeu în gură, pe acela-l voi grăi!” 

39 Apoi s-a dus Balaam cu Balac şi au venit la Kiriat-Huţot. 

40 Atunci a-njunghiat Balac oi şi boi şi i-a trimis lui Balaam şi bătrânilor care erau cu el. 

41 Şi a fost că a doua zi de dimineaţă l-a luat Balac pe Balaam şi l-a suit pe Bamot-Baal7, şi i-a 
arătat de acolo o parte din popor. 

23 

Balaam îi binecuvintează pe Israeliți. 

1 Atunci a zis Balaam către Balac: „Zideşte-mi aici şapte jertfelnice şi pregăteşte-mi şapte viței şi 
şapte berbeci”. 

2 Şi a făcut Balac după cum zisese Balaam şi au jertfit câte un vițel şi câte un berbec pe fiecare 
jertfelnic. 

3 Apoi a zis Balaam către Balac: „Stai lângă jertfa ta. Eu mă duc, că poate mi Se va arăta 
Dumnezeu în întâmpinare; şi ce-mi va descoperi El, aceea îţi voi spune”. Şi a rămas Balac lângă 
jertfa sa, iar Balaam s-a dus să-L întrebe pe Dumnezeu, şi s-a dus de-a dreptul. 

4 Şi i s-a arătat Dumnezeu lui Balaam şi a zis Balaam către EI: „Am zidit şapte jertfelnice şi am 
ridicat câte un vițel şi câte un berbec pe fiecare Jertfelnic”. 

5 Iar Domnul a pus cuvânt în gura lui Balaam 2 şi a zis: „Întoarce-te la Balac, 

7 „Bamot”: vezi 21, 19-20. „Bamot-Baal” s-ar traduce: „Înălţimile lui Baal”. „Baal”: zeu al 
soarelui, idol fenician, adorat temporar de Israeliţi în epoca judecătorilor (Jd 2, 10-23) şi a regilor (3 
Rg 18 ş.a.). 

1 Sensul exact: „fără abatere”, „fără să aibă îndoieli”, „fără nici o şovăire lăuntrică”. În Versiunea 
Ebraică: „s-a dus într-un loc înalt” sau: „pe un munte golaş”. 

2 A pune Dumnezeu cuvânt în gura cuiva: a-l înzestra cu darul profetic. Vezi expresia în 22, 38, 
precum şi în Ir 1, 9. 

şi aşa să-i spui!” 

6 şi s-a întors la el, şi iată că el stătea lângă arderile-lui-de-tot, şi toate căpeteniile Moabului erau cu 
el. Şi Duhul lui Dumnezeu a fost peste [Balaam], iar el şi-a rostit poemul3, zicând: 

7 „Din Mesopotamia m-a chemat Balac, regele Moabului, din munţii Răsăritului, zicând: Vino şi 


mi-l blesteamă pe Iacob, vino şi mi-l osândeşte pe Israel! 

8 Cum îl voi blestema pe cel ce Dumnezeu nu-l blesteamă? Cum îl voi osândi pe cel ce Dumnezeu 
nu-l osândeşte? 

9 Că de pe vârful munților îl voi vedea, şi de pe dealuri îl voi cunoaşte: iată un popor care locuieşte 
deoparte, cel ce cu alte neamuri nu se numără. 

10 Cine-a numărat seminţia lui Iacob? şi cine va socoti puzderia lui Israel? Să moară sufletul meu 
ca sufletele drepţilor, fie urmaşii mei precum urmaşii lor!” 

11 Atunci a zis Balac către Balaam: „Ce mi-ai făcut? Eu te-am chemat să-mi blestemi vrăjmaşii, şi 
iată că tu cu binecuvântare i-ai binecuvântat!”... 

12 Zis-a Balaam către Balac: „Oare nu ceea ce-mi va pune Dumnezeu în gură trebuie să spun eu cu 
grijă?” 

13 Iar Balac a zis către el: „Vino acum cu mine în alt loc, de unde nu vei vedea [poporul] întreg, ci 
numai o parte din el vei vedea; nu pe toţi îi vei vedea, şi de-acolo să mi-l blestemi”... 

14 Şi l-a dus într-o măgură, de pe vârful muntelui Fazga, şi a zidit acolo şapte jertfelnice şi a pus 
câte un vițel şi câte un berbec pe fiecare jertfelnic. 

3 Grecescul parabole traduce aici ebraicul magal, care înseamnă poem, incantaţie, proză ritmată. 

15 Şi a zis Balaam către Balac: „Stai aici lângă jertfa ta, iar eu mă duc să-L întreb pe Dumnezeu”. 
16 Şi l-a întâmpinat Dumnezeu pe Balaam şi a pus cuvânt în gura lui şi a zis: „Întoarce-te la Balac, 
ŞI aşa să-i spui”. 

17 şi s-a întors la el. Iar acela stătea lângă jertfa sa, cu toate căpeteniile Moabului. Şi l-a întrebat 
Balac: „Ce ţi-a spus Domnul?” 

18 lar el şi-a rostit poemul, zicând: „Scoală-te, Balac, şi ascultă, pleacă-ţi urechea la mine, fiule al 
lui Sefor! 

19 Dumnezeu nu-i ca omul, să se clatine, nici ca fiul omului, să se-ngrozească. Zis-a El oare fără să 
facă? spune-va El fără să-mplinească? 

20 Iată, primit-am să binecuvintez şi voi binecuvânta şi nu voi reveni. 

21 Sleire nu va fi în Iacob, nici necaz în Israel; Domnul Dumnezeul său este cu el, lumini de 
voievozi în mijlocul lui. 

22 Dumnezeu Care l-a scos din Egipt îi este lui precum cornul inorogului4. 

23 De vreme ce-n Iacob nu-i vrăjitorie, şi nici descântec în Israel, la vreme li se va spune lui Iacob 
şi lui Israel cele ce va-mplini Dumnezeu! 

24 lată popor ce se va ridica precum un pui de leu, precum un leu se va semeţi: somn nu va avea 
pân” ce prada nu şi-a sfâşiat-o şi pân” ce sângele răniților nu l-a băut”. 

25 Zis-a Balac către Balaam: „Dacă de blestemat nu mi-l blestemi, cel puţin nu-l binecuvânta!” 

26 lar Balaam, răspunzând, a zis către Balac: „Nu ţi-am grăit eu oare că 

4 Inorog: animal fabulos unicorn, simbol al puterii invincibile. 

nu voi face decât ceea ce-mi va spune Domnul?” 

27 Atunci a zis Balac către Balaam: „Hai să te duc în alt loc, şi de-l va plăcea lui Dumnezeu, 
blesteamă-l de acolo”. 

28 Şi l-a luat Balac pe Balaam pe vârful lui Peor, care priveşte spre pustie. 

29 Aici Balaam a zis către Balac: „Zideşte-mi şapte Jertfelnice şi pregăteşte-mi şapte viței şi şapte 
berbeci”. 

30 Şi a făcut Balac aşa cum a zis Balaam şi a pus câte un vițel şi câte un berbec pe fiecare jertfelnic. 
24 

Proorocia lui Balaam. 

1 Văzând Balaam că plăcut Îi este Domnului să-l binecuvinteze pe Israel, n-a mai alergat, ca-n alte 
dăţi, după semne prevestitoare, ci s-a întors cu faţa spre pustie. 

2 Şi ridicându-şi Balaam ochii, l-a văzut pe Israel aşezat în tabără după seminţiile sale; şi Duhul lui 
Dumnezeu a fost peste el 

3 şi şi-a rostit poemul, zicând: „Aşa zice Balaam, fiul lui Beor, aşa grăieşte bărbatul cel ce vede cu 
adevărat; 

4 aşa glăsuieşte cel ce aude cuvintele lui Dumnezeu, cel ce cu ochii deschişi a văzut în somnl 
vedenia Celui-atotputernic: 


5 Cât de frumoase sunt sălaşurile tale, lacobe, şi corturile tale, Israele! 

1 În somn, dar avându-și ochii deschişi: în stare de extaz. 

6 Ca nişte văi umbroase, ca nişte grădini lângă râuri, ca nişte corturi sădite de Domnul, ca nişte 
cedri pe lângă ape! 

7 Un Om va odrăsli din seminţia lui şi neamuri multe va stăpâni? şi împărăția lui se va înălța mai 
mult decât a lui Gog3 şi mult va creşte-mpărăţia sa. 

8 Dumnezeu l-a scos din Egipt, fi-va slava lui precum a inorogului; mânca-va neamurile ce-i stau 
împotrivă, oasele lor le va sfărâma şi cu săgețile sale-i va săgeta pe vrăjmaşi. 

9 Culcându-se s-a odihnit ca un leu, ca un pui de leu: cine-l va scula? Binecuvântaţi să fie cei ce te 
binecuvintează, blestemaţi să fie cei ce te blesteamă!” 

10 Atunci s-a mâniat Balac pe Balaam; şi, frângându-şi mâinile, a zis Balac către Balaam: „Eu te- 
am chemat să-mi blestemi pe vrăjmaşii mei, dar tu, iată, de trei ori i-ai binecuvântat pân-acum. 

11 Fugi dar în ţara ta! Am zis că te voi cinsti; dar iată că Domnul te-a lipsit de slavă”. 

12 Balaam însă a zis către Balac: „Oare nu le-am spus eu şi solilor tăi pe care i-ai trimis la mine: 

2 Text cu evidentă dimensiune profetică, asupra lui Mesia ca Împărat, pe care însă Versiunea 
Ebraică îl redă diferit, la modul impersonal: „Apa se revarsă din ciuturile lui, în ape-mbelşugate îi 
este seminţia”. Profetismul textului însă e în perfectă concordanţă cu Fe 49, 10, dar şi cu v. 17 al 
prezentului capitol; acesta este motivul pentru care, probabil, BJ părăseşte aici Versiunea Ebraică şi 
preferă să traducă după Septuaginta. 

3 În ebr.: „Agag”, rege amalecit învins de Saul (1 Rg 15, 7-8); viziune istoricistă precară, deoarece 
Amaleciţii nu au fost niciodată o mare putere. Septuaginta preferă comparaţia cu Gog, a cărui 
istoricitate are şi o valență simbolică, reprezentând orice fel de adversitate organizată împotriva lui 
Dumnezeu (vezi nota de la Ap 20, 8). 

13 Chiar de mi-ar da Balac casa sa plină de argint şi de aur, nu voi putea să calc porunca Domnului 
şi să fac ceva bun sau rău după bunul meu plac; ce-mi va spune mie Domnul, aceea voi grăi!? 

14 Şi acum, iată că alerg spre ţara mea, dar vino să-ţi spun ce va face poporul acesta cu poporul tău 
în vremile ce-au să vină.” 

15 Şi şi-a urmat Balaam poemul, zicând: „Aşa grăieşte Balaam, fiul lui Beor, aşa grăieşte bărbatul 
cel ce vede cu adevărat, 

16 cel ce aude cuvintele lui Dumnezeu, cel ce ştie ştiinţa Celui-Preaînalt, cel ce cu ochii deschişi a 
văzut în somn vedenia lui Dumnezeu: 

17 I-l voi arăta, dar nu acum; îl fericesc, dar nu mi-i aproape:4 o Stea va răsări din Iacob, un Om se 
va ridica din Israel şi va zdrobi căpeteniile Moabului, şi pe toți fiii lui Set îi va prăda. 

18 Lua-va-n stăpânire pe Edom, şi-n stăpânire-l va lua pe Esau, vrăjmaşul său, şi Israel îşi va arăta 
puterea. 

19 Din lacob se va ridica şi-i va pierde pe cei ce-au scăpat din cetate”. 

20 Apoi, văzându-l pe Amalec, şi-a urmat poemul, zicând: „Amalec, cel dintâi dintre neamuri, dar 
şi seminţia lui va pieri”. 

21 Văzându-l apoi pe Cheneu, şi-a urmat poemul, zicând: „Tare-ţi este locaşul, dar chiar dacă-ţi vei 
pune cuibul în stâncă 

22 şi chiar dacă lui Beor i se va face cuib învăluit, Asirienii5 te vor robi”. 

4 T. M.: „Îl văd, dar nu e acum; îl privesc, dar nu e aproape”. Evident caracter profetic. 

5 Aici, ca în multe alte părți, poate fi vorba de Asirieni, dar nu poate fi exclusă nici referirea la 
Aşurim, menţionat în Fc 25, 3; vezi nota de la Fe 25, 18. 

23 Iar când l-a văzut pe Og, şi-a urmat poemul, zicând: „Vai, vai, cine va mai trăi când Dumnezeu 
va aduce acestea? 

24 că va scăpa din mâna Cheteilor, îl va asupri pe Aşurim, îi va împila pe Evrei, dar şi el odată va 
pieri”. 

25 Sculându-se apoi Balaam, s-a dus înapoi în ţara sa; şi s-a dus şi Balac întru ale sale. 

25 

Pedeapsa pentru idolatrie şi desfrânare. 

1 Atunci s-a aşezat Israel în Şitim, iar poporul s-a dedat la desfrânare cu fetele din Moab. 

2 Acestea îi pofteau la jertfele idolilor lor, iar poporul mânca din acele jertfe şi se închina la idolii 


lorl. 

3 Şi i s-a închinat Israel lui Baal-Peor, şi s-a aprins mânia lui Dumnezeu asupra lui Israel. 

4 Şi a zis Domnul către Moise: „la pe toate căpeteniile poporului şi dă-I-le Domnului în vileag? la 
faţa soarelui, pentru ca aprinderea mâniei Domnului să se abată de la Israel”. 

1 Pe de-o parte, cultul lui Baal presupunea şi anumite ritualuri orgiastice, în care femeile îi antrenau 
pe participanţi; pe de alta, în limbajul Vechiului Testament se operează transferul semantic de la 
prostituţia propriu-zisă la prostituţia sacră, prin care infidelitatea faţă de Iahve este echivalentă cu 
adulterul. 

2 Versiunea Ebraică foloseşte un cuvânt cu sens incert, tradus fie prin „spânzuraţi-le”, fie prin 
„trageţi-le în ţeapă”. Grecescul paradeigniatizo din Septuaginta înseamnă „a da pe cineva în vileag” 
(ca exemplu rău), „a-i aplica cuiva o pedeapsă exemplară”, „a-i descoperi cuiva partea negativă”; e 
folosit în Iz 13, 22, dar şi în Mt 1, 19. 

5 Atunci a zis Moise către neamurile lui Israel: „Ucideţi fiecare pe casnicul său care i s-a închinat 
lui Baal-Peor!” 

6 lată însă că un om dintre fiii lui Israel a venit şi l-a apropiat pe fratele său de o madiancă3, sub 
ochii lui Moise şi sub ochii întregii obşti a fiilor lui Israel, în timp ce ei plângeau la uşa cortului 
mărturiei. 

7 Şi văzând aceasta Finees, fiul lui Eleazar, fiul lui Aaron preotul, s-a sculat din mijlocul adunării 
ŞI, luându-și în mână lancea, 

8 a intrat pe urma israelitului în culcuş şi i-a străpuns pe amândoi, pe bărbatul israelit, precum şi pe 
femeie prin josul pântecelui ei; şi a încetat pedeapsa4 de deasupra fiilor lui Israel. 

9 Cei ce au murit de pedeapsa aceasta au fost douăzeci şi patru de mii. 

10 Şi a grăit Domnul către Moise, zicând: 

11 „Finees, fiul lui Eleazar, fiul lui Aaron preotul, a potolit mânia Mea de deasupra fiilor lui Israel 
prin aceea că-ntre ei a gelozit în locul geloziei Mele, aşa că Eu nu i-am nimicit pe fiii lui Israel în 
gelozia5 Mea. 

12 Drept aceea, am zis: lată că am încheiat cu el legământ de pace; 

13 fi-va pentru el şi pentru urmaşii săi legământ de preoţie veşnică pentru aceea că a gelozit în locul 
Dumnezeului său şi s-a rugat pentru fiii lui Israel”. 

3 Se presupune că madianca era cunoscută, dar numele ei va fi pomenit de abia în versetul 15. 

4 Natura acestei pedepse nu ne e cunoscută. 

5 În funcție de context, grecescul zelos înseamnă „zel”, „râvnă” sau „gelozie”. Adulterul lui Israel 
cu popoarele idolatre ale Canaanului era de natură să stârnească gelozia lui Iahve, singurul 
îndreptăţit la credincioşie. 

14 Omul israelit care a fost ucis împreună cu madianca se numea Zimri, fiul lui Salu, mai-mare 
peste casa seminției lui Simeon; 

15 iar numele madiancei ucise era Cozbi, fiica lui Țur, mai-mare peste neamurile lui Omot, casă 
părintească din Madian. 

16 Şi a grăit Domnul către Moise, zicând: „Vorbeşte către fiii lui Israel şi spune-le: 

17 Fiţi duşmanii Madianiţilor şi omorâţi-i, 

18 că ei vă duşmănesc pe voi prin vicleniile cu care-au viclenit prin Peor şi prin Cozbi, fiica unei 
căpetenii din Madian, sora lor care-a fost ucisă în ziua când s-a făcut ucidere din pricina lui Peor”. 
26 

Numărarea din nou a poporului. 

1 Şi a fost că după această pedeapsă a grăit Domnul către Moise şi către Eleazar, fiul lui Aaron 
preotul, zicând: 

2 „Număraţi întreaga obşte a fiilor lui Israel, de la douăzeci de ani în sus, după familiile lor, pe toţi 
cei buni de război în Israel”. 

3 Atunci Moise şi Eleazar preotul le-au grăit în şesurile Moabului, la Iordan, în dreptul lerihonului, 
zicând: 

4 „... de la douăzeci de ani în sus” aşa cum i-a grăit Domnul lui Moise?. 

1 Acest al doilea recensământ, după cel relatat în capitolele 1 şi 3, îşi propune să evalueze, pe deo 
parte, forţa armată ce urmează să cucerească ţara Canaanului şi, pe de alta, numărul şi starea celor 


ce vor primi pământ. 

2 Manuscrise degradate, text fragmentar (versetul 4). 

Iată fiii lui Israel care au ieşit din ţara Egiptului3: 

5 Ruben, întâiul-născut al lui Israel. Fiii lui Ruben: Enoh şi neamul lui Enoh; din Falu, neamul 
Faluiţilor. 

6 Din Heţron, neamul Heţroniţilor; din Carmi, neamul Carmiţilor. 

7 Acestea sunt neamurile lui Ruben; şi s-au numărat patruzeci şi trei de mii şapte sute treizeci. 

8 Fiul lui Falu: Eliab. 

9 Fiii lui Eliab: Nemuel, Datan şi Abiron. Datan şi Abiron sunt aceia care s-au răznit de obşte şi s- 
au ridicat împotriva lui Moise şi a lui Aaron împreună cu părtaşii lui Core, când aceştia au stârnit 
răzvrătire împotriva Domnului 

10 şi şi-a deschis pământul gura şi i-a înghiţit, pe ei şi pe Core; şi împreună cu ei au murit şi părtaşii 
lor, când focul a mistuit două sute cincizeci de oameni; şi au rămas ei ca pildă. 

11 Dar fiii lui Core n-au murit. 

12 Fiii lui Simeon, după familiile lor: din lemuel, neamul lemuelilor; din amin, neamul laminilor; 
din lachin, neamul lachinilor; 

13 din Zerah, neamul Zerahilor; din Saul, neamul Sauliţilor. 

14 Acestea sunt neamurile cele din Simeon, la a căror numărătoare s-au găsit douăzeci şi două de 
mii două sute. 

3 În enumerarea celor douăsprezece seminţii ale lui Israel, Versiunea Ebraică prezintă o ordine uşor 
diferită de aceea a Septuagintei, motiv pentru care ediţia Rahlfs adoptă o dublă numerotare a 
versetelor. Datele însă sunt aceleaşi. Din ele rezultă că, faţă de primul recensământ, numărul celor 
din seminţiile lui Ruben, Simeon, Gad, Efraim şi Neftali descrescuse, în timp ce al celorlalte se 
mărise. 

15 Fiii lui Gad, după neamurile lor: din Țefon, neamul Ţefonienilor; din Haghi, neamul Haghiţilor; 
din Şunie, neamul Şunienilor; 

16 din Ozni, neamul Oznienilor; din Eri, neamul Erienilor; 

17 din Arod, neamul Arodeilor; din Areli, neamul Arelienilor. 

18 Acestea sunt neamurile fiilor lui Gad, la a căror numărătoare s-au găsit patruzeci de mii cinci 
sute. 

19 Fiii lui Iuda: Ir şi Onan, Şela, Fares şi Zara; însă Ir şi Onan au murit în ţara Canaanului. 

20 Şi fiii lui Iuda, după neamurile lor: din Şela, neamul Şelaenilor; din Fares, neamul Fareseilor; din 
Zara, neamul Zaraenilor. 

21 Fiii lui Fares: din Hesron, neamul Hesroneilor; din Hamul, neamul Hamulienilor. 

22 Acestea sunt neamurile din Iuda, la a căror numărătoare s-au găsit şaptezeci şi şase de mii cinci 
sute. 

23 Fiii lui Isahar, după neamurile lor: din Tola, neamul Tolaenilor; din Fuva, neamul Fuvaenilor; 

24 din laşub, neamul Iaşubienilor; din Şimron, neamul Şimronienilor. 

25 Acestea sunt neamurile din Isahar, la a căror numărătoare s-au găsit şaizeci şi patru de mii trei 
sute. 

26 Fiii lui Zabulon, după neamurile lor: din Sered, neamul Seredienilor; din Elon, neamul 
Elonienilor; din lahleil, neamul Iahleililor. 

27 Acestea sunt neamurile din Zabulon, la a căror numărătoare s-au găsit şaizeci de mii cinci sute. 
28 Fiii lui Iosif: Manase şi Efraim. 

29 Fiii lui Manase, după neamurile lor: din Machir, neamul Machirienilor; din Machir s-a născut 
Galaad şi din Galaad este neamul Galaadenilor. 

30 Fiii lui Galaad: din Iezer, neamul lezerienilor; din Helec, neamul Helecienilor; 

31 din Asriel, neamul Asrielienilor; din Şechem, neamul Şechemienilor; 

32 din Şemida, neamul Şemidienilor; din Hefer, neamul Heferienilor. 

33 Salfaad, fiul lui Hefer, n-a avut fii, ci numai fiice; numele fiicelor lui Salfaad: Mahla, Noa, 
Hogla, Milca şi Tirţa. 

34 Acestea sunt neamurile lui Manase, la a căror numărătoare s-au găsit cincizeci şi două de mii 


şapte sute. 

35 Fiii lui Efraim, după neamurile lor: din Şutelah, neamul Şutelahienilor; din Becher, neamul 
Becherienilor; din Tahan, neamul Tahanienilor. 

36 Iar fiii lui Şutelah: Din Eran, neamul eranienilor. 

37 Acestea sunt neamurile fiilor lui Efraim, la a căror numărătoare s-au găsit treizeci şi două de mii 
cinci sute. Aceştia sunt fiii lui Iosif după neamurile lor. 

38 Fiii lui Veniamin, după neamurile lor: din Bela, neamul Belaenilor; din Aşbel, neamul 
Aşbelienilor; din Ahiram, neamul Ahiramienilor; 

39 din Șefufam, neamul Șefufamienilor; din Hufam, neamul Hufamienilor. 

40 Iar fiii lui Bela: Ard şi Naaman: din Ard, neamul Ardienilor şi din Naaman, neamul 
Naamanienilor. 

4] Aceştia sunt fiii lui Veniamin după neamurile lor, la a căror numărătoare s-au găsit patruzeci şi 
cinci de mii şase sute. 

42 Fiii lui Dan, după neamurile lor: din Şuham, neamul Şuhamienilor. Acestea sunt familiile lui 
Dan, după neamurile lor. 

43 Şi neamurile lui Şuhan, la numărătoarea lor, au fost de toate şaizeci şi patru de mii patru sute. 

44 Fiii lui Aşer, după neamurile lor: din Imna, neamul Imnaenilor; din Işba, neamul Işbaenilor; din 
Verie, neamul Verienilor. 

45 Din fiii lui Verie: din Heber, neamul Heberienilor; din Malchiel, neamul Malchielilor. 

46 Şi numele fiicei lui Aşer a fost Serah. 

47 Acestea sunt neamurile fiilor lui Aşer, la a căror numărătoare s-au găsit cincizeci şi trei de mii 
patru sute. 

48 Fiii lui Neftali, după neamurile lor: din lahţeel, neamul lahţeelenilor; din Guni, neamul 
Gunienilor. 

49 Din Ieţer, neamul leţerienilor; din Şilem, neamul Şilemienilor. 

50 Acestea sunt neamurile lui Neftali, după familiile lor, la a căror numărătoare s-au găsit patruzeci 
şi cinci de mii patru sute. 

51 Iată numărul fiilor lui Israel, al celor ce au intrat la numărătoare: şase sute una mii şapte sute 
treizeci. 

52 Apoi a grăit Domnul către Moise, zicând: 

53 „Acestora [i se va împărți pământul, să-l moştenească după numărul numelor lor; 

54 celor mai mulţi le vei da moşie mai mare, iar celor mai puţini le vei da moşie mai mică; fiecăruia 
să i se dea moşie potrivit cu ceea ce s-a socotit la numărătoare. 

55 Pământul se va împărţi prin sorți, anume după neamul seminţiilor lor să-şi primească şi părțile: 
56 prin sorţi vei împărţi moşia între cei mulţi şi cei puţini”. 

57 Iată-i acum pe fiii lui Levi, după neamurile lor: din Gherşon, neamul Gherşonienilor; din Cahat, 
neamul Cahatienilor; din Merari, neamul Merarienilor. 

58 lată neamurile fiilor lui Levi: neamul lui Libni, neamul lui Hebron, neamul lui Mahli, neamul lui 
Muşi şi neamul lui Core. Din Cahat s-a născut Amram. 

59 Femeia acestuia se numea lochebed, fiica lui Levi, pe care femeia lui Levi i-a născut-o în Egipt; 
iar ea i-a născut lui Amram pe Aaron, pe Moise şi pe Mariam, sora lor. 

60 Lui Aaron i s-au născut: Nadab şi Abiud, Eleazar şi Itamar. 

61 Dar Nadab şi Abiud au murit când au adus foc străin înaintea Domnului, în pustia Sinai. 

62 şi s-au numărat toţi cei de parte bărbătească de la o lună în sus şi s-au găsit douăzeci şi trei de 
mii; căci aceştia nu fuseseră numărați împreună cu fiii lui Israel, pentru că nu li s-a dat moştenire 
printre fiii lui Israel. 

63 Aceştia sunt cei numărați de Moise şi de Eleazar preotul, cei ce i-au numărat pe fiii lui Israel în 
şesurile Moabului, lângă Iordan, în dreptul Ierihonului. 

64 Printre ei nu se afla nici unul din fiii lui Israel numărați de Moise şi de preotul Aaron în pustia 
Sinai, 

65 căci Domnul le spusese acestora că vor muri toţi în pustie şi n-a rămas din ei nici unul, în afară 
de Caleb, fiul lui lefone, şi de Iosua al lui Navi. 

27 


Fiicele lui Salfaad. Legea asupra dreptului de moştenire al fiicelor. Iosua ca succesor al lui Moise. 

1 Atunci au venit fetele lui Salfaad, fiul lui Hefer, fiul lui Galaad, fiul lui Machir, din neamul lui 
Manase, fiul lui Iosif (iată şi numele lor: Mahla, Noa, Hogla, Milca şi Tirta). 

2 Şi stând ele înaintea lui Moise, a lui Eleazar preotul, înaintea căpeteniilor şi înaintea întregii 
adunări, la uşa cortului mărturiei, au zis: 

3 „Tatăl nostru a murit în pustie; el n-a făcut parte din adunătura celor ce s-au ridicat împotriva 
Domnului, adică adunătura lui Core, ci a murit din pricina propriilor sale păcate, iar feciori nu i s-au 
născut. 

4 Aşadar, pentru ca numele tatălui nostru să nu piară din neamul său pentru aceea că nu are fii, dați- 
ne şi nouă moşie între fraţii tatălui nostru!” 

5 Moise însă a adus pricina lor înaintea Domnului; 

6 iar Domnul a grăit către Moise, zicând: 

7 „Drept au grăit fetele lui Salfaad: Dă-le să aibă moştenire între fraţii tatălui lor: fă-le ca parte 
moşia tatălui lor. 

8 Iar fiilor lui Israel să le grăieşti aşa: De va muri cineva fără să aibă feciori, moşia lui i-o veţi da 
fiicei sale. 

9 Iar de nu are nici fiică, moşia lui să i-o daţi fratelui său. 

10 Iar dacă nu va avea nici fraţi, moşia o veţi da fratelui tatălui său. 

11 Iar dacă tatăl său nu are frați, moşia o veți da rudeniei celei mai apropiate din neamul lui, ca să 
moştenească cele ce sunt ale lui. Aceasta va fi pentru fiii lui Israel o rânduială de drept: aşa cum 
Domnul i-a poruncit lui Moise1”. 

12 Apoi a zis Domnul către Moise: „Suie-te pe muntele de dincolo (acela-i muntele Nebo)2, şi 
priveşte țara Canaanului pe care Eu le-o dau fiilor lui Israel ca moştenire. 

13 Iar după ce o vei vedea, te vei adăuga şi tu la poporul tău, aşa cum s-a adăugat Aaron, fratele tău, 
pe muntele Hor, 

14 pentru că v-aţi împotrivit poruncii Mele în pustia Sin la vremea-ntărâtării obşteşti asupra 
sfințeniei Mele: nu ați făcut în aşa fel, încât sfinţenia Mea să se arate sub ochii lor prin ape3 (adică 
la apele Meriba4 de la Cadeş, în pustia Sin)”. 

15 Zis-a Moise către Domnul: 

16 „Domnul, Dumnezeul duhurilor şi a tot trupul, să rânduiască peste obştea aceasta un om 

17 care-n fruntea ei să iasă şi-n fruntea ei să intre, care să-i ducă şi să-i aducă, pentru ca să nu 
rămână obştea Domnului ca nişte oi fără păstor”. 

18 Iar Domnul a zis către Moise: „a-ţi pe Iosua, fiul lui Navi, om cu duh într-însul, pune-ţi mâinile 
peste el 

1 Ceea ce cade sub incidenţa expresiei: „aşa cum Domnul i-a poruncit lui Moise” are putere de lege 
şi nu poate fi pus în discuţie. 

2 În Versiunea Ebraică: „Suie-te pe muntele Abarim”. În fapt, Abarim era un lanţ muntos 
(etimologic: „cei ce se află de cealaltă parte”) ce se întindea de-a lungul coastei de est a Mării 
Moarte, între hotarul Moabului la sud şi vârful Nebo la miază-noapte. 

3 Asupra sfinţeniei Domnului prin ape vezi nota de la 20, 12. 

4 „„Meriba”: vezi nota de la 20, 13. 

19 şi du-l în faţa lui Eleazar preotul; şi-n faţa întregii adunări îi vei da porunci şi-n faţa lor vei da 
porunci asupră-i; 

20 şi dă-i ceva din măreţia ta, pentru ca-n felul acesta fiii lui Israel să asculte de el. 

21 El va sta în faţa lui Eleazar preotul, pe care-n faţa Domnului îl va întreba despre rostirea prin 
Urim5: prin rostirea acestuia va ieşi şi prin rostirea acestuia va intra, el şi-mpreună cu el toți fiii lui 
Israel: toată obştea”. 

22 Şi a făcut Moise aşa cum i-a poruncit Domnul Dumnezeu: l-a luat pe Iosua şi l-a pus în faţa lui 
Eleazar preotul şi-n faţa întregii adunări. 

23 Şi-a pus mâinile peste el şi l-a rânduit aşa cum Domnul poruncise prin Moise. 

28 

Noi rânduieli pentru o seamă de jertfe. 

1 Şi a grăit Domnul către Moise, zicând: 


2 „Dă porunci fiilor lui Israel; grăieşte către ei şi spune-le: vă veți îngriji ca darurile Mele, dările 
Mele, jertfele Mele cele întru miros cu bună mireasmă să-Mi fie aduse la sărbătorile Mele. 

3 Spune-le: lată jertfele pe care trebuie să le aduceţi Domnului: miei de câte 

5 Literal: „despre rostirea arătării”, „arătarea? (descoperirea, vădirea) fiind cuvântul cu care 
Septuaginta îl traduce pe ebraicul Urim (asupra căruia vezi nota de la Iş 28, 26). Neavând nici 
preoţie şi nici dar profetic, Iosua nu poate fi un pandant al lui Moise; el va cunoaşte rostirile lui 
Dumnezeu numai prin mijlocirea marelui preot care, la rându-i, le va cunoaşte prin intermediul 
oracolului. 

un an, fără meteahnă, doi pe zi, ardere-de-tot necontenită; 

4 un miel îl veţi jertfi dimineaţa, iar pe cel de al doilea miel îl veţi jertfi seara. 

5 Jertfă de pâine să aduci a zecea parte dintr-o efă de făinuţă de grâu frământată cu un sfert de hin 
de untdelemn: 

6 ardere-de-tot necontenită, care-a fost săvârşită pe muntele Sinai, întru miros cu bună mireasmă 
Domnului. 

7 Turnarea ei va fi un sfert de hin de vin la un miel; şi turnarea de vin către Domnul o vei turna în 
loc sfânt. 

8 Pe cel de al doilea miel îl vei aduce spre seară, cu darul lui de pâine şi cu turnarea lui; întru miros 
cu bună mireasmă îl vei aduce Domnului. 

9 Iar în ziua odihnei veţi aduce doi miei de câte un an, fără meteahnă, cu două zecimi dintr-o efă de 
făinuţă de grâu frământată cu untdelemn, precum şi turnare, 

10 ardere-de-tot pentru fiecare Zi a Odihnei, în afară de arderea-de-tot cea necontenită şi de turnarea 
ei. 

11 La fiecare zi-ntâi a lunii Îi veți aduce Domnului ardere-de-tot: doi viței din cireadă, un berbec şi 
şapte miei de câte un an, fără meteahnă, 

12 trei zecimi dintr-o efă de făinuță de grâu frământată cu untdelemn pentru fiecare vițel şi două 
zecimi dintr-o efă de făinuță de grâu frământată cu untdelemn pentru berbec 

13 şi câte o zecime dintr-o efă de făinuță de grâu frământată cu untdelemn, ca dar de pâine la fiecare 
miel. Aceasta este ardere-de-tot, mireasmă plăcută, jertfă Domnului. 

14 Turnare la ele: jumătate de hin de vin la fiecare vițel, o treime de hin la berbec şi un sfert de hin 
la fiecare miel. Aceasta este ardere-de-tot pentru fiecare început de lună, la toate lunile anului. 

15 Să mai aduceți Domnului şi un ţap ca jertfă pentru păcat; aceasta, împreună cu turnarea ei, va fi 
adusă în afară de arderea-de-tot cea necontenită. 

16 În ziua a paisprezecea a lunii întâi sunt Paştile Domnului. 

17 În ziua a cincisprezecea a acestei luni e sărbătoare. Şapte zile veţi mânca azime. 

18 În ziua întâi veţi avea adunare sfântăl şi nu veţi face nici o muncă slujitoare 2. 

19 Îi veţi aduce Domnului jertfă, ardere-de-tot: doi viței din cireadă, un berbec şi şapte miei de câte 
un an; aceştia să fie fără meteahnă. 

20 Cu ei să aduceţi dar de pâine: făinuţă de grâu frământată cu untdelemn, trei zecimi de efă la 
fiecare vițel, două zecimi de efă la berbec 

21 şi câte o zecime de efă pentru fiecare din cei şapte miei. 

22 Veţi aduce şi un tap ca jertfă pentru păcat, pentru ispăşirea voastră. 

23 Pe acestea să le aduceţi în afara arderii-de-tot de dimineaţă, care este ardere-de-tot necontenită. 

1 E vorba de „adunarea sfântă” prescrisă în Lv 23, 2; era o convocare specială, în afara celor 
obişnuite la alte sărbători, când întreaga obşte a lui Israel se aduna împrejurul altarului. 

2 Prin „munca slujitoare” (ergon latreuton) se înţelegea numai munca propriu-zisă, productivă, nu 
şitreburile mărunte, menite să-i asigure omului nevoia elementară de a se hrăni; această precizare e 
făcută în Iş 12, 16. Atunci când şi acestea din urmă erau interzise, se folosea expresia „nici o 
muncă” sau „nici un fel de lucrare” (ca în Nm 29, 7, unde repaosul total e motivat şi prin postire). 

24 Tot aşa să aduceți şi în fiecare din cele şapte zile: prinos de pâine, jertfă, mireasmă plăcută 
Domnului; aceasta, pe lângă arderea-de-tot cea necontenită, cu turnarea ei. 

25 În ziua a şaptea veţi avea adunare sfântă; în ea nu veţi face nici o muncă slujitoare. 

26 În ziua celor dintâi roade3, când Îi aduceţi Domnului prinosul nou de pâine, [în sărbătoarea] 


Săptămânilor, veţi avea adunare sfântă şi nu veţi face nici o muncă slujitoare. 

27 Veţi aduce arderi-de-tot întru miros de bună mireasmă Domnului: doi viței din cireadă, un 
berbec şi şapte miei de câte un an, fără meteahnă. 

28 Cu ei să aduceţi prinos de pâine: făinuţă de grâu frământată cu untdelemn, trei zecimi dintr-o efă 
la fiecare vițel, două zecimi de efă la berbec 

29 şi o zecime de efă la fiecare din cei şapte miei. 

30 Veţi aduce şi un tap ca jertfă pentru păcat, spre ispăşirea voastră. 

31 Pe acestea, cu turnările lor, Mi le veţi aduce pe deasupra arderilor-de-tot neîncetate şi a 
prinoaselor de pâine curate să vă fie cu turnările lor. 

29 

Jertfe la zilele întâi, a zecea şi a cincisprezecea din luna a şaptea. 

1 În ziua întâi a lunii a şaptea veţi avea adunare sfântă; nu veţi face nici o 

3 Pârga produselor agricole, din care I se aduc prinoase Domnului (tradiţie perpetuată şi în ritualul 
creştin). Se mai numea şi sărbătoarea Secerişului (vezi Iş 23, 16), precum şi sărbătoarea 
Săptămânilor (Iş 34, 22). 

muncă slujitoare; aceasta-i pentru voi o Zi a Trâmbiţării. 

2 Veţi aduce ardere-de-tot întru miros de bună mireasmă Domnului: un vițel, un berbec şi şapte 
miei de câte un an, fără meteahnă. 

3 La ei, ca prinos de pâine: făinuţă de grâu frământată cu untdelemn, trei zecimi de efă la vițel, două 
zecimi de efă la berbec 

4 şi câte o zecime de efă la fiecare din cei şapte miei. 

5 Din turma de capre veţi aduce un tap ca jertfă pentru păcat, spre ispășirea voastră. 

6 [Toate acestea], în afara arderilor-de-tot de la-nceput de lună, cu prinosul de pâine şi turnarea lor, 
şi în afara arderilor-de-tot necontenite, cu prinosul de pâine şi turnarea lor după rânduială, întru 
miros de bună mireasmă Domnului. 

7 În ziua a zecea a acestei luni veţi avea adunare sfântă; vă veţi întrista sufletele? şi nici o muncă să 
nu faceți. 

8 Îi veţi aduce Domnului ardere-de-tot întru miros de bună mireasmă: un vițel, un berbec şi şapte 
miei de câte un an, fără meteahnă. 

9 La ei veţi aduce prinos de pâine: făinuţă de grâu frământată cu untdelemn, trei zecimi de efă la 
vițel, două zecimi de efă la berbec 

10 şi câte o zecime de efă la fiecare din cei şapte miei. 

1 Literal: „Semn”, „Semnal”. Strigăte de război (vezi 10, 5 şi nota) devenite aclamații religioase. 
Luna a şaptea (septembrie-octombrie) reprezenta începutul anului calendaristic şi avea foarte 
numeroase sărbători. 

2 Întristarea sau smerirea sufletului (cf. Lv 16, 29) presupunea o stare de penitenţă în care se 
includea şi postul. 

11 Iar din turma de capre veți aduce un ţap ca jertfă pentru păcat, spre ispăşirea voastră; [toate 
acestea], pe lângă jertfa pentru păcat din ziua Ispăşirii şi pe lângă arderea-de-tot cea necontenită cu 
darul ei de pâine şi turnarea ei după rânduială, întru miros de bună mireasmă Domnului. 

12 În ziua a cincisprezecea a lunii a şaptea veţi avea adunare sfântă; nici o muncă slujitoare nu veţi 
face şi timp de şapte zile Îi veţi sărbători sărbătoare Domnului. 

13 În prima zi veţi aduce ardere-de-tot, jertfă, bună mireasmă plăcută Domnului: treisprezece viței 
din cireadă, doi berbeci şi paisprezece miei de câte un an; dar să fie fără meteahnă. 

14 Cu ei, ca prinos de pâine, veţi aduce făinuţă de grâu frământată cu untdelemn: trei zecimi de efă 
la fiecare din cei treisprezece viței, două zecimi de efă la fiecare din cei doi berbeci 

15 şi câte o zecime de efă la fiecare din cei paisprezece miei; 

16 iar din turma de capre, un ţap ca jertfă pentru păcat, în afara arderii-de-tot necontenite, cu 
prinosul de pâine şi cu turnarea ei. 

17 A doua zi, doisprezece viței, doi berbeci şi paisprezece miei de câte un an, fără meteahnă, 

18 cu prinosul de pâine şi cu turnarea lor pentru viței, pentru berbeci şi pentru miei, după numărul 
lor, aşa cum e rânduit; 

19 iar din turma de capre, un ţap ca jertfă pentru păcat, în afară de arderea-de-tot necontenită, cu 


prinosul ei de pâine şi cu turnarea ei. 

20 A treia zi: unsprezece viței, doi berbeci şi paisprezece miei de câte un an, fără meteahnă, 

21 cu prinosul de pâine şi cu turnarea lor pentru viței, pentru berbeci şi pentru miei, după numărul 
lor, aşa cum e rânduit; 

22 iar din turma de capre, un ţap ca jertfă pentru păcat, în afară de arderea-de-tot necontenită cu 
prinosul ei de pâine şi cu turnarea ei. 

23 A patra zi: zece viței, doi berbeci şi paisprezece miei de câte un an, fără meteahnă, 

24 cu prinosul de pâine şi cu turnarea lor pentru viței, pentru berbeci şi pentru miei, după numărul 
lor, aşa cum e rânduit; 

25 iar din turma de capre, un ţap ca jertfă pentru păcat, pe lângă arderea-de-tot necontenită, cu 
prinosul ei de pâine şi cu turnarea ei. 

26 În ziua a cincea: nouă viței, doi berbeci şi paisprezece miei de câte un an, fără meteahnă, 

27 cu prinosul lor de pâine şi cu turnarea lor pentru viței, pentru berbeci şi pentru miei, după 
numărul lor, aşa cum e rânduit; 

28 iar din turma de capre, un ţap ca jertfă pentru păcat, pe lângă arderea-de-tot necontenită cu 
prinosul ei de pâine şi turnarea ei. 

29 În ziua a şasea: opt viței, doi berbeci şi paisprezece miei de câte un an, fără meteahnă, 

30 cu prinosul lor de pâine şi cu turnarea lor pentru viței, pentru berbeci şi pentru miei, după 
numărul lor, aşa cum e rânduit; 

31 iar din turma de capre, un ţap ca jertfă pentru păcat, pe lângă arderea-de-tot necontenită cu 
prinosul ei de pâine şi cu turnarea ei. 

32 În ziua a şaptea: şapte viței, doi berbeci şi paisprezece miei de câte un an, fără meteahnă, 

33 cu prinosul lor de pâine şi cu turnarea lor pentru viței, pentru berbeci şi pentru miei, după 
numărul lor, aşa cum e rânduit; 

34 iar din turma de capre, un ţap ca jertfă pentru păcat, pe lângă arderea-de-tot necontenită cu 
prinosul ei de pâine şi cu turnarea ei. 

35 În ziua a opta, încheierea sărbătorii; nici o muncă slujitoare nu veţi face-ntrînsa; 

36 arderi-de-tot Îi veţi aduce Domnului, jertfă cu bună mireasmă: un vițel, un berbec şi şapte miei 
de câte un an, fără meteahnă, 

37 cu prinosul lor de pâine şi cu turnarea lor pentru vițel, pentru berbec şi pentru miei, după 
numărul lor, aşa cum e rânduit; 

38 iar din turma de capre, un ţap ca jertfă pentru păcat, pe lângă arderea-de-tot necontenită cu 
prinosul ei de pâine şi cu turnarea ei. 

39 Pe acestea toate I le veţi aduce Domnului în sărbătorile voastre, pe lângă jertfele voastre de 
făgăduință, în afara jertfelor voastre de bunăvoie şi pe deasupra arderilor-voastre-de-tot şi a 
prinoaselor şi a turnărilor şi a jertfelor voastre de mântuire”. 

30 

Despre făgăduinţe. 

1 Moise le-a vorbit fiilor lui Israel după tot ceea ce Domnul îi poruncise lui Moisel. 

1 Acest verset reprezintă, de fapt, încheierea capitolului precedent. 

2 Şi a grăit Moise către mai-marii peste seminţiile fiilor lui Israel şi le-a zis: „lată lucrul pe care-l 
porunceşte Domnul: 

3 Omul care va face făgăduință Domnului sau cu jurământ se va jura să-i pună sufletului său o 
anume legătură?2, să nu-şi calce cuvântul: tot ce i-a ieşit din gură să facă întocmai3. 

4 Dacă vreo femeie Îi va face Domnului făgăduinţă şi-şi va lua asupră-şi legământ la vremea când, 
încă tânără fiind, trăieşte în casa tatălui ei 

5 şi dacă tatăl ei, auzindu-i făgăduinţele şi legămintele pe care şi le-a pus asupră-şi, va tăcea asupră- 
le, atunci toate făgăduinţele ei stau în picioare şi orice legământ asupra sufletului ei rămâne drept. 

6 Dar dacă tatăl ei nu va fi de aceeaşi părere în ziua când le-a auzit, atunci toate făgăduinţele ei şi 
toate legămintele pe care şi le-a pus asupră-şi sunt fără preţ: Domnul o va ierta, pentru că tatăl ei nu 
a fost de aceeaşi părere. 

7 Dacă însă ea este măritată şi şi-a luat asupră-şi o făgăduinţă sau prin cuvântul gurii sale şi-a pus 
sieşi legământ 


8 şi dacă bărbatul ei, auzindu-le, va tăcea asupră-le în ziua când le-a auzit, atunci toate făgăduinţele 
ei stau în picioare şi orice legământ asupra sufletului ei rămâne drept. 

2 În context: prin „făgăduinţă” se înţelegea un anume vot prin care omul se obliga să-I facă lui 
Dumnezeu unul sau mai multe daruri (acestea fiind puse deoparte în acest scop); prin „legământ” se 
înţelegea votul cuiva de a-şi impune temporar o anumită abstinenţă, parţială sau totală, cum era, de 
pildă, nazireatul (vezi capitolul 6). 

3 E vorba de sfinţenia cuvântului dat, mai ales în împrejurări solemne. 

9 Dar dacă bărbatul ei nu va fi de aceeaşi părere în ziua când le-a auzit, atunci toate făgăduințele şi 
toate legămintele pe care şi le-a pus asupră-şi sunt fără preţ: Domnul o va ierta, pentru că bărbatul ei 
nu a fost de aceeaşi părere. 

10 Făgăduinţa văduvei şi a celei lăsate de bărbat orice legământ şi-ar pune ea asupra sufletului ei 
rămân în picioare. 

11 Dacă însă ea a făcut făgăduinţă ori şi-a pus asupră-şi legământ la vremea când se afla în casa 
bărbatului ei 

12 şi dacă bărbatul ei, auzindu-le, va tăcea şi nici nu se va împotrivi, atunci toate făgăduinţele ei 
stau în picioare şi orice legământ asupra sufletului ei rămâne drept. 

13 Dacă însă bărbatul ei nu va fi de aceeaşi părere de-ndată ce le-a auzit, atunci tot ceea ce a ieşit de 
pe buzele ei făgăduinţe sau legăminte asupra sufletului ei sunt fără preţ: Domnul o va ierta, pentru 
că bărbatul ei nu a fost de aceeaşi părere. 

14 Orice făgăduinţă şi orice legătură întărită cu jurământ pentru întristarea sufletului ei4, bărbatul ei 
o poate întări şi tot bărbatul ei o poate desfiinţa. 

15 Dacă însă bărbatul ei a tăcut asupra acestora până-n ziua următoare, prin aceasta el i-a întărit ei 
toate făgăduinţele şi toate legămintele ce sunt asupra ei; le-a întărit pentru că el a tăcut asupră-le în 
ziua când le-a auzit. 

16 Dar dacă bărbatul le-a desfiinţat după ziua în care le-a auzit, atunci el va purta asupră-şi 
păcatul”. 

4 Asupra „întristării sufletului” vezi nota de la 29, 7. 

17 Acestea sunt poruncile pe care Domnul i le-a rânduit lui Moise asupra [legăturilor] dintre un 
bărbat şi femeia lui, dintre un tată şi fiica sa la vremea când ea, încă tânără fiind, trăieşte în casa 
tatălui ei. 

31 

Nimicirea Madianiților; măcelărirea femeilor. 

1 Şi a grăit Domnul către Moise, zicând: 

2 „Pedepseşte-i pe Madianiţi cu răzbunarea fiilor lui Israell; apoi te vei adăuga la poporul tău”. 

3 Iar Moise i-a grăit poporului, zicând: „Înarmaţi dintre voi oameni pentru război, şi-n faţa 
Domnului războiţi-vă împotriva Madianiţilor, pentru ca răzbunarea Domnului să fie asupra lui 
Madian. 

4 Câte o mie veţi trimite la război din fiecare seminţie, din toate seminţiile fiilor lui Israel”. 

5 Şi din miile lui Israel s-au numărat câte o mie din fiecare seminţie: douăsprezece mii de oameni 
înarmaţi pentru război. 

6 Pe aceştia i-a trimis Moise la război, câte o mie de fiecare seminţie; şi cu ei l-a trimis pe Finees, 
fiul lui Eleazar, fiul lui Aaron, preotul2; în mâinile lor3 

1 Această poruncă este o urmare a celei rostite la sfârşitul capitolului 25 împotriva Madianiţilor, 
care-i atacaseră pe Israeliţi prin viclenie. 

2 Nu se poate şti dacă Finees avea rolul de conducător militar sau numai de căpetenie religioasă. 
Oricum, Eleazar a rămas în tabără spre a nu se spurca prin eventuala atingere a cadavrelor de pe 
câmpul de luptă (vezi interdicția din 19, 13). 

3 Plural generic, în timp ce Versiunea Ebraică se referă numai la mâinile lui Finees. „Lucrurile 
sfinte” puteau fi vase ale cortului, veşminte sau chiar chivotul însuşi. 

aveau lucrurile sfinte şi trâmbiţele de semnal. 

7 şi s-au războit împotriva lui Madian, aşa cum Domnul îi poruncise lui Moise, şi i-au ucis pe toţi 
cei de parte bărbătească. 


8 Şi-mpreună cu răniții lor i-au ucis pe regii lui Madian: Evi, Rechem, Țur, Hur şi Reba cinci regi 
madianiţi -, după care l-au ucis cu sabia pe Balaam, fiul lui Beor. 

9 Iar pe femeile din Madian le-au dus în robie împreună cu copiii şi bunurile lor4; iar vitele şi 
turmele şi avuţiile lor le-au luat pe toate pradă. 

10 Toate cetăţile-n care locuiau ei şi toate satele lor le-au ars cu foc. 

11 Toată prada şi tot ce-au apucat să jefuiască, de la om pân” la dobitoc, au luat cu ei. 

12 Robii, jafurile şi prada le-au adus la Moise, la preotul Eleazar şi-n faţa fiilor lui Israel, în tabăra 
din şesul Moabului, care este lângă Iordan, în apropierea lerihonului. 

13 lar Moise, Eleazar preotul şi toţi capii adunării au ieşit să-i întâmpine în afara taberei. 

14 Atunci s-a mâniat Moise pe căpeteniile oştirii pe căpeteniile miilor şi pe sutaşi care se întorseseră 
de la război. 

15 Zisu-le-a Moise: „De ce le-aţi prins voi de vii pe cele ce sunt parte femeiască? 

16 Pentru că ele sunt cele ce, după sfatul lui Balaam, i-au făcut pe fiii lui 

4 Literal: „împreună cu tot ce ţinea de ele”. 

Israel să se lepede de cuvântul Domnului şi să-l calce de dragul lui Peor, din care pricină a venit 
pedeapsă-ntru obştea Domnului. 

17 Ucideţi dar acum toţi copiii de parte bărbătească şi ucideţi toate femeile care-au cunoscut bărbat; 
18 iar pe fetele care n-au cunoscut bărbat cruţaţi-leS. 

19 Cât despre voi, timp de şapte zile veţi şedea în afara taberei; tot cel ce-a ucis pe cineva şi tot cel 
ce s-a atins de un rănit se va curăţi în ziua a treia şi în ziua a şaptea, voi şi cei pe care i-aţi luat robi. 
20 De asemenea, veţi curăţi toate hainele, toate lucrurile de piele, tot ce este făcut din păr de capră 
şi toate vasele de lemn”. 

21 Apoi a zis Eleazar preotul către oştenii care veniseră din război: „lată porunca legii pe care 
Domnul i-a dat-o lui Moise: 

22 Lăsând la o parte aurul, argintul, arama, fierul, plumbul şi cositorul, 

23 tot ce trece prin foc va fi lămurit prin foc şi cu apă curăţitoare6 va fi curăţit; iar ceea ce nu trece 
prin foc va trece prin apă. 

24 În ziua a şaptea vă veţi spăla hainele spre curăţire, după care veţi intra în tabără”. 

25 Şi a grăit Domnul către Moise, zicând: 

26 „Tu, împreună cu Eleazar preotul şi cu căpeteniile seminţiilor obştii numărați prada de război pe 
cap de om şi de vită. 

5 Textul Ebraic adaugă: „păstraţi-le vii pentru voi”. 

6 Apă lustrală, sfințită, purificatoare. 

7 De data aceasta, prin apă simplă, obişnuită. 

27 Prada o veți împărți pe din două între oştenii care-au fost în război şi-ntre toată obştea. 

28 De la oştenii care-au fost la război pune deoparte pentru Domnul câte un suflet din cinci sute, 
atât din oameni cât şi din vite, din oi şi din asini; 

29 pe acestea le vei lua din jumătatea ce li se cuvine lor şi să i le dai lui Eleazar preotul, ca dar de 
pârgă Domnului. 

30 Iar din jumătatea cuvenită fiilor lui Israel vei lua câte unul din cincizeci, atât din oameni cât şi 
din vite, din oi şi din asini, şi le vei da leviţilor care sunt rânduiţi să slujească la cortul Domnului”. 
31 Şi au făcut Moise şi Eleazar preotul aşa cum Domnul îi poruncise lui Moise. 

32 Ceea ce-a rămas din prăzile aduse de războinici au fost: şase sute şaptezeci şi cinci de mii de oi; 
33 şaptezeci şi două de mii de vite; 

34 şaizeci şi una de mii de asini; 

35 fiinţe omeneşti, femei care n-au cunoscut bărbat: de toate, treizeci şi două de mii de suflete. 

36 Partea-jumătate a celor ce fuseseră la război, bob-numărat, a fost de trei sute treizeci şi şapte de 
mii cinci sute de oi. 

37 Dintre oi au fost puse deoparte, pentru Domnul, şase sute şaptezeci şi cinci; 

38 vite: treizeci şi şase de mii; puse deoparte pentru Domnul: şaptezeci şi două; 

39 asini: treizeci de mii cinci sute; puşi deoparte pentru Domnul: şaizeci şi unu; 

40 oameni: şaisprezece mii; puşi deoparte pentru Domnul: treizeci şi două de suflete. 

41 Partea Domnului, darea către Dumnezeu, i-a dat-o Moise lui Eleazar preotul, aşa cum Domnul îi 


poruncise lui Moise. 

42 Iar partea-jumătate a fiilor lui Israel, pe care Moise a osebit-o de la cei ce fuseseră la război, 

43 această jumătate a întregului a fost: oi: trei sute treizeci şi şapte de mii cinci sute; 

44 vite: treizeci şi şase de mii; 

45 asini: treizeci de mii cinci sute; 

46 fiinţe omeneşti: şaisprezece mii. 

47 Din această jumătate a fiilor lui Israel a luat Moise câte unul din cincizeci, atât din oameni cât şi 
din vite, şi le-a dat leviţilor care sunt rânduiţi să slujească la cortul Domnului, aşa cum Domnul îi 
poruncise lui Moise. 

48 Atunci au venit la Moise căpeteniile oștirii căpeteniile peste mii şi sutaşii 

49 şi i-au zis lui Moise: „Servii tăi au numărat pe oştenii ce ne-au fost încredinţaţi, şi dintre ei n-a 
lipsit nici măcar unul. 

50 Iată că şi noi l-am adus Domnului prinos, fiecare ce-am găsit de aur: lănţuguri, brățări, inele, 
cercei şi salbe, ca să te rogi pentru noi înaintea Domnului”. 

51 Moise şi Eleazar au luat de la ei aurul, toate aceste giuvaieruri lucrate din el. 

52 Tot aurul care I-a fost adus Domnului prinos de către căpeteniile peste mii şi peste sute a fost de 
şaisprezece mii şapte sute cincizeci de sicli. 

53 Cât despre oştenii de rând, fiecare a prădat pentru el. 

54 Moise şi Eleazar preotul au primit aurul de la căpeteniile peste mii şi peste sute şi l-au dus în 
cortul mărturiei, spre pomenirea fiilor lui Israel înaintea Domnului. 

32 

Israel începe să se aşeze în țara Canaanului. 

1 Fiii lui Ruben şi fiii lui Gad aveau turme multe, foarte multe. Şi văzând că ţinutul Iazer şi ținutul 
Galaad sunt un loc numai bun pentru turme, 

2 au venit fiii lui Gad şi fiii lui Ruben şi au grăit cu Moise, cu Eleazar preotul şi cu căpeteniile 
obştii şi au zis: 

3 „Atarotul, Dibonul, Iazerul, Nimra, Heşbonul, Eleale, Sevam, Nebo şi Beon,l 

4 ţinutul pe care Domnul l-a aşternut? înaintea obştii lui Israel, e un pământ numai bun pentru 
turme, iar robii tăi au turme”. 

5 Şi au mai zis: „De-am aflat trecere în ochii tăi, dă ţinutul acesta-n stăpânire robilor tăi, şi să nu ne 
treci peste Iordan”. 

6 Moise însă a zis către fiii lui Gad şi către fiii lui Ruben: „Fraţii voştri vor merge la război, iar voi 
să rămâneţi aici? 

7 De ce-ndoiţi voi inima fiilor lui Israel, să nu treacă-n ţara pe care Domnul le-o dă? 

1 Localităţi în regiunea transiordaniană cuprinsă între laboc şi Arnon. 

2 Literal: „l-a dat” (cu nuanţa: „l-a predat”, „l-a transmis”). În Textul Ebraic: „l-a lovit”, aluzie 
probabilă la războiul împotriva Madianiţilor (cap. 31). 

8 Aşa au făcut părinţii voştri când i-am trimis din Cadeş-Barnea să cerceteze țara: 

9 Au mers până-n valea Eşcol şi, după ce-au văzut ţinutul, au îndoit inima fiilor lui Israel, să nu 
intre ei în ţara pe care Domnul le-o dă. 

10 În aceeaşi zi însă s-a aprins mânia Domnului, care s-a jurat, zicând: 

11 nu, oamenii aceştia, care s-au suit din Egipt de la vârsta de douăzeci de ani şi mai sus şi care deci 
cunosc binele şi răul3, nu vor vedea pământul pe care Eu prin jurământ l-am făgăduit lui Avraam şi 
lui Isaac şi lui Iacob, pentru că ei nu Mi-au urmat Mie, 

12 în afară de Caleb, fiul lui Iefone Chenezeul4, şi de Iosua, fiul lui Navi, pentru că aceştia I-au 
urmat Domnului... 

13 şi s-a aprins atunci mânia Domnului asupra lui Israel şi timp de patruzeci de ani i-a tot învârtit$ 
prin pustie, până când s-a stins tot neamul care făcuse rele-n faţa Domnului. 

14 Şi iată că acum în locul părinţilor voştri v-aţi ridicat voi, un pumn de oameni păcătoşi, ca să 
sporiţi, o dată mai mult, iuţimea mâniei Domnului asupra lui Israel 

15 prin aceea că, abătându-vă voi din cale-l, ÎI veţi face să-l lase [pe Israel] 

3 Sintagma: „care cunosc binele şi răul” îi e proprie Septuagintei şi are menirea de a sublinia 
responsabilitatea morală a celor ce au ales neascultarea, cu toate consecinţele ei. 


4 „Chenezeul”: precizare singulară, în sensul că lefone făcea parte din tribul edomit al lui Chenaz, 
urmaş al lui Esau, menţionat în Fc 36, 11. 

5 Acesta este singurul loc din Vechiul Testament în care e folosit cuvântul katarrembevo = „a face 
să se învârtească în toate direcţiile”; aşadar, nu e o învârtire circulară, ci una labirintică, sinuoasă, cu 
multe meandre într-un spaţiu relativ restrâns. 

6 Aici „neamul” în sensul de generaţie. 

şi mai mult în pustie, şi astfel pe această-ntreagă obşte o veţi face să trăiască-n necurmată 
nelegiuire”. 

16 Iar ei, apropiindu-se de el, au zis: „Vom face aici stâni pentru turmele noastre şi cetăți pentru 
copiii noştri; 

17 iar noi, noi ne vom înarma şi vom merge-n fruntea fiilor lui Israel până ce-i vom duce-n locul 
care este al lor, în timp ce copiii noştri vor rămâne în cetăţile întărite, la adăpost de oamenii locului. 
18 Nu ne vom întoarce la casele noastre până când fiii lui Israel nu vor intra fiecare în moştenirea 
sa; 

19 că noi nu vom moşteni-mpreună cu ei dincolo de Iordan şi nici mai departe, de vreme ce 
moştenirea ne-am luat-o dincoace de Iordan, spre răsărit”. 

20 Atunci a zis Moise către ei: „De veţi face aceasta, de veţi merge înarmaţi la război în faţa 
Domnului”, 

21 de va trece fiecare din voi înarmat peste Iordan în faţa Domnului până ce duşmanul va pieri de la 
faţa Sa 

22 şi ţara va fi supusă-naintea feţei Domnului, atunci vă veţi întoarce şi nevinovaţi veţi fi-naintea 
Domnului şi-naintea lui Israel şi veţi avea ţinutul acesta moştenire-naintea Domnului. 

23 lar de nu veţi face aşa, veţi păcătui în faţa Domnului şi vă veţi cunoaşte păcatul atunci când vă 
vor cuprinde relele. 

24 Zidiţi-vă cetăţi pentru copiii voştri şi stâni pentru oile voastre şi faceţi cele ce-aţi rostit cu gura 
voastră”. 

7 „În faţa Domnului” sau „înaintea Domnului”: expresie repetată prin care se sugerează prezenţa lui 
Dumnezeu în oastea luptătoare, fie prin chivotul mărturiei (care însoțea campaniile militare), fie 
prin anumite porunci inspirate comandanților. 

25 Zis-au fiii lui Gad şi fiii lui Ruben către Moise: „Robii tăi vor face aşa cum porunceşte stăpânul 
nostru. 

26 Copiii noştri, femeile noastre, turmele noastre şi toate vitele noastre vor rămâne aici în cetăţile 
Galaadului; 

27 iar robii tăi, înarmaţi cu toţii şi pregătiţi, vor merge-n faţa Domnului la război, aşa cum spune 
stăpânul”. 

28 Atunci Moise a dat asupră-le porunci lui Eleazar preotul, lui Iosua, fiul lui Navi, şi căpeteniilor 
peste seminţiile fiilor lui Israel 

29 şi le-a zis Moise: „Dacă fiii lui Gad şi fiii lui Ruben vor trece cu voi peste Iordan, într-armându- 
se cu toţii pentru război în faţa Domnului, de-ndată ce voi veţi stăpâni ţara de dinaintea voastră le 
veţi da ţinutul Galaad în stăpânire. 

30 Iar dacă ei nu vor merge cu voi înarmaţi pentru război în fața Domnului, atunci pe copiii lor, pe 
femeile lor şi vitele lor le veți trece-naintea voastră în ţara Canaanului şi acolo, în ţara Canaanului, 
vor primi ei moştenire-mpreună cu voi”. 

31 Iar fiii lui Gad şi fiii lui Ruben au răspuns şi au zis: „Aşa cum Domnul le-a spus robilor tăi, 
întocmai vom face: 

32 înarmaţi în faţa Domnului vom trece-n ţara Canaanului, iar partea noastră de moşie ne-o veţi da 
dincoace de Iordan”. 

33 Atunci Moise le-a dat fiilor lui Gad, fiilor lui Ruben şi la jumătate din seminţia lui Manase, fiul 
lui Iosif, regatul lui Sihon, regele Amoreilor, şi regatul lui Og, regele Vasanului, ţara şi cetățile cu 
pământurile lor, oraşele ţării de jur-împrejur. 

34 Fiii lui Gad au zidit Dibonul, Atarotul, Aroerul, 

35 Atarot-Şofanul, lazerul, logbeha, 


36 Bet-Nimra şi Bet-Haran, cetăţi întărite, precum şi stâni pentru oi. 

37 Fiii lui Ruben au zidit Heşbonul, Eleale, Chiriataimul, 

38 Nebo, Baal-Meonul ale căror nume au fost schimbate şi Sibma; oraşelor pe care le-au zidit ei le- 
au dat nume după numele lor. 

39 Iar fiii lui Machir, fiul lui Manase, s-au dus în Galaad şi l-au luat în stăpânire şi i-au nimicit8 pe 
Amoreii care erau acolo. 

40 Iar Moise a dat Galaadul lui Machir, fiul lui Manase, care s-a aşezat acolo. 

41 air, fiul lui Manase, s-a dus şi le-a luat sălaşurile? şi le-a numit Sălaşurile lui Iair. 

42 lar Nobah s-a dus şi a luat în stăpânire Chenatul şi satele care ţineau de el şi l-a numit după 
numele său: Nobah. 

33 

Drumul şi popasurile lui Israel între Egipt şi Iordan. Porunci pentru împărțirea Canaanului. 

1 Iată acum popasurile fiilor lui Israel, după ce au ieşit ei din ţara Egiptului, împreună cu oştirile lor, 
sub mâna lui Moise şi Aaron. 

2 Moise este cel ce, din porunca Domnului, a scris pornirile şi popasurile 

8 Ebr.: „i -au deposedat”. 

9 Sălaşuri: mici tabere de corturi sau de colibe rudimentare folosite de semi-nomazi. 

lor; iar popasurile călătoriei lor sunt acestea: 

3 În luna întâi, în cea de a cincisprezecea zi a lunii întâi, a doua zi de Paşti, fiii lui Israel au ieşit, cu 
mână înaltă, sub ochii înşişi ai tuturor Egiptenilor, 

4 în timp ce Egiptenii îi îngropau pe toţi cei ce muriseră dintre ei, pe toţi întâi-născuţii pe care-i 
lovise Domnul în ţara Egiptului: când şi asupra dumnezeilor lor a făcut Domnul izbândă. 

5 Şi dacă fiii lui Israel au pornit din Ramses2, au poposit în Sucot. 

6 Pornind apoi din Sucot, au tăbărât la Etam, care este la marginea pustiului. 

7 Din Etam au pornit şi s-au îndreptat spre Pi-Hahirot, care este în faţa Baal-Țefonului, şi şi-au 
aşezat tabăra în dreptul Migdolului. 

8 Pornind apoi din Pi-Hahirot, au trecut prin mijlocul mării în pustie şi, mergând cale de trei zile 
prin pustiul Etam, şi-au aşezat tabăra la Mara. 

9 Plecând de la Mara, au venit la Elim. În Elim însă erau douăsprezece izvoare de apă şi şaptezeci 
de finici şi au tăbărât acolo lângă apă. 

10 Pornind apoi din Elim, au tăbărât lângă Marea Roşie. 

11 Au pornit apoi de la Marea Roşie şi au tăbărât în pustiul Sin. 

12 Pornind din pustiul Sin, au poposit la Dofca. 

1 „Cu mână înaltă”: expresie a libertăţii; vezi şi nota de la Iş 14, 8. 

2 Ramses, localitate menţionată în Iş 1, 11, situată la est de Delta Nilului, adică în imediata 
vecinătate a ținutului Goşen. În următoarele versete (până la 49 inclusiv) sunt enumerate patruzeci 
de etape ale călătoriei lui Israel prin pustie; numele unor locuri se află numai în această recapitulare. 

13 Pornind din Dofca, au tăbărât la Aluş. 

14 Pornind din Aluş, şi-au aşezat tabăra la Rafidim; acolo nu avea poporul apă de băut. 

15 Pornind din Rafidim, au tăbărât în pustiul Sinai. 

16 Iar după ce au pornit din pustiul Sinai, au poposit la Chibrot-Hataava. 

17 Pornind din Chibrot-Hataava, au tăbărât în Haşerot. 

18 Pornind din Haşerot, au poposit la Ritma. 

19 Pornind din Ritma, şi-au aşezat tabăra la Rimon-Pereţ. 

20 Pornind din Rimon-Pereţ, au tăbărât la Libna. 

21 Pornind din Libna, au tăbărât la Risa. 

22 Pornind din Risa, şi-au aşezat tabăra la Chehelata. 

23 Pornind din Chehelata, au tăbărât pe muntele Şafer. 

24 Pornind de pe muntele Şafer, au poposit în Harada. 

25 Pornind din Harada, au tăbărât la Machelot. 

26 Pornind din Machelot, au poposit în Tahat. 

27 Pornind din Tahat, s-au aşezat cu tabăra în Tarah. 

28 Pornind din Tarah, au tăbărât în Mitca. 


29 Pornind din Mitca, au tăbărât la Haşmona. 

30 Pornind din Haşmona, au poposit la Moserot. 

31 Pornind din Moserot, şi-au aşezat tabăra la Bene-laacan. 

32 Pornind din Bene-laacan, au tăbărât la Hor-Hagghidgad. 

33 Pornind din Hor-Hagghidgad, au poposit la Iotbata. 

34 Pornind din lotbata, au tăbărât la Abrona. 

35 Pornind din Abrona, şi-au aşezat tabăra la Eţion-Gheber. 

36 Pornind din Eţion-Gheber, au poposit în pustiul Sin. Plecând din pustiul Sin, au tăbărât în pustiul 
Faran, adică la Cadeş, 

37 iar din Cadeş au purces şi au poposit la muntele Hor, în apropiere de ţara Edomului. 

38 Aici s-a suit Aaron preotul în muntele Hor, din porunca Domnului, şi a murit acolo, în anul al 
patruzecilea de la ieşirea fiilor lui Israel din ţara Egiptului, în luna a cincea, în prima zi a lunii. 

39 Aaron era de o sută douăzeci şi trei de ani când a murit în muntele Hor. 

40 Atunci Canaaneanul, regele Aradului, care locuia în ţara Canaanului3, a auzit despre venirea 
fiilor lui Israel. 

41 Aceştia însă, plecând de la muntele Hor, au tăbărât la Ţalmona. 

42 Pornind din Țalmona, au poposit la Punon. 

43 Pornind din Punon, au tăbărât la Obot. 

44 Pornind din Obot, au poposit la Ile-Abarim, dincoace de hotarele lui Moab. 

45 Pornind de la Lie-Abarim, au tăbărât la Dibon-Gad. 

46 Pornind de la Dibon-Gad, au poposit la Almon-Diblataim. 

3 Ebr. precizează: „în Negheb” (adică în partea de miazăzi a Canaanului). 

47 Pornind de la Almon-Diblataim, au tăbărât în munţii Abarim, în faţa lui Nebo. 

48 Pornind de la munţii Abarim, au poposit în şesurile Moabului, la Iordan, în faţa lerihonului. 

49 Şi pornind din şesurile Moabului, şi-au aşezat tabăra la Iordan, între Betieşimot şi Abel-Şitim, 
spre apus de Moab. 

50 Grăit-a Domnul cu Moise în şesurile Moabului, la Iordan, în faţa Ierihonului, zicând: 

51 „Vorbeşte fiilor lui Israel şi spune-le: când veţi trece peste Iordan, în ţara Canaanului, 

52 să-i nimiciţi4 din faţa voastră pe toţi locuitorii ţării, şi să le stricaţi toate jertfelnicele, să le 
nimiciți toţi idolii cei turnaţi, şi toți stâlpii lor să-i sfărâmaţi. 

53 Şi după ce-i veţi nimici pe toți locuitorii ţării, voi să locuiţi într-însa, căci vouă v-am dat 
pământul lor ca moştenire. 

54 Pământul lor îl vei împărți prin sorți, după seminţiile voastre: celor mai numeroşi le veţi da o 
moştenire mai mare, iar celor mai puţin numeroşi le veţi da o moştenire mai mică; fiecăruia unde-i 
va cădea sorţul, acolo să-i fie partea. După neamurile voastre părintești veţi împărți moşia. 

55 Dar dacă nu-i veţi nimici din faţa voastră pe locuitorii ţării, atunci cei rămaşi din ei vor fi spini în 
ochii voştri şi bolduri în coastele voastre, şi vrăjmaşi au să vă fie-n ţara-n care veţi trăi, 

56 şi ce-aveam Eu de gând să le fac lor, vouă vă voi face”. 

4 Ebr.: „să-i alungaţi”; în variantă: „să-i deposedaţi”. 

34 

Hotarele ţării Canaanului; cei ce o vor împărţi. 

1 Grăit-a Domnul către Moise, zicând: 

2 „Porunceşte fiilor lui Israel şi spune-le: iată, veţi intra în ţara Canaan; aceasta va fi moştenirea 
voastră; iată ţara Canaanului după hotarele ei: 

3 Latura de la miazăzi o veţi avea începând de la pustiul Sin, care se învecinează cu Edomul. 
Hotarul de miazăzi îl veţi avea începând cu coasta dinspre răsărit a Mării Sărate: 

4 hotarul se va îndrepta spre miazăzi, către înălțimea Acravimului, va trece prin Sin şi se va întinde 
până la miazăzi de Cadeş-Barnea, apoi va merge către Haţar-Adar, trecând la Aţmon. 

5 De la Aţmon, hotarul se va îndrepta spre Râul Egiptului! şi se va pogori până la mare. 

6 Iar hotar dinspre apus vă va fi Marea cea Mare2. Acesta va fi hotarul vostru dinspre asfințit. 

7 Iar spre miază-noapte, hotarul vostru să-l trageţi de la Marea cea Mare până la muntele Hor; 

8 de la muntele Hor să-l trageţi spre Hamat, şi hotarul va atinge Țedadul. 

9 De acolo va merge hotarul către Țifron şi va atinge Haţar-Enan. Acesta să vă fie hotarul de miază- 


noapte. 

10 Iar hotarul dinspre răsărit să vi-l trageţi de la Haţar-Enan către Şefam; 

11 de la Şefam hotarul se va pogori spre Ribla, pe la răsărit de Ain, mergând de-a 

1 După o seamă de comentatori, braţul răsăritean al Nilului. 

2 Mediterana. 

lungul malului Mării Chineret3, pe partea de răsărit. 

12 De aici hotarul se va pogor? pe Iordan şi se va sfârşi la Marea Sărată4. Aceasta va fi ţara voastră, 
după hotarele ei de jur-împrejur”. 

13 Atunci a dat Moise poruncă fiilor lui Israel şi a zis: „lată ţara pe care voi o veţi moşteni prin 
sorţi, aceea pe care Domnul a poruncit să li se dea la nouă seminţii şi la jumătate din seminția lui 
Manase. 

14 Căci seminția fiilor lui Ruben şi seminţia fiilor lui Gad, după casele lor părinteşti, precum şi 
jumătate din seminţia lui Manase şi-au primit partea lor. 

15 Două seminţii întregi şi o jumătate de seminţie şi-au primit partea dincolo de Iordan5, la răsărit 
de Ierihon, spre soare-răsare”. 

16 Grăit-a Domnul cu Moise, zicând: 

17 „lată numele bărbaţilor care vă vor împărți pământul ca moştenire: Eleazar preotul şi Iosua, fiul 
lui Navi. 

18 Veţi mai lua şi câte o căpetenie de fiecare seminţie, să vă împartă pământul ca moşie. 

19 Numele acestor bărbaţi sunt: Caleb, fiul lui lefone, pentru seminţia lui Iuda; 

20 Samuel, fiul lui Amihud, pentru seminţia fiilor lui Simeon; 

21 Elidad, fiul lui Chislon, pentru seminţia lui Veniamin; 

3 Chineret se va numi mai târziu lacul Ghenizaret sau Marea Tiberiadei (deseori menţionate în Noul 
Testament). 

4 Marea Moartă. 

5 Versetul e formulat ca o anticipație (profeție sigură), ca şi cum autorul s-ar fi aflat deja pe 
teritoriul Canaanului. 

22 căpetenia Buchi, fiul lui Iogli, pentru seminţia fiilor lui Dan; 

23 căpetenia Haniel, fiul lui Efod, pentru seminţia fiilor lui Manase; 

24 căpetenia Chemuel, fiul lui Şiftan, pentru seminţia fiilor lui Efraim; 

25 căpetenia Eliţafan, fiul lui Parnac, pentru seminţia fiilor lui Zabulon; 

26 căpetenia Paltiel, fiul lui Azan, pentru seminţia fiilor lui Isahar; 

27 căpetenia Ahihud, fiul lui Şelomi, pentru seminţia fiilor lui Aşer; 

28 căpetenia Pedael, fiul lui Amihud, pentru seminţia fiilor lui Neftali”. 

29 Aceştia sunt cei cărora le-a poruncit Domnul să le împartă fiilor lui Israel ţara Canaanului. 

35 

Cetățile leviților şi cetățile de scăpare. 

1 Grăit-a Domnul cu Moise în şesurile Moabului, la Iordan, în faţa Ierihonului, zicând: 

2 „Porunceşte fiilor lui Israel să le dea leviților, din moştenirea pe care ei o stăpânesc, cetăți de 
locuit; şi le veți da leviților şi țarinile de lângă şi dimprejurul cetăților. 

3 Cetățile vor fi pentru locuit; iar locurile de dincolo de ziduri vor fi pentru turmele lor şi pentru 
toate vitele lor. 

4 Locurile de pe lângă cetățile pe care le veți da leviţilor se vor întinde-mprejur, plecând de la 
ziduri, pe o rază de două mii de coţil. 

1 Un cot era egal cu aproximativ 45 centimetri. 

5 Veţi măsura în afara cetăţii latura dinspre răsărit: două mii de coţi; latura dinspre miazăzi: două 
mii de coţi; latura dinspre apus: două mii de coţi; şi latura dinspre miază-noapte: două mii de coți, 
cetatea fiind în mijloc; acestea vor fi pământurile lor de pe lângă cetăţi. 

6 Cetățile pe care le veţi da leviţilor vor fi cele şase cetăţi de scăpare, unde să poată fugi cel ce 
ucide2; pe lângă ele, încă patruzeci şi două de cetăţi. 

7 Cetățile pe care le veţi da leviţilor vor fi, de toate, patruzeci şi opt de cetăţi, ele şi ţarinile lor. 

8 În privinţa cetăților pe care le veţi da din moştenirea fiilor lui Israel: de la cei ce au mult, multe; 


de la cei ce au puţin, puţine; fiecare le va da leviţilor cetăți după moştenirea pe care a moştenit-o”. 

9 Grăit-a Domnul către Moise, zicând: 

10 „Vorbeşte către fiii lui Israel şi spune-le: Veţi trece Iordanul, în ţara Canaanului; 

11 să vă rânduiţi cetăţile care au să vă fie de scăpare, pentru ca-n ele să fugă tot ucigaşul care a ucis 
pe cineva fără să fi vrut. 

12 Cetățile acestea vă vor fi vouă scăpare de rudeniile celui ucis, aşa încât ucigaşul să nu fie omorât 
înainte de a fi stat în faţa adunării, la judecată. 

13 Cetățile pe care le veţi da, cele şase cetăţi, vă vor fi de scăpare. 

14 Trei cetăţi veţi da dincolo de Iordan, şi trei cetăţi le veţi da în ţara Canaan 

15 şi vor fi cetăţi de scăpare. Atât pentru fiii lui Israel cât şi pentru străini şi 

2 Se instituie dreptul de azil, dar numai pentru criminalii care au ucis fără voie şi fără intenţie (vezi 
mai departe). 

pentru cei ce s-au aşezat la voi, ele vor fi cetăţi de scăpare în care să fugă tot cel ce a ucis pe cineva 
fără să fi vrut. 

16 Dacă l-a lovit cu armă de fier şi acela a murit, ucigaş este acesta: ucigaşul va fi dat morții. 

17 Dacă l-a lovit având în mână o piatră care poate ucide şi acela a murit, ucigaş este acesta: 
ucigaşul va fi dat morţii. 

18 Sau dacă l-a lovit având în mână ceva de lemn care poate ucide şi acela a murit, ucigaş este 
acesta: ucigaşul va fi dat morţii. 

19 Rudenia de sânge a celui ucis este cel care-l va ucide pe ucigaş; de cum îl va întâlni, îl va ucide. 
20 Dacă-l va lovi din ură, sau dacă din răutate va arunca în el cu ceva şi acela a murit, 

21 sau dacă din invidie l-a lovit cu mâna şi acela a murit, cel ce a lovit va fi dat morţii, că ucigaş 
este. Cel ce este rudă de sânge cu cel ucis îl va ucide pe ucigaş de-ndată ce-l va întâlni. 

22 Dacă însă a lovit pe cineva din nebăgare de seamă sau dacă nu din răutate a aruncat cu ceva în el, 
23 sau dacă, fără să-l fi văzut, a azvârlit o piatră asupră-i şi acela a murit, dar acesta nu i-a fost 
duşman şi nici n-a-ncercat să-i facă rău, 

24 atunci adunarea după aceste rânduieli va judeca între ucigaş şi ruda de sânge a celui ucis 

25 şi adunarea îl va scoate pe ucigaş din mâinile rudeniei celui ucis; apoi adunarea îl va face să se 
întoarcă în cetatea lui de scăpare, unde fugise, iar el va locui acolo până la moartea marelui preot 
care este miruit cu mir sfințit3. 

3 Înscăunarea unui nou arhiereu era prilej de amnistie pentru crimele de omucidere, când ucigaşii 
puteau ieşi fără teamă de sub ocrotirea cetăților de azil, întorcându-se acasă (v. 28). 

26 Dacă ucigaşul va ieşi din hotarele cetăţii de scăpare-n care fugise 

27 şi dacă ruda de sânge a celui ucis îl va găsi în afara cetăţii lui de scăpare şi dacă ruda celui ucis îl 
va ucide pe ucigaş, acesta nu este vinovat; 

28 fiindcă acela trebuie să şadă în cetatea sa de scăpare până la moartea marelui preot; numai după 
moartea marelui preot va putea ucigaşul să se întoarcă în ţinutul unde-şi are moşia. 

29 Acestea să vă fie rânduieli de judecată din neam în neamurile voastre şi-n toate locurile unde veţi 
trăi. 

30 În privinţa celui ce ucide om, ucigaşul va fi ucis potrivit unor mărturii; dar nimeni nu va fi dat 
morţii pe temeiul unei singure mărturii. 

31 De la cel ce a ucis să nu primiţi răscumpărare pentru viaţa lui; cel vinovat de moarte va fi dat 
morţii. 

32 De la cel fugit în cetate de scăpare să nu primiţi răscumpărare care să-i îngăduie să locuiască în 
ținutul său înainte de moartea marelui preot. 

33 Să nu spurcaţi pământul pe care locuiţi; căci sângele este cel ce spurcă pământul, iar pământul nu 
se va curăţi de sângele vărsat pe el decât cu sângele celui ce l-a vărsat. 

34 Să nu spurcaţi pământul pe care-l locuiţi, pe care şi Eu îl locuiesc întru voi; căci Eu, Domnul, Eu 
locuiesc întru fiii lui Israel”. 

36 

Rânduială pentru neînstrăinarea moşiilor la căsătoria fetelor. 

1 Atunci au venit căpeteniile familiilor din seminţia fiilor lui Galaad, fiul lui Machir, fiul lui 
Manase, din seminţia fiilor lui Iosif, şi au grăit înaintea lui Moise şi înaintea lui Eleazar preotul şi 


înaintea căpeteniilor urmaşilor fiilor lui Israel şi au zis: 

2 „Domnul a poruncit stăpânului nostru să dea, prin sorți, pământ de moştenire fiilor lui Israel; şi tot 
stăpânului nostru i s-a poruncit de la Domnul ca moştenirea lui Salfaad, fratele nostru, să le-o dea 
fiicelor acestuia. 

3 Dacă însă ele vor deveni femei ale cuiva din seminţiile fiilor lui Israel, atunci partea lor va fi 
desprinsă din moşia părinţilor noştri şi, în timp ce se va adăuga la moşia seminţiei celor după care 
se vor mărita, ea se va desprinde din moşia noastră ce ni s-a cuvenit prin sorți. 

4 Şi chiar în anul de jubileu al fiilor lui Israel, partea lor se va adăuga la moşia acelei seminţii în 
care ele s-au măritat, şi partea lor se va şterge din moşia seminţiei părinţilor noştri”. 

5 Aşadar, din porunca Domnului le-a poruncit Moise fiilor lui Israel, zicând: „Drept grăieşte neamul 
fiilor lui Iosif. 

6 Iată ce porunceşte Domnul pentru fiicele lui Salfaad: să se mărite cu cine le place, dar numai după 
cei din neamul părintelui lor. 

7 În acest fel moşia fiilor lui Israel nu se 

1 Despre anul jubileu vezi Lv capitolul 25. La jubileu se retrocedau pământurile vândute şi 
cumpărate, dar legea nu prevăzuse nimic asupra celor moştenite. 

va strămuta de la un neam la altul, ci fiii lui Israel vor rămâne legaţi fiecare de moşia sa părintească. 
8 Aşa că orice fată care stăpâneşte o moştenire în una din seminţiile fiilor lui Israel va trebui să se 
mărite cu cineva din neamul părintelui ei, pentru ca fiii lui Israel să moştenească fiecare moşia sa 
părintească, 

9 iar moşia să nu se strămute de la un neam la altul, ci fiii lui Israel să rămână fiecare lipit de moşia 
sa”. 

10 După cum i-a poruncit Domnul lui Moise, aşa au făcut fiicele lui Salfaad: 

11 Mahla, Tirţa, Hogla, Milca şi Noa, fiicele lui Salfaad, s-au măritat după fiii unchiului lor; 

12 ele s-au măritat după cei din neamul lui Manase, fiul lui Iosif, iar moştenirea lor s-a adăugat la 
moşia neamului din seminţia tatălui lor. 

13 Acestea sunt poruncile şi aşezămintele şi rânduielile pe care le-a dat Domnul, prin mâna lui 
Moise, în scăpătatul Moabului2, la Iordan, în faţa Ierihonului. 

2 Ebr.: „în şesurile Moabului”. Septuaginta foloseşte termenul dysme, a cărui semnificaţie e dublă: 
1) apusul soarelui (sau al astrelor), ca punct cardinal; 2) declinul (unei vieţi, al unui popor, al unei 
civilizaţii). E de crezut că autorul le-a avut în vedere pe amândouă, dar că accentul cade pe înţelesul 
figurativ: sfârşitul Moabului, principalul adversar al Israeliților; precizările ce urmează sunt, şi ele, 
semnificative: Iordanul care trebuie trecut şi lerihonul care se cere cucerit. 

Deuteronomul 

1 

Binefacerile lui Dumnezeu; nemulțumirea poporului. 

1 Iată cuvintele pe care le-a grăit Moise către-ntregul Israell, dincolo de Iordan, în pustiul Araba, 
din faţa Sufei, între Paran, Tofel, Laban, Haşerot şi Di-Zahab, 

2 cale de unsprezece zile de la Horeb, în drumul de la muntele Seir, către Cadeş-Barnea. 

3 Fost-a că-n anul al patruzecilea, luna a unsprezecea2, în ziua cea dintâi a acestei luni a grăit Moise 
către toți fiii lui Israel după toate câte-i poruncise Domnul pentru ei. 

4 Aceasta, după ce-l bătuse pe Sihon, regele Amoreilor, care locuia în Heşbon, şi pe Og, regele 
Vasanului, care locuia în Aştarot şi în Edreea. 

5 Acolo, dincolo de Iordan, în ţinutul Moabului, acolo a-nceput Moise să-nfăţişeze limpede3 
această Lege, zicând: 

1 „Întregul Israel” sau „tot Israelul” semnifică, de obicei, adunarea tuturor „fiilor lui Israel” (v. 3) 
într-un anume loc spre a li se citi, periodic, legea dată de Domnul prin Moise. 

2 Luna Şebat (ianuarie-februarie), în cel de al patruzecilea an de la ieşirea din Egipt. 

3 Verbul diasafeo, folosit numai aici în V. T., înseamnă a face lumină într-o chestiune oarecare, a 
face pe cineva să vadă limpede, a da cuiva instrucțiuni precise. Aşadar, Legea de pe Sinai este 
reluată şi completată într-o amplă expunere care cuprinde nu numai texte de lege propriu- 

zise, ci şi o seamă de clarificări asupră-le. 


6 „Domnul Dumnezeul nostru ne-a grăit nouă pe Horeb şi a zis: destul aţi locuit în muntele acesta! 

7 Întoarceţi-vă şi porniţi la drum; duceţi-vă în muntele Amoreilor şi la toţi vecinii lor: în Araba4, în 
Munte, în 'Țara-de-Jos5, în Negheb6 pe malurile mării, în ţinutul Canaaneenilor şi-n preajma 
Libanului pân” la râul cel mare al Eufratului. 

8 lată, datu-v-am ţara pe mână: intraţi într-însa şi luaţi în stăpânire pământul pe care Domnul li s-a 
jurat părinților voştri, lui Avraam şi lui Isaac şi lui Iacob, să li-l dea, lor şi urmaşilor lor de după ei. 
9 În vremea aceea v-am zis: Nu pot să vă duc singur. 

10 Domnul, Dumnezeul vostru, v-a înmulțit şi iată-vă astăzi numeroşi ca stelele cerului. 

11 Domnul, Dumnezeul părinţilor voştri, să vă înmulțească de o mie de ori 

4 Araba (sau Arabah): cu acest nume e desemnată valea Iordanului de lângă ţărmul nordic al Mării 
Moarte. 

5 Țara-de-Jos: zona deluroasă dintre Munte (centrul muntos al Palestinei) şi ţărmul Mediteranei. 

6 Negheb: vezi nota de la Fc 12, 9 (partea de sud a Palestinei, desemnată uneori prin „câmpie”, 
„ținutul pustiu” sau „miazăziua”). 

mai mult decât sunteţi acum şi să vă binecuvinteze după cum v-a grăit! 

12 Cum voi putea eu de unul singur să vă port durerea şi povara şi neînțelegerile dintre voi? 

13 Alegeţi-vă dintre voi bărbaţi înţelepţi, pricepuţi şi încercaţi, pentru fiecare din seminţiile voastre, 
ŞI-i voi pune căpetenii peste vol. 

14 Atunci mi-aţi răspuns, zicând: Bun lucru este ce-ai zis tu să facem! 

15 Şi am luat dintre voi bărbaţi înţelepţi, pricepuţi şi încercaţi şi i-am pus peste voi: căpetenii peste 
mii, peste sute, peste cincizeci, peste zeci, şi condeieri judecătorilor voştri7. 

16 Şi le-am poruncit atunci judecătorilor voştri, zicând: Să ascultați ceea ce se întâmplă-n mijlocul 
fraților voştri şi să judecaţi drept între un om şi fratele lui şi străinul din casa lui. 

17 În judecată să nu cauţi la faţa omului: pe cel mic să-l judeci ca şi pe cel mare; de faţa omului să 
nu te temi, căci judecata este a lui Dumnezeu. lar dacă o pricină va fi prea grea pentru voi, o veţi 
aduce la mine şi o voi asculta eu. 

18 La vremea aceea v-am dat porunci asupra a tot ceea ce trebuie să faceţi. 

19 Şi dac-am plecat de la Horeb, am mers prin tot pustiul acesta mare şi înfricoşător pe care l-aţi 
văzut, îndreptându-ne spre muntele Amoreilor, după cum ne poruncise nouă Domnul, Dumnezeul 
nostru, şi am ajuns la Cadeş-Barnea. 

20 Atunci am zis către voi: Aţi ajuns la muntele Amoreilor, pe care Domnul, Dumnezeul nostru, ni- 
| dă nouă. 

7 Condeieri (literal: „scribi”): grefieri pentru instanţele de judecată. Menţiune proprie Septuagintei. 
21 Vedeţi: Domnul, Dumnezeul vostru, v-a dat pe mână pământul [acesta]; suiţi-vă şi luaţi-l în 
stăpânire, după cum v-a spus vouă Domnul, Dumnezeul părinților voştri; nu vă temeţi şi nici nu vă- 
nspăimântați! 

22 lar voi aţi venit cu toţii la mine şi ați zis: Să trimitem câţiva oameni înaintea noastră: să 
iscodească ţinutul şi să ne aducă ştiri despre drumul pe care să ne suim şi despre cetăţile în care să 
intrăm. 

23 Mie mi-a plăcut cuvântul acesta şi am luat dintre voi doisprezece bărbaţi, câte unul din fiecare 
seminţie. 

24 Aceştia s-au dus şi s-au suit în munte şi au ajuns până la valea Eşcol8 şi au iscodit-o. 

25 Au luat din roadele pământului şi ni le-au pus nouă înainte, zicând: Bun e pământul pe care ni-l 
dă nouă Domnul, Dumnezeul nostru. 

26 Voi însă n-aţi vrut să vă suiţi, ci v-aţi împotrivit poruncii Domnului, Dumnezeului vostru. 

27 Aţi cârtit prin corturile voastre şi aţi zis: Din ură-mpotriva noastră ne-a scos pe noi Domnul din 
țara Egiptului, ca să ne dea în mâinile Amoreilor şi să ne nimicească. 

28 Unde să ne suim? Fraţii voştri v-au îngrozit inima, zicând: Poporul acela-i mare şi numeros şi 
mai puternic decât noi; cetățile sunt mari şi zidite pân” la cer; chiar şi pe urmaşii lui Enac9 i-am 
văzut acolo. 

8 LXX literal: „valea Strugurelui”. Ebraicul Eşkol înseamnă „strugure”; ţinut cu podgorii, nu 
departe de Hebron. 

9 LXX literal: „fiii uriaşilor”. Aluzie la Nm 13, 28, dar şi la Nm 13, 33, text în care „fiii lui Enac” 


sunt descrişi ca nişte giganți. 

29 Atunci v-am zis: Nu vă temeţi de ei şi nici să vă speriaţi. 

30 Domnul, Dumnezeul vostru, Cel ce merge înaintea voastră, El împreună cu voi îi va birui10, aşa 
cum întru toate v-a făcut El vouă în ţara Egiptului 

31 precum şi-n pustiul acesta, în care aţi văzut cum Domnul, Dumnezeul tău, te-a hrănit pe tine aşa 
cum un om şi l-ar hrăni pe fiul său de-a lungul drumului întreg pe care l-aţi umblat până ce aţi 
poposit în locul acesta. 

32 Voi însă nici aşa nu L-aţi crezut pe Domnul, Dumnezeul vostru, 

33 Cel ce-n drumul acesta vă merge-nainte să vă caute vouă loc de popas, cu foc îndrumându-vă 
noaptea spre a vă arăta calea pe care să mergeţi, iar ziua cu nor. 

34 Dar Domnul a auzit sunetul vorbelor voastre şi s-a mâniat şi s-a jurat, zicând: 

35 Nu, nici măcar unul dintre oamenii aceştia nu va vedea pământul cel bun pe care Eu m-am jurat 
să-l dau părinţilor lor, 

36 în afară de Caleb, fiul lui Iefone11; el îl va vedea, lui îi voi da pământul pe care s-a suit, lui şi 
fiilor săi, pentru că el întru toate i s-a supus Domnului. 

37 Din pricina voastră S-a mâniat şi pe 

10 Ebr.: „El se va bate pentru voi”. Începând cu versetul următor, autorul introduce pasaje în care 
pronumele personal referitor la Israeliţi alternează între plural şi singular, uneori printr-o gramatică 
ciudată dar bine condusă, în interiorul aceleiaşi fraze. Teologic, aceasta înseamnă: 1) voi, fii ai lui 
Israel; 2) tu, Israele, ca popor ales şi unitar; 3) tu, israelitule, ca individ şi persoană. Relaţia omului 
cu Dumnezeu se consumă nu numai individual, ci şi în contextul neamului căruia îi aparţine (ca şi, 
de altfel, în contextul întregii omeniri). 

11 Despre Caleb vezi Nm 13, 30; 14, 24. 

mine Domnul şi a zis: Nici tu nu vei intra acolo! 

38 Iosua, fiul lui Navi, cel ce-ţi stă înaintel12, el va intra acolo; pe el să-l întăreşti, căci el îi va 
împărți lui Israel [pământul] prin sorţi13; 

39 Şi copiii voştri, despre care voi ziceaţi că vor fi de pradă, şi pruncii voştri care-n ceasul de față 
încă nu ştiu să aleagă-ntre bine şi rău, ei vor intra acolo; lor îl voi da şi ei îl vor moşteni... 

40 Iar voi, întorcându-vă, v-aţi aşezat tabăra în pustie, pe calea ce duce spre Marea Roşie. 

41 Şi mi-aţi răspuns, zicând: Păcătuit-am în fața Domnului, Dumnezeului nostru! Ne vom sui şi 
vom lupta întocmai cum ne-a poruncit Domnul, Dumnezeul nostru!... Şi dacă v-aţi luat fiecare 
armele de luptă, v-aţi adunat şi vă suiaţi la munte! 

42 Dar Domnul mi-a zis: Spune-le: Nu vă suiţi şi nu vă luptaţi, fiindcă Eu nu sunt cu voi; altfel, veți 
pieri în faţa vrăjmaşilor voştri! 

43 Şi eu v-am spus, dar voi nu m-aţi ascultat, ci v-aţi împotrivit poruncii Domnului şi cu semeţie v- 
aţi suit în munte. 

44 Dar ieşindu-vă-nainte poporul amoreu care locuia în muntele acela, v-a pus pe fugă aşa cum fac 
albinele şi v-a măcelărit de la Seir până la Horma. 

45 Atunci v-aţi aşternut la pământ şi-aţi plâns în faţa Domnului, dar Domnul nu v-a ascultat glasul 
şi nu v-a luat în seamă. 

12 „Cel ce-ţi stă înainte”; cel ce întotdeauna e gata să-ți primească poruncile. Menţionat pentru 
prima oară în Iş 17, 9-16 drept comandant de oaste, Iosua va deveni succesor al lui Moise la 
conducerea Israeliţilor şi va cuceri Canaanul. 

13 Referire la dispoziția din Nm 33, 54. 

46 Şi aţi locuit în Cadeş zile multe, că multe au fost zilele cât aţi şezut voi acolo. 

2 

Străbătând ţinuturile Edomiţilor, Moabiţilor şi Amoniţilor. Înfrângerea regelui Sihon. 

1 Apoi, întorcându-ne noi, am pornit prin pustie spre Marea Roşie, după cum îmi grăise Domnul, şi 
timp de multe zile am mers împrejurul muntelui Seir. 

2 lar Domnul a zis către mine: 

3 Ajunge de când umblaţi împrejurul acestui munte! Înturnaţi-vă dar spre miază-noapte! 

4 Dă poruncă poporului şi zi: Voi acum veţi trece prin hotarele fiilor lui Esaul, fraţii voştri, care 


locuiesc în Seir; ei se vor înfricoşa de voi şi foarte se vor teme, 

5 dar voi să nu ridicaţi război împotrivă-le, pentru că din pământul lor nu vă voi da nici măcar o 
urmă de picior: muntele Seir l-am dat în stăpânirea fiilor lui Esau. 

6 Mâncarea cu care vă hrăniţi s-o cumpăraţi de la ei cu bani, şi tot pe bani să vă cumpăraţi de la ei 
apa pe care-o beţi. 

7 Căci Domnul, Dumnezeul nostru, te-a binecuvântat pe tine în tot lucrul mâinilor tale; El ştie cum 
ai străbătut pustia aceasta întinsă şi-nfricoşătoare; iată, de-a lungul a patruzeci de ani 

1 „Fiii (sau urmaşii) lui Esau”: Edomiţii, descendenţii fratelui lui Iacob, care se numea şi Edom 
(vezi Fc 36, 1). 

Domnul Dumnezeul tău a fost cu tine şi n-ai dus lipsă de nimic. 

8 Şi am trecut pe-alături de fraţii noştri, fiii lui Esau, care locuiau în Seir, pe-alături de drumul 
Arabei, de la Elat şi Eţion-Gheber; pe urmă ne-am înturnat şi am apucat pe calea pustiei Moabului. 
9 Dar Domnul mi-a zis: Nu vă puneţi în duşmănie cu Moabiţii şi să nu porniţi război asupră-le, 
pentru că din pământul lor nu vă voi da nimic în stăpânire: Arul l-am dat în stăpânire fiilor lui Lot. 
10 Înainte au locuit acolo Emimii, popor mare, numeros şi înalt la statură, ca fiii lui Enac; 

11 şi ei treceau drept Refaimi, ca fii ai lui Enac, dar Moabiţii i-au numit Emimi. 

12 În Seir au trăit mai înainte şi Horeii; dar fiii lui Esau i-au alungat şi i-au nimicit de dinainte-le şi 
s-au aşezat ei în locul lor, aşa cum a făcut şi Israel cu pământul moştenirii sale, cel pe care Domnul i 
l-a dat... 

13 Acum, sculaţi-vă!, porniţi-vă şi treceţi valea Zared! Şi am trecut valea Zaredului. 

14 De atunci, de când am plecat de la Cadeş-Barnea şi până când am trecut valea Zaredului, s-au 
scurs treizeci şi opt de ani, până ce-au pierit din tabără toţi cei ce erau atunci buni de război, aşa 
cum li Se jurase Dumnezeu; 

15 că mâna Domnului a fost asupră-le ca să-i topească din mijlocul taberei, până ce-au pierit de tot. 
16 Şi a fost că dac-au murit toţi cei ce erau atunci buni de război şi dac-au pierit ei din mijlocul 
poporului, 

17 mi-a grăit mie Domnul, zicând: 

292 

18 Astăzi vei trece pe lângă hotarele lui Moab spre Ar2; 

19 veți fi foarte aproape de Amoniţi, dar să nu vă puneţi cu ei în duşmănie şi să nu porniţi război 
asupră-le, pentru că din pământul fiilor lui Amon nu-ţi voi da nimic în stăpânire: stăpânirea le-am 
dat-o fiilor lui Lot”. 

20 (Acesta era socotit şi el a fi pământul Refaimilor, căci Refaimii îl locuiseră mai înainte; Amoniţii 
îi numeau Zomzomimi3, 

21 popor mare, numeros şi mai puternic decât voi, precum fiii lui Enac; Domnul însă l-a nimicit de 
dinaintea | Amoniţilor], aşa că aceştia s-au înstăpânit şi locuiesc în ţinuturile lor până-n ziua de azi, 
22 aşa cum Domnul le-a făcut fiilor lui Esau, cei ce locuiau în Seir, când i-a prăpădit de dinainte-le 
pe Horei şi le-au luat în stăpânire ţinuturile şi s-au aşezat în ele până-n ziua de azi; 

23 şi [cum le-a făcut] şi Heveilor, cei ce locuiau în sate pân” la Gaza: i-au nimicit Caftorimii, cei ce 
plecaseră din Caftorim4, şi s-au aşezat în locul lor). 

24 Acum, aşadar, sculaţi-vă!, porniţi-vă şi treceţi valea Arnonului! Iată, ţi l-am dat în mână pe 
Sihon Amoreul, regele Heşbonului, precum şi ţara lui; începeţi înstăpânirea, fă război cu el! 

25 Chiar de astăzi Eu încep să semăn spaima de tine şi frica de tine-naintea 

2 Despre Ar vezi nota de la Nm 21, 15. ÎnVersiunea Ebraică: „vei trece hotarul Moabului pe la Ar”. 
În LXX ed. Rahlfs: „la Seir”. 

3 „Zomzomimi”: „cei ce murmură”; cârtitori. Par a fi identici cu Zuzimii menţionaţi în Fe 14, 5. 

4 Septuaginta transcrie „Capadocienii” şi „Capadocia”. „Caftor”: locul de obârşie al Filistenilor (cf. 
Ir 47, 4); o seamă de cercetători îl plasează în insula Creta. 

tuturor neamurilor ce se află sub cer: cei ce vor auzi de numele tău se vor tulbura şi se vor îngrozi- 
nainte-ți. 

26 Din pustiul Chedemot am trimis soli la Sihon, regele Heşbonului, cu aceste cuvinte de pace: 

27 Trece-voi prin ţara ta; voi merge numai pe drum, fără să mă abat nici la dreapta şi nici la stânga; 
28 tu pe bani îmi vei vinde mâncarea cu care să mă hrănesc, şi tot pe bani apa pe care s-o beau; nu 
vreau decât să trec pe picioare, 


29 aşa cum au făcut pentru mine fiii lui Esau care trăiesc în Seir şi Moabiţii care locuiesc în Ar; 
aceasta, numai până voi trece Iordanul în ţara pe care ne-o dă nouă Domnul, Dumnezeul nostru. 

30 Dar Sihon, regele Heşbonului, n-a vrut ca noi să trecem pe la el, pentru că Domnul, Dumnezeul 
tău, i-a învârtoşat duhul şi i-a împietrit inima, aşa ca el să fie dat în mâinile tale, aşa cum este acum. 

31 Atunci mi-a zis Domnul: lată, am început să ţi-l dau în mână pe Sihon Amoreul, regele 
Heşbonului, precum şi ţara lui; începe-ţi înstăpânirea peste pământul său! 

32 Iar Sihon, regele Heşbonului, ne-a ieşit înainte la Iahaţ, el şi tot poporul său, gata de luptă. 

33 Dar Domnul, Dumnezeul nostru, ni l-a dat pe mână şi l-am bătut, pe el şi pe fiii lui şi tot poporul 
lui. 

34 Atunci, la vremea aceea, i-am luat noi toate cetăţile; fiecare cetate am nimicit-o, iar din bărbaţii 
lor şi din femeile lor şi din copiii lor n-am lăsat pe nimeni viu. 

35 Numai vitele le-am luat ca pradă, precum şi ceea ce se jefuise din cetățile pe care le cuceriserăm. 

36 De la Aroer, care se află pe malul râului Arnon, şi de la cetatea cea din vale pân” la muntele 
Galaad n-a fost cetate care să ne fi scăpat; Domnul Dumnezeu a dat totul în mâinile noastre. 

37 Numai de pământul fiilor lui Amon nu ne-am apropiat: de malul întreg al râului laboc, de cetățile 
ce sunt pe munte şi de nimic din ceea ce ne-a poruncit nouă Domnul, Dumnezeul nostru. 

3 

Biruinţa asupra lui Og, regele Vasanului. 

1 Întorcându-ne acolo, ne-am suit pe calea ce duce spre Vasan. Iar Og, regele Vasanului, ne-a ieşit 
înainte la Edreea, el şi tot poporul său, gata de luptă. 

2 Dar Domnul mi-a zis: Nu te teme de el, că-n mâinile tale l-am dat, pe el şi tot poporul lui şi toată 
ţara lui; vei face cu el ce-ai făcut cu Sihon, regele Amoreilor, cel ce locuia în Heşbon. 

3 Domnul, Dumnezeul nostru, l-a dat în mâinile noastre şi pe Og, regele Vasanului, cu tot poporul 
lui, şi l-am bătut până n-a mai rămas din el sămânță. 

4 Atunci, la vremea aceea, i-am luat noi toate cetăţile; n-a fost cetate pe care noi să n-o fi luat de la 
ei: şaizeci de cetăţi, tot ţinutul din preajma Argobului, [ce se ţinea] de regele Og al Vasanului, 

5 toate, cetăţi întărite, cu ziduri înalte, cu porţi şi zăvoare; nu punem la socoteală şi cetăţile 
neîntărite 1, care erau foarte multe. 

6 Le-am nimicit aşa cum făcuserăm şi cu Sihon, regele Heşbonului; fiecare cetate am nimicit-o: 
bărbaţi, femei şi copii. 

7 Iar toate vitele şi ceea ce se jefuise de prin cetăţi ni le-am luat ca pradă. 

8 Atunci, la vremea aceea, am luat noi din mâinile celor doi regi ai Amoreilor ţara de dincoace de 
Iordan, de la râul Arnonului până la muntele Hermon 

9 (Sidonienii numesc Hermonul Sirion, iar Amoreii îl numesc Senir), 

10 toate cetăţile din şes, tot Galaadul şi tot Vasanul, până la Salca şi Edreea, cetăţi în ţara lui Og al 
Vasanului. 

11 Căci numai Og, regele Vasanului, doar el mai rămăsese din Refaimi. lată patul lui, pat de fier, 
încă se mai află în Rabotul fiilor lui Amon: de nouă coţi în lungime şi de patru coți în lățime, coți 
bărbăteşti. 

12 Atunci, la vremea aceea, am luat noi în stăpânire ţinutul acesta. De la Aroer, care este lângă râul 
Arnon, precum şi jumătate din muntele Galaadului cu cetăţile lui l-am dat [seminţiilor] lui Ruben şi 
Gad; 

13 iar ceea ce a rămas din Galaad, precum şi tot Vasanul, ţara lui Og, le-am dat la jumătate din 
seminţia lui Manase (tot ţinutul Argob şi tot Vasanul acela se socotea a fi ţara Refaimilor; 

14 air, fiul lui Manase, a luat tot ţinutul Argob până la hotarele Gheşuriţilor şi Maacatiţilor; iar 
[sălaşurile] Vasanului le-a numit după numele său: sălaşurile lui Iair, [aşa cum sunt] până astăzi). 

1 Literal: „cetăţile Ferezeilor”: ale celor ce locuiau la ţară, în aşezări lipsite de fortificaţii. 

15 Lui Machir i-am dat Galaadul; 

16 iar [seminţiilor] lui Ruben şi Gad le-am dat de la Galaad până la râul Arnon (hotarul e pe 
mijlocul râului) şi până la râul Iaboc (râul este hotarul fiilor lui Amon), 

17 precum şi Araba, cu Iordanul drept hotar, de la Chineret până la Marea Araba, Marea Sărată, la 
poalele muntelui Fazga, spre soare-răsare. 


18 În acea vreme v-am poruncit eu vouă, zicând: Domnul, Dumnezeul vostru, v-a dat pământul 
acesta ca să-l stăpâniţi; voi toţi, cei destoinici, înarmaţi-vă şi mergeţi înaintea fraților voştri, fiii lui 
Israel. 

19 Numai femeile voastre, copiii voştri şi vitele voastre (ştiu că aveţi vite multe) să rămână în 
cetăţile voastre pe care vi le-am dat, 

20 până când Domnul Dumnezeu le va da fraților voştri odihnă aşa ca şi vouă, şi până când îşi vor 
lua şi ei în stăpânire pământul pe care Domnul, Dumnezeul vostru, li-l dă peste Iordan; atunci vă 
veţi întoarce fiecare la moşia sa pe care eu v-am dat-o. 

21 Şi tot în vremea aceea i-am poruncit lui Iosua, zicând: Cu ochii voştri aţi văzut tot ceea ce 
Domnul, Dumnezeul nostru, a făcut cu aceşti doi regi; tot aşa va face Domnul, Dumnezeul nostru, 
şi cu toate regatele prin care vei trece. 

22 Nu vă temeti de ele, fiindcă Domnul, Dumnezeul vostru, Însuşi El Se va lupta pentru voi. 

23 În vremea aceea m-am rugat Domnului, zicând: 

24 Doamne, Doamne, Tu eşti Cel ce ai început să-i arăţi robului Tău tăria Ta şi puterea Ta, mâna 
cea tare şi braţul cel înalt; cine este oare Dumnezeu, în cer sau pe pământ, Care să facă aşa cum Tu 
ai făcut şi aşa cum Tu ai întărit? 

25 Ajută-mă dar să trec şi să văd pământul cel bun care este peste Iordan, muntele acela frumos şi 
Libanul. 

26 Din pricina voastră însă Domnul nu m-a luat în seamă şi nu m-a ascultat; şi mi-a zis Domnul: 
Ajunge!; de-acum să nu mai vorbeşti de lucrul acesta! 

27 Suie-te pe vârful Fazgăi şi uită-te cu ochii tăi spre apus şi spre miază-noapte şi spre miazăzi şi 
spre răsărit şi vezi cu ochii tăi; căci tu nu vei trece Iordanul acesta. 

28 Dă-i porunci lui Iosua: întăreşte-l şi îmbărbătează-l, căci el va merge înaintea acestui popor şi el 
va da în stăpânire tot pământul pe care l-ai văzut. 

29 Aşa că noi am rămas în vale, aproape de templul lui Bet-Peor. 

4 

Supunerea faţă de Lege. 

1 Şi acuml, Israele, ascultă hotărârile şi rânduielile pe care vă învăţ eu astăzi să le pliniţi, pentru ca 
voi să trăiţi şi să vă înmulțiţi şi, intrând, să moştenițţi pământul pe care vi-l dă vouă Domnul, 
Dumnezeul părinților voştri. 

2 Să nu adăugaţi nimic la cuvântul pe care vi-l poruncesc eu, nici să lăsaţi ceva din el; păziți 
poruncile Domnului, Dumnezeului vostru, pe care vi le poruncesc eu astăzi. 

1 Introducere concluzivă: Moise a încheiat expunerea unor evenimente istorice şi trece acum la 
înfăţişarea actelor normative care vor alcătui „A Doua Lege”. 

3 Ochii voştri au văzut toate câte a făcut Domnul, Dumnezeul nostru, cu Baal-Peor: Domnul, 
Dumnezeul vostru, a nimicit dintre voi pe tot omul care i-a urmat lui Baal-Peor; 

4 dar voi, cei ce v-aţi lipit de Domnul, Dumnezeul vostru, toţi sunteţi vii până în ziua de astăzi. 

5 lată, v-am învăţat rânduieli şi legi după cum mi-a poruncit mie Domnul, pentru ca voi aşa să le 
pliniţi în ţara-n care mergeţi s-o moşteniţi. 

6 Le veţi păzi şi le veţi plini, că aceasta este înţelepciunea voastră şi priceperea înaintea tuturor 
neamurilor care vor auzi vorbindu-se de toate legiuirile acestea şi vor zice: lată popor înţelept şi 
iscusit, neamul acesta mare! 

7 Într-adevăr, care este oare marele neam căruia să-i fie dumnezeii atât de aproape aşa cum întru 
toate ne este nouă Domnul, Dumnezeul nostru, ori de câte ori ÎI chemăm? 

8 Sau care este marele neam căruia să 1 se fi dat rânduieli şi hotărâri drepte aşa cum este toată Legea 
aceasta pe care o pun eu astăzi în faţa voastră? 

9 Bagă de seamă asupră-ţi şi păzeşte-ţi cu putere sufletul; să nu uiţi nimic din lucrurile pe care le-au 
văzut ochii tăi şi să nu-ţi iasă ele de la inimă în toate zilele vieții tale; şi să-i înveţi pe fiii tăi şi pe 
fiii fiilor tăi? 

10 ziua în care aţi stătut înaintea Domnului, Dumnezeului vostru, la Horeb, ziua adunării când mi-a 
zis mie Domnul: Adună la Mine poporul ca să asculte cuvintele Mele şi să înveţe a se teme de Mine 
în toate zilele pe care le 

2 În sensul: să povesteşti urmaşilor tăi despre toate lucrurile pe care le-ai văzut; principiul predaniei 


orale, din generaţie în generaţie. 

vor trăi ei pe pământ, şi să-i înveţe şi pe fiii lor! 

11 Atunci v-aţi apropiat şi aţi stătut la poalele muntelui; iar muntele ardea cu foc până-n cer3; 
întuneric4, beznă, vifor, vuiet mare5! 

12 Iar Domnul v-a grăit din mijlocul focului6; glasul cuvintelor Lui l-aţi auzit, dar vreo asemănare? 
n-aţi văzut; nimic, în afară de glas. 

13 Atunci v-a vestit El legământul Său pe care v-a poruncit să-l pliniţi, adică cele zece porunci pe 
care le-a scris pe două table de piatră. 

14 În vremea aceea mi-a poruncit Domnul să vă învăţ rânduielile şi legile pe care voi să le pliniţi în 
ţara în care intraţi ca s-o moşteniţi. 

15 păziţi-vă cu străşnicie sufletele; de vreme ce n-aţi văzut vreo asemănare atunci când Domnul v-a 
grăit la Horeb, în munte, din mijlocul focului, 

16 să nu cădeţi în nelegiuirea de a vă face vreun chip cioplit, nici vreo înfăţişare, nici vreo 
asemănare, fie ea bărbătească sau femeiască, 

17 nici asemănarea vreunei fiare din 

3 Ebr.: „până-n inima cerului”. 

4 Compară cu Iş 20, 21: „iar Moise a intrat în întunericul unde era Dumnezeu”. 

5 Versiunea Ebraică omite „vuiet mare”. De altfel, Textul Ebraic cunoaşte mai multe variante de 
traducere: „întuneric, nori şi întunecime” (KJV); „întuneric, nor şi întunecime” (RSV); „întunericul 
norilor şi al nopţii-ntunecoase” (TOB); „ceru-ntunecat de nori negri” (BJ); „întuneric, nor şi strat 
noros de-ntuneric” (OSTY); „cer înconjurat de întuneric, de nori şi de beznă” (GALA). Septuaginta 
întregeşte vizualul cu auditivul, dincolo de care se consumă experienţa mistică a lui Moise. 

6 Unele versiuni ale LXX adaugă: „în munte”. 

7 Homoioma = ceea ce seamănă cu cineva sau ceva; imagine. Deseori tradus prin „formă”, „chip”. 

cele ce sunt pe pământ, nici asemănarea vreunei păsări înaripate care zboară sub cer, 

18 nici asemănarea vreunei vieţuitoare ce se târăşte pe pământ, nici asemănarea vreunui peşte din 
apele de sub pământ. 

19 Sau, de vei privi la cer şi vei vedea soarele şi luna şi stelele şi toată podoaba cerului8, să nu 
cumva să te-nşeli şi să te închini lor, nici să le slujeşti, lor, celor pe care Domnul, Dumnezeul tău, 
le-a împărţit tuturor neamurilor de sub cer9. 

20 Pe voi însă v-a luat asupră-Şi Dumnezeu şi v-a scos din cuptorul cel de fier10, din Egipt, ca să-l 
fiţi Lui popor de moştenire aşa cum sunteţi acum. 

21 Dar Domnul Dumnezeu S-a mâniat pe mine din pricina vorbelor voastre şi s-a jurat că eu nu voi 
trece Iordanul acesta şi nu voi intra în ţara pe care Domnul Dumnezeu ţi-o dă ţie ca moştenire. 

22 Da, eu voi muri în ţinutul acesta; eu nu voi trece lordanul acela, în timp ce voi veţi trece şi veţi 
lua în stăpânire pământul acela bun. 

23 Luaţi aminte asupră-vă, ca nu cumva să uitaţi legământul pe care 

8 Pentru „podoaba cerului” vezi nota de la Fc 2, 1. 

9 Elementele naturale sunt un bun comun al tuturor neamurilor, în timp ce Dumnezeu i Se 
descoperă numai poporului ales. Întregul episod reprezintă o puternică pledoarie pentru monoteism, 
un monoteism despovărat de orice urmă de idolatrie. 

10 „Cuptorul cel de fier”, metaforă pentru groaznicele chinuri îndurate de Israel în Egipt. Dacă însă, 
potrivit unor filologi, se traduce „cuptorul cel pentru fier” (furnal), atunci exegeza implică ideea 
purificării poporului ales în urma trecerii lui prin probele de foc ale Egiptului. 

Domnul, Dumnezeul vostru, l-a încheiat cu voi, şi să nu vă faceţi chip cioplit asemănător cu ceva 
din cele pe care Domnul, Dumnezeul tău, ţi-a poruncit [să nu le asemeni] 1. 

24 Căci Domnul, Dumnezeul tău, este foc mistuitor, Dumnezeu gelos 12! 

25 Iar de ţi se vor naşte fii şi nepoţil3 şi dacă, îmbătrânind voi în ţară, veţi săvârşi fărădelege şi vă 
veţi face orice fel de chip cioplit şi veţi făptui ceea ce e rău în ochii Domnului, Dumnezeului vostru, 
ca să-L mâniaţi, 

26 iau ca martori astăzi cerul şi pământul împotriva voastră, că repede şi de tot veţi pieri din ţara 
spre care treceţi Iordanul ca s-o moşteniţi; nu, multă vreme nu veţi trăi într-însa, ci cu desăvârşire 
veţi pieri 14. 


27 Domnul vă va împrăştia prin toate neamurile şi nu veţi rămâne decât puţini la număr în 
neamurile printre care Domnul vă va risipi. 

28 Acolo veţi sluji la dumnezei străini, la lucruri făcute de mâini omeneşti din lemn şi din piatră, 
care nu văd şi nici nu aud, care nu mănâncă şi nici nu simtl5. 

11 E vorba de animalele şi elementele naturii enumerate în vv. 16-19, versete care, de altfel, 

nu sunt altceva decât detalierea poruncii a doua (Iş 20, 4-5; Dt 5, 8-10). Toate aceste animale şi 
elemente făceau parte din cultele idolatre ale Egiptenilor, Asiro-Babilonienilor şi ale popoarelor din 
Canaan. 

12 Pentru „Dumnezeu gelos” vezi nota de la Iş 20, 5. Expresia se repetă aici în acelaşi context 
(Dumnezeu nu admite „mariajul sau adulterul spiritual” cu nici o altă divinitate). 

13 Literal: „şi fu din fiii tăi”. 

14 În sensul: veţi pieri ca naţiune. 

15 Deseori tradus prin „nu miros” sau „nu au miros”. Verbul osfraino înseamnă „a simţi”, cu nuanţa 
simțului olfactiv al câinelui care discerne prin miros. 

29 De acolo ÎI veţi căuta pe Domnul, Dumnezeul vostru, şi-L veţi afla numai dacă-L vei căuta din 
toată inima ta şi din tot sufletul tău întru necazul tău, 

30 atunci când în cele din urmă te vor ajunge toate cuvintele acestea şi te vei întoarce la Domnul, 
Dumnezeul tău, şi glasul Său îl vei auzi; 

31 că Dumnezeu îndurat este Domnul, Dumnezeul tău, Care nu te va părăsi şi nu te va da pierzării 
ŞI nici nu va uita legământul încheiat cu părinţii tăi, acela pentru care li s-a jurat. 

32 Întrebaţi zilele care-au fost, cele de dinainte de voi, din ziua când a făcut Dumnezeu om pe 
pământ, întrebaţi de la o margine a cerului pân” la marginea cerului, întrebaţi dacă s-a mai petrecut 
vreun lucru tot atât de mare ca acesta şi dacă s-a mai auzit ceva la fel, 

33 dacă un neam oarecare a mai auzit vreodată glasul Dumnezeului Celui viu16 grăind din mijlocul 
focului, aşa cum l-aţi auzit voi fără să fi murit 7; 

34 sau dacă Dumnezeu a mai încercat vreodată să vină şi să-Şi ia popor din mijlocul altui popor 
prin încercări şi prin semne şi prin minuni şi prin război şi prin mână tare şi prin braţ înalt şi prin 
vedenii mari 18, aşa cum Domnul, Dumnezeul nostru, a făcut în Egipt în faţa ochilor tăi, 

35 pentru ca tu să ştii că Domnul, Dumnezeul tău, doar El este Dumnezeu, şi că-n afară de El un 
altul nu este. 

36 Din cer ţi-a făcut auzit glasul Său ca 

16 În Versiunea Ebraică: „glasul unui zeu” sau „glasul lui Dumnezeu”. Expresia: „Dumnezeului 
celui viu” e specifică Septuagintei. 

17 Literal: „şi ați rămas vii”. 

18 Ebr.: „prin mari îngroziri”. Aici „vedenii” în sensul de manifestări spectaculoase menite să 
uimească şi să-nspăimânte. 

să te înveţe, pe pământ ţi-a arătat focul Său cel mare, iar tu I-ai auzit cuvintele din mijlocul focului. 
37 Pentru că El i-a iubit pe părinții tăi şi v-a ales pe voi, urmaşii lor de după ei, şi El însuşi cu 
puterea Lui cea mare te-a scos din Egipt 

38 ca să nimicească de dinainte-ţi neamuri mai mari şi mai tari decât tine şi să te ducă-n ţara lor şi 
să ţi-o dea ţie moştenire, aşa cum o ai astăzi. 

39 Cunoaşte dar astăzi şi adu-ţi aminte-n inima ta că Domnul, Dumnezeul tău, El este Dumnezeu 
sus în cer şi jos pe pământ şi că-n afară de El un altul nu este. 

40 Să-I păzeşti hotărârile şi rânduielile pe care ţi le poruncesc eu astăzi, ca să-ţi fie bine, ţie şi fiilor 
tăi de după tine, şi să trăiţi îndelungate zile pe pământul pe care Domnul, Dumnezeul tău, ţi-l dă 
pentru totdeauna”. 

41 Atunci a ales Moise trei cetăţi de dincolo de Iordan, spre soare-răsare19, 

42 pentru ca în ele să poată fugi ucigaşul cel ce fără voie şi-a ucis aproapele, adică fără să-i fi fost 
aceluia duşman cu o zi sau două înainte; dacă va fugi el în una din aceste cetăţi, va scăpa cu viaţă: 
43 Beţer, în pustia din şes, pentru cei din Ruben; Ramot, în Galaad, pentru cei din Gad; şi Golan, în 
Vasan, pentru cei din Manase. 

44 lată legea pe care Moise a pus-o în faţa fiilor lui Israel. 

45 Şi iată mărturiile, hotărârile şi rânduielile pe care Moise le-a rostit fiilor lui Israel în pustie, când 


au ieşit din Egipt, 

19 În Transiordania de astăzi. 

46 dincolo de Iordan, în vale, faţă-n faţă cu Bet-Peorul, în ţara lui Sihon, regele Amoreilor, care a 
trăit în Heşbon, cel pe care-l bătuseră Moise şi fiii lui Israel după ieşirea lor din Egipt 

47 şi s-au înstăpânit în ţara lui, ca şi în ţara lui Og, regele Vasanului, cei doi regi ai Amoreilor ce se 
aflau dincolo de Iordan, spre soare-răsare, 

48 de la Aroer, care este pe malul râului Arnon, până la muntele Sihon (adică Hermon), 

49 cu toată Araba de dincolo de Iordan, spre soare-răsare20, la poalele muntelui Fazga. 

5 

Întărirea celor zece porunci. Purtarea lui Israel şi cuvântarea lui Moise. 

1 Moise a chemat tot Israelul şi le-a zis: „Ascultă, Israele, poruncile şi rânduielile pe care le grăiesc 
eu astăzi în auzul urechilor voastre; le veți învăța şi le veți păzi întru faptă. 

2 Domnul, Dumnezeul vostru, a încheiat cu voi legământ în Horeb. 

3 Nu cu părinţii voştri a încheiat Domnul legământul acesta, ci cu voi, cu voi cei ce sunteţi astăzi 
aici cu toţii vii 1. 

4 Faţă către față a grăit Domnul cu voi, în munte, din mijlocul focului; 

20 Versiunea Ebraică adaugă: „până la Marea Araba” (în concordanţă cu 3, 17). 

1 Idee înaltă asupra simultaneităţii generațiilor în faţa lui Dumnezeu; prin eternitatea Lui şi 
convieţuirea în El, oricare generaţie devine contemporană cu cele ce au precedat-o şi cu cele ce-i 
urmează. Principiu preluat şi dezvoltat de Părintele Stăniloae în teologia responsabilității solidare la 
Judecata de Apoi. 

5 iar eu în acest timp stăteam între Domnul şi voi ca să vă spun cuvântul Domnului, de vreme ce voi 
v-aţi temut de faţa focului şi nu v-aţi suit în munte. El a zis2: 

6 Eu sunt Domnul, Dumnezeul tău, Cel ce te-am scos din ţara Egiptului, din casa robiei. 

7 Să nu ai alţi dumnezei în afară de Mine. 

8 Să nu-ţi faci chip cioplit, nici vreo asemănare cu ceva din câte sunt în cer, acolo sus, ori din câte 
sunt pe pământ, aicea Jos, ori din câte sunt în apele de sub pământă; 

9 să nu te închini lor, nici să le slujeşti; că Eu, Domnul, Dumnezeul tău, Eu sunt un Dumnezeu 
gelos, Cel ce vina părinţilor o dă pe seama copiilor pân” la al treilea şi-al patrulea neam pentru cei 
ce Mă urăsc, 

10 dar Mă milostivesc pân” la al miilea neam spre cei ce Mă iubesc şi-Mi păzesc poruncile. 

11 Să nu iei numele Domnului, Dumnezeului tău, în deşert, că nu va lăsa Domnul nepedepsit pe cel 
ce ia în deşert numele Lui. 

12 Păzeşte ziua odihnei, ca s-o sfinţeşti, aşa cum ţi-a poruncit ţie Domnul, Dumnezeul tău. 

13 Şase zile să lucrezi; în ele fă-ţi toate treburile, 

14 dar ziua a şaptea este odihna Domnului, Dumnezeului tău; în ea să nu faci nici o muncă, nici tu, 
nici fiul tău, 

2 Versetele 6-21 reprezintă repetarea Decalogului din Iş 20, 2-17, cu o seamă de adaosuri şi 
diferenţe întregitoare. 

3 „Apele de sub pământ”: e vorba de apele subterane, dar şi de acelea pe care, potrivit cosmologiei 
biblice, stă pământul. 

nici fiica ta, nici robul tău, nici roaba ta, nici boul tău, nici asinul tău, nici orice dobitoc al tău, nici 
străinul ce locuieşte la tine4, pentru ca robul tău şi roaba ta să se odihnească întocmai ca şi tine5. 

15 Adu-ţi aminte că slugă ai fost în ţara Egiptului şi că Domnul, Dumnezeul tău, te-a scos de acolo 
cu mână tare şi cu braţ înalt; iată de ce ţi-a poruncit ţie Domnul, Dumnezeul tău, să păzeşti ziua 
odihnei şi s-o sfinţeşti. 

16 Cinsteşte pe tatăl tău şi pe mama ta, aşa cum ţi-a poruncit Domnul, Dumnezeul tău, ca să-ţi fie 
ție bine şi să trăieşti ani mulţi pe pământul pe care Domnul, Dumnezeul tău, ţi-l dă ţie. 

17 Să nu ucizi. 

18 Să nu te desfrânezi. 

19 Să nu furi. 

20 Să nu mărturiseşti strâmb împotriva aproapelui tău prin mărturie mincinoasă. 


21 Să nu râvneşti la femeia aproapelui tău; să nu râvneşti casa aproapelui tău, nici țarina lui, nici 
robul lui, nici roaba lui, nici boul lui, nici asinul lui, nici orice dobitoc al lui, nici nimic din cele ce 
sunt ale aproapelui tău! 

22 Cuvintele acestea le-a grăit Domnul către toată adunarea voastră, în munte, din mijlocul focului, 
al norului, al întunericului şi-al furtunii, cu glas 

4 Ebr.: „străinul ce se află-n porțile tale” = ce se află-n cetăţile (aşezările) tale. „Poarta” cetăţii 
antice orientale domina o piaţă unde se ţineau întrunirile, judecăţile obşteşti şi orice alte acţiuni de 
interes public. În imperiul otoman „Înalta Poartă” desemna însăşi capitala. 

5 De la „pentru ca...”, completare în spiritul umanitar general al Deuteronomului. În unele variante 
ale Septuagintei, robului şi roabei i se adaugă: „şi dobitocul tău”. 

de tunet, şi altceva n-a mai grăit; şi le-a scris pe două table de piatră şi mi le-a dat mie. 

23 Şi a fost că după ce l-aţi auzit glasul din mijlocul focului6 şi muntele ardea în pară de foc -, v-aţi 
apropiat de mine toate căpeteniile seminţiilor voastre, cu bătrânii voştri, 

24 şi ați zis: lată, Domnul, Dumnezeul nostru, ne-a arătat slava Sa7, iar noi i-am auzit glasul din 
mijlocul focului; azi am văzut cum va grăi Dumnezeu către om şi acesta va rămâne viu. 

25 Acum, însă, noi nu vrem să murim; că focul acesta mare ne va mistui; de vom mai auzi glasul 
Domnului, Dumnezeului nostru, vom muri. 

26 Căci este oare vreun om care să audă glasul Dumnezeului Celui viu grăind din mijlocul focului, 
cum am auzit noi, şi să rămână viu? 

27 Apropie-te dar tu şi ascultă câte-ţi va spune ţie Domnul, Dumnezeul nostru, şi apoi ne vei spune 
tu nouă toate câte ţi-a grăit Domnul, Dumnezeul nostru, şi noi le vom asculta şi le vom plini... 

28 lar Domnul a auzit glasul cuvintelor voastre grăind către mine şi mi-a zis Domnul: Auzit-am 
glasul cuvintelor acestui popor, pe care l-au grăit către tine; tot ce-au grăit este bine. 

29 Numai de-ar avea într-înşii aceeaşi inimă să se teamă de Mine şi-n toată vremea să-Mi păzească 
poruncile, ca să le fie bine, şi lor, şi fiilor lor în veac! 

30 Du-te şi spune-le: Întoarceţi-vă la sălaşele voastre! 

31 Tu însă rămâi aici cu Mine, iar Eu îţi voi spune toate poruncile, hotărârile şi 

6 Ebr.: „din mijlocul întunericului”. 

7 Textul Ebraic adaugă: „şi măreţia Sa”. 

rânduielile pe care tu trebuie să-i înveţi să le păzească în ţara pe care Eu le-o dau s-o moştenească. 
32 Aşadar, aveţi grijă să faceţi aşa cum v-a poruncit Domnul, Dumnezeul vostru, şi să nu vă abateţi 
nici la dreapta, nici la stânga! 

33 Umblaţi în calea pe care v-a poruncit-o Domnul, Dumnezeul vostru, ca să vă dea odihnă şi să 
vă fie bine şi s-aveţi îndelungare de zile în ţara pe care o veţi moşteni. 

6 

Iubirea faţă de Dumnezeu şi paza poruncilor Sale. 

1 Iată poruncile, hotărârile şi rânduielile pe care Domnul, Dumnezeul vostru, mi-a poruncit să vă 
învăţ, pentru ca voi aşa să faceţi în ţara spre care mergeţi s-o moşteniţi, 

2 ca să vă temeţi de Domnul, Dumnezeul vostru, şi toate hotărârile Lui şi poruncile Lui pe care ţi le 
poruncesc eu astăzi să le păzeşti, tu şi fiii tăi şi fiii feciorilor tăi, în toate zilele vieții tale, ca să trăiţi 
în îndelungare de zile. 

3 Ascultă, Israele, şi sileşte-te să le plineşti, ca să-ţi fie bine şi să vă înmulțiţi foarte, precum ţi-a 
grăit Domnul, Dumnezeul părinţilor tăi, că-ţi va da pământul unde curge lapte şi miere. 

4 Acestea sunt hotărârile şi rânduielile pe care Domnul Dumnezeu le-a poruncit fiilor lui Israel în 
pustie, după ieşirea 

8 Ebr.: „ca să trăiţi” (să fiţi vii). Aici însă e vorba de calea lui Dumnezeu, cea care-l adună pe om de 
pe drumurile sale rătăcitoare, nesigure, în derivă, calea la capătul căreia îl aşteaptă odihna. 

lor din ţara Egiptuluil: Ascultă, Israele: Domnul, Dumnezeul nostru, este singurul Domn?. 

5 Să-L iubeşti pe Domnul, Dumnezeul tău, din toată inima ta, din tot sufletul tău şi din toată puterea 
ta. 

6 Cuvintele acestea pe care ţi le spun eu astăzi să fie în inima ta şi în sufletul tău; 

7 să le sporeşti în fiinţa fiilor tăi şi să le vorbeşti de ele când şezi acasă, când mergi pe cale, când te 
culci şi când te scoli. 


8 Să le legi ca semn la mână şi neclintite să-ţi fie înaintea ochilor3. 

9 Să le scrii pe uşorii casei tale şi pe 

1 Această frază se află numai în Septuaginta (uneori inclusă în versetul 3). Ea introduce, în special, 
amănuntele privitoare la respectarea primei porunci. 

2 Text important şi (poate tocmai de aceea) cu mai multe variante de traduceri după Textul Ebraic: 
„Domnul, Dumnezeul nostru, este un Domn”; „Domnul, Dumnezeul nostru, Domnul este unul”; 
„Domnul este Dumnezeul nostru, Domnul este singur”; „Domnul este Dumnezeul nostru, Domnul 
El unul”. Preferinţa unor traducători pentru varianta (cu nuanțele ei): „Domnul, Dumnezeul nostru, 
este Domnul unul” pune accentul pe ideea că Dumnezeu este indivizibil, că adică El nu poate fi 
multiplicat în asemănările idoleşti ale popoarelor păgâne. Textul Septuagintei însă e citat aidoma, 
chiar de Domnul lisus, în Mc 12, 29, ceea ce-i conferă o autoritate indiscutabilă; el atestă, o dată 
mai mult, monoteismul pe care Dumnezeu Se străduieşte să-l impună poporului ales. 

3 Cea de a doua jumătate a versetului, în Versiunea Ebraică: „şi-ţi vor fi ca o panglică-mprejurul 
frunţii tale”. Interpretarea literală a acestui verset a creat mai târziu „filacteriile” (vezi Mt 23, 5 şi 
nota), adică punguţele de stofă în care erau cusute texte sacre scrise pe petice de pergament, purtate 
cu ostentație de farisei, ca şi de alți iudei evlavioşi, spre a-şi arăta ataşamentul față de Lege. 
Diferenţa de text (compară şi cu Iş 13, 16) poate indica faptul că la vremea redactării Septuagintei 
filacteriile nu existau. 

porțile tale. 

10 Iar când Domnul, Dumnezeul tău, te va duce în ţara pentru care li s-a jurat părinţilor tăi lui 
Avraam, lui Isaac şi lui Iacob că ţi-o va da: cetăţi mari şi frumoase pe care nu tu le-ai zidit, 

11 case pline de toate bunătăţile, pe care nu tu le-ai umplut, fântâni săpate pe care nu tu le-ai săpat, 
vii şi măslini pe care nu tu i-ai sădit; când vei mânca şi te vei sătura, 

12 atunci ia seama să nu-L uiţi pe Domnul Cel ce te-a scos din ţara Egiptului, din casa robiei. 

13 De Domnul, Dumnezeul tău, să te temi, numai Lui să-l slujeşti, de El să te lipeşti şi doar pe 
numele Lui să te juri4. 

14 Să nu mergeţi pe urmele altor dumnezei, dintre dumnezeii neamurilor dimprejurul vostru, 

15 că Dumnezeu gelos este Domnul, Dumnezeul tău, Cel ce este-n mijlocul tău: nu cumva să se 
aprindă asupră-ţi mânia Domnului, Dumnezeului tău, şi să te piardă de pe faţa pământului. 

16 Să nu-L ispiteşti pe Domnul, Dumnezeul tău5, aşa cum L-aţi ispitit la Masa6. 

17 Cu străşnicie să păzeşti poruncile 

4 Invocarea numelui lui Iahve într-un jurământ era nu numai o garanţie asupra sincerităţii, ci şi o 
mărturisire sinceră a credinţei în singurul Dumnezeu adevărat ca supremă autoritate morală. 

5 Ebr., plural: „Să nu-L ispitiți pe Domnul, Dumnezeul vostru”. Domnul lisus însă, în convorbirea 
Sa cu diavolul (Mt 4, 7; Le 4, 12), va cita după Septuaginta. A nu-L ispiti pe Dumnezeu înseamnă a 
nu-L pune la încercare, a nu-L supune la probe, a nu-l cere dovezi asupra puterii Sale; altfel, ar 
însemna că te îndoieşti de El. 

6 Vezi episodul din Iş 17, 2-7, când Israel s-a îndoit de prezenţa Domnului în mijlocul său. 
Domnului, Dumnezeului tău, mărturiile şi hotărârile Lui pe care ţi le-a poruncit. 

18 Să faci ceea ce este plăcut şi bun în ochii Domnului, Dumnezeului tău, ca să-ţi fie bine şi să intri 
şi să moşteneşti pământul cel bun pe care Domnul cu jurământ l-a făgăduit părinților voştri, 

19 alungând de dinaintea feţei tale pe toți vrăjmaşii tăi, după cum a grăit Domnul. 

20 Şi va fi că de te va întreba mâine fiul tău, zicând: Ce e cu aceste mărturii şi hotărâri şi rânduieli 
pe care Domnul, Dumnezeul nostru, ni le-a poruncit nouă? 

21 Îi vei răspunde fiului tău: Robi îi eram lui Faraon în ţara Egiptului, iar Domnul ne-a scos de 
acolo cu mână tare şi cu braţ înalt. 

22 Acolo, sub ochii noştri, făcut-a Domnul semne şi minuni mari şi groaznice asupra Egiptului, 
asupra lui Faraon şi a casei lui, 

23 iar pe noi ne-a scos de acolo ca să ne aducă înlăuntru spre a ne da pământul pe care cu jurământ 
le-a făgăduit părinţilor noştri că-l va da. 

24 Atunci ne-a poruncit Domnul să plinim toate hotărârile acestea, să ne temem de Domnul, 
Dumnezeul nostru, ca să ne fie nouă bine în toate zilele şi să rămânem în viaţă aşa cum suntem azi. 
25 Şi milă va face cu noi7 dacă ne vom sili să plinim toate poruncile acestea în 


7 Ebr.: „ŞI dreptatea noastră va fi”; sau: „Şi dreptate va fi pentru noi”; sau: „Aşa va fi dreptatea 
noastră”; sau: „Şi noi vom fi drepţi”; sau: „Şi va fi pentru noi un fapt de dreptate”... Aşadar, 
credincioşia față de Lege îi conferă omului un anume statut în faţa lui Dumnezeu, acela de „drept”, 
adică vrednic de mântuire. Întemeindu-se însă pe textul Septuagintei, Apostolul Pavel va demonstra 
că păzirea Legii, fiind imposibilă în totalitatea ei şi în amănuntele ei, nu-l poate face pe om „drept” 
(fără cusur) în faţa lui Dumnezeu şi că întotdeauna el Îi mai rămâne lui Dumnezeu dator cu ceva; 
această datorie este „radiată” nu prin „faptele Legii”, ci prin mila lui Dumnezeu. Aşadar, în ultimă 
instanţă, mântuirea e opera Harului (vezi îndeosebi epistolele către Romani şi Galateni). 

faţa Domnului, Dumnezeului nostru, aşa cum El ne-a poruncit. 

7 

Israel trebuie să-i nimicească pe Canaaneeni şi să le ardă idolii. 

1 Când Domnul, Dumnezeul tău, te va face să intri în ţara-n care vei intra s-o moşteneşti şi va şterge 
de dinaintea feţei tale neamuri mari şi numeroase: Heteii, Ghergheseii, Amoreii, Canaaneenii, 
Ferezeii, Heveii, lebuseii şapte neamuri mai numeroase şi mai puternice decât voi - 

2 şi când Domnul, Dumnezeul tău, îi va da în mâinile tale şi-i vei bate, atunci să-i stârpeşti de istov 
1, să nu faci cu ei nici o înţelegere şi nici să le arăţi vreo milă. 

3 Să nu te încuscreşti cu ei: pe fiica ta să n-o dai după fiul lui, iar pe fiica lui să nu o iei pentru 
feciorul tău, 

4 că aceasta îl va face pe fiul tău să se-ndepărteze de Mine şi să slujească 

1 În Textul Ebraic: „să-i dai anatemei”. „A da anatemei” era expresia folosită pentru prăzile de 
război (oameni şi bunuri) care-l erau oferite în întregime Domnului, ca semn de recunoştinţă, fără 
ca biruitorul să aibă dreptul de a se înfrupta din ele. Dar, pentru ca el să nu fie cumva ispitit s-o 
facă, atunci erau totalmente distruse: robii, ucişi; bunurile, arse. De aici, expresia „a da anatemei” a 
devenit echivalentă cu „a nimici”, „a stârpi”, „a da pierzării”; a anatemiza pe cineva = a-l blestema 
la pieire. 

altor dumnezei; atunci se va aprinde mânia Domnului asupra voastră şi degrab te va pierde. 

5 Dar iată cum să le faceţi: capiştile lor să le dărâmaţi, stâlpii lor să-i zdrobiţi, sfintele lor crânguri? 
să le tăiaţi, chipurile cele cioplite ale dumnezeilor lor să le ardeţi în foc; 

6 că popor sfânt Îi eşti tu Domnului, Dumnezeului tău; pe tine te-a ales Domnul, Dumnezeul tău, 
să-l fii poporul Său ales mai mult decât toate neamurile de pe faţa pământului. 

7 Şi dacă Domnul v-a ales şi v-a osebit, aceasta nu pentru că voi aţi fi mai numeroşi decât toate 
neamurile căci voi sunteți mai puţini decât toate neamurile. 

8 Dar pentru că Domnul vă iubeşte şi pentru că El îşi ţine jurământul cu care li s-a jurat părinților 
voştri, de aceea v-a scos Domnul cu mână tare şi cu braţ înalt şi te-a scăpat din casa robiei, din 
mâna lui Faraon, regele Egiptului. 

9 Şi vei cunoaşte că Domnul, Dumnezeul tău, El este Dumnezeu, Dumnezeu credincios3, Cel ce 
păzeşte legământul şi mila pân” la al miilea neam către cei ce-L iubesc şi-l păzesc poruncile; 

10 dar celor ce-L urăsc le plăteşte fiecăruia4; fără-ntârziere îi va nimici pe cei 

2 Pentru „sfintele lor crânguri” vezi nota de la Iş 34, 13. 

3 „Dumnezeu credincios”: plin de credincioşi; leal; cel ce nu-şi calcă niciodată cuvântul. 

4 Literal: „după faţă”. Grecescul prosopon înseamnă „faţă”, dar şi „persoană” (limba română 
păstrează acest înţeles în expresia „față bisericească”). Aşadar, pedeapsa dumnezeiască are în 
vedere răspunderea personală a fiecăruia din cei ce-L urăsc pe Dumnezeu, în timp ce versetul 
precedent atestă mila infinită şi nediscriminatorie a lui Dumnezeu, cu efecte şi asupra 
descendenților. Idee mult mai generoasă decât în Iş 34, 7, unde pedeapsa divină îi poate lovi şi pe 
urmaşi, dar numai pân” la al treilea şi al patrulea neam (faţă de beneficiarii milei, care sunt miişi 
mii). 

ce-L urăsc, fiecăruia-n parte îi va plăti. 

11 Păzeşte dar aceste porunci, hotărâri şi rânduieli, cele pe care-ţi poruncesc astăzi să le plineşti. 

12 Şi va fi că dacă veți asculta rânduielile acestea şi le veți ține şi le veți plini, atunci şi Domnul, 
Dumnezeul tău, Îşi va ţine legământul şi mila față de tine, aşa cum li s-a jurat părinților tăi; 

13 te va iubi, te va binecuvânta, te va înmulţi; va binecuvânta rodul pântecelui tău şi rodul 


pământului tău, pâinea ta, vinul tău, untdelemnul tău, cirezile vitelor tale şi turmele oilor tale pe 
pământul acela pe care Domnul li s-a jurat părinţilor tăi că ţi-l va da. 

14 Şi vei fi binecuvântat mai mult decât toate neamurile; nimeni nu va fi-ntru tine bărbat fără rod 
sau femeie stearpă, şi nici între vitele tale. 

15 Domnul va îndepărta de la tine toată neputinţa; nici una din bolile cele rele ale Egiptului, pe care 
tu le-ai văzut şi le-ai cunoscut, nu le va pune asupră-ţi, ci le va pune asupra celor ce te urăsc. 

16 Vei mânca toate prăzile neamurilor$ pe care Domnul, Dumnezeul tău, ţi le va da; ochiul tău să 
nu le cruţe, iar tu să nu slujeşti dumnezeilor lor: aceasta-ţi va fi ţie piedică. 

17 lar dacă vei zice-n cugetul tău: Neamul acesta-i mai numeros decât mine, cum voi putea să-i 
nimicesc?, 

18 să nu te temi de ei, ci adu-ţi aminte de ceea ce le-a făcut Domnul, Dumnezeul tău, lui Faraon şi 
tuturor Egiptenilor, 

5 Ebr.: „vei devora toate neamurile...”. 

19 de marile încercări pe care le-au văzut ochii tăi, de semnele acelea şi de minunile cele mari, de 
mâna cea tare şi de braţul cel înalt, de cele prin care Domnul, Dumnezeul tău, te-a scos afară; aşa va 
face Domnul, Dumnezeul tău, cu toate neamurile în faţa cărora te temi. 

20 Chiar şi viespile le va trimite Domnul, Dumnezeul tău, asupra lor până ce vor pieri cei ce-au 
rămas şi s-au ascuns de tine. 

21 Nu te teme-n faţa lor, că Domnul, Dumnezeul tău, este-ntru tine, Dumnezeu mare şi puternic. 

22 Domnul, Dumnezeul tău, va potopi de dinaintea ta popoarele acestea puţin câte puţin; nu vei 
putea să le nimiceşti dintr-o dată, ca să nu se pustiască pământul şi să se înmulțească împotriva ta 
fiarele sălbatice6. 

23 Domnul, Dumnezeul tău, ţi le va pune-n mână, iar tu le vei da pierzării cu pierdere mare, până le 
vei stârpi. 

24 Pe regii lor îi va da în mâinile voastre, iar numele lor va pieri din locul acela; nimeni în faţa ta nu 
va putea să ţi se-mpotrivească, până-i vei stârpi. 

25 Chipurile cele cioplite ale dumnezeilor lor să le ardeţi cu foc; să nu râvneşti la argintul şi nici la 
aurul de pe ele; să nu le iei pentru tine, ca să nu greşeşti din pricina lor: că urâciune este aceasta 
înaintea Domnului, Dumnezeului tău. 

26 Urâciune să nu duci în casa ta, ca nu cumva să cazi şi tu sub blestemu-n care este ea7; 
dimpotrivă, ca de-o scârbă 

6 Versiunea Ebraică omite: „să nu se pustiască pământul”. 

7 Literal: „ca nu cumva să fii şi tu anatema ca şi ea”; vezi nota de la 7, 2. 

să te scârbeşti şi ca pe-o urâciune s-o urăşti, că blestemată este. 

8 

Îndemn către popor să nu uite binefacerile lui Dumnezeu. 

1 Siliți-vă să pliniţi toate poruncile acestea pe care vi le poruncesc eu astăzi, ca să fiți vii şi să vă 
înmulțiți şi să intraţi şi să moşteniţi pământul pe care Domnul, Dumnezeul vostru, cu jurământ l-a 
făgăduit părinţilor voştri. 

2 Îţi vei aduce aminte de toată calea pe care Domnul, Dumnezeul tău, te-a purtat prin pustiel ca să 
te chinuie şi să te încerce şi pentru ca ascunsurile inimii tale să se cunoască: păzi-vei tu poruncile 
Sale, sau nu? 

3 Te-a chinuit, te-a înfometat şi te-a hrănit cu mana pe care părinţii tăi n-o cunoscuseră2, ca să-ţi 
arate că nu numai cu pâine va trăi omul, ci că omul va trăi cu tot cuvântul care iese din gura lui 
Dumnezeu3. 

1 Ebr. adaugă: „pe durata acestor patruzeci de ani”. 

2 Ebr.: „mana pe care tu n-ai cunoscut-o şi pe care n-o cunoscuseră nici părinţii tăi”. 

3 Ebr.: „ci cu tot ceea ce iese din gura Domnului”, omiţându-se astfel „cuvântul”. Textul 
Septuagintei însă va fi citat aidoma de Însuși lisus Hristos în convorbirea Sa cu diavolul (Mt 4, 4). 
Referinţa expresă la „cuvântul” lui Dumnezeu e o trimitere directă la puterea creatoare a Acestuia, 
Cel ce a făcut lumea („cerul şi pământul”) prin cuvânt. Evanghelistul loan, prin transferul semantic 
dintre rhema şi logos, va identifica în acest „cuvânt” pe Fiul lui Dumnezeu (,„,Cuvântul”), devenit, 
prin întrupare, lisus Hristos (In 1, 


1-3). Puşi în situaţia de a nu putea să-şi procure hrana prin mijloace proprii (cultivarea pământului), 
Evreii aveau să-şi dea seama că Dumnezeu îi poate hrăni direct, cu mană, o mană însă pe care mai 
întâi a anunţat-o prin cuvânt („Eu voi face să plouă pentru voi pâine din cer” iş 16, 4). Cum la 
Dumnezeu nu există virtualitate („pe cele ce nu sunt le cheamă ca şi cum ar fi” vezi Rm 4, 17 şi 
nota), orice lucru ia fiinţă în chiar clipa când Dumnezeu l-a rostit. Aşadar, prin succesiunea textuală: 
„nu numai... ci cu tot cuvântul” (iar nu: „ci şi cu tot cuvântul...”) nu trebuie înţeles un paralelism 
între „pâine” şi „cuvânt”, că adică omul s-ar hrăni cu cuvântul lui Dumnezeu, „pe lângă” pâine, ci 
sensul integrator, prin care cuvântul lui Dumnezeu devine (sau este) pâine. Hrana materială se află 
înlăuntrul celei duhovniceşti („căutați mai întâi împărăția lui Dumnezeu şi dreptatea Lui, şi toate 
acestea (hrană, îmbrăcăminte, n. n.) vi se vor adăuga” mt 6, 33). În ultimă instanţă, lisus Se va 
identifica pe Sine Însuşi ca atare: „Eu sunt Pâinea vieţii” (In 6, 35), anunțând, de fapt, Pâinea 
euharistică. Sfinţii Părinţi acordă spaţii largi dimensiunii duhovniceşti a acestui verset. 

4 lată că-n patruzeci de ani hainele de pe tine nu s-au ros, picioarele nu ţi s-au umflat. 

5 Şi vei cunoaşte cu inima ta că, aşa cum omul îl ceartă4 pe fiul său, tot astfel Domnul, Dumnezeul 
tău, te ceartă pe tine, 

6 şi [astfel] vei păzi poruncile Domnului, Dumnezeului tău, umblând în căile Lui şi temându-te de 
El. 

7 Că Domnul, Dumnezeul tău, te va face să intri într-o ţară bună şi cuprinsă, unde-s pâraie de apă şi 
izvoare ale adâncurilor ce ţâşnesc prin câmpuri şi prin munţi, 

8 ţară de grâu şi de orz, ţară de vii, de smochini şi rodii, ţară de măslini, untdelemn şi miere, 

9 ţară-n care nu-ţi vei legumi pâinea5 şi 

4 Sensul prim al grecescului paidevo este acela de a creşte un copil, de a-l forma, a-l instrui, a-l 
educa. Numai legat de acesta a derivat cel de al doilea: „a certa”, „a pedepsi”, „a-i da o lecție”; 
aşadar, a certa pe cineva cu scopul de a-l îndrepta. Despre Dumnezeu ca educator, Clement 
Alexandrinul va scrie o carte anume: Pedagogul. 

5... nu din sărăcie sau cu zgârcenie îţi vei mânca pâinea; nu vei socoti şi nici nu-ţi vei micşora 
îmbucăturile, gândind să-ţi mai rămână şi pe mâine. 

de nimic nu vei duce lipsă, ţară-n care pietrele sunt fier şi din ai cărei munţi vei scoate 6 aramă. 

10 Vei mânca şi te vei sătura şi-L vei binecuvânta pe Domnul, Dumnezeul tău, pentru ţara cea bună 
pe care ţi-a dat-o. 

11 Ia aminte să nu-L uiţi pe Domnul, Dumnezeul tău, nepăzindu-i poruncile şi rânduielile şi 
hotărârile pe care ţi le poruncesc eu astăzi, 

12 ca nu cumva după ce vei mânca şi te vei sătura şi-ţi vei zidi case frumoase şi vei trăi în ele, 

13 după ce turmele şi cirezile tale se vor înmulţi, după ce-ţi va spori argintul şi aurul, după ce toate 
ale tale-ţi vor spori, 

14 să nu ţi se-nalţe inima” şi să-L uiţi pe Domnul, Dumnezeul tău, Cel ce te-a scos din ţara 
Egiptului, din casa robiei, 

15 Cel ce te-a purtat prin pustiul cel mare şi înfricoşător, unde sunt şerpi veninoşi, scorpioni şi 
locuri arse de soare şi fără de apă, Cel ce-a scos pentru tine izvor din stâncă de cremene, 

16 Cel ce te-a hrănit în pustie cu o mană pe care tu n-o cunoşteai şi nici părinţii tăi n-o cunoscuseră, 
ca să te chinuie şi să te-ncerce şi-n cele din urmă să-ţi facă bine. 

17 Să nu zici în inima ta: Tăria mea şi vigoarea mâinii mele, ele mi-au făurit 

6 Verbul metallevo, folosit numai aici în V. T., îşi are sensurile legate de existenţa, săparea sau 
exploatarea unei mine (din care se extrag metalele). Poetul V. Voiculescu îşi va asemăna sufletul cu 
o mină în care Dumnezeu (,„„Minerul”) caută aur. 

7 În sensul: să nu se umfle de mândrie. 

această putere mare3... 

18 Dimpotrivă, să-ţi aduci aminte de Domnul, Dumnezeul tău, că El ţi-a dat tărie să devii9 puternic 
spre a-Şi întări legământul cu care li s-a jurat părinților tăi, aşa cum [este el] acum. 

19 Şi va fi că dacă-L vei uita pe Domnul, Dumnezeul tău, şi vei merge după alţi dumnezei şi lor le 
vei sluji şi lor te vei închina, vă încredinţez eu astăzi, pe cer şi pe pământ, că-ntru totul veţi pieri. 

20 Precum acele neamuri pe care Domnul Dumnezeu le face să piară de dinaintea voastră, aşa veţi 
pieri, pentru că n-aţi ascultat de glasul Domnului, Dumnezeului vostru. 


9 

Moise le aminteşte Israeliţilor fărădelegile lor din trecut. 

1 Ascultă, Israele: Tu treci astăzi Iordanul ca să intri şi să iei în stăpânire neamuri mari şi mult mai 
puternice decât tine, cetăţi mari cu ziduri până la cer, 

2 popor mare şi numeros şi înalt la statură, fiii lui Enac, pe care tu îi ştii şi despre care ai auzit 
spunându-se: Cine poate să li se-mpotrivească fiilor lui Enac1? 

3 Astăzi vei cunoaşte că Domnul, Dumnezeul tău, este Cel ce merge înaintea ta; foc mistuitor, El îi 
va surpa, El îi va pune pe fugă de dinainte-ţi, El îi va 

8 Ebr.: „această bogăţie” (belşugul Canaanului). 

9 Sintagma „pe cer şi pe pământ” e proprie Septuagintei. 

1 Despre „fiii (urmaşii) lui Enac” vezi notele de la Nm 13,33 şi Dt 1, 28. 

nimici degrab, aşa cum ţi-a grăit ţie Domnul. 

4 După ce Domnul, Dumnezeul tău, va nimici aceste neamuri de dinaintea feţei tale, tu să nu zici în 
inima ta: Din pricina dreptăţii mele m-a adus Domnul să moştenesc acest pământ bun!, de vreme ce 
din pricina fărădelegilor lor va nimici Domnul aceste neamuri de dinaintea feţei tale. 

5 Nu din pricina dreptăţii tale şi nu din pricina curăţiei inimii tale vei intra tu să le moşteneşti 
pământul, ci din pricina păgânătăţii lor va nimici Domnul aceste neamuri de dinaintea feţei tale, şi 
pentru ca să-ntărească legământul cu care Domnul li s-a jurat părinţilor voştri, Avraam, Isaac şi 
Iacob. 

6 Şi vei cunoaşte astăzi că nu din pricina dreptății tale îți dă Domnul, Dumnezeul tău, pământul 
acesta bun să-l moşteneşti, de vreme ce tu eşti un popor tare la cerbice2. 

7 Adu-ţi aminte şi nu uita cât L-ai mâniat tu pe Domnul, Dumnezeul tău, în pustie: din ziua când aţi 
ieşit din Egipt şi pân” ce-aţi poposit în locul acesta, voi n-aţi contenit să nu vă-ncredeţi în Domnul. 

8 La Horeb L-aţi mâniat pe Domnul, iar Domnul într-atât s-a întărâtat asupră-vă încât voia să vă dea 
pierzării. 

9 Când m-am suit eu în munte să iau tablele de piatră, tablele legământului pe care Domnul l-a 
încheiat cu voi, am stat în munte patruzeci de zile şi patruzeci de nopţi; pâine n-am mâncat şi apă n- 
am băut. 

10 Domnul mi-a dat două table de piatră 

2 „Tare la cerbice”: cu ceafa groasă; inflexibil; îndărătnic; încăpățânat. 

scrise cu degetul lui Dumnezeu; pe ele erau scrise toate cuvintele pe care Domnul vi le-a grăit în 
munte, din mijlocul focului, în ziua adunării. 

11 Şi a fost că, după patruzeci de zile şi patruzeci de nopţi, mi-a dat Domnul cele două table de 
piatră, tablele legământului. 

12 Şi mi-a zis Domnul: Scoală-te şi te pogoară repede de aici, că poporul tău s-a ticăloşit3, cel pe 
care tu l-ai scos din ţara Egiptului; repede s-au abătut de la calea pe care le-am poruncit-o: şi-au 
făcut loruşi chip turnat. 

13 Şi mi-a grăit Domnul: De mai multe ori ţi-am grăit şi am zis: Am văzut poporul acesta, şi iată că- 
i popor tare la cerbice. 

14 Lasă-Mă dar acum să-i nimicesc şi numele să li-l sting de sub cer, iar pe tine te voi face neam 
mare şi tare şi mai numeros decât acesta... 

15 Eu atunci m-am întors şi m-am pogorât din munte, iar muntele ardea în foc, iar cele două table 
ale mărturiilor erau în amândouă mâinile mele. 

16 Şi văzând că voi păcătuiserăţi înaintea Domnului, Dumnezeului vostru, că v-aţi făcut un vițel 
turnat şi că atât de repede v-aţi abătut de la calea pe care Domnul vă poruncise s-o urmaţi, 

17 am luat cele două table şi le-am aruncat din mâinile mele şi-n faţa voastră le-am sfărâmat. 

18 Şi pentru a doua oară m-am rugat înaintea Domnului; ca şi întâia oară, patruzeci de zile şi 
patruzeci de nopţi n-am mâncat pâine şi n-am băut apă, din pricina păcatelor voastre cu careaţi 
păcătuit făcând ceea ce e rău înaintea 

3 Literal: „s-a nelegiuit”; trăieşte în fărădelege. 

Domnului, Dumnezeului vostru, ca să-L mâniaţi. 

19 Îngrozit eram de mânia şi de urgia cu care Domnul Se mâniase pe voi într-atât încât voia să vă 


nimicească. lar Domnul m-a ascultat şi de data aceasta. 

20 Chiar şi pe Aaron Se mâniase Domnul foarte tare, încât şi pe el voia să-l dea pierzării; atunci, în 
chiar vremea aceea, eu m-am rugat şi pentru Aaron. 

21 Iar păcatul vostru, viţelul pe care-l făcuserăţi, l-am luat, l-am ars cu foc, l-am zdrobit şi l-am 
pisat bine până ce s-a făcut mărunt şi arăta ca praful, iar praful l-am aruncat în pârâul ce se cobora 
din munte. 

22 Şi la Tabera4, şi la Masa5, şi la Chivrot-Hataava6 L-aţi mâniat pe Domnul, Dumnezeul vostru. 
23 Când Domnul v-a trimis din Cadeşbarnea, zicând: Suiţi-vă şi moşteniţi pământul pe care Eu vi l- 
am dat..., voi v-aţi împotrivit poruncii Domnului, Dumnezeului vostru, şi nu I-aţi dat crezare şi n-aţi 
ascultat de glasul Său. 

24 Neascultători de Domnul aţi fost din ziua-n care El vi S-a făcut cunoscut”. 

25 Patruzeci de zile şi patruzeci de nopţi m-am rugat8 eu înaintea Domnului, 

4 Pentru „Tabera” vezi Nm 11, 3 şi nota. 

5 Vezi Iş 17, 1-7. 

6 Vezi Nm 11, 31-34. 

7 Ebr.: „din ziua-n care eu v-am cunoscut”; formulare ce exprimă o constatare a lui Moise şi 
limitată la durata relației dintre acesta şi poporul ales. Septuaginta pune constatarea pe seama lui 
Dumnezeu Însuşi şi, într-o interpretare mai largă, o împinge până la începutul neamului omenesc, 
ştiut fiind că Dumnezeu i s-a descoperit (S-a făcut cunoscut) omului încă din epoca paradisiacă, 
atunci când s-a manifestat întâia şi marea neascultare a acestuia față de Creatorul său. 

8 Ebr.: „m-am prosternat”; „am căzut cu faţa la pământ”. Septuaginta foloseşte verbul deo = „a se 
ruga”, din care derivă substantivul deisis = „rugăciune”, dar cu particularitatea că e o rugăciune 
pentru cei ce sunt în nevoie şi au trebuinţă de mijlocire. 

atât m-am rugat căci Domnul Se rostise să vă nimicească - 

26 şi m-am rugat lui Dumnezeu, zicând: Doamne, Doamne, Împărat al dumnezeilor9, nu-l da 
pierzării pe poporul Tău moştenirea Ta pe care l-ai eliberat cu puterea Ta cea mare, pe cei ce Tu i-ai 
scos din ţara Egiptului cu marea Ta putere, cu mâna Ta cea tare şi cu braţul Tău cel înalt! 

27 Adu-ţi aminte de Avraam, Isaac şi Iacob, robii Tăi, cărora Te-ai jurat pe Tine Însuţi; nu te uita la 
cerbicia acestui popor, la reaua lui credinţă, la păcatele lui, 

28 ca nu cumva cei ce trăiesc în ţara din care Tu ne-ai scos să zică: Pentru că Domnul n-a fost în 
stare să-i ducă-n ţara pe care le-o spusese şi pentru că [astfel] i-a urât, de aceea i-a scos, ca să-i 
omOare-n pustie... 

29 Ei sunt poporul Tău moştenirea Ta pe care i-ai scos din ţara Egiptului cu marea Ta putere, cu 
mâna Ta cea tare şi cu braţul Tău cel înalt. 

9 Expresia „Împărat al dumnezeilor”, proprie Septuagintei, nu se află în Textul Masoretic (ca 
„Dumnezeu al dumnezeilor” cum este întâlnită în 10, 17, ca şi în Ps 135, 2). Ea nu vrea să însemne 
că Domnul ar fi mai-marele zeilor, într-o ierarhie pseudo-religioasă, ci că Dumnezeu Unicul şi 
Atotputernicul dispune de dumnezeii cei mincinoşi în mod discreționar. De altfel, în numele 
Unicului Dumnezeu sfărâmase Moise viţelul de aur, falsul dumnezeu al Israeliților. 

10 

Alte table ale Legii şi chivotul lor. Alegerea leviţilor. Credincioşia faţă de Dumnezeu. Tăierea- 
mprejur a inimii. 

1 În vremea aceea mi-a zis Domnul: Ciopleşte-ţi două table de piatră cum au fost cele dintâi şi suie- 
te la Mine în munte; apoi îţi vei face un chivot de lemn. 

2 Eu voi scrie pe table cuvintele careau fost pe tablele cele dintâi, pe care tu le-ai sfărâmat, iar tu le 
vei pune în chivot... 

3 Eu am făcut un chivot din lemn de salcâm, am cioplit două table de piatră cum fuseseră cele dintâi 
şi m-am suit în munte, iar cele două table erau în mâinile mele. 

4 El a scris pe table întocmai după cum fusese scris pe cele dintâi, cele zece porunci pe care vi le 
spusese Domnul în munte, din mijlocul focului], iar Domnul mi le-a dat mie. 

5 Şi întorcându-mă eu, m-am pogorât din munte şi am pus tablele în chivotul pe care-l făcusem 
acolo unde se află aşa cum îmi poruncise Domnul?. 

6 (Fiii lui Israel au plecat din Beerotbene-laacan la Mosera. Acolo a murit Aaron şi acolo a fost 


îngropat; iar Eleazar, fiul său, a devenit preot în locul lui. 

7 De acolo au plecat la Gudgod, şi din 

1 Ebr. adaugă: „în ziua adunării”. 

2 Următoarele patru versete (6-9) reprezintă o digresiune asupra unui itinerar preluat dintr-o tradiție 
uşor diferită faţă de cea consemnată în Nm 33, 30-38 (acolo, de pildă, se relatează că moartea lui 
Aaron a avut loc în muntele Hor). Pentru o mai bună explicitare am pus textul în paranteză. 

Gudgod la lotbata, pământ cu ape curgătoare. 

8 În vremea aceea a pus Domnul deoparte seminţia lui Levi, ca să poarte chivotul legământului 
Domnului, să stea înaintea Domnului ca să slujească, să se roage şi să binecuvinteze întru numele 
Lui; aceasta, până-n ziua de astăzi. 

9 De aceea nu au leviţii parte şi nici moştenire cu fraţii lor; moştenirea lor este Însuşi Domnul, aşa 
cum EI Însuşi le-a spus-o.) 

10 Am stat eu în munte patruzeci de zile şi patruzeci de nopţi; iar Domnul m-a ascultat şi de data 
aceasta: Domnul n-a vrut să vă nimicească. 

11 Mi-a zis Domnul: Scoală-te şi mergi înaintea poporului acestuia, ca să intre şi să moştenească 
ţara pe care m-am jurat părinţilor lor că le-o voi da. 

12 Şi acum, Israele, ce anume cere de la tine Domnul, Dumnezeul tău, fără numai să te temi de 
Domnul, Dumnezeul tău, să umbli în toate căile Lui, să-L iubeşti, să slujeşti Domnului, 
Dumnezeului tău, din toată inima ta şi din tot sufletul tău, 

13 să păzeşti poruncile Domnului, Dumnezeului tău, şi hotărârile Lui pe care ţi le spun eu astăzi ca 
să-ţi fie ție bine? 

14 lată, al Domnului, Dumnezeului tău, este cerul şi cerul cerului, pământul şi toate câte sunt într- 
însul; 

15 dar numai pe părinţii voştri i-a ales Domnul ca să-i iubească, şi pe urmaşii lor de după ei, pe voi 
v-a ales El mai mult decât toate neamurile, aşa [cum este] în ziua de azi. 

16 Tăiaţi-vă-mprejur învârtoşarea inimii 

voastre3, şi cerbicea voastră n-o mai întăriți4. 

17 Căci Domnul, Dumnezeul vostru, El este Dumnezeul dumnezeilor şi Domnul domnilor, 
Dumnezeul cel mare şi puternic şi temut5, Cel ce nu caută la faţă6 şi nici nu primeşte daruri7, 

18 Cel ce face dreptate străinului8 şi orfanului şi văduvei, Cel ce iubeşte pe străin dându-i pâine şi 
haină. 

19 Să-l iubiţi pe cel străin, pentru că şi voi aţi fost străini în ţara Egiptului. 

20 De Domnul, Dumnezeul tău, să te temi, Lui să-l slujeşti, de El să te lhpeşti şi pe numele Lui să te 
juri. 

3 Ebr.: „Tăiaţi-vă-mprejur inima voastră”. Diferenţă de nuanță, în care Septuaginta oferă metafora 
întreagă. Tăierea-mprejur era semnul exterior, corporal, care atesta apartenența la poporul lui 
Dumnezeu (Fc 17, 10). Mai importantă însă decât aceasta trebuie să fie circumcizia spirituală, aceea 
care desprinde şi aruncă învârtoşarea inimii (inima considerată ca sediu al minții, voinței şi 
Circumcizia învârtoşării inimii este prezentată aici ca lucrare a omului; circumcizia inimii este 
prezentată în 30, 6 ca lucrare a lui Dumnezeu; luate împreună, cele două lucrări realizează synergia, 
adică împreună-lucrarea din relaţia Dumnezeuom. Apelul la lepădarea învârtoşării inimii va fi făcut 
şi de proorocul Ieremia (4, 4) şi reluat, cu accente definitive, de către Pavel (Rm 2, 29); Apostolul 
va merge până într-acolo încât va declara inutilitatea circumciziei fizice şi înlocuirea acesteia cu 
circumeizia duhovnicească, botezul, singura poartă de intrare în Biserica lui Hristos. 

4 Renunţaţi la încăpățânare. 

5 Enumerarea unor atribute menite să demonstreze că Iahve este unicul şi atotputernicul Dumnezeu 
într-o lume idolatră. 

6 A nu căuta la faţa omului = a fi imparţial. 

7 În sensul: nu poate fi mituit; Dumnezeu este incoruptibil. 

8 „străin” în înţelesul de rezident; venetic; cel de alt neam care a cerut azil şi a fost acceptat într-o 
comunitate (familie, trib, naţiune). Vezi acest sens la Iş 12, 48, 49; 20, 10 etc. 

21 El e fala ta şi El e Dumnezeul tău, El, Cel ce-n mijlocul tău a făcut acele lucruri mari şi slăvite pe 


care le-au văzut ochii tăi. 

22 Cu numai şaptezeci şi cinci de suflete9 s-au coborât părinţii tăi în Egipt, iar acum Domnul, 
Dumnezeul tău, te-a făcut numeros ca stelele cerului. 

11 

Îndemnuri la paza poruncilor Domnului. 

1 Să-L iubeşti pe Domnul, Dumnezeul tău, şi-n toate zilele să păzeşti ceea ce ţi-a spus El să păzeşti, 
hotărârile Lui şi judecăţile Lui. 

2 Voi cunoaşteţi astăzi (căci nu [e vorba] de copiii voştri, care nu cunosc pentru că n-au văzut)l, 
Voi cunoaşteţi certarea Domnului, Dumnezeului tău, slava Lui, mâna cea tare şi braţul cel înalt, 

3 precum şi semnele Lui şi minunile pe care le-a făcut în mijlocul Egiptului împotriva lui Faraon, 
regele Egiptului, şi asupra ţării lui întregi, 

4 ce a făcut El cu oastea Egiptenilor, cu carele lor şi călărimea lor, cum a învăluit peste ei apele 
Mării Roşii atunci când alergau în urmărirea voastră, şi cum i-a nimicit Domnul Dumnezeu până-n 
ziua de astăzi; 

5 ce a făcut El pentru voi în pustie până la sosirea voastră în locul acesta; 

6 ce a făcut El cu Datan şi Abiron, fiii lui Eliab, fiul lui Ruben, când pământul şi-a deschis gura şi i- 
a-nghiţit în 

9 În Versiunea Ebraică (şi chiar în unele ediţii ale Septuagintei): „şaptezeci de suflete”. Asupra 
acestei nepotriviri vezi nota de la Iş 1, 5. 

1 Reluarea ideii din 5, 3 (vezi nota). 

mijlocul a tot Israelul, pe ei, familiile lor, corturile lor şi toată fiinţa ce se ţinea de ei, 

7 căci ochii voştri sunt cei ce au văzut toate lucrurile Domnului cele mari pe care El le-a făcut astăzi 
întru voi. 

8 Să păziţi toate poruncile Lui pe care vi le poruncesc eu astăzi, ca să fiți vii şi să vă înmulțiţi şi să 
intraţi şi să moşteniţi pământul spre care veţi trece Iordanul, acolo!2, să-l moşteniţi, 

9 ca să dăinuiți îndelung în ţara pe care Domnul li s-a jurat părinţilor voştri să le-o dea, lor şi 
urmaşilor lor de după ei, ţara-n care curge lapte şi miere. 

10 Căci pământul la care mergi tu ca să-l stăpâneşti nu este ca pământul Egiptului din care aţi ieşit, 
acolo unde, după ce semănai sămânţa, îl adăpai cu picioarele3, ca pe o grădină de legume; 

11 ci pământul la care mergi tu să-l moşteneşti e pământ cu munţi şi văi, care se adapă din ploaia 
cerului, 

12 un pământ asupra căruia Domnul, Dumnezeul tău, veghează pururea; ochii Domnului, 
Dumnezeului tău, sunt asupră-i de la-nceputul anului pân” la sfârşitul anului. 

13 Şi va fi că dacă veţi asculta cu luare-aminte toate poruncile pe care ţi le poruncesc eu astăzi: să-L 
iubeşti pe Domnul, Dumnezeul tău, şi să-l slujeşti din toată inima şi din tot sufletul tău, 

14 El îi va da pământului tău ploaie la vreme, timpurie şi târzie, şi tu îţi vei aduna grâul şi vinul şi 
untdelemnul tău, 

2 „acolo!” pare a indica gestul prin care Moise arată Țara Făgăduinţei, în care el, totuşi, nu va 
ajunge. Amănunt specific Septuagintei. 

3 Aluzie la tehnica irigaţiilor egiptene: fie o roată hidraulică acționată prin pedalare, fie şanţuri 
scobite şi astupate cu picioarele. 

15 şi-n ţarinile tale va da iarbă pentru animalele tale. Dar dacă vei mânca şi te vei sătura, 

16 ia aminte la tine însuţi ca nu cumva să te-apuce mărinimia4, să călcaţi pealături, să slujiți pe la 
dumnezei străini şi să vă închinaţi lor, 

17 să-L aprindeţi pe Domnul asupră-vă cu mânie şi să vă-nchidă cerul ca să nu fie ploaie, şi 
pământul să nu-şi dea roadele, iar voi să pieriţi degrab de pe pământul cel bun pe care vi l-a dat 
vouă Domnul. 

18 Puneţi dar aceste cuvinte în inima voastră şi-n sufletul vostru; legaţi-le ca semn la mână şi 
neclintite să le aveţi înaintea ochilor$. 

19 Daţi-le ca învăţătură fiilor voştri; vorbeşte-le de ele când şezi acasă, când mergi pe cale, când te 
culci şi când te scoli. 

20 Să le scrieţi pe uşorii caselor voastre şi pe porţile voastre, 

21 pentru ca zilele voastre şi zilele copiilor voştri în ţara pe care Domnul li s-a jurat părinților voştri 


că le-o va da să sporească precum zilele cerului deasupra pământului. 

22 Şi va fi că dacă-ntru auz veţi auzi toate poruncile acestea pe care vă poruncesc eu astăzi să le 
pliniți: să-L iubiţi pe Domnul, Dumnezeul vostru, să 

4 Literal: „să nu ţi se lăţească inima”. Expresie ironică la adresa celui ce se îndestulează uitându-L 
pe Cel ce i-a dat belşugul şi arătându-şi disponibilitatea pentru un fel de ecumenism „avant la 
lettre”. Textul Masoretic, pe lângă faptul că izolează fraza precedentă, legând-o concluziv de prima 
parte a versetului 15, foloseşte o expresie mai directă: „ia seama ca nu cumva să-ți fie inima 
înşelată”. 

5 Pentru varianta masoretică vezi nota de la 6, 8. 

umblați în toate căile Lui şi să vă lipiți de El, 

23 atunci Domnul va alunga toate popoarele acestea de la fața voastră şi veți stăpâni popoare mai 
mari şi mai puternice decât voi. 

24 Tot locul pe care va călca talpa piciorului vostru, al vostru va fi: de la pustie şi de la Liban, de la 
râul cel mare, râul Eufratului, şi pân’ la marea cea dinspre apus vor fi hotarele voastre. 

25 Nimeni nu va putea să vă stea-mpotrivă; frica de voi şi tremurul de voi le va pune Domnul, 
Dumnezeul vostru, pe faţa-ntregului ţinut pe care veţi călca, aşa cum El, Domnul, v-a grăit. 

26 lată, eu vă pun astăzi înainte binecuvântare şi blestem: 

27 Binecuvântare, dacă veţi asculta de poruncile Domnului, Dumnezeului vostru, pe care vi le 
poruncesc eu astăzi; 

28 blestem, dacă nu veţi asculta de poruncile Domnului, Dumnezeului vostru, pe care vi le 
poruncesc eu astăzi, ci vă veţi abate de la calea pe care v-o poruncesc eu astăzi şi veţi merge să 
slujiţi la dumnezei străini, pe care nu-i ştiţi. 

29 Când Domnul, Dumnezeul tău, te va duce în ţara spre care te îndrepți ca s-o iei în stăpânire, 
binecuvântarea o vei pune în muntele Garizim şi blestemul în muntele Ebal7. 

6 Binecuvântarea şi blestemul devin efective nu prin ele însele, ci prin opţiunea omului faţă de bine 
sau rău. Ca şi în cazul primilor oameni în rai, călcarea poruncii lui Dumnezeu atrage după sine 
blestemul. 

7 Acest verset anunţă instaurarea ceremoniilor rituale prezentate în capitolul 27. 

30 (lată, nu sunt aceştia dincolo de Iordan, înapoia drumului dinspre soare-apune, în ţara 
Canaaneenilor care locuiesc la apus de Ghilgal, aproape de stejarul Mamvri8?). 

31 Şi pentru că voi treceţi Iordanul spre a intra să moşteniţi ţara pe care Domnul, Dumnezeul 
vostru, v-o dă ca moştenire veşnică, s-o stăpâniţi şi să trăiţi într-însa, 

32 daţi-vă silinţa să pliniţi toate poruncile Lui şi toate hotărârile acestea pe care vi le pun eu astăzi 
înainte. 

12 

Locul adevăratei slujiri lui Dumnezeu. 

1 Iată poruncile şi hotărârile pe care vă veţi strădui să le pliniţi în ţara pe care Domnul, Dumnezeul 
părinților voştri, v-o dă spre moştenire pe toată durata zilelor câte le veţi trăi voi pe pământ. 1 

2 Să pustiiţi toate locurile unde popoarele pe care le veţi stăpâni au slujit dumnezeilor lor, cele din 
munții înalţi, cele de pe dealuri şi cele de sub copac umbros. 

3 Să le dărâmaţi altarele; să le zdrobiţi stâlpii; sfintele lor crânguri? să le tăiaţi; chipurile cele 
cioplite ale dumnezeilor 

8 Literal: „stejarul cel înalt”; pe numele său, Mamvri, pomenit pentru prima oară în Fe 12, 6. 

1 În fapt, aici începe cea de „a doua Lege”. Prin conţinutul lor, capitolele 12-26 poartă şi numele de 
„Codul Deuteronomic”. Acest Cod este, în mare măsură, o reluare a Legii mai vechi, cu o seamă de 
amănunte, precizări şi adaosuri la măsura evoluţiei pe care societatea israelită o va cunoaşte în Țara 
Făgăduinţei. 

2 Despre „sfintele lor crânguri” vezi nota de la Iş 34, 13. 

lor să le mistuiţi în foc, iar numele lor să-l stârpiţi din locul acela. 

4 Nu tot aşa însă îi veţi face Domnului, Dumnezeului vostru, 

5 ci în locul pe care Domnul, Dumnezeul vostru, îl va alege în una din cetăţile voastre spre a I se 
rosti numele şi a fi chemat, acolo ÎL veţi căuta, acolo veţi intra, 


6 acolo vă veţi aduce arderile-de-tot şi jertfele şi pârga şi făgăduinţele şi darurile cele de bunăvoie şi 
pe întâiinăscuţi din cirezile voastre şi din turmele voastre; 

7 acolo veţi mânca în faţa Domnului, Dumnezeului vostru, acolo vă veţi bucura, voi şi casnicii 
voştri, de tot ce-nseamnă lucrul mâinilor voastre, aşa cum te-a binecuvântat pe tine Domnul, 
Dumnezeul tău. 

8 Acolo nu veţi face nimic din ceea ce faceţi voi acum aici, fiecare după cum îi place lui; 

9 căci pân-acum încă n-aţi intrat în odihna şi-n moştenirea pe care v-o dă Domnul, Dumnezeul 
vostru. 

10 După ce veţi trece Iordanul şi vă veţi aşeza în ţara pe care v-o dă vouă ca moştenire Domnul, 
Dumnezeul vostru, când El vă va odihni dinspre partea tuturor vrăjmaşilor care vă-mpresoară şi 
când veţi locui la adăpost de spaime, 

11 atunci, în locul pe care Domnul, Dumnezeul vostru, îl va alege spre a I se chema numele, acolo 
veţi aduce tot ceea ce vă poruncesc eu astăzi: arderile-voastre-de-tot, jertfele voastre, zeciuielile 
voastre, pârga ridicată de mâinile voastre, şi toate cele alese din darurile pe care I le veți făgădui 
Domnului, Dumnezeului vostru. 

12 Să vă veseliţi în faţa Domnului, Dumnezeului vostru, voi şi fiii voştri şi fiicele voastre şi robii 
voştri şi roabele voastre, precum şi levitul cel din porțile voastre3, de vreme ce el n-are parte şi 
moştenire cu voi. 

13 Fereşte-te ca nu cumva să-ţi aduci arderile-de-tot în orice loc pe care-ţi cad ochii, 

14 ci numai în locul pe care Domnul, Dumnezeul tău, îl va alege în una din cetățile tale; acolo-ţi vei 
aduce arderile-de-tot şi acolo vei plini tot ceea ce-ţi poruncesc eu astăzi. 

15 Totuşi, ori de câte ori îți va fi poftă, poţi să înjunghii şi să mănânci carne în oricare cetate, după 
binecuvântarea pe care ţi-a dat-o Domnul, Dumnezeul tău; atât cel necurat cât şi cel curat vor putea 
să mănânce din ea, aşa cum [se mănâncă] cea de căprioară şi cea de cerb4. 

16 Numai sângele să nu-l mâncaţi, ci să-l vărsaţi pe pământ precum apa. 

17 Nu-ţi va fi îngăduit să mănânci în cetăţile tale zeciuiala din grâul tău, din vinul tău şi din 
untdelemnul tău, nici întâi-născuţii cirezilor tale şi pe ai turmelor tale, nici prinoasele voastre de 
făgăduință, câte le veţi făgădui, nici darurile voastre cele de bunăvoie, nici pârga-n ridicarea 
mâinilor voastre, 

18 ci-n locul acela pe care-l va alege Domnul, Dumnezeul tău, acolo le vei mânca în faţa Domnului, 
Dumnezeului tău, tu şi fiul tău şi fiica ta şi robul tău şi roaba ta, levitul şi străinul care este-n cetățile 
tale; şi-n faţa Domnului, Dumnezeului tău, te vei veseli de toate câte-au făcut mâinile tale. 

3 Adică „cel din cetăţile voastre”. 

4 Vânatul constituia o „hrană profană”; carnea nu era supusă nici unei interdicții sau restricții 
rituale, putând fi consumată oricând şi oriunde. 

19 la seama să nu-l părăseşti pe levit, în toată vremea cât vei trăi pe pământ. 

20 Iar dacă Domnul, Dumnezeul tău, îți va lărgi hotarele, aşa cum ţi-a spus, şi dacă tu vei zice: am 
să mănânc carne..., [şi aceasta] pentru că sufletul tău doreşte să mănânce carne, mănâncă-ntr-adevăr 
carne după pofta sufletului tău. 

21 Dacă locul pe care Domnul, Dumnezeul tău, l-a ales să I se cheme-ntrînsul numele va fi departe 
de tine, atunci să-njunghii din cirezile tale şi din turmele pe care ţi le-a dat Dumnezeul tău, aşa cum 
ţi-am poruncit eu, şi-n cetăţile tale să mănânci după pofta sufletului tău. 

22 Cum se mănâncă cerbul şi căprioara, aşa le vei mânca; şi cel necurat din mijlocul tău, şi cel curat 
deopotrivă vor mânca. 

23 Dar ia bine seama să nu mănânci sânge, pentru că sângele este suflet; să nu mănânci sufletul 
laolaltă cu carnea; 

24 să nu-l mâncaţi, ci să-l vărsaţi pe pământ precum apa; 

25 să nu-l mănânci, ca să-ţi fie bine, ţie şi copiilor tăi de după tine, de vei face [astfel] ce e bun şi 
plăcut în faţa Domnului, Dumnezeului tău. 

26 Numai sfintele tale prinoase, de le vei avea, şi darurile tale de făgăduinţă, pe acelea le vei lua şi 
vei veni la locul pe care Domnul, Dumnezeul tău, Şi l-a ales caîntr-însul să I se cheme numele. 

27 Îţi vei face arderile-tale-de-tot; cărnurile le vei aduce pe jertfelnicul Domnului, Dumnezeului tău; 
sângele jertfelor tale îl vei vărsa la temelia jertfelnicului Domnului, Dumnezeului tău, iar cărnurile 


le vei mânca. 

28 Păzeşte şi ascultă, şi vei plini tot ceea ce-ţi poruncesc eu ţie astăzi, ca să-ţi fie bine, ţie şi copiilor 
tăi în veac, de vei face [astfel] ce e bun şi plăcut în faţa Domnului, Dumnezeului tău. 

29 Când Domnul, Dumnezeul tău, va pierde de la faţa ta neamurile la care tu mergi să le iei 
pământu-n stăpânire, după ce te vei înstăpâni asupră-le şi le vei locui ţara, 

30 atunci ia seama asupră-ţi ca, după ce ele vor pieri de dinainte-ţi, nu cumva să te ispiteşti a călca 
pe urmele lor; să nu te ispiteşti spre dumnezeii lor, zicând: cum oare le-au slujit neamurile acestea 
dumnezeilor lor? Şi eu voi face la fel!... 

31 Să nu-l faci aşa Domnului, Dumnezeului tău; căci urâciunile pe care Domnul le-a urât, pe acelea 
le-au făcut ele dumnezeilor lor: că chiar şi pe fiii lor şi pe fiicele lor le-au ars cu foc dumnezeilor 
lor5. 

32 6 Tot cuvântul pe care ţi-l poruncesc eu astăzi, pe acela să-l păzeşti întru faptă; nimic să nu-i 
adaugi şi de nimic să nu-l lipseşti. 

13 

Pedepsirea celor ce îndeamnă la idolatrie. 

5 E vorba de jertfele umane (îndeosebi copii) pe care neamurile păgâne ale Canaanului i le aduceau 
lui Moloh. Vezi Lv 18, 21 şi nota. 

6 În Versiunea Ebraică, acest verset este primul din capitolul următor (care va avea, deci, 19 
versete). Tot aşa e situat în Septuaginta ediţia Rahlfs. Versiunea de față păstrează însă ordinea din 
alte versiuni, mai vechi, ale Septuagintei, aşa cum se află în ediţiile româneşti ale Bibliei (Bucureşti 
1688, Blaj 1795, Sibiu 1858, Bucureşti 1914 şi 1936), dar şi în versiunile engleze King James şi 
Revised Standard (nu însă şi în Today's). 

1 De se va ridica în mijlocul tău prooroc sau visător de vise şi-ţi va da semn sau minune, 

2 iar semnul sau minunea de care el ţi-a vorbit va veni într-adevăr, dacă atunci el îţi va zice: să 
mergem şi să slujim la alţi dumnezei..., pe care voi nu-i ştiţi, 

3 să nu ascultați de cuvintele acelui prooroc sau de ale celui ce a visat visul acelal; că [prin aceasta] 
vă-ncearcă Domnul, Dumnezeul vostru, ca să afle dacă pe Domnul, Dumnezeul vostru, ÎI iubiţi din 
toată inima voastră şi din tot sufletul vostru. 

4 Pe urmele Domnului, Dumnezeului vostru, să umblaţi şi de El să vă temeţi; poruncile Lui să le 
păziţi şi de glasul Său să ascultați; Lui să-I slujiţi şi de El să vă lipiţi. 

5 lar pe proorocul acela sau pe cel ce a visat visul să-l dați morţii, pentru că el ţi-a vorbit cu scopul 
de a te abate de la Domnul, Dumnezeul tău, Cel ce te-a scos din ţara Egiptului şi te-a eliberat din 
casa robiei, dorind să te scoată din calea pe care Domnul, Dumnezeul tău, ţi-a poruncit să mergi; să- 
l faceţi pe cel rău să piară dintre voi. 

6 Dacă fratele tău dinspre tată sau fratele 

1 De obicei, spusele unui profet sunt întărite, spre mai multă crezare, de semne şi minuni cu care el 
le asociază, aşa cum a făcut, de pildă, Moise (vezi Iş 4, 30-31). Dar de la acelaşi Moise ştim că şi 
vrăjitorii lui Faraon au fost în stare să facă aceleaşi semne (Iş 7, 11). Dacă deci profeţii mincinoşi au 
puterea de a-şi asocia profețiile cu anumite semne, nu semnele sau minunile constituie principalul 
descoperită de Dumnezeu. In asemenea cazuri, credinciosului i se cere un foarte puternic simţ al 
discernământului (facultatea „deosebirii duhurilor” - 1 Co 12, 10), spre a nu se lăsa înşelat. 

tău dinspre mamă sau fiul tău sau fiica ta sau femeia de la sânul tău sau prietenul tău care-i una cu 
sufletul tău te va ruga în taină, zicând: să mergem şi să slujim altor dumnezei..., pe care tu nu i-ai 
ştiut, nici tu şi nici părinţii tăi, 

7 unora dintre dumnezeii neamurilor din preajma voastră, aproape de tine sau departe de tine, de la 
o margine a pământului pân” la marginea pământului, 

8 să nu te învoieşti cu el, nici să asculți de el; ochiului tău să nu i se facă milă de el, să nu te-nduri 
de el şi nici să-l tăinuieşti; 

9 ci dă-l cu totul pe faţă2; mâna ta să fie cea dintâi asupră-i ca să-l omoare, şi apoi mâinile 
poporului întreg. 

10 Cu pietre-l vor ucide şi va muri, pentru că a-ncercat să te abată de la Domnul, Dumnezeul tău, 
Cel ce te-a scos din ţara Egiptului, din casa robiei. 


11 Şi dacă-ntregul Israel va auzi, se va teme, şi o altă asemenea faptă rea nu se va mai face-n 
mijlocul vostru. 

12 Iar dacă-n vreuna din cetăţile pe care Domnul, Dumnezeul tău, ţi le dă ca să le locuieşti vei auzi 
spunându-se 

13 că dintre voi au ieşit oameni nelegiuiţi care-i stârnesc pe locuitorii cetăţii lor, zicând: să mergem 
şi să slujim altor dumnezei..., pe care voi nu i-aţi ştiut, 

14 caută, cercetează şi întreabă bine, şi de va fi adevărat lucrul acela, cum că-ntre voi s-a petrecut 
acea urâciune, 

15 de tot să-i ucizi pe locuitorii acelei cetăţi cu lovire de sabie, şi s-o stârpeşti 

2 În sensul: denunţă-l în faţa tuturor (secvenţă absentă din Textul Ebraic). 

de istov 3, pe ea şi tot ce este în ea4. 

16 Prăzile ei adună-le pe toate în mijlocul pieţei, iar cetatea arde-o în întregime cu foc, pe ea şi toată 
prada ei, înaintea Domnului, Dumnezeului tău: nelocuită fie-n veci, şi a doua oară să nu se mai 
zidească. 

17 Nimic din cele blestemate5 să nu se lipească de mâna ta, ca să-Şi potolească Domnul iuțimea 
mâniei Sale şi să-ți dea milă şi să se-ndure de tine şi să te înmulțească, aşa cum li s-a jurat părinţilor 
tăi, 

18 de vei asculta glasul Domnului, Dumnezeului tău, şi de vei păzi toate poruncile Lui câte ţi le 
poruncesc eu astăzi, făcând ce este bun şi plăcut înaintea Domnului, Dumnezeului tău. 

14 

Jelanii oprite. Mâncăruri curate şi necurate. 

1 Fii sunteţi ai Domnului, Dumnezeului vostru; să nu vă curăţițil deasupra mortului, nici să vă 
radeţi între ochi2. 

3 Pentru expresia „a stârpi de istov” vezi nota de la 7, 2. 

4 Textul Ebraic adaugă: „chiar şi vitele ei să le treci prin ascuţişul săbiei”. 

5 Din cele date anatemei, sortite pieirii. 

1 Întregul verset se referă la unele rituri funerare practicate de neamurile Canaanului, rituri pe care 
Legea lui Dumnezeu le interzice. În legătură cu primul, Versiunea Ebraică denunţă practicarea unor 
incizii corporale, practică la care se face aluzie şi în Lv 19, 28. Septuaginta însă foloseşte verbul 
foivâo (de altfel, singura dată în întreg V. T.) = a purifica, a deveni strălucitor (prin purificare), ceva 
asemănător cu expresia „a străluci de curăţenie”, ceea ce n-ar exclude ritualul unei purificări prin 
incizare. Ideea „curăţirii” introduce astfel întregul capitol 14. 

2 Poate fi vorba de raderea smocului de păr dintre sprâncene. Traducătorii din ebraică, deşi pornesc 
de la textualitatea expresiei „între ochi”, glosează pe ideea tunderii părului de pe frunte (cum am 
zice noi astăzi, tunderea „bretonului”), sau pe aceea a raderii părului din porțiunea frontală a 
capului. 

2 Că popor sfânt Îi eşti tu Domnului, Dumnezeului tău, şi pe tine te-a osebit Domnul, Dumnezeul 
tău, să-l fii popor ales între toate neamurile câte se află pe faţa pământului. 

3 Nimic spurcat3 să nu mâncaţi. 

4 lată animalele pe care le puteţi mânca: viţelul din vaci, 

5 mielul din oi şi iedul din capre4; cerbul, gazela, antilopa, bivolul, ţapul sălbatic, bourul şi girafa5. 
6 Orice animal care are copita despicată, cu copita adică despărțită-n două unghii, şi care face parte 
dintre rumegătoare, îl puteţi mânca. 

7 Dintre cele ce rumegă şi dintre cele cu copita despicată şi din cele cu unghiile despărțite să nu 
mâncaţi: cămila, iepurele şi ariciul, cele ce rumegă fără să aibă copita despicată; acestea pentru voi 
sunt necurate; 

8 şi porcul, pentru că, deşi are copita despicată şi despărţită-n două unghii, nu rumegă; necurat e 
pentru voi. Din cărnurile acestora să nu mâncaţi, de stârvurile lor să nu vă atingeți. 

9 Din toate [vietăţile] care sunt în apă le puteţi mânca pe acelea care au aripi 

3 „Spurcat” e mai puternic decât „necurat” şi are aici un conţinut religios-moral: ceea ce este 
„urâciune” în faţa Domnului, termen care condamnă orice formă de idolatrie (vezi 7, 25). 

4 Ebr.: „boul, oaia şi capra”. Acelaşi înţeles îl are şi textul Septuagintei, dar cu o nuanţă specială 
asupra purității soiului. 


Pb 


5 Literal: „cămila-panteră”. Acest fel de interdicții alimentare, enumerate mai jos, sunt mai explicite 
în Lv 11; unele sunt reluate aici, dar nu toate vietăţile pot fi identificate foarte precis. 

şi solzi; pe acestea le puteţi mânca, 

10 dar pe nici una din cele ce nu au aripi şi solzi să n-o mâncaţi; acestea pentru voi sunt necurate. 

11 Orice pasăre curată o puteţi mânca. 

12 Dar dintre zburătoare să nu le mâncaţi pe acestea: vulturul, zgripţorul şi vulturul-de-mare; 

13 şoimul şi eretele cu soiurile lor; 

14 corbul cu soiurile lui; 

15 struţul, cucuveaua, precum şi pescăruşul cu soiurile lui, 

16 bâtlanul, cocorul şi ibisul; 

17 huhurezul, vultanul cu soiurile lui, pupăza, bufnița, 

18 pelicanul, cormoranul cu soiurile lui, lebăda şi liliacul. 

19 Toate insectele înaripate sunt necurate pentru voi; să nu mâncaţi din ele. 

20 Orice zburătoare curată o puteţi mânca. 

21 Să nu mâncaţi nici o mortăciune; dă-o străinului ce se află în cetăţile tale, s-o mănânce el; sau 
dă-o celui de alt neam6; că popor sfânt Îi eşti tu Domnului, Dumnezeului tău. Miel7 să nu fierbi în 
laptele mamei sale. 

22 Să pui deoparte zeciuială din toată roada seminţelor tale, roada țarinei tale de la an la an, 

23 şi s-o mănânci în faţa Domnului, Dumnezeului tău, în locul pe care Domnul, Dumnezeul tău, îl 
va alege pentru ca-ntr-însul să I se cheme numele; adu zeciuieli din grâul tău, din vinul tău, din 
untdelemnul tău, şi pe 

6 Textul Masoretic adaugă: „sau vinde-i-o celui de alt neam”. 

7 Ca şi la Iş 23, 19; 34, 26, Textul Masoretic preferă „ied”. 

întâi-născuţii cirezilor tale şi ai turmelor tale, ca să te înveţi a te teme de Domnul, Dumnezeul tău, 
în toate zilele. 

24 Dar dacă drumul va fi prea lung pentru tine şi dacă nu le vei putea duce pentru că locul pe care 
Domnul, Dumnezeul tău, l-a ales spre a I se chema într-însul numele îţi e departe, atunci, pentru că 
Domnul, Dumnezeul tău, te-a binecuvântat, 

25 vinde-le pe argint, ia argintul în mâinile tale şi mergi la locul pe care Domnul, Dumnezeul tău, îl 
va alege, 

26 şi cu argintul acela cumpără tot ce va pofti sufletul tău: şi din boi, şi din oi, şi din vin, şi din 
sicheră, şi din tot ce-ţi va pofti sufletul tău, şi mănâncă acolo, în faţa Domnului, Dumnezeului tău, 
şi te veseleşte, tu şi familia ta, 

27 dar şi levitul care este-n cetăţile tale, pentru că el nu are parte şi nici moştenire împreună cu tine. 
28 După trei ani să scoţi toate zeciuielile roadelor tale din anul acela şi să le pui în cetăţile tale; 

29 atunci să vină levitul căci el nu are parte şi moştenire împreună cu tine şi străinul şi orfanul şi 
văduva, cei ce se află în cetăţile tale, şi să mănânce şi să se sature, pentru ca Domnul, Dumnezeul 
tău, să te binecuvinteze întru tot lucrul pe care-l vei face. 

15 

Anul iertării. Întâi-născuţii. 

1 În anul al şaptelea vei face iertare. 

1 Adică la capătul unui ciclu de şapte ani. Legea pentru iertarea datoriilor şi eliberarea sclavilor 
urmează ritmul anului sabatic pentru odihna pământului, stabilit în Iş 23, 10-11. 

2 Iată care este rânduiala iertării: Vei ierta întreaga datorie pe care ţi-o datorează aproapele tău şi 
fratele tău; să nu o ceri înapoi, pentru că iertare i s-a chemat Domnului, Dumnezeului tău. 

3 De la cel străin cere ceea ce-i al tău asupră-i; dar fratelui să-i ierți datoria pe care el o are către 
tine. 

4 că-n mijlocul tău nu va fi sărman (pentru că Domnul, Dumnezeul tău, te va binecuvânta în ţara pe 
care ţi-o dă s-o stăpâneşti ca moştenire) 

5 numai dacă veţi asculta cu luare-aminte glasul Domnului, Dumnezeului vostru, ca să păziţi şi să 
pliniţi toate poruncile acestea pe care ţi le poruncesc eu astăzi. 

6 Căci Domnul, Dumnezeul tău, te va binecuvânta după cum ţi-a spus: tu vei împrumuta 2 neamuri 


multe, dar tu nu te vei împrumuta; şi peste multe neamuri vei fi stăpân, dar ele pe tine nu te vor 
stăpâni. 

7 lar dacă-n ţara pe care Domnul, Dumnezeul tău, ţi-o dă, dacă-n vreuna din cetățile tale va fi-n 
mijlocul tău cineva sărac, să nu-ţi învârtoşezi inima, nici 

2 LXX foloseşte verbul daneizo = „a împrumuta bani cu dobândă”, aşa cum e folosit aici, ca şi în 
versetele 8 şi 10, precum şi în cap. 28 vv. 12 şi 44. Traducerile Textului Masoretic însă introduc şi 
ideea unui amanet (gaj, garanţie, zălog) pe care creditorul îl deţine de la debitor şi care trebuie 
restituit odată cu iertarea datoriei. După unii interpreţi, amanetul putea fi chiar unul din copiii 
debitorului, care trebuia să muncească în contul datoriei neachitate. În altă ordine de idei, versetele 
1-11 cunosc două variante de interpretare, în funcţie de formularea traducerii după T. M.: pe de-o 
parte, aceea a rabinilor talmudişti, care văd o iertare radicală şi definitivă a datoriilor, şi, pe de alta, 
aceea a moderaţilor, care cred că iertarea era doar temporară, pe durata anului sabatic, aşa cum pare 
a sugera versetul 9. 

să-ţi închizi mâna de dinaintea fratelui tău celui lipsit; 

8 dimpotrivă, deschide-ţi mâinile amândouă şi împrumută-l cu oricât îi va trebui şi pentru orice are 
lipsă. 

9 Ia aminte asupră-ţi, ca nu cumva-n ascunzişul inimii tale să fie gând nelegiuit care să zică: se 
apropie anul al şaptelea, anul iertării..., şi să caţi cu ochi rău asupra fratelui tău celui lipsit şi să nu-i 
dai; că el va striga-mpotriva ta către Domnul, şi mare păcat va fi întru tine. 

10 Dă-i, dă-i şi împrumută-l cu cât îți cere şi după cum are trebuinţă; iar când îi dai, să nu ţi se 
strângă inima; că pentru aceasta te va binecuvânta Domnul, Dumnezeul tău, întru toate faptele tale 
şi-ntru totul, oriunde mâinile tale vor lucra. 

11 Că săraci nu vor lipsi de pe pământ; de aceea-ţi poruncesc eu ţie să faci această faptă şi-ţi spun: 
Deschide, deschide-ţi mâna către fratele tău, către săracul tău şi către sărmanul tău din ţara ta! 

12 De ţi se va vinde ţie fratele tău, evreu sau evreică, şase ani îţi va sluji, iar în al şaptelea îl vei lăsa 
să plece de la tine liber. 

13 lar când îl vei lăsa să plece de la tine liber, nu-l lăsa să plece cu mâna goală, 

14 ci dă-i cu dărnicie din turmele tale şi din grâul tău şi de la teascul tău; după cum te-a 
binecuvântat pe tine Domnul, Dumnezeul tău, aşa dă-i şi lui. 

15 Adu-ţi aminte că şi tu ai fost rob în ţara Egiptului şi că Domnul, Dumnezeul tău, te-a scos de 
acolo; iată de ce-ţi poruncesc eu ţie să faci fapta aceasta. 

16 lar dacă acela îți va zice: nu mă duc de la tine!..., pentru că te- a-ndrăgit, 

pe tine şi casa ta, de vreme ce-i este bine la tine, 

17 să iei undreaua şi să-i găureşti urechea lipită de canatul uşii, şi-ţi va fi el rob în veci. Tot aşa vei 
face şi cu slujnica ta. 

18 Să nu-ţi vină greu când îl vei lăsa să plece liber de la tine, fiindcă-n şase ani el ţi-a slujit pentru 
simbria pe un an a unui simbriaş3; şi te va binecuvânta Domnul, Dumnezeul tău, în toate câte vei 
face. 

19 Tot întâi-născutul de parte bărbătească ce se va naşte în cirezile tale şi-n turmele tale îl vei 
închina Domnului, Dumnezeului tău; cu boul tău cel întâi-născut să nu lucrezi, şi pe întâi-născutul 
oilor tale să nu-l tunzi. 

20 ÎI vei mânca, tu şi familia ta, an de an, în faţa Domnului, Dumnezeului tău, în locul pe care 
Domnul, Dumnezeul tău, îl va alege. 

21 Dacă însă are-n el o meteahnă, dacă-i şchiop sau orb sau rău vătămat, să nu-l jertfeşti Domnului, 
Dumnezeului tău, 

22 ci să-l mănânci în cetăţile tale; atât cel necurat cât şi cel curat pot să-l mănânce, ca pe o căprioară 
sau ca pe un cerb. 

23 Numai sânge să nu mănânci, ci să-l verşi pe pământ precum apa. 

16 

Cele trei sărbători: a Paştilor, a Săptămânilor, a Corturilor. 

3 Ebr.: „În şase ani ţi-a slujit de două ori cât plata unui simbriaş”; sau: „în şase ani el ţi-a slujit la 
jumătate din preţul unui slujitor plătit”. 

1 Să păzeşti luna Spiculuil şi să-l faci Domnului, Dumnezeului tău, Paştile, pentru că în luna 


Spicului te-a scos Domnul, Dumnezeul tău, din Egipt, noaptea. 

2 Paştile3 să I le jertfeşti Domnului, Dumnezeului tău, din turme şi din cirezi, în locul pe care 
Domnul îl va alege pentru ca-ntr-însul să I se cheme numele. 

3 Împreună cu ele să nu mănânci dospitură; timp de şapte zile să mănânci cu ele azimă, pâinea 
durerii că-n mare grabă aţi ieşit voi din Egipt, noaptea -, aşa încât de-a lungul vieţii voastre-ntregi să 
vă aduceţi aminte de ziua când aţi ieşit din ţara Egiptului. 

4 Timp de şapte zile să nu se afle la tine dospitură-n tot ţinutul tău, iar din cărnurile pe care le-ai 
jertfit seara, în ziua cea dintâi, să nu rămână până dimineaţa. 

5 Nu-ţi va fi îngăduit să Jertfeşti Paştile în oricare dintre cetăţile tale pe care Domnul, Dumnezeul 
tău, ţi le dă, 

6 ci numai în locul pe care Domnul, Dumnezeul tău, îl va alege pentru ca-ntr-însul să I se cheme 
numele, acolo să jertfeşti Paştile, seara, în asfințitul soarelui, la vremea când ai ieşit tu din ţara 
Egiptului. 

7 Acolo vei fierbe3 şi vei frige şi vei mânca, în locul pe care Domnul, Dumnezeul tău, îl va alege, 
iar dimineaţa te vei întoarce şi vei merge la sălaşurile tale. 

1 Pentru „luna Spicului” („Abib”) vezi nota de la Iş 13, 4. 

2 „Paştile”, aici: animalul sacrificat în cinstea Domnului. 

3 Se pare că interdicţia de a fierbe, prevăzută la Iş 12, 9, e depăşită prin Codul Deuteronomic. 

8 Şase zile vei mânca azime, iar ziua a şaptea, ca încheiere4, e sărbătoarea [închinată] Domnului, 
Dumnezeului tău; să nu faci în ea nici o lucrare, în afară de cele ce i se fac sufletului. 

9 Să-ţi numeri şapte săptămâni întregi; de când începe secera să secere, de atunci vei începe să 
numeri şapte săptămâni. 

10 Îi vei sărbători Domnului, Dumnezeului tău, sărbătoarea Săptămânilor, după cum îţi dă mâna, 
din cele ce-ţi vor fi date prin binecuvântarea Domnului, Dumnezeului tău; 

11 şi te vei veseli în faţa Domnului, Dumnezeului tău, tu, fiul tău şi fiica ta, robul tău şi roaba ta, 
levitul din cetățile tale, străinul, orfanul şi văduva, cei care vor fi în mijlocul vostru, în locul pe care 
Domnul, Dumnezeul tău, îl va alege pentru ca-ntr-însul să I se cheme numele. 

12 Adu-ţi aminte că ai fost rob în ţara Egiptului; păzeşte şi plineşte poruncile acestea. 

13 Sărbătoarea Corturilor s-o serbezi în şapte zile, când vei fi adunat strânsura din aria ta şi din 
teascul tău. 

14 Şi te vei veseli în sărbătoarea ta, tu, fiul tău şi fiica ta, robul tău şi roaba ta, levitul şi străinul, 
orfanul şi văduva, cei ce sunt în cetăţile tale. 

15 Şapte zile Îi vei sărbători Domnului, Dumnezeului tău, în locul pe care 

4 Literal: „ieşire” (din sărbătoarea Azimelor). Ebr.: „adunare solemnă”. În toate relatările, 
sărbătoarea Azimelor este strâns legată de aceea a Paştilor. 

5 Menţiunea: „în afară de cele ce i se fac sufletului” lipseşte din Textul Masoretic. Pe această 
excepţie însă se vor rezema toate minunile pe care Iisus le va face în zi de Sâmbătă, toate îndreptate 
mai întâi spre vindecarea sufletului. 

Domnul, Dumnezeul tău, îl va alege pentru ca-ntr-însul să I se cheme numele; dacă Domnul, 
Dumnezeul tău, te va binecuvânta în toate roadele tale şi-n tot lucrul mâinilor tale, tu vei fi 
veselindu-te. 

16 De trei ori pe an, toţi ai tăi de parte bărbătească se vor înfăţişa înaintea Domnului, Dumnezeului 
tău, în locul pe care-l va alege El: la sărbătoarea Azimelor, la sărbătoarea Săptămânilor şi la 
sărbătoarea Corturilor. În faţa Domnului, Dumnezeului tău, să nu te înfăţişezi cu mâinile goale, 

17 ci fiecare după cum îi dă mâna, după cum ţi s-a dat şi ție prin binecuvântarea Domnului, 
Dumnezeului tău. 

18 În toate cetăţile tale, pe care Domnul, Dumnezeul tău, ţi le dă, îţi vei pune judecători şi 
condeieri6, după seminţii, ca să judece poporul cu judecată dreaptă. 

19 Ei nu vor face abateri de la judecată, nu vor căta la faţa omului şi nici nu vor primi daruri, căci 
darurile orbesc ochii înţelepţilor şi strâmbă pricinile drepţilor. 

20 Pe cel drept cu dreptatea să-l urmăreşti, pentru ca voi să trăiţi şi să intraţi şi să moşteniţi ţara pe 
care Domnul, Dumnezeul tău, ţi-o dă. 

21 Să nu-ţi sădeşti ţie crâng7, şi nici ceva de lemn, orice ar fi, lângă jertfelnicul 


6 Ca şi la 1, 15, e vorba de grefierii care-i asistau pe judecători; ei însă puteau fi şi persoane 
instruite cu rol de sfetnici pe lângă cârmuitori, judecători şi căpetenii militare (29, 10; 20, 5, 8,9). 

7 Despre (sfintele) crânguri vezi nota de la Iş 34, 13. Chiar dacă un asemenea crâng e sădit pentru 
trebuinţele proprii, simplul fapt că el se află în vecinătatea altarului sacru i-ar putea conferi o aură 
de sacralitate, ceea ce ar fi un pas către idolatrie. 

pe care I-l vei face Domnului, Dumnezeului tău. 

22 Şi nici stâlp să nu-ţi întăreşti, cel pe care Domnul, Dumnezeul tău, l-a urât. 

17 

Idolatrii. Judecătorii. Regii. 

1 Domnului, Dumnezeului tău, să nu-i jertfeşti vițel sau oaie cu meteahnă, sau cu oarecare beteşug, 
că urâciune este aceasta înaintea Domnului, Dumnezeului tău. 

2 Dacă în vreuna din cetăţile tale pe care ţi le dă Domnul, Dumnezeul tău, se va afla bărbat sau 
femeie făcând ceea ce e rău în ochii Domnului, Dumnezeului tău, călcând legământul Lui, 

3 şi mergând să slujească altor dumnezei şi să se închine lor, soarelui sau lunii sau la orice [lucru] 
din cele ce alcătuiesc podoaba cerului] adică la ceea ce nu ţi-am poruncit Eu2 -, 

4 când ţi se va spune aceasta şi vei auzi, să cercetezi cu toată grija şi, dacă lucrul acesta se 
adevereşte, anume că o astfel de urâciune s-a petrecut în Israel, 

5 atunci pe bărbatul acela, sau pe femeia aceea, pe cei ce au făcut acest lucru rău, scoate-i în faţa 
porților tale3 şi ucide-i cu pietre şi ei vor muri. 

1 Ebr.: „oştirea cerului”. Vezi explicaţia în nota de la Fc 2, 1; expresie folosită şi la Dt 4, 19. Aici, 
nuanța: oricât ar fi acel lucru de strălucit şi atrăgător, să nu te închini lui. 

2 Aici „Eu” se referă la Domnul, care vorbeşte prin gura lui Moise. 

3 Adică în afara cetăţii, pentru ca aceasta să nu fie întinată de cadavrul celui ucis. (De altfel, în piaţa 
de lângă poartă se făceau şi judecăţile publice). 

6 Cel osândit la moarte va fi ucis pe temeiul a doi sau trei martori; pe temeiul unui singur martor nu 
va fi ucis. 

7 Mâna martorilor va fi cea dintâi asupră-i ca să-l ucidă, şi numai după aceea mâna-ntregului popor; 
şi [astfel] voi înşivă veţi azvârli răul din voi. 

8 lar dacă-ntr-o judecată va fi o pricină pe care să n-o poţi lesne dezlega ceva între sânge şi sânge, 
între judecată şi judecată, între rană şi rană, între-nfruntare şi-nfruntare lucruri de judecat în cetățile 
tale, atunci scoală-te şi du-te la locul pe care Domnul, Dumnezeul tău, îl va alege pentru ca-ntr-însul 
să I se cheme numele 

9 şi mergi la preoţii leviţi şi la judecătorul care va fi în zilele acelea, iar ei vor cerceta şi-ţi vor spune 
ce a hotărât judecata4. 

10 Şi vei face după cuvântul pe care ei ţi-l vor spune în chiar locul pe care Domnul, Dumnezeul tău, 
îl va alege pentru ca-ntr-însul să I se cheme numele, şi te vei sili să plineşti toate câte-ţi vor rândui 
ei. 

11 După legea şi după hotărârea rostită de ei vei face; nu te vei abate, nici la dreapta şi nici la 
stânga, de la cuvântul pe care ţi-l vor spune ei. 

12 Iar omul ce se va semeţi pânacolo, încât să nu asculte de preotul care pururea slujeşte numelui 
Domnului, Dumnezeului tău, sau de judecătorul care va fi în zilele acelea, omul acela va muri, şi 
[astfel] vei azvârli răul din Israel. 

13 Şi dacă-ntregul popor va auzi, se va teme şi nu se va mai păgâni. 

4 Acest for nu sugerează criterii de judecată pentru cel indecis, ci pronunţă el-însuşi o sentinţă. 

14 Când vei intra în ţara pe care Domnul, Dumnezeul tău, ţi-o dă de moştenire, când o vei lua în 
stăpânire şi vei locui într-însa şi vei zice: îmi voi pune peste mine rege, ca şi celelalte neamuri 
dimprejurul meu..., 

15 atunci să-ţi pui rege peste tine pe acela pe care-l va alege Domnul, Dumnezeul tău: dintre fraţii 
tăi să-ţi pui rege peste tine; să nu pui peste tine rege de alt neam, că acela nu este fratele tău. 

16 Numa să nu ţină mulţi cai, nici să-ntoarcă poporul în Egipt, pentru ca să-şi înmulțească el caii5, 
căci Domnul a zis: pe calea aceasta nu vă veţi mai întoarce! 

17 Să nu ţină multe femei, ca nu cumva să-i devină inima schimbătoare, nici argint şi aur să-şi 


înmulțească peste măsură. 

18 Şi de-ndată ce va şedea pe tronul regatului său, el să-şi scrie pentru sine această A Doua Lege6 
din cartea ce se află la preoţii-leviţi. 

19 s-o aibă cu sine şi s-o citească în toate zilele vieţii sale, spre a învăţa să se teamă de Domnul, 
Dumnezeul său, să păzească toate poruncile acestea şi să plinească aceste hotărâri, 

20 aşa încât inima lui să nu se înalțe pe deasupra fraţilor săi, să nu se abată el de la porunci, nici la 
dreapta şi nici la stânga, şi să fie-ntru ani îndelungaţi, el şi fiii săi întru fiii lui Israel. 

5 Un rege cu o armată (în special cavalerie) prea puternică e expus îngâmfării şi, ca urmare, 
neascultării faţă de Dumnezeu. 

6 Ebr.: „va scrie pentru sine, într-o carte, o copie de pe această Lege”. Expresia „A Doua Lege” 
(Deuteronomion) e specifică Septuagintei şi a devenit titlul întregii cărți. 

18 

Veniturile preoţilor. Despre vrăjile de orice fel. Vestire mesianică. 

1 Preoţii, leviţii şi toată seminţia lui Levi nu vor avea parte şi nici moştenire cu Israel; moştenirea 
lor sunt jertfele Domnului: cu acelea se vor hrăni. 

2 [Levi] nu va avea moştenire între fraţii săi; moştenirea lui este Domnul, aşa cum i s-a spus. 

3 lată care e dreptul preoţilor din partea poporului, din partea celor ce aduc jertfe, fie bou, fie oaie: 
preotului îi vei da şoldul, fălcile şi stomacul. 

4 De asemenea, pârga grâului tău şi pe a vinului tău şi pe a untdelemnului tău, precum şi pârga de la 
tunderea oilor tale i le vei da lui, 

5 că pe el l-a ales Domnul, Dumnezeul tău, din toate seminţiile tale, să stea înaintea Domnului, 
Dumnezeului tău, ca să slujească şi să binecuvinteze? întru numele Domnului, el şi fiii săi întru fiii 
lui Israel de-a pururi3. 

6 Dacă un levit va veni din vreuna din cetăţile voastre, de oriunde s-ar afla fiii lui Israel, de acolo 
unde locuieşte el, şi-i pofteşte sufletul să vină în locul pe care-l va alege Domnul, 

7 el va sluji numelui Domnului, Dumnezeului tău, întocmai ca şi toți fraţii săi, leviţii, care stau 
acolo înaintea Domnului; 

1 „Stomacul” (enystron): al patrulea stomac al rumegătoarelor, în care se termină digestia, 
considerat în bucătărie ca o delicatesă; nuanţă specificată numai în acest loc. 

2 „şi să binecuvinteze” lipseşte din Textul Masoretic. 

3 „de-a pururi”, literal: „în toate zilele”, nu se află în toate variantele Septuagintei. 

322 

8 el va avea ca hrană parte egală, pe lângă ceea ce vinde din moştenirea părintească. 

9 Iar după ce vei intra tu în ţara pe care ţi-o dă ţie Domnul, Dumnezeul tău, să nu te înveţi a face 
aceleaşi urâciuni pe care le fac acele neamuri. 

10 Întru tine să nu se afle nimeni care să-și treacă fiul sau fiica prin foc4, nici unul care vestește 
prevestind, nici un prezicător6 sau ghicitor7 sau vrăjitor8 

11 sau vreunul care descântă farmece sau care cheamă spirite9 sau care citeşte minunăţiilel 0 sau 
care vorbeşte cu morţii] 1. 

12 Căci urâciune este înaintea Domnului tot cel ce face acestea, şi din pricina unor astfel de urâciuni 
îi va nimici Domnul, Dumnezeul tău, de la faţa ta. 

13 Tu însă fii desăvârşit în faţa Domnului, Dumnezeului tău. 

14 Că neamurile acestea, pe care tu le vei moşteni, ascultă de vrăjitori şi de prevestitori; dar ție 
Domnul, Dumnezeul tău, nu ţi le îngăduie. 

15 Prooroc ca mine îţi va ridica Domnul, 

4 Vezi nota de la 12, 31. 

5 Expresia se referă la practica oraculară a celor ce „prevestesc” în stare de transă (mediumnitate). 
Următoarele categorii nu au caracteristici foarte distincte, dar toate fac parte din categoria mai largă 
a practicilor magice. 

6 Se pare că e vorba (cel puţin după termenul ebraic) de categoria astrologilor. 

7 Grecescul oioonizomenos (de la oioonizomai) se referă la cel ce ghiceşte interpretând zborul sau 
strigătul păsărilor; la Romani se numea augur (care însă îl desemna şi pe cel ce prezicea prin 
tâlcuirea viselor). 

8 Practicant al magiei negre, de orice fel. 


9 Categoria spiritiştilor de orice fel; vezi nota de la Lv 19, 31. 

10 Cel ce interpretează evenimentele sau întâmplările extraordinare. 

11 Practica necromanţiei. 

Dumnezeul tău, dintre fraţii tăi 12; de El să ascultați. 

16 este-ntocmai ceea ce tu ai cerut în Horeb de la Domnul, Dumnezeul tău, în ziua adunării, zicând: 
Mai mult să nu mai auzim glasul Domnului, Dumnezeului nostru, iar focul acesta mare să nu-l mai 
vedem, ca să nu murim. 

17 Şi a zis Domnul către mine: Bine-au zis ce-au zis. 

18 Prooroc asemenea ţie le voi ridica dintre fraţii lor şi voi pune cuvintele Mele în gura Lui şi El le 
va grăi după cum Îi voi porunci Eul3. 

19 Iar omul care nu va asculta de cuvântul lui, de oricâte va grăi Proorocul acela întru numele Meu, 
Eu sunt Cel ce-i va cere socoteală. 

20 Iar proorocul care va îndrăzni să grăiască în numele Meu cuvânt pe care nu Eu i-am poruncit să-l 
grăiască, şi care va grăi în numele altor dumnezei, acel prooroc va muri -. 

21 lar dacă vei zice-ntru inima ta: 

12 Textul Masoretic adaugă: „din mijlocul vostru”. Text profetic fundamental prin care se anunţă 
venirea lui Mesia. Pe el se vor întemeia Sfinţii Apostoli, mai întâi prin predica lui Petru (FA 3, 12- 
26) în a argumenta că lisus Hristos ca Mântuitor a fost vestit chiar de Moise. Reţinem şi faptul că 
Petru, prin Evanghelistul Luca, citează după Septuaginta. 

13 Ebr.: „El le va grăi tot ceea ce-l voi porunci Eu”. Textul Septuagintei se referă nu la cantitățile, 
ci la domeniul şi modalitatea în care lisus preia şi predă cuvintele Tatălui: „Cuvântul pe care îl 
auziţi nu este al Meu, ci al Tatălui Care m-a trimis” (In 14, 24); „Încă multe am a vă spune, dar nu 
le puteţi purta acum” (In 16, 12); „dar Mângâietorul, Duhul Sfânt, pe Care Tatăl ÎL va trimite întru 
numele Meu, Acela vă va învăţa toate” (In 14, 26). Aşadar, textul Septuagintei nu face din predica 
lui lisus o operă închisă, ci deschide perspectiva pneumatologică pe care se întemeiază predica 
Apostolilor şi întreaga Sfântă Tradiţie a Bisericii. 

323 

Cum vom cunoaşte cuvântul pe care nu Domnul l-a grăit?: 

22 Când proorocul a grăit în numele Domnului, dar ceea ce a spus el nu se va plini şi nu se va- 
ntâmpla, atunci nu Domnul a grăit cuvântul acela; din duh păgân14 a vorbit acel prooroc; să nu vă 
ţineţi de el. 

19 

Cetățile de scăpare. Pedepsirea martorilor mincinoşi. 

1 Când Domnul, Dumnezeul tău, va nimici neamurile al căror pământ ţi-l dă ţie Domnul, 
Dumnezeul tău, când le vei moşteni şi vei locui în cetăţile şi-n casele lor, 

2 atunci în mijlocul ţării pe care Domnul, Dumnezeul tău, ţi-o dă ție, îţi vei alege trei cetăți. 

3 Calea [cea mai bună] tu s-o socoteşti 1; împarte în trei părți pământul ţării pe care ţi-o împarte ţie 
Domnul, Dumnezeul tău; acolo va fi scăpare pentru tot 

14 „duh păgân” încearcă să-l traducă pe asevia = impietate, sacrilegiu; lipsă de evlavie; impostură; 
cutezanţa (obrăznicia) de a te da drept ceea ce nu eşti, de a vorbi în numele altuia fără să ai mandat. 
1 Traducerile după Textul Masoretic oscilează între: „Să-ţi pregăteşti o cale”; „Vei pregăti 
drumurile”; „Vei ţine-n stare bună calea lor de acces”; „Vei stabili un plan al drumurilor”; „Vei ţine 
drumurile-n stare bună”; „Să-ţi faci drum”, toate convergând către ideea unui sistem rutier prin care 
fugarii să aibă acces la cetățile de azil. Septuaginta foloseşte verbul stohazomai (de altfel, numai 
aici în tot V. T.) = a socoti, a chibzui, a judeca asupra a ceea ce poate fi mai bun, ceea ce înseamnă 
că termenul „calea” are sens metaforic: modalitate, fel de a lucra. Cu alte cuvinte, dacă Moise 
primeşte de la Domnul porunci precise şi deseori foarte amănunțite, el se bucură şi de propriul său 
liber arbitru. 

ucigaşul. 

4 lată acum rânduiala privitoare la ucigaşul care va fugi acolo şi va trăi: tot cel ce fără voie îl va lovi 
pe aproapele său, fără să fi avut mai înainte vreo ură asupră-i; 

5 cel ce va intra cu aproapele său în pădure să taie lemne şi, dacă cel ce taie lemne ridică mâna cu 
securea, iar securea sare din coadă şi-l loveşte pe aproapele lui şi acela moare, cestălalt va putea să 
fugă în una din aceste cetăţi şi va scăpa cu viaţă; 


6 aceasta, ca nu cumva ruda celui ucis să alerge cu inima-nfierbântată pe urmele ucigaşului şi, dacă 
drumul va fi mai lung, să-l ajungă şi să-l omoare, măcar că acesta nu e vinovat de moarte, pentru că 
nu avusese mai-nainte vreo ură asupră-i. 

7 Iată, prin urmare, de ce-ţi dau eu ţie această poruncă: alege-ţi trei cetăţi. 

8 lar când Domnul, Dumnezeul tău, îţi va lărgi hotarele, aşa cum li s-a jurat părinților tăi, şi când El, 
Domnul, îţi va da toată ţara pe care a zis că le-o va da părinţilor tăi, 

9 dacă te vei sili să plineşti toate poruncile acestea pe care ţi le poruncesc eu astăzi, iubindu-L pe 
Domnul, Dumnezeul tău, şi umblând în toate căile Lui în toate zilele, atunci la aceste trei cetăţi îţi 
vei mai adăuga încă trei, 

10 şi astfel nu se va vărsa sânge nevinovat în ţara pe care Domnul, Dumnezeul tău, ţi-o dă s-o 
moşteneşti, şi-n mijlocul tău nu va fi [nimeni] vinovat de sânge. 

11 Iar dacă-n mijlocul tău va fi vreun om care-şi urăşte aproapele şi-l pândeşte, şi dacă va sări 
asupră-i şi-l va lovi şi acela moare, şi dacă apoi va fugi în vreuna 

din cetăţile acestea, 

12 atunci bătrânii cetăţii lui vor trimite şi-l vor lua de acolo şi-l vor da pe mâna rudelor mortului, iar 
acestea îl vor ucide. 

13 Ochiului tău să nu-i fie milă de el; sângele nevinovat îl vei spăla astfel din Israel şi bine-ţi va fi. 
14 Să nu muţi pietrele de hotar ale aproapelui tău, cele pe care le-au pus părinţii tăi în moşia pe care 
tu ai moştenit-o în ţara pe care Domnul, Dumnezeul tău, ţi-o dă s-o moşteneşti. 

15 Un singur martor nu e de-ajuns să depună mărturie împotriva unui om pentru o oarecare 
nedreptate sau oarecare greşală sau oarecare păcat pe care-l va fi făcut, ci prin spusa a doi martori 
sau prin spusa a trei martori se va statornici tot ce se spune?. 

16 De se va ridica martor nedrept asupra cuiva, învinuindu-l de nelegiuire, 

17 cei doi împricinaţi vor sta înaintea Domnului şi înaintea preoţilor şi înaintea judecătorilor ce vor 
fi în zilele acelea, 

18 iar judecătorii vor cerceta cu de-amănuntul şi, dacă vor găsi că acela a depus mărturie strâmbă şi 
că-ntru nedreptate a stat împotriva fratelui său, 

19 să-i faceţi precum gândise el să-i facă rău fratelui său; şi veți alunga răul dintre voi. 

20 Iar ceilalți, auzind, se vor teme şi nu se vor mai apuca să facă un astfel de rău în mijlocul vostru. 
2 Depoziţiile a doi sau trei martori nu constituie o sentinţă, ci doar elementele prin care se defineşte 
capul de acuzare; cu alte cuvinte, martorii nu li se substituie judecătorilor. Principiul va fi 
recomandat de Însuşi Domnul Iisus pentru aplanarea litigiilor (Mt 18, 16). 

21 Ochiului tău să nu-i fie milă de el: suflet pentru suflet, ochi pentru ochi, dinte pentru dinte, mână 
pentru mână, picior pentru picior; precum cineva îl va da de râpă pe fratele său, aşa să-l daţi voi pe 
el.3 

20 

Regulile războiului şi ale luptătorilor. 

1 Când vei ieşi la război asupra duşmanilor tăi şi vei vedea cai, care de luptă şi gloată mai multă 
decât ai tu, să nu te temi de ei, căci cu tine este Domnul, Dumnezeul tău, Cel ce te-a scos din ţara 
Egiptului. 

2 Iar când vei fi aproape de luptă, să vină preotul şi să-i vorbească poporului, spunându-i: 

3 Ascultă, Israele, voi mergeţi astăzi la război asupra duşmanilor voştri; inima să nu vă slăbească, 
nu vă temeţi, nu vă speriaţi, nu şovăiţi în faţa lor. 

4 Că Domnul, Dumnezeul vostru, Cel ce-mpreună cu voi merge înaintea voastră, împreună cu voi îi 
va bate pe duşmanii voştri [şi] vă va mântui. 

3 Ultima frază lipseşte din Textul Masoretic, ca şi din unele ediţii ale Septuagintei (inclusiv Rahlfs). 
Ea pecetluieşte celebra lege a talionului, pe care lisus, pornind chiar de la această frază, o va 
răsturna prin inversarea subiecților: „Pe toate câte voiţi să vi le facă vouă oamenii, întocmai faceți- 
le şi voi lor” (vezi Mt 7, 12 şi nota). 

1 Ebr.: (Domnul) „merge cu voi ca să Se lupte pentru voi” (vezi şi 1, 30). În textul Septuagintei, 
Domnul nu i Se substituie omului (precum în cazul ieşirii lui Israel din Egipt, când Domnul, prin 
minuni, „Se luptă” în locul său iş 14, 14 -, omul fiind neajutorat), ci i se alătură în semn de 
solidaritate, ceea ce, în fapt, prefigurează synergia = conlucrarea dintre Dumnezeu şi om, 


indispensabilă în procesul mântuirii, aşa cum va fi dezvoltată în teologia Sfinților Părinți ai 
Răsăritului. 

5 Cărturarii 2 vor grăi şi ei către popor, zicând: Cine e omul care şi-a zidit casă nouă şi n-a sfințit- 
03?: să se ducă şi să se-ntoarcă la casa lui, ca nu cumva să moară-n bătălie şi să i-o sfinţească altul. 
6 Cine e omul care şi-a sădit vie şi încă nu s-a bucurat de ea?: să se ducă şi să se-ntoarcă la casa lui, 
ca nu cumva să moară-n bătălie şi un altul să se bucure de ea. 

7 Cine e omul care s-a logodit cu o femeie şi n-a luat-o?: să se ducă şi să se-ntoarcă la casa lui, ca 
nu cumva să moară-n bătălie şi s-o ia altul. 

8 De asemenea, cărturarii vor mai grăi către popor, zicând: Cine e omul care se-nspăimântă şi-i 
puţintel la inimă?: să se ducă şi să se-ntoarcă la casa lui, ca nu cumva să-mpuţineze şi inima fratelui 
său aşa cum e a lui. 

9 Şi va fi că după ce cărturarii vor înceta să-i vorbească poporului, atunci pe mai-marii oştirii îi vor 
pune-nainte să călăuzească poporul. 

10 Când te vei apropia de o cetate ca să te baţi cu ea, mai întâi s-o îmbii la pace. 

11 Dacă-ţi vor răspunde cu pace şi-ţi vor deschide, atunci tot poporul ce se află într-însa îți va plăti 
bir şi-ţi va fi supus4. 

2 Literal: „scribii”;, grămăticii. Idem în Textul Masoretic. Versiunile engleze preferă să traducă: 
„ofițerii”. Contextul însă indică mai degrabă categoria acelor „condeieri” sau grefieri (vezi 1, 15 şi 
nota) care erau familiari cu legile. 

3 Termenul se referă şi la mişcările din următoarele două versete şi indică acţiunea de a inaugura 
ceva nou ca act sacramental. E singurul text asupra inaugurării sacramentale a unei case particulare; 
acelaşi verb (kainizo) e folosit la 3 Rg 8, 63 pentru sfinţirea casei Domnului. 

4 Ebr.: (poporul) „va fi silit la muncă forţată 

12 Dar dacă nu te va asculta şi va face război asupră-ţi, atunci s-o împresori; 

13 şi când Domnul, Dumnezeul tău, o va da în mâinile tale, tot ce este-ntrînsa parte bărbătească s-o 
ucizi cu tăişul săbiei, 

14 în afară de femei5 şi de bunuri şi de vitele toate şi de tot ce este-n cetate; toate averile să ţi le iei 
ca pradă, şi tu vei mânca de la duşmanii tăi toată prada pe care Domnul, Dumnezeul tău, ţi-o dă ţie. 
15 Aşa vei face cu toate cetăţile care sunt foarte departe de tine şi care nu sunt dintre cetăţile acestor 
neamuri. 

16 Dar în cetățile acestor neamuri pe care Domnul, Dumnezeul tău, ți le dă să le moşteneşti 
pământul, să nu laşi în viaţă nimic din tot ce suflă, 

17 ci de istov să-i dai pieirii6, pe Hetei şi pe Amorei, pe Canaaneeni şi pe Ferezei, pe Hevei, pe 
lebusei şi pe Gherghesei, aşa cum ţi-a poruncit ţie Domnul, Dumnezeul tău, 

18 ca nu cumva ei să vă înveţe să faceţi toate urâciunile pe care le-au făcut pentru dumnezeii lor, şi 
să păcătuiţi astfel în faţa Domnului, Dumnezeului vostru. 

19 Dacă, luptându-te să cucereşti o cetate, o vei ţine împresurată mai multe zile, să nu-i strici pomii, 
nici să te pui pe ei cu securea; din pom să mănânci, dar de tăiat să nu-l tai; oare pomul ce stă-n 
pământ este el om să poată fugi de dinainte-ţi la adăpost în ţarc? 

şi-ţi va sluji”. 

5 T. M. adaugă: „şi de copii”. Totuşi, „toată partea bărbătească” din versetul precedent îi presupune 
şi pe pruncii de sex masculin (viitori soldaţi). 

6 Literal: „să-i dai anatemei”. Pentru această expresie vezi nota de la 7, 2. 

20 Numai copacul pe care-l ştii că nu face roadă bună de mâncat, pe acela poţi să-l strici şi să-l tai, 
ca să-ţi durezi întărituri de-mpresurare asupra cetăţii care se războieşte cu tine, până ce ţi se va 
preda. 

21 

Ispăşirea unui omor al cărui făptaş e necunoscut. Căsătoria cu femei aflate în robie. Dreptul 
întâiului-născut. Fiii nesupuşi. 

1 Dacă pe pământul pe care Domnul, Dumnezeul tău, ţi-l dă ție să-l moşteneşti se va găsi om ucis 
zăcând în câmp şi nu se ştie cine l-a ucis, 

2 bătrânii tăi şi judecătorii tăi vor ieşi şi vor măsura [depărtarea] până la cetățile dimprejurul celui 


ucis; 

3 iar bătrânii cetății celei mai apropiate de cel ucis vor lua o junincă ce n-a fost pusă la muncă şi n-a 
tras la jug; 

4 şi bătrânii acelei cetăți vor aduce juninca într-o râpă sălbaticăl, într-un loc care n-a fost lucrat, 
nici măcar semănat, şi acolo-n râpă vor tăia gâtul junincii. 

5 Apoi să vină preoţii, leviţii, că pe ei i-a ales Domnul, Dumnezeul tău, să-i stea înainte şi să 
binecuvinteze-ntru numele Lui, şi prin cuvântul lor se va judeca toată-mpotrivirea şi toată 
vătămarea -, 

6 şi toţi bătrânii cetății celei mai apropiate de cel ucis îşi vor spăla mâinile pe capul junincii celei 
tăiate-n râpă. 

7 Şi răspunzând, vor zice: Mâinile noastre n-au vărsat sângele acesta, şi ochii noştri n-au văzut; 

1 Ebr.: „la o apă curgătoare”. 

8 fu milostiv poporului Tău, Israel, pe care Tu, Doamne, l-ai răscumpărat din ţara Egiptului; ca să 
nu fie sânge nevinovat întru poporul Tău, Israel!... Şi li se va ierta lor păcatul sângelui. 

9 Tu, aşadar, vei ridica sângele nevinovat din mijlocul vostru dacă voi veţi face ce este bun şi plăcut 
înaintea ochilor Domnului, Dumnezeului tău. 

10 Când vei ieşi la război în faţa duşmanilor tăi şi când Domnul, Dumnezeul tău, ţi-i va da în 
mâinile tale şi vei lua robi dintre ei ca pradă, 

11 dacă printre robi vei vedea femeie frumoasă la chip şi-ţi va cădea dragă şi vei vrea să ţi-o iei de 
soţie, 

12 o vei aduce în casa ta, îi vei rade capul, îi vei tăia unghiile, 

13 şi vei lua de pe ea haina de robie2. Ea va locui în casa ta şi timp de o lună îşi va plânge pe tatăl ei 
şi pe mama sa; după aceea vei intra la ea şi vei locui cu ea şi-ţi va fi ție femeie. 

14 Iar dacă după aceea n-o mai vrei, s-o laşi liberă; dar să n-o vinzi pe bani: să nu faci din ea o 
sclavă, de vreme ce ai umilit-o. 

15 De va avea cineva două femei, una iubită şi alta neiubită3, şi atât cea iubită cât şi cea neiubită îi 
vor naşte fii, iar întâiul-născut va fi al celei neiubite, 

16 acela, în ziua când îşi va împărți averea către fiii săi, nu va putea să-l socotească pe fiul femeii 
iubite drept întâi-născut în dauna fiului celei neiubite, 

2 Simbolismul acestor acte, desigur, rituale (raderea capului, tăierea unghiilor şi lepădarea hainei de 
sclavă) nu ne este cunoscut. (Potrivit Textului Ebraic, acestea sunt făcute de către femeia însăşi). 

3 Textual: „urâtă” (contrariul sentimentului de iubire); ebraism cu semnificaţia: mai puţin iubită. 

care este întâiul-născut, 

17 ci-l va recunoaşte drept întâi-născut pe fiul celei neiubite; acestuia îi va da parte îndoită din toate 
câte va avea, de vreme ce acesta este pârga fiilor lui, şi lui i se cuvin cele ce se cuvin întâiului- 
născut. 

18 De va avea cineva fiu neascultător şi îndărătnic, care nu ascultă de vorba tatălui său şi de vorba 
mamei sale, şi dacă aceştia îl ceartă, dar el nu-i ascultă, 

19 atunci tatăl său şi mama sa îl vor prinde şi-l vor duce la bătrânii cetăţii lor, la poarta acelui loc, 
20 şi vor zice către bărbaţii cetăţii lor: acest fiu al nostru este neascultător şi îndărătnic, nu ascultă 
de vorba noastră; e lacom şi beţiv... 

21 Atunci bărbaţii cetăţii lui îl vor ucide cu pietre, iar el va muri. Şi vei stârpi pe cel rău din 
mijlocul vostru, iar ceilalţi vor auzi şi se vor teme. 

22 De va fi-ntru cineva păcat vrednic de moarte şi-l veţi osândi să moară spânzurat de copac, 

23 trupul său să nu rămână peste noapte pe copac, ci în chiar ziua aceea să-l îngropaţi, de vreme ce 
blestemat este de Dumnezeu tot cel spânzurat pe lemn4; în felul acesta nu veţi pângări pământul pe 
care Domnul, Dumnezeul tău, ţi-l dă să-l moşteneşti. 

22 

Alte porunci. 

4 Ebr.: „cel spânzurat este un blestem al lui Dumnezeu”. Sfântul Pavel va cita textul din memorie, 
dar după Septuaginta (Ga 3, 13). 

1 Când vezi boul fratelui tău sau oaia lui rătăcind pe drum, să nu le treci cu vederea, ci întoarce-le 
din drum şi du-i-le fratelui tău. 


2 Dar dacă fratele tău nu este aproape de tine, sau nu-l cunoşti, du-le la tine-n adăpost şi să stea la 
tine până ce fratele tău le va căuta; atunci i le vei da. 

3 Aşa să faci şi cu asinul său, aşa să faci cu haina lui, aşa să faci cu tot ce a pierdut fratele tău; din 
toate câte a pierdut el şi vei găsi tu, nimic să nu treci cu vederea. 

4 Când vei vedea asinul fratelui tău sau boul său căzuţi în drum, să nu-i treci cu vederea, ci să-i 
ridici împreună cu el. 

5 Femeia să nu se îmbrace în haine bărbăteşti, nici bărbatul să nu se îmbrace cu haine femeiești; că 
tot cel ce face aceasta e urâciune-n ochii Domnului, Dumnezeului tău. 

6 Dacă-n faţa ta se va ivi un cuib de pasăre, fie-n potecă, fie într-un copac, fie pe pământ, cu pui sau 
cu ouă şi cu mama lor şezând pe pui sau pe ouă, să n-o prinzi pe mamă împreună cu puii; 

7 mamei dă-i drumul; doar puii să-i iei pentru tine, ca să-ţi fie ţie bine şi să trăieşti zile multe. 

8 De vei zidi casă nouă, fă-i la streaşină o apărătoare de jur-împrejur, ca să nu faci în casa ta omor 
dacă va cădea cineva de pe ea. 

9 Via ta să nu ţi-o semeni cu [seminţe] de două feluri, ca nu cumva, la strânsură, sămânţa pe care ai 
semănat-o să se afierosească împreună cu roadele viei tale]. 

1 În sensul: nu cumva întreaga recoltă să-I fie închinată Domnului (să capete un caracter sacru) şi să 
nu poată fi folosită pentru consumul obişnuit, profan. 

328 

10 Să nu ari cu bou şi cu asin la un loc. 

11 Să nu te îmbraci cu haină ţesută amestecat din lână şi din in. 

12 Fă-ţi ciucuri la cele patru laturi ale hainelor tale cu care te îmbraci2. 

13 De-şi va lua cineva femeie şi va trăi cu ea, dar apoi o vauri 

14 şi va aduce asupră-i vorbe de învinuire şi-i va scoate nume rău şi va zice: am luat-o pe femeia 
aceasta şi, intrând eu la ea, n-am găsit-o fecioară..., 

15 atunci tatăl fetei şi mama ei o vor lua şi vor arăta semnele fecioriei fetei în faţa bătrânilor, în 
poartă. 

16 Iar tatăl fetei le va zice bătrânilor: pe această fiică a mea am dat-o de femeie acestui om, iar el a 
urât-o; 

17 acum el aruncă asupra ei vorbe de-nvinuire, zicând: Pe fata ta n-am găsit-o fecioară...; dar iată, 
acestea sunt semnele fecioriei fiicei mele! Şi vor întinde veşmântul ei3 înaintea bătrânilor cetăţii. 

18 Atunci bătrânii acelei cetăţi îl vor lua pe omul acela şi-l vor pedepsi; 

19 îl vor îndatora să plătească o sută de sicli de argint pe care-i vor da tatălui fetei, pentru că a scos 
nume rău unei fecioare israelite; ea îi va deveni lui soţie, iar el nu va putea s-o izgonească toată 
viaţa. 

20 Dar dacă cele spuse vor fi adevărate şi dacă asupra fetei nu s-au găsit semnele fecioriei, 

21 atunci fata să fie scoasă la uşa casei tatălui ei; oamenii acelei cetăţi o vor 

2 Ebr.: „cu care te acoperi”, dar poate fi vorba de acoperirea trupului, nu deînvelitoare. Detalii şi 
explicaţii asupra acestei porunci sunt date în Nm 15, 37-41. 

3 Cămaşa nupţială. 

ucide cu pietre, iar ea va muri, pentru că a făcut întinare întru fiii lui Israel, desfrânându-se în casa 
tatălui ei. Şi aşa vei stârpi răul din mijlocul tău. 

22 De se va găsi cineva dormind cu femeie măritată, pe amândoi să-i ucideți: şi pe bărbatul care a 
dormit cu femeia, şi pe femeie. Şi aşa vei stârpi răul din Israel. 

23 De va fi vreo fată fecioară logodită cu bărbat, şi cineva o va întâlni în cetate şi se va culca cu ea, 
24 pe amândoi îi veţi scoate la poarta cetăţii lor şi vor fi ucişi cu pietre: pe fată o vor ucide pentru că 
n-a strigat în cetate, iar pe bărbat pentru că a umilit-o pe femeia aproapelui său. Şi aşa vei stârpi răul 
din mijlocul tău. 

25 Dacă pe fata cea logodită o va afla bărbatul acela în câmp şi, silind-o, se va culca cu ea, să-l 
ucideţi numai pe cel ce s-a culcat cu ea; 

26 iar fetei să nu-i faci nimic; asupra ei nu este vină de moarte, căci aceasta este ca şi cum cineva s- 
ar ridica asupra aproapelui său şi l-ar omorî; 

27 pentru că el a aflat-o în câmp: fata cea logodită va fi strigat, dar n-a fost cine s-o ajute. 

28 De va întâlni cineva o fată fecioară, dar care nu-i logodită, şi, silind-o se va culca cu ea şi vor fi 
descoperiţi, 


29 atunci cel ce s-a culcat cu ea îi va da tatălui fetei cincizeci de sicli de argint, iar ea îi va deveni 
lui soţie, pentru că el a umilit-o, şi nu va putea s-o izgonească toată viaţa. 

30 Un bărbat să n-o ia pe femeia tatălui 

său4, şi nici să ridice acoperământulS tatălui său6. 

23 

Cei din adunarea Domnului. 

1 Famenul şi scopitul nu vor intra în adunarea Domnului. 

2 Cel născut din desfrânată nu va intra în adunarea Domnului. 

3 Amonit şi moabit nu va intra în adunarea Domnului; chiar după al zecelea neam şi până-n veci, el 
nu va intra în adunarea Domnului, 

4 pentru că ei nu v-au întâmpinat cu pâine şi cu apă când eraţi pe drum venind din Egipt, şi pentru 
că l-au plătit împotriva ta pe Balaam, fiul lui Beor, din Petorul Mesopotamiei, ca să te blesteme. 

5 Dar Domnul, Dumnezeul tău, n-a voit să-l asculte pe Balaam; ci Domnul, Dumnezeul tău, a 
preschimbat blestemele în binecuvântare, pentru că Domnul, Dumnezeul tău, te-a iubit. 

6 Cât vei trăi, în veci să nu le grăieşti cuvinte de pace sau de folos. 

4 „Femeia tatălui său”: alta decât mama (în căsniciile poligame). Vezi asemenea cazuri la Fe 35,21; 
49,4. 

5 „A ridica acoperământul”: expresie eufemistică; ea se referă la gestul unui bărbat de a-şi ridica 
poala hainei asupra unei femei, ca semn că doreşte s-o aibă (ca soţie sau ţiitoare). Simbol de 
posesie, dar şi de protecție. Expresia e mai limpede, prin context, în Rut 3, 9. 

6 Versiunea Ebraică aşază acest ultim verset la începutul capitolului următor, el devenind astfel 23, 
1. Totuşi, prin conţinut, el aparţine capitolului 22; aşa îl are Septuaginta (cu excepţia ediției Rahlfs) 
şi tot astfel îl numerotează versiunile engleze KJV şi RSV. 

7 Pe edomit să nu-l urăşti, fiindcă el e fratele tăul; să nu-l urăşti pe egiptean, că străin ai fost în ţara 
lui2. 

8 Fiii ce li se vor naşte în cel de al treilea neam vor intra în adunarea Domnului. 

9 Când vei ieşi cu oaste asupra duşmanilor tăi, fereşte-te de tot lucrul rău. 

10 Dacă va fi la tine om care să nu fie curat de pe urma ispitirii lui în visul de noapte, acela să iasă 
afară din tabără, nu va intra în tabără, 

11 ci spre seară să-şi spele trupul cu apă, iar după asfințitul soarelui va intra în tabără. 

12 Pentru nevoia de a ieşi afară să ai un loc în afara taberei. 

13 Să ai la brâu un ţăruş cu care să sapi atunci când ieşi afară şi cu care să-ţi acoperi necurăţeniile; 
14 că Domnul, Dumnezeul tău, umblă prin tabăra ta ca să te libereze şi să ţi-i dea pe duşmani la 
picioare; pentru aceea să fie tabăra ta sfântă, ca nu cumva, văzând El la tine ceva neruşinat, să-Şi 
întoarcă faţa de la tine. 

15 Pe robul care a fugit de la stăpânul său la tine să nu-l dai [pe mâna] stăpânului său; 

16 el va locui cu tine; între voi va locui, oriunde-i va plăcea lui; să nu-l necăjeşti. 

17 Dintre fiicele lui Israel să nu fie 

1 Edomiţii erau descendenţii lui Edom-Esau, fratele lui Iacob. 

2 Motivarea indică o atitudine mult mai binevoitoare a legiuitorului faţă de Egiptenii care, totuşi, în 
ultimă instanţă, au fost un instrument al lui Dumnezeu în planul Său general. Textul nu mai 
foloseşte cuvântul „slugă” (oiketes), ca în 5, 15, ci „străin” (paroikos), cu înţelesul: rezident; străin 
care locuieşte temporar într-o ţară, cetate sau familie; imigrant (vezi Le 24, 18 şi nota). 

desfrânată3, nici desfrânat dintre fiii lui Israel. 

18 Vrăjitoare să nu fie dintre fiicele lui Israel, nici descântător de vrajă4 dintre fiii lui Israel. 

19 Plata desfrânatei şi preţul câinelui5 să nu le aduci în casa Domnului, Dumnezeului tău, pentru 
vreo oarecare făgăduinţă, căci acestea amândouă sunt urâciune înaintea Domnului, Dumnezeului 
tău. 

20 De la fratele tău să nu iei camătă; nici camătă de la bani, nici camătă de la bucate, nici camătă de 
la orice lucru cu care-l împrumuţi. 

21 De la cel străin, da, să iei camătă; dar de la fratele tău să nu iei camătă, pentru ca Domnul, 
Dumnezeul tău, să te binecuvinteze în tot ceea ce vei face tu în ţara-n care intri s-o moşteneşti. 


22 Dacă te-ai legat faţă de Domnul, 

3 Textul Masoretic lasă posibilitatea unei speculaţii lingvistice în virtutea căreia numeroase versiuni 
occidentale moderne traduc „prostituată sacră”, cu referire la prostituţia de acest fel practicată de 
popoarele Canaanului; speculația se extinde şi asupra bărbatului. Din aceasta s-ar înţelege că 
interdicţia se limitează numai la această categorie de desfrânate şi desfrânaţi. Septuaginta nu face 
această separare, aşa cum n-o face nici Vulgata, textele lor fiind în concordanță cu 1 Co 6, 9. 

4 Acest verset, în întregime, lipseşte din Textul Masoretic (ca şi din Vulgata), fiindu-i propriu 
Septuagintei. Ediția Rahlfs îl include, ca parte a doua, în versetul 17, dar aici s-a păstrat 
numerotarea din vechile ediții româneşti. Cât despre sintagma „descântător de vrajă”, ea încearcă 
să-l traducă pe teliskomenos (derivat din verbul telisko, folosit până acum numai la Nm 25, 3, 5 cu 
sensul de a se închina la idoli); novice al unui cult esoteric, din categoria misterelor frigiene, novice 
care ajunge la capătul iniţierii prin anumite incantaţii vrăjitoreşti. 

5 „Câine”: metaforă pentru prostituatul masculin, pervertitul sexual de orice fel; vezi şi nota de la 
Ap 22, 15. 

Dumnezeul tău, cu o făgăduinţă, să nu întârzii în a o plini, căci Domnul, Dumnezeul tău, nu va 
întârzia s-o ceară de la tine, şi păcat vei avea întru tine. 

23 Dar dacă nu vei vrea să făgăduieşti, întru tine păcat nu va fi. 

24 Pe cele ce ies de pe buzele tale să le păzeşti şi să le plineşti întocmai cum te-ai făgăduit 
Domnului, Dumnezeului tău, ele fiind un dar rostit cu gura ta. 

25 Dacă vei intra în holda aproapelui tău, adună spice cu mâinile tale, dar secera să n-o pui în holda 
aproapelui tău. 

26 Dacă vei intra în via aproapelui tău, poţi mânca struguri după poftă, până te saturi, dar în paner 
să nu pui. 

24 

Legiuiri casnice. 

1 De-şi va lua cineva femeie şi va locui împreună cu dânsal şi de se va întâmpla ca ea să nu afle 
bunăvoinţă-n ochii lui pentru că el a aflat într-însa ceva ce nu-i place2, să-i scrie carte de despărțire, 
să i-o dea în mână şi s-o scoată din casa lui. 

2 lar dacă ea, ducându-se, se va mărita cu un alt bărbat 

1 Subînţeles: ei vor locui ca soţ şi soţie. 

2 Termen ambiguu în ebraică, tradus foarte diferit, de la „ceva necurat” (KJV) până la „ceva 
scandalos” (OSTY) şi tot atât de divers interpretat de şcolile rabinice, de la a nu-i plăcea bărbatului 
cum i s-a gătit mâncarea şi până la situaţia că o altă femeie îi place mai mult. Septuaginta foloseşte 
ashemon = „rău conformat”, „diform” (fizic); „de neadmis”, „indecent”, „ruşinos” (moral). Oricum, 
obiecţia soţului constituie motiv de divorţ. lisus însă va stabili că singurul motiv de divorţ e 
adulterul (Mt 19, 3-9); legea lui Moise era doar un pogorământ faţă de slăbiciunea firii omeneşti. 

3 şi dacă acest al doilea bărbat o va uri şi el, să-i scrie carte de despărţire şi să i-o dea în mână şi s-o 
scoată din casa lui; sau dacă acest al doilea bărbat care şi-o luase de soţie va muri, 

4 atunci bărbatul ei dintâi, cel ce-i dăduse drumul, nu va putea să se răzgândească şi să şi-o ia din 
nou de soţie după ce ea s-a pângărit; că urâciune este aceasta înaintea Domnului, Dumnezeului tău, 
şi să nu pângăreşti pământul pe care Domnul, Dumnezeul vostru, vi-l dă ca moştenire. 

5 Dacă cineva şi-a luat femeie de curând, să nu iasă la război, şi nici vreo sarcină să i se pună; ci 
timp de un an să fie [de toate] scutit în familia sa, ca să-şi bucure femeia pe care a luat-o. 

6 Să nu iei drept zălog moara, nici măcar piatra ei de deasupra, că prin aceasta iei ca zălog însăşi 
viaţa. 

7 De se va afla că cineva dintre fiii lui Israel l-a răpit pe vreunul din frații săi şi, supunându-l 
silniciei, l-a vândut, tâlharul acela să moară; şi să stârpeşti răul din mijlocul vostru. 

8 Asupra unei răni de lepră ia bine seama la ce faci, să păzeşti întocmai şi să plineşti totul după 
legea pe care v-o spun vouă preoţii, leviţii; aveţi grijă: precum v-am poruncit eu, aşa să faceţi! 

9 Adu-ţi aminte ce i-a făcut Domnul, Dumnezeul tău, Mariamei când voi eraţi pe drum la ieşirea din 
Egipt. 

10 Dacă l-ai îndatorat pe aproapele tău cu orice fel de datorie, în casa lui să nu intri ca să iei de la el 
zălog; 


11 afară să stai, iar omul pe care l-ai îndatorat îți va aduce el zălog, acolo, afară. 

12 lar dacă omul va fi sărac, să nu te culci având zălogul lui asupră-ţi, 

13 ci să-i întorci zălogul la asfinţitul soarelui, ca să doarmă el în haina sa şi să te binecuvinteze şi 
să-ţi fie ție ca milostenie înaintea Domnului, Dumnezeului tău. 

14 Să nu opreşti plata celui sărac şi nevoiaş dintre fraţii tăi, nici pe aceea a străinului care trăieşte în 
cetăţile tale, 

15 ci plata să i-o dai în aceeaşi zi, înainte de asfinţitul soarelui, de vreme ce el este sărac şi în ea îi e 
nădejdea; ca nu cumva să strige el către Domnul împotriva ta şi să fie păcat întru tine. 

16 Părinţii să nu fie dați morţii pentru vina copiilor, şi nici copiii să nu fie dați morţii pentru vina 
părinților: fiecare să moară pentru păcatul său. 

17 Să nu suceşti dreptatea străinului, nici pe a orfanului şi nici pe a văduvei; haina văduvei să n-o 
iei zălog; 

18 adu-ţi aminte că rob ai fost în ţara Egiptului şi că Domnul, Dumnezeul tău, te-a scos de acolo; 
iată de ce-ţi poruncesc eu să faci lucrul acesta. 

19 Când vei secera holda în țarina ta şi vei uita vreun snop în țarină, să nu te întorci să-l iei; el va fi 
al săracului şi al străinului şi al orfanului şi al văduvei, pentru ca Domnul, Dumnezeul tău, să te 
binecuvinteze întru toate lucrurile mâinilor tale. 

20 Când vei culege măslinele, să nu te întorci să aduni pe cele ce ţi-au rămas în urmă; ele vor fi ale 
străinului şi ale orfanului şi ale văduvei. 

21 Când îți vei culege via, să nu culegi pe urmă şi ceea ce ţi-a scăpat; să-i fie străinului şi orfanului 
şi văduvei. 

22 Adu-ţi aminte că rob ai fost în ţara Egiptului; iată de ce-ţi poruncesc eu să faci lucrul acesta. 

25 

Măsuri de pază. 

1 De se va întâmpla o neînțelegere între oameni şi vor veni la judecată şi se vor judeca, celui drept i 
se va da dreptate, iar cel vinovat va fi osândit. 

2 Dacă celui vinovat i se va cuveni bătaie, judecătorii vor porunci să-l întindă jos şi să fie bătut în 
faţa lor, după măsura vinovăţiei lui. 

3 Patruzeci de lovituri i se pot da, dar mai multe, nul; că, dacă i se vor da mai multe, atunci fratele 
tău va fi schilodit în chiar faţa ochilor tăi. 

4 Să nu legi gura boului care treieră. 

5 Dacă vor locui fraţi în acelaşi loc şi unul din ei va muri fără ca din el să rămână urmaş, atunci 
femeia celui mort să nu se mărite cu bărbat din afară; fratele bărbatului ei va intra la ea şi o va lua 
de femeie şi va locui împreună cu ea2. 

6 Şi va fi că pruncul ce se va naşte va purta numele celui mort, şi astfel numele acestuia nu se va 
stinge din Israel. 

7 Dar dacă omul nu va voi s-o ia pe femeia fratelui său, să iasă femeia la poarta cetăţii, în faţa 
bătrânilor, şi să zică: Cumnatul meu nu vrea să înalțe numele fratelui său în Israel; fratele bărbatului 
meu nu m-a vrut. 

8 Atunci bătrânii cetăţii lui îl vor chema şi vor sta de vorbă cu el; şi dacă el se va ridica şi va zice: 
Nu vreau s-o iau!, 

1 La această limită se va referi Apostolul Pavel, căruia i se aplicase pedeapsa maximă; vezi nota de 
la 2 Co 11,24. 

2 Despre „căsătoria de levirat” vezi nota de la Fc 38, 8. La ea se vor referi saducheii în tentativa lor 
de a-L „prinde” pe lisus în cuvânt (vezi Mt 22, 

23-27, Mc 12, 18-23; Le 20, 27-33). 

9 atunci cumnata lui va veni la el acolo, în faţa bătrânilor, îi va scoate sandala de la un picior, îl va 
scuipa în obraz şi va zice: Aşa i se face omului care nu zideşte casa fratelui său!...; 

10 iar numele lui în Israel se va chema: «Casa celui c-un picior desculţ...» 

11 Dacă doi bărbaţi se iau undeva la harță om cu fratele său -, iar femeia unuia dintre ei va veni să-l 
scoată pe bărbatul ei din mâna celui ce-l bate şi, întinzându-şi mâna, îl va apuca pe acesta de părţile 
lui ruşinoase, 

12 să-i tai mâna; ochiului tău să nu-i fie milă de ea. 


13 În sacul tău să n-ai pentru cântar greutăţi şi greutăţi, mari şi mici. 

14 În casa ta să nu fie măsură şi măsură, mare şi mică. 

15 Pentru cântar să ai greutate adevărată şi dreaptă, iar măsura ta să fie adevărată şi dreaptă, ca să 
trăieşti zile multe pe pământul pe care Domnul, Dumnezeul tău, ţi-l dă ca moştenire; 

16 că urâciune este înaintea Domnului, Dumnezeului tău, tot cel ce face acestea cel ce face 
strâmbătate. 

17 Adu-ţi aminte de câte ţi-a făcut ţie Amalec când erai pe drum la ieşirea din Egipt, 

18 cum ţi-a stat la drum împotrivă şi ţi-a retezat partea de dinapoi a oastei3 pe cei slăbiţi din spatele 
tău în timp ce tu erai înfometat şi sleit; şi nu s-a temut de Dumnezeu. 

19 Şi va fi că atunci când Domnul, Dumnezeul tău, te va odihni dinspre partea tuturor vrăjmaşilor 
tăi de 

3 Ariergarda. Despre lupta cu Amaleciţii vezi Iş 17, 8-13. 

primprejuru-ți, în țara pe care Domnul, Dumnezeul tău, ţi-o dă s-o moşteneşti, numele lui Amalec 
să-l stingi de sub cer. Şi să nu uiţi! 

26 

Pârga roadelor. 

1 După ce vei intra în ţara pe care Domnul, Dumnezeul tău, ţi-o dă ca moştenire, când tu o vei 
stăpâni şi vei locui într-însa, 

2 să iei din pârga roadelor pământului tău pe care ţi-l dă ție Domnul, Dumnezeul tău, şi s-o pui într- 
un paner şi să mergi la locul pe care Domnul, Dumnezeul tău, îl va alege spre a I se chema numele. 
3 Vei merge la preotul care va fi în zilele acelea şi-i vei spune: Astăzi mărturisesc înaintea 
Domnului, Dumnezeului meu, că am intrat în ţara pe care Domnul li s-a jurat părinților noştri că ne- 
o va da nouă. 

4 Preotul va lua panerul din mâinile tale şi-l va pune înaintea jertfelnicului Domnului, Dumnezeului 
tău, 

5 iar tu, cuvântând, vei zice în fața Domnului, Dumnezeului tău: Tatăl meu a părăsit Sirial, s-a 
coborât în Egipt cu puţini oameni şi a pribegit 

1 Ebr.: „Tatăl meu era un arameu pribeag”. Referire la Iacob, părintele celor douăsprezece seminţii, 
ai cărui strămoşi erau aramei din Mesopotamia (vezi Fc 25, 20; 28, 5). KJV traduce: „Tatăl meu era 
un Sirian gata să piară”, preluând adverbul ebraic nu numai în sensul de „pribeag”, „rătăcitor”, 
„nomad”, ci şi în acela de „om pierdut”, deznădăjduit, răzleţit de ai săi. Oricum, e vorba de 
diferenţa dintre pribeagul şi oropsitul (în Egipt) de odinioară şi proprietarul funciar de acum. 

acolo; şi acolo a devenit neam mare, puternic şi numeros. 

6 Dar Egiptenii ne-au chinuit şi ne-au umilit şi au pus asupră-ne grele poveri. 

7 Şi am strigat către Domnul, Dumnezeul părinţilor noştri; iar Domnul ne-a auzit strigarea şi ne-a 
văzut umilinţa şi osteneala şi necazul. 

8 Şi ne-a scos Domnul din Egipt, El Însuşi cu puterea Lui cea mare, cu mână tare şi cu braţ înalt, cu 
vedenii mari, cu semne şi minuni; 

9 şi ne-a adus în locul acesta şi ne-a dat pământul acesta, ţara-n care curge miere şi lapte. 

10 Acum, iată, am adus pârga roadelor pământului pe care Tu, Doamne, mi l-ai dat, ale pământului 
din care curge miere şi lapte... Şi o vei lăsa acolo, înaintea Domnului, Dumnezeului tău, şi acolo te 
vei închina înaintea Domnului, Dumnezeului tău. 

11 Şi să te veseleşti de toate bunătăţile pe care Domnul, Dumnezeul tău, ţi le-a dat, ţie şi casei tale: 
tu şi levitul şi străinul care este cu tine. 

12 Când vei fi isprăvit de dat toate zeciuielile din roadele pământului tău, în cel de al treilea an2, a 
doua zeciuială o vei da levitului şi străinului şi orfanului şi văduvei, şi vor mânca ei în cetățile tale 
şi se vor sătura. 

13 Şi să grăieşti în faţa Domnului, Dumnezeului tău: Pe cele afierosite3 le-am luat din casa mea şi 
le-am dat levitului şi străinului şi orfanului şi văduvei, după toate poruncile Tale pe 

2 T. M. adaugă precizarea: „care este anul zeciuielii”; referire la 14, 28-29. 

3 Literal: „Pe cele sfinte”. Odată închinate Domnului, darurile capătă dimensiunea sacralităţii, devin 
sfinte şi-l aparţin lui Dumnezeu. 

care Tu mi le-ai poruncit; porunca Ta n-am călcat-o şi nici n-am dat-o uitării. 

14 Din ele-n întristare n-am mâncat, din ele-ntru necurăţie n-am cheltuit, din ele celui mort eu nu i- 
am dat; de glasul Domnului, Dumnezeului meu, am ascultat, după cum Tu mi-ai poruncit am făcut. 
15 Caută deci din casa Ta cea sfântă, din cer, şi binecuvintează-l pe Israel, poporul Tău, şi pământul 
pe care l-ai dat lor, după cum te-ai jurat părinților noştri că ne vei da o ţară în care curge lapte şi 
miere. 

16 În ziua aceasta ţi-a poruncit Domnul, Dumnezeul tău, să plineşti toate hotărârile acestea şi 
rânduielile; să le păziţi şi să le pliniţi din toată inima voastră şi din tot sufletul vostru. 

17 Tu astăzi L-ai ales pe Dumnezeu să fie Dumnezeul tău4; să umbli în căile Lui, să-l păzeşti 
hotărârile şi rânduielile, să asculţi de glasul Lui. 

18 Tot astăzi Domnul te-a ales5 pe tine să-l fii popor ales, aşa cum ţi-a spus, ca să păzeşti toate 
poruncile Lui; 

19 şi să fii tu mai presus decât toate neamurile, aşa cum te-a făcut El să fii: faimos şi mândru şi 
slăvit; ca să-l fii Domnului, Dumnezeului tău, popor sfânt6, aşa cum a grăit EI”. 

5 A doua folosire a verbului aireo, de unde se vede că Dumnezeu şi omul se aleg reciproc, un 
parteneriat pe care teologia creştină îl va defini drept synergie = conlucrarea dintre Dumnezeu şi 
om. 

6 Treptele: „popor ales”, „preoţie împărătească” şi „neam (aici „popor”) sfânt” sunt arătate mai pe 
larg în nota de la Iş 19, 6. 

Scrierea Legii pe pietre; cele douăsprezece blesteme asupra celor ce o calcă. 

1 Moise şi bătrânii lui Israell i-au poruncit poporului, zicând: „Să păziți toate poruncile acestea pe 
care vi le poruncesc eu astăzi. 

2 Şi va fi că-n ziua când veți trece Iordanul în țara pe care Domnul, Dumnezeul tău, ţi-o dă ţie, îți 
vei aşeza pietre mari şi le vei vărui cu var; 

3 şi pe pietrele acestea să scrii toate cuvintele acestei Legi, atunci când vei trece Iordanul ca să intri 
în ţara pe care Domnul, Dumnezeul părinților tăi, ţi-o dă, ţară-n care curge miere şi lapte, aşa cum a 
grăit Domnul, Dumnezeul părinților tăi. 

4 După ce veți fi trecut Iordanul, să puneţi pietrele acestea, pe care vi le poruncesc eu astăzi, pe 
muntele Ebal şi să le văruiți cu var. 

5 Să-I zideşti acolo jertfelnic Domnului, Dumnezeului tău, jertfelnic făcut din pietre; deasupra lor să 
nu pui fier2. 

6 Din pietre întregi să-l zideşti jertfelnic Domnului, Dumnezeului tău, şi arderi-de-tot să-l aduci pe 
el Domnului, Dumnezeului tău. 

7 Să jertfeşti acolo şi jertfă de mântuire; şi să mănânci şi să te saturi şi să te veseleşti în faţa 
Domnului, Dumnezeului tău. 

8 Pe pietre să scrii toată Legea aceasta, în scriere foarte lămurită”. 

1 Acesta e singurul loc în care „bătrânii lui Israel” îi sunt asociaţi lui Moise în rostirea poruncilor. 
În cele ce urmează se reia alternanţa dintre pluralul şi singularul verbelor. 

2 A nu pune fier: a lăsa totul în stare naturală, fără intervenţia forjei şi ciocanului. 

9 Moise, împreună cu preoţii, leviţii, a grăit către tot Israelul, zicând: „Taci şi-ascultă, Israele: în 
ziua aceasta ai devenit popor Domnului, Dumnezeului tău. 

10 Ascultă glasul Domnului, Dumnezeului tău, şi plineşte toate poruncile şi hotărârile Lui, câte ţi le 
poruncesc eu astăzi”. 

11 În ziua aceea i-a poruncit Moise poporului, zicând: 

12 „După ce veţi fi trecut Iordanul, următorii vor sta pe muntele Garizim, ca să binecuvinteze 
poporul: Simeon, Levi, Iuda, Isahar, Iosif şi Veniamin; 

13 iar Ruben, Gad, Aşer, Zabulon, Dan şi Neftali vor sta pe muntele Ebal ca să blesteme. 

14 Şi începând leviţii, vor zice cu glas mare către tot Israelul: 

15 Blestemat să fie omul care va face chip cioplit sau turnat urâciune înaintea Domnului, lucru de 
mână de meşter şi-l va pune-n loc ascuns! Şi, răspunzând întregul popor, va zice: Amin3! 

16 Blestemat să fie cel ce nu cinsteşte pe tatăl său şi pe mama sa! şi-ntregul popor va zice: Amin! 

17 Blestemat să fie cel ce mută hotarul aproapelui! şi-ntregul popor va zice: Amin! 


18 Blestemat să fie cel care-l face pe orb să rătăcească-n cale! şi-ntregul popor va zice: Amin! 

19 Blestemat să fie cel ce strâmbă judecata străinului şi pe a orfanului şi pe a văduvei! şi-ntregul 
popor va zice: Amin! 

3 „Amin!” = „Fie!”; „Aşa să fie!” „Adevărat!”. 

20 Blestemat să fie cel ce se culcă cu femeia tatălui său, pentru că a ridicat acoperământul tatălui 
său! şi-ntregul popor va zice: Amin! 

21 Blestemat să fie cel ce se culcă cu orice fel de dobitoc! şi-ntregul popor va zice: Amin! 

22 Blestemat să fie cel ce se culcă cu sora lui dinspre tată sau cu cea dinspre mamă! şi-ntregul 
popor va zice: Amin! 

23 Blestemat să fie cel ce se culcă cu soacra sa! şi-ntregul popor va zice: Amin! Blestemat să fie cel 
ce se culcă cu sora femeii sale! şi-ntregul popor va zice: Amin! 

24 Blestemat să fie cel care-l loveşte cu vicleşug pe aproapele său! şi-ntregul popor va zice: Amin! 
25 Blestemat să fie cel ce primeşte daruri ca să ucidă suflet din sânge nevinovat! şi-ntregul popor va 
zice: Amin! 

26 Blestemat să fie tot omul care nu va fi statornic în toate cuvintele Legii acesteia, ca să le 
plinească! şi-ntregul popor va zice: Amin! 

Binecuvântări şi blesteme pentru cei ce păzesc sau calcă Legea. 

1 Şi va fi că după ce veţi fi trecut Iordanul în ţara pe care v-o dă Domnul, Dumnezeul vostru, dacă 
veţi asculta cu luare-aminte glasul Domnului, Dumnezeului vostru, ca să păziţi şi să pliniţi toate 
poruncile acestea pe care ţi le poruncesc eu astăzi, atunci Domnul, Dumnezeul tău, te va înălța mai 
presus decât toate neamurile pământului. 

2 Dacă-ntru auz vei auzi glasul Domnului, Dumnezeului tău, asupra ta vor 

veni toate binecuvântările acestea şi te vor afla: 

3 Binecuvântat să fii în cetate şi binecuvântat să fii în țarină! 

4 Binecuvântate fie roadele pântecelui tău şi roadele pământului tău şi cirezile tale şi turmele tale! 

5 Binecuvântate fie hambarele tale şi prisosurile tale! 

6 Binecuvântat să fii când intri şi binecuvântat să fii când ieşi! 

7 Pe vrăjmaşii tăi ce stau împotrivă-ţi să ţi-i dea Domnul, Dumnezeul tău, înfrânți la picioare; pe o 
cale să vină asupră-ţi, pe şapte căi să fugă de tine! 

8 Să-ţi trimită Domnul binecuvântare în hambarele tale şi-ntru tot ce lucrează mâinile tale asupra 
ţării pe care ţi-o dă ţie Domnul, Dumnezeul tău! 

9 Domnul Dumnezeu să te facă Sieşi popor sfânt, aşa cum li s-a jurat părinţilor tăi, dacă vei asculta 
de glasul Domnului, Dumnezeului tău, şi vei umbla în căile Lui! 

10 Toate neamurile pământului vor vedea că tu eşti numit cu numele Domnului, Dumnezeului tău, 
şi se vor teme de tine. 

11 Domnul, Dumnezeul tău, te va umple de bunătăţi: roadele pântecelui tău, roadele vitelor tale şi 
roadele pământului tău în ţara pe care Domnul 

11 S-a jurat părinţilor tăi să ţi-o dea. 

12 Să-ţi deschidă Domnul vistieria Sa cea bună, cerul, ca să-i dea pământului tău ploaie la vreme, să 
binecuvinteze tot lucrul mâinilor tale; tu vei împrumuta neamuri multe, dar tu nu te vei împrumuta; 
şi peste multe neamuri vei fi stăpân, dar ele pe tine nu te vor stăpâni. 

13 Domnul, Dumnezeul tău, te va pune-n frunte, nu la coadă, şi vei fi deasupra, iar nu dedesubt, 
dacă vei asculta de poruncile Domnului, Dumnezeului tău, pe care ţi le poruncesc eu astăzi, ca să le 
ţii şi să le plineşti, 

14 şi dacă nu te vei abate nici la dreapta şi nici la stânga de la nici unul din cuvintele pe care ţi le 
poruncesc eu astăzi, să mergi cumva după dumnezei străini ca să le slujeşti. 

15 Şi va fi că dacă nu vei asculta de glasul Domnului, Dumnezeului tău, şi nu vei păzi şi nu vei plini 
toate poruncile Lui pe care ţi le poruncesc eu astăzi, veni-vor peste tine toate blestemele acestea şi 
te vor prinde: 

16 Blestemat să fii în cetate şi blestemat să fii în țarină! 

17 Blestemate fie hambarele tale şi prisosurile tale! 

18 Blestemate fie roadele pântecelui tău şi roadele pământului tău, ale cirezilor tale şi ale turmelor 


tale! 

19 Blestemat să fii când intri şi blestemat să fii când ieşi! 

20 Trimită Domnul asupră-ţi lipsuri şi foamete şi sleire în toate şi peste tot unde-ţi vei pune mâna să 
facă ceva, până vei fi stârpit, până vei pieri degrab pentru răutatea faptelor tale, că M-ai părăsit. 

21 Moartea s-o lipească Domnul de tine până te va topi din ţara-n care intri s-o moşteneşti. 

22 Bată-te Domnul cu sfârşeală şi cu lingoare şi cu friguri şi cu fierbinţeli şi cu omor şi cu vătămare 
de vânt rău şi cu tăciune, iar ele să te fugărească până ce vei pieri. 

23 Cerul de deasupră-ţi să fie aramă, pământul de sub tine să fie fier. 

24 Praf să-i dea Domnul pământului tău în loc de ploaie, pulbere din cer să cadă peste tine până ce 
degrab te va nimici. 

25 Dea Domnul să fii sfârtecat în fața duşmanilor tăi; pe o cale să le ieşi înainte, pe şapte căi să fugi 
de ei, şi-mprăştiat să fii prin toate-mpărăţiile pământului. 

26 Morţii voştri să fie hrană păsărilor cerului şi fiarelor pământului, de care nimeni nu va fi să-i 
apere. 

27 Bată-te Domnul cu bubă egipteană-n şezut şi cu râie sălbatică şi cu mâncărimi de care să nu te 
poţi vindeca. 

28 Bată-te Domnul cu minte bezmetică şi cu orbire şi cu ieşirea din minţi! 

29 Ziua-n amiază să pipăi cum pipăie orbu-n întuneric; să n-ai noroc în drumurile tale; năpăstuit şi 
jefuit să fii de-a lungul zilelor tale şi nimeni să-ţi fie spre ajutor. 

30 Femeie să-ţi iei, dar alt bărbat s-o ţină; casă să zideşti, dar în ea să nu trăieşti; vie să sădeşti, dar 
de cules să n-o culegi. 

31 Boul tău să fie-njunghiat sub ochii tăi, dar din el să nu mănânci; asinul cu de-a sila să-ţi fie luat, 
dar înapoi să nu-ţi fie adus; oile tale să fie date vrăjmaşilor tăi, şi nimeni să-ţi fie într-ajutor. 

aibă nici o putere. 

33 Roadele pământului tău şi toate ostenelile tale să le mănânce un neam pe care tu nu-l cunoşti; 
năpăstuit şi asuprit să fii în toate zilele tale! 

34 Mintea-ţi va ieşi din ţâţâni din pricina priveliştilor la care ochii tăi vor privi. 

35 Bată-te Domnul cu bubă rea peste genunchi şi pulpe; din tălpile picioarelor tale şi până-n 
creştetul capului să nu te poţi vindeca! 

36 Ducă-te Domnul, pe tine şi pe regele tău pe care-l vei pune peste tine, ducă-te la neamul pe care 
nu l-ai cunoscut nici tu, nici părinţii tăi şi-acolo vei sluji la dumnezei străini, la lemne şi la pietre; 

37 şi fi-vei acolo de râs şi de arătat cu degetul şi de pomină prin toate neamurile la care Domnul te 
va duce. 

38 Sămânţă multă vei semăna în țarină, dar puţină vei culege, pentru că o vor mânca lăcustele; 

39 vie îţi vei sădi şi o vei lucra, dar vin dintr-însa nu vei bea şi nici te vei veseli, pentru că o va 
mânca viermele. 

40 Măslini vei avea în toate hotarele tale, dar cu untdelemn nu te vei unge, pentru că măslinele tale 
vor cădea. 

41 Fii şi fiice vei naşte, dar nu vor fi ai tăi, pentru că vor fi duşi în robie. 

42 Toţi pomii tăi şi roadele pământului se vor topi ofilindu-se. 

43 Străinul cel ce este-n mijlocul tău se va ridica deasupră-ţi foarte sus, iar tu te vei cobori din ce în 
ce mai Jos; 

44 el te va împrumuta pe tine, dar tu pe el nu-l vei împrumuta; el va fi cap, iar tu vei fi coadă. 

45 Veni-vor peste tine toate blestemele acestea şi te vor fugări şi te vor prinde pânte vor surpa şi 
pânte vor stârpi, pentru că n-ai ascultat de glasul Domnului, Dumnezeului tău, ca să-l păzeşti 
poruncile şi hotărârile pe care ţi le-a poruncit. 

46 Şi vor fi-ntru tine semne şi minuni, fi-vor ele-n neamul tău până în veac, 

47 pentru că nu I-ai slujit Domnului, Dumnezeului tău, cu bucurie şi cu inimă bună pentru toate- 
mbelşugările. 

48 Ci vrăjmaşilor tăi, pe care Domnul îi va trimite asupră-ţi, lor le vei sluji în foame şi-n sete şi-n 
golătate şi-n tot felul de lipsuri; şi jug de fier vor pune pe grumazul tău, până ce te vor nimici. 


49 Aduce-va Domnul asupră-ţi un neam de departe, de la marginea pământului, ca pe un vultur ce 
se aruncă, neam a cărui limbă tu n-o vei înţelege, 

50 neam neobrăzat, care nu se va sfii de obrazul bătrânului, iar de cel tânăr nu-i va fi milă. 

51 El va mânca roadele vitelor tale şi roadele pământului tău şi nu-ţi va lăsa nici grâu, nici vin, nici 
untdelemn, nici cirezile vacilor tale şi nici turmele oilor tale, nimic pân” ce te va nimici. 

52 În toate cetăţile tale te va zdrobi până ce în toată ţara ta se vor surpa zidurile tale cele înalte şi 
tari în care ai nădăjduit; şi te va împila în toate cetăţile tale pe care ţi le-a dat ţie Domnul, 
Dumnezeul tău. 

53 În strâmtorarea şi-n necazul cu care te va chinui vrăjmaşul tău vei mânca rodul pântecelui tău, 
carnea fiilor tăi şi pe a fiicelor tale pe care ţi i-a dat Domnul, Dumnezeul tăul. 

54 Cel alintat şi gingaş foarte-n mijlocul tău va căta cu ochi rău asupra fratelui său şi asupra femeii 
de la sânul său şi asupra celor din urmă fii care-i vor fi rămas, 

55 ca nu cumva vreunuia din ei să-i dea carne din copiii lui pe care el îi 

1 Istoricul Iosif Flaviu relatează că, în timpul asediului din anul 70 al armatei romane, locuitorii 
Ierusalimului ajunseseră să-şi mănânce copiii. 

va mânca, fiindcă nimic nu i-a rămas de dat în strâmtorarea şi-n necazul cu care te vor chinui 
vrăjmaşii tăi în toate cetăţile tale. 

56 Cea alintată şi gingaşă foarte-n mijlocul vostru, al cărei alint şi a cărei gingăşie n-au cutezat să-i 
facă piciorul s-atingă pământul, va căta cu ochi rău asupra bărbatului de la sânul ei şi asupra fiului 
ei şi asupra fiicei sale, 

57 ca nu cumva să le dea căița2 ieșită dintre coapsele ei şi pruncul pe care l-a născut; că din pricina 
lipsei de toate îi va mânca pe ascuns în strâmtorarea ei şi în necazul cu care te va chinui vrăjmaşul 
tău în cetăţile tale. 

58 Dacă nu veți da ascultare, să pliniţi toate cuvintele acestei Legi, cele ce sunt scrise în cartea 
aceasta, şi dacă nu vă veţi teme de numele acesta cinstit şi minunat: Domnul, Dumnezeul tău, 

59 atunci Domnul îți va face parte de rănile tale şi de rănile urmaşilor tăi, răni mari şi 
nemaipomenite3, de boli rele şi statornice, 

60 şi va aduce asupră-ţi toate plăgile cele rele ale Egiptului în faţa cărora tu te-ai temut şi se vor lipi 
de tine. 

2 „Căiţa”: placenta. Termen folosit şi în Versiunea Ebraică, pe care, totuşi, unii tălmăcitori români 
(Radu, Gala) îl traduc prin „fătul”. Septuaginta foloseşte termenul horion = „placentă”, care însă 
uneori e folosit în locul lui korion = „copilă” (Morrish). Având în vedere că horion este folosit 
numai aici în tot V. T., faptul că succesiunea imediată este „pruncul”, că cei vechi ai noştri 
(ŞERBAN, BOB, ŞAGUNA, SINOD) l-au tradus prin „soartea” (casa sau cămaşa copilului, 
placenta), optăm pentru „căiţa”; textul exprimă teribila situaţie-limită în care suferinţa (întru 
necredinţă) îl poate dezumaniza chiar pe omul cel maipur, mai delicat, mai neprihănit. 

3 Pentru „nemaipomenite” (minunate, ieşite din comun) vezi nota de la Iş 34, 10. 

61 Mai mult, toate bolile şi toate plăgile care nu sunt scrise în cartea acestei Legi le va aduce 
Domnul asupra ta, până te va nimici. 

62 Şi puţini veţi rămâne la număr voi, cei ce mai-nainte erați mulți ca stelele cerului pentru că tu n- 
ai ascultat de glasul Domnului, Dumnezeului tău. 

63 În ce chip S-a bucurat Domnul de voi, ca să vă facă binele şi să vă înmulțească, tot aşa Se va 
bucura Domnul de voi ca să vă nimicească; aruncaţi veţi fi din ţara în care mergeţi s-o moşteniţi. 

64 Domnul, Dumnezeul tău, te va împrăştia prin toate neamurile, de la o margine a pământului pân’ 
la cealaltă, şi acolo vei sluji altor dumnezei lemnelor şi pietrelor pe care nici tu şi nici părinţii tăi nu 
i-ai ştiut4. 

65 Dar nici între neamurile acestea nu vei avea odihnă, nici odihnă va fi pentru talpa piciorului tău, 
că-ţi va da Domnul acolo inimă sperioasă şi ochi sleiţi şi suflet istovit. 

66 Fi-va viaţa ta spânzurată-n faţa ochilor tăi şi te vei teme ziua şi noaptea, şi vieţii tale nu-i vei da 
crezare. 

67 De frica inimii tale ce te va-nfrica şi de vedeniile pe care cu ochii tăi le vei vedea, vei zice 
dimineaţa: O, de s-ar face seară!, iar seara vei zice: O, de s-ar face dimineaţă!... 

68 Şi te va întoarce Domnul în Egipt pe corăbii pe calea despre care ţi-am spus: De-acum tu n-o vei 


mai vedea!... Şi acolo vă veţi vinde vrăjmaşilor voştri, să le fiți robi şi roabe; şi nu va fi cine să vă 
cumpere”. 

4 Versetele 64-68 anunţă, în principal, captivitatea babilonică (597-538 î. H.), cu o uimitoare 
clarviziune asupra evenimentelor şi stării de spirit. 

Înnoirea legământului. 

1 1 Iată cuvintele legământului pe care Domnul i-a poruncit lui Moise să-l încheie cu fiii lui Israel 
în ţara Moabului, pe lângă legământul pe care-l făcuse cu ei în Horeb. 

2 Moise i-a chemat pe toţi fiii lui Israel şi le-a zis: „Voi aţi văzut toate câte-n faţa ochilor voştri a 
făcut Domnul în ţara Egiptului cu Faraon şi cu slugile lui şi cu toată ţara lui, 

3 marile-ncercări pe care le-au văzut ochii tăi: semnele şi minunile cele mari, mâna cea tare şi braţul 
cel înalt; 

4 dar până-n ziua de astăzi nu v-a dat Domnul Dumnezeu inimă să înţelegeţi şi ochi să vedeţi şi 
urechi să auziţi. 

5 Patruzeci de ani v-a purtat prin pustie; hainele voastre nu s-au învechit, încălțămintele nu s-au 
stricat în picioarele voastre. 

6 Pâine n-aţi mâncat, vin şi sicheră n-aţi băut, ca să ştiţi că Acesta este Domnul, Dumnezeul vostru. 
7 Când însă aţi ajuns la locul acesta, au ieşit cu război împotriva voastră Sihon, regele Heşbonului, 
şi Og, regele Vasanului. 

8 Dar noi i-am bătut şi le-am luat ţara şi am dat-o de moştenire lui Ruben şi lui Gad şi la jumătate 
din neamul lui Manase. 

1 Versiunea Ebraică aşază acest verset la sfârşitul capitolului precedent, ca verset 69. În cazul 
acesta el e concluziv, iar începutul său poate fi tradus: „Acestea sunt cuvintele...”. Vulgata îl aşază 
aici, la început, ca introducere-titlu la capitolele 29-30. Tot aici se află şi în traducerile româneşti 
Chiar şi în cele după Textul Ebraic. Versiunea de faţă îl păstrează astfel, deşi ediţia Rahlfs a 
Septuagintei îl înregistrează drept versetul 69 al capitolului 28. 

9 Păziţi dar şi pliniţi toate cuvintele acestui legământ, ca să cunoaşteţi toate câte veţi face. 

10 Voi staţi astăzi cu toţii înaintea feţei Domnului, Dumnezeului vostru: căpeteniile neamurilor 
voastre, bătrânii voştri, judecătorii voştri, condeierii voştri, toţi bărbaţii lui Israel, 

11 femeile voastre, copiii voştri şi străinul tău ce se află-n tabăra voastră, de la tăietorul de lemne 
pân” la cărătorul de apă, 

12 ca să pătrundeţi în legământul Domnului, Dumnezeului vostru, şi-n blestemele Lui2, câte le pune 
Domnul, Dumnezeul tău, astăzi asupra ta; 

13 ca să te întărească Sieşi popor, şi El să fie Dumnezeul tău, aşa cum ţi-a spus El ţie şi cum li s-a 
jurat părinților tăi: lui Avraam, lui Isaac şi lui Iacob. 

2 T. M. e tradus diferit: „ca să poţi tu intra în legământ cu Domnul, Dumnezeul tău, şi-n jurământul 
Lui” (KJV); „ca să poţi tu intra înjuratul legământ al Domnului...” (RSV); „să treci tu în legământul 
Domnului, Dumnezeului tău, jurat cu blestem...” (BJ); „pentru ca tu să treci în legământul 
Domnului, Dumnezeului tău, rostit cu blesteme...” (TOB); „pentru ca tu să treci în legământul 
Domnului, Dumnezeului tău, [acest legământ însoţit de] blestem...” (OSTY); „ca să închei legământ 
cu Domnul, Dumnezeul tău, şi să ai parte de jurământul-legământ...” (RADU); „ca să intri în 
legământul cu Domnul Dumnezeul tău şi în jurământul pe care îl va întări...” (GALA). Cele mai 
multe comentarii pe marginea acestor versiuni se referă la străvechiul ritual prin care legământul 
(contractul) dintre doi parteneri era însoțit de blestemele pe care şi le lua fiecare asupră-şi pentru 
cazul când n-ar mai respecta înţelegerea. Din această perspectivă e imposibil de admis că 
Dumnezeu, ca partener al legământului, Şi-ar asuma un astfel de blestem, deoarece El niciodată nu- 
Şi calcă făgăduinţa. Mult mai limpede, Septuaginta se referă, în fapt, la cele două alternative ale 
omului: legământ însoţit de făgăduinţe şi binecuvântări în caz de credincioşie; legământ însoțit de 
blesteme în caz de trădare. Vezi nota de la 26, 17. 

14 Şi nu numai vouă vă pun eu înainte acest legământ şi blestemul acesta, 

15 ci şi celor ce sunt astăzi aici împreună cu voi înaintea Domnului, Dumnezeului vostru, precum şi 
celor ce nu sunt astăzi aici împreună cu vo13. 

16 Că voi ştiţi cum am trăit noi în ţara Egiptului şi cum am trecut prin neamurile cu care ne-am 


petrecut 

17 şi aţi văzut urâciunile lor şi idolii lor 

lemn şi piatră, argint şi aur care sunt la ele. 

18 Printre voi să nu fie nimeni bărbat sau femeie sau familie sau neam care să cugete cumva să se 
abată de la Domnul, Dumnezeul vostru, şi să meargă să slujească dumnezeilor acelor neamuri. 
Printre voi să nu fie vreo rădăcină care odrăsleşte deasupră-i fiere şi amărăciune, 

19 cineva care să audă cuvintele acestui blestem şi să cugete-ntru inima sa, zicând: dreptatea-i de 
partea mea, de vreme ce eu întru rătăcirea inimii mele umblu... 4, pentru ca nu cumva păcătosul să-l 
nimicească pe cel nepăcătos; 

20 spre unul ca acesta nu va vrea Dumnezeu să Se milostivească; dimpotrivă, de abia atunci se va 
aprinde mânia Domnului şi gelozia Lui5, asupra acelui om, peste care vor cădea toate blestemele 
acestui legământ cele ce sunt scrise în cartea aceasta -, căruia Domnul îi va şterge numele de sub cer 
3 Alţii decât cei enumeraţi în vv. 10 şi 11. Pentru simultaneitatea generaţiilor în faţa lui Dumnezeu 
vezi nota de la 5, 3. 

4 Cugetul celui ce crede că el e măsura tuturor lucrurilor. 

5 Pentru „gelozia” lui Dumnezeu vezi nota de la 4, 24. A. Idolii nu se numără printre bunurile pe 
care Dumnezeu le-a împărţit oamenilor. Vezi şi nota de la 4, 19. 

21 şi pe care Domnul îl va însingura spre nenorociri pe el, dintre toţi fiii lui Israel după toate 
blestemele legământului, cele ce sunt scrise în această carte a Legii. 

22 lar neamul de după voi, fiii voştri, cei ce se vor ridica în urma voastră, precum şi străinul ce va 
veni din ţară-ndepărtată, vor zice văzând plăgile acelei ţări şi bolile ei pe care Domnul le-a trimis 
asupră-i 

23 sare şi pucioasă, tot pământul este ars; pe el nu se va semăna, el nimic nu va rodi, nici va creşte 
pe el verdeață, aidoma cu Sodoma şi Gomora, cu Adma şi Țeboimul, pe care Domnul le-a stârpit 
întru aprindere şi mânie - 

24 da, toate neamurile vor zice: de ce a făcut Domnul aşa cu ţara aceasta? Ce-nseamnă oare această 
mare aprindere a mâniei?... 

25 Şi vor răspunde: pentru că au părăsit legământul Domnului, Dumnezeului părinților lor, pe care 
EI l-a încheiat cu părinţii lor când i-a scos din ţara Egiptului, 

26 şi s-au dus de au slujit la dumnezei străini şi li s-au închinat lor, pe care ei nu i-au cunoscut şi 
care nu le-au fost daţi ca parte. 

27 De aceea cu aprindere S-a mâniat Domnul asupra ţării aceleia, ca să aducă asupră-i toate 
blestemele scrise în cartea acestei Legi; 

28 cu mânie şi cu urgie şi cu aprindere mare foarte i-a smuls pe ei Domnul din ţara lor şi i-a aruncat 
în altă ţară, aşa cum sunt acum. 

29 Lucrurile ascunse sunt la Domnul, Dumnezeul nostru, dar cele descoperite sunt la noi şi-n veac 
la fiii noştri, ca să plinim noi toate cuvintele acestei Legi. 

30 

Iertare celor ce se pocăiesc, osândă celor împietriți. 

1 Şi va fi că, după ce vor veni asupră-ţi toate cuvintele acestea binecuvântarea şi blestemul pe care 
ți le-am pus înainte şi pe care le vei cugeta cu inima ta prin toate neamurile de oriunde te va 
împrăştia Domnul, Dumnezeul tău, 

2 dacă te vei întoarce la Domnul, Dumnezeul tău, şi dacă din toată inima ta şi din tot sufletul tău vei 
asculta glasul Său întru toate câte-ţi poruncesc eu ţie astăzi, 

3 atunci Domnul îți va vindeca păcatele şi te va milui şi iarăşi te va aduna de prin toate neamurile-n 
care Domnul, Dumnezeul tău, te-a împrăştiat. 

4 Dac-ai fi tu împrăştiat de la o margine a cerului pân” la cealaltă margine a cerului, chiar şi de 
acolo te va aduna Domnul, Dumnezeul tău, şi de acolo te va lua; 

5 şi te va aduce Domnul, Dumnezeul tău, în ţara pe care-au moştenit-o părinţii tăi; tu o vei moşteni, 
iar El îţi va da binele şi te va înmulţi mai mult decât pe părinții tăi. 

6 Domnul va curăți-mprejuri inima ta şi inima urmaşilor tăi, aşa ca tu să-l iubeşti pe Domnul, 
Dumnezeul tău, din toată inima ta şi din tot sufletul tău, ca să trăieşti. 

7 Atunci Domnul, Dumnezeul tău, va întoarce blestemele acestea asupra 


1 Ebr.: „va tăia-mprejur”. Pentru expresia de faţă vezi nota de la Lv 19, 23. 

vrăjmaşilor tăi şi asupra celor ce te-au urât şi te-au prigonit. 

8 Iar tu te vei întoarce şi vei asculta glasul Domnului, Dumnezeului tău, şi vei plini poruncile Lui pe 
care ți le poruncesc eu astăzi. 

9 Domnul, Dumnezeul tău, îţi va purta de grijă întru tot lucrul mâinilor tale, întru roadele pântecelui 
tău, întru prăsila vitelor tale şi-ntru roadele pământului tău; că Domnul, Dumnezeul tău, Se va 
întoarce şi El, ca să Se bucure de tine şi să-ţi facă binele, aşa cum S-a bucurat de părinţii tăi, 

10 dacă tu vei asculta de glasul Domnului, Dumnezeului tău, şi vei păzi şi-l vei plini poruncile şi 
hotărârile şi rânduielile care sunt scrise în cartea acestei Legi şi dacă te vei întoarce la Domnul, 
Dumnezeul tău, din toată inima ta şi din tot sufletul tău. 

11 Căci porunca aceasta pe care ţi-o poruncesc eu astăzi nu este mai sus de tine, şi nici de tine 
departe. 

12 Ea nu este în cer, ca să zici: cine dintre noi se va sui în cer şi ne-o va aduce, pentru ca noi s-o 
auzim şi s-o plinim?...; 

13 şi nu este nici peste mare, ca să zici: cine dintre noi va trece marea şi ne-o va aduce, pentru ca 
noi s-o auzim ŞI s-o plinim?... 

14 Ci cuvântul este foarte aproape de tine; el e-n gura ta şi-n inima ta şi-n mâinile tale: numa să-l 
plineşti! 

15 Iată, eu astăzi ţi-am pus înainte viaţa şi moartea, binele şi răul. 

16 Dacă vei asculta de poruncile Domnului, Dumnezeului tău, pe care ţi le poruncesc eu astăzi: să-L 
iubeşti pe Domnul, Dumnezeul tău, să umbli în toate căile Lui, să-l păzeşti hotărârile şi rânduielile, 
veţi trăi şi vă veţi înmulţi şi Domnul, Dumnezeul tău, te va binecuvânta în întreaga ţară-n care vei 
intra s-o moşteneşti. 

17 Dar dacă inima ta se va schimba şi dacă tu nu vei asculta, ci, lăsându-te înşelat, te vei închina la 
alți dumnezei şi le vei sluji, 

18 îţi spun eu ţie astăzi: Veţi pieri de istov; zile multe nu veţi trăi în ţara pe care Domnul Dumnezeu 
ţi-o dă, spre care treceţi voi acum Iordanul ca s-o moşteniţi. 

19 Cerul şi pământul le iau astăzi ca martori împotriva voastră: v-am pus în față viaţa şi moartea, 
binecuvântarea şi blestemul. Alege viaţa, ca să trăieşti, tu şi urmaşii tăi! 

20 Ilubeşte-L pe Domnul, Dumnezeul tău, şi ascultă-l glasul şi lipeşte-te de EI, că aceasta este viaţa 
ta şi-ndelungarea zilelor tale, de a locui pe pământul pentru care Domnul, Dumnezeul tău, li s-a 
jurat părinților tăi, lui Avraam, lui Isaac şi lui Iacob, să li-l dea”. 

31 

Moise îl rânduieşte pe Iosua Navi ca urmaş al său. 

1 Şi dac-a sfârşit Moise de grăit cuvintele acestea către toţi fiii lui Israel, 

2 le-a zis: „Eu sunt acum de o sută douăzeci de ani; de-acum nu mai pot să intru şi să ies, iar 
Domnul mi-a zis: tu nu vei trece lordanul acesta. 

3 Domnul, Dumnezeul tău, Cel ce merge-n faţa ta, El va nimici neamurile acestea de dinainte-ţi, 
pentru ca tu să le moşteneşti; iar Iosua este cel ce 

va merge înaintea ta, precum a grăit Domnul. 

4 Domnul va face cu ei cum a făcut cu Sihon şi cu Og, cei doi regi ai Amoreilor, care erau dincolo 
de Iordan, precum şi cu ţara lor în care i-a nimicit. 

5 Şi după ce Domnul vi-i va da vouă, să faceţi cu ei aşa cum v-am poruncit. 

6 Îmbărbătează-te şi întăreşte-te, nu-ţi fie teamă, nu te speria de ei şi nici nu te-ngrozi; că Domnul, 
Dumnezeul tău, Cel ce merge înaintea ta împreună cu tine, nu te va lăsa şi nu te va părăsi”. 

7 Şi l-a chemat Moise pe Iosua şi i-a zis în faţa-ntregului Israel: „Îmbărbătează-te şi întăreşte-te, că 
tu eşti cel ce vei intra cu poporul acesta în ţara pe care Domnul li s-a jurat părinților voştri să le-o 
dea; tu eşti cel ce le-o vei da ca moştenire. 

8 Domnul, Cel ce-mpreună cu tine merge-nainte, El este Cel ce nu te va lăsa şi nu te va părăsi; nu te 
teme şi nici nu te-ngrozi!” 

9 Cuvintele acestei Legi le-a scris Moise într-o carte, pe care a dat-o preoţilor, fiii lui Levi, cei ce 
purtau chivotul legământului Domnului, precum şi bătrânilor fiilor lui Israel. 


10 În ziua aceea le-a poruncit Moise, zicând: „După şapte ani, la vremea anului iertării, la 
sărbătoarea Corturilor, 

11 când tot Israelul se va aduna să se înfățişeze înaintea Domnului, Dumnezeului tău, în locul pe 
care-l va alege Domnul, să citiţi Legea aceasta înaintea întregului Israel, în auzul lor. 

12 Să aduni poporul, bărbaţii, femeile, copiii, precum şi pe străinii ce se vor afla în cetăţile voastre, 
ca să audă şi să înveţe a se teme de Domnul, Dumnezeul vostru, şi, auzind, să plinească toate 
cuvintele acestei Legi. 

13 Şi fiii lor, care nu ştiu, vor auzi şi vor învăţa a se teme de Domnul, Dumnezeul vostru, în toate 
zilele câte vor trăi ei pe pământul spre care voi treceţi Iordanul ca să-l moşteniţi”. 

14 Şi a zis Domnul către Moise: „lată, zilele morţii tale s-au apropiat; cheamă-l pe Iosua şi staţi la 
uşile cortului mărturiei, ca să-i dau porunci”. Şi au venit Moise şi Iosua la cortul mărturiei şi au stat 
la uşile cortului mărturiei. 

15 Şi Domnul S-a pogorât într-un nor, şi a stat la uşile cortului mărturiei; iar stâlpul de nor a stat la 
uşile cortului mărturiei. 

16 Şi a zis Domnul către Moise: „lată, tu vei adormi împreună cu părinţii tăi, iar poporul acesta se 
va scula şi se va desfrâna după dumnezeii străini ai ţării în care intră, iar pe Mine Mă vor părăsi şi 
vor călca legământul Meu pe care l-am încheiat cu ei. 

17 În ziua aceea Mă voi aprinde cu mânie-mpotrivă-le şi-i voi părăsi şi-Mi voi întoarce faţa de la ei, 
iar ei le vor fi altora spre hranăl; şi-l vor ajunge mulţime de rele şi de necazuri şi va zice-n ziua 
aceea: Pentru că Domnul, Dumnezeul meu, nu este-ntru mine, de aceea m-au ajuns relele acestea!... 
18 Dar Eu Îmi voi întoarce, da, în ziua aceea Îmi voi întoarce faţa de la ei, din pricina tuturor 
răutăților pe care le-au făcut, că s-au dus la dumnezei străini. 

19 Iar acum, scrieţi cuvintele acestei cântări şi puneţi-i pe fiii lui Israel s-o înveţe; puneţi-o în gura 
lor, pentru ca 

1 Sau: „vor fi devoraţi”. Reversul situaţiei din 7, 16. 

ea, cântarea aceasta, să-Mi fie spre mărturie întru? fiii lui Israel. 

20 Căci Eu îi voi duce la pământul cel bun, cel pentru care m-am jurat părinților lor să li-l dau, 
pământ din care curge lapte şi miere; ei vor mânca şi, săturându-se, se vor îmbuiba şi se vor întoarce 
către dumnezei străini şi le vor sluji, iar pe Mine Mă vor mânia şi vor strica legământul Meu, cel pe 
care Eu l-am dat lor. 

21 Şi va fi că, după ce-i vor ajunge mulţime de rele şi necazuri, cântarea aceasta va fi mărturie- 
mpotriva lor, căci ea nu va fi uitată din gura lor şi din gura urmaşilor lor; că Eu le cunosc răutatea, 
câte vor face ei aici şi acum, mai-nainte chiar de a-i fi dus Eu la pământul cel bun pentru care m-am 
jurat părinților lor”. 

22 Şi a scris Moise cântarea aceasta în chiar ziua aceea şi i-a pus pe fiii lui Israel s-o înveţe. 

23 Iar Moise i-a poruncit lui Iosua, fiul lui Navi, zicând: „Îmbărbătează-te şi întăreşte-te, că tu eşti 
cel ce îi vei duce pe fiii lui Israel în ţara pentru care Domnul li s-a jurat, iar El va fi cu tine”3. 

24 După ce Moise a isprăvit de scris în carte până la capăt toate cuvintele acestei Legi, 

25 le-a poruncit leviţilor care purtau 

2 Ebr.: „împotriva”; tot aşa în versetul 26. 

3 În Textul Masoretic acest verset e formulat astfel: „El (adică Moise, preluat din versetul 
precedent) i-a poruncit lui losua, fiul lui Navi: Fii tare şi curajos, că tu îi vei duce pe fiii lui Israel în 
ţara pe care Eu m-am jurat să le-o dau, şi Eu voi fi cu tine”. Evident, personajul e Moise, dar 
cuvintele sunt ale lui Dumnezeu, rostite însă la persoana întâi. Spre a evita confuzia, unii traducători 
l-au înlocuit pe „EI” (Moise) cu „Domnul”. 

chivotul legământului Domnului, zicând: 

26 „Luaţi Cartea acestei Legi şi puneţi-o alături de chivotul legământului Domnului, Dumnezeului 
vostru, şi va fi ea acolo spre mărturie-ntru tine. 

27 Că Eu îţi cunosc îndărătnicia şi-nvârtoşarea cerbicei; că, dacă acum, când eu sunt cu voi încă viu, 
l-aţi stat împotrivă lui Dumnezeu, cum veţi fi altfel după moartea mea? 

28 Aduceţi-i la mine pe mai-marii seminţiilor voastre şi pe bătrânii voştri şi pe judecătorii voştri şi 
pe condeierii voştri, pentru ca-n auzul lor să rostesc toate cuvintele acestea şi să le pun înainte-le ca 
martori cerul şi pământul. 


29 Că ştiu eu că după moartea mea veţi face tot felul de nelegiuiri şi vă veţi abate de la calea pe care 
v-am poruncit-o; în zilele cele de apoi vă vor ajunge relele, pentru că voi veţi face răul în faţa 
Domnului şi-L veţi mânia cu lucrul mâinilor voastre”. 

30 şi-n auzul întregii adunări a lui Israel a rostit Moise cuvintele cântării acesteia, până la sfârşit: 

32 

Cântarea lui Moisel. 

1 „Cântarea lui Moise” e una din cele mai frumoase pagini poetice ale Vechiului Testament, intrată 
de timpuriu în cultul creştin. Ea cuprinde relația dramatică dintre Domnul (Iahve) şi poporul Său cel 
ales. În ciuda binefacerilor revărsate de Domnul asupră-i, Israel îi devine necredincios prin veşnica 
sa aplecare spre idolatrie. Mâniat, Domnul îl pedepseşte, dar, bun, nu-l dă pierzării; până la urmă, 
puterea lui Dumnezeu este aceea care învinge. Comentatorii occidentali notează că textul Versiunii 
Ebraice e foarte deteriorat, ceea ce face ca traducerile să recurgă deseori la parafraze şi aproximaţii; 
nu o dată ei recurg la limpezimea Septuagintei. 

1 „la aminte, cerule, şi voi grăi, graiuri din gura mea audă pământul! 

2 Rostirea să mi-o aştepte ca pe-o ploaie, ca roua să mi se pogoare cuvintele, ca ploaia răpăind pe 
păşune, ca bruma pălind pe căpiţe 2. 

3 Că numele Domnului l-am chemat, daţi slavă Dumnezeului nostru! 

4 Dumnezeu: adevărate-s lucrurile Sale, toate căile Lui sunt drepte. Credincios e Dumnezeu, 
nedreptate nu se află-ntru El; drept şi sfânt este Domnul. 

5 Greşit-au: nu sunt ai Săi fiii cei cu prihană neam îndărătnic şi răzvrătit. 

6 Cu acestea-l răsplătiți voi Domnului, popor nebun şi nemintos?! Oare nu e El, Tatăl tău, Cel ce te- 
a agonisit, Cel ce te-a făcut şi te-a zidit? 

7 Aduceţi-vă aminte de zilele veacului, socotiți anii-ndărăt din neam în neam; întreabă-l pe tatăl tău 
şi-ţi va povesti, întreabă-i pe bătrânii tăi şi-ţi vor spune3: 

8 Atunci când Cel-Preaînalt a împărțit neamurile, când i-a semănat pe fiii lui Adam, a pus hotarele 
neamurilor după numărul îngerilor lui Dumnezeu4; 

2 Puterea cuvântului şi modalitățile lui (line, dulci, aspre sau pedepsitoare) de a se rosti. 

3 Incursiune în istoria deja consumată a lui Israel. 

4 În Textul Masoretic: „după numărul fiilor lui Israel”. Toţi exegeţii însă (inclusiv Ernest Wright) 
sunt de acord că textul Septuagintei „reflectă, în mod aproape sigur, textul original ebraic”. El se 
află în consonanţă nu numai cu contextul imediat, dar şi cu texte mai îndepărtate cum ar fi Ps 81; Ps 
88, 7; Dn 10, 13, din care reiese că Dumnezeu i-a rânduit fiecărui neam un înger păzitor şi că toate 
entităţile cereşti, oricare le-ar fi numele şi rangul, se află în subordinea lui Dumnezeu. Apostolul 
Pavel va folosi această temă în Epistola către Evrei, capitolelel şi 2, spre a demonstra că, în 
calitatea Sa deFiu al lui Dumnezeu (şi, deci, El Însuşi Dumnezeu), lisus Hristos e mai presus de 
toate entitățile cereşti. De notat că numeroşi traducătoridin ebraică (RSV, BJ, RADU, GALA) au 
preferat textul Septuagintei, în timp ce alţii (KJV, TOB, 

OSTY) au rămas pe Textul Masoretic. 

9 partea Domnului a devenit poporul lui Iacob, partea lui de moştenire, Israel. 

10 Îndestulatu-l-a pe el în pustie, în arzătoare sete, în loc fără apă, împrejmuitu-l-a şi l-a călăuzit şi 
l-a păzit ca pe lumina ochiului Său. 

11 Ca un vultur ce-şi umbreşte cuibul întinzându-şi dorul aripelor spre pui, aşa i-a luat ducându-i pe 
grumajii Săi5. 

12 Domnul singur i-a povăţuit, dumnezeu străin nu s-a aflat cu ei. 

13 Urcatu-i-a pe ei la tăria pământului, cu roada ţarinilor i-a hrănit; miere din piatră supt-au şi 
untdelemn din stâncă vârtoasă6, 

14 unt de vacă şi lapte de oaie cu grăsimea mieilor şi-a berbecilor7, a viţeilor şi-a iezilor, cu grăsime 
din măduva grâului; şi sânge de strugure-au băut: vin. 

15 A mâncat Iacob şi s-a săturat şi s-a lepădat de Cel-lubit, s-a îngroşat, s-a îngrăşat şi s-a lăbărțat şi 
L-a părăsit pe Dumnezeu Cel ce l-a făcut şi s-a-ndepărtat de la Dumnezeu, mântuitorul său. 

5 Imaginea grandioasă a vulturului care-şi învaţă puii să zboare. 

6 Mierea albinelor sălbatice, cu fagurii adăpostiţi în clonţani (vezi şi Ps 80, 16); untdelemn din 
măslinii ce cresc în locuri pietroase. 


7 T. M. precizează: „a berbecilor de Vasan” (din regiunea vestită pentru mulțimea şi frumuseţea 
turmelor). 

16 Mâniatu-m-a-ntru |dumnezei] străini8, întru urâciunile lor m-a amărât; 

17 el nu lui Dumnezeu I-a adus jertfe, ci diavolilor le-a adus, dumnezeilor pe care ei nu i-au ştiut, 
cei noi şi de curând veniţi, pe care părinţii lor nu i-au ştiut. 

18 Pe Dumnezeu Cel ce te-a născut l-ai părăsit şi L-ai uitat pe Dumnezeul Care te hrăneşte. 

19 Văzut-a Domnul şi s-a stârnit şi prin mânie S-a-ntărâtat asupra fulor şi fiicelor Sale. 

20 Şi a zis: întoarce-voi faţa Mea de la ei şi le voi arăta cum va fi la urmă; că neam îndărătnic e 
acesta, fii lipsiți de credincioşie. 

21 Ei Mi-au întărâtat gelozia prin cei ce nu sunt Dumnezeu, mânia Mi-au aprins-o prin idolii lor; le 
voi întărâta şi Eu gelozia prin cei ce nu-s popor, printr-un popor nerod îi voi obijdui9. 

22 Că foc s-a aprins din mânia Mea; arde-va pân” la iadul cel mai de jos, va mistui pământul şi 
roadele lui, temeliile munţilor le va pârjoli. 

23 Rele voi aduna asupră-le şi-ntru ei Îmi voi sfârşi săgețile toate. 

24 Sleiţi vor fi de foame şi de păsări hulpave şi de nevindecată gârbovire; dinți de fiară voi trimite- 
mpotriva lor, cu mânia târâtoarelor pământului. 

25 Din afară-i va stârpi sabia, din lăuntrul cămărilor, frica: pe tânăr şi pe fecioară, pe sugar şi pe 
bătrânul dealături. 

26 Zis-am: Îi voi împrăștia şi voi face să piară amintirea lor dintre oameni... 

8 Ebr.: „l-au stârnit gelozia prin |dumnezei] străini” (aici v. 21). 

9 Versetul va fi citat parţial, din memorie, de Apostolul Pavel în Rm 10, 19. 

27 Aceasta, dacă n-ar fi mânia vrăjmaşilor, ca nu cumva aceştia să dăinuie prea mult ca nu cumva 
potrivnicii să sară-asupra lor şi să zică: mâna noastră-naltă este şi nu Domnul a făcut acestea toate... 
28 Că-i neam ce şi-a pierdut capul, în ei nu e ştiinţă; 

29 ei n-au gândit ca să-nţeleagă: cum să le ia pe toate din veac ce va să vină. 

30 Cum oare va fugări unul o mie şi doi vor goni zece mii, dacă Dumnezeu nu Şi-ar fi luat mâna de 
pe ei, dacă Domnul nu i-ar fi lăsat? 

31 Că dumnezeii lor nu sunt ca Dumnezeul nostru, iată ceea ce duşmanii noştri nu pot să priceapă. 
32 Că via lor este din via Sodomei, viţa lor, din viţa Gomorei; strugurele lor, strugure de fiere, 
poamă le e de amărăciune; 

33 vinul lor, suflare de balaur, suflare de aspidă ne-mblânzită. 

34 Oare nu sunt acestea, iată, adunate la Mine, pecetluite-n vistieriile Mele? 

35 În ziua răzbunării voi plăti, la vremea când piciorul lor va luneca; fiindcă aproape-i ziua pieirii 
lor, ceea ce vi s-a pregătit e de faţă. 

36 Că Domnul îl va judeca pe poporul Său şi Se va pleca spre robii Săi văzându-i vlăguiţi şi părăsiţi 
în primejdii şi neputincioşi. 

37 Atunci a zis Domnul: unde sunt dumnezeii lor spre care au nădăjduit, 

38 din ale căror jertfe voi mâncaţi grăsimea şi din ale căror turnări10 beţi vinul? Scoală-se şi să vă 
ajute şi să vă fie paveze! 

10 „turnări” = libaţii; acte rituale prin care se vărsa pe pământ sau pe carnea jertfelor vin (sau alte 
lichide aduse în cinstea zeilor). 

39 Vedeţi, vedeţi că Eu sunt şi că-n afară de Mine nu este un alt Dumnezeu; Eu voi ucide şi voi face 
viu, Eu voi răni şi voi vindeca şi nu-i nimeni care să scoată din mâinile Mele. 

40 Că mâna Mea Mi-o voi ridica în cer şi pe dreapta Mea Mă voi jura şi voi zice: viu sunt Eu în 
veac! 

41 Că sabia ca pe un fulger Mi-o voi ascuţi şi mâna Mea va prinde-ntrînsa judecata şi cu pedeapsă 
voi plăti vrăjmaşilor Mei, şi celor ce Mă urăsc le voi plăti. 

42 Săgeţile Mi le voi îmbăta de sânge şi sabia Mea carne va mânca şi sânge de răniţi şi de robiţi, din 
capetele capilor duşmani. 

43 Veseliţi-vă, voi, ceruri, împreună cu El, Lui să I se-nchine toţi fiii lui Dumnezeu! Veseliţi-vă, 
voi, neamuri, împreună cu poporul Său, întărească-se pentru El toţi îngerii lui Dumnezeu! Că El va 
răzbuna sângele fiilor Săi şi cu răzbunare le va plăti vrăjmaşilor Săi, şi celor ce-L urăsc le va plăti şi 


= 


va curăţi Domnul pământul poporului Său”.11 

44 Moise a scris această cântare în chiar ziua aceea şi 1-a pus pe fiii lui Israel s-o înveţe. Şi a venit 
Moise şi a grăit toate cuvintele acestei Legi în auzul poporului, el şi Iosua, fiul lui Navi. 

45 lar după ce Moise a sfârşit de spus toate cuvintele acestea în faţa-ntregului Israel, le-a zis: 

11 Acest verset e formulat astfel în Versiunea Ebraică: „Voi, neamuri, lăudaţi-l pe poporul Său, căci 
El va răzbuna sângele servilor Săi, răzbunarea o va-ntoarce asupra potrivnicilor Săi şi va curăți 
pământul poporului Său”. Versiunea Septuagintei este atestată de manuscrisele de la Qumran, ceea 
ce i-a făcut, probabil, pe traducătorii BJ s-o adopte ca atare. 

46 „Puneţi la inimă toate cuvintele pe care vi le mărturisesc eu astăzi şi porunciţi-le fiilor voştri să 
păzească şi să plinească toate cuvintele acestei Legi; 

47 că ea nu-i pentru voi doar o vorbă goală, ci e însăşi viaţa voastră, şi prin cuvântul acesta vă veţi 
îndelunga zilele pe pământul spre care treceţi Iordanul ca să-l moşteniţi”. 

48 Tot în ziua aceea a grăit Domnul cu Moise, zicând: 

49 „Suie-te în muntele acesta Abarim, muntele Nebo, care este în ţara Moabului, faţă-n faţă cu 
Ierihonul, şi vezi ţara Canaanului, pe care-o dau eu ca moştenire fiilor lui Israel, 

50 şi mori acolo, în muntele pe care te sui, şi te adaugă la poporul tău, în acelaşi chip în care Aaron, 
fratele tău, a murit în muntele Hor şi s-a adăugat la poporul său, 

51 pentru că n-aţi ascultat de cuvântul Meu în mijlocul fiilor lui Israel, la apa Meribei, la Cadeş, în 
pustia Sin, pentru că nu m-aţi arătat pe Mine sfânt12 întru fiii lui Israel; 

52 că vei vedea ţara cum îţi stă-nainte, dar într-însa nu vei intra”13. 

33 

Moise binecuvintează poporul şi prooroceşte. 

1 Şi iată binecuvântarea cu care Moise, 

12 Literal: „pentru că nu m-aţi sfinţit”. Pentru aceasta vezi nota de la Nm 20, 12. 

13 T. M. adaugă: „în ţara pe care Eu le-o dau fiilor lui Israel”. 

1 Această binecuvântare a lui Moise este oarecum asemănătoare cu aceea a lui Iacob (Fe 49), şi 
totuşi diferită, în sensul că în „destinele” unor triburi au survenit schimbări. Fiecare seminţie este 
numită, ca şi acolo, cu numele strămoşului. 

omul lui Dumnezeu 2, i-a binecuvântat pe fiii lui Israel înainte ca el să fi murit. 

2 Şi a zis: „Din Sinai venit-a Domnul şi din Seir ni s-a arătat; din muntele Paran şi din Cadeş S-a 
sârguit cu zeci de mii de îngeri: de-a dreapta Sa, împreună cu El. 

3 El Şi-a cruțat poporul: toți cei sfințiţi3, sub mâinile Tale, sub Tine se află. Din cuvintele Lui au 
primit Legea 

4 pe care ne-a poruncit-o nouă Moise, moştenire adunărilor lui Iacob. 

5 Rege va fi întru cel-iubit, că s-au adunat mai-marii neamurilor împreună cu seminţiile lui Israel. 

6 Să trăiască Ruben şi să nu moară; şi Simeon să fie mult la număr!” 

7 Şi iată pentru Iuda: „Ascultă, Doamne, glasul lui Iuda, şi fă-l să vină la poporul său; mâinile sale-l 
vor face osebit, Tu îi vei fi ajutor împotriva vrăjmaşilor lui”. 

8 Iar lui Levi i-a zis: „Lui Levi dați-i Urimul său şi Tumimul său4, bărbatului celui cuvios pe care 
[Domnul] l-a-ncercat la Masa şi l-a certat la apa Meribei; 

9 celui ce-i zice tatălui său şi mamei sale: nu te-am văzut!..., şi pe fraţii săi nu i-a cunoscut şi pe fiii 
săi nu i-a ştiut. Că ei au păzit cuvintele Tale şi au ţinut legământul Tău; 

2 „Omul lui Dumnezeu”: denumire pentru prooroci (1 Rg 2, 27; 9, 6) sau pentru trimişii Domnului 
(Jd 13, 6, 8). 

3 Fiii lui Israel; totalitatea poporului ales. 

4 Despre Urim şi Tumim vezi nota de la Iş 28, 26. Şi aici, textual: „Arătările şi Adevărul”. 

10 îi vor arăta lui lacob hotărârile Tale şi Legea ta lui Israel; de teama mâniei Tale pune-vor de-a 
pururi tămâie pe jertfelnicul Tău. 

11 Binecuvintează, Doamne, puterea lui şi primeşte lucrurile mâinilor lui; frânge şalele vrăjmaşilor 
săi ce se ridică împotriva lui şi pe ale celor ce-l urăsc: să nu se mai ridice!” 

12 Iar lui Veniamin i-a zis: „Iubit de Domnul, fără de frică va locui: Dumnezeu în toată ziua 
umbreşte5 deasupră-i, între umerii săi S-a odihnit6. 

13 Lui Iosif i-a zis: „Din binecuvântarea Domnului pământul lui, din roadele cerului şi din rouă şi 


din adâncurile izvoarelor de jos; 

14 din roadele pe care soarele şi luna le fac să odrăslească, 

15 din ce-i mai bun al munţilor bătrâni, din ce-i mai bun al dealurilor veşnice, 

16 din roadele îmbelşugatului pământ. [Darurile] plăcute Celui ce s-a arătat în rug7 să vină peste 
capul lui Iosif, pe creştetul celui mărit între fraţi. 

5 Verbul skiazo = „a umbri” (figurativ: „a ocroti”) are în limbajul biblic şi o semnificaţie 
duhovnicească: prezenţa sau acțiunea prin care harul sau puterea lui Dumnezeu lucrează asupra 
oamenilor. Norul care „umbrea” deasupra cortului mărturiei reprezenta una din lucrările Domnului 
asupra Israeliților (Nm 9, 18, 22; 10, 36). Aceeaşi lucrare se manifestă în Noul Testament: asupra 
Fecioarei Maria (Lc 1, 35), asupra Sfinţilor Apostoli pe muntele Tabor (Mt 17, 5; Mc 9, 7), asupra 
suferinzilor prin Apostolul Petru (FA 5, 15). 

6 „Umerii” = metaforă pentru munţii sau colinele ce mărginesc o vale în care se afla un sanctuar al 
seminţiei lui Veniamin (după unii comentatori, chiar templul din Ierusalim). Metafora însă poate 
prefigura şi locul anatomic, pe corpul uman, unde se concentrează rugăciunea inimii: acela pe care 
se odihneşte şoldul lăutei, sub bărbie, sub ochii plecaţi ai celui ce se roagă, aşa cum va sugera 
Evagrie Ponticul. 

7 Aluzie la Domnul Cel ce i s-a arătat lui Moise în rugul care ardea fără să se mistuie (1ş 3, 2). 

17 Cel întâi-născut al taurului 8, lui fie-i frumuseţea; şi coarnele inorogului9, coarnele lui cu ele va 
împunge neamurile pân” la marginea pământului. Acestea sunt zecile de mii ale lui Efraim, acestea 
sunt miile lui Manase”. 

18 Iar lui Zabulon i-a zis: „Veseleşte-te, Zabulon, în ieşirea ta, şi tu, Isahar, în corturile tale! 

19 Neamuri vor surpa şi [numele Domnului] acolo-l veţi chema şi veți jertfi jertfele dreptăţii; că vei 
suge bogăţia mării şi mărfurile celor ce locuiesc pe ţărmuri”. 

20 Lui Gad i-a zis: „Binecuvântat este Cel ce lărgeşte hotarele lui Gad; ca un leu s-a odihnit, 
sfărâmând braţul şi capul. 

21 El şi-a văzut pârga, fiindcă acolo li s-a-mpărțit moşie căpeteniilor celor ce s-au adunat împreună 
cu mai-marii popoarelor. Dreptate a făcut Domnul, şi judecata Sa cu Israel”. 

22 Iar lui Dan i-a zis: „Dan, pui de leu care se aruncă din Vasan”. 

23 Lui Neftali i-a zis: „Neftali, saţul roadelor celor bineprimite, sătul de binecuvântarea Domnului, 
Marea şi Miazăziua va moşteni”. 

24 Lui Aşer i-a zis: „Binecuvântat fie Aşer între fii; bineprimit va fi de fraţii săi, piciorul său în 
untdelemn şi-l va întinge: 

25 fier şi aramă-i vor fi încălțările; tăria ta, cât zilele tale! 

8 Taurul, simbol al puterii; uneori, atribut divin. Versetul pare a-i conferi lui Iosif privilegiul unui 
întâi-născut. 

9 Despre „inorog” vezi nota de la Nm 23, 22. 

26 Nimeni nu-i ca Dumnezeul celui-iubit, Cel ce merge pe ceruri ca să-ţi vină-n ajutor, Cel ce-ntru 
tărie-i plin de strălucire 10. 

27 Puterea lui Dumnezeu te va acoperi; jos, sub tăria braţelor veşnice îl va izgoni de la faţa ta pe 
vrăjmaş, zicând: piei!... 

28 Şi va locui Israel fără frică singur pe moşia lui Iacob, moşie cu grâu şi cu vin şi cu cerul doldora 
de rouă. 

29 Ferice de tine, Israele! Care popor este asemenea ţie, mântuit de Domnul?: cu pavăză te va ocroti 
Cel ce te ajută; sabia ta, lauda ta! Vrăjmaşii tăi te vor înşela, dar tu vei călca peste grumajii lor!” 

34 

Moartea lui Moise. 

1 şi s-a suit Moise din şesurile Moabului în muntele Nebo, pe vârful Fazga, care este faţă-n faţă cu 
Ierihonul. Şi Domnul i-a arătat tot ţinutul Galaad, până la Dan, 

2 şi tot ţinutul lui Neftali şi tot ţinutul lui Efraim şi al lui Manase şi tot ţinutul lui Iuda, până la 
marea de dincolo de zarel, 

3 şi Neghebul2 şi împrejururile Ierihonului, cetatea Palmierilor, până la Țoar. 

4 Şi a zis Domnul către Moise: „lată ţara pentru care m-am jurat lui 

10 „Tărie” (aici ca la Fe 1, 6): firmament; bolta cerului. 


1 Ebr.: „până la marea dinspre apus” (adică Mediterana). 

2 Literal: „pustiul”. Partea de sud a Canaanului; vezi şi nota de la Fc 12, 9. 

Avraam, lui Isaac şi lui Iacob, zicând: seminţiei tale o voi da... Iată, le-am arătat-o ochilor tăi; dar tu 
într-însa nu vei intra!” 

5 Şi a murit Moise, robul lui Dumnezeu, acolo, în ţinutul Moabului, după cum îi spusese Domnul. 

6 Şi l-au îngropat în vale, în ţinutul Moabului, aproape de templul lui Peor3, dar mormântul său 
nimeni nu-l ştie, nici până-n ziua de astăzi4. 

7 Şi era Moise de o sută douăzeci de ani când a murit; vederea nu i se înnegurase, nici gura nu i se 
zbârcise. 

8 Şi l-au plâns fiii lui Israel pe Moise, în şesurile Moabului, la Iordan, aproape de Ierihon, timp de 
treizeci de zile, până s-au sfârşit zilele jelitului în plângerea după Moise. 

9 Iar Iosua, fiul lui Navi, s-a umplut de duhul înţelepciunii, pentru că Moise îşi pusese mâinile peste 
el5. Iar fiii lui Israel i s-au supus şi au făcut aşa precum Domnul poruncise prin Moise. 

10 Şi nu s-a mai ridicat în Israel prooroc ca Moise, pe care Domnul să-l fi cunoscut faţă către faţă, 
11 întru toate semnele şi minunile pe care Domnul l-a trimis să le facă în ţara Egiptului, lui Faraon 
şi slugilor lui şi ţării lui întregi, 

3 Adică: templul lui „Bet-Peor”, zeitate păgână, pomenită şi la 3, 29. 

4 Mormântul lui Moise rămâne o taină pe seama căreia tradițiile rabinice au făcut numeroase 
speculaţii. În general, creştinii admit punctul de vedere că această taină făcea parte din planul lui 
Dumnezeu, ca nu cumva Evreii, atât de aplecaţi spre idolatrie, să facă din trupul lui Moise un obiect 
de adoraţie, divinizându-l. 

5 Pentru învestirea lui losua ca urmaş al lui Moise vezi Nm 27, 18-23. 

6 „Să-l fi cunoscut faţă către faţă”: să fi vorbit cu el direct, fără mijlocitori, limpede şi cu urmări. 

12 precum şi-ntru minunile cele mari şi-ntru mâna cea tare pe care Moise le-a săvârşit în fața- 
ntregului Israel. 

Introducere la cartea Isus Navi 


Personaj biblic, Iosua este succesorul şi executorul testamentar al lui Moise. 

Misiunea esențială a lui Moise fusese aceea de a-i elibera pe fiii lui Israel din robia egipteană şi de 
a-i strămuta în Țara Făgăduinţei, hărăzită astfel încă din vremea lui Avraam. Dar marele profet avea 
să-i ducă până în pragul Canaanului, după o peregrinare de patruzeci de ani, anume rânduită din 
raţiuni pedagogice; el va muri acolo, din porunca Domnului, apucând doar să vadă pământul dorit, 
fără să şi păşească pe el. Ocuparea teritoriului palestinian va fi făcută de către Israeliți sub comanda 
lui Iosua, pe care Domnul i-l rânduieşte lui Moise la capătul călătoriei prin pustia Sinaiului: „a-ţi 
pe Iosua, fiul lui Navi, om cu duh într-însul, pune-ţi mâinile peste el şi du-l în faţa lui Eleazar 
preotul; şi'n faţa întregii adunări îi vei da porunci şi'n faţa lor vei da porunci asupră-i; şi dă-i ceva 
din măreția ta, pentru ca'n felul acesta fiii lui Israel să asculte de el“ (Nm 27, 18-20). 

Numele lui losua (transcris în greceşte lisus) înseamnă „Dumnezeu mântuieşte“; singur sau în 
asociere cu acela al lui Navi, el va da numele celei de a şasea cărți din canonul Vechiului 
Testament. 

O seamă de critici susţin chiar şi astăzi că, de fapt, cartea lui Iosua ar trebui legată, prin învecinare, 
de aceea a Deuteronomului, ea nefiind altceva decât o continuare a acesteia; în acest caz, nu se mai 
poate vorbi de Pentateuh, ci de Hexateuh (cele şase cărţi). Obiecţia însă nu stă în picioare. 
Pentateuhul, operă unitară a lui Moise, a fost receptată ca atare încă din vremile străvechi, nu numai 
de tradiţia rabinică, dar şi de cea creştină. Literar vorbind, dacă Moise este eroul a patru din cele 
cinci cărți ale Pentateuhului, opera sa nu putea să se încheie decât cu tainica apoteoză a sfârşitului 
său. Faptul în sine că această carte, a lui losua, este o prelungire, în plan istoric, a Deuteronomului, 
nu susține teza integrării ei în Pentateuh, după cum Odiseea, de pildă, deşi e continuarea Iliadei, 
rămâne totuşi o scriere distinctă (deşi ambele sunt opera aceluiaşi autor). 

Cartea lui Iosua cuprinde trei părţi distincte: 

1. Capitolele 1-12: Cucerirea Canaanului, care se face dinspre răsărit spre apus şi de la sud la nord. 


Aceasta însă nu este o cucerire propriu-zisă, adică o invazie pe pământ străin, iar biruitorii nu sunt 
„ocupanţi“. Pornindu-se de la principiul că Dumnezeu e creatorul şi stăpânul absolut al pământului, 
EI îl atribuie cui vrea, total sau în parte. În istoria mântuirii, Canaanul devine teritoriul în care va 
trăi şi se va dezvolta poporul ales, al cărui strămoş, Avraam, este anume chemat din Mesopotamia şi 
aşezat aici şi a cărui odraslă după trup, Iisus Hristos, născut tot aici, va fi Mântuitorul lumii. În 
vremea exilului egiptean, Canaanul devine „Țara Făgăduinţei“, care mai apoi se va numi „Țara 
Sfântă“. Aşadar, Iosua şi supuşii săi au conştiinţa că „revin“ în ţara părinţilor lor, în care se află 
mormintele acestora, ca mărturii ale unei istorii comune; chiar şi osemintele înstrăinatului Iosif vor 
fi aduse din Egipt şi îngropate aici. Țara astfel cucerită nu e o obişnuită „captură“, ci, pur şi simplu, 
o moştenire; fiecare trib şi fiecare familie se vor înstăpâni pe moşia proprie. E rațiunea pentru care 
cucerirea Canaanului, deşi are caracterul unei campanii militare, este în foarte mică măsură opera 
armelor: ea este, în principal, opera lui Dumnezeu, Cel ce se luptă alături de protejaţi Săi prin 
mijloacele clasice: semne şi minuni. Iordanul e trecut printr-o minune, lerihonul e cucerit printr-o 
minune, şi tot printr-o minune este învinsă coaliția militară a suveranilor băştinaşi. La rândul său, 
Iosua este o copie fidelă a lui Moise şi purtător al mandatului divin. 

2. Capitolele 13-21: Împărţirea ţării către cele unsprezece triburi ale lui Israel (leviţii, ca sacerdoți, 
având beneficii speciale). În mare, ea se face după prescripţiile lui Moise, dar operaţia de amănunt 
presupune mai întâi catagrafierea terenului şi numai după aceea repartizarea lui, prin tragere la sorți, 
către beneficiari. Cartea lui losua este documentul pe baza căruia numeroase echipe de cercetători 
(arheologi, istorici, geografi şi etnologi) au făcut investigaţii pe teren, căutând să identifice adevărul 
celor relatate cu o mie de ani în urmă. Dificultăţile nu sunt puţine, iar acestea au devenit evidente în 
însăşi redactarea versiunii de faţă; deşi, precum şi în celelalte cărți ale Vechiului Testament, 
grafierea toponimelor s-a făcut după ediţiile româneşti curente (care, la rândul lor, urmează 
Versiunea Ebraică), unele aproximaţii nu pot fi evitate, ţinând seama de faptul că unele localităţi 
aveau câte două (şi chiar trei) nume, păstrate multă vreme în paralel, dar şi de faptul că transcrierea 
numelui lor dintr-o limbă în alta sau dintr-un dialect în altul nu avea criterii uniforme (fenomen 
întâlnit şi în zilele noastre, când PekingPekin, Pei-Kinga devenit Beijing). Distribuirii propriu-zise i 
se adaugă locurile de azil („cetăţile de scăpare“) pentru ucigaşii fără voie. : Ultimele evenimente şi 
cele din urmă dispoziţii ale lui Iosua; moartea acestuia şi a arhiereului Eleazar. 

Tradiţia biblică creştină (inclusiv cea românească) admite că Iosua însuşi este autorul celor mai 
importante părți ale scrierii (e vorba de cineva care cunoştea foarte bine topografia Canaanului), dar 
că autori mai târzii au adus o seamă de completări şi precizări, aşa încât cartea, aşa cum o avem noi 
astăzi, s-a constituit ca operă integrală cândva în jurul anului 1000 (dar nu înainte de 1006), în 
vremea domniei regelui David. Cu ea se începe seria scrierilor numite, în limbajul canonului biblic, 
„Istorice“, adică cele situate între Tora (Pentateuhul) şi Profeţi. 


Iosua Navi 

1 

Domnul îl îmbărbătează pe Iosua Navi pentru trecerea Iordanului. 

1 Şi a fost că după moartea lui Moise a grăit Domnul către Iosua, fiul lui Navil, ajutătorul2 lui 
Moise, zicând: 

2 „Moise, robul Meu, a murit. Ridică-te dar şi treci Iordanul, tu şi tot poporul acesta, în țara pe care 
Eu le-o dau. 

3 Tot locul pe care-l va călca talpa piciorului vostru vi-l dau, aşa cum i-am grăit lui Moise. 

4 Pustiul3 şi Antilibanul până la marele râu al Eufratului şi până la marea cea mai îndepărtată 
dinspre soare-apune, acelea vor fi hotarele voastre. 

5 Nu va fi om care să vă stea împotrivă, pe toată durata zilelor vieţii tale; aşa cum am fost cu Moise, 
întocmai voi fi şi cu tine: nu te voi părăsi şi nu te voi trece cu vederea. 

6 Întăreşte-te şi îmbărbătează-te, căci tu îi vei împărţi acestui popor pământul 

1 Începutul cărţii are tonul unei continuări a Deuteronomului: Iosua e un personaj deja cunoscut. 

2 Sensul principal al cuvântului hipourgos (folosit numai aici în V.T.) este „cel ce asistă (pe 
cineva)”, „cel ce ajută”, „auxiliar”. 

3 „Pustiul”: ţinutul Negheb, în sudul Iudeii. 

4 Munţii Antiliban la nord, Neghebul la sud, Eufratul la est şi Mediterana la vest: întinderea ideală a 


țării Canaanului. 

pe care Eu m-am jurat părinților voştri să li-l dau. 

7 Întăreşte-te dar şi îmbărbătează-te, ca să păzeşti şi să faci aşa cum ţi-a poruncit Moise, sluga Mea, 
şi de la ele să nu te abaţi nici la dreapta, nici la stânga, pentru ca să fii tu înţelept în tot ceea ce vei 
face. 

8 lar cartea acestei legi să nu lipsească, ci întru ea să cugeţi ziua şi noaptea, pentru ca tu să înţelegi 
cum anume să faci toate lucrurile care sunt scrise [în ea]; atunci vei păşi drept şi-ţi vei face căile 
uşoare şi atunci vei fi înţelept. 

9 Iată, Eu îţi poruncesc: Întăreşte-te şi îmbărbătează-te!; să nu te sperii, şi nici să ai teamă, căci 
Domnul, Dumnezeul tău, este cu tine în toate locurile unde vei merge”. 

10 Iar Iosua le-a poruncit scribilor poporuluis, zicând: 

11 „Treceţi prin mijlocul taberei poporului şi porunciţi-i poporului, zicând: Pregătiți-vă merinde; 
căci încă trei zile, şi veţi trece Iordanul acesta ca să intraţi spre a lua în stăpânire pământul pe care 
vi-l dă vouă Domnul, Dumnezeul părinţilor voştri!” 

12 Iar către Ruben şi către Gad şi către jumătate din neamul lui Manase6 a zis Iosua: 

5 „Scribii”: funcționari ştiutori de carte, la dispoziţia conducătorilor politici sau religioşi. 

6 Triburile lui Ruben şi Gad, precum şi jumătate din acela al lui Manase, aveau deja 
aşezăristatornice, încă din vremea lui Moise (vezi Dt 3,12-13). 

13 „Aduceţi-vă aminte de cuvântul Domnului pe care Moise, robul Domnului, vi l-a poruncit, 
zicând: Domnul, Dumnezeul vostru, El v-a dat odihnă şi v-a dat pământul acesta. 

14 Femeile voastre şi copiii voştri şi vitele voastre să locuiască pe pământul pe care El vi l-a dat. Iar 
voi toţi, cei ce sunteţi în stare, să mergeţi cu bună rânduială înaintea fraților voştri şi să vă luptaţi 
laolaltă cu ei 

15 până când Domnul, Dumnezeul vostru, le va da fraţilor voştri odihnă, aşa cum v-a dat şi vouă, şi 
până când vor moşteni şi ei pământul pe care li-l dă Domnul, Dumnezeul nostru; şi veţi merge 
fiecare la moşia sa pe care Moise v-a dat-o dincolo de Iordan, spre soarerăsare”. 

16 Iar ei, răspunzându-i lui Iosua, i-au zis: „Vom face tot ceea ce ne vei porunci şi vom merge peste 
tot unde ne vei trimite; 

17 în orice am ascultat de Moise vom asculta şi de tine, numai să fie cu tine Domnul, Dumnezeul 
nostru, aşa cum a fost El cu Moise. 

18 lar omul care nu ţi se va supune ţie şi care nu-ţi va asculta cuvintele pe care tu i le vei porunci, 
acela să moară; doar atât, tu fii tare şi îmbărbătează-te!” 

2 

Iosua trimite iscoade în Canaan. 

1 Iosua, fiul lui Navi, a trimis din Şitim doi tineri să iscodească [ţara], zicându-le: „Duceţi-vă şi 
vedeţi ţara şi Ierihonull!” Şi ducându-se acei doi tineri, au venit în Ierihon; şi au intrat în casa unei 
femei desfrânate, al cărei nume era Rahab, şi s-au odihnit acolo. 

2 Dar regelui lerihonului i s-a dat de ştire cum că aici au intrat nişte bărbaţi dintre fiii lui Israel, ca 
să iscodească ţara. 

3 Iar regele lerihonului a trimis şi a grăit către Rahab, zicând: „Scoate-i afară pe bărbaţii care ţi-au 
intrat azinoapte în casă, fiindcă ei au venit să iscodească ţara!” 

4 Dar femeia, luându-i pe cei doi bărbaţi, i-a ascuns şi le-a grăit [trimişilor regelui], zicând: „Au 
intrat la mine nişte bărbaţi, dar n-am ştiut de unde sunt; 

5 iar la vremea întunericului, când poarta s-a închis, bărbaţii aceia au ieşit, dar eu nu ştiu unde s-au 
dus; alergaţi după ei şi-i veţi prinde!” 
6 Iar ea s-a suit la ei, deasupra casei 2, şi i-a ascuns între nişte snopi de in pe care ea îi pusese acolo, 
pe acoperişul casei. 

7 Iar oamenii3 au alergat după ei pe calea Iordanului, până la vad; şi poarta s-a închis4. 

8 Şi a fost că atunci când oamenii care umblau după ei s-au dus, şi mai înainte 

1 Ierihon: principala cetate a Canaanului, situată la capătul sudic al Văii Iordanului, localitate din 
care astăzi au rămas doar ruinele pe care le cercetează arheologii. (Noul Ierihon, acela al Noului 
Testament, a fost ridicat de către Irod cel Mare pe un alt amplasament.) 

2 E vorba de un acoperiş de casă palestiniană, drept şi întins ca o terasă. 


3 Trimi şii regelui. 

4 A fost închisă poarta cetăţii, ceea ce a obligat-o pe femeie să-şi scape protejaţii pe fereastra din 
zid (v. 15). 

ca ei5 să fi adormit, ea s-a urcat la ei pe acoperişul casei şi le-a zis: 

9 „Eu ştiu că Domnul v-a dat vouă ţara; că frica de voi a căzut asupră-ne; 

10 fiindcă noi am auzit cum a secat Domnul Dumnezeu Marea Roşie de dinaintea voastră, atunci 
când aţi ieşit din ţara Egiptului, precum şi tot ceea ce El le-a făcut celor doi regi ai Amoreilor de 
dincolo de Iordan, lui Sihon şi lui Og, pe care voi i-aţi nimicit. 

11 Şi dac-am auzit noi acestea, inima ni s-a înfricoşat şi în nici unul dintre noi n-a mai rămas curaj 
în faţa voastră, căci Domnul, Dumnezeul vostru, este Dumnezeu sus în cer şi jos pe pământ. 

12 Şi acum, Juraţi-mi pe Dumnezeu că aşa cum am făcut eu milă cu voi, tot astfel să faceţi şi voi 
milă cu casa tatălui meu: 

13 că anume veţi lăsa cu viaţă casa tatălui meu şi pe mama mea şi pe fraţii mei şi pe surorile mele şi 
toată casa mea şi tot ce au ei, şi că sufletul meu îl veţi izbăvi din moarte”. 

14 Şi i-au zis bărbaţii: „Viaţa noastră pentru a voastră, chiar şi cu moarte!” Iar ea a zis: „Când 
Domnul vă va da cetatea, să faceţi cu mine milă şi adevăr!” 

15 Şi le-a dat drumul pe fereastră6 

16 şi le-a zis: „Duceţi-vă la munte, ca nu cumva să dea de voi cei ce vă urmăresc, şi staţi ascunşi 
acolo vreme de trei zile, până ce urmăritorii se vor întoarce de către voi, şi apoi vă veţi duce în calea 
voastră”. 

5 Spionii. 

6 T.M. completează: ,.... i-a coborât cu o funie pe fereastră, căci îi era casa în zidul cetăţii şi în zidul 
cetăţii locuia”. 

17 Şi i-au zis bărbaţii: „Liberi suntem noi de acest jurământ al tău”: 

18 lată, noi vom intra într-o parte a cetăţii, iar tu să pui semn: această funie roşie să o legi la 
fereastra prin care ne-ai dat drumul: iar pe tatăl tău şi pe mama ta şi pe fraţii tăi şi toată casa tatălui 
tău să-i aduni la tine, în casa ta. 

19 Şi va fi că tot cel ce va ieşi în afara uşii casei tale, vina lui va fi asupră-i, iar noi vom fi liberi de 
acest jurământ; iar pentru câţi vor fi împreună cu tine în casa ta, noi vom fi vinovaţi dacă mână de 
om se va atinge de ei. 

20 Dar dacă vreunul ne va vătăma, sau dacă va da pe faţă aceste cuvinte ale noastre, liberi vom fi 
noi de jurământul acesta cu care ne-ai jurat”. 

21 Iar ea le-a zis: „Fie după cuvântul vostru!” Şi le-a dat drumul, iar ei au plecat. 

22 Şi au ajuns la munte şi au rămas acolo vreme de trei zile; iar cei ce-i urmăreau au scotocit toate 
drumurile, dar nu i-au aflat. 

23 Şi întorcându-se cei doi tineri, s-au coborât de la munte; şi s-au dus la Iosua Navi şi i-au povestit 
toate câte li se întâmplaseră. 

24 Şi i-au zis lui Iosua: „Domnul a dat în mâna noastră toată ţara aceea şi toți locuitorii acelei țări 
tremură de frica noastră”.8 

7 Formulă a unui jurământ condiţionat de poziţia părţii celeilalte; în cazul de faţă, condiţia constă în 
instrucțiunile ce urmează. 

8 Cei doi spioni nu aduceau informaţii de ordin militar sau economic, ci asupra stării de spirit a 
locuitorilor; importantă era demobilizarea interioară a acestora, ceea ce-l va face pe Iosua să adopte 
o strategie corespunzătoare. Totul va începe de la desfrânata Rahab, eroina acestui episod, care se 
va desprinde de neamul ei şi va deveni o fiică a lui Israel, înscriindu-se chiar în arborele genealogic 
al lui Iosif, logodnicul Mariei (vezi Mt 1.5). 

3 

Trecerea Iordanului. 

1 Şi sculându-se Iosua dis-de-dimineaţă, a plecat din Şitim. Şi au venit până la Iordan! şi au poposit 
acolo mai înainte de a trece. 

2 Şi a fost că după trei zile au trecut scribii prin tabără 

3 şi i-au poruncit poporului, zicând: „Când veţi vedea chivotul 2 legământului Domnului, 


Dumnezeului vostru, şi pe preoţii voştri şi pe leviţi purtându-l, să vă ridicaţi din locurile voastre şi 
să mergeţi după ei. 

4 Dar între voi şi el să fie o depărtare: voi să fiți cam la două mii de coţi3; să nu vă apropiaţi de el, 
pentru ca să ştiţi calea pe care veţi merge, fiindcă voi niciodată n-aţi mai umblat pe calea aceasta”. 

5 Iar Iosua i-a zis poporului: „Pentru mâine să fiți curaţi, căci mâine va face Domnul minuni între 
voi”. 

6 Iar preoților le-a zis Iosua: „Ridicaţi chivotul legământului Domnului şi mergeţi înaintea 
poporului!” Şi ridicând preoții chivotul legământului Domnului, mergeau înaintea poporului. 

7 Şi a zis Domnul către Iosua: „În ziua aceasta voi începe a te înălța pe tine în 

1 T.M. precizează: „.... el şi toţi fiii lui Israel”. 

2 Despre chivot vezi nota de la Iş 25, 10. 

3 Distanţă de aproximativ un kilometru. Prin legea lui Moise, oamenii din popor nu aveau voie să se 
apropie de lucrurile sfinte; pe de altă parte, se cerea evitată îmbulzeala şi, deci, lipsa de perspectivă. 
faţa tuturor fiilor lui Israel, ca să cunoască ei că aşa cum am fost cu Moise, tot astfel voi fi şi cu tine. 
8 Şi acum, porunceşte-le preoţilor care poartă chivotul legământului, zicându-le: De cum veţi intra 
pe o parte a apei Iordanului, staţi în Iordan!” 

9 Şi a zis către fiii lui Israel: „„Apropiaţi-vă aici şi auziţi cuvântul Domnului, Dumnezeului vostru! 
10 Întru aceasta veţi cunoaşte că-ntru voi se află Dumnezeu-Cel-Viu şi că El va nimici de dinaintea 
voastră pe Canaanean şi pe Heteu şi pe Ferezeu şi pe Heveu şi pe Amoreu şi pe Ghergheseu şi pe 
lebuseu. 

11 Iată, chivotul legământului Domnului-a-tot-pământul va trece Iordanul înaintea voastră. 

12 Alegeţi dintre fiii lui Israel doisprezece bărbaţi: câte unul din fiecare seminţie. 

13 Şi va fi că de îndată ce picioarele preoților care poartă chivotul legământului Domnului-a-tot- 
pământul se vor opri în apa Iordanului, apa Iordanului de sub ele se va duce la vale, iar apa care 
vine la vale se va opri”. 

14 Şi poporul s-a ridicat din corturi ca să treacă Iordanul, iar preoţii au ridicat chivotul legământului 
Domnului înaintea poporului. 

15 Şi când preoţii care purtau chivotul legământului Domnului au intrat în Iordan şi când picioarele 
preoţilor care purtau chivotul legământului Domnului se afundau într-o parte a apei Iordanului 
(lordanul se umfla acum în toată matca lui, ca în zilele secerişului de grâne), 

16 atunci apele care veneau din sus s-au oprit; un cheag se oprise foarte 

departe, până spre ţinutul Chiriat-learim; iar cele de din vale s-au scurs în marea Araba marea 
Sărată până ce s-au dus de tot; iar poporul stătea față-n față cu Ierihonul4. 

17 Iar preoții care purtau chivotul legământului Domnului au stătut pe uscat în mijlocul Iordanului; 
şi toţi fiii lui Israel treceau pe uscat, până ce întregul popor, pân” la cel din urmă, a trecut Iordanul. 

4 

Cele douăsprezece pietre spre amintire. Sfârşitul trecerii Iordanului. Sosirea la Ghilgal. 

1 Şi după ce întregul popor a trecut Iordanul, Domnul i-a grăit lui Iosua, zicând: 

2 „la bărbaţi din popor, câte unul din fiecare seminţiel. 

3 Şi porunceşte-le, zicând: Luaţi din mijlocul Iordanului douăsprezece pietre şi aduceţi-le cu voi şi 
puneţi-le în tabăra voastră, acolo unde veţi tăbări la noapte!” 

4 Şi chemând Iosua doisprezece bărbaţi fruntaşi dintre fiii lui Israel, câte unul de fiecare seminţie, 

5 le-a zis: „Înaintaţi în faţa mea, înaintea feţei Domnului, până-n mijlocul Iordanului, şi fiecare să ia 
de acolo câte 

4 Locuitorii lerihonului inclusiv Rahab (vezi 2, 10) aflaseră de minunata trecere a Israeliților prin 
Marea Roşie. Acum şi aici se petrece o minune asemănătoare: ambele sunt făcute de unul şi acelaşi 
Dumnezeu în favoarea unuia şi aceluiaşi popor. Demobilizarea lăuntrică a adversarilor din faţă va 
spori. 

1 Deci, doisprezece. 

o piatră şi s-o ridice pe umeri, după numărul celor douăsprezece seminţii ale lui Israel, 

6 pentru ca acestea să vă fie semn de-a pururi; pentru ca, atunci când fiul tău te va întreba mâine, 
zicând: Ce înseamnă pentru voi aceste pietre?, 

7 tu îl vei lămuri pe fiul tău, zicând: Râul Iordanului a secat de dinaintea chivotului legământului 


Domnului-atot-pământul, atunci când l-a trecut!... Şi pietrele acestea le vor fi spre amintire fiilor lui 
Israel în veci.” 

8 Iar fiii lui Israel au făcut aşa cum i-a poruncit Domnul lui Iosua. Şi au luat din mijlocul Iordanului 
douăsprezece pietre (aşa cum Domnul îi poruncise lui Iosua când fiii lui Israel şi-au încheiat 
trecerea) şi le-au adus cu ei în tabără şi le-au aşezat acolo. 

9 Iar Iosua a aşezat, de asemenea, alte douăsprezece pietre în chiar Iordanul însuşi, anume în locul 
de sub picioarele preoților care purtau chivotul legământului Domnului; ele sunt acolo până-n ziua 
de astăzi. 

10 Iar preoţii care purtau chivotul legământului Domnului au stătut în Iordan până când Iosua a 
isprăvit tot ceea ce Domnul îi poruncise să spună poporului; şi poporul s-a grăbit şi a trecut. 

11 Şi a fost că după ce a trecut tot poporul, a trecut şi chivotul legământului Domnului; şi pietrele 
înaintea lor 2. 

12 Iar fiii lui Ruben şi fiii lui Gad şi jumătate din seminţia lui Manase, bine înarmaţi, au trecut 
înaintea fiilor lui Israel, aşa cum le poruncise Moise. 

13 Patruzeci de mii, pregătiți de luptă, 

2 Primele douăsprezece pietre au fost strămutate în tabăra din Ghilgal (vezi v. 20). T. M.: „... cu 
preoţii în fruntea poporului”. 

au trecut prin faţa Domnului să se războiască împotriva cetăţii lerihonului. 

14 În ziua aceea l-a preamărit Domnul pe Iosua în faţa întregului neam al lui Israel; şi s-au temut de 
el, aşa cum se temuseră şi de Moise, pe toată durata vieţii lui. 

15 Şi a grăit Domnul către Iosua, zicând: 

16 „Porunceşte-le preoţilor care poartă chivotul legământului Domnului să iasă din Iordan 
17 Iar Iosua le-a poruncit preoţilor, zicând: „leşiţi din Iordan!” 

18 Şi a fost că după ce preoţii care purtau chivotul legământului Domnului au ieşit din Iordan şi au 
atins pământul cu picioarele, apa lordanului a năvălit la locul ei şi curgea ca mai înainte peste toate 
malurile lui. 

19 Poporul a ieşit din Iordan în ziua a zecea a primei luni3; şi fiii lui Israel şi-au aşezat tabăra la 
Ghilgal4, în ţinutul dinspre răsărit faţă de Ierihon. 

20 Iar cele douăsprezece pietre pe care Iosua le luase din Iordan le-a aşezat în Ghilgal; şi le-a grăit 
fiilor lui Israel, zicând: 

21 „Când fiii voştri vă vor întreba, zicând: Ce sunt pietrele acestea?, 

22 voi le veţi povesti fiilor voştri că Israel a trecut Iordanul acesta pe uscat 

23 atunci când Domnul, Dumnezeul nostru, a secat apa Iordanului de dinaintea 

3 Luna Nisan (martie-aprilie). În ziua a zecea a acestei luni începeau pregătirile pentru serbarea 
Paştilor (vezi Iş 12, 3), eveniment ce va avea loc,şi aici, în curând. 

4 Ghilgal (al cărui nume înseamnă „cerc de pietre”) devine punct de pornire şi centru de referinţă 
pentru cucerirea Canaanului. Din vechea aşezare nu se mai vede aproape nimic. 

lor până când l-am trecut, aşa cum Domnul, Dumnezeul nostru, a făcut cu Marea Roşie, pe care 
Domnul, Dumnezeul nostru, a secat-o de dinaintea noastră până ce am trecut-o; 

24 pentru ca să cunoască toate neamurile pământului că tare este puterea Domnului, şi pentru ca voi 
în toată vremea să-L cinstiţi pe Domnul, Dumnezeul vostru.” 

5 

Spaimă în Canaan. Tăierea împrejur. Serbarea Paştilor în Țara Făgăduinţei. Îngerul Domnului la 
Iosua. 

1 Şi a fost că de îndată ce regii Amoreilor, care erau dincolo de Iordan, precum şi regii Feniciei, 
care erau lângă mare, au auzit că Domnul Dumnezeu a secat râul Iordanului de dinaintea fiilor lui 
Israel până ce ei l-au trecut, inimile lor au slăbit, minţile li s-au topit şi nici un curaj nu mai era în ei 
de dinaintea fiilor lui Israel. 

2 şi-n vremea aceasta a zis Domnul către Iosua: „Fă-ţi cuțite de piatră, din piatră ascuţită, şi aşază-te 
şi taie-i împrejur pe fiii lui Israel a doua oară!” 

3 Iar Iosua şi-a făcut cuțite de piatră, cu muchiile ascuţite, şi i-a tăiat împrejur pe fiii lui Israel la 
locul ce se cheamă „Dealul-celor-netăiaţi-împrejur 1”. 

4 În acest chip i-a tăiat Iosua împrejur pe fiii lui Israel: câţi erau născuţi pe cale şi câţi nu au fost 


1? 


tăiaţi împrejur dintre cei ce ieşiseră din Egipt, 

1 T. M.: „Dealul Prepuţurilor”. Circumcizia era practicată, din timpuri străvechi, şi de unii băştinaşi 
ai Canaanului. 

5 pe toți aceştia i-a tăiat Iosua împrejur; 

6 căci patruzeci şi doi de ani2 s-a tot învârtit Israel prin pustie, pricină pentru care cei mai mulți 
dintre luptătorii ieşiţi din țara Egiptului erau netăiați împrejur, cei ce nu s-au supus poruncilor lui 
Dumnezeu şi cărora Domnul le-a rânduit să nu vadă ţara din care curge lapte şi miere, aceea pe care 
Domnul Se jurase faţă de părinţii lor să ne-o dea nouă; 

7 şi-n locul acelora i-a pus pe fiii lor, cei pe care Iosua i-a tăiat împrejur, ei nefiind tăiaţi împrejur 
fiindcă erau născuţi pe cale şi, deci, netăiaţi împrejur3. 

8 lar după ce au fost tăiaţi împrejur au şezut acolo, liniștiți, în tabără, până ce s-au vindecat. 

9 Şi a zis Domnul către Iosua, fiul lui Navi: „În această zi am ridicat de la voi ocara Egiptului4”. Şi 
locul acela l-a numit Ghilgal. 

10 Iar fiii lui Israel au făcut Paştile în cea de a paisprezecea zi a lunii, spre seară, nu departe de 
Ierihon5, de partea cealaltă a Iordanului, în câmp. 

11 Iar a doua zi de Paşti au mâncat azime şi pâine nouă din grâul pământului. 

12 În ziua aceasta, după ce au mâncat 

2 T. M.: „... patruzeci de ani”: cifră rotundă pentru durata rătăcirii lui Israel prin pustiu; în fapt, 
durata unei generaţii. 

3 Vechea generaţie, care încă mai purta tarele şi nostalgia Egiptului idolatru, fusese rânduită să 
moară pe drum; acum legea circumciziei i se aplica noii generaţii, din care nu lipseau războinicii. 

4 „Ocara Egiptului”: ruşinea de a nu fi circumcis (vezi Fe 34, 14). 

5 Această ultimă menţiune, proprie Septuagintei, prefigurează metaforic căderea lerihonului, care se 
va petrece curând. 

din grâul pământului, a încetat să mai cadă mană; iar fiii lui Israel n-au mai avut mană; şi în anul 
acela au adunat din roadele țării Fenicienilor. 

13 Şi a fost că atunci când Iosua era la Ierihon, s-a uitat cu ochii săi şi a văzut un om stând înaintea 
lui, având în mână o sabie goală. Şi, apropiindu-se Iosua, i-a zis: „Eşti de-al nostru, sau dintre 
duşmanii noştri?” 

14 Iar acela i-a zis: „Eu sunt voievodul oştilor Domnului; acum am venit”... Iar Iosua a căzut cu faţa 
la pământ şi i-a zis: „Stăpâne, ce-i porunceşti robului tău?” 

15 Iar voievodul Domnului a zis către Iosua: „Dezleagă-ţi încălțămintea din picioare, căci locul pe 
care stai e sfânt”.7 

6 

Luarea lerihonului. 

1 lerihonul era straşnic închis şi întărit, şi nimeni nu ieşea din el şi nimeni nu intra. 

2 Şi a zis Domnul către Iosua: „lată, Eu dau Ierihonul în puterea ta, şi pe regele lui în el şi pe cei 
vârtoşi în putere. 

3 Şi pune-i pe războinici să-l înconjoare. 

4 Înconjuraţi cetatea o dată pe zi; aceasta să faceţi timp de şase zile. 

6 Adică în preajma lerihonului, aproape de Ierihon (în Ghilgal). 

7 T. M. adaugă: „Şi Iosua a făcut aşa”. Episodul reiterează momentul similar din Iş 3, 5, atestându-l 
pe Iosua ca urmaş legitim al lui Moise. 

Şapte preoți vor purta înaintea chivotului şapte trâmbiţe din corn de berbec, iar în ziua a şaptea să 
ocoliţi cetatea de şapte ori, şi preoţii să sune din trâmbiţel. 

5 Şi va fi că atunci când veţi striga cu trâmbiţe de strigare, să strige tot poporul deodată. Şi când ei 
vor striga, zidurile cetății vor cădea singure; şi tot poporul va intra înlăuntru, fiecare avântându-se 
de-a dreptul în cetate.” 

6 Şi a intrat Iosua Navi la preoți 

7 şi le-a zis: „Porunciţi-i poporului să umble de jur-împrejur şi să înconjoare cetatea; iar războinicii 
să meargă înaintea [chivotului] Domnului; 

8 şapte preoți, purtând şapte trâmbiţe sfinte, să treacă înaintea [chivotului] Domnului şi să 


trâmbiţeze puternic, iar chivotul legământului Domnului să-i urmeze. 

9 Războinicii, ținând aproape, să meargă înainte, iar preoţii, sunând din trâmbiţe, precum şi cei de 
dinapoia oastei, în urma chivotului legământului Domnului, să meargă sunând din trâmbiţe.” 

10 Iar poporului i-a poruncit Iosua, zicând: „Să nu strigaţi, şi nimeni să nu vă audă glasul, şi cuvânt 
din gura voastră să nu iasă până în ziua în care eu vă voi porunci să strigaţi: atunci să strigaţi!” 

11 Şi, înconjurând cetatea cu chivotul legământului Domnului, îndată s-au întors în tabără şi acolo 
au rămas peste noapte. 

12 Iar a doua zi s-a sculat Iosua dis-de-dimineaţă, iar preoții au ridicat chivotul legământului 
Domnului. 

1 Versetul 4: text lacunar în LXX şi preluat din T. M. 

13 Şi cei şapte preoţi care purtau cele şapte trâmbiţe mergeau aproape înaintea [chivotului] 
Domnului şi sunau din trâmbiţe, iar după ei mergeau războinicii şi toată gloata rămasă înapoia 
chivotului legământului Domnului; iar preoții buciumau din trâmbiţe. 

14 şi-ntreaga gloată de dinapoi a înconjurat cetatea, din aproape-n mai aproape, după care s-a întors 
în tabără; aşa a făcut vreme de şase zile. 

15 Şi a fost că în ziua a şaptea s-au sculat dis-de-dimineaţă şi-n ziua aceea au înconjurat cetatea de 
şapte ori: de şapte ori au înconjurat-o numai în ziua aceea. 

16 Şi a fost că atunci când au înconjurat cetatea a şaptea oară, preoţii au buciumat din trâmbiţe, iar 
Iosua a zis către fiii lui Israel: „Strigaţi!, căci Domnul v-a dat cetatea! 

17 Şi toată cetatea aceasta, cu tot ce se află în ea, Îi va fi afierosită Domnului Atotţiitorului2, în 
afară de desfrânata Rahab; pe ea s-o cruţaţi, şi tot ceea ce se află în casa ei. 

18 Iar voi feriţi-vă cu tot dinadinsul de ceea ce e dăruit, ca nu cumva pofta să vă împingă a lua ceva 
din danie şi să puneţi tabăra lui Israel sub blestem şi să ne daţi pierzării. 

2 Literal: „... Îi va fi anatema Domnului”. Substantivul anathema înseamnă, pe de-o parte, „ofrandă 
adusă Divinităţii ca urmare a unei făgăduinţe” (ofrandă votivă) şi, pe de alta, „blestem”. Ca şi în 
vremea lui Moise, prada de război (oameni şi bunuri) Îi era făgăduită în întregime Domnului, 
cuceritorii neavând dreptul să-şi însuşească absolut nimic. Dar, pentru ca nu cumva ei să fie ispitiți 
s-o facă, prada era „nimicită de istov”, adică distrusă în întregime. În funcţie de context, „a 
anatemiza” sau „a da anatemei” se traduce „a oferi în dar”, „a afierosi”, sau „a nimici”, „a da 
pierzării”. Un om anatemizat (sau dat anatemei) e blestemat să piară. 

19 Şi tot argintul şi aurul şi arama şi fierul Îi vor fi sfinte Domnului şi vor fi duse în vistieria 
Domnului”. 

20 Şi a strigat poporul, iar preoţii au buciumat din trâmbiţe; şi când poporul a auzit sunetul 
trâmbiţelor, întregul popor a strigat deodată cu strigăt mare şi puternic; şi-ntregul zid s-a prăbuşit de 
jur-împrejur3; şi-ntregul popor a năvălit în cetate. 

21 Şi Iosua a dat-o nimicirii, cu tot ce se afla în ea, bărbat şi femeie şi tânăr şi bătrân şi vițel şi oaie 
şi asin, totul prin ascuţişul săbiei. 

22 Iar celor doi tineri care iscodiseră ţara le-a zis Iosua: „Intraţi în casa femeii şi scoateţi-o de acolo 
cu tot ce are ea.” 

23 Iar cei doi tineri care iscodiseră cetatea au intrat în casa femeii şi au scos-o pe desfrânata Rahab 
şi pe tatăl ei şi pe mama ei şi pe fraţii ei şi rudeniile ei şi tot ce era al ei; şi au aşezat-o în afara 
taberei lui Israel4. 

24 Iar cetatea, cu tot ce se afla în ea, au ars-o cu foc, în afară de argint şi de 

3 Cercetările arheologice au constatat că vechiul Ierihon avea două rânduri de ziduri, exterior şi 
interior, şi că ele, într-adevăr, s-au prăbuşit pe propriile lor temelii. Cei mai puţin credincioşi, fără 
să excludă intervenţia lui Dumnezeu, bănuiesc că a fost un cutremur, pe de altă parte, se poate 
prezuma că, făcând legătura între un strigăt puternic, multiplu şi simultan şi prăbuşirea zidurilor, 
Dumnezeu i-a descoperit omului, pentru prima oară, fenomenul de rezonanţă. Cât priveşte cele şase 
zile precedente, ele erau parte din războiul psihologic, menit să sporească, până la paroxism, spaima 
celor ce priveau nişte procesiuni aparent neagresive, fără să ştie ce se poate întâmpla. 

4 Tabăra fiilor lui Israel era loc sacru, în care păgânii nu aveau acces. 

5 Cercetările arheologice au descoperit şi urmele incendiului. Rămăşiţele din gropile de grâu indică 
faptul că luarea lerihonului s-a petrecut curând după seceriş. 


aur şi de aramă şi de fier, pe care le-au dat să fie duse în vistieria Domnului. 

25 Iar pe Rahab desfrânata, cu toată casa tatălui ei, i-a lăsat Iosua vii, şi a făcut ca ea să locuiască în 
Israel până-n ziua de astăzi, fiindcă ea a ascuns iscoadele pe care Iosua le trimisese să iscodească 
lerihonul. 

26 şi-n ziua aceea, Iosua i-a jurat pe ei în faţa Domnului, zicând: „Blestemat în fața Domnului să fie 
omul care va zidi această cetate!; temelia să i-o pună pe întâiul-său-născut şi să-i aşeze porţile pe 
fiul său cel mai tânăr!” Şi aşa a făcut Ozan din Betel: i-a pus temeliile pe Abiron, fiul său cel întâi- 
născut, şi i-a aşezat porțile pe fiul său cel mai tânăr, care scăpase cu viaţă. 

27 Şi Domnul a fost cu Iosua, iar numele acestuia era în toată ţara. 

7 

Greşala şi pedeapsa lui Acan. 

1 Dar fiii lui Israel au făcut o mare nelegiuire prin aceea că au luat din cele afierositel; fiindcă 
Acan, fiul lui Carmi, fiul lui Zabdi, fiul lui Zerah, din seminția lui Iuda, a luat din cele date 
anatemei; şi cu urgie S-a mâniat Domnul pe fiii lui Israel2. 

2 Iar Iosua a trimis din Ierihon câțiva bărbați la A13, [cetate] ce se află 

6 Acest blestem s-a împlinit în secolul IX î. H., când Hiel din Betel a încercat să rezidească 
Ierihonul (vezi 3 Rg 16.34). 

1 Vezi nota de la 6.17. 

2 Păcatul unuia singur s-a răsfrânt asupra tuturor. Acest păcat va fi pricina tainică a înfrângerii din 
istorisirea care urmează. 

3 „Ai” înseamnă „Ruina”; cercetările arheologice l-au identificat la doi kilometri sud-est deBetel 
(cca 15 km nord de Ierusalim). 

aproape de Betel, zicându-le: „Iscodiţi Aiul!” Şi s-au suit bărbaţii şi au iscodit Aiul. 

3 şi s-au întors la Iosua şi i-au zis: „Să nu meargă întregul popor, ci să meargă doar ca la două sau 
trei mii de bărbaţi şi să ia cetatea prin împresurare; nu duce acolo tot poporul, căci [duşmanii] sunt 
puţini”. 

4 Şi s-au dus ca la trei mii de bărbaţi, dar ei au fugit de dinaintea bărbaţilor din Ai. 

5 Iar bărbaţii din Ai au ucis dintre ei până pe la vreo treizeci şi şase de bărbaţi şi i-au gonit de la 
poartă şi i-au nimicit pe râpa dealului; iar inima poporului a slăbit şi s-a făcut ca apa. 

6 lar Iosua şi-a sfâşiat hainele; şi a căzut Iosua cu faţa la pământ înaintea Domnului până seara, el şi 
bătrânii lui Israel, şi şi-au pus cenuşă pe cap. 

7 Şi a zis Iosua: „Doamne, mă rog: De ce robul Tău a trecut poporul acesta peste lordan?: Ca să-l 
dai pe mâna Amoreilor, să ne nimicească? Mai bine am fi rămas şi ne-am fi aşezat dincolo de 
Iordan! 

8 Şi ce voi grăi eu după ce Israel a dat dosul4 din faţa duşmanilor săi? 

9 Că dacă vor auzi Canaaneenii şi toţi locuitorii ţării, ne vor împresura şi ne vor nimici de pe 
pământ; şi ce vei face Tu pentru numele Tău cel mare?” 

10 Şi a zis Domnul către Iosua: „Ridică-te!; de ce ai căzut cu faţa la pământ? 

11 Poporul a păcătuit şi a călcat legământul pe care Eu l-am făcut cu ei; au furat din bunurile 
blestemate şi le-au dus în ascunzişurile lor. 

4 Literal: „şi-a întors grumazul”. 

12 Şi fiii lui Israel nu vor fi în stare să stea în faţa vrăjmaşilor lor; ei vor da dosul de dinaintea 
duşmanilor lor, fiindcă ei s-au aşezat sub blestem; dacă nu veţi ridica din mijlocul vostru ceea ce e 
blestemat, Eu nu voi mai fi cu voi. 

13 Scoală-te, sfinţeşte poporul şi spune-le: Sfințiți-vă pentru mâine!; acestea zice Domnul, 
Dumnezeul lui Israel: Blestemul este-ntru voi, Israele; nu veţi fi în stare să staţi în faţa vrăjmaşilor 
voştri până când veţi ridica din mijlocul vostru ceea ce e blestemat. 

14 Mâine dimineaţă să vă adunaţi toți laolaltă, din toate seminţiile; şi va fi că seminția pe care 
Domnul o va arăta, voi o veţi aduce pe familii, şi familia pe care Domnul o va arăta, voi o veţi 
aduce pe gospodării; şi gospodăria pe care Domnul o va arăta, voi o veţi aduce om cu om; 

15 şi omul care va fi dat pe faţă, acela va fi ars cu foc, el şi toate câte sunt ale lui, fiindcă el a călcat 
legământul Domnului şi a făcut nelegiuire întru Israel”. 

16 şi s-a sculat Iosua dis-de-dimineaţă şi a adus poporul după seminţiile lui, şi seminția lui Iuda a 


fost dată pe faţă. 

17 Şi ea a fost adusă pe familii, şi a fost arătată familia lui Zerah; şi a fost adus om cu om; 

18 şi a fost arătat Acan, fiul lui Carmi, fiul lui Zabdi, fiul lui Zerah. 

19 Şi a zis Iosua către Acan: „Dă slavă astăzi Domnului, Dumnezeului lui Israel, şi mărturiseşte-te 
şi spune-mi mie ce ai făcut, şi nu-mi ascunde nimic!” 

20 Iar Acan i-a răspuns lui losua şi a zis: „Adevărat, eu am păcătuit în faţa Domnului, Dumnezeului 
lui Israel; aşa şi aşa am făcut: 

21 În timpul prădării am văzut o mantie brodată şi două sute de drahme de argint şi o pană de aur în 
greutate de cincizeci de drahme şi, poftindu-le, le-am luat şi le-am ascuns în pământ, în cortul meu; 
şi argintul este pus dedesubtul lor”. 

22 Atunci losua a trimis vestitori, iar aceia au alergat la cort, în tabără; şi pe acestea le-au aflat 
ascunse în cortul lui, şi argintul sub ele. 

23 Şi le-au scos din cort şi le-au adus la Iosua şi la bătrânii lui Israel şi le-au pus înaintea Domnului. 
24 Iar Iosua l-a luat pe Acan, fiul lui Zerah, şi argintul şi mantia şi pana de aur şi pe fiii lui şi pe 
fiicele lui şi boii şi asinii şi oile lui şi cortul lui şi tot ceea ce avea el; şi tot poporul era cu el; şi i-a 
dus la Emec-Acor. 

25 Şi i-a zis Iosua lui Acan: „De ce ne-ai nimicit tu pe noi? Nimicească-te pe tine Domnul astăzi!” 
şi-ntregul Israel l-a ucis cu pietre5. 

26 Şi au îngrămădit deasupră-i un morman de pietre; lar Domnul Şi-a potolit aprinderea mâniei 
Sale. De aceea l-a numit Emec-Acor6 până-n ziua de astăzi. 

8 

Împresurarea şi luarea cetăţii Ai. 

1 Şi a zis Domnul către Iosua: „Să nu-ţi fie teamă, şi nici să te-nspăimânţi! ia-i cu tine pe toţi 
războinicii şi scoală-te şi suie-te la Ai; iată că ţi l-am dat în mână pe regele Aiului, cu toată ţara. 

5 T. M. adaugă: „Şi după ce i-au ucis cu pietre i-au ars cu foc” (concordanţă cu v. 15). 

6 În ebraică: „Valea Nefericirii”. 

2 Şi vei face cu Aiul ceea ce ai făcut cu lerihonul şi cu regele lui; veţi ţine însă pentru voi şi veţi 
împărţi prada de vite; şi puneţi-vă oameni de pândă înapoia cetăţii”. 

3 şi s-a sculat Iosua şi-ntregul popor bun de război ca să meargă la Ai. Iar Iosua a ales treizeci de 
mii de bărbaţi puternici şi i-a trimis noaptea. 

4 Şi le-a poruncit, zicând: „Staţi la pândă înapoia cetăţii; să nu vă duceţi prea departe de cetate şi cu 
toţii să fiți gata. 

5 Iar eu şi toţi cei ce sunt cu mine ne vom apropia de cetate; şi va fi că după ce locuitorii Aiului vor 
ieşi împotriva noastră, aşa cum au făcut-o înainte, noi vom fugi din faţa lor. 

6 Şi când se vor lua după noi, noi îi vom trage departe de cetate, iar ei vor zice: Ăştia fug de 
dinaintea noastră aşa cum au făcut-o şi altădată... 

7 Noi vom fugi de ei, iar voi vă veţi ridica din pândă şi veţi intra în cetate. 

8 Veţi face după cum v-am spus: iată, v-am dat poruncă!” 

9 Şi Iosua i-a trimis, iar ei s-au dus să se aşeze la pândă: şi s-au aşezat între Betel şi Ai, la apus de 
Ai. 

10 Iar Iosua s-a sculat a doua zi devreme şi a cercetat poporul trecându-i pe dinainte. şi s-a ridicat, 
el şi bătrânii, în fruntea poporului, împotriva Aiului. 

11 Şi toţi războinicii s-au ridicat cu el şi au înaintat şi au venit dinspre răsărit împotriva cetăţii; 

12 iar cei ce pândeau cetatea se aflau spre apus. 1 

1 T. M. adaugă: „Şi a aşezat tabăra spre miază-noapte de Ai; iar între el şi Ai era o vale”. 

13 Iar el a aşezat poporul tot într-o singură tabără, care se întindea în partea de miază-noapte a 
cetăţii, aşa încât coada taberei ajungea până spre partea de apus a cetăţii. Iar Iosua a fost, în noaptea 
aceea, în mijlocul văii.2 

14 Şi a fost că atunci când regele Aiului a văzut, El s-a grăbit şi a ieşit, el şi bărbaţii cetăţii, 
împotriva lor la război, şi tot poporul era cu el; dar nu ştia că împotriva lui sunt oameni la pândă, 
ascunşi în spatele cetăţii. 

15 Iar Iosua şi-ntregul Israel s-au tras îndărăt, ca şi cum le-ar fi fost frică, şi fugeau pe calea ce 


ducea spre pustiu. 

16 lar ei au alergat după fiii lui Israel şi i-au gonit de dinapoi, îndepărtându-se astfel de cetate; 

17 şi în Ai n-a rămas nici unul care să nu alerge după fiii lui Israel; şi, lăsând cetatea deschisă, îi 
fugăreau pe fiii lui Israel. 

18 Atunci Domnul a zis către Iosua: „Întinde-ţi mâna spre cetate, cu lancea pe care o ai în mână, că 
în mâinile tale am dat-o; iar oamenii de la pândă să se ridice degrab din locul unde sunt!” Şi şi-a 
întins losua mâna cu lancea asupra cetăţii. 

19 Şi când Iosua şi-a întins mâna, oamenii de la pândă s-au ridicat degrab din locul unde erau şi au 
intrat în cetate şi au luat-o; şi, grăbindu-se, au dat foc cetăţii. 

20 Iar când locuitorii Aiului au cătat înapoi, atunci au văzut fumul ridicându-se din cetate spre cer, 
dar nu mai aveau unde să fugă, încoace sau încolo... 3 

2 Versetul 13: text lacunar în LXX; preluat din T. M. 

3 T. M. adaugă: „.... căci poporul care fugea spre pustiu se întorsese împotriva celor ce-l urmăreau”. 
21 Şi văzând Iosua şi-ntregul Israel că pândarii luaseră cetatea şi cum fumul cetăţii se ridica pân” la 
cer, s-au întors şi i-au lovit pe oamenii Aiului. 

22 Iar ceilalţi au ieşit din cetate ca să-i întâlnească; iar aceştia [Aiţii] se aflau în mijlocul taberei lui 
Israel, între unii de-o parte şi alții de alta. Şi i-au ucis, până ce n-a mai rămas dintre ei nici unul 
scăpat cu viaţă sau cu fuga. 

23 lar pe regele Aiului l-au prins viu şi l-au adus la Iosua. 

24 Şi a fost că atunci când fiii lui Israel au încetat să-i ucidă pe toţi cei ce se aflau în Ai şi-n câmpuri 
şi pe povârnişul muntelui şi de peste tot unde-i fugăriseră şi unde-au căzut, până la unul, sub 
ascuţişul săbiei, atunci Iosua s-a întors la Ai şi l-a trecut prin ascuţişul săbiei. 

25 Cei ce-au căzut în ziua aceea, bărbaţi şi femei, au fost douăsprezece mii: toţi locuitorii Aiului. 

26 Iar Iosua nu şi-a lăsat în jos mâna pe care o întinsese împreună cu lancea până ce nu i-a nimicit 
pe toți locuitorii Aiului,4 

27 în afară de vitele şi de prăzile ce se aflau în cetate, pe care fiii lui Israel le-au împărțit între ei 
după porunca Domnului, aşa cum Domnul îi poruncise lui Iosua. 

28 lar losua a ars cetatea şi a prefăcut-o în movilă pe veci nelocuită, aşa cum se vede şi astăzi. 

29 Iar pe regele Aiului l-a spânzurat de un copac cu două trunchiuri gemene; şi a stat el spânzurat 
de copac până 

4 Versetul 26: text lacunar în LXX; preluat din T. M. 

363 

seara; iar la apusul soarelui a dat Iosua poruncă şi l-au luat de pe copac şi l-au aruncat într-o groapă; 
şi au pus peste el o grămadă mare de pietre, aşa cum se vede şi astăzi.5 

30 Atunci losua I-a zidit Domnului, Dumnezeului lui Israel, un jertfelnic în muntele Ebal,6 

31 aşa cum Moise, sluga Domnului, le poruncise fiilor lui Israel şi cum este scris în legea lui Moise: 
jertfelnic de pietre întregi,7 peste care n-a fost pus nimic de fier; şi acolo i-a adus Domnului ardere- 
de-tot şi jertfă de mântuire.8 

32 Iar Iosua a scris pe pietre9 Deuteronomul, legea lui Moise, în faţa fiilor lui Israel10. 

33 Şi tot Israelul, cu bătrânii lor, cu judecătorii şi grămăticii lor, cu toţi băştinaşii şi veneticii lor, 
mergeau pe aproape, de-o parte şi de alta în preajma chivotului, iar preoţii şi leviţii purtau chivotul 
legământului Domnului; jumătate din ei erau aproape de muntele Garizim şi jumătate erau aproape 
de muntele Ebal, aşa cum poruncise 

5 În textul Septuagintei, versetele următoare (30-35) ale acestui capitol sunt inserate în capitolul 
următor drept versetele 2b-2 F. Versiunea de faţă le introduce aici, în concordanță nu numai cu 
Textul Masoretic, ci şi cu vechile ediţii românești. 

6 Muntele Ebal se află la nord de Sichem şi are o înălțime de 938 m. 

7 De ce pietre întregi?: Pentru că cele cioplite erau profanate de unealta omului şi, pe de altă parte, 
puteau fi luate drept idoli (chipuri cioplite). 

8 Din „arderea-de-tot” (holocaust) nu rămânea decât scrumul, cenuşa; din „jertfa” propriu-zisă era 
arsă doar o parte, cealaltă rămânând în folosinţa preoţilor. 

9 Altele decât acelea ale jertfelnicului. 

10 E vorba de un dublet al Deuteronomului, copiat din cartea pe care o păstrau preoţii-leviţi, 
prescripţie consemnată în Dt 17, 18. 


Moise, sluga Domnului, spre a-l binecuvânta mai întâi pe poporul lui Israel. 

34 Apoi a citit losua toate cuvintele acestei legi, binecuvântările şi blestemele, aşa cum toate erau 
scrise în legea lui Moise. 

35 Din toate câte-i poruncise Moise lui Iosua n-a fost nici un cuvânt pe care Iosua să nu-l fi citit în 
auzul întregii adunări a fiilor lui Israel, al bărbaţilor şi al femeilor şi al copiilor şi al străinilorI 1 care 
făceau drumul împreună cu Israel. 

9 

Înţelegeri împotriva lui Israel. Vicleşugul Gabaoniţilor. 

1 lar când au auzit regii Amoniţilor, cei de dincolo de Iordan, cei ce se aflau la munte şi-n câmpie şi 
pe ţărmul mării celei mari şi cei ce erau lângă Antiliban şi Heteii şi Canaaneenii şi Ferezeii şi 
Heveii şi Amoreii şi Ghergheseii şi lebuseii, 

2 atunci s-au adunat laolaltă pentru ca toți să facă război împotriva lui Iosua şi a lui Israel. 

3 Iar locuitorii Gabaonului, auzind despre toate lucrurile pe care Domnul le făcuse cu lerihonul şi 
Aiul, 

4 au pus la cale şi ei un vicleşug,l că s-au dus şi şi-au agonisit merinde şi s-au pregătit; şi-au pus pe 
asini saci vechi şi vin în burdufuri vechi, rupte şi cârpite, 

11 „Străinii” sau „veneticii” erau păgâni acceptaţi în obştea lui Israel ca rezidenţi, adică pe cale de a 
se converti; prozeliţi. 

1 Gabaoniţii credeau că viclenia strategică cu care Iosua cucerise Aiul le poate servi drept model. 

5 şi-n picioare încălțăminte şi sandale vechi şi peticite, şi pe ei îmbrăcăminte vechi, iar pâinile din 
merindele lor erau uscate, mucede şi roase. 

6 Şi au venit la Iosua, în tabăra lui de la Ghilgal, şi au grăit către Iosua şi către tot Israelul: „Am 
venit dintr-o ţară de departe; şi acum, încheiaţi cu noi un legământ”. 

7 lar fiii lui Israel au zis către Hevei: „Luaţi aminte, ca nu cumva să locuiţi printre noi; atunci, cum 
am putea să încheiem cu voi un legământ?” 

8 lar ei au zis către Iosua: „Noi suntem robii tăi”. Dar Iosua le-a zis: „De unde sunteţi? şi de unde 
aţi venit?” 

9 Iar ei au răspuns: „Robii tăi au venit dintr-o ţară foarte îndepărtată, în numele Domnului, 
Dumnezeului tău, căci noi am auzit de numele Lui şi de toate câte a făcut El în Egipt 

10 şi despre toate câte a făcut El cu regii Amoreilor, cei de dincolo de Iordan, şi cu Sihon, regele 
Heşbonului, şi cu Og, regele Vasanului, cel ce locuia în Aştarot şi Edreea. 

11 Şi dac-am auzit, bătrânii noştri şi toţi locuitorii ţării noastre au grăit către noi, zicând: Luaţi-vă 
merinde de drum şi mergeţi în întâmpinarea lor şi să le spuneţi: Noi suntem robii voştri; şi acum, 
încheiaţi cu noi un legământ! 

12 Pâinile acestea erau calde când le-am luat să ne fie merinde, în ziua-n care am plecat să venim la 
voi; acum sunt uscate şi roase. 

13 Când am umplut noi aceste burdufuri cu vin, ele erau noi; acum s-au rupt. Aceste haine şi 
încălțăminte ale noastre s-au învechit din pricina drumului neobişnuit de lung...”. 

14 lar căpeteniile au luat din merindele lor, dar pe Domnul nu L-au întrebat. 

15 Iar Iosua a făcut pace cu ei; şi cu ei au făcut legământ că nu-i vor ucide, iar căpeteniile s-au legat 
faţă de ei cu jurământ. 

16 Şi a fost că dac-au trecut trei zile după ce încheiaseră cu ei un legământ, au aflat că le sunt 
aproape vecini şi că locuiesc între ei. 

17 Şi au pornit fiii lui Israel şi au venit la cetăţile lor; iar cetăţile lor erau Gabaonul, Chefira, Beerot 
şi cetatea Iearim. 

18 Dar fiii lui Israel nu s-au bătut cu ei, deoarece toate căpeteniile lor li se juraseră pe Domnul, 
Dumnezeul lui Israel; şi-ntreaga obşte a cârtit împotriva căpeteniilor. 

19 Iar căpeteniile au zis către obşte: „Noi ne-am legat față de ei cu jurământ pe Domnul, 
Dumnezeul lui Israel, şi acum nu ne putem atinge de ei. 

20 Dar le vom face astfel: Îi vom prinde de vii şi-i vom ţine în viaţă; în acest fel nu va fi peste noi 
mânia Domnului din pricina jurământului cu care ne-am legat în faţa lor; 

21 ei vor trăi şi vor fi tăietori de lemne şi cărători de apă pentru toată obştea, aşa cum le-au spus 
căpeteniile”. 


22 Iar Iosua i-a chemat şi le-a zis: „De ce m-aţi înşelat voi, zicând: Noi trăim foarte departe de 
voi..., în timp ce voi sunteţi învecinaţi cu cei ce locuiesc printre noi? 

23 Şi acum, blestemaţi să fiți: rob să nu lipsească dintre voi, nici tăietor de lemne şi nici cărător de 
apă pentru mine şi Dumnezeul meu!” 

24 lar ei i-au răspuns lui Iosua, zicând: „Ni s-a spus că Domnul, Dumnezeul tău, i-a poruncit lui 
Moise, sluga 

Sa, să vă dea vouă această ţară, iar pe noi să ne daţi pieirii, pe noi şi pe toți cei din faţa voastră care 
locuiesc în ea; şi foarte ne-am temut pentru viaţa noastră; de frica voastră am făcut noi aceasta. 

25 Şi acum, iată, noi suntem în puterea voastră; faceţi cu noi ce vă place şi cum vi se pare!” 

26 Şi le-au făcut aşa: În ziua aceea i-a scăpat Iosua din mâna fiilor lui Israel şi nu i-au omorât. 

27 şi-n ziua aceea i-a făcut tăietori de lemne şi cărători de apă pentru toată obştea şi pentru 
jertfelnicul lui Dumnezeu. Drept urmare, locuitorii Gabaonului au devenit tăietori de lemne şi 
cărători de apă la jertfelnicul lui Dumnezeu până-n ziua de astăzi, ca şi pentru locul pe care Domnul 
l-ar alege. 

10 

Cucerirea sudului Palestinei: bătălia de la Gabaon; urmărirea şi uciderea celor cinci regi; luarea mai 
multor cetăţi. 

1 Auzind însă Adoni-Ţedec, regele Ierusalimului, că Iosua a luat cetatea Ai şi a nimicit-o, că aşa 
cum făcuse cu lerihonul şi cu regele lui, întocmai a făcut cu Aiul şi cu regele lui, şi că locuitorii 
Gabaonului au mers de bunăvoie la Iosua şi la Israel şi că au rămas între ei, 

2 s-a temut foarte, fiindcă ştia că Gabaonul este cetate tare ca o metropolă şi că toţi oamenii ei sunt 
puternici. 

3 Şi a trimis Adoni-Țedec, regele Ierusalimului, la Hoham, regele Hebronului, la Piream, regele 
Iarmutului, la Iafia, regele Lachişului, şi la Debir, regele Eglonului, zicând: 

4 „Veniţi la mine şi ajutaţi-mă să bat Gabaonul, căci s-a închinat lui Iosua şi fiilor lui Israel!” 

5 Şi au venit acei cinci regi ai Amoreilor: regele Ierusalimului şi regele Hebronului şi regele 
Iarmutului şi regele Lachişului şi regele Eglonului, ei şi tot poporul lor. Şi au împresurat Gabaonul 
şi-l loveau. 

6 Iar locuitorii Gabaonului au trimis la Iosua, în tabăra din Ghilgal, zicând: „Să nu-ţi iei mâna de pe 
robii tăi! Vino la noi degrab şi ajută-ne şi scapă-ne!; că împotriva noastră s-au adunat toţi regii 
Amoreilor care locuiesc la munte”. 

7 Şi a plecat Iosua din Ghilgal, şi-mpreună cu el tot poporul războinic, fiece om puternic în tărie. 

8 Şi a zis Domnul către Iosua: „Nu-ţi fie frică de ei, fiindcă Eu i-am dat în mâinile tale; nimeni 
dintre ei nu va rămâne-n faţa voastră”. 

9 şi-n vremea aceea a sosit losua asupra lor pe neaşteptate, că toată noaptea făcuse drumul din 
Ghilgal. 

10 Iar Domnul i-a lovit cu spaimă în faţa lui Israel; şi cu zdroabă mare i-a zdrobit Domnul la 
Gabaon. Şi i-au fugărit pe calea ce urcă spre Bet-Horon şi i-au bătut până la Azeca şi până la 
Macheda. 

11 şi-n timp ce ei fugeau din faţa fiilor lui Israel pe povârnişul Bet-Horon, Domnul a aruncat 
asupră-le pietre de grindină, din cer pân” la Azeca; şi mai mulţi au fost cei ucişi de grindină decât 
cei ucişi în bătălie de săbiile fiilor lui Israel. 

12 Atunci losua a grăit către Domnul, în ziua în care Domnul i-a dat pe Amorei în puterea lui Israel, 
când i-a nimicit 

în Gabaon şi au fost zdrobiţi de dinaintea fiilor lui Israel. Şi a zis Iosua: „Să stea soarele deasupra 
Gabaonului şi luna deasupra văii Aialonuluil!” 

13 Şi soarele şi luna s-au oprit pe loc până când Domnul s-a răzbunat pe vrăjmaşii lor.2 şi s-a oprit 
soarele în mijlocul cerului; şi nu s-a mişcat spre asfințit până la sfârşitul unei zile.3 

14 Iar o zi ca aceea n-a mai fost nici înainte şi nici după, aşa ca Domnul să asculte de cuvântul 
omului; că s-a luptat Domnul de partea lui Israel. 

15 Şi losua, şi tot Israelul împreună cu el, s-a întors în tabără la Ghilgal. 

16 Iar aceşti cinci regi au fugit şi s-au ascuns în peştera din Macheda4. 


17 Iar lui Iosua i s-a spus: „Cei cinci regi au fost aflaţi ascunși în peştera din Macheda”. 

18 Şi a zis Iosua: „Prăvăliți pietre mari pe gura peşterii şi puneţi oameni să le păzească! 

19 Iar voi nu staţi aici, ci goniţi-i din urmă pe duşmanii voştri şi loviți partea 

1 Aialonul: localitate situată la 15 km vest de Gabaon. 

2 T. M. adaugă: „Oare nu despre aceasta se scrie în Cartea Dreptului?” „Cartea Dreptului” 
(menţionată şi în 2 Rg 1.18) era, după toate probabilitățile, un poem eroic care s-a pierdut, aşa cum 
pierdută era şi „Cartea Războaielor Domnului” (vezi nota de la Nm 21.15). Aşadar, Iosua preia 
citatul şi i-L rosteşte Domnului ca pe o rugăciune. 

3 Aceasta ar însemna o zi în plus, fără să fi fost precedată de o noapte. Iosua urmărea o victorie 
totală într-un război foarte greu (cinci armate contra una), iar pentru aceasta avea nevoie de timp. 
Ca orice altă minune din Sfânta Scriptură, şi aceasta trebuie acceptată ca atare, printr-un act de 
credință pură; orice încercare de a o explica raţional e sortită eşecului. 

4 Macheda (menţionată şi în v. 10) se afla la sud de Gabaon, între Lachiş şi Hebron. Nume cu 
rezonanţă epică, prin istorisirea care urmează. 

lor de dinapoi5 şi să nu vă fie milă de ei şi nu-i lăsaţi să intre în cetăţile lor, căci Domnul, 
Dumnezeul nostru, i-a dat în mâinile noastre”. 

20 Şi a fost că atunci când Iosua şi fiii lui Israel au încetat să-i taie într-un măcel care i-a nimicit de 
istov, cei ce scăpaseră cu viaţă au fugit în cetăţi tari. 

21 şi-ntregul popor s-a întors cu sănătate la losua, în Macheda, şi limba nici unuia dintre fui lui 
Israel n-a murmurat6. 

22 Şi a zis Iosua: „Deschideţi peştera şi scoateţi-i afară pe cei cinci regi!” 

23 Şi i-au scos afară din peşteră pe cei cinci regi: regele Ierusalimului, regele Hebronului, regele 
larmutului, regele Lachişului şi regele Eglonului. 

24 Şi după ce i-au scos în faţa lui Iosua, atunci Iosua a chemat laolaltă întregul Israel şi căpeteniile 
luptătoare care veniseră cu el, zicându-le: „înaintați şi puneţi-vă picioarele pe grumajii lor!” Iar ei 
au venit ŞI şi-au pus picioarele pe grumajii lor”. 

25 Şi le-a zis Iosua: „Nu vă temeţi de ei şi nici să vă-nspăimântaţi! Îmbărbătaţi-vă şi întăriţi-vă, că 
aşa le va face Domnul tuturor vrăjmaşilor voştri, cu care voi vă veţi bate”. 

26 Şi Iosua i-a bătut şi i-a spânzurat de cinci copaci. Şi au stat spânzurați până seara. 

27 Şi a fost că spre apusul soarelui, Iosua 

5 Adică să separe ariergarda de corpul oştirii. Tactică folosită cândva de Amaleciţi împotriva lui 
Israel (menţionată în Dt 25, 18). 

6 Israeliţii, veşnic puşi pe cârteală împotriva mai-marilor lor şi a Domnului -, nu aveau acum nici un 
motiv s-o facă. T. M.: „Şi nimeni nu şi-a îndreptat limba împotriva fiilor lui Israel”. 

7 Gest simbolic al victoriei totale, obişnuit la faraonii Egiptului şi regii Babilonului. 

a poruncit şi i-au coborât de pe copaci şi i-au aruncat în peştera în care fugiseră şi au prăvălit pietre 
peste peşteră, aşa cum se vede şi astăzi8. 

28 şi-n aceeaşi zi au cucerit Macheda, iar pe locuitori i-au trecut prin ascuţişul săbiei, şi de istov au 
nimicit tot ce era viu în ea; şi nimeni în ea n-a rămas care să fi scăpat cu viaţă sau cu fuga. lar cu 
regele Machedei a făcut aşa cum făcuse şi cu regele Ierihonului. 

29 lar Iosua, şi tot Israelul cu el, au plecat din Macheda la Libna; şi au împresurat Libna. 

30 Şi a dat-o Domnul în mâinile lui Israel; şi au luat-o, pe ea şi pe regele ei, iar pe locuitorii ei i-au 
trecut prin ascuţişul săbiei, precum şi tot ce era suflare în ea; nimeni n-a scăpat cu viaţă sau cu fuga; 
iar cu regele ei au făcut ceea ce făcuseră cu regele lerihonului. 

31 Iar Iosua, şi tot Israelul cu el, au plecat din Libna la Lachiş; şi a împresurat-o şi a pornit război 
asupră-l. 

32 lar Domnul a dat Lachişul în mâinile lui Israel; şi l-au luat în ziua următoare, iar pe locuitorii din 
el i-au trecut prin ascuţişul săbiei; şi au dărâmat cetatea, aşa cum făcuseră cu Libna. 

33 Atunci Horam, regele Ghezerului, s-a ridicat în ajutorul Lachişului; iar Iosua l-a izbit cu 
ascuţişul săbiei, pe el şi poporul său, că dintre ei n-a rămas nici unul care să fi scăpat cu viaţă sau cu 
fuga. 

34 lar Iosua, şi tot Israelul cu el, au plecat din Lachiş la Eglon şi l-au împresurat 

8 Campania-fulger a lui Iosua este relatată în şase episoade scurte, redactate aproape la fel, ca nişte 


rapoarte de luptă, peste tot reliefându-se faptul că adevăratul învingător este Domnul, Cel ce Se 
luptă de partea poporului Său. 

şi au pornit război asupră-i; iar Domnul l-a dat în mâinile lui Israel; 

35 şi în chiar ziua aceea l-au luat, iar pe locuitori i-au trecut prin ascuţişul săbiei; şi-n ziua aceea au 
ucis tot ce era viu în el, aşa cum făcuseră în Lachiş. 

36 Iar Iosua, şi tot Israelul cu el, au plecat de la Eglon la Hebron şi l-au împresurat; 

37 şi l-au luat şi l-au trecut prin ascuţişul săbiei, şi pe regele lui şi toate satele lui; şi n-a scăpat 
nimic din ceea ce era viu în el; precum făcuseră cu Eglonul, aşa au făcut şi cu el, nimicindu-l, pe el 
şi tot ce se afla în el. 

38 Iar Iosua, şi tot Israelul cu el, s-au întors la Debir şi l-au împresurat; 

39 şi l-au luat, pe el şi pe regele lui şi satele lui şi l-au trecut prin ascuţişul săbiei; şi l-au nimicit, şi 
tot ce era suflare în el; şi n-au lăsat în el pe nimeni care să fi scăpat cu viaţă; precum făcuseră cu 
Hebronul şi cu regele acestuia, aşa au făcut cu Debirul şi cu regele lui. 

40 Şi a lovit Iosua tot pământul ținutului muntos şi Neghebul şi ţinutul şes şi Asidotul şi pe regii lui; 
nimic din ele n-a rămas care să fi scăpat viu; şi de istov au nimicit tot ce era viu, aşa cum a poruncit 
Domnul, Dumnezeul lui Israel, 

41 din Cadeş-Barnea până la Gaza şi tot ţinutul Goşen până la Gabaon. 

42 Pe toţi regii acestora şi ţinuturile lor le-a lovit Iosua o dată pentru totdeauna, căci Domnul, 
Dumnezeul lui Israel, S-a luptat de partea lui Israel9. 

9 T. M. conchide înv. 43: „lar Iosua, şi tot Israelul cu el, s-au întors în tabără la Ghilgal”. 

11 

Cucerirea nordului Palestinei: bătălia de la apele Merom; luarea Haţorului şi a altor cetăți; 
încheiere. 

1 Şi dac-a auzit de aceasta Iabin, regele Haţorului, a trimis la Iobab, regele Madonului, la regele 
Şimronului şi la regele Acşafului 

2 şi la regii dinspre marele Sidon, la munte, şi la Araba, în preajma Chinarotuluil, şi la câmpie şi în 
ținutul Dor 

3 şi la Canaaneenii cei de pe ţărmul de la răsărit, şi la Amoreii de pe ţărmul mării, şi la Hetei şi la 
Ferezei şi la lebuseii din munţi şi la Heveii cei de sub Hermon, în ţinutul Miţpa. 

4 Şi au ieşit aceştia, ei şi regii lor şi popor mult, numeros ca nisipul de pe ţărmul mării, şi cai şi 
foarte multe care de luptă. 

5 Toţi regii aceştia s-au adunat laolaltă şi au venit într-un singur loc şi şi-au aşezat tabăra la apele 
Merom?2, ca să se bată cu Israel. 

6 Şi a zis Domnul către Iosua: „Nu te teme de ei, căci mâine, la ceasul acesta, Eu pe toţi îi voi da lui 
Israel ca să-i ucidă; cailor le vei tăia vinele, iar carele de luptă le vei arde-n foc”. 

7 lar Iosua şi toţi războinicii au năvălit asupră-le năprasnic la apele Merom şi s-au repezit în ei în 
ținutul muntos. 

8 Şi Domnul i-a dat în mâna lui Israel; acesta i-a lovit şi 1-a fugărit până la 

1 „Chinarot”: variantă a toponimului Chineret. 

2 „Apele Merom”: izvoare sau cursuri de apă situate în jumătatea de nord a Galileii, după toate 
probabilitățile la aproximativ 6 km nordvest de localitatea Safed; zona în care losua a câştigat 
bătălia împotriva unei noi coaliţii palestiniene. 

marele Sidon şi până la Misrefot-Maim şi până în câmpurile de la Miţpa, spre răsărit; şi i-a nimicit 
până ce nici unul din ei n-a mai rămas să scape cu viaţă sau cu fuga. 

9 Iar Iosua le-a făcut aşa cum îi poruncise Domnul: cailor le-a tăiat vinele, iar carele de luptă le-a 
ars în foc. 

10 şi-n vremea aceea s-a întors Iosua şi a luat Haţorul, iar pe regele lui l-a ucis cu sabia. Până 
atunci, Haţorul fusese căpetenia tuturor acestor regate. 

11 Şi toată suflarea cetăţii au trecut-o prin ascuţişul săbiei, şi i-au nimicit pe toţi şi n-a mai rămas în 
ea nimic din ce era viu; şi au ars Haţorul cu foc. 

12 Şi a luat Iosua toate cetăţile acestor regate, ca şi pe regii lor, pe care i-a trecut prin ascuţişul 
săbiei şi i-a nimicit, aşa cum poruncise Moise, sluga Domnului. 

13 Dar Israel nu a ars nici una dintre cetăţile întărite, în afară de Haţor, pe care Iosua a ars-o. 


14 Fiii lui Israel au luat pentru ei toate prăzile, iar pe oameni i-au trecut prin ascuţişul săbiei până ce 
i-au nimicit de istov: pe nimeni din ei nu l-au lăsat cu suflare. 

15 Aşa cum Domnul îi poruncise lui Moise, sluga Sa, întocmai îi poruncise Moise lui Iosua; aşa a 
făcut losua, fără să lase pe dinafară nimic din ceea ce Domnul îi poruncise lui Moise. 

16 Şi a luat Iosua toată ţara muntoasă şi ţinutul Negheb şi tot ţinutul Goşen şi ţinutul de şes şi pe cel 
dinspre apus şi muntele lui Israel şi ţinuturile joase dinspre munte, 

17 de la muntele Pele, care se întinde spre Seir, până la Baal-Gad, şi plaiurile Libanului, la poalele 
Hermonului; 

ŞI i-a prins pe toţi regii lor şi i-a bătut şi i-a omorât. 

18 Zile multe s-a războit Iosua cu regii aceştia. 

19 Şi n-a fost cetate pe care să n-o fi cucerit fiii lui Israel3; pe toate le-au luat prin război. 

20 Că de la Domnul a fost ca inima lor să se întărească în a ieşi cu război împotriva lui Israel, 
pentru ca să fie ei nimiciţi de istov şi nici o milă să nu fie asupră-le, ci să fie daţi pieirii, aşa cum 
Domnul îi grăise lui Moise. 

21 şi-n vremea aceea a venit Iosua şi i-a nimicit cu totul pe Enachimii4 cei de dincolo de ţinutul 
muntos, din Hebron şi din Debir şi din Anab şi din tot muntele lui Israel şi din tot muntele lui Iuda, 
împreună cu cetăţile lor; şi i-a nimicit Iosua întru totul. 

22 Fiii lui Israel n-au cruțat pe nici unul dintre Enachimi; din ei însă au rămas în Gaza, în Gat şi 
Aşdod. 

23 Şi a luat Iosua toată ţara, aşa cum Domnul îi poruncise lui Moise. Şi Iosua le-a dat-o ca 
moştenire lui Israel, prin împărţire, după seminţiile lor. şi s-a odihnit pământul de război. 

12 

Regii învinşi, la răsărit şi la apus de Iordan. 

1 Aceştia sunt regii ţării, pe care fiii lui Israel i-au bătut şi ale căror pământuri le-au moştenit 
dincolo de Iordan, spre 

3 T. M. adaugă: „.... în afară de Heveii care locuiau în Gabaon” (în concordanţă cu 9, 7). 

4 Enachimii: populație tribală, descendentă din Enac, strămoşul uriaşilor; cunoscuţi în V. T. şi drept 
„fiii lui Enac” (vezi Dt 1.28 şi nota). 

răsărit, de la valea Arnonului până la muntele Hermon, şi tot ţinutul Arabei dinspre răsărit: 

2 Sihon, regele Amoreilor, care locuia în Heşbon şi domnea de la Aroer, ce se afla pe povârnişul 
văii Arnonului, şi de la jumătatea Galaadului până la [râul] laboc, hotarele fiilor lui Amon; 

3 şi Araba până la marea Chinerot, spre răsărit, şi până la marea Arabei; Marea Sărată spre răsărit, 
pe calea către Bet-leşimot, de laTeman, la poalele muntelui Fazga; 

4 Og, regele Vasanului, care locuia în Aştarot şi în Edreea, rămas cel din urmă dintre uriaşil 

5 şi care domnea de la muntele Hermon şi de la Salca şi peste tot ţinutul Vasanului spre hotarele 
Gheşurului şi Maacului, şi peste jumătate din Galaad, până la hotarele lui Sihon, regele Heşbonului. 

6 Pe aceştia i-au ucis Moise, sluga Domnului, şi fiii lui Israel; iar Moise i-a dat ca moştenire lui 
Ruben şi lui Gad şi la jumătate din seminţia lui Manase. 

7 Şi aceştia sunt regii Amoreilor, pe care Iosua şi fiii lui Israel i-au ucis dincolo de Iordan, de la 
Baal-Gad, în valea Libanului, şi până la muntele Pele, cum te urci spre Seir; iar Iosua a dat 
[pământul] seminţiilor lui Israel, să-l moştenească după cum le cade: 

8 la munte, la câmpie, în Araba, în Asidot, în pustie, în Negheb; pe Heteu şi pe Amoreu şi pe 
Canaanean şi pe Ferezeu şi pe Heveu şi pe lebuseu; 

9 pe regele Ierihonului şi pe regele Aiului, care este aproape de Betel, 

1 E vorba de Refaimi, care, asemenea Enachimilor, treceau drept uriaşi. 

10 pe regele Ierusalimului şi pe regele Hebronului, 

11 pe regele Iarmutului şi pe regele Lachişului, 

12 pe regele Eglonului şi pe regele Ghezerului, 

13 pe regele Debirului şi pe regele Ghederului, 

14 pe regele Hormei şi pe regele Aradului, 

15 pe regele Libnei şi pe regele Adulamului, 

16 pe regele Machedei şi pe regele Betelului2, 


17 pe regele Tapuahului şi pe regele Heferului, 

18 pe regele Afecului şi pe al Şaronului, 

19 pe regele Haţorului, 

20 pe regele Şimron-Meronului, pe regele Madonului, pe regele Acşafului, 

21 pe regele Chedeşului, pe regele Taanacului, 

22 pe regele Meghiddonului, pe regele locneamului de lângă Carmel, 

23 pe regele Dorului de lângă Nafatdor, pe regele Goimilor din Ghilgal, 

24 pe regele Tirţei. De toţi, treizeci şi unu de regi. 

13 

Împărţirea pământului la răsărit de Iordan. 

1 Iosua era bătrân şi îndelungat în zile; şi a zis Domnul către Iosua: „Tu ai îmbătrânit, eşti înaintat 
în vârstă, dar 

2 „n... şi pe regele Betelului”: text lacunar în LXX; preluat din T. M. 

pământ care să fie împărțit ca moştenire e încă foarte mult. 

2 Acesta e pământul care rămâne: Hotarele Filistenilor, Gheşurul şi Canaanul; 

3 de la ţinutul nelocuit din faţa Egiptului până la hotarele Ecronului, de-a stânga Canaaneenilor, se 
socotesc cele cinci principate ale Filistenilor: Gaza, Aşdod, Ascalon, Gat şi Ecron; 

4 şi [ţinutul] Heveilor: de la Teman la ţinutul Canaan din faţa Gazei, şi ţinuturile sidoniene până la 
Afeca şi până la hotarele Amoreilor. 

5 Şi tot ținutul filistean Ghebla şi tot Libanul spre soare-răsare, de la Baal-Gad, la poalele muntelui 
Hermon, până la intrarea Hamatului; 

6 pe toți locuitorii ținutului muntos, de la Liban până la Misrefot-Maim, pe toți Sidonienii îi voi 
nimici de dinaintea lui Israel; dar tu să-i dai lui Israel [pământul] prin sorți, aşa cum ţi-am poruncit 
Eu ție. 

7 Şi acum, împarte pământul acesta, ca moştenire prin sorți, la nouă seminţii şi la jumătate din 
seminţia lui Manase; de la Iordan până la Marea cea Mare, înspre apus, să li-l dai lor: Marea cea 
Mare va fi hotarul”. 

8 Iar celor două seminţii, a lui Ruben şi a lui Gad, şi la jumătate din seminţia lui Manase le-a dat 
Moise pe cel de dincolo de Iordan; Moise, sluga lui Dumnezeu, li l-a dat spre răsărit, 

9 de la Aroer, care e pe malul râului Arnon, şi cetatea cea din mijlocul văii şi Medeba întreagă, până 
la Dibon, 

10 precum şi toate cetăţile lui Sihon, regele Amoreilor, care a stăpânit din Heşbon până la hotarele 
fiilor lui Amon; 

11 şi ţinutul Galaadului şi hotarelor Gheşuriților şi ale Maacatienilor, tot muntele Hermonului şi 
întregul ţinut al Vasanului, până la Salca; 

12 întregul regat al lui Og din ţinutul Vasanului, care a domnit în Aştarot şi în Edreea, cel rămas 
dintre uriaşi, pe care Moise l-a bătut şi l-a nimicit. 

13 Dar fiii lui Israel nu i-au nimicit pe Gheşureni şi pe Maacatieni şi pe Canaaneeni; iar regele 
Gheşurenilor şi al Maacatienilor locuieşte până azi printre fiii lui Israel. 

14 Doar seminţiei lui Levi nu i s-a dat moştenire: Domnul, Dumnezeul lui Israel, El e moştenirea 
lor, aşa cum le-a spus Domnull. Şi aceasta e împărțirea pe care Moise le-a făcut-o fiilor lui Israel la 
Araba Moabului, dincolo de Iordan, spre Ierihon. 

15 Pământul i l-a dat Moise seminției lui Ruben, după familiile lor. 

16 Hotarele lor au fost de la Aroer, care este față-n față cu valea Arnonului, precum şi cetatea ce se 
află în valea Arnonului, şi tot şesul până la Medeba 

17 şi până la Heşbon şi toate cetăţile din şes, şi Dibonul şi Bamot-Baal şi Betbaal-Meon 

18 şi Vasanul şi Chedemotul şi Mefaatul 

19 şi Chiriataim, Sibma şi Țeretiaşahar în muntele Emec; 

20 şi Bet-Peor şi poalele muntelui Fazga şi Bet-leşimot; 

21 şi toate cetăţile din şes şi tot regatul lui Sihon, regele Amoreilor, pe care l-a ucis Moise, pe el şi 
pe căpeteniile 

1 Tribul lui Levi avea un statut special, stabilit de către Moise (Nm 18, 21-24; Dt 10, 9); ei se 
întrețineau din ofrandele aduse lui Dumnezeu. 


Madianului: Evi, Rechem, Țur, Hur şi Reba, căpeteniile de pe lângă Sihon, şi pe locuitorii ținutului. 
22 lar pe Balaam al lui Beor, vrăjitorul, l-au ucis în luptă. 

23 Iar hotarele lui Ruben erau: însuşi Iordanul era hotar; aceasta-i moştenirea fiilor lui Ruben, după 
familiile lor, după cetăţile şi satele lor. 

24 Moise, de asemenea, le-a dat moştenire fiilor lui Gad, după familiile lor. 

25 În hotarele lor erau: Iezerul şi toate cetăţile Galaadului şi jumătate din ţinutul fiilor lui Amon, 
până la Aroer, care se află în faţa cetăţii Raba; 

26 şi de la Heşbon până la Ramat-Miţpa şi Betonim, şi de la Mahanaim până la hotarele Debirului, 
27 şi Bet-Haram şi Bet-Nimra şi Sucot şi Țafon şi restul regatului lui Sihon, regele Heşbonului. 
Hotarul lui era Iordanul, până la marea Chineret, dincolo de Iordan, spre răsărit. 

28 Aceasta e moştenirea fiilor lui Gad, după familiile, cetățile şi satele lor. 

29 Moise a dat [moştenire] şi la jumătate din seminţia lui Manase. 

30 Iar hotarele lor au fost de la Mahanaim, cu tot regatul Vasanului, cu tot regatul lui Og, regele 
Vasanului, şi cu toate satele Iairului care se află în ţinutul Vasanului -: şaizeci de cetăţi. 

31 Iar jumătate din Galaad, cu Aştarotul şi Edreea, cetăţile regale ale lui Og în ţinutul Vasanului i-a 
fost dată fiilor lui Machir, fiul lui Manase, adică la jumătate din fiii lui Machir, fiul lui Manase, 
după familiile lor. 

32 Aceştia sunt cei cărora le-a dat Moise moştenire în şesul Moabului, dincolo de Iordan, în faţa 
Ierihonului, spre răsărit. Dar seminţiei lui Levi nu i-a dat 

Moise moştenire: Domnul, Dumnezeul lui Israel, El este moştenirea lor, aşa cum le-a grăit.2 

14 

Împărțirea pământului la apus de Iordan. 

1 Aceştia sunt aceia dintre fiii lui Israel care au primit moştenire în țara Canaanului, cărora Eleazar 
preotul şi Iosua, fiul lui Navi, şi capii de familie ale semințiilor fiilor lui Israel le-au împărțit ca 
moştenire 1. 

2 Ei şi-au primit moştenirea prin sorți, aşa cum Domnul, prin mâna lui Iosua, le-a poruncit celor 
nouă seminţii şi la o jumătate de seminție 

3 dincolo de Iordan. Dar Leviţii nu aveau parte printre ei. 

4 Fiindcă fiii lui Iosif erau două seminții: Manase şi Efraim; iar pentru Leviţi nu era în ţară nici o 
parte care să le fi fost dată, ci doar cetăți de locuit, precum şi împrejurimile acestora pentru vitele 
lor, cu vite cu tot. 

5 Precum Domnul îi poruncise lui Moise, aşa au făcut fiii lui Israel şi au împărțit pământul. 

6 Iar fiii lui Iuda au venit la Iosua în Ghilgal; şi i-a grăit Caleb, fiul lui Iefone Chenezeul: „Tu ştii 
cuvântul pe care Domnul l-a grăit către Moise, sluga lui Dumnezeu, în privința mea şi a ta, la 
Cadeş-Barnea. 

7 Că eu aveam patruzeci de ani când Moise, sluga lui Dumnezeu, m-a trimis 

2 A doua frază a acestui verset e preluată din T. M. 

1 Sunt puse în aplicare instrucțiunile cuprinse în Nm 34, 16-29. 

din Cadeş-Barnea să iscodesc această țară; iar eu i-am răspuns după gândul său2. 

8 Frații mei, cei ce s-au suit împreună cu mine, au înspăimântat inima poporului; eu însă L-am 
urmat întocmai pe Domnul, Dumnezeul meu. 

9 În ziua aceea s-a jurat Moise, zicând: Pământul în care te-ai dus îţi va fi moştenire, ţie şi fiilor tăi 
în veci, fiindcă tu L-ai urmat întocmai pe Domnul, Dumnezeul nostru. 

10 Şi acum, iată că Domnul m-a ţinut viu, aşa cum a grăit; patruzeci şi cinci de ani sunt acum de 
când Domnul a grăit cuvântul acesta către Moise, la vremea când Israel umbla prin pustie; şi acum, 
iată, eu am optzeci şi cinci de ani 

11 şi sunt încă tare, ca atunci când m-a trimis Moise; tare sunt şi acum să ies şi să intru în război. 

12 Şi acum, cer de la tine muntele acesta, aşa cum a zis Domnul în ziua aceea; că tu ai auzit 
cuvântul acesta în ziua aceea. Enachimii sunt şi acum acolo, cu cetăţi mari şi tari; aşadar, dacă 
Domnul va fi cu mine, eu îi voi nimici, aşa cum mi-a spus mie Domnul.” 

13 Iar Iosua l-a binecuvântat; şi a dat Hebronul ca moştenire lui Caleb, fiul lui Iefone Chenezeul. 

14 Şi de atunci până-n ziua de astăzi i-a fost Hebronul moştenire lui Caleb, fiul lui Iefone 
Chenezeul, fiindcă el a ascultat de porunca Domnului, Dumnezeul lui Israel. 


15 Mai înainte Hebronul se numea Chiriat-Arba, cetatea-metropolă a 

2 Pentru istoria spionării Canaanului vezi Nm 13-14. 

Enachimilor. şi s-a liniştit pământul de război. 

15 

Partea lui Iuda. 

1 Iar hotarele seminţiei lui Iuda, după familiile lor, au fost de la hotarele Idumeii, de la pustiul Sin, 
până la Cadeş, spre miazăzi-apus. 

2 Hotarul lor de miazăzi merge până la partea Mării Sărate, de unde începe pintenul ce se lasă spre 
miazăzi; 

3 înaintează către suişul Acravimului, trece prin pustiul Sin, iar dinspre miazăzi se urcă spre Cadeş- 
Barnea, iese pe la Heţron, înaintează până la Adar şi se întoarce pe calea dinspre apus de Cadeş; 

4 trece prin Aţmon şi iese la valea Egiptului; capătul acestui hotar este marea. Acesta este hotarul 
dinspre miazăzi. 

5 lar hotarul lor de răsărit e toată Marea Sărată până la Iordan. Iar hotarul de miază-noapte pleacă 
de la hotarul Mării şi de la Iordan; 

6 se urcă spre Bet-Hogla, trece pe la miază-noapte de Bet-Araba şi merge în sus până la piatra lui 
Bohan, fiul lui Ruben; 

7 hotarul merge mai departe spre Debir, prin cea de-a patra parte a văii Acor, şi se coboară spre 
Ghilgal, care se află în faţa Adumimului, în partea de miazăzi a văii; trece apoi pe la apele En- 
Şemeş| şi se prelungeşte până la En-Roghel2. 

1 LXX traduce: „Izvoarele Soarelui”. 

2 LXX traduce: „Izvorul Piuarului”. 

8 Hotarul merge în sus spre valea Benhinom, prin spatele lebusului, spre miazăzi; acesta este 
Ierusalimul; şi se termină hotarul în vârful muntelui ce se află-n faţa văii Hinom, spre apus, la 
marginea dinspre miază-noapte a văii Refaim. 

9 Din vârful muntelui, hotarul se îndreaptă spre izvorul apelor Neftoah şi merge spre muntele Efron; 
apoi se încovoaie spre Baala: aceasta este cetatea Chiriat-learim. 

10 Hotarul se întoarce apoi de la Baala spre mare şi se îndreaptă spre muntele Seir prin partea din 
spate, de miază-noapte, a cetăţii learim; acesta e Chesalonul; şi, coborându-se spre cetatea Bet- 
Şemeş, trece spre miazăzi; 

11 de aici, hotarul trece prin partea de miază-noapte a Ecronului şi se îndreaptă spre Şicron, se 
încovoaie spre miazăzi şi se îndreaptă spre labneel; iar capătul hotarului e marea; hotarul dinspre 
apus îl alcătuieşte marea, adică Marea cea Mare3. 

12 Acestea sunt hotarele de peste tot ale fiilor lui Iuda, după familiile lor. 

13 Iar lui Caleb, fiul lui lefone, i-a dat parte în mijlocul fiilor lui Iuda, după cum poruncise 
Dumnezeu; şi i-a dat Iosua cetatea Chiriat-Arba, cetatea-metropolă a lui Enac, care este Hebronul. 
14 Acolo i-a nimicit Caleb, fiul lui lefone, pe cei trei fii ai lui Enac: pe Şeşai, pe Ahiman şi pe 
Talmai. 

15 De acolo a pornit Caleb asupra celor ce locuiau în Debir; numele Debirului era mai înainte 
Chiriat-Sefer4. 

3 Mediterana. 

4 LXX traduce: „Cetatea Literelor” (care poate fi şi „Cetatea Cărţii” sau „Cetatea Scribului”). 

16 Şi a zis Caleb: „Celui ce va lua şi va nimici Cetatea Literelor, aceluia îi voi da de soţie pe fiica 
mea Acsa”. 

17 Şi a luat-o Otniel, fiul lui Chenaz, fratele mai mic al lui Caleb; iar Caleb i-a dat-o de soţie pe 
Acsa, fiica sa. 

18 Şi a fost că-n timp ce ea îşi făcea ieşirea, s-a sfătuit cu el, zicând: „Îi voi cere tatălui meu o 
țarină!” Şi a strigat de pe asin. Iar Caleb i-a zis: „Ce ţi-a venit?” 

19 Ea i-a răspuns: „Dă-mi o binecuvântare, că mi-ai dat pământ ca din secetă5; dă-mi şi izvoarele 
de apă!” Şi i-a dat Izvoarele de sus şi Izvoarele de jos. 

20 Aceasta este moştenirea seminţiei fiilor lui Iuda, după neamurile lor. 

21 Iar cetăţile lor erau cetăţi ale seminţiei fiilor lui Iuda, din hotarele Edomului spre pustiu: Cabţeel, 


Eder şi lagur; 

22 China, Dimona şi Adada; 

23 Chedeş, Haţor şi Itnan; 

24 Zif, Telem şi Bealot; 

25 Haţor-Hadata, Cheriot-Heţron, adică Haţor; 

26 Amam, Şema şi Molada; 

27 Haţar-Gada, Heşmon şi Bet-Palet,; 

28 Haţar-Şual, Beer-Şeba şi Biziotia, cu împrejurimile şi satele lor; 

29 Baala, lim şi Atem; 

30 Eltolad, Chesil şi Horma; 

31 'Țiclag, Madmana şi Sansana; 

32 Lebaot, Şilhim, Ain şi Rimon; de toate, douăzeci şi nouă de cetăţi, cu satele lor6. 

5 Literal: „din Negheb” (acesta fiind ţinutul pustiu din sudul Palestinei). 

6 În realitate, sunt treizeci şi cinci. Se prezumă că cineva a corectat lista celor douăzeci şi nouă de 
cetăţi adăugând încă şase, dar neglijând să corecteze şi totalul. 

33 Iar la şes: Eştaol, Ţora şi Aşna; 

34 Zanuah, En-Ganim, Tapuah şi Enam; 

35 Iarmut, Adulam, Soco şi Azeca; 

36 Şaaraim, Aditaim şi Ghedera cu împrejurimile ei: paisprezece cetăţi, cu satele lor. 

37 'Țenan, Hadaşa şi Migdal-Gad; 

38 Dilean, Miţpa şi locteel; 

39 Lachiş, Boţcat şi Eglon; 

40 Cabon, Lahmas şi Chitliş; 

41 Ghederot, Bet-Dagon, Naama şi Macheda: şaisprezece cetăţi, cu satele lor. 

42 Libna, Eter şi Aşan; 

43 Iftah, Aşna şi Neţib; 

44 Cheila, Aczib şi Mareşa: nouă cetăţi, cu satele lor. 

45 Ecron, cu împrejurimile şi satele ei; 

46 şi de la Ecron spre mare, tot ce se află în apropiere de Aşdod, cu satele lor; 

47 Aşdod, cu împrejurimile şi satele ei; Gaza, cu satele şi împrejurimile ei, până la râul Egiptului şi 
până la Marea cea Mare, care-i este hotar. 

48 La munte: Şamir, latir şi Soco; 

49 Dana şi Cetatea Literelor, adică Debir; 

50 Anab, Eştemo şi Anim; 

51 Goşen, Holon şi Ghilo: unsprezece cetăţi, cu satele lor; 

52 Anab, Duma şi Eşean; 

53 lanum, Bet-Tapuah şi Afeca; 

54 Humta, Chiriat-Arba, adică Hebron, şi Țior: nouă cetăţi, cu satele lor. 

55 Maon, Carmel, Zif şi Iuta; 

56 Izreel, locdeam şi Zanuah; 

57 Cain, Ghibeea şi Timna: zece cetăţi, cu satele lor. 

58 Halhul, Bet-Țur şi Ghedor; 

59 Maarat, Bet-Anot şi Eltecon: şase cetăţi, cu satele lor. Tecoa, Efrata sau Betleem -, Peor, Etam, 
Culon, Tatam, Sores, Carem, Galem, Betir şi Manah: unsprezece cetăţi, cu satele lor. 

60 Chiriat-Baal sau Chiriat-learim şi Harabah: două cetăţi, cu satele şi împrejurimile lor. 
61 În pustiu: Bet-Araba, Midin şi Secaca; 

62 Nibşan, Ir-Melah şi En-Gaddi: şase cetăţi, cu satele lor. 

63 lebuseii însă locuiau în Ierusalim, iar fiii lui Iuda nu i-au putut nimici; şi trăiesc lebuseii în 
Ierusalim până-n ziua de astăzi. 

16 

Partea fiilor lui Efraim. 

1 Apoi hotarul fiilor lui Iosif: De la Iordan, lângă Ierihon, dinspre răsărit, urcă de la Ierihon până-n 
ținutul muntos, până-n pustiul ce se întinde de la Ierihon până la Betel, 


2 iese din Betel spre Luz, trece hotarul Archienilor 

3 şi se întoarce spre apus la hotarele lui Iaflet până la hotarele Bet-Horonului de jos şi până la 
Ghezer şi se înfundă în ţărmul mării. 

4 Iar Efraim şi Manase, fiii lui Iosif, şi-au luat partea de moştenire. 

5 Hotarele fiilor lui Efraim, după familiile lor, au fost acestea: Hotarul moştenirii lor era la răsărit 
Atarot-Adar până la Bet-Horonul de sus şi Ghezer; 

6 apoi trecea spre apus, pe la miază-noapte, la Micmetat, se întorcea spre răsărit la Taanat-Şilo şi 
trecea pe la răsărit delanoah; 

7 de la Ianoah se cobora la Atarot şi la Naarata, atingând lerihonul, şi ieşea la Iordan; 

8 de la Tapuah mergea hotarul spre apus, către pârâul Cana, şi se termina în țărmul mării. Aceasta 
este moştenirea seminţiei lui Efraim, după familiile lor. 

9 Şi fiilor lui Efraim li s-au mai dat cetăţi şi în partea fiilor lui Manase; acele cetăţi erau cu satele 
lor. 

10 Dar Efraimiţii nu i-au nimicit pe Canaaneenii care locuiau în Ghezer; şi au trăit Canaaneenii 
între Efraimiţi până-n ziua aceasta, când a venit Faraon, regele Egiptului, şi a luat cetatea şi a ars-o 
cu foc, iar pe Canaaneeni şi pe Ferezei şi pe locuitorii Ghezerului i-a ucis. lar Faraon i-a dat-o de 
zestre fiicei salel. 

17 

Partea lui Manase. 

1 Iar hotarele seminţiei fiilor lui Manase (acesta fiind întâiul-născut al lui Iosif) i-au căzut lui 
Machir (acesta fiind întâiul-născut al lui Manase), tatăl lui Galaad, care fusese războinic: Galaadul 
şi Vasanul; 

2 dar şi celorlalți fii ai lui Manase, după familiile lor: fiilor lui Abiezer şi fiilor lui Helec şi fiilor lui 
Asriel şi fiilor lui Sichem şi fiilor lui Hefer şi fiilor lui Şemida; aceştia sunt fiii de parte bărbătească, 
după familiile lor. 

1 Această ultimă menţiune, proprie Septuagintei, se conjugă cu cea asemănătoare din 3 Rg 9, 16-17: 
Fiica lui Faraon devenise soţia regelui Solomon. 

3 Iar Salfaad, fiul lui Hefer, fiul lui Galaad, fiul lui Machir, fiul lui Manase, nu avea fii, ci doar 
fiice; iată numele fiicelor lui Salfaad: Mahla, Noa, Hogla, Milca şi Tirta. 

4 Acestea au venit în fața lui Eleazar preotul şi în fața lui Iosua şi în fața dregătorilor şi au zis: „Prin 
mâna lui Moise, Dumnezeu a poruncit să ni se dea o moştenire în mijlocul fraților noştri”. Şi li s-a 
dat moştenire, după porunca Domnului, între fraţii tatălui lor. 

5 Şi sorţul lor a căzut de la Anasa şi de la Labec până la ţinuturile Galaadului şi Vasanului, care 
erau dincolo de Iordan; 

6 fiindcă fiicele fiilor lui Manase au moştenit o parte în mijlocul fraţilor lor, dar ţinutul Galaadului 
le-a devenit moşie celorlalţi fii ai lui Manase. 

7 Iar hotarul fiilor lui Manase pleca de la Aşer către Micmetat, care e în faţa fiilor lui Sichem, şi 
înainta spre hotarul lui lamin şi lasib, la fântâna lui Tapuah; 

8 aceasta i-a căzut lui Manase, pe când [cetatea] Tapuah, de la hotarul lui Manase, li s-a cuvenit 
fiilor lui Efraim. 

9 De aici se coboară hotarul pe valea Canei, spre latura de miazăzi a văii Ariel (acolo se află 
arborele de terebentină care-i aparţine lui Efraim), adică între cetatea lui Manase şi hotarul acestuia, 
pe partea de miază-noapte a râului, sfârşindu-se apoi în mare; 

10 în acest fel, partea lui Efraim se află spre miazăzi, în timp ce partea lui Manase se află la miază- 
noapte, amândouă fiind hotărnicite de mare; aceasta din urmă se mărgineşte la miază-noapte cu 
Aşer, şi tot acolo, spre răsărit, cu Isahar. 

11 În partea lui Aşer şi a lui Isahar, i se cuvin lui Manase: Bet-Şean cu satele lui, Ibleam cu satele 
lui, locuitorii din Dor şi din satele lui, locuitorii din Taanac şi din satele lui, locuitorii din 
Meghiddon şi din satele lui, precum şi a treia parte din Nefet, cu satele lui. 

12 Dar fiii lui Manase n-au putut să nimicească aceste cetăţi, şi aşa au început Canaaneenii să 
locuiască în ţinutul acesta. 

13 Şi a fost că după ce fiii lui Israel s-au întărit, ei i-au supus pe Canaaneeni, dar de omorât nu i-au 
omorât. 


14 Dar fiii lui Iosif i s-au plâns lui Iosua, zicând: „De ce ne-ai dat o singură moşie şi un singur sorţ, 
de vreme ce noi suntem un popor numeros, aşa cum ne-a binecuvântat Dumnezeu?” 

15 Iar Iosua le-a zis: „Dacă sunteţi popor numeros, suiţi-vă la păduri şi curățaţi-vă locuri în ţinutul 
Ferezeilor şi Refaimilor, dacă muntele lui Efraim vă e strâmt!” 

16 Dar fiii lui Iosif au zis: „Muntele lui Efraim nu ne place, din pricină că băştinaşii Canaaneeni au 
călărime pe sprânceană şi care de fier, atât cei din Bet-Şean şi din satele lui, cât şi cei din valea lui 
Izreel”. 

17 Iar Iosua a zis către fiii lui Iosif, adică lui Efraim şi lui Manase: „Dacă sunteţi popor numeros şi 
aveţi putere multă, atunci voi nu veţi avea moşie!; 

18 căci a voastră va fi pădurea căci pădure este! şi o veţi curăţi şi a voastră va fi pân” la marginile 
ei; iar pe Canaaneeni îi veţi nimici: au ei călărime pe sprânceană, dar voi sunteţi mai tari decât ei!” 

18 

Moştenirea seminției lui Veniamin. 

1 atunci s-a strâns toată obştea fiilor lui Israel în Şilol; şi acolo şi-au întins cortul mărturiei2; şi țara 
le era supusă. 

2 Dintre fiii lui Israel mai rămăseseră şapte seminţii care nu-şi primiseră moştenire. 

3 Iar Iosua le-a zis fiilor lui Israel: „Până când vă veţi codi să moşteniţi pământul pe care vi l-a dat 
Domnul, Dumnezeul nostru? 

4 Alegeţi dintre voi câte trei oameni din fiecare seminţie; ei să se ridice şi să străbată ţara şi apoi o 
vor descrie în faţa mea, ca s-o pot împărţi aşa cum se cuvine”. 

5 Şi au venit la el; iar el le-a împărțit şapte părți, [zicând]: „Iuda să le fie hotarul de miazăzi, iar fiii 
lui Iosif să le fie hotarul de miază-noapte; 

6 aşadar, voi veţi împărți pământul în şapte părţi şi veţi veni apoi aici la mine, iar eu vă voi trage 
sorţi în faţa Domnului, Dumnezeului nostru. 

7 Căci fiii lui Levi nu au parte între voi, de vreme ce partea lor este însăşi preoția Domnului; cât 
despre Gad şi Ruben şi jumătate din seminția lui Manase, ei şi-au primit moştenirea dincolo de 
Iordan, spre răsărit, aceea pe care le-a dat-o Moise, sluga Domnului”. 

8 Şi sculându-se bărbaţii aceia, s-au dus; iar Iosua le-a poruncit bărbaților 

1 Şilo, situat la 18 km nord de Betel, devine al doilea centru al fiilor lui Israel în Canaan, după 
Ghilgal. 

2 „Cortul mărturiei”: chivotul mărturiei instituit de Moise ca semn al prezenţei lui Dumnezeu (vezi 
Iş 25). 

ce se duceau să străbată ţara, zicând: „Mergeţi şi cercetaţi pământul; străbateţi-l, apoi veniţi la mine, 
pentru ca aici, în Şilo, să vă trag sorți în faţa Domnului”. 

9 Iar bărbaţii aceia s-au dus şi au străbătut pământul; şi l-au văzut şi l-au descris într-o carte după 
cetăţile lui3, şi l-au împărţit în şapte părți şi s-au întors la Iosua în tabără, la Şilo. 

10 Iar Iosua a aruncat sorţi în Şilo, în faţa Domnului; şi acolo le-a împărțit Iosua fiilor lui Israel 
moştenire, în faţa Domnului. 

11 Cel dintâi a ieşit sorţul seminției lui Veniamin, după familiile ei: hotarele moşiei lor au ieşit între 
fiii lui Iuda şi fiii lui Iosif. 

12 Hotarul lor de miază-noapte începe de la Iordan, urcă spre miază-noapte pe lângă Ierihon, urcă 
prin munte spre apus şi se termină în pustiul Bet-Aven; 

13 de acolo merge hotarul spre Luz, prin spatele Luzului, acesta fiind Betelul; apoi coboară hotarul 
spre Atarotadar, merge spre muntele dinspre miazăzi de Bet-Horonul de jos, 

14 trece şi se îndreaptă spre partea dinspre mare, pe la miazăzi, de la muntele din fața Bet- 
Horonului până unde se termină, la Chiriat-Baal, adică Chiriat-learim, cetatea fiilor lui Iuda; aceasta 
este partea dinspre apus. 

15 Iar partea de miazăzi: de la Chiriatbaal merge hotarul spre mare, până la izvorul apei Neftoah; 

16 apoi se coboară prin fața pădurii lui Hinom, care se află pe partea de miază-noapte față de Emec 
Refaim, se coboară 

3 Au alcătuit un plan al teritoriului, cetățile fiind puncte de reper. 

din nou prin miazăzi față de lebus şi merge spre En-Roghel; 


17 înaintează apoi spre En-Şemeş şi înaintează spre Ghelilot, care este în faţa urcuşului spre Adu- 
mim, ŞI se coboară spre piatra lui Bohan, a fiilor lui Ruben; 

18 apoi trece pe la miază-noapte de Harabah şi se coboară la hotarul mării Araba; 

19 de acolo trece pe lângă Bet-Hogla, pe la miază-noapte, şi se termină în cornul de miază-noapte al 
Mării Sărate, la vărsarea lordanului. Acesta e hotarul de miazăzi. 

20 Iar hotarul de răsărit este Iordanul. Aceasta este moştenirea fiilor lui Veniamin, acestea sunt 
hotarele lor, de jur-împrejur, după familiile lor. 

21 Iar cetățile fiilor lui Veniamin, după familiile lor, erau: Ierihonul, Bethogla, şi Emec-Cheţiţ; 

22 Bet-Harabah, Țemaraim şi Betel; 

23 Avim, Para şi Ofra; 

24 Chefar-Amonai, Ofni şi Gheba: douăsprezece cetăţi, cu satele lor; 

25 Gabaon, Rama şi Beerot; 

26 Miţpa, Chefira şi Moţa; 

27 Rechem, Irpeel şi Tareala; 

28 Țela, Elef şi lebus (adică Ierusalimul): paisprezece cetăţi, cu satele lor. Aceasta este moştenirea 
fiilor lui Veniamin, după familiile lor. 

19 

Moştenirea semințiilor lui Simeon, Zabulon, Isahar, Aşer, Neftali şi Dan. Partea lui Iosua. 

1 Al doilea sorţ a căzut pentru fiii lui Simeon; partea lor de moştenire a fost între hotarele părții 
fiilor lui ludal. 

2 Moştenirea lor era: Beer-Şeba, Şeba şi Molada; 

3 Haţar-Şual, Bala şi Aţem; 

4 Eltolad, Betul şi Horma; 

5 Ţiclag, Bet-Marcabot şi Haţar-Susa; 

6 Bet-Lebaot şi ţarinile lor: treisprezece cetăţi, cu satele lor2; 

7 Ain, Rimon, Eter şi Aşan: patru cetăţi, cu satele lor; 

8 şi toate satele ce se aflau împrejurul acestor cetăţi, până la Baalatbeer-Ramat, mergând spre 
miazăzi. Aceasta este moştenirea seminţiei fiilor lui Simeon, după familiile lor. 

9 Moştenirea fiilor lui Simeon [era parte] din partea fiilor lui Iuda, fiindcă partea fiilor lui Iuda era 
mai mare decât a lor; de aceea fiii lui Simeon au primit parte din moşia lor. 

10 Al treilea sorț i-a căzut lui Zabulon, după familiile lor; hotarul moştenirii lor mergea până la 
Sarid, 

11 se urca spre apus până la Maraala şi atingea Dabeşetul în valea de dinaintea locneamului; 

12 de la Sarid se întorcea înapoi, spre răsărit, până la hotarul ținutului Chislot-Tabor, de unde trecea 
spre Dabrat şi se urca spre lafia; 

13 se îndrepta apoi la răsărit spre Ghethefer, la Ita-Caţin şi mergea spre Rimon, Metora şi Nea 

14 şi se întorcea de la miază-noapte spre Hanaton şi ieşea la Iftah-EI; 

1 Teritoriul tribului lui Simeon nu va avea hotare proprii, ci făcea parte din lotul cel mare al tribului 
lui Iuda. 

2 În T. M. se adaugă: Şaruhen. Explicaţia, în nota de la 15, 32. 

15 apoi la Catat, Nahalal, Şimron, Idala şi Betleem: douăsprezece cetăţi, cu satele lor3. 

16 Aceasta este moştenirea seminţiei fiilor lui Zabulon, după familiile lor: cetăţile cu satele lor. 

17 Al patrulea sorţ i-a căzut lui Isahar. 

18 În hotarul lor erau cuprinse: Izreel, Chesulot şi Şunem; 

19 Hafaraim, Şion şi Anaharat; 

20 Harabit, Chişion şi Ebeţ; 

21 Remet, En-Ganim, En-Hada şi Betpaţeţ; 

22 hotarul atingea Taborul, Şahaţima şi Bet-Şemeş, iar capătul lui era Iordanul. 

23 Aceasta este moştenirea seminţiei fiilor lui Isahar, după familiile lor: cetăţile cu satele lor4. 

24 Al cincilea sorţ i-a căzut lui Aşer, după familiile lor. 

25 Hotarul lor trecea prin Helcat, Hali, Beten şi Acşaf, 

26 Alamalec, Amead şi Mişeal; hotarul lor atingea spre apus Carmelul şi Şihor-Libnat, 

27 după care se întorcea dinspre soarerăsare către Bet-Dagon şi atingea hotarul lui Zabulon şi Iftah- 


El la miază-noapte şi intra în hotarul Asatei la Betemec şi Neiel şi mergea la Cabul 

28 şi mai departe la Abdon, Rehob, Hamon şi Cana, până la marele Sidon; 

29 hotarul se întorcea apoi îndărăt la Rama, la fântâna lui Masfasat şi la Tirieni, după care se 
încovoia spre Hosa, spre mare, Mahaleb şi Aczib; 

3 Nici aici, totalul de douăsprezece nu corespunde enumerării;, asemenea, în T. M. 

4 T.M. consemnează şi totalul: şaisprezece cetăţi. 

30 după aceea, Aco, Afec şi Rehob. 

31 Aceasta este moştenirea seminţiei fiilor lui Aşer, după familiile lor: cetăţile cu satele lor. 

32 Al şaselea sorţ i-a căzut lui Neftali. 

33 Hotarul lor mergea de la Helef şi de la pădurea Țaananim către Adaminecheb şi labneel până la 
Lacum şi se isprăvea în Iordan; 

34 hotarul se întorcea apoi spre apus către Aznot-Tabor şi de acolo mergea spre Hucoc şi se 
învecina la miazăzi cu ţinutul Zabulonului, spre apus cu ţinutul lui Aşer, iar spre soare-răsare cu 
Iordanul. 

35 Cetăți întărite erau Țidim, Țer, Hamat, Racat şi Chineret; 

36 Adama, Rama şi Haţor; 

37 Chedeş, Edreea şi En-Haţor; 

38 Ireon, Migdal-El, Horem, Bet-Anat şi Bet-Şemeş. 

39 Aceasta este moştenirea seminției fiilor lui Neftali. 

40 Al şaptelea sorț i-a căzut lui Dan. 

41 Hotarul lor cuprindea: Țora, Eştaol şi Ir-Şemeş; 

42 Şaalabim, Aialon şi Itla; 

43 Elon, Timnata şi Ecron; 

44 Elteche, Ghibeton şi Baalat; 

45 lehud, Bene-Berac şi Gat-Rimon; 

46 Me-larcon şi Haracon, la apusul cărora hotarul se învecina cu loppe. 

47 Aceasta este moştenirea seminţiei fiilor lui Dan, după familiile lor, acestea sunt cetăţile lor, cu 
satele lor. Dar fiii lui Dan nu i-au izgonit pe Amoreii care le făcuseră necazuri în munți; iar Amoreii 
nu le-au îngăduit să coboare la vale, ci le-au luat cu de-a sila hotarul porţiei lor. 

48 Atunci s-au dus fiii lui Dan şi au purtat război împotriva Leşemului şi l-au luat şi l-au lovit cu 
ascuţişul săbiei; şi au locuit în el şi l-au numit „Leşemul-lui-Dan”, după numele lui Dan, tatăl lor. 
lar Amoreii au locuit pe mai departe în Edom şi în Salamin$; dar mâna lui Efraim i-a stăpânit şi au 
devenit supuşii săi. 

49 După ce au luat în stăpânire pământul, după hotarele lor, fiii lui Israel i-au dat între ei moştenire 
lui Iosua, fiul lui Navi, 

50 aşa cum poruncise Dumnezeu; şi i-au dat cetatea pe care o ceruse, Timnat-Serah, care se află în 
muntele lui Efraim; iar el a zidit cetatea şi a locuit în ea. 

51 Acestea sunt părțile pe care Eleazar preotul şi Iosua, fiul lui Navi, şi capii familiilor le-au 
împărțit, prin tragere la sorţi, fiilor lui Israel, în Şilo, înaintea feţei Domnului, la intrarea cortului 
mărturiei; iar aceştia s-au dus să-şi ia în stăpânire pământul6. 

20 

Cetățile de scăpare. 

1 Şi i-a grăit Domnul lui losua, zicând: 

2 „Vorbeşte-le fiilor lui Israel şi spune-le: Rânduiţi cetăţile în care să scape fugarii, despre care Eu 
v-am grăit prin Moisel; 

3 ca să poată scăpa acolo ucigaşul care fără voia lui a luat viaţa cuiva, fără să 

5 Amănunt propriu Septuagintei. 

6 T. M. conchide altfel: „Şi aşa s-a isprăvit împărțirea pământului”. 

1 E vorba de azilul oferit ucigaşilor fără voie, rânduială stabilită prin legea dată lui Moise (Iş 21, 
13). 

fi avut înainte un astfel de gând. Şi vă vor fi ele cetăți de scăpare, ca nu cumva ucigaşul să fie 
omorât de rudele celui ucis mai înainte de a fi fost el adus în faţa adunării, pentru judecată. 

4 Acela, după ce a fugit în una din aceste cetăţi, va sta la poarta cetăţii? şi va spune ce are de spus în 


faţa bătrânilor acelei cetăţi, iar obştea îl va primi şi-i va da un loc, iar el va locui cu ei. 

5 Iar dacă ruda celui ucis va alerga în căutarea lui, ei nu-l vor da pe ucigaş în mâinile ei, pentru că el 
din neştiinţă l-a lovit pe aproapele său, iar nu pentru că mai înainte l-ar fi urât. 

6 Şi va locui el în cetatea aceea până când va sta la judecată în faţa adunării sau până când va muri 
arhiereul acelor zile3; atunci ucigaşul se va întoarce şi se va duce în cetatea sa şi la casa lui, de unde 
fugise”. 

7 lar el [Iosua] a rânduit Chedeşul în Galileea, în muntele lui Neftali, şi Sichemul în muntele lui 
Efraim şi Chiriat-Arba adică Hebronul în muntele lui Iuda. 

8 lar dincolo de Iordan, în faţa lerihonului, spre răsărit, a rânduit: Beţerul, în şesul pustiului din 
seminţia lui Ruben; Ramot, în Galaad, în seminţia lui Gad, şi Golan, în Vasan, în seminţia lui 
Manase. 

9 Acestea sunt cetăţile rânduite pentru toți fiii lui Israel şi pentru străinii ce locuiesc printre ei4, 
pentru ca acolo să fugă cel ce fără voie a luat viaţa cuiva, ca nu cumva ruda celui ucis să-l 

2 „Poarta cetăţii”: în cetatea antică, piaţa în care se ţineau adunările publice, se făceau tranzacţiile 
comerciale şi se judecau procesele. 

3 Moartea arhiereului era prilej de amnistiere. 

4 Străinii rezidenţi sau prozeliți. 

omoare înainte de a fi stat el la judecată în faţa adunării. 

21 

Cetățile leviţilor. 

1 Capii de familie ale fiilor lui Levi au venit atunci la Eleazar preotul şi la Iosua, fiul lui Navi, şi la 
capii de familie din seminţiile lui Israel. 

2 Şi le-au grăit în Şilo, în ţara Canaanului, zicând: „Domnul a poruncit prin Moise să ni se dea cetăţi 
în care să locuim, precum şi împrejurimile lor pentru vitele noastre”. 

3 Iar fiii lui Israel le-au dat leviţilor, din părţile lor, după porunca Domnului, următoarele cetăţi, cu 
împrejurimile lor. 

4 Şi sorţul a ieşit pentru fiii lui Cahat. Iar fiii lui Aaron, preoţii leviţi, au avut prin sorţi treisprezece 
cetăţi din seminţia lui Iuda şi din seminţia lui Simeon şi din seminţia lui Veniamin. 

5 Iar celorlalți fii ai lui Cahat li s-au dat, prin sorţi, zece cetăţi din seminția lui Efraim şi din 
seminţia lui Dan şi din jumătate din seminţia lui Manase. 

6 Iar fiilor lui Gherşon li s-au dat treisprezece cetăţi din seminţia lui Isahar şi din seminția lui Aşer 
şi din seminţia lui Neftali şi din jumătate din seminţia lui Manase în Vasan. 

7 Iar fiii lui Merari, după familiile lor, au avut prin sorţi douăsprezece cetăţi din seminţia lui Ruben 
şi din seminţia lui Gad şi din seminţia lui Zabulon. 

8 Fiii lui Israel le-au dat leviţilor cetăţile şi împrejurimile lor, aşa cum Domnul îi poruncise lui 
Moise. 

9 Seminţia fiilor lui Iuda şi seminţia fiilor lui Simeon şi parte din seminţia fiilor lui Veniamin au dat 
cetăţile acestea; 

10 şi ele li s-au rânduit fiilor lui Aaron din familia lui Cahat a fiilor lui Levi, fiindcă acestea au ieşit 
întâi la sorți. 

11 Şi le-au dat: Chiriat-Arba, metropola fiilor lui Enac, adică Hebronul, în ţinutul muntos al lui 
Iuda, cu împrejurimile ei; 

12 dar ţarinile cetăţii şi satele ei le-a dat Iosua fiilor lui Caleb, fiul lui lefone, să le stăpânească. 

13 Iar fiilor lui Aaron le-a dat cetatea de scăpare a ucigaşilor: Hebronul şi împrejurimile lui, Libna 
şi împrejurimile ei; 

14 Iatirul şi împrejurimile lui, Eştemoa şi împrejurimile ei; 

15 Holonul şi împrejurimile lui, Debirul şi împrejurimile lui; 

16 Ainul şi împrejurimile lui, Iuta şi împrejurimile ei, Bet-Şemeşul şi împrejurimile lui: nouă cetăți 
din aceste două seminţii. 

17 lar din seminţia lui Veniamin: Gabaonul şi împrejurimile lui, Gheba cu împrejurimile ei; 

18 Anatotul şi împrejurimile lui, Almonul cu împrejurimile lui: patru cetăţi. 

19 Toate cetăţile fiilor lui Aaron, preoţii: treisprezece. 

20 Iar familiilor fiilor lui Cahat, leviţilor celor rămaşi dintre fiii lui Cahat li s-au dat cetăţi din 


hotarele seminţiei lui Efraim. 

21 li s-a dat cetatea de scăpare a ucigaşilor, Sichemul, cu împrejurimile ei, şi Ghezerul cu 
împrejurimile ei; 

22 Chibţaimul cu împrejurimile lui şi Bet-Horonul cu împrejurimile lui: patru cetăți. 

23 Din seminţia lui Dan: Elteche cu împrejurimile lui şi Ghibetonul cu împrejurimile lui; 

24 Aialonul cu împrejurimile lui şi Gatrimonul cu împrejurimile lui: patru cetăți. 

25 Din jumătatea seminţiei lui Manase: Taanacul cu împrejurimile lui şi Ibleaml cu împrejurimile 
lui: două cetăţi. 

26 De toate, zece cetăţi, cu împrejurimile lor, pentru familiile celorlalți fii ai lui Cahat. 

27 Iar fiilor lui Gherşon, leviţii: două cetăţi din cealaltă jumătate a seminţiei lui Manase, cetăţi puse 
deoparte pentru scăparea ucigaşilor: Golanul, în ţinutul Vasanului, cu împrejurimile ei, şi Beştra cu 
împrejurimile ei. 

28 Din seminţia lui Isahar: Chişionul cu împrejurimile lui şi Dabrat cu împrejurimile lui; 

29 larmutul cu împrejurimile lui şi EnGanimul cu împrejurimile lui: patru cetăţi. 

30 Din seminţia lui Aşer: Mişalul cu împrejurimile lui şi Abdonul cu împrejurimile lui; 

31 Helcatul cu împrejurimile lui şi Rehobul cu împrejurimile lui: patru cetăţi. 

32 Din seminţia lui Neftali: Chedeşul Galileii, cetate pusă deoparte pentru scăparea ucigaşilor, cu 
împrejurimile ei, Hamot-Dorul cu împrejurimile lui şi 

1 În T. M.: „... şi Gat-Rimonul...”; din eroare redacțională, repetarea numelui din versetul precedent. 
Cartanul cu împrejurimile lui: trei cetăți. 

33 Toate cetăţile [fiilor] lui Gherşon, după familiile lor, au fost treisprezece. 

34 Celorlalţi leviţi din fiii lui Merari: din seminţia lui Zabulon: locneamul cu împrejurimile lui şi 
Carta cu împrejurimile ei; 

35 Dimna cu împrejurimile ei şi Nahalalul cu împrejurimile lui: patru cetăți. 

36 De cealaltă parte a Iordanului, în faţa Ierihonului, din seminţia lui Ruben: Beţerul, cetate de 
scăpare pentru ucigaşi, cu împrejurimile ei, în pustiul Miso2, lahţa cu împrejurimile ei; 

37 Chedemotul cu împrejurimile lui şi Mefaatul cu împrejurimile lui: patru cetăţi. 

38 Din seminţia lui Gad: cetățile de scăpare pentru ucigaşi: Ramot-Galaad cu împrejurimile lui şi 
Mahanaimul cu împrejurimile lui; 

39 Heşbonul cu împrejurimile lui şi Iazerul cu împrejurimile lui; de toate, patru cetăţi. 

40 Toate cetăţile [date] fiilor lui Merari, după familiile lor rămase din seminția lui Levi, adică 
părțile ce li s-au cuvenit: douăsprezece cetăți. 

41 Iar toate cetăţile date leviţilor între fiii lui Israel au fost patruzeci şi opt de cetăţi cu împrejurimile 
lor; 

42 fiecare cetate cu împrejurimile ei: întocmai la toate aceste cetăţi. Aşa a sfârşit Iosua să împartă 
ţara în hotarele ei. Iar fiii lui Israel i-au dat lui Iosua partea lui; după porunca Domnului i-au dat 
cetatea pe care o ceruse, 

2 Textual: „... în pustiu, Miso...”. 

Printr-o eroare ortografică, numele pustiului devine nume de cetate. Corectat după T. M. 

Timnat-Serah, în muntele lui Efraim. Şi Iosua a zidit cetatea şi a locuit în ea. Iar Iosua a luat cuţitele 
de piatră cu care îi tăiase împrejur pe fiii lui Israel cei născuţi pe cale în pustie, căci în pustie nu 
fuseseră tăiați împrejur şi le-a pus în Timnat-Serah3. 

43 Aşa i-a dat Domnul lui Israel toată ţara pe care Se jurase să le-o dea părinţilor lor; iar ei au 
moştenit-o şi au locuit în ea. 

44 Şi le-a dat Domnul odihnă de jur-împrejur, aşa cum li Se jurase părinţilor lor: dintre toți 
vrăjmaşii lor, nimeni nu le-a stat împotrivă; pe toţi vrăjmaşii lor i-a dat Domnul în mâinile lor. 

45 n-a rămas neîmplinit nici un cuvânt din toate cuvintele bune pe care Domnul le-a grăit către fiii 
lui Israel; toate s-au împlinit. 

22 

Triburile lui Ruben, Gad şi jumătate din al lui Manase se întorc dincolo de Iordan. 

1 Atunci i-a chemat Iosua pe fiii lui Ruben şi pe fiii lui Gad şi jumătate din seminţia lui Manase 

2 şi le-a zis: „Voi aţi auzit tot ceea ce Moise, sluga Domnului, v-a poruncit, iar voi aţi ascultat 


cuvântul meu întru toate câte eu v-am poruncit. 

3 În această vreme-ndelungată 1 nu i-aţi lăsat pe fraţii voştri, şi până-n ziua de astăzi aţi păzit 
porunca Domnului, Dumnezeului vostru. 

3 Această ultimă frază, proprie Septuagintei, este concluzia relatării din 5, 2-8. 

1 Literal: „în aceste zile multe”: durata cuceririi Canaanului. 

4 Iar acum, Domnul, Dumnezeul nostru, i-a odihnit pe fraţii voştri, aşa cum le-a spus; aşadar, 
întoarceţi-vă acum şi mergeţi la casele voastre şi-n ţara moştenirii voastre pe care Moise, sluga 
Domnului, v-a dat-o dincolo de Iordan. 

5 Dar fiţi cu mare luare-aminte să faceţi poruncile şi legea pe care Moise, sluga Domnului, v-a 
poruncit să le faceţi: Să-L iubiţi pe Domnul, Dumnezeul vostru, şi să umblaţi în toate căile Lui, să-l 
păziţi poruncile şi să vă lipiţi de El şi să-I slujiţi din tot cugetul vostru şi din toată inima voastră”. 

6 Şi losua i-a binecuvântat şi le-a dat drumul; iar ei s-au dus la casele lor. 

7 lar unei jumătăţi din seminţia lui Manase i-a dat Iosua o parte în ţinutul Vasanului, iar celeilalte 
jumătăți i-a dat Iosua parte cu fraţii săi dincoace de Iordan, lângă mare; după aceea Iosua le-a dat 
drumul la casele lor şi i-a binecuvântat. 

8 Iar ei s-au dus la casele lor cu avuţii multe şi cu foarte multe vite şi cu argint şi cu aur şi cu aramă 
şi cu fier şi cu foarte multă îmbrăcăminte; prada pe care o luaseră de la duşmani au împărțit-o cu 
fraţii lor. 

9 Astfel că fiii lui Ruben şi fiii lui Gad şi jumătate din seminţia lui Manase s-au întors de la fiii lui 
Israel din Şilo, care se află în ţara Canaan, ca să meargă în Galaad, în ţinutul moştenirii lor, pe care- 
| dobândiseră, din porunca Domnului, prin mâna lui Moise. 

10 Şi au venit în Galaadul Iordanului, care se află în ţara Canaan. Iar fiii lui Ruben şi fiii lui Gad şi 
jumătate din seminţia lui Manase au zidit acolo jertfelnic lângă Iordan, jertfelnic mare la 

vedere?. 

11 Şi auzind fiii lui Israel, au zis: „lată, fiii lui Ruben şi fiii lui Gad şi jumătate din seminţia lui 
Manase au zidit jertfelnic la hotarele ţării Canaan, la Galaadul Iordanului, faţă-n faţă cu fiii lui 
Israel”'3. 

12 Şi toţi fiii lui Israel s-au adunat în Şilo, să se ridice şi să se bată cu ei. 

13 Fiii lui Israel l-au trimis la fiii lui Ruben şi la fiii lui Gad şi la fiii jumătăţii din seminţia lui 
Manase, în ţinutul Galaad, pe Finees, fiul lui Eleazar, fiul lui Aaron, marele preot, 

14 şi-mpreună cu el zece dintre bărbaţii de frunte: un cap de familie din fiecare seminţie a lui Israel 
(capii de familie sunt fruntaşii miilor lui Israel). 

15 Aceştia s-au dus la fiii lui Ruben şi la fiii lui Gad şi la acea jumătate din seminţia lui Manase, în 
ținutul Galaad, şi le-au grăit: 

16 „Aşa grăieşte toată obştea Domnului: Ce înseamnă această nelegiuire pe care voi aţi făcut-o în 
faţa Dumnezeului lui Israel, să vă întoarceţi astăzi de la Domnul prin aceea că v-aţi zidit jertfelnic, 
aşa ca să staţi voi astăzi împotriva Domnului4? 

17 Mic este oare pentru voi păcatul din Peor, că nici până-n ziua de azi nu ne-am curăţit de el, cu 
toate că a fost pedeapsă mare în obştea Domnului5? 

2 Construcţie vizibilă de departe. 

3 „Fiii lui Israel” (în context): majoritatea triburilor israeliene ce se aşezaseră în dreapta Iordanului 
şi care monopolizaseră dreptul de a avea un altar de închinare, cel din Şilo. 

4 Acuzaţie gravă, exprimată prin termenul apostates = „răzvrătit”, „rebel”, „cel ce se ridică sau stă 
împotrivă” (folosit şi în Nm 14, 9). 

5 Aluzie la istorisirea din Nm 25: ajunşi în Moab, fiii lui Israel au căzut în idolatrie, adorându-l pe 
Baal-Peor, fapt pentru care au fost aspru pedepsiţi. 

18 Şi voi v-aţi răzvrătit astăzi împotriva Domnului; şi va fi că dacă voi staţi astăzi împotriva 
Domnului, mâine fi-va urgia peste-ntregul Israel. 

19 Şi acum, dacă ţinutul moştenirii voastre vă este mic, treceţi în ţinutul moştenirii Domnului, unde 
se află cortul Domnului, şi primiţi o moştenire printre noi; şi nu staţi împotriva lui Dumnezeu, şi 
nici împotriva noastră să nu staţi prin aceea că v-aţi zidit un jertfelnic în afară de jertfelnicul 
Domnului, Dumnezeului nostru. 

20 Oare Acan, fiul lui Zerah, n-a făcut el nelegiuire când a luat din cele afierosite şi a adus mânia 


peste-ntreaga obşte a lui Israel? Şi el era unul singur, dar nu singur a murit în păcatul său6!” 

21 Atunci fiii lui Ruben şi fiii lui Gad şi jumătate din seminţia lui Manase au răspuns; şi au grăit 
către fruntaşii miilor lui Israel, zicând: 

22 „Dumnezeul Dumnezeu este Domnul, şi Dumnezeul Dumnezeu” ştie, şi însuşi Israel va 
cunoaşte: dacă noi am făcut păcatul răzvrătirii în faţa Domnului, atunci El să nu ne cruţe astăzi! 

23 Şi dacă noi am zidit jertfelnic pentru ca să stăm împotriva Domnului, Dumnezeului nostru, sau 
pentru ca să aducem pe el arderi-de-tot sau pentru ca să aducem pe el jertfă de mântuire, Domnul să 
cerceteze! 

24 Dar noi am făcut aceasta de teamă ca nu cumva fiii voştri să le spună mâine 

6 Păcatul lui Acan, în 7, 1: nelegiuirea unui membru al comunităţii atrage pedepsirea întregii 
comunităţi. 

7 Dumnezeul Dumnezeu: superlativul absolut pentru Cel ce este Domnul. T. M.: „Dumnezeul 
dumnezeilor”. 

fiilor noştri: Ce aveţi voi de-a face cu Domnul, Dumnezeul lui Israel?; 

25 că Domnul a aşezat hotar între noi şi voi, chiar Iordanul, iar voi nu aveţi parte cu Domnul... Şi 
astfel fiii voştri îi vor înstrăina pe fiii noştri, aşa ca ei să nu I se închine Domnului. 

26 De aceea am zis: Să facem aşa: să zidim jertfelnicul acesta, nu pentru a aduce jertfe de ardere şi 
nici pentru jertfe de rând, 

27 ci pentru ca să fie el mărturie între noi şi voi şi între fiii noştri de după noi că putem să-l facem 
Domnului slujbă în faţa Lui prin jertfele noastre de ardere şi prin jertfele noastre de rând şi prin 
jertfele noastre de mântuire; şi astfel fiii voştri nu le vor zice mâine fiilor noştri: Voi nu aveţi parte 
cu Domnul! 

28 Şi am zis: Dacă va fi vreodată ca ei să vorbească astfel către noi sau către urmaşii noştri de 
mâine, atunci aceştia vor zice: lată asemănarea jertfelnicului Domnului pe care părinţii noştri l-au 
făcut nu pentru jertfe de ardere şi nici pentru jertfele noastre de rând, ci pentru ca el să fie mărturie 
între voi şi noi şi între fiii noştri. 

29 Departe de noi, aşadar, să ne abatem astăzi de la Domnul şi să stăm împotriva Domnului 
zidindu-ne Jertfelnic pentru jertfe de ardere şi pentru jertfele de pace şi pentru jertfele de mântuire în 
afara jertfelnicului Domnului, Dumnezeului nostru, care se află în faţa cortului Său!” 

30 Şi după ce Finees preotul şi mai marii obştii şi capii peste miile lui Israel care erau cu ei au auzit 
cuvintele grăite de fiii lui Ruben şi de fiii lui Gad şi de jumătate din seminţia lui Manase, le-a 
plăcut. 

31 Atunci Finees, fiul lui Eleazar preotul, a zis către fiii lui Ruben şi către fiii lui Gad şi către 
jumătate din seminţia lui Manase: „Azi am cunoscut că Domnul e cu noi, de vreme ce voi n-aţi 
făcut această nelegiuire în faţa Domnului şi i-aţi cruțat pe fiii lui Israel de mâna Domnului”. 

32 Aşa că Finees, fiul lui Eleazar preotul, şi dregătorii s-au întors de la fiii lui Ruben şi de la fiii lui 
Gad şi de la jumătate din seminţia lui Manase din ţinutul Galaadului în ţara Canaanului, la fiii lui 
Israel, şi le-au spus cuvintele. 

33 Şi le-a plăcut aceasta fiilor lui Israel. Iar ei au grăit către fiii lui Israel şi L-au binecuvântat pe 
Dumnezeul fiilor lui Israel şi le-au spus să nu se mai ridice cu război asupra lor spre a nimici ţinutul 
fiilor lui Ruben şi al fiilor lui Gad şi a jumătate din seminţia lui Manase; aşa că ei au locuit în el. 

34 Iar Iosua a dat un nume jertfelnicului lui Ruben şi al lui Gad şi al jumătăţi din seminţia lui 
Manase; şi a zis: „Acesta-i în mijlocul lor o «Mărturie» că Domnul este Dumnezeul lor”8. 

23 

Iosua vorbeşte întregului Israel. 

1 Şi a fost că la vreme-ndelungată după ce Domnul Dumnezeu L-a odihnit pe 

8 Numele propriu-zis a dispărut din Versiunea Ebraică; T. M. îl preia din Versiunea Siriacă; se 
presupune că el a fost „Ed”, adică „Mărturie”. În LXX: Martirion = „Mărturie”. În Fc 31, 47-48 
cuvântul Galaad este tradus prin „Movila Martorului” (vezi nota). Pe de altă parte, T. M. pune 
denumirea nu pe seama lui Iosua, ci pe aceea a noilor ocupanţi ai Galaadului: „Acesta este mărturie 
între noi că Domnul este Dumnezeul nostru”. 

Israel de toţi vrăjmaşii lui de primprejur, Iosua, îndelungat în zile, a îmbătrânit; 


2 şi i-a chemat Iosua pe toţi fiii lui Israel şi pe bătrânii lor şi dregătorii lor şi pe cărturarii lor şi pe 
judecătorii lor şi le-a zis: „Eu, îndelungat în zile, am îmbătrânit. 

3 Iar voi aţi văzut tot ceea ce Domnul, Dumnezeul nostru, le-a făcut tuturor acestor neamuri ce ne- 
au stat în față; căci Dumnezeul vostru, El este Cel ce s-a luptat pentru voi. 

4 Vedeţi cum eu v-am aruncat înainte aceste neamuri care v-au rămas prin sorți pentru seminţiile 
voastre, toate neamurile pe care eu le-am nimicit, începând de la Iordan şi până la Marea cea Mare 
dinspre soare-apune. 

5 Iar Domnul, Dumnezeul nostru, le va nimici de dinaintea voastră până ce vor pieri de istov; şi va 
trimite asupră-le fiarele sălbatice până ce le va nimici de dinaintea voastră, pe ele şi pe regii lor, iar 
voi veţi moşteni pământul lor, aşa cum Domnul, Dumnezeul vostru, v-a grăit vouă. 

6 De aceea, străduiţi-vă să păziţi şi să faceţi toate cele scrise în cartea legii lui Moise, neabătându-vă 
nici la dreapta, nici la stânga; 

7 şi să nu umblaţi laolaltă cu neamurile care-au rămas cu voi; numele dumnezeilor lor să nu le 
pomeniţi între voi; să nu le slujiţi şi nici să vă închinaţi la ei; 

8 ci numai de Domnul, Dumnezeul vostru, să vă lipiţi, aşa cum ați făcut până-n ziua de acum. 

9 Domnul a surpat de dinaintea voastră neamuri mari şi tari, şi nimeni, până-n ziua de azi, n-a fost 
în stare să vă stea împotrivă: 

10 unul din voi a gonit o mie, căci Domnul, Dumnezeul vostru, El este Cel ce s-a războit pentru voi, 
aşa cum El v-a grăit. 

11 Luaţi aminte şi puneţi la inimă: să-L iubiţi pe Domnul, Dumnezeul vostru! 

12 Că dacă vă veţi abate şi vă veţi împreuna cu neamurile care-au rămas cu voi, dacă vă veţi 
încuscri cu ei şi vă veţi amesteca împreună cu ei, şi ei împreună cu voi, 

13 atunci să ştiţi că Domnul nu va mai nimici de dinaintea voastră aceste neamuri; şi ele vor fi 
pentru voi laţuri şi pietre de poticnire şi cuie-n călcâie şi țţepuşe-n ochi, până ce voi veţi pieri de pe 
acest pământ bun pe care vi l-a dat Domnul, Dumnezeul vostrul. 

14 Eu însă mă grăbesc alergându-mi calea2, aşa cum fac toți pământenii. Dar voi să ştiţi în inima 
voastră şi-n sufletul vostru că din toate cuvintele cele bune pe care Domnul, Dumnezeul vostru, vi 
le-a grăit, nici un cuvânt n-a căzut3; din toate câte vă priveau, nici unul n-a lipsit. 

15 Şi va fi că aşa cum v-au venit toate cuvintele cele bune pe care Domnul, Dumnezeul vostru, le-a 
grăit despre voi, tot astfel Domnul, Dumnezeul vostru, 

1 Neamestecul cu neamurile păgâne nu vizează puritatea sângelui (prozeliţii erau ne-evrei care 
deveneau evrei prin adoptarea credinţei), ci puritatea religioasă: neamul care-L pierde pe Dumnezeu 
va fi nimicit de cei fără Dumnezeu. Cuvântarea lui Iosua este o puternică pledoarie pentru păstrarea 
monoteismului. 

2 Călătoria pe calea vieţii e asemănată cu o alergare continuă, care-şi accelerează ritmul în ultima 
etapă. Aşa o vedea şi Pavel, către sfârşitul vieţii: „... alergarea mi-am împlinit-o”; vezi 2 Tim 4, 7 
(în ediţia revizuită). 

3 Eficienţa cuvintelor lui Dumnezeu poate fi evidentă prin stabilitatea lor. Ebr.: ,.... nici un cuvânt 
n-a fost zadarnic”. 

va aduce peste voi toate cuvintele cele rele, până ce vă va nimici de pe acest pământ bun pe care 
Domnul, Dumnezeul vostru, vi l-a dat, 

16 atunci când veţi călca legământul Domnului, Dumnezeului nostru, pe care El ni l-a poruncit, şi 
vă veţi duce şi veţi sluji la dumnezei străini şi vă veţi închina la ei”4. 

24 

Iosua le vorbeşte seminţiilor. Moartea lui Iosua şi a lui Eleazar. 

1 Şi a adunat Iosua toate seminţiile lui Israel în Sicheml şi i-a chemat pe bătrânii lor şi pe cărturarii 
lor şi pe judecătorii lor şi au stat în faţa lui Dumnezeu 2. 

2 Şi a zis losua către tot poporul: „Aşa grăieşte Domnul, Dumnezeul lui Israel: Părinţii voştri au 
locuit la început dincolo de Râu3: Terah, tatăl lui Avraam şi tatăl lui Nahor; şi au slujit la dumnezei 
străini. 

3 Dar Eu l-am luat pe Avraam, părintele vostru, din cealaltă parte a Râului şi l-am călăuzit prin 
toată ţara Canaanului şi i-am înmulţit sămânţa şi i l-am dat pe Isaac; 

4 iar lui Isaac, pe Iacob şi pe Esau. Lui Esau i-am dat ca moştenire muntele Seir, iar Iacob şi fiii săi 


s-au coborât în 

4 T. M. începe versetul cu condiţionalul „Dacă”... şi conchide: „,... atunci se va aprinde asupra 
voastră mânia Domnului şi veţi pieri curând din ţara aceasta bogată pe care v-a dat-o Domnul”. 

1 Sichem: loc sfânt, de care era legată istoria patriarhilor. Iosua se strămutase din Şilo. 

2 Nu în faţa cortului (care se afla în Şilo), ci în faţa unui altar improvizat (vezi versetul 26). 

3 Adică dincolo de Eufrat, în Mesopotamia. 

Egipt şi au devenit neam mare şi numeros şi tare; iar Egiptenii le-au făcut necazuri. 

5 Şi am lovit Egiptul cu semnele pe care le-am făcut între e14...”. 

6 lar după aceasta [Dumnezeu]5 i-a scos pe părinţii voştri din Egipt; şi au intrat în Marea Roşie, în 
timp ce Egiptenii alergau de dinapoia părinților noştri, cu care de luptă şi cu cai, până la Marea 
Roşie. 

7 Iar noi am strigat către Domnul, iar El a dat nor şi negură între noi şi Egipteni; şi a adus marea 
peste ei şi i-a acoperit. Ochii voştri au văzut câte a făcut Domnul în Țara Egiptului. Şi aţi fost 
vreme-ndelungată în pustie. 

8 Şi v-am adus în ţara Amoreilor, a celor ce locuiau dincolo de lordan6; şi Domnul i-a dat în 
mâinile voastre şi le-aţi moştenit ţara şi i-aţi nimicit de dinaintea voastră. 

9 s-a ridicat apoi Balac, fiul lui Sefor, regele Moabului, şi s-a rânduit cu oaste împotriva lui Israel; 
şi a trimis şi l-a chemat pe Baalam să ne blesteme; 

10 dar Domnul, Dumnezeul vostru, n-a vrut să vă nimicească: acela ne-a binecuvântat cu mare 
binecuvântare şi ne-a izbăvit de mâinile lor, iar pe ei ni i-a dat nouă. 

11 Şi aţi trecut Iordanul şi ați venit la Ierihon; iar locuitorii lerihonului s-au luptat împotriva 
voastră: Amoreul şi Canaaneanul şi Ferezeul şi Heveul şi lebuseul şi Heteul şi Ghergheseul; dar 
Domnul i-adat în mâinile voastre. 

4 În T. M. fraza e precedată de: „Dar Eu i-am trimis pe Moise şi pe Aaron...” 

5 Registrul cuvântării se schimbă de la vorbirea indirectă la cea directă. 

6 T. M. adaugă: „.... iar ei au ieşit în faţa voastră cu război”. 

12 Şi El a trimis înaintea voastră viespi şi i-a gonit de dinaintea voastră pe cei doi regi ai Amoreilor 
-, nu cu sabia ta şi nu cu arcul tău. 

13 Şi v-a dat pământul pe care nu voi v-aţi ostenit şi cetăţile pe care nu voi le-aţi zidit: v-aţi aşezat 
în ele şi aţi mâncat din viile şi din măslinii pe care nu voi i-aţi sădit. 

14 Şi acum, temeţi-vă de Domnul şi slujiţi-L cu neabatere şi cu dreptate; şi lepădaţi-i pe dumnezeii 
străini cărora le-au slujit părinții voştri dincolo de Râu şi în Egipt; şi slujiți-l Domnului. 

15 Dar dacă nu vă place să-l slujiți Domnului, atunci alegeţi-vă acum cui anume veţi sluji: 
dumnezeilor părinților voştri de dincolo de Râu sau dumnezeilor Amoreilor în a căror ţară locuiţi; 
dar eu şi casa mea Îi vom sluji Domnului, că sfânt este!” 

16 Iar poporul, răspunzând, a zis: „Departe de noi gândul de a-L părăsi pe Domnul şi de a sluji la 
dumnezei străini! 

17 Domnul, Dumnezeul nostru, El este Dumnezeu; El ne-a scos, pe noi şi pe părinţii noştri, din ţara 
Egiptului7, El ne-a păzit în toată calea pe care am umblat şi printre toate neamurile prin care am 
trecut. 

18 Domnul a izgonit din faţa noastră pe Amoreu şi toate neamurile care locuiau în ţara aceasta; iar 
noi Îi vom sluji Domnului, căci El este Dumnezeul nostru!” 

19 Iar Iosua a zis către popor: „Nu-l veţi putea sluji Domnului, fiindcă Dumnezeu 

7 T. M. adaugă: „din casa robiei şi a făcut semne mari sub ochii noştri...”. 

este sfânt; şi, gelos fiind8, nu vă va trece cu vederea păcatele şi nelegiuirile. 

20 De câte ori Îl veţi părăsi pe Domnul şi veţi sluji la dumnezei străini, de atâtea ori El va veni şi vă 
va necăji şi vă va nimici, de vreme ce El, dimpotrivă, v-a făcut bine.” 

21 Iar poporul a zis către Iosua: „Nu, ci Domnului Îi vom sluji!” 

22 lar Iosua a zis către popor: „Voi sunteţi martori împotriva voastră, de vreme ce voi L-aţi ales pe 
Domnul să-l slujiţi9. 

23 Şi acum, aruncaţi-i pe dumnezeii străini ce se află printre voi şi îndreptaţi-vă inima spre Domnul, 
Dumnezeul lui Israel!” 

24 Iar poporul a zis către Iosua: „Domnului, Dumnezeului nostru, Îi vom sluji, şi de glasul Lui vom 


asculta!” 

25 În ziua aceea a făcut Iosua un legământ cu poporul şi i-a dat lege şi porunci în Sichem, în faţa 
cortului Dumnezeului lui Israel10. 

26 Şi a scris aceste cuvinte în cartea legii lui Dumnezeul 1; şi a luat o piatră mare şi a aşezat-o sub 
stejar, înaintea 

8 Căderea fiilor lui Israel în idolatrie era asemănată cu infidelitatea unei femei faţă de soţul ei, act 
care stârneşte gelozia şi răzbunarea acestuia. Temă anunţată în Dt 32, 21 şi reluată, cu deosebită 
amploare, de aproape toţi profeţii Vechiului Testament. 

9 Textul sună a profeție neagră, prevestind repetatele abateri de la monoteism ale fiilor lui Israel de- 
a lungul secolelor următoare. T. M. adaugă: „Ei au răspuns: «Suntem martori!»”. 

10 Ca reprezentant al lui Dumnezeu şi urmaş legitim al lui Moise, Iosua era îndreptăţit să continue 
opera legislativă a înaintaşului său. 

11 Nu se ştie dacă „aceste cuvinte” cuprindeau legea şi poruncile, sau cuvântările lui Iosua către 
popor. 

Domnului 12. 

27 Şi a zis Iosua către poporul întreg: „lată, piatra aceasta va fi martor între voi, căci ea a auzit toate 
cuvintele Domnului, cele pe care El ni le-a grăit astăzi; şi ea va fi între voi mărturie în zilele de 
apoi, oridecâteori Îi veţi minţi Domnului, Dumnezeului meu 13”. 

28 Atunci Iosua a eliberat poporul; şi fiecare s-a dus la locul său. 

29 Şi a fost că după aceea a murit Iosua, fiul lui Navi, robul Domnului, în vârstă de o sută şi zece 
ani. 

30 Şi l-au îngropat între hotarele moştenirii sale, în Timnat-Serah, în muntele lui Efraim, la miază- 
noapte de muntele Gaaş. Şi împreună cu el au pus în mormântul în care l-au îngropat cuţitele de 
piatră cu care îi tăiase împrejur pe fiii lui Israel în Ghilgal, după ce îi adusese din Egipt, aşa cum îi 
poruncise Domnul; şi ele sunt acolo până astăzi. 

31 Israel I-a slujit Domnului în toate zilele lui Iosua şi-n toate zilele bătrânilor care au trăit încă 
multă vreme în urma lui losua şi care au văzut toate lucrurile pe care Domnul le-a făcut pentru 
Israel. 

32 Iar fiii lui Israel au adus din Egipt osemintele lui Iosif şi le-au îngropat în Sichem, în partea de 
țarină pe care Iacob o cumpărase cu o sută de mioare de la Amoreii ce locuiau în Sichem şi pe care 
i-o dăduse lui Iosif ca parte. 

12 În cartea Facerii 35, 4 se vorbeşte de „stejarul de lângă Sichem”. Piatra pusă acum de Iosua 
simboliza, pe de o parte, definitiva îngropare a idolilor şi, pe de alta, un altar de închinare 
Domnului. 

13 Întrucât Iosua prevăzuse căderile idolatre ale fiilor lui Israel şi se delimitase de aceştia (v. 15), el 
preferă să spună: „... Dumnezeului meu”. T. M.: „... Dumnezeului vostru”. 

33 Şi a fost că după aceea a murit şi Eleazar, fiul lui Aaron arhiereul, şi l-au îngropat în Ghibeea lui 
Finees, fiul său, pe care el i-o dăduse în muntele lui Efraim. 

34 În ziua aceea au luat fiii lui Israel chivotul lui Dumnezeu şi l-au purtat printre ei, de jur-împrejur; 
iar Finees a fost preot în locul lui Eleazar, tatăl său, până când a murit şi a fost îngropat în Ghibeea, 
cetatea sa. 

35 Iar fiii lui Israel s-au dus fiecare la locul său şi-n cetatea sa. Dar fiii lui Israel s-au închinat la 
Astarte şi la Aştarot şi la dumnezeii neamurilor dimprejurul lor; şi Dumnezeu i-a dat în mâinile lui 
Eglon, regele Moabului, care i-a stăpânit vreme de optsprezece ani. 

14 Versetul 35 e propriu Septuagintei. Unii traducători ai Textului Masoretic (BJ, OSTY) îl 
inserează ca notă infra-paginală. 

INTRODUCERE LA CARTEA JUDECĂTORILOR 

Cartea Judecătorilor face parte din scrierile istorice ale Vechiului Testament şi este continuarea 
cărţii lui Iosua Navi; aşa a fost considerată de la început şi aşa a fost rânduită şi consacrată — nu 
numai de tradiția iudaică, dar şi de cea creştină — în canonul biblic. 

Cu toate acestea, citirea ei în prelungirea celei precedente e de natură să provoace nedumeriri. 
Evenimente care acolo se declară consumate (cuceriri de cetăţi şi teritorii, distribuirea pământului) 


apar aici ca tot atâtea începuturi. Explicaţia constă în aceea că dacă Iosua a ocupat Canaanul după 
un plan unitar, bine pus la punct, şi printr-o campanie-fulger, desfăşurată din victorie în victorie, în 
perioada imediat următoare, aceea a judecătorilor, pe durata a 175 de ani (cca 1200-1025 î. H.) a 
avut loc consolidarea înstăpânirii, printr-un proces lent, cu înaintări şi retrageri, cu victorii şi 
înfrângeri, fiecare trib descurcându-se pe cont propriu, uneori prin compromisuri umilitoare. Pe de 
altă parte, renunțând la principiul exterminării băştinaşilor şi acceptând o coabitare mai mult sau 
mai puţin paşnică, fiii lui Israel recad în idolatrie, stârnind astfel mânia Domnului lor, Care nu o 
dată Se declarase un „Dumnezeu gelos“. În consecință, pedeapsa divină este instrumentată prin 
câteva popoare sau triburi precum Mesopotamienii, Moabiţii, Filistenii, Madianiţii, Amoniţii, care-i 
hărţuiesc şi-i asupresc pe aleşii infideli. Ritmul acesta: păcat-pedeapsă-căinţă-mântuire poate fi 
urmărit cu limpezime de-a lungul cărţii, el legându-se organic cu cele asemănătoare de dinainte de 
judecători (epoca lui Moise) şi de după ei (epoca regilor şi profeților). Istoria judecătorilor e 
povestită de-a lungul a paisprezece capitole (3-16). Acestora li se adaugă cinci capitole 
suplimentare (17-21), foarte importante prin aceea că reflectă mentalități şi moravuri israelite (şi nu 
numai) de dinainte de instaurarea monarhiei. Faptele relatate aici pot cutremura conştiinţa 
creştinului de azi; ele sunt specifice acelei epoci îndepărtate, dar nu e mai puţin adevărat că pot fi 
identificate, sub o formă sau alta, în plină eră a omului pretins civilizat. 

E posibil ca această carte — a Judecătorilor — să nu fie opera unui singur autor, ci a câtorva, care, în 
mod sigur, pe lângă inspiraţia teologică a Duhului Sfânt, au fost asistați de memoria colectivă a 
seminţiilor lui Israel, ca şi de o seamă de texte scrise (precum Cântarea Deborei). 

În ceea ce priveşte timpul scrierii, părerile sunt, ca de obicei, împărţite. Unii cred că textul definitiv 
ar fi fost redactat în vremea regelui Saul (poate chiar de către profetul Samuel), adică între 1030 şi 
1010 î. H. Dacă însă menţiunea din 18, 30 poate fi raportată la prima deportare masivă a Israeliților, 
ordonată de Tiglatfalasar al III-lea în anul 733 î. H., atunci opera devine mai tânără cu aproape trei 
secole. 


Judecători 

1 

Cucerirea Canaanului. 

1 Şi a fost că, după moartea lui Iosua,1 fiii lui Israel L-au întrebat pe Domnul2, zicând: „Cine se va 
ridica pentru noi împotriva Canaaneenilor, ca să se bată cu ei?” 

2 lar Domnul le-a zis: „Iuda se va ridica; iată, în mâna lui am dat ţara”. 

3 Şi a zis Iuda către Simeon, fratele său3: „Ridică-te cu mine în moşia mea şi să facem război 
împotriva Canaaneenilor; apoi voi merge şi eu cu tine, în moşia ta”. Iar Simeon a mers cu el. 

4 şi s-a ridicat Iuda, iar Domnul i-a dat în mâinile lor pe Canaaneeni şi pe Ferezei; şi dintre ei au 
lovit la Bezec4 zece mii de bărbaţi. 

5 Iar în Bezec au dat peste Adonibezec$ şi au făcut război cu el; şi i-au 

1 Noile evenimente se desfăşoară după moartea lui Iosua, deşi numele şi decesul acestuia vor fi 
reluate, anamnetic, în capitolul 2. 

2 Întrebare făcută, probabil, de către un preot, prin Urim şi Tumim (vezi nota de la Iş 28, 26). 

3 Iuda şi Simeon erau născuţi din aceeaşi mamă, Lia (Fe 29, 33, 35). În textul de faţă, eponimi ai 
triburilor respective, cele două din sud, care vor avea o istorie oarecum aparte faţă de cele nordice. 

4 Bezec: localitate situată, după toate probabilitățile, pe locul actualului Bet-Şean. 

5 Adoni-Bezec înseamnă „Bezec-e-domnul-meu” (personaj diferit de Adoni-Bezec (Adoniţedec), 
regele Ierusalimului, din Ios 10, 3). 

bătut pe Canaaneeni şi pe Ferezei. 

6 lar Adoni-Bezec a fugit, dar ei au alergat după el şi l-au prins şi i-au tăiat degetele de la mâini şi 
degetele de la picioare. 

7 Şi a zis Adoni-Bezec: „Şaptezeci de regi avându-şi tăiate degetele de la mâini şi degetele de la 
picioare adunau fărâmituri de sub masa mea; prin urmare, aşa cum le-am făcut eu lor, tot astfel mi-a 
răsplătit mie Dumnezeu”. Şi l-au adus în Ierusalim şi a murit acolo. 

8 Iar fiii lui Israel au făcut război împotriva Ierusalimului şi l-au luat şi l-au trecut prin ascuţişul 
săbiei, iar cetatea au ars-o cu foc. 

9 Iar după aceasta s-au coborât fiii lui Iuda să bată război împotriva Canaaneenilor care locuiau la 


munte şi în ţinutul din miazăzi şi în cel dinspre câmpie. 

10 Şi a mers Iuda împotriva Canaaneenilor care locuiau în Hebron, iar Hebronul i-a ieşit împotrivă 
(iar numele cel vechi al Hebronului era Chiriat-Arba); şi i-au bătut pe Şeşai şi pe Ahiman şi pe 
Talmai, rămăşiţele lui Enac6. 

11 Iar de acolo s-au suit împotriva celor ce locuiau în Debir (al cărui nume fusese 

6 Ultimii urmaşi ai Enachimilor, oameni fabuloşi, cu statură gigantică. 

mai înainte Chiriat-Sefer, Cetatea Cărturarilor). 

12 A zis Caleb: „Cel ce va lovi Cetatea Cărturarilor şi o va lua, aceluia îi voi da de soţie pe fiica 
mea Acsa”. 

13 Şi a luat-o Otniel, fiul cel mai tânăr al lui Chenaz, fratele lui Caleb; iar Caleb i-a dat-o de soţie 
pe Acsa, fiica sa. 

14 Şi a fost că-n timp ce ea mergea, Otniel a îndemnat-o să ceară o țarină de la tatăl ei; şi ea cârtea 
şi striga de pe asin: „M-ai dat în ţinutul din miazăzi!...”. Dar Caleb i-a zis: „Ce ţi-a venit?” 

15 Iar Acsa i-a zis: „Dă-mi, te rog, o binecuvântare, că m-ai trimis într-un ţinut din miazăzi: dă-mi 
şi izvoarele de apă!” Iar Caleb i-a dat, după inima ei, Izvoarele cele de sus şi cele de jos. 

16 Iar fiii lui Hobab Cheneul, socrul lui Moise, s-au suit din cetatea Palmierilor, cu fiii lui luda, în 
pustia ce se află la miazăzi de Iuda, la miazăzi de Arad, şi s-au dus şi au locuit cu poporul. 

17 Şi a mers Iuda împreună cu Simeon, fratele său, şi i-a bătut pe Canaaneenii care locuiau în Țefat 
ŞI i-au dat pierzării; iar cetăţii i-au pus numele Pierzanie. 

18 Dar luda nu a luat Gaza, nici împrejurimile ei, nici Ascalonul sau hotarele lui, nici Ecronul şi 
nici hotarele lui, nici Azotul sau împrejurimile lui.8 

7 În Codex Vaticanus: Anathema, cuvântul original care se traduce Pierzanie. Anathema era prada 
de război dedicată în întregime lui Dumnezeu; pentru ca însă nu cumva vreunul dintre luptători să 
fie ispitit a-şi însuşi ceva, ea era nimicită fără nici o cruţare. 

8 Negaţia se află în amândoi codicii LXX: Alexandrinus şi Vaticanus; T. M. relatează cuceriri 
succesive. Cetățile însă vor fi supuse sub regele David. 

19 Şi Domnul era cu Iuda; acesta a luat muntele, fiindcă pe locuitorii din vale n-a putut să-i 
nimicească, ei fiind ocrotiţi de Rahab.9 

20 Hebronul i l-au dat lui Caleb, aşa cum spusese Moise; şi acolo a moştenit el cele trei cetăţi şi 
acolo i-a omorât pe cei trei fii ai lui Enac. 

21 Dar fiii lui Veniamin nu i-au scos pe lebuseii care locuiau în Ierusalim, astfel că lebuseii 
locuiesc până astăzi în Ierusalim împreună cu fiii lui Veniamin. 

22 Fiii lui Iosif s-au suit la Betel; şi Domnul era cu ei. 

23 Şi au împresurat Betelul şi l-au dărâmat; iar numele cel vechi al cetăţii era Luz. 

24 Iar iscoadele văzând un om ieşind din cetate, l-au prins şi i-au zis: „Arată-ne pe unde să intrăm în 
cetate şi vom face milă cu tine”. 

25 Şi el le-a arătat pe unde să intre în cetate; iar ei au izbit cetatea cu ascuţişul săbiei; iar pe omul 
acela şi pe rudele lui i-au lăsat liberi. 

26 Şi a mers omul acela în ţinutul Heteilor şi a zidit acolo o cetate pe care a numit-o Luz; acesta e 
numele ei până-n ziua de astăzi. 

27 Manase, de asemenea, nu i-a alungat pe cei din Bet-Şean, care este o 

9 Rahab: desfrânata din Ierihon, faţă de care Israeliţii aveau obligaţii morale (los 6, 25). T. M. 
motivează diferit: „... de vreme ce ei aveau care de fier”. 

cetate a SciţilorI0, nici oraşelel 1 ei şi nici împrejurimile ei; nici pe cei ce locuiau în Taanac, nici 
oraşele acestuia; nici pe locuitorii din Dor, nici oraşele acestuia; nici pe locuitorii din Balac şi nici 
împrejurimile sau oraşele lui, nici pe locuitorii Meghiddonului şi nici împrejurimile sau oraşele 
acestuia, nici pe locuitorii Ibleamului şi nici împrejurimile sau oraşele acestuia; iar Canaaneenii au 
început să locuiască în această ţară. 

28 Şi a fost că după ce Israel s-a întărit, i-a făcut pe Canaaneeni să-i plătească bir, dar de alungat nu 
i-a alungat. 

29 Nici Efraim nu i-a alungat pe Canaaneenii care locuiau în Ghezer; iar Canaaneenii au locuit în 
mijlocul lui şi-i plăteau bir. 


30 Nici Zabulon nu i-a alungat pe cei ce locuiau în Chitron, nici pe cei ce locuiau în Nahalol; iar 
Canaaneenii au locuit în mijlocul lui şi-i plăteau bir. 

31 Nici Aşer nu i-a alungat pe cei ce locuiau în Aco, care-i plăteau bir, nici pe locuitorii din Dor, 
nici pe locuitorii din Sidon, nici pe locuitorii din Mahaleb, din Aczib, din Helba, din Afec şi din 
Rehob. 

32 Şi a trăit Aşer în mijlocul Canaaneenilor care locuiau în ţara aceea, de vreme ce nu i-a izgonit. 

33 Nici Neftali nu i-a alungat pe locuitorii din Bet-Şemeş, nici pe locuitorii 

10 „... o cetate a Sciţilor”: menţiune proprie Septuagintei; una şi aceeaşi cu Schitopolis. Sciţii 
(numiţi în V. T. şi Aşchenazi fe 10, 3): popor nomad, din care unele triburi au plecat din sudul 
Rusiei şi au pătruns în Asia şi-n Orientul Mijlociu. Pavel îi va menţiona ca fiind cei mai îndepărtați 
dintre „barbari” (adică dintre cei ce nu vorbeau limba greacă), ceea ce înseamnă că locuiau în 
nordul Mării Negre. 

11 Textual: „fiicele” = oraşe subordonate; filiale. 

din Bet-Anat; şi a trăit Neftali în mijlocul Canaaneenilor care locuiau în ţara aceea; dar locuitorii 
din Bet-Şemeş şi din Bet-Anat i-au devenit plătitori de bir. 

34 Amoreii însă i-au împins pe fiii lui Dan în munte, fiindcă nu le-au îngăduit să se coboare la vale. 
35 Aşa au început Amoreii să locuiască în muntele Mirţilor, unde trăiesc urşi şi vulpi, în Aialon şi 
în Şaalbim; dar mâna fiilor lui Iosif a fost puternică asupra Amoreilor, aşa încât aceştia i-au devenit 
birnici. 

36 Iar hotarul Amoreilor a fost de la urcuşul spre Acravim, de la stâncă şi mai sus de ea. 

2 

Îngerul Domnului vesteşte nenorociri peste Israel. Moartea lui Iosua. Israeliţii îl trădează pe 
Dumnezeu, Acesta îi pedepseşte. 

1 Şi îngerul Domnului s-a suit de la Ghilgal2 la Locul Plângerilor3 şi la Betel şi la casa lui Israel şi 
le-a zis: „Aşa grăieşte Domnul: Eu v-am scos din ţara Egiptului şi v-am adus în ţara pe care m-am 
jurat faţă de părinţii voştri să v-o dau vouă, zicând: În veac nu voi 

1 E vorba de îngerul pe care Domnul l-a rânduit să-i călăuzească pe lungul şi anevoiosul lor drum 
din Egipt până-n Țara Făgăduinţei (vezi Iş 23, 20-22). Dacă insuccesele Israeliţilor menţionate în 
capitolul precedent aveau explicaţii de natură istorică, acest episod (versetele 1-5) introduce şi 
explicaţiile de natură religioasă. 

2 Ghilgal: prima tabără a Israeliților în Canaan, de unde Iosua şi-a pornit campania militară. 

3 „Locul Plângerilor”: menţiune proprie Septuagintei. 

călca legământul pe care l-am făcut cu voi! 

2 Dar nici voi să nu faceţi vreun legământ cu cei ce locuiesc în această ţară şi nici să nu vă închinaţi 
dumnezeilor lor; dimpotrivă, chipurile lor cele cioplite să le nimiciţi, jertfelnicele lor să le surpaţi!... 
Dar voi n-aţi ascultat de glasul Meu, de vreme ce aţi făcut toate aceste lucruri. 

3 Iar Eu am zis: Nu-i voi alunga de dinaintea voastră, ci ei vor fi să vă facă necazuri, iar dumnezeii 
lor să vă fie piatră de poticnire”. 

4 Şi a fost că după ce a grăit îngerul Domnului aceste cuvinte către toți fiii lui Israel, poporul şi-a 
ridicat glasul şi a plâns. 

5 De aceea au numit locul acela „al Plângerilor”; şi I-au adus acolo jertfă Domnului. 

6 Şi losua a dat drumul poporului, iar fiii lui Israel s-au dus fiecare la moştenirea sa, să-şi 
moştenească pământul. 

7 lar poporul I-a slujit Domnului în toate zilele lui Iosua şi-n toate zilele bătrânilor care-au trăit 
îndelung după Iosua şi care-au cunoscut toate lucrurile cele mari pe care Domnul le-a făcut în 
Israel. 

8 Iar Iosua, fiul lui Navi, sluga Domnului, a murit în vârstă de o sută zece ani. 

9 Şi l-au îngropat în hotarul moştenirii sale, la Timnat-Heres, în muntele lui Efraim, la miază- 
noapte de muntele Gaaş; 

10 şi toată generaţia aceea s-a adăugat la părinţii lor; şi după ei s-a ridicat o altă generaţie, care nu 
L-a recunoscut pe Domnul şi nici lucrurile pe care Domnul le făcuse cu Israel. 

11 Şi fiii lui Israel au făcut rău în faţa Domnului şi s-au închinat baalilor.4 

12 Şi L-au părăsit pe Domnul, Dumnezeul părinţilor lor, Cel ce îi scosese din ţara Egiptului, şi au 


mers după dumnezei străini, dumnezeii popoarelor din jurul lor, şi li s-au închinat şi L-au mâniat pe 
Domnul; 

13 şi L-au părăsit şi le-au slujit lui Baal şi Astartelor. 

14 Şi Domnul S-a mâniat cu mare aprindere asupra lui Israel; şi i-a dat pe mâna prădătorilor, care i- 
au jefuit; şi i-a vândut în mâna duşmanilor lor de primprejur, iar ei n-au mai fost în stare să stea 
împotriva vrăjmaşilor lor, 

15 împotriva celor cu care mergeau mână-n mână5; dimpotrivă, mâna Domnului era împotriva lor, 
spre rău aşa cum Domnul grăise şi aşa cum Domnul li Se jurase; şi El a adus peste ei necazuri mari. 
16 Şi Domnul le-a ridicat judecători6; şi Domnul i-a mântuit din mâna celor ce-i prădau. 

17 Dar ei nici de judecătorii lor n-au ascultat, ci s-au desfrânat umblând după alţi dumnezei şi li s- 
au închinat acestora; şi repede s-au întors din calea în care părinţii lor umblaseră să asculte 

4 Baali: = zeii canaaneeni ai pământului şi fertilităţii. 

5 Dacă, în virtutea credinţei lor monoteiste, fiii lui Israel fuseseră capabili de victorii asupra unor 
forţe armate, decadenţa religioasă îi pune în faţa crimei organizate, căreia nu-i pot rezista, ca unii ce 
deveniseră aliaţi ai propriilor lor inamici. 

6 Aici este introdusă tema judecătorilor, pe care Dumnezeu îi rânduieşte la vreme şi vremi de criză 
morală, aşa cum va face, mai târziu, cu profeţii. În acest sens, judecătorii nu erau magistrați care să 
cumpănească şi să împartă dreptatea, ci conducători, eroi, salvatori. 

de cuvintele Domnului; ei n-au făcut aşa. 

18 Şi de vreme ce Domnul le ridicase judecători, Domnul era cu judecătorul şi-i scăpa de mâna 
duşmanilor lor în toate zilele judecătorului; fiindcă Domnului îi părea rău de suspinul lor, pricinuit 
de către cei care-i împresurau şi le făceau necazuri. 

19 Dar după ce judecătorul murea, ei se întorceau şi se stricau mai rău decât părinţii lor, mergând 
după dumnezei străini, slujindu-le şi închinându-se lor; ei nu şi-au părăsit izvodirile,7 şi nici căile 
lor cele rele. 

20 Şi tare S-a mâniat Domnul asupra lui Israel şi a zis: „De vreme ce neamul acesta a părăsit 
legământul pe care Eu l-am poruncit părinţilor lor şi n-au ascultat de glasul Meu, 

21 nici Eu nu voi mai izgoni de dinaintea lor pe nimeni dintre neamurile lăsate de Iosua, 

22 lăsate ca prin ele să fie Israel pus la-ncercare şi să vadă dacă va ţine sau nu calea Domnului, să 
meargă pe ea aşa cum au păzit-o părinţii lor”. 

23 Domnul este Cel ce a lăsat aceste neamuri, şi nu le-a nimicit degrabă şi nici nu le-a dat în mâna 
lui Iosua. 

3 

Otniel, Aod şi Şamgar. 

1 lată neamurile pe care Domnul le-a lăsat pentru ca prin ele să-l pună la-ncercare pe Israel, cele ce 
nu cunoşteau războaiele Canaanului, 

7 „Izvodire”: procesul prin care oamenii îşi imaginau zeități şi idoli. 

2 doar de dragul generaţiilor lui Israel, ca să le înveţe războiul, ceea ce ele nu ştiau mai dinainte: 

3 Cele cinci stăpâniri ale Filistenilor şi toţi Canaaneenii şi Sidonienii şi Heveii care locuiau în 
Liban, de la muntele Baal-Hermon până la Hamat. 

4 Le-a lăsat pentru ca prin ele să-l pună pe Israel la-ncercare, să ştie dacă ei vor asculta de poruncile 
Domnului, pe care Acesta le dăduse părinţilor lor prin mâna lui Moise. 

5 Şi au locuit fiii lui Israel în mijlocul Canaaneenilor şi al Heteilor şi al Amoreilor şi al Ferezeilor şi 
al Heveilor şi al Ghergheseilor şi al lebuseilor. 

6 Pe fetele acelora şi le-au luat de femei, iar pe fetele lor le-au dat după fiii acelora, şi au slujit 
dumnezeilor lor. 

7 Rău au făcut fiii lui Israel în faţa Domnului şi L-au uitat pe Domnul, Dumnezeul lor, şi au slujit 
baalilor şi tufişurilorI. 

8 Şi Domnul S-a mâniat cu aprindere pe fiii lui Israel; şi i-a dat în mâinile lui Cuşan-Rişeataim, 
regele Siriei-râurilor?; şi fiii lui Israel i-au slujit lui Cuşan-Rişeataim vreme de opt ani. 

9 Fiii lui Israel au strigat către Domnul, iar Domnul i-a ridicat lui Israel un mântuitor care l-a 
mântuit, şi anume pe Otniel, fiul lui Chenaz, fratele mai mic al lui Caleb. 

10 Duhul Domnului a fost peste el3; el 


1 Tufişurile sau crângurile erau locuri ale sacralității păgâne, unde aveau loc, de obicei, ritualuri 
orgiastice. 

2 „Siria-Râurilor”: Mesopotamia. Cât despre Cuşan-Rişeataim (care ar însemna: „Cuşit-cu-îndoită- 
răutate”), este o poreclă care nu duce la numele adevărat, deci prin care purtătorul lui era luat în râs. 
3 „Duhul Domnului...”: Alegere, misiune şi învestitură divină. 

a fost judecător peste Israel şi a ieşit la război şi Domnul i l-a dat în mână pe Cuşan-Rişeataim, 
regele Siriei 4, şi mâna lui a fost puternică asupra lui Cuşan-Rişeataim. 

11 Şi ţara a fost liniştită vreme de patruzeci de ani; şi a murit Otniel, fiul lui Chenaz. 

12 Dar fiii lui Israel s-au ţinut în a face rău în faţa Domnului, iar Domnul l-a întărit pe Eglon, regele 
Moabului, împotriva lui Israel, de vreme ce ei făceau răul în faţa Domnului. 

13 Şi i-a adunat la sine pe toți fiii lui Amon şi Amalec; şi s-au pornit şi l-au bătut pe Israel şi au pus 
stăpânire pe cetatea Palmierilor. 

14 Şi fiii lui Israel i-au slujit lui Eglon, regele Moabului, vreme de optsprezece ani. 

15 Fiii lui Israel au strigat către Domnul, iar Domnul le-a ridicat mântuitor pe Aod, fiul lui Ghera, 
fiul lui lemeni5, bărbat în stare să folosească deopotrivă atât mâna dreaptă cât şi pe cea stângă; prin 
mâna lui au trimis fiii lui Israel daruri lui Eglon, regele Moabului. 

16 Iar Aod şi-a făcut un pumnal cu două tăişuri, lung de o palmă, şi l-a încins sub haină, la şoldul 
drept. 

17 Şi mergând el, i-a dus lui Eglon, regele Moabului, darurile, iar Eglon era un om foarte plăcut. 

4 T. M.: „regele Mesopotamiei”. 

5 „Fiul lui lemeni” = din neamul lui Veniamin. Numele celui mai mic fiu al lui Iacob pare înrudit 
cu Binu-Jamina, numele străvechi al unui trib de Beduini din Mesopotamia. T. M.: 
„Veniaminit”(din tribul lui Veniamin). 

6 Grecescul asteios înseamnă „plăcut”. T. M.: „gras”. În mentalitatea vremii, omul gras era şi plăcut 
(citadin bine hrănit); termenul ebraic, mai direct, este şi mai propriu. 

18 Şi a fost că după ce Aod a sfârşit de înmânat darurile, i-a mânat afară pe cei ce le purtaseră. 

19 Iar el, întorcându-se de la idolii din Ghilgal, a zis: „O, rege, am să-ţi spun un cuvânt de taină”. 
Iar Eglon i-a zis: „Taci!...”. Şi i-a scos afară, de pe lângă sine, pe toţi cei ce şedeau împrejurul său. 
20 Şi Aod a intrat la el iar acela şedea de unul singur în foişorul său de vară; şi a zis Aod: „O, rege, 
eu am pentru tine un cuvânt de la Dumnezeu”. Atunci Eglon s-a sculat de pe scaunul său şi a stătut 
aproape de el. 

21 Şi a fost că de-ndată ce regele s-a sculat, Aod şi-a întins mâna stângă, a luat pumnalul de la 
şoldul său cel drept şi l-a împlântat în pântecele lui Eglon 

22 atât de puternic, încât şi mânerul a intrat după limba pumnalului, iar grăsimea a astupat rana în 
urma ascuţişului, de vreme ce el nu a scos pumnalul din pântecele aceluia. 

23 lar Aod a ieşit în tindă printre paznici, închizând după sine uşile foişorului şi încuindu-le. 

24 Şi după ce a ieşit el, au intrat slujitorii regelui şi, văzând uşile foişorului încuiate, au zis: „Nu 
cumva a ieşit să se legene în scaunul din foişorul de vară?” 

25 Şi li s-a urât de-atâta aşteptare; şi văzând ei că nimeni nu deschide uşile foişorului, au luat cheia 
şi au deschis; şi, iată, stăpânul lor zăcea pe pământ, mort. 

26 Şi până să se dumerească ei, Aod a fugit fără ca cineva să prindă de veste; şi, trecând pe lângă 
chipurile cioplite, a scăpat în Seira. 

27 Şi a fost că de îndată ce Aod a venit în ţara lui Israel, el a trâmbiţat din corn în muntele lui 
Efraim; iar fiii lui Israel s-au coborât din munte împreună cu el, avându-l în frunte. 

28 Iar el a zis către ei: „„Veniţi după mine, căci Domnul Dumnezeu i-a dat pe vrăjmaşii noştri, pe 
Moab, în mâna noastră”. şi s-au coborât după el şi au cuprins vadurile Iordanului dinspre Moab, şi 
n-au lăsat pe nimeni să treacă. 

29 şi-n ziua aceea au ucis din Moab ca la zece mii de bărbaţi, pe fiece războinic ce se afla între ei şi 
pe fiece voinic; şi nici un om n-a scăpat.7 

30 Aşa s-a umplut Moab de ruşine sub mâna lui Israel în ziua aceea. Şi ţara a avut odihnă vreme de 
optzeci de ani; iar Aod i-a judecat8 până a murit. 

31 Iar după el s-a ridicat Şamgar, fiul lui Anat, care i-a ucis pe Filisteni, ca la vreo şase sute de 


bărbaţi, cu un fier de plug desprins în urma boilor; şi el, de asemenea, l-a mântuit pe Israel. 

4 

Debora şi Barac. 

1 Dar fiii lui Israel s-au ţinut în a face răul în faţa Domnului; Aod însă murise. 

2 Şi Domnul i-a dat în mâna lui labin, regele Canaanului, care domnea în Haţor; iar căpetenia oastei 
lui era Sisera, care locuia în Haroşet-Goim. 

3 Fiii lui Israel au strigat către Domnul; fiindcă acela avea nouă sute de 

7 Ca şi, mai târziu, Filistenii lui Goliat, armata rămasă fără comandant intră în derută şi poate fi 
uşor nimicită. 

8 I-a condus. 

care ferecate şi cu mare străşnicie i-a asuprit pe fiii lui Israel vreme de douăzeci de ani. 

4 Şi Debora, o proorociţă |, soția lui Lapidot ea era judecător? în Israel la vremea aceea. 

5 Şi ea locuia sub palmierul Deborei, între Rama şi Betel, în muntele lui Efraim; la ea veneau fiii lui 
Israel să se judece. 

6 Şi Debora a trimis şi l-a chemat pe Barac, fiul lui Abinoam, din Chedeşul Neftalimului, şi i-a zis: 
„Oare nu ţie ţi-a poruncit Domnul, Dumnezeul lui Israel, să te duci în muntele Tabor şi să iei cu tine 
zece mii de bărbaţi dintre fiii lui Neftali şi dintre fiii lui Zabulon?... 

7 Iar Eu îl voi aduce la tine, la pârâul Chişon, pe Sisera, căpetenia oștirii lui labin, şi carele lui şi 
gloatele lui, şi ţi-l voi da în mână”. 

8 ŞI i-a zis Barac: „Dacă tu vei veni împreună cu mine, mă voi duce; dar dacă nu vei merge, nu mă 
voi duce; fiindcă eu nu cunosc ziua în care Domnul îi va deschide îngerului Său un drum alături de 
mine”. 

9 Iar Debora a zis către el: „Negreşit, voi merge împreună cu tine, dar să ştii că nu a ta va fi biruinţa 
pe calea pe care mergi, căci în mână de femeie îl va da Domnul pe Sisera”. şi s-a ridicat Debora şi a 
mers împreună cu Barac la Chedeş. 

10 Şi Barac i-a chemat pe Zabulon şi pe Neftali la Chedeş; şi i-au venit la picioare 

1 Debora înseamnă „albină”. „Proorociţă”: inspirată de Dumnezeu (aşa cum fusese Mariam, sora lui 
Moise iş 15, 20). 

2 Contextul o prezintă pe Debora nu ca pe o căpetenie politică, ci ca pe un magistrat care împarte 
dreptatea. 

zece mii de bărbaţi; iar Debora a mers cu el. 

11 Dar Heber Cheneul s-a despărțit de fiii lui Hobab, socrul lui Moise, şi şi-a întins cortul la stejarul 
Țaanaim, aproape de Chedeş. 

12 Atunci i s-a spus lui Sisera că Barac, fiul lui Abinoam, s-a suit în muntele Tabor. 

13 Iar Sisera a chemat toate carele sale nouă sute de care ferecate şi tot poporul pe care-l avea, de la 
Haroşetgoim la pârâul Chişon. 

14 lar Debora a zis către Barac: „Scoală-te, căci aceasta e ziua în care Domnul l-a dat pe Sisera în 
mâna ta, fiindcă Domnul va merge înaintea ta”. lar Barac s-a coborât din muntele Tabor; şi cu el, 
cei zece mii de bărbaţi. 

15 Atunci Domnul l-a îngrozit pe Sisera cu toate carele lui şi cu toată oştirea lui în faţa ascuţişului 
săbiei cu care îl întâmpina Barac; şi a sărit Sisera din carul său şi fugea cu picioarele. 

16 Iar Barac i-a fugărit carele şi oştirea până la Haroşet-Goim; şi toată oştirea lui Sisera a căzut sub 
ascuţişul săbici şi nimeni n-a rămas. 

17 lar Sisera a fugit cu picioarele până la cortul laelei, femeia lui Heber Cheneul căci între labin, 
regele Haţorului, şi casa lui Heber Cheneul era pace. 

18 Iar Iaela i-a ieşit înainte lui Sisera şi i-a zis: „Abate-te, domnul meu, abate-te la mine, nu-ţi fie 
teamă!” Iar El s-a abătut la ea, în cort; şi ea l-a acoperit cu o mantie de-a ei. 

19 Şi i-a zis Sisera: „Dă-mi puţină apă să beau, că sunt însetat!” Iar ea a destupat un burduf cu lapte 
şi i-a dat să bea şi l-a acoperit.3 

3 Femeia ştia că laptele aduce somn... 

20 Sisera i-a zis: „Stai în uşa cortului, şi dacă va veni cineva la tine şi te va întreba: este vreun om 
aici?, tu să-i spui: nu este!” 

21 Atunci laela, femeia lui Heber, a luat un ţăruş de la cort şi a luat şi un mai în mână şi a intrat la 


el, tiptil; şi i-a pus ţăruşul pe tâmplă şi l-a izbit cu maiul şi i-a străpuns creierii până-n pământ; iar el 
a leşinat şi s-a întunecat şi a murit. 

22 Şi, iată, Barac îl urmărea pe Sisera; iar Iaela i-a ieşit înainte şi i-a zis: „Vino, şi ţi-l voi arăta pe 
bărbatul pe care-l cauţi!” Şi a intrat cu ea: şi, iată, Sisera zăcea mort, cu ţăruşul înfipt în tâmplă. 

23 Aşa l-a umilit Dumnezeu în ziua aceea pe Iabin, regele Canaanului, în faţa fiilor lui Israel. 

24 Şi mâna fiilor lui Israel a înaintat din ce în ce mai mult împotriva lui labin, regele Canaanului, 
până ce l-a nimicit. 

5 

Cântarea Deborei şi a lui Barac. 

1 În ziua aceea, Debora şi Barac, fiul lui Abinoam, au cântat, zicând: 1 

2 „Descoperire-n Israel când tot poporul 

1 Acesta este unul din cele mai vechi texte poetice ale Vechiului Testament; a fost alcătuit la scurtă 
vreme după ce s-au petrecut evenimentele din capitolul precedent, lăudând triburile care au răspuns 
chemării Deborei şi mustrându-le pe cele care n-au răspuns. Din cauza vechimii, Textul Ebraic e în 
mare parte deteriorat şi ridică mari dificultăți de traducere, dificultăţi resimţite şi în Septuaginta. 
Versiunea de faţă reţine ceea ce e mai limpede în codicii Alexandrinus şi Vaticanus. 

398 

în luptă se îndeamnă!2 Pe Domnul binecuvântaţi-L! 

3 Auziţi, voi, regi, şi luaţi aminte, voi, satrapi: Eu Domnului îi voi cânta, cântări voi înălța 
Dumnezeului lui Israel.3 

4 Doamne, când ai ieşit Tu din Seir4 şi când treceai prin padina Edomului, pământul se cutremura, 
cerul se tulbura şi norii picuri picurau, de ploaie; 

5 munţii se clătinau de faţa lui Elohim5, Domnul, Sinaiul acesta de faţa Domnului, Dumnezeului lui 
Israel. 

6 În zilele lui Şamgar, fiul lui Anat, în zilele Iaelei pustii făcut-au căile, iar ei umblau pe-alături, pe 
strâmbe căi umblau.6 

7 În Israel slăbeau vitejii, se sleiau pân” ce s-a ridicat Debora, pân” ce s-a ridicat în Israel o mamă. 

8 Ales-au dumnezei străini, războiu-atunci bătea la porţi: nici pavăză, nici suliță, nimic în cele 
patruzeci de mii ale lui Israel! 

2 Descoperirea constă în aceea că Însuşi Domnul, prin îngerul Său, participă la lupta voluntară a 
poporului. 

3 „Cântări” („psalmodii”) acompaniate de unul sau mai multe instrumente muzicale. 

4 Seir: masiv muntos la sud de Marea Moartă, populat de Edomiţii care se întindeau (potrivit unor 
texte egiptene) până în Sinai, fostul „sălaş” al Domnului. De acolo ieşise El în fruntea poporului 
Său (vezi Ps 67, 7). De obicei, arătările lui Dumnezeu sunt însoţite de mişcări cosmice 
extraordinare, precum cele ce urmează. 

5 Elohim (Eloi): menţiune proprie Septuagintei (Codex Vaticanus). În limbajul şi teologia 
Vechiului Testament, folosirea acestui nume era menită să ateste faptul că Dumnezeu (Elohim), 
Creatorul lumii, este Domnul (lahve) absolut al propriei Sale creaţii, precum şi Suveranul istoriei 
(B. W. Anderson) (Vezi şi nota de la Fc 4, 26). 

6 Îndepărtarea de Dumnezeu provoacă pustiu şi sleire. 

9 În ce-i e rânduit lui Israel, acolo-mi este inima. Voi, cei din popor, voioşi de luptă, pe Domnul 
binecuvântaţi-L! 

10 Voi, cei ce-n amiază călăriți pe cenuşiile asine,7 voi, cei ce staţi pe tron de judecată şi bateți 
drumul laolaltă cu cei ce judecă din mers, gândiţi-vă! 

11 Voioase sunete vor înălța cei din taraful veselelor hore; acolo vor grăi de fapte drepte. O, 
Doamne fă să se-nmulţească dreptăţile în Israel! Atunci poporul Domnului s-a coborât acasă, în 
cetăţi. 

12 Trezeşte-te, deşteaptă-te, Debora, trezeşte-te deşteaptă-te şi cântă! Ridică-te, Barac, şi fă-ţi-i robi 
pe cei ce te-au robit, tu, fiu al lui Abinoam! 

13 atunci s-a preamărit puterea lui. O, Doamne, umileşte-i pe cei mai tari ca mine!8 

14 EI, Efraim, i-a smuls din rădăcini în Amalec; Veniamin, în spate, cu ai săi; Machir s-a coborât cu 
mine să-şi caute duşmanii; din Zabulon s-au coborât acei ce poartă pană pentru scris. 

15 Şi prinți din Isahar sunt cu Debora şi Barac, aşa că pedestraşii lui Barac trimişi au fost de către el 


în vale, în partea de moşie a lui Ruben. Grele-ncercări pentru o biată inimă!9 

16 De ce şedeau ei oare între stâni?: s-audă behăitul turmelor pentru oştirile lui Ruben. Grele- 
ncercări pentru o biată inimă! 

7 În antichitate, conducătorii de popoare mergeau călare pe asin. 

8 În cele ce urmează, campania militară a lui Barac e prezentată de un martor ocular, cu amănunte 
care lipsesc din capitolul 4, unde istorisirea e condensată pe esenţial. 

9 Nu toate triburile lui Israel au răspuns chemării lui Barac, ceea ce provoacă deziluzie, amărăciune. 

17 Peste Iordan e Galaad, acolo corturile şi le-a-ntins. De ce rămâne Dan în luntri? Aşer stă jos pe 
țărmul mării, în porturi corturi Şi-a întins. 

18 Şi Zabulon, popor care-şi aruncă viaţa către moarte, şi Neftali pe dealul din câmpie. 

19 Regi au venit la ei şi s-au întins în rânduri de bătaie. Atunci încoronaţii Canaanului s-au războit 
la Taanac, pe apa Meghiddonului, dar n-au luat nici o pradă de argint. 

20 Stelele-n cer s-au rânduit de luptă şi s-au bătut cu oastea lui Sisera.10 

21 Pârâul Chişon i-a aruncat la mal, vechiul pârâu, pârâul lui Chişon... Puternicul meu suflet îl va 
călca-n picioare! 

22 Când unghiile cailor s-au rupt, vitejii lor fugeau mâncând pământul 

23 să blesteme cetatea lui Meroz.] 1 

24 O, binecuvântată fie-ntre femei laela,12 femeia lui Heber Cheneul! O, binecuvântată fie ea peste 
femeile din corturi! 

25 Acelal3 apă i-a cerut, ea lapte dintr-un blid i-a dat şi unt cu care prinții se hrănesc. 

26 Şi mâna stângă la ţăruş a-ntins-o şi dreapta ei la maiul de bătut: cu maiul pe Sisera l-a izbit şi 
capul i l-a sfredelit şi tâmplele c-un singur cui i le-a străpuns. O, blestemaţi-o!, grăieşte înger de la 
Domnul, cu greu blestem să-i blestemaţi pe cei ce locuiesc într-însa, că n-au venit în ajutorul 
Domnului, pe Domnul să-L ajute-ntre viteji. 

10 E vorba de un război sfânt, cu participare cosmică! 

11 Meroz: cetate în tribul lui Neftali, ai cărei locuitori n-au sărit să-L sprijine pe Domnul în război. 
12 laela: eroina care-l va ucide, cu cruzime, pe comandantul Sisera. 

13 „„Acela”: Sisera. 

27 El i s-a zvârcolit chiar la picioare, chiar la picioare i-a murit: cum a intrat, aşa s-a dus... 

28 Mama lui Sisera pe fereastră se tot uita, şi iată c-a strigat: 14 De ce-ntârzie carul său să vină? de 
ce în drum nu i se-arată carele?... 

29 Femeile-nţelepte-i răspundeau, 15 dar ea din nou se întreba în sine: 

30 Au nu cumva el stă şi-mparte prăzi? El va fi darnic fiecărui om. Haine pestriţe, prăzi pentru 
Sisera,16 haine pestriţe, pradă de tot felul, şi ţesături cu aur înflorite sunt prăzi bogate pe grumazul 
său... 

31 Doamne, aşa să piară toţi vrăjmaşii Tăi! Iar cei ce Te iubesc să fie ca răsăritul soarelui puternic!” 
32 Şi patruzeci de ani a fost în ţară pace. 

6 

Ghedeon. 

1 Şi fiii lui Israel au făcut răul în faţa Domnului, iar Domnul i-a dat în mâna Madianiţilor vreme de 
şapte ani. 

2 Mâna lui Madian apăsa greu asupra lui Israel; şi din pricina Madianiţilor şi-au făcut fiii lui Israel 
ascunzători în munţi şi bârloguri şi vizuini în stâncă. 

3 Şi era că după ce fiii lui Israel semănau, Madianiţii şi Amaleciţii şi alţii de la răsărit se ridicau 

14 Schimbare de decor: palatul lui Sisera, unde mama, scuturată de nelinişti, şi-l imaginează, totuşi, 
victorios. Relatare din care nu lipseşte sadismul învingătorului care jubilează. 

15 „Femeile-nţelepte”: doamnele de onoare, a căror menire era să-şi încurajeze stăpâna... 

16 „Haine pestriţe”: straie cu broderii multicolore, făcute anume pentru nobili. 

4 şi tăbărau pe ei şi le stricau recoltele până la Gaza şi pe pământul lui Israel nu lăsau nimic cu care 
omul să-şi poată ţine viaţa sau oaia sau boul sau asinul; 

5 că aceia tot veneau, ei şi animalele lor, aducându-și şi corturile; ca lăcustele veneau, ei şi 
nenumăratele lor cămile, veneau pe pământul lui Israel şi-l lăsau pustiu. 


6 Şi tare a sărăcit Israel din pricina Madianiţilor. 

7 Atunci Israel a strigat către Domnul. Şi a fost că atunci când fiii lui Israel au strigat către Domnul, 
de răul Madianiţilor, 

8 Domnul a trimis un bărbat, un profet, la fiii lui Israel, iar acesta le-a zis: „Aşa grăieşte Domnul, 
Dumnezeul lui Israel: Eu sunt Cel ce v-am ridicat din ţara Egiptului şi v-am scos din casa robiei 

9 şi v-am izbăvit din mâna Egiptului şi din mâna tuturor celor ce vă necăjeau; şi i-am alungat de 
dinaintea voastră, iar pământul lor vi l-am dat vouă. 

10 Şi v-am zis: Eu sunt Domnul, Dumnezeul vostru; nu vă temeţi de dumnezeii Amoreilor în a 
căror ţară locuiţi! Dar voi n-aţi ascultat de glasul Meu.” 

11 Atunci a venit un înger al Domnului şi a şezut sub un stejar care se afla la Ofral în țarina lui 
Ioaș, tatăl lui Abiezer; iar Ghedeon, fiul său, îmblătea2 

1 Ofra (LXX îl transcrie, incorect, „Efrata”): orăşel situat pe teritoriul tribului Manase, în 
Cisiordania. 

2 „A îmblăti”: a treiera grâul bătând spicele cu un băț. Spre a se feri de privirile duşmanilor, 
Ghedeon făcea această treabă într-un lin, adică într-o cuvă de lemn, cu pereţi înalţi (nu chiar săpată 
în stâncă), din care, în mod normal, se obținea vinul prin zdrobirea strugurilor cu picioarele desculțe 
şi bine spălate. 

grâu într-un lin, ca să scape cu fuga de dinaintea Madianiţilor. 

12 Iar îngerul Domnului i s-a arătat,3 zicând: „Domnul este cu tine, cel tare-n tărie”. 

13 Iar Ghedeon i-a zis: „Cu mine, Domnul meu? Dar dacă Domnul este cu noi, de ce au căzut 
asupră-ne toate relele acestea? Şi unde sunt toate minunile Lui, despre care părinţii noştri ne 
povesteau, zicând: Oare nu Domnul ne-a scos pe noi din Egipt?... Acum însă Domnul ne-a lepădat 
şi ne-a dat în puterea lui Madian...”. 

14 Dar îngerul Domnului s-a întors spre el şi i-a zis: „Du-te cu această putere pe care o ai,4 şi-l vei 
mântui pe Israel din mâna lui Madian! Iată, Eu te-am trimis!” 

15 Dar Ghedeon i-a zis: „Pe mine, Doamne?... Cum îl voi mântui eu pe Israel? Iată, neamurile 
mele5 sunt mai slabe în [tribul lui] Manase, iar eu sunt cel mai tânăr în casa tatălui meu!”6 

16 Iar Domnul i-a zis: „Eu voi fi cu tine şi-l vei bate pe Madian ca pe un om”. 

17 Şi i-a zis Ghedeon: „Dac-am aflat milă în ochii tăi şi dacă vei face astăzi pentru mine tot ceea ce 
mi-ai spus, 

18 să nu pleci de aici până când eu mă voi întoarce la tine şi voi aduce jertfă şi voi jertfi în faţa ta”. 
Iar acela i-a zis: 

3 Trimiterea unui înger este modalitatea perceptibilă prin care Dumnezeu le transmite oamenilor 
anumite mesaje. 

4 E vorba de puterea fizică, la care se adaugă aceea a lui Dumnezeu Care-l trimite. 

5 Literal: „mia mea”, cifră simbolică pentru noțiunea de „clan”. 

6 Asemenea lui Moise (Iş 3, 11) şi Ieremia (Ir 1, 6) în faţa chemării Domnului, Ghedeon opune la 
început rezistenţă. 

„Eu sunt7; voi rămâne până când te vei întoarce”. 

19 Şi Ghedeon s-a dus şi a pregătit un ied dintre capre, iar dintr-o efă de făină a făcut azime; carnea 
a pus-o în coş, iar zeama a turnat-o într-o oală, şi i le-a adus sub stejar şi s-a apropiat. 

20 Iar îngerul Domnului i-a zis: „la carnea şi azimele şi pune-le pe piatră, iar zeama toarn-o 
deasupra”. Iar el a făcut aşa. 

21 Iar îngerul Domnului a întins vârful toiagului pe care-l avea în mână şi a atins carnea şi azimele; 
şi foc a ieşit din piatră şi a mistuit carnea şi azimele. Şi îngerul Domnului s-a dus de sub ochii lui. 
22 Şi a văzut Ghedeon că acela fusese îngerul Domnului; şi a zis Ghedeon: „Vai, vai, Doamne al 
meu, Doamne!, că l-am văzut pe îngerul Domnului faţă către faţă!” 

23 Şi i-a zis Domnul: „Pace ţie!; nu te teme, nu vei muri!”8 

24 Şi Ghedeon I-a zidit acolo Domnului un altar şi l-a numit Pacea Domnului; el se află până azi în 
Ofra lui Abiezer. 

25 Şi a fost că în noaptea aceea i-a zis Domnul: „Ia un tăuraş din cireada tatălui tău şi un taur de 
şapte ani; şi vei dărâma jertfelnicul lui Baal, care e al tatălui tău, şi vei tăia tufişul de lângă e1.9 

26 ŞI-I vei zidi Domnului, Dumnezeului 


7 „Eu sunt”: formulă prin care Dumnezeu Se defineşte pe Sine (vezi Iş 3, 14: „Eu sunt Cel ce este”). 
8 Credinţa era că un om nu-L poate vedea pe Dumnezeu fără să moară din această pricină (Iş 20, 
19; mai explicit: Iş 33, 20). 

9 În cultul lui Baal, tufişurile erau locuri sacre unde se petreceau, de obicei, ritualurile orgiastice. 
tău, un jertfelnic pe vârful muntelui Maoz, în bună rânduială, şi vei lua taurul cel de al doilea şi-l vei 
aduce ardere-de-tot cu lemnele tufişului pe care-l vei tăia”. 

27 Şi a luat Ghedeon zece bărbaţi dintre slujitorii săi şi a făcut aşa cum i-a spus Domnul; dar s-a 
temut s-o facă ziua, de teama casei tatălui său şi a oamenilor cetăţii, şi a făcut-o noaptea. 

28 lar oamenii cetăţii s-au sculat a doua zi dis-de-dimineaţă; şi, iată, jertfelnicul lui Baal era 
dărâmat, iar tufişul de alături tăiat; şi au văzut taurul cel de al doilea adus ardere-de-tot pe 
jertfelnicul cel nou-zidit. 

29 Şi au zis unul către altul: „Cine a făcut lucrul acesta?” Şi au cercetat şi au întrebat şi au aflat că 
Ghedeon, fiul lui loaş, a făcut lucrul acesta. 

30 Iar oamenii cetăţii au zis către loaş: „Scoate-l afară pe fiul tău!: să moară, de vreme ce a dărâmat 
jertfelnicul lui Baal şi a tăiat tufişul de lângă el!” 

31 Dar loaş a zis către oamenii ce se ridicaseră asupră-i: „Voi vreţi acum să-l răzbunaţi pe Baal? 
Oare voi îl veţi mântui? Oricine îi va lua partea, acela să moară-n dimineaţa asta! Dacă el este 
dumnezeu, să se apere singur pe sine că i-a dărâmat cineva Jertfelnicul!” 

32 şi-n ziua aceea l-au numit [pe Ghedeon] lerubaal10, zicând: „Să se apere Baal de el însuşi, că i s- 
a dărâmat jertfelnicul!” 

33 Atunci toţi Madianiţii şi Amaleciţii şi fiii răsăritului s-au adunat laolaltă şi şi-au pus tabăra în 
valea Izreel. 

10 Conform unor etimologii populare, lerubaal ar însemna: „Baal să se apere” sau: „Baal să se 
preamărească”. 

34 Iar Duhul lui Dumnezeu l-a îmbrăcat pe Ghedeon; el a trâmbiţat din corn, iar Abiezer i-a venit 
într-ajutor. 

35 Şi a trimis vestitori la tot [tribul lui] Manase şi la Aşer şi la Zabulon şi la Neftali; şi a ieşit în 
întâmpinarea lor. 

36 Şi a zis Ghedeon către Dumnezeu: „Dacă Tu îl vei mântui pe Israel prin mâna mea, aşa cum ai 
zis, 

37 iată, eu pun un maldăr de lână pe arie; şi dacă roua va fi numai pe maldărul de lână, iar încolo, 
peste tot locul, uscăciune, atunci voi şti că prin mâna mea îl vei mântui pe Israel, aşa cum ai spus”. 
38 Şi a făcut aşa. şi s-a sculat Ghedeon dis-de-dimineaţă şi a stors lâna, iar roua a curs din lână: un 
blid plin cu apă. 

39 Şi a zis Ghedeon către Dumnezeu: „Să nu se aprindă mânia Ta asupră-mi dacă voi mai grăi încă 
o dată; voi mai face încă o dată încercare cu lâna: să fie uscăciune numai pe lână, iar peste tot locul 
să fie rouă!” 

40 Şi aşa a făcut Dumnezeu în noaptea aceea: uscăciunea a fost numai pe lână, iar peste tot locul a 
fost rouă. 

7 

Lupta lui Ghedeon împotriva Madianiţilor. 

1 Ierubaal adică Ghedeon s-a sculat dis-de-dimineaţă, precum şi întregul popor care era cu el, şi şi- 
au aşezat tabăra la En-Harod; iar tabăra Madianiţilor şi Amaleciţilor se afla spre miază-noapte de el, 
pe colina Moré, cea din şes. 

2 Şi a zis Domnul către Ghedeon: „Poporul care este cu tine e numeros; de aceea Eu nu-i voi da pe 
Madianiţi în mâna lor, ca nu cumva Israel să se laude împotriva Mea, zicând: Mâna mea este aceea 
care m-a mântuit!...”. 

3 Şi i-a zis Domnul: „Vorbeşte aşa ca să audă tot poporul şi zi: Cine este înspăimântat sau fricos?: 
Acela să se întoarcă îndărăt din muntele Galaad!” şi s-au întors din popor douăzeci şi două de mii şi 
au rămas zece mii. 

4 Şi a zis Domnul către Ghedeon: „Încă e mult popor; coboară-i la apă, iar Eu ţi-i voi alege: şi va fi 
că acela asupra căruia Eu îţi voi spune: acesta să meargă cu tine!, el va merge cu tine; iar acela 
despre care Eu îţi voi spune: acesta nu va merge cu tine!, acela nu va merge cu tine”. 


5 Iar el a coborât poporul la apă. Şi a zis Domnul către Ghedeon: „Pe tot cel ce va linchi apa cu 
limba, aşa cum lincheşte câinele, să-l pui de-o parte; iar pe tot cel ce se va pune în genunchi să bea 
apă, să-l pui de altă parte”. 

6 Şi numărul celor ce au linchit apa din mâna dusă căuş la gură au fost trei sute de bărbaţi; iar restul 
poporului s-a pus în genunchi să bea apă. 

7 Şi Domnul i-a zis lui Ghedeon: „Cu aceşti trei sute de bărbaţi care au linchit vă voi mântui şi-i voi 
da pe Madianiţi în mâna ta; iar restul poporului să se ducă fiecare la casa lui”. 1 

8 Şi au luat merindele poporului în mâna lor, precum şi trâmbiţele; iar pe 

1 Proba era de ordin psihologic: nu e un bun luptător acela care se repede cu lăcomie să bea apă din 
râu, cu ochii închişi sau cufundaţi în unde; bun luptător este acela care bea cumpătat, stând în 
picioare, în stare de veghe, cu privirea roată împrejur. 

acei bărbaţi ai lui Israel i-a trimis pe fiecare la cortul său; dar pe cei trei sute de bărbaţi i-a 
îmbărbătat. Iar tabăra Madianiţilor era acolo, dedesubt, în vale. 

9 Şi a fost că-n noaptea aceea a zis Domnul către Ghedeon: „Scoală-te şi te coboară de-ndată la 
tabără, că ţi-am dat-o în mână! 

10 Dar dacă te temi să cobori singur, atunci coboară-te la tabără tu şi Pura, sluga ta. 

11 Iar tu vei auzi ce vor spune, şi după aceea mâinile tale se vor întări şi te vei cobori asupra 
taberei”. Iar el şi Pura, sluga lui, s-au coborât în apropierea celor cincizeci care străjuiau la margine. 
12 Madianiţii şi Amaleciţii şi toţi fiii răsăritului tăbărâseră în vale, mulți ca lăcustele; cămilele lor 
erau nenumărate, multe ca nisipul de pe ţărmul mării. 

13 Şi dacă a sosit Ghedeon, iată că un bărbat îi povestea vecinului său un vis, zicând: „Am visat un 
VIS; ŞI, iată, o pâine de orz se rostogolea prin tabăra Madianiţilor şi a venit până la un cort şi l-a lovit 
şi l-a răsucit şi l-a dezghinat şi l-a doborât...”. 

14 Iar vecinul său i-a zis: „Asta nu poate fi altceva decât sabia lui Ghedeon, fiul lui loaş, bărbat din 
Israel; Dumnezeu i-a dat în mână pe Madianiţi şi toată tabăra”.2 

15 Şi a fost că după ce a auzit Ghedeon povestirea visului şi tâlcuirea lui, i s-a închinat Domnului şi 
s-a întors în tabăra lui Israel şi a zis: „Sculaţi-vă, căci Domnul a dat tabăra Madianiţilor în 

2 Visul şi tâlcuirea lui demonstrează că adversarii lui Israel sunt demobilizaţi lăuntric, proces 
psihologic pe care contează orice luptător. 

mâna noastră!” 

16 Şi i-a împărțit pe cei trei sute de oameni în trei cete; şi-n mâinile fiecăruia a pus o trâmbiţă şi o 
ulcică goală, şi-n ulcică o făclie. 

17 Şi le-a zis: „Cum mă veţi vedea pe mine, aşa să faceţi şi voi; iată, eu mă duc în mijlocul taberei: 
cum voi face eu, aşa să faceţi şi voi. 

18 Eu voi suna din trâmbiţă, iar voi toţi, împreună cu mine, veţi suna din trâmbiţe de jur-împrejurul 
întregii tabere şi veți striga: Pentru Domnul şi pentru Ghedeon!” 

19 Iar Ghedeon şi suta de bărbaţi care erau cu el au venit în apropierea taberei la începutul străjii de 
miezul nopţii3 şi au trezit străjile şi sunau din trâmbiţe şi învârteau prin aer ulcelele pe care le aveau 
în mâini. 

20 Şi cele trei cete au sunat din trâmbiţe şi au spart ulcelele şi ţineau în mâna stângă făcliile şi-n 
mâna dreaptă trâmbiţele din care trâmbiţau în timp ce strigau: „O sabie pentru Domnul şi pentru 
Ghedeon!” 

21 Şi fiecare om a stat pe locul său de jur-împrejurul oștirii; iar oştirea toată, alergând, a dat semnal 
şi a fugit.4 

22 Şi cei trei sute de bărbaţi au sunat din trâmbiţe, iar Domnul a pus o sabie în mâna fiecărui om din 
întreaga oştire împotriva vecinului său, aşa încât se tăiau unii pe alţii; şi a fugit oştirea către Țerera 
până la Betşita şi până la Abel-Mehola, aproape de Tabat. 

3 Literal: „la începutul străjii de mijloc” (din cele trei ale nopţii). 

4 Ivit năprasnic în puterea nopții, fantasticul spectacol al unui cerc de torţe ce se învârtejeau prin 
văzduh şi păreau că trâmbiţează şi fac pământul să plesnească era de natură să provoace derută şi 
panică în tabăra adversă. 

23 Atunci au fost chemaţi bărbaţii israeliteni din [triburile] Neftali şi Aşer şi din întregul Manase şi- 


i fugăreau pe Madianiţi. 

24 lar Ghedeon a trimis vestitori în tot muntele lui Efraim, zicând: „„Coborâţi-vă înaintea 
Madianiţilor şi luaţi-le apa5 până la Betbara şi Iordan!” Şi fiecare bărbat din Efraim a dat strigare şi 
au luat apa, până la Betbara şi lordan. 

25 Şi au prins două căpetenii ale Madianiţilor: pe Oreb şi pe Zeeb; pe Oreb l-au ucis la Țur-Oreb, 
iar pe Zeeb la lechebzeeb.6 Şi i-au urmărit pe Madianiţi, iar capetele lui Oreb şi Zeeb le-au dus la 
Ghedeon, dincolo de Iordan. 

Biruinţa lui Ghedeon asupra Madianiţilor. Sfârşitul misiunii sale. 

1 Iar bărbaţii din Efraim au zis către Ghedeon: „Ce ne-ai făcut tu nouă, că nu ne-ai chemat când ai 
mers să te războieşti cu Madianiţii?...”. şi s-au certat straşnic cu el. 

2 lar Ghedeon le-a zis: „Ce-am făcut eu acum față de ce-aţi făcut voi? Oare nu-i mai bună toată 
roada din via lui Efraim decât un ciorchine din via lui Abiezer?1 

5 Strategia de a-i lăsa pe fugari fără apă, ocupând punctele de aprovizionare. 

6 Oreb înseamnă „Corb”, Zeeb înseamnă „Lup”; locurile unde au fost ucişi au căpătat numele lor. 

1 Efraimiţii nu fuseseră invitaţi să ia parte la campanie decât în ultimul moment (vezi 7, 24-25), dar 
lor le revenea meritul de a-i fi prins pe Oreb şi Zeeb, o captură mai importantă decât toate isprăvile 
celorlalte triburi. Ciorchinele e struguraşul stafidit care a rămas pe viţă în urma culesului viei 
(cuvânt folosit şi în Mi 7, 1). 

3 În mâna voastră i-a dat Domnul pe Oreb şi Zeeb, căpeteniile Madianiţilor; ce-am putut face eu 
faţă de ce-aţi făcut voi?” Şi dacă el le-a grăit cuvântul acesta, li s-a potolit mânia îndreptată asupră- 
i. 

4 Şi Ghedeon a venit la Iordan şi l-a trecut, el şi cei trei sute de bărbați care erau cu el, flămânzi, dar 
tot urmărind. 

5 Şi a zis către oamenii din Sucot: „Dați pâine pentru hrana acestui popor care este cu mine, că e 
flămând; iar eu de-ndată alerg în urmărirea lui Zebah şi Țalmuna, regii Madianului”. 

6 Dar mai-marii Sucotului au zis: „Sunt oare acum mâinile lui Zebah şi Țalmuna în mâna ta, ca să-i 
dăm oastei tale pâine?...”. 

7 lar Ghedeon a zis: „Prin urmare, când Domnul îi va da în mâna mea pe Zebah şi pe Țalmuna, 
atunci Şi eu vă voi scărpina trupurile cu spinii pustiului şi cu ciulini”. 

8 Şi de acolo s-a suit la Penuel, şi tot aşa le-a grăit celor de acolo; iar oamenii din Penuel i-au 
răspuns aşa cum îi răspunseseră cei din Sucot. 

9 Şi a zis Ghedeon către oamenii din Penuel: „Când mă voi întoarce cu pace, atunci voi dărâma 
turnul acesta!” 

10 Iar Zebah şi Țalmuna se aflau în Carcor;, şi oastea lor era cu ei, ca la vreo cincisprezece mii, toţi 
cei care mai rămăseseră din toată oştirea răsăritului; iar cei ce căzuseră au fost o sută douăzeci de 
mii de bărbaţi purtători de sabie. 

11 şi s-a suit Ghedeon pe calea celor ce locuiesc în corturi2, la răsărit de Nobah şi de logbeha; şi a 
lovit oştirea, dar oştirea nu avea grijă. 

2 Adică pe calea nomazilor. 

12 Zebah şi Țalmuna au fugit, dar El s-a luat după ei şi i-a prins pe cei doi regi ai Madianului, adică 
pe Zebah şi pe Țalmuna, şi a tulburat întreaga oştire. 

13 Şi Ghedeon, fiul lui loaş, s-a întors din război pe urcuşul dinspre Heres. 

14 Şi a prins o slugă dintre ale locuitorilor din Sucot şi a întrebat şi a scris numele mai-marilor şi pe 
ale bătrânilor lui3: şaptezeci şi patru de bărbaţi. 

15 Şi a mers Ghedeon la mai-marii Sucotului şi le-a zis: „lată Zebah şi Țalmuna, din pricina cărora 
m-aţi luat peste picior, zicând: Sunt oare acum mâinile lui Zebah şi Țalmuna în mâna ta, ca să dăm 
pâine oamenilor tăi flămânzi?...”. 

16 Şi i-a luat pe mai-marii şi pe bătrânii cetăţii şi i-a bătut cu spinii pustiului şi cu ciulini: cu ei i-a 
pedepsit pe bărbaţii cetăţii. 

17 Şi turnul din Penuel l-a dărâmat, iar pe bărbaţii cetăţii 1-a ucis. 

18 Şi a zis către Zebah şi Țalmuna: „Ce fel de bărbaţi erau aceia pe care i-aţi omorât în Tabor?” Iar 
ei au zis: „Cum arăţi tu, aşa arătau şi ei: asemănarea unui fiu de rege”. 


19 Şi a zis Ghedeon: „Aceia erau frații mei şi fiii maicii mele”. Şi li s-a jurat: „Viu este Domnul!: 
Dacă voi i-aţi fi lăsat cu viaţă, eu nu v-aş ucide”. 

20 Şi i-a zis lui leter, fiul său cel întâi-născut: „Scoală-te şi ucide-i 
fiindu-i teamă, deoarece era încă foarte tânăr. 

21 Iar Zebah şi Țalmuna i-au zis: „Scoală-te şi cazi asupra noastră, căci puterea ta este aceea a unui 
bărbat!” 

3 „Mai-marii” erau şefii executivi ai comunităţii; „bătrânii” alcătuiau sfatul înţelepților, având şi 
atribuţii administrative. 

Şi Ghedeon s-a sculat şi i-a ucis pe Zebah şi pe Țalmuna şi a luat luniţele4 de la gâtul cămilelor lor. 
22 Jar bărbaţii lui Israel au zis către Ghedeon: „Domneşte peste noi, tu şi fiul tău şi fiul fiului tău, 
căci tu ne-ai mântuit din mâna Madianiţilor!” 

23 Dar Ghedeon le-a zis: „Eu nu voi domni, şi nici fiul meu nu va domni între voi, ci Domnul va 
domni asupra voastră”. 

24 Şi le-a zis Ghedeon: „Vă voi cere ceva: Fiecare bărbat să-mi dea câte un cercel din prăzile lui”. 
Aceasta, fiindcă ei, fiind ismaeliți, aveau cercei de aur.5 

25 Iar ei au zis: „Negreşit, vom da”. Şi fiecare bărbat, întinzându-şi haina, a pus pe ea un cercel din 
prada sa. 

26 Şi greutatea cerceilor de aur pe care el îi ceruse a fost de o mie şapte sute de sicli6, în afară de 
luniţe şi de lănţuguri şi de straiele de porfiră pe care le purtau regii Madianului şi-n afară de 
lanţurile care erau la gâturile cămilelor. 

27 Ghedeon şi-a făcut din ele un efod şi l-a pus în cetatea sa, Ofra, cu care tot poporul de după El s- 
a desfrânat şi care a devenit piatră de poticnire pentru Ghedeon şi casa lui.7 

4 „Luniţele”: Ornamente circulare sau, mai probabil, în formă de semilună. 

5 Termenul „ismaeliţi” (urmaşii lui Ismael, fiul egiptencei Agar) e folosit aici pentru „nomazi”. 
Aceştia, asemenea ţiganilor corturari de astăzi, aveau cultul podoabelor de aur. Numărându-se 
printre învinşi, comorile lor deveniseră pradă de război (foarte bogată, după cum se va vedea). 

6 Aproximativ douăzeci de kilograme! 

7 Efodul era un veşmânt preoţesc instituit de Moise. Sensul de aici al cuvântului este incert. Se pare 
că e vorba de un idol cu înfăţişare de statuie sau de săculeţ sau altceva de acest fel, pe care urmaşii 
lui Ghedeon l-au adorat ca pe un zeu, săvârşind astfel „desfrânare” faţă de Dumnezeul lor. 

28 Aşa au fost Madianiţii umiliţi în faţa lui Israel, şi de atunci nu şi-au mai ridicat capul. şi-n zilele 
lui Ghedeon a fost pace în ţară vreme de patruzeci de ani. 

29 şi s-a dus lerubaal, fiul lui Ioaș, şi a locuit în casa lui. 

30 A avut Ghedeon şaptezeci de fii născuţi din coapsa lui, fiindcă avea multe femei. 

31 Iar ţiitoarea lui era în Sichem; şi i-a născut şi ea un fiu, căruia i-a pus numele Abimelec. 

32 Ghedeon, fiul lui loaş, a murit în cetatea sa şi a fost îngropat în mormântul lui loaş, tatăl său, în 
Ofra lui Abiezer. 

33 Şi a fost că după ce a murit Ghedeon, fiii lui Israel s-au întors şi s-au desfrânat cu baalii şi şi-au 
făcut un legământ cu Baal-Berit, cum că el este dumnezeul lor. 

34 Şi fiii lui Israel nu şi-au mai adus aminte de Domnul, Dumnezeul lor, Cel ce i-a mântuit din 
mâna tuturor vrăjmaşilor lor de primprejur. 

35 Şi nu s-au purtat cu milă faţă de casa lui lerubaal adică Ghedeon -, după tot binele pe care el i-l 
făcuse lui Israel. 

Abimelec. 

1 Abimelec, fiul lui lerubaal 1, s-a dus în 

1 Ghedeon nu mai apare cu numele său adevărat, ci cu porecla sa (poate din cauză că făcuse efodul 
menţionat în 8, 27, obiect de idolatrie). 

Sichem? la frații mamei sale şi a grăit către ei şi către toate rudeniile din casa tatălui mamei sale, 
zicând: 

2 „Spuneţi în auzul tuturor oamenilor din Sichem, zicând: Cum e mai bine pentru voi?: Să vă 
stăpânească şaptezeci de bărbaţi, adică toți fiii lui lerubaal, sau să vă stăpânească un singur bărbat? 
Şi amintiţi-vă că eu sunt osul vostru şi carnea voastră!” 


1? 


Dar fiul său nu şi-a scos sabia, 


3 Şi fraţii mamei sale au vorbit despre el, în auzul tuturor oamenilor din Sichem, toate aceste 
cuvinte. lar ei şi-au plecat inimile spre Abimelec, fiindcă ziceau: „EI e fratele nostru”. 

4 Şi i-au dat şaptezeci de arginţi din casa lui Baal-Berit, iar Abimelec şi-a tocmit cu ei nişte oameni 
de nimic şi fără căpătâi, care s-au şi dus cu el. 

5 şi s-a dus la casa tatălui său, în Ofra, şi i-a ucis pe toți fraţii săi, adică pe fiii lui lerubaal, şaptezeci 
de bărbaţi, pe o piatră; dar a rămas Iotam, fiul cel mai mic al lui lerubaal, fiindcă se ascunsese.3 

6 Şi s-au adunat toți bărbaţii din Sichem şi toată casa Bet-Milo4 şi s-au dus şi l-au făcut pe 
Abimelec rege la stejarul Aşezării5, lângă Sichem. 

2 Sichem: vechi oraş canaanean, situat la cca 50 km nord de Ierusalim; în el îşi avuseseră sălaş 
patriarhii Avraam, Iacob şi fiii acestuia. Osemintele lui Iosif, aduse din Egipt, aci fuseseră îngropate 
(los 24, 32), şi tot aci îşi ţinuse Iosua Navi cuvântarea de rămas-bun (los 24, 1, 25). Cu toate 
acestea, populaţia oraşului era canaaneană, neam din care făcea parte şi ţiitoarea lui Ghedeon, 
mama lui Abimelec, acesta fiind, aşadar,jumătate israelit şi jumătate canaanean. 

3 De fapt erau şaptezeci şi doi, dar naratorul reţine doar numărul celor ucişi de Abimelec. 

4 Milo (Bet-Milo): clădire în care se țineau adunările consiliului cetăţii. 

5 „Stejarul Aşezării”: Sub acest stejar pusese Iosua o piatră funerară (los 24, 26); aşadar, locul avea 
o anume sacralitate. 

7 Şi i s-a spus lui lotam, iar el s-a dus şi a stat pe vârful muntelui Garizim şi şi-a ridicat glasul şi a 
plâns şi le-a zis: 6 „Ascultaţi-mă, bărbaţi ai Sichemului, şi Dumnezeu vă va asculta! 

8 S-au dus cândva copacii să-şi ungă un rege. Şi i-au zis măslinului: Domneşte peste noi! 

9 Dar măslinul le-a răspuns: Oare-mi voi lăsa eu grăsimea cu care oamenii Îl preamăresc pe 
Dumnezeu”, ca să mă duc să domnesc peste copaci? 

10 Şi au zis copacii către smochin: Vino şi domneşte peste noi! 

11 Dar smochinul le-a răspuns: Oare-mi voi lăsa eu dulceaţa şi roada mea cea bună, ca să mă duc să 
domnesc peste copaci? 

12 Şi au zis copacii către viţă: Vino şi domneşte peste noi! 

13 Dar viţa le-a răspuns: Oare-mi voi lăsa eu vinul veselia lui Dumnezeu şi a oamenilor ca să mă 
duc să domnesc peste copaci? 

14 Apoi copacii toţi au zis către mărăcine: Vino şi domneşte peste noi! 

15 lar mărăcinele le-a zis copacilor: Dacă-ntr-adevăr mă ungeţi rege peste voi, veniţi, şedeţi la 
umbra mea!; dacă nu, să iasă foc din mine şi să mistuie cedrii Libanului! 

16 Şi acum, dacă voi întru adevăr şi cu desăvârşire aţi lucrat şi l-aţi pus pe Abimelec să domnească, 
şi dacă aţi făcut bine cu lerubaal şi casa lui, şi dacă i-aţi făcut-o ca să-i răsplătiți binele pe care el, cu 
mâna lui, vi l-a făcut 

6 Rostirea lui lotam este în Biblie întâia fabulă cu personaje din lumea vegetală şi animală. 

7 În T. M. şi Codex Alexandrinus: ,„... prin care-ntru mine se preamăresc Dumnezeu şi oamenii”. 

17 căci tatăl meu s-a bătut pentru voi, şi viaţa şi-a pus-o în primejdie şi v-a mântuit din mâna 
Madianiţilor, 

18 dar voi v-aţi ridicat astăzi împotriva casei tatălui meu şi i-aţi omorât pe fiii lui (şaptezeci de 
bărbaţi) pe o piatră şi l-aţi făcut rege peste locuitorii Sichemului pe Abimelec, fiul slujnicei lui, 
fiindcă el e fratele vostru -, 

19 ei bine, dacă întru adevăr şi desăvârşire aţi lucrat astăzi faţă de lerubaal şi casa lui, veseliţi-vă 
întru Abimelec, iar el să se veselească întru voi!; 

20 dar dacă nu, foc să iasă din Abimelec şi să-i mistuie pe oamenii Sichemului şi casa Milo; şi foc 
să iasă din oamenii Sichemului şi din casa Milo şi să-l mistuie pe Abimelec!” 

21 Şi lotam a fugit şi, mergând pe căi ocolite, s-a dus la Beer şi a trăit acolo, ferindu-se de 
Abimelec, fratele său. 

22 lar Abimelec a domnit peste Israel vreme de trei ani. 

23 Dar Dumnezeu a trimis un duh rău8 între Abimelec şi locuitorii Sichemului, iar locuitorii 
Sichemului s-au purtat ca nişte trădători faţă de casa lui Abimelec, 

24 ca să aducă la lumină nedreptatea făcută celor şaptezeci de fii ai lui lerubaal, iar sângele lor să-l 
arunce asupra lui Abimelec, fratele lor, care i-a ucis, şi pe bărbaţii Sichemului, care i-au îmbărbătat 
mâna să-şi ucidă fraţii. 


25 Şi locuitorii Sichemului i-au pus pândari pe crestele munţilor şi-i jefuiau pe toţi cei ce treceau pe 
acolo. Şi i s-a dat de ştire lui Abimelec. 

8 Sensul nu e acela de a fi trimis o fiinţă rea (un înger rău sau un demon), ci de a fi provocat o 
anume stare de spirit, defavorabilă, între conducător şi conduşi. 

26 Atunci a venit în Sichem Gaal, fiul lui Ebed9, şi fraţii săi, iar locuitorii Sichemului s-au încrezut 
în ei. 

27 Şi au ieşit la câmp şi au cules viile şi au călcat strugurii şi s-au veselit; şi au intrat în casa 
dumnezeului lor şi au mâncat şi au băut şi l-au blestemat pe Abimelec. 

28 Şi a zis Gaal, fiul lui Ebed: „Cine e Abimelec şi cine e fiul Sichemului, ca să-i slujim? Oare nu e 
el fiul lui lerubaal şi oare Zebul, ajutorul său, nu e oare sluga lui, el, fiul lui Hemor, tatăl lui 
Sichem?... De ce trebuie să-i slujim noi lui?10 

29 Dac-ar fi ţara asta pe mâna mea!..., atunci l-aş alunga pe Abimelec şi i-aş zice: Înmulţeşte-ţi 
oastea şi ieşi!” 

30 Iar Zebul, mai-marele cetăţii, a auzit cuvintele lui Gaal, fiul lui Ebed, şi s-a mâniat foarte. 

31 Şi a trimis în taină soli la Abimelec, zicând: „lată, Gaal, fiul lui Ebed, a venit cu fraţii lui în 
Sichem şi au întărâtat cetatea împotriva ta. 

32 Şi acum, ridică-te noaptea, tu şi poporul care este cu tine, şi pândeşte dimineaţa în câmp. 

33 Şi va fi că dimineaţa, în răsăritul soarelui, te vei porni şi vei năvăli asupra cetăţii; şi când el, 
împreună cu poporul care e de partea lui, se va porni împotriva ta, fă-i după cum îţi dă mâna!” 

9 Acest Gaal pare un aventurier care abuzează de încrederea oamenilor, le percepe problemele şi le 
face jocul. El apare la vremea culesului viilor, când se făceau şi petrecerile recoltei. Abimelec nu 
locuia în Sichem, aşa că el n-a fost de faţă la petrecere. 

10 Gaal încearcă să aţâţe orgoliul nobilimii Sichemului împotriva unui „rege” pe jumătate israelit. 
34 Iar Abimelec s-a ridicat noaptea, împreună cu tot poporul care era de partea lui, şi au stat la 
pândă asupra Sichemului în patru cete. 

35 Şi dacă s-a făcut dimineaţă, a ieşit Gaal, fiul lui Ebed, şi a stat în poarta cetăţii; iar Abimelec s-a 
ridicat din pândă, laolaltă cu poporul care era cu el. 

36 Iar Gaal, fiul lui Ebed, a văzut poporul şi a zis către Zebul: „Iată, popor se coboară de pe creasta 
munțţilor...”. Dar Zebul i-a zis: „Tu vezi umbra munţilor ca şi cum ar fi oameni!...”. 

37 Gaal însă a mai grăit, zicând: „lată, popor se coboară dinspre asfinţit, mergând drept prin mijloc, 
o parte vine pe calea stejarului Văzătorilor şi o alta pe calea Meonim...”. 

38 Atunci Zebul i-a zis: „Unde-ţi este acum gura care zicea: Cine este Abimelec, ca să-i slujim noi 
lui? Oare nu acesta-i poporul pe care l-ai disprețuit? Du-te acum şi bate-te cu el!” 

39 Iar Gaal a ieşit în fruntea bărbaţilor din Sichem şi s-a bătut cu Abimelec, dar Abimelec l-a pus pe 
fugă. 

40 Şi a fugit de dinaintea lui, şi mulți au căzut ucişi până la poarta cetăţii. 

41 Şi Abimelec a intrat în Aruma, iar Zebul i-a alungat pe Gaal şi pe fraţii săi, aşa ca ei să nu mai 
locuiască în Sichem. 

42 Şi a fost că a doua zi a ieşit poporul la câmp. Şi i s-a dat de veste lui Abimelec. 

43 Iar el a luat poporul şi l-a împărțit în trei cete şi le-a pus la pândă în câmp. şi s-a uitat, şi, iată, 
poporul ieşea din cetate; iar el s-a ridicat împotriva lor şi i-a bătut. 

44 Atunci Abimelec şi căpeteniile care erau cu el s-au avântat şi apoi s-au oprit 

la poarta cetăţii, iar celelalte două cete s-au năpustit asupra tuturor celor ce se aflau în câmp şi i-au 
bătut. 

45 şi-n toată ziua aceea s-a luptat Abimelec împotriva cetăţii; şi a luat cetatea şi a ucis poporul care 
se afla în ea şi a dărâmat cetatea şi a presărat-o cu sare.1 1 

46 Şi auzind oamenii toţi care se aflau în turnul Sichemuluil2, au venit la adunarea lui Baal- 
Berit13. 

47 Şi i s-a spus lui Abimelec că acolo s-au adunat toţi oamenii din turnul Sichemului. 

48 Atunci Abimelec s-a suit în muntele Salmon, el şi tot poporul care era cu el; şi a luat Abimelec 
în mână un topor şi a tăiat o sarcină de lemne şi, ridicând-o, şi-a pus-o pe umăr şi a zis către poporul 
ce se afla cu el: „Ce m-aţi văzut pe mine făcând, faceţi repede ca mine!” 


49 Şi au tăiat şi ei, fiecare, câte o sarcină; şi, ridicând-o, au mers după Abimelec şi le-au pus 
deasupra locului de adunare şi le-au dat foc; şi astfel au murit toţi oamenii din turnul Sichemului, ca 
la o mie de bărbaţi şi de femei. 

50 Apoi s-a dus Abimelec la Teveţ şi a împresurat Teveţul şi l-a luat. 

51 Dar în mijlocul cetăţii era un turn puternic; şi au fugit în el toţi bărbaţii şi femeile cetăţii şi au 
închis uşa după ei şi s-au urcat pe acoperişul turnului. 

52 lar Abimelec a ajuns la turn şi l-a împresurat; şi s-a apropiat de uşa turnului, ca să-i dea foc şi să 
ardă. 

11 Pământul sărat este sau devine steril. Pe astfel de ruine nu mai creşte nici iarbă. 

12 Se pare că acest turn se afla în afara cetăţii. În el şedeau cei ce se refugiaseră în vremea luptelor. 
13 Baal-Berit: zeul menţionat în v. 4. 

53 Dar o femeie a aruncat de sus o bucată de piatră de râşniţă în capul lui Abimelec şi i-a spart 
țeasta. 

54 lar Abimelec l-a strigat de-ndată pe tânărul care-i purta armele şi i-a zis: „Scoate-ţi sabia şi 
ucide-mă, ca nu cumva să se spună vreodată: „L-a omorât o muiere!” Iar tânărul l-a înjunghiat, şi el 
a murit. 

55 Şi văzând bărbaţii din Israel că Abimelec a murit, s-au dus fiecare la casa lui. 

56 Aşa i-a plătit Dumnezeu lui Abimelec răul pe care i-l făcuse tatălui său, omorându-i pe cei 
şaptezeci de fraţi ai săi. 

57 Şi tot răul bărbaţilor Sichemului l-a plătit Dumnezeu asupra capului lor: asupra lor a venit 
blestemul lui lotam, fiul lui lerubaal. 

10 

Israel învins de Filisteni. 

1 După Abimelec, spre mântuirea lui Israel s-a ridicat Tola, fiul lui Pua, fiul lui Dodol, din seminția 
lui Isahar; el locuia în Şamir, pe muntele lui Efraim. 

2 I-a fost judecător lui Israel vreme de douăzeci şi trei de ani şi a murit şi a fost îngropat la Şamir. 

3 Şi după el s-a ridicat Iair din Galaad şi i-a fost judecător lui Israel vreme de douăzeci şi doi de ani. 
4 Şi i s-au născut treizeci şi doi de fii, care călăreau pe treizeci şi doi de cai tineri şi aveau treizeci şi 
două de cetăţi; pe acestea le-au numit „oraşele lui 

1 Septuaginta traduce literal numele lui Dodo (Dod): „unchiul”. 

Jair”, până-n ziua de azi; ele se află în Galaad. 

5 Şi Iair a murit şi a fost îngropat la Camon. 

6 Dar fiii lui Israel au continuat să facă răul în faţa Domnului, slujind baalilor şi Astartelor şi 
dumnezeilor Amoreilor şi dumnezeilor Sidonului şi dumnezeilor Moabului şi dumnezeilor 
Filistenilor; şi L-au părăsit pe Domnul şi nu i-au slujit. 2 

7 lar Domnul cu aprindere S-a mâniat pe Israel; şi i-a dat în mâna Filistenilor şi-n mâna fiilor lui 
Amon, 

8 care i-au necăjit şi i-au asuprit la acea vreme pe fiii lui Israel timp de optsprezece ani: pe toți fiii 
lui Israel de dincolo de Iordan, în ţinutul Amoreului, în Galaad. 

9 Fiii lui Amon au trecut Iordanul ca să se bată cu [triburile] Iuda şi Veniamin şi Efraim, aşa că fiii 
lui Israel erau foarte strâmtoraţi. 

10 Şi au strigat fiii lui Israel spre Domnul, zicând: „Am păcătuit împotriva Ta, că L-am părăsit pe 
Dumnezeul nostru şi i-am slujit lui Baal”. 

11 lar Domnul a zis către fiii lui Israel: „Oare nu v-am mântuit Eu pe voi din mâna Egiptului şi a 
Amoreilor şi a fiilor lui Amon şi a Moabului şi a Filistenilor 

12 şi a Sidonienilor şi a lui Amalec şi a lui Madian, atunci când aceştia v-au asuprit şi când voi aţi 
strigat spre Mine? 

13 Dar voi m-aţi părăsit şi aţi slujit la dumnezei străini; de aceea, nu vă voi 

2 Recăderea Israeliţilor în idolatrie anunţă alte pedepse; cauza acestora e de ordin religios-moral. 
Dar, în virtutea iconomiei divine, tot ele anunţă un nou mântuitor. 

mai mântui. 

14 Duceţi-vă şi strigaţi la dumnezeii pe care i-aţi ales, pentru ca ei să vă mântuiască la vremea 
necazului vostru!” 


15 Şi au zis fiii lui Israel către Domnul: „Am păcătuit, fă cu noi ce-Ţi place, doar de această dată 
mântuieşte-ne!” 

16 Şi i-au lepădat din mijlocul lor pe dumnezeii străini şi I-au slujit numai Domnului, Căruia I-a 
părut rău de necazurile lor. 

17 Iar fiii lui Amon s-au ridicat şi şi-au pus tabăra în Galaad; dar şi fiii lui Israel s-au adunat laolaltă 
ŞI şi-au pus tabăra la Miţpa. 

18 Şi au zis poporul şi mai-marii Galaadului, fiecare către vecinul său: „Cine oare este acela care va 
începe să se bată cu fiii lui Amon şi va fi căpetenie peste toţi cei ce locuiesc în Galaad?” 

11 

Istoria lui leftae. 

1 Iar leftae Galaaditul era puternic în vârtutel; era fiul unei desfrânate care i l-a născut lui Galaad 
pe leftae2. 

2 Dar femeia lui Galaad i-a născut fii. Şi după ce fiii femeii au crescut, aceştia l-au alungat pe 
Ieftae, zicându-i: „Tu nu vei avea moştenire în casa tatălui nostru, de vreme ce eşti fiu de ţiitoare”. 

3 Iar leftae a fugit de dinaintea fraţilor săi şi a locuit în ţinutul Tob. şi-n jurul 

1 T. M.: „războinic viteaz”. 

2 Galaad era numele unei regiuni, dar în 5, 17 pare a fi numele unui trib. În acest caz, „Galaad” din 
textul de faţă este un eponim: leftae e un bastard pe care o desfrânată îl dăruieşte Galaadiţilor prin 
Galaad. Nefiind copil legitim, el nu avea drept de moştenire, fapt pentru care s-a refugiat în Tob. 

lui Ieftae s-au adunat oameni de nimic şi au mers cu el. 

4 Şi a fost că la vremea când fiii lui Amon se pregăteau să se bată cu Israel, 

5 bătrânii Galaadului au mers să-l aducă pe Ieftae din ținutul Tob. 

6 Şi i-au zis lui Ieftae: „Vino şi fii căpetenia noastră, şi ne vom bate cu fiii lui Amon!” 

7 Şi a zis leftae către bătrânii Galaadului: „Oare nu voi m-aţi urât şi m-aţi gonit din casa tatălui meu 
şi m-aţi alungat de la voi? De ce veniţi la mine acum, când sunteţi la necaz?” 

8 Iar bătrânii Galaadului i-au zis lui leftae: „Tocmai de aceea ne-am întors acum la tine, ca să mergi 
cu noi Şi să te lupţi cu fiii lui Amon şi ne vei fi căpetenie peste toţi cei ce locuiesc în Galaad”. 

9 Şi a zis leftae către bătrânii Galaadului: „Dacă voi mă întoarceţi spre a mă lupta cu fiii lui Amon 
şi dacă Domnul îi va da în mâinile mele, atunci eu voi fi căpetenia voastră”. 

10 Şi au zis bătrânii Galaadului către leftae: „Domnul să fie martor între noi că vom face după 
cuvântul tău!” 

11 Şi a mers leftae cu bătrânii Galaadului; şi poporul l-a pus căpetenie şi cârmuitor peste ei; iar 
Ieftae a grăit toate cuvintele sale în faţa Domnului, în Miţpa. 

12 Apoi leftae a trimis soli la regele fiilor lui Amon, zicând: „Ce ai tu cu mine, că ai venit 
împotrivă-mi să te baţi în ţara mea?” 

13 Iar regele fiilor lui Amon le-a răspuns solilor lui Ieftae: „Fiindcă Israel, atunci când s-a suit din 
Egipt, a luat pământul meu, de la Amon până la laboc şi Iordan; iar acum, întoarce-mi-l cu pace, şi 
voi pleca”. 

14 Şi dacă solii s-au întors la leftae, acesta a trimis din nou soli la regele fiilor lui Amon, 

15 care i-au zis: „Aşa grăieşte leftae3: Israel nu a luat pământul lui Moab, şi nici pământul fiilor lui 
Amon, 

16 deoarece, atunci când a ieşit din Egipt, Israel a mers prin pustie până la Marea Roşie, după care a 
venit la Cadeş. 

17 Atunci a trimis Israel soli la regele Edomului, zicând: Lasă-mă să trec prin ţara ta!, dar regele 
Edomului nu l-a ascultat. A trimis apoi şi la regele Moabului, dar nici acesta n-a vrut. Atunci Israel 
s-a aşezat la Cadeş. 

18 Apoi ei au călătorit prin pustie şi au ocolit ţara Edomului şi ţara Moabului; şi au venit spre răsărit 
de ţara Moabului şi şi-au aşezat tabăra dincolo de Arnon şi n-au trecut de hotarul lui Moab, căci 
Arnon este hotarul Moabului. 

19 Atunci a trimis Israel soli la Sihon, regele Amoreilor, regele Heşbonului, şi i-a zis Israel: Lasă- 
mă să trec prin ţara ta către locul meu! 

20 Dar Sihon n-a vrut să-l lase pe Israel să treacă prin hotarele lui; dimpotrivă, Sihon şi-a adunat tot 
poporul şi şi-au aşezat tabăra la Iahaţ şi s-au bătut cu Israel. 


21 Dar Domnul, Dumnezeul lui Israel, 1 

3 În cele ce urmează, leftae aduce argumente: 

1) de ordin istoric: Israel nu a intrat în Canaan ca un cuceritor care, pur şi simplu, invadează un 
teritoriu, ci ca un proprietar care nu cere altceva decât să-şi croiască drum către locul din care 
plecase (vv. 15-22); 2) de ordin religios: fiecare popor moşteneşte teritoriul pe care i l-a hărăzit 
divinitatea în care crede (vv. 23-24); 3) de ordin juridic, şi anume principiul prescripţiei: dacă un 
teritoriu nu e revendicat de nimeni pe o anumită durată, el devine proprietatea celui care îl foloseşte 
(vv. 25-26). 

l-a dat pe Sihon, împreună cu tot poporul său, în mâna lui Israel şi l-au bătut; iar Israel a moştenit 
tot pământul Amoreilor care locuiau în ţara aceea, 

22 de la Arnon până la laboc şi din pustie până la Iordan. 

23 Şi acum, Domnul, Dumnezeul lui Israel, l-a înlăturat pe Amoreu de dinaintea poporului Său 
Israel; dar tu eşti oare acela care îl va moşteni? 

24 Nu vei moşteni tu oare ceea ce ţi-a dat Chemoş, dumnezeul tău? Aşa şi noi: suntem moştenitorii 
tuturor acelora pe care Domnul, Dumnezeul nostru, i-a înlăturat din faţa noastră şi ni i-a dat 
moştenire. 

25 Şi acum, eşti tu mai bun decât Balac, fiul lui Sefor, regele Moabului? A făcut el oare război cu 
Israel? l-a biruit?, 

26 atunci când Israel locuia în Heşbon şi-n hotarele lui şi-n ţinutul Aroer şi-n hotarele lui şi-n toate 
cetăţile de pe lângă Iordan, vreme de trei sute de ani? de ce nu le-aţi luat în atâta amar de vreme? 

27 Şi acum, eu n-am păcătuit împotriva ta, dar tu eşti nedrept faţă de mine pregătind un război 
împotrivă-mi. Domnul, Judecătorul, El să judece astăzi între fiii lui Israel şi fiii lui Amon!” 

28 Dar regele fiilor lui Amon n-a ascultat de cuvintele lui leftae, pe care acesta i le trimisese. 

29 Şi Duhul Domnului a venit peste leftae. Acesta a străbătut Galaadul şi ţinutul lui Manase, a ajuns 
la Miţpa Galaadului, iar de la Miţpa Galaadului spre cealaltă latură a fiilor lui Amon. 

30 Atunci I-a făcut leftae o făgăduință Domnului şi a zis: „Dacă-mi vei da în mână pe fiii lui Amon, 
31 atunci va fi că oricine va ieşi primul pe uşa casei mele să mă întâmpine când mă voi întoarce cu 
pace de la fiii lui Amon, acela va fi al Domnului: îl voi aduce ardere-de-tot”.4 

32 Şi a mers leftae înainte ca să-i întâmpine pe fiii lui Amon şi s-a războit cu ei, iar Domnul i-a dat 
în mâna lui. 

33 Şi i-a bătut de la Aroer până spre Minit, în douăzeci de cetăţi, şi până la Abel-Cheramim, cu mari 
pagube; iar fiii lui Amon au fost umiliți în faţa fiilor lui Israel. 

34 Şi dacă s-a întors leftae în Miţpa, la casa lui, iată că fiica lui a ieşit să-l întâmpine cu timpane şi 
Jocuri; ea era singurul său copil, el nemaiavând un altul, nici băiat, nici fată. 

35 Şi a fost că-n clipa când a văzut-o, el şi-a sfâşiat hainele şi a zis: „Vai, vai, fiica mea, tu mi-ai 
răsturnat totul, tu îmi dai totul peste cap: că împotriva ta mi-am deschis eu gura către Domnul, şi nu 
voi putea să-mi iau cuvântul înapoi!...”.5 

36 Iar ea i-a zis: „Tată, ţi-ai deschis tu gura către Domnul?: Fă cu mine după cuvântul care ţi-a ieşit 
din gură, 

4 Făgăduinţele nu erau obligatorii în Israel, dar, odată făcute, trebuiau duse la îndeplinire. 
Făgăduinţa este, de obicei, condiționată, având caracterul unui contract între om şi Dumnezeu; 
primul exemplu de acest fel ni-l oferă Iacob (Fc 28, 20-22). Sacrificiile umane erau însă interzise 
prin lege, şi tocmai în aceasta constă insolitul făgăduinţei lui leftae, explicabilă numai prin marea 
miză pe care el o pune în joc: victoria asupra Amoniţilor: dacă Dumnezeu îi va dărui ceea ce e mai 
bun, el nu-I poate oferi, în schimb, decât tot ceea ce e mai bun! Cu toate acestea, votul său e făcut în 
pripă şi e greu de presupus că s-a gândit la propria sa fiică. 

5 leftae îşi dă seama că preţul victoriei e prea mare şi că toată bucuria lui s-a spulberat. Cu toate 
acestea, rămâne neclintit în credinţă şi onoare. 

de dragul căruia te-a răzbunat Domnul împotriva vrăjmaşilor tăi dintre fiii lui Amon!”6 

37 Şi a mai zis ea către tatăl său: „Tată, fă pentru mine lucrul acesta: Lasă-mă două luni, să mă duc 
pe munţi în sus şi-n jos şi să-mi plâng fecioria, eu şi însoţitoarele mele!” 

38 Iar el i-a zis: „Du-te!” Şi a lăsat-o liberă timp de două luni, iar ea s-a dus, împreună cu 


însoţitoarele ei, şi şi-a plâns fecioria în munţi. 

39 Şi dacă acele două luni s-au sfârşit, ea s-a întors la tatăl ei, iar el a plinit asupra ei făgăduinţa pe 
care o făcuse”. Şi ca n-a cunoscut bărbat. 

40 şi s-a făcut un obicei în Israel: fiicele lui Israel se adunau în fiecare an s-o plângă pe fiica lui 
leftae: patru zile pe an.8 

6 Deşi tatăl nu-i explică anume despre ce e vorba, copila pricepe şi-şi asumă jertfa. 

7 Aici arta naratorului e desăvârşită: deşi e vorba de un holocaust (înjunghierea victimei şi arderea 
ei totală, până la cenuşă), autorul evită ispita unui tablou dramatic, răscolitor, terifiant (ca acela al 
Ifigeniei din opera lui Euripide), şi expediază totul în câteva cuvinte seci şi concludente, apelând la 
imaginaţia şi participarea lăuntrică a cititorului. 

8 Acest obicei e menţionat numai aici în V. T., şi e probabil că n-a avut viaţă lungă. Dincolo şi 
deasupra lui, însă, acest crâmpei de istorie deschide perspectiva unei ample analize teologice: 
Dumnezeu acceptă provocarea omului, acceptând în acelaşi timp şi soluţia. Dilematic: salvează o 
ființă umană sacrificându-Şi poporul, sau Îşi salvează poporul sacrificând o ființă umană?... Mult 
mai târziu, arhiereul Caiafa, inspirat de Dumnezeu, va enunţa principiul că „de folos ne este să 
moară un om (adică lisus, n. n.) pentru popor, iar nu tot neamul să piară” (In 11, 50). 

12 

Istoria lui leftae. Nemulțumirea şi înfrângerea Efraimiţilor. Moartea sa. Trei judecători mărunți. 

1 Dar bărbaţii lui Efraim s-au adunat şi au venit la Țefon1 şi i-au zis lui Ieftae: „De ce te-ai dus tu să 
te lupţi cu fiii lui Amon fără să ne fi chemat şi pe noi să mergem cu tine?: Cu foc îţi vom arde casa, 
grămadă peste tine!” 

2 Iar leftae le-a zis: „Eu eram războinic, eu şi poporul meu, iar fiii lui Amon mă umileau de moarte; 
atunci v-am strigat, dar voi nu m-aţi scăpat din mâinile lor. 

3 Atunci, văzând eu că voi nu-mi sunteţi de nici un ajutor, mi-am pus sufletul în mână şi mi-am 
croit drum până la fiii lui Amon, iar Domnul mi i-a dat în mână. De ce oare v-aţi ridicat voi astăzi 
împotriva mea, să vă războiţi cu mine?” 

4 Şi i-a adunat leftae pe toți bărbaţii galaadiți ca să se bată cu Efraim; şi i-au bătut bărbaţii 
Galaadului pe Efraimiţi, fiindcă aceştia le ziseseră: „Voi sunteţi nişte fugari din Efraim: Galaadul se 
află între Efraim şi Manase...”. 

5 Şi Galaadiţii au pus mâna pe vadul Iordanului înaintea Efraimiţilor. Iar fugarii dintre Efraimiţi le 
ziceau: „Lăsaţi-ne să trecem!” lar oamenii Galaadului ziceau: „Eşti cumva Efraimit?” lar acela 
zicea: „Nu!” 

6 Atunci ei îi ziceau: „Zi: „Şibbolet”! Dar acela nu putea să-l rostească întocmai2, iar ei îl luau şi-l 
ucideau acolo, 

1 Țefon (menţionat în Nm 26, 15): oraş în teritoriul lui Gad, în Transiordania, la nord de Sucot. 

2 T. M.: „Acela zicea: «Sibbolet»” (se vede că Efraimiţii, asemenea grecilor, nu-l puteau pronunţa 
pe „$”). „Şibbolet” înseamnă „spic”. 

414 

la vadul Iordanului. La acea vreme au căzut din Efraim patruzeci şi două de mii. 

7 leftae i-a fost judecător lui Israel vreme de şase ani. Şi a murit leftae Galaaditul şi a fost îngropat 
în Galaad, cetatea sa. 

8 După el, cel care l-a cârmuit pe Israel ca judecător a fost Ibţan din Betleem. 

9 Acestuia i s-au născut treizeci de băieţi şi treizeci de fete; pe acestea le-a dat la casele lor, iar 
pentru băieţi a adus din afară treizeci de fete. El i-a fost judecător lui Israel vreme de şapte ani. 

10 Şi a murit Ibţan şi a fost îngropat în Betleem. 

11 Iar după el a fost în Israel judecător Elon din Zabulon, vreme de zece ani. 

12 Şi a murit Elon Zabuloneanul şi a fost îngropat în Aialon, în ţinutul lui Zabulon. 

13 După el a fost în Israel judecător Abdon, fiul lui Hilel Piratonitul. 

14 Acesta a avut patruzeci de fii şi treizeci de nepoți, care călăreau pe şaptezeci de cai tineri. I-a fost 
judecător lui Israel vreme de opt ani. 

15 Şi a murit Abdon, fiul lui Hilel Piratonitul, şi a fost îngropat în Piraton, în ținutul lui Efraim, pe 
muntele lui Amalec. 

13 

Naşterea lui Samson. 


1 Fiii lui Israel au făcut iarăşi răul în faţa Domnului, iar Domnul i-a dat în mâna Filistenilor vreme 
de patruzeci de ani. 

2 Era pe atunci un om din Ţora, din seminția lui Dan, al cărui nume era Manoe; femeia lui era 
stearpă şi nu năştea. 

3 Dar îngerul Domnului i s-a arătat femeii şi i-a zis: „lată, tu eşti stearpă şi n-ai născut, dar vei 
zămisli şi vei naşte fiu. 

4 Şi acum, să fii cu mare grijă: să nu bei vin sau băutură tare şi să nu mănânci nimic din ceea ce este 
necurat. 

5 Că, iată, vei zămisli şi vei naşte fiu: brici de capul său nu se va atinge, căci nazireul îi va fi 
pruncul, încă din pântece, lui Dumnezeu, şi el va începe să-l mântuiască pe Israel din mâna 
Filistenilor”. 

6 Femeia s-a dus şi i-a spus bărbatului ei, zicând: „Un om al lui Dumnezeu a venit la mine iar 
înfăţişarea lui era ca aceea a unui înger al lui Dumnezeu -, şi l-am întrebat de unde este, dar numele 
său nu mi l-a spus. 

7 Şi mi-a zis: lată, vei zămisli şi vei naşte fiu; şi acum, să nu bei vin sau băutură tare şi să nu 
mănânci nimic din ceea ce este necurat?, căci nazireu Îi va 

1 Nazireul era în Israel bărbatul (foarte rar femeia) care I se dedica în mod special lui Dumnezeu pe 
viaţă sau pe termen limitat făgăduind să nu-şi taie părul, să nu bea vin sau băuturi tari şi să nu se 
atingă de cadavre. Nazireatul implica, pe toată durata lui, şi o anume sfinţenie. Regulile nazireatului 
au fost instituite prin legea lui Moise (Nm 6, 1-21). Nazireul era, aşadar, un harismatic, înzestrat cu 
daruri dumnezeieşti şi avea de îndeplinit o misiune sacră: profet, în cazul lui Samuel; apostol, în 
cazul lui Pavel; războinic, în cazul lui Samson; acesta din urmă a fost rânduit astfel chiar de 
Dumnezeu, aşa cum arată textul de faţă. 

2 Lucrurile necurate erau cele interzise prin legea lui Moise. 

fi pruncul, încă din pântece, lui Dumnezeu, până în ziua morții sale”. 

8 Iar Manoe i s-a rugat Domnului, zicând: „O, Doamne, omul acela al lui Dumnezeu, pe care Tu l-ai 
trimis la noi, să vină din nou şi să ne înveţe ce anume să-i facem pruncului care se va naşte”. 

9 Şi a auzit Dumnezeu glasul lui Manoe: îngerul lui Dumnezeu a venit din nou la femeie, la vremea 
când ea se afla la câmp şi bărbatul ei nu era cu dânsa. 

10 Şi femeia a alergat în grabă şi i-a spus bărbatului ei: „lată, mi s-a arătat omul care a venit la mine 
în ziua aceea!” 

11 Iar Manoe s-a sculat şi a mers după femeia sa; şi a venit la bărbatul acela şi i-a zis: „Tu eşti omul 
care i-a vorbit femeii mele?” Iar îngerul a zis: „Eu sunt”. 

12 Şi a zis Manoe: „Acum, dacă vorba ta se va plini, ce trebuie făcut cu copilul, şi de ce să se 
ferească?” 

13 Iar îngerul Domnului a zis către Manoe: „De tot ce i-am spus femeii, de acelea să se ferească: 

14 Să nu mănânce nimic din ceea ce iese din viţa de vie; să nu bea vin sau băutură tare; să nu 
mănânce nimic din ceea ce este necurat; să păzească tot ceea ce i-am poruncit ei3”. 

15 Şi a zis Manoe către îngerul Domnului: „Nu-ţi vom da drumul să pleci până când vom găti un 
ied”. 

16 Dar îngerul Domnului a zis către Manoe: „Dacă nu mă laşi să plec, nu voi mânca din pâinea ta; 
iar dacă vei vrea să faci o ardere-de-tot, pe aceea 

3 Desigur, restricţiile impuse femeii (v. 4) erau numai pentru durata sarcinii; ale copilului, însă, pe 
viaţă (cu toate că acesta nu le va respecta!). 

Domnului să I-o aduci”; fiindcă Manoe nu-şi da seama că acela este îngerul Domnului. 

17 Şi a zis Manoe către îngerul Domnului: „Care-ţi este numele? pentru ca, după ce cuvântul tău se 
va plini, să te preamărim”. 

18 Dar îngerul Domnului i-a zis: „De ce-ntrebi tu de numele meu? Că e minunat!”4 

19 Atunci Manoe a luat un ied şi jertfa de carne şi I le-a adus Domnului pe o stâncă. Iar acela a 
făcut un lucru minunat sub ochii lui Manoe şi ai femeii sale: 

20 Când flacăra s-a ridicat de pe jertfelnic spre cer, în flacără s-a ridicat şi îngerul Domnului; iar 
Manoe şi femeia sa, văzând aceasta, au căzut cu faţa la pământ. 

21 Iar îngerul Domnului nu li s-a mai arătat lui Manoe şi femeii sale. Atunci Mance a ştiut că acela 


fusese îngerul Domnului. 

22 Şi a zis Manoe către femeia sa: „Negreşit vom muri, de vreme ce L-am văzut pe Dumnezeu...”.5 
23 Iar femeia i-a zis: „Dacă Dumnezeu ar fi vrut să ne omoare, n-ar fi primit din mâna noastră 
ardere-de-tot şi jertfă de carne şi nu ne-ar fi arătat toate aceste lucruri, şi nici nu ar fi făcut cu noi 
ceea ce până acum nu s-a mai auzit”. 

24 Şi femeia a născut un fiu şi i-a pus numele Samson6. Şi pruncul a crescut, iar Dumnezeu l-a 
binecuvântat. 

4 Răspuns identic cu acela pe care îngerul Domnului i-l dăduse lui Iacob la aceeaşi întrebare (Fc 32, 
29). 

5 „Nu va putea omul să-Mi vadă faţa şi să trăiască” (Iş 33, 20). 

6 Samson (în ebraică) înseamnă „Soare” (sau „Solarul”, „Cel-ce-vine-din Soare”) şi era un nume 
obişnuit la populaţia canaaneană. 

25 Şi Duhul Domnului a început a Se avânta împreună cu el7 în tabăra lui Dan, între Țora şi Eştaol. 
14 

Samson se însoară cu o filisteancă. Ghicitoarea lui Samson. 

1 Samson s-a coborât la Timnal; iar în Timna a văzut o femeie dintre fiicele Filistenilor şi i-a 
plăcut. 

2 şi s-a suit şi le-a spus tatălui său şi mamei sale, zicând: „Am văzut în Timna o femeie dintre 
fiicele Filistenilor; aşadar, luaţi-mi-o de femeie!” 

3 Dar tatăl său, ca şi mama sa, i-a zis: „Oare printre fiicele fraților tăi 2 şi-n tot poporul meu nu-i 
nici o femeie? De ce să te duci tu şi să-ţi iei femeie dintre Filisteni, de la cei ce sunt netăiaţi- 
împrejur3?” lar Samson a zis către tatăl său: „Pe aceasta să mi-o iei, fiindcă ochii mei pe ea au 
plăcut-o!” 

4 Dar tatăl său şi mama sa nu ştiau că de la Domnul este aceasta, că adică el caută să se răzbune pe 
Filisteni fiindcă 

7 Sensul exact al verbului synekporevomai (folosit numai aici în V. T.) este: „a înainta (a avansa) 
împreună cu”. Aşadar, impulsul nu venea de la Samson, cu efect asupra Duhului, ci invers. T. M.: 
„Şi Duhul Domnului a început să-l stârnească” (să-l agite, să-l răscolească). 

1 Timna: orăşel în ţinutul lui Dan, la hotarul cu ţinutul lui Iuda, cucerit de Filisteni. Era situat, 
cumva, în „ţara de jos”, ceea ce explică termenii „s-a coborât”, „s-a suit” (ca în relaţia Ierihon- 
Ierusalim). 

2 „... printre fiicele fraţilor tăi” înseamnă: printre tinerele de acelaşi neam cu tine (din acelaşi trib 
sau clan). 

3 Este evidentă nota de dispreţ a primilor faţă de „cei netăiaţi-împrejur”. 

la acea vreme Israel se afla sub stăpânirea Filistenilor.4 

5 Aşadar, Samson, împreună cu tatăl său şi cu mama sa, s-a dus la Timna. Şi dacă a ajuns el la viile 
Timnei, acolo i-a ieşit înainte un leu tânăr răcnind la el. 

6 Atunci Duhul domnului s-a repezitS asupră-i, iar el a sfâşiat leul ca pe un ied, fără să aibă nimic în 
mâini. Dar tatălui şi mamei sale nu le-a spus ce făcuse. 

7 Apoi s-a coborât şi i-a vorbit femeii, iar ea a plăcut în ochii lui Samson. 

8 Şi după câtăva vreme s-a întors ca s-o ia. şi s-a abătut să vadă stârvul leului; şi iată că-n gura 
leului era un roi de albine, şi miere6. 

9 Şi a luat-o în mâinile sale şi mergea mâncând. Şi a venit la tatăl său şi la mama sa şi le-a dat, iar ei 
au mâncat; dar nu le-a spus că din gura leului luase mierea. 

10 şi s-a coborât tatăl său la femeie, iar Samson a făcut acolo un ospăț de şapte zile, căci aşa făceau 
tinerii. 

11 Şi a fost că atunci când l-au văzut cei de acolo, au ales treizeci de nuntaşi; şi aceştia erau 
împreună cu el. 

12 Iar Samson le-a zis: „Am să vă spun o ghicitoare; şi dacă-n aceste şapte zile ale ospăţului mi-o 
veţi descoperi şi mi-o veţi dezlega, vă voi da treizeci de 

4 Cererea lui Samson, aparent capricioasă, făcea parte din planul lui Dumnezeu. 

5 Hallomai: „a sări”, „a se năpusti”, „a se arunca”, „a se repezi” (asupra cuiva); cuvânt rar în V. T.; 
asociat cu „Duhul Domnului” e folosit numai aici şi în 15, 14. 


6 Un roi de albine sălbatice îşi făcuse „buduroi” din hârca leului care, între timp, devenise schelet. 

trâmbe de pânză şi treizeci de rânduri de haine; 

13 dar dacă nu veţi fi în stare să mi-o descoperiţi, atunci voi îmi veţi da mie treizeci de trâmbe de 
pânză şi treizeci de rânduri de haine”. Iar ei au zis: „Spune-ne ghicitoarea, s-o auzim!” 

14 Atunci el le-a zis: „Din cel ce mănâncă a ieşit mâncare şi din cel puternic a ieşit dulceaţă”. Dar 
ei, timp de trei zile, n-au putut să-i ghicească ghicitoarea. 

15 Şi a fost că-n cea de a patra zi au zis ei către femeia lui Samson: „Păcăleşte-l pe bărbatul tău ca 
să-ţi dezlege ghicitoarea; că dacă nu, cu foc te vom arde, pe tine şi casa tatălui tău; oare deaceea ne- 
aţi chemat, ca să ne sărăciţi?” 

16 Atunci femeia lui Samson a plâns în faţa lui şi i-a zis: „Tu nu faci decât să mă urăşti, nu să mă 
iubeşti, de vreme ce ghicitoarea pe care le-ai pus-o fiilor poporului meu nu mi-o spui şi mie...”. lar 
Samson i-a zis: „Dacă eu n-am spus-o nici tatălui meu şi nici mamei mele, cum o să ţi-o spun ţie? 

17 Şi ea i s-a tot plâns în acele şapte zile cât a durat ospăţul. Şi a fost că în cea de a şaptea zi, de 
vreme ce ea nu-l slăbea, i-a spus; iar ea le-a spus-o fiilor poporului său. 

18 lar în ziua a şaptea, înainte de asfinţitul soarelui, oamenii cetăţii i-au zis: „Ce e mai dulce decât 
mierea şi ce e mai puternic decât leul?” Iar Samson le-a zis: „Dacă nu mi-aţi fi pus juninca să are, 
ghicitoarea nu mi-aţi fi ghicit-o”. 

19 atunci s-a năpustit asupră-i Duhul Domnului; şi s-a coborât el în Ascalon şi acolo a bătut treizeci 
de oameni şi le-a luat hainele, iar rândurile de haine le-a dat celor ce-i spuseseră ghicitoarea. Cu 
mare aprindere s-a mâniat atunci Samson şi s-a suit în casa tatălui său. 

20 Cât despre femeia lui Samson, ea s-a măritat cu fratele lui de mână7, care-i era prieten. 

15 

Samson se răzbună. 

1 Şi a fost că după câtva timp, la vremea secerişului, Samson s-a dus să-şi vadă femeia, aducând cu 
el un ied. Şi a zis: „Vreau să intru la femeia mea, în odaia ei de culcare”. Dar tatăl ei nu l-a lăsat să 
intre. 

2 Şi a zis tatăl ei: „Am crezut că-ntr-adevăr ai urât-o şi i-am dat-o unuia din prietenii tăi. lată, sora 
ei mai tânără nu e oare mai bună decât ea? Să fie a ta în locul e1”. 

3 Iar Samson le-a zis: „Nevinovat voi fi eu de acum în faţa Filistenilor, de vreme ce le voi face 
rău!” 

4 Şi ducându-se Samson, a prins trei sute de vulpi şi le-a legat câte două coadă de coadă şi, luând 
făclii, a legat câte o făclie între două cozi. 

5 Şi, aprinzând făcliile, a dat drumul vulpilor în holdele Filistenilor; şi a ars totul, de la grâul de pe 
arie până la grâul încă nesecerat şi chiar până la vii şi măslini. 

6 Iar Filistenii au zis: „Cine a făcut asta?...”. Şi li s-a spus: „Samson, ginerele Timneanului, pentru 
că acela i-a luat femeia şi a dat-o după un fârtat 

7 Înţelesul propriu al cuvântului nymfagogos: „cel ce, la nuntă, conduce mireasa la mirele ei”; deci, 
un intim şi om de încredere al mirelui; în tradiţia populară românească: „frate de mână”. Termen 
folosit şi la Fc 21, 22 (vezi nota). 

de-al lui”. Iar Filistenii s-au dus şi au ars-o cu foc, pe ea şi casa tatălui ei. 

7 Samson însă le-a zis: „Cu toate că asta aţi făcut voi cu ea, eu tot mă voi răzbuna pe voi, şi doar 
după aceea voi fi liniştit”. 

8 Şi le-a dat o bătaie straşnică, lovindu-i peste fluiere şi peste coapse. Apoi s-a dus de acolo şi a 
locuit într-o peşteră din stânca Etam. 

9 Iar Filistenii s-au suit şi şi-au aşezat tabăra în [ținutul] lui Iuda şi s-au întins până la Lehi. 

10 Iar oamenii din Iuda le-au zis: „De ce-aţi venit împotriva noastră?” Filistenii au răspuns: „Am 
venit să-l legăm pe Samson şi să-i facem ce ne-a făcut el”. 

11 Trei mii de oameni din Iuda s-au dus atunci la gura stâncii Etam şi i-au zis lui Samson: „Oare nu 
ştii că Filistenii sunt stăpâni peste noi? De ce ne-ai făcut tu asta?” Jar Samson le-a zis: „Cum mi-au 
făcut ei mie, aşa le-am făcut eu lor”. 

12 Dar ei i-au zis: „Noi am venit să te legăm şi să te dăm în mâinile Filistenilor”. Iar el le-a zis: 
„Juraţi-mi că nu vă veţi arunca asupră-mi!” 


13 Iar ei au zis: „Nu, ci doar te vom lega strâns şi te vom da în mâna lor, dar de ucis nu te vom 
ucide”. Şi l-au legat cu două funii noi şi l-au dus de la stânca aceea. 

14 Şi dacă a ajuns el la Lehi, Filistenii strigau de bucurie, şi i-au ieşit, alergând, înainte. Dar Duhul 
Domnului s-a repezit asupră-i, iar funiile cu care-i erau legate braţele s-au făcut ca nişte câlți 
apucaţi de foc: legăturile de pe braţele lui s-au topit. 

15 Şi găsind el o falcă de măgar aruncată prin preajmă, şi-a întins mâna, a apucat-o şi a omorât cu 
ea o mie de bărbaţi. 

16 Şi a zis Samson: „Cu o falcă de măgar i-am dat gata, cu o falcă de măgar am ucis o mie”. 

17 Şi a fost că după ce a încetat să grăiască, a aruncat din mână falca şi a numit locul acela Ramat- 
Lehi]. 

18 Şi era el foarte însetat. Şi a strigat către Domnul, zicând: „Tu ai binevoit a da această mare 
mântuire prin mâna robului Tău, iar acum eu voi muri de sete şi voi cădea în mâna celor netăiaţi- 
împrejur?...”. 

19 Atunci Dumnezeu a făcut să se ivească o deschizătură în falcă, şi din ea a ieşit apă 2. Iar el a băut 
şi duhul i-a revenit şi s-a înviorat;, de aceea s-a numit el [locul acela] Izvorul-celui-ce-se-roagă, 
până-n ziua de azi. 

20 Şi el i-a fost judecător lui Israel, în zilele Filistenilor, vreme de douăzeci de ani. 

16 

Porţile Gazei. Trădat de Dalila, Samson se răzbună. 

1 Ducându-se Samson la Gaza, a văzut acolo o femeie desfrânată şi a intrat la ea. 

2 Iar celor din Gaza li s-a dat de veste: „Samson a venit aici!” Iar ei l-auîmpresurat; şi toată noaptea 
l-au pândit la 

1 S-ar traduce după T. M.: „Dâlma-Fălcii”. După LXX: „Ridicarea-Fălci”. 

2 Dintr-un schelet de leu, miere, dintr-un schelet de asin, apă, iată puterea lui Dumnezeu de a 
converti simbolurile morţii în viaţă aievea. T. M.: „Dumnezeu a despicat stânca din Lehi şi a ieşit 
apă”. 

poarta cetăţii; şi toată noaptea nu s-au mişcat, zicându-şi: „Să aşteptăm până se luminează de ziuă, 
şi atunci îl vom omorî”. 

3 Iar Samson a dormit până la miezul nopţii; iar la miezul nopţii s-a sculat şi a apucat amândouă 
uşile din poarta cetăţii împreună cu amândoi stâlpii şi, ridicându-le cu zăvor cu tot, şi le-a pus pe 
umăr şi le-a dus în vârful muntelui din faţa Hebronului şi le-a lăsat acolo. 

4 Şi a fost că după aceea el a iubit o femeie din Valea Sorecului de şes, al cărei nume era Dalila. 

5 lar mai-marii Filistenilor s-au suit la ea şi i-au zis: „Ispiteşte-l şi vezi în ce anume stă tăria lui cea 
mare, cum anume îl vom birui şi-l vom lega ca să-l umilim; iar noi îţi vom da, fiecare bărbat, câte o 
mie şi o sută de arginţi”. 

6 Şi a zis Dalila către Samson: „Spune-mi, te rog, în ce anume stă tăria ta cea mare şi cu ce poţi fi 
legat ca să fii umilit?” 

7 lar Samson i-a răspuns: „Dacă mă vor lega cu şapte vine crude, neuscate, atunci voi deveni slab şi 
voi fi ca unul din oamenii obişnuiţi”. 

8 Atunci mai-marii Filistenilor i-au adus ei şapte vine crude, neuscate, iar ea l-a legat cu ele. 

9 Cei puşi de ea să pândească şedeau în cămară. lar ea a zis către el: „Filistenii vin asupra ta, 
Samsoane!” Iar el a rupt vinele ca şi cum ar fi rupt cineva o aţă de câlţi atinsă de foc; astfel că tăria 
lui a rămas o taină. 

10 Atunci Dalila a zis către Samson: „lată că m-ai înşelat şi mi-ai spus minciuni; acum însă să-mi 
spui: cu ce poţi fi legat?” 

11 Iar el i-a zis: „Dacă mă vor lega strâns în funii noi, cu care nimeni şi nimic n-a mai fost legat, 
atunci voi deveni slab şi voi fi ca unul din oamenii obişnuiţi”. 

12 Atunci Dalila a luat nişte funii noi şi l-a legat cu ele; cei puşi de ea să stea la pândă au ieşit din 
cămară, iar ea a zis către el: „Filistenii vin asupra ta, Samsoane!” Dar el ca pe o aţă şi-a rupt funiile 
de pe braţe. 

13 Şi a zis Dalila către Samson: „lată că m-ai înşelat şi mi-ai spus minciuni; acum însă te rog să-mi 
spui drept: cu ce anume poţi fi tu legat?” Iar el i-a zis: „Dacă vei împleti cu fir de urzeală] cele 
şapte şuviţe ale capului meu şi dacă le vei prinde cu un cui în perete, atunci eu voi fi slab ca orice 


om obişnuit”. 

14 Şi a fost că atunci când el dormea, Dalila a luat cele şapte şuviţe ale capului său şi le-a împletit 
cu fir de urzeală şi le-a prins cu un cui în perete şi i-a zis: „Samsoane, Filistenii vin asupră-ţi!” Iar 
el, trezindu-se din somn, a smuls din perete cuiul cu împletitura. 

15 Şi a zis Dalila către Samson: „Cum de spui tu: «Te iubesc», de vreme ce inima ta nu este cu 
mine? lată, a treia oară m-ai înşelat şi nu mi-ai spus în ce anume stă tăria ta cea mare”. 

16 Şi a fost că tot necăjindu-l ea fără-ncetare şi neslăbindu-l, sufletul lui a slăbit pân” la moarte. 

17 Atunci i-a vorbit el din toată inima şi i-a zis: „Brici nu s-a atins de capul meu, căci sfânt al lui 
Dumnezeu sunt eu încă din pântecele maicii mele; aşadar, dacă aş fi ras, atunci tăria mea se va 
îndepărta de la mine şi voi deveni slab şi voi fi ca unul din oamenii obişnuiţi”. 

1 „Fir de urzeală”: de obicei, fir de tort (in sau cânepă), puternic, rezistent. 

18 Şi văzând Dalila că el îi vorbise din toată inima, a trimis şi i-a chemat pe mai-marii Filistenilor, 
zicând: „Mai veniţi o dată, acum!, că mi-a vorbit din toată inima!” Şi au venit la ea toţi maimarii 
Filistenilor, aducând în mâinile lor banii. 

19 Şi l-a făcut Dalila pe Samson să adoarmă pe genunchii ei; şi a chemat un om, iar acela i-a ras 
cele şapte şuviţe de pe cap şi a-nceput să-l umilească2, iar tăria s-a îndepărtat de el. 

20 Şi a zis Dalila: „Samsoane, Filistenii vin asupră-ţi!” Iar el s-a trezit din somn şi a zis: „Voi ieşi 
din asta ca şi altădată şi mă voi scutura...”. El însă nu ştia că Domnul Se îndepărtase de el. 

21 Iar Filistenii l-au prins şi i-au scos ochii şi l-au adus în Gaza şi l-au legat cu cătuşe de aramă. Şi 
trăgea la râşniţă în casa temniţei3. 

22 După ce însă a fost ras, părul capului a început să-i crească. 

23 lar mai-marii Filistenilor s-au adunat să-i aducă mare jertfă lui Dagon, dumnezeul lor, şi să se 
veselească. Şi au zis: „Dumnezeu ni l-a dat în mână pe Samson, vrăjmaşul nostru”. 

24 Şi văzându-l poporenii, aduceau laude dumnezeului lor, zicând: „Dumnezeul nostru ni l-a dat în 
mână pe 

2 După cât se pare, slăbirea fizică era asociată cu demobilizarea interioară prin aceea că chipul 
femeii se arăta deja triumfător, aşa cum Samson avea să-l vadă când se va trezi. 

3 Aceasta putea fi o râşniță (moară) pentru cereale sau pentru piatră. Regele Sedechia va avea 
aceeaşi soartă: după ce-i va scoate ochii şi-l va încătuşa, Nabucodonosor îl va ţine, pentru tot restul 
vieţii, „în casa morii” (Ir 52, 11). Muncă umilitoare, rezervată, de obicei, femeilor şi sclavilor. 
vrăjmaşul nostru, pe cel ce ne pustia pământul şi ne sporea răniții!” 

25 şi-n vreme ce inima lor se veselea, ei au zis: „Chemaţi-l pe Samson din casa temniţei şi să joace 
în faţa noastră!” Şi l-au chemat pe Samson din casa temniţei, iar el a jucat în faţa lor; şi îşi băteau 
Joc de el şi l-au pus între doi stâlpi4. 

26 lar Samson a zis către tânărul care-l ducea de mână: „Lasă-mă să pipăi stâlpii pe care se susține 
casa şi să mă reazim pe ei!” 

27 lar casa era plină de bărbaţi şi de femei; se aflau acolo toţi mai-marii Filistenilor, iar pe acoperiş 
erau ca la trei mii de bărbaţi şi femei uitându-se la batjocorirea lui Samson. 

28 lar Samson a strigat către Domnul, zicând: „Doamne, Doamne,5 adu-Ţi aminte de mine şi 
întăreşte-mă, Dumnezeule, şi de astă dată, ca să le plătesc Filistenilor cu vârf şi îndesat pentru ochii 
mei amândoi!” 

29 Şi rezemându-se Samson în cei doi stâlpi ai casei, cei ce ţineau zidirea pe ei, s-a proptit în ei, în 
unul cu dreapta şi în celălalt cu stânga. 

30 Şi a zis Samson: „Sfârşească-mi-se viaţa odată cu a Filistenilor!” şi s-a opintit cu toată puterea, 
iar casa a căzut peste mai-mari şi peste tot poporul ce se afla în ea; iar morţii pe care Samson i-a 
ucis la moartea sa au fost mai mulţi decât aceia pe care-i ucisese în viaţa lui. 

31 Atunci s-au coborât fraţii săi şi toată casa tatălui său şi l-au luat; şi, suindu-se, l-au îngropat între 
ora şi Eştaol, în mormântul lui Manoe, tatăl său. Și a 

4 Scena se petrece în marele templu al lui Dagon. 

5 Textual: „Adonai, Iahve”. 

fost el judecător în Israel timp de douăzeci de ani. 

17 


9? 


Mica îşi face pe seama lui o casă de rugăciune. 

1 Era un om din muntele lui Efraim, care se numea Mica. 

2 Şi a zis el către mama sa: „Cei o mie şi o sută de arginţi care ţi s-au luat şi din pricina cărora tu ai 
rostit un blestem l-ai spus chiar în auzul meu -, iată, argintul e la mine: eu l-am luat”. lar mama sa a 
zis: „Binecuvântat să fie fiul meu înaintea Domnului!” 

3 El i-a înapoiat mamei sale cei o mie şi o sută de arginţi, iar mama sa a zis: „Argintul l-am afierosit 
Domnului din partea mea pentru fiul meu, ca să fac din el un chip cioplit, un chip turnat; acum ţi-l 
dau ție”.1 

4 Dar el i-a înapoiat argintul mamei sale. lar mama sa a luat două sute de arginți şi i-a dat 
argintarului; iar acela a făcut un chip cioplit, chip turnat; acesta se afla în casa lui Mica. 

5 Iar casa lui Mica era în ochii lui casa lui Dumnezeu2; şi a făcut un efod3 şi un terafim4 şi şi-a pus 
mâna pe unul din fiii săi, iar acela 1-a devenit preot. 

1 Tot acest episod (ca şi capitolul următor) ilustrează starea de confuzie care domnea atunci în 
Israel, de la debusolarea credinţei până la pervertirea moravurilor. 

2 Centrele cultice fiind foarte puţine în Israel (Şilo, Ghilgal, Betel, Miţpa), oamenii au început să 
creadă că fiecare îşi poate face un locaş de închinare pe cont propriu, cu obiecte, „sacre” şi cu o 
„preoţie” improvizată. 

3 „Efod”: un fel de buzunar din țesătură în care erau ţinuţi, probabil, sorții prin care se făcea 
consultarea zeilor. 

4 „Terafimi”: zei casnici, ocrotitori ai familiei, ale căror chipuri străjuiau vatra. Mici ca dimensiuni, 
ei puteau fi furaţi, ceea ce făcuse, cândva, Rahela (vezi Fe 31, 19). 

6 În zilele acelea nu era rege în Israel; de aceea fiecare om făcea ceea ce i se părea lui că e drept. 

7 Se afla pe atunci un tânăr în Betleemul seminţiei lui Iuda; era levit şi locuia acolo. 

8 lar omul acela a plecat din Betleem, cetate a lui Iuda, să se aşeze unde va găsi un loc. Şi a venit 
până la muntele lui Efraim şi la casa lui Mica, adică la capătul drumului. 

9 Iar Mica l-a întrebat: „De unde vii?” El a răspuns: „Eu sunt levit din Betleemul lui Iuda şi merg să 
mă aşez oriunde voi găsi un loc”. 

10 Iar Mica i-a zis: „Şezi cu mine, şi să-mi fii părinte şi preot; şi-ţi voi da zece arginţi pe an şi un 
rând de haine şi cele pentru trai”. 

11 Şi levitul a mers şi a început să locuiască cu omul acela; şi tânărul i-a devenit ca unul din fiii săi. 
12 Iar Mica şi-a pus mâna pe capul levitului, iar tânărul i s-a făcut preot; şi a rămas în casa lui Mica. 
13 Şi a zis Mica: „Acum ştiu că Domnul îmi va face bine, fiindcă levitul mi-a devenit mie preot”. 

18 

Fiii lui Dan cuprind cetatea Laiş şi cad în idolatrie. 

5 Punând anarhia pe seama lipsei de autoritate statală, autorul crede că numai instaurarea monarhiei 
ar putea soluţiona criza. Din păcate, istoria regilor lui Israel avea să-i dea dreptate doar parțial. 

1 În zilele acelea nu era rege în Israel; şi-n zilele acelea seminţia lui Dan îşi căuta moşie unde să 
locuiască fiindcă până la acea vreme încă nu-i căzuse parte deplină între neamurile fiilor lui Israel.1 
2 Iar fiii lui Dan au trimis din neamurile lor cinci bărbaţi, unul şi unul, din Țora şi din Eştaol, să 
iscodească ţara şi s-o cerceteze. Şi le-au zis: „Mergeţi şi cercetaţi ţara!” lar ei au mers până la 
muntele lui Efraim, până la casa lui Mica; şi s-au odihnit ei acolo, în casa lui Mica. 

3 Acolo au recunoscut glasul tânărului levit şi s-au abătut pe la el şi l-au întrebat: „Cine te-a adus 
aici? şi ce faci tu aici? şi ce ai tu aici?” 

4 Iar el le-a răspuns: „Aşa şi aşa a făcut Mica pentru mine şi m-a tocmit cu simbrie, iar eu i-am 
devenit preot”. 

5 Ei i-au zis: „Întreabă-L tu acum pe Dumnezeu, iar noi vom şti dacă vom avea izbândă pe calea pe 
care mergem”. 

6 Iar preotul le-a zis: „Mergeţi în pace!: calea pe care mergeţi e în faţa Domnului”. 

7 Cei cinci bărbaţi s-au dus şi au ajuns la Laiş?. Şi au văzut că poporul de acolo locuia liniştit şi fără 
grijă, în felul Sidonienilor, şezând fără frică; nimeni nu avea ceva cu cineva în ţară, nici că era 
cineva care să stoarcă averi; erau departe de Sidonieni şi nu aveau nimic de-a face cu Sirienii. 

1 În realitate, fiii lui Dan îşi primiseră partea, dar n-au fost în stare să şi-o ţină, datorită faptului că 
Amoreii i-au împins către munte (1, 34). 


2 Laiş, denumit mai târziu Dan: un mic stat aramaic, locuit de cetăţeni paşnici, care se îndeletniceau 
mai degrabă cu negustoria decât cu politica. 

8 Cei cinci oameni au venit la fraţii lor în ora şi Eştaol şi le-au zis: „Ce mai staţi?” 

9 Şi le-au zis: „Sculaţi-vă şi să mergem împotriva lor, căci noi am văzut pământul, şi iată că este 
foarte bun, dar vouă nu vă pasă; nu mai amânaţi plecarea: intraţi ca să luaţi în stăpânire ţara! 

10 Şi oriunde vă veţi duce veţi da peste un popor la locul lui; ţara e întinsă, căci Dumnezeu a dat-o 
în mâna voastră: un loc unde nu lipseşte nimic din cele ce sunt pe pământ”. 

11 Şi au pornit din neamurile lui Dan, anume din Țora şi Eştaol, şase sute de bărbaţi încinşi cu arme 
de război. 

12 Şi s-au suit şi au tăbărât la Chiriat-learim, în ţinutul lui Iuda; de aceea s-a numit locul acela 
Tabăra-lui-Dan, până-n ziua de azi; iată, el este în spatele lui Chiriat-learim. 

13 lar de acolo au străbătut până la muntele lui Efraim şi au venit la casa lui Mica. 

14 Iar cei cinci bărbaţi care veniseră să iscodească ţara Laiş au răspuns şi au zis către fraţii lor: 
„Ştiţi voi oare că în locul acesta se află un efod şi un terafim3 

şi un chip cioplit şi un chip turnat4?... Prin urmare, ştiţi acum ce să faceţi!” 

15 Şi au făcut o mişcare şi au intrat în casa tânărului, levitul, în casa lui Mica, şi l-au întrebat de 
sănătate.5 

16 Iar cei şase sute de bărbaţi dintre fiii 

3 Vezi 17, 5. 

4 Textul din 17, 4-5, ambiguu, pare a vorbi de un singur idol, probabil un chip cioplit în lemn şi 
îmbrăcat apoi, prin turnare, cu argint. Aici însă e vorba de doi. 

5 Literal: „... l-au întrebat de pace”. 

lui Dan, încinşi cu armele lor de război, stăteau la uşile porţii. 

17 Iar cei cinci bărbaţi care merseseră să iscodească ţara s-au ridicat 

18 şi au intrat în casa lui Mica; iar preotul şedea acolo. Şi au luat chipul cioplit şi efodul şi terafimul 
şi chipul cel turnat. Iar preotul le-a zis: „Ce faceţi?” 

19 Ei i-au răspuns: „Taci! Pune-ţimâna la gură şi vino cu noi şi ne vei fi părinte şi preot. Mai bine 
este oare să fii preot în casa unui singur om decât să fii preot al unui neam şi al unei case în Israel?” 

20 Iar inima preotului s-a veselit; el a luat efodul şi terafimul şi chipul cel cioplit şi chipul cel turnat 
şi s-a dus în mijlocul poporului. 

21 Aşa s-au întors ei şi au plecat, punându-și copiii şi avutul şi lucrurile înainte. 

22 Şi dacă s-au îndepărtat ei de casa lui Mica, iată că Mica şi oamenii care locuiau în vecinătatea lui 
au strigat şi i-au ajuns pe fiii lui Dan. 

23 Şi au strigat către fiii lui Dan. Iar fiii lui Dan, întorcându-şi feţele, au zis către Mica: „Ce te-a 
apucat, de strigi aşa?” 

24 lar Mica a zis: „Voi mi-aţi luat chipul cel cioplit pe care eu mi l-am făcut şi preotul mi l-aţi luat 
ŞI v-aţi dus; şi acum îmi spuneţi: de ce strigi?...”. 

25 Iar fiii lui Dan i-au zis: „Tacă-ți gura!, ca nu cumva să-ţi sară-nainte oameni cu sufletul amărât şi 
să-ți pierzi viaţa, pe a ta şi viaţa casei tale!” 

26 Fiii lui Dan s-au dus în drumul lor, iar Mica, văzând că ei sunt mai tari decât el, s-a întors la casa 
lui. 

27 Aşa că fiii lui Dan au luat cele făcute de Mica şi pe preotul lui şi au venit la Laiş, împotriva unui 
popor care trăia liniştit şi fără grijă, şi i-au trecut prin ascuţişul săbiei, iar cetatea au ars-o cu foc. 

28 Şi n-a fost nimeni care să-i scape, căci de Sidon erau departe, şi nici nu aveau ceva de-a face cu 
alţii. Aceasta s-a petrecut în valea Bet-Rehob; şi au rezidit cetatea şi au locuit în ea. 

29 Cetatea au numit-o Dan, după numele lui Dan, părintele lor, care i se născuse lui Israel; numele 
cel vechi al cetăţii fusese Laiş. 

30 Fiii lui Dan şi-au ridicat chipul cel cioplit, să fie al lor. Iar Ionatan, fiul lui Gherşom, fiul lui 
Moise6, el şi fiii săi i-au fost preoţi seminţiei lui Dan până-n ziua strămutării din ţara aceea.7 

31 Iar chipul cel cioplit făcut de Mica a rămas la ei de-a lungul tuturor zilelor când casa lui 
Dumnezeu se afla în Șilo. 

19 

Nelegiuirea din Ghibeea. 


1 Şi a fost că-n zilele acelea, când nu era rege în Israel,l un bărbat levit care locuia pe coasta 
muntelui lui Efraim şi-a luat o ţiitoare 2 din Betleemul lui luda3. 

6 Dintr-o eroare de transcriere, în LXX: „fiul lui Manase” Se ştie însă că Gherşom era fiul lui Moise 
(Iş 2, 22). 

7 Poate fi vorba de prima deportare ordonată de Tiglatfalasar al III-lea în anul 734 (sau 733) î. H. 

1 Menţiune menită să arate cauza decăderii politice şi morale a lui Israel. 

2 Literal: „o femeie ţiitoare”. În contextul vremii, cuvântul „(iitoare” nu avea în el nimic infamant; 
aceasta era un fel de „soţie suplimentară”, cu un statut aparte. Avraam avusese mai multe ţiitoare 
(Fc 25, 6), Ghedeon avusese şi el una (Jd 8, 31). 

3 Din Betleemul lui Iuda, altul decât Betleemul lui Zabulon (los 19, 15) plecase şi levitul adăpostit 
de Mica (17, 7-8). 

2 Dar ţiitoarea s-a mâniat pe el şi l-a părăsit, ducându-se la casa tatălui ei din Betleemul lui Iuda; şi 
a rămas acolo patru luni. 

3 Iar bărbatul ei s-a sculat şi s-a dus la ea să-i vorbească după inima ei, să se împace cu ea şi s-o 
aducă acasă. Şi, luând cu sine pe sluga lui şi doi asini, s-a dus la casa tatălui ei. 

4 Şi dacă l-a zărit tatăl tinerei, i-a ieşit cu bucurie înainte. Şi socrul său, tatăl tinerei, l-a dus 
înlăuntru; iar el a şezut cu dânsul trei zile şi a mâncat şi a băut şi a dormit acolo. 

5 Şi a fost că în ziua a patra, trezindu-se dis-de-dimineaţă, s-a sculat să plece. Iar tatăl tinerei a zis 
către ginerele său: „Întăreşte-ţi inima cu o bucată de pâine, şi apoi plecaţi”. 

6 Şi au şezut amândoi şi au mâncat împreună şi au băut. Şi a zis tatăl tinerei către bărbat: „Mai 
rămâi, rogu-te, şi inima ta să se veselească!” 

7 Şi dacă omul s-a ridicat să plece, socrul său nu l-a lăsat. Şi din nou aşezându-se, a rămas acolo. 

8 În cea de a cincea zi, sculându-se el dis-de-dimineaţă ca să plece, tatăl tinerei i-a zis: „Întăreşte-ţi 
inima cu pâine şi pregăteşte-te de drum ca un ostaş până ce ziua se va pleca!” Şi au mâncat 
amândoi şi au băut. 

9 Şi omul s-a sculat să plece, el şi ţiitoarea lui şi sluga lui, dar socrul său, tatăl tinerei, i-a zis: „lată, 
ziua s-a plecat spre seară; mai rămâi aici, şi inima ta să se veselească; iar mâine de dimineaţă 

4 Stratevo = „a servi sau a se comporta ca un ostaş” (cu grijă pentru rezistenţa lui fizică). Argument 
menit să convingă. 

veţi porni pe calea voastră şi vei merge la locuinţa ta”. 

10 Dar omul n-a vrut să mai rămână, ci, ridicându-se, au pornit la drum. Şi au venit până aproape de 
Jebus adică Ierusalim5 -, având cu el o pereche de asini înşeuaţi şi alături pe ţiitoarea lui. 

11 Şi au ajuns la lebus, când ziua era aplecată mult spre asfinţit.6 Iar tânărul a zis către stăpânul 
său: „Vino, te rog, să ne abatem în această cetate a lebusiţilor şi să rămânem în ea peste noapte!” 

12 Dar stăpânul său i-a zis: „Nu ne vom abate noi în cetate străină, în care nu se află nimeni din fiii 
lui Israel, ci vom merge până la Ghibeea7”. 

13 Şi i-a zis tânărului: „Vino, şi să ne apropiem de unul din aceste locuri şi să poposim în Ghibeea 
sau în Rama”. 

14 Şi au trecut şi au mers; şi soarele le-a apus aproape de Ghibeea, care se află în ţinutul lui 
Veniamin. 

15 Şi acolo s-au abătut din drum, ca să intre şi să poposească în Ghibeea. Şi au intrat şi au şezut în 
uliţa cetăţii, dar nu era nimeni care să-i îndrume spre o casă în care să rămână. 

16 Iată însă că un om bătrân venea spre seară de la munca lui de pe câmp. Omul acesta era şi el din 
muntele lui Efraim şi locuia în Ghibeea; iar oamenii locului erau fii ai lui Veniamin. 

17 Şi dacă el şi-a ridicat ochii, a văzut 

5 Ierusalimul se numea, de multă vreme, Ierusalim, dar autorul îl numeşte lebus, adică oraş locuit 
de Iebusei (vezi los 15, 8), pregătind astfel următoarele două versete. 

6 De la Betleem la Ierusalim sunt cam două ore de mers. 

7 Ghibeea: cetate situată la 6 km nord de Ierusalim. 

un călător în uliţa cetăţii. Şi i-a zis bătrânul: „Unde mergi şi de unde vii?” 

18 Acela i-a răspuns: „Suntem în trecere de la Betleemul lui Iuda până în laturile muntelui lui 
Efraim că eu de acolo sunt; m-am dus până la Betleemul lui Iuda şi mă întorc la casa mea, dar aici 


nu e nimeni care să mă ducă spre o casă. 

19 Pentru asinii noştri am paie şi hrană, am pâine şi vin pentru mine şi pentru slujnica mea şi pentru 
tânărul ce se află cu robii tăi; nu avem lipsă de nimic”. 

20 Şi a zis bătrânul: „Pace ţie!; lipsurile tale le iau eu asupră-mi, dar nu cumva să rămâi în uliţă”.8 
21 Şi i-a adus în casa lui şi a făcut loc pentru asini; şi le-a spălat picioarele” şi au mâncat şi au băut. 
22 Şi dacă şi-au desfătat inima, iată că bărbaţii cetăţii, fii ai nelegiuiţilor, au înconjurat casa şi au 
bătut la uşă şi au zis către bătrân, stăpânul casei: „Scoate-l pe omul care a intrat în casa ta, ca să-l 
cunoaştem 10. 

23 Atunci a ieşit la ei stăpânul casei şi le-a zis: „Nu, fraţilor, nu faceţi rău, de vreme ce acest om a 
intrat în casa mea; să nu faceţi nebunia aceasta! 

24 Iată, eu am o fată fecioară, iar el are o ţiitoare; le voi scoate afară, umiliţi-le şi faceţi cu ele după 
cum vă taie pofta; dar cu acest bărbat să nu faceţi o astfel de faptă nebunească!” 

8 De aici, istorisirea e un ecou al episodului din Fe 19, 2-11, întâmplare care a dus la nimicirea 
Sodomei şi Gomorei. 

9 Spălarea picioarelor făcea parte din ritualul ospeţiei. 

10 „A cunoaşte” are aici sensul biblic: a avea relaţii intime. Aşadar, e vorba, ca şi în Sodoma, de 
homosexuali. 

25 Oamenii însă n-au vrut să-l asculte; atunci bărbatul a luat-o pe ţiitoarea lui şi a scos-o afară; iar 
aceia au cunoscut-o şi şi-au bătut joc de ea toată noaptea, până dimineaţa, şi i-au dat drumul când se 
lumina de ziuă. 

26 lar spre ziuă a venit femeia şi s-a prăbuşit la uşa casei omului unde era bărbatul ei, până s-a 
luminat. 

27 Şi dacă s-a luminat de ziuă, bărbatul ei a deschis uşa casei şi a ieşit ca să plece-n drumul său; iată 
însă că femeia lui, ţiitoarea, zăcea prăbuşită la uşa casei, cu mâinile pe prag. 

28 Iar el i-a zis: „Scoală-te, să mergem!” Dar ea nu i-a răspuns: murise. lar el a luat-o şi a pus-o pe 
asin şi, ridicându-se, s-a dus la casa lui. 

29 Şi dacă a intrat în casă, a luat sabia şi, apucându-şi ţiitoarea, a tăiat-o în douăsprezece bucăţi, pe 
care le-a trimis în toate hotarele lui Israel. 

30 Şi a fost că tot cel ce vedea acestea zicea: „Aşa ceva nu s-a petrecut şi nici nu s-a văzut din ziua 
în care fiii lui Israel au ieşit din ţara Egiptului şi până-n ziua de azi! Luaţi seama şi rostiți-vă!” 

20 

Pedepsirea nelegiuirii din Ghibeea. 

1 Atunci au ieşit toți fiii lui Israel; şi toată obştea, ca un singur om, de la Dan până la Beer-Şeba, cu 
ţara Galaadului, s-a adunat la Domnul, în Miţpa.] 

1 Un altar al Domnului se afla în Miţpa lui Veniamin (care nu trebuie confundată cu Miţpa 
Galaadului). De altfel, redactarea acestui capitol e defectuoasă; text încărcat, deseori redundant sau 
lacunar, cu o seamă de inadvertenţe şi exagerări (inclusiv numărul participanţilor la război, din 
ambele părţi). 

2 Toate neamurile lui Israel, obştea întregului popor a stat în adunarea poporului lui Dumnezeu: 
patru sute de mii de bărbați pedeştri, purtători de sabie. 

3 Iar fiii lui Veniamin au auzit că fiii lui Israel s-au suit la Miţpa. Şi dacă fiii lui Israel au venit, au 
zis: „Spuneţi-ne, unde s-a petrecut acest rău?” 

4 Şi răspunzând levitul, bărbatul femeii care murise, a zis: „Eu şi ţiitoarea mea am venit în Ghibeea 
lui Veniamin ca să rămânem peste noapte. 

5 Dar oamenii din Ghibeea s-au ridicat împotriva mea şi au înconjurat casa, noaptea, împotriva 
mea; pe mine au vrut să mă omoare2, iar pe ţiitoarea mea au umilit-o şi şi-au bătut joc de ea, iar ea a 
murit. 

6 lar eu am apucat-o pe ţiitoarea mea şi am tăiat-o în bucăţi şi le-am trimis în toate hotarele 
moştenirii fiilor lui Israel; aceasta, pentru că ei au făcut în Israel o astfel de nebunie şi o asemenea 
ruşine. 

7 Iată, voi toţi sunteţi fiii lui Israel: rostiţi-vă şi sfătuiți-vă aici, între voi”. 

8 Atunci întregul popor s-a ridicat ca un singur om, zicând: „Nimeni dintre noi nu se va întoarce la 
cortul său şi nimeni dintre noi nu se va întoarce la casa lui! 


9 Şi acum, iată ce avem de făcut în Ghibeea: Vom merge împotrivă-i prin tragere la sorţi: 

10 Din fiecare seminţie a lui Israel vom lua câte zece bărbaţi la o sută şi câte o sută la o mie şi câte 
o mie la zece mii, 

2 Din istorisirea în sine a evenimentului nu reiese această intenţie; levitul are în minte, probabil, 
violenţa cu care fusese împresurată casa. 

ca să aducă hrană pentru poporul ce va merge în Ghibeea lui Veniamin ca să-i plătească pe măsura 
ruşinii pe care ea a făcut-o în Israel”.3 

11 Şi toţi oamenii lui Israel s-au adunat în cetate ca un singur om. 

12 Iar seminţiile lui Israel au trimis oameni în întreaga seminţie a lui Veniamin, zicând: „Ce este 
răul acesta care s-a făcut între voi? 

13 Daţi-ni-i dar acum pe acei oameni, fiii nelegiuiților din Ghibeea, ca să-i ucidem şi să curăţim 
răul din Israel!” Dar fiii lui Veniamin n-au vrut să ia seama la glasul fraților lor, fiii lui Israel. 

14 Dimpotrivă, fiii lui Veniamin s-au adunat de prin cetăţile lor la Ghibeea, spre a ieşi să se bată cu 
fiu lui Israel. 

15 Numărul fulor lui Veniamin care au ieşit în ziua aceea de prin cetățile lor a fost de douăzeci şi 
cinci de mii fiece bărbat fiind purtător de sabie -, în afara locuitorilor din Ghibeea, al căror număr 
era de şapte sute de bărbaţi aleşi din întregul popor, 

16 iscusiţi în a-şi folosi deopotrivă amândouă mâinile; toţi aceştia erau aruncători cu praştia, putând 
să nimerească cu piatra, fără greş, un fir de păr. 

17 Şi tot Israelul, în afară de fiii lui Veniamin, a numărat patru sute de mii de bărbaţi aleşi pe 
sprânceană, purtători de sabie; toţi aceştia erau războinici. 

18 Şi s-au ridicat şi au venit la Betel şi L-au întrebat pe Dumnezeu4. Au zis 

3 Poporul ştie, totuşi, că nu e vorba de o simplă tentativă de omor, ci de o faptă infamantă care se 
răsfrânge asupra întregului Israel. 

4 L-au întrebat, probabil, prin Urim şi tumim, modalitatea preoțească de a cunoaşte voia lui 
Dumnezeu (vezi v. 28). Menţiunea introduce ideea că războiul care va începe, deşi fratricid, e un 
război sfânt, menit să aplice justiţia divină. 

fiii lui Israel: „Cine va merge în fruntea noastră ca să se bată cu fiii lui Veniamin?” Iar Domnul a 
zis: „Iuda va fi în frunte, conducător”.5 

19 Iar fiii lui Israel s-au ridicat a doua zi şi au tăbărât lângă Ghibeea. 

20 Toţi bărbaţii lui Israel au ieşit la război împotriva lui Veniamin şi s-au rânduit laolaltă împotriva 
Ghibeii. 

21 Dar fiii lui Veniamin au ieşit din Ghibeea şi au culcat la pământ, în ziua aceea, douăzeci şi două 
de mii de bărbaţi din rândurile lui Israel. 

22 Dar fiii lui Israel s-au îmbărbătat şi s-au rânduit din nou pentru luptă acolo unde se rânduiseră în 
prima zi. 

23 Şi s-au ridicat fiii lui Israel şi până seara au plâns în faţa Domnului. Şi l-au întrebat pe Domnul, 
zicând: „Oare ne vom mai apropia noi să ne batem cu frații noştri, fiii lui Veniamin?” Domnul a zis: 
„Ridicaţi-vă împotriva lor!” 

24 Iar fiii lui Israel s-au apropiat a doua zi de fiii lui Veniamin. 

25 Dar în aceeaşi zi, a doua, fiii lui Veniamin le-au ieşit înainte din Ghibeea şi au culcat la pământ 
încă optsprezece mii de bărbaţi din rândurile lui Israel; toţi aceştia erau purtători de sabie. 

26 Toţi fiii lui Israel şi întregul popor s-au ridicat atunci şi au venit la Betel şi au plâns şi au şezut 
acolo în faţa Domnului; şi-n ziua aceea au ajunat până seara şi au adus înaintea Domnului arderi-de- 
tot şi jertfe de mântuire 

27 căci acolo era în acele zile chivotul legământului Domnului, 

5 Iuda: tribul lui Iuda. 

28 iar Finees, fiul lui Eleazar, fiul lui Aaron, stătea pe atunci înaintea lui; şi L-au întrebat fiii lui 
Israel pe Domnul, zicând: „Oare vom mai ieşi noi să ne batem cu fraţii noştri, fiii lui Veniamin?” 
Iar Domnul le-a răspuns: „Ridicaţi-vă!: mâine îi voi da în mâinile voastre!” 

29 Fiii lui Israel au pus atunci oameni la pândă împrejurul Ghibeii.6 

30 şi-n ziua a treia s-au ridicat fiii lui Israel împotriva fiilor lui Veniamin şi s-au rânduit împotriva 
Ghibeii, aşa cum o mai făcuseră de două ori. 


31 Iar fiii lui Veniamin au ieşit în faţa poporului, lăsând cetatea goală; şi au început, ca şi mai 
înainte, să lovească şi să rănească poporul, între drumurile care duc unul spre Betel şi altul spre 
Ghibeea,7 în câmp: [au ucis] ca la treizeci de bărbaţi din Israel. 

32 Şi au zis fiii lui Veniamin: „Cad în faţa noastră, ca la-nceput!...”. Dar fiii lui Israel au zis: 
„Haideţi să fugim, ca să-i scoatem afară din cetate, la drumuri!” Şi au făcut aşa. 

33 Şi toţi bărbaţii lui Israel s-au ridicat de pe locurile lor şi s-au rânduit la Baal-Tamar8; iar pândarii 
lui Israel au alergat de pe locurile lor, dinspre partea de apus a Ghibeii. 

34 Şi au venit asupra Ghibeii zece mii de oameni, aleşi pe sprânceană din întregul Israel; şi bătălia 
devenea crâncenă; şi ei [fiii lui Veniamin] nu ştiau că nenorocirea vine asupră-le. 

6 Strategie după modelul cuceririi cetăţii Ai (los 8, 3-25). 

7 Drumul se bifurcă la aproximativ 6 km nordvest de Ghibeea. 

8 Baal-Tamar: localitate la nord-vest de Ghibeea. 

35 Şi Domnul l-a lovit pe Veniamin în faţa fiilor lui Israel; şi-n ziua aceea fiii lui Israel au nimicit 
din Veniamin douăzeci şi cinci de mii şi o sută de oameni, toţi purtători de arme. 

36 Iar fiii lui Veniamin au văzut că sunt înfrânți. lar Israelitenii le-au deschis Veniaminiţilor 
drumul, căci ei se bizuiau pe oamenii de pândă pe care-i puseseră împotriva Ghibeii. 

37 Şi când aceia se retrăgeau, pândarii s-au pornit şi s-au revărsat asupra Ghibeii; toți pândarii s-au 
repezit şi au trecut întreaga cetate prin ascuţişul săbiei. 

38 Iar fiii lui Israel aveau un semnal de luptă cu oamenii de pândă: aceia să ridice din cetate un stâlp 
de fum. 

39 Atunci fiii lui Israel au văzut că pândarii luaseră Ghibeea şi s-au rânduit în linie de bătaie; dar şi 
fiii lui Veniamin au început să lovească şi au rănit ca la vreo treizeci de oameni dintr-ai lui Israel; 
căci ziceau: „Negreşit, vor cădea de dinaintea noastră, aşa cum s-a petrecut în prima luptă...”. 

40 Semnalul însă se ridica din ce în ce mai înalt deasupra cetăţii, ca un stâlp de fum. Şi dacă fiii lui 
Veniamin s-au uitat îndărăt, iată că nimicirea cetăţii se urca pân” la cer... 

41 Atunci oamenii lui Israel s-au întors înapoi; iar fiii lui Veniamin s-au speriat văzând că 
nenorocirea s-a apropiat de ei. 

42 Şi au întors spatele de dinaintea fiilor lui Israel, pe calea pustiei, şi au fugit, dar lupta i-a luat din 
toate părţile: cei din cetate i-au nimicit în chiar mijlocul lor. 

43 Fiilor lui Veniamin le-au tăiat calea şi i-au fugărit de la Menoha, din aproape-n mai aproape, 
până ce au ajuns dincolo de Ghibeea, spre răsărit. 

44 Dintre fiii lui Veniamin au căzut atunci optsprezece mii de oameni, toţi fiind bărbaţi puternici. 

45 Iar ceilalţi, văzând, au fugit în pustie la stânca lui Rimon9; dar fiii lui Israel au cules din ei, pe 
cale, cinci mii de oameni; şi, urmărindu-i până la Ghideom, au ucis dintre ei încă două mii de 
bărbaţi. 

46 Şi toţi cei ce au căzut din Veniamin au fost douăzeci şi cinci de mii de oameni, care-n ziua aceea 
purtau sabie; toţi aceştia, bărbaţi puternici. 

47 Iar ceilalţi, văzând, au fugit în pustie la stânca lui Rimon, şase sute de oameni; şi au şezut acolo, 
la stânca lui Rimon, vreme de patru luni. 

48 Iar fiii lui Israel s-au întors către fiii lui Veniamin şi i-au trecut prin ascuţişul săbiei, de la cetate 
până la păşunea cirezilor şi până la orice s-a putut afla în fiecare cetate; şi au ars cu foc toate cetățile 
pe care le-au aflat. 

21 

Seminţia lui Veniamin se reface. 

1 Fiii lui Israel s-au jurat în Miţpa, zicând: „Nimeni dintre noi să nu-şi dea fata de nevastă vreunuia 
din Veniamin!” 

2 şi s-a dus tot poporul la Betel şi a şezut acolo până seara înaintea lui Dumnezeu şi şi-au ridicat 
glasul şi au plâns cu plângere mare. 

3 Şi au zis: „De ce, Doamne, Dumnezeul lui Israel, de ce s-a făcut aceasta, 

9 Rimon: la cca 50 km nord-est de Ghibeea. 

ca să piară astăzi din Israel o seminţe?” 

4 Şi a fost că a doua zi s-a sculat poporul dis-de-dimineaţă şi a zidit acolo altar şi au adus ardere-de- 


tot şi jertfă de mântuire. 

5 Şi au zis fiii lui Israel: „Cine oare, din toate seminţiile lui Israel, nu a venit la Domnul în această 
adunare?” Căci era un jurământ mare împotriva celor ce nu s-au suit la Domnul în Miţpa, zicând: 
„Unul ca acela să fie dat morţii!” 

6 Dar fiii lui Israel s-au mulcomit asupra lui Veniamin, fratele lor, şi au zis: „Azi a pierit o seminţie 
din Israel! 1 

7 Ce vom face oare ca să le dăm neveste celor ce au rămas? Că noi ne-am jurat faţă de Domnul că 
nu le vom da soții dintre fetele noastre”. 

8 Şi au zis: „Cine, din neamurile lui Israel, nu s-a suit la Domnul în Miţpa?” Şi, iată, la adunare nu 
venise în tabără nici un om din labeş-Galaad... 

9 Şi a fost numărat poporul: acolo nu se afla nici un om dintre locuitorii labeşgalaadului. 

10 Iar adunarea a trimis acolo douăsprezece mii de bărbaţi dintre cei mai puternici şi le-a poruncit, 
zicând: „Duceţi-vă şi treceţi-i prin ascuţişul săbiei pe toţi locuitorii labeş-Galaadului. 

11 Şi aşa veţi face: Pe fiece bărbat, ca şi pe fiece femeie care a cunoscut culcuş de bărbat, să-i daţi 
pieirii; dar pe fecioare să le cruţaţi!” Iar ei au făcut aşa. 

12 Şi printre locuitorii labeşgalaadului au găsit patru sute de fete fecioare, care nu cunoscuseră 

1 Campania lui Israel împotriva lui Veniamin fusese, practic, un război de exterminare. 

culcuş de bărbat, şi le-au adus în tabără la Şilo, în ţinutul Canaan. 

13 Atunci toată adunarea a trimis şi le-a grăit fiilor lui Veniamin ce se aflau la stânca Rimon şi i-a 
chemat la pace. 

14 şi-n vremea aceea s-au întors fiii lui Veniamin la fiii lui Israel; iar aceştia le-au dat de neveste pe 
fetele pe care le adunaseră vii din labeş-Galaad; iar acelora le-a plăcut aceasta. 

15 Iar poporul s-a mulcomit asupra lui Veniamin, că făcuse Domnul o spărtură în seminţiile lui 
Israel. 

16 Şi au zis bătrânii adunării: „Ce vom face oare ca să le dăm neveste celor ce au rămas, de vreme 
ce femeile din seminţia lui Veniamin au fost nimicite?” 

17 Şi au zis: „O moştenire trebuie să fie pentru cei ce au rămas, ca să nu piară o seminţie din 
Israel”; 

18 căci noi nu vom putea să le dăm soţii dintre fetele noastre, de vreme ce fiii lui Israel s-au jurat, 
zicând: „Blestemat să fie cel ce-i va da soţie lui Veniamin!” 

19 Şi au zis: „lată, acum e sărbătoarea anuală a Domnului, în Şilo, care se află la miază-noapte de 
Betel şi la răsărit de drumul care duce de la Betel la Sichem şi la miazăzi de Levona”. 

20 Şi le-au poruncit fiilor lui Veniamin, zicând: „Mergeţi şi ascundeți-vă în vii!; 

21 şi când veţi vedea că fetele locuitorilor din Şilo ies dănţuind la joc, ieşiţi din vii, şi fiecare bărbat 
să-şi ia femeie dintre fiicele din Şilo şi să vă duceţi în ţinutul lui Veniamin. 

22 Şi va fi că atunci când părinţii sau fraţii lor vor veni la noi3 să se plângă, 

2 Poate fi vorba de sărbătoarea recoltei (Lv 23, 39). 

3 Textual: „... la voi”. Corectat după T. M. 

noi le vom zice: „lertaţi-i, de dragul nostru!; că nici noi nu i-am luat fiecărui bărbat o femeie ca 
pradă de război, nici voi nu le-aţi dat atunci când v-au cerut; aşa că şi voi aveţi o vină”. 

23 Iar fiii lui Veniamin au făcut aşa; şi şi-au luat femei, după numărul lor, dintre dănţuitoarele pe 
care le-au apucat. Şi au plecat şi s-au întors la moşia lor şi au rezidit cetăţile şi au locuit în ele. 

24 şi-n vremea aceea s-au dus de acolo fiii lui Israel, fiecare la seminţia lui şi la neamurile lui, 
fiecare la moştenirea lui. 

25 În zilele acelea nu era rege în Israel; de aceea fiecare om făcea ceea ce i se părea în faţa ochilor 
lui că e drept.4 

4 Concluzie care pregăteşte epoca regilor lui Israel. 

Rut 

1 

Noemina în țara Moabului; Rut nu se desparte de ea, ci merg împreună la Betleem. 

1 Şi a fost că-n zilele când cârmuiau judecătoriil s-a făcut foamete în ţară. Iar un om din Betleemul 
lui Iuda2 s-a dus să locuiască în câmpia Moabului3, el şi femeia lui şi cei doi fii ai lor. 


2 Numele bărbatului era Elimelec4, numele femeii sale era Noemina, iar numele celor doi feciori ai 
lor erau Mahlon şi Chilion. Aceştia erau Efrateni din Betleemul lui Iuda. Şi au venit în câmpia 
Moabului şi au rămas acolo. 

3 Dar Elimelec, bărbatul Noeminei, a murit, iar ea a rămas cu cei doi fii ai săi. 

1 E de observat arta naratorului de a-şi pregăti cititorul printr-o introducere pe cât de succintă (de 
numai cinci versete) pe atât de cuprinzătoare (timp, loc, personaje, circumstanţe, acestea din urmă 
fiind două dezastre: o secetă şi o moarte întreită). 

2Betleemul lui Iuda (deosebit de Betleemul lui Zabulon) se mai numea şi Efrata (vezi versetul 
următor). 

3 Câmpia Moabului: un platou transiordanian cu o înălțime de cca 700-800 m; regiune fertilă. 

4 Numele personajelor implicate în istorisire au şi o semnificație simbolică: Elimelec = 
„Dumnezeul meu e rege”; Noemina (sau Noemi) = „Dulceaţa mea”; Mahlon = „Moliciune”; 
Chilion = „Sleire”; Orfa = „Cea care întoarce spatele”; Rut = „Prietena”. 

4 Aceştia şi-au luat femei moabitence; pe una o chema Orfa, iar numele celeilalte era Rut. Şi au 
locuit acolo vreo zece ani. 

5 Mahlon şi Chilion au murit amândoi, aşa că femeia a rămas şi fără bărbatul ei, şi fără cei doi fii. 

6 Iar ea s-a ridicat împreună cu amândouă nurorile ei şi s-au întors din câmpia Moabului; aceasta, 
deoarece în câmpia Moabului s-a auzit că Domnul Şi-a cercetat poporul, dându-i pâine. 

7 A ieşit ea din locul unde se afla; şi, împreună cu ea, amândouă nurorile ei; şi mergeau pe cale, să 
se întoarcă în ţara lui Iuda. 

8 Şi a zis Noemina către amândouă nurorile ei: „Duceţi-vă şi vă întoarceţi fiecare la casa ei 
părintească, şi să facă Domnul milă cu voi, aşa cum şi voi aţi făcut cu cei morţi şi cu mine; 

9 să vă dea Domnul să aveţi odihnă, fiecare în casa bărbatului ei!”5 Şi le-a sărutat. Iar ele, 
înălţându-şi glasul, au plâns. 

10 Şi i-au zis: „Nu! Cu tine ne vom întoarce la poporul tău 
11 Dar Noemina le-a zis: „Întoarceţi-vă, fiicele mele!; de ce să mergeţi cu mine? 

5 Noemina consideră că cele două nurori au petrecut-o îndeajuns. Odată cu sărutarea de rămas-bun, 
ea le dă şi dezlegare de a se recăsători. 

Oare-n pântecele meu mai sunt încă fii care să vă fie bărbaţi? 

12 Aşadar, întoarceţi-vă, fiicele mele, căci eu am îmbătrânit şi nu mai pot avea bărbat. Chiar însă 
dacă v-aş spune că încă sunt la vârsta măritişului şi că aş naşte fii, 

13 veţi aştepta voi oare până ce ei vor creşte mari? Vă veţi păstra oare pentru ei, ca să nu vă măritaţi 
după alt bărbat?... Nu, fiicele mele, că tare m-am amărât eu de grija voastră; că Domnul S-a 
îndepărtat de mine”.6 

14 Iar ele, înălțându-şi glasul, iarăşi au plâns. Apoi Orfa şi-a sărutat soacra şi s-a întors la poporul 
ei, iar Rut a mers cu aceasta. 

15 Şi a zis Noemina către Rut: „lată, cumnata ta s-a întors la poporul ei şi la dumnezeii săi; 
întoarce-te dar şi tu după cumnata ta”. 

16 Dar Rut i-a zis: „Departe de mine gândul de a te părăsi sau de a mă întoarce de lângă tine; unde 
vei merge tu, voi merge şi eu; unde te vei aşeza tu, mă voi aşeza şi eu; poporul tău va fi poporul 
meu, iar Dumnezeul tău va fi Dumnezeul meu; 7 

17 şi unde vei muri tu, voi muri Şi eu, şi acolo mă voi îngropa. Aşa să-mi facă mie Domnul, şi chiar 
mai mult; că numai moartea mă va despărți de tine”. 

6 Noemina se referă la căsătoria de levirat, legiferată de Moise (Dt 25, 5-10), dar practicată de Evrei 
cu mult înainte (Fe 38, 7-30), o lege în virtutea căreia fratele soţului mort avea obligaţia de a se 
însura cu văduva acestuia; primul lor fiu purta numele celui mort şi-l moştenea. Acesta, în fapt, este 
firul roşu al istorisirii de faţă. 

7 Rut se predă cu totul destinului pe care şi l-a ales, în ciuda faptului că Moise interzisese 
acceptarea unui moabit în adunarea Domnului (Dt 23, 3). 

18 Văzând atunci Noemina că ea stăruie să-i meargă alături, a încetat s-o mai îndemne. 

19 Şi au mers amândouă până ce au sosit în Betleem. Şi a fost că după ce au venit în Betleem s-a 
auzit de ele în toată cetatea; şi ziceau: „Oare aceasta este Noemina?”8 

20 Dar ea le-a zis: „Nu mă chemaţi Noemina, ci chemaţi-mă Amărâta, că mult m-a amărât pe mine 


1? 


Atotputernicul9. 

21 Îndestulată m-am dus, dar cu mâinile goale m-a întors Domnul. De ce mă chemaţi Noemina? 
Căci Domnul m-a umilit şi Cel-Atotputernic mi-a făcut necazuri”. 

22 Aşa s-au întors Noemina şi Rut Moabiteanca, nora ei, din câmpia Moabului. Şi au sosit la 
Betleem când se începea seceratul orzului.10 

2 

Rut adună spice în holda lui Booz. 

1 Noemina cunoştea un om care fusese un apropiat al soțului ei.1 Omul acela era foarte cuprins, din 
neamul lui Elimelec, iar numele său era Booz.2 

8 După zece ani de absență şi suferinţă, Noemina părea de nerecunoscut. 

9 „Amărâta”, în contrast cu numele ei adevărat,,,Dulceaţă”; în ebraică, „Mara”. 

10 Adică în prima jumătate a lunii mai. 

1 Arta naratorului se vădeşte şi aici, şi în cele ce urmează: relaţia Booz-Noemina e prezentată 
progresiv: cunoştinţă de-aproape (gnorimos) (2, 1), rudă apropiată (anhisteus) (2, 20) şi deus ex 
machina! rudă foarte apropiată (anhisteus engion) (3, 12). 

2Booz e un nume a cărui etimologie sau semnificaţie n-a putut fi stabilită. Oricum, Booz va fi 
numele stâlpului din stânga al templului din Ierusalim (3 Rg 7, 21). 

2 lar Rut, Moabiteanca, a zis către Noemina: „Mă duc în holdă să adun spicele care rămân în urma 
aceluia la care voi avea trecere”. lar ea i-a zis: „Du-te, fiica mea!”3 

3 şi s-a dus. Şi, mergând, aduna în holdă pe urma secerătorilor. Şi s-a întâmplat să nimerească în 
holda lui Booz, cel din neamul lui Elimelec. 

4 Şi, iată, Booz a venit din Betleem şi le-a zis secerătorilor: „Domnul să fie cu voi!” Iar ei i-au 
răspuns: „Domnul să te binecuvinteze!” 

5 Şi a zis Booz către servul său, care era vătaf peste secerători: „Cine este tânăra aceasta?” 

6 lar servul, care era vătaf peste secerători, i-a răspuns: „Tânăra este moabiteanca aceea care s-a 
întors cu Noemina din câmpia Moabului. 

7 Ea a zis: Lasă-mă să adun şi să culeg de printre snopi în urma secerătorilor!... Şi, de când a venit, 
de azidimineaţă până acum, nu s-a odihnit nici măcar atât în holdă”. 

8 Atunci Booz a zis către Rut: “N-ai auzit, fiica mea?: Să nu mergi să culegi în altă holdă; să nu te 
duci de aici, ci rămâi la un loc cu tinerele mele4. 

9 Şi ia aminte la holda în care seceră ei, şi mergi pe urma lor; că, iată, eu le-am poruncit 
băieţandrilor să nu se atingă de tine; iar când îți va fi sete, mergi la 

3 Legea lui Moise le permitea săracilor să adune spicele rămase în urma secerătorilor (Lv 19, 9; 23, 
22; Dt 24, 19). Mai mult, proprietarii erau obligaţi să le ofere sărmanilor această posibilitate. 
Practic, însă, ea rămânea un act de bunăvoință. 

4 Aceste tinere erau, de fapt, slujnicele (cu simbrie sau fără) ale lui Booz; el însă le numeşte astfel 
din delicateţe faţă de Rut, ca nu cumva aceasta să se simtă umilită. 

vase şi bea de unde ei, băieţandrii, vor scoate apă”.5 

10 Iar ea, căzând înaintea lui cu faţa la pământ, i-a zis: „Cum se face oare că am aflat atâta trecere 
în ochii tăi, încât să mă iei în seamă, de vreme ce eu sunt o străină?” 

11 Şi răspunzând Booz, i-a zis: „Mi s-au spus multe şi de toate despre cum te-ai purtat tu cu soacra 
ta după ce ţi-a murit bărbatul, despre cum i-ai lăsat tu pe tatăl tău şi pe mama ta şi ţara-n care te-ai 
născut şi ai venit la un popor pe care înainte nu l-ai ştiut. 

12 Domnul să-ţi răsplătească lucrarea!; multă să-ţi fie răsplata de la Domnul, Dumnezeul lui Israel, 
la Care ai venit să-ţi pui încrederea sub aripile Lui”.7 

13 lar ea a zis: „Aflat-am trecere în ochii tăi, doamne, că m-ai alinat şi ai grăit pe inima slujnicei 
tale!; şi, iată, eu voi fi ca una din slujnicele tale”.8 

14 Şi i-a zis Booz: „Acum e vremea mesei; apropie-te aici şi mănâncă pâine şi înmoaie-ţi bucătura 
în oţet9”. Rut a șezut de-o parte de secerători, Booz i-a dat pâine, iar ea a mâncat şi s-a săturat, iar 
ce-a rămas a pus de-o parte. 

15 şi s-a ridicat să culeagă. Iar Booz le-a poruncit băieţandrilor: „Lăsaţi-o să 

5 Un pas înainte spre sentimentul că Rut trebuie să se considere printre casnicii lui Booz. 

6 Literal: „... atâta har”; atâta bunăvoință. 


7... sub aripile Lui”: superbă metaforă pentru ocrotirea oferită omului de către Dumnezeu; vezi şi 
Ps 16, 8; 35, 7; 56, 1; 60, 4; 62, 7; 90, 4. Expresia pregăteşte însă, aici, o conotaţie aparte. 

8 Gingăşiei lui Booz i se răspunde cu smerenie. 

9 Ceea ce se numeşte aici, generic, „oțet? era apă în care se punea puţin oţet de vin, obținându-se 
astfel o gustoasă băutură răcoritoare. 

adune şi de printre snopi, şi să n-o umiliți. 

16 Mai mult, daţi-i o mână de ajutor şi lăsaţi-i într-adins din ce s-a secerat; lăsaţi-o să mănânce şi să 
culeagă şi să n-o ţineţi de rău!” 

17 Aşa că ea a adunat în holdă până seara. Şi a îmblătit10 ceea ce adunase şi a fost ca la o efăll de 
orz. 

18 Şi, luându-l, a intrat în cetate, iar soacra ei a văzut ce adunase. Iar Rut a adus şi i-a dat ceea ce a 
rămas după ce ea se săturase. 

19 Şi a întrebat-o soacra: „Unde ai adunat astăzi? şi unde ai lucrat? Binecuvântat să fie cel ce te-a 
luat în seamă!” Iar Rut i-a spus soacrei sale unde a lucrat şi a zis: „Numele omului la care am lucrat 
astăzi este Booz”. 

20 Şi a zis Noemina către nora ei: „Binecuvântat este prin el Domnul, 12 că El n-a încetat să facă 
milă cu cei vii şi cu cei morţil3!” Şi i-a zis Noemina: „Apropie-se omul de noi!; e una din rudele 
noastre de-aproape...”. 

21 Iar Rut a zis către soacra sa: „Da, şi mi-a mai zis: „[ine-te aproape de tinerele mele până ce 
oamenii îmi vor termina tot secerişul!” 

22 Şi a zis Noemina către Rut, nora sa: „E bine, fiica mea, e bine că ai mers cu tinerele lui; aşa că 
nimeni n-o să se împiedice de tine într-o altă holdă”. 

23 Şi Rut s-a prins cu tinerele lui Booz să adune până se va termina secerişul orzului şi al grâului. 

10 „A îmblăti” = a treiera spicele bătându-le cu bâta. 

11 O efă: 38, 80 litri. 

12 Literal: „Binecuvântat Îi este el Domnului”. 

13 Căsătoria de levirat era menită să-l împace şi pe cel mort, asigurându-i o succesiune (spre a nu i 
se stinge numele şi neamul). 

3 

îndemnată de Noemina, Rut se culcă la picioarele lui Booz adormit. Rut la Noemina. 

1 Şi locuia împreună cu soacra ei. lar Noemina, soacra ei, i-a zis: „Fiica mea, oare nu-ţi voi căuta eu 
un loc de tihnă, ca să-ţi fie bine? 

2 Acuma, Booz, cu ale cărui tinere ai fost, nu ne este oare apropiat? lată, în noaptea aceasta el are să 
vânture orzul pe arie.] 

3 Dar tu spală-te, unge-te, pune-ţi straiele pe tine2 şi du-te pe arie; dar să nu i te descoperi omului 
până ce el va fi sfârşit de mâncat şi de băut. 

4 Şi va fi că atunci când el se va culca, tu vei afla locul unde doarme; mergi acolo, dezveleşte-i 
picioarele, iar el îţi va spune ce să faci.”3 

5 Iar Rut i-a zis: „Voi face tot ce mi-ai spus”. 

6 şi s-a coborât la arie şi a făcut tot ceea ce îi poruncise soacra ei. 

7 lar Booz a mâncat şi a băut şi inima i s-a veselit4; şi s-a dus de s-a culcat lângă un stog. Iar rut s-a 
furişat până la el şi i-a ridicat poala aşternutului de pe picioare. 

8 Şi a fost că la miezul nopţii s-a speriat omul şi s-a tulburat: Iată, o femeie şedea culcată la 
picioarele lui! 

1 Vânturatul se făcea mai ales noaptea, când bătea vântul. 

2 Ritualul cu care o mireasă se pregătea să-şi întâmpine mirele. 

3 Scena pare frivolă doar pentru nefericita mentalitate modernă; în mentalitatea arhaică ea avea o 
dimensiune sacrală. 

4... inima i s-a veselit”, în sensul că se simţea bine, şi nimic mai mult. 

5 Adică poala mantiei cu care el se învelise. 

9 Şi i-a zis: „Cine eşti?” Ea i-a zis: „Eu sunt Rut, slujnica ta; întinde-ţi aripa peste slujnica ta, că-mi 
eşti rudă.”6 


10 Iar Booz a zis: „Binecuvântata Domnului Dumnezeu să fii tu, fiica mea, de vreme ce fapta bună 
de pe urmă ţi-ai făcut-o mai bună decât cea dintâi; că nu te-ai dus după om tânăr, fie el sărac sau 
bogat. 

11 Şi acum, fiica mea, nu-ţi fie teamă; orice-mi vei spune tu, aceea voi face; fiindcă tot neamul 
poporului meu ştie că eşti femeie vrednică. 

12 Şi acum, eu îţi sunt, într-adevăr, rudenie: cu toate acestea, este o rudă mai aproape decât mine”. 
13 Rămâi aici peste noapte; iar mâine fi-va că dacă el, fiind rudă mai apropiată, va vrea să te ia, 
bine! dar dacă nu, o fac eu viu e Domnul!; acum, dormi până dimineaţă!” 

14 Iar ea a dormit la picioarele lui până dimineaţa. şi s-a sculat devreme, la îngânatul zorilor, când 
încă nu se cunoaşte om cu om.8 lar Booz i-a zis: „Să nu se ştie că o femeie a venit pe arie”. 

15 Şi i-a zis: „Adu încoace şorțul pe 

6 „... întinde-ţi aripa peste slujnica ta”: invocaţie rituală prin care Rut îi cerea lui Booz s-o ia de 
soţie în virtutea legii leviratului. Ritualul consta în aceea că bărbatul îşi întindea poala mantiei 
asupra femeii. Aici însă e folosit cuvântul „aripă” spre a-l lega de 2, 12: Bărbatul devine ocrotitorul 
femeii sale aşa cum Dumnezeu este, în general, ocrotitorul omului; căsnicia capătă astfel o conotaţie 
divină. 

7 Noutatea intervine brusc, ca şi cum ar vrea să provoace o răsturnare de situaţie. Ea este însă, cum 
se va vedea, mai mult decât un procedeu literar. 

8 T. M.: „,... înainte de a se fi putut ei cunoaşte unul pe altul”. Textul însă se referă la momentul 
plecării lui Rut; deşi întâlnirea lor fusese castă, ea nu trebuia să dea naştere la bănuieli (mai ales 
pentru ceea ce avea să se întâmple în ziua aceea). 

care-l porţi!” Ea l-a ţinut, iar el i-a măsurat şase măsuri de orz; şi i l-a pus pe grumaz, iar ea a venit 
apoi în cetate. 

16 Şi a intrat Rut la soacra ei, iar aceasta i-a zis: „Cum e, fiica mea?” lar ea i-a spus tot ceea ce 
omul făcuse pentru ea. 

17 Şi i-a zis: „El mi-a dat aceste şase măsuri de orz; că mi-a zis: „Să nu te duci la soacra ta cu mâna 
goală”. 

18 Iar ea i-a zis: „Mai şezi, fiica mea, până când vei şti cum se va sfârşi treaba; că omul nu va avea 
odihnă până ce treaba nu se va sfârşi astăzi”. 

4 

Booz se căsătoreşte cu Rut. 

1 Booz a ieşit la poartă şi şedea acolo.1 Şi, iată, ruda aceea despre care pomenise Booz trecea pe 
acolo. Şi i-a zis Booz: „Abate-te din drum şi aşază-te aici!” Iar acela s-a abătut din drum şi s-a 
aşezat. 

2 Şi a luat Booz zece oameni dintre bătrânii cetăţii şi a zis: „Şedeţi aici!” Iar ei au şezut. 

3 Iar Booz i-a zis rudei: „Noemina, care s-a întors din câmpia Moabului, vrea să vândă partea de 
țarină care este a fratelui nostru? Elimelec. 

4 Şi am zis că te voi înştiinţa, zicând: Răscumpăr-o3 în faţa celor ce sunt aşezaţi 

1 E vorba de poarta cetăţii, în faţa căreia se afla piaţa unde se făceau adunările şi judecăţile publice. 
2 În limbajul biblic, cuvântul „frate” are un înţeles foarte larg, de la frate propriu-zis, de sânge, până 
la văr, rudă apropiată, la membru al comunităţii locale sau al întregului Israel. 

3 Sensul grecescului anhistevo e complex: „a-şi exercita (cineva) dreptul de rudă apropiată”, 
imposibil de tradus ca atare. Echivalentul e în funcție de obiect: a vinde, a cumpăra (sau a 
răscumpăra sau a moşteni) o țarină, a o lua de soţie pe văduva celui mort, a-i transmite fiului 
numele şi moştenirea mortului etc. 

aici şi în faţa bătrânilor poporului meu; dacă vrei s-o răscumperi, răscumpăr-o; dar dacă nu vrei s-o 
răscumperi, spune-mi ca să ştiu; că în afară de tine nu este o rudă mai apropiată, iar eu sunt după 
tine”. Iar acela a zis: „Sunt aici, eu o voi răscumpăra”. 

5 Şi a zis Booz: „În ziua în care vei lua țarina din mâna Noeminei, trebuie s-o iei şi pe Rut 
Moabiteanca, femeia celui răposat, ca să ridici numele mortului în moştenirea lui”. 

6 lar ruda aceea a zis: „Nu voi putea s-o răscumpăr pentru mine, ca să nu-mi stric moştenirea; 
răscumpără tu pentru tine dreptul meu, că eu nu voi putea să-l răscumpăr”.4 

7 În vremile de demult era în Israel obiceiul ca, la o răscumpărare sau o târguială, pentru ca lucrul 


să fie bine aşezat, omul îşi dezlega sandala şi i-o da celuilalt, care-i răscumpăra dreptul; aceasta era 
mărturie în Israel. 

8 Aşadar, ruda i-a zis lui Booz: „Cumpără pentru tine dreptul meu 
dat-o.5 

9 lar Booz a zis către bătrâni şi către tot poporul: „Sunteţi astăzi martori că am cumpărat din mâna 
Noeminei tot ceea ce era al lui Elimelec şi tot ceea ce era al lui Chilion şi tot ceea ce era al lui 
Mahlon. 

10 Mai mult, şi pe Rut Moabiteanca, 

4 Ruda (căruia nu i se dă numele) a intuit dorința lui Booz de a se căsători cu Rut şi se retrage 
delicat. Cei doi bărbați au un comportament de mare finețe. 

5 Gest ritual-simbolic prin care cineva îi ceda altuia un drept al său. 

femeia lui Mahlon, am răscumpărat-o spre a-mi fi soție, pentru ca eu să ridic numele celui răposat 
în moştenirea lui şi să nu piară numele mortului dintre frații lui şi din spița poporului său. Voi 
sunteți astăzi martori”. 

11 Şi a răspuns tot poporul ce se afla în poartă: „Să dea Domnul ca femeia care merge în casa ta să 
fie ca Rahela şi ca Lia, cele ce amândouă au întemeiat casa lui Israel şi au făcut Efrata puternică şi 
vor face din Betleem un nume.6 

12 Casa ta să devină precum casa lui Fares, pe care Tamara i l-a născut lui Iuda7, din a cărui 
sămânță să-ți dea ție Domnul prin această tânără femeie!” 

13 Atunci Booz a luat-o pe Rut, iar ea i-a devenit soție. El a intrat la ea, iar Domnul i-a dat ei rod şi 
a născut un fiu. 

14 Şi au zis femeile către Noemina: „Binecuvântat este Domnul, Cel ce n-a răbdat să ți se stingă 
rudenia, ci a făcut ca numele tău să fie rostit în Israel! 

15 Acesta-i cel ce sufletul ţi-l va întoarce la sine şi-ţi va hrăni bătrânețele, că nora ta, cea care te-a 
iubit, a născut un fiu care-ţi este mai bun decât şapte fii”. 

16 lar Noemina a luat pruncul şi l-a pus la sânul ei şi i-a fost ca o doică.8 

17 Şi vecinele i-au dat un nume, zicând: „Un fiu i s-a născut Noeminei”. Şi i-au pus numele Obed; 
acesta este tatăl lui 

6 Lia şi Rahela: cele două soţii ale lui Israel (Fe 35, 22-24). În apropiere de Betleem (Efrata) şi de 
Rama se afla mormântul Rahelei (Fc 35, 19). De Betleem vor fi legate numele lui lesei şi David, 
precum şi al „fiului lui David”, Iisus Hristos. 

7 Fares, strămoş al lui Booz, fusese rodul unei căsătorii de levirat; istoria despre Iuda şi Tamara în 
Fc 38. 

8 Gestul nu indică o adopţie (de fapt, Noemina devenise mama legală a pruncului), ci protecție. 

Iesei, tatăl lui David.9 

18 Şi acestea sunt generaţiile lui Fares: Fares i-a dat naştere lui Heţron, 

19 Heţron i-a dat naştere lui Aram, Aram i-a dat naştere lui Aminadab, 

20 Aminadab i-a dat naştere lui Naason, Naason i-a dat naştere lui Salmon, 

21 Salmon i-a dat naştere lui Booz, Booz i-a dat naştere lui Obed, 

22 Obed i-a dat naştere lui lesei, iar lesei i-a dat naştere lui David. 

9 De obicei, numele unui nou-născut era dat de mamă şi, uneori, de tată. Aici se petrece un fapt 
neobişnuit: comunitatea se implică în naşterea pruncului, cu convingerea că evenimentul o priveşte 
direct. Obed înseamnă „Cel-ce-slujeşte”. Prin el, Rut devine bunica regelui David şi strămoaşă a lui 
Iisus (Mt 1, 5-6, 16). 

Cartea întâi a Regilor 

1 

Naşterea lui Samuel. 

1 Era un om la Ramatail, un ţufit din muntele lui Efraim2, al cărui nume era Elcana, fiul lui 
Ieroham, fiul lui Elihu, fiul lui Tohu, fiul lui Țuf efraimitul. 

2 Acesta avea două femei;3 numele uneia era Ana, iar numele celeilalte era Penina. Penina avea 
copii, dar Ana nu avea nici unul. 

3 Omul acela se suia în fiecare an din cetatea sa, din Ramataim, la Şilo4, să se închine şi să-l aducă 


1? 


Şi şi-a dezlegat sandala şi i-a 


jertfe Domnului, lui Dumnezeu AtotţiitorulS. Preoţi acolo erau Eli şi cei doi fii ai săi, Ofni şi 
Finees. 

4 Şi a fost că într-o zi Elcana a adus jertfă; şi le-a dat porții femeii sale Penina şi fiilor ei şi fiicelor 
ei6. 

1 Ramataim ( = „Cele-două-înălțimi”), localitate numită în alte locuri vechitestamentare Rama, este 
Arimateea Noului Testament (Mt 27, 57; In 19, 38); nu departe de Betleem (Efrata). 

2 Muntele lui Efraim: regiune deluroasă în mijlocul Palestinei, în ţinutul lui Țuf, unde se stabilise 
tribul lui Efraim. 

3 Bigamia sau poligamia nu erau interzise la Evrei; o practicaseră Avraam şi Iacob, o va practica 
David şi Solomon. 

4 Şilo: cel mai important centru religios al epocii, la aproximativ 35 km nord de Ierusalim. 

5 Textual: Dumnezeu-Sabaot (vezi nota de la Fe 4, 26). 

6 După sacrificarea animalului, o parte era a Domnului, iar o alta rămânea la dispoziția celui ce 
adusese jertfa (de regulă, capul familiei), din care acesta le făcea porţii alor săi. 

5 Dar Anei i-a dat o porţie mai bună, fiindcă ea nu avea copil; Elcana o iubea pe Ana mai mult 
decât pe cealaltă, dar Domnul închisese pântecele acesteia; 

6 că Domnul nu i-a dat nici un prunc în necazul ei şi după măsura amărăciunii ei; şi tare era ea 
întristată din această pricină, că Domnul îi încuiase pântecele încât să nu-i dea prunc. 

7 Aşa făcea ea în fiecare an când se suia la casa Domnului: se întrista şi plângea şi nu mânca. 

8 lar Elcana, bărbatul ei, i-a zis: „Ano!” Iar ea i-a răspuns: „lată, eu sunt, domnul meu!” El a zis: 
„Ce e cu tine? de ce plângi? de ce nu mănânci? de ce ţi se zbate inima? Oare nu-ţi sunt eu mai bun 
decât zece copii?...”. 

9 După ce au mâncat ei în Şilo, Ana s-a ridicat şi a stat înaintea Domnului. Iar preotul Eli şedea la 
pragul locaşului Domnului. 

10 Şi ea, cu sufletul mâhnit, i s-a rugat Domnului şi a plâns. 

11 Şi i-a făcut Domnului făgăduinţă, zicând: „Doamne, Doamne, Dumnezeule, Atotţiitorule7, dacă 
vei vrea să cauţi 

7 Pentru ca rugăciunea ei să se facă auzită, femeia rosteşte în versiunea grecească aproape toate 
numele lui Dumnezeu: Adonai, Iahve (Kyrie), Elohim, Sabaot. 

spre smerenia roabei Tale8 şi-ţi vei aduce aminte de mine şi-i vei da roabei Tale un copil de parte 
bărbătească, eu ţi-l voi dărui Ție, în fața Ta, până-n ziua morţii sale: vin şi băutură tare nu va bea, şi 
brici de capul său nu se va atinge9”. 

12 Şi a fost că-n timp ce ea se ruga îndelung în faţa Domnului, preotul Eli privea la gura ei. 

13 Ea grăia în inima sa, buzele i se mişcau, dar glasul nu i se auzea; şi Eli socotea că e beată.10 

14 Şi servul lui Eli a zis către ea: „Câtă vreme vei fi beată? Ia-ţi cu tine vinul de aici şi du-te din faţa 
Domnului!” 

15 Şi răspunzând Ana, a zis: „Nu, domnul meu! Sunt o femeie într-o zi grea; vin sau băutură tare n- 
am băut, ci doar îmi revărs sufletul în faţa Domnului. 

16 n-o lua pe roaba ta drept o femeie ciumată, căci din preaplinul suspinului meu am zăbovit până 
acum”. 

17 Şi răspunzând Eli, i-a zisll: „Mergi în pace! Dumnezeul lui Israel să-ţi facă parte de toată 
cererea pe care ai cerut-o de la EI!” 

18 Iar Ana a zis: „Roaba ta a aflat bunăvoință în ochii tăi”. şi s-a dus femeia în calea sa; şi a intrat în 
sălaşul ei şi a mâncat şi a băut cu bărbatul ei; şi chipul nu i-a mai fost trist. 

8 Rostire preluată întocmai de Fecioara Maria în timpul vizitei sale la Elisabeta (Lc 1, 48) 

9 Acestea erau, de fapt, voturile nazireatului (vezi textul şi nota de la Nm 6, 2-9), mai puţin 
interdicţia de a se atinge de lucruri necurate. Ca şi în cazul lui Samson (Jd 13, 14). 

10 Obişnuiţi să „strige” către Domnul, preoţii nu puteau concepe, pe atunci, rugăciunea lăuntrică. 

11 Când a crezut-o beată, Eli i-a vorbit prin intermediar; acum, luminat, îi vorbeşte direct. 

19 Iar a doua zi s-au sculat de dimineaţă, i s-au închinat Domnului şi s-au dus în calea lor. Şi a intrat 
Elcana în casa lui din Ramataim şi a cunoscut-o pe Ana, femeia sa; atunci Domnul Şi-a amintit-o, 
iar ea a zămislit. 

20 Şi a fost că atunci când i s-a împlinit sorocul, a născut un fiu; şi i-a pus numele Samuel, zicând: 


„De la Domnul, Dumnezeu Atotţiitorul, de la El l-am cerut”12. 

21 Iar omul Elcana, cu toată casa lui, s-a suit la Şilo să aducă jertfa de fiecare an şi făgăduinţele sale 
şi zeciuielile pământului său. 

22 Dar Ana nu s-a dus cu el, ci i-a spus bărbatului ei că [nu se va duce] până ce pruncul va fi 
înţărcat şi în stare să meargă şi să I se arate feţei Domnului şi să rămână acolo pentru totdeauna. 

23 Şi i-a zis Elcana, bărbatul ei: „Fă cum ţi se pare că e bine în ochii tăi; rămâi până ce îl vei 
înţărca, iar Domnul să întărească ceea ce ţi-a ieşit din gură!” Şi a rămas femeia şi şi-a alăptat 
pruncul până l-a înţărcat. 

24 Atunci s-a suit cu el la Şilo, cu un vițel de trei ani şi cu pâini şi cu o efă de făinuţă şi cu un 
burduf de vin; şi au intrat în casa Domnului, la Şilo, şi pruncul împreună cu ei. 

25 lar tatăl a adus în faţa Domnului şi a înjunghiat jertfa pe care în fiecare an i-o făcea Domnului; şi 
şi-a apropiat pruncul şi a înjunghiat viţelul; iar Ana, mama pruncului, l-a adus la Eli. 

26 Şi a zis: „Domnul meu, aşa cum sufletul tău este viu: eu sunt femeia care 

12 Mama îi dă numelui Samuel o tălmăcire liberă. El ar putea să însemne: „Numele lui Dumnezeu” 
sau „Numele (lui Dumnezeu) este EI”. 

a stat în faţa ta când mă rugam Domnului. 

27 Pentru pruncul acesta m-am rugat, iar Domnul mi-a făcut parte de cererea pe care am cerut-o de 
la E1.13 

28 lar eu I-l împrumut14 Domnului pentru toate zilele vieţii lui, ca să-l fie Domnului de folos. 

2 

Cântarea Anei. Răutatea servilor lui Eli. Samuel la Şilo. Eli şi fiii săi. 

1 Şi a zisl: „Inima mea s-a întărit întru Domnul, întru Domnul, Dumnezeul meu, mi s-a înălţat 
fruntea; gura larg mi s-a deschis împotriva vrăjmaşilor mei, bucuratu-m-am întru mântuirea Ta. 

2 Că nu este sfânt ca Domnul şi nu e drept ca Dumnezeul nostru; nimeni nu e sfânt în afară de Tine. 

3 Nu vă lăudaţi şi nu grăiţi cu trufie; din gura voastră să nu iasă cuvinterăsunet, căci Domnul e 
Dumnezeul cunoaşterii,2 Dumnezeu îşi pune la cale lucrările. 

4 Arcul celor tari a slăbit, cei slabi s-au încins cu putere. 

13 Ana repetă cuvintele cu care o încurajase Eli (v. 17). 

I4kihrâo = „a împrumuta”. Folosit de numai trei ori în V. T., dar numai aici cu o conotaţie 
duhovnicească. Dumnezeu îi dăruise Anei pruncul, ştiind că-l va primi înapoi (oricum, El era 
proprietarul de drept al fiecărui întâi-născut). La rândul ei, mama l-a dăruit prin făgăduință, dar 
acum vrea să-şi păstreze sentimentul că prin aceasta nu l-a abandonat, nu s-a despărțit de el. 

1 Ceea ce urmează, în versuri, este un imn de preamărire a Atotputernicului Dumnezeu. 

2 Stihul poate fi o aluzie la neputinţa lui Eli de a-i fi perceput rugăciunea lăuntrică (1, 13). 

5 Sătuii3 s-au văzut în lipsă, flămânzu au moştenit pământul; căci cea stearpă a născut şapte, iar cea 
cu mulți copii slăbeşte. 

6 Domnul ucide şi tot El învie, aruncă-n iad4 şi tot El ridică. 

7 De la Domnul e sărăcia şi tot de la El e bogăţia, El umileşte şi tot El înalţă, 

8 pe sărman îl ridică din ţărână, pe cel sărac îl trage din gunoi ca să-l aşeze cu mai-marii poporului 
şi tronul slavei să i-l dea moştenire. 

9 Celui ce se roagă, El îi dă rugăciunea şi binecuvintează anii celui drept, că nu prin propria-i putere 
birui-va omul. 

10 Domnul îşi va slăbi vrăjmaşii, Sfânt este Domnul! Să nu se laude-nţeleptul cu-a sa înţelepciune, 
puternicul să nu se laude cu-a sa putere, să nu se laude bogatul cu bogăţia lui; cel ce se laudă, cu 
acestea să se laude: să-L priceapă şi să-L cunoască pe Domnul, să facă judecată şi dreptate în 
mijlocul pământului. Domnul S-a suit în cer şi a tunat: El va judeca marginile pământului şi putere 
le va da regilor noştri şi va înălța fruntea Unsului Său”.5 

11 Şi l-a lăsat acolo, înaintea Domnului; iar ei au plecat la Ramataim. lar pruncul urma să-l 
slujească Domnului sub ochii preotului Eli. 

12 Dar fiii preotului Eli erau copii răi, necunoscându-L pe Domnul. 

13 Venitul preotului de la oricare poporan care aducea jertfă era acesta: Când 

3 Literal: „Cei plini de pâini”. 

4 Literal: „locuinţa morților”; Şeol, Hades. 


5 Ultimele două stihuri prefigurează instituirea (prin Samuel) a monarhiei în Israel şi, în dimensiune 
profetică mesianică, venirea şi biruinţa lui lisus Hristos („Uns” e traducerea cuvântului Hristos) 

fierbea carnea, feciorul preotului6 venea având în mână o furculiță cu trei dinți, 

14 o vâra în căldarea cea mare sau în tigaie, sau în oală şi ce se prindea în furculiță lua preotul 
pentru sine; aşa se făcea cu toți Israeliţii care veneau să-l jertfească Domnului la Şilo. 

15 Dar, înainte ca grăsimea să fi ars pentru bună-mireasmă, feciorul preotului venea şi-i zicea 
omului care adusese jertfa: „Dă carne de friptură pentru preot, căci eu nicicum nu voi primi de la 
tine carne fiartă din căldare!” 

16 Dar cel ce aducea jertfa zicea: „Lasă mai întâi să se ardă grăsimea, aşa cum e rânduiala, şi ia-ţi 
apoi din tot ceea ce-ţi pofteşte inima!” El însă zicea: „Nu! Acum să dai!; căci dacă nu, voi lua eu cu 
de-a sila!”7 

17 Aşa că mare era păcatul acelor feciori înaintea Domnului, căci dispreţuiau jertfa ce I se aducea 
Domnului. 

18 Samuel însă îi slujea Domnului, el, un băieţel încins cu efoda de in. 

19 lar maică-sa îi făcea câte un veşmânt mic, pe care i-l aducea în fiecare an, când se suia împreună 
cu bărbatul ei să aducă jertfa anuală. 

20 Eli i-a binecuvântat pe Elcan8, ca şi pe femeia sa, zicând: „Domnul să te răsplătească cu copii 
din această femeie, pentru darul pe care I l-ai făcut Domnului!” Iar omul s-a dus la casa lui. 

6 „Fecior” nu înseamnă aici „fiu”, ci un tânăr în serviciul preotului; termen folosit în expresia: 
„fecior de casă”. Cu toate acestea, prin procedeul literar al introducerii progresive, autorul îi va 
identifica cu cei doi fii ai lui Eli. 

7 E limpede că, prin abuz, feciorul le-o cerea pentru el. 

8 Efod (aici): o bucată de pânză cu care era încins mijlocul, până la genunchi; făcea parte din 
vestimentația preoţilor şi leviţilor. 

21 Şi Domnul a cercetat-o pe Ana; ea a zămislit şi a născut încă trei fii şi două fiice. Iar pruncul 
Samuel creştea în faţa Domnului. 

22 Iar Eli, foarte bătrân, a auzit despre ceea ce fiii săi le făceau fiilor lui Israel şi cum se culcau ei cu 
femeile ce se adunau la uşa cortului mărturiei, 

23 şi le-a zis: „De ce faceţi voi asemenea lucruri, pe care eu le aud din gura întregului popor al 
Domnului? 

24 Nu, fiilor, căci vorbele pe care eu le aud despre voi nu sunt de bine; nu mai faceţi aşa, că nu e de 
bine ce aud; voi faceţi poporul să nu-l mai slujească Domnului. 

25 Dacă un om păcătuieşte faţă de alți oameni, aceia I se vor ruga Domnului pentru el; dar dacă va 
păcătui împotriva Domnului, cine se va ruga pentru el?” Dar ei n-au ascultat de glasul părintelui lor, 
căci Domnul voia cu tot dinadinsul să-i dea pierzării. 

26 Iar tinerelul Samuel sporea şi creştea, bineplăcut fiind el Domnului şi oamenilor. 

27 Un om al lui Dumnezeul0 a venit la Eli şi i-a zis: „Aşa grăieşte Domnul: Eu pe deplin m-am 
descoperit celor din casa tatălui tău, când erau ei robii lui Faraon în ţara Egiptului. 

28 Şi dintre toate casele lui Israel, Eu pe cei din casa tatălui tău i-am ales să-Mi fie preoţi |, să se 
urce la altarul 

9 Cu alte cuvinte, scârbit de purtarea preoţilor, poporul se va îndepărta de Dumnezeu şi va înceta să 
mai aducă jertfe. 

10 „Un om al lui Dumnezeu”: un inspirat, un anume trimis al Domnului; de altfel, omul acesta 
foloseşte limbajul profetic. O seamă de biblişti cred că acest episod reprezintă o inserție târzie; 
oricum, el prezintă multe dificultăţi de traducere. 

11 E vorba de tribul lui Levi. 

Meu şi să ardă tămâie şi să poarte efod. Şi casei tatălui tău i-am dat spre hrană o parte din tot ceea 
ce fiii lui Israel jertfesc prin foc. 

29 Atunci, de ce ai cătat tu cu ochi neruşinaţi la jertfa Mea de tămâie şi la jertfa Mea de carne şi i-ai 
cinstit pe fiii tăi mai mult decât pe Mine, aşa ca ei să se îngraşe din pârga fiecărei jertfe pe care 
Israel Mi-o aduce înainte?12 

30 De aceea, aşa grăieşte Domnul, Dumnezeul lui Israel: Am zis: casa ta şi casa tatălui tău va 


rămâne pe veci în faţa Mea; dar acum zice Domnul: să nu mai fie aşa!; căci Eu îi voi cinsti numai 
pe cei ce Mă cinstesc, dar cel ce Mă defaimă va fi disprețuit. 

31 Iată, veni-vor zile când voi nimici sămânţa ta şi sămânţa casei tatălui tău; 

32 şi niciodată nu vei mai avea om bătrân în casa Mea. 

33 Dar nu pe toţi ai tăi îi voi îndepărta de la jertfelnicul Meu; va fi însă că ochii celui rămas vor seca 
şi sufletul i se va topi, şi tot cel ce va rămâne-n casa ta va cădea sub sabie de om. 

34 Iar pentru ceea ce va veni asupra acestor doi fii ai tăi, Ofni şi Finees, iată, acesta-ţi va fi semnul: 
Amândoi vor muri în aceeaşi zi. 

35 Iar Eu Îmi voi ridica un preot credincios, care va face tot ce e în inima Mea şi-n sufletul Meu; și- 
i voi zidi o casă credincioasă 13 şi va umbla el pentotdeauna înaintea Unsului Meu. 

36 Şi va fi că tot cel ce va rămâne viu în casa ta va veni la el să 1 se supună 

12 Eli este învinuit de neglijenţă, de delăsare şi de prea multă îngăduinţă faţă de fiii săi. 

13 „... o casă credincioasă”: urmaşi devotați Domnului. 

pentru un bănuţ de argint şi pentru un dumicat de pâine, zicând: Aruncă-mă într-un locşor al 
preoţimii tale, ca să pot mânca o bucăţică de pâine!” 

3 

Chemarea lui Samuel. 

1 Şi băieţelul Samuel îi slujea lui Dumnezeu sub privirea preotului Eli. Cuvântul Domnului însă era 
scump în zilele acelea; nici o vedenie nu era limpede.] 

2 Şi a fost că-n vremea aceea Eli şedea culcat în locul său2; şi ochii au început a i se îngreuia, iar el 
nu putea să vadă. 

3 Şi, mai înainte de a se fi stins lumina din sfeşnicul Domnului3, Samuel dormea în locaşul 
Domnului, unde se afla chivotul lui Dumnezeu. 

4 Atunci Domnul l-a chemat: „Samuele! Samuele!” Iar el a zis: „lată, eu sunt 
5 Şi a alergat la Eli şi i-a zis: „lată, eu sunt; de ce m-ai chemat?” Dar Eli i-a zis: „Nu te-am chemat; 
întoarce-te şi te culcă!” 

6 El s-a întors şi a adormit. lar Domnul l-a chemat din nou: „Samuele! Samuele!” Iar el s-a dus a 
doua oară la Eli şi i-a zis: „lată-mă, de vreme ce tu m-ai chemat!” Dar Eli i-a zis: „Nu te-am 
chemat, fiule; întoarce-te şi te culcă!” 

1 „Scump” (aici): rar; semn de puţină bunăvoință din partea lui Dumnezeu. Pe de altă parte, 
„cuvântul” profetic al Domnului se concretiza, de obicei, într-o vedenie. 

2 Sub acelaşi acoperiş cu Samuel, dar nu în aceeaşi cameră. 

3 Aceasta înseamnă că era cu puţin înainte de revărsatul zorilor; uleiul din sfeşnic trebuia să ţină o 
noapte, până se făcea ziuă. 

7 Aceasta se petrecea mai înainte ca Samuel să-L fi cunoscut pe Dumnezeu şi înainte de a i se fi 
descoperit cuvântul Domnului.4 

8 Şi Domnul l-a chemat din nou pe Samuel, a treia oară; iar el s-a sculat şi s-a dus la Eli şi i-a zis: 
„lată-mă, de vreme ce tu m-ai chemat!” Atunci Eli a cunoscut că Domnul era Cel care-l chemase pe 
băieţel.5 

9 Şi a zis: „Întoarce-te şi te culcă, fiule! Şi dacă te va mai chema, tu să zici: Vorbeşte, Doamne, că 
robul Tău Te aude!” Iar Samuel s-a dus şi s-a culcat în locul său. 

10 Iar Domnul a venit şi a stat şi l-a chemat6 aşa cum o făcuse întâia şi a doua oară. Iar Samuel a 
zis: „Vorbeşte, că robul Tău Te aude!” 

11 Iar Domnul a zis către Samuel: „lată, Eu voi face în Israel astfel de lucruri încât oricine va auzi 
de ele îi vor ţiui amândouă urechile. 

12 În ziua aceea voi ridica împotriva lui Eli tot ceea ce Eu am grăit împotriva casei lui; voi începe şi 
voi isprăvi. 

13 I-am spus că pe veci îi voi pedepsi casa, din pricina nedreptăților fiilor lui; fiindcă fiii săi L-au 
defăimat pe Dumnezeu, dar el nu i-a mustrat. 

14 De aceea m-am jurat casei lui Eli că nedreptatea casei lui Eli nu va fi în veac ispăşită nici prin 
arderi de tămâie şi nici prin jertfe”.7 

4 Aşadar, înainte ca el să fi avut vreo experienţă profetică. 

5 Nu ştim ce vârstă va fi avut atunci Samuel, dar, oricum, nu mai era un copil; LXX foloseşte 


| 


termenul cu care erau numiţi tinerii slujitori ai lui Booz (Rut 2, 9). 

6 De data aceasta, glasul Domnului devenise vedenie. 

7 Păcatele de fond nu pot fi răscumpărate prin acte formale. 

15 Samuel a dormit până dimineaţa; iar dimineaţa s-a sculat devreme şi a deschis uşile casei 
Domnului. Dar Samuel s-a temut să-i spună lui Eli vedenia. 

16 Atunci Eli a zis către Samuel: „Samuele, fiule!” Iar el a zis: „lată-mă, eu sunt!” 

17 Acela i-a zis: „Ce este cuvântul care ţi s-a spus? Să nu mi-l ascunzi; aşa să-ţi facă ţie Dumnezeu, 
şi încă pe deasupra, dacă-mi vei ascunde ceva din toate cuvintele ce ţi s-au grăit în urechile tale!” 

18 Iar Samuel i-a spus toate cuvintele şi nu i-a ascuns nimic. Şi a zis Eli: „EI este, Domnul; El va 
face ce e bun în ochii Săi”. 

19 Samuel a crescut, iar Domnul era cu el, şi nici unul din cuvintele lui nu s-a pierdut pe jos. 

20 şi-ntregul Israel, de la Dan până la Beer-Şeba, a cunoscut că Samuel Îi era Domnului profet 
credincios. 

21 Şi Domnul încă s-a mai arătat în Şilo, căci Domnul i Se descoperea lui Samuel. Şi întregul Israel, 
de la o margine la alta a ţării, era încredinţat că Samuel este profet al Domnului. Iar Eli a îmbătrânit 
mult, în timp ce fiii săi mergeau din rău în mai rău; rea era calea lor înaintea Domnului. 

4 

Lui Israel, înfrânt, i se răpeşte chivotul. Moartea lui Eli şi a fiilor săi. 

1 Şi a fost că-n zilele acelea s-au adunat Filisteniil să facă război împotriva 

1 Literal: „Cei-de-alt-neam”, denumire generică pentru Filisteni, care nu erau semiți. Aceştia 
emigraseră din Caftor (după toate probabilitățile, insula Creta vezi Dt 2, 23 şi nota; Ir 47, 4 şi nota) 
şi se stabiliseră în Canaan, unde, încă din vremea lui Samson, deveniseră adversari agresivi ai 
Israeliţilor. 

lui Israel. Iar Israeliţii au ieşit să-i întâmpine şi şi-au aşezat tabăra la EbenEzer, în timp ce Filistenii 
îşi aveau tabăra la Afec. 

2 Filistenii s-au rânduit în luptă cu Israeliţii, iar bătălia s-a întors împotriva acestora; bărbaţii lui 
Israel s-au frânt în faţa Filistenilor: patru mii de oameni au căzut în acea bătălie pe câmpul de luptă. 
3 Atunci poporul a venit la tabără, iar bătrânii lui Israel au zis: „De ce oare a făcut Domnul aceasta, 
să ne frângem astăzi în faţa Filistenilor? Haideţi să luăm din Şilo chivotul Dumnezeului nostru, să 
meargă el între noi şi să ne mântuiască din mâna vrăjmaşilor noştri!” 

4 lar poporul a trimis la Şilo şi au luat de acolo chivotul Domnului puterilor, Cel ce şade pe 
heruvimi2; iar cu chivotul erau amândoi fiii lui Eli: Ofni şi Finees3. 

5 Şi a fost că după ce a venit chivotul în tabără, tot Israelul a strigat cu glas mare; şi a răsunat 
pământul4. 

6 lar Filistenii, auzind sunetul strigătului, au zis: „Ce e cu acest mare strigăt în tabăra Evreilor?” Şi 
şi-au dat seama că în tabără venise chivotul Domnului. 

2 Pe capacul chivotului (care avea forma unei lădiţe) se aflau doi heruvimi, aceştia simbolizând 
tronul lui Dumnezeu. 

3 Chivotul era purtat ca o targă, pe două prăjini. 

4 Era un strigăt puternic, semnal al războiului sfânt (pe care Filistenii, ca vecini, nu-l ignorau). 

7 şi s-au speriat Filistenii şi au zis: „Aceştia sunt dumnezeii care au venit la ei în tabără! 

8 Vai nouă, doamne! Scapă-ne acum, că aşa ceva nu ni s-a întâmplat niciodată! Vai nouă! Cine ne 
va scăpa din mâna acestor dumnezei puternici? Aceştia sunt dumnezeii care au lovit Egiptul cu tot 
felul de pedepse, chiar şi în pustie. 

9 Întăriţi-vă şi îmbărbătaţi-vă, o, Filistenilor, ca să nu le robii Evreilor aşa cum ne-au robit ei nouă; 
îmbărbătaţi-vă şi bateţi-vă cu ei!” 

10 şi s-au bătut. Iar Israeliţii s-au frânt în faţa Filistenilor şi au fugit fiecare la cortul său; şi a fost 
acolo mare măcel: treizeci de mii de pedestraşi au căzut din Israel. 

11 Iar chivotul lui Dumnezeu a fost luat de către Filisteni; şi amândoi fiii lui Eli, adică Ofni şi 
Finees, au murit. 

12 Atunci un om din seminţia lui Veniamin a alergat de la locul bătăliei şi a ajuns în ziua aceea la 
Şilo; avea hainele sfâşiate şi țărână pe cap5 

13 Şi a venit; şi, iată, Eli şedea pe scaunul său de la poartă, adulmecând drumul; căci inima îi era 


tare întristată din pricina chivotului lui Dumnezeu6. Iar omul a intrat în cetate să aducă veşti; şi 
toată cetatea a strigat cu mare glas. 

14 Iar Eli a auzit glasul strigătului şi a zis: „Ce e cu glasul acestui strigăt?” Iar omul s-a grăbit şi a 
intrat şi 1-a spus lui Eli. 

15 Eli avea atunci nouăzeci şi opt de ani; ochii i se întunecaseră şi nu vedea. 

5 Hainele sfâşiate şi ţărâna (sau cenuşa) pe caperau semne de jale. 

6 Orb fiind, Eli scruta cu auzul orice zgomot semnificativ de pe drumul ce venea spre locaşul lui 
Dumnezeu. 

A zis Eli către oamenii care şedeau pe lângă el: „Ce e cu glasul acestui strigăt?” 

16 (Atunci s-a grăbit omul şi a venit la Eli) şi a zis: „Eu sunt cel ce a venit din tabără, eu am fugit 
astăzi de pe câmpul de luptă”. Iar Eli i-a zis: „Ce s-a întâmplat, fiule?” 

17 Iar tânărul a răspuns şi a zis: „Israel a fugit din faţa Filistenilor şi mare măcel s-a făcut în popor; 
fiii tăi au murit amândoi, iar chivotul lui Dumnezeu a fost luat”. 

18 Şi a fost că atunci când i s-a pomenit de chivotul lui Dumnezeu, el a căzut din scaun pe spate, 
ținându-se de poartă; şi şi-a rupt spinarea şi a murit, că era om bătrân şi greu. El fusese judecător în 
Israel vreme de patruzeci de ani7. 

19 Iar nora lui, soţia lui Finees, era însărcinată şi aproape să nască; şi dacă a auzit că chivotul lui 
Dumnezeu fusese luat şi că socrul ei şi bărbatul ei au murit, a plâns şi a născut, că i-au venit 
durerile. 

20 Şi atunci, la ceasul ei, pe când trăgea să moară, i-au zis femeile care şedeau pe lângă ea: „Nu te 
teme, că ai născut un băiat!” Dar ea n-a răspuns; inima ei n-a mai dat nici un semn. 

21 lar pe băieţel l-au numit Icabod8, din pricina chivotului lui Dumnezeu şi a socrului şi a 
bărbatului ei. 

22 Şi au zis: „De vreme ce chivotul Domnului a fost luat, slava s-a dus din Israel”. 

7 Textual: „douăzeci de ani”; eroare corectată de T. M. şi vechile ediţii româneşti. 

8 „Icabod” înseamnă: „Unde-este-slava?” E vorba de slava lui Dumnezeu, vizibilă cândva în pustie, 
prin foc (vezi Iş 24,17), iar acum prin chivotul legământului. 

5 

Robia chivotului. 

1 Filistenii au luat chivotul lui Dumnezeu şi l-au dus de la Eben-Ezer la AşdodI. 

2 Şi au luat Filistenii chivotul Domnului şi l-au adus în casa lui Dagon2; şi l-au aşezat lângă Dagon. 
3 Iar poporul Aşdodului s-au sculat a doua zi devreme şi au intrat în casa lui Dagon şi s-au uitat; şi, 
iată, Dagon zăcea căzut cu faţa la pământ înaintea chivotului Domnului. Şi l-au ridicat pe Dagon şi 
l-au pus la locul lui. Dar mâna Domnului era grea asupra celor din Aşdod şi i-a rănit şi i-a lovit cu 
buboaie-n şezut3. 

4 Şi a fost că a doua zi, sculându-se ei dis-de-dimineaţă, iată, Dagon zăcea din nou cu faţa la pământ 
înaintea chivotului legământului Domnului; dar capul lui Dagon şi amândouă tălpile picioarelor lui 
zăceau rupte pe dunga pragului; şi amândouă palmele mâinilor lui căzuseră pe podele; doar spinarea 
lui Dagon mai rămăsese. 

5 (lată de ce, până-n ziua de azi, preoţii lui Dagon şi tot cel ce intră în casa lui Dagon nu calcă pe 
pragul casei lui Dagon, în Aşdod, ci păşesc peste el). 

6 lar mâna Domnului era grea asupra celor din Aşdod şi i-a lovit şi i-a spuzit cu bube; şoarecii s-au 
înmulțit în ţară şi s-a lăţit în cetate o groază de moarte. 

1 Aşdod (în transcriere greacă: Azot): cetate situată la cca. 45 km vest de Ierusalim. Astăzi, Isdud. 

2 Dagon: zeitatea Filistenilor. 

3 Plaga bubei (egiptene) în şezut era unul din cumplitele blesteme deuteronomice (Dt 28, 27). 
Buboaiele apar în straturile adipoase ale feselor şi sunt extrem de dureroase. 

7 Şi dacă au văzut oamenii Aşdodului că aşa era, au zis: „Chivotul Dumnezeului lui Israel nu va 
rămâne cu noi, căci grea este mâna Lui asupra noastră şi asupra lui Dagon, dumnezeul nostru”. 

8 Şi, trimițând, au adunat la ei pe mai-marii Filistenilor şi le-au zis: „Ce vom face cu chivotul 
Dumnezeului lui Israel?” Iar cei din Gat au zis: „Chivotul lui Dumnezeu să fie strămutat la noi!” 
Atunci chivotul Dumnezeului lui Israel a fost strămutat la Gat4. 


9 Şi a fost că după ce s-a strămutat chivotul, mâna Domnului a venit asupra cetăţii: tulburare mare 
foarte; şi i-a lovit pe oamenii cetății mari şi mici -, cu buboaie-n şezut 1-a lovit. 

10 Şi au trimis chivotul lui Dumnezeu la Ecron5. Şi a fost că după ce chivotul lui Dumnezeu a intrat 
în Ecron, oamenii Ecronului au strigat, zicând: „De ce aţi adus la noi chivotul Dumnezeului lui 
Israel?: ca să ne omorâţi, pe noi şi tot poporul nostru?” 

11 Şi, trimițând, i-au adunat pe toți mai-marii Filistenilor şi le-au zis: „Duceţi de aici chivotul 
Dumnezeului lui Israel!; să stea acolo unde-i este locul şi să nu ne omoare, pe noi şi tot poporul 
nostru!” Că spaimă de moarte se făcuse în toată cetatea, mare şi grea, de îndată ce chivotul 
Dumnezeului lui Israel a intrat în ea. 

12 Iar cei vii cei care nu muriseră aveau buboaie-n şezut, iar strigătul cetăţii se urca pân” la cer. 

4 Gat: una din cele cinci cetăţi care alcătuiau o confederație filisteană; situată la 20 km sud-est de 
Aşdod. 

5 Ecron: o altă cetate din confederaţia filisteană, la o depărtare de 20 km nord-est de Gat. 

6 

Chivotul se întoarce. 

1 Şapte luni a stat chivotul Domnului în ţara Filistenilor. şi-n ţara lor mişunau şoarecii. 

2 Atunci Filistenii i-au chemat pe preoţii lor şi pe vrăjitorii lor şi pe descântătorii lor şi le-au zis: 
„Ce vom face cu chivotul Domnului? Învăţaţi-ne, cum anume să-l trimitem acolo unde-i este 
locul?” 

3 Aceia au zis: „Dacă trimiteţi chivotul legământului Domnului Dumnezeului lui Israel atunci cu 
nici un chip să nu-l trimiteţi fără nimic, ci negreşit să-i daţi un prinos pentru suferinţa din boală; şi 
atunci vă veţi vindeca şi veţi dobândi ispăşire; altfel, mâna Lui nu se va îndepărta de deasupra 
voastră”. 

4 Atunci ei au zis: „Ce fel de prinos pentru suferinţa din păcat trebuie să-i întoarcem?” Iar aceia le- 
au răspuns: „După numărul cârmuitorilori Filistenilor: cinci fese de aur căci rana a fost pe voi şi pe 
cârmuitorii voştri şi pe-ntregul popor - 

5 şi cinci şoareci de aur asemănarea şoarecilor care v-au stricat pământul; şi să-l daţi slavă lui 
Dumnezeu, aşa ca El să-Şi uşureze mâna de peste voi şi de peste dumnezeii voştri şi de peste ţara 
voastră?. 

6 De ce oare vă învârtoşaţi inimile, aşa 

1 Textual: „satrapilor”, dar nu în sensul guvernatorilor din imperiul persan. E vorba de cârmuitorii 
celor cinci cetăţi din confederaţia filisteană: Gaza, Gat, Ascalon, Aşdod şi Ecron (vezi v. 17). 

2 Soluţia era pusă, oarecum, în termenii teologiei ebraice, dar ascundea o gândire magică: imaginea 
răului operează asupra răului însuşi; prin îndepărtarea simbolurilor erau îndepărtate plăgile. T. M.: 
„... Cinci buboaie de aur”. 

cum Egiptul şi Faraon şi le-au învârtoşat pe ale lor?: Că numai după ce au fost loviți, de abia atunci 
le-au dat drumul, iar ei s-au dus? 

7 Aşadar, luaţi acum [lemne] şi faceţi un car nou; şi înjugaţi două vaci la întâia lor fătare, şi care n- 
au mai fost înjugate, dar viţeii să-i luaţi de lângă ele şi să-i ţineţi acasă. 

8 Luaţi apoi chivotul Domnului şi puneţi-l în car, iar lucrurile de aur pe care i le veţi da ca prinos 
pentru păcat să le puneţi alături într-o lădiţă, şi daţi-i drumul să meargă. 

9 Şi uitaţi-vă: Dacă merge pe calea ce duce spre hotarele Lui, adică spre Betşemeş, înseamnă că El 
ne-a făcut răul acesta mare; iar dacă nu, atunci vom şti că nu mâna Lui s-a atins de noi şi că ceea ce 
am păţit a fost o întâmplare”3. 

10 Aşa au făcut Filistenii: au luat două vaci la întâia lor fătare şi le-au înjugat la car, iar pe viței i-au 
închis într-o casă. 

11 În car au pus chivotul Domnului şi lădiţa cu şoarecii de aur şi cu asemănările feselor lor. 

12 Iar vacile au mers drept pe drumul ce duce la Bet-Şemeş; de-a dreptul mergeau vacile pe drumul 
acela şi nu se opreau şi nici că se abăteau la dreapta sau la stânga; iar cârmuitorii filistenilor s-au 
ținut în urmă până la hotarul Bet-Şemeşului. 

13 Iar cei din Bet-Şemeş secerau grâu în vale; şi dacă şi-au ridicat ochii au văzut chivotul 
Domnului; şi s-au bucurat să-l întâmpine. 

3 Dacă va lucra instinctul matern, vacile nu se vor îndepărta de puii lor, ci dimpotrivă; dacă nu va 


lucra, atunci deasupra instinctului e o altă putere. 

14 Carul însă a intrat în țarina lui Iosua cel din Bet-Şemeş şi s-a oprit acolo lângă o piatră mare4. Ei 
au despicat lemnele carului, iar vacile I le-au adus Domnului ardere-de-tot. 

15 Iar leviţii, luând chivotul Domnului şi lădiţa cu odoarele de aur care se afla lângă el, le-au aşezat 
pe piatra cea mare, iar locuitorii Bet-Şemeşului au adus în ziua aceea ardere-de-tot şi I-au înjunghiat 
jertfe Domnului. 

16 Iar cei cinci cârmuitori ai Filistenilor au văzut, şi-n ziua aceea s-au întors la Ecron. 

17 lată fesele de aur pe care Filistenii I le-au dat Domnului pentru ispăşirea păcatului: una pentru 
Aşdod, una pentru Gaza, una pentru Ascalon, una pentru Gat şi una pentru Ecron; 

18 şi şoarecii de aur, după numărul tuturor cetăților filistene ale celor cinci cârmuitori, de la cetăţile 
cu ziduri până la satele deschises şi până la piatra cea mare pe care aşezaseră chivotul legământului 
Domnului, cea care se afla în țarina lui Iosua din Bet-Şemeş. 

19 Dar fiii lui lehonia dintre oamenii din Bet-Şemeş nu s-au bucurat că au văzut chivotul 
Domnului; iar El a lovit dintre ei cincizeci de mii şi şaptezeci de bărbaţi. Şi a plâns poporul, căci 
Domnul cu mare pedeapsă lovise poporul. 

20 Şi au zis oamenii din Bet-Şemeş: „Cine va putea să treacă prin faţa acestui Domn Dumnezeu cel 
sfânt? Şi la cine se va sui de la noi chivotul legământului Domnului?” 

4 Prezenţa unei pietre e semn că acolo trebuie adusă o jertfă (vezi Jd 6, 19-21). 

5 Textual: „... până la satele Ferezeilor”. Ferezeii: trib palestinian, al căror nume însemna: „sate fără 
ziduri împrejur”. 

21 Şi au trimis soli la locuitorii din Chiriat-learim6 să le spună: „Filistenii au înapoiat chivotul 
Domnului; coborâţi-vă şi urcaţi-l la voi”. 

7 

Samuel judecător; sub cârma lui, Israeliţii îi înfrâng pe Filisteni. 

1 Iar oamenii din Chiriat-learim au venit şi au adus chivotul legământului Domnului; şi l-au aşezat 
în casa lui Aminadab, pe deal; iar pe Eleazar, fiul său, l-au sfinţit ca să păzească chivotul 
legământului Domnului. 

2 Şi a fost că, de la vremea când chivotul Domnului s-a aflat la Chiriat-learim, zilele s-au tot 
adăugat şi au trecut douăzeci de ani. Şi toată casa lui Israel s-a întors cu faţa spre Domnul. 

3 Iar Samuel 2 a grăit către toată casa lui Israel, zicând: „Dacă voi vă întoarceţi spre Domnul cu 
toată inima voastră, atunci lepădaţi din mijlocul vostru pe dumnezeii străini şi tufişurile3, şi slujiți-l 
numai Lui, iar El vă va scoate din mâna Filistenilor”. 

4 Atunci fiii lui Israel au lepădat baalii şi tufişurile Astartei şi I-au slujit numai Domnului. 

5 Iar Samuel a zis: „Adunați tot Israelul 

6 Chiriat-learim: localitate situată la 50 km nord-est de Bet-Şemeş. 

1 Gestul denunţă tot un moment de criză: consacrarea e făcută de mireni, aşa cum Mica îl 
consacrase pe unul din fiii săi (Jd 17, 5). 

2 Samuel reapare după o perioadă lungă, de data aceasta matur şi autoritar. 

3 „Tufişurile” (sau „crângurile”) erau locurile ferite unde se petreceau riturile orgiastice ale 
Astartei; T. M.: „astartele”. 

la Miţpa4, şi eu mă voi ruga Domnului pentru voi!” 

6 şi s-a adunat poporul la Miţpa; şi au scos apă şi au turnat-o pe pământ în faţa Domnului5. şi-n ziua 
aceea au ajunat şi au zis: „Am păcătuit în faţa Domnului!” Samuel îi judeca pe fiii lui Israel în 
Miţpa. 

7 Dar Filistenii au auzit că fiii lui Israel s-au adunat toți la Miţpa. Atunci cârmuitorii Filistenilor s- 
au ridicat împotriva lui Israel; iar fiii lui Israel au auzit şi s-au speriat de Filisteni. 

8 Şi au zis fiii lui Israel către Samuel: „Nu înceta să strigi pentru noi către Domnul, Dumnezeul tău, 
ca să ne scape de mâna Filistenilor!” lar Samuel a zis: „Să nu-mi fie mie una ca aceasta, să mă 
îndepărtez eu de Domnul, Dumnezeul meu, şi să nu strig pentru voi rugându-mă!” 

9 Samuel a luat atunci un miel de lapte şi, împreună cu tot poporul, l-a a dus ardere-de-tot 
Domnului. Şi a strigat Samuel către Domnul pentru Israel, iar Domnul l-a ascultat. 

10 şi-n timp ce Samuel aducea arderea-de-tot, Filistenii s-au apropiat cu război împotriva lui Israel; 
dar Domnul a tunat în ziua aceea cu sunet mare asupra Filistenilor, iar aceia s-au destrămat şi s-au 


frânt în faţa lui Israel. 

11 Atunci bărbaţii lui Israel au ieşit din Miţpa şi s-au luat pe urma Filistenilor şi i-au bătut până-n 
vale de Bet-Car. 

12 Iar Samuel a luat o piatră şi a pus-o între Miţpa şi Şen; şi a numit-o 

4 Miţpa din tribul lui Veniamin (alta decât Miţpa Galaadului) se afla la cca. 13 km nordvest de 
Ierusalim. 

5 Unică menţiune în V. T. asupra acestui ritual; simbol al inimii smerite. 

Eben-Ezer, adică „Piatra-Celui-Ce-ajută”, zicând: „Până aici ne-a ajutat nouă Domnul”. 

13 Şi i-a umilit Domnul pe Filisteni, iar aceia n-au mai venit la hotarul lui Israel. lar mâna 
Domnului a fost împotriva Filistenilor în toate zilele lui Samuel. 

14 Cetățile pe care Filistenii le luaseră de la fiii lui Israel au fost date înapoi; 

I le-au înapoiat lui Israel, de la Ecron până la Gat, dar şi ţinuturile lor au fost luate de către Israel 
din mâna Filistenilor. Şi a fost pace între Israel şi Amorei6. 

15 lar Samuel a fost judecător peste Israel în toate zilele vieţii sale. 

16 şi-n fiecare an mergea, prin rotaţie, la Betel şi la Ghilgal şi la Miţpa şi-i făcea lui Israel judecată 
în toate aceste locuri sfinte.7 

17 Şi iarăşi se întorcea la Ramah8, fiindcă acolo era casa lui şi de acolo îl judeca pe Israel; şi acolo 
I-a zidit jertfelnic Domnului. 

8 

Poporul cere un rege. 

1 Şi a fost că după ce Samuel a îmbătrânit, i-a pus pe fiii săi judecători peste Israel. 

2 lată acum numele fiilor săi: întâiul-născut, Ioil; iar numele celui de al doilea 

6 Prin „Amorei” se înţeleg, aici, locuitorii Canaanului. 

7 Betel: loc sacru al patriarhilor; Ghilgal: prima tabără a lui Iosua Navi şi centrul operaţiunilor 
militare pentru cucerirea Canaanului; Miţpa: locul de popas al chivotului. 

8 Despre Rama vezi nota de la 1, 1. 

era Abia; aceştia erau judecători în Beer-Şebal. 

3 Dar fiii săi n-au umblat pe calea lui şi s-au dedat la pofta de bani şi primeau daruri? şi judecau 
strâmb. 

4 lar bărbaţii lui Israel s-au adunat şi au venit la Samuel, în Rama. 

5 Şi i-au zis: „lată, tu ai îmbătrânit, iar fiii tăi nu umblă pe calea ta. Aşadar, pune acum peste noi un 
rege care să ne judece, aşa cum e la alte neamuri”. 

6 Lucrul acesta însă era rău în ochii lui Samuel, că adică ei spuseseră: „Dă-ne un rege care să ne 
judece”. Şi Samuel i s-a rugat Domnului. 

7 lar Domnul a zis către Samuel: „Ascultă glasul poporului, în orice va grăi către tine; că nu pe tine 
te-au lepădat, ci pe Mine m-au lepădat, pentru ca nu Eu să domnesc peste ei3. 

8 Aşa cum s-au purtat ei cu Mine, prin toate faptele lor, din ziua când i-am scos din ţara Egiptului şi 
până-n ziua de azi, părăsindu-Mă şi slujind altor dumnezei, tot astfel se poartă şi cu tine. 

9 Acum însă ascultă de glasul lor; dar să le stai în faţă ca martor şi să le spui drepturile regelui care 
va domni peste ei”. 

10 Iar Samuel a spus întreg cuvântul Domnului către poporul care-i cerea rege. 

11 Şi le-a zis: „lată drepturile regelui 

1 Nu reiese de nicăieri raţiunea pentru care cei doi îşi exercitau funcțiile în Beer-Şeba, la marginea 
de sud a Israelului. 

2 În limbajul biblic, „a primi daruri” înseamnă „a lua mită”. Cei doi aveau şi prerogative juridice. 

3 Prin aceasta, Dumnezeu Îşi exprimă rezervele asupra instituirii monarhiei în Israel. 

care va domni peste voi4: pe fiii voştri îi va lua şi-i va pune la carele sale şi va face din ei călăreți şi 
alergători înaintea carelor lui; 

12 el şi-i va pune căpetenii peste sute şi căpetenii peste mii şi să-i secere holda şi să-i adune 
bucatele şi să-i meşterească uneltele de război şi uneltele carelor lui; 

13 pe fiicele voastre le va lua să-i fie mironosiţes şi bucătărese şi brutăriţe; 

14 el vă va lua ţarinile şi viile şi livezile de măslini şi le va da slugilor sale; 


15 va lua zeciuială din semănăturile voastre şi din viile voastre şi o va da eunucilor săi6 şi slugilor 
sale; 

16 vă va lua slugile şi slujnicele şi cirezile voastre cele bune şi asinii voştri şi le va dijmui pentru 
treburile lui; 

17 şi din turmele voastre va lua zeciuială, iar voi veţi fi slugile lui. 

18 Atunci, în ziua aceea, veţi striga din pricina regelui pe care vi l-aţi ales, dar Domnul Dumnezeu 
nu vă va auzi în zilele acelea, de vreme ce voi v-aţi ales un rege”. 

19 Poporul însă n-a vrut să asculte de Samuel, ci i-au zis: „Nu, ci peste noi să fie rege! 

20 Atunci vom fi şi noi ca toate neamurile; regele ne va judeca, el va merge înaintea noastră şi el va 
purta războaiele noastre!” 

4 În cele ce urmează, stăruinţele poporului sunt puse la încercare printr-un tablou menit mai degrabă 
să descurajeze. 

5 „Mironosiţe”: cele ce parfumează cu mirodenii casa regelui. 

6 „Eunuci” (sau „fameni”): oameni castraţi, în anturajul curților regale din Orient; puteau ajunge 
demnitari cu mare influenţă pe lângă suveran. 

21 lar Samuel a ascultat toate cuvintele poporului şi le-a grăit în auzul Domnului. 

22 Şi a zis Domnul către Samuel: „Ascultă de glasul lor şi pune-le un rege7!” Iar Samuel a zis către 
oamenii lui Israel: „Să plece fiecare la cetatea sa!” 

9 

Saul îşi caută asinele; întâlnirea cu Samuel. 

1 Între fiii lui Veniamin se afla un bărbat pe care-l chema Chiş, fiul lui Abiel, fiul lui Țeror, fiul lui 
Becorat, fiul lui Afia, fiul unui veniaminit, om de ispravă. 

2 Acesta avea un fiu pe care-l chema Saull, mândru la statură2, om bun; între fiii lui Israel nu era 
un om mai bun decât el; de la umeri în sus era mai înalt decât oricare din popor. 

3 Iar asinele lui Chiş, tatăl lui Saul, s-au pierdut. Şi a zis Chiş către Saul, fiul său: „Ia cu tine pe 
unul din argaţi şi sculaţi-vă şi duceţi-vă să căutaţi asinele!” 

4 Şi au străbătut ei muntele lui Efraim şi ţinutul Şalişa, dar nu le-au găsit; 

7 Trei erau raţiunile pentru care Israelul cerea instaurarea monarhiei: 1) Decadenţa morală a 
conducătorilor (fiii lui Eli şi ai lui Samuel), 2) mândria naţională; 3) o autoritate războinică (în 
ciuda consemnării liniştitoare de la 7, 14, Filistenii rămân un pericol virtual). Dincolo de acestea, 
intervine iconomia divină: prin regele David, regalitatea lui Iisus Hristos. (De altfel, primul rege, 
Saul, nu va fi ales de popor, ci rânduit de Dumnezeu). 

1 „Saul” înseamnă „Cerut” (de la Dumnezeu). 

2 Grecescul eumegethes (folosit numai aici în V. T.) are înţelesul unui superlativ absolut: „de mare 
măreție”. 

au străbătut şi ţinutul Şaalim, dar nici acolo nu erau; au străbătut şi ţinutul lui Veniamin, dar nu le- 
au aflat. 

5 Şi dac-au ajuns ei în ținutul Ţuf3, Saul i-a zis argatului care era cu el: „Hai să ne întoarcem, ca nu 
cumva tatăl meu să fi uitat de asine şi să ne ducă nouă grija!” 

6 Argatul însă i-a zis: „lată, în cetatea aceasta e un om al lui Dumnezeu, un om de mare vază; tot ce 
grăieşte se plineşte; hai să mergem acolo, ca să ne spună el calea pe care să ţinem ochii”. 

7 Iar Saul i-a zis argatului care era cu el: „Bine, să mergem; dar ce-i vom duce omului lui 
Dumnezeu? că pâinile din traistă ni s-au isprăvit, şi altceva nu avem să-i dăm omului lui 
Dumnezeu”.4 

8 Argatul i-a mai răspuns lui Saul, zicând: „Iată, în mâna mea se află un sfert de siclu de argint$; pe 
acesta i-l vei da omului lui Dumnezeu, iar el ne va spune calea noastră”. 

9 (În vremile de demult, când cineva dintre fiii lui Israel mergea să-L întrebe pe Dumnezeu, zicea 
aşa: „Hai să mergem la văzătorul”; că, mai înainte, aşa-l numea poporul pe profet: văzătorul). 

10 Şi a zis Saul către argatul său: „Bine zis! Hai să mergem!” Şi au mers în cetatea unde era omul 
lui Dumnezeu. 

11 şi-n timp ce ei urcau costişa cetăţii, au dat de fetele care ieşiseră să ia apă şi le-au întrebat: „Aici 
se află văzătorul?” 

3 Ţuf era ţinutul unde se afla Rama (vezi nota de la 1, 1), oraşul lui Samuel. 


4 Se obişnuia să i se ofere profetului sau tălmaciului un mic dar, mai ales în natură. 

5 Mai puţin de 3 grame. 

6 Cetatea era Rama. 

12 Iar fetele le-au răspuns: „Aici este; iată-l, înaintea voastră; chiar acum vine în cetate, anume 
pentru această zi, căci astăzi se aduce în deal jertfă pentru popor”. 

13 Dacă veţi intra acum în cetate, acolo în cetate îl veţi găsi, înainte de a se duce pe deal să 
mănânce; că poporul nu va mânca până nu vine el; fiindcă el binecuvintează jertfa, şi după aceea 
mănâncă oaspeţii. Aşadar, duceţi-vă acum, că astăzi îl veți afla”. 

14 Atunci ei s-au dus în cetate. Şi umblând ei prin mijlocul cetăţii, iată că Samuel ieşea să-i 
întâmpine ca să se urce pe deal. 

15 Acum, cu o zi mai înainte ca Saul să fi venit la Samuel, Domnul i-a făcut acestuia o descoperire 
în auz8, zicând: 

16 „Mâine, pe vremea aceasta, voi trimite la tine un om din ţinutul lui Veniamin; pe acela să-l ungi 
domn peste poporul Meu Israel; el Îmi va mântui poporul din mâna Filistenilor; că am căutat spre 
smerenia poporului Meu9, de vreme ce strigătul lui a ajuns la Mine”. 

17 Când l-a văzut Samuel pe Saul, Domnul i-a răspuns10: „lată omul de care ţi-am vorbit; el va 
domni peste poporul Meu”. 

18 Saul s-a apropiat de Samuel în mijlocul cetăţii şi i-a zis: „Spune-mi, te rog, 

7 „Văzătorii” erau, de obicei, itineranţi, mergând din cetate în cetate. „Pe deal” se afla jertfelnicul; 
expresia nu are nimic în comun cu „înălțimile” idoleşti. 

8 Revelaţie doar în auz, nu şi în vedenie; Samuel nu-l va recunoaşte pe Saul după chip. 

9 Expresia folosită la instituirea monarhiei de drept divin va fi preluată de Fecioara Maria în casa 
Elisabetei: ,,... că a căutat spre smerenia roabei Sale”. 

10 Fineţe literară: Răspunsul întâmpină intuiţia! 

care este casa văzătorului?” 

19 Iar Samuel, răspunzându-i lui Saul, a zis: „Chiar eu sunt acela. Urcă-te înaintea mea pe deal şi 
mănâncă astăzi cu mine; mâine-dimineaţă îţi voi da drumul şi-ţi voi spune tot ce ai pe inimă. 

20 Inima să nu-ţi fie la asinele tale care s-au pierdut acum trei zile, căci au fost găsite. Şi cui oare i 
se cuvine tot ceea ce e mai de preţ în Israel?: Nu ţie şi casei tatălui tău?” 

21 Dar Saul i-a răspuns: „Oare nu sunt eu fiul unui veniaminit, cea mai mică seminţie a neamului 
lui Israel? şi din familia cea mai mică din întreaga seminţie a lui Veniamin? De ce dar îmi vorbeşti 
în felul acesta?” 

22 Atunci Samuel l-a luat pe Saul şi pe argatul acestuia şi i-a dus la han; şi acolo le-a dat un loc 
printre oaspeţii cei mai de vază, ca la şaptezeci de oameni. 

23 Şi i-a zis Samuel bucătarului: „Dă-mi porția pe care ţi-am dat-o şi pe care ţi-am zis s-o ţii de-o 
parte”. 

24 lar bucătarul, ridicând hartanul cu tot ce era pe el, l-a pus dinaintea lui Saul. Şi i-a zis Samuel lui 
Saul: „lată rămăşiţal 1; pune-ţi-o dinainte şi mănâncă; fiindcă spre mărturie ţi s-a păstrat ţie aceasta 
înaintea celorlalţi 2; înfruptă-te!” În ziua aceea Saul a mâncat cu Samuel. 

25 şi s-a coborât de pe deal în cetate; lui Saul i se pregătise aşternut în foişor, unde a dormit. 

26 Şi a fost că în revărsatul zorilor l-a chemat Samuel pe Saul, în foişor, şi i-a zis: „Scoală-te, şi te 
voi lăsa să pleci”. 

11 „Rămăşiţa”: semn că era bucata de carne din care mâncase şi Samuel; aşadar, părtăşie. 

12 Regim preferenţial care anunţă ceva. 

Iar Saul s-a ridicat şi amândoi au ieşit afară, el şi Samuel. 

27 lar dacă au ajuns ei într-o parte a cetăţii, Samuel i-a zis lui Saul: „Spune-i argatului tău să treacă 
înaintea noastră, iar tu stai astăzi aici şi ascultă cuvântul Domnului!” 

10 

Saul este uns rege; apoi se întoarce acasă. 

1 Atunci Samuel a luat vasul cu untdelemn şi i l-a turnat pe cap şi l-a sărutat şi i-a zis: „lată, 
Domnul te-a uns pe tine domn peste poporul Său, peste Israel]; tu vei domni în poporul Domnului 
şi tu îl vei mântui din mâinile vrăjmaşilor lui de primprejur. lată care-ţi va fi semnul că Domnul te-a 
uns să fii cârmuitor peste moştenirea Lui: 


2 După ce vei pleca astăzi de la mine vei afla doi oameni lângă mormântul Rahelei2, în muntele lui 
Veniamin, sărind şi jucând. Ei îţi vor zice: „S-au găsit asinele pe care v-aţi dus să le căutaţi! Şi, iată, 
tatăl tău a uitat de asine şi duce grija voastră, zicând: Ce voi face eu pentru fiul meu?” 

3 Şi dacă veţi pleca de acolo, veţi ajunge la stejarul Tabor şi veţi afla trei oameni urcându-se la 
Dumnezeu în Betel3, unul ducând trei iezi, altul ducând trei coşuleţe cu pâine şi altul ducând un 
burduf cu vin. 

1 Ca „uns al Domnului”, Saul inaugurează monarhia de drept divin. 

2 Mormântul Rahelei (soţia lui lacob-Israel) se afla în apropierea drumului spre Efrata (Betleem) 
(Fe 35, 19). 

3 Betel: străvechi loc de închinare al Israeliţilor, situat pe o înălţime (la 19 km nord de Ierusalim). 

4 Ei te vor întâmpina cu pace şi-ţi vor da două bucăţi de pâine, iar tu le vei lua din mâinile lor. 

5 După aceea vei ajunge la Ghibeea lui Dumnezeu, unde se află tabăra Filistenilor; acolo este Nasib 
Filisteanul. Şi va fi că atunci când veţi fi intrat în cetate veţi întâlni o ceată de profeţi coborându-se 
de pe deal, având înaintea lor lăute şi timpane şi fluiere şi cobze; iar ei, profetizând4. 

6 Atunci Duhul Domnului va veni năprasnic$ peste tine şi vei profetiza împreună cu ei şi vei deveni 
alt om6. 

7 lar după ce se vor petrece cu tine semnele acestea, fă tot ce vei găsi cu cale, căci Dumnezeu va fi 
cu tine. 

8 Dar să te cobori înaintea mea la Ghilgal; şi, iată, eu mă voi cobori la tine, ca să aducem arderi-de- 
tot şi jertfe de pace; şapte zile vei aştepta până eu voi veni la tine şi-ţi voi arăta ce trebuie să faci”. 

9 Şi a fost că de îndată ce el şi-a întors grumajii să plece de la Samuel, Dumnezeu i-a întors o altă 
inimă; toate aceste semne s-au petrecut în ziua aceea. 

4 „A profetiza” (spre deosebire de „a profeţi”) nu era acţiunea propriu-zisă de a învăţa, a mustra sau 
a prevesti în numele Domnului, ci aceea de a rosti incantaţii sacre într-un fel de extaz religios, dus 
până la starea de transă, alimentat de acompaniamentul unor instrumente muzicale. 

5 Efallomai (folosit numai de trei ori în V. T. şi numai în IRegi): „a sări pe”; „a se arunca peste”; „a 
se repezi”. Unul din semnele Duhului Sfânt este acela de a veni năprasnic, pe neaşteptate. 

6 Adică un profet inspirat de Dumnezeu. O astfel de schimbare radicală se va produce cu Sfinţii 
Apostoli la Cincizecime. 

7 Textul grecesc foloseşte aici un joc între două verbe apropiate, dar cu sensuri nuanţat diferite: 
epistrefo = „a se întoarce” şi metastrefo = „a întoarce sentimentele într-o altă direcție”. 

10 Şi de acolo a venit la Ghibeea; şi, iată, o ceată de profeţi în faţa lui; şi Duhul lui Dumnezeu a 
venit asupra lui, iar el a profetizat în mijlocul lor. 

11 Şi toţi cei care-l ştiau mai dinainte au venit şi au văzut; şi, iată, el profetiza în mijlocul profeților. 
Iar poporul zicea, fiecare către cel de lângă el: „Ce i s-a întâmplat oare feciorului lui Chiş? Oare şi 
Saul este printre profeţi?” 

12 Iar unul dintre ei, răspunzând, a zis: „Şi cine e taică-său?” De aici vine proverbul: „E şi Saul 
printre profeţi?”8 

13 Şi a încetat să mai profetizeze şi a venit la deal. 

14 Iar o rudă de a sa a zis către el şi către argatul său: „Pe unde-aţi umblat?” Iar ei au zis: „Să 
căutăm asinele; şi, văzând că nu sunt, ne-am dus la Samuel”. 

15 Şi a zis ruda către Saul: „Spune-mi, ce ţi-a spus Samuel?” 

16 Iar Saul a zis către ruda sa: „Mi-a spus de-a dreptul că asinele s-au găsit”. Dar despre vorba 
asupra regatului nu i-a spus nimic. 

17 Samuel i-a poruncit întregului popor să se adune la Domnul, în Miţpa. 

18 Şi a grăit Samuel către fiii lui Israel: „Aşa grăieşte Domnul, Dumnezeul lui Israel: „Eu i-am scos 
din Egipt pe părinţii voştri, pe fiii lui Israel, şi v-am scăpat din mâna lui Faraon, regele Egiptului, şi 
din a tuturor regilor ce vă făceau necazuri. 

19 Dar voi L-aţi lepădat astăzi pe Dumnezeu, Cel ce v-a mântuit din toate relele şi necazurile 
voastre, şi aţi zis: Nu, ci să pui peste noi rânduiala regatului! 

8 Distanţa dintre el şi profeţi era măsurată cu distanţa dintre obârşia lui modestă şi ceea ce apărea 
acum; (prin situaţii asemănătoare va trece şi lisus). 

Acum, înfăţişaţi-vă înaintea Domnului după seminţiile voastre şi după familiile voastre!” 

20 Şi a adunat Samuel toate seminţiile lui Israel, iar sorții au căzut pe seminţia lui Veniamin”. 

21 Apoi şi-a apropiat seminţia lui Veniamin pe familii; iar sorții au căzut pe familia lui Matri10; 
după aceea s-au adunat cei din familia lui Matri, bărbat cu bărbat, şi sorții au căzut pe Saul, fiul lui 
Chiş. Şi l-a căutat, dar acesta nu era de găsit. 

22 Samuel L-a întrebat iarăşi pe Domnul: „Veni-va oare bărbatul acela aici?” Iar Domnul a răspuns: 
„Lată-l ascuns printre boccele!” 

23 Atunci el a alergat şi l-a luat de acolo şi l-a aşezat în mijlocul poporului: de la umeri în sus era 
mai înalt decât oricare din popor. 

24 lar Samuel a zis către-ntregul popor: „L-aţi văzut pe acela pe care Domnul Şi l-a ales? şi că-ntre 
voi toţi nu-i nimeni care să-i semene?” Atunci întreg poporul şi-a dat seama pe cine are în faţă şi a 
zis: „Trăiască regelel 1!” 

25 Samuel i-a spus întregului popor drepturile regelui şi le-a scris într-o carte pe care a pus-o apoi 
înaintea Domnului. Şi Samuel i-a dat drumul poporului şi s-a întors fiecare la casa lui. 

9 Tot prin tragere la sorţi (adică prin voia lui Dumnezeu) făcuse Iosua Navi distribuirea Canaanului 
între triburile lui Israel. 

10 Matri: personaj necunoscut. 

11 E de observat că în capitolele 8, 9 şi 10 Dumnezeu evită cuvântul „rege” (basileus al cărui sens 
generic este acela de „suveran”), preferându-L pe „domn” (arhon), conducător, cârmuitor, 
căpetenie. Cuvântul „rege” e rostit numai de popor, în timp ce Dumnezeu îl pronunţă doar ca pe un 
citat din rostirea poporului. 

26 lar Saul s-a dus la casa lui, în Ghibeea; şi împreună cu Saul au mers şi vitejii a căror inimă o 
atinsese Dumnezeu 12. 

27 Dar unii oameni de nimic ziceau: „Acesta oare ne va mântui?” Şi-l dispreţuiau şi nu i-au adus 
daruri 13. Dar el s-a făcut că nu aude14. 

11 

Saul îi bate pe Amonitți. 

1 Şi a fost că după vreo lună s-a ridicat Nahaş Amonitull şi şi-a pus tabăra în faţa cetăţii labeş din 
Galaad. Atunci toţi oamenii labeşului au zis către Nahaş Amonitul: „Fă cu noi un legământ de pace, 
iar noi îți vom sluji ţie”. 

2 Dar Nahaş Amonitul le-a răspuns: „lată cum am să fac eu cu voi legământ de pace: am să vă scot 
la toţi ochiul drept şi-am să vă fac de ocară în tot Israelul?!” 

3 Atunci oamenii din labeşul Galaadului au zis: „Dă-ne un răgaz de şapte zile şi vom trimite soli în 
toate hotarele Israelului; şi dacă nimeni nu va fi să ne scape, vom ieşi la voi”. 

4 Jar solii au ajuns la Ghibeea, la Saul, şi au grăit cuvintele acestea în auzul 

12 Aceşti războinici vor fi începutul unei armate regale. 

13 Aducerea de daruri era semn de supunere şi respect. 

14 Ultima propoziție, preluată din T. M. 1 Amoniţii: popor alcătuit din triburi transiordaniene, 
aşezate între Arnon şi laboc. „Nahaş” înseamnă „şarpe”. 

2 Mutilarea nu urmărea, aşa cum s-ar putea crede, diminuarea capacităţii de luptă a subiecților, ci, 
pur şi simplu, ridiculizarea lor (un popor de chiori!). 

poporului3; şi întregul popor şi-a ridicat glasul şi a plâns. 

5 Şi, iată, Saul venea dimineaţa de la țarină. Şi a zis Saul: „Ce se întâmplă, de plânge poporul?” Şi i 
s-au spus acele cuvinte ale oamenilor din labeş. 

6 Atunci Duhul Domnului a venit năprasnic peste Saul de îndată ce el a auzit cuvintele acestea, iar 
mânia lui s-a aprins ca un fulger asupră-le. 

7 Şi a luat doi boi, i-a tăiat în bucăţi şi, prin mâinile solilor, le-a trimis în toate hotarele fiilor lui 
Israel, zicând: „Aşa se va întâmpla cu boii celui ce nu va merge după Saul şi după Samuel!” Atunci 
văpaia Domnulu:4 a căzut peste poporul lui Israel şi toţi, ca un singur om, au dat strigăt de război. 

8 El i-a cercetat la Bezec; toţi bărbaţii lui Israel: şase sute de mii; şi bărbaţii lui Iuda: şaptezeci de 
mii. 

9 Şi le-a zis solilor care veniseră: „Aşa veţi grăi către oamenii din labeş: Mâine, când va începe 
soarele să încălzească, atunci va fi mântuirea voastră”. Solii s-au dus în cetate şi le-au spus 


oamenilor din labeş, iar ei s-au bucurat. 

10 Atunci oamenii din labeş au zis către Nahaş Amonitul: „Mâine vom ieşi la tine, iar tu vei face cu 
noi aşa cum o să-ţi placă”. 

11 A doua zi, Saul a împărțit oastea în trei cete, iar în geana dimineţii au pătruns 

3 Nahaş le făcuse concesia, convins fiind că nu se va găsi nimeni care să-i apere pe cei ameninţaţi. 
Planul său însă va fi dejucat de neaşteptata schimbare de atitudine a lui Saul. 

4 „Văpaia Domnului” (ekstasis kyriou) ar fi mişcarea răscolitoare, deseori însoțită de spaimă, pe 
care Dumnezeu o produce în sufletul omului. În cazul de faţă, ea este colectivă, în strânsă legătură 
cu ceea ce Duhul Sfânt produsese, „năprasnic”, în fiinţa lui Saul. 

până-n mijlocul taberei şi i-au lovit pe fiii lui Amon până când ziua a început să se încălzească; iar 
cei rămaşi s-au împrăştiat de n-au mai rămas doi la un loc. 

12 Atunci poporul a zis către Samuel: „Cine oare a zis că Saul nu va domni peste noi? Dă-ni-i pe 
oamenii aceia şi-i vom omorî!” 

13 Dar Saul a zis: „Azi nu va muri nimeni, fiindcă astăzi a făcut Domnul mântuire în Israel 
14 lar Samuel a zis către popor: „Să mergem la Ghilgal, şi acolo să înnoim domnia!” 

15 Şi tot poporul a mers la Ghilgal. Acolo l-a uns Samuel pe Saul, să fie rege în faţa Domnului, la 
Ghilgal5. Şi acolo a adus el jertfe în fața Domnului, şi prinoase de pace. lar Samuel şi întregul Israel 
s-au veselit foarte. 

12 

Samuel încetează de a mai fi judecător. 

1 Şi a zis Samuel către-ntregul Israel: „Iată, în tot ceea ce mi-aţi spus am ascultat de cuvântul vostru 
şi am aşezat peste voi un rege. 

2 Şi acum, iată, regele este cel care merge în fruntea voastră; eu am îmbătrânit şi e vremea să mă 
odihnesc; şi, iată, fiii mei sunt printre voil. lată, eu am umblat în fruntea voastră din tinereţile mele 
până-n ziua de azi. 

5 Prima ungere a lui Saul fusese tainică (10, 1); acum ea devine un act public. 

1. Ca un adevărat părinte, Samuel trece cu vederea ceea ce poporul îi spusese despre fiii săi (8, 5). 

3 lată-mă! Răspundeţi împotriva mea în faţa Domnului şi-n faţa unsului Său: Cui i-am luat eu boul? 
sau cui i-am luat asinul? sau pe cine l-am asuprit? sau pe cine l-am apăsat? sau de la cine am luat 
mită fie şi numai o sandală? Fiţi martori împotriva mea, iar eu voi despăgubi!” 

4 Dar ei i-au zis lui Samuel: „Nu ne-ai nedreptăţit, nici nu ne-ai asuprit, nici nu ne-ai apăsat şi nici 
că ai luat ceva din mâna cuiva!” 

5 lar Samuel a zis către popor: „Domnul este martor între voi şi martor este astăzi unsul Său că-n 
mâna mea n-aţi aflat nimic?” Iar ei au zis: „Martor!” 

6 Şi a zis Samuel către popor: „Martor este Domnul, Cel ce i-a rânduit pe Moise şi pe Aaron, Cel ce 
i-a scos din Egipt pe părinții noştri! 

7 lar acum, mai staţi, şi vă voi spune toată dreptatea Domnului, pe care El a făcut-o întru voi şi-ntru 
părinţii voştri: 

8 cum au intrat lacob şi fiii săi în Egipt, cum i-a umilit Egiptul, cum au strigat părinţii voştri spre 
Domnul şi cum i-a trimis Domnul pe Moise şi pe Aaron şi i-a scos din Egipt pe părinţii voştri şi 
cum i-a aşezat în locul acesta. 

9 Ei însă L-au uitat pe Domnul, Dumnezeul lor, iar El i-a dat în mâinile lui Sisera, căpetenia oștilor 
lui Iabin, regele Haţorului?, şi în mâinile Filistenilor şi în mâinile regelui Moabului, care s-au 
războit cu ei. 

10 Şi ei au strigat spre Domnul şi au zis: „Păcătuit-am, că L-am părăsit pe Domnul şi le-am slujit 
baalilor şi tufişurilor! Acum însă scoate-ne din mâinile vrăjmaşilor noştri şi-ţi vom sluji!” 

2 Vezi istoria în Jd 4-5. 

11 Atunci Domnul le-a trimis pe lerubaal3 şi pe Barac şi pe leftae şi pe Samuel şi v-a scos din 
mâinile duşmanilor voştri de primprejur şi aţi locuit fără teamă. 

12 Iar când aţi văzut că Nahaş, regele Amoniţilor, vine împotriva voastră, aţi zis: „Nu!, nimeni, ci 
un rege să domnească peste noi!,” cu toate că Domnul, Dumnezeul nostru, El e rege peste noi4. 

13 Şi acum, iată-l pe regele pe care l-ați ales! lată, Domnul a aşezat un rege peste voi! 

14 Dacă vă veţi teme de Domnul şi Lui Îi veţi sluji şi de glasul Lui veţi asculta şi dacă nu vă veţi 


p> 


împotrivi glasului Domnului şi dacă veţi umbla şi voi, şi regele care domneşte peste voi după 
Dumnezeul vostru, [va fi bine]; 

15 dar dacă nu veţi asculta de glasul Domnului şi dacă vă veţi împotrivi graiului Domnului, atunci 
mâna Domnului va fi împotriva voastră şi împotriva regelui vostru. 

16 Şi acum, mai staţi şi vedeţi acest mare lucru pe care Domnul îl va face în faţa ochilor voştri: 

17 Oare nu acum e secerişul grâului? Eu Îl voi chema pe Domnul, iar F1 va trimite tunete şi ploaie; 
ŞI veţi cunoaşte şi veţi vedea că mare este răul pe care voi l-aţi făcut în faţa Domnului cerându-vă 
un rege”. 

18 Atunci Samuel L-a chemat pe Domnul, iar Domnul a trimis în ziua aceea tunete şi ploaie. Şi 
foarte s-a temut poporul de Domnul şi de Samuel. 

3 lerubaal: porecla lui Ghedeon (Jd 6-8). 

4 Accentul lui Samuel inculcă ideea că regalitatea nu este o iniţiativă a lui Dumnezeu, ci mai 
degrabă o concesie pe care Acesta a făcut-o de dragul poporului Său. 

19 Şi întregul popor a zis către Samuel: „Roagă-te Domnului, Dumnezeului tău, pentru robii tăi, ca 
să nu murim; că la toate păcatele noastre am mai adăugat unul: acela de a cere pentru noi un rege”. 
20 Iar Samuel a zis către popor: „Nu vă temeţi; voi aţi făcut, într-adevăr, răul acesta, dar să nu vă 
abateţi de la Domnul, ci Domnului să-l slujiţi cu toată inima voastră. 

21 Să nu vă abateţi spre dumnezeii care nu sunt decât nimic, care nu-s buni de nimic şi care nu vă 
vor mântui, de vreme ce sunt nimic. 

22 Căci Domnul nu-Şi va lepăda poporul, de dragul numelui Său celui mare, fiindcă Domnului I-a 
plăcut să vă ia spre a-l fi Lui popor. 

23 Departe fie de mine să păcătuiesc în fața Domnului prin a înceta să mă rog Domnului pentru voi; 
ci Domnului Îi voi sluji, iar vouă vă voi arăta calea cea bună şi dreaptă. 

24 Doar temeţi-vă de Domnul şi slujiți-l întru adevăr şi cu toată inima voastră, fiindcă vedeţi ce 
lucruri mari a făcut El cu voi. 

25 Dar dacă veţi face rău, atunci veţi pieri şi voi, şi regele vostru”.5 

13 

Greşala lui Saul. 

1 Saul era în vârstă de (nu se ştie câţi) ani când a devenit rege, şi a domnit (nu se ştie câţi) ani peste 
Israel 1. 

5 Poporul şi regele său au răspundere solidară; nici una din părți nu poate arunca vina pe cealaltă. 

1 Acest verset lipseşte din Septuaginta, iar în Textul Ebraic este redactat aşa cum se vede (dar fără 
parantezele noastre); din fiecare număr a căzut o cifră. Nu există repere pentru o eventuală 
corectare; Iosif Flaviu consemnează o tradiţie (preluată şi de FA 13, 21) după care Saul ar fi domnit 
patruzeci de ani, dar tot el, în altă parte, notează douăzeci de ani. Orice încercare de a traduce 
integral versetul (fie şi conjectural) rămâne inoperantă. Literal: „Saul era un copil de un an când a 
devenit rege şi a domnit doi ani peste Israel”. 

2 Saul şi-a ales trei mii de bărbaţi dintre oamenii lui Israel. Cu Saul erau două mii la Micmaş şi pe 
muntele Betel, iar o mie erau cu Ionatan în Ghibeea lui Veniamin; pe ceilalţi dintre poporeni i-a 
trimis pe fiecare la cortul său. 

3 Ionatan l-a izbit pe Nasib Filisteanul, care locuia în Ghibeea, iar Filistenii au auzit; iar Saul a 
trâmbiţat în toată ţara2, zicând: „Evreii s-au răsculat3!” 

4 Şi tot Israelul a auzit vorbindu-se că Saul l-a bătut pe Nasib Filisteanul; şi cum Israelul fusese 
umilit de către Filisteni, fiii lui Israel s-au suit după Saul în Ghilgal. 

5 Iar Filistenii s-au adunat laolaltă să se bată cu Israel: treizeci de mii de care de luptă şi şase mii de 
călăreţi s-au ridicat împotriva lui Israel, şi popor mult ca nisipul de pe țărmurile mării; şi s-au suit şi 
şi-au pus tabăra la Micmaş, spre miazăzi de Bet-Aven. 

6 Iar Israeliţii au văzut că sunt la strâmtoare şi că nu se pot apropia4; atunci poporul s-a ascuns prin 
peşteri şi prin crăpături şi prin stâncării şi prin şanţuri şi prin gropi; 

2 A trâmbiţa: a da semnal de război. 

3 O eroare de transcriere în Textul Ebraic permite şi traducerea: „Robii s-au răsculat 
4 Nu se pot apropia să lupte, să facă joncţiunea cu oastea principală. 

1? 


7 iar cei ce trecuseră dincoace au trecut din nou Iordanul în ţinuturile Gad şi Galaad; Saul se afla 
încă la Ghilgal, iar poporul care era cu El s-a speriat. 

8 Şi şi-a luat un răgaz de şapte zile ca să-i stea mărturie, aşa cum spusese SamuelS; dar Samuel n-a 
venit la Ghilgal, aşa că poporul de pe lângă EI s-a risipit. 

9 Atunci Saul a zis: „Aduceţi ce trebuie, ca să aduc eu ardere-de-tot şi jertfă de pace!” Şi a jertfit 
ardere-de-tot. 

10 Şi după ce a sfârşit aducerea arderii-de-tot, iată că şi Samuel a sosit!; iar Saul a ieşit să-l 
întâmpine şi să-i ureze bun-venit6. 

11 Dar Samuel i-a zis: „Ce-ai făcut?” Iar Saul a răspuns: „Am văzut că poporul de pe lângă mine se 
risipea şi că tu n-ai venit, aşa cum făgăduiseşi, la vremea rânduită, în timp ce Filistenii erau adunaţi 
la Micmaş. 

12 Şi am zis: Acum se vor năpusti Filistenii peste mine în Ghilgal, iar eu nu am cătat spre faţa 
Domnului; de aceea mi-am călcat pe inimă şi am adus ardere-de-tot7”. 

13 Samuel i-a zis atunci lui Saul: „Te-ai purtat nebunește, că n-ai păzit porunca pe care Domnul ţi-a 
dat-o!; chiar acum ar fi făcut Domnul ca domnia ta peste Israel să fie întărită până-n veac. 

5 Vezi 10, 8. 

6 Literal: „... şi să-l binecuvinteze” (binecuvântarea poate însemna ca în cazul de faţă şi „salutare”). 
7 Saul nu voia să înceapă bătălia cu Filistenii fără ca mai întâi să fi avut loc ritualul jertfei (care 
avea şi o dimensiune oraculară). În absenţa preotului Samuel, el îşi asumase o funcţie sacerdotală cu 
care nu fusese învestit. El explică acum cazul de forță majoră, dar aceasta nu-l va scuti de 
consecinţele imposturii în cele sfinte. 

14 Acum însă domnia ta nu va putea să dureze, ci Domnul Îşi va căuta om după inima Sa; şi 
Domnul Îi va porunci să fie rege peste tot poporul Său, fiindcă tu n-ai păzit ceea ce ţi-a poruncit ţie 
Domnul”. 

15 s-a ridicat Samuel şi a plecat din Ghilgal. Iar rămăşiţa poporului a mers după Saul să-i ajungă din 
urmă pe războinicii care plecaseră din Ghilgal spre Ghibeea lui Veniamin. Acolo a numărat Saul 
poporul ce se afla cu el: ca la şase sute de bărbați. 

16 Saul, împreună cu Ionatan, fiul său, şi cu poporul ce se afla cu ei s-au oprit în Ghibeea lui 
Veniamin; şi plângeau; iar Filistenii îşi puseseră tabăra la Micmaş. 

17 Din latura Filistenilor au ieşit trei cete ca să prade: o ceată mergea pe drumul spre Ofra, din 
ținutul Şual; 

18 altă ceată mergea pe calea Bet-horonului, iar o alta mergea pe drumul înalt care se îndreaptă spre 
latura 'Țeboimului. 

19 (În ţara lui Israel nu era de găsit atunci nici un meşter fierar, din pricină că Filistenii ziceau: „Nu 
cumva să-şi facă Evreii sabie sau suliță”'8. 

20 Şi întregul Israel se cobora la Filisteni ca să-şi ascută fiecare secera şi sapa şi securea şi coasa; 

21 holdele erau gata de seceriş, iar uneltele lor [se preţuiau] la trei sicli pentru un fier de plug, şi tot 
aşa pentru o secure sau o seceră). 

22 Aşa se face că-n zilele războiului de la Micmaş nu se afla sabie sau suliță 

8 Filistenii monopolizaseră pentru ei întreaga industrie a fierului, ca mijloc de precauţie, spre a-i 
împiedica pe Evrei să se înarmeze. Ca în orice monopol, ei impuneau şi preţurile produselor. 

în mâna întregului popor care era cu Saul şi cu Ionatan; ele se aflau numai la Saul şi la Ionatan, fiul 
său. 

23 Atunci a ieşit unul din tabăra Filistenilor ca să treacă dincolo de Micmaş. 

14 

Vitejia lui Ionatan. 

1 A fost o zi în care Ionatan, fiul lui Saul, a zis către feciorul care-i purta armele: „Hai să mergem 
dincolo de Micmaş, la tabăra Filistenilor!” Dar tatălui său nu i-a spus. 

2 lar Saul şedea spre marginea Ghibeii, sub rodiul din Migron; cu el erau ca la vreo şase sute de 
bărbaţi. 

3 Iar Ahia, fiul lui Ahituv, fratele lui Icabod, fiul lui Finees, fiul lui Eli, preotul lui Dumnezeu în 
Şilo, purta efodull. Poporul însă nu ştia că Ionatan plecase. 

4 Trecătoarea pe unde Ionatan încerca să pătrundă în tabăra Filistenilor se afla între două stânci 


ascuţite, de-o parte şi de alta; numele uneia era Boţeţ, iar cealaltă se numea Sene; 

5 o stâncă se ridica la miază-noapte, spre Micmaş, iar cealaltă la miazăzi, spre Ghibeea. 

6 Şi a zis lonatan către feciorul care-i purta armele: „Hai să pătrundem până spre tabără, la aceşti 
netăiați-împrejur2, şi poate că Domnul va face ceva; căci Domnului nu-l este anevoie 

1 Efodul făcea parte din vestimentația preotului; era un buzunărel în care se aflau sorții prin care era 
consultat Domnul în anumite împrejurări. 

2 „... aceşti netăiaţi-împrejur”: formulă de dispreţ. 

să mântuiască, fie cu mulți, fie cu puţini!” 

7 Iar scutierul său i-a zis: „Fă tot ce-ţi pofteşte inima; iată, eu sunt cu tine, inima ta este şi inima 
mea”. 

8 Şi a zis Ionatan: „lată, noi vom merge la oamenii aceia şi vom intra în bătaia văzului lor; 

9 dacă ei ne vor zice: Staţi acolo până vă spunem noi!, atunci vom sta şi nu vom da peste ei; 

10 dar dacă ne vor zice: Suiţi-vă la noi!, atunci ne vom sui; acesta va fi semnul că Domnul i-a dat în 
mâinile noastre”. 

11 Şi au intrat amândoi în văzul Filistenilor. Iar Filistenii au zis: „lată, Evreii ies din găurile lor, în 
care s-au ascuns...3!” 

12 Oamenii taberei au grăit atunci către Ionatan şi scutierul său, zicând: „Suiţi-vă la noi; şi vă vom 
arăta ceva!” Iar lonatan a zis către scutierul său: „Suie-te după mine, căci Domnul i-a dat în mâinile 
lui Israel!” 

13 Atunci Ionatan s-a suit cățărându-se cu mâinile şi cu picioarele, iar scutierul său după el. Aceia 
s-au uitat la chipul lui lonatan, iar el îi izbea, în timp ce scutierul său îl ajuta din spate. 

14 În această primă lovitură, Ionatan şi scutierul său au ucis douăzeci de oameni, cu lancea şi cu 
praştia, cu pietricelele de pe câmp. 

15 şi s-a făcut învălmăşeală în tabără şi-n câmp; şi tot poporul din preajma taberei şi cei ce se 
duseseră după pradă s-au înspăimântat şi ei, şi nu voiau să facă nimic; ţara era lovită de groază, şi 
frică mare i-a cuprins de la Domnul. 

3 Dispreţul vine din partea cealaltă! 

16 Iar străjile lui Saul, cele din Ghibeea lui Veniamin, au văzut; şi, iată, tabăra căzuse în zăpăceală 
de ambele părți. 

17 Şi a zis Saul către poporul ce se afla cu el: „Număraţi-vă şi vedeţi cine s-a dus dintre voi!” Şi, 
iată, Ionatan şi scutierul său nu erau de găsit. 

18 Atunci Saul a zis către Ahia: „Adu efodul4!”; căci el purta efodul în ziua aceea în faţa lui Israel. 
19 Şi a fost că-n timp ce Saul le vorbea preoţilor, zgomotul din tabăra Filistenilor creştea şi se 
umfla. Şi a zis Saul către preot: „Trage-ţi mâinile înapoi5!” 

20 Saul s-a ridicat atunci cu tot poporul ce se afla cu el şi au venit la bătălie; şi, iată, sabia fiecărui 
om era întoarsă împotriva vecinului său o foarte mare zăpăceală... 

21 Şi robii care ieri şi alaltăieri erau cu Filistenii, cei ce se suiseră în tabără, s-au întors şi ei de 
partea Israeliţilor care erau cu Saul şi cu Ionatan. 

22 Şi toţi Israeliţii care se ascunseseră în muntele lui Efraim, auzind şi ei că Filistenii au fugit, s-au 
adunat în spatele lor la luptă. 

23 În ziua aceea l-a mântuit Domnul pe Israel; războiul a străbătut Betavenul. Tot poporul ce se afla 
cu Saul era ca la zece mii de bărbaţi. Războiul s-a întins în toate cetățile din muntele lui Efraim. 

24 Saul însă a făcut în ziua aceea o 

4 În efod se aflau Urim şi Tumim, sorții prin care voinţa Domnului era consultată. T. M.: „Aduceţi 
chivotul!”, ceea ce e o inadvertenţă, deoarece chivotul legământului cel din Şilo, şi singurul se afla 
atunci la Chiriat-learim, de unde David îl va strămuta la Ierusalim. 

5 Zgomotul din tabăra Filistenilor îi era lui Saul semn că folosirea efodului (consultarea Domnului) 
nu mai era necesară. 

mare greşală din neştiinţă: a aruncat un blestem asupra poporului, zicând: „Blestemat să fie cel ce 
va mânca până diseară!; aşa mă voi răzbuna pe duşmanul meu!” Şi nimeni din popor n-a gustat 
pâine; 

25 şi ţara întreagă nu a mâncat de prânz. Era pe acolo o pădure în care se aflau ştiubeie cu miere” 
la fața pajiştei. 


26 Şi a venit poporul la ştiubeie; şi, iată, din ştiubeie curgea miere, dar nimeni nu şi-a dus mâna la 
gură, căci poporul se temea de blestemul Domnului. 

27 lonatan însă nu-l auzise pe tatăl său aruncând blestem asupra poporului; şi, întinzând vârful 
toiagului pe care-l avea în mână, l-a muiat într-un fagure de miere şi, întorcându-şi-l cu mâna la 
gură, ochii i s-au luminat8. 

28 Atunci cineva din popor i-a zis: „Tatăl tău a legat poporul, zicând: Blestemat să fie omul care va 
mânca astăzi!” Poporul era lihnit, 

29 iar Ionatan, care a cunoscut aceasta, a zis: „Tatăl meu a sleit ţara; vezi cum ochii mei s-au 
luminat de îndată ce am gustat din această miere. 

30 Dacă poporul ar fi mâncat astăzi din prăzile ce s-au găsit la vrăjmaşii lor, măcelul dintre Filisteni 
ar fi acum mai mare”. 

31 şi-n ziua aceea el a bătut pe unii dintre Filisteni la Micmaş; poporul însă era foarte slăbit. 

6 Textual: „şi ţara întreagă a prânzit”. Evident, „nu” a fost omis din greşală. Tertulian însă îl citează 
cu negaţie. Textul Masoretic nu cuprinde acest adaos (de altfel, redundant). 

7 „Ştiubeiele” nu erau altceva decât buturugi scorburoase, folosite de albinele sălbatice. 

8 Ochii i se împăienjeniseră de foame. 

32 şi s-a pus poporul pe pradă; au luat turme şi cirezi şi viței şi au înjunghiat pe pământ şi au 
mâncat cu sânge9. 

33 Şi i s-a spus lui Saul că poporul, mâncând cu sânge, a păcătuit față de Domnul. Iar Saul a zis: 
„Prăvăliți-mi din deal, aici, o piatră mare!” 

34 Şi Saul a mai zis: „Împrăştiaţi-vă prin popor şi spuneţi-le: Fiecare din voi să-şi aducă aici viţelul 
sau oaia şi să le înjunghie pe această piatră şi nu veți păcătui împotriva Domnului mâncând cu 
sânge”.10 Şi poporul a adus fiecare ce avea în mână, noaptea, şi au înjunghiat acolo. 

35 Acolo i-a zidit Saul un jertfelnic Domnului; acesta a fost întâiul jertfelnic pe care Saul I l-a zidit 
Domnului. 

36 Apoi Saul a zis: „Să năvălim la noapte asupra Filistenilor şi să dăm iama prin ei până se crapă de 
ziuă şi să nu lăsăm dintre ei nici măcar un om!” Iar ei au zis: „Fă ce crezi tu că e bine!” Iar preotul a 
zis: „Să ne apropiem aici de Dumnezeu!” 

37 Şi L-a întrebat Saul pe Dumnezeul 1: „Dacă eu mă cobor să-i urmăresc pe Filisteni, Îi vei da Tu 
oare în mâinile lui Israel?” Dar El nu i-a răspuns în ziua aceea. 

38 Atunci Saul a zis: „Aduceţi aici toate colţurile lui Israel12 şi cunoaşteţi şi vedeţi prin cine s-a 
săvârşit astăzi păcatul acesta!; 

9 A consuma carnea cu sângele ei era strict interzis prin legea lui Moise (Fe 9, 4; Lv 17, 10-14). 

10 Sângele curgea mai întâi pe piatra improvizată ca altar; pe acest traseu Îi era oferit Domnului,şi 
numai după aceea se scurgea pe pământ. 

11 Prin mijlocirea sorţilor (Urim şi Tumim) ce se aflau în efodul preotului. 

12 Sau: „toate pietrele unghiulare ale lui Israel” = toată elita, tot ce are Israel mai de seamă. 

39 căci viu este Domnul, Cel ce l-a mântuit pe Israel: dacă răspunsul va fi împotriva fiului meu 
Ionatan, el cu moarte va muri!” Dar nu s-a găsit nimeni, din tot poporul, care să-i răspundă. 

40 Şi a zis către toţi oamenii lui Israel: „Voi veţi sta într-o latură, iar eu şi Ionatan, fiul meu, vom 
sta în cealaltă”.13 Şi a zis poporul către Saul: „Fă ce crezi tu că e bine!” 

41 Iar Saul a zis: „Doamne, Dumnezeul lui Israel, cum se face că astăzi nu i-ai răspuns robului Tău? 
Dacă nedreptatea se află în mine sau în Ionatan, fiul meu, Doamne, Dumnezeul lui Israel, arată!; şi 
dacă aşa se va rosti, atunci dă-i poporului Tău Israel sfinţenie!” şi s-a făcut arătare pentru Ionatan şi 
Saul, iar poporul a scăpat.14 

42 Şi a zis Saul: „Aruncaţi sorţi între mine şi fiul meu Ionatan; pe oricare din noi va face Domnul să 
cadă sorţul, acela să moară”. Dar poporul a zis către Saul: „Aşa ceva nu se va întâmpla!” Saul însă a 
învins poporul şi a aruncat sorții asupra lui Saul şi asupra fiului său Ionatan. Şi sorțul a căzut pe 
Ionatan. 

43 Atunci Saul a zis către Ionatan: „Spune-mi ce-ai făcut!” Iar Ionatan i-a răspuns, zicând: „Doar 
am gustat puţină miere de pe vârful toiagului pe care-l aveam în mână; şi, iată, trebuie să mor...”. 

44 lar Saul i-a zis: „Aşa să-mi facă mie Dumnezeu, şi chiar mai mult să-mi 

13 Literal: „Voi veţi fi sub ascultare, eu şi Ionatan, fiul meu, vom fi sub ascultare”. 


14 T. M. glosează: „Dacă vina se află în mine sau în fiul meu lonatan..., fă să iasă Urim; dacă vina 
se află în poporul Tău Israel, fă să iasă Tumim. Şi sorţul a căzut pe Saul şi pe Ionatan”. 

facă: negreşit, astăzi vei muri!” 

45 Dar poporul a zis către Saul: „Oare tocmai el să fie astăzi dat morţii, el, cel ce a făcut această 
mare biruinţă în Israel? Viu este Domnul: nici un fir de păr de pe capul său nu va cădea pe pământ; 
fiindcă poporul lui Dumnezeu a făcut ziua de astăzi să fie cum e!” şi-n ziua aceea s-a rugat poporul 
pentru Ionatan, şi el n-a murit.15 

46 Saul s-a hotărât să nu-i mai urmărească pe Filisteni; iar Filistenii s-au dus la locul lor. 

47 Avându-şi putere asupra lui Israel prin tragere la sorţi16, Saul s-a războit cu toți duşmanii lui de 
primprejur: cu Moab, cu fiii lui Amon, cu fiii lui Edom, cu Haţorul şi cu regele Țobei şi cu 
Filistenii; oriîncotro se întorcea, era biruitor. 

48 Şi, luptând cu vitejie, l-a bătut pe Amalec şi l-a scăpat pe Israel de sub puterea celor ce-l călcau 
în picioare. 

49 Iar fiii lui Saul au fost: Ionatan, lesui şi Melchişua; iar numele celor două fiice ale sale erau 
Merob, al celei mai mari, şi Micol, al celei mai mici. 

50 Numele soției lui Saul era Ahinoam, fiica lui Ahimaaţ; iar numele căpeteniei oastei sale era 
Abner, fiul lui Ner, o rudă a lui Saul. 

51 Chiş era tatăl lui Saul, Ner era tatăl lui Abner, fiul lui Abiel. 

15 Deşi lonatan căzuse sub blestem ignorând blestemul, el cade sub osândă. Oricât ar părea de 
absurd, regele este unsul lui Dumnezeu şi nu trebuie înfrânt; pe de altă parte, şi poporul este al lui 
Dumnezeu („neam sfânt, preoţie împărătească” iş 19, 6); prin el, ca instrument al Domnului, Acesta 
restabileşte echilibrul. 

16 Având a alege între Saul şi Ionatan, sorţul a căzut în favoarea regelui (v. 42), ceea ce-l face pe 
acesta să se considere confirmat. 

52 Războiul cu Filistenii a fost crâncen în toate zilele lui Saul; dacă Saul vedea un bărbat puternic 
sau un bărbat bun de luptă, îl lua pentru sine. 

15 

Războiul cu Amaleciţii. Saul e lepădat de Domnul. 

1 Şi a zis Samuel către Saul: „Pe mine m-a trimis Domnul să te ung rege peste Israel; acum, ascultă 
glasul Domnului! 

2 Aşa grăieşte Domnul Atotţiitorul: Acum mă voi răzbuna pe ceea ce Amalec i-a făcut lui Israel, 
cum i-a aţinut el calea când acesta se suia din Egipt. 1 

3 Şi acum, du-te şi loveşte-l pe Amalec2 şi pe lerim şi toate ale lui, şi nimic dintr-ale lui să nu cruţi; 
ci să-l nimiceşti şi să-l dai pierzării,3 pe el şi toate ale lui; să nu-ţi fie milă de el; să ucizi, de la 
bărbat pân” la femeie, de la copil pân” la sugar, de la vițel pân” la oaie, de la cămilă pân” la asin”. 

4 Atunci Saul a dat poruncă să se adune poporul; şi i-a numărat la Ghilgal: două sute de mii de 
pedeştri, iar din Iuda treizeci de mii de pedeştri. 

5 Saul a venit până la cetăţile lui Amalec şi a pus oameni de pândă la pârâu. 

6 Şi a zis Saul către Chenei4: „Duceţi-vă şi plecaţi din mijlocul Amaleciţilor, 

1 Fapte relatate în Iş 17, 8-14 şi Dt 25, 17-18. 

2Amalec: eponim pentru Amaleciţi. 

3 Literal: „să-l dai anatemei” (în sensul: să I-l dăruieşti lui Dumnezeu). Expresie specială în 
limbajul şi ritualul războiului sfânt: întreaga pradă de război (oameni, animale, obiecte) Îi 
aparțineau Domnului; dar, pentru ca nu cumva juruinţa să fie călcată prin ispita de a o folosi, 
aceasta era supusă nimicirii totale. 

4 Cheneii: descendenţi ai lui Cain; triburi nomade înrudite cu Madianiţii şi Amaleciţii, dar având 
bune relaţii cu fiii lui Israel, cărora deseori le deveneau aliaţi. 

ca să nu pieriți împreună cu ei; că voi v-aţi purtat cu milă faţă de fiii lui Israel la vremea când se 
suiau din Egipt”. Atunci Cheneii au ieşit dintre Amaleciţi. 

7 Iar Saul l-a bătut pe Amalec, de la Havila până la Şur, adică până în faţa Egiptului. 

8 Şi l-a prins viu pe Agag, regele Amaleciţilor, şi i-a zdrobit poporul întreg, iar pe lerim5 l-a ucis cu 
sabia. 


9 Saul şi-ntregul popor l-au ţinut viu pe Agag. Iar ceea ce era mai bun din turme şi din cirezi şi din 
poame şi din vii şi din toate bunătăţile n-au vrut să le nimicească, ci au nimicit doar ceea ce era fără 
preţ şi de nici un folos. 

10 Şi a fost cuvântul Domnului către Samuel, zicând: 

11 Îmi pare rău că l-am făcut pe Saul să fie rege, de vreme ce El s-a abătut de la calea Mea, iar 
cuvintele Mele nu le-a ţinut”. Atunci Samuel s-a mâhnit şi toată noaptea a strigat spre Domnul. 

12 Samuel s-a sculat devreme şi a venit să-l întâlnească dimineaţa pe Saul. Şi i s-a spus lui Samuel: 
„Saul a venit la Carmel şi şi-a ridicat acolo un semn de amintire şi şi-a întors carul”. Atunci Samuel 
s-a dus la Saul, în Ghilgal; şi, iată, el îi aducea Domnului arderi-de-tot din prăzile cele mai de frunte 
pe care le adusese de la Amalec. 

13 Aşa că Samuel a venit la Saul. Şi Saul i-a zis: „Binecuvântat Îi eşti tu Domnului! Eu am rânduit 
tot ceea ce Domnul a spus”. 

14 lar Samuel a zis: „Atunci, ce este 

5 lerim: personaj necunoscut, pomenit numai în LXX. 

oare behăitul acestor turme în urechile mele şi mugetul acestor boi pe care eu îl aud?” 

15 Saul a zis: „Le-am adus de la Amalec, fiindcă poporul a păstrat ceea ce era mai bun din turme şi 
din cirezi, spre a-l fi aduse jertfă Domnului, Dumnezeului tău; iar ce-a rămas, am nimicit”. 

16 Şi a zis Samuel către Saul: „Lasă-mă să-ţi spun ce mi-a grăit Domnul azi noapte!” Iar el i-a zis: 
„Spune!” 

17 Şi a zis Samuel către Saul: „Oare nu erai tu mic înaintea Lui când El te-a făcut să porţi toiagul6 
neamului lui Israel? 

18 Şi Domnul te-a trimis la drum şi ţi-a zis: Du-te şi nimiceşte-i pe cei ce au păcătuit împotriva 
Mea, pe Amaleciţi, şi să-i baţi până ce cu totul îi vei stârpi! 

19 De ce dar n-ai ascultat tu de cuvântul Domnului, şi te-ai repezit să strângi pradă şi ai făcut ce e 
rău în faţa Domnului?” 

20 Şi a zis Saul către Samuel: „Pentru că am ascultat de glasul poporului; am mers pe calea în care 
m-a trimis Domnul şi l-am adus pe Agag, regele Amaleciţilor, iar pe Amaleciţi i-am nimicit. 

21 Dar poporul a luat din prăzi cele mai bune turme şi cele mai bune cirezi în afara celor nimicite -, 
ca să-i jertfească Domnului, Dumnezeului nostru, în Ghilgal”. 

22 Şi a zis Samuel: „Oare mai mult Îi plac Domnului arderile-de-tot şi jertfele decât ascultarea de 
cuvântul Domnului? lată, ascultarea” e mai bună decât 

6 Toiagul: sceptrul. 

7 „Ascultare” în sensul de „supunere”, „obedienţă”. 

o jertfă bună şi plinirea poruncii8 decât grăsimea de berbec. 

23 Căci păcatul e un fel de vrăjitorie: idoli aducători de durere şi mâhnire. Şi de vreme ce tu ai 
lepădat cuvântul Domnului, şi Domnul te va lepăda pe tine, să nu mai fii rege peste Israel”. 

24 Şi a zis Saul către Samuel: „Am păcătuit, prin aceea că am călcat cuvântul Domnului şi 
îndrumarea ta; că m-am temut de popor şi am ascultat de glasul lor. 

25 Şi acum, ridică-mi păcatul şi întoarce-te cu mine şi mă voi închina Domnului, Dumnezeului 
tău”. 

26 Dar Samuel a zis către Saul: „Nu mă voi întoarce cu tine; de vreme ce tu ai lepădat cuvântul 
Domnului, şi Domnul te va lepăda pe tine, să nu mai fii rege în Israel”. 

27 Şi dacă Samuel şi-a întors faţa să plece, Saul l-a apucat de poala hainei şi a sfâşiat-o. 

28 Atunci Samuel i-a zis: „Astăzi ţi-a sfâşiat Domnul din mână regatul lui Israel şi i-l va da 
aproapelui tău, celui ce e mai bun decât tine9. 

29 Şi va fi Israel împărţit în două.10 Iar El nu se va răzgândi şi nici nu se va căi, căci El nu e ca 
omul, să-l pară rău”. 

30 Iar Saul a zis: „Am păcătuit; dar Dă-mi cinstire în faţa bătrânilor lui Israel 

8 Autorul introduce aici un al doilea subiect, cu sens foarte apropiat de acela al primului 
(„ascultarea”): epakroasis (folosit numai aici în V. T.) înseamnă „aducerea la îndeplinire” (a unei 
rugăminţi, a unei porunci etc.), acesta însă derivă din verbul epakroaomai = „a apleca urechea”, „a 
asculta”; aşadar, plinirea unei porunci pe care ai auzit-o, de care eşti sau trebuie să fii conştient. 

9 Textul prevesteşte ungerea lui David. 


10 Previziune asupra divizării regatului după moartea lui Solomon. 

şi-n faţa poporului meu şi întoarce-te cu mine şi mă voi închina Domnului Dumnezeului tău!” 

31 Atunci Samuel s-a întors înapoi cu Saul şi s-a închinat Domnului. 

32 Şi a zis Samuel: „Aduceţi-mi-l pe Agag, regele Amaleciţilor!” Iar Agag a venit la el tremurând. 
Şi a zis Agag: „Dacă-i aşa, amară e moartea?” 

33 lar Samuel a zis către Agag: „Aşa cum sabia ta a lăsat femei fără copii, tot astfel, fără copii, va 
rămâne mama ta între femei”. Şi Samuel l-a tăiat pe Agag înaintea Domnului, în Ghilgal.1 1 

34 Samuel s-a dus apoi la Rama 12, iar Saul s-a suit la casa lui din Ghibeea. 

35 Şi Samuel nu l-a mai văzut pe Saul până-n ziua morţii sale; căci Samuel plângea după Saul, iar 
Domnului Îi părea rău că-l pusese pe Saul rege peste Israel. 

16 

David este uns în Betleem; apoi intră în slujba lui Saul. 

1 Şi a zis Domnul către Samuel: „Până când vei plânge după Saul? Oare nu Eu l-am lepădat, ca să 
nu mai domnească peste Israel? Umple-ţi cornul cu untdelemn şi vino!; Eu te voi trimite la leseil, 
în Betleem, căci dintre fiii săi mi-am ales un rege”. 

11 Saul îi ceruse lui Samuel să se întoarcă cu el la Ghilgal spre a-l aduce jertfă Domnului şi a 
demonstra astfel că între rege şi preot nu se produsese o ruptură. În cele din urmă, Samuel acceptă 
să se întoarcă, dar cu alt gând: porunca Domnului trebuia plinită până la capăt. 

12 Rama era cetatea lui Samuel. 

1 lesei, păstor în Betleem, era nepotul lui Booz şi al moabitencei Rut (Rut 4, 21-22). 

2 Dar Samuel i-a zis: „Cum să mă duc? Că Saul va auzi şi mă va ucide!” lar Domnul i-a zis: „la cu 
tine o junincă din cireadă şi vei zice: Am venit să-l aduc Domnului o jertfă. 

3 Tu îl vei chema la jertfă pe lesei, iar Eu îţi voi arăta ce trebuie să faci; tu îl vei unge pe acela pe 
care ţi-l voi spune Eu”. 

4 Şi a făcut Samuel tot ceea ce-i grăise Domnul. Şi a venit în Betleem, iar bătrânii cetăţii au ieşit să- 
| întâmpine şi au zis: „Paşnică-i venirea ta, văzătorule?” 

5 Iar el a zis: „Paşnică! Am venit să-l jertfesc Domnului. Sfinţiţi-vă şi vă veseliţi astăzi împreună cu 
mine!” Şi i-a sfinţit? pe Iesei şi pe fiii săi şi i-a chemat la jertfă. 

6 Şi a fost că atunci când au intrat, el l-a văzut pe Eliab3 şi i-a zis: „Cu adevărat, unsul Domnului se 
află în faţa Lui”. 

7 Dar Domnul i-a zis lui Samuel: „Nu te lua după chipul său şi nici după statura lui înaltă, deoarece 
Eu l-am lepădat; căci Dumnezeu nu vede aşa cum vede omul: omul se uită la faţă, dar Dumnezeu se 
uită în inimă”. 

8 Atunci lesei l-a chemat pe Aminadab, iar acesta a trecut prin faţa lui Samuel; şi Samuel a zis: 
„Nici pe acesta nu l-a ales Domnul”. 

9 Tesei l-a adus atunci pe Şama; iar Samuel a zis: „Nici pe acesta nu l-a ales Domnul”. 

10 Şi i-a adus Iesei pe cei şapte fii ai săi să treacă prin faţa lui Samuel; şi 

2 „A sfinţi” (aici): a absolvi pe cineva de toate necurăţiile cu care s-a întinat în ultima vreme. 

3 Eliab era fiul cel mai mare al lui lesei, a cărui falnică statură l-a impresionat pe Samuel, făcându-l 
să creadă că el va fi unsul Domnului. 

a zis Samuel: „Nu dintre aceştia a ales Domnul”. 

11 Şi a zis Samuel către lesei: „Aceştia sunt oare toți fiii?” Iar lesei a zis: „Mai este cel mai mic; 
acela paşte oile”. Şi a zis Samuel către Iesei: „Trimite şi adu-l!; că nu vom sta la masă până când el 
nu va veni aici”. 

12 Şi a trimis şi l-a adus: era bălan, cu ochi frumoşi şi plăcut înaintea Domnului.4 Şi a zis Domnul 
către Samuel: „Scoală-te şi unge-l pe David, căci el este bun!” 

13 Atunci Samuel a luat cornul cu untdelemn şi l-a uns în mijlocul fraților săi; şi Duhul Domnului a 
venit năprasnic5 peste David, din ziua aceea şi de atunci înainte. Apoi Samuel s-a ridicat şi a plecat 
la Rama. 

14 Iar Duhul Domnului s-a îndepărtat de Saul; şi un duh rău de la Domnul îl înăbuşea6. 

15 Atunci servii lui Saul i-au zis: „lată, duh rău de la Domnul te înăbuşă. 

16 Grăiască acum servii tăi înaintea ta şi să caute ei pentru stăpânul nostru 

4 ... plăcut înaintea Domnului”: sintagmă proprie Septuagintei; Samuel intuieşte şi frumuseţea 


lăuntrică a tânărului păstor (în concordanţă cu versetul 7). 

5 Pentru expresia „a venit năprasnic” vezi nota de la 10, 6. Cât despre precizarea care urmează: 
Deşi Duhul Domnului este o prezență permanentă în unsul Său, manifestările Lui speciale îşi 
păstrează caracterul năprasnic, asemenea unor rafale de vânt. 

6 Pnigo (folosit în V. T. numai aici şi în versetul următor): „a sugruma”, „a strânge de gât”, „a 
înăbuşi”, „a sufoca”. Verbul se raportează mai ales la plantele care se sufocă la umbra unui copac 
sau în vecinătatea unor plante mai mari şi mai viguroase. Venind asupra lui David, Duhul Domnului 
se retrăsese de la Saul; acesta, fără s-o ştie, se înăbuşea lângă statura interioară a celuilalt. În cazul 
de faţă, „duhul rău” nu este o entitate, ci o stare de spirit. 

un om iscusit în a cânta la harpă; şi când duhul cel rău va fi peste tine, el va cânta la harpă, iar tu te 
vei simţi bine şi te vei putea odihni”. 

17 Şi a zis Saul către servii săi: „Căutaţi-mi acum un om iscusit în cântare şi aduceţi-l la mine!” 

18 Şi, răspunzând unul din servii săi, a zis: „lată, am văzut pe un fiu al lui lesei Betleemitul, care 
ştie să cânte; e om cuminte, războinic şi înţelept în cuvânt; omul are chip încuviinţat, iar Domnul 
este cu el”. 

19 Atunci Saul a trimis soli la lesei, zicând: „Trimite-l la mine pe fiul tău David, cel de la turma ta!” 
20 Iar Tesei a luat o sarcină de pâine şi un burduf cu vin şi un ied dintre capre şi i le-a trimis lui Saul 
prin mâna fiului său David. 

21 Iar David a intrat la Saul şi i s-a înfăţişat; iar acesta l-a plăcut foarte şi l-a făcut purtătorul său de 
arme. 

22 Şi a trimis Saul la lesei, zicând: „Lasă-l pe David să fie-n slujba mea, de vreme ce-n ochii mei a 
dobândit bunăvoință!” 

23 Şi a fost că oridecâteori venea asupra lui Saul duhul cel rău, David lua harpa şi cânta cu ea; 
atunci Saul răsufla şi se simţea bine, iar duhul cel rău se îndepărta de la el. 

17 

David şi Goliat. 

1 Filistenii şi-au adunat oştile la război şi au venit la Socol, cel din Iuda, şi şi-au aşezat tabăra între 
Soco şi Azeca, la Efes-Damim. 

1 Soco: la cca. 30 km sud-vest de Ierusalim. 

2 Atunci Saul şi bărbaţii lui Israel s-au adunat şi şi-au aşezat tabăra la Valea Stejarului şi s-au 
rânduit în linii de luptă împotriva Filistenilor. 

3 Filistenii şedeau pe munte, de-o parte, iar Israeliţii şedeau pe munte, de cealaltă parte; între ei, 
valea. 

4 Din oastea Filistenilor a ieşit atunci un bărbat puternic, al cărui nume era Goliat, din Gat2; 
înălţimea lui era de patru coţi şi o palmă3. 

5 Pe cap avea chivără şi purta o platoşă de zale; platoşa lui cântărea cinci mii de sicli de aramă şi 
fier4; 

6 la glezne purta pulpare de aramă; apărătoare de aramă între grumaji; 

7 coada suliţei lui era ca sulul de la războiul de ţesut, iar vârful suliţei lui cântărea şase sute de sicli 
de fier.5 Înaintea lui mergea purtătorul său de arme. 

8 şi s-a oprit şi a strigat către oastea lui Israel, zicându-le: „De ce-aţi venit şi v-aţi rânduit împotriva 
noastră în linii de bătaie? Oare nu sunt eu Filistean şi nu sunteţi voi Evrei de-ai lui Saul? Alegeţi 
pentru voi un bărbat, iar acela să se coboare la mine; 

9 şi dacă va fi în stare să se bată cu mine şi mă va ucide, atunci noi vom fi robii voştri; dar dacă eu 
voi birui şi-l voi ucide, atunci voi veți fi robii noştri şi ne veţi sluji!” 

10 Şi a zis Filisteanul: „lată, eu am ocărât astăzi oastea lui Israel; daţi-mi un om, şi ne vom bate în 
doi!” 

2 Din los 13, 22 ştim că în Gat rămăsese un rest din neamul Enachimilor, bărbaţi vestiți prin statura 
lor uriaşă. 

3 Aproximativ 2 metri. T. M.: „şase coţi şi o palmă” = cca. 3 metri (cifră adaptată, probabil, la 
dimensiunile şi greutatea armurii lui Goliat). 

4 Aproximativ 60 de kilograme. 

5 Aproximativ 18 kilograme. 

11 Iar Saul şi întregul Israel au auzit aceste cuvinte ale Filisteanului şi s-au întristat şi foarte s-au 
înspăimântat.6 

12 Atunci David a zis către Saul: „Inima stăpânului meu să nu se mâhnească într-însul; robul tău va 
merge şi se va bate cu Filisteanul”. 

13 Dar Saul a zis către David: „Cu nici un chip nu vei fi tu în stare să mergi împotriva Filisteanului, 
ca să te baţi cu el, de vreme ce tu eşti un copilandru, pe când el e războinic din tinerețile lui”. 

14 Iar David i-a zis lui Saul: „Robul tău păştea oile tatălui său; şi când un leu sau un urs venea şi lua 
vreo oaie din turmă, 

15 atunci alergam după el şi-l loveam şi-i scoteam oaia din gură; iar dacă se ridica împotrivă-mi, 
atunci îl apucam de gâtlej şi-l loveam şi-l omoram. 

16 Robul tău îl bătea şi pe leu, şi pe urs; acest Filistean netăiat-împrejur” va fi ca unul din ei; oare 
nu voi merge eu şi-l voi bate şi voi ridica astăzi ocara din Israel? La urma urmelor, cine-i acest 
netăiat-împrejur care a ocărât oștirea lui Dumnezeu cel viu? 

17 Domnul, Cel ce m-a scos din gheara leului şi din gheara ursului, El mă va scoate din mâna 
acestui Filistean netăiat-împrejur”. Atunci Saul a zis către David: „Du-te, şi Domnul să fie cu tine!” 

18 Saul l-a îmbrăcat pe David cu tunică de război şi i-a pus pe cap un coif de aramă; 

19 şi l-a încins cu sabia sa peste tunica lui de război. Dar David a ostenit umblând cu ele o dată şi 
încă o dată. Şi 

6 

7 Sintagma „netăiat-împrejur”, folosită de Israeliţi, avea sens peiorativ, dispreţuitor. 

i-a zis David lui Saul: „Nu voi putea să merg cu astea, că nu-s deprins cu ele.” Atunci le-au scos de 
pe el. 

20 Şi şi-a luat el toiagul în mână şi şi-a ales cinci pietre netede din pârâu şi le-a pus în traista 
ciobănească pe care o purta de obicei. ŞI, cu praştia în mână, s-a apropiat de bărbatul filistean. 

21 Filisteanul venea şi el apropiindu-se de David, iar purtătorul lui de arme îi mergea înainte.8 

22 Filisteanul l-a văzut pe David şi a râs de el, fiindcă acesta era doar un copilandru, bălan şi cu 
ochi frumoşi. 

23 Şi a zis Filisteanul către David: „Sunt eu oare ca un câine, că vii împotrivă-mi cu bâtă şi cu 
pietre?” Iar David a zis: „Ba mai rău decât un câine!” Atunci Filisteanul l-a blestemat pe David în 
numele dumnezeilor săi. 

24 Şi a zis Filisteanul către David: „Vino tu la mine şi-ţi voi da trupul păsărilor cerului şi fiarelor 
pământului!” 

25 Dar David i-a zis Filisteanului: „Tu vii spre mine cu sabie şi cu suliță şi cu pavăză; eu însă voi 
merge spre tine în numele Domnului Celui-Atotputernic, Dumnezeul oastei lui Israel, pe care tu ai 
ocărât-o astăzi. 

26 El, Domnul, te va da astăzi în mâna mea şi te voi omori şi-ţi voi lua capul, iar mădularele tale şi 
mădularele oastei Filistenilor le voi da chiar astăzi păsărilor cerului şi fiarelor pământului; şi tot 
pământul va cunoaşte că este un Dumnezeu în Israel. 

27 Şi toată adunarea va cunoaşte că nu cu sabie şi cu suliță mântuieşte Domnul 

8 Acest verset, omis în LXX, este preluat din T. M. 

căci al Domnului e războiul şi Domnul vă va da în mâinile noastre”. 

28 Atunci Filisteanul s-a ridicat şi a venit în întâmpinarea lui David. 

29 Iar David, vârându-şi mâna în traistă, a luat o piatră, a pus-o în praştie, a aruncat-o şi l-a lovit pe 
Filistean în frunte; piatra i-a pătruns în frunte prin chivără, iar el a căzut cu faţa la pământ. 

30 Aşa l-a biruit David pe Filistean: cu praştia şi cu piatra; şi l-a lovit pe Filistean şi l-a omorât. 
Sabie nu era în mâna lui DavidO9. 

31 Atunci David a alergat şi s-a oprit deasupra lui şi i-a smuls sabia şi l-a ucis tăindu-i capul. Iar 
Filistenii, văzând că viteazul lor a murit, au luat-o la fugă. 

32 lar bărbaţii lui Israel şi ai lui luda10 s-au ridicat şi au dat strigăt şi i-au fugărit până la intrarea în 
Gat şi până la poarta Ascalonului; iar răniții Filistenilor au căzut pe calea ce duce deopotrivă la Gat 
şi la Ecron. 

33 Iar bărbaţii lui Israel, la întoarcerea lor din urmărirea Filistenilor, prădau taberele acelora. 


34 Iar David, luând capul Filisteanului, l-a adus în Ierusalim; dar armele aceluia şi le-a pus în cortul 
său. ] 

9 Acest verset, omis în LXX (şi e lesne de văzut de ce), este preluat din T. M. 

10 Inadvertenţă istorică: cele două regate încă nu existau. 

11 T. M. continuă: 55 Când Saul l-a văzut pe David că iese în întâmpinarea Filisteanului, a zis către 
Abner, căpetenia oştilor: „Abner, al cui fiu este băiatul acesta?” Iar Abner a răspuns: „O, rege, viu e 
sufletul tău că nu ştiu nimic”. 56 Iar regele a zis: „Vezi şi întreabă al cui fiu este tânărul acesta”. 57 
Iar când David se întorcea după uciderea Filisteanului, Abner l-a luat şi l-a dus la Saul; iar capul 
Filisteanului era în mâna lui. 

58 Atunci Saul l-a întrebat: „Tinere, al cui fiu eşti tu?” Şi David a răspuns: „Sunt fiul robului tău 
Jesei din Betleem”. 

18 

David în fruntea oastei. Invidia lui Saul. Căsătoria lui David.1 

1 Atunci au ieşit dănţuitoarele din toate cetăţile lui Israel să-l întâmpine pe David cu timpane şi cu 
veselie şi cu ţimbale. 

2 Şi cântau femeile şi ziceau: „Saul şi-a biruit miile, iar David miriadele”. 

3 Aceasta însă a căzut rău în ochii lui Saul; el a zis: „I-au dat lui David miriade, iar mie mi-au dat 
mii2?” 

4 Şi din ziua aceea, de-a lungul timpului, Saul s-a uitat la David cu un ochi invidios. 

5 A doua zi, un duh rău de la Dumnezeu a căzut asupra lui Saul:3 în mijlocul casei sale, el vorbea în 
dodii. lar David, ca şi în celelalte zile, adia strunele cu mâna. Saul însă avea în mână o lance. 

6 Atunci Saul a aruncat lancea, zicând: „ÎL voi pironi pe David în perete!” David însă de două ori s-a 
ferit de Saul. 

7 Şi Saul era neliniştit din pricina lui David; 

1 T. M. începe acest capitol cu cinci versete pe care LXX nu le cuprinde: 1 După ce [David] a 
isprăvit de vorbit cu Saul, sufletul lui Ionatan s-a legat de sufletul lui David; şi Ionatan l-a iubit ca 
pe sine însuşi. 2 Saul l-a luat în ziua aceea şi nu l-a mai lăsat să se întoarcă la casa tatălui său. 3 Iar 
Ionatan a încheiat cu David un legământ, fiindcă îl iubea ca pe sine însuşi. 4 Ionatan şi-a dezbrăcat 
manta pe care o avea pe el şi i-a dat-o lui David; tot astfel straiele, sabia, arcul şi cingătoarea. 5 În 
ieşirile sale, oriunde îl trimitea Saul, David avea izbândă, iar Saul l-a pus căpetenie peste oşteni. Şi 
era bine văzut de tot poporul, şi chiar de slujitorii lui Saul. 

2 Următoarele trei versete, omise în LXX, sunt preluate din T. M. 

3 Despre „duhul cel rău” vezi nota de la 16, 14. 

8 şi l-a îndepărtat de la el şi l-a făcut pentru sine căpetenie peste o mie, cea care ieşea şi intra în 
fruntea poporului.4 

9 David însă era înţelept în toate căile sale, iar Domnul era cu el. 

10 Iar Saul vedea că era foarte înţelept şi se temea de el. 

11 şi-ntregul Israel şi Iuda îl iubeau pe David, de vreme ce el intra şi ieşea în fruntea poporului.5 

12 Iar Micol, fiica lui Saul, l-a îndrăgit pe David. Şi i s-a spus lui Saul, iar aceasta i-a bineplăcut 
ochiului său. 

13 Şi a zis Saul: „Am să i-o dau, ca să-i fie piatră de poticnire...”. Acuma, mâna Filistenilor era 
împotriva lui David. 

14 Saul le-a poruncit servilor săi, zicând: „Luaţi-l voi de-o parte pe David şi spuneţi-i: iată, regele te 
place şi toţi slujitorii săi te iubesc; fii tu ginerele regelui!” 

15 Servii lui Saul au grăit aceste cuvinte în auzul lui David. lar David le-a zis: „Puțin lucru este-n 
ochii voştri să fii ginerele regelui? Eu sunt un om umil, nu plin de slavă”. 

16 Iar servii i-au spus lui Saul aceste cuvinte pe care le grăise David. 

4 Adică mergea la război în fruntea oastei şi se întorcea victorios. 

5 T. M. introduce aici trei versete care nu se regăsesc în LXX; ele par a fi o inserţie târzie, 
complicând problema căsătoriei lui David: 17 Saul i-a zis lui David: „Iat-o pe fiica mea cea mai 
mare, Merob; pe care ţi-o voi da de soție; numai să fii viteaz şi să duci războaiele Domnului”. Căci 
Saul îşi zicea: „Asupra lui să nu fie mâna mea, ci mâna Filistenilor să fie împotrivă-i”. 18 Dar 
David i-a zis lui Saul: „Cine sunt eu, şi care e viţa mea neamul tatălui meu în Israel -, ca să fiu eu 


ginerele regelui?” 19 Dar la vremea când Merob ar fi trebuit să-i fie dată lui David, fiica lui Saul i-a 
fost dată ca soţie lui Adriel din Mehola. 

17 Iar Saul a zis: „Aşa să-i spuneţi lui David: regele nu vrea nici un dar6, ci numai o sută de 
prepuţuri filistene,7 ca să se răzbune pe vrăjmaşii regelui”. Fiindcă Saul se gândea să-l împingă în 
mâinile Filistenilor. 

18 Iar servii lui Saul i-au spus lui David cuvintele acestea, iar lui David i-a surâs gândul de a deveni 
ginerele regelui. 

19 Atunci David s-a ridicat şi s-a dus, el şi oamenii săi, şi au ucis dintre Filisteni o sută de bărbaţi. 
El a adus prepuţurile acestora şi a devenit ginerele regelui, căci Saul i-a dat-o de soție pe Micol, 
fiica sa. 

20 Iar Saul vedea că Domnul este cu David şi că tot Israelul îl iubea. 

21 Şi tot mai mult se temea de David. 

19 

Marea prietenie dintre Ionatan şi David. David e ameninţat de Saul, dar Micol îl scapă. David în 
refugiu la Samuel. 

1 Saul i-a spus fiului său Ionatan, precum şi tuturor slujitorilor săi, să-l ucidă pe David. Ionatan 
însă, fiul lui Saul, ţinea foarte mult la David. 

2 Şi Ionatan i-a spus lui David, zicând: „Saul, tatăl meu, caută să te omoare. Aşadar, păzeşte-te; 
mâine-dimineaţă ascunde-te şi rămâi ascuns. 

3 Iar eu voi ieşi şi voi sta aproape de tatăl meu în câmpul unde vei fi tu şi-i voi vorbi tatălui meu 
despre tine; atunci 

6 E vorba de darul în bani şi în natură pe care mirele trebuia să i-l facă tatălui miresei sau chiar 
acesteia (vezi Fc 34, 12 şi nota). 

7 Filistenii nu erau circumcişi. 

voi vedea care-i va fi răspunsul şi-ţi voi da de ştire.” 

4 Ionatan l-a vorbit de bine pe David în faţa lui Saul, părintele său, şi i-a zis: „Să nu păcătuiască 
regele împotriva servului tău David, fiindcă nici el nu a păcătuit împotriva ta, iar faptele lui sunt 
foarte bune. 

5 Punându-şi viaţa în primejdie, el l-a ucis pe Filistean, iar Domnul a făcut mare biruinţă; şi tot 
Israelul a văzut şi s-a bucurat. Atunci, de ce să păcătuieşti tu împotriva unui sânge nevinovat, să-l 
ucizi pe David fără nici o pricină?” 

6 lar Saul a ascultat de cuvântul lui Ionatan; şi s-a jurat Saul, zicând: „Viu este Domnul!; el nu va 
muri!” 

7 Atunci Ionatan l-a chemat pe David şi i-a spus toate cuvintele acestea. Şi l-a adus Ionatan pe 
David la Saul; şi era pe lângă el ca şi mai înainte. 

8 Şi a fost din nou război împotriva lui Saul. lar David s-a purtat ca un viteaz şi s-a luptat cu 
Filistenii şi 1-a lovit cu mare măcel, iar aceia au fugit din faţa lui. 

9 Şi un duh rău de la Dumnezeu era asupra lui Saul;l el se odihnea în casă, avându-şi sulița în 
mână, iar David, cu mâinile pe strune, cânta la harpă.2 

10 Şi Saul căuta să-l lovească pe David 

1 Sub starea de spirit maladivă, Saul revenea la mai vechea sa obsesie de a-l ucide pe David cu 
sulița; de fapt, e reacţia oricărui demonizat în faţa exorcismului. 

2 David cânta nu numai spre a-l alina pe rege, ci şi pentru propria sa plăcere, deprinsă încă din 
vremea când păzea oile (vezi Ps 151). Acest tânăr (al cărui nume e menţionat de aproape opt sute de 
ori în V. T. şi de cca. şaizeci de ori în N.T.) va deveni nu numai cel mai mare rege al Evreilor, ci şi 
marele poet care ne-a lăsat Cartea Psalmilor. 

cu sulița, dar David s-a ferit repede din faţa lui Saul, aşa că sulița s-a înfipt în perete. Iar David a 
fugit şi a scăpat. 

11 Şi a fost că-n noaptea aceea a trimis Saul nişte soli la casa lui David ca să-l pândească, cu scopul 
de a-l ucide dimineaţa. Iar Micol, femeia lui David, i-a spus, zicând: „Dacă-n noaptea asta nu-ţi vei 
scăpa viaţa, mâine vei fi ucis”. 

12 Aşa că Micol l-a lăsat în jos pe fereastră, iar el a plecat şi a fugit şi a scăpat.3 

13 Iar Micol a luat o păpuşă mare4 şi a pus-o în pat şi i-a aşezat pe cap o pernă din păr de capră şi a 


învelit-o cu un ţol. 

14 Când Saul a trimis soli ca să-l ia pe David, ea le-a spus că e bolnav. 

15 Dar el a trimis din nou la David, zicând: „Să mi-l aduceţi cu pat cu tot, ca să-l omor! 
16 Iar solii s-au dus; şi, iată, în pat o păpuşă mare, având pe cap o pernă din păr de capră... 

17 Atunci a zis Saul către Micol: „De ce m-ai înşelat tu astfel şi l-ai lăsat pe duşmanul meu să plece 
şi el a scăpat?” Iar Micol i-a zis lui Saul: „El mi-a zis: Lasă-mă să plec!; că dacă nu, te voi ucide”. 
18 Aşa că David a fugit şi a scăpat şi s-a dus la Samuel în Rama şi i-a spus tot ce-i făcuse Saul. 
Apoi Samuel şi David au plecat şi au locuit în Naiotul Ramei5. 

3 Acest episod îi va inspira lui David Psalmul 58. 

4 Textual: kenotafion (cuvânt folosit numai aici şi în v. 16) = „mormânt gol”; figurat: „imagine 
înşelătoare”. Ebr: „terafim”: idol casnic (de mici dimensiuni), ca aceia pe care Rahela îi luase din 
casa tatălui ei (vezi istoria în Fe 31, 19-35). În cazul de faţă însă pare a fi un obiect de statura unui 
om. 

5 Naiot: localitate în apropiere de Rama. De altfel, acest episod e în discordanţă cu 15, 35: „Samuel 
nu l-a mai văzut pe Saul până-n ziua morţii sale”. Critica textuală nu exclude ipoteza că vv. 18-24 
sunt o inserție târzie. Fiind vorba de un amănunt istoric (ca foarte multe altele), inadvertenţa nu 
anulează caracterul inspirat al Sfintei Scripturi. 

19 Şi i s-a spus lui Saul: „Iată, David se află în Naiotul Ramei” 

20 Atunci Saul a trimis soli ca să-l prindă pe David. Iar ei au văzut ceata profeților şi pe Samuel 
stând în fruntea lor. Şi Duhul lui Dumnezeu a venit peste solii lui Saul, şi au profetizat şi ei. 6 

21 Şi i s-a spus lui Saul; el a trimis alţi soli, dar şi aceştia au profetizat; şi a mai trimis un al treilea 
rând de soli, dar şi aceştia au profetizat. 

22 Atunci Saul s-a aprins de mânie şi s-a dus el însuşi la Rama şi a mers până la izvorul ariei din 
Soco; şi a întrebat, zicând: „Unde sunt Samuel şi David?” Şi i-au spus: „lată, în Naiotul Ramei.” 

23 Şi de acolo s-a dus la Naiotul Ramei. Şi Duhul lui Dumnezeu a venit peste el şi a mers 
profetizând până ce a ajuns în Naiotul Ramei. 

24 Şi şi-a dezbrăcat hainele şi a profetizat în faţa lor; şi a şezut, dezbrăcat, toată ziua aceea şi toată 
noaptea. De aceea au zis: „Oare şi Saul este printre profeţi?”7 

20 

David e prigonit, lonatan îl ajută. 

6 Aici (ca şi la 10, 5), verbul „a profetiza” are sensul larg de a rosti incantaţii într-un fel de stare de 
transă, întreţinută de acompaniamentul unor instrumente muzicale. 

7 Zicala din 10, 12, dar cu o altă explicaţie. 

1 David a fugit din Naiotul Ramei şi s-a dus în faţa lui Ionatan şi a zis: „Ce-am făcut? şi care-i 
greşala mea? şi cu ce-am păcătuit eu față de tatăl tău, de-mi caută viaţa?” 

2 Iar Ionatan i-a zis: „Departe de tine aceasta!; nu vei muri. lată, tatăl meu nu va face nici un lucru, 
mare sau mic, pe care să nu mi-l spună şi mie;l de ce mi-ar ascunde tatăl meu lucrul acesta? Nu, nu- 
i aşa!” 

3 Şi răspunzându-i David lui Ionatan, a zis: „Tatăl tău ştie negreşit că eu am aflat bunăvoință în 
ochii tăi şi de aceea a zis: pe asta să n-o ştie Ionatan, ca nu cumva să spună nu; dar viu este Domnul 
şi viu este sufletul tău că, aşa cum am spus, între mine şi moarte nu mai e decât un pas”. 

4 Atunci Ionatan i-a zis lui David: „Ce anume îți doreşte sufletul? şi ce voi putea face eu pentru 
tine?” 

5 Şi a zis David către Ionatan: „lată, mâine este lună nouă2, iar eu sub nici un cuvânt nu voi şedea 
cu regele la masă; tu lasă-mă să plec, iar eu mă voi ascunde în câmp până seara. 

6 Şi dacă tatăl tău va întreba şi mă va căuta, tu să-i spui: încă devreme, David mi-a cerut îngăduinţa 
de a merge la Betleem, cetatea sa, căci acolo se aduce jertfa anuală pentru tot neamul său. 

7 Şi dacă el va zice: bine!, atunci pace îi va fi servului tău; dar dacă-ţi va răspunde aspru, atunci să 
ştii că răul din el şi-a făcut plinul. 

8 Tu însă fă milă cu robul tău; că tu l-ai adus pe robul tău să încheie 

1 Literal: „pe care să nu-l descopere urechii mele”. 

2 Începutul fiecărei luni era sărbătorit prin ceremonii şi ritualuri religioase (vezi Nm 10, 10; 28, 11) 

cu tine un legământ al Domnului; şi dacă este-n robul tău vreo nedreptate, atunci ucide-mă tu; de ce 
dar să mă duci aşa la tatăl tău?” 

9 Şi a zis Ionatan: „Departe de tine aceasta!; că dacă eu voi şti negreşit că răul din tatăl meu şi-a 
făcut plinul spre a veni asupră-ţi chiar dacă nu şi împotriva cetăților tale -, atunci îţi voi spune”. 

10 Şi a zis David către Ionatan: „Cine-mi va spune mie dacă tatăl tău îţi va răspunde aspru?” 

11 Iar Ionatan a zis către David: „Du-te şi aşteaptă în câmp”. Şi s-au dus amândoi în câmp. 

12 Acolo a zis Ionatan către David: „Domnul Dumnezeul lui Israel ştie că, după cum va fi 
împrejurarea, eu am să-l întreb de trei ori pe tatăl meu; şi de va fi de bine pentru David, eu nu voi 
trimite la tine în câmp. 

13 Aşa să-i facă Dumnezeu lui Ionatan, şi încă pe deasupra, că aşa îţi voi da de veste dacă va fi ceva 
de rău; îţi voi aduce la cunoştinţă şi te voi lăsa să pleci; iar tu vei pleca în pace, iar Domnul să fie cu 
tine aşa cum a fost cu tatăl meu. 

14 Şi dacă eu voi mai trăi, tu să faci milă cu mine; iar dacă, într-adevăr, voi muri,3 

15 tu nicicând să nu-ţi iei înapoi mila de la casa mea, chiar şi atunci când Domnul îi va nimici pe 
vrăjmaşii lui David, unul câte unul, de pe faţa pământului; 

16 fie numele lui Ionatan în casa lui David şi caute-i Domnul pe vrăjmaşii lui David!” 

3 Ionatan e conştient de riscul pe care şi-l asumă (mai fusese o dată condamnat la moarte de către 
tatăl său!). 

17 Şi Ionatan i s-a mai jurat încă o dată lui David, de vreme ce el iubea sufletul celui ce-l iubea. 

18 Şi a zis Ionatan: „Mâine este lună nouă, iar el va întreba de tine când va vedea că scaunul tău e 
gol. 

19 Tu vei sta acolo trei zile, pândeşte un prilej şi vino la locul unde te poţi ascunde într-o zi de 
lucru; şi vei şedea acolo, lângă semn.4 

20 Eu, trăgând la țintă, voi repezi trei săgeți. 

21 Şi, iată, eu voi trimite un băiat, zicând: du-te şi caută-mi săgeata! Dacă eu îi voi spune răspicat 
băiatului: săgeata-i dincoace de tine (adică dincoace de tine), ia-o!, adică vino, căci totul îţi e spre 
bine şi nicicum spre rău viu este Domnul! 

22 Dar dacă eu îi voi spune băiatului: săgeata-i dincolo de tine, adică mai încolo, atunci du-te, căci 
Domnul ţi-a dat drumul. 

23 Cât despre cuvântul pe care noi doi l-am vorbit, iată că Domnul e martor între mine şi tine până- 
n veac”. 

24 David se ascunde-n câmp, luna [nouă] vine, vine şi regele la masă să mănânce. 

25 şi s-a aşezat, ca de obicei, pe scaunul său chiar pe scaunul său de la perete -, Ionatan i s-a aşezat 
în față, Abner a stat lângă Saul, iar scaunul lui David s-a văzut că era gol. 

26 şi-n ziua aceea Saul n-a zis nimic, gândindu-se: Pesemne cănu-i curat, fiindcă nu s-a curăţit pe 
sine.5 

4 Aici textul grecesc e obscur, iar cel ebraic, pe care traducătorii îl declară grav deteriorat, nu le e 
nici lor de mare folos. 

5 Adică a neglijat să îndeplinească ritualul purificării de dinainte de jertfe (masa făcea partdin acest 
ritual). 

27 Şi a fost că a doua zi în cea de a doua zi a lunii s-a văzut că locul lui David era tot gol. Atunci 
Saul a zis către Ionatan, fiul său: „De ce n-a venit fiul lui Iesei la masă nici ieri şi nici astăzi?” 

28 Ionatan i-a răspuns lui Saul, zicând: „David mi-a cerut mie voie să se ducă până la Betleem, 
cetatea sa; 

29 mi-a zis: lasă-mă să mă duc, căci avem o jertfă de familie în cetate şi am primit poruncă de la 
frații mei; şi acum, dacă am aflat bunăvoință în ochii tăi, mă voi duce şi mă voi vedea cu frații 
mei!... De aceea n-a venit la masa regelui”. 

30 Atunci Saul s-a aprins cu mare mânie asupra lui Ionatan şi i-a zis: „Tu, fecior de fată teleleică 6!, 
nu ştiu eu că te-ai făcut fârtate cu fiul lui lesei, spre ruşinea ta şi spre ruşinea goliciunii mamei tale? 
31 Că atâta vreme cât fiul lui lesei va trăi pe pământ, regatul tău nu se va întemeia!7 Şi atunci, 
trimite chiar acum şi prinde-l pe tânărul acela, căci de-acum e fiul morţii!” 

32 Dar Ionatan i-a răspuns lui Saul, tatăl său, zicând: „De ce să moară? ce-a făcut?” 

33 Iar Saul şi-a ridicat sulița asupra lui Ionatan, ca să-l omoare; atunci Ionatan a ştiut că răul din 


tatăl său şi-a făcut plinul, ca să-l ucidă pe David. 

34 Şi Ionatan, aprins de mânie, a sărit 

6 În sensul său primar, verbul automoleo se referă la dezertorul care şi-a trădat oastea şi umblă de 
colo-colo. Injurie obişnuită (din păcate) asupra mamei celui insultat, chiar când cel ce o face este 
sau a fost soţul ei. 

7 Intuiţia lui Saul e justă: nu Ionatan va fi urmaşul său la tron, ci David. 

de la masă; şi-n ziua aceea a doua a lunii n-a mâncat pâine, întristat fiind din pricina lui David, că se 
hotărâse tatăl său să-l omoare. 

35 Şi dacă s-a făcut dimineaţă, a ieşit Ionatan la câmp aşa cum prin jurământ îi făgăduise lui David - 
„ având cu el un băiat. 

36 Şi i-a zis băiatului: „Aleargă şi găseşte-mi săgețile pe care le arunc!” Băiatul a alergat, iar acesta 
a aruncat o săgeată, trimițând-o dincolo de el. 

37 şi s-a dus băiatul până la locul unde Ionatan aruncase săgeata. Iar Ionatan a strigat după băiat, 
zicând: „Săgeata e mai încolo, dincolo de tine!” 

38 Şi a strigat Ionatan după băiat, zicând: „Aleargă cât poți şi nu te opri!” Şi servul lui Ionatan a 
adunat săgețile şi le-a adus la stăpânul său. 

39 Băiatul însă nu ştia nimic; doar Ionatan şi David ştiau lucrul acesta. 

40 Ionatan i-a dat băiatului armele sale şi i-a zis: „Du-te, intră în cetate!” 

41 Şi după ce s-a dus băiatul, David s-a ridicat de la semn şi a căzut cu faţa la pământ şi i s-a 
închinat de trei ori şi s-au sărutat unul cu altul şi au plâns amândoi unul pentru altul, să le țină 
vreme multă. 

42 Şi a zis lonatan: „Mergi în pace!; şi precum amândoi ne-am jurat în numele Domnului, zicând: 
domnul să fie martor între mine şi tine, între urmaşii mei şi urmaşii tăi până-n veac!” 

21 

Fugar, David rătăceşte din loc în loc, căutând scăpare. 

1 David s-a ridicat şi s-a dus, iar Ionatan a intrat în cetate1. 

2 David a venit la Nobe, la preotul Ahimelec2. Iar Ahimelec s-a înspăimântat de întâlnirea cu el şi i- 
a zis: „De ce eşti singur şi nimeni cu tine?” 

3 Iar David i-a zis preotului: „Regele mi-a dat astăzi o poruncă şi mi-a zis: nimeni să nu ştie treaba 
la care te-am trimis şi pentru care ţi-am poruncit! lar eu le-am poruncit alor mei să fie la locul 
nostru de întâlnire.3 

4 Şi acum, dacă ai la îndemână cinci pâini, dă-mi în mână ce se găseşte”. 

5 Iar preotul i-a răspuns lui David, zicând: „Nu am la îndemână pâini obişnuite, ci doar pâini sfinte; 
din ele pot mânca tinerii slujitori, dar numai dacă s-au abținut cel puţin de la femei”. 

6 Iar David i-a răspuns preotului, zicând: „De la femei ne-am abținut de trei zile; când am plecat eu 
la drum, toţi tinerii slujitori au trecut prin curăţire; dar dacă cumva această călătorie nu-i curată, ea 
se va sfinți astăzi prin armele mele”.4 

7 Atunci preotul Ahimelec i-a dat pâinile punerii-înainte, căci nu se afla acolo altă pâine în afară de 
pâinile Feţei, cele ridicate de dinaintea feţei Domnului spre a fi înlocuite cu pâini calde în chiar ziua 
în care au fost luate. 

1 Acest verset încheie, de fapt, capitolul precedent. 

2 Nobe: cetate nu departe de Ierusalim. Ahimelec: preot în descendența lui Eli. 

3 Ginere al regelui şi comandant fără escortă, David evită să spună că e fugar. Ca să scape, el se 
simte obligat să fabuleze. În ansamblul iconomiei divine (ca şi în cazul lui Iacob), scopul urmărit de 
Dumnezeu cu David copleşeşte circumstanţele jenante. 

4 Spre a se înfrupta din pâinile de jertfă, David pretinde, prin sugestie, că duce un război sfânt. 

8 şi-n ziua aceea era acolo unul din slujitorii lui Saul, întârziat înaintea feţei Domnului; numele său 
era Doeg Idumeul şi păştea catârii lui Saul. 

9 Şi a zis David către Ahimelec: „Vezi dacă ai pe-aici la îndemână o suliță sau o sabie, căci eu n-am 
apucat să-mi iau sabia şi armele, de vreme ce porunca regelui nu suferea întârziere”. 

10 Iar preotul a zis: „lată, se află aici sabia lui Goliat Filisteanul, cel pe care tu l-ai ucis în valea Ela; 
e înfăşurată într-o haină; dacă vrei să ţi-o iei, ia-o, căci o alta nu se află aici în afară de aceasta”. lar 
David a zis: „lată, o alta nu-i ca ea! Dă-mi-o!” 


11 Şi i-a dat-o. şi s-a ridicat David, şi-n ziua aceea a fugit de la faţa lui Saul; şi a venit la Achiş, 
regele Gatului. 

12 Iar slujitorii lui Achiş i-au zis acestuia: „Oare nu acesta e David, regele ţării? Oare nu pentru 
acesta au început dănţuitoarele să strige, zicând: Saul şi-a biruit miile, iar David miriadele?... 

13 Aceste cuvinte l-au săgetat la inimă pe David şi tare s-a înfricoşat el de Achiş, regele Gatului. 

14 şi-n văzul aceluia şi-a schimbat înfăţişarea şi-n ziua aceea se făcea ca şi cum ar fi nebun şi bătea 
ca-n tobă în porțile cetăţii şi-şi bălăngănea mâinile ca un apucat şi-şi lăsa balele să-i curgă în barbă. 
15 Iar Achiş a zis către slujitorii săi: „Voi nu vedeţi că omul acesta e epileptic? de ce l-aţi adus la 
mine?” 

16 Credeţi că de epileptici duc eu lipsă, de l-ați adus să-nnebunească la mine?... În casa mea nu va 
intra!” 

22 

David rătăceşte mai departe. Saul ucide preoții din Nobe. 

1 David a plecat de acolo, şi astfel a scăpat. Şi a venit în peştera Adulam.1 Iar frații săi şi toată casa 
tatălui său au auzit şi s-au coborât acolo la el. 

2 Şi se adunau la el toţi cei ce erau în nevoie şi toţi datornicii şi toţi cei cu sufletul amărât; iar el era 
mai-mare peste ei; şi erau cu el ca la patru sute de bărbați. 

3 De acolo s-a dus David la Miţpa Moabului. Şi a zis către regele Moabului: „Te rog, lasă-i pe tatăl 
meu şi pe mama mea să stea la tine până ce eu voi şti ce vrea să facă Dumnezeu cu mine”.2 

4 Şi a stăruit pe lângă regele Moabului; şi au locuit ei la regele Moabului pe toată durata cât a stat el 
îngrădit acolo. 

5 Dar profetul Gad3 i-a zis lui David: „Nu sta aici, îngrădit! Du-te şi intră în ţinutul lui Iuda 
Atunci David a plecat şi a ajuns în cetatea Heret. 

6 Saul a auzit că David a fost descoperit, ca şi bărbaţii ce se aflau cu el. Saul se afla pe deal, sub 
ogorul ce se ţinea de Rama, cu sulița în mână şi cu toţi slujitorii în preajmă. 

7 Şi a zis Saul către slujitorii care-i erau în preajmă: „Ascultaţi acum, voi, fii ai lui Veniamin: Oare 
fiul lui lesei vă va da într-adevăr ţarine şi vii şi vă va face sutaşi şi căpetenii peste mii? 

1 E vorba de o grotă mare şi uscată, aşa cum sunt multe în ţinuturile calcaroase. 

2 David era înrudit cu moabiţii prin bunica sa Rut. 

3 Gad, asemenea unor preoţi, era purtător de cuvânt al lui Dumnezeu. 

8 Că voi toţi aţi uneltit împotriva mea şi nimeni n-a fost să-mi sufle la ureche atunci când fiul meu a 
făcut legământ cu fiul lui lesei, şi nimănui dintre voi nu i-a păsat de mine, să-mi spună că fiul meu 
l-a stârnit pe robul meu vrăjmaş împotrivă-mi, aşa cum se vede şi astăzi”. 

9 Atunci Doeg Idumeul cel ce era mai mare peste catârii lui Saul a răspuns, zicând: „L-am văzut pe 
fiul lui lesei venind la Nobe, la preotul Ahimelec, fiul lui Ahituv; 

10 iar acela l-a întrebat pe Domnul să-i spună ce e cu el şi i-a dat merinde şi i-a dat chiar sabia lui 
Goliat Filisteanul”. 

11 Atunci regele a poruncit să fie chemat Ahimelec, fiul lui Ahituv, şi toţi fiii tatălui său, preoţii ce 
se aflau în Nobe. Şi au venit cu toţii la rege. 

12 lar Saul a zis: „Ascultă acum, tu, fiu al lui Ahituv 
stăpâne!” 

13 Şi i-a zis Saul: „De ce ai uneltit tu împotriva mea, tu şi fiul lui lesei, că i-ai dat pâine şi sabie şi 
L-ai întrebat pe Dumnezeu ce e cu el, ca să-l ridici vrăjmaş împotrivă-mi, aşa cum se vede şi 
astăzi?” 

14 Atunci Ahimelec i-a răspuns regelui, zicând: „Şi cine-ntre toți slujitorii tăi e credincios ca David 
şi ginerele regelui şi ascultător a toată porunca ta şi plin de cinste-n casa ta? 

15 Oare astăzi am început eu să-L întreb pe Dumnezeu ce e cu el? Nicidecum! Aşadar, să nu-l 
învinuiască regele pe robul său, şi nici întreaga casă a tatălui meu, de vreme ce robul tău n-a ştiut 
nimic din toată treaba aceasta, ceva mare sau mic”. 

16 Dar regele Saul a zis: „Cu moarte vei 

muri, Ahimelec, tu şi toată casa tatălui tău!” 

17 Şi a zis Saul către pedestraşii ce i se aflau în preajmă: „Aduceţi-i şi ucideţi-i pe preoţii 


1? 


1? 


Iar acela a zis: „Iată, eu sunt; vorbeşte, 


Domnului, de vreme ce mâna lor este cu David şi au ştiut că el e fugar şi nu mi-au spus!” Dar 
slujitorii regelui n-au vrut să-şi ridice mâinile să cadă pe preoţii Domnului. 

18 Atunci regele i-a zis lui Doeg: „Întoarce-te tu şi căsăpeşte-i pe preoţi!” lar Doeg Idumeul s-a 
întors şi i-a omorât în ziua aceea pe preoţii Domnului: trei sute cinci bărbaţi, toţi purtători de efod4. 
19 EI a trecut prin ascuţişul săbiei şi Nobe, cetatea preoțească, deopotrivă bărbat şi femeie şi copil şi 
sugar şi vițel şi asin şi oaie. 

20 A scăpat însă unul din fiii lui Ahimelec, fiul lui Ahituv; el se numea Abiatar şi a fugit după 
David. 

21 Abiatar i-a spus lui David că Saul îi omorâse pe toți preoţii Domnului. 

22 Şi i-a zis David lui Abiatar: „Încă din ziua aceea, când eram acolo, am ştiut că Doeg Idumeul îi 
va spune lui Saul! Eu sunt vinovat de moartea oamenilor din casa tatălui tău. 

23 Şezi cu mine! Nu te teme, căci oriunde voi căuta eu un loc [de scăpare] pentru viaţa mea, îl voi 
căuta şi pentru viaţa ta, de vreme ce tu ţi-ai găsit adăpost la mine”. 

23 

David în pribegie la Cheila, în pustia lui Iuda, în pustia Zifeilor şi a Maoniţilor. 

4 Efodul (în care se aflau sorții Urim şi Tumim) făcea parte din vestimentația preoților. 

1 Şi i s-a spus lui David: „lată, Filistenii bat război în Cheila şi pradă şi calcă ariile de secerat”. 

2 Atunci David L-a întrebat pe Domnul, zicând: „Să mă duc oare să-i bat pe Filisteni?” Iar Domnul 
i-a zis: „Du-te!; îi vei bate pe Filisteni şi vei mântui Cheila”. 

3 lar oamenii lui David au zis către el: „Iată, noi fiind aici, în Iudeea, ne temem; cum va fi oare dacă 
vom merge la Cheila? să stăm agățaţi de prăzile Filistenilor?” 

4 Atunci David L-a întrebat încă o dată pe Domnul, iar Domnul i-a răspuns, zicând: „Ridică-te şi 
du-te la Cheila, căci Eu îi dau pe Filisteni în mâinile tale”. 

5 Atunci David s-a dus la Cheila împreună cu oamenii care erau cu el şi s-au bătut cu Filistenii şi i- 
au pus pe fugă; şi le-au luat vitele şi i-au lovit cu mare măcel şi astfel i-a izbăvit David pe cei ce 
locuiau în Cheila. 

6 Şi a fost că după ce Abiatar, fiul lui Ahimelec, a fugit la David, s-a coborât şi el cu David la 
Cheila, avându-și efodul în mână. 

7 Şi i s-a spus lui Saul că David venise la Cheila. Iar Saul a zis: „Dumnezeu mi l-a vândut mie, căci 
EI s-a închis pe sine intrând într-o cetate cu porți şi zăvoare”. 

8 Şi Saul i-a poruncit întregului popor să se coboare cu război la Cheila, să-i împresoare pe David şi 
pe oamenii lui. 

9 Iar David, cunoscând că Saul nu va înceta să-i facă rău, a zis către preotul Abiatar: „Adu efodul 
Domnului!” 

10 Şi a zis David: „Doamne, Dumnezeul lui Israel, robul tău a auzit fără putinţă de tăgadă că Saul 
caută să vină 

împotriva Cheilei ca să nimicească cetatea pe seama mea. 

11 Fi-va oare [locul] închis? sau va veni Saul acum, aşa cum a auzit robul Tău? Doamne, 
Dumnezeul lui Israel, spune-i robului Tău!” Iar Domnul a zis: „Va fi închis”. 

12 Şi a zis David: „Oare mă vor da cei din Cheila pe mine şi pe oamenii mei în mâinile lui Saul?” 
lar Domnul a zis: „Te vor da”.1 

13 Atunci David şi oamenii ce se aflau cu el ca la vreo patru sute s-au ridicat şi mergeau oriîncotro 
puteau merge. Şi i s-a spus lui Saul că David ieşise din Cheila şi s-a oprit de la a mai veni. 

14 Iar David a locuit în Mesara, în pustie, prin trecători înguste; şi a locuit în pustia din muntele Zif, 
în ţinut uscat. Iar Saul îl căuta în fiecare zi, dar Domnul nu l-a dat în mâinile lui. 

15 David văzuse că Saul a ieşit să-l caute. Pe atunci David se afla în muntele cel sec, în Noul Zif. 

16 Iar Ionatan, fiul lui Saul, s-a ridicat şi a mers la David în Noul şi l-a întărit întru Domnul. 

17 Şi i-a zis: „Nu te teme, căci mâna lui Saul, tatăl meu, nu te va găsi; şi tu vei fi rege peste Israel, 
iar eu îţi voi fi ție al doilea; Saul, tatăl meu, o ştie.” 

18 Şi au făcut amândoi legământ în faţa Domnului; David a rămas în Noul, iar Ionatan s-a întors la 
casa sa. 

19 Apoi Zifiţii din ţinutul nisipos s-au urcat la Saul pe deal şi au zis: „lată, nu cumva e David cel ce 
s-a ascuns la 


1? 


1 Întrebările erau puse în aşa fel încât răspunsul, prin mijlocirea celor doi sorţi (Urim şi Tumim) din 
efod să fie „da” sau „nu”. Acest verset (12) este preluat din Codex Alexandrinus. 

noi în Mesara, în strâmtorile din Noul, în pustiul din muntele Hachila, care se află în dreapta 
leşimonului?. 

20 Şi acum, după cum a dorit inima regelui, să se coboare el la noi, că prins e în mâinile regelui”. 

21 Iar Saul le-a zis: „Binecuvântaţi Îi sunteţi voi Domnului, că v-a păsat de mine”. 

22 Duceţi-vă şi pregătiți-vă mai bine şi căutaţi şi vedeți locul unde-i va fi piciorul, acolo unde-aţi 
ZIS, ca nu cumva să scape cu vicleşug.2 

23 Vedeţi şi aflaţi, iar eu voi fi cu voi; şi de va fi el în ţară, îl voi căuta printre toate miile lui Iuda”. 
24 Atunci Zifiţii s-au ridicat şi au mers înaintea lui Saul; iar David şi oamenii lui se aflau în pustia 
Maon, spre apus, în dreapta leşimonului. 

25 Saul şi oamenii lui s-au dus să-l caute pe David. i s-a dat însă de ştire lui David, iar el s-a coborât 
la piatra din pustia Maonului. lar Saul a auzit şi a alergat după David spre pustia Maonului. 

26 Saul şi oamenii lui mergeau în partea de dincoace a muntelui, iar David şi oamenii lui se aflau în 
partea de dincolo; David se ascundea să scape de Saul, iar Saul şi oamenii lui îşi rânduiau tabără de 
împresurare asupra lui David şi oamenilor lui, ca să-i prindă. 

27 Atunci a venit la Saul un vestitor, zicând: „Grăbeşte-te şi vino, căci Filistenii au năvălit în ţară 
28 lar Saul s-a întors din urmărirea lui David şi s-a dus să dea piept cu Filistenii; de aceea s-a numit 
acel loc Stânca Despărțirii. 

2 Oameni ai locului, Zifiții cunoşteau bine potecile şi ascunzătorile. 

David cruţă viaţa lui Saul. 

1 Iar David s-a ridicat de acolo şi s-a aşezat în strâmtorile En-Gaddi. 

2 Şi a fost că după ce Saul s-a întors din urmărirea Filistenilor, i s-a spus că David se află în pustia 
En-Gaddil. 

3 Şi luând el cu sine trei mii de bărbaţi aleşi din tot Israelul, s-a dus să-i caute pe David şi pe 
oamenii lui în faţa Sadaemului. 

4 Şi a ajuns la turmele de oi ce se aflau pe lângă drum,2 iar acolo era o peşteră. Saul a intrat să-şi 
facă nevoia, în timp ce David şi oamenii lui şedeau în partea mai adâncă a peşterii. 

5 Atunci bărbaţii lui David i-au zis: „lată, aceasta este ziua despre care ţi-a spus Domnul că-l va da 
pe vrăjmaşul tău în mâinile tale, ca să faci cu el după pofta inimii.” lar David s-a ridicat şi a tăiat cu 
fereală poala hainei lui Saul.3 

6 Şi a fost că după aceea i-a părut rău lui David4 că-i tăiase poala hainei. 

7 Şi a zis David către oamenii lui: „Să mă ferească Dumnezeu să fac eu una ca aceasta împotriva 
stăpânului meu, a unsului Domnului, să-mi ridic eu mâna asupră-i; căci el este unsul Domnului5”. 

1 En-Gaddi: oază în apropiere de ţărmul vestic al Mării Moarte. Se vede că ascunzătoarea lui David 
se afla pe undeva prin vecinătate, în ţinutul pustiu. 

2 Turmele erau aduse de la păşune să se odihnească în răcoarea stâncilor. 

3 Desigur, pentru comoditate, Saul îşi aruncase mantia undeva pe alături. 

4 Literal: ,.... inima lui David l-a lovit”. 

5 David socotea, pesemne, că propria sa ungere fusese doar in spe, în timp ce Saul era rege în 
exercițiu. 

8 Aşa că David şi-a potolit oamenii cu vorbe ca acestea şi nu i-a lăsat să se ridice şi să-l omoare pe 
Saul. Iar Saul s-a ridicat şi s-a dus în drumul lui. 

9 Din peşteră însă s-a ridicat şi David după el. Şi a strigat David în urma lui Saul, zicând: „O, 
doamne!, o, rege!” Atunci Saul a cătat înapoi, iar David plecându-se cu faţa la pământ, i s-a 
închinat. 

10 Şi a zis David către Saul: „De ce asculţi tu de vorbele poporului care zice: iată, David îţi caută 
viaţa? 

11 Iată, ochii tăi au văzut cum chiar astăzi mi te-a dat Domnul în mână, acolo, în peşteră; dar eu n- 
am vrut să te omor, ci te-am cruțat şi am zis: nu-mi voi ridica mâna asupra stăpânului meu, fiindcă 
el e unsul Domnului. 

12 Şi, iată, poala hainei tale e în mâna mea; eu am tăiat poala hainei tale şi nu te-am omorât. 


1? 


Cunoaşte azi şi vezi că-n mâna mea nu-i nici o răutate şi nici o necredinţă şi nici o răzvrătire; eu n- 
am păcătuit împotriva ta, dar tu îmi vânezi viaţa ca să mi-o iei. 

13 Judece Domnul între mine şi tine şi Domnul să-mi răsplătească din ceea ce-i al tău!; dar mâna 
mea nu-ţi va fi împotrivă. 

14 Aşa cum spune vechiul proverb: «Din cei nelegiuiţi va izvori greşala»; deci mâna mea nu se va 
ridica asupră-ţi. 

15 Şi acum, după cine umbli tu, o, rege al lui Israel? după cine alergi? după un câine mort? după un 
purice? 

16 Fie Domnul cumpănitor şi judecător între mine şi tine6!; Domnul să vadă şi 

6 Mai explicit: „Fie Domnul arbitru şi judecător între mine şi tine”. În faţa judecății Domnului, 
robul şi stăpânul se bucură de aceleaşi criterii. 

să-mi judece pricina şi-ntru dreptate să mă scoată din mâinile tale!” 

17 Şi a fost că după ce David a isprăvit aceste cuvinte către Saul, acesta a zis: „Al tău este glasul 
acesta, fiule David?” Şi ridicându-şi Saul glasul, a plâns. 

18 Şi a zis Saul către David: „Tu eşti mai drept decât mine, căci tu mi-ai răsplătit cu bine, dar eu ți- 
am răsplătit cu rău. 

19 'Tu mi-ai arătat mie astăzi ce bine mi-ai făcut, cum m-a închis pe mine Domnul astăzi în mâinile 
tale, dar tu nu m-ai ucis?. 

20 Că de-l va afla cineva pe vrăjmaşul său în necaz şi-i va deschide paşii spre calea cea bună, aşa 
cum ai făcut tu astăzi, Domnul îi va răsplăti cu binele. 

21 Şi acum, iată, eu ştiu că tu într-adevăr vei domni şi că-n mâna ta va sta regatul lui Israel. 

22 Aşadar, jură-mi acum pe Domnul că nu-i vei nimici pe urmaşii mei şi că nu-mi vei şterge numele 
din casa tatălui meu”. 

23 Aşa 1-a jurat David lui Saul. Saul s-a dus la casa sa, iar David şi oamenii lui s-au suit în 
strâmtoarea Mesara. 

25 

Moartea lui Samuel. David şi Abigail. 

1 Şi Samuel a murit. Şi tot Israelul s-a adunat şi l-a jelit. Şi l-au îngropat în casa lui din Rama. Iar 
David, 

7 Saul capătă conştiinţa că gestul lui David a avut darul de a anula intenţia lui Dumnezeu. 

1... în casa lui”: pe proprietatea lui. 

sculându-se, s-a coborât în pustia Maonului?. 

2 Acolo, în Maon, era un om, ale cărui turme se aflau în Carmel; omul acela era foarte bogat: avea 
trei mii de oi şi o mie de capre; şi s-a întâmplat să fie în Carmel3, când îşi tundea oile. 

3 Numele acelui om era Nabal, iar numele femeii sale era Abigail; femeia sa era iscusită la minte şi 
tare frumoasă la vedere; omul însă era aspru şi rău în faptele lui, un om câinos4. 

4 Iar David, în pustie, a auzit că Nabal Carmelitul îşi tunde oile. 

5 Atunci David a trimis zece tinerei, zicându-le: „Suiţi-vă în Carmel şi mergeţi la Nabal şi daţi-i 
bineţe în numele meu. 

6 Şi veţi zice: spor să ai în toată vremea, tu şi casa ta şi toate ale tale-n deplină sănătate! 

7 Şi acum, iată, am auzit că păstorii tăi, care erau cu noi în pustie, ei îţi tund oile, iar noi nu i-am 
oprit şi nici că am cerut ceva de la ei pe toată durata şederii lor în Carmel. 

8 Întreabă-i pe tinerii tăi şi-ţi vor spune. Atunci, afle tinerii mei bunăvoință în faţa ta că în bună zi 
am venit5: dă-le slujitorilor tăi ce te lasă inima, lor şi fiului tău David!” 

2 Maon (sau Paran): regiune situată între Palestina şi peninsula Sinai. 

3 Carmel: localitate în apropierea Hebronului. 

4 T. M.: (n ultima caracterizare) „era un calebit”. Referinţă fără consistenţă, în afară de faptul că 
numele Caleb înseamnă „câine”. Altfel, Caleb fusese trimis de Moise să cerceteze Canaanul şi 
avusese un rol pozitiv. (Nm 13, 30; 14, 6-9). Nabal însă înseamnă „Nebun”. 

5 Tunsoarea oilor avea o anume zi cu caracter sărbătoresc. 

9 Şi venind tinereii lui David, i-au grăit lui Nabal toate cuvintele acestea, în numele lui David. 

10 Atunci Nabal le-a răspuns tinereilor lui David, zicând: „Cine e David? şi cine e fiul lui lesei? În 


vremea noastră e o puzderie de slugi care pleacă fiecare de la stăpânul ei. 

11 Credeţi cumva că voi lua pâinea mea şi vinul meu şi carnea vitelor pe care le-am înjunghiat 
pentru cei ce-mi tund oile şi le voi da unor oameni pe care nu-i ştiu de unde sunt?” 

12 Aşa că tinereii lui David s-au întors în calea lor şi au venit şi i-au spus lui David toate cuvintele 
acestea. 

13 Atunci David le-a zis oamenilor săi: „Fiecare să-şi încingă sabia!”6 Iar ei şi-au încins fiecare 
sabia; de asemenea, şi David şi-a încins sabia. Şi au mers cu David ca la patru sute de bărbaţi, iar 
două sute au rămas cu avutul. 

14 Unul din slujitori însă îi spusese lui Abigail, femeia lui Nabal, zicând: „lată, David a trimis soli 
din pustie să-i dea bineţe stăpânului nostru; dar el le-a întors spatele. 

15 Dar oamenii aceia au fost foarte buni cu noi şi nu ne-au împiedicat şi nici că ne-au cerut ceva pe 
toată durata cât am fost pe lângă ei. 

16 Şi când noi ne aflam în câmp, ei erau ca un zid în jurul nostru, şi ziua şi noaptea, în toată vremea 
cât am fost cu ei păscând turma. 

17 Şi acum, ia seama şi vezi ce vei face tu; căci se pune la cale un necaz împotriva stăpânului nostru 
şi a casei sale; iar el e o fire nesuferită şi nu-i chip să vorbeşti cu el”. 

6 De aici până la sfârşitul acestei fraze, cf. Codex Alexandrinus. 

18 Atunci Abigail s-a pus repede pe treabă şi a luat două sute de pâini şi două burdufuri cu vin şi 
cinci oi gătite şi cinci efe de făină şi un omer de stafide şi două sute de legături de smochine, le-a 
pus pe asini 

19 şi le-a zis servilor săi: „Mergeţi înaintea mea; şi, iată, eu vin după voi”. Dar bărbatului ei nu i-a 
spus. 

20 Şi a fost că atunci când ea mergea călare pe asin şi venea spre poalele muntelui, iată că David şi 
oamenii lui se coborau s-o întâmpine. Şi ea s-a întâlnit cu ei. 

21 Şi David a zis: „Pesemne că de aceea am păzit eu averea acestui om în pustie, ca să-mi facă mie 
rău; noi nu am poruncit să fie luat ceva din bunurile lui, dar el m-a răsplătit cu rău pentru bine. 

22 Aşa să-i facă Domnul lui David, şi încă pe deasupra, dacă până mâine-dimineaţă voi lăsa pe 
cineva de parte bărbătească” din tot ce ţine de Nabal!” 

23 Şi dacă Abigail a dat cu ochii de David, a sărit în grabă de pe asin şi a căzut cu faţa înaintea lui 
David şi i s-a plecat până la pământ. 

24 Şi i-a căzut la picioare şi i-a zis: „În mine, domnul meu, să fie nedreptatea! Las-o pe roaba ta să 
grăiască în auzul tău şi ascultă cuvintele roabei tale. 

25 Să nu şi-l pună domnul meu la inimă pe acest om nesuferit, pe Nabal, căci el e aşa cum îi e şi 
numele: numele său este Nabal, şi nebunia se ţine de el. Dar eu, roaba ta, nu i-am văzut pe slujitorii 
domnului meu, pe care tu i-ai trimis. 

7 Literal: „... pe cineva din cei ce urinează la perete”. 

26 Şi acum, domnul meu: Viu este Domnul şi viu este sufletul tău: aşa cum Domnul te-a oprit de la 
a vărsa sânge nevinovat, păstrându-ţi mâna curată, tot astfel, acum, vrăjmaşii tăi şi cei ce îi vor 
domnului meu răul, să fie ca Nabal! 

27 Şi acum, primeşte darul acesta pe care roaba ta i l-a adus domnului meu şi dă-l servilor care-i 
slujesc domnului meu! 

28 Tartă nelegiuirea roabei tale; căci Domnul îi va face domnului meu, negreşit, casă credincioasă, 
căci lupta domnului meu e lupta Domnului, şi-n tine niciodată nu se va afla vreun rău. 

29 Şi dacă om se va scula să te prigonească şi să-ţi caute viaţa, atunci viaţa domnului meu va fi 
legată întru legătura vieţii cu Domnul Dumnezeu, iar viaţa vrăjmaşilor tăi o vei zvârli ca dintr-o 
praştie. 

30 Când Domnul va face pentru tine, domnul meu, toate lucrurile cele bune pe care le-a grăit 
asupră-ţi şi va rândui ca tu să fii cârmuitor peste Israel, 

31 atunci peste inima domnului meu nu va apăsa urâciunea şi crima de a fi vărsat fără pricină sânge 
nevinovat şi de a fi pângărit mâna domnului meu. Şi astfel Domnul îi va face bine domnului meu, 
iar tu îţi vei aminti de roaba ta, să faci asupră-i binele”. 

32 Şi a zis David către Abigail: „Binecuvântat este Domnul, Dumnezeul lui Israel, Cel ce te-a trimis 
pe tine astăzi să mă întâmpini; 


33 şi binecuvântată fie-ţi lăuntrica alcătuire9 

8 Dacă lupta omului este lupta lui Dumnezeu deci, în favoarea binelui -, atunci şi Dumnezeu Se va 
simţi obligat ca în virtutea unui legământ să-l ajute pe om la necaz. 

şi binecuvântată să fii tu, cea care astăzi m-ai împiedicat de la a merge să vărs sânge şi de la a-mi 
pângări mâna. 

34 Dar viu este Domnul, Dumnezeul lui Israel, Cel ce m-a oprit astăzi de la a face răul, că dacă tu 
nu te-ai fi grăbit şi n-ai fi venit să mă întâmpini, eu tocmai atunci zisesem că până mâine-dimineaţă 
nimic de parte bărbătească nu-i va rămâne lui Nabal”. 

35 David a luat din mâinile ei tot ceea ce ea îi adusese şi i-a zis: „Mergi în pace la casa ta!; vezi, am 
ascultat de glasul tău şi ţi-am cinstit făptura”. 

36 Iar Abigail s-a dus la Nabal; şi, iată, în casa lui era petrecere ca o petrecere regească; cu inima 
veselă deasupră-i, Nabal era beat criță. Aşa că ea nu i-a spus nimic, însemnat sau neînsemnat, până 
s-a luminat de ziuă. 

37 Şi dacă s-a făcut dimineaţă şi Nabal s-a trezit din vin, femeia sa i-a spus toate cuvintele acestea; 
şi inima a amorțit într-însul, iar el s-a făcut ca o piatră. 

38 Şi a fost că după vreo zece zile Nabal a fost lovit de Domnul şi a murit. 

39 Şi dacă a auzit David că Nabal murise, a zis: „Binecuvântat este Domnul, Cel ce a judecat 
pricina ocării ce mi-a venit din partea lui Nabal şi l-a scăpat pe robul Său din puterea răului, iar 
răutatea lui Nabal a întors-o asupra capului său!” Şi David a trimis şi a vorbit despre Abigail să şi-o 
ia de soţie. 

40 Slujitorii lui David au venit la Abigail în Carmel şi au grăit către ea, zicând: 

9 Tropos (referitor la persoane), cuvânt cu mare încărcătură semantică: fel de a gândi şi de a face; 
moravuri, obiceiuri, conduită, caracter, sentimente (Bailly). 

„David ne-a trimis la tine ca să te ia de soţie”. 

41 Iar ea s-a ridicat şi s-a prosternat cu faţa pân” la pământ şi a zis: „lată, slujnică să fie roaba ta, ca 
să spele picioarele slugilor tale”.10 

42 Abigail s-a ridicat apoi în grabă şi s-a suit pe asin; şi cinci fete o însoțeau. şi s-a dus cu slujitorii 
lui David şi i-a devenit soție. 

43 Iar David a luat-o şi pe Ahinoam din Izreel şi amândouă au fost soțiile lui. 

44 Iar Micol, femeia lui David, fiica lui Saul, i-a fost dată de acesta lui Paltiel, fiul lui Laiş, din 
Galim. 

26 

David îl cruţă încă o dată pe Saul. 

1 Zifiții din ţinutul nisipos au ieşit la Saul, pe deal, şi i-au zis: „lată, David se ascunde la noi pe 
muntele Hachila, față-n faţă cu leşimonul”. 

2 Atunci Saul s-a ridicat şi s-a dus în pustia Zif, luând cu el trei mii de bărbaţi aleşi din Israel, care 
să-l caute pe David în pustia Zif 1. 

3 Saul şi-a pus tabăra pe muntele Hachila, care se află în faţa leşimonului, lângă drum, în timp ce 
David locuia în pustie. Iar David a văzut că Saul venise după el în pustie. 

4 Atunci David a trimis iscoade şi a aflat că, într-adevăr, Saul venise pregătit din Cheila. 

10 Femeia le vorbeşte solilor, umilindu-se, ca şi cum s-ar afla în faţa stăpânului lor. 

1 Saul pare a nu-şi aminti de împăcarea cu David. Nu trebuie uitat însă că „duhul cel rău” al invidiei 
nu-l părăsise sau, cel puţin, îl stăpânea din când în când. 

5 David s-a ridicat cu mare fereală şi s-a dus la locul unde dormea Saul. Acolo se afla Abner, fiul 
lui Ner, căpetenia oştirii sale. Saul dormea în vatra taberei?, iar poporul îşi aşternea tabăra 
împrejurul său. 

6 Şi David, răspunzând, a vorbit cu Ahimelec Heteul şi cu Abişai, fiul lui Țeruia, fratele lui Ioab, şi 
a zis: „Cine va intra cu mine la Saul în tabără?” A răspuns Abişai: „Eu voi intra cu tine”. 

7 Aşa că David şi Abişai s-au strecurat noaptea în tabără; şi, iată, Saul dormea adânc în vatra 
taberei; sulița îi era înfiptă în pământ, aproape de cap; iar Abner şi oamenii săi dormeau împrejuru-i. 
8 Atunci Abişai a zis către David: „Domnul ţi l-a dat astăzi în mână pe vrăjmaşul tău; acum, eu îl 
voi pironi cu suliţa-n pământ dintr-o singură lovitură, fără să mai trebuiască a doua”. 

9 Dar David a zis către Abişai: „Să nu-l omori!; căci cine oare îşi va ridica mâna asupra unsului 


Domnului şi va rămâne nevinovat?” 

10 Şi a adăugat David: „Viu este Domnul!: dacă Domnul nu-l loveşte, ziua morţii lui tot va veni, 
sau va merge la război şi va pieri. 

11 Pe mine însă să mă ferească Domnul să ridic eu mâna asupra unsului Domnului. Şi acum, ia-i 
sulița de lângă cap şi urciorul cu apă şi să ne întoarcem”. 

12 David i-a luat de la cap sulița şi urciorul cu apă şi au plecat amândoi. Şi nimeni nu i-a văzut şi nu 
i-a cunoscut şi nimeni nu s-a trezit; toți dormeau, 

2 Textual: „,... în carul cu coviltir”. Corectat după T. M. De obicei, carele cu merinde alcătuiau 
circumferința taberei, ca un zid de apărare, pe când al comandantului era în centru. 

483 

căci somn greu căzuse peste ei de la Domnul. 

13 Aşa că David a trecut în partea cealaltă şi s-a oprit departe, pe vârful muntelui; o bună depărtare 
era între ei. 

14 Atunci David a strigat către popor şi i-a zis lui Abner, zicând: „Oare nu-mi vei răspunde, 
Abner?” Iar Abner i-a răspuns, zicând: „Cine eşti tu, care mă strigi?” 

15 A zis David către Abner: „Oare tu nu eşti bărbat? Şi cine este ca tine în Israel? De ce atunci nu-l 
păzeşti pe domnul tău, pe rege? Că unul din popor a intrat să-l omoare pe domnul tău, pe rege. 

16 Ce-aţi făcut voi, nu-i lucru bun. Pe Dumnezeu cel viu, că sunteţi vrednici de moarte, voi, cei ce-l 
păziţi pe rege, domnul vostru, unsul Domnului. Şi acum, ia vezi: sulița regelui şi urciorul cu apă de 
la capul său, unde sunt?” 

17 Atunci Saul a cunoscut glasul lui David şi a zis: „Glasul tău este acesta, fiule David?” Iar David 
a zis: „Robul tău, o, domnul meu, o, rege!” 

18 Şi a zis: „De ce-l prigoneşte domnul meu pe robul său? ce-am greşit? şi ce nedreptate s-a aflat în 
mine? 

19 Şi acum, să asculte domnul meu, regele, cuvântul robului său: Dacă Dumnezeu te stârneşte 
împotriva mea, primită să-ţi fie jertfa; dar dacă fiii oamenilor [au făcut-o], blestemaţi fie ei în faţa 
Domnului, căci ei m-au izgonit astăzi, aşa ca eu să nu rămân în moştenirea Domnului3, zicând: du- 
te şi slujeşte la dumnezei străini! 

20 Şi acum, să nu se verse sângele meu pe pământ în faţa Domnului, că a ieşit 

3 „Moștenirea Domnului”: ţara lui Israel. 

regele lui Israel să-mi caute viaţa, aşa cum ar face-o un corb de noapte prin munţi”. 

21 Atunci Saul a zis: „Am păcătuit! întoarce-te, fiule David, că nu-ţi voi face nici un rău, de vreme 
ce viaţa mea are astăzi atâta preţ în ochii tăi! m-am purtat ca un nebun şi fără de margini am greşit!” 
22 lar David a răspuns: „lată, sulița regelui!; să vină una din slugi şi s-o ia! 

23 Şi Domnul să-i răsplătească fiecăruia după dreptatea lui şi după credinţa lui! Căci Domnul te-a 
dat astăzi în mâinile mele, dar eu n-am vrut să-mi ridic mâna asupra unsului Domnului. 

24 Şi, iată, aşa cum viaţa ta s-a preamărit astăzi în ochii mei, aşa să se preamărească sufletul meu 
înaintea Domnului; El să mă ocrotească şi să mă scoată din tot necazul!” 

25 lar Saul a zis către David: „Fii binecuvântat, fiule!; tu, cel negreşit în fapte mari şi negreşit 
biruitor”. Apoi David s-a dus în drumul său, iar Saul s-a întors la casa lui. 

27 

David în Țiclag. 

1 Şi David a cugetat în inima lui, zicând: „Asta e: într-o bună zi am să cad în mâinile lui Saul! Bine 
nu-mi va fi, decât dacă voi fugi în ţara Filistenilor; atunci Saul va înceta să mă mai caute prin tot 
hotarul lui Israel, şi astfel voi scăpa de mâna lui!” 

2 Aşa că David s-a ridicat el şi cei şase sute de oameni care îl însoțeau şi s-a 

484 

dus la Achiş, fiul lui Maoc, regele Gatuluil. 

3 Şi a locuit David cu Achiş în Gat, el şi oamenii lui, fiecare la casa lui, precum şi cele două femei 
ale sale, Ahinoam Izreeliteanca şi Abigail, fosta femeie a lui Nabal Carmelitul. 

4 Şi i s-a spus lui Saul că David a fugit la Gat; şi de atunci nu l-a mai căutat. 

5 Şi a zis David către Achiş: „Dacă robul tău a aflat bunăvoință în ochii tăi, dă-mi un loc în una din 
cetăţile tale de la câmp, şi voi locui acolo; că de ce trebuie să locuiască robul tău împreună cu tine 
în cetatea regală?” 


6 Atunci Achiş, în chiar ziua aceea, i-a dat cetatea Țiclag2; aşa se face că Ţiclagul a rămas până azi 
în stăpânirea regilor iudei. 

7 lar numărul zilelor în care David a locuit în ţara Filistenilor a fost un an şi patru luni. 

8 David şi oamenii lui s-au ridicat şi au năvălit asupra Gheşurenilor şi a Ghirzenilor şi a 
Amaleciţilor; şi, iată, ţara era locuită, de la Şur (unde se aflau vechii băştinaşi) până la ţara 
Egiptului. 

9 Şi loveau ţinutul şi nu lăsau viu nici bărbat, nici femeie, ci luau cu ei turme şi cirezi şi asini şi 
cămile şi haine, după care se întorceau şi veneau la Achiş. 

10 Şi a zis Achiş către David: „Peste cine aţi năvălit astăzi?” lar David i-a răspuns lui Achiş: „Peste 
latura de miazăzi a ludeii şi peste latura de miazăzi 

1 Gat: una din cele cinci cetăţi principale ale Filistenilor. Fiind cea mai apropiată de hotarul lui 
Israel, ea a cunoscut de mai multe ori alternanţa celor două stăpâniri. 

2 Aşezat în câmpie, la poalele munţilor, Țiclagul putea fi în centrul unor incursiuni de jaf, prin care 
David putea să-şi hrănească oastea. 

a lerahmeelului şi peste latura de miazăzi a Cheneilor; 

11 şi n-am lăsat viu nici bărbat şi nici femeie pe care să-i aduc în Gat, fiindcă am zis: Nu cumva 
aceştia să povestească în Gat despre noi şi să se spună: lată ce face David!” Aşa a făcut David în 
toată vremea cât a locuit în ţara Filistenilor. 

12 Şi aşa s-a încrezut Achiş în David, zicând: „Tare mult l-a urât poporul său, în Israel, şi de aceea 
îmi va fi mie rob în veac”. 

Saul la vrăjitoarea din Endor. 

1 În zilele acelea s-au adunat Filistenii cu oștile lor ca să se bată cu Israel. Atunci a zis Achiş către 
David: „Să ştii negreşit că vei merge cu mine să te baţi, tu şi oamenii tăi”. 

2 lar David a zis către Achiş: „Aşa vei afla acum ce va face robul tău”... 1 Atunci Achiş a zis către 
David: „Aşa că te voi face mai-mare peste paza mea de corp? pe toată durata războiului”. 

3 Samuel însă murise, şi tot Israelul l-a plâns; şi l-au îngropat în Rama, cetatea sa. Saul îi izgonise 
din ţară pe cei ce cheamă morții3 şi pe ghicitori. 

1 Pus în situaţia de a merge la luptă împotriva propriului său popor, David răspunde-n doi peri: 
nuanţa va fi prinsă de către Achiş. 

2 Somatofylax = „gardă de corp”. 

3 Textual: „... pe ventriloci” (cei ce vorbesc din pântece, nefiresc, ca din altă lume, rostire frecventă 
în practica spiritismului). E vorba de necromanţi, adică de cei ce cheamă spiritele morților, practică 
condamnată în numeroase locuri din Sfânta Scriptură (Lv 19, 31; 20, 6, 27; Dt 18, 11; 4 Rg 21,6; 
23, 24; Is 8, 19; 19, 3; 29, 4; 1 Par 10, 13; 2 Par 33,6). 

4 Filistenii s-au adunat şi au venit şi şi-au aşezat tabăra la Şunem. lar Saul şi i-a adunat pe toți 
ostaşii lui Israel şi şi-a aşezat tabăra la Ghelboa. 

5 Saul a văzut tabăra Filistenilor şi s-a înfricoşat; tare i s-a tulburat inima. 

6 Atunci Saul l-a întrebat pe Domnul, dar Domnul nu i-a răspuns prin vise, nici prin arătări4 şi nici 
prin profeţi. 

7 Şi a zis Saul către slujitorii săi: „Căutaţi-mi o femeie care cheamă morţii, iar eu mă voi duce la ea 
şi o voi întreba”. Iar slujitorii i-au zis: „lată, în Endor$ se află o femeie care cheamă morții”. 

8 Atunci Saul şi-a schimbat înfăţişarea şi s-a îmbrăcat în alte haine şi s-a dus, însoţit de doi bărbați, 
şi a ajuns la femeie noaptea şi i-a zis: „Te rog, ghiceşte-mi prin grăirea cu morții şi scoală-mi pe 
cine îţi voi spune eu!” 

9 Şi a zis femeia: „Iată, tu ştii ce a făcut Saul, cum a stârpit el din ţară pe cei ce cheamă morţii şi pe 
vrăjitori; şi atunci, de ce-i întinzi tu sufletului meu un laţ ca să-l nimiceşti?” 

10 Atunci Saul i s-a jurat pe Domnul, zicând: „Viu este Domnul, dacă vei avea tu de suferit ceva 
rău din această pricină!” 

4 Prin „arătare” nu trebuie înţeleasă, aici, vedenie (viziune), ci existenţa unui „da” sau „nu” în urma 
consultării Domnului prin cei doi sorți Urim şi Tumim (cele două pietricele sau, poate, beţigaşe, 
păstrate de preot în buzunărelul ce se numea efod). Visele, sorții şi rostirile profeților erau cele trei 
modalități admise pentru ascultarea voinţei divine. Saul va înţelege că Dumnezeu refuză 


comunicarea cu el: în disperare de cauză, el va recurge, conştient, la practica interzisă a 
spiritismului. 

5 Endor (En-Dor) = „Izvorul Porții”: localitate situată la poalele Taborului, nu departe spre nord de 
Şunem. 

11 Şi femeia i-a zis lui Saul: „Pe cine să ţi-l scol?” Iar el a zis: „Să mi-l scoli pe Samuel”. 

12 Şi femeia l-a văzut pe Samuel şi a strigat cu glas mare. Şi a zis femeia către Saul: „De ce m-ai 
înşelat? că tu eşti Saul!...”. 

13 Atunci regele i-a zis: „Nu te teme; spune pe cine ai văzut 
dumnezei sculându-se din pământ”6. 

14 Iar el i-a zis: „Ce-ai văzut?” Ea i-a răspuns: „Un bărbat ridicându-se drept din pământ, îmbrăcat 
în mantă”. Atunci Saul a ştiut că acesta era Samuel şi s-a aruncat cu faţa la pământ şi i s-a închinat. 
15 lar Samuel a zis: „De ce m-ai tulburat, aşa ca eu să mă ridic?”7 Şi Saul a zis: „Sunt foarte 
necăjit, căci Filistenii se războiesc împotriva mea, iar Dumnezeu s-a îndepărtat de mine şi nu m-a 
mai ascultat nici prin mâna profeților şi nici prin vise; iar acum te-am chemat pe tine, ca să-mi arăţi 
ce să fac”. 

16 Şi a zis Samuel: „De ce mă întrebi tu pe mine, de vreme ce Dumnezeu S-a 

6 T. M.: „un dumnezeu” (sau: „un zeu”). Vechii Semiţi numeau „zei” sau „zeităţi” sufletele 
morţilor, ca pe nişte entități supranaturale. Aici, potrivit Septuagintei, se pare că femeia a văzut mai 
întâi o înfăţişare difuză, multiplă, adunându-se apoi în consistenţa unui personaj identificabil. 

7 Acesta este unul din cele mai tulburătoare episoade ale Vechiului Testament. Poate fi presupus şi 
un scenariu, ca multe altele de acest fel, regizat în funcţie de priceperea femeii-medium şi de 
credulitatea lui Saul; rămâne însă o taină a lui Dumnezeu îngăduinţa ca sufletul lui Samuel să-şi 
părăsească odihna şi să răspundă unei asemenea chemări. Există însă şi probabilitatea unei 
substituiri: un diavol deghizat în faţa unui Saul deghizat; la urma urmelor, Saul nu-l vede pe 
Samuel, ci doar îl aude prin vocea femeii ventriloce; adevărul spuselor „celuilalt” face parte din arta 
travestiului. 

îndepărtat de tine şi a trecut de partea aproapelui tău? 

17 Domnul ţi-a făcut aşa cum a grăit prin mine; Domnul îţi va lua regatul din mână şi i-l va da 
aproapelui tău David, 

18 pentru că tu n-ai ascultat de glasul Domnului şi nu ai dus până la capăt aprinderea mâniei Lui 
împotriva lui Amalec; de aceea ţi-a făcut Domnul acestea astăzi. 

19 Domnul îl va da pe Israel cu tine cu tot în mâinile Filistenilor; tu şi fiii tăi veţi cădea mâine, iar 
oastea lui Israel o va da Domnul în mâinile Filistenilor”. 

20 Atunci Saul, cât era de lung, a căzut deodată la pământ şi foarte s-a înfricoşat de cuvintele lui 
Samuel. Şi nu mai era în el nici o putere, căci nu mâncase pâine în toată ziua aceea şi-n toată 
noaptea. 

21 lar femeia a intrat la Saul şi l-a văzut şi foarte s-a tulburat şi i-a zis: „lată, roaba ta a ascultat de 
cuvântul tău şi viaţa mi-am pus-o în mâinile tale şi m-am supus cuvintelor pe care mi le-ai grăit. 

22 Aşadar, acum ascultă şi tu de cuvântul roabei tale: eu îți voi pune înainte o bucată de pâine, iar tu 
mănâncă, pentru ca să prinzi putere, că eşti călător”. 

23 Dar el n-a vrut să mănânce, aşa că slujitorii săi şi femeia l-au silit, iar el a ascultat de cuvântul lor 
ŞI s-a ridicat şi a şezut pe scaun. 

24 Femeia aceea avea acasă o junincă îngrăşată; şi a înjunghiat-o grabnic şi a luat făină şi a 
frământat-o şi a copt azimă. 

25 Şi a pus [mâncarea] în faţa lui Saul şi a slujitorilor săi, iar ei au mâncat. Apoi s-au ridicat şi, în 
chiar noaptea aceea, s-au dus. 

29 

Filistenii, bănuitori, îl trimit înapoi pe David. 

1 Filistenii şi-au adunat toate oştile la Afec, iar Israeliţii şi-au aşezat tabăra la Izvorul ce se află în 
Izreel. 

2 Căpeteniile Filistenilor mergeau cu sutele şi cu miile, în timp ce David şi oamenii săi mergeau la 
urmă cu Achiş. 

3 Şi au zis căpeteniile Filistenilor: „Cine sunt umblăreţii aceştia?”1 Iar Achiş a zis către căpeteniile 


1? 


Iar femeia i-a zis: „Am văzut 


Filistenilor: „Oare nu acesta este David, slujitorul lui Saul, regele lui Israel? El a fost multă vreme 
cu noi, şi nici acum, în cel de al doilea an, nu am aflat în el nici o greşală, din ziua-n care a venit la 
mine şi până-n ziua de azi”. 

4 Atunci căpeteniile Filistenilor s-au mâniat pe el şi i-au zis: „Dă-i drumul acestui om, să se ducă la 
locul lui, acolo unde l-ai pus tu, iar nu să vină cu noi la război şi să uneltească împotriva taberei. 
Fiindcă, la drept vorbind, cum o să se pună el bine cu stăpânul său? oare nu cu capetele acestor 
oameni? 

5 Oare nu el este David, căruia dănţuitoarele începuseră a-i cânta: Saul şi-a biruit miile, iar David 
miriadele?” 

6 Atunci Achiş l-a chemat pe David şi i-a zis: „Viu este Domnul, că tu eşti drept şi bun în ochii mei, 
şi tot aşa este ieşirea şi intrarea ta cu mine în tabără; 

1 T. M.: „Ce e cu Evreii aceştia?” denumirea de „Evrei” le era dată Israeliţilor de către străini, cu o 
nuanţă răutăcioasă: Călători, Trecători, Nestatornici, Pribegi (vezi şi „Avram Pribeagul” în Fe 14, 
13). 

că din ziua-n care ai venit la mine şi până-n ziua de astăzi n-am aflat în tine nimic rău, dar în ochii 
căpeteniilor nu eşti bun. 

7 Şi acum, întoarce-te şi du-te în pace; numai aşa nu vei face nici un rău în ochii căpeteniilor 
Filistenilor”. 

8 lar David a zis către Achiş: „Ce ţi-am făcut eu ție? şi ce-ai aflat tu în robul tău din ziua-n care ți- 
am venit în faţă şi până-n ziua de astăzi, de nu pot să vin şi să mă bat împotriva duşmanilor 
domnului meu regele?” 

9 Iar Achiş i-a răspuns lui David: „Ştiu că-n ochii mei eşti bun ca un înger al lui Dumnezeu?, dar 
căpeteniile Filistenilor zic: El nu va merge cu noi la război! 

10 Şi acum, sculaţi-vă dis-de-dimineaţă, tu şi slujitorii domnului tău care au venit cu tine, şi mergeţi 
la locul pe care vi l-am rânduit; şi gând rău să nu pui în inima ta, că bun eşti tu înaintea mea. 
Sculaţi-vă devreme când se luminează de ziuă să fiți pe drum şi duceţi-vă!” 

11 Iar David şi oamenii lui s-au sculat devreme ca să plece la drum şi să păzească pământul 
Filistenilor; iar Filistenii s-au dus la război împotriva lui Israel. 

30 

Biruinţa lui David asupra Amaleciţilor. 

l Şi a fost că a treia zi după ce David şi oamenii săi au plecat spre Țiclag, Amaleciţii au năvălit 
asupra ținutului din 

2... ca un înger al lui Dumnezeu” cf. recenzia lui Origen şi Lucian. 

miazăzi şi asupra Țiclagului; şi au lovit Țiclagul şi l-au ars cu foc.1 

2 Cât despre femei şi despre tot ce era înlăuntru, de la mic pân” la mare, n-au omorât pe nimeni nici 
bărbat, nici femeie -, ci i-au luat robi şi i-au dus în drumul lor. 

3 Când David şi oamenii săi au ajuns în cetate, iată că ea era arsă cu foc; iar femeile lor şi fiii lor şi 
fiicele lor erau duşi în robie. 

4 Atunci David şi oamenii săi şi-au ridicat glasul şi au plâns până când n-au mai avut putere să mai 
plângă. 

5 Şi amândouă femeile lui David erau duse în robie, Ahinoam Izreeliteanca şi Abigail, fosta soție a 
lui Nabal Carmelitul. 

6 Şi tare mult s-a necăjit David, fiindcă poporul se vorbea să-l ucidă cu pietre; că întristat era 
sufletul întregului popor, fiecare pentru fiii săi şi fiicele sale. David însă s-a întărit în Domnul, 
Dumnezeul său. 

7 Şi a zis David către preotul Abiatar, fiul lui Ahimelec: „Adu efodul 
David. 

8 Atunci David L-a întrebat pe Domnul, zicând: „Porni-voi oare să urmăresc această şleahtă? şi 
dacă da, îi voi ajunge?” Iar Domnul i-a zis: „Aleargă, căci negreşit îi vei ajunge şi-i vei scăpa pe cei 
robiţi”. 

9 Şi a plecat David şi cei şase sute de oameni împreună cu el şi au ajuns la pârâul Besor, unde cei ce 
erau de prisos s-au oprit.2 

1 E de înţeles că Amaleciţii răzbunau şi prăzile pe care David le luase de prin ţinuturile lor (27, 8- 


1? 


Iar Abiatar a adus efodul la 


9). 

2 Între Afec şi Țiclag, David şi ai săi străbătuseră o distanţă de 120 de kilometri; o parte din ei erau 
obosiţi. 

10 Şi a alergat cu patru sute de bărbaţi, în timp ce două sute de bărbaţi s-au oprit dincolo de pârâul 
Besor. 

11 În câmp au dat peste un Egiptean şi l-au prins şi l-au adus la David. Şi i-au dat pâine, iar el a 
mâncat; Şi i-au dat şi apă să bea; 

12 i-au dat şi o legătură de smochine şi două de stafide, iar acela a mâncat şi a prins din nou putere, 
că de trei zile şi trei nopţi nu mâncase pâine şi nu băuse apă. 

13 Apoi David i-a zis: „De unde eşti şi al cui?” Iar tânărul, Egipteanul, i-a zis: „Eu sunt rob al unui 
bărbat amalecit; stăpânul meu s-a lipsit de mine, fiindcă acum trei zile m-am îmbolnăvit. 

14 Noi am făcut o năvală în latura de miazăzi a Cheretienilor şi-n părțile Iudeii şi-n latura de 
miazăzi a lui Caleb, iar Țiclagul l-am ars cu foc”. 

15 David i-a zis: „Vrei tu să mă duci acolo jos, la şleahta aceea?” Acela i-a zis: „Jură-mi acum pe 
Dumnezeu că nu mă vei ucide şi că nu mă vei da în mâinile stăpânului meu; şi eu te voi duce acolo 
Jos, la şleahta aceea”. 

16 Şi l-a dus acolo jos. Şi, iată, aceia se împrăştiaseră prin tot ţinutul, mâncând şi bând şi 
ospătându-se din toate prăzile cele mari pe care le luaseră din ţara Filistenilor şi din ţara lui Iuda. 

17 Atunci David a căzut asupră-le şi i-a lovit de dimineaţa până seara şi-n ziua următoare; şi nimeni 
dintre ei n-a scăpat, decât patru sute de tineri slujitori care erau călări pe cămile şi care astfel au 
fugit. 

18 Şi David a luat înapoi tot ceea ce luaseră Amaleciţii, iar pe amândouă femeile sale le-a eliberat. 
19 Şi nimic nu le-a lipsit, nici mare, nici mic, nici fii, nici fiice, nici prăzi, nimic din toate pe care 
aceia le luaseră de la ei; David a luat totul înapoi. 

20 Şi a luat toate turmele şi cirezile şi le mânau înaintea prăzilor; iar despre prăzi se spunea: 
„Acestea sunt prăzile lui David”. 

21 şi s-a întors David la cei două sute de oameni care, neputând merge cu el, rămăseseră în urmă, 
fiind lăsaţi de el la pârâul Besor. Iar ei au ieşit înaintea lui David şi a celor ce erau cu el. David s-a 
apropiat de popor, iar ei l-au întrebat de sănătate. 

22 Atunci au răspuns cei netrebnici şi răi dintre oamenii care merseseră cu David şi au zis: „De 
vreme ce ei n-au mers cu noi, nu le vom da din prăzile pe care le-am adus, ci doar fiecare să-şi ia 
femeia şi copiii şi să se întoarcă.” 

23 David însă a zis: „Nu veţi face una ca asta, de vreme ce Domnul ne-a dat şi ne-a păzit şi de 
vreme ce Domnul ne-a dat în mână şleahta care venea asupră-ne. 

24 Şi cine oare va asculta de aceste vorbe ale voastre? Căci ei nu sunt mai prejos decât noi, ci: 
precum este partea celui ce s-a dus la război, aşa va fi şi partea celui care a rămas cu tărhaturile; 
întocmai vor împărți!” 

25 Şi a fost că de atunci înainte s-a statornicit aceasta drept poruncă şi îndreptar în Israel, până-n 
ziua de azi. 

26 Şi dacă a venit David în Țiclag, a trimis din daruri bătrânilor lui Iuda şi apropiaților săi, zicând: 
„lată câte ceva din prăzile luate de la vrăjmaşii Domnului!”: 

27 celor din Betel, celor din Rama de miazăzi şi celor din Iatir, 

28 celor din Aroer, celor din Amada, celor 

din Sifmot, celor din Eştemoa şi celor din Gat; 

29 celor din Chimat, celor din Safec, celor din Timat, celor din Carmel şi celor din cetăţile 
erahmeeliţilor şi din cetăţile cheneene; 

30 celor din Horma şi celor din Bersaba şi celor din Noa 

31 şi celor din Hebron şi celor de prin toate locurile prin care trecuse David cu oamenii săi. 

31 

Înfrângerea de la Ghelboa. Moartea lui Saul. 

1 Şi Filistenii s-au războit cu Israel; iar oamenii lui Israel au fugit din faţa Filistenilor şi au căzut 
răniţi în muntele Ghelboa. 1 


2 Filistenii i-au învăluit pe Saul şi pe fiii săi; şi i-au ucis Filistenii pe Ionatan şi pe Aminadab şi pe 
Melchişua, fiii lui Saul. 

3 Lupta împotriva lui Saul devenise crâncenă; au dat de el săgetători cu arcul şi l-au rănit sub 
coaste. 

4 Atunci Saul i-a zis scutierului său: „Scoate-ţi sabia şi străpunge-mă cu ea, ca să nu vină aceşti 
netăiați-împrejur şi să mă străpungă să-şi bată joc de mine!” Dar scutierul n-a vrut, căci se temea 
foarte; aşa că Saul şi-a luat sabia şi s-a aruncat în ea. 

5 Iar scutierul, văzând că Saul era mort, s-a aruncat şi el în sabia lui şi a murit cu el. 

1 Ghelboa: munte cu o înălţime de peste 500 m deasupra Mediteranei, situat lângă una din cele două 
văi ce se desprindeau din valea Iordanului spre valea lui Izreel. 

6 Aşa a murit Saul, şi cei trei fii ai săi şi scutierul său, toţi în aceeaşi zi deodată. 

7 lar oamenii lui Israel ce se aflau de cealaltă parte a văii, precum şi cei de dincolo de Iordan, au 
văzut că oamenii lui Israel fugeau şi că Saul şi fiii săi erau morţi; şi şi-au părăsit cetăţile şi au fugit, 
iar Filistenii au venit şi au locuit în ele. 

8 Şi a fost că a doua zi, când au venit Filistenii să-i dezbrace pe cei morţi, i-au aflat pe Saul şi pe cei 
trei fiii ai săi căzuţi în munţii Ghelboa. 

9 Şi l-au întors şi l-au dezbrăcat de armură şi i-au tăiat capul şi l-au trimis în ţara Filistenilor, 
răspândind de jur-împrejur noutăţi vesele la idolii lor şi la popor. 

10 Armura i-au pus-o la templul Astartei, iar trupul i l-au spânzurat la zidul Bet-Şan. 

11 Şi auzind locuitorii labeşului din Galaad despre ce făcuseră Filistenii cu Saul, 

12 s-au ridicat toţi vitejii şi au mers toată noaptea şi au luat trupul lui Saul şi trupul lui Ionatan, fiul 
său, de la zidul Bet-Şan şi le-au dus la Iabeş şi acolo le-au ars.2 

13 Apoi le-au luat oasele şi le-au îngropat într-o dumbravă3 din labeş; şi au postit şapte zile. 

2 Incinerarea cadavrelor nu făcea parte din practica Evreilor. Excepţia presupune graba de a nu le 
expune unei eventuale incursiuni a Filistenilor. Dar, dincolo de circumstanţe, ea poate fi şi o 
consecință a păcatului lui Saul de a fi recurs la serviciile vrăjitoarei din Endor. 

3 Dumbrava era un crâng verde şi răcoros. Termenul ebraic indică un arbore din familia stejarului 
(vezi şi nota de la Fc 21, 33). 

Cartea a doua a Regilor 

1 

David îi plânge pe Saul şi pe Ionatan. 

1 Şi a fost că, după moartea lui Saul, David s-a întors din războiul cu Amaleciții şi a poposit două 
zile în Țiclag. 

2 A treia zi, iată că a venit un om din tabără, de la poporul lui Saul; avea hainele sfâşiate şi țărână pe 
capl. ŞI, venind la David, a căzut la pământ şi i s-a închinat. 

3 Iar David i-a zis: „De unde vii?” El i-a răspuns lui David: „Am scăpat din tabăra lui Israel”. 

4 David i-a zis: „Spune-mi, ce s-a întâmplat?” Iar el a răspuns: „Poporul a fugit din bătălie, mulți 
din popor au căzut şi au murit; au murit şi Saul, şi Ionatan, fiul său”. 

5 Atunci David a zis către tânărul care-i adusese veştile: „Cum de ştii tu că Saul şi Ionatan, fiul său, 
au murit?” 

1 Ţinută de doliu. În cele ce urmează (3-16), moartea lui Saul e relatată diferit de 1 Rg 31, 3-5. Unii 
comentatori cred că e vorba de o variantă preluată dintr-o altă tradiţie şi introdusă mai târziu în 
textul primar. Pe de altă parte, e evident că „amalecitul” se prezintă cu o invenţie (construită pe un 
sâmbure de adevăr), menită să-i aducă o recompensă. Se pare că cele două însemne doveditoare au 
rămas la jumătatea gestului de a fi scoase din traistă. Credul, David rămâne fidel faţă de Saul, ca şi 
faţă de maiestatea principială a „unsului Domnului”. 

6 Iar tânărul care-i adusese veştile i-a zis: „Mă aflam din întâmplare pe muntele Ghelboa; şi, iată, 
Saul era rezemat în sulița sa; şi, iată, carele de luptă şi căpeteniile călăreților îl strângeau tot mai de- 
aproape. 

7 Şi cătând el înapoia sa, a dat cu ochii de mine şi m-a chemat; iar eu am zis: iată-mă! 

8 Atunci el mi-a zis: cine eşti tu? Iar eu i-am răspuns: eu sunt amalecit. 

9 El mi-a zis: stai deasupra mea şi ucide-mă, căci cumplit întuneric m-a cuprins, iar sufletul meu 
este încă în mine! 


10 Iar eu am stat deasupra lui şi l-am ucis, fiindcă ştiam că după cădere n-o să mai trăiască. Şi i-am 
luat cununa regească de pe cap şi brăţara de la mână şi le-am adus aici, la domnul meu”. 

11 Atunci David şi-a apucat hainele şi le-a sfâşiat; şi toţi oamenii care erau cu el şi-au sfâşiat 
hainele. 

12 şi s-au tânguit şi au plâns şi au postit până seara pentru Saul şi pentru lonatan, fiul său, şi pentru 
poporul lui Iuda şi pentru casa lui Israel, de vreme ce fuseseră loviți de sabie. 

13 Şi a zis David către tânărul care-i adusese veştile: „De unde eşti tu?” Acela a răspuns: „Sunt fiul 
unui străin amalecit”. 

14 David i-a zis: „Cum de nu te-ai temut să-ţi ridici mâna ca să-l ucizi pe unsul Domnului?” 

15 Atunci David l-a chemat pe unul din tinerii săi slujitori şi i-a zis: „Du-te şi sari pe el!” Şi l-a 
lovit, iar acela a murit. 

16 David a zis atunci asupră-i: „Sângele tău fie asupra capului tău; căci gura ta a mărturisit 
împotrivă-ţi, zicând: l-am ucis pe unsul Domnului!” 

17 Şi David l-a plâns pe Saul şi pe fiul său Ionatan cu această plângere de jale 

18 pe care le-a poruncit fiilor lui Iuda s-o înveţe; iată, ea se află scrisă în Cartea Dreptului?: 

19 Înalţă un stâlp, Israele, pentru morţii tăi ucişi pe-nălţimile tale!; cum au căzut vitejii! 

20 n-o povestiţi în Gat şi n-o spuneţi pe străzile Ascalonului, ca nu cumva să se bucure fiicele 
Filistenilor, să nu se veselească fiicele netăiaţilor-împrejur. 

21 Voi, munţi din Ghelboa: nici rouă, nici ploaie să cadă pe voi, nici fie pe voi ogoare cu pârgă, de 
vreme ce-acolo căzut-au vitejii sub scut; mirungere nu e pe scutul lui Saul!3 

22 Din sângele răniților, din seul celor tari arcul lui Ionatan nu se-ntorcea pustiu, iar sabia lui Saul 
nu se-nvârtea zadarnic. 

23 Saul şi Ionatan, iubiții şi frumoşii, ei n-au fost despărțiți; cu vrednicie-n 

2 „Cartea Dreptului”: colecție de cântece şi poeme celebre, dispărută în timp; menţionată şi în nota 
de la Ios 10, 13. Înainte însă de a fi fost introdusă într-o colecţie scrisă, această splendidă piesă de 
poezie biblică a circulat în memoria colectivă, precum Cântarea lui Moise (vezi Dt 32, 44), ceea ce 
înseamnă, o dată mai mult, că numeroase texte scrise ale Bibliei au fost precedate şi consacrate de 
autoritatea Tradiţiei. 

3 Saul a căzut ca şi cum n-ar fi fost unsul Domnului. 

viaţă, în moarte laolaltă, mai sprinteni se vădeau decât vulturii şi mai puternici decât leii. 

24 Voi, fiice ale lui Israel, plângeţi-l pe Saul, cel ce-n porfiră mândră vă-mbrăca şi fir de aur vă 
punea pe straie! 

25 Cum au căzut vitejii în mijlocu-ncleştării! O, Ionatan, tu, cel rănit de moarte pe propriile tale 
înălțimi! 

26 O, frate Ionatan, tristeţii mele hrană!; mi-ai fost atât de scump!; iubirea ta mi te-a făcut minune 
mai sus decât iubirile femeii. 

27 Cum au căzut vitejii şi cum pierit-a arma de război! 

2 

David rege. Răzvrătirea lui Işboşet. 

1 Şi a fost că după aceea L-a întrebat David pe Domnul, zicândl: „Mă voi sui oare în una din 
cetăţile lui Iuda?” Iar Domnul i-a zis: „Suie-te!” Şi David a zis: „Unde mă voi sui?” Şi i s-a răspuns: 
„În Hebron?2”. 

2 Atunci David s-a suit în Hebron, el şi cele două femei ale sale, Ahinoam Izreeliteanca şi Abigail, 
fosta soţie a lui Nabal Carmelitul, 

3 precum şi oamenii care erau cu el, fiecare cu familia lui; şi locuiau în oraşele Hebronului. 

1 Întrebările şi răspunsurile erau instrumentate de către preotul Abiatar, prin mijlocirea efodului (în 
care se aflau sorții Urim şi Tumim). 

2 Hebronul, vestit încă din vremea patriarhilor şi beneficiar al darurilor lui David (1 Rg 30, 31) era 
rânduit să devină întâia capitală davidică. 

4 Şi au venit bărbaţii Iudeii şi acolo l-au uns pe David rege peste casa lui Iuda, după ce i-au spus lui 
David că oamenii din labeşul Galaadului îl îngropaseră pe Saul.3 

5 Atunci David a trimis soli la maimarii peste labeşul Galaadului, zicându-le: „Binecuvântaţi îi 


sunteţi voi Domnului, că aţi făcut această milă cu domnul vostru Saul, unsul Domnului, şi l-aţi 
îngropat, pe el şi pe Ionatan, fiul său. 

6 Şi acum, facă Domnul cu voi milă şi adevăr; iar eu, de asemenea, întru această faptă bună am să 
mă port cu voi, de vreme ce aţi făcut aceasta. 

7 Şi acum, întărească-se mâinile voastre, iar voi să fiţi viteji; căci Saul, domnul vostru, a murit, iar 
cei din casa lui Iuda m-au uns pe mine rege peste ei”.4 

8 Dar Abner, fiul lui Ner, căpetenia oștilor lui Saul, l-a luat pe Işboşet, fiul lui Saul, şi l-a suit din 
tabără la Mahanaim 

9 şi l-a făcut rege peste ţinutul Galaad şi peste Aşer şi peste Izreel şi peste Efraim şi peste Veniamin 
şi peste întregul Israel. 

10 Işboşet, fiul lui Saul, avea patruzeci de ani când a devenit rege peste Israel; şi a domnit doi ani, 
dar nu peste cei din casa lui Iuda, care îl urmau pe David. 

11 Iar durata domniei lui David în Hebron, peste casa lui Iuda, a fost de şapte ani şi şase luni. 

3 De fapt, David fusese uns rege prin mâna lui Samuel (1 Rg 16, 13), dar actul se petrecuse în 
cercul intim al familiei lui lesei. Ungerea de acum (făcută, probabil, de către un preot la cererea 
poporului) o confirmă pe prima şi-i conferă caracterul unui act public. 

4 David încearcă să-i atragă de partea lui pe devotaţii lui Saul, dar, precum se va vedea, fără succes. 
12 Atunci Abner, fiul lui Ner, şi slugile lui Işboşet, fiul lui Saul, au ieşit din Mahanaim la Gabaon; 
13 iar Ioab, fiul Țeruiei5, şi servii lui David au ieşit şi ei din Hebron şi s-au întâlnit unii cu alţii la 
fântâna din Gabaon, în acelaşi loc; aceştia au şezut dincoace de izvor, iar ceilalți dincolo. 

14 Şi a zis Abner către Ioab: „Să se ridice flăcăii şi să se ia la-ntrecere în faţa noastră!” Iar Ioab a 
zis: „Să se ridice!” 

15 Şi s-au ridicat şi au trecut, numărați, doisprezece feciori veniaminiţi6, din partea lui Işboşet, fiul 
lui Saul, şi doisprezece dintre servii lui David. 

16 Şi fiecare l-a apucat cu mâna de cap pe cel de lângă el şi [şi-au înfipt] sabia unul altuia în coastă 
şi au căzut deodată; iar locul acela s-a numit Parteaviclenilor”; el se află în Gabaon. 

17 Şi tare crâncenă a fost bătălia-n ziua aceea; iar Abner şi oamenii lui Israel au fugit de dinaintea 
servilor lui David. 

18 Acolo se aflau trei fii ai Ţeruiei: Ioab, Abişai şi Asael; Asael însă era sprinten la picior, ca o 
căprioară de câmp. 

19 Atunci Asael a alergat după Abner; şi din urmărirea lui Abner nu s-a abătut nici la dreapta, nici 
la stânga. 

20 Iar Abner s-a uitat înapoi şi a zis: „Asael, tu eşti?” Acela a răspuns: „Eu sunt”. 

21 Şi i-a zis Abner: „Abate-te la dreapta sau la stânga şi prinde pe una din slugi şi ia-i pentru tine 
armele!” Asael însă n-a vrut să se abată din urmărirea lui. 

5 Ţeruia era sora lui David (1 Par 2, 16). 

6 Veniamin era tribul lui Saul. 

7 Viclean (aici): cel ce atacă pe neaşteptate, ignorând fair-play-ul unei întreceri. Ebr: Câmpul- 
coastelor. 

22 Dar Abner i-a zis din nou lui Asael: „Stai departe de mine, ca să nu te culc la pământ; cu ce 
obraz mă voi uita eu la Ioab? Ce înseamnă asta? Întoarce-te la Ioab, fratele tău!” 

23 Dar el n-a vrut să se abată. Atunci Abner l-a lovit cu coada suliței în golul de sub furca pieptului; 
sulița l-a străpuns şi i-a ieşit prin spate, iar el a căzut şi a murit pe loc. Şi a fost că toţi cei ce treceau 
prin locul unde a căzut şi a murit Asael, acolo rămâneau. 

24 Ioab şi Abişai l-au fugărit pe Abner pân” la apusul soarelui; şi au ajuns la dealul Amma, care este 
în faţa Ghiahului, pe calea ce duce spre pustia Gabaonului. 

25 Iar fiii lui Veniamin, care-l urmaseră pe Abner, s-au adunat şi s-au alcătuit într-o singură oaste şi 
au stat pe vârful unui deal. 

26 Atunci Abner a strigat către Ioab, zicând: „Oare fără-ncetare va-nfuleca sabia? Oare nu ştii cât 
de amar poate fi sfârşitul? Până când oare nu vei vrea să-i spui poporului să nu ne mai fugărească 
frații?” 

27 Iar Ioab a zis: „Viu este Domnul, că dacă tu n-ai fi vorbit, încă de dimineață s-ar fi oprit poporul 
de la a-şi fugări fiecare pe fratele său”. 


28 Atunci Ioab a sunat din trâmbiţă, iar poporul întreg s-a potolit şi nu l-a mai urmărit pe Israel şi 
nu s-a mai bătut. 

29 Iar Abner şi oamenii săi au plecat înspre seară şi [au mers] toată noaptea aceea şi, după ce au 
trecut Iordanul, au străbătut toată întinderea mărginaşă şi au venit în tabără.8 

8 T. M. precizează: „... la Mahanaim şi Bitron”. 

30 Iar Ioab s-a întors din urmărirea lui Abner şi a adunat tot poporul: dintre oamenii lui David 
lipseau nouăsprezece bărbaţi, precum şi Asael. 

31 Oamenii lui David au ucis trei sute şaptezeci de bărbaţi din fiii lui Veniamin adică din oamenii 
lui Abner. 

32 Şi l-au luat pe Asael şi l-au îngropat în mormântul tatălui său, în Betleem. Iar Ioab şi oamenii lui 
au mers toată noaptea şi li s-a luminat de ziuă în Hebron. 

3 

Abner încearcă o înţelegere cu David, apoi este ucis de Ioab. 

1 Îndelungată vreme a fost război între casa lui Saul şi casa lui David; dar casa lui David înainta şi 
se întărea, în timp ce casa lui Saul scădea şi slăbea. 

2 Lui David i s-au născut în Hebron şase fii. Întâiul-născut a fost Amnon, din Ahinoam 
Izreeliteanca; 

3 al doilea a fost Chileab, din Abigail Carmelita, fosta soție a lui Nabal; al treilea a fost Abesalom, 
fiul Maacăi, fiica lui Talmai, regele Gheşurului; 

4 al patrulea a fost Adonia, fiul Haghitei; al cincilea a fost Şefatia, fiul Abitalei; 

5 iar al şaselea a fost Itream, din Egla, femeia lui David. Aceştia i s-au născut lui David în Hebron. 
6 Şi a fost că-n vremea războiului dintre casa lui Saul şi casa lui David, stăpânitor peste casa lui 
Saul era Abner. 

7 Saul avusese o ţiitoare cu numele Riţpa, fiica lui Aia. Abner a intrat la ea, dar Işboşet, fiul lui 
Saul, a zis către Abner: 

„De ce ai intrat la ţiitoarea tatălui meu?”1 

8 Atunci Abner s-a mâniat cumplit pe Işboşet din pricina acestei întrebări. Şi i-a zis Abner: „Ce sunt 
eu?: cap de câine? Am făcut azi bunătate cu casa lui Saul, tatăl tău, şi cu fraţii şi prietenii săi, şi n- 
am vrut să mă duc la casa lui David, iar tu mă socoteşti acum nelegiuit pentru o muiere? 

9 Aşa să-i facă Dumnezeu lui Abner ba încă şi mai mult: aşa cum Domnul i s-a jurat lui David2, 
întocmai voi face eu astăzi pentru el: 

10 să ia regatul de la casa lui Saul şi să ridice tronul lui David peste Israel şi peste Iuda, de la Dan 
până la Beerşeba”. 

11 Iar Işboşet n-a mai îndrăznit să-i răspundă ceva lui Abner, căci se temea de el. 

12 Abner a trimis de îndată soli la David la Hebron, unde se afla el, zicând: „Fă cu mine un 
legământ; şi, iată, mâna mea este cu tine, ca să întorc la tine toată casa lui Israel!” 

13 Iar David a zis: „Bine, voi face cu tine un legământ, dar îți cer un lucru; adică: Nu-mi vei vedea 
faţa dacă nu mi-o vei aduce pe Micol, fiica lui Saul, atunci când vei veni să mi te înfățişezi”.3 

14 David a trimis o solie la Işboşet, fiul lui Saul, zicând: „Dă-mi-o pe Micol, soţia 

1 Gestul lui Abner de a dispune de haremul regelui defunct (pe care, de drept, îl moştenea fiul 
acestuia) era interpretat ca fiind o aspirație la tron. 

2 Aluzie probabilă la sentinţa lui Dumnezeu de a transfera regatul de la Saul la David (1 Rg 15, 28). 
3 După fuga lui David, Saul o dăduse pe Micol după Paltiel, fiul lui Laiş, din Galim (1 Rg 25, 44). 
mea, pe care am luat-o în schimbul a o sută de prepuţuri filistene”.4 

15 Atunci Işboşet a trimis şi a luat-o de la bărbatul ei Paltiel, fiul lui Laiş. 

16 Iar bărbatul ei, plângând după ea, a petrecut-o până la Bahurim. Acolo Abner i-a zis: „Du-te 
îndărăt!” Iar acela s-a întors. 

17 Şi a grăit Abner către bătrânii lui Israel, zicând: „În alte vremuri, voi îl căutaţi pe David să vă fie 
rege. 

18 Faceţi-o şi acum; căci Domnul a grăit despre David, zicând: Prin mâna robului Meu David îl voi 
mântui pe Israel din mâna Filistenilor şi din mâna tuturor vrăjmaşilor lui”. 

19 Abner a vorbit şi în auzul [fiilor] lui VeniaminS. şi s-a dus Abner să vorbească şi în auzul lui 
David în Hebron, tot ceea ce părea bun în ochii lui Israel şi-n ochii a toată casa lui Veniamin. 


20 Şi a venit Abner la David, în Hebron, şi douăzeci de oameni împreună cu el; iar David le-a făcut 
ospăț cu vin, lui Abner şi oamenilor săi. 

21 Şi a zis Abner către David: „Mă voi ridica şi mă voi duce şi voi aduna întregul Israel la stăpânul 
meu, regele. Eu voi face cu el un legământ, iar tu vei domni peste tot ce-ţi pofteşte inima”. Atunci 
David i-a dat cale deschisă lui Abner, iar acela s-a dus cu pace. 

22 lată însă că servii lui David împreună cu loab se întorceau dintr-o raită şi aduceau cu ei prăzi 
numeroase; dar Abner nu se afla cu David în Hebron, de vreme ce David îi dăduse cale deschisă, iar 
acela se dusese cu pace. 

23 Când a sosit Ioab cu toată oastea lui, i s-a spus: „Abner, fiul lui Ner, a venit 

4 Vezi istoria în | Rg 18, 17-18. 

5 Veniamin era tribul din care se trăgea Saul. 

la David; David l-a lăsat să plece, iar acela s-a dus în pace”. 

24 Atunci Ioab a intrat la rege şi i-a zis: „Ce-ai făcut?... lată, Abner a venit la tine; cum de l-ai lăsat 
să plece, iar el s-a dus cu pace? 

25 Oare nu cunoşti tu viclenia lui Abner, fiul lui Ner, că a venit să te înşele, să ştie el pe unde ieşi şi 
pe unde intri şi să ştie tot ce faci?” 

26 Şi după ce Ioab s-a întors de la David, a trimis soli după Abner şi l-a întors de la fântâna Sira; 
dar David nu ştia. 

27 Şi dacă l-a întors pe Abner la Hebron, Ioab l-a făcut să se abată puţin spre latura porţii, chipurile 
să-i spună două-trei vorbe; şi acolo l-a lovit în golul de sub furca pieptului; şi a murit pentru sângele 
lui Asael, fratele lui Ioab. 

28 Mai pe urmă a auzit David şi a zis: „Nevinovat în faţa Domnului sunt eu în veac, eu şi regatul 
meu, de sângele lui Abner, fiul lui Ner. 

29 Cadă el asupra capului lui Ioab şi asupra casei tatălui său! Din casa lui Ioab să nu lipsească cel 
bolnav de scurgere sau cel atins de lepră sau cel ce merge-n cârji sau cel ucis de sabie sau cel ce n- 
are pâine!” 

30 Aceasta, pentru că Ioab şi fratele său Abişai îl omorâseră pe Abner din pricină că acesta îl 
omorâse pe Asael, fratele lor, în lupta de la Gabaon. 

31 Şi a zis David către Ioab şi către tot poporul care era cu el: „Sfâşiaţi-vă hainele şi încingeţi-vă cu 
pânză de sac şi plângeţi în faţa lui Abner!” Şi regele David mergea în urma patului mortuar. 

32 Şi l-au îngropat pe Abner în Hebron; şi regele şi-a ridicat glasul şi a plâns deasupra gropii; şi tot 
poporul l-a plâns pe Abner. 

33 L-a plâns regele pe Abner şi a zis: Poate muri Abner cu moartea lui Nabal?6 

34 Mâinile nu-ţi erau legate, picioarele nu-ţi erau încătuşate; nimeni nu te-a asemuit cu Nabal, ai 
căzut în faţa fiilor nedreptății”. 

35 şi-ntregul popor s-a adunat să-l plângă. şi-ntregul popor a venit să-l facă pe David să mănânce 
pâine la vremea când încă era ziuă. lar David s-a jurat, zicând: „Aşa să-mi facă mie Domnul ba încă 
şi mai mult dacă pân” la asfinţitul soarelui voi mânca pâine sau orice altceva”. 

36 şi-ntregul popor a luat la cunoştinţă; şi tot ceea ce regele făcea în fața poporului era plăcut în 
ochii lor. 

37 şi-n ziua aceea a aflat întregul popor şi-ntregul Israel că nu de la rege a pornit uciderea lui Abner, 
fiul lui Ner. 

38 Şi a zis regele către slujitorii săi: „Oare nu ştiţi că o mare căpetenie a căzut astăzi în Israel? 

39 şi că eu îi sunt astăzi rudă, ca şi cum el ar fi fost rânduit de către rege? Dar oamenii aceştia, fiii 
Țeruiei, sunt mult prea grei pentru mine7. Celui ce face răul, după răutatea lui să-i plătească 
Domnul!” 

4 

Işboşet e ucis, David îl răzbună. 

6 Nabal, neomenosul soţ al Abigailei, devenită apoi soția lui David, murise de apoplexie (1 Rg 25, 
38). Ebr.: „Trebuia Abner să moară ca un nesăbuit?” 

7 loab şi fraţii săi deţineau controlul armatei. 

1 Şi dacă Işboşet, fiul lui Saul, a auzit că Abner, fiul lui Ner, murise în Hebron, mâinile i s-au 


slăbănogit şi toți oamenii Israelului şi-au pierdut curajul. 

2 Iar Işboşet, fiul lui Saul, avea doi bărbaţi căpetenii de oaste; numele unuia era Baana, iar numele 
celuilalt era Rechab, fiii lui Rimon Beroteanul, dintre urmaşii lui Veniamin căci şi Beerotul se 
socotea al fiilor lui Veniamin; 

3 Beerotenii fugiseră la Ghitaim şi acolo au rămas, ca străini, până-n ziua de azi. 

4 Jar de la Ionatan, fiul lui Saul, rămăsese un fiu beteag de picioare; el avea cinci ani când a venit 
din Izreel vestea despre Saul şi fiul său Ionatan; atunci doica lui l-a ridicat şi a fugit, dar în graba ei 
de a fugi, el a căzut şi a rămas şchiop. Numele lui era Mefiboşet. 

5 Rechab şi Baana, fiii lui Rimon Beroteanul, au plecat; şi la amiază, în zăduful zilei, au sosit la 
Işboşet; iar acesta dormea în pat. 

6 Şi, iată, pe portarul casei, care vânturase grâu, l-a prins somnul şi a adormit, iar fraţii Rechab şi 
Baana s-au furişat în casă. 

7 Işboşet dormea pe patul său, în odaia lui; iar aceia l-au lovit şi l-au omorât şi i-au tăiat capul. Şi 
luându-i capul, au mers toată noaptea pe drumul dinspre asfinţit. 

8 Şi au adus capul lui Işboşet la David în Hebron şi au zis către rege: „lată capul lui Işboşet, fiul lui 
Saul, duşmanul tău care-ţi căuta viaţa; Domnul l-a răzbunat astăzi pe domnul meu, regele, împotriva 
duşmanilor săi, împotriva lui Saul, vrăjmaşul său, şi împotriva seminţiei lui”. 

9 Şi răspunzându-le David lui Rechab şi fratelui său Baana, fiii lui Rimon Beroteanul, le-a zis: „Viu 
este Domnul, Cel ce mi-a izbăvit viaţa din tot necazul: 

10 cel ce mi-a spus mie că Saul a murit cu toate că el mi se înfăţişase ca purtător de veste bună l-am 
prins şi l-am omorât în Țiclag, pe el, căruia se cuvenea, chipurile, să-i dau o răsplată pentru veştile 
lui. 

11 Iar acum, oameni răi au ucis un om drept, în casa lui, în patul lui; acum dar voi cere sângele lui 
din mâinile voastre şi vă voi stârpi de pe pământ”. 

12 Aşa că David le-a poruncit slujitorilor săi, iar aceia i-au omorât şi le-au tăiat mâinile şi picioarele 
şi i-au spânzurat deasupra iazului din Hebron. Iar capul lui Işboşet l-a îngropat în mormântul lui 
Abner, fiul lui Ner. 

5 

David rege peste tot Israelul. Casa şi fiii lui David în Ierusalim. Două biruinţe asupra Filistenilor. 

1 Toate seminţiile lui Israel au venit atunci la David în Hebron şi i-au zis: „lată, noi suntem oasele 
tale şi carnea tal 

2 Încă din vremea când Saul domnea peste noi, tu erai călăuza lui Israel. Atunci a zis Domnul către 
tine: «Tu îl vei paşte pe poporul Meu Israel şi tu vei fi cârmuitorul poporului Meu Israel”. 

3 Toţi bătrânii lui Israel au venit la rege în Hebron. Şi acolo, în Hebron, regele 

1 Certificarea că David nu este un intrus, ci îi aparţine aceluiaşi neam. 

David a făcut cu ei legământ înaintea Domnului. Şi l-au uns pe David rege peste tot Israelul?. 

4 David era un fecior de treizeci de ani când a început să domnească, şi a domnit patruzeci de ani. 

5 Şapte ani şi şase luni domnise în Hebron peste Iuda, iar treizeci şi trei de ani a domnit în Ierusalim 
peste întregul Israel şi Iuda. 

6 David şi toţi oamenii lui s-au dus la Ierusalim, la lebuseii care locuiau ţinutul3; dar i s-a spus lui 
David: „Tu nu vei intra aici!”, căci îi stăteau împotrivă orbii şi şchiopii care ziceau: „David nu va 
intra aici!” 

7 Atunci David a luat fortăreaţa Sionului; aceasta este cetatea lui David4. 

8 ŞI a zis David în ziua aceea: „Tot cel ce-i loveşte pe lebusei să-i treacă prin ascuţişul săbiei: şi pe 
şchiopi, şi pe orbi, şi pe cei ce urăsc sufletul lui David”. De aceea se zice: „Orbii şi şchiopii 

2 În afară de ungerea tainică, teologică, făcută de Samuel, David primise o consacrare publică din 
partea fiilor lui Iuda (2, 4), iar acum o primeşte, tot public, din partea fiilor lui Israel, devenind 
astfel rege recunoscut de către întregul Israel. Cele două mari teritorii vor rămâne însă distincte, 
până la separarea lor politică în regatul de nord, Israel, şi regatul de sud, Iuda. 

3 Primii locuitori ai Ierusalimului au fost lebuseii (los 15, 8, 63; 18, 16, 28). Numele cetăţii e 
menţionat pentru prima oară într-un text egiptean din secolul 19 sau 18 î. H. sub forma „Uruşalim”. 
„Lerusalim” este transcrierea grecească a pronunţiei aramaice. În grafia originală înseamnă „Cetatea 
Păcii”. Momentul intrării lui David e crucial: Ierusalimul devine nu numai capitala regatului, ci şi 


cel mai important oraş al lumii. 

4 Aşezată pe muntele care domină Ierusalimul, fortăreaţa oferea o reşedinţă sigură. Sionul va deveni 
„casa lui Dumnezeu”, prin aceea că David va înălța aici un altar, iar Solomon va zidi templul. 

nu vor intra în casa Domnului”5. 

9 David s-a aşezat în fortăreață, iar Aceasta s-a numit cetatea lui David; cetatea în sine a zidit-o de 
jur-împrejur; [acolo şi-a zidit] şi casa lui. 

10 Aşa că David propăşea, devenind tot mai mare, iar Domnul Atotţiitorul era cu el. 

11 Atunci Hiram, regele Tirului, i-a trimis lui David soli şi lemn de cedru şi dulgheri şi meşteri 
ziditori în piatră, iar aceştia i-au zidit lui David o casă. 

12 Şi David a cunoscut că Domnul îl rânduise rege peste Israel şi că regatul său s-a ridicat de dragul 
poporului Său Israel. 

13 David şi-a mai luat femei şi ţiitoare, din Ierusalim, după ce a venit din Hebron; şi i s-au mai 
născut lui David fii şi fiice. 

14 Iată numele celor ce i s-au născut în Ierusalim: Şamua şi Şobab, Natan şi Solomon; 

15 Ibhar şi Elişua, Nefeg şi lafia; 

16 Elişama, Eliada şi Elifelet; Samae, lesivat, Natan, Galamaan, levaar, Teisus, Elfalat, Naged, 
Nafec, Ionatan, Leasamis, Baalimat şi Elifaat. 

17 Şi dacă au auzit Filistenii că David fusese uns rege peste Israel, toţi Filistenii s-au ridicat să-l 
caute pe David. lar David, dacă a auzit, s-a închis în fortăreață. 

18 Filistenii au venit şi s-au adunat în valea Refaimiţilor6. 

5 Versetele 6 şi 8 s-ar putea referi la o opoziţie totală din partea localnicilor, inclusiv a invalizilor. 
Ar putea fi însă şi o reacție la interdicția şchiopilor şi orbilor de a-I sluji lui Iahve (Lv 21, 18). 

6 Textual: „în valea Titanilor”. Refaimiţii fuseseră vestiți prin urieşenia staturii lor. Cu acest nume 
era desemnată o câmpie de la sud-vest de Ierusalim. 

19 Atunci David L-a întrebat pe Domnul, zicând: „Mă voi ridica împotriva Filistenilor? îi vei da în 
mâinile mele?” lar Domnul a zis către David: „Ridică-te, căci negreşit îi voi da pe Filisteni în 
mâinile tale”. 

20 David s-a lăsat de deasupra Rupturilor 7, şi acolo i-a lovit pe Filisteni. Şi a zis David: „Domnul 
i-a rupt pe duşmanii Filisteni de dinaintea mea aşa cum rup apele”. De aceea s-a numit locul acela 
Rupturile-de-Sus. 

21 Acolo şi-au lăsat [Filistenii] idolii, iar David şi oamenii săi i-au ridicat.8 

22 Filistenii însă s-au ridicat din nou şi s-au adunat în valea Refaimiţilor. 

23 lar David L-a întrebat pe Domnul, zicând: „Mă voi ridica împotriva Filistenilor? îi vei da în 
mâinile mele?” Dar Domnul i-a zis: „Nu te vei ridica să-i întâmpini; ocoleşte-i prin spate şi-i vei 
întâlni aproape de locul Plângerii. 

24 Şi fi-va că atunci când vei auzi freamătul crengilor din pădurea Plângerii, tu te vei năpusti asupra 
lor, fiindcă atunci îţi va ieşi Domnul înainte să-i prăpădească-n luptă pe Filisteni”. 

25 lar David a făcut aşa cum i-a poruncit Domnul şi i-a lovit pe Filisteni de la Gabaon până la 
Ghezer. 

7 Termenul de ruptură (diakope) indică acţiunea apei de a rupe un zăgaz, o stavilă, un obstacol care- 
i stă în cale. Aşadar, David s-a lăsat prin văile drepte din susul muntelui, trecători formate în timp 
prin năvala şuvoaielor. T. M.: „David s-a dus la Baal-Peraţim şi acolo i-a lovit...”; localizare incertă 
într-un text obscur. 

8 T. M. adaugă: „ŞI a poruncit să-i ardă în foc”. 

6 

Aducerea chivotului la Ierusalim. 

1 David i-a adunat din nou pe tinerii din Israel, ca la vreo şaptezeci de mii. 

2 şi s-a ridicat David, el şi tot poporul care era cu el, precum şi o seamă din dregătorii lui Iuda, şi au 
mers pe calea urcuşuluil ca să aducă de acolo chivotul lui Dumnezeu, deasupra căruia este chemat 
numele Domnului puterilor, Cel ce şade pe heruvimii de deasupra?. 

3 Şi a pus chivotul Domnului într-un car nou, luându-l din casa lui Aminadab care locuia pe deal; 
iar Uza şi fraţii săi, fiii lui Aminadab, mânau carul, 

4 în timp ce fraţii săi mergeau înaintea chivotului, 


5 iar David şi toţi fiii lui Israel erau jucând înaintea Domnului, cu instrumente răsunătoare şi cu 
cântări şi cu harpe şi cu alăute şi cu tobe şi cu ţimbale şi cu fluiere3. 

6 Au venit astfel până la aria de treierat a lui Nachon; acolo Uza şi-a întins mâna spre chivotul lui 
Dumnezeu, ca să-l sprijine, şi s-a ţinut de el, fiindcă boii îl făcuseră să se mişte într-o rână. 

1 T. M.: „... s-au dus la Baala lui Iuda”, Baala fiind vechiul nume al cetăţii Chiriat-learim (los 15, 
9), unde fusese aşezat ultima oară chivotul legământului, în casa lui Aminadab (1 Rg 7, 1). „Calea 
urcuşului” (care nu e un nume propriu) ar putea să însemne ascensiunea lui David în urma victoriei 
asupra Filistenilor. 

2 Pe capacul chivotului se aflau imaginile a doi heruvimi care simbolizau tronul nevăzutului 
Dumnezeu (Nm 7, 8-9). 

3 Amplă procesiune, cu tot fastul regesc, în care bucuria era exprimată prin jocuri şi cântece; 
acestea din urmă, codificate, se păstrează până azi în Biserica Etiopiei, sub numele generic de 
„dansuri davidice”. 

7 Dar Domnul S-a mâniat pe Uza cu mare aprindere; şi din pricina acestei îndrăzneli l-a lovit 
Dumnezeu chiar acolo; şi acolo a murit, lângă chivotul Domnului, înaintea lui Dumnezeu4. 

8 şi s-a mâhnit David pentru aceea că Domnul făcuse o astfel de ruptură asupra lui Uza; şi locul 
acela s-a numit Ruptura lui Uza, până-n ziua de azi. 

9 şi-n ziua aceea s-a temut David de Domnul, zicând: „Cum va intra la mine chivotul Domnului?” 
10 Şi n-a vrut David să aducă la sine chivotul legii Domnului, în cetatea lui David, ci l-a adus David 
în casa lui Obed-Edom Gateanul. 

11 Şi a rămas chivotul Domnului vreme de trei luni în casa lui Obed-Edom Gateanul şi a 
binecuvântat Domnul casa lui Obed-Edom şi tot ce avea el. 

12 Şi i s-a spus regelui David, zicând: „Domnul a binecuvântat casa lui Obed-Edom, şi tot ce are el, 
pentru chivotul lui Dumnezeu”. Atunci David a mers şi a ridicat cu veselie chivotul Domnului din 
casa lui Obed-Edom în cetatea lui David. 

13 Şi împreună cu el, purtând chivotul Domnului, erau şapte cete; şi viței şi miei pentru jertfă. 

14 Şi David cânta cu mare răsunet din instrumente muzicale înaintea Domnului; şi era îmbrăcat în 
vestmânt luminat. 

4 Teribilul eveniment era menit să demonstreze că chivotul legii, simbol al prezenţei lui Dumnezeu, 
este intangibil chiar şi în faţa bunelor intenţii ale unui laic. Totul pentru a consolida sentimentul 
sacralităţii. Cuvântul „ruptură” (diakope) are aici o arie semantică mult mai largă: adevărata 
„ruptură” se produce în fiinţa lui David, anume în credinţa sa că Dumnezeu nu poate fi nedrept. 

15 Şi David şi toată casa lui Israel au ridicat chivotul Domnului în strigăte şi glasuri de trâmbiţă. 

16 Şi a fost că atunci când chivotul Domnului a sosit în cetatea lui David, Micol, fiica lui Saul, s-a 
uitat pe fereastră şi l-a văzut pe regele David dănţuind şi cântând înaintea Domnului; şi l-a disprețuit 
în inima €15. 

17 Şi au adus chivotul Domnului şi l-au aşezat înlăuntru, la locul lui, în mijlocul cortului pe care 
David îl ridicase pentru el; atunci David a adus în faţa Domnului arderi-de-tot şi jertfe de pace. 

18 Iar după ce David a săvârşit aducerea arderilor-de-tot şi a jertfelor de pace, a binecuvântat 
poporul întru numele Domnului Puterilor. 

19 Şi a împărțit la tot poporul şi chiar oştirii lui Israel de la Dan până la Beer-Şeba, fiecăruia, atât 
bărbaţi cât şi femei, câte o bucată de pâine şi câte o ciozvârtă de carne friptă şi câte o clătită din 
tigaie; şi tot poporul a plecat, fiecare la casa lui. 

20 Şi David s-a întors să-şi binecuvinteze propria sa casă. lar Micol, fiica lui Saul, a ieşit în 
întâmpinarea lui David şi l-a salutat şi a zis: „Câtă cinste astăzi pentru regele lui Israel, cel ce s-a 
descoperit astăzi în ochii slujnicelor şi slugilor lui aşa cum li se descoperă oricare din cei ce ţopăie 
ca nebunii6!” 

21 Iar David a zis către Micol: „Eu voi juca în faţa Domnului. Binecuvântat este Domnul, Cel ce m- 
a ales, peste capul tatălui tău şi peste capul casei 

5 Micol era soţia lui David. 

6 Termenul face aluzie la dansurile orgiastice ale unor culte păgâne, în timpul cărora, cuprinşi de 
frenezie, bărbaţii ajungeau să se automutileze. 

acestuia, să facă din mine cârmuitor peste poporul Său, peste Israel! Şi voi juca şi voi sălta în faţa 
Domnului, 

22 şi aşa încă mă voi mai descoperi, şi netrebnic voi fi în ochii tăi, dar împreună cu slujnicele în 
ochii cărora ziceai că n-aş fi în cinste”. 

23 lar Micol, fiica lui Saul, nu a avut nici un copil până-n ziua când a murit. 

7 

Profeția lui Natan. Rugăciunea lui David. 

1 Şi a fost că la vremea când regele şedea în casa lui şi când Domnul îi dăduse răgaz din toate 
părțile vrăjmaşilor dimprejurul său, 

2 a zis regele către profetul Natan: „lată, eu trăiesc într-o casă de cedru, în timp ce chivotul 
Domnului locuieşte în mijlocul unui cort”. 

3 Iar Natan a zis către rege: „Du-te şi fă tot ceea ce ai în inima ta, căci Domnul e cu tine”. 

4 Şi a fost că-n noaptea aceea s-a făcut cuvântul Domnului către Natan, zicând: 

5 „Du-te şi spune-i robului Meu David: aşa grăieşte Domnul: Tu nu-Mi vei zidi Mie casă în care să 
locuiesc; 

6 că Eu nu într-o casă am locuit, din ziua în care i-am scos pe fiii lui Israel din Egipt până-n ziua 
aceasta, ci am umblat din popas în popas şi în cort. 

7 Oriunde am umblat, în tot Israelul, am spus Eu oare vreunei seminții din Israel, căreia îi 
poruncisem să-l pască pe poporul Meu Israel, zicând: de ce nu Mi-aţi zidit o casă de cedru? 

8 Şi acum, aşa îi vei grăi robului Meu David: aşa grăieşte Domnul Atotţiitorul: Te-am luat de la 
stâna oilor ca să fii îndrumător peste poporul Meu, peste Israel. 

9 Şi am fost cu tine peste tot pe unde ai umblat, iar pe vrăjmaşii tăi i-am nimicit de dinainte-ţi şi te- 
am făcut renumit după renumele celor mari de pe pământ. 

10 Şi voi rândui un loc pentru poporul Meu Israel şi-i voi răsădi şi vor locui ei între ei şi nu vor mai 
fi neliniştiţi, iar fiul nedreptăţii nu-i va mai umili ca atunci, la început, 

11 din zilele când am pus judecători peste poporul Meu Israel; şi-ţi voi da odihnă din partea 
vrăjmaşilor tăi, iar Domnul îţi va spune că-ţi vei zidi casă. 

12 Şi fi-va că după ce zilele tale se vor plini şi tu vei dormi împreună cu părinţii tăi, Eu îl voi ridica 
pe urmaşul tău de după tine, din chiar coapsa ta, şi voi rândui regatul său. 

13 Acesta-i va zidi casă numelui Meu, iar Eu îi voi întări tronul până-n veac. 

14 Eu îi voi fi lui Tată, iar el Îmi va fi Mie fiu. Şi de se va întâmpla să greşască, atunci îl voi certa 
cu toiagul bărbaţilor şi cu loviturile fiilor oamenilor. 

15 Iar mila Mea nu o voi îndepărta de la el aşa cum am îndepărtat-o de la cei pe care i-am lepădat 
de la faţa Mea. 

16 Casa lui va fi neclintită, regatul său va rămâne veşnic înaintea Mea, iar tronul său în veac va fi 
întărit”. 

17 Potrivit tuturor acestor cuvinte şi potrivit acestei vedenii, aşa i-a vorbit Natan lui David. 

18 Şi intrând regele David, a stat în faţa Domnului şi a zis: „Cine sunt eu, 

Doamne al meu, Doamne? şi ce este casa Mea de m-ai iubit atât? 

19 În timp ce eu eram foarte mic înaintea Ta, Doamne al meu, Doamne, Tu vorbeai despre casa 
robului Tău în durată. Aceasta-i oare legea omului, Doamne al meu, Doamne? 

20 Ce oare va mai grăi David către Tine? De acum Tu-l ştii pe robul Tău, Doamne al meu, 
Doamne! 

21 De dragul robului Tău ai lucrat şi după inima Ta ai făcut tot binele acesta, ca să-l arăţi robului 
Tău, 

22 aşa ca eu să Te preamăresc, Doamne al meu; că nimeni nu este ca Tine, şi-n afară de Tine nu 
este Dumnezeu întru tot ceea ce noi am auzit cu urechile noastre. 

23 Care alt neam de pe pământ este ca poporul Tău Israel, pe care Dumnezeu să-l fi călăuzit ca să- 
Şi răscumpere Sieşi popor spre a-ţi face un nume, ca să-i faci lucruri mari şi luminate, aşa ca Tu să 
izgoneşti neamuri şi jertfelnice de dinaintea poporului Tău pe care ţi l-ai răscumpărat din Egipt? 

24 Şi Tu ţi-ai pregătit poporul lui Israel să-ţi fie popor până-n veac, iar Tu, Doamne, Te-ai făcut lui 
Dumnezeu. 

25 Şi acum, Doamne al meu, Doamne, adevereşte până-n veac cuvântul pe care l-ai grăit despre 


robul Tău şi casa lui! Doamne Atotţiitorule, Dumnezeul lui Israel, fă precum ai spus! 

26 Şi acum, preamărească-se numele Tău până-n veac şi întărească-se casa robului Tău David în 
faţa Ta! 

27 Doamne Atotţiitorule, Dumnezeul lui Israel, Tu eşti Cel ce i-a descoperit robului Tău acestea, 
zicând: Îţi voi zidi casă!; iată de ce robul Tău a găsit cu cale-n inima sa să-ţi înalțe această 
rugăciune. 

28 Şi acum, Doamne al meu, Doamne: Tu eşti Dumnezeu!; şi cuvintele Tale vor fi adevărate, şi Tu 
ai grăit despre robul Tău aceste lucruri bune. 

29 Şi acum, începe şi binecuvintează casa robului Tău, ca să dăinuie ea veşnic înaintea Ta!; că Tu, 
Doamne al meu, Doamne, Tu eşti Cel ce a grăit, şi din binecuvântarea Ta să se binecuvinteze casa 
robului Tău, ca să dăinuie ea veşnic înaintea Ta!” 

8 

Biruitor în războaie, David pune rânduială în regat. 

1 Şi a fost că după aceasta i-a lovit David pe Filisteni şi i-a înfrânt. Şi a luat David tributl din 
mâinile Filistenilor. 

2 Apoi i-a bătut David pe Moabiţi: şi, culcându-i la pământ, i-a măsurat cu funia: două funii spre 
ucidere şi două funii spre cruţare. Moabiţii i-au devenit robi lui David, plătindu-i bir. 

3 După aceea l-a bătut David pe Hadad-ezer, fiul lui Rehob, regele Țobei, la vremea când acesta 
mergea să-şi întindă puterea până la râul Eufrat; 

4 şi a luat David o mie din carele lui de luptă şi şapte mii de călăreţi şi douăzeci de mii de 
pedestraşi; şi a sfărâmat David toate carele de luptă2, păstrând 

1 Textul Ebraic are aici două cuvinte (Meteghaama) pe care nici un traducător nu le poate desluşi. 
Septuaginta foloseşte un derivat al verbului aforizo, care ar însemna „tribut”, dar cu un înţeles mai 
special: tributul pe care învingătorul îl pune deoparte, el fiind afierosit (destinat) Domnului. 

2 Ebr: „a tăiat vinele cailor” (aşa cum făcuse Iosua Navi - (11, 6,9). 

din ele o sută de care. 

5 Siria Damascului a venit în ajutorul lui Hadad-Ezer, regele Țobei, dar David a ucis douăzeci şi 
două de mii de Sirieni. 

6 Şi a pus David oşti de pază în Siria, aproape de Damasc, iar Sirienii au devenit robii şi birnicii lui 
David. Domnul îl păzea pe David oriîncotro acesta mergea. 

7 Atunci a luat David lănţugurile de aur care erau pe trupurile slujitorilor lui Hadad-Ezer, regele 
Țobei, şi le-a dus la Ierusalim; pe acestea avea să le ia Şişac, regele Egiptului, când a năvălit asupra 
Ierusalimului în zilele lui Roboam, fiul lui Solomon. 

8 lar din Tebah şi din cetăţile de seamă ale lui Hadad-Ezer a luat regele David foarte multă aramă; 
din aceasta avea să facă Solomon baia de aramă şi stâlpii şi spălătoarele şi toate vasele3. 

9 Auzind Tou, regele Hamatului, că David a bătut toată oştirea lui Hadad-ezer, 

10 l-a trimis pe Hadoram, fiul său, la regele David să-l întrebe de sănătate şi să-l laude pentru aceea 
că-l lovise şi-l învinsese pe Hadad-Ezer el fiind un duşman al lui Hadad-Ezer; în mâinile lui erau 
vase de argint şi vase de aur şi vase de aramă. 

11 Regele David le-a afierosit şi pe acestea Domnului, odată cu argintul şi aurul pe care le afierosise 
de prin toate cetăţile pe care le cucerise: 

12 din Idumeea şi din Moab şi de la fiii lui Amon şi de la Filisteni şi de la Amaleciţi şi din prăzile 
lui Hadad-Ezer, fiul lui Rehob, regele Țobei. 

3 E vorba de zestrea viitorului templu. 

13 Astfel şi-a făcut David un nume când s-a întors şi i-a bătut pe Idumei în Valea Sărată4, ca la vreo 
optsprezece mii de oameni. 

14 Şi a pus oştiri de pază în Idumeea în toată Idumeea; şi toţi Idumeii erau robii regelui. lar Domnul 
îl păzea pe rege oriîncotro acesta mergea. 

15 Şi a domnit David peste întregul Israel; David făcea judecată şi dreptate asupra întregului său 
popor. 

16 Mai-mare peste oaste era Ioab, fiul Țeruiei, în timp ce Iosafat, fiul lui Ahilud, era cronicar. 

17 Țadoc, fiul lui Ahitub, şi Ahimelec, fiul lui Abiatar, erau preoţi, iar Seraia era grămătic$. 

18 Benaia, fiul lui Iehoiada, era sfetnic, iar Cheretienii şi Peletienii6 şi fiii lui David erau mai-marii 


curții. 

9 

David şi Mefiboşet (Meribaal). 

1 Şi a zis David: „A mai rămas cineva din casa lui Saul, ca să fac milă cu el de dragul lui Ionatan?” 
2 Din casa lui Saul era un slujitor cu numele de Țiba. Şi l-au chemat la David. Şi i-a zis regele: „Tu 
eşti Țiba?” Iar acela a zis: „Eu, robul tău”. 

3 Şi a zis regele: „A mai rămas cineva din casa lui Saul, ca să-i arăt mila lui 

4 Valea Sărată: depresiune în vecinătatea Mării Moarte. 

5 Cronicarul putea fi şi grămătic, copist sau cel care ţinea evidenţele scriptice ale armatei. 

6 Cheretienii şi Peletienii: mercenari cretani şi, respectiv, filisteni intrați în garda personală a 
regelui. La 20, 23 se spune că Benaia era comandantul lor (în acord şi cu T. M.). 

Dumnezeu?” Atunci Țiba a zis către rege: „Mai este un fiu al lui Ionatan, beteag la picioare”. 1 

4 Jar regele l-a întrebat: „Unde e?” iba i-a răspuns regelui: „lată, el se află în casa lui Machir, fiul 
lui Amiel, din Lodebar”. 

5 Atunci regele a trimis şi l-a luat din casa lui Machir, fiul lui Amiel, din Lodebar. 

6 Aşa că Mefiboşet, fiul lui Ionatan, fiul lui Saul, a venit la regele David; şi căzând cu faţa la 
pământ, i s-a închinat. lar David i-a zis: „Mefiboşet!” Iar acela a zis: „Iată, robul tău”. 

7 Şi i-a zis David: „Nu te teme, căci negreşit voi face milă cu tine de dragul lui Ionatan, tatăl tău; îți 
voi înapoia toată moşia lui Saul, bunicul tău, iar tu pentotdeauna vei mânca pâine la masa mea”. 

8 Atunci Mefiboşet i s-a închinat şi i-a zis: „Cine sunt eu, robul tău, că ai căutat asupra unui câine 
mort ca mine?” 

9 Iar regele, chemându-l pe Ţiba, slujitorul lui Saul, i-a zis: „Toate câte sunt ale lui Saul şi toată 
casa lui i le-am dat fiului stăpânului tău. 

10 Tu îi vei lucra pământul, tu şi fiii tăi şi robii tăi, şi-i vei aduce fiului stăpânului tău pâine pentru 
hrană; iar Mefiboşet, fiul stăpânului tău, va şedea întotdeauna la masă cu mine”. Țiba avea 
cincisprezece fii şi douăzeci de robi. 

11 Şi a zis Țiba către rege: „Tot ceea ce domnul meu, regele, i-a poruncit robului său, aşa va face 
robul tău”. Şi Mefiboşet mânca la masa lui David ca unul din fiii regelui. 

12 Mefiboşet avea un copil mic cu numele Mica. Şi toți casnicii lui Țiba erau 

1 Pregătirea acestui episod s-a făcut în 4, 4. 

slujitorii lui Mefiboşet. 

13 Iar Mefiboşet locuia în Ierusalim, de vreme ce întotdeauna mânca la masa regelui; şi era şchiop 
de amândouă picioarele.2 

10 

David şi Amoniţii. 

1 Şi a fost că după aceasta a murit regele fiilor lui Amonil, iar în locul său a devenit rege Hanun, 
fiul său. 

2 Atunci a zis David: „Face-voi milă cu Hanun, fiul lui Nahaş, aşa cum şi tatăl său a făcut milă cu 
mine”. Şi David a trimis să-l aline asupra tatălui său prin mâinile slujbaşilor săi. lar slujbaşii lui 
David au venit în ţara fiilor lui Amon. 

3 Dar dregătorii fiilor lui Amon au zis către Hanun, domnul lor: „Oare de aceea a trimis David la 
tine să te aline, că-i arde lui să-l cinstească-n faţa ta pe tatăl tău? Nu cumva mai degrabă şi-a trimis 
David slujitorii la tine ca să cerceteze cetatea şi s-o iscodească şi s-o cearnă din ochi?” 

4 Atunci Hanun i-a luat pe slujbaşii lui David şi le-a ras bărbile şi le-a retezat hainele până la 
şolduri, după care le-a dat drumul. 

5 Şi i s-a spus lui David ce se întâmplase cu oamenii lui; şi a trimis să-i întâmpine, că tare mult erau 
oamenii batjocoriţi. Şi a zis regele: „Staţi în Ierihon până ce vă vor creşte bărbile, după care vă veți 
întoarce”. 

2 Un alt nume al lui Mefiboşet era Meribaal, păstrat în 1 Par 8, 34 şi 9, 40. 

1 „Fiii lui Amon” (Amoniţii): popor alcătuit din mai multe triburi transiordaniene. 

6 Atunci au văzut fiii lui Amon că aruncaseră ruşine asupra poporului lui David. Şi au trimis fiii lui 
Amon să-i tocmească cu plată pe Sirienii din Betrehob şi pe Sirienii din Țoba, douăzeci de mii de 


pedestraşi, şi pe regele Amaleciţilor cu o mie de oameni, iar de la Iştov douăsprezece mii de 
oameni. 

7 lar David a auzit şi l-a trimis pe Ioab cu toată oastea lui toţi unul şi unul. 

8 Fiii lui Amon au ieşit şi s-au rânduit în linie de bătaie la intrarea porţii; iar cei din Siria, din Țoba, 
din Rehob şi din Iştov şi din Maaca erau deoparte, singuri în câmp. 

9 Văzând atunci Ioab că linia de bătaie era împotriva lui atât din față, cât şi din spate, a ales o seamă 
de tineri din Israel, iar aceştia s-au îndreptat împotriva Siriei; 

10 iar pe ceilalți din popor i-a dat pe seama lui Abişai, fratele său; aceştia s-au îndreptat împotriva 
fiilor lui Amon. 

11 Şi a zis: „Dacă vor fi Sirienii mai tari decât mine, îmi veţi veni voi în ajutor; iar dacă fiii lui 
Amon vor fi mai tari decât voi, atunci eu vă voi veni în ajutor. 

12 Îmbărbătaţi-vă, şi să fim tari pentru poporul nostru şi pentru cetăţile Dumnezeului nostru, iar 
Domnul va face ceea ce e bine în ochii Lui.” 

13 Ioab şi poporul care era cu el au intrat în luptă împotriva Sirienilor, iar aceia au fugit din faţa lor. 
14 Iar fiii lui Amon, văzând că Sirienii au fugit, au luat-o şi ei la fugă din faţa lui Abişai şi au intrat 
în cetate. Iar Ioab s-a întors de la fiii lui Amon şi a venit în Ierusalim. 

15 Şi dacă au văzut Sirienii că fuseseră înfrânți în faţa lui Israel, s-au adunat la un loc. 

16 Atunci Hadad-Ezer a trimis şi i-a adunat pe Sirienii de dincolo de Râu2, iar aceştia au venit la 
Helam; în fruntea lor se afla Sovac, căpetenia oștirii lui Hadad-Ezer. 

17 Când i s-a spus lui David despre aceasta, el a adunat întregul Israel şi, trecând Iordanul, a venit la 
Helam. Sirienii s-au rânduit în linie de luptă împotriva lui David şi s-au bătut cu el. 

18 Sirienii însă au fugit din faţa lui Israel, iar David a zdrobit de la Sirieni şapte sute de care de 
luptă şi patru mii de călăreţi; l-a lovit şi pe Sovac, căpetenia oastei, care a murit acolo. 

19 Atunci toţi regii care erau supuşi lui Hadad-Ezer, văzând că sunt înfrânți de către Israeliţi, de 
bunăvoie li s-au alăturat Israeliţilor şi le-au slujit. Iar Siria s-a temut să-i mai ajute pe fiii lui Amon. 
11 

David şi Urie. 

1 Şi a fost că la întoarcerea anuluil, la vremea când regii se pornesc în războaie2, regele David l-a 
trimis pe loab şi împreună cu el pe slujitorii lui şi întregul Israel şi i-au nimicit pe fiii lui Amon şi au 
împresurat Raba; iar David a rămas în Ierusalim. 

2 Şi a fost că spre seară, când David s-a sculat din aşternutul său şi se plimba pe acoperişul casei 
regale3, a 

2 De dincolo de Eufrat. Numele „Halamac” din LXX nu spune nimic. 

1 La întoarcerea anului”: primăvara, când reîncepeau campaniile militare (care încetau odată cu 
venirea iernii). 

2 Literal: „.... la vremea când regii ies”. 

3 Acoperiş în formă de terasă. 

văzut de acolo, de pe acoperiş, o femeie scăldându-se; iar femeia era foarte frumoasă la vedere. 

3 Atunci David a trimis şi a cercetat să vadă cine este acea femeie. Şi unul i-a spus: „Oare nu este 
aceasta Batşeba, fiica lui Eliam, femeia lui Urie Heteul?”4 

4 Iar David a trimis soli şi a luat-o; şi a intrat la ea şi s-a culcat cu ea. Şi după ce ea s-a curățit de 
necurăţia ei, s-a întors la casa sa.5 

5 Femeia a zămislit; şi a trimis şi i-a dat de ştire lui David, zicând: „lată, eu sunt însărcinată”. 

6 Atunci David a trimis la Ioab, zicând: „Trimite-mi-l pe Urie Heteul!” Iar Ioab l-a trimis pe Urie la 
David. 

7 Urie a sosit şi s-a dus la el, iar David l-a întrebat despre ce face Ioab, ce face poporul, cum merge 
războiul. 

8 ŞI a zis David către Urie: „Du-te la casa ta şi spală-ţi picioarele!” Iar Urie a ieşit din casa regelui, 
în timp ce pe urma lui venea un mertic de la masa regală. 

9 Urie a dormit la uşa casei regelui, laolaltă cu toţi slujitorii stăpânului său, şi nu s-a dus la casa lui. 
10 Şi i s-a spus lui David că Urie nu se dusese la casa lui. Atunci David a zis către Urie: „Oare nu 
vii de pe drum? de ce nu te-ai dus la casa ta?”6 

4 Interogaţia sugerează că femeia măritată este un tabu moral. Aşadar, David va păcătui cu 


luciditate, în cunoştinţă de cauză, ceea ce-l va face ca, mai târziu, să recunoască în Psalmul 50: ,.... 
Şi răul în faţa Ta l-am făcut”. 

5 Femeia se afla în perioada lunară favorabilă conceperii. 

6 Intenţia ascunsă a lui David era aceea de a-i transfera lui Urie paternitatea asupra copilului ce se 
va naşte. 

11 Iar Urie a zis către David: „Chivotul şi Israel şi Iuda locuiesc în corturi, stăpânul meu Ioab şi 
slujitorii stăpânului meu îşi au tabăra pe pământ gol; cum să intru eu în casa mea şi să mănânc şi să 
beau şi să mă culc cu femeia mea? Aşa cum sufletul tău e viu, eu nu voi face aşa ceva!” 

12 Şi a zis David către Urie: „Mai rămâi aici, astăzi, iar mâine o să-ţi dau drumul”. Şi a rămas Urie 
în Ierusalim, în ziua aceea şi în cea următoare. 

13 Apoi David l-a poftit la el, iar acela a mâncat şi a băut în faţa lui; şi l-a îmbătat, dar, când a venit 
seara, acela s-a dus să doarmă în aşternutul lui, cu slujitorii stăpânului său, şi nu s-a dus acasă la el. 
14 Şi dacă s-a făcut dimineaţă, David a făcut o scrisoare către Ioab şi i-a trimis-o prin mâna lui 
Urie. 

15 lar în scrisoare se spunea: „Pune-l pe Urie în fruntea primei linii de bătaie, apoi retrageți-vă de 
dinapoia lui, în aşa fel încât el să fie rănit şi să moară”. 

16 Şi a fost că atunci când Ioab pusese cetatea sub pândă, l-a pus pe Urie într-un loc unde ştia el că 
sunt ostaşi mai viteji. 

17 Atunci ostaşii cetăţii au ieşit şi s-au bătut cu Ioab; şi au căzut câţiva din popor, dintre oamenii lui 
David, şi a murit şi Urie Heteul. 

18 Apoi Ioab a trimis şi l-a înştiinţat pe David despre toate trebile războiului, aşa cum trebuiau ele 
spuse regelui. 

19 Şi i-a poruncit solului, zicând: „După ce vei sfârşi cu toate trebile războiului şi i le vei spune 
regelui, 

20 dacă el se va aprinde de mânie şi-ţi va zice: de ce ați mers atât de 

506 

aproape de cetate ca s-o loviți? oare nu ştiaţi că aceia vor săgeta de pe zid? 

21 Cine l-a lovit pe Abimelec, fiul lui lerubaal? oare nu o femeie a aruncat de pe zid asupră-i o 
piatră de râşniţă, şi el a murit la Teveţ? de ce s-a apropiat el de zid?...7 Atunci să zici: a murit şi 
slujitorul tău Urie Heteul”. 

22 Solul lui Ioab a mers la rege în Ierusalim şi a venit şi i-a spus lui David tot ceea ce îi spusese 
Ioab, despre toate trebile războiului. Iar David s-a mâniat foarte tare pe Ioab. Şi a zis David către 
sol: „De ce v-aţi apropiat de cetate să vă luptaţi? Oare nu ştiaţi că veţi fi răniți de pe zid? Cine l-a 
lovit pe Abimelec, fiul lui Ierubaal? Oare nu o femeie a aruncat de pe zid asupră-i o piatră de 
râşniţă, şi el a murit la Teveţ? De ce v-aţi apropiat de zid?” 

23 Şi a zis solul către David: „Oamenii aceia au fost mai tari decât noi şi au ieşit la câmp împotriva 
noastră, iar noi i-am gonit până la poarta cetăţii. 

24 Acolo arcaşii au tras de pe zid asupra slujitorilor tăi şi au murit câţiva dintre slujitorii regelui şi a 
murit şi slujitorul tău Urie Heteul”. 

25 Şi a zis David către sol: „Aşa să-i spui lui Ioab: faptul acesta să nu te tulbure, căci sabia ucide o 
dată într-un fel şi altă dată în alt fel. Înteţeşte lupta împotriva cetăţii şi nimiceşte-o! Aşa să-l 
încurajezi!” 

26 Şi dacă femeia lui Urie a auzit că Urie, bărbatul ei, a murit, a plâns după bărbatul ei. 

27 Şi când s-a isprăvit vremea jelitului, David a trimis şi a adus-o în casa lui; iar ea i-a devenit soție 
ŞI i-a născut un 

7 Moartea lui Abimelec: relatată în Jd 9, 50 

54. 

fiu. Dar fapta lui David s-a arătat rea în ochii Domnului. 

12 

Natan îl mustră pe David. Naşterea lui Solomon. 

1 Domnul l-a trimis atunci la David pe profetul Natan. Acesta a intrat la el şi i-a zis: „Într-o cetate 
erau doi oameni: unul bogat şi altul sărac. 

2 Cel bogat avea foarte multe turme şi cirezi, 

3 iar cel sărac n-avea nimic, în afară de o mieluşea mică, pe care o cumpărase şi pe care a tinut-o şi 


a hrănit-o; şi ea a crescut laolaltă cu el şi copiii lui: din pâinea lui mânca şi din paharul lui bea şi la 
sânul lui dormea şi-i era ca o fiică. 

4 La omul bogat a poposit un călător, dar el nu s-a îndurat să ia din turmele lui şi din cirezile lui ca 
să gătească pentru călătorul care venise la el, ci a luat mieluşeaua omului sărac şi a gătit-o pentru 
oaspetele său”. 

5 Atunci David s-a mâniat cu mare aprindere împotriva acelui om; şi a zis David către Natan: „Viu 
este Domnul: vinovat de moarte este omul care a făcut aceasta; 

6 de şapte ori va plăti mieluşeaua, de vreme ce a făcut o faptă ca aceasta şi n-a avut milă!” 

7 Atunci Natan a zis către David: „Tu eşti omul care a făcut aceasta! Aşa grăieşte Domnul, 
Dumnezeul lui Israel: Eu sunt Cel ce te-a uns rege peste Israel; tot Eu sunt Cel ce te-a scăpat din 
mâna lui Saul 

8 şi ţi-am dat casa domnului tău şi pe femeile domnului tău la sânul tău şi ţi-am 

dat casa lui Israel şi pe a lui Iuda; iar dacă aceasta e puţin, îţi voi da mai mult. 

9 De ce ai nesocotit tu cuvântul Domnului, ca să faci ceea ce e rău în ochii Lui?: pe Urie Heteul l-ai 
ucis cu sabia; i-ai luat soţia ca să-ţi fie ţie femeie, iar pe el l-ai ucis cu sabia fiilor lui Amon. 

10 Şi acum: Sabia nu se va îndepărta niciodată din casa ta, de vreme ce tu m-ai nesocotit pe mine şi 
ai luat-o pe soția lui Urie Heteul ca să-ţi fie ţie femeie. 

11 Aşa grăieşte Domnul: Iată, Eu voi ridica împotrivă-ţi rău chiar din casa ta şi pe femeile tale le 
voi lua de dinaintea ochilor tăi şi le voi da aproapelui tău, iar el se va culca cu femeile tale la lumina 
zilei; 

12 căci tu ai făcut această faptă pe ascuns, dar Eu voi face lucrul acesta în văzul întregului Israel şi 
în faţa acestui soare”. 

13 Atunci David a zis către Natan: „Am păcătuit împotriva Domnului”. Iar Natan a zis către David: 
„ŞI Domnul ţi-a îndepărtat păcatul: nu vei muri. 1 

14 Dar pentru că tu, prin fapta aceasta, le-ai dat vrăjmaşilor Domnului un mare prilej de întărâtare, 
şi fiul tău care ţi s-a născut va muri negreşit”. 

15 Natan s-a întors la casa sa. lar Domnul a lovit pruncul pe care femeia lui Urie Heteul i-l născuse 
lui David, iar acela s-a îmbolnăvit. 

16 Şi David a căutat spre Domnul în grija pentru prunc. Şi a postit David 

1 Sfinţii Părinţi îl propun ca model nu pe David care a comis un dublu păcat (adulter şi omucidere), 
ci pe regele care şi-a recunoscut păcatul şi s-a căit. Acest act de căință îi va inspira celebrul Psalm 
50. 

cu post aspru şi a rămas toată noaptea culcat pe pământ. 

17 Iar bătrânii casei sale s-au ridicat şi au venit la el ca să-l scoale de pe pământ, dar el n-a vrut, şi 
nici n-a mâncat pâine cu ei. 

18 Şi a fost că în ziua a şaptea a murit pruncul; dar servii lui David s-au temut să-i spună lui David 
că pruncul murise; căci ziceau: „Noi i-am vorbit la vremea când pruncul era încă viu, dar el nu ne-a 
ascultat; cum îi vom spune oare acum că pruncul e mort? căci asta îi va face şi mai rău...”. 

19 David i-a văzut atunci pe servii săi şoptind şi a înţeles că pruncul murise. Şi a zis David către 
servii săi: „A murit pruncul?” Iar ei au zis: „A murit”. 

20 Atunci David s-a ridicat de pe pământ şi s-a spălat şi s-a uns şi şi-a schimbat hainele şi a intrat în 
casa lui Dumnezeu şi i s-a închinat. Apoi a intrat în casa lui şi a cerut pâine să mănânce; ei i-au pus 
pâine dinainte, iar el a mâncat. 

21 lar servii săi i-au zis: „Ce înseamnă oare aceasta, ce-ai făcut tu în legătură cu pruncul?: în timp 
ce el încă trăia, tu posteai şi privegheai, dar după ce a murit te-ai ridicat şi ai mâncat şi ai băut”. 

22 lar David a zis: „Câtă vreme pruncul încă trăia, am postit şi am plâns, căci ziceam: Cine ştie 
dacă Domnul va avea milă de mine şi pruncul va trăi? 

23 Dar acum, dacă a murit, la ce bun să mai postesc? voi putea eu să-l mai aduc înapoi? Eu mă voi 
duce la el, dar el nu se va mai întoarce la mine”. 

24 lar David a alinat-o pe Batşeba, femeia sa, şi a intrat la ea şi s-a culcat cu ea, iar ea i-a născut un 
fiu, căruia i-a 

pus numele Solomon. Pe acesta Domnul l-a iubit2. 


25 Şi l-a trimis pe profetul Natan şi, de dragul Domnului, acesta i-a pus numele ledida3. 

26 lar Ioab se lupta împotriva Rabei, a fiilor lui Amon, şi a luat cetatea domnească. 

27 Apoi a trimis Ioab un vestitor la David şi i-a zis: „Am luat Cetatea-apelor4. 

28 Şi acum, adună rămăşiţele poporului şi tăbărăşte asupra cetăţii şi ia-o tu înainte, ca nu cumva s-o 
iau eu înainte şi să poarte numele meu”. 

29 Iar David a adunat întregul popor şi a mers la Raba şi s-a luptat împotriva ei şi a luat-o. 

30 Şi a luat coroana de pe capul regelui ei, care cântărea un talant de aur, având şi pietre scumpes, 
iar aceasta a fost pusă pe capul lui David. A luat din cetate şi belşug de prăzi. 

31 Iar pe poporenii din ea i-a scos afară şi i-a pus să taie cu ferăstrăul şi cu grapa de fier şi cu 
securea şi să lucreze la cuptorul de ars cărămidă; şi aşa a 

2 Primul copil era fructul unui adulter, deci un bastard. Cestălalt, Solomon, era fiul legitim născut 
dintr-o soţie legitimă. 

3 „ledida” înseamnă „lubit-de-Dumnezeu”. „Solomon” înseamnă „Omul-Păcii”, un nume care se 
referă mai mult la demnitatea regală decât la odrasla propriu-zisă. 

4 „Cetatea-apelor” era, probabil, un supranume al Rabei, cetate asupra căreia istorisirea revine 
acum, după ce a părăsit-o la 11, 1. Expresia „am luat-o” înseamnă, aici, „am împresurat-o”, e în 
mâna mea. 

5 Un talant (ca măsură de greutate): 34, 5 kilograme. 

6 Traducerea literală a acestui verset îi face pe mulţi să creadă că David obişnuia să-şi tortureze 
prizonierii sau să-i ardă. Dar analize filologice atente au demonstrat că era vorba de anumite munci 
forţate (sau cu o destinaţie anume), de care şi Evreii avuseseră parte în Egipt. Vezi şi nota de la 1 
Par 20, 3, cu motivaţia filologică. 

făcut cu toate cetățile fiilor lui Amon. Apoi David şi întregul Israel s-au întors la Ierusalim. 

13 

Amnon şi Tamara. Abesalom pune la cale uciderea lui Amnon. 

1 lar după Aceasta s-a întâmplat că Abesalom, fiul lui David, avea o soră foarte frumoasă, al cărei 
nume era Tamara; iar Amnon, fiul lui David, o iubeal. 

2 Şi într-atât s-a chinuit Amnon din pricina surorii sale Tamara, încât s-a îmbolnăvit; fiindcă ea era 
fecioară, iar lui Amnon i se părea greu să-i facă ceva. 

3 Amnon avea un prieten al cărui nume era lonadab, fiul lui Şama, fratele lui David. lonadab însă 
era un om foarte viclean. 

4 Acesta i-a zis: „Ce e cu tine, o, fiu al regelui, de slăbeşti aşa din zi în zi? Ia spune-mi 
i-a zis: „O iubesc pe Tamara, sora fratelui meu Abesalom”. 

5 Atunci lonadab i-a zis: „Întinde-te pe patul tău şi fă-te bolnav. Tatăl tău va veni să te vadă şi-i vei 
zice: să vină Tamara, sora mea, şi să mă hrănească cu bucățele; să gătească bucate înaintea ochilor 
mei, aşa ca eu să văd şi să mănânc din mâinile ei”. 

6 lar Amnon, culcându-se s-a făcut bolnav. Şi a venit regele să-l vadă, iar el 

1 Abesalom şi Tamara erau copiii lui David născuţi din Maaca, fiica lui Talmai, regele Gheşurului 
(3, 3); Amnon era născut din Ahinoam Izreeliteanca (de altfel, întâiul-născut al lui David). Aşadar, 
Tamara era sora vitregă a lui Amnon. 

i-a zis regelui: „Să vină Tamara, sora mea, şi să facă-n văzul meu două turte şi să le mănânc din 
mâna ei”. 

7 Atunci David a trimis acasă la Tamara, zicând: „Mergi în casa fratelui tău Amnon şi fă-i de 
mâncare!” 

8 Şi a mers Tamara în casa lui Amnon, fratele ei; iar el era culcat. Ea a luat făină şi a frământat-o şi 
sub ochii lui a făcut turte şi le-a copt. 

9 Apoi a luat tigaia şi i le-a pus înainte, dar el n-a vrut să mănânce. ŞI a zis Amnon: „Scoateţi-i 
afară pe toţi de la mine!” Şi i-au scos afară de la el până la cel din urmă om. 

10 Iar el a zis către Tamara: „Adu-mi mâncarea în cămară şi voi mânca din mâna ta”. lar Tamara a 
luat turtele pe care le făcuse şi i le-a adus fratelui său Amnon în odaia cu aşternut. 

11 Şi l-a îmbiat să mănânce, dar el a prins-o şi i-a zis: „Vino şi culcă-te cu mine, sora mea 
12 Ea însă i-a zis: „Nu, fratele meu, nu mă umili, că aşa ceva nu se face în Israel; nu face această 
nebunie! 


1? 


Iar Amnon 


1? 


13 Iar eu, eu cum îmi voi purta ocara? Iar tu vei fi în Israel ca unul din cei fără de minte. Şi acum, 
vorbeşte-i tu regelui, căci el nu se va împotrivi să mă dea după tine”.2 

14 Amnon însă n-a vrut să asculte de cuvântul ei, ci s-a năpustit asupră-i şi a umilit-o şi s-a culcat 
cu ea. 

15 După aceea a urât-o Amnon cu ură foarte mare, că mai mare era ura cu care o ura decât iubirea 
cu care o iubise. 

2 Legea lui Moise interzicea o astfel de legătură (Lv 18, 9, 11; Dt 27, 22). E de presupus că Tamara 
o sugerează spre a depăşi momentul critic şi a câştiga timp. 

Şi i-a zis Amnon: „Scoală-te şi pleacă!”3 

16 Dar Tamara i-a zis: „Nu, frate; căci răul cel din urmă, acela de a mă alunga, e mai mare decât 
răul cel dintâi pe care l-ai făcut cu mine”. Dar Amnon n-a vrut să asculte de vorba ei, 

17 ci l-a chemat pe servul care era mai mare peste casa lui şi i-a zis: „Scoate-o afară şi încuie uşa 
după ea!” 

18 Ea însă era îmbrăcată în haină pestriță, căci aşa era îmbrăcămintea purtată de fiicele regelui care 
erau fecioare. Iar servul a scos-o afară şi a încuiat uşa după ea. 

19 Iar Tamara a luat cenuşă şi şi-a presărat-o pe cap şi şi-a rupt haina pestriță cu care era îmbrăcată 
ŞI, punându-şi mâinile pe cap, mergea aşa şi striga. 

20 Atunci Abesalom, fratele ei, a zis către ea: „Nu cumva Amnon, fratele tău, a umblat cu tine?... 
Acum însă taci, sora mea, căci el este fratele tău; nu-ţi frânge inima pentru fapta aceasta”. Şi a şezut 
Tamara, părăsită, în casa lui Abesalom, fratele ei. 

21 Dar regele David a auzit de toate acestea şi s-a aprins de mânie, dar n-a vrut să strice inima lui 
Amnon, fiul său, pe care-l iubea fiindcă era întâiulsău-născut. 

22 lar Abesalom nu i-a vorbit nimic lui Amnon, nici de bine, nici de rău, asupra faptului că o 
umilise pe Tamara, sora lui. 

3 Studiile de psihologie abisală, precum şi literaturile lumii prezintă numeroase cazuri de acest fel, 
când limita dintre iubire şi ură e foarte subțire. Cu atât mai mult aici, unde instinctul brut se 
ciocneşte de conştiinţa faptului impur: iubirea se transformă în contrariul ei. 

23 Şi a fost că după doi ani de zile, la vremea când tundeau oile lui Abesalom în Baal-Haţor, care se 
află în Efraim, Abesalom i-a poftit pe toţi fiii regelui.4 

24 Şi a venit Abesalom la rege şi i-a zis: „lată, la robul tău este tunsul oilor; să meargă deci regele şi 
servii săi la robul tău”. 

25 Dar regele i-a zis lui Abesalom: „Nu, fiul meu, nu vom merge noi toţi şi nu te vom împovăra”. 
Iar Abesalom l-a rugat cu mare stăruinţă, însă el n-a vrut să se ducă, ci doar l-a binecuvântat. 

26 Atunci Abesalom a zis către el: „Dacă nu, atunci să meargă cu noi Amnon, fratele meu”. „De ce 
să meargă el cu tine?” i-a zis regele. 

27 Dar dacă Abesalom a stăruit, el i-a învoit pe Amnon şi pe toţi fiii regelui. lar Abesalom a făcut 
un ospăț ca ospăţul unui rege. 

28 Abesalom însă le-a poruncit slugilor sale, zicând: „Luaţi aminte la vremea când inima lui 
Amnon se va veseli de vin şi când eu vă voi spune: loviţi-l pe Amnon şi omorâţi-l! Nu vă temeţi; 
oare nu eu vă poruncesc? îmbărbătați-vă şi fiți viteji!” 

29 Iar slugile lui Abesalom i-au făcut lui Amnon aşa cum le poruncise Abesalom. Atunci toți fiii 
regelui s-au sculat de la masă şi, aruncându-se fiecare pe catârul său, au fugit. 

30 Şi a fost că la vremea când ei erau încă pe drum, a venit veste la David cum că Abesalom îi 
omorâse pe toţi fiii regelui şi că nici unul n-a scăpat. 

31 Atunci regele s-a ridicat şi şi-a sfâşiat hainele şi s-a aşternut pe 

4 Tunsul oilor, ca orice recoltă, era prilej de serbare şi ospăț. 

pământ; şi slujitorii lui, care-i şedeau împrejur, şi ei şi-au sfâşiat hainele. 

32 Dar lonadab, fiul lui Şama, fratele lui David, a răspuns şi a zis: „Să nu gândească domnul meu, 
regele, că i-a ucis pe toţi tinerii, fiii regelui, fiindcă dintre ei doar Amnon a murit; căci Abesalom îşi 
pusese aceasta în gând încă din ziua-n care Amnon a umilit-o pe Tamara, sora lui. 

33 Acum, aşadar, domnul meu, regele, să nu pună la inimă gândul că toţi fiii regelui ar fi murit, de 
vreme ce doar Amnon, el singur, e mort”. 

34 Şi Abesalom a fugit. Aici însă omul de strajă şi-a ridicat ochii şi a privit şi, iată, popor mult 


venea pe calea de pe coasta muntelui, în coborâş. Iar straja a venit şi i-a dat de veste regelui, zicând: 
„Am văzut oameni pe calea Bahurim, pe coasta muntelui”. 

35 Atunci lonadab a zis către rege: „lată, fiii regelui sunt de faţă; cum a spus robul tău, aşa s-a 
petrecut.” 

36 Şi a fost că de cum a sfârşit el vorbele acestea, iată, au sosit fiii regelui şi au ridicat glas şi au 
plâns. Şi însuşi regele şi toţi slujitorii lui au plâns cu plângere mare. 

37 lar Abesalom a fugit şi s-a dus la Talmai, fiul lui Amihud, regele Gheşurului. Iar regele David 1- 
a plâns fără-ncetare pe fiul său. 

38 Aşa a fugit Abesalom şi s-a dus la Gheşur, unde a rămas vreme de trei ani. 

39 lar regele David a încetat să mai umble după Abesalom, căci se alinase de moartea lui Amnon. 

Întoarcerea lui Abesalom. 

1 Cunoscând Ioab, fiul Țeruiei, că inima regelui s-a întors spre Abesalom, 

2 a trimis Ioab la Tecoa şi a luat de acolo o femeie isteață şi i-a zis: „Plângi, îmbracă-te cu haine de 
jale şi nu te unge cu untdelemn şi fii ca o femeie care jeleşte de multe zile pentru un mort; 

3 şi du-te la rege şi vorbeşte-i aşa:... 

Şi Ioab i-a spus ce avea să zică. 

4 Aşa că femeia din Tecoa a venit la rege şi a căzut cu faţa la pământ şi i s-a închinat, zicând: 
„Ajutor, o, rege, ajutor!” 

5 Iar regele i-a zis: „Ce e cu tine?” Iar ea a zis: „Sunt femeie văduvă, căci mi-a murit bărbatul. 

6 Roaba ta avea doi feciori, iar aceştia s-au sfădit în țarină şi nu era cine să-i despartă, aşa că unul 
dintre ei l-a lovit pe celălalt, fratele lui, şi l-a omorât. 

7 Şi, iată, toate rudele s-au ridicat împotriva roabei tale, zicând: dă-ni-l pe acela care şi-a ucis fratele 
şi-l vom ucide pentru viaţa fratelui său pe care l-a ucis, şi-l vom nimici chiar şi pe moştenitorul 
lui!... Şi astfel vor ei să stingă şi tăciunele care mi-a mai rămas, aşa încât bărbatului meu să nu-i 
rămână urmaş sau nume pe faţa pământului”. 

8 Atunci regele i-a zis femeii: „Mergi sănătoasă la casa ta, iar eu voi da porunci pentru tine”. 

9 lar femeia din Tecoa a zis către rege: „O, rege, domnul meu, asupra mea să fie vina, şi asupra 
casei tatălui meu, iar regele şi tronul său să fie fără vină!” 1 

10 Regele i-a zis: „Cine este cel ce vorbeşte împotrivă-ţi? Adu-l la mine, şi nimeni nu se va mai 
atinge de el2!” 

11 Iar femeia a zis: „Aducă-şi dar aminte regele de Domnul, Dumnezeul său, atunci când rudele de 
sânge se vor aduna să strige, şi să nu-l lase pe fiul meu pradă pierzaniei”. Şi a zis regele: „Viu este 
Domnul de va cădea pe pământ un fir din părul fiului tău!” 

12 Şi a zis femeia: „Atunci, grăiască roaba ta o vorbă către domnul meu, regele!” El a zis: 
„Grăieşte!” 

13 Atunci a zis femeia: „De ce ai cugetat tu aceasta împotriva poporului lui Dumnezeu? Cuvântul 
acesta, ieşit din gura regelui, e ca o greşală făcută de el însuşi, aceea de a nu-l mai întoarce regele pe 
cel izgonit. 

14 Căci noi cu moarte vom muri, şi vom fi ca apa ce se varsă pe pământ şi nu se mai adună la un 
loc; Dumnezeu însă nu vrea ca sufletul să se piardă, şi nici va socoti să-l alunge de la EI pe cel 
izgonit. 

15 Şi acum, am venit să grăiesc cuvântul acesta către rege, domnul meu, căci poporul mă va vedea, 
iar roaba ta va zice: Să-i vorbească cineva domnului meu, regele, că doar va plini regele rugămintea 
roabei sale 

16 pe care regele o va asculta, s-o mântuiască pe roaba sa din mâna omului care caută să mă 
nimicească, pe mine şi pe fiul meu, din moştenirea lui Dumnezeu”. 

17 Şi a zis femeia: „Acum, dacă cuvântul 

1 Bine instruită, femeia nu se mulţumeşte cu o rezoluţie formală, de rutină, ci-l atrage pe rege într-o 
angajare concretă, responsabilă. 

2 Adică de fiul ei. 

domnului meu, regele, e binevoitor..., bine; căci regele, domnul meu, e ca un înger al lui Dumnezeu, 


care aude şi binele, şi răul; şi Domnul, Dumnezeul tău, va fi cu tine”. 

18 Şi răspunzând regele, i-a zis femeii: „Să nu ascunzi de mine lucrul despre care te voi întreba”. Iar 
femeia a zis: „Grăiască domnul meu, regele!” 

19 Şi a zis regele: „Oare nu-i cu tine mâna lui Ioab în toate acestea?” Iar femeia i-a zis regelui: „Pe 
viaţa sufletului tău, o, rege, doamne, că din tot ceea ce a grăit domnul meu, regele, eu nu mă abat 
nici la dreapta, nici la stânga; da, robul tău Ioab, el mi-a dat poruncă şi el a pus toate aceste cuvinte 
în gura roabei tale. 

20 Robul tău Ioab a făcut învăluirea de cuvinte asupra acestui lucru; iar domnul meu, regele, este 
înţelept ca înţelepciunea îngerului lui Dumnezeu în a cunoaşte toate cele de pe pământ.”3 

21 Atunci regele a zis către loab:4 „Iată, ţi-am făcut după cuvântul acesta: Du-te şi adu-l înapoi pe 
tânărul Abesalom”. 

22 Jar Ioab, căzând cu faţa la pământ, s-a închinat şi l-a binecuvântat pe rege. Şi a zis Ioab: „Astăzi 
a cunoscut robul tău că am aflat bunăvoință în ochii tăi, o, rege, doamne al meu; căci domnul meu, 
regele, a plinit cererea robului său”. 

23 Apoi Ioab s-a ridicat, s-a dus la Gheşur şi l-a adus pe Abesalom la Ierusalim. 

3 Aşa cum făcuse profetul Natan în cazul lui Urie, Ioab îi prezintă regelui o întâmplare inventată, o 
parabolă, spre a-i dezvălui, în final, adevărata intenţie. 

4 Scena se schimbă brusc, rolul femeii s-a încheiat cu succes. 

5 Literal: „... că am aflat har...”. 

24 Şi a zis regele: „Să se întoarcă la casa lui, dar faţa mea să n-o vadă!” şi s-a întors Abesalom la 
casa lui, dar faţa regelui n-a văzut-o. 

25 În tot Israelul nu se afla bărbat mai frumos decât Abesalom: din tălpile picioarelor şi până-n 
creştetul capului nu avea nici o meteahnă. 

26 Când îşi tundea capul (şi-l tundea la începutul fiecărui an, că-i era greu cu el), părul tuns cântărea 
două sute de sicli (pe potriva siclului regesc)6. 

27 Lui Abesalom i s-au născut trei fii şi o fiică, numele celei din urmă era Tamara; aceasta era 
femeie foarte frumoasă şi a devenit soţia lui Roboam, fiul lui Solomon; iar ea l-a născut pe Abia. 

28 Şi a rămas Abesalom în Ierusalim doi ani de zile, dar faţa regelui n-a văzut-o. 

29 Atunci l-a chemat Abesalom pe Ioab ca să-l trimită la rege, dar acela n-a vrut să vină la el; şi a 
trimis la el a doua oară, dar n-a vrut să vină. 

30 Şi a zis Abesalom către slugile sale: „Iată, în câmp, partea de țarină a lui Ioab, pe care el are orz, 
vecină cu a mea; duceţi-vă şi daţi-i foc”. Aşa că slugile lui Abesalom i-au ars cu foc holda. 

31 Atunci robii lui Ioab s-au dus la el cu hainele sfâşiate şi au zis: „Slugile lui Abesalom ţi-au ars 
holda”. Atunci Ioab s-a ridicat şi a venit acasă la Abesalom şi i-a zis: „De ce mi-au ars slugile tale 
holda?” 

32 lar Abesalom a zis către Ioab: „Iată, am trimis la tine, zicând: vino aici şi te voi trimite la rege! 
Căci îmi ziceam: De ce am venit eu din Gheşur? 

6 200 de sicli = aproximativ 3,200 kg. 

că-mi era bine acolo! Acum, însă, iată că faţa regelui n-am văzut-o. Dacă se află-n mine nedreptate, 
ucide-mă!” 

33 Ioab a intrat atunci la rege şi i-a spus, iar acela l-a chemat pe Abesalom. Şi a intrat la rege şi i s-a 
închinat şi a căzut cu faţa la pământ în faţa regelui. lar regele l-a sărutat pe Abesalom. 

15 

Răscoala lui Abesalom. Fuga lui David. David şi Huşai. 

1 Şi a fost că, după aceasta, Abesalom şi-a pregătit care şi călăreți şi cincizeci de oameni care-i 
mergeau înainte. 

2 Abesalom se scula dis-de-dimineaţă şi stătea pe marginea drumului de la poartă. Şi când venea 
cineva la rege să se judece pentru vreo pricină, Abesalom striga spre el, zicându-i: „Din care cetate 
eşti tu?” lar omul îi răspundea: „Robul tău este din cutare trib al lui Israel”. 

3 lar Abesalom îi zicea: „lată, pricina ta este bună şi dreaptă, dar la rege tu nu ai pe nimeni care să 
te asculte”. 

4 Şi mai zicea Abesalom: „O, dacă m-ar pune cineva pe mine judecător în ţara asta, atunci orice om 
care ar avea o neînțelegere sau o pricină ar veni la mine, iar eu i-aş face dreptate”. 


5 Şi dacă se apropia cineva să i se plece înainte, el îşi întindea mâna şi-l îmbrăţişa şi-l săruta. 

6 Aşa făcea Abesalom cu fiecare israelit care venea la rege pentru judecată şi aşa a intrat Abesalom 
la inima Israeliților. 

7 Şi a fost că după patruzeci de ani de domnie a lui David, a zis Abesalom către tatăl său: „Mă duc 
la Hebron ca să plinesc o făgăduinţă pe care i-am făcut-o Domnului. 

8 Fiindcă eu, robul tău, la vremea când trăiam la Gheşur, în Siria, am făcut această făgăduință: Dacă 
într-adevăr Domnul mă va întoarce în Ierusalim, atunci ÎI voi sluji pe Domnul.” 

9 Iar regele i-a zis: „Mergi în pace!” Iar el s-a ridicat şi s-a dus la Hebron. 

10 Atunci Abesalom şi-a trimis oameni de încredere? la toate triburile lui Israel, zicând: „Când veți 
auzi sunet de corn, atunci să ziceţi: Abesalom a devenit rege în Hebron”. 

11 Cu Abesalom se aflau două sute de bărbaţi din Ierusalim, anume aleşi; dar ei, în simplitatea lor, 
mergeau şi nu ştiau nimic. 

12 şi-n timp ce aducea jertfele, Abesalom a trimis şi l-a chemat pe Ahitofel Ghilonitul, sfetnicul lui 
David, din cetatea lui, adică din Ghilo; şi s-a făcut o puternică punere la cale: de partea lui 
Abesalom curgea popor din ce în ce mai numeros. 

13 Atunci a venit un vestitor la David, zicând: „Inima oamenilor lui Israel s-a pornit spre 
Abesalom”. 

14 Iar David le-a zis tuturor slujitorilor ce se aflau cu el în Ierusalim: „Sculaţi-vă, şi să fugim, căci 
nu vom scăpa de Abesalom! Grăbiţi-vă să plecăm, ca să nu se grăbească el şi să ne prindă şi să ne 
facă rău şi să lovească cetatea cu ascuţişul săbiei!” 

15 Iar slujitorii regelui au zis către rege: „În tot ceea ce alege stăpânul nostru, iată, noi suntem servii 
tăi!” 

1 Hebron era oraşul natal al lui Abesalom (3, 2-3). 

2 Literal: „spioni”. 

16 Atunci regele şi toată casa lui au ieşit, mergând pe jos. Dar regele a lăsat zece din ţiitoarele lui să 
țină casa. 

17 Şi au plecat regele şi toţi slujitorii săi, mergând pe jos, şi s-au oprit departe de casă. 

18 Şi toți slujitorii săi i s-au alăturat; şi toți Cheretienii şi toţi Peletienii şi toţi Gateenii, ca la şase 
sute de oameni, care veniseră pe jos din Gat, mergeau înaintea regelui. 

19 Iar regele a zis către Itai din Gat3: „De ce mergi şi tu cu noi? Întoarce-te şi rămâi cu regele4, căci 
tu eşti străin, ca unul ce ai plecat din locul tău şi te-ai aşezat aici. 

20 De vreme ce doar ieri ai venit, te voi face eu astăzi să mergi cu noi?5 Eu merg unde merg, dar tu 
întoarce-te, şi cu tine întoarce-i şi pe fraţii tăi, iar Domnul va face cu tine milă şi adevăr”. 

21 Iar Itai i-a răspuns regelui, zicând: „Viu este Domnul, şi viu e stăpânul meu, regele: Oriunde va 
fi stăpânul meu, regele, fie în moarte, fie în viaţă, acolo va fi şi robul tău!” 

22 Atunci regele a zis către Itai: „Vino şi mergi cu mine!” Aşa că Itai Gateeanul a mers cu regele, 
precum şi toţi slujitorii şi toată mulţimea care era cu el. 

23 Şi toată ţara plângea cu glas mare. Şi tot poporul se îndrepta spre pârâul Cedrilor6. Şi a trecut 
regele pârâul Cedrilor; 

3 Probabil, căpetenia cetei venite din Gat (versetul precedent). 

4 Cu noul rege, cu Abesalom. Aparent, David a cedat prea uşor, dar el are o bogată experienţă a 
ajutorului lui Dumnezeu. 

5 Redundant, originalul impune o simplificare sintactică. 

6 Pârâul Cedrilor (sau al Chedronului) se afla între cetatea Ierusalimului şi Muntele Măslinilor. 
Dincolo de el era grădina Ghetsimani, din care isus va fi arestat (In 18, 1 şi urm.). 

şi întregul popor, laolaltă cu regele, mergea pe calea ce duce în pustie. 

24 Şi, iată, era acolo şi Țadoc, şi toţi leviţii împreună cu el, care duceau din Betar chivotul 
legământului Domnului; şi au oprit acolo chivotul legământului lui Dumnezeu, iar Abiatar a stat în 
picioare până ce întregul popor a ieşit din cetate. 

25 lar regele a zis către Țadoc: „Întoarce chivotul lui Dumnezeu în cetate; dacă eu voi afla 
bunăvoință în ochii Domnului, Domnul mă va întoarce şi mi-l va arăta, pe el şi frumuseţea lui; 

26 dar dacă-mi va zice: nu te vreau!, iată, eu sunt aici, iar El va face cu mine aşa cum va crede de 


w33 


cuviință”. 


27 Şi a mai zis regele către preotul Țadoc: „lată, întoarceţi-vă cu pace în cetate: tu şi Ahimaaţ, fiul 
tău, şi Ionatan, fiul lui Abiatar, amândoi fiii voştri. 

28 lată, eu voi rămâne în laturile pustiei până ce din partea voastră vor veni soli să-mi vestească”. 
29 Aşa că Țadoc şi Abiatar au dus chivotul Domnului înapoi în Ierusalim, unde a şi rămas. 

30 Iar David se urca pe suişul Muntelui Măslinilor; se urca plângând şi cu capul acoperit; şi mergea 
desculţ; şi tot poporul care se afla cu el, fiecare cu capul acoperit, mergea urcându-se şi plângând. 
31 Şi i s-a spus lui David: „Ahitofel este printre cei ce şi-au dat mâna cu Abesalom”. Iar David a 
zis: „Doamne, Dumnezeul meu, risipeşte sfatul lui Ahitofel!” 

32 Şi dacă David a ajuns în vârf, acolo i s-a închinat lui Dumnezeu. Şi, iată, în faţa lui a ieşit Huşai 
Archianul, prietenul 

său cel mai bun, avându-și haina sfâşiată şi cenuşă pe cap. 

33 Şi i-a zis David: „Dacă vei merge cu mine, îmi vei fi povară; 

34 dar de te vei întoarce în cetate şi-i vei zice lui Abesalom: fraţii tăi au trecut; după mine a trecut 
regele; şi acum, o, rege, eu sunt robul tău: îngăduie-mi să trăiesc! Atunci şi până mai acum am fost 
servul tatălui tău; acum însă sunt robul tău!... Atunci vei risipi uneltirea lui Ahitofel. 

35 Şi, iată, acolo sunt cu tine preoţii Țadoc şi Abiatar; şi va fi că fiece cuvânt pe care-l vei auzi în 
casa regelui îl vei spune preoţilor Țadoc şi Abiatar. 

36 Şi, iată, acolo sunt cu ei şi cei doi fii ai lor: Ahimaaţ, fiul lui Țadoc, şi Ionatan, fiul lui Abiatar; 
prin ei îmi veţi trimite fiece cuvânt pe care-l vei auzi”. 

37 Atunci Huşai, prietenul lui David, a intrat în cetate; tot atunci intra şi Abesalom în Ierusalim. 

16 

David batjocorit de Şimei. Huşai şi Abesalom. 

1 David trecuse puţin de vârful muntelui când, iată, Țiba, sluga lui Mefiboşet, i-a ieşit în 
întâmpinare cu o pereche de asini încărcaţi cu două sute de pâini şi o sută de legături de stafide şi o 
sută de legături de smochine şi un burduf de vin. 

2 Şi a zis regele către Ţiba: „Ce vrei tu să spui cu astea?” Iar Țiba a răspuns: „Asinii sunt pentru cei 
din casa regelui, ca să umble pe ei; pâinile şi poamele sunt pentru hrana oamenilor, iar vinul este 
pentru cei ce slăbesc în pustie, să bea”. 

3 Atunci regele i-a zis: „Şi unde este fiul stăpânului tău?” Iar Țiba a zis către rege: „lată, el a rămas 
în Ierusalim; căci a zis: Casa lui Israel îmi va întoarce astăzi regatul tatălui meu”. 

4 A zis regele către Țiba: „Iată, toate bunurile lui Mefiboşet sunt ale tale”. Iar iba, închinându-i-se, 
i-a zis: „O, rege, stăpân al meu, să aflu milă în ochii tăi!” 

5 Iar când regele David a ajuns la Bahuriml, iată că de acolo ieşea un om din familia casei lui Saul, 
al cărui nume era Şimei, fiul lui Ghera; ieşea şi blestema 

6 şi arunca cu pietre în David şi în toți slujitorii regelui David; dar poporul întreg şi toţi voinicii se 
aflau de-a dreapta şi de-a stânga regelui. 

7 Şi aşa grăia Şimei când îl blestema: „Pleacă, pleacă, tu, om al vărsărilor de sânge şi om nelegiuit! 
8 Domnul a întors împotrivă-ţi tot sângele casei lui Saul, că te-ai făcut tu rege în locul lui; Domnul 
a dat regatul în mâna lui Abesalom, fiul tău; şi, iată, tu [ai rămas] în răutatea ta, că eşti omul 
vărsărilor de sânge!” 

9 Atunci Abişai, fiul Țeruiei, a zis: „De ce-l blesteamă acest câine mort pe stăpânul meu, regele? 
Mă duc chiar acum să-i iau capul!” 

10 Iar regele a zis: „Ce am eu de-a face cu voi, fii ai Țeruiei? Daţi-i pace, lăsaţi-l să blesteme; că 
dacă Domnul i-a spus lui să-l blesteme pe David, cine oare îi va spune: de ce faci asta?” 

1 Bahurim: cetate pe drumul dintre Ierusalim şi Ierihon, la nord-est de Muntele Măslinilor. 

11 Şi a zis David către Abişai şi către toţi slujitorii săi: „lată, fiul meu, cel care a ieşit din coapsele 
mele, umblă după viaţa mea; cu atât mai mult, acum, acest fiu al lui Veniamin. Lăsaţi-l să blesteme, 
căci Domnul i-a zis; 

12 dacă Domnul îmi va vedea umilirea, îmi va răsplăti cu bine pentru blestemul lui de astăzi”. 

13 David şi toţi oamenii lui mergeau pe cale, iar Şimei îi mergea alături pe coasta muntelui; mergea 
şi blestema şi arunca cu pietre în el şi-l împroşca cu ţărână. 

14 lar regele şi tot poporul ce se afla cu el au ajuns aproape de Iordan şi s-au odihnit acolo. 


15 Pe de altă parte, Abesalom şi toţi oamenii lui Israel au ajuns în Ierusalim; cu el se afla şi 
Ahitofel. 

16 Şi a fost că atunci când Huşai Archianul, prietenul cel mai bun al lui David, a venit la Abesalom, 
a zis Huşai către Abesalom: „Trăiască regele!” 

17 lar Abesalom i-a zis lui Huşai: „Asta-ţi este mila faţă de prietenul tău? De ce nu te-ai dus după 
prietenul tău?” 

18 Şi a zis Huşai către Abesalom: „Nu, ci după acela care a fost ales de Domnul şi de acest popor şi 
de întregul Israel; al lui voi fi, şi cu el voi rămâne. 

19 Şi, la urma urmelor, pe cine voi sluji? Oare nu pe fiul său? Aşa cum am slujit în faţa tatălui tău, 
întocmai voi face şi-n faţa ta”. 

20 Atunci a zis Abesalom către Ahitofel: „Sfătuiţi-vă între voi ce trebuie să fac”. 

21 Iar Ahitofel a zis către Abesalom: „Intră la țiitoarele tatălui tău, pe care el le-a lăsat să-i ţină 
casa; şi întregul Israel va auzi că tu l-ai ruşinat pe tatăl tău, iar mâinile tuturor celor ce sunt cu tine 
vor prinde putere”.2 

22 Atunci Abesalom a întins un cort pe acoperiş3; şi a intrat Abesalom la ţiitoarele tatălui său în 
văzul întregului Israel. 

23 Iar sfaturile lui Ahitofel, pe care el le dădea atunci, în primele zile, erau ca şi cum cineva ar fi 
întrebat cuvântul lui Dumnezeu; aşa erau sfaturile lui Ahitofel, şi către David, şi către Abesalom. 

17 

Huşai dejoacă planurile lui Ahitofel. Război între David şi Abesalom. 

1 Şi a zis Ahitofel către Abesalom: „Îmi voi alege douăsprezece mii de oameni şi mă voi ridica, şi 
chiar în noaptea aceasta mă voi arunca în urmărirea lui David; 

2 şi voi cădea asupră-i când e ostenit şi cu mâinile slăbănogite şi-l voi izbi cu furie; şi tot poporul 
care e cu el se va împrăștia şi-l voi ucide doar pe rege. 

3 Şi-ţi voi aduce înapoi întreg poporul, aşa cum se întoarce mireasa la bărbatul ei, de vreme ce tu 
cauţi viaţa unui singur om; şi-n tot poporul va fi pace”. 

4 Cuvântul acesta s-a părut drept în ochii lui Abesalom şi în ochii tuturor bătrânilor lui Israel. 

5 Iar Abesalom a zis: „Chemaţi-l acum şi pe Huşai Archianul, să auzim ce zice el.” 

2 A lua în stăpânire haremul înaintaşului era semn de înstăpânire asupra regatului, ceea ce-i făcea 
pe supuşi să prindă curaj. 

3 Cortul era spațiul nupţial din tradiția tuturor popoarelor semitice. 

6 Şi a intrat Huşai la Abesalom, iar acesta i-a grăit, zicând: „lată ce zice Ahitofel; vom face oare 
după cum zice el? Iar dacă nu, spune tu”. 

7 Şi a zis Huşai către Abesalom: „De data aceasta, sfatul pe care l-a dat Ahitofel nu e bun.” 

8 Şi a mai zis Huşai: „Tu-l cunoşti pe tatăl tău, ca şi pe oamenii lui, că sunt foarte viteji şi amarnici 
la inimă ca o ursoaică rămasă fără pui în câmp şi ca o scroafă sălbatică-n poiană; tatăl tău este om 
războinic şi nu-i va da poporului răgaz. 

9 Că, iată, el stă acum undeva ascuns într-un munte sau în oricare alt loc; şi va fi că atunci când el 
va cădea asupră-le năprasnic încă de la început şi vestea se va auzi, se va spune: măcel a fost în 
poporul care-l urmează pe Abesalom... 

10 Chiar şi omul cel mai viteaz, a cărui inimă este ca inima leului, şi el se va topi de frică; căci tot 
Israelul ştie că tatăl tău este puternic şi că toţi cei care se află cu el sunt oameni viteji. 

11 Aşa că iată ce sfat îți dau: Adună la tine tot Israelul, de la Dan până la Beer-Şeba mult ca nisipul 
mării -, iar tu să mergi în mijlocul lor. 

12 Şi vom merge împotriva lui în orice loc îl vom afla şi vom tăbări asupră-i aşa cum cade roua pe 
pământ şi pe nimeni nu vom lăsa: nici pe el, nici pe oamenii care sunt cu el. 

13 lar dacă cumva s-ar retrage, el şi oamenii lui, într-o cetate, atunci întregul Israel va aduce funii la 
cetatea aceea şi o vom trage chiar pân” la râu, aşa ca nici măcar o piatră să mai rămână acolo”. 

1 Peroraţie menită să aprindă imaginaţia lui Abesalom şi să-l convingă. 

14 Au zis atunci Abesalom şi toţi oamenii Israelului: „Sfatul lui Huşai Archianul e mai bun decât 
sfatul lui Ahitofel”. Aceasta, fiindcă Domnul poruncise ca sfatul lui Ahitofel să fie destrămat, în aşa 
fel încât Domnul să aducă toate relele asupra lui Abesalom. 

15 Iar Huşai Archianul a zis către preoții Țadoc şi Abiatar: „lată ce i-a sfătuit Ahitofel pe Abesalom 


şi pe bătrânii lui Israel şi iată ce i-am sfătuit eu. 

16 Şi acum, trimiteţi de-ndată şi daţi-i de ştire lui David, zicând: „Să nu rămâi la noapte în câmpul 
pustiei, ci să treci cât mai repede, ca nu cumva să-l prindă pe rege şi pe oamenii care sunt cu el.” 

17 Dincolo, Ionatan şi Ahimaaţ şedeau lângă fântâna Roghel. La ei a venit o slujnică şi le-a spus, iar 
ei s-au dus şi i-au dat de veste lui David, căci ei nu se puteau arăta în cetate. 

18 I-a văzut însă o slugă, iar aceasta i-a spus lui Abesalom. Atunci amândoi au plecat degrabă şi au 
intrat în casa unui om din Bahurim, în curtea căruia se afla o fântână şi s-au coborât în ea. 

19 Iar o femeie a luat o velinţă şi a aşternut-o peste gura gropii şi a pus pe ea grăunţe zdrobite la 
uscat şi nu s-a ştiut nimic. 

20 Dar slugile lui Abesalom au venit acasă la femeie şi au zis: „Unde sunt Ahimaaţ şi Ionatan?” Iar 
femeia le-a răspuns: „Numa ce-au trecut pârâul”. Atunci ei au căutat şi nu i-au găsit şi s-au întors în 
Ierusalim. 

21 Şi a fost că după ce au plecat, cestălalți au ieşit din fântână şi s-au dus în drumul lor şi i-au spus 
regelui David, iar David a zis: „Ridicaţi-vă şi treceţi 

repede apa, căci iată sfatul pe care Ahitofel l-a dat împotriva voastră”. 

22 lar David s-a ridicat, şi toţi oamenii care erau cu el, şi până-n zorii zilei au trecut Iordanul, aşa că 
n-a rămas nici unul care să nu-l fi trecut. 

23 Ahitofel, însă, văzând că sfatul său nu a fost urmat, şi-a pus şaua pe asin şi s-a ridicat şi s-a dus 
la casa lui din cetatea sa; acolo i-a pus în rânduială pe casnicii săi, iar El s-a spânzurat şi a murit;2 şi 
a fost îngropat în mormântul tatălui său. 

24 David a trecut la Mahanaim, iar Abesalom a trecut Iordanul, el şi tot Israelul împreună cu el. 

25 Abesalom l-a înlocuit pe Ioab din fruntea oastei, punându-l pe Amasa. Amasa era fiul unui om 
care se numea ltra Israelitul, care intrase la Abigail, fiica lui Nahaş, sora Țeruiei, mama lui Ioab. 

26 Tot Israelul şi Abesalom şi-au aşezat tabăra în ţinutul Galaad. 

27 Şi a fost că atunci când David a venit la Mahanaim, acolo Şobi, fiul lui Nahaş din Raba fiilor lui 
Amon, şi Machir, fiul lui Amiel din Lodebar, şi Barzilai Galaaditul, cel din Roghelim, 

28 au adus zece paturi cu scoarţe lânoase pe amândouă feţele şi zece căldări şi vase de lut şi grâu şi 
orz şi făină şi grăunţe prăjite şi bob şi linte şi pâini 

29 şi miere şi unt şi oi şi brânză de vaci; şi le-au adus lui David şi poporului ce se afla cu el, ca să 
mănânce, căci ziceau: „Poporul e ostenit şi flămând şi însetat în pustie”. 

2 Destinul clasic al trădătorului, aşa cum se va întâmpla şi cu Iuda. 

Moartea lui Abesalom. 

1 David a numărat poporul care era cu el şi a rânduit căpetenii peste mii şi căpetenii peste sute. 

2 Şi i-a trimis David pe oamenii săi astfel: o treime sub comanda lui Ioab, o treime sub comanda lui 
Abişai, fiul Țeruiei, fratele lui Ioab, şi o treime sub comanda lui Itai Gateeanul. Şi a zis David către 
popor: „Şi eu însumi voi merge cu voi”. 

3 Iar ei au zis: „Tu nu trebuie să ieşi; că dacă ar fi ca noi să fugim, lor n-o să le pese de noi; şi dacă 
ar fi ca jumătate din noi să moară, de noi n-o să le pese; căci tu, unul, eşti cât zece mii ca noi. Şi 
acum, mai bine va fi ca tu să ne dai ajutor din cetate”. 

4 Atunci regele le-a zis: „Ce-o să vă placă vouă, aceea voi face!” Şi a stat regele lângă poarta 
cetăţii, în timp ce tot poporul ieşea, cu sutele şi cu miile. 

5 Iar regele le-a poruncit lui Ioab şi lui Abişai şi lui Itai, zicând: „Pe fiul meu, Abesalom, să mi-l 
cruțaţi!”]. Şi întregul popor l-a auzit pe rege poruncindu-le tuturor căpeteniilor pentru Abesalom. 

6 Şi tot poporul a ieşit la pădure împotriva Israeliţilor, iar lupta s-a dat în pădurea lui Efraim. 

7 Acolo a căzut poporul lui Israel în faţa slujitorilor lui David2; şi mare măcel a 

1 În plin război civil, de uzurpare a tronului, sentimentul patern înmuiase inima regelui-oştean (ceea 
ce nu se va întâmpla, de pildă, cu Petru cel Mare). 

2 Prin „slujitorii lui David” autorul înţelege, probabil, întreaga oaste de sub comanda celor trei. 

fost acolo, ca la vreo douăzeci de mii de oameni. 

8 lar bătălia de acolo s-a întins pe faţa întregului ţinut; în ziua aceea, pădurea a mistuit mai mulți 
oameni decât a mistuit sabia3. 


9 când s-a întâlnit Abesalom cu oamenii lui David, el era călare pe un catâr. Când catârul a fugit pe 
sub crengile groase ale unui stejar mare, părul lui Abesalom s-a încâlcit în crengile stejarului, 
catârul a fugit de sub el, iar el a rămas spânzurat între cer şi pământ. 

10 Un om a văzut asta şi i-a spus lui Ioab, zicând: „L-am văzut pe Abesalom spânzurând de un 
stejar”. 

11 Iar loab a zis către omul care-i adusese vestea: „lată că l-ai văzut; atunci, de ce nu l-ai doborât 
acolo la pământ? ţi-aş fi dat zece sicli de argint şi o cingătoare”. 

12 lar omul a zis către Ioab: „O mie de sicli de argint dacă mi-ai pune-n palmă, eu tot nu-mi voi 
pune mâna pe fiul regelui; că-n auzul nostru v-a poruncit regele, şi ție, şi lui Abişai, şi lui Itai, 
zicând: Pe tânărul Abesalom să mi-l păziți!, 

13 în înţelesul ca să nu i se facă nici un rău; că nici un lucru nu-i va rămâne ascuns regelui, iar tu vei 
fi martor împotriva mea”. 

14 Şi a zis Ioab: „Eu voi începe aceasta şi nu te voi aştepta pe tine!” Atunci Ioab a luat în mână trei 
săgeți şi le-a înfipt în inima lui Abesalom în timp ce acesta era încă viu în inima stejarului. 

15 Iar zece slujitori, care purtau armele 

3 Prin numeroasele hăţişuri, obstacole şi capcane pe care o pădure le pune în faţa unor mulțimi în 
derută. Alegerea locului făcuse parte din strategia lui David, prin cei trei comandanți. 

lui Ioab, l-au înconjurat pe Abesalom şi l-au lovit şi l-au omorât. 

16 Atunci Ioab a trâmbiţat din corn, iar poporul s-a întors din urmărirea lui Israel, fiindcă Ioab a 
cruțat poporul. 

17 Iar pe Abesalom l-au luat şi l-au aruncat într-o râpă mare din pădure, într-o groapă adâncă, şi au 
îngrămădit peste el un morman de pietroaie. Şi întregul Israel a fugit, fiecare la cortul său. 

18 Abesalom însă, încă pe când trăia, îşi făcuse un stâlp4 pe care l-a pus în Valea Regelui; el îşi 
spusese că, neavând un fiu ca să-i poarte amintirea numelui, stâlpul îi va purta numele; de aceea se 
numeşte el, până-n ziua de astăzi, Stâlpul lui Abesalom$. 

19 Iar Ahimaaţ, fiul lui Țadoc, a zis: „Voi alerga şi-i voi da regelui o veste bună, cum că Domnul l- 
a scăpat din mâna vrăjmaşilor săi”. 

20 Ioab însă i-a zis: „Astăzi nu vei fi tu purtător de veşti bune; în altă zi le vei purta; astăzi însă nu 
vei duce nici un fel de veste, de vreme ce fiul regelui a murit”. 

21 Şi a zis Ioab către Huşai: „Du-te şi spune-i regelui tot ce-ai văzut!” Atunci Huşai i s-a închinat 
lui Ioab şi s-a dus. 

22 lar Ahimaaţ, fiul lui Țadoc, a zis din nou către Ioab: „Fie ce-o fi, alerg şi eu după Huşai!” Ioab 
însă i-a zis: „De ce să alergi aşa, fiul meu? la seama: dacă te duci, vestea cea bună nu-ţi va fi de 
folos”. 

23 Dar Ahimaaţ a zis: „Fie şi aşa, dar eu tot mă duc!” Iar Ioab i-a zis: „Du-te!” Iar Ahimaaţ a 
alergat pe o cale mai netedă şi l-a întrecut pe Huşai. 

4 „Stâlp”: monument funerar. 

5 Literal: „Mâna lui Abesalom”. 

24 David şedea între cele două porţi6, când străjerul s-a urcat în pridvorul porţii de la zid, şi-a 
ridicat ochii şi a privit; şi, iată, un om alergând singur înaintea lui. 

25 Atunci străjerul a strigat şi i-a spus regelui, iar regele a zis: „Dacă e singur, înseamnă că aduce 
veste bună”. Omul venea şi se apropia. 

26 Străjerul însă a văzut şi pe un altul alergând; şi a strigat străjerul la poartă, zicând: „lată că şi un 
alt om aleargă singur”. Iar regele a zis: „Şi acesta e binevestitor”. 

27 Şi a zis străjerul: „Eu văd alergarea celui dintâi ca şi cum ar fi alergarea lui Ahimaaţ, fiul lui 
Țadoc”. Iar regele a zis: „Acesta-i om bun şi vine cu veste bună”. 

28 lar Ahimaaţ a strigat şi a zis către rege: „Pace!” Şi i s-a închinat regelui cu faţa la pământ şi a zis: 
„Binecuvântat este Domnul Dumnezeul tău, Cel ce i-a biruit pe oamenii care-şi ridicaseră mâna 
împotriva domnului meu, regele!” 

29 Iar regele l-a întrebat: „Tânărul Abesalom e bine?” Ahimaaţ a zis: „La vremea când Ioab, robul 
regelui, l-a trimis pe robul tău, am văzut o mulţime mare, dar eu n-am ştiut ce e acolo”. 

30 Atunci regele a zis: „Dă-te de-o parte şi stai aici!” Iar acela s-a dat de-o parte şi a stat. 

31 Şi, iată, după el a venit Huşai şi i-a zis regelui: „Veste bună îi aduc eu domnului meu, regele, că 


Domnul i-a pedepsit astăzi pe toţi cei ce s-au ridicat împotriva ta”. 

6 Între poarta exterioară şi cea interioară, deasupra cărora era o terasă pentru străji. 

32 Iar regele l-a întrebat pe Huşai: „Tânărul Abesalom e bine?” Iar Huşai a zis: „Ca fiul acesta să 
ajungă vrăjmaşii domnului meu, regele, şi toţi cei ce s-au ridicat cu rău împotriva lui!” 

David iarăşi rege. 

1 Atunci regele s-a tulburat şi s-a suit în foişorul cel de deasupra porţii şi a plâns. Şi aşa zicea 
mergând: „Fiul meu, Abesalom, fiul meu! Fiul meu Abesalom!... Mai bine muream eu în locul 
tău..., eu în locul tău..., Abesalom, fiul meu..., fiul meu...”. 

2 Şi i s-a spus lui Ioab: „lată, regele plânge şi se tânguie după Abesalom”. 

3 În ziua aceea, biruinţa s-a preschimbat în jale pentru tot poporul, fiindcă în ziua aceea a auzit 
poporul spunându-se: „Regele e trist după fiul său”. 

4 şi-n ziua aceea poporul a intrat în cetate furişându-se, aşa cum se furişează un popor când fuge, 
ruşinat, de la război. 

5 Regele însuşi, acoperindu-şi faţa, striga cu glas mare: „Fiul meu, Abesalom!... Abesalom, fiul 
meu!...”. 

6 Atunci Ioab a intrat la rege, în casa lui, şi a zis: „Astăzi ai ruşinat feţele tuturor slujitorilor tăi care 
te-au scăpat astăzi de la moarte, pe tine şi viețile fiilor tăi şi pe ale fiicelor tale şi vieţile soțiilor şi 
țiitoarelor tale, 

7 iubindu-i pe cei ce te urăsc şi urându-i pe cei ce te iubesc; azi ai arătat că dregătorii tăi şi slujitorii 
tăi sunt o nimica toată-n ochii tăi; acum ştiu că Dac-ar fi trăit Abesalom, noi toţi am fi astăzi 

morţi, căci aşa ar fi fost drept în ochii tăi. 

8 Şi acum, ridică-te şi ieşi afară şi vorbeşte-le servilor tăi de la inimă la inimă; fiindcă eu m-am jurat 
pe Domnul că dacă tu nu vei ieşi afară astăzi, la noapte nu va rămâne cu tine nici măcar un om; şi 
vei cunoaşte că răul acesta va fi mai mare decât tot răul ce a venit asupră-ţi din tinereţile tale până 
acum”. 

9 şi s-a ridicat regele şi a şezut în poartă]. Şi întregului popor i s-a dat de veste, zicându-se: „lată, 
regele şade în poartă”. Şi întregul popor a venit în faţa regelui, căci israeliți fugiseră fiecare la vatra 
lui2. 

10 Şi tot poporul din toate triburile lui Israel se sfădea, zicând: „Regele David ne-a scăpat de toți 
duşmanii noştri, şi tot el ne-a scos din mâna Filistenilor, iar acum a trebuit să fugă din ţară şi din 
regatul său şi din fața lui Abesalom. 

11 Abesalom, însă, pe care l-am uns [să domnească] peste noi, a murit în război. Şi acum, de ce 
amuţiţi când e vorba să-l aducem înapoi pe rege?” Atunci toată suflarea lui Israel a venit la rege. 

12 Iar regele David a trimis la preoţii Țadoc şi Abiatar, zicând: „Grăiţi către bătrânii lui Iuda şi 
spuneţi-le: de ce zăboviţi voi în a-l întoarce pe rege la casa lui, când cuvintele întregului Israel au 
ajuns şi la rege? 

13 Voi sunteţi fraţii mei, sunteţi oasele şi carnea mea; de ce sunteţi voi cei din 

1 Poarta (în cetatea antică): piaţa din faţa porţii principale, loc de adunare, de sfat şi judecată. 

2 Literal: „la cortul său”. Expresia (aici şi în alte locuri) se menținea ca o aluzie la vremea când 
Israeliţii erau păstori nomazi. 

urmă în a-l aduce pe rege înapoi în casa lui? 

14 Iar lui Amasa să-i ziceţi: nu eşti tu oare osul meu şi carnea mea? Aşa să-mi facă mie Dumnezeu, 
ba încă şi mai mult, dacă tu n-ai să fii căpetenia oştirii mele, pentru totdeauna în locul lui Ioab!” 

15 Aşa a înduplecat el inima tuturor oamenilor lui Iuda, ca pe a unui singur om; iar aceştia au trimis 
la rege şi i-au spus: „Întoarce-te, tu şi toţi servii tăi!” 

16 Atunci regele s-a întors şi a ajuns la Iordan; iar Iudeii au venit pe drumul lor la Ghilgal ca să-l 
întâmpine pe rege şi să-l treacă Iordanul. 

17 lar Şimei, fiul lui Ghera, veniaminitul din Bahurim, s-a grăbit să coboare cu Iudeii în 
întâmpinarea regelui David.3 

18 Acesta avea cu el o mie de oameni veniaminiți, şi pe Ţiba, sluga casei lui Saul, şi pe cei 
cincisprezece fii ai săi şi douăzeci de robi ai săi. Aceştia au coborât de-a dreptul la Iordan, înaintea 
regelui. 


19 Şi şi-au îndeplinit slujba de a-l trece pe rege şi au adus o luntre care să-i treacă pe casnicii 
regelui, |[străduindu-se] să facă ceea ce e drept în ochii lui. Iar Şimei, fiul lui Ghera, a căzut cu faţa 
la pământ înaintea regelui, de îndată ce acesta a trecut Iordanul, 

20 şi a zis către rege: „Să nu-mi ia domnul meu în seamă fărădelegea şi să nu-ţi aduci aminte de 
nedreptăţile pe care ţi le-a făcut robul tău în ziua în care 

3 Şimei este omul care-l insultase pe David şi-l împroşcase cu pietre la Bahurim (16, 5-8, 13). 
Întors biruitor, David se confruntă, şi el, cu lichelele oportuniste care, prin gesturi mieroase şi 
limbaj sofisticat, caută să scape de pedeapsă. 

domnul meu, regele, ieşea din Ierusalim, făcute în aşa fel încât regele să şi le pună la inimă. 

21 Fiindcă robul tău ştie că a păcătuit; şi, iată, eu am venit astăzi mai înainte decât întregul Israel şi 
decât toată casa lui Iosif ca să mă plec întru întâmpinarea domnului meu, regele”. 

22 Atunci Abişai, fiul Ţeruiei, a răspuns, zicând: „Se poate oare ca Şimei să nu fie dat morţii pentru 
aceea că l-a blestemat pe unsul Domnului?” 

23 David însă a zis: „O, fiii Ţeruiei, ce aveţi voi cu mine de vă puneţi astăzi împotriva mea? Astăzi 
nici un om din Israel nu va fi dat morţii, de vreme ce eu nu ştiu dacă astăzi voi domni peste Israel”. 
24 Şi a zis regele către Şimei: „Nu vei muri!” Şi regele i s-a jurat. 

25 lar Mefiboşet, fiul lui Ionatan, fiul lui Saul, s-a coborât să-l întâmpine pe rege. Acesta, din ziua-n 
care regele a plecat şi până-n ziua când s-a întors cu pace, nu-şi mai îngrijise picioarele, nu-şi mai 
tăiase unghiile, nu-şi mai tunsese părul şi nu-şi mai spălase hainele. 

26 Şi a fost că-n timp ce el intra în Ierusalim să-l întâmpine pe rege, acesta i-a spus: „Mefiboşet, tu 
de ce n-ai mers cu mine?” 

27 lar Mefiboşet a zis către el: „O, rege, domnul meu, servul meu m-a înşelat; căci robul tău i-a zis: 
Pune şaua pe asin, ca să încalec şi să mă duc cu regele (căci robul tău e şchiop). 

28 El însă s-a purtat cu robul tău ca un înşelător faţă de domnul meu, regele. Dar domnul meu, 
regele, e ca un înger al lui Dumnezeu; fă ceea ce crezi tu că e bun în ochii tăi. 

29 Căci toată casa tatălui meu s-a făcut vinovată de moarte faţă de domnul meu, regele; cu toate 
acestea, tu l-ai aşezat pe robul tău printre cei ce mănâncă la masa ta; aşadar, ce drept am eu să mă 
plâng în faţa regelui?” 

30 Şi i-a zis regele: „De ce tot pui tu vorbe peste vorbe? Eu am zis ca tu şi Țiba să împărțiți țarina 
între voi”. 

31 Iar Mefiboşet i-a zis regelui: „Să ia el tot, de vreme ce domnul meu, regele, s-a întors cu pace la 
casa lui”. 

32 Atunci a venit şi Barzilai Galaaditul, din Roghelim, şi a trecut Iordanul împreună cu regele, ca 
să-l petreacă astfel peste Iordan. 

33 Barzilai însă era foarte bătrân, ca la optzeci de ani; el îl hrănise pe rege la vremea când acesta 
locuia în Mahanaim, că era om foarte avut. 

34 Atunci regele a zis către Barzilai: „Tu vei merge cu mine, iar eu îţi voi hrăni bătrâneţele în 
Ierusalim, alături de mine”. 

35 Dar Barzilai a zis către rege: „Cât mai am eu de trăit, ca să mă sui cu regele în Ierusalim? 

36 Eu am astăzi optzeci de ani; mai pot eu deosebi între bine şi rău? va mai cunoaşte robul tău 
gustul a ceea ce mănâncă sau bea? mai pot eu să aud glasul cântăreților sau pe al cântăreţelor? şi, la 
urma urmelor, de ce să fie robul tău o povară pentru domnul meu, regele? 

37 Robul tău doar puţin îl va petrece pe rege peste Iordan; de ce să-mi întoarcă regele această 
răsplătire? 

38 Aşadar, rogu-te, dă-i voie robului tău să se întoarcă, pentru ca să mor în cetatea mea, lângă 
mormântul tatălui meu şi al mamei mele. lată-l însă pe 

robul tău Chimham4; el va merge cu domnul meu, regele; şi fă cu el ceea ce se pare bun în ochii 
tăi”. 

39 Jar regele a zis: „Chimham să meargă cu mine, iar eu voi face cu el ceea ce se va părea bun în 
ochii tăi; iar tu, orice vei vrea de la mine, aceea voi face eu pentru tine”. 

40 Şi întregul popor a trecut Iordanul, şi a trecut şi regele. Atunci regele l-a sărutat pe Barzilai şi l-a 
binecuvântat; iar acesta s-a întors la casa lui. 


41 Regele a trecut apoi la Ghilgal, iar Chimham a mers cu el. Şi tot poporul lui Iuda l-a petrecut pe 
rege, precum şi jumătate din poporul lui Israel. 

42 Dar, iată, toţi oamenii lui Israel au venit la rege şi i-au zis: „De ce oamenii lui Iuda, fraţii noştri, 
te-au răpit şi l-au făcut pe rege şi casa lui să treacă Iordanul, şi împreună cu el pe toţi oamenii lui 
David?”5 

43 Dar oamenii lui luda le-au răspuns cu toţii oamenilor lui Israel, zicând: „Fiindcă regele ne este 
nouă aproape; de ce vă mâniaţi voi atât de tare pentru o treabă ca aceasta? Am mâncat noi cumva 
din mâncarea regelui? sau ne-a făcut el cumva vreun dar? sau ne-a scutit el pe noi de vreo povară?” 
44 Atunci oamenii lui Israel le-au răspuns celor din Iuda, zicând: „Noi suntem zece părţi din rege6 
şi suntem mai 

4 Chimham era unul din fiii lui Barzilai. Una din ultimele dorinţe ale lui David, înainte de moarte, 
va fi aceea ca fiii lui Barzilai să fie hrăniţi la masa lui Solomon (3 Rg 2, 7). 

5 Deşi David domneşte peste o singură ţară, tensiunile separatiste dintre nord şi sud se menţin; ele 
vor duce, în cele din urmă, la apariția celor două regate, Israel şi Iuda, sub cei doi urmaşi ai lui 
Solomon. 

6 Cele zece triburi din nord. Literal: „Noi suntem zece mâini ale regelui” (ebraism). 

bătrâni decât voi7; noi avem de-a face cu David mai mult decât voi; de ce ne-aţi batjocorit aşa? şi 
de ce cuvântul nostru despre întoarcerea regelui n-a fost luat în seamă înaintea cuvântului lui Iuda?” 
Dar spusele oamenilor lui Iuda au cântărit mai greu decât acelea ale oamenilor lui Israel. 

20 

Răzvrătirea lui Şeba şi moartea lui. Dregătorii de la curtea lui David. 

1 Şi era acolol un nelegiuit cu numele de Şeba, veniaminit, fiul lui Bicri. Acesta a sunat din 
trâmbiţă şi a zis: „Noi nu avem nici o părtăşie cu David, nici că avem noi vreo moştenire în fiul lui 
lesei. Fiecare la cortul său, Israele!” 

2 Atunci toţi oamenii lui Israel s-au ridicat dinspre David spre Şeba, fiul lui Bicri; dar oamenii lui 
Iuda au rămas lipiţi de regele lor, toţi, de la Iordan pân” la Ierusalim. 

3 Iar David a venit la casa lui din Ierusalim. Şi le-a luat regele pe cele zece ţiitoare ale lui, pe care le 
lăsase să-i ţină casa, şi le-a pus într-o casă de pază; şi le-a hrănit, dar la ele n-a intrat2; şi au stat 
închise, trăind ca văduve, până la moartea lor. 

4 Şi a zis regele către Amasa: „În trei zile cheamă-i la mine pe oamenii lui Iuda; şi să fii şi tu aici 
7 Nordicii considerau că luda a intrat târziu pe scena istoriei. 

1 „Acolo”: la Ghilgal. 

2 La ele intrase, în chip samavolnic, fiul său Abesalom (16, 22). 

5 şi s-a dus Amasa să-i cheme pe Iudei, dar a zăbovit mai mult decât îi îngăduise David. 

6 Atunci David i-a zis lui Abişai: „Acum Şeba, fiul lui Bicri, are să ne facă mai mult rău decât 
Abesalom; acum, ia-i cu tine pe servii domnului tău şi ţine-te de urma lui, ca nu cumva să-şi 
găsească el cetăţi întărite şi să ne scape de sub ochi!” 

7 În urma lui Abişai au ieşit şi oamenii lui Ioab şi Cheretienii şi Peletienii şi toţi războinicii; şi au 
ieşit din Ierusalim ca să-l urmărească pe Şeba, fiul lui Bicri. 

8 Dar în timp ce se aflau ei lângă piatra cea mare de la Gabaon, s-a ivit acolo Amasa. Ioab era 
îmbrăcat în hainele lui de ostaş şi încins cu o sabie care-i atârna de şold în teaca ei; dar sabia a ieşit 
şi a căzut. 

9 Şi a zis Ioab către Amasa: „Eşti sănătos, fratele meu?” Şi cu mâna dreaptă l-a apucat de barbă ca 
să-l sărute. 

10 Amasa însă n-a băgat de seamă că sabia se afla în mâna lui Ioab; iar Ioab l-a lovit cu ea în 
pântece, că i s-au vărsat măruntaiele pe pământ şi n-a mai fost nevoie să-l lovească şi a doua oară; 
iar acela a murit. Apoi Ioab şi fratele său Abişai au alergat în urmărirea lui Şeba, fiul lui Bicri. 

11 Dar unul din servii lui Ioab a rămas lângă el3 şi a zis: „Cine îl vrea pe Ioab şi cine este de partea 
lui David, să-l urmeze pe loab!” 

12 Amasa însă zăcea tăvălit în sânge, în mijlocul drumului. lar omul văzând că tot poporul se oprea 
acolo, l-a mutat pe Amasa din drum într-un câmp de alături şi a aşternut pe el o haină, 

3 Lângă cadavrul lui Amasa. 

de vreme ce văzuse că fiece om care venea la el rămânea acolo. 


p> 


13 Şi a fost că după ce l-a mutat din drum, fiecare om din Israel se ducea după Ioab ca să-l 
urmărească pe Şeba, fiul lui Bicri. 

14 Iar el [Ioab] a trecut prin toate triburile lui Israel, până la Abel şi Betmaaca; şi toţi cei din Berim 
s-au adunat şi ei şi l-au urmat. 

15 Apoi au venit şi l-au împresurat [pe Şeba] la Abel şi la Bet-Maaca; şi au ridicat un val de pământ 
împrejurul cetăţii şi s-au apropiat de zid; şi toți oamenii ce se aflau cu Ioab erau de părere să spargă 
zidul. 

16 Atunci o femeie înţeleaptă a strigat de pe zid: „Ascultaţi, ascultați! Spuneţi-i lui Ioab să vină 
aproape, că vreau să-i vorbesc!” 

17 El i-a venit aproape, iar femeia i-a zis: „Tu eşti Ioab?” El a răspuns: „Eu”. Atunci femeia i-a zis: 
„Ascultă vorbele roabei tale!” Iar Ioab a zis: „Ascult”. 

18 Iar ea i-a grăit, zicând: „Odinioară se spunea aşa: Să se întrebe în Abel şi în Dan dacă a lipsit 
ceva din cele ceau hotărât credincioşii din Israel; dacă e de întrebat, să se întrebe în acelaşi chip în 
care s-a văzut lipsa. 

19 Eu sunt una din cetăţile paşnice printre cele puternice ale lui Israel; de ce cauţi tu să prăpădeşti 
moştenirea Domnului?” 

20 Atunci Ioab a răspuns, zicând: „Departe de mine, departe de mine să am gândul de a o prăpădi 
sau nimici! 

21 Nu aşa stă treaba, ci un om din muntele lui Efraim, anume Şeba, fiul lui Bicri, şi-a ridicat mâna 
împotriva regelui David. Daţi-mi-l mie doar pe el singur, şi voi pleca de lângă cetate”. Iar femeia 

i-a zis lui Ioab: „Iată, capul său îți va fi aruncat peste zid”. 

22 Femeia a mers la tot poporul şi, cu înţelepciunea ei, a vorbit către toată cetatea. Şi au tăiat capul 
lui Şeba, fiul lui Bicri, şi i l-au aruncat lui Ioab. Atunci acesta a sunat din trâmbiţă, iar poporul a 
plecat de lângă cetate, fiecare la cortul său; iar Ioab s-a întors la rege, în Ierusalim. 

23 Ioab era mai-mare peste toate oştile lui Israel, iar Benaia, fiul lui Iehoiada, era peste Cheretieni şi 
Peletieni; 

24 Adoram era peste dări; Iosafat, fiul lui Ahilud, era cronicar; 

25 Siva era secretar, Țadoc şi Abiatar erau preoţi; 

26 de asemenea, şi Ira din air era preot al lui David. 

21 

Marea foamete şi uciderea a şapte urmaşi ai lui Saul. Biruinţa asupra Filistenilor. 

1 În zilele lui David a fost o foamete de trei ani, an după an. David a căutat atunci spre faţa 
Domnului, iar Domnul a zis: „Aceasta, din pricina lui Saul şi a nedreptăţii casei lui în a face ucideri 
sângeroase atunci când el i-a măcelărit pe Gabaoniţi”. 

2 Atunci regele David i-a chemat pe Gabaoniţi şi le-a zis (acuma, Gabaoniţii nu sunt fii ai lui Israel, 
ci din rămăşiţa Amoreilorl, iar Israeliţii le făcuseră jurământ; Saul însă a căutat să-i 

1 „Amorei” (aici şi în alte câteva locuri): nume generic dat populațiilor care locuiau Canaanul 
înainte de venirea Evreilor. 

dea pierzării, în zelul său pentru fiii lui Israel şi ai lui Iuda); 

3 aşadar, a zis David către Gabaoniţi: „Ce să fac eu cu voi? şi cum să fac ispăşire pentru ca voi să 
binecuvântaţi moştenirea Domnului?” 2 

4 lar Gabaoniţii i-au zis: „De la Saul şi de la casa lui nu ne trebuie argint sau aur, şi nici că trebuie 
ucis cineva din Israel”. Iar el le-a zis: „Ce-mi veţi spune voi, aceea voi face”. 

5 Atunci ei au zis către rege: „Omul care a vrut să ne stârpească şi care ne-a asuprit şi care şi-a pus 
în gând să ne dea pierzării, pe acela să-l dăm noi pierzării, aşa ca el să nu rămână în tot hotarul lui 
Israel. 

6 Daţi-ne şapte bărbaţi dintre fiii lui, iar noi să-i atârnăm la soare3, în faţa Domnului, în Gabaonul 
lui Saul, ca pe nişte aleşi ai Domnului”. Iar regele a zis: „Eu îi voi da”. 

7 Dar regele l-a cruțat pe Mefiboşet, fiul lui Ionatan, fiul lui Saul, din pricina jurământului 
Domnului ce fusese între ei, adică între David şi Ionatan, fiul lui Saul. 

8 Regele însă i-a luat pe cei doi fii pe care Riţpa, fiica lui Aia, i-i născuse lui Saul: Armoni şi 
Mefiboşet, şi pe cei cinci fii pe care Merob, fiica lui Saul, i-i născuse lui Adriel, fiul lui Barzilai din 
Mehola, 


9 şi i-a dat în mâinile Gabaoniţilor, iar aceştia i-au atârnat la soare, în munte, în faţa Domnului; 
acolo au căzut, toţi 

2 Călcarea jurământului se pedepseşte, iar pedeapsa cere ispăşire. 

3 Exeliazo (folosit în V. T. numai aici şi în versetele 9 şi 13) = „a expune la soare”; pedeapsă, 
desigur, mai crudă decât spânzurarea propriuzisă. (Verb derivat din heliazo, care are acelaşi înţeles 
(v. 14). 

şapte într-un singur loc; mai mult, au fost omorâţi în zilele de la începutul secerişului, când se 
începe seceratul orzului. 

10 Iar Riţpa, fiica lui Aia, a luat pânză de sac şi a aşternut-o pe stâncă la începutul seceratului 
orzului, până când a picat peste ei apă din cer; şi n-a lăsat să se culce pe ei păsările cerului ziua şi 
fiarele câmpului noaptea. 

11 Şi i s-a spus lui David ce făcuse Riţpa, fiica lui Aia, ţiitoarea lui Saul. 

12 Atunci David a mers şi a luat osemintele lui Saul şi osemintele lui Ionatan, fiul său, de la 
locuitorii din labeşul Galaadului, pe care aceştia le furaseră din uliţa Bet-Şeanului, unde le puseseră 
Filistenii în ziua în care ei l-au ucis pe Saul la Ghelboa; 

13 şi de acolo a strămutat el osemintele lui Saul şi pe ale lui Ionatan, fiul său, şi a adunat şi 
osemintele celor ce fuseseră ucişi prin întindere la soare4. 

14 Iar osemintele lui Saul şi osemintele lui Ionatan, fiul său, şi osemintele celor ce fuseseră ucişi 
prin întindere la soare le-au îngropat în ţinutul lui Veniamin, alături de mormântul lui Chiş, tatăl lui 
[Saul]. şi s-a făcut tot ceea ce poruncise regele. Şi după aceea s-a milostivit Dumnezeu asupra ţării. 
15 Şi a mai fost încă un război între Filisteni şi Israel. Atunci s-a coborât David, şi servii săi 
împreună cu el, şi s-au bătut cu Filistenii; dar David a obosit. 

16 Atunci Işbi-Benob, unul din urmaşii lui Rafa5, a cărui suliță cântărea trei 

4 Leşurile au rămas acolo toată vara, de la „începutul seceratului orzului” „până când a picat peste 
ele apă din cer”, adică până când au început ploile de toamnă, acestea fiind şi semnul că seceta luase 
sfârşit. 

5 „Rafa”: eponim al Refaimilor (sau Refaimi ţilor), oameni legendari cu statură gigantică, a căror 
simplă prezumare era de natură să-i înspăimânte pe Evrei (Fe 14, 5; Dt 2, 11, 20; 3, 11, 13; Ios 12, 
4; 17,15). 

sute de sicli de aramă şi care purta la cingătoare o măciucă, se socotea să-l lovească pe David. 

17 Dar Abişai, fiul Țeruiei, l-a ajutat [pe David] şi l-a lovit pe filistean şi l-a ucis. Atunci oamenii 
lui David s-au jurat, zicând: „Tu să nu mai ieşi cu noi la război, ca să nu se stingă facla lui Israel”. 
18 După aceea a mai fost un război cu Filistenii, la Gob. Atunci Sibecai Huşatitul l-a ucis pe Saf, 
unul din urmaşii lui Rafa. 

19 Tot la Gob a mai fost o altă bătălie cu Filistenii. Atunci Elhanan, fiul lui laare Oreghim din 
Betleem, l-a ucis pe Goliat din Gat, a cărui suliță avea coada cât un sul de la războiul de ţesut. 

20 Şi a mai fost încă o bătălie, la Gat. Şi era acolo un om înalt, care avea câte şase degete la fiecare 
mână şi la fiecare picior în total, douăzeci şi patru -, tot dintre urmaşii lui Rafa. 

21 Acesta îi defăima pe Israeliţi, dar l-a ucis Ionatan, fiul lui Şama, fratele lui David. 

22 Aceşti patru oameni erau urmaşi ai uriaşilor din Gat, din neamul lui Rafa; şi au căzut de mâna lui 
David şi a servilor lui. 

22 

Cântarea de mulțumire a lui David. 

1 Atunci David I-a rostit Domnului cuvintele acestei cântări, în ziua când 

6 Mult peste trei kilograme. 

Domnul l-a izbăvit de toți vrăjmaşii lui şi din mâinile lui Saul. 

2 Şi a zis aşa:l „Doamne, Tu eşti stânca mea şi tăria mea şi izbăvitorul meu, 

3 Dumnezeul meu; El va fi păzitorul meu, iar eu voi fi încrezător în EI; El e apărătorul meu şi 
puterea mântuirii mele, ocrotitorul meu şi adăpostul scăpării mele şi de cel nedrept mă va mântui. 

4 În laude ÎI voi chema pe Domnul şi de vrăjmaşii mei mă voi mântui. 

5 Că tulburările morţii m-au cuprins, pâraiele nelegiuirii m-au tulburat; 

6 durerile morții m-au înconjurat, laţurile morții m-au copleșit. 


7 Întru necazul meu Îl voi chema pe Domnul şi către Dumnezeul meu voi striga; din locaşul Său cel 
sfânt mă va auzi, strigătul meu fi-va în auzul Său. 

8 Pământul s-a clătinat şi s-a cutremurat şi temeliile cerului împreună s-au tulburat şi s-au scuturat, 
că Domnul S-a mâniat pe ele. 

9 Fum s-a ridicat întru mânia Lui şi foc din gura Lui mistuie, cărbuni de la El s-au aţâţat. 

10 Cerurile le-a aplecat şi le-a coborât, negură sub picioarele Lui. 

11 Pe heruvimi S-a suit şi a zburat şi s-a arătat pe aripile vântului. 

12 Întunericul Şi l-a făcut împrejuru-i ascunzătoare, besna apelor Îi este cortul, cu norii văzduhului 
S-a înfăşurat. 

13 Din strălucirea de dinainte-l cărbuni de foc s-au aţâţat. 

1 Această cântare a lui David îşi are izvodul în Psalmul 17, pe care, de fapt, îl reproduce cu unele 
diferenţe de nuanţă şi amănunt. De altfel, însuşi titlul Psalmului 17 face referire expresă la această 
cântare. 

14 Domnul a tunat din cer, glasul Celui-preaînalt. 

15 Săgeţi a trimis şi i-a risipit, cu fulger a fulgerat şi i-a tulburat. 

16 De certarea Domnului şi de suflarea mâniei Sale adâncurile apelor s-au arătat, temeliile lumii s- 
au descoperit. 

17 Dintru înălțime a trimis şi m-a luat, ridicatu-m-a din ape multe; 

18 El m-a izbăvit de vrăjmaşii mei cei tari, de cei ce m-au urât, că s-au întărit mai mult decât mine. 
19 Zilele necazului meu m-au copleșit, dar Domnul mi-a fost reazim 

20 şi m-a adus la lărgime şi m-a izbăvit, căci El a binevoit întru mine. 

21 Domnul mi-a răsplătit după dreptatea mea, după curăţia mâinilor mele îmi va răsplăti, 

22 că am păzit căile Domnului şi nu I-am fost necredincios Dumnezeului meu. 

23 Că toate judecăţile Lui sunt înaintea mea, şi îndreptările Lui nu s-au depărtat de mine. 

24 Fără prihană Îi voi fi, de nelegiuirea mea mă voi păzi. 

25 Domnul îmi va răsplăti după dreptatea mea, după curăția mâinilor mele în faţa ochilor Săi. 

26 Cu cel cuvios vei fi cuvios, cu omul desăvârşit vei fi desăvârşit, 

27 cu cel ales vei fi ales şi cu cel îndărătnic te vei îndărătnici. 

28 Pe poporul cel sărac îl vei mântui şi vei smeri privirea celor mândri. 

29 Că Tu, Doamne, eşti luminătorul meu, Tu îmi vei lumina mie întunericul. 

30 Că-ntru Tine voi alerga încins cu putere, întru Dumnezeul meu voi trece zidul. 

31 Cel-Puternic: fără prihană Îi este calea; cuvântul Domnului: puternic, lămurit în foc; apărător le 
este tuturor celor ce nădăjduiesc în El. 

32 Cine este Cel-Tare în afară de Domnul? şi cine va fi Ziditor în afară de Dumnezeul nostru? 

33 El este Cel-Tare care mă întăreşte cu putere şi fără prihană îmi pregăteşte calea, 

34 Cel ce-mi face picioarele ca ale cerbului şi peste cele înalte mă aşază, 

35 Cel ce-mi învaţă mâinile la război şi arc de aramă sfărâmă-n braţele mele. 

36 Tu mi-ai dat pavăza mântuirii, ascultarea de Tine mi-a dat spor. 

37 Paşii mi i-ai lărgit sub mine, picioarele mele n-au slăbit. 

38 Pe vrăjmaşii mei îi voi goni şi-i voi prinde, şi nu mă voi întoarce până nu-i voi nimici: 

39 eu îi voi zdrobi, ei nu se vor ridica, ci sub picioarele mele vor cădea. 

40 Tu mă vei întări cu putere la război, pe cei ce se ridică împotrivă-mi îi vei pleca sub mine. 

41 Pe vrăjmaşii mei i-ai fugărit de dinainte-mi, pe cei ce mă urăsc i-ai nimicit; 

42 ei vor striga spre Domnul, dar nimeni să-i ajute, şi nimeni să-i asculte; 

43 eu i-am zdrumicat ca pe ţărâna pământului, ca tina din drumuri i-am subțiat. 

44 Tu mă vei izbăvi din certarea popoarelor, Tu mă vei păzi în fruntea neamurilor: poporul pe care 
nu l-am cunoscut, acela mi-a slujit; 

45 copii străini m-au linguşit, cu auzul urechii m-au auzit; 

46 copii străini vor fi lepădaţi şi fi-vor prăbuşiţi din ascunzişurile lor. 

47 Viu este Domnul, binecuvântat e păzitorul meu, Dumnezeul meu Se va înălța, păzitorul mântuirii 
mele. 

48 Tare este Domnul, Cel ce mă răzbună, sub mine a supus popoare 

49 şi de la vrăjmaşii mei m-a scos; Tu mă vei înălța din mijlocul celor ce se ridică împotrivă-mi, Tu 


mă vei izbăvi de omul nedrept. 

50 Pentru aceasta Te voi lăuda între neamuri, şi numelui Tău îi voi cânta. 

51 El sporeşte biruinţele regelui Său, şi-i face milă unsului Său, lui David şi seminţiei lui până-n 
veac”. 

23 

Testamentul lui David. Vitejii săi. 

1 Iată ultimele cuvinte ale lui David:1 „Credincios este David, fiul lui Iesei, şi credincios e omul pe 
care Domnul l-a ridicat să fie unsul Dumnezeului lui Iacob; frumoşi sunt psalmii lui Israel. 

2 Duhul Domnului a grăit întru mine, cuvântul Său a fost pe limba mea. 

3 Zice Dumnezeul lui Israel: Paznicul lui Israel mi-a vorbit, parabolă a grăit: Cum veţi întări printre 
oameni frica de Dumnezeu? 

1 Aici nu e vorba de un testament propriu-zis, ci de unul duhovnicesc, care-l prezintă pe David în 
perpetua sa alianţă cu Dumnezeu, biruitor asupra duşmanilor şi întăritor al credinţei. Diferenţele, 
notabile, dintre Textul Septuagintei şi Textul Masoretic se datorează faptului că acesta din urmă 
după cum declară traducătorii e în mare măsură deteriorat. 

4 În dimineață e lumina lui Dumnezeu, dimineața să răsară soarele prin a cărui lumină a trecut 
[Domnul] şi ca din ploaie otava pe pământ. 

5 Căci casa mea nu-i astfel cu Celtare; căci veşnic legământ făcut-a El cu mine, gata oricând, de 
pază-n toată vremea; că-ntreaga mântuire şi-ntreaga mea dorinţă: din cel nelegiuit să nu răsară 
floare. 

6 Aceştia toţi sunt ca un ghimpe scos: ei nu cu mâna vor fi luaţi 

7 şi om într-înşii nu se va trudi, ci cu belşug de fier şi sulițe de lemn şi-n foc vor arde-ntru ruşinea 
lor”. 

8 Iată acum numele vitejilor lui David2: loşeb-Basşebet Taşchemonitul, căpetenia peste o treime; el 
şi-a scos sabia împotriva a opt sute de oameni deodată. 

9 După el vine Eleazar, fiul lui Dodo, fiul lui Ahohi, unul din cei trei viteji ai lui David; când acesta 
i-a înfruntat pe Filisteni, ei s-au adunat pentru luptă, iar oamenii lui Israel s-au ridicat. 

10 Acesta s-a ridicat atunci şi i-a lovit pe Filisteni până ce mâna i-a ostenit şi i s-a lipit de sabie; 
mare biruinţă a dat Domnul în ziua aceea, iar poporul s-a dus după el doar spre a-i aduna pe cei 
ucişi. 

11 După el vine Şama, fiul lui Aghe, din Harar. Când Filistenii s-au adunat la Lehi, unde era o 
țarină semănată cu linte, şi când poporul a fugit de Filisteni, 

12 acesta a rămas neclintit în țarină şi a scăpat-o bătându-i pe Filisteni. Atunci Domnul a dat 
biruinţă mare. 

2 În lista care urmează nu e vorba de războinicii propriu-zişi, a căror vitejie era prezumată sau 
dovedită, ci de un corp de elită, capabil oricând de fapte măreţe. 

13 Aceştia trei, din cei treizeci, s-au coborât şi au venit la David în peştera Adulam, când oastea 
Filistenilor tăbărâse în valea Refaim; 

14 David se afla într-un loc întărit, iar o unitate a Filistenilor se afla în Betleem. 

15 Şi David, aflându-se în lipsă, a zis: „Cine-mi va da apă din fântâna care este în Betleem, lângă 
poartă?” (ceata Filistenilor aflându-se atunci în Betleem). 

16 Iar cei trei viteji au străpuns tabăra Filistenilor şi au scos apă din fântâna ce se află lângă poarta 
Betleemului şi au luat-o şi s-au întors la David, dar el n-a vrut s-o bea, ci I-a vărsat-o Domnului; 

17 şi a zis: „Departe de mine, Doamne, de a face una ca aceasta; voi bea eu sângele oamenilor care 
s-au dus punându-și viaţa în cumpănă?” Şi n-a vrut s-o bea. Aceasta au făcut cei trei viteji. 

18 lar Abişai, fratele lui Ioab, fiul Țeruiei, era întâiul între [alţi] trei; el a ridicat sulița împotriva a 
trei sute, pe care i-a şi ucis; era renumit între cei trei; 

19 între cei trei era cel mai lăudat, şi a devenit căpetenie, dar el nu i-a ajuns pe [primii] trei. 

20 Benaia, fiul lui Iehoiada, era bărbat care făcuse fapte mari şi multe în Cabţeel; el i-a ucis pe cei 
doi fii ai lui Ariel Moabitul şi tot el s-a coborât într-o groapă şi a ucis un leu pe vreme de iarnă. 

21 Tot el a ucis un egiptean, om chipeş, care avea în mână o suliță cât o margine de scară; el însă s- 
a apropiat de el cu un toiag, a smuls sulița din mâna egipteanului şi l-a ucis cu propria lui suliță. 

22 Pe acestea le-a săvârşit Benaia, fiul lui Iehoiada, şi era renumit între cei trei viteji; 

23 între cei trei era slăvit, dar la cei trei [dintâi] n-a ajuns; iar David l-a pus peste sfetnicii săi. 

24 lată numele celor viteji ai regelui David: Asael, fratele lui Ioab, este unul din cei treizeci; 
Elhanan, fiul lui Dodo, din Betleem; 

25 Şama Haroditeanul; Elica Haroditeanul; 

26 Heleţ Paltianul; Ira, fiul lui Icheş, din Tecoa; 

27 Abiezer din Anatot; Mebunai din Huşa; 

28 Țalmon Ahohitul; Maharai din Netofat; 

29 Heleb, fiul lui Baana, din Netofat; Itai, fiul lui Ribai, din Ghibeea lui Veniamin; 

30 Benaia din Piraton; Hidai din Nahali-Gaaş; 

31 Abi-Baal din Araba; Azmavet din Bahurim; 

32 Eliahba din Şaalbon; Ionatan, unul din fiii lui laşen; 

33 Şama din Harar; Ahiam, fiul lui Şarar, din Arar; 

34 Elifelet, fiul lui Ahasbai, fiul unui Maacateean; Eliam, fiul lui Ahitofel, din Ghilo; 

35 Heţrai din Carmel; Paarai din Arba; 

36 Igal, fiul lui Natan, din Țoba; Bani din Gad; 

37 Ţelec Amonitul; Naharai din Beerot, armaşul lui Ioab, fiul Țeruiei; 

38 Ira din latir; Gareb din Iatir; 

39 Urie Heteul. De toţi, treizeci şi şapte. 

Numărătoarea poporului. Ciuma. Un jertfelnic pe aria lui Aravna lebuseul. 

1 Mânia Domnului s-a aprins din nou în Israel; el l-a stârnit pe David împotriva lor, zicând: „Mergi 
şi numără-i pe Israeliţi şi pe Iudei!”1 

2 Şi a zis regele către Ioab, mai-marele oştirii: „Du-te dar prin toate seminţiile lui Israel şi ale lui 
Iuda, de la Dan până la Beer-Şeba, şi numără poporul, iar eu voi şti numărul poporului!” 

3 Dar Ioab a zis către rege: „Domnul Dumnezeul tău să-i adauge poporului încă o sută de ori cât 
este acum, iar ochii domnului meu, regele, s-o vadă; de ce însă doreşte acest lucru domnul meu, 
regele?” 

4 Cu toate acestea, cuvântul regelui a fost mai puternic decât al lui Ioab şi al mai-marilor oştirii. 
Atunci Ioab şi maimarii oștirii au plecat de la rege ca să numere poporul lui Israel. 

1 Text dificil, întrucât persoana care l-a stârnit pe David rămâne incertă: „el” poate fi: 1) Cineva din 
popor (foarte puţin probabil); 2) Diavolul, aşa cum va interpreta autorul Paralipomenelor (1 Par 21, 
1); 3) Dumnezeu Însuşi, Cel care, în teologia Vechiului Testament, este cauza primă a tot ce există 
şi se mişcă, inclusiv istoria; sensul acesta este extras şi din Versiunea Ebraică. Aşadar, Dumnezeu 
incită, David se supune, Ioab obiectează (v. 3), recensământul se face (vv. 8-9), David şi-l asumă ca 
păcat (v. 10), Domnul pedepseşte (v. 15). În ce constă, totuşi, păcatul? Recensământul populaţiei 
era prescris în legea lui Moise (Iş 30, 12-16), dar fiecare cetățean trebuia să plătească o 
„răscumpărare”, ceea ce sub David nu s-a făcut. Un recensământ avea ca obiectiv principal 
stabilirea dărilor şi a volumului de muncă forțată; se pare că David a vrut să-şi cunoască doar forțele 
armate, ceea ce poate fi un semn de trufie din partea unui suveran care, cel puţin pentru un moment, 
ignora suveranitatea absolută a lui Dumnezeu. 

5 Şi au trecut Iordanul şi şi-au aşezat tabăra la Aroer, de-a dreapta cetăţii ce se află în mijlocul văii 
Gad, aproape de Iazer. 

6 De acolo au mers în Galaad şi în ţinutul Tahtim-Hodşi, adică în Adisai, de unde au venit la Dan- 
aan, ocolind Sidonul; 

7 şi au venit la cetatea Tir şi prin toate cetățile Heveilor şi ale Canaaneilor şi au ieşit în partea de 
miazăzi a Iudei, la Beer-Şeba. 

8 Apoi au străbătut toată ţara, iar după nouă luni şi douăzeci de zile au ajuns la Ierusalim. 

9 Acolo Ioab i-a dat regelui cartea cu numărătoarea poporului: în Israel se aflau opt sute de mii de 
bărbaţi tari, purtători de sabie, iar bărbaţii din Tuda erau cinci sute de mii de războinici. 

10 După această numărătoare a poporului, inima lui David a prins a i se zbuciuma în piept. Şi a zis 
David către Domnul: „Tare mult am greşit făcând lucrul acesta! Şi acum, Doamne, ridică 
nelegiuirea robului Tău, că foarte nebuneşte am lucrat!” 


11 A doua zi, David s-a sculat dis-de-dimineaţă. Atunci a fost cuvântul Domnului către profetul 
Gad văzătorul2, zicând: 

12 „Du-te, grăieşte către David şi spune-i: aşa grăieşte Domnul: Trei lucruri îți pun înainte: alege 
unul din ele, şi ţi-l voi face”. 

13 Gad a venit la David şi i-a grăit, zicând: „Alege tu ce anume să ţi se întâmple: 

2 „Văzătorul”: profetul care avea capacitatea de a vedea viitorul, dar şi pe aceea de a vedea ce se 
petrece în sufletul omului. În 2 Par 29, 25 va fi numit „Gad, văzătorul regelui”. 

trei ani de foamete în ţară; trei luni de-a lungul cărora tu să fugi din faţa vrăjmaşilor tăi în timp ce ei 
te gonesc; sau trei zile de ciumă3 în ţara ta. Acum, deci, hotărăşte şi vezi ce răspuns trebuie să-l duc 
Celui ce m-a trimis”. 

14 Şi a zis David către Gad: „Tare strâmtorat sunt eu din toate cele trei părţi; cu toate acestea, mai 
bine e să cad eu în mâinile Domnului, că foarte multe sunt îndurările Lui, decât să cad în mâinile 
oamenilor”. 

15 Aşadar, David a ales ciuma. Şi erau zilele seceratului grâului. Şi a trimis ciumă în Israel, de 
dimineaţa până la vremea prânzului, şi a început molima în popor; şi au murit, de la Dan până la 
Beer-Şeba, şaptezeci de mii de oameni. 

16 Atunci îngerul Domnului şi-a întins mâna împotriva lerusalimului, ca să-l nimicească; dar 
Domnului I s-a făcut milă de atâta rău şi i-a zis îngerului care nimicea poporul: „Destul acum!; 
trage-ţi mâna!” Iar îngerul Domnului se afla lângă aria lui Aravna lebuseul. 

17 lar David, văzându-l pe îngerul care lovea poporul, a zis către Domnul: „lată, eu sunt cel ce a 
păcătuit, eu, păstorul, eu sunt cel ce a făcut răul4; dar oile acestea ce-au făcut?... Fie-Ţi mâna 
împotriva mea şi împotriva casei tatălui meu!” 

18 În ziua aceea a venit Gad la David şi i-a zis: „Ridică-te şi fă-i Domnului jertfelnic pe aria lui 
Aravna lebuseul!” 

19 Iar David s-a ridicat după cuvântul lui Gad, aşa cum îi poruncise Domnul. 

3 Literal: „moarte” sau „mortalitate”, ciuma fiind un flagel năprasnic şi necruţător. 

4 Această ultimă propoziţie este preluată din Codex Alexandrinus. 

20 Acolo Aravna s-a uitat şi l-a văzut pe rege venind către el împreună cu servii săi; atunci Aravna 
a ieşit şi i s-a închinat regelui cu faţa la pământ. 

21 Şi a zis Aravna: „Ce să fie, oare, că a venit domnul meu, regele, la robul său?” Iar David i-a zis: 
„Să cumpăr de la tine aria, spre a-l zidi Domnului jertfelnic, pentru ca să înceteze molima în 
popor”. 

22 Şi a zis Aravna către David: „S-o ia domnul meu, regele, şi să-l aducă Domnului tot ceea ce 
crede el că este bun; iată boii pentru ardere-de-tot, şi roțile [carelor] şi jugurile boilor drept lemne”. 
23 Pe toate i le-a dat Aravna regelui. Şi a zis Aravna către rege: „Domnul, Dumnezeul tău, să te 
binecuvinteze!” 

24 Atunci regele a zis către Aravna: „Nu, ci fără doar şi poate voi cumpăra de la tine cu preţ bun; 
Domnului, Dumnezeului meu, nu-l voi aduce ardere-de-tot luată pe nimic”. David a cumpărat aria 
şi boii cu cincizeci de sicli de argint. 

25 Acolo i-a zidit David jertfelnic Domnului şi a adus ardere-de-tot şi jertfă de pace. Mai târziu, 
Solomon i-a făcut jertfelnicului un adaos, căci cel dintâi era mic5. şi s-a milostivit Domnul asupra 
țării şi a încetat molima în Israel. 

5 Altarul de pe aria lui Aravna poate fi o prefigurare a templului pe care David şi-l visează şi pe 
care Solomon îl va zidi. 

Cartea a treia a Regilor 

1 

Bătrânețea lui David. El îl rânduieşte pe Solomon ca urmaş la tron. 

1 Iar regele David era bătrân şi îndelungat în zile]; şi-l înveleau cu haine şi nu se încălzea. 

2 lar slujitorii săi au zis: „Să se caute pentru rege o tânără fecioară; ea îi va sta regelui aproape şi-i 
va ţine de cald şi va dormi cu el, iar domnul nostru, regele, se va încălzi”. 

3 Aşa că au căutat o fată frumoasă prin toate hotarele lui Israel; şi au aflat-o pe Abişag Şunamita? şi 
au adus-o la rege. 


4 Fata era foarte frumoasă la chip şi-i ţinea regelui de cald şi-i slujea, dar el n-a cunoscut-o3. 

5 Iar Adonia, fiul Haghitei4, şi-a ridicat capul, zicând: „Eu voi fi rege!”; şi şi-a 

1 David avea 62 de ani; era mai degrabă îmbătrânit decât bătrân. 

2 „Sunamita”, adică din Şunem, localitate menţionată în los 19, 18, unde se va afla şi generoasa 
gazdă a profetului Elisei (4 Rg 4, 8); astăzi, Sulam. Sulamita va fi numele iubitei ideale a lui 
Solomon (Cântarea Cântărilor 7, 1). 

3 Nu a avut cu ea legătură trupească. Se pare că prezenţa fetei făcea parte din practica generală a 
bunicelor bătrâne de a-şi aduce în pat nepoate tinere. 

4 Adonia, născut din Haghita, era al patrulea fiu al lui David, după Amnon, Chileab şi Abesalom (2 
Rg 3, 2-5); întrucât primii trei muriseră, el se socotea îndreptățit să moştenească tronul. 

făcut care de luptă şi călăreţi; şi cincizeci de oameni alergau înaintea lui. 

6 Tatăl său însă niciodată nu-l oprise, nici măcar cu întrebarea: „De ce faci asta?” Iar el era foarte 
frumos la chip şi născut după Abesalom. 

7 Şi s-a vorbit cu Ioab, fiul Țeruiei, şi cu preotul Abiatar, iar aceştia i-au venit în ajutor, urmându-i. 

8 Dar preotul Ţadoc şi Benaia, fiul lui Iehoiada, şi profetul Natan şi Şimei şi Rei şi vitejii lui David 
nu erau de partea lui Adonia. 

9 lar Adonia a jertfit5 oi şi viței şi miei la piatra Zohelet, cea de lângă fântâna Roghel, şi i-a chemat 
pe toți fraţii săi, şi pe toţi bărbaţii lui Iuda, servii regelui, 

10 dar pe profetul Natan şi pe Benaia şi pe viteji şi pe Solomon, fratele său, nu i-a chemat. 

11 Atunci Natan a grăit către Batşeba, mama lui Solomon, zicând: „Oare n-ai auzit că Adonia, fiul 
Haghitei, s-a făcut rege fără ca David, domnul nostru, să ştie ceva? 

12 Şi acum, vino să-ţi dau un sfat şi să-ţi scapi viaţa, pe a ta şi pe a fiului tău 

5 Literal: „a înjunghiat”. Aducând jertfe, Adonia se comportă ca un suveran, ospătându-şi adepţii şi, 
practic, delimitându-şi adversarii (ceea ce pentru aceştia va fi un semnal de alarmă). 

Solomon: 

13 Vino şi intră la regele David şi spune-i: O, rege, domnul meu, oare nu tu i te-ai jurat roabei tale, 
zicând: «Solomon, fiul tău, va domni după mine şi va şedea pe tronul meu»? Atunci, de ce 
domneşte Adonia? 

14 Şi, iată, în timp ce tu încă vei grăi cu regele, voi intra şi eu după tine şi-ţi voi adeveri cuvintele”. 
15 Aşa că Batşeba a intrat la rege în odaie; regele era foarte bătrân, iar Abişag Şunamita era 
slujindu-i regelui. 

16 Batşeba s-a plecat şi i s-a închinat regelui; iar regele i-a zis: „Ce dorinţă ai?” 

17 lar ea a zis: „O, rege, domnul meu, oare nu tu i te-ai jurat roabei tale pe Domnul, Dumnezeul tău, 
zicând: «Fiul tău Solomon va domni după mine şi va şedea pe tronul meu»? 

18 Cu toate acestea, iată că Adonia este cel ce domneşte, în timp ce tu, o rege, domnul meu, n-o ştii. 
19 El a jertfit viței şi miei şi oi din belşug şi i-a chemat pe toţi fiii regelui şi pe preotul Abiatar şi pe 
Ioab, căpetenia oştirii, dar pe Solomon, robul tău, nu l-a chemat. 

20 Iar tu, o rege, domnul meu spre tine [se îndreaptă] ochii întregului Israel, să le spui cine va şedea 
pe tronul domnului meu, regele, după el. 

21 Şi va fi că atunci când domnul meu, regele, va dormi laolaltă cu părinţii săi, eu şi fiul meu 
Solomon vom fi învinuiţi...”. 

22 Şi, iată, că în timp ce ea încă-i mai vorbea regelui, a intrat profetul Natan. 

23 Şi i s-a spus regelui: „lată, profetul Natan!” Iar acesta i s-a înfăţişat regelui şi i s-a prosternat cu 
faţa la pământ. 

24 Şi a zis Natan: „O, rege, domnul meu, ai zis tu cumva: «Adonia va domni după mine şi el va 
şedea pe tronul meu»? 

25 Că el s-a coborât astăzi şi a jertfit viței şi miei şi oi din belşug şi i-a chemat pe toţi fiii regelui şi 
pe căpeteniile oştirii şi pe preotul Abiatar; şi, iată, ei beau şi mănâncă în faţa lui şi zic: «Trăiască 
regele Adonia!» 

26 Dar pe mine, robul tău, şi pe preotul Țadoc şi pe Benaia, fiul lui Iehoiada, şi pe Solomon, robul 
tău, nu ne-a chemat. 

27 Oare lucrul acesta s-a petrecut cu voia domnului meu, regele, fără ca el să-i fi spus robului tău 
cine va şedea pe tronul stăpânului meu, regele, după el?” 


1? 


28 Atunci regele David, răspunzând, a zis: „Chemaţi-o la mine pe Batşeba 
regelui şi a stat înaintea lui. 

29 Iar regele s-a jurat, zicând: „Pe Domnul-Cel-Viu6, Cel ce mi-a scăpat sufletul din orice necaz: 

30 Precum ţi-am jurat eu ţie pe Domnul, Dumnezeul lui Israel, zicând: «Solomon, fiul tău, va 
domni după mine, şi el va şedea pe tronul meu în locul meu», aşa voi face astăzi!” 

31 Atunci Batşeba s-a plecat cu faţa la pământ şi i s-a închinat regelui şi i-a zis: „În veci să trăiască 
domnul meu, regele David!” 

32 lar regele David a zis: „Chemaţi-i la mine pe preotul Țadoc şi pe profetul Natan şi pe Benaia, 
fiul lui Iehoiada!” Iar aceştia au venit în faţa regelui. 

6 Textual: „Viu este Domnul”; formulă stereotipă prin care Dumnezeu era invocat drept martor al 
unui jurământ sau al unei făgăduinţe. 

33 Iar regele le-a zis: „Luaţi-i cu voi pe servii domnului vostru” şi puneţi-l pe fiul meu Solomon 
călare pe catârul meu şi coborâţi-l la Ghihon8. 

34 Acolo preotul Țadoc şi profetul Natan să-l ungă rege peste Israel; şi să sunaţi din trâmbiţă şi să 
ziceţi: trăiască regele Solomon! 

35 Şi el se va aşeza pe tronul meu şi va domni în locul meu; eu sunt cel ce a poruncit ca el să fie 
mai-mare peste Israel şi Iuda”. 

36 Atunci Benaia, fiul lui Iehoiada, i-a răspuns regelui, zicând: „Aşa să fie! Domnul, Dumnezeul 
domnului meu, regele, s-o adeverească! 

37 Aşa cum a fost Domnul cu domnul meu, regele, întocmai să fie şi cu Solomon şi să-i 
preamărească tronul mai mult decât pe al domnului meu, regele David!” 

38 După aceea preotul Țadoc şi profetul Natan şi Benaia, fiul lui Iehoiada, şi Cheretienii şi 
Peletienii s-au coborât şi l-au pus pe Solomon pe catârul regelui David şi l-au adus la Ghihon. 

39 Iar preotul Țadoc a luat din sfântul locaş? cornul cu untdelemn şi l-a uns pe Solomon; şi a sunat 
din trâmbiţă şi-ntregul popor a strigat: „Trăiască regele Solomon!” 

40 şi-ntregul popor s-a suit după el; şi jucau în danţuri şi se veseleau cu veselie mare, că de glasul 
lor răsuna pământul. 

7 Cei din garda personală a regelui. 

8 Ghihon: izvor la poalele muntelui Sion: locul ales de David (revenit la luciditate şi capabil de 
hotărâri) pentru ceremonia de învestitură a lui Solomon. 

9 Literal: „din cort”; e vorba de cortul pe care David îl adusese din casa lui Obed-Edom şi care 
adăpostea chivotul legământului (2 Rg 6, 12). 

41 Atunci Adonia şi toți cei pe care el îi poftise au auzit la vremea când tocmai se isprăvise ospăţul; 
iar Ioab a auzit sunetul trâmbiţei şi a zis: „Ce-nseamnă oare freamătul cetăţii?” 

42 şi-n timp ce el încă vorbea, iată că a venit Ionatan, fiul preotului Abiatar. lar Adonia a zis: 
„Vino, că tu eşti bărbat puternic şi aduci veşti bune!” 

43 Şi, răspunzând Ionatan, i-a zis lui Adonia: „Dimpotrivă: domnul nostru, regele David, l-a făcut 
rege pe Solomon; 

44 regele i-a trimis cu el pe preotul Țadoc şi pe profetul Natan şi pe Benaia, fiul lui Iehoiada, şi pe 
Cheretieni şi pe Peletieni şi l-au aşezat călare pe catârul regelui, 

45 iar preotul Țadoc şi profetul Natan l-au uns rege la Ghihon; şi de acolo s-au suit veselindu-se, iar 
cetatea a intrat în freamăt: acesta e sunetul pe care l-aţi auzit. 

46 Iar Solomon s-a aşezat pe tronul regatului, 

47 în timp ce servii regelui au intrat să-l binecuvinteze pe domnul nostru, regele David, zicând: 
«Dumnezeu să facă numele lui Solomon, fiul tău, mai bun decât numele tău şi să-i facă tronul mai 
slăvit decât pe al tău!» Iar regele, pe patul său, s-a închinat. 

48 Şi aşa a zis regele: «Binecuvântat este Domnul, Dumnezeul lui Israel, Cel ce l-a rânduit astăzi pe 
unul din urmaşii mei să şadă pe tronul meu, iar ochii mei s-o vadă!y”. 

49 Atunci toţi oaspeţii lui Adonia s-au înspăimântat şi s-au sculat şi fiecare om s-a dus în drumul 
său. 

50 Iar Adonia s-a temut de Solomon şi s-a sculat şi s-a dus şi a prins cu mâinile 

coarnele jertfelnicului. 


Şi ea a intrat în faţa 


51 Şi i s-a spus lui Solomon: „lată, Adonia se teme de regele Solomon şi se ţine de coarnele 
Jertfelnicului, zicând: «Să-mi jure astăzi regele Solomon că nu-l va ucide pe robul său cu sabia!y”. 
52 Iar Solomon a zis: „De va fi om bun, nici un fir de păr de pe capul său nu va cădea pe pământ; 
dar dacă în el se va afla viclenie, atunci va muri”. 

53 Regele Solomon a trimis şi l-au luat de la jertfelnic. Iar el a intrat şi i s-a închinat regelui 
Solomon. Şi i-a zis Solomon: „Du-te la casa ta!” 

2 

Ultimele dorinţe şi moartea lui David. Solomon se scutură de potrivnici. 

1 Şi apropiindu-i-se lui David vremea să moară, el i-a poruncit fiului său Solomon, zicând: 

2 „Eu mă duc pe calea fiecărui pământean, iar tu întăreşte-te şi arată-te bărbat 

3 şi păzeşte rânduielile Domnului, Dumnezeului tău, pentru ca, mergând în căile Lui, să păzeşti 
poruncile şi dreptarele şi judecăţile care sunt scrise în legea lui Moise, în aşa fel încât tu să poţi 
înţelege cele ce vei face în toate lucrurile pe care eu ţi le poruncesc, 

4 ca Domnul să-Şi adeverească-ntru totul cuvântul pe care l-a grăit, zicând: Dacă fiii tăi se vor păzi 
în calea lor, pentru ca-ntru adevăr să umble ei în faţa Mea cu toată inima lor şi cu tot sufletul lor, 
atunci îți spun Eu ţie că nu-ţi va lipsi bărbat de pe tronul lui Israel. 

5 Tu ştii tot ce mi-a făcut mie Ioab, fiul Ţeruiei, ce le-a făcut el celor două căpetenii ale oastei lui 
Israel, lui Abner, fiul lui Ner, şi lui Amasa, fiul lui leter, că i-a omorât şi că-n vreme de pace a 
vărsat sânge ca-n vreme de război şi cum şi-a pus el sânge nevinovat la cingătoarea dimprejurul 
coapselor şi în încălțămintea picioarelor lui. 

6 Ca atare, tu te vei purta cu el potrivit înţelepciunii tale şi nu-i vei lăsa cărunteţele să cobOare-n iad 
cu pace.] 

7 Dar vei face milă cu fiii lui Barzilai Galaaditul; ei să se numere printre cei ce mănâncă la masa ta, 
căci ei mi-au venit aproape atunci când fugeam din faţa lui Abesalom, fratele tău. 

8 Şi iată, cu tine este Şimei, fiul lui Ghera, veniaminitul din Bahurim; el este cel ce cu greu blestem 
m-a blestemat în ziua când eu mă duceam la tabără; el s-a coborât la Iordan să mă întâmpine; şi 1- 
am jurat pe Domnul, zicând: «Nu te voi ucide cu sabia». 

9 Tu însă nu-l vei lăsa ca pe un nevinovat căci om înţelept eşti tu şi vei şti ce să faci cu el: 
cărunteţele lui pătate cu sânge să le cobori în iad”. 

10 Şi a adormit David laolaltă cu părinţii săi; şi a fost îngropat în cetatea lui David.2 

11 Iar zilele în care David a domnit peste Israel au fost patruzeci de ani3; 

1 Dacă David nu a fost în stare să răzbune asasinarea celor doi, el lasă aceasta pe seama fiului şi 
succesorului său, „potrivit înţelepciunii” acestuia, adică atunci când va crede că e momentul 
potrivit. „În iad”: în locuinţa morţilor; Hades; Şeol. 

2 „Cetatea lui David”: fortăreaţa de pe muntele Sion, pe care el o luase de la lebusei şi unde îşi 
stabilise reşedinţa (2 Rg 5, 7). 

3 Se consideră, în general, că David a început să domnească în anul 1000. 

şapte ani a domnit în Hebron şi treizeci şi trei de ani în Ierusalim. 

12 Solomon s-a aşezat pe tronul lui David, tatăl său, iar regatul său s-a întărit foarte.4 

13 Atunci Adonia, fiul Haghitei, a venit la Batşeba, mama lui Solomon şi i s-a închinat. Iar ea i-a 
zis: „Paşnică îţi este venirea?” El a răspuns: „Paşnică. 

14 Am o treabă cu tine”. Ea a zis: „Spune!” 

15 El i-a zis: „Tu ştii că regatul era al meu şi că spre mine căta întregul Israel ca să domnesc; dar 
regatul a fost întors de la mine şi a devenit al fratelui meu; că de la Domnul i s-a rânduit. 

16 Şi acum, am să-ţi cer ceva dar nu-ţi întoarce faţa!” Iar Batşeba a zis: „Grăieşte 
17 El i-a zis: „Vorbeşte-i tu regelui Solomon, că de la tine nu-şi va întoarce faţa: Să mi-o dea de 
soţie pe Abişag Şunamita”. 

18 lar Batşeba 1-a zis: „Bine, am să-i vorbesc regelui pentru tine”. 

19 Atunci Batşeba a intrat la regele Solomon ca să-i vorbească pentru Adonia. Iar regele s-a ridicat 
în faţa ei şi i s-a închinat; şi s-a aşezat pe tronul său; şi s-a pus un scaun şi pentru mama regelui, iar 
ea a şezut de-a dreapta lui. 

20 Şi i-a zis: „Am către tine o mică cerere; să nu-mi întorci faţa de la tine”. I-a zis regele: „Cere, 
maica mea, iar eu nu-ţi voi întoarce vorba”. 


p> 


21 lar ea a zis: „E vorba de Abişag Şunamita: să i se dea de soție lui Adonia, fratele tău”. 

4 T. M:: „... iar domnia lui a devenit foarte temeinică”. 

22 Şi răspunzând regele Solomon, i-a zis maicii sale: „Şi de ce ai cerut-o tu pe Abişag pentru 
Adonia? Cere pentru el şi regatul, de vreme ce el e fratele meu mai mare, iar el şi-i are aproape pe 
preotul Abiatar şi pe Ioab, fiul Țeruiei, mai-marele oştirilor...”. 

23 Şi regele Solomon s-a jurat pe Domnul, zicând: „Aşa să-mi facă mie Dumnezeu, şi încă mai rău, 
dacă Adonia n-a grăit acest cuvânt împotriva propriei sale vieţi... 

24 Şi acum, viu este Domnul, Cel ce m-a rânduit şi m-a aşezat pe tronul părintelui David şi mi-a 
făcut o casă după cum Domnul a grăit: chiar astăzi, Adonia va fi dat morţii!” 

25 Atunci regele Solomon l-a trimis pe Benaia, fiul lui Iehoiada, iar acela l-a ucis; şi-n chiar ziua 
aceea a murit Adonia.5 

26 lar regele a zis către preotul Abiatar: „Pleacă repede la Anatot, la moşia ta, că tu eşti astăzi 
vinovat de moarte; eu însă nu te voi ucide, căci tu ai purtat chivotul legământului Domnului înaintea 
tatălui meu şi ai suferit în tot ceea ce tatăl meu a suferit”. 

27 Şi Solomon l-a înlăturat pe Abiatar din slujba sa de preot al Domnului, ca să se plinească 
cuvântul pe care Domnul i-l grăise lui Eli în Şilo.6 

5 Cu toate că Abişag nu fusese, practic, ţiitoarea lui David, ea făcuse parte, teoretic, din haremul 
acestuia. Or, primul pas al unui uzurpator era acela de a-şi însuşi, total sau în parte, haremul regelui, 
aşa cum făcuse Abesalom (2 Rg 16, 20-22). De aici, bănuiala lui Solomon (dar şi prilejul de a se 
descotorosi de un adversar, aşa cum va face şi cu următorii doi). Cruţarea lui Adonia fusese 
condiţionată de absenţa vicleniei (1, 52). 

6 Reaua purtare a fiilor lui Eli, dar şi nepermisa îngăduinţă a acestuia, Îl făcuseră pe Dumnezeu să-i 
vestească stingerea tagmei preoțești din familia sa (1 Rg 2, 27-36). 

28 Vestea a ajuns până la Ioab, fiul Țeruiei; că Ioab se dăduse de partea lui Adonia şi nu venise de 
partea lui Solomon. Atunci Ioab a fugit la cortul Domnului şi s-a prins de coarnele jertfelnicului.7 
29 Şi i s-a spus lui Solomon că Ioab a fugit la cortul Domnului şi că se ţine de coarnele 
jertfelnicului. Atunci regele Solomon a trimis la Ioab, zicând: „Ce ţi s-a întâmplat de ai fugit la 
jertfelnic?” Ioab a zis: „Fiindcă m-am înspăimântat de tine şi am fugit la Domnul”. Atunci regele 
Solomon l-a trimis pe Benaia, fiul lui Iehoiada, zicându-i: „Du-te şi ucide-l şi îngroapă-l!” 

30 Iar Benaia, fiul lui Iehoiada, a venit la Ioab în cortul Domnului şi i-a zis: „Aşa grăieşte regele: 
leşi afară!” Dar Ioab a zis: „Nu voi ieşi afară, ci aici voi muri”. Atunci Benaia, fiul lui Iehoiada, s-a 
întors şi 1-a spus regelui, zicând: „Aşa a grăit loab şi aşa mi-a răspuns”. 

31 Iar regele i-a zis: „Du-te şi fă-i după cum a spus el şi ucide-l şi îngroapă-l, şi astfel vei lua astăzi 
de pe mine şi de pe casa tatălui meu sângele pe care Ioab l-a vărsat fără pricină; 

32 Domnul a întors împotriva capului său sângele vărsat pe nedrept, pe măsura a ceea ce el le-a 
făcut celor doi oameni mai drepţi şi mai buni decât el; că i-a omorât cu sabia, fără ca tatăl meu, 
David, să fi ştiut de sângele lor: pe Abner, fiul lui Ner, voievodul oştilor lui Israel, şi pe Amasa, fiul 
lui Ieter, maimarele oștirii lui Tuda. 

33 Sângele lor s-a întors asupra capului său şi asupra capului urmaşilor lui 

7 Adică s-a aşezat sub protecţie divină, încercând astfel să se salveze. 

până-n veac; dar David şi seminţia lui şi casa lui şi tronul său să aibă-n veac pace de la Domnul!” 
34 Astfel s-a suit Benaia, fiul lui Iehoiada, şi s-a aruncat asupră-i şi l-a ucis; şi l-a îngropat în casa 
lui, în pustie. 

35 

36 Atunci regele l-a chemat pe Şimei şi i-a zis: „Zideşte-ţi o casă în Ierusalim şi şezi acolo, dar de 
acolo să nu ieşi nicăieri. 

37 Va fi însă că-n ziua în care vei ieşi şi vei trece pârâul Cedrilor, atunci să ştii bine că negreşit vei 
muri; sângele tău va fi asupra capului tău”. Şi chiar atunci, în ziua aceea, regele l-a pus să jure. 

38 Iar Şimei a zis către rege: „Bun e cuvântul pe care l-ai grăit, o, rege, domnul meu; aşa va face 
robul tău!” Şi a rămas Şimei în Ierusalim vreme de trei ani. 

39 Şi a fost că, după trei ani, doi robi ai lui Şimei au fugit la Achiş, fiul lui Maaca, regele Gatului. 
Şi 1 s-a spus lui Şimei: „Iată, robii tăi sunt în Gat”. 

40 Atunci Şimei s-a ridicat, a pus şaua pe asinul său şi a plecat la Gat, la Achiş să-şi caute robii. şi 


s-a dus Şimei şi şi-a scos robii din Gat. 

41 Şi i s-a spus lui Solomon, zicându-i-se: „Şimei a plecat din Ierusalim la Gat şi şi-a adus robii 
înapoi”. 

42 Atunci regele a trimis şi l-a chemat pe Şimei şi i-a zis: „Oare nu te-am pus eu să juri pe Domnul 
şi ţi-am poruncit, zicându-ți: «În ziua în care vei ieşi din Ierusalim şi vei merge la dreapta sau la 
stânga, să ştii bine că negreşit vei muri»? lar tu mi-ai zis: «Bun e cuvântul pe care îl aud». 

43 Atunci, de ce n-ai păzit jurământul pe Domnul şi porunca pe care eu ţi-am dat-o?” 

44 Şi a mai zis regele către Şimei: „Tu îţi ştii întreaga răutate pe care inima ta o ştie, ce i-ai făcut tu 
lui David, părintele meu; Domnul însă a întors răutatea asupra capului tău, 

45 în timp ce regele Solomon e binecuvântat, iar tronul lui David va rămâne veşnic în faţa 
Domnului”. 

46 Atunci Solomon i-a poruncit lui Benaia, fiul lui Iehoiada, iar acesta s-a dus şi l-a ucis.8 Regele 
Solomon era foarte priceput şi înţelept; iar Iuda şi Israel erau foarte numeroşi, ca nisipul de pe lângă 
mare, ca o mulțime care mănâncă şi bea şi se veseleşte. Solomon era cârmuitorO peste toate 
regatele; ele îi aduceau daruri şi i-au slujit lui Solomon în toate zilele vieţii lui. Solomon a prins a 
deschide stăpânirile Libanului şi a zidit Terma în pustie. Şi iată care era hrana zilnică a [curţii] lui 
Solomon: treizeci de măsuri de făinuţă de grâu, şaizeci de măsuri de făină obişnuită, viței îngrăşaţi, 
douăzeci de boi din păşune şi o sută de oi, în afară de cerbi şi căprioare şi păsări îndopate. Fiindcă el 
cârmuia peste toate ţările de dincoace de Râu 10, de la Hazor 

8 De aici până la sfârşitul versetului, textul Septuagintei cuprinde un nou episod, menit să 
completeze portretul lui Solomon: celor două calități, „priceperea” şi „înţelepciunea”, li se adaugă o 
a treia, aceea a „cârmuitorului”, cu toate efectele ei în materie de guvernare, organizare statală, 
aprovizionare, putere armată, politică externă etc. Episodul nu a fost preluat de vechile ediţii 
româneşti; în ediţia Rahlfs e numerotat cu 46 a-l. 

9 Arhon = „cârmuitor”: conducător cu autoritate asupra altora (inclusiv cea militară) şi care este 
ascultat. 

10 Prin „Râu” se înţelegea Eufratul. Aşadar, ţinuturile de la vest de Eufrat. 

la Gaza, peste toţi regii din această latură a râului; şi era om al păcii în toate laturile de jur-împrejur; 
iar luda şi Israel trăiau fără frică, fiecare sub viţa lui de vie şi sub smochinul său, mâncând şi bând şi 
prăznuind, de la Dan până la Beer-Şeba, în toate zilele lui Solomon. Şi iată care erau dregătorii lui 
Solomon: Azaria, fiul preotului Ţadoc, Azaria, fiul lui Natan, căpetenie peste ispravnici şi omul de 
casă, Şişa, scribul, Ioasaf, fiul lui Ahilud, cel ce ţinea socotelile, Abişar, fiul lui Ioab, mai-mare 
peste dări, Benaia, fiul lui Iehoiada, mai-mare peste gospodării şi peste lucrările de zidărie, şi 
Zabud, fiul lui Natan, sfetnic. Solomon avea patruzeci de mii de iepe fătătoare pentru carele lui, şi 
douăsprezece mii de cai. Şi era cârmuitor peste toți regii, de la Râu şi până la ţinutul Filistenilor şi 
până la hotarele Egiptului; aşa că Solomon, fiul lui David, domnea în Ierusalim peste Israel şi Iuda. 
3 

Visul şi înţelepciunea lui Solomon; faimoasa judecată. 1 

1 Solomon a devenit ginerele lui Faraon, regele Egiptului; el a luat-o pe fiica lui Faraon şi a adus-o 
în cetatea lui David până ce va isprăvi de zidit propria ei casă, dar mai întâi casa 

1 Versetul 1 al acestui capitol relatează, pe scurt, căsătoria lui Solomon cu fiica lui Faraon, fapt care 
a fost deja relatat în 2, 35. Textul Masoretic, care nu cuprinde episodul, îl relatează aici, pe când 
Septuaginta îl omite. Totuşi, pentru integritatea capitolului, versiunea de faţă îl preia ca atare. 

Domnului şi zidul dimprejurul Ierusalimului. 

2 Poporul însă ardea tămâie pe înălţimi, deoarece până la acea vreme încă nu i se zidise casă 
numelui Domnului.2 

3 Solomon ÎI iubea pe Domnul, urmând poruncilor lui David, părintele său, numai că el aducea 
jertfe şi ardea tămâie pe înălțimi. 

4 El s-a ridicat şi a mers la Gabaon să aducă jertfă acolo, deoarece acesta era locul cel mai înalt şi 
mai larg; pe jertfelnicul din Gabaon a adus Solomon o mie de arderi-de-tot. 

5 lar Domnul i s-a arătat lui Solomon în vremea nopţii. Şi a zis Domnul către Solomon: „Cere ceva 
pentru tine!” 


6 lar Solomon a zis: „Tu ai făcut multă milă cu robul Tău, David, părintele meu, după cum a umblat 
el în faţa Ta întru adevăr şi întru dreptate şi cu inimă cinstită; iar Tu i-ai păstrat această mare milă, 
de l-ai aşezat pe fiul său pe tronul său, aşa cum este astăzi. 

7 Şi acum, Doamne, Dumnezeul meu, Tu l-ai rânduit pe robul Tău în locul lui David, părintele meu; 
eu însă sunt un copilandru3 şi nu ştiu dacă s-o iau încolo sau încoace4. 

8 Dar robul Tău se află în mijlocul poporului Tău, pe care Tu l-ai ales, un popor mare, a cărui 
mulţime nu se poate 

2 În lipsa unui templu central şi centralizator, o seamă de jertfe erau aduse pe altare improvizate; 
acestea se situau pe înălțimi, printr-o veche tradiție a triburilor Canaanului. 

3 După Iosif Flaviu, Solomon avea paisprezece ani când s-a urcat pe tron; după tradiția rabinică, 
doisprezece. Totuşi, la vremea când a avut visul, expresia „sunt un copilandru” se referea mai 
degrabă la disproporția dintre vârsta sa, încă tânără, şi uriaşa responsabilitate pe care şi-o asuma. 

4 Literal: „nu-mi cunosc ieşirea şi intrarea”. 

număra. 

9 Aşadar, dă-i robului Tău inimă să-l asculte şi să-l judece întru dreptate pe poporul Tău, ca să 
priceapă el cumpăna dintre bine şi rău; căci cine va fi în stare să-l judece pe acest mare popor al 
Tău?” 

10 Plăcut a fost înaintea Domnului că Solomon ceruse lucrul acesta. 

11 Şi i-a zis Domnul: „Pentru că aceasta ai cerut de la Mine, şi n-ai cerut viaţă lungă şi n-ai cerut 
bogăţie şi n-ai cerut vieţile vrăjmaşilor tăi, ci ai cerut priceperea de a asculta judecata5, 

12 iată, ţi-am dat după cuvântul tău; şi, iată, ţi-am dat inimă pricepută şi înţeleaptă; înainte de tine 
n-a fost nimeni ca tine, şi nici după tine nu se va ridicavreunul care să-ţi semene. 

13 Dar Eu ţi-am dat şi ceea ce n-ai cerut: şi bogăţie, şi slavă, aşa că nimeni între regi nu va fi 
asemenea ţie în toate zilele tale. 

14 Şi dacă vei umbla în calea Mea, să-mi păzeşti poruncile şi rânduielile, aşa cum a umblat David, 
părintele tău, atunci îţi voi înmulți şi zilele”. 

15 şi s-a trezit Solomon; şi, iată, fusese un vis. şi s-a sculat şi a venit la Ierusalim şi a stat în faţa 
jertfelnicului de dinaintea chivotului legământului Domnului, în Sion, şi a adus arderi-de-tot şi 
jertfe de pace; şi a făcut mare ospăț, pentru el şi pentru toţi servii săi. 

16 Atunci s-au ivit în faţa regelui două femei desfrânate şi i-au stat înainte. 

5 Pentru a judeca drept trebuie ca mai întâi să ai virtutea de a-i asculta pe cei împricinaţi. Aici 
„priceperea” îl traduce pe synesis, cuvânt foarte apropiat semantic de fronesis (vezi nota de la 2, 
35); el stă în relaţie cu verbul „a pricepe” (syniemi) din versetul 9. 

17 Iar una din femei i-a zis: „Cată spre mine, domnul meu!: Eu şi femeia aceasta am locuit într-o 
singură casă şi în aceeaşi casă am născut. 

18 Şi a fost că a treia zi după ce am născut eu, a născut şi această femeie; şi eram numai noi 
amândouă, iar altcineva în afară de noi două n-a fost în casă. 

19 Dar pruncul acestei femei a murit noaptea, din pricină că ea a adormit peste el. 

20 Iar la miezul nopţii s-a sculat şi mi-a luat pruncul din braţe căci roaba ta dormea şi l-a culcat la 
sânul ei, iar pe pruncul ei cel mort mi l-a pus mie la sân. 

21 Când eu, dimineaţa, m-am sculat să-mi alăptez pruncul, el era mort; şi, iată, dimineaţa am luat 
seama bine la el: şi, iată, nu era fiul meu, cel pe care-l născusem”. 

22 Iar cealaltă femeie a zis: „Nu, ci acela care trăieşte e fiul meu; fiul tău e cel mort...”. Aşa au 
vorbit ele în faţa regelui. 

23 Atunci regele le-a zis: „Tu zici: «Fiul cel viu este al meu, iar cel mort este fiul tău»; iar tu zici: 
«Nu, ci cel viu este fiul meu, iar cel mort este fiul tăuy...”. 

24 Şi a zis regele: „Luaţi o sabie şi aduceţi-o la mine!” Şi au adus o sabie în faţa regelui. 

25 Şi a zis regele: „Tăiaţi în două pruncul cel viu, cel care suge: jumătate din el daţi-l acestei femei, 
iar cealaltă jumătate daţi-o celeilalte femei!” 

26 Atunci femeia al căreia era copilul cel viu a zis către rege că-i sărise inima pentru copilul ei -: 
„Vai mie, doamne!, daţi-i ei pruncul, numai să nu-l omorâţi!” Dar cealaltă a zis: „Să nu fie nici al 
meu, nici al ei; împărţiți-l!” 

27 Atunci regele a răspuns, zicând:,,Daţi pruncul cel viu femeii care a zis: «Daţi-i-l ei, numai să nu-l 


1? 


omorâți!», căci aceasta este mama lui 
28 Şi întregul Israel a auzit de această judecată pe care o judecase regele; şi s-au temut de rege, 
deoarece au văzut că înțelepciunea lui Dumnezeu era în el, ca să facă dreptate. 

4 

Dregătorii lui Solomon. Slava lui. 

1 Aşadar, regele Solomon domnea peste Israel. 

2 Şi iată care erau dregătorii lui:1 Azaria, fiul preotului Țadoc; 

3 Elihoref şi Ahia, fiii lui Şişa, scribi; Iosafat, fiul lui Ahilud, cronicar; 

4 Benaia, fiul lui Iehoiada, căpetenie peste oştire; Țadoc şi Abiatar, preoţi; 

5 Azaria, fiul lui Natan, căpetenie peste ispravnici; Zabud, fiul lui Natan, preot şi prieten al regelui; 
6 Ahişar era mai-mare peste casa regelui; Eliab, fiul lui Saf, era peste moşii, iar Adoniram, fiul lui 
Abda, era peste dări. 

7 Şi mai avea Solomon doisprezece ispravnici peste tot Israelul, care aduceau alimente pentru rege 
şi casa lui; 

1 Dregătorii: înalți demnitari de la curtea regală şi din administrația țării. Ca de obicei, transcrierea 
numelor proprii din limba ebraică în cea greacă a fost una din marile dificultăți ale ostenitorilor 
Septuagintei; tot ca de obicei, versiunea de față preia Textul Masoretic (care, la rândul său, a fost 
îndreptat după Septuaginta, mai ales în succesiunea logică a unor informații). 

542 

fiecăruia îi venea rândul să aducă alimente o lună pe an. 

8 Iată numele lor: Ben-Hur, peste muntele lui Efraim, singur; 

9 Ben-Decher, peste Macaţ, peste Şaalebim, peste Bet-Şemeş, peste Elon şi peste Bet-Hanan; 

10 Ben-Hased, peste Arubot; şi tot sub el mai era şi Soco, ca şi tot ținutul Hefer; 

11 Ben-Abinadab, peste tot Nafat-Dor; Tafat, fiica lui Solomon, era soția lui; 

12 Baana, fiul lui Ahilud, era peste Tanac, peste Meghiddo şi peste tot ținutul Bet-Şean, care este 
aproape de Țartan, mai jos de Izreel, de la Bet-Şean până la Abel-Mehola şi chiar până dincolo de 
Iocmeam; 

13 Ben-Gheber, peste Ramot-Galaad; sub el mai erau şi satele lui Iair, fiul lui Manase, care sunt în 
Galaad; tot sub el mai era şi ţinutul Argob, care se află în Vasan, şaizeci de cetăţi mari, cu ziduri şi 
cu zăvoare de aramă; 

14 Ahinadab, fiul lui Ido, peste Mahanaim; 

15 Ahimaaţ, care o avea de soţie pe Basemat, fiica lui Solomon, era peste ţinutul Neftali; 

16 Baana, fiul lui Huşai, peste Aşer şi Bealot; 

17 Iosafat, fiul lui Paruah, peste Isahar; 

18 Şimei, fiul lui Ela, peste Veniamin; 

19 Gheber, fiul lui Urie, peste Galaad, peste ţara lui Sihon, regele Amoreilor, şi peste a lui Og, 
regele Vasanului. El era singur ispravnic peste aceste ţinuturi. 

20 Iar [fiii lui] Iuda şi Israel care erau nesfârşit de mulți la număr, ca nisipul de pe ţărmul mării, 
mâncau, beau şi se veseleau. 

5 

Pregătiri pentru zidirea Casei Domnului. 

1 Solomon domnea peste toate regatele, de la Râu şi până la ţara Filistenilor şi până la hotarele 
Egiptului. Acestea îi aduceau daruri şi i-au slujit lui Solomon în toate zilele vieţii lui. 

2 Hrana zilnică a [curţii] lui Solomon era: treizeci de măsuri de făinuţă şi şaizeci de măsuri de făină 
obişnuită; 

3 zece viței îngrăşaţi, douăzeci de boi din păşune şi o sută de oi, în afară de cerbi, căprioare şi păsări 
îndopate; 

4 căci domnea peste tot pământul de dincoace de Râu, de la Tifsah până la Gaza, şi peste toţi regii 
de dincoace de Râu, şi era în pace cu toate ţările dimprejur. 

5 Astfel au trăit fără grijă fiii lui Iuda şi ai lui Israel, fiecare sub viţa lui de vie şi fiecare sub 
smochinul său, de la Dan până la Beer-Şeba, în toate zilele lui Solomon. 

6 Solomon avea patruzeci de mii de iesle pentru caii de la carele lui şi douăsprezece mii de călăreți. 
7 Şi acei ispravnici îi aduceau regelui Solomon tot ce trebuia pentru masa regelui, fiecare în luna 
lui, şi nu lăsa să ducă lipsă de nimic; 


8 şi orz, şi paie pentru cai şi pentru celelalte vite aducea fiecare, când îi venea rândul, la locul unde 
se afla regele. 

9 Şi i-a dat Dumnezeu lui Solomon pricepere şi foarte multă înţelepciune şi 

mărinimie ca nisipul de pe ţărmul mării. 

10 Înţelepciunea lui Solomon era mai multă decât a tuturor celor din vechime şi mai presus decât a 
tuturor înțelepților Egiptului; 

11 el era mai înţelept decât toți ceilalți oameni; mult mai înţelept chiar decât Etan Ezrahiteanul, 
decât Heman şi decât Calcol şi Darda, fiii lui Mahol; şi numele lui era slăvit de toate popoarele 
dimprejur. 

12 Solomon a rostit trei mii de proverbe, iar cântările lui au fost o mie şi cinci. 

13 El a vorbit despre copaci, de la cedrii cei din Liban până la isopul de pe ziduri; a vorbit şi despre 
animale, despre păsări, despre târâtoare şi despre peşti. 

14 La el veneau toate neamurile să asculte înţelepciunea lui Solomon, şi daruri de la toţi regii 
pământului, din câţi auziseră de înţelepciunea lui. 1 

15 Iar Hiram, regele Tirului2, şi-a trimis servii la Solomon ca să-l ungă în locul lui David, părintele 
său;3 fiindcă Hiram l-a iubit întotdeauna pe David. 

1 Codex Vaticanus continuă versetul cu următorul text: „Şi Solomon şi-a luat-o de soţie pe fiica lui 
Faraon şi a adus-o în cetatea lui David până când el a isprăvit casa Domnului şi propria sa casă şi 
zidul Ierusalimului. Atunci Faraon, regele Egiptului, s-a ridicat şi a luat Gaza şi a ars-o, precum şi 
aşezarea canaaneană din Mergab; iar Faraon le-a dat de zestre fiicei sale, soţiei lui Solomon; iar 
Solomon a zidit din nou Gaza”. 

2 Tir: marea metropolă feniciană, vecină cu Sidonul; port la Marea Mediterană. Hiram (grafiat 
uneori Huram), nume prescurtat din Ahiram (care ar fi însemnat „Fratele Celui-preaînalt”) îl ajutase 
pe David cu materiale şi meşteri pentru construirea casei sale din Ierusalim (2 Rg 5, 11). 

3 Afirmaţie curioasă, proprie Septuagintei şi versiunii lui Lucian. Ceea ce în T. M. pare o simplă 
vizită de curtoazie, aici ea are un caracter ceremonial cu totul aparte. Potrivit unuia din documentele 
descoperite la Tell El-Amarna (capitală a Egiptului în vremea lui Amenhotep III), ceremonialul 
ungerii era aplicat de un suzeran asupra vasalului său. De aici, speculaţiile că daniile menţionate în 
versetul 25 nu erau componenta unui simplu schimb comercial, ci un tribut anual pe care Solomon 
i-l plătea lui Hiram. E de observat însă că textul exprimă o intenţie care nu se finalizează. În ipoteza 
că Hiram i-ar fi oferit tânărului rege (de numai 12 sau 14 ani) suzeranitatea care însemna şi o formă 
de protecţie -, acesta îi propune, pur şi simplu, un parteneriat. T. M.: „Hiram, regele Tirului, şi-a 
trimis servii la Solomon, de vreme ce aflase că acesta fusese uns rege în locul tatălui său”. 

16 Iar Solomon a trimis la Hiram, zicând: 

17 „Tu ştii că David, părintele meu, nu a putut să-i dureze casă numelui Domnului Dumnezeului 
meu, din pricina războaielor ce i-au tot dat târcoale până ce Domnul i-a aşezat [pe duşmanii săi] sub 
tălpile picioarelor lui. 

18 Mie, însă, Domnul, Dumnezeul meu mi-a dat odihnă din toate părțile: nu-i nimeni uneltind 
împotrivă-mi, nici vreun rău care să amenințe. 

19 Şi, iată, am în gând să-i zidesc casă numelui Domnului, Dumnezeului meu, aşa cum Domnul 
Dumnezeu i-a grăit lui David, părintele meu, zicând: «Fiul tău, pe care Eu îl voi aşeza în locul tău 
pe tronul tău, el îi va zidi casă numelui Meu». 

20 Şi acum, porunceşte să se taie pentru mine lemn din Liban; şi, iată, robii mei vor fi laolaltă cu 
robii tăi; iar pentru ceea ce faci pentru mine îți voi plăti după cum vei zice tu; căci tu ştii că la noi 
nu e nimeni care să ştie să taie lemnul ca Sidonienii”. 

21 Şi a fost că de îndată ce Hiram a auzit aceste cuvinte ale lui Solomon s-a bucurat foarte şi a zis: 
„Binecuvântat este astăzi Dumnezeu, Cel ce i-a dat lui 

David un fiu înţelept peste acest popor numeros”. 

22 Atunci Hiram a trimis la Solomon, zicând: „Am auzit despre tot ceea ce ai trimis la mine; voi 
face după întreaga ta dorinţă; cât despre lemnul de cedru Şi pin4, 

23 robii mei îl vor coborî din Liban la mare; eu îl voi face plute pe care le voi trimite până la locul 
pe care tu mi-l vei spune, unde le voi lăsa şi de unde tu le vei lua; dar şi tu să-mi faci pe voie, 


dându-i casei mele pâine5”. 

24 Aşa că Hiram i-a dat lui Solomon cedri şi pini după cât a dorit. 

25 Iar Solomon i-a dat lui Hiram douăzeci de mii de măsuri de grâu pentru hrana casei lui, precum 
şi douăzeci de mii de măsuri de untdelemn curat; aşa îi dădea Solomon lui Hiram în fiecare an. 

26 Iar Domnul i-a dat lui Solomon înţelepciune, aşa cum îi grăise; şi a fost pace între Hiram şi 
Solomon şi au făcut între ei un legământ. 

27 Solomon lua bir de la întregul Israel; birul era de treizeci de mii de oameni.6 

28 Dintre aceştia trimitea în Liban zece mii pe lună, făcând pe rând cu schimbul: o lună erau în 
Liban şi două luni la casele lor; Adoniram era mai-mare peste bir. 

4 Munţii Liban şi Antiliban erau faimoşi (şi râvniţi) pentru falnicele lor păduri de cedru, lemn 
aromat şi de esenţă tare, excelent ca material de construcţii. Pinul (chiparosul) de Liban făcea parte 
din specia răşinoaselor mediteraneene(pinus maritima). 

5 Tirul excela în materiale şi meşteri pentru construcții, dar avea o agricultură săracă şi, oricum, 
neîndestulătoare pentru o mare metropolă comercială. 

6 Birul (darea, impozitul) nu era perceput în bani, ci în zile de muncă obligatorie. 

29 Mai avea Solomon şaptezeci de mii care purtau poverile şi optzeci de mii care tăiau piatră în 
munte; 

30 iar în afară de ispravnicii care se aflau peste lucrările lui Solomon, mai avea trei mii şase sute de 
supraveghetori peste poporul care făcea lucrările; 

31 vreme de trei ani au pregătit ei piatra şi lemnul. 

6 

Zidirea Casei Domnului. 

1 Şi a fost că la patru sute patruzeci de ani după ieşirea fiilor lui Israel din Egipt, în cel de al 
patrulea an al domniei lui Solomon peste Israell, în luna a doua2, [a început el] să-l zidească 
Domnului casă.3 Regele a poruncit şi s-au luat pietre mari şi costisitoare pentru temelia casei, 
precum şi pietre cioplite. Pietrele au fost cioplite de oamenii lui Solomon şi de oamenii lui Hiram. 
În cel de al patrulea an a aşezat el temelia casei Domnului, în luna Zif, chiar în luna a doua. Iar în 
anul al unsprezecelea, în luna Bul, adică în luna a opta, templul a fost isprăvit întocmai după planul 
lui şi după toate rânduielile lui. 

2 Templul pe care regele Solomon Il-a zidit Domnului avea şaizeci de coți în 

1 S-a calculat trecerea a unsprezece generaţii de câte patruzeci de ani fiecare. T. M. adaugă una; 
aşadar, patru sute optzeci de ani, ceea ce ar însemna anul 966 sau 965 (Solomon s-a urcat pe tron în 
970). 

2 T. M.: „în luna Zif” (adică „a Florilor”, după tradiţia canaaneană): aprilie-mai. 

3 Textul următor, până la sfârşitul versetului, este reconstituit după câțiva codici, în special după 
Purpureus; ed. Rahlfs numerotează cu 1 a-d. T. M. îl aşază la sfârşitul capitolului. 

lungime, douăzeci de coţi în lăţime şi treizeci de coţi în înălțime.4 

3 Pridvorul din faţa templului avea o lungime de douăzeci de coţi, potrivit cu lăţimea din faţă a 
templului. Şi a zidit templul şi l-a isprăvit. 

4 Templului i-a făcut ferestre largi înlăuntru şi înguste în afară. 

5 În faţa zidului templului a făcut odăi, de jur-împrejurul templului şi al altarului. 

6 Odăile de jos erau late de cinci coţi, cele din mijloc de şase coţi, iar cele din catul al treilea aveau 
o lăţime de şapte coţi; căci templului i s-a lăsat pe dinafară o margine despărțitoare, aşa încât ele să 
nu fie lipite de zidul templului. 

7 Pe durata zidirii templului, el a fost zidit din pietre gata cioplite; nici ciocan, nici secure, nici vreo 
altă unealtă de fier nu s-a auzit în templu pe durata zidirii. 

8 Intrarea în catul de jos era sub aripa dreaptă a clădirii; o scară în spirală ducea la catul din mijloc, 
şi de la cel din mijloc la cel de al treilea. 

9 Aşa a zidit templul şi l-a încheiat. Tavanul templului l-a făcut din lemn de cedru. 

10 Odăilor dimprejurul întregului templu le-a dat o înălțime de câte cinci coţi; fiecare era legată de 
templu prin grinzi de cedru.5 

11 Şi a fost cuvântul Domnului către Solomon, zicând: 

4 Un cot era de 0,48 m. 2 Par 3.3;Ezr 5.11;FA 7.47; 


5 Versetele 11-14: text lacunar în ed. Rahlfs; redactat după codicii Vaticanus şi Purpureus (note 
infrapaginale), în concordanţă cu T. M. 

12 „lată casa aceasta pe care tu Mi-o zideşti: Dacă vei umbla după legile Mele şi vei plini judecăţile 
Mele şi vei păzi toate poruncile Mele ca să rămâi în ele, atunci Îmi voi împlini faţă de tine cuvântul 
pe care i l-am grăit lui David, părintele tău: 

13 Voi locui în mijlocul fiilor lui Israel şi nu-l voi părăsi pe Israel, poporul Meu”. 

14 Şi a zidit Solomon templul şi l-a isprăvit. 

15 Pereţii templului i-a îmbrăcat pe dinlăuntru cu lemn de cedru, de la pardoseală până la tavan şi 
căpriori; cu lemn de cedru i-a căptuşit peste tot, iar pardoseala a făcut-o din scânduri de chiparos. 

16 În partea din fund a templului a zidit o despărțitură de douăzeci de coţi de la zid la zid şi de la 
pardoseală la căpriori şi astfel a deschis zidul către sfânta-sfintelor. 

17 De patruzeci de coţi era întâia despărțitură a templului. 

18 Templul l-a căptuşit pe dinlăuntru cu tăblițe din cedru, pe care a săpat înflorituri şi frunze; totul 
era acoperit cu cedru, iar piatra nu se vedea. 

19 Altarul dinlăuntrul templului l-a făcut ca să aşeze acolo chivotul legământului Domnului; 

20 el avea douăzeci de coţi în lungime şi douăzeci de coţi în lăţime şi douăzeci de coți în înălțime; 
Şi l-a îmbrăcat în aur curat6; 

21 iar aproape de faţa altarului a făcut 

6 În forma unui pătrat (simbol al perfecțiunii), aşa cum va fi şi dimensiunea Noului Ierusalim (Ap 
21, 16), altarul era spaţiul prin excelenţă sacru, menit să adăpostească chivotul legământului,; el se 
va numi „sfânta-sfintelor”. 

un jertfelnic de cedru, pe care l-a îmbrăcat cu aur. 

22 Şi tot templul l-a căptuşit cu aur, până la capăt. 

23 În altar a făcut doi heruvimi din lemn de chiparos7, fiecare de câte zece coți; 

24 aripa unui heruvim era de cinci coţi, şi tot de cinci coți îi era aripa cealaltă; între vârfurile celor 
două aripi era o deschidere de zece coţi. 

25 Tot aşa era şi cel de al doilea heruvim; amândoi aveau aceeaşi măsură şi aceeaşi înfăţişare. 

26 Înălţimea unui heruvim era de zece coţi; tot aşa era şi aceea a celuilalt heruvim. 

27 Pe cei doi heruvimi i-a aşezat în mijlocul despărțiturii din fund a templului. Aripile erau 
deschise; aripa unui heruvim se atingea de un perete, iar aripa celuilalt se atingea de celălalt perete, 
în timp ce aripile dinspre mijlocul clădirii se atingeau una de cealaltă, aripă de aripă. 

28 Şi pe heruvimi i-a îmbrăcat în aur. 

29 Pe toţi pereţii templului, de jur-împrejur, a încrestat chipuri de heruvimi şi finici, atât pe 
dinlăuntru, cât şi pe dinafară. 

30 Şi pardoseala templului a îmbrăcat-o în aur, atât înlăuntru cât şi afară. 

31 La intrarea altarului a făcut uşi din lemn de ienupăr; stâlpii uşilor erau în cinci muchii. 

32 Pe cele două uşi, făcute din lemn de pin, a încrustat heruvimi şi finici şi frunze; şi le-a îmbrăcat 
în aur; poleiţi cu aur erau şi heruvimii şi finicii. 

7 Heruvimii erau simbolul prezenţei Domnului. 

33 La intrarea în templu a făcut uşori din lemn de ienupăr în patru muchii 

34 şi două uşi din lemn de chiparos; fiecare uşă avea două canaturi, cu ţâţânile lor, iar canatul al 
doilea era cel care se învârtea; 

35 pe ele erau încrustate chipuri de heruvimi şi finici şi frunze desfăcute, iar încrustările erau poleite 
cu aur. 

36 A zidit şi curtea interioară, cu trei rânduri de piatră cioplită, iar de jur-împrejur cu un rând de 
grinzi de cedru; a făcut şi perdeaua pridvorului casei ce se afla în faţa templului. 

7 

Casa lui Solomon. Podoaba şi odoarele templului. 1 

1 Solomon şi-a zidit pentru sine o casă în treisprezece ani. 

2 Casa şi-a făcut-o din lemn de Liban, lungă de o sută de coți, largă de cincizeci de coți; iar 
înălţimea îi era de treizeci de coți, pe patru rânduri de stâlpi de cedru, stâlpi pe care erau puse grinzi 
de cedru. 

3 Deasupra grinzilor erau odăi, a căror podea de lemn de cedru se rezema pe 


1 Acest capitol cuprinde două părți: 1) Podoaba şi odoarele templului; 2) Casa lui Solomon. 
Aceasta este ordinea din Septuaginta. Textul Masoretic însă prezintă ordinea inversă, adoptată, în 
bună măsură, şi de vechile ediții româneşti, ceea ce face şi ediţia de faţă. Dacă T. M. este pe alocuri 
deteriorat, nici textul LXX nu duce lipsă de lacune, ceea ce face ca ambele texte să devină, deseori, 
complementare. Aceste descrieri, duse uneori până la amănuntul în aparenţă nesemnificativ, sunt 
singurele mărturii după care poate fi reconstituită fiinţa magnificului edificiu, având în vedere că 
din templul lui Solomon, jefuit şi distrus de Nabucodonosor în 587, nu a mai rămas nimic. 

patruzeci şi cinci de stâlpi, câte cincisprezece pe un rând; 

4 trei rânduri de odăi, fiecare rând avându-și ferestrele în dreptul celor din rândul de dincolo. 

5 Toate uşile şi ferestrele se alcătuiau într-un pătrat; uşile fiecărui rând stăteau față-n faţă cu cele 
din rândul de dincolo. 

6 Şi a mai făcut un pridvor pe stâlpi, lung de cincizeci de coți şi lat de treizeci de coţi; iar înaintea 
lui, încă un pridvor, cu stâlpi şi trepte în faţă. 

7 De asemenea, a mai făcut un pridvor cu tron, în care făcea judecăţile: pridvorul de judecată. 

8 Un asemenea pridvor a făcut şi la casa fiicei lui Faraon, pe care Solomon şi-o luase de soţie. 

9 Toate aceste clădiri erau făcute din pietre costisitoare, frumos cioplite după măsură pe o faţă şi pe 
cealaltă, de la temelie până la streaşină, şi din afară până la curtea cea mare, 

10 avându-şi temeliile zidite din pietre mari şi foarte costisitoare, lungi de câte zece şi opt coţi. 

11 Iar deasupra, pietre costisitoare, pe măsura celor cioplite, precum şi lemn de cedru. 

12 Curtea cea mare avea împrejur trei rânduri de pietre cioplite şi un rând de grinzi de cedru frumos 
încrestate. 

13 Astfel şi-a isprăvit Solomon casa lui întreagă. 

14 Şi a fost că regele Solomon a trimis şi l-a adus pe Hiram din Tir, 

15 fiul unei femei văduve din seminţia lui Neftali, al cărui tată era tirian, meşter lucrător în aramă. 
Plin de măiestrie şi de pricepere şi de cunoştinţă în a face orice lucrare de aramă, el a venit la regele 
Solomon şi a făcut toate lucrările. 

16 El a turnat cei doi stâlpi de aramă de la pridvorul templului; fiecare stâlp avea înălțimea de 
optsprezece coţi, iar rotundul de jur-împrejur avea o cuprindere de paisprezece coţi; grosimea era de 
patru degete. 

17 A făcut şi două capiteluri pentru vârfurile stâlpilor, ambele turnate în aramă; fiecare capitel avea 
înălţimea de cinci coți. 

18 A făcut şi două plase care să acopere capitelurile stâlpilor: o plasă la un capitel şi o plasă la 
celălalt capitel; drept ciucuri a făcut două rânduri de rodii de aramă, lucrate în împletitură, ce 
atârnau de jur-împrejur, aidoma la amândouă. 

19 Capitelurile de pe vârfurile stâlpilor aveau fiecare forma unei cupe de crin cu deschizătura de 
patru coţi; 

20 iar la capitelurile celor doi stâlpi, sus, la încheietura lor, la marginea plasei, erau două sute de 
rodii rânduite în lanţ peste cel de al doilea capitel. 

21 Şi a aşezat stâlpii pridvorului templului; l-a aşezat pe primul, în dreapta, şi l-a numit Iachin; l-a 
aşezat şi pe cel de al doilea, în stânga, şi l-a numit Booz.2 

2 Cei doi stâlpi nu făceau parte din edificiul propriu-zis, ci erau separați, la mică distanţă de intrarea 
în pridvorul templului. „Dreapta” şi „stânga” înseamnă nord şi sud. Astfel de stâlpi puteau fi văzuţi 
la intrarea a numeroase temple din Egipt şi Asia Mică, până în Babilonia. Semnificaţia celor doi 
stâlpi din Ierusalim este încă necunoscută; se presupune că ar fi simbolizat doi munţi printre care 
credincioşii intrau în templu. Cât despre numele lor, şi acestea continuă să rămână o enigmă. În 2 
Par 3,17 (Septuaginta) ele sunt traduse: „Temeiul” (Katorthosis) şi, respectiv, „Lăria” (Ishys). 
Plecând de aici, R. B. Y. Scott sugerează că cele două nume ar fi începutul a două fraze: „EI 
[Dumnezeu] va temeinici tronul lui David şi regatul său în veac”; şi: „Întru tăria Domnului se va 
veseli regele”. E de observat că sensul primului nume poate fi regăsit în Psalmul 96, 2: „Dreptatea 
şi judecata sunt temeiul tronului Său”. 

22 lar pe capul stâlpilor a pus capitelurile lucrate în forma cupei de crin; aşa s-a încheiat lucrarea 
stâlpilor. 


23 Şi a făcut o mare turnată din aramă 3; de la o margine până la cealaltă avea zece coţi; era rotundă 
de jur-împrejur şi înaltă de cinci coţi; rotundul ei, de jur-împrejur, măsura treizeci şi trei de coţi. 

24 Pe dedesubtul buzei era împrejmuită de o cingătoare pe care se rezema, al cărei rotund, de jur- 
împrejur, măsura zece coţi şi care avea două rânduri de podoabe, toate turnate laolaltă cu marea. 

25 Buza mării era ca buza unui potir, lucrată ca o cupă de crin, cu grosimea de un lat de palmă; în 
ea încăpeau două mii de vedre. 

26 Marea se sprijinea pe doisprezece boi de aramă: trei cu fața spre miază-noapte, trei cu faţa spre 
asfinţit, trei cu faţa spre miazăzi şi trei cu faţa spre răsărit; deasupra lor, marea; spinările lor erau, 
toate, spre centru. 

27 A mai făcut şi zece şasiuri de aramă4; fiecare şasiu era lung de cinci 

3 „Marea” de aramă era un bazin uriaş, în forma unei cupe, sprijinit pe un suport circular care, la 
rândul său, se sprijinea pe un suport rectangular. Vasul era folosit de preoţi pentru spălările rituale 
cu apă. 

4 Prin „ şasiu” trebuie să se înţeleagă, aici, cadrul metalic al caroseriei unui vehicul (cum ar fi, în 
zilele noastre, cel al unui vagonet de mină), sprijinit pe două osii şi sprijinind, la rândul său, un vas 
cu apă susținut de patru panouri de me tal. Aşadar, e vorba de o cuvă portabilă pe un vagonet. Cinci 
vagoneţi puteau fi legaţi între ei, formând astfel un mic convoi rulant. În apa rituală din aceste vase 
îşi spălau preoţii mâinile după aducerea unei jertfe sângeroase totale („ardere-de-tot”; „holocaust”). 
coţi, lat de patru coţi şi înalt de şase coţi. 

28 Şasiurile erau lucrate în tăblii, iar acestea se legau unele de altele la unghiuri. 

29 Pe faţa de dinafară a tăbliilor erau săpate chipuri de lei şi de boi şi de heruvimi; iar deasupra şi 
dedesubtul leilor şi boilor erau săpate funii de flori. 

30 Fiecare şasiu avea câte patru roți de aramă şi osii de aramă. La cele patru colţuri avea nişte umeri 
pe care se sprijinea vasul; jos, sub cupa spălătorului, şi sub fiecare funie înflorată era câte o 
policioară. 

31 În partea lui de deasupra, șasiul avea înlăuntru o adâncitură în care se aşeza vasul, adâncă de un 
cot; gura ei era rotundă, cu diametrul de un cot şi jumătate, iar împrejurul ei erau podoabe săpate; 
tăbliile de pe margini nu erau rotunde, ci pătrate. 

32 Cele patru roţi se aflau sub tăblii; osiile roților erau fixate în şasiuri; înălțimea fiecărei roţi era de 
un cot şi jumătate. 

33 Forma roților era la toate aceeaşi, ca roţile de la trăsură; osiile, obezile, spiţele şi butucii le erau, 
toate, turnate. 

34 Cei patru umeri de la cele patru colţuri ale fiecărui şasiu erau, de asemenea, turnaţi; policioarele 
erau ieşite din şasiu. 

35 Partea de deasupra a şasiului se termina printr-o cunună înaltă de o jumătate 

de cot şi făcută în aşa fel încât vasul de spălat să fie pus deasupra; aceasta, împreună cu umerii şi 
policioarele erau turnate dintr-o singură bucată. 

36 Pe feţele umerilor şasiului şi pe policioarele dintre ei a săpat heruvimi, lei şi finici, pe unde a 
găsit loc; şi împrejur a pus funii înflorate. 

37 Aşa a făcut el zece şasiuri; toate erau turnate în acelaşi chip, având aceeaşi măsură şi aceeaşi 
înfăţişare. 

38 Şi a mai făcut zece vase de aramă; în fiecare vas încăpeau câte patruzeci de vedre; fiecare vas era 
de patru coţi; fiecare vas stătea pe unul din cele zece şasiuri. 

39 Şasiurile le-a aşezat: cinci în partea dreaptă a templului şi cinci în partea stângă. lar marea a 
aşezat-o spre partea dreaptă a templului, anume în partea de răsărit-miazăzi. 

40 Tot Hiram a făcut căldările şi cleştele şi cupele. Aşa a isprăvit Hiram toate lucrările pe care 
regele Solomon i le dăduse să le facă pentru casa Domnului: 

41 Cei doi stâlpi cu cele două capiteluri de pe vârfurile stâlpilor; cele două plase care acopereau 
frunțile capitelurilor de pe vârful stâlpilor; 

42 cele patru sute de rodii de aramă de la cele două plase; două rânduri de rodii la fiecare plasă, ca 
să acopere amândouă capitelurile de pe amândoi stâlpii; 

43 cele zece şasiuri şi cele zece spălătoare de pe ele; 

44 marea şi cei doisprezece boi de sub ea; 


45 căldările şi cleştele şi cupele şi toate vasele pe care Hiram i le-a făcut regelui Solomon pentru 
casa Domnului, precum şi cei patruzeci şi opt de stâlpi pentru casa regelui şi pentru casa Domnului. 
Toate lucrurile pe care Hiram i le-a făcut regelui erau din aramă. 

46 Arama din care au fost făcute toate acestea nu mai putea fi socotită; de multă ce era, greutatea 
aramei folosite pentru toate acestea nu se mai ştia. 

47 Regele a pus să le toarne într-un pământ cleios din împrejurimile Iordanului, între Sucot şi 
Țartan. 

48 Regele Solomon a pus toate vasele la locul lor; dar arama din ele nu mai putea fi cântărită din 
pricină că ele erau foarte multe. 

49 Solomon a făcut şi toate obiectele de slujbă în casa Domnului: jertfelnicul cel de aur şi masa 
pâinilor punerii-înainte, tot de aur; 

50 sfeşnicele lucrate din aur curat, cinci de-a dreapta şi cinci de-a stânga în faţa sfintei-sfintelor, cu 
candelele, înfloriturile şi mucările lor, toate de aur; 

51 şi pridvoarele şi zăvoarele şi cupele şi blidele şi cădelniţele de aur curat; şi ţâţânile uşilor din 
fundul templului, la sfânta-sfintelor, şi pe cele de la uşile templului, toate fiind de aur. 

52 Aşa s-a plinit toată lucrarea casei Domnului, făcută de Solomon. Şi a adus Solomon şi pe cele 
afierosite de David, părintele său: argintul şi aurul şi obiectele de slujbă, pe care le-a pus în vistieria 
casei Domnului. 

8 

Sfinţirea templului lui Solomon: Strămutarea chivotului legământului; cuvântarea lui Solomon către 

popor; rugăciunea lui Solomon; binecuvântarea; jertfele de sfințire. 

1 Şi a fost că dacă Solomon a isprăvit de zidit casa Domnului şi propria sa casă, după douăzeci de 
ani, atunci regele Solomon i-a adunat în Sion pe toţi bătrânii lui Israel ca să strămute chivotul 
legământului Domnului, care se afla în cetatea lui David, adică în Sion, 

2 în luna lui Etanim, la sărbătoarea care este în luna a şaptea. 

3 Şi au venit toţi bătrânii lui Israel, 

4 iar preoţii au ridicat chivotul şi cortul mărturiei şi toate obiectele sfinte ce se aflau în cortul 
mărturiei. 

5 Iar regele şi întregul Israel mergeau înaintea chivotului aducând nenumărate jertfe de oi şi de boi. 
6 lar preoţii au adus chivotul la locul lui, în altarul templului, adică în sfânta-sfintelor, sub aripile 
heruvimilor 

7 (că aripile heruvimilor erau deschise deasupra locului unde se afla chivotul, aşa că heruvimii 
acopereau de deasupra chivotul şi pârghiile lui cele sfinte). 

8 Sfintele pârghii însă întreceau în lungime [chivotul], aşa încât ele se vedeau din naosl, adică din 
faţa altarului, dar de afară nu se vedeau; aşa au rămas ele acolo până-n ziua de azi. 

9 În chivot nu se afla nimic altceva decât cele două table de piatră adică tablele legii pe care Moise 
le pusese acolo în Horeb, când Domnul a făcut legământ cu fiii lui Israel la ieşirea lor din ţara 
Egiptului. 

1 Literal: „sfânta”, adică partea de mijloc a templului, numită astfel în funcție de „sfânta-sfintelor”, 
adică altarul, spaţiul prin excelenţă sfânt. 

10 Şi a fost că după ce preoţii au ieşit din naos, norul a umplut casa Domnului.? 

11 Şi nu puteau preoţii să stea la slujbă în faţa norului3, fiindcă slava Domnului umpluse templul. 
12 Atunci a zis Solomon: „Domnul a zis că vrea să locuiască-n întuneric; 

13 eu Ți-am zidit un templu spre locuinţă, un loc unde să locuieşti în veci”.4 

14 Regele şi-a întors faţa şi a binecuvântat întregul Israel (şi toată obştea lui Israel era de faţă); 

15 şi a zis: „Binecuvântat fie astăzi Domnul, Dumnezeul lui Israel, Cel ce cu gura Sa a grăit despre 
David, părintele meu, şi anume despre ceea ce a plinit cu mâinile Sale, zicând: 

16 «Din ziua în care l-am scos pe poporul meu Israel din Egipt, în nici una din seminţiile lui Israel 
nu am ales o cetate unde să fie zidită casa în care să se afle numele Meu; ci am ales Ierusalimul, 
pentru ca acolo să fie numele Meu, şi l-am ales pe David, pentru ca el să fie peste poporul Meu 
Israel». 

2 „Norul” (substantiv articulat): e vorba de acelaşi nor care-i călăuzise pe fiii lui Israel în pustie şi 
care se aşeza, în anumite momente, pe cortul lui Moise; simbol şi semn văzut al prezenţei 


Domnului. 

3 „în faţa norului”: grecescul prosopon înseamnă „faţă”, dar şi „prezenţă”. 

4 Versetele 12 şi 13 lipsesc din versiunile clasice ale Septuagintei şi sunt preluate aici din codici 
secundari, ca şi din T. M. Ideea se regăseşte în v. 53. 

5 Insistenţa cu care nu Domnul, ci „numele Domnului” este arătat ca fiind locatarul templului arată, 
pe de o parte, grija de a evita orice posibilă reprezentare antropomorfă sau limitare a lui Dumnezeu 
ŞI, pe de alta, gândul teologic că Numele face parte din Fiinţă (o teologie foarte bogată atât în Noul 
Testament cât şi la Sfinţii Părinţi ai Bisericii). 

17 Iar David, părintele meu, îşi pusese la inimă să zidească el casă numelui Domnului, 
Dumnezeului lui Israel. 

18 Dar Domnul a zis către David, părintele meu: «De vreme ce ţi-ai pus la inimă să zideşti casă 
numelui Meu, bine ai făcut că ţi-ai pus-o la inimă; 

19 cu toate acestea, nu tu vei zidi casa, ci fiul tău care a ieşit din coapsele tale, el îi va zidi numelui 
Meu casă». 

20 lar Domnul Şi-a plinit cuvântul pe care l-a grăit; şi-n locul lui David, părintele meu, m-am 
ridicat eu şi am şezut pe tronul lui Israel, aşa cum Domnul a grăit, şi am zidit casă numelui 
Domnului, Dumnezeului lui Israel. 

21 Şi am aşezat acolo un loc pentru chivotul în care se află legământul Domnului, acela pe care 
Domnul l-a făcut cu părinţii noştri la vremea când i-a scos din ţara Egiptului”. 

22 Şi a stat Solomon înaintea jertfelnicului Domnului, în faţa a toată obştea lui Israel, şi şi-a întins 
mâinile spre cer 

23 şi a zis: „Doamne, Dumnezeul lui Israel, nu este Dumnezeu asemenea Ţic, nici sus în cer, nici 
Jos pe pământ; Tu eşti Cel ce păzeşti legământul şi-i faci milă robului Tău care umblă înaintea Ta cu 
toată inima sa6; 

24 Tu eşti Cel ce i-ai stat de pază robului Tău David, părintele meu, Tu eşti Cel ce cu gura Ta ai 
grăit şi cu mâinile Tale ai plinit ceea ce este astăzi. 

25 Şi acum, Doamne, Dumnezeul lui Israel, păzeşte-i robului Tău David, părintele meu, ceea ce i-ai 
grăit, zicând: «Înaintea Mea nu-ţi va lipsi niciodată un om care să şadă pe tronul lui Israel, dar 
numai dacă fiii lui Israel îşi vor 

6 În T. M., plural: „.... ai milă de robii Tăi...” etc. 

păzi căile spre a umbla ei înaintea Mea aşa cum tu Mi-ai umblat înainte». 

26 Şi acum, Doamne, Dumnezeul lui Israel, adeverească-se cuvântul Tău către David, părintele 
meu! 

27 Adevărat să fie oare că Dumnezeu va locui cu oamenii pe pământ? Că dacă cerul şi cerul- 
cerurilor nu Te încap, cum o va face casa aceasta pe care eu i-am zidit-o numelui Tău? 

28 Aşadar, caută spre rugăciunea mea, Doamne, Dumnezeul lui Israel, ca să auzi bucuria cu care 
robul Tău, întru plinirea dorului său7, Ți se roagă Ție astăzi; 

29 şi să fie ochii Tăi deschişi spre casa aceasta ziua şi noaptea, spre locul despre care Tu ai zis: 
«Numele Meu va fi acolo», ca să auzi rugăciunea cu care robul Tău se roagă în locul acesta ziua şi 
noaptea; 

30 şi să asculţi cererea robului Tău, ca şi pe a poporului Tău, Israel, oridecâteori se vor ruga în locul 
acesta; şi vei auzi în locul şederii Tale în cer, şi vei face şi milostiv vei fi. 

31 Oridecâteori cineva îi va greşi aproapelui său şi-şi va lua asupră-şi blestem cu care el însuşi s-a 
blestemat pe sine şi va veni şi se va mărturisi înaintea jertfelnicului Tău, în casa aceasta, 

32 Tu să-l asculți din cer şi să plineşti; şi să-l judeci pe poporul Tău Israel: celui nelegiuit să-i 
plăteşti întorcându-i fapta asupra capului său, iar pe cel drept să-l îndreptăţeşti: să-i dai după 
dreptatea lui. 

33 Dacă poporul Tău Israel va cădea în 

7 Cuvântul terpsis, folosit de numai două ori în V. T. (aici şi la Sof 3, 17) exprimă satisfacția sau 
bucuria care însoţeşte plinirea unei dorinţe (în cazul de faţă, zidirea templului). 

faţa vrăjmaşilor din pricină că ei au păcătuit faţă de Tine şi dacă ei se vor întoarce şi se vor mărturisi 
numelui Tău şi se vor ruga şi vor mijloci în casa aceasta, 


34 Tu să-i auzi din cer, şi milostiv să fii faţă de păcatele poporului Tău Israel şi să-i întorci în ţara 
pe care le-ai dat-o părinţilor lor. 

35 Dacă se va închide cerul şi nu va ploua din pricină că ei au păcătuit faţă de Tine şi dacă ei se vor 
ruga în locul acesta şi se vor mărturisi numelui Tău şi se vor întoarce de la păcatele lor atunci când 
Tu îi vei umili, 

36 Tu să-i asculți din cer şi milostiv să fii faţă de păcatele robului Tău şi ale poporului Tău Israel şi 
să le arăţi calea cea bună pe care să umble şi să dai ploaie pe pământul Tău, cel pe care l-ai dat 
moştenire poporului Tău. 

37 Dacă va fi foamete sau dacă va fi moarte pe vânt arzător sau val de lăcuste -, de va fi tăciune8 
sau dacă vrăjmaşii îi vor asupri în vreuna din cetăţile lor, atunci pentru orice întâmplare şi orice 
durere, 

38 pentru orice rugăciune sau cerere pe care fiece om o va face după cum îşi cunoaşte fiecare rana 
inimii -, dacă-şi vor întinde mâinile spre locaşul acesta, 

39 Tu să-i asculţi din cer din locaşul Tău cel sfânt9 şi milostiv să fii şi să plineşti şi să-i dai omului 
după purtările lui, aşa cum îi vei cunoaşte inima că doar Tu cunoşti inima tuturor fiilor 

8 „Tăciune”: boală molipsitoare, îndeosebi a cerealelor. 

9 Accent repetat pe ideea că „locuinţa” lui Dumnezeu e pretutindeni (în cerul ceresc), că prezenţa 
Lui în templu e reală, dar că templul nu e altceva decât spaţiul sacru unde omul poate comunica, 
prin rugăciune, cu Dumnezeu. 

oamenilor -, 

40 ca să se teamă ei de Tine atât cât vor trăi în ţara pe care Tu le-ai dat-o părinților noştri. 

4] Cât despre străinul care nu face parte din acest popor al Tău, dar care, de dragul numelui Tău, va 
veni din vreo ţară de departe 

42 fiindcă a auzit de numele Tău cel mare şi de mâna Ta cea tare şi de braţul Tău cel înalt -, dacă el 
va veni şi se va ruga în locaşul acesta, 

43 Tu să-l asculţi din cer din locaşul Tău cel sfânt şi să-i faci pe potriva a tot ceea ce străinul acela 
va cere de la Tine, pentru ca toate popoarele să cunoască numele Tău şi să se teamă de Tine 
întocmai ca poporul Tău, Israel, şi să ştie că numele Tău a fost chemat asupra acestui templu pe care 
eu l-am zidit. 

44 Dacă va fi ca poporul Tău să iasă la război împotriva vrăjmaşilor lui, pe drumul arătat de Tine, şi 
dacă el întru numele Domnului se va ruga cu ochii îndreptaţi spre această cetate pe care Tu ai ales-o 
şi spre această casă pe care eu i-am zidit-o numelui Tău, 

45 Tu să-i asculţi din cer rugăciunea şi cererea şi să faci ceea ce este cu dreptate. 

46 Dacă-ȚIi vor greşi că nu este om care să nu greşască -, iar Tu Te vei mânia pe ei şi-i vei da în faţa 
vrăjmaşilor lor, şi dacă cei ce robesc îi vor robi, ducându-i în vreo ţară de departe sau de aproape, 
47 şi dacă ei, acolo, în ţara-n care vor fi robi, îşi vor întoarce inima, şi din pământul robiei Ți se vor 
ruga, zicând: «Am păcătuit, fărădelege şi nedreptate am făcut!», 

48 şi dacă ei, cu toată inima şi cu tot sufletul lor, se vor întoarce spre Tine, acolo, în ţara vrăjmaşilor 
lor, unde Tu i-ai strămutat, şi dacă Ți se vor ruga [avându-și ochii îndreptați] spre ţara lor, aceea pe 
care Tu le-ai dat-o părinților lor, şi spre cetatea pe care Tu ai ales-o şi spre templul pe care eu i l-am 
zidit numelui Tău, 

49 Tu să-i asculți din cer din locaşul Tău cel sfânt -, să le asculți rugăciunea şi cererea 

50 şi milostiv să fii față de nedreptăţile lor cu care ei Ți-au greşit şi faţă de toate păcatele cu care ei 
Ți-au greşit, şi să-i faci să afle îndurare la cei ce i-au robit să le fie milă de ei; 

51 că ei sunt poporul Tău şi moştenirea Ta, ei, cei pe care Tu i-ai scos din ţara Egiptului şi din 
mijlocul cuptorului de fier10. 

52 Şi să fie ochii Tăi deschişi şi urechile Tale deschise spre rugăciunea robului Tău şi spre 
rugăciunea poporului Tău Israel, ca să-i asculți în tot ceea ce ei Ți se vor ruga. 

53 Că Tu i i-ai ales să-Ţi fie de moştenire, pe ei, dintre toate neamurile pământului, aşa cum ai 
grăit prin mâna robului Tău Moise atunci când i-ai scos pe părinţii noştri din ţara Egiptului, 
Doamne, Doamne!” Aşa a vorbit Solomon asupra templului, atunci când i-a isprăvit zidirea: 
„Domnul a arătat soarele pe cer, El a grăit, Cel ce locuieşte-n întuneric:1 1 Tu zideşte-Mi 

10 „Cuptorul de fier”: metaforă pentru duritatea chinurilor suferite de Israeliţi în Egipt (vezi şi nota 


de la Dt 4, 20). 

11 Catafatismul şi apofatismul lui Dumnezeu, Care poate fi definit, în acelaşi timp, prin ceea ce este 
şi prin ceea ce nu este. Lumină şi Izvor al luminii, El locuieşte-n întuneric prin nepătrunsul Fiinţei 
Sale, care rămâne inaccesibilă; pe muntele Sinai, „Moise a intrat în întunericul unde 

era Dumnezeu” (Iş 20, 21). 

Mie casă, ție casă preafrumoasăl2, ca să stai pe veşnică înnoire”13; iată, oare nu este scrisă aceasta 
în Cartea Cântării 14? 

54 Şi a fost că după ce Solomon a sfârşit toată această rugăciune şi cerere către Domnul, s-a ridicat 
de dinaintea jertfelnicului Domnului unde stătuse îngenunchiat cu braţele întinse spre cer, 

55 şi a stat şi cu glas mare a binecuvântat întreaga obşte a lui Israel, zicând: 

56 „Binecuvântat este astăzi Domnul, Cel ce i-a dat odihnă poporului Său, Israel, potrivit cu tot 
ceea ce El a grăit; din toate bunele cuvinte pe care El le-a grăit prin mâna robului Său Moise, nici 
un cuvânt nu a rămas neplinit. 

57 Domnul, Dumnezeul nostru, să fie cu noi aşa cum a fost cu părinţii noştri: să nu ne părăsească, şi 
nici să se întoarcă dinspre noi, 

58 ci inimile noastre să le plece spre Sine, pentru ca noi să umblăm în toate căile Lui şi să-l păzim 
toate poruncile şi toate rânduielile pe care le-a poruncit părinților noştri. 

12 „... preafrumoasă”: echivalent pentru ekprepes (cuvânt folosit numai aici în V.T.) = „superior”, 
„distins”, „remarcabil” (între cele ce sunt frumoase sau plăcute la vedere). 

13 „Înnoire” este aici superlativul a tot ceea ce este nou, atât ca esenţă, cât şi ca durată. 

14 „Cartea Cântării”: veche colecţie de imnuri dedicate războaielor pe care Israeliţii le-au purtat de- 
a lungul drumului lor între Egipt şi Canaan; azi, pierdută. Specialiştii o atestă ca fiind una şi aceeaşi 
operă cu Cartea Dreptului (sau Cartea lui laşar), citată la Ios 10, 13 şi 2 Rg 1, 18. Se crede că citatul 
de faţă a fost nucleul original al rugăciunii lui Solomon; eliminat din Textul Masoretic, el îi este 
propriu Septuagintei. Teologia lui, densă, e evidentă succint din cele trei note precedente. 

59 Iar cuvintele acestea cu care eu m-am rugat astăzi în faţa Domnului, Dumnezeului nostru, ziua şi 
noaptea să-l stea aproape Domnului, Dumnezeului nostru, ca să-i facă dreptate robului Său şi 
dreptate poporului Său Israel, fiecăruia la vremea lui; 

60 pentru ca toate popoarele pământului să cunoască faptul că Domnul, Dumnezeul Acesta, El şi nu 
un altul este Dumnezeu. 

61 Şi să fie inimile noastre desăvârşite spre Domnul, Dumnezeul nostru, iar noi întru sfinţenie să 
umblăm în rânduielile Lui şi să-l păzim poruncile aşa cum facem azi!” 

62 Atunci şi regele şi toți fiii lui Israel au adus jertfe în faţa Domnului. 

63 Regele Solomon a adus jertfele de pace pe care el I le-a jertfit Domnului: douăzeci şi două de 
mii de boi şi o sută douăzeci de mii de oi; iar regele şi toți fiii lui Israel au sfinţit! 5 casa Domnului. 
64 În ziua aceea regele a sfinţit mijlocul pridvorului ce se afla în faţa casei Domnului, fiindcă acolo 
a adus el ardere-de-tot şi jertfele şi grăsimile jertfelor de pace, deoarece jertfelnicul de aramă de 
dinaintea Domnului era prea mic spre a cuprinde arderea-de-tot şi prinosul şi jertfele de pace. 

65 şi-n ziua aceea a prăznuit Solomon Sărbătoarea 16, şi cu el întregul Israel; adunare mare (de la 
intrarea Hamatului până la râul Egiptului) 17 în 

15 Verbul kaimzo indică acţiunea de a inaugura ceva nou ca act sacramental; aşa trebuie citit şi în 
textul de faţă. 

16 Sărbătoarea prin excelenţă, aceea a Corturilor. 

17 Extremităţile nordice şi sudice ale Palestinei. 

faţa Domnului, Dumnezeului nostru, în casa pe care el o zidise, mâncând şi bând şi veselindu-se în 
faţa Domnului, Dumnezeului nostru, timp de şapte zile18. 

66 Iar în ziua a opta a dat drumul poporului; ei l-au binecuvântat pe rege, după care s-a dus fiecare 
la casa lui19, toţi bucurându-se şi avându-și inima plină de bunătăţile pe care Domnul le-a revărsat 
asupra robului Său David şi asupra poporului Său Israel. 

9 

O nouă arătare a Domnului. Cetăți date lui Hiram. Cetăți şi ascultări. Fiica lui Faraon se mută în 
casa ei. Corăbiile lui Solomon. 

1 Şi a fost că după ce Solomon a terminat de zidit casa Domnului şi casa domnească şi toate 


lucrările, câte i-a plăcut lui să-şi facă, 

2 Domnul i s-a arătat lui Solomon a doua oară, aşa cum 1 Se arătase în Gabaon. 

3 Şi a zis Domnul către el: „Am auzit glasul rugăciunii tale şi pe al cererii tale cu care te-ai rugat în 
faţa Mea şi ţi-am plinit după cum în întregime m-ai rugat: am sfințit această casă pe care 

18 Potrivit rânduielii din Deuteronom 16, 15, Sărbătoarea Corturilor dura şapte zile; aceasta, în 
toată perioada pre-exilică. Masoreţii însă au adăugat încă şapte: „,... timp de şapte zile şi alte şapte 
zile, adică paisprezece zile”, ceea ce, de altfel, e în neconcordanţă cu începutul versetului următor. 
Ei au crezut că şapte zile a durat inaugurarea propriu-zisă a templului, căreia i-a urmat Sărbătoarea 
Corturilor, scăpându-le faptul că regele le-a concentrat pe amândouă în una singură. 

19 Literal: „la cortul său”, expresie încetăţenită din vremea când fiii lui Israel erau nomazi. 

tu ai zidit-o spre a-Mi aşeza într-însa numele în veac; acolo vor fi ochii Mei şi acolo va fi inima 
Mea pentotdeauna. 

4 Şi dacă tu vei umbla înaintea Mea aşa cum a umblat David, părintele tău, cu inimă curată şi cu 
dreptate, în aşa fel încât tu să faci tot ceea ce Eu i-am poruncit lui, şi dacă-Mi vei păzi rânduielile şi 
poruncile, 

5 atunci tronul domniei tale peste Israel îl voi ridica pentru vecie, aşa cum i-am grăit lui David, 
părintele tău, zicând: «Nu-ţi va lipsi bărbat cârmuitor în Israel». 

6 Dar dacă voi sau copiii voştri vă veţi întoarce dinspre Mine şi nu-Mi veţi păzi poruncile şi 
rânduielile pe care Moise le-a dat înaintea voastră, şi dacă veţi merge şi veţi sluji unor dumnezei 
străini şi vă veţi închina lor, 

7 atunci pe fiii lui Israel îi voi stârpi din ţara pe care le-am dat-o, iar casa aceasta, pe care Eu i-am 
sfinţit-o numelui Meu, o voi lepăda de la faţa Mea, iar Israel va fi de arătat cu degetul şi de poveste 
la toate neamurile. 

8 Şi casa aceasta, pe cât e ea de înaltă, pe atât va fi că tot cel ce va trece pe lângă ea va da din cap şi 
va fluiera şi va zice: de ce a făcut Domnul astfel cu ţara aceasta şi cu această casă?... 

9 Şi vor răspunde: pentru că ei L-au părăsit pe Domnul, Dumnezeul lor, Cel ce i-a scos pe părinţii 
lor din ţara Egiptului, din casa robiei, şi s-au lipit de dumnezei străini şi lor li s-au închinat şi le-au 
slujit; de aceea a adus Domnul peste ei tot răul acesta”. După aceea a adus-o Solomon pe fiica 
Faraonului din cetatea lui David în casa pe care el o zidise în zilele acelea. 

10 Şi a fost că după cei douăzeci de ani în care Solomon a zidit cele două case (casa Domnului şi 
casa domnească), 

11 timp în care Hiram, regele Tirului, l-a ajutat pe Solomon cu lemn de cedru şi cu lemn de pin şi 
cu aur şi cu tot ceea ce a mai vrut regele Solomon i-a dat regelui Hiram douăzeci de cetăţi în ţinutul 
Galileii. 

12 Aşa că Hiram a plecat din Tir şi s-a dus în Galileea să vadă cetăţile pe care i le dăduse Solomon, 
dar nu i-au plăcut. 

13 Şi a zis: „Ce sunt aceste cetăţi pe care mi le-ai dat mie, frate?” Şi le-a numit Hotar2, până-n ziua 
de azi. 

14 Hiram i-a trimis lui Solomon o sută douăzeci de talanţi de aur3. 

15 Aceasta a fost îndreptățirea birului pe care regele Solomon l-a rânduit spre a zidi casa Domnului 
şi casa domnească şi îngrădirea cetăţii lui David şi zidul Ierusalimului şi Haţorul şi Meghiddo şi 
Ghezerul. 

16 Faraon, regele Egiptului, s-a ridicat şi a luat Ghezerul şi l-a ars cu foc, iar 

1 Sensul de aici al verbului antilamvano este „a veni în ajutorul cuiva”, dar cu nuanţa sensului 
primar: a face ceva în schimbul a altceva. 

2 Ebr.: „Kabul”. După unii, cuvântul ar fi însemnat „Țară-de-nimic”; după alţii: „Țară-de-hotar”; 
oricum, un nume dispreţuitor. De reţinut că Solomon nu i le dăduse ca schimb pentru materiale şi 
meşteri (pe acestea i le plătise deja, cf. 5, 11), ci pentru că, în acel moment, nu avea ceva mai bun 
inclusiv bani. 

3 Cantitate enormă: peste 5000 de kilograme aur! Gestul pare a-l fi umilit pe Solomon, dar 
cronicarul din 2 Par 8, 2 notează că „Solomon a rezidit cetăţile pe care i le dăduse Hiram şi i-a 
aşezat pe fiii lui Israel să locuiască acolo”, ceea ce sugerează că aurul dat de Hiram însemna, de 
fapt, răscumpărarea cetăților pe care le refuzase. 


în continuare, versetele 15-25 sunt preluate din recenzia lui Origen, în concordanță cu Textul 
Ebraic. De fapt, ele reprezintă o mai potrivită inserţie a textului din 10, 22 a-c. 

pe Canaaneenii care locuiau în cetate i-a omorât; şi l-a dat de zestre fiicei sale, soţia lui Solomon. 

17 Iar Solomon a rezidit Ghezerul şi Bet-Horonul de Jos 

18 şi Balaatul şi Tadmorul din pustiu 

19 şi toate cetăţile-tabără, care erau ale lui Solomon, şi toate cetăţile carelor de luptă şi toate cetăţile 
călăreților şi tot ceea ce i-a plăcut lui Solomon să zidească în Ierusalim şi în Liban şi-n toată ţara pe 
care el o stăpânea. 

20 Pe tot poporul care rămăsese din Amorei, din Hetei, din Ferezei, din Canaaneeni, din Hevei, din 
lebusei şi din Ghergheseni, care nu erau dintre fiii lui Israel, 

21 precum şi pe fiii acestora, rămaşi în ţară după ei şi pe care fiii lui Israel n-au putut să-i doboare, 
Solomon i-a făcut birnici4 până-n ziua de azi. 

22 Solomon însă nu a pus la lucru pe nimeni dintre fiii lui Israel, de vreme ce aceştia erau 
războinicii şi slujitorii şi căpitanii şi dregătorii lui şi mai-mari peste carele de luptă şi peste călăreţii 
lui. 

23 lar ispravnicii rânduiţi peste lucrările lui Solomon erau în număr de cinci sute cincizeci, cei ce 
vegheau asupra poporului pus la lucru. 

24 Iar fiica lui Faraon s-a mutat din cetatea lui David în casa ei care-i fusese ridicată la vremea când 
se zidea Milo. 

25 De trei ori pe an aducea Solomon arderi-de-tot şi jertfe de pace pe jertfelnicul pe care i-L zidise 
Domnului, făcând 

4 T. M. o spune direct: „corvoadă” = muncă silnică (rezervată sclavilor). Septuaginta nuanţează în 
sensul că zilele de muncă obligatorie (vezi nota de la 5, 13) erau echivalente impozitului pe care 
cetăţenii, oricum, îl datorau statului. 

deasupră-i tămâieri în fața Domnului. Casa o isprăvise. 

26 Regele Solomon a făcut o flotă5 la Eţion-Gheber, care se află lângă Elat, pe ţărmul de la Coada- 
Mării6, în ţara Edom. 

27 lar Hiram a trimis în flotă, pe lângă oamenii lui Solomon, o seamă de corăbieri dintre supuşii săi, 
care ştiau să umble pe mare. 

28 Şi s-au dus la Ofir7 şi au luat de acolo patru sute douăzeci de talanţi de aur şi i-au dus regelui 
Solomon. 

10 

Regina de Saba vine la Solomon; bogăţiile acestuia. 

1 Iar regina de Sabal, auzind de numele lui Solomon şi de numele Domnului, a venit să-l pună pe 
Solomon la încercare prin cuvinte cu subînţelesuri?. 

2 Şi a venit în Ierusalim cu foarte mare slavă şi cu cămile care purtau mirodenii 

5 Textual: „o corabie” (substantiv generic). 

6 „Coada-Mării” desemnează terminalul cornului răsăritean al Mării Roşii. 

7 Ofir: localitate celebră prin calitatea aurului. Localizare incertă. 

1 Saba (sau Şeba, după numele unuia din nepoţii lui Avraam vezi Fc 25, 3) era teritoriul unei 
comunități de negustori din sud-vestul Arabiei, comunitate care, la vremea aceea, controla toate 
căile comerciale ale regiunii. Vizita la Ierusalim a reginei de Saba a devenit celebră nu numai în 
contextul ei biblic, dar şi în legendele arabe şi în tradiția Etiopienilor (aceştia din urmă pretind că ea 
s-a întors în Etiopia purtând la sân un prunc care va fi începătorul dinastiei lor imperiale). La rându- 
i, lumea arabă era faimoasă prin înţelepții ei. 

2 Aimgma (citeşte enigma) = „cuvânt obscur, cu două sau mai multe înţelesuri”; „enigmă” (dar nu 
în sens de ghicitoare, ci de problemă care se cere desluşită). 

şi foarte mult aur şi pietre scumpe; şi a intrat la Solomon şi i-a spus tot ce avea pe inimă. 

3 Iar Solomon i-a dat răspunsuri la toate întrebările ei; n-a fost întrebare peste care regele să treacă 
şi la care să nu dea răspuns. 

4 Regina de Saba a văzut atunci toată înţelepciunea lui Solomon, casa pe care el o zidise, 

5 şi mâncărurile lui Solomon şi locuinţa slugilor lui şi rânduiala servilor săi şi îmbrăcămintea lui şi 


pe paharnicii săi şi arderea-de-tot pe care el o aducea în casa Domnului; şi a rămas pe de-a-ntregul 
uimită. 

6 Şi a zis către regele Solomon: „Adevărat este tot ceea ce eu am auzit în ţara mea despre tine şi 
despre înţelepciunea ta. 

7 Şi nu i-am crezut pe cei ce-mi povesteau, până când eu am venit şi până când ochii mei au văzut; 
ŞI, iată, nici pe jumătate nu mi se spusese; tu ai întrecut în bunătate tot ceea ce mi s-a spus în ţara 
mea. 

8 Fericite sunt femeile tale, fericite sunt slugile care-ţi stau pururea înainte, cei ce aud întreaga ta 
înţelepciune. 

9 Binecuvântat fie Domnul, Dumnezeul tău, Cel ce a binevoit întru tine, ca să te aşeze pe tronul lui 
Israel; că i-a bineplăcut Domnului să-i întărească pe fiii lui Israel în veci şi te-a aşezat pe tine rege 
peste ei, ca să faci judecată dreaptă în pricinile lor”. 

10 Şi i-a dat lui Solomon o sută douăzeci de talanţi de aur şi foarte multe mirodenii şi pietre 
scumpe; după acele mirodenii n-au mai venit altele care să fie mai îmbelşugate decât cele pe care 
regina de Saba i le-a dăruit lui Solomon. 

11 (Flota lui Hiram, cea care aducea aurul din Ofir, a adus foarte multă lemnărie cioplită şi pietre 
preţioase. 

12 Din lemnele acelea cioplite i-a făcut regele proptele casei Domnului şi casei domneşti; de 
asemenea, chitare şi harpe pentru cântăreţi; lemne cioplite ca acelea n-au mai venit în ţară şi nici că 
s-au mai văzut undeva până-n ziua de azi). 

13 Iar regele Solomon i-a dat reginei de Saba tot ceea ce ea a dorit, orice a cerut, pe deasupra a tot 
ceea ce regele Solomon i-a dat la alegerea lui; iar ea s-a întors şi a venit în ţara ei, ea şi toţi servii 
săi. 

14 Greutatea aurului care-i venea lui Solomon într-un singur an era de şase sute şaizeci şi şase de 
talanți de aur4, 

15 în afară de dările supușilor şi ale negustorilor de mărfuri şi ale tuturor regilor de dincolo5 şi ale 
guvernatorilor țării. 

16 Şi a făcut regele Solomon două sute de scuturi de aur ciocănit; pe fiecare scut erau trei sute de 
sicli de aur6; 

17 de asemenea, trei sute de scuturi de aur ciocănit, pe fiecare scut fiind câte 

3 Termenul ebraic pentru desemnarea acestui lemn nu conduce la identificarea lui. În general, se 
crede că ar fi vorba de santal, lemn de esență tare şi culoare roşie, foarte bun pentru decorații şi 
pentru confecționarea instrumentelor muzicale; totuşi Iosif Flaviu îl aseamănă cu pinul („dar mai 
alb şi mai strălucitor”). 

4 Cantitate enormă: peste 23000 de kilograme! 

5 „de dincolo”: din părţile arabe. 

6 Scuturile erau de lemn, dar acesta era suflat cu aur pe ambele feţe. Un siclu de aur cântărea ceva 
mai mult de 11 grame şi jumătate. În T. M.: „... câte şase sute de sicli”. 

trei mine de aur7; şi le-a pus regele în Casa Pădurii Libanului. 

18 Regele Solomon a făcut şi un mare tron de fildeş şi l-a ferecat cu aur lămurit.8 

19 Tronul avea şase trepte; pe spatele tronului erau săpături cu viței; de-o parte şi de alta a locului 
de şedere avea rezemători pe care şedeau doi lei; 

20 iar alţi doisprezece lei şedeau pe cele şase trepte, de-o parte şi de alta. Aşa ceva nu s-a mai făcut 
în nici un alt regat. 

21 Şi toate vasele făcute de Solomon erau de aur; cele de spălat erau de aur; toate vasele din Casa 
Pădurii Libanului erau de aur curat; de argint nu erau, căci argintul nu era luat în seamă în zilele lui 
Solomon. 

22 Căci Solomon avea pe mare o flotă de Tarsis împreună cu flota lui Hiram; la fiecare trei ani îi 
veneau regelui de la Tarsis corăbii încărcate cu aur, argint9, lemn cioplit şi lemn lucrat. 

23 Solomon i-a întrecut pe toţi regii pământului în bogăţie şi în înţelepciune. 

24 Toţi regii pământului căutau să-l vadă pe Solomon, ca să-i audă înţelepciunea pe care Domnul 1- 
o pusese în inimă. 

25 Şi fiecare îşi aducea darurile lui: vase de aur şi îmbrăcăminte şi miruri şi mirodenii şi cai şi 


catâri, câte un rând în fiecare an. 

7 O mină de aur cântărea 571,200 grame. scuturile mari protejau corpul întreg; scuturile mici, doar 
o parte. Acestea, suflate cu aur, nu erau destinate războaielor, ci parăzilor militare sau decorării 
sălilor de arme. 

8 „Aur lămurit”: aur purificat prin foc; aur pur. 

9 T. M. adaugă: „fildeş, maimuțe şi păuni”. 

26 Avea Solomon patru mii de iepe pentru carele lui şi douăsprezece mii de călăreţi, pe care i-a 
aşezat în cetăţile unde-şi avea carele, precum şi pe lângă rege, în Ierusalim. El era domn peste toți 
regii, de la Râu10 până la ţara Filistenilor şi la hotarele Egiptului. 

27 El a făcut ca aurul şi argintul să fie [tot atât de prețuit] în Ierusalim ca şi pietrele, iar cedrii i-a 
făcut, prin mulţimea lor, să fie ca duzii în câmpie. 

28 Caii i se aduceau lui Solomon din Egipt şi din Coal 1; negustorii regelui îi luau din Coa pe bani. 
29 Un car era adus din Egipt cu şase sute de sicli de argint; un cal, cu o sută cincizeci de sicli de 
argint; tot astfel veneau pe mare pentru toţi regii Heteilor şi pentru regii Siriei. 

11 

Femeile lui Solomon şi închinarea la idolii lor. Duşmanii din afară ai regelui. Răscoala lui 
Ieroboam. Moartea lui Solomon. 

1 Regele Solomon era iubitor de femei. În afară de fiica lui Faraon, el şi-a luat multe femei străine: 
moabite, amonite, sirience, idumee, hetite şi amonite, 

2 adică din acele neamuri de la care Domnul îi oprise pe fiii lui Israel, zicând: „Nu veţi intra la ele, 
şi nici ele să intre la voi, ca nu cumva ele să vă abată inima spre idolii lor”. De acestea s-a lipit 
Solomon cu dragoste. 

10 ,,... de la Râu”: de la Eufrat. 

11 Coa: după toate probabilitățile, vechiul nume al Ciliciei, provincie din Asia Mică, renumită 
pentru caii de rasă. 

3 El avea şapte sute de soţii şi trei sute de ţiitoarel. 

4 Şi a fost că la vremea bătrâneţelor lui Solomon, inima lui nu era în întregime aţintită spre 
Domnul, Dumnezeul său, aşa cum fusese inima lui David, părintele său; şi femeile străine i-au 
abătut inima spre dumnezeii lor. 

5 Aşa că Solomon a zidit o capişte pe deal pentru Chemoş, idolul Moabiţilor, şi capiştea lui Moloh, 
idolul Amoniţilor, 

6 precum şi Astartei, urâciunea Sidonienilor; 

7 aşa s-a purtat el, cu ochii la toate femeile străine care ardeau tămâie şi le aduceau jertfe idolilor 
lor. 

8 Şi a făcut Solomon rău în fața Domnului şi n-a umblat după Domnul, aşa cum făcuse David, 
părintele său. 

9 Iar Domnul S-a mâniat pe Solomon, de vreme ce inima lui se abătuse de la Domnul, Dumnezeul 
lui Israel, Cel ce i Se arătase de două ori, 

10 şi-n această privinţă îi poruncise ca nicicum să nu meargă după alți dumnezeii, ci să aibă grijă să 
facă ceea ce îi poruncise Domnul Dumnezeu. 

11 Şi a zis Domnul către Solomon: „De vreme ce aşa stau lucrurile cu tine şi nu Mi-ai păzit 
poruncile şi rânduielile pe care ţi le-am poruncit, îţi voi rupe negreşit regatul din mână şi i-l voi da 
slujitorului tău. 

12 Numai că n-o voi face în zilele tale, de dragul lui David, părintele tău, ci din mâna fiului tău îl 
voi lua. 

13 Regatul însă nu-l voi lua pe tot; un sceptru i-l voi da fiului tău, de dragul 

1 Măreţia unui rege oriental se măsura şi cu bogăţia haremului său, un aşezământ, desigur, foarte 
costisitor. 

lui David, robul Meu, şi de dragul Ierusalimului, cetatea pe care Eu am ales-o”. 

14 Şi Domnul a ridicat un duşman? împotriva lui Solomon, pe Hadad Idumeul.3 El a fost 
potrivnicul lui Israel în toate zilele lui Solomon. Hadad Idumeul era de viţă regească în Idumeea. 

15 Şi s-a întâmplat că în timp ce David nimicea Idumeea şi în timp ce Ioab, mai-marele oștirii lui, 
mergea să îngroape morţii atunci când ei i-au ucis pe toţi cei de parte bărbătească din Idumeea 


16 (fiindcă şase luni au rămas Ioab şi întregul Israel în Idumeea, până ce i-au nimicit pe toţi cei de 
parte bărbătească din Idumeea), 

17 atunci Hadad a fugit, el, şi împreună cu el toţi Idumeii care fuseseră în slujba tatălui său; şi s-au 
dus în Egipt. Hadad era pe atunci copil mic. 

18 Acolo s-au ridicat nişte oameni din cetatea Madian şi au venit la Paran; şi au mai luat cu ei nişte 
oameni şi au venit la Faraon, regele Egiptului; astfel că Hadad a venit la Faraon, iar acesta i-a dat o 
casă şi i-a rânduit hrană. 

19 Hadad a aflat mare bunăvoință în ochii lui Faraon; acesta i-a dat-o de soţie pe sora soţiei sale, pe 
sora mai mare a Tafnesei. 

20 Iar sora Tafnesei i-a născut lui Hadad pe fiul ei Ghenubat, pe care Tafnes l-a adus în mijlocul 
fiilor lui Faraon; şi a crescut Ghenubat în mijlocul fiilor lui Faraon. 

2 Aici şi în versetul 23 autorul foloseşte cuvântul „satan”, care, în limbajul biblic, are conotaţia 
duşmanului prin excelenţă. 

3 LXX intercalează aici un text care, în realitate, îşi are locul în versetele 23-24 (lacună în ed. 
Rahlfs). 

21 Hadad a auzit în Egipt că David se odihnea alături de părinţii săi şi că Ioab, mai-marele oştirii, 
murise; atunci Hadad i-a zis lui Faraon: „Dă-mi drumul, că vreau să mă întorc în ţara mea”. 

22 Iar Faraon i-a zis lui Hadad: „Ce-ţi lipseşte la mine, de vrei să te întorci în ţara ta?” Iar Hadad i-a 
zis: „Lasă-mă, negreşit, să plec!” Aşa că Hadad s-a întors în ţara lui. 

23 Domnul a ridicat un duşman împotriva lui Solomon, pe Rezon, fiul lui Eliada, care fugise de la 
Hadad-Ezer, regele din Țoba, stăpânul său; 

24 acesta şi-a strâns oameni în jurul său şi a devenit capul unei adunături şi i-a dus la Damasc şi l- 
au luat, iar el a domnit în Damasc. 

25 Cât despre Hadad, acesta a fost răul pe care l-a făcut: amarnic duşman i-a fost lui Israel; el a 
domnit în ţara Edom. 

26 Iar leroboam, fiul lui Nabat, Efraimitul din Țereda, copilul unei văduve, îi era serv lui Solomon. 
27 Şi iată împrejurarea în care el şi-a ridicat mâna împotriva regelui Solomon: Regele Solomon a 
zidit cetăţuia şi a desăvârşit întăriturile cetăţii lui David, părintele său. 

28 Iar tânărul leroboam era foarte puternic; Solomon a văzut că e om de treabă şi l-a pus mai-mare 
peste corvezile4 casei lui Iosif. 

29 Şi a fost că-n vremea aceea a ieşit leroboam din Ierusalim; pe drum l-a întâlnit profetul Ahia din 
Şilo care l-a făcut să se abată din cale. Ahia era îmbrăcat cu o haină nouă; în câmp se aflau doar ei 
amândoi. 

4 Literal: „dările” (vezi nota de la 9, 21). 

30 Atunci Ahia şi-a luat de pe el haina cea nouă şi a rupt-o în douăsprezece bucăţi 

31 şi i-a zis lui leroboam: „Ține pentru tine zece bucăţi, căci aşa grăieşte Domnul, Dumnezeul lui 
Israel: «Iată, Eu rup regatul din mâna lui Solomon şi-ţi voi da ție zece seminţii5. 

32 Dar două seminţii îi vor rămâne lui, de dragul robului Meu David şi de dragul Ierusalimului, 
cetatea pe care Eu am ales-o dintre toate seminţiile lui Israel. 

33 [Aceasta], din pricină că ei m-au părăsit şi i s-au închinat Astartei, urâciunea Sidonienilor, şi lui 
Chemoş, idolul Moabiţilor, şi lui Moloh, idolul fiilor lui Amon, şi n-au umblat în căile Mele, ca să 
facă ce e drept în faţa Mea, aşa cum a făcut David, părintele său. 

34 Cu toate acestea, Eu nu voi lua din mâna lui întregul regat (căci, negreşit, Eu îl voi sprijini în 
toate zilele vieţii lui), de dragul lui David, robul Meu pe care Eu l-am ales, 

35 ci din mâna fiului său voi lua regatul; ţie îţi voi da zece seminţii, 

36 iar fiului său îi voi da două seminţii, aşa ca robul Meu David să aibă în faţa Mea de-a pururi un 
aşezământ în Ierusalim, cetatea pe care Eu Mi-am ales-o spre a-Mi fi numele într-însa. 

37 lar pe tine te voi lua şi vei domni în tot ceea ce-ţi pofteşte sufletul şi vei fi rege peste Israel. 

38 Şi dacă tu vei păzi toate poruncile pe care ți le voi da şi vei umbla în căile Mele şi vei face ceea 
ce e drept în faţa Mea, ca să-Mi păzeşti rânduielile şi poruncile aşa cum a făcut David, robul Meu, 
Eu voi fi cu tine şi-ţi voi zidi 

5 Literal: „zece sceptre”. 

casă nebântuită, aşa cum i-am zidit-o lui David. 

39 Prin aceasta voi umili seminţia lui David, dar nu pe totdeauna”.6 

40 Solomon a căutat să-l omoare pe leroboam, dar acesta s-a ridicat şi a fugit în Egipt, la Şişac, 
regele Egiptului; şi a rămas în Egipt până la moartea lui Solomon. 

41 Cât despre ce a mai rămas din istoria lui Solomon şi din faptele lui şi din toată înţelepciunea lui, 
oare nu sunt ele scrise în Cartea Cuvintelor lui Solomon?7 

42 lar zilele pe durata cărora a domnit Solomon în Ierusalim au fost patruzeci de ani8. 

43 Şi a adormit Solomon laolaltă cu părinţii săi şi l-au îngropat în cetatea lui David, părintele său, 
iar în locul lui a domnit Roboam, fiul său. 

12 

Dezbinarea politică şi religioasă a regatului. 

1 Regele Roboam s-a dus la Sichem, căci la Sichem veniseră toţi Israeliţii ca să-l facă rege. 

2 (Dar leroboam, fiul lui Nabat, a auzit de aceasta în Egipt fiindcă în Egipt locuia după ce fugise de 
Solomon). 

3 Poporul i-a vorbit atunci regelui Roboam, zicând: 

6 Verset preluat din recenziile lui Origen şi Lucian, conforme cu T. M.; în ed. Rahlfs, notă 
infrapaginală. 

7 2 Par 9.29 o numeşte „Cartea profetului Natan, Cartea lui Ahia din Şilo şi Vedeniile lui Ido 
văzătorul despre leroboam, fiul lui Nabat”. 

8 Se pare că e vorba de o cifră rotundă (dar, oricum, foarte apropiată de adevăr). 

4 „Tatăl tău ne-a îngreuiat jugul; dar tu, acum, uşurează ceva din asprele sarcini puse de tatăl tău şi 
ceva din jugul cel greu pe care l-a pus asupră-ne, iar noi îţi vom sluji”. 

5 Iar el le-a zis: „Duceţi-vă până poimâine, şi atunci reveniţi la mine”. Iar ei s-au dus. 

6 Atunci regele a adus aceasta înaintea bătrânilor care şedeau în faţa lui Solomon la vremea când el 
trăia, zicând: „Ce sfat îmi daţi, ca să pot da un răspuns acestui popor?” 

7 lar ei au grăit către el, zicând: „Dacă tu îi vei fi astăzi slujitor acestui popor şi le vei sluji şi le vei 
spune vorbe bune, atunci ei vor fi slujitorii tăi în toate zilele”. 

8 Dar el n-a ţinut seamă de sfatul pe care i l-au dat bătrânii şi s-a sfătuit cu tinerii, cu cei ce 
crescuseră cu el şi-i erau aproape; şi le-a zis: 

9 „Ce sfat îmi daţi, ca să pot da un răspuns acestui popor care mi-a grăit, zicând: uşurează-ne ceva 
din jugul pe care tatăl tău l-a pus asupră-ne!” 

10 Atunci tinerii, cei ce crescuseră împreună cu el, i-au grăit, zicând: „lată ce vei spune poporului 
care ţi-a zis: tatăl tău ne-a îngreuiat jugul, dar tu acum uşurează-ni-l; iată ce le vei spune: degetul 
meu cel mic va fi mai gros decât mijlocul tatălui meu; 

11 dacă tatăl meu v-a împovărat cu jug greu, eu vă voi face jugul şi mai greu: tatăl meu v-a bătut cu 
bice, dar eu vă voi bate cu scorpioni”.] 

12 A treia zi a venit tot Israelul la regele Roboam, aşa cum le spusese însuşi regele: „Reveniţi 
poimâine”. 

1 „Scorpioni”: bici în ale cărui plesne erau împletite ace de sârmă. 

13 Iar regele le-a vorbit cu asprime, nesocotind sfatul pe care i-l dăduseră bătrânii, 

14 şi le-a grăit aşa cum îl sfătuiseră tinerii; şi le-a zis: „Tatăl meu v-a îngreuiat jugul, dar eu vi-l voi 
face şi mai greu: tatăl meu v-a bătut cu bice, dar eu vă voi bate cu scorpioni”. 

15 Aşa că regele n-a ascultat de popor, căci aşa fusese rânduit de la Domnul: să se adeverească ceea 
ce i se spusese lui leroboam, fiul lui Nabat, prin Ahia din Şilo. 

16 Şi dacă întregul Israel a văzut că regele nu-l ascultase, atunci poporul i-a răspuns regelui, zicând: 
„Ce parte avem noi cu David? Noi nu avem moştenire cu fiul lui lesei! Aleargă, Israele, la corturile 
tale! De-acum, o, Davide, paşte-ţi propria ta casă!...”. Aşa că Israel s-a dus la corturile lui.2 

17 Cât despre fiii lui Israel care locuiau în cetăţile lui Iuda, peste ei a domnit Roboam.3 

18 Regele I-a trimis pe Adoniram, care era ispravnic peste corvezi, dar ei l-au ucis cu pietre şi el a 
murit. lar regele Roboam a apucat să se urce într-un car ca să fugă la Ierusalim. 

19 aşa s-a lepădat Israel de casa lui David până-n ziua de azi. 

20 Şi a fost că atunci când întregul Israel a auzit că leroboam se întorsese din Egipt, au trimis şi l-au 
chemat la adunare şi l-au făcut rege peste Israel. Şi nimeni nu i-a urmat casei lui David, 


2 Prin Israel se înţeleg, aici, cele zece triburi care vor alcătui regatul de nord. 

3 E vorba de Israeliţii triburilor din nord care, din motive foarte variate, se stabiliseră pe teritoriul a 
ceea ce va fi regatul de sud, luda. (Acest verset e preluat din recenziile lui Origen şi Lucian, 
confirmate şi de T. M.). 

în afară de [triburile lui] Iuda şi Veniamin; numai ele.4 

21 lar Roboam a intrat în Ierusalim şi a adunat obştea lui Iuda şi seminţia lui Veniamin: o sută 
douăzeci de mii de tineri războinici, ca să se lupte împotriva casei lui Israel spre a întoarce regatul 
sub domnia lui Roboam, fiul lui Solomon. 

22 Şi a fost cuvântul Domnului către Şemaia, omul lui Dumnezeu, zicând: 

23 „Vorbeşte către Roboam, fiul lui Solomon, regele lui Iuda, şi către toată casa lui Iuda şi 
Veniamin, precum şi către cei rămaşi din popor5, zicând: 

24 

25 leroboam a zidit Sichemul, în muntele lui Efraim, şi s-a aşezat în el. Şi a plecat de acolo şi a zidit 
Penuelul. 

26 Şi a zis leroboam în inima lui: lată, regatul se va întoarce acum la casa lui David. 

27 Dacă poporul acesta se va urca să aducă jertfe în templul Domnului, cel din Ierusalim, atunci 
inima acestui popor se va întoarce la Domnul, precum şi la domnul lor Roboam, regele lui Iuda, iar 
pe mine mă vor ucide... 

28 Atunci regele s-a sfătuit şi a făcut două juninci de aur şi a zis către popor: „Ajunge cu suitul la 
Ierusalim!; iată dumnezeii tăi, Israele, cei ce te-au scos din ţara Egiptului!”6 

4 Cu aceasta se consfințea formarea celor două regate: Israel, în nord, cu zece triburi, şi Iuda, în 
sud, cu două. 

5 Cei menţionaţi în v. 17. 

6 Cedând înclinațiilor idolatre ale fiilor lui Israel, Aaron făcuse şi el, în pustie, un vițel de aur(1ş 32, 
4). Junincile (sau vacile), ca reprezentări sacre, erau familiare în Canaan, dar în flagrantă 
contradicție cu monoteismul iudaic. Generată de o rațiune politică personală, reforma lui leroboam 
adâncea şi mai mult ruptura dintre cele două facțiuni ale Israeliţilor. 

29 Şi pe una a pus-o în Betel, iar pe cealaltă în Dan.7 

30 Fapta aceasta însă a devenit păcat: poporul mergea la una din ele, chiar până la Dan, şi a părăsit 
templul Domnului. 

31 El a zidit capişti pe înălțimi şi a făcut preoți din poporul de rând, care nu erau dintre fiii lui Levi. 
32 leroboam a rânduit o sărbătoare în luna a opta, anume în cea de a cincisprezecea zi a lunii, 
asemenea cu sărbătoarea din ţara lui Iuda, şi s-a suit la jertfelnicul pe care-l ridicase în Betel, ca să 
aducă jertfe junincilor făcute de el; iar în Betel a aşezat preoţi pentru locurile înalte pe care le 
făcuse. 

33 şi-n cea de a cincisprezecea zi a lunii a opta, la sărbătoarea pe care şi-a urzit-o din propria sa 
inimă şi din care le-a făcut sărbătoare fiilor lui Israel, s-a suit lajertfelnicul pe care-l ridicase; la 
jertfelnic s-a suit, ca să aducă jertfe. 

13 

Omul lui Dumnezeu şi profetul cel bătrân. Pedeapsă asupra lui leroboam. 

1 Şi la vremea când leroboam sta la jertfelnic ca să aducă jertfă, iată că un om al lui Dumnezeu 1 a 
venit din Iuda la Betel cu cuvântul Domnului. 

2 Şi cu cuvântul Domnului a strigat asupra jertfelnicului şi a zis: „O, 

7 Betel... Dan: localităţi situate la extremitatea sudică şi, respectiv, nordică a regatului. 

1 „Om al lui Dumnezeu”: om trimis de Dumnezeu, cel ce vorbeşte în numele Domnului; uneori 
asimilat cu profetul. 

jertfelnicule, jertfelnicule, aşa grăieşte Domnul: «lată, casei lui David i se va naşte un fiu, anume 
Iosia; deasupra ta îi va aduce el ca jertfă pe preoţii înălțimilor, pe cei ce jertfesc pe tine, şi oase de 
oameni va arde pe tiney”. 

3 şi-n ziua aceea a dat şi un semn, zicând: „Acesta-i cuvântul pe care Domnul l-a grăit: iată, 
jertfelnicul s-a despicat, iar grăsimea de pe el se va vărsa”. 

4 Şi a fost că dacă regele leroboam a auzit cuvântul omului lui Dumnezeu al celui ce strigase asupra 
Jertfelnicului din Betel şi-a întins regele mâna de la jertfelnic, zicând: „Prindeţi-l!” Şi, iată, mâna pe 


care şi-o întinsese împotriva aceluia s-a uscat, aşa că n-a mai putut să şi-o tragă înapoi. 

5 Iar jertfelnicul s-a despicat, iar grăsimea de pe El s-a vărsat, după semnul pe care omul lui 
Dumnezeu îl dăduse prin cuvântul Domnului. 

6 Atunci regele leroboam a zis către omul lui Dumnezeu: „Roagă-te în faţa Domnului, 
Dumnezeului tău, ca mâna mea să se întoarcă la mine”. lar omul lui Dumnezeu s-a rugat în faţa 
Domnului, iar mâna regelui s-a întors la el, făcându-se ca mai înainte. 

7 Şi a zis regele către omul lui Dumnezeu: „Intră cu mine în casă şi prânzeşte şi-ţi voi da daruri”. 

8 Dar omul lui Dumnezeu i-a zis regelui: „Chiar şi jumătate din casa ta de mi-ai da-o, eu tot nu voi 
intra cu tine şi nu voi sta la masă şi nici nu voi bea apă din locul acesta; 

9 căci aşa mi-a poruncit mie Domnul prin cuvântul Său: «Să nu mănânci pâine şi să nu bei apă şi să 
nu te întorci pe drumul pe care ai venit”. 

10 şi s-a dus pe altă cale, neîntorcându-se pe drumul pe care venise la Betel. 

11 În Betel locuia un profet bătrân. Fiii săi au venit şi i-au povestit toate lucrurile pe care omul lui 
Dumnezeu le făcuse în ziua aceea în Betel, precum şi cuvintele pe care i le spusese regelui. Iar faţa 
tatălui lor s-a schimbat. 

12 Atunci tatăl lor le-a grăit, zicând: „Pe ce cale s-a dus?” Iar fiii săi i-au arătat calea pe care 
plecase omul lui Dumnezeu, cel ce ieşise din luda. 

13 Şi le-a zis fiilor săi: „Puneţi-mi şaua pe asină!” Şi i-au pus şaua pe asină, iar el a încălecat pe ea. 
14 Şi a mers după omul lui Dumnezeu şi l-a aflat şezând sub un stejar; şi i-a zis: „Tu eşti oare omul 
lui Dumnezeu, cel ce a ieşit din Iuda?” Iar acela a zis: „Eu”. 

15 Şi i-a zis: „Vino cu mine şi mănâncă pâine!” 

16 Acela însă i-a zis: „Nicidecum nu voi putea să mă întorc cu tine, nici nu voi mânca pâine şi nici 
nu voi bea apă în locul acesta, 

17 de vreme ce aşa mi-a poruncit mie Domnul prin cuvânt, zicând: «Acolo să nu mănânci pâine şi 
acolo să nu bei apă şi de acolo să nu te întorci pe calea pe care ai mersy”. 

18 Dar cestălalt i-a zis: „Sunt şi eu profet, ca şi tine, şi un înger mi-a grăit cu cuvântul Domnului, 
zicând: întoarce-l la tine, în casa ta, unde să mănânce pâine şi să bea apă”. El însă l-a minţit. 

19 Şi l-a întors îndărăt, iar acela a mâncat pâine şi a băut apă în casa lui. 

20 Şi a fost că-n timp ce el şedea la masă, fost-a cuvântul Domnului către profetul care-l adusese 
înapoi, 

21 iar acesta a grăit către omul lui Dumnezeu, cel ce venise din Iuda, zicând2: „Aşa grăieşte 
Domnul: Pentru că ai amărât cuvântul Domnului3 şi n-ai păzit porunca pe care ţi-a poruncit-o 
Domnul, Dumnezeul tău, 

22 ci te-ai întors şi ai mâncat pâine şi ai băut apă în locul acesta despre care ţi-am grăit, zicând: «Să 
nu mănânci pâine şi nici să bei apă!»: trupul tău nu va intra în mormântul părinților tăi”. 

23 Şi a fost că după ce el a mâncat pâine şi a băut apă, acesta i-a pus şaua pe asinul său, iar acela s-a 
întors, 

24 dar pe cale a dat peste el un leu şi l-a ucis; trupul său zăcea aruncat în drum, asinul şedea lângă 
el, iar leul şedea şi el lângă trup.4 

25 Şi, iată, nişte oameni mergeau prin preajmă şi au văzut stârvul aruncat în drum şi pe leu şezând 
lângă stârv; şi au venit şi au spus-o în cetatea unde locuia profetul cel bătrân. 

26 Acesta, adică cel care-l întorsese din cale, a auzit şi a zis: „Acesta e omul lui Dumnezeu, cel ce a 
amărât cuvântul Domnului 

27 şi pe care Domnul l-a dat leului care l-a sfâşiat şi l-a ucis, după cuvântul pe care Domnul i l-a 
grăit”. Şi le-a spus fiilor săi: „Puneţi-mi şaua pe asin!” Iar ei au pus-o. 

2 Dumnezeu Se rosteşte prin gura celui ce minţise, tocmai spre a-i arăta acestuia că El nu poate fi 
mințit; omul lui Dumnezeu va fi pedepsit pentru neascultare, aceasta fiind un păcat mult maigreu 
decât minciuna. 

3 Cuvântul Domnului nu e un simplu mijloc de comunicare, ci însăşi fiinţa, prezenţa şi lucrarea Sa; 
a-i „amărt” cuvântul e ca şi cum L-ai amări pe El. 

4 Aici intervine nu numai plinirea cuvântului Domnului, ci şi minunea: leul, cel pururea avid de 
cărnuri şi sânge, refuză să-şi devore victima sau să atace asinul. 

28 şi s-a dus şi a aflat trupul aruncat în drum, iar pe asin şi pe leu stând lângă trup; leul nu mâncase 
trupul omului lui Dumnezeu şi nici nu sfâşiase asinul. 

29 Atunci profetul a luat trupul omului lui Dumnezeu şi l-a pus pe asin; şi profetul l-a întors în 
cetate, ca să-l îngroape. 

30 Şi i-a pus trupul în propriul său mormânt şi l-a plâns: „Vai, frate!” 

31 Şi a fost că, după ce l-a plâns, le-a grăit fiilor săi, zicând: „Când va fi să mor, îngropaţi-mă în 
acest mormânt în care a fost îngropat omul lui Dumnezeu; puneţi-mă alături de osemintele lui, 
pentru ca oasele mele să se mântuiască împreună cu oasele lui.5 

32 Căci, negreşit, cuvântul pe care el l-a grăit prin cuvântul Domnului despre jertfelnicul din Betel 
şi despre capiştile cele înalte din Samaria, acela se va plini.” 

33 Ieroboam, însă, nici după întâmplarea aceasta nu s-a întors de la răutățile lui, ci, dimpotrivă, 
continua ca din poporul de rând să facă preoți pentru capiştile de pe înălțimi; pe cine vrea să fie, pe 
acela îl „sfinţea”, iar acela devenea preot al capiştilor de pe înălțimi. 

34 Faptul acesta s-a socotit păcat pentru casa lui leroboam, spre nimicire şi spre stingere de pe faţa 
pământului. 

5 Ultima propoziţie se află numai în Septuaginta; mențiune menită să ateste că, deşi pedepsit pentru 
neascultare, omul lui Dumnezeu este adevăratul mijlocitor pentru mântuirea păcătosului care şi-a 
recunoscut greşala. 

14 

Ahia profeţeşte asupra lui leroboam; domnia acestuia, păcatul şi moartea lui. Domnia lui Roboam. 

1 În vremea aceea s-a îmbolnăvit Abia, fiul lui leroboam. 

2 Iar leroboam i-a zis femeii sale: „Scoală-te şi schimbă-te ca să nu te cunoască nimeni că tu eşti 
femeia lui leroboam şi du-te la Şilo; acolo se află profetul Ahia, cel care mi-a spus că voi domni 
peste acest popor. 

3 Şi ia cu tine pentru omul lui Dumnezeu zece pâini şi turte pentru copiii lui şi struguri şi un urcior 
cu miere şi vei merge la el, iar el îţi va spune ce va fi cu pruncul”. 

4 Aşa a făcut femeia lui leroboam şi s-a dus la Şilo şi a intrat în casa lui Ahia; dar Ahia nu era în 
stare să vadă, că i se împăienjeniseră ochii de bătrâneţe. 

5 Şi a zis Domnul către Ahia: „lată, femeia lui leroboam vine să te întrebe despre fiul ei, că e 
bolnav: aşa şi aşa îi vei spune”. 

6 şi-n timp ce ea intra făcându-se ca şi cum ar fi fost alta, Ahia a auzit zgomotul paşilor ei intrând 
pe uşă şi a zis: „Intră, tu, femeia lui leroboam!; de ce te faci ca şi cum ar fi alta? Şi eu sunt pentru 
tine un trimis aspru. 

7 Mergi acasă şi spune-i lui leroboam: Aşa grăieşte Domnul, Dumnezeul lui Israel: «Pentru că Eu 
te-am ridicat din mijlocul poporului şi te-am pus cârmuitor peste poporul Meu Israel 

8 şi am rupt regatul tău de casa lui David şi ţi l-am dat ţie, dar tu n-ai fost ca robul Meu David cel ce 
Mi-a păzit poruncile şi a umblat după Mine cu toată 

inima lui, ca să facă ceea ce e drept în ochii Mei —, 

9 ci te-ai purtat mai rău decât toţi cei ce au fost înaintea ta şi ţi-ai făcut alți dumnezei şi chipuri 
turnate ca să Mă întărâţi la mânie, iar pe Mine m-ai lepădat de la faţa ta, 

10 de aceea, iată, Eu voi aduce necazuri asupra casei lui leroboam şi voi stârpi din casa lui 
leroboam pe toţi cei de parte bărbătească, rob sau liber în Israel, şi voi curăța casa lui leroboam aşa 
cum se mătură gunoiul, până n-o să mai rămână nimic; 

11 cel din leroboam care va muri în cetate, pe acela câinii îl vor mânca; iar cel ce va muri în câmp, 
pe acela îl vor mânca păsările cerului, căci Domnul a grăit». 

12 Aşadar, ridică-te şi du-te la casa ta; când vei pune piciorul în cetate, atunci pruncul va muri; 

13 şi-l va plânge întregul Israel şi-l vor îngropa; căci el singur dintre cei care sunt ai lui leroboam va 
fi pus în mormânt, fiindcă din casa lui leroboam doar în el s-a aflat cuvânt bun despre Domnul, 
Dumnezeul lui Israel. 

14 Iar Domnul Îşi va ridica peste Israel un rege care va nimici casa lui Ieroboam în ziua aceea, 
începând de acum. 

15 Fi-vor Israeliţii loviți de Domnul aşa cum se clatină trestia în apă; El îi va stârpi de pe faţa 
acestui bun pământ pe care l-a dat părinţilor lor şi-i va împrăştia dincolo de Râul, pentru că şi-au 


făcut crânguri2, mâniindu-L pe Domnul. 

1 Prin „Râu” se înţelege Eufratul (şi, în consecință, Mesopotamia). 

2 „Crânguri” (sau „desişuri”): tufe păduroase care adăposteau ritualurile orgiastice păgâne. 

16 Domnul îl va da pe Israel pentru păcatele lui leroboam, cel ce însuşi a păcătuit făcându-l şi pe 
Israel să păcătuiască”. 

17 şi s-a ridicat femeia lui leroboam şi s-a dus la Tirţa. Şi a fost că-n clipa când ea păşea peste 
pragul casei, pruncul a murit; şi l-au îngropat. 

18 Şi l-a plâns întregul Israel, după cuvântul pe care Domnul îl grăise prin mâna robului Său, 
profetul Ahia. 

19 Iar celelalte fapte ale lui leroboam cum a purtat el războaie şi cum a domnit -, iată că acestea 
sunt scrise în Cartea Faptelor din anii regilor lui Israel3. 

20 Iar zilele în care a domnit leroboam au fost douăzeci şi doi de ani. Şi a adormit împreună cu 
părinţii săi; iar în locul lui a domnit Nadab, fiul său.4 

21 Iar peste Iuda [în acest timp] domnea Roboam, fiul lui Solomon. Când a început să domnească, 
Roboam avea patruzeci şi unu de ani; şi a domnit şaptesprezece ani în Ierusalim, cetatea pe care, 
dintre toate seminţiile lui Israel, Şi-a ales-o Domnul să-şi pună numele acolo. Pe mama lui o chema 
Naama Amonita. 

22 Roboam a făcut şi el fapte rele în faţa Domnului şi, prin păcatele săvârşite de el, L-a mâniat mai 
mult decât tot ceea ce făcuseră părinţii lui. 

23 Ei [Iudeii] şi-au zidit înălțimi şi stâlpi şi crânguri pe fiece deal înalt şi sub fiece copac umbros. 

3 Ebr.: „Cartea Cronicilor regilor lui Israel”. 

4 Versetele 1-20 ale acestui capitol (care, cu unele variante şi amplificări, repetă istorisirea din 12, 
24) sunt preluate din Codex Alexandrinus. 

24 Şi sodomies s-a făcut în ţară; au făcut toate urâciunile neamurilor pe care Domnul le izgonise 
din faţa fiilor lui Israel. 

25 Şi a fost că în cel de al cincilea an al domniei lui Roboam, Şişac, regele Egiptului, s-a ridicat 
împotriva Ierusalimului. 

26 Şi a luat toate vistieriile casei Domnului şi vistieriile casei domneşti şi scuturile de aur pe care 
David le luase din mâna slujitorilor lui Hadad-Ezer, regele din Țoba, şi le adusese în Ierusalim, şi 
scuturile de aur pe care le făcuse Solomon, pe toate le-a luat şi le-a dus în Egipt. 

27 lar Roboam a făcut în locul lor scuturi de aramă şi cu ele i-a înzestrat pe căpitanii gărzii care 
păzeau poarta casei regelui; 

28 când regele venea la templul Domnului, garda le purta înainte; apoi le punea în casa corpului de 
gardă. 

29 Iar celelalte fapte ale lui Roboam, şi toate lucrurile pe care el le-a făcut, iată, oare nu sunt ele 
scrise în Cartea Faptelor din anii regilor lui Israel? 

30 Între Roboam şi leroboam a fost război în toată vremea. 

31 Roboam a adormit împreună cu părinţii săi şi a fost îngropat laolaltă cu părinţii săi în cetatea lui 
David. Numele mamei sale era Naama Amonita. Iar în locul lui a domnit Abia, fiul său. 

5 Literal, eufemismul „ascunsă vânzoleală”. Textul Ebraic, ceva mai explicit, denunţă prostituția 
sacră, de ambele sexe, practicată împotriva interdicției din Dt 23, 19 (vezi şi nota). 

15 

Abia şi Asa, regi în Iuda. Nadab şi Baeşa, regi în Israel. 

1 În anul al optsprezecelea al domniei lui leroboam, fiul lui Nabat1, peste Iuda a devenit rege Abia, 
fiul lui Roboam. 

2 Trei ani a domnit el în Ierusalim. Pe mama sa o chema Maaca, şi era fiica lui Abesalom. 

3 Acesta a umblat în toate păcatele tatălui său, pe care le făcuse înaintea lui; inima lui nu era pe de- 
a-ntregul cu Domnul Dumnezeul lui, aşa cum fusese inima lui David, străbunicul său2; 

4 căci de dragul lui David i-a dat Domnul acestuia o rămăşiţă, aşa ca el să-i rânduiască după el pe 
fiii săi şi să întărească Ierusalimul; 

5 fiindcă David a făcut ceea ce este drept înaintea Domnului, şi-n toate zilele vieţii sale nu s-a 
abătut de la nimic din câte i-a poruncit3. 

6 Şi război a fost între Abia şi leroboam.4 


7 Cât despre celelalte întâmplări ale lui Abia şi despre toate câte a făcut el, oare nu sunt ele scrise în 
Cartea Faptelor din anii regilor lui Iuda? 

8 Abia a adormit împreună cu părinţii lui în cel de al douăzecilea an al 

1 leroboam domnea în Israel (regatul de nord). 

2 Literal: „părintele său”. David rămâne, peste tot, etalon pentru regele credincios. 

3 T. M. adaugă: ,.... în afară de întâmplarea cu Urie Heteul”. 

4 În T. M., acest verset sună: „Și război a fost între Roboam şi leroboam în toate zilele vieţii lor”, 
ceea ce, desigur, reprezintă un dublet al textului din 14, 30. În versiunea greacă, ed. Rahlfs îl trece 
ca parte a versetului 7 (versetul 6 fiind omis); deci, locul lui este aici. 

domniei lui leroboam şi a fost îngropat laolaltă cu părinţii săi în cetatea lui David. Iar în locul său a 
devenit rege Asa, fiul său. 

9 Asa a început să domnească peste Iuda în cel de al douăzecilea an al domniei lui leroboam, regele 
Israelului. 

10 Patruzeci şi unu de ani a domnit el în Ierusalim. Pe mama lui o chema Ana, din neamul lui 
Abesalom. 

11 Asemenea lui David, strămoşul său, Asa a făcut ceea ce e drept înaintea Domnului; 

12 el a stârpit din ţară ascunşii paşi ai şoaptelor păgânes şi a curăţit-o de toate spurcăciunile6 pe 
care le făcuseră părinţii lui. 

13 Ba încă şi pe Ana, mama sa, a lipsit-o de numele de regină, pentru că ea făcuse o adunare 
ruşinoasă în propriul ei desiş; Asa i-a stricat culcuşurile şi le-a ars cu foc la pârâul Cedrilor. 

14 Înălţimile însă nu le-a surpat; cu toate acestea, inima lui Asa a fost pe de-a-ntregul cu Domnul în 
toate zilele vieţii sale. 

15 El a adus în casa Domnului stâlpii tatălui său şi stâlpii lui de aur şi argint, precum şi vasele. 

5 Grecescul telete (folosit, în V. T., numai aici şi la Amos 7, 9) are un înţeles foarte complex (pe 
care noi îl cunoaştem de la Herodot, Euripide, Platon şi alţii) şi nu poate fi tradus printr-un singur 
cuvânt; la plural (ca în cazul de faţă): rituri de iniţiere în religiile misterice, care se făceau în mare 
secret, cu foarte multe precauţii, în trepte cu incantaţii ritmice, rituri în care excelau misterele orfice 
şi mitraice. (În lipsă de ceva mai bun, Biblia 1688 traduce: „pricăjiturile” adică ticăloşiile, infamiile 
—, iar cea din 1914: „smintelile”). T. M.: „prostituţia sacră”. 

6 Prin „spurcăciuni” se înţeleg, de obicei, idolii. 

16 Între Asa şi Baeşa, regele Israelului, a fost război în toate zilele lor. 

17 Baeşa, regele Israelului, s-a ridicat împotriva [regatului] lui Iuda şi a început a zidi Rama, aşa ca 
nimeni să nu poată ieşi sau intra la Asa, regele lui Iuda.7 

18 Atunci Asa a luat tot argintul şi aurul ce se aflau în vistieriile casei Domnului şi în vistieriile 
casei regelui şi a pus totul în mâinile servilor săi, pe care i-a trimis cu următoarea solie la Benhadad, 
fiul lui Tabrimon, fiul lui Hezion, regele Siriei, care locuia în Damasc: 

19 „Legământ să fie între mine şi tine, între tatăl meu şi tatăl tău; iată, ţi-am trimis în dar argint şi 
aur; vino acum şi strică legământul pe care-l ai cu Baeşa, regele Israelului, pentru ca el să se retragă 
dinspre mine”. 

20 Iar Benhadad l-a ascultat pe regele Asa şi i-a trimis pe căpitanii oştilor sale în cetăţile lui Israel şi 
au bătut Ainul, Danul, Abel, Bet-Maaca şi tot Chineretul şi tot ţinutul Neftali. 

21 Şi a fost că dacă Baeşa a auzit, s-a oprit din zidirea Ramei şi s-a întors la Tirta. 

22 Atunci regele Asa a dat poruncă în întregul luda fără să scutească pe cineva şi au cărat din Rama 
pietrele şi lemnele cu care zidise Baeşa; regele Asa a zidit cu ele Ghibeea lui Veniamin şi Miţpa. 

23 Cât despre celelalte întâmplări ale lui Asa şi despre puternicele lui fapte pe care le-a săvârşit, 
oare nu sunt ele 

7 Situată la 9 km nord de Ierusalim, fortăreața Rama urma să fie doar începutul anexării unui 
teritoriu menit să-i închidă lui Asa căile de comunicare. 

scrise în Cartea Faptelor din anii regilor lui Iuda? (în afară de aceea că la bătrâneţe a fost bolnav de 
picioare). 

24 Şi a adormit Asa împreună cu părinţii lui şi a fost îngropat laolaltă cu părinţii lui în cetatea lui 
David, strămoşul său. În locul lui a devenit rege Iosafat, fiul său. 


25 Cât despre Nadab, fiul lui leroboam, el a început să domnească peste Israel în cel de-al doilea an 
al domniei lui Asa, regele lui Iuda; şi a domnit peste Israel timp de doi ani. 

26 Acesta a făcut ce e rău în faţa Domnului şi a umblat pe urmele tatălui său, în păcatele cu care l-a 
făcut şi pe Israel să păcătuiască. 

27 Iar Baeşa, fiul lui Ahia, din casa lui Isahar, a uneltit împotriva lui şi l-a ucis la Ghibeton, cetatea 
Filistenilor, atunci când Nadab şi toţi Israeliţii împresuraseră Ghibetonul. 

28 Baeşa l-a ucis în cel de-al treilea an al domniei lui Asa, regele lui Iuda, şi a domnit în locul lui. 
29 Şi a fost că de îndată ce a devenit rege, el a ucis toată casa lui leroboam şi n-a lăsat din leroboam 
pe nimeni cu suflare până ce i-a nimicit cu totul, după cuvântul pe care Domnul îl grăise prin robul 
Său Ahia din Şilo, 

30 din pricina păcatelor pe care leroboam le făcuse, cu care l-a împins şi pe Israel să păcătuiască, 
purtare cu care L-a mâniat pe Domnul, Dumnezeul lui Israel. 

31 Cât despre celelalte întâmplări ale lui Nadab şi despre toate pe care el le-a făcut, oare nu sunt ele 
scrise în Cartea Faptelor din anii regilor lui Israel? 

32 Între Asa şi Baeşa, regele lui Israel, a fost război în toate zilele lor.8 

33 Baeşa, fiul lui Ahia, a început să domnească peste Israel, la Tirţa, în cel de al treilea an al 
domniei lui Asa, regele lui Iuda; şi a domnit douăzeci şi patru de ani. 

34 Acesta a făcut ceea ce e rău în ochii Domnului; el a umblat pe urmele lui leroboam, fiul lui 
Nabat, în păcatele lui, cu care l-a făcut şi pe Israel să păcătuiască. 

16 

Ela, Zimri, Omri şi Ahab, regi în Israel. 

1 Şi a fost cuvântul Domnului către Baeşa prin mâna lui Iehu, fiul lui Hanani: 

2 „Pentru că Eu te-am ridicat din ţărână şi te-am făcut domn peste poporul Meu Israel, dar tu ai 
umblat pe urmele lui leroboam şi l-ai făcut şi pe poporul Meu Israel să cadă în păcat, ca să Mă 
întărâte cu deşertăciunile lor 1, 

3 iată, Eu îi voi lua pe ultimii urmaşi ai lui Baeşa şi pe ultimii urmaşi ai casei lui şi-i voi face casa 
precum casa lui leroboam, fiul lui Nabat: 

4 cel din Baeşa care va muri în cetate, pe acela câinii îl vor mânca, iar cel ce va muri în câmp, pe 
acela îl vor mânca păsările cerului”. 

5 Cât despre celelalte întâmplări ale lui Baeşa şi despre toate faptele pe care le-a făcut şi despre 
domnia lui, iată, oare nu sunt ele scrise în Cartea Faptelor din anii regilor lui Israel? 

8 Verset preluat din recenzia lui Origen; eliminat din versiunile principale ca dublet al versetului 16. 
1 Prin „deşertăciuni” se înțelegeau idolii şi închinarea la ei. 

6 Baeşa a adormit împreună cu părinţii lui şi a fost îngropat la Tirţa. În locul lui a devenit rege Ela, 
fiul său. 

7 lar despre Baeşa şi despre casa lui şi despre toate relele pe care el le-a făcut în faţa Domnului ca 
să-L mânie cu faptele mâinilor sale, dovedindu-se el a fi precum casa lui leroboam pricină pentru 
care a şi fost stârpit -, pe toate acestea le grăise Domnul prin mâna lui Iehu, fiul lui Hanani. 

8 Ela, fiul lui Baeşa, a domnit peste Israel vreme de doi ani, în Tirţa?. 

9 Împotriva lui a uneltit Zimri, căpitan peste jumătate din călărimea lui: în timp ce [regele] a băut şi 
s-a îmbătat în casa lui Arţa, mai-marele curții din Tirta, 

10 Zimri a intrat şi l-a lovit şi l-a omorât3 şi a domnit în locul lui. 

11 Şi a fost că de îndată ce a devenit rege şi s-a aşezat pe tronul său, a ucis toată casa lui Baeşa, că 
n-a mai rămas din ea nimeni de parte bărbătească, nici rude şi nici prieteni. 

12 Şi astfel a nimicit Zimri toată casa lui Baeşa, după cuvântul pe care Domnul îl grăise despre casa 
lui Baeşa prin profetul Iehu, 

13 pentru toate păcatele lui Baeşa şi ale fiului său Ela, cu care ei l-au făcut şi pe Israel să 
păcătuiască, pentru ca prin idolii lor să-L mânie pe Domnul, Dumnezeul lui Israel. 

14 Cât despre celelalte întâmplări ale lui Ela şi despre toate câte le-a făcut, 

2 T. M. adaugă: „.... a început să domnească în anul al douăzeci şi şaselea al lui Asa, regele Iudei”. 

3 Versiunea Ebraică şi Codex Alexandrinus adaugă: „în anul al douăzeci şi şaptelea al lui Asa, 
regele Iudei”. 

iată, oare nu sunt ele scrise în Cartea Faptelor din anii regilor lui Israel? 


15 Zimri a domnit în Tirţa şapte zile4; iar Israel îşi rânduise tabăra împotriva Ghibetonului, care se 
afla la Filisteni. 

16 Poporul din tabere a auzit spunându-se că Zimri a uneltit împotriva regelui şi că l-a omorât. 
Atunci poporul din Israel, în aceeaşi zi, acolo, în tabără, l-a făcut rege pe Omri, mai-marele oştirii. 
17 Iar Omri, şi cu el întregul Israel, au plecat din Ghibeton şi au împresurat Tirta. 

18 Şi a fost că de îndată ce Zimri a văzut că cetatea fusese luată, s-a dus în odaia din fund a casei 
domneşti şi a aprins peste el casa domnească şi a murit acolo 

19 din pricina păcatelor pe care le săvârşise făcând ceea ce e rău în ochii Domnului, umblând în 
calea lui Ieroboam, fiul lui Nabat, şi în păcatele aceluia, cu care-l făcuse şi pe Israel să păcătuiască. 
20 Cât despre celelalte întâmplări ale lui Zimri şi despre uneltirile pe care el le-a urzit, iată, oare nu 
sunt ele scrise în Cartea Faptelor din anii regilor lui Israel? 

21 Atunci poporul lui Israel s-a împărţit în două: o jumătate din popor era pentru Tibni, fiul lui 
Ghinat, să-l facă pe el rege, iar cealaltă jumătate îl urma pe Omri. 

22 Dar cei care-l urmau pe Omri i-au biruit pe cei care-l urmau pe Tibni, fiul lui Ghinat. Tibni a 
murit şi, odată cu 

4 T. M. adaugă: „şi a început să domnească în anul al douăzeci şi şaptelea al lui Asa, regele Iudei”. 

el, şi fratele său Ioram, iar Omri a devenit rege în locul lui Tibni.5 

23 În cel de al treizeci şi unulea an al domniei lui Asa6 a început Omri să domnească peste Israel 
vreme de doisprezece ani; şase ani a domnit în Tirța. 

24 Omri a cumpărat muntele Samariei, cu doi talanți de argint, de la Şemer, stăpânul acelui munte; 
pe munte a ridicat ziduri, iar muntele pe care el a zidit s-a numit Samaria, după numele lui Şemer, 
stăpânul muntelui.7 

25 Omri a făcut ceea ce este rău în ochii Domnului şi a fost mai nelegiuit decât toți cei de dinaintea 
lui. 

26 El a umblat pe toate căile lui leroboam, fiul lui Nabat, şi în păcatele prin care acela l-a făcut şi pe 
Israel să păcătuiască, spre a-L mânia pe Domnul, Dumnezeul lui Israel, cu idolii lor. 

27 Cât despre celelalte întâmplări ale lui Omri şi despre toate faptele lui şi despre toată tăria lui, 
iată, oare nu sunt ele scrise în Cartea Faptelor din anii regilor lui Israel? 

28 lar Omri a adormit împreună cu părinţii lui şi e înmormântat în Samaria. Iar în locul lui a devenit 
rege Ahab, fiul său.8 În cel de al unsprezecelea an al domniei lui Omri s-a urcat pe tron Iosafat, fiul 
lui Asa; avea treizeci şi cinci 

5 Evident, e vorba de un război civil în care Tibni,pentru o vreme, a deţinut superioritatea. 

6 Asa: rege în luda. 

7 În realitate, e vorba de un deal, înalt de aproximativ 450 M faţă de câmpul înconjurător; excelent 
punct strategic în vreme de război şi centru comercial în vreme de pace. 

8 Septuaginta (Codex Alexandrinus) intercalează aici, adică în următoarele opt paragrafe (pe care 
ed. Rahlfs le numerotează cu 28 a-h), scurta istorie a regelui Iosafat, pe care T. M. o relatează în 22, 
41-51. 

de ani când a început să domnească, iar domnia lui în Ierusalim a durat douăzeci şi cinci de ani. Pe 
mama lui o chema Azuba şi era fiica lui Şilhi. El a umblat în căile lui Asa, părintele său, şi nu s-a 
abătut de la ele, făcând ceea ce e drept în ochii Domnului, în afară de faptul că nu a desfiinţat 
înălțimile, căci [poporul] încă aducea jertfe şi tămâieri pe înălțimi. Cât despre înțelegerile pe care 
Iosafat le-a făcut cu regele lui Israel şi despre toate faptele mari pe care le-a săvârşit şi despre 
duşmanii împotriva cărora s-a luptat, iată, oare nu sunt ele scrise în Cartea Faptelor din anii regilor 
lui Iuda? El a stârpit din ţară rămăşiţele desfrânării9 pe care unii o săvârşeau în zilele lui Asa, 
părintele său. În Edom nu era rege, ci un locţiitor.10 Iar regele Iosafat a făcut o corabie la Tarsis, ca 
să meargă la Ofir pentru aur; dar ea n-a ajuns, căci s-a sfărâmat la Eţion Gheber. Atunci regele 
Israelului i-a zis lui Iosafat: „Să meargă în corabie atât servii tăi, cât şi servii mei!” Dar Iosafat n-a 
vrut. losafat a adormit împreună cu părinţii lui şi a fost îngropat laolaltă cu părinţii săi în cetatea lui 
David. În locul lui a devenit rege Ioram, fiul său. 

29 În cel de al doilea an al domniei lui Iosafat, regele lui Iuda, rege peste Israel, în Samaria, a 
devenit, pentru douăzeci şi doi de ani, Ahab, fiul lui Omri. 

30 Ahab, fiul lui Omri, a făcut ceea ce e rău în ochii Domnului şi a fost mai nelegiuit decât toţi cei 


de dinaintea lui. 

9 E vorba, şi aici, de prostituţia sacră, una din practicile cultelor idolatre. 

10 LXX: „În Siria”. Corectat după T. M. Textul, enigmatic, ar vrea să sugereze căEdomul era 
condus de un delegat al regelui Iosafat. 

31 Nu i-a fost de-ajuns să umble în păcatele lui Ieroboam, fiul lui Nabat, dar şi-a luat-o de femeie 
pe Izabela, fiica lui Etbaal, regele Sidonului, şi a început să-i slujească lui Baal şi să i se închine. 

32 Şi i-a ridicat lui Baal un jertfelnic în casa urâciunilor pe care o făcuse în Samaria; 

33 şi a făcut un tufiş; dar Ahab a făcut mult mai multe nelegiuiri, ca să-L mânie pe Domnul, 
Dumnezeul lui Israel, şi să-şi dărâme propriul său suflet, fiind el mai nelegiuit decât toți regii lui 
Israel de dinaintea lui. 

34 În zilele lui, Hiel din Betel a zidit Ierihonul; temelia i-a pus-o pe [mormântul lui] Abiron, întâiul 
său-născut, iar porţile i le-a aşezat pe [mormântul lui] Segub, fiul său mai mic, după cuvântul pe 
care Domnul îl grăise prin Iosua, fiul lui Navi.12 

17 

Profetul Ilie vesteşte o foamete şi se retrage la pârâul Cherit. Ilie la văduva din Sarepta Sidonului 

1 Atunci profetul Ilie, Tesviteanul din Tesva Galaadului 1, a zis către Ahab: „Viu este Domnul, 
Dumnezeul puterilor, Dumnezeul lui Israel, în faţa Căruia stau eu: În aceşti ani nu va fi nici 

11 S-a plinit astfel blestemul lui Iosua Navi (los 6, 26). 

1 Ilie este una dintre cele mai puternice personalități ale Vechiului Testament, cel ce duce o luptă 
grea şi îndârjită împotriva idolatriei care bântuia, începând de la casa regală, întregul Israel. Numele 
lui se traduce: „Domnul este Dumnezeul meu”. Amintirea lui e foarte puternică şi în vremea 
Mântuitorului; în momentul „schimbării la faţă”, el apare, alături de Moise, ca mărturisitor şi 
prieten al lui Iisus (Mt 17, 3). Aici el apare dintr-odată, fără nici o introducere. 

rouă şi nici ploaie decât numai când voi zice eu.2 

2 Şi a fost cuvântul Domnului către Ilie: 

3 „Du-te de aici, îndreaptă-te spre răsărit şi ascunde-te la pârâul Cherit, care este în faţa lordanului.3 
4 Apă vei bea din acel pârâu, iar eu le voi porunci corbilor să te hrănească acolo”. 

5 Iar Ilie a făcut după cuvântul Domnului şi s-a aşezat la pârâul Cherit, în faţa Iordanului. 

6 Corbii îi aduceau pâine dimineaţa şi carne seara, iar apă bea din pârâu. 

7 Şi a fost că, după o vreme, pârâul a secat, nefiind ploaie pe pământ. 

8 Atunci a fost cuvântul Domnului către Ilie, zicând: 

9 „Ridică-te şi du-te la Sarepta Sidonului; iată, eu i-am poruncit unei femei văduve să te 
hrănească”.4 

10 Iar el s-a ridicat şi s-a dus la Sarepta şi a ajuns la poarta cetăţii; şi, iată, acolo era o femeie 
văduvă adunând vreascuri; iar Ilie a chemat-o şi i-a zis: „Adu-mi oleacă de apă într-un vas, ca să 
beau!” 

11 Ea a plecat ca să-i aducă, dar Ilie a chemat-o şi i-a zis: „Adu-mi în mână şi o bucată de pâine!” 
12 Dar femeia i-a zis: „Viu este Domnul, Dumnezeul tău, că nu am nici o 

2 Literal: „... decât numai prin gura cuvântului meu”. 

3 „Pârâul” era, de fapt, un torent care-şi săpase o albie adâncă prin stâncăria muntelui, oferindu-i 
astfel lui Ilie o bună ascunzătoare de mânia regelui. 

4 Sarepta (azi, Sarafand): cetate situată la 15 km sud de Sidon. Aşadar, Domnul îl trimite pe Ilie la o 
femeie păgână, în casa căreia va face minuni, fapt ce va fi remarcat de lisus (Lc 4, 26); afront la 
adresa necredinţei lui Israel. 

azimă, ci doar o mână de făină într-un vas şi puțin untdelemn într-un urcior; iată, adun câteva 
vreascuri şi mă duc să o gătesc pentru mine şi pentru copiii mei5 şi vom mânca şi vom muri.” 

13 Atunci Ilie i-a zis: „Cutează!; intră şi fă aşa cum ai zis; dar de acolo să faci mai întâi pentru mine 
14 Căci aşa grăieşte Domnul: Făina din vas nu va scădea şi untdelemnul din urcior nu se va 
împuţina până în ziua când Domnul va da ploaie pe pământ”. 

15 Iar femeia s-a dus şi a făcut întocmai; şi au mâncat, ea, el şi copiii ei; 

16 şi făina din vas nu a scăzut şi untdelemnul din urcior nu s-a împuţinat, după cuvântul pe care 


Domnul îl grăise prin gura lui Ilie.6 

17 Şi a fost că după aceea s-a îmbolnăvit fiul femeii, stăpâna casei; iar boala lui a fost atât de grea, 
încât n-a mai rămas în el nici o suflare. 

18 Atunci ea a zis către Ilie: „Ce-ai avut cu mine, omul lui Dumnezeu? ai venit la mine să-mi 
pomeneşti păcatele şi să-mi omori fiul?” 

19 Iar Ilie i-a zis femeii: „Dă-mi-l pe fiul tău!” Şi i l-a luat de la sân şi l-a urcat în odaia în care 
locuia el şi l-a întins pe pat. 

20 Şi a strigat Ile şi a zis: „O, Doamne, Tu, martorul femeii la care locuiesc, Tu i-ai făcut rău 
omorându-i fiul!”7 

21 Şi a suflat de trei ori asupra copilului şi L-a chemat pe Domnul, zicând: 

5 Ebr.: „... şi pentru fiul meu”. 

6 Literal: „... prin mâna lui Ilie” (ebraism). Ilie nu a lăsat nimic scris. 

7 Cu alte cuvinte: Tu l-ai ucis, Tu să-l învii! În T. M., fraza e interogativă. 

„O, Doamne, Dumnezeul meu, sufletul acestui copil să se întoarcă în el!” 

22 Şi aşa s-a făcut, şi copilul a dat glas; 

23 iar el l-a coborât în casă din odaia de deasupra şi i l-a dat mamei sale. Şi a zis Ilie: „Vezi, fiul tău 
trăieşte”. 

24 lar femeia a zis către Ilie: „lată, acum ştiu că eşti un om al lui Dumnezeu şi că adevărat este în 
gura ta cuvântul Domnului”. 

Ilie se întâlneşte cu Obadia. Ilie în faţa lui Ahab. Jertfa lui Ilie; el şi preoţii lui Baal. Ploaia. 

1 Şi a fost că după multe zile, în anul al treilea a fost cuvântul Domnului către Ilie, zicând: „Du-te şi 
i te înfăţişează lui Ahab, iar Eu voi aduce ploaie pe faţa pământului”. 

2 Iar Ilie a plecat să i se înfățişeze lui Ahab. Foametea era cumplită în Samaria, 

3 iar Ahab l-a chemat pe Obadia, maimarele curţii (acest Obadia era foarte temător de Dumnezeu; 

4 când Izabela îi ucidea pe profeţii Domnului, Obadia a luat o sută de profeţi şi i-a ascuns, câte 
cincizeci, în două peşteri, şi-i hrănea cu pâine şi apă). 

5 Şi a zis Ahab către Obadia: „Vino şi să umblăm prin ţară şi pe la izvoarele apelor şi pe la toate 
pâraiele, că poate vom găsi ceva iarbă ca să ţinem în viaţă caii şi catârii, aşa ca ei să nu piară cu 
totul”. 

6 Atunci şi-au împărțit între ei calea pe care s-o cutreiere fiecare: Ahab a apucat singur pe un drum, 
iar Obadia a apucat, tot singur, pe un altul. 

7 Obadia era singur pe drum; iar Ilie venea, tot singur, să-l întâmpine. Atunci Obadia s-a grăbit şi a 
căzut cu faţa la pământ şi a zis: „Domnul meu, Ilie, oare tu eşti?” 

8 Iar Ilie i-a zis: „Eu. Du-te şi spune-i stăpânului tău: iată, Ilie este aici 
9 Atunci Obadia a zis: „Ce păcat am făcut eu ca să-l dai pe robul tău în mâinile lui Ahab să mă 
omoare? 

10 Viu este Domnul, Dumnezeul tău: Nu e neam sau regat la care stăpânul meu să nu fi trimis să te 
caute. Şi dacă-i spuneau: nu se află aici!, atunci el dădea foc regatului şi ținuturilor lui, numai 
pentru că n-a dat de tine. 

11 Iar acum tu zici: du-te şi spune-i stăpânului tău: iată, Ilie este aici!... 

12 Dar când eu voi pleca de lângă tine, iar pe tine te va duce Duhul Domnului într-un loc pe care eu 
nu-l ştiu, şi voi intra să-i spun lui Ahab, iar el nu te va afla, atunci el mă va ucide. Robul tău însă se 
teme de Domnul încă din tinerețile lui. 

13 Domnul meu, oare nu ţi s-a spus ce am făcut eu când Izabela îi ucidea pe profeţii Domnului?: 
cum am ascuns eu o sută dintre profeții Domnului, câte cincizeci într-o peşteră, şi cum i-am hrănit 
cu pâine şi apă? 

14 lar acum tu îmi zici: du-te şi spune-i stăpânului tău: iată-l pe Ilie!, iar el mă va ucide”. 

15 Ilie însă a zis: „Viu este Domnul Puterilor, în faţa Căruia stau cu: astăzi mă voi arăta în faţa lui 
16 Atunci Obadia a plecat să-l întâlnească pe Ahab; şi i-a spus, iar Ahab a alergat în mare grabă şi 
s-a dus să-l întâmpine pe Ilie. 

17 Şi a fost că atunci când Ahab l-a văzut pe Ilie, i-a zis: „Tu eşti cel care-l răzvrăteşti pe Israel?” 

18 Dar Ilie a zis: „Nu eu îl răzvrătesc pe Israel, ci tu şi casa tatălui tău, prin aceea că L-ai părăsit pe 


1? 


1? 


Domnul, Dumnezeul vostru, şi aţi mers după baali. 

19 Şi acum, trimite şi adună la mine întregul Israel pe muntele Carmell, şi pe cei patru sute 
cincizeci de profeţi neruşinaţi ai lui Baal şi pe cei patru sute de profeţi ai tufişurilor, care mănâncă 
la masa Izabelei!” 

20 Ahab a trimis atunci la tot Israelul; şi toţi profeţii s-au adunat pe muntele Carmel. 

21 Iar Ilie s-a apropiat de ei toţi. Şi le-a zis Ilie: „Până când veţi şchiopăta din amândouă gleznele?2 
Dacă Domnul este Dumnezeu, mergeţi după El; dar dacă este Baal, mergeţi după el!” Dar poporul 
n-a răspuns nimic. 

22 Şi a zis Ilie către popor: „Eu singur am rămas profet al Domnului; profeţii lui Baal sunt patru 
sute cincizeci, iar profeţii tufişurilor sunt patru sute. 

23 Daţi-ne doi boi: ei să-şi aleagă unul, să-l taie în bucăţi şi să-l aşeze deasupra lemnelor, dar foc să 
nu pună; iar eu îl voi rândui pe celălalt bou, dar foc nu voi pune. 

24 Voi să strigaţi numele dumnezeilor voştri, iar eu voi chema numele Domnului Dumnezeului 
meu; ei bine, Dumnezeul care va răspunde cu foc, Acela este Dumnezeu”. Şi întregul popor a 

1 Muntele Carmel: simbol al măreției naturale şi al mândriei israeliene; magnifică scenă pe care se 
va desfăşura crâncena confruntare religioasă. 

2 Locuţiune menită să denunțe duplicitatea religioasă a fiilor lui Israel. 

răspuns, zicând: „Bun e cuvântul pe care l-ai grăit!” 

25 Iar Ilie le-a zis profeților ruşinii: „Alegeţi-vă un bou şi jertfiți voi întâi fiindcă sunteți mulți!3 şi 
chemaţi numele dumnezeului vostru; dar foc să nu puneţi!” 

26 Iar aceia au luat un bou şi au făcut aşa şi de dimineaţa până la amiază au chemat numele lui Baal, 
zicând: „Auzi-ne, Baale, auzi-ne...!” Şi nici că glas a fost, şi nici auz.4 Şi alergau bezmeticiS în 
jurul jertfelnicului pe care-l făcuseră. 

27 Şi se făcuse amiază, iar Ilie Tesviteanul îşi bătea joc de ei, zicând: „Strigaţi cât vă ţine gura, că el 
e dumnezeu; poate că se gândeşte, ori că s-a apucat de vreo oarecare treabă, ori poate că doarme... 
ca să se trezească...”. 

28 Iar ei strigau cu glas mare şi după obiceiul lor se tăiau cu cuţitele6 şi se loveau cu bice până ce le 
dădea sângele”. 

29 Şi au tot profeţit până-n seară, la vremea jertfei; şi nici că glas a fost, şi nici auz. Atunci Ilie 
Tesviteanul a grăit către profeţii urâciunilor, zicând: „Daţi-vă acum la o parte, ca să-mi aduc şi eu 
jertfa!” Iar ei s-au dat de-o parte, mai încolo. 

30 Iar Ilie a zis către popor: „Apropiaţi-vă de mine!” Şi întregul popor s-a apropiat de el. 

31 Atunci Ilie a luat douăsprezece pietre 

3 Motivaţie ironică! 

4 Când o voce nu e auzită, în fapt ea nu există! 

5 Diatreho = „a alerga de colo până colo”. 

6 E vorba de incizii rituale pe corp, practicate în religiile feniciene şi, prin contaminare, chiar de 
unii Israeliți. 

7 În ritualurile paroxistice se înscria şi autoflagelarea. 

după numărul seminţiilor lui Israel, aşa cum Domnul îi spusese: „Israel va fi numele tău”8 

32 şi a zidit pietrele întru numele Domnului şi a vindecat jertfelnicul care fusese dărâmat9; iar 
împrejurul jertfelnicului a săpat un şanţ în care ar fi încăput două măsuri de sămânță 0; 

33 şi a îngrămădit lemnele pe jertfelnicul pe care-l făcuse şi a tăiat bucăţile [de carne] menite 
arderii-de-tot şi le-a aşezat deasupra lemnelor şi le-a rânduit pe jertfelnic. 

34 Şi a zis: „Aduceţi-mi patru vedre de apă şi vărsaţi-le peste jertfă şi peste lemne!” Şi au făcut aşa. 
Şi a zis: „Faceţi-o a doua oară!” Şi au făcut-o a doua oară. Şi a zis: „Faceţi-o a treia oară!” Iar ei au 
făcut-o a treia oară. 

35 Apa alerga împrejurul jertfelnicului, iar şanţul se umpluse de apă. 

36 Ile şi-a ridicat atunci glasul către cer şi a zis: „Doamne, Dumnezeul lui Avraam, al lui Isaac şi al 
lui Israel, auzi-mă, Doamne, şi răspunde-mi astăzi cu foc, ca să cunoască tot poporul că Tu eşti 
Domnul, Dumnezeul lui Israel, şi că eu sunt robul Tău şi că de dragul Tău am făcut eu lucrurile 
acestea! 

37 Auzi-mă, Doamne, auzi-mă cu foc, ca să cunoască acest popor că Tu eşti Domnul Dumnezeu şi 


că Tu ai întors la Tine inima acestui popor!” 

8 Citat textual din Fe 35, 10. În trupul altarului rezidit, şi în contextul unui popor divizat politic, Ilie 
introduce simbolul unităţii celor douăsprezece triburi ale lui Israel. 

9 Rezidirea altarului nu e altceva decât „vindecarea” unui trup bolnav. 

10 Se pare că nu e vorba de o măsură de capacitate, ci de suprafaţa pe care puteau fi semănate două 
măsuri de sămânță, ceea ce ar echivala cu aproximativ 30 de metri pătraţi. 

38 Atunci foc a căzut din cer de la Domnul şi a mistuit jertfa şi lemnele şi apa care era în şanţ; focul 
a lins pietrele şi lutul. 

39 Şi întregul popor a văzut şi a căzut cu faţa la pământ şi a zis: „Cu adevărat, Domnul este 
Dumnezeu; Domnul Acesta este Dumnezeu!” 

40 Şi a zis Ilie către popor: „Prindeţi-i pe profeţii lui Baal, încât nici unul din ei să nu scape!” ŞI i- 
au prins, iar Ilie i-a dus la pârâul Chişonului şi acolo i-a înjunghiat.] 1 

41 După aceea i-a zis Ilie lui Ahab: „Du-te şi mănâncă şi bea, că se aude vuiet de ploaie 
42 şi s-a dus Ahab să mănânce şi să bea. Iar Ilie s-a urcat pe Carmel şi, plecându-se la pământ, şi-a 
pus faţa între genunchi 

43 şi i-a zis servului său: „Ridică-te şi uită-te spre mare!” Servul s-a uitat şi a zis: „Nu e nimic”. Şi 
i-a zis Ilie: „Du-te şi fă-o de şapte ori!” Iar acela s-a dus de şapte ori. 

44 Şi a fost că a şaptea oară, iată, un norişor cât urma unui picior de om scotea apă din mare. lar 
acesta i-a zis: „Du-te şi spune-i lui Ahab: înhamă-ţi caii la căruţă şi du-te devale, ca să nu te prindă 
ploaia!” 

45 Şi a fost că între timp cerul s-a înnegrit de nori şi de vânt; şi a fost ploaie mare. lar Ahab a 
înhămat şi s-a dus la Izreel. 

11 Chişon: apă ce curge în valea lui Izreel, lunecă pe sub clinurile răsăritene ale muntelui Carmel şi 
se varsă în Mediterana aproape de Haifa. O astfel de execuţie, promptă şi rapidă, se explică atât prin 
mentalitatea şi practicile vremii, cât şi prin neîndurarea cumplitului Ilie faţă de principalii autori ai 
depravării poporului său. 

46 Şi mâna Domnului era peste Ilie. Acesta, încingându-şi mijlocul, a alergat înaintea lui Ahab în 
Izreel. 

19 

Ameninţat, Ilie fuge pe muntele Horeb, unde e hrănit de un înger. Întâlnirea cu Dumnezeu. 

1 Iar Ahab i-a spus Izabelei, femeia sa, tot ceea ce făcuse Ilie, şi cum îi omorâse pe profeţi cu sabia. 
2 Atunci Izabela a trimis la Ilie şi a zis: „Tu eşti Ilie, iar eu sunt Izabela: aşa să-mi facă mie 
dumnezeu ba încă mai mult dacă mâine la vremea aceasta nu voi face cu viaţa ta ceea ce ai făcut tu 
cu viaţa fiecăruia dintre ei!” 

3 Iar Ilie s-a temut şi s-a ridicat să-şi scape viaţa şi a venit la Beer-Şeba, în ţara lui Iuda, unde şi-a 
lăsat servul.1 

4 Şi a mers în pustie, cale de o zi; şi a venit şi s-a aşezat sub un ienupăr? şi-şi ruga moartea, zicând: 
„Destul îmi este acum! Ia-mi, Doamne, viaţa, că nu sunt eu mai bun decât părinţii mei!” 

5 şi s-a culcat şi a adormit acolo, sub copac. Şi, iată, Cineva3 S-a atins de el şi i-a zis: „Scoală-te şi 
mănâncă!” 

6 Ilie s-a uitat şi, iată, lângă căpătâiul său era o azimă de orz şi un urcior cu apă. şi s-a sculat şi a 
mâncat şi a băut şi a adormit din nou. 

1 Ilie iese de sub jurisdicția lui Ahab şi a Izabelei, refugiindu-se în regatul de sud, pe care îl străbate 
până la Beer-Şeba, ultima localitate pe pământ cultivat, din apropierea căreia începe deşertul. 

2 lenupăr: arbust din familia răşinoaselor; umbră rară, dar alta mai bună nu se afla în pustie. 

3 Ebr.: „un înger” 

7 Iar îngerul Domnului s-a întors şi l-a atins din nou şi i-a zis: „Scoală-te şi te hrăneşte, că lungă îți 
este calea!” 

8 Iar el s-a sculat şi a mâncat şi a băut; şi în puterea acelei hrane a mers patruzeci de zile şi patruzeci 
de nopți până la muntele Horeb4. 

9 Acolo a intrat în peşterăS şi a locuit în ea. Şi, iată, cuvântul Domnului a fost către el şi i-a zis: „Ce 
faci aici, Ilie?” 

10 Iar Ilie a zis: „Mare râvnă am avut pentru Domnul Atotţiitorul, de vreme ce fiii lui Israel Te-au 
părăsit şi ţi-au dărâmat jertfelnicele, iar pe profeții Tăi i-au ucis cu sabia; eu singur am rămas, iar ei 
caută să-mi ia viaţa”. 

11 Iar El a zis: „Să ieşi mâine şi să stai în faţa Domnului în munte. Şi, iată, Domnul va trece; şi, 
iată, înaintea Domnului va fi năprasnică vijelie ce va despica munţii şi va sfărâma stâncile, dar nu în 
vijelie va fi Domnul; după vijelie va fi cutremur, dar nu în cutremur va fi Domnul; 

12 şi după cutremur va fi foc, dar nu în foc va fi Domnul; şi după foc va fi adiere de vânt lin, şi într- 
însa va fi Domnul”.6 

4 Horeb (sau Sinai): muntele pe care Moise primise tablele legii, după ce postise patruzeci de zile şi 
patruzeci de nopţi (Iş 34, 28; Dt 9, 9); un post de aceeaşi durată va face lisus înainte de a ieşi la 
propovăduire (Mt 4, 2; Le 4, 2). Hrana tainică şi întăritoare a lui Ilie a fost interpretată de către 
Sfinţii Părinţi ca prefigurând Euharistia. 

5 Cuvântul „peşteră” e articulat (to spelaion), ceea ce înseamnă că e vorba de o grotă cunoscută. 
Tradiţia creştină va vedea în Ilie prototipul monahului; de aici, preferința călugărilor (îndeosebi 
răsăriteni) de a locui în peşteri (precum, la noi, Daniil Sihastrul). 

6 Versetele 11-12: imagine grandioasă, de mare frumuseţe şi adâncime. Pe acelaşi munte, unde 
prezenţa Domnului în faţa lui Moise se manifestase prin nor, fulgere, tunete, negură, foc şi trâmbiţe, 
în prezenţa lui Ilie Se manifestă prin aura (citeşte avra) = „adiere uşoară de vânt”, „mişcarea şi 
sunetul brizei marine”, prefigurându-L astfel pe Dumnezeu Care li se va arăta oamenilor prin lisus 
Hristos, Cel „blând şi smerit cu inima” (Mt 11, 29). Cele două moduri de manifestare a lui 
Dumnezeu (în funcţie de vârstele şi percepţia omenirii) vor fi evidente, simbolic, pe un alt munte, al 
Taborului, când lisus Se va schimba la faţă avându-i alături pe Moise şi Ilie (Mt 17, 3; Mc 9, 4; Le 
9,30). 

13 Şi a fost că dacă Ilie a auzit, şi-a acoperit faţa cu cojocul7 şi a ieşit şi a stat lângă peşteră. ŞI, iată, 
un glas a venit la el şi i-a zis: „Ce faci aici, Ilie?” 

14 Iar Ilie a zis: „Mare râvnă am avut pentru Domnul Atotţiitorul, de vreme ce fiii lui Israel au 
părăsit legământul Tău şi Ți-au dărâmat jertfelnicele, iar pe profeţii Tăi i-au ucis cu sabia; eu singur 
am rămas, iar ei caută să-mi ia viaţa”. 

15 Şi a zis Domnul către el: „Du-te, întoarce-te pe calea ta şi mergi pe calea din pustia Damascului; 
şi te vei duce şi-l vei unge pe Hazael rege peste Siria. 

16 Pe Iehu, fiul lui Nimşi, îl vei unge rege peste Israel; iar pe Elisei, fiul lui Şafat din Abel-Mehola, 
îl vei unge profet în locul tău. 

17 Şi va fi că cel ce va scăpa de sabia lui Hazael, pe acela îl va ucide Iehu; iar cel ce va scăpa de 
sabia lui Iehu, pe acela îl va ucide Elisei. 

18 Eu însă voi păstra în Israel şapte mii de bărbaţi: toţi genunchii care nu i s-au plecat lui Baal şi 
toate gurile care nu l-au cinstit”. 

19 Iar el a plecat de acolo şi l-a aflat pe 

7 Şi-a acoperit faţa pentru eventualitatea că Domnul i Se va arăta de-a dreptul, nemijlocit. Cât 
despre „cojoc”, acesta era o mantie făcută din blăniţe de miel; ea era, deopotrivă, veşmânt profetic 
şi învelitoare împotriva frigului. 

Elisei, fiul lui Şafat, care ara cu boii: douăsprezece perechi de boi erau înaintea lui, iar el în urma 
celei de a douăsprezecea; şi a mers Ilie la el şi şi-a aruncat cojocul asupră-i8. 

20 Atunci Elisei a lăsat boii şi a alergat după Ilie şi a zis: „Îi voi săruta pe tatăl meu şi pe mama mea 
şi voi veni după tine!” Iar acela i-a zis: „Întoarce-te, că am treabă cu tine 
21 lar acesta a plecat de lângă el şi a luat o pereche de boi şi i-a înjunghiat şi i-a fript cu jugurile 
boilor şi i-a dat poporului; aceia au mâncat, iar el s-a ridicat şi a mers după Ilie şi-i slujea. 

20 

Luptele lui Ahab cu Sirienii. 1 

1 Benhadad, regele Siriei, şi-a strâns toate oştile şi s-a ridicat şi a împresurat Samaria, el şi treizeci 
şi doi de regi împreună cu el; el cu toată călărimea şi cu toate carele lui de luptă s-a ridicat şi a 
împresurat Samaria şi s-a războit împotriva ei. 

2 Şi a trimis soli în cetate la Ahab, regele lui Israel, 

3 iar aceia au zis: „Aşa grăieşte Benhadad: argintul şi aurul tău e al meu, femeile şi fiii tăi cei 


p> 


preafrumoşi sunt ai mei”. 

4 Iar regele lui Israel a răspuns, zicând: „Aşa cum ai grăit, o, rege, domnul meu: eu sunt al tău, şi 
toate ale mele”. 

5 Solii însă au venit din nou şi au zis: „Aşa grăieşte Benhadad: am trimis 

8 Semn că l-a luat în posesie, că Elisei trebuie să-l urmeze. 

1 În LXX s-a făcut o rocadă: capitolul 20 devine 21 şi viceversa. Păstrăm această ordine, în 
conformitate şi cu vechile ediții româneşti. 

la tine, zicând: Tu îmi vei da mie argintul şi aurul tău şi pe femeile tale şi pe copiii tăi. 

6 De aceea, mâine pe vremea asta îmi voi trimite slugile la tine şi ele vor scotoci prin casa ta şi prin 
casele servilor tăi: şi tot ce va fi pe pofta ochilor lor sau pe care ele vor pune mâna, vor lua”. 

7 Atunci regele lui Israel i-a chemat pe toți bătrânii ţării şi a zis: „Vedeţi şi luaţi seama că omul 
acesta cată nod în papură; că el a trimis la mine pentru femeile mele şi pentru fiii mei şi pentru 
fiicele mele; de la argintul şi aurul meu nu l-aş ţine de rău”.2 

8 Dar bătrânii şi-ntregul popor au zis: „Să nu-l asculţi şi nici să te-nvoieşti!” 

9 Iar el a zis către solii lui Benhadad: „Spuneţi-i stăpânului vostru: Toate lucrurile pentru care ai 
trimis prima oară la robul tău, sunt gata să le fac; dar lucrul acesta nu voi putea să-l fac”. Atunci 
solii au plecat şi i-au înapoiat răspunsul. 

10 Dar Benhadad a trimis la el, spunând: „Aşa să-mi facă mie dumnezeu, ba încă şi mai mult, dacă 
țărâna Samariei va fi de-ajuns să umple pumnii întregului popor, ai pedestraşilor mei!” 

11 Iar regele lui Israel a răspuns, zicând: „Ajunge: cocoşatul să nu se umfle-n pene ca acel cu şira 
dreaptă”.3 

12 Şi a fost că atunci când a primit el răspunsul acesta, el şi toți regii care erau cu el şedeau în 
corturi şi beau; iar el le-a zis servilor săi: „Faceţi şanţ!” Şi au făcut şanţ împrejurul cetăţii. 

13 Şi, iată, un profet a venit la Ahab, regele 

2 Ahab e dispus la un compromis, dar nu să accepte pretenţiile excesive ale asediatorului. 

3 „Cel ce se încinge [cu sabia] să nu se fălească precum acel ce şi-o descinge”. 

Israelului, şi i-a zis: „Aşa grăieşte Domnul: văzut-ai tu această mare mulțime?: lată, Eu o voi da 
astăzi în mâna ta, iar tu vei cunoaşte că Eu sunt Domnul”. 

14 Şi a zis Ahab: „Prin cine?” Acela a zis: „Aşa grăieşte Domnul: prin tinerii servi ai mai-marilor 
peste ţinuturi”. Ahab a zis: „Cine va începe războiul?” Şi i s-a spus: „Tu”. 

15 Atunci Ahab i-a numărat pe tinerii servi ai mai-marilor peste ţinuturi: erau două sute treizeci4; 
apoi a numărat poporul, adică pe toţi războinicii: şaizeci de mii5. 

16 Şi a ieşit la amiază. lar Benhadad el şi cei treizeci şi doi de regi care i se alăturaseră beau în 
corturi şi se îmbătaseră. 

17 Şi au ieşit mai întâi tinerii servi ai mai-marilor peste ținuturi. Regele Siriei a trimis cercetași, iar 
aceştia i-au spus: „Sunt oameni ieşind din Samaria”. 

18 lar el a zis: „Dacă ies pentru pace, prindeţi-i vii; dacă ies pentru război, prindeţi-i vii 
19 Din cetate au ieşit tinerii servi ai mai-marilor peste ţinuturi, şi oastea după ei. 

20 Şi fiecare îl lovea pe cel ce-i era în faţă şi fiecare îl mai lovea o dată pe cel ce-i sta împotrivă. 
Sirienii au fugit, Israeliţii i-au urmărit, iar Benhadad, regele Siriei, a scăpat pe calul unui călăraş. 

21 Atunci a ieşit şi regele lui Israel şi a luat toţi caii şi toate carele şi pradă 

4 Luptători de elită, puţini la număr, dar foarte bine instruiți. T. M.: „...două sute treizecişi doi”. 

5 T. M.: „.. toţi fiii lui Israel, şapte mii”. 

mare a făcut în Siria. 

22 Iar profetul a venit la regele Israelului şi a zis: „Întăreşte-te, ia seama şi vezi ce ai de făcut; că, 
după un an, Benhadad, regele Siriei, se va ridica din nou împotriva ta”. 

23 Iar servii regelui Siriei, chiar ei, i-au zis: „Dumnezeul lui Israel este un Dumnezeu al munţilor, 
iar nu un Dumnezeu al văilor, de aceea a fost mai puternic decât noi; dar dacă noi ne vom lupta cu 
ei în şes, atunci într-adevăr vom fi mai puternici decât ei. 

24 Tu să faci aşa: Îndepărtează-i pe regi, pe fiecare la treaba lui, şi-n locul lor pune satrapi. 

25 Fă-ţi o oaste pe potriva celei ce a fost nimicită şi călărime pe potriva călărimii şi care pe potriva 
carelor şi ne vom bate cu ei în şes şi vom fi mai puternici decât ei”. Iar el le-a ascultat vorba şi a 
făcut aşa. 

26 Şi a fost că, după un an, Benhadad i-a numărat pe Sirieni şi s-a suit la Afec să se războiască cu 
Israel. 

27 Fiii lui Israel au fost numărați şi au venit în întâmpinarea lor; Israeliţii şi-au aşezat în faţa lor o 
tabără cât două turme mici de capre, în timp ce Sirienii umpluseră pământul. 

28 Atunci a venit omul lui Dumnezeu şi a zis către regele Israelului: „Aşa grăieşte Domnul: de 
vreme ce Siria a spus că Domnul, Dumnezeul lui Israel, este un Dumnezeu al munţilor şi că nu e un 
Dumnezeu al văilor, Eu voi da în mâna ta această oaste mare, iar tu vei cunoaşte că Eu sunt 
Domnul”. 

29 Şi au stat taberele una în faţa alteia 

6 „Omul lui Dumnezeu” poate fi profetul din versetele 13 şi 22 sau un altul; întrucât este articulat, 
poate fi acelaşi. 

timp de şapte zile. Şi a fost că-n ziua a şaptea s-a pornit războiul, iar Israeliţii i-au lovit pe Sirieni, o 
sută de mii de pedestraşi într-o singură zi. 

30 Cei ce-au scăpat au fugit la Afec, în cetate, dar zidul a căzut peste douăzeci şi şapte de mii de 
oameni din cei rămaşi; iar Benhadad a fugit şi a intrat în casa de dormit, într-o cămară dosnică. 

31 Iar servii săi i-au zis: „lată, noi ştim că regii casei lui Israel sunt regi milostivi; aşadar, să ne 
punem pânză de sac împrejurul mijlocului şi funii pe cap şi să mergem la regele lui Israel, că 
doardoar ne va cruța vieţile”. 

32 Şi şi-au încins mijlocul cu pânză de sac şi şi-au pus funii pe cap şi au zis către regele lui Israel: 
„Robul tău Benhadad zice: cruţă-mi viaţa!” Iar acela a zis: „Încă trăieşte?: e fratele meu 
33 Oamenii au ghicit ce vrea să spună şi s-au grăbit şi i-au prins vorba din gură şi au zis: „Benhadad 
e fratele tău”. Iar el a zis: „Mergeţi şi aduceţi-l!” Atunci Benhadad a venit la el, iar acesta l-a urcat 
în carul său; iar [Benhadad] 

34 i-a zis: „Cetățile pe care tatăl meu le-a luat de la tatăl tău ţi le voi da înapoi; eu îţi voi face în 
Damasc uliţe de negoţ?7 aşa cum tatăl meu a făcut în Samaria”. „lar eu te voi lăsa, cu legământ, să 
pleci”. Atunci Ahab a făcut cu el un legământ şi l-a lăsat să plece.8 

7 Literal: „ieşiri”. E vorba de străduţe-bazar, unde se făceau schimburi comerciale; cu alte cuvinte, 
Benhadad se oferă să deschidă în Damascul Siriei pieţe de desfacere pentru produsele israeliene. 

8 Ahab nu-şi dăduse seama că intervenţia regelui captiv nu era altceva decât o viclenie menită să 
trezească orgoliul generos al oricărui suveran îngâmfat. 

35 Iar un om dintre fiii profeților a grăit către un aproape al său cu cuvântul Domnului9: „Loveşte- 
mă!” Dar omul n-a vrut să-l lovească. 

36 Acela i-a zis: „De vreme ce tu n-ai ascultat de cuvântul Domnului, iată că, plecând de la mine, te 
va lovi un leu”. Acesta s-a dus, iar un leu a dat peste el şi l-a omorât. 

37 Şi a aflat pe un alt om şi i-a zis: „Loveşte-mă!” Omul l-a lovit şi din lovitură l-a rănit. 

38 Atunci profetul s-a dus şi a stat în calea regelui lui Israel şi s-a legat la ochi cu o faşă.10 

39 Şi a fost că-n timp ce regele trecea pe aproape, el a strigat către rege şi a zis: „Robul tău a ieşit la 
război; şi, iată, un om l-a adus pe un altul la mine şi mi-a zis: păzeşte-l pe omul acesta; dar dacă va 
fugi cumva, atunci viaţa ta va fi în schimbul vieții lui, sau vei plăti un talant de argint. 

40 Dar în timp ce robul tău se uita încoace şi încolo, acela s-a făcut nevăzut”. Iar regele lui Israel i-a 
zis: „lată, singur ţi-ai dat răspunsul”. 

41 Acela, grăbindu-se, şi-a luat faşa de pe ochi, iar regele lui Israel l-a recunoscut: era unul dintre 
profeți. 

42 Acela i-a zis: „Aşa grăieşte Domnul: fiindcă tu ai lăsat să-ţi scape din mână un om vrednic de 
moarte, viaţa ta va fi în schimbul vieţii lui şi poporul tău în schimbul poporului său”. 

43 lar regele lui Israel a plecat mâhnit şi trist şi a venit în Samaria. 

9 Rostire cu autoritate divină. 

10 adică s-a mascat. 

21 

Via lui Nabot; Ahab, Izabela şi profetul Ilie. 

1 Nabot Izreeliteanul avea o vie lângă aria lui Ahab, regele Israelului. 1 

2 Şi a grăit Ahab către Nabot, zicând: „Dă-mi via ta, ca să-mi fac o grădină de legume, fiindcă e 


1? 


1? 


aproape de casa mea; iar eu îţi voi da în schimb o altă vie, mai bună decât aceasta; sau, dacă-ţi vine 
mai bine, îţi voi plăti via cu bani, iar ea îmi va fi grădină de legume”. 

3 Dar Nabot i-a zis lui Ahab: „Ferească-mă Dumnezeu să-ţi dau eu moştenirea părinţilor mei!” 

4 Atunci sufletul lui Ahab s-a tulburat; el s-a culcat pe patul său şi şi-a acoperit faţa şi n-a mâncat.2 
5 Iar Izabela, femeia sa, a intrat la el şi i-a zis: „De ce-ţi este sufletul tulburat şi nu mănânci?” 

6 Iar el i-a zis: „Fiindcă i-am vorbit lui Nabot Izreeliteanul şi i-am zis: „Dă-mi via ta pe bani; sau, 
dacă vrei, în schimbul ei îți voi da o altă vie”. Dar el mi-a răspuns: „Nu-ţi voi da moştenirea 
părinţilor mei!” 

7 Atunci Izabela, femeia sa, i-a zis: „Aşa faci tu acum, tu, rege peste Israel?... Scoală-te şi mănâncă 
şi fii stăpân pe tine: eu îţi voi da via lui Nabot Izreeliteanul!” 

8 Ea a făcut o scrisoare în numele lui Ahab şi a pecetluit-o cu pecetea lui şi a 

1 Dintr-o menţiune în 18, 45 reiese că Ahab, a cărui reşedinţă era în Samaria, avea şi o casă 
(probabil, o reşedinţă de vară) în Izreel. 

2 Nabot avea dreptate: în virtutea dreptului cutumiar, o moştenire de la părinţi nu putea fi 
înstrăinată, ea fiind, de fapt, un bun al întregii familii. Ahab îşi dă seama că în faţa legii nescrise nu 
poate face nimic. 

trimis-o la bătrânii şi la fruntaşii3 care locuiau [în aceeaşi cetate] cu Nabot. 

9 Iar în scrisoare se spunea: „Țineţi post4 şi puneţi-l pe Nabot să şadă printre fruntaşii poporului. 

10 şi-n preajma lui puneţi să şadă doi oameni netrebnici care să mărturisească împotrivă-i, zicând: 
ai defăimat pe Dumnezeu şi pe rege!... Apoi să-l scoată afară, să-l ucidă cu pietre, şi aşa să moară”.5 
11 Iar bătrânii şi fruntaşii care locuiau în aceeaşi cetate cu el au făcut aşa cum le poruncise Izabela 
şi cum se spunea în scrisorile pe care ea le trimisese. 

12 Şi au ţinut post şi l-au pus pe Nabot să şadă printre fruntaşii poporului. 

13 Şi au venit doi oameni netrebnici şi au şezut în preajma lui. lar oamenii netrebnici au dat 
mărturie împotriva lui Nabot, zicând: „Ai defăimat pe Dumnezeu şi pe rege!” Atunci l-au scos afară 
din cetate şi l-au ucis cu pietre, şi aşa a murit. 

14 Şi au trimis la Izabela, zicând: „Nabot a fost ucis cu pietre, şi aşa a murit”. 

15 Şi a fost că atunci când Izabela a auzit aceasta, a zis către Ahab: „Scoală-te şi pune stăpânire pe 
via lui Nabot Izreeliteanul, cel care n-a vrut să ţi-o vândă, căci Nabot nu mai e viu, ci a murit”. 

3 Literal: „oamenii liberi” sau „oamenii născuţi liberi”, ceea ce la Evrei însemna „fruntaşi”, sau 
chiar „nobili”. 

4 Postul general era rânduit în momentele cruciale, de mare criză, şi constituia un semnal de alarmă. 
În cazul de faţă, postul avea funcţie de factor psihologic, pe fundalul căruia urma să se comită 
crima. 

5 Izabela, prin oamenii ei, exploatează evlavia poporului şi-l acuză pe Nabot că a încălcat interdicția 
specificată în Iş 22, 28. 

16 Şi a fost că dacă Ahab a auzit că Nabot Izreeliteanul e mort, şi-a sfâşiat hainele şi s-a îmbrăcat în 
pânză de sac. Şi a fost că după aceea s-a sculat Ahab şi s-a coborât la via lui Nabot Izreeliteanul ca 
s-o ia în stăpânire.6 

17 Atunci a grăit Domnul către Ilie Tesviteanul, zicând: 

18 „Scoală-te şi te coboară să-l întâlneşti pe Ahab, regele Israelului, cel din Samaria; el se află în 
via lui Nabot, unde s-a dus s-o ia în stăpânire. 

19 Şi vei grăi către el, zicând: aşa grăieşte Domnul: De vreme ce tu ai ucis şi ai luat în stăpânire, de 
aceea aşa grăieşte Domnul: În locul unde porcii şi câinii au lins sângele lui Nabot, acolo vor linge 
câinii sângele tău; şi târfele se vor spăla în sângele tău”. 

20 Şi a zis Ahab către Ilie: „M-ai aflat, vrăjmaşule, şi aici?” Iar acesta a zis: „Te-am aflat, fiindcă tu 
nebunește te-ai aruncat să faci ce e rău în faţa Domnului, ca să-l stârneşti mânia. 

21 Aşa grăieşte Domnul: iată, Eu voi aduce peste tine necazuri, şi foc voi aprinde-n urma ta şi voi 
nimici tot ceea ce e parte bărbătească din Ahab, fie rob, fie liber în Israel. 

22 Şi voi face din casa ta ceea ce am făcut din casa lui leroboam, fiul lui Nabat, şi din casa lui 
Baeşa, fiul lui Ahia, pentru întărâtările cu care m-ai întărâtat şi cu care l-ai făcut şi pe Israel să 
păcătuiască”. 

23 Domnul a grăit şi despre Izabela, zicând: „Câinii o vor mânca lângă zidul Izreelului. 


24 Cei din neamul lui Ahab: câinii îl vor mânca pe cel mort în cetate, păsările 
6 Regele îşi asumă doliul, dar îşi urmăreşte ţinta. 

cerului îl vor mânca pe cel mort în câmp. 

25 Nimeni însă nu este ca Ahab, prin aceea că El s-a aruncat pe de-a-ntregul să facă ce e rău în faţa 
Domnului, aşa cum Izabela, femeia lui, l-a dus de căpăstru. 

26 Urât s-a făcut el prin urâciunile pe care le-a urmat, cele săvârşite de Amoreii pe care Domnul i-a 
nimicit din faţa fiilor lui Israel”. 

27 Şi, din pricina acestui cuvânt, Ahab s-a pătruns de mâhnire în fața Domnului şi a prins a plânge 
ŞI şi-a sfâşiat hainele şi şi-a încins trupul cu sac şi a postit; cu sac se îmbrăcase şi în ziua când l-a 
ucis pe Nabot Izreeliteanul. 

28 Cuvântul Domnului a fost atunci în gura robului său Ilie asupra lui Ahab; şi a zis Domnul: 

29 „Ai văzut cum s-a pătruns Ahab de mâhnire în faţa Mea?: Nu în zilele lui voi aduce necazurile, 
ci în zilele fiului său le voi aduce”.7 

22 

Lupte împotriva Sirienilor. Moartea lui Ahab. Iosafat, rege peste Iuda; Ohozia, rege peste Israel. 

1 Au trecut trei ani fără război între Siria şi Israel. 

2 Şi a fost că în cel de al treilea an s-a coborât Iosafat, regele lui Iuda, la regele lui Israel. 1 

7 Pocăinţa omului şi îndurarea lui Dumnezeu sunt posibile chiar şi în cazul unuia dintre regii cei 
mai ticăloşi pe care i-a avut Israelul. 

1 Iosafat era vasal al lui Ahab şi a venit la chemarea acestuia. Faptul va fi evident în desfăşurarea 
evenimentelor. 

3 Iar regele lui Israel a zis către servii săi: „Ştiţi voi oare că Ramotul Galaadului este al nostru, iar 
noi de atâta vreme tăcem şi ne lenevim să-l scoatem din mâna regelui Siriei?”2 

4 Apoi regele lui Israel a zis către Iosafat: „Oare vei merge şi tu cu noi să ne războim pentru 
Ramotul Galaadului?” Iar Iosafat a zis: „Cum sunt eu, aşa şi tu; cum e poporul meu, aşa-i şi poporul 
tău; cum sunt caii mei, aşa şi caii tăi”. 

5 Şi a zis Iosafat, regele lui Iuda, către regele lui Israel: „Întreabă-l dar, astăzi, pe Domnul!” 

6 Atunci regele lui Israel i-a adunat pe toţi profeţii, ca la vreo patru sute de bărbaţi; şi le-a zis 
regele: „Voi merge oare la Ramotul Galaadului să mă războiesc, sau mă voi lăsa păgubaş?” Iar ei au 
zis: „Mergi, şi Domnul îl va da negreşit în mâinile regelui”. 

7 Şi a zis losafat către regele lui Israel: „Nu se află oare pe-aici un profet al Domnului, pentru ca noi 
prin el să-L întrebăm pe Domnul?”3 

8 lar regele lui Israel a zis către Iosafat: „Mai e pe-aici un om prin care-L putem întreba pe 
Dumnezeu; eu însă îl urăsc, deoarece el nu grăieşte de bine pe socoteala mea, ci de rău: Miheia, fiul 
lui Imla”. Dar Iosafat, regele lui Iuda, a zis: „Să nu vorbească regele aşa!” 

9 Atunci regele lui Israel a chemat un cunuc4 şi i-a zis: „De-ndată să-l aduceţi pe Miheia, fiul lui 
Imla!”5 

2 Potrivit istoricului Iosif Flaviu, Ramotul Galaadului fusese luat de către Benhadad, regele Siriei, 
în vremea lui Omri. 

3 Cei patru sute erau profeți de curte, întotdeauna atenți să fie pe placul regelui; sceptic, Iosafat cere 
şi o altă mărturie. 

4 Eunuc (sau famen): demnitar la curtea regală. 

5 Acest Miheia nu are nimic în comun cu profetul Miheia, autorul cărții care-i poartă numele. 

10 Iar regele lui Israel şi Iosafat, regele lui Iuda, şedeau fiecare pe scaunul său, înarmaţi, în porţile 
Samariei; şi toți profeții profeţeau în fața lor. 

11 Iar Sedechia, fiul lui Chenaana, şi-a făcut nişte coarne de fier şi a zis: „Aşa grăieşte Domnul: cu 
acestea îi vei împunge pe Sirieni, până vor pieri”. 

12 Şi toţi profeţii profeţeau aşa, zicând: „Du-te la Ramotul Galaadului, că va fi bine: Domnul îl va 
da în mâna ta pe regele Siriei”. 

13 Iar solul care se dusese să-l cheme pe Miheia i-a grăit acestuia, zicând: „lată, toţi profeţii într-un 
singur glas vorbesc de bine asupra regelui; fie acum cuvintele tale precum cuvintele fiecăruia din ei 
şi grăieşte de bine!” 

14 Dar Miheia a zis: „Viu este Domnul: Orice va grăi Domnul către mine, aceea voi grăi 


1? 


15 Şi a venit la rege; iar regele i-a zis: „Miheia, voi merge eu oare la Ramotul Galaadului să mă 
războiesc, sau mă voi lăsa păgubaş?” Iar acela i-a zis: „Mergi, şi va fi bine: Domnul îl va da în 
mâna regelui”. 

16 Iar regele i-a zis: „De câte ori să te leg eu cu jurământ ca să-mi spui adevărul în numele 
Domnului?” 

17 Şi a zis Miheia: „Nu aşa! L-am văzut pe tot Israelul împrăştiat prin munţi ca o turmă fără păstor. 
Şi a zis Domnul: «Nu au domn: să se întoarcă fiecare cu pace la casa lui!»” 

18 Atunci regele lui Israel a zis către Iosafat, regele lui Iuda: „Nu ţi-am spus eu că acest om nu-mi 
profeţeşte de bine, că nu vorbeşte decât de rău?” 

19 Miheia însă a zis: „Nu-i aşa! Nu 

pe mine, ci ascultă cuvântul Domnului! Nu-i aşa! L-am văzut pe Domnul, Dumnezeul lui Israel, 
şezând pe tronul Său, şi toată oştirea cerului6 stând lângă EI, de-a dreapta şi de-a stânga Sa. 

20 Şi a zis Domnul: «Cine l-ar ademeni pe Ahab, regele lui Israel, să meargă la Ramotul Galaadului 
şi să cadă acolo?» Şi unul zicea una, altul alta. 

21 Atunci a ieşit un duh şi a stat înaintea Domnului şi a zis: «Eu îl voi înşela». lar Domnul i-a zis: 
«Cum?» 

22 lar acela a zis: «Mă voi duce şi mă voi face duh mincinos în gura tuturor profeților». Iar El a zis: 
«Tu îl vei ademeni şi vei izbuti; du-te şi fă aşa!» 

23 Şi acum, iată cum Domnul a pus un duh mincinos în gura tuturor acestor profeţi ai tăi; Domnul 
n-a grăit bine despre tine”.7 

24 Atunci Sedechia, fiul lui Chenaana, s-a apropiat de Miheia şi l-a lovit peste obraz şi i-a zis: „Ce 
fel de duh al Domnului a grăit în tine?”8 

25 lar Miheia i-a răspuns: lată, vei vedea 

6 „Oştirea cerului”: mulțimile îngerilor. 

7 Un „duh mincinos” trimis de Dumnezeu în gura unor profeţi poate fi interpretat fie printr-o 
anumită intenție a Domnului, Cel care uneori implementează binele prin rău (aşa cum va afirma 
Pavel: „Şi de aceea le trimite Dumnezeu lucrare de amăgire, pentru ca ei să dea crezare minciunii” 
(2 tes 2, 11), fie prin asaltul pe care puterile răului îl dau asupra binelui (idee formulată de Petru: 
„Dar au fost în popor şi profeţi mincinoşi, după cum şi-ntre voi vor fi învăţători mincinoşi, care vor 
strecura erezii pierzătoare...” - 2 ptr 2,1). Ieremia şi lezechiel vor avea mult de furcă cu falşii 
profeţi, întotdeauna optimişti şi mobilizatori, dar total lipsiţi de simţul realităţii. 

8 T. M.: „Cum? Oare Duhul domnului s-a depărtat de la mine ca să grăiască prin tine?” Oricum, în 
textul de față nu este şi nu poate fi vorba de Duhul Sfânt. 

în ziua în care vei intra într-o cămară din fundul casei, ca să te ascunzi acolo”. 

26 Atunci regele lui Israel a zis: „Luaţi-l pe Miheia şi duceţi-l la Amon, căpetenia cetăţii, şi la Ioaș, 
fiul regelui, 

27 să-l arunce în temniţă şi să-l hrănească cu pâinea necazului şi cu apa necazului până ce eu mă voi 
întoarce cu pace”. 

28 Iar Miheia a zis: „Dacă tu te vei întoarce cu pace, atunci Domnul n-a grăit prin mine”.9 

29 Aşa că regele lui Israel şi Iosafat, regele lui Iuda, împreună cu el s-a ridicat împotriva Ramot- 
Galaadului. 

30 Iar regele lui Israel a zis către Iosafat, regele lui Iuda: „Eu mă voi ascunde sub altă îmbrăcăminte 
şi voi merge la război, iar tu să pui pe tine îmbrăcămintea mea”. Aşa că regele lui Israel şi-a ascuns 
înfăţişarea sub altă îmbrăcăminte şi s-a dus la război. 

31 Iar regele Siriei le-a poruncit celor treizeci şi doi de căpitani peste carele lui de luptă, zicând: 
„Nu vă bateţi cu cel mic sau cu cel mare, ci numai împotriva regelui lui Israel!” 

32 Şi a fost că atunci când căpitanii carelor de război l-au văzut pe Iosafat, regele lui Iuda, au zis: 
„Acesta-i regele lui Israel!” Şi l-au înconjurat să se bată cu el; dar Iosafat a strigat. 

33 Şi a fost că atunci când căpitanii carelor de luptă au văzut că acesta nu era regele lui Israel, s-au 
întors dinspre el. 

34 Dar unul şi-a întins arcul cătând bine la ţintă10 şi l-a izbit pe regele lui 

9 T. M. adaugă: „Ascultaţi, toate popoarele!”, sintagmă transferată din Miheia 1, 2 de către cineva 
care 1-a confundat pe cei doi. 


10 T. M.: „,... din întâmplare”. 

Israel între plămâni şi coşul pieptului. Iar acela i-a zis căruțaşului său: „Întoarce-ţi mâna şi scoate- 
mă din luptă, căci sunt rănit”. 

35 În ziua aceea a încetat războiul 11, iar regele a stat în carul său, în faţa Sirienilor, de dimineaţa 
până seara; sângele îi curgea din rană pe fundul carului; şi a murit până seara; şi sângele i se scurgea 
din rană până pe fundul carului. 

36 Când apunea soarele, vestitorul oastei a stat în tabără şi a zis: „Fiecare să se întoarcă în cetatea sa 
şi pe moşia sa, 

37 căci regele a murit”. lar ei au venit în Samaria şi acolo, în Samaria, l-au îngropat pe rege. 

38 Şi au spălat carul la fântâna Samariei; şi porcii şi câinii lingeau sângele; şi târfele s-au spălat în 
sânge, după cuvântul pe care Domnul îl grăise. 

39 Cât despre celelalte întâmplări ale lui Ahab şi despre toate faptele lui şi despre casa de fildeş pe 
care şi-a clădit-o şi despre toate cetățile pe care le-a zidit, iată, nu sunt toate acestea scrise în Cartea 
Faptelor din anii regilor lui Israel? 

40 Ahab a adormit împreună cu părinţii lui, iar în locul său a domnit Ohozia, fiul său. 

41 Iar Iosafat, fiul lui Asa, a domnit peste Iuda; Iosafat a început să domnească în cel de al patrulea 
an al domniei lui Ahab, regele lui Israel. 

42 Când a început să domnească, el era de treizeci şi cinci de ani; şi a domnit în Ierusalim vreme de 
douăzeci şi cinci de ani; mama lui se numea Azuba şi era fiica lui Şilhi. 

43 El a umblat întru totul în calea lui Asa, părintele său, şi nu s-a abătut de 

11 T. M.: ,.... războiul s-a întărâtat”. 

la ea, făcând ceea ce e drept în ochii Domnului; 

44 doar înălțimile nu le-a desfiinţat, căci poporul încă mai aducea jertfe şi tămâieri pe înălțimi. 

45 Iosafat s-a aflat în pace cu regele lui Israel. 

46 Cât despre celelalte întâmplări ale lui Iosafat şi despre faptele lui puternice şi despre tot ceea ce 
el a mai făcut, iată, oare nu sunt ele scrise în Cartea Faptelor din vremea regilor lui luda?12 

47 lar rămăşiţa desfrânaţilor, care mai rămăsese din zilele lui Asa, părintele său, a stârpit-o din ţară. 
48 În Idumeea pe atunci nu era rege, ci un locţiitor. 

49 Iosafat a făcut corăbii în Tarsis, ca să meargă la Ofir, pentru aur; dar n-au ajuns, căci s-au 
sfărâmat la Eţiongheber. 

50 Atunci a zis Ohozia, fiul lui Ahab, către Iosafat: „Să se ducă şi servii mei în corăbii cu servii 
tăi!” Dar el n-a vrut. 

51 Iosafat a adormit împreună cu părinţii săi şi a fost îngropat laolaltă cu părinţii săi în cetatea lui 
David, părintele său. În locul lui a domnit Ioram, fiul său. 

52 În Samaria, peste Israel a domnit Ohozia, fiul lui Ahab; el a început să domnească în cel de al 
şaptesprezecelea an al domniei lui losafat, regele lui Iuda; şi a domnit peste Israel, în Samaria, 
vreme de doi ani. 

53 El a făcut ceea ce e rău în ochii Domnului, umblând în calea lui Ahab, tatăl său, şi în calea 
Izabelei, mama sa, şi în păcatele casei lui leroboam, fiul lui 

12 Versetele 47-50 sunt preluate din Codex Alexandrinus şi în conformitate cu T. M. 

Nabat, care l-a făcut pe Israel să păcătuiască. 

54 El le-a slujit baalilor şi li s-a închinat şi L-a întărâtat pe Domnul, Dumnezeul lui Israel, aşa cum 
făcuseră toţi cei de dinaintea lui. 

Cartea a patra a Regilor 

1 

Boala şi moartea lui Ohozia. Ilie şi focul din cer. 

1 După moartea lui Ahab, moabul s-a răzvrătit împotriva lui Israel. 

2 lar Ohozia a căzut printre gratiile foişorului său, cel din Samaria, şi s-a îmbolnăvit; şi a trimis soli 
şi le-a zis: „Duceţi-vă şi întrebaţi-l pe Baalzebubl, dumnezeul Ecronului2: Mă voi ridica eu oare din 
această boală?” Iar aceia s-au dus să-l întrebe. 

3 Atunci îngerul Domnului a grăit către Ilie Tesviteanul, zicând: „Ridică-te şi ieşi în întâmpinarea 


solilor lui Ohozia, regele Samariei, şi spune-le: oare de aceea mergeţi voi să-l întrebaţi pe Baal- 
Zebub, dumnezeul Ecronului, că nu este Dumnezeu în Israel? 

4 Dar nu va fi aşa! Căci aşa grăieşte Domnul: Din patul în care te-ai suit, nu te vei cobori, ci 
negreşit vei muri”. şi s-a dus Ilie şi le-a spus. 

5 Iar solii s-au întors, iar el [Ohozia] le-a zis: „De ce v-aţi întors?” 

1 Numele real al zeului era Baal-Zebul, care însemna „Baal Domnul”, nume regăsit în Noul 
Testament ca Beelzebul (Mt 12, 24). „Baalzebub” era numele său de ocară, realizat prin schimbarea 
unui singur sunet. 

2 Ecron: una din cele cinci cetăţi ale Filistenilor (los 13, 3). 

6 lar ei i-au zis: „Un om ne-a ieşit înainte şi ne-a zis: mergeţi, întoarceţi-vă la regele care v-a trimis 
şi spuneţi-i: Aşa grăieşte Domnul: Că nu este Dumnezeu în Israel, de aceea mergi tu să-l întrebi pe 
Baal-Zebub, dumnezeul Ecronului? Dar nu va fi aşa! Din patul în care te-ai suit, nu te vei cobori, ci 
negreşit vei muri”. 

7 lar el le-a zis: „Ce înfăţişare avea omul care v-a ieşit înainte şi care v-a grăit cuvintele acestea?” 

8 Ei au răspuns: „Era un om păros şi încins peste mijloc cu o curea”. Iar el a zis: „Acela-i Ilie 
Tesviteanul!” 

9 Şi a trimis la el un căpitan peste cincizeci de oameni, împreună cu cei cincizeci de oameni ai lui. 
Ei s-au dus şi au ajuns la el; şi, iată, Ilie şedea pe vârful muntelui. Atunci căpitanul i-a grăit, zicând: 
„Omule al lui Dumnezeu, te cheamă regele; coboară!” 

10 Iar Ilie, răspunzând, i-a zis căpitanului: „Dacă eu sunt omul lui Dumnezeu, atunci să se pogoare 
foc din cer şi să te mistuie pe tine şi pe cei cincizeci ai tăi!” şi s-a pogorât foc din cer şi i-a mistuit, 
pe el şi pe cei cincizeci ai lui. 

11 Atunci regele a trimis la el, pentru a doua oară, un căpitan şi pe cei cincizeci ai lui. lar căpitanul 
celor cincizeci i-a grăit, zicând: „Omule al lui Dumnezeu, aşa grăieşte regele: coboară-te 

degrab 
12 Şi răspunzând Ilie, i-a zis: „Dacă eu sunt omul lui Dumnezeu, atunci să se pogoare foc din cer şi 
să te mistuie, pe tine şi pe cei cincizeci ai tăi!” şi s-a pogorât foc din cer şi i-a mistuit, pe el şi pe cei 
cincizeci ai lui. 

13 Atunci regele a mai trimis, a treia oară, un căpitan, cu cei cincizeci ai lui. Iar cel de al treilea 
căpitan a venit şi i-a căzut lui Ilie în genunchi şi i s-a rugat şi i-a grăit, zicând: „Omule al lui 
Dumnezeu, aibă preţ în ochii tăi viaţa mea şi viaţa acestor cincizeci, robii tăi! 

14 Iată, foc s-a pogorât din cer şi i-a mistuit pe primii doi căpitani şi pe cei cincizeci ai fiecăruia din 
ei; acum, însă, aibă preţ în ochii tăi viaţa robilor tăi!” 

15 Atunci îngerul Domnului a grăit către Ilie, zicând: „Coboară-te cu el, nu-ți fie teamă de ei!” Iar 
Ilie s-a sculat şi s-a coborât cu el la rege. 

16 Şi i-a grăit Ilie acestuia, zicând: „Aşa grăieşte Domnul: de ce ai trimis tu soli să-l întrebe pe 
Baal-Zebub, dumnezeul Ecronului? Ci nu va fi aşa: Din patul în care te-ai suit, nu te vei cobori, căci 
negreşit vei muri”. 

17 Şi a murit, după cuvântul pe care Domnul îl grăise către Ilie. 

18 Cât despre celelalte fapte ale lui Ohozia, cele făcute de el, iată, oare nu sunt ele scrise în Cartea 
Faptelor din Anii Regilor lui Israel? 

19 Iar Ioram, fiul lui Ahab, a domnit peste Israel, în Samaria, vreme de doisprezece ani, [începând] 
în cel de al optsprezecelea an al domniei lui Iosafat, regele lui Iuda; el a făcut ceea ce e rău în faţa 
Domnului, însă nu ca fraţii săi, şi nici ca mama sa. 

20 El a îndepărtat stâlpii lui Baal, pe care îi făcuse tatăl său, şi i-a rupt în bucăţi; numai că s-a lipit 
de păcatele casei lui leroboam, fiul lui Nabat, cel ce l-a făcut pe Israel să păcătuiască, şi nu s-a 
îndepărtat de ele: Domnul Şi-a aprins mânia asupra casei lui Ahab. 

2 

Ilie este ridicat la cer. Începutul misiunii lui Elisei. 

1 Şi a fost că atunci când Domnul era să-l ridice pe Ilie în vârtej de vânt, ca şi cum ar fi la cerl, Ilie 
şi Elisei au plecat din Ghilgal?. 

2 Şi a zis Ilie către Elisei: „Stai aici, căci Dumnezeu m-a trimis la Betel”. Dar Elisei i-a zis: „Viu 
este Domnul şi viu este sufletul tău3 dacă te voi lăsa singur!” Aşa că amândoi au venit la Betel. 


p> 


1 „Vârtejul de vânt” (de proporţii reduse sau de dimensiunea unei tornade) e o mişcare de mare 
viteză a aerului care se înşurubează într-o pâlnie verticală ce se roteşte în spirală ascendentă, răpind 
de la sol obiecte mai mici sau mai mari pe care le urcă în văzduh şi le lasă apoi să cadă în altă parte. 
Pe un astfel de fenomen grandios se proiectează celebra ridicare a lui Ilie. E de observat că dintre 
cele trei trupuri care au părăsit pământul prin desprindere, numai despre al lui lisus se spune 
limpede, fără echivoc, că „S-a înălţat la cer” (Mc 16, 19;Lc 24, 51). Despre Enoh se spune că, la un 
moment dat, „nu s-a mai aflat, pentru că Dumnezeu îl strămutase” (Fc 5, 24) ridicarea sa la cer e o 
ipoteză exegetică. Cât despre Ilie, autorul textului îşi ia aşa cum va face lezechiel o măsură de 
precauţie, introducând similitudinea: „.... ca şi cum ar fi la cer” (menţiune proprie Septuagintei). În 
bună măsură, opinia Sfinţilor Părinţi este aceea că Ilie a fost astfel strămutat într-un loc pe care 
numai Dumnezeu îl ştia. 

2 Acest Ghilgal nu e cunoscuta cetate situată între Ierihon şi Iordan (los 4, 19), ci o localitate ce se 
afla pe drumul dintre Sichem şi Betel (la cca 12 km nord de Betel). 

3 Formulă obişnuită de jurământ. 

3 Iar fiii profeţilor4 care se aflau în Betel au venit la Elisei şi i-au zis: „Ştii tu oare că Domnul îl va 
lua astăzi pe domnul tău pe deasupra capului tău?” Iar el a zis: „Da, ştiu; tăceţi!” 

4 Şi a zis Ilie către Elisei: „Stai aici, căci Domnul m-a trimis la Ierihon”. Dar Elisei i-a zis: „Viu 
este Domnul şi viu este sufletul tău dacă te voi lăsa singur!” Aşa că amândoi au venit la Ierihon. 

5 Iar fiii profeților care se aflau în Ierihon s-au apropiat de Elisei şi i-au zis: „Ştii tu oare că Domnul 
îl va lua astăzi pe Ilie pe deasupra capului tău?” Iar el a zis: „Da ştiu; tăceți!” 

6 Şi i-a zis Ilie: „Stai aici, căci Domnul m-a trimis la Iordan”. Dar Elisei a zis: „Viu este Domnul şi 
viu este sufletul tău dacă te voi lăsa singur!” Aşa că s-au dus amândoi, 

7 precum şi cincizeci de oameni dintre fiii profeților, care au stat în faţă, la oarecare depărtare, în 
timp ce ei amândoi şedeau lângă Iordan. 

8 Acolo Ilie şi-a luat cojocul şi l-a făcut vălătuc şi a lovit apa; iar apa s-a despărțit într-o parte şi în 
alta, aşa că ei amândoi au trecut ca pe uscat. 

9 Şi a fost că după ce au trecut, Ilie i-a zis lui Elisei: „Cere ceea ce vrei să fac pentru tine mai 
înainte de a fi eu luat prin ridicare de la tine”. Iar Elisei a zis: „Duhul care este în tine să fie îndoit 
peste mine”. 

10 Iar Ilie a zis: „Greu lucru ai cerut: dacă mă vei vedea atunci când voi fi 

4 Prin „fiii profeților” se înțelegeau toţi cei ce făceau parte din tagma profeților. Aceştia ştiu despre 
iminenţa evenimentului, dar Elisei îşi va duce degetul la buze: „Tăceţi!”, subliniindu-i dimensiunea 
tainică. 

luat prin ridicare de la tine, aşa îţi va fi; dar dacă nu mă vei vedea, nu-ţi va fi aşa”. 

11 Şi a fost că-n timp ce mergeau şi vorbeau, iată, un car de foc şi cai de foc i-au despărțit unul de 
altul: în vârtej de vânt, Ilie era luat prin ridicare, ca şi cum ar fi fost la cer.5 

12 Iar Elisei privea şi striga: „Părinte, părinte6, carul lui Israel, şi călăreţul lui!.. 
văzut. Şi, apucându-şi hainele, le-a sfâşiat în două7. 

13 Apoi a ridicat cojocul lui Ilie, care căzuse de la acesta asupra lui Elisei. şi s-a întors Elisei şi a 
stat pe malul Iordanului; 

14 şi a luat cojocul lui Ilie cel ce căzuse asupră-i şi a lovit apa, dar ea nu s-a despărțit. Şi a zis: 
„Unde este acum Dumnezeul lui Ilie?” Şi a lovit apa, ea s-a despărțit într-o parte şi în alta, iar Elisei 
a trecut. 

15 Iar fiii profeților cei din Ierihon care rămăseseră de partea cealaltă, l-au văzut şi au zis: „Duhul 
lui Ilie s-a odihnit peste Elisei”. Şi i-au venit în întâmpinare şi i s-au închinat până la pământ. 

16 Şi i-au zis: „lată acum: împreună cu servii tăi sunt cincizeci de bărbaţi viteji; să meargă ei să-l 
caute pe domnul tău, ca nu cumva Duhul Domnului să-l fi ridicat şi să-l fi aruncat în Iordan 

5 În istorisirea celui mai spectaculos eveniment din viaţa lui Ilie, naratorul foloseşte trei verbe: 
anago = „a ridica” (v. 1);lamvano = „a lua” (vv. 3 şi 5) şi analamvano = „a lua prin ridicare” aşa 
cum iei un prunc în braţe (vv. 9, 10 şi 11). În toate cazurile, acţiunea e a lui Dumnezeu;llie e 
obiectul ei. 

6 Exclamaţie adresată lui Ilie, ca unui părinte spiritual care i-a fost răpit. 

7 În semn de durere. 


» 


. Şi nu l-a mai 


590 

sau pe un munte sau pe un deal”. Dar Elisei a zis: „Nu veţi trimite!” 

17 Ei însă au stăruit până ce El s-a înduplecat şi le-a zis: „Trimiteţi 
oameni, aceia l-au căutat trei zile şi nu l-au aflat. 

18 şi s-au întors la el fiindcă el locuia în Ierihon -, iar el le-a zis: „Nu v-am spus eu să nu vă 
duceţi?”8 

19 Iar oamenii cetăţii au zis către Elisei: „lată, aşezarea cetăţii noastre e bună, aşa cum domnul 
nostru vede, dar apele sunt rele şi pământul e sterp”. 

20 Atunci Elisei le-a zis: „Aduceţi-mi o oală nouă şi puneţi în ea sare!” Şi i-au adus-o. 

21 Iar Elisei a ieşit la izvoarele apelor şi a aruncat acolo sarea şi a zis: „Aşa grăieşte Domnul: eu am 
însănătoşit aceste ape; de acum înainte nu va mai fi aici moarte şi nici pământ sterp”. 

22 Şi sănătoase au rămas apele până-n ziua de azi, după cuvântul pe care-l grăise Elisei. 

23 De acolo s-a suitla Betel. şi-n timp ce urca drumul, nişte copii au ieşit din cetate şi-şi băteau joc 
de el, zicând: „Urcă, chelule, urcă!”9 

8 În momentul schimbării Sale la faţă (Mt 17, 1-9;Mc 9, 2-10;Lc 9, 28-36), Iisus îi va avea alături, 
de o parte şi de alta, pe Moise şi Ilie, cei doi profeţi ale căror morminte au rămas necunoscute, în 
timp ce mormântul gol al lui Iisus va constitui prima dovadă a învierii Sale din morți. 

9 În mentalitatea antică, chelia era un semn al dizgraţiei divine (aşa cum era sterilitatea femeii). 
„Chel” era un cuvânt de ocară. Prin această mentalitate trebuie văzută şi pedepsirea copiilor, o 
pedeapsă pe care Noul Testament o va desfiinţa cu desăvârşire. Oricum, morala acestei nefericite 
întâmplări este aceea că, în orice împrejurare, copiii trebuie să-i respecte pe cei vârstnici. 

24 Iar el s-a întors cu faţa spre ei şi i-a văzut şi i-a blestemat în numele Domnului. Şi, iată, din 
pădure au ieşit doi urşi şi au sfâşiat dintre ei patruzeci şi doi de copii. 

25 De acolo s-a dus pe muntele Carmel, iar de aici s-a întors în Samaria. 

3 

Joram, rege peste Israel. 

1 Ioram, fiul lui Ahabl, a început să domnească în Israel în cel de al optsprezecelea an al domniei 
lui Iosafat, regele lui Iuda, şi a domnit doisprezece ani. 

2 EI a făcut ceea ce e rău în ochii Domnului, deşi nu ca tatăl său, şi nici ca mama sa2; el a îndepărtat 
stâlpii lui Baal, pe care-i făcuse tatăl său, 

3 dar s-a lipit de păcatele lui leroboam, fiul lui Nabat, cel care-l făcuse pe Israel să păcătuiască, şi 
de ele nu s-a îndepărtat. 

4 Meşa, regele Moabului, avea turme multe; şi din ele îi dădea regelui lui Israel, la începutul 
[fiecărui an] câte o sută de mii de miei şi o sută de mii de berbeci netunşi3. 

5 Şi a fost că după ce a murit Ahab, regele Moabului s-a răzvrătit împotriva regelui lui Israel. 

6 În ziua aceea, regele Ioram a ieşit din 

1 Ioram era fratele mai mic al lui Ohozia (care nu avusese fii). 

2 Ahab şi Izabela fuseseră crânceni adoratori ai lui Baal. 

3 E vorba, desigur, de un tribut anual (după aceste cifre, enorm). Platoul Moabului era renumit 
pentru păşunile lui. 

Samaria şi l-a numărat pe Israel4. 

7 Şi a mers şi a trimis la Iosafat, regele lui Iuda, zicând: „Regele Moabului s-a răzvrătit împotriva 
mea; vei merge oare cu mine la război împotriva Moabului?” Iar acela a zis: „Mă voi ridica; cum 
eşti tu, aşa sunt şi eu; cum sunt eu, aşa eşti şi tu; cum e poporul meu, aşa-i şi poporul tău; cum sunt 
caii mei, aşa-s şi caii tăi”. 

8 Şi a mai zis: „Pe ce cale mă voi urca?” Acela i-a răspuns: „Pe calea pustiei Edomului”. 

9 Şi au pornit regele lui Israel şi regele lui Iuda şi regele Edomului şi au înconjurat cale de şapte 
zile5; dar nu era apă pentru tabără, şi nici pentru animalele pe care le aveau cu ei. 

10 Atunci regele lui Israel a zis: „Ah, că Domnul i-a chemat pe cei trei regi ca să-i dea în mâna 
Moabului!...”. 

11 Dar Iosafat i-a zis: „Oare nu se află pe-aici vreun profet de-al Domnului, pentru ca prin el să-L 
întrebăm pe Domnul?” A răspuns unul din servii regelui lui Israel, zicând: „Aici se află Elisei, fiul 
lui Safat, cel care turna apă pe mâinile lui Ilie6”. 


1? 


Ei au trimis cincizeci de 


12 Iosafat a zis: „În el e cuvântul Domnului!” Atunci regele lui Israel şi Iosafat, regele lui Iuda, şi 
regele Edomului s-au coborât la el. 

13 Iar Elisei a zis către regele lui Israel: „Ce am eu de-a face cu tine? Du-te la profeţii tatălui tău şi 
la profeţii mamei tale...!”. Dar regele lui Israel i-a zis: „Oare de aceea i-a chemat Domnul pe 

4 Un astfel de recensământ descoperea numărul bărbaţilor buni de luptă. 

5 Învăluire strategică, menită să deruteze inamicul. 

6 În 3 Rg 19,21 se menţionează că, după ce fusese chemat, Elisei îi slujea lui Ilie. 

aceşti trei regi, ca să-i dea în mâinile lui Moab?” 

14 Iar Elisei a zis: „Viu este Domnul Puterilor, Căruia eu Îi stau înainte, că dacă nu l-aş avea în 
vedere pe Iosafat, regele lui Iuda, nu m-aş fi uitat spre tine şi nu te-aş fi văzut. 

15 Acum, însă, aduceţi-mi un cântăreţ de harpă!” Şi a fost că-n timp ce cântăreţul cânta, mâna 
Domnului a venit peste el7. 

16 Şi a zis: „Aşa grăieşte Domnul: faceţi în valea aceasta gropi, gropi... 

17 Căci aşa grăieşte Domnul: nu veţi vedea vânt, şi nici ploaie nu veţi vedea, dar valea aceasta se va 
umple de apă; şi veţi bea, voi şi turmele voastre şi cirezile voastre. 

18 Uşor lucru este acesta în ochii Domnului; Eu îl voi da pe Moab în mâna voastră; 

19 veţi lovi fiecare cetate puternică şi veţi dobori fiece copac bun şi veţi astupa toate izvoarele de 
apă, iar fiece ogor bun îl veţi strica cu pietre”. 

20 Şi a fost că dimineaţa, la vremea când se aducea jertfa, iată că ape veneau dinspre Edom, că s-a 
umplut pământul de apă. 

21 Şi toți Moabiţii au auzit că regii s-au ridicat cu război împotriva lor; şi se strigau unii pe alţii cei 
încinşi cu arme şi stăteau pe hotar. 

22 Şi s-au sculat dis-de-dimineaţă; şi soarele răsărea peste ape, iar Moabiţii, din partea cealaltă, 
vedeau apele roşii ca sângele. 

7 Adică peste Elisei (care, prin mâna Domnului, a fost luat în posesie de către Acesta, devenind 
inspirat). Nu e pentru prima oară când prezenţa şi lucrarea instrumentelor muzicale favorizează 
extazul profetic (vezi 1 Rg 10,5-6). 

23 Şi au zis: „Acesta-i sânge de sabie: regii s-au bătut între ei, fiecare lovindu-l pe aproapele său... 
Acum, la pradă, Moab!...”. 

24 Şi au intrat în tabăra lui Israel; iar Israel s-a ridicat şi i-a lovit pe Moabiţii care fugeau din faţa 
lor; şi a pătruns urmărindu-i şi lovindu-i pe Moabiţi. 

25 Şi le-au dărâmat cetăţile; şi fiecare om şi-a aruncat piatra pe fiece ogor bun, până l-a umplut; şi 
au astupat fiece izvor de apă şi au doborât fiece copac bun, până ce n-au mai lăsat decât pietre de 
ziduri dărâmate; iar aruncătorii cu praştia au înconjurat [cetatea] şi au lovit-o8. 

26 Atunci regele Moabului, văzând că războiul se întorcea împotrivă-i, a luat şapte sute de oameni 
cu săbiile trase, ca să-şi taie drum spre regele Edomului; dar n-au izbutit. 

27 Atunci l-a luat pe fiul său cel întâi-născut cel pe care avea să-l pună rege în locul său şi l-a adus 
drept ardere-de-tot pe zid. Şi mare căinţă s-a făcut asupra lui Israel9; şi au plecat de la el şi s-au 
întors în propria lor ţară. 

8 T. M.: „Până la urmă, n-a mai rămas decât Chir-Haresetul;şi aruncătorii din praştie, înconjurându- 
l, l-au lovit”. Chir-Hareset (menţionat şi în Is 16, 7) era capitala Moabului. 

OGestul suprem al regelui moabit, acela de a i-l sacrifica zeului Chemoş pe propriul său moştenitor 
(după ce-i eşuase încercarea disperată de a străpunge rândurile inamice) va fi produs o mare 
impresie asupra Israeliţilor, care-şi vor fi dat seama că, distrugând totul ogoare şi izvoare merseseră 
prea departe;aşa se explică retragerea lor de bună voie. T. M. e diferit: „O mare mânie s-a stârnit 
împotriva lui Israel”, în sensul că gestul regelui Meşa stârnise indignarea propriului său popor 
împotriva Israeliţilor, care s-ar fi retras, astfel, de frică. 

4 

Minunile lui Elisei. 

1 Şi una din femeile fiilor profeților] striga către Elisei, zicând: „Robul tău, soţul meu, a murit; tu 
ştii că robul tău era om temător de Dumnezeu; creditorul a venit să mi-i ia pe amândoi feciorii, ca 
să-i fie robi”. 

2 lar Elisei a zis: „Ce să fac eu pentru tine? Spune-mi, ce ai în casă?” Ea i-a răspuns: „Roaba ta n- 


are nimic în casă, în afară de ceva untdelemn cu care să mă ung”. 

3 Iar el i-a zis: „Du-te pe la toţi vecinii şi cere să-ţi dea vase goale dar nu puţine. 

4 Apoi intră şi închide uşa după tine şi după feciorii tăi; şi toarnă în aceste vase, iar pe cele pline le 
vei pune deoparte”. 

5 lar ea a plecat de la el şi a făcut aşa; şi a închis uşa după ea şi după feciorii săi; ei îi aduceau 
vasele aproape, iar ea a turnat până ce vasele s-au umplut. 

6 Atunci ea le-a zis feciorilor ei: „Mai aduceţi-mi un vas!” Dar ei i-au zis: „Nu mai e nici un vas”. 
Şi untdelemnul s-a oprit. 

7 Ea a venit şi i-a spus omului lui Dumnezeu. lar Elisei a zis: „Du-te şi vinde untdelemnul şi 
plăteşte-ţi datoriile; iar tu şi feciorii tăi veţi trăi din untdelemnul care va rămâne”. 

8 Se făcea ziuă când Elisei a trecut la Şunem2. Acolo se afla o mare doamnă, care l-a poftit la masă. 
Şi a fost că oridecâteori venea în cetate, el se abătea să mănânce acolo. 

1Soţia unuia din tagma profeților. 

2 Şunem: cetate în ţinutul tribului Isahar. 

9 Şi a zis femeia către bărbatul ei: „Iată, acum ştiu că om sfânt al lui Dumnezeu este acesta care 
întotdeauna trece pe la noi. 

10 Hai să-i facem deasupra, într-un loc anume, un foişor3, şi să-i punem acolo pat şi masă şi scaun 
şi sfeşnic; şi va fi că oridecâteori va vrea el să intre la noi, să meargă de-a dreptul acolo”. 

11 Şi a venit ziua când el a intrat acolo; şi s-a dus în foişor şi a dormit în el. 

12 Şi a zis către Ghehazi, servul său: „Cheam-o la mine pe această Şunamită!” Acela a chemat-o, 
iar ea a stat în faţa lui4. 

13 Iar el i-a zis aceluia: „Spune-i: iată, tu ai făcut atâtea pentru noi!; dar eu ce pot face pentru tine? 
Nu cumva ai nevoie de o vorbă pe lângă rege sau pe lângă căpetenia oştirii?”5 lar ea a zis: „Eu mă 
bucur de pace în mijlocul poporului meu”.6 

14 Atunci el a zis către Ghehazi: „Atunci, ce trebuie să fac pentru ea?” Iar Ghehazi, servul său, a 
zis: „Dacă e ceva..., ea nu are nici un copil, iar bărbatul ei e bătrân”. 

15 Atunci el a zis: „Cheam-o!” Acela a chemat-o, iar ea a stat lângă uşă. Iar Elisei i-a zis: 

16 „La anul pe vremea asta, vie fiind, vei ţine în braţe un fiu”. Dar ea a zis: 

3 Foişorul era o cameră construită pe acoperiş, la care se avea acces printr-o scară exterioară, ceea 
ce o făcea independentă de casa propriuzisă. 

4... în faţa lui”, adică în faţa lui Ghehazi. Din text rezultă că, din raţiuni de protocol şi 
bunăcuviință, gazda nu a intrat în camera oaspetelui, ci a rămas în anticamera unde locuia 
Ghehazi;aşa se explică şi dialogul prin intermediar. 

5 De aici rezultă că Elisei avea relaţii şi influenţă în lumea mare. 

6 Gazda oferise ospeţie fără nici un interes. 

„Nu, domnul meu, n-o amăgi pe roaba ta!” 

17 Şi femeia a zămislit şi a născut un fiu la vremea şi în ceasul pe care i le spusese Elisei. 

18 Şi copilul a crescut. Şi a fost că atunci când el s-a dus la tatăl său, la secerători, 

19 a zis către tatăl său: „Capul meu... capul meu...7.7 Iar acela i-a spus unei slugi: „Du-l la mama 
lui!” 

20 Şi l-a dus la mama lui; iar el a dormit pe genunchii ei până la amiază, şi a murit. 

21 Ea l-a urcat şi l-a aşezat pe patul omului lui Dumnezeu, apoi a încuiat casa şi a ieşit. Şi l-a 
chemat pe bărbatul ei şi a zis: 

22 „Trimite-mi o slugă şi un asin şi voi alerga la omul lui Dumnezeu şi mă voi întoarce”. 

23 lar bărbatul ei a zis: „De ce să te duci la el astăzi, nefiind nici lună nouă, nici sâmbătă?” Dar ea a 
zis: „Fii pe pace!” 

24 Şi a pus şaua pe asin şi i-a zis slugii: „Hai, repede, porneşte, şi să nu mă opreşti din mers până-ţi 
voi spune eu!”8 

25 Astfel a mers ea şi a venit la omul lui Dumnezeu, pe muntele Carmel. Şi a fost că dacă Elisei a 
văzut-o venind, a zis către Ghehazi, servul său: „Iat-o pe şunamită! 

26 Aleargă acum în întâmpinarea ei şi spune-i: Eşti pe pace? pe pace ţi-e bărbatul? dar copilul, e pe 
pace?” lar ea a zis: „Pe pace”. 

27 Şi a venit la Elisei pe munte şi s-a prins de picioarele lui; iar Ghehazi s-a 


7 Vaiet de durere. 

8 Sluga ducea asinul de căpăstru. 

apropiat s-o dea la o parte, dar Elisei i-a zis: „Las-o, căci sufletul din ea e tare întristat, iar Domnul 
mi-a ascuns-o şi nu mi-a spus”. 

28 Şi ea a zis: „Cerut-am eu fiu de la domnul meu? Dimpotrivă, am zis: nu mă amăgi!...”. Atunci 
Elisei a zis către Ghehazi: „Încinge-ţi mijlocul, ia toiagul meu şi mergi; 

29 şi de vei întâlni pe cineva, să nu-i dai bineţe; şi de-ţi va da cineva bineţe, să nu-i răspunzi; şi să 
pui toiagul meu peste faţa copilului”. 

30 Dar mama copilului a zis: „Viu este Domnul şi viu este sufletul tău dacă te voi lăsa!”9 Atunci 
Elisei s-a ridicat şi a mers după ea. 

31 Ghehazi însă a mers înaintea ei şi şi-a pus toiagul pe faţa copilului, dar n-a fost glas, şi nici 
auz1l0. Aşa că s-a întors să-l întâmpine şi i-a zis: „Copilul nu s-a ridicat”. 

32 Şi a intrat Elisei în casă; şi, iată, copilul era aşezat, mort, pe patul lui. 

33 Şi a intrat Elisei în casă şi a încuiat uşa după ei amândoi şi i s-a rugat Domnului. 

34 şi s-a suit [pe pat] şi s-a culcat pe copil şi şi-a pus gura pe gura lui şi ochii pe ochii lui şi palmele 
pe palmele lui; şi s-a plecat peste el, iar carnea copilului s-a încălzit. 

35 şi s-a întors şi a umblat prin casă încoace şi încolo; apoi s-a suit şi s-a plecat peste copil până de 
şapte ori, iar copilul şi-a deschis ochii. 

36 Elisei a strigat către Ghehazi şi i-a zis: „Cheam-o pe această Şunamită 
9 Încrederea femeii nu e în servul (ucenicul) profetului, ci în profetul însuşi. 

10 ,,... n-a fost glas, şi nici auz”: expresie pentru ceea ce nu se întâmplă. 

Acela a chemat-o, ea a intrat la el, iar Elisei i-a zis: „la-ţi copilul!” 

37 Atunci femeia a intrat şi i-a căzut la picioare şi i s-a închinat pân” la pământ; şi şi-a luat copilul şi 
a ieşit. 

38 Iar Elisei s-a întors la Ghilgall 1. Şi era foamete în ţară, iar fiii profeților şedeau în faţa lui. Şi a 
zis Elisei către servul său: „Pune căldarea cea mare şi fă o fiertură pentru fiii profeților!” 

39 Acela a intrat în țarină să adune verdeţuri şi a găsit în țarină o viţă şi a cules de pe ea tărtăcuţe 
sălbatice12, o poală plină, şi a venit şi le-a aruncat în căldarea de fiertură, fără să le cunoască. 

40 Şi le-a turnat oamenilor să mănânce. Şi a fost că pe când mâncau ei din fiertură, iată că au strigat 
şi au zis: „Omul lui Dumnezeu, în căldare e moarte!...”. Şi n-au putut să mănânce. 

41 Atunci el a zis: „Luaţi făină şi aruncaţi-o în căldare!” Şi a zis Elisei către servul său: „Toarnă-i 
poporului, şi să mănânce!” Şi în căldare n-a mai fost nimic vătămător. 

42 Şi a venit acolo un om din Baalşalişa şi i-a adus omului lui Dumnezeu, din pârgă, douăzeci de 
pâini de orz, precum şi turte de smochine. Şi i-a zis: „Dă-le poporului, şi să mănânce!” 

43 Dar slujitorul său i-a zis: „Cum o să pun eu astea înaintea a o sută de oameni?” Dar el a zis: „Dă- 
i poporului să mănânce, căci aşa grăieşte Domnul: vor mânca şi va rămâne”. 

11 Pentru acest Ghilgal vezi nota de la 2, 1. 

12 Această viţă era mai mult un vrej târâtor, asemenea cu cel de dovleac, şi avea pe el fructe de 
forma şi mărimea unei portocale;miezul acestora, ingurgitat în cantităţi mari, era foarte otrăvitor. 

44 Şi au mâncat şi a mai şi rămas, după cuvântul Domnului. 

5 

Elisei îl vindecă pe Neeman Sirianul. 

1 Neeman, căpetenia oștirii Siriei, era om de seamă în faţa regelui său şi tare prețuit, fiindcă prin el 
dăduse Domnul biruinţă Siriei; dar omul acesta, plin de putere, era lepros. 

2 La vremea când din Siria ieşeau la jaf pâlcuri mici, uşor înarmate, au robit din ţara lui Israel o 
copilă, care acum era slujnica femeii lui Neeman. 

3 Aceasta i-a zis |[stăpânei sale]: „Dacă domnul meu s-ar afla în faţa profetului lui Dumnezeu, cel 
din Samaria, atunci l-ar curăţi de lepră”. 

4 Aceea a intrat la domnul ei şi i-a spus: „Aşa şi aşa a grăit fata din ţara lui Israel”1. 

5 Iar regele Siriei a zis către Neeman: „Du-te! pleacă! Eu voi trimite o scrisoare către regele lui 
Israel”2 Iar acela s-a dus, luând cu sine zece talanţi de argint, şase mii de galbeni de aur şi zece 
rânduri de haine. 


1? 


6 Şi i-a adus regelui lui Israel scrisoarea, [în care] se spunea: „... Şi acum, dacă această scrisoare va 
ajunge la tine, iată că l-am trimis la tine pe 

1 T. M.: „Acesta [Neeman] a intrat la domnul său [regele] şi i-a spus:...”. Septuaginta preferă 
mijlocirea soţiei lui Neeman, subînţelegându-se că acesta nu putea să plece fără ştirea şi învoirea 
regelui. 

2 Solicitarea nu putea fi făcută decât de la suveran la suveran! 

Neeman, servul meu, să-l vindeci de lepră”3. 

7 Şi a fost că dacă regele lui Israel a citit scrisoarea, şi-a sfâşiat hainele şi a zis: „Sunt eu oare 
cumva Dumnezeu, să omor şi să dau viaţă, de trimite ăsta la mine un om ca să-l vindec de lepră? 
Cunoaşteţi dar şi vedeți că ăsta-mi cată pricină...!”.4 

8 Şi a fost că dacă Elisei, omul lui Dumnezeu, a auzit că regele lui Israel şi-a sfâşiat hainele, a trimis 
la regele lui Israel, zicând: „De ce ţi-ai sfâşiat hainele? Neeman să vină la mine, şi va cunoaşte că în 
Israel se află un profet”. 

9 Aşa că Neeman a venit, cu cal şi trăsură, şi a stat la uşa casei lui Elisei. 

10 Iar Elisei a trimis la el un vestitor, zicând: „Du-te şi te spală de şapte ori în lordan, şi trupul ţi se 
va înnoi şi va fi curat”. 

11 Dar Neeman s-a mâniat şi a plecat şi a zis: „lată, eu îmi ziceam că el va ieşi la mine şi va sta şi 
va chema numele Domnului, Dumnezeului său, şi-şi va pune mâna pe locul bolnav şi va alunga 
lepra... 

12 Oare Abana şi Farfar, râurile Damascului, nu sunt ele mai bune decât toate apele lui Israel? Oare 
nu la ele voi merge, şi-n ele mă voi spăla şi mă voi curăţi?...”. şi s-a întors şi s-a dus mânios$. 

3 Regele Siriei vorbeşte cu autoritatea unui învingător (vezi v. 1), dar şi cu autoritatea celui ce, 
puţin mai târziu, va dispune de cetatea Dotan (6, 13-14). 

4 Regele crede că e vorba de o provocare, menită să-i aducă un nou război cu Siria, şi-şi sfâşie 
hainele în semn de doliu anticipativ. 

5 Marele demnitar sirian se simte de două ori jignit: profetul îi vorbise prin intermediar şi nu-i 
oferise prilejul unei vindecări spectaculoase, cu un anumit ritual;profetul îl umilise trimiţându-l la 
apa Iordanului, a cărei modestie nu suferea comparaţie cu frumuseţea şi limpezimea râurilor 
Damascului. 

13 Dar servii săi s-au apropiat de el şi i-au zis: „Stăpâne, dacă profetul ţi-ar fi cerut să faci un lucru 
mare, oare nu l-ai fi făcut? Cu atât mai uşor, acum, că el nu ţi-a spus decât: spală-te şi te curăță!” 

14 Atunci Neeman s-a coborât şi s-a afundat de şapte ori în Iordan, după cum îi spusese Elisei; şi 
trupul i s-a înnoit ca trupul unui prunc, şi s-a curățit. 

15 şi s-a întors la Elisei, el şi tot alaiul său. Şi a venit şi a stat în faţa lui şi a zis: „Iată, acum ştiu că- 
n tot pământul nu este Dumnezeu, decât în Israel. Şi acum, primeşte un semn de mulţumire de la 
robul tău!” 

16 Elisei însă a zis: „Viu este Domnul, în faţa Căruia stau eu, dacă voi primi!” Acela însă îl silea să 
primească, dar el n-a vrut6. 

17 Iar Neeman a zis: „Atunci, dacă nu, să i se dea robului tău pământ cât pot duce doi catâri; să-mi 
dai pământ din cel roşu, căci de acum înainte nu va aduce robul tău ardere-de-tot sau jertfă altor 
dumnezei, ci numai Domnului?. 

18 Domnul însă îl va ierta pe robul tău atunci când regele meu va intra în templul lui Rimon, ca să 
se închine acolo, când el se va rezema pe braţul meu, iar eu mă voi închina în templul lui Rimon, 
oridecâteori se va închina el în templul lui Rimon; pentru faptul acesta să-l ierte Domnul pe robul 
tău”. 

6 Raportându-ne la versetul 5, Elisei refuză o avere enormă: în 1954, aceasta era estimată (în afara 
celor zece rânduri de haine) la peste 80000 de dolari! 

7 Adevăratele jertfe trebuiau aduse pe pământ curat. 

19 lar Elisei a zis către Neeman: „Mergi în pace!”8 Iar acela s-a îndepărtat de el o bucăţică de drum. 
20 Atunci Ghehazi, servul lui Elisei, a zis: „lată, domnul meu l-a lăsat pe acest Neeman Sirianul să 
se ducă fără să fi primit din mâna lui ceea ce adusese... Viu este Domnul, că voi alerga după el şi 
voi lua de la el ceva!” 

21 Şi a alergat Ghehazi după Neeman. lar Neeman l-a văzut alergând după el şi s-a coborât din 


trăsură să-l întâmpine şi i-a zis: „Cu pace vii?” 

22 lar Ghehazi a zis: „Cu pace. Stăpânul meu m-a trimis ca să-ţi spun: iată, acum au venit la mine 
doi tineri dintre fiii profeților ce se află în muntele lui Efraim; dă-le, te rog, un talant de argint şi 
două rânduri de haine!” 

23 lar Neeman a zis: „la doi talanţi de argint!” Şi a luat acela, în doi saci, doi talanţi de argint şi 
două rânduri de haine, şi i-a pus pe umerii a două dintre slugile sale, care le-au purtat înaintea lui. 
24 Şi a venit într-un loc dosnic şi i-a luat din mâinile lor şi i-a dus apoi în casă, iar oamenilor le-a 
dat drumul. 

25 După aceea a intrat şi a stat în faţa stăpânului său. Şi i-a zis Elisei: „De unde vii, Ghehazi?” 
Ghehazi a răspuns: „Robul tău n-a fost nicăieri”. 

26 Iar Elisei i-a zis: „Oare n-a mers inima mea cu tine atunci când omul s-a coborât din trăsură ca să 
te întâmpine?... Şi acum, iată că ai primit argint şi iată că ai primit haine şi [prin 

8 Elisei se arată îngăduitor față de obligaţia profesională a lui Neeman, aceea de a-şi însoţi regele în 
templu şi, în ciuda convingerii sale intime, de a se supune cultului oficial. Rimon era un epitet al lui 
Hadad, zeul asirian al tunetului şi al vremii. 

ele], livezi de măslini şi vii şi turme şi cirezi şi slugi şi slujnice... 

27 Lepra lui Neeman se va lipi de tine şi de urmaşii tăi pentotdeauna!” Şi a plecat acela de dinainte- 
i alb de lepră, ca zăpada. 

6 

Toporul în apă. Asediul Samariei; foametea din cetate, al cărei sfârşit e anunţat de către Elisei. 

1 Şi au zis fiii profeților către Elisei: „Iată, locul unde locuim aici la tine e prea strâmt pentru noi. 

2 Să mergem la Iordan şi să luăm fiecare câte o bârnă şi să ne facem acolo locuinţe”. Iar el a zis: 
„Duceţi-vă”. 

3 Dar unul dintre ei i-a zis cu blândeţe: „Vino şi tu cu robii tăi 
4 Şi a mers cu ei, au venit la lordan şi au început să taie lemne. 

5 Şi, iată, în timp ce unul reteza o bârnă, toporul i-a scăpat din coadă şi a căzut în apă. Şi el a strigat: 
„Vai, stăpâne, numa ce-l împrumutasem...!” 

6 lar omul lui Dumnezeu a zis: „Undea căzut?” Acela i-a arătat locul, iar el a rupt o bucată de lemn 
şi a aruncat-o acolo şi a ieşit toporul deasupra. 

7 Şi i-a zis: „la-ţi-l!” Iar acela şi-a întins mâna şi l-a luat. 

8 La o vreme, regele siriei s-a pornit cu război asupra lui Israel. şi s-a sfătuit cu servii săi, zicând: 
„Îmi voi aşeza tabăra în cutare loc”l. 

1 De fapt, tabăra era un loc secret de pândă, unde regele sirian spera să-şi prindă inamicul într-o 
ambuscadă. 

9 Atunci Elisei a trimis la regele Israelului, zicând: „Fereşte-te să treci prin locul acela, căci Sirienii 
sunt ascunşi acolo”. 

10 Iar regele Israelului a trimis la locul pe care i-l spusese Elisei şi s-a ferit pe sine, nu o dată şi nu 
de două ori. 

11 Faptul acesta a tulburat sufletul regelui Siriei. El i-a chemat pe servii săi şi le-a zis: „Oare nu-mi 
veţi spune cine mă vinde regelui lui Israel?” 

12 Dar unul din servii săi a zis: „Nu, o, rege, domnul meu!; ci profetul Elisei, care se află în Israel, 
el îi spune regelui lui Israel toate cuvintele pe care tu le grăieşti în cămara ta de taină”. 

13 Acela a zis: „Mergeţi şi vedeţi unde se află, iar eu voi trimite şi-l voi prinde”. Iar ei i-au spus: 
„lată, în Dotan?2”. 

14 Atunci el a trimis acolo călăreţi şi care de luptă şi o oaste puternică; şi au venit noaptea şi au 
împresurat cetatea. 

15 Iar servul lui Elisei s-a sculat dimineaţa devreme şi a ieşit afară; şi, iată, cetatea era înconjurată 
de oaste şi de cai şi de care de luptă... Şi i-a zis: „O, stăpâne, ce vom face?” 

16 Iar Elisei i-a zis: „Nu te teme, fiindcă cei ce sunt cu noi îs mai mulţi decât cei ce sunt cu ei”. 

17 şi s-a rugat Elisei şi a zis: „Doamne, deschide-i robului Tău ochii să vadă!” Şi Domnul i-a 
deschis ochii, iar el a văzut; şi, iată, muntele plin: cai şi care de foc erau împrejurul lui Elisei3. 

18 Şi cum ei |Sirienii] se coborau spre 

2 Dotan: localitate situată la 22 km nord de Samaria;locul unde Iosif îi găsise pe fraţii săi păscându- 


1? 


1? 


Iar el a zis: „Voi veni”. 


şi turmele (Fc 37, 17). 

3 Cai şi care de foc, aşa cum fuseseră la ridicarea lui Ilie (2, 11). 

el, el i s-a rugat Domnului şi a zis: „Loveşte-i pe oamenii aceştia cu orbire!” Şi [Domnul] i-a lovit 
cu orbire, după cuvântul lui Elisei. 

19 Atunci Elisei le-a zis: „Nu aceasta este cetatea şi nu aceasta e calea; veniţi după mine, iar eu vă 
voi duce la omul pe care îl căutaţi”. Şi i-a dus în Samaria. 

20 Şi a fost că după ce au intrat în Samaria, Elisei a zis: „Doamne, deschide-le ochii să vadă!” Şi 
Domnul le-a deschis ochii, ei au văzut, şi, iată, erau în mijlocul Samariei... 

21 Când i-a văzut, regele lui Israel a zis către Elisei: „Nu cumva trebuie să-i ucid, părinte?” 

22 Dar el a zis: „Nu-i ucide, decât doar dacă i-ai prins cu sabia ta şi cu arcul tău ca să-i omori; 
dimpotrivă, pune-le dinainte pâine şi apă, să mănânce şi să bea şi să se ducă la stăpânul lor”. 

23 Şi le-a pus dinainte un prânz mare, ei au mâncat şi au băut, el le-a dat drumul, iar ei s-au întors la 
stăpânul lor. Şi n-au mai venit pâlcurile de jaf din Siria în ţara lui Israel4. 

24 Şi a fost că, după aceasta, fiul lui Benhadad, regele Siriei, şi-a strâns întreaga oştire şi s-a suit şi 
a împresurat Samaria. 

25 Şi foamete mare s-a făcut în Samaria; şi, iată, atât de mult au tinut-o împresurată, încât o 
căpăţână de măgar ajunsese la preţul de cincizeci$ de sicli de argint, iar un sfert de cab6 de găinaţ 
de porumbel [se vindea] cu cinci sicli de argint. 

4 Referire la pâlcurile pomenite la 5, 2. 

5 T. M.: „... optzeci”. 

6 Nu poate fi determinată capacitatea unui „cab”. Oricum, prețuri uriaşe pentru o hrană derizorie. 

26 Odată, când regele lui Israel mergea pe zid, o femeie a strigat către el, zicând: „O, rege, domnul 
meu, ajută-mă!” 

27 Iar regele i-a zis: „Dacă Domnul nu te ajută, cum să te ajut eu?: din arie, de la teasc?...”. 
28 Şi a întrebat-o regele: „Ce e cu tine?” Iar ea a zis: „Această femeie mi-a zis: dă-l pe fiul tău, şi-l 
vom mânca astăzi, iar pe fiul meu îl vom mânca mâine. 

29 Aşa că l-am fript pe fiul meu şi l-am mâncat. Iar a doua zi i-am spus: dă-l pe fiul tău, ca să-l 
mâncăm!... Dar ea şi-a ascuns fiul”7. 

30 Şi a fost că dacă regele lui Israel a auzit cuvintele femeii, şi-a sfâşiat hainele mergând pe zid, şi a 
văzut poporul că, pe dedesubt, el purta pe trup pânză de sac. 

31 Şi a zis regele: „Aşa să-mi facă mie Dumnezeu, ba încă şi mai mult, dacă astăzi capul lui Elisei îi 
va rămâne pe umeri!”9 

32 Elisei şedea în casa lui, împreună cu bătrânii, când regele a trimis la el un om. Dar mai înainte ca 
acel sol să fi sosit la Elisei, acesta le-a zis bătrânilor: „Ştiţi voi că acest fiu de ucigaşI0 a 

7 Istoricul Iosif Flaviu relatează că în timpul asedierii Ierusalimului de către armatele romane, în 
anul 70, locuitorii cetăţii ajunseseră să-şi mănânce copiii. Dar nu numai ei: în Anglia, marea 
foamete din 1316 îi făcuse pe oameni să-şi mănânce copiii, să mănânce câini, şoareci şi găinaţ de 
porumbel. 

8 În semn de părtăşie la nenorocirea generală. 

9 Regele îl crede pe Elisei răspunzător pentru ceea ce se întâmplă;se poate presupune un oarecare 
îndemn la rezistenţă, însoţit de promisiunea ajutorului divin. 

10 „Fiu de ucigaş” putea fi mai degrabă o expresie comună referitoare la orice declasat, aşa cum la 
Englezi va fi injuria: „fiu de căţea”. 

trimis să-mi ia capul? Vedeţi ca, de îndată ce solul va fi intrat, închideţi uşa şi țineți-l la uşă: nu 
cumva în urma lui se aud paşii stăpânului său?” 

33 şi-n timp ce încă vorbea cu ei, solul a venit la el şi 1-a zis: „lată, răul acesta e de la Domnul; ce să 
mai aştept eu de la Domnul?” 

7 

Minunea salvatoare. Sfârşitul asediului. 

1 Dar Elisei a zis: „Ascultaţi cuvântul Domnului: aşa grăieşte Domnul: Mâine, pe vremea aceasta, o 
măsură de făină aleasă va costa un siclu, iar două măsuri de orz vor costa un siclu la porțile 
Samarie!”. 


2 Iar cel care era al treilea după rege cel pe al cărui braţ se rezema regele i-a răspuns lui Elisei, 
zicând: „lată, chiar dacă Domnul ar deschide jgheaburile cerului, nici atunci nu va fi cu putinţă un 
astfel de lucru”. Dar Elisei a zis: „Tu, cu ochii tăi, vei vedea, dar de acolo nu vei mânca”2. 

3 La poarta cetăţii erau patru oameni leproşi. Şi au zis unul către altul: „De ce să stăm noi aici până 
vom muri? 

4 De vom zice: hai să intrăm în cetate!, în cetate e foamete, şi vom muri acolo; de vom şedea aici, 
tot vom muri. Aşadar, veniţi şi hai să cădem în tabăra Sirienilor, poate că ne vor lăsa vii 

1 „... jgheaburile cerului”: metaforă folosită şi în relatarea asupra dezlănţuirii potopului lui Noe(Fe 
7,11). 

2 Aici se încheie, de fapt, capitolul precedent. Versetele sunt însă şi o introducere la cele ce 
urmează. 

şi vom trăi; iar de ne vor da morţii, vom muri”. 

5 Şi, încă fiind întuneric, s-au sculat ca să intre în tabăra Sirienilor. Dar când au ajuns la marginea 
taberei Sirienilor, iată că acolo nu mai era nici un om... 

6 Căci Domnul făcuse în aşa fel, încât în tabăra Sirienilor să se audă huruit de care şi nechezat de 
cai şi freamăt de oaste mare3. Iar ei au zis unul către altul: „Regele Israelului a tocmit împotriva 
noastră, cu plată, pe regii Heteilor şi pe regii Egiptului, ca să vină asupră-ne...”. 

7 Şi s-au sculat şi au fugit pe-ntuneric şi şi-au lăsat în tabără, aşa cum erau, corturile şi caii şi asinii 
şi au fugit ca să-şi scape viaţa. 

8 lar leproşii aceştia au pătruns, nu prea adânc, în tabără şi au intrat într-un cort şi au mâncat şi au 
băut şi au luat de acolo argint şi aur şi haine, şi s-au dus şi le-au ascuns, apoi s-au întors şi au intrat 
în alt cort şi au luat şi de acolo şi s-au dus şi le-au ascuns. 

9 Şi au zis unul către altul: „Ce facem noi, nu facem bine! Ziua aceasta e o zi de noutăţi bune; dacă 
tăcem şi aşteptăm până se face ziuă, atunci noi vom da de bucluc; aşadar, hai să ne ducem şi să dăm 
noi de veste la casa regelui!” 

10 Şi s-au dus şi au strigat la poarta cetăţii şi le-au dat de veste, zicând: „Am intrat în tabăra 
Sirienilor; şi, iată, acolo nu se află nici un om, nici măcar glas de om, ci doar cai legaţi şi asini legaţi 
şi corturile lor aşa cum erau”. 

11 Atunci portarii au strigat şi au dat de veste înlăuntru, în casa regelui. 

3 Desigur, „caii şi carele lui Israel”, forţe perceptibile încă din vremea lui Ilie. 

12 Iar regele, sculându-se noaptea, le-a zis servilor săi: „Acum am să vă spun eu vouă ce fac Sirienii 
cu noi: Ei ştiu că noi suntem flămânzi şi au ieşit din tabără şi s-au ascuns pe câmp, zicând: ei vor 
ieşi din cetate, iar noi îi vom prinde de vii şi vom intra în cetate”. 

13 Dar unul din servii săi, răspunzând, a zis: „Să se ia cei cinci cai care au mai rămas, care sunt aici 
(că atât mai rămăsese pentru toată gloata lui Israel), şi vom trimite acolo şi vom vedea”. 

14 Aşa că au luat doi călăreţi, pe care regele lui Israel i-a trimis după regele Siriei, zicându-le: 
„Mergeţi şi vedeţi!” 

15 Şi au mers pe urma aceluia până la Iordan; şi, iată, tot drumul era plin de hainele şi de uneltele 
pe care Sirienii, în zăpăceala lor, le aruncaseră. Atunci trimişii s-au întors şi i-au spus regelui lui 
Israel. 

16 Şi a ieşit poporul şi a jefuit tabăra Sirienilor; o măsură de făină aleasă a scăzut la preţul de un 
siclu, iar două măsuri de orz, tot la un siclu, după cuvântul Domnului. 

17 lar regele l-a pus mai-mare la poartă pe cel ce era al treilea după el pe al cărui braţ se rezema 
regele; şi acolo, în poartă, a fost călcat în picioare de popor şi a murit, aşa cum omul lui Dumnezeu 
grăise atunci când solul se coborâse la e14. 

18 Şi a fost aşa cum Elisei îi spusese regelui când i-a zis: „Două măsuri de orz, un siclu, şi o măsură 
de făină aleasă, un siclu: acestea vor fi preţurile mâine, 

4 Vezi 6, 32 - 7, 2. Aflând de spectaculoasa ieftinire a hranei, poporul se îmbulzea, înnebunit de 
foame, să prindă ceea ce se putea. (De menţionat că prin „poartă” trebuie înţeleasă piaţa, care se 
afla, de obicei, în faţa interioară a porţii). 

la vremea aceasta, în poarta Samariei”, 

19 şi aşa cum s-a întâmplat când cel ce era al treilea după rege zisese către Elisei: „lată, chiar dacă 
Domnul ar deschide jgheaburile cerului, nici atunci nu va fi cu putinţă un astfel de lucru”, la care 


Elisei a răspuns: „Tu, cu ochii tăi vei vedea, dar de acolo nu vei mânca”. 

20 Aşa a fost: în poartă l-a călcat poporul în picioare şi a murit. 

8 

Şunamita şi bunurile ei. Elisei şi Hazael. Ioram şi Ohozia, regii lui Iuda. 

1 Elisei a grăit către femeia căreia îi înviase copilul şi i-a zis: „Scoală-te şi pleacă, tu şi casa tal, şi 
locuieşte unde vei putea; căci Domnul a chemat foamete în ţară, care va fi în ţară vreme de şapte 
ani”. 

2 Atunci femeia s-a sculat şi a făcut după cuvântul lui Elisei. şi s-a dus, ea şi casa ei, şi a locuit în 
ţara Filistenilor vreme de şapte ani. 

3 Şi a fost că după ce acei şapte ani s-au încheiat, femeia s-a întors din ţara Filistenilor în cetate şi a 
venit la rege ca să-l roage pentru casa ei şi ţarinile sale2. 

1 În limbajul biblic, prin „casa” cuiva se înţelegea toată obştea unei case: familia, servitorii şi, 
eventual, sclavii;în numeroase cazuri, descendenţii dintr-un strămoş comun („casa lui Iosif”, „casa 
lui Veniamin” etc.). 

2 Rămase fără proprietar, bunurile acestuia deveneau proprietatea regelui (în zilele noastre, a 
statului). 

4 Aceasta, la vremea când regele grăia către Ghehazi, servul omului lui Dumnezeu, zicând: 
„Vorbeşte-mi despre toate lucrurile cele mari pe care le-a făcut Elisei”. 

5 Şi a fost că-n timp ce acesta îi spunea regelui cum îl înviase [Elisei] pe copilul cel mort, iată că, 
tocmai atunci, femeia al cărei copil fusese înviat de Elisei striga către rege pentru casa şi ţarinile 
sale. Atunci Ghehazi a zis: „O, rege, stăpâne, aceasta-i femeia şi acesta-i fiul ei, cel pe care Elisei 1- 
a înviat!” 

6 Regele a întrebat-o pe femeie, iar ea i-a povestit. Atunci regele i-a dat un eunuc, zicându-i 
acestuia: „Întoarce-i tot ceea ce era al ei, precum şi toate roadele țarinei din ziua-n care a părăsit ţara 
şi până astăzi!” 

7 Elisei a venit în Damasc la vremea când regele Siriei, fiul lui Hadad3, era bolnav. Şi i s-a spus: 
„Omul lui Dumnezeu a venit aici”. 

8 Atunci regele i-a zis lui Hazael: „la în mână un dar4 şi du-te în faţa omului lui Dumnezeu, şi 
printr-însul întreabă-l pe Domnul, zicând: mă voi vindeca eu oare de această boală?” 

9 Hazael s-a dus atunci să-l întâmpine; şi-n mână a luat, drept dar, toate bunătăţile Damascului, cât 
încăpea pe patruzeci de cămile; şi a venit, i-a stat înainte şi i-a zis: „Fiul tău, fiul lui Hadad, regele 
Siriei, m-a trimis la tine, zicând: mă voi vindeca eu oare de această boală?” 

3 E vorba de Benhadad al II-lea. 

4 Nimeni nu mergea la un profet să-i ceară o consultaţie fără a-i aduce un dar, mai mic sau mai 
mare, pe care acesta, de obicei, nu-l refuza. Prin expresia: „la în mână un dar” se înţelege: „Ia cu 
tine un dar”. 

10 Iar Elisei i-a zis: „Du-te şi spune-i: «Negreşit, vei trăi», deşi Domnul mi-a arătat că el, negreşit, 
va muri”5. 

11 Atunci Hazael i-a stat în faţă şi l-a pironit cu ochii până când acela n-a mai suferit. Şi omul lui 
Dumnezeu a început să plângă. 

12 Iar Hazael i-a zis: „De ce plângi, domnul meu?” Iar acela a zis: „Fiindcă ştiu câte rele le vei face 
tu fiilor lui Israel: cetăţile lor le vei nimici cu foc, floarea vitejilor lor o vei ucide cu sabia, pe 
pruncii lor îi vei zdrobi şi pe cele însărcinate le vei spinteca”. 

13 Şi i-a zis Hazael: „Cine-i oare robul tău?: câine câinos, ca să facă el asemenea grozăvii?” Atunci 
Elisei i-a zis: „Domnul mi-a arătat că tu vei fi rege peste Siria”6. 

14 Iar acela a plecat de lângă Elisei şi s-a dus la stăpânul său. Acesta i-a zis: „Ce ţi-a spus Elisei?” 
Acela i-a zis: „Elisei mi-a spus că, negreşit, vei trăi”. 

15 Şi a fost că, a doua zi, el a luat o învelitoare şi a înmuiat-o în apă şi i-a pus-o pe faţă, iar acela a 
murit. Aşa că Hazael a devenit rege în locul lui. 

16 În cel de-al cincilea an al domniei lui Ioram, fiul lui Ahab, regele lui Israel, a devenit rege Ioram, 
fiul lui Iosafat, regele lui Iuda”. 

5 Elisei nu afirmă că regele va trăi, ci doar îl îndeamnă pe demnitar să-i spună cuvintele de rutină pe 
care orice bolnav le aşteaptă. În fond, soarta regelui nu mai interesează, ea fiind pecetluită, şi 


aceasta pare a fi raţiunea pentru care Hazael îl va asasina chiar a doua zi. Adevărata profeție este 
aceea despre ascensiunea lui Hazael şi despre atrocitățile pe care noul rege al Siriei le va săvârşi 
asupra Israeliților. 

6 De fapt, Hazael fusese uns de către Ilie (3 Rg 19, 15);Elisei nu face altceva decât să-i pună în față 
viitorul său comportament. 

7 Cei doi Ioram: regele lui Israel (852-841) şi regele lui Iuda (848-841) au fost contemporani în 
ultimii lor opt ani de domnie (de notat că, în bună parte, cronologia suveranilor pomeniţi în V. T. 
este uşor aproximativă). 

17 Treizeci şi doi de ani avea când a început să domnească; şi a domnit în Ierusalim vreme de opt 
ani. 

18 El a umblat în căile regilor lui Israel, aşa cum făcuse casa lui Ahab (căci femeia lui era fiica lui 
Ahab), şi a făcut ceea ce e rău în fața Domnului. 

19 Dar Dumnezeu n-a vrut să nimicească pe Iuda, de dragul lui David, robul său, căruia îi spusese 
că-i va da întotdeauna un luminător, lui şi fiilor săi. 

20 În zilele lui s-au eliberat Edomiţii, prin răscoală, de sub stăpânirea lui Iuda 8, şi şi-au pus un rege 
peste ei. 

21 şi s-a dus Ioram la Țair;, şi-mpreună cu el, toate carele lui. şi s-a sculat noaptea şi i-a lovit pe 
Edomiţii care-l împresuraseră, şi pe căpeteniile carelor, dar grosul luptătorilor au fugit în corturile 
lor. 

22 Aşa s-au eliberat Edomiţii, prin răscoală, de sub stăpânirea lui Iuda, până-n ziua de astăzi. Atunci 
şi tot aşa s-a eliberat Libna. 

23 Cât despre celelalte întâmplări ale lui Ioram, despre toate faptele lui, oare nu sunt ele scrise în 
Cartea Faptelor din Vremea Regilor lui Iuda? 

24 loram a adormit împreună cu părinţii săi şi a fost îngropat laolaltă cu părinţii săi în cetatea lui 
David. Iar în locul lui a devenit rege Ohozia, fiul său. 

25 Ohozia, fiul lui Ioram, regele lui Iuda, a devenit rege în cel de al doisprezecelea an al domniei lui 
Ioram, fiul lui Ahab. 

8 3 Rg 22, 48: „În Idumeea pe atunci nu era rege, ci un locţiitor”. 

26 Ohozia era de douăzeci şi doi de ani când a devenit rege şi a domnit în Ierusalim doar un an. Pe 
mama lui o chema Atalia şi era fiica lui Omri, regele lui Israel. 

27 El a umblat în calea casei lui Ahab şi a făcut ceea ce e rău în faţa Domnului, aşa cum făcuse casa 
lui Ahab, de vreme ce era ruda lui Ahab. 

28 El s-a dus cu Ioram, fiul lui Ahab, să se războiască împotriva lui Hazael, regele Siriei, la 
Ramotul Galaadului; dar Sirienii l-au rănit pe loram. 

29 Atunci regele loram s-a întors să se vindece în Izreel de rana pe care i-o făcuseră Sirienii la 
Ramot, când se luptase cu Hazael, regele Siriei. Iar Ohozia, fiul lui Ioram, regele lui Iuda, a venit la 
Izreel să-l vadă pe loram, fiul lui Ahab, acesta fiind bolnav. 

9 

Iehu, uns rege peste Israel. Iehu ucide pe regele lui Israel şi pe al lui Iuda. 

1 Profetul Elisei l-a chemat pe unul din fiii profeților şi i-a zis: „Încinge-ţi mijlocul, ia în mână 
cornul cu acest untdelemn şi du-te la Ramotul Galaadului. 

2 Şi vei intra acolo şi-l vei vedea pe Iehu, fiul lui Iosafat, fiul lui Nimşi. Şi, intrând, îl vei face să se 
ridice dintre fraţii lui şi-l vei duce într-o cămară de taină. 

3 Şi vei lua cornul cu untdelemn şi-l vei turna pe capul lui şi-i vei zice: Aşa grăieşte Domnul: «Te- 
am uns rege peste Israel!» Apoi vei deschide uşa şi vei fugi fără zăbavă”. 

4 Şi tânărul, profetul, s-a dus la Ramotul Galaadului. 

5 Şi a intrat. Şi, iată, acolo şedeau căpitanii oastei. Şi a zis: „Căpitane, am ceva să-ţi spun”. Iar Iehu 
a zis: „Căruia dintre noi?” Acela a zis: „Ţie, căpitane”. 

6 şi s-a sculat şi a intrat în casă; şi a turnat untdelemnul pe capul său şi i-a zis: „Aşa grăieşte 
Domnul, Dumnezeul lui Israel: «Te-am uns să fii rege peste poporul Domnului, peste Israel. 

7 Şi vei nimici de dinaintea Mea casa lui Ahab, stăpânul tău, şi vei răzbuna sângele robilor mei, 
profeţii, şi sângele tuturor slujitorilor Domnului, din mâna Izabelei, 


8 şi din mâna întregii case a lui Ahab; din casa lui Ahab vei stârpi toată partea bărbătească, fie rob, 
fie liber în Israel]. 

9 Şi voi face cu casa lui Ahab aşa cum am făcut cu casa lui leroboam, fiul lui Nabat, şi cu casa lui 
Baeşa, fiul lui Ahia. 

10 Câinii o vor mânca pe Izabela în câmpul Izreel, şi nu va fi cine s-o îngroape»”. Şi a deschis uşa 
şi a fugit. 

11 Iehu a ieşit la servii domnului său, iar aceia i-au zis: „E bine? De ce-a venit la tine bezmeticul 
acesta2?” El le-a zis: „Voi cunoaşteţi omul şi ce mi-a spus”. 

12 Dar ei au zis: “N-ai dreptate; spune-ne acum”. Atunci Iehu le-a zis: „Asta şi asta mi-a grăit; şi 
mi-a spus: «Aşa grăieşte Domnul: te-am uns rege peste Israel”. 

1 Ca în multe alte cazuri, Dumnezeu Îşi alege instrumentul prin care va răzbuna sângele 
nevinovaţilor ucişi de idolatri şi de uneltele lor. 

2 E în firea şi obiceiul mitocanilor să-i ia în derâdere pe slujitorii sau reprezentanţii spiritului. 

13 Iar ei, auzind aceasta, s-au grăbit să-şi ia fiecare haina şi să şi-o pună sub el, ca să pară că stă mai 
sus... 3 Şi au sunat din trâmbiţă, strigând: „Iehu este rege!” 

14 Iehu, fiul lui Iosafat, fiul lui Nimşi, s-a ridicat împotriva lui Ioram acest Ioram apăra Ramotul 
Galaadului şi întregul Israel împotriva lui Hazael, regele Siriei. 

15 Iar regele Ioram se întorsese să se vindece în Izreel de rănile pe care i le făcuseră Sirienii în 
războiul său cu Hazael, regele Siriei. Şi a zis Iehu: „Dacă sunteţi într-un cuget cu mine, să nu iasă 
din cetate vreun fugar care să se ducă şi să dea de veste în Izreel”. 

16 Iehu a încălecat şi a pornit şi s-a coborât la Izreel căci Ioram, regele lui Israel, se vindeca în 
Izreel de săgetăturile cu care Sirienii îl răniseră la Ramot, în războiul cu Hazael, regele Siriei (căci 
el era bărbat tare şi puternic4) unde se coborâse Ohozia, regele lui Iuda, să-l vadă pe Ioram. 

17 Iar un străjer s-a suit în turnul lui Izreel şi a văzut praful pe care Iehu îl stârnea apropiindu-se; şi 
a zis: „Văd praf”. Şi i-a zis Ioram: „la un călăreț şi trimite-l în întâmpinare şi să zică: „Cu pace vii?” 
18 Călărețul s-a dus să-i întâmpine şi a zis: „Aşa grăieşte regele: cu pace vii?” Dar Iehu a zis: „Ce ai 
tu de-a face cu pacea?: Treci în spatele meu!” Iar 

3 Textul original atât cel ebraic cât şi cel grecesc e obscur, traducerile diferă, dar acesta pare a fi 
înţelesul cel mai apropiat: cuprinşi de frenezie, fârtaţii noului rege se şi văd, fiecare, în rangul cel 
mai înalt, cât mai aproape de ultima treaptă. (Nu e de mirare, de vreme ce chiar doi dintre ucenicii 
lui lisus vor avea aceeaşi ispită mc 10, 35-37). 

4 Rezistent la lovituri şi boală. 

străjerul a spus, zicând: „Trimisul a ajuns la ei, dar de întors nu s-a întors”. 

19 Atunci a trimis un alt călăreț, care s-a dus la el şi i-a zis: „Aşa grăieşte regele: cu pace vii?” Dar 
Iehu i-a zis: „Ce ai tu de-a face cu pacea?: Treci în spatele meu!” 

20 Iar străjerul a spus, zicând: „A ajuns la ei, dar de întors nu s-a întors. Dar cel ce mână este Iehu, 
fiul lui Nimşi, căci aleargă ca un apucat”. 

21 Atunci Ioram a zis: „Înhamă!”; şi au înhămat caii la car. Şi au ieşit Ioram, regele lui Israel, şi 
Ohozia, regele lui Iuda, fiecare în carul său, şi s-au dus să-l întâmpine pe Iehu; şi l-au aflat la țarina 
lui Nabot Izreeliteanul. 

22 Şi a fost că atunci când Ioram l-a văzut pe Iehu, i-a zis: „Cu pace vii, Iehu?” Dar Iehu a zis: „Ce 
fel de pace?: încă mai puiesc destrăbălările mamei tale Izabela şi multele ei vrăjitorii...”. 

23 Atunci loram şi-a întors mâinile şi a fugit, zicându-i lui Ohozia: „Trădare, Ohozia!” 

24 Dar Iehu şi-a încordat arcul cu toată întreaga lui putere şi l-a lovit pe Ioram între umeri; săgeata 
i-a trecut prin inimă, iar el a căzut pe genunchi. 

25 Şi a zis Iehu către Bidcar, căpetenia oştirii: „Aruncă-l în țarina lui Nabot Izreelitul!: adu-ţi 
aminte că-n timp ce noi doi călăream în urma lui Ahab, tatăl său, Domnul a aruncat asupră-i această 
prezicere, zicând: 

26 ieri am văzut sângele lui Nabot şi sângele fiilor săi, zice Domnul; aici, în țarina aceasta, aici îl 
voi răzbuna, zice Domnul... 5 Aşadar, ridică-l şi aruncă-l în această țarină, după cuvântul 
Domnului!” 

5 Rostirea din 3 Rg 21, 19, citată din memorie. 

27 lar Ohozia, regele lui Iuda, văzând aceasta, a fugit pe drumul ce duce la Bethagan6. Iar Iehu a 


alergat după el şi a zis: „Şi pe ăsta!” Şi cineva l-a lovit în car, în dreptul Gurului care este lângă 
Ibleam. El a fugit la Meghiddo7 şi a murit acolo. 

28 Iar servii săi l-au pus în car şi l-au dus la Ierusalim şi l-au îngropat în mormântul său din cetatea 
lui David. 

29 Ohozia devenise rege în cel de al unsprezecelea an al domniei lui Ioram, fiul lui Ahab. 

30 Apoi Iehu a venit în Izreel. Iar Izabela, auzind de aceasta, şi-a vopsit ochii şi şi-a împodobit 
capul şi s-a uitat pe fereastră 

31 în timp ce Iehu intra în cetate. Şi a zis: „Oare Zimri, ucigaşul stăpânului său, va avea el pace?”9 
32 EI şi-a ridicat capul spre fereastră, a văzut-o şi a zis: „Cine eşti tu? Vino cu mine jos!” Spre el, 
jos, se uitau de sus doi eunuci. 

33 El le-a zis: „Aruncaţi-o jos!” Iar ei au aruncat-o10; sângele ei a stropit peretele şi caii, care au 
călcat-o în picioare. 

34 Iar Iehu a intrat şi a mâncat şi a băut şi a zis: „Aveţi grijă acum de blestemata aia şi s-o îngropaţi, 
că e fiică de rege”. 

6 Bethagan (în traducere: „Casa grădinii”): ar putea fi identificat cu actualul Jenin. 

7 Meghiddo: Veche cetate canaaneeană, devenită apoi israeliană, situată la sud de Izreel şi care 
domina întreaga vale a lui Izreel. 

8 Mândră, regina adoptase ţinuta de ceremonie în care, de obicei, privea la fereastră serbările de 
stradă. 

9 Aluzie la căpitanul Zimri care-şi asasinase regele (vezi 3 Rg 16, 10). 

10 Demnitari regali, eunucii erau pregătiţi să trădeze! 

35 Şi s-au dus s-o îngroape, dar din ea nu s-a mai găsit decât capul, picioarele şi palmele mâinilor. 
36 şi s-au întors şi i-au spus lui lehu, iar el a zis: „E cuvântul Domnului, pe care El l-a grăit prin 
robul Său Ilie Tesviteanul, zicând: în țarina Izreel o să mănânce câinii cărnurile Izabeleil 1; 

37 şi va fi stârvul Izabelei ca gunoiul pe ogorul din câmpul Izreel, aşa că nimeni nu va putea să zică: 
aceasta e Izabela!...”. 

10 

Stârpirea neamului lui Ahab şi a cultului lui Baal. Domnia lui Iehu. 

1 Ahab avea şaptezeci de fii în Samaria. Iar Iehu a făcut o scrisoare şi a trimis-o în Samaria la mai- 
marii Samariei şi la bătrâni şi la cei ce se îngrijeau de fiii lui Ahab, zicând: 

2 „... Şi acum, de îndată ce această scrisoare va ajunge la voi (fiindcă aci, cu voi, se află fiii 
stăpânului vostru şi cu voi sunt carele şi caii şi armele şi cetăţile întărite), 

3 puneţi ochii pe cel mai bun şi mai potrivit dintre fiii stăpânului vostru şi aşezaţi-l pe tronul tatălui 
său şi bateţi-vă pentru casa domnului vostru”. 

4 lar ei s-au înspăimântat foarte tare şi au zis: „lată, doi regi n-au putut să-i stea împotrivă; cum 
vom putea noi?” 

5 Atunci mai-marii casei şi căpeteniile cetăţii şi bătrânii şi îngrijitorii au trimis la Iehu, zicând: „Noi 
suntem robii tăi şi oricâte ne vei spune vom face; nu 

11 Citat din memorie (3 Rg 21, 23), cu precizarea că nu mai e vorba de întregul trup al reginei, ci de 
resturile lui, şi cu adaosul lui Iehu. 

vom pune rege pe nimeni; ce crezi tu că e bine, aceea vom face”. 

6 Iehu le-a trimis o a doua scrisoare, zicând: „Dacă voi sunteţi de-ai mei şi ascultați de vorba mea, 
luaţi capetele acelor bărbaţi care sunt fiii stăpânului vostru şi aduceţi-le la mine, în Izreel, mâine pe 
vremea aceasta”. Acuma, fiii regelui erau şaptezeci; pe aceştia îi hrăneau bogaţii cetăţii. 

7 Şi a fost că dacă a ajuns scrisoarea la ei, i-au luat pe fiii regelui şi i-au înjunghiat pe cei şaptezeci 
de bărbaţi şi le-au pus capetele în coşuri şi le-au trimis în Izreel. 

8 Şi a venit la el un sol şi i-a spus, zicând: „Au adus capetele fiilor regelui”. Iar el a zis: „Puneţi-le 
în două grămezi, lângă poarta cetăţii, până dimineaţă”. 

9 şi s-a făcut dimineaţă, iar el a ieşit şi s-a aşezat şi a zis către întregul popor: „Voi nu aveţi nici o 
vină2. lată, eu m-am ridicat împotriva stăpânului meu şi l-am omorât; dar pe toţi aceştia, cine 1-a 
ucis? 

10 Vedeţi acum că nimic pe pământ nu rămâne ne-mplinit din cuvântul pe care Domnul l-a grăit 
împotriva casei lui Ahab; căci Domnul este Cel ce a făcut tot ceea ce El a spus prin mâna robului 


său Ilie”. 

11 Şi Iehu i-a ucis pe toţi cei ce mai rămăseseră din casa lui Ahab în Izreel şi pe toți cei mai de 
seamă ai lui şi pe apropiații lui şi pe preoţii lui, că n-a mai rămas nimeni dintre ai lui. 

1 Provocarea lui Iehu avusese în vedere factorul psihologic: un ins care fusese în stare să ucidă doi 
regi într-o singură zi nu putea fi un om obişnuit, ci înzestrat cu puteri speciale, supraumane. Aşadar, 
supunere totală! 

2 Literal: „Voi sunteţi drepți”. 

12 şi s-a ridicat Iehu şi s-a dus în Samaria. ŞI ajungând în drum la Bet-Eched3, 

13 i-a aflat pe fraţii lui Ohozia, regele lui Iuda, şi a zis: „Cine sunteţi voi?” Iar ei au zis: „Suntem 
fraţii lui Ohozia, şi ne ducem să dăm bineţe fiilor regelui şi fiilor reginei”. 

14 Iar el a zis: „Luaţi-i de vii!” Şi i-a înjunghiat acolo, la Bet-Eched: patruzeci şi doi de oameni; şi 
n-a lăsat viu pe nici unul din ei. 

15 Apoi, plecând de acolo, l-a aflat pe lonadab, fiul lui Recab, care venea să-l întâlnească. Acela i-a 
dat bineţe, iar Iehu i-a zis: „Este inima ta dreaptă cu inima mea, aşa cum inima mea este cu a ta?” 
lonadab a zis: „Este”. Iar Iehu a zis: „Dacă este, atunci dă-mi mâna!” Acela i-a dat mâna, iar el l-a 
luat cu sine în car4. 

16 Şi i-a zis: „Vino cu mine şi vezi râvna mea pentru Domnul Sabaot!” Şi l-a făcut să şadă în carul 
său. 

17 Şi au intrat în Samaria şi i-au ucis pe toţi cei ce mai rămăseseră din casa lui Ahab în Samaria, 
până i-a stârpit, după cuvântul pe care Domnul i-l grăise lui Ilie. 

18 Şi a adunat Iehu tot poporul şi le-a zis: „Ahab l-a slujit pe Baal puţin; Iehu îl va sluji mult. 

19 Şi acum: chemaţi-i la mine pe toţi profeţii lui Baal şi pe toți slujitorii lui şi pe toţi preoţii lui! 
Nici unul să nu lipsească, fiindcă mare jertfă îi voi aduce eu lui Baal; cel ce va lipsi va muri. 

3 Bet-Eched (poate însemna: „Casa Tunsorii”): localitate situată între Izreel şi Samaria;identificată 
cu actuala Beit-Qad. 

4 După losif Flaviu, Iehu şi lonadab erau de multă vreme prieteni. 

(lehu însă a făcut aceasta cu şiretlic, ca să-i poată nimici pe slujitorii lui Baal.) 

20 Şi a zis Iehu: „Faceţi-i lui Baal o sfântă serbare!” Iar ei au făcut chemarea. 

21 Şi a trimis Iehu în tot Israelul, zicând: „Să vină acum toți slujitorii lui Baal şi toţi preoţii lui şi 
toţi profeţii lui, şi nimeni să nu lipsească; fiindcă o jertfă mare voi aduce; cel ce nu va veni nu va 
trăi”. Aşa că au venit toți slujitorii lui Baal şi toți preoţii lui şi toţi profeţii lui; n-a fost nici unul care 
să nu fi venit; şi au intrat în templul lui Baal; şi s-a umplut templul lui Baal de la un capăt la 
celălalt. 

22 Şi a zis Iehu către veşmântari: „Aduceţi câte un veşmânt pentru toţi slujitorii lui Baal!” Şi le-au 
adus veşminte. 

23 Apoi Iehu, împreună cu lonadab, fiul lui Recab, a intrat în templul lui Baal şi le-a zis slujitorilor 
lui Baal: „Cercetaţi şi vedeţi dacă nu cumva se află printre voi vreunul din slujitorii Domnului, 
pentru că aici nu trebuie să mai fie altcineva decât numai şi numai slujitorii lui Baal”. 

24 Şi a intrat să aducă jertfe şi arderi-de-tot. Iehu însă îşi rânduise afară optzeci de oameni, cărora 
le-a zis: „Dacă cineva dintre voi îl va scăpa pe vreunul din oamenii pe care eu vi-i voi aduce în 
mână, viaţa lui va fi în schimbul vieţii aceluia”. 

25 Şi a fost că dacă a adus arderea-de-tot, Iehu le-a zis pedestraşilor săi şi căpitanilor lor: „Intraţi şi 
ucideţi-i!; nici un om dintre ei să nu scape!” Şi i-au trecut prin ascuţişul săbiei; pedestraşii şi 
căpitanii le-au aruncat trupurile. Apoi s-au dus în cetatea unde se afla capiştea lui Baal 

26 şi au scos afară stâlpul lui Baal şi l-au ars; 

27 şi au doborât stâlpii lui Baal5, iar capiştea lui Baal au dărâmat-o şi au făcut din ea umblătoare6 
până-n ziua de azi. 

28 Aşa l-a stârpit Iehu pe Baal din Israel. 

29 Iehu însă nu s-a îndepărtat de păcatele lui leroboam, fiul lui Nabat, care-l făcuse pe Israel să 
păcătuiască; în Betel şi în Dan se aflau juninci de aur. 

30 Şi a zis Domnul către Iehu: „Fiindcă tu ai făcut bine ceea ce era drept în ochii Mei şi ai îndeplinit 
împotriva casei lui Ahab tot ceea ce Eu aveam la inimă, fiii tăi până la al patrulea neam vor şedea 


pe tronul lui Israel”. 

31 Dar Iehu nu şi-a dat silinţa să umble cu toată inima lui în legea Domnului, Dumnezeului lui 
Israel, şi nu s-a abătut de la păcatele lui leroboam, fiul lui Nabat, cel care-l făcuse pe Israel să 
păcătuiască. 

32 În zilele acelea a început Domnul să taie părţi din ţara lui Israel; Hazael le-a lovit în toate 
hotarele lui Israel: 

33 la răsărit de Iordan, tot ţinutul Galaadului, al lui Gad, al lui Ruben şi al lui Manase, începând de 
la Aroer, care se află pe ţărmul râului Arnon, şi Galaadul şi Vasanul7. 

34 Cât despre celelalte întâmplări ale lui Iehu, despre toate vitejiile lui şi despre războaiele pe care 
le-a purtat, 

5 Stâlpii de lemn sau de piatră simbolizau prezenţa zeului. 

6 „Umblătoare” (popular): closet public. 

7 Teribilul, crudul şi cinicul Iehu nu s-a dovedit şi un bun apărător al hotarelor lui Israel. Profitând 
de slăbirea temporară a imperiului asirian, vigurosul Hazael a cucerit, aproape în întregime, 
teritoriile israeliene de la est de Iordan. 

oare nu sunt ele scrise în Cartea Faptelor din Vremea Regilor lui Israel? 

35 Şi a adormit Iehu împreună cu părinţii săi şi l-au îngropat în Samaria. Iar în locul lui a devenit 
rege loahaz, fiul său. 

36 Iar timpul domniei lui Iehu peste Israel, în Samaria, a fost de douăzeci şi opt de ani. 

Atalia şi loaş. 

1 lar Atalia, mama lui Ohozial, văzând că fiul ei e mort, s-a ridicat şi a stârpit tot ce era sânge 
regesc. 

2 Dar loşeba, fiica regelui Ioram, sora lui Ohozia, l-a luat pe Ioaş, fiul fratelui ei, furându-l de 
printre fiii regelui care trebuiau ucişi, şi l-a furişat pe el şi pe doica lui în odaia de dormit, 
ascunzându-l astfel de faţa Ataliei; şi el n-a fost ucis. 

3 Şi împreună cu ea a rămas ascuns în templul Domnului vreme de şase ani, timp în care Atalia a 
domnit peste ţară. 

4 În cel de al şaptelea an, preotul Iehoiada a trimis şi a luat sutaşi dintre Cheretieni2 şi dintre 
pedestraşi şi i-a 

1 Atalia era fiica lui Ahab şi a Izabelei. Moartea lui Ohozia a surprins-o în poziţia de regină-mamă. 
Poftitoare de putere, a luat de îndată măsuri drastice de exterminare a tuturor posibililor sau 
eventualilor pretendenți la tron. Domnia ei, de şase ani, a însemnat apogeul cultului lui Baal în 
regatul de sud, ea dovedindu-se tot atât de aprigă ca mama ei în Israel. Racine va face din ea eroina 
unei celebre piese de teatru. 

2 Cheretienii: mercenari cretani, angajaţi mai întâi de David în corpul de gardă al regelui şi al casei 
sale. Ei formau o grupă aparte (alături de Peletieni, mercenari recrutaţi dintre Filisteni). 

adus la el în templul Domnului şi a făcut cu ei un legământ în numele Domnului şi le-a luat 
jurământ; atunci Iehoiada le-a arătat pe fiul regelui3. 

5 Şi le-a poruncit, zicând: „lată ce aveţi de făcut: o treime din voi veţi intra sâmbătă şi veţi sta de 
strajă la casa regelui, în pridvor; 

6 o treime, la poarta Sur; şi o treime, la poarta din spatele pedestraşilor; şi ţineţi ochii pe casă!4 

7 lar două părţi din voi, din cei plecaţi în ziua de sâmbătă, veţi răspunde de paza regelui în templul 
Domnului. 

8 Şi veţi face cerc în jurul regelui, fiecare cu arma în mână; cel ce va intra în rânduri, va muri. Şi 
veţi fi cu regele când va ieşi şi când va intra”. 

9 Iar sutaşii au făcut tot ceea ce înțeleptul Iehoiada le poruncise; şi fiecare şi-a luat oamenii săi atât 
pe cei ce intrau, cât şi pe cei ce ieşeau din slujbă sâmbăta şi au venit la preotul Iehoiada. 

10 Iar preotul le-a dat sutaşilor săbiile şi suliţele regelui David, care se aflau în templul Domnului5. 
11 Şi s-au aşezat oştenii împrejurul regelui, fiecare cu arma-n mână, de la colţul din dreapta până la 
colţul din stânga al templului, şi până la jertfelnic şi de jur-împrejurul templului. 

3 Din 2 Par 22, 11 ştim că loşeba era soţia preotului Iehoiada. Aceasta explică, pe de-o parte, 
ascunderea copilului pe un timp atât de lung şi, pe de alta, faptul că preotul devine inițiatorul şi 


conducătorul conspirației. 

4 Nu există repere pentru o imagine clară asupra acestor dispozitive militare;e limpede însă intenția 
lui Iehoiada: aceea de a controla cu stricteţe punctele de circulaţie. El alesese sâmbăta ca zi pentru 
inaugurarea regelui. 

5 Arme suflate cu aur, folosite numai cu prilejul marilor ceremonii şi defilări. 

12 Şi l-a adus în faţă pe fiul regelui şi i-a pus coroana şi însemnele; şi l-a proclamat rege şi l-a uns; 
iar ei au bătut din palme şi au strigat: „Trăiască regele!” 

13 Atunci Atalia a auzit larma poporului ce alerga, şi a intrat la popor în templul Domnului. 

14 Şi, privind, iată că regele şedea, după rânduială, în scaunul de judecată; iar cântăreții şi 
trâmbiţaşii erau în faţa regelui; şi-ntregul popor al locului se bucura şi suna din trâmbiţe. Atunci 
Atalia şi-a sfâşiat hainele şi a strigat: „Uneltire! Uneltire...!” 

15 Dar preotul Iehoiada le-a poruncit sutaşilor mai-mari peste oaste şi le-a zis: „Scoateţi-o din 
rânduri!; iar cel ce va merge după ea, acela negreşit va muri de sabie!” Aceasta, fiindcă preotul a 
zis: „Să nu fie omorâtă în templul Domnului!” 

16 Şi şi-au pus mâinile pe ea şi au împins-o pe calea intrării Cailor până la casa regelui, şi acolo au 
ucis-o. 

17 Iar Iehoiada a făcut un legământ între Domnul şi rege şi popor, aşa ca ei să fie poporul 
Domnului6. 

18 şi-ntregul popor al ţării a intrat în templul lui Baal şi l-au dărâmat; jertfelnicele şi chipurile lui le- 
au sfărâmat cu totul, pe Matan, preotul lui Baal, l-au ucis în faţa jertfelnicelor, iar preotul [Iehoiada] 
a aşezat strajă în templul Domnului. 

19 Şi i-a luat pe sutaşi şi pe Cheretieni şi pe pedestraşi şi întregul popor din partea locului şi l-au 
coborât pe rege din templul Domnului şi au ajuns la 

6 „A fi ei poporul Domnului”: a-şi restaura credincioşia faţă de Domnul, ceea ce însemna, în primul 
rând, abolirea idolatriei şi întoarcerea la credinţa într-un singur Dumnezeu. 

casa regelui pe calea porţii Alergătorilor, şi acolo l-au aşezat pe tronul regilor. 

20 şi-ntregul popor al ţării s-a bucurat, iar cetatea s-a liniştit. Aşadar, pe Atalia au ucis-o cu sabia în 
casa domnească. 

Domnia şi moartea lui loaş. 

1 loaş avea şapte ani când a devenit rege. 

2 loaş a început să domnească în cel de al şaptelea an al lui Iehu şi a domnit în Ierusalim vreme de 
patruzeci de ani. 

3 Atâta vreme cât l-a îndrumat preotul Iehoiada, loaş a făcut ceea ce e drept în faţa Domnului; 

4 doar înălțimile nu le-a desfiinţat, căci poporul încă mai aducea jertfe şi tămâieri pe înălțimi. 

5 Şi a zis loaş către preoţi: „Toți banii sfintelor datorinţe ce se aduc în casa Domnului, banii 
răscumpărării adică toţi banii pe care omul îi aduce pentru răscumpărare şi toţi banii pe care din 
inimă îi aduce omul în templul Domnului], 

6 preoţii să-i ia pentru ei, fiecare de la cel pe care-l cunoaşte; şi ei să dreagă stricăciunile templului, 
oriunde s-ar afla acele stricăciuni”. 

7 Cu toate acestea, vreme de douăzeci şi trei de ani din domnia lui loaş, preoţii nu au dres 
stricăciunile templului?. 

1 E vorba de trei feluri de dări către templu: taxa fixă şi la termen a fiecărui credincios, plata pentru 
jertfa de răscumpărare şi, în plus, orice ofrandă benevolă. 

2 Evident, preoţii abuzau de încrederea regelui, însuşindu-şi veniturile destinate reparațiilor şi 
întreţinerii templului. 

8 Atunci regele loaş i-a chemat pe Iehoiada şi pe preoţi şi le-a zis: „De ce n-aţi dres stricăciunile 
templului? De acum nu veţi mai lua bani pentru răscumpărările pe care le faceţi, ci îi veţi da pentru 
dregerea templului”. 

9 Preoţii s-au învoit să nu mai primească bani de la popor, şi nu ei să dreagă stricăciunile templului. 
10 Atunci preotul Iehoiada a luat o ladă şi i-a făcut deasupra o deschizătură, în capac, şi a pus-o 
lângă Jertfelnic, în partea dreaptă, pe unde intra poporul în templul Domnului. lar preoţii care 
stăteau de pază la uşă puneau acolo toţi banii ce se aflau în templul Domnului. 


11 Şi când vedeau că în ladă se adunaseră mulți bani, atunci veneau secretarul regelui şi arhiereul şi 
strângeau şi numărau banii ce se aflaseră în templul Domnului. 

12 Banii astfel adunaţi îi dădeau în mâinile celor rânduiți să facă lucrările, supraveghetorii 
templului Domnului; iar ei îi plăteau pe dulgherii şi pe meşterii care lucrau în templul Domnului, 

13 pe zidari şi pe cioplitorii în piatră, costul lemnăriei şi al pietrei cioplite pentru dregerea 
stricăciunilor din templul Domnului, precum şi orice alte cheltuieli de întreţinere a templului 
Domnului. 

14 Dar din banii aduşi în templul Domnului nu se puteau face tăvi de argint, cuie înflorate, cupe sau 
trâmbiţe sau orice fel de vas de aur sau de argint3, 

3... nu se puteau”: nu în sensul că era interzis, ci în acela că banii nu erau destui ca să se mai facă 
şi altceva decât lucrările curente. 

15 ci li se dădeau lucrătorilor, care făceau cu ei îmbunătățiri în templul Domnului. 

16 Şi nu se cerea socoteală de la oamenii cărora li se încredinţau banii ca să-i dea lucrătorilor, 
fiindcă aceia erau cu desăvârşire cinstiţi4. 

17 Însă banii din jertfa pentru păcat şi banii din jertfa pentru greşală, care intrau în templul 
Domnului, pe aceia îi luau preoţii. 

18 Atunci s-a ridicat Hazael, regele Siriei, şi a pornit cu război împotriva Gatului şi l-a luat. Hazael 
însă şi-a pus în gând să meargă şi împotriva Ierusalimului. 

19 Dar loaş, regele lui Iuda, a luat toate sfintele odoare pe care le dăruiseră Iosafat, Ioram şi Ohozia, 
părinţii săi şi regii Iudei, precum şi sfintele odoare pe care el însuşi le dăruise, şi tot aurul ce s-a 
găsit în vistieria templului Domnului şi în casa regelui, şi i le-a trimis lui Hazael, regele Siriei; iar 
acesta s-a întors dinspre Ierusalim. 

20 Cât despre celelalte întâmplări ale lui loaş, despre toate faptele lui, iată, oare nu sunt ele scrise în 
Cartea Faptelor din Vremea Regilor lui Iuda? 

21 Slugiles lui însă s-au ridicat şi au uneltit şi l-au ucis pe loaş în casa Milo, ce se află în Sela. 

22 Cei ce l-au lovit au fost slugile sale Iosacar, fiul lui Şimeat, şi lozabad, fiul lui Şomer; el a murit 
şi a fost îngropat împreună cu părinţii lui în cetatea lui David. În locul lui a devenit rege Amasia, 
fiul său. 

4 Această menţiune specială nu era de natură să-i onoreze pe preoții vremii (pe care, de altfel, îi vor 
înfiera şi numeroşi profeţi). 

5 „Slugile” (aici): ofiţerii superiori ai armatei. 

Ioahaz şi loaş, regii lui Israel. Moartea lui Elisei. 

1 În cel de al douăzeci şi treilea an al domniei lui loaş, fiul lui Ohozia, regele lui Iuda, rege peste 
Israel, în Samaria, a devenit loahaz, fiul lui Iehu, care a domnit şaptesprezece ani. 

2 El a făcut ceea ce e rău în ochii Domnului şi a umblat în păcatele lui leroboam, fiul lui Nabat, 
care-l făcuse pe Israel să păcătuiască, şi nu s-a abătut de la ele. 

3 Şi cu aprindere S-a mâniat Domnul pe Israel şi l-a dat pentotdeauna în mâna lui Hazael, regele 
Siriei, şi în mâna lui Benhadad, fiul lui Hazaell. 

4 Atunci loahaz i s-a rugat Domnului, iar Domnul l-a ascultat, de vreme ce vedea necazul cu care 
regele Siriei îi strâmtora pe Israeliţi. 

5 Şi le-a dat Dumnezeu mântuire Israeliţilor şi i-a scăpat de sub stăpânirea Siriei, iar fiii lui Israel au 
locuit, ca şi mai înainte, în casele lor. 

6 Numai că ei nu s-au îndepărtat de păcatele casei lui leroboam, cel care-l făcuse pe Israel să 
păcătuiască; dimpotrivă, tocmai în ele au umblat; tufişurile2 încă mai dăinuiau în Samaria. 

7 Din oastea lui loahaz nu-i mai rămăseseră decât cincizeci de călăreţi şi zece care de luptă şi zece 
mii de pedestraşi, căci regele Siriei o nimicise şi o făcuse pulberea drumurilor. 

8 Cât despre celelalte întâmplări ale lui 

1 Acesta va fi Benhadad al III-lea (de care va fi vorba în versetul 25). 

2 „Tufişurile” (sau „desişurile” sau „crângurile”) erau locurile obscure în care se desfăşurau 
ritualurile orgiastice ale Astartei. 

Ioahaz, despre toate faptele lui şi despre vitejiile lui, oare nu sunt ele scrise în Cartea Faptelor din 


Vremea Regilor lui Israel? 

9 Şi a adormit loahaz împreună cu părinţii săi şi l-au îngropat în Samaria. Iar în locul lui a devenit 
rege loaş, fiul său. 

10 În cel de-al treizeci şi şaptelea an al domniei lui loaş, regele lui Iuda, rege peste Israel, în 
Samaria, a devenit loaş, fiul lui loahaz, care a domnit şaisprezece ani. 

11 El a făcut ceea ce e rău în ochii Domnului, neabătându-se de la nici unul din păcatele lui 
Jeroboam, fiul lui Nabat, cel care-l făcuse pe Israel să păcătuiască; dimpotrivă, în ele a umblat. 

12 Cât despre celelalte întâmplări ale lui loaş, despre toate faptele lui şi despre viteţiile lui 
împotriva lui Amasia, regele lui Iuda, oare nu sunt ele scrise în Cartea Faptelor din Vremea Regilor 
lui Israel? 

13 Şi a adormit loaş împreună cu părinţii lui şi a fost îngropat în Samaria, lângă regii lui Israel. lar 
pe tronul său s-a urcat leroboam3. 

14 Elisei era pe atunci bolnav de o boală în urma căreia a şi murit. lar loaş, regele lui Israel, a 
coborât la el şi a plâns deasupră-i şi a zis: „Părinte, părinte, carul lui Israel şi călăreţul lui!”4 

15 Iar Elisei i-a zis: „la un arc şi săgeți!” Şi i s-au adus un arc şi săgeți. 

16 Şi i-a zis regelui: „Pune-ţi mâna pe arc!” loaş şi-a pus mâna pe arc, iar Elisei şi-a pus mâinile lui 
peste mâinile 

3 E vorba de leroboam al II-lea, fiul lui loaş (în text e omisă formula de rutină cronicărească). 

4 Cuvintele pe care Elisei le rostise la despărțirea de Ilie (2, 12). 

regelui5. 

17 Şi i-a zis: „Deschide fereastra dinspre răsărit!” El a deschis-o6, iar Elisei i-a zis: „Săgetează!” Şi 
el a săgetat. 

18 Şi a zis Elisei: „Săgeata mântuirii Domnului şi săgeata mântuirii de Siria!; îi vei bate pe Sirieni 
la Afec până-i vei mistui”. Şi i-a zis Elisei: „la un arc!” Acela a luat, iar el i-a zis regelui lui Israel: 
„Bate în pământ!” Regele a bătut de trei ori şi s-a oprit. 

19 Atunci omul lui Dumnezeu s-a supărat pe el şi i-a zis: „Dac-ai fi bătut de cinci sau şase ori, 
atunci ai fi bătut Siria pânai fi mistuit-o; acum însă o vei bate numai de trei ori”. 

20 Şi a murit Elisei; şi l-au îngropat”. lar la începutul acelui an au intrat în ţară pâlcurile tâlhăreşti 
ale lui Moab. 

21 Şi a fost că-n timp ce unii îngropau un om, iată că au dat cu ochii de tâlhari şi l-au aruncat pe om 
în mormântul lui Elisei; şi de-ndată ce acela s-a atins de oasele lui Elisei, a înviat şi a stat pe 
picioarele lui8. 

5 „Punând mâna pe arc”, regele, de fapt, l-a întins cu amândouă;Elisei îi dublează mişcarea. 

6 Fereastra, pe atunci, era o simplă deschizătură în perete, fără geam;a o „deschide” însemna, în 
acest caz, a-i da perdeluţa la o parte, mişcare ce putea fi făcută uşor cu vârful săgeţii. „,... dinspre 
răsărit”: în direcția Siriei. 

7 La moartea sa, Elisei trecuse de optzeci de ani. 

8 Începutul anului ebraic era toamna;atunci obişnuiau să năvălească tâlharii, după strângerea 
recoltelor. Pe de altă parte, mormintele evreieşti erau săpate într-un perete stâncos şi acoperite cu 
câte o lespede de piatră. În cazul de față, oamenii nu ajunseseră la mormântul destinat 
mortului;când au dat cu ochii de tâlhari (care se aflau la o oarecare distanţă), ei s-au grăbit şi au dat 
la o parte lespedea mormântului care le era mai aproape şi care era al lui Elisei (desigur, după multă 
vreme de la moartea acestuia). Aşa s-a produs minunea. Credinţa că relicvele unor oameni ai lui 
Dumnezeu îşi păstrează puterea de a face minuni stă la temelia cultului sfintelor moaşte. 

22 lar Hazael, regele Siriei, mari necazuri le-a adus Israeliţilor în toate zilele lui loahaz. 

23 Domnul însă a avut milă de ei, şi îndurare, şi a cătat spre ei de dragul legământului Său cu 
Avraam, cu Isaac şi cu Iacob 9; Domnul n-a vrut să-i nimicească şi nu i-a lepădat de la faţa Lui10. 
24 Şi a murit Hazael, regele Siriei, iar în locul lui a devenit rege Benhadad, fiul său. 

25 Atunci loaş, fiul lui loahaz, şi-a revenit şi a luat de sub stăpânirea lui Benhadad, fiul lui Hazael, 
cetăţile pe care acelal1 le luase prin război de sub stăpânirea lui loahaz, tatăl său; de trei ori l-a 
bătut loaş, şi a recucerit cetăţile lui Israel. 

14 

Domnia şi moartea lui Amasia. leroboam al II-lea, regele lui Israel. 


1 În cel de al doilea an al domniei lui Ioaș, fiul lui loahaz, regele lui Israel, peste Iuda a început să 
domnească Amasia, fiul lui loaş. 

2 Când a început să domnească avea vârsta de douăzeci şi cinci de ani; şi a domnit în Ierusalim 
vreme de douăzeci şi nouă de ani; pe mama sa o chema lehoadan, şi era din Ierusalim. 

9 Aşadar, nu pentru că oamenii ar fi meritat mila, ci pentru că Dumnezeu Se îndărătnicea să-şi ţină 
făgăduinţa. 

10 T. M. adaugă: „.... pentru moment” (sau: „până acum”). 

11 Adică Hazael. E vorba de ținuturile menţionate în 10, 32-33. 

3 El a făcut ceea ce e drept în ochii Domnului, însă nu ca David, părintele său; el şi-a potrivit 
faptele cu acelea ale lui Ioaș, tatăl său. 

4 Numai că nu a desfiinţat înălțimile, căci poporul încă mai aducea jertfe şi tămâieri pe înălțimi. 

5 Şi a fost că atunci când el a devenit stăpân pe putere, le-a ucis pe slugile care-l omorâseră pe tatăl 
său. 

6 Dar pe fui ucigaşilor nu i-a ucis, potrivit cu ceea ce e scris în cartea legii lui Moise, cu ceea ce a 
poruncit Domnul, zicând: „Părinţii să nu fie daţi morţii pentru vina copiilor, nici copiii să nu fie daţi 
morţii pentru vina părinţilor: fiecare să moară pentru păcatul său”l. 

7 Tot el a bătut zece mii de Edomiţi în Valea Sării şi a luat Stânca? prin luptă şi i-a pus numele 
locteel, [pe care-l poartă] până-n ziua de azi. 

8 Atunci Amasia a trimis soli la Ioaş fiul lui loahaz, fiul lui Iehu -, regele lui Israel, zicând: „Vino 
să ne vedem faţă către faţă”'3. 

9 Dar loaş, regele lui Israel, a trimis la Amasia, regele lui Iuda, zicând: „Spinul Libanului a trimis să 
i se spună cedrului Libanului: dă-ţi fata după fiul meu... Dar fiarele sălbatice din Liban, în trecere, 
au călcat în picioare spinul!... 

1 La început, legea lui Moise enunţase solidaritatea generaţiilor, atât în vină cât şi în pedeapsă. 
Deuteronomul (a doua lege) a anulat acest principiu, introducându-l pe acela al responsabilități 
individuale, principiu pe care lezechiel şi-l va însuşi pe deplin (18, 20). 

2 „Stânca” era o cetate moabită în Valea Sării, adică în prelungirea depresiunii dintre Marea Moartă 
(Marea Sărată), şi golful Aqaba. 

3 De fapt, era o obraznică provocare la război. loaş, deloc lipsit de o anume semeţie, răspunde 
printr-o fabulă-avertisment. 

10 Tu i-ai bătut şi i-ai rănit pe Edomiţi, şi inima te-a semețit; slăveşte-te în casa ta; de ce să-ţi faci 
rău căutând prilej de ceartă? Tu vei cădea, şi Iuda cu tine”. 

11 Dar Amasia nu l-a ascultat. Aşa că Ioaș, regele lui Israel, s-a ridicat; el şi Amasia, regele lui 
Iuda, s-au văzut față către faţă la Bet-Şemeş, în Iuda. 

12 Dar Iudeii au fost doborâţi de către Israeliţi, aşa că fiecare a fugit la cortul său. 

13 lar Amasia, regele lui Iuda, fiul lui Ioaș, fiul lui Ohozia, a fost prins acolo, la Bet-Şemeş, de 
către loaş, fiul lui loahaz, regele lui Israel. şi s-a dus loaş la Ierusalim şi a dărâmat zidul 
Ierusalimului, de la poarta lui Efraim până la poarta din colţ: patru sute de coți. 

14 Şi a luat tot aurul şi argintul şi toate vasele câte s-au găsit în templul Domnului şi în vistieria 
casei regelui, precum şi ostateci, şi s-a întors în Samaria. 

15 Cât despre celelalte întâmplări ale lui loaş, despre toate faptele din vremea domniei lui şi despre 
cum s-a bătut cu Amasia, regele lui Iuda, oare nu sunt ele scrise în Cartea Faptelor din Vremea 
Regilor lui Israel? 

16 Şi a adormit loaş împreună cu părinţii săi şi a fost îngropat în Samaria, lângă regii lui Israel. Iar 
în locul lui a devenit rege leroboam, fiul său. 

17 Amasia, fiul lui loaş, regele lui Iuda, a mai trăit încă cincisprezece ani după moartea lui Ioaș, fiul 
lui loahaz, regele lui Israel. 

18 Cât despre celelalte întâmplări ale lui Amasia, despre toate faptele lui, oare nu sunt ele scrise în 
Cartea Faptelor din Vremea Regilor lui Iuda? 

19 Făcându-se însă la Ierusalim o uneltire împotriva lui, a fugit în Lachiş; şi au trimis după el în 
Lachiş şi l-au ucis acolo. 

20 Şi l-au adus pe cai şi l-au îngropat în Ierusalim, cu părinţii săi, în cetatea lui David. 

21 Atunci întregul popor al lui Iuda l-a luat pe Azaria, care era pe atunci de şaisprezece ani, şi l-au 


făcut rege în locul tatălui său Amasia. 

22 EI a rezidit Elatul şi l-a readus în Iuda, după ce regele adormise cu părinţii săi. 

23 În cel de al cincisprezecelea an al domniei lui Amasia, fiul lui loaş, regele lui Iuda, în Samaria a 
devenit rege leroboam, fiul lui loaş, regele lui Israel; el a domnit peste Israel vreme de patruzeci şi 
unu de ani. 

24 El a făcut ceea ce e rău în ochii Domnului, neabătându-se de la nici unul din păcatele lui 
Jeroboam, fiul lui Nabat, cel care-l făcuse pe Israel să păcătuiască. 

25 El a refăcut vechiul hotar al lui Israel, de la intrarea Hamatului până la marea Araba, după 
cuvântul pe care Domnul, Dumnezeul lui Israel, îl grăise prin robul său Iona, fiul lui Amitai, 
profetul din Gat-Hefer4 

26 fiindcă Domnul văzuse necazul cel plin de amărăciune al Israeliţilor, că erau slăbiţi şi lipsiţi şi 
părăsiţi şi că Israel nu avea pe nimeni care să-l ajute. 

4 E vorba de profetul Iona, pe care introducerea cărții care-i poartă numele îl numeşte, de asemenea, 
„fiul lui Amitai” (Iona 1, 1). Numai de aici însă ştim că era originar din Gat-Hefer, cetate în ţinutul 
tribului Zabulon, şi că a avut o misiune profetică pe lângă regele leroboam al II-lea. 

27 Căci Domnul nu spusese că va stinge seminţia lui Israel de sub cer; aşa că i-a mântuit prin mâna 
lui leroboam, fiul lui Ioaș. 

28 Cât despre celelalte întâmplări ale lui leroboam, despre toate faptele lui şi despre vitejia cu care a 
purtat războaie şi despre cum i-a readus lui Israel Damascul şi Hamatul lui Iuda, oare nu sunt ele 
scrise în Cartea Faptelor din Vremea Regilor lui Israel? 

29 Şi a adormit leroboam împreună cu părinţii săi, cu regii lui Israel. Iar în locul lui a devenit rege 
Zaharia, fiul său. 

15 

Azaria, rege în Iuda. Zaharia, Şalum, Menahem, Pecahia şi Pecah, regi în Israel. lotam, rege în Iuda. 
1 În cel de al douăzeci şi şaptelea an al domniei lui Ieroboam, regele lui Israel, peste Iuda a devenit 
rege Azaria, fiul lui Amasia. 

2 Acesta era de şaisprezece ani când a devenit rege şi a domnit în Ierusalim vreme de cincizeci şi 
doi de ani. Pe mama sa o chema Iecolia, şi era din Ierusalim. 

3 El a făcut ceea ce e drept în ochii Domnului, pe potriva tuturor faptelor tatălui său Amasia. 

4 Numai înălțimile nu le-a desfiinţat, de vreme ce poporul încă mai aducea jertfe şi tămâieri pe 
înălțimi. 

5 Dar Domnul l-a lovit pe rege, şi acesta a fost lepros până în ziua morţii sale. El a trăit într-o casă 
osebită, în timp ce lotam, fiul regelui, şedea în casă şi judeca poporul. 

6 Cât despre celelalte întâmplări ale lui Azaria, despre toate faptele lui, oare nu sunt ele scrise în 
Cartea Faptelor din Vremea Regilor lui Iuda? 

7 Şi a adormit Azaria împreună cu părinţii săi şi a fost îngropat laolaltă cu părinţii săi în cetatea lui 
David. Iar în locul lui a devenit rege lotam, fiul său. 

8 În cel de al treizeci şi optulea an al domniei lui Azaria, regele lui Iuda, peste Israel, în Samaria, a 
devenit rege Zaharia, fiul lui leroboam, care a domnit şase luni. 

9 El a făcut ceea ce e rău în ochii Domnului, aşa cum făcuseră şi părinţii lui, neabătându-se de la 
nici unul din păcatele lui leroboam, fiul lui Nabat, care l-a făcut pe Israel să păcătuiască. 

10 Dar Şalum, fiul lui labeş, a făcut o uneltire împotriva lui; şi l-a lovit la Ibleam şi l-a ucis şi a 
devenit rege în locul lui. 

11 Celelalte fapte ale lui Zaharia sunt scrise în Cartea Faptelor din Vremea Regilor lui Israel. 

12 Aşa s-a plinit cuvântul pe care Domnul i-l spusese lui Iehu, zicând: „Fiii tăi numai până la al 
patrulea neam vor şedea pe tronul lui Israel”. 

13 Şalum, fiul lui labeş, a devenit rege în cel de-al treizeci şi nouălea an al domniei lui Azaria, 
regele lui Iuda, şi a domnit în Samaria o lună. 

14 Atunci Menahem, fiul lui Gadi, a plecat din Tirţa şi a venit în Samaria şi l-a lovit pe Şalum, fiul 
lui labeş, şi l-a ucis şi s-a făcut rege în locul său. 

15 Celelalte fapte ale lui Şalum şi uneltirea pe care el a făcut-o, iată, ele sunt scrise în Cartea 
Faptelor din Vremea Regilor lui Israel. 

615 


16 Atunci Menahem a lovit Tirţa şi tot ce era în ea, precum şi hotarele ei de dincolo de Tirta, fiindcă 
nu i-au deschis [poarta]1; a lovit-o, iar pe femeile însărcinate le-a spintecat. 

17 Apoi Menahem, fiul lui Gadi, a devenit rege peste Israel în cel de al treizeci şi nouălea an al 
domniei lui Azaria, regele lui Iuda, şi a domnit în Samaria zece ani. 

18 El a făcut ceea ce e rău în ochii Domnului, neabătându-se de la păcatele lui leroboam, fiul lui 
Nabat, cel care l-a făcut pe Israel să păcătuiască. 

19 În zilele lui s-a ridicat Ful2, regele Asiriei, împotriva ţării; iar Menahem i-a plătit lui Ful o mie 
de talanţi de argint spre a-l ajuta să-şi întărească împărăţia; 

20 Menahem a ridicat argintul acesta de la Israeliţi, de la toţi cei bogaţi, câte cincizeci de sicli de 
argint de fiecare 

1 E posibil ca propriii săi concetăţeni din Tirţa (vechea capitală a regatului de nord) să fi reprobat 
asasinatul prin care Menahem devenise rege în Samaria;de unde, represaliile. Textul Ebraic se 
referă, fără motivaţie, la o altă cetate, anume Tipsa, care însă se afla pe Eufrat şi al cărei nume a fost 
corectat de copişti: Tapuah (o mică localitate, foarte puţin cunoscută, pe hotarul dintre Efraim şi 
Manase). 

2 Sub numele de „Ful” era cunoscut, în Babilonia şi în ţările mediteraneene, Tiglatfalasar al III-lea 
(745-724), cel prin care imperiul asirian, după o lungă perioadă de declin, şi-a întins considerabil 
hotarele. După înfrângerea Armenilor, noul rege a întreprins o mare campanie militară în vest, 
ajungând la Mediterana;în 738 îi plăteau tribut regele Damascului, regele Israelului şi, practic, toți 
principii din zonă. La valorile de azi, tributul plătit de către Menahem care devenise un fel de 
regepăpuşă se ridica la două milioane de dolari aur. De altfel, acesta a fost începutul declinului 
regatului de nord, care, în 722 (sau 721), sub Sargon al II-lea, va fi transformat în provincie 
asiriană, sub numele de Samarina, prin deportarea masivă a populaţiei şi înlocuirea ei cu cinci 
triburi asiatice. 

om, ca să-i dea regelui Asiriei; iar regele Asiriei s-a întors şi n-a rămas acolo în ţară. 

21 Cât despre celelalte întâmplări ale lui Menahem, despre toate faptele lui, iată, oare nu sunt ele 
scrise în Cartea Faptelor din Vremea Regilor lui Israel? 

22 Şi a adormit Menahem împreună cu părinţii săi, iar în locul lui a devenit rege Pecahia, fiul său. 
23 Pecahia, fiul lui Menahem, a devenit rege peste Israel, în Samaria, în cel de al cincizecilea an al 
domniei lui Azaria, regele lui Iuda, şi a domnit doi ani. 

24 El a făcut ceea ce e rău în ochii Domnului, neabătându-se de la păcatele lui leroboam, fiul lui 
Nabat, cel care l-a făcut pe Israel să păcătuiască. 

25 Dar împotriva lui a uneltit Pecah, fiul lui Remalia cel ce era al treilea în rang după el -, împreună 
cu Argob şi cu Arie şi cu cincizeci de oameni din Galaad şi l-a lovit în Samaria, în faţa casei 
domneşti3, şi acolo l-a ucis; şi s-a făcut rege în locul lui. 

26 Cât despre celelalte întâmplări ale lui Pecahia, despre toate faptele lui, iată că ele sunt scrise în 
Cartea Faptelor din Vremea Regilor lui Israel. 

27 În cel de al cincizeci şi doilea an al domniei lui Azaria, regele lui Iuda, peste Israel a devenit rege 
Pecah, fiul lui Remalia, care a domnit în Samaria douăzeci de ani. 

28 El a făcut ceea ce e rău în ochii Domnului, neabătându-se de la păcatele lui leroboam, fiul lui 
Nabat, cel care l-a făcut pe Israel să păcătuiască. 

29 În zilele lui Pecah, regele lui Israel, a venit Tiglatfalasar, regele Asiriei, şi 

3T.M.:,... în turnul (fortăreaţa) casei domneşti”. 

a luat lonul, Abel-Bet-Maaca, lanoah, Chedeșul, Haţorul, Galaadul, Galileea şi tot ţinutul lui 
Neftali, iar pe locuitori i-a strămutat în Asiria4. 

30 Dar Osea, fiul lui Ela, a uneltit împotriva lui Pecah, fiul lui Remala, şi l-a lovit şi l-a ucis şi s-a 
făcut rege în locul lui în cel de al douăzecilea an al domniei lui lotam, fiul lui Azaria. 

31 Cât despre celelalte întâmplări ale lui Pecah, despre toate faptele lui, iată că ele sunt scrise în 
Cartea Faptelor din Vremea Regilor lui Israel. 

32 În cel de al doilea an al domniei lui Pecah, fiul lui Remalia, regele lui Israel, a început să 
domnească lotam, fiul lui Azaria, regele lui Iuda. 

33 Când a început să domnească avea douăzeci şi cinci de ani, iar domnia lui în Ierusalim a durat 
şaisprezece ani. Pe mama sa o chema Ieruşa, şi era fiica lui Țadoc. 


34 El a făcut ceea ce e drept în ochii Domnului, pe potriva a tot ceea ce făcuse Azaria, tatăl său. 

35 Numai înălțimile nu le-a desfiinţat, căci poporul încă mai aducea jertfe şi tămâieri pe înălțimi. El 
a zidit poarta cea de sus la templul Domnului. 

36 Cât despre celelalte întâmplări ale lui lotam, despre toate faptele lui, oare nu sunt ele scrise în 
Cartea Faptelor din Vremea Regilor lui Iuda? 

37 În zilele acelea a început Domnul să trimită împotriva lui Iuda pe Raţon, regele Aramului, şi pe 
Pecah, fiul lui Remalia. 

4 Tiglatfalasar al III-lea este cel care a instaurat o nouă politică faţă de locuitorii unei ţări învinse: în 
loc de a-i masacra sau de a-i vinde ca sclavi, îi deporta pe teritoriul Asiriei, ca mână de lucru 
ieftină;în locul lor aducea colonişti de prin alte părți. 

38 Şi a adormit lotam împreună cu părinţii săi şi a fost îngropat cu părinţii săi în cetatea lui David, 
părintele său; iar în locul lui a domnit Ahaz, fiul său. 

Domnia lui Ahaz. 

1 În cel de al şaptesprezecelea an al domniei lui Pecah, fiul lui Remalia, rege peste Iuda a devenit 
Ahaz, fiul lui lotam. 

2 Ahaz avea vârsta de douăzeci de ani când a devenit rege şi a domnit în Ierusalim vreme de 
şaisprezece ani. El nu a făcut ceea ce cu credinţă era drept în ochii Domnului, Dumnezeului său, aşa 
cum făcuse părintele său David, 

3 ci a umblat în calea regilor lui Israel]; mai mult, pe fiul său l-a trecut prin foc2, după urâciunile 
neamurilor pe care Domnul le alungase din faţa fiilor lui Israel, 

4 şi aducea jertfe şi ardea tămâie pe dealuri şi pe înălţimi şi sub fiece tufiş. 

5 Atunci Raţon, regele Siriei, şi Pecah, fiul lui Remalia, regele lui Israel, au 

1 Ahaz a adoptat o religie sincretistă şi, în virtutea acesteia, a introdus în templu o seamă de obiecte 
şi ritualuri idolatre (ceea ce, desigur, era mai rău decât idolatria în sine). De asemenea, el a restaurat 
cultul zeiţei Astarte (Iştar) şi a zidit un jertfelnic după modelul văzut în Damasc. 

2 „A trece un copil prin foc” era, în cultele idolatre, un ritual de purificare. Exista însă, mai ales în 
cultul lui Baal, şi obiceiul de a-l jertfi zeului, prin ardere în foc, pe copilul întâi-născut. După o 
seamă de exegeţi, se pare că Ahaz a introdus acest ritual în ţara sa, începând cu propriul său copil, 
ceea ce înseamnă că expresia „I-a trecut prin foc” trebuie citită: „l-a ars cu foc” (N. H. Snaith). Din 
Jeremia 7, 31 reiese limpede că acesta era un ritual deja împământenit în regatul de sud. 

pornit război împotriva Ierusalimului şi l-au împresurat pe Ahaz, dar nu l-au putut birui. 

6 În vremea aceea Raţon, regele Siriei, a readus Elatul la Siria şi i-a izgonit pe Iudei din Elat, iar în 
Elat au venit Edomiţii, care trăiesc acolo până-n ziua de azi. 

7 Ahaz a trimis soli la Tiglatfalasar, regele Asiriei, zicând: „Eu sunt robul şi fiul tău; vino şi scoate- 
mă de sub mâna regelui Siriei şi de sub mâna regelui lui Israel, care s-au ridicat împotriva mea”. 

8 Ahaz a luat atunci argintul şi aurul care s-au găsit în vistieriile templului Domnului şi în acelea ale 
casei regale şi 1 le-a trimis regelui în dar. 

9 Ca urmare, regele Asiriei l-a ascultat: s-a dus regele Asiriei la Damasc şi l-a cucerit; pe locuitori i- 
a strămutat, iar pe Raţon l-a ucis. 

10 Iar regele Ahaz s-a dus la Damasc să-l întâlnească pe Tiglatfalasar, regele Asiriei, şi a văzut 
altarul din Damasc3. Şi regele Ahaz i-a trimis preotului Urie chipul întocmai al altarului şi măsurile 
lui şi toate alcătuirile lui; 

11 iar preotul Urie a zidit altarul pe potriva a tot ceea ce regele Ahaz îi trimisese din Damasc. 

12 Când regele a văzut altarul, s-a urcat la el 

13 şi şi-a adus arderea-de-tot şi jertfele şi libaţiile, iar sângele jertfelor sale de pace l-a vărsat pe 
altar. 

14 Iar jertfelnicul de aramă, care era în fața Domnului4, şi care acum se afla 

3 Altarul putea fi al unui cult idolatru din Siria sau din Asiria. 

4 Jertfelnicul făcut de Solomon. 

între altarul cel nou şi templul Domnului l-a mutat şi l-a aşezat în partea de miază-noapte a altarului 
[cel nou]. 

15 Apoi regele Ahaz i-a dat poruncă preotului Urie, zicând: „Pe jertfelnicul cel mare vei aduce 


arderea-de-tot cea de dimineaţă, jertfa de carne cea de seară, arderea-de-tot a regelui şi jertfa lui de 
carne, arderea-de-tot a întregului popor, jertfa lor de carne şi libaţia; peste el vei vărsa tot sângele 
arderii-de-tot şi sângele oricăror alte jertfe; iar jertfelnicul de aramă rămâne pe seama mea, să văd 
ce e de făcut cu el”. 

16 Şi a făcut preotul Urie aşa cum i-a poruncit Ahaz. 

17 Regele a desprins apoi marginile şasiurilor şi a luat vasele de pe ele; de asemenea, marea [de 
aramă] a luat-o de pe boii de aramă pe care se sprijinea şi a aşezat-o pe o temelie de piatră; 

18 tot el a făcut un postament pentru locul de odihnă din templul Domnului şi a schimbat locul de 
intrare a regelui, în afara templului Domnului; acestea, de dragul regelui Asiriei. 

19 Cât despre celelalte întâmplări ale lui Ahaz, despre toate faptele lui, oare nu sunt ele scrise în 
Cartea Faptelor din Vremea Regilor lui Iuda? 

20 Şi a adormit Ahaz, împreună cu părinţii săi şi a fost îngropat în cetatea lui David; iar în locul lui 
a devenit rege lezechia, fiul său. 

17 

Osea, rege al lui Israel. Asirienii cuceresc Samaria şi deportează populația. 

1 În cel de-al doisprezecelea an al domniei lui Ahaz, regele lui Iuda, rege peste Israel, în Samaria, a 
devenit Osea, fiul lui Ela, care a domnit nouă ani. 

2 El a făcut ceea ce e rău în ochii Domnului, dar nu ca regii lui Israel de dinaintea lui. 

3 Împotriva lui a venit Salmanasar, regele Asiriei 1; Osea i-a devenit supus şi-i plătea bir. 

4 Dar regele Asirienilor a descoperit în el necredincioşie, dat fiind că trimisese o solie la So, regele 
Egiptului, şi în anul acela nu-i plătise birul; şi l-a împresurat şi l-a încătuşat în temniţă. 

5 Apoi regele Asiriei s-a ridicat împotriva întregii ţări şi a ajuns la Samaria şi a împresurat-o vreme 
de trei ani. 

6 lar în cel de al nouălea an al lui Osea, regele Asiriei a cucerit Samaria şi i-a strămutat pe Israeliți 
în Asiria şi i-a aşezat în Halach şi în Habor, lângă râul Gozan, în munţii Mediei.2 

7 Aceasta, deoarece fiii lui Israel au păcătuit 

1 E vorba de Salmanasar al V-lea (726-722), urmaşul lui Tiglatfalasar al III-lea şi predecesorul 
fiului său, Sargon al II-lea (721-705). 

2 Cronicile asiriene îi atribuie lui Sargon al II-lea cucerirea Samariei şi deportarea populaţiei, 
evenimente care s-ar fi petrecut în 722 sau 721. E posibil însă ca fiul să fi desăvârşit ceea ce 
începuse tatăl, aşa cum se va întâmpla, mult mai târziu, cu Vespasian şi Titus, cuceritorii 
Ierusalimului (70 d. H.). Oricum, acesta a fost sfârşitul regatului de nord, pe care cuceritorii l-au 
numit Samarina şi pe teritoriul căruia au adus, drept colonişti, cinci triburi asiatice. Aceste triburi, 
împreună cu Israeliţii rămaşi pe loc şi cu supraviețuitorii ce se vor întoarce, vor alcătui, prin 
amestec, populația Samarinenilor (cunoscută astfel şi în vremea Noului Testament);religia lor 
sincretistă şi obiceiurile bizare vor instaura între ei şi Iudei o ură neîmpăcată. În cele ce urmează 
(vv. 7-23) se dă motivaţia teologico-morală a acestei tragedii. 

împotriva Domnului, Dumnezeului lor cel ce i-a scos din ţara Egiptului, de sub mâna lui Faraon, 
regele Egiptului şi s-au temut de dumnezei străini 

8 şi au umblat în năravurile neamurilor pe care Dumnezeu le-a alungat din faţa fiilor lui Israel, 
precum şi în năravurile regilor lui Israel, făcând cum făceau aceştia; 

9 şi deoarece fiii lui Israel au săvârşit fapte nedrepte împotriva Domnului, Dumnezeului lor, şi şi-au 
zidit înălțimi prin toate târgurile lor, de la turnul de pază până la cetatea întărită, 

10 şi şi-au făcut stâlpi şi tufişuri pe fiece deal înalt şi sub fiece copac umbros 

11 şi au ars tămâieri pe toate locurile înalte, aşa cum făceau neamurile pe care Domnul le alungase 
din faţa lor, şi au făcut locuri de-mpreunare3 şi şi-au cioplit idoli ca să-L întărâte pe Domnul, 

12 şi au slujit idolilor despre care Domnul le spusese: „Să nu-l faceţi Domnului astfel de lucruri!” 
13 Atunci Domnul a dat mărturie împotriva lui Israel şi împotriva lui Iuda prin toți profeţii Săi, prin 
fiecare văzător, zicând: „Întoarceţi-vă din căile voastre cele rele şi păziţi poruncile Mele şi 
rânduielile Mele şi toată legea pe care Eu le-am poruncit-o părinţilor voştri, şi tot ceea ce Eu le-am 
trimis prin robii Mei, profeţii!” 

14 Dar ei n-au ascultat, ci şi-au învârtoşat cerbicea4 mai tare decât aceea a părinților lor 

3... locuri de-mpreunare” (menţiune proprie Septuagintei): fie locuri ale prostituţiei sacre, fie 


locuri ale unor adunări secrete. 

4 „A-şi învârtoşa cineva cerbicea”: a fi încăpățânat, îndărătnic, refractar. 

15 şi n-au ţinut seama de mărturiile cu care Domnul li Se mărturisise şi au umblat după deşertăciuni 
şi au devenit deşerţiS şi [au umblat] după neamurile dimprejurul lor, deşi Domnul le poruncise să n- 
o facă; 

16 şi au părăsit poruncile Domnului, Dumnezeului lor, şi şi-au făcut chipuri turnate două juninci! şi 
au făcut tufişuri şi s-au închinat la toată „puterea cerului”6 şi i-au slujit lui Baal. 

17 Pe fiii şi pe fiicele lor le-au trecut prin foc şi s-au folosit de ghicit şi de descântece şi s-au vândut 
la ceea ce e rău în ochii Domnului, ca să-L întărâte. 

18 Iar Domnul S-a mâniat cumplit pe Israeliţi şi i-a lepădat de la faţa Sa; şi n-a rămas decât seminţia 
lui Iuda. 

19 Dar nici chiar fiii lui Iuda n-au păzit poruncile Domnului, Dumnezeului lor, ci au umblat întru 
năravurile fiilor lui Israel, pe care aceia le făptuiau, şi l-au lepădat pe Domnul. 

20 Iar Domnul S-a mâniat pe întreaga seminţie a lui Israel; şi le-a trimis necazuri şi i-a dat în mâna 
celor ce i-au jefuit, până ce i-a lepădat de la faţa Sa. 

21 Aceasta, fiindcă Israeliţii s-au răzvrătit împotriva casei lui David; ei şi l-au făcut rege pe 
Jeroboam, fiul lui Nabat; iar leroboam i-a abătut pe Israeliți din calea Domnului şi i-a făcut să 
păcătuiască greu păcat: 

22 fiii lui Israel au umblat în orice păcat pe care l-a făcut leroboam, fără nici o abatere, 

23 până ce Domnul i-a lepădat pe Israeliţi de la faţa Sa aşa cum grăise prin 

5 „Deşertăciuni” = idoli. Cel care se închină la un idol devine tot atât de găunos ca şi zeul cu care se 
identifică. 

6 „Puterea (sau „puterile”) cerului”: referire la cultul astrelor. 

toţi profeţii, robii Săi şi pe Israeliţi i-a strămutat din ţara lor în aceea a Asirienilor, unde se află şi 
azi. 

24 lar regele Asirienilor a adus oameni din Babilon, din Cuta, din Ava, din Hamat şi din Sefarvaim 
şi i-a aşezat în cetăţile Samariei, în locul fiilor lui Israel; aceştia au moştenit Samaria şi s-au aşezat 
în cetățile ei. 

25 Dar fiindcă la începutul vieţuirii lor acolo ei nu se temeau de Domnul, de aceea Domnul a trimis 
asupra lor lei care-i ucideau pe unii dintre ei. 

26 Atunci i s-a spus regelui Asiriei, zicând: „Neamurile pe care tu le-ai strămutat şi pe care le-ai 
aşezat prin cetățile Samariei nu cunosc legea Dumnezeului acelei țări; de aceea El a trimis leii 
asupra lor şi, iată, aceia îi omoară pentru că ei nu cunosc legea Dumnezeului acelei ţări”. 

27 lar regele Asiriei a poruncit, zicând: „Trimiteţi acolo pe unul din preoții pe care i-aţi adus de 
acolo, ca să se ducă şi să trăiască acolo şi să-i înveţe legea Dumnezeului acelei ţări”. 

28 Şi l-au adus pe unul din preoții pe care-i strămutaseră din Samaria, iar el s-a aşezat la Betel şi i-a 
învăţat cum să se teamă de Domnul. 

29 Dar neamurile şi-au făcut, fiecare, dumnezeii lor şi i-au aşezat în capiştile de pe înălțimi, pe care 
le făcuseră Samarinenii7: fiecare neam în cetăţile pe care le locuia: 

30 oamenii din Babilon şi l-au făcut pe Sucot-Benot, cei din Cuta şi l-au făcut pe Nergal, cei din 
Hamat şi-au făcut-o pe Aşima, 

7 Aici apare pentru prima oară numele Samarinenilor ca populaţie ce trăia în centrul şi nordul ţării, 
aşa cum va fi numită şi în vremea Noului Testament. 

31 cei din Ava şi i-au făcut pe Nivhaz şi Tartac, iar cei din Sefarvaim îşi ardeau fiii şi fiicele în 
cinstea lui Adramelec şi Anamelec, zeii Sefarvaimilor. 

32 Ei se temeau de Domnul, dar şi-au aşezat urâciunile în capiştile de pe înălţimi, pe care şi le-au 
făcut în Samaria, fiecare neam în cetățile pe care le locuia; se temeau de Domnul şi şi-au făcut 
dintre ei preoţi pentru înălţimi, iar aceştia aduceau pentru ei jertfe în capiştile de pe înălțimi; 

33 şi de Domnul se temeau, şi dumnezeilor lor le slujeau după obiceiul popoarelor din mijlocul 
cărora fuseseră aduși. 

34 Până-n ziua de azi, ei fac în felul lor: se tem [de Domnul] şi fac după obiceiurile lor cele vechi; 
rânduielile şi judecăţile lor nu şi le fac după legea şi după poruncile pe care Domnul le-a poruncit 


fiilor lui lacob cel pe care l-a numit Israel - 

35 atunci când a făcut cu ei legământ şi le-a poruncit, zicând: „Să nu vă temeți de dumnezei străini, 
nici să vă închinaţi lor, nici să le slujiţi şi nici să le aduceţi jertfe, 

36 ci numai Domnului, Cel ce cu putere mare şi cu braţ înalt v-a scos din ţara Egiptului; de El să vă 
temeţi, Lui să vă închinaţi şi Lui să-i aduceţi jertfe; 

37 fără-ncetare să păziţi rânduielile şi judecăţile şi legea şi poruncile pe care pentru voi le-a scris ca 
să le pliniţi; şi să nu vă temeţi de alți dumnezei; 

38 şi nici legământul pe care El l-a făcut cu voi să nu-l uitaţi; şi să nu vă temeţi de alţi dumnezei, 

8 „Frica de Domnul” (adică de Iahve, Dumnezeul lui Israel) era acel minimum elementar pe care 
imigranții păgâni şi l-au însuşit, dar fără să-l depăşească. 

39 căci numai de Domnul, Dumnezeul vostru, trebuie să vă temeţi, şi El vă va scoate din mâna 
tuturor vrăjmaşilor voştri; 

40 şi să nu vă potriviţi cu obiceiurile pe care ei le urmează!” 

41 Aşa că neamurile acestea se temeau de Domnul şi slujeau idolilor lor; ba şi copiii lor şi copiii 
copiilor lor, până-n ziua de astăzi, fac aşa cum au făcut părinţii lor. 

18 

lezechia, rege peste Iuda. Cucerirea Samariei şi sfârşitul regatului de nord. Primele invazii ale lui 
Senaherib asupra Ierusalimului. 

1 În cel de al treilea an al domniei lui Osea, fiul lui Ela, regele lui Israel, peste Iuda a devenit rege 
lezechia, fiul lui Ahaz. 

2 Douăzeci şi cinci de ani avea când a început să domnească; şi a domnit în Ierusalim vreme de 
douăzeci şi nouă de ani. Mama sa se numea Abia, şi era fiica lui Zaharia. 

3 El a făcut ceea ce e drept în ochii Domnului, pe potriva a tot ceea ce făcuse David, părintele său; 

4 el a desfiinţat înălțimile şi a sfărâmat toţi stâlpii şi a nimicit tufişurile, precum şi şarpele de aramă 
pe care-l făcuse Moise, pentru că, până la vremea aceea, fiii lui Israel îi aduceau arderi de tămâie; el 
l-a numit Nehuştan. 1 

1 Făcut şi ridicat din porunca Domnului, şarpele de aramă avusese, la vremea lui, un rol benefic, 
vindecător (Nm 21, 8-9);în timp însă, datorită formei şi materiei sale, fusese asimilat unui idol, ceea 
ce a atras atenţia marelui reformator religios şi moral care a fost regele lezechia (716-687). Cât 
despre „Nehuştan”, acest nume înseamnă „lucru de aramă”: semn de dispreţ. 

5 El s-a încrezut în Domnul, Dumnezeul lui Israel; ca el n-a mai fost altul între regii lui Iuda, nici 
înainte, şi nici după; 

6 că s-a lipit de Domnul şi nu s-a abătut de la EI şi I-a păzit poruncile, cele pe care i le poruncise lui 
Moise. 

7 Şi Domnul era cu el; şi înţelept era în tot ce făcea; şi s-a răzvrătit de sub mâna regelui Asiriei şi nu 
i-a mai slujit. 

8 El i-a bătut pe Filisteni, până la Gaza şi pân” la hotarele ei, de la turnul de pază pân” la cetatea cea 
tare.2 

9 Şi a fost că în cel de al patrulea an de domnie a regelui lezechia (adică în anul al şaptelea al 
domniei lui Osea, fiul lui Ela, regele lui Israel), s-a ridicat Salmanasar, regele Asiriei, împotriva 
Samariei şi a împresurat-o, 

10 iar după aproape trei ani a luat-o, adică în cel de al şaselea an al domniei lui lezechia (ceea ce 
înseamnă al zecelea an al domniei lui Osea, regele lui Israel: atunci a fost luată Samaria). 

11 Atunci regele Asiriei i-a strămutat pe Samarineni în Asiria şi i-a aşezat în Halach, în Habor, 
lângă râul Gozan, în munţii Mediei; 

12 aceasta, fiindcă ei nu au ascultat de glasul Domnului, Dumnezeului lor, şi I-au călcat legământul 
în tot ceea ce Moise, robul lui Dumnezeu, le poruncise: nici că le-au ascultat, nici că le-au făcut.3 

2 Următoarele patru versete (9-12) repetă, cu unele aproximaţii, relatarea din 17, 3-6. 

3 Textul cuprins între 18, 13 - 19, 37 se regăseşte, cu unele omisiuni sau adăugiri, în Is 31, 1 - 39, 8, 
cu scopul de a-i oferi cititorului contextul istoric în care intervine profetul. 

13 Iar în cel de al paisprezecelea an al domniei lui lezechia s-a ridicat Senaherib, regele Asiriei, 
împotriva puternicelor cetăţi ale Iudeii şi le-a luat.4 

14 Iar lezechia, regele lui Iuda, a trimis soli la regele Asiriei, în Lachiş$, zicând: „Am greşit; 


îndepărtează-te de mine; orice povară vei pune asupra mea, o voi duce”. lar regele Asirienilor a pus 
asupra lui lezechia, regele lui Iuda, un bir de trei sute de talanţi de argint şi treizeci de talanţi de 
aur.6 

15 lezechia a dat tot argintul care s-a găsit în templul Domnului şi în vistieria casei domneşti. 

16 În vremea aceea a ras lezechia aurul de pe uşile templului şi de pe stâlpii pe care-i aurise însuşi 
lezechia, regele lui Iuda, şi i l-a dat regelui Asiriei. 

17 Regele Asiriei a trimis din Lachiş pe Tartan, pe Rabsaris şi pe Rabşache7 spre regele lezechia, 
cu o mare oaste împotriva Ierusalimului. Aceştia s-au ridicat şi au venit la Ierusalim şi s-au oprit 
lângă scocul lacului de sus, pe drumul către țarina nălbitorului. 

18 Şi strigându-l aceia pe lezechia, au ieşit Eliachim, fiul lui Hilchia, căpetenia casei regale, Şebna 
grămăticul şi loah cronicarul, fiul lui Asaf. 

4 Senaherib s-a urcat pe tronul Asiriei după moartea lui Sargon al II-lea, în 704, şi a domnit până în 
681. Prima sa invazie asupra regatului Iuda a avut loc la 701 î. H. 

5 Lachiş: cetate mare şi puternică, unde se instalase Senaherib (la cca. 45 kilometri sud-vest de 
Ierusalim). 

6 Tributul plătit de lezechia, potrivit cronicilor asiriene (care mai menţionează: patruzeci şi şase de 
cetăţi ocupate, două sute de mii de robi şi un mare număr de animale) se ridica, în echivalentul de 
astăzi, la 2500000 dolari. 

7 De fapt, acestea nu erau nume proprii, de persoane, ci denumirile rangurilor pe care cei trei le 
aveau la curtea şi în oastea regelui. 

19 Şi le-a zis Rabşache:8 „Spuneţi-i acum lui lezechia: Acestea zice regele, marele rege al 
Asirienilor: Ce fel de nădejde este aceea pe care tu te reazemi? 

20 Tu ai spus (dar acestea erau vorbe goale): Am sfat şi putere să duc un război!... Acum, pe cine te 
bizui tu, de te-ai răzvrătit împotriva mea? 

21 lată, acum tu ţi-ai pus nădejdea în Egipt, în acest toiag de trestie frântă care, de se va rezema 
cineva în el, îi va intra prin mână şi i-o va găuri; aşa e Faraon, regele Egiptului, şi toţi cei ce se 
încred în el. 

22 lar dacă-mi veţi zice: noi ne încredem în Domnul, Dumnezeul nostru!, oare nu El e Acela Căruia 
însuşi lezechia i-a stricat înălțimile şi altarele, zicând către Iuda şi Ierusalim: Numai în faţa acestui 
Jertfelnic din Ierusalim vă veţi închina? 

23 Acum, fă un legământ cu domnul meu, regele Asirienilor, şi-ţi voi da două mii de cai, dacă tu vei 
fi în stare să urci pe ei tot atâţia călăreți... 

24 Cum vei putea tu să faci faţă chiar unui singur satrap, cel din urmă dintre slugile domnului meu? 
Ai cumva nădejde în Egipt pentru care de luptă şi călăreţi? 

25 Şi acum: Credeţi voi că fără Domnul ne-am ridicat noi împotriva acestui loc ca să-l nimicim? 
Domnul este Cel ce mi-a zis: mergi împotriva acestei ţări şi nimiceşte-o!” 

26 Atunci Eliachim, fiul lui Hilchia, şi Şebna şi loah au zis către Rabşache: 

8 În cele ce urmează (vv. 19-35) Rabşache vădeşte nu numai trufie, dar şi arta de a-şi demobiliza 
moral adversarii;se vede şi faptul că era la curent cu reforma religioasă a lui lezechia, dar şi cu 
credinţa că el, invadatorul, este un instrument al lui Iahve (Domnul). 

„Vorbeşte-le robilor tăi în limba siriană9, căci noi o înţelegem, şi nu ne vorbi în limba ebraică; o 
faci oare ca să vorbeşti în auzul oamenilor de pe zid?” 

27 lar Rabşache le-a zis: „Credeţi cumva că la stăpânul vostru sau la voi m-a trimis domnul meu să 
spun aceste cuvinte? nu m-a trimis oare la oamenii care stau pe zid, pentru ca ei împreună cu voi să- 
şi mănânce scârna şi să-şi bea udul?” 

28 Şi a stat Rabşache în picioare şi a strigat în limba ebraică, zicând: „Ascultaţi cuvintele marelui 
rege al Asirienilor: 

29 Acestea zice regele: Să nu vă amăgească lezechia cu vorbe, căci el nu va fi în stare să vă scape 
din mâna mea. 

30 Şi să nu vă facă lezechia să vă puneţi nădejdea în Domnul, zicând: Domnul, negreşit, vă va 
scăpa; această cetate nu va fi dată în mâna regelui Asirienilor!... 

31 Nu-l ascultați pe Iezechia! Căci acestea zice regele Asirienilor: Împăcaţi-vă cu mine şi veniţi la 
mine, şi fiecare om va bea din viţa lui de vie şi va mânca din smochinul său şi va bea apă din 


propria sa fântână 

32 până când vin eu şi vă voi strămuta într-o ţară care-i asemenea ţării voastre, o ţară de grâu şi de 
vin, de pâine şi de vii, o ţară de untdelemn şi miere, 

9 „Limba siriană” (mai exact, „siriacă”): dialect al limbii aramaice, folosit mai ales de cărturari. La 
rândul ei, aramaica, originară din Mesopotamia şi răspândită în întregul Orient creştin, devenise a 
doua limbă oficială a diplomaţiei orientale. În vremea lui lezechia, aramaica era cunoscută numai de 
către marii dregători ai regatului. Mai târziu însă, după ce ebraica clasică a început să se numere 
printre limbile moarte, ea va deveni limba poporului;în ea vor vorbi Domnul lisus şi Apostolii Săi. 

unde voi veţi trăi şi nu veţi muri. Şi nu-l ascultați pe lezechia, fiindcă el vă amăgeşte zicând: 
Domnul vă va scăpa!... 

33 A putut oare vreunul din dumnezeii neamurilor să-şi scape ţara din mâna regelui Asirienilor? 

34 Unde e dumnezeul Hamatului sau al Arpadului? unde e dumnezeul Sefarvaimului, al Inei sau al 
Hevei? şi unde sunt dumnezeii Samariei? 10 fost-au ei în stare să scape Samaria din mâna mea? 

35 Care din dumnezeii acestor ţări şi-a scăpat ţara din mâna mea, pentru ca Domnul să scape din 
mâna mea Ierusalimul?” 

36 Iar ei au tăcut şi nimeni nu i-a răspuns măcar o vorbă, fiindcă regele poruncise ca nimeni să nu-i 
răspundă. 

37 lar Eliachim, fiul lui Hilchia, căpetenia casei regale, şi Şebna grămăticul şi loah cronicarul, fiul 
lui Asaf, au venit la lezechia, avându-și hainele sfâşiatel 1, şi i-au spus cuvintele lui Rabşache. 

Urmarea istorisirii. Înfrângerea, prin rugăciune, a lui Senaherib. 

1 Şi a fost că dacă regele lezechia a auzit acestea, şi-a sfâşiat hainele şi s-a îmbrăcat în sac şi s-a dus 
în templul Domnului. 

2 Şi i-a trimis pe Eliachim, căpetenia curții domneşti, pe Şebna grămăticul 

10 Această ultimă întrebare (absentă în T. M.) este preluată din recensio Origenis şi recensio 
Luciani. 

11 Hainele sfâşiate: semn de tristeţe, doliu, jale. 

şi pe bătrânii preoţilor, îmbrăcaţi în sac, la Isaia profetul, fiul lui Amosl. 

3 Aceştia i-au zis: „Aşa grăieşte lezechia: ziua de azi e o zi de necaz, de certare şi de mânie: copiii 
stau să se nască, dar mama n-are putere. 

4 Poate că Domnul, Dumnezeul tău2, va auzi cuvintele lui Rabşache, pe care regele Asirienilor, 
stăpânul său, l-a trimis să-L ocărască pe Dumnezeul-cel-Viu, şi anume să-L ocărască chiar cu 
vorbele pe care Domnul, Dumnezeul tău, le-a auzit; aşadar, roagă-te Domnului, Dumnezeului tău, 
pentru aceştia care au rămas3. 

5 Aşa că servii regelui lezechia au venit la Isaia. 

6 Iar Isaia le-a zis: „Aşa să-i spuneţi domnului vostru: Aşa grăieşte Domnul: Să nu te temi de 
cuvintele pe care le-ai auzit, cu care m-au ocărât slugile regelui Asirienilor. 

7 lată, Eu voi trimite într-însul un duh şi va auzi o veste şi se va întoarce în ţara sa; şi acolo, în 
propria lui ţară, îl voi lovi Eu cu sabia”. 

8 Aşa că Rabşache s-a întors şi l-a găsit pe regele Asiriei războindu-se împotriva Libnei4 căci 
auzise că acesta a plecat din Lachiş 

1 Isaia, care-şi începuse mandatul profetic cu patruzeci de ani în urmă, se afla acum, încărcat de 
faimă, spre sfârşitul vieţii. 

2 Expresia: „Dumnezeul tău” nu înseamnă că Isaia ar avea alt Dumnezeu decât regele şi trimişii săi, 
ci că profetul, prin mandatul său, se află într-o relaţie specială cu Domnul. 

3 „m... cei care au rămas”: cei ce se mai aflau în Ierusalim după deportarea, în 701, a nu mai puţin de 
200000 de robi (vezi 18, 14 şi nota). 

4 Libna: cetate în Iudeea, aproape de hotarul Filistenilor (alta decât locul de popas al Israeliţilor în 
pustie, menţionat cu acest nume în Nm 33, 20-21). 

9 de îndată ce a auzit despre Tirhaca, regele Etiopienilor, spunându-se: „lată, vine să te izbească”. 
Aşa că s-a întors şi a trimis soli la lezechia, zicând: 

10 „Aşa îi veţi grăi lui lezechia, regele lui Iuda: să nu te amăgească Dumnezeul tău, în care te 


încrezi, spunând: Ierusalimul nu va fi dat în mâna regelui Asirienilor!... 

11 Oare tu n-ai auzit despre tot ceea ce regii Asirienilor au făcut în toate ţările, cum le-au nimicit? 
iar tu crezi c-ai să scapi? 

12 Oare dumnezeii neamurilor pe care părinţii mei le-au nimicit fost-au în stare să scape Gozanul şi 
Haranul şi Reţeful şi pe fiii lui Eden care erau în Telasar?5 

13 Unde e regele Hamatului? unde e regele Arpadului? şi unde-i regele cetăţii Sefarvaim, al Inei şi 
al Hevei?...”. 

14 Iar lezechia a luat scrisoarea din mâna solilor şi a citit-o; şi s-a suit în templul Domnului; şi 
acolo, înaintea Domnului, a deschis-o 

15 şi a zis: „Doamne, Dumnezeul lui Israel, Tu, Cel ce şezi pe heruvimi, doar Tu eşti Dumnezeu în 
toate împărăţiile pământului; Tu eşti Cel ce ai făcut cerul şi pământul. 

16 Pleacă-Ţi, Doamne, auzul şi ia aminte; deschide-Ți, Doamne, ochii şi vezi; şi auzi cuvintele lui 
Senaherib, pe care le-a trimis ca să-L ocărască pe Dumnezeul-Cel-Viu. 

17 Că, într-adevăr, Doamne, regii Asirienilor au pustiit neamurile 

18 şi pe dumnezeii lor i-au aruncat în foc; pentru că aceia nu sunt dumnezeii, 

5 Cetăți şi ţări de pe ambele maluri ale Eufratului. 

ci lucru de mâini omeneşti, din lemn şi din piatră; şi i-au nimicit. 

19 Dar acum, Doamne, Dumnezeul nostru, scapă-ne din mâinile lor, pentru ca fiece împărăție de pe 
pământ să aibă cunoştinţă că Tu singur eşti Dumnezeu!” 

20 lar Isaia, fiul lui Amos, a trimis la lezechia şi i-a zis: „Aşa grăieşte Domnul, Dumnezeul 
puterilor, Dumnezeul lui Israel: Am auzit rugăciunea cu care Mi te-ai rugat asupra lui Senaherib, 
regele Asirienilor. 

21 Acesta este cuvântul pe care Domnul l-a grăit despre el:6 Fiica fecioară a Sionului te-a disprețuit 
şi te-a batjocorit; fiica Ierusalimului? şi-a râs de tine dând din cap. 

22 Pe Cine-ai ocărât tu şi L-ai întărâtat? Împotriva Cui ţi-ai înălţat tu glasul şi ţi-ai ridicat ochii spre 
înălțimi?: Împotriva Sfântului lui Israel. 

23 Că prin soli L-ai ocărât pe Domnul, fiinde-ai zis: «Cu mulțimea carelor de luptă m-am ridicat eu 
pe înălțimea munţilor şi pe coamele Libanului şi i-am tăiat vârfurile cedrilor şi mândreţea 
chiparoşilor şi am intrat până-n inima codrului, a codrului Carmelului 

24 şi m-am răcorit bând ape străine, şi cu urma piciorului meu am secat toate râurile-ntre maluri». 
25 n-ai auzit tu oare de aceste lucruri pe care din vechime le-am făcut? Din vremuri de demult am 
rânduit, dar doar 

6 Urmează un poem de mare frumuseţe, în care se recunoaşte stilul literar al lui Isaia. Dacă textul 
din Is 37, 22-35 prezintă unele (foarte puţine) diferenţe, ele i se datorează, desigur, autorului. 

7 În gândirea şi limbajul lui Isaia, „fiica Sionului” şi „fiica Ierusalimului” îi desemnează pe 
locuitorii aceleiaşi cetăţi. 

acum Mi-am arătat Eu planul ca tu să pustieşti cetăţile-n puternicia lor. 

26 Celor ce locuiau în cetăţi întărite le-am slăbit mâinile, iar ei s-au veştejit; ca iarba uscată pe 
acoperişuri au devenit, cum e troscotul s-au făcut. 

27 Dar acum îţi cunosc șederea şi ieşirea şi intrarea şi mânia cu care-mpotriva Mea te-ai mâniat. 

28 De vreme ce-mpotriva Mea te-ai mâniat şi cu trufia Mi-ai atins auzul, belciugul Meu în nări am 
să ţi-l pun şi-n buze îţi voi pune o zăbală şi te-oi întoarce-n calea pe care ai venit... 8 

29 Şi acesta-ţi va fi semnul:9 În anu-acesta vei mânca ce-ai strâns; în anual doilea, ce răsare; în 
anual treilea semănaţi şi seceraţi şi sădiţi vii şi poama le-o mâncaţi. 

30 Vor creşte cei rămaşi în Iuda şi-şi vor înfige rădăcini în jos şi roadă vor purta în sus; 

31 că din Ierusalim va ieşi o rămăşiţă şi din muntele Sion vor fi cei mântuiţi; 10 râvna Domnului 
puterilor va face acestea. 

32 De aceea, aşa grăieşte Domnul despre regele Asirienilor: Nu va intra el în cetatea aceasta şi nici 
săgeată-n ea va repezi, nici pavăză-mpotrivă-i va aduce şi nici cu şanţ o va împresura; 

8 Cu toate că Senaherib a fost, fără s-o ştie, instrumentul lui Dumnezeu, trufia lui va fi, la rându-i, 
pedepsită. 

9 Semnul restaurării: perioada lipsurilor cumplite va fi urmată de o alta, a belşugului, siguranţei şi 
mântuirii. (De aici, profetul i se adresează lui lezechia). 


10 „Rămăşiţa lui Israel” (idee care-şi va deschide în literatura biblică un drum glorios până la Pavel) 
se va alcătui nu numai din Israeliţii supraviețuitori ai deportărilor, ci şi din cei rămaşi la centru, în 
Ierusalim. 

33 ci pe drumul pe care a venit pe acela se va întoarce și în cetatea aceasta nu va intra, zice Domnul. 
34 Eu voi ocroti cetatea aceasta ca să o mântuiesc de dragul Meu şi-al robului Meu David”.11 

35 Şi a fost că-n noaptea aceea a venit îngerul Domnului şi a ucis din tabăra Asirienilor o sută 
optzeci şi cinci de mii; când s-au sculat dimineaţa, iată că toate trupurile erau leşuri. 

36 Iar Senaherib, regele Asirienilor, s-a ridicat şi a plecat şi s-a întors şi a locuit în Ninive. 

37 şi-n timp ce el se închina în templul lui Nisroc, dumnezeul său, Adramelec şi Şareţer, fiii săi, 1- 
au ucis cu sabia şi au fugit în ţara Araratului; iar în locul lui a domnit Asarhadon, fiul său. 

20 

Boala şi vindecarea lui lezechia. Solia lui Merodac Baladan. 

1 În vremea aceea, lezechia s-a îmbolnăvit de moarte. Iar profetul Isaia, fiul lui Amos, a venit la el 
ŞI i-a zis: „Aşa grăieşte Domnul: Pune-ţi casa-n rânduială, că vei muri şi nu vei trăi”. 

2 Iar lezechia s-a întors cu faţa la perete şi i s-a rugat Domnului, zicând: 

3 „Adu-ţi aminte, Doamne, cum am umblat eu în faţa Ta întru adevăr cu inimă plină şi cum am 
făcut eu ceea ce e bun în ochii Tăi!” Şi a plâns lezechia cu plângere mare. 

4 şi-n timp ce Isaia se afla în curtea cea din mijloc, fost-a cuvântul Domnului către el, zicând: 

11 Vezi nota de la Is 37, 35. 

5 „Întoarce-te şi spune-i lui lezechia, cârmuitorul poporului Meu: aşa grăieşte Domnul, Dumnezeul 
lui David, părintele tău: Rugăciunea ţi-am auzit-o, lacrimile ţi le-am văzut, şi iată că Eu te voi face 
sănătos: în cea de a treia zi te vei sui în templul Domnului; 

6 şi-i voi adăuga duratei tale cincisprezece ani. Şi te voi izbăvi pe tine şi cetatea aceasta din mâna 
regelui Asirienilor; şi voi ocroti cetatea aceasta, de dragul Meu şi de dragul robului Meu David”. 

7 Atunci Isaia a zis: „Să ia ei o turtă de smochine şi să i-o pună pe rană şi se va însănătoşi”. 

8 lar lezechia a zis către Isaia: „Care este semnul că Domnul mă va vindeca şi că în cea de a treia zi 
mă voi sui în templul Domnului?” 

9 Iar Isaia i-a zis: „Acesta este semnul de la Domnul, că adică Domnul Îşi va ţine cuvântul pe care 1- 
a grăit: umbra va merge cu zece trepte înainte, sau se va întoarce cu zece trepte înapoi”. 

10 Şi a zis lezechia: „Uşor este ca umbra să se întindă cu zece trepte!... Nu, nu aşa!, ci să se întoarcă 
umbra cu zece trepte înapoi!” 

11 Atunci Isaia a strigat către Domnul, iar umbra s-a întors cu zece trepte înapoi pe cadranl. 

12 În vremea aceea, Merodac Baladan, fiul lui Baladan, regele Babilonului, 

1 E vorba de un cadran solar;în mijloc era înfiptă o tijă, a cărei umbră, mişcându-se odată cu 
soarele, indica ora. După tradiția talmudică, atunci când regele Ahaz (care fusese un rău cârmuitor) 
a murit, Dumnezeu a scurtat ziua cu zece trepte (grade, linii). Aşadar, când lui lezechia i s-a dat 
înapoi sănătatea, ziua a revenit la durata ei normală (cf. Solomon B. Freehot, apud Manley). 

auzind că lezechia fusese bolnav, i-a trimis acestuia o scrisoare şi un dar.2 

13 Iar lezechia, bucurându-se de venirea solilor, le-a arătat toată casa în care îşi avea mirodeniile şi 
argintul şi aurul şi aromatele şi uleiul cel scump, şi cămara odoarelor şi tot ce se afla în vistieriile 
lui; nimic n-a fost în casa lui sau în ceea ce se afla în stăpânirea sa pe care el, lezechia, să nu-l fi 
arătat. 

14 Iar profetul Isaia a venit la regele lezechia şi i-a zis: „Ce-au spus oamenii aceştia? şi de unde au 
venit ei la tine?” Iar lezechia a zis: „Au venit la mine dintr-o ţară de departe: tocmai din Babilon”. 
15 Atunci el a zis: „Ce-au văzut ei în casa ta?” Iar acela a zis: „În casa mea au văzut totul; nimic nu 
este-n casa mea pe care eu să nu li-l fi arătat, chiar şi tot ce e-n vistieriile mele”. 

16 Atunci Isaia a zis către lezechia: „Ascultă cuvântul Domnului: 

17 Iată, vin zilele când vor fi duse-n Babilon toate câte se află-n casa ta şi tot ceea ce părinţii tăi au 
strâns până-n ziua de azi; nu se va pierde cuvântul pe care Domnul l-a grăit. 

18 Şi fiii tăi, odraslele tale, ei, cei născuţi din tine, şi ei vor fi luaţi şi vor deveni eunuci3 în casa 
regelui Babilonului”. 

2 În afară de faptul că asemenea gesturi făceau parte din eticheta curților orientale, solia lui 
Merodac Baladan (al cărui nume real era Marduk-abal-idinna) avea, după Iosif Flaviu, şi un scop 


politic: acela al unei alianţe cu lezechia. Acesta, la rândul său, va dori să arate că, în cazul unei 
alianţe, el nu e un rege sărac, care să nu-şi poată întreţine armata. El însă nu-şi dă seama de unul din 
adevărurile crude ale istoriei: aliatul de azi poate fi inamicul de mâine. 

3 „Fiii” înseamnă „urmaşii” (aşa cum „părinţii” înseamnă, deseori, „strămoşii”). Profeţia lui Isaia s- 
a plinit în vremea lui Nabucodonosor, care a cucerit lerusalimul, l-a supus pe regele Ioiachim şi l-a 
deportat pe lehonia, urmaşul său, împreună cu toată curtea lui, confiscând şi toate averile regale 
(vezi capitolul 24). „Eunucii” (în contextul de aici) erau prizonieri castraţi şi puşi să păzească 
haremul. 

19 Iar lezechia a zis către Isaia: „Bun este cuvântul Domnului, pe care El l-a grăit. Fie pace-n zilele 
mele!”"4 

20 Cât despre celelalte întâmplări ale lui lezechia, despre toată lupta lui şi despre toate pe care el le- 
a înfăptuit: iazul, şi apeductul, şi cum a adus el apă în cetate, oare nu sunt ele scrise în Cartea 
Faptelor din Vremea Regilor lui Iuda? 

21 Şi a adormit lezechia împreună cu părinţii săi şi a fost îngropat în cetatea lui David, iar în locul 
lui a devenit rege Manase, fiul său. 

21 

Domnia lui Manase, apoi a lui Amon, fiul său. 

1 Doisprezece ani avea Manase când a început să domnească; el a domnit în Ierusalim vreme de 
cincizeci şi cinci de ani. Pe mama sa o chema Hefţibah. 

2 El a făcut ceea ce e rău în ochii Domnului, urmând urâciunile neamurilor pe care Domnul le 
izgonise din faţa fiilor lui Israel.] 

4 lată un răspuns neaşteptat, care însă vrea să arate că regele, deşi avertizat asupra unor dezastre 
viitoare, nu pune la îndoială cuvântul lui Dumnezeu. (În Is 39, 8: „,... dar mă rog ca în zilele mele să 
fie pace şi dreptate”). 

1 Deşi a avut domnia cea mai lungă dintre toți regii lui Iuda, Manase ne-a lăsat imaginea 
suveranului furibund care nu se mulţumeşte să restaureze, amplificată, idolatria, dar simte, diabolic, 
şi voluptatea profanării celor sfinte. 

3 El a rezidit înălțimile pe care lezechia, tatăl său, le dărâmase; i-a ridicat lui Baal un altar; a făcut 
tufişuri, aşa cum făcuse Ahab, regele lui Israel; şi i s-a închinat la toată „oştirea cerului” şi i-a slujit; 
4 a zidit un altar chiar în templul Domnului, despre care Domnul spusese: „În Ierusalim Îmi voi 
pune numele”, 

5 iar în cele două curţi ale templului Domnului a zidit un altar pentru întreaga „oştire a cerului”; 

6 şi-a trecut fiii prin foc, a ghicit, a vrăjit, a adus oameni care se îndeletniceau cu chemarea morţilor 
şi a înmulţit vrăjitoarele, făcând astfel ceea ce e rău în ochii Domnului, ca să-I stârnească mânia; 

7 şi a aşezat idolul tufişului? în templul despre care Domnul îi spusese lui David şi lui Solomon, 
fiul său: „În această casă şi în Ierusalimul pe care Eu l-am ales din toate seminţiile lui Israel, aici 
Îmi voi pune numele pe veci; 

8 şi nu voi mai urni piciorul lui Israel din ţara pe care Eu le-am dat-o părinților lor pentru cei ce-Mi 
vor păzi tot ceea ce Eu am poruncit, adică după legea pe care robul meu Moise le-a poruncit-o”. 

9 Dar ei n-au ascultat; ci Manase i-a împins în a face ceea ce e rău în ochii Domnului mai mult 
decât neamurile pe care Domnul le-a stârpit din faţa fiilor lui Israel. 

10 Atunci Domnul a grăit prin robii Săi, profeţii, zicând: 

11 „De vreme ce Manase, regele lui Iuda, a făcut toate aceste urâciuni mai rău decât tot ce au făcut 
Amoreii3 care 

2 T. M.: „chipul Așerei”. 

3 Prin „Amorei” se înțelegeau, de obicei, neamurile care locuiseră Palestina înainte de sosirea 
Evreilor. 

au fost înainte de el, împingându-i şi pe Iudei să păcătuiască prin idolii lor, 

12 de aceea, aşa grăieşte Domnul, Dumnezeul lui Israel: Iată, Eu voi aduce peste Ierusalim şi peste 
Juda atâtea rele, încât celui ce va auzi îi vor ţiui amândouă urechile. 

13 Şi voi întinde peste Ierusalim funia de măsură a Samariei şi firul cu plumb al casei lui Ahab; şi 
voi şterge Ierusalimul aşa cum se şterge o oală golită, pusă apoi cu gura-n jos. 4 


14 Şi voi lepăda rămăşiţa moştenirii Mele şi-i voi da în mâinile vrăjmaşilor lor: de jaf şi de pradă le 
vor fi tuturor vrăjmaşilor lor, 

15 fiindcă au făcut ceea ce e rău în ochii Mei şi Mi-au stârnit mânia, chiar din ziua-n care i-am scos 
pe părinţii lor din Egipt şi până-n ziua de azi”. 

16 Mai mult, pe lângă păcatele lui, cu care l-a făcut pe Iuda să păcătuiască făcând ceea ce e rău în 
ochii Domnului, Manase a vărsat şi mult sânge nevinovat, încât a umplut Ierusalimul de la un capăt 
la altul. 

17 Cât despre celelalte întâmplări ale lui Manase, despre toate faptele lui şi despre păcatul cu care a 
păcătuit, oare nu sunt ele scrise în Cartea Faptelor din Vremea Regilor lui luda? 

4 Ierusalimului i se vor aplica unitățile de măsură care-au lucrat asupra Samariei (desfiinţată ca 
entitate politică) şi asupra lui Ahab (condamnat la nimicire). „Funia de măsură” şi „firul cu plumb” 
alcătuiesc, stilistic, un oximoron: unelte de construcţie, ele pot fi, prin răsturnare, unelte de 
dărâmare. Cât despre „oala ştearsă” (imagine unică în Biblie), ea este simbolul-avertisment al 
nimicirii totale şi metodice;verbul apaleifo = „a şterge” are nuanţa de „a curăți” (a înlătura 
necurăţia), dar şi pe aceea, absolută, de „a şterge de pe faţa pământului”, aşa cum e folosit în Fc 6, 
7. 

18 Şi a adormit Manase împreună cu părinții săi şi a fost îngropat în grădina casei sale, adică în 
grădina lui Uza, iar în locul lui a devenit rege Amon, fiul său. 

19 Amon avea douăzeci şi doi de ani când a început să domnească; el a domnit în Ierusalim vreme 
de doi ani. Pe mama sa o chema Meşulemet, şi era fiica lui Haruţ din Iotba. 

20 El a făcut ceea ce e rău în ochii Domnului, aşa cum făcuse Manase, tatăl său, 

21 mergând pe toate urmele tatălui său, slujind idolilor cărora şi tatăl său le slujise şi cărora li s-a 
închinat, 

22 părăsindu-L pe Domnul, Dumnezeul părinţilor săi, şi neumblând în calea Domnului. 

23 Servii lui Amon însă au uneltit împotrivă-i; şi l-au ucis pe rege chiar în casa lui. 

24 Dar poporul ţării i-a ucis pe cei ce uneltiseră împotriva regelui Amon; în locul acestuia, poporul 
țării l-a pus rege pe Iosia, fiul său. 

25 Cât despre celelalte întâmplări ale lui Amon, despre faptele lui, oare nu sunt ele scrise în Cartea 
Faptelor din Vremea Regilor lui Iuda? 

26 Şi l-au îngropat în mormântul său din grădina lui Uza; iar în locul lui a devenit rege Iosia, fiul 
său. 

22 

Cartea legii descoperită sub domnia lui Iosia. 

1 Iosia avea opt ani când a devenit rege; şi a domnit în Ierusalim vreme de treizeci 

şi unu de ani. Pe mama sa o chema ledida, şi era fiica lui Adaia din Boţcat. 

2 El a făcut ceea ce e drept în ochii Domnului şi a umblat pe de-a-ntregul în calea lui David, 
părintele său, fără să se abată nici la dreapta, nici la stânga. 

3 Şi a fost că în cel de al optsprezecelea an al regelui Iosia, în luna a opta2, regele l-a trimis la 
templul Domnului pe grămăticul Şafan, fiul lui Aţalia, fiul lui Meşulam, zicând: 

4 „Du-te la Hilchia, marele preot, pentru ca el să socotească banii aduşi la templul Domnului, banii 
adunaţi de la popor de către cei ce stau de pază la uşă,3 

5 şi să-i dea în mâinile celor puşi să facă lucrările la templul Domnului”. lar acela i-a dat 
lucrătorilor de la templul Domnului, ca să dreagă stricăciunile templului: 

6 dulgherilor, pietrarilor şi zidarilor, ca şi la cumpărarea lemnăriei şi a pietrei cioplite pentru 
dregerea stricăciunilor de la templu. 

7 Acestora însă nu li se cerea socoteală pentru banii ce li se încredinţaseră, fiindcă erau cu 
desăvârşire cinstiţi. 

8 lar Hilchia, marele preot, a zis către grămăticul Şafan: „Am găsit în templul Domnului Cartea 
legii”4. Şi Hilchia 

1 Elogiu total, fără rezerve, pe care autorul îl acordase numai lui lezechia, bunicul lui Iosia (18,3). 
David rămâne, şi aici, regele-etalon. 

2 Anul 622 î. H. Cât despre „luna a opta”, precizarea se află numai în Septuaginta. 

3 E vorba de banii adunaţi în lada instituită de regele loaş, destinaţi exclusiv lucrărilor de reparaţii 


(vezi 12, 5-16). 

4 denumirea de „Cartea legii (acesteia)” se află numai în Deuteronom (28, 61;29, 21;30, 

10;31, 26), precum şi în Cartea lui Iosua Navi (1, 8;8, 34 cu referire la aceeaşi operă a lui Moise), 
de unde concluzia că scrierea nu putea fi altceva decât Deuteronomul, fie integral, fie cel puţin 
partea lui legislativă, cu toate prescripţiile, cu binecuvântări pentru cei ce vor respecta legea, dar şi 
cu aspre blesteme pentru cei ce o vor călca. E posibil ca ea să fi fost ascunsă, pierdută sau chiar 
uitată în anii de groază ai nelegiuitului Manase. Oricum, descoperirea ei reprezintă un moment 
foarte important din viaţa fiilor lui Israel, ea devenind izvorul noului suflu pe care Iosia îl va da 
vieţii religioase din regatul de sud. De notat că, la acea vreme, cele cinci cărţi ale lui Moise nu 
circulau laolaltă, în opera compactă ce se va numi Pentateuhul, ci în părți separate. 

i-a dat lui Şafan Cartea, iar el a citit-o. 

9 Şi a intrat la regele Iosia, în templul Domnului, şi i-a spus ce avea de spus, zicând: „Robii tăi au 
luat banii ce s-au găsit în templu şi i-au dat în mâna celor puşi să facă lucrările în templul 
Domnului”. 

10 Iar grămăticul Şafan i-a mai spus regelui, zicând: „Preotul Hilchia mi-a dat o Carte”. Şi a citit-o 
Şafan în faţa regelui. 

11 Şi a fost că dacă regele a auzit cuvintele din Cartea legii, şi-a sfâşiat hainele.5 

12 Apoi regele a poruncit preotului Hilchia şi lui Ahicam, fiul lui Şafan, şi lui Acbor, fiul lui 
Miheia, şi lui Şafan grămăticul, şi lui Asaia, servul regelui, zicând: 

13 „Mergeţi şi întrebaţi-L pe Domnul pentru mine şi pentru tot poporul şi pentru întregul Iuda 
despre cuvintele acestei Cărţi care a fost găsită; că tare s-a aprins mânia Domnului asupra noastră, 
deoarece părinţii noştri nu au ascultat de cuvintele acestei 

5 „Şi-a sfâşiat hainele” în semn de durere şi jale, descoperind uriaşa distanţă dintre poruncile lui 
Dumnezeu şi comportamentul celor chemaţi să le respecte. 

Cărţi, ca să facă tot ceea ce s-a scris pentru noi”. 

14 Aşa că preotul Hilchia şi Ahicam şi Acbor şi Şafan şi Asaia s-au dus la proorociţa Hulda, soția 
lui Şalum veşmântarul6, fiul lui Ţicva, fiul lui Harhas; ea locuia în Ierusalim, în partea lui cea nouă; 
iar ei i-au vorbit. 

15 lar ea le-a zis: „Aşa grăieşte Domnul, Dumnezeul lui Israel: Spuneţi-i omului care v-a trimis la 
mine: 

16 Aşa grăieşte Domnul: Iată, Eu voi aduce rele asupra acestui loc şi asupra celor care-l locuiesc, 
după toate cuvintele Cărţii pe care regele lui Iuda a citit-o; 

17 aceasta, pentru că ei m-au părăsit şi au adus jertfe unor dumnezei străini, ca să-Mi stârnească 
mânia în toate faptele mâinilor lor; aşadar, mânia Mea se va aprinde asupra acestui loc şi nu se va 
stinge. 

18 Iar regelui lui Iuda, care v-a trimis să-L întrebaţi pe Domnul, spuneţi-i acestea: Aşa grăieşte 
Domnul, Dumnezeul lui Israel: Cât despre cuvintele pe care tu le-ai auzit: 

19 De vreme ce inima ta s-a mâhnit, iar tu te-ai smerit în fața Domnului de îndată ce ai auzit ceea ce 
Eu am grăit despre locul acesta şi despre cei care-l locuiesc că vor fi nimiciți şi blestemaţi -, de 
vreme ce ţi-ai sfâşiat hainele şi ai plâns în faţa Mea, ei bine, şi Eu am auzit, zice Domnul; 

20 de aceea, nu va fi aşa: iată, Eu te voi adăuga la părinţii tăi şi te vei aduna în 

6 Era în tradiţia regilor de a-L consulta pe Dumnezeu prin mijlocirea unui profet. Pe Hulda n-o 
cunoaştem şi din altă parte;a fost preferată, probabil, pentru că locuia mai aproape, soţul ei având în 
grijă veşmintele de slujbă ale preoţilor de la templu. 

pace la mormântul tău, şi ochii tăi nu vor vedea relele pe care Eu le voi aduce peste locul acesta”. Şi 
i-au spus regelui răspunsul. 

Iosia curăţă de idoli templul Domnului şi regatul lui Iuda, faptă care se răsfrânge şi în hotarele lui 
Israel. Regii loahaz şi Ioachim. 

1 Atunci regele a trimis şi i-a adunat la el pe toți bătrânii din Iuda şi din Ierusalim. 1 

2 şi s-a suit regele în templul Domnului, şi-mpreună cu el fiecare om din Iuda şi toţi locuitorii 
Ierusalimului şi preoţii şi profeţii şi-ntregul popor, de la mic la mare; şi-n auzul lor a citit toate 
cuvintele din Cartea legii, cea care fusese găsită în templul Domnului. 


3 Şi a şezut regele pe scaunul de judecată? şi a făcut legământ în faţa Domnului că vor umbla după 
Domnul şi cu toată inima şi cu tot sufletul Îi vor păzi poruncile şi mărturiile şi rânduielile şi vor 
plini cuvintele acestui legământ cele ce sunt scrise în Cartea aceasta. Şi tot poporul a stat întru 
legământ.3 

1 „Bătrânii” reprezentau puterea locală a fiecărei comunităţi şi erau convocați în împrejurări 
speciale. 

2 Textual: „... a şezut lângă stâlp (coloană)”, locul consacrat pentru jilţul din templu al regelui 
(acelaşi pe care arhiereul Iehoiada îl aşezase pe regele copilandru Ioaș) (11, 14). 

3 „Legământul” nu era altceva decât făgăduinţa solemnă că vor fi respectate toate condiţiile 
deuteronomice prin care fiii lui Israel îşi puteau menţine statutul de „poporul Meu”. Regele l-a 
proclamat în numele poporului, iar acesta, în întregime, „a stat întru legământ” (éste e-n te 
diatheke), ceea ce consună şi cu Textul Ebraic. Acest „întru” nu denotă o simplă aderare (orice 
aderare e oarecum periferică), ci o angajare lăuntrică, o integrare fiinţială a omului în însăşi 
substanţa cuvântului lui Dumnezeu. 

4 Regele i-a poruncit lui Hilchia, marele preot, ca şi preoţilor de rândul al doilea şi celor ce păzeau 
uşa, să scoată din templul Domnului toate obiectele ce fuseseră făcute pentru Baal şi pentru tufiş şi 
pentru toată „oştirea cerului”, şi le-au ars în afara Ierusalimului, în valea Cedrilor, iar cenuşa au 
dus-o la Betel. 4 

5 Şi a isprăvit cu preoţii idolatri pe care regii lui Iuda îi puseseră să ardă tămâie pe înălțimi şi în 
cetăţile lui Iuda şi împrejurul Ierusalimului; de asemenea, cu cei care-i ardeau tămâie lui Baal şi 
soarelui şi lunii şi stelelor şi la toată „oştirea cerului”. 

6 TufişulS din templul Domnului l-a scos afară din Ierusalim, la pârâul Cedrilor, şi l-a ars şi l-a 
prefăcut în cenuşă, iar cenuşa a aruncat-o pe groapa de obşte a oamenilor de rând6. 

7 Şi a dărâmat casa sodomiţilor ce se afla în templul Domnului7, unde femeile ţeseau perdele pentru 
tufiş.8 

4 Pentru explicaţia acestei strămutări vezi v. 15. 

5 „Tufişul” (natural sau anume făcut) era locul şi simbolul prostituţiei sacre în cultul Astartei. 

6 „Groapa de obşte a oamenilor de rând” (vezi şi Ir 26, 23) (literal: „groapa fiilor poporului”) era 
ceea ce astăzi se numeşte „groapa comună”. În vechime, doar oamenii înstăriți îşi puteau permite să 
aibă un mormânt săpat în stâncă, închis cu o lespede verticală;groapa comună era săpată în pământ. 
Aruncarea cenușii idoleşti pe o astfel de groapă însemna desacralizarea totală a ultimelor rămăşiţe 
păgâne. 

7 E vorba de homosexuali bărbaţi. Deşi Deuteronomul interzicea drastic homosexualitatea de ambe 
sexe (Dt 23, 19), existenţa acestui păcat e consemnată de mai multe ori în istoria iudaică (ex. 3 Rg 
14, 24). Desigur, „casa” acestora se afla într-o anexă a templului. 

8 E vorba de voalurile din cultul Astartei. 

8 Şi i-a adus pe toţi preoţii din cetăţile lui Iuda şi a spurcat înălțimile unde ei, preoţii, arseseră 
tămâie, de la Gheba până la Beer-Şeba; şi a stricat şi casa porţilor”, care se afla lângă uşa porţii lui 
Iosua, mai-marele cetăţii, adică pe partea stângă de cum intra omul pe poarta cetăţii. 

9 Preoţii înălțimilor însă nu se suiau la jertfelnicul Domnului în Ierusalim, ci doar mâncau azimă în 
mijlocul fraţilor lor. 

10 Şi a spurcat Tofetul din valea fiului lui Hinom, pentru ca nimeni să nu-şi mai treacă fiul sau fiica 
prin foc, [ca jertfă] lui Moloh.10 

11 Şi a isprăvit cu caii pe care regii lui Iuda îi aşezaseră în cinstea soarelui la intrarea templului 
Domnului, aproape de cămara eunucului Netan-Melec, cea din Parvarim, iar carul soarelui l-a ars. 
12 Iar jertfelnicele de pe acoperişul foişorului lui Ahaz, pe care le făcuseră regii lui Iuda, precum şi 
Jertfelnicele pe care le făcuse Manase în amândouă curțile templului Domnului, le-a dărâmat regele 
şi le-a dus de acolo, aruncându-le molozul în pârâul Cedrilor. 

13 Regele a spurcat şi casa din faţa Ierusalimului, în dreapta Muntelui Măslinilor, pe care Solomon, 
regele lui Israel, i-o zidise Astartei, idolul Sidonienilor, 

9 Nu se ştie ce era această „casă a porţilor”. Unii analişti ai termenului ebraic cred că e vorba de 
„casa satirilor” (aceştia fiind ţapii mitologici din familia zeului Pan). 

10 „Tofetul” era locul unde copiii erau „trecuţi prin foc” (purificaţi înainte de a-i fi sacrificați lui 


Baal sau lui Moloh) sau, de-a dreptul, arşi (vezi nota de la 16, 3). „Valea lui Hinom” se afla lângă 
Ierusalim;mai târziu se va numi Gheena şi era locul unde se aruncau şi ardeau gunoaiele oraşului. 

şi lui Chemoş, idolul Moabului, şi lui Milcom, idolul Amoniţilor; 

14 a sfărâmat stâlpii [idoleşti] şi a nimicit tufişurile, iar locul lor l-a umplut cu oase omeneşti. 

15 De asemenea, altarul cel înalt din Betel, făcut de leroboam, fiul lui Nabat cel care-l făcuse pe 
Israel să păcătuiască -, altarul cel înalt l-a dărâmat, 1-a sfărâmat pietrele făcându-le praf, iar tufişul l- 
a ars.11 

16 Şi, întorcându-se Iosia, a văzut mormintele ce se aflau acolo, în cetate; şi a trimis de au luat 
oasele din morminte şi le-a ars pe altar şi l-a spurcat, după cuvântul pe care Domnul îl grăise prin 
omul lui Dumnezeu la vremea când leroboam şedea lângă altar, la sărbătoare; apoi, întorcându-se, 
şi-a ridicat ochii la mormântul omului lui Dumnezeu care prevestise aceste lucruri 12 

17 şi a zis: „Ce e movila aceea de acolo pe care-o văd?” lar oamenii cetăţii i-au spus: „Aici e omul 
lui Dumnezeu care a venit din luda şi a prevestit ceea ce tu faci cu altarul din Betel”. 

18 Iar el a zis: „Lăsaţi-l! Nimeni să nu se atingă de oasele lui!” Aşa că osemintele lui au fost cruţate, 
împreună cu osemintele profetului care venise din Samaria. 

19 Mai mult, Iosia a dărâmat şi toate capiştile înălțimilor din cetăţile Samariei, pe care regii lui 
Israel le făcuseră ca să-L mânie pe Domnul, şi a făcut cu ele ceea ce făcuse în Betel. 

11 Betelul se afla în fostul stat al lui Israel. Profitând de faptul că imperiul asirian intrase într-o 
perioadă de declin după moartea lui Asurbanipal (628 î. H.), Iosia a recucerit o parte din teritoriul 
Samariei, ceea ce i-a permis să-şi extindă acţiuneaşi aici. 

12 Vezi istoria în 3 Rg 13, 1-8;omul lui Dumnezeu îl prevestise nominal pe Iosia. 

20 Şi i-a înjunghiat acolo, pe altare, pe toți preoţii înălțimilor şi a ars pe ele oase omeneşti şi s-a 
întors la Ierusalim. 

21 După aceea, regele i-a poruncit întregului popor, zicând: „Sărbătoriți Paştile Domnului, 
Dumnezeului vostru, aşa cum este scris în Cartea acestui legământ!” 

22 Căci un Paşte ca acesta nu mai fusese sărbătorit din vremea judecătorilor care-l judecau pe 
Israel, şi nici cât au domnit regii lui Israel şi regii lui Iuda; 

23 dar în cel de al optsprezecelea an al domniei lui Iosia, Paştile a fost sărbătorit în Ierusalim. 13 

24 Mai mult, Iosia i-a alungat pe cei ce cheamă morţii, şi vrăjitoarele şi terafimii 14 şi idolii şi toate 
urâciunile ce-şi făcuseră sălaş în ţara lui Iuda şi în Ierusalim, pentru ca astfel să se plinească 
cuvintele Legii, cele scrise în Cartea pe care preotul Hilchia o aflase în templul Domnului. 

25 Asemenea lui n-a mai fost nici un rege de dinainte de el, care să se fi întors către Domnul cu 
toată inima sa şi cu tot sufletul său şi cu toată tăria sa pe potriva întregii legi a lui Moise, şi nici 
după el nu s-a ridicat un altul care să-i semene. 

26 Cu toate acestea, Domnul nu s-a întors de la aprinderea mâniei Sale celei mari pe care o 
îndreptase asupra lui Iuda din pricina tuturor întărâtărilor cu care-L întărâtase Manase. 

13 Conform Deuteronomului, mielul pascal nu putea fi jertfit oriunde, ci numai „în locul pe care 
Domnul îl va alege”, adică în Ierusalim (Dt 16, 2, 5-7). 

14 „Terafimi”: idoli mici de lemn, zeități casnice;un fel de penaţi (vezi şi nota de la Fe 31, 19). 

27 Şi a zis Domnul: „Şi pe Iuda îl voi lepăda de la faţa Mea, aşa cum l-am lepădat pe Israel; şi voi 
lepăda această cetate pe care Eu am ales-o, Ierusalimul, şi templul despre care am zis: «Acolo va fi 
numele Meuy”.15 

28 Cât despre celelalte întâmplări ale lui Iosia, despre toate faptele lui, nu sunt ele oare scrise în 
Cartea Faptelor din Vremea Regilor lui Iuda? 

29 În zilele lui s-a ridicat Faraonul Neco, regele Egiptului, împotriva regelui Asirienilor, la râul 
Eufratului. Iosia i-a ieşit în întâmpinare, iar Neco, când l-a văzut, l-a ucis la Meghiddo.16 

30 Iar servii săi l-au ridicat, mort, din Meghiddo şi l-au adus în Ierusalim şi l-au îngropat în 
mormântul său, în cetatea lui David. lar poporul ţării l-a luat pe loahaz, fiul lui Iosia, şi l-au uns şi l- 
au făcut rege în locul tatălui său. 

31 loahaz avea douăzeci şi trei de ani când a început să domnească; şi a domnit în Ierusalim vreme 
de trei luni. Pe mama sa o chema Hamutal, şi era fiica lui Ieremia din Libna. 

32 El a făcut ceea ce e rău în ochii Domnului, pe potriva a tot ceea ce făcuseră părinţii lui. 17 


15 Textul anunţă marele dezastru din 587 î. H. 

16 E de presupus că Iosia, căutând să exploateze conflictul armat dintre cele două imperii, a încercat 
o acţiune pe cont propriu, în favoarea recuceririi celorlalte teritorii ale Samariei, ceea ce ar fi dus la 
restaurarea regatului lui Solomon. Nici un imperiu însă nu tolerează aşa ceva! Cât despre locul 
morţii lui Iosia: În limba ebraică, muntele Meghiddo este har-meghiddo, ceea ce în limba greacă a 
devenit Armagheddon: simbol al ultimei mari bătălii împotriva lui Dumnezeu (vezi Ap 16, 16 şi 
nota). 

17 De notat: „,... părinţii lui”, iar nu „părintele său”, aşa cum era formula consacrată;deci a se citi: 
„++. Strămoşii săi”. 

33 Faraonul Neco l-a mutat în Ribla, în ţinutul Hamat, ca să nu mai domnească în Ierusalim 8, şi a 
pus pe ţară un bir de o sută de talanţi de argint şi o sută de talanţi de aur. 

34 Apoi Faraonul Neco l-a pus rege peste ei pe Eliachim, fiul lui Iosia, regele lui Iuda, în locul lui 
Iosia, tatăl său, dar i-a schimbat numele în loiachim; pe loahaz l-a luat şi l-a dus în Egipt, unde a 
murit. 

35 Ioiachim i-a dat lui Faraon aurul şi argintul, însă a pus o dare pe pământ, ca să poată da argintul 
poruncit de Faraon; fiecare a dat după preţul rânduit de el, şi aşa a strâns el argintul şi aurul de la 
poporul ţării, ca să i-l dea Faraonului Neco. 

36 loiachim avea douăzeci şi cinci de ani când a început să domnească; şi a domnit în Ierusalim 
vreme de unsprezece ani. Pe mama sa o chema Zebuda, şi era fiica lui Pedaia, din Ruma. 

37 El a făcut ceea ce e rău în ochii Domnului, aşa cum făcuseră şi părinţii lui. 

Ioiachim, lehonia şi Sedechia, ultimii regi ai lui Iuda. 

1 În zilele lui s-a ridicat Nabucodonosor, regele Babilonului 1. Iar Ioiachim 

18 E posibil ca Neco (care-şi instalase cartierul general la Ribla) să-l fi suspectat pe loahaz că duce 
mai departe politica naționalistă a tatălui său. 

1 Nabucodonosor era fiul lui Nabopolasar, cel care, pe de o parte, zdrobise armatele Faraonului 
Neco (609 î. H.) şi, pe de alta, pusese capăt imperiului asirian (606 î. H.). El a domnit între 605 şi 
562. Potrivit teologiei vechitestamentare, Nabucodonosor a fost instrumentul prin care Domnul Şi-a 
pedepsit poporul infidel, fără ca prin aceasta să-l ierte. 

i-a fost acestuia preasupus vreme de trei ani, după care şi-a luat seama şi s-a răsculat împotriva lui. 

2 Atunci Domnul a trimis împotriva lui pâlcuri de Caldei, pâlcuri de Sirieni, pâlcuri de Moabiţi şi 
pâlcuri de Amoniţi; i-a trimis în ţara lui Iuda ca s-o încovoaie 2, după cuvântul pe care Domnul l-a 
rostit prin robii Săi profeţii.3 

3 Dar, mai mult, mânia Domnului asupra lui Iuda era aceea de a-l lepăda de la faţa Sa, din pricina 
păcatelor lui Manase, adică pe măsura a tot ceea ce făptuise el; 

4 că şi sânge nevinovat a vărsat, de-a umplut Ierusalimul cu sânge nevinovat, încât Domnul n-a vrut 
să-l fi scutit de răspundere şi pedeapsă pentru trufie şi cruzime. 

5 Cât despre celelalte întâmplări ale lui loiachim, despre toate faptele lui, oare nu sunt ele scrise în 
Cartea Faptelor din Vremea Regilor lui Iuda? 

6 Şi a adormit loiachim împreună cu părinţii săi, iar în locul lui a devenit rege lehonia, fiul său. 

7 Regele Egiptului n-a mai ieşit din ţara sa, fiindcă regele Babilonului i-a luat regelui Egiptului tot 
ceea ce acesta avea sub stăpânire, de la râul Egiptului până la râul Eufratului.4 

8 lehonia avea optsprezece ani când a devenit rege, şi a domnit în lerusalim 

2 Acestea erau bande uşor înarmate care hărțuiau populația prin incursiuni şi jafuri repetate. E 
posibil ca ele să fi acţionat din porunca lui Nabucodonosor, spre a-l ţine pe loiachim ocupat până la 
vremea atacului. 

3 E vorba de profeţii leremia şi Urie (vezi Ir 26, 20-23) 

4 Prin victoria lui Nabucodonosor asupra Faraonului Neco, la Carchemiş, în 605 î. H., regele 
Babilonului îşi anexase, în întregime, Siria şi Palestina. 

vreme de trei luni. Pe mama sa o chema Nehuşta, şi era fiica lui Elnatan din Ierusalim. 

9 El a făcut ceea ce e rău în ochii Domnului, pe potriva a tot ceea ce făcuse tatăl său. 

10 În vremea aceea, Nabucodonosor, regele Babilonului, s-a ridicat împotriva Ierusalimului şi a 
împresurat cetatea. 


11 Atunci a venit Nabucodonosor, regele Babilonului, împotriva cetăţii, după ce servii săi o 
împresuraseră.5 

12 Iar lehonia, regele lui Iuda, a ieşit în faţa regelui Babilonului, împreună cu servii săi, cu mama 
sa, cu dregătorii şi eunucii săi; iar regele Babilonului l-a luat rob, în cel de al optulea an al domniei 
lui. 

13 Şi a scos de acolo toate comorile ce se aflau în templul Domnului şi comorile din casa regelui; şi 
a tăiat toate vasele de aur pe care Solomon, regele lui Israel, le făcuse în templul Domnului, după 
cuvântul Domnului. 

14 Şi a dus Ierusalimul în robie, pe toţi fruntașii şi pe toţi vitejii, zece mii de robi, cu toţi dulgherii 
şi fierarii; şi n-au mai rămas decât sărmanii ţării. 

15 Şi l-au dus şi pe lehonia în Babilon; de asemenea, pe mama regelui şi pe femeile regelui şi pe 
eunucii săi; şi pe vitejii ţării i-a dus în robie, de la Ierusalim la Babilon; 

16 şi pe toți luptătorii, în număr de şapte mii, precum şi o mie de dulgheri şi fierari, toţi fiind buni 
de folosit în război: regele Babilonului i-a dus robi în Babilon. 

17 Atunci regele Babilonului l-a pus în locul lui [lehonia] pe Matania, unchiul 

5 Text uşor corectat după T. M. Prin „servii” săi se înţeleg ofiţerii, generalii. 

său6, schimbându-i numele în Sedechia. 

18 Sedechia avea douăzeci şi unu de ani când a devenit rege; şi a domnit în Ierusalim vreme de 
unsprezece ani. Pe mama sa o chema Hamutal, şi era fiica lui Ieremia din Libna. 

19 El a făcut ceea ce e rău în ochii Domnului, pe potriva a tot ceea ce făcuse lehonia; 

20 căci mânia Domnului era peste Ierusalim şi Iuda, într-atât încât i-a lepădat de la faţa Sa: 
Sedechia a uneltit împotriva regelui Babilonului.7 

25 

Asediul şi cucerirea Ierusalimului. Sedechia, rob. Jefuirea templului, dărâmarea zidurilor. A doua 
deportare. Guvernatorul Godolia. Eliberarea lui loiachim. 

1 Şi a fost că în cel de al nouălea an al domniei lui Sedechia, în luna a zeceal, Nabucodonosor, 
regele Babilonului, a venit cu toată oastea lui împotriva Ierusalimului şi l-a împresurat şi a făcut 
întărituri împrejuru-i. 

6 Textual: „fiul său”. Corectat după T. M. Sedechia era fratele bun al lui loahaz, cel pe care Neco îl 
dusese rob în Egipt (608 î. H.), unde a şi murit (vezi 23, 34). Aşadar, Nabucodonosor avea motive 
să creadă că noul rege avea resentimente faţă de Egipteni. 

7 Toată această dramă ne este relatată pe larg în cartea lui Ieremia (vezi şi Introducerea). 
Contemporan cu Sedechia şi lucid în mandatul său divin, profetul îl sfătuise pe rege să adopte o 
politică înţeleaptă într-o situație fără ieşire, dar nu a fost ascultat. Consecința: întâmplările din 
capitolul următor. 

1 T. M. adaugă: „.... în cea de-a zecea zi a lunii”. Asediul Ierusalimului a început spre sfârşitul lui 
decembrie 589 şi a durat doi ani. 

2 Şi a stat cetatea împresurată până în anul al unsprezecelea al domniei regelui Sedechia. 

3 Iar în ziua a noua [a lunii a patra], când foametea a biruit în cetate şi poporul ţării nu mai avea 
pâine, 

4 o spărtură a fost făcută-n cetate, şi toţi războinicii au ieşit noaptea pe calea porţii cea dintre ziduri, 
adică [poarta] de lângă grădina regelui. caldeii însă stăteau aşezaţi în jurul cetăţii. şi a ieşit [şi 
regele] pe calea ce duce în câmpie.2 

5 Dar oastea Caldeilor l-a urmărit pe rege şi l-a ajuns în șesul lerihonului, iar oastea lui s-a risipit 
toată dimprejuru-i. 

6 Şi l-au luat pe rege şi l-au dus la regele Babilonului, în Ribla3, şi l-au supus judecății. 

7 Pe fiii regelui i-au înjunghiat în faţa ochilor lui, iar lui Sedechia i-au scos ochii şi i-au încătuşat 
picioarele în piedică de cai4 şi l-au dus în Babilon. 

8 lar în luna a cincea, în cea de a şaptea zi a lunii, adică în cel de al nouăsprezecelea an al domniei 
lui Nabucodonosor, regele Babilonului, a venit la Ierusalim Nebuzaradan, căpetenia gărzii cel dintâi 
între dregătorii regelui Babilonului - 

9 şi a ars templul Domnului şi casa regelui şi toate casele din Ierusalim: 

2 Înfometaţi, asediaţii au făcut o breșă în zidul interior al cetăţii şi au izbutit să iasă prin spaţiul 


dintre cele două ziduri. prin Caldei se înţeleg Babilonienii. 

3 Nabucodonosor îşi stabilise cartierul general la Ribla, acolo unde şi-l avusese Faraonul Neco (vezi 
23, 33). 

4 A-i pune picioarele în piedică de cai era o pedeapsă mai umilitoare decât punerea în 
lanțuri;procedeu barbar, atestat de mărturiile vremii. 

casă cu casă, pe toate le-a ars 

10 căpetenia gărzii. 

11 Apoi a strămutat şi restul poporului care mai rămăsese în cetate, pe cei ce se predaseră regelui 
Babilonului şi rămăşiţa poporului de rând; 

12 căpetenia gărzii n-a lăsat decât o parte din sărăcimea ţării, să lucreze viile şi ogoarele. 

13 Caldeii au sfărâmat stâlpii de aramă din templul Domnului, şasiurile spălătoarelor şi marea de 
aramă din templul Domnului, iar arama lor au dus-o în Babilon; 

14 şi căldările şi lopeţile şi cupele şi cădelniţele şi toate vasele de aramă ce se foloseau la slujbe, pe 
toate le-a luat. 

15 A mai luat căpetenia gărzii tigăile, precum şi cupele de aur şi de argint, 

16 cei doi stâlpi şi marea şi şasiurile pe care le făcuse Solomon pentru templul Domnului. Arama 
din toate aceste lucruri nu se mai putea cântări. 

17 Un singur stâlp era înalt de optsprezece coţi; capitelul îi era de aramă, iar înălțimea acestuia era 
de trei coţi; plasa şi rodiile unui capitel, de jur-împrejur, erau de aramă; aşa era şi cel de al doilea 
stâlp, cu plasa... 5 

18 Căpetenia gărzii l-a luat apoi pe Seraia, marele preot, pe Țefania, al doilea preot, şi pe cei trei 
care străjuiau uşile. 

19 Iar din cetate a luat un eunuc care era căpetenie peste oşteni şi cinci oameni din cei ce vedeau 
faţa regelui şi care au fost găsiţi în cetate, şi pe secretarul mai-marelui oastei, cel care ţinea 
socoteala poporului din ţară, precum şi şaizeci de oameni din poporul ţării, care se aflau în cetate; 

5 Frază suspendată. Asupra acestui jaf, mai amănunțită este relatarea din Ir 52, 13-20. 

20 pe aceştia i-a luat Nebuzaradan, căpetenia gărzii, şi 1-a dus la regele Babilonului, în Ribla. 

21 Iar regele Babilonului i-a lovit şi i-a ucis acolo, în Ribla, în ținutul Hamatului. Aşa a fost 
strămutat Iuda din ţara lui. 

22 lar peste poporul care a rămas în ţara lui Iuda cel pe care Nabucodonosor, regele Babilonului, l-a 
lăsat acesta l-a pus pe Godolia, fiul lui Ahicam, fiul lui Şafan. 

23 Atunci toţi mai-marii oastei ei şi oamenii lor6 au auzit că regele Babilonului îl rânduise pe 
Godolia şi au venit la Godolia, în Miţpa: Ismael, fiul lui Netania, lohanan, fiul lui Careah, Seraia, 
fiul lui Tanhumet, din Netofa, şi laazania, fiul lui Maacai, ei cu oamenii lor. 

24 lar Godolia li s-a jurat lor şi oamenilor lor şi le-a zis: „Nu vă temeţi de trecerea Caldeilor; 
rămâneţi în ţară, slujiţi-l pe regele Babilonului şi va fi bine de voi”.7 

25 Dar a fost că în luna a şaptea a venit Ismael, fiul lui Netania, fiul lui Elişama, din neamul regesc, 
cu zece oameni şi l-a lovit pe Godolia, iar acesta a murit, el şi Iudeii şi Caldeii care se aflau cu el în 
Miţpa. 

26 Atunci s-a sculat tot poporul de la 

6 De la Ieremia (40, 7) ştim că aceştia se retrăseseră „la câmp”. 

7 Textul Septuagintei ni-l prezintă pe Godolia ca mai apropiat de poziţia lui Ieremia, aceea de a se 
găsi un modus vivendi cu ocupantul;expresia „trecerea Caldeilor”, proprie Septuagintei, implică o 
nuanţă fină de optimism, menită să îndulcească îndemnul la compromis. Iosif Flaviu îl înfăţişează 
ca pe un om bun şi generos, iar de la Ieremia (40, 13-16) ştim că, de bună-credinţă, a refuzat să-l 
creadă pe lohanan că Ismael ar fi un trădător, ceea ce l-a costat viaţa. 

mic la mare -, cu căpeteniile oastei, şi s-au dus în Egipt, fiindcă se temeau de Caldei. 

27 Şi a fost că în cel de al treizeci şi şaptelea an de la strămutarea lui loiachim, regele lui Iuda, şi 
anume în ziua a douăzeci şi şaptea a lunii a douăsprezecea, Evil-Merodac, regele Babilonului8, în 
primul an al domniei sale, a ridicat fruntea lui Ioiachim9, regele lui Iuda, şi l-a scos din temniță. 

28 Şi i-a spus vorbe bune şi i-a pus tronul mai presus de tronurile regilor care se aflau cu el în 
Babilon; 


29 şi i-a schimbat hainele de temniţă; iar [loiachim] a mâncat întotdeauna de faţă cu el, în toate 
zilele vieţii lui. 

30 Întreţinerea i se dădea, fără sminteală, din casa regelui, porţia zilnică în fiecare zi, în toate zilele 
vieţii lui.10 

8 Evil-Merodac, fiul şi succesorul lui Nabucodonosor, a domnit între 562 şi 560. 

9 „A ridica fruntea” (literal: „capul”) cuiva: a graţia pe cineva şi a-i reda o parte din drepturi. 

10 Patru din tăblițele cu inscripții cuneiforme descoperite sub parterul sudic al palatului lui 
Nabucodonosor se referă la rațiile alimentare pe care casa regală le oferea, cu regularitate, lui 
Ioiachim şi colegilor săi de detenţie. 

Introducere la paralipomene 

În Versiunea Ebraică, aceste două cărţi alcătuiau la început una singură, sub denumirea de „Fapte 
ale zilelor“, ceea ce s-ar traduce: „Întâmplări din vremile de altădată“ sau, mai pe scurt, „Cronici“. 
Cu toate acestea, Cartea Cronicilor nu era catalogată printre operele istorice, ci printre acelea pe 
care canonul Vechiului Testament le numea „Scrieri“, şi era aşezată după Ezdra şi Neemia, deşi 
evenimentele relatate în ea se petrec înaintea celor evocate de acestea. = „a omite“, „a lăsa 
deoparte“, ceea ce, în referire directă la Cărţile Regilor, ar însemna: „ceea ce a fost omis“, „ceea ce 
nu s-a spus“, cu subînţelesul că ea ar fi o completare a celor patru principale scrieri istorice. Titlul 
însă nu acoperă decât în mică măsură conţinutul, acesta cuprinzând mult mai multe şi mai 
importante omisiuni decât adaosuri, potrivit unui plan pe care autorul l-a cercetat cu foarte mare 
atenţie, în funcţie de scopul pe care-l urmărea. În afara celor patru Cărţi ale Regilor, autorul a mai 
utilizat şi numeroase alte izvoare, pe care le menţionează în diferite părți ale operei, precum: 
„Cartea Regilor lui Israel“; „Cartea Regilor lui Israel şi Iuda“; „Cartea Regilor lui Iuda şi Israel“; 
„Cartea Regilor“; „Faptele Regilor lui Israel“; „Cronica regelui David“; „Faptele lui Samuel 
văzătorul““; „Faptele Profetului Natan“; „Faptele lui Gad văzătorul“; „Profeţia lui Ahia Şilonitul““; 
„Vedeniile lui Ido văzătorul“; „Faptele profetului Şemaia“; „Faptele lui Iehu, fiul lui Hanani“; 
„Celelalte fapte ale lui Ozia scrise de Isaia“; „Vedenia lui Isaia“; „Cartea Văzătorilor“; „Plângerea 
lui leremia asupra lui losia“. Nici una din aceste scrieri nu ne este cunoscută. Pe lângă ele, a mai 
folosit şi tradiţia orală, îndeosebi pe aceea păstrată la templu de către preoţi şi leviţi. 

Scriindu-şi opera, autorul urmăreşte un scop care poate fi decelat printr-o analiză sumară a textului: 
istoria statului teocratic iudeu, îndelung pregătit de la Adam până la începutul dinastiei davidice, 
consolidat şi ilustrat exemplar prin David şi Solomon, dezmembrat prin apariţia celor două regate 
adverse, plutind în derivă de-a lungul a două şiruri paralele de suverani în zig-zag, distrus prin 
intervenţia lui Nabucodonosor şi mijindu-şi renaşterea prin decretul lui Cirus. Rațiunea de a fi a 
statului teocratic rezidă în templu, ca prezenţă văzută a lui Dumnezeu, şi în cultul monoteist, ca 
expresie a credincioşiei poporului ales faţă de Cel ce l-a ales. În funcţie de aceste coordonate, 
cronicarul îşi parcurge documentele cu ochiul critic al celui ce evaluează, discerne, copiază, omite, 
adaugă, modifică, îngroaşă reliefuri sau simplifică traiectorii. De reținut faptul că gândirea 
istoricului din Paralipomene nu e departe de cea profetică: Neco al Egiptului, Nabucodonosor al 
Babilonului şi Cirus al Persiei, puternici conducători ai marilor imperii de care depinde soarta lui 
Israel, nu sunt altceva decât instrumente ale unuia şi aceluiaşi Dumnezeu, fie pentru pedepsirea 
poporului păcătos, fie pentru eliberarea poporului prea mult încercat. 

După toate probabilitățile, cronicarul - al cărui nume nu ne este cunoscut - pare a face parte din 
tagma leviţilor: ştie bine istoria poporului său, iar stilul adiază, nu rareori, incantaţii liturgice. 

Cât priveşte data scrierii, aceasta poate fi aşezată între 538 î.H., anul edictului lui Cirus, şi 330, 
domnia lui Alexandru cel Mare. Există însă şi suficiente motive să credem că ea a fost alcătuită în 
timpul lui Ezdra (şi, după unii, chiar de către acesta). Oricum, importanţa ei istorică e cu totul 
aparte, mai ales prin datele şi informaţiile suplimentare în raport cu cele patru Cărţi ale Regilor. 


Cartea întâia Paralipomena 

1 

Neamul patriarhilor până la Iacob. 
1 Adamal, Set, Enos; 

2 Cainan, Maleleil, Iared; 


3 Enoh, Matusalem, Lameh; 

4 Noe. Fiii lui Noe: Sem, Ham şi lafet. 

5 Fiii lui lafet: Gomer, Magog, Madai, lavan, Tubal, Meşec şi Tiras. 

6 Fiii lui Gomer: Aşchenaz, Rifat şi Togarma. 

7 Fiii lui Iavan: Elişa şi Tarsis, Chitim şi Dodanim. 

8 Fiii lui Ham: Cuş, Miţraim, Put şi Canaan. 

9 Fiii lui Cuş: Seba, Havila, Sabta, Rama şi Sabteca. Fiii lui Rama: Şeba şi Dedan. 

10 Lui Cuşi s-a născut şi Nimrod; acesta, cel dintâi, a fost un puternic vânător pe pământ. 

1 Capitolele 1-9 prezintă o succesiune de liste genealogice, începând cu Adam, strămoşul comun, 
continuând cu strămoşii marilor ramuri ale omenirii şi focalizându-se apoi către patriarhii poporului 
ales şi urmaşii acestora. În ciuda numeroaselor aproximaţii, omisiuni, neconcordanţe sau repetiţii 
(ceea ce denotă folosirea mai multor izvoare, biblice şi extra-biblice), ideea conducătoare e 
limpede: totul converge către dinastia davidică, rânduită de Dumnezeu să realizeze construirea 
templului, perpetuitatea sacerdoţiului şi desăvârşirea cultului (acestea fiind garanția unităţii 
religioase monoteiste a lui Israel). 

11 Lui Miţraim i s-au născut: Ludim, Anamim, Lehabim, Naftuhim, 

12 Patrusim, Casluhim din care se trag Filistenii şi Caftorim. 

13 Lui Canaan i s-au născut: Sidon, întâiul său născut, şi Heteul, 

14 lebuseul, Amoreul, Ghergheseul, 

15 Heveul, Archeul, Sineul, 

16 Arvadeul, Țemareul şi Hamateul. 

17 Fiii lui Sem: Elam, Asur, Arpaxad, Lud şi Aram. Fiii lui Aram: Uţ, Hul, Gheter şi Meşec. 

18 Lui Arpaxad i s-a născut Cainan, lui Cainan i s-a născut Şelah, lui Şelah i s-a născut Eber. 

19 Lui Eber i s-au născut doi fii: numele unuia era Peleg, pentru că în zilele lui a fost împărțit 
pământul; iar numele fratelui său era loctan. 

20 Lui loctan i s-au născut: Almodad, Șelef, Haţarmavet, Ierah, 

21 Hadoram, Uzal, Dicla, 

22 Ebal, Abimael, Șeba, 

23 Ofir, Havila şi lobab. Toţi aceştia sunt fiii lui loctan. 

24 Sem: Arpaxad, Cainan, Şelah, 

25 Eber, Peleg, Reu, 

26 Serug, Nahor, Terah 

27 şi Avram, adică Avraam. 

28 Fiii lui Avraam: Isaac şi Ismael; 

29 iată-i pe urmaşii lor: Nebaiot, întârul-născut al lui Ismael; apoi Chedar, Adbeel, Mibsam, 

30 Mişma, Duma, Maşa, Hadad, Tema, 

31 Ietur, Nafiş şi Chedma. Aceştia sunt fiii lui Ismael. 

32 Fiii Cheturei, țiitoarea lui Avraam?: Ea i-a născut pe Zimran, locşan, Medan, Madian, Işbac şi 
Şuah. Fiii lui locşan: Şeba şi Dedan. Fiii lui Dedan: Raguel, Navdeel, Aşurim, Letuşim şi Leumim. 
33 Fiii lui Madian: Efa, Efer, Enoh, Abida şi Eldaa. Toţi aceștia sunt fiii Cheturei. 

34 Avraam i-a dat naştere lui Isaac. Fiii lui Isaac: Esau şi Iacob. 

35 Fiii lui Esau: Elifaz, Raguel, leuş, Ialam şi Core. 

36 Fiii lui Elifaz: Teman, Omar, Țefo, Gatam, Chenaz; iar Timna, ţiitoarea lui Elifaz, l-a născut pe 
Amalec. 

37 Fiii lui Raguel: Nahat, Zerah, Şama şi Miza. 

38 Fiii lui Seir: Lotan, Şobal, Țibeon, Ana, Dişon, Eţer şi Dişan. 

39 Fiii lui Lotan: Hori şi Heman; iar sora lui Lotan se numea Timna. 

40 Fiii lui Şobal: Alvan, Manahat, Ebal, Şefo şi Onam. Fiii lui Țibeon: Aia şi Ana. 

41 Fiii lui Ana: Dişon şi Olibama. Fiii lui Dişon: Hemdan, Eşban, Itran şi Cheran. 

42 Fiii lui Eţer: Bilhan, Zaavan şi Acan. Fiii lui Dişan: Uţ şi Aran. 

43 Aceştia sunt regii lor3: Bela, fiul lui Beor, a cărui cetate se numea Dinhaba. 

2 În Facerea 25, 1 Chetura nu e menţionată ca ţiitoare. 

3 T. M. adaugă: „.... care au domnit în ţara 


44 Bela a murit; iar în locul lui a devenit rege lobab, fiul lui Zerah din Boţra. 

45 După moartea lui lobab, în locul său a domnit Huşam, din ţara Temaniţilor. 

46 Huşam a murit, iar după el a domnit Hadad, fiul lui Bedad, care i-a lovit pe Madianiţi în câmpia 
Moabului; cetatea lui se numea Avit. 

47 După moartea lui Hadad a domnit Samla, din Masreca. 

48 După moartea lui Samla, în locul său a domnit Şaul, din Rehobotul cel de lângă râu. 

49 Şaul a murit, iar în locul său a domnit Baal-Hanan, fiul lui Acbor. 

50 După moartea lui Baal-Hanan, în locul său a domnit Hadad. Cetatea lui se chema Pau, iar 
numele femeii sale era Mehetabel, fiica lui Matred, fiica lui Mezahab. 

51 După moartea lui Hadad, în Edom au fost căpetenii: căpetenia Timna, căpetenia Alva, căpetenia 
letet, 

52 căpetenia Oholibama, căpetenia Ela, căpetenia Pinon, 

53 căpetenia Chenaz, căpetenia Teman, căpetenia Mibţar, 

54 căpetenia Magdiel, căpetenia Iram. Acestea sunt căpeteniile Edomului. 

2 

Urmaşii lui Iacob (Israel) şi ai lui Iuda. 

1 lată numele fiilor lui Israell: Ruben, Simeon, Levi, Iuda, Isahar, Zabulon, 

Edom mai înainte de a se fi ridicat un rege peste fiii lui Israel”. 

1 Cronicarul îi menţionează pe toţi cei doisprezece fii ai lui Israel, dar interesul său genealogic se va 
concentra cu precădere asupra triburilor lui Iuda, Simeon şi Veniamin (toate din sud), cărora li se 
adaugă tribul lui Levi. 

2 Dan, Iosif, Veniamin, Neftali, Gad şi Aşer. 

3 Fiii lui Iuda: Ir, Onan şi Şela. Aceştia trei 1 s-au născut din fiica Şuei, canaaneanca. Ir, întâiul- 
născut al lui Iuda, a fost rău în ochii Domnului, Care l-a ucis. 

4 Tamara, nora lui [Iuda], i-a născut acestuia pe Fares şi pe Zara: toți fiii lui Iuda au fost cinci. 

5 Fiii lui Fares: Heţron şi Hamul. 

6 Fiii lui Zara: Zimri, Etan, Heman, Calcol şi Darda; de toţi, cinci. 

7 Fiul lui Carmi: Acan, aducătorul de nenorociri asupra lui Israel prin aceea că a disprețuit anatema. 
8 Fiul lui Etan: Azaria. 

9 Fiii lui Heţron, care i s-au născut: lerahmeel, Aram şi Caleb. 

10 Aram i-a dat naştere lui Aminadab; Aminadab i-a dat naştere lui Naason, căpetenia casei lui 
Iuda. 

11 Naason i-a dat naştere lui Salmon; Salmon i-a dat naştere lui Booz; 

12 Booz i-a dat naştere lui Obed; Obed i-a dat naştere lui Iesei; 

13 lui lesei i s-a născut Eliab, întâiul-său-născut, apoi al doilea, Aminadab, al treilea, Şama, 

14 al patrulea, Natanael, al cincilea, Radai, 

15 al şaselea, Oţen, al şaptelea, David. 

16 Surorile lor au fost Țeruia şi Abigail. Fiii Țeruiei au fost trei: Abişai, Ioab şi Asael. 

17 Abigail l-a născut pe Amasa, tatăl lui Amasa fiind leter Ismaelitul. 

18 Caleb, fiul lui Heţron, a luat-o de femeie pe Azuba [dar] şi pe Ieriot. Fiii [Azubei]: leşer, Şobab 
şi Ardon2. 

19 Murind însă Azuba, Caleb şi-a luat-o de femeie pe Efrata, iar aceasta i l-a născut pe Hur. 

20 Hur i-a dat naştere lui Urie; Urie i-a dat naştere lui Beţaleel. 

21 După aceea Heţron a intrat la fiica lui Machir, tatăl lui Galaad, şi a luat-o el fiind de şaizeci şi 
cinci de ani -, iar ea i l-a născut pe Segub. 

22 Lui Segub i s-a născut air; el avea douăzeci şi trei de cetăţi în Galaad. 

23 Dar Gheşur şi Aram au luat de la ei satele lui air; cu Chenatul şi satele lui, şaizeci de cetăţi. 
Toate acestea erau ale fiilor lui Machir, tatăl lui Galaad. 

24 După moartea lui Heţron, Caleb a intrat la Efrata, femeia lui Heţron, tatăl său, iar ea i l-a născut 
pe Aşur, tatăl lui Tecoa. 

25 Fiii lui lerahmeel întâiul născut al lui Heţron -: Ram, întâiul-său-născut, apoi Vuna, Oren, Oţem 
şi Ahia. 

26 lerahmeel a mai avut şi o altă femeie, care se numea Atara; aceasta este mama lui Onam. 


27 Fiii lui Ram întâiul născut al lui lerahmeel -: Maaţ, lamin şi Echer. 

28 Fiii lui Onam: Şamai şi lada. Fiii lui Şamai: Nadab şi Abişur. 

29 Numele femeii lui Abişur era Abihail; aceasta i-a născut pe Ahban şi pe Mold. 

30 Fiii lui Nadab: Seled şi Efraim. Seled însă a murit fără copii. 

31 Fiul lui Efraim a fost şei; fiul lui Işei 

2 Text dificil; reformulat prin recurs la Codex Alexandrinus. 

a fost Şeşan, iar fiul lui Şeşan a fost Ahlai. 

32 Fiii lui lada, fratele lui Şamai: Ieter şi Ionatan; Ieter a murit fără copii. 

33 Fiii lui Ionatan: Pelet şi Zaza. Aceştia sunt fiii lui lerahmeel. 

34 Şeşan n-a avut fii, ci doar fiice. Şeşan avea un serv egiptean, care se numea Iarha. 

35 Şeşan i-a dat de femeie lui larha, servul său, pe una din fiicele sale, iar ea i l-a născut acestuia pe 
Atai. 

36 Atai i-a dat naştere lui Natan, iar lui Natan i s-a născut Zabad. 

37 Zabad i-a dat naştere lui Eflal, iar lui Eflal i s-a născut Obed. 

38 Lui Obed i s-a născut Iehu, iar lui Iehu i s-a născut Azaria. 

39 Azaria i-a dat naştere lui Heleţ, iar lui Heleţ i s-a născut Eleasa. 

40 Lui Eleasa i s-a născut Sismai, iar lui Sismai i s-a născut Şalum. 

41 Şalum i-a dat naştere lui lecamia, iar lui lecamia i s-a născut Elişama. 

42 Fiul lui Caleb, fratele lui lerahmeel, a fost Meşa, întâiul-său-născut, tatăl lui Zif. Acesta i-a dat 
naştere lui Mareşa, tatăl lui Hebron. 

43 Fiii lui Hebron: Core, Tapuah, Rechem şi Şema. 

44 Lui Şema i s-a născut Raham, tatăl lui lorachean; iar lui Rechem i s-a născut Şamai. 

45 Fiul acestuia a fost Maon, iar Maon este tatăl lui Bet-Ţur. 

46 lar Efa, ţiitoarea lui Caleb, i-a născut pe Haran, Moţa şi Gazez; iar Haran a fost tatăl lui Gazez. 
47 Fiii lui lahdai: Reghem, lotan, Gheşan, Pelet, Efa şi Şaaf. 

48 Maaca, ţiitoarea lui Caleb, i-a născut pe Şeber şi pe Tirhana. 

49 Tot ea i-a născut pe Şaaf, tatăl Madmanei, pe Şeva, tatăl Macbenei şi tatăl Ghibeii. Fiica lui 
Caleb este Acsa. 

50 Aceştia au fost fiii lui Caleb. Fiii lui Hur: întâiul-născut al Efratei, Şobal, tatăl lui Chiriat-learim, 
51 Salma, tatăl lui Betleem, Haref, tatăl lui Bedgader. 

52 Şobal, tatăl lui Chiriat-learim, i-a avut fii pe Haroe, Haţi şi Hamenuhot 

53 şi familiile lui Chiriat-learim: Itrienii, Putienii, Şumatienii şi Mişraenii; din acestea se 
trag Țoreenii şi Eştaulenii. 

54 Fiii lui Salma: Betleem, Netofatiţii, Atrot-Bet-loab, jumătate din Manahteni, Țoareni, 

55 familiile Soferiţilor, care trăiau în Iabeţ, Tiratiţii, Şimatiţii şi Sucatiţii. Aceştia sunt Chineenii, 
care se trag din Hamat, tatăl casei lui Recab. 

3 

Urmaşii lui David: regii lui Iuda. 

1 Fiii lui David, care i s-au născut în Hebron: Amnon, întâiul-născut, din Ahinoam Izreeliteanca; al 
doilea, Daniel, din Abigail Carmelita; 

2 al treilea, Abesalom, fiul Maacăi, fiica lui Talmai, regele Gheşurului; al patrulea, Adonia, fiul 
Haghitei; 

3 al cincilea, Şefatia, din Abital; al şaselea, Itream, din Egla, femeia sa. 

4 Aceştia şase i s-au născut în Hebron. În Hebron a domnit David şapte ani şi şase luni, iar în 
Ierusalim a domnit treizeci şi trei de ani. 

5 Iată-i şi pe cei care i s-au născut în Ierusalim: Şimea, Şobab, Natan şi Solomon patru -, din 
Batşeba, fiica lui Amiel; 

6 Ibhar, Elişama, Elifelet, 

7 Nogah, Nefeg, Iafia, 

8 Elişama, Eliada şi Elifelet; de toţi, nouă. 

9 Aceştia sunt, toţi, fiii lui David, în afară de fiii de la ţiitoare. [A fost] şi Tamara, sora lor. 

10 Fiul lui Solomon: Roboam; fiul acestuia, Abia; fiul acestuia, Asa; iar fiul acestuia, Iosafat; 


11 fiul acestuia, Ioram; al acestuia, Azaria; iar al acestuia, loaş; 

12 fiul acestuia, Amasia; al acestuia, Zaharia; al acestuia, loatam; 

13 fiul acestuia, Ahaz; al acestuia, lezechia; iar al acestuia, Manase; 

14 fiul acestuia, Amon; iar al acestuia, Iosia; 

15 fiii lui Iosia: întâiul-născut, lohanan; al doilea, loiachim; al treilea, Sedechia; şi al patrulea, 
Şalum. 

16 Fiii lui loiachim: lehonia, fiul său; Sedechia, fiul său; 

17 iar fiii lui lehonia au fost: Salatiel, 

18 Malchiram, Pedaia, Şenaţar, lecamia, Hoşama şi Nedabia. 

19 Fiii lui Pedaia: Zorobabel şi Şimei; fiii lui Zorobabel: Meşulam şi Hanania, precum şi sora 
acestora, Şelomit. 

20 Fiii lui Meşulam: Haşuba, Ohel, Berechia, Hasadia şi luşab-Hesed; 

21 fiii lui Hanania: Pelatia şi Isaia; fiul acestuia, Refaia; al acestuia, Arnan; al acestuia, Obadia, iar 
al acestuia, Şecania. 

22 Fiii lui Şecania au fost şase: Şemaia, Hatus, Igheal, Bariah, Nearia şi Şafat; 

23 fiii lui Nearia, trei: Elioenai, lezechia şi Azricam; 

24 fiii lui Elioenai, şapte: Hodavia, Elaşib, Pelaia, Acub, lohanan, Delaia şi Anani. 

4 

Urmaşii lui Iuda şi ai lui Simeon. 

1 Fiii lui Iuda: Fares, Heţron, Carmi, Hur şi Şobal. 

2 Reaia, fiul lui Şobal, l-a avut fiu pe Iahat; lui Iahat i s-au născut Ahumai şi Lahad. Acestea sunt 
familiile Ţoreenilor. 

3 Fiii lui Etam: Izreel, Işma şi Idbaş, precum şi sora lor ce se chema Haţlelponi. 

4 Panuel, tatăl lui Ghedor, şi Ezer, tatăl lui Huşa, sunt fiii lui Hur, întâiul-născut al Efratei şi tatăl lui 
Betleem. 

5 Aşhur, tatăl lui Tecoa, a avut două femei: Helea şi Naara. 

6 Naara i-a născut pe Ahuzam, Hefer, Temni şi Ahaştari. Aceştia sunt fiii Naarei. 

7 Iar fiii Helei: Țeret, Țohar, Etna şi Cot. 

8 Lui Coţi s-au născut Anub, Țobeba, Iaheţ şi odraslele lui Aharhel, fiul lui Harum. 

9 labeţ a fost un om mai însemnat decât fraţii săi; mama lui i-a dat numele de labeţ, zicând: „Cu 
durere l-am născut”. 

10 labeţ L-a chemat pe Dumnezeul lui Israel, zicând: „O, de m-ai binecuvânta cu binecuvântare şi 
de mi-ai lărgi hotarele şi dacă mâna Ta ar fi cu mine şi 

m-ai face să ştiu că nu mă umileşti...!”. Şi Dumnezeu i-a dăruit tot ce i-a cerut. 

11 Lui Chelub, fratele lui Șuha, i s-a născut Mehir; acesta e tatăl lui Eşton. 

12 Lui Eşton i s-au născut Bet-Rafa, Paseah şi Techina, întemeietorul cetății Nahaş; aceştia erau 
oameni din Recab. 

13 Fiii lui Chenaz: Otniel şi Seraia; fiii lui Otniel: Hatat şi Meonotai. 

14 Lui Meonotai i s-a născut Ofra. Lui Seraia i s-a născut Ioab, tatăl lui Gheharaşim; căci ei erau 
dulgheri. 

15 Fiii lui Caleb, fiul lui lefoni: Ir, Ela şi Naam; fiul lui Ela: Chenaz. 

16 Fiii lui lehaleleel: Zif, Zifa, Tiria şi Asareel. 

17 Fiii lui Ezra: leter, Mered, Efer şi lalon. Şi iată-i pe fiii Bitiei, fiica lui Faraon, pe care a luat-o 
Mered: Miriam, Şamai şi Işbah, tatăl lui Eştemoa. 

18 Iar lehudia, femeia lui, i-a născut pe lered, tatăl lui Ghedor, pe Heber, tatăl lui Soco, şi pe 
Iecutiel, tatăl lui Zanoah. 1 

19 Fiii femeii lui Hodia, sora lui Naham, tatăl Cheilei: Garmi şi Eştemoa Maacateanul. 

20 Fiii lui Simeon: Amnon, Rina, Benhanan şi Tilon. Fiii lui Işi: Zohet şi Benzohet. 

21 Fiii lui Şela, fiul lui Iuda: Er, tatăl lui Leca, Laeda, tatăl lui Mareşa, şi familiile din casa lui 
Aşbeia, 

22 lochim şi locuitorii din Cozeba, loaş şi Saraf, care au locuit în Moab şi al căror nume a fost 
schimbat în laşubi şi Lehem. 

23 Aceştia erau olari, locuitori ai Netaimului şi ai Ghederei, pe lângă rege; ei 


> 


1 Textul acestui verset, dislocat în vechiul original ebraic, a fost restaurat în versiunea OSTY. 

au propăşit în regatul acestuia şi trăiau acolo. 

24 Fiii lui Simeon: Nemuel, lamin, larib, Zerah şi Saul. 

25 Fiul lui Saul: Șalum; fiul acestuia, Mibsam; iar al acestuia, Mişma. 

26 Fiii lui Mişma: Hamuel, fiul său; fiul acestuia, Zacar; iar al acestuia, Şimei. 

27 Şimei a avut şaisprezece fii şi şase fiice; fraţii lui n-au avut mulți copii, iar neamurile lor, toate la 
un loc, nu s-au înmulţit precum fiii lui Iuda. 

28 Ei trăiau în Beer-Şeba, Molada, Haţar-Şual, 

29 Bilha, Eţem, Tolad, 

30 Betuel, Horma, Țiclag, 

31 Bet-Marcabot, Haţar-Susim, Betbirei şi Şaarim; acestea erau cetăţile lor de dinainte de [domnia 
lui] David. 

32 Şi mai aveau: Etam, Ain, Rimon, Tochen şi Aşan: cinci cetăţi 

33 şi toate satele dimprejurul lor, până la Baal. Iată locurile-n care îşi aveau sălaşul, precum şi spiţa 
neamului lor: 

34 Meşobab, lamlec şi loşa, fiul lui Amasia; 

35 Ioil şi Iehu, fiul lui loşibia, fiul lui Seraia, fiul lui Asiel; 

36 Elioenai, laacoba, leşohaia, Asaia, Adiel, leşimiel, Benaia, 

37 Ziza, fiul lui Şifei, fiul lui Alon, fiul lui ledaia, fiul lui Şimri, fiul lui Şemaia. 

38 Aceştia, ale căror nume s-au dat mai sus, erau căpetenii în neamurile lor, iar familiile lor s-au 
înmulţit peste măsură. 

39 ei s-au întins până la Gherar şi până la răsărit de Gai, în căutare de păşuni pentru vitele lor; 

40 şi au găsit păşuni grase şi bune şi pământ cu lărgime-n faţa lor, paşnic şi liniştit; fiindcă înainte 
de ei trăiseră acolo doar câţiva din fiii lui Ham. 

41 Aceştia, ale căror nume sunt scrise mai sus, au venit acolo în zilele lui lezechia, regele lui Iuda, 
şi au lovit corturile celor ce se aflau acolo şi i-au nimicit pentru totdeauna şi s-au aşezat în locul lor, 
căci acolo se aflau păşuni pentru vitele lor. 

42 Dar câţiva din ei, fiii lui Simeon, s-au dus la muntele Seir cinci sute de oameni care-i aveau în 
frunte pe Pelatia, Nearia, Refaia şi Uziel, fiii lui Işei; 

43 şi i-au bătut pe cei care mai rămăseseră din Amaleciţi [şi trăiesc acolo] până-n ziua de azi. 

5 

Urmașii lui Ruben, Gad, Manase şi Levi. 

1 Fiii lui Ruben, întâiul-născut al lui Israel (căci el a fost născut întâi, dar pentru că el a întinat patul 
tatălui său, binecuvântarea [de întâietate] i-a fost dată fiului său Iosif fiul lui Israel -, aşa că el n-a 
mai fost socotit ca întâi-născut; 

2 cu toate că Iuda era cel mai puternic între fraţii săi şi din el avea să fie un cârmuitor -, întâietatea 
i-a fost dată lui Iosif) 

3 Fiii lui Ruben, întâiul-născut al lui Israel: Enoh, Falu, Heţron şi Carmi. 

4 Fiii lui Ioil: Şemaia, fiul său; fiul acestuia, Gog; iar al acestuia, Şimei; 

5 fiul acestuia: Mihea; al acestuia, Reaia; iar al acestuia, Baal; 

6 fiul acestuia: Beera pe care Tiglatfalasar, regele Asiriei, l-a dus în robie; el era căpetenia 
Rubeniţilor. 

7 Şi fraţii lui, după familiile lor, după spiţa neamului lor: cel mai însemnat, Ioil; apoi, Zaharia 

8 şi Bela, fiul lui Azaz, fiul lui Şema, fiul lui Ioil. El locuia în Aroer, până la Nebo şi Baal-Meon; 

9 iar spre răsărit se întindea până la marginea pustiului care începe de la râul Eufrat, fiindcă vitele 
lor erau foarte multe în ţinutul Galaadului. 

10 În zilele lui Saul au purtat ei război cu localnicii, care au căzut în mâinile lor; şi toţi au locuit în 
corturile lor, în latura de răsărit a Galaadului. 

11 Fiii lui Gad trăiau în faţa lor, în ţinutul Vasanului, până la Salca: 

12 Ioil, întâiul-născut;, Şafam, al doilea, apoi laenai şi Şafat în Vasan. 

13 Fraţii lor, după familiile părinţilor lor, erau în număr de şapte: Micael, Meşulam, Şeba, Iorai, 
Iacan, Zia şi Eber; 

14 ei erau fiii lui Abihail, fiul lui Huri, fiul lui laroah, fiul lui Galaad, fiul lui Micael, fiul lui leşişai, 


fiul lui lahdo, fiul lui Buz; 

15 Ahi, fiul lui Abdiel, fiul lui Guni, era capul familiilor lor. 

16 Ei trăiau în Galaad, în Vasan şi în satele acestora, în tot ţinutul dimprejurul Şirionului, până la 
margini. 

17 Ei au fost cu toţii numărați în zilele lui lotam, regele lui Iuda, şi în zilele lui leroboam, regele lui 
Israel. 

18 Fiii lui Ruben, ai lui Gad şi jumătate din seminţia lui Manase aveau războinici, bărbaţi care 
purtau scut şi sabie, care încordau arcul şi erau deprinşi 

cu războiul: patruzeci şi patru de mii şapte sute şaizeci care ieşeau la luptă. 

19 Ei au dus război cu Agarenii, cu Ietur, cu Nafiş şi cu Nodab 

20 şi i-au biruit; Agarenii au fost daţi în mâna lor, ei şi toate corturile lor; fiindcă ei în vremea luptei 
au strigat spre Dumnezeu şi El i-a ascultat, pentru că ei aveau încredere în El. 

21 Şi le-au poprit ce mai aveau: cincizeci de mii de cămile, două sute cincizeci de mii de oi, două 
mii de asini şi o sută de mii de oameni; 

22 fiindcă mulți căzuseră ucişi, de vreme ce războiul fusese al lui Dumnezeu. Şi au trăit în locul 
acelora până la ducerea în robie. 

23 Jumătate din seminţia lui Manase au locuit ţinutul de la Vasan până la Baal-Hermon şi Senir şi 
până la muntele Hermon; şi s-au întins şi în Liban. 

24 Iată capii lor de familie: Efer, Işei, Eliel, Azriel, Ieremia, Hodavia şi lahdiel, bărbaţi puternici, 
bărbaţi vestiți, căpetenii ale neamurilor lor. 

25 Dar când ei s-au răzvrătit împotriva Dumnezeului părinților lor şi s-au desfrânat după dumnezeii 
neamurilor din acel ţinut, cele pe care Dumnezeu le izgonise din faţa lor, 

26 atunci Dumnezeul lui Israel a întărâtat duhul lui Ful, regele Asiriei adică duhul lui Tiglatfalasar, 
regele Asiriei -, şi acesta i-a strămutat pe Rubeniţi şi pe Gadiţi şi jumătate din seminţia lui Manase 
şi i-a dus în Halach, Habor, Hara şi la râul Gozan, unde sunt până azi. 

27 Fiii lui Levi: Gherşon, Cahat şi Merari. 

28 Fiii lui Cahat: Amram, Iţhar, Hebron şi Uziel. 

29 Fiii lui Amram: Aaron, Moise şi Mariam. Fiii lui Aaron: Nadab, Abiud, Eleazar şi Itamar. 

30 Lui Eleazar i s-a născut Finees; lui Finees i s-a născut Abişua; 

31 lui Abişua i s-a născut Buchi, iar lui Buchi i s-a născut Uzi; 

32 lui Uzi i s-a născut Zerahia, iar lui Zerahia i s-a născut Meraiot; 

33 lui Meraiot i s-a născut Amaria, iar lui Amaria i s-a născut Ahitub; 

34 lui Ahitub i s-a născut Țadoc, iar lui Țadoc i s-a născut Ahimaaţ; 

35 lui Ahimaaţ i s-a născut Azaria, iar lui Azaria i s-a născut lohanan; 

36 lui lohanan i s-a născut Azaria; acesta a slujit ca preot la templul pe care Solomon l-a zidit în 
Ierusalim. 

37 Lui Azaria i s-a născut Amaria, iar lui Amaria i s-a născut Ahitub; 

38 lui Ahitub i s-a născut Țadoc, iar lui Țadoc i s-a născut Şalum; 

39 lui Şalum i s-a născut Hilchia, iar lui Hilchia i s-a născut Azaria; 

40 lui Azaria i s-a născut Seraia, iar lui Seraia i s-a născut Iehosadac. 

41 Iehosadac a fost dus în robie cu Iuda şi Ierusalimul, sub Nabucodonosor. 

6 

Urmaşii lui Levi şi ai lui Aaron. Cetățile lor. 

1 Fiii lui Levi: Gherşon, Cahat şi Merari. 

2 lată numele fiilor lui Gherşon: Libni şi Şimei. 

3 Fiii lui Cahat: Amram, Iţhar, Hebron şi Uziel. 

4 Fiii lui Merari: Mahli şi Muşi. Iată urmaşii lui Levi, după neamurile lor: 

5 Gherşon l-a avut pe Libni, fiul său, pe Iahat, fiul său, şi pe Zima, fiul său; 

6 pe loah, fiul său, pe Ido, fiul său, pe Zerah, fiul său, şi pe Ieatrai, fiul său. 

7 Fiii lui Cahat: Aminadab, fiul său; Core, fiul său, şi Asir, fiul său; 

8 Elcana, fiul său; Ebiasaf, fiul său, şi Asir, fiul său; 

9 Tahat, fiul său; Uriel, fiul său; Uzia, fiul său, şi Saul, fiul său. 


10 Fiii lui Elcana: Amasai şi Ahimot, 

11 Elcana, fiul său; Ţofai, fiul său şi Nahat, fiul său; 

12 Eliab, fiul său; leroham, fiul său; Elcana, fiul său şi Samuel, fiul său. 

13 Fiii lui Samuel: Ioil, întâiul-născut; al doilea, Abia. 

14 Fiii lui Merari: Mahli, Libni, fiul său; Şimei, fiul său; Uza, fiul său; 

15 Şimea, fiul său; Aghia, fiul său, şi Asaia, fiul său. 

16 Iată-i pe aceia pe care David i-a rânduit căpetenii peste cântăreţi în casa Domnului, de îndată ce 
chivotul [legământului] a avut un loc de odihnăl, 

17 care au servit [cântând] din instrumente în faţa cortului mărturiei până când Solomon a zidit 
templul Domnului în Ierusalim, fiind ei aşezaţi la slujbe după rânduiala lor; 

18 iată-i pe cei care au fost rânduiţi, cu fiii lor; din fiii lui Cahat: Heman, cântăreţul de psalmi, fiul 
lui Ioil, fiul lui Samuel, 

1 „Un loc de odihnă”: un loc statornic. După lunga sa rătăcire prin pustie şi după migrațiile prin 
Canaan, cortul mărturiei fusese adus de către David în Ierusalim, dar nu înainte de a mai fi făcut un 
popas, nedorit de nimeni, în casa lui Obed-Edom (vezi istoria în 2 Rg 6). 

19 fiul lui Elcana, fiul lui leroham, fiul lui Eliel, fiul lui 'Toah, 

20 fiul lui Țuf, fiul lui Elcana, fiul lui Mahat, fiul lui Amasai, 

21 fiul lui Elcana, fiul lui Ioil, fiul lui Azaria, fiul lui Sofonie, 

22 fiul lui Tahat, fiul lui Asir, fiul lui Abiasaf, fiul lui Core, 

23 fiul lui Iţhar, fiul lui Cahat, fiul lui Levi, fiul lui Israel. 

24 Şi fratele său Asaf, care stătea în partea lui cea dreaptă, adică Asaf, fiul lui Berechia, fiul lui 
Şimea, 

25 fiul lui Micael, fiul lui Baaseia, fiul lui Malchia, 

26 fiul lui Etni, fiul lui Zerah, fiul lui Adaia, 

27 fiul lui Etan, fiul lui Zima, fiul lui Şimei, 

28 fiul lui Iahat, fiul lui Gherşon, fiul lui Levi. 

29 Iar din fiii lui Merari, fraţii lor din partea stângă: Etan, fiul lui Chişi, fiul lui Abdi, fiul lui Maluc, 
30 fiul lui Haşabia, fiul lui Amasia, fiul lui Hilchia, 

31 fiul lui Amţi, fiul lui Bani, fiul lui Şemer, 

32 fiul lui Mabli, fiul lui Muşi, fiul lui Merari, fiul lui Levi. 

33 Iar fraţii lor leviţi, după spiţa părinţilor lor, erau rânduiţi la tot felul de slujbe în casa Domnului. 
34 lar Aaron şi fiii săi aduceau arderi-de-tot pe jertfelnic şi ardeau tămâie pe altarul tămâierii, 
săvârşind toate slujbele în sfânta-sfintelor, pentru ispăşirea lui Israel, potrivit cu tot ceea ce 
poruncise Moise, robul Domnului. 

35 Iată-i pe fiii lui Aaron: Eleazar, fiul său; Finees, fiul său; Abişua, fiul său; 

36 Buchi, fiul său; Uzi, fiul său; Zerahia, fiul său; 

37 Meraiot, fiul său; Amaria, fiul său; Ahitub, fiul său; 

38 Ţadoc, fiul său; Ahimaaţ, fiul său. 

39 Iată locuinţele lor, după satele lor în hotarele lor: Fuilor lui Aaron din familia lui Cahat, după 
cum le-a căzut sorţul, 

40 li s-a dat Hebronul, în ţinutul lui Iuda, cu păşunile dimprejur; 

41 dar ţarinile cetăţii, precum şi satele ei, i s-au dat lui Caleb, fiul lui Iefone. 

42 Fiilor lui Aaron li s-au dat, de asemenea, cetăţile de scăpare Hebron şi Libna, cu păşunile lor, 
Jatir şi Eştemoa cu păşunile lor, 

43 Hilenul cu păşunile lui, Debirul cu păşunile lui, 

44 Aşanul cu păşunile lui, Bet-Şemeşul cu păşunile lui; 

45 iar de la tribul lui Veniamin: Gheba cu păşunile ei, Alemetul cu păşunile lui, Anatotul cu 
păşunile lui; cetăţile familiilor lor erau, de toate, treisprezece cetăți. 

46 Celorlalţi fii ai lui Cahat, din familiile acestui trib, li s-au dat, după sorți, zece cetăţi din hotarele 
Jumătăţii tribului lui Manase. 

47 Fiilor lui Gherşon, după familiile lor, li s-au dat treisprezece cetăţi din tribul lui Isahar, din tribul 
lui Aşer, din tribul lui Neftali şi din tribul lui Manase, în Vasan. 

48 Fiilor lui Merari, după familiile lor, li s-au dat prin sorți douăsprezece cetăți din tribul lui Ruben, 


din tribul lui Gad şi din tribul lui Zabulon. 

49 Aşa le-au dat fiii lui Israel leviţilor cetăţi cu păşunile lor. 

50 li s-au dat, prin sorţi, din tribul fiilor lui Iuda, din tribul fiilor lui Simeon şi din tribul fiilor lui 
Veniamin aceste cetăţi pe care ei le-au numit pe nume. 

51 Iar unora din familiile fiilor lui Cahat li s-au dat, de asemenea, cetăţi din tribul lui Efraim. 

52 li s-au dat cetăţile de scăpare: Sichemul cu păşunile lui din muntele lui Efraim, Ghezerul cu 
păşunile lui, 

53 locmeamul cu păşunile lui şi Bet-horonul cu păşunile lui, 

54 Aialonul cu păşunile lui şi Gatrimonul cu păşunile lui. 

55 Din jumătatea tribului lui Manase li s-au dat: Anerul cu păşunile lui, Bileanul cu păşunile lui; 
acestea sunt locuinţele pentru ceilalţi fii ai lui Cahat. 

56 Fulor lui Gherşon din familiile din jumătatea tribului lui Manase li s-au dat: Golanul, în Vasan, 
cu păşunile lui, şi Aştarotul cu păşunile lui. 

57 Din tribul lui Isahar li s-au dat Chedeşul cu păşunile lui, Dobratul cu păşunile lui, 

58 Ramotul cu păşunile lui şi Anemul cu păşunile lui. 

59 Din tribul lui Aşer li s-au dat Maşalul cu păşunile lui şi Abdonul cu păşunile lui; 

60 Hucocul cu păşunile lui şi Rehobul cu păşunile lui. 

61 Din tribul lui Neftali li s-au dat Chedeşul, în Galileea, cu păşunile lui, Hamonul cu păşunile lui şi 
Chiriataimul cu păşunile lui. 

62 lar celorlalți fii ai lui Merari li s-au dat: din tribul lui Zabulon, Rimonul cu păşunile lui şi 
Taborul cu păşunile lui. 

63 Iar dincolo de Iordan, în faţa Ierihonului, la răsărit de Iordan, li s-au dat 

în tribul lui Ruben: Beţerul, în pustiu, cu păşunile lui, şi Iahţa cu păşunile ei, 

64 Chedemotul cu păşunile lui şi Mefaatul cu păşunile lui. 

65 Din tribul lui Gad li s-au dat Ramotul, în Galaad, cu păşunile lui, şi Mahanaimul cu păşunile lui, 
66 Heşbonul şi Iazerul cu păşunile lor. 

Urmaşii lui Isahar, ai lui Veniamin, ai lui Neftali, ai lui Manase, ai lui Efraim şi ai lui Aşer. 

1 Fiii lui Isahar au fost patru: Tola, Fuva, Iaşub şi Şimron. 

2 Fiii lui Tola: Uzi, Refaia, Ieriil, lahmai, Ibsam şi Samuel; aceştia sunt cei mai de seamă din 
neamul lui Tola, oameni războinici din neam în neam; în zilele lui David, numărul lor era de 
douăzeci şi două de mii şi şase sute. 

3 Fiul lui Uzi a fost Izraia; iar fiii lui Izraia au fost: Micael, Obadia, Ioil şi Işia de toţi, cinci; toţi, 
căpetenii. 

4 Ei, după familiile lor şi după neamurile lor, aveau o oştire de treizeci şi şase de mii de oameni, 
fiindcă ei au avut multe femei şi mulți copii. 

5 Iar fraţii lor, în toate neamurile lui Isahar, aveau optzeci şi şapte de mii de luptători: acesta era 
numărul lor total. 

6 Fiii lui Veniamin au fost trei: Bela, Becher şi lediael. 

7 Fiii lui Bela au fost cinci: Eţbon, Uzi, Uziel, lerimot şi Iri, capi de familie, oameni războinici; 
numărul lor era de douăzeci şi două de mii treizeci şi patru. 

8 Fiii lui Becher: Zemira, loaş, Eliezer, Elioenai, Omri, leremot, Abia, Anatot 

şi Alemet; toţi aceştia sunt fiii lui Becher; 

9 după înscrisurile din spiţa neamului, numărul lor era de douăzeci de mii şi şase sute de războinici. 
10 Fiul lui lediael a fost Bilhan. Fiii lui Bilhan: Ieuş, Veniamin, Ehud, Chenaana, Zetan, Tarsis şi 
Ahişahar; 

11 toţi aceştia erau fiii lui lediael, capi de familie; oameni războinici: şaptesprezece mii şi două sute 
în stare să iasă la război. 

12 Şupim şi lupim erau fiii lui Ir, iar Huşim era fiul lui Aher. 

13 Fiii lui Neftali: lahţiel, Guni, Ieţer şi Şalum, copiii Bilhăi. 

14 Fiii lui Manase: Asriel pe care i l-a născut țiitoarea sa siriană; tot ea i l-a născut pe Machir, tatăl 
lui Galaad. 

15 Machir şi-a luat o femeie pentru lupim şi Şupim. Sora lui se numea Maaca. Numele celui de al 


doilea fiu al său era Salfaad; lui Salfaad i s-au născut numai fete. 

16 Maaca, femeia lui Machir, a născut un fiu şi i-a pus numele Pereş; pe fratele acestuia îl chema 
Şereş. Fiii acestuia au fost Ulam şi Rechem.] 

17 Fiul lui Ulam a fost Bedan. Aceştia sunt fiii lui Galaad, fiul lui Machir, fiul lui Manase. 

18 Sora sa, Molechet, i-a născut pe Işhod, pe Abiezer şi pe Mahla. 

19 Fiii lui Şemida: Ahian, Şechem, Lichi şi Aniam. 

1 Versetele 12-16 ridică o problemă dificilă şi nerezolvată: Potrivit versetului 12, Şupim şi lupim 
erau fiii lui Ir, dar în v. 15 reapar pe neaşteptate într-o relaţie incertă cu Machir. Pe de altă parte, 
Maaca era sora lui Machir (v. 15), nu soția lui (v. 16). 

20 Fiii lui Efraim: Şutelah; Bered, fiul său; Tahat, fiul său; Eleadah, fiul său; Tahat, fiul său; 

21 Zabad, fiul său; Şutelah, fiul său; Ezer şi Elead. Pe aceştia i-au ucis locuitorii din Gat, băştinaşii 
acelui ţinut, fiindcă ei se duseseră să le ia vitele; 

22 multe zile a plâns după ei Efraim, tatăl lor, şi au venit fraţii lui să-l mângâie. 

23 Apoi el a intrat la femeia lui, iar ea a zămislit şi i-a născut un fiu, căruia i-a pus numele Beria, 
fiindcă [a zis ea] „întru nenorociri s-a născut în casa mea”. 

24 El a avut şi o fată: Şeera; ea a zidit Bet-Horonul cel-de-sus şi cel-de-jos -, precum şi Uzen-Şeera; 
25 Refah, fiul său; Reşef, fiul său; Telah, fiul său; Tahan, fiul său; 

26 Ladan, fiul său; Amiud, fiul său; Elişama, fiul său; 

27 Non, fiul său; Iosua, fiul său. 

28 Moşiile şi locurile lor de locuit au fost: Betelul şi satele lui; spre răsărit, Naaranul; spre apus, 
Ghezerul şi satele lui; Sichemul şi satele lui până la Gaza şi satele ei; 

29 iar până la hotarele fiilor lui Manase: Bet-Şeanul şi satele lui; Taanacul şi satele lui; 
Meghiddonul şi satele lui; Dorul şi satele lui. În ele locuiau fiii lui Iosif, fiul lui Israel. 

30 Fiii lui Aşer: Imna, Işva, Işvi şi Beria; Serah, sora lor. 

31 Fiii lui Beria: Heber şi Malkiel; acesta e tatăl lui Birzait. 

32 Heber a dat naştere lui Iaflet, Şemer şi Hotam, precum şi surorii acestora, Şua. 

33 Fiii lui laflet: Pasac, Bimhal şi Aşvat; aceştia sunt fiii lui Iaflet. 

34 Fiii lui Şemer: Ahi, Rohga, Huba şi Aram. 

35 Fiii lui Helem, fratele lui: Ţofah, Imna, Şeleş şi Amal. 

36 Fiii lui Ţofah: Suah, Harnefer, Şual, Beri, Imra, 

37 Beţer, Hod, Şama, Șilşa, tran şi Beera. 

38 Fiii lui leter: lefune, Pispa şi Ara. 

39 Fiii lui Ula: Arah, Haniel şi Riţia. 

40 Toţi aceştia au fost fiii lui Aşer, capi de familie, oameni aleşi, războinici, oameni de mâna-ntâi; 
după numărul celor [înscrişi] pentru liniile de război, numărul lor era de douăzeci şi şase de mii de 
oameni. 

Alte ştiri despre urmaşii lui Veniamin. Urmaşii şi familia lui Saul. 

1 Lui Veniamin i s-a născut Bela, întâiul-său-născut; al doilea, Aşbel; al treilea, Ahrah; 

2 al patrulea, Noha; şi al cincilea, Rafa. 

3 Fiii lui Bela: Adar, Ghera, tatăl lui Ehud, 

4 Abişua, Naaman, Ahoah, 

5 Ghera, Şefufan şi Huram. 

6 lată-i pe fiii lui Ehud (aceştia au fost capii familiilor care locuiau în Gheba şi pe care ei le-au 
strămutat în Manahat): 

7 Naaman, Ahia şi Ghera acesta le-a strămutat; lui i s-au născut Uza şi Ahiud. 

8 Lui Şaharaim i s-au născut copii în câmpia Moabului, după ce el le-a dat drumul femeilor sale 
Huşim şi Baara. 

9 Din Hodeşa, femeia sa, i s-au născut lobab, Ţibia, Meşa, Malcam, 

10 Iehuţ, Şachia şi Mirma. Aceştia au fost fiii săi, capi de familie. 

11 Din Huşim i s-au născut Abitub şi Elpaal. 

12 Fiii lui Elpaal: Eber, Mişeam, precum şi Şemed; acesta a zidit Ono, precum şi Lodul cu satele 


lui; 

13 de asemenea, Beria şi Şema (aceştia au fost capii de familie ai locuitorilor Aialonului; ei i-au 
alungat pe locuitorii din Gat). 

14 Fraţii lor erau Şaşac, Iremot, 

15 Zebadia, Arad, Eder, 

16 Micael, Işpa şi loha, fiii lui Beria; 

17 Zecadia, Meşulam, Hizchi, Heber, 

18 leşmere, Izliah şi lobab, fiii lui Elpaal; 

19 Iachim, Zicri şi Zabdi, 

20 Elienai, Ţiltai, Eliel, 

21 Adaia, Beraia şi Şimrat, fiii lui Şimei; 

22 Işpan, Eber, Eliel, 

23 Abdon, Zicri, Hanan, 

24 Hanania, Elam, Antotia, 

25 Ifdia şi Fanuil, fiii lui Şişac; 

26 Şamşerai, Şeharia, Atalia, 

27 laareşia, Elia şi Zicri, fiii lui leroham. 

28 Aceştia erau capi de familie, căpetenii în curgerea neamului lor. Ei au locuit în Ierusalim. 

29 Reguel, tatăl Gabaoniţilor, a locuit în Gabaon. Pe femeia lui o chema Maaca. 

30 Fiul ei cel întâi-născut a fost Abdon; după el, Țur, Chiş, Baal, Nadab, Ner, 

31 Ghedeor, Ahio, Zecher şi Miclot; 

32 lui Miclot i s-a născut Şimea. Ei au locuit în Ierusalim împreună cu fraţii lor. 

33 Lui Ner i s-a născut Chiş; lui Chiş i s-a născut Saul; lui Saul i s-a născut Ionatan, Melchişua, 
Aminadab şi Eşbaal. 

34 Fiul lui Ionatan a fost Meribaal; Meribaal i-a dat naştere lui Mica. 

35 Fiii lui Mica: Piton, Melec, Tarea şi Ahaz. 

36 Lui Ahaz i s-a născut lehoada; lui lehoada i s-au născut Alemet, Asmavet şi Zimri; lui Zimri i s- 
a născut Moţa; 

37 lui Moţa i s-a născut Binea; Rafa, fiul său; Eleasa, fiul său; Ațel, fiul său. 

38 Ațel a avut şase fii; iată numele lor: Azricam, Bocru, Ismael, Şearia, Obadia şi Hanan; toţi 
aceştia sunt fiii lui Ațel. 

39 Fiii lui Eşec, fratele său: Ulam, întâiul-său-născut; al doilea, Ieuş; al treilea, Elifelet. 

40 Fiii lui Ulam au fost oameni războinici, trăgători cu arcul, având mulţi copii şi nepoți: o sută 
cincizeci. Toţi aceştia erau din fiii lui Veniamin. 

Locuitori ai Ierusalimului întorşi din robie. O spiţă a neamului lui Saul. 

1 Aceştia sunt toți Israeliţii, aşa cum li s-a ţinut socoteala după neamurile lor; aceştia erau înscrişi în 
Cartea Regilor lui Israel şi Iuda la vremea când, pentru fărădelegile lor, au fost strămutați în 
Babilon. 1 

1 Cu o uşoară intervenție în punctuație şi forțând oarecum topica, ultima frază poate fi citită şi altfel 
(şi mai aproape de adevăr): „aceştia erau înscrişi în Cartea Regilor lui Israel. Şi Iuda, pentru 
fărădelegile lui, a fost strămutat în Babilon”. Pe de o parte, nu e vorba de Cărţile canonice ale 
Regilor, ci de alte izvoare; pe de alta, textul (şi contextul) se referă numai la deportarea populaţiei 
din regatul de sud, Iuda, la căderea Ierusalimului din 587 î. H. 

2 Cei dintâi care au locuit din nou pe vetrele lor, în cetăţi, au fost Israeliţii, preoţii, leviţii şi 
ajutătorii.2 

3 În Ierusalim au locuit unii din fiii lui Iuda, din fiii lui Veniamin şi din fiii lui Efraim şi ai lui 
Manase: 

4 Utai, fiul lui Amihud, fiul lui Omri, fiul lui Imri, fiul lui Bani, fiul fiilor lui Fares, fiul lui Iuda; 

5 din fiii lui Şiloni: Asaia, întâiul-născut şi fiii acestuia; 

6 din fiii lui Zerah: Ieuel şi frații săi, şase sute nouăzeci; 

7 din fiii lui Veniamin: Salu, fiul lui Meşulam, fiul lui Hodavia, fiul lui Asenua, 

8 şi Ibneia, fiul lui Ieroham, şi Ela, fiul lui Uzi, fiul lui Micri, şi Meşulam, fiul lui Şefatia, fiul lui 


Reguel, fiul lui Ibneia, 

9 şi fraţii lor, după neamurile lor: nouă sute cincizeci şi şase. Aceşti bărbaţi erau capi de familie în 
neamurile lor. 

10 Iar dintre preoți: ledaia, Ioiarib, lachin 

11 şi Zaharia, fiul lui Hilchia, fiul lui Meşulam, fiul lui Ţadoc, fiul lui Meraiot, fiul lui Ahitub, 
dregător în casa lui Dumnezeu; 

12 Adaia, fiul lui Ieroham, fiul lui Paşhur, fiul lui Malchia; şi Maesai, fiul lui lahzera, fiul lui 
Meşulam, fiul lui Meşilemit, fiul lui Imer; 

2 E vorba de cei ce s-au întors din robia babilonică, în urma edictului din 538 î. H. al lui Cirus. 
Întrucât acest capitol se ocupă de cler (preoţi, leviţi şi ajutători), prin „Israeliţi” se înţeleg, aici, cei 
ce nu făceau parte din cler (laicii). 

13 şi fraţii lor, capi ai familiilor lor: o mie şapte sute şi şaizeci, bărbaţi destoinici la slujbele din casa 
Domnului. 

14 Iar din leviţi: Şemaia, fiul lui Haşub, fiul lui Azricam, fiul lui Haşabia; aceştia sunt din fiii lui 
Merari; 

15 Bacbacar, Hereş, Galal şi Matania, fiul lui Mica, fiul lui Zicri, fiul lui Asaf, 

16 Obadia, fiul lui Şemaia, fiul lui Galal, fiul lui Iditun; Berechia, fiul lui Asa, fiul lui Elcana, care 
locuia în casele Netofatiţilor. 

17 Iar din portari: Şalum, Acub, Talmon şi Ahiman şi fraţii lor; Şalum era căpetenie; 

18 ei până azi le fac de strajă fiilor leviţilor la porțile regale dinspre răsărit. 

19 Şalum, fiul lui Core, fiul lui Ebiasaf, fiul lui Corah, precum şi fraţii lui care ţineau de casa tatălui 
său, Corahiţii, după datoria slujbei lor aveau în grijă paza cortului [mărturiei], iar părinții lor păzeau 
intrarea în tabăra Domnului. 

20 Finees, fiul lui Eleazar, fusese înainte căpetenie peste ei în faţa Domnului (fie ei cu E1!)3. 

21 Zaharia, fiul lui Meşelemia, era portar la cortul mărturiei. 

22 Toți cei aleşi ca portari la praguri erau două sute doisprezece. Ei erau înscrişi în condici după 
aşezările lor. Pe ei îi rânduiseră David şi Samuel văzătorul, pentru credincioşia lor. 

23 Ei şi fiii lor ţineau paza la uşile casei Domnului, în casa cortului [mărturiei]. 

24 În patru laturi se aflau portari: la răsărit, la apus, la miază-noapte şi la miazăzi. 

3 T. M.: „Domnul fie cu el!” 

25 lar fraţii lor trăiau în propriile lor sălaşuri, venind la ei din timp în timp, pentru şapte zile. 

26 Aceştia patru, oameni de încredere, aveau în grijă porțile; leviţii erau cei ce aveau în seamă 
cămările şi ţineau sub pază vistieriile casei lui Dumnezeu; 

27 a lor era răspunderea, şi asupra lor aveau cheile ca să deschidă uşile templului în fiecare 
dimineaţă. 

28 Unii din ei aveau în grijă obiectele de slujbă, aşa că ei cu număr le primeau şi cu număr le 
dădeau. 

29 Altora din ei le era încredinţat mobilierul, precum şi toate sfintele vase pentru slujbă şi făinuţa de 
grâu şi vinul şi untdelemnul şi tămâia cea bună şi aromatele; 

30 iar o seamă dintre fiii preoţilor pregăteau mir cu miresme. 

31 Matatia, unul din leviţi (care era întâiul-născut al lui Şalum, fiul lui Core) avea în seamă 
trebuinţele pentru tigaia de jertfă a marelui preot. 

32 Unora din fraţii lor, din fiii lui Cahat, le era încredinţată pregătirea pâinilor punerii-înainte, ca să 
le pună în fiecare zi de sâmbătă. 

33 Şi iată-i pe cântăreţi, capi ai familiilor de leviţi: ei erau scutiţi de orice altă osteneală, deoarece se 
aflau în slujbă ziua şi noaptea; 

34 aceştia erau cei mai de seamă între familiile leviţilor, în curgerea neamului lor; ei locuiau în 
Ierusalim. 

35 În Gabaon locuiau: Reguel, tatăl Gabaoniţilor, a cărui femeie se numea Maaca; 

36 fiul său, întâiul-născut, se numea Abdon; după el veneau Țur, Chiş, Baal, Ner, Nadab, 

37 Ghedor, Ahio, Zaharia şi Miclot; 

38 lui Miclot i s-a născut Şimea; ei locuiau printre fraţii lor, în Ierusalim, în chiar mijlocul fraților 
lor. 


39 Lui Ner i s-a născut Chiş; lui Chiş i s-a născut Saul; lui Saul i s-au născut Ionatan, Melchişua, 
Aminadab şi Eşbaal. 

40 Fiul lui Ionatan: Meribaal; lui Meribaal i s-a născut Mica. 

41 Fiii lui Mica: Piton, Melec, Tareia şi Ahaz. 

42 Lui Ahaz i s-a născut Iara; lui Iara i s-au născut Alemet, Asmavet şi Zimri; lui Zimri i s-a născut 
Mota; 

43 lui Moţa i s-a născut Binea; Refaia, fiul său; Eleasa, fiul său; Ațel, fiul său; 

44 lui Ațel i s-au născut şase fii; iată numele lor: Azricam, Bocru, Ismael, Şearia, Obadia şi Hanan; 
aceştia sunt fiii lui Ațel. 

Moartea lui Saul în lupta cu Filistenii. 

1 Filistenii s-au ridicat cu război împotriva Israeliților, iar aceştia au fugit din fața Filistenilor şi au 
căzut răniţi în muntele Ghelboa. 

2 Atunci Filistenii au alergat pe urmele lui Saul şi ale fiilor săi şi i-au ucis Filistenii pe Ionatan, pe 
Aminadab şi pe Melchişua, fiii lui Saul. 

3 Lupta împotriva lui Saul devenise crâncenă; au dat de el arcaşii şi l-au rănit cu săgeți. 

4 Atunci Saul i-a zis scutierului său: „Scoate-ţi sabia şi străpunge-mă cu ea, ca să nu vină aceşti 
netăiaţi-împrejur 

şi să-şi bată joc de mine 
sabia şi s-a aruncat în ea.l 

5 Iar scutierul, văzând că Saul era mort, s-a aruncat şi el în sabia lui şi a murit. 

6 Aşa a murit Saul: el şi cei trei fii ai săi într-o singură zi, şi toată casa lui împreună cu el. 

7 lar oamenii lui Israel ce se aflau de cealaltă parte a văii, văzând că fiii lui Israel fugeau şi că Saul 
şi fiii săi muriseră, şi-au părăsit cetăţile şi au fugit, iar Filistenii au venit şi au locuit în ele. 

8 Şi a fost că a doua zi, când au venit Filistenii să-i despoaie pe cei răniţi, i-au aflat pe Saul şi pe fiii 
săi căzuţi în muntele Ghelboa. 

9 Şi l-au dezbrăcat şi i-au luat capul şi armele şi le-au trimis în ţara Filistenilor, răspândind de jur- 
împrejur noutăţi vesele la idolii lor şi la popor. 

10 Armura i-au pus-o în casa dumnezeului lor, iar capul i l-au aşezat în capiştea lui Dagon. 

11 Şi toţi locuitorii Galaadului au auzit despre tot ceea ce Filistenii făcuseră cu Saul şi cu Israel; 

12 şi s-au ridicat din Galaad toţi vitejii şi au luat trupul lui Saul şi pe ale fiilor săi şi le-au adus la 
Iabeş; şi le-au îngropat oasele sub un stejar din labeş şi au postit şapte zile.2 

1 În acest capitol, moartea tragică a lui Saul (ca pedeapsă pentru păcatele lui) nu e altceva decât 
prefața la glorioasa domnie a lui David. 

2 Relatării de mai sus, preluată, aproape cuvânt de cuvânt, din 1 Rg 31, 1-13, cronicarul îi adaugă, 
în următoarele două versete, o glosă teologică (cu trimitere la vrăjitoarea din Endor - 1 

Rg 28). 

13 Aşa a murit Saul, întru fărădelegile lui, pe care le-a făcut în faţa Domnului, după cuvântul 
Domnului pe care el nu l-a păzit atunci când el, Saul, a întrebat-o pe cea care cheamă morţii să-i 
caute răspuns şi când i-a răspuns profetul Samuel; 

14 şi nu pe Domnul L-a căutat, aşa că El l-a ucis şi a strămutat regatul către David, fiul lui lesei. 

11 

David rege. Luarea Ierusalimului. Vitejii lui David. 

1 Şi întregul Israel a venit la David în Hebron şi i-a zis: „Iată, noi suntem oasele tale şi carnea ta. 

2 Chiar şi înainte, când domnea Saul, tu erai cel ce cârmuia intrările şi ieșirile lui Israel, şi tu eşti cel 
căruia Domnul, Dumnezeul tău, i-a zis: «Tu îl vei paşte pe poporul Meu Israel şi tu vei fi să 
cârmuieşti peste Israel”. 

3 Şi toţi bătrânii lui Israel au venit la rege în Hebron. Iar regele David, acolo, în Hebron, a făcut cu 
ei legământ în faţa Domnului; şi ei l-au uns pe David să fie rege peste Israel, după cuvântul 
Domnului [rostit] prin Samuel. 

4 Apoi regele şi oamenii lui Israel s-au dus la Ierusalim (adică la Iebus, căci ţinutul de acolo era 
locuit de lebusei). 

5 Dar locuitorii lebusului i-au zis lui David: „Aici nu vei intra!” Atunci el a luat fortăreaţa Sionului; 


1? 


Dar scutierul n-a vrut s-o facă, fiindcă se temea foarte; aşa că Saul a luat 


aceasta este cetatea lui David. 

6 Şi a zis David: „Oricine îi va lovi întâi pe lebusei va fi dregător şi căpetenie”. Atunci Ioab, fiul 
Țeruiei, s-a ridicat primul şi a devenit căpetenie. 

7 David a locuit în fortăreață; de aceea s-a numit ea cetatea lui David. 

8 Şi a întărit cetatea cu un zid de jur-împrejur. 

9 David sporea întru toate şi se ridica; şi Domnul Atotţiitorul era cu el. 

10 Iată căpeteniile vitejilor lui David, cei ce l-au întărit pe David să fie rege peste tot Israelul, după 
cuvântul pe care Domnul îl grăise despre Israel; 

11 şi iată numărul vitejilor lui David: laşobeam, fiul lui Hacmoni, căpetenie peste treizeci; el şi-a 
scos o singură dată sabia împotriva a trei sute, pe care i-a ucis dintr-o dată. 

12 După el, Eleazar, fiul lui Dodo Ahohitul, unul din cei trei viteji. 

13 El se afla cu David în Pasdamim, unde Filistenii se adunaseră pentru război; în țarină era un ogor 
plin cu orz, iar poporul a fugit din faţa Filistenilor. 

14 EI însă a stat în mijlocul ogorului şi l-a apărat şi i-a bătut pe Filisteni; şi mare biruinţă a făcut 
Domnul. 

15 Trei din cele treizeci de căpetenii s-au coborât la stâncă, la David, în peştera Adulam, în timp ce 
tabăra Filistenilor se afla în Valea UriaşilorI. 

16 David se afla atunci în loc întărit, iar o unitate a Filistenilor se afla, tot atunci, în Betleem. 

17 Şi David a dorit şi a zis: „Cine-mi va da apă din fântâna Betleemului, cea de lângă poartă?” 

18 Atunci cei trei au rupt tabăra Filistenilor şi au scos apă din fântâna Betleemului, cea de lângă 
poartă, şi au luat-o 

1 „Valea Uriaşilor” se mai numea şi „Valea Refaimilor”, adică a primilor ei locuitori care aveau 
faima unor oameni cu statură gigantică; se afla în apropierea Ierusalimului, fiind şi o uşoară cale de 
acces către Betleem. 

şi au venit la David; dar David n-a vrut s-o bea, ci I-a vărsat-o Domnului 

19 şi a zis: „Departe de mine, Doamne, de a face una ca aceasta; voi bea eu oare sângele acestor 
oameni, cel din vieţile lor?: căci punându-și vieţile lor în cumpănă, aşa au adus-o”. Şi n-a vrut s-o 
bea. Iată, deci, ce-au făcut cei trei viteji. 

20 Abişai, fratele lui Ioab, era căpetenie între [alţi] trei; el şi-a scos sabia împotriva a trei sute şi i-a 
ucis dintr-o dată; şi era vestit între cei trei; 

21 el a fost mai renumit decât ceilalți doi din cei trei şi le-a fost căpetenie; dar pe [primii] trei nu i-a 
ajuns. 

22 Benaia, fiul lui Iehoiada, era fecior de viteaz; multe sunt faptele lui din Cabţeel; el a ucis doi 
oameni leonini?2 din Moab şi s-a coborât într-o groapă şi a omorât un leu într-o zi cu zăpadă; 

23 tot el a ucis un egiptean, om chipeş, [înalt] de cinci coţi, care purta în mână o suliță cât sulul de 
la războiul de ţesut; Benaia s-a coborât la el cu un toiag, a smuls sulița din mâna Egipteanului şi l-a 
ucis cu propria lui suliță. 

24 Astfel de lucruri a făcut Benaia, fiul lui Iehoiada; numele lui se află printre cei trei viteji; 

25 el era mai de seamă decât cei treizeci, dar pe [primii] trei nu i-a ajuns. David l-a pus peste casa 
sa. 

26 Iată-i pe vitejii oştirilor: Asael, fratele lui Ioab; Elhanan, fiul lui Dodo din 

2 Textual: „... doi arieli din Moab”. Înţelesul ebraicului ariel (preluat ca atare de Septuaginta) nu 
este cunoscut, există doar o vagă presupunere că ar însemna „om-ca-un-leu” (cu statură, înfăţişare 
sau putere de leu), adică un om greu de învins. T. M. traduce (ca şi în 2 Rg 23, 20): „,... pe cei doi fii 
ai lui Ariel Moabitul”, ceea ce nu spune nimic. 

Betleem; 

27 Şamot din Haror; Heleţ din Pelon; 

28 Ira, fiul lui Icheş din Tecoa; Abiezer din Anatot; 

29 Sibecai Huşateul; Ilai din Ahoh; 

30 Maharai din Netofat; Heled, fiul lui Baana din Netofat; 

31 Itai, fiul lui Ribai, din muntele lui Veniamin; Benaia din Piraton; 

32 Hurai din Nahali-Gaaş; Abiel din Araba; 


33 Azmavet din Bahurim; Eliahba din Şaalbon; 

34 fiul lui Haşem din Ghizon; lonatan, fiul lui Şaghi din Harar; 

35 Ahiam, fiul lui Sacar din Harar; Elifelet, fiul lui Ur; 

36 Hefer din Mechera; Ahia din Pelon; 

37 Heţro Carmelitul; Naarai, fiul lui Ezbai; 

38 Ioil, fiul lui Natan; Mibhar, fiul lui Hagri; 

39 Ţelec, fiul lui Ammon; Nahrai din Beerot, scutierul lui Ioab, fiul Țeruiei; 

40 Ira din latir; Gareb din Iatir; 

41 Urie Heteul; Zabad, fiul lui Ahlai; 

42 Adina, fiul lui Şiza, căpetenie a Rubeniţilor, care avea sub el treizeci de inşi; 

43 Hanan, fiul lui Maaca; Iosafat din Mitni; 

44 Uzia din Aştarot; Şama şi Iehiel, fiii lui Hotam din Aroer; 

45 lediael, fiul lui Şimri, şi loha, fratele său, Tiţitul; 

46 Eliel din Mahavim; Ieribai şi loşavia, fiii lui Elnaam, şi Itma Moabitul; 

47 Eliel, Obed şi Iaasiel din Meţoba. 

12 

Vitejii care l-au urmat pe David. 

1 lată-i pe cei care au venit la David în Țiclag, la vremea când el încă fugea din faţa lui Saul, fiul lui 
Chiş; aceştia erau printre vitejii care l-au ajutat în luptă 

2 mânuind arcul şi cu dreapta şi cu stânga, aruncând pietre [cu praştia] şi săgeți. Dintre fraţii lui 
Saul Veniaminitul: 

3 Căpetenia Ahiezer, loaş, fiul lui Şemaa din Ghibeea; leziel şi Pelet, fiii lui Azmavet, Beraca şi 
Iehu din Anatot; 

4 Işmaia Gabaonitul, viteaz printre cei treizeci şi căpetenie peste treizeci; 

5 Ieremia, Iahaziel, Iohanan şi lozabad din Ghedera; 

6 Eluzai, Ierimot, Bealia, Şemaria şi Şefatia Harifianul; 

7 Elcana, Işia, Azareel, Ioezer şi laşobeam, Coreiți; 

8 Ioela şi Zebadia, fiii lui Ieroham din Ghedor. 

9 Din Gad au trecut la David în pustie viteji puternici, războinici purtători de scuturi şi sulițe; aveau 
feţele ca o faţă de leu şi erau sprinteni cum e căprioara când aleargă pe munţi: 

10 Ezer, căpetenia; al doilea, Obadia; al treilea, Eliab; 

11 al patrulea, Maşmana; al cincilea, Ieremia; 

12 al şaselea, Atai; al şaptelea, Eliel; 

13 al optulea, Iohanan; al nouălea, Elzabad; 

14 al zecelea, Ieremia; şi al unsprezecelea, Macbanai. 

15 Aceştia erau căpetenii de oaste din fiii lui Gad; cel mai mic comanda o sută, cel mai mare 
comanda o mie. 

16 Aceştia sunt cei ce au trecut Iordanul în luna întâi, când el îşi iese din matcă, şi i-au alungat pe 
toţi cei ce locuiau în văi, spre răsărit şi apus. 

17 În ajutorul lui David au venit, de asemenea, şi o seamă din fiii lui Veniamin şi ai lui Iuda. 

18 Iar David a ieşit în întâmpinarea lor şi le-a zis: „Dacă aţi venit la mine cu pace, inima mea 
unească-se cu voi; dar dacă voi cu vicleşug [aţi venit] să mă vindeţi duşmanilor mei, atunci 
Dumnezeul părinților voştri să vadă şi să mustre!” 

19 Duh l-a îmbrăcatl atunci pe Amasai, căpetenia celor treizeci, şi a zis: „Mergi tu şi poporul tău, o, 
David, fiul lui lesei; pace, pace ţie şi pace acelor ce-ţi ajută, că Dumnezeul tău te-a ajutat!” Şi i-a 
primit David şi i-a pus în fruntea oastei. 

20 Şi din Manase au venit unii la David, atunci când el şi Filistenii s-au ridicat cu război împotriva 
lui Saul; dar el nu le-a fost acestora de nici un ajutor, de vreme ce căpeteniile Filistenilor au auzit că 
se spunea: „Cu capetele acestor oameni se va întoarce el la stăpânul său Saul”.2 

21 Când David se ducea la Țiclag, atunci au venit la el cei din Manase: Adnah, lozabad, lediael, 
Micael, lozabad, Elihu şi Țiltai, căpetenii peste mii în Manase. 

1 Endyo = „a îmbrăca” în sensul de a lua complet în stăpânire; = „a se îmbrăca”: a intra în posesia 
cuiva sau a ceva; cu acest sens duhovnicesc va fi întâlnit în Rm 13, 14: „,... îmbrăcaţi-vă în Domnul 


lisus Hristos”; în Ga 3, 27: „... în Hristos v-aţi îmbrăcat”; în Col 3, 12: „... îmbrăcaţi-vă cu 
simţăminte de-ndurare, de bunătate...”. 

2 O motivaţie nouă (probabil suplimentară) a evenimentului relatat în 1 Rg 29, 2-11. 

22 Ei au luptat de partea lui David împotriva năvălitorilor, căci erau oameni vânjoşi şi comandanţi 
în oaste; 

23 zilnic veneau de partea lui David, până ce oastea a devenit mare ca oştirea lui Dumnezeu. 

24 lată numele căpeteniilor de oaste care au venit la David, în Hebron, să-i încredinţeze regatul lui 
Saul, după cuvântul Domnului: 

25 Fii de-ai lui Iuda, care purtau scuturi şi sulițe: şase mii opt sute, iscusiţi în război; 

26 din fiii lui Simeon: şapte mii o sută; 

27 din fiii lui Levi: patru mii şase sute; 

28 lehoiada, căpetenie din neamul lui Aaron, şi cu el trei mii şapte sute; 

29 şi Ţadoc, un tânăr voinic, cu douăzeci şi două de căpetenii din neamul tatălui său; 

30 din fiii lui Veniamin frații lui Saul -: trei mii, căci mulţi dintre ei încă mai vegheau la paza casei 
lui Saul; 

31 din fiii lui Efraim: douăzeci de mii opt sute de viteji, vestiți în neamurile părinţilor lor; 

32 din jumătatea tribului lui Manase: optsprezece mii, cei anume rânduiţi să-l facă pe David rege; 
33 din fiii lui Isahar, oameni înţelepţi care ştiau ce şi când trebuie să facă Israel: două sute; şi cu ei, 
toţi fraţii lor; 

34 din [tribul lui] Zabulon, oameni gata să iasă la luptă şi înarmaţi pentru război cu tot felul de 
arme: cincizeci de mii, ca să-l ajute pe David şi nu cu mâinile goale; 

35 din [tribul lui] Neftali: o mie de căpetenii, şi cu ei treizeci şi şapte de mii de oameni cu scuturi şi 
sulițe; 

36 din [tribul lui] Dan, gata de luptă: douăzeci şi opt de mii opt sute; 

37 din [tribul lui] Aşer, gata să iasă în ajutor la luptă: patruzeci de mii; 

38 iar de peste Iordan, din [tribul lui] Ruben, precum şi Gadiţii şi din jumătatea tribului lui Manase: 
o sută douăzeci de mii cu tot felul de arme de luptă. 

39 Toţi aceştia, războinici căliţi în rânduiala ostăşească, au venit cu gând de pace la Hebron ca să-l 
facă pe David rege peste întregul Israel; dar şi ceilalți din Israel, cu un singur cuget: să-l facă rege 
pe David. 

40 Şi au rămas acolo trei zile mâncând şi bând, fraţii lor anume pregătindu-se; 

41 dar şi vecinii lor până chiar şi Isahar şi Zabulon şi Neftali le aduseseră de-ale mâncării pe cămile, 
pe asini, pe catâri şi pe juncani: făină de grâu, legături de smochine, stafide, vin, untdelemn şi 
mulţime de viței şi oi; că bucurie era în Israel. 

13 

Aducerea chivotului la Obed-Edom. 

1 David s-a sfătuit cu căpeteniile peste mii, cu căpeteniile peste sute şi cu fiecare căpetenie în parte. 
2 Şi a zis David către toată obştea lui Israel: „Dacă vouă vă stă la inimă şi dacă Domnul, 
Dumnezeul nostru, va face un pas înainte, să trimitem la ceilalţi fraţi ai noştri, cei rămaşi în toată 
ţara lui Israel, precum şi la preoţii şi leviţii care sunt cu ei prin cetățile de pe moşiile lor, să se adune 
cu noi 

3 şi să strămutăm la noi chivotul Dumnezeului nostru; căci, din vremea lui Saul, nimeni n-a mai 
avut grija lui!” 

4 Şi toată obştea a zis că aşa să se facă: ceea ce s-a spus e bun în ochii întregului popor. 

5 Aşa că David a adunat întregul Israel, de la hotarele Egiptului până la intrarea Hamatului, ca să 
aducă de la Chiriat-learim chivotul lui Dumnezeu. 

6 Şi l-a adus David: tot Israelul s-a suit la Chiriat-learim care se afla în Iuda ca să aducă de acolo 
chivotul lui Dumnezeu, în faţa căruia se cheamă numele Domnului, Cel ce şade pe heruvimi. 

7 Şi au pus chivotul lui Dumnezeu într-un car nou din casa lui Aminadab; Uza şi fraţii săil mânau 
carul. 

8 lar David şi-ntregul Israel jucau cât puteau în faţa lui Dumnezeu, laolaltă cu cântăreții din gură şi 
din alăute şi din harpe şi din timpane şi din ţimbale şi din trâmbiţe. 

9 Dar când au ajuns la aria lui Chidon, Uza şi-a întins mâna să sprijine chivotul, căci boii se 


poticniseră. 

10 Iar Domnul S-a mâniat pe Uza cu mare aprindere şi l-a lovit chiar acolo, din pricină că-şi 
întinsese mâna pe chivot; şi acolo a murit, în faţa lui Dumnezeu. 

11 Şi mult s-a întristat David pentru aceea că Domnul făcuse o astfel de ruptură? asupra lui Uza. şi 
s-a numit locul acela Ruptura lui Uza, până-n ziua de azi. 

12 şi-n ziua aceea s-a temut David de Domnul, zicând: „Cum voi aduce la mine chivotul lui 
Dumnezeu?” 

1 T. M.: „Uza şi Ahio”. 

2 Text identic cu cel din 2 Rg 6, 8. 

13 Şi n-a vrut David să aducă chivotul la el, în cetatea lui David, ci l-a abătut în casa lui Obed- 
Edom Gateanul. 

14 Şi a rămas chivotul lui Dumnezeu în casa lui Obed-Edom vreme de trei luni; iar Dumnezeu l-a 
binecuvântat pe Obed-Edom şi toată avuţia lui. 

14 

Femeile şi fiii lui David. Două biruinţe asupra Filistenilor. 

1 Hiram, regele Tirului, i-a trimis lui David soli şi lemn de cedru şi zidari şi dulgheri spre a-i face o 
casă. 

2 Când David a ştiut că Domnul l-a rânduit rege peste Israel, că regatul său s-a ridicat de dragul 
poporului său Israel, 

3 atunci David şi-a mai luat şi alte femei, din Ierusalim, şi i s-au mai născut lui David fii şi fiice. 

4 lată numele celor ce i s-au născut în Ierusalim: Şamua, Şobab, Natan şi Solomon; 

5 Ibhar, Elişua şi Elifelet; 

6 Nogah, Nefeg şi Iafia; 

7 Elişama, Eliada şi Elifelet. 

8 Şi dacă Filistenii au auzit că David fusese uns rege peste tot Israelul, toți Filistenii s-au ridicat să-l 
caute pe David. Iar David, auzind, a ieşit să-i întâmpine. 

9 Filistenii au venit şi şi-au aşezat tabăra în valea Uriaşilor. 

10 Atunci L-a întrebat David pe Dumnezeu, zicând: „Dacă eu mă ridic împotriva Filistenilor, mi-i 
vei da Tu în mână?”. lar Domnul i-a zis: „Du-te, şi îi voi da în mâinile tale!” 

11 şi s-a suit în Baal-Peraţim, şi acolo i-a lovit David. Şi a zis David: „Dumnezeu i-a rupt pe 
duşmanii mei în mâna mea aşa cum rupe apa”. De aceea s-a numit locul acela Ruptura, adică 
Peraţim. 

12 Acolo şi-au lăsat Filistenii idolii, iar David a zis: „Să fie arşi în foc!”1 

13 Filistenii însă s-au adunat din nou în Valea Uriaşilor. 

14 Şi din nou L-a întrebat David pe Dumnezeu, iar Dumnezeu i-a zis: „Nu te vei duce după ei; 
întoarce-te dinspre ei şi aruncă-te asupra lor acolo, lângă pomii care fac pere. 

15 Şi va fi că atunci când tu le vei auzi freamătul în vârfurile perilor, atunci te vei arunca în luptă; 
căci Dumnezeu ţi-a ieşit înainte ca să lovească oastea Filistenilor”. 

16 Şi a făcut David aşa cum îi poruncise Dumnezeu; şi a lovit oastea Filistenilor, de la Gabaon până 
la Ghezer. 

17 şi s-a făcut numele lui David vestit în toată ţara; şi frica de el a pus-o Domnul în toate neamurile. 
15 

Aducerea chivotului în cetatea lui David. 

1 El şi-a făcut pentru sine case în cetatea lui David. A pregătit însă şi un loc pentru chivotul lui 
Dumnezeu şi a făcut cort. 

2 Atunci a zis David: „Chivotul lui Dumnezeu nu poate fi purtat decât de leviţi, căci pe ei i-a ales 
Dumnezeu să 

1 Faţă de 2 Rg 5, 21, cronicarul relatează momentul final: porunca lui David. 

poarte chivotul Domnului şi să-l slujească până-n veac”.1 

3 Şi a adunat David tot Israelul în Ierusalim, să aducă chivotul Domnului în locul pe care i-l 
pregătise. 

4 Şi a strâns David laolaltă pe fiii lui Aaron şi pe leviţi: 


5 Din fiii lui Cahat: căpetenia Uriel şi fraţii lui, o sută douăzeci; 

6 Din fiii lui Merari: căpetenia Asaia şi fraţii lui, două sute douăzeci; 

7 Din fiii lui Gherşon: căpetenia Ioil şi fraţii lui, o sută treizeci; 

8 Din fiii lui Eliţafan: căpetenia Şemaia şi fraţii lui, două sute; 

9 Din fiii lui Hebron: căpetenia Eliel şi fraţii lui, optzeci; 

10 Din fiii lui Uziel: căpetenia Aminadab şi fraţii lui, o sută douăzeci; 

11 David i-a chemat pe preoţii Țadoc şi Abiatar, şi pe leviţii Uriel, Asaia, Ioil, Şemaia, Eliel şi 
Aminadab 

12 şi le-a zis: „Voi sunteţi căpeteniile caselor leviţilor; curăţiți-vă, voi şi fraţii voştri, ca să aduceţi 
chivotul Dumnezeului lui Israel acolo unde i-am pregătit loc; 

13 fiindcă mai înainte, nefiind voi gata, Dumnezeul nostru a făcut în noi o ruptură, de vreme ce nu 
L-am căutat cum se cuvine”. 

14 Atunci preoţii şi leviţii s-au curăţit spre a aduce chivotul Dumnezeului lui Israel. 2 

15 Apoi fiii leviţilor au luat chivotul lui Dumnezeu (aşa cum Moise a poruncit 

1 David se convinsese că chivotul Domnului nu trebuie transportat cu carul, ci pe umerii celor 
anume rânduiţi s-o facă. 

2 E vorba de ritualul purificării, obligatoriu înainte de un moment important. 

prin cuvântul lui Dumnezeu, potrivit Scripturii), purtându-i drugii pe umeri. 

16 Iar David a zis către căpeteniile leviţilor: „Puneţi-i pe frații voştri cântăreți din instrumente 
muzicale, din alăute, harpe şi ţimbale, să strige cu glas de bucurie!” 

17 Leviţii l-au rânduit pe Heman, fiul lui Ioil; iar dintre fraţii lui, pe Asaf, fiul lui Berechia; pe Etan, 
fiul lui Cuşaia, din fiii lui Merari, fraţii lor; 

18 cu ei, pe fraţii lor de mâna a doua: Zaharia, fiul lui Iaaziel, Şemiramot, Iehiel, Uni, Eliab, Benaia, 
Maaseia, Matitia, Elifelehu, Micneia, Obed-Edom şi Ieiel, portarii; 

19 şi pe cântăreții Heman, Asaf şi Etan, cu ţimbale de aramă, să facă sunetul să se audă; 

20 şi pe Zaharia, laaziel, Şemiramot, Iehiel, Uni, Eliab, Maaseia şi Benaia, cu alăute de sunete 
subțiri; 

21 pe Matitia, Elifelehu, Micneia, Obed-Edom, leiel şi Azazia, cântând din harpe cu opt coarde, ca 
să sune tare; 

22 iar Chenania, căpetenia leviţilor, era dascăl de cântări, având iscusinţă mare. 

23 Berechia şi Elcana erau uşierii chivotului. 

24 Iar preoţii Şebania, Iosafat, Natanael, Amasai, Zaharia, Benaia şi Eliezer sunau din trâmbiţe 
înaintea chivotului lui Dumnezeu. Obed-Edom şi Iehia erau uşierii chivotului lui Dumnezeu. 

25 Aşa s-a dus David cu bătrânii lui Israel şi cu căpeteniile peste mii să aducă cu veselie chivotul 
legământului Domnului din casa lui Obed-Edom. 

26 Şi a fost că după ce Dumnezeu i-a întărit pe leviţi să ridice chivotul legământului Domnului, au 
înjunghiat şapte viței şi şapte berbeci. 

27 lar David era îmbrăcat în veşminte de vison; ca el, toţi leviţii care purtau chivotul legământului 
Domnului, precum şi Chenania, căpetenia cântăreților şi muzicanţilor. lar David purta efod de 
vison. 

28 Întregul Israel a adus chivotul legământului Domnului cu strigăte şi cu sunete de corn şi cu 
trâmbiţe şi cu ţimbale, cântând puternic din alăute şi harpe. 

29 Şi a fost că atunci când chivotul legământului Domnului a sosit şi a intrat în cetatea lui David, 
Micol, fiica lui Saul, s-a aplecat pe fereastră şi l-a văzut pe regele David săltând şi jucând; şi l-a 
disprețuit în inima ei. 

16 

Cântarea lui David; rânduiala slujbelor dumnezeieşti. 

1 Aşa au adus ei chivotul lui Dumnezeu şi l-au aşezat în mijlocul cortului pe care i-l ridicasel; şi au 
adus arderi-de-tot şi jertfe de mântuire în faţa lui Dumnezeu. 

2 Şi după ce David a isprăvit aducerea arderilor-de-tot şi a jertfelor de mântuire, a binecuvântat 
poporul în numele Domnului. 

3 Şi fiecărui om al lui Israel bărbaţi şi femei deopotrivă fiecăruia i-a împărţit câte o bucată de pâine, 
câte ceva de la cuptor şi câte o turtă cu miere. 


1 Cortul era instalat în „cetatea lui David”, adică pe muntele Sion. 

4 Înaintea chivotului legământului Domnului a rânduit leviţi care să slujească, să-şi ridice glasul, 
să-L mărturisească şi să-L laude pe Domnul, Dumnezeul lui Israel: 

5 Asaf, căpetenia; al doilea după el, Zaharia; apoi Uziel, Şemiramot, lehiel, Matitia, Eliab, Benaia, 
Obed-Edom şi leiel, cu instrumente muzicale, alăute şi harpe; iar Asaf, cu ţimbalul; 

6 de asemenea, pe preoţii Benaia şi Oziel necontenit cu trîmbiţe înaintea chivotului legământului 
Domnului. 

7 În ziua aceea, atunci pentru întâia oară, i-a rânduit David pe Asaf şi pe fraţii lui să-L laude pe 
Domnul:2 

8 „Mărturisiţi-vă Domnului şi chemaţi-l numele, vestiți între neamuri lucrurile Lui! 

9 Cântaţi-l şi lăudaţi-L, povestiţi toate minunile Sale, pe care Domnul le-a făcut. 

10 Lăudaţi-vă întru numele Său cel sfânt, veselească-se inima celor ce-l caută bunăvoirea. 

11 Căutaţi-L pe Domnul şi vă întăriţi, pururea căutaţi-l faţa. 

12 Aduceţi-vă aminte de minunile Lui, pe care El le-a făcut, de semnele Lui şi de judecăţile gurii 
Sale, 

13 voi, sămânţa lui Israel, robul Său, voi, sămânţa lui Iacob, aleşii Săi. 

14 El este Domnul, Dumnezeul nostru, judecăţile Lui sunt în tot pământul. 

2 Rolul lui Asaf şi al fraților săi leviţi era acela de a-L lăuda pe Domnul prin instrumente muzicale. 
Imnul care urmează, acompaniat de ei, este extras din opera poetică a lui David, în felul următor: 
vv. 8-22/Ps 104, 1-15; vv. 23-33/ selecţii din Ps 95, 1-12; vv. 34-36 / selecţii din Ps 105, 

1, 47-48. Intervenţiile cronicarului în text au în vedere doar unele nuanţe. 

15 Pururea să ne aducem aminte de legământul Său, de cuvântul pe care l-a poruncit într-o mie de 
generaţii, 

16 pe care l-a încheiat cu Avraam, şi de jurământul Său către Isaac. 

17 El i l-a pus lui Iacob spre poruncă şi lui Israel spre legătură veşnică, 

18 zicând: «Ție îţi voi da pământul Canaanului, partea moştenirii Tale». 

19 Când ei erau puţini la număr, foarte puţini şi străini într-însul 

20 şi au trecut de la un neam la altul şi de la un regat la un alt popor, 

21 El nimănui nu i-a îngăduit să le facă nedreptate şi de dragul lui a certat regi: 

22 «Nu vă atingeţi de unşii Mei şi profeților Mei să nu le faceți rău!» 

23 Cântaţi-l Domnului tot pământul, din zi în zi binevestiţi mântuirea Lui. 

24 Vestiţi-l între neamuri slava, între toate popoarele minunile Lui. 

25 Că mare este Domnul şi lăudat foarte, de temut este mai presus decât toţi dumnezeii; 

26 că toţi dumnezeii păgânilor sunt idoli, dar Domnul nostru a făcut cerurile; 

27 slavă şi laudă sunt înaintea Lui, tărie şi frumuseţe în locaşul Său. 

28 Voi, urmaşi ai neamurilor, aduceţi-l Domnului, Domnului aduceţi-l slavă şi cinste; 

29 aduceţi-l Domnului slava datorată numelui Său; luaţi jertfe şi aduceţi-le înaintea Lui, în sfintele 
Sale curţi închinaţi-vă Domnului. 

30 De faţa Lui să se teamă tot pământul, îndrepte-se pământul şi să nu se clatine. 

31 Veselească-se cerul şi să se bucure pământul şi să se spună între neamuri că Domnul s-a 
împărăţt. 

32 Marea să tresalte cu toată plinătatea ei, să se bucure câmpurile cu tot ce e pe ele. 

33 Atunci toţi copacii pădurii se vor bucura de fața Domnului, că a venit să judece pământul. 

34 Mărturisiţi-vă Domnului, că e bun, că în veac este mila Lui! 

35 Şi ziceţi: Mântuieşte-ne, Dumnezeul mântuirii noastre, şi scoate-ne de printre neamuri, ca să 
lăudăm numele Tău cel sfânt şi să ne fălim întru lauda Ta. 

36 Binecuvântat este Domnul, Dumnezeul lui Israel, din veac şi până-n veac! Şi tot poporul va zice: 
«Amin!”. Şi aşa L-au lăudat pe Domnul. 

37 Şi i-au lăsat acolo, înaintea chivotului legământului Domnului, pe Asaf şi pe fraţii lui, ca să 
slujească fără încetare în faţa chivotului, după rânduiala de fiecare zi; 

38 şi pe Obed-Edom şi pe frații lui, şaizeci şi opt; Obed-Edom, fiul lui Iditun, şi Hosa, aveau să fie 
uşieri; 

39 iar pe preotul Țadoc şi pe ceilalți preoţi, fraţii săi, i-a rânduit înaintea locaşului Domnului de pe 


înălțimea Gabaon,3 

40 ca să-l aducă Domnului arderi-de-tot pe jertfelnicul arderilor-de-tot, neîncetat, dimineaţa şi 
seara, potrivit cu toate cele scrise în legea Domnului, 

3 Din 3 Rg 3, 4 ştim că regele Solomon obişnuia să aducă jertfe pe o mare înălțime a Gabaonului. 
De aici, pe lângă motivaţia că „era locul cel mai înalt”, presupunerea că pe vârful acelui deal 
poposise cândva chivotul Domnului (în perioada ocupării Canaanului de către Evrei) şi că acela 
rămăsese doar locaşul, adăpostul, căruia David i-a acordat o atenţie cu totul specială. 

cele pe care El le-a poruncit fiilor lui Israel prin mâna lui Moise, robul lui Dumnezeu; 

41 şi împreună cu el, pe Heman, pe Iditun şi pe ceilalţi, aleşi pe nume să-L laude pe Domnul, că în 
veac este mila Lui; 

42 şi, împreună cu ei, trâmbiţe şi ţimbale răsunătoare şi instrumente muzicale pentru cântările lui 
Dumnezeu; iar fiii lui Iditun, la poartă. 

43 Şi a plecat tot poporul, fiecare la casa lui; iar David s-a întors să-şi binecuvinteze casa. 

17 

Profeţia lui Natan. Rugăciunea lui David. 

1 Şi a fost că la vremea când David locuia în casa lui, a zis David către profetul Natan: „Iată, eu 
locuiesc într-o casă de cedru, dar chivotul legământului Domnului [locuieşte] sub piei”.1 

2 lar Natan a zis către David: „Lot ce ţi-ai pus tu la inimă, fă!, căci Dumnezeu e cu tine”. 

3 Şi a fost că în noaptea aceea s-a făcut cuvântul Domnului către Natan, zicând: 

4 „Du-te şi spune-i robului Meu David: Aşa grăieşte Domnul: Tu nu-Mi vei zidi Mie casă în care să 
locuiesc; 

5 că Eu nu într-o casă am locuit, din ziua în care l-am scos pe Israel şi până-n ziua aceasta, ci în cort 
şi din popas în popas. 

6 Oriunde am umblat, în tot Israelul, spus-am Eu oare vreodată vreunei seminţii a lui Israel, sau 
vreunuia dintre 

1 Cortul era făcut din piei de animale. 

Judecătorii cărora le-am poruncit să-l pască pe poporul Meu, zicând: de ce nu Mi-aţi zidit o casă de 
cedru? 

7 Şi acum, aşa îi vei grăi robului Meu David: aşa grăieşte Domnul Atotţiitorul: Te-am luat de la 
stână, din spatele turmei, ca să fii îndrumător peste poporul Meu Israel; 

8 şi am fost cu tine peste tot pe unde ai umblat, iar pe vrăjmaşii tăi i-am nimicit de dinainte-ţi şi te- 
am făcut renumit după renumele celor mari de pe pământ. 

9 Şi voi rândui un loc pentru poporul Meu Israel; şi-i voi răsădi şi vor locui ei între ei şi nu vor mai 
suferi nedreptatea de a fi umiliţi ca atunci, la început, 

10 şi din zilele când am rânduit judecători peste poporul Meu Israel. Şi i-am umilit pe toţi vrăjmaşii 
tăi; pe tine te voi spori, iar Domnul îţi va zidi o casă.2 

11 Şi va fi că după ce zilele tale se vor plini şi vei adormi cu părinţii tăi, Eu îl voi ridica pe urmaşul 
tău, care va fi din coapsa ta, şi-i voi pregăti regatul. 

12 El Îmi va zidi Mie casă, iar Eu îi voi reaşeza tronul pe veci. 

13 Eu îi voi fi Tată, el Îmi va fi Mie fiu şi mila Mea n-o voi îndepărta de la el aşa cum am 
îndepărtat-o de la cei ceau fost înainte de tine; 

14 Şi-l voi adeveri în casa Mea şi-n regatul său pe veci; şi fi-va tronul său pe veci reaşezat”. 

15 Toate cuvintele acestea şi toată această vedenie i le-a spus Natan lui David. 

16 Atunci regele David a venit şi a şezut înaintea Domnului şi a zis: „Cine sunt 

2 „A-i zidi o casă” (aici): a-i asigura urmaşi. 

eu, Doamne, Dumnezeule? şi ce este casa mea, de m-ai iubit atât? 

17 Dar şi acestea au însemnat puţin înaintea Ta, Dumnezeule! Tu ai vorbit despre casa robului Tău 
cu ochiul departe3 şi Te-ai uitat la mine ca la o vedenie a omului4 şi m-ai înălțat, Doamne, 
Dumnezeule! 

18 Ce mai poate David adăuga [în ruga lui] spre Tine, ca să Te slăvească? Că Tu-l cunoşti pe robul 
Tău. 

19 Tu după inima Ta ai făcut această mărire-ntreagă. 


20 Doamne, nu-i nimeni asemenea ie şi nu e Dumnezeu în afară de Tine, după toate câte am auzit 
noi cu urechile noastre; 

21 iar pe pământ nu este un alt neam precum poporul Tău Israel, pe care să-l fi călăuzit Dumnezeu, 
ca să-Şi răscumperes Sieşi popor şi să-i facă nume mare şi strălucit, izgonind neamuri din faţa 
poporului Tău pe care l-ai răscumpărat din Egipt; 

22 şi Ți l-ai rânduit pe poporul Tău Israel să-Ţi fie Ție popor în veac; şi Tu, Doamne, Te-ai făcut lor 
Dumnezeu. 

23 Şi acum, Doamne, în veac adeverească-se cuvântul pe care Tu l-ai grăit către robul Tău şi despre 
casa lui, şi fă precum ai spus! 

24 În veac adeverească-se şi să se preamărească numele Tău, zicându-se: doamne, Doamne 
Atotţiitorule, Dumnezeul 

3 Literal: „... ai vorbit de departe”: din perspectiva unui viitor foarte îndepărtat. 

4 „... ca la o vedenie a omului”: ca la un prototip uman; ca la un izvor al perfecțiunii. 

5 Lytroo = a elibera în schimbul unui preţ, a răscumpăra. Sensul acesta va fi raportat şi la lisus 
Hristos, care a eliberat neamul omenesc cu preţul Sângelui Său (Mt 20, 28; Ef 1, 7; Tit 2, 14). 

lui Israel! Şi casa lui David, robul Tău, reaşezată fie-n faţa Ta! 

25 Că Tu, Doamne, ai descoperit în auzul robului tău că-i vei zidi casă; de aceea a aflat robul Tău 
îndrăzneală de a se ruga înaintea feţei Tale. 

26 Şi acum, Doamne, Tu Însuţi eşti Dumnezeu şi Tu ai grăit aceste lucruri bune despre robul Tău. 
27 Şi acum Tu ai început să binecuvintezi casa robului Tău, aşa încât să rămână-n veac în faţa Ta; 
că Tu, Doamne, ai binecuvântat, şi Tu binecuvintezi în veac!” 

18 

Războaiele lui David. Aşezarea dregătorilor. 

1 Şi a fost după aceea că David i-a lovit pe Filisteni şi i-a pus pe fugă şi a luat din mâna Filistenilor 
Gatul şi satele ce ţineau de el. 

2 Şi i-a bătut pe Moabiţi, iar Moabiţii au devenit robii lui David, plătindu-i tribut. 

3 Apoi David l-a bătut pe Hadad-Ezer, regele Țobei, la Hamat, când acela mergea să-şi întindă 
stăpânirea până la râul Eufratului. 

4 David a luat de la el o mie de care de luptă şi şapte mii de călăreți şi douăzeci de mii de 
pedestraşi. Şi a stricat David toate carele de luptă; din ele n-a lăsat decât o sută. 

5 Sirienii însă au venit din Damasc să-l ajute pe Hadad-Ezer, regele Țobei; dar David a bătut 
douăzeci şi două de mii de oameni dintre Sirieni. 

6 David şi-a pus o oaste de pază în Siria, aproape de Damasc; aceia [Sirienii] 

i-au devenit robi, plătindu-i bir. lar Domnul îl ajuta pe David oriunde acesta mergea. 

7 Atunci a luat David lănţugurile de aur care erau pe trupurile slujitorilor lui Hadad-Ezer şi le-a 
adus în Ierusalim. 

8 Iar din Tibhat şi din cetăţile de seamă ale lui Hadad-Ezer a luat David foarte multă aramă, din care 
Solomon a făcut baia de aramă şi stâlpii şi vasele de aramă. 

9 Auzind Tou, regele Hamatului, că David a bătut toată oştirea lui Hadad-ezer, 

10 l-a trimis pe Hadoram, fiul său, la regele David să-l întrebe de sănătate şi să-l laude pentru aceea 
că purtase război cu Hadad-Ezer şi-l bătuse tou fiindu-i potrivnic lui Hadad-Ezer. 

11 Şi a adus toate vasele de aur şi de argint. Pe acestea le-a afierosit David Domnului, împreună cu 
argintul şi aurul pe care le luase de la toate neamurile: din Idumeea şi din Moab şi de la fiii lui 
Amon şi de la Filisteni şi de la Amaleciţi. 

12 Iar Abişai, fiul Țeruiei, i-a bătut pe Idumei în Valea Sărată: optsprezece mii; 

13 şi a pus în vale o oaste de pază; şi toţi Idumeii au devenit robii lui David. lar Domnul îl ajuta pe 
David oriunde acesta mergea. 

14 Şi a domnit David peste întregul Israel şi făcea judecată şi dreptate la tot poporul său. 

15 Ioab, fiul Ţeruiei, era căpetenie peste oştire; Iosafat, fiul lui Ahilud, era cronicar; 

16 Țadoc, fiul lui Ahitub, şi Ahimelec, fiul lui Abiatar, erau preoţi; Şausa era secretar; 

17 Benaia, fiul lui Iehoiada, era căpetenie peste Cheretieni şi Peletieni; iar fiii lui David erau cei 
dintâi după el. 

19 


David îi pedepseşte pe Amoniţi şi-i bate din nou pe Sirieni. 

1 După Aceasta s-a întâmplat că a murit Nahaş, regele fiilor lui Amon, iar în locul lui a devenit rege 
Hanun, fiul său. 

2 Şi a zis David: „Face-voi milă cu Hanun, fiul lui Nahaş, aşa cum şi tatăl său a făcut milă cu 
mine”. Şi a trimis David soli ca să-l aline pentru moartea tatălui său. Şi au venit slujbaşii lui David 
în ţara lui Amon, ca să-l aline. 

3 Dar dregătorii fiilor lui Amon au zis către Hanun: „Oare de aceea a trimis David la tine să te aline, 
că-i arde lui să-l cinstească-n faţa ta pe tatăl tău? Nu cumva mai degrabă au venit slujitorii lui la tine 
să cerceteze cetatea şi să iscodească ţara?” 

4 Atunci Hanun i-a luat pe slujbaşii lui David şi i-a ras şi le-a retezat hainele până la şolduri şi le-a 
dat drumul. 

5 Şi au venit nişte inşi la David să-i spună despre oamenii lui. lar David a trimis să-i întâmpine, că 
tare mult erau oamenii batjocoriţi. Şi le-a zis regele: „Staţi în Ierihon până ce vă vor creşte bărbile, 
după care vă veţi întoarce”. 

6 Şi au văzut fiii lui Amon că aruncaseră ruşine asupra poporului lui David. Atunci Hanun şi fiii lui 
Amon au trimis o mie de talanţi de argint să tocmească, cu plată, care şi călăreți din 

Siria Mesopotamiei, din Siria Maacăi şi din Țoba. 

7 Aşa că şi-au tocmit cu plată treizeci şi două de mii de care de luptă şi pe regele Maacăi cu poporul 
lui; aceştia au venit şi şi-au aşezat tabăra în faţa Medebei, în timp ce fiii lui Amon s-au adunat de 
prin cetăţile lor şi au venit să se bată. 

8 Iar David a auzit şi l-a trimis pe Ioab cu toată oastea lui de viteji. 

9 Fiii lui Amon au ieşit şi s-au rânduit în linie de bătaie lângă poarta cetăţii; iar regii care veniseră 
erau deoparte, singuri în câmp. 

10 Văzând atunci Ioab că linia de bătaie era împotriva lui atât din față cât şi din spate, a ales o 
seamă de tineri din Israel, iar aceştia s-au îndreptat împotriva Sirienilor; 

11 iar pe ceilalţi din popor i-a dat în seama lui Abişai, fratele său; aceştia s-au îndreptat împotriva 
fiilor lui Amon. 

12 Şi a zis: „Dacă vor fi Sirienii mai tari decât mine, îmi veţi veni voi în ajutor; iar dacă fiii lui 
Amon vor fi mai tari decât voi, atunci eu vă voi veni în ajutor. 

13 Îmbărbătaţi-vă, şi să fim tari pentru poporul nostru şi pentru cetăţile Dumnezeului nostru, iar 
Domnul va face ceea ce e bine în ochii Lui”. 

14 Ioab şi poporul care era cu el au intrat în luptă împotriva Sirienilor, iar aceia au fugit din faţa lor. 

15 Iar fiii lui Amon, văzând că Sirienii au fugit, au luat-o şi ei la fugă din faţa lui Abişai şi din faţa 
lui Ioab, fratele său, şi au intrat în cetate. Iar Ioab s-a întors la Ierusalim. 

16 Şi dacă au văzut Sirienii că Israel îi biruise, au trimis soli şi i-au adus pe Sirienii cei de dincolo 
de Râu; iar Şofac, căpetenia oastei lui Hadad-Ezer, era în fruntea lor. 

17 Când i s-a spus lui David, el a adunat întregul Israel şi, trecând Iordanul, a venit asupră-le şi a 
rânduit linia de bătaie împotriva lor. Aşa că David şi-a aşezat lupta împotriva Sirienilor, iar aceştia 
s-au luptat cu el. 

18 Dar Sirienii au fugit din faţa lui David, iar David a zdrobit de la Sirieni şapte mii de care de luptă 
şi patruzeci de mii de pedestraşi; iar pe Şofac, căpetenia oştirii, l-a ucis. 

19 Şi dacă slujbaşii lui Hadad-Ezer au văzut că fuseseră înfrânți de dinaintea lui Israel, au făcut 
pace cu David şi i-au slujit. lar Sirienii n-au mai vrut să-i ajute pe fiii lui Amon. 

20 

Războaiele şi biruinţele lui David asupra Amoniţilor şi Filistenilor. 

1 Şi a fost că la întoarcerea anului, la vremea când regii ies [la război], Ioab a scos oastea, în toată 
puterea ei, şi a pustiit ţara fiilor lui Amon şi a venit şi a împresurat Raba, în timp ce David a rămas 
în Ierusalim; Ioab a bătut Raba şi a nimicit-o. 1 

2 Iar David i-a luat lui Milcom, regele lor, coroana de pe cap şi s-a aflat că are aur în greutate de un 
talant, având pe ea şi pietre preţioase; şi a fost pusă pe capul lui David. El a dus din cetate şi foarte 
multe prăzi. 

1 Cronicarul omite, cu bună ştiinţă, episodul penibil David-Batşeba-Urie-Natan, dar omite, probabil 
din neatenţie, versetul 29 din 2 Rg 12 în care se spune că, în final, şi David a participat la cucerirea 


Rabei. 

3 Iar pe poporenii din ea i-a scos afară şi i-a silit să taie cu ferăstrăul şi cu topoarele şi să despice 
lemne?; aşa a făcut David cu toţi fiii lui Amon. Apoi David şi tot poporul său s-au întors în 
Ierusalim. 

4 Şi a fost că după aceea s-a petrecut un nou război cu Filistenii la Ghezer. Atunci Sibecai Huşatitul 
l-a bătut pe Sipai, unul din fiii uriaşilor, şi l-a supus. 

5 Şi din nou a fost un război cu Filistenii. Iar Elhanan, fiul lui Iair, l-a lovit pe Lahmi, fratele lui 
Goliat din Gat; coada suliței acestuia era cât sulul de la războiul de țesut. 

6 Şi a mai fost un război la Gat. Acolo era un om neobişnuit de trupeş, care avea câte şase degete la 
mâini şi la picioare: de toate, douăzeci şi patru; şi el se trăgea tot din uriaşi. 

7 Şi el l-a ocărât pe Israel, dar Ionatan, fiul lui Şama, fratele lui David, l-a ucis. 

8 Aceştia erau oameni născuți în Gat, din Refaimi: toți patru erau uriaşi şi au căzut de mâna lui 
David şi de mâna slujitorilor lui. 

2 În traducere (foarte) literală: „Iar pe poporul din ea l-a scos afară şi l-a tăiat cu ferăstrăul şi cu 
topoarele şi l-a despicat ca pe lemne”. Aşa apare textul în aproape toate edițiile româneşti (dar şi 
străine, mai vechi, precum KJV). Eroarea vine de la traducerea necritică a verbului diaprio, al cărui 
sens primar este „a tăia în două cu ferăstrăul”. Folosit însă la timpul trecut, ca în cazul de faţă 
(dieprisen), el înseamnă „a tortura”, „a chinui”, „a face pe cineva să sufere” (sau, cu o nuanţă mult 
mai temperată „a se mânia”, „a fremăta de furie” împotriva cuiva, ca în FA 5, 33; 7, 54). Aşadar, e 
vorba de supunerea prizonierilor de război la munci forţate (de care avuseseră parte şi fiii lui Israel 
în Egipt). În comparaţie cu 2 Rg 12, 31, cronicarul omite munca la cuptoarele de ars cărămidă. („A 
despica lemne”: preluat, aici, din Codex Vaticanus). 

Numărătoarea poporului. Ciuma de trei zile. Un jertfelnic în aria lui Ornan. 

1 Atunci s-a ridicat diavolul împotriva Israelului şi l-a îndemnat pe David să-l numere pe Israel.1 

2 Şi a zis regele David către Ioab şi către căpeteniile oastei: „Mergeţi, număraţi-l pe Israel de la 
Beer-Şeba până la Dan şi aduceţi-mi socoteala, iar eu voi şti numărul lor. 

3 Dar Ioab a zis: „Domnul să-Şi înmulțească poporul de o sută de ori cât este acum, iar ochii 
domnului meu, regele, s-o vadă! O, rege, domnul meu, oare nu suntem noi toţi nişte robi ai 
domnului meu? De ce caută domnul meu un lucru ca acesta? de ce să fie el spre păcat lui Israel?” 

4 Cu toate acestea, cuvântul regelui a fost mai puternic decât al lui Ioab. Aşa că Ioab a ieşit şi a 
umblat prin tot Israelul şi s-a întors la Ierusalim. 

5 Ioab i-a dat lui David numărul ieşit din cercetare; întregul Israel era un milion şi o sută de mii de 
bărbaţi purtători de sabie; iar fiii lui Iuda erau patru sute şaptezeci de mii de bărbați purtători de 
sabie. 

6 Dar pe leviţi şi pe veniaminiţi nu i-a numărat laolaltă cu ei, căci lui Ioab îi displăcuse cuvântul 
regelui. 

7 Lucrul acesta s-a arătat rău înaintea lui Dumnezeu, şi EI l-a lovit pe Israel. 

8 Şi a zis David către Dumnezeu: „Tare mult am greşit făcând lucrul acesta! 

1 Asupra acestui incident vezi nota de la 2 Rg 24, 1. De remarcat că lipseşte „mânia lui Dumnezeu”; 
păcatul lui David e opera diavolului (în T. M.: „Satana”). 

Şi acum, Doamne, şterge răutatea robului Tău, că foarte nebuneşte am lucrat!” 

9 Atunci Domnul a grăit către Gad, văzătorul lui David, zicând: 

10 „Du-te şi spune-i lui David: aşa grăieşte Domnul: Trei lucruri aduc asupră-ţi;alege-ţi unul din ele 
şi pe acela ţi-l voi face”. 

11 Şi a venit Gad la David şi i-a zis: 

12 „Aşa grăieşte Domnul: alege-ţi: trei ani de foamete, trei luni de-a lungul cărora tu să fugi din faţa 
vrăjmaşilor tăi în timp ce ei te gonesc; sau sabia Domnului şi ciumă pe trei zile, când îngerul 
Domnului va face prăpăd în moştenirea lui Israel... Şi acum, vezi tu ce anume cuvânt îi voi 
răspunde Celui ce m-a trimis”. 

13 Şi a zis David către Gad: „Tare strâmtorat sunt eu din toate cele trei părţi; cu toate acestea, mai 
bine e să cad eu în mâinile Domnului, că foarte multe sunt îndurările Lui; să nu cad însă în mâinile 


oamenilor”. 

14 Aşa că Domnul a adus ciumă în Israel; şi au căzut din Israel şaptezeci de mii de oameni. 

15 Şi a trimis Domnul un înger la Ierusalim ca să-l nimicească. şi-n timp ce acesta îl prăpădea, 
Domnul a văzut şi I-a părut rău pentru răul acela şi a zis către îngerul care nimicea: „Ajungă-ţi!; 
trage-ţi mâna!” Iar îngerul Domnului se afla la aria lui Ornan2 lebuseul. 

16 David şi-a ridicat ochii şi l-a văzut pe îngerul Domnului stând între pământ şi cer, cu sabia goală 
în mână, întinsă asupra Ierusalimului. Atunci David şi 

2 Ornan e una şi aceeaşi persoană cu Aravna din 2 Rg 24, 18-25. 

bătrânii lui Israel, îmbrăcaţi în sac, au căzut cu faţa la pământ. 

17 Şi a zis David către Dumnezeu: „Oare nu eu sunt cel ce a poruncit să fie numărat poporul? Eu 
sunt cel ce a păcătuit, cel ce a făcut un lucru atât de rău; dar turma aceasta ce-a făcut?... Doamne, 
Dumnezeule, fie-Ți mâna împotriva mea şi împotriva casei tatălui meu, iar nu spre nimicire 
împotriva poporului Tău, Doamne!” 

18 Atunci îngerul Domnului i-a spus lui Gad să-i spună lui David să se suie şi să-i facă Domnului 
un jertfelnic în aria lui Ornan lebuseul. 

19 Iar David s-a suit, după cuvântul pe care Gad i-l grăise în numele Domnului. 

20 Şi dacă Ornan şi-a întors privirea, l-a văzut pe rege; şi s-a ascuns, împreună cu cei patru fii ai săi 
(că Ornan tocmai treiera grâu). 

21 Dar David a venit la Ornan, iar Ornan a ieşit din arie şi i s-a închinat lui David cu faţa la pământ. 
22 Şi a zis David către Ornan: „Dă-mi mie locul tău de arie, iar eu voi zidi pe el jertfelnic 
Domnului; dă-mi-l pe bani, la cât preţuieşte el, ca să înceteze molima din popor”. 

23 Atunci Ornan a zis către David: “ia-l, şi să facă domnul meu, regele, ce este bine înaintea Lui! 
lată, am dat juncii pentru ardere-de-tot şi plugul pentru lemne şi grâul pentru jertfă!; pe toate le-am 
dat”. 

24 Şi a zis regele David către Ornan: „Nu!, ci vreau să cumpăr cu bani, la cât preţuieşte; că nu vreau 
să iau pentru Domnul ceea ce e al tău, ci eu să-l aduc în dar Domnului ardere-de-tot”. 

25 Şi i-a dat David lui Ornan, pentru 

locul lui, şase sute de sicli de aur, sumă pusă pe cântar. 

26 Acolo i-a zidit David jertfelnic Domnului şi a adus ardere-de-tot şi jertfe de mântuire. Şi a strigat 
către Domnul, şi El i-a răspuns cu foc din cer pe jertfelnicul arderii-de-tot şi a mistuit arderea-de- 
tot. 

27 Atunci Domnul i-a vorbit îngerului, iar acesta şi-a vârât sabia în teaca ei. 

28 La vremea când David a văzut că Domnul i-a răspuns în aria lui Ornan lebuseul, acolo a jertfit. 
29 La acea vreme, cortul Domnului, pe care Moise îl făcuse în pustie, ca şi Jertfelnicul arderilor-de- 
tot, se aflau pe înălțimea de la Gabaon. 

30 Dar David n-a putut să meargă acolo să-L întrebe pe Dumnezeu, căci se îngrozise văzând sabia 
îngerului Domnului. 

22 

Pregătiri pentru zidirea casei Domnului. 

1 Şi a zis David: „lată casa Domnului Dumnezeu şi iată jertfelnicul lui Israel pentru arderile-de- 
tot!” 

2 Şi a poruncit David să-i adune pe toți străinii din ţara lui Israel. Şi i-a pus cioplitori de piatră, ca să 
cioplească pietre netede pentru zidirea templului lui Dumnezeu. 

3 Şi a pregătit David mult fier pentru piroanele uşilor şi ale porţilor, ca şi pentru legăturile lor; şi 
aramă atât de multă, încât nu mai putea fi cântărită; 

4 şi lemn de cedru nemăsurat, de vreme ce Sidonienii şi Tirienii îi aduceau lui David lemn de cedru 
din belşug. 

5 Şi a zis David: „Solomon, fiul meu, este încă foarte tânăr, dar casa care-i va fi zidită Domnului 
trebuie să fie foarte măreaţă şi vestită şi slăvită în tot pământul; eu îi voi face pregătirile”. Şi a făcut 
David belşug de pregătiri înainte de a muri. 

6 Şi l-a chemat pe Solomon, fiul său, şi i-a poruncit să-l zidească Domnului, Dumnezeului lui 
Israel, templu. 

7 Şi i-a zis David lui Solomon: „Fiule, eu îmi pusesem la inimă să-l zidesc casă numelui Domnului 


Dumnezeu. 

8 Dar a fost către mine cuvântul Domnului, zicând: tu ai vărsat sânge din belşug şi ai purtat 
războaie mari; nu tu îi vei zidi numelui Meu casă, fiindcă tu ai vărsat în faţa mea mult sânge pe 
pământ. 

9 lată, un fiu ţi se va naşte; el va fi un bărbat al odihnei; Eu îi voi da odihnă din partea tuturor 
vrăjmaşilor lui dimprejur, căci numele lui va fi Solomon, iar Eu îi voi da lui Israel pace şi linişte în 
zilele lui.] 

10 El îi va zidi casă numelui Meu şi el îmi va fi Mie fiu şi eu îi voi fi lui Tată, iar Eu voi întări pe 
veci tronul domniei lui în Israel. 

11 Şi acum, fiul meu, Domnul va fi cu tine şi te va face să propăşeşti; şi tu Îi vei zidi casă Domnului 
Dumnezeu, aşa cum El a grăit despre tine. 

12 Numai să-ţi dea Domnul înţelepciune şi pricepere şi să te întărească peste Israel pentru ca tu să 
păzeşti şi să plineşti legea Domnului, Dumnezeului tău. 

13 Atunci te va face El să propăşeşti, dacă tu te vei îngriji să plineşti poruncile 

1 Numele lui Solomon derivă din şalom, care înseamnă „pace” (sau „propăşire”). 

şi judecăţile pe care Domnul i le-a poruncit lui Moise pentru Israel; fii bărbat şi puternic!; şi nu te 
teme, nici să te sperii! 

14 Iată, eu, din sărăcia mea, am pregătit pentru casa Domnului o sută de mii de talanţi de aur şi un 
milion de talanţi de argint; de asemenea, aramă şi fier fără măsură, căci se află din belşug; am 
pregătit lemnărie şi piatră; la acestea tu vei adăuga. 

15 Ai cu tine o mulţime de lucrători: meşteri, zidari în piatră, dulgheri pentru lemnărie, toţi iscusiţi 
în orice fel de lucru. 

16 Aur, argint, aramă şi fier ai cât nu se poate cântări. Ridică-te şi fă!, şi Domnul va fi cu tine”. 

17 David le-a poruncit tuturor maimarilor lui Israel să-l ajute pe Solomon, fiul său: 

18 „Oare nu e Domnul cu voi?; El v-a dat pace din toate părțile, căci El i-a dat în mâinile voastre pe 
locuitorii ţării, iar ţara s-a supus în faţa Domnului şi în faţa poporului Său. 

19 Aşadar, puneţi-vă la inimă şi la suflet să-L căutaţi pe Domnul, Dumnezeul vostru; şi ridicaţi-vă 
şi zidiţi-l casă sfântă Domnului, Dumnezeului vostru, ca să aduceţi chivotul legământului Domnului 
şi sfintele vase ale lui Dumnezeu în templul care va fi zidit în numele Domnului!” 

23 

Numărul, rânduiala şi slujba leviţilor. 

1 Fiind David bătrân şi sătul de zile, în locul lui l-a făcut rege peste Israel pe Solomon, fiul său. 

2 Şi i-a adunat pe toţi mai-marii din Israel şi pe preoţi şi pe leviţi. 

3 Şi leviţii s-au numărat pe ei înşişi, cei de la treizeci de ani în sus; numărul lor, pe cap de om, a fost 
de treizeci şi opt de mii de bărbaţi. 

4 Dintre ei, cârmuitori peste lucrările casei Domnului au fost douăzeci şi patru de mii; iar grămătici 
şi judecători, şase mii; 

5 patru mii erau portari, iar patru mii erau cântăreți ai Domnului, cu instrumentele muzicale pe care 
ei le făcuseră să-L laude pe Domnul. 

6 Şi i-a împărțit David în cete care să facă-n fiecare zi cu rândul, după fiii lui Levi: Gherşon, Cahat 
şi Merari. 

7 Din Gherşoniţi: Laedan şi Şimei. 

8 Fiii lui Laedan au fost trei: lehiel, căpetenie, Zetam şi Ioil. 

9 Fiii lui Şimei au fost trei: Şelomit, Haziel şi Haran. Aceştia sunt căpeteniile fiilor lui Laedan. 

10 Tot fii ai lui Şimei au fost lahat, Ziza, leuş şi Beraia; aceştia patru sunt tot fii ai lui Şimei; 

11 Iahat era căpetenie; Ziza era al doilea; Ieuş şi Beraia au avut puţini copii şi de aceea au fost 
socotiți la un loc cu casa tatălui lor. 

12 Fiii lui Cahat au fost patru: Amram, Iţhar, Hebron şi Uziel. 

13 Fiii lui Amram: Aaron şi Moise. Aaron a fost rânduit să sfinţească lucrurile cele mai sfintel el şi 
fiii săi pe veci, să ardă tămâie în faţa Domnului, 

1 Literal: ,„... să sfinţească sfintele sfintelor” (genitivul-superlativ, ca în „Cântarea Cântărilor”). 

să-l slujească şi să-l binecuvinteze numele în veci. 


14 Iar Moise, omul lui Dumnezeu, şi fiii săi au fost socotiți la tribul lui Levi. 

15 Fiii lui Moise: Gherşon şi Eliezer. 

16 Fiul lui Gherşon: Şebuel, căpetenia. 

17 Fiul lui Eliezer: Rehabia, căpetenia. Eliezer n-a mai avut alți copii; Rehabia însă a avut foarte 
mulți. 

18 Fiul lui Iţhar: Şelomit, căpetenia. 

19 Fiii lui Hebron: întâiul, leria; al doilea, Amaria; al treilea, Iahaziel; al patrulea, lecameam. 

20 Fiii lui Uziel: întâiul, Mica, al doilea, Işia. 

21 Fiii lui Merari: Mahli şi Muşi; fiii lui Mahli: Eleazar şi Chiş. 

22 Eleazar a murit fără să fi avut fii, ci numai fiice, pe care le-au luat de soţii fiii lui Chiş, verii lor. 
23 Fiii lui Muşi au fost trei: Mahli, Eder şi leremot. 

24 Aceştia sunt fiii lui Levi, după casele părinţilor lor, adică ale capilor de familie, după 
numărătoarea lor pe nume şi pe capete, cei care, de la douăzeci de ani în sus, făceau slujbă în 
templul Domnului. 

25 Căci David a zis: „Domnul, Dumnezeul lui Israel, i-a dat linişte poporului Său şi pe veci l-a 
aşezat în Ierusalim”. 

26 Leviţii nu mai purtau cortul şi toate ale lui, cele de trebuinţă pentru slujbele din el. 

27 De aceea, după cele din urmă porunci ale lui David, au fost numărați leviţii de la douăzeci de ani 
în sus, 

28 ca să stea la îndemâna fiilor lui Aaron pentru slujbele din templul Domnului, pentru [veghea] 
curților şi a cămărilor, pentru curățirea tuturor lucrurilor şi pentru ceea ce era de trebuinţă la slujbele 
din templul lui Dumnezeu, 

29 pentru a se îngriji de pâinile punerii-înainte, de făinuţa de grâu pentru prinosul de pâine şi pentru 
azime, de ceea ce era de copt, de fript şi de măsurat, 

30 pentru a sta dimineaţa şi seara să-l laude pe Domnul şi să I se mărturisească 

31 şi pentru toate arderile-de-tot aduse Domnului sâmbăta, la lună nouă şi la sărbători, după 
numărul şi rânduiala lor, totdeauna înaintea Domnului 

32 şi să facă paza la cortul mărturiei şi paza la locaşul cel sfânt şi paza la fiii lui Aaron, fraţii lor, în 
slujbele din templul Domnului. 

24 

Cetele preoţilor. 

1 Şi fiii lui Aaron, împărțiți în cete: Fiii lui Aaron: Nadab, Abiud, Eleazar şi Itamar. 

2 Nadab şi Abiud au murit înaintea tatălui lor, iar fii n-au avut; aşa că numai Eleazar şi Itamar, fiii 
lui Aaron, au slujit ca preoți. 

3 David i-a împărțit astfel: Pe Țadoc, unul din fiii lui Eleazar, şi pe Ahimelec, unul din fiii lui 
Itamar, potrivit cu numărul lor, cu slujba lor şi cu familiile părinților lor. 

4 Dar între fiii lui Eleazar s-au găsit mai multe căpetenii decât între fiii lui Itamar, aşa că i-a împărțit 
astfel: din fiii lui Eleazar, şaisprezece capi de familie, iar din fiii lui Itamar, opt. 

5 Şi i-a împărțit prin sorţi, pe unii ca şi pe ceilalţi, căci, dintre fiii lui Eleazar şi dintre fiii lui Itamar, 
ei erau mai-mari ai celor sfinte şi mai-mari ai Domnului. 1 

6 lar Şemaia, fiul lui Natanael, grămătic din neamul leviţilor, i-a scris în faţa regelui şi a 
căpeteniilor şi în faţa preoților Țadoc şi Ahimelec, fiul lui Abiatar, şi a capilor de familii preoțești şi 
levitice, o casă părintească fiindu-i rânduită lui Eleazar şi una lui Itamar. 

7 Sorţul cel dintâi i-a ieşit lui lehoiarib; al doilea, lui ledaia; 

8 al treilea, lui Harim; al patrulea, lui Seorim; 

9 al cincilea, lui Malchia; al şaselea, lui Miiamin; 

10 al şaptelea, lui Hacoţ; al optulea, lui Abia; 

11 al nouălea, lui leşua; al zecelea, lui Şecania; 

12 al unsprezecelea, lui Eliaşib; al doisprezecelea, lui Iachim; 

13 al treisprezecelea, lui Hupa; al paisprezecelea, lui Işbaal; 

14 al cincisprezecelea, lui Bilga; al şaisprezecelea, lui Imer; 

15 al şaptesprezecelea, lui Hezir; al optsprezecelea, lui Hapiţeţ; 

16 al nouăsprezecelea, lui Petahia; al douăzecilea, lui lezechiel; 


17 al douăzeci şi unulea, lui Iachin; al douăzeci şi doilea, lui Gamul; 

1 „Mai-marii Domnului” aveau, după toate probabilitățile, atribuţii cu totul speciale, de drept divin, 
care nu ne sunt cunoscute. Oricum, acest genitiv trebuie citit ca în expresiile „frica lui Dumnezeu” 
= frica de Dumnezeu, sau „mântuirea lui Dumnezeu” = mântuirea care vine de la Dumnezeu. 

18 al douăzeci şi treilea, lui Delaia; al douăzeci şi patrulea, lui Maazia; 

19 Acesta era rândul lor la slujbă, cum anume trebuia să vină în templul Domnului, după rânduiala 
lor dată prin Aaron, părintele lor, aşa cum Domnul, Dumnezeul lui Israel, îi poruncise acestuia. 

20 Ceilalţi fii ai lui Levi au fost împărțiți astfel: Din fiii lui Amram, Şubael; din fiii lui Şubael, 
lehdia; 

21 din fiii lui Rehabia, întâiul era Işia; 

22 din fiii lui Iţhar: Şelomot; din fiii lui Şelomot: Iahat; 

23 din fiii lui Hebron: întâiul, leria; al doilea, Amaria; al treilea Iahaziel; şi al patrulea, lecameam; 
24 din fiii lui Uziel: Mica; din fiii lui Mica: Şamir. 

25 Fratele lui Mica a fost Işia; din fiii lui Işia: Zaharia. 

26 Fiii lui Merari: Mahli şi Muşi; din fiii lui laazia: Beno; 

27 din fiii lui Merari, după laazia: Beno, Şoham, Zacur şi Ibri. 

28 Mahli i-a avut pe Eleazar şi pe Itamar; Eleazar a murit fără să fi avut fii. 

29 Chiş l-a avut pe lerahmeel. 

30 Fiii lui Muşi: Mahli, Eder şi lerimot. Aceştia sunt fiii leviţilor după familii. 

31 Şi ei, de asemenea, au primit sorți, ca şi fraţii lor, fiii lui Aaron, în faţa regelui David, a lui Fadoc 
şi a lui Ahimelec, a capilor de familii preoțești şi levitice, fiecare cap de familie fiind pe picior de 
egalitate cu cei mai tineri fraţi ai săi. 

25 

Cântăreţii. 

1 Regele David şi căpeteniile oştirii i-au rânduit la slujbe pe fiii lui Asaf, pe ai lui Heman şi pe ai lui 
Iditun, ca să cânte imnuri în sunetul alăutelor şi al harpelor şi al țimbalelor. 1 

2 Din fiii lui Asaf: Zacur, Iosif, Netania şi Aşarela; fiii lui Asaf, cei ce se ţineau de profetul Asaf, îşi 
aveau locul îndată după rege. 

3 Din cei ai lui Iditun, fiii lui Iditun: Ghedalia, eri, Isaia, Şimei, Haşabia şi Matitia; ei erau şase, 
sub conducerea tatălui lor Iditun, care cânta din alăută mulţumiri şi laude Domnului. 

4 Din cei ai lui Heman: fiii lui Heman: Buchia, Matania, Uziel, Şebuel, Ierimot, Hanania, Hanani, 
Eliata, Ghidalti, Romamti-Ezer, loşbecaşa, Maloti, Hotir şi Mahaziot. 

5 Toţi aceştia erau fiii lui Heman, întâiul cântăreţ al regelui atunci când se cerea cuvânt de la 
Domnul pentru ridicarea cornului. Şi i-a dat Dumnezeu lui Heman paisprezece fii şi trei fiice. 

6 Toţi aceştia, laolaltă cu tatăl lor, cântau în templul Domnului imnuri [acompaniate] de ţimbale, 
harpe şi alăute, avându-şi locul îndată după rege şi după Asaf, Iditun şi Heman. 

7 lar numărul lor înţelegându-se şi al fraţilor lor care învăţaseră să-l cânte Domnului şi care erau 
iscusiţi în slujba aceasta era de două sute optzeci şi opt. 

1 Autorul Paralipomenelor pune un preţ deosebit pe tagma cântăreților. Aceştia sunt recrutați din 
trei familii levitice: Asaf, Iditun şi Heman. (Ca în foarte multe alte cazuri, prin „fii” se înţeleg 
„urmaşi”, descendenţi dintr-un părinte comun). 

8 Şi ei, de asemenea, au aruncat sorţi pentru rândul lor zilnic la slujbă, pentru mare şi mic, pentru 
cel desăvârşit şi pentru învățăcel. 

9 Întâiul sorţ i-a căzut lui Asaf, adică lui Iosif, fraţilor şi fiilor săi: doisprezece; al doilea, lui 
Ghedalia, cu fiii şi fraţii săi: doisprezece; 

10 al treilea, lui Zacur, cu fraţii şi fiii săi: doisprezece; 

11 al patrulea, lui Iţri, cu fiii şi fraţii săi: doisprezece; 

12 al cincilea, lui Netania, cu fiii şi fraţii săi: doisprezece; 

13 al şaselea, lui Buchia, cu fiii şi fraţii săi: doisprezece; 

14 al şaptelea, lui leşarela, cu fiii şi fraţii săi: doisprezece; 

15 al optulea, lui Isaia, cu fiii şi fraţii săi: doisprezece; 

16 al nouălea, lui Matania, cu fiii şi fraţii săi: doisprezece; 

17 al zecelea, lui Şimei, cu fiii şi fraţii săi: doisprezece; 


18 al unsprezecelea, lui Azareel, cu fiii şi fraţii săi: doisprezece; 

19 al doisprezecelea, lui Haşabia, cu fiii şi fraţii săi: doisprezece; 

20 al treisprezecelea, lui Şebuel, cu fiii şi fraţii săi: doisprezece; 

21 al paisprezecelea, lui Matitia, cu fiii şi fraţii săi: doisprezece; 

22 al cincisprezecelea, lui lerimot, cu fiii şi fraţii săi: doisprezece; 

23 al şaisprezecelea, lui Hanania, cu fiii şi fraţii săi: doisprezece; 

24 al şaptesprezecelea, lui loşbecaşa, cu fiii şi fraţii săi: doisprezece; 

25 al optsprezecelea, lui Hanani, cu fiii şi fraţii săi: doisprezece; 

673 

26 al nouăsprezecelea, lui Maloti, cu fiii şi fraţii săi: doisprezece; 

27 al douăzecilea, lui Eliata, cu fiii şi fraţii săi: doisprezece; 

28 al douăzeci şi unulea, lui Hotir, cu fiii şi fraţii săi: doisprezece; 

29 al douăzeci şi doilea, lui Ghidalti, cu fiii şi fraţii săi: doisprezece; 

30 al douăzeci şi treilea, lui Mahaziot, cu fiii şi fraţii săi: doisprezece; 

31 al douăzeci şi patrulea, lui Romamtiezer, cu fiii şi fraţii săi: doisprezece. 

26 

Portarii, cămăraşii şi judecătorii. 

1 Şi cetele portarilor: Din fiii lui Core: Meşelemia, unul din fiii lui Asaf. 

2 Fiii lui Meşelemia: întâiul-născut, Zaharia; al doilea, lediael; al treilea, Zebadia; al patrulea, 
Iatniel); 

3 al cincilea, Elam; al şaselea, lohanan; al şaptelea, Elioenai. 

4 Fiii lui Obed-Edom: întâiul născut, Şemaia; al doilea, lehozabad; al treilea, Ioah; al patrulea, 
Sacar; al cincilea, Natanael; 

5 al şaselea, Amiel; al şaptelea, Isahar; al optulea, Peultai (fiindcă Dumnezeu l-a binecuvântat). 

6 Fiului său Şemaia 1 s-au născut, de asemenea, fii care au fost căpetenii în casa lor părintească, 
fiindcă au fost oameni puternici. 

7 Fiii lui Şemaia: Otni, Rafael, Obed şi Elzabad; iar fraţii săi, oameni puternici: Elihu, Semachia şi 
Isbacom. 

8 Toţi aceştia erau dintre fiii lui Obed-Edom; ei, fiii lor şi fraţii lor au fost oameni sârguincioşi la 
slujbă şi pricepuţi; şaizeci şi doi au fost din Obed-Edom. 

9 Meşelemia a avut optsprezece fii şi fraţi, oameni puternici. 

10 Hosa, unul din fiii lui Merari, i-a avut pe Şimri, căpetenie: deşi nu el era întâiul-născut, tatăl său 
l-a pus căpetenie; 

11 al doilea, Hilchia; al treilea, Tebalia; al patrulea, Zaharia; fiii şi fraţii lui Hosa au fost, de toți, 
treisprezece. 

12 Aceştia sunt cei rânduiţi la porți, după capii de familie, vrednici de slujbă, împreună cu fraţii lor, 
ca să slujească în templul Domnului. 

13 Şi ei, de asemenea, au aruncat sorți, pentru mari şi pentru mici după familiile lor, pentru fiecare 
poartă. 

14 Pentru poarta dinspre răsărit, sorțul i-a căzut lui Şelemia; lui Zaharia, fiul său, i s-au aruncat sorți 
şi i-a căzut poarta dinspre miază-noapte; 

15 lui Obed-Edom, cea dinspre miazăzi, peste drum de cămări; 

16 lui Şupim şi Hosa le-a căzut sorţul pentru cea dinspre apus, la porțile Şelechet, unde drumul urcă 
şi unde străjile stau faţă-n faţă. 

17 Spre răsărit, câte şase pe zi; spre miază-noapte, câte patru pe zi; spre miazăzi, câte patru pe zi; iar 
la cămări, câte doi, cu schimbul, 

18 să ţină paza; spre apus, patru; iar către drum, doi, să ţină paza. 

19 Acestea sunt cetele portarilor din fiii lui Core şi din fiii lui Merari. 

20 Iar leviţii, fraţii lor, erau peste vistieriile casei Domnului şi peste vistieriile lucrurilor sfinţite. 

21 Fiii lui Laedan, fiul lui Gherşon, căpeteniile ce se trăgeau din Laedan 

Gherşonitul: Iehiel; 

22 Fiii lui lehiel: Zetam şi Ioil, fratele său, care păzeau vistieria casei Domnului 

23 împreună cu urmaşii lui Amram: Iţhar, Hebron, Uziel; 


24 Şebuel, fiul lui Gherşon, fiul lui Moise, era mai mare peste vistierii. 

25 Fratele său Eleazar îl avea fiu pe Rehabia; acesta, pe Isaia; acesta, pe Ioram; acesta, pe Zicri; iar 
acesta, pe Şelomit. 

26 Şelomit şi fraţii săi privegheau asupra tuturor vistieriilor lucrurilor sfinţite pe care le afierosiseră 
regele David şi capii de familie şi căpeteniile peste mii şi peste sute şi căpeteniile oastei, 

27 lucruri pe care ei le luaseră de prin cetăţi [cucerite] şi din prăzi şi din care afierosiseră, pentru ca 
zidirea templului Domnului să nu ducă lipsă. 

28 De asemenea, tot ceea ce afierosise profetul Samuel, precum şi Saul, fiul lui Chiş, şi Abner, fiul 
lui Ner, şi Ioab, fiul Ţeruiei, toate cele afierosite erau în grija lui Şelomit şi a fraților lui. 

29 Din neamul lui Iţhar, Hanania şi fiii săi erau rânduiţi la slujbele din afară ale Israeliților, ca 
scriitori şi judecători. 

30 Din neamul lui Hebron, Haşabia şi fiii săi, oameni puternici, în număr de o mie şapte sute, aveau 
supravegherea asupra lui Israel de cealaltă parte de Iordan, spre apus, pentru tot felul de slujbe ale 
Domnului şi ale regelui. 

31 Din neamul lui Hebron, Ieria era căpetenia Hebroniţilor, după generaţii şi după familii. În cel de 
al patruzecilea an al domniei lui [David] ei au fost numărați, iar între ei s-au aflat viteji în Iazerul 
Galaadului. 

32 Iar fraţii lui, oameni puternici, în număr de două mii şapte sute, erau capi de familie; pe aceştia i- 
a pus David peste triburile lui Ruben şi Gad şi peste jumătate din seminţia lui Manase, pentru toate 
rânduielile lui Dumnezeu şi treburile regelui. 

27 

Alţi dregători ai lui David. 

1 lată-i pe fiii lui Israel, după numărul lor: capi de familie, căpetenii peste mii şi peste sute, cu 
grămăticii lor, care-i slujeau poporului după fiece cuvânt al regelui, împărțiți în cete care intrau şi 
ieşeau [din slujbă], lună de lună, în toate lunile anului; în fiecare ceată erau câte douăzeci şi patru de 
mii. 

2 Căpetenia primei cete, pentru luna întâi: laşobeam, fiul lui Zabdiel; în ceata lui erau douăzeci şi 
patru de mii; 

3 el era dintre fiii lui Fares, mai-mare peste toate căpeteniile de oaste în luna întâi. 

4 Peste ceata din luna a doua: Dodai Ahohitul; în ceata lui se afla şi căpetenia Miclot; în ceata lui 
erau douăzeci şi patru de mii. 

5 A treia căpetenie, pentru luna a treia: Benaia, fiul preotului Iehoiada; şi în ceata lui erau tot 
douăzeci şi patru de mii; 

6 acest Benaia era un viteaz între cei treizeci şi mai-mare peste cei treizeci; în ceata lui se afla şi 
Amizabad, fiul său. 

7 A patra căpetenie, pentru luna a patra: Asael, fratele lui Ioab; iar după el era Zebadia, fiul său; în 
ceata lui erau tot douăzeci şi patru de mii. 

8 A cincea căpetenie, pentru luna a cincea: Şamhut Izrahitul; în ceata lui erau tot douăzeci şi patru 
de mii. 

9 A şasea căpetenie, pentru luna a şasea: Ira, fiul lui Icheş Tecoanul; în ceata lui erau tot douăzeci şi 
patru de mii. 

10 A şaptea căpetenie, pentru luna a şaptea: Heleţ Peloninul, din fiii lui Efraim; şi în ceata lui erau 
tot douăzeci şi patru de mii. 

11 A opta căpetenie, pentru luna a opta: Sibecai Huşatitul, din seminţia lui Zarah; în ceata lui erau 
tot douăzeci şi patru de mii. 

12 A noua căpetenie, pentru luna a noua: Abiezer Anatoteanul, din fiii lui Veniamin; şi în ceata lui 
erau tot douăzeci şi patru de mii. 

13 A zecea căpetenie, pentru luna a zecea: Maherai din Netofat, din familia lui Zarah; în ceata lui 
erau tot douăzeci şi patru de mii. 

14 A unsprezecea căpetenie, pentru luna a unsprezecea: Benaia din Piraton, din fiii lui Efraim; şi în 
ceata lui erau tot douăzeci şi patru de mii. 

15 A douăsprezecea căpetenie, pentru luna a douăsprezecea: Heldai din Netofat, din seminţia lui 
Otniel; şi în ceata lui erau tot douăzeci şi patru de mii. 


16 Iar peste triburile lui Israel: Căpetenie peste Ruben era Eliezer, fiul lui Zicri; peste Simeon era 
Şefatia, fiul lui Maaca; 

17 peste leviţi era Haşabia, fiul lui Chemuel; peste Aaron era Țadoc; 

18 peste Iuda era Elihu, din frații lui David; pentru Isahar era Omri, fiul lui Micael; 

19 peste Zabulon era Işmaia, fiul lui Obadia; peste Neftali era Ierimot, fiul lui Azriel; 

20 peste fiii lui Efraim era Hoseia, fiul lui Azazia; peste jumătatea din tribul lui Manase era Ioil, fiul 
lui Pedaia; 

21 peste jumătatea cealaltă din tribul lui Manase cea din Galaad era Ido, fiul lui Zaharia; peste 
Veniamin era laasiel, fiul lui Abner; 

22 peste Dan era Azareel, fiul lui leroham. Acestea erau căpeteniile triburilor lui Israel. 

23 David însă nu i-a numărat şi pe cei de douăzeci de ani şi mai în jos, deoarece Domnul spusese 
că-l va înmulţi pe Israel ca stelele cerului. 

24 Ioab, fiul Ţeruiei, începuse să facă numărătoarea, dar nu a şi sfârşit-o, pricină pentru care s-a 
făcut mânie asupra lui Israel şi pentru care numărătoarea aceea nu a intrat în Cartea Faptelor regelui 
David. 

25 Peste vistieriile regelui era Azmavet, fiul lui Adiel, iar peste strânsurile de pe câmp, din oraşe şi 
din sate şi din turnuri era Ionatan, fiul lui Uzia. 

26 Peste gospodarii care lucrau pământul era Ezri, fiul lui Chelub. 

27 Peste vii era Şimei din Rama, iar peste pivnițele de vinuri era Zabdi, fiul lui Şifmi. 

28 Peste livezile de măslini şi de smochini în câmpie era Baal-Hanan din Gheder, iar peste 
magaziile untdelemnului era Ioaș. 

29 Peste vitele mari ce păşteau în Şaron era Şitrai Haşaroneanul, iar peste cele din văi era Şafat, fiul 
lui Adlai. 

30 Peste cămile era Obil Ismaelitul, peste asini, lehdia Meroneanul. 

31 Peste turme era laziz Agariteanul. Toţi aceştia erau cârmuitori peste strânsurile de hrană ale 
regelui David. 

32 Ionatan, unchiul lui David dinspre tată, era sfetnic, om înţelept şi grămătic; iar lehiel, fiul lui 
Hacmoni, era cu fiii regelui. 

33 Şi Ahitofel era sfetnic al regelui; iar Huşai Archianul era cel mai apropiat prieten al regelui. 

34 Lui Ahitofel i-au urmat Iehoiada, fiul lui Benaia, şi Abiatar. Iar Ioab era căpetenia oştirii regelui. 

28 

Sfaturile lui David pentru zidirea casei Domnului. 

1 David a adunat în Ierusalim toate căpeteniile lui Israel, pe mai-marii judecătorilor, mai-marii 
cetelor care-i slujeau regelui, căpeteniile peste mii şi peste sute, pe vistiernici şi pe cei ce 
răspundeau de strânsurile pentru hrana regelui şi a tuturor oamenilor lui şi a fiilor săi împreună cu 
eunucii, pe viteji şi pe războinicii din oaste. 

2 Şi a stat David în mijlocul adunării şi a zis: „Ascultaţi-mă, fraţii mei şi poporul meu. Mi-a stat la 
inimă să zidesc locaş de odihnă pentru chivotul legământului Domnului şi aşternut picioarelor 
Domnului nostru; şi am pregătit ceea ce e de trebuinţă pentru zidire. 

3 Dar Dumnezeu mi-a zis: să nu-i zideşti locaş numelui Meu, fiindcă tu eşti om războinic şi ai 
vărsat sânge! 

4 Cu toate acestea, Domnul, Dumnezeul lui Israel, pe mine m-a ales din toată casa tatălui meu să fiu 
în veac rege peste Israel; El din Iuda a ales regalitatea; din casa lui Iuda, casa tatălui meu; iar dintre 
fini tatălui meu, pe mine m-a vrut să fiu rege peste întregul Israel. 

5 Iar dintre fiii mei că mulţi fii mi-a dat mie Domnul -, pe fiul meu Solomon l-a ales să-l aşeze pe 
tronul regatului Domnului, peste Israel. 

6 lar Dumnezeu mi-a zis: solomon, fiul tău, el va zidi casa Mea şi curtea Mea, căci pe el l-am ales 
să-Mi fie Mie fiu, iar Eu să-i fiu lui Tată; 

7 regatul său i-l voi aşeza pe veci, dacă el se va ţine tare, aşa cum o face astăzi, să-Mi păzească 
poruncile şi judecățile. 1 

8 Şi acum, în faţa a toată adunarea Domnului şi în auzul Dumnezeului nostru: Păziţi şi căutaţi toate 
poruncile Domnului, Dumnezeului nostru, pentru ca voi să moşteniți pământul cel bun şi să-l lăsați 
moştenire veşnică fiilor voştri de după voi. 


9 Şi acum, Solomoane, fiul meu!: Cunoaşte-L pe Dumnezeul părinților tăi şi slujeşte-l din inimă 
desăvârşită şi din suflet plin de vrere, căci Domnul este Cel care încearcă toate inimile şi cunoaşte 
fiece gând; dacă tu ÎI vei căuta, El ți Se va face aflat2, iar dacă-L vei părăsi, şi El pentotdeauna te va 
părăsi. 

10 Vezi acum că pe tine te-a ales Domnul să-l zideşti casă de sfinţenie; adună-ţi puterile şi fă-o 
1 O făgăduinţă a lui Dumnezeu este întotdeauna condiționată de credincioşia şi comportamentul 
omului. 

2 Când Dumnezeu devine obiectul căutării omului, El este Cel ce i Se face cunoscut acestuia. 

11 Atunci David i-a dat lui Solomon, fiul său, planul templului şi al clădirilor lui şi al vistieriilor şi 
al foişoarelor şi al cămărilor dinlăuntru şi al casei ispăşirii, 

12 precum şi planul pe care-l avea în minte pentru curțile templului Domnului şi pentru toate odăile 
dimprejur, pentru vistieriile templului Domnului, pentru vistieriile lucrurilor sfinte 

13 şi pentru odăile de odihnă, pentru încăperile preoților şi leviţilor, pentru toate lucrările de slujbă 
din templul Domnului şi pentru vistieriile vaselor de slujbă din templul Domnului, 

14 cu greutatea lor în aur şi argint; 

15 şi i-a dat greutatea sfeşnicelor şi a candelelor. 

16 De asemenea, i-a dat greutatea meselor pentru pâinile punerii-înainte, a fiecărei mese de aur, ca 
şi a celei de argint, 

17 pe a furculiţelor, talerelor şi cupelor de aur; greutatea aurului şi a argintului pentru cădelniţe şi 
căţui, potrivit cu măsura fiecăreia. 

18 I-a arătat şi măsura altarului tămâierii, din aur curat, şi planul carului heruvimilor cu aripile 
întinse, care umbreau chivotul legământului Domnului. 

19 Pe toate i le-a dat David lui Solomon, în scriere de mâna Domnului3, pentru ca el să priceapă 
cum să ducă planul la îndeplinire. 

20 Şi a zis David către Solomon, fiul său: „Adună-ţi puterile, 

3 În v. 12 se spune că David avea planul „în minte”. Menţiunea de aici: „în scriere de mâna 
Domnului” se referă la „izvodul” cortului legământului, pe care Dumnezeu, prin revelaţie directă, 1- 
| dăduse lui Moise ca prototip al viitorului templu (Iş 25, 9, 40). 

îmbărbătează-te şi fă-le! Nu te teme, nici nu te speria, căci Domnul, Dumnezeul meu, va fi cu tine şi 
nu te va lăsa şi nu te va părăsi până ce vei fi isprăvit toată lucrarea pentru slujba templului 
Domnului. 

21 lată şi cetele preoților şi leviţilor pentru toate slujbele din templul lui Dumnezeu! Şi cu tine sunt 
meşteri iscusiți în orice lucrare, după meşteşugul fiecăruia; de asemenea, mai-marii şi-ntregul popor 
sunt gata pentru tot ceea ce tu vei porunci”. 

29 

Danii pentru casa Domnului. Rugăciunea regelui. Ungerea lui Solomon. Moartea lui David. 

1 Şi a zis regele David către întreaga adunare: „Solomon, fiul meu, cel pe care Domnul l-a ales, e 
tânăr şi plăpând, iar lucrarea e grea, de vreme ce zidirea nu-i pentru om, ci pentru Domnul 
Dumnezeu. 

2 Pe cât mi-a stat în putere, pentru templul Domnului meu am pregătit aur, argint, aramă, fier, lemn 
şi piatră, onix şi pietre scumpe pentru tot felul de podoabe, pietre nestemate şi multă marmură. 

3 Şi fiindcă mare dragoste am eu pentru casa Dumnezeului meu, aurul şi argintul pe care l-am 
agonisit pentru mine, iată, îl dau pentru casa Dumnezeului meu, ca adaos la cel pe care l-am pregătit 
anume pentru casa celor sfinte: 

4 trei mii de talanţi de aur de Ofir şi şapte mii de talanţi de argint curat, pentru îmbrăcarea pereţilor 
casei Domnului: 

678 

5 aur pentru ceea ce e de aur, argint pentru ceea ce e de argint; şi totul să fie lucrat de mână de 
meşter... Şi acum: cine vrea să vină cu mâinile pline pentru Domnul?” 

6 Atunci capii de familie şi mai-marii fiilor lui Israel şi căpeteniile peste mii şi căpeteniile peste sute 
şi supraveghetorii lucrurilor şi iconomii regelui s-au îndemnat 

7 şi au dat pentru lucrările templului Domnului cinci mii de talanţi de aur şi zece mii de galbeni din 
aur şi zece mii de talanţi de argint şi optsprezece mii de talanți de aramă şi o sută de mii de talanţi 


1? 


de fier. 

8 lar cei care aveau pietre scumpe, le-au dat şi pe acelea în vistieria templului Domnului prin 
mâinile lui Iehiel Gherşonitul. 

9 Şi s-au bucurat poporenii de râvna lor, că din plinul inimii au binevoit să-l dea Domnului; iar 
regele David s-a bucurat foarte. 

10 Atunci regele David L-a binecuvântat pe Domnul în faţa adunării, zicând: „Binecuvântat eşti, 
Doamne, Dumnezeul lui Israel, Tatăl nostru din veac până-n veac! 

11 A Ta este, Doamne, mărirea şi puterea şi lauda şi biruinţa şi tăria; că Tu eşti Stăpânul a tot ce e 
în cer şi a tot ce e pe pământ, şi de faţa ta se cutremură fiecare rege şi fiecare neam. 

12 De la Tine sunt bogăţia şi slava; Tu, Doamne, pe toți îi stăpâneşti, că Tu eşti Stăpânul a toată 
stăpânia şi-n mâna Ta este puterea şi domnia; şi-n puterea Ta, Atotţiitorule, stă ca pe toate să le 
măreşti şi să le întăreşti. 

13 Şi acum, Doamne, ne mărturisim Ție şi lăudăm numele slavei Tale. 

14 Dar cine sunt eu şi cine e poporul meu, că ne-am învrednicit să-Ți aducem acestea?: că ale Tale 
sunt toate şi dintru ale Tale Ți-am dat; 

15 că străini suntem noi în faţa Ta, străini precum toţi părinţii noştri; ca umbra sunt zilele noastre pe 
pământ, şi nimic nu rămâne. 

16 Doamne, Dumnezeul nostru, tot belşugul acesta pe care noi l-am pregătit ca să-i zidim casă 
numelui Tău celui sfânt este din mâna Ta, şi al Tău este totul. 

17 Şi am cunoscut, Doamne, că Tu eşti Cel care cercetezi inimile şi iubeşti dreptatea; eu cu inimă 
curată i-am jertfit toate acestea, iar acum l-am văzut pe poporul Tău, care se află aici, că-ntru 
bucurie i-a jertfit. 

18 Doamne, Dumnezeul lui Avraam şi al lui Isaac şi al lui Israel, părinţii noştri, în veac păzeşte 
aceste lucrări în cugetul inimii poporului Tău, şi inimile lor le îndreaptă spre Tine! 

19 Iar lui Solomon, fiul meu, dă-i inimă bună, ca să-Ți plinească poruncile şi mărturiile şi 
învăţăturile şi să ducă la capăt zidirea templului Tău, pentru care am făcut pregătire!” 

20 Şi a zis David către toată adunarea: „Binecuvântaţi-L pe Domnul, Dumnezeul nostru!” Şi toată 
adunarea L-a binecuvântat pe Domnul, Dumnezeul părinților ei; şi, plecându-şi genunchii, s-a 
închinat Domnului şi regelui. 

21 Iar în ziua următoare I-a adus David jertfe Domnului şi arderi-de-tot lui Dumnezeu: o mie de 
miei, o mie de berbeci şi o mie de viței, cu libaţiile lor; şi o mulţime de jertfe pentru tot Israelul. 

22 şi-n ziua aceea au mâncat şi au băut în faţa Domnului cu bucurie mare; şi 

pentru a doua oară l-au făcut rege pe Solomon, fiul lui David, şi l-au uns în faţa Domnului, ca 
regel, iar pe Țadoc ca preot. 

23 şi s-a aşezat Solomon pe tronul lui David, tatăl său, şi a sporit, şi tot Israelul i s-a supus. 

24 i s-au supus şi căpeteniile şi dregătorii şi toţi fiii regelui David, părintele său. 

25 Domnul l-a mărit pe Solomon în ochii întregului Israel; şi i-a dat slavă regească, aşa cum nici un 
rege n-a avut înaintea lui. 

26 David, fiul lui lesei, a domnit peste Israel vreme de patruzeci de ani: 

27 şapte ani în Hebron şi treizeci şi trei de ani în Ierusalim. 

28 Şi a murit la bătrâneţe bună, sătul de zile, în bogăţie şi mărire. Iar în locul lui a domnit Solomon, 
fiul său. 

29 Iar celelalte fapte ale regelui David, cele dintâi şi cele din urmă, sunt scrise în cartea lui Samuel 
văzătorul şi în cartea profetului Natan şi în cartea lui Gad văzătorul, 

30 despre toată domnia lui şi despre puterea lui şi despre vremile care-au fost peste el şi peste Israel 
şi peste toate împărăţiile pământului. 

1 Solomon fusese desemnat direct de către David ca succesor al său (23, 1); acum are loc aclamarea 
din partea poporului, care confirmă astfel opţiunea regelui. 

Cartea a doua Paralipomena 

1 

Înţelepciunea şi bogăţia lui Solomon. 

1 Şi Solomon, fiul lui David, a prins putere asupra regatului său; iar Domnul, Dumnezeul său, era 


cu el şi l-a umplut de slavă. 

2 Solomon a grăit către întregul Israel, către căpeteniile peste mii şi către sutaşi şi către judecători şi 
către toţi dregătorii de peste Israel şi către capii de familie. 

3 Şi Solomon, împreună cu toată adunarea, a mers pe înălțimea de pe Gabaon, unde se afla cortul 
mărturiei lui Dumnezeu, cel pe care Moise, robul lui Dumnezeu, îl făurise în pustie. 

4 (Cât despre chivotul lui Dumnezeu, David îl adusese din cetatea Chiriat-learim în locul pe care el, 
David, i-l pregătise atunci când i-a întins cort în Ierusalim). 

5 Şi jertfelnicul de aramă, pe care-l făcuse Beţaleel, fiul lui Uri, fiul lui Hur, se afla acolo, în faţa 
cortului Domnului, iar Solomon şi adunarea l-au cercetat. 

6 Pe acest jertfelnic de aramă, care se afla înaintea Domnului, în cort, a adus Solomon o mie de 
arderi-de-tot. 

7 În noaptea aceea i s-a arătat Dumnezeu lui Solomon şi i-a zis: „Cere: ce să-ţi dau?” 

8 lar Solomon I-a zis lui Dumnezeu: „Tu ai făcut mare milă cu David, părintele meu, iar pe mine m- 
ai făcut rege în locul său. 

9 Şi acum, Doamne, Dumnezeule: credincios să rămână numele Tău asupra lui David, părintele 
meu, | de vreme ce Tu m-ai făcut rege peste un popor numeros ca ţărâna pământului. 

10 Acum, dă-mi înţelepciune şi pricepere? ca să ies şi să intru în faţa acestui popor!; căci cine oare 
îl va judeca3 pe acest mare popor al Tău?” 

11 Şi a zis Dumnezeu către Solomon: „De vreme ce aceasta a fost în inima ta, şi n-ai cerut multă 
bogăţie, nici slavă, nici viaţa vrăjmaşilor, şi nici zile multe n-ai cerut, ci ai cerut înţelepciune 

1 Adică: Să-Ţi ţii făgăduinţa pe care i-ai făcut-o lui David, părintele meu! „Credincios”: fidel, loial. 
„Numele Tău”: Tu-Însuţi. 

2 Înţelepciunea (sofia) (mai ales în conducere): capacitatea intelectului de a discerne între bine şi 
rău. „Pricepere” (synesis) (înţeles înrudit cu acela al lui fronesis): capacitatea de a pune 
înţelepciunea în practică, de a găsi întotdeauna o soluţie dreaptă în orice problemă. 

3 „A judeca” (aici): a cârmui după dreptate, a judeca neînțelegerile prin cumpăna cea dreaptă. 

şi pricepere ca să-l judeci pe poporul Meu, peste care te-am pus rege, 

12 înţelepciunea şi priceperea ţi le dau; şi-ţi voi da bogăţie şi avuţii şi slavă, aşa cum nici un rege de 
dinaintea ta nu ţi-a fost pe măsură, şi aşa cum nici după tine nu va fi”. 

13 Şi a venit Solomon de pe înălțimea Gabaonului din faţa cortului mărturiei la Ierusalim, şi a 
domnit peste Israel. 

14 Solomon a adunat care şi călăreţi: avea o mie patru sute de care şi douăsprezece mii de călăreți; 
şi le-a aşezat în cetăţile carelor; iar poporul era cu regele în Ierusalim. 

15 Regele a făcut în aşa fel încât argintul şi aurul era în Ierusalim [tot atât de prețuit] ca pietrele; iar 
cedrii se aflau în Iudeea ca duzii care cresc în neştire pe câmp. 

16 I se aduceau lui Solomon, pe bani, cai din Egipt; negustorii regelui cumpărau cu bani: 

17 scoţându-l din Egipt, îi aduceau regelui un car pentru şase sute de sicli de argint şi un cal pentru 
o sută cincizeci de sicli de argint; tot astfel şi tot ei aduceau pentru toţi regii Heteilor şi pentru regii 
Siriei. 

18 Solomon a zis că-i va zidi o casă numelui Domnului şi o casă pentru regatul său. 

2 

Pregătiri pentru zidirea casei Domnului. 

1 Şi a adunat Solomon şaptezeci de mii de salahori şi optzeci de mii de tăietori de piatră în munte; 
iar peste aceştia erau trei mii şase sute de supraveghetori. 

2 Solomon a trimis la Hiram, regele Tirului, zicând: „De vreme ce tu te-ai purtat bine cu David, 
părintele meu, şi i-ai dat cedri spre a-şi zidi o casă în care să locuiască, 

3 iată că şi eu, fiul său, îi zidesc o casă numelui Domnului, Dumnezeului meu, spre a I-o sfinţi şi a 
arde în faţa Lui tămâie cu bună mireasmă şi a aduce fără-ncetare pâinile punerii-înainte şi a aduce 
fără-ncetare arderi-de-tot, dimineaţa şi seara şi sâmbăta şi la lună nouă şi la sărbătorile Domnului, 
Dumnezeului nostru, ceea ce e [rânduială] veşnică în Israel. 

4 Iar casa pe care eu o zidesc urmează să fie mare, căci mare este Dumnezeul nostru peste toţi 
dumnezeii. 

5 Şi cine oare va putea să-l zidească Lui casă, de vreme ce însuşi cerul şi cerul cerului nu-l cuprind 


slava? Şi cine sunt eu, ca să-l zidesc Lui casă, decât numai spre a I se aduce jertfe de tămâie? 

6 Şi acum, trimite-mi un om înţelept şi iscusit în a lucra în aur şi în argint şi în aramă şi în fier şi în 
tort purpuriu şi stacojiu şi roşu şi vânăt, şi unul care să ştie să sape înflorituri împreună cu iscusiţii 
meşteri care sunt la mine în Iuda şi în Ierusalim, cei pe care i-a pregătit David, părintele meu. 

7 Şi mai trimite-mi din Liban lemn de cedru şi de ienupăr şi de pin; fiindcă ştiu că servii tăi se 
pricep să taie lemnul din Liban. 

8 Şi, iată, servii mei vor merge împreună cu servii tăi, ca să-mi pregătească lemnărie multă, căci 
mare şi mărită va fi casa pe care o zidesc. 

9 Şi, iată, servilor tăi lucrători, celor ce taie lemnul, le-am dat de mâncare, în dar, douăzeci de mii 
de măsuri de grâu şi douăzeci de mii de măsuri de orz şi douăzeci de mii de măsuri de vin şi 
douăzeci de mii de măsuri de untdelemn”. 

10 Iar Hiram, regele Tirului, a răspuns în scris şi a trimis la Solomon, zicând: „Fiindcă Domnul Şi-a 
iubit poporul, de aceea te-a făcut pe tine rege peste el”. 

11 Şi a zis Hiram: „Binecuvântat este Domnul, Dumnezeul lui Israel, Cel ce a făcut cerul şi 
pământul, Cel ce i-a dat regelui David un fiu înţelept, iscusit în pricepere şi ştiinţă, care va zidi o 
casă pentru Domnul şi o casă pentru regatul său. 

12 Şi acum, ţi-am trimis un om înţelept şi înzestrat cu pricepere, pe Hiram-abil 

13 (mama lui era dintre fetele lui Dan, iar tatăl său era tirian), care ştie să lucreze în aur şi în argint 
şi în aramă şi în fier şi în piatră şi în lemn şi să ţeasă cu purpură şi cu tort albastru şi stacojiu şi cu 
vison şi să sape înflorituri şi să înţeleagă tot ce se poate plănui şi orice îi vei da tu să facă, tu şi 
meşterii tăi şi meşterii domnului meu David, părintele tău. 

14 Şi acum, grâul şi orzul şi vinul şi untdelemnul de care domnul meu a vorbit, trimite-le servilor 
tăi. 

15 Iar noi vom tăia din Liban lemnul de care ai nevoie şi-l vom aduce cu plutele pe mare la Ioppe 2, 
iar tu le vei duce la Ierusalim”. 

16 Atunci Solomon i-a adunat pe toți străinii care se aflau în țara lui Israel, 

1 Hiram-Abi” se traduce: „Hiram este tatăl meu”. 

2 loppe: laffa de astăzi. 

după numărătoarea cu care-i numărase David, părintele său; şi s-au aflat o sută cincizeci şi trei de 
mii şi şase sute. 17 Şi dintre ei a făcut şaptezeci de mii de salahori şi optzeci de mii de tăietori în 
piatră şi trei mii şase sute de supraveghetori peste popor3. 

3 

Zidirea templului. 

1 Solomon a început să zidească templul Domnului în Ierusalim, pe muntele Morial, acolo unde 
Domnul i Se arătase lui David, părintele său, pe locul pe care David îl pregătise în aria lui Ornan 
lebuseul. 

2 Zidirea a început în luna a doua din cel de al patrulea an al domniei lui. 

3 Şi aşa a început Solomon să zidească templul Domnului: lungimea chiar de la prima măsurătoare, 
de la un capăt la altul era de şaizeci de coţi; lăţimea, douăzeci de coţi. 

4 Pridvorul din faţa templului avea lungimea egală cu lăţimea templului, adică douăzeci de coţi; iar 
înălţimea, o sută douăzeci de coţi. Şi l-a căptuşit pe dinlăuntru cu aur curat. 

5 Casa cea mare? a căptuşit-o cu lemn de cedru şi a poleit-o cu aur curat, iar pe el a săpat finici şi 
lănţişoare. 

3 T. M.: „... supraveghetori care să-i facă să muncească”. Evident, e vorba de o muncă silnică, 
făcută nu cu evrei, ci cu străinii ce se aflau în Israel (despre care nu ni se spune că ar fi fost plătiţi). 

1 Numai de aici, din acest verset, aflăm că Sionul era unul şi acelaşi loc cu Moria, muntele pe care, 
cu nouă secole în urmă, se petrecuse jertfa lui Avraam (Fc 22, 2). 

2 Adică ceea ce se chema „sfânta” (echivalentul naosului dintr-o biserică creştină). 

6 Şi a împodobit templul, spre slavă, cu pietre scumpe; iar aurul era din Parvaim3. 

7 Templul pereţii lui [lăuntrici] şi uşorii şi tavanele şi uşile le-a poleit cu aur; iar pe pereţi a săpat 
heruvimi. 

8 A făcut şi locaşul sfintei-sfintelor, a cărui lungime era egală cu lăţimea locaşului sfintei; lăţimea 


era de douăzeci de coţi, iar lungimea, de douăzeci de coţi; şi, având în vedere heruvimii, l-a 
îmbrăcat cu şase sute de talanţi de aur curat. 

9 Greutatea cuielor greutatea fiecăruia era de cincizeci de sicli de aur. Şi odăile de sus le-a căptuşit 
cu aur. 

10 În sfânta-sfintelor a făcut doi heruvimi, sculptați în lemn, şi i-a ferecat cu aur. 

11 Aripile heruvimilor aveau în lungime douăzeci de coţi; o aripă de cinci coţi atingea peretele 
templului, iar cealaltă aripă de cinci coți atingea aripa celuilalt heruvim; 

12 de asemenea, aripa de cinci coţi a celuilalt heruvim atingea peretele templului, iar cealaltă aripă 
de cinci coţi atingea aripa celuilalt heruvim. 

13 Întinse, aripile acestor heruvimi aveau o lungime de douăzeci de coţi; ei şedeau în picioare, cu 
fețele spre sfânta. 

14 A făcut şi o perdea de inuri purpurii, stacojii, albastre şi de vison, iar pe ea a brodat heruvimi. 

15 În faţa templului a făcut doi stâlpi, înalţi de treizeci şi cinci de coţi, ale căror capiteluri erau de 
câte cinci coţi. 

3 Parvaim: regiune situată, probabil, în Arabia, regiune faimoasă în vechime pentru calitatea 
aurului; neidentificată geografic. 

16 A mai făcut lănţişoare, precum cele din sfânta-sfintelor, şi le-a pus pe capetele stâlpilor; a făcut 
şi o sută de rodii, pe care le-a pus pe lănţişoare. 

17 Stâlpii i-a aşezat în faţa templului, unul de-a dreapta şi altul de-a stânga; pe cel din dreapta l-a 
numit Temeiul, iar pe cel din stânga l-a numit Tăria.4 

4 

Vasele sfinţite. 

1 A făcut un jertfelnic de aramă, lung de douăzeci de coţi, lat de douăzeci de coţi şi înalt de zece 
coți. 

2 A făcut marea turnată, de zece coţi în diametru, complet rotundă, cu înălțimea de cinci coţi şi cu 
circumferința de treizeci de coţi. 

3 Dedesubtul ei, de jur-împrejur, se aflau chipuri de boi făcute prin turnare; ele înconjurau baia pe 
două rânduri de câte zece coți. 

4 Erau turnaţi doisprezece boi: trei cu faţa spre miază-noapte, trei cu faţa spre apus, trei cu fața spre 
miazăzi, trei cu faţa spre răsărit; spinările lor erau spre centru. 

5 Grosimea [mării] era de un pumn. Buza ei era ca o buză de potir, lucrată ca o cupă de crin; în ea 
încăpeau trei mii de vedre; aşa au făcut-o. 

6 A făcut şi zece spălătoare; şi le-a pus cinci de-a dreapta şi cinci de-a stânga, pentru ca în ele să fie 
spălate cele de trebuinţă pentru arderile-de-tot şi-n ele să fie clătite vasele; iar marea, pentru ca în ea 
să se spele preoţii. 

4 Despre numele celor doi stâlpi şi semnificația lor vezi nota de la 3 Rg 7, 21. 

7 A făcut şi zece sfeşnice de aur, după izvoadele lor; şi le-a aşezat în templu, cinci de-a dreapta şi 
cinci de-a stânga. 

8 A mai făcut zece mese, şi le-a aşezat în templu, cinci de-a dreapta şi cinci de-a stânga. A făcut şi 
zece cupe de aur. 

9 A făcut şi curtea preoţilor, precum şi curtea cea mare; curților le-a făcut porţi, iar porţile le-a 
ferecat cu aramă. 

10 Marea a aşezat-o în colţul din dreapta al templului, cel dinspre miazăzi-răsărit. 

11 Hiram a făcut şi cârligele de prins carnea, precum şi căldările şi grătarul jertfelnicului şi toate 
uneltele lui. Şi a sfârşit Hiram tot ceea ce avusese de făcut pentru regele Solomon în templul lui 
Dumnezeu: 

12 doi stâlpi; iar deasupra lor, lucrarea în relief pentru capitelurile din vârful celor doi stâlpi; şi două 
reţele care acopereau partea de deasupra a capitelurilor din vârful stâlpilor; 

13 pentru reţele, patru sute de clopoței de aur; la o plasă, două rânduri de rodii, ca să acopere cele 
două capiteluri de pe vârful stâlpilor. 

14 A făcut zece şasiuri, iar pe şasiuri a făcut spălătoare; 

15 şi marea, cu cei doisprezece boi de sub ea; 

16 şi lighene pentru spălat picioarele, şi cârlige de atârnat carnea, şi cupe şi uneltele (pe care le 


făcuse Hiram şi pe care i le adusese regelui Solomon în casa Domnului): din aramă curată. 

17 Regele a pus să le toarne într-un pământ cleios din împrejurimile Iordanului, între Sucot şi 
Țartan. 

18 Toate aceste lucruri le-a făcut Solomon din mare belşug, căci n-a lipsit mulţimea aramei. 

19 Făcut-a Solomon toate uneltele templului Domnului; şi altarul tămâierii, cel de aur, şi mesele pe 
care să stea pâinile punerii-înainte, 

20 şi sfeşnicele şi candelele de aur curat, ca să ardă, după rânduială, în faţa altarului; 

21 şi mucarniţele şi cupele şi cădelniţele şi căţuile, din aur curat; 

22 şi uşa interioară a templului, cea spre sfânta-sfintelor, şi uşile din locaşul sfintei, de aur. 

5 

Sfințirea templului. Strămutarea chivotului. 

1 Aşa s-a sfârşit toată lucrarea pe care a făcut-o Solomon în templul Domnului. Şi a adus Solomon 
lucrurile afierosite de David, părintele său: argintul, aurul şi toate lucrurile şi le-a pus în vistieria 
templului Domnului. 

2 Atunci i-a adunat Solomon la Ierusalim pe toţi bătrânii lui Israel şi pe toţi capii seminţiilor şi pe 
capii de familie ai fiilor lui Israel, ca să aducă din cetatea lui David adică Sionul chivotul 
legământului Domnului. 

3 Şi tot Israelul s-a adunat la rege în sărbătoare, în luna a şaptea. 

4 Au venit toţi bătrânii lui Israel. Iar leviţii au luat chivotul; 

5 cortul mărturiei şi toate sfintele vase care erau în cort le-au purtat preoţii şi leviţii. 

6 lar regele Solomon cu toată obştea lui Israel şi temătorii de Dumnezeu şi toţi cei ce se mai 
adunaseră mergeau înaintea chivotului jertfind viței şi oi, al 

căror număr era atât de mare că nu se mai putea socoti. 

7 Preoţii au adus chivotul legământului Domnului la locul lui, înlăuntrul templului, în sfânta- 
sfintelor, sub aripile heruvimilor; 

8 aripile heruvimilor erau întinse peste locul chivotului; heruvimii umbreau chivotul şi pârghiile lui 
de deasupra; 

9 pârghiile se întindeau în aşa fel, încât capetele lor se vedeau din naos, adică din faţa altarului, dar 
de afară nu se vedeau; şi acolo au rămas ele până-n ziua de azi. 

10 În chivot nu se afla nimic altceva decât cele două table pe care Moise le pusese în Horeb, când 
Domnul a făcut legământ cu fiii lui Israel după ieşirea lor din ţara Egiptului. 

11 Şi a fost că după ce preoţii au ieşit din naos (căci toţi preoţii ce se aflau acolo se sfinţiseră, fără 
să se mai ţină seama de rândul lor zilnic) 

12 toţi leviţii cântăreţi, cu fiii lui Asaf, ai lui Heman, ai lui Iditun fiii lor şi fraţii lor îmbrăcaţi în 
veşminte de vison, cu ţimbale, cu alăute şi cu harpe, au stat în faţa altarului; şi împreună cu ei au 
stat o sută douăzeci de preoţi care sunau din trâmbiţe; 

13 un singur glas era în sunetul trâmbiţelor şi-n cântările psalmilor şi-n strigăte; un singur glas, ca 
să I se mărturisească Domnului şi să-l aducă laude. Şi dacă împreună şi-au ridicat glasul în trâmbiţe 
şi în țimbale şi în instrumente muzicale, au zis: „Mărturisiţi-vă Domnului, că e bun, că în veac este 
mila Lui!” 

14 Atunci templul s-a umplut de norul slavei Domnului. Şi nu puteau preoţii să stea să slujească din 
pricina norului, căci slava Domnului umpluse templul lui Dumnezeu. 

6 

Rugăciunea lui Solomon. 

1 Atunci a grăit Solomon: „Domnul a zis că vrea să locuiască-n întuneric; 

2 dar eu i-am zidit numelui Tău un templu care să-Ţi fie sfânt şi pregătit să locuieşti în el pe veci”. 

3 Regele şi-a întors faţa şi a binecuvântat toată adunarea lui Israel (şi întreaga adunare a lui Israel 
era de faţă); 

4 şi a zis: „Binecuvântat fie Domnul, Dumnezeul lui Israel, Cel ce cu gura Sa a grăit despre David, 
părintele meu, şi cu mâinile Sale a plinit, zicând: 

5 «Din ziua în care l-am scos pe poporul meu din ţara Egiptului, în nici una din seminţiile lui Israel 
nu am ales o cetate unde să fie zidit templul în care să se afle numele Meu şi nu am ales un alt om 
care să fie cârmuitor peste poporul Meu Israel; 


6 ci am ales Ierusalimul, pentru ca acolo să fie numele Meu, şi l-am ales pe David, pentru ca el să 
fie peste poporul Meu Israel». 

7 lar David, părintele meu, îşi pusese la inimă să zidească el templu numelui Domnului, 
Dumnezeului lui Israel. 

8 Dar Domnul a zis către David, părintele meu: «De vreme ce ţi-ai pus la inimă să zideşti templu 
numelui Meu, bine ai făcut că ţi l-ai pus la inimă; 

9 cu toate acestea, nu tu vei zidi templul, ci fiul tău care va ieşi din coapsele tale, el îi va zidi 
numelui Meu casă». 

10 lar Domnul Şi-a plinit cuvântul pe care l-a grăit; şi-n locul lui David, părintele 

meu, m-am ridicat eu şi am şezut pe tronul lui Israel, aşa cum Domnul a grăit, şi am zidit templu 
numelui Domnului, Dumnezeului lui Israel. 

11 Şi am aşezat în el chivotul în care se află legământul Domnului, cel pe care El l-a făcut cu 
Israel”. 

12 Şi a stat înaintea jertfelnicului Domnului, în faţa a toată obştea lui Israel, şi şi-a întins mâinile 

13 (căci Solomon făcuse un amvon de aramă, lung de cinci coţi şi lat de cinci coţi şi înalt de trei 
coți, şi-l pusese în mijlocul curţii templului; şi a stat pe el şi a îngenunchiat în faţa a toată obştea lui 
Israel) şi şi-a întins mâinile spre cer şi a zis: 

14 „Doamne, Dumnezeul lui Israel, nu este Dumnezeu asemenea ie, nici sus în cer, nici jos pe 
pământ; Tu eşti Cel ce păzeşti legământul şi le faci milă robilor Tăi care umblă înaintea Ta cu toată 
inima lor. 

15 Tu eşti Cel ce i-ai stat de pază robului Tău David, părintele meu, Tu eşti Cel ce cu gura Ta ai 
grăit şi cu mâinile Tale ai plinit ceea ce este astăzi. 

16 Şi acum, Doamne, Dumnezeul lui Israel, păzeşte-i robului Tău David, părintele meu, ceea ce i-ai 
grăit, zicând: «Înaintea Mea nu-ţi va lipsi niciodată un om care să şadă pe tronul lui Israel, dar 
numai dacă fiii tăi îşi vor păzi căile şi vor umbla în legea Mea aşa cum ai umblat tu». 

17 Şi acum, Doamne, Dumnezeul lui Israel, adeverească-se cuvântul pe care Tu i l-ai grăit robului 
Tău David. 

18 Adevărat să fie oare că Dumnezeu va locui cu oamenii pe pământ? Că dacă cerul şi cerul- 
cerurilor nu Te încap, cum oare o va face templul acesta pe care eu l-am zidit? 

19 Aşadar, Doamne, Dumnezeul meu, cată spre rugăciunea robului Tău şi spre cererea mea, ca să 
asculţi cererea mea şi rugăciunea cu care robul Tău se roagă astăzi în faţa Ta; 

20 şi să fie ochii Tăi deschişi spre templul acesta ziua şi noaptea, spre locul despre care Tu ai zis ca 
într-însul să fie chemat numele Tău, ca să asculți rugăciunea cu care robul Tău se roagă în locul 
acesta. 

21 Şi să auzi rugăciunea robului Tău şi a poporului Tău Israel: ei se vor ruga din locul acesta, iar Tu 
să-i asculți din sălaşul Tău din cer; să-i asculţi şi milostiv să fii. 

22 Dacă cineva îi va greşi aproapelui său şi-şi va lua asupră-şi blestem cu care el-însuşi s-a 
blestemat pe sine şi va veni şi se va mărturisi înaintea jertfelnicului din templul acesta, 

23 Tu să-l asculți din cer şi să plineşti şi să-i judeci pe robii Tăi: celui nelegiuit să-i plăteşti 
întorcându-i fapta asupra capului său, iar pe cel drept să-l îndreptăţeşti, fiecăruia răsplătindu-i după 
dreptatea lui. 

24 Dacă poporul Tău Israel se va frânge în faţa vrăjmaşilor, dacă ei ar păcătui faţă de Tine şi dacă 
se vor întoarce şi se vor mărturisi numelui Tău şi se vor ruga şi-Ţi vor înălța cereri în templul 
acesta, 

25 Tu să auzi din cer şi să fii milostiv faţă de păcatele poporului Tău Israel şi să-i întorci în ţara pe 
care le-ai dat-o lor şi părinţilor lor. 

26 Dacă se va închide cerul şi nu va ploua din pricină că ei au păcătuit faţă de Tine şi dacă ei se vor 
ruga în locul acesta şi se vor mărturisi numelui 

Tău şi se vor întoarce de la păcatele lor fiindcă Tu i-ai umilit, 

27 Tu să-i asculţi din cer şi să fii milostiv faţă de păcatele robilor Tăi şi ale poporului Tău Israel şi 
să le arăţi calea cea bună în care să umble, şi să trimiţi ploaie pe pământul Tău, pe care Tu l-ai dat 
moştenire poporului Tău. 


28 Dacă va fi foamete pe pământ, sau dacă va fi moarte sau vătămare de vânt rău sau tăciune, sau 
dacă va fi lăcustă sau omidă, sau dacă duşmanul îi va hărțui în faţa cetăților lor: în orice fel de plagă 
şi necaz [ar fi ei], 

29 atunci orice rugăciune sau cerere pe care o va face fiecare om sau întregul popor al lui Israel 
dacă-şi va cunoaşte omul rana şi păcatul şi-şi va întinde mâinile spre templul acesta -, 

30 Tu să auzi din cer, din locaşul Tău cel pregătit, şi să Te milostiveşti şi să-i dai omului după căile 
lui, aşa cum Tu îi vei cunoaşte inima căci numai Tu cunoşti inima fiilor oamenilor -, 

31 pentru ca ei să se teamă de Tine şi să umble în toate căile Tale atât cât vor trăi pe faţa pământului 
pe care Tu l-ai dat părinţilor noştri. 

32 Cât despre străinul care nu face parte din poporul Tău Israel, dar care, de dragul numelui Tău 
celui mare şi al mâinii Tale celei tari şi al braţului Tău celui înalt, va veni din vreo ţară de departe -, 
dacă va veni şi se va închina în locul acesta, 

33 Tu să-l auzi din cer, din locaşul Tău cel pregătit, şi să-i faci pe potriva a tot ceea ce străinul acela 
Te va ruga, pentru ca toate popoarele pământului să cunoască numele Tău şi să se teamă de Tine 
întocmai ca poporul Tău, Israel, şi să ştie că numele Tău a fost chemat asupra acestui templu pe care 
l-am zidit. 

34 Dacă va fi ca poporul Tău să iasă la război împotriva vrăjmaşilor lui, pe drumul arătat de Tine, şi 
dacă i se va ruga cu ochii îndreptaţi spre această cetate pe care Tu ai ales-o şi spre templul pe care 
eu l-am zidit numelui Tău, 

35 Tu din cer să le asculţi rugăciunea şi cererea şi să faci ceea ce le este cu dreptate. 

36 Dacă-Ţi vor greşi că nu este om care să nu greşască -, iar Tu îi vei lovi şi-i vei da în mâinile 
vrăjmaşilor, şi dacă cei ce robesc îi vor robi şi-i vor duce în ţara vrăjmaşilor într-o ţară de departe 
sau de aproape - 

37 şi dacă ei, acolo, în ţara unde sunt robi, îşi vor întoarce inimile şi ei-înşişi se vor întoarce, şi-n 
robia lor Ți se vor ruga, zicând: am păcătuit, făcut-am fărădelege şi nedreptate!..., 

38 şi dacă ei, cu toată inima lor şi cu tot sufletul lor se vor întoarce spre Tine, acolo, în ţara robiei 
lor, unde i-au dus cei ce i-au robit, şi dacă Ţi se vor ruga cu ochii întorşi spre calea ce duce-n ţara 
lor aceea pe care Tu le-ai dat-o părinţilor lor şi spre cetatea pe care Tu ai ales-o şi spre templul pe 
care eu l-am zidit numelui Tău, 

39 Tu din cer din locaşul Tău cel pregătit să le auzi rugăciunea şi cererea şi să faci dreptate şi să-i fii 
milostiv poporului care a păcătuit faţă de Tine. 

40 Şi acum, Doamne, să fie ochii Tăi deschişi, iar auzul Tău să ia aminte la rugăciunea [ce se face] 
din locul acesta. 1 

1 Următoarele două versete reproduc, cu unele nuanţări, versetele 8-10 din Psalmul 131. 

41 Şi acum, Doamne, Dumnezeule, scoală-Te întru odihna Ta, Tu şi chivotul puterii Tale! Preoţii 
Tăi, Doamne, Dumnezeule, s-au îmbrăcat în mântuire, iar fiii Tăi întru cele bune se vor bucura. 

42 Doamne, Dumnezeule, să nu întorci faţa unsului Tău! Adu-ţi aminte de milele Tale pe care i le- 
ai făcut lui David, robul Tău!” 

7 

Jertfele sfințirii. O nouă vedenie. 

1 Când Solomon şi-a isprăvit rugăciunea, atunci foc s-a pogorât din cer şi a mistuit arderile-de-tot şi 
jertfele; şi s-a umplut templul de slava Domnului. 

2 Şi la vremea aceea nu puteau preoţii să intre în templul Domnului, fiindcă templul se umpluse de 
slava Domnului. 

3 Iar fiii lui Israel, toţi, când au văzut focul şi slava Domnului pogorându-se peste templu, au căzut 
cu faţa la pământ, pe lespezile de piatră, şi s-au închinat şi L-au lăudat pe Domnul - „că e bun, că în 
veac este mila Lui”. 

4 lar regele şi poporul întreg aduceau jertfe în fața Domnului. 

5 Atunci a jertfit regele Solomon douăzeci şi două de mii de viței şi o sută douăzeci de mii de oi; 
aşa a fost sfinţit templul lui Dumnezeu de către regele Solomon şi întregul popor. 

6 Preoţii stăteau la locurile lor de pază, în timp ce leviţii, cu instrumentele muzicale ale Domnului 
pe care le făcuse regele David spre a se mărturisi Domnului („că în veac este mila Lui”) -, cântau 
imnurile pe care însuşi David [le cânta] prin mâinile lor; 1 iar preoţii sunau din trâmbiţe înaintea lor; 


şi întregul Israel stătea de faţă. 

7 Şi a sfințit Solomon mijlocul curții din templul Domnului, căci acolo a adus el arderile-de-tot şi 
grăsimile şi jertfele de mântuire, de vreme ce jertfelnicul de aramă pe care-l făcuse Solomon nu 
ajungea să cuprindă arderile-de-tot şi jertfele şi grăsimile. 

8 În vremea aceea a făcut Solomon un praznic de șapte zile, şi tot Israelul împreună cu el, o foarte 
mare adunare, [venită] de la intrarea Hamatului până la râul Egiptului. 

9 Jar în ziua a opta a făcut încheierea, căci sfinţirea jertfelnicului durase şapte zile, şi tot şapte zile 
serbarea. 

10 Iar în douăzeci şi trei din luna a şaptea a dat drumul poporului [să meargă] la sălaşele lor, veseli 
şi cu inimă bună pentru toate bunătățile pe care Domnul le-a făcut lui David şi lui Solomon şi lui 
Israel, poporul Său. 

11 Aşa a isprăvit Solomon templul Domnului şi casa regelui, precum şi tot ceea ce Solomon şi-a 
dorit în inima lui să facă în casa Domnului şi în propria sa casă; [întru toate] a avut spor. 

12 Iar Dumnezeu i s-a arătat lui Solomon noaptea şi i-a zis: „i-am auzit rugăciunea şi Mi-am ales 
locul acesta drept casă de jertfă. 

13 Dacă voi închide cerul şi nu va ploua, şi dacă-i voi porunci lăcustei să mănânce vegetaţia, şi 
dacă-n poporul Meu voi trimite molimă, 

14 atunci, dacă poporul Meu cel peste care numele Meu este chemat dacă 

1 Chiar şi în plină slavă solomonică, David îşi menţine prestigiul de întemeietor şi continuator al 
muzicii sacre şi al instrumentelor ei. 

se vor smeri Şi se vor ruga şi vor căuta spre faţa Mea şi se vor întoarce din căile lor cele rele, Eu voi 
auzi din cer, şi milostiv voi fi cu păcatele lor şi le voi vindeca ţara. 

15 Şi acum, ochii Mei vor fi deschişi şi auzul Meu va lua aminte la rugăciunile ce se vor face în 
acest loc. 

16 Şi acum, Eu am ales şi am sfinţit templul acesta, pentru ca numele Meu să fie pe veci într-însul; 
şi acolo fără încetare fi-vor ochii Mei şi inima Mea. 

17 Iar tu, dacă vei umbla înaintea Mea aşa cum a umblat David, părintele tău, şi dacă vei face tot 
ceea ce Eu ţi-am poruncit şi dacă vei păzi toate poruncile şi judecăţile Mele, 

18 atunci tronul regatului tău îl voi ridica aşa cum i-am făgăduit lui David, părintele tău, zicând: 
«Nu va lipsi din tine bărbat care să domnească în Israel». 

19 Dar dacă voi vă veţi abate pe-alături şi veţi părăsi poruncile şi rânduielile Mele, cele pe care Eu 
le-am dat înaintea voastră, şi dacă veţi merge la alți dumnezei şi le veți sluji şi vă veți închina lor, 

20 atunci vă voi strămuta din ţara pe care Eu le-am dat-o [părinţilor voştri], iar templul acesta, pe 
care Eu i l-am sfințit numelui Meu, îl voi lepăda de la faţa Mea şi-l voi face de pomină şi de poveste 
la toate neamurile. 

21 Şi tot omul care va trece pe lângă această casă, care acum este înaltă, se va înspăimânta şi va 
zice: «De ce a făcut Domnul aşa cu această ţară şi cu acest templu?...». 

22 Şi i se va răspunde: «Fiindcă ei L-au părăsit pe Domnul, Dumnezeul părinților lor, Cel ce i-a 
scos din ţara Egiptului, şi s-au lipit de alți dumnezei şi li s-au închinat şi le-au slujit; de aceea a adus 
El asupră-le tot răul acesta”. 

8 

Zidirile lui Solomon. Slujbele de la templu. Flota regelui. 

1 Şi a fost că după douăzeci de ani timp în care Solomon a zidit casa Domnului şi propria sa casă -, 
2 Solomon a rezidit cetăţile pe care Hiram i le dăduse lui Solomon şi i-a aşezat pe fiii lui Israel să 
locuiască acolo.] 

3 Apoi a pornit Solomon împotriva Hamat-Țobei şi a luat-o. 

4 Şi a zidit Tadmorul, în pustiu, şi toate cetăţile întărite 2 pe care le-a zidit în Hamat. 

5 A mai zidit Bet-Horonul de Sus şi Bet-horonul de Jos, cetăţi tari care aveau ziduri, porți şi 
zăvoare; 

6 Baalatul şi toate cetățile întărite pe care le avea Solomon, şi toate cetățile carelor şi cetăţile 
călăreților şi tot ceea ce Solomon a dorit să zidească în Ierusalim şi în Liban şi-n tot regatul său. 

7 Cât despre tot poporul care rămăsese din Hetei, din Amorei, din Ferezei, din Hevei şi din lebusei, 
cei ce nu făceau parte din Israel, 


8 ci erau din fiii celor rămaşi în ţară, pe care fiii lui Israel nu-i nimiciseră de tot, Solomon i-a făcut 
birnici3 până-n ziua de azi. 

1 Vezi nota de la 3 Rg 9, 14. 

2 T. M.: „cetăţile-hambar” (în care se depozitauproviziile alimentare). 

3 Birul nu era plătit în bani, ci în zile de muncă obligatorie. 

9 Dar dintre fiii lui Israel nu a făcut Solomon slugi ale regatului său, de vreme ce ei erau războinici, 
comandanţi, viteji, mai-mari peste care şi peste călăreți. 

10 Regele Solomon avea două sute cincizeci de conducători mari care supravegheau oamenii la 
lucru. 

11 Solomon a strămutat-o pe fiica lui Faraon din cetatea lui David în casa pe care el i-o zidise, căci 
a zis: „Femeia mea nu va locui în cetatea lui David, regele lui Israel, fiindcă aceasta-i sfântă, de 
vreme ce în ea a intrat chivotul Domnului”. 

12 Solomon I-a adus atunci Domnului arderi-de-tot pe jertfelnicul pe care I-l zidise Domnului în 
faţa templului, 

13 potrivit rânduielii zilnice, aceea de a aduce [jertfe] după poruncile lui Moise: în sâmbete, la 
fiecare lună nouă şi la cele trei sărbători de peste an: la sărbătoarea Azimelor, la sărbătoarea 
Săptămânilor şi la sărbătoarea Corturilor. 

14 Şi, după rânduiala lui David, a aşezat cetele preoţilor, potrivit cu slujbele lor: leviţii să fie de 
strajă, să aducă laude şi să slujească înaintea preoţilor după rânduiala de fiecare zi; şi portarii, după 
cetele lor, la fiecare poartă; fiindcă aşa a poruncit David, omul lui Dumnezeu; 

15 nimic n-au lăsat din poruncile regelui privitoare la preoţi şi la leviţi şi la vistierie. 

16 Acum toată lucrarea era isprăvită, din ziua în care i s-a pus temelia şi până când Solomon a 
încheiat casa Domnului. 

17 Atunci s-a dus Solomon la Eiongheber şi la Elot, pe ţărmul mării, în ţara Idumeii: 

18 Hiram, prin mâna slujitorilor săi, trimisese corăbii şi servi cunoscători ai mării: aceştia, împreună 
cu servii lui Solomon, au mers la Ofir şi au adus de acolo patru sute cincizeci de talanţi de aur; [cu 
el] au venit la regele Solomon. 

9 

Vizita reginei de Saba. Bogăţiile lui Solomon. 

1 Iar regina de Saba, auzind de numele lui Solomon, a venit să-l pună pe Solomon la încercare prin 
cuvinte cu subînțelesuri. Şi a venit în Ierusalim cu foarte mare slavă şi cu cămile care purtau 
mulțime de mirodenii şi aur şi pietre scumpe; şi a intrat la Solomon şi i-a spus tot ce avea pe suflet. 
2 lar Solomon i-a dat răspunsuri la toate întrebările ei; n-a fost întrebare la care Solomon să nu fi 
răspuns. 

3 Şi a văzut regina de Saba toată înţelepciunea lui Solomon şi casa pe care el o zidise 

4 şi bucatele de la mesele lui şi locuinţa slugilor lui şi rânduiala servilor săi şi îmbrăcămintea 
acestora şi pe paharnicii săi cu fireturile lor şi arderile-de-tot pe care el le aducea în casa Domnului. 
Şi, minunându-se, i-a zis regelui: 

5 „Adevărat este tot ceea ce eu am auzit în ţara mea despre faptele tale şi despre înţelepciunea ta. 

6 Şi n-am crezut în spusele lor până când am venit şi până când ochii mei au văzut; şi, iată, nici pe 
Jumătate nu mi s-a spus din bogăţia înţelepciunii tale; tu ai întrecut tot ceea ce eu am auzit. 

7 Fericiţi sunt oamenii tăi şi fericite sunt aceste slugi ale tale care de-a pururi îți stau înainte şi-ţi 
aud înţelepciunea. 

8 Binecuvântat fie Domnul, Dumnezeul tău, Cel ce a binevoit întru tine, ca să te aşeze pe tronul Său 
să-l fii rege Domnului, Dumnezeului tău. De vreme ce Domnul, Dumnezeul tău, l-a iubit pe Israel 
ca să-l întărească în veci, te-a făcut pe tine rege peste el, ca să faci judecată şi dreptate”. 

9 Şi i-a dat regelui o sută douăzeci de talanţi de aur şi foarte multe mirodenii şi pietre scumpe; şi 
[nicăieri] nu se aflau mirodenii ca acelea pe care regina de Saba i le-a dat regelui Solomon. 

10 Servii lui Solomon şi servii lui Hiram îi aduceau lui Solomon aur de Ofir şi lemn de pin şi pietre 
scumpe. 

11 Din lemnul de pin a făcut regele trepte la casa Domnului şi la casa regală, precum şi harpe şi 
alăute pentru cântăreţi, aşa cum niciodată nu se mai văzuse în ţara ludei. 


12 Iar regele Solomon i-a dat reginei de Saba tot ceea ce ea a vrut şi a cerut, cu mult mai mult decât 
tot ceea ce ea îi adusese regelui Solomon; aşa s-a întors ea în ţara ei. 

13 Greutatea aurului care i se aducea lui Solomon într-un singur an era de şase sute şaizeci şi şase 
de talanţi de aur, 

14 în afară de dările supuşilor şi ale negustorilor de mărfuri şi ale tuturor regilor Arabiei şi ale 
guvernatorilor ţării; toţi aceştia îi aduceau regelui Solomon aur şi argint. 

15 Şi a făcut regele Solomon două sute de scuturi de aur ciocănit; pe fiecare scut erau şase sute de 
sicli de aur curat; 

16 de asemenea, trei sute de scuturi de aur ciocănit, pe fiecare scut fiind câte trei sute de sicli de aur 
curat; şi le-a pus regele în Casa Pădurii Libanului. 

17 A făcut regele şi un mare tron de fildeş şi l-a ferecat cu aur lămurit. 

18 Tronul avea şase trepte îmbrăcate în aur; două rezemători pentru coate, deo parte şi de alta a 
scaunului, şi doi lei şezând lângă rezemători 

19 şi doisprezece lei şezând pe cele şase trepte, de-o parte şi de alta. Aşa ceva nu se afla în nici un 
alt regat. 

20 Vasele casei regale erau, toate, de aur; iar vasele din Casa Pădurii Libanului erau, toate, suflate 
cu aur; argintul nu era luat în seamă în zilele lui Solomon. 

21 Căci flota regelui mergea la Tarsis cu servii lui Hiram; la fiecare trei ani îi veneau regelui, de la 
Tarsis, corăbii încărcate cu aur, argint, dinţi de elefant şi maimute. 

22 Solomon i-a întrecut pe toţi regii în slavă, în bogăţie şi în înţelepciune. 

23 Toţi regii pământului căutau să-l vadă pe Solomon, ca să-i audă înțelepciunea pe care Dumnezeu 
i-o pusese în inimă. 

24 Şi fiecare îşi aducea, anual, darurile lui: vase de argint, vase de aur, îmbrăcăminte, miruri şi 
mirodenii, cai şi catâri. 

25 Avea Solomon patru mii de iepe pentru carele lui şi douăsprezece mii de călăreţi, pe care i-a 
aşezat în cetățile unde-şi avea carele de luptă, precum şi pe lângă rege, în Ierusalim. 

26 El era domn peste toţi regii, de la Râu până la ţara Filistenilor şi la hotarele Egiptului. 

27 El a făcut ca aurul şi argintul să fie [tot atât de prețuit] în Ierusalim ca şi pietrele, iar cedrii să fie 
ca duzii care se înmulţesc în voie pe câmp. 

28 Caii i se aduceau lui Solomon din Egipt şi din toate ţările. 

29 Celelalte fapte ale lui Solomon, de la cele dintâi până la cele din urmă, sunt scrise în Cartea 
profetului Natan, în Cartea lui Ahia Şilonitul şi în Vedeniile lui Ido văzătorul despre leroboam, fiul 
lui Nabat. 

30 Solomon a domnit peste întregul Israel vreme de patruzeci de ani. 

31 Şi a adormit Solomon împreună cu părinţii lui şi l-au îngropat în cetatea lui David, părintele său; 
iar în locul lui a domnit Roboam, fiul său. 

10 

Dezbinarea regatului. Adunarea de la Sichem. 

1 Roboam a venit la Sichem, căci la Sichem se adunase întregul Israel ca să-l facă rege. 

2 Şi a fost că dacă leroboam, fiul lui Nabat, a auzit de aceasta (acuma, el se afla în Egipt, unde 
fugise de la faţa regelui Solomon, aşa că leroboam locuia în Egipt), leroboam s-a întors din Egipt. 

3 Şi au trimis şi l-au chemat. Atunci leroboam şi toată adunarea lui Israel au venit la Roboam, 
zicând: 

4 „Tatăl tău ne-a îngreuiat jugul; dar tu, acum, uşurează ceva din asprele sarcini puse de tatăl tău şi 
ceva din jugul cel greu pe care l-a pus asupră-ne, iar noi îţi vom sluji”. 

5 Iar el le-a zis: „Duceţi-vă până poimâine, şi atunci să reveniţi la mine”. Iar poporul s-a dus. 

6 Atunci regele Roboam i-a adunat pe bătrânii care şedeau în faţa lui Solomon, părintele său, la 
vremea când el trăia, şi le-a zis: „Ce sfat îmi daţi, ca să pot da un răspuns acestui popor?” 

7 lar ei au răspuns: „Dacă tu te vei purta bine astăzi cu acest popor şi dacă le vei fi pe plac şi le vei 
grăi cuvinte bune, atunci ei vor fi slujitorii tăi în toate zilele”. 

8 Dar el n-a ţinut seamă de sfatul pe care i l-au dat bătrânii şi s-a sfătuit cu tinerii, cu cei ce 
crescuseră împreună cu el şi-i erau aproape. 

9 Şi le-a zis: „Ce sfat îmi daţi, ca să pot da un răspuns acestui popor care mi-a grăit zicând: 


uşurează-ne ceva din jugul pe care tatăl tău l-a pus asupră-ne?” 

10 Atunci tinerii, cei ce crescuseră cu el, i-au zis: „Aşa să-i spui poporului care ţi-a grăit, zicând: 
tatăl tău ne-a îngreuiat jugul, dar tu uşurează-ni-l!; spune-le aşa: degetul meu cel mic va fi mai gros 
decât mijlocul tatălui meu; 

11 şi dacă tatăl meu v-a pedepsit cu jug greu, eu vă voi face jugul şi mai greu: tatăl meu v-a bătut cu 
bice, dar eu vă voi bate cu scorpioni”. 

12 A treia zi, leroboam cu tot poporul au venit la Roboam, aşa cum le spusese însuşi regele: 
„Reveniţi poimâine”. 

13 lar regele le-a vorbit cu asprime, nesocotind sfatul pe care i-l dăduseră bătrânii; 

14 şi le-a grăit aşa cum îl sfătuiseră tinerii, zicând: „Tatăl meu v-a îngreuiat jugul, dar eu vi-l voi 
face şi mai greu; 

tatăl meu v-a bătut cu bice, dar eu vă voi bate cu scorpioni”. 

15 Aşa că regele n-a ascultat de popor, căci astfel fusese rânduit de la Dumnezeu: să se adeverească 
ceea ce Domnul spusese despre leroboam, fiul lui Nabat, prin Ahia din Şilo. 

16 Şi dacă întregul Israel a văzut că regele nu-l ascultase, atunci poporul i-a răspuns regelui, zicând: 
„Ce parte avem noi cu David şi ce moştenire cu fiul lui lesei? Aleargă Israele, la corturile tale! De- 
acum, o, Davide, vezi-ţi de propria ta casă!” Aşa că întregul Israel s-a dus la corturile lui. 

17 Dar oamenii lui Israel care locuiau în cetăţile lui Iuda l-au făcut pe Roboam rege peste ei. 

18 Regele Roboam l-a trimis [la cei ce plecaseră] pe Adoniram, care era ispravnic peste corvezi, dar 
fiii lui Israel l-au ucis cu pietre şi el a murit. lar regele Roboam, dacă a auzit, s-a grăbit să se urce în 
car şi a fugit la Ierusalim. 

19 aşa s-a lepădat Israel de casa lui David până-n ziua de azi. 

11 

Pregătiri de război. Femeile şi copiii lui Roboam. 

1 Ajuns în Ierusalim, Roboam a adunat tribul lui Iuda şi pe al lui Veniamin, o sută optzeci de mii de 
voinici în stare de luptă, şi a pornit la război împotriva lui Israel spre a întoarce regatul la Roboam. 
2 Şi a fost cuvântul Domnului către Şemaia, omul lui Dumnezeu, zicând: 

3 „Vorbeşte-i lui Roboam, fiul lui Solomon, şi către toți cei din Iuda şi Veniamin şi spune-le: 

4 Aşa grăieşte Domnul: să nu vă ridicați şi nici să vă războiți cu frații voştri, ci fiecare om să se 
întoarcă la casa lui, căci lucrul acesta e de la Mine!” Iar ei au ascultat de cuvântul Domnului şi, 
întorcându-se, n-au mai mers împotriva lui Ieroboam. 

5 Roboam a locuit în Ierusalim şi a zidit în Iudeea cetăți întărite cu ziduri. 

6 El a zidit Betleemul, Etamul şi Tecoa, 

7 Bet-Țurul, Soco şi Adulamul, 

8 Gatul, Mareşa şi Ziful, 

9 Adoraimul, Lachişul şi Azeca, 

10 ora, Aialonul şi Hebronul, care se ţineau de triburile lui Iuda şi Veniamin: cetăţi întărite cu 
ziduri. 

11 Şi le-a întărit cu ziduri şi a aşezat în ele căpetenii şi magazii pentru alimente, untdelemn şi vin, 
12 scuturi şi sulițe în fiecare cetate; şi le-a întărit aşa cum trebuia. El avea de partea lui triburile lui 
Iuda şi Veniamin. 

13 Dar şi preoţii şi leviţii care se aflau în întregul Israel s-au adunat la el, din toate hotarele; 

14 fiindcă leviţii şi-au părăsit locurile pe care le stăpâneau şi s-au dus în [tribul lui] Iuda, în 
Ierusalim, din pricină că leroboam şi fiii săi îi îndepărtaseră de la slujirea Domnului, 

15 de vreme ce el îşi făcuse preoţi pentru înălțimile şi pentru idolii şi pentru deşertăciunile şi pentru 
viţeii pe care-i făcuse leroboam; 

16 şi i-a alungat din triburile lui Israel pe cei ce-şi puseseră la inimă să-L caute pe Domnul, 
Dumnezeul lui Israel, şi care veneau la Ierusalim să-l jertfească 

Domnului, Dumnezeului părinţilor lor. 

17 Aceştia au întărit regatul lui Iuda şi l-au întărit pe Roboam, fiul lui Solomon, vreme de trei ani, 
căci trei ani a umblat el în căile lui David şi ale lui Solomon. 

18 Roboam şi-a luat-o de femeie pe Mahalat, fiica lui lerimot, fiul lui David şi al Abihailei, fiica lui 


Eliab, fiul lui lesei; 

19 aceasta i-a născut fii: pe leuş, pe Şemaria şi pe Zaham. 

20 Apoi şi-a luat-o pe Maaca, fiica lui Abesalom, care i-a născut pe Abia, pe Atai, pe Ziza şi pe 
Şelomit. 

21 Pe Maaca însă, fiica lui Abesalom, o iubea Roboam mai mult decât pe toate femeile şi țiitoarele 
sale căci el a avut optsprezece soţii şi şaizeci de ţiitoare, şi din ele a dat naştere la douăzeci şi opt de 
băieţi şi şaizeci de fete. 

22 lar pe Abia, fiul Maacăi, l-a pus maimare peste fraţii lui, fiindcă pe el voia să-l facă rege. 

23 Pe toți [ceilalţi] fii ai săi i-a împărțit în toate cetăţile întărite din hotarele lui Iuda şi Veniamin şi 
le-a dat hrană din belşug şi le-a căutat multe femei. 

12 

Năvala lui Şişac. Domnia şi moartea lui Roboam. 

1 Şi a fost că atunci când regatul lui Roboam s-a întărit, iar [regele] a devenit puternic, acesta a 
părăsit poruncile lui Dumnezeu; şi, împreună cu el, întregul Israel.1 

1 Cronicarul face o legătură mai directă între păcat şi pedeapsă, în relaţia cauză-efect. 

2 Şi a fost că în cel de al cincilea an al domniei lui Roboam, Şişac, regele Egiptului, s-a ridicat 
împotriva Ierusalimului de vreme ce acesta greşise în fața Domnului - 

3 cu o mie două sute de care de luptă şi şaizeci de mii de călăreți; şi nenumărată era gloata care 
venise cu el din Egipt: Libieni, Troglodiţi? şi Etiopieni. 

4 Şi a luat în stăpânire cetăţile întărite ce se aflau în Iuda şi a ajuns la Ierusalim. 

5 Atunci profetul Şemaia a venit la Roboam şi la căpeteniile lui Iuda care se adunaseră în Ierusalim 
de frica lui Şişac şi le-a zis: „Aşa grăieşte Domnul: Voi m-aţi părăsit pe Mine, iar Eu vă voi părăsi 
pe voi în mâna lui Şişac”. 

6 Atunci căpeteniile lui Iuda şi regele s-au ruşinat şi au zis: „Drept este Domnul”. 

7 Şi dacă Domnul a văzut că ei s-au căit, fost-a cuvântul Domnului către Şimei, zicând: „Ei s-au 
pocăit, Eu nu-i voi nimici, ci peste puţin îi voi mântui: mânia Mea nu va veni asupra Ierusalimului. 
8 Cu toate acestea, ei vor deveni slugi, ca să cunoască ce-nseamnă a fi în slujba Mea sau în slujba 
regilor pământului”. 

9 Aşa că Şişac, regele Egiptului, s-a ridicat împotriva Ierusalimului şi a luat vistieriile din templul 
Domnului şi vistieriile din casa regelui: pe toate le-a luat. A luat şi scuturile de aur pe care le făcuse 
Solomon. 

10 (Roboam a făcut în locul lor scuturi de aramă.) lar Şişac a pus peste el 

2 „Troglodiţii” erau Etiopienii primitivi, care locuiau în vizuini. 

pe căpitanii alergătorilor, ca paznici la poarta regelui. 

11 Când regele intra în templul Domnului, intrau gărzile şi alergătorii, precum şi cei ce se întorceau 
să-i întâmpine pe alergători.3 

12 Aşadar, de vreme ce s-a căit, mânia Domnului s-a întors de la el şi nu l-a nimicit; că se mai găsea 
ceva bun în Iuda. 

13 Aşa s-a întărit regele Roboam în Ierusalim şi a domnit. Roboam era de patruzeci şi unu de ani 
când a devenit rege şi a domnit şaptesprezece ani în Ierusalim, în cetatea pe care Domnul a ales-o 
din toate seminţiile fiilor lui Israel, pentru ca acolo să fie chemat numele Lui; pe mama sa o chema 
Naama Amonita. 

14 EI însă a făcut rău, că nu şi-a îndreptat inima să-l caute pe Domnul. 

15 Faptele lui Roboam, cele dintâi şi cele din urmă, sunt scrise în Cartea profetului Şemaia şi a lui 
Ido văzătorul, cu împlinirile lui. Roboam s-a războit cu leroboam în toate zilele vieţii lor. 

16 Roboam a murit şi a fost îngropat laolaltă cu părinţii săi în cetatea lui David; iar în locul lui a 
domnit Abia, fiul său. 

13 

Abia, rege în Iuda. Războiul cu leroboam. 

1 Abia a devenit rege peste Iuda în cel de al optsprezecelea an al domniei lui leroboam. 

3 Se pare că, la adăpostul ritualului de curte, Şişac l-a pus pe Roboam sub supraveghere discretă. T. 
M. e diferit. 

2 Trei ani a domnit el în Ierusalim; pe mama sa o chema Maaca şi era fiica lui Uriel din Ghibeea. Şi 


a fost război între Abia şi leroboam. 

3 Abia a pregătit pentru război o oaste puternică, de patru sute de mii de viteji, în timp ce leroboam 
a pregătit împotrivă-i o oaste de opt sute de mii de războinici viteji. 

4 Abia s-a ridicat pe vârful Temaraim, care se află în muntele lui Efraim, şi a zis: „Ascultaţi-mă, 
leroboame, şi voi, întregul Israel!: 

5 Oare voi nu ştiţi că Domnul, Dumnezeul lui Israel, i-a dat lui David domnie veşnică peste Israel, 
precum şi fiilor săi printr-un legământ de sarel? 

6 Dar leroboam, fiul lui Nabat care era robul lui Solomon, fiul lui David, s-a ridicat şi s-a despărțit 
de stăpânul său; 

7 şi în jurul lui s-au adunat oameni netrebnici, fii nelegiuiţi, iar el s-a ridicat împotriva lui Roboam, 
fiul lui Solomon, la vremea când Roboam, tânăr şi cu inima strânsă de frică, n-a fost în stare să i se 
împotrivească. 

8 lar acum, voi ziceţi că staţi împotriva regatului Domnului, pe care El l-a dat fiilor lui David, doar 
pentru că voi sunteţi o gloată numeroasă şi că de partea voastră sunt viţeii de aur pe care leroboam 
vi i-a făcut dumnezei. 

9 Oare nu voi i-aţi izgonit pe preoţii Domnului, fiii lui Aaron, şi pe leviţi, şi v-aţi făcut preoţi din 
poporul de rând al ţării?: Orice om care vine cu câţiva viței din cireadă şi cu şapte berbeci devine 
preot al celui ce nu este Dumnezeu. 

1 Legământ de sare”: un contract ce nu poate fi alterat sau călcat; perpetuu; veşnic (vezi nota de la 
Nm 18, 19). 

10 Noi însă nu L-am părăsit pe Domnul, Dumnezeul nostru, iar preoţii Săi, fiii lui Aaron şi leviţii, Îi 
slujesc Domnului după zilnicele lor rânduieli: 

11 Îi jertfesc Domnului arderi-de-tot, dimineaţa şi seara, precum şi tămâie binemirositoare; şi aşază 
pe masa curată pâinile punerii-înainte şi aprind sfeşnicul de aur şi candelele lui ca să ardă seara; 
fiindcă noi păzim rânduielile Domnului, Dumnezeului părinţilor noştri; voi însă L-aţi părăsit. 

12 Şi, iată, Domnul şi preoţii Săi sunt în fruntea noastră, ca şi trâmbiţele răsunătoare care ne dau 
semnal. Voi, fii ai lui Israel, nu vă luptaţi împotriva Domnului, Dumnezeului părinţilor voştri, că nu 
veţi avea nici un spor!” 

13 leroboam însă îşi pusese pândari să-i cadă lui Iuda din spate; aşa că el îi venea din faţă, iar 
pândarii, de dinapoi. 

14 Când Iudeii şi-au întors privirea, iată că lupta le venea împotrivă atât din faţă cât şi din spate; şi 
au strigat spre Domnul, iar preoții au sunat din trâmbiţe. 

15 Şi au strigat bărbaţii lui Iuda; şi a fost că-n timp ce bărbaţii lui Iuda strigau, Domnul i-a lovit pe 
Jeroboam şi pe Israel în faţa lui Abia şi a lui Iuda; 

16 fiii lui Israel au fugit din faţa Iudeilor, aşa că Domnul i-a dat în mâinile acestora. 

17 Iar Abia şi poporul său i-a lovit cu mare măcel: cinci sute de mii de viteji din Israel au căzut 
ucişi. 

18 Umiliți au fost fiii lui Israel în ziua aceea, în timp ce fiii lui Iuda au prins putere, deoarece ei îşi 
puseseră nădejdea în Domnul, Dumnezeul părinților lor. 

19 Abia l-a fugărit din urmă pe leroboam şi i-a luat cetățile Betel cu satele ei şi leşana cu satele ei şi 
Efron cu satele ei. 

20 Iar Ieroboam, cât a trăit, n-a mai fost în stare să i se împotrivească lui Abia; lovit de Domnul, a 
murit. 

21 Dar Abia s-a întărit şi şi-a luat paisprezece femei din care i s-au născut douăzeci şi doi de băieți 
şi şaisprezece fete. 

22 Cât despre ceea ce s-a mai petrecut cu Abia şi despre faptele lui şi despre spusele lui, ele sunt 
scrise în Cartea profetului Ido2. 

23 Abia a adormit împreună cu părinţii săi şi a fost îngropat în cetatea lui David, iar în locul lui a 
domnit Asa, fiul său. Sub domnia lui Asa, ţara lui Iuda a avut pace vreme de zece ani. 

14 

Domnia lui Asa; el sfărâmă idolii şi-i înfrânge pe Etiopieni. 

1 Asa a făcut ceea ce e bun şi drept în fața Domnului, Dumnezeului său. 

2 El a îndepărtat altarele dumnezeilor străini şi înălțimile şi a sfărâmat stâlpii şi a tăiat tufişurile 


3 şi le-a spus ludeilor să caute spre Domnul, Dumnezeul părinţilor lor, şi să-l păzească legea şi 
poruncile; 

4 şi din toate cetăţile lui Iuda a înlăturat altarele şi idolii. Iar ţara lui a avut pace. 

2 Ebr.: „... sunt scrise în Midraşul profetului Ido”. În V. T., cuvântul midraş înseamnă, în special, 
„cercetare”, iar în literatura rabinică de mai târziu a căpătat sensul de „interpretare” (cu aplicare 
specială la interpretarea Torei sau Legii). Aşadar, aici e vorba de folosirea unei surse din afara 
Scripturii). 

5 De vreme ce ţara a avut pace, el a zidit cetăţi întărite în ţara lui Iuda; în anii aceştia n-a purtat nici 
un război, căci Domnul i-a dăruit odihnă. 

6 Şi le-a zis Iudeilor: „Haideţi să întărim aceste cetăţi în ţara pe care o stăpânim; să le facem ziduri 
şi porţi şi zăvoare; căci aşa cum noi L-am cercetat pe Domnul, Dumnezeul nostru, tot astfel ne-a 
cercetat şi El pe noi şi ne-a dat pace din toate părțile şi ne-a mers bine”. 

7 Asa avea în oastea lui trei sute de mii de oameni din seminţia lui Iuda, înarmaţi cu scuturi şi lănci; 
iar din seminţia lui Veniamin, două sute optzeci de mii de scutieri şi arcaşi; toţi aceştia erau 
războinici viteji. 

8 Împotriva lui însă s-a ridicat Zerah Etiopianul, cu o oaste de un milion şi cu trei sute de care de 
luptă; şi a venit până la Mareşa. 

9 Aici i-a ieşit înainte Asa, care şi-a aşezat oastea în linie de bătaie în valea dinspre miază-noapte de 
Mareşa. 

10 Şi a strigat Asa către Domnul, Dumnezeul său, şi a zis: „Doamne, Ţie nu-Ți este cu neputinţă să 
mântuieşti, fie cu mulţi, fie cu puţini. Doamne, Dumnezeul nostru, întăreşte-ne, că în Tine 
nădăjduim şi întru numele Tău am venit împotriva acestei gloate numeroase. Doamne, Dumnezeul 
nostru, nu-l lăsa pe om să biruiască împotriva Ta!” 

11 Atunci Domnul i-a lovit pe Etiopieni în faţa lui Iuda, iar Etiopienii au fugit. 

12 lar Asa şi poporul său i-au fugărit din urmă până la Gherar; şi au căzut atât de mulţi Etiopieni, 
încât [se credea] că nu mai au nici o scăpare; căci se frânseseră în faţa Domnului şi în faţa oastei 
Lui; iar [ludeii] au luat multe prăzi 

13 şi le-au nimicit satele dimprejurul Gherarei, căci spaima Domnului era asupra acelora; şi le-au 
prădat toate cetăţile, căci multe prăzi au adus cu ei. 

14 De asemenea, le-au nimicit şi adăposturile vitelor şi i-au tăiat pe Alimazoni 1 şi au luat o 
mulţime de oi şi de cămile şi s-au întors la Ierusalim. 

15 

Regele Asa şi credincioşia lui. 

1 Şi a fost Duhul Domnului peste Azaria, fiul lui Obed.1 

2 Acesta i-a ieşit înainte lui Asa şi întregului Iuda şi lui Veniamin şi a zis: „Ascultaţi-mă pe mine!: 
Domnul este cu voi în timp ce voi sunteţi cu El; dacă voi ÎL veţi căuta, El vi Se va descoperi, dar 
dacă-L veţi părăsi, El vă va părăsi. 

3 Multă vreme va fi Israel fără Dumnezeul cel adevărat, fără preot-învăţător şi fără lege; 

4 dar când ei se vor întoarce spre Domnul, Dumnezeul lui Israel, şi-L vor căuta, El li Se va 
descoperi. 

5 În vremea aceea nu va fi pace nici pentru cel care iese, nici pentru cel care intră, căci spaima 
Domnului se va afla peste toţi locuitorii ţărilor; 

1 „Alimazoni”: nume enigmatic, rezultat, probabil, din lecţiunea eronată a termenului ebraic. Va 
mai fi întâlnit la 22, 1. T. M.: „,... au luat ca pradă vite mărunte”. 

1 Numele acestui profet nu e pomenit în vreo altă parte a Vechiului Testament (de altfel, textul din 
versetele 1-15 îi este propriu cronicarului). 

6 un neam se va lupta cu altul şi o cetate împotriva alteia, căci Dumnezeu i-a înspăimântat cu tot 
felul de necazuri. 

7 Voi însă fiţi tari, iar mâinile voastre să nu slăbească: pentru lucrul vostru există o răsplată”. 

8 Şi dacă [Asa] a auzit aceste cuvinte şi profeția lui Azaria profetul, a prins curaj şi a azvârlit toate 
urâciunile din toată ţara lui Iuda şi a lui Veniamin şi din cetăţile pe care le stăpânise leroboam în 
muntele lui Efraim; şi a înnoit jertfelnicul Domnului, cel ce se afla în faţa templului Domnului. 


9 Şi i-a adunat pe cei din triburile lui Iuda şi Veniamin, ca şi pe străinii care locuiau cu ei în Efraim 
şi în Manase şi în Simeon (căci mulți din Israel i se alăturaseră când au văzut că Domnul, 
Dumnezeul său este cu el). 

10 Şi s-au adunat în Ierusalim în luna a treia din cel de al cincisprezecelea an al domniei lui Asa; 

11 şi-n ziua aceea I-au adus Domnului jertfe din prăzile pe care le aduseseră: şapte sute de viței şi 
şapte mii de oi. 

12 şi s-au legat între ei2 să-L caute pe Domnul, Dumnezeul părinților lor, cu toată inima lor şi cu tot 
sufletul lor; 

13 iar cel care nu-L va căuta pe Domnul, Dumnezeul lui Israel, acela trebuie să moară, fie că-i tânăr 
sau bătrân, fie că-i bărbat sau femeie. 

14 Şi i s-au jurat Domnului cu glas mare şi cu trâmbiţe şi cu buciume; 

15 şi-ntregul Iuda s-a veselit de acest jurământ, căci din toată inima s-au jurat şi cu întreaga lor 
dorinţă L-au căutat, 

2 Literal: „au intrat într-un legământ”; sau: „au trecut printr-un legământ”. Momentul ţine de 
psihologia maselor, care se va dovedi, ca de obicei, fragilă. 

iar EI li s-a descoperit. Şi le-a dat Domnul odihnă3 din toate părțile. 

16 Pe Maaca, mama sa, a îndepărtat-o din slujirea de preoteasă a Astartei4; şi a retezat idolul şi l-a 
ars în pârâul Cedrilor. 

17 Cu toate acestea, înălțimile nu le-a surpat: ele încă mai erau în Israel; dar inima lui Asa a rămas 
deplină toată viaţa lui. 

18 El a adus în templul lui Dumnezeu lucrurile cele sfinte ale lui David, părintele său, şi lucrurile 
sfinte ale templului Domnului, aur, argint şi vase. 

19 Şi nici un război n-a fost până în cel de al treizeci şi cincilea an al domniei lui Asa. 

16 

Întreitul păcat al regelui Asa. 

1 În anul al treizeci şi optulea al domniei lui Asa, Baeşa, regele Israelului, s-a ridicat împotriva 
[regatului] lui Iuda şi a început a zidi Rama, aşa încât nimeni să nu poată ieşi sau intra la Asa, regele 
lui Iuda. 

2 Atunci Asa a luat argint şi aur din vistieriile templului Domnului şi din ale casei regale şi i le-a 
trimis lui Benhadad, regele Siriei, care locuia în Damasc, zicând: 

3 „Legământ să fie între mine şi tine, între tatăl meu şi tatăl tău; iată, ţi-am trimis aur şi argint: vino 
şi ia-mi-l de pe cap pe Baeşa, regele Israelului, pentru ca el să se ducă de la mine”. 

3 „Odihnă” (în limbaj biblic): pace. 

4 Prin aceasta, Maaca şi-a pierdut şi demnitatea de regină-mamă. 

4 lar Benhadad l-a ascultat pe regele Asa şi i-a trimis pe căpitanii oştilor sale împotriva cetăților lui 
Israel şi au pustiit Ainul, Danul, Abel-Maimul şi toate ţinuturile lui Neftali. 

5 Şi a fost că dacă Baeşa a auzit, s-a oprit din zidirea Ramei şi şi-a încetat lucrul. 

6 Atunci regele Asa i-a strâns pe toţi cei din Iuda şi a luat pietrele şi lemnăria cu care Baeşa 
începuse să zidească Rama; şi cu ele a zidit Ghibeea şi Miţpa. 

7 În vremea aceea a venit profetul Hanani la Asa, regele lui Iuda, şi i-a zis: „De vreme ce tu ţi-ai 
pus nădejdea în regele Siriei în loc să ţi-o pui în Domnul, Dumnezeul tău, de aceea oastea Siriei ţi s- 
a luat din mână. 

8 Oare Etiopienii şi Libienii nu aveau ei o oaste mare şi vitează, cu mulțime de care şi călăreți? şi?: 
deoarece tu ai nădăjduit în Domnul, Acesta ţi i-a dat în mână. 

9 Căci ochii Domnului văd oriunde, peste tot pământul, ca să-i întărească pe cei ce cu toată inima 
deci pe de-a-ntregul sunt cu faţa spre El. Întru aceasta, tu te-ai purtat nebunește; de acum, tu vei 
avea război”. 

10 Atunci Asa s-a mâniat pe profet; şi fiindcă se mâniase, l-a aruncat în temniţă. În acea vreme i-a 
apăsat Asa şi pe unii din popor. 

11 Şi, iată, faptele lui Asa, cele dintâi şi cele din urmă, sunt scrise în Cartea regilor lui Iuda şi ai lui 
Israel. 

12 În cel de al treizeci şi nouălea an al domniei sale, Asa s-a îmbolnăvit foarte rău la picioare; dar în 
boala sa, el nu L-a căutat pe Domnul, ci pe doctori. 1 


1 Aşadar, Asa a fost pedepsit pentru întreitul său păcat: 1) s-a atins de vistieria templului; 2) a dat 
prioritate unei alianțe omeneşti, ignorând-o pe cea divină; 3) bolnav, a apelat la doctor fără să 
apeleze mai întâi (sau în acelaşi timp) la Dumnezeu. 

13 Şi a adormit Asa împreună cu părinţii lui; a murit în cel de al patruzeci şi unulea an al domniei 
lui. 

14 Şi l-au îngropat în mormântul pe care el şi-l săpase în cetatea lui David, aşezându-l pe un pat pe 
care l-au umplut cu mirodenii şi cu tot felul de miruri ale celor ce le fac; şi i-au făcut o 
înmormântare nemaipomenită. 

17 

Iosafat, regele lui Iuda. 

1 În locul lui a domnit Iosafat, fiul său. Iar Iosafat s-a întărit împotriva lui Israel: 

2 a aşezat câte o oaste în toate cetăţile cele întărite ale lui Iuda şi a rânduit căpetenii în toate cetăţile 
lui Iuda şi în cetățile lui Efraim, cele pe care le cucerise Asa, părintele său. 

3 Iar Domnul a fost cu Iosafat, fiindcă acesta a umblat în căile cele dintâi ale lui David, părintele 
său, şi n-a căutat la idoli, 

4 ci pe Domnul, Dumnezeul părintelui său, L-a căutat, şi întru poruncile tatălui său a umblat, iar nu 
după faptele lui Israel. 

5 Domnul a întărit regatul în mâna lui; toți poporenii lui Iuda i-au dat lui Iosafat daruril, iar el a 
dobândit multă avuţie şi slavă. 

6 Inima i s-a înălţat în calea Domnului; el a desfiinţat capiştile de pe înălțimi 

1 Darurile aduse noului rege erau şi un semn al supuşeniei. 

şi tufişurile din ţara lui Tuda. 

7 În cel de al treilea an al domniei sale a trimis căpeteniile pe care le avea, pe cele mai viteze, 
anume pe Benhail, Obadia, Zaharia, Natanael şi Miheia, să înveţe poporul în cetăţile lui Iuda; 

8 şi, împreună cu ei, pe leviţii Şemaia, Netania, Zebadia, Asael, Şemiramot, Ionatan, Adonie, Tobie 
şi Tob-Adonie; iar dintre preoţi, pe Elişama şi Ioram. 

9 Aceştia au învăţat în Iuda, având cu ei cartea legii Domnului: şi au cutreierat toate cetăţile lui Iuda 
şi au învăţat poporul.2 

10 şi-n toate regatele dimprejurul lui Iuda intrase frica de Domnul şi nici unul din ele nu a făcut 
război împotriva lui losafat. 

11 Până şi unii dintre Filisteni îi aduceau lui Iosafat daruri şi argint şi plocoane, iar Arabii i-au adus 
şapte mii şapte sute de berbeci. 

12 Aşa că Iosafat a sporit foarte şi s-a înălţat; şi a zidit în Iudeea sălaşe de locuit şi cetăţi întărite. 

13 Şi multe lucruri a făcut el în Iudeea; iar în Ierusalim avea ostaşi viteji şi puternici. 

14 lată numărul acestora, după familiile lor dinspre tată: Din Iuda, căpetenii peste mii: Adna, 
căpetenie, care avea sub el trei sute de mii de viteji puternici; 

15 după el, lohanan, căpetenie, care avea sub el două sute optzeci de mii; 

16 după acesta, Amasia, fiul lui Zicri, care avea râvnă pentru Domnul: avea sub el două sute de mii 
de viteji. 

2 Instruirea poporului asupra propriei sale religii e una din cele mai frumoase iniţiative ale unui 
rege. 

17 Din Veniamin: viteazul ostaş Eliada, care avea sub el două sute de mii de arcași şi scutieri; 

18 după acesta lehozabad, care avea sub el o sută optzeci de mii de viteji războinici. 

19 Aceştia erau slujitorii regelui, în afara celor pe care-i aşezase regele în cetățile întărite ale lui 
Iuda. 

18 

Iosafat şi Ahab în război cu Sirienii. Moartea lui Ahab. 

1 Iosafat a dobândit şi mai multă bogăţie şi slavă; şi s-a înrudit, prin căsătorie, cu familia lui Ahab. 

2 După câţiva ani s-a coborât la Ahab, în Samaria; iar Ahab a înjunghiat pentru el o mulţime de oi şi 
viței pentru el şi pentru oamenii cu care venise -, căci voia să-l atragă de partea lui să meargă 
împreună asupra Ramotului din Galaad. 

3 Şi a zis Ahab, regele lui Israel, către Iosafat, regele lui Iuda: „Vei merge tu cu mine la Ramotul 
Galaadului?” Iar acela i-a răspuns: „Cum sunt eu, aşa şi tu; cum e poporul tău, aşa-i şi poporul meu: 


cu tine la război”. 

4 Şi a zis Iosafat către regele lui Israel: „Întreabă-L tu astăzi pe Domnul!” 

5 Atunci regele lui Israel i-a adunat pe profeţil patru sute de oameni şi le-a zis: „Voi merge oare la 
Ramotul Galaadului să mă bat, sau mă voi lăsa păgubaş?” Iar ei au zis: „Ridică-te, şi Dumnezeu îl 
va da în mâinile regelui”. 

1 După cum se va vedea, aceştia erau profeţi mincinoşi, gata oricând să spună ceea ce e pe placul 
stăpânului. 

6 Iar Iosafat a zis: „Oare pe-aici nu mai este vreun profet al Domnului, ca să-l întrebăm?”. 

7 Iar regele lui Israel i-a răspuns lui Iosafat: „Mai este un om prin care-L putem întreba pe Domnul; 
eu însă îl urăsc, deoarece el nu profeţeşte de bine pe socoteala mea, ci, de când trăieşte, numai de 
rău; acesta e Miheia, fiul lui Imla”. Dar Iosafat a zis: „Să nu vorbească regele aşa!” 

8 Atunci regele lui Israel a chemat un eunuc şi i-a zis: „Cheamă-l degrab pe Miheia, fiul lui Imla!” 

9 Regele lui Israel şi Iosafat, regele lui Iuda, şedeau fiecare pe scaunul său, îmbrăcați în vestminte, 
în faţa porții Samariei şi toți profeții profețeau în fața lor. 

10 Iar Sedechia, fiul lui Chenaana, şi-a făcut nişte coarne de fier şi a zis: „Aşa grăieşte Domnul: cu 
aceste coarne voi împunge Siria, până ce va pieri”. 

11 Şi toţi profeţii profeţeau aşa, zicând: „Du-te la Ramotul Galaadului, şi va fi bine; Domnul îl va 
da în mâna regelui”. 

12 Iar solul care se dusese să-l cheme pe Miheia i-a grăit acestuia, zicând: „lată, toți profeţii, într-un 
singur glas, au grăit de bine asupra regelui; fie acum cuvintele tale precum cuvintele fiecăruia din ei 
şi grăieşte de bine!” 

13 Dar Miheia a zis: „Viu este Domnul: Orice-mi va spune Domnul, aceea voi grăi 
14 Şi a venit la rege, iar regele i-a zis: „Miheia, voi merge eu oare la Ramotul Galaadului să mă 
războiesc, sau mă voi lăsa păgubaş?” Iar acela i-a răspuns: „Mergi, şi va fi bine; vor fi daţi în 
mâinile voastre”. 

15 lar regele i-a zis: „De câte ori să te leg eu cu jurământ ca să nu-mi spui în numele Domnului 
nimic altceva decât adevărul?”2 

16 Acela i-a răspuns: „Văzutu-l-am pe Israel împrăştiat prin munţi ca o turmă fără păstor. Şi a zis 
Domnul: «Nu au domn, să se întoarcă fiecare cu pace la casa lui!»” 

17 Atunci regele lui Israel a zis către Iosafat: „Nu ţi-am spus că despre mine nu profeţeşte de bine, 
ci numai de rău?” 

18 Miheia însă a zis: „Nu-i aşa! Ascultaţi cuvântul Domnului! L-am văzut pe Domnul şezând pe 
tronul Său, şi toată oştirea cerului stând împrejuru-i, de-a dreapta şi de-a stânga. 

19 Şi a zis Domnul: «Cine l-ar ademeni pe Ahab, regele lui Israel, să se urce la Ramotul Galaadului 
şi să cadă acolo?» Şi unul zicea una, altul alta. 

20 Atunci a ieşit un duh şi a stat înaintea Domnului şi a zis: „Eu îl voi înşela». lar Domnul i-a zis: 
«Cu ce?» 

21 Iar acela a zis: «Mă voi duce şi mă voi face duh mincinos în gura tuturor profeților lui». Iar El a 
zis: «Tu îl vei ademeni şi vei izbuti; du-te şi fă aşa!» 

22 Şi acum, iată cum Domnul a pus un duh mincinos în gura tuturor acestor profeţi ai tăi; Domnul 
grăit-a rău despre tine”. 

23 Atunci Sedechia, fiul lui Chenaana, s-a apropiat de Miheia şi l-a lovit peste obraz, zicându-i: „Pe 
ce cale a trecut Duhul Domnului de la mine ca să-ţi grăiască ție?” 

24 Iar Miheia a zis: „lată, vei vedea în ziua aceea când vei alerga din odaie-n odaie ca să te 
ascunzi”. 

2 Regele a intuit jocul lui Miheia, acela de a vorbi mai întâi în isonul falşilor profeţi (ceea ce, la el, 
era un fapt cu totul neobişnuit). 

25 Atunci regele lui Israel a zis: „Luaţi-l pe Miheia şi duceţi-l la Amon, căpetenia cetăţii, şi la Ioaș, 
fiul cel mai mare al regelui, 

26 şi veţi zice: aşa a zis regele: Aruncaţi-l în temniţă, şi acolo să mănânce pâinea necazului şi să bea 
apa necazului până ce eu mă voi întoarce cu pace”. 

27 lar Miheia a zis: „Dacă tu te vei întoarce cu pace, atunci nu Domnul a grăit întru mine”. 


1? 


28 Aşa că regele lui Israel şi Iosafat, regele lui Iuda, s-au dus la Ramotul Galaadului. 

29 Iar regele lui Israel a zis către Iosafat: „Eu mă voi ascunde sub altă îmbrăcăminte şi voi merge la 
război, iar tu să pui pe tine îmbrăcămintea mea”. Aşa că regele lui Israel şi-a ascuns înfăţişarea sub 
altă îmbrăcăminte şi s-a dus la război. 

30 Iar regele Siriei le-a poruncit căpitanilor ce se aflau cu el în fruntea carelor de luptă, zicând: „Nu 
vă bateţi cu cel mic sau cu cel mare, ci numai împotriva regelui lui Israel!” 

31 Şi a fost că atunci când căpitanii carelor de luptă l-au văzut pe Iosafat, au zis: „Acesta-i regele lui 
Israel!” Şi l-au înconjurat să se bată cu el; dar Iosafat a strigat, iar Domnul l-a scăpat; Dumnezeu i-a 
îndepărtat de la el. 

32 Şi a fost că dacă au văzut căpitanii carelor că nu acela era regele lui Israel, au plecat de lângă el. 
33 Dar un bărbat şi-a întins arcul cătând bine la ţintă şi l-a izbit pe regele lui Israel între plămâni şi 
coşul pieptului. Iar acela i-a zis căruțaşului său: „Întoarce-ţi mâna şi scoate-mă din luptă, căci sunt 
rănit”. 

34 În ziua aceea a încetat războiul, iar regele lui Israel a stat în car, în preajma Siriei, până seara; şi 
a murit în asfinţitul soarelui. 

19 

Mustrat de Iehu, Iosafat pune rânduială în trebile religioase şi politice. 

1 Iosafat, regele lui Iuda, s-a întors cu pace la casa lui din Ierusalim. 

2 Dar în întâmpinarea lui a ieşit profetul Iehu, fiul lui Hanani, şi i-a zis: „O, rege Iosafat, cum de-l 
ajuţi tu pe cel păcătos şi-l iubeşti pe cel urât de Domnul? De aceea a venit asupră-ţi mânia 
Domnului. ] 

3 Cu toate acestea, în tine s-au găsit şi fapte bune, de vreme ce ai stârpit tufişurile din ţara lui Iuda şi 
ţi-ai îndreptat inima să-L caute pe Domnul”. 

4 Iar Iosafat, după ce s-a aşezat cu locuinţa în Ierusalim, şi-a cercetat din nou poporul, de la Beer- 
Şeba până la muntele lui Efraim; şi i-a întors către Domnul, Dumnezeul părinților lor. 

5 Şi a aşezat judecători în toate cetăţile lui Iuda, cetate cu cetate. 

6 Şi le-a zis judecătorilor: „Vedeţi ce faceţi; că nu pentru oameni faceţi voi judecată, ci pentru 
Domnul, iar El e cu voi când rostiţi judecata. 

7 Şi acum, fie frica Domnului peste voi!, fiţi cu băgare de seamă, căci la Domnul, Dumnezeul 
nostru, nu se află nedreptate; 

1 Iosafat e mustrat pentru alianţa sa cu nelegiuitul Ahab (şi, în subsidiar, poate şi pentru naivitatea 
de a fi acceptat cu atâta uşurinţă un travesti care putea să-l coste viaţa). 

El nu caută la faţa omului, nici nu ia mită”.2 

8 Mai mult, Iosafat a aşezat în Ierusalim, pentru judecata Domnului, o seamă de preoţi şi leviţi şi 
căpetenii de familii ale lui Israel, ca să-i judece pe locuitorii Ierusalimului. 

9 Şi le-a poruncit, zicând: „Aşa să faceţi: cu frică de Domnul, cu adevăr şi cu inimă dreaptă; 

10 oricare dintre fraţii voştri care locuiesc în cetăţi va veni să se judece, fie pentru vărsare de sânge, 
fie pentru lege adică porunci, rânduieli sau judecăţi -, voi sunteţi cei ce hotărâți pentru ei, aşa ca ei 
să nu păcătuiască în fața Domnului, iar peste voi şi peste frații voştri să nu se abată urgie; aşa să 
faceţi, şi nu veţi greşi.3 

11 Şi, iată, preotul Amaria va fi căpetenie peste voi pentru orice lucru al Domnului; iar Zebadia, fiul 
lui Ismael, este căpetenie peste casa lui Iuda pentru orice lucru al regelui; cât despre cărturari şi 
leviţi, îi aveţi în faţă; fiţi tari şi harnici, iar Domnul va fi cu cel bun”. 

20 

Iosafat: biruinţa asupra Amoniţilor şi aliaţilor lor; sfârşitul domniei. 

1 După aceasta, fiii lui Moab şi fiii lui Amon şi, cu ei, o seamă de Edomiţil au venit cu război 
împotriva lui Iosafat. 

2 Reforma judiciară a lui Iosafat se întemeiază pe trei principii: 1) frică de Dumnezeu; 2) 
obiectivitate; 3) incoruptibilitate. 

3 Aceştia, cei din Ierusalim, judecau în primă instanţă procesele locale şi în a doua instanţă pe cele 
trimise din cetăţi. 

1 Textual: „Mineeni”, un nume care nu spune nimic, rezultat din lecţiunea eronată a Textului 
Ebraic. Edomiţii, urmaşii lui Esau, erau duşmanii ancestrali ai Evreilor; locuiau în ţinuturile pustii 


ale muntelui Seir (vezi v. 10). 

2 Şi dacă au venit, i s-a spus lui Iosafat: „Împotriva ta a venit o mare mulţime din Siria, de dincolo 
de mare; şi, iată, se află la Haţaţon-Tamar, adică la Engaddi”. 

3 Atunci Iosafat s-a speriat şi şi-a îndreptat faţa să-L caute pe Domnul şi a hotărât post în întregul 
Iuda. 

4 Şi întregul Iuda s-a adunat să-L cheme pe Domnul; din toate cetățile lui Iuda au venit să-L cheme 
pe Domnul. 

5 Iar Iosafat s-a ridicat în adunarea din Ierusalim a lui Iuda, în templul Domnului, în fața curții celei 
noi, 

6 şi a zis: „Doamne, Dumnezeul părinților mei, oare nu Tu eşti Dumnezeu în cer, şi nu Tu domneşti 
peste toate împărățiile neamurilor, şi nu în mâna Ta se află tăria şi puterea? şi este oare cineva care 
să-Ți poată sta împotrivă? 

7 Oare nu Tu eşti Domnul care i-a nimicit pe locuitorii acestei ţări de dinaintea poporului Tău 
Israel? şi nu Tu i-ai dat-o pentotdeauna seminţiei lui Avraam, pe care l-ai iubit? 

8 Iar ei au locuit în ea, şi-n ea i-au zidit numelui Tău casă, zicând: 

9 «Dacă vor veni peste noi întâmplări rele sau sabie sau certare sau molimă sau foamete, vom sta în 
faţa acestui templu şi-n faţa Ta căci numele Tău este peste templul acesta şi din necazul nostru vom 
striga spre Tine, iar Tu ne vei auzi şi ne vei mântui». 

10 Şi acum, iată, fiii lui Amon şi ai lui Moab şi cei din muntele Seir, prin hotarele cărora Tu nu L-ai 
lăsat pe Israel să treacă atunci când ieşise din ţara Egiptului dimpotrivă, el i-a ocolit fără să-i 

nimicească -, 

11 iată că acum s-au pornit împotriva noastră, ca să ne scoată din moştenirea pe care Tu ne-ai dat-o. 
12 Doamne, Dumnezeul nostru, oare nu-i vei pedepsi? Că noi nu putem sta împotriva acestei gloate 
numeroase care a venit împotriva noastră; şi nu ştim ce să le facem, fără numai să ne îndreptăm 
ochii spre Tine”. 

13 Şi toţi Iudeii stăteau în faţa Domnului şi copiii lor, şi femeile lor. 

14 Atunci Duhul Domnului s-a pogorât în mijlocul adunării peste lahaziel, fiul lui Zaharia, fiul lui 
Benaia, fiul lui Ieiel, fiul lui Matania, levit dintre fiii lui Asaf; 

15 şi acesta a zis: „Ascultaţi, voi, toţi ai lui Iuda, şi voi, locuitori ai Ierusalimului, şi tu, rege Iosafat! 
Aşa vă grăieşte Domnul: «Să nu vă temeţi şi nici să vă înspăimântați de această mare mulţime, căci 
războiul nu este al vostru, ci al lui Dumnezeu. 

16 Mâine să mergeţi împotriva lor; iată, ei urcă pe coasta Țiţ, iar voi îi veţi găsi la capătul văii de 
lângă pustiul leruel. 

17 Nu voi vă veţi lupta; înţelegeţi lucrul acesta şi veţi vedea izbăvirea pe care Domnul v-o dă vouă, 
Iuda şi Ierusalim! Să nu vă temeţi şi nici să vă înspăimântați să le ieşiţi mâine înainte; şi Domnul va 
fi cu voi”. 

18 Atunci Iosafat s-a plecat cu faţa la pământ laolaltă cu întregul Iuda şi cu locuitorii Ierusalimului; 
şi au căzut în faţa Domnului, ca să I se închine Domnului. 

19 lar leviţii dintre fiii lui Cahat şi dintre fiii lui Core s-au ridicat să-L laude pe Domnul, 
Dumnezeul lui Israel, înălțând glas puternic. 

20 Şi s-au sculat dis-de-dimineaţă şi au ieşit în pustiul Tecoa; şi-n timp ce ieşeau, Iosafat a stat şi a 
strigat, zicând: „Ascultaţi-mă, voi, ludeilor, şi voi, locuitori ai Ierusalimului! Aveţi încredere în 
Domnul, Dumnezeul vostru, şi încrederea voastră va fi răsplătită; aveţi încredere în profetul Său şi 
veţi izbuti cu bine!” 

21 Şi după ce s-a sfătuit cu poporul, a pus oameni să cânte psalmi şi laude şi mulţumiri şi să-l laude 
sfinţenia, mergând înaintea oastei şi zicând: „Mărturisiţi-vă Domnului, că în veac este mila Lui!” 

22 Şi când au început ei a lăuda şi a mărturisi, Domnul i-a făcut pe fiii lui Amon să lupte împotriva 
Moabiţilor şi împotriva celor din muntele Seir; şi i-a pus în stare de zăpăceală;? 

23 căci fiii lui Amon şi ai lui Moab s-au ridicat împotriva celor din Seir, ca să-i nimicească şi să-i 
mistuie; şi după ce au terminat cu cei din Seir, s-au năpustit unii împotriva altora, aşa că s-au 
nimicit ei între ei. 

24 Iar Iudeii au venit la turnul de veghe al pustiului şi s-au uitat şi au văzut gloatele şi, iată, toți 
căzuseră la pământ, morţi: nici unul nu scăpase. 


25 Atunci Iosafat şi poporul său au ieşit să-i prade; şi au aflat multe vite şi unelte şi îmbrăcăminte şi 
lucruri de preţ; şi i-au prădat: trei zile le-a trebuit ca să ia prăzile, că erau multe. 

26 Şi a fost că în cea de a patra zi s-au adunat în Valea Binecuvântării (căci acolo ÎL binecuvântaseră 
ei pe Domnul, şi de aceea a fost numit locul acela Valea Binecuvântării până-n ziua de azi). 

2 E vorba de o derută psihică, urmată, imediat, de cea militară. 

27 Şi toţi oamenii lui Iuda s-au întors la Ierusalim, avându-l în frunte pe Iosafat, cu bucurie mare, că 
bucurie le dăduse Domnul dinspre partea vrăjmaşilor lor. 

28 Şi au intrat în Ierusalim cu alăute şi cu harpe şi cu trâmbiţe, mergând în templul Domnului. 

29 Şi toate regatele pământului erau cuprinse de frica Domnului, când au auzit că Domnul se 
luptase împotriva vrăjmaşilor lui Israel. 

30 Iar regatul lui Iosafat s-a aflat în pace; pace i-a dat Dumnezeul său, de jur-împrejur. 

31 Aşa a domnit Iosafat peste Iuda; treizeci şi cinci de ani avea când a început să domnească, şi a 
domnit în Ierusalim vreme de douăzeci şi cinci de ani. Pe mama sa o chema Azuba, şi era fiica lui 
Şilhi. 

32 El a umblat în căile lui Asa, tatăl său, şi nu s-a abătut de la a face ceea ce e drept în ochii 
Domnului. 

33 Cu toate acestea, capiştile de pe înălțimi încă mai erau: poporul încă nu-şi îndreptase inima spre 
Domnul, Dumnezeul părinţilor lor. 

34 Celelalte fapte ale lui Iosafat, cele dintâi şi cele din urmă, iată, sunt scrise în cărțile lui Iehu al lui 
Hanani, care a scris Cartea regilor lui Israel3. 

35 După aceasta, Iosafat, regele lui Iuda, s-a aliat cu Ohozia, regele lui Israel (care era un nelegiuit); 
36 şi s-a întovărăşit cu el să facă amândoi corăbii care să meargă la Tarsis; corăbiile le-au făcut la 
Eţion-Gheber. 

37 Iar Eliezer, fiul lui Dodava, din Mareşa, a rostit o profeție împotriva lui 

3 Despre acest Iehu nu ştim nimic. 

Iosafat, zicând: „De vreme ce tu te-ai aliat cu Ohozia, Domnul ţi-a sfărâmat lucrarea: corăbiile tale 
s-au sfărâmat”. Şi ele n-au putut să meargă la Tarsis. 

21 

Joram, regele lui Iuda. 

1 Iosafat a adormit împreună cu părinții săi; şi a fost îngropat în cetatea lui David; în locul lui a 
domnit loram, fiul său. 

2 Acesta avea şase fraţi, fii ai lui Iosafat: Azaria, Iehiel, Zaharia, Azaria, Micael şi Șefatia; toți 
aceştia erau fiii lui Iosafat, regele lui Iuda. 

3 Tatăl lor le dăduse daruri multe, argint şi aur şi arme, împreună cu cetăţile întărite din ţara lui 
Iuda; domnia însă i-a dat-o lui Ioram, căci acesta era întâiul-născut. 

4 Şi dacă Ioram a primit regatul tatălui său şi s-a întărit, i-a ucis cu sabia pe toţi fraţii săi şi câteva 
dintre căpeteniile lui Israel. 

5 loram avea treizeci şi doi de ani când a început să domnească; şi a domnit în lerusalim vreme de 
opt ani. 

6 Şi a umblat în calea regilor lui Israel, aşa cum făcuse casa lui Ahab căci fiica lui Ahab era soţia lui 
şi a făcut ceea ce e rău în faţa Domnului. 

7 Cu toate acestea, Domnul nu a vrut să nimicească de tot casa lui David, de dragul legământului pe 
care-l făcuse cu David, spunându-i că-i va da lui şi fiilor săi un luminător pentotdeauna. 

8 În zilele acelea s-au rupt Edomiţii de Iuda şi şi-au făcut propriul lor rege. 

9 Atunci a purces Ioram împreună cu căpeteniile şi cu toată călărimea; şi, 

sculându-se noaptea, i-a lovit pe Edomiţii care-l împresuraseră, şi pe căpeteniile carelor, dar poporul 
a dat fuga la corturile lor. 

10 Aşa s-au eliberat Edomiţii de sub Iuda până-n ziua de azi; şi tot atunci s-a eliberat de sub mâna 
lui şi Libna; aceasta, fiindcă el ÎL părăsise pe Domnul, Dumnezeul părinţilor săi 

11 şi fiindcă făcuse înălțimi în cetăţile lui Iuda şi-i făcuse pe locuitorii Ierusalimului să se dedea la 
desfrânare şi-l amăgise pe Iuda. 

12 Atunci a venit la el o scrisoare de la profetul Ilie,l zicând: „Aşa grăieşte Domnul, Dumnezeul lui 


David, părintele tău: «Pentru că n-ai umblat în calea lui Iosafat, tatăl tău, şi-n căile lui Asa, regele 
lui Iuda, 

13 ci ai umblat în căile regilor lui Israel şi l-ai făcut pe Iuda şi pe locuitorii Ierusalimului să se 
desfrâneze aşa cum s-a desfrânat casa lui Ahab, şi i-ai ucis pe fraţii tăi fiii tatălui tău -, care erau mai 
buni decât tine, 

14 iată, Domnul te va lovi cu rană mare în poporul tău şi-n fiii tăi şi-n femeile tale şi-n toată casa ta; 
15 iar tu vei fi lovit de o boală cumplită, o boală a pântecelui, până când măruntaiele vor ieşi din 
tine, zi de zi, odată cu boalay”. 

16 Aşa că Domnul a ridicat împotriva lui loram pe Filisteni şi pe Arabi şi pe cei ce se învecinau cu 
Etiopienii; 

17 aceştia s-au ridicat împotriva Iudeilor şi i-au învins şi au luat toate bunurile ce se aflau în casa 
regelui, precum şi pe fiii lui şi pe fiicele lui, că nu 

1 Relatare proprie cronicarului; din nici o parte a Bibliei nu avem un indiciu asupra acestei scrisori. 
i-a mai rămas nici un fecior, în afară de Ohozia, cel mai mic dintre fiii săi. 

18 Şi după toate acestea, Domnul l-a lovit în măruntaie cu o boală fără leac, 

19 care s-a tot lungit de la o zi la alta; iar când s-au împlinit doi ani, odată cu boala i-au ieşit şi 
măruntaiele; şi a murit de boală chinuitoare; iar poporul său nu i-a făcut o înmormântare aşa cum 
fusese aceea a părinţilor săi. 

20 El avea treizeci şi doi de ani când a început să domnească; şi a domnit în Ierusalim vreme de opt 
ani. şi s-a dus fără nici o cinstire şi a fost îngropat în cetatea lui David, dar nu printre mormintele 
regilor. 

22 

Ohozia, regele lui Iuda. Atalia. Ioaş e salvat de la masacru. 

1 Iar locuitorii Ierusalimului l-au făcut rege în locul lui pe Ohozia, fiul său cel mai mic, deoarece pe 
cei mai mari, pe toți, îi omorâse ceata tâlharilor care veniseră asupră-le împreună cu Arabii şi 
Alimazonii; aşa că a domnit Ohozia, fiul lui Ioram, regele lui Iuda. 

2 Ohozia avea douăzeci şi doi de ani când a început să domnească; şi a domnit în Ierusalim vreme 
de un an; pe mama sa o chema Atalia, şi era fiica lui Omri. 

3 El a umblat în calea casei lui Ahab, căci mama sa îi era sfetnic în a păcătui 

4 Şi a făcut ceea ce e rău în ochii Domnului, aşa cum făcuseră cei din casa lui Ahab, care, după 
moartea tatălui său, îi deveniseră sfetnici, spre nimicirea lui. 

5 Şi, umblând în sfaturile lor, a plecat împreună cu loram, fiul lui Ahab, să facă război împotriva lui 
Hazael, regele Siriei, în Ramotul Galaadului; atunci arcaşii sirieni l-au rănit pe loram. 

6 lar el s-a întors ca să se vindece în Izreel de rana pe care i-o făcuseră Sirienii la Ramot în vreme 
ce purta război împotriva lui Hazael, regele Siriei. Iar Ohozia, fiul lui Ioram, regele lui Iuda, s-a dus 
la Izreel să-l vadă pe Ioram, fiul lui Ahab, acesta fiind bolnav. 

7 Şi de la Dumnezeu a fost pierirea lui Ohozia prin venirea lui la Ioram; căci, după sosirea lui, a 
plecat cu Ioram împotriva lui Iehu, fiul lui Nimşi, pe care Domnul îl unsese pentru stârpirea casei 
lui Ahab. 

8 Şi a fost că-n timp ce Iehu făcea răzbunarea împotriva casei lui Ahab, i-a găsit şi pe mai-marii din 
Iuda şi pe rudeniile lui Ohozia, care-i slujeau, şi i-a ucis. 

9 Atunci Iehu a poruncit să-l caute pe Ohozia; şi l-au luat din Samaria, unde era ascuns, şi l-au dus 
la Iehu, iar acela l-a ucis. Şi l-au îngropat, că au zis: „E fiul lui Iosafat, care L-a căutat pe Domnul 
cu toată inima sa”. Aşa că în casa lui Ohozia nu era nimeni care să poată domni. 

10 Atunci Atalia, mama lui Ohozia, văzând că fiul ei a murit, s-a ridicat şi a stârpit toată sămânţa 
regească din casa lui luda.] 

11 Dar loşeba, fiica regelui Ioram, l-a luat pe loaş, fiul lui Ohozia, furându-l de printre fiii regelui 
pe care-i omorau, l-a dus pe el şi pe doica lui în odaia de dormit; ascuns a fost de către 

1 Masacrul era menit să-i asigure reginei o domnie fără nici un rival. 

loşeba, fiica regelui Ioram, sora lui Ohozia, soţia preotului Iehoiada2; ea l-a ascuns de Atalia, care, 
astfel, nu l-a ucis. 

12 Şi l-au ţinut ascuns în templul lui Dumnezeu timp de şase ani; iar peste ţară a domnit Atalia. 

Uneltirea împotriva Ataliei; moartea acesteia şi începutul domniei lui Ioaș. 

1 Iar în anul al şaptelea s-a îmbărbătat Iehoiada şi i-a luat alături de sine în templul Domnului pe 
sutaşi, adică pe Azaria, fiul lui leroham, pe Ismael, fiul lui lohanan, pe Azaria, fiul lui Obed, pe 
Maaseia, fiul lui Adaia, şi pe Elişafat, fiul lui Zicri. 

2 Şi a cutreierat regatul Iuda în lung şi-n lat şi i-a adunat pe leviţii din toate cetăţile lui Iuda şi pe 
capii de familie din Israel şi a venit în Ierusalim. 

3 Aici, în templul lui Dumnezeu, întreaga adunare a lui Iuda a făcut legământ cu regele. El le-a 
arătat pe fiul regelui şi a zis: „lată, el este fiul regelui; el să domnească, aşa cum a grăit Domnul 
despre casa lui David. 

4 Şi acum, iată ce aveţi de făcut: O treime din voi, şi anume dintre preoţi şi leviţi, veţi intra sâmbăta 
[de strajă] la porţile intrărilor; 

2 „loşeba... soţia preotului Iehoiada”: mărturie prețioasă, care nu se află în 4 Rg 11, 2 şi care explică 
de ce şi cum a putut fi copilul ascuns vreme de atâţia ani fără ca Atalia să aibă vreo bănuială. (În 
istoria Românilor, pruncul Constantin Brâncoveanu, viitorul domn şi martir, a fost salvat dintr-un 
masacru asemănător). 

5 o treime, în casa regelui; iar o treime, la poarta din mijloc; iar întregul popor, în curţile templului 
Domnului. 

6 În templul Domnului nu va intra nimeni, în afară de preoți şi leviţi şi de slujitorii leviţilor;, doar ei 
să intre, fiindcă ei sunt sfinţi; şi tot poporul să păzească rânduielile Domnului. 

7 Leviţii vor face roată în jurul regelui, fiecare cu arma în mână, şi vor ucide pe oricine va intra în 
templu. Şi vor fi cu regele când iese şi când intră”. 

8 Leviţii şi întregul Iuda au făcut aşa cum le poruncise preotul Iehoiada; şi fiecare [sutaş] şi-a luat 
oamenii săi atât pe cei ce intrau, cât şi pe cei ce ieşeau din slujba săptămânală -, căci Iehoiada nu-i 
lăsase liberi pe cei ce ieşeau din schimb. 

9 Iehoiada i-a înarmat pe sutaşi cu săbiile şi cu scuturile şi cu armurile care fuseseră ale lui David în 
templul Domnului. 

10 Şi a aşezat poporul întreg, fiecare cu armele lui, de la colţul din dreapta până la colţul din stânga 
al templului, în faţa jertfelnicului şi în faţa templului, de jur-împrejurul regelui. 

11 Şi l-a adus în faţă pe fiul regelui şi i-a pus coroana regală şi însemnul; Iehoiada şi fiii săi l-au 
proclamat rege şi l-au uns şi au strigat: „Trăiască regele!” 

12 Atunci Atalia a auzit larma poporului care alerga, şi pe a celor ce-l recunoșteau pe rege şi-l 
lăudau; şi a intrat la rege în templul Domnului. 

13 Şi, privind, iată că regele şedea pe tronul său; la intrare, dregătorii şi trâmbiţaşii; în jurul regelui, 
dregători; şi tot poporul ținutului se veselea: trâmbiţele răsunau, cântăreții cântau din instrumente, şi 
imnuri de laudă cântau. Atunci Atalia şi-a sfâşiat haina şi a strigat: „Asta e: uneltiți împotriva mea!” 
14 Atunci preotul Iehoiada a ieşit în faţă şi le-a poruncit sutaşilor şi căpeteniilor oastei, zicând: 
„Scoateţi-o afară din templu şi n-o lăsaţi din mâini; şi să fie ucisă cu sabia!” (căci spusese preotul: 
„Să nu fie omorâtă în templul Domnului”). 

15 Şi şi-au pus mâinile pe ea şi au scos-o pe poarta călăreţilor casei regale, şi acolo au ucis-o. 

16 Iar Iehoiada a făcut un legământ între el, popor şi rege, aşa ca ei să fie poporul Domnului. 

17 Şi tot poporul ţării a intrat în templul lui Baal şi l-a dărâmat; jertfelnicele şi chipurile lui le-au 
sfărâmat, iar pe Matan, preotul lui Baal, l-au ucis în faţa jertfelnicelor lui. 

18 Iar preotul Iehoiada a aşezat rânduielile templului Domnului în mâna preoților şi leviţilor, aşa 
cum le hotărâse David în casa Domnului; şi I-a adus Domnului arderi-de-tot aşa cum este scris în 
legea lui Moise -, cu veselie şi cântări aşa cum rânduise David. 

19 Şi a aşezat portari la porțile templului Domnului, ca să nu poată intra cel ce este necurat prin 
vreo faptă oarecare. 

20 Şi i-a luat pe capii de familie şi pe viteji şi pe mai-marii poporului şi-ntregul popor al ţării, iar ei 
l-au purtat pe rege în templul Domnului; aşa a intrat el pe poarta lăuntrică în casa regală, iar ei l-au 
poftit pe rege să şadă pe tronul regatului. 

21 Şi întregul popor al ţării s-a bucurat, iar cetatea s-a liniştit. Iar pe Atalia au ucis-o cu sabia. 

Domnia lui loaş. Închinarea la idoli. Pedepsirea şi moartea lui. 

1 loaş avea şapte ani când a început să domnească; şi a domnit în Ierusalim vreme de patruzeci de 
ani; pe mama sa o chema Țibia şi era din Beer-Şeba. 

2 El a făcut ceea ce e drept în ochii Domnului, atât cât preotul Iehoiada a trăit. 

3 Iehoiada i-a luat două femei, iar acestea i-au născut fii şi fiice. 

4 Şi a fost că, după acestea, loaş şi-a pus în gând să dreagă stricăciunile din templul Domnului. 

5 Şi i-a adunat pe preoţi şi pe leviţi şi le-a zis: „leşiţi prin toate cetăţile lui Iuda şi strângeţi argint 
din tot Israelul, pentru ca în fiecare an să prenoim templul Domnului; grăbiţi-vă la treabă!” Dar 
leviţii nu s-au grăbit. 

6 Atunci regele loaş l-a chemat pe Iehoiada, capul lor, şi i-a zis: „De ce n-ai avut grijă să-i sileşti pe 
leviţi să aducă din Iuda şi din Ierusalim darea pe care Moise, omul lui Dumnezeu, a rânduit-o atunci 
când l-a adunat pe Israel la cortul mărturiei? 

7 Căci Atalia era o nelegiuită, iar fiii ei au jefuit templul lui Dumnezeu: sfintele lucruri ale 
templului Domnului le-au hărăzit baalilor”. 

8 Şi a zis regele: „Să se facă o ladă şi să fie pusă la poarta templului Domnului, afară. 

9 Şi să se facă strigare în Iuda şi în Ierusalim să I se aducă Domnului ceea ce Moise, robul lui 
Dumnezeu, i-a spus lui Israel în pustie”. 

10 Şi toţi dregătorii şi tot poporul au dat; şi aduceau şi puneau în ladă până se umplea. 

11 lar când lada era adusă de către leviţi la dregătorii regelui, dacă aceştia vedeau că în ea se află 
bani mai mulţi decât trebuia, atunci venea secretarul regelui, precum şi împuternicitul marelui preot, 
şi goleau lada şi o puneau la locul ei. Aşa făceau în fiecare zi, şi adunau bani mulţi; 

12 iar regele şi preotul Iehoiada îi dădeau lucrătorilor tocmiţi la lucrul templului Domnului, şi 
plăteau pietrari şi tâmplari care să repare templul Domnului, precum şi făurari în fier şi în aramă, să 
repare templul Domnului. 

13 Aşa s-au apucat lucrătorii de treabă şi lucrul sporea în mâinile lor; aşa au reparat templul 
Domnului, chiar din temelii, şi l-au adus la starea lui de mai-nainte. 

14 Şi dacă au terminat, i-au adus regelui şi lui Iehoiada ceea ce rămăsese din bani; şi au făcut vase 
pentru templul Domnului, vase de slujbă pentru arderile-de-tot, şi cădelniţe de aur şi de argint; şi au 
adus în templul Domnului arderi-de-tot, fără încetare, în toate zilele lui Iehoiada. 

15 Aşa a îmbătrânit Iehoiada, îndestulat de zile, şi a murit în vârstă de o sută treizeci de ani. 

16 Şi l-au îngropat în cetatea lui David, alături de regi, pentru binele pe care-l făcuse pentru Israel, 
pentru Dumnezeu şi templul Acestuia. 

17 Şi a fost că, după moartea lui Iehoiada, dregătorii lui Iuda au intrat la rege şi i s-au închinat. 
Atunci regele a ascultat de ei. 

18 Aşa L-au părăsit ei pe Domnul, Dumnezeul părinţilor lor, şi au slujit Astartelor şi idolilor; în 
ziua aceea, urgie s-a abătut peste Iuda şi peste Ierusalim. 

19 Şi a trimis la ei profeţi ca să-i întoarcă spre Domnul, dar ei n-au ascultat; El le-a dat mărturie, dar 
ei nu s-au supus. 

20 Atunci Duhul lui Dumnezeu l-a cuprins pe Zaharia, fiul preotului Iehoiada, care s-a ridicat în 
faţa poporului şi a zis: „Aşa grăieşte Domnul: De ce vă abateţi voi de la poruncile Domnului? Aşa 
nu veţi propăşi, că dacă voi L-aţi părăsit pe Domnul, şi El vă va părăsi”. 

21 Dar ei s-au ridicat împotriva lui şi, din porunca regelui loaş, l-au ucis cu pietre în curtea 
templului Domnului. 1 

22 Aşa că loaş nu şi-a adus aminte de mila pe care Iehoiada, tatăl acestuia, o făcuse cu el, şi i-a ucis 
fiul; iar acesta, în timp ce murea, a zis: „Domnul să vadă şi să judece!” 

23 Şi a fost că, după un an, oastea Siriei s-a ridicat împotrivă-i; şi au venit împotriva lui Tuda şi a 
Ierusalimului şi i-au ucis pe toţi dregătorii, precum şi din popor, iar prăzile le-au trimis la regele 
Damascului. 

24 Cu toate că oastea Siriei venise cu oameni puţini, Dumnezeu i-a dat în mâini o oaste foarte mare, 
pentru că ei ÎI părăsiseră pe Dumnezeul părinţilor lor; El este Cel ce a făcut judecată asupra lui Ioaş. 
25 Şi după ce [Sirienii] s-au dus de la el, lăsându-l în prada unor boli grele, împotriva lui au uneltit 
propriile lui slugi, 

1 Acest episod tragic va fi citat de lisus în asprul Său rechizitoriu asupra fariseilor şi cărturarilor 


(Mt 23, 35; Le 11, 51), cu precizarea locului din curtea templului unde a avut loc uciderea 
profetului, dar şi cu menţiunea că Zaharia era fiul lui Berechia (fiul lui ido, cf. Za 1, 1,7). 

pentru sângele fiului preotului Iehoiada, şi l-au ucis în patul lui, şi aşa a murit. Şi l-au îngropat în 
cetatea lui David, dar nu l-au îngropat în cimitirul regilor. 

26 Cei ce s-au ridicat împotriva lui au fost Zabad, fiul Şimeatei Amonita, şi lehozabad, fiul Şimritei 
Moabiteanca. 

27 Şi toţi fiii săi, cei cinci, au venit la el. Cât despre celelalte fapte ale lui, iată că ele sunt scrise în 
Cartea Regilor. Iar în locul lui a domnit Amasia, fiul său. 

25 

Domnia lui Amasia, regele lui Iuda. 

1 Amasia avea douăzeci şi cinci de ani când a început să domnească; şi a domnit în Ierusalim vreme 
de douăzeci şi nouă de ani. Pe mama sa o chema Iehoadan şi era din Ierusalim. 

2 El a făcut ceea ce e drept în ochii Domnului, dar nu cu inimă plină. 

3 Şi a fost că după ce a devenit stăpân pe putere, şi-a ucis slugile care-i omorâseră tatăl; 

4 dar pe fiii lor nu i-a ucis, după legământul legii Domnului, aşa cum este scris în porunca 
Domnului Care a zis: „Părinţii să nu fie daţi morţii pentru vina copiilor, şi nici copiii să nu fie dați 
morţii pentru vina părinţilor, ci fiecare să moară pentru păcatul său”. 

5 Amasia a adunat casa lui Iuda şi, potrivit cu familia fiecăruia, i-a rânduit căpetenii peste mii şi 
căpetenii peste sute în întregul Iuda şi în Ierusalim. Şi i-a numărat pe cei de la douăzeci de ani în sus 
şi a aflat că erau trei sute de 

711 

mii de inşi în stare să meargă la război, purtând suliță şi pavăză. 

6 De asemenea, a tocmit din Israel, cu plată, o sută de mii de războinici, pentru o sută de talanţi de 
argint. 

7 Dar un om al lui Dumnezeu a venit la el, zicând: „O, rege, oastea lui Israel să nu meargă cu tine, 
căci Domnul nu este cu Israel şi nici cu vreunul din fiii lui Efraim; 

8 dacă tu îți faci socoteala că te întăreşti cu ei, Domnul te va înfrânge de dinaintea vrăjmaşilor, că 
de la Domnul vin puterea şi biruinţa”. 

9 Şi a zis Amasia către omul lui Dumnezeu: „Dar ce voi face cu suta de talanţi pe care am dat-o 
oastei lui Israel?” Iar omul lui Dumnezeu a zis: „Domnul poate să-ţi dea mai mult decât atât”. 

10 Atunci Amasia a despărțit oastea care-i venise din Efraim, ca să se întoarcă la locul ei; iar aceia 
s-au mâniat foarte tare pe Iuda, şi s-au întors furioși la locul lor. 

11 Iar Amasia s-a îmbărbătat, şi-a luat poporul şi s-a dus în Valea Sării şi acolo i-a ucis pe fiii lui 
Seir, zece mii; 

12 iar pe alţi zece mii, fiii lui Iuda i-au prins de vii şi i-au dus în vârful stâncii şi i-au aruncat de pe 
buza prăpastiei şi toţi s-au făcut bucăţi. 

13 Dar ostaşii pe care Amasia nu-i lăsase să meargă cu el la război au năvălit asupra cetăților lui 
Iuda, din Samaria până la Bet-Horon, şi au ucis în ele trei mii de oameni, luând şi multe prăzi. 

14 Şi a fost că după ce Amasia s-a întors de la războiul cu Idumeea, i-a adus acasă pe dumnezeii 
fiilor lui Seir şi i-a făcut ca fiindu-i dumnezei şi s-a plecat în faţa lor şi le-a adus jertfă. 

15 Atunci Domnul S-a mâniat pe Amasia şi a trimis la el un profet, zicându-i: „De ce i-ai căutat tu 
pe dumnezeii acelui popor, pe cei ce n-au fost în stare să-şi scape poporul din mâna ta?” 

16 Şi a fost că după ce acesta a grăit, el i-a zis: „Te-am făcut eu cumva sfetnic al regelui?... la 
seama, ca nu cumva să fii biciuit!” Iar profetul s-a ferit, zicând: „Ştiu că [Domnul] vrea să te dea 
pierzării, de vreme ce ai făcut aceasta şi n-ai ascultat de sfatul meu”. 

17 Atunci Amasia, regele lui Iuda, s-a sfătuit cu ai săi şi a trimis soli la loaş fiul lui loahaz, fiul lui 
Iehu -, regele lui Israel, zicând: „Vino, să ne vedem faţă către faţă”. 

18 Dar loaş, regele lui Israel, a trimis la Amasia, regele lui Iuda, zicând: „Spinul Libanului a trimis 
să 1 se spună cedrului Libanului: dă-ţi fata după fiul meu! da, dar iată că vor veni fiarele sălbatice 
din câmpul Libanului... Şi au venit fiarele şi au călcat în picioare spinul!... 

19 Tu ai zis: iată, eu am bătut Idumeea!... Inima te-a semeţit, acum şezi în casa ta! De ce să-ţi faci 
rău căutând prilej de ceartă? Că vei cădea, şi Iuda cu tine”. 

20 Dar Amasia nu l-a ascultat (că de la Domnul a fost ca el să fie dat în mâinile vrăjmaşilor, de 
vreme ce el îi căutase pe dumnezeii Idumeilor). 


21 Aşa că loaş, regele lui Israel, s-a ridicat; el şi Amasia, regele lui Iuda, s-au văzut faţă către faţă la 
Bet-Şemeş, în Iuda. 

22 Dar Iudeii au fost bătuţi de către Israeliţi, aşa că fiecare a fugit la cortul 

său. 

23 lar Amasia, regele lui Iuda, fiul lui loaş, fiul lui Ohozia, a fost prins acolo, la Bet-Şemeş, de 
către loaş, regele lui Israel, care l-a dus la Ierusalim; acesta a dărâmat zidul Ierusalimului, de la 
poarta lui Efraim până la poarta din colţ: patru sute de coți. 

24 Şi a luat tot aurul şi argintul şi toate vasele câte s-au găsit în templul Domnului, la Obed-Edom, 
şi în vistieriile casei regale, precum şi ostateci, şi s-a întors la Samaria. 

25 lar Amasia, regele lui Iuda, fiul lui loaş, a mai trăit încă cincisprezece ani după moartea lui loaş, 
fiul lui loahaz, regele lui Israel. 

26 Celelalte fapte ale lui Amasia, atât cele dintâi cât şi cele din urmă, sunt scrise în Cartea regilor 
lui Iuda şi ai lui Israel. 

27 La vremea când Amasia s-a îndepărtat de Domnul s-a făcut împotriva lui o uneltire, iar el a fugit 
din Ierusalim în Lachiş; şi au trimis după el în Lachiş şi l-au ucis acolo. 

28 Şi l-au adus pe cai şi l-au îngropat în cetatea lui David, laolaltă cu părinţii săi. 

26 

Ozia (Azaria), rege în Iuda; tămâiază idoli şi se umple de lepră. 

1 Atunci tot poporul ţării l-a luat pe Ozia, care avea vârsta de şaisprezece ani, şi l-a făcut rege în 
locul tatălui său. 

2 El a rezidit Elatul şi l-a readus în Iuda, după ce regele adormise cu părinţii săi. 

3 Ozia avea şaisprezece ani când aînceput să domnească; şi a domnit în Ierusalim vreme de 
cincizeci şi doi de ani. Pe mama sa o chema lecolia şi era din Ierusalim. 

4 EI a făcut ceea ce e drept în ochii Domnului, aşa cum făcuse şi Amasia, tatăl său. 

5 El L-a căutat pe Domnul în zilele lui Zaharia, care îl învăţa frica de Domnul; şi cât timp L-a căutat 
pe Domnul, Domnul l-a ajutat să-i meargă bine. 

6 Şi a ieşit şi s-a războit împotriva Filistenilor şi a dărâmat zidurile Gatului şi zidurile labnei şi 
zidurile Aşdodului; şi a zidit cetăţi în ţinutul Aşdodului şi printre Filisteni. 

7 Domnul l-a întărit împotriva Filistenilor şi împotriva Arabilor care locuiesc în stâncării şi 
împotriva Meuniţilor. 

8 Chiar şi Amoniţii îi dădeau daruri lui Ozia, încât i s-a dus vestea până în hotarele Egiptului, căci 
devenise foarte puternic. 

9 Şi în Ierusalim a zidit Ozia turnuri, la poarta din colţ şi la poarta din vale şi la colţurile zidurilor; 
şi le-a întărit. 

10 Şi a zidit turnuri în pustie şi a săpat numeroase fântâni, că avea vite multe în ţara de jos şi în 
câmpie, precum şi lucrători de vie în munți şi în Carmel, fiindcă era gospodar. 

11 A avut Ozia şi o oaste care mergea la război; cu rânduială ieşea la luptă şi cu rânduială se 
întorcea la numărătoare; socoteala ei o ţineau scriitorul Ieiel şi judecătorul Maasia, care se aflau sub 
conducerea lui Hanania, locţiitorul regelui. 

12 Numărul total al capilor de familie al vitejilor războinici era de două mii 

şase sute; 

13 sub conducerea lor era o oaste de trei sute şapte mii cinci sute de ostaşi care puteau merge la 
război să-l ajute pe rege împotriva duşmanilor. 

14 Şi pentru toată oastea a făcut Ozia scuturi, sulițe, coifuri şi platoşe, arcuri şi praştii pentru pietre. 
15 În Ierusalim a făcut maşini născocite de un om foarte isteţ, ca să fie aşezate pe turnuri şi pe 
colţuri şi să arunce lănci şi bolovani de piatră; de pregătirea lor s-a dus vestea până departe, căci El 
s-a ajutat cu ele de minune, până ce a devenit puternic. 

16 Şi dacă a devenit puternic, inima 1 s-a semeţit, spre pierzania lui: a păcătuit împotriva Domnului, 
Dumnezeului său, intrând în templul Domnului ca să ardă tămâie pe altarul tămâierilor. 

17 Dar în urma lui a intrat şi preotul Azaria şi, împreună cu acesta, preoţii Domnului, optzeci de 
oameni vânjoşi, 

18 care i s-au împotrivit regelui Ozia şi i-au zis: „Nu ţie ți se cuvine să-l arzi tămâie Domnului, o, 


Ozia, ci preoţilor, fiii lui Aaron, cei anume sfințiţi să tămâieze. leşi din locaşul cel sfânt, căci te-ai 
îndepărtat de Domnul; lucrul acesta nu-ţi va fi spre cinste din partea Domnului Dumnezeu”. 

19 Atunci Ozia s-a aprins de mânie, în timp ce în mână avea cădelnița cu care să tămâieze în 
templu; şi-n clipa când el s-a mâniat pe preoţi, pe fruntea lui s-a ivit lepra, în faţa preoţilor din 
templul Domnului, lângă altarul tămâierii. 

20 Iar Azaria, marele preot, s-a întors spre el, precum şi preoţii: şi, iată, el era lepros pe frunte; şi l- 
au scos repede de acolo, căci şi el se grăbea să iasă, de vreme ce Domnul îl mustrase. 

21 Regele Ozia a fost lepros până-n ziua morţii sale; ca lepros, el locuia într-o casă osebită, el, care 
fusese scos din casa Domnului. lar lotam, fiul său, cârmuia regatul, judecând poporul ţării. 

22 Celelalte fapte ale lui Ozia, atât cele dintâi cât şi cele din urmă, sunt scrise de profetul Isaia. 

23 Şi a adormit Ozia împreună cu părinţii săi; şi l-au îngropat laolaltă cu părinţii săi în câmpul cu 
mormintele regilor, fiindcă au zis: „E lepros”. Iar în locul lui a devenit rege Iotam, fiul său. 

27 

lotam, regele lui Iuda. 

1 lotam avea douăzeci şi cinci de ani când a început să domnească; şi a domnit în Ierusalim vreme 
de şaisprezece ani. Pe mama sa o chema leruşa şi era fiica lui Țadoc. 

2 El a făcut ceea ce e drept în ochii Domnului, aşa cum făcuse şi Ozia, tatăl său, numai că el nu a 
intrat în locaşul Domnului, iar poporul continua să-şi strice purtările. 

3 El a zidit poarta cea înaltă a templului Domnului şi a făcut multe adaosuri la zidul Ofel; 

4 în muntele lui Iuda a zidit cetăţi, iar în păduri a ridicat locuinţe şi turnuri. 

5 El s-a luptat cu regele fiilor lui Amon şi l-a biruit; fiii lui Amon îi dădeau anual câte o sută de 
talanţi de argint şi câte zece mii de măsuri de grâu şi zece mii de măsuri de orz; pe acestea i 

le aducea regele fiilor lui Amon în fiecare an: în primul an şi în al doilea şi în al treilea. 

6 lotam a devenit puternic fiindcă el şi-a îndreptat căile în faţa Domnului, Dumnezeului său. 

7 Celelalte întâmplări ale lui lotam, războiul şi faptele lui, iată că ele sunt scrise în Cartea Regilor 
lui Iuda şi ai lui Israel. 

8 Douăzeci şi cinci de ani avea când a început să domnească; şi a domnit în Ierusalim vreme de 
şaisprezece ani. 

9 Şi a adormit lotam împreună cu părinţii săi şi a fost îngropat în cetatea lui David; iar în locul lui a 
domnit Ahaz, fiul său. 

28 

Ahaz, regele lui Iuda, şi nelegiuirile lui. 

1 Ahaz avea douăzeci de ani când a început să domnească; şi a domnit în Ierusalim vreme de 
şaisprezece ani. El însă nu a făcut ceea ce e drept în ochii Domnului, aşa cum făcuse David, 
părintele său, 

2 ci a umblat în căile regilor lui Israel, că până şi chipuri cioplite le-a făcut idolilor lor 

3 şi le-a adus idolilor jertfe în valea lui Hinom şi i-a trecut pe fiii săi prin foc, după urâciunile 
neamurilor păgâne pe care Domnul le alungase din faţa fiilor lui Israel; 

4 şi aducea tămâieri pe înălțimi şi pe acoperişuri şi sub fiece copac umbros. 

5 Dar Domnul l-a dat în mâna regelui Siriei; acela l-a lovit şi a luat din regatul său o mare mulțime 
de robi, pe care i-a dus în Damasc. De asemenea, l-a dat şi în mâna regelui lui Israel, care l-a lovit 
cu mare măcel; 

6 căci Pecah, fiul lui Remalia, regele lui Israel, a ucis în Iuda o sută douăzeci de mii de viteji într-o 
singură zi; aceasta, din pricină că aceia Îl părăsiseră pe Domnul, Dumnezeul părinţilor lor. 

7 lar Zicri, viteazul din Efraim, l-a ucis pe Maaseia, fiul regelui, pe Azricam, căpetenia casei sale, şi 
pe Elcana, locţiitorul regelui. 

8 Fiii lui Israel au robit atunci dintre fraţii lor trei sute de mii (femei, fii şi fiice) şi i-au prădat de 
multe bunuri şi au dus prăzile în Samaria. 

9 Dar acolo se afla un profet al Domnului, care se numea Obed. El a ieşit în întâmpinarea oastei 
celor ce veneau la Samaria şi le-a zis: „lată, mânia Domnului, Dumnezeului părinţilor voştri, e peste 
[fiii lui] Iuda; El i-a dat în mâinile voastre, iar voi i-aţi ucis cu atâta cruzime încât aceasta a ajuns 
pân” la ceruri. 

10 Iar acum, voi spuneţi că pe fiii lui Iuda şi pe ai Ierusalimului să-i ţineţi ca robi şi roabe. Iată, oare 


nu sunt eu cu voi spre a mărturisi pentru Domnul, Dumnezeul vostru? 

11 Şi acum, ascultați la mine: Întoarceţi înapoi pe aceia din fraţii voştri pe care i-aţi luat robi; că 
aprinderea mâniei Domnului e peste voi”. 

12 Atunci mai-marii fiilor lui Efraim: Azaria, fiul lui lohanan, Berechia, fiul lui Meşilemot, 
lezechia, fiul lui Şalum, şi Amasa, fiul lui Hadlai, s-au ridicat împotriva celor ce se întorceau de la 
război 

13 şi le-au zis: „Să nu-i aduceţi la 

noi pe robii aceştia, ca să nu punem asupră-ne un păcat împotriva Domnului! Avem noi destule 
păcate şi vinovății, nu mai adăugați voi altele; că mare e păcatul nostru, iar aprinderea mâniei 
Domnului e peste Israel”. 

14 Aşa că războinicii i-au lăsat pe robi, precum şi prăzile, în faţa mai-marilor şi a întregii adunări. 

15 Atunci oamenii pomeniţi mai sus s-au ridicat şi i-au luat în primire pe robi: pe toţi cei goi i-au 
îmbrăcat din prăzi: le-au dat îmbrăcăminte şi încălțăminte şi le-au dat să mănânce şi să bea; şi le-au 
dat untdelemn să se ungă, iar pe toţi cei slăbiţi i-au ajutat cu asini; şi i-au dus la Ierihon, cetatea 
finicilor, la fraţii lor, după care s-au întors în Samaria. 

16 În vremea aceea, regele Ahaz a trimis la regele Asiriei ca să-l ajute în următoarea împrejurare: 

17 Idumeii se ridicaseră împotrivă-i şi loviseră Iuda şi luaseră o mulţime de robi. 

18 De asemenea, năvăliseră şi Filistenii în cetăţile ținuturilor de la şes şi de la miazăzi ale lui Iuda şi 
luaseră Bet-Şemeşul şi Aialonul şi Ghederotul şi Soco, cu satele lor, şi Timna cu satele ei şi Ghimzo 
cu satele ei şi se aşezaseră acolo; 

19 fiindcă Domnul îl umilise pe Iuda din pricina lui Ahaz, regele lui Iuda, de vreme ce acesta se 
îndepărtase mult de Domnul. 

20 Şi a venit împotrivă-i Tiglatfalasar, regele Asiriei, şi l-a bătut. 

21 Atunci Ahaz a luat bunurile din templul Domnului şi din casa regelui şi dintr-ale dregătorilor şi i 
le-a dat regelui Asiriei, dar aceasta nu i-a fost de nici un folos, 

22 ci mai mare necaz i-a făcut; aşa fiind, el din ce în ce mai mult se îndepărta de Domnul. Şi a zis 
regele Ahaz: 

23 „Voi căuta spre dumnezeii Damascului, cei care m-au bătut”. Şi a zis: „De vreme ce dumnezeii 
regelui Sirienilor le-a ajutat lor, eu le voi aduce jertfă, iar ei îmi vor ajuta mie”. Dar ei i-au devenit 
piatră de poticnire, lui şi-ntregului Israel. 

24 Ahaz a înlăturat vasele din templul Domnului şi le-a sfărâmat şi a închis uşile templului 
Domnului şi şi-a făcut altare în fiece colţ al Ierusalimului; 

25 şi-n multe din cetățile lui Iuda, în fiecare, a făcut înălțimi de pe care să li se ardă tămâie 
dumnezeilor străini; şi aşa L-au mâniat ei pe Domnul, Dumnezeul părinţilor lor. 

26 Celelalte întâmplări ale lui Ahaz şi faptele lui, atât cele dintâi cât şi cele din urmă, iată că ele 
sunt scrise în Cartea Regilor lui Iuda şi ai lui Israel. 

27 Şi a adormit Ahaz împreună cu părinţii lui; şi l-au îngropat în cetatea lui David, dar nu l-au pus 
în cimitirul regilor lui Israel; iar în locul lui a domnit lezechia, fiul său. 

29 

lezechia, regele lui Iuda, înnoieşte adevărata slujbă. 

1 lezechia avea douăzeci şi cinci de ani când a început să domnească; şi a domnit în Ierusalim 
vreme de douăzeci şi nouă de ani. Pe mama sa o chema Abia şi era fiica lui Zaharia. 

2 EI a făcut ceea ce e drept în ochii Domnului, aşa cum făcuse şi David, părintele 

său. 

3 Şi a fost că de îndată ce a luat în stăpânire regatul, în luna întâi, el a deschis porțile templului 
Domnului şi le-a prenoit. 

4 Şi i-a adus înlăuntru pe preoţi şi pe leviţi şi i-a aşezat în latura dinspre răsărit 

5 şi le-a zis: „Ascultaţi, voi, leviţilor: De-acum curăţiți-vă, şi curățiți şi templul Domnului, 
Dumnezeului părinţilor voştri, şi scoateţi necurăţia din sfintele locașuri; 

6 căci părinţii noştri s-au răzvrătit şi au făcut ceea ce era rău în faţa Domnului, şi L-au părăsit şi şi- 
au întors faţa dinspre locaşul Domnului şi au întors spatele; 

7 şi au închis uşile templului şi au stins luminile; cu tămâie n-au tămâiat, arderi-de-tot n-au adus în 


locaşul cel sfânt al Dumnezeului lui Israel. 

8 Iar Domnul S-a aprins de mânie împotriva lui Iuda şi a Ierusalimului; şi i-a dat spaimei şi pustiirii 
ŞI şuierului, aşa cum vedeţi cu ochii voştri. 

9 Şi, iată, părinţii noştri au fost loviți de sabie; fiii noştri şi fiicele noastre şi femeile noastre au fost 
robiţi într-o ţară care nu e a lor, aşa cum sunt şi astăzi. 

10 Acum însă puneţi-vă în gând să faceţi un legământ cu Domnul, Dumnezeul lui Israel, iar El Îşi 
va întoarce dinspre noi aprinderea mâniei Sale. 

11 Şi acum, nu staţi de-o parte, căci pe voi v-a ales Domnul să staţi înaintea Lui, să-l slujiți şi să-l 
fiți slujitori şi să-i aduceți jertfe de tămâie”. 

12 Atunci s-au ridicat leviţii Mahat, fiul lui Amasia, şi Ioil, fiul lui Azaria, dintre fiii lui Cahat; 
Chiş, fiul lui Abdi, şi Azaria, fiul lui Iehaleleel, din seminţia lui Merari; loah, fiul lui Zima, şi Eden, 
fiul lui loah, din neamul lui Gherşon; 

13 Şimri şi Ieiel, din fiii lui Eliţafan; Zaharia şi Matania, din fiii lui Asaf, 

14 Iehiel şi Şimei, din fiii lui Eman; Şemaia şi Uziel, din fiii lui Iditun. 

15 Aceştia i-au adunat pe fraţii lor şi s-au curăţit din porunca regelui potrivit poruncii Domnului ca 
să curăţească templul Domnului. 

16 Şi au intrat preoţii în templul Domnului, ca să-L curăţească, şi au scos toată necurăţia ce se afla 
în templul Domnului chiar şi în curtea templului Domnului -, necurăţie pe care leviţii au luat-o şi au 
aruncat-o afară, în pârâul Cedrilor. 

17 Au început a se curăţi în prima zi a primei luni de lună-nouă, iar în cea de a opta zi a lunii au 
intrat în templul Domnului; timp de opt zile au curățit templul Domnului, iar în cea de a 
şaisprezecea zi a primei luni au isprăvit. 

18 Şi au intrat înlăuntru la regele lezechia şi au zis: „Am curățit toate lucrurile din templul 
Domnului: jertfelnicul arderii-de-tot cu vasele lui, masa punerii-înainte cu vasele ei, 

19 şi toate vasele pe care le-a pângărit regele Ahaz în timpul domniei lui, în lepădarea lui de 
Domnul; le-am pregătit, le-am curăţit, iată, ele sunt înaintea jertfelnicului Domnului”. 

20 lezechia s-a sculat dis-de-dimineaţă şi i-a adunat pe mai-marii cetăţii şi s-a suit la templul 
Domnului. 

21 Şi a adus şapte viței, şapte berbeci, şapte miei şi şapte iezi ca jertfă pentru păcat şi pentru regat şi 
pentru cele sfinte şi pentru Israel; şi le-a spus preoților fiii lui Aaron să se suie pe jertfelnicul 
Domnului. 

22 Şi au înjunghiat viţeii, iar preoții au primit sângele şi l-au turnat pe Jertfelnic; şi au înjunghiat 
berbecii şi au vărsat sângele pe jertfelnic; au înjunghiat şi mieii şi au vărsat sângele pe jertfelnic; 

23 iar iezii jertfa pentru păcat i-au adus în faţa regelui şi a adunării şi şi-au pus mâinile pe ei; 

24 preoţii i-au înjunghiat, iar cu sângele lor au stropit a ispăşire pe deasupra jertfelnicului, ispăşire 
pentru tot Israelul, căci regele a spus: „Pentru tot Israelul să fie aduse arderea-de-tot şi jertfele 
pentru păcat”. 

25 Şi i-a aşezat pe leviţi în templul Domnului cu ţimbale şi cu alăute şi cu harpe, după porunca 
regelui David şi a lui Gad, văzătorul regelui, şi a profetului Natan, căci din porunca Domnului era 
rânduiala aceea aşezată prin mâna profeților. 

26 Şi stăteau leviţii cu instrumentele muzicale ale lui David; iar preoţii, cu trâmbiţele. 

27 Şi a zis lezechia: „Să fie adusă arderea-de-tot pe jertfelnic!” Şi când au început să aducă arderea- 
de-tot, au început să-l cânte Domnului: şi trâmbiţele, şi instrumentele muzicale ale lui David, regele 
lui Israel; 

28 şi toată adunarea se închina şi cântăreții cântau şi trâmbiţele răsunau până ce arderea-de-tot a fost 
pe de-a-ntregul săvârşită. 

29 Şi după ce s-a săvârşit arderea, regele şi toţi cei ce erau cu el s-au plecat şi s-au închinat 
Domnului. 

30 Iar regele lezechia şi dregătorii le-au zis leviţilor să-l cânte Domnului imnuri cu cuvintele lui 
David şi ale profetului Asaf; şi I-au cântat cu veselie şi au căzut cu faţa la pământ şi i s-au închinat 
Domnului. 

31 Şi a răspuns lezechia zicând: „Acum v-aţi sfințit pentru Domnul; apropiaţi-vă şi aduceţi jertfe de 
laudă în templul Domnului”. Şi a adus adunarea jertfe şi prinoase de mulţumire în templul 


Domnului; şi tot cel ce avea inima arzândă aducea arderi-de-tot. 

32 Numărul arderilor-de-tot pe care le-a adus adunarea a fost: şaptezeci de viței, o sută de berbeci, 
două sute de miei; totul, spre ardere-de-tot Domnului. 

33 Viţeii afierosiţi au fost şase sute; iar oile, trei mii. 

34 Preoţii însă erau puţini şi nu puteau să jupoaie animalele pentru arderea-de-tot; de aceea i-au 
ajutat şi leviţii, fraţii lor, până ce toată treaba a fost isprăvită şi până când preoţii s-au curățit căci 
leviţii au fost mai zeloşi la sfințire decât preoţii. 

35 Arderile-de-tot au fost îmbelşugate, cu grăsimile jertfelor de mântuire şi cu libaţiile arderilor-de- 
tot. Şi aşa s-a isprăvit lucrul în templul Domnului. 

36 şi s-a bucurat lezechia împreună cu-ntregul popor pentru faptul că poporul Îl îmblânzise pe 
Dumnezeu; căci lucrul fusese făcut pe neaşteptate. 

30 

Vestirea şi serbarea Paştelui. 

1 lezechia a trimis veste la tot Israelul şi la Iuda şi a făcut scrisori către Efraim şi Manase să vină în 
Ierusalim la templul Domnului ca să serbeze Paştile Domnului, Dumnezeului lui Israel. 

2 Regele şi dregătorii şi toată adunarea Ierusalimului s-au sfătuit să serbeze Paştile în luna a doua; 

3 aceasta, pentru că nu putuseră să le serbeze la vremea lor, deoarece preoţii, câţi trebuiau, nu se 
curăţiseră, iar poporul nu se adunase la Ierusalim. 

4 Sfatul acesta a plăcut în fața regelui şi a adunării. 

5 Şi au poruncit să se facă vestire în tot Israelul, de la Beer-Şeba la Dan, să vină să serbeze în 
Ierusalim Paştile Domnului, Dumnezeului lui Israel, că de multă vreme nu fuseseră serbate după 
cum e scris. 

6 Şi, din porunca regelui, în tot Israelul şi Iuda au mers vestitori cu scrisorile de la rege şi dregători, 
zicând: „Voi, fiii lui Israel, întoarceţi-vă la Dumnezeul lui Avraam, al lui Isaac şi al lui Israel, 
întorcându-i astfel pe cei scăpaţi, pe cei ce au rămas din mâna regelui Asiriei. 

7 Nu fiţi ca părinţii voştri şi ca fraţii voştri, care s-au îndepărtat de Domnul, Dumnezeul părinţilor 
lor, încât El i-a dat spre pustiire, aşa cum o vedeţi şi voi; 

8 şi nu vă învârtoşaţi cerbicea, aşa cum au făcut părinţii voştri; daţi slavă Domnului şi intraţi în casa 
Lui cea sfântă, pe care El a sfinţit-o pe veci, şi slujiți Domnului, Dumnezeului vostru, iar El va 
îndepărta de la voi aprinderea mâniei Sale. 

9 Că dacă voi vă veţi întoarce la Domnul, fraţii voştri şi fiii voştri vor afla milă în faţa tuturor celor 
ce i-au dus în robie, iar El îi va întoarce în această ţară; că milostiv şi îndurat este Domnul, 
Dumnezeul nostru, şi nu-Şi va întoarce faţa dinspre noi dacă noi ne vom întoarce la EI”. 

10 Aşa mergeau vestitorii din cetate în cetate, în muntele lui Efraim şi în Manase, până la Zabulon; 
dar aceia îi luau în bătaie de joc şi râdeau de ei. 

11 Doar oamenii din seminţia lui Aşer şi câţiva din Manase şi din Zabulon s-au smerit şi au venit la 
Ierusalim. 

12 Mâna Domnului a fost şi în Iuda să le dea inimă să vină, să facă după porunca regelui şi a 
dregătorilor, prin cuvântul Domnului. 

13 Şi mare mulțime de popor s-a adunat la Ierusalim ca să prăznuiască sărbătoarea Azimelor, în 
luna a doua; o foarte mare adunare. 

14 Şi s-au ridicat şi au sfărâmat altarele ce se aflau în Ierusalim şi au surpat toate altarele pe care li 
se ardea tămâie |dumnezeilor] celor mincinoşi şi le-au aruncat în pârâul Cedrilor. 

15 Iar în cea de a paisprezecea zi a lunii a doua au înjunghiat mielul pascal, iar preoţii şi leviţii s-au 
căit de păcatele lor şi s-au curăţit şi au adus ardere-de-tot în templul Domnului. 

16 Şi au şezut la locul lor, după rânduiala lor, aşa cum a poruncit Moise, omul lui Dumnezeu; şi 
preoţii primeau sângele din mâna leviţilor. 

17 Şi pentru că mulţi din adunare nu erau curățiţi, leviţii înjunghiau mielul pascal în locul celor ce 
nu se putuseră curăţi pentru Domnul. 

18 Fiindcă cea mai mare parte din poporul lui Efraim şi al lui Manase şi al lui Isahar şi al lui 
Zabulon nu se curăţiseră, ci mâncaseră Paştile împotriva Scripturii. Ținând seamă de aceasta, 
lezechia s-a rugat pentru ei, zicând: 

19 „Domnul-Cel-Bun să se milostivească spre orice inimă care într-adevăr Îl caută pe Domnul, 

Dumnezeul părinţilor ei, fără să se fi curățit pe potriva curăţirii sfântului locaş”. 

20 Iar Domnul l-a ascultat pe lezechia şi a iertat poporul. 

21 Iar fiii lui Israel care se aflau în Ierusalim au prăznuit sărbătoarea Azimelor timp de şapte zile, cu 
bucurie mare, zilnic lăudând pe Domnul; şi preoţii şi leviţii Îi cântau Domnului din instrumente 
muzicale. 

22 Apoi lezechia a vorbit pe inima tuturor leviţilor şi a celor ce aveau o bună înţelegere asupra 
lucrurilor Domnului. Şi au isprăvit sărbătoarea Azimelor, cea de şapte zile, aducând jertfe de 
mântuire şi mărturisindu-se Domnului, Dumnezeului lor. 

23 Atunci adunarea s-a sfătuit împreună să sărbătorească alte şapte zile; şi cu bucurie au sărbătorit 
alte şapte zile; 

24 că lezechia a dat pentru adunare o mie de viței şi şapte mii de oi, iar dregătorii i-au dat poporului 
o mie de viței şi zece mii de oi, precum şi o mare parte din cele afierosite preoților. 

25 şi s-a veselit toată adunarea, preoţii şi leviţii, şi toată obştea lui Iuda şi cei ce se aflau în 
Ierusalim, precum şi străinii care veniseră din ţara lui Israel, ca şi cei ce locuiau în Iuda. 

26 Mare veselie s-a făcut atunci în Ierusalim, că un asemenea praznic nu se mai făcuse în Ierusalim 
din zilele lui Solomon, fiul lui David, regele lui Israel. 

27 Apoi preoţii şi leviţii s-au ridicat şi au binecuvântat poporul; şi glasul lor a fost auzit, şi 
rugăciunea lor, în locaşul cel sfânt al Domnului, Care este în cer. 

Înnoirea cultului şi rânduială în tagma preoțească. 

1 Şi după ce toate acestea au luat sfârşit, a ieşit tot Israelul cei ce se aflau în cetăţile lui Iuda şi au 
sfărâmat stâlpii şi au tăiat tufişurile şi au doborât înălțimile şi capiştile din toată Iudeea şi din 
Veniamin şi din Efraim şi din Manase, până ce au terminat cu ele. Apoi întregul Israel s-a întors, 
fiecare la moşia lui şi în cetatea lui. 

2 Iar lezechia a rânduit cetele zilnice ale preoţilor şi ale leviţilor, rânduielile fiecăruia după slujba 
lui de preot sau levit, pentru arderea-de-tot şi pentru jertfa de mântuire şi pentru a aduce laude şi a 
mărturisi şi a sluji la porţile de la curtea templului Domnului, 

3 precum şi partea regelui, din averea lui, la arderea-de-tot de dimineaţa şi de seara şi la arderile-de- 
tot pentru ziua odihnei şi pentru lunile noi şi pentru sărbători, aşa cum s-a scris în legea Domnului. 

4 Şi a zis către popor către cei ce locuiau în Ierusalim să le dea preoţilor şi leviţilor partea ce li se 
cuvine, pentru ca ei să se întremeze în slujirea templului Domnului. 

5 Şi după ce el a dat porunca, fiii lui Israel au adus din belşug pârgă de grâu şi de vin şi de 
untdelemn şi de miere şi din fiece roadă a ţarinii; 

6 fiii lui Israel şi ai lui Iuda au adus zeciuieli din belşug, iar cei ce locuiau în cetățile lui Iuda au 
adus şi ei zeciuială din viței şi din oi şi din capre, afierosindu-le Domnului, Dumnezeului lor; le-au 
adus şi le-au pus grămezi-grămezi. 

7 Grămezile au început a se face în luna a treia şi le-au isprăvit în luna a şaptea. 

8 Atunci a venit lezechia cu dregătorii săi şi au văzut grămezile şi au binecuvântat pe Domnul şi 
poporul lui Israel. 

9 lezechia i-a întrebat pe preoţi şi pe leviţi asupra grămezilor. 

10 Şi a răspuns preotul Azaria, maimarele neamului lui Țadoc, şi a zis: „De când s-a început a se 
aduce prinoase în templul Domnului, noi am mâncat şi am băut şi a mai şi rămas din belşug; căci 
Domnul Şi-a binecuvântat poporul: iată, aceasta este ceea ce prisoseşte”. 

11 Şi a zis lezechia: „Să se pregătească în templul Domnului cămări!” Şi le-au pregătit; 

12 şi au pus în ele, fără nici o sminteală, pârga şi zeciuielile; iar Conania levitul era ispravnic peste 
ele, precum şi fratele său Şimei, ca al doilea. 

13 Din porunca regelui lezechia şi a lui Azaria, căpetenia templului Domnului, Conania şi fratele 
său Şimei i-au numit supraveghetori pe lehiel, Azazia, Nahat, Asael, lerimot, lozabad, Eliel, 
Ismachia, Mahat şi Benaia. 

14 Iar Core, fiul levitului Imna, portarul din partea de răsărit, era supraveghetor al prinoaselor, ca să 
împartă pârga şi lucrurile cele mai sfinte. 

15 Sub mâna lui se aflau Eden, Miniamin, Iosua, Şemaia, Amaria şi Şecania, preoți meniţi să 


împartă cu credincioşie părţile ce li se cuveneau fraţilor lor din cetăţi, atât celui mare, cât şi celui 
MIC, 

16 în afara celor de parte bărbătească de la trei ani în sus: fiecăruia din cei ce intră în templul 
Domnului, potrivit cu slujba lui zilnică, cu rangul şi cu rândul lui de fiecare zi. 

17 Aceasta este împărțeala preoților, după familiile lor: leviţii, întru rânduielile lor, de la douăzeci 
de ani în sus, fiecare în rândul lui, 

18 ţinându-se seamă, la fiecare neam, de fiii şi fiicele lor, de toţi la un loc; fiindcă ei cu credincioşie 
făceau curăţenia sfântului locaş. 

19 Iar pentru fiii lui Aaron care săvârşeau slujba preoţiei şi care locuiau în cetăţi au fost puşi bărbaţi 
anume rânduiţi să-i dea porţie fiecărui ins de parte bărbătească dintre preoţi şi fiecăruia dintre leviţii 
avuţi în vedere. 

20 Aşa a făcut lezechia în întregul Iuda: a făcut ceea ce era drept şi bun în ochii Domnului, 
Dumnezeului său. 

21 În fiece lucru pe care el l-a început în slujba templului Domnului, precum şi în lege şi în porunci, 
el a căutat spre Dumnezeul său din tot sufletul său; şi a făcut şi a sporit. 

32 

lezechia scapă, prin minune, de Senaherib. 

1 lar după aceste lucruri şi după adevărul lor s-a ridicat Senaherib, regele Asirienilor, şi a venit 
împotriva lui luda şi şi-a aşezat tabăra împotriva cetăților întărite cu ziduri, zicându-şi să le ia 
pentru sine. 

2 Iar lezechia, văzând venirea lui Senaherib şi hotărârea lui de a da luptă împotriva Ierusalimului, 

3 s-a sfătuit cu bătrânii săi şi cu vitejii să astupe izvoarele de apă din afara cetăţii; şi l-au ajutat; 

4 şi a adunat mult popor şi a astupat izvoarele apelor şi râul care curgea prin cetate, zicând: „Nu 
cumva regele Asiriei să vină şi să afle apă multă şi să prindă putere”. 

5 şi s-a întărit lezechia şi a umplut la loc zidul care fusese surpat şi a zidit turnuri şi un alt zid 
exterior, în faţă, şi a întărit turnul cetăţii lui David şi a pregătit arme din belşug. 

6 Şi a pus căpitani de război peste popor; şi s-au adunat la el în locul deschis din poarta văii, iar el 
le-a grăit, zicând: 

7 „Întăriţi-vă şi îmbărbătaţi-vă şi să nu vă speriaţi în faţa regelui Asiriei şi în faţa tuturor neamurilor 
care sunt cu el, că mai mulți sunt cu noi decât cu el; 

8 cu el sunt braţe de carne, dar cu noi este Domnul, Dumnezeul nostru, ca să ne scape şi să ducă 
lupta noastră”. Iar poporul s-a întărit cu aceste cuvinte ale lui lezechia, regele lui Iuda. 

9 După aceea, Senaherib, regele Asiriei, şi-a trimis servii la Ierusalim (în timp ce el se afla la 
Lachiş, împreună cu toată oastea lui); a trimis la lezechia, regele lui Iuda, şi la întregul Iuda ce se 
afla în Ierusalim, zicând: 

10 „Aşa grăieşte Senaherib, regele Asirienilor: în cine vă puneţi voi nădejdea, de rămâneţi sub 
împresurare în lerusalim? 

11 Nu cumva lezechia vă înşală, ca să vă dea morții şi foamei şi setei, zicând: «Domnul, 
Dumnezeul nostru, ne va scăpa din mâna regelui Asiriei!»? 

12 Oare nu acesta este lezechia, cel care I-a dărâmat jertfelnicele şi locurile Lui cele înalte şi le-a 
zis ludeilor şi locuitorilor Ierusalimului: «În faţa acestui jertfelnic să vă închinaţi şi deasupra lui să 
tămâiaţi!»? 

13 Oare voi nu ştiţi ceea ce eu şi părinţii mei le-am făcut tuturor neamurilor din ţările lor? Au putut 
oare dumnezeii neamurilor de pe-ntreg pământul să-şi scape popoarele din mâna mea? 

14 Dintre dumnezeii acestor neamuri pe care părinții mei le-au nimicit, cine a fost în stare să-şi 
scape poporul din mâna mea?... Cum dar va putea Dumnezeul vostru să vă mântuiască din mâna 
mea? 

15 Aşadar, să nu vă amăgească lezechia şi să nu facă din voi nişte creduli; să nu-l credeţi: nici un 
dumnezeu al vreunui neam şi al vreunui regat nu va putea să-şi scape poporul din mâna mea, aşa 
cum nu l-a scăpat din mâna părinților mei; aşadar, nici Dumnezeul vostru nu vă va scăpa din mâna 
mea”. 

16 Şi încă alte multe au grăit servii săi împotriva Domnului Dumnezeu şi împotriva lui lezechia, 
robul Său. 


17 El a făcut şi o scrisoare prin care-l defăima pe Domnul, Dumnezeul lui Israel, spunând despre EI: 
„Aşa cum dumnezeii neamurilor pământului nu şi-au scos popoarele din mâna mea, nici Dumnezeul 
lui lezechia nu-Şi va scoate din mâna mea poporul”. 

18 Şi au strigat cu glas mare, în limba ebraică, spre poporul Ierusalimului, cel de pe zid, să le ajute 
şi să dărâme [zidurile], pentru ca ei să ia cetatea. 

19 Ei vorbeau despre Dumnezeul Ierusalimului ca despre dumnezeii popoarelor pământului (lucruri 
de mâini omeneşti). 

20 Atunci regele lezechia şi profetul Isaia, fiul lui Amos, s-au rugat asupra acestora şi au strigat la 
cer. 

21 lar Domnul a trimis un înger şi a sfărâmat pe tot viteazul şi războinicul 

şi pe comandanții şi pe căpeteniile cele mari din tabăra regelui Asiriei; acesta s-a întors plin de 
ruşine în ţara lui şi a intrat în capiştea dumnezeului său, iar fiii lui cei ce ieşiseră din coapsele lui 1- 
au ucis cu sabia. 

22 Aşa i-a mântuit Domnul pe lezechia şi pe locuitorii Ierusalimului din mâna lui Senaherib, regele 
Asiriei, şi din mâna tuturor celorlalți şi i-a apărat din toate părțile. 

23 Şi mulţi Îi aduceau daruri Domnului în Ierusalim şi daruri lui lezechia, regele lui Iuda, şi multă 
slavă şi-a dobândit el, după acestea, în ochii tuturor neamurilor. 

24 În zilele acelea, regele Iezechia s-a îmbolnăvit de moarte şi i s-a rugat Domnului; iar El l-a 
ascultat şi i-a dat semn. 

25 Dar lezechia nu I-a răsplătit pe măsura darului pe care-l primise: inima lui devenise semeaţă; aşa 
că mânie s-a stârnit asupra sa şi a lui Iuda şi asupra Ierusalimului. 

26 Cu toate acestea, de îndată ce lezechia s-a smerit pe sine din semeţia inimii el şi cei ce locuiau în 
Ierusalim -, mânia Domnului n-a venit peste ei în zilele lui lezechia. 

27 lezechia a avut avere şi foarte multă slavă; şi-a făcut vistierii pentru aur, pentru argint, pentru 
pietre preţioase, ca şi pentru mirodenii; de asemenea, magazii pentru arme şi pentru vase de mare 
preţ 

28 şi hambare pentru roadele de grâu, de vin şi de untdelemn, precum şi grajduri şi ţarcuri pentru tot 
felul de vite, şi stâne pentru turme; 

29 şi cetăţi, pe care şi le-a zidit pentru sine, şi agonisită de oi şi de mulţi boi, că i-a dat Domnul 
foarte multă avuţie. 

30 Acelaşi lezechia a astupat gura de sus a apelor Ghihonului şi le-a făcut să curgă în jos prin partea 
de miazăzi a cetăţii lui David. Şi a propăşit lezechia în toate lucrurile sale. 

31 Cu toate acestea, atunci când trimişii mai-marilor Babilonului au venit la el să-l întrebe despre 
semnul ce se făcuse în ţară, Domnul l-a părăsit, ca să-l încerce, ca să cunoască ce anume avea el în 
inima lui. 

32 Cât despre celelalte fapte ale lui lezechia, despre bunătatea lui, iată, ele sunt scrise în Vedenia 
profetului Isaia, fiul lui Amos, precum şi în Cartea Regilor lui Iuda şi ai lui Israel. 

33 Şi a adormit lezechia împreună cu părinţii săi şi l-au îngropat în rândul de sus al mormintelor 
fiilor lui David; şi la moartea lui, slavă şi cinste i-au adus întregul Iuda şi locuitorii Ierusalimului. În 
locul lui a devenit rege Manase, fiul său. 

33 

Domnia lui Manase şi a lui Amon. 

1 Manase avea doisprezece ani când a început să domnească; şi a domnit în Ierusalim vreme de 
cincizeci şi cinci de ani. 

2 El a făcut ceea ce e rău în ochii Domnului, urmând urâciunile neamurilor pe care Domnul le-a 
izgonit din faţa fiilor lui Israel. 

3 EI a zidit la loc înălțimile pe care le dărâmase lezechia, tatăl său, şi le-a ridicat baalilor stâlpi şi a 
făcut tufişuri şi s-a închinat la toată „oştirea cerului” şi tuturor le-a slujit; 

4 şi a zidit un altar în templul Domnului acela despre care Domnul a zis: „În Ierusalim va fi numele 
Meu în veac” -, 

5 iar în cele două curţi ale templului Domnului a zidit altare pentru toată „oştirea cerului”; 

6 şi pe fiii săi i-a trecut prin foc în valea Ben-Hinom, a ghicit, a vrăjit, a adus oameni care se 


îndeletniceau cu chemarea morților, precum şi vrăjitori, făcând astfel multe rele în faţa Domnului, 
ca să-L întărâte; 

7 iar idolul şi chipul turnat pe care le făcuse le-a aşezat în templul lui Dumnezeu, aceea despre care 
Dumnezeu spusese către David şi către Solomon, fiul acestuia: „În această casă şi în Ierusalimul pe 
care Eu l-am ales din toate seminţiile lui Israel, aici Îmi voi pune numele pe veci; 

8 şi nu voi mai urni piciorul lui Israel din ţara pe care Eu le-am dat-o părinților lor, dar numai dacă 
vor păzi tot ceea ce Eu am poruncit, adică după toată legea şi după poruncile şi judecăţile date prin 
mâna lui Moise”. 

9 Dar Manase i-a dus în rătăcire pe Iuda şi pe locuitorii Ierusalimului, ca să facă ei ce e rău mai 
mult decât toate neamurile pe care Domnul le-a alungat din faţa fulor lui Israel. 

10 Domnul a grăit către Manase şi către poporul său, dar ei nu L-au ascultat; 

11 aşa că Domnul a adus asupra lor căpeteniile oastei regelui Asiriei, care l-au prins pe Manase cu 
arcanul şi l-au legat cu cătuşe şi l-au dus în Babilon. 

12 şi-n timp ce el se afla în necaz, a căutat spre faţa Domnului, Dumnezeului său, şi s-a smerit 
foarte în faţa Dumnezeului părinților săi. 

13 şi s-a rugat la EI, iar El l-a auzit şi i-a ascultat strigarea şi l-a întors la Ierusalim, în regatul său, şi 
a cunoscut Manase că Domnul, El este Dumnezeu. 

14 După aceea a zidit el zidul cel din afară al cetăţii lui David, de la miazăzi spre răsăritul 
Ghihonului, până la pârâu, la intrarea prin Poarta Peştilor, a înconjurat Ofelul, l-a înălţat foarte şi a 
aşezat căpetenii de oaste prin toate cetăţile întărite ale lui Iuda. 

15 Şi a înlăturat dumnezeii străini şi idolul din templul Domnului şi toate altarele pe care le zidise 
în muntele templului Domnului, în Ierusalim şi în afara cetăţii. 

16 Şi a dres la loc jertfelnicul Domnului şi a adus pe el jertfe de mântuire şi de laudă; şi le-a spus 
fiilor lui Iuda să-l slujească Domnului, Dumnezeului lui Israel. 

17 Cu toate acestea, poporul încă mai aducea jertfe pe înălțimi, dar numai pentru Domnul, 
Dumnezeul său. 

18 Cât despre celelalte fapte ale lui Manase, despre rugăciunea lui către Dumnezeu şi despre 
cuvintele văzătorilor pe care aceştia i le grăiau în numele Domnului, Dumnezeului lui Israel, 

19 iată, ele se află în cuvintele rugăciunii lui, aşa cum Domnul l-a ascultat. Cât despre păcatele lui şi 
căderile lui şi despre locurile unde zidise înălțimi şi unde făcuse tufişuri şi idoli mai înainte de a se 
fi pocăit, iată, ele sunt scrise în Cartea Văzătorilor. 

20 Şi a adormit Manase împreună cu părinţii săi şi l-au îngropat în grădina casei lui; iar în locul lui 
a domnit Amon, fiul său. 

21 Amon avea douăzeci şi doi de ani 

când a început să domnească; şi a domnit în Ierusalim vreme de doi ani. 

22 El a făcut ceea ce e rău în ochii Domnului, aşa cum făcuse Manase, tatăl său, şi aducea jertfe 
tuturor idolilor pe care-i făcuse Manase, tatăl său, şi le slujea. 

23 Dar el nu s-a smerit în fața Domnului, aşa cum se smerise Manase, tatăl său; căci Amon, fiul 
acestuia, şi-a înmulțit păcatul. 

24 Şi servii săi au uneltit împotrivă-i şi l-au ucis în casa lui. 

25 Dar poporul ţării i-a ucis pe cei ce uneltiseră împotriva regelui Amon; în locul acestuia l-au pus 
rege pe Iosia, fiul său. 

34 

Domnia lui losia. 

1 Iosia avea opt ani când a început să domnească; şi a domnit în Ierusalim vreme de treizeci şi unu 
de ani. 

2 El a făcut ceea ce e drept în ochii Domnului şi a umblat în căile lui David, părintele său, şi nu s-a 
abătut nici la dreapta, nici la stânga. 

3 În cel de al optulea an al domniei sale fiind el încă tânăr a început a-L căuta pe Domnul, 
Dumnezeul lui David, părintele său; iar în anul al doisprezecelea al domniei sale a început să curețe 
[regatul lui] Iuda şi Ierusalimul de locurile cele înalte şi de tufişuri şi de capişti şi de chipuri 
cioplite; 

4 şi a dărâmat altarele baalilor, care-i stăteau în faţă, precum şi înălțimile de deasupra lor; şi a tăiat 


tufişurile şi chipurile cioplite, iar chipurile turnate le-a sfărâmat şi le-a mărunțit şi le-a topit şi le-a 
aruncat pe mormintele celor ce le aduseseră jertfe. 

5 A ars oasele preoţilor pe altarele lor şi a curăţit Iuda şi Ierusalimul 

6 şi cetăţile lui Manase, ale lui Efraim, ale lui Simeon şi ale lui Neftali, precum şi locurile 
dimprejurul lor. 

7 Şi a dărâmat altarele şi tufişurile, a sfărâmat idolii, fărâmiţându-i, şi a retezat toate înălțimile din 
întreaga ţară a lui Israel, după care s-a întors în Ierusalim. 

8 Iar în cel de-al optsprezecelea an al domniei sale, după ce curăţise ţara şi templul, a trimis pe 
Şafan, fiul lui Aţalia, pe Maaseia, căpetenia cetăţii, şi pe Ioab, fiul lui Ioahaz, cronicarul său, să 
prenoiască templul Domnului, Dumnezeului său. 

9 Aceştia au venit la Hilchia arhiereul şi i-au dat banii ce fuseseră aduşi în templul Domnului, cei pe 
care leviţii paznici ai porții îi adunaseră din mâinile seminţiilor lui Manase şi Efraim şi de la 
căpetenii şi de la toţi cei ce rămăseseră în Israel şi de la fiii lui Iuda şi ai lui Veniamin şi de la 
locuitorii Ierusalimului. 

10 Şi i-au dat în mâna meşterilor care lucrau în templul Domnului, să-l prenoiască şi să-l întărească; 
11 i-au împărțit la dulgheri şi la zidari, ca să cumpere pietre cioplite şi lemnărie pentru acoperişul 
clădirilor pe care regii lui Iuda le stricaseră. 

12 Oamenii aceia erau cinstiţi în ceea ce făceau; peste ei îi aveau, ca supraveghetori, pe Iahat şi pe 
Obadia leviţi din fiii lui Merari -, pe Zaharia şi pe Meşulam dintre fiii lui Cahat -, precum şi pe toți 
leviţii, pe toţi cei ce ştiau 

să cânte cu instrumente muzicale; 

13 ei erau şi peste salahori şi peste toți lucrătorii care aveau de făcut, fiecare, o anume lucrare; 
dintre leviţi erau şi scriitori, judecători şi portari. 

14 Când au luat banii ce fuseseră aduşi în templul Domnului, atunci Hilchia preotul a găsit Cartea 
legii Domnului, care fusese dată prin mâna lui Moise. 

15 Şi răspunzând Hilchia, a zis către Şafan scriitorul: „În templul Domnului am găsit Cartea legii”. 
Şi Hilchia i-a dat lui Şafan Cartea. 

16 Iar Şafan a dus Cartea la rege. În același timp, i-a dat regelui socoteală, zicând: „Toţi banii au 
fost daţi în mâna servilor tăi care fac lucrările; 

17 argintul ce s-a aflat în templul Domnului a fost topit şi apoi dat în mâna supraveghetorilor şi în 
mâna celor ce lucrează”. 

18 Atunci scriitorul Şafan i-a dat de ştire regelui zicând: „Preotul Hilchia mi-a dat o carte”. Iar 
Şafan a citit-o în faţa regelui. 

19 Şi a fost că dacă regele a auzit cuvintele legii, şi-a sfâşiat hainele; 

20 şi regele le-a poruncit lui Hilchia, lui Ahicam, fiul lui Şafan, lui Abdon, fiul lui Miheia, lui Şafan 
scriitorul şi lui Asaia, slujitorul regelui, zicând: 

21 „Duceţi-vă şi întrebaţi-L pe Domnul despre mine şi despre cei ce au rămas în Israel şi în Iuda, cu 
privire la cuvintele Cărţii care s-a găsit, că mare este mânia Domnului care s-a aprins peste noi din 
pricină că părinţii noştri n-au ascultat cuvintele Domnului, să facă pe potriva a tot ceea ce este scris 
în Cartea aceasta”. 

22 Atunci Hilchia şi cei cărora le poruncise regele s-au dus la Hulda proorociţa, soția lui Şalum 
veşmântarul, fiul lui Tochat, fiul lui Hasra, cel care avea în pază veşmintele; ea locuia în Ierusalim, 
în despărțământul al doilea; şi i-au vorbit despre ceea ce aveau de spus. 

23 lar ea le-a zis: „Aşa zice Domnul, Dumnezeul lui Israel: Spuneţi-i omului care v-a trimis la 
mine: 

24 Aşa grăieşte Domnul: «lată, eu voi aduce rele asupra acestui loc şi asupra celor care-l locuiesc, 
după toate cuvintele scrise în Cartea care a fost citită în faţa regelui lui Iuda; 

25 aceasta, pentru că ei m-au părăsit şi au adus jertfe unor dumnezei străini, ca să-Mi stârnească 
mânia în toate faptele mâinilor lor; aşadar, mânia Mea se va aprinde asupra acestui loc şi nu se va 
stinge». 

26 Iar regelui lui Iuda, care v-a trimis să-L întrebaţi pe Domnul, aşa să-i spuneţi: «Aşa grăieşte 
domnul, Dumnezeul lui Israel: 

27 Cât despre cuvintele pe care tu le-ai auzit: De vreme ce inima ta s-a înfrânt, iar tu te-ai smerit în 


faţa Mea de îndată ce ai auzit cuvintele Mele privitoare la locul acesta şi la locuitorii lui şi te-ai 
umilit în faţa Mea şi ţi-ai sfâşiat hainele şi ai plâns în faţa Mea, şi Eu am auzit, zice Domnul: 

28 iată, Eu te voi adăuga la părinţii tăi şi te vei sălăşlui cu pace în mormântul tău, şi ochii tăi nu vor 
vedea toate relele pe care Eu le voi aduce peste locul acesta şi peste locuitorii lui”. Iar ei i-au dus 
regelui răspunsul. 

29 Atunci regele a trimis şi i-a adunat la el pe bătrânii din Iuda şi din Ierusalim. 

30 şi s-a suit regele în templul Domnului, şi-mpreună cu el întregul Iuda şi 

locuitorii Ierusalimului şi preoții şi leviții şi-ntregul popor, de la mic la mare; şi-n auzul lor a citit 
toate cuvintele din Cartea legii, cea care fusese găsită în templul Domnului. 

31 Şi a şezut regele pe locul său şi a făcut legământ în faţa Domnului că vor umbla după Domnul şi 
cu toată inima şi cu tot sufletul Îi vor păzi poruncile şi mărturiile şi îndreptările şi vor plini cuvintele 
legii, cele ce sunt scrise în Cartea aceasta. 

32 Iosia i-a îndatorat pe toţi cei ce se aflau în Ierusalim şi în Iuda şi în Veniamin şi au făcut 
locuitorii lerusalimului legământ în templul Domnului, al Dumnezeului părinţilor lor. 

33 Şi a alungat Iosia toate urâciunile din întreaga ţară a fiilor lui Israel, iar pe toţi cei ce se aflau în 
Ierusalim şi în Israel i-a făcut să-l slujească Domnului, Dumnezeului lor; şi-n toate zilele vieţii lui, 
ei nu s-au abătut de la Domnul, Dumnezeul părinţilor lor. 

35 

Josia serbează Paştile. Moartea sa.1 

1 Şi a sărbătorit Iosia Paştile Domnului, Dumnezeului său; şi a jertfit mielul pascal în cea de a 
paisprezecea zi a lunii întâi.2 

2 Şi i-a pus pe preoţi la rânduiala lor şi le-a poruncit să slujească în templul 

1 În LXX ed. Rahlfs, capitolele 35 şi 36 din 2 Par alcătuiesc capitolul 1 din Ezdra; locul lor însă 
este aici. 

2 Relatarea de mai jos (vv. 2-6), proprie cronicarului, e menită să demonstreze că Iosia a restaurat 
cultul iudaic în conformitate cu vechile legiuiri şi rânduieli. 

Domnului. 

3 Iar leviţilor, care aveau căderea să lucreze în tot Israelul, le-a spus să I se sfinţească Domnului; ei 
au aşezat chivotul cel sfânt în templul pe care-l zidise Solomon, fiul lui David, regele lui Israel. Şi a 
zis regele: „Nu aveţi nimic de ridicat pe umeri; aşadar, acum slujiţi-l Domnului, Dumnezeului 
vostru, şi poporului Său Israel. 

4 Să vă pregătiți după neamurile voastre părinteşti şi după cetele voastre zilnice, aşa cum a scris 
David, regele lui Israel, şi [cum a rămas] prin mâna fiului său Solomon. 

5 Aşezaţi-vă în templu pe potriva împărțirii după casele voastre părinteşti, pentru fraţii voştri, fiii 
poporului3; de asemenea, pe potriva cetelor în care sunt împărțiți leviţii, după familiile lor. 

6 Înjunghiaţi mielul pascal şi pregătiţi-l pentru fraţii voştri, pentru ca ei să facă aşa cum Domnul a 
grăit prin mâna lui Moise”. 

7 Şi Iosia le-a dat fiilor poporului, ca prinos, oi şi miei şi iezi, toate pentru Paşti; întru totul, numărul 
lor a fost de treizeci de mii, precum şi trei mii de viței; acestea, din averea regelui. 

8 Dar şi dregătorii săi au dat prinoase poporului şi preoților şi leviţilor: Hilchia, Zaharia şi Iehiel, 
căpeteniile templului lui Dumnezeu, le-au dat preoţilor, pentru jertfa de Paşti, două mii şase sute de 
oi, miei şi iezi, precum şi trei sute de viței; 

9 Conania, Şemaia şi Natanael, fratele acestuia, Haşabia, leiel şi lozabad, căpeteniile 

3 Prin „fraţii voştri, fiii poporului” se înţeleg laicii (cei ce nu făceau parte din casta preoțească). 

leviților, le-au dat leviților, ca prinos de Paşti, cinci mii de oi şi cinci sute de viței. 

10 aşa s-a întocmit slujba; şi au stătut preoții în locul lor şi leviții la cetele lor, după porunca regelui. 
11 Şi au înjunghiat mielul pascal; preoții stropeau, din mâinile lor, cu sânge, iar leviții jupuiau 
pielea de pe animalele de jertfă. 

12 Apoi au pregătit cele de trebuință pentru arderile-de-tot, ca să le dea acelora pe potriva împărțirii 
lor pe case părinteşti, precum şi fiilor poporului, pentru ca aceştia să I le aducă Domnului, aşa cum 
e scris în cartea lui Moise. Aşa au făcut până dimineaţa. 

13 Mielul pascal l-au fript la foc, după rânduială, iar jertfele sfinte le-au fiert în căldări şi vase de 


aramă şi au dus totul pân” la capăt şi grabnic au împărțit la toți fiii poporului. 

14 Iar după aceea şi-au pregătit pentru ei înşişi şi pentru preoţi căci preoţii fuseseră prinşi până-n 
noapte cu împărțirea arderilor-de-tot şi a grăsimilor -, aşa că leviţii au pregătit pentru ei înşişi şi 
pentru fraţii lor, fiii lui Aaron. 

15 Şi fiii lui Asaf, cântăreții, au stat la locurile lor, după rânduielile lui David, ale lui Asaf, ale lui 
Heman şi ale lui Iditun, profeţii regelui; tot aşa căpeteniile şi portarii fiecărei porţi acestora nu le era 
îngăduit să se mişte din slujba celor sfinte, fiindcă fraţii lor, leviţii, pregăteau şi pentru ei. 

16 aşa s-a rânduit şi s-a săvârşit toată slujba Domnului în acea zi a prăznuirii Paştilor; şi au adus 
arderi-de-tot pe jertfelnicul Domnului, după porunca regelui. 

17 În vremea aceea, fiii lui Israel care erau de faţă au prăznuit Paştile şi sărbătoarea Azimelor timp 
de şapte zile. 

18 Paşti ca acestea nu mai fuseseră în Israel din zilele profetului Samuel; nici un rege din Israel nu 
I-a făcut Domnului Paşti aşa cum a făcut Iosia, fiind de faţă şi preoții şi leviţii şi întregul Iuda şi 
Israel şi locuitorii Ierusalimului. 

19 Paştile acestea s-au petrecut în cel de al optsprezecelea an al domniei lui losia. După toate 
acestea, pe care Iosia le-a făcut în templu, regele Iosia a ars pe cei ce chemau morţii, ghicitorii, 
terafimii, idolii şi sodomiţii ce se aflau în ţara lui Iuda şi în Ierusalim, ca să adeverească, prin 
aceasta, cuvintele legii, cele scrise în Cartea pe care preotul Hilchia o aflase în templul Domnului. 
Înainte de el n-a mai fost un altul care să se fi întors către Domnul cu toată inima sa şi cu tot sufletul 
său şi cu toată puterea sa potrivit cu toată legea lui Moise -, şi nici după el nu a fost un altul să-i 
semene. Cu toate acestea, Domnul nu s-a întors cu totul de la aprinderea mâniei Sale celei mari, ci 
cu mare mânie S-a aprins Domnul împotriva lui Iuda, din pricina tuturor întărâtărilor cu care Îl 
întărâtase Manase. Şi a zis Domnul: „Aşa cum l-am lepădat pe Israel, tot astfel îl voi lepăda şi pe 
Iuda de la fața Mea şi voi părăsi cetatea pe care Eu am ales-o, Ierusalimul, şi casa despre care am 
zis: «Acolo va fi numele Meuy”. 

20 Iar Neco, regele Egiptului, s-a ridicat împotriva regelui Asirienilor, la râul Eufrat, iar regele Iosia 
a ieşit să-l întâmpine. 

21 Acela i-a trimis nişte soli, zicând: „Ce treabă am eu cu tine, rege al lui Iuda? Nu împotriva ta vin 
eu astăzi cu război. Dumnezeu mi-a spus să mă 

grăbesc; fereşte-te de Dumnezeul Care este cu mine, ca nu cumva să te nimicească”. 

22 Dar Iosia nu s-a dat înapoi de dinaintea lui, ci s-a pregătit să se lupte cu el neascultând cuvintele 
lui Neco, cele ce erau din gura lui Dumnezeu -, ci a venit să se războiască în câmpia Meghiddo. 

23 Atunci arcaşii au tras asupra lui Iosia. Iar regele le-a zis servilor săi: „Duceţi-mă de aici, căci 
sunt greu rănit”. 

24 Jar servii săi l-au ridicat din carul de luptă şi l-au aşezat în cel de al doilea car pe care-l avea şi l- 
au adus la Ierusalim, unde a murit. Şi l-au îngropat împreună cu părinții lui; şi întregul Iuda şi 
Ierusalimul l-au plâns pe Iosia. 

25 De asemenea, şi Ieremia l-a jelit pe Iosia; şi toţi dregătorii şi femeile lor au prins a rosti plângeri 
pentru [osia până-n ziua de azi; şi-n această privinţă au dat poruncă în Israel şi, iată, ele se află 
scrise în Plângeri.4 

26 Cât despre celelalte fapte ale lui Iosia, despre nădejdea lui în cele scrise în legea Domnului, 

27 despre faptele lui cele de la început şi cele de pe urmă, iată, ele sunt scrise în Cartea Regilor lui 
Israel şi ai lui Iuda. 

loahaz, loiachim şi Sedechia, regii lui Iuda. Jefuirea Ierusalimului şi a templului. Robia babilonică. 
Decretul lui Cirus. 

4 Nu ştim nimic despre o asemenea colecţie de Plângeri. Se consideră însă că versurile lui Ieremia: 
„Nu-l plângeţi pe cel mort, nici vă tânguiţi pentru el” (Ir 22, 10) au fost scrise la adresa lui Iosia 
(vezi şi nota). 

1 Poporul ţării l-a luat pe loahaz, fiul lui Iosia, şi l-a uns şi l-a făcut rege în Ierusalim, în locul 
tatălui său. 

2 loahaz era de douăzeci şi trei de ani când a început să domnească; şi a domnit în Ierusalim vreme 
de trei luni. Pe mama lui o chema Hamutal şi era fiica lui Ieremia din Libna. Acesta a făcut ceea ce 


e rău în ochii Domnului, pe potriva a tot ceea ce făcuseră părinţii lui. Dar Faraonul Neco l-a luat 
legat la Ribla, în ținutul Hamatului, ca să nu mai domnească în Ierusalim. 

3 Apoi regele l-a dus în Egipt, iar pe ţară a pus un tribut de o sută de talanţi de argint şi un talant de 
aur. 

4 Faraonul Neco l-a făcut rege peste Iuda pe Eliachim, fiul lui Iosia, în locul tatălui său Iosia, şi i-a 
schimbat numele în loiachim; iar pe loahaz, fratele său, Faraonul Neco l-a luat şi l-a dus în Egipt, 
unde a şi murit, dar nu înainte de a-i fi dat lui Faraon argintul şi aurul cerut. De atunci a început ţara 
să plătească tribut, după porunca lui Faraon; şi fiecare, după cum putea, cerea de la poporul ţării 
argint şi aur spre a-i fi dat Faraonului Neco. 

5 loiachim avea douăzeci şi cinci de ani când a început să domnească; şi a domnit în Ierusalim 
vreme de unsprezece ani. Pe mama lui o chema Zebuda şi era fiica lui Pedaia din Ruma. Acesta a 
făcut ceea ce e rău în ochii Domnului, pe potriva a tot ceea ce făcuseră părinţii lui. În zilele lui a 
venit în ţară Nabucodonosor, regele Babilonului; el i-a fost supus vreme de trei ani, dar după aceea 
s-a scuturat de el. lar Domnul i-a trimis împotriva lor pe Caldei, pe tâlharii Siriei, pe tâlharii 
Moabiţilor, 

729 

pe fiii lui Amon şi pe cei ai Samariei; dar după aceasta ei au plecat, după cuvântul pe care Domnul 
îl grăise prin mâna robilor Săi, profeţii. Cu toate acestea, mânia Domnului încă a mai dăinuit asupra 
[fiilor] lui Iuda, aşa ca ei să fie lepădaţi de la faţa Lui din pricina tuturor păcatelor pe care le făcuse 
Manase şi din pricina sângelui nevinovat pe care îl vărsase loiachim că umpluse Ierusalimul de 
sânge nevinovat. Însă Domnul tot n-a vrut să-l nimicească. 

6 Împotriva lui s-a ridicat Nabucodonosor, regele Babilonului, şi l-a legat în cătuşe de aramă şi l-a 
dus în Babilon. 

7 El a dus în Babilon şi o parte din vasele templului Domnului şi le-a aşezat în capiştea sa din 
Babilon. 

8 Cât despre celelalte fapte ale lui loiachim şi despre toate câte le-a făcut, iată, oare nu sunt ele 
scrise în Cartea Faptelor din Vremea Regilor lui Iuda? loiachim a adormit împreună cu părinţii săi 
şi a fost îngropat laolaltă cu părinţii săi în Ganozai. lar în locul lui a devenit rege lehonia, fiul său. 

9 lehonia avea optsprezece ani când a început să domnească; el a domnit în Ierusalim vreme de trei 
luni şi zece zile. El a făcut ceea ce e rău în ochii Domnului. 

10 La începutul anului, regele Nabucodonosor a trimis şi l-a adus în Babilon, împreună cu vasele 
cele scumpe ale templului Domnului; iar peste Iuda şi peste Ierusalim l-a făcut rege pe Sedechia, 
fratele tatălui său. 

11 Sedechia avea douăzeci şi unu de ani când a început să domnească; şi a domnit în Ierusalim 
vreme de unsprezece ani. 

12 El a făcut ceea ce e rău în ochii Domnului, Dumnezeului său; şi nu s-a ruşinat în faţa profetului 
Ieremia, şi nici de cuvintele Domnului; 

13 întru Aceasta s-a răzvrătit el împotriva regelui Nabucodonosor, în pofida jurământului pe care i-l 
făcuse pe Dumnezeu; şi şi-a învârtoşat cerbicea şi şi-a împietrit inima, aşa ca el să nu se întoarcă la 
Domnul, Dumnezeul lui Israel. 

14 Şi toți fruntaşii lui Iuda, precum şi preoţii şi poporul ţării, au sporit în a face nelegiuiri, după 
toate urâciunile păgânilor, şi au întinat templul Domnului, cel din Ierusalim. 

15 lar Domnul, Dumnezeul părinților lor, a trimis cuvânt prin mâna profeților Săi şi prin aceea a 
trimişilor Săi pe care i-a ridicat dis-de-dimineaţă, fiindcă voia să-i cruţe poporul şi sfântul Său 
locaş. 

16 Dar ei Îi batjocoreau solii şi-l defăimau cuvintele şi-şi râdeau de profeţii Săi, până ce mânia 
domnului s-a îngrămădit deasupra poporului Său în aşa măsură, încât nu mai era nimic de făcut. 

17 Şi l-a adus asupră-le pe regele Caldeilor, iar acela i-a ucis pe tinerii lor, cu sabia, în casa 
sfântului Său locaş; şi nici pe Sedechia nu l-a cruțat; şi milă n-au avut de fecioarele lor, iar pe 
bătrânii lor i-au dus departe; El a dat totul în mâinile lor. 

18 Şi toate vasele templului lui Dumnezeu, pe cele mari şi pe cele mici, şi vistieriile [templului 
Domnului], precum şi toate vistieriile regelui şi ale dregătorilor, pe toate le-a dus în Babilon. 

19 Şi a ars templul Domnului; şi a dărâmat zidul Ierusalimului; şi palatele 

lui le-a ars cu foc; şi toate vasele cele scumpe s-au pierdut. 

20 lar pe cei rămaşi i-a strămutat în Babilon; aceştia i-au fost robi, lui şi fiilor săi, până la 
întemeierea regatului Mezilor, 

21 ca să se plinească cuvântul Domnului, cel grăit prin gura lui leremia, că ţara se va sătura de atâta 
odihnă, prin sâmbetele ei pustii, până la împlinirea celor şaptezeci de ani. 

22 În primul an de domnie al lui Cirus, regele Perşilor la capătul profeţiei pe care Domnul o rostise 
prin gura lui leremia -, Domnul a trezit duhul lui Cirus, regele Perşilor, şi i-a poruncit să vestească 
în scris prin toată împărăţia lui, zicând: 

23 „Aşa grăieşte Cirus, regele Perşilor: Domnul, Dumnezeul cerului, mi-a dat mie toate regatele 
pământului şi mi-a poruncit să-l zidesc templu în Ierusalim, în Iudeea. Cine din poporul său întreg 
mai este printre voi?: Dumnezeul său fie cu el, şi să plece!” 

Introducere la cartea lui Ezdra şi Neemia 

La început, în Versiunea Ebraică, Ezdra şi Neemia alcătuiau o singură carte, sau, mai precis, două 
părţi ale uneia şi aceleiaşi cărți de după captivitatea babilonică: nucleul celei dintâi era rezidirea 
templului din Ierusalim şi restaurarea cultului; nucleul celei de a doua era rezidirea cetăţii 
Ierusalimului şi restaurarea legii. Chiar şi în primele redactări ale Septuagintei, cele două cărţi 
alcătuiau una singură, Ezdra I şi Ezdra II, dar după aceea, cu timpul, au fost separate, aşa cum le 
avem astăzi înscrise în canonul Vechiului Testament. 

Principalele evenimente se succed astfel: În anul 538 î. H. regele Cirus al Perşilor emite un edict 
prin care Evreii, aflaţi în captivitatea babilonică din vremea lui Nabucodonosor (587), sunt liberi să 
se repatrieze. 

Primul convoi, de peste 50.000 de persoane, se întoarce la Ierusalim sub comanda nobilului 
Zorobabel, secondat de preotul Iosua. După un an începe rezidirea templului. În ciuda unor intrigi şi 
piedici venite în special din partea Samarinenilor, lucrarea este isprăvită în anul 515, având şi 
sprijinul moral al profeților Agheu şi Zaharia: sfinţirea templului şi prăznuirea Paştilor devin 
prilejuri ale unor mari festivități religioase. 

Trec 57 de ani. Printre cei rămaşi în exil se află şi preotul cărturar Ezdra, „iscusit în legea lui 
Moise“, la care ajung veşti din ţara de baştină şi care-şi dă seama că reconstruirea templului poate fi 
o operă caducă dacă nu va fi completată cu reconstruirea lăuntrică a închinătorilor lui, ceea ce 
înseamnă cunoaşterea legii lui Dumnezeu şi punerea ei în practică. Înarmat cu scrisori din partea 
regelui Artaxerxe, prin care acesta le conferea ludeilor importante privilegii şi considerabile 
ajutoare materiale, Ezdra pleacă spre Ierusalim în anul 458 î. H. în fruntea unui convoi de proporții 
reduse şi, odată ajuns, începe mai întâi să facă rânduială în viața morală a conaţionalilor săi, 
anulând căsătoriile mixte şi îndemnând poporul la pocăință şi rugăciune. 

Neemia.Ajuns în patrie, el izbuteşte să mobilizeze toate forţele locuitorilor din Ierusalim şi de peste 
tot şi, în pofida unor noi intrigi şi împotriviri, reconstruirea zidului, de jur-împrejur, e isprăvită în 
numai 52 de zile. 

Se produce şi împlinirea visului lui Ezdra, acela de a construi pe dinlăuntru. Împreună cu acesta, 
Neemia organizează lectura sistematică a legii lui Moise, însoţită de tâlcuirea pe înţelesul tuturor şi 
urmată de juruința întregului popor de a o respecta întocmai. După douăzeci şi doi de ani de 
activitate în Ierusalim, Neemia se întoarce la Suza, dar curând află că, după plecarea lui, decadenţa 
morală a fiilor lui Iuda a reînceput: delăsarea preoţilor, abuzurile bogaţilor, căsătoriile cu femei de 
alt neam şi de altă credinţă. El revine, pentru scurtă vreme, şi ia măsuri drastice de îndreptare. 
Autorul celor două cărți este un cronicar care a folosit izvoare autentice de primă mână: memoriile 
(sau însemnările) personale ale lui Ezdra şi ale lui Neemia (identificabile în pasajele istorisite la 
persoana întâi), documente din arhiva templului, precum şi informaţii secundare. 


Ezdra 

1 

Ca urmare a edictului lui Cirus, primii Iudei se întorc din captivitatea babilonică. 

1 În primul an al lui Cirus, regele Perşilorl, ca să se plinească cuvântul Domnului [cel rostit] prin 
gura lui Ieremia2 -, Domnul a stârnit duhul lui Cirus, regele Perşilor3, iar acesta a poruncit să se 
vestească în toată țara ba încă chiar în scris -, zicând: 


2 „Aşa grăieşte Cirus, regele Perşilor: Domnul, Dumnezeul cerului, mi-a dat mie toate regatele 
pământului şi mi-a poruncit să-l zidesc casă în Ierusalim, adică în Iudeea. 

3 Cine dintre voi face parte din poporul Său?: cu el fie Dumnezeul său!, şi să se ducă în Ierusalim, 
adică în Iudeea, şi să zidească templul Dumnezeului lui Israel; Acela e Dumnezeul Ce se află în 

1 Aici nu e vorba de primul an al domniei lui Cirus ca rege al Perşilor (559 î. H.), ci de primul an al 
stăpânirii lui asupra Babilonului (538 î. H.) 

2 Ieremia prevestise durata exilului babilonic ca fiind, în cifră rotundă, 70 de ani (Ir 25, 11-12; 29, 
10). Aşadar, momentul eliberării ludeilor faceparte din planul divin. 

3 Din planul divin face parte şi apariţia lui Cirus cel Mare pe scena istoriei (559-529), biruinţa sa 
asupra Babilonului (imperiu pe care, de fapt, îl desființează) şi, ca urmare, edictul din 538. 
Expresia: „a stârni duhul” (cuiva) înseamnă a-i inspira cuiva un gând de năprasnă, neaşteptat, pe 
care nu el l-a zămislit. 

Ierusalim. 

4 Fiecăruia din cei rămaşi4, oriunde s-ar afla, oamenii acelui loc5 îi va veni în ajutor cu argint, cu 
aur, cu bunuri, cu vite, laolaltă cu orice va voi să dea de bună voie pentru templul lui Dumnezeu 
Care Se află în Ierusalim”. 

5 Atunci s-au ridicat capii de familie ai lui Iuda şi ai lui Veniamin, precum şi toți preoții şi leviţii, 
toţi cei al căror duh a fost stârnit de Dumnezeu, să se urce să zidească templul Domnului Care Se 
află în Ierusalim. 

6 Şi toţi cei ce le erau în preajmă i-au ajutat cu vase de argint, cu aur, cu bunuri, cu vite şi cu daruri 
scumpe, în afară de ceea ce dăduseră de bună voie.7 

7 Şi regele Cirus a scos vasele templului Domnului$, pe care Nabucodonosor le luase din Ierusalim 
şi le pusese în capiştea dumnezeului său; 

4 „Cei rămaşi”: supraviețuitorii exilului; Iudeii rămaşi încă în viaţă. 

5 „Oamenii acelui loc”: băştinaşii (sau oameni de alte neamuri) vecini cu Iudeii dintr-o anume 
localitate. 

6 „i-au ajutat”: literal: „le-au întărit mâinile”. 

7 Pe lângă cele poruncite de rege, vecinii oferiseră, voluntar, şi alte bunuri. 

8 „Vasele templului”: termen generic pentru toate obiectele de cult (acestea fuseseră luate de către 
Nabuzaradan, din ordinul lui Nabucodonosor, în 587). 

8 pe acestea le-a scos Cirus, regele Perşilor, prin mâna vistiernicului Mitridat, care le-a dat pe 
seama lui Şeşbaţar, căpetenia lui Iuda9. 

9 lată numărul lor: treizeci de cupe de aur, o mie de cupe de argint, douăzeci şi nouă de obiecte 
felurite, 

10 treizeci de cățui de aur, patru sute zece [vase] de argint de mâna a doua şi o mie de alte vase. 

11 Numărul total al vaselor de aur şi de argint era de cinci mii patru sute; toate s-au suit cu Şeşbaţar, 
pe drumul de întoarcere a robilor, de la Babilon la Ierusalim. 

2 

Numele şi numărul surghiuniţilor care s-au întors cu Zorobabel în Ierusalim şi-n Iuda. 

1 lată-i pe fiii ţării care s-au suit din robia înstrăinării, cei pe care Nabucodonosor, regele 
Babilonului, îi înstrăinase în Babilon şi care s-au întors în Ierusalim şi în Iudeea, fiecare în cetatea 
sa, 

2 cei care au venit cu Zorobabel 1: Iosua, Neemia, Seraia, Reelaia, Nahamani, Mardoheu, Bilşan, 
Mispar, Bigvai, Rehum şi Baana. Numărul poporului lui Israel: 

3 Fiii lui Paroş: 2172; 

9 Se presupune că acest Şeşbaţar (cu nume babilonian, adoptat şi de Iudei) ar fi fost fiul regelui 
lehonia; el va fi avut o misiune temporară, despre care nu ştim mai mult. 

1 „Zorobabel” înseamnă „odrasla Babilonului” sau „odrăslit în Babilon”; iudeu născut în 
captivitate. Lista care urmează cuprinde mai multe categorii de oameni, catalogați fie după neam, 
fie după loc, fie după poziţia sacerdotală. Ea se regăseşte, cu o seamă de diferenţe, în Neemia 7. 

4 fiii lui Şefatia: 372; 

5 fiii lui Arah, 775; 

6 fiii lui Pahat-Moab, făcând parte din fiii lui Iosua şi Ioab: 2812; 


7 fiii lui Elam: 1254; 

8 fiii lui Zatu: 945; 

9 fiii lui Zacai: 760; 

10 fiii lui Bani: 642; 

11 fiii lui Bebai: 623; 

12 fiii lui Azgad: 1222; 

13 fiii lui Adonicam: 666; 

14 fiu lui Bigvai: 2056; 

15 fiii lui Adin: 454; 

16 fiii lui Ater, cei din lezechia: 98; 

17 fiii lui Beţai: 323; 

18 fiii lui lora: 112; 

19 fiii lui Haşum: 223; 

20 fiii lui Ghibar: 95; 

21 fiii din Betleem: 123; 

22 fiii din Netofa: 56; 

23 fiii din Anatot: 128; 

24 fiii din Azmavet: 42; 

25 fiii din Chiriat-learim, Chefira şi Beerot: 743; 

26 fiii din Rama şi Gheba: 621; 

27 fiii din Micmaş: 122; 

28 fiii din Betel şi din Ai: 223; 

29 fiii din Nebo: 52; 

30 fiii din Magbiş: 156; 

31 fiii altui Elam: 1254; 

32 fiii lui Harim: 320; 

33 fiii din Lod, Hadid şi Ono: 725; 

34 fiii din Ierihon: 345; 

35 fiii lui Senaa: 3630; 

36 Preoţi: fiii lui ledaia, din casa lui losua: 973; 

37 fiii lui Imer: 1052; 

38 fiii lui Paşhur: 1247; 

39 fiii lui Harim: 1017; 

40 Leviţi: fiii lui Iosua şi Cadmiel, din fiii lui Hodavia: 74; 

41 Cântăretți: fiii lui Asaf: 128. 

42 Fiii portarilor: fiii lui Şalum, fiii lui Ater, fiii lui Talmon, fiii lui Acuv, fiii lui Hatita, fiii lui 
Şobai, de toți: 139. 

43 Natinei:2 fiii lui Țiha, fiii lui Hasufa, fiii lui Tabaot, 

44 fiii lui Cheros, fiii lui Siaha, fiii lui Padon, 

45 fiii lui Lebana, fiii lui Hagaba, fiii lui Acub, 

46 fiii lui Hagab, fiii lui Şamlai, fiii lui Hanan, 

47 fiii lui Ghidel, fiii lui Gahar, fiii lui Reaia, 

48 fiii lui Rețin, fiii lui Necoda, 

49 fiii lui Gazam, fiii lui Uza, fiii lui Paseah, 

50 fiii lui Besai, fiii lui Asna, fiii lui Meunim, 

51 fiii lui Nefişim, fiii lui Bacbuc, 

52 fiii lui Hacufa, fiii lui Harhur, fiii lui Bațlut, fiii lui Mechida, fiii lui Harşa, 
53 fiii lui Barcos, fiii lui Sisera, fiii lui Tamah, 

54 fiii lui Nețiah, fiii lui Hatifa. 

55 Fiii robilor lui Solomon3: fiii lui Sotai, fiii lui Soferet, fiii lui Peruda, 
2 „Natinei” = „daţi” sau „încredinţaţi” templului, în slujba leviţilor (vezi şi 8, 20). O parte erau 
iudei, dar cei mai mulți erau prizonieri de război deveniți, prin repartiție, sclavi ai templului. 
3 „Fiii robilor lui Solomon”: urmaşii băştinaşilor canaaneeni pe care Solomon îi silise să muncească 


la corvezile templului, făcând din ei robi perpetui (vezi 3 Rg 9, 20-21). 

56 fiii lui laala, fiii lui Darcon, fiii lui Ghidel, 

57 fiii lui Şefatia, fiii lui Hatil, fiii lui Pocheret-Haţebaim, fiii lui Ami. 

58 Natineii şi fiii robilor lui Solomon erau, de toți, 392. 

59 Iar cei ce au ieşit din Tel-Melah, din 'Tel-Harşa şi din Cherub-Adan şi Imer şi care n-au putut să 
arate din ce familie se trag sau din ce seminţie şi că fac parte din Israel au fost: 

60 Fiii lui Delaia, fiii lui Tobie şi fiii lui Necoda: 652. 

61 Iar din fiii preoţilor: fiii lui Hobaia, fiii lui Hacoţ şi fiii lui Barzilai cel care, luându-și de soţie pe 
una din fiicele lui Barzilai Galaaditul, şi-a însuşit numele acestuia; 

62 aceştia, căutându-şi cartea spiţei neamului lor şi negăsind-o, au fost scoşi din preoţie; 

63 iar Tirşata4 le-a zis să nu mănânce din cele sfinte până nu se va ridica un preot cu Urim şi 
Tumim. 

64 Aşadar, întreaga adunare la un loc era alcătuită din 42360 de oameni, 

65 în afară de robii şi roabele lor, care erau în număr de 7337; şi mai erau cu ei 200 de cântăreţi şi 
cântărețe. 

66 Şi aveau 736 de cai, 245 de catâri, 

67 435 de cămile, 6720 de asini. 

68 Şi dacă o seamă din capii de familie au ajuns la templul Domnului ce se afla în Ierusalim, au 
făcut de bună voie daruri pentru templul lui Dumnezeu, spre a fi reaşezat pe locul său cel dinainte 
pregătit. 

4 „Tirşata”, cuvânt persan care însemna „Excelenţa Sa”, apelativ pentru demnitatea de guvernator. 
În cazul de față: persoana cu autoritate asupra preoților. 

69 După puterea lor au dat în vistieria lucrărilor şaizeci şi una de mii de drahme de aur, cinci mii de 
talanţi de argint şi o sută de veşminte preoțești. 

70 Aşa că preoţii şi leviţii şi poporenii şi cântăreții şi portarii şi natineii şi-au aşezat locuinţele în 
cetăţile lor, şi tot Israelul în cetăţile sale. 

3 

Ridicarea jertfelnicului; reluarea cultului; punerea temeliei templului. 

1 Şi dacă a sosit luna a şapteal, când fiii lui Israel se aşezaseră în cetăţile lor, poporul s-a adunat, ca 
un singur om, în lerusalim. 

2 şi s-a ridicat Iosua, fiul lui loţadac, şi fraţii lui preoţii şi Zorobabel, fiul lui Salatiel, şi fraţii lui, şi 
au zidit altarul Dumnezeului lui Israel, ca să aducă pe el arderi-de-tot, potrivit cu ceea ce este scris 
în legea lui Moise, omul lui Dumnezeu. 

3 Jertfelnicul l-au aşezat pe locul lui căci spaimă era asupră-le din pricina popoarelor pământului2; 
şi pe el Îi aduceau Domnului arderi-de-tot dimineaţa şi seara. 

4 Şi au prăznuit sărbătoarea Corturilor, după cum este scris3, şi-n fiecare zi au adus arderi-de-tot, 
după numărul hotărât şi după rânduiala fiecărei zile; 

1 Luna a şaptea: septembrie-octombrie (în chiar anul reîntoarcerii din captivitate, 538 î. H.). 

2 Rezidirea jertfelnicului era de natură să alunge spaimele celor reveniţi într-un mediu ostil (Iudei 
renegaţi, Samarinenii, păgânii din preajmă). T. M.: „deşi se temeau...” nu are sens. 

3 Sărbătoare instituită de Moise (Lv 23, 34). 

5 iar după aceea, arderile-de-tot obişnuite, în curgerea lor, şi la lună nouă şi în toate sfintele 
sărbători [ale Domnului], precum şi pentru tot cel ce-l aduce Domnului, de bună voie, un prinos. 

6 Arderi-de-tot au început a-l aduce Domnului în prima zi a lunii a şaptea; dar temelia templului 
Domnului încă nu era pusă. 

7 Şi le-au dat bani pietrarilor şi dulgherilor, precum şi bucate şi băuturi şi untdelemn Tirienilor şi 
Sidonienilor, ca să aducă pe mare la Ioppe cedri din Liban, după învoirea dată lor de Cirus, regele 
Perşilor. 

8 lar în anul al doilea după sosirea lor la templul lui Dumnezeu din Ierusalim, în luna a doua, 
Zorobabel, fiul lui Salatiel, şi Iosua, fiul lui Ioțadac, şi ceilalţi fraţi ai lor, preoții şi leviţii, şi toți cei 
ce veniseră din robie la Ierusalim i-au rânduit pe leviţii de la douăzeci de ani în sus să supravegheze 
lucrările la templul Domnului. 

9 Şi aşa Iosua cu fiii şi fraţii săi, şi Cadmiel cu fiii săi, fiii lui Iuda, precum şi fiii lui Henadad cu fiii 


şi fraţii lor, leviţii, au stat să-i supravegheze pe cei ce lucrau la templul lui Dumnezeu. 

10 şi-n timp ce puneau temelia pentru zidirea templului Domnului, preoţii în veşmintele lor şi cu 
trâmbiţe, şi leviţii, fiii lui Asaf, cu ţimbale, s-au aşezat să-l laude pe Domnul, după porunca lui 
David, regele lui Israel. 

11 Şi îşi răspundeau [unii altora] cu laude şi cu mulţumiri Domnului, „că e bun, că în veac este mila 
lui spre Israel”. Şi tot poporul striga cu glas mare, lăudând pe Domnul la întemeierea templului 
Domnului. 

12 Dar mulţi din preoţi şi leviţi şi din 

bătrânii capi de familie care văzuseră primul templu şi care acum vedeau cu ochii lor punerea 
temeliei acestui templu, plângeau cu hohote; mulţimea însă înălța cântarea cu strigare şi cu veselie, 
13 aşa încât nimeni nu putea osebi glasul strigării de bucurie de glasul plângerii mulțimii; căci 
poporul striga tare şi glasul se auzea de departe. 

4 

Duşmanii lui Iuda împiedică zidirea templului. 

1 Cei care-i necăjeau pe Iuda şi pe Veniaminlau auzit că fiii robiei zidesc templul Domnului, 
Dumnezeului lui Israel. 

2 şi s-au apropiat de Zorobabel şi de capii de familie şi le-au zis: „Să zidim şi noi împreună cu voi, 
de vreme ce noi, ca şi voi, Îl căutăm pe Dumnezeul vostru şi-l aducem jertfe din zilele lui 
Asarhadon, regele Asiriei, care ne-a adus aici”.2 

3 Dar Zorobabel, Iosua şi ceilalți capi de familie ai lui Israel le-au zis: „Vouă 

1 Principalii adversari ai ludeilor erau, acum, Samarinenii. Se ştie că în 722 (sau 721) î.H. regele 
Sargon II al Asiriei cucerise Samaria, deportase majoritatea locuitorilor şi o repopulase cu cinci 
triburi asiatice. Amestecul dintre aceste triburi păgâne şi Israeliții rămaşi pe loc au dat naştere 
poporului hibrid al Samarinenilor, cu o religie sincretistă şi cu un templu propriu pe muntele 
Garizim. Evident, Samarinenii nu vedeau cu ochi buni rezidirea templului din Ierusalim. Cât despre 
„Iuda şi Veniamin”, acestea erau triburile majoritare care reveniseră din exil şi care sunt numite, tot 
aici, „fiii robiei”. 

2 Asarhadon era fiul lui Senaherib, succesorul lui Sargon II. Nu ştim nimic despre deportarea 
menţionată aici. După aproape două secole, memoria putea face confuzii. 

nu vi se cuvine să-l zidiţi Dumnezeului nostru templul împreună cu noi, ci doar noi, ca un singur 
om, Îi vom zidi Domnului, Dumnezeului nostru, aşa cum ne-a poruncit Cirus, regele Perşilor”. 

4 Atunci poporul acelui pământ a prins a-i descuraja pe cei din neamul lui Iuda şi a-i împiedica în 
zidire, 

5 cumpărând potrivnici şi uneltind să le zădărnicească planul; aceasta, pe toată durata domniei lui 
Cirus şi până la domnia lui Darius, regele Perşilor.3 

6 Şi sub domnia lui Ahaşveroş pe la începutul domniei acestuia au scris o epistolă împotriva 
locuitorilor din Iuda şi din Ierusalim. 

7 Iar în zilele lui Artaxerxe, Tabeel i-a făcut o scrisoare paşnică lui Mitridat şi celorlalți tovarăşi ai 
săi; iar mai-marele peste dări i-a scris şi el lui Artaxerxe, regele Perşilor,4 o scrisoare în [limba] şi 
slova aramaică5. 

8 Şi sfetnicul Rehum împreună cu scriitorul Şimşai i-au trimis regelui Artaxerxe 

3 Versetele 6-23 alcătuiesc un episod pe care autorul îl introduce aici spre a demonstra că intrigile 
Samarinenilor, care aveau un obiectiv religios, foloseau şi argumentul politic. Faptele relatate aici 
se petrec nu sub Darius I (522-486), ci sub succesorii săi, Xerxes I (486-465) şi Artaxerxe I Mână- 
Lungă (465-423). Aşa că, textual, v. 24 este continuarea versetului 5. 

4 Tabeel (nume ebraic) îi va fi scris lui Mitridat (demnitar persan) spre a-i mijloci accesul la rege. 
Se ştie că satrapii se lăsau uşor mituiţi. „Maimarele peste dări” (perceptorul-şef) avea menirea de a 
avertiza că, prin refortificarea Ierusalimului, Iudeii vor refuza să-şi mai plătească dările către regele 
persan. (Cât despre „Bişlam” din T. M., acesta nu era un nume propriu, ci un cuvânt aramaic care 
însemna „paşnic”, „cu pace”, cu care începeau, de obicei, scrisorile). 

5 Textual: „siriacă”. Aramaica (siriaca) devenise limba de mare circulaţie a imperiului persan (aşa 
cum va deveni greaca în imperiul lui Alexandru cel Mare). 

o scrisoare împotriva Ierusalimului: 

9 „Aşa au socotit sfetnicul Rehum şi scriitorul Şimşai şi ceilalți tovarăşi ai noştri: Dinei, şi 
Arfarsateii, Tarpeleii, Afarseii, Erecii, Babilonienii, Suzienii, Dehaveii, Elamiţii 

10 şi ceilalți din neamurile pe care strălucitul şi marele Asurbanipal le-a strămutat şi le-a aşezat în 
cetăţile Samarinei şi în celelalte cetăţi de peste Râu...”.6 

11 Iată cuprinsul scrisorii pe care aceştia i-au trimis-o: „Robii tăi, oamenii de dincolo de Râu, către 
regele Artaxerxe: 

12 Ştiut să-i fie regelui că Iudeii care s-au suit de la tine la noi au venit în Ierusalim, cetatea cea 
răzvrătită şi vicleană pe care ei o zidesc: zidurile le-au întemeiat, temeliile i le-au înălțat. 

13 Acum, să ştie regele că dacă cetatea aceea va fi rezidită şi dacă zidurile ei se vor întări, tu nu vei 
mai avea nici un fel de tribut, de vreme ce ei nu vor plăti; or, aceasta-i vătămare pentru regi. 

14 Din partea noastră ar fi o nelegiuire să-l vedem pe rege supus unei astfel de ruşini; iată de ce noi 
am trimis şi i-am dat de ştire regelui, 

15 ca să se facă cercetare în cartea de însemnări a părinților tăi; aşa vei afla şi vei cunoaşte că acea 
cetate este o cetate răzvrătită şi dăunătoare regilor şi ținuturilor şi că din vremuri străvechi se află în 
ea adăpost pentru robii fugari, fapt pentru care cetatea aceea a fost pustiită. 

16 Aşadar, noi îi dăm regelui de ştire că 

6 Scrisoare din partea vechilor deportaţi asiatici, care-şi aminteau cu îngrijorare de „patria-mamă”! 
„Râul” era Eufratul. 

dacă cetatea aceea va fi zidită şi dacă zidurile ei se vor încheia, tu nu vei avea pace”. 

17 Atunci regele a trimis sfetnicului Rehum şi scriitorului Şimşai şi celorlalți tovarăşi ai lor care 
locuiesc în Samaria, precum şi celorlalți de peste Râu, „Pace!...”, zicând: 

18 „Mai-marele peste dări pe care l-aţi trimis la noi a fost chemat în faţa mea. 

19 Şi dac-am dat poruncă, s-a cercetat şi s-a aflat că, din vremuri străvechi, cetatea aceea s-a ridicat 
împotriva regilor şi că în ea s-au petrecut răscoale şi că s-a făcut adăpost pentru fugari. 

20 Regi puternici se aflau în Ierusalim, care stăpâneau tot ţinutul de dincolo de Râu şi cărora li se 
plăteau biruri grele şi tot felul de dări. 

21 Şi acum, aveţi poruncă să-i opriţi pe oamenii aceia, iar cetatea aceea să nu mai fie zidită. Luaţi 
aminte la poruncă 

22 şi nu fiți nebăgători de seamă asupra acestui lucru, ca nu cumva vătămarea să se înmulțească, pe 
negândite, împotriva regilor”. 

23 Atunci mai-marele peste dări al regelui Artaxerxe a citit [scrisoarea] în faţa sfetnicului Rehum şi 
a scriitorului Şimşai şi a tovarăşilor lor; iar aceştia s-au dus în grabă la Ierusalim şi în tribul lui Iuda 
şi, folosind cai şi oaste, i-au oprit. 

24 Atunci a încetat lucrul la templul lui Dumnezeu, în Ierusalim, şi a rămas aşa până în cel de al 
doilea an al domniei lui Darius, regele Perşilor. 

5 

Reîncepe zidirea templului. 

1 Dar profetul Agheu şi [profetul] Zaharia, fiul lui Ido, le-au profețit Iudeilor din Ierusalim şi din 
Iuda o profeție în numele Dumnezeului lui Israel. 1 

2 Atunci s-au ridicat Zorobabel, fiul lui Salatiel, şi Iosua, fiul lui Ioțadac, şi au început să zidească 
templul lui Dumnezeu, cel din Ierusalim; şi cu ei, ajutându-i, erau profeții lui Dumnezeu. 

3 În acest timp au venit la ei Tatnai, cârmuitorul ținuturilor de peste Râu, şi Şetar-Boznai şi 
tovarăşii lor? şi le-au grăit astfel: „Cine v-a dat voie să zidiţi templul acesta şi să faceţi această 
cheltuială?” 

4 Şi le-au mai spus: „Care sunt numele oamenilor ce zidesc această cetate?” 

5 Dar ochii lui Dumnezeu au fost peste robimea lui Iuda şi nu i-a oprit până ce i s-a dat de veste 
regelui Darius; atunci, cu privire la aceasta, prin mai-marele peste dări s-a dat 

6 o copie de pe scrisoarea pe care Tatnai, cârmuitorul ținuturilor din această parte a Râului, şi Şetar- 
Boznai şi tovarăşii lor, împreună cu Arfasateii din această parte a Râului i-au trimis-o lui Darius. 

7 Ei i-au trimis o scrisoare, şi iată-i cuprinsul: „Regelui Darius, pacea deplină! 

8 Ştiut să-i fie regelui că ne-am dus în ţara Iudeii la templul marelui Dumnezeu; acela se zideşte cu 
pietre alese3, 


1 E vorba de profeții care au dat numele celor două cărți ale Vechiului Testament (vezi 
Introducerile). 

2 Aceştia erau, desigur, reprezentanţii regelui în teritoriile transeufratiene. 

3... cu pietre alese”: argument că nu era vorba de zidul cetăţii (aşa cum afirmau detractorii 
Iudeilor), ci de o construcţie din materiale fine. 

cu lemnărie pusă în pereţi4, iar lucrul acela e de toată lauda şi sporeşte în mâinile lor. 

9 Atunci i-am întrebat pe bătrânii aceia, şi iată ce le-am spus: cine v-a dat voie să zidiți templul 
acesta şi să faceţi această cheltuială?... 

10 Şi i-am întrebat şi de numele lor, ca să te înştiințăm, adică să-ţi scriem numele mai-marilor lor. 
11 Iar ei ne-au răspuns aşa: noi suntem robii Dumnezeului cerului şi al pământului şi zidim templul 
pe care, cu mulți ani înaintea acestuia, l-a zidit un mare rege al lui Israel: l-a zidit şi l-a isprăvit. 

12 Dar, după ce părinţii noştri L-au mâniat pe Dumnezeul cerului, El i-a dat în mâinile lui 
Nabucodonosor Caldeul, regele Babilonului, care a dărâmat acest templu şi a strămutat poporul în 
Babilon.5 

13 Iar în primul an al regelui Cirus, regele Cirus a dat o hotărâre cum că acest templu al lui 
Dumnezeu trebuie zidit. 

14 Iar vasele templului lui Dumnezeu, cele de aur şi de argint, pe care Nabucodonosor le-a adus din 
templul ce se afla în Ierusalim şi le-a pus în capiştea regală, regele Cirus le-a scos de acolo şi i le-a 
dat vistiernicului Şeşbaţar care era mai-marele vistieriei - 

15 şi i-a zis: ia toate vasele şi du-te şi pune-le în templul din Ierusalim, unde le este locul! 

16 Acel Şeşbaţar a venit atunci şi a pus temeliile templului lui Dumnezeu în 

4 Poate fi vorba de grinzile încadrate în zid pentru susţinerea acoperişului. 

5 Dezastrul are o rațiune teologică şi e pus pe seama păcatelor poporului. 

Ierusalim; şi de atunci până acum se zideşte şi nu s-a isprăvit. 

17 Şi acum, dacă regele crede că e bine, să se caute în casa-vistierie a regelui Babilonului6, ca să se 
ştie că de la regele Cirus a fost porunca de a fi zidit templul lui Dumnezeu în Ierusalim; şi după ce 
regele va avea cunoştinţă de lucrul acesta, să trimită la noi”. 

6 

Terminarea lucrărilor şi sfințirea templului. 

1 Atuncil regele Darius a poruncit şi s-a făcut cercetare în lăzile unde se păstrau actele şi unde se 
ținea vistieria Babilonului. 

2 şi s-a găsit în cetatea Ecbatana, metropola ținutului Mediei 2, un sul de pergament pe care era 
scrisă următoarea însemnare: 

3 „În primul an al regelui Cirus, regele Cirus a dat o poruncă în legătură cu templul cel sfânt al lui 
Dumnezeu ce se afla în lerusalim:3 

6 Casa-vistierie”: arhivele regale. Desigur, documentele din vremea lui Nabucodonosor trebuiau 
căutate în Babilon. 

1 „Atunci”: după ce raportul a ajuns la rege. 

2 Deşi, după indicaţia demnitarilor transeufratieni, cercetarea se va fi făcut în Babilon, documentul 
a fost aflat în Ecbatana (textual: Ahmeta), fosta capitală a Mediei, devenită reşedinţă de vară a 
regilor persani. 

3 În toate aceste relatări e de remarcat ambiguitatea voită a cronicarului asupra raportului dintre 
vechiul templu (care nu mai exista) şi noul templu (care de abia începe să existe), ca şi cum ar fi 
unul singur. să fie zidit templul, locul unde să se aducă jertfele (şi a rânduit ca înălțimea lui să fie de 
şaizeci de coţi şi lăţimea de şaizeci de coţi); 

4 şi să se pună trei rânduri de pietre tari şi un rând de lemn, iar cheltuiala se va da din casa regelui. 

5 Iar vasele templului lui Dumnezeu, cele de argint şi cele de aur, pe care Nabucodonosor le-a luat 
din templul [lui Dumnezeu] ce se afla în Ierusalim şi le-a adus în Babilon, să fie date şi duse unde 
se aflau, în templul lui Dumnezeu. 

6 Acum, voi, cârmuitori de dincolo de Râu, Şetar-Boznai şi tovarăşii voştri, Arfarsateii de cealaltă 
parte a Râului, ţineţi-vă departe de locul acela 

7 şi lăsaţi să se facă lucrarea la templul lui Dumnezeu; mai-marii ludeilor şi bătrânii Iudeilor să 
zidească templul acela al lui Dumnezeu pe locul unde a fost. 


8 Tot eu am poruncit asupra a ceea ce aveţi voi de făcut în sprijinul bătrânilor iudei pentru zidirea 
acelui templu al lui Dumnezeu: cheltuiala să se facă din averea regelui şi din birurile de dincolo de 
Râu; să daţi cu grijă acelor oameni, în aşa fel încât ei să nu înceteze lucrul. 

9 Şi orice le va trebui: viței, berbeci şi miei pentru arderile-de-tot aduse Dumnezeului cerului, 
precum şi grâu, sare, vin, untdelemn, să li se dea după cuvântul preoților din Ierusalim, zi de zi, ori 
de câte ori vor cere, 

10 pentru ca ei să-l aducă Dumnezeului cerului miresme bine plăcute şi să se roage pentru viaţa 
regelui şi a fiilor săi.4 

11 Tot eu am poruncit: dacă vreun om va schimba această hotărâre, din casa 

4 Vechile arhive din Persepolis atestă faptul că regii persani, într-adevăr, au finanţat revigorarea 
cultică a popoarelor supuse, inclusiv pe cea iudaică. 

lui va fi scoasă o bârnă şi, ridicată, îl va străpunge5, iar casa lui va fi de jaf. 

12 Iar Dumnezeul al Cărui nume locuieşte acolo să-l doboare pe orice rege sau popor care-şi va 
întinde mâna să strice sau să nimicească templul lui Dumnezeu din Ierusalim. Eu, Darius, am 
poruncit; aşa să se facă întocmai!” 

13 Atunci Tatnai, cârmuitorul ținuturilor de peste Râu, Şetar-Boznai şi tovarăşii lor au făcut 
întocmai cum poruncise regele Darius. 

14 Iar bătrânii ludeilor şi leviţii zideau, după profeția profetului Agheu şi a lui Zaharia, fiul lui Ido, 
şi zideau şi sporeau; şi au isprăvit zidirea, din porunca Dumnezeului lui Israel şi din porunca lui 
Cirus şi a lui Darius şi a lui Artaxerxe, regii Perşilor.6 

15 Templul l-au isprăvit în cea de a treia zi a lunii Adar7, în al şaselea an al domniei regelui Darius. 
16 Iar fiii lui Israel, preoţii, leviţii şi ceilalți fii ai robiei au făcut cu bucurie sfințirea templului lui 
Dumnezeu. 

17 La sfințirea templului lui Dumnezeu au adus o sută de viței, două sute de berbeci, patru sute de 
miei, iar pentru păcatul întregului Israel, doisprezece iezi, după numărul seminţiilor lui Israel. 

18 Pe preoţi i-au aşezat în cetele lor şi pe leviţi în rânduiala lor să-l slujească lui Dumnezeu în 
templul din Ierusalim, aşa cum este scris în Cartea lui Moise. 

5 E vorba de pedeapsa prin tragere în ţeapă, rezervată doar marilor nelegiuiţi. 

6 Precum Nabucodonosor în pedeapsă, regii persani sunt instrumentele lui Dumnezeu în alinare. 

7 Luna Adar: februarie-martie. 

19 Iar fiii robiei au sărbătorit Paştile în cea de a paisprezecea zi a primei luni.8 

20 Căci preoţii şi leviţii s-au curăţit, toţi ca unul, şi au înjunghiat mielul pascal pentru toţi fiii robiei, 
pentru fraţii lor preoţi şi pentru ei înşişi. 

21 Şi au mâncat fiii lui Israel Paştile, toţi cei ce se întorseseră din robie şi toţi cei ce se 
desprinseseră de necurăţia neamului ţării ca să-L caute pe Domnul, Dumnezeul lui Israel.9 

22 Şi au prăznuit cu bucurie, timp de şapte zile, sărbătoarea Azimelor, fiindcă Domnul îi înveselise 
şi întorsese spre ei inima regelui Asirieil0, ca să le întărească mâinile în zidirea templului 
Dumnezeului lui Israel. 

7 

Ezdra; călătoria sa la Ierusalim. Scrisoarea lui Artaxerxe. Rugăciunea lui Ezdra. 

1 După întâmplările acestea, sub domnia lui Artaxerxe, regele PerşilorI, s-a ridicat Ezdra, fiul lui 
Seraia, fiul lui Azaria, fiul lui Hilchia, 

2 fiul lui Şalum, fiul lui Țadoc, fiul lui Ahitub, 

8 Potrivit calculelor, în anul 515 î. H. ziua a paisprezecea a lunii Nisan a fost 21 aprilie, deci la 
scurtă vreme după terminarea construirii templului. 

9 Aceştia din urmă erau prozeliții. 

10 Expresia „regele Asiriei” pare anacronică în context, dar ea se explică prin aceea că regii Persiei 
erau succesorii regilor Babilonului, care, la rândul lor, fuseseră succesorii regilor Asiriei. Suveranul 
nenumit ar putea fi Artaxerxe (vezi capitolul următor). 

1 E vorba de Artaxerxe I (465-423). Se apreciază că Ezdra s-a ridicat în anul 458 î. H. 

3 fiul lui Amaria, fiul lui Azaria, fiul lui Meraiot, 

4 fiul lui Zerahia, fiul lui Uzi, 


5 fiul lui Buchi, fiul lui Abişua, fiul lui Finces, fiul lui Eleazar, fiul lui Aaron arhiereul?. 

6 Acest Ezdra3 s-a ridicat din Babilon; era cărturar iscusit în legea lui Moise, pe care o dăduse 
Domnul, Dumnezeul lui Israel. Şi regele i-a dat tot ce a dorit, fiindcă mâna Domnului, Dumnezeului 
său, era peste el. 

7 În cel de al şaptelea an al regelui Artaxerxe au plecat cu el şi unii din fiii lui Israel şi preoţi şi 
leviţi şi portari şi natinei4. 

8 Şi au sosit la Ierusalim în luna a cincea, în acelaşi al şaptelea an al regelui. 

9 Căci în prima zi a primei luni a fost plecarea lui din Babilon, iar în Ierusalim a ajuns în prima zi a 
lunii a cincea, fiindcă mâna binevoitoare a lui Dumnezeu era peste el. 

10 Căci Ezdra îşi pusese la inimă să caute legea, s-o plinească şi să-l înveţe pe Israel poruncile şi 
judecăţile. 

11 lată copia de pe porunca pe care Artaxerxe i-a dat-o preotului Ezdra, scriitorul cărții care 
cuprindea cuvintele poruncilor Domnului şi pe ale rânduielilor Lui pentru IsraelS: 

12 „Artaxerxe, rege al regilor, către Ezdra, scriitorul legii Domnului, Dumnezeului 

2 Genealogie bogată, menită să ilustreze noblețea sacerdotală a unui personaj atât de important. 

3 Ezdra: nume aramaic, cu însemnarea: 

[Dumnezeu este] „Ajutor”. 

4 Despre „natinei” vezi nota de la 2, 43. 

5 „... scriitorul cărții”: posibilă referire la un exemplar al legii, copiat chiar de Ezdra, cu mâna lui 
(ceea ce îl va fi făcut s-o şi cunoască atât de bine). 

cerului: Plinească-se porunca şi răspunsul! 

13 Poruncă s-a dat de către mine ca, în regatul meu, oricare din poporul lui Israel şi din preoţi şi din 
leviţi va vrea să meargă la Ierusalim, poate să meargă cu tine. 

14 Tu eşti trimis de către rege şi de către cei şapte sfetnici ai săi să cercetezi Iudeea şi Ierusalimul 
după legea Dumnezeului lor, care se află în mâna ta, 

15 şi să duci la templul Domnului argintul şi aurul pe care regele şi sfetnicii săi au binevoit să-l 
dăruiască Dumnezeului lui Israel, Cel ce locuieşte în Ierusalim, 

16 precum şi tot argintul şi aurul pe care-l vei afla în toată ţara Babilonului, împreună cu ofrandele 
poporului şi ale preoţilor, pe care ei de bunăvoie le dau pentru templul lui Dumnezeu din Ierusalim. 
17 Cât despre tot cel ce va sosi acolo, cere-i de îndată, pe temeiul acestei scrisori, [să aducă] viței, 
berbeci, miei, precum şi prinoasele lor de carne şi prinoasele lor de băutură, iar tu le vei aduce pe 
jertfelnicul templului din Ierusalim al Dumnezeului vostru. 

18 Şi ce vei crede tu şi fraţii tăi că e bine să faceţi cu celălalt argint şi aur, faceţi aşa cum Îi place 
Dumnezeului vostru. 

19 Iar vasele ce ţi s-au dat pentru slujirea templului lui Dumnezeu adu-le în fața lui Dumnezeu, în 
Ierusalim. 

20 Cât despre celelalte trebuințe ale templului lui Dumnezeu, dă-le din casa vistieriilor regale 

21 şi de la mine. Eu, regele Artaxerxe, am dat poruncă la toți ispravnicii vistieriilor de dincolo de 
Râu ca tot ceea ce va cere de la voi Ezdra, preotul și scri itorul 

legii Dumnezeului cerului, să-i dați numaidecât: 

22 până la o sută de talanți de argint şi până la o sută de core de grâu şi până la o sută de măsuri de 
vin şi până la o sută de untdelemn; iar sare, fără măsură. 

23 Tot ceea ce se află în porunca Dumnezeului cerului, aceea să se facă! Luaţi aminte ca nu cumva 
cineva să se atingă de templul Dumnezeului cerului, ca nu cumva Acesta să Se mânie împotriva 
regelui şi a fiilor săi. 

24 De asemenea, vă dăm de ştire că nici asupra preoţilor, leviţilor, cântăreților, portarilor, natineilor 
şi slujitorilor templului lui Dumnezeu să nu puneţi bir; nici nu vă este îngăduit să-i puneţi în slujba 
voastră6. 

25 lar tu, Ezdra, în a cărui mână se află înţelepciunea lui Dumnezeu, pune scriitori şi judecători ca 
săjudece poporul cel de peste Râu, pe toţi cei ce cunosc legea Dumnezeului tău; iar pe cei ce n-o 
cunosc, să-i înveţi. 

26 Şi pe tot cel ce nu va plini legea lui Dumnezeu şi legea regelui, pe acela de îndată să-l judecaţi, 
fie spre moarte, fie spre surghiun, fie spre plată pe avere, fie spre aruncare în temniţă”. 


27 „Binecuvântat este Domnul, Dumnezeul părinţilor noştri, Cel ce a pus în inima regelui gândul de 
a preamări templul Domnului, ce se află în Ierusalim, 

28 şi mi-a dat să aflu bunăvoință în ochii regelui şi ai sfetnicilor săi şi ai tuturor dregătorilor celor 
puternici ai regelui! Iar eu m-am întărit, aşa cum 

6 Katadouloo = „a face pe cineva sclav”; de unde: „a aservi”; (porunca le este dată cârmuitorilor 
politici). 

a fost peste mine mâna cea bună a lui Dumnezeu, şi i-am adunat pe maimarii lui Israel să se urce cu 
mine”. 

8 

Călătoria lui Ezdra la Ierusalim. 

1 „lată-1 pe capii de familie, cârmuitorii care s-au urcat cu mine în timpul domniei lui Artaxerxe, 
regele Babilonului: 

2 Din fiii lui Finees: Gherşom; din fiii lui Itamar: Daniel; din fiii lui David: Hatuş; 

3 din fiii lui Şecania şi din fiii lui Paroş: Zaharia şi, împreună cu el, o ceată de o sută cincizeci; 

4 din fiii lui Pahat-Moab: Elioenai, fiul lui Zerahia şi, împreună cu el, două sute de bărbaţi; 

5 din fiii lui Zatu: Şecania, fiul lui lahaziel, cu trei sute de bărbaţi; 

6 din fiii lui Adin: Ebed, fiul lui lonatan, cu cincizeci de bărbaţi; 

7 din fiii lui Elam: Isaia, fiul lui Atalia, cu şaptezeci de bărbaţi; 

8 din fiii lui Şefatia: Zebadia, fiul lui Micael, cu optzeci de bărbaţi; 

9 din fiii lui Ioab: Obadia, fiul Iehiel, cu două sute optsprezece bărbaţi; 

10 din fiii lui Bani: Şelomit, fiul lui losifia, cu o sută şaizeci de bărbaţi; 

11 din fiii lui Bebai: Zaharia, fiul lui Bebai, cu douăzeci şi opt de bărbaţi; 

12 din fiii lui Azgad: lohanan, fiul lui Hacatan, cu o sută zece bărbaţi; 

13 şi cei din urmă din fiii lui Adonicam, ale căror nume erau: Elifelet, leiel şi Şemaia, cu şaizeci de 
bărbaţi; 

14 din fiii lui Bigvai: Utai şi Zabud, cu şaptezeci de bărbaţi. 

15 Pe aceştia i-am adunat eu la râul ce curge prin Ahaval, şi am poposit acolo trei zile. Iar când am 
cercetat eu poporul şi pe preoţi, n-am aflat acolo pe nimeni din fiii lui Levi.2 

16 Şi i-am chemat pe fruntaşii Eleazar, Ariel, Şemaia, Elnatan, Iariv, Elnatan, Natan, Zaharia şi 
Meşulam şi pe iscusiţii Ioiarib şi Elnatan 

17 şi i-am trimis la căpeteniile din ţinutul Casifia şi am pus în gura lor cuvintele pe care să le 
grăiască lui Ido şi fraților săi natinei din ţinutul Casifia, ca să ne aducă nouă cântăreţi pentru templul 
Dumnezeului nostru. 

18 Şi fiindcă mâna cea bună a Dumnezeului nostru era cu noi, ne-au adus un om înţelept din fiii lui 
Mahli, fiul lui Levi, fiul lui Israel (la început au venit fiii şi fraţii săi, optsprezece3), 

19 precum şi pe Haşabia şi pe Isaia din fiii lui Merari, împreună cu fraţii săi şi cu fiii acestora, 
douăzeci. 

20 lar din natinei cei pe care David şi dregătorii lui i-au rânduit în slujba leviţilor -: două sute 
douăzeci de natinei; aceştia toţi au fost adunaţi pe numele fiecăruia. 

21 Şi acolo, la râul Ahava, am rânduit post, ca să ne smerim în faţa Dumnezeului 

1 Localitatea Ahava nu a putut fi identificată cu siguranţă. „Râul” era mai degrabă un canal al 
Eufratului, destinat irigaţiilor. Oricum, locul era punctul de întâlnire al celor ce, de aici, urmau să 
formeze convoiul organizat în drumul spre Ierusalim. 

2 Leviţii vor fi refuzat să răspundă la apel, pe socotința că un exil confortabil, cu care se 
obişnuiseră, era de preferat unei întoarceri aventuroase. 

3T.M.: „...fiul lui Israel, [anume] Şerevia, împreună cu fiii săi şi cu fraţii săi, optsprezece”. 

nostru, ca să cerem de la El călătorie pe cale dreaptă, pentru noi, pentru copiii noştri şi pentru toată 
agonisita noastră. 

22 Că mi-a fost ruşine să-i cer regelui o gardă şi călăreţi să ne scape de vrăjmaşi pe drum; fiindcă 
noi îi grăisem regelui, zicând: mâna Dumnezeului nostru este binefăcătoare peste toţi cei ce-L caută, 
dar puterea şi mânia Sa sunt împotriva tuturor celor ce-L părăsesc. 

23 Aşa am postit şi L-am rugat pentru aceasta pe Dumnezeul nostru; iar El ne-a auzit. 

24 Şi am ales de-o parte doisprezece ingi din căpeteniile preoților: pe Şerevia, pe Haşabia şi, 


împreună cu ei, pe zece din fraţii lor. 

25 Şi le-am dat, cu cântarul, aurul şi argintul şi vasele afierosite templului Dumnezeului nostru, cele 
dăruite de rege şi de sfetnicii săi şi de dregătorii săi şi de întregul Israel ce se afla acolo. 

26 Şi am pus în mâinile lor şase sute cincizeci de talanţi de argint şi o sută de vase de argint şi o 
sută de talanţi de aur 

27 şi douăzeci de vase de aur preţuind o mie de drahme, precum şi vase de aramă din cea mai bună, 
tot atât de dorită ca şi aurul. 

28 Şi le-am zis: voi sunteţi sfinţiţii Domnului, vasele sunt sfinţite, iar argintul şi aurul Îi sunt aduse 
de bunăvoie Domnului, Dumnezeului părinţilor voştri. 

29 Fiţi veghetori şi păziţi-le până ce le veţi pune înaintea mai-marilor preoților şi leviţilor şi capilor 
de familie în Ierusalim, în cămările templului Domnului. 

30 Aşa că preoţii şi leviţii au primit, cu cântarul, argintul şi aurul şi vasele pe care să le ducă la 
Ierusalim în templul Dumnezeului nostru. 

31 Şi am plecat de la râul Ahava în cea de a douăsprezecea zi a lunii întâi, ca să ajungem la 
Ierusalim; şi mâna Dumnezeului nostru a fost peste noi şi ne-a scăpat din mâna vrăjmaşului şi de cei 
ce ni se împotriveau pe drum. 

32 Şi am sosit la Ierusalim şi am rămas acolo trei zile. 

33 Iar în cea de a patra zi am dat, cu cântarul, argintul şi aurul şi vasele la templul Dumnezeului 
nostru, în mâna preotului Meremot, fiul lui Urie, cu el fiind Eleazar, fiul lui Finees, precum şi leviţii 
Iozabat, fiul lui Iosua, şi Noadia, fiul lui Binui. 

34 Pe toate le-am dat cu număr şi cu măsură, iar greutatea s-a însemnat în scris. 

35 În vremea aceea, fiii surghiunului, cei ce veniseră din robie, I-au adus arderi-de-tot Dumnezeului 
lui Israel: doisprezece viței pentru tot Israelul -, nouăzeci şi şase de berbeci, şaptezeci şi şapte de 
miei, doisprezece iezi ca jertfă pentru păcat: toate, arderi-de-tot Domnului. 

36 Edictul regelui l-am dat satrapilor şi guvernatorilor de peste Râu, iar aceştia au dat cinstire 
poporului şi templului lui Dumnezeu”. 

9 

Căsătoriile cu străinii. Pocăinţa şi rugăciunea lui Ezdra. 

1 „După încheierea acestora, căpeteniile au venit la mine şi au zis: poporul lui Israel şi preoţii şi 
leviţii nu s-au despărțit de popoarele pământene! întru urâciunile lor2, adică de Canaaneeni, de 
Hetei, de Ferezei, de lebusei, de Amoniţi, de Moabiţi, de Egipteni şi de Amorei. 

2 Aceasta, pentru că şi-au luat, pentru ei şi pentru fiii lor, soţii dintre fiicele acelora; aşa că sămânţa 
cea sfântă3 s-a amestecat cu popoarele pământene, iar mâna mai-marilor a fost cea dintâi în această 
nelegiuire. 

3 Şi când am auzit eu lucrul acesta, mi-am sfâşiat hainele şi m-am învolburat şi mi-am smuls fire de 
păr de pe cap şi din barbă şi m-am prăbuşit de mâhnire. 

4 Atunci s-au strâns la mine toţi cei ce păzeau cuvântul Dumnezeului lui Israel, din pricina 
nelegiuirii celor veniţi din robie; iar eu am rămas întru mâhnire până la jertfa de seară. 

5 lar la jertfa de seară m-am ridicat din umilință; şi după ce mi-am sfâşiat hainele şi m-am 
învolburat, mi-am plecat genunchii şi mi-am întins mâinile spre Domnul, Dumnezeul meu, şi am 
zis: 

6 Doamne, ruşine-mi este şi nu îndrăznesc să-mi ridic fața spre Tine, că fărădelegile noastre s-au 
înmulțit mai mult decât perii capului nostru, iar păcatele noastre s-au mărit pân’ la cer. 

7 Din zilele părinților noştri şi până-n ziua de astăzi ne aflăm în mare păcat; din pricina 
fărădelegilor noastre, noi şi regii noştri şi copiii noştri am fost dați 

1 Literal: „popoarele ţărilor”, în sensul: popoarele băştinaşe ale Canaanului. 

2 „Urâciunt”: închinarea la idoli şi practicile libertine. Aşadar, nedespărţirea era de natură religioasă 
şi morală. 

3 „Sămânţa cea sfântă”: „Neam sfânt” (1ş 19, 6), în „Fara sfântă” (Za 2,16). 

în mâna regilor neamurilor prin sabie, robie şi pradă, întru ruşinea feţei noastre, aşa cum suntem şi 
astăzi. 

8 Şi acum, milostiv a fost cu noi Domnul, Dumnezeul nostru, lăsându-ne să devenim liberi şi 


dându-ne aşezare în locul sfinţeniei Sale, ca să ne lumineze ochii şi să ne facă să răsuflăm puţin în 
robia noastră. 

9 Robi suntem noi, dar Domnul, Dumnezeul nostru, nu ne-a părăsit nici în robie, ci cu milă ne-a 
îmbrăcat în faţa regilor Perşilor, ca să ne lase să ne înviorăm şi să înălțăm templul Dumnezeului 
nostru şi să-i nimicim pustiirea şi să ne facem gard în Iuda şi-n Ierusalim. 

10 Şi acum, după toate acestea, ce vom zice noi, Dumnezeul nostru? că am părăsit poruncile Tale 

11 pe care Tu ni le-ai dat prin mâna robilor Tăi profeţii, zicând: «Țara în care intraţi ca s-o moşteniţi 
e o ţară necurată prin necurăţiile păgânilor din aceste ţinuturi, prin spurcăciunile şi murdăriile cu 
care au umplut-o de la o margine la alta. 

12 Şi acum, pe fiicele voastre să nu le daţi după fiii lor, şi nici din fiicele lor să nu luaţi pentru fiii 
voştri, şi pacea şi bunurile lor nicicând să le căutaţi, pentru ca voi să vă întăriți şi să vă hrăniţi cu 
bunătăţile ţării pe care s-o lăsaţi moştenire fiilor voştri până-n veac!» 

13 Şi după toate câte au venit asupră-ne din pricina faptelor noastre celor rele şi din pricina 
păcatului nostru celui mare, [e limpede] că nimeni nu-i asemenea Dumnezeului nostru, căci Tu ne- 
ai uşurat de fărădelegile noastre şi Tu ne-ai dat mântuire, 

14 în timp ce noi din nou Ți-am călcat poruncile şi ne-am încuscrit cu popoarele acestor ţinuturi; nu 
Te mânia pe noi într-atât, încât să nu mai rămână nici unul şi nimeni să nu scape! 

15 Doamne, Dumnezeul lui Israel, drept eşti Tu; de vreme ce noi am ajuns să ne izbăvim până-n 
ziua aceasta; iată, noi Îţi stăm înainte în păcatele noastre; astfel fiind, nu putem să-Ți stăm în faţă”. 
10 

Femeile străine, afară din Israel! 

1 După ce Ezdra s-a rugat şi s-a mărturisit, plângând şi rugându-se înaintea templului lui 
Dumnezeu, o foarte mare adunare din Israel s-a strâns la el, bărbaţi, femei şi tineri; că plângea 
poporul, şi amarnic plângea. 

2 Atunci Şecania, fiul lui Iehiel, care era din urmaşii lui Elam, a răspuns şi a zis către Ezdra: „Noi 
am rupt legământul cu Dumnezeul nostru, luându-ne femei străine din popoarele pământene; dar în 
privinţa aceasta încă mai este o nădejde pentru Israel. 

3 Aşadar, să facem acum un legământ cu Dumnezeul nostru că vom da drumul tuturor femeilor şi 
celor născuţi din ele, aşa cum ne vei sfătui tu; ridică-te dar şi pune-i în mişcare cu poruncile 
Dumnezeului nostru; şi cum este legea, aşa să se facă! 

4 Ridică-te, că ţie ți se cade să faci aceasta; noi suntem cu tine; îmbărbătează-te şi fă 
5 Ezdra s-a ridicat şi i-a pus pe maimari, pe preoți, pe leviţi şi întregul popor să jure că vor face aşa; 
lar ei s-au jurat. 

6 şi s-a ridicat Ezdra de dinaintea templului lui Dumnezeu şi s-a dus la locuința lui Iohanan, fiul lui 
Eliaşib; şi, ajungând acolo, pâine n-a mâncat şi apă n-a băut, căci plângea pentru nelegiuirea celor 
reveniți din surghiun. 

7 şi s-a făcut vestire în Iuda şi în Ierusalim şi printre toți fiii robiei să se adune în Ierusalim: 

8 Tot cel ce nu va veni în trei zile aşa cum hotărâseră căpeteniile şi bătrânii -, toată averea lui va fi 
sortită pieirii], iar el va fi alungat din adunarea robimii. 

9 În acele trei zile s-au adunat în Ierusalim toţi oamenii din Iuda şi din Veniamin. Şi era în cea de a 
douăzecea zi a lunii a noua. Atunci întregul popor s-a aşezat în piaţa de dinaintea templului lui 
Dumnezeu, răvăşit sub povara păcatului, dar şi sub aceea a vremii de iarnă. 

10 şi s-a ridicat preotul Ezdra şi le-a zis: „Voi ați rupt legământul prin aceea că v-aţi luat femei de 
alt neam, ca să puneţi un adaos peste păcatul lui Israel. 

11 Şi acum, daţi-l laudă Domnului, Dumnezeului părinților noştri, şi faceţi ceea ce e plăcut în ochii 
Săi: despărțiţi-vă de popoarele pământene şi de femeile străine!” 

12 Şi întreaga adunare, răspunzând, a zis cu glas puternic: „Puternic este cuvântul tău asupra 
noastră, ca să-l plinim. 

13 Dar poporul e numeros şi vremea e ploioasă şi nu ne stă-n putere să rămânem afară; pe de altă 
parte, treaba aceasta nu-i de o zi sau două, pentru 

1 Literal: „... va fi dat anatemei”; despre „anatema” vezi nota de la Nm 21, 2. 

că mulți din noi au săvârşit acest păcat. 

14 Deci, să rămână căpeteniile noastre; iar toți cei de prin cetăţile noastre care şi-au luat femei 


p> 


străine să vină aici la vremea hotărâtă, şi împreună cu ei să vină şi bătrânii fiecărui oraş, precum şi 
Judecătorii lui, pentru ca astfel să se îndepărteze mânia Dumnezeului nostru ce s-a aprins asupră-ne 
din această pricină”. 

15 Aşa că au rămas doar Ionatan, fiul lui Asael, şi Iahzeia, fiul lui Ticva; iar leviţii Meşulam şi 
Şabetai le erau ajutoare. 

16 Iar fiii robiei au făcut aşa; iar preotul Ezdra şi capii de familie, după neamurile lor, au şezut 
deoparte, toţi fiind numiţi după nume; şi au şezut în prima zi a lunii a zecea, ca să cerceteze lucrul 
acesta. 

17 Iar în prima zi a lunii întâi au isprăvit cercetarea tuturor acelora care-şi luaseră femei de alt 
neam. 

18 Din fiii preoţilor care-şi luaseră femei străine s-au găsit: din fiii lui Iosua, fiul lui loţadac, şi din 
fraţii săi: Maaseia, Eliezer, Iariv şi Ghedalia. 

19 ei s-au legat? să-şi alunge femeile, iar pentru păcatul lor să aducă un berbec din turmă ca jertfă 
pentru vină. 

20 Din fiii lui Imer: Hanani şi Zebadia; 

21 din fiii lui Harim: Maaseia, Ilie, ȘŞemaia, Iehiel şi Uzia; 

22 din fiii lui Paşhur: Elioenai, Maaseia, Ismael, Natanael, lozabad şi Eleasa; 

23 din leviţi: lozabad, Şimei, Chelaia (zis şi Chelita), Petahia, Iuda şi Eliezer; 

2 Literal: „.... şi-au dat mâinile”: expresie pentru făgăduinţă solemnă. 

24 din cântăreți: Eliaşib; din portari, Şalum, Telem şi Uri. 

25 Iar din Israeliţi: Ramia, Izia, Malchia, Miamin, Eleazar, Malchia şi Benaia, din fiii lui Paroş; 

26 din fiii lui Elam: Matania, Zaharia, Iehiel, Abdi, lremot şi Ilie; 

27 din fiii lui Zatu: Elioenai, Eliaşib, Matania, leremot, Zabad şi Aziza; 

28 din fiii lui Bebai: lohanan, Hanania, Zabai şi Atlai; 

29 din fiii lui Bani: Meşulam, Maluc, Adaia, laşub, Şeal şi leramot; 

30 din fiii lui Pahat-Moab: Adna, Chelal, Benaia, Maaseia, Matania, Binui, Manase şi Beţaleel; 

31 din fiii lui Harim: Eliezer, Işia, Malchia, Șemaia, Simeon, 

32 Veniamin, Maluc şi Şemaria; 

33 din fiii lui Haşum: Matnai, Matata, Zabad, Elifelet, Ieremai, Manase şi Șimei; 

34 iar din fiii lui Bani: Maadai, Amram, Ioel, 

35 Benaia, Bedia, Cheluhu, 

36 Vania, Meremot, Eliaşib, 

37 Matania, Matnai, laasai, 

38 Bani, Binui, Şimei, 

39 Şelemia, Natan, Adaia, 

40 Macnadbai, Şaşai, Şarai, 

41 Azarel, Şelemiahu, Şemaria, 

42 Şalum, Amaria şi Iosif; 

43 şi, în sfârşit, din fiii lui Nebo: Ieiel, Matitia, Zabad, Zebina, ladai, Ioel şi Benaia. 

44 Toţi aceştia îşi luaseră femei străine şi din ele li se născuseră copii. 

Neemia 

1 

Veşti rele din Iuda. Rugăciunea lui Neemia. 

1 Cuvântul lui Neemial, fiul lui Hacalia. Şi a fost că în luna Chislev2, în anul al douăzecilea3, eram 
la curtea regală din Suza4. 

2 Atunci Hanani, unul din frații mei5, a venit împreună cu nişte oameni [sosiți] din Iuda; iar eu i-am 
întrebat despre cei rămaşi, adică despre cei ce scăpaseră din robie, şi despre Ierusalim. 

3 Iar ei mi-au spus: „Cei rămaşi, adică cei scăpaţi din robie, acolo, în ţară, se află în mare necaz şi 
înjosire; zidurile Ierusalimului s-au risipit, porțile lui sunt arse cu foc”. 

4 Şi a fost că după ce am auzit eu aceste cuvinte, am șezut şi am plâns şi multe zile m-am jelit şi am 
postit şi m-am rugat în faţa Dumnezeului cerului 

1 Neemia înseamnă „Dumnezeu alină”. 


2 Luna Chislev: în calendarul babilonic, luna a noua; noiembrie decembrie în calendarul iudaic. 

3 Din 2, 1 ştim că evenimentele se petrec sub domnia lui Artaxerxe I (465-423 î. H.). Această 
cronologie, pusă sub semnul întrebării, este încă subiect de cercetări şi calcule. 

4 Suza: capitala Elamului, reşedinţa de iarnă a regilor persani. 

5 Cuvântul „frate”, în limbajul biblic, are un înţeles foarte elastic: un iudeu (de acelaşi neam), o 
rudă apropiată (văr) sau frate de sânge, propriu-zis. 

5 şi am zis: Doamne, Dumnezeul cerului, Tu, Cel mare şi înfricoşător, Cel ce-ţi păzeşti legământul 
şi mila faţă de cei ce Te iubesc şi-ţi păzesc poruncile, 

6 fie auzul Tău cu luare-aminte şi fie ochii Tăi deschişi, ca să auzi rugăciunea robului Tău, aceea cu 
care eu mă rog astăzi în faţa Ta, ziua şi noaptea, pentru fiii lui Israel, robii Tăi, mărturisind păcatele 
fiilor lui Israel, acelea cu care noi am păcătuit împotriva Ta, eu şi casa tatălui meu: 

7 Îndepărtatu-ne-am de Tine şi n-am păzit poruncile şi îndreptările şi judecăţile pe care Tu i le-ai 
poruncit lui Moise, robul Tău. 

8 Adu-ţi aminte de cuvântul pe care i l-ai poruncit lui Moise, robul Tău, zicând: „Dacă veţi rupe 
legământul, Eu vă voi împrăştia printre popoare; 

9 dar dacă vă veţi întoarce la Mine şi-mi veţi păzi poruncile şi le veţi plini, atunci chiar dac-aţi fi 
împrăştiaţi până la marginea cerului, Eu şi de acolo vă voi aduna şi vă voi aduce în locul pe care Eu 
l-am ales pentru ca acolo să locuiască numele Meu”. 

10 Ei sunt acum robii Tăi şi poporul Tău, cel pe care Tu l-ai răscumpărat prin marea Ta putere şi 
prin mâna Ta cea tare. 

11 Aşadar, Doamne, fie auzul Tău cu luare-aminte spre rugăciunea robului Tău şi spre rugăciunile 
robilor Tăi, a 

celor ce doresc să se teamă de numele Tău, şi ajută-l astăzi pe robul Tău şi fă-l să afle milă în ochii 
acestui om!... Eu eram paharnicul regelui.6 

2 

Împuternicit de rege, Neemia se apucă să rezidească Ierusalimul. 

1 Şi a fost că în luna Nisan, în cel de al douăzecilea an al regelui Artaxerxel, având eu vinul în faţă, 
am luat vinul şi i l-am dat regelui; un altul nu-i şedea atunci în față. 

2 Şi mi-a zis regele: „De ce ai chipul trist şi nu te simţi în largul tău?: asta nu poate veni decât dintr- 
o inimă rea2...”. lar eu m-am temut foarte mult 

3 şi i-am zis regelui: trăiască regele în veci! Cum să nu-mi fie fața tristă dacă cetatea casa 
mormintelor părinţilor mei este pustiită, iar porţile ei arse cu foc? 

4 Regele mi-a zis: „Pentru cine ceri tu aceasta?” Iar eu m-am rugat către Domnul, Dumnezeul 
cerului, 

5 şi i-am zis regelui: Dacă regelui i se pare c-ar fi bine şi dacă robul tău va afla bunăvoință în ochii 
tăi, trimite-l în Iudeea, în cetatea mormintelor părinţilor mei, iar eu o voi rezidi. 

6 Paharnicul era unul din cei mai înalți demnitari ai curţii regale persane; rangul său se situa imediat 
după prinţul moştenitor şi înaintea spătarului: funcția lui era nu numai de a gusta vinul din cupa 
regală, dar şi aceea de mareşal al apartamentelor regale. 

1 Martie aprilie 445 î. H. 

2 „Inimă rea”: stare de spirit confuză; dar aici poate fi şi insinuarea că în ea s-a cuibărit un gând rău, 
ascuns. 

6 Atunci regele în timp ce ţiitoarea sa şedea lângă el3 mi-a zis: „Cât va dura călătoria ta? şi când te 
vei întoarce?” Spusa mea i-a plăcut regelui; el mi-a dat drumul, iar eu i-am dat un termen.4 

7 Şi i-am zis regelui: Dacă regelui i se pare c-ar fi bine, să-mi dea scrisori către guvernatorii de 
peste Râu, ca să mă treacă de la unul la altul până ce voi ajunge în Iudeea, 

8 precum şi o scrisoare către Asaf, maimarele paznic al pădurilor regelui, ca să-mi dea lemne să 
acopăr porțile, ca şi pentru ziduri şi pentru casa în care voi intra. lar regele mi le-a dat, de vreme ce 
mâna cea bună a lui Dumnezeu era asupră-mi. 

9 Şi am venit la guvernatorii de peste Râu şi le-am dat scrisorile regelui (regele trimisese cu mine 
căpitani de oaste şi călăreţi). 

10 Dar dacă Sanbalat HoronitulS şi Tobie, robul amonit6, au auzit aceasta, le-a părut rău că a venit 
un om să caute binele fiilor lui Israel. 


11 Aşa am ajuns la Ierusalim şi am stat acolo trei zile. 

3 Aici nu e vorba de regină (soția regelui), ci, după cât se pare, de prima sa concubină, care va fi 
avut un cuvânt bun în favoarea lui Neemia; oricum, conversaţia se petrece într-o atmosferă de 
intimitate. 

4 Din 5, 14 ştim că absenţa lui Neemia a fost de doisprezece ani; e posibil însă ca el să fi propus un 
termen mai scurt, iar acesta să fi fost prelungit. 

5 Numele „Sanbalat” era asociat cu acela al Samarinenilor (vezi 3, 33). „Horonitul” se referea, 
probabil, la legătura lui cu localitatea Bet-horon din ţinutul lui Efraim. În timpul lui Ezdra, 
Samarinenii încercaseră să împiedice rezidirea templului. 

6 „Tobie” este echivalentul ebraic al lui Tabeel (vezi Ezr 4, 7); personajul era „robul amonit” al 
regelui. 

12 Şi m-am sculat noaptea, eu şi câţiva oameni cu mine”; şi n-am spus nimănui ce-mi pusese 
Dumnezeu în inimă să fac cu Israel; şi nici un animal nu era cu mine, în afară de acela pe care 
călăream. 

13 Şi am ieşit noaptea pe Poarta Văii şi m-am îndreptat spre izvorul Dragonului şi spre Poarta 
Gunoiului şi mă frângeam pe zidul cel risipit al Ierusalimului şi peste porţile lui cele mistuite de 
foc.8 

14 Şi am trecut la Poarta Izvorului şi la Iazul Regelui; dar animalul de sub mine nu avea loc pe unde 
să mă treacă. 

15 Atunci, noaptea, m-am suit pe zidul Pârâului; şi mă frângeam deasupra zidului, după care am 
venit înapoi la Poarta Văii şi m-am întors. 

16 Paznicii însă n-au ştiut unde merg şi ce fac; şi până atunci nu le-am spus nici ludeilor, nici 
preoţilor, nici nobililor, nici căpeteniilor şi nici celorlalți care se îndeletniceau cu felurite lucrări. 

17 De abia atunci le-am spus: Vedeţi răul acesta în care ne aflăm, cum s-a pustiit Ierusalimul şi cum 
sunt porţile lui mistuite de foc; haideţi să zidim de jur-împrejur zidul Ierusalimului şi să nu mai fim 
de ocară! 

18 Şi le-am vorbit despre mâna cea bună a lui Dumnezeu care este asupră-mi şi despre cuvintele pe 
care regele mi le grăise şi le-am zis: Haideţi să ne sculăm şi să zidim!... Atunci mâinile lor s-au 
întărit spre lucrul cel bun. 

19 Dar dacă Sanbalat Horonitul şi Tobie, robul amonit, şi Gheşem Arabul9 

7 Oamenii îl însoțeau mergând pe jos, în timp ce Neemia, singur, mergea călare. 

8 „...mă frângeam”: plângeam cu inima frântă. 

9 Celor doi duşmani ai lui Israel li se adaugă un al treilea, Gheşem, demnitar al regelui persan, 
stăpânitor peste ţinuturile arabe („„Arabul” nu se referă la etnie, ci la teritoriu). 

au auzit de aceasta, ne-au luat în râs şi au venit la noi şi au zis: „Ce v-aţi apucat voi să faceţi aici? 
nu cumva vă răzvrătiți împotriva regelui?” 

20 Eu însă, răspunzând, le-am zis: Dumnezeul cerului, El ne va ajuta, iar noi, robii Săi, suntem 
curaţi 10 şi vom zidi; dar voi nu aveţi nici o parte, nici un drept şi nici o pomenire în Ierusalim. 

3 

Rezidirea Ierusalimului. 

1 Atunci s-a ridicat Eliaşib, marele preot, împreună cu frații săi preoți, şi au zidit Poarta Oilor şi au 
sfințit-o până la turnul Mea; şi i-au pus uşile şi au sfințit-o până la turnul lui Hananeel. 1 

2 Lângă Eliaşib au zidit oamenii din Ierihon, iar lângă aceştia a zidit Iacur, fiul lui Imri. 

3 Fiii lui Senaa au zidit Poarta Peştilor şi au acoperit-o şi i-au pus uşile şi zăvoarele şi gratiile. 

4 De la aceştia, mai departe, rândul i-a fost lui Meremot, fiul lui Urie, fiul lui Hacoţ; lângă acesta, 
Meşulam, fiul lui 

10 „,... suntem curaţi”: avem cugetul curat; nu ni se poate imputa nimic; ne asumăm dreptul de a 
zidi. 

1 Acest capitol oferă numeroase date asupra topografie Ierusalimului din acea vreme. Lucrările de 
rezidire au fost distribuite, pe porţiuni, fie unor familii, fie locuitorilor dintr-un anume teritoriu, fie 
unor bresle de meseriaşi; ele încep cu Poarta Oilor (pe unde intrau animalele de jertfă) şi se termină 
la aceeaşi Poartă (v. 32). Eliaşib era fiul lui Iosua şi nepotul lui loţadac (Ezr 3, 2). 

Berechia, fiul lui Meşezabeel; iar mai departe, Țadoc, fiul lui Baana. 

5 Alături de ei, cei din Tecoa; dar fruntaşii acestora nu şi-au pus grumazul la treabă. 

6 loiada, fiul lui Paseah, şi Meşulam, fiul lui Besodia, au reparat Poarta Veche şi i-au pus uşile şi 
zăvoarele şi gratiile. 

7 Alăturea de ei au reparat Melatia Gabaonitul şi ladon din Meronot, precum şi oamenii din Gabaon 
şi din Miţpa, cei de sub stăpânirea guvernatorului de dincoace de Râu. 

8 Alăturea de ei au făcut reparaţiile Uziel, fiul lui Harhaia argintarul, iar de la acesta înainte a 
reparat Hanania, fiul lui Rocheim; şi au întărit Ierusalimul până la zidul cel lat. 

9 De la ei încolo a reparat Refaia, fiul lui Hur, căpetenia unei jumătăţi din ţinutul Ierusalimului. 

10 Lângă acesta a reparat, în faţa casei lui, ledaia, fiul lui Harumaf; iar lângă el, Hatuş, fiul lui 
Haşabneia. 

11 Alăturea de el au reparat Malchia, fiul lui Harim, şi Haşub, fiul lui Pahatmoab, până la turnul 
Cuptoarelor. 

12 De la ei înainte a reparat Şalum, fiul lui Haloheş, căpetenia celeilalte jumătăţi a ținutului 
Ierusalimului; el, împreună cu fiicele sale. 

13 Hanun şi locuitorii din Zanoah au reparat Poarta Văii; au zidit-o şi i-au pus uşile şi zăvoarele şi 
gratiile; tot ei: o mie de coţi de zid, până la Poarta Gunoiului. 

14 Malchia, fiul lui Recab, căpetenia ținutului Bet-Hacherem, a reparat Poarta Gunoiului, el şi fiii 
săi; i-au pus uşile şi zăvoarele şi gratiile. 

15 Şalum, fiul lui Col-Hoze, căpetenia ținutului Miţpa, a reparat Poarta Izvorului; a zidit-o, a 
acoperit-o şi i-a pus uşile şi gratiile. El a făcut şi zidul de la scăldătoarea Siloam, de lângă grădina 
regelui, până la scara ce coboară din cetatea lui David. 

16 De la el înainte a reparat Neemia, fiul lui Azbuc, căpetenia unei jumătăţi din ţinutul Bet-Țur, 
până la grădina mormintelor lui David şi până la iazul cel făcut de mână şi până la Casa Vitejilor. 

17 De la el înainte au reparat leviţii: Rehum, fiul lui Bani; lângă acesta, Haşabia, căpetenia unei 
jumătăţi din ţinutul Cheila, din partea acestui ţinut. 

18 Mai departe au reparat fraţii săi: Bavai, fiul lui Henanad, căpetenia celeilalte jumătăţi din ţinutul 
Cheila, 

19 iar lângă el, Ezer, fiul lui Iosua, căpetenia din Miţpa, a reparat o altă parte a turnului urcuşului, 
până la colţ. 

20 Alăturea de el, Barac, fiul lui Zabai, a reparat o a doua parte, de la colţ până la poarta casei lui 
Elaşib, marele preot. 

21 După el, Meremot, fiul lui Urie, fiul lui Hacoţ, a reparat o altă parte de zid, de la poarta casei lui 
Eliaşib până la capătul casei lui Eliaşib. 

22 După el au reparat preoţii, locuitori ai vecinătăților. 

23 Lângă el, Veniamin şi Haşub au reparat zidul din dreptul casei lor. Lângă ei, Azaria, fiul lui 
Maaseia, fiul lui Anania, a reparat partea de lângă casa lui. 

24 Lângă acesta, Binui, fiul lui Henadad, a reparat o altă bucată de zid, de la casa lui Azaria până-n 
dreptul colţului. 

25 Palal, fiul lui Uzai, a reparat în dreptul unghiului şi al turnului care se ridică deasupra casei de 
sus a regelui, cea din apropierea curții închisorii. Lângă acesta a reparat Pedaia, fiul lui Paroş. 

26 Iar natineii2, care locuiau pe deal, au reparat zidul până în dreptul Porții Apelor, spre răsărit, şi 
până la turnul cel înalt. 

27 După ei, cei din Tecoa au reparat o altă parte, cea din dreptul turnului celui înalt până la zidul lui 
Ofel. 

28 De la Poarta Cailor în sus au reparat preoţii, fiecare în dreptul casei sale. 

29 De la ei înainte a reparat Țadoc, fiul lui Imer, în dreptul casei sale; iar după el a reparat Şemaia, 
fiul lui Şecania, străjerul Porții Răsăritului. 

30 După el, Hanania, fiul lui Şelemia, şi Hanum, al şaselea fiu al lui Țalaf, au reparat o altă parte de 
zid. După ei, Meşulam, fiul lui Berechia, a reparat în dreptul locuinţei lui. 

31 După el Melchia, fiul lui Sarefi3, a reparat până la casa natineilor şi a negustorilor de unelte, din 
dreptul porţii lui Mifcad până la scara din colţ. 

32 lar de la scara din colţ până la Poarta Oilor au reparat argintarii şi negustorii. 


33 Şi a fost că de-ndată ce Sanbalat a auzit că noi refacem zidul, i s-a făcut rău şi tare s-a mâniat şi a 
rostit ocări împotriva ludeilor. 

34 Şi a zis în faţa fraților săi (adică războinicii Samarinenilor): „E adevărat oare că Iudeii îşi 
rezidesc cetatea? aduc ei, într-adevăr, jertfe? vor avea 

2 Pentru „„natinei” vezi nota de la Ezr 2, 43. 

3 T. M.: Melchia, cel din breasla argintarilor. 

oare vreo izbândă? şi vor fi ei în stare să închege la loc pietrele după ce au fost arse şi prefăcute-n 
mormane de dărâmături?...”. 

35 Atunci Tobie Amonitul a venit lângă el şi i-a zis: „Jertfesc ei oare şi mănâncă acolo la ei?: Nu va 
veni cumva o vulpe şi le va dărâma zidul de piatră?” 

36 Auzi, o, Dumnezeul nostru, că ne-am făcut de batjocură! Întoarce-le ocara asupra capetelor lor şi 
fă-i de batjocură într-o ţară a robiei 

37 şi să nu le acoperi fărădelegea! 

38 Cu toate acestea, noi am lucrat mai departe la zid şi l-am încheiat până la jumătate; poporul 
muncea cu tragere de inimă.4 

4 

Cu toate piedicile, zidirea înaintează. Rugăciunea lui Neemia. 

1 Şi a fost că atunci când Sanbalat şi Tobie şi Arabii şi Amoniţiil au auzit că zidurile Ierusalimului 
s-au înălțat şi că spărturile au început să fie astupate, li s-a făcut rău de tot. 

2 Şi s-au adunat laolaltă, ei toţi, ca să vină cu luptă împotriva Ierusalimului şi să-l nimicească. 

3 Iar noi ne-am rugat Dumnezeului nostru şi am rânduit străji împotriva lor, ziua şi noaptea. 

4 Şi au zis Iudeii: „Puterea salahorilor s-a încovoiat,2 dar dărâmăturile sunt mari şi nu vom fi în 
stare să zidim”. 

4 Spaţiu lacunar în LXX, versetul 37 este preluat din T. M. 

1 T. M. adaugă: „şi cei din Aşdod”. 

2 Textual: „Puterea vrăjmaşilor...”; corectat după T. M. 

5 Dar cei ce ne necăjeau pe noi au zis: „Nu vor şti şi nu vor vedea până când noi vom veni în 
mijlocul lor şi-i vom ucide şi vom face lucrul să înceteze”. 

6 Şi a fost că atunci când Iudeii care locuiau aproape de ei au ajuns la noi, ne-au zis: „Din toate 
părțile se urcă împotriva noastră...”. 

7 Aşa că eu am aşezat oameni în partea de jos a cetăţii, în spatele zidului, la locuri de pândă, şi am 
rânduit poporul după familii, cu săbiile, cu suliţele şi cu arcurile lor. 

8 Şi am privit şi m-am ridicat şi am grăit către nobili, către căpitani şi către ceilalţi din popor: Nu vă 
temeţi de ei! Aduceţi-vă aminte de Dumnezeul nostru Cel mare şi înfricoşător şi luptaţi-vă pentru 
fraţii voştri, pentru fiii voştri, pentru fiicele voastre, pentru femeile voastre şi pentru casele 
voastre!... 

9 Şi a fost că dacă vrăjmaşii noştri au auzit că noi prinseserăm de veste, Dumnezeu le-a risipit 
planul, iar noi toţi ne-am întors la zid, fiecare la lucrul său. 

10 Şi a fost că, începând din ziua aceea, jumătate din cei rânduiţi erau la lucru, iar jumătate stăteau 
gata de luptă, cu sulițe, cu scuturi, cu arcuri şi platoşe, iar în spate se aflau căpeteniile din toată casa 
lui Iuda; 

11 chiar şi cei ce cărau poverile se aflau sub arme: cu o mână îşi făceau lucrul şi cu alta ţineau 
arma; 

12 ba încă şi zidarii: fiecare îşi avea sabia încinsă la şold, şi aşa zidea; iar trâmbiţaşul îşi avea 
trâmbiţa lângă el. 

13 Şi am zis către nobili şi către dregători şi către ceilalți din popor: Lucrul este mult şi de mare 
cuprindere, iar noi suntem împrăștiați pe ziduri şi depărtaţi unii de alţii; 

14 de oriunde veţi auzi sunetul trâmbiţei, de acolo să vă adunaţi la noi; şi Dumnezeul nostru Se va 
lupta pentru noi! 

15 Şi aşa ne-am dus lucrarea mai departe: jumătate din ei stăteau cu lăncile gata, din revărsatul zilei 
pân” la ivirea stelelor. 

16 Şi la vremea aceea am zis către popor: Fiecare, cu sluga sa, să rămână peste noapte în Ierusalim; 
noaptea, de strajă, iar ziua, la lucru!3 


17 Eu eram acolo, avându-mi străjile în spate; şi nimeni dintre noi nu-şi dezbrăca hainele4. 

5 

Săraci şi bogaţi; Neemia opreşte camăta. 

1 Mare era strigătul poporului şi al femeilor către fraţii lor ludei.] 

2 Unii ziceau: „Noi, cu fiii şi fiicele noastre, suntem amanctaţi?; aşa vom 

3 E vorba de cei din alte localităţi care, de obicei, veneau la lucru dimineaţa şi plecau seara. 

4 T. M. adaugă: „fiecare îşi avea lancea în mâna dreaptă”. Există însă şi o variantă, după Ieronim: 
„Nimeni nu se dezbrăca decât ca să se spele”. Septuaginta păstrează radicalizarea măsurilor de pază. 
1 Firul povestirii e întrerupt aici de un capitol pe care autorul îl consacră unor probleme economico- 
sociale intervenite în viaţa poporului iudeu: siliți de sărăcie, unii iau bani cu camătă şi, neavând cu 
ce plăti, ajung să-şi vândă copiii; aşadar, pe de o parte, nobilii şi dregătorii hrăpăreţi, care profită de 
nevoile altora, şi, pe de alta, nevoiaşii, care nu mai rabdă. 

2 Printr-o eroare de lecţiune a termenului ebraic, „amanctaţi” a fost tradus: „mulţi”; „numeroşi”. 
Aici se face cuvenita rectificare. 

lua grâu şi vom mânca şi vom trăi”. 

3 Alţii ziceau: „Ne vom pune zălog3 ţarinile şi viile şi casele, ca să luăm grâu şi să mâncăm”. 

4 Iar alţii ziceau: „Ca să ne plătim birurile către rege, noi ne-am împrumutat cu bani în schimbul 
ţarinilor şi al viilor şi al caselor noastre. 

5 Şi acum: noi avem un trup ca şi al fraților noştri, copiii noştri sunt asemenea copiilor lor; cu toate 
acestea, iată că noi suntem nevoiţi să-i vindem pe fiii noştri şi pe fiicele noastre ca robi, iar unele 
din fiicele noastre devin de-a dreptul sclave; în mâinile noastre nu-i nici o putere, căci ţarinile şi 
viile noastre se află în mâinile nobililor”.4 

6 lar eu, când am auzit strigarea şi cuvintele acestea, am fost cuprins de mare mâhnire. 

7 Şi m-am sfătuit cu propria mea inimă şi m-am rostit împotriva nobililor şi a mai-marilor şi le-am 
zis: Oare fiece om trebuie să ceară de la fratele său ceea ce cereţi vo1?...5 Şi-mpotriva lor am făcut o 
adunare mare 

8 şi le-am zis: Noi, de bunăvoia noastră6, i-am răscumpărat pe fraţii noştri care fuseseră vânduți la 
păgâni; iar voi, voi îi vindeţi pe fraţii voştri?; şi asta, pentru ca ei să ne fie dați nouă?... lar ei, 
neaflând nici un răspuns, au tăcut. 

3 „A pune zălog”: a pune drept gaj, garanție, amanet. 

4 Deşi oamenii, prin însăşi natura lor, sunt egali între ei, lăcomia unora generează inegalitatea 
socială. 

5 T. M.: „Voi stoarceţi dobândă, fiecare de la fratele lui”. 

6 T. M: „Noi, după puterea noastră...”, ceea ce înseamnă o precaută limitare a angajamentului. 
Răscumpărarea ludeilor vânduți la străini era prevăzută în legea lui Moise (Lv 25, 47-48). 

9 Şi le-am zis: Ceea ce faceţi voi nu e un lucru bun; voi nu umblaţi în frica Dumnezeului nostru, 
aruncând astfel asupră-ne ocara vrăjmaşilor noştri păgâni. 

10 Iată, eu şi fraţii mei şi cunoscuţii mei le-am dat bani şi grâu fără să le fi cerut să plătească. 

11 Aşadar, chiar astăzi înapoiaţi-le ţarinile şi viile şi măslinii şi casele, iar dobânda să le-o înapoiaţi 
în grâu, vin şi untdelemn! 

12 Iar ei au zis: „Vom înapoia şi nu vom pretinde nimic de la ei; vom face aşa cum ai spus”. Atunci, 
chemând preoţii, i-am legat cu jurământ că vor face aşa cum au spus. 

13 Iar eu mi-am scuturat îmbrăcămintea şi am zis: Aşa să-l scuture Dumnezeu şi de casă şi de roada 
muncii lui, pe tot omul care nu se va ţine de cuvântul acesta; aşa să fie: scuturat şi gol!... Şi toată 
adunarea a zis: „Amin!” Şi L-a lăudat pe Domnul; şi poporul şi-a ţinut cuvântul. 

14 Din ziua în care el7 m-a împuternicit să le fiu guvernator în ţara lui Iuda, din cel de al 
douăzecilea an până în cel de al treizeci şi doilea an al [domniei] lui Artaxerxe -, adică timp de 
doisprezece ani, eu şi fraţii mei n-am mâncat din vlaga lor.8 

15 Căci guvernatorii de dinaintea mea i-au apăsat luând de la ei pâine şi vin şi cel din urmă ban, 
patruzeci de drahme de argint; ba până şi slugile lor erau stăpâni peste popor; eu însă n-am făcut 
aşa, căci m-am temut de Dumnezeu; 

7 EL”: Artaxerxe. 

8 Pe lângă taxele datorate regelui, poporul avea obligaţia de a acoperi şi cheltuielile pentru casa 


guvernatorului local; Neemia a renunţat la acest drept. 

16 la zid am lucrat, țarină nu mi-am cumpărat, iar slujbaşii mei s-au adunat acolo la lucru; 

17 la masa mea se aflau Iudei în număr de până la o sută cincizeci de bărbaţi, în afară de cei veniți 
la noi din neamurile învecinate;9 

18 zilnic se gătea un vițel şi şase oi alese şi un ied; şi, la zece zile, vin din belşug, de toate soiurile; 
cu toate acestea, pâinea cuvenită conducătorului n-am cerut-o, de vreme ce poporul acesta era foarte 
împovărat. 

19 Adu-ţi aminte de mine, Doamne, spre tot binele, de dragul a tot ceea ce am făcut eu pentru 
poporul acesta! 

6 

În pofida altor piedici, lucrarea se termină. 

1 Şi a fost că dacă Sanbalat şi Tobie şi Gheşem Arabul şi ceilalți duşmani ai noştri au auzit că eu am 
reparat zidul şi că-n el n-a mai rămas nici o spărtură, dar că până la acea vreme încă nu am pus uşile 
porţilor, 

2 au trimis Sanbalat şi Gheşem la mine, zicând: „Vino să ne întâlnim laolaltă în unul din satele din 
Valea Ono!” Dar ei puseseră la cale să-mi facă rău. 

3 Eu însă am trimis la ei soli să le spună: „Eu tocmai fac un lucru de seamă, aşa că nu mă pot cobori 
pân” la voi, ca nu cumva lucrul să se oprească; dar după ce-l voi sfârşi, mă voi cobori la vor”. 

9 Pe lângă musafiri, curtenii guvernatorului erau obişnuiţii săi la masă (vezi consumul culinar al 
regelui Solomon în 3 Rg 4, 22 şi urm.). 

4 De patru ori mi-au trimis ei această poftire, şi de fiecare dată le-am răspuns la fel. 

5 Atunci Sanbalat l-a trimis la mine pe servul său; acesta avea în mână o scrisoare deschisă 

6 în care se spunea: „S-a dat de veste printre neamuri cum că tu şi Iudeii puneţi la cale o răscoală; 
de aceea zideşti tu zidul, că vrei să le fii rege; 

7 mai mult, ţi-ai pus şi profeţi cum că vrei să locuieşti în Ierusalim ca rege peste Iuda. Toate acestea 
vor fi acum aduse la cunoştinţa regelui, aşa că vino acum să ne sfătuim împreună”. 

8 lar eu am trimis la el, zicând: Nimic nu s-a întâmplat din cele ce spui tu; pe acestea tu le-ai 
născocit din inima ta... 

9 Într-adevăr, toți căutau să ne sperie, zicându-şi: „Mâinile lor se vor opri din lucrarea aceasta şi ea 
nu se va face!” În pofida acestora, mâinile mele s-au întărit. 

10 Apoi am venit în casa lui Şemaia, fiul lui Delaia, fiul lui Mehetabeel; acesta, încuindu-se în casă, 
mi-a zis: „Să ne adunăm în templul lui Dumnezeu, în mijlocul lui, şi să-i încuiem uşile; că or să 
vină noaptea să te ucidă”.1 

11 Dar eu am zis: Cine este om asemenea mie şi să fugă? Sau cine este omul care să intre în templu 
şi să trăiască? Nu voi intra!2 

12 Şi am cunoscut că, iată, nu Dumnezeu îl trimisese, căci profeția era o poveste îndreptată 
împotriva mea: 

1 Şemaia se încuie spre a crea o atmosferă de tensiune nervoasă. Sfatul său vrea să-l facă pe Neemia 
să-şi caute refugiu în sanctuar, ceea ce constituia un sacrilegiu, şi astfel să se compromită chiar faţă 
de ai săi. 

2 Un conducător ca Neemia nu poate fi laş! 

13 Tobie şi Sanbalat cumpăraseră o mulţime de inşi împotriva mea, pentru ca eu să mă sperii şi să 
fac aşa şi să greşesc şi să-mi fac la ei nume rău şi ei să mă batjocorească. 

14 Adu-Ţi aminte, Dumnezeul meu, de Tobie şi de Sanbalat, pe potriva acestor fapte ale lor, şi de 
proorociţa Noadia3 şi de ceilalți profeţi care au încercat să mă sperie! 

15 Zidul a fost isprăvit în ziua a douăzeci şi cincea a lunii Elul, adică în cincizeci şi două de zile.4 
16 Şi a fost că de îndată ce toţi duşmanii noştri au auzit de aceasta, toate neamurile din preajma 
noastră s-au temut, şi frică mare a căzut asupră-le şi au cunoscut că de la Dumnezeul nostru a fost 
ca lucrul acesta să fie dus până la capăt. 

17 Şi, în zilele acelea, de la mulţi nobili ai lui Iuda mergeau scrisori la Tobie şi de la Tobie veneau 
la ei; 

18 căci mulţi din Iuda erau legați de el prin jurământ$, de vreme ce el era ginerele lui Şecania, fiul 


lui Arah, iar fiul său lohanan îşi luase de soţie pe fiica lui Meşulam, fiul lui Berechia. 

19 Cuvintele lui mi le spuneau mie, pe ale mele i le spuneau lui; iar Tobie... îmi trimitea scrisori ca 
să mă înspăimânte! 

7 

Paza cetății. Lista celor întorşi cu Zorobabel. 

3 Despre această Noadia nu ştim nimic. 

4 Septembrie 445 î. H. 

5... legați de el prin jurământ”: nimic altceva decât legături matrimoniale. 

1 Şi a fost că după ce am isprăvit zidul şi am pus uşile şi am rânduit portarii, cântăreții şi leviţii, 

2 le-am poruncit lui Hanani, fratele meu, şi lui Anania, căpetenia palatului din Ierusalim că era om 
adevărat şi temător de Dumnezeu mai mult decât alții - 

3 şi le-am zis: Porţile Ierusalimului să nu se deschidă înainte de răsăritul soarelui; de închis, să fie 
zăvorâte la vremea când voi aveţi ochii încă deschişi; străjerii rânduiţi-i dintre cei ce locuiesc în 
Ierusalim; fiecare să stea de strajă înaintea casei sale. 

4 Cetatea însă era întinsă şi mare, poporul din ea era puţin, iar case nu se zideaul. 

5 Dar Dumnezeu mi-a dat gândul de a-i aduna pe nobili şi pe dregători şi poporul după spiţa 
neamurilor; şi am aflat condica cu spiţele de neam ale celor ce veniseră întâia oară, şi iată ce am 
găsit scris în ea: 

6 lată-i pe fiii ţării care au venit din robie, după numărul celor pe care Nabucodonosor, regele 
Babilonului, îi strămutase departe şi care s-au întors la Ierusalim şi în Iuda, fiecare la cetatea sa, 

7 împreună cu Zorobabel, losua, Neemia, Azaria, Raamia, Nahamani, Mardoheu, Bilşan, Misperet, 
Bigvai, Nehum şi Baana. Oamenii poporului lui Israel:2 

8 Fiii lui Paroş: 2172; 

9 fiii lui Şefatia: 372; 

10 fiii lui Arah: 652; 

1 Expresia: „case nu se zideau” poate fi citită şi: „familii noi nu se întemeiau”. 

2 Lista de mai jos, cu unele deosebiri, este aceeaşi cu lista din Ezr 2, 1-70. 

11 fiii lui Pahat-Moab (adică fiii lui Iosua şi Ioab): 2818; 

12 fiii lui Elam: 1254; 

13 fiii lui Zatu: 845; 

14 fiii lui Zacai: 760; 

15 fiii lui Binui: 648; 

16 fiii lui Bebai: 628; 

17 fiii lui Azgad: 2322; 

18 fiii lui Adonicam: 667; 

19 fiii lui Bigvai: 2067; 

20 fiii lui Adin: 655; 

21 fiii lui Ater (din neamul lui lezechia): 98; 

22 fiii lui Haşum: 328; 

23 fiii lui Beţai: 324; 

24 fiii lui Harif: 112; 

25 fiii din Gabaon: 95; 

26 fiii din Betleem şi Netofa: 188; 

27 fiii din Anatot: 128; 

28 oamenii din Bet-Azmavet: 42; 

29 oamenii din Chiriat-learim, din Chefira şi din Beerot: 743; 

30 oamenii din Rama şi din Gheba: 621; 

31 oamenii din Micmaş: 122; 

32 oamenii din Betel şi din Ai: 123; 

33 oamenii din Nebo Aher: 52; 

34 oamenii din Elam: 1254; 

35 fiii din Harim: 320; 

36 fiii din Ierihon: 345; 


37 fiii din Lod, Hadid şi Ono: 721; 

38 fiii lui Senaa: 3930. 

39 Preoţi: fiii lui ledaia, din casa lui losua: 973; 

40 fiii lui Imer: 1052; 

41 fiii lui Paşhur: 1247; 

42 fiii lui Harim: 1017. 

43 Leviţi: fiii lui Iosua şi ai lui Cadmiel, din casa lui Hodavia: 74. 

44 Cântăreți: fiii lui Asaf: 148. 

45 Portari: fiii lui Şalum, fiii lui Ater, fiii lui Talmon, fiii lui Acuv, fiii lui Hatita, fiii lui Şobai: 138. 
46 Natinei: fiii lui Țiha, fiii lui Hasufa, fiii lui Tabaot, 

47 fiii lui Cheros, fiii lui Sia, fiii lui Padon, 

48 fiii lui Lebana, fiii lui Hagaba, fiii lui Şalmai, 

49 fiii lui Hanan, fiii lui Ghidel, fiii lui Gahar, 

50 fiii lui Reaia, fiii lui Reţin, fiii lui Necoda, 

51 fiii lui Gazam, fiii lui Uza, fiii lui Paseah, 

52 fiii lui Besai, fiii lui Meunim, fiii lui Nefişim, 

53 fiii lui Bacbuc, fiii lui Hacufa, fiii lui Harhur, 

54 fiii lui Baţlit, fiii lui Mechida, fiii lui Harşa, 

55 fiii lui Barcos, fiii lui Sisera, fiii lui Tamah, 

56 fiii lui Neţiah, fiii lui Hatifa. 

57 Fiii robilor lui Solomon: fiii lui Sotai, fiii lui Soferet, fiii lui Perida, 

58 fiii lui laala, fiii lui Darcon, fiii lui Ghidel, 

59 fiii lui Şefatia, fiii lui Hatil, fiii lui Pocheret-Haţebaim, fiii lui Amon. 

60 De toţi, natineii şi fiii robilor lui Solomon: 392. 

61 lată-i şi pe cei ce au plecat din Tel-Melah, din Tel-Harşa, din Cherubadon şi din Imer şi care n- 
au putut să arate din ce familie se trag şi din ce seminţie şi că fac parte din Israel: 

62 Fiii lui Delaia, fiii lui Tobie, fiii lui Necoda: 642. 

63 Iar dintre preoți: fiii lui Hobaia, fiii lui Hacoţ, fiii lui Barzilai cel care, luându-și de soție pe una 
din fiicele lui Barzilai Galaaditul, şi-a însuşit numele acestuia; 

64 aceştia, căutându-şi cartea spiţei neamului lor şi negăsind-o, au fost scoşi din preoţie; 

65 iar Tirşata3 le-a zis să nu mănânce din cele sfinte până nu se va ridica un preot cu Urim şi 
Tumim. 

66 Aşadar, întreaga adunare era în jur de 42360, 

67 în afară de robi şi roabe, care erau în număr de 7337. Printre ei se aflau şi 245 de cântăreţi şi 
cântărețe. 

68 Ei aveau 736 de cai, 245 de catâri, 

69 435 de cămile şi 6720 de asini. 

70 O parte din capii de familie au dat în vistieria lui Neemia, pentru lucrare, o mie de drahme de 
aur, cincizeci de cupe şi treizeci de veşminte preoțești. 

71 Iar alţi capi de familie au dat în vistieria lucrării douăzeci de mii de drahme de aur şi două mii 
trei sute de mine de argint. 

72 Ceilalţi din popor au dat douăzeci de mii de drahme de aur, două mii două sute de mine de argint 
ŞI şaizeci şi şapte de veşminte preoţeşti. 

73 Iar preoţii şi leviţii şi portarii şi cântăreții şi unii din popor şi natineii şi tot Israelul s-au aşezat în 
cetăţile lor. 

3 Despre „Tirşata” vezi nota de la Ezr 2, 63. 

8 

Neemia şi Ezdra citesc şi tâlcuiesc legea. Sărbătoarea corturilor. 

1 lar când a sosit luna a şapteal, fiii lui Israel se aflau aşezaţi în cetăţile lor. Atunci întregul popor s- 
a adunat, ca un singur om, în piaţa de dinaintea Porții Apei şi i-au cerut lui Ezdra cărturarul să 
aducă acolo Cartea legii lui Moise, cea pe care Domnul i-a poruncit-o lui Israel. 

2 Şi atunci, în prima zi a lunii a şaptea, preotul Ezdra a adus legea în faţa adunării a bărbaţilor, a 
femeilor şi a tuturor care aveau pricepere s-o asculte.3 


3 Şi a citit din ea, de la răsăritul soarelui până la amiază, în faţa bărbaţilor şi a femeilor; iar aceia 
înțelegeau, şi auzul întregului popor era îndreptat spre Cartea legii. 

4 Ezdra cărturarul stătea în picioare pe o podină de lemn, iar alături de el stăteau, de-a dreapta, 
Matitia, Şema, Anaia, Urie, Hilchia şi Maaseia, iar de-a stânga, Pedaia, Misael, Malchia, Haşum, 
Haşbadana, Zaharia şi Meşulam. 

5 Ezdra a deschis Cartea în faţa întregului popor, căci el se afla mai sus decât poporul; şi a fost că 
atunci când a deschis-o, tot poporul a stat în picioare3. 

6 Ezdra L-a binecuvântat pe Domnul, Dumnezeul-Cel-Mare, iar întregul popor, ridicându-şi 
mâinile, a zis: 

1 Septembrie octombrie. 

2 Priceperea de a asculta este capacitatea de a percepe un text la nivelul elementar al limbii şi 
limbajului. 

3 După obiceiul oriental, de regulă poporul şedea jos; deschiderea Cărții (adică începutul 
desfăşurării sulului de papirus sau pergament) era un moment solemn. 

„Amin!”; şi, plecându-se, i s-a închinat Domnului cu faţa la pământ. 

7 Apoi Iosua, Bani, Şerebia, lamin, Acub, Şabetai, Hodia, Maaseia, Chelita, Azaria, lozabad, 
Hanan, Pelaia şi leviţii îi tâlcuiau poporului legea, în timp ce poporul stătea la locul său. 

8 Ei citeau din Cartea legii lui Dumnezeu, iar Ezdra învăţa şi tâlcuia cu limpezime4 cunoaşterea 
Domnului; iar poporul înţelegea ceea ce se citea. 

9 Atunci Neemia şi Ezdra, preotul şi cărturarul, şi leviţii şi cei care-i învățau pe poporeni au zis 
către întregul popor: „Zi sfântă Îi este astăzi Domnului, Dumnezeului nostru; nu vă întristaţi, nu 
plângeți!” Căci tot poporul plângea când auzea cuvintele legii.5 

10 Şi le-au zis: „Mergeţi şi mâncaţi grăsimi şi beţi băuturi dulci şi trimiteţi porţii celor ce nu au; 
căci ziua aceasta sfântă Îi este Domnului nostru; nu fiți trişti, căci ea este tăria voastră6. 

11 Iar leviţii linişteau întregul popor, zicând: „Tăceţi şi nu vă mâhniţi, căci zi sfântă este aceasta”. 
12 şi s-a dus tot poporul să mănânce şi să bea şi să trimită porții celor ce nu aveau şi să facă veselie 
mare, căci înțelegeau cuvintele ce li se arătau.7 

13 Iar a doua zi, capii de familie cu tot poporul, precum şi preoţii şi leviţii, 

4 Aici e folosit verbul diastello = „a explica ceva cu precizie”. După toate probabilitățile, textele 
dificile erau reluate în lectură de către leviţi şi interpretate, mai la adânc, de către cărturarul Ezdra. 

5 Legea lui Moise le amintea ludeilor de păcatelepropriului popor şi de pedepsele divine. 

6 T.M.:,.... căci bucuria Domnului este tăria voastră”. 

7 Bucuria de a avea acces la dreapta cunoaştere a cuvântului lui Dumnezeu, iată un pas important 
spre înnobilarea omului! 

s-au adunat la Ezdra cărturarul, pentru ca acesta să le facă cunoscute toate cuvintele legii. 

14 Şi au aflat că în legea pe care Domnul i-o poruncise lui Moise este scris că în timpul sărbătorilor 
din luna a şaptea fiii lui Israel trebuie să locuiască în corturi, 

15 iar faptul acesta să fie vestit prin trâmbiţă în toate cetăţile lor şi în Ierusalim. Şi a zis Ezdra: 
„leşiţi la munte şi aduceţi crengi de măslin şi de chiparos şi de mirt şi de finic, precum şi tufari, şi să 
facem corturi, aşa cum este scris”. 

16 Atunci poporul a ieşit şi le-a adus şi şi-au făcut corturi, fiecare pe acoperişul casei sale sau în 
curțile sale şi în curţile templului lui Dumnezeu şi pe ulițele cetăţii până la poarta Efraim. 

17 Şi toată adunarea care se întorsese din robie a făcut corturi şi s-a aşezat în ele; că din zilele lui 
Iosua, fiul lui Navi, şi până-n ziua aceea, fiii lui Israel nu mai făcuseră aşa. şi s-a făcut veselie mare 
foarte. 

18 Şi pe durata tuturor acestor zile, de la cea dintâi pân” la cea din urmă, s-a citit din Cartea legii lui 
Dumnezeu; şi au prăznuit timp de şapte zile, iar în cea de a opta au încheiat, după rânduială. 

9 

Pocăinţa întregului popor. 

1 În cea de a douăzeci şi patra zi a acestei lunil, fiii lui Israel s-au adunat în post şi-n haină de sac. 

1 A opta zi de la începutul sărbătorii Corturilor. 

2 Atunci fiii lui Israel s-au despărțit de tot omul străin şi s-au aşezat şi şi-au mărturisit păcatele, pe 


ale lor şi fărădelegile părinţilor lor. 

3 Şi aşezându-se fiecare la locul său, li s-a citit din Cartea legii Domnului, Dumnezeului lor; şi i s- 
au mărturisit Domnului şi i s-au închinat Domnului, Dumnezeului lor. 

4 Apoi Iosua, Binui, Cadmiel, Şebania, Buni, Şerebia, Bani şi Chenani au șezut pe treptele leviţilor 
şi au strigat cu glas mare spre Domnul, Dumnezeul lor. 

5 Iar leviţii Iosua, Cadmiel, Bani, Haşabneia, Şerebia, Hodia, Şebania şi Petahia au zis: „Sculaţi-vă 
şi binecuvântaţi pe Domnul, Dumnezeul vostru, din veac şi până-n veac!... Şi vor binecuvânta 
numele Tău cel slăvit şi-l vor înălța mai presus de orice binecuvântare şi laudă!” 

6 lar Ezdra a zis:2 „Numai Tu eşti Domn; Tu ai făcut cerul şi cerul cerurilor şi toată statornicia lor3, 
pământu-ntreg, cu toate ale lui şi mările cu toate ale lor, Tu pe toate le chemi la viaţă, Ție ţi se- 
nchină oştirile cerului4. 

7 Tu eşti Domnul Dumnezeu, Tu l-ai ales pe Avram şi l-ai scos din ţara Caldeilor$ 

2 Rugăciunea de mai Jos are structura unui psalm şi e recunoscută drept unul din cele mai frumoase 
texte imnografice ale Vechiului Testament; versetele 6-11 au fost adoptate în cultul iudaic. Ea 
înfăţişează dramatica istorie a fiilor lui Israel, în relaţia acestora cu Dumnezeul lor: ei trădează, El 
pedepseşte, apoi Se îndură şi iartă, dar mila Lui e urmată de o nouă trădare, în cicluri care se refac, 
pare-se, la infinit. Tonul e patetic, dar însoţit de luminile sincerităţii. 

3 „Statornicia” (stasis): fixitatea legilor universului. 

4 „Oşturile cerului”: îngerii. 

ŞI i-ai pus numele Avraam; 

8 aflându-i inima că-ţi este credincioasă, făcut-ai legământ cu el să-i dai şi lui şi seminţiei sale 
pământul Canaaneenilor şi al Heteilor şi al Amoreilor şi-al Ferezeilor şi-al lebuseilor şi-al 
Ghergheseilor şi Ţi-ai ţinut făgăduinţele, că drept eşti Tu. 

9 Şi ai văzut necazul părinților noştri în Egipt şi le-ai auzit strigarea la Marea Roşie; 

10 şi semne şi minuni făcut-ai în Egipt împotriva lui Faraon şi a slugilor lui şi a poporului din ţara 
lui, ştiind disprețul lor pentru ai noştri; şi nume Ţi-ai făcut, cum e şi azi. 

11 Şi marea-n faţa lor ai despărțit-o, şi ei ca pe uscat au străbătut-o, iar pe acei ce-i urmăreau i-ai 
aruncat întru adânc ca pe o piatră-n apa unui iaz. 

12 Cu stâlp de nor le-ai mersnainte ziua, cu stâlp de foc în vremea nopţii, lumină-n calea de sub 
paşii lor. 

13 Te-ai pogorât pe muntele Sinai şi le-ai grăit din cer şi drepte judecăţi le-ai dat şi legileadevărului, 
dreptarele şi bunele porunci. 

14 Şi ziua Ta cea sfântă de odihnă atunci le-ai arătat-o; porunci şi rânduieli şi lege le-ai dat prin 
Moise, robul Tău. 

15 Pâine din cer le-ai dat spre hrană şi apăai scos din piatră-n setea lor şi i-ai mânat să moştenească 
ţara cea peste care mâna i-ai întins-o ca să le-o dai. 

16 Dar ei s-au semeţit, părinţii noştri, şi şi-au învârtoşat cerbicea şi de porunci n-au ascultat de ale 
Tale! 

5 T. M.: „l-ai scos din Urul Caldeii”. Ur: cetatea mesopotamiană din care a plecat Avram cu turmele 
(Fe 11,31). 

17 Nici nu le-a fost aminte să asculte şi nici că şi-au adus aminte că pentru ei ai săvârşit minuni; şi 
şi-au învârtoşat cerbicea şi căpetenie şi-au făcut, să se întoarcă în starea de robie, în Egipt. Dar Tu, 
Cel răbdător cu-ndelungare, Tu, Dumnezeul milei şi-ndurării şi-mbelşugat în îndurări, Tu nu i-ai 
părăsit. 

18 Ei însă şi-au făcut vițel turnat şi-au zis: „Aceştia-s dumnezeii cei ce ne-au scos afară din 
Egipt!...”. şi defăimări cumplite-au săvârşit. 

19 Dar Tu, Cel cu belşug de îndurări, Tu în pustie nu i-ai părăsit şi stâlpul cel de nor nu l-ai smintit 
ca să le fie ziua călăuză şi nici pe cel de foc în vremea nopţii lumină-n calea de sub paşii lor. 

20 Şi Duhul Tău cel bun le-ai dăruit6 ca să-i înveţi? şi mana Ta nu le-a lipsit din gură şi apă Tu le- 
ai dat în setea lor. 

21 Şi patruzeci de ani le-ai dat lor hrană în pustie şi n-au dus lipsă de nimic: îmbrăcămintea nu li s- 
a-nvechit, sandalele nu li s-au rupt. 

22 Mai mult decât atât: le-ai dat regate, le-ai împărţit popoare şi-au moştenit pământul lui Sihon, 


regele Heşbonului, şi pe-al lui Og, stăpân peste Vasan. 

23 Pe fiii lor i-ai înmulțit ca stelele pe cer şi i-ai adus în ţara despre care bunilor lor le-ai spus s-o 
moştenească, iar ei au moştenit-o. 

24 Din faţa lor ai nimicit pe cei ce locuiau 

6 „Duhul Tău cel bun”: acelaşi pe care Isaia îl numeşte „Duhul Sfânt” (63, 11). 

7 Synetizo = „a învăţa”, a instrui, a face (pe cineva) să înţeleagă. Dumnezeu i-a acordat poporului 
Său nu numai asistență materială (mană, apă), ci şi pe cea spirituală, ajutându-l să înveţe şi să 
priceapă legea. 

acel pământ, pe Canaaneeni, şi-n mâna lor i-ai dat, pe ei, pe rege şi pe toţi ai ţării, cu ei să facă după 
plac. 

25 Au luat cetăţi înalte şi case-au moştenit, gemând de bunuri, fântâni săpate, vii, măslini în câmp, 
pometuri din belşug; şi au mâncat, s-au săturat, s-au îngrăşat, s-au desfătat în bunătatea Ta cea 
multă. 

26 dar s-au schimbat, s-au depărtat de Tine şi legea Ta au lepădat-o-n spate şi pe profeții Tăi i-au 
omorât cei ce-mpotriva lor mărturiseau ca să-i întoarcă iarăşi către Tine şi defăimări cumplite-au 
săvârşit. 

27 Atunci i-ai dat în mâna celor răi, aceia le-au făcut necazuri, iar ei la vremea suferinţei spre Tine 
au strigat, iar Tu din cerul Tău i-ai auzit şi cu mulţimea îndurării Tale le-ai dat izbăvitori şi de 
vrăjmaşii lor i-ai mântuit. 

28 Dar dacă ei s-au odihnit, au prins din nou a face răunainte-ţi, aşa că i-ai lăsat în mâinile 
vrăjmaşilor care i-au luat în stăpânire. Şi ei din nou strigat-au către Tine, iar Tu din cer i-ai auzit şi 
cu mulțimea îndurării Tale din nou i-ai izbăvit. 

29 Tu martor împotrivă-le erai, ca să-i întorci la legea Ta; dar ei, semeţi, n-au ascultat, ci-ntru 
păcate i-au călcat poruncile şi judecăţile acelea care viu îl fac pe cel ce le plineşte şi spatele şi l-au 
întors ŞI şi-au învârtoşat cerbicea şi n-au mai auzit. 

30 Dar Tu le-ai fost cu-ngăduinţă de-a lungul multor ani şi mărturii le-ai dat cu Duhul Tău prin 
proorocii Tăi; dar ei n-au ascultat, iar Tu i-ai dat în stăpânirea popoarelor pământului. 

31 Şi, totuşi, Tu, prin marea-ţi îndurare, nu i-ai lăsat să fie nimiciţi şi nu 

i-ai părăsit, căci Tu puternic eşti, cu milă şi-ndurat. 

32 Şi-acum, Tu, Dumnezeul nostru Cel tare, mare şi puternic şi înfricoşător, Cel ce Te ţii de 
legământ şi milă, în ochii Tăi nu fie puţin lucru necazul ce ne-a apăsat, pe noi, pe regii noştri, pe 
cârmacii noştri, pe preoţii şi pe profeţii noştri şi pe părinţii noştri şi pe poporul Tău întreg, din 
vremea regilor Asiriei şi până-n ziua de acum! 

33 Tu, Tu eşti drept în tot ce vineasupra noastră, căci ţi-ai ţinut credincioşia în timp ce noi 
păcătuiam. 

34 Nici regii noştri, nici cârmacii noştri, nici preoții şi nici părinţii noştri din legea Ta nu şi-au făcut 
vieaţă, nici că ţi-au luat în seamă poruncile şi mărturiile pe care Tu le-ai dat. 

35 Nu ie ți-au slujit întru a Ta împărăție şi-n bunătatea Ta cea multă pe care Tu le-ai dat-o şi în 
pământul larg şi gras pe care-n faţa lor l-ai pus, şi nici că s-au întors din bezna relelor năravuri. 

36 Şi, iată, astăzi suntem robi: în ţara chiar pe care Tu le-ai dat-o părinţilor din stirpea noastră ca să- 
i mănânce roada şi dulceaţa, azi, iată, suntem robi, 

37 în timp ce-mbelşugatele ei roade se duc în faţa regilor pe care pentru-ale noastre mari păcate i-ai 
pus să stăpânească peste noi; ei, după bunul plac, stăpâni ne sunt pe trupuri şi pe vite, iar noi ne 
zbatem în necaz”. 

10 

Noul legământ şi pecetluirea lui. 

1 „Pentru toate acestea, noi facem în scris un legământ de credinţă, iar maimarii noştri, leviţii noştri 
şi preoţii noştri îşi pun pe el pecetea”.] 

2 şi-n fruntea celor ce şi-au pus pecetea erau Neemia guvernatorul, fiul lui Hacalia, şi Sedechia, 

3 fiul lui Seraia, Azaria, leremia, 

4 Paşhur, Amaria, Malchia, 

5 Hatuş, Şebania, Maluc, 

6 Harim, Meremot, Obadia, 


7 Daniel, Ghineton, Baruc, 

8 Meşulam, Abia, Miiamin, 

9 Maazia, Bilgai, Şemaia; aceştia au fost preoţii; 

10 leviţii: Iosua, fiul lui Azania, Binui, din fiii lui Henadad, Cadmiel, 

11 şi fraţii lor: Şecania, Hodia, Chelita, Pelaia, Hanan, 

12 Mica, Rehob, Haşabia, 

13 Zacur, Şerebia, Şebania, 

14 Hodia, Bani, Beninu; 

15 căpeteniile poporului: Paroş, Pahatmoab, Elam, Zatu, Bani, 

16 Buni, Azgad, Bebai, 

17 Adonia, Bigvai, Adin, 

18 Ater, Iezechia, Azur, 

19 Hodia, Haşum, Beţai, 

20 Harif, Anatot, Nebai, 

21 Magpiaş, Meşulam, Hezir, 

22 Meşezabeel, Ţadoc, ladua, 

23 Pelatia, Hanan, Anania, 

24 Hoşea, Hanania, Haşub, 

1 În Vulgata şi, în acord cu ea, într-o seamă de traduceri (printre care şi româneşti), acest verset este 
înscris ca ultimul (38) al capitolului precedent. El însă este începutul unui document (un fel de 
proces-verbal) prin care fiii lui Israel încheie cu Domnul un nou legământ. 

25 Haloheş, Pilha, Şobec, 

26 Rehum, Haşabna, Maaseia, 

27 Ahia, Hanan, Anan, 

28 Maluc, Harim, Baana. 

29 Şi celălalt popor: preoți, leviţi, portari, cântăreți, natinei şi toți cei ce s-au despărțit de popoarele 
băştinaşe [îndreptându-se] spre legea lui Dumnezeu, ei şi femeile lor şi fiii lor şi fiicele lor, toți cei 
ce erau în stare să cunoască şi să înţeleagă? 

30 stăruiau pe lângă fraţii lor şi i-au legat cu jurământ şi ei înşişi s-au legat cu jurământ şi cu 
blestem să umble în legea lui Dumnezeu aceea care a fost dată prin mâna lui Moise, robul lui 
Dumnezeu ca să păzească şi să îndeplinească toate poruncile Domnului nostru, şi judecăţile Lui şi 
dreptarele Lui, 

31 iar pe fiicele noastre3 să nu le dăm popoarelor băştinaşe şi nici să luăm pe fiicele lor pentru 
feciorii noştri; 

32 cât despre popoarele băştinaşe care ne aduc bucate şi tot felul de mărfuri să le vândă în ziua de 
odihnă, noi nu vom cumpăra nimic de la ele în zi de odihnă sau de sărbătoare; în al şaptelea an vom 
lăsa [pământul să se odihnească] şi [vom ierta] toate datoriile; 

33 şi ne îndatorăm să dăm anual o treime de siclu pentru slujbele din templul Dumnezeului nostru, 
34 pentru pâinile punerii înainte, pentru jertfa cea necontenită, pentru 

2 Aderarea la noua ordine religioasă şi morală trebuia să fie un act conştient, lucid, comprehensiv. 

3 Schimbarea bruscă a verbelor la persoana întâi plural pare să indice că, de aici şi până la sfârşitul 
capitolului, textul a fost preluat din arhiva templului. 

arderile-de-tot necontenite, pentru cele din zilele de odihnă, de la lună nouă şi din sărbători, pentru 
lucrurile sfinte, pentru jertfele cele pentru păcat spre curățirea lui Israel şi pentru lucrările de la 
templul Dumnezeului nostru. 

35 Şi am aruncat sorți pentru adusul lemnelor:4 preoţii şi leviţii şi poporul, după casele lor 
părinteşti, care să aducă lemne în templul Dumnezeului nostru, la o anumită vreme a fiecărui an, 
pentru ca pe jertfelnicul Domnului, Dumnezeului nostru, să fie arse jertfele, aşa cum este scris în 
lege, 

36 şi-n fiecare an să aducem în templul Domnului pârgă din roadele pământului nostru şi pârgă din 
roada fiecărui pom; 

37 pe întâiul-născut dintre fiii noştriS şi din vitele noastre aşa cum este scris în lege şi pe întâiul- 
născut din cirezile noastre şi din turmele noastre să le aducem în templul Dumnezeului nostru 


pentru preoţii care fac slujbe în templul Dumnezeului nostru 

38 şi să aducem la preoţi, în vistieria templului lui Dumnezeu, pârgă din grânele noastre şi primele 
noastre roade din fiece pom, din vin şi din untdelemn, precum şi dijma din pământul nostru către 
leviţi; căci leviţii sunt cei 

4 Iosif Flaviu notează că focul de pe jertfelnic trebuia să ardă necontenit, spre a fi asigurat astfel 
întregul ciclu sacrificial; Neemia introduce, şi aici, o ordine clară. 

5 Nu e vorba de sacrificiu uman (repudiat de legea şi de cutuma iudaică), ci de afierosirea primului- 
născut de sex masculin pe care părinţii trebuiau să i-L prezinte Domnului în cea de a opta zi de la 
naştere; acesta devenea astfel proprietatea lui Dumnezeu; spre a se evita sacrificarea propriu-zisă, 
pruncului i se aplica principiul răscumpărării (ş 13, 13-15). 

ce vor primi dijmele în toate cetățile de pe pământurile lucrate de noi. 

39 Un preot, fiu al lui Aaron, va fi cu leviții când aceştia vor lua zeciuiala; şi din acea zeciuială vor 
duce leviții a zecea parte în templul Dumnezeului nostru, în vistieriile templului lui Dumnezeu. 

40 Căci atât fiii lui Israel cât şi fiii leviților trebuie să aducă în aceste vistierii pârga de grâu, de vin 
şi de untdelemn; acolo sunt vasele cele sfinte şi preoții şi slujitorii şi portarii şi cântăreții; şi astfel 
nu vom lăsa în părăsire templul Dumnezeului nostru. 

11 

Împărţirea celor ce vor locui în Ierusalim şi în celelalte cetăți. 

1 Căpeteniile poporului s-au aşezat în Ierusalim, iar ceilalți poporeni au aruncat sorți: unul din zece 
să vină să locuiască în sfânta cetate a Ierusalimului, iar ceilalți nouă din zece în celelalte cetăți. 1 

2 Iar poporul i-a binecuvântat pe oamenii care de bunăvoie s-au aşezat în Ierusalim. 

3 Iată căpeteniile ţării care s-au aşezat în Ierusalim şi în cetăţile lui Iuda, fiecare locuind pe moşia 
sa, în cetatea sa: Israeliţii, preoţii, leviţii, natineii şi urmaşii servilor lui Solomon. 

4 În Ierusalim s-au aşezat o seamă din fiii lui Iuda şi din fiii lui Veniamin. Din 

1 Noua măsură administrativă urmăreşte repopularea Ierusalimului. Textul pare a sugera că selecţia 
s-a făcut pe criteriul individual (ceea ce ar fi dus la dislocarea familiei), dar el trebuie interpretat în 
funcţie de criteriul familial. 

fiii lui Iuda s-au aşezat: Ataia, fiul lui Uzi, fiul lui Zaharia, fiul lui Amaria, fiul lui Şefatia, fiul lui 
Mahalaleel din fiii lui Fares, 

5 şi Maaseia, fiul lui Baruc, fiul lui Colhoze, fiul lui Hazaia, fiul lui Adaia, fiul lui Ioiarib, fiul lui 
Zaharia, fiul lui Şiloni. 

6 Fiii lui Fares care s-au aşezat în Ierusalim erau, de toţi, patru sute şaizeci şi opt de viteji. 

7 lată-i acum pe fiii lui Veniamin: Salu, fiul lui Meşulam, fiul lui Ioed, fiul lui Pedaia, fiul lui 
Colaia, fiul lui Maaseia, fiul lui Itiel, fiul lui Isaia; 

8 după acesta: Gabai şi Şalai: nouă sute douăzeci şi opt; 

9 iar Ioil, fiul lui Zicri, era supraveghetorul lor, în timp ce Iuda, fiul lui Senua, era al doilea în 
cetate. 

10 Din preoţi: ledaia, fiul lui Ioiarib, şi Iachin; 

11 Seraia, fiul lui Hilchia, fiul lui Meşulam, fiul lui Ţadoc, fiul lui Meraiot, fiul lui Ahitub, 
căpetenia templului lui Dumnezeu; 

12 şi fraţii lor care se îndeletniceau cu slujba în templu: opt sute douăzeci şi doi: Adaia, fiul lui 
Ieroham, fiul lui Pelalia, fiul lui Amţi, fiul lui Zaharia, fiul lui Paşhur, fiul lui Malchia, 

13 şi fraţii săi, capii de familie: două sute patruzeci şi doi; şi Amasai, fiul lui Azareel, fiul lui Ahzai, 
fiul lui Meşilemot, fiul lui Imer, 

14 şi frații lor, bărbați de oaste: o sută douăzeci şi opt; iar Zabdiel, fiul lui Ghedolim, era 
supraveghetorul lor. 

15 Din leviţi: Șemaia, fiul lui Haşub, fiul lui Azricam, fiul lui Haşabia, fiul lui Buni, 

16 Şabetai şi Iozabad, căpetenii ale leviților pentru treburile din afară ale templului lui Dumnezeu;2 
17 Matania, fiul lui Mica, fiul lui Zabdi, fiul lui Asaf, căpetenia care începea laudele în timpul 
rugăciunii; şi Bacbuchia, al doilea între fraţii săi, şi Abda, fiul lui Şamua, fiul lui Galal, fiul lui 
Iditun. 

18 Leviţii din cetatea sfântă erau, de toţi, două sute optzeci şi patru. 


19 Portarii: Acub, Talmon şi fraţii lor, păzitorii porţilor: o sută şaptezeci şi doi. 

20 Ceilalţi Israeliţi, preoţi şi leviţi, s-au aşezat în cetăţile lui Iuda, fiecare pe moşia sa. 

21 Natineii s-au aşezat pe colină şi-i aveau drept căpetenii pe Țiha şi Ghişpa. 

22 Căpetenia leviţilor în Ierusalim era Uzi, fiul lui Bani, fiul lui Haşabia, fiul lui Matania, fiul lui 
Mica, dintre fiii lui Asaf, cântăreţi îndatoraţi să facă slujbă la templul lui Dumnezeu, 

23 căci aşa era pentru ei poruncă de la rege. 

24 Petahia, fiul lui Meşezabeel, din fiii lui Zerah, fiul lui Iuda, era împuternicitul regelui pentru 
toate trebuinţele poporului. 

25 Iar dintre fiii lui Iuda care-şi aveau sălaşele la sate, pe ţarinile lor, s-au aşezat la Chiriat-Arba şi 
în satele ei, la Dibon şi în satele lui şi la lecabţeel şi în satele lui, 

26 la eşua, la Molada, la Bet-Pelet, 

27 la Haţar-Şual, la Beer-Şeba şi în satele ce ţineau de ea, 

2 Versetul 16, omis în LXX, este preluat din T.M.; tot după acesta sunt corectate unele lacune ale 
listei. 

28 la Țiclag, la Mecona şi în satele ce ţineau de ea, 

29 la En-Rimon, la Țorea, la larmut, 

30 la Zanoah, la Adulam şi-n satele lui, la Lachiş şi-n ţarinile lui, la Azeca şi în satele ei; şi şi-au 
făcut aşezări de la Beer-Şeba până la Valea Hinom. 

31 Fiii lui Veniamin s-au aşezat, începând de la Gheba: în Micmaş, în Aia, în Betel şi-n satele lui, 
32 în Anatot, în Nob, în Anania, 

33 în Haţor, în Rama, în Ghitaim, 

34 în Hadid, în Ţeboim, în Nebalat, 

35 în Lod, în Ono şi în Valea Lucrătorilor. 

36 Cete de leviţi se aflau atât în Iuda cât şi în Veniamin. 

12 

Liste de preoţi şi leviţi. Genealogia arhiereilor dintre anii 520 şi 335. Alte liste de preoţi şi leviţi. 
Sfințirea zidului Ierusalimului. 

1 Iată preoţii şi leviţii care au venit cu Zorobabel, fiul lui Salatiel, şi cu Iosua:1 Seraia, Ieremia, 
Ezdra, 

2 Amaria, Maluc, Hatuş, 

3 Şecania, Rehum, Meremot, 

4 Ido, Ghineton, Abia, 

5 Miiamin, Moadia, Bilga, 

6 Şemaia, loiarib, ledaia, 

7 Salu, Amoc, Hilchia, ledaia. Aceştia au fost căpeteniile preoţilor şi ale fraţilor lor în zilele lui 
Iosua. 

1 Aceste liste se constituiau şi în documente juridice care atestau drepturile urmaşilor, în funcție de 
vechime. Notăm şi faptul că numele menţionate în vv. 4-6 sunt preluate din T. M. 

8 Leviţii: Iosua, Binui, Cadmiel, Şerebia, Iuda, Matania peste cântăreți, el şi frații lui; 

9 Bacbuchia, Uni şi frații lor, fiecare la slujba sa. 

10 Iosua i-a dat naştere lui Ioiachim, Ioiachim i-a dat naştere lui Eliaşib, Eliaşib i-a dat naştere lui 
Ioiada, 

11 Ioiada i-a dat naştere lui Iohanan, Iohanan i-a dat naştere lui Iadua. 

12 În zilele lui Ioachim, preoţi, căpetenii de familii, erau: Meraia pentru casa lui Seraia, Hanania 
pentru casa lui leremia, 

13 Meşulam pentru casa lui Ezdra, lohanan pentru casa lui Amaria, 

14 Ionatan pentru casa lui Maluc, Iosif pentru casa lui Şecania, 

15 Adna pentru casa lui Harim, Helcai pentru casa lui Meremot, 

16 Zaharia pentru casa lui Ido, Meşulam pentru casa lui Ghineton, 

17 Zicri pentru casa lui Abia, Piltai pentru casa lui Miiamin şi Moadia, 

18 Şamua pentru casa lui Bilga, Ionatan pentru casa lui Şemaia, 

19 Matanai pentru casa lui loiarib, Uzi pentru casa lui ledaia, 

20 Calai pentru casa lui Salai, Eber pentru casa lui Amoc, 


21 Haşabia pentru casa lui Hilchia, Natanael pentru casa lui ledaia. 

22 În zilele lui Eliaşib, ale lui loiada, ale lui lohanan și ale lui Iadua, leviţii, căpetenii de case, au 
fost înscrişi cu preoții până la domnia lui Darius Persul; 

23 fiii lui Levi, căpetenii de familie, au fost înscrişi în Cartea Cronicilor până în zilele lui lohanan, 
fiul lui Ehaşib; 

24 căpeteniile leviţilor: Haşabia, Şerebia şi Iosua, fiul lui Cadmiel; iar fraţii lor erau rânduiți, 
fiecare, să cânte şi să aducă laude după rânduiala lui David, omul lui Dumnezeu. 

25 Matania, Bacbuchia şi Obadia, Meşulam, Talmon şi Acub erau paznicii porţilor la vremea când 
eu i-am adunat pe portari; 

26 aceasta a fost în zilele lui Ioachim, fiul lui Iosua, fiul lui loţadac, şi în vremea guvernatorului 
Neemia şi a lui Ezdra preotul şi cărturarul. 

27 lar la sfinţirea zidului Ierusalimului i-au căutat pe leviţi în locurile lor ca să-i aducă în Ierusalim 
pentru săvârşirea sfințirii şi pentru sărbătoarea veselă, cu mulţumiri şi cântări în sunetul ţimbalelor, 
harpelor şi alăutelor. 

28 Cei din neamul cântăreților s-au adunat de prin împrejurimile Ierusalimului şi din cetățile 
Netofaniţilor2, 

29 din Bet-Ghilgal, din şesurile Ghebei, din Azmavet, căci cântăreții îşi făcuseră sate în preajma 
Ierusalimului. 

30 şi s-au curățit preoții şi leviții şi au sfințit poporul, porțile şi zidul. 

31 Pe căpeteniile lui Iuda le-au urcat pe zid şi au aşezat două cete mari pentru cântările de laudă, 
dintre care una a trecut de-a dreapta, spre Poarta Gunoiului. 

32 În urma lor mergeau Hoşaia şi jumătate din căpeteniile lui Iuda: 

33 Azaria, Ezdra şi Meşulam, 

34 Iuda, Veniamin, Şemaia şi Ieremia; 

35 iar dintre fiii preoților mergeau, cu trâmbiţe, Zaharia, fiul lui Ionatan, fiul 

2 Netofaniţii: locuitorii Netofei (localitate menţionată în Ezr 2, 22 şi Ne 7, 26), situată la sud de 
Betleem. 

lui Şemaia, fiul lui Matania, fiul lui Mica, fiul lui Zacur, fiul lui Asaf, 

36 şi frații săi: Şemaia, Azareel, Milalai, Ghilalai, Maai, Natanael, Iuda şi Hanani, cântând din 
instrumentele muzicale ale lui David, omul lui Dumnezeu; 

37 iar înaintea lor, cântând laude împreună cu ei, se afla Ezdra cărturarul; şi s-au suit pe scările 
cetății lui David, în susul zidului, deasupra casei lui David, până la Poarta Apelor, spre răsărit. 

38 A doua ceată de cântăreți s-a îndreptat spre partea cealaltă, iar eu după ea, împreună cu jumătate 
din popor, şi am înaintat pe zid de la turnul Cuptoarelor până la zidul cel lat, 

39 iar de la Poarta Efraim am trecut pe lângă Poarta Veche şi Poarta Peştilor, pe lângă turnul lui 
Hananeel, pe lângă turnul Mea spre Poarta Oilor şi ne-am oprit la Poarta Închisorii. 

40 Apoi amândouă cetele de cântăreţi s-au oprit în templul lui Dumnezeu, aşa cum am făcut şi eu şi 
jumătate din căpeteniile care erau cu mine 

41 şi preoţii Eliachim, Maaseia, Miniamin, Mica, Elioenai, Zaharia şi Hanania, cu trâmbiţe, 

42 Maaseia, Şemaia, Eleazar, Uzi, lohanan, Malchia, Elam şi Ezer. Cântăreţii cântau sub 
conducerea lui Izrahia. 

43 În ziua aceea au înjunghiat mulţime de jertfe şi s-au veselit, căci Dumnezeu îi dăduse poporului 
pricină mare de veselie; s-au veselit şi femeile şi copiii lor: veselia din Ierusalim se auzea până 
departe. 

44 În ziua aceea au rânduit supraveghetori peste cămările prinoaselor, peste pârgă şi peste zeciuială, 
pentru ca în ele să se adune din ţarinile din jurul cetăților părțile cuvenite preoţilor şi leviţilor; că 
veselie era în Iuda pentru preoţii şi leviţii care-şi îndeplineau slujba 

45 păzind rânduielile templului lui Dumnezeu şi rânduielile curăţirii, aşa cum făceau şi cântăreții şi 
portarii, după porunca lui David şi a fiului său Solomon 

46 că din zilele lui David, dintru început, a fost rânduit Asaf căpetenie a cântăreților spre a-l aduce 
lui Dumnezeu cântări şi laude -. 

47 În zilele lui Zorobabel şi Neemia, întregul Israel le dădea cântăreților şi portarilor, fiecăruia, câte 
o porţie zilnică; ei le afieroseau leviţilor, iar leviţii le afieroseau fiilor lui Aaron. 


13 

Râvna lui Neemia pentru îndreptarea vieţii morale. 

1 În ziua aceea s-a citit din Cartea lui Moise în auzul poporului şi s-a aflat scris în ea că Amoniţii şi 
Moabiţii nu trebuie să intre vreodată în adunarea lui Dumnezeu; 

2 aceasta, fiindcă ei n-au ieşit cu pâine şi apă înaintea fiilor lui Israel şi fiindcă l-au tocmit împotriva 
lor pe Balaam ca să-i blesteme (dar Dumnezeul nostru a schimbat blestemul în binecuvântare). 

3 Şi a fost că după ce s-a auzit ce spune legea, tot ce era amestec în Israel a fost dat deoparte. 1 

4 Dar mai înainte de aceasta, preotul 

1 Măsura pare radicală, dar rațiunea ei nu e de natură etnică, ci moral-religioasă. 

Elaşib, care era peste? cămările templului Dumnezeului nostru şi care era un apropiat al lui Tobie, 
5 i-a rânduit acestuia o odaie mare, unde mai înainte erau puse prinoasele, tămâia, vasele, zeciuiala 
din grâu, vin şi untdelemn care le era rânduită leviţilor, cântăreților şi portarilor, precum şi pârga 
cuvenită preoţilor.3 

6 Dar în tot acest timp eu nu mă aflam în lerusalim,4 fiindcă în cel de al treizeci şi doilea an al 
domniei lui Artaxerxe, regele BabilonuluiS, eu mă dusesem la rege, iar după un oarecare timp i-am 
cerut regelui învoire 

7 şi am venit la Ierusalim şi am luat cunoştinţă de lucrul cel rău pe care-l făcuse Eliaşib dându-i lui 
Tobie odaie în curtea templului lui Dumnezeu. 

8 Şi mi s-a părut că e un lucru foarte rău şi am aruncat afară din cămară toate lucrurile care-i 
aparţineau lui Tobie; 

9 şi am dat poruncă şi au curăţit cămările şi am pus la loc lucrurile templului lui Dumnezeu şi 
prinoasele şi tămâia. 

10 Şi am mai aflat că porţiile leviţilor nu le fuseseră date şi că aceştia fugiseră, fiecare la țarina sa, 
adică leviţii şi cântăreții îndatoraţi să facă slujbele. 

11 Şi am certat căpeteniile şi am zis: De ce a fost părăsit templul lui Dumnezeu? Şi i-am adunat [pe 
cei ce fugiseră] şi i-am pus la locurile lor. 

2 Textual: „... care locuia în”; corectat după T. M. 

3 E vorba de un abuz al preotului în favoarea unui apropiat (rudă sau prieten). 

4 Text redactat după memoriile lui Neemia. 

5 Artaxerxe I (465-423). Deşi era suveranul imperiului persan, el se intitula şi „rege al Babilonului”. 
12 Atunci întregul Iuda a adus în cămări zeciuială de grâu, de vin şi de untdelemn. 

13 Şi i-am pus [peste cămări] pe preotul Şelemia şi pe cărturarul Țadoc şi pe Pedaia, unul din leviţi, 
şi le-au dat ca ajutor pe Hanan, fiul lui Zacur, fiul lui Matania, fiindcă aceştia treceau drept oameni 
de încredere; lor li s-a dat împuternicirea de a împărţi cele cuvenite fraţilor lor. 

14 Pomeneşte-mă, Dumnezeule, pentru aceasta, şi nu-mi uita mila pe care am făcut-o cu templul 
Domnului Dumnezeu! 

15 În zilele acelea am văzut în Iuda oameni care în zi de sâmbătă călcau în linuri6 şi cărau snopi şi 
încărcau pe asini vin, struguri, smochine şi tot felul de poveri şi le aduceau în Ierusalim sâmbăta; şi 
i-am mustrat în chiar ziua când vindeau. 

16 Erau în el şi locuitori care aduceau peşte şi alte soiuri de marfă pe care le vindeau fiilor lui Iuda, 
sâmbăta, în Ierusalim. 

17 Şi i-am mustrat pe fiii cei liberi ai lui Iuda şi le-am zis: ce înseamnă aceste fapte urâte pe care le 
faceţi voi, că pângăriți ziua odihnei? 

18 Oare nu aşa au făcut părinţii voştri şi nu din această pricină a adus Dumnezeul nostru asupră-le şi 
asupră-ne şi asupra acestei cetăţi toate relele acestea?... Iar voi aduceţi din nou mânie asupra lui 
Israel, pângărind ziua odihnei? 

19 Şi a fost că atunci când s-au făcut porțile în Ierusalim, în ajun de sâmbătă, 

6 „Lin”: cuvă mare de lemn în care strugurii copţi erau zdrobiţi şi terciuiţi cu picioarele, şi din care 
vinul curgea ca un şipot. 

eu am vorbit în ajun de sâmbătă, iar porţile s-au închis; şi am poruncit ca ele să nu se deschidă până 
ce trece sâmbăta; şi am aşezat la porți o seamă dintre slujitorii mei, ca nu cumva cineva să aducă 
înlăuntru poveri în ziua odihnei, 


20 aşa că toţi negustorii de acest fel au rămas peste noapte, o dată sau de două ori, în afara 
Ierusalimului. 

21 Şi i-am mustrat şi le-am zis: de ce rămâneți voi peste noapte în fața zidului? Dacă mai faceți aşa, 
voi pune mâna pe voi!... Şi de atunci n-au mai venit în ziua de odihnă. 

22 Şi le-am poruncit leviților să se curețe şi să vină să păzească porțile şi să sfințească ziua de 
odihnă. Pomeneşte-mă, Dumnezeule, pentru acestea, şi ocroteşte-mă după mulțimea milei Tale! 

23 În zilele acelea am văzut Iudei care se însuraseră cu femei aşdodiene, amonite şi moabite; 

24 jumătate din copiii lor vorbeau limba aşdodiană7 şi nu ştiau să vorbească în limba iudaică. 

25 Şi i-am mustrat şi i-am blestemat; pe unii i-am lovit şi le-am smuls părul şi i-am jurat pe 
Dumnezeu, zicând: să nu vă daţi fetele după fiii lor, şi nici pe fetele lor să le luaţi pentru feciorii 
voştri! 

26 Oare nu aşa a păcătuit Solomon, regele lui Israel?: Nu multe popoare aveau un rege ca el; 
Dumnezeu îl iubea, Dumnezeu îl pusese rege peste tot Israelul; cu toate acestea, femei străine l-au 
târât pe-alături. 

7 Se crede că aşdodiana nu era altceva decât un dialect al limbii aramaice; aşadar, Neemia urmărea 
şi restaurarea unei limbi corecte. 

27 Cel puţin de voi să nu auzim că faceţi tot răul acesta, că rupeţi legământul cu Dumnezeul nostru, 
ținând femei de alt neam! 

28 Unul din fiii lui loiada, fiul lui Eliaşib, marele preot, era ginerele lui Sanbalat Horonitul; dar l- 
am gonit de la mine. 

29 Adu-Ți aminte de ei, Dumnezeule, că au spurcat preoţia şi legământul preoţesc şi pe cel de levit! 

30 Aşa i-am curăţit eu de toate legăturile străine; şi le-am pus rânduială preoţilor şi leviţilor, 
fiecăruia după slujba lui; 

31 de asemenea, am hotărât la ce anume vreme să se aducă lemnele pentru arderea jertfelor, precum 
şi prinoasele de pârgă. Adu-Ţi aminte de mine, Dumnezeul nostru, spre ceea ce e bun! 

Introducere la cartea esterei 

Mardoheu este unul din numeroşii iudei care, în urma decretului lui Cirus, preferase să nu se 
întoarcă în patrie, ci să rămână în imperiul medo-persan. El trăieşte în capitala Suza împreună cu 
Estera, frumoasa nepoată de frate, pe care a înfiat-o şi în care vede pe viitoarea sa soție. În acest 
timp, regele Artaxerxe o repudiază pe proaspăta regină Vasti, în urma refuzului acesteia de a primi 
învestitura la un banchet cu meseni turmentaţi. Ca rezultat al unui concurs de frumuseţe şi 
comportament, Estera devine regină, ceea ce-i permite lui Mardoheu accesul la curtea regală. Astfel 
el descoperă un complot la adresa regelui şi i-l comunică acestuia prin mijlocirea reginei, fapt 
consemnat în cronica regală. 

Din scrupule religioase, Mardoheu refuză să-şi plece genunchii (după obiceiul oriental) în faţa lui 
Aman, un parvenit ambițios, crud şi foarte vanitos, pe treapta de prim-ministru. Ofensat, acesta jură 
răzbunare şi obține de la rege un decret de exterminare a întregului neam iudaic din cuprinsul 
imperiului, pogrom ce urma să aibă loc în ziua de 13 Adar. Acum, avându-l în spate pe Mardoheu, 
intervine Estera, care, punându-și în joc toată credinţa, inteligenţa şi farmecele, obţine de la rege 
condamnarea la moarte a lui Aman şi un nou decret care nu numai că-l anulează pe primul, dar le 
permite ludeilor ca, exact în aceeaşi zi de 13 Adar, să-şi masacreze adversarii din imperiu; numărul 
victimelor variazădupă tradiții diferiteîntre 15000 şi 75000. 

Mardoheu devine primul demnitar în statal doilea după regeşi, împreună cu Estera, instituie 
sărbătoarea Purimului, în fiinţă la Evrei până azi, în amintirea momentului în care, odată mai mult, 
au scăpat de la nimicire. 

Cercetătorii biblici admit că Artaxerxe (Ahaşveroş în Versiunea Ebraică) nu este altul decât Xerxe I 
(486-465 î. H.). Cartea Esterei a fost scrisă la scurtă vreme după consumarea evenimentelor, iar 
autorul, un iudeu din partea locului, foarte familiar cu istoria, eticheta, intrigile şi luxul de la curtea 
regală, a folosit, deopotrivă, amintirile proprii, memoriile lui Mardoheu şi însemnările cronicarilor 
din palat. 

Cartea Esterei ni se păstrează în două versiuni: cea ebraică, incompletă, lacunară, ceea ce-i obligă 
pe traducători să apeleze, compensator, la textul grecesc; cea grecească, reprezentată mai ales prin 
codicii cei mai vechi ai Septuagintei: Vaticanus, Alexandrinus şi Sinaiticus. Cea grecească e 


redactată într-un stil controlat, sobru, concis, pe când cea ebraică, cu un număr mult mai mare de 
cuvinte, foloseşte deseori glosa şi parafraza. Dar deosebirea cu adevărat notabilă dintre ele e de 
natură teologică: Versiunea Ebraică e o scriere laică, în care numele lui Dumnezeu e absent şi în 
care nu există nici măcar o adiere de transcendenţă; cea grecească, dimpotrivă, prezintă o istorisire 
cu implicaţii religioase: totul se petrece cu participarea Dumnezeului lui Israel, făcătorul cerului şi 
al pământului, Cel ce veghează asupra poporului ales, pedepsindu-l pentru păcate şi iertându-l prin 
iubire; Mardoheu şi Estera nu sunt altceva decât instrumentele acestui Dumnezeu Care-Şi salvează 
poporul intervenind la timp. Această dimensiune religioasă a Septuagintei îi este dată îndeosebi de 
zece fragmente care lipsesc din Versiunea Ebraică, pe care unii biblişti occidentali le numesc 
„adaosuri“, dar care ar putea să nu fie altceva decât nişte texte incomode pe care un anume spirit 
laicizant le-a eliminat din originalul ebraic; nu trebuie uitat că Purimul este o sărbătoare 
eminamente laică, o mare petrecere cu mâncăruri şi băuturi. Nefăcând parte din canonul biblic, 
Evreii citesc doar facultativ Cartea Esterei la sărbătoarea Purimului; Septuaginta o are printre cărțile 
canonice (ultima din seria celor istorice), romano-catolicii au catalogat-o drept deuterocanonică, în 
timp ce protestanții o taxează ca „apocrifă“. În versiunea de față, cele zece fragmente sunt 
identificabile prin notele infrapaginale. 


Estera 

1 

Regele Artaxerxe o alungă pe regina Vasti. 

1 Şi a fost că după aceste întâmplări din zilele lui Artaxerxe (acest Artaxerxe domnea peste o sută 
douăzeci şi şapte de țări, de la India până în Etiopia),1 

2 la vremea când regele Artaxerxe îşi avea tronul în cetatea Suza, 

3 în cel de al treilea an al domniei sale a făcut un mare ospăț pentru prietenii săi şi pentru cei veniţi 
de prin alte neamuri şi pentru nobilii Persiei şi ai Mediei şi pentru mai-marii satrapilor, 

4 arătându-şi marea bogăţie a regatului său şi deosebita strălucire a slavei sale, de-a lungul a o sută 
optzeci de zile. 

5 Iar când s-au plinit zilele ospăţului de nuntă2, regele a făcut o petrecere de şase zile şi pentru 
neamurile ce se aflau în cetate, anume în curtea palatului regal, 

1 De fapt, e vorba de Xerxe I (486-465 î. H.), care a moştenit de la Darius I un imperiu gigantic, 
atestat documentar ca întinzându-se din India până în Etiopia, împărțit în douăzeci de satrapii şi 
numeroase provincii. El se intitula „regele cel mare”, „regele regilor”, „regele largului şi-ntinsului 
pământ” (a fost, totuşi, înfrânt la Salamina). În Textul Ebraic: Ahaşveroş. 2 Menţiune proprie 
Septuagintei. 

6 împodobită cu perdele de vison şi de purpură violetă, atârnată pe funii de in şi de mătase, trecute 
prin verigi de argint şi sprijinite pe stâlpi de marmură şi piatră, cu divanuri de aur şi de argint 
aşezate pe pardoseală de smarald şi de marmură albă, cu aşternuturi strălucite, lucrate cu alesături 
de flori şi cu revărsări de trandafiri de jur-împrejur, 

7 cu cupe de aur şi de argint şi cu o cupă de rubin-închis care preţuia treizeci de mii de talanţi, cu 
vin îmbelşugat şi dulce, din care bea însuşi regele. 

8 Ospăţul nu păstra rânduiala obişnuită, căci aşa a vrut regele să fie; el le-a poruncit slujitorilor să-i 
facă fiecăruia după voia lui şi a celor ce erau cu el. 

9 Regina Vasti a făcut şi ea ospăț, pentru femei, în palatul regelui Artaxerxe. 

10 În ziua a şaptea, când regele se înveselise, a zis către Mehuman, Bizeta, Harbona, Bigta, Abgata, 
Zetar şi Carcas, cei şapte eunuci care-i slujeau regelui Artaxerxe3, 

11 s-o aducă la el pe regină, ca s-o aşeze pe tron, s-o încununeze cu coroană şi să le arate nobililor 
şi neamurilor frumuseţea ei, căci era frumoasă.4 

3 Eunuci: demnitari de obicei, foarte influenţi la curţile regilor orientali. 

4 Text care confirmă versetul 5. E vorba de un ospăț de nuntă, la capătul căruia regina urma să fie 
încoronată de însuşi regele şi prezentată ca atare în toată splendoarea. 

12 Dar regina nu l-a ascultat ca să vină cu eunucii -, iar regele s-a mâhnit şi s-a mâniat. 

13 Şi a zis către prietenii săi: „Aşa a zis Vasti; faceţi dar pentru acest lucru lege şi judecată!” 5 

14 Atunci au venit la el Carşena, Şetar, Admata, Tarsis, Mereş, Marsena şi Memucan, principii 


Perşilor şi ai Mezilor, apropiaţi ai regelui, întâistătători pe lângă rege6; 

15 aceştia i-au grăit potrivit legilor, ce anume trebuie făcut cu regina Vasti, de vreme ce ea nu a 
făcut ceea ce regele îi poruncise prin eunuci. 

16 Şi a zis Memucan către rege şi către principi: „Regina Vasti s-a purtat rău nu numai faţă de rege, 
ci şi faţă de toţi guvernatorii şi principii regelui” 

17 şi le-a spus cuvintele reginei, cum anume a grăit ea împotriva regelui; „aşadar, dacă ea a grăit 
împotriva regelui Artaxerxe, 

18 atunci, de astăzi, şi celelalte doamne ale nobililor din Persia şi Media, auzind ce anume i-a spus 
ea regelui, vor cuteza ca în acelaşi chip să-şi necinstească soţii. 

19 Aşadar, dacă regelui i se pare potrivit, să dea poruncă împărătească, scrisă după legile Mezilor şi 
ale Perşilor întocmai, fără nici o schimbare: regina să nu intre la el, iar regele să-i 

5 Autorul nu ne spune (nici aici, nici mai jos) ce anume spusese regina, dar e de presupus că vorbele 
ei (ca şi refuzul de a veni) erau de natură să-ljignească pe suveran. 

6 Aceştia erau, în fapt, sfetnicii regelui, înţelepţi, astrologi şi jurişti, care aveau dreptul de a veni 
oricând în faţa suveranului, cu excepția timpului când el se afla în harem. 

ia vrednicia de regină şi să o dea unei femei mai vrednice decât ea; 

20 iar hotărârea regelui, aceea pe care el a luat-o, să fie larg răspândită în regatul său; şi astfel toate 
soțiile îşi vor cinsti bărbaţii, de la cel sărac pân” la cel bogat”. 

21 Cuvântul acesta a plăcut regelui şi nobililor; şi a făcut regele după spusa lui Memucan 

22 şi a trimis în tot regatul său, prin fiece ţară în limba ei, în aşa fel încât bărbaţii să fie de temut în 
casele lor.7 

2 

Estera devine regină. Mardoheu descoperă o uneltire împotriva regelui. 

1 După ce s-au petrecut acestea, mânia regelui a încetat; el n-a mai pomenit de Vasti, având în 
minte ce spusese ea şi cum o osândise. 

2 Atunci slujitorii regelui au zis: „Să se caute pentru rege fete tinere, curate şi frumoase; 

3 regele să numească dregători în toate ţările împărăției sale, iar aceştia să aleagă fete tinere şi 
frumoase [şi să le aducă] în cetatea Suza, în casa femeilor; ele să fie date în seama eunucului 
regelui, paznicul femeilor, şi să li se dea săpun şi cele ce mai sunt de trebuinţă pentru spălat; 

4 iar femeia care-i va plăcea regelui, aceea să fie regină în locul Vastiei”. Regelui i-a plăcut aceasta, 
şi aşa a făcut. 

5 În cetatea Suza se afla un iudeu al cărui nume era Mardoheu, fiul lui Tair, 

7 Numele reginei Vasti nu se află în analele curţii din Suza. 

fiul lui Şimei, fiul lui Chiş, din semințja lui Veniamin, 

6 unul din robii pe care Nabucodonosor, regele Babilonului, îi adusese din Ierusalim. 1 

7 La el se afla o copilă înfiată, fiica lui Aminadab, fratele tatălui său, care se numea Estera2; după 
ce acesteia îi muriseră părinții, el o adusese la el cu gândul de a-i fi femeie3; iar copila era 
frumoasă. 

8 Şi când porunca regelui a fost auzită, multe copile s-au adunat la Suza, sub supravegherea lui 
Hagai; Estera i-a fost şi ea adusă lui Hagai, paznicul femeilor4. 

9 Iar copila i-a plăcut şi a aflat bunăvoință în ochii lui; El s-a grăbit să-i dea săpunul şi partea ce i se 
cuvenea din celelalte; şi i-a rânduit şapte slujnice de la curtea regelui, pe care, împreună cu ea, le-a 
aşezat în casa femeilor. 

10 Dar Estera nu şi-a dat pe față familia, nici din ce neam făcea parte, căci Mardoheu îi poruncise să 
nu spună. 

11 Iar Mardoheu obişnuia să meargă zilnic prin curtea femeilor, ca să vadă ce se va petrece cu 
Estera. 

12 Acuma, vremea când o fată putea să intre la rege era după trecerea a douăsprezece luni (căci aşa 
se plineau zilele 

1 Foarte gramatical, textul s-ar referi la Mardoheu ca fiind „unul din robii...”, ceea ce pare 
imposibil: deportarea avusese loc în 587, ceea ce ar însemna că Mardoheu ar fi trebuit să aibă acum 
mult peste o sută de ani, iar Estera cel puţin şaptezeci. Aşadar, „unul din robii” se referă la Chiş, 
bunicul lui Mardoheu. 


2 Numele Estera derivă din acela al zeiţei Iştar (Astarte), sau din persanul stara = „stea”. 

3 Afirmaţie proprie Septuagintei, preluată şi însuşită de tradiţia iudaică postereştină. 

4 Hagai era eunucul îndatorat cu paza haremului. 

curăţirii: şase luni se ungea cu ulei de mirt şi şase luni cu alte mirodenii şi cu săpunuri femeiești); 

13 atunci intra la rege, când [eunucul] o ducea de la casa femeilor în odaia regelui; 

14 intra seara, iar dimineaţa era dusă în cea de a doua casă a femeilor, unde se afla Hagai, eunucul 
regelui, paznicul femeilor; ea nu mai intra la rege decât atunci când era chemată anume. 

15 Şi când s-a plinit vremea să intre la rege Estera fiica lui Aminadab, fratele tatălui lui Mardoheu -, 
ea nu a uitat nimic din ceea ce-i poruncise eunucul, paznicul femeilor; căci Estera afla bunăvoință în 
ochii tuturor celor ce o vedeau. 

16 Estera a intrat la regele Artaxerxe în cea de a douăsprezecea lună, adică în Tebet, în anul al 
şaptelea al domniei sale. 

17 Şi regele a iubit-o pe Estera, ea a aflat bunăvoință mai multă decât toate celelalte fecioare, iar el 
i-a pus coroana reginei. 

18 Regele a făcut un ospăț de şapte zile pentru toți prietenii săi şi pentru dregători şi a sărbătorit cu 
mare slavă nunta Esterei, iar celor ce se aflau sub sceptrul său le-a uşurat dările. 

19 Dar Mardoheu slujea la curte.5 

20 Iar Estera nu şi-a arătat rudenia, căci aşa îi poruncise Mardoheu: să se teamă de Dumnezeu şi să- 
Į păzească poruncile, aşa cum făcea şi când era la el; aşadar, Estera nu şi-a schimbat felul de viaţă. 

5 O inscripţie cuneiformă menţionează numele unui oarecare Mardoheu, demnitar cu plată la curtea 
regală din Suza. 

21 Atunci cei doi eunuci ai regelui, cei ce erau căpeteniile corpului său de pază6, s-au mâniat pe 
faptul că Mardoheu fusese pus în frunte şi căutau să-l ucidă pe regele Artaxerxe. 

22 De aceasta a aflat Mardoheu, el i-a spus Esterei, iar ea i-a vorbit regelui despre ceea ce se punea 
la cale. 

23 Atunci regele i-a cercetat pe cei doi eunuci şi i-a spânzurat. Şi regele a poruncit ca despre această 
faptă bună a lui Mardoheu să se facă însemnare, spre laudă, în Condica ce se afla în biblioteca 
regală.7 

3 

Aman unelteşte împotriva Iudeilor. 

1 După acestea, regele Artaxerxe i-a dat o mare cinstire lui Aman, fiul lui Hamadata Agaghitull, 
din ţara Agag, şi i-a înălţat scaunul mai presus decât ale tuturor prietenilor săi. 2 

2 Şi toţi curtenii i se închinau, căci aşa poruncise regele să se facă; dar Mardoheu nu i se închina.3 

3 Atunci curtenii i-au zis lui Mardoheu: „Tu de ce nu asculţi de porunca regelui?” 

6 De fapt, aceştia răspundeau de paza apartamentului regal, ceea ce însemna că aveau acces direct 
în spaţiul intim al suveranului. 

7 Se ştie că, în final, regele Xerxe I a fost asasinat, în urma unui complot de curte; aşadar, cu sau 
fără Mardoheu, împrejurarea s-a repetat. 

1 Agaghitul: descendent, probabil, din Agag, rege al Amaleciţilor (1 Rg 15, 8-9), popor duşman al 
Israeliţilor. 

2 Noul rang al lui Aman era echivalent cu al primului ministru. 

3 Închinarea” era prosternarea pe genunchi şi cu faţa la pământ (frecventă în lumea orientală). 

4 Aşa îi spuneau în fiecare zi, dar el nu le dădea ascultare. Atunci i-au spus lui Aman că Mardoheu 
se împotriveşte poruncii regelui; Mardoheu însă le spusese că e iudeu.4 

5 Şi dacă Aman a înţeles că Mardoheu nu i se închină, a fost cuprins de mare mânie 

6 şi şi-a pus în gând să-i nimicească pe toţi Iudeii de sub stăpânirea lui Artaxerxe. 

7 lar în cel de al doisprezecelea an al domniei lui,5 Artaxerxe a făcut sfat şi a aruncat sorţi6, pentru 
zile şi luni, pentru ca neamul lui Mardoheu să fie nimicit într-o singură zi; şi sorțul a căzut pe ziua a 
treisprezecea” a lunii Adar. 

8 Şi i-a grăit regelui Artaxerxe, zicând: „Este un neam risipit printre neamuri în toată împărăţia ta; 
legile lor sunt altfel decât ale tuturor celorlalte neamuri, iar ei nu ascultă de legile regelui; dacă 
regele îi lasă aşa, nu-i foloseşte la nimic. 

9 Dacă regele crede că e bine, să dea poruncă pentru nimicirea lor; iar eu voi vărsa în vistieria 


regelui zece mii de talanţi de argint”. 

10 Atunci regele şi-a scos inelul şi l-a pus în mâna lui Aman, pentru ca 

4 Apartenența sa la religia monoteistă, potrivit căreia numai lui Dumnezeu I se cuvine închinare, 
era, de fapt, motivaţia refuzului. 

5 Anul 474 î.H. 

6 T. M.: „... au aruncat Pur, adică sorţul”. „Pur”: cuvânt de origine asiriană, al cărui echivalent 
ebraic era „sorţ” sau „zar” (prin sorţi se consultau zeii sau astrele spre a se vedea care va fi ziua cea 
mai potrivită pentru plănuitul pogrom). Cuvântul „Pur” va da numele sărbătorii Purim (vezi 9, 26- 
32). 

7 Textual: „ziua a paisprezecea”; se pare că autorul (sau copistul) a avut în minte ziua sărbătorii 
Purimului (vezi 9, 17, 21 şi 26). 

acesta să pecetluiască porunca scrisă împotriva ludeilor. 

11 Şi i-a zis regele lui Aman: „Argintul ţine-l pentru tine, iar cu neamul [ludeilor] fă cum vrei!” 

12 În cea de a treisprezecea zi a lunii întâi au fost chemaţi grămăticii regelui, iar aceştia au scris, 
după cum le-a poruncit Aman, către căpeteniile oştirilor şi către guvernatorii din toate ţările, din 
India până în Etiopia, către cele o sută douăzeci şi şapte de ţări, către cârmuitorii neamurilor în 
limba fiecăruia, în numele regelui Artaxerxe. 

13 

14 Copiile acestei scrisori s-au făcut cunoscute în fiecare ţară; şi poruncă li s-a dat tuturor 
neamurilor să fie gata pentru ziua aceea. 

15 Treaba era grăbită la Suza. şi-n timp ce regele şi Aman se aşterneau pe băut, cetatea era în 
fierbere. 

4 

Mardoheu îi cere Esterei să intervină pe lângă rege. Rugăciunea lui Mardoheu. Rugăciunea Esterei. 
1 Când Mardoheu şi-a dat seama de ceea ce se făcuse, şi-a sfâşiat hainele şi s-a îmbrăcat în sac şi s- 
a presărat cu cenuşăl; şi, alergând pe ulițele cetăţii, striga cu glas mare: „Piere neamul care n-a 
făcut nimic rău!” 

2 Şi a venit la poarta regelui, dar acolo a rămas, căci nu-i era îngăduit să intre în curte având pe el 
sac şi cenuşă. 

3 şi-n fiecare ţară unde fuseseră vestite scrisorile, strigăt şi tânguire şi plângere 

1 A intrat în ţinută de doliu. 

mare era printre Iudei: sac pe ei, şi cenuşă şi-au presărat. 

4 Atunci slujnicele şi eunucii reginei au venit la ea şi i-au spus: iar ea, când a auzit ce se făcuse, s-a 
tulburat; şi a trimis la Mardoheu ca să-l îmbrace, adică să ia de pe el haina de sac, dar el nu s-a 
învoit. 

5 Aşa că Estera l-a chemat pe Hatac, eunucul ei, cel care era rânduit să-i stea aproape, şi l-a trimis la 
Mardoheu, ca să afle adevărul. 

6 Şi mergând Hatac la Mardoheu în piaţa oraşului ce se afla în faţa curții regelui,2 

7 Mardoheu i-a spus acestuia ce se petrecuse, şi făgăduinţa pe care Aman i-o făcuse regelui, aceea 
de a aduce în vistierie zece mii de talanţi pentru ca el să-i nimicească pe Iudei. 

8 Şi i-a dat şi o copie de pe porunca pornită din Suza aceea ce privea nimicirea -, ca s-o arate 
Esterei. Şi i-a mai zis să-i poruncească să intre la rege şi să-l roage şi să-l înduplece pentru popor; 
„ŞI să-ţi aduci aminte de zilele tale cele smerite, cum erai tu hrănită cu mâna mea; fiindcă Aman cel 
ce este al doilea după rege a grăit împotriva noastră, ca să fim daţi morţii. Cheamă-L pe Domnul şi 
vorbeşte-i regelui despre noi, să ne scape de la moarte”. 

9 Aşa că Hatac a venit la ea şi i-a spus toate cuvintele acestea. 

10 Atunci Estera a zis către Hatac: „Mergi la Mardoheu şi spune-i: 

11 Toate neamurile din regat ştiu că oricine bărbat sau femeie va intra la rege (în curtea cea mai 
dinlăuntru) fără să fi fost chemat, acea persoană nu 

2 Verset preluat din T. M. (text lacunar în LXX). 

7714 

scapă vie (în afară de aceea asupra căreia regele îşi va întinde sceptrul său de aur); or, sunt treizeci 
de zile de când eu n-am mai fost chemată să intru la rege”. 


12 Iar Hatac i-a spus lui Mardoheu cuvintele Esterei. 

13 Şi a zis Mardoheu către Hatac: „Mergi la ea şi spune-i: «Estera, să nu spui în sine-ţi că doar tu, 
dintre toţi Iudeii, vei scăpa în regat; 

14 că dacă tu nu vei vrea să asculţi în această împrejurare, ludeilor le va veni ajutor şi sprijin din 
altă parte, iar tu şi casa tatălui tău veţi pieri; [pe de altă parte], cine ştie dacă nu cumva tu ai fost 
făcută regină tocmai pentru această împrejurare?y”. 

15 Atunci Estera l-a trimis la Mardoheu pe cel ce venise la ea, ca să-i spună: 

16 „Du-te şi adună-i pe Iudeii din Suza şi postiţi pentru mine; timp de trei zile să nu mâncaţi şi să 
nu beţi, nici noaptea şi nici ziua; şi nici eu cu slujnicele mele nu vom mânca; atunci voi intra la rege 
înfruntând legea, chiar dacă va trebui să mor”. 

17 

5 

Estera intervine la rege. Aman la ospăţul reginei. 

1 Şi a fost că în ziua a treia, când ea a încetat să se roage, şi-a dezbrăcat hainele tristeţii şi s-a 
îmbrăcat cu cele de slavă.1 Şi având înfăţişare strălucită 

1 De aici până la sfârşitul versetului 2, text propriu Septuagintei, în care autorul se arată preocupat 
de starea de spirit a Esterei prilejuită de venirea ei la rege. 

şi chemându-L pe Dumnezeu-Cel-a-toate-văzător şi Mântuitor, a luat cu ea două slujnice: una de 
care se sprijinea ca într-o alintare femeiască, şi una care-i mergea în urmă ţinându-i trena. 
Înfloritoare era în desăvârşirea frumuseţii sale şi faţa ei era veselă ca şi cum ar fi fost plină de 
iubire, dar inima îi era apăsată de frică. Şi, după ce a trecut prin toate uşile, s-a oprit în faţa regelui; 
acesta şedea pe tronul regal, îmbrăcat în toate vestmintele slavei sale, în aur şi pietre scumpe, dar cu 
chipul posomorât. Şi dacă şi-a ridicat capul încărcat de strălucire, a privit cu cumplită mânie. Atunci 
regina a căzut şi s-a schimbat la față din pricina slăbiciunii care o cuprinsese şi şi-a aplecat capul pe 
slujnica ce-i mergea alături. Dar Dumnezeu a schimbat duhul regelui în blândeţe; cuprins de 
simţăminte puternice, s-a ridicat de pe tronul său şi a cuprins-o în braţele lui până ce ea şi-a venit în 
fire; şi a mângâiat-o cu vorbe bune şi i-a zis: „Ce ai, Estera? Eu sunt fratele tău.2 Linişteşte-te, tu nu 
vei muri, căci stăpânirea mea e şi a ta. Apropie-te!” 

2 Şi, ridicându-şi sceptrul de aur, i-a atins grumazul şi a îmbrăţişat-o şi i-a zis: „Vorbeşte-mi!” Iar 
ea i-a zis: „Te-am văzut, domnul meu, ca pe un înger al lui Dumnezeu, şi inima mi s-a tulburat de 
spaima slavei tale; că minunat eşti, stăpâne, şi faţa ta e plină de haruri”. şi-n timp ce vorbea, a căzut 
din nou, leşinată; iar regele s-a tulburat şi toată curtea căuta s-o aline. 

2 În mentalitatea şi limbajul antichităţii, adeseori soţul îi spunea soţiei „soră”, iar soţia îi spunea 
soţului „frate”, în semn de iubire şi egalitate (vezi şi Cântarea Cântărilor). Cât despre schimbarea 
stării de spirit a regelui, Dumnezeu a avut un aliat: frumuseţea Esterei. 

3 Şi i-a zis regele: „Ce vrei tu, Estera? şi care-ţi este cererea? [cere-mi] chiar jumătate din regat, şi 
ţi-l voi da!” 

4 Atunci Estera a zis: „Astăzi e ziua mea de sărbătoare; dacă regelui i se pare că e bine, atunci să 
vină împreună cu Aman la ospăţul pe care-l voi face astăzi”.3 

5 lar regele a zis: „Chemaţi-l degrabă pe Aman, ca să plinim poftirea Esterei!” Şi au mers amândoi 
la ospăţul despre care vorbise Estera. 

6 Iar la băutură a zis regele către Estera: „Ce doreşti, regină Estera? Îţi voi da ca şi celor vrednici de 
cinstire”. 

7 Ea a zis: „Cererea şi rugămintea mea sunt: 

8 Dac-am aflat bunăvoință în faţa regelui, atunci regele împreună cu Aman să vină şi mâine la 
ospăţul pe care-l voi face pentru ei; mâine voi da şi răspunsul”. 

9 Aşa că Aman a ieşit de la rege foarte vesel şi voios. Dar când Aman l-a văzut în curte pe iudeul 
Mardoheu, s-a aprins de mânie. 

10 Şi ducându-se acasă, şi-a chemat prietenii şi pe Zereş, soţia sa, 

11 şi le-a arătat bogăția şi mărirea cu care regele îl căftănise, şi cum îl făcuse mare dregător şi 
diriguitor în regat. 

12 Şi a zis Aman: „Regina nu a chemat pe nimeni să vină la ospăț împreună cu regele decât pe 
mine; ba încă şi pentru mâine m-a poftit. 


13 Numai asta nu-mi place, când îl văd în curte pe iudeul Mardoheu”. 

14 Atunci Zereş, soţia sa, şi prietenii i-au zis: „Porunceşte să-ţi facă o spânzurătoare 

3 Estera urmăreşte să alimenteze infatuarea lui Aman (şi aşa, excesivă: vezi vv. 11-12). Căderea lui 
va fi astfel şi mai spectaculoasă. 

înaltă de cincizeci de coți; mâine vorbeşte-i regelui, Mardoheu să fie spânzurat, iar tu vei merge la 
ospăț împreună cu regele şi te vei veseli”. Lui Aman i-a plăcut ce i se spusese şi a pregătit 
spânzurătoarea. 

6 

Aman trebuie să-i dea cinstire lui Mardoheu. 

1 În noaptea aceea Domnul a alungat somnul regelui, iar acesta i-a zis slujitorului său să-i aducă 
Cronica însemnărilor zilnice şi să-i citească. 

2 Şi a aflat însemnările care fuseseră scrise asupra lui Mardoheu, cum îi spusese el regelui despre 
cei doi eunuci ai regelui, când ei stăteau de pază şi plănuiau să pună mâna pe Artaxerxe. 

3 Şi a zis regele: „Ce cinste sau răsplată i-am dat eu lui Mardoheu?” Iar slujitorii regelui au zis: “N- 
ai făcut nimic pentru el”. 

4 şi-n vreme ce regele punea întrebări asupra bunăvoinţei lui Mardoheu, iată că Aman se afla în 
curte. Şi a zis regele: „Cine e în curte?” Că Aman venise în curte ca să-i spună regelui să-l spânzure 
pe Mardoheu în spânzurătoarea pe care o pregătise. 

5 Slujitorii regelui au zis: „lată, în curte stă Aman”. Iar regele a zis: „Chemaţi-l 
6 lar regele a zis către Aman: „Ce-i voi da eu omului pe care vreau să-l cinstesc?” Atunci Aman a 
zis întru sine: pe cine vrea regele să-l cinstească, dacă nu pe mine?... 

7 Iar către rege a zis: „Pentru omul pe care regele vrea să-l cinstească 

8 să aducă slujitorii regelui vestmântul de vison cu care însuşi regele se îmbracă şi calul pe care 
însuşi regele călăreşte 

9 şi să-i fie date unuia din nobilii prieteni ai regelui, iar acela să-l îmbrace pe omul pe care regele îl 
iubeşte şi să-l urce călare pe cal şi să strige pe ulițele cetăţii, zicând: aşa i se va da fiecărui om pe 
care vrea regele să-l slăvească!”1 

10 Iar regele a zis către Aman: „Bine ai zis! Aşa fă-i iudeului Mardoheu, cel ce slujeşte la curte; şi 
să nu laşi pe dinafară nici un cuvânt din cele pe care le-ai spus!”2 

11 Aşa că Aman a luat vestmântul şi calul şi l-a îmbrăcat pe Mardoheu şi l-a urcat pe cal şi a 
străbătut ulițele cetății şi a strigat, zicând: „Aşa i se va da fiecărui om pe care vrea regele să-l 
slăvească!” 

12 Apoi Mardoheu s-a întors la curte, iar Aman s-a întors acasă cătrănit, cu capul în pământ. 

13 Aman a povestit soției sale, Zereş, şi prietenilor săi cele ce se întâmplaseră, iar prietenii şi femeia 
sa i-au zis: „Dacă Mardoheu este din neamul ludeilor şi dacă tu ai început a fi umilit în faţa lui, vei 
cădea negreşit şi nu vei fi în stare să-i ţii piept, căci Dumnezeul-Cel-Viu e de partea lui”. 

1 Alai princiar, de care avusese parte şi Iosif la curtea lui Faraon (Fe 41, 41-43). Mai târziu, la 
curtea otomană, făcea parte din ceremonialul de învestitură a marelui vizir. 

2 Regele îl onorează pe Mardoheu la foarte scurtă vreme după ce dăduse un edict pentru 
exterminarea neamului acestuia! E de observat însă că edictul descrie caracteristicile neamului 
incriminat, fără să-i pomenească şi numele, ceea ce înseamnă că, în momentul de faţă, regele nu 
face nici o legătură între Mardoheu şi obiectul decretului, după cum nu face nici o legătură între 
Mardoheu şi Estera. 

14 şi-n timp ce ei încă vorbeau, au venit eunucii şi l-au grăbit pe Aman să se ducă la ospăţul pe 
care-l pregătise Estera. 

7 

Estera intervine din nou la rege. Aman e spânzurat. 

1 Regele şi Aman au intrat să se ospăteze cu regina. 

2 În vremea ospăţului, regele a zis a doua oară către Estera: „Ce e asta, regină Estera? Care-ţi este 
cererea? care-ţi este rugămintea? că ţi se va împlini, până la jumătate din regatul meu”.1 

3 Iar ea, răspunzând, a zis: „Dacă eu am aflat bunăvoință în faţa regelui, să-mi dăruiască mie şi 
poporului meu viaţa pentru care mă rog; 

4 căci eu şi poporul meu suntem vânduți? spre nimicire, spre jefuire şi spre robie noi şi copiii noştri 


p> 


să fim robi şi roabe; dar eu nu m-am supus, de vreme ce omul care defaimă nu e vrednic de palatul 
regelui.3 

5 Iar regele a zis: „Cine este cel ce a îndrăznit să facă lucrul acesta?” 

1 Evident ca şi prima dată regele ştie că un asemenea ospăț are un preţ. 

2 Verbul „a vinde” (uneori folosit în Biblie pentru echivalentul „a da în mâna vrăjmaşului”) poate fi 
aici o aluzie la mita (de zece mii de talanţi, obţinuţi prin jefuirea victimelor) pe care Aman i-o 
oferise regelui. 

3 Regina introduce o rațiune de ordin moral. T. M. induce un argument economic: „Dacă am fi fost 


vânduți pentru robie bărbaţi şi femei —, eu mi-aş fi ţinut gura; dar vrăjmaşul nu ar fi acoperit 
paguba făcută regelui” (vistieria ar fi fost lipsită de cei zece mii de talanţi). 

6 Estera a zis: „Potrivnicul este Aman, omul acesta viclean”. Atunci Aman s-a cutremurat în faţa 
regelui şi a reginei. 

7 Ridicându-se regele de la masă, a mers în grădină. lar Aman se ruga de regină şi-i cerea milă, căci 
se vedea pe sine în primejdie. 

8 Când regele s-a întors din grădină, Aman tocmai se aruncase pe patul pe care se afla regina, 
implorând-o. Atunci regele a zis: „Tu vrei chiar să-mi siluieşti soţia în propria mea casă?...”. Iar 
Aman, când a auzit, s-a schimonosit la faţă. 

9 Atunci Harbona, unul din eunuci, a zis către rege: „lată, Aman a pregătit şi o spânzurătoare pentru 
Mardoheu cel ce i-a vorbit regelui despre ce se punea la cale; o spânzurătoare înaltă de cincizeci de 
coţi a fost ridicată la casa lui Aman”. lar regele a zis: „Să fie el spânzurat în ea!” 

10 Aşa a fost spânzurat Aman în spânzurătoarea pe care i-o pregătise lui Mardoheu; atunci mânia 
regelui s-a stins. 

8 

Răzbunarea ludeilor. 

1 În ziua aceea, regele Artaxerxe i-a dat Esterei tot ce-i aparţinea potrivnicului Aman. Şi l-a chemat 
regele pe Mardoheu căci Estera îi spusese că-i este rudă. 

2 Şi regele şi-a scos inelul pe care-l luase de la Aman şi i l-a dat lui Mardoheu; iar Estera l-a pus pe 
Mardoheu peste toate câte avusese Aman. 

3 Şi din nou i-a vorbit regelui şi i-a căzut la picioare şi i s-a rugat să înlăture nedreptatea lui Aman 
şi tot ceea ce făcuse el împotriva ludeilor. 

4 Atunci regele şi-a întins asupra Esterei sceptrul de aur, iar Estera s-a ridicat şi a şezut lângă rege. 

5 Şi a zis Estera: „Dacă regele crede că e bine şi dacă eu am aflat bunăvoință [în ochii săi], să fie 
trimisă o poruncă prin care scrisorile trimise de Aman să fie anulate cele scrise pentru nimicirea 
Iudeilor din regatul tău. 

6 Căci nu-i aşa? cum aş putea eu să mă uit la necazul poporului meu, şi cum aş putea să rămân vie 
când neamul meu piere?” 

7 Atunci regele a zis către Estera: „De vreme ce ţi-am dat şi de bunăvoie ţi-am dăruit tot ceea ce 
avea Aman, şi de vreme ce l-am spânzurat fiindcă îşi ridicase mâna împotriva ludeilor, ce mai vrei 
de la mine? 

8 Dacă vă place, scrieţi şi voi în numele meu şi pecetluiţi cu inelul meu; căci tot ceea ce se scrie din 
porunca regelui şi e pecetluit cu inelul meu nu poate să cunoască împotrivire”. 

9 Grămăticii au fost astfel chemaţi în cea de a treia lună, adică Sivan, în ziua a douăzeci şi treia, în 
acelaşi an; şi li s-a scris Iudeilor ceea ce li se poruncise guvernatorilor şi căpeteniilor satrapilor, din 
India până-n Etiopia, în o sută douăzeci şi şapte de satrapii, după ţinutul şi limba fiecăreia; 

10 s-a scris în numele regelui şi s-a pecetluit cu inelul său, iar scrisorile au fost trimise prin ştafete; 
11 le-a poruncit ca în fiecare cetate să trăiască după legile lor, să-i ajute şi pe alţii [să facă la fel], iar 
cu vrăjmaşii lor să facă după cum le este voial 

1 Textul Masoretic în concordanţă cu o seamă de codici ai LXX adaugă: „.... să nimicească, să ucidă 
şi să dea pierzării cu femeile şi copiii lor pe toţi cei puternici din popor şi din ţară care ar îndrăzni 
să-i atace, iar averea lor să o jefuiască”. 

12 într-o singură zi în tot regatul lui Artaxerxe, şi anume în ziua a treisprezecea din luna a 
douăsprezecea, adică Adar.2 


13 

14 Atunci călăreţii au ieşit degrabă să îndeplinească porunca regelui; porunca a fost vestită şi în 
cetatea Suza. 

15 Iar Mardoheu a ieşit îmbrăcat în vestmânt regesc, cu coroană de aur şi diademă de vison; şi 
poporul din Suza a văzut şi s-a veselit. 

16 Iar ludeilor li s-a făcut lumină şi veselie 

17 prin cetăţi şi prin ţări, oriunde a ajuns porunca aducătoare de bucurie şi veselie; desfătare şi 
veselie pentru Iudei. Şi mulţi dintre păgâni se tăiau împrejur şi deveneau Iudei de frica ludeilor. 

9 

Iudeii îşi măcelăresc duşmanii. Se instituie sărbătoarea Purimului. 

1 În cea de a treisprezecea zi a lunii a douăsprezecea adică luna Adar au sosit scrisorile trimise de 
rege. 

2 În ziua aceea au pierit cei ce erau împotriva ludeilor, că nimeni nu li s-a împotrivit, temându-se de 
ei; 

3 că mai-marii satrapilor şi guvernatorii şi grămăticii regali îi cinsteau pe Iudei: 

2 Adică exact în ziua în care Iudeii urmau să fie exterminați ca efect al primului decret. 

4 că frica de Mardoheu stătea asupra lor 

5 (că porunca regelui era în putere, aceea ca numele acestuia să fie cinstit în tot regatul). 

6 În cetatea Suza au ucis Iudeii cinci sute de oameni; [între ei]: 

7 pe Parşandata, pe Dalfon, pe Aspata, 

8 pe Porata, pe Adalia, pe Aridata, 

9 pe Parmaşta, pe Arisai, pe Aridai şi pe lezata, 

10 adică pe cei zece fii ai lui Aman, fiul lui Hamadata, vrăjmaşul Iudeilor; în aceeaşi zi le-au jefuit 
averile]. 

11 Numărul celor ce au pierit în Suza a fost adus la cunoştinţa regelui. 

12 Şi a zis regele către Estera: „Dacă numai în cetatea Suza au omorât ludeii cinci sute de oameni, 
ce crezi tu că vor fi făcut în restul ţării? Ce mai ai de cerut, ca să-ţi fie dat?” 

13 Iar Estera a zis către rege: „Să li se îngăduie ludeilor să facă la fel şi mâine, ca să-i spânzure pe 
cei zece fii ai lui Aman”.2 

14 Atunci el a îngăduit să se facă aşa; şi le-a dat ludeilor din cetate trupurile fiilor lui Aman să le 
spânzure. 

15 În cea de a paisprezecea zi a lunii Adar s-au adunat Iudeii în Suza şi au ucis trei sute de oameni, 
dar de jefuit n-au jefuit nimic. 

16 Iar ceilalţi Iudei din regat s-au adunat şi s-au ajutat între ei şi au isprăvit cu grija de duşmani, că 
au ucis dintre 

1 T. M.: „... dar de pradă nu s-au atins”. 

2 Cele zece cadavre trebuiau şi spânzurate, nu numai ca exemplu pentru duşmani, dar şi pentru a 
împinge răzbunarea la ultimele consecinţe: „Blestemat de Dumnezeu e tot cel spânzurat pe lemn” 
(Dt 21, 23). 

aceştia cincisprezece mii3, în cea de a treisprezecea zi a lunii Adar; dar de jefuit n-au jefuit nimic. 
17 Iar în cea de a paisprezecea zi a acestei luni s-au odihnit şi au ţinut-o ca zi de odihnă cu bucurie 
şi veselie. 

18 Iudeii din cetatea Suza s-au adunat şi ei în cea de a paisprezecea zi şi s-au odihnit; dar au ţinut-o 
şi pe cea de a cincisprezecea, cu bucurie şi veselie. 

19 Acesta e motivul pentru care Iudeii împrăștiați în provincie [în afara cetăților] sărbătoresc ziua a 
paisprezecea a lunii Adar ca zi de veselie, trimițând daruri fiecare aproapelui său, pe când cei care 
locuiesc în metropole4 se veselesc în cea de a cincisprezecea zi a lunii Adar, trimițând daruri celor 
apropiaţi. 

20 Mardoheu a scris aceste întâmplări într-o carte şi le-a trimis ludeilor, atâţia câţi se aflau în 
regatul lui Artaxerxe, celor de aproape şi celor de departe, 

21 pentru ca ei să le statornicească drept zile de bucurie şi să ţină zilele de paisprezece şi 
cincisprezece ale lunii Adar, 

22 deoarece în aceste zile au avut ludeii pace dinspre duşmanii lor; cât despre luna Adar, în ea li s-a 


preschimbat plânsul în bucurie şi întristarea în zi bună: să o petreacă în întregime ca pe nişte zile de 
nuntă şi de veselie, trimițând daruri prietenilor lor şi săracilor. 

23 Iar Iudeii au făcut aşa, luând cunoştinţă de ceea ce le scrisese Mardoheu: 

24 cum Aman, fiul lui Hamadata Macedoneanul, 

3 T. M.: ... şaptezeci şi cinci de mii”, cifră atestată de Iosif Flaviu, de Vulgata şi Versiunea Siriacă. 
4 De fapt, metropola era una: Suza. 

pornise la luptă împotriva lor, cum a uneltit să se arunce sorţi pentru stârpirea lor 

25 şi cum a intrat el la rege cerându-i să-l spânzure pe Mardoheu; dar toate nenorocirile pe care el 
încerca să le abată asupra ludeilor s-au întors împotriva lui: el a fost spânzurat, el şi copiii lui. 

26 De aceea zilele acestea au fost numite Purim, adică „sorţi” (căci în limba lor aceştia se numesc 
„purim”)5. Aşadar, potrivit cu toate cuvintele acestei scrisori şi cu toate câte ei au suferit pe seama 
acestor fapte şi cu tot ceea ce li se întâmplase, 

27 Iudeii au rânduit, pentru ei, pentru seminţia lor şi pentru toţi cei ce se ţin de datina lor, ca 
nicicum să facă altfel, ci să ţină zilele acestea drept aducere aminte în fiecare generaţie şi-n fiecare 
cetate şi-n fiecare familie şi-n fiecare ţară. 

28 Zilele acestea ale Purimului vor fi ţinute pe întotdeauna, iar amintirea lor nu va lipsi din nici o 
generaţie. 

29 Iar regina Estera, fiica lui Aminadab, şi Mardoheu ludeul au scris tot ceea ce ei au făcut atunci, 
întărind scrisoarea despre ceea ce se cheamă Purim, 

30 aşa cum Mardoheu şi regina Estera hotărâseră în această privinţă. 

31 Atunci Mardoheu şi regina Estera au rânduit post pentru ei înşişi, potrivit cu sănătatea şi cu 
sfatul lor, 

32 iar Estera a poruncit ca el să fie pe veci rânduit, iar lucrul acesta să fie scris spre pomenire.6 

5 Vezi nota de la 3, 7. 

6 Încercat mai întâi în particular, postul a fost apoi generalizat prin poruncă. 

10 

Slava lui Mardoheu. 

1 Regele a rânduit un tribut în regatul său, şi pe uscat, şi pe mare. 

2 Cât despre tăria şi vitejia şi avuţia sa şi despre slava regatului său, iată, ele sunt scrise, spre 
amintire, în Cartea regilor Perşilor şi Mezilor. 1 

3 lar Mardoheu era al doilea după regele Artaxerxe şi era om mare în regat şi cinstit de către Iudei; 
ŞI şi-a petrecut viaţa iubit de toţi cei din neamul său.2 Şi a zis Mardoheu: „De la Dumnezeu s-au 
făcut acestea. Că mi-am adus aminte de visul pe care l-am avut asupra acestor fapte: nimic din ele 
n-a fost să nu fie: izvorul cel mic care a devenit râu şi era lumină şi soare şi apă multă; râul este 
Estera cu care regele s-a căsătorit şi pe care a făcut-o regină. Cei doi balauri suntem eu şi Aman. 
Neamurile sunt acelea care şi-au dat mâna să nimicească numele Iudeilor. Cât despre neamul meu, 
acesta este Israel, cel ce a strigat spre Dumnezeu şi s-a mântuit; Domnul Şi-a mântuit poporul, 
Domnul ne-a izbăvit din toate relele acestea. Semne şi minuni mari a făcut Dumnezeu, aşa cum nu 
s-au făcut la nici un alt neam. De aceea a poruncit El să se facă doi sorți: unul pentru poporul lui 
Dumnezeu şi unul pentru toate celelalte neamuri. Iar aceşti doi sorţi au ieşit la ceas şi la vreme şi-n 
zi de judecată în faţa lui Dumnezeu, pentru toate neamurile. Dumnezeu Şi-a adus aminte 

1 Din 2, 23 şi 6, ştim că la curtea din Suza exista o cronică cu însemnări zilnice. 

2 De aici până la sfârşit, text propriu Septuagintei (două fragmente): Tâlcuirea visului lui Mardoheu 
şi epilogul. 

de poporul Său şi a răzbunat moştenirea Sa. lar ei vor ţine aceste zile din luna Adar, adică a 
paisprezecea şi a cincisprezecea zi a lunii, cu adunare, bucurie şi veselie înaintea lui Dumnezeu, de- 
a lungul generaţiilor şi pe totdeauna în poporul Său Israel”. În cel de al patrulea an al domniei lui 
Ptolemeu şi a Cleopatrei3, Dositei, care zicea că e preot şi levit, şi Ptolemeu, fiul său, au adus 
această scriere despre Purim, pe care ei au adeverit-o4 şi pe care a tălmăcit-o Lisimah, fiul lui 
Ptolemeu, unul din [locuitorii] lerusalimului.5 

3 Nu se poate şti dacă e vorba de Ptolemeu VIII (114-113 î. H.) sau de Ptolemeu XII (48-47 î. H.), 
deoarece fiecare a domnit având alături o Cleopatră. 

4 Au atestat-o ca fiind autentică. 


5 Scrierea a fost tradusă (în greceşte) de către Lisimah, care locuia în Ierusalim, şi trimisă la 
Alexandria prin preotul Dositei şi fiul său, probabil din iniţiativa comunităţii ierusalimitene. 

Introducere la cartea lui Iov 

în părțile Răsăritului a trăit cândva bogatul, puternicul, neprihănitul şi dreptul Iov, un adevărat 
principe al ținutului Uz, regiune situată la hotarul dintre Idumeea şi Arabia. Iată însă că, din senin, 
asupra lui lov se năpustesc o seamă de nenorociri ce se rostogolesc una după alta, ca într-o cascadă 
ameţitoare: focul şi tâlhari îl lipsesc de turme, cirezi şi herghelii; cei zece copii ai săi, băieţi şi fete, 
mor de năprasnă sub dărâmăturile casei în care se ospătau. Izbit în tot ce are, lov găseşte tăria de a 
nu se descumpăni; el nu numai că nu-L blesteamă pe Dumnezeu, aşa cum ar fi făcut oricare altul, ci, 
dimpotrivă, îl binecuvintează, ca pe Unul ce are puterea de a lua ceea ce a dat. Nenorocirile însă nu 
se opresc aici; lov se pomeneşte lovit de o boală grea şi impură, cu trupul plin de bube 
dezgustătoare, ceea ce-l obligă să se izoleze de societate şi să-şi îndure suferinţa undeva în afara 
cetăţii, pe o grămadă de gunoi, aproape gol, răzându-şi puroaiele cu ajutorul unui ciob. Dar, cu toate 
că însăşi soția sa îl îndeamnă să-L blesteme pe Dumnezeu, lov se abţine şi de data aceasta. 

După o vreme, trei dintre prietenii săi, auzind de cele întâmplate, vin de departe să-l vadă şi să-l 
mângâie: Elifaz din Teman, Bildad din Şuah şi Țofar din Naamah. Adepţi ai înţelepciunii 
tradiționale, potrivit căreia Dumnezeu îi dă fiecăruia după faptele sale, pe cel drept adică 
răsplătindu-l cu viaţă fericită şi moarte senină, iar nedreptului plătindu-i pe măsura nedreptăţii lui, 
cei trei sunt departe de a-l consola pe nefericitul lor prieten; în fapt, ei se străduiesc să-l convingă că 
starea lui de acum trebuie să fie consecinţa unui oarecare păcat pe care el nu-l mărturiseşte sau, 
eventual, nu-l ştie. La rândul său, lov se apără cu îndârjire, susţinându-şi nevinovăția; şi iată-ne 
astfel în plină dramă a conflictului dintre starea ideală şi cea reală: prezumția că omul drept e 
răsplătit cu binele - şi viceversa - e contrazisă de evidenţa nenumăratelor cazuri în care dreptul e 
menit să sufere, în timp ce nelegiuitul, prin propria sa nelegiuire, se bucură de viaţă îmbelşugată şi 
moarte liniştită. Suferinţa omului drept, iată principala temă a procesului pe care lov i-L deschide 
lui Dumnezeu. Suferinţa sa e nu numai fizică, ci şi morală; în ultimă instanţă, el nu se plânge de 
suferinţă, ci de faptul că nu o înţelege, că ea se consumă sub semnul absurdului în atotputernicia 
unui Dumnezeu Care nu poate fi decât raţional. Suprema lui întrebare: De ce? rămâne fără răspuns, 
un răspuns pe care nu i-l pot da nici înţelepţii prin logica lor sofisticată, dar nici Dumnezeu Care, 
deocamdată, Se mulţumeşte să tacă. 

Pe neaşteptate, intervine un al patrulea prieten, Elihu; plecând de la unele afirmaţii oarecum 
hazardate ale lui lov la adresa măreției şi dreptăţii lui Dumnezeu, el încearcă să-i inculce acestuia 
măcar o urmă de vinovăţie, însă nu izbuteşte; osânditul continuă să-şi susțină inocenţa, dar fără să 
rostească vreun cuvânt blasfemiator. 

în cele din urmă, Dumnezeu rupe tăcerea şi-i vorbeşte lui lov din mijlocul norului. Rostirea Sa e 
menită să-i aducă aminte omului de propria sa fragilitate şi nimicnicie în raport cu eternitatea şi 
puternicia Creatorului. Folosind imagini strivitoare, ce se succedă ca o cascadă de fulgere, 
recurgând deseori la un limbaj al ironiei divine şi al verdictului fără replică, Dumnezeu trece prin 
faţa ochilor lui lov o seamă de minuni ale creației, precum alcătuirea lumii, splendoarea zorilor, 
nemărginirea mării şi a pământului, tainele luminii, măreția fenomenelor naturii, frumuseţea cerului 
şi a constelaţiilor, dar şi raţiunile ascunse ce zac în comportamentul unor animale ca antilopa 
(cerboaica), asinul sălbatic, struţul, calul dresat pentru război. Copleşit, lui Iov nu-i mai rămâne 
decât să-şi ducă degetul la buze, dar Atotputernicul îi mai pune în faţă două dintre făpturile Sale 
redutabile, Hipopotamul şi Leviatanul, înfăţişate cu o mare încrengătură de amănunte, menite să-i 
demonstreze omului că el, dacă nu are acces nici la cunoaşterea creaturii, cu atât mai puţin va avea 
acces la cunoaşterea Creatorului. lov se resemnează; el recunoaşte atotputernicia discreţionară a 
Dumnezeului său, pe Care mai înainte doar îl auzise, dar pe Care acum L-a şi văzut. La rândul Său, 
Dumnezeu îi mustră pe cei trei interlocutori ai lui lov pentru superficialitatea mărturiei lor şi-l laudă 
pe erou pentru cutezanţa de a-şi fi rostit adevărurile, chiar cu riscul, zicem noi, de a fi depăşit 
hotarul atât de subţire dintre revoltă şi blasfemie. Ca urmare, el va fi repus în drepturile sale depline, 
va redeveni sănătos, îşi va redobândi averile şi familia şi va trăi liniştit până la adânci bătrâneţe. 
Aceasta este Cartea lui lov, în 42 de capitole, capodopera poetică a Vechiului Testament şi una 
dintre cele mai tulburătoare ale literaturii universale. Poemul propriu-zis, în versuri, e cuprins între 


un Prolog (1, 1 - 2, 13) şi un Epilog (42, 7-17), ambele în proză. Ca arhitectură, el e structurat în trei 
mari secţiuni. Partea întâi (3, 1 - 31, 40) e alcătuită din amplul dialog dintre Iov şi cei trei prieteni; 
primul său cuvânt este urmat de două cicluri de cuvântări, fiecare interlocutor vorbind câte o dată şi 
primind câte un răspuns, şi de un al treilea ciclu, cu numai două cuvântări şi două răspunsuri. Partea 
a doua (32, 1 - 37, 24) cuprinde cuvântarea lui Elihu, iar cea de a treia (38, 1 - 42, 6) înfăţişează 
cuvântul lui Dumnezeu, întrerupt de o scurtă intervenţie a lui lov (40, 3-5) şi urmat de finalul 
concluziv al acestuia. 

Pe autor nu-l cunoaştem decât din opera însăşi. După toate probabilitățile, e vorba de un iudeu 
locuitor al Palestinei, a cărui bogată cultură va fi fost sporită prin călătorii în străinătate, mai cu 
seamă în Egipt. Cunoştea Legea lui Moise, la care însă se referă foarte rar şi doar aluziv, cu intenţia 
de a-i conferi propriei sale opere un caracter de universalitate. S-a emis şi ipoteza că opera ar avea 
doi autori: unul, al părții în proză (Prologul şi Epilogul), în care un al doilea ar fi intercalat poemul 
în versuri. Argumentele, mai ales de ordin filologice şi stilistic, nu au consistenţă. Nu poate fi 
exclusă însă prezumția că autorul a preluat din tradiţia orală istoria lui lov, pe care a amplificat-o şi 
adâncit-o prin vastul său poem. Dacă Goethe a preluat din folclor tema lui Faust, iar din cartea lui 
Iov, textele din care şi-a construit „Prologul în cer“ al celebrei sale opere, nimeni nu se gândeşte să- 
i alăture un autor-asociat, aşa după cum lui Shakespeare nu i se contestă originalitatea prin aceea că 
preluase, transfigurând-o, legenda lui Hamlet. 

Asupra timpului când a fost scrisă cartea, părerile sunt împărţite. În general, bibliştii protestanți şi o 
parte din cei catolici se pronunţă pentru perioada post-exilică, adică după anul 538 î. H. Şcoala 
biblică românească însă optează pentru o perioadă pre-exilică, adică anterioară anului 587 î. H. Pe 
lângă marea ei frumuseţe literară, Cartea lui Iov prezintă şi un deosebit interes teologic, mai ales 
prin textele inspirate care aruncă lumini timpurii asupra perspectivei eshatologice: credinţa în 
nemurirea sufletului şi putinţa acestuia de a-L vedea pe Dumnezeu; învierea trupului şi o înviere 
obştească; omul înviat este una şi aceeaşi persoană cu cel care a trăit pe pământ. De asemenea, 
mijeşte ideea unui Mântuitor, precum şi aceea a unui martor ceresc, identificat în teologia ortodoxă 
ca fiind Maica Domnului. 


Iov 

1 

Prolog: bunăstarea, nenorocirile şi înțelepciunea lui Iov. 

1 A fost cândva în ținutul Uz1 un om pe care-l chema Iov 2; acesta era un om adevărat, neprihănit, 
drept, cinstitor de Dumnezeu3, ferindu-se de tot lucrul 

1 Uz (uneori transcris Uț, în Vulgata, Huz): după toate probabilitățile, regiune situată în sud-estul 
Palestinei, în aria Moabului, care cuprindea şi o parte din deşertul Arabiei. Numele e redat aici după 
T. M. Se pare însă, potrivit unor exegeţi, că autorul a folosit într-adins un nume incert spre a-i da 
istorisirii un caracter de generalitate. E posibil ca aceasta să fi fost rațiunea pentru care Septuaginta 
îl desemnează cu numele de Ausitis, a cărui rădăcină poate fi pusă în relație cu grecescul austeros = 
sec, pustiu, aspru, auster. 

2 lov: nume propriu care poate fi pus în relaţie cu ebraicul iib = „a duşmăni”, „a trata pe cineva 
drept duşman”, ceea ce ar duce la însemnarea: „cel duşmănit şi persecutat”. Deşi cu nume simbolic, 
Iov a fost un personaj istoric, atestat ca atare de Proorocul lezechiel (14, 14), care-l aşază alături de 
drepţii Noe şi Daniel, precum şi de Sfântul Iacob (5, 11), care-l dă exemplu de răbdare. Sfinţii 
Părinţi, atât răsăriteni cât şi apuseni, sunt unanimi în a-i recunoaşte existenţa istorică. În calendarul 
ortodox e prăznuit la 6 mai; în cel catolic, la 10 mai. 

3 Ebr.: „temător de Dumnezeu”. Grecescul theoseves înseamnă „cinstitor de Dumnezeu”, aşa cum e 
folosit şi în FA 16, 14. Verbul sevo înseamnă „a onora”, „a venera”, „a cinsti”, cu referire specială 
la divinităţi, şi numai în al doilea rând, ca sens derivat, poate însemna şi „a se teme”, dar o teamă 
vecină cu respectul, care, la rându-i, e impus de sentimentul cinstirii. Aşadar, teologic vorbind, fără 
ca frica de Dumnezeu să fie eliminată sau ignorată, principala legătură a lui lov cu Dumnezeu este 
aceea a cinstirii, pe care se întemeiază şi actele rituale relatate în versetul 5. 

rău. 

2 Şapte feciori şi trei fete i s-au născut. 

3 Avea o turmă de şapte mii de oi, trei mii de cămile, cinci sute de perechi de boi, cinci sute de 


asine păscătoare, precum şi mulțime mare de slugi; avea tot ce poate să aibă un om pe pământ4; şi 
omul acesta era cel mai de seamă din tot ţinutul Soarelui-Răsare. 

4 Feciorii lui, adunându-se unul la altul, făceau pe rând ospeţe-n fiecare zi, aducându-le şi pe cele 
trei surori ale lor să mănânce şi să bea împreună cu ei. 

5 Iar când se isprăveau zilele ospăţului, lov îi chema şi-i supunea curăţirii5; şi sculându-se dis-de- 
dimineaţă aducea pentru ei jertfe, după numărul lor, şi un vițel pentru păcat, pentru sufletele lor, 
căci zicea Iov: „Nu cumva feciorii mei să fi gândit în cugetele lor ceva rău asupra lui Dumnezeu”. 
Aşa făcea Iov în toată vremea. 

6 Şi iată că-n ziua aceea când îngerii lui Dumnezeu6 au venit la-nfăţişare înaintea 

4 Textual: „lucruri mari îi erau lui pe pământ”; precizare proprie Septuagintei. Înalta stare socială a 
lui lov e menţionată în propoziţia următoare, precum şi în capitolul 29. 

5 În calitate de cap de familie, Iov îşi asuma rolul sacerdotal al purificării. 

6 Ebr.: „fiii lui Dumnezeu”, ca în Fe 6, 1-4; Ps 28, 1. Septuaginta echivalează prin „îngerii lui 
Dumnezeu”, ca în Tob 5,4: fiinţe spirituale, superioare omului, care alcătuiesc curtea împărătească a 
lui Dumnezeu, slujitori cărora Acesta le acordă audienţe în zile anumite. 

Domnului, împreună cu ei a venit şi Diavolul7. 

7 Atunci Domnul i-a zis Diavolului: „Tu de undeai venit?” Şi răspunzând Diavolul, a zis către 
Domnul: „Dac-am dat un târcol pământului şi-am hoinărit prin cele de sub cer, iată-mă şi-aici!” 

8 lar Domnul i-a zis: „Luat-a cugetul tău în seamă şi pe robul Meu lov?, că dintre pământeni nu-i 
nici un om ca el, neprihănit, adevărat, cinstitor de Dumnezeu, ferindu-se de tot lucrul rău?” 

9 Iar Diavolul, răspunzând în faţa Domnului, a zis: „Oare pe degeaba îl cinsteşte Iov pe Dumnezeu? 
10 Oare n-ai făcut tu gard ocrotitor împrejurul curții lui şi-mprejurul casei lui şi-mprejuru-a tot 
întinsul bunurilor lui? oare nu tu ai binecuvântat lucrul mâinilor lui şi-ai făcut ca turmele lui să 
umple pământul? 

11 Dar ia întinde-ţi mâna şi atinge-te de tot ce are, şi să vedem dacă nu cumva o să te 
blagoslovească drept în faţă...”. 

12 Atunci Domnul i-a zis Diavolului: „lată, toată avuţia lui o dau pe mâna ta; numa de el să nu te 
atingi.” Iar Diavolul a plecat din faţa Domnului. 

13 Şi a fost că-ntr-o zi feciorii lui lov şi 

7 Ebr.: „Satanul”. Articulat, el nu e un nume propriu (devine astfel în 1 Par 21, 1), ci conotează un 
atribut care în limba ebraică înseamnă „Acuzatorul” (aşa cum îl traduce TOB). Textul însă nu-l 
prezintă astfel, ci ca pe un duh iscoditor, intrigant, gata să facă rău. „Diavolul” e o noţiune mai 
precisă, desemnând duhul rău prin excelenţă, care însă nu acţionează decât cu ştirea şi îngăduinţa 
lui Dumnezeu. 

fiicele lui beau vin8 în casa fratelui lor mai mare. 

14 Şi iată că un vestitor a venit la Iov şi i-a spus: „Perechile de boi arau şi asinele păşteau pe lângă 
ei, 

15 când prădătorii9 au năvălit asupră-le şi le-au dus, iar pe slugi le-au trecut prin sabie; eu singur 
am scăpat şi-am venit să-ţi dau de veste!” 

16 În timp ce el încă grăia, un alt vestitor a venit la Iov şi i-a spus: „Foc din cerlO a căzut şi a 
mistuit oile, arzându-i şi pe păstori; eu singur am scăpat şi-am venit să-ţi dau de veste!” 

17 n-a sfârşit bine vorba când un alt vestitor a venit la Iov şi i-a spus: „Caldeiil 1 au năvălit asupră- 
ne în trei pâlcuri, au înconjurat cămilele şi le-au luat, iar pe slugi le-au ucis cu sabia; eu singur am 
scăpat şi-am venit să-ţi dau de veste!” 

18 În timp ce încă vorbea, un alt vestitor a venit şi i-a spus lui lov: „Feciorii tăi şi fetele tale mâncau 
şi beau vin în casa fratelui lor mai mare, 

19 când iată că dinspre pustie un vânt puternic s-a stârnit de năprasnă, a zguduit cele patru colţuri 
ale casei, casa s-a prăbuşit peste copiii tăi, iar ei au murit; eu singur am scăpat şi-am venit să-ţi dau 
de veste”. 

8 Ebr.: „mâncau şi beau vin” (ca în versetele 4 şi 18). 

9 Ebr.: „Sabeenii” = trib nomad din vecinătatea Medinei. 

10 Ebr.: „Focul lui Dumnezeu”, ceea ce ar sugera că această calamitate ar fi opera lui Dumnezeu. 
Textul Septuagintei trimite la fenomenul natural al fulgerului-trăsnet. 


11 Textual: „Călăreţii”. Prin Caldei se înțelegeau triburile aramaice ecvestre, care se ocupau cu jaful 
şi care puteau izbi dinspre răsărit sau dinspre miază-noapte. 

20 Atunci lov s-a sculat, şi-a sfâşiat hainele, şi-a tuns părul capului, şi-a presărat ţărână pe capl2, a 
căzut cu fața la pământ şi s-a închinat, zicând: 

21 „Gol am ieşit din pântecele maicii mele, gol mă voi întoarce-n matca meal13; Domnul a dat, 
Domnul a luat; cum I-a plăcut Domnului, aşa s-a făcut14; fie numele Domnului binecuvântat!” 

22 Întru acestea toate câte i s-au întâmplat, Iov nu a păcătuit în faţa Domnului şi nu L-a făcut pe 
Dumnezeu nebun. 

2 

Prolog: răbdarea lui lov. 

1 Şi a fost că-n ziua aceea când îngerii lui Dumnezeu au venit la-nfăţişare înaintea Domnului, 
venit-a şi Diavolul în mijlocul lor să I se-nfăţişeze Domnului. 

2 Şi Domnul i-a zis Diavolului: „De unde vii?” Iar Diavolul a zis în faţa Domnului: „Străbătând 
prin cele de sub cer şi hoinărind de-a lungul şi de-a latul, iată c-am venit”. 

3 Şi Domnul i-a zis Diavolului: „Luat-ai tu aminte la robul Meu Iov?, că dintre pământeni nu-i nici 
un om ca el, neprihănit, drept, adevărat, cinstitor de 

12 Acest ultim gest ritual nu se află în Textul Masoretic şi lipseşte din unele versiuni ale 
Septuagintei. 

13 Textual: „gol mă voi întoarce acolo”. E vorba de dubla semnificaţie a cuvântului „mamă”: mama 
care-l aduce pe om în viaţă prin naştere şi mama universală, pământul, din care Dumnezeu l-a zidit 
pe Adam şi în care omul, prin păcat, avea să se întoarcă (vezi Fc 2, 7; 3, 19). 

14 „... cum I-a plăcut Domnului, aşa s-a făcut”, expresie proprie Septuagintei. 

1 Versetele 1-6 alcătuiesc o paralelă destul de strânsă cu 1, 6-12. 

Dumnezeu, ferindu-se de tot răul. Şi măcar că prin zisele tale ai făcut ca pe nedrept să-şi piardă 
averile, el încă se ţine statornic în neprihana lui!” 

4 Şi răspunzând Diavolul, a zis către Domnul: „Cojoc pentru cojoc!2 Că dacă-i vorba de viaţa lui, 
dă omul tot ce are. 

5 Nu aşa ne-a fost vorba! Dimpotrivă, ia întinde-ţi mâna şi atinge-te de osul şi de carnea lui, şi vezi 
dacă nu te va blagoslovi-n obraz!...”. 

6 Domnul i-a zis Diavolului: „lată, ţi-l dau ţie pe mână; numai de viaţa lui să nu te-atingi!” 

7 Diavolul a plecat de dinaintea Domnului şi l-a lovit pe lov cu bubă rea3 din tălpi până-n creştet. 

8 Şi a luat lov un ciob ca să-şi radă puroaiele şi s-a aşezat pe gunoi, în afara cetăţii.4 

9 Şi dac-a trecut o vreme şi înc-o vremes, zis-a către el femeia lui: „Până când oare te vei mai 
răbda, zicând: - 

2 Textual: „Piele pentru piele!” Expresie populară prin care Diavolul vrea să sugereze că legătura 
dintre om şi Dumnezeu e un fel de târg în folosul celui mai abil: dacă Iov, prin resemnare, izbuteşte 
să scape cu viaţă şi cu trupul întreg, tot ceea ce pierduse se poate reface. 

3 Nu e vorba de lepră, ca în unele traduceri, ci de boala care constituise a şasea plagă a Egiptului (Iş 
9, 9-11), termenul grecesc fiind acelaşi şi desemnând o explozie de inflamații purulente şi dureroase 
pe toată suprafaţa corpului uman. 

4 În afara oraşului se afla un loc în care se depozitau gunoaiele, cărora, din când în când, li se dădea 
foc. Aşa se face că Textul Ebraic îl aşază pe lov „în mijlocul cenuşii” sau „printre cenuşi”. Deşi nu 
erau lepră, bubele puteau indica un început al acestei boli, ceea ce presupunea izolarea suferindului, 
evitându-se astfel posibila contaminare. 

5 Literal: „Şi trecând vreme multă”. Nuanţă proprie Septuagintei: izolarea lui lov se consumă nu 
numai în spaţiu, ci şi în timp. 

Iată, încă puţin să mai aştept întru nădejdea mântuirii mele!?... Că iată, amintirea ta s-a şters de pe 
pământ, şi chiar aceea a feciorilor tăi şi a fiicelor tale, pe care-n dureri şi chinuri i-am purtat în 
pântece şi pentru care-n zadar cu osteneli m-am nevoit. Iar tu, tu zaci aici în putregaiul viermilor, 
nemişcat sub cerul deschis, în timp ce eu rătăcesc ca o slujnică şi umblu din loc în loc şi din casă-n 
casă, aşteptând să scapete soarele ca să mă odihnesc de ostenelile şi de durerile ce mă cuprind 
acum... Ci zi ceva, o vorbă către Domnul, şi mori!”6 


10 Iar el, uitându-se lung la ea, a grăit: „De ce vorbeşti tu ca o femeie fără minte? Dacă noi am 
primit din mâna Domnului pe cele bune, oare nu le vom răbda şi pe cele rele?...”. şi-n toate aceste 
întâmplări ce s-au petrecut asupră-i, nimic n-a greşit lov cu buzele sale-n faţa lui Dumnezeu. 

11 Iar trei prieteni ai săi, auzind de toate nenorocirile ce căzuseră asupră-i, au venit la el, fiecare din 
ţara lui: Elifaz, regele Temanilor, Bildad, domnul Şuahilor, şi Țofar, regele Naamahilor”. 

6 În Versiunea Masoretică versetul 9 sună astfel: „Femeia lui i-a zis: încă te mai încăpăţânezi în 
neclintirea ta? Blesteamă-L pe Dumnezeu şi mori!” Dezvoltarea îi e proprie Septuagintei, iar ediția 
Rahlfs o notează cu 9 A-9 C. 

7 Elifaz venea din Teman, ţinutul Edomului (vezi Fe 36, 11); numele lui putea să însemne 
„Dumnezeu zdrobeşte”. Bildad aparţinea tribului Şuah (vezi în Fe 25, 2), probabil înrudit cu 
Arameii nomazi din sud-estul Canaanului; numele său ar însemna „Iubit al Domnului”. Cât despre 
Țofar, al cărui nume, cu înţeles incert, ar putea să însemne „pasăre fremătătoare” sau „cui ascuţit” 
sau „sprinten ca un căprior” (cf. Paul Scherer), el trăia în ţinutul Naamah (pe care LXX îl transcrie 
Minaios), în nord-vestul Arabiei. Septuaginta îi menţionează ca înalți demnitari ai popoarelor lor, 
demnitățile implicând şi atributul înţelepciunii. 

Ei au ajuns la el toţi odată, ca să-l aline şi să-i stea la-ndemână. 

12 Şi dacă l-au văzut de departe, nu l-au recunoscut. Atunci cu glas mare au strigat şi au plâns, şi și- 
au sfâşiat fiecare veşmântul şi şi-au presărat capul cu ţărână. 

13 Şapte zile şi şapte nopţi au şezut lângă el şi nici un cuvânt nu i-au vorbit, văzând cât de 
groaznică îi era durerea, şi mare foarte. 

3 

Iov îşi blesteamă ziua-n care s-a născut. 

1 După aceea şi-a deschis Iov gura şi şi-a blestemat ziua, 

2 zicând: 

3 „Să piară ziua-aceea în care m-am născut şi noaptea care-a zis: „Un prunc se zămisli!” 

4 Desiş de-ntunecime să fie ziua-aceea; de sus, din ceruri, Domnul să n-o mai ia în seamă, de sus, 
din cer, lumina pe ea să nu mai cadă! 

5 Din beznă umbra morţii s-o ţină strâns în gheare şi negură-ndesată să vină peste ea! 

6 Blestem pe ziua-aceea, blestem pe noaptea-aceea, să piară-n întuneric!; nicicând să nu mai fie-ntre 
zilele din an, şi nici între-ale lunii să nu se socotească; 

1 De aici începe poemul propriu-zis, pe care versiunea de față îşi propune să-l tălmăcească în 
versuri cât mai apropiate de textul original al Septuagintei, din care păstrează cuvintele nucleice, 
îngăduindu-şi să adauge doar cuvinte întăritoare, menite să-i confere poemului valenţele prozodice 
ale limbii române. 

7 ci-ntreagă noaptea-aceea să fie-ntr-o durere; nu, nici o veselie în ea, nici bucurie; 

8 blestem din partea celui ce zilele blesteamă, a celui ce trezeşte din solzi Leviatanul?. 

9 Întunece-se aştrii acelei nopţi adânci; s-aştepte lung lumina şi ea să nu mai vină, luceafărul de ziuă 
nu-l vadă răsărind; 

10 că pântecele mamei nu l-a-ncuiat la prag, durerea s-o alunge din ochii nedeschişi. 

11 De ce nu mi-a fost moartea în sânul maicii mele, sau n-am murit de-ndată ce i-am ieşit din 
pântec? 

12 De ce şi-a pus genunchii să-mi fie aşternut, şi pieptul ei cel dulce de ce i l-am mai supt?... 

13 Acum, dormindu-mi somnul, m-aş înveli-n tăcere; zăcând, m-aş odihni 

14 cu regii laolaltă şi cu mai-marii lumii semeţi întru armuri, 

15 sau cu boierii-alături îmbelşugaţi de aur, cei ale căror case sunt doldora de-argint;3 

16 aş fi ca stârpitura de pântec lepădată, ca pruncii prea devreme lumina s-o mai vadă. 

17 Acolo4 păcătoşii-n iuţimea lor au ars; 

2 Textual: „Chitul cel mare”. În mitologia semitică Leviatanul era un monstru marin uriaş, oarecum 
asemănător cu un balaur sinuos (TOB îl traduce prin „Întortocheatul”), simbol al haosului care 
poate răsturna ordinea universului şi înghiţi soarele (legat, probabil, şi de fenomenul eclipsei). 
Apucat de solzi, gâdilat, el poate fi trezit şi pus să înghită lumina zilei care-l născuse pe lov, 
nimicind-o. 

3 T. M. face o aluzie mai transparentă la „casele” funerare (mormintele) regilor mesopotamieni şi 


egipteni, în care erau acumulate bogății imense. 

4 „Acolo”: în locaşurile morţilor (eol). 

acolo-şi au odihnă cei osteniţi în trup; 

18 acolo nici vieţaşii nu mai aud poruncă şi glas de temnicer. 

19 Acolo mic şi mare, de-a valma, sunt totuna; acolo robu-n fine de domn nu se mai teme... 

20 De ce s-a dat lumină amarului luminii şi viaţă celor care-n durere viețuiesc 

21 şi celor ce-şi vor moartea şi nu dau peste ea, în van scurmând s-o afle ca pe-o comoară-ascunsă 
22 şi-s plini de bucurie de-o nimeresc cândva? 

23 Odihnă-i este omului murirea, căci într-însa l-înfaşă Dumnezeu! 

24 În faţa pâinii mele mă podidesc suspine şi spaime curgătoare sunt lacrimile mele; 

25 temutu-m-am de spaimă, şi iat-o, stă deasupră-mi; de ceea ce mi-e frică, aceea-mi stă-nainte. 

26 Nici pace pentru mine, nici tihnă, nici odihnă, ci groaza m-a cuprins!” 

4 

Cuvântul lui Elifaz. 

1 Şi răspunzând Elifaz din Teman, a zis: 

2 „De multe ori în viaţă ţi s-a vorbit în dodii? Pe cine crezi tu oare că-nmoi cu vorbe grele? 

3 Că iată, tu, cel care pe mulţi i-ai învăţat şi multe mâini slăbite le-ai împuternicit, 

4 tu, cel ce prin cuvinte bolnavi ai ridicat şi din genunchi nevolnici făcut-ai îndrăzneţi, 

786 

5 acum, când şi pe tine durerea te-a atins, te-ai aruncat asupră-il... 

6 Ce? frica ta de Domnul? e oare nebunie? şi tot aşa nădejdea? şi calea ta cea dreaptă? 

7 Adu-ţi aminte: care din cei curaţi s-a stins? sau când pierit-au oare cei drepţi, cu toţi ai lor?3 

8 Pe cât ştiu eu, aceia ce ară rătăcire şi seamănă durere, pe-acestea le culeg. 

9 Ei prin porunca-naltă a Domnului se sfarmă şi prin suflarea joasă-a mâniei Lui se sting. 

10 A leului tărie şi răcnetul leoaicei s-au stins, ca şi trufia balaurilor mari. 

11 Furnicoleul4 moare că n-are ce mânca, iar puii de leoaică se duc care-ncotro 

12 Din tot ce-ai spus, o vorbă de-ar fi adevărată, nimic din aste rele nu te-ar 

1 Folosirea verbului spoudazo = „a fi atent”, „a fi curtenitor”, „a se grăbi cu luare-aminte” introduce 
o notă de ironie; modalitate oratorică de a obţine un ascendent asupra interlocutorului. 

2 Textual: „frica”, prin aceasta înţelegându-se, în limbajul biblic, frica de Dumnezeu, echivalentă 
însă cu evlavia. 

3 Acest verset este nucleul întregii pledoarii a lui Elifaz. 

4 „Furnicoleul” (grecescul myrmekoleon, astfel tradus în Biblia lui Şerban): insectă a cărei larvă se 
hrăneşte cu furnici, aruncându-se asupra lor şi devorându-le asemenea unui leu. Numele ştiinţific 
myrmeleon (de la myrmex = „furnică” şi leon = „leu”) denotă insecta, iar nu ursul furnicar 
(myrmecophaga jubata). Spre a evidenția puterea lui Dumnezeu, singura care rânduieşte totul în 
lume (v. 9), în versetele 10 şi 11 poetul dă mai întâi exemple grandioase (leul, leoaica, balauri), 
apoi se coboară în lumea măruntă a insectelor, pentru ca să niveleze cu cea mijlocie, a puilor de leu 
care se despart şi se risipesc prin înțărcare. Termenul ebraic corespunzător lui myrmekoleon 
provoacă traduceri care oscilează între „leul” (BJ, OSTY), „leul bătrân” (KJV), „leul puternic” 
(RSV), „ghepardul” (TOB). 

fi-ntâmpinat. Minunile Lui toate, o şoaptă în auz. 

13 Atunci când spaima nopţii şi-a vocii ei întoarseS devine spaimă-n oameni, 

14 cutremur mă cuprinde şi spaimă mă cuprinde şi oasele din mine le-aud cum clănțănesc, 

15 că vânt ca o suflare6 mi-a adiat pe chip şi mi-a făcut şi părul şi carnea să se strângă. 

16 m-am ridicat să aflu, dar n-am ştiut ce e; vedeam, dar nici o formă aievea-n văzul meu, ci numai 
în ureche o şoaptă de vânt lin7: 

17 La Domnul său, e oare vreun muritor curat? prin fapta lui, e oare un om fără prihană? 

18 Că dacă nu se-ncrede nici chiar în servii Săi, şi dacă chiar în îngeri El află ceva strâmb, 

19 cu cât mai mult în viermii bordeielor de lut un lut din care, iată, şi noi suntem făcuţi -, în cei ce 
pier asemeni cu fluturii de noapte: 

20 erau de dimineaţă, iar seara nu mai sunt; s-au dus, fără să-şi afle în ei nici o scăpare; 

21 asupră-le suflare, şi, iată, s-au uscat; pierit-au, că n-avură în ei înţelepciune. 

5 „Vocea ei întoarsă”: ecoul (năluca) sunetului înfiorător al nopţii. Acest vers introduce un tablou 


sumbru, de mare forță literară, menit să sugereze că omul nu-şi are cunoaşterea prin sine însuşi, ci 
în afara lui. 

6 Grecescul pneuma poate însemna fie „duh” (spirit), fie „vânt” sau „suflare de vânt”. Chiar dacă e 
vorba de o entitate divină, ea nu se manifestă vizual, ci acustic. 

7 „Adiere de vânt lin” este modalitatea în care Dumnezeu i s-a descoperit şi proorocului Ilie în 
muntele Horeb. E posibil ca autorul cărţii lui lov să fi cunoscut pasajul din 3 Rg 19, 12. Oricum, în 
ambele texte e folosit acelaşi substantiv: aura, care înseamnă adiere uşoară de vânt, mişcarea şi 
sunetul brizei marine. 

5 

Cuvântul lui Elifaz (continuare). 

1 Hai, strigă, dacă bănui că-i cine să teasculte, sau dacă vezi cu ochii vreun înger din cei sfinți! 

2 Mânia îl ucide pe cel lipsit de minte, aşa cum gelozia-l omoară pe răzleţ. 

3 Eu am văzut nebunul cum prinde rădăcină, dar şi degraba-n care statura i-a pierit. 

4 Copiii lui departe-s de pragul mântuirii; sunt trişti în umilinţă la poarta celor mici şi-n lume n-au 
pe nimeni să-i scape din ce sunt; 

5 strânsura lor din holde doar drepţii vor mânca-o, din răul ce-i apasă ei nu vor fi scăpaţi, tăria lor 
din urmă în spulber va pieri. 

6 Că suferinţa-n sine nu iese din pământ, aşa cum nici durerea nu-i odrăslită-n munţi, 

7 ci omul e acela ce naşte suferinţa precum vulturii tineri se-avântă spre-nălțimi1. 

1 Textual în LXX: „ci omul se naşte spre suferință, şi puii vulturului zboară spre înălțimi”. Textul 
Ebraic stă sub semnul controverselor, de vreme ce teologii încă nu sunt de acord că trebuie tradus: 
„omul este născut spre suferință” (KJV, RSV, TOB) sau: „omul naşte suferință” (BJ, OSTY); 
aceasta, datorită prezumţiei că masoreţii au citit incorect cuvântul original, adică yullad = „cel ce 
este născut”, în loc de yolid = „cel ce naşte”. Corectura e impusă de context, versetele 6 şi 7 
conţinând o singură idee, anume că suferinţa nu-i este exterioară omului, ca un dat pe care el e 
obligat să-l accepte, ci-şi află rădăcina în el însuşi, în propria sa liberă voinţă, ceea ce îi incumbă şi 
partea de responsabilitate. Cât despre partea a doua a versului, traducerile din ebraică oscilează 
între: „precum scânteile zboară-n sus” (KJV, RSV, TEV, TOB), sau: „precum fiii fulgerului zboară- 
n înălțimi” (OSTY), sau: „precum zborul vulturilor caută înălțimea” (BJ). Se crede că originalul 
trebuie citit „fiii lui Reşep”, acesta fiind zeul fulgerului, al cărui simbol era vulturul. Dar de aci până 
la „scânteile care sar dintr-un incendiu” (nota din TOB) e o distanţă care văduveşte textul de unitate 
şi coerenţă. În tălmăcirea de faţă, omul care şi-a creat singur suferinţa e pus în paralelă cu vulturii 
tineri (puii de vultur) care cuceresc înălțimile prin propriile lor eforturi, ceea ce înseamnă o 
suferință asumată; aceasta e de natură să-l transfigureze pe cel ce şi-o asumă şi să-i confere chiar 
când e tragică o anumită măreție. 

8 Eu însă doar pe Domnul, pe El ÎI voi ruga, şi-L voi chema pe Domnul A-toate-ţiitorul, 

9 pe Cel ce face lucruri măreţe, necuprinse, slăvite, minunate şi multe fără număr; 

10 pe Cel ce udă faţa pământului cu ploaie precum trimite apă spre cele de sub cer; 

11 pe Cel ce le înalță smeriţilor smerenia şi-i cheamă iar la viaţă pe cei ce stau să piară; 

12 pe Cel ce-ntoarce planul isteţilor, încât zadarnică le fie a mâinilor lucrare. 

13 El pe-nţelepţi îi prinde în viclenia lor? aşa ca sfatul celor dibaci să se răstoarne. 

14 Acestora-ntuneric le-o fi-n amiaza-mare, în plină zi umbla-vor ca noaptea, pipăind. 

15 De sabie pieri-vor, iar cel slăbit scăpa-va din mâna celui tare. 

16 Aşa se va întoarce nădejdea la cel 

2 Deşi Elifaz e un iubitor de înţelepciune, el îşi dă seama şi mărturiseşte că aşa-zisul înţelept cultivă 
o istețime vecină cu viclenia, pe care Dumnezeu o „prinde” şi o dejoacă. De altfel, cuvântul folosit 
aici e acelaşi cu care e caracterizat şarpele în Fc 3, 1: fronesis (respectiv, fronimos) = „inteligenţă”, 
„raţiune”, „isteţime”, „viclenie”, „sentiment al orgoliului”. Acest verset este singurul text din cartea 
lui lov care se află citat în Noul Testament, anume la 1 Co 3, 19. 

slab în timp ce gura celui asupritor se-astupă. 

17 O, fericit e omul pe care-l mustră Domnul, cel ce-n dojană-L află pea-toate-ţiitorul! 

18 Că rana El o face şi-apoi tot El o leagă, cu-aceeaşi mână bate şi-alină vindecând. 


19 De şase ori din şase necazuri te va scoate, a şaptea oară răul nicicum nu te-o atinge3. 

20 La timp de-nfometare te va scăpa din moarte, în luptă te va scoate din ghearele de fier. 

21 Tot El te va ascunde, ferit de biciul limbii, de rele viitoare n-ai cum să te mai temi. 

22 De cei fără de lege, de cei nedrepţi, vei râde, şi nu te vei mai teme de fiarele pădurii; 

23 în câmp sălbăticiunea va sta cu tine-n pace4. 

24 În pace-ţi vei şti casa şi-n cortul tău viaţa fără păcat va fi. 

25 Vei şti că mulţi la număr te-or pomeni urmaşii, că fiii tăi, de-asemeni, ca iarba de pe câmp. 

26 Către mormânt veni-vei ca grâul copt la vreme şi secerat, ca snopul la vreme strâns din holdăs. 
27 Pe toate-acestea, iată, aşa le-am cercetat, aşa le-am auzit; e rândul tău de-acuma 

3 Elifaz foloseşte „proverbul numeric” (vezi Pr 6, 16; 30, 15). Şase sunt numerele care-l precedă pe 
7, acesta fiind simbolul desăvârşirii. 

4 T. M. adaugă: „Tu vei avea un legământ cu pietrele câmpului”. 

5 La începutul secolului II d.Hr., Sfântul Ignatie Teoforul, condamnat la moarte şi călătorind în 
lanţuri spre Roma, unde avea să fie sfâşiat de lei în arenă, scria într-o epistolă: „Sunt grâu al lui 
Dumnezeu şi sunt măcinat de dinţii fiarelor, ca să fiu găsit pâine curată a lui Hristos”. 

să ştii ce-ai de făcut”. 

6 

Răspunsul lui lov. 

1 Şi răspunzând lov, a zis: 

2 „O, Dac-ar fi catargul să-mi strângă sus frământul 1, durerile să-mi pună-n balanţă pe tipsii, 

3 acestea-ar fi mai grele decât nisipul mării; de-aceea, pe cât pare, mi-i vorba dezlânată. 

4 că-n trupul meu înfipte-s a Domnului săgeți; a lor întărâtare tot sângele mi-l soarbe2 

5 Au va zbiera asinul sălbatic de-i sătul? mugi-va oare boul cu ieslea plină-n faţă? 

6 poţi să mănânci o pâine făcută fără sare? şi unde-i oare gustul cuvintelor deşarte? 

7 că-n sufletul din mine nu-i chip de alinare, mâncarea mea duhneşte-a miros urât de leu. 

8 Că dacă Domnu-mi cheamă pe buze rugăciunea, atuncea şi nădejdea tot El o să mi-o dea. 

9 De vreme ce-a-nceput-o, rănească-mă deci Domnul, dar tot El, pân” la urmă, să nu mă nimicească. 
10 Mormânt fie-mi cetatea peste-ale cărei ziduri săream; eu nu-mi ţin partea, căci sfintele cuvinte a 
Domnului rostire eu nu le-am înşelat, şi roiul lor mă-mpunge când vorba mi-o încep. 

1 Verbul original sugerează acţiunea de a strânge pânza unui catarg prin învălătucire de jos în sus, 
ea devenind astfel o nouă greutate în cumpăna (balansul) corăbiei; cuvântul pregăteşte imaginea din 
versul următor. 

2 Ebr.: „şi duhul meu le bea veninul”. 

11 Căci ce putere oare am eu ca să mai rabd? sau câte zile-n faţă pânviaţa mi-o ridică? 

12 Tăria mea e oare tărie ca de piatră? sau carnea mea e oare o carne de aramă? 

13 Au nu în El nădejdea întreagă mi-o puneam? şi, iată, ajutorul s-a-ndepărtat de mine. 

14 Departe-mi este mila, şi-a Domnului veghere mă trece cu vederea.3 

15 Ai mei cei de aproape n-au căutat spre mine; ca pe o albie seacă de râu m-au părăsit, ca valul m- 
au trecut. 

16 Temuţii mei se-aruncă asupră-mi ca un viscol, ca sloiuri mari de gheaţă 

17 ce-ncep să se topească de cum dau de căldură, că n-a rămas nici urmă acolo unde-au fost. 

18 Aşa şi eu, aicea, de toţi sunt părăsit; parc-am pierit, sunt singur, de casă-nstrăinat. 

19 Priviţi acele drumuri pe care merg Temanii, şi căile din Saba4, voi, cei ce ştiţi s-alegeți5! 

3 Traducerile din ebraică ale acestui verset (după un text destul de obscur şi foarte controversat în 
filologia biblică) cunosc numeroase variante care oscilează între: „Unui om deznădăjduit i se 
cuvinebunătate din partea prietenului său, şi el (omul deznădăjduit) leapădă frica de Cel- 
Atotputernic”, formulare ce se vrea foarte fidelă originalului, şi: „Omul prăbuşit are dreptul la mila 
aproapelui său; dacă nu (dacă mila nu vine), el va lepăda frica de Cel-Atotputernic”, soluţie care 
evită să i se atribuie lui lov o atitudine contrară credincioşiei sale constante față de Dumnezeu. 
Septuaginta, prin formularea de faţă, pune pe seama lui lov nu o atitudine, ci un sentiment: acela că 
a fost părăsit de Dumnezeu, un sentiment pe care-l va avea şi Lisus-omul pe cruce (Mt 27, 46; Mc 
15, 34). 

4 Temanii: locuitorii din Teman, oraşul lui Elifaz. Despre Sabeeni vezi nota de la 1, 15. 


5 „Cei ce ştiţi s-alegeţi”: cei ce aveţi capacitatea (înţeleaptă) de a discerne. Versetul e luminat de cel 
următor: Temanii, încrezători în cetatea şi averile lor, pot fi prădaţi de Sabeeni (trib nomad care 
trăia din jafuri), realizând astfel precaritatea condiţiei umane. 

20 Preţ ruşinos plăti-vor acei ce-şi pun nădejdea în bani sau în cetăţi. 

21 Iar voi, voi fără milă m-aţi asuprit pe mine; acum, văzându-mi rana, cu spaimă să vă temeţi! 

22 Ce?: de la voi cerut-am vreodată de pomană? sau de puterea voastră am eu nevoie-acum 

23 să mă scăpaţi din mâna potrivnicilor mei ori să mă scoateţi teafăr din gheare de tiran? 

24 Hai, fiţi-mi voi didascali, şi eu voi amuţi; sau dacă oareunde m-am înşelat, spuneţi-mi! 

25 Dar, vai!, ce dezlânată e vorba celui drept!6 Că nu din partea voastră voi cere eu tărie, 

26 şi nici mustrarea voastră o să-mi astupe gura; de limba voastră dulce de-acuma sunt sătul. 

27 Aşa cum voi asupra orfanului cădeţi, cădeţi acum asupra prietenului vostru. 

28 Mă uit în ochii voştri şi nu vă voi minţi. 

29 Staţi jos, cu luare-aminte, şi să nu fiţi nedrepţi, ci fiţi şi voi odată-mpreună cu cel drept, 

30 că-n gura mea nu este nici pic de strâmbătate. Au nu gâtleju-acesta priceperi cercetează? 

7 

Răspunsul lui Iov (continuare). 

6 Autoironie amară. Pentru vorbirea sa, Iov foloseşte aici acelaşi cuvânt ca în versetul 3. 

1 Au pe pământ nu-i viața-ncercare pentru om? şi viața lui nu-i oare-a tocmitului cu ziua, 

2 a slugii care-n umbră se-ascunde de stăpân, a calfei cu simbrie în aşteptarea plății? 

3 Aşa şi eu, răbdat-am atâtea luni deşarte, şi nopți de suferință cumplită mi s-au dat. 

4 Mă culc şi zic în sinemi: Când oare va fi ziuă?; mă scol şi spun asemeni: Când oare va fi seară?; 
şi-s plin de suferință din noapte până-n zori. 

5 A viermilor putoare tot trupul mi-l frământă; îmi răzuiesc puroiul, şi ciobul se înmoaie. 

6 Că viaţa mea-n balanţă mai slabă-i decât graiull şi s-a topit în hăul nădejdilor deşarte. 

7 Adu-Ţi aminte [Doamne], că viaţa mea-i suflare, că tot ce-i bun rămas-a napoi de ochiul meu, 

8 că ochiul strâns asupră-mi nu va mai da de mine, că ochii Tăi m-or cere, dar eu nu voi mai fi, 

9 cum nici pe cer e norul ce-a fost şi s-a topit. Aşa coboară omul în iad2 şi nu mai urcă; 

10 la casa lui, acolo, nicicând se va întoarce, şi dacă da, nici vatra, nu, nu-l va mai cunoaşte. 

1 Cuvintele, efemeridele despre care se spune că „zboară”, sunt mult mai perene decât viaţa omului 
prin aceea că, scrise sau chiar numai rostite, o transcend şi o prelungesc, aşa cum, în ordinea 
morală, credinţa şi fapta omului sunt acelea care-i perpetuează statutul fiinţial şi dincolo de moarte. 
În T. M.: „Zilele mele au fost mai repezi decât suveica”. 

2”lad”, nu în sensul creştin de loc al chinului veşnic, ci în acela al lumii antice: „locaş al morţilor”, 
„ẹeol”. 

11 Aşa că eu de-acuma nu-mi voi mai ține gura; din marea-mi suferință voi face-o să vorbească, cu 
inima cuprinsă de-amar o voi deschide. 

12 Sunt eu cumva o mare? sunt eu cumva balaur să pui asupră-mi strajă?3 

13 Că dacă-mi zic: E vremea să mă alinte patul, să fiu doar eu cu mine în aşternutul meu, 

14 Tu mă-nspăimânți cu visuri, şi-n spaime pui vedenii, 

15 zburdalnicul meu suflet rupându-mi-l de duh şi oasele, de moarte.4 

16 Că nu trăiesc cât veacul, să-ndur la nesfârşit; hai, lasă-mă în pace cu viaţa-mi găunoasă!... 

17 Ce-i omul, că Tu Însuţi l-ai ridicat în slăvi? ce-i omul, ca Tu Însuţi să nu-l scapi din vedere,5 

3 Dumnezeu este Acela care veghează ca marea să se păstreze între țărmurile ei (Ps 88, 9) spre a-i 
ține la adăpost pe locuitorii uscatului. „Balaurul” (care poate fi şi un monstru marin, ca în Ps 73, 14) 
este, de asemenea, o forță uriaşă cu care lov (nu fără o notă ironică) nu poate fi comparat. 

4 Text dificil. După toate probabilitățile, versetul trebuie pus în legătură cu precedentul, în sensul că 
„visurile” şi „vedeniile” se consumă în zona fragilă a psihologicului (psyhe) prin mişcări aberante, 
produse de spaime, în care elementul constant al ființei umane (pneuma) nu se implică; de 
asemenea, groază produce şi imaginea oaselor, în opoziţie cu moartea, care conferă linişte (vezi 3, 
13-19). Apostolul Pavel va face o distincţie clară între omul psihologic (psyhikos), care trăieşte 
doar la nivelul afectelor şi pasiunilor labile, şi omul duhovnicesc (pneumatikos), statornic în 
legătura sa cu Dumnezeu. Cât despre Textul Masoretic al versetului de faţă, el sună astfel: „Sufletul 
meu ar alege sugrumarea, şi mai degrabă moartea, decât scheletul meu”. 


5 Majoritatea comentatorilor cred că acest verset reprezintă o replică amară şi ironică la textul din 
Psalmul 8. 

18 să ai un ochi asupră-i din seară până-n ziuă şi-n ceasu-i de odihnă să-l iei la întrebări? 

19 O, până când mă-nvălui, şi până când m-acoperi, şi până când n-am tihnă nici să-mi înghit 
scuipatul? 

20 Dac-am greşit, ce oare pot face eu? hai, spune-mi, Tu, Cel ce pân’ şi gândul din om îl 
sfredeleşti?! De ce m-ai pus pe mine să-ȚI stau, eu, împotrivă, şi sarcină să-Ţi fiu?6 

21 De ce fărădelegea Tu nu vrei să mi-o uiţi şi pentru ce păcatul din mine nu mi-l speli?... Şi-acum, 
merg în pământ; curând s-o face ziuă, dar eu nu voi mai fi.” 

8 

Cuvântul lui Bildad. 

1 Atunci Bildad din Şuah a răspuns, zicând: 

2 „Mult oare-o să mai turui de lucruri ca acestea? Ţi-e gura ca un iureş al vorbelor vântoase! 

3 Au face Domnul lucruri nedrepte judecând? sau tulbură dreptatea A-toatefăcătorul? 

4 Feciorii tăi asupră-l păcate de-au făcut, El i-a lăsat pe mâna nelegiuirii lor. 

5 Dar tu s-alergi la Domnul A-toate-ţiitorul 

6 Ebr.: „şi sarcină să-mi fiu”. Potrivit filologilor biblici, acesta este unul dintre cele optsprezece 
locuri din Vechiul Testament în care masoreţii, din rațiuni de teologie ebraică, au introdus 
schimbări deliberate în textul original, în timp ce Septuaginta îl păstrează intact. E motivul pentru 
care marea majoritate a traducerilor din ebraică adoptă aici versiunea greacă. E de presupus că 
masoreţii nu au perceput vorbirea ironic-hiperbolică a lui lov. 

6 rugându-te; te-ascultă, de eşti curat şi drept, şi cumpăna] dreptăţii la loc El ţi-o aşază, 

7 încât ce-a fostnainte ţi s-o părea puţin pe lângă ce, la urmă, va fi de negrăit. 

8 Întreabă-i pe cei care au fostnaintea noastră, adulmecă poteca bătută de părinţi. 

9 Că noi de ieri doar suntem, şi nu ştim chiar nimic; că viaţa noastră-n lume nu e decât o umbră. 

10 Da, ei ţi-or spune-acestea, şi ei te-or învăţa, din inimă scoţându-şi cuvinte de-acest fel: 

11 Au papura se prinde-n pământul fără apă? au trestia se-nalţă de n-are umezeală? 

12 Dar iarba fără apă, nu se usucă oare chiar stând pe rădăcină-nainte de-a fi tunsă? 

13 Aşa-i sfârşitul celor ce L-au uitat pe Domnul şi-aşa se veştejeşte nădejdea-n cel păgân: 

14 el are locuinţă, dar ea-i nelocuită, iar cortul său se duce ca pânza de paing; 

15 el casa şi-o propteşte, dar ea nu stă-n 

1 Substantivul diaita (citeşte: dieta), cu verbul diaitao (citeşte: dietao) e folosit numai în Cartea lui 
Iov şi înseamnă „mod de viaţă”, „vieţuire” în general, iar în particular: viaţă ordonată, cumpătată, în 
acord cu regulile morale sau cu anumite prescripţii medicale (de unde: dietă, dietetic). Nuanţele se 
traduc în funcţie de context. În versetul de față, „cumpăna dreptăţii” este asociată cu verbul 
apokathistemi, care înseamnă „a restaura”, „a repune ceva în starea de dinainte”, „a restabili”. 
Aşadar, dacă dreptatea omului neprihănit a fost zdruncinată de o pricină oarecare, Dumnezeu are 
grijă s-o reaşeze în starea iniţială. (Teologia cunoaşte şi foloseşte termenul „apocatastază” 
(apokatastasis ton panton) spre a defini erezia lui Origen după care, la sfârşitul veacurilor, chiar şi 
păcătoşii vor fi mântuiţi, într-un fel de restauraţie universală. Erezia a fost condamnată de Sfinţii 
Părinţi). 

picioare şi, de-i va pune scoabe, ea tot nu se va ţine; 

16 el verde stă sub soare şi doar din putrejune un ram îi odrăsleşte; 

17 odihna lui, odihnă pe un morman de pietre, iar viaţa lui, o viaţă încercuită-n stânci.2 

18 De l-a-nghiţit țţărâna, ţărâna va minţi: nicicând nu l-am văzut!... 

19 Aşa va fi surparea lpsitului de crez, şi din pământ un altul în sus va odrăsli. 

20 Că Domnul nu-i alungă din Sine pe cei buni3, cum nu primeşte darul din mâna celui rău. 

21 Că gura celor vrednici4 o s-o umple iar de râset şi buzele lor pline vor fi de mulţumiri. 

22 Vrăjmaşii lor de-a pururi s-or îmbrăca-n ruşine, aşa cum joacă-n cumpeni cel fără Dumnezeu.” 

9 

Răspunsul lui lov. 

1 Atunci lov a răspuns, zicând: 


2 „Adevărat, ştiu bine că totul e cum spui: Cum poate pământeanul să fie drept la Domnul? 

3 Că Dac-ar vrea să steie cu El la o voroavă, ar îngăima de-a surda, că n-ar putea răspunde o vorbă 
la o mie. 

2 Ebr.: „rădăcinile lui se-mpleticesc în pietre, el se aruncă-n inima stâncii”. Originalul nefiind 
îndeajuns de clar, traducerile cunosc numeroase variante. Textul LXX e mult mai limpede asupra 
condiției fragile a omului păcătos: încrederea lui nu are temeiuri puternice (vv. 14-15), iar siguranța 
sa e subțire, superficială (vv. 16-18). 

3 Textual: „pe cei fără răutate”. 

4 Textual: „celor adevăraţi”. 

4 El e-nţelept la cuget, puternic e şi mare: cine I-a stat vreodată-mpotrivă şi-a învins? 

5 Cel ce-nvecheşte munţii fără ca ei s-o ştie, Cel ce-n mânie-i surpă, 

6 Cel ce pământu-l face săjoace-n temelii, să tremure din stâlpi, 

7 EI, Cel ce suflă-n soare şi-acesta nu răsare şi stelelor le pune deasupră-le pecete, 

8 Cel ce prin Sine Însuşi tot cerul l-a întins şi umblă ca-n câmpie pe valurile mării, 

9 Cel ce-a făcut Luceafăr-de-seară şi Pleiade şi Orion şi stele-n Cămări-demiazăzi], 

10 EI, Cel ce face lucruri adânci, de nepătruns, slăvite, minunate şi multe fără număr!... 

11 De trece pe deasupră-mi, El trece şi nu-L văd; de mi-a trecut pe-alături, S-a dus şi n-am ştiut. 

12 Că dacă El alungă, e cineva să-ntoarcă? e cineva în stare să-l spună: ce-ai făcut? 

13 De-i mânios, El poate mânia să Şi-o-ntoarcă; sub El se încovoaie toţi monştrii2 de sub cer. 

14 O, Dac-ar vrea s-asculte cu grijă la ce spun! 

1 „Cămările-de-miazăzi”: constelație australă. De altfel, aproape toţi traducătorii din limbile vechi 
(ebraică, greacă, latină) consemnează numele acestor constelații sub rezerva unui oarecare procent 
de probabilitate. 

2 Textual:”chitimea”, totalitatea chiților, chitul fiind orice vietate acvatică de proporţii gigantice 
(cum sunt cetaceele, dar şi crocodilii sau hipopotamii). Metafora exprimă un maxim de forță în 
viaţa pământească. Textul Masoretic, mult mai obscur, vorbeşte de aliaţii lui Rahab”, acesta fiind o 
zeitate marină din vechea mitologie orientală. 

15 Chiar dac-aş fi-n dreptate, El nu m-ar asculta, şi-n faţa judecății mă voi ruga de milă; 

16 şi chiar de L-aş chema eu, şi El m-ar asculta, eu nici atunci n-aş crede că El m-a auzit, 

17 EI, Cel ce mă sfărâmă cu-o mână de-ntuneric şi, de mă face ţăndări, nu-l trebuie pricină. 

18 Că de la El răgazuri nu am nici să răsuflu şi-s plin de-amărăciune. 

19 De-i vorba de putere, El este Cel-Puternic, şi judecății Sale-i va sta-mpotrivă cine? 

20 Că, chiar de am dreptate, cu gura mea mă-nvinui, şi, de-s fără prihană, tot vinovat voi fi. 

21 De sunt fără prihană, nici sufletu-mi n-o ştie; un singur lucru ştie: că viaţa mi se ia. 

22 Am zis deci: pe cel mare ca şi pe cel puternic îi termină mânia, 

23 cei răi sfârşind în pace prin moarte minunată, în timp ce drepţii lumii ajung de râsul lumii, 

24 că daţi au fost pe mâna ce-o-ntinde necuratul. El este Cel ce leagă la ochi judecătorii şi dacă-n 
asta nu-i El, atuncea cine e? 

25 Mai grabnică mi-i viaţa decât alergătorul, că fuge şi n-o ştie; 

26 rămân niscaiva urme din drumul unei nave sau când vulturul zboară cătându-şi de mâncare? 

27 Că, chiar dacă mi-ai spune: uita-voi tot ce-am zis!, de-mi voi pleca privirea în jos, voi suspina. 
28 Mă clatin din întregul alcătuirii mele, ştiind că fără vină Tu nu mă vei lăsa. 

29 Şi dacă-s cu prihană, atunci de ce nu mor? 

30 Că, dacă cu zăpadă fiinţa mi-aş spăla-o şi de mi-aş curăţi-o cu mâinile curate, 

31 Tu chiar şi-atunci mocirla mi-ai da-o să mă scald, aşa ca şi veşmântul să-mi fie prins de silă. 

32 Că nu eşti om ca mine, să-Ţi stau eu împotrivă şi-apoi la judecată să mergem amândoi. 

33 O, Dac-ar fi la mijloc un altul, care mustră şi poate să asculte ce spune fiecare, 

34 să ia de lângă mine toiagul ce se-ncruntă, aşa ca eu să nu mă-ngrozesc de teama lui, 

35 să nu-mi mai fie frică de ceea ce voi spune...; că, altfel, nu-ndrăznesc! 

10 

Răspunsul lui lov (continuare). 

1 Trudit pân’ la durere e sufletul din minel; de-acum voi da frâu liber cuvintelor spre El, grăindu-l 
din amarul ce sufletu-mi cuprinde. 


2 Voi zice către Domnul: nu mă-nvăţa păgân! De ce? din ce pricină m-ai judecat aşa? 

1 „Trudit pân” la durere” îl traduce pe grecescul kamno = „a munci cu efort”, „a fi ostenit de lucru”, 
„a fi cuprins de durere”, verb care e folosit numai în Cartea lui lov, şi numai de două ori: aici şi în 
17, 2. El exprimă condiţia obiectivă care motivează ieşirile violente ale eroului ce se descoperă 
victima unei apăsări fără ieşire. T. M.: „sufletul meu e dezgustat de viaţa mea”, ceea ce înseamnă o 
implicare a personajului în propria sa deznădejde, pe când „sufletul trudit” e rezultatul unor eforturi 
lăuntrice care, ajunse la limită, anunţă epuizarea. 

3 Ți-e bine ție dacă fac eu o strâmbătate? că Tu nu iei aminte la plăsmuirea Ta, ci-n sfatul 
strâmbătăţii, acolo-ţi e amintea! 

4 Vezi Tu aşa cum vede un pământean de rând? Au vei vedea Tu lumea precum o vede omul? 

5 Au sunt zilele Tale ca viaţa omenească şi anii Tăi sunt oare ca anii omeneşti, 

6 ca să Te ţii de urma fărădelegii mele şi să-mi scrutezi păcatul la fiecare pas, 

7 atunci când Tu ştii bine că n-am făcut nimic şi că din mâna-ţi tare nu-i nimeni să mă scape? 

8 Cândva mâinile Tale mi-au plăsmuit un chip2 şi m-au făcut; pe urmă, sucind-o, m-ai lovit. 

9 Adu-Ţi aminte astăzi: din lut m-ai plăsmuit şi-n lut mă vei întoarce3. 

10 Nu Tu, ca pe un lapte, m-ai muls din neființă şi, precum caşul proaspăt, cu cheag m-ai închegat? 

11 În piele şi în carne tot Tu m-ai îmbrăcat şi mi-ai ţesut lăuntrul din oase şi din nervi; 

12 cu viaţă şi cu milă m-ai binecuvântat şi veghea Ta de pază i-a stat suflării mele. 

13 Din tot ce porți în Tine, eu ştiu că Tu poţi totul şi că nimic în lume nu-ţi e cu neputinţă. 

14 De voi greşi, vei ţine asupră-mi ochi de pază; de fac fărădelege, nu-ţi sunt nevinovat. 

15 De săvârşesc păcatul, e vai şi-amar de mine, iar dacă-s drept, nici capul nu 

2 În gândirea lui lov, formarea embrionului, ca şi naşterea fătului, e opera directă a lui Dumnezeu. 

3 AluzielaFe. 3, 19: „pământ eşti şi în pământ te vei întoarce”. 

pot să mi-l ridic, aşa cum sunt, cu mintea-mpănată de dispreţ. 

16 Ca pe un leu în fugă Tu mă vânezi spre moarte şi-apoi, sucindu-ţi gândul, cu greu mă laşi din 
mână4, 

17 reînnoind asupră-mi ispite de tot felul; cu marea Ta mânie Te-ai mâniat pe mine şi-ai năpustit 
asupră-mi bulucuri de pirați. 

18 De ce m-ai scos din pântec? de ce nu mi-am dat duhul, ca nici un ochi pe lume să nu mă fi văzut, 
19 şi să fi fost atuncea ca şi cum n-aş fi fost? De ce din sânul mamei nu m-ai mutat în groapă? 

20 Viaţa mea nu-i oare, şi-aşa, destul de scurtă?: Ci lasă-mă să-mi dărui o leacă de odihnă 

2 1-nainte de-a purcede pe calea fără-ntoarceri, acolo, în tărâmul de neguri şi-ntuneric, 

22 în întuneric veşnic, tărâm fără lumină şi fără văz în viaţă de oameni muritori”. 

11 

Cuvântul lui Țofar. 

1 Şi răspunzând Țofar din Naamah, a zis: 

2 „Cel ce grăieşte multe nu va primi răspuns? cel ce grăieşte bine părea-se-va şi drept? Blagoslovit 
e omul cel cu vieaţa scurtă! 

3 Nu fi bogat în vorbe, că nu e nimeni care să ţi se-mpotrivească. 

4 Reversul versetului 8: Dumnezeu pare un atotputernic capricios care, după bunul Său plac, dă cu o 
mână şi ia cu alta, sau invers. În ambele versete e folosit verbul metaballo = „a se răzgândi”, „a-şi 
schimba gândul sau părerea”. 

4 Aceasta, findcă tu zici: curat sunt eu în fapte, şi-n faţa Lui, de-asemeni, eu sunt fără prihană. 

5 Dar dacă Domnul Însuşi ar fi să-ţi cuvinteze şi buzele spre tine ar fi să le deschidă 

6 şi-apoi să-ţi povestească puterea-nţelepciunii că ea-ndoită fi-va acelor ce-s ca tine -, atunci vei şti 
că cele ce Domnul ţi-a trimis sunt pe măsura celor ce le-ai păcătuit. 

7 Găsi-vei tu o urmă din ceea ce e Domnul? ajuns-ai tu vreodată la marginile trase de Cel- 
Atotputernic? 

8 Înalt e cerul! Bine, înalt; şi ce vei face? de-s mai adânci hotare decât în iad, ce ştii tu?, 

9 sau trase pe întinderi mai lungi decât pământul, mai late decât marea? - 

10 Şi dacă El pe toate le va strica, e oare vreun om în lumea asta să-l spună: ce-ai făcut?... 

11 Că El cunoaşte fapta celor fără de lege, El vede pasu-alături şi nu închide ochii. 


12 Dar muritorul jalnic înoată în cuvinte şi-ajunge ca asinul sălbatic în pustie. 

13 Iar tu, de-ai pus în tine o inimă curată şi dacă tinzi la ceruri cu mâinile spre El, 

14 de ţi-a rămas în mână ceva fărădelege şi faci ca ea să fugă departe de la tine şi-n felul tău de 
viaţă ce-i strâmb să nu rămână, 

15 atunci îţi va fi faţa ca iezerul în soare şi, dezbrăcat de tină, te-ai scuturat de spaime; 

16 atunci amara trudă o vei fi dat uitării ca pe un val, şi groaza nu-ţi va lovi simţirea; 

17 atunci şi rugăciunea-ţi va fi ca un luceafăr şi viaţă răsări-va din miezul tău de zil; 

18 având nădejde-n tine, vei fi încrezător, din griji şi-ngrijorare îţi răsări-va pace. 

19 Căci, liniştit fiindu-ţi, nu-ţi vei avea războinici şi de-ai avut, sucind-o, se vor ruga de tine; 

20 pe-aceştia mântuirea-i va părăsi de tot, findcă-ntru ei nădejdea nu e decât pierzare şi ochii celor 
aprigi se vor topi de plâns”. 

12 

Răspunsul lui lov. 

1 Şi răspunzând lov, a zis: 

2 „Nu-ncape îndoială că voi sunteţi poporul! şi că înţelepciunea se va sfârşi cu voi!... 

3 Dar inima din mine e-aceeaşi ca şi-a voastră. 

4 Cel drept, fără prihană, acum e râsullumii: 

5 La un soroc ajunge sub alții să-ngenunche şi casele să-i fie prădate de nemernici.2 

6 Cel rău să nu se-aştepte să fie fără vină, cum crede că-s aceia ce-L părăsesc pe Domnul, că-adică 
niciodată nu 

1 Aluzia anticipează revenirea lui lov la o viaţă nouă după încheierea teribilei probe la care a fost 
supus. 

1 Textual: „că voi sunteţi oameni”, în sensul general de „omenire” (totalitatea, chintesenţa speciei 
umane). Verset ironic. 

2 În textul Septuagintei versetele 3-5 au o mare concentrare poetică, în timp ce Textul Masoretic 
introduce, pe aceeaşi idee, parafraze explicative care dublează numărul versurilor. 

vor avea certare.3 

7 Ci-ntreabă-le pe vite, şi ele îți vor spune, şi păsările zării, şi ele-or povesti; 

8 vorbeşte cu pământul, şi el te lămureşte, dar şi cu peştii mării, iar ei vor tâlcui. 

9 Din toate-acestea, cine-ntru sfârşit nu va cunoaşte că ele, toate-acestea, de Domnu-au fost făcute, 
10 de Cel ce ţine-n mână vieaţa-a tot ce-i viu şi duhul a tot omul? 

11 Urechea osebeşte cuvintele-ntre ele aşa cum cerul gurii bucatele le gustă. 

12 În vremea-ndelungată va sta înțelepciunea, în viaţa-ndelungată se va găsi ştiinţa. 

13 La El e-nţelepciunea, la El este puterea, şi tot la El e sfatul şi darul de-a pricepe. 

14 Că dacă El dărâmă, cin” va zidi la loc? şi pe un om de-l pune sub cheie, cine-l scoate? 

15 De va opri El apa, se va usca pământul, iar dacă-i dă frâu liber, îl pierde prăbuşindu-l. 

16 A Lui este puterea, a Lui este tăria, la El este ştiinţa şi darul de-a pricepe. 

17 Pe sfetnici El îi duce, desculți, în grea robie, judecătorii lumii se îngrozesc de El; 

18 Pe regi El îi aşază pe tronurile lor, dar tot El le şi leagă mijlocu-n cingătoare4; 

3 Ebr.: „Tâlharii se răsfaţă în corturi liniștite; / cei ce-L stârnesc pe Domnul se simt la adăpost, / cei 
ce şi-l pun în mână pe dumnezeul lor”. RSV ediția Nashville 1957 notează că Textul Ebraic e 
nesigur (de unde, traduceri foarte variate). Ultimul vers, enigmatic, ar exprima eroarea celor ce-şi 
fac din pumn (simbolul forţei) un dumnezeu. 

19 El este Cel ce-i duce pe preoţi în robie, şi pe mai-marii lumii, puternici, îi prăvale. 

20 El taie vorbas celor de tot încrezători, bătrânilor le ştie priceperea. Tot El 

21 îi face de ocară pe cei ce sunt maimari şi pe smeriţi îi urcă. 

22 El scoate la iveală adâncuri de-ntuneric şi tot El umbra morţii o trage spre lumină. 

23 Pe neamuri le sporeşte şi-apoi tot El le pierde, le risipeşte-n larguri şi tot El le adună. 

24 El inimile celor mai-mari ai lumii strâmbă şi-i lasă-n rătăcire pe căi necunoscute, 

25 să pipăie doar bezna, şi nicidecum lumina, şi-n gol să rătăcească asemeni celui beat. 

13 

Răspunsul lui lov (continuare). 

1 Pe toate-acestea, iată, cu ochiul le-am văzut, cu propria-mi ureche, la fel, le-am auzit. 


2 Ştiu tot atât de multe pe câte ştiţi şi voi şi-n iscusinţa minţii eu nu sunt mai prejos. 

3 Dar nu!, ci eu cu Domnul vreau astăzi să vorbesc, Lui astăzi socoteală să-i dau, dac-o să vrea. 

4 Că, iată, voi îmi sunteţi ca nişte doctori strâmbi şi vraci de rele, toţi. 

5 Şi, oh!, de-aţi amuţi, să-i daţi şi voi oleacă târcol înţelepciunii!... 

4 Metaforă pentru „a face prizonier”, „a duce în robie”. 

5 Textual: „schimbă buzele”. 

6 Dar ascultaţi-mi vorba în apărarea mea, luaţi aminte bine cum judec eu rostind. 

7 Ştiţi voi că înaintea lui Dumnezeu grăiţi, că, stându-l înainte, voi îndrugaţi minciuni? 

8 sau că vă îndoiţi? sau că pe voinainte-l judecători vă faceţi? 

9 Că binele s-o ţine el, cel puţin de voi, şi dacă faceţi totul, vă veţi lipi de Dânsul. 

10 Aceasta nu înseamnă că El n-o să vă mustre, dar de-Şi ascunde faţa, voi vă veţi minuna. 

11 Au nu a Lui mânie vă bagă-n sperieţi, şi frica Lui, nu-i oare cea care vă turteşte? 

12 Atunci trufia voastră se face ca cenuşa şi trupul ca argila. 

13 Tăceţi, ca eu să glăsui şi să-mi înmoi mânia, 

14 cu dinţii apucându-mi bucăţi din carnea mea şi sufletul, întregul, punându-mi-l în palmăl. 

15 Chiar dacă EI, Cel-Tare, nu-Şi va-nceta prigoana, eu tot am să mă apăr, grăind, în faţa Lui; 

16 aceasta-mi va fi mie arvună mântuirii, de vreme ce minciuna nu-ncape-n faţa Sa. 

17 O, ascultaţi-mi vorba, cuvintele-ascultaţi-mi, vă cer să luaţi aminte la ce voi povesti! 

18 Că, iată, eu aproape-am ajuns de judecată şi ştiu că-n judecată eu sunt cel cu dreptatea. 

1 Ultimele două versuri: paralelism sinonimic, ele spunând unul şi acelaşi lucru. „A apuca bucăţi 
din carnea sa” (literal: „cărnurile”) şi „a-şi pune sufletul în palmă” înseamnă gestul suprem prin 
care lov are de câştigat totul sau nimic; a intra în luptă „cu arme şi bagaje”. 

19 E cineva să-mi deie vieaţa-n judecată? că dacă da, atuncea eu tac şi încetez. 

20 Doar două lucruri, două, doresc să mi le dai, şi-atunci de dinainte-ţi eu nu mă voi ascunde: 

21 Îndepărtează-ţi mâna, da, ia-o de pe mine, iar frica Ta să nu mă cutremure de groază. 

22 Apoi mă vei chema, şi eu voi auzi, sau Tu îmi vei vorbi, şi eu voi da răspuns. 

23 Câte-am făcut păcate şi câte fărdelegi? Hai, spune-mi, care sunt? 

24 De ce 'Te-ascunzi de mine şi crezi că eu, de-aicea, aş fi duşmanul Tău? 

25 Te sperii Tu de-o frunză pe care-o bate vântul? Îmi stai Tu împotrivă, când eu îs funigel?, 

26 de scrijeleşti pe tablă împotrivă-mi ce e rău şi-mi pui sub ochi păcate făcute-n tinereţe 

27 şi-mi vâri, ca la popreală, picioarele-n butuci, şi fapta cea mai mică mi-o ţii mereu sub pândă şi- 
ajungi cu luare-aminte la urma tălpii mele?... 

28 Eu, cel ce se-nvecheşte ca un burduf de piele sau ca o haină scumpă mâncată-n pod de molii... 

14 

Răspunsul lui lov (continuare). 

1 Născutul din femeie e om cu viaţă scurtă şi plină de necazuri. 

2 Ca floarea înfloreşte, şi după-aceea cade, şi fuge ca o umbră, şi n-are vreun răgaz. 

2 Ebr.: „Vrei Tu să-nfricoşezi o frunză mişcătoare / şi să hărțuieşti un pai uscat?” 

3 Nu-i el acel pe care l-ai luat la cercetări şi l-ai silit să-ţi vină sub ochi la judecată? 

4 În cazu-acesta, cine-i curat de tină? Nimeni, chiar da că-i va fi viaţa o zi doar pe pământ. 1 

5 Că Tu la socoteală şi lunile i-ai pus; i-ai pus hotar în vreme, hotar de netrecut. 

6 Mai lasă-l din privire, dă-i timp să seodihnească, să-i placă şi lui viața măcar cât unei slugi! 

7 Că până şi copacul, tot are o nădejde: chiar dacă-l tai, trupina mai poate să-nflorească, şi nici 
lăstarii fragezi din ea nu vor lipsi; 

8 chiar dacă rădăcina-n pământ îmbătrâneşte şi trunchiul printre pietre se macină murind, 

9 adulmecarea apei îl face s-odrăslească şi va rodi crenguţe ca un răsad de ieri. 

10 Dar omul, dacă moare, se prăbuşeşte-n hău, şi dacă muritoru-a căzut, mai mult nu e. 

11 Că prin lucrarea vremii chiar marea scade-n maluri şi râu-şi pustieşte zăvoaiele şi seacă; 

12 la fel, şi omu-adoarme şi nu se mai ridică, şi pân” ce va fi cerul, el nu se mai 

1 O seamă de ediţii greceşti leagă acest vers de cel precedent. Textul a fost astfel interpretat ca o 
aluzie inspirată asupra păcatului originar şi folosit, în secolul IV, împotriva ereziei pelagiene. 
Doctrina asupra păcatului originar va începe însă, în mod explicit, odată cu Sfântul Apostol Pavel, 


prin Epistola către Romani 5, 12-14: solidară cu Adam (arhetipul), specia umană moşteneşte, din 
generaţie în generaţie şi din individ în individ, păcatul acestuia. În funcţie de mentalitatea vremii 
sale, lov nu-i putea concepe omului decât o impuritate funciară, legată de propria sa natură, dar o 
fulguraţie a Revelaţiei nu poate fi exclusă, aşa cum se întâmplă în foarte numeroase texte biblice. 
trezeşte, nu, nu se mai deşteaptă din somnul său adânc.2 

13 Măcar de m-ai ascunde în iadul cel de jos3, sub pază, pân” la vremea când ţi-a trecut mânia şi-ai 
rândui o vreme să-ţi aminteşti de mine; 

14 că dacă omul moare şi înc-ar mai trăi chiar când şi-ncheie viaţa cu ziua cea din urmă, aş aştepta- 
n tăcere pân” ce din nou voi fi. 

15 Apoi mă vei chema, şi eu Îţi voi răspunde: Nu-ndepărta zidirea făcută chiar de Tine!4 

16 Dar Tu ţii socoteala la tot ce fac eu zilnic şi nu, nimic nu-ţi scapă din bietele-mi păcate;5 

17 în sac ţii sub pecete amele fărdelegi şi însemnezi chiar orice-am greşit fără de voie. 

2 Autorul e foarte departe de reprezentarea unei vieţi viitoare în care suferinţele de pe pământ ale 
omului pot fi compensate printr-o anume stare de fericire, aşa cum o va aduce în lume creştinismul; 
el măsoară totul la scara vieţii pământeşti. 

3 În sensul: împărăţia morţilor; Şeol. 

4 Literal: „lucrurile mâinilor Tale nu le îndepărta!” Punctuaţia versetului e proprie versiunii de faţă. 
5 Verset foarte controversat de traducători, datorită faptului că Textul Masoretic prezintă 
următoarea redactare: „În loc ca Tu să-mi numeri astăzi paşii, / (atunci) nu vei mai ţine seama de 
păcatul meu”; şi, în continuare (v. 17): „pecetluită într-un sac va fi fărădelegea mea / şi Tu îmi vei 
albi greşala”. În acest caz, versetul ar fi o continuare a ceea ce Iov îşi îngăduie să viseze asupra unei 
posibile întâlniri paşnice cu Dumnezeu, la capătul căreia nu se va mai ţine seama de păcatele 
omului şi totul va fi iertat. Aceasta ar duce inevitabil la ceea ce s-a numit în teologie apocatastaza, 
adică restauraţia universală (vezi nota de la 8, 6). Textul Septuagintei nu lasă loc unor asemenea 
controverse: după ce fantezia lui lov emite ipoteza unei reconcilieri dintre om şi Dumnezeu, revine 
cu amărăciune la realitatea prezentă. 

18 Aşa precum un munte-n cădere se prăvale, aşa precum o piatră în locu-i se-nvecheşte, 

19 cum apele rod pietre şi-ntinsele şuvoaie duc straturi de pământ, aşa în om Tu spulberi puterea de- 
andura: 

20 întinzi de el pân” vine sfârşitul, şi s-a dus, îi schimbi înfăţişarea şi-apoi îl dai afară. 

21 Şi de i-au fost feciorii la număr mulţi, nu ştie, iar de i-au fost la număr puţini, nici asta ştie; 

22 el ştie doar atâta: că trupul l-a durut şi sufletul i-a plâns”. 

15 

Cuvântul lui Elifaz. 

1 Atunci Elifaz din Teman a răspuns, zicând: 

2 „Care-nţelept răspunde cu judecăţi de vânt şi pântecele-şi umflă cu lacrimi bătăioase, 

3 mustrând cu-atâtea vorbe-n afara cuviinţei şi prin cuvinte care n-aduc nici un folos? 

4 Au frica ta de Domnu-ntr-atât ţi-ai lepădat-o, să spui astfel de vorbe chiar stând în faţa Lui? 

5 Că propriile-ţi vorbe te învinovăţesc, de nu cumva ales-ai să ne vorbeşti de Susl. 

6 În sensul: îl desfigurezi (prin îmbătrânire sau moarte). 

1 Literal: „de nu cumva ales-ai cuvintele celor tari”, „cel tare” (dynastes) fiind suveranul care-şi 
poate permite să le vorbească altora peste umăr. Textul Ebraic presupune chiar o aluzie la şarpele 
din Fc 3, 1, al cărui limbaj e construit pe disprețul faţă de adevărul şi suveranitatea lui Dumnezeu. 

6 Nu eu acum te-nvinui, ci însăşi gura ta, şi martori împotrivă-ţi sunt chiar atale buze. 

7 Ce dar? eşti tu întâiul-născutul dintre oameni? sau tu mai înainte de munţi te-ai plămădit? 

8 sau tu cu-auzul stat-ai cândva la sfat cu Domnul şi numai întru tine s-a strâns înţelepciunea? 

9 Ce ştii tu-n lumea asta să nu o ştim şi noi? sau ce pricepi tu, oare, şi noi să nu pricepem? 

10 Că şi la noi se află bătrâni şi Vechi-de-zile, mai încărcaţi de zile chiar decât tatăl tău. 

11 Puţine răni ai față de ce-ai păcătuit, că multe-ţi sunt la număr greşalele, prea multe. 

12 Ce fel de îndrăzneală din inima ta curge, sau ce anume oare aşteaptă ochii tăi 

13 de ţi-a zbucnit mânia de faţă-aici cu Domnul şi-ai slobozit din gură cuvinte ca acestea? 

14 Căci cine, om fiind, va fi fără prihană, sau cum va fi curat născutul din femeie? 

15 Că dacă El nu-i crede nici chiar pe sfinţii Săi2 şi-n dreptul feţei Sale nici cerul nu-i curat, 


1? 


16 cum o să fie omul cel urîcios şi scârnav, acel ce nedreptatea o soarbe ca pe apă? 

17 Aş vrea să-ţi spun un lucru de mare preţ. Ascultă: Voi povesti eu însumi, şi ce-am văzut cu ochii, 
18 şi ce-au spus înţelepţii nimic ţinând în taină de la părinţii lor 

2... sfinţii Săi” = îngerii Săi; vezi 4, 18. 

19 (cei cărora pământul acesta le-a fost dat şi nimeni de-altă nație venise printre €i).3 

20 Nelegiuitu-şi duce vieaţa numa-n grijă4, şi-n anii daţi cu număr tiranului puternic 

21 el n-are decât spaime țipându-i în urechi, şi-atunci când i se pare că-n casa lui e pace îi vine 
prăbuşirea. 

22 El nu mai poate crede că scapă de-ntuneric; sortit simţindu-şi trupul să piară sub tăiş 

23 s-au rânduit anume vulturilor spre hrană, în sineşi el nu vede nimic decât căderea. Iar ziua de- 
ntuneric îl bântuie cu spaime, 

24 nevoia şi necazul îl ţin împresurându-l ca pe-un voivod ce cadenainte de-a se bate. 

25 Că mâinile-mpreună şi-a ridicat spre Domnul, dar s-a-ncontrat cu Domnul A-toate-ţiitorulS5 

26 şi i-a ieşit-nainte cu vorbe de ocară şi cu cerbicea groasă a pavezelor lui; 

27 că faţa şi-a-nvelit-o pe toată cu grăsime şi şi-a făcut pe coapse răzoare de osânză6; 

28 el va trăi-nlăuntrul cetăților pustii şi va intra în case de nimeni locuite; şi ceau gătit aceia va fi 
cărat de alţii. 

3 Elifaz îşi atribuie o înţelepciune moştenită din vremea când ea nu putea fi alterată de influenţe 
străine. 

4 Grijă, îngrijorare, nelinişte, preocupare continuă, anxietate. 

5 Textul LXX pare a sugera, printre altele, şi păcatul ipocriziei: pe de-o parte, demnitarul nelegiuit 
pare a-L implora pe Dumnezeu cu mâinile ridicate, pe de alta el I se împotriveşte. 

6 Grăsimea era simbolul insensibilităţii religioase şi decăderii morale; vezi Dt 32, 15. În unele ediţii 
greceşti urmează emistihul: „lauda lui, sudalma” 

29 Bogat n-o să devină, averi n-o să-i rămână, nici umbră nu-i va face pământului, pieziş, 

30 şi nici din întuneric nu va avea scăpare; odrasla lui cea verde va veşteji-o vântul şi floarea va 
cădea. 

31 Să nu se-ncreadă-n sine că-n veac va dăinui, căci doar deşertăciune veni-va peste el. 

32 Securea-l va răpune-nainte de-a-i fi vremea, şi tânăra-i mlădiţă putere nu va prinde. 

33 Cules ca agurida va fi,-naintea vremii, şi va cădea ca floarea măslinului sătul. 

34 Că mărturia celui necredincios e moartea şi foc va arde casa celor spurcaţi la daruri. 

35 În pântece ca-n sarcini va zămisli dureri, dar nu i se vor naşte decât deşertăciuni, căci el, acolo-n 
pântec, găteşte vicleşug.” 

16 

Răspunsul lui lov. 

1 Atunci lov a răspuns, grăind: 

2 „Eu lucruri ca acestea am auzit destule; voi sunteţi, toţi, o tagmă de bieţi mângâietori. 

3 Ce dar? găseşti vreo noimă acestor vorbe-n vânt? sau cine te împunge în coastă să răspunzi? 

4 Din parte-mi, cred că şi eu aş cuvânta ca voi de-ar fi sufletul vostru în locul alui meu; şi eu asupra 
voastră m-aş năpusti cu vorbe şi-apoi, asemeni vouă, aş clătina din cap; 

5 de-ar fi atâta vlagă scorţoasă-n gura mea, n-aş pregeta o clipă din buze să-mi dau drumul. 

6 Dar, de vorbesc, ce-nseamnă?: nu mă mai doare rana? sau, dacă tac, înseamnă că nu mă mai 
rănesc? 

7 Dar azi Tu ai în mine un biet nebun, sleit, 

8 şi Te-ai pornit asupră-mi, să-mi fiu de mărturie; în mine se ridică minciuna ce mă paşte, minciuna 
ce-mpotrivă-mi din faţă mi-a răspuns. | 

9 Mânia Lui stârnită m-a prăbuşit în praf şi dinții Şi-i scrâşneşte-mpotrivă-mi de deasupra; haidăii 
Lui şi-aruncă săgețile spre mine, 

10 cu ghimpii cătăturii spre mine-au năvălit, cu straşnice ţepuşe mi-au înţepatgenunchii, grămadă 
toţi, deodată, s-au aruncat asupră-mi. 

11 Că Domnu-a vrut mă aibă în mână cel nedrept şi tot El mă aruncă la cei nelegiuiți. 

12 Eu vieţuiam în pace şi El m-a risipit, prinzându-mă de chică m-a rupt în bucățele şi m-a-nălțat 


deasupra aşa cum pui o ţintă; 

13 o armie de suliţi roieşte-n jurul meu, cu nemilostivire-n rărunchii mei se-aruncă şi tot cu ne- 
ndurare pe jos îmi 

1 Marea majoritate a traducătorilor după Textul Masoretic notează că versetele 7 şi 8 constituie un 
loc extrem de anevoios, cu sensuri neclare ce se datorează, după toate probabilitățile, faptului că 
textul însuşi e denaturat; de aci, marea varietate a formulărilor. Nici textul Septuagintei nu e foarte 
uşor, dar înţelesul său ar fi: în momentul de faţă Iov a căzut într-un fel de fatalism: fie că vorbeşte, 
fie că tace, suferinţa lui rămâne aceeaşi (v. 6). Dumnezeu a făcut din el un om slab, epuizat, tocmai 
ca să-l poată lovi mai tare şi să-l facă să se recunoască drept martor al propriei sale suferințe. Mai 
mult, minciuna care-l paşte (literal: „cel mincinos al meu” = calomniatorul meu) nu mai e un dat 
exterior, ci s-a strămutat în chiar lăuntrul fiinţei sale, chinuindu-l şi de acolo. Textul introduce 
teribilele imagini din versetele 9-14. 

varsă fierea2. 

14 Durere pe durere m-au prăbuşit în praf, puternici şi puternici au alergat asupră-mi. 

15 Pe trupul meu cusură o volbură de sac, tăria frunţii mele în pulbere se stinse. 

16 De-atâta plâns fierbinte m-am opărit pe pântec, dar peste gene umbră; 

17 că nici o strâmbătate în mâini eu nu aveam, iar ruga mea, curată. 

18 Pământule, n-ascunde al trupului meu sânge, nimic să nu-i stea-n cale, rotund, strigării mele! 

19 Dar martorul meu, iată, de-acuma este-n ceruri, şi-acolo-n cele-nalte am eu o mărturic.3 

20 Ajunsu-mi-a la Domnul [în ceruri] rugăciunea,-naintea feţei Sale pătrunde ochiul meu. 

21 Să-i fie apărare lui, omului, la Domnul, şi-aproapelui său fie-i, deasemeni, fiul omului.4 

2 A-1 vărsa cuiva fierea pe pământ: a-i face o rană mortală (vezi Pr 7, 23). 

3 Pornind de la o intuiţie a lui Jung, Paul Evdokimov (La femme et le salut du monde) a insistat, cu 
mare răsunet, asupra dimensiunii profetice a acestui verset. Textul e, într-adevăr, enigmatic. În 
mijlocul disperării sale, când lov se crede lepădat de Dumnezeu şi neînțeles de oameni, iată că 
apare, ca din nimic, o rază de speranţă: acest „martor” ceresc misterios, în care teologul rus o 
identifică pe Maica Domnului; ea este aceea care, cunoscând adevărurile fiinţei omeneşti, va 
depune mărturie, prin rugăciune (deisis), în cerurile lui Dumnezeu. În primul stih al acestui verset e 
folosit cuvântul martys = „martor”, iar în cel de al doilea, cuvântul synistor = „cel ce ştie ceva 
împreună cu un altul”, adică cel ce depune mărturie în cunoştinţă de cauză. Pentru ideea în sine vezi 
şi următoarele două versete. 

4 Ebr.: „O, dacă El ar putea să arbitreze între om şi Dumnezeu / aşa cum [se face] între un om şi 
aproapele său!”. Sensul e evident: Dumne zeu nu poate să arbitreze împotriva Lui Însuşi. Aceasta i- 
a făcut pe mulţi traducători să adopte formulări convenţionale. Versetul 21 din textul Septuagintei 
pare a revela nu numai mijlocirea Maicii Domnului în faţa lui Dumnezeu, dar şi pe aceea a „Fiului 
Omului” în favoarea „aproapelui Său”, adică a fiecărui om. Textul invită la meditaţie profundă. 

22 Că anii, câți la număr mai fi-vor, mi se duc, şi voi porni pe drumul cel fără de-nturnare. 

17 

Răspunsul lui lov (continuare). 

1 Purtându-mă cu duhul, mă scad, mă pierd, mă sting; mă rog de îngropare, la groapă nu ajung. 

2 Trudit pân” la durere, mă rog; şi ce-i cu asta? 

3 Averile-adunate mi le-au furat străinii... Acesta cine este? să-l leg cu mâna mea!... 

4 Că inima dintr-înşii de minte le-ai ascuns-o 2, de-aceea niciodată nu-i faci biruitori. 

5 Că unei părți anume i se vestesc doar 

1 Reversul textului din Fe 1, 2: dacă atunci „Duhul lui Dumnezeu Se purta pe deasupra apelor” ca 
într-un fel de gestație a lumii ce avea să fie creată, lov se poartă cu propriul său duh având 
sentimentul sfârşitului. 

2 Cuvântul fronesis înseamnă mult mai mult decât „minte”: rațiune, inteligenţă, gândire rațională, 
înţelepciune. Mintea e depozitara tuturor acestor atribute, în timp ce inima e sediul afectelor. Ele 
trebuie să lucreze împreună, întregindu-se reciproc. Scindarea lor (pe care lov, în accentele lui 
amare, i-o atribuie lui Dumnezeu) provoacă dezechilibrul fiinţei umane. Mistica isihastă de mai 
târziu, teoretizată magistral de Sf. Grigore Palama, va restabili echilibrul duhovnicesc prin 
„rugăciunea lui lisus”, care se mai numeşte „rugăciunea minţii în inimă”. 


rele şi ochii mei dincoace se scurg pentru copii.3 

6 Făcutu-m-ai poveste de băsmuit la neamuri, de râsul lor ajuns-am. 

7 De-atâta supărare am negură pe ochi, de parcă toată lumea-mprejur mă împresoară. 

8 De-această întâmplare cei drepţi se minunează, cel drept îl are-n ţintă pe cel nelegiuit; 

9 dar credinciosul, dreptul, să-şi ţină calea sa şi cel cu mâini curate să capete-ndrăznire. 

10 Nu însă voi; hai, prindeţi curaj, veniţi cu toţii, că şi-aşa n-o să aflu în voi vreun adevăr. 

11 În zbor zilele mele-au trecut şi s-au tot dus şi inima din mine s-a rupt la-ncheieturi4. 

12 Că pentru mine noaptea mi-a fost în loc de zi, lumina mi-i subțire alături de-ntuneric. 

13 De-o fi să mai îngădui, din casa mea fac iad, în negură întins-am biet aşternutul meu. 

14 Şi moartea am chemat-o, ca ea să-mi fie tată, iar mamă-n veac să-mi fie, şi soră, putrezirea. 

15 Atunci, spuneţi-mi, unde mai am eu vreo nădejde? sau bunurile mele când pot să le mai văd? 

16 s-or pogori deci ele cu mine până-n iad, sau otova, de-a valma, ne vom culca-n ţărână?!” 

3 Sens neclar în Versiunea Masoretică, ceva mai limpede aici: proverb inserat anume spre a sprijini 
versetul precedent (separarea inimii de minte). 

4 Literal: „încheieturile (articulațiile) inimii mele s-au rupt”; figură de stil pentru: dorinţele mele s- 
au risipit. 

Cuvântul lui Bildad. 

1 Atunci Bildad din Şuah a început să vorbească şi a zis: 

2 „Cât ai de gând tu oare s-o ţii aşa întruna? Opreşte-te!, mai dă-ne şi nouă rând la vorbă! 

3 O faci, că te-ascultarăm tăcând ca nişte vite? 

4 Îţi trebuia urgia! Ce? dacă-nchizi tu ochii, se pustieşte lumea? sau munţii o să piară surpaţi din 
temelii? | 

5 O, da!, lumina celui nelegiuit se stinge şi flacăra din vatră nu-i va mai străluci. 

6 În felul său de viaţă lumina-i întuneric şi candela de veghe deasupra lui se stinge. 

7 Averea lui vânată-i de oameni mărunţei şi sfatul său se surpă. 

8 Piciorul său se prinde în laţ de picioruş şi-n plasă împletită din sfori subţiri se-ncurcă. 

9 Asupra lui se-ndreaptă o armie de laţuri şi preaputerea celor setoşi de răzbunare. 

10 La pândă-i stă o funie ascunsă în pământ şi-o cursă pe cărări. 

11 EI piere strâns în cercuri de spaime şi dureri şi mulţi de primprejuru-i cumplit îl strâmtorează. 

12 Căderea lui, răsunet. 

13 Picioarele lui fi-vor mâncate de ciupercă, pe-ai lui în floarea vârstei o să-i mănânce moartea. 

1-În cele ce urmează, Bildad prezintă un portret circumstanţial al nelegiuitului, cu intenţia de a-l 
face pe lov să se recunoască în el. Chiar dacă textul LXX foloseşte un stil de blestem-avertisment, 
în timp ce T. M. abordează stilul direct, efectul este acelaşi. 

14 În felul său de viaţă nu-i chip de vindecare, mânat să-şi ia asupră-şi regească-nvinuire2. 

15 În noaptea lui sunt alţii ce stau în casa lui, ce-avea mai scump e abur prin fumul de pucioasă3. 

16 Sub el i se usucă adâncul rădăcinii, deasupra holda coaptă se scutură-n țărână. 

17 De pe pământ îi piere chiar umbra amintirii, iar numele-i se stinge în veşnica uitare. 

18 Şi iată-l din lumină împins în întuneric şi scos afar’ din lume4. 

19 Necunoscut el fi-va întru poporul său, nemântuită casa-ntru cele de sub cer, şi alţii locui-vor în 
tot ce-a fost al său. 

20 La capul său suspină urmaşii cei din urmă, iar cei dintâi se miră. 

21 Acestea sunt sălaşuri în care-au stat nedrepţii, acesta-i locul celor ce nu-L cunosc pe Domnul”. 
19 

Răspunsul lui lov. 

1 Atunci lov a început să vorbească şi a zis: 

2 „Cât oare veţi mai plânge prin sufletu-mi trudit, surpându-mi-l cu vorbe?... 

2 Ebr.: „mânat la regele spaimelor”. Aluzie la Nergal, personaj din mitologia babiloniană: regele 
Şeolului, adică al împărăției morţilor, pe care textul de faţă (mai explicit în Septuaginta) îl prezintă 
ca pe un acuzator al celor nelegiuiţi. 

3 Fumul de pucioasă cu care se dezinfecta o locuinţă înainte de a fi ocupată de noul locatar. 

4 Versul acesta (al doilea) nu se află în toate ediţiile greceşti, inclusiv a lui Rahlfs. 

3 Să ştiţi doar că El, Domnul, El m-a făcut cum sunt; iar voi, neruşinaţii, mă-nvinuiţi pe mine! 

4 Chiar dacă adevărul e că m-am înşelat, a mea e înşelarea; şi de-am grăit cuvinte ce nu se 
cuveneau, sunt graiurile mele, dar nu fără măsură. 

5 Şi dacă voi acuma vă-mpăunaţi asupră-mi şi mă-nfruntaţi cu scârbe, 

6 să ştiţi că Domnul este Cel ce m-a răvăşit şi că deasupră-mi astfel Şi-a înălţat cetatea. 1 

7 Ei, iată,-mi râd de scârbe şi nu voi mai grăi, că strig după dreptate, dar nici o judecată! 

8 Zidit sunt împrejuru-mi şi nu e chip să trec, un văl de întuneric mi-a aşezat pe faţă; 

9 m-a dezbrăcat de slavă şi de pe fruntea mândră tot El mi-a luat cununa; 

10 m-a rupt în bucățele, de-a roata, şi m-am dus; nădejdea mi-a tăiat-o cum ai tăia un pom; 

11 cu groaznică urgie asupră-Mi s-a pornit şi-a socotit că-n luptă aş fi duşmanul Său; 

12 haidăii Lui venit-au asupră-mi pân” la unul, în drumurile mele m-aşteaptă ochi la pândă; 

13 s-au depărtat de mine, da, chiar şi fraţii mei: la cei străini ei cată mai mult decât la mine; prietenii 
mei, iată-i, îmi sunt nemilostivi. 

1 Ebr.: (El este) „Cel ce m-a învăluit cu laţul Său”; aluzie la 18, 8, dar în sensul că nu Iov este cel ce 
se prinde în laţ, ci Dumnezeu i-l întinde. În textul Septuagintei Iov afirmă că Domnul i-a răvăşit mai 
întâi viaţa (pe dinafară şi pe dinlăuntru), pentru ca pe această ruină să-ŞI înalțe El cetatea (cuvântul 
original, ohyroma, e mai puternic: „fortăreaţa”, „întăritura”). E ca şi cum Iov ar fi intuit „pariul” pe 
care Dumnezeu îl făcuse cu Satan. 

14 Cei ce mi-au fost aproape se uită-n altă parte şi cei ce mă ştiură pe nume m-au uitat; 

15 vecinilor de-acasă şi slujnicelor mele le-am devenit străin; 

16 îmi chem pe nume sluga şi ea nu mă ascultă şi-o rog cu gura mea; 

17 cu-aceeaşi rugăminte dulceagă-mi chem femeia şi-i linguşesc pe fiii ibovnicelor mele; 

18 dar ei pe totdeauna cu toţi m-au părăsit; de cum mă scol, aruncă-mpotrivă-mi vorbe grele. 

19 Toţi cei ce mă ştiură-ndeaproape m-au urât, pe care-i îndrăgisem s-au ridicat asupră-mi. 

20 "Țesuturile cărnii mi s-au topit în piele, iar oasele în zgârciuri de-abia că se mai ţin. 

21 Prieteni, aveţi milă de mine, milă daţi-mi, că-a Domnului e mâna ce s-a atins de mine! 

22 De ce mă luaţi la goană, aşa cum face Domnul, şi-n cărnurile mele rămâneţi nesătui? 

23 Ah, cine-ar fi să scrie şi graiurile mele, şi astfel să le pună pe toate într-o carte, 

24 cu fier-peniţă scrise, sau cu condei de plumb, sau chiar săpate-n stâncă şi să rămână-n veac? 

25 Căci ştiu că veşnic este Acel ce-o să-mi dezlege târziul pe pământ; 

26 da, pielea, care-ndură acestea, va-nvia.2 Că de la Însuşi Domnul mi s-au făcut acestea 

2 Fiind veşnic, Dumnezeu are întotdeauna ultimul cuvânt. Oricât de târzie ar fi moartea lui lov, 
Domnul este Cel ce Se va pronunţa asupra cazului său. Textul însă are o deschidere mult mai largă: 
„târziul de pe pământ” al lui lov poate fi nu numai moartea sa fizică, ci şi sfârşitul somnului său de 
după moarte. Fericitul Ieronim, traducând din ebraică, este primul exeget care a sesizat dimensiunea 
profetică a versetelor 25-26, în sensul că ele se referă la învierea trupurilor. Versiunea sa (Vulgata) 
sună astfel: „Căci eu ştiu că Răscumpărătorul meu e viu, că în ziua cea de apoi eu mă voi scula din 
pământ, că din nou voi fi învelit în pielea mea şi că-n carnea mea ÎL voi vedea pe Dumnezeu”. Dar 
imensele dificultăţi ale originalului ebraic (îndeosebi inconsistenţa lexicală şi gramaticală), care au 
generat traduceri din cele mai variate, ridică şi astăzi controverse pasionante nu numai în teologia 
protestantă, dar şi în cea catolică. Mai concentrat în metaforismul său, textul Septuagintei transmite 
acelaşi mesaj: Dumnezeu (Acela) este o fiinţă veşnică şi, ca atare, transcende nu numai viaţa, ci şi 
moartea. El este Acela care-l dezleagă pe om, întru „târziul” acestuia, din legăturile morţii. „Pielea” 
este simbolul materialității omului, învelişul în care însăşi carnea “s-a topit” (v. 20), trupul care pe 
pământ „îndură” suferinţa, dar care, atunci, „va învia”. Apostolul Pavel va vorbi şi el, în numeroase 
locuri, despre trup ca înveliş (adăpost, casă, cort) al duhului. 

27 pe care mi le ştiu, pe care eu, nu altul, cu ochii le-am văzut, pe toate care-aicea în sân s-au 
săvârşit.3 

28 lar dacă voi veţi zice: Ce vom grăi-mpotrivă-i? găsi-vom noi pricină de-ndreptăţire-n el4?, 

29 o, temeţi-vă şi voi de scoarță, de-nveliş; că va veni mânia în cei fără 

3 Sân”: metaforă pentru spaţiul lăuntric. Ea va fi folosită şi de Evanghelistul Luca în expresia 
„sânul lui Avraam”. În antichitatea iudeo-elenă cuvântul kolpos însemna nu numai spaţiul toracic 


dintre cămaşă şi trup, ci şi cuta rezultată din îndoirea şorţului sau a veşmântului până la cingătoare, 
ea devenind astfel un fel de leagăn în care o mamă putea să-şi poarte pruncul. În cazul de faţă, lov 
mărturiseşte că suferinţa sa nu se limitează la o experienţă exterioară, a simţurilor fizice, ci se 
consumă într-o mult mai profundă experienţă lăuntrică, angajând astfel totalitatea fiinţei sale. 

4 Literal: „găsi-vom în el rădăcina cuvântului?” „Rădăcină”: raţiunea ultimă a unui lucru sau a unui 
fapt; stratul profund. „Cuvânt” (logos) în sensul de „justificare”, „explicaţie”, „dare de seamă”, 
„clarificare rațională”. 

de lege şi-atunci vor şti ei unde li-i miezul plin de seve”.5 

Cuvântul lui Țofar. 

1 Şi răspunzând Țofar din Naamah, a zis: 

2 „Nu astfel mă gândeam eu că-mi vei întoarce vorba; că, iată, decât mine tu nu-nţelegi mai mult. 

3 Am ascultat o lecţie menită să mă mustre şi voi răspunde-n duhul priceperii din mine. 

4 Tu nu ştii nici atâta, că din vechimea vremii, de când îşi are omul sălaş pe-acest pământ, 

5 desfătul celor silnici le e, de fapt, cădere şi bucuria celor nelegiuiţi, pierzanie? 

6 Chiar dacă pân” la ceruri i s-ar sui ofranda şi fumul jertfei sale de nori se va atinge, 

7 în clipa când se crede stăpân pe temelie, atunci, în clipa-aceea, cu totul va pieri, iar cei ce-l 
cunoscură vor zice: Unde e? 

8 Ca pe un vis ce zboară, nu-i chip să-l mai găseşti, ca o nălucă-a nopţii în beznă s-a topit; 

5 Pe linia celor afirmate în versetul 27 (vezi nota), Iov îşi avertizează prietenii să nu cadă în cursa 
aparenţelor, a raţiunii superficiale. Înţeleasă sau nu, justificată sau nu, suferinţa este aceea care-i 
oferă omului şansa de a pătrunde în propria sa interioritate, de a se descoperi în forul său lăuntric, 
acolo unde se consumă experienţa tragică. Finalul acestui capitol (versetele 25-29), urmând unor 
puternice accente ale disperării, se constituie astfel într-un bogat izvor al exegezelor teologice. 

9 nici ochii ce-l văzură mai mult nu-l vor vedea, nici locul său de taină de-acum nu-l mai cunoaşte. 
10 Feciorii săi în luptă se frâng sub cei nevolnici, iar mâinile lui fi-vor aprinse de dureri. 

11 Puterea tinereţii ce încă-i stă în oase se va culca odată cu dânsul în ţărână. 

12 De i s-ar face dulce în gură răutatea, sub limbă şi-ar ascunde-o; 

13 de ea nu se îndură, pe ea n-o părăseşte, grămadă şi-o adună sub nodul din gâtlej; 

14 şi totuşi el nu poate să-şi vină-ntrajutor: în pântece el n-are decât venin de şarpe. 

15 El îşi vomită astfel strânsura lui nedreaptă, un înger ca din casă i-o dă afar’ din pântec. 

16 Venin de şarpe supt-a, a şarpelui e limba ce-l va ucide-acum. 

17 Mai mult n-o să mai vadă cum vitele se mulg, şi nici păşunea-n valuri de miere şi de unt. 

18 Zadarnică, deşartă i-a fost alergătura s-adune bogăţie din care n-o să guste, ca din ceva ce nu poți 
să mesteci şi să-nghiţi. 

19 Că multor vieţi sărmane le-a dărâmat el casa şi-a jefuit cămara pe care n-a umplut-o. 

20 Scăparea lui nu este în avuţia lui, în voia poftei sale nu se va mântui. 

21 Nimic nu va rămâne din ce-a pus în hambare, de-aceea nici o floare din bunurile lui. 

22 Când 1 se pare plinul, atunci necazul paşte şi-atunci nevoia toată dă buzna peste el. 

23 De-o fi cumva să-şi umple stomacul pân la saţ, asupră-i va trimitel urgie ca de foc, dureri pe el 
să verse; 

24 nicicum să nu le scape cătuşelor de fier şi arcul de aramă în carne să-l rănească; 

25 săgeată ascuţită prin trupul său să treacă şi stele să se plimbe prin tainiţele lui şi frică-n zarea lui; 
26 noian de întuneric să stăruie într-însul, să-şi mistuie suflarea în foc nemistuit, în casa lui să-şi 
facă de cap un oarecine. 

27 Nelegiuirea-i toată s-o dea pe faţă cerul, pământul împotrivă-i de tot să se răscoale; 

28 de casa lui pierzania să tragă până-n hău, din cer să vină ziua mâniei peste el. 

29 E partea de la Domnul a celui ticălos, ce-a moştenit din partea Acelui ce veghează”. 

21 

Răspunsul lui lov. 

1 Şi răspunzând lov, a zis: 

2 „O, ascultați, prieteni, cuvintele-ascultaţi-mi, să nu rămân cu-atâta din mângâierea voastră! 

3 Îngăduiţi-mi dară să mai vorbesc şi eu, şi numai după-aceea să mă luaţi în râs. 


4 Ce? credeţi că mustrarea mi-o-ndrept către un om? sau care-ar fi pricina să nu-mi stârnesc mânia? 

5 Uitaţi-vă la mine, miraţi-vă-ndelung cu falca rezemată-ndesat în podul palmei. 

1 Subînţeles: Dumnezeu. 

6 Că de-mi aduc aminte, mă prinde tulburarea şi carnea de pe mine mă arde şi mă doare. 

7 De ce necredincioşii se ţin întregi în viaţă şi-ajung la bătrâneţe ba chiar în bogății? 1 

8 Urmaşii lor se-nalță, un suflet după altul, feciorii li se-mbie aici, sub ochii lor; 

9 ei au în case sporuri, şi frică nicăieri, şi vargă de la Domnul nu stă deasupra lor, 

10 nici nu le fată vacanainte de-a fi vremea, nici leapădă din pântec, şi nici rămâne stearpă; 

11 ei dăinuiesc ca oaia ce nu cunoaşte vârstă, copiii lor prin preajmă tresaltă dănţuind 

12 şi-n mâini cu alăute şi-n sunet de chitară se veselesc cântându-şi plăcerea de a fi. 

13 Ei viaţa şi-o termină-ncărcaţi de bunătăţi şi-adorm întru odihna locaşului de veci. 

14 Dar ei ziceau spre Domnul: ci dă-mi-te încolo, că drumurile Tale nu vreau să le cunosc; 

15 au cine-i Preasătulul, ca să-I slujim noi Lui? şi ce folos ni-i nouă de-L vom întâmpina?... 

16 Că ei pe cele bune le-aveau în mâna lor şi fapta ticăloasă păreau că nici n-o văd. 

17 Dar zici: nu, ticăloşii n-au candelă nestinsă; asupra lor veni-va surparea 

1 Întrebare tragică, alcătuind miezul acestui capitol, unul dintre cele mai importante ale cărţii. Ca un 
ecou al textului din Ir 12, 1-2, ea contrazice înţelepciunea tradiţională, potrivit căreia cei buni se 
bucură numai de răsplată, iar cei răi sunt pedepsiţi. Viziunii teoretice, idealiste, lov îi opune 
evidenţa realității. 

de istov, dureri îi vor cuprinde, ţâşnite din Mânie; 

18 ei fi-vor ca o pleavă de vânturi vânturată, ca pulberea-n furtună: vârtej în spulberare. 

19 El [Domnul] nu i-i face pe fii moştenitori; îi va plăti cu plată-ndesată, ca s-o ştie, 

20 cu ochii lui să-şi vadă rostogolirea-n gol şi nici o mântuire nu-i vină de la Domnul; 

21 că oare ce-i mai pasă de-ai lui de după el când lunile-i la număr sunt gata socotite? 

22 Priceperea, ştiinţa, nu Domnul le învaţă? şi nu-i tot El Acela ce judecă omorul? 

23 Acesta, iată, moare-n puterea lui deplină, în culmea-mbelşugării şi-a traiului tihnit, 

24 cu maţele-mbuibate în straturi de grăsime, cu măduva din oase mustind pe dinafară, 

25 în timp ce altul moare cu sufletul amar, că nu-i fu dat în viaţă să guste nici un bine; 

26 şi, totuşi, laolaltă dormi-vor în ţărână, învăluiţi în viermii putreziciunii lor. 

27 Deci, vă cunosc pornirea cu care staţi asupră-mi; 

28 că ziceţi: Unde-i casa boierului de ieri şi unde e bordeiul în care-au stat mişeii? 

29 Hai, întrebaţi drumeţii şi nu daţi cu piciorul la ce vor spune ei, 

30 că-n ziua nimicirii cel rău este cruțat şi-n zilele mâniei e pus la adăpost. 

31 Cine-o să-i spună-n faţă pe ce drum a umblat şi cine-o să-i plătească chiar după fapta lui?: 

32 În groapă s-a fost dus şi doar deasupra gropii rămâne veghetor2; 

33 dulceaţă i se-mbie din bulgării clisoşi3, în urma lui se mişcă toți oamenii-n convoi, mulțimi 
nenumărate îl însoțesc din faţă. 

34 Cum dar îmi staţi de taină cu mângâieri deşarte? O, nu, în faţa voastră nicicum n-oi conteni 
22 

Cuvântul lui Elifaz. 

1 Şi răspunzând Elifaz din Teman, a zis: 

2 „«Priceperea, ştiinţa, nu Domnul le învaţă?» 

3 Căci ce câştigă Domnul de-ai fost tu fără greş? sau care-l e folosul că-n calea ta eşti drept, 

4 sau, de te bagă-n seamă, Se pleacă să te mustre şi, mai mult, să şi vină cu tine-n judecată? 

5 Au nu cumva grozavă e răutatea ta şi multe, fără număr, păcatele îți sunt? 

6 Tu de la fraţi luat-ai zălog pentru nimic şi de pe trupuri smuls-ai veşmântul celor goi; 

2 „Rămâne veghetor” prin stâlpul ce i s-a pus pe groapă, un semn ce-i poartă numele sau, eventual, 
chipul. 

3 Expresie oarecum echivalentă cu urarea latină: „Sit tibi terra levis!” („Să-ţi fie ţărâna uşoară!”). 
Ea se referă la bulgării pe care rostogolirea torenţilor îi formează din pietricele şi lutul cleios care le 
leagă. 

4 Onorurile funebre cu care-l însoțesc pe omul păcătos. 


1? 


1 În pornirea sa de a-i da lui Iov o replică necruțătoare, în sensul că izvorul suferințelor sale vor fi 
fiind păcate grele şi nemărturisite, Elifaz începe prin a-i cita cuvintele din 21, 22. 

7 tu gurile-nsetate nu le-ai umplut cu apă şi n-ai vrut să dai pâine flămânzilor din jur; 

8 pe unii cu cinstire i-ai căutat la faţă, dar pe săraci culcat-ai cu faţa la pământ; 

9 pe văduve afară le-ai dat, cu mâna goală, şi pe orfani cu chinuri de iad i-ai chinuit. 

10 De-aceea împrejuru-ţi doar laţuri te-mpresoară şi te-a cuprins deodată război de necrezut. 

11 Lumina de-altădată acum ţi-e întuneric, şi somnul tău de noapte seacoperă de apă2. 

12 Au Cel ce locuieşte în ceruri3 nu priveşte şi nu-i smeri pe-aceia ce se purtau semeţ? 

13 Iar tu ai zis în sineţi: Ce ştie El, Celtare? cum poate El prin ceaţă să facă judecată? 

14 că norii sunt perdeaua în care El Se-ascunde, plimbarea Lui e roată pe margini largi de cer... 4 
15 Au vrei şi tu să umbli pe calea cea străveche pe care au bătut-o bărbaţii cei nedrepți, 

16 cei ce-au fost duşi la vale cu multnaintea vremii?: tari temelii avură; acum, puhoi de ape.5 

17 Şi ei ziceau în sineşi: Ce-o să ne facă „Domnul”? ce bine-o să ne-aducă „A-toate-ţiitorul”? 

2 În simbolistica onirică apa înseamnă necazuri, nenorociri, deprimare. 

3 Literal: „Cel ce locuieşte întru cele înalte”. 

4 Locuind „întru cele înalte”, Dumnezeu (în concepţia necredincioşilor) e separat de pământ prin 
perdeaua norilor; mişcarea Sa se face numai circular, la periferia cerurilor, departe de oameni. 

5 Aluzie probabilă la nimicirea păcătoşilor prin potopul din vremea lui Noe. 

18 El însă îi umpluse de bunătăţi prin case, dar sfatul necredinţei departe e de El. 

19 Cei drepţi, privind în preajmă, se bucură râzând, iar cel fără prihană îşi bate joc de ei: 

20 Vedeţi cum bunăstarea din case li s-a dus, iar ce-a rămas dintr-însa mâncat va fi de foc... 

21 Fii aspru-n tine însuţi, de stărui în răbdare, şi dup-aceea roada-ţi va fi-ntru bunătăți. 

22 Din gura Lui primeşte ce-ţi dă: mărturisire, şi graiurile Sale la suflet să le pui. 

23 Dacă te-ntorei la Domnul şi-n faţă-l te smereşti şi-nlături nedreptatea din vieţuirea ta, 

24 El pulberea ţărânii o va preface-n pietre, şi pietrele din prunduri în aur de Ofir6; 

25 şi astfel Cel-Puternic e scutul tău în luptă şi-argint din tine face, curat, trecut prin foc. 

26 Or, numai dup-aceea vei îndrăzni la Domnul şi ochii tăi căta-vor cu veselie-n cer; 

27 spre El vei face rugă şi El te-o asculta şi vei avea plinire în ce-ai făgăduit; 

28 va pune iar dreptatea în felul tău de viaţă şi-n drumurile tale va străluci lumină. 

29 Că te-ai smerit pe tine, tu, cel ce-ai fost semeţ, iar El îl mântuieşte pe cel cu ochi plecaţi. 

30 Tot El îl liberează pe cel nevinovat; acum te mântuieşte-ntru mâinile curate!” 

6 Literal: „în Ofir”. Ofir era ţinutul faimos prin bogăția şi fineţea aurului său (vezi 1 Par 29, 4: 
regele David dăruieşte pentru templu 3000 de talanţi de aur de Ofir). 

Răspunsul lui Iov. 

1 Şi răspunzând lov, a zis: 

2 „Eu ştiu că-a mea mustrare e chiar din mâna mea, că mâna Lui apasă, grea, pe suspinul meu. 

3 O, cine-n lumea asta m-ar învăţa să-l aflu şi să ajung odată la un deznodământ? 

4 Atunci mi-aş spune mie că este-o judecată şi cu mustrări asupră-mi aş umple gura mea; 

5 cuvintele le-aş paşte, pe care mi le-ar spune, şi spusele Lui toate le-aş pipăi cu mintea. 

6 Şi de-ar veni asupră-mi, El, cu putere multă, cu una mai puţină nu mă va-nfricoşa: 

7 din El e adevărul şi de la El mustrarea, prin El mi-i judecata-n deznodământul ei. 

8 Că eu dacă voi merge-n ce-a fost întâi, mă pierd; iar ce va fi pe urmă, ce pot eu, biet, să ştiu? 

9 E] dac-o ia la stânga şi vreau să-l prind, nu pot, iar de S-a-ntors la dreapta, eu nici aici nu-L văd. 
10 Dar El îmi ştie calea, şi m-a ales ca focul o lamură de aur. 

11 El a grăit porunca, eu am ieşit s-o-ntâmpin, căci calea I-am păzit-o şi nu mă voi abate, 

12 şi nici voi sta departe de ale Lui porunci, şi tainiţă mi-i sânul, a graiurilor Lui. 

13 Dar dacă-aşa El zicel, cine-l va sta-mpotrivă?: ce-a vrut a şi făcut. 

1 Literal: „dacă El a judecat aşa...”. Se revine la ideea că Dumnezeu este, în acelaşi timp, împricinat 
ŞI judecător. 

14 Acesta mi-i temeiul că-am năzuit spre El şi, dojenit, gândit-am la El cu-ngrijorare.2 

15 Şi iată de ce, totuşi, de El îmi scutur pasul, şi mă socot cu mintea, şi iar mă tem de El. 


16 Din inima mea Domnul făcu o slăbănoagă şi Cel-Atotputernic Se năpusti asupră-mi. 

17 Căci n-am ştiut că-mi vine de-acolo întuneric şi nici că-mi va fi chipul acoperit de neguri. 

Răspunsul lui lov (continuare). 

1 Dar vremile dreptăţii, de ce-L ascund pe Domnull, 

2 încât necredincioşii împing din loc hotarul şi fură-ntreaga turmă cu baciul ei cu tot? 

2 Cu tot procesul sever pe care I-l face lui Dumnezeu, lov nu-şi poate reţine o notă afectivă, de 
părere de rău. 

1 „Vremile dreptăţii”: evenimentele care curg de-a lungul timpului şi care urmează să fie evaluate 
moral, ca bune sau rele. Autorul pare a se feri să-l atribuie lui Dumnezeu participarea la răul ce se 
petrece în lume. De altfel, numeroşi traducători ai Versiunii Ebraice notează că textul original al 
acestui capitol e foarte deteriorat, ceea ce face ca sensurile să nu fie clare. Nici textul Septuagintei 
nu e lipsit de dificultăţi, acestea provenind din aceea că, vorbind despre oamenii ticăloşi (păcătoşi, 
nedrepţi, nelegiuiţi), autorul se referă brusc la victimele acestora (cum par a fi versetele 5-6 şi 8), 
victime care, la rândul lor, împinse de disperare, îi victimizează pe alții în lupta pentru 
supravieţuire. Dezvoltându-şi gândul, lov vrea să demonstreze că pentru pedepsirea păcătoşilor nu e 
nevoie neapărat de intervenţia lui Dumnezeu; ei sunt pedepsiţi de o instanță internă, şi anume de 
propriile lor păcate, care le degradează îndeosebi psihologia (sfârşesc copleşiţi de spaime şi 
deznădejde) 

3 Ei iau şi duc din curtea săracului asinul şi iau zălog văcuţa de lapte a vădanei; 

4 abat neputincioşii din calea lor cea dreaptă, cei buni şi blânzi ai ţării se-ascund de peste tot: 

5 În câmp ca şi asinii au năvălit asupră-mi aşa cum li-i năravul să iasă de-a grămada şi pâinea şi-o- 
ndulciră, s-o dea la cei micuţi. 

6 Nefind a lor, ei holda-au cules-o prea devreme; neputincioşii lucră la ticăloşi în vii de-a surda, 
fără plată şi fără-mbucătură. 

7 Pe mulți golaşi făcură să doarmă fără haine, le-au luat pân” şi veşmântul al sufletului lor: 

8 în munte ploi mărunte îi udă pân” la oase; în loc de-nvelitoare, cu piatră se-nvelesc. 

9 Ei smulg fără-ndurare orfanul de la ţâţă şi altor umilinţe-l supun pe cel căzut. 

10 În pat cu strâmbătate îi culcă pe cei goi şi pâinea de la gura celor flămânzi o smulg. 

11 Pe cei în strâmtorare din umbră îi pândesc ca unii ce n-au ştire de calea celor drepți, 

12 a celor luaţi la goană din case şi cetăţi, cu prunci al căror suflet se zguduia-n suspine... Dar El? 
de ce pe-aceştia El nu i-a cercetat? 

13 Ei, pe pământ fiindu-şi, cunoaştere nu au, de căile dreptăţii nicicum n-au auzit şi nici pe-a ei 
cărare vreodată au umblat. 

14 Ştiindu-le lucrarea, i-a dat pe mâna beznei, şi noaptea lor întreagă e trează ca un fur. 

15 Adulterinul scurmă-ntunericul cu ochiul zicându-şi: Nu e ochiul în 

stare să mă simtă!; şi fața şi-o ascunde-nvelită într-un văl. 

16 El casa vieții sale şi-o sapă-n întuneric, de cum se face ziuă se-ascunde cât mai bine, lumina n-o 
cunoaşte; 

17 că dimineaţa nu-i e decât o umbră-a morţii, lui, care ştie ce e fiorul umbrei morţii. 

18 El mai uşor pluteşte decât pe fața apei 2, în ţară moştenirea îi este sub blestem. 

19 Şi oasele prin tarini i s-or vedea, uscate, că-a jefuit orfanul în brăţişorul lui3. 

20 Păcatul său răsare apoi în amintire şi nevăzut se face ca aburul din rouă; dar plata se va face ca 
plată pentru faptă, aşa că tot nedreptul se macină pe sine ca lemnu-n putregai. 

21 Că el femeii sterpe nu i-a vorbit domneşte, şi nici de cea sărmană nu s-a milostivit, 

22 îl rupse-ntru mânie pe cel neputincios. Învie şi nu crede în propria sa viaţă; 

23 bolnav, el nu mai speră că se va face bine, ci-n boală se afundă. 

24 Că multora li-i răul din înălţarea lui; de-aceea el păleşte ca nalba în arşiţă, ca spicu-n za uscată, 
ce cade de la sine. 

25 De nu-i aşa, au cine va zice că eu mint şi va găsi nimicul în cele ce spun eu?” 

2 Adică pluteşte în derivă, în voia sorții, lipsit de repere şi de controlul înotului. 

3 Literal: „a jefuit braţele orfanului”, în ideea: „a furat până şi puţinul pe care orfanul îl avea în 
braţe”. Cuvântul agkalis, folosit numai aici În V. T., înseamnă „braţ îndoit”. 

Cuvântul lui Bildad. 

1 Şi răspunzând Bildad din Şuah, a zis: 

2 „Ce credeţi?: pasul dulcel, sau frica-i de la EI, El, Cel ce face totul în cele preaînalte2? 

3 cin? crede că tâlharii-s lăsaţi la nesfârşit3? şi cine oare fi-va scutit de pânda Lui? 

4 Cum poate muritorul să fie drept la Domnul şi cum se curăţi-va născutul din femeie? 

5 El porunceşte lunii, şi ea nu luminează, şi-n faţa Lui curate nici stelele nu sunt. 

6 Atunci, ce să mai spunem de omul-putrejune, de fiul său de carne, al omului, un vierme!” 

Răspunsul lui lov. 

1 Şi răspunzând lov, a zis: 

2 „Cui vrei tu să te-alături? pe cine vrei s-ajuţi?: pe cel bogat în vlagă? pe cel cu braţ puternic? 

1 Pasul dulce” încearcă să echivaleze cuvântul prooimion (folosit numai aici în V. T.), care 
înseamnă „intrare”, „introducere”, „preambul”, „preludiu” (la un discurs sau o piesă muzicală), 
mişcarea lină şi liniştitoare care-şi propune să atragă atenţia. E alternativa „fricii” (de fapt, frica de 
Dumnezeu), cea pe care Bildad pare să conteze. 

2 „Cele preaînalte”: înălțimea cerurilor, de unde Dumnezeu stăpâneşte, veghează şi rânduieşte totul, 
de la astre până la vietățile mărunte. 

3 Literal: „vor fi toleraţi până nu se ştie când”. Cuvântul parelkysis, astfel nuanţat, e folosit numai 
aici în V. T. 

3 Tu-l sfătuieşti pe cel ce e plin de-nţelepciune? te ţii de urma celui din culmile puterii? 

4 Cui i-ai rostit cuvinte şi-a cui este suflarea ce ţi-a ieşit din gură? 

5 Au numai uriaşii | se chinuiesc să nască sub apă, şi-mpreună cei ce mai sunt acolo? 

6 La Domnul? despuiat e locaşul celor morţi, nu-i nici o-nvelitoare s-ascundă nimicirea. 

7 EI, Cel ce Miază-noaptea o-ntinde pe genună şi tot aşa pământul l-atârnă pe nimic;3 

8 El este Cel ce apa o strânge-n norii Săi şi norul nu se rupe sub greutatea ei; 

9 El stăpâneşte faţa înaltului Său tron4 şi peste ea întinde, la vrere, norul Său. 

10 El Şi-a rotit porunca-mprejur la faţa apei, pân” la hotarul dintre lumină şi-ntuneric. 

11 Ca nişte braţe stâlpii tăriei se desfac şi-astfel se minunează de supărarea Lui.5 

1 Prin „uriaşi” se înțelegeau monștrii care, potrivit mitologiilor antice, populau apele subterane. 
Prin neputinţa lor de a ieşi la suprafaţă, ei erau, în fond, tot atât de slabi ca şi „umbrele” morţilor din 
Şeol. Acest verset îl pregăteşte pe cel următor. 

2 Literal: „înaintea Domnului”. 

3 Metaforă pentru creatio ex nihilo. „Miază-noaptea” poate fi o referire la Steaua Polară, reperul 
mişcării circulare a astrelor. Totul se reazemă pe puterea lui Dumnezeu. 

4 Ebr.: „faţa lunii (pline)”, ceea ce-i face pe exegeţi să creadă că e o aluzie la eclipsele de lună. 
Luna însă poate fi luată drept simbol al tronului ceresc; Dumnezeu având stăpânire asupră-i, numai 
El decide când poate fi văzut şi când trebuie ascuns. într-un sens mai adânc, Dumnezeu este Cel ce 
hotărăşte asupra Revelaţiei. 

5 Nu e vorba de un simplu cutremur de pământ, ci de faptul că instrumentele cutremurului („stâlpii 
cerului”) ÎI recunosc pe Dumnezeu ca pricină şi motivaţie a fenomenului. 

12 Cu-nalta Sa putere El potoleşte marea, cu-adânca Sa ştiinţă răni de moarte monstrul6; 

13 zăvoarele-ncuiate pe cer se tem de EI, că pe vicleanul Şarpe-l ucise prin poruncă. 

14 Acestea iată-s numai un pas din drumul Său, iar noi numai o şoaptă7 vom auzi-ntru El; dar cine 
ştie, oare, când va vorbi prin trăsnet?” 

Răspunsul lui Iov (continuare). 

1 Dar Iov, mergând mai departe, a grăit în parabolă, zicând: 

2 „Pe viul Domn, Cel care m-a judecat aşa, pe-A-toate-țiitorul ce-mi puse-amar în suflet, 

3 atâta timp cât încă suflarea mea e-n mine şi nările-mi se umplu de duh dumnezeiesc, 

4 aceste buze nu vor grăi fărădelegi, nici sufletul din mine minciuni va cugeta. 

5 Nu, nici prin gând nu-mi trece să spun c-aveţi dreptate: pân” la mormânt striga-voi că sunt 
nevinovat; 


6 la sân îmi strâng dreptatea, şi nu voi înceta, că nu-mi cunosc în viaţă ceva nepotrivit. 

7 Vrăjmaşii mei le fie surpare celor răi, potrivnicii, pieire în cei nelegiuiţi! 

6 Pentru „monstrul” vezi nota de la 9, 13. Acestui sens însă i se poate atribui şi o dimensiune 
profetică: lisus Hristos, omorâtorul Şarpelui, făgăduit de Dumnezeu (Fc 3, 15) şi devenit biruitor 
până la sfârşitul veacurilor (Ap 20, 2); vezi şi versetul următor. 

7 Literal: „aburul umed al cuvântului”. 

8 Au ce nădejde are păgânul când aşteaptă? sau, dacă speră-n Domnul, chiar se va mântui? 

9 sau, dacă se şi roagă, o să-l asculte Domnul? sau, dacă e-n nevoie, 

10 va cuteza el oare măcar să-l stea-nainte? sau, dacă-L cheamă-n rugă, va fi şi ascultat? 

11 Deci vă voi spune despre ce ţine-n palmă Domnul şi nu vi-L voi ascunde pe-A-toate-ţiitorul. 

12 Voi, iată, ştiţi cu toţii că umpleţi gol cu gol. 

13 Cu asta se alege păgânul de la Domnul, cu asta, cel-puternic sub Cel-atotputernic. 

14 De i-or fi mulţi copiii, vor fi spre-njunghiere, şi de-or ajunge vârstnici, va fi ca să cerşească; 

15 cei care-i sunt pe-alături se vor sfârşi în moarte, şi milă de la nimeni spre văduvele lor. 

16 De-ar strânge el argintun grămezi cât îi pământul şi de-ar lucra în aur precum olaru-n lut, 

17 pe toate-acestea drepţii, doar ei, le-or moşteni şi banii lui vor curge spre cei neprihăniţi. 

18 Iar casa lui, o casă de molii şi păianjeni. 

19 Bogatul adormi-va, şi-atât, nimic mai mult; de-şi va deschide ochii, a fost şi nu mai e. 

20 Durerile se-aruncă pe el ca un puhoi, în toiul nopţii-l fură un val-vârtej de neguri; 

21 vânt arzător 1 îl smulge şi-l duce şi-l 

1 Ebr.: „vântul de Răsărit”, a cărui suflare avea o mare forță de distrugere. LXX îl echivalează cu 
kausos - „căldură excesivă”, „arşiţă”, cuvânt înrudit prin rădăcină cu Kaunias, vântul care sufla 
dinspre Kaunos spre Rhodos. 

ridică şi-l spulberă din locu-i. 

22 Şi [Dumnezeu] Se-aruncă asupră-i fără milă, iar el numai cu fuga Îi va scăpa din mână. 

23 Se veseleşte gloata de el, bătând din palme?, şi-l fluieră din drum. 

Răspunsul lui lov (continuare). 1 

1 Că loc are argintul acolo und” se naşte şi loc e pentru aur de lămurit în foc. 

2 Că fierul din adâncul subpământean se trage, arama se ciopleşte aşa cum tai în piatră. 

3 El [omul] rânduială a pus în întuneric, în toate socoteşte hotarul cel din urmă, al pietrei de- 
ntuneric, al ei de umbra morţii, 

4 pârâu ce-şi taie drumul prin albie de nisip. Cei ce-au uitat dreptaru-ntre muritori pieriră. 

5 Pământul, cel din care ieşea la față pâinea, pe dedesubt se-ntoarse, ca răvăşit de foc; 

6 în piatra lui, acolo-i locaş pentru safir, şi lutul său e aur. 

2 Atât Textul Masoretic, cât şi unele redactări ale Septuagintei permit traducerea: „EI [Dumnezeu] 
Îşi plesneşte mâinile asupra lui [a păcătosului]”. Formularea de faţă se sprijină pe redactarea, mult 
mai potrivită, din Codex Vaticanus şi Codex Sinaiticus. 

1 Acest capitol e unul dintre cele mai frumoase ale operei, un elogiu adus Înţelepciunii. Aceasta 
însă nu se află nici în măruntaiele pământului, scormonite de om prin ingeniozitatea minţii lui (vv. 
1-11), nici în vreun punct al universului, ea nu poate fi preţuită cu nici una din comorile lumii; ea e 
cunoscută numai de Dumnezeu, iar omului nu-i rămâne decât înţelepciunea practică: frica de 
Domnul. 

814 

7 Un drum pe care, iată, nici pasărea nu-l ştie şi nici un ochi de vultur de sus nu l-a ochit, 

8 pe care nu-l călcară feciori de uşuratici, nici leul nu-l trecu. 

9 În piatră colţuroasă el2 şi-a întins o mână şi, sfărâmând-o, munţii i-a dezrădăcinat; 

10 vârtejuri mari de apă din râuri şi le-a spart şi ochii mei văzură noian de nestemate; 

11 adâncurile apei tot el le-a dezvelit, puterea arătându-şi, întreagă, la lumină. 

12 Înţelepciunea însă, ea, unde s-a aflat? şi unde este locul în care stă Ştiinţa3? 

13 Nu-i pământean pe lume să-i fi văzut cărarea, şi nici că ea vreodată-ntru oameni s-a aflat. 

14 Adâncul din genună a zis: Ea nu e-n mine!, iar Marea: Nu-i cu mine! 

15 Ea nu se dă pe preţuri de aur zăvorât4, argintul greu din cumpeni nu-i poate fi de schimb; 


16 ea nu se preţuieşte cu aur de Ofir, şi nici cu scumpul onix, precum nici cu safirul; 

17 nici aurul, nici sticla nu-s pe potriva ei, pe vase mari de aur nu poate fi schimbată; 

18 mărgeanul şi cleştarul nici nu mai intră-n vorbă, că-nţelepciunea trage 

2 EI: omul. 

3 Episteme = „ştiinţă”; „cunoaştere ştiinţifică”; „facultatea de a cunoaşte prin studiu”. O seamă de 
traduceri din ebraică preferă termenul „înţelegere” (facultatea de a înţelege) sau „inteligenţă”. 

4 „Aur zăvorât” = „aur nativ”. Literal: „închidere”, „spaţiu închis”. 

mai greu decât adâncul$; 

19 topazul negrei Nubii6 nu-i poate sta-nainte, cu ea nu stă-mpreună nici aurul curat. 

20 Şi-atunci, Înţelepciunea, ea, unde s-a aflat? şi unde este locul în care stă Ştiinţa? 

21 Nu-i om s-o poată şti, ascunsă e de ochiul şi-al pasării din cer. 

22 Pierzania” şi Moartea s-au mărginit să spună: am auzit prin târguri vorbindu-se de ea!... 

23 Doar Dumnezeu, El este Cel ce-i deschide calea şi locul i-l cunoaşte. 

24 El este Cel ce vede întregul de sub cer şi ştie tot ce Dânsul făcut-a pe pământ, 

25 deci: vântului popasuri şi apelor măsură 

26 atunci când i-a dat ploii răstimpurile ei şi trăsnetului calea; 

27 atunci El a văzut-o şi-atunci a tâlcuit-o, atunci a pregătit-o şi-atunci a cercetat-o. 

28 lar omului îi zise: înţelepciunea-i frica de Domnul-Dumnezeu8, şi-a te feri de rele, aceasta e 
Ştiinţa!” 

Răspunsul lui lov (continuare). 

5 Literal: „mai greu decât cele ce sunt înlăuntru” (ta esootata), adică de tot ceea ce se află în 
interiorul intim (al mării, în speţă, sau, prin generalizare, al pământului). Echivalenţă impusă de 
context. Textul Masoretic pune în cumpănă Înţelepciunea şi perlele. 

6Nubia (textual): Etiopia. 

7 T. M.: „Abaddon”, cuvânt care în ebraică înseamnă „distrugere”, „pustiire”, „nimicire”, „ruină”. 
Folosit în Ap 9, 11. 

8 „Domnul-Dumnezeu”, expresie care adună doi termeni din cele două versiuni principale: 
„Domnul” în T. M., „„Dumnezeu” în LXX. 

1 Iar lov, mergând mai departe, a grăit în parabolă, zicând: 

2 „O, cine mă va-ntoarce în lunile din urmă, în zilele-mi păzite de Însuşi Dumnezeu, 

3 când facla Lui cea vie pe frunte-mi strălucea, când cu a Lui lumină umblam prin întuneric, 

4 când drumurile toate plesneau sub paşii mei şi Domnul sta de veghe deasupra casei mele, 

5 când eu eram o zare de munţi împăduriţi] şi-n jurul meu, de-a roata, şedeau copiii mei, 

6 când drumurile mele erau scăldate-n unt şi munţii mei, izvoare cu revărsări de lapte? 

7 Atunci, când dimineaţa ieşeam eu în cetate şi-n piaţa largă scaun înalt mi se punea, 

8 văzându-mă, cei tineri pe-alături se fereau, în vreme ce bătrânii se ridicau tăcuţi; 

9 fruntaşii peste gloate-ncetau să mai vorbească, făcând în preajmă semne cu degetul la gură. 

10 Vorbeam, şi-ascultătorii mă fericeau în gând, cu limba umezită călcându-şi pe gâtlej; 

11 mă auzeau cu-auzul, mă fericeau cu mintea, iar ochiul, dând de mine, se abătea din drum. 

12 Că-am mântuit sărmanul din mâna celui tare şi-am ajutat orfanul lipsit de ajutor; 

13 cel ce era să piară mă binecuvânta, şi binecuvântare din sufletul vădanei. 

14 Dreptatea era zilnic îmbrăcămintea mea, cu judecata ca-ntr-un veşmânt 

1 Metaforă pentru bogăţiile imense, nesfârşite, ale lui Iov. 

mă-nfăşuram. 

15 Eram pe lume ochiul celor lipsiţi de văz, piciorul celor şchiopi; 

16 pe-atunci neputincioşii aveau în mine tată, pricini necunoscute tot eu le cercetam; 

17 măselele din gură zdrobeam celor nedrepţi, din dinţii lor amarnici eu prada le-o smulgeam. 

18 Şi îmi ziceam: Cu vremea o să sporesc în vârstă şi, ca finicu-n bucium, ani mulți îi voi trăi; 

19 adâncul rădăcinii spre apă mi se-ntinde în timp ce roua cade şi stă pe holda mea. 

20 Mărirea mea de-a pururi se înnoieşte-n mine şi se-ntăreşte arcul pe care-l ţin în mână... 

21 Pe-atunci ascultătorii la mine luau aminte, la sfatul meu tăceau; 

22 mai mult decât vorbisem n-aveau nimic de spus, cuprinşi de bucurie când iarăşi le grăiam. 


23 Aşa precum pământu-nsetat aşteaptă ploaia, tot astfel ei, cu toţii, ca eu să le vorbesc. 

24 De surâdeam spre dânşii, nu cutezau să creadă, lumina feţei mele ei n-o slăbeau din ochi; 

25 le alegeam cărarea şi le stăteam în frunte, trăind precum un rege în mijlocul oștirii, de vreme ce- 
ntristaţii m-aveau mângâ:ietor.2 

Răspunsul lui lov (continuare). 

2 Slava de altădată a lui Iov nu se întemeia nici pe înţelepciune (care nu era a lui), nici pe putere (de 
care nu era însetat), ci pe coordonatele morale ale dreptăţii şi milei. 

1 Şi-acum, sunt râsul celor mai tineri decât mine; acum îmi fac dojană bezmeticii aceia pe-ai căror 
taţi şi mame eu nu dădeam doi bani şi nu-i puneam de-o seamă cu câinii de la grajduri. 

2 Ei, cei a căror vlagă din mâini mi-era nimica, de vreme ce pierise-nainte de sfârşit 

3 luptându-se cu lipsa şi foamea; ei, cei care mai ieri fugeau prin stepă, sleiţi şi chinuiţi, 

4 şi călăreau ecoul să-i dea târcoale mării când loboda-de-mare era mâncarea lorl; ei, cei lipsiţi de 
cinste, de slavă şi de bine când ronţăiau, de foame, copacii-n rădăcină, 

5 s-au ridicat asupră-mi cu-avânturi de tâlhari, 

6 ei, tâmpii, troglodiţii de-abia ieşiţi din peşteri2, 

7 ei, tuse măgărească în cântec lin de strune, ei, râme pe sub crânguri sălbatice, uscate, 

8 copii de proşti şi nume al celor fără nume, a căror slavă strâmbă s-a stins de pe pământ!... 

9 Acum le sunt chitară, acum sunt basmul lor!... 

10 Mă-nvăluie cu ură şi mi se ţin departe şi-asupra feţei mele nu şi-au cruțat scuipatul. 

1 Joc verbal prin dubla folosire a aceluiaşi cuvânt: alimos, care înseamnă „ceea ce îi aparține mării” 
sau „ceea ce e produs de mare” şi „lobodă-de-mare”, plantă sărată ce creşte pe țărmurile Mării 
Moarte şi care se mănâncă în felul piureului de spanac. 

2 Literal: „ale căror case erau găuri (troglai) de piatră”. (Substantivul trogle = „gaură” a dat naştere 
cuvântului generic troglodytes = troglodit; la origine locuitor al Etiopiei, care locuia în caverne.) 

11 Căci EI, golindu-Şi tolba, m-a-nveninat cu chinuri, iar ei, slăbindu-şi frâul, mi se hlizesc în faţă. 
12 În dreapta mea se scoală puiţă şi prăsilă picioarele-ntinzându-şi şi cale peste mine făcându-şi, de 
pierzanie; 

13 e cale bătucită, de vreme ce veşmântul mi l-au desprins de trup. 

14 Săgeţile Lui toate de sus m-au săgetat, cu vrerea Lui El face cu mine tot ce vrea, dureri mă tot 
frământă. 

15 Durerile-mpotrivă-mi deodată s-au întors, nădejdea mea se duse ca spulberul de vânt, precum un 
nor se duse şi mântuirea mea. 

16 Şi-acum, pâraie calde mi-i sufletul pe chip3 şi-n zile de durere mă ţine înzilirea; 

17 mi-i somnul parcă, noaptea, din prăvăliri de oase, şi nervii se desfac. 

18 Cu straşnică tărie mă ţine El de haină şi de gâtlej mă strânge ca gulerul cămăşii. 

19 Tu mă socoţi, pe mine, nimic decât noroi, că parc-aş fi totuna cu praful sau cenuşa. 

20 Strigat-am către Tine şi, iată, nu m-asculţi, stătut-am în picioare şi nu mă bagi în seamă; 

21 atâtea, fără milă, s-au năpustit asupră-mi, căci Tu, cu mână tare, mă baţi necontenit 

22 şi cu dureri mă-mpresuri tăindu-mi orice cale spre mântuirea mea.4 

23 Că ştiu prea bine: moartea mă surpă din ce sunt, pământul fiind casa oricărui pământean. 

3 Literal: „sufletul meu se revarsă asupră-mi”; metaforă pentru „a plânge”, „a vărsa lacrimi”. 

4 Ebr.: „Mă urci pe vânt, mă faci să-l călăresc / şi mă risipeşti în furtună”. 

24 O, dac-aş fi în stare să-mi curm odată viaţa, ori să mi-l rog pe altul s-o facă-n locul meu! 

25 Că eu am plâns deasupra oricărui slăbănog şi-am suspinat văzându-l pe omul nevoiaş. 

26 Şi aşteptând să-mi vină belşug de bunătăţi, de zile rele, iată, din urmă-am fost ajuns. 

27 M-aprind în măruntaie şi fierb fără-ncetare şi simt strânsoarea spaimei şi-a zilelor miloage. 

28 Am tras, gemând, caleaşca, dar fără frâu în gură, am stat în adunare şi-ntrînsa am strigat; 

29 sunt frate cu şacalii, prieten sunt cu struţii; 

30 mi-i pielea parcă toată-nvelită cu-ntuneric şi oasele din mine-nvelite în arsuri; 

31 chitara mea se-ntoarse cu strunele spre jale: cântării mele-nalte doar plânsul i-a rămas. 

Răspunsul lui lov (continuare). 

1 Un legământ de taină-am făcut cu ochii mei: să nu-i opresc vreodată, cu gânduri, spre fecioară. 

2 Şi? ce mi-a dat ca parte din ceruri Dumnezeu, sau, jos, ca moştenire din cele preaînalte? 

3 Au nu-i sortit să piară în beznă cel nedrept şi-n grea înstrăinare nelegiuiţii toți? 

4 Au El nu vede care e calea mea deaici, şi nu e El Acela ce-mi numără toţi paşii?; 

5 ori de-am umblat alături cu batjocoritorii, sau pasul meu grăbit-a cumva spre viclenie? 

6 Dar eu am stat cu totul în cumpăna cea dreaptă, ca-n ea să vadă Domnul neprihănirea mea. 

7 Că pasul meu vreodată de se-abătu din cale, sau ochiul meu târât-a şi inima cu el, sau m-am atins 
cu mâna de daruri necurate, 

8 atuncea eu să seamăn, şi altul să mănânce, şi fărde rădăcină să fiu pe-acest pământ! 

9 Dac-am dorit o alta decât femeia mea şi dac-am stat la pândă pe lângă uşa ei, 

10 atunci şi-a mea să-i facă plăcere altui om şi pruncii mei să fie de-a pururi umiliţi; 

11 că ne-nfrânată este pornirea-nvăpăiată de-a pângări cu trupul femeia altui om; 

12 că-n curgere de zile foc este, arzător, iar cel la care vine-i pierdut din rădăcină. 

13 De n-aş fi luat în seamă dreptatea slugii mele, şi-a slujnicei, când ele s-au socotit cu mine, 

14 ce-o să mă fac când Domnu-mi va cere socoteală?, sau, de va fi-ntrebare, ce oare voi răspunde? 
15 Ei [servii mei] în pântec n-au fost la fel ca mine? La fel am fost în pântec! 

16 Pe nevoiaşii-n lipsă eu nu i-am înşelat, nici c-am trecut pe-alături de lacrima vădanei. 

17 Dac-am mâncat vreodată eu singur pâinea mea şi nu i-am dat dintr-însa şi celui necăjit 

18 eu, cel ce, ca un tată, de tânăr l-am hrănit şi de la maica-n pântec am prins a-i da poveţe -, 

19 sau de-am trecut pe lângă cel gol ce sta să piară şi nu l-am îmbrăcat, 

20 de-a fost sărman pe lume şi nu mi-a mulţumit că-i ţine cald la umeri tunsoarea turmei mele, 

21 de-am ridicat eu mâna să-l bat pe cel sărman nădăjduind că astfel îmi sunt într-ajutor, 

22 atuncea al meu umăr din zgârci să se dezghioace şi braţul meu, de-asemeni, din cot să se 
zdrobească. 

23 Căci frica mea de Domnul m-a luat în stăpânire şi, când mă ia El Însuşi, de-abia că pot să-ndur. 
24 De-am socotit vreodată că-n aur stă puterea sau de mi-am pus nădejdea în piatra nestemată, 

25 dac-am icnit prea-vesel de multa mea avere şi mâna mi-am întins-o spre bunuri fără număr, 

26 dac-am văzut lumina din soare cum păleşte sau luna în scădere că-n ele n-au nimic — 

27 şi inima din mine pe-ascuns s-a înşelat şi mâna mea mi-am dus-o la gură s-o sărut], 

28 atunci să-mi fie-aceasta cumplită fărdelege, că L-am minţit pe Domnul Cel-mai-presus-de-ceruri. 
29 De mi-am văzut prieteni căzând, m-am bucurat şi inima mi-am pus-o să zică: Bravo, bravo!, 

30 urechea mea s-audă blestemul meu asupră-mi şi-n neamul meu ocară să fiu, şi defăimat. 

1 Versetele 26-27 se referă la adorarea astrelor şi a fenomenelor cosmice, foarte frecventă în 
păgânătatea antică (şi chiar la Iudei, prin contaminare, în vremea regelui Manase, cf. 4 Rg 21, 3-5). 
Adoraţia era deseori exprimată prin a duce mâna la gură şi a o săruta (gest pe care oamenii îl fac şi 
în zilele noastre, ca semn de afecţiune a unora către alţii). 

31 Iar slujnicele mele adesea de-ar fi zis: O, cin” ne-ar face saţul din cărnurile lui? fiind eu foarte 
bun, 

32 străinul niciodată nu-mi rămânea afară, pe nou-venit o uşă-l întâmpina deschisă. 

33 Dac-am greşit, nevrându-l, şi mi-am ascuns păcatul 

34 — că-n faţa gloatei nu mi-am schimbat întâiul gând de-a nu le fi eu martor chiar împotriva 
mea..., de-a fost flămând să-mi iasă din prag cu mâna goală... 

35 O, cine-mi va da oare pe cel ce mă ascultă? Dacă-ntru Domnul nu m-am temut de mâna Lui, 
dac-am păstrat înscrisul datornicului meu 

36 ca să-l citesc, purtându-l la gât ca pe-o cunună, 

37 în loc de-a-l rupe-n două sau de a-l da-napoi, aşa încât nimica să iau de la datornic, 

38 de-a suspinat pământul asupra mea vreodată sau de i-am plâns vreodată răzoarele-mpreună, 

39 de i-am mâncat eu singur puterea, făr să-i dau, sau sufletul din Domnul pământului l-am scos 
afară, întristându-l, 

40 atunci, în loc de grâne, urzică să-mi răsară, şi-n loc de orz, ciulini!”2. [Aici] au încetat cuvintele 
lui lov. 

Cuvântul lui Elihu. 

2 Nici Dumnezeu cu pedepsele, şi nici prietenii cu sfaturile nu l-au putut convinge pe lov că a 
păcătuit cu ceva. Începând cu versetul 7 al acestui capitol, el rosteşte o serie de blesteme 
condiționate care, laolaltă, se constituie într-o amplă pledoarie asupra nevinovăţiei sale. 

1 Iar cei trei prieteni au încetat şi ei să mai vorbească împotriva lui lov, căci în faţa lor era drept. 

2 Atunci s-a mâniat Elihu al lui Varahiil Buzitull, din spiţa lui Ram? din ţara Ausite13; şi foarte s-a 
mâniat el pe lov, din pricină că acesta pretindea că e drept în faţa Domnului; 

3 dar el s-a mâniat foarte şi pe cei trei prieteni, din pricină că ei nu fuseseră în stare să-i țină piept 
lui lov cu răspunsurile lor şi-l copleşiseră [doar cu învinuirea] de a fi fost necredincios. 

4 Elihu se aştepta ca ei să-i răspundă lui lov, ca unii ce erau mai vechi de zile decât el. 

5 Dar când Elihu a văzut că-n gura celor trei bărbaţi nu mai era nici un răspuns, atunci i s-a aprins 
mânia. 

6 Şi răspunzând Elihu al lui Varahiil Buzitul, a zis: „De vreme ce-s mai tânăr, iar voi sunteţi bătrâni, 
eu am păstrat tăcere, temându-mă ca-n faţă să spun şi eu ce ştiu. 

7 Şi-am zis: Nu vârsta este în drept să glăsuiască, şi nici cei grei de zile cunosc înţelepciunea, 

8 ci duh e-n pământeni; suflarea, ea învaţă, a Celui-Preaputernic4. 

9 Nu cei cu număr mare de ani sunt înţelepţi, 

1 „Buzitul”: membru al tribului ce se trăgea din Buz, menţionat în Fe 22, 21 ca fiu al lui 
Nahor,fratele lui Avraam. 

2 Nu este sigur dacă Ram este o altă grafiere a numelui personal Aram, menţionat în Rut 4, 19 ca 
descendent al lui Iuda. 

3... din ţara Ausiter”: menţiune ce se află numai în Septuaginta, imposibil de localizat, parcă 
anume introdusă de autor spre a-i conferi lui Elihu o aură de mister; vezi şi nota de la 1, 1. 

4 Textual: „suflarea Atotputernicului”. Elihu crede că nu vârsta sau experienţa este aceea care 
descoperă şi garantează adevărul, ci iluminarea lăuntrică, cea care vine de la Dumnezeu. 

şi nici bătrânii-s cei ce ţin judecata-n palmă. 

10 De-aceea v-am zis vouă: luaţi-mă-n aminte, şi-am să vă spun ce ştiu, 

11 să-mi fiți auz în graiuri, ca-n grai să m-ascultaţi. Eu v-ascultai voroava, dar pân” la mintea 
voastră5, adică până unde e sfadă pe cuvinte. 

12 Din graiurile voastre gândeam că voi pricepe, dar, iată, nu-i nici unul să-l fi rămas pe lov, din voi 
nu, nu-i nici unul să-i fi răspuns la vorbă, 

13 ca să nu ziceţi: domnul, cu-a Lui învecinare, prin El înţelepciunea ascunsă am aflat-o!; 

14 şi v-aţi întors la omul ca om dintotdeauna grăind cuvinte câte... 

15 Şi, vai, se-nspăimântară, mai mult n-au mai răspuns, cuvinte-mbătrânite li se-ncleiau în gură. 

16 Şi-am stat întru răbdare, căci n-am vrut să vorbesc, de vreme ce ei stat-au pe loc făr să răspundă. 
Acuma voi răspunde şi eu, măcar în parte.” 

17 Şi răspunzând Elihu, a zis: 

18 „Grăi-voi dimpotrivă; că plin sunt de cuvinte, că duhul meu lăuntric mă pierde şi-mi dă ghies; 

19 lăuntrul meu e parcă burduf cu must ce fierbe, cazan în clocotire ce-i gata să irumpă. 

20 Grăi-voi deci din buze, ca să-mi aduc odihnă; 

21 că nu-mi va fi ruşine să stau cu omu-n faţă, nici silă nu-mi va face să văd un pământean; 

5 Formulare proprie Septuagintei. Acest vers însă se află numai în codicii Alexandrinus şi Venetus. 
Îl încorporează Biblia lui Şerban, nu însă şi cea din 1914. Ediţia Rahlfs îl notează în subsol. 

22 că nu mă ştiu să-i laud cuiva înfăţişarea; de-i altfel, atunci viermii m-or roade şi pe mine. 

Cuvântul lui Elihu (continuare). 

1 De-aceea, Iov, ascultă cuvintele ce-ţi spun, urechea ţi-o apleacă spre graiul meu întreg. 

2 Deschis-am gura, iată, şi limba mea grăieşte. 

3 Eu inima curată o am întru cuvinte, priceperea din buze gândeşte ce-i curat. 

4 Dumnezeiescul Duh pe mine m-a făcut, suflarea, ea mă-nvaţă, a Celui-preaputernic. 

5 Hai, dacă eşti în stare, răspunde-mi la acestea; nu te grăbi, ci cată la mine, eu la tine. 

6 Întocmai ca şi mine, eşti plăsmuitl din humă; da, din aceeaşi humă noi suntem plăsmuiţi; 


7 de-aceea nici o spaimă nu-ţi va veni din parte-mi, nici mâna mea asupră-ţi va fi apăsătoare. 

8 Tu însuţi chiar ai spus-o în chiar auzul meu, din graiul gurii tale te-am auzit spunând: 

9 curat sunt, fără vină, şi n-am păcătuit, eu sunt fără prihană, iar nu nelegiuit; 

10 dar El aflat-a-n mine o oarece pricină, El socoteşte-n Sine că eu I-aş fi vrăjmaş, 

1 Loc unic în Vechiul Testament pentru folosirea (de două ori) a verbului diartizo = „a plăsmur”, „a 
fasona”, „a modela”, „a aranja”, „a da formă”, ceea ce denotă crearea unei opere elaborate. 

11 îmi vâră pe la glezne picioarele-n butuci şi căile, pe toate, tot El mi le pândeşte... 

12 Cum oare zici tu: Drept sunt, şi nu m-a ascultat!, când veşnic este Cel de deasupra omenirii? 

13 Şi zici: De ce n-ascultă-n cuvânt dreptatea mea?... 

14 Că de vorbit El, Domnul, vorbeşte doar o dată; a doua oară însă El Se rosteşte-n vis 

15 sau, noaptea, în vedenie precum atunci când cade grea frică peste oameni la vreme de odihnă şi 
somn în aşternut; 

16 atunci El dă pe faţă ascunsul gând? din oameni, cu frică-n chipu-acesta prin gând înfricoşându-i, 

17 ca astfel să-l întoarcă pe om din strâmbătate şi trupul să 1-l scape de prăbuşire-n hău 

18 şi sufletul din moarte la pândă să îl scoată spre-a nu fi şi el unul din cei căzuţi în luptă. 

19 De-asemeni, îl mai mustră cu boală-n aşternut, când oasele dintr-însul vai, multe! amorţesc, 

20 când trupul nu-i primeşte nici aburul din pâine în timp ce bietul suflet pofteşte să mănânce; 

2 „... ascunsul gând” îşi propune să-l traducă, aici, pe grecescul noos-nous, cuvânt cu un conţinut 
foarte bogat şi profund, frecvent nu numai în filosofia tuturor timpurilor, dar şi în teologia paulină şi 
patristică. El poate să însemne, printre multe altele, „gând”, „gândire”, facultatea de a gândi, de a 
raţiona, de a pătrunde inteligibil în fiinţa ta lăuntrică. În cazul de față, Elihu postulează că somnul 
este o stare de latenţă a gândului, un gând pe care Dumnezeu îl dă pe faţă (anakalypto = „a dezveli”, 
„a dezvălui”, „a vorbi deschis”, „a da pe faţă” vezi şi lov 20, 27; 28, 11) prin mijlocirea visului sau 
a vedeniei onirice, fenomene menite să neliniştească sau să înspăimânte prin însăşi natura lor 
neobişnuită. 

21 acestea, pân” ce carnea din el îi putrezeşte şi oasele, golite, încep să i se vadă, 

22 pânsufletul dintr-însul se-apropie de moarte şi viaţa lui, de iad. 

23 De-ar fi chiar mii de îngeri aducători de moarte, lui rană nu-i va face nici unul dintre ei când 
inima-i gândeşte3 întoarcerea la Domnul şi omului va spune păcatul său întreg şi-şi va vădi de faţă 
cu toţi fărădelegea; 

24 atunci El [Domnul] nu-l va lăsa să cadă-n moarte şi-i înnoi-va trupul ca varul pe perete şi oasele 
lui iarăşi cu măduvă le-o umple 

25 şi fragedă-i va face lui carnea, ca de prunc, şi-i va reda lui însuşi bărbatul între oameni. 

26 El Domnului se roagă, şi Domnul îl ascultă, şi va intra cu faţă curată-ntru mărire şi veste dă-ntre 
oameni de mântuirea sa. 

27 Atunci de-abia el, omul, s-o-nvinui pe sine: Greşit-am, făr să-mi vină pedeapsă pe măsură; 

28 am suflet: mântuieşte-l de tot ce-i stricăciune!, am viaţă: fă-o astăzi să vadă-n veci lumina!... 

29 Pe-acestea toate, iată, le face Cel-puternic cu omul: da, trei căi 

30 prin care El mă scapă cu sufletul din moarte, aşa ca viaţa-n mine să-L laude-n lumină. 

31 lov, ia aminte bine, ascultă la ce-ţi spun, fii mut, eu voi vorbi. 

3 Textual: „de va gândi cu inima”. Întoarcerea la Dumnezeu trebuie să fie un act nu numai al 
intelectului, ci şi al simţirii, inima fiind considerată sediul sentimentelor. Asocierea dintre noos şi 
kardia va căpăta o profundă dimensiune duhovnicească în practica isihaştilor, a căror rugăciune se 
va numi „a minţii în inimă”. 

32 De ai cuvinte-n tine, atunci, te rog, răspunde-mi!; grăieşte, că mi-i voia ca tu să ai dreptate; 

33 iar dacă nu, ascultă; să taci acum spre cel ce te-nvaţă-nţelepciunea”. 

Cuvântul lui Elihu (continuare). 

1 Elihu a vorbit mai departe şi a zis: 

2 „Deci, ascultați la mine, voi, cei cu-nţelepciunea, deschideţi-vă-auzul, voi, cei ce-aveţi Ştiinţa; 

3 urechea e cea care cuvintele le cearcă aşa precum gâtlejul mâncările le gustă. 

4 Să judecăm de-aceea noi înşine ce-i drept, e bine să cunoaştem noi între noi ce-i bun. 

5 Fiindcă lov a spus-o cu gura: eu sunt drept, dar Domnu-ndepărtează de mine judecata; 


6 El judecății mele i-a-mpotrivit minciuna; adâncă mi-i săgeata; eu, fără strâmbătate... 

7 Ah, cine e ca lov să bea cu uşurinţă batjocura ca apa, 

8 fără păcat şi fără nici cea mai mică vină şi făr să-şi fi dat mâna cu cei fără de lege, nici să fi mers 
pe cale cu cei necredincioşi? 

9 Să nu zici: nu e omul cel care cercetează, ci de la Domnu-i vine cerească cercetare. 

10 De-aceea luaţi aminte, voi, inimi pricepute: Nu-mi fie ca sub Domnul să fac ceva de rău, sub 
Cel-Atotputernic să-l tulbur pe cel drept; 

11 Căci El plăteşte omul întocmai după faptă, da, El pe om îl află în chiar purtarea lui. 

12 Tu crezi că Domnul face ceva lipsit de noimă, că Cel-Atotputernic încurcă judecata, 

13 El, Cel ce-a dat pământul? Cine-a făcut pământul şi lumea de sub cer? 

14 Că Dac-ar vrea El totul pe loc să se oprească şi duhull dintr-o dată să-l ţină lângă Sine, 

15 atunci deodată totul din viaţă ar muri şi omul s-ar întoarce-n pământul de-nceput. 

16 De nu pricepi, ascultă!, auzul tău să vadă cuvintele cum sună! 

17 Vezi tu că veşnic este, şi-n veşnicie drept, Cel ce urăşte-n lume din veac fărădelegea şi-i pierde 
pe cei răi, 

18 El, Cel ce poat” să-i spună-mpăratului: Netrebnic!, şi 

celor mari ai lumii, la fel: Nelegiuiţi! 

19 Cel ce Se uită ţintă în ochi la cel cinstit nu ştie să-i cinstească-n cuvânt pe cei bogaţi, să-i laude 
la chip 

20 pe cei ce-n van se roagă şi strigă către om, nelegiuiţii, zbirii sărmanilor din poartă. 

21 Căci El pe om nu-l vede decât în fapta lui, dar nici ea, fapta-n sine, nici ea nu-l dă uitării?, 

22 că pentru cel nemernic nu-i loc de ascunziş; 

23 de-acum pe omul-semen mai mult n-o să-l înşele, fiindcă Domnu-Şi are privirea peste toţi; 

1 Aici nu e vorba de Duhul Sfânt, ci de duhul lui Dumnezeu care pune şi menţine totul în mişcare. 
În ebr.: „Dacă El Şi-ar chema duhul înapoi / şi suflarea Şi-o va aduna la Sine...”, un paralelism 
sinonimic care pledează pentru nemajuscularea substantivului „duh”. 

2 Chiar dacă omul păcătos, nelegiuitul, e dispus să facă abstracţie de existenţa şi veghea lui 
Dumnezeu, conştiinţa care rezidă în faptă nu poate scăpa, până la urmă, de această prezenţă. 

24 EI, Cel ce le cunoaşte pe cele neştiute, slăvite, minunate şi multe fără număr, 

25 El este Cel ce ştie şi faptele lor toate şi Se întoarce noaptea şi-i culcă la pământ. 

26 Pe cei fără credinţă îi mistuie şi-i stinge, dar ei, cu toate-acestea, nu pier şi-n faţa Lui3, 

27 ei, cei ce de la legea lui Dumnezeu s-au dus şi nici nu cunoscură a Sale judecăţi, 

28 făcând la EI s-ajungă strigarea celor slabi, la El, Cel ce le-aude acestora strigarea. 

29 Când El Se linişteşte, au cine-l bagă vină? când El Şi-ascunde faţa, au cine-l va vedea? El pentru 
neam e unul, şi-acelaşi pentru om, 

30 şi dacă-nchide ochii când om viclean domneşte, o face pentru răul ce vine din popor. 

31 Când cineva Îi spune: am luat zălog, dar gata, de-acum n-o să mai iau, 

32 arată-mi Tu aceea ce nu pot eu să văd, şi-o altă nedreptate de-acum nu voi mai face..., 

33 nu de la tine oare îţi vei plăti greşala?, căci tu eşti cu cârteala şi-ai început, nu eu; de ştii ceva, 
vorbeşte! 

34 De-aceea înţelepţii cu inima grăi-vor, aşa cum înțeleptul m-ascultă-n tot ce spun. 

35 Dar lov nu întru dreapta priceperea grăit, iar vorbele lui toate-s lipsite de ştiinţă. 

36 Nu, lov, ci te învaţă să nu mai dai răspunsuri precum cei ne-nţelepți, 

3 Dispariţia fizică a păcătoşilor pedepsiţi de Dumnezeu nu înseamnă că ei au dispărut şi din 
perspectiva unei judecăţi finale, definitive. 

37 ca nu cumva prin asta să ne sporim păcatul; că grea fărădelege va fi deasupra noastră de-om 
spune vorbe multe având pe Domnu-n faţă”. 

Cuvântul lui Elihu (continuare). 

1 Elihu a vorbit mai departe şi a zis: 

2 „De ce-ai adus tu toate acestea-n judecată? Tu cine eşti, de zis-ai: eu, eu sunt drept la Domnul!?, 

3 sau spui: ce-mi este bine sau rău, păcătuind? 


4 Acum îţi voi răspunde, şi ţie, dar şi celor ce-ţi sunt prieteni, trei. 

5 Priveşte-n cer şi vezi şi socotește norii, cât îţi sunt ei de sus. 

6 Păcătuieşti; ei, şi? iar dacă mult îţi este păcatul, ce poţi face? 

7 De vreme ce, să zicem, eşti drept, Lui ce-o să-l dai? sau, dacă vrei, ce oare ia El din mâna ta? 

8 Păcatul tău l-atinge tot pe un om ca tine, dreptatea ta-l priveşte pe fiul pui de om. 

9 Ei sunt acei ce strigă sub cruntă asuprire şi ei răcnesc din braţu-nmulţit în jurul lor. 

10 Şi n-au zis: unde-i Domnul, Cel care m-a făcut? şi Cel ce rânduieşte vegheri la ceas de noapte, 

11 Cel ce mă osebeşte de vitele țărânii, de păsări în văzduh? 

12 Acolo or să strige şi n-or fi auziţi, şi-aceasta din pricina ocării celor răi. 

13 Că Domnul nu voieşte să vadă fărdecalea 1; A-toate-ţiitorul, El Însuşi ia aminte 

1 Cuvântul atopos nu se află decât în Cartea lui lov (de şase ori) şi în Cartea Proverbelor (o dată) şi 
înseamnă tot ceea ce nu este la locul său, ceea ce e alături de calea normală, ceea ce e straniu, 
insolit, extravagant, incomod, fără noimă. Deseori (ca şi în cazul de față) e folosit în paralelă cvasi- 
sinonimică cu anomos = nelegiuit, cel fără de lege. Spre deosebire de acesta, care are o nuanţă 
statică, primul introduce dinamismul păcatului care se face din mers, prin simpla abatere de la calea 
lui Dumnezeu. 

14 la cei fără de lege, şi mă va mântui. lar dacă poţi să-L lauzi, aşa cum este El, El te-o chema- 
nainte-l şi te va judeca. 

15 Şi-acum, că nici mânia nu I se ia în seamă şi nici că El cunoaşte prea bine ce-i greşala, 

16 zadarnic îşi deschide Iov gura să grăiască şi, neştiind ce spune, se-agaţă de cuvinte”. 

Cuvântul lui Elihu (continuare). 

1 Mergând mai departe, Elihu a zis: 

2 „Îngăduie-mă încă puţin, ca să te-nvăţ, că-n mine încă este destul din ce-am să-ţi spun. 

3 Ştiinţa mea cea multă porni-va de departe, iar eu din fapte drepte porni-voi să grăiesc 

4 cu-adevărat; că altfel, de-ar fi din vorbe strâmbe, tu strâmb vei înţelege. 

5 Să ştii şi tu că Domnul n-alungă pe cel bun, pe cel ce-şi ia putere] din inima lui tare; 

6 pe cel fără de lege nu-l cheamă iar la 

1 Termenul aseves îl desemnează pe omul necredincios, dar şi pe cel ce are o credinţă, dar e lipsit 
de evlavie, de trăirea credinţei, de respectarea normelor morale ce izvorăsc din propria-i credință. 

viaţă2, dar de la El săracii îşi vor primi dreptatea; 

7 El nu-Şi întoarce ochii din faţa celor drepți, ci cu-mpăraţii-n tronuri biruitori îi face; şi se vor 
înălța. 

8 Cei slabi, încătuşaţii, picioarele şi-or prinde în laţul sărăciei 

9 şi-apoi li se va spune-n poveste ce-au făcut şi ce-au greşit, anume că se credeau puternici. 

10 Ci El va lua aminte cu-auzul la cel drept zicând: se vor întoarce din strâmbătatea lor. 

11 De-or asculta [de Domnul] şi dacă-l vor sluji, în bunătăţi plini-vor belşugul lor de zile şi-n 
cuviinţă, anii. 

12 Necredincioşii însă nu se vor mântui, că n-au avut voinţă pe Domnul să-L cunoască, şi dac-au 
fost sub ceartă, ei tot n-au ascultat. 

13 Făţarnicii lăuntrici3 îşi vor stârni mânie; nu vor striga, căci gura le e de-acum legată. 

14 De tânăr să le moară, deci, sufletul din ei şi viaţa lor să fie rănită-adânc de 

2 Zoopoieo = „a face (pe cineva) viu”, „a însufleţi”. Bătrânii noştri din 1688 şi 1914 îl traduc cu „a 
învia”. Înţelesul versului este acela că Dumnezeu nu-l va rechema la viaţă („spre învierea vieţii”, In 
5, 29) pe cel ce nu şi-a trăit adevărul credinţei. Compară şi cu In 5, 21: „Tatăl îi învie pe cei morţi şi 
le dă viaţă”. Aşadar, e vorba nu numai de înviere ca fapt în sine, ci şi de ceea ce urmează după ea: 
viaţa (la Evanghelistul loan cuvântul „viaţă” nu se referă niciodată la viaţa fizică, ci numai la cea 
spirituală), sau judecata (osânda). 

3 Literal: „făţarnicii cu inima” (hypokritai kardia). Este vorba nu de ipocriţii clasici, care-i înşală pe 
oameni prin aparenţe false, ci de ipocriţii care se înşală pe ei înşişi, în forul lor interior, printr-o 
subtilă pervertire a adevărului obiectiv într-un adevăr personal. Dacă făţarnicul din prima categorie 
îşi conduce în mod deliberat ipocrizia, cel de-al doilea riscă să nu se mai poată controla. 

îngeri, 


15 că ei pe cel nevolnic şi slab l-au necăjit; dar [Domnul] rânduieşte dreptate celor blânzi. 

16 Pe tine dar din gura vrăjmaşilor te-o scoate să-ţi fie masa-ntinsă şi plină de grăsime, încât să se 
reverse-n adâncul de sub ea. 

17 Nu, nu va sta dreptatea departe de cei drepţi! 

18 În schimb, mânie mare pe cei necredincioşi cu daruri necurate primite pe nedrept. 

19 De bunăvoie mintea să nu te-abată-n cale, ea, de la ruga celor slăbiți întru nevoi. Din cei ce au 
puterea 

20 să nu-l scoţi pe nici unul afar’ în toiul nopţii ca-n locul său să urce mulţime de norod;4 

21 fereşte-te să lucri ceva fără-de-cale, că-ntru aceasta liber vei fi de sărăcie. 

22 Cel- Tare întăreşte întru tăria Lui, că, iată, cine-i oare puternic cum e El? 

23 Cine-a făcut cercare în lucrurile Lui şi cine-i ca să-l spună: Strâmb ai lucrat aici!? 

24 Adu-ţi aminte: mare-i lucrarea Lui, pe care o laudă tot omul. 

25 Tot omul vede-n sine câţi pământeni ca dânsul au trupul plin de răni. 

26 Cel-Tare-i pretutindeni, dar noi nu vom cunoaşte al anilor Săi număr, fiind el nesfârşit. 

4 Text dificil, cu punctuație derutantă în Septuaginta. Cât despre cel masoretic, el este atât de 
alterat, încât versetele 19 şi 20 sunt foarte departe de un înţeles cât de cât limpede, ceea ce-l face pe 
Osty să le lase netraduse, spre a nu cădea în capcana unor tălmăciri fanteziste. Cel de faţă pare a se 
referi la greşala de a detrona o personalitate spre a o înlocui cu entități gregare. 

27 Bob numărat Îi sunt Lui grăunţii mici de ploaie, cei ce-naintea ploii se strâng, de sus, în nor;5 

28 când cad, ei cad în sine ca nişte vechituri umbrind mulțimi nespuse de pământeni cu norul. El 
vreme rânduit-a la fiare şi cirezi, ca ele să-şi cunoască, la ceasul lor, culcuşul. Acestea toate-n cuget 
nu-ţi dau nici o uimire? şi inima din tine nicicum n-o primenesc? 

29 Şi dacă vei pricepe cum se lărgeşte norul fiind cu sine însuşi egal în cortul lui, 

30 ei bine, iată, [Domnul] a-ntins spre el o rază, şi el acoperit-a străfundurile mării. 

31 Că-ntru acestea [Domnul] va judeca popoare şi celor în putere le dă belşug de hrană. 

32 Cu mâinile-amândouă El fulgerul l-ascunde şi tot El îl trimite spre ţintă să lovească; 

33 tot El îi dă de veste prietenului Său, şi despre-agoniseală, şi despre nedreptate. 

37 

Cuvântul lui Elihu (continuare). 

1 Da, inima din mine sub cer s-a scuturat şi-a curs din locul ei. 

2 Auzi, ascultă-n iureş a Domnului mânie, cum cercetarea-l iese din gură ca un tunet. 

5 Elihu deschide o amplă pledoarie menită să ateste puterea şi măreția lui Dumnezeu ce se 
manifestă îndeosebi prin fenomenele meteorologice (fenomene, adăugăm noi, pe care omul nici 
astăzi nu le poate controla), cu scurte şi neaşteptate incursiuni în efectele acestora asupra omului şi 
animalelor. Autorul foloseşte uneori metafore de o rară subţirime. 

3 Sub ceru-ntreg ţâşnirea, lumina Lui, ea însăşi pe aripile Terrei. 

4 În urma ei, un vuiet cu voce de strigare: El tună lung din glasul nestăvilirii Lui, nimic nu se 
opreşte, căci vocea Lui se-aude. 

5 Cel-Tare face tunet din glasu-l minunat căci lucruri mari lucrează, necunoscute nouă. 

6 Poruncă-i dă zăpezii: te-aşterne pe pământ!, şi ploi să cadă iarna, ale puterii Lui. 

7 Pe omul tot, El pune, cu mâna Sa, pecete, aşa ca fiecare să-şi ştie slăbiciunea. 

8 Sălbăticiunea intră sub adăpostul ei şi-adoarme în culcuş. 

9 Furtuna Vine-n cercuri din tainice cămări, din culmi înalte, frigul. 

10 Suflarea Celui-Tare preface apa-n gheaţă, El cârmuieşte apa precum Îi este voia; 

11 şi norul se prelinge ungând pe cel ales1, lumina lui pătrunde prin ceaţă, risipind-o. 

12 El este Cel ce-nvârte, rotund, pornite cicluri, în propria-l voinţă, spre săvârşirea lor; oricâte 
porunceşte se rânduiesc printr-însul, cu totul, pe pământ: 

13 ori pentru vreo certare, ori pentru moarte-n lut, ori pentru orice milă ce s-ar afla într-însul. 

14 O, ia aminte, lov, stai locului şi-nvaţă a Domnului putere! 

1 Asocierea, aproape suprarealistă, dintre „norul” care, de obicei, udă prin ploaie, verbul „a aplica 
un unguent” şi adjectivul substantivat „alesul” sau „cel ales” poate constitui o referire la norul care 
l-a „uns” pe Moise ca ales al lui Dumnezeu. Textul capătă astfel o dimensiune duhovnicească. 

15 Ştii tu ce aşezare Şi-a pus în fapte Domnul când El din întuneric a izvorât lumină? 

16 Ştii tu vârtejul tainic ce risipeşte norii şi taina dinlăuntru-a căderii celor răi, 

17 tu, omul cel al cărui veşmânt se încălzeşte când vântul din austru se odihneşte-n câmp? 

18 Poţi tu să-ntinzi tăria cu Cel-de-odinioară, cea tare ca lumina răsfrântă-n revărsări? 

19 Învaţă-mă, hai, spune-mi, ce voi grăi cu El? şi, dacă da, eu vorba mi-o priponesc aici. 

20 Stau oare lângă mine un scriitor, o carte, ceva care să-l facă pe om să stea tăcând? 

21 Că nu toţi văd lumina aceea preacurată de-atunci, din începuturi, lucind din depărtări, aşa cum ea 
luceşte când El aprinde norii, 

22 da, nori de miază-noapte, cu faţa lor de aur, în care numai slavă ea-toate-ţiitorul. 

23 Că nu aflăm un altul la fel întru putere ca El, Cel ce dreptate le face celor drepţi; tu nu vrei să-L 
auzi? 

24 De-aceea ne vom teme noi, oamenii, de El, cu teama omenească a inimii-nţelepte”. 

38 

Cuvântul lui Dumnezeu către lov. 

1 După ce a încetat Elihu de a mai vorbi, zis-a Domnul către Iov prin vifor şi norl: 

1 Iov Îi ceruse lui Dumnezeu să compară amândoi în faţa unei instanţe supreme, pentru ca el să se 
poată dezvinovăţi. lată că Dumnezeu rupe tăcerea şi-i vorbeşte, dar nu ca parte egală, ci ca un 
Atotputernic, deseori folosind ironia. Viforul şi norul sunt elemente prin care Dumnezeu Se 
descoperă pe Sine; în Textul Masoretic: „i-a răspuns din mijlocul furtunii”; Septuaginta menţine 
„norul” ca formă vizibilă prin care Dumnezeu îi vorbise şi lui Moise. 

2 „O, cine e acela ce sfatul Mi-l ascunde şi-n noduri de cuvinte M-ascunde chiar pe Mine? 

3 Încinge-ţi bărbăteşte mijlocu-n cingătoare: Eu întrebări voi pune, iar tu ai să-Mi răspunzi. 

4 Unde erai când Însumi întemeiam pământul? Hai, spune-mi, dacă ştii! 

5 Ştii oare cine-anume i-a hotărât măsuri, sau cine-a pus o plasă de funii peste el? 

6 şi, dacă-l ţin pilaştrii, în ce sunt ei înfipţi? sau cin” i-a pus tărie de piatră unghiulară? 

7 hai, cine?; toate-acestea când stele se năşteau şi îngerii Mei (da, toţi!) Mă preamăreau în cor?2 

8 Când marea se născuse din sânul maicii sale şi se vărsa pe-alături, au cine a-ngrădit-o? 

9 că scutece de neguri am pus pe trupul ei şi norul drept veşmânt 

10 şi-n jurul ei hotar şi lacăte la porţi, 

11 zicându-i: Pân-aici doar să vii, şi nu mai mult, şi valurile tale să se zdrobească-n tine! 

12 Au peste tine-ntins-am aripile luminii, şi-n veacul tău menirea luceafăru-şi căta, 

2 „ŞI toţi fiii lui Dumnezeu strigau de bucurie”. Oricum, e vorba de un monoteism pur, în care nu 
există nici cea mai slabă urmă a credinţei în preexistenţa răului. 

13 anume să apuce pământul de la colţuri să-l scuture de toată nelegiuirea lui?3 

14 Au tu ai luat ţărână din lut şi i-ai dat viață şi ai făcut dintr-însa pământ cuvântător? 

15 Au tu ai luat lumina din cei nelegiuiţi? dar braţul celor mândri, au tu l-ai sfărâmat? 

16 Venitu-i-ai tu mării-n adâncuri, la izvoare? umblat-ai tu vreodată pe urmele genunii? 

17 Ți s-au deschis, de frică, cumva, porțile morţii4 şi s-au holbatnainte-ţi ai iadului portari? 

18 Aflat-ai tu lăţimea pământului sub cer?, hai, spune: câtă, cum e?, 

19 şi unde-i ţara-n care se ghemuie lumina? dar bezna, ce loc are? 

20 de le cunoşti hotarul, hai, du-Mă tu de mână la-ncheietura lor! 

21 Le ştii?, că doar pe-atuncea erai şi tu născut, şi-al anilor tăi număr îl ştii cât e de mare...5 

22 Ajuns-ai tu vreodată-n cămările zăpezii? dar grindina, văzut-ai din ce cămări se-azvârle 

23 ca Eu să-ţi port de grijă când te pândesc vrăjmaşii la vreme de războaie, la ceas de bătălii? 

24 De unde iese bruma? de und” se răspândeşte austrul pe pământ? 

3 Pământul este scuturat ca o pătură de pe care fug praful şi impuritățile; lumina zilei este aceea 
care pune nelegiuiţii pe fugă (vezi lov 24, 16). 

4 „Porţile morţii”: porţile care închid împărăția morților (iadul, hades-ul, Şeol-ul). Expresie folosită 
şi în Ps 9, 13; 106, 18). Dumnezeu este singurul Care poate pătrunde, ca un Stăpân, prin aceste 
încuietori, aşa cum o va face Iisus Hristos, la Înviere, prin pogorârea la iad. 

5 Ironie divină! 

25 Au cine-i gată ploii largi curgeri în şuvoaie şi fulgerului cale şi tunetului drum, 

26 aşa încât să plouă-n pământ nelocuit şi-n apriga pustie umblată de țipenii, 


27 să sature pământul înţelenit, deşert, să facă să răsară păşuni cu iarbă deasă? 

28 Hai, cine-i tatăl ploii şi cine-i cel ce naşte în aer stropi de rouă? 

29 Ce pântec naşte gheaţa şi cine zămisleşte, mai blândă, bruma-n cer, 

30 să se pogoare, apă, dar nu curgând ca apa? Adâncul are-o faţă; ei, cine-a rânduit-o? 

31 Ştii tu prin ce belciuge Pleiadele se leagă? Deschis-ai tu-ngrădirea ce ţine Orionul? 

32 Au tu eşti cel ce sparge, la vreme, Zodiacul şi-aduce Jos, de chică, luceafărul-de-seară? 

33 Ce zici?: cunoşti tu oare schimbările din cer şi cele de sub ceruri, că laolaltă merg?6 

34 Poţi tu să chemi la tine, cu voce arsă, norul, şi el să mi te-asculte cu revărsări de apă? 

35 Poţi tu trimite-n ţintă iuți trăsnete, şi ele să meargă şi să-ţi spună: ajuns-am; ce să facem?... 

36 Cine i-a dat femeii ştiinţa de a ţese, ca şi pe-aceea, veche, de-a face-alesături? 

37 Au cine ţine-n număr, cu-nţelepciune, norii, şi cerul îl apleacă, prielnic, spre pământ, 

6 Versetul nu implică, neapărat, o doctrină astrologică, ci observaţia că anumite fenomene terestre 
sunt determinate sau condiționate de fenomene cosmice (cum ar fi atracţia şi fazele lunii asupra 
mareelor sau asupra ciclului sangvin al femeii). 

38 să se reverse-asupră-i ca pulberea-n vântoase, măcar că-l întărisem ca piatra-n patru muchii? 

39 Tu eşti cel ce vânează mâncare pentru lei şi potoleşte foamea balaurilor mari, 

40 când toți aceştia, gheme-n culcuşuri, stau la pândă sau se ascund în dese hățişuri prin păduri? 

41 Cine-a avut în grijă să-ndestuleze corbul, când puii lui spre Domnul de foame croncănesc şi 
umblă-ncoace-ncolo în căutarea hranei? 

39 

Cuvântul lui Dumnezeu către Iov (continuare). 

1 Ştii tu sorocu-n care nasc caprele-de-stâncă? ai urmărit tu vremea cerboaicelor când fată? 

2 Din lunile lor grele ai numărat vreuna? şi din dureri născânde au tu le-ai dezlegat? 

3 Hrănitu-le-ai tu puii-n afar’ de orice spaimă? Durerile lor toate au tu le-ai alinat? 

4 Că ele-şi uită puii, aceştia se prăsesc şi pleacă de la ele şi nu se mai întorc. 

5 Cine-a lăsat asinul sălbatic să stea liber şi de la iesle slobod de legătura lui? 

6 că-n felul său de viaţă Eu pusu-i-am pustia şi, drept ocol, pământuri cu buza-n sărătură, 

7 să-şi râdă el de zarva oraşelor-viespare şi nici să nu audă strigare de stăpân, 

8 ci sus în munţi să-şi cate păşunea răcoroasă din tot ce e verdeață. 1 

1 Chiar în asprimea vieţii pe care o îndură asinul sălbatic, există o înţelepciune a lui Dumnezeu: 
singurătatea sa îi asigură o libertate şi o linişte pe care nu o pot avea oamenii, mai ales cei 
îngrămădiţi în marile lor aşezări. într-un fel, imaginea prefigurează viaţa pustnicilor de mai târziu, o 
viaţă singuratică şi aspră, dar singura ce le poate oferi „isihia”. 

9 Tu crezi că inorogul? va vrea să-ţi fie slugă sau să-şi petreacă noaptea dormind la ieslea ta? 

10 Poţi tu să-i pui pe coamă un jug legat în bice şi să ţi-l faci să tragă în brazda ta la plug? 

11 Sau, pentru că-i puternic, îţi pui nădejdea-n el şi toate ale tale le laşi pe seama lui? 

12 Crezi tu că roada holdei el ţie ţi-o va da şi-o va aduce-ntocmai la aria de treier? 

13 Ştii struţul?: are aripi ce-n umbra lor se-ntind; vai, struţul: ce frumoase sunt aripile lui! 

14 Când el sămânţa-şi lasă cu ouăle-n ţărână să se clocească-n spuza nisipului fierbinte, 

15 el uită că piciorul le poate risipi şi fiarele pustiei le pot strivi sub labe. 

16 De pui nu-i este milă, de parcă nu-s ai lui, nu-şi teme osteneala c-ar fi fără folos; 

17 că Dumnezeu nu-i zise să aibă-nţelepciune şi nici părtaş îl face priceperii obşteşti, 

18 dar, când îi vine vremea să se ridice-nalt, atunci în fugă-şi râde de cal şi călăreţ!... 

19 Ah, calul! Iată, calul: Au tu i-ai dat puterea, sau tu i-ai pus în coamă mândria de-a-ngrozi 

2 Inorog: animal fabulos unicorn, simbol al puterii invincibile (vezi şi Nm 23, 22). Textul Ebraic 
sugerează (în funcţie de traducători): „bivolul”; „boul sălbatic”; „bizonul”; „taurul”. 

20 când arme şi armură i s-au lipit de trup şi pieptul i se umflă de slavă şi-ndrăznire? 

21 El sapă cu copita şi-n sine se-ndârjeşte şi aprig iese-n câmp. 

22 Săgeţile ce plouă-mpotrivă-i nu le vede, de armă nu se teme: 

23 şi sabia, şi arcul lucesc pe trupul său. 

24 Prins parcă de mânie, loveşte-n loc pământul şi nu-şi găseşte-astâmpăr decât când goarna sună. 
25 lar când trompeta sună, el zice: bine, haideţi!, şi-adulmecă războiul cu chiot şi strigare.3 


26 Din mintea ta stă şoimul cu aripile-ntinse şi nemişcat în aer, cătând spre miazăzi4? 

27 Au din a ta poruncă se-nalţă-n slăvi vulturul? prin tine el, zgripţorul,5 şezând pe cuibul său 

28 ascuns în stâncărie, 

29 de-acolo-şi cată hrană scrutând nemărginirea cu ochii-i de oţele?; 

30 iar puii săi, alături, se tăvălesc în sânge; că unde sunt măceluri, acolo e şi el”. 

40 

lov îngaimă un răspuns, Domnul îi vorbeşte din nou. 

3 Ideea generală a fragmentului (vv. 19-25) este aceea că dresarea animalului de către om (în speţă, 
aceea a calului) nu e posibilă decât în funcție de însuşirile naturale ale celui ce se lasă dresat, 
însuşiri care, în primă şi ultimă instanţă, sunt de la Dumnezeu. 

4 „Spre miazăzi”: direcția în care migrează păsările. 

5 „Zeripţorul” (gyps) e una şi aceeaşi pasăre cu „vulturul” (aetos), numai că se pune accentul pe 
ideea că e o pasăre de pradă. 

1 Şi Domnul i-a mai grăit lui lov, zicând: 

2 „Crezi tu că poţi să-L judeci pe Cel-de-a-gata-Sieşi?, că Dumnezeu răspunde cumva mustrării 
tale?” 

3 Şi lov I-a răspuns Domnului, zicând: 

4 „Mă judec eu cu Domnu-n dojană şi mustrare, eu, bietul, cel ce-n față cu-acestea sunt nimic? cu- 
atâtea înainte-mi, eu ce să mai răspund? Ci mâna mi-o voi pune, cuminte, peste gură: 

5 dac-am vorbit o dată, de-acum nu mai vorbesc”. 

6 Dar Domnul, răspunzându-i lui lov, i-a zis din nor: 

7 „Nu! Strânge-ţi bărbăteşte mijlocu-n cingătoare: Eu întrebări voi pune, iar tu ai să-Mi răspunzi.2 

8 Te-abaţi din judecată şi-o măsluieşti măiestru ca să te-arăţi tu drept? 

9 Au braţul tău e-asemeni cu-al Domnului din cer, sau glasul tău e tunet aşa cum este-al Lui? 

10 Atunci, hai, pune-ţi pene şi zboară şi te-avântă şi-mbracă-te cu slavă şi cinste până-n tălpi: 

11 Trimite-ţi vista-voii să-ţi trâmbiţe mânia, smereşte-i tu pe cei ce te-nfruntă cu trufie, 

12 topeşte-i pe cei mândri, stârpeşte-i tu de-ndată pe cei necredincioşi, 

13 ascunde-i în pământ şi fă-le frumuseţea din chip să se dezghioace! 

1 În unele ediţii mai vechi ale Septuagintei acest verset şi următoarele patru fac parte din capitolul 
precedent, ca versetele 31-35; aşa se află şi în ediţiile româneşti dintre 1688-1914. Versiunea de faţă 
însă urmează ediţia Rahlfs. 

2 Aceste două versuri sunt repetarea exactă a celor din 38, 3, ceea ce pare o nouă ironie divină. 

14 De faci aşa, Eu Însumi Mă pun de mărturie că dreapta ta e-n stare, şi ea, să mântuiască. 

15 Dar, iată, lângă tine stă el, Hipopotamul3! El paşte iarba verde întocmai ca şi boul. 

16 Vezi ce putere are în coapsele-i de piatră şi ce putere-n muşchii îngrămădiţi pe pântec; 

17 el coada şi-o-ncordează de parcăar fi de cedru şi za îi este trupul, cu-mpletituri de vine; 

18 cât despre coaste, ele sunt coaste de aramă, spinarea toată-i parcă de fier topit, vărsat. 

19 El de la Domnul este zidirea cea dintâi4, făcută ca să-şi râdă de ea îngerii Săi5; 

20 iar de-a venit în munte stâncos, prăpăstios, subpământene bestii6 

3 Substantivul themon desemnează o fiară feroce, uriaşă, monstruoasă, aproape fabuloasă, fără să-i 
aparţină unei anume specii. Un astfel de monstru indică şi cuvântul Behemoth din Versiunea 
Ebraică (folosit la pluralul intensității, aşa cum face şi cea greacă theria), cu precizarea: „pe care Eu 
l-am făcut ca şi pe tine”, o expresie mai directă decât „lângă tine” (sau: cel ce-ţi stă alături în marea 
familie a creaturilor). Majoritatea tălmăcitorilor şi exegeţilor sunt de părere că descrierea 
amănunțită pe care i-o face, mai Jos, autorul, indică hipopotamul. Oricum, e vorba de „simbolul 
forţei brutale pe care Dumnezeu o stăpâneşte, dar pe care omul nu o poate îmblânzi” (BJ). 

4... cea dintâi”: fie în timp, fie pe scara puterii. 

5 Imagine de o mare subtilitate stilistică: forța pe care omul n-o poate stăpâni, dar din care 
Dumnezeu a făcut un fel de jucărie pentru copii. Textul Ebraic (deteriorat) a dat naştere mai multor 
variante de traducere, dintre care cea mai „limpede” pare a fi: „El e cea dintâi făptură a lui 
Dumnezeu; Făcătorul ei a ameninţat-o cu sabia” (BJ). 

6 Literal: „patrupedele din Tartar”; „îngerii” de la polul opus. 

se-nveselesc de el. 


21 El doarme pe sub feluri şi feluri de copaci, pe lângă păpurişuri şi trestii şi rogoz, 

22 dar şi copaci cu fală se-nalță-n umbra lui, ai ţarinii pilaştri cu ramuri şi stâlpări. 

23 De se revarsă apa umflată, el nu simte, sperând că şi Iordanul va curge-n gura lui. 

24 Cine-l va prinde oare, întreg, în văzul său şi-i va străpunge nara? 

25 Vei pescui tu Oare-n cârlig Leviatanul7 să-i pui la nas căpăstru, 

26 să-i pui belciug în nară şi să-l străpungi în falcă cu toartă de argint? 

27 Îţi va vorbi el ţie rugându-se de tine cu grai de umilinţă? 

28 Va face el cu tine un legământ de pace şi-l vei lua la tine ca să-ţi robească-n veci? 

29 Te vei juca cu dânsul cum joci o păsăruică, legându-l ca pe vrăbii-n hârjoană de copii? 

30 Hrăni-se-vor dintr-însul, precum din peşte, neamuri, şi-or vrea Fenicienii să şi-l împartă-n târg? 
31 Nu duce-ntreaga flotă un solz din coada lui, nici capul său o gloată de luntri pescăreşti. 

32 Hai, vino!, pune-ţi mâna pe el: doar amintindu-ţi de ce-are el în gură, vei trage-o ca din foc. 

41 

Cuvântul lui Dumnezeu (continuare). 

7 Textual: „Balaurul”. Despre Leviatan vezi nota de la 3, 8. 

831 

1 Tu, nici că l-ai văzut, nici te-ai mirat de cele ce-asupra lui se spun. 

2 Nu te gândeşti cu teamă că-acesta-i semnul Meu? Căci cine este oare acel ce-Mi stă-mpotrivă? 
3 sau cine-Mi stă-mpotrivă şi va rămâne viu? Au lumea nu-i a Mea? 

4 Mă voi rosti asupră-i şi-n veac voi milui cu logosul puterii pe cel cu el întocmai. 

5 Poţi tu să-i scoţi din taină vestmântul de deasupra, ori să-i pătrunzi sub zale în cuta căptuşelii? 

6 el are porţil pe chipu-i: cin” le-a deschis vreodată? El are dinţi în gură, împrejmuiţi cu frică. 

7 Lăuntrul său făcut e din scuturi de aramă cu-ncheieturi legate ca piatra grea, de şmirghel2: 

8 atât de mult sunt strânse-ntre ele laolaltă, că nici măcar suflare de vânt nu le răzbate; 

9 aşa cum se lipeşte un om de al său frate, tot astfel se ţin ele şi nu se mai despart. 

10 El numa ce strănută şi scapără lumină, în ochii săi e chipul luceafărului nou. 

11 Din gura lui ies parcă văpăi de torţe-aprinse şi scapără dintr-însul ca un grătar de foc. 

12 Din nări aruncă-n aer fum gros, ca de cuptor în care ard cărbuni. 

1 Porţi (pe faţă): căi de acces spre lăuntrul fiinţei. Ideea se leagă cu cea din versetul precedent: 
Leviatanul e inaccesibil cunoaşterii omeneşti, indiferent de latura sau unghiul de abordare. 

2 Şmirghel: rocă metalică dură, alcătuită din mărunte granule de corindon şi magnetit. Măcinate 
mărunt şi aplicate pe o peliculă de hârtie, granulele sunt folosite la polizarea unor obiecte de lemn 
sau metal. 

13 Suflarea lui, jăratic, din gura lui, vâlvori. 

14 Grumazul său adună în el puterea toată, în faţa lui, pierzanie. 

15 Pe trupul său sunt cărnuri lipite şi-ndesate: izbeşte-n el cu apă, el nu se va clinti. 

16 Iar inima într-însul e-nfiptă ca o piatră şi ca o nicovală rămâne neclintită. 

17 Când el se-ntoarce, groază în cele patru labe simt fiarele din preajmă şi fug mâncând pământul. 
18 Aruncă lănci asupră-i: nimic nu-l înspăimântă, nici sulița ce zboară, nici platoşa-n văzduh; 

19 căci el socoate fierul fiind ca nişte paie, arama, putregai. 

20 Nu-l vatămă săgeata din arcul de aramă; dacă-l loveşti cu piatra, o simte fir de iarbă. 

21 De cad pe el ciocane, l-ating ca nişte trestii, şi-şi râde de-ncruntatul aruncător de flăcări. 

22 Ţepuşele-ascuţite îi ţin de aşternut; sub el, aurul mării e tot n-o ştii! mocirlă, 

23 adâncul clocoteşte ca o căldare-ncinsă, căci lui îi este marea un vas de fiert unsori, 

24 prăpastia genunii, un rob adus din luptă, genunea însăşi, locul în care el se plimbă. 

25 Aici, pe-ntreg pământul, ca el nu-i nimeni altul, făcut să-şi râdă-n joacă, de el, îngerii Mei; 

26 el vede tot înaltul, el, împărat a toată făptura de sub ape”. 

Al doilea răspuns al lui Iov. Epilog. 

1 Şi răspunzând Iov, a zis către Domnul: 

2 „Eu ştiu că Tu poți totul şi că nimic nu-Ți este, de vrei, cu neputinţă. 

3 Căci cine oare-ascunde de Tine ce-are-n gând şi, tăinuind cuvinte, le-ascunde şi de Tine? Cine-mi 
va spune mie ceva ce n-am ştiut, necunoscute lucruri şi mari şi minunate? 


4 Ascultă-mă Tu, Doamne, ca să grăiesc şi eu; eu să Te-ntreb pe Tine, iar Tu să mă înveţi. 

5 Te auzeam-nainte cu-auzul, şi atât; dar astăzi şi cu ochiul vederii Te-am văzut. 

6 De-aceea eu pe mine m-acopăr cu dispreţ, eu, care-n mine însumi pământ sunt şi ţărână.” 

7 Şi a fost că după ce Domnul a rostit aceste cuvinte toate către lov, i-a grăit lui Elifaz din Teman: 
„Tu şi cei doi prieteni ai tăi aţi greşit, fiindcă-n ochii Mei n-aţi grăit nimic din adevărurile pe care 
le-a vorbit robul Meu, lov. 

8 Şi acum, luaţi şapte viței şi şapte berbeci şi duceţi-vă la robul Meu, Iov, iar el le va aduce jertfă 
pentru voi; şi robul Meu, lov, se va ruga pentru voi; că dacă Eu n-aş căta la faţa lui şi dacă nu de 
dragul lui aş face-o, atunci v-aş fi nimicit, deoarece n-aţi grăit întru adevăr asupra lui lov, robul 
Meu”. 

9 Aşa că Elifaz din Teman, Bildad din Şuah şi Țofar din Naamah s-au dus şi au făcut aşa cum le 
poruncise Domnul; şi [Domnul], de dragul lui Iov, le-a iertat păcatul. 

10 Iar Domnul Şi l-a alăturat pe lov; iar dacă şi el s-a rugat pentru prietenii săi, [Domnul] le-a iertat 
păcatul.1 Şi Domnul i-a dat lui lov îndoit decât avusese el mai înainte, de două ori mai mult. 

11 Iar fraţii lui toţi şi surorile lui au auzit de toate câte i se întâmplaseră şi au venit la el împreună cu 
toţi ai lui cei de altădată; şi au mâncat şi au băut şi l-au alinat şi s-au mirat de toate câte adusese 
Domnul asupră-i; şi i-a dat fiecare câte o mieluşea şi câte o bucată de aur de patru drahme, 
nepecetluit. 

12 Şi Dumnezeu a binecuvântat pe cele din urmă ale lui lov mai mult decât pe cele dintâi; vitele lui 
erau: paisprezece mii de oi, şase mii de cămile, o mie de perechi de boi şi o mie de asine. 

13 Şi i s-au născut şapte fii şi trei fiice. 

14 Celei dintâi i-a pus numele lemima, celei de a doua, Cheţia, iar celei de a treia, Cheren-Hapuc. 

15 Nu se găseau sub cer femei atât de frumoase ca fetele lui Iov, iar tatăl lor le-a făcut părtaşe la 
moştenire, alături de fraţii lor. 

16 Iar după încercarea aceea a mai trăit lov o sută şaptezeci de ani; de toţi, anii săi au fost două sute 
patruzeci şi opt. Şi i-a văzut pe fiii săi şi pe fiii fiilor săi până la al patrulea neam. 

17 Şi lov a murit bătrân şi încărcat de zile2. Şi este scris că iarăşi se va ridica împreună cu aceia pe 
care Domnul îi va învia. 

1 Dumnezeu Şi-l face pe om părtaş la actul iertării; o nuanţă pe care Textul Masoretic o omite. 

2 Textul Masoretic se opreşte aici, ca final al Cărţii lui lov. Fraza următoare îi e proprie 
Septuagintei. 

INTRODUCERE LA CARTEA PSALMILOR 


Psalmii în contextul poeziei antice. 


Dacă omul dintotdeauna şi-a simţit lăuntrul adiat de fiorul sacru, avem toate motivele să credem că nici adierile artei nu i-au fost 
străine. Cavernele Altamirei ne-au păstrat capodopere de pictură preistorică, cuneiformele Mesopotamiei ne-au transmis Epopeea lui 
Chilgameş, hieroglifele Egiptului s-au rostit în Cartea Morților, harpa davidică ne-a dăruit Psalmii. Şi dacă arta I-a fost adusă 
Dumnezeirii ca o jertfă bineplăcută, din tot ceea ce omul credea ca are mai bun, atunci poezia psalmilor nu este altceva decât teologia 
în starea ei de graţie muzicală. 

Fără nici o îndoială, în contextul lumii vechi Evreii au fost poporul cu cea mai bogată înzestrare poetică. Nu mai puţin de o treime din 


Vechiul Testament este alcătuită din texte poetice. În capitolul 4 din Cartea Facerii (versetele 23-24) se află scurtul dar străvechiul 


poem al lui Lameh; capitolul 15 din Ieşire (versetele 1-19) cuprinde cântarea lui Moise, urmată de aceea a proorociţei Mariam; în 
cartea Numerelor (10, 35-36) întâlnim Cântarea Chivotului; în aceeaşi Carte (21,17-18) se află Cântarea Fântânii; a doua Cântare a 
lui Moise, una dintre cele mai frumoase pagini poetice ale Vechiului Testament, intrată de timpuriu în cultul creştin, ocupă cea mai 
mare parte (versetele 1-43) din capitolul 32 al Deuteronomului; nu putem trece cu vederea nici celebrele „Blesteme deuteronomice” 
(versetele 16-68 ale capitolului 28), a căror expresivitate literară şi-a găsit rezonanţa în nu mai puţin faimoasele „Blesteme" din opera 
lui Tudor Arghezi. Cartea lui Iov, Psalmii, Proverbele, Cântarea Cântărilor, Plângerile lui Ieremia, cărțile profeților Avdia, Miheia, 
Naum, Avacum şi Sofonie sunt în întregime poetice; tot poezie conţin părţi însemnate din cărţile profeților Isaia, Osea, Ioil şi Amos, 
iar cartea lui Ieremia e pe jumătate poetică; nu pot fi ignorate fragmentele lirice din Judecători, 1 şi 2 Regi, Ecclesiastul, lezechiel, 


Daniel şi Zaharia. 


Cât despre Noul Testament, deşi poezia nu abundă, vom reţine splendidele accente lirice din Evanghelia după Luca: Salutarea 
Elisabetei („Binecuvântată eşti tu între femei” 1,42-45), Imnul Sfintei Fecioare Maria („Măreşte, suflete al meu, pe Domnul” 1, 46- 


LL) 


55), Rugăciunea dreptului Simeon („Acum slobozeşte pe robul Tău” 2, 29-32), la care vom adăuga observaţia că o seamă dintre 


învăţăturile enunţiative ale Mântuitorului sunt structurate pe paralelismul specific al poeziei ebraice. 


Artă poetică. Această poezie e departe de a fi rodul unui amatorism mai mult sau mai puţin izbutit; ea vădeşte o anume ştiinţă a 
versificaţiei, deloc lipsită de rafinament. Istoricul losifFlaviu afirmă că Moise a învăţat de la Egipteni, printre altele, şi meşteşugul 
prozodiei, adică pe acela de a-i asigura versului metrică, ritm şi armonie; după el, Cântarea lui Moise din Deuteronom 32 a fost 
compusă în hexametri, opinie căreia i se alătură şi Origen. Despre David se spune că a alcătuit imnuri în trimetri şi pentametri, ceea 


ce presupune o adevărată măiestrie. 


Zicem „presupune” pentru că structurile prozodice ale poeziei ebraice erau foarte departe de ceea ce ştim sau practicăm noi astăzi în 
arta poetică. Rima era inexistentă, iar ritmul, extrem de flexibil, nu se întemeia pe distribuirea silabelor în picioare metrice, nici pe 
alternanţa dintre silabe vocalice lungi şi scurte, ci printr-un sistem tonal derutant, imposibil de sesizat prin semne grafice, care se 
transmitea pe cale oral-auditivă. În Deuteronom 32, 44 ni se spune că „Moise a scris această cântare în chiar ziua aceea şi i-a pus pe 


fiii lui Israel s-o înveţe”. 


Singurul lucru pe care-l ştim mai limpede este că principiul fundamental al compoziţiei poetice ebraice era paralelismul stihurilor, 
adică, în fapt, paralelism al gândirii în două sau trei versuri succesive: ideea din primul vers este reluată de al doilea care, după caz, o 
repetă, o neagă sau o îmbogăţeşte. Astfel structurată, poezia Vechiului Testament reprezintă un unicat cultural, iar Origen notează că 
aceasta, nu avea nimic în comun cu structurile poeziei greceşti. Iată de ce, nici traducerea greacă (Septuaginta), nici cea latină 
(Vulgata) nu ne oferă nimic în această privinţă, autorii lor fiind de la început conştienţi că asemenea corespondențe prozodice sunt 
practic imposibile. Cât despre masoreţii de mai târziu (secolele VIII-X d. H.), ei au fost în stare să completeze alfabetul ebraic prin 
inventarea şi inserţia semnelor vocalice, dar au rămas neputincioşi faţă de orice tentativă asupra modului în care poezia ebraică se 


cere recitată sau cântată. Cu atât mai puţin o asemenea treabă poate fi făcută în limbile moderne. 


Cununa poeziei vechitestamentare este Cartea Psalmilor sau, aşa cum s-a impus prin terminologia greacă, Psaltirea. Numele vine de 
la instrumentul muzical psalterion, un fel de harpă a zilelor noastre, cu care era acompaniată recitarea sau cântarea imnurilor 


religioase. 


Din textele psalmilor pot fi extrase cele mai grăitoare exemple de artă poetică ebraică, îndeosebi asupra a ceea ce am amintit că se 


numeşte paralelism. Acesta cunoaşte trei forme principale: 


a) Paralelismul sinonimic, în care cel de al doilea stih repetă ideea primului şi o rosteşte oarecum altfel: 


De ce oare s-au întărâtat neamurile şi de ce’n deşert au cugetat popoarele? (Ps2, 1) 


sau: 


Cerurile povestesc mărirea lui Dumnezeu şi facerea mâinilor Lui o vesteşte tăria. (Ps 18, 1) 


b) Paralelismul antitetic pune cele două stihuri în opoziţie sau în contrast de gândire: Că Domnul cunoaşte calea drepţilor, iar calea 


necredincioşilor va pieri. 


sau: 


Cei de-acolo în care de luptă, cei de dincolo în cai, dar noi întru numele Domnului Dumnezeului nostru ne vom încrede. 


Ei s-au împiedicat şi au căzut, dar noi ne-am ridicat şi drepți am stat. (Ps 19, 8) 


c) Paralelismul sintetic sau formal, în care cel de al doilea stih preia ideea primului şi o transmite celor următoare, amplificând-o; în 


acest fel, primele două paralelisme (sinonimic şi antitetic) se întrepătrund: 


Zis-a cel nebun întru inima sa: 


Nu este Dumnezeu! 


Stricaţi au devenitşi urâţi s-au făcut în căile lor,nu-i nimeni care să facă binele,nu, nici măcar unul nu este. 


Din cer S-a aplecat Domnul spre fiii oamenilorsă vadă dacă este cineva care înţelegesau care-L urmează pe Dumnezeu. (Ps 13, 1-2) 


Din această foarte sumară prezentare rezultă că absenţa rimei silabice în favoarea unei rime a gândirii, precum şi lipsa ritmului 


prozodic în favoarea ritmului interior conferă poeziei psalmilor o notă de surprinzătoare modernitate. 


Totodată e bine de reţinut şi observaţia că titlurile sau subtitlurile unor versiuni literare, dintre care unele foarte valoroase, precum: 
Psaltirea în versuri sau Psaltirea versificată sunt improprii, pentru că psalmii au fost compuşi dintru început în versuri; ediţia de faţă 


nu face altceva decât să restaureze arhitectura lor poetică originală, aşa cum se află în textul Septuagintei. 


Numărul psalmilor. Cartea Psalmilor cuprinde 150 de poeme. Numărul a fost stabilit înainte de apariţia Septuagintei: aceasta are, 
într-adevăr, şi un al 151-lea psalm, care însă poartă menţiunea „în afara numărului”. Acelaşi număr de psalmi îl cuprinde Vulgata; 
Fericitul Ieronim i-a tradus mai întâi după Septuaginta (folosind, probabil, şi Hexapla lui Origen), dar totalul e identic şi în traducerea 


făcută ulterior după textul ebraic. 


Cu toate acestea, numerotarea lor cunoaşte o seamă de diferenţe, iar acest lucru e bine să fie ştiut de cititorii care folosesc Biblia în 


varianta ei ebraică sau în cea greacă. Astfel, Textul Masoretic (adică cel ebraic din secolul X) desparte Psalmul 9 în două părţi, el 


devenind 9 şi 10. Decalajul se menţine până la Psalmul 113, pe care T.M. îl sparge în Psalmii 114 şi 115. Asemenea decalaje se 


continuă, dar toate la un loc pot fi urmărite mai bineîn următorul tablou sinoptic: 


LXX T. M. 


1-8 1-8 


9-113 9-114- 11: 


114116,1 -9 


115 116, 10-19 


116-145 117- 146 


146 147, 1-11 


147 147, 12-20 


148- 150 148-150 


Aceste diferențe au făcut ca unele traduceri după Textul Masoretic (BJ, TOB) să introducă o numerotare dublă (începând, bineînţeles, 


cu Psalmul 9), cifra din LXX fiind trecută în paranteză. Cu toate acestea, ediția românească din 1936, în concordanță cu toată tradiția 


noastră biblică de până atunci, păstrează numerotarea Septuagintei; în schimb, ediția din 1938 (Radu - Galaction) se menține cu 


fidelitate pe structurile Textului Masoretic. S-au făcut aici aceste precizări pentru o mai bună orientare în sistemul referențial, adică 


în trimiterile la locurile paralele. 


Autor, autori. Titlul general al Cărţii Psalmilor este Psaltirea profetului şi regelui David, ceea ce ar însemna că întreaga operă are un 


singur autor, aşa credea vechea şcoală rabinică . Şi de aceeaşi părere erau chiar câţiva dintre Părinţii şi scriitorii bisericeşti ai primelor 


patru secole. 


Cu toate acestea, atât titlurile originale ale psalmilor cât şi critica textuală obiectivă au ajuns la concluzia că nu toţi psalmii sunt ai lui 


David, dar nici nu pot fi stabilite certit udini asupra paternităţii unuia sau altuia dintre cei puşi la îndoială. Câţiva ii sunt atribuiţi lui 


Asaf sau urmaşilor lui, dar Cassiodor, unul dintre cei mai harnici comentatori, crede că e vorba numai de un procedeu literar al lui 


David. Psalmul 89 este pus pe seama lui Moise, dar psalmii anonimi nu pot fi decât ai autorului principal. E posibil însă ca psalmii 


145-148, atribuiţi lui Agheu şi Zaharia, să dateze din epoca postexilică, precum şi Psalmul 136, intrat în cult ca polieleu la utrenie. 


Controversele de acest fel sunt neesenţiale. Important este faptul că psalmii, în întregul lor, sunt străbătuţi de o tonalitate poetică una 


şi aceeaşi de la un capăt la altul: duhul davidic. 


Felurile psalmilor. Cercetătorii şi editorii Bibliei au încercat, în mai toate timpurile, clasificări ale psalmilor după conţinutul lor. 
Există câteva variante care îngăduie o sinteză menită să-l ajute pe creştin să-şi grupeze psalmii în funcţie de trebuinţele lui sufleteşti. 


Astfel: 


Imnuri. Acestea sunt, în general, cântări de slavă şi preamărire a lui Dumnezeu ca împărat universal sau ca împărat al Sionului: 8, 18, 


28, 32, 45, 46, 47, 75, 83, 86, 92, 95, 96, 97, 98, 99, 102, 103, 104, 105, 112, 113, 116, 121, 134, 135, 144-150. 


Rugăciuni; cereri la vreme de necaz, de suferinţă, plângeri adresate lui Dumnezeu. La rândul lor, ele se pot împărţi în: 


a) rugăciuni colective: 11, 43, 59, 73, 78, 79, 82, 84, 105, 122, 128 şi 136; 


b) rugăciuni individuale: 3, 5, 6, 7, 12, 16, 21, 24, 25, 27, 30, 34, 37, 41, 42, 50, 54, 55, 56, 58, 62, 63, 68, 69, 70, 76, 85, 101, 119, 
129, 139, 140, 141 şi 142. 


Psalmii de mulţumire: 17, 20, 29. 32, 33. 39, 64, 65, 66, 67. 91. 114. 115, 117, 123, 128, 137 şi 143. 


Psalmii regali sunt aceia care se referă la persoana regelui sau la ceremoniile legate de curtea regală. Ei pot avea înţeles propriu sau 


profetic, după caz 2, 1 7, 19, 20, 27, 44, 60, 62. 7,. 100, 109, 131 şi 143. 


Psalmii mesianici, adică cei care, în întregime sau parţial se referă la Domnul Iisus Hristos prin dimensiunea lor profetică. Desigur, 
din punct de vedere creştin-teologic, aceştia suni cei mai importanţi. Trebuie precizat însă că psalmii de acest fel numai în rare cazuri 
au fost concepuţi şi scrişi ca atare: o profeție este insuflată de Duhul Sfânt, iar Duhul Sfânt suflă nu numai unde vrea, ci şi când vrea. 
Cele mai autorizate păreri atestă psalmii 15, 20, 21, 44, 71 şi 109 ca fiind direct mesianici, în timp ce psalmii 3, 4, 6, 8, 33, 67 şi 107, 
dar nu numai ei, sunt socotiți ca fiind indirect mesianici (de altfel versetele profetice sunt menţionate în notele ce însoțesc versiunea 


de faţă). 


Catismele. Psalmii au intrat foarte de timpuriu în cult, atât în cel mozaic cât şi în cel creştin. Citirea sau cântarea de psalmi se practică 
în toate marile ramuri ale creştinismului, adică în Bisericile ortodoxă, catolică, protestantă şi anglicană. În occident ei sunt versificaţi 
anume şi au melodii specifice. în cultul ortodox, se regăsesc, integral sau numai versete, în toate Cele Şapte Laude ale zilei liturgice, 
în Sfintele Taine, în ierurgii şi în colecţii de rugăciuni. În unele mănăstiri, mai mari sau mai mici, Psaltirea este citită fără întrerupere, 


prin rotaţie, ziua şi noaptea, în biserică sau în chilii, şi se constituie în ceea ce se cheamă „rugăciunea neadormită". 


Tradiţia liturgică a împărţit psalmii, în ordinea curgerii lor, în 20 de grupe numite „catisme" (de la grecescul kathisma = „acţiunea de 
a aşeza ", substantiv derivat din verbul kathizo = „a se aşeza"; aceasta pentru că, în timpul citirii lor, călugării sau călugărițele din 
mănăstiri îi pot asculta şezând în străni). Cele douăzeci de catisme se află în cartea de cult numită Psaltire; la sfârşitul fiecărei catisme 


se află şi o mică rânduială cu o rugăciune pentru creştinii care citesc Psaltirea acasă. 


Universul sufletesc al psalmilor. Se pare că, încă din fragedă tinereţe, păstorul David se îndeletnicea cu făurirea unor instrumente 


muzicale. Aşa sună, cel puţin, mărturia sa din Psalmul extra-numerar (al 151-lea în ordinea Septuagintei): 


Mâinile mele au făcut o harpăşi degetele mele au alcătuit o psaltire. 


Faptul n-ar fi de mirare dacă ne gândim că cele mai multe din fluierele şi cavalele ciobanilor noştri sunt făcute de ei înşişi. 


Sigur este însă că tânărul devenise faimos prin talentul său de a cânta la harpă. Această faimă l-a adus în casa regelui, pentru ca prin 
cântec să-i alunge acestuia stările neguroase pricinuite de bântuiala unui duh rău (1 Reg 16, 14-23). Aceasta înseamnă că arta 
muzicală avea, cel puţin în această împrejurare, o funcţie exorcizantă. Pe de altă parte, nu poate fi exclusă presupunerea că talentul 
lui David nu se limita doar la strunele harpei. Dacă este adevărat că, şi în cazul său, poeta nascitur, atunci trebuie să-i vedem muzica 
împletită cu rostirea poetică, aşa cum o va face de-a lungul unei vieţi prin opera ce-şi va împrumuta numele tocmai de la instrumentul 
muzical care o acompania. De asemenea, e de crezut că nu a renunţat niciodată la lucrarea exorcizantă a artei sale; cei patruzeci de 
ani de domnie i-au fost bântuiţi de duhurile rele ale numeroşilor săi duşmani, din afară şi din lăuntru, de care îşi apăra sufletul printr- 


o armă mai puternică decât sabia şi care era numai a lui: poezia. 


David a purtat numeroase războaie, dar nu inamicii de pe câmpurile de luptă se regăsesc cel mai adesea în poezia sa. Aceştia se ivesc 


doar din când în când, iar regele se bate cu ei sub asistenţa lui Dumnezeu: 


Nu în arcul meu îmi voi pune nădejdeaşi nu sabia mea mă va mântui; 


ci Tu m-ai izbăvit de cei ce mă supără. (43, 6-7) 


Victoria finală e a lui Dumnezeu, chiar şi atunci când, formal regele şi-o pune pe seama lui: 


Pe vrăjmaşii mei îi voi alerga şi-i voiprindeşi nu mă voi întoarce până ce se vorslei;îi voi zdrobi şi nu vor mai putea să seridice,cădea- 


vor sub picioarele mele; (...)îi voi mărunți cum e praful în faţavântului,cum e tina uliţelor îi voi face clisă.(17, 37-38, 42) 


Adevăratul său inamic este, generic vorbind, omul păcătos, adică omul rău, viclean, mincinos, trufaş, făţarnic, invidios, lacom, 


asupritor, lipsit de milă şi de omenie, omul care nu poate trăi fără bucuria de a-i întinde altuia o cursă: 


Păzeşte-mă, Doamne, de mânapăcătosului,scapă-mă de oamenii nedrepţi, de cei ce uneltesc: să-mi împiedicepaşii... (139, 4) 


sau: 


Să nu vină peste mine piciorul trufiei şi mâna păcătoşilor să nu mă caute!(35,11) 


Dacă pe adversarii războinici şi-i doreşte înfrânți şi morţi pe câmpul de bătaie, duşmanilor sociali le doreşte de la Dumnezeu o 


pedeapsă direct proporţională cu gradul lor de imoralitate: 


Acelora dâ-le după faptele lorşi după răutatea purtărilor lor. (27, 4) Suprema suferinţă a celui înfrânt este umilirea lui de către cel ce 
l-a biruit. Acesta este un sentiment (poate că doar o temă literară) cu mare frecvenţă în poezia lui David. Faţă'n faţă cu adversarii, sau 
urmărit de vrăjmaşii săi, singura lui teamă este aceea ca nu cumva ei, în final, să jubileze asupră-i; el îl roagă pe Dumnezeu să lucreze 


prin răsturnare: în ruşine să se îmbrace şi în ocară cei ce se laudă împotriva mea!(34, 26) 


Ceea ce la adversar este, în mod sigur, orgoliu, la David nu poate fi decât demnitate, iar Domnul este chemat să i-o apere printr-o 
solidaritate divino-umană: 


Doamne, să nu fiu ruşinat că Te-amchemat pe Tine! (30, 17) 


Acelaşi sentiment se rosteşte şi în actul de recunoştinţă: 


înălța-Te-voi, Doamne, că Tu m-airidicatşi n-ai făcut din mine veseliavrăjmaşilor mei. (29, 1) 


Cauză primă şi ultimă a biruinţei celui bun asupra celui rău, Dumnezeu însuşi îşi rezervă jubilaţia finală: 


Domnul îşi va râde de el, deoarece El de mai”nainte vede că ziua Lui va veni. (36, 13) 


Viziunea nu e nouă; în cea de a doua carte a lui Moise, Iahve le spune fiilor lui Israel care urmează să fie eliberaţi din robia lui 


Faraon: “ca să povestiţi voi în auzul fiilor voştri şi al fiilor fiilor voştri despre cum i-am jucat Eu pe Egipteni...” (Iş 10, 1). Aşadar, 


fiece nouă biruinţă este nu numai încununarea unei lupte, ci şi un avertisment pentru cei ce ar mai cuteza să-i imite pe cei înfrânți: 


Ei vor blestema. Tu vei binecuvânta, să se ruşineze cei ce se ridică împotrivă-mi. (108, 28) 


Cu toate acestea, distanţa dintre Creator şi creatură este enormă, ca şi aceea dintre imensitatea cosmosului şi această furnică 


inteligentă ce populează pământul. Decalajul nu e înregistrat fără un sentiment de neliniște şi tristeţe: 


Doamne, ce este omul că i Te-ai făcutcunoscut?Sau fiul omului, că-l iei în seamă?(143, 3) 


Interogaţia însă poate avea şi accentele ironice ale lui Iov, prefigurându-le, de vreme ce, iată, Dumnezeu nu numai că-l ia pe om în 
seamă, dar îl copleşeşte, uneori până la strivire, cu prezenţa Sa perpetuă şi incomodă: Adânc pe adânc se cheamă în vuietul 
cascadelor Tale; valurile Tale au trecut peste mine. (41, 7) Valurile însă au mişcările în dublu sens: înaintează şi se retrag. Dacă 
înaintarea copleşeşte, retragerea poate pricinui un sentiment de părăsire, ceea ce înseamnă că omul nu rămâne niciodată indiferent 
faţă de relaţia sa cu Dumnezeu, fie în prezenţa Acestuia, fie în absenţa Sa. După ce psalmistul ii aminteşte Domnului de toate 


făgăduinţele făcute lui David, robul Său, îşi îngăduie un reproş cu o mare încărcătură de amărăciune: 


Dar Tu Te-ai lepădat de unsul Tău şi l-ai înjosit şi Te-ai aruncat asupră-i.(88, 38) 


Imaginea valului care vine, se duce şi iarăşi vine e cât se poate de evidentă: sufletul stă pe coama valului şi se lasă purtat nu numai 


înainte şi înapoi, ci şi în sus şi în jos: 


că după ce m-ai ridicat, m-ai prăbuşit.(101, 10) 


Până la urmă, nici măcar jocul de-a valul care poate avea în el o anume frumuseţe tragică, nici el nu se mai petrece. Poetul se 


pomeneşte înconjurat de pustiu şi tăcere, aşa cum, peste veacuri, va exclama Arghezi, tot într-un Psalm: 


Tare sunt singur, Doamne, şi pieziş! Dacă acesta preferă metafora copacului uitat în pustie, David evocă o singurătate care, totuşi e 


înzestrată cu suflare, ceea ce-i conferă o mai puternică tensiune poetică: 


Devenit-am asemenea pelicanuluipustiei.,ajuns-am ca o bufniţă pe o casădărăpănată;în priveghiul meu sunt ca o vrăbiuţă singuratică 


pe acoperiş. (101, 6-7) 


Singurătatea se resimte nu numai în spaţiu, ci şi în timp. Sub apăsarea lui Dumnezeu (a rânduielii Lui, prin mânia izgonirii lui Adam 


din rai), fiecare fiu al omului se îndepărtează de obârşii: 


Că zilele noastre toate s-au istovit, întru mânia Ta ne-am istovit, anii noştri ca un păianjen şi-au depănat povestea. (89, 9) în cele mai 
multe poeme nu e vorba, pur şi simplu, de un abandon, ci de hărţuire, ceea ce îl face pe poet să strige din adâncul unei deznădejdi ce 
nu mai poate fi reţinută: 

Unde sunt, Doamne, milele Tale deodinioarăpe care”ntru adevărul Tău i le-ai juratlui David? (88, 49) Drama însă nu e doar a insului 


singuratic. 

David e rege, în el se răsfrânge conştiinţa poporului ales, cu care Dumnezeu a făcut un legământ, pe care l-a scos din numeroaserobii, 
dar pe care l-a şi pedepsit cu o asprime rar întâlnită în istoria omenirii. Mai mult, în sufletul psalmistului se înfiripează sentimentul 
devastator că Dumnezeu-Tatăl Şi-a trădat copiii: 

Tu Ţi-ai vândut poporul pe preţ denimicşi nici un câştig n-a ieşit din vinderea noastră. (43, 12) 

În faţa unui asemenea text nu poate fi evitată întrebarea: Cui anume Și-a vândut Domnul poporul? E posibil să descifrăm şi aici unul 
dintre nucleele Cărţii lui lov, şi anume concesia pe care Dumnezeu i-a făcut-o lui Satan. dându-i acestuia puteri asupra omului. Dar, 
spre deosebire de Iov, care-şi striga nevinovăția şi-L învinuia pe Dumnezeu de nedreptate, psalmistul nu ezită să caute în el însuşi 
cauzele nefericirilor, nu înainte însă de a-şi aşterne fiinţa, ca pe o tipsie, înaintea Domnului: 


Viaţa mea Ți-am povestit-o Ţie, lacrimile mele pune-Ți-le înainte.(55, 8) 


Scrutându-şi conştiinţa şi cumpănind mai bine lucrurile, omul îşi dă seama că, oricât de mare i-ar fi năpasta ce-i vine de sus sau din 


depărtare, adică din mânia lui Dumnezeu, vina trebuie căutată tot în biata creatură: 

Păcatul mi l-am cunoscut, fărădelegea nu mi-am acoperit-o.(31, 5) 

Dacă ar încerca să-şi ascundă păcatul şi să pară altceva decât ceea ce este, atunci psalmistul nu s-ar deosebi de vrăjmaşii săi, de care 
se teme tocmai din pricina vicleniei lor. Păcatul nu este altceva decât rodul unei stări demenţiale, adică al unei ieşiri din ordinea 
normală, iar el se cere recunoscut, ca atare, cu atât mai mult cu cât de Dumnezeu nu se poate feri: 


Dumnezeule, Tu mi-ai cunoscutnebunia,şi greşalele mele nu s-au ascuns deTine. (68, 5) 


Acum sufletul s-a cuibărit în lumina smereniei; de acum nici o cale spre mântuire nu-imai poate fi închisă, căci însuşi Dumnezeu îşi 


mărturiseşte solidaritatea cu suferinţa omului şi, mai mult, participarea: 


împreună cu el sunt Eu în necaz şi-l voi scăpa şi-l voi preamări.(90, 15) 


La rândul său, omul îşi va da seama că între el şi Dumnezeu există un parteneriat (pe care teologia creştină îl va numi sinergie; cei 


doi se caută şi se întâmpină reciproc, propunându-şi ca de acum înainte să lucreze împreună: 


Ție Ţi-a zis inima mea: Faţa mea aicăutat-o,faţa Ta, Doamne, o voi căuta. (26, 8) Neliniştile, neînțelegerile, mustrările, pedepsele, 
toate au rămas undeva în urmă şi nu mai au nici un preţ în ele însele, de vreme ce s-au strămutat, prin transfigurare, în bucuriile de 


acum, ale tuturor: 


Să ne veselim pentru zilele în care ne-am smerit,pentru anii în care am văzut rele.(89, 5) 


Poetul îşi ia răgazul de a se cerceta pe sine cu mai multă luare-aminte; el îşi descoperă - mai bine zis, îşi conştientizează - propriul 
univers interior: 

întru voia Ta, Doamne, dat-aifrumuseţii mele putere. (29, 7) Desigur, nu e vorba de frumuseţea fizică, şi nici cel puţin de cea morală; 
e vorba de frumuseţea poeziei, o artă care însă nu e gratuită, făcută doar de dragul ei, ci una care, în interiorul voii lui Dumnezeu, 
capătă o dublă putere lucrătoare: pe de o parte, ea se constituie în laudă pentru Creator, pe de alta, devine o mărturisire a Acestuia în 
faţa tuturor oamenilor. Mai mult, poetul îşi descoperă, prin arta sa, o dublă dimensiune morală, aparent contradictorie, dar care, până 
la urmă, îşi vădeşte caracterul antinomic: psalmistul e smerit în viaţa lui comună, de toate zilele, dar mândru (în sensul bun al 


cuvântului) prin conştiinţa sa de artist: 


Plânsul mi l-ai întors întru bucurie..., pentru ca slava mea să-Ți cânte fără să-mi pară rău. (29, 11-12) Biografia regelui David nu 
excelează nici prin victorii militare strălucite, nici prin ctitorirea unor edificii importante, nici prin reforme legislative; el rămâne 
mare prinmarea sa poezie, şi nu o dată va pomeni el de „slava mea" ca de adevărata cunună a vieţii sale. Eadevărat însă că mândria 
lui nu devine trufie, iar aceasta se datorează convingerii că harul poetic i-a fost hărăzit de Dumnezeu: Domnul e tăria mea şi cântecul 


meu(117, 14), 


un sentiment care-l va face chiar şi pe orgoliosul Arghezi să exclame într-unul din Psalmii săi: 


Doamne, izvorul meu şi cântecelemele! 


Dacă Dumnezeu este creator al lumii şi, totodată, proniator, în procesul inspiraţiei poetice El este şi cauza primară, şi mobil al tuturor 


începuturilor: 


Doamne, buzele mele vei deschide şi gura mea va vesti lauda Ta. (50, 15) De aceea: 


Întru Domnul voi lăuda graiul, întru Dumnezeu voi lăuda cuvântul(55, 10), 


prin aceasta înţelegându-se prezenţa inspiraţiei divine nu numai la nivelul cuvântului „ce rosteşte adevărul” (Eminescu), ci şi la acela 
al limbajului poetic: 

Milele Tale, Doamne, în veac le voicânta,cu gura mea din neam în neam voivesti adevărul Tău. (88, 1-2) Rostirea poetică devine 
astfel murmur de izvor şi râu în fremătare şi vuiet de ocean şi foşnet inefabil în aburul ploii şi cântec universal purces din inima 
omului; psalmistul respiră poezia aşa cum iezerul respiră lumina, cu toate încrengăturile jocului secund şi în necontenita curgere a 


timpului: 


Cânta-voi Domnului de-a lungul vieţiimele,cânta-voi Dumnezeului meu până ce voi fi. (103, 33) 
şi adaugă: 

Dulci să i fie Lui cuvintele mele!(103, 34) 

Din această perspectivă psalmistul ne oferă o deschidere de-a dreptul uluitoare: 


Mărturisi-mă-voi Ție, Doamne, cutoată inima mea..., în faţa îngerilor îţi voi cânta. (137, 1) 


Psalmii 

1 

PSALMUL II 1 

1 Fericit bărbatul? carele3 n-a umblat în sfatul necredincioşilor şi cu păcătoşii-n cale nu a stat şi pe 
scaunul ucigaşilor n-a şezut; 

2 ci în legea Domnului îi este voia, în legea Lui va cugeta4 ziua şi noaptea. 

1 Psalmul abordează paralela dintre omul credincios şi cel nelegiuit, ce anume i se întâmplă sau i se 
poate întâmpla fiecărui om din cele două categorii. Comentatorii îl consideră drept o introducere la 
întreaga Carte a Psalmilor. 

2 

3 „carele” nu este o variantă a pronumelui relativ simplu „care”, ci un vechi cuvânt românesc folosit 
adesea în locul sintagmei „cel care” sau „cel ce”; aşadar, cu rol determinativ. Când se spune: „Tatăl 
nostru Carele eşti în ceruri”, expresia nu vizează relația „Tată ceresc” - „tată pământesc”, ci 
determinarea, cu valoare apoziţională, a lui Dumnezeu în transcendenţă imanenţă. Femininul lui 
„carele” este „carea”, aşa cum apare, de pildă, în imnul Axion, cu sensul de „cea care”. 

4 Unii tălmăcitori ai T. M. preferă sensul primar al cuvântului ebraic şi traduc „murmură” (BJ, 
OSTY ) sau „recită” (TOB), pornind de la vechiul obicei al evreilor de a recita zilnic, cu voce joasă, 
fragmente din Legea dată de Dumnezeu lui Moise pe muntele Sinai. KJ şi RSV însă rețin sensul al 
doilea: „meditează”, sens pe care-l implică şi grecescul meletao (cu toate că şi acesta se referă la 
practica declamaţiei). A cugeta în (iar nu despre) legea Domnului are acum şi un sens creştin: a te 
concentra lăuntric asupra esenței la care se reduce, în ultimă instanţă, legea lui Moise: iubirea de 
Dumnezeu şi iubirea de aproapele (Mt 22, 37-40). În dimensiunea mistică a textului, necontenita 
cugetare lăuntrică se învecinează şi cu practica isihastă a rugăciunii lui lisus (a minţii în inimă). 

3 Şi va fi ca pomul răsădit lângă izvoarele apelor, cel ce roada şi-o va da la vreme, a cărui frunză 
nu, nu va cădea şi ale cărui fapte, toate, vor spori. 

4 Nu aşa-s necredincioşii, nu aşa, nu!, ci-s ca praful ce-l spulberă vântul de pe faţa pământului... 

5 De aceea nu se vor scula necredincioşii în judecată,5 nici păcătoşii în sfatul celor drepți. 

6 Că Domnul cunoaşte6 calea drepţilor, iar calea necredincioşilor va pieri. 

2 

PSALMUL 2 1 Al lui David. 

1 De ce oare s-au întărâtat neamurile şi de ce-n deşert au cugetat popoarele? 

5 Necredincioşii nu vor avea dreptul să-i judece pe alţii, aşa cum în viziunea creştină sfinții sunt 
aceia care, împreună cu lisus Hristos, vor judeca lumea (vezi 1 Co 6, 2). Sensul acestui stih e 
luminat de cel următor. 

6 „A cunoaşte” are aici sensul de „a purta grija”, „a ocroti”, ceea ce traduce exact şi termenul 
ebraic. 

1 Psalm profetic prin excelenţă, cu trimiteri mesianice şi eshatologice, fapt pentru care el stă alături 
de Ps 109. Personajul central al acestui psalm transcende cu mult circumstanţele istorice ale regelui 
David, aşa încât El a putut fi uşor identificat cu lisus Hristos: „fiul lui David”. 

2 S-au strâns laolaltă regii pământului, mai-marii între ei s-au sfătuit împotriva Domnului şi a 
Hristosului2 Său: 

3 „Să rupem legăturile lor de pe noi şi jugul lor de pe noi să-l azvârlim!” 

4 Cel ce locuieşte-n ceruri Îşi va râde de ei, Domnul îi va lua-n bătaie-de-joc. 

5 Atunci va grăi către ei întru pornirea Sa şi întru mânia Sa îi va îngrozi: 

6 „Eu Împărat sunt pus de El peste Sion muntele cel sfânt al Lui - 

7 ca să vestesc porunca Domnului.3 Zis-a Domnul către Mine: fiul Meu eşti Tu, Eu astăzi Te-am 
născut4; 

8 cere de la Mine şi-Ţi voi da neamurile să-Ţi fie moştenire şi marginile pământului să-ţi fie 
stăpânire. 

9 Pe ei îi vei păstori cu toiag de fier, ca pe un vas al olarului îi vei zdrobi în bucăți”. 

10 Şi acum, voi, regilor, înţelegeţi, învăţaţi-vă voi toţi cei ce judecaţi pământul! 

11 Slujiţi Domnului cu frică şi vă bucuraţi Lui cu cutremur$! 

2 „Hristos” înseamnă „uns” şi e corespondentul ebraicului „Maşiah” = rege învestit prin ungere. 
Unele traduceri din T. M. redau: „împotriva lui Mesia al Său” (BJ, TOB), în timp ce altele (KJV, 
RSV, OSTY) preferă: „împotriva unsului Său”. 

3 Sf. Grigorie de Nyssa pune acest text în relație cu profeția din Is 9, 6. Pe de altă parte, Fericitul 
Augustin crede că dacă „Sion” înseamnă „contemplaţie”, acest cuvânt nu se poate referi decât la 
Biserică, potrivit textului din 2 Co 3, 18 (vezi şi nota); aşadar, traducerea lăuntrică ar fi: „Eu 
Împărat sunt, pus de EI peste Biserică”. 

4 „Astăzi”, înseamnă prezentul continuu. E vorba, aşadar, de naşterea Fiului din Tatăl în eternitate 
(„mai înainte de toţi vecii”), eternitatea în care nu poate exista nici trecut, nici viitor, de vreme ce 
tot ceea ce e veşnic e pururea în fiinţă (Fer. Augustin). 

5 Ebr.: „tremurând sărutaţi-l picioarele”. 

12 Luaţi învăţătură, ca nu cumva Domnul să Se-aprindă de mânie şi să pieriţi din calea cea dreaptă! 
Atunci, când degrab I Se va aprinde mânia, fericiţi vor fi toţi cei ce se încred într-însul! 

3 

PSALMUL 3 Al lui David; când fugea de dinaintea fiului său Abesaloml. 

1 Doamne, de ce s-au înmulţit cei ce mă necăjesc? Mulţi se ridică împotriva mea, 

2 mulți îi spun sufletului meu: “Nu-i este lui mântuire întru Dumnezeul lui”... 

3 Dar Tu, Doamne, Tu eşti ocrotitorul meu, Tu eşti slava mea şi Cel ce înalți capul meu. 

4 Cu glasul meu către Domnul am strigat şi El m-a auzit din muntele Său cel sfânt. 

5 Eu m-am culcat şi am adormit; sculatu-m-am, că Domnul mă va ocroti. 

6 Nu mă voi teme de miile de popoare care-mprejur mă împresoară. 

7 Ridică-Te, Doamne, mântuieşte-mă, Dumnezeul meu, că Tu i-ai bătut pe toţi cei ce fără pricină 
mă duşmănesc, dinţii păcătoşilor i-ai zdrobit. 

8 A Domnului este mântuirea şi peste poporul Tău binecuvântarea Ta. 

1 Vezi această istorie în 2 Rg 15. În altă ordine de idei, Versiunea Ebraică numerotează acest 
subtitlu drept versetul 1, aşa încât psalmul are 9 versete. Această ordine o adoptă şi ediția Rahlfs, în 
concordanţă cu BJ, TOB, OSTY. Versiunea de față însă păstrează numerotarea clasică a edițiilor 
româneşti; ea se află, de altfel, şi în KJV şi RSV. Cazul Psalmului 3 devine aproape general. 

4 

PSALMUL 4 Pentru sfârşit: o cântare a lui David, printre psalmi. 

1 Când eu am strigat, Tu m-ai auzit, Dumnezeul dreptății mele; întru necaz m-ai alinat2; ai milă de 
mine, ascultă-mi rugăciunea! 

2 Voi, fii ai oamenilor, până când veţi fi greoi la inimă? de ce iubiţi voi deşertăciunea şi cătați după 
minciună? 

3 Să ştiţi că minunat l-a făcut Domnul pe cel sfânt3 al Său; Domnul mă va auzi când voi striga către 
Dânsul. 

4 Mâniaţi-vă, dar nu păcătuiţi4; deasupra paturilor voastre căiţi-vă de cele 

1 Fericitul Ieronim notează că, deşi titlurile psalmilor nu se află sau nu sunt aceleaşi în toate 
manuscrisele ebraice, greceşti sau latineşti, importanţa lor nu trebuie neglijată, ele făcând parte 
integrantă din textul Sfintei Scripturi. Expresia „Pentru sfârşit” (eis to telos), întâlnită de mai multe 


ori în fruntea psalmilor, denotă dimensiunea profetică a psalmului respectiv. În cazul de faţă, 
„moştenirea” nu poate fi altceva decât împărăţia lui Dumnezeu; dacă evreii socotesc că au dobândit- 
o dintru început, noi, creştinii, ştim că ea nu va veni decât la „sfârşitul” veacurilor, şi anume prin 
Biserica lui Hristos. Adăugăm observaţia că telos înseamnă nu numai „sfârşit”, ci şi „ţintă”, 
„finalitate”, „scop”, „termen final”, „plinire”, „realizare”, „rezultat”, „consecinţă”, „plenitudine”, 
„culminaţie”, corolar”, „desăvârşire”, „deznodământ”. Textul „sfârşitul Legii este Hristos” de la Rm 
10, 4 trebuie înţeles ca şi cum ai citi: „sfârşitul seminţei este planta”. 

2 Literal: „mi-ai lărgit inima” = m-ai eliberat din suferinţa lăuntrică. 

3 Cuvântul hosios poate însemna „drept”, „evlavios”, „cuvios”, dar conotaţia sa primară e mult mai 
aproape de sfera sfinţeniei. 

4 Mânia poate fi proprie naturii omeneşti, dar păcatul constă în prelungirea şi amplificarea ei (vezi 
nota de la Ef 4, 26, unde versul e citat aidoma). De aceea, psalmistul îi cere omului (în următoarele 
două versuri) ca înainte de a intra în aşternut, seara, să-şi adune gândurile şi să se căiască de ceea ce 
a păcătuit lăuntric. 

ce-aţi grăit în inimile voastre. 

5 Jertfiţi jertfa dreptăţii şi nădăjduiți în Domnul. 

6 Mulţi zic: „Cine ni le va arăta nouă pe cele bune?” Însemnatu-s-a peste noi lumina feţei5 Tale, 
Doamne; 

7 dat-ai bucurie în inima mea mai mult decât în ei când roada lor de grâu, de vin şi untdelemn s-a 
înmulţit6. 

8 În pace de-ndată mă voi culca şi voi adormi, că Tu, Doamne, osebit m-ai aşezat întru nădejde. 

5 

PSALMUL 5 Pentru sfârşit: un psalm al lui David, pentru cea care a dobândit moştenirea. 

1 Graiurile mele ascultă-le, Doamne, înţelege-mi strigarea! 

2 Ia aminte la glasul rugăciunii mele, Împăratul meu şi Dumnezeul meu, căci Ţie mă voi ruga, 
Doamne! 

3 Dimineaţa vei auzi glasul meu, dimineaţa voi sta înaintea Ta şi Tu mă vei vedea. 

4 Că Tu nu eşti un dumnezeu care vrea fărădelegea, nici va locui cu Tine cel ce doreşte răul; 

5 Grecescul prosopon înseamnă nu numai „față”, ci şi „persoană” (ca în expresia „faţă 
bisericească”). Tâlcuirea duhovnicească a versului: Lumina persoanei lui Dumnezeu a fost 
însemnată (întipărită, pecetluită) în om prin aceea că el a fost făcut după chipul Creatorului, dar şi 
prin aceea că, mai târziu, a primit „însemnarea” botezului şi pecetea Duhului Sfânt, devenind astfel 
„fiu al luminii” (Le 16, 8; 1 Tes 5, 5). 

6 Către sensul acesta converg toate traducerile Versiunii Ebraice. Bucuria pe care i-o oferă omului 
comuniunea cu Dumnezeu e mult mai mare decât aceea oferită de recoltele îmbelşugate. 

836 

5 nelegiuiţii nu vor rămâne în preajma ochilor Tăi, urâtu-i-ai pe toţi cei ce lucrează fărădelege; 

6 pe cei ce grăiesc minciuna Tu îi vei da pierzării, pe omul ucigaş şi viclean îl urăşte Domnul. 

7 Dar întru mulţimea milei Tale voi intra în casa Ta, în frica de Tine mă voi închina spre locaşul 
Tău cel sfânt. 

8 Din pricina vrăjmaşilor mei, Doamne, călăuzeşte-mă întru dreptatea Ta, calea Ta fă-o dreaptă 
înaintea mea. 

9 că-n gura lor nu este adevăr, inima lor e deşartă, gâtlejul lor, mormânt deschis, cu limba lor 
lucrează viclenii. 

10 Judecă-i, Dumnezeule; surpă-i din gândurile lor, pentru mulțimea răutăților lor alungă-i afară, că 
ei, Doamne, Te-au amărât. 

11 Şi se vor veseli toţi cei ce nădăjduiesc întru Tine; ei în veac se vor bucura, Tu2 Te vei sălăşlui 
întru ei şi toţi cei ce iubesc numele Tău întru Tine se vor lăuda. 

12 Că Tu pe cel drept îl vei binecuvânta, Doamne, cu pavăza bunăvoinţei ne-ai încununat. 

1 Fericitul Ieronim crede că omul păcătos (ucigaş, viclean), deşi urât de Dumnezeu, rămâne încă viu 
(deci, capabil de pocăință şi îndreptare), pe când omul minciunii, care nu e altcineva decât ereticul, 
e destinat pieirii, adică unei condamnări sufleteşti definitive, ca unul care se nimiceşte pe sine şi-i 
atrage şi pe alţii către pieire. 

2 T. M.: „Tu le vei fi sălaş” (apărător, ocrotitor, adăpost). Aici însă e vorba de omul care devine 


sălaş al lui Dumnezeu (theofor); textul prefigurează misterul euharistic şi calea omului spre 
îndumnezeire. 

6 

PSALMUL 6 Pentru sfârşit: un psalm al lui David, printre cântările pentru Octavăl 

1 Doamne, nu cu mânia Ta să mă mustri, nici cu urgia Ta să mă cerți. 

2 Miluieşte-mă, Doamne, că sunt neputincios2; vindecă-mă, Doamne, că oasele mele s-au tulburat, 
3 şi sufletul mi s-a tulburat foarte; dar Tu, Doamne, până când? 

4 Întoarce-Te spre mine, Doamne, izbăveşte-mi sufletul, de dragul milei Tale mântuieşte-mă. 

5 Că nu din moarte Te va pomeni cineva; cine, în iad fiind, se va mărturisi Ție?3 

6 Ostenit-am întru suspinul meu, în fiece noapte scălda-voi patul meu, în lacrimi aşternutul mi-l voi 
uda. 

7 Ochiul meu s-a tulburat de supărare, în mijlocul duşmanilor mei m-am învechit. 

8 Îndepărtaţi-vă de mine voi, meşteri ai fărădelegii, căci auzit-a Domnul glasul plângerii mele; 

9 Domnul mi-a auzit ruga, Domnul mi-a primit rugăciunea.4 

1 Fericitul Augustin tâlcuieşte: Octava (într-un fel, ziua a opta) nu poate fi altceva decât veşnicia de 
după sfârşitul veacurilor. Dacă timpul e repetarea ritmică a celor şapte zile, cea de a opta înseamnă 
ieşirea din timp, trecerea existenţei dincolo de cronologie. 

2 În neputinta limitelor sale, omul ştie că nu se poate salva prin el însuşi şi că are nevoie de ajutorul 
lui Dumnezeu. 

3 Păcatul, a cărui plată este moartea (iadul), nu face altceva decât să-l separe pe om de Dumnezeu şi 
de lucrarea Duhului Sfânt, aruncându-l în imposibilitatea comunicării şi comuniunii. 

4 În acest verset sunt folosite două cuvinte înrudite, dar cu înţelesuri specifice: în primul stih, deisis 
= rugă de mijlocire pentru alţii (cuvânt ce a dat numele icoanei „Deisis”, a Dreptului Judecător Care 
ascultă ruga Maicii Domnului pentru omenire); în cel de-al doilea, prosevhe = rugăciune în general, 
personală. 

837 

10 Să se ruşineze şi foarte să se tulbure toţi vrăjmaşii mei, acum, degrab să dea înapoi copleșiți de 
ruşine! 

7 

PSALMUL 7 Un psalm al lui David, pe care l-a cântat Domnului pentru cuvintele lui Huşai, fiul lui 
lemeni.] 

1 Doamne, Dumnezeul meu, în Tine am nădăjduit, mântuieşte-mă de toți cei ce mă prigonesc şi 
izbăveşte-mă, 

2 ca nu cumva ei asemenea unui leu să-mi răpească sufletul, nefiind cel ce mântuieşte şi nici cel ce 
izbăveşte.2 

1 Huşai este cel ce a salvat viaţa lui David când acesta se afla în război cu Abesalom, şi tot el i-a 
vestit regelui moartea fiului său (vezi 2 Rg 17-18). Totuşi, istoria nu-l numeşte „fiul lui lemeni”, ci 
„Huşai Archianul”, lemeni fiind un nume inexistent. Sf. loan Gură de Aur crede că psalmistul i-a 
dat un nume simbolic: „fiul dreptei”, după fapta cea dreaptă pe care o săvârşise; exemple 
asemănătoare în Sfânta Scriptură: Iuda = „fiul pierzării” (In 17, 12), diavolul = „fiul pierzării” (2 
Tes 2, 3), omul primitor = „fiu al păcii” (Le 10, 6). 

2 În legătură cu dubla folosire a celor două verbe, „a mântui” şi „a izbăvi”: Omul se poate mântui şi 
prin puterea lăuntrică a propriei sale credinţe (Lc 7, 50; Mt 8, 13), dar pentru izbăvire (eliberare din 
robie) are nevoie de cineva din afară care să-l răscumpere. Psalmistul se roagă să fie mântuit de 
duşmanii săi de acum, din această viaţă, şi izbăvit de cei ce în ceasul morţii sale, la pragul trecerii în 
viaţa de dincolo diavolii şi propriile sale păcate se vor repezi, asemenea unui leu, să-i răpească 
sufletul. Aşadar, o lectură posibilă: Mântuieşte-mă de mulțimea celor ce mă prigonesc şi izbăveşte- 
mă, pentru ca să nu fiu răpit ca şi cum n-ar exista Cel-Ce-Răscumpără (Sf. loan Hrisostom). 

3 Doamne, Dumnezeul meu, dac-am făcut eu aceasta, dacă-n mâinile mele e cumva nedreptate, 

4 dac-am răsplătit cu rău celor ce mi-au făcut mie rău,3 atunci gol să cad eu din faţa vrăjmaşilor 
mei; 

5 vrăjmaşul să-mi prigonească sufletul şi să-l prindă, viaţa în lut să mi-o calce şi slava să mi-o 
culce-n ţărână! 

6 Scoală-Te, Doamne, întru mânia Ta, înalță-Te pân” la hotarele duşmanilor mei; scoală-Te, 


Doamne, Dumnezeul meu, cu porunca pe care ai poruncit-o, 

7 Şi adunare de popoare Te va înconjura, şi de dragul lor în înălțime Te vei întoarce. 

8 Domnul va judeca popoarele4; Doamne, judecă-mă după dreptatea mea şi după nerăutatea de 
deasupra mea. 

9 Isprăvească-se răutatea păcătoşilor, iar Tu îl vei călăuzi pe cel drept, Tu, Cel ce pătrunzi inimile şi 
rărunchii,5 Dumnezeule! 

10 Drept e ajutorul meu de la Dumnezeu, Cel ce-i mântuieşte pe cei drepți la inimă!6 

3 T. M.: „Dac-am răsplătit cu rău celor ce mi-au făcut bine”. 

4 Verbul „a judeca” are în Sfânta Scriptură mai multe înţelesuri: „a face dreptate”, „a pedepsi”, „a 
cerceta”, „a examina” (după anumite criterii), „a cumpăni”, „a cataloga”. În cazul de faţă, el 
înseamnă „a cerceta” circumstanţele prin care unui iudeu, unui elin sau unui scit, de exemplu, i se 
poate atribui o vină mai mare sau mai mică. 

5 În sens biblic, inima este locaşul simțămintelor nobile, în timp ce rărunchii (măruntaiele) sunt 
sediul pasiunilor carnale. 

6 „Drept la inimă” este cel ce nu are mintea pornită spre exagerare, nici spre micşorare, ci se 
îndreaptă spre calea de mijloc a virtuţii (Sf. loan Hrisostom). 

11 Dumnezeu, judecător drept şi tare şi îndelung-răbdător, mânia nu Şi-o aduce-n fiecare zi. 

12 Dacă nu vă veţi întoarce, El sabia şi-o va face să lucească, arcul Şi l-a încordat şi l-a pregătit 

13 şi-n el a gătit unelte de moarte, săgețile Lui sunt gata pentru cei ce ard în mânie: 

14 Iată, s-a chinuit să nască nedreptate, a zămislit durere, a născut nelegiuire; 7 

15 a deschis o groapă, şi a adâncit-o şi va cădea în groapa pe care a făcut-o; 

16 durerea lui se va întoarce pe capul său, pe creştetul său nedreptatea lui se va cobori. 

17 Lăuda-voi pe Domnul după dreptatea Lui şi voi cânta numele Domnului Celui-Preaînalt. 

8 

PSALMUL 8 Pentru sfârşit: un psalm al lui David privitor la teascurile de vin. 1 

1 Doamne, Dumnezeul nostru, cât de minunat este numele Tău în tot 

7 Aici subiectul e subînţeles: omul rău. Verbele predicative sunt preluate din actul naşterii, dar nu în 
ordinea lor naturală: a zămisli, a avea dureri, a naşte, ci după o altă logică, pe care Sf. Ioan 
Hrisostom o explică: poftele nebuneşti, repezi, provoacă spasme chinuitoare; nestăpânirea gândului 
rău zămisleşte durere; răutatea aprinsă în inimă naşte nelegiuire. 

1 Titlul acestui psalm nu acoperă conţinutul, deoarece nicicum nu e vorba de teascuri. Aşadar, el 
este un simbol profetic asupra Bisericii: aşa cum prin treier grâul se separă de pleavă şi cum prin 
tescuire se separă vinul de ciorchine, tot astfel în Biserica luptătoare se aleg cei buni de cei ce 
rămân prea mult legaţi de lume (Fer. Augustin). 

pământul! Că măreția Ta s-a înălţat mai presus de ceruri. 

2 Din gura pruncilor şi a celor ce sugȚi-ai pregătit laudă2, din pricina vrăjmaşilor Tăi, ca să-i 
nimiceşti pe duşman şi pe răzbunător. 

3 Când privesc cerurile, lucrul mâinilor Tale, luna şi stelele pe care Tu le-ai întemeiat: 

4 Ce este omul, că-Ți aminteşti de el? sau fiul omului, că-l cercetezi pe el?3 

5 Micşoratu-l-ai pentru-o clipă4 mai prejos de îngeri, cu slavă şi cu cinste l-ai încununat 

6 şi l-ai pus peste lucrul mâinilor Tale, pe toate le-ai supus sub picioarele lui, 

7 oile şi boii, da, totul, chiar şi fiarele câmpului, 

8 păsările cerului şi peştii mării, cele ce străbat cărările mărilor. 

9 Doamne, Dumnezeul nostru, cât de minunat este numele Tău în tot pământul! 

2 Text citat de lisus asupra copiilor care-L aclamau cu ramuri la intrarea Sa în Ierusalim (Mt 21, 
16). 

3 „Omul” semnifică prototipul speciei umane (BJ îl traduce prin „Adam”) sau omul ca specie, în 
timp ce „fiul omului” (denumire ce nu-i poate fi atribuită lui Adam, de vreme ce el nu s-a născut din 
alt om) semnifică omul individual. Versetul are un ecou în cartea lui lov (7, 17-18), într-o parafrază 
din care nu lipseşte ironia. 

4 Ebr.: „Făcutu-l -ai cu puţin mai prejos decât un zeu”. Apostolul Pavel va raporta întregul text din 
versetele 5 şi 6 la Iisus Hristos, citând însă după Septuaginta (vezi Evr 2, 6-8 şi notele), unde sensul 
temporal „pentru scurtă vreme” (pe durata întrupării „Fiului Omului”) e preferat celui spațial- 


calitativ din Versiunea Ebraică. 

9 

PSALMUL 9 1 Pentru sfârşit: un psalm al lui David cu privire la cele ascunse ale Fiului?. 

1 Mărturisi-mă-voi Ție, Doamne, cu toată inima mea, spune-voi toate minunile Tale; 

2 mă voi veseli şi mă voi bucura de Tine, cânta-voi numele Tău, Preaînalte! 

3 Când se vor întoarce vrăjmaşii mei, slăbi-vor şi vor pieri de dinaintea feţei Tale, 

4 că Tu mi-ai făcut mie judecata şi dreptatea, şezut-ai pe scaun, Tu, Cel ce judeci după dreptate. 

5 Tu i-ai mustrat pe păgâni şi pierit-au necredincioşii;, stins-ai numele lor în veac şi în veacul 
veacului; 

6 vrăjmaşul a fost pân” la urmă lipsit de sabie, iar cetățile lui le-ai surpat; pierit-a pomenirea lui cu 
răsunet. 

7 Dar Domnul rămâne în veac, întru judecată Şi-a pregătit scaunul 

8 şi lumea o va judeca întru dreptate, după îndreptar va judeca popoarele. 

9 Şi S-a făcut Domnul scăpare sărmanului, ajutor la vreme de necaz. 

10 Să nădăjduiască în Tine cei ce cunosc 

1 Versiunea Ebraică a împărţit acest psalm în două părţi: versetele 1-21 alcătuiesc Psalmul 9, în 
timp ce versetele 22-38 formează Psalmul 10. De aici, un decalaj între Textul Ebraic, care numără 
151 de psalmi, şi între Septuaginta şi Vulgata, care numără în total 150 de psalmi. Fireşte, versiunea 
de faţă păstrează ordinea Septuagintei şi, prin ea, a tradiției româneşti. 

2 Fericitul leronim raportează acest titlu enigmatic (şi specific Septuagintei) la taina morţii Fiului 
lui Dumnezeu, într-un text profetic, pe care traducătorii evrei care ne-au dat Septuaginta l-au intuit 
prin revelaţie, dar pe care n-au cutezat, la vremea lor, să-l exprime. 

numele Tău, că nu i-ai părăsit pe cei ce Te caută pe Tine, Doamne! 

11 Cântaţi-l Domnului Celui ce locuieşte în Sion, faptele Lui vestiţi-le întru neamuri. 

12 Că Cel ce le caută sângele Şi-a adus aminte de ei, n-a uitat strigarea săracilor. 

13 Miluieşte-mă, Doamne, vezi-mi înjosirea din partea duşmanilor mei, Tu, Cel ce mă înalți din 
porțile morţii3, 

14 ca să vestesc toate laudele Tale în porțile fiicei Sionului;4 veseli-mă-voi de mântuirea Ta! 

15 Căzut-au păgânii$ în groapa pe careau făcut-o; în cursa aceasta pe care au ascuns-o s-a prins 
piciorul lor. 

16 Cunoscut e Domnul când face judecată, pe păcătos îl prinde în faptele mâinilor lui. 

17 În iad întoarcă-se păcătoşii, toate neamurile care-L uită pe Dumnezeu! 

18 Că nu până-n sfârşit va fi uitat sărmanul, răbdarea săracilor în veac nu va pieri. 

19 Scoală-Te, Doamne, să nu se întărească omul,6 păgânii să fie judecaţi în 

3 Pentru „porțile morţii” vezi nota de la Iov 38, 17. 

4 „porţile fiicei Sionului”, în contrast cu „porțile morții”. Prin „Sion” se înţelege Ierusalimul, 
cetatea care era socotită drept mama locuitorilor ei; aşadar, „fiicele Sionului” = poporul 
Ierusalimului. De reţinut: nu se spune „la porțile”, ci „în porţile”, adică în interiorul cetăţii, acolo 
unde laudele aduse cu glas mare Domnului răscumpără tăcerea din Şeol. 

5 Grecescul ethne (de la ethnos) se traduce fie prin „neamuri”, fie prin „păgâni”, în funcție de 
context. Al doilea înţeles era: „ne-evrei”, adică toți cei de alt neam decât fiii lui Avraam. Pavel a 
fost numit „apostolul neamurilor”, adică al păgânilor. 

6 Omul, fiinţă orgolioasă, mai ales prin necredinţă. 

faţa Ta; 

20 pune, Doamne, legiuitor peste ei, ca să cunoască păgânii că oameni sunt.7 

21 De ce, Doamne, stai Tu departe? De ce ne treci cu vederea la vreme de necaz? 

22 Când se trufeşte necredinciosul, săracul se aţâţă;8 ei se prind în sfaturile pe care le ticluiesc. 

23 Că se laudă păcătosul cu poftele sufletului său, iar nedreptul pe sine se blagosloveşte. 

24 Păcătosul ÎL întărâtă pe Domnul; Acesta nu-l va căuta după mulţimea mâniei Sale: în faţa lui nu 
este Dumnezeu. 

25 Spurcate sunt căile lui în toată vremea. De la faţa lui lepădate sunt judecăţile Tale, [el crede] că 
peste toţi duşmanii lui va stăpâni; 


26 că a zis în inima lui: „Nu mă voi clătina, nu-mi va fi mie rău cât va fi lumea.9 

27 Gura lui e plină de blestem, de amăreală şi vicleşug; sub limba lui, osteneală şi durere. 

28 Cu cei bogaţi el stă la pândă într-ascuns ca să-l ucidă pe cel nevinovat, ochii lui stau ţintă spre 
cel sărac; 

29 din ascunziş pândeşte ca leul din culcuşul său, pândeşte ca să-l apuce pe cel sărac, pe sărac îl 
pândeşte ca să-l tragă la el. 

30 În laţul său se va smeri, se va pleca 

7 Păgânul, necredinciosul lipsit de evlavie şi bun simţ, pierde măsura şi nu-şi dă seama de limitele 
lui. 

8 Trufia nelegiuitului îl poate face pe cel năpăstuit să-şi piardă şi el măsura şi să păcătuiască prin 
mânie. 

9 Literal: „din neam în neam”. 

şi va cădea când îl va stăpâni pe cel sărman. 

31 Că a zis în inima lui: „Dumnezeu a uitat, Şi-a întors faţa, ca pân” la urmă să nu mă vadă...”. 

32 Scoală-Te, Doamne, Dumnezeul meu, înalță-se mâna Ta, nu-i uita pe săracii Tăi până în sfârşit! 
33 De ce L-a întărâtat necredinciosul pe Dumnezeu? Pentru că a zis în inima lui: „Nu, El nu va 
cerceta!...”. 

34 Vezi, pentru că Tu înţelegi ca osteneala şi mânia să le iei în mâinile Tale; că Ție ţi s-a încredinţat 
sărmanul, orfanului Tu i-ai fost ajutor. 

35 Zdrobeşte braţul celui păcătos şi rău; păcatul său va fi căutat şi nu se va afla. 

36 Împărăţi-va Domnul în veac şi în veacul veacului, voi, păgânilor, pieriţi din pământul Său! 

37 Dorinţa sărmanilor ai auzit-o, Doamne, auzul Tău a luat aminte la râvna inimii lor 

38 spre judecarea orfanului şi sărmanului, ca să nu se mai mândrească omul pe pământ. 

10 

PSALMUL 10 Pentru sfârşit: un psalm al lui David. 

1 Spre Domnul am nădăjduit; cum de-i ziceţi sufletului meu: „Mută-te în munţi ca o pasăre!?”1 

2 Că, iată, păcătoşii şi-au încordat arcul, gătit-au săgeți în tolbă ca să-i săgeteze la întuneric pe cei 
drepți la inimă. 

1 Muntele e loc de ascunziş, un loc de care însă psalmistul nu are nevoie, de vreme ce el Îl are 
ocrotitor pe Domnul. 

3 Că ei au stricat ceea ce Tu ai alcătuit; dar dreptul ce-a făcut?2 

4 Domnul este în locaşul Său cel sfânt,3 Domnul în cer Îşi are tronul, ochii Lui spre cel sărac se- 
ndreaptă, genele Lui îi cercetează pe fiii oamenilor4. 

5 Domnul îl cercetează pe cel drept şi pe cel necredincios, dar sufletul Său îl urăşte pe cel ce iubeşte 
nedreptatea. 

6 Cu laţuri va ploua El peste cei păcătoşi, foc, pucioasă şi suflare de vifor e partea paharului lor. 

7 Că drept este Domnul, iubeşte dreptatea, iar faţa Lui spre cele drepte priveşte. 

11 

PSALMUL 11 Pentru sfârşit: un psalm al lui David pentru Octavă. 

1 Mântuieşte-mă, Doamne, că a lipsit cel cuvios,1 că s-au împuţinat adevărurile de la fiii oamenilor. 
2 Deşertăciuni? a grăit fiecare către aproapele său, buze viclene are în inimă, în inimă grăit-a ce e 
rău. 

3 Domnul va nimici toate buzele viclene şi limba cea plină de trufie, 

2 Ebr.: „Atunci când temeliile sunt nimicite,/ ce poate face dreptul?” 

3 „locaşul Său cel sfânt”: în Legea Veche, templul; în Legea Nouă, biserica (pe de-o parte, ca locaş 
de închinare, dar şi fiinţa fiecărui creştin, pe de alta, ca templu al lui Dumnezeu; vezi 1 Co 3, 17 şi 
6, 19). 

4 „fiii oamenilor”, aici: cei ce s-au lepădat de „omul cel vechi” şi au devenit, prin primenire 
duhovnicească, oameni noi. 

1 Înţelesul versetului: De vreme ce în lume nu mai sunt oameni pe care să te poţi rezema, mântuirea 
(scăparea) nu poate veni decât de la Domnul. 

2 Lucruri deşarte, trecătoare, fără conţinut. 

4 pe cei ce au zis: „Cu limba noastră ne vom slăvi, buzele noastre sunt ale noastre; cine e domn 


peste noi?” 

5 „Pentru necazul săracilor şi pentru suspinul sărmanilor acum mă voi scula, zice Domnul, îi voi 
aşeza în mântuire, întru aceasta Eu voi vorbi deschis”. 

6 Cuvintele Domnului, cuvinte curate, argint lămurit în foc, cercat în pământ,3 de şapte ori trecut 
prin curățire. 

7 Tu, Doamne, ne vei păzi şi ne vei feri de neamul acesta în veac. 

8 Necredincioşii umblă-mprejur; după măsura înălțimii Tale i-ai prețuit pe fiii oamenilor. 

PSALMUL 12 Pentru sfârşit: un psalm al lui David. 

1 Până când, Doamne, mă vei uita cu totul?;1 până când Îţi vei întoarce faţa de la mine? 

2 Până când voi pune îngândurări în sufletul meu, dureri în inima mea ziua şi noaptea? Până când se 
va ridica vrăjmaşul meu împotriva mea? 

3 Cată spre mine, auzi-mă Doamne, Dumnezeul meu, luminează-mi ochii, 

3Se pare că e vorba de argintul purificat într-un cuptor săpat în pământ sau cu pereţi de cărămidă. 
Oricum: cuvintele Domnului, odată ajunse la noi, sunt libere de orice impuritate. 

1 Chiar când tristeţea noastră ia chipul deznădejdii, să nu uităm că Dumnezeu ne poate oferi un dar 
îndoit: El Se poate cobori să ne ilumineze mintea prin cunoaştere şi, pe de altă parte, să retrezească 
în noi virtutea şi să ne ridice la El prin lucrarea îndreptăţirii (Sf. Maxim Mărturisitorul). 

ca nu cumva să adorm întru moarte2, 

4 ca nu cumva să zică vrăjmaşul meu: „Întăritu-m-am împotrivă-i!” Dacă eu mă voi clătina, cei ce 
mă necăjesc se vor bucura. 

5 Dar eu spre mila Ta am nădăjduit, bucura-se-va inima mea de mântuirea Ta; cânta-voi Domnului, 
binefăcătorului meu, cânta-voi numelui Domnului Celui-Preaînalt.3 

13 

PSALMUL 13 Pentru sfârşit: un psalm al lui David. 

1 Zis-a cel nebun întru inima sa: „Nu este Dumnezeu!” 3 Stricaţi au devenit şi urâţi s-au făcut în 
căile lor2, nu-i nimeni care să facă binele, nu, nici măcar unul nu este3. 

2 Din cer s-a aplecat Domnul spre fiii oamenilor să vadă dacă este cineva care-nţelege sau care-L 
urmează pe Dumnezeu. 

3 Toţi s-au abătut, împreună netrebnici s-au făcut, nu-i nimeni care să facă binele, nu, nici măcar 
unul nu este! 

4 Oare nici unul din cei ce lucrează fărădelegea nu va ajunge la cunoaştere? 

2 Când ochiul lăuntric e luminat de Dumnezeu, somnul natural devine el însuşi veghetor şi nu 
alunecă în moarte. 

3 De reţinut legătura intimă dintre Dumnezeu şi numele Său. 

1 Sf. loan Damaschin demonstrează că tăgăduirea existenţei lui Dumnezeu se opune gândirii logice. 
Ca atare, numai un nebun ÎI poate nega pe Dumnezeu. 

2 „căile lor” = modul lor de viaţă, felul lor de a lucra. 

3 Hiperbolă cu trimitere la Fc 6, 5, 12; text pe care Pavel îl va exploata teologic, asociindu-i altele 
asemănătoare, în Rm 3, 9-20. 

Cei ce-l mănâncă pe poporul Meu, aşa cum mănâncă pâine, nu L-au chemat pe Domnul. 

5 Cu frică s-au temut acolo unde nu era frică, fiindcă Dumnezeu este în neamul drepţilor. 

6 Sfatul săracului l-aţi ruşinat, dar Domnul este nădejdea lui. 

7 Cine va da din Sion mântuirea lui Israel? Când Domnul va întoarce robia poporului Său, atunci se 
va bucura Iacob şi se va veseli Israel. 

14 

PSALMUL 14 Un psalm al lui David. 

1 Doamne, cine va locui în locaşul Tău şi cine se va sălăşlui în muntele Tău cel sfânt?1 

2 Cel ce umblă fără prihană şi face dreptate, cel ce are adevărul în inima sa, 

3 cel ce cu limba lui n-a grăit vicleşuguri, nici nu i-a făcut rău aproapelui său şi ocară n-a rostit 
împotriva celor de lângă el. 

4 Dispreţuit e-n ochii săi cel ce face răul, dar el îi slăveşte pe cei ce se tem de 

1 „locaşul”: literal, „cortul”, cu trimitere la vechiul „cort al mărturiei”, care era templul ambulant al 


poporului lui Israel. „Muntele Tău cel sfânt” = Sionul, înălțimea pe care se afla templul de la 
Ierusalim. Primul e legat de verbul „a locui” (temporar); celui de al doilea îi este asociat verbul „a 
se sălăşlui” (a locui permanent). În perspectiva creştinului, din prima categorie fac parte cei ce se 
află în Biserica luptătoare, de pe pământ, în care statornicia e relativă şi pot exista căderi; în cea de 
a doua se încadrează cei ce ajung în Biserica triumfătoare, din ceruri, unde totul devine permanent 
şi statornic (Fer. Ieronim). 

Domnul, el, cel ce i se jură aproapelui său şi nu se dezice, 

5 el, cel ce nu şi-a dat argintul cu camătă şi mită n-a primit împotriva celor nevinovaţi. Cel ce face 
acestea nu se va clătina în veac. 

15 

PSALMUL 15 Inscripţie pe stâlp; a lui David. 

1 Păzeşte-mă, Doamne, că în Tine am nădăjduit. 

2 Zis-am Domnului: Domnul meu eşti Tu, că bunurile mele nu-Ţi trebuie... 

3 Prin sfinţii care sunt pe pământul Său, întru ei făcut-a Domnul minunate toate voile Sale. 

4 Înmulţitu-s-au slăbiciunile idolatrilori, de aceea s-au umplut de sârg2. Cu adunările lor 
sângeroase3 nu mă voi aduna, numele lor pe buzele mele nu-l voi pomeni. 

5 Domnul este partea moştenirii mele şi a paharului meu; Tu eşti Cel ce-mi pui la loc moştenirea. 

6 Partea mea mi-a căzut între cei puternici, căci şi moştenirea mea puternică îmi este. 

7 Binecuvânta-voi pe Domnul Cel ce m-a înţelepțit, întru aceasta până şi noaptea mă învaţă inima. 

8 Pe Domnul Îl vedeam pururea înaintea mea, căci El îmi stă de-a dreapta, ca eu să nu mă clatin. 

1 Textual: „slăbiciunile lor”; completare după Textul Ebraic. 

2 Cu cât necredinciosul se simte mai slab, cu atât intră în panică şi se grăbeşte spre dezastru. 

3 Originalul sugerează libaţiile de sânge pe care le practicau închinătorii la idoli. 

9 De aceea inima mea s-a veselit şi limba mea s-a bucurat; chiar şi trupul meu se va sălăşlui întru 
nădejde, 

10 că nu-mi vei lăsa sufletul în iad, nici îl vei da pe sfântul Tău să vadă stricăciune.3 

11 Cunoscute mi-ai făcut căile vieţii; cu faţa Ta, de veselie mă vei umple; de-a dreapta Ta, eterne 
desfătări. 

16 

PSALMUL 16 O rugăciune a lui David. 

1 Ascultă-mi, Doamne, dreptatea, ia aminte la ruga mea, pleacă-Ți auzul la rugăciunea mea din 
buze neviclene! 

2 De dinaintea feţei Tale să-mi vină mie judecata, ochii mei? să vadă ce e drept. 

3 Tu mi-ai cercat inima, noaptea ai cercetat-o; cu foc m-ai lămurit, dar nu s-a aflat întru mine 
nedreptate. 

4 Pentru ca gura mea să nu grăiască lucruri omeneşti, de dragul cuvintelor de pe buzele Tale eu am 
păzit căi aspre. 

5 Întăreşte-mi paşii întru cărările Tale pentru ca paşii mei să nu şovăie. 

6 Eu am strigat fiindcă Tu m-ai auzit, Dumnezeule; pleacă-Ţi auzul spre mine şi ascultă-mi 
cuvintele! 

7 Minunate fă milele Tale, Tu, Cel ce-i mântuieşti pe cei ce nădăjduiesc întru 

4 Acest text din versetele 9 şi 10 e foarte aproape de ideea învierii şi va duce inevitabil la ea. 
Dimensiunea lui profetică va fi subliniată de Apostolul Petru în prima sa cuvântare misionară (FA 
3, 26-27) şi reluată mai târziu de marele Pavel(FA 13, 35). 

1 În sensul: De la Tine să-mi vină mie judecata (grecescul prosopon = „față” înseamnă şi persoană). 

2 Ebr.: „Ochii Tăi”. 

Tine, îi mântuieşti de cei ce stau împotriva dreptei Tale. 

8 Păzeşte-mă ca pe lumina ochiului; cu acoperământul aripilor Tale acoperă-mă 

9 de faţa necredincioşilor care mă necăjesc. Duşmanii mi-au împresurat sufletul; 

10 în grăsimea lor s-au îngrădit, gura lor a grăit trufie. 

11 Izgonitu-m-au acum şi m-au înconjurat, ochii şi i-au pus asupră-mi ca să mă culce la pământ. 

12 Apucatu-m-au precum un leu gata de vânătoare, ca un pui de leu ce locuieşte-n ascunzişuri. 


13 Scoală-Te, Doamne, ieşi-le înainte şi împiedică-i! Izbăveşte-mi sufletul de cei necredincioşi, cu 
sabia Ta, de vrăjmaşii mâinii Tale, 

14 Doamne, de cei puţini care-n viaţa lor îşi iau partea acestei lumi, cei ce din cămările3 Tale şi-au 
umplut pântecele, şi-au săturat fiii, iar rămăşiţele le-au lăsat pe seama pruncilor lor. 

15 Iar eu întru dreptate mă voi arăta feţei Tale, sătura-mă-voi când se va arăta slava Ta. 

17 

PSALMUL 17 Pentru sfârşit: pentru robul lui Dumnezeu David; ce i-a grăit el Domnului prin chiar 
cuvintele acestei cântări în ziua în care Domnul l-a izbăvit din mâna tuturor vrăjmaşilor săi şi din 
mâna lui Saull. Şi a zis: 

3 Literal: „din cele ascunse” = din rezerve. 

1 O variantă a acestui psalm se află în 2 Rg 22, 2- 51. 

1 Iubi-Te-voi, Doamne, vârtutea mea, 

2 Domnul este întărirea mea şi scăparea mea şi izbăvitorul meu; Dumnezeul meu e ajutorul meu şi 
voi nădăjdui spre EI, El e apărătorul meu şi puterea2 mântuirii mele şi ocrotitorul meu. 

3 Întru laudă ÎI voi chema pe Domnul şi de vrăjmaşii mei mă voi mântui. 

4 Cuprinsu-m-au durerile morţii, pâraiele fărădelegii m-au tulburat, 

5 durerile iadului m-au înconjurat, laţurile morţii mi-au ieşit în cale. 

6 Şi-ntru necazul meu L-am chemat pe Domnul, către Dumnezeul meu am strigat. Din locaşul Său 
cel sfânt auzit-a glasul meu, strigarea mea de dinaintea Lui va intra în auzul Său. 

7 Şi pământul s-a clătinat şi s-a cutremurat3, temeliile munţilor au fremătat şi s-au clătinat, că 
Dumnezeu S-a mâniat pe ele. 

8 Întru mânia Lui fum s-a ridicat, pară de foc din faţa Lui se aprinde, cărbuni se aţâţă din parte-l. 

9 E] cerurile le-a aplecat şi s-a pogorât, negură sub picioarele Lui. 

10 şi s-a suit pe heruvim şi a zburat, pe aripile vântului zburat-a. 

11 El Şi-a pus întunericul să-l ţină perdea, cortul Său împrejurul Său, apă-ntunecoasă în norii 
văzduhului4. 

12 Mişcatu-s-au norii de strălucirea feţei Sale, grindină şi cărbuni aprinşi. 

13 Domnul a tunat din cer, Domnul Cel-preaînalt Şi-a dat glasul Său; 

2 Literal: „cornul”; simbol al rugăciunii; trâmbiţa biruinţei. 

3 Versetele 9-19 cuprind tabloul măreţelor fenomene teofanice prin care Dumnezeu îi arată 
psalmistului că e de partea lui. 

4 Imagine asemănătoare în lov 22, 14. 

14 trimis-a săgeți şi i-a risipit, fulgere înmulțit-a şi i-a răvăşit. 

15 şi s-au arătat izvoarele apelor şi s-au descoperit temeliile lumii de certarea Ta, Doamne, la 
suflarea vântului mâniei Tale. 

16 Trimis-a [mâna Lui] din înălțime şi m-a luat, ridicatu-m-a din ape multe. 

17 El mă va izbăvi de vrăjmaşii mei cei tari, şi de cei ce mă urăsc, că s-au întărit mai mult decât 
mine. 

18 Ei m-au luat pe neaşteptate în ziua necazului meu, dar Domnul mi-a fost întărire 

19 şi m-a scos la lărgime; izbăvitu-m-a pentru că m-a vrut5. 

20 Domnul mă va răsplăti după dreptatea mea, după curăția mâinilor mele îmi va răsplăti; 

21 că am păzit căile Domnului şi nu I-am fost necredincios Dumnezeului meu; 

22 că toate judecăţile Lui sunt înaintea mea şi îndreptările Lui nu s-au depărtat de la mine. 

23 Şi voi fi neprihănit cu El şi de fărădelegea mea mă voi păzi. 

24 Şi Domnul mă va răsplăti după dreptatea mea, după curăţia mâinilor mele înaintea ochilor Săi. 
25 Cu cel drept vei fi drept; cu omul nevinovat, nevinovat vei fi; 

26 cu cel ales vei fi ales şi cu cel îndărătnic Te vei îndărătnici. 

27 Că Tu vei mântui poporul celor umiliţi şi vei smeri privirea celor mândri. 

28 Că Tu vei lumina ceea ce mă luminează6, 

5 Dumnezeu ştie întotdeauna ce vrea să facă cu omul pe care îl ajută. 

Doamne; Tu, Dumnezeul meu, îmi vei lumina mie întunericul. 

29 Că întru Tine mă voi izbăvi de-ncercare şi întru Dumnezeul meu voi trece zidul. 

30 EI, Dumnezeul meu, fără prihană e calea Lui, cuvintele Domnului în foc lămurite; El este scutul 


tuturor celor ce nădăjduiesc într-însul. 

31 Că cine este Dumnezeu în afară de Domnul? şi cine este Dumnezeu în afară de Dumnezeul 
nostru?: 

32 Dumnezeu, Cel ce mă încinge cu putere şi fără prihană mi-a făcut calea, 

33 El, Cel ce-mi face picioarele tari ca ale cerbului şi peste cele înalte mă aşază. 

34 Tu eşti Cel ce-mi învaţă mâinile la luptă şi pune-n braţele mele arc de aramă. 

35 Tu mi-ai dat mie scutul mântuirii; dreapta Ta m-a sprijinit, certarea Ta m-a îndreptat cu totul, 
certarea Ta îmi va fi învăţătură. 

36 Lărgit-ai paşii mei sub mine, urmele mele n-au slăbit. 

37 Pe vrăjmaşii mei îi voi alerga şi-i voi prinde şi nu mă voi întoarce până ce se vor slei; 

38 îi voi zdrobi şi nu vor mai putea să se ridice, cădea-vor sub picioarele mele. 

39 Tu m-ai încins cu putere pentru război, Tu i-ai împiedicat pe toţi cei de sub mine ce se ridicau 
împotriva mea, 

6 Literal: „îmi vei lumina lampa”. Formularea de faţă e determinată de stihul următor, care 
completează o idee extraordinară: una din cele mai mari înşelări ale omului este aceea de a lua 
întunericul drept lumină, minciuna drept adevăr, răul drept bine. lisus Însuşi va spune: „Dacă 
lumina care este în tine este întuneric, cu cât mai mult întunericul!” Adevărata lumină vine numai 
de la Dumnezeu. 

846 

40 pe vrăjmaşii mei mi i-ai pus pe fugă? şi pe cei ce mă urăsc i-ai nimicit. 

41 Ei au strigat, dar nu era Cel ce mântuieşte, [strigat-au] spre Domnul, dar El nu i-a auzit. 

42 Eu îi voi mărunți cum e praful în faţa vântului, cum e tina uliţelor îi voi face clisă. 

43 Tu mă vei izbăvi de tăgada8 poporului; Tu m-ai pus în fruntea neamurilor; poporul pe care nu l- 
am cunoscut mi-a slujit, 

44 cu auzul urechii m-a auzit, fiii străinilor m-au linguşit9. 

45 Fiii străinilor au îmbătrânit şi au şchiopătat în afara cărărilor lor. 

46 Viu este Domnul, binecuvântat este Dumnezeul meu, Înalţe-Se Dumnezeul mântuirii mele! 

47 Dumnezeule, Cel ce mi-ai dăruit răzbunare şi mi-ai supus popoare, 

48 Tu, Cel ce m-ai izbăvit de vrăjmaşii cei furioşi, înalță-mă dintre cei ce se ridică împotriva mea, 
de omul nedrept izbăveşte-mă! 

49 Pentru aceasta, Doamne, Te voi lăuda întru neamuri şi numelui Tău îi voi cânta, 

50 al Tău, Cel ce sporeşti mântuirea regelui Tău10 şi-i faci milă unsului Tău, lui David şi seminţiei 
lui până-n veac. 

7 Literal: „Tu mi i-ai dat pe vrăjmaşii mei cu dosul spre mine”, expresie care nu ascunde o anume 
Jubilaţie a învingătorului. 

8 În text, plural. antilogia înseamnă, în principal, „contradicţie”, „contestaţie”. 

9 Literal: „m-au minţit”. Linguşitorul este cel ce posedă arta de a-şi minţi stăpânul, făcându-l fericit. 
Ebr.: „fiii străinilor mi-au devenit curtezani”. 

10 A regelui ce se află sub stăpânirea Ta; pe care Tu l-ai rânduit şi l-ai aşezat pe tron. 

PSALMUL 18 Pentru sfârşit: un psalm al lui David. 

1 Cerurile povestescl mărirea lui Dumnezeu şi facerea mâinilor Lui o vestește tăria?! 

2 Ziua-i spune zilei cuvânt şi noaptea-i vesteşte nopţii cunoaştere3. 

3 Nu sunt graiuri şi nici cuvinte ale căror glasuri să nu se-audă. 

4 În tot pământul a ieşit vestirea4 lor şi la marginile lumii5 cuvintele lor. În soare Şi-a pus locaşul 
Său; 

5 şi El, ca un mire ce iese din cămara Sa, bucura-Se-va ca un uriaş ce-şi aleargă drumul. 

1 Verbul diegeomai înseamnă „a expune în amănunt”, „a povesti”, „a descrie”. Aşadar, cerurile 
(prin care se înţelege întregul univers, văzut şi nevăzut) nu se mărginesc să dea o mărturie globală, 
generală, asupra Creatorului lor, ci au capacitatea de a şi demonstra, pe măsură ce omul le 
descoperă, puterea şi mărirea Acestuia. Biblia lui Şerban (1688) traduce cu „povestesc”, în 
concordanţă cu Textul Ebraic. 

2 Tăria = firmamentul; cerul înstelat. Vezi Fc 1, 6-8. 

3 Gnosis = acţiunea de a cunoaşte; cunoaştere (dar şi recunoaştere). Pe măsură ce se succedă, 


fiecare zi îi comunică celei următoare ce a izbutit să ştie, în timp ce nopţile, întotdeauna propice 
meditaţiei, consumă stratul profund al cunoaşterii, adică evaluarea semnificaţiilor ce se desprind din 
ştiinţă. 

4 „Vestirea” e un echivalent aproximativ al cuvântului fthongos, care înseamnă „zgomot”, „sunet”, 
dar un altfel de sunet decât acela al glasului omenesc (fone). Dacă asiro-babilonienii numeau 
firmamentul „cartea tăcută a cerurilor”, psalmistul îl socoteşte drept o carte ce ni se deschide şi al 
cărei foşnet anunţă „cuvintele” din stihul următor. 

5 „Lume” (oikoumene) nu înseamnă aici universul (kosmos), ci totalitatea oamenilor, a fiinţelor 
raţionale care pot să ştie, să înţeleagă şi să cunoască frica (respectuoasă) pe care Dumnezeu i-o 
inspiră omului. 

847 

6 De la marginea cerului îşi are ieşirea, pân” la marginea cerului îi este alergarea, şi nimic nu se 
poate ascunde de căldura lui. 

7 Legea Domnului e fără prihană: întoarce suflete; mărturia Domnului e de bună credinţă: 
înţelepţeşte pruncii; 

8 legiuirile Domnului sunt drepte: veselesc inima; porunca Domnului luceşte de departe: luminează 
ochii; 

9 frica Domnului6 este curată: rămâne în veacul veacului; judecăţile Domnului sunt adevărate: 
îndreptăţite toate. 

10 Dorite-s mai mult decât aurul şi decât nestemata, mai dulci decât mierea şi fagurele. 

11 Căci robul Tău le păzeşte, în paza lor e multă răsplata. 

12 Greşalele, cine le va pricepe7? de [greşalele] mele cele ascunse curățeşte-mă 

13 şi de ale altora fereşte-l pe robul Tău; dacă ele nu mă vor stăpâni, atunci fără prihană voi fi şi de 
păcat mare mă voi curăţi8. 

14 lar cuvintele gurii mele şi cugetul inimii mele vor fi pururea bineplăcute înaintea Ta, Doamne, 
ajutorul meu şi răscumpărătorul meu! 

7 În sensul: cine le poate discerne?; cine e în stare să aleagă greşalele reale de cele aparente? (E 
vorba, desigur, de greşalele psalmistului; vezi stihul următor). 

8 Dacă omul izbuteşte să nu fie stăpânit (sau să se scuture) de vicii, adică de greşalele repetate care 
ajung să-l domine, atunci el devine capabil să se elibereze şi din robia unui păcat major. 

PSALMUL 19 Pentru sfârşit: un psalm al lui David. 

1 Auză-te Domnul în ziua necazului, ocrotească-tel numele Dumnezeului lui Iacob. 

2 Ajutor să-ţi trimită din locaşul Său cel sfânt, şi din Sion să te sprijinească. 

3 Pomenească toată jertfa ta şi arderea-de-tot a ta să-l fie bineplăcută. 

4 Să-ţi dea ţie Domnul după inima ta şi tot gândul? tău să-l plinească. 

5 Bucura-ne-vom întru mântuirea Ta şi întru numele Dumnezeului nostru ne vom mări. Plinească 
Domnul toate cererile tale! 

6 Acum am cunoscut că l-a mântuit Domnul pe unsul Său; din cerul Său cel sfânt îl va auzi, întru 
puteri3 este mântuirea dreptei Sale. 

7 Cei de-acolo în care de luptă, cei de dincolo în cai, dar noi întru numele Domnului Dumnezeului 
nostru ne vom încrede!4 

8 ei s-au împiedicat şi au căzut, dar noi ne-am ridicat şi drepţi am stat. 

9 Mântuieşte-l, Doamne, pe regele Tău şi ne auzi pe noi în orice zi Te vom 

1 Hiperaspizo = „a pune scutul ca armă defensivă”; de aici, vechiul cuvânt românesc „a scuti”, care 
însă, cu vremea, şi-a schimbat aria semantică. Aşadar, „a apăra”, „a ocroti”. De altfel, psalmul este 
o rugăciune a regelui înainte de a pleca la război şi o rugăciune a creştinului pândit de primejdii. 

2 Sensul corect: ceea ce ţi-ai pus în gând; scopul;ţinta. 

3 În context: puterile de sus; puterile cerești. 

4 Forţa spiritului, alimentată de credinţa în Dumnezeu şi de ajutorul Său, prevalează asupra forțelor 
materiale, oricât ar fi ele de bine orânduite. Cu atât mai mult în aria războiului nevăzut. 

chema. 

PSALMUL 20 Pentru sfârşit: un psalm al lui David. 

1 Doamne, întru puterea Ta se va veseli regele] şi de mântuirea Ta se va bucura foarte. 

2 Dorinţa inimii lui i-ai dăruit-o2 şi de cererea buzelor lui nu l-ai lipsit. 

3 Că l-ai întâmpinat cu binecuvântări de dreptate, pus-ai pe capul său cunună de piatră scumpă. 

4 Viaţă a cerut de la Tine, şi i-ai dat-o: lungime de zile în veacul veacului. 

5 Mare este slava lui întru mântuirea Ta, slavă şi mare-cuviinţă3 vei pune peste el; 

6 că-i vei da lui binecuvântare în veacul veacului, cu faţa Ta întru bucurie îl vei veseli. 

7 Că regele nădăjduieşte în Domnul şi din mila Celui-Preaînalt nu se va clinti. 

8 Mâna Ta îi va găsi pe toți vrăjmaşii Tăi, dreapta Ta să-i afle pe toți cei ce Te urăsc. 

9 Ca un cuptor de foc îi vei face atunci când Te arăţi; Domnul întru mânia Sa îi va răvăşi, focul îi va 
mistui. 

10 Rodul lor de pe pământ îl vei şterge şi seminția lor dintre fiii oamenilor. 

1 Psalmul acesta este frate geamăn cu cel precedent. 

2 În dublu sens: Dumnezeu a înzestrat inima omului cu capacitatea de a-şi formula o dorință ca plan 
de perspectivă; ca dar al lui Dumnezeu, dorinţa inimii poate fi plinită prin rugăciune. 

3 „„mare-cuviință”: veche şi frumoasă expresie românească. Literal se traduce „măreţie”, 
„maiestate”, „magnificenţă”. 

11 Că lucruri rele au gândit împotriva Ta, planuri au cugetat care nu vor dura. 

12 Că Tu îi vei pune pe fugă, prin cei rămaşi ai Tăi le vei găti căderea4. 

13 Înalţă-Te, Doamne, întru tăria Ta; cânta-vom şi vom lăuda puterile Tale. 

21 

PSALMUL 21 Pentru sfârşit: un psalm al lui David cu privire la ajutorul ce vine dimineaţa. 

1 Dumnezeul meu, Dumnezeul meu, ia aminte la mine; de ce m-ai părăsit?l Departe sunt de 
mântuirea mea cuvintele greşalelor mele. 

2 Dumnezeul meu, striga-voi ziua şi nu vei auzi, şi noaptea chiar, şi fără să-mi fiu nebun?. 

3 Dar Tu întru cele sfinte locuieşti, Tu, lauda lui Israel. 

4 În Tine au nădăjduit părinţii noştri, în Tine au nădăjduit şi Tu i-ai izbăvit; 

5 spre Tine au strigat şi s-au mântuit, în Tine au nădăjduit şi n-au fost ruşinaţi. 

6 Dar eu sunt vierme şi nu om, ocara oamenilor şi defăimarea poporului. 

4 Dumnezeu poate să-Şi învingă mulţimea vrăjmaşilor prin minoritatea care I-a rămas credincioasă. 
Ebr.: „cu arcul Tău îi vei ţinti în faţă”. 

1 Aceste cuvinte ale psalmistului, în esenţa lor, vor fi rostite de Iisus pe cruce (Mt 27, 46; Mc 15, 
34). De altfel, toți Evangheliştii vor menţiona că suferinţele lui lisus nu sunt altceva decât plinirea 
spuselor psalmistului (v. 7 în Mc 15, 29; v. 8 în Mt 27, 43; v. 18 în Mt 27, 35; Mc 15, 24; Le 23, 34; 
In 19, 23-24). 

2 Stăruinţa în rugăciune, chiar când nu are răspuns, nu cade sub incidenţa absurdului. 

7 Toţi cei ce m-au văzut, m-au batjocorit, grăind cu buzele, clătinându-şi capul: 

8 „Nădăjduit-a în Domnul; acum să-l izbăvească; să-l mântuiască pentru că îl vrea. 

9 Că Tu eşti Cel ce m-a scos din pântece, nădejdea mea de lângă sânul maicii mele; 

10 spre Tine am fost aruncat din pântece4, din pântecele maicii mele îmi eşti Tu Dumnezeu. 

11 Nu Te-ndepărta de mine, că necazul e aproape, că nu-i nimeni să mă ajute. 

12 Înconjuratu-m-a mulţime de juncani, de tauri graşi mă văd împresurat; 

13 asupra mea şi-au căscat botul asemeni unui leu ce sare la pradă răcnind. 

14 Ca apa m-am vărsat, oasele toate mi s-au risipit. Inima mi s-a făcut ca ceara, în mijlocul 
măruntaielor mi se topeşte; 

15 tăria mi s-a uscat ca un hârb, limba mi s-a lipit de gâtlej. Tu m-ai pogorât în ţărâna morţii. 

16 Că mulțime de câini m-a înconjurat, adunarea celor vicleni m-a împresurat, mâinile şi picioarele 
mi le-au străpuns. 

17 'Toate oasele mi le-au numărat, iar ei priveau şi se holbau la mine. 

18 Împărţit-au hainele mele loruşi, iar pentru cămaşa mea au aruncat sorţi. 

19 Dar Tu, Doamne, nu-Ţi îndepărta ajutorul de la mine, spre trebuinţa mea de sprijin ia aminte. 

20 Izbăveşte-mi sufletul de sabie şi din gheara câinelui viaţa meas; 

3 Vezi nota de la 17, 19. 


4 Analogie cu ritualul adopţiunii relatat în Fe 30, 3; 48, 12. 

5 Literal: „ceea ce e numai al meu”. 

21 mântuieşte-mă din gura leului şi înjosirea mea din coarnele inorogilor. 

22 Povesti-voi6 numele Tău fraților mei, în mijlocul adunării Te voi lăuda”. 

23 Cei ce vă temeţi de Domnul, lăudaţi-l!; toată seminţia lui Iacob, slăviţi-L! Toată seminția lui 
Israel să se teamă de El, 

24 că El n-a disprețuit şi nici nu s-a scârbit de ruga săracului, nici că Şi-a întors faţa de la mine și- 
atunci când am strigat m-a auzit. 

25 De la Tine mi-i lauda în marea adunare, în faţa celor ce se tem de El îmi voi face rugăciunile. 

26 Mânca-vor săracii şi se vor sătura şi vor lăuda pe Domnul acei ce-L caută pe Dânsul; vii vor fi 
inimile lor în veacul veacului8. 

27 Toate marginile pământului îşi vor aminti şi se vor întoarce la Domnul, în faţa Lui se vor închina 
toate ginţile neamurilor”, 

28 că a Domnului este împărăția şi El stăpâneşte peste neamuri. 

29 Mâncat-au şi s-au închinat toți graşii pământului, în faţa Lui vor cădea toţi cei ce se pogoară în 
țărână. lar sufletul meu trăieşte pentru El, 

6 Pentru „povesti-voi” vezi nota de la 18, 1. 

7 Pavel va cita acest verset ca fiind rostit de Însuşi Iisus prin gura lui David. De vreme ce Hristos 
este arhetipul, pârga, începătorul mântuirii oamenilor, aceştia devin fraţii Săi printr-o sublimă 
solidaritate divino-umană. 

8 Ebr.: „trăiască inimile lor în veacul veacului”. Urare de încheiere a unei cine rituale. Primele două 
stihuri sunt o paralelă sinonimică în care e vorba de aceleaşi persoane: săracii sunt aceia care-L 
caută pe Domnul, mănâncă şi se satură la masa Lui, apoi Îl laudă şi primesc, în schimb, viaţa 
veşnică în inimile lor. Text foarte transparent asupra Cinei euharistice. 

Ogrupele neamurilor care au o descendență comună. 

30 seminţia mea Lui Îi va sluji. Domnului I se va vesti neamul ce va să vină, 

31 dreptatea Lui i se va vesti poporului ce se va naşte, că Domnul a făcut-o. 

PSALMUL 22 Un psalm al lui David. 

1 Domnul mă paşte şi nimic nu-mi va lipsi. 

2 La loc de păşune, acolo m-a sălăşluit, la apa odihnei m-a hrănit, 

3 sufletul mi l-a întors la sineşi2. El m-a călăuzit pe cărările dreptăţii de dragul numelui Său3. 

4 Că chiar de voi umbla prin mijlocul umbrei morţii, nu mă voi teme de rele, că Tu cu mine eşti; 
toiagul Tău şi varga Ta, acestea m-au mângâiat4. 

5 Masă ai pregătit înainte-mi, de față cu cei ce mă necăjesc; uns-ai cu untdelemn capul meu, iar 
paharul Tău mă-mbată5 de parc-ar fi prea tare. 

1 Psalmul Bunului Păstor. 

2 „a întoarce la sine”: ideea este aceea de restaurare, de revenire la ceea ce ai fost, de recâştigare a 
unui drept. (Verbul epistrefo înseamnă, printre altele, a te întoarce de undeva, spre a găsi drumul pe 
care l-ai pierdut). Uneori sufletul se poate înstrăina de sine însuşi, de propria lui autenticitate; 
revenirea la sine se face prin Dumnezeu. 

3 Bunul Păstor (în care se prefigurează Domnul lisus vezi In 10, 11-16; 1 Ptr 2, 25; Evr 13, 20) Îşi 
rămâne întotdeauna credincios Sieşi şi, prin aceasta, păstoriţilor Săi. 

4 După Sf. Maxim Mărturisitorul, „toiagul” este judecata lui Dumnezeu, iar „varga” este 
providenţa, adică grija Sa faţă de om. 

5 „mă îmbată”, în sensul bun, poetic, al cuvântului: mă îmbată mireasma unei livezi înflorite. Aşa îl 
traduce Biblia lui Şerban şi tot astfel Nichita Stithatul, care tălmăceşte: Celor îmbunătăţiți 
duhovniceşte, lectura Sfintelor Scripturi le este vin din potirul dumnezeiesc, care le înveseleşte 
inimile şi-i scoate din ei înşişi (îi îmbată) prin puterea şi adâncimea înţelesurilor (un fel de extaz al 
cititorului înduhovnicit). Textul Masoretic e mai simplu: „paharul meu se revarsă”. 

6 Şi mila Ta mă va urma în toate zilele vieţii mele şi voi locui în casa Domnului întru lungime de 
zile. 

PSALMUL 23 Un psalm al lui David; pentru ziua cea dintâi de după Sâmbătă. 

1 Al Domnului e pământul şi plinirea lui, lumea şi toţi cei ce locuiesc într-însa; 

2 Acesta pe mări l-a întemeiat şi pe râuri l-a aşezat. 

3 Cine se va sui în muntele Domnului şi cine va sta în locul Său cel sfântI?: 

4 Cel nevinovat cu mâinile şi curat cu inima, cel ce nu şi-a luat sufletul în deşert? şi nu s-a jurat cu 
vicleşug aproapelui său. 

5 Acesta va primi binecuvântare de la Domnul şi milostivire de la Dumnezeu, Mântuitorul său. 

6 Acesta este neamul celor ce-L caută [pe Domnul], al celor ce caută fața Dumnezeului lui Iacob. 

7 Deschideţi3, mai-mari, porţile voastre, şi voi, porţi veşnice, ridicaţi-vă, ca 

1= Cine e vrednic să intre în biserica Domnului? 

2= Cel ce nu şi-a bătut joc de sufletul său; cel ce şi-a luat sufletul în serios; cel ce nu şi-a cheltuit 
sufletul pe nimicuri. 

3 Literal: „Ridicaţi”. Porţile cetăților antice, ca şi ale templului din Ierusalim, nu se deschideau 
lateral, ci erau ridicate cu ajutorul unor scripeţi. Somaţia e dublă: către „boieri” (căpetenii, 
dregători, mai-mari) şi către porțile însele. 

să intre Împăratul slavei. 

8 Cine este Acesta Împăratul slavei? Domnul Cel tare şi puternic, Domnul Cel tare în război4. 

9 Deschideţi, mai-mari, porţile voastre, şi voi, porţi veşnice, ridicaţi-vă, ca să intre Împăratul slavei. 

10 Cine este Acesta Împăratul slavei? Domnul puterilor, Acesta este Împăratul slavei. 

PSALMUL 24 Un psalm al lui David. 

1 Spre Tine, Doamne, mi-am ridicat sufletul, Dumnezeul meu. 

2 În Tine mi-am pus nădejdea; în veac să nu fiu dat de ruşinel, nici să-şi râdă de mine vrăjmașii 
mei. 

3 Că toţi cei ce pe Tine Te aşteaptă nu vor fi daţi de ruşine, dar ruşine celor ce fără pricină fac 
fărădelegi! 

4 Imaginea este aceea a unui împărat biruitor care a ajuns la porțile cetăţii şi-i somează pe maimarii 
ei (textual: principii) să i-o predea. „Porţi veşnice”: hiperbolă pentru porțile ce au stat prea multă 
vreme închise. În dimensiunea profetică, „Împăratul slavei” este Însuşi lisus Hristos cel înviat, 
biruitor asupra morţii, Care-i somează pe „portarii iadului” să-l deschidă spre a-i elibera pe cei din 
veac legaţi înlăuntru (vezi 1 Ptr 3, 19 şi nota). În Cântarea a 6-a din Canonul Învierii, Sf. Atanasie 
cel Mare comentează textul şi în perspectivă eshatologică: Din pricina păcatului nostru, porţile 
raiului I-au fost închise şi lui lisus Hristos ca purtător de trup, în relația Sa umană, dar I se vor 
deschide, tot pentru noi, în relația Sa divină, ca „Împărat al slavei”. Ritualul ortodox foloseşte acest 
text nu numai în slujba Învierii, ci şi la sfinţirea unei biserici noi. (În Textul Masoretic somaţia li se 
adresează numai porților, nu şi căpeteniilor). 

1= să nu fiu umilit (arătat cu degetul) că am sperat în zadar, că m-am rugat fără să fiu auzit. 

4 Fă-mi cunoscute, Doamne, căile Tale, învaţă-mă cărările Tale! 

5 Călăuzeşte-mă spre adevărul Tău şi mă învaţă, că Tu eşti Dumnezeu, Mântuitorul meu, şi pe Tine 
Te-am aşteptat ziua-ntreagă. 

6 Adu-Ţi aminte de îndurările Tale, Doamne, şi de milele Tale, că din veac sunt. 

7 Păcatele tinereţilor mele şi ale neştiinţei mele nu le pomeni; după mila Ta pomeneşte-mă, de 
dragul bunătăţii Tale, Doamne. 

8 Bun şi drept este Domnul; de aceea lege le va pune celor ce păcătuiesc în cale2. 

9 Pe cei blânzi îi va călăuzi la judecată, învăţa-va pe cei blânzi căile Sale3. 

10 Toate căile Domnului sunt milă şi adevăr celor ce-l caută legământul4 şi mărturiile. 

11 Pentru numele Tău, Doamne, uşurează-mi păcatul, că mult este. 

12 Cine este omul care se teme de Domnul?: lege-i va pune în calea pe care a ales-o. 

13 Sufletul său întru bunătăţi se va sălăşlui şi seminţia lui va moşteni pământul. 

14 Domnul este întărirea celor ce se tem de EI, lor le va arăta legământul Său. 

2 A pune lege: a stabili norma de îndreptare; a pune la dispoziţie criterii pentru revenirea la calea 
cea dreaptă. 

3 „Sufletul blând e tronul simplităţii: în sufletul lin va încăpea cuvântul înţelepciunii” (Sf. loan 


Scărarul). 

4 Legământul făcut de Iahve cu Israel: „Eu voi fi Dumnezeul tău, iar tu vei fi poporul Meu”, în 
sensul: Eu voi fi Dumnezeul (proniatorul) Tău atâta vreme cât şi tu vei fi poporul Meu (vei asculta 
de Mine). 

15 Ochii mei sunt pururea spre Domnul, că El va scoate din laţ picioarele mele. 

16 Caută spre mine şi mă miluieşte, că singuratic sunt şi sărman. 

17 Necazurile inimii mele s-au înmulţit, din nevoile mele scoate-mă. 

18 Vezi-mi smerenia şi osteneala şi treci cu vederea toate păcatele mele. 

19 Vezi-i pe vrăjmaşii mei, că s-au înmulţit şi cu ură nedreaptă m-au urât. 

20 Păzeşte-mi sufletul şi mă izbăveşte: să nu fiu ruşinat că am nădăjduit în Tine. 

21 Cei fără răutate şi cei drepți s-au lipit de mine, că eu pe Tine Te-am aşteptat, Doamne. 

22 Izbăveşte-l, Dumnezeule, pe Israel din toate necazurile lui! 

25 

PSALMUL 25 Al lui David. 

1 Judecă-mă, Doamnel, că eu întru nerăutate am umblat; şi, întru Domnul nădăjduind, nu voi slăbi. 
2 Cearcă-mă, Doamne, pune-mă la încercare; aprinde-mi rărunchii şi inima2. 

3 Că mila Ta este-n faţa ochilor mei şi-ntru adevărul Tău am bineplăcut. 

4 În adunarea deşertăciunii n-am şezut şi cu cei ce calcă legea n-am intrat. 

1 În sensul: „Fă-mi, Doamne, dreptate!” 

2 În sensul: Încearcă-le prin foc. După Sfântul Macarie cel Mare, acesta e focul Duhului Sfânt, Cel 
ce i-a făcut pe Sfinţii Apostoli să vorbească în limbi, Cel ce l-a insuflat şi iluminat pe Apostolul 
Pavel, Cel ce i s-a arătat lui Moise în rugul aprins, Cel ce l-a prins pe profetul Ilie în carul de foc, 
Cel ce l-a inspirat pe David să scrie acest verset. 

5 Urât-am adunarea făcătorilor de rău şi cu cei necredincioşi nu voi şedea. 

6 Spăla-voi întru nevinovăție mâinile mele3 şi voi înconjura jertfelnicul Tău, Doamne, 

7 ca să aud glasul laudei Tale şi să povestesc toate minunile Tale. 

8 Doamne, iubit-am frumuseţea casei Tale şi locul unde sălăşluieşte slava Ta. 

9 Să nu-mi nimiceşti sufletul împreună cu cei necredincioşi şi nici viaţa mea cu vărsătorii de sânge, 
10 în ale căror mâini e fărădelege şi-a căror dreaptă e plină de mită4. 

11 Dar eu întru nerăutatea mea am umblat; mântuieşte-mă, Doamne, şi mă miluieşte. 

12 Că piciorul meu a stat întru dreptate; în adunări Te voi binecuvânta, Doamne. 

26 

PSALMUL 26 Al lui David; înainte de a fi fost uns. 

1 Domnul este luminarea mea şi mântuirea mea; de cine mă voi teme? Domnul este ocrotitorul 
vieţii mele; de cine mă voi înfricoşa? 

2 Când făcătorii de rele se vor apropia de mine să mă sfâşiel, ei, cei ce mă necăjesc şi-mi sunt 
duşmani, ei au slăbit şi au căzut. 

3 Versetele 6-12 au devenit rugăciunea liturgică pe care preotul o rosteşte în timp ce-şi spală 
mâinile la începutul Sfintei Liturghii. 

4 Substantivul din text e la plural; el poate însemna şi „camătă” sau orice fel de bunuri obţinute pe 
cale necinstită. 

1 Literal: „să-mi mănânce carnea”; metaforă probabilă pentru „a calomnia”. 

853 

3 Chiar dacă o oaste s-ar rândui împotrivă-mi, inima mea nu se va înfricoşa; chiar dacă război s-ar 
ridica împotrivă-mi, eu întru El nădăjduiesc. 

4 Un lucru am cerut de la Domnul, şi pe acesta-l voi căuta: să locuiesc în casa Domnului în toate 
zilele vieţii mele, văzul să mi-l desfăt în frumuseţea Domnului şi să cercetez locaşul Său2. 

5 Că El m-a ascuns în cortul Său în ziua necazurilor mele, în ascunzişul cortului Său m-a adăpostit, 
pe stâncă m-a înălțat, 

6 iar acum, iată, capul mi l-a înălţat deasupra vrăjmaşilor mei; cortul Său l-am înconjurat şi-n el am 
jertfit jertfă de laudă; laude voi glăsui, Domnului Îi voi cânta. 

7 Auzi, Doamne, glasul meu cu care am strigat; miluieşte-mă şi ascultă-mă. 

8 Ţie Ţi-a zis inima mea: Faţa mea ai căutat-o, faţa Ta, Doamne, o voi căuta3. 


9 Faţa Ta să nu i-o întorci de la mine şi să nu Te abaţi în mânie de la robul Tău. Fii ajutorul meu; 
să nu mă lepezi şi să nu mă laşi, Dumnezeule, Mântuitorul meu. 

10 Că tatăl meu şi mama mea m-au părăsit, dar Domnul m-a adus la Sine. 

2 Sf. Ioan Hrisostom: Dacă cheltuim o avere spre a ne construi o casă trecătoare aici, pe pământ, cu 
mult mai puţină cheltuială putem dobândi casa cea luminoasă şi netrecătoare sus, în ceruri. 

3 Verbul zeteo are înţelesul special de „a căuta spre a întâlni”, „a căuta spre a cunoaşte”. Dumnezeu 
şi omul se caută reciproc, ca doi îndrăgostiţi, şi se întâlnesc în sfânta îmbrăţişare a bucuriilor 
inefabile. Ebr.: „Caută-l faţa; faţa Ta, Doamne, o voi căuta”. Aici, după ediția Rahlfs. De reţinut şi 
faptul că „faţă” înseamnă şi „persoană”. 

11 În calea Ta, Doamne, pune-mi lege, pe cărarea cea dreaptă călăuzeşte-mă, din pricina 
vrăjmaşilor mei. 

12 Nu mă da pe mâna celor ce mă necăjesc, că împotriva mea s-au ridicat martori nedrepți şi 
nedreptatea şi-a minţit sieşi. 

13 Cred că voi vedea bunătăţile Domnului în pământul celor vii. 

14 Aşteaptă-L pe Domnul, îmbărbătează-te, inima să ţi se-ntărească şi aşteaptă-L pe Domnul. 

27 

PSALMUL 27 Al lui David. 

1 Către Tine, Doamne, am strigat; Dumnezeul meu, să nu taci de dinaintea mea, că dacă Tu taci de 
dinaintea mea eu mă voi asemăna cu cei ce se pogoară în groapă. 

2 Ascultă glasul rugăciunii mele când mă rog către Tine, când mâinile mi le ridic către locaşul Tău 
cel sfânt. 

3 Sufletul să nu mi-l tragi laolaltă cu cei păcătoşi, să nu mă nimiceşti laolaltă cu cei ce fac 
strâmbătate, cu cei ce aproapelui îi vorbesc de pace dar în inimile lor poartă răutăţi. 

4 Acelora dă-le după faptele lor şi după răutatea purtărilor lor; dă-le după lucrarea mâinilor lor, 
plăteşte-le cu ce-au plătit şi eil. 

5 Că n-au înţeles lucrurile Domnului şi lucrările mâinilor Sale2; Tu îi vei dărâma, şi la loc nu-i vei 
zidi. 

1= plăteşte-le cu propria lor măsură (vezi şi Mt 7, 2). 

2 Ignoranţa se pedepseşte („Rătăciţi neştiind Scripturile” mt 22, 29). 

6 Binecuvântat este Domnul, că a auzit glasul rugăciunii mele. 

7 Domnul este ajutorul meu şi ocrotitorul meu; în El a nădăjduit inima mea, iar El m-a ajutat şi 
trupul mi l-a înflorit şi din voia mea cea bună mă voi mărturisi Lui. 

8 Domnul este întărirea poporului Său şi ocrotitor al mântuirii unsului Său3. 

9 Mântuieşte poporul Tău şi binecuvintează moştenirea Ta; păstoreşte-i şi înalță-i până-n veac. 

28 

PSALMUL 28 Un psalm al lui David; la ieşirea cu Cortul. 

1 Aduceţi-l Domnului, voi, fii ai lui Dumnezeul, aduceţi-l Domnului pe fiii berbecilor2, aduceți-l 
Domnului slavă şi cinstire, 

2 aduceţi-l Domnului slavă numelui Său, închinaţi-vă Domnului în curtea Lui cea sfântă. 

3 Glasul Domnului peste ape; Dumnezeul slavei a tunat, Domnul peste ape multe. 

4 Glasul Domnului întru tărie, glasul Domnului întru măreție, 

5 glasul Domnului, cel ce spintecă cedrii, Domnul spintecă cedrii Libanului. 

6 El îi va mărunți ca pe juncul Libanului, iar cel iubit, ca puiul inorogilor3. 

3 „unsul” = „regele” (David), cf. 17, 50; 19,6. 1 „fii ai lui Dumnezeu” = poporul lui Israel, cf. Iş 4, 
22; Dt 14, 1. Textul Ebraic permite sensul de „zei” sau „fii ai zeilor”. 

2 Mieii de jertfă. 

3 În timp ce puterea lui Dumnezeu stăpâneşte natura, o poate strivi şi distruge într-un spectacol de 
rară măreție, „cel iubit” al Său (omul credincios şi neprihănit) este cruțat ca un pui de sălbăticiune 
puternică. Pentru „inorog” vezi nota de la lov 39, 9. 

7 Glasul Domnului, cel ce revarsă pară de foc, 

8 glasul Domnului, cel ce cutremură pustiul, Domnul va cutremura pustiul Cadeşului. 

9 Glasul Domnului, cel ce-ntăreşte cerbii şi face să se arate dumbrăvile şi-n locaşul Său pe tot cel ce 
zice: Slavă! 


10 Domnul sălăşluieşte în potop4, Domnul va împărăţi în veac. 

11 Domnul îi va da tărie poporului Său, Domnul Îşi va binecuvânta poporul cu pace. 

29 

PSALMUL 29 Pentru sfârşit: un psalm pentru sfinţirea casei; al lui Davidl. 

1 Înălţa-Te-voi, Doamne, că Tu m-ai ridicat şi n-ai făcut din mine veselia vrăjmaşilor mei. 

2 Doamne, Dumnezeul meu, strigat-am către Tine şi Tu m-ai vindecat. 

3 Doamne, Tu mi-ai scos sufletul din iad, Tu m-ai smuls? dintre cei ce se pogoară în groapă. 

4 Cântaţi-l Domnului voi, cei cuvioşi ai Lui, şi mărturisiţi pomenirea sfinţeniei Lui; 

5 că urgie este-n mânia Lui, dar viaţă în vrerea Lui: seara-i sălaş de plângere, iar dimineaţa, de 
bucurie3. 3 

4= ca manifestare a dreptăţii dumnezeieşti. 

1 Scris şi cântat cu prilejul sfințirii palatului regal din Ierusalim. 

2 Textual: „Tu m-ai mântuit” (m-ai eliberat). 

3 Sf. Vasile cel Mare: Exemplul cel mai grăitor este acela al Sfinţilor Apostoli şi al sfintelor femei, 
care au plâns seara, văzându-L pe Domnul pe cruce, dar s-au bucurat dimineaţa, văzându-L înviat. 

6 Zis-am eu întru îmbelşugarea mea: „În veac nu mă voi clinti 
7 Întru voia Ta, Doamne, dat-ai frumuseţii mele putere, dar dacă Tu Ţi-ai întors faţa, eu m-am 
tulburat. 

8 Către Tine, Doamne, voi striga şi către Dumnezeul meu mă voi ruga: 

9 „Ce folos ai Tu de sângele meu3, că mă cobor în stricăciune? Oare ţărâna se va mărturisi Ţie? sau 
ea va vesti adevărul Tău?” 

10 Auzit-a Domnul şi m-a miluit, Domnul a fost ajutorul meu. 

11 Plânsul mi l-ai întors întru bucurie, saculS mi l-ai rupt şi cu veselie m-ai încins, 

12 pentru ca slava mea să-Ți cânte fără să-mi pară rău; Doamne, Dumnezeul meu, în veac Te voi 
lăuda! 

30 

PSALMUL 30 Pentru sfârşit: un psalm al lui David, la vreme de năprasnăl. 

1 Spre Tine, Doamne, am nădăjduit, să nu fiu ruşinat nicicând. Întru dreptatea Ta izbăveşte-mă şi 
scapă-mă2. 

4 Adică: Ce folos ai Tu de moartea mea? Sângele e viaţă (Fc 9, 4-6). 

5 „Sacul” era o fâşie de pânză aspră cu care cineva, în semn de doliu, îşi încingea coapsele. 

1 Ekstasis (extaz) înseamnă o ieşire din sine a minţii, pricinuită fie de o panică, fie de o descoperire 
dumnezeiască. În cazul de faţă e vorba de năprasna pe care poporul lui Dumnezeu o are asupră-i din 
pricina prigoanelor sau a necredinţei din lume (Fer. Augustin). 

2 Literal: „scoate-mă” (din necaz, din primejdie, din moarte). 

2 Pleacă-Ţi auzul spre mine, grăbeşte de mă scapă; fii mie Dumnezeu ocrotitor şi casă de scăpare3 
spre mântuirea mea. 

3 Că Tu eşti puterea mea şi scăparea mea şi de dragul numelui Tău mă vei călăuzi şi mă vei hrăni. 

4 Tu mă vei scoate din cursa aceasta pe care-au ascuns-o pentru mine, că Tu eşti ocrotitorul meu. 

5 În mâinile Tale îmi voi pune duhul4; Tu m-ai mântuit, Doamne, Dumnezeul adevărului. 

6 Urâtu-i-ai pe cei ce ţin la zădărnicii deşarteS, dar eu în Domnul am nădăjduit. 

7 Bucura-mă-voi şi mă voi veseli de mila Ta, că Tu ai căutat spre smerenia mea, mântuit-ai din 
nevoi sufletul meu 

8 şi nu m-ai lăsat în mâinile vrăjmaşului, la loc larg mi-ai aşezat picioarele. 

9 Miluieşte-mă, Dumnezeule, că sunt în necaz; ochiul îmi e tulburat de supărare, şi tot astfel sufletul 
ŞI inima mea. 

10 Că-ntru dureri mi se cheltuie viaţa şi-ntru suspine anii mei; tăria mea s-a slăbit în sărăcie şi 
oasele mele s-au tulburat. 

11 Tuturor vrăjmaşilor mei m-am făcut de ocară, mai mult, şi vecinilor mei şi frică cunoscuţilor 
mei, iar cei ce mă vedeau pe-afară fugeau de mine. 

12 Uitat am fost de la inimă ca un mort, ajuns-am ca un vas netrebnic. 

13 Că am auzit cârtirea multora din cei ce locuiesc în preajmă, când se adunau 

3 „casă de scăpare” = loc de refugiu; azil. 


> 


4 lisus va relua aceste cuvinte înainte de a muri pe cruce (Lc 23, 46). 

5 „zădărnicii deşarte” sau „zădărnicii găunoase” = metaforă pentru idoli. 

laolaltă împotriva mea sfătuindu-se să-mi ia sufletul. 

14 Dar eu în Tine am nădăjduit, Doamne; zis-am: „Tu eşti Dumnezeul meu”. 

15 Vremile mele sunt în mâinile Tale; izbăveşte-mă de vrăjmaşii mei şi de cei ce mă prigonesc. 

16 Arată faţa Ta peste robul Tău, întru mila Ta mântuieşte-mă. 

17 Doamne, să nu fiu ruşinat că Te-am chemat pe Tine; necredincioşii să se ruşineze, pogoare-se la 
iad! 

18 Mute să se facă buzele cele viclene, care-mpotriva celui drept grăiesc nelegiuire cu mândrie şi 
defăimare. 

19 Cât e de mare mulțimea bunătății Tale, Doamne, pe care ai pus-o deoparte pentru cei ce se tem 
de Tine, pe care ai vădit-o celor ce nădăjduiesc în Tine înaintea fiilor oamenilor. 

20 De tulburarea oamenilor îi vei ascunde întru ascunsul feţei Tale6, de tăgada limbilor în cortul 
Tău îi vei acoperi. 

21 Binecuvântat este Domnul, că minunată a fost mila Sa în cetatea-mpresurată. 

22 lar eu am zis în tulburarea mea: „Alungat sunt eu de la faţa ochilor Tăi”. Şi, totuşi, Tu ai auzit 
glasul rugăciunii mele când am strigat către Tine. 

23 Iubiţi-L pe Domnul voi, toţi cuvioşii Săi, căci Domnul caută adevăruri, dar celor ce se trufesc7 le 
plăteşte cu vârf. 

6 „întru ascunsul feţei Tale” = în taina prezenţei Tale. Această tainică prezenţă poate fi cea 
sacramentală, în altarul Domnului, sau cea din experienţa mistică, atunci când Dumnezeu e de faţă 
şi continuă să rămână mister. 

7 Literal: „celor ce lucrează cu prisos de mândrie”. 

24 Îmbărbătaţi-vă şi fie-vă inima întărită, a tuturor celor ce nădăjduiţi în Domnul! 

31 

PSALMUL 31 Un psalm al lui David; privitor la pricepere. 

1 Fericiți cei cărora li s-au trecut cu vederea fărădelegile şi ale căror păcate li s-au acoperit. 

2 Fericit e omul căruia Domnul nu-i va socoti păcatul şi-n gura căruia nu este vicleşug. 

3 Fiindcă eu am tăcut, oasele mi-au îmbătrânit în strigătul meu de toată ziua. 

4 Că mâna Ta s-a îngreuiat asupră-mi ziua şi noaptea, întorsu-m-am în suferinţă când ghimpele mă 
împungea. 

5 Păcatul mi l-am cunoscut, fărădelegea nu mi-am acoperit-o. Zis-am: „Împotriva mea îmi voi 
mărturisi Domnului fărădelegea”,2 iar Tu mi-ai trecut cu vederea nelegiuirea inimii3. 

6 Pentru aceasta se va ruga la Tine tot cuviosul la vreme potrivită, şi chiar în potop de ape multe, ele 
de el nu se vor apropia. 

1 Fiindcă bolnavul (pe patul de suferinţă) a refuzat să-şi mărturisească păcatele, preferând să tacă, 
singurul său strigăt a rămas acela al trupului chinuit de durere. 

2 Dacă se întâmplă să cazi în păcat, învinuieşte-te pe tine însuţi, nu da vina pe Adam! (Sf. Simeon 
Noul Teolog). 

3 într-o seamă de ediţii ale Septuagintei: „nelegiuirea păcatului meu”; „nelegiuirea inimii mele” se 
află numai în codicii Vaticanus, Sinaiticus şi Alexandrinus, pe care ediția Rahlfs îi notează în 
aparatul critic. Ebr.: „Tu mi-ai iertat vina păcatului”. 

7 Tu eşti scăparea mea din necazul ce mă cuprinde; Tu, bucuria mea, izbăveşte-mă de cei ce m-au 
împresurat! 

8 eu te voi învăţa şi te voi cârmui pe calea aceasta pe care vei merge, ochii Mei asupra ta se vor 
întări: 

9 Nu fi ca un cal sau ca un catâr lipsit de pricepere, ale căror fălci tu le vei strânge-n frâu şi-n 
zăbală, ca ei să nu se apropie de tine. 

10 Multe sunt durerile4 păcătosului, dar mila îl va înconjura pe cel ce nădăjduieşte în Domnul. 

11 Bucuraţi-vă în Domnul şi veseliţi-vă, drepţilor, lăudaţi-vă, toţi cei drepţi la inimă! 

32 

PSALMUL 32 Un psalm al lui David; fără titlu la Evrei. 


1 Bucuraţi-vă, drepţilor, întru Domnul!; celor drepţi li se cuvine laudă. 

2 Lăudaţi-L pe Domnul în alăută, în psaltire cu zece strune cântaţi-I 1. 

3 Cântaţi-l Lui cântare nouă, frumos cântaţi-l în strigări de bucurie. 

4 Textual: „loviturile de bici pe care le îndură”. 

1 „Alăută” este, oarecum, echivalentul românesc pentru „ţiteră”, instrument muzical asemănător cu 
harpa, a cărui cutie de rezonanţă îşi are puterea jos, la bază, de unde coardele pornesc în sus. Ea este 
simbolul faptelor pământeşti care-şi află preţul în cer (mila devenită comoară). „Psaltire” este 
echivalentul grecescului psalterion = harpă, instrument muzical a cărui cutie de rezonanţă îşi are 
puterea sus, către vârf, de unde coboară cele zece coarde. Ea simbolizează cele zece porunci ale 
Decalogului, dar şi cele cinci simţuri ale trupului îmbinate cu cele cinci ale duhului, prin care 
trebuie să-L lăudăm pe Domnul (Cassiodor). 

4 Că drept este cuvântul Domnului, şi toate lucrurile Lui întru credinţă. 

5 Domnul iubeşte mila şi judecata, de mila Domnului este plin pământul. 

6 Prin cuvântul Domnului s-au întemeiat cerurile, iar puterea lor, prin duhul gurii Sale, 

7 adunând ca un burduf apele mării2, punând adâncurile-n cămări. 

8 Tot pământul să se teamă de Domnul, de El să se cutremure toţi cei ce locuiesc în lume; 

9 că El a zis şi ele s-au făcut, El a poruncit şi ele s-au zidit3. 

10 Domnul risipeşte sfaturile neamurilor, aruncă planurile popoarelor şi dezice sfaturile mai- 
marilor. 

11 Dar sfatul Domnului rămâne în veac, din neam în neam gândurile inimii Lui. 

12 Fericit e neamul căruia Domnul îi este Dumnezeu, poporul pe care El Şi l-a ales să-L 
moştenească. 

13 Domnul a privit din cer, pe toţi fiii oamenilor i-a văzut; 

14 din locul pe care Şi l-a gătit i-a văzut pe toţi cei ce locuiesc pământul, 

15 El, Cel ce singur le-a plăsmuit inimile, Cel ce toate lucrurile lor le pricepe. 

16 Un rege nu se mântuieşte prin mulţimea 

2 Aluzie şi la minunea istorisită în Iş 15, 8. 

3 Sensul foarte exact: El a zis, şi ele (lucrurile) au luat fiinţă (au intrat în existenţă), El a poruncit, şi 
ele s-au organizat (s-au rânduit rațional, după un anume plan). După Sf. Vasile cel Mare, creaţia a 
început cu desăvârşita ordine care domneşte în toate lucrurile vizibile. Pe de altă parte, prin crearea 
lumii Dumnezeu nu Şi-a epuizat puterea creatoare; aceasta se poate extinde la infinit, totul atârnând 
de impulsul voinţei Sale. 

oştirii4, şi nici uriaşul se va izbăvi prin mărimea tăriei lui; 

17 fără folos5 e calul când să scapi, cu mărimea puterii lui nu te va scăpa. 

18 Iată, ochii Domnului6 spre cei ce se tem de Dânsul, spre cei ce în mila Lui nădăjduiesc, 

19 să le izbăvească sufletele din moarte şi să-i hrănească la vreme de foamete. 

20 Sufletul nostru ÎL va aştepta pe Domnul, că EI este ajutorul şi ocrotitorul nostru; 

21 că întru El ni se va veseli inima şi în numele Său cel sfânt am nădăjduit. 

22 Fie, Doamne, mila Ta spre noi precum am nădăjduit şi noi întru Tine! 

PSALMUL 33 Un psalm al lui David; când şi-a schimbat el înfăţişarea în fața lui Ahimelec şi i s-a 
dat drumul şi a plecatl. 

1 În toată vremea ÎI voi binecuvânta pe Domnul, lauda Lui pururea în gura mea. 

2 Întru Domnul se va lăuda sufletul meu: audă cei blânzi şi să se veselească. 

3 Măriţi-L pe Domnul laolaltă cu mine, împreună să-l înălțăm numele. 

4 Literal: „nu se mântuieşte cu oştire multă”. 

5 Literal: „mincinos” (puternic doar în aparenţă). 

6 În întregul său, psalmul are o introducere (vv. 1-3), un final (vv. 20-22) şi corpul propriuzis (vv. 
4-19), care cuprinde două teme: lucrarea lui Dumnezeu în creație şi lucrarea lui Dumnezeu în 
istorie. La rândul lor, cele două teme sunt tratate în trei părți: cuvântul lui Dumnezeu (vv. 4-9), 
sfatul lui Dumnezeu (vv. 10-12) şi ochiul lui Dumnezeu (vv. 13-19). 

1 Vezi acest episod în 1 Rg 21-22. 

4 Pe Domnul L-am căutat şi El m-a auzit şi din toate necazurile m-a izbăvit. 


5 Apropiaţi-vă de El şi luminaţi-vă şi feţele voastre nu se vor ruşina. 

6 Sărmanul acesta a strigat, iar Domnul l-a auzit şi din toate necazurile lui l-a mântuit. 

7 Îngerul Domnului îşi va pune tabăra împrejurul celor ce se tem de EI, şi El îi va izbăvi. 

8 Gustaţi şi vedeţi că bun este Domnul2; fericit bărbatul care nădăjduieşte întru El. 

9 Temeţi-vă de Domnul, voi, toți sfinţii Lui, că nimic nu le lipseşte celor ce se tem de E13. 

10 Bogaţii au sărăcit şi au flămânzit, dar cei ce-L caută pe Domnul nu se vor lipsi de tot binele. 

11 Veniţi, fiilor, ascultaţi-mă pe mine; frica Domnului vă voi învăţa. 

12 Cine este omul care doreşte viaţă, care iubeşte să vadă zile bune?: 

13 Opreşte-ţi limba de la rău iar buzele tale să nu grăiască vicleşug; 

14 ocoleşte răul şi fă binele, caută pacea şi mergi pe urmele ei. 

2 Text profetic asupra Sfintei Euharistii. „Dintre toate sfintele rituri, numai Euharistia este aceea 
care le alimentează pe toate celelalte Taine cu desăvârşire. Atât de desăvârşită este această Taină şi 
atât de mult le depăşeşte pe celelalte, încât ea conduce spre adevărata culme a lucrurilor celor bune. 
Aici este şi ţinta finală a strădaniei omeneşti: prin ea ÎI dobândim noi pe Însuşi Dumnezeu, iar 
Dumnezeu Se uneşte cu noi în desăvârşită unire; căci ce legătură poate fi mai completă decât aceea 
de a deveni un singur duh cu Dumnezeu?” (Nicolae Cabasila). 

3 Sf. Simeon Noul Teolog: Frica de Dumnezeu naşte smerenie, smerenia naşte plânsul cel curăţitor 
de păcate, plânsul îl îndestulează pe om cu dulceaţa Duhului şi-i aduce belşug de nădejde în propria 
sa mântuire. 

15 Ochii Domnului asupra celor drepţi şi urechile Lui spre rugăciunea lor. 

16 Dar faţa Domnului e împotriva celor ce fac rău, pentru ca pomenirea lor s-o şteargă de pe 
pământ. 

17 Strigat-au drepţii, iar Domnul i-a auzit şi din toate necazurile lor i-a izbăvit. 

18 Aproape este Domnul de cei cu inima zdrobită4 şi-i va mântui pe cei smeriţi cu duhul. 

19 Multe sunt necazurile drepţilor, dar din ele toate [Domnul] îi va izbăvi. 

20 Domnul le păzeşte oasele toate, nici unul din ele nu va fi zdrobit$. 

21 Rea e moartea păcătoşilor şi vor greşi aceia care-l urăsc pe cel drept. 

22 Mântui-va Domnul sufletele robilor Săi şi nimeni nu va greşi din toţi cei ce nădăjduiesc într- 
însul. 

PSALMUL 34 Al lui David. 

1 Judecă-i, Doamne, pe cei ce-mi fac mie nedreptate, războieşte-Te împotriva celor ce se războiesc 
cu mine. 

2 Ia-Ți armura şi pavăza şi ridică-Te în ajutorul meu; 

3 sabie scoate şi închide calea celor ce mă prigonesc; spune-i sufletului meu: „Eu sunt mântuirea 
ta!” 

4 Ruşinaţi şi înfruntaţi să fie cei ce caută sufletul meu; cei ce-mi gândesc mie 

4 „inimă zdrobită”: expresie folosită la Is 61, 1 şi citată la Lc 4, 18. 

5 Compară cu v. 18: omul cu inima zdrobită (de căinţă) îşi salvează toată fiinţa de la zdrobire (de la 
fărâmiţare, de la nimicire). Cel de al doilea stih va fi citat la In 19, 36. 

răul întoarcă-se îndărăt şi plini de ruşine. 

5 Să fie ei ca praful în faţa vântului şi îngerul Domnului să-i necăjească; 

6 fie-le calea întuneric şi alunecare şi îngerul Domnului să-i fugărească. 

7 Fiindcă fără pricină ei pe ascuns în laţul lor mi-au pregătit pieirea, fără pricină mi-au suduit 
sufletul. 

8 Asupra lor să vină laţul pe care ei nu-l cunosc, pe ei să-i prindă cursa pe care au ascuns-o şi în 
acelaşi laţ să cadă. 

9 Dar sufletul meu se va bucura întru Domnul, de mântuirea Lui se va veseli. 

10 Toate oasele melel vor zice: „Doamne, cine este asemenea Ție, să-l izbăvească pe sărman din 
mâna celor mai tari decât el, da, pe sărac şi pe sărman de cei ce îi jefuiesc?” 

11 Martori mincinoşi? s-au ridicat şi de ceea ce nu ştiam m-au întrebat; 

12 prin rele pentru bune m-au răsplătit, secătuire sufletului meu. 

13 Dar eu, când ei mă supărau, cu haină de sac m-am îmbrăcat, cu postire mi-am smerit sufletul3, 


iar rugăciunea mea în sânul meu se va întoarce. 

14 Ca şi cu un vecin, ca şi cu un frate de-al nostru, aşa de bine m-am purtat; ca şi cum aş fi jelit şi 
m-aş fi întristat, aşa m-am smerit. 

1 oasele” în sensul de „fiinţă” (toată fiinţa mea). 

2 Literal: „martori nedrepţi”. 

3 Sf. Isihie al Ierusalimului: Adevărata smerenie se dobândeşte astfel: În fiecare zi adu-ţi în minte 
virtuțile aproapelui tău, calităţile lui fireşti, şi compară-le cu virtuțile şi calitățile tale. Când mintea 
îşi vede propria nevrednicie şi constată cât de departe este de desăvârşirea altora, atunci şi tu vezi că 
nu eşti decât praf şi cenuşă şi, în cel mai bun caz, eşti îndărătul tuturor fiinţelor raționale de pe 
pământ. 

15 Dar ei împotriva mea s-au veselit şi s-au adunat; bice s-au adunat împotriva mea şi eu nu ştiam. 
Risipiţi au fost, dar nu s-au căit. 

16 m-au pus la-ncercare, cu batjocură m-au batjocorit, cu dinţii au scrâşnit împotrivă-mi. 

17 Doamne, când oare vei vedea? Îndepărtează-mi sufletul de la faţa lor cea rea, de la lei, viaţa mea. 
18 Mărturisi-mă-voi Ție, Doamne, în adunare mare, întru popor puternic Te voi lăuda. 

19 Să nu se bucure de mine cei ce mă duşmănesc pe nedrept, cei ce fără pricină mă urăsc şi-şi fac 
semne cu ochiul. 

20 Că ei de pace îmi vorbeau, dar în mânie vicleşuguri gândeau 

21 şi larg şi-au deschis gura împotriva mea, zicând: „E bine, e bine, ochii noştri au văzut!” 

22 Tu ai văzut-o, Doamne, să nu păstrezi tăcere, Doamne, nu Te depărta de mine! 

23 Scoală-Te, Doamne, şi ia aminte la judecata mea, Dumnezeul meu şi Domnul meu, ia aminte la 
pricina mea. 

24 Judecă-mă, Doamne, după dreptatea Ta, Dumnezeul meu, aşa încât ei să nu se bucure de mine; 
25 să nu zică în inimile lor: „E bine, bine-i este sufletului nostru”!, nici să zică: „Noi l-am înghițit!” 
26 Să se ruşineze şi să se năruie deodată cei ce se bucură de răul meu, în ruşine să se îmbrace şi-n 
ocară cei ce se laudă împotriva mea. 

27 Dar cei ce-mi doresc mie dreptatea, ei să se bucure şi să se veselească şi să spună fără-ncetare: 
„Mărit să fie Domnul, Cel ce doreşte pacea robului Său!” 

28 Şi limba mea va grăi dreptatea Ta, în ziua-ntreagă lauda Ta. 

PSALMUL 35 Pentru sfârşit: al lui David, robul Domnului. 

1 Călcătorul de lege, păcătuind, zice-n sinea lui că înaintea ochilor săi nu este frică de Dumnezeul. 
2 Fiindcă el însuşi se amăgeşte chiar cu ochii săi, ca nu cumva să-şi afle fărădelegea şi s-o urască. 

3 Cuvintele gurii sale sunt fărădelege şi vicleşug, el n-a dorit să înţeleagă cum e să fii bun. 

4 Fărădelege a gândit în aşternutul său, pe sine s-a pus în orice cale care nu e bună şi răutatea n-a 
urât-o. 

5 Doamne, mila Ta este în cer iar adevărul Tău se-ntinde pân” la nori; 

6 dreptatea Ta e ca munții lui Dumnezeu, adânc nepătruns judecăţile Tale. Oameni şi dobitoace vei 
mântui Tu, Doamne; 

7 cât ai înmulţit mila Ta, Dumnezeule, fiii oamenilor în umbra aripilor Tale vor nădăjdui, 

8 din grăsimea casei Tale îi vei îmbăta? şi din izvorul desfătării Tale îi vei adăpa. 

1 Este vorba de călcătorul de lege care în chiar sinea lui, în mod deliberat, îşi propune să calce legea 
lui Dumnezeu şi să păcătuiască. Spunându-şi că frica de Dumnezeu nu există, el elimină 
eventualitatea consecințelor ce derivă din păcatul său (Apostolos Makrakis). 

2 Grăsimea era socotită drept partea cea mai bună din animalul jertfit la templu (în casa Domnului) 
şi-I era rezervată lui Dumnezeu (Lv 7, 25). Plăcuţii lui Dumnezeu iau parte la ospăţul de după jertfă 
şi se înfruptă din aceleaşi bunătăţi ca şi Domnul, trăind un fel de „beţie sacră”, vecină cu extazul. 
Este şi paharul Domnului care „mă-mbată de parc-ar fi prea tare” (vezi Ps 22, 5 şi nota). Calist 
patriarhul conchide: „Noi pururea vom avea viitoarele bunătăţi dumnezeieşti şi vom fi în ele, dacă 
vom gusta din amândouă părțile vinul din potirul de viaţă făcător şi nou, aflat în mâna Domnului, şi 
vom bea din el în toate zilele”. 

9 Că la Tine este izvorul vieţii, întru lumina Ta vom vedea lumină 3. 


10 Tinde mila Ta celor ce Te cunosc pe Tine şi dreptatea Ta celor drepți la inimă. 

11 Să nu vină peste mine piciorul trufiei şi mâna păcătoşilor să nu mă clatine. 

12 Acolo au căzut toţi cei ce lucrează fărădelege; izgoniți au fost şi nu vor putea să se ridice4. 

PSALMUL 36 Al lui David. 

1 Nu-ţi face sânge răul din pricina celor ce fac rău, nici nu-i pizmui pe cei ce lucrează fărădelege2; 
2 căci ei ca iarba curând se vor ofili şi ca verdeaţa ierbii degrab se vor trece. 

3 Tu nădăjduieşte în Domnul şi fă binele şi locuieşte pământul şi hrăneşte-te din bogăţia lui. 

3 Sf. Grigorie Palama: Vederea acestei lumini e o unire; căci unirea cu lumina, ce este altceva decât 
vedere? Lumina se vede în lumină, iar cel ce vede devine el însuşi întreg lumină, făcându-se şi el 
asemenea cu ceea ce vede; mai bine zis, se uneşte în chip neamestecat, lumină fiind şi lumină 
văzând prin lumină. 

4 Literal: „nu vor putea să stea-n picioare”. 1 Parazeloo (în cazul de faţă, urmat de e-n cu dativul) = 
„a fi enervat, agasat, contrariat, iritat, agitat”. 

2 Dacă păcatele aproapelui tău te preocupă prea mult şi fără-ncetare, nu numai că vei cădea în 
păcatul de a-l judeca (Mt 7, 1), dar îţi asumi riscul de a nu-ţi mai vedea păcatele tale proprii (Sf. 
Dorotei de Gaza). 

4 Desfătează-te în Domnul şi El va împlini cererile inimii tale. 

5 Descoperă-l Domnului calea ta şi nădăjduieşte într-însul, şi El va lucra 

6 şi dreptatea ţi-o va scoate ca lumina şi judecata ta, precum amiaza. 

7 Supune-te Domnului şi roagă-L; nu-ţi face sânge rău din pricina celui ce sporeşte-n calea sa, din 
pricina omului care face fărădelege. 

8 Potoleşte-ţi furia, lasă mânia; nu-ţi face sânge rău ca şi cum ai face răul; 

9 fiindcă cei ce fac răul vor pieri de istov, dar cei ce-L aşteaptă pe Domnul, ei vor moşteni 
pământul. 

10 Încă puţin, şi păcătosul nu va mai fi: îi vei căuta locul şi nu-l vei afla. 

11 Dar cei blânzi vor moşteni pământul3 şi se vor desfăta întru belşug de pace. 

12 Pândi-va păcătosul pe cel drept şi cu dinţii va scrâşni asupră-i. 

13 Dar Domnul Îşi va râde de el, deoarece El de mai-nainte vede că ziua lui va veni. 

14 Sabie au scos păcătoşii, arcul şi l-au întins ca să-l doboare pe sărac şi pe sărman, ca să-i 
înjunghie pe cei drepţi la inimă. 

15 Să intre sabia lor în inima lor, arcurile să li se sfărâme! 

16 Mai bun e puţinul pentru cel drept decât multa bogăţie a păcătoşilor. 

3 Sf. Grigorie de Nyssa: lisus îi va numi pe aceştia „fericiţi” (Mt 5, 5). Când psalmistul spune: 
„Cred că voi vedea bunătăţile Domnului în pământul celor vii” (Ps 26, 13), el nu are în minte 
pământul obişnuit, în care totul se naşte şi moare, ci un pământ transfigurat, de care moartea nu se 
mai apropie, în care nimeni nu mai umblă pe calea păcătoşilor şi unde vicleşugul nu-şi mai află 
cărare. 

17 Că braţele păcătoşilor se vor zdrobi, dar Domnul pe cei drepţi îi întăreşte. 

18 Cunoaşte Domnul căile celor fără prihană şi moştenirea lor în veac va fi; 

19 în vreme rea nu vor fi ruşinaţi, în zile de foamete se vor sătura. 

20 Că păcătoşii vor pieri, iar vrăjmaşii Domnului, de îndată ce au fost slăviţi şi s-au înălțat, s-au 
stins, precum fumul au pierit. 

21 Păcătosul se împrumută şi nu înapoiază, dar dreptul are milă: el dă4. 

22 Că cei ce-L binecuvintează pe El vor moşteni pământul, dar cei ce-L blesteamă vor pieri de 
istov. 

23 De la Domnul îşi îndreaptă omul paşii şi calea Lui o va dori foarte; 

24 când va cădea, el nu va fi doborât, că Domnul îl sprijină cu mâna Sa. 

25 Tânăr am fost, acum sunt, iată, bătrân şi nu l-am văzut pe cel drept părăsit, şi nici seminţia lui 
cerşind pâine; 

26 cât e ziua de lungă, dreptul miluieşte şi împrumută şi seminţia sa întru binecuvântare va fi. 

27 Fereşte-te de rău şi fă binele şi vei sălăşlui în veacul veacului. 

28 Că Domnul iubeşte judecata şi nu-i va părăsi pe cuvioşii Săi; ei în veac vor fi păziţi. Dar 


nelegiuiţii vor fi alungaţi, iar seminţia necredincioşilor va fi stârpită; 

29 drepţii însă vor moşteni pământul şi-n veacul veacului îşi vor avea sălaş pe el. 

4 În sensul: el nu dă cu împrumut, ci dăruieşte; sau: dă cu împrumut propunându-şi să nu primească 
nimic înapoi (Le 6, 35). 

5 Sf. Maxim Mărturisitorul: Adică războieşte-l pe vrăjmaş ca să-ţi micşorezi patimile, apoi ţine-te 
treaz pentru ca ele să nu crească; luptă-te ca să dobândeşti virtuțile, apoi ţine-te treaz pentru ca să le 
păstrezi. 

30 Gura dreptului va murmura6 înţelepciune şi limba lui va rosti judecată; 

31 legea Dumnezeului său în inima lui, şi paşii lui nu se vor poticni. 

32 Păcătosul îl pândeşte pe cel drept şi caută să-l omoare; 

33 dar Domnul pe acesta nu-l va lăsa în mâinile lui şi nicicum nu-l va osândi atunci când îl judecă. 
34 Aşteaptă-L pe Domnul şi păzeşte-l calea şi El te va înălța pentru ca tu să moşteneşti pământul; 
când vor fi stârpiți păcătoşii, tu vei vedea. 

35 Văzutu-l-am pe cel necredincios ridicat în slăvi7 şi înălțându-se pe sine ca cedrii Libanului; 

36 şi am trecut pe-acolo şi, iată, nu era; şi l-am căutat, dar locul său nu era de găsit. 

37 Păzeşte nerăutatea şi caută ce e drept, că omul de pace lasă urmaşi după el; 

38 dar nelegiuiţii vor fi nimiciţi deodată şi urmaşii necredincioşilor fi-vor stârpiţi. 

39 Dar mântuirea drepţilor e de la Domnul; El e ocrotitorul lor la vreme de necaz; 

40 şi Domnul le va ajuta şi El îi va izbăvi şi-i va scoate din mâna păcătoşilor şi-i va mântui, că ei au 
nădăjduit în El. 

PSALMUL 37 Un psalm al lui David; spre aducere aminte, asupra Sâmbetei. 1 

6 Verbul meletao înseamnă, de fapt, „a exersa”, „a practica”, „a declama un text”, adică a-l rosti 
continuu. 

7 Hyperypsoo = a înălța fără măsură, a exalta. 

863 

1 Doamne, nu cu mânia Ta să mă mustri, nici cu urgia Ta să mă certi. 

2 Că săgețile Tale s-au înfipt în mine? şi ai apăsat peste mine mâna Ta. 

3 Nu este vindecare în trupul meu de la faţa mâniei Tale, nu este pace în oasele mele de la faţa 
păcatelor mele. 

4 Că fărădelegile mele au covârşit capul meu, ca o sarcină grea mă apasă. 

5 Împuţitu-s-au şi au putrezit rănile mele de la faţa nebuniei mele; 

6 chinuitu-m-am şi m-am gârbovit peste măsură, toată ziua mâhnindu-mă umblam. 

7 Că şalele mele s-au umplut de ocări şi nu este vindecare în trupul meu. 

8 Necăjitu-m-am şi m-am smerit foarte, răcnit-am din suspinul inimii mele. 

9 Doamne, înaintea Ta este toată dorirea mea şi suspinul meu de la Tine nu s-a ascuns. 

10 Inima mi s-a tulburat, tăria m-a părăsit, iar lumina ochilor mei, nici aceasta nu este cu mine. 

1 Fer. Augustin: Dacă psalmistul plângea şi se tânguia într-o zi de Sâmbătă, care este ziua de 
odihnă, înseamnă că sufletul său era foarte tulburat. În acest sens trebuie citit şi textul: „Fericiţi cei 
ce plâng, că aceia se vor mângâia” (Mt 5, 4); cei ce-şi plâng păcatele sunt capabili de mântuire. 

2 Pornind de la premisa că „săgețile Domnului” nu sunt altceva decât cuvintele Sale înfipte în inima 
omului cu menirea de a o înflăcăra, Fericitul Augustin tâlcuieşte astfel: Cuvintele (săgețile) 
Domnului există în inima psalmistului, şi datorită lor îşi aminteşte el de Ziua Sâmbetei; dar pentru 
că, din pricina stării sale de păcat, Sâmbăta este doar o amintire, iar nu o trăire actuală, cuvintele 
Domnului nu mai provoacă înflăcărare, ci o suferinţă din cauza căreia „nu este vindecare în trupul 
meu” (v. urm.) 

11 Prietenii mei şi vecinii mei în preajma mea s-au apropiat şi au şezut, apropiații mei departe de 
mine au stat, 

12 şi peste măsură se sileau cei ce-mi căutau mie sufletul; cei ce căutau să-mi facă rău grăiau 
deşertăciuni şi vicleşuguri toată ziua cugetau. 

13 Eu însă ca un surd nu auzeam şi ca un mut ce nu-şi deschide gura; 

14 şi m-am făcut ca un om ce nu aude şi-n gura lui nu are vorbe de mustrare. 

15 Că eu în Tine, Doamne, am nădăjduit, Tu mă vei auzi, Doamne, Dumnezeul meu. 

16 Că am zis: - „Să nu se bucure cândva de mine vrăjmaşii mei”, şi când mi s-au clătinat picioarele, 


ei împotriva mea grăiau cu vorbe mari. 

17 Că eu sunt gata să cad sub lovituri şi durerea îmi este pururea-nainte. 

18 Că fărădelegea mea eu o voi vesti şi treaz voi sta asupra păcatului meu. 

19 Dar vrăjmaşii mei trăiesc şi s-au făcut mai tari decât mine şi s-au înmulțit cei ce mă urăsc pe 
nedrept; 

20 cei ce-mi răsplătesc cu rău pentru bine mă defăimau pentru că urmam binele. 

21 Nu mă părăsi, Doamne, Dumnezeul meu, nu Te-ndepărta de mine; 

22 ia aminte spre ajutorul meu, Doamne al mântuirii mele! 

PSALMUL 38 Pentru sfârşit: o cântare a lui David pentru Iditunl. 

1 Unii comentatori cred că Iditun denotă modul de a cânta un anume psalm (tonul, tonalitatea, 
inflexiunea vocii) şi că rudenia acestui cuvânt cu Iditun, cântăreţul levit rânduit de David (1 Par 25, 
1; 2 Par 5, 12) este incertă sau foarte Îndepărtată. 

1 Zis-am: „Păzi-voi căile mele, ca să nu păcătuiesc eu cu limba mea”; pusu-i-am gurii mele pază 
când păcătosul mi-a stat împotrivă, 

2 amuţit-am şi m-am smerit, şi chiar despre cele bune am tăcut 2 şi durerea mea s-a înnoit. 

3 Inima mea s-a înfierbântat în lăuntrul meu şi în cugetul meu foc se va aprinde. Cu limba mea 
grăit-am: „Doamne, fă-mă să-mi cunosc sfârşitul 

4 şi care este numărul zilelor mele, ca să ştiu ce-mi lipseşte”3. 

5 lată, Tu mi-ai făcut zilele ca pasul deo palmă şi ființa4 mea ca o nimica înaintea Ta. Da, toate sunt 
deşarte, fiece om care trăieşte; 

6 da, omul trece ca un chip în oglindă5, vai, în zadar se tulbură; adună comori şi nu ştie pentru cine 
le strânge. 

7 Şi acum, cine este tăria mea de a-ndura? Oare nu Domnul? Da, fiinţa mea e de la Tine. 

8 Izbăveşte-mă de toate fărădelegile mele; Tu m-ai făcut ocară celui fără minte. 

2 „Cel ce în vremea năvălirii ispitelor se abţine de la contemplaţia naturală şi stăruie numai în 
rugăciune, adunându-şi mintea din toate şi concentrând-o în ea însăşi şi în Dumnezeu, omoară 
puterea deprinderii naturale a sufletului de a lucra răul prin simţuri” (Sf. Maxim Mărturisitorul). 

3= ca să ştiu cât sunt eu de plăpând şi trecător. 

4 Hypostasis = „fiinţă”, fiinţare, substanţă. 

5 Substantivul eikon înseamnă „chip”, „figură”, „imagine”, „portret”, „tablou”, dar şi „fantomă”, 
„nălucă”, „imagine a spiritului”, „imagine reflectată în oglindă”. Echivalenţa e impusă de context. 

9 Amuţit-am şi nu mi-am deschis gura, Că Tu eşti Cel ce m-ai făcut. 

10 Îndepărtează de mine biciuirile Tale; sfârşitu-m-am de puternicia mâinii Tale. 

11 Cu mustrări pentru nelegiuiri Tu l-ai certat pe om şi viaţa i-ai subţiat-o ca pe o pânză de 
păianjen; da, în zadar se tulbură tot omul. 

12 Ascultă-mi, Doamne, rugăciunea şi ia aminte la cererea mea, lacrimile mele nu le trece sub 
tăcere, că străin sunt eu la Tine, străin ca toţi părinții mei. 

13 Cruţă-mă, ca să răsuflu înainte de a mă duce şi de a nu mai fi. 

PSALMUL 39 Pentru sfârşit: un psalm al lui David. 

1 L-am aşteptat, pe Domnul L-am aşteptat, şi El a luat aminte la mine şi mi-a auzit rugăciunea 

2 şi m-a scos din groapa ticăloşiei şi din tina noroiului; şi pe piatră mi-a pus picioarele şi paşii mi 1- 
a îndreptat; 

3 şi-n gura mea a pus cântare nouă, cântare Dumnezeului nostru; mulţi vor vedea şi se vor teme şi 
vor nădăjdui în Domnul. 

4 Fericit bărbatul a cărui nădejde este numele Domnului şi n-a privit la deşertăciuni şi la bâiguieli 
mincinoase]. 

1 Sau: „frenezii mincinoase”; „deliruri mincinoase”, „pseudoinspiraţii”. E vorba de acele stări de 
spirit şi manifestări pe care în antichitate le aveau cei ce se credeau posedaţi de duhul oracular al 
unor zei şi, mai nou, cei ce pretind că sunt posedaţi de Duhul Sfânt şi, simulând glosolalia (vorbirea 
în limbi), îngaimă vorbe fără înţeles. 

5 Doamne, Dumnezeul meu, multe sunt minunile pe care le-ai făcut şi-n gândurile Tale nu-i nimeni 
asemenea ie. Vestit-am şi am grăit: ele fără de număr s-au înmulțit. 

6 Jertfă şi prinos n-ai voit, dar mi-ai întocmit un trup2; arderi-de-tot şi jertfă pentru păcat n-ai cerut; 

7 atunci am zis: „lată, vin!, scris este despre mine în sulul cărţii - 

8 ca să fac voia Ta, Dumnezeul meu; dar şi legea Ta am vrut-o în lăuntrul inimii mele3”. 

9 Dreptate am binevestit în adunare mare; iată, buzele mele nu le voi opri; Doamne, Tu o ştii. 

10 Dreptatea Ta n-am ascuns-o în inima mea, adevărul Tău şi mărturia Ta le-am grăit; mila Ta şi 
adevărul Tău nu le-am ascuns de adunarea mare. 

11 Dar Tu, Doamne, să nu-Ţi îndepărtezi îndurările Tale de la mine, mila Ta şi adevărul Tău 
pururea să mă sprijinească. 

12 Fiindcă rele nenumărate m-au împresurat; fărădelegile mele m-au ajuns şi n-am fost în stare să 
văd; înmulțitu-s-au mai mult decât perii capului meu, şi inima m-a părăsit. 

13 Binevoieşte, Doamne, să mă izbăveşti, Doamne, spre ajutorul meu ia aminte. 

14 Ruşinaţi şi înfruntaţi deodată să fie cei ce sufletul meu îl caută ca să-l piardă. Întoarcă-se înapoi 
ŞI să se ruşineze cei ce-mi doresc mie răul; 

15 să-şi poarte de-ndată ruşinarea cei ce-mi zic: „Bine-ţi fac!, bine-ţi fac!” 

2 Profeţie mesianică (aici şi în următoarele două versete), pe care Pavel o foloseşte în Evr 10, 5-9. 

3 Literal: „în mijlocul măruntaielor mele”. 

16 Toţi cei ce Te caută pe Tine, Doamne, să se bucure şi să se veselească, iar cei ce iubesc 
mântuirea Ta să zică de-a pururi: „Mărit să fie Domnul!” 

17 Iar eu sărac sunt şi sărman; Domnul se va îngriji de mine. Tu eşti ajutorul meu şi apărătorul meu; 
Dumnezeul meu, nu Te lăsa aşteptat! 

PSALMUL 40 Pentru sfârşit: un psalm al lui David. 

1 Fericit cel ce se gândeşte la sărac şi la sărman; în ziua cea rea, Domnul îl va izbăvi2. 

2 Domnul să-l păzească şi să-l ţină în viaţă şi să-l fericească pe pământ şi să nu-l dea în mâinile 
vrăjmaşilor lui. 

3 Domnul să-l ajute în patul durerii sale; în aşternutul bolii lui, Tu i-ai întors lâncezeala spre bine. 

4 Eu am zis: „Doamne, miluieşte-mă, vindecă sufletul meu, că Ți-am greşit Ție”. 

5 Vrăjmaşii mei m-au vorbit de rău: „Când va muri el? iar numele lui când va pieri?” 

6 Venea cineva să mă vadă, grăia deşertăciuni, inima lui îşi aduna sieşi fărădelege, ieşea afară şi 
tuna împotriva mea. 

7 Toţi vrăjmaşii mei laolaltă şopteau împotrivă-mi, împotriva mea puneau la cale rele; 

1 Rugăciune personală, mai ales pe patul de suferinţă. 

2 Nu se poate ca iubirea faţă de sărman să rămână nerăsplătită. Aşadar, dacă cineva îşi dăruieşte 
toate bunurile, sau numai o parte din ele, cel ce are de câştigat e sufletul său (Sf. Chiril al 
Alexandriei). 

8 cuvânt nelegiuit au pus împotrivă-mi: „Cel ce doarme, oare se va mai scula?” 

9 Fiindcă chiar omul păcii mele, cel în care îmi puneam nădejdea, cel ce a mâncat din pâinea mea, 
chiar el şi-a ridicat călcâiul împotrivă-mi3. 

10 Dar Tu, Doamne, miluieşte-mă şi ridică-mă, iar eu le voi răsplăti. 

11 Prin aceasta am cunoscut că Tu m-ai vrut, că nu se va bucura de mine vrăjmaşul meu. 

12 De dragul nerăutăţii mele m-ai ajutat şi pentru totdeauna m-ai aşezat înaintea feţei Tale. 

13 Binecuvântat este Domnul, Dumnezeul lui Israel, din veac şi până-n veac. Amin! Amin! 

PSALMUL 41 Pentru sfârşit: fiilor lui Core, spre învăţătură. 

1 În ce chip tânjeşte? cerbul după izvoarele apelor, aşa tânjeşte sufletul meu după Tine, 
Dumnezeule. 

2 Însetat-a sufletul meu de Dumnezeu cel tare3, cel viu; când oare voi veni şi mă voi înfățișa 
înaintea lui Dumnezeu? 

3 Pâine mi-au fost lacrimile, ziua şi noaptea, în timp ce zilnic mi se spunea: „Unde este Dumnezeul 
tău?” 

3 Fericitul Augustin vede în acest verset o prefigurare a trădării lui Iuda. 


1 Vezi istoria lui Core în Nm 16; fiii săi n-au murit odată cu el: Nm 26, 11. Sub regele David, 
urmaşii lui Core deveniseră cântăreţi. 

2 Epipotheo înseamnă mai mult decât, simplu, „a dori”: „a dori peste măsură”, „a suspina după”, „a 
tânji”. 

3 Expresia „cel tare” se află numai în Codex Alexandrinus; este motivul pentru care ea nu poate fi 
citită în toate ediţiile. 

4 De acestea mi-am adus aminte, şi sufletul mi l-am revărsat pe mine 3, căci voi merge la locul 
cortului celui minunat, chiar la casa lui Dumnezeu, în glas de bucurie şi laudă, al sunetului de 
sărbătoare. 

5 De ce eşti mâhnit, suflete al meu, şi de ce-n adâncul meu mă tulburi? Nădăjduieşte în Dumnezeu, 
căci Lui mă voi mărturisi, mântuirea feței mele e Dumnezeul meu. 

6 Sufletul mi s-a tulburat înlăuntrul meu; pentru aceasta îmi voi aduce aminte de Tine din ţinutul 
Iordanului şi al Ermonului, de la muntele cel mic. 

7 Adânc pe adânc se cheamă în vuietul cascadelor Tale; toate talazele şi valurile Tale au trecut peste 
mine6. 

8 Ziua porunci-va Domnul mila Sa; noaptea, cântarea Lui va fi cu mine, rugăciune către Dumnezeul 
vieţii mele. 

9 Îi voi zice lui Dumnezeu: „Tu eşti ocrotitorul meu: de ce m-ai uitat? De ce umblu eu mâhnit când 
mă necăjeşte vrăjmaşul? 

10 Când oasele mi se zdrobeau, duşmanii mei rosteau ocări asupră-mi, da, când zilnic îmi spuneau: 
„Unde-i Dumnezeul tău?” 

11 De ce eşti mâhnit, suflete al meu, şi de ce-n adâncul meu mă tulburi? Pune-ţi 

4 În sensul: mi-am descărcat inima; m-am uşurat. 

5 „faţă” = persoană. 

6 Grandioasă, superbă imagine-simbol atuturor relelor ce s-au abătut asupra psalmistului. 
Încercările la care Dumnezeu îl supune pe om îl ajută pe acesta să-şi cunoască propriile profunzimi. 
Mai mult, aşa cum într-o cascadă apa de deasupra pragului se prăvăleşte în străfundul celei de Jos, 
sfredelind-o şi răscolind-o, tot astfel, prin suferinţă, adâncurile lui Dumnezeu se năpustesc în acelea 
ale omului, ajutându-l să I le cunoască şi să şi le cunoască. 

nădejdea în Dumnezeu, că Lui mă voi mărturisi; Dumnezeul meu e mântuirea feţei mele. 

42 

PSALMUL 42 Un psalm al lui David; fără titlu la Evrei. 

1 Judecă-mă, Dumnezeule, şi fă-i pricinii mele judecată împotriva neamului lipsit de sfinţenie, 
izbăveşte-mă de omul nedrept şi viclean. 

2 Că Tu eşti, Dumnezeule, tăria mea; de ce Te-ai lepădat de mine? de ce umblu eu mâhnit când mă 
necăjeşte vrăjmaşul meu? 

3 Trimite-Ţi Tu lumina şi adevărul; acestea m-au călăuzit şi m-au adus la muntele Tău cel sfânt şi la 
locaşurile Tale. 

4 Şi voi intra la jertfelnicul lui Dumnezeu, la Dumnezeu, Care-i dă tinereții mele veselie. Întru 
alăută Te voi lăuda, Dumnezeule, Dumnezeul meu. 

5 De ce eşti mâhnit, suflete al meu, şi de ce-n adâncul meu mă tulburi? Pune-ţi nădejdea în 
Dumnezeu, că Lui mă voi mărturisi; Dumnezeul meu e mântuirea feţei mele. 

PSALMUL 43 Pentru sfârşit: fiilor lui Core, spre învăţătură. 

1 Dumnezeule, cu urechile noastre am auzit, părinţii noştri ne-au povestit lucrul pe care Tu l-ai 
făcut în zilele lor, în zilele cele de demult. 

2 Mâna Ta a nimicit neamuri şi-n locul lor pe ei i-ai răsădit; Tu ai hărţuitl popoare, iar pe ei i-ai 
adus la liman?. 

3 Că nu cu sabia lor au moştenit ei ţara şi nu braţul lor i-a izbăvit, ci dreapta Ta şi braţul Tău şi 
luminarea feţei Tale, căci Tu ai binevoit întru ei. 

4 Tu Însuţi eşti Împăratul meu şi Dumnezeul meu, Cel ce porunceşti mântuirea lui Iacob: 

5 Prin Tine-i vom străpunge pe vrăjmaşii noştri şi prin numele Tău îi vom nimici pe cei ce se ridică 
împotriva noastră. 


6 Pentru că nu în arcul meu îmi voi pune nădejdea şi nu sabia mea mă va mântui; 

7 că Tu ne-ai izbăvit de cei ce ne supără şi pe cei ce ne urăsc i-ai ruşinat3. 

8 Întru Dumnezeu ne vom lăuda noi toată ziua şi întru numele Tău ne vom mărturisi în veac. 

9 Acum însă Te-ai lepădat de noi şi ne-ai ruşinat şi nu vei ieşi, Dumnezeule3, cu oştirile noastre; 

10 făcutu-ne-ai să dăm înapoi din faţa duşmanilor noştri şi cei ce ne urăsc ne-au prădat în folosul 
lor. 

Ikakoo = „a maltrata”, „a pune în pericol”, „a hărțui”. 

2 Sensul exact al verbului ekbaino = „a ieşi” (dintr-o corabie), „a debarca”. 

3 Sf. Maxim Mărturisitorul: Din suflet să iubim pe orice om, dar să nu ne punem nădejdea în nici 
unul dintre oameni. Căci câtă vreme ne susține Domnul, toți prietenii ne înconjoară, iar vrăjmaşii 
noştri sunt fără putere. Când însă ne părăseşte Domnul, atunci ne părăsesc şi prietenii cu toţii; şi 
împreună cu toţi vrăjmaşii dobândesc putere împotriva noastră. Dar şi cel ce îndrăzneşte bizuindu- 
se pe sine, va cădea în cădere jalnică. 

4 Cuvântul „Dumnezeule” se află numai în Codex Alexandrinus. Lipseşte din Versiunea Ebraică. 

11 Datu-ne-ai ca pe o turmă la tăiere şi printre neamuri ne-ai risipit; 

12 Tu Ţi-ai vândut poporul pe preţ de nimic şi nici un câştig n-a ieşit din vinderea noastră. 

13 Ocară ne-ai făcut vecinilor noştri, batjocură şi râs celor dimprejurul nostru; 

14 de pomină ne-ai făcut între neamuri, clătinare din cap între popoare. 

15 Ocara mea îmi stă înainte cât e ziua de lungă şi ruşinea obrazului meu m-a acoperit, 

16 dinspre glasul celui ce ocărăşte şi cleveteşte, dinspre faţa dușmanului şi a prigonitorului. 

17 Acestea toate au venit peste noi, dar noi nu Te-am uitat şi nici n-am făcut nedreptate în 
legământul Tău, 

18 inima noastră nu s-a dat înapoi, paşii noştri nu s-au abătut de la calea Ta. 

19 Că ne-ai umilit la loc de durere şi umbra morţii ne-a acoperit. 

20 Dac-am fi uitat noi numele Dumnezeului nostru şi ne-am fi întins mâinile spre dumnezeu străin, 
21 oare nu Dumnezeu va cerceta acestea?: Căci El e Cel ce ştie ascunzişurile inimii. 

22 De dragul Tău suntem noi ucişi toată ziua, socotiți suntem ca nişte oi de-njunghiere. 

23 Deşteaptă-Te, Doamne, de ce dormi? Scoală-Te şi nu Te lepăda de noi pân” la sfârşit. 

24 De ce-Ţi întorci faţa? Uiţi Tu oare de sărăcia şi de necazul nostru? 

25 Că sufletul ni s-a plecat în ţărână, pântecele ni s-a lipit de pământ. 

26 Scoală-Te, Doamne, ajută-ne nouă, şi de dragul numelui Tău izbăveşte-ne! 

PSALMUL 44 Pentru sfârşit: un psalm al lui David; privitor la [stihurile] ce se cântă cu schimbul, 
spre învăţătură fiilor lui Core; cântare pentru Cel-lubit.2 

1 Cuvânt bun revărsat-a3 dintr-însa inima mea, stihurile4 mele i le spun eu Împăratului, limba mea 
e pană de scriitor ce scrie-n grabă. 

2 Plăcut eşti Tu în frumuseţe mai mult decât fiii oamenilor, har se revarsă pe buzele Tale, de aceea 
Dumnezeu Te-a binecuvântat în veac. 

3 Încinge-Te cu sabia peste coapsă, Puternice, în strălucirea şi frumuseţea Ta. 

4 Încordează-Ţi arcul, propăşeşte şi domneşte de dragul adevărului, blândeţii şi dreptăţii, şi dreapta 
Ta călăuză minunată Îţi va fi. 

5 Ascuţite sunt săgețile Tale, Puternice, popoare sub Tine vor cădea -, ascuţite în inimile celor ce-L 
duşmănesc pe Împărat. 

1 E vorba de cântarea alternativă (antifonică) a versurilor. Prin comparaţie cu Textul Ebraic 
(eliptic), s-a emis şi ipoteza că e vorba de iudeii care-şi schimbă atitudinea faţă de Lege, devenind 
apostaţi. Contextul însă obligă la prima interpretare. 

2 Prin „Cel-lubit” trebuie să-L înţelegem pe lisus Hristos, Fiul Cel Iubit al Tatălui (Mt 3, 17) 
(Cassiodor). De altfel, atât Sfinţii Părinţi cât şi Părinţii filocalici i-au atribuit întregului psalm o 
dimensiune mesianică, fapt pentru care textul impune şi majusculările de rigoare. Liturghia 
bizantină şi cea romană l-au inclus de timpuriu în cult, versetele lui fiind citate în marile sărbători 
ale Mântuitorului Hristos şi ale Maicii Domnului. 

3 Poemul e pus în gura unei prințese străine care devine soția regelui şi ale cărei cuvinte se revarsă 
din preaplinul inimii. 


4 Literal: „operele”. 

6 Scaunul Tău, Dumnezeule, este în veacul veacului, toiag de dreptate e toiagul împărăției Tale5. 

7 Tubit-ai dreptatea şi-ai urât fărădelegea; de aceea Te-a uns pe Tine Dumnezeu, Dumnezeul Tău, cu 
untdelemnul bucuriei mai mult decât pe fârtaţii Tăi6. 

8 Smirnă şi balsam şi aloe mireasma şi-o răspândesc din veşmintele Tale; din palate de fildeş Te 
înveselesc ele, fiice de împărați, întru cinstea Ta. 

9 Stătut-a împărăteasa de-a dreapta Ta, în haină ţesută cu aur şi-n ape lucioase învârstată”. 

10 Ascultă, fiică, şi vezi şi pleacă-ţi urechea şi uită poporul tău şi casa părintelui tău, 

11 că Împăratul îţi va dori frumuseţea, că El este Domnul tău. 

12 Lui I se vor închina cu daruri fiicele Tirului, feţei Tale i se vor ruga bogaţii poporului. 

13 Slava fiicei Împăratului e toată înlăuntru, îmbrăcată-n ţesături de aur şi-n ape lucioase învârstată. 

14 Fecioarele ce-i urmează vor fi aduse Împăratului, Ţie îţi vor fi aduse cele ce-i sunt aproape; 

15 în veselie şi bucurie vor fi aduse, aduse vor fi la templul Împăratului. 

16 Copii ţi se nasc în locul părinților tăi; pe ei îi vei pune mai-mari peste-ntregul pământ. 

5 Text pe care Pavel îl va raporta la lisus Hristos (Evr 1, 8). „toiag” = sceptru. 

6 „Hristos nu a fost uns de semeni cu untdelemn sau cu ungere materială; Însuşi Dumnezeu, făcând 
din El mântuitor al lumii întregi, L-a uns cu Duhul Sfânt, aşa cum ne spune Sf. Petru” (în Faptele 
Apostolilor 10, 38) (Sf. Chiril al Ierusalimului). 

7 Mai exact: înfrumuseţată cu diferite culori. 

17 Ei îţi vor pomeni numele întru tot neamul şi neamul, de aceea te vor lăuda popoarele în veac şi în 
veacul veacului. 

PSALMUL 45 Pentru sfârşit: fiilor lui Core, asupra celor ascunsel; Psalm. 

1 Dumnezeul nostru este scăpare şi putere, ajutor în necazurile cele ce cu putere se abat asupra 
noastră. 

2 De aceea nu ne vom teme când pământul se va cutremura, nici când munţii se vor muta în inima 
mărilor. 

3 Apele lor au vuit şi s-au tulburat, de tăria Lui munţii s-au cutremurat. 

4 Avânturile? râului înveselesc cetatea lui Dumnezeu; Cel-Preaînalt Şi-a sfinţit locaşul. 

5 Dumnezeu e-n mijlocul ei, ea nu se va clătina, Dumnezeu o va ajuta dis-de-dimineaţă. 

6 Neamuri s-au tulburat, împărăţii s-au încovoiat, Cel-Preaînalt Şi-a ridicat glasul, pământul s-a 
cutremurat. 

7 Domnul puterilor e cu noi, El e ocrotitorul nostru, Dumnezeul lui Iacob. 

8 Veniţi şi vedeți faptele Domnului3, minunile pe care le-a pus El pe pământ 

9 punând capăt războaielor pân” la marginile pământului; El va sfărâma arcul 

1 Cassiodor interpretează „cele ascunse” ca referindu-se la „taina cea din veac ascunsă” a venirii lui 
Hristos în lume. 

2 „Avânturile”: asalturile, elanurile, năpustirile. Ed. Şerban: „pornirile”. 

3 În Codex Alexandrinus: „faptele lui Dumnezeu”. 

şi va frânge arma, iar scuturile în foc le va arde. 

10 Luaţi-vă răgaz şi cunoaşteţi că Eu sunt Dumnezeu4; întru neamuri Mă voi slăvi, slăvit voi fi pe 
pământ. 

11 Domnul puterilor e cu noi, El e ocrotitorul nostru, Dumnezeul lui Iacob. 

PSALMUL 46 Pentru sfârşit: un psalm pentru fiii lui Core. 

1 Bateţi din palme 1 1, voi, toate neamurile, strigaţi? lui Dumnezeu cu glas de bucurie, 

2 că Domnul Cel-Preaînalt e înfricoşător, Împărat mare peste tot pământul. 

3 El ne-a supus nouă popoare şi neamuri sub picioarele noastre. 

4 El ne-a ales pe noi pentru moştenirea Sa3, frumuseţea lui Iacob pe care l-a iubit. 

5 Suitu-s-a Dumnezeu întru strigare, Domnul în glas de trâmbiţă. 

6 Cântaţi Dumnezeului nostru, cântaţi-I, cântaţi Împăratului nostru, cântaţi-I, 

7 că Împărat a tot pământul e Dumnezeu, cântaţi cu înţelegere4. 


4 Adică: Faceţi o pauză în lucrul vostru obişnuit, în preocupările voastre curente; cunoaşterea lui 
Dumnezeu nu se dobândeşte în grabă, între alte două treburi; ea cere o anumită aşezare a minţii. 

1 Bătaia din palme, ritmică, făcea parte din ritualul iudaic al marilor celebrări religioase. 

2 Alalazo = a scoate strigăte de luptă în faţa inamicului; a scoate strigăte de bucurie în caz de 
victorie. În ceremoniile religioase iudaice strigătele de bucurie însoțeau bătaia din palme. 

3 Literal: „El ne-a ales nouă moştenirea Sa”. 

4 Slăvirea lui Dumnezeu nu trebuie să fie sau să rămână un simplu act ritual; ea trebuie să aibă un 
conţinut, un înţeles la care să participe atât inima cât şi mintea. 

8 Dumnezeu s-a împărăţitS peste neamuri, Dumnezeu şade pe tronul Său cel sfânt. 

9 Mai-marii popoarelor s-au adunat laolaltă cu Dumnezeul lui Avraam, că foarte s-au înălțat 
puternicii lui Dumnezeu pe pământ. 

47 

PSALMUL 47 Psalm, cântare pentru fiii lui Core; pentru cea de a doua zi a săptămânii. 

1 Mare este Domnul şi lăudat foarte în cetatea Dumnezeului nostru, în muntele Său cel sfânt, 

2 întru bucuria bine înrădăcinată a întregului pământ. Munţii Sionului pe clinurile de miază-noapte, 
cetatea Împăratului celui mare. 

3 Dumnezeu în turnurile ei Se cunoaşte, atunci când o apără. 

4 lată, regii pământului2 s-au adunat, venit-au toţi împreună. 

5 Dac-au văzut-o astfel, s-au mirat, s-au tulburat, s-au zdruncinat, 

6 cutremur i-a cuprins; erau în chinuri, ca acelea ale femeii care naşte. 

7 Prin vânt năprasnic vei sfărâma Tu corăbiile Tarsului. 

5 „S-a împărăţit” = a devenit Împărat; Şi-a aşezat tron de domnie. 

1 În ziua a doua a săptămânii (a creaţiei) notează Fericitul Augustin dumnezeu a făcut tăria pe care 
a numit-o cer şi care avea să fie populată de mulțimea astrelor (firmamentul). Noi ne gândim la 
cerul duhovnicesc populat cu sfinții şi drepţii care alcătuiesc Biserica triumfătoare a lui lisus 
Hristos. 

2 „pământului”, în Codex Alexandrinus. 

8 Precum am auzit, aşa am şi văzut în cetatea Domnului puterilor, în cetatea Dumnezeului nostru; 
Dumnezeu a întemeiat-o pentru vecie. 

9 Gândit-am, Dumnezeule, la mila Ta în mijlocul locaşului3 Tău. 

10 După numele Tău, Dumnezeule, aşa e şi lauda Ta peste marginile pământului; dreapta Ta e plină 
de dreptate. 

11 Să se veselească muntele Sionului, fiicele Iudeii să se bucure de dragul judecăților Tale, 
Doamne. 

12 Înconjuraţi Sionul şi-l cuprindeţi, spuneţi-i povestea în turnurile lui. 

13 Puneţi-vă inimile în puterea lui şi socotiţi-i turnurile, ca să puteţi povesti neamului de după voi. 
14 Că Acesta este Dumnezeu, Dumnezeul nostru, în veac şi în veacul veacului4; El ne va păstori pe 
noi în veci. 

3 În unele manuscrise greceşti s-a strecurat o eroare de lecţiune sau de transcriere: în loc de naos = 
„templu”, „locaş divin” s-a citit laos = „popor”. E motivul pentru care în vechile ediții româneşti 
(1688-1914) întâlnim: „în mijlocul norodului (poporului) Tău”. Corect e textul din Ediţia Rahlfs. 

4 Sf. Grigorie de Nyssa: Veşnicia este una singură, atât cea de dinainte de facerea lumii, cât şi cea 
de după sfârşitul acesteia. Veşnicul Dumnezeu este şi El unul singur. Noi, însă, vorbind despre 
veşnicie şi Dumnezeu, deseori riscăm să greşim; aceasta, nu din cauză că Dumnezeu, în propria Sa 
existenţă, lasă în urmă-l vreun interval sau trece din nou către ceva ce l-ar sta înainte, ci din pricină 
că intelectul nostru nu e în stare să perceapă lucrurile decât în limitele propriei noastre naturi; aşa se 
face că gândim şi exprimăm eternitatea prin categoriile trecutului şi viitorului. Dar psalmistul mai 
spune: „Dumnezeu este Împăratul nostru de dinainte de veac” (Ps 73, 12). 

PSALMUL 48 Pentru sfârşit: un psalm pentru fiii lui Core. 

1 Auziţi acestea, voi, toate neamurile, ascultați, voi, toţi cei ce locuiţi în lume, 

2 voi, deopotrivă, pământenii şi fiii oamenilor, bogaţi şi săraci laolaltă. 

3 Gura mea va grăi înţelepciune şi cugetul inimii mele, pricepere; 


4 urechea mi-o voi pleca spre parabolă2, ghicitoarea3 mi-o voi dezvălui în cânt de psaltire4. 

5 De ce să mă tem în ziua cea rea? Nelegiuirea călcâiului meu îmi va da târcoale. 

6 Sunt unii care se încred în puterea lor şi cu mulţimea bogăției lor se laudă. 

7 Un frate nu poate mântui; va putea oare un om să mântuiască5? el nu-i va 

1 În dimensiunea lui profetică, acest psalm este glasul Fiului lui Dumnezeu; El i se adresează 
creaturii întregi, ca unul ce nu părtineşte pe cineva într-un sens sau altul (Cassiodor). 

2 Dumnezeu ne vorbeşte în limitele putinţei noastre de a înţelege. E motivul pentru care lisus va 
vorbi în parabole. Iar Pavel va spune: „Acum (în acest stadiu al existenţei, n.n.) vedem prin oglindă, 
ca-n ghicitură; dar atunci (în stadiul absolut al existenţei, n.n.), faţă către faţă. Acum cunosc în 
parte; atunci însă deplin voi cunoaşte” (1 Co 13, 12). 

3 „ghicitoarea” traduce termenul problema = „enigmă”, „ghicitoare”, „problemă”, cuvânt foarte 
apropiat ca sens de ainigma (citeşte enigma), folosit de Pavel în 1 Co 13, 12 şi tradus prin 
„ghicitură” (vezi nota precedentă). 

4 Rostirile profetice erau la evrei însoţite, cel mai adesea, de muzică (vezi 1 Rg 10, 5; 4 Rg 3, 15). 
Nu astfel se întâmpla cu rostirile menite să înveţe. 

5 Sf. Atanasie cel Mare: Dacă Hristos ar fi fost o simplă creatură şi s-ar fi făcut om, omul ar fi 
rămas ceea ce este, iar nu împreunat cu Dumnezeu; ca atare, El n-ar mai fi avut puterea de a ierta 
păcatele şi de a mântui; un simplu om nu are capacitatea de a mântui un alt om. 

da lui Dumnezeu preţ de răscumpărare pentru sine 

8 şi nici preţul mântuirii sufletului său, 

9 cu toate că s-a ostenit în veac şi viu va fi până-ntru sfârşit. Căci El nu va vedea stricăciune atunci 
când îi va vedea pe cei înţelepţi murind. 

10 Cel nebun şi cel nepriceput vor sfârşi împreună şi bogăţia lor o vor lăsa pentru alţii; 

11 mormintele lor vor fi casele lor de-a pururi, locuinţele lor din neam în neam, cu toate că ei cu 
numele lor şi-au numit pământurile. 

12 Şi omul, în cinste fiind, n-a înţeles: li s-a alăturat dobitoacelor celor fără minte, şi asemenea lor 
s-a făcut6. 

13 Această cale a lor le este piatră de poticnire7, dar după aceea vor fi mulţumiţi cu spusele lor. 

14 Ca nişte oi sunt aşezaţi în iad, pe ei moartea îi va păstori; şi drepţii vor avea stăpânire peste ei 
dimineaţa, iar ajutorul lor în iad se va învechi; izgoniți din slava lor au fost. 

15 Dar sufletul meu îl va mântui Dumnezeu din mâna iadului atunci când mă va lua. 

16 Nu te teme când omul se îmbogăţeşte, nici când sporeşte slava casei lui. 

17 Că atunci când moare nu ia cu sine nimic, şi nici slava lui se va cobori după 

6 Sf. Maxim Mărturisitorul: Prin păcat, omul s-a îmbolnăvit de necunoştinţa cauzei sale, 
agonisindu-şi cunoştinţa compusă şi pierzătoare, născătoare de patimă. Pierzând cunoaşterea celor 
inteligibile, el a rămas cu aceea a celor sensibile, lucrând, căutând şi voind aceleaşi lucruri ca şi 
dobitoacele, în tot chipul; ba le-a şi întrecut în iraționalitate, mutând raţiunea cea după fire în ceea 
ce e împotriva firii. (Despre aceasta vezi în Rm 1, 22-32). 

7 Paradoxul: drumul devine piedică. 

18 Că sufletul său, binecuvântat în timpul vieţii lui, care te va lăuda când îi faci bine - 

19 intra-va în şirul părinţilor săi care-n veac nu vor vedea lumină. 

20 Omul, în cinste fiind, n-a înţeles: li s-a alăturat dobitoacelor celor fără minte, şi asemenea lor s-a 
făcut. 

PSALMUL 49 Un psalm al lui Asafl. 

1 Dumnezeul dumnezeilor, Domnul a vorbit şi a chemat pământul de la răsăritul soarelui până la 
apus. 

2 Din Sion e bunăcuviinţa frumuseţii Sale. Dumnezeu întru arătare va veni?, 

3 Dumnezeul nostru, şi nu va păstra tăcere. Foc înaintea Lui va arde şi vifor mare fi-va împrejuru-l. 
4 Chema-va cerul de sus şi pământul ca să-l judece pe poporul Său. 

5 Adunați la El pe cuvioşii Săi, pe cei ce I-au întărit legământul deasupra jertfelor. 

1 Asaf a fost unul dintre cei patru mai-mari ai cântăreților, rânduiți de David să-l psalmodieze 
Domnului prin instrumente muzicale (1 Par 6, 39). Cassiodor notează că el nu trebuie privit ca autor 


al psalmului, ci doar ca un muzicant de seamă şi ca un exponent al credincioşilor faţă de casa lui 
Dumnezeu. Lui i-au fost atribuiţi psalmii 72-82. În general se admite că David a folosit procedeul 
literar de a pune în gura altuia un anume gând (ex.: Eminescu, „Rugăciunea unui dac”). 

2 Vestire limpede a întrupării lui Dumnezeu prin lisus Hristos. Altă traducere: „Dumnezeu va 
deveni vizibil”. Textul Masoretic: „Dumnezeul nostru va veni”; „Dumnezeul nostru vine”; „Să vină 
El, Dumnezeul nostru”. 

6 Şi cerurile vor vesti dreptatea Lui, că judecător este Dumnezeu. 

7 „Ascultă, popor al Meu, şi-ţi voi grăi ţie, Israele, şi voi aduce mărturie împotriva ta3; Eu sunt 
Dumnezeu, Dumnezeul tău. 

8 Nu pentru jertfele tale te voi mustra, nu: arderile-tale-de-tot sunt pururea înaintea Mea. 

9 Nu voi primi viței din casa ta şi nici ţapi din turmele tale, 

10 că ale Mele sunt toate fiarele câmpului, dobitoacele din munţi şi boii; 

11 Eu cunosc toate păsările cerului, iar frumuseţea ţarinii cu Mine este. 

12 Dacă flămânzesc, nu ţie îţi voi spune, că a Mea este lumea şi plinirea ei. 

13 Oare carne de taur voi mânca, sau voi bea Eu sânge de ţapi? 

14 Jertfeşte-l lui Dumnezeu jertfă de laudă şi plineşte-I Celui-Preaînalt făgăduinţele tale. 

15 şi-n ziua necazului tău cheamă-Mă pe Mine şi Eu te voi izbăvi, iar tu Mă vei preamări”. 

16 Dar păcătosului i-a zis Dumnezeu: „De ce povesteşti tu dreptățile Mele şi legământul Meu îl iei 
în gura ta? 

17 Tu ai urât învăţătura, iar cuvintele Mele le-ai aruncat înapoia ta. 

18 Dacă vedeai un hoţ, alergai împreună cu el, iar cu cel desfrânat îți puneai şi tu partea ta. 

19 Gura ta prisosea în răutate şi limba ta vicleşuguri împletea. 

20 Şezând, tu cleveteai împotriva fratelui tău şi împotriva fiului maicii tale puneai piatră de 
poticnire. Pe acestea le-ai făcut, iar Eu am tăcut; 

3 Diamartyreo (diamartyromai) = „a fi martor împotriva cuiva”, „a învinui”, „a acuza”. 

21 tu ai gândit fărădelege, că adică Eu voi fi asemenea ţie. Dar Eu te voi mustra, şi păcatele tale ţi le 
voi pune-n faţă. 

22 Înţelegeţi dar aceste lucruri, voi, cei ce-L uitaţi pe Dumnezeu, ca nu cumva El să vă răpească şi 
să nu fie nimeni să vă scape. 

23 O jertfă de laudă Mă va preamări şi acolo e calea în care-i voi arăta mântuirea lui Dumnezeu”. 

PSALMUL 50 Pentru sfârşit: un psalm al lui David; când a venit la el profetul Natan ca să-l mustre 
pentru vremea când el intrase la Batşeba, femeia lui Uriel. 

1 Miluieşte-mă, Dumnezeule, după mare mila Ta şi după mulţimea îndurărilor Tale şterge 
fărădelegea mea. 

2 Spală-mă-ntru totul? de fărădelegea 

1 Săvârşind adulter cu femeia oşteanului Urie şi apoi uneltind moartea acestuia în război, regele 
David şi-a încărcat sufletul cu două păcate foarte grele, pentru care Dumnezeu l-a mustrat prin 
profetul Natan (vezi toată istoria în 2 Rg 11, 2-17). Fructul literar al acestei nefericite întâmplări a 
fost Psalmul 50, ca expresie a pocăinţei pentru o vină recunoscută. Fericitul Augustin notează că nu 
David cel din păcat trebuie să fie modelul creştinului, ci David cel ce se căieşte de păcat. De căzut, 
poate cădea oricine; important e să se ridice. Psalmul 50, ca rugăciune personală de căinţă şi 
umilință, este cel mai cunoscut, mai popular şi mai practicat din cei 150, nu numai în mânăstiri, ci şi 
în rândul credincioşilor obişnuiţi; cei mai mulți îl ştiu pe-de-rost. Textul a cunoscut atâtea şlefuiri 
de-a lungul secolelor, încât diortosirea sa nu poate fi decât minimă. 

2 Sintagma epi pleion înseamnă „mult peste număr”, „mult peste măsură”; în ultimă instanţă: întru 
totul, exhaustiv. Vechea limbă română l-a tradus prin „mai vârtos”, expresie care nu acoperă sensul 
şi care astăzi este uzată. Textul grecesc realizează şi efectul sonor al unei aliterații: epi pleion 
plynon me = „spală-mă-ntru totul”... 

mea şi de păcatul meu mă curăţeşte. 

3 Că fărădelegea mea eu o cunosc şi păcatul meu înaintea mea este pururea. 

4 Ție unuia am greşit şi răul în faţa Ta l-am făcut, 3 aşa ca Tu să Te îndreptăţeşti întru cuvintele 


Tale şi Tu să biruieşti atunci când vei face judecata4. 

5 Că, iată, întru fărădelegi m-am zămislit şi în păcate m-a născut maica mea5. 

6 Că, iată, adevărul l-ai iubit: cele nearătate şi cele ascunse ale înţelepciunii Tale mi le-ai arătat mie. 
7 Stropi-mă-vei cu isop şi mă voi curăţi, spăla-mă-vei şi mai alb decât zăpada mă voi albi. 

8 Auzului meu vei da bucurie şi veselie, bucura-se-vor oasele cele smerite. 

9 Întoarce faţa Ta de către păcatele mele şi toate fărădelegile mele şterge-le. 

3 Răul săvârşit cu răutate şi obrăznicie, fără ca făptaşul să mai fi încercat, ca de obicei, să se 
ascundă; păcatul conştient de sine, cu asumarea consecinţelor. 

4 Construcție gramaticală menită să sugereze că acţiunile din propoziţiile secundare se vor produce 
în condiţiile prevăzute de propoziţiile principale, dar nu sunt cauzate de acestea. Aşadar, nu se poate 
spune că psalmistul a păcătuit cu scopul de a demonstra că Dumnezeu e drept şi biruitor, ci că 
dreptatea şi biruinţa lui Dumnezeu devin evidente atunci când omul păcătuieşte şi când păcatul său 
se cere cumpănit în judecata divină. În cazul de față, judecata se cere a fi iertare. lertând, Dumnezeu 
nu-Și dezminte dreptatea spuselor şi, totodată, Îşi manifestă biruinţa asupra păcatului. Partea a doua 
a versetului va fi citată de Pavel în Rm 3,4. 

5 Deşi psalmistul pare a invoca impuritatea funciară a omului (vezi şi lov 14, 4) drept motivaţie sau 
scuză pentru ceea ce a făcut, textul poate fi şi o străfulgerare a conştiinţei păcatului originar, o 
doctrină care va căpăta contur doar prin Apostolul Pavel în Rm 5, 12-21. 

10 Inimă curată zideşte întru mine, Dumnezeule, şi duh drept înnoieşte întru cele dinlăuntru ale 
mele6. 

11 Nu mă lepăda de la faţa Ta şi Duhul Tău cel Sfânt nu-L lua de la mine. 

12 Dă-mi iarăşi bucuria mântuirii Tale şi cu duh stăpânitor mă întăreşte. 

13 Învăţa-voi pe cei fără de lege căile Tale şi cei necredincioşi la Tine se vor întoarce. 

14 Izbăveşte-mă de vina sângelui, Dumnezeule, Dumnezeul mântuirii mele; bucura-se-va limba 
mea de dreptatea Ta. 

15 Doamne, buzele mele vei deschide şi gura mea va vesti lauda Ta. 

16 Că de-ai fi voit jertfă, Ți-aş fi dat; arderile-de-tot nu le vei binevoi. 

17 Jertfă lui Dumnezeu: duh umilit; inima zdrobită şi smerită Dumnezeu nu o va urgisi8. 

18 Fă-i bine, Doamne, întru bunăvoirea Ta, Sionului, şi să se zidească zidurile Ierusalimului. 

19 Atunci vei binevoi jertfa de dreptate 

6 Sf. Maxim Mărturisitorul: „Cel ce s-a luptat vitejeşte cu patimile trupului şi a răzbit cu tărie 
duhurile necurate şi a alungat din ţinutul sufletului său gândurile lor, să se roage să i se dea inimă 
curată şi să 1 se înnoiască duh drept în propriul său interior, adică să fie cu desăvârşire golit de 
gândurile întinate şi să fie umplut prin har de gândurile dumnezeieşti, ca să devină astfel în chip 
spiritual o lume a lui Dumnezeu strălucită şi mare”. 

7 Apodidomi = „a da din nou”, „a restitui”, „a restaura”, „a recompune”. Psalmistul se roagă să i se 
dea bucuria pe care o avusese, dar pe care a pierdut-o prin păcat. 

8 „Smerenia nu se dobândeşte prin încovoierea grumazului, prin râncezeala coamei sau prin haina 
neîngrijită, aspră şi soioasă, în care mulţi socotesc că stă toată virtutea; ea vine din inima zdrobită şi 
sălăşluieşte în duhul smereniei” (Nichita Stithatul). 

prinosul şi arderile-de-tot -, atunci vor pune pe altarul Tău viței. 

51 

PSALMUL 51 Pentru sfârşit: Învățăturile lui David când a venit Doeg Idumeul şi i-a vestit lui Saul 
şi i-a zis: David a venit în casa lui Ahimelec1. 

1 Ce te făleşti întru răutate, puternice, şi toată ziua întru fărădelege? 

2 Limba ta a uneltit nedreptate, ca un brici ascuțit a făcut vicleșug. 

3 Iubit-ai răul mai mult decât binele, nedreptatea mai mult decât a grăi dreptatea. 

4 Jubit-ai toate cuvintele pierzării, limbă vicleană! 

5 Pentru aceasta Dumnezeu te va nimici până la urmă, te va smulge şi te va muta din locaşul tău şi 
rădăcina ta din pământul celor vii. 

6 Vedea-vor drepţii şi se vor teme şi vor râde de el şi vor zice: 

7 „lată omul care nu şi L-a făcut pe Dumnezeu ajutor, ci s-a încrezut în mulţimea bogăției sale şi s-a 
întărit întru deşertăciunea sa”. 


8 Dar eu sunt ca un măslin roditor în casa lui Dumnezeu; eu în mila lui Dumnezeu am nădăjduit? în 
veac şi în veacul veacului. 

1 Vezi istoria în 1 Rg 22, 7-13. 

2 Vecinătatea fonetică dintre cuvintele greceşti eleia (citeşte eleia) = „măslin” şi eleos = „milă” îl 
face pe Sf. Nicodim Aghioritul să noteze că omul care oferă mila şi fapta bună experiază o bucurie 
mai mare decât acela care beneficiază de ele. El îl citează, în acest sens, pe Sf. Grigorie Teologul: 
„În nimic altceva nu este omul mai asemenea lui Dumnezeu decât în a face binele”. 

9 Slăvi-Te-voi în veac pentru ceea ce ai făcut şi voi aştepta numele Tău, că bun este el înaintea 
cuvioşilor Tăi. 

PSALMUL 52 Pentru sfârşit: o învățătură a lui David asupra lui Maelet1. 

1 Zis-a cel nebun întru inima sa: „Nu este Dumnezeu!” Stricați au devenit şi urâţi s-au făcut în 
fărădelegi; nu-i nimeni care să facă binele! 

2 Din cer Şi-a aplecat Dumnezeu privirea spre fiii oamenilor să vadă dacă este cineva care-nţelege 
sau care-L caută pe Dumnezeu. 

3 Toţi s-au abătut, împreună netrebnici s-au făcut, nu-i nimeni care să facă binele, nu, nici măcar 
unul nu este?! 

4 Oare nici unul din cei ce lucrează fărădelegea nu va ajunge la cunoaştere? Cei ce-l mănâncă pe 
poporul Meu, aşa cum mănâncă pâine, nu L-au chemat pe Dumnezeu. 

5 Cu frică s-au temut acolo unde nu era frică, fiindcă Dumnezeu a risipit oasele celor ce plac 
oamenilor; ruşinaţi au fost, căci Dumnezeu i-a făcut de nimic. 

1 Fer. Augustin: „Maelet” e un nume ebraic care înseamnă „Cineva care se află în durerile naşterii” 
sau, în general, „Cineva care este în chinuri”. Pe de-o parte, Iisus Hristos este Cel care a zis: „Saule, 
Saule, de ce Mă prigoneşti?” (FA 9, 4). Pe de alta (şi în continuare), Pavel (fostul Saul) va exclama 
către Galateni: „O, copiii mei, pentru care sufăr iarăşi durerile naşterii până ce Hristos va lua chip în 
voi!” (Ga 4, 19). De altfel, acest psalm este o variantă (cu foarte mici deosebiri) a Psalmului 13. 

2 Exclamaţie amară pentru vremurile în care lumea e stăpânită de răul extrem. 

6 Cine va da din Sion mântuirea lui Israel? Când Domnul va întoarce robia poporului Său, atunci se 
va bucura Iacob şi se va veseli Israel. 

PSALMUL 53 Pentru sfârşit: printre cântările de învăţătură ale lui David; când au venit Zifiţii şi i- 
au zis lui Saul: „lată, nu cumva s-a ascuns David la noi?”1 

1 Dumnezeule, întru numele Tău mântuieşte-mă şi întru puterea Ta mă judecă. 

2 Dumnezeule, auzi rugăciunea mea, ia aminte la cuvintele gurii mele. 

3 Că s-au ridicat străinii împotriva mea şi oameni tari au căutat după sufletul meu; ei nu L-au pus pe 
Dumnezeu înaintea lor. 

4 lată, Dumnezeu îmi ajută mie şi Domnul este ocrotitorul sufletului meu. 

5 Pe cele rele le va întoarce asupra vrăjmaşilor mei; cu adevărul Tău îi vei nimici. 

6 De bunăvoie Îţi voi jertfi Ție, mărturisi-mă-voi numelui Tău, Doamne, că este bun; 

7 că din tot necazul m-ai izbăvit şi ochiul meu i-a privit de sus2 pe vrăjmaşii mei. 

1 „Zifiţii” (sau „Zifinii”) pare numele simbolic al unui popor necunoscut. Fericitul Augustin îl 
tâlcuieşte „stropirea feţei”, ritual prin care preotul israelit stropea împrejur cu sângele animalului de 
jertfă. Oricum, psalmul exprimă suferinţa lui David. 

2 Eforeo = „a privi peste”; „a privi de sus” sau „a privi în jos”; cătătura biruitorului la sfârşitul 
luptei. 

PSALMUL 54 Pentru sfârşit: printre cântările de învăţătură ale lui David. 

1 Auzi, Dumnezeule, rugăciunea mea, ruga mea n-o trece cu vederea; 

2 ia aminte la mine şi mă ascultă. Mâhnitu-m-am întru tânguirea mea 

3 şi m-am tulburat de glasul vrăjmaşului şi de apăsarea păcătosului, căci ei au abătut fărădelege 
asupra mea şi cu mânie m-au duşmănit. 

4 Inima mea s-a tulburat întru mine şi frica morţii a căzut asupra mea, 

5 teamă şi tremur au venit peste mine şi întuneric m-a acoperit]. 


6 Şi am zis: „Cine-mi va da aripi ca de porumbel ca să zbor şi să mă odihnesc?” 

7 Iată, am fugit departe şi m-am sălăşluit în pustie. 

8 L-am aşteptat pe Cel ce mă mântuieşte de nevolnicie şi vifor. 

9 Aruncă-i, Doamne, în adâncul mării şi împarte limbile lor, că am văzut fărădelege şi dezbinare în 
cetate. 

10 Ziua şi noaptea se rotesc pe zidurile ei; în mijlocul ei: fărădelege şi trudă şi nedreptate; 

11 din ulițele ei n-au plecat camăta şi vicleşugul. 

1 Sf. Atanasie cel Mare tâlcuieşte: Înainte de Întruparea Domnului, moartea era înspăimântătoare 
chiar pentru sfinţi, care-şi plângeau moartea ca pe o nimicire. Acum însă, de vreme ce Domnul a 
înviat cu trupul, moartea nu mai înspăimântă; toţi cei ce cred în Hristos o tratează ca pe o nimica- 
toată şi preferă să moară decât să-şi tăgăduiască credinţa în El. (La noi, poetul Daniel Turcea 
exclamă: „Ştiu, vom muri; dar câtă splendoare!”). 

12 Că, dacă vrăjmaşul m-ar fi ocărât, aş fi răbdat; şi dacă cel ce mă urăşte s-ar fi năpustit asupra 
mea cu gură mare, m-aş fi ascuns de el. 

13 Dar tu, omule cu sufletul întocmai ca al meu, tu, povaţa mea şi apropiatul meu, 

14 tu, cel ce împreună cu mine te-ai îndulcit din bucatele mele, cu tine în acelaşi gând am umblat eu 
în casa lui Dumnezeu; 

15 moarte să vină peste unii ca aceştia şi de vii să se pogoare ei în iad, că vicleşug se află în sălaşele 
lor, în mijlocul lor. 

16 Dar eu către Dumnezeu am strigat şi Domnul m-a auzit. 

17 Seara şi dimineaţa şi-n amiazăzi voi povesti, voi vesti şi El va asculta glasul meu. 

18 Cu pace îmi va mântui El sufletul de cei ce se apropie de mine, că în multe lucruri erau cu mine 
2. 

19 Dumnezeu îi va auzi şi îi va smeri, El, Cel ce este mai înainte de veci. că-n ei nu se află 
îndreptare, fiindcă nu s-au temut de Dumnezeu. 

20 El Şi-a întins mâna să plătească, ei I-au pângărit făgăduinţa; 

21 risipiţi au fost de mânia feței Sale şi inimile lor mi s-au apropiat3; buzele li s-au făcut mai moi 
decât untdelemnul, dar ele sunt lănci. 

22 Aruncă-ţi grija spre Domnul, şi El te va hrăni4; El în veac nu va îngădui ca dreptul să se clatine. 
2 E vorba de vechii prieteni ai psalmistului, care l-au trădat. 

3 Adică: După ce şi-au dat seama că au greşit (în urma pedepsei lui Dumnezeu), prietenii mei de 
ieri şi duşmanii de acum încearcă să mi se înfăţişeze din nou ca prieteni. 

4 Sf. loan Damaschin ilustrează acest vers cu exemplul Mariei, sora Martei, care asculta cuvintele 
lui lisus (Lc 10, 41-42). 

23 Dar Tu, Dumnezeule, îi vei pogorî în groapa stricăciunii; oamenii sângeroşi şi vicleni nu vor 
ajunge la jumătatea zilelor lor, dar eu, Doamne, voi nădăjdui în Tine. 

PSALMUL 55 Pentru sfârşit: despre poporul care se îndepărtase de la cele sfinte. [Psalm] al lui 
David, pentru o inscripţie pe stâlp, când cei de alt neam l-au prins la Gal. 

1 Miluieşte-mă, Doamne, că omul m-a călcat în picioare2; toată ziua, războindu-se, m-a necăjit. 

2 Toată ziua m-au călcat duşmanii în picioare, că mulţi sunt cei ce de pe înălțimi3 se luptă cu mine. 
3 Ziua-ntreagă nu mă voi teme, că-ntru Tine voi nădăjdui. 

4 Întru Dumnezeu îmi voi lăuda cuvintele4 de-a lungul zilei, în Dumnezeu mi-am pus nădejdea, nu 
mă voi teme: Ce-mi va face mie insul materialnic?5 

1 Istoria regelui David la Gat: vezi 1 Rg 21, 10-15. Cât despre „cei de alt neam”: cuvântul grecesc 
este allofyloi, nume prin care, în Septuaginta şi Vulgata, sunt desemnaţi Filistenii. 

2 „a călca în picioare” îl traduce exact pe katapateo. Poate avea şi înţelesul de „a presa”, „a 
oprima”. 

3 „de pe înălțimi” (literal: „din înălțime”) se poate referi la dealurile înalte din preajma 
Ierusalimului. În sens figurat: semeţia duşmanului care te priveşte de sus. 

4 Poetul e conştient că psalmii săi (cuvintele sale) merită laudă, dar nu pentru că ar fi opera lui, ci 
pentru că sunt inspirați de Duhul Sfânt: de aceea lauda sa este „întru Dumnezeu”. 

5 Literal: „Ce-mi va face mie carnea?” La fel în Versiunea Ebraică. Ideea e constituită pe opoziţia 


spirit-materie: omul care se încrede în puterea (eminamente spirituală) a lui Dumnezeu nu are a se 
teme de cei ce se încred în materialitatea puterii lor (arme, armate, cetăţi, bani etc.). Vezi aceeaşi 
idee în Ps 19, 7-8. 

5 Ei toată ziua mi-au urât cuvintele, toate gândurile lor sunt spre rău împotriva mea. 

6 Locui-vor aproape şi se vor ascunde, ei îmi vor urmări călcâiul aşa cum mi-au aşteptat şi sufletul. 
7 Cu nici un chip îi vei mântui, întru mânia Ta popoare vei surpa, Dumnezeule. 

8 Viaţa mea Ți-am povestit-o Ție, lacrimile mele pune-Ți-le înainte. 

9 Precum în făgăduinţa Ta, întoarce-i îndărăt pe vrăjmaşii mei în orice zi Te voi chema6; iată, am 
cunoscut că Tu eşti Dumnezeul meu. 

10 Întru Dumnezeu voi lăuda graiul, întru Domnul voi lăuda cuvântul; 

11 în Dumnezeu mi-am pus nădejdea, nu mă voi teme: Ce-mi va face mie materia? 

12 În mine, Dumnezeule, sunt făgăduinţele pe care le voi aduce-ntru lauda Ta, 

13 că Tu mi-ai izbăvit sufletul din moarte, picioarele din alunecare, aşa ca eu să-l fiu bineplăcut lui 
Dumnezeu în lumina celor vii. 

PSALMUL 56 Pentru sfârşit: Nu nimici! [Un psalm] al lui David, când a fugit el în peşteră din faţa 
lui Saul 1. 

6 Punctuaţia versetelor 8-9 e corectată după ed. Bagster / Hendrickson. 

1 Vezi istoria în 1 Rg 22. 

1 Miluieşte-mă, Dumnezeule, miluieşte-mă, că în Tine s-a încrezut? sufletul meu şi în umbra 
aripilor Tale voi nădăjdui până va trece fărădelegea. 

2 Striga-voi către Dumnezeul-cel-preaînalt, către Dumnezeul Care mi-a făcut bine. 

3 Trimis-a din cer şi m-a mântuit, spre ocară i-a dat pe cei ce mă călcau în picioare. Trimis-a 
Dumnezeu mila Sa şi adevărul Său 

4 şi mi-a izbăvit sufletul din mijlocul puilor de lei; m-am culcat să dorm ca un ins tulburat. Cât 
despre fiii oamenilor, dinţii lor sunt arme şi săgeți, iar limba lor e sabie ascuțită. 

5 Înalță-Te peste ceruri, Dumnezeule, şi peste tot pământul slava Ta! 

6 Cursă au gătit pentru picioarele mele şi sufletul mi l-au împilat; groapă au săpat înaintea feţei 
mele şi au căzut în ea. 

7 Gata este inima mea, Dumnezeule, gata-mi este inima; 

8 întru slava mea3 cânta-voi şi-Ți voi aduce laudă. Deşteaptă-te, tu, slava mea, treziţi-vă, voi, 
psaltire şi alăută!; în zori mă voi trezi. 

9 Pe Tine Te voi mărturisi între popoare, Doamne, Ție Îţi voi cânta între neamuri, 

10 că pân” la cer s-a mărit mila Ta şi pân” la nori adevărul Tău. 

11 Înalţă-Te peste ceruri, Dumnezeule, peste tot pământul slava Ta! 

2 Peitho (printre altele) = „a se încrede”, „a crede în cuvântul dat”. 

3 Sintagma „Ţic... întru slava mea” este preluată din Codex Sinaiticus (cf. ed. Rahlfs, nota 
infrapaginală). 

PSALMUL 57 Pentru sfârşit: Nu nimici! [Un psalm] al lui David pentru o inscripţie pe stâlp. 

1 Grăiţi voi, într-adevăr, dreptate? judecați voi oare drept, fii ai oamenilor? 1 

2 Fiindcă-n inimă fărădelege lucraţi voi pe pământ, strâmbătate mâinile voastre împletesc. 

3 Încă din zămislire s-au înstrăinat păcătoşii, încă din pântece s-au rătăcit, grăit-au minciuni. 

4 Mânia lor este ca aceea a şarpelui, ca a unei aspide2 surde, care-şi astupă urechile, 

5 care nu va auzi glasul celor ce o descântă, nici nu e vrăjită de vrăjile celui ce farmecă. 

6 Dumnezeu le va zdrobi dinții din gură, măselele leilor le-a sfărâmat Domnul. 

7 Ca o nimica pieri-vor, ca apa ce trece; El Îşi va întinde arcul până ce ei vor slăbi. 

8 Precum ceara ce se topeşte vor fi nimiciţi; căzut-a foc peste ei şi n-au văzut soarele. 

9 Înainte ca spinii voştri să-şi cunoască ghimpii3, încă de vii îi va înghiţi El întru 

1 În T. M. întrebarea se adresează unor „zei”, „dumnezei” sau „ființe divine”, dacă ei îi judecă după 
dreptate pe „fiii omului” sau „fiii lui Adam”, ceea ce face ca traducerile să fie foarte nesigure. 
Potrivit Septuagintei, întrebarea psalmistului, amară, se referă la incapacitatea omului de a judeca 


drept; o judecată dreaptă se face în cunoştinţă de cauză; or, numai Dumnezeu este Acela Care 
cunoaşte şi lăuntrul omului, nu doar aparențele. În acest sens este construit finalul psalmului. 

2 „aspidă”: specie de şarpe veninos. 

3 Adică: încă în stare crudă, înainte de a atinge maturitatea. 

mânie. 

10 Veseli-se-va dreptul când va vedea răzbunarea împotriva necredincioşilor, mâinile şi le va spăla 
în sângele păcătosului. 

11 Şi va zice omul: „Dacă într-adevăr este o roadă pentru cel drept, da, este un Dumnezeu Care-i 
judecă pe pământ”. 

PSALMUL 58 Pentru sfârşit: Nu nimici! [Un psalm] al lui David pentru o inscripţie pe stâlp, când 
Saul a trimis şi i-a urmărit casa, ca să-l ucidăl. 

1 Scoate-mă de la vrăjmaşii mei, Dumnezeule, şi de cei ce se scoală împotriva mea mântuieşte-mă; 
2 izbăveşte-mă de cei ce lucrează fărădelege şi de oamenii vărsărilor de sânge mântuieşte-mă! 

3 Că, iată, ei mi-au vânat sufletul, cei tari mi-au stat împotrivă. Nu-i nici fărădelegea mea, Doamne, 
şi nici păcatul meu; 

4 eu în afara nelegiuirii mi-am îndreptat alergarea; scoală-Te întru întâmpinarea mea şi vezi. 

5 Şi Tu, Doamne, Dumnezeul puterilor, Dumnezeul lui Israel, ia aminte să cercetezi toate 
neamurile; să nu ai milă de nimeni din cei ce lucrează fărădelege. 

6 Ei se vor întoarce seara şi vor flămânzi ca nişte câini şi vor umbla-mprejurul cetăţii; 

7 iată, din gura lor urlete vor scoate şi sabie le este pe buze; căci [zic ei] cine 

1 Vezi istoria în 1 Rg 19, 11-12. 

i-a auzit 2? 

8 lar Tu, Doamne, vei râde de ei, Tu de nimic vei face toate neamurile. 

9 O, Tu, Puterea mea, spre Tine voi veghea, că Tu, Dumnezeule, Tu eşti ocrotitorul meu. 

10 O, Dumnezeul meu, mila Ta mă va cuprinde; Dumnezeu mi-o va arăta în mijlocul vrăjmaşilor 
mei. 

11 Să nu-i omori, ca nu cumva să uite ei vreodată legea Ta; risipeşte-i cu puterea Ta şi doboară-i, 
Doamne, Tu, apărătorul meu. 

12 Păcat al gurii lor e cuvântul buzelor lor; fie ei prinşi în trufia lor!; din blestem şi din minciună se 
va vesti nimicirea lor, 

13 întru mânie le va fi nimicirea, şi ei nu vor mai fi; şi vor cunoaşte că Dumnezeu este Stăpânul lui 
Iacob, al marginilor pământului. 

14 Ei se vor întoarce seara şi vor flămânzi ca nişte câini şi vor umbla-mprejurul cetăţii; 

15 se vor împrăştia ca să mănânce, iar dacă nu se vor sătura, vor murmura. 

16 Iar eu îi voi cânta puterii Tale şi mă voi bucura dimineaţa de mila Ta, că Te-ai făcut ocrotitorul 
meu şi scăparea mea în ziua necazului meu. 

17 Tu eşti ajutorul meu, Ție Îţi voi cânta, că Tu, Dumnezeule, Tu eşti ajutorul meu, Tu, Dumnezeul 
meu, Tu eşti mila mea. 

2 Unii exegeţi cred că aceasta poate fi întrebarea psalmistului. În realitate, ea este o întrebare- 
blasfemie a oamenilor păcătoşi. 

59 

PSALMUL 59 Pentru sfârşit: cu privire la [stihurile] ce se cântă cu schimbul; mai departe, pentru o 
inscripţie pe stâlp a lui David, când el a ars Mesopotamia Siriei şi Țoba Siriană şi s-a întors Ioab şi 
l-a bătut pe Edom, douăsprezece mii, în Valea Sărată]. 

1 Dumnezeule, Tu ne-ai lepădat şi ne-ai doborât, Tu Te-ai mâniat şi Tu ai avut milă de noi. 

2 Tu ai cutremurat pământul şi l-ai răvăşit?. 

3 Lucruri aspre ai arătat poporului Tău, cu vinul umilinţei ne-ai adăpat. 

4 Celor ce se tem de Tine datu-le-ai un semn, ca să poată fugi din faţa arcului, 

5 pentru ca cei iubiţi ai Tăi să fie izbăviţi; mântuieşte Tu cu dreapta Ta şi auzi-mă! 

6 Dumnezeu a grăit în locul Său cel sfânt: „Bucura-Mă-voi şi voi împărți Sichemul, iar valea Sucot 
o voi măsura; 

7 al Meu este Galaadul, al Meu este Manase, iar Efraim este coiful Meu3; Iuda e regele Meu, 


8 Moab, iezerul nădejdilor Mele!4; spre Idumeea Îmi voi întinde sandala, străinii Mie mi s-au 
supus”. 

1 Vezi istoria în 2 Rg 8. 

2 Syntaresso = „a tulbura în adâncime”, „a răsturna cu susu-n jos”, „a agita”, „a răscoli”, „a răvăşi”. 
Nuanţele se traduc în funcţie de context. Vindecă-i dărâmăturile, că de cutremur a fost cuprins. 

3 Literal: „este tăria capului Meu”. Textul Ebraic e mai direct. 


4 Literal: „scăldătoarea nădejdii Mele”. Lebes = „cazan”, „căldare”, „vas pentru spălarea 
picioarelor” (sau a mâinilor). Ebr.: „scăldătoarea în care Eu Mă spăl”. 

9 Cine mă va duce la cetatea-ntărită? cine mă va călăuzi până la Idumeea? 

10 Oare nu Tu, Dumnezeule, Cel ce te-ai lepădat de noi? oare nu Tu vei ieşi, Dumnezeule, cu oștile 
noastre? 

11 Dă-ne ajutor să ieşim din necaz, că deşertăciune este mântuirea de la om. 

12 Întru Dumnezeu vom face noi fapte viteze, El îi va nimici pe cei ce ne supără. 

PSALMUL 60 Pentru sfârşit: printre cântările lui David. 

1 Ascultă, Dumnezeule, la ruga mea, la rugăciunea mea ia aminte. 

2 De la marginile pământului către Tine am strigat întru mâhnirea inimii mele; Tu pe piatră m-ai 
înălţat, 

3 Tu m-ai călăuzit, că Tu Te-ai făcut nădejdea mea, turn de tărie în faţa vrăjmaşuluil. 

4 În locaşul Tău voi locui pe veci, cu acoperământul aripilor Tale mă voi acoperi. 

5 Că Tu, Dumnezeule, mi-ai auzit rugăciunile; celor ce se tem de numele Tău le-ai dat o moştenire. 
6 Zile vei adăuga la zilele regelui 2, anii lui până-n zile din neam în neam; 

7 în veac va rămâne el în faţa lui Dumnezeu. Cât despre mila şi adevărul 

1 „Smerita cugetare e acoperământ dumnezeiesc, pentru ca propriile noastre izbândiri să nu fie 
văzute. Smerita cugetare e adâncul fără fund al puţinătăţii noastre, care nu poate fi jefuit de nici un 
tâlhar. Smerita cugetare este «turn tare dinspre faţa vrăjmaşului»” (Sf. loan Scărarul). 2 Regele: 
însuşi psalmistul. 

Său, cine le va pretinde3? 

8 Aşa voi cânta numelui Tău în veacul veacului, pentru ca zi de zi să-mi plinesc făgăduinţele. 

PSALMUL 61 Pentru sfârşit: un psalm al lui David despre Iditun1. 

1 Oare nu lui Dumnezeu I se va supune sufletul meu?2 că de la El îmi este mântuirea; 

2 fiindcă El este Dumnezeul meu, Mântuitorul meu şi ocrotitorul meu, şi mai mult nu mă voi 
clătina. 

3 Până când vă năpustiți asupra unui om? Voi toţi ucideţi, ca şi cum v-aţi năpusti asupra unui zid 
povârnit, asupra unui gard surpat. 

4 Dar ei s-au sfătuit să-mi alunge cinstea, alergat-au întru minciună: cu gura mă binecuvintează, dar 
cu inima mă blesteamă. 

5 Dar tu, suflete al meu, lui Dumnezeu supune-te, că de la El îmi vine puterea de a îndura3, 

3 Aici ekzeteo înseamnă „a reclama”, „a pretinde”. Sensul textului: mila şi adevărul lui Dumnezeu 
sunt daruri, ele nu pot fi pretinse ca fiind un drept al cuiva. 

1 Despre Iditun vezi nota de la Ps 38. 

2 Sf. Simeon Noul Teolog: Cel ce s-a rupt cu totul de lume se socoteşte pe sine ca fiind într-un 
pustiu neumblat şi plin de fiare sălbatice; atunci când se simte ameninţat, întrebarea devine strigăt 
către Dumnezeu, aşa cum altădată au strigat Daniel, cei trei tineri sau Manase. 

3 „Precum marea tulburată se linişteşte când se varsă în ea untdelemn, furtuna ei fiind biruită de 
calitatea aceluia, aşa şi sufletul nostru se umple de o linişte fericită când se toarnă în el dulceaţa 
Duhului Sfânt” (Diadoh al Foticeii). 

6 că El e Dumnezeul meu şi Mântuitorul meu, Ocrotitorul meu, şi de aici nu mă voi strămuta4. 

7 În Dumnezeu e mântuirea mea şi slava mea; El este Dumnezeul ajutorului meu, în Dumnezeu e 
nădejdea mea. 

8 Nădăjduiţi în El, voi, toată adunarea poporului; în faţa Lui revărsaţi-vă inimile, Dumnezeu este 


ajutorul nostru. 

9 Dar fiii oamenilor sunt deşerţi, fiii oamenilor sunt mincinoşi în cumpenele de a le fi altora 
nedrepţi5; din deşertăciune sunt toți laolaltă. 

10 Nu vă puneţi nădejdea în nedreptate şi nu tânjiți după jaf, de-ar curge-n valuri bogăţia, inima să 
nu v-o apropiaţi. 

11 Dumnezeu a vorbit o dată, eu două lucruri am auzit: că puterea e a lui Dumnezeu, şi a Ta, 
Doamne, este mila; 

12 că Tu vei răsplăti fiecăruia după faptele lui. 

PSALMUL 62 Un psalm al lui David, când se afla el în pustia Iudeii. 

1 Dumnezeule, Dumnezeul meu, spre 

4 Adevărata răbdare şi adevărata linişte nu pot fi dobândite fără o condiție esențială: smerenia 
inimii (Sf. Ioan Gură de Aur). 

5 Text dificil, tradus în diferite feluri. Formularea de faţă urmează punctuația din ediția Rahlfs. „Fiii 
oamenilor” sunt fii ai deşertăciunilor, cei ce iubesc vanitatea, trufia şi minciuna; ei se înşală unii pe 
alții, ca într-un fel de deprindere, prin balanțe şi greutăți duble, prin bani falşi, prin acte 
contrafăcute. Deprinderea lor fiind un viciu, ei refuză să se lase convinşi de contrariu, refuzând 
astfel apropierea de Dumnezeu. T. M. e mult simplificat: „(fiii oamenilor) dacă se urcă în balanţă, 
toţi împreună sunt mai puţin decât o suflare”. 

Tine caut dis-de-dimineaţă; însetat-a de Tine sufletul meu; de câte ori i-a fost trupului meu dor de 
tine în pământ pustiu şi neumblat şi fără apă?! 

2 Aşa m-am arătat eu Ție în locaşul Tău cel sfânt, ca să-Ți văd puterea şi slava. 

3 Că mila Ta e mai bună decât viaţa; buzele mele Te vor lăuda. 

4 Aşa Te voi binecuvânta în viaţa mea şi întru numele Tău voi ridica mâinile mele3. 

5 Ca de seu şi de grăsime să se sature sufletul meu, şi cu buze de bucurie Te va lăuda gura mea. 

6 De mi-am adus aminte de Tine în aşternutul meu, în aurori am cugetat la Tine, 

7 că Tu ai fost ajutorul meu şi întru umbra aripilor Tale mă voi bucura. 

8 Lipitu-s-a sufletul meu de Tine, dreapta Ta m-a ocrotit. 

9 Iar ei în zadar au umblat după sufletul meu, intra-vor în cele mai de jos ale pământului, 

10 da-se-vor în ascuţişul4 săbiei, fi-vor ei porţii pentru vulpi. 

11 Dar regele se va veseli în Dumnezeu; lăudat va fi tot cel ce se jură întru El, că s-a astupat gura 
celor ce grăiesc nedreptăți. 

1 Versetul consună cu Ps 118, 148. Dis-de-dimineaţă (în revărsatul zorilor, când se iveşte aurora) 
este timpul când omul din parabola lui lisus a ieşit să tocmească lucrători pentru via sa; de aici, 
slujba utreniei, când monahii sunt adunaţi la rugăciune (Sf. loan Casian). 

2 Atât sufletul cât şi trupul, întreaga ființă umană tânjeşte după Dumnezeu atunci când simte că 
împrejuru-i e doar uscăciune. 

3 Ridicarea mâinilor către Domnul, ca act cultic, este atestată şi în Iş 17, 11 şi urm; Ps 142,6; 1 Tim 
2, 8. Gestul, însoțit de rugăciune, se practică şi astăzi în anumite momente liturgice. 

4 Literal: „mâinile”; ebraism. 

PSALMUL 63 Pentru sfârşit: un psalm al lui David. 

1 Auzi, Dumnezeule, glasul meu când mă rog eu Ție, scoate-mi sufletul din frica vrăjmaşuluil! 

2 Acoperă-mă de năvala celor ce fac rău, de mulţimea celor ce lucrează fărădelege, 

3 de cei ce şi-au ascuţit limbile ca sabia, de cei ce şi-au întins arcul amarnică lucrare - 

4 pentru ca-ntru ascuns să-l săgeteze pe cel neprihănit. 

5 Năprasnic îl vor săgeta şi nu se vor teme, întăritu-s-au în plănuirea lor cea rea, s-au vorbit să 
ascundă laţurile; zis-au: „Cine ne va vedea?”2 

6 Iscodit-au după fărădelege şi s-au sleit iscodind iscodiri. 

7 Un om se va apropia, şi inima e adâncă şi Dumnezeu Se va înălța:3 

8 Ca dintr-o săgeată de copii le sunt loviturile, fără putere li s-au făcut limbile împotrivă. Toţi cei ce 
i-au văzut s-au tulburat şi fiece om s-a înfricoşat4. 

9 Şi au vestit lucrurile lui Dumnezeu şi faptele Lui le-au înţeles. 


1 Fer. Augustin: Când mucenicii, mergând la moarte, se rugau astfel, ei nu-l cereau lui Dumnezeu 
să-i scape de moarte, ci de frica în faţa morţii. 

2 Textual, vorbire indirectă: „Cine îi va vedea?” Corectat după Versiunea Ebraică (OSTY). 

3 „Un om” e duşmanul ce se apropie; dar inima celui pândit e adâncă prin aceea că-L are pe 
Dumnezeu în ea; din aceste adâncuri lăuntrice Se va ridica El să-l facă pe duşman neputincios. Sf. 
Ciprian de Cartagina a folosit acest verset pentru a-i încuraja pe cei ce mergeau spre moarte 
martirică. 

4 Versetele 8-9; efectele lucrării lui Dumnezeu. 

10 Veseli-se-va cel drept întru Domnul şi în El va nădăjdui, întru El se vor lăuda toţi cei drepţi la 
inimă. 

PSALMUL 64 Pentru sfârşit: un psalm-cântare al lui David, odă cântată de Ieremia şi lezechiel şi 
de poporul robit, când erau ei gata de plecarel. 

1 Ție, Dumnezeule, Ţi se cuvine cântare în Sion şi Ție Ți se va plini făgăduinţă în Ierusalim. 

2 Ascultă-mi ruga, spre Tine tot trupul va veni?. 

3 Cuvintele nelegiuiţilor ne-au încovoiat, dar necredinţele3 noastre Tu le vei uşura. 

4 Fericit este cel pe care Tu l-ai ales şi l-ai luat la Tine; el în curțile Tale va locui. Sătura-ne-vom de 
bunătăţile casei Tale; sfânt e locaşul Tău, minunat întru dreptate. 

5 Auzi-ne pe noi, Dumnezeule, Mântuitorul nostru, nădejdea tuturor marginilor pământului şi a 
celor ce sunt pe mare, departe, 

1 În anul 587 Evreii au fost duşi în captivitatea babilonică, dar profetul Ieremia a prezis că după 70 
de ani se vor întoarce. Printre profeţii captivi se afla şi lezechiel. După întoarcerea captivilor s-a 
făcut şi restaurarea templului din Ierusalim. 

2 Intuind prefigurarea Ierusalimului ceresc, Fer. Augustin vede plinirea făgăduinţelor atunci, la 
învierea cea de obşte, când drepţii vor sta în faţa lui Dumnezeu nu numai cu sufletele, ci şi cu 
trupurile, acestea din urmă nefiind supuse stricăciunii, ca unele ce au ieşit din Babilon. 

3 „necredinţele” (aici): păcatul (repetat) de a nu-ţi pune viaţa în acord cu credinţa ta, de a nu-i 
rămâne totdeauna credincios lui Dumnezeu. 

6 Tu, Cel ce munţii îi pregăteşti întru tăria Ta, Tu, Cel încins cu putere, 

7 Tu, Cel ce răscoleşti adâncul mării şi vuietul valurilor ei. 

8 De semnele Tale se vor tulbura neamurile şi se vor înspăimânta cei ce locuiesc mărginimile; 
porțile4 dimineţii şi ale serii Tu le vei face frumoase. 

9 Tu ai cercetat pământul şi din belşug l-ai adăpat, bogăţiile lui le-ai făcut să sporească; râul lui 
Dumnezeu5 s-a umplut de apă; Tu le-ai pregătit hrana, căci aşa e pregătirea Ta. 

10 Adapă-i brazdele pân” la beţie6, înmulţeşte-i roadele!; vesel va fi în stropii lui de ploaie când 
totul odrăsleşte. 

11 Tu cu bunătatea Ta vei binecuvânta cununa anului şi câmpurile Tale se vor umple de grăsime; 

12 munţii pustiei7 se vor îngrăşa şi dealurile în bucurie se vor încinge; 

13 turmele s-au îmbrăcat în lână, văile se vor îmbelşuga de grâu; şi strigăte vor scoate, căci în 
cântări Te vor cânta. 

4 Literal: „leşirile”, deschiderile prin care soarele răsare şi apune. Sensul: extremităţile pământului. 
5 „râul lui Dumnezeu”: metaforă pentru rezervele de apă pe care anticii le presupuneau deasupra 
bolții cereşti şi din care Dumnezeu face să cadă ploile. Urmează un amplu tablou al pământului udat 
de ploi în urma unei secete prelungite (robia). 

6 Textual: „îmbată-i brazdele”. E vorba de beţia euforică a belşugului, a bucuriei şi veseliei. Verbul 
e acelaşi ca în Ps 22, 5 (vezi nota). 

7 Textual (ed. Rahlfs şi altele): „frumuseţile”, „păşunile” sau „roadele de anotimp” ale pustiei. În 
Codicii Vaticanus şi Sinaiticus: „munţii”. Opţiunea de față e impusă de paralelismul sinonimic al 
versetului (munţii dealurile). 

8 Literal: „berbecii turmelor”. 

PSALMUL 65 Pentru sfârşit: o cântare psalmodică a învierii]. 

1 Cu bucurie strigaţi-I2 lui Dumnezeu tot pământul, 


2 numelui Său cântaţi-i, dați mărire laudei Lui! 

3 Spuneţi-l lui Dumnezeu: Cât de înfricoşătoare sunt lucrurile Tale! Întru mulţimea puterii Tale Te 
vor linguşi vrăjmaşii Tăi. 

4 Tot pământul să Ți se închine şi să-Ţi cânte, numelui Tău să-i cânte. 

5 Veniţi şi vedeţi faptele lui Dumnezeu, cât e El de înfricoşător în sfaturi, mai mult decât fiii 
oamenilor, 

6 El, Cel ce întoarce marea în uscat; prin râu vor trece cu piciorul. Acolo ne vom veseli de El, 

7 de Cel ce întru puterea Sa stăpâneşte veacul; ochii Săi se uită spre neamuri: cei ce-L amărăsc să 
nu se înalțe întru ei! 

8 Voi, neamuri, binecuvântaţi-L pe Dumnezeul nostru şi faceţi să se audă glasul laudei Lui. 

9 EI, Cel ce sufletul mi l-a temeinicit în viaţă3, nu mi-a lăsat picioarele să se clatine. 

10 Că ne-ai încercat pe noi, Dumnezeule, cu foc ne-ai lămurit, aşa cum în foc 

1 Fer. Augustin: „Pentru sfârşit”: „sfârşitul” e Hristos (cf. Rm 10, 4). Hristos este Cel ce a înviat. El 
însă este Capul, iar Biserica este Trupul; dacă El, Capul, a înviat, Biserica ÎL va urma. Evreii 
credeau că numai ei, deținătorii Legii, vor învia. Psalmul însă începe prin cuvintele: „Cu bucurie 
strigați-I lui Dumnezeu tot pământul”, de unde caracterul universal al învierii. 

2 Despre alalazo vezi nota de la Ps 46, 1. 

3 „mi l-a temeinicit”: mi l-a aşezat pe temelie tare. 

se lămureşte argintul; 

11 ne-ai prins în laţ, necazuri ne-ai pus pe grumaz, 

12 oameni ai ridicat deasupra capetelor noastre, prin foc trecut-am şi prin apă şi Tu ne-ai scos la 
odihnă4. 

13 În casa Ta intra-voi cu arderi-de-tot, Ţie voi plini făgăduinţele mele 

14 pe care buzele mele le-au rostit şi gura mea le-a grăit întru necazul meu; 

15 arderi-de-tot cu măduvă5 Îţi voi aduce, cu tămâie şi berbeci, boi şi ţapi Îţi voi aduce. 

16 Veniţi şi auziţi, şi eu vă voi povesti vouă, celor ce vă temeţi de Dumnezeu, câte i-a făcut El 
sufletului meu. 

17 Către El cu gura mea am strigat, pe El cu limba mea L-am preamărit. 

18 Dacă-n inima mea am zărit strâmbătate, atunci Domnul să nu mă audă! 

19 De aceea m-a auzit Dumnezeu, luat-a aminte la glasul rugăciunii mele. 

20 Binecuvântat este Dumnezeu, Cel ce nu mi-a îndepărtat rugăciunea, şi nici mila Lui de la mine! 

PSALMUL 66 Pentru sfârşit: printre cântări, un psalm-cântare al lui David. 

4 În războiul nostru duhovnicesc, Dumnezeu îi îngăduie diavolului să ne treacă prin tot felul de 
încercări, prin focul şi furtuna patimilor noastre, prin dulceaţa poftelor iraționale, pentru ca, după 
aceea, biruitori, să ajungem la bucuria Binelui (Nichita Stithatul). 

5 „măduva”: partea cea mai grasă şi mai fină a animalului de jertfă; metaforic: ce e mai bun; 
chintesenţa. 

1 „al lui David”: menţiune în Codex Vaticanus. 

1 Dumnezeule, milostiveşte-Te spre noi şi ne binecuvintează, luminează-Ți faţa Ta peste noi şi ne 
miluieşte, 

2 ca să cunoaştem pe pământ calea Ta, în toate neamurile mântuirea Ta.2 

3 Pe Tine Te vor lăuda popoarele, Dumnezeule, toate popoarele Te vor lăuda. 

4 Veselească-se neamurile şi să se bucure, că Tu cu dreptate vei judeca popoarele şi neamurile de pe 
pământ le vei călăuzi. 

5 Pe Tine Te vor lăuda popoarele, Dumnezeule, toate popoarele Te vor lăuda. 

6 Pământul şi-a dat rodul său:3 Binecuvintează-ne, Dumnezeule, Dumnezeul nostru! 

7 Binecuvintează-ne pe noi, Dumnezeule, şi de Tine să se teamă toate marginile pământului. 

67 

PSALMUL 67 Pentru sfârşit: un psalm-cântare al lui David. 

1 Să înviel Dumnezeu şi să se risipească vrăjmaşii Lui şi să fugă de la 

2 Deşi psalmul a fost alcătuit de un rege al Evreilor, el nu poartă mesajul acestora, că adică numai ei 
se vor mântui, ci pe acela, profetic, al universalităţii creştinismului. 


3 Fer. leronim: În viziunea profetică, „rodul” este Sfânta Fecioară Maria, fruct al acestui pământ, al 
acestei seminţe, al acestui lut, al lui Adam. Ceea ce s-a pierdut în Eden a fost dobândit în Fiul ei. 
Notă: Propoziția: „Pământul şi-a dat rodul său” este începutul acestui verset, iar nu sfârşitul celui 
precedent, aşa cum o găsim în unele ediții româneşti. Ceea ce urmează e consecinţa acestui „rod”. 

1 Grecescul anistemi înseamnă „a face (pe cineva) să se scoale”, „a se scula” (din pat), de unde, 
prin analogie, „a învia”. În acest ultim sens a fost folosit, cu mult înainte de ivirea creştinismului, de 
Eschil în „Agamemnon” şi de Sofocle în „Electra”. Versiunea de faţă îl traduce în semnificaţia lui 
profetică, cu atât mai mult cu cât primele trei versete ale acestui psalm au intrat în cultul creştin: cu 
ele se deschide slujba Învierii Domnului. 

faţa Lui cei ce-L urăsc pe EI;2 

2 precum se stinge fumul, aşa să se stingă; precum se topeşte ceara de faţa focului, aşa să piară 
păcătoşii de la faţa lui Dumnezeu, 

3 iar drepţii să se veselească, să se bucure în faţa lui Dumnezeu, întru veselie să se desfete. 

4 Cântaţi-l lui Dumnezeu, cântați numelui Său, pregătiți-l cale Celui ce pluteşte pe asfinţituri 
domnul Îi este numele -, înaintea Lui bucuraţi-vă! Să se tulbure ei de faţa Lui, 

5 a Celui ce e Părinte al orfanilor şi Judecător al văduvelor. 

6 Dumnezeu este în locul Său cel sfânt, Dumnezeu îi aşază-n casă pe cei singuratici, cu vitejie îi 
scoate pe cei legaţi în obezi, şi tot aşa pe cei ce-L amărăsc, pe cei ce locuiesc în morminte. 

7 Dumnezeule, când mergeai Tu înaintea poporului Tău, când treceai Tu prin pustie, 

8 pământul s-a cutremurat căci şi cerurile rouraseră în faţa Dumnezeului Sinaiului, în faţa 
Dumnezeului lui Israel. 

9 Ploaie binevoitoare i-ai pus Tu deoparte, Dumnezeule, moştenirii Tale; ea a slăbit, Tu o vei întări; 

10 vietăţile Tale locuiesc într-însa, cu bunătatea Ta ai pregătit-o, Dumnezeule, pentru cel sărac. 

11 Domnul va da cuvânt cu putere multă celor ce binevestesc. 

2 Singur în pustie, Sf. Antonie cel Mare obişnuia să cânte acest verset, însoţit de semnul crucii, 
pentru alungarea demonilor. 

12 El, Cel ce este Împăratul Puterilor, El îi va împărţi celui iubit al Său prăzile menite să 
înfrumuseţeze casa. 

13 Dacă dormiţi între bunurile moştenirii, aripi de porumbiţă veţi avea, suflate cu argint, al cărei 
grumaz e-n ape de aur verzui.3 

14 Când Cel-ce-este-n ceruri hotărăşte regi peste ea, ei vor deveni albi ca zăpada pe Salmon.4 

15 Muntele lui Dumnezeu e munte gras, munte închegat, munte gras. 

16 De ce gândiţi voi, munţi închegaţi, că acesta e muntele unde I-a plăcut lui Dumnezeu să 
locuiască? Pentru că şi Domnul va locui în el până-ntru sfârşit. 

17 Carul de luptă al lui Dumnezeu e înmulțit în mii de mii, mii din cele fără număr; Domnul e-n 
mijlocul lor pe Sinai, în locul Său cel sfânt. 

18 Întru cele înalte Te-ai înălţat, robia ai dus-o în robie,5 daruri ai primit între oameni (da, fiindcă 
erau nesupuşi), pentru ca Tu să poţi locui acolo. 

19 Binecuvântat este Domnul Dumnezeu, binecuvântat e Domnul în fiecare zi, belşug ne fie nouă 
Dumnezeul mântuirii noastre. 

20 Dumnezeul nostru e un Dumnezeu al mântuirii şi ale Domnului Domn sunt căile ieşirii6 din 
moarte. 

3 „Cele văzute de suflet spre a se preface în faptă sunt argintii ca aripile porumbelului; iar cele 
cugetate, adică cele de dincolo de rațiune, menite contemplaţiei, sunt aurii. Dacă sufletul nu este 
înfrumusețat în acest chip, atunci el nu poate zbura şi nu se poate odihni acolo unde este sălaşul 
tuturor celor ce se veselesc” (Ilie Ecdicul). 

4 „Salmon” (sau „[almon”): munte în apropiere de Sichem. 

5 „Hristos a înviat din morţi, cu moartea pe moarte călcând...” (Troparul Învierii). 

6 În sens propriu, cuvântul diexodos înseamnă „canal de ieşire”; de aici, tunel sau cale de a ieşi 
(scăpa) de undeva. 

21 Dar Dumnezeu va sfărâma capetele vrăjmaşilor Săi, coama celor ce stăruiesc în greşalele lor. 

22 Zis-a Domnul: „Din Vasan îi voi întoarce, în adâncurile mării îi voi întoarce, 


23 pentru ca să se afunde piciorul tău în sânge, limba câinilor tăi în acela al vrăjmaşilor tăi”. 

24 Văzută a fost, Dumnezeule, intrarea Ta, 7 

25 Înainte mergeau căpeteniile, după ele cântăreții din strune, la mijloc copilele bătând din timpane: 
26 „În adunări binecuvântaţi pe Dumnezeu, pe Domnul din izvoarele lui Israel!” 

27 Acolo era Veniamin, cel mai tânăr, cu sufletu-n răpire,8 căpeteniile lui luda, dregătorii lor, 
căpeteniile Zabulonului, căpeteniile Neftalimului. 

28 Porunceşte, Dumnezeule, puterilor Tale, întăreşte, Dumnezeule, ceea ce Tu ai făcut pentru noi. 
29 De la templul Tău de deasupra Ierusalimului Îţi vor aduce regii daruri. 

30 Mustră fiarele din trestii,9 acea adunare de tauri printre junincile popoarelor, ca nu cumva ei să-i 
alunge pe cei ce-au fost încercaţi ca argintul. Risipeşte neamurile care voiesc războaie; 

31 veni-vor soli din Egipt, Etiopia se va grăbi să-şi întindă mâna spre Dumnezeu. 

7 În ceea ce urmează: tabloul unei măreţe procesiuni religioase. intrarea Dumnezeului meu, a 
Împăratului meu, în sfântul locaş. 

8 Adică în stare euforică, de extaz. 

9 Se pare că e o aluzie (defăimătoare) la Egipteni. 

32 Voi, împărăţii ale pământului, cântaţi lui Dumnezeu, cântaţi-l Domnului! 

33 Cântaţi lui Dumnezeu Cel ce mână cerul cerului spre revărsatul zorilor; iată, cu glasul Său 
rosteşte glas de putere. 

34 Daţi slavă lui Dumnezeu! Peste Israel Îi este măreţia, în nori Îi este puterea. 

35 Minunat este Dumnezeu întru sfinții Săi; Dumnezeul lui Israel, El îi va da poporului Său putere 
şi tărie. Binecuvântat este Dumnezeu! 

PSALMUL 68 Pentru sfârşit: privitor la [stihurile] ce se cântă cu schimbul; un psalm al lui David. 
1 Mântuieşte-mă, Dumnezeule, că pân” la suflet? m-au năpădit3 apele. 

2 În noroiul adâncului m-am afundat, şi nimic de care să mă ţin.4 Intrat-am în adâncurile mării, şi 
furtuna m-a copleşit. 

3 Ostenit-am strigând, gâtlejul mi-a amorțit, de la nădejdea mea spre Dumnezeul meu, ochii mei au 
ajuns să slăbească. 

4 Cei ce mă urăsc fără pricină s-au înmulţit mai mult decât perii capului meu. Întăritu-s-au vrăjmaşii 
mei, cei ce mă prigonesc pe nedrept: ceea ce n-am jefuit, aceea am plătit. 

1 Psalm mesianic; atât Evangheliştii cât şi Sfinţii Părinţi au văzut, într-o seamă din versetele lui, 
prefigurarea patimilor Mântuitorului. 

2 Ebr.: „până la gât”. 

3 Literal: „au intrat”; „au venit”. 

4 Sf. Grigorie de Nyssa: Noroiul păcatelor creează întotdeauna senzația de nesiguranţă. 

5 Dumnezeule, Tu mi-ai cunoscut nebunia şi greşalele mele nu s-au ascuns de Tine. 

6 Cei ce Te aşteaptă pe Tine să nu fie ruşinaţi din pricina mea, Doamne, Doamne al puterilor, şi nici 
din pricina mea să fie înfruntaţi cei ce Te caută pe Tine, Dumnezeul lui Israel. 

7 Că de dragul Tău am suferit ocară, ruşinea mi-a acoperit obrazul. 

8 Înstrăinat le-am devenit fraţilor mei, străin de fiii maicii mele, 

9 că râvna casei Tale m-a mâncat şi ocările celor ce pe Tine Te ocărăsc au căzut asupra mea. 

10 Sufletul mi l-am smerit cu post, şi aceasta mi-a fost spre ocară; 

11 cu haină de sac m-am îmbrăcat, şi lor le-am ajuns de poveste. 

12 Cei ce şedeau pe la porţi şuşoteaus împotrivă-mi şi despre mine cântau băutorii de vin. 

13 Dar eu prin rugăciunea mea strig către Tine, Doamne; vremea e pentru bună-plăcerea Ta; 
Dumnezeule, întru mulţimea milei Tale auzi-mă întru adevărul mântuirii Tale. 

14 Mântuieşte-mă din noroi, ca să nu mă scufund; izbăveşte-mă de cei ce mă urăsc, şi din adâncul 
apelor, 

15 să nu mă înece vâltoarea apei, nici să mă înghită adâncul şi nici gura fântânii deasupra mea să se 
închidă. 

16 Auzi-mă, Doamne, că bună este mila Ta; după mulțimea îndurărilor Tale caută spre mine. 

17 Să nu-i întorci faţa Ta de la robul Tău, că necăjit sunt eu; auzi-mă degrab! 

5 Literal: „pălăvrăgeau”. 


18 Ia aminte la sufletul meu şi mântuieşte-l; din pricina duşmanilor mei, izbăveşte-mă! 

19 Că Tu îmi cunoşti ocara şi ruşinea şi umilirea; în faţa Ta sunt toţi cei ce mă necăjesc; 

20 ocară a aşteptat sufletul meu, şi suferinţă. Şi am aşteptat pe cineva care să îndure împreună cu 
mine, dar nimeni nu era; şi pe cei ce m-ar fi mângâiat, dar n-am aflat pe nimeni.6 

21 Şi ca hrană mi-au dat fiere şi întru setea mea mi-au dat să beau oţet. 

22 Facă-li-se masa capcană înaintea lor, şi răsplată şi piatră de poticnire; 

23 ochii să li se întunece ca să nu poată vedea, şi spinarea lor fă-o pentotdeauna gârbovă; 

24 varsă-Ţi urgia Ta peste ei şi mânia urgiei Tale să-i cuprindă; 

25 facă-se curtea lor pustie şi-n sălaşele lor nimeni să locuiască; 

26 fiindcă ei l-au prigonit pe cel bătut de Tine şi-n durerea rănilor mele7 au mai pus pe deasupra. 

27 Adaugă-le fărădelege la fărădelege şi-ntru dreptatea Ta să nu intre; 

28 şterşi să fie ei din cartea celor vii şi să nu fie scrişi alături de cei drepți. 

29 Sărac sunt eu şi-ndurerat; mântuirea Ta, Dumnezeule, să mă ocrotească. 

30 Cu o cântare voi lăuda numele lui Dumnezeu şi-ntru laudă ÎI voi preamări; 

6 Ecou profetic: singur şi neajutorat în suferinţă, lisus Şi-a asumat durerea asemenea unui om, prin 
natura Sa omenească (Sf. Irineu de Lugdunum). 

7 În ediţiile româneşti curente: „rănilor lui”. În concordanță cu o seamă de manuscrise: „rănilor 
mele”. 

31 şi-l va plăcea lui Dumnezeu mai mult decât un vițel tânăr, căruia îi cresc coarne şi unghii.8 

32 Să vadă săracii şi să se bucure; căutaţi-L pe Dumnezeu, şi viu va fi sufletul vostru. 

33 Că Domnul i-a auzit pe cei săraci şi nu i-a disprețuit pe cei încătuşaţi de dragul Lui. 

34 Pe El să-L laude cerurile şi pământul, marea şi toate cele ce se târăsc în ea. 

35 Că Dumnezeu va mântui Sionul şi se vor zidi cetăţile lui Iuda şi ei vor locui acolo şi-l vor 
moşteni;9 

36 şi seminţia robilor Tăi îl va stăpâni şi cei ce iubesc numele Tău 10 vor locui în el. 

PSALMUL 69 Pentru sfârşit: al lui David; spre aducere aminte, ca Domnul să mă mântuiască. 1 

1 Dumnezeule, spre ajutorul meu ia aminte; Doamne, grăbeşte-Te să-mi ajuți!2 

2 Să se ruşineze şi să se înfrunte cei ce-mi caută sufletul; să se întoarcă înapoi 

8 Suita: cântare-laudă-preamărire se constituie în jertfa duhovnicească, singura adevărată şi 
bineplăcută lui Dumnezeu. 

9 Sionul. 

10 În edițiile româneşti curente: „robilor Lui”, „numele Lui”; după Codex Sinaiticus: „robilor Tăi”, 
„numele Tău”. 

1 Textul reia, în variantă, o seamă de versete ale Psalmului 39. 

2 După Sf. loan Scărarul, aceasta e prima treaptă, elementară, în lupta cu gândurile (care te 
înstrăinează de la rugăciune): te rogi împotriva lor. A doua treaptă, superioară: grăieşti împotriva 
lor; iar a treia, desăvârşită: le dispreţuieşti şi te ridici deasupra lor. 

şi să se ruşineze cei ce-mi doresc mie răul; 

3 întoarcă-se de-ndată ruşinaţi cei ce-mi grăiesc mie: „Bine-ţi fac! bine-ţi fac!” 

4 Să se bucure şi să se veselească toţi cei ce Te caută pe Tine; cei ce iubesc mântuirea Ta, 
Dumnezeule, pururea să zică: „Mărit să fie Domnul!” Iar eu sărac sunt şi sărman; Dumnezeule, vino 
întru ajutorul meu! 

5 Tu eşti ajutorul meu şi izbăvitorul meu; Doamne, nu Te lăsa aşteptat! 

PSALMUL 70 Al lui David. Un psalm al fiilor lui Ionadab şi al celor dintâi care au fost duşi în 
robie. (Fără titlu la Evrei).1 

1 Întru Tine, Doamne, am nădăjduit, să nu fiu ruşinat în veac. 

2 Întru dreptatea Ta izbăveşte-mă şi scapă-mă, pleacă-Ți auzul către mine şi mă mântuieşte. 

3 Fii-mi Dumnezeu apărător şi loc întărit ca să mă mântuieşti, că Tu eşti temelia mea şi scăparea 
mea. 

4 Dumnezeul meu, izbăveşte-mă din mâna păcătosului, din mâna călcătorului de lege şi a omului 
nedrept. 


5 Că Tu eşti, Doamne, puterea mea de a-ndura; din tinereţile mele, Domnul e nădejdea mea. 

6 Încă fiind în pântece, de Tine-am fost legat; încă din pântecele maicii mele, Tu eşti apărătorul 
meu; întru Tine de-a pururi e cântul meu de laudă. 

1 Vezi istoria lui lonadab şi a fiilor săi în Ir 35. 

890 

7 Ca de minune m-am făcut multora, dar Tu eşti ajutorul meu cel tare. 

8 Să se umple gura mea de laudă, ca în cântări să laud slava Ta, toată ziua mare-cuviinţa Ta. 

9 Nu mă lepăda la vremea bătrâneţelor; când mie îmi va lipsi tăria, Tu să nu mă laşi. 

10 Că vrăjmaşii mei au vorbit împotriva mea şi cei ce-mi urmăresc sufletul s-au sfătuit împreună, 

11 zicând: „Dumnezeu l-a părăsit; urmăriţi-l şi-l prindeți, că nu-i nimeni să-l scape!” 

12 Dumnezeule, nu te-ndepărta de mine, Dumnezeul meu, spre ajutorul meu ia aminte! 

13 Să se ruşineze şi să piară cei ce-mi defaimă sufletul; în ruşine să se-mbrace şi în înfruntare cei ce 
caută să-mi facă rău. 

14 Dar eu pururea voi nădăjdui în Tine şi laudei Tale întregi voi pune adaos.2 

15 Gura mea va vesti dreptatea Ta, toată ziua mântuirea Ta, altceva nu ştiu.3 

16 Intra-voi în puterea Domnului; Doamne, îmi voi aminti de dreptatea care este numai a Ta. 

17 Dumnezeule, Tu din tinereţile mele mi-ai dat învăţătură, şi eu de-acum voi vesti minunile Tale. 
18 pân” la bătrâneţe şi pân” la cinstirea anilor, Dumnezeule, nu mă părăsi, pân” ce braţul ȚI-l voi 
vesti la tot neamul ce va să vină, puterea Ta şi dreptatea Ta, Dumnezeule, 

2 Chiar când cântarea de laudă pare deplină, râvna psalmistului încă mai cântă. 

3 În traducere literală: „că nu ştiu să fac socoteli (calcule)”; „nu ştiu să număr totul pe degete”. 
Echivalenţă liberă. 

19 pân” la cele înalte voi vesti lucrurile cele mari. Dumnezeule, cine este asemenea Ție? 

20 Cât sunt de mari necazurile cele multe şi rele pe care mi le-ai arătat!; dar, întorcându-Te, Tu m-ai 
chemat din nou la viaţă şi din genunile pământului m-ai scos. 

21 Peste mine ai înmulțit mărirea Ta şi, întorcându-Te, m-ai mângâiat şi din genunile pământului 
din nou m-ai scos. 

22 Căci pe Tine Te voi mărturisi; adevărul Tău în unelte de cântare, Dumnezeule; Ţie Îţi voi cânta, 
Ție, Sfântul lui Israel. 

23 Bucura-se-vor buzele mele când Îţi voi cânta, şi sufletul meu, pe care l-ai mântuit. 

24 Chiar şi limba mea toată ziua va cugeta la dreptatea Ta, când vor fi ruşinaţi şi înfruntaţi cei ce 
caută să-mi facă rău. 

PSALMUL 71 Pentru Solomon1. 

1 Dumnezeule, judecata Ta dă-o regelui şi dreptatea Ta fiului regelui2, 

1 Pornind de la etimologia numelui „Solomon” = „Făcătorul de pace”, Cassiodorii atribuie acestui 
titlu o valență profetică, raportându-l la lisus Hristos, Cel ce a spus: „Pace vă las vouă, pacea Mea 
v-o dau” (In 14, 27). Solomon a preluat demnitatea regală de la David, părintele său (3 Rg 1), dar şi 
Iisus Hristos a fost numit „fiul lui David” (Mt 9, 27), iar David „părintele Său” (după trup) (Le 1, 
32). De altfel, întregul psalm a fost recunoscut drept mesianic, atât de tradiţia ebraică, tradiţie care a 
văzut în el prefigurarea regelui ideal, cât şi de cea creştină, care a identificat o parte din atributele 
lui Iisus Hristos. Aşadar, şi psalmul acesta se cere citit „pe dinlăuntru”. 2 Paralelismul sinonimic al 
acestui verset poate sugera ideea că, în perspectivă mesianică, nu e vorba de două persoane diferite, 
ci numai de una (aşa cum, de altfel, rezultă din conţinutul întregului psalm): Iisus Hristos este, în 
acelaşi timp, Dumnezeu adevărat şi Fiul lui Dumnezeu. Pe de altă parte, Sf. Atanasie cel Mare 
observă că, în timp ce la crearea lumii a fost folosit verbul „a fi” = „să fie”!, pentru „plinirea 
vremii” (Ga 4, 4) e utilizat verbul „a da” = „dă-o”, frecvent în Noul Testament, în sensul că 
Dumnezeu- Tatăl „I-a dat” Fiului Său toată puterea (inclusiv pe cea judecătorească in 5, 22) în cer şi 
pe pământ. 

2 ca să-l judece pe poporul Tău întru dreptate şi pe săracii Tăi întru judecată. 

3 Primească munţii pace pentru popor şi dealurile dreptate. 

4 Fl îi va judeca pe săracii poporului şi-i va milui pe fiii săracilor, iar pe clevetitor îl va umili. 

5 Şi astfel va face 3 cât va fi soarele şi cât va fi luna, din neam în neam. 


6 Ca ploaia pe lână Se va pogorî4 şi ca picăturile ce cad pe pământ. 

7 În zilele Lui va răsări dreptatea şi belşug de pace cât va sta luna pe cer5. 

8 Şi stăpânirea Lui va fi de la o mare pân” la alta şi de la râu pân” la marginile lumii6. 

9 În faţa Lui vor cădea la pământ Etiopienii şi vrăjmaşii Lui vor linge ţărâna. 

10 Regii Tarsisului şi insulele vor aduce daruri, daruri vor aduce regii Arabilor şi cei din Saba; şi 
Lui I se vor închina toţi regii pământului, 

3 Symparameno = „a persista”, „a stărui”, „a continua o lucrare”. 

4 Cassiodor tâlcuieşte: Precum ploaia cade lin pe lâna mieluşelei, fără s-o vatăme şi fără ca aceasta 
s-o simtă, aşa S-a pogorât şi s-a sălăşluit Fiul lui Dumnezeu în pântecele Fecioarei; puterea supremă 
devenită gingăşie umană. 

5 Literal: „atâta timp cât luna nu va pieri”. 

6 Aici nu e vorba de lume ca univers (kosmos), ci de lume ca omenire (oikoumene), ceea ce denotă 
un teritoriu spiritual. 

11 neamurile toate Lui Îi vor sluji. 

12 Că El l-a izbăvit pe sărac din mâna asupritorului şi pe sărmanul fără de ajutor; 

13 pe sărac îl va cruța şi pe sărman şi sufletele săracilor le va mântui; 

14 sufletele lor vor scăpa de camătă şi nedreptate şi scump va fi numele Lui în faţa lor7. 

15 Şi El viu va fi şi I se va da Lui din aurul Arabiei, iar ei de-a pururi se vor ruga pentru El, toată 
ziua Îl vor binecuvânta. 

16 Fi-va El pe pământ reazem în crestele munţilor, roada Lui se va înălța mai sus decât Libanul, iar 
cei din cetate vor înflori ca iarba pământului. 

17 Fi-va numele Lui binecuvântat în veci, numele Lui va dăinui cât soarele8. Şi în El se vor 
binecuvânta toate neamurile pământului, toate neamurile ÎL vor ferici. 

18 Binecuvântat este Domnul, Dumnezeul lui Israel, singurul Care face minuni, şi binecuvântat e 
numele slavei Sale în veac şi în veacul veacului; de slava Lui va fi plin întreg pământul! Amin! 
Amin! 

PSALMUL 72 Un psalm al lui Asaf.1 

7 În ediţiile româneşti curente: „scump va fi numele lor înaintea lui”, eroare datorată nu numai unei 
transcrieri greşite în Codex Sinaiticus, dar şi Textului Masoretic: „scump va fi sângele lor în ochii 
lui” (vezi şi ed. Galaction, 1938). Eroarea a fost preluată şi de ed. Rahlfs. 

8 E vorba de dăinuirea (pomenirea) numelui Săupe toată durata istoriei. 

1 Pentru „Asaf” vezi nota de la Ps 49 (titlu). 

1 Cât de bun îi este Dumnezeu lui Israel, celor ce sunt drepţi cu inima! 

2 Mie însă puţin mi-a fost de nu mi-au alunecat picioarele, puţin mi-a fost că paşii nu mi s-au 
poticnit. 

3 Că i-am pizmuit pe cei fără de lege în timp ce vedeam pacea păcătoşilor, 

4 că anume la moartea lor nu sunt semne de durere şi că ei nu şovăie atunci când sunt loviți; 

5 ei nu au parte de trudă aşa cum au alți oameni şi nici cu alți oameni fi-vor biciuiţi?. 

6 Iată de ce i-a stăpânit trufia şi de ce se înfăşoară în nedreptatea şi-n necredinţa lor. 

7 Nedreptatea li se scurge din grăsime, trecut-au spre poftele inimii. 

8 În răutate au gândit şi au vorbit, nedreptatea şi-au rostit-o cu înfumurare3. 

9 Gura şi-au pus-o împotriva cerului şi limba lor cutreieră pământul. 

10 Drept aceea, poporul meu se va întoarce aici şi zile pline fi-vor aflate întru ei4. 

11 Ei zic: „Cum de ştie Dumnezeu? este oare cunoaştere întru Cel-Preaînalt? 

12 Iată, aceştia sunt păcătoşii şi sunt înfloritori; încă în veacul acesta au dobândit averi!” 

2 Asemenea lui lov, psalmistul observă că principiul ideal în virtutea căruia oamenii răi ar trebui să 
aibă destinul faptelor lor e contrazis de realitate. Constatarea îi provoacă o depresie psihică vecină 
cu prăbuşirea (v. 2), dar, iluminat de înţelepciunea divină, el găseşte suficiente resurse spre a ancora 
în speranţă. 

3 Literal: „şi-au rostit-o de sus”. 

4 „Zilele pline” nu sunt altceva decât prefigurarea „plinirii vremii”, când Fiul lui Dumnezeu S-a 
întrupat (Fer. Augustin). 


13 Iar eu am zis: „Vai, în zadar am păstrat în inima mea dreptatea şi întru nevinovăție mi-am spălat 
mâinile; 

14 lovit am fost de-a lungul întregii zile şi mie mi-a fost mustrarea în fiecare dimineaţă!...”. 
15 Şi am zis: „Astfel voi grăi: iată, ar fi trebuit să rup legământul cu neamul fiilor Tăi!...”. 

16 Şi mă sileam să înţeleg, dar era prea obositor pentru mine, 

17 până ce am intrat în locaşul cel sfânt al lui Dumnezeu şi le-am priceput sfârşitul. 

18 Într-adevăr, pentru faptele lor viclene Tu i-ai lovit cu rău: când ei se înălțau, Tu i-ai doborât. 

19 Cât de repede li s-a făcut pustiul!; de-ndată s-au stins, pierit-au din pricina nelegiuirii lor. 

20 Ca un vis al celui ce se trezeşte, Doamne, în cetatea Ta chipul lor de nimic îl vei face. 

21 Că inima-n mine s-a aprins şi rărunchii mi s-au schimbat, 

22 că eu o nimica toată eram şi n-o ştiam, ca o vită şedeam înaintea Ta. 

23 Dar eu cu Tine sunt de-a pururi, Tu m-ai ţinut de mâna mea cea dreaptă, 

24 cu sfatul Tău m-ai călăuzit şi cu slavă m-ai primit la Tine. 

25 Căci oare ce-mi este mie în cer?5 şi, în afară de Tine, ce mi-am dorit eu pe pământ?... 

26 Inima şi trupul mi-au slăbit, Dumnezeule al inimii mele, şi Dumnezeu îmi este partea pe veci. 

5 „Nimic altceva răspunde Sf. loan Scărarul decât să mă lipesc de Tine cu mintea neîmprăştiată în 
timpul rugăciunii”. 

27 Că iată, cei ce se îndepărtează de Tine vor pieri; Tu i-ai nimicit pe toţi cei ce prin desfrâu se duc 
de la Tine6. 

28 Iar mie bine îmi este să mă lipesc de Dumnezeu şi să-mi pun în Domnul nădejdea, ca să vestesc 
eu toate laudele Tale în porțile fiicei Sionului. 

PSALMUL 73 Un psalm al lui Asaf; spre pricepere. 1 

1 De ce, Dumnezeule, până în cele din urmă Te-ai lepădat de noi? de ce s-a aprins mânia Ta peste 
oile păşunii Tale? 

2 Adu-Ţi aminte de adunarea Ta pe care dintru început ai agonisit-o. Izbăvit-ai toiagul moştenirii 
Tale, acest munte al Sionului, cel în care Tu ai locuit. 

6 În limbajul profetic, „desfrâu” (sau „adulter”) înseamnă infidelitatea faţă de Dumnezeu. În primul 
stih e vorba de cei ce, pur şi simplu, se îndepărtează de Dumnezeu prin lucrarea diavolului şi care 
sunt sortiți pieirii prin însăşi fapta lor. Cei din al doilea stih fac parte din categoria duplicitarilor, 
care gustă din plăcerile vieţii sau ale altor credinţe fără să-L renege pe Dumnezeu, ca un bărbat 
infidel care, totuşi, nu divorţează; aceştia ajung în situaţia de „a sluji la doi domni” (Mt 6, 24), fapt 
pentru care nu vor pieri prin ei înşişi, ci vor fi nimiciţi de Dumnezeu (Makrakis). 

1 Potrivit tradiţiei teologice răsăritene, acest psalm este o anticipare profetică a dărâmării 
Ierusalimului (inclusiv a Templului de pe muntele Sion) în anul 70 d. H., când armatele romane au 
pătruns în cetatea sfântă. În sens mai larg, el poate fi şi o profeție asupra încercărilor prin care va 
trece Biserica în vremuri de mare restriște. În orice caz, critica textelor biblice, inclusiv cea 
protestantă, nu a putut stabili o relaţie suficientă între conţinutul acestui psalm şi asalturile asupra 
Ierusalimului de dinainte de anul 70. 

3 Pân” la urmă ridică-Ţi Tu mâinile Tale împotriva trufuilor lor, împotriva relelor pe care vrăjmaşul 
le-a făcut în locul Tău cel sfânt. 

4 Cei ce Te urăsc s-au fălit în mijlocul sărbătorii Tale, semnele lor le-au pus drept semne, fără ca ei 
s-o ştie, 

5 ca şi cum ar fi fost o plecare spre înălțimi?. 

6 Ca într-o pădure de copaci, cu topoarele i-au tăiat uşile laolaltă, cu secure şi ciocan l-au dărâmat. 

7 Cu foc au ars locaşul Tău cel sfânt, pân” la pământ spurcat-au locuinţa numelui Tău. 

8 Zis-au în inima lor, şi-mpreună cu ei rudeniile lor: „Veniţi! să nimicim toate serbările lui 
Dumnezeu de pe pământ!” 

9 Semnele noastre nu le-am văzut; nici un profet nu mai este, El pe noi nu ne va mai cunoaşte3. 

10 Până când, Dumnezeule, Te va ocărî vrăjmaşul? oare pân” la urmă va defăima potrivnicul 
numele Tău? 

11 Oare pe totdeauna Îţi întorci Tu mâna şi dreapta Ta din mijlocul sânului Tău?4 

2 „Semne” pot fi insignele militare (uniforme, steaguri, trofee). În limbajul biblic, însă, prin 


„semne” se înţeleg minunile (miracolele, faptele neobişnuite) care se fac, pe de o parte, prin puterea 
lui Dumnezeu sau, pe de alta, prin puterea diavolului (vezi „semnele” asemănătoare făcute de Aaron 
şi de vrăjitorii Egiptului iş 7, 9-12). În cazul de față, duşmanii, în ienoranţa lor („popor fără-de- 
minte” v. 18), îşi iau victoria ca pe o suită de „semne” menite să-i ducă spre înălțimi, fără să ştie că 
„semnele” virtuale ale lui Dumnezeu se pot manifesta oricând. 

3 Absența minunilor şi a profeţiilor: sentimentulpărăsirii totale. 

4 În v. 3 I se cerea lui Dumnezeu să-Şi ridice mâinile împotriva vrăjmaşilor, acum I se reproşează 
că „stă cu mâinile în sân”. 

12 Dar Dumnezeu este Împăratul nostru de dinainte de veac, El a făcut mântuire în mijlocul 
pământului. 

13 Tu, cu puterea Ta, ai întemeiat marea; Tu ai zdrobit capetele balaurilor din apă, 

14 capul balauruluiS Tu l-ai sfărâmat, Tu l-ai dat ca hrană popoarelor etiopiene6. 

15 Tu ai făcut să irumpă izvoare şi pâraie, Tu ai făcut să sece râurile Etamului7. 

16 A Ta este ziua şi a Ta este noaptea, Tu ai întemeiat lumina şi soarele. 

17 Tu ai făcut toate marginile pământului; vara şi primăvara Tu le-ai plăsmuit. 

18 Adu-Ţi aminte de aceasta: Vrăjmaşul L-a ocărât pe Domnul şi poporul cel fără-de-minte Ţi-a 
defăimat numele. 

19 Sufletul ce Te mărturiseşte pe Tine să nu-l dai la fiare8; de sufletele săracilor Tăi să nu uiţi pân” 
la sfârşit. 

20 Caută spre legământul Tău, că întunecimile pământului s-au umplut de casele fărădelegilor. 

5 Ebr.: „capetele Leviatanului”. „Leviatanul” (în mitologia semitică): monstru marin uriaş, oarecum 
asemănător cu un balaur sinuos. În sensul creştin: „Balaurul cel mare, şarpele cel de demult, care se 
cheamă diavol şi Satana” (Ap 12, 9). 

6 Prin „popoarele etiopiene” se înțelegeau triburile sălbatice care trăiau ca fiarele (acestora li s-a dat 
mai întâi numele de „troglodiţi” = cei ce locuiesc în caverne). 

7 Etam: Localitate pomenită în los 15, 59, situată în zona Betleemului. Istoricul Iosif Flaviu 
menţionează că Etamul era aşezarea rurală favorită a regelui Solomon, loc de retragere, situat la opt 
mile distanţă de Ierusalim; era un drum pe care el îl făcea dis-de-dimineaţă, mânându-şi caii de la 
caretă. 

8 „fiarele” = „duşmanii”. 

21 Cel umilit, cel ruşinat să nu fie întors înapoi; săracul şi sărmanul vor lăuda numele Tău. 

22 Scoală-Te, Dumnezeule, judecă-Ți propria Ta pricină; adu-Ţi aminte de ocara pe care cel fără- 
de-minte o face toată ziua împotriva Ta. 

23 Nu uita glasul celor ce Ți se roagă Ție; trufia celor ce Te urăsc urcă fără-ncetare. 

PSALMUL 74 Pentru sfârşit: Nu nimici!l Un psalm-cântare al lui Asaf. 

1 Ţie ne vom mărturisi, Dumnezeule, Ţie ne vom mărturisi, şi numele Tău îl vom chema2, 

2 povesti-voi despre toate minunile Tale. „Atunci când Îmi voi lua timp, cu dreptate voi judeca3. 

3 Topitu-s-a pământul şi toţi cei ce locuiesc pe el; Eu sunt Cel ce stâlpii lui i-a întărit.”4 

1 Fer. Ieronim: Sensul verbului „a nimici” are multe nuanţe. David îl foloseşte (în ebraică) 
vorbindu-i cuiva despre Saul: „Să nu-l omori!” (1 Rg 26, 9). Din alte locuri (1 Rg 26, 11, 23; 25, 
32-34; 24, 11-13) înţelegem că David L-a binecuvântat pe Dumnezeu pentru aceea că mâinile sale 
fuseseră oprite de la a-l ucide pe Saul. La fel poate fi şi pentru noi: dacă nu ucidem, e pentru că 
mâinile noastre sunt ţinute în frâu. 

2 Potrivit Fericitului Ieronim, aici verbul „a se mărturisi” nu semnifică pocăință, ci mai degrabă 
laudă sau mulțumire. 

3 Cei mai vechi exegeţi ai Psalmilor, chiar înainte de Ieronim, au fost de acord că aceste trei stihuri 
sunt cuvintele Domnului (grafica ebraică şi greacă nu cunoşteau semnele citării). Domnul nu judecă 
acum, ci mai târziu, la sfârşitul veacurilor. 

4 Înainte de întruparea Domnului, pământul cuprindea o omenire dizolvată din soliditatea 
adevărului într-o mâzgă a păcatului. El însă i-a venit în ajutor, întărindu-i „stâlpii”, adică pe apostoli 
(care, şi ei, se clătinaseră în vremea patimilor lui lisus). De notat şi contrastul dintre verbele „a se 
topi” - „a întări” (Cassiodor). 

4 Le-am zis nelegiuiţilor: „Nu faceţi fărădelege!”, şi celor păcătoşi: „Nu vă ridicaţi fruntea!; 

5 fruntea nu v-o ridicaţi la înălţime şi nu grăiţi ce e strâmb împotriva lui Dumnezeu!” 

6 Că judecata nu vine nici de la răsărituri, nici de la apusuri şi nici din munţii pustii, 

7 fiindcă Dumnezeu e Judecător; pe unul îl smereşte, pe altul îl înalță. 

8 că-n mâna Domnului e un pahar cu vin curat şi plin de cuviinţă 5, şi El l-a înclinat de la unul la 
altul, dar drojdiile lui nu s-au golit cu totul; din ele vor bea toți păcătoşii pământului6. 

9 lar eu mă voi bucura în veac, cânta-voi Dumnezeului lui Iacob. 

10 Şi toate frunţile păcătoşilor le voi zdrobi, iar fruntea celui drept înălţată va fi. 

5 „plin de cuviinţă” încearcă să echivaleze sintagma: pleres kerasmatos. Literal s-ar traduce: „plin 
de amestec”, expresie lipsită de sens. Cuvântul kerasma înseamnă, într-adevăr, „amestec”, dar cu 
nuanţa că e un amestec menit să tempereze tăria lichidului (a vinului), să-l îmblânzească, să-l facă 
decent, cuviincios. 

6 Cassiodor tâlcuieşte: Prin „drojdii” nu trebuie să înţelegem obişnuitele reziduuri de pe fundul 
vasului, ci ultima porțiune, cea de jos, a vinului care, curat cum este, li se oferă tuturor 
credincioşilor fără să se împuţineze. Din această ultimă rămăşiţă vor bea, către sfârşitul lumii, atât 
iudeii convertiți la Evanghelie cât şi păcătoşii care se vor pocăi. Sf. Ciprian de Cartagina vede în 
acest „pahar” prefigurarea potirului euharistic, menit să-i întărească pe creştinii ce se pregătesc de 
martiriu. 

PSALMUL 75 Pentru sfârşit: Printre cântări. Un psalm al lui Asaf, cântare AsirienilorI. 

1 Cunoscut este Dumnezeu în ludeea, mare este numele Lui în Israel. 

2 Locul Său s-a făcut întru Pace? şi locuinţa Lui în Sion; 

3 acolo a zdrobit tăria arcurilor, arma şi sabia şi războiul. 

4 Tu luminezi minunat din munţii cei veşnici; 

5 tulburatu-s-au toţi cei nepricepuţi cu inima, somnul şi l-au dormit, iar oamenii bogăției n-au mai 
găsit, nici unul, nimic în mâinile lor. 

6 De certarea Ta, Dumnezeule al lui Iacob, de certarea Ta au aţipit călăreţii pe cai. 

7 Tu eşti de temut, şi cine-Ţi va sta Ţie-mpotrivă? De atunci Îţi este mânia. 

8 Tu ai făcut să se audă din cer judecată; pământul s-a temut şi s-a alinat 

9 când Dumnezeu s-a ridicat la judecată să-i mântuiască pe toți blânzii pământului. 

10 Că gândul lăuntric3 al omului Îți va 

1 Fer. Ieronim: Cuvântul „Asirieni” se traduce: „Cei ce înaintează de-a dreptul”, adică cei ce cunosc 
regulile credinţei şi se grăbesc să meargă pe urmele ei cele adevărate; acestora li se adresează Asaf, 
lăudându-L pe Dumnezeu în minunate chipuri. 

2 „Pace” în limba ebraică se spune „Salem”; aşadar, „Pace” e o traducere literală a cuvântului 
„lerusalim”, care s-a numit mai întâi „Salem” (în vremea preotului Melchisedec-Fe 14, 18-20), apoi 
Jebus (vezi Jd 19, 10) şi mai apoi leru-Salem (Fer. Ieronim). 

3 „gândul lăuntric” încearcă să-l traducă pe enthymios = „ceea ce pui la inimă”, rudă cu verbul 
enthymeomai = „a reflecta”, „a întreţine un gând”, ambele fiind contrase din enthymos = „în 
suflet”, „în inimă”, „în inteligenţă”. Dumnezeu poate fi lăudat şi fără cuvinte sau gesturi, numai în 
forul interior al omului, în stricta sa intimitate (de pildă ca la Arghezi: „Rugăciunea mea e gândul”; 
„ruga mea e fără cuvinte”). 

aduce laudă şi rămăşiţa gândului lăuntric Te va prăznui. 

11 Domnului, Dumnezeului vostru faceţi-l făgăduinţe şi pliniţi-le, toţi cei dimprejurul Său daruri Îi 
vor aduce, 

12 Lui, Celui de temut, Celui ce prinților le taie răsuflarea, Celui de temut între regii pământului. 

PSALMUL 76 Pentru sfârşit: un psalm al lui Asaf, cu privire la Iditun. 

1 Cu glasul meu către Domnul am strigat, cu glasul meu către Dumnezeu, şi El a luat aminte la 
mine. 

2 În ziua necazului meu pe Dumnezeu L-am căutat, cu mâinile mele ridicate noaptea-n faţa Lui, şi 
nu m-am înşelat; sufletul meu n-a vrut să se mângâie. 1 


p> 


3 Adusu-mi-am aminte de Dumnezeu şi m-am veselit; în mine am cugetat şi duhul mi-a slăbit 2. 

4 Ochii mi-au fost veghetori mai-naintea vegherilor3; tulburat am fost şi n-am grăit. 

1 Adică: sufletul meu n-a acceptat consolare de la oameni. 

2 Introspecţia e o lucrare a intelectului; încercarea de a te rezolva pe tine însuţi doar prin lucrarea 
minţii duce la slăbirea duhului; („sufletul meu n-a vrut să se mângâie”). 

3 Prin „veghere” se înţelegea, în antichitate, perioada de câte trei ore (din cele douăsprezece ale 
zilei) în care un sutaş sau paznic stătea de strajă (veghetor, cu ochii deschişi). Ochii psalmistului 
stau de veghe chiar şi atunci când străjile, înainte de a le veni rândul, încă dorm. într-un sens mai 
adânc, râvna rugăciunii veghetoare îl face pe om să fie treaz chiar înainte de ceasul privegherii, 
după spusa: Cine se roagă numai când trebuie să se roage, acela nu se roagă. 

5 Gândit-am la zilele cele de demult, anii veacurilor duse i-am chemat în minte şi am cugetat; 

6 cugetat-am noaptea întru inima mea şi duhul mi se-nfrigura căutând4. 

7 Oare-n veci Se va lepăda Domnul de mine şi nu va mai avea nici o bunăvoință? 

8 oare pân” la sfârşit şi din neam în neam mă va lipsi de mila Lui? 

9 oare uita-va Dumnezeu să fie milostiv, sau întru mânia Sa Îşi va opri îndurările? 

10 Şi am zis: Acum am pus un început; această schimbare e a dreptei Celui-preaînalt$. 

11 Adusu-mi-am aminte de lucrurile Domnului, că-mi voi aduce aminte de minunile Tale cele 
dintru început 

12 şi la toate lucrurile Tale voi cugeta şi la faptele Tale voi gândi6. 

13 Dumnezeule, calea Ta e-n locul cel 

4 Acesta este singurul loc din Vechiul Testament în care e folosit verbul skallo = „a căuta cu grijă, 
cu hărnicie”, „a scormoni”, „a scotoci”, a căuta prin buzunare. Acest verset trebuie pus în relaţie cu 
stihul al doilea din versetul 3. 

5 În limbajul duhovnicesc există expresia: „a pune un început bun”, ceea ce înseamnă hotărârea 
cuiva de „a o rupe” cu starea de păcat şi de a se angaja din nou pe calea cea bună. Psalmistul 
consideră că o astfel de „schimbare” nu e opera omului, ci vine din mâna cea dreaptă a lui 
Dumnezeu. 

6 De notat, în versetele 11-12, timpurile verbelor: o acţiune trecută a fost cauzată de o întreită 
acțiune viitoare. În fond, acesta e semnalul profetic: profetul s-a rostit asupra unui eveniment pentru 
simplul motiv că acesta urmează să se producă. 

sfânt; cine este Dumnezeu mare ca Dumnezeul nostru?: 

14 Tu eşti Dumnezeu Carele faci minuni. Cunoscută Ţi-ai făcut puterea între popoare; 

15 cu braţul Tău Ţi-ai izbăvit poporul, pe fiii lui Iacob şi ai lui Iosif. 

16 Văzutu-Te-au apele, Dumnezeule, văzutu-Te-au apele şi s-au înfricoşat şi adâncurile s-au 
tulburat de clocotul răsunetului apelor. 

17 Glas au slobozit norii, căci săgețile Tale cutreieră; 

18 în vârtejul lor e glasul tunetului Tău, fulgerele Tale luminat-au lumea”, clătinatu-s-a pământul şi 
s-a cutremurat. 

19 În mare sunt căile Tale, în ape multe cărările Tale, şi urmele Tale nu se vor cunoaşte. 

20 Ca pe o turmă Ţi-ai călăuzit poporul prin mâna lui Moise şi a lui Aaron. 

PSALMUL 77 Al lui Asaf, spre înțelegere. 1 

1 Luaţi aminte, poporul meu, la legea mea,2 plecaţi-vă auzul la graiurile gurii mele! 

7 Oikoumene: lumea ca omenire; pământul locuit de oameni. 

1 Adică un psalm de învăţătură: cel ce cântă psalmul (Asaf) trebuie să şi înţeleagă ceea ce rosteşte. 
În fapt, e un îndemn către oricare cititor al Scripturii şi, îndeosebi, către tot cel ce cântă sau rosteşte 
psalmi. 

2 Aici, „legea”: istoria sfântă a poporului evreu, din care psalmistul evocă o parte. Psalmul e mai 
mult istoric şi numai în parte profetic. 

2 În parabole îmi voi deschide gura, lucruri umbrite4 rosti-voi din cele ce-au fost de la-nceput, 

3 câte-am auzit şi-am cunoscut şi câte părinţii noştri ne-au povestit. 

4 Ele nu le erau ascunse copiilor lor din alte generaţii; ele vesteau laudele Domnului şi puterile Lui 
şi minunile pe care El le-a făcut. 


5 El a ridicat mărturie în Iacob şi lege a pus în Israel, acele lucruri pe care El le poruncise părinților 
noştri, pentru ca ei să le facă cunoscute fiilor lor, 

6 aşa ca şi o altă generaţie să le poată cunoaşte, adică fiii ce se vor naşte şi se vor ridica şi le vor 
vesti fiilor lor, 

7 pentru ca ei în Dumnezeu să-şi pună nădejdea şi lucrurile lui Dumnezeu să nu le uite şi poruncile 
Lui să le cerceteze, 

8 pentru ca ei să nu fie ca părinţii lor: neam nestatornic$ şi înăcrit, neam care nu şi-a îndreptat inima 
şi duhul nu şi l-a deprins să stea cu Dumnezeu. 

9 Fiii lui Efraim, cei ce-şi încordează arcurile şi trag, dat-au dosul în zi de război. 

10 Ei n-au păzit legământul lui Dumnezeu şi în legea Lui n-au vrut să umble. 

11 Uitat-au facerile Lui de bine şi minunile Lui, cele pe care El le-a arătat lor, 

3 Aici, parabole = „parabolă” traduce ebraicul maşal: procedeul poetic de a rosti ritmic o frază în 
două versuri paralele. 

4 „lucru umbrit” (problema): lucru neclar, enigmatic, subiect de discuţie şi controversă, eveniment 
încă obscur, neelucidat, rămas parţial în umbră. E vorba de evenimentele expuse în acest psalm, de 
la ieşirea din Egipt, sub Moise, până la începutul domniei lui David. 

5 Literal: „întortocheat”, „sinuos”, „şerpuitor”, „onctuos”; cel ce veşnic îşi schimbă direcţia; cel pe 
care nu se poate conta. 

12 minunile pe care El le făcuse în faţa părinților lor, în ţara Egiptului, în câmpia Tanis6. 

13 El a despicat marea şi i-a trecut prin ea, El a făcut apele să stea ca într-un burduf; 

14 cu nor i-a călăuzit în timpul zilei, şi toată noaptea cu lumină de foc; 

15 El a despicat stânca în pustie şi le-a dat să bea ca într-un afund adânc; 

16 din stâncă a scos apă şi apele le-a revărsat ca pe nişte râuri. 

17 Dar ei din nou au păcătuit faţă de El, în loc lipsit de apă L-au amărât pe Cel-Preaînalt. 

18 şi-n inimile lor L-au pus pe Dumnezeu la-ncercare cerând mâncare pentru sufletele lor. 

19 Grăit-au ei împotriva lui Dumnezeu şi au zis: „Oare nu va putea Dumnezeu să pregătească o 
masă în pustie? 

20 pentru că El lovise stânca şi apele au ţâşnit şi pâraiele s-au revărsat -, oare nu va fi El în stare să 
dea şi pâine sau să pregătească o masă pentru poporul Său?” 

21 Iată deci că Domnul a auzit şi s-a mâniat şi foc s-a aprins în Iacob şi mânie s-a ridicat împotriva 
lui Israel, 

22 fiindcă ei n-au crezut în Dumnezeu şi nici n-au nădăjduit în mântuirea Lui. 

23 Şi El poruncă le-a dat norilor de deasupra şi porţile cerului le-a deschis 

24 şi peste ei a plouat mană să mănânce, şi pâine cerească le-a dat. 

25 Pâine îngerească a mâncat omul, hrană le-a trimis din destul. 

6 Tanis (care la început s-a numit Zoan): oraş în Egipt (devenit capitala lui Ramses al II-lea). 

26 Şi vântul austru l-a strămutat din cer şi cu puterea Lui a adus vântul de miazăzi 

27 şi cărnuri a plouat peste ei ca şi cum ar fi fost pulbere, şi ca nisipul mării păsări zburătoare, 

28 care au căzut în mijlocul taberei lor, împrejurul corturilor lor. 

29 Şi au mâncat şi s-au săturat foarte şi EI le-a împlinit pofta; 

30 nimic nu le lipsea din cele ce pofteau. Dar pe când mâncarea încă era în gura lor, 

31 mânia lui Dumnezeu s-a ridicat asupră-le şi i-a ucis pe îmbuibaţii lor şi aleşilor lui Israel le-a- 
mpleticit picioarele. 

32 Întru toate acestea ei n-au contenit să păcătuiască şi n-au crezut în minunile Lui. 

33 Şi zilele lor s-au stins în zadar şi anii lor cu de-a fuga. 

34 Când El îi ucidea, ei ÎI căutau şi se întorceau şi dis-de-dimineaţă se uitau după Dumnezeu. 

35 Şi şi-au adus aminte că Dumnezeu e ajutorul lor şi că Dumnezeul-cel-preaînalt e Mântuitorul lor. 
36 Ei însă ÎI iubeau din gură, dar cu limba ÎL minţeau, 

37 căci inima lor nu-L avea cu adevărat, nici că ei credeau în legământul Său. 

38 El însă este-ndurător şi le va uşura păcatele şi nu-i va nimici; şi de multe ori Îşi va întoarce 
mânia Şi urgia nu şi-o va aprinde. 

39 Adusu-Şi-a aminte că ei sunt doar trup, suflare ce se duce şi nu se mai întoarce. 

40 De câte ori L-au amărât ei în pustie şi L-au mâniat în pământ fără de apă? 

41 şi s-au întors şi L-au pus pe Dumnezeu la-ncercare şi pe Sfântul lui Israel L-au întărâtat. 

42 Nu şi-au adus aminte de mâna Lui, de ziua-n care i-a mântuit din mâna asupritorului, 

43 cum a făcut El în Egipt semnele Lui şi minunile Lui în câmpia Tanis: 

44 în sânge le-a prefăcut” râurile şi ploile, ca ei să nu poată bea; 

45 tăuni a trimis asupră-le şi i-au mâncat, şi broaşte şi i-au prăpădit; 

46 şi roadele lor le-a dat omizilor şi ostenelile lor le-a dat lăcustelor; 

47 şi viile lor le-a nimicit cu grindină şi duzii lor, cu brumă; 

48 vitele lor le-a dat pe seama grindinei, pe seama focului averile lor; 

49 împotriva lor a trimis urgia mâniei Lui; mânie, urgie şi necaz prin îngeri răi anume trimişi; 

50 o cale-i făcuse mâniei Sale şi sufletele lor nu le-a cruțat de la moarte şi cirezile lor în moarte le-a 
închis. 

51 Şi a lovit pe fiecare întâi-născut în Egipt, pârga sârguinţelor lor în corturile lui Ham. 

52 Ca pe o turmă Şi-a ridicat poporul, ca pe o turmă i-a dus în pustie 

53 şi-ntru nădejde i-a călăuzit, iar ei nu s-au temut şi pe vrăjmaşii lor marea i-a acoperit. 

54 Şi i-a dus în muntele sfinţeniei Sale, muntele acesta pe care dreapta Lui îl dobândise. 

55 Neamuri a izgonit de dinaintea lor şi lor le-a împărțit prin sorți pământ de moştenire şi-n 
corturile lor a aşezat seminţiile lui Israel. 

7 Subînţeles: lor, Egiptenilor. 

56 Dar ei L-au pus la-ncercare şi L-au amărât pe Dumnezeu Cel-Preaînalt şi mărturiile Lui nu le-au 
păzit. 

57 şi s-au întors şi au trădat ca şi părinţii lor şi s-au făcut ca într-un arc viclean8 

58 şi L-au mâniat între înălțimile dealurilor lor şi prin idolii lor L-au făcut gelos9. 

59 Dumnezeu a auzit şi nu s-a mai uitat la ei şi ca pe o nimica l-a socotit pe Israel 

60 şi nu i-a mai vrut locaşul din Şilo, locaşul Său în care locuise printre oameni. 

61 Tăria lor a dat-o robiei şi-n mâinile vrăjmaşului frumuseţea lor. 

62 Cu sabie Şi-a îngrădit poporul şi spre moştenirea Lui n-a mai privit. 

63 Focul i-a înghiţit pe tinerii lor şi fecioarele lor nu s-au jelit. 

64 Preoţii lor de sabie au căzut şi pentru văduvele lor nimeni nu va plânge. 

65 Şi Domnul Se trezi ca unul ce-a dormit, ca un bărbat puternic preasăturat de vin, 

66 şi pe vrăjmaşii Săi i-a lovit din spate, ocară veşnică le-a dat. 

67 De sălaşul lui Iosif s-a lepădat şi seminţia lui Efraim n-a ales-o; 

68 ci a ales seminţia lui luda10, muntele Sion pe care l-a iubit, 

8 Grecescul streblos înseamnă „răsucit”, „strâmb”, „încovoiat”; are însă şi un sens figurat: 
„pervers”, „viclean”, „vicios”. În Ps 17, 26 e tradus: „îndărătnic” (în funcţie de context). 

9 Căderile în idolatrie ale fiilor lui Israel erau socotite adulter şi erau de natură să stârnească gelozia 
lui Iahve, singurul îndreptățit la credincioşie. Vezi şi Nm 25, 11; Dt 29, 20. 

10 Cassiodor tâlcuieşte: Judecăţile lui Dumnezeu sunt limpezi prin însăşi armonia numelor. Să 
avem în vedere faptul că Sfânta Scriptură, prin semnificaţia numelor ebraice, foarte adesea ne 
descoperă taine obscure. Nu e nici o îndoială că un astfel de limbaj îi este propriu numai literaturii 
sacre, căci scrierile profane nu-l au. „losif” înseamnă „creştere”, în ambele sensuri, bun sau rău. Cu 
toate că Iosif a fost un om drept, urmaşii săi sunt cunoscuţi ca poftitori de bunăstare lumească. 
„Efraim” înseamnă „roditor” sau „belşug”; urmaşii săi au devenit înfumuraţi prin belşugul 
recoltelor lor. Iuda înseamnă „mărturisind” sau „preamărind”. Acum e de la sine înţeles de ce 
Dumnezeu a ales seminţia lui Iuda. 

69 şi Şi-a zidit locaşul Său cel sfânt ca pe al unui inorog, în veac l-a întemeiat pe pământ. 

70 Şi l-a ales pe David, robul Său, şi l-a luat de la turmele de oi, 

71 de lângă oile fătătoare l-a luat, ca să-l păstorească pe Iacob, poporul Său, şi pe Israel, moştenirea 
Sa. 

72 Şi i-a păstorit întru nerăutatea inimii lui şi prin iscusinţa mâinilor sale i-a călăuzit. 

PSALMUL 78 Un psalm al lui Asaf. 

1 Dumnezeule, intrat-au păgânii] în moştenirea Ta, locaşul Tău cel sfânt Ți l-au pângărit, făcut-au 


Ierusalimul colibă prădată?. 

2 Leşurile robilor Tăi le-au făcut mâncare păsărilor cerului, trupurile celor cuvioşi ai Tăi, fiarelor 
pământului. 

3 Vărsat-au sângele lor ca apa împrejurul Ierusalimului, şi nu era cine să-i 

1 În context, ethne înseamnă „păgâni”, neevrei. 

2 Literal: „făcut-au Ierusalimul ca şi cum ar fi fost o colibă a paznicului livezii” (sau viei). În coliba 
paznicului se depozita, temporar, recolta de fructe, după care era desfăcută. Ideea este aceea de 
umilire: Ierusalimul nu fusese dărâmat ca o cetate şi prefăcut în ruină, ci, pur şi simplu, jefuit şi 
dărâmat ca o cocioabă. 

îngroape. 

4 Făcutu-ne-am ocară vecinilor noştri, batjocură şi râs celor dimprejurul nostru. 

5 Până când, Doamne, Te vei mânia?: oare până la sfârşit? până când ca focul Ți se va aprinde 
mânia3? 

6 Varsă-Ţi mânia4 peste neamurile care nu Te cunosc şi peste regatele care n-au chemat numele 
Tău; 

7 că l-au mâncat pe Iacob şi locul lui l-au pustiit. 

8 Nu-Ţi aminti de fărădelegile noastre cele de demult; degrab să ne întâmpine îndurările Tale, că 
am sărăcit foarte. 

9 Ajută-ne, Dumnezeule, Mântuitorul nostru, pentru slava numelui Tău; de dragul numelui Tău ne 
izbăveşte şi uşurează-ne păcatele, 

10 ca nu cumva să zică păgânii: „Unde-i Dumnezeul lor?” Acum, în faţa ochilor noştri, fă-Ți 
cunoscută între neamuri răzbunarea sângelui robilor Tăi, care s-a vărsat. 

11 În faţa ochilor Tăi să ajungă suspinul celor ferecaţi, după măreţia braţului Tău păzeşte-i pe fiii 
celor ucişi. 

12 Vecinilor noştri dă-le-n sân de şapte ori ocara cu care ei Te-au ocărât pe Tine, Doamne. 

13 Iar noi, poporul Tău şi oile păşunii Tale, Ție Îţi vom mulţumi5 în veac, din neam în neam vom 
vesti lauda Ta. 

3 Literal: „gelozia” (zelos); ceea ce denotă că poporul lui Israel era pedepsit pentru idolatrie (vezi 
nota de la 77, 58), păcat pe care psalmistul îl pune pe seama trecutului (v. 8). 

4 Aici, „mânia” la propriu (orgen). 

5 Anthomologeomai = „a-ţi mărturisi public recunoştinţa”; de unde: „a mulţumi” (ca la Lc 2, 38; în 
V. T. e folosit numai aici). 

PSALMUL 79 Pentru sfârşit: în legătură cu cei ce se schimbă; o mărturie a lui Asaf; un psalm 
despre Asirieni. 

1 Tu, Cel ce eşti Păstorul lui Israel, ia aminte, Tu, Cel ce pe Iosif îl călăuzeşti ca pe o turmă de oi, 
Tu, Cel ce şezi pe heruvimi, arată-Te! 

2 În faţa lui Efraim şi-a lui Veniamin şi-a lui Manase ridică-Ţi puterea şi vino să ne mântuieşti! 1 

3 Dumnezeule, întoarce-ne, arată-Ți faţa şi ne vom mântui. 

4 Doamne, Dumnezeul puterilor, până când Te vei mânia pe ruga robilor Tăi? 

5 Oare cu pâine de lacrimi ne vei hrăni şi cu lacrimi după măsură? ne vei adăpa? 

6 Pusu-ne-ai în răspăr cu vecinii noştri şi vrăjmaşii noştri ne-au batjocorit. 

7 Doamne, Dumnezeul puterilor, întoarce-ne şi arată-Ți faţa şi ne vom mântui. 

8 O vie din Egipt ai adus, păgâni ai alungat şi ai răsădit-o3. 

9 Cale ai făcut înainte-i4, i-ai răsădit 

1 Redactarea versetelor 1-2 s-a făcut aici după ortografia ed. Rahlfs. 

2 Literal: „în măsură”, cuvântul având aici înţelesul: „unitate de măsură”. S-ar traduce: „în măsură 
plină-ochi”, umplută până la refuz; dar expresia, în relaţie cu stihul precedent, poate avea şi sensul: 
apă pe măsura mâncării. 

3 „Via”: simbol al poporului evreu pe care Dumnezeu l-a scos din Egipt şi, alungând „neamurile” 
Canaanului, l-a răsădit aici. Imaginea va avea ecou în profeția lui Isaia (5, 1-7) şi în parabola 
lucrătorilor celor răi (Mt 21, 33-43). Sfinţii Părinţi au văzut în ea şi un simbol al Bisericii, care a 
rodit şi rodeşte sfinţi. 


4 În drum spre Canaan, Dumnezeu l-a călăuzit pe Israel printr-un nor ziua şi printr-un stâlp de foc 
noaptea. 

rădăcinile şi s-a umplut pământul. 

10 Umbra ei acoperit-a munţii, iar mlădiţele ei, cedrii lui Dumnezeu;5 

11 viţele şi le-a întins până la mare, şi lăstarii până la râu6. 

12 De ce i-ai dărâmat gardul şi de ce o culeg toți cei ce trec pe cale? 

13 Mistreţul pădurii a stricat-o, fiara sălbatică s-a cuibărit într-însa. 

14 Dumnezeul puterilor, întoarce-Te iarăşi, caută din cer şi vezi şi cercetează via aceasta 

15 pe care a făcut-o dreapta Ta, şi o desăvârşeşte”, şi caută spre fiul omului pe care i l-ai făcut 
puternic! 

16 Arsă e cu foc şi scormonită; ei de mustrarea feţei Tale vor pieri. 

17 Fie mâna Ta peste bărbatul dreptei Tale şi peste fiul omului pe care i l-ai întărit! 

18 Şi nu ne vom îndepărta de Tine; Tu ne vei via, iar noi numele Tău îl vom chema. 

19 Doamne, Dumnezeul puterilor, întoarce-ne, arată-Ți faţa şi ne vom mântui! 

5 Origen: Pe cei ce i-a scos din valea Nilului, Dumnezeu nu vrea să-i răsădească în alte văi, adică în 
alte locuri joase, ci pe înălțimi, pentru ca astfel ei să-şi poată dobândi un alt mod de viaţă şi să dea 
alt fel de roade. În „cedrii lui Dumnezeu” îi putem vedea pe profeti şi pe apostoli. 

6 Geografic: de la Marea Mediterană până la râul Eufrat, adică în lumea (toată) cunoscută în acea 
vreme. 

7 Aceste ultime patru stihuri au intrat în actul liturgic şi sunt rostite de arhiereu în timpul cântării 
„Sfinte Dumnezeule”. Evident, e vorba de Biserica sădită de Hristos. 

PSALMUL 80 Pentru sfârşit: un psalm al lui Asaf despre teascurile de vin. 1 

1 Bucuraţi-vă întru Dumnezeu, ajutorul nostru, cu bucurie strigaţi-l Dumnezeului lui Iacob. 

2 Alegeţi un psalm şi aduceţi timpanul2, dulcea psaltire cu alăută3. 

3 Sunaţi din trâmbiţă la lună nouă, în ziua cea vestită a sărbătorii noastre!4 

4 Fiindcă aceasta e poruncă pentru Israel şi judecată a Dumnezeului lui Iacob; 

5 El a poruncit-o drept mărturie în Iosif când a ieşit din ţara Egiptului; acesta a auzit o limbă pe care 
n-o înţelegea.5 

6 El i-a luat povara din spinare; mâinile lui robiseră la coşuri: 

7 „Întru necaz m-ai chemat şi te-am izbăvit; auzitu-te-am din taina furtunii6, te-am pus la-ncercare 
la Apa-ncercării7. 

1 Pentru „teascurile de vin” vezi nota de la Ps 8, titlu. 

2 Literal: „luaţi un psalm” (adică la alegere, din Psaltire, un psalm potrivit momentului) „şi aduceţi 
timpanul”, adică instrumentul care însoţeşte, de obicei, strigarea de bucurie. 

3 Despre „psaltire” şi „alăută” vezi nota de la 32, 2. 

4 E vorba de sărbătorirea primei zile a lunii a şaptea (Evreii aveau calendar lunar) (vezi Lv 23, 24; 
Nm 29, 1), care preceda sărbătoarea Corturilor (Dt 31, 10). 

5 Prin Iosif s-a strămutat Iacob în Egipt, cu numai şaptezeci şi cinci de suflete, pentru ca acolo să 
devină un popor numeros; el păstra mărturia asupra adevărurilor dumnezeieşti. Când a venit vremea 
ieșirii din Egipt, Dumnezeu vorbea prin „semne şi minuni”, un limbaj pe care urmaşii lui Iosif nu-l 
mai înțelegeau. 

6 Referire la cadrul teofanic de pe muntele Sinai. 

7= Apa Meriba 

8 Ascultă, poporul Meu, şi-ţi voi grăi8, cu tine, Israele, voi vrea să stau de vorbă9, de Mă vei auzi: 

9 Nu va fi un dumnezeu nou în mijlocul tău, nici te vei închina la dumnezeu străin 10; 

10 căci Eu sunt Domnul, Dumnezeul tău, Cel ce te-am scos din ţara Egiptului. Deschide-ţi mare 
gura, şi Eu o voi umple.11 

11 Dar poporul Meu nu Mi-a auzit glasul şi Israel n-a căutat spre Mine. 

12 Şi i-am lăsat să umble după calea inimii lor, şi au mers în căile lor. 

13 Dacă poporul Meu m-ar fi ascultat, dacă Israel ar fi umblat în căile Mele, 

14 degrab i-aş fi umilit pe vrăjmaşii lor şi mâna Mi-aş fi pus-o pe cei care-i asupreau”. 

15 Vrăjmaşii Domnului L-au minţitI2, dar va veni cândva şi vremea lor. 


8 „ŞI-ţi voi grăi”: în Codicii Vaticanus şi Sinaiticus. 

9 „a vrea să stea de vorbă” încearcă un echivalent pentru diamartyromai = „a protesta cu scopul de a 
împiedica ceva”. Vezi versetele următoare. 

10 Sf. Ambrozie: Pe lângă sensul său istoric (zeitățile popoarelor Canaanului), acest verset poate 
avea şi o conotaţie hristologică: Dacă Fiul nu ar fi co-etern cu Tatăl, ci ar fi fost creat de Acesta în 
timp, El ar fi un dumnezeu „nou”; dacă Fiul n-ar fi co-substanţial cu Tatăl, ci ar avea o natură 
diferită, atunci El ar fi un dumnezeu „străin”. Aşadar, dacă poporului lui Israel i se poruncește să nu 
aibă nici „dumnezeu nou” şi nici „dumnezeu străin”, aceasta înseamnă că va trebui să aibă un 
Dumnezeu co-etern şi cosubstanţial cu Iahve. 

11 Gura va fi plină de cuvintele Domnului (vezi şi Ir 1, 9). 

12 „Vrăjmaşii Domnului” nu sunt păgânii, căci ei nu-l făcuseră lui Dumnezeu nici o făgăduinţă pe 
care ar fi călcat-o; aşadar, e vorba tot de poporul lui Israel (Cassiodor). 

16 Şi i-a hrănit din frunte de grâu şi cu miere din stâncă i-a săturat. 

81 

PSALMUL 81 Un psalm al lui Asaf. 

1 Dumnezeu a stat în adunare de dumnezei şi în mijloc pe dumnezei îi va osebil. 

2 Până când veţi judeca voi cu nedreptate şi-i veţi acoperi pe păcătoşii 2? 

3 Cumpăniţi asupra orfanului şi săracului3, faceți dreptate celui smerit, celui sărman. 

4 Scăpaţi-l pe cel sărman şi pe cel nevoiaş, din mâna păcătosului scăpaţi-l! 

5 Ei4 n-au ştiut şi nici n-au priceput, ei umblă-n întuneric: toată aşezareaS pământului se clatină. 

6 Eu am zis: „Dumnezei sunteţi voi, şi toţi sunteţi fii ai Celui-Preaînalt;”6 

1 

2 Literal: „veți lua asupra voastră (lambanete) persoanele (prosopa) păcătoşilor?” Dacă primul stih 
se referă la injustiția comisivă (a condamna pe cineva pe nedrept), acesta vizează injustiția omisivă 
(a nu condamna pe cineva care merită să fie pedepsit). 

3 Aici krino, în sensul de „a estima”, „a aprecia”; altfel spus: Nu-l judecaţi în grabă pe cel sărman, 
ca pe unul ce nu se poate apăra. 

4 „Ei”: judecătorii, dregătorii nedrepţi. 

5 Literal: „toate temeliile”. 

6 Dumnezeu S-a făcut om pentru ca omul să devină dumnezeu (Sf. Atanasie cel Mare). Mistica 
răsăriteană vorbeşte frecvent de îndumnezeirea omului, dar nu prin natură, ci prin participare la 
lumina cea necreată, prin energiile divine, ca un corolar al vieţii lui duhovniceşti. „Precum fierul 
aprins se face şi el foc, dar nu se preface în foc (nu-şi schimbă natura), ci prin transmitere şi părtăşie 
(atâta vreme cât se află împreună cu focul), şi precum fierul devine şi scaun al focului, întrucât 
focul se aşază şi se odihneşte în fier, aşa şi mintea se face duh şi tron al Duhului prin naştere din 
Duhul sau prin unire cu El şi părtăşie de la El, Dumnezeu învăluind în chip vădit mintea şi unindu- 
Se cu ea şi odihnindu-Se în ea ca într-un scaun” (Patriarhul Calist). 

7 dar voi ca nişte oameni muriţi şi ca unul din dregători cădeți.7 

8 Scoală-Te, Dumnezeule, judecă pământul, că-n stăpânirea Ta sunt toate neamurile! 

PSALMUL 82 Un psalm-cântare al lui Asaf. 

1 Dumnezeule, cine va fi asemenea Ție?1 Să nu taci şi nici să Te domoleşti, Dumnezeule!2 

2 Că, iată, vrăjmaşii Tăi au fremătat3 şi cei ce Te urăsc şi-au ridicat capul. 

3 Împotriva poporului Tău au uneltit şi împotriva sfinţilor Tăi s-au sfătuit.4 

7 Aici „ca nişte” şi „ca unul” nu sunt sintagme comparative, ci întăritoare: voi muriţi omeneşte, 
datorită naturii voastre muritoare. Fiecare om botezat poartă în sine o îndumnezeire virtuală, dar 
depinde numai de conlucrarea dintre el şi Dumnezeu (synergia) ca ea să devină reală; ea însă se 
realizează în om fără ca omul să-şi schimbe natura (muritoare, supusă căderii). 

1 Folosind acest citat, Sf. Atanasie cel Mare demonstrează că el se referă la oameni, iar nu la Fiul 
lui Dumnezeu (cum susținea erezia ariană);, creatura, schimbătoare, nu poate fi asemenea 
Creatorului, care e neschimbător. Fiul nu era „asemenea” Tatălui, ci de-o-fiinţă (identic) cu El, fiind 
El Însuşi necreat: „Eu şi Tatăl Meu una suntem” (In 10, 30). 

2 Fer. leronim: Această rugă-îndemn vine din partea unui om care e liniştit şi tace, adică a unui om 


drept, împăcat cu propriul său duh. 

3 Adică au început să facă zgomot, să creeze tumult, să foşgăie într-o mare de glasuri indistincte; 
imagine auditivă, precedând-o pe cea următoare, vizuală. 

4 Du şmanii fiilor lui Israel sunt duşmanii lui Dumnezeu. 

4 Zis-au: „Veniţi!, să-i nimicim de tot ca neam, şi numele lui Israel nicicum să mai fie pomenit!” 

5 Că ei într-un gând s-au sfătuit împotriva lui; împotriva Ta legământ au făcut 

6 corturileS Idumeilor şi ale Ismaeliţilor, ale Moabului şi Agarienilor, 

7 ale lui Ghebal şi Amon şi Amalec şi ale străinilor de pe lângă locuitorii Tirului. 

8 Că până şi Asur a venit împreună cu ei, ajutor li s-au făcut fiilor lui Lot. 

9 Fă-le lor ca lui Madian şi lui Sisera şi ca lui labin la pârâul Chişon; 

10 nimiciţi au fost în Endor, ca nişte gunoaie6 i-au devenit pământului. 

11 Fă din mai-marii lor ce-ai făcut din Oreb şi din Zeeb şi din Zebah şi din Țalmuna, da, pe toţi 
mai-marii lor 

12 care ziceau: „Să luăm pentru noi ca moştenire jertfelnicul lui Dumnezeu!” 

13 Dumnezeul meu, fă-i ca pe o roată, ca pe o trestie în faţa vântului, 

14 ca pe un foc ce va arde pădurea, ca pe o văpaie ce va mistui munţii; 

15 aşa îi vei alunga Tu cu viforul Tău şi-ntru urgia Ta îi vei umple de groază. 

16 Umple feţele lor cu ocară şi vor căuta la numele Tău, Doamne. 

17 Să se ruşineze şi să se-ngrozească în veacul veacului, înfruntaţi să fie şi nimiciţi. 

18 Şi să cunoască ei că numele Tău este Domnul; numai Tu eşti Cel-Preaînalt peste tot pământul. 

5 Idumeii (Edomiţii) şi alte popoare nomade sau seminomade locuiau în corturi; aici cuvântul 
corturi are conotaţie de „trib” sau „tabără”. Cele enumerate mai jos făceau parte dintre duşmanii 
tradiționali ai lui Israel. 

6 Expresia originală e mai tare: „ca o balegă”. 

PSALMUL 83 Pentru sfârşit: fiilor lui Core, cu privire la teascurile de vin. 

1 Cât sunt de iubite locaşurile Tale, Doamne al puterilor! 

2 Tânjeşte şi se sfârşeşte sufletul meu după curțile Domnului;l inima mea şi trupul meu s-au 
bucurat în Dumnezeu Cel-viu. 

3 Că până şi vrabia şi-a aflat o casă şi turtureaua cuib unde-şi va pune puii: în chiar altarele Tale, 
Doamne al puterilor, Împăratul meu şi Dumnezeul meu! 

4 Fericiţi sunt cei ce locuiesc în casa Ta, în vecii vecilor Te vor lăuda. 

5 Fericit e omul al cărui ajutor e de la Tine, Doamne; suişuri în inima sa şi-a făcut,2 

6 în valea plângerii, în locul ce i s-a rânduit; că binecuvântare va da dătătorul de lege. 

7 Merge-vor din putere în putere, Dumnezeul dumnezeilor va fi văzut în Sion. 

8 Doamne, Dumnezeul puterilor, ascultă-mi rugăciunea, pleacă-Ți auzul, Dumnezeule al lui Iacob! 

1 Dacă veţi merge la curţile regilor, acolo nu veţi auzi vorbindu-se decât despre bogăţie, putere sau 
glorie; nimic despre cele duhovniceşti. Doar aici, în casa lui Dumnezeu, auziţi vorbindu-se numai 
despre suflet, viaţă, de ce anume ne-am născut, de ce trăim un anume timp pe pământ, cum părăsim 
această viaţă şi cum intrăm în cealaltă (Sf. loan Hrisostom). 

2 Sf. Grigorie de Nazianz: „După ce ne-am păzit cu grijă sufletul, după ce ne-am făcut suişuri în 
inimă, după ce am desfundat ogorul înţelenit (cf. Ir 4, 4) şi după ce am semănat întru dreptate(cf. 
Prll, 18), să ne luminăm cu lumina cunoștinței şi apoi să vorbim despre înţelepciunea lui 
Dumnezeu cea ascunsă în taină (1 Co 2, 7) şi să-i luminăm şi pe alții”. 

9 Tu, ocrotitorul nostru, vezi, Dumnezeule, şi caută la faţa unsului Tău! 

10 Că mai bună e o zi în curţile Tale decât mii pe oareunde;3 am ales: mai degrabă să fiu lepădat în 
casa Dumnezeului meu4 decât să locuiesc în sălaşele păcătoşilor. 

11 Fiindcă milă şi adevăr iubeşte Domnul, har şi slavă va dărui Dumnezeu; Domnul nu-i va lipsi de 
bunătăţi pe cei ce umblă întru nerăutate. 

12 Doamne al puterilor, fericit e omul cel ce nădăjduieşte-n Tine! 

PSALMUL 84 Pentru sfârşit: un psalm fiilor lui Core. 


1 Binevoit-ai, Doamne, ţării Tale, întors-ai robimea lui Iacob. 

2 Fărădelegile poporului Tău le-ai trecut cu vederea, păcatele lor le-ai acoperit. 1 

3 Mânia Ţi-ai potolit-o, de la iuțimea mâniei Tale Te-ai întors. 

4 Întoarce-ne şi pe noi, Dumnezeul 

3 „pe oareunde”: completare cerută de logica gramaticală. 

4 „meu”, în Codicii Vaticanus şi Sinaiticus. 1 Fericitul Augustin insistă asupra caracterului profetic 
al Psalmilor. Vechiul Testament nu e altceva decât prefigurarea celui Nou. Psalmistul vorbeşte de 
fapte viitoare folosind verbele la timpul trecut, pentru că în faţa lui Dumnezeu evenimentele ce se 
vor petrece sunt ca şi cum ele s-ar fi petrecut. Istoriceşte, fiii lui Iacob (ai lui Israel) au fost de mai 
multe ori duşi în robie şi eliberaţi; eliberaţi însă pentru că Dumnezeu le-a trecut cu vederea 
fărădelegile şi le-a acoperit păcatele. Aceasta înseamnă că adevărata robie a omului este de ordin 
spiritual: înrobirea la care-l supune păcatul. De îndată ce se căieşte şi păcatele îi sunt iertate, el 
redevine liber. 

mântuirii noastre, mânia Ta întoarceţi-o dinspre noi. 

5 Oare în veci Te vei mânia pe noi, sau din neam în neam Îţi vei întinde mânia? 

6 Întorcându-Te Tu, Dumnezeule, pe noi ne vei via2 şi poporul Tău se va veseli întru Tine. 

7 Doamne, arată-ne mila Ta şi dă-ne mântuirea Ta! 

8 Auzi-voi ce va grăi întru mine Domnul Dumnezeu, că pace va grăi El peste poporul Său şi peste 
cei cuvioşi ai Săi şi peste cei ce-şi întorc inima spre El. 

9 Da, aproape-i mântuirea Lui de cei ce se tem de EI, pentru ca-n ţara noastră să-şi facă slava sălaş. 
10 Mila şi adevărul s-au întâmpinat, dreptatea şi pacea s-au sărutat; 

11 adevărul din pământ a răsărit şi dreptatea din cer a privit.3 

12 Că Domnul va da bunătate, iar pământul nostru îşi va da rodul; 

2 „a via”: vechi şi frumos cuvânt românesc, aproape ieşit din folosinţă (nu însă şi din dicţionare); el 
traduce grecescul zao, dar în forma zoo = „a menţine în viață”, „a menţine viaţa”, „a dăinui”, folosit 
în V. T. numai aici şi la 79, 18. 

3 Aceste două versete reprezintă unul dintre cele mai frumoase pasaje ale Psaltirii. Cassiodor 
tâlcuieşte: E vorba de întâlnirea celor două Testamente: cel Nou, prin care mila (grația, harul) lui 
Dumnezeu ne-a făcut liberi, şi cel Vechi, în care sălăşluieşte adevărul rostit prin lege şi profeți. Ele 
se întâlnesc nu pentru a-şi menţine opoziţia, ci pentru a deveni una. Adevărul a răsărit din pământ 
atunci când Cuvântul S-a făcut trup din Fecioara Maria, iar dreptatea a privit din cer atunci când 
Fiul lui Dumnezeu va fi venit (pe norii cerului) să judece lumea. Ultimele două stihuri pot avea şi 
un înţeles duhovnicesc: adevărul răsare din pământ atunci când păcătosul, cu părere de rău, îşi 
mărturiseşte păcatele; dreptatea priveşte din cer în clipa când Dumnezeu, prin duhovnic, i le iartă. 

13 dreptatea va merge înaintea Lui şi-l va pune paşii pe cale. 

PSALMUL 85 O rugăciune a lui David. 

1 Pleacă-Ţi, Doamne, auzul şi ascultă-mă, că sărac şi lipsit sunt eu; 

2 păzeşte-mi sufletul, că sfânt sunt eu; Dumnezeul meu, mântuieşte-l pe robul Tău, pe cel ce 
nădăjduieşte-n Tine. 

3 Miluieşte-mă, Doamne, că spre Tine voi striga toată ziua; 

4 veseleşte sufletul robului Tău, că spre Tine, Doamne, mi-am ridicat sufletul. 

1 Asupra cuvântului hosios vezi nota de la 4, 3. Aici însă e mult mai important, fiindcă traducerea 
lui prin „sfânt” e de natură să nedumerească şi să intrige. Tălmăcirile din ebraică oscilează între 
„dumnezeiesc” (RSV), „credincios” (în sensul de „fidel”) (TOB, OSTY), „prietenul Tău” (BJ), 
„credincios înaintea Ta” (ed. rom. 1936), „cucernic” (GALA), „cuvios” (ediţiile româneşti curente). 
Totuşi: „sfânt” (VULGATA - „quia sanctus sum” şi KJV - „for I am holy”). Fericitul Augustin 
interpretează stihul întemeindu-se pe sensul de „sfânt”, în care vede lumina profetică: Nu văd cine 
ar putea să afirme: „eu sunt sfânt”, în afară de Acela care a fost fără păcat în lume. Acela prin Care 
păcatele toate au fost nu săvârşite, ci iertate. El rosteşte aceste cuvinte din poziția de rob pe care Şi- 
a asumat-o (Flp 2, 7). lisus Hristos era în acelaşi timp: ca Dumnezeu, egal cu Tatăl; ca rob, cap al 
Bisericii. Aşadar, când aud: „că sfânt sunt eu”, Îi recunosc vocea. Dar nici pe a mea nu o exclud, de 
vreme ce Biserica e Trupul Său, inseparabilă de Cap, şi de vreme ce eu sunt mădular al Bisericii, de 


asemenea inseparabil de Capul ei. dacă s-a spus: „Fiţi sfinți, că sfânt sunt Eu, Domnul, Dumnezeul 
vostru” (Lv 19, 2), atunci Trupul lui Hristos poate să-şi ia îndrăzneală, iar Omul care „de la 
marginile pământului către Tine a strigat” (Ps 60, 2) poate îndrăzni împreună cu Capul său şi sub 
Capul său să strige: „că sfânt sunt eu”, deoarece el a primit harul sfinţeniei, harul Botezului şi 
iertarea păcatelor. 

5 Că Tu, Doamne, eşti bun şi blând şi mult-milostiv tuturor celor ce Te cheamă. 

6 Ascultă-mi, Doamne, rugăciunea şi ia aminte la glasul rugii mele.2 

7 Spre Tine am strigat eu în ziua necazului, fiindcă Tu m-ai auzit. 

8 Nimeni nu-i asemenea ie între dumnezei,3 Doamne, şi nici oricare alte fapte nu sunt ca faptele 
Tale. 

9 Toate neamurile pe care le-ai făcut vor veni şi se vor închina înaintea Ta, Doamne, şi vor preamări 
numele Tău, 

10 că mare eşti Tu, Cel ce faci minuni, numai Tu singur eşti Dumnezeu. 

11 Călăuzeşte-mă, Doamne, pe calea Ta şi voi umbla întru adevărul Tău; veselească-se inima mea, 
ca să se teamă de numele Tău. 

12 Mărturisi-mă-voi ie, Doamne, Dumnezeul meu, cu toată inima mea şi-n veac voi preamări 
numele Tău. 

13 Că mare este mila Ta spre mine, sufletul mi l-ai izbăvit din iadul cel mai de jos. 

14 Dumnezeule, călcătorii de lege s-au ridicat împotrivă-mi şi adunarea celor tari a căutat după 
sufletul meu; şi nu pe Tine Te-au pus înaintea lor. 

2 În aceste două stihuri sunt folosite două cuvinte cu înţeles foarte apropiat, dar deosebite ca nuanţă: 
în primul, prosevhe = rugăciunea pe care cineva o face pentru sine şi, în al doilea, deisis = 
rugăciunea pe care cineva o face pentru altul sau pentru alţii, rugăciune de mijlocire. Pe linia 
interpretării Fericitului Augustin se poate nota că prima e rugăciunea „robului”, iar cea de a doua e 
rugăciunea mijlocitorului. (Limbile moderne nu au echivalenţe pentru aceste nuanţe). 

3 Sf. Antonie cel Mare: „Prin dumnezei se înţeleg aceia care, deşi creaţi, au devenit părtaşi ai 
Cuvântului, aşa cum El Însuşi spune: Scriptura (deci, Dumnezeu) „i-a numit dumnezei pe aceia 
către care a fost cuvântul lui Dumnezeu” (In 10, 35). 

15 Dar Tu, Doamne, Dumnezeule, Tu eşti îndurat şi milostiv, îndelungrăbdător, mult-milostiv şi 
adevărat. 

16 Caută spre mine şi mă miluieşte, tăria Ta dă-i-o slugii Tale şi mântuieşte-l pe fiul slujnicei Tale. 
17 Fă cu mine semn spre bine, ca să vadă cei ce mă urăsc şi să se ruşineze, că Tu, Doamne, m-ai 
ajutat şi m-ai mângâiat. 

PSALMUL 86 Un psalm-cântare, fiilor lui Core. 

1 Temeliile Lui sunt în munţii cei sfinţi; 

2 Domnul iubeşte porţile Sionului mai mult decât toate sălaşele lui Iacob. 

3 Lucruri slăvite s-au grăit despre tine, cetate a lui Dumnezeu. 

4 Celor ce mă cunosc le voi pomeni de Raabl şi de Babilon; şi, iată, străinii şi Tirul şi poporul 
Etiopienilor, aceştia acolo s-au născut. 

5 Un om va spune: „Mamă Sion” şi: „Omul acesta s-a născut în el” şi: „Însuşi Cel-Preaînalt l-a 
întemeiat”. 

6 Domnul o va povesti în scriptura2 popoarelor şi a căpeteniilor lor, a celor ce s-au născut în ea. 

7 Cât de mult se veselesc toţi cei ce-şi au sălașul în Tine! 

1 „Raab” = „Rahab”; vezi istoria acestei păcătoase mântuite în los 2. 

2 Grafe = „scriere”, „scriptură”. Sf. Iustin Martirul şi Filosoful vede în acest verset o profeție 
referitoare la traducerea Vechiului Testament în limba greacă, Septuaginta, versiune menită să facă 
Scriptura cunoscută nu numai Evreilor, ci tuturor popoarelor. 

PSALMUL 87 Un psalm-cântare, fiilor lui Core; pentru sfârşit, privitor la răspunsul lui Maeletl, în 
legătură cu înţeleptele învățături către Eman Israelitul. 

1 Doamne, Dumnezeul mântuirii mele, ziua am strigat şi noaptea înaintea Ta; 

2 să ajungă rugăciunea mea înaintea Ta, pleacă-Ţi, Doamne, auzul spre ruga mea3! 


3 Că sufletul mi s-a umplut de rele4 şi viaţa mea de iad s-a apropiat. 

4 Socotit am fost cu cei ce se coboară în groapă, ajuns-am ca un neajutorat, liber printre cei morți, 

5 ca nişte răniţi ce zac aruncați5 în mormânt, de care Tu nu-Ți mai aduci aminte, lepădaţi de la 
mâna Ta. 

6 Pusu-m-au în groapa cea mai de jos, întru cele întunecate şi în umbra morţii. 

1 Despre „Maelet” vezi nota de la Ps 52, titlu. Fer. Augustin vede în Ps 87 o prefigurare a patimilor 
Domnului. „Răspunsul” este „urmarea” („imitarea”) lui Hristos de către orice creştin care îşi asumă 
pătimiri asemănătoare (cf. 1 Ptr 2, 21; 1 In 3, 16). 

2 Cuvântul „Doamne” e omis în Codex Sinaiticus; de aci, absenţa lui în numeroase versiuni şi 
ediţii. 

3 Asupra relaţiei „rugăciune” - „rugă” vezi nota de la Ps 85, 6. 

4 Nu în sensul că s-a umplut de păcate personale, ci de acelea ale oamenilor; cu privire la Hristos, 
vezi Is 53, 4: „păcatele noastre le poartă şi pentru noi rabdă durere”; în grădina Ghetsimani „a prins 
a Se întrista şi a Se mâhni”, spunând-o chiar El: „Întristat de moarte Îmi este sufletul”. În gura 
creştinului obişnuit, psalmul nu poate fi decât o rezonanţă a patimilor Domnului, pe care el şi le 
asumă. 

5 Ajuns în mormânt, robul e liber față de stăpânul său (vezi lov 3, 19), dar şi de suferinţa vieţii. 
„aruncaţi”: omis în Codex Alexandrinus. 

7 Asupra mea s-a întărit mânia Ta şi toate valurile Tale le-ai adus peste mine. 

8 Depărtat-ai pe cunoscuţii mei de la mine, urâciune m-au făcut loruşi, 

9 predat am fost şi n-am putut să scap, ochii mei au slăbit de întristare6; 

10 strigat-am către Tine, Doamne, toată ziua, spre Tine mi-am întins eu mâinile mele: 

11 Oare morţilor le vei face minuni? sau doctorii îi vor scula pe ei din morți pentru ca aceia să-Ți 
aducă laudă?7 

12 Oare-n mormânt va povesti cineva despre mila Ta şi-ntru pierzanie despre adevărul Tău? 

13 Oare în întuneric vor fi cunoscute minunile Tale şi dreptatea Ta, în pământ uitat? 

14 Dar eu către Tine, Doamne, am strigat şi dimineaţa rugăciunea mea Te va întâmpina. 

15 De ce, Doamne, lepezi Tu sufletul meu şi-Ți întorci faţa de la mine? 

16 Sărac sunt eu şi-n suferinţe din tinerețile mele, înălțat am fost, dar şi umilit şi mâhnit. 

17 Furule Tale au trecut peste mine, înfricoşările Tale m-au tulburat, ca nişte ape m-au împresurat, 
toată ziua laolaltă m-au cuprins. 

6 Literal: „de sărăcie”; metaforă pentru absenţa bucuriilor, adevărata bogăţie a sufletului. 

7 Doctorii nu au puterea de a învia morţi (desigur, nu e vorba de tehnica medicală a reanimării); 
numai Dumnezeu o poate face, dar fără să contrazică principiul dreptăţii. Aici, însă, „doctorii” pot fi 
şi o aluzie la medicii egipteni care îmbălsămau cadavrele prefăcându-le în mumii; ei puteau astfel 
să-i asigure cadavrului longevitate, ferindu-l de descompunere, dar nu şi înviere. 

18 Depărtat-ai de la mine pe prieten şi pe vecin şi pe cunoscuţii mei de la suferinţă. 

PSALMUL 88 Spre învăţătură, lui Etan Israelitul. 1 

1 Milele Tale, Doamne, în veac le voi cânta, cu gura mea din neam în neam voi vesti adevărul Tău. 
2 Că ai zis: „Mila pe veci se va zidi, în ceruri se va întări adevărul Tău. 

3 Făcut-am legământ cu aleşii Mei, juratu-m-am lui David, robul Meu: 

4 până-n veac îţi voi întări seminţia şi din neam în neam îţi voi zidi tronul”. 

5 Cerurile vor mărturisi minunile Tale, Doamne, şi adevărul Tău în adunarea sfinţilor. 

6 Că cine fi-va în nori asemenea Domnului? şi cine se va asemăna cu Domnul între fiii lui 
Dumnezeu? 

7 Dumnezeu, Cel preamărit în sfatul sfinţilor, mare este şi de temut peste toţi cei dimprejurul Său. 

8 Doamne, Dumnezeul puterilor, cine este asemenea Ție? Tare eşti, Doamne, şi adevărul Tău e 
împrejurul Tău. 

9 Tu stăpâneşti puterea mării, pornirea valurilor ei Tu o potoleşti. 

1 Etan: posibil strămoş al lui Asaf (1 Par 6, 27) sau, mai degrabă, Etan Ezrahiteanul (pe care LXX îl 
transcrie „Israeliteanul”), menţionat în3 Rg 5, 11, ca termen de comparaţie pentru înţelepciunea lui 
Solomon. Semnificaţia numelui: „îndelung înzilit”; ca adjectiv: „necontenit”, „pururea curgător” (L. 


Hicks). Potrivit acestei semnificaţii, Cassiodor îl propune drept etalon de statornicie şi rezistență 
duhovnicească. 

10 Tu l-ai smerit pe cel mândru ca pe un rănit, cu braţul puterii Tale Ţi-ai risipit vrăjmaşii. 

11 Ale Tale sunt cerurile, al Tău este pământul; lumea? şi plinirea ei Tu le-ai întemeiat, 

12 miază-noaptea şi marea Tu le-ai făcut, Taborul şi Ermonul în numele Tău se vor bucura. 

13 Al Tău este braţul care are putere; întărească-se mâna Ta, dreapta Ta să se înalțe! 

14 Dreptatea şi judecata sunt temelia tronului Tău, mila şi adevărul vor merge înaintea feţei Tale. 

15 Fericit e poporul care cunoaşte strigăt de bucurie; Doamne, în lumina feţei Tale vor merge 

16 şi întru numele Tău ziua-ntreagă se vor bucura şi întru dreptatea Ta se vor înălța. 

17 Că Tu eşti lauda puterii lor şi întru bunăvoința Ta ni se va înălța nouă fruntea. 

18 Că de la Domnul ne este apărarea, de la Sfântul lui Israel, Împăratul nostru. 

19 Pe-atunci le-ai grăit în vedenii sfinților Tăi3 şi ai zis: „Celui puternic i-am dat ajutor, pe cel ales 
din poporul Meu l-am înălțat; 

20 pe robul Meu David l-am aflat, cu untdelemnul Meu cel sfânt l-am uns; 

2 „Lumea” ca oikoumene: omenirea, totalitatea oamenilor care locuiesc pământul. 

3 Cuvântul de aici e acelaşi hosios ca la 85, 2. În câteva manuscrise (minuscule) se află varianta 
„fiilor Tăi”, aşa cum o vedem şi în ediţiile româneşti 1688-1914. Traducerile după T. M. oscilează 
între „prietenii Tăi” (BJ), „credincioşii Tăi” (TOB), „credinciosului Tău” (OSTY), „celui credincios 
al Tău” (RSV); în schimb, Vulgata optează pentru „sfinţilor Tăi” (sanctis tuis), dar KJV traduce 
„sfântului Tău”. Ed. Rahlfs notează varianta în nota infrapaginală. 

21 pentru că mâna Mea îi va veni într-ajutor şi braţul Meu îl va întări; 

22 duşmanul nu va avea nici un spor împotrivă-i şi nici fiul nelegiuirii nu-i va mai face rău; 

23 pe vrăjmaşii lui îi voi despica înaintea feţei sale şi pe cei ce-l urăsc îi voi pune pe fugă. 

24 Şi adevărul Meu şi mila Mea cu el vor fi şi fruntea lui în numele Meu se va înălța; 

25 şi mâna lui o voi pune-n mare şi dreapta lui o voi pune-n râuri. 

26 El mă va chema4: tatăl meu eşti Tu, Dumnezeul meu şi ocrotitorul mântuirii mele! 

27 Pe el Mi-l voi face întâi-născut, mai înalt decât regii pământului; 

28 în veac îi voi păstra mila Mea şi legământul Meu credincios îi va fi; 

29 seminţia lui o voi aşeza în veacul veacului şi tronul său ca zilele cerului. 

30 Dacă fiii lui vor părăsi legea Mea şi nu vor umbla după judecăţile Mele, 

31 de vor necinsti dreptăţile Mele şi poruncile Mele nu le vor păzi, 

32 atunci cu toiag le voi cerceta fărădelegile şi cu biciuiri păcatele; 

33 dar mila Mea nu o voi risipi de la ei, nici nu voi fi nedrept întru adevărul Meu, 

34 nici legământul nu Mi-l voi necinsti, iar cele ce ies din buzele Mele nu le voi desfiinţa. 

4 David poate fi o referire profetică la Iisus Hristos, Cel ce ÎI va numi pe Dumnezeu „Tatăl Meu”; 
Acesta îi va avea ca fii duhovniceşti pe membrii Bisericii; în timpul vieţuirii Sale pe pământ, Se va 
bucura de asistenţa Tatălui, dar tot El, ca om, va avea sentimentul că a fost părăsit. Textul următor 
trebuie citit pe ambiguitatea voită David-Hristos (hristos însemnând „uns”, atribut pe care îl are şi 
David; vezi vv. 20 şi 38). 

35 Juratu-m-am odată întru sfinţenia Mea că lui David nu îi voi minţi; 

36 seminţia lui în veac va dura şi tronul său va fi ca soarele înaintea Mea 

37 şi ca luna pentotdeauna aşezată şi martor credincios în cer”. 

38 Dar Tu Te-ai lepădat de unsul Tău şi l-ai înjosit şi Te-ai aruncat asupră-i; 

39 legământul robului Tău l-ai rupt şi sfântul său locaş pe pământ l-ai batjocorit. 

40 Toate gardurile i le-ai doborât, întăriturile lui i le-ai făcut spaimă. 

41 Toţi cei ce treceau pe drum l-au jefuit, ocară li s-a făcut el vecinilor săi. 

42 Dreapta celor ce-l necăjesc ai înălţat-o, pe toţi vrăjmaşii lui i-ai veselit; 

43 ajutorarea săbiei lui ai luat-o de la el şi-n război nu l-ai ajutat. 

44 Stării lui de curăţie i-ai pus capăt, tronul i l-ai doborât la pământ; 

45 zilele vieţii i le-ai micşorat, ruşine ai revărsat asupră-i. 

46 Până când, Doamne, Te-ndepărtezi întru totul? până când mânia Ta ca focul se va aprinde? 

47 Aminteşte-Ţi ce anume e ființa5 mea; Oare-n zadar i-ai făcut Tu pe toţi fiii oamenilor? 


48 Cine este omul care va trăi şi nu va vedea moartea şi sufletul şi-l va izbăvi din mâna iadului6? 

49 Unde sunt, Doamne, milele Tale de odinioară pe care-ntru adevărul Tău i le-ai jurat lui David? 
50 Adu-Ți aminte, Doamne, de ocara robilor Tăi pe care eu de la multe neamuri o port în sân, 

5 Hypostasis = „fiinţa”; „substanţa”. 

6 „iad”: Şeol; Hades; locuinţa morţilor. 

51 de ocara cu care vrăjmaşii Tăi m-au ocărât, cu care au ocărât reîmpăcarea” unsului Tău. 

52 Binecuvântat este Domnul în veci! Amin! Amin! 

PSALMUL 89 O rugăciune a lui Moise, omul lui Dumnezeu. 1 

1 Doamne, scăpare Te-ai făcut nouă în neam şi în neam. 

2 Mai înainte de a se fi făcut munţii şi de a se fi plăsmuit pământul şi lumea lui2, din veşnicie până- 
n veşnicie3 Tu eşti4. 

3 Să nu-l întorci îndărăt pe om în umilinţă, Tu, Cel ce ai zis: „Întoarceţi-vă, fii ai oamenilor!” 

7 Primul sens al cuvântului antallagma = „schimb” (aşa cum e folosit la Mt 16, 26 şi Mc 8, 37); al 
doilea sens = „reconciliere”. Teologia vorbeşte frecvent despre împăcarea survenită între Dumnezeu 
şi om prin lisus Hristos. 

1 Singurul psalm atribuit lui Moise, probabil din cauza asemănării cu principala operă a acestuia. 
Cartea Facerii prezintă crearea universului, a omului, a omenirii; psalmul 89 înfăţişează natura 
omului, condiţia sa fragilă şi efemeră în raport cu eternitatea lui Dumnezeu. 

2 Munţii erau socotiți partea cea mai solidă şi mai stabilă a pământului, un fel de schelet al lui. „A 
plăsmu'” (plasso) = a fasona, a modela, a da o formă; „lumea lui” = (oikoumene) = omenirea. 
Aşadar, suita: pământul ca osatură, pământul ca formă deplină, pământul cu oameni. 

3 Literal: „din veac până-n veac”, ceea ce ar însemna că trebuie citit: „din secol până-n secol”. 
Grecescul aion (citeşte eon) are înţelesul de timp ca durată nedeterminată şi, mai mult, de eternitate 
(în limbajul filosofiei: „ceea ce există din eternitate”, „entitate divină”). În limbajul nostru biblic şi 
liturgic expresiile „în veacul veacului”, „în veacul vecilor” sau „în vecii vecilor” înseamnă „în 
veşnicie”. 

4 T. M.: „Tu eşti Dumnezeu”. 

4 Că o mie de ani în ochii Tăi, Doamne5, sunt ca ziua de ieri care a trecut şi cât o strajă în noapte6. 
5 Anii lor vor fi ca o nimica; el se va trece ca iarba dimineața, 

6 dimineaţa va înflori şi se va trece, în seară va cădea, se va ofili şi se va usca. 

7 Că-ntru urgia Ta ne-am istovit şi-ntru mânia Ta ne-am tulburat. 

8 Pus-ai fărădelegile noastre înaintea Ta, veleatul nostru în lumina feţei Tale.7 

9 Că zilele noastre toate s-au istovit, întru mânia Ta ne-am istovit, anii noştri ca un păianjen şi-au 
depănat povestea8. 

10 Zilele anilor noştri, în durata lor, sunt şaptezeci de ani, iar de vor fi-n putere, optzeci de ani; iar 
ce e mai mult decât aceştia, trudă şi durere. Că liniştire9 s-a aşternut peste noi şi ne vom domoli 10. 
11 Cine cunoaşte puterea urgiei Tale, şi-n afara fricii de Tine cine-Ţi va măsura mânia? 

12 Aşa că fă-mi mie cunoscută dreapta Ta, şi celor ce-n inima lor şi-au cercat înţelepciunea. 

5 „Doamne”, în Codex Alexandrinus. 

6 O „strajă” era, în vechime, durata de 3 ore a unei santinele. 

7 Termeni de comparaţie: păcatul cu lipsa de păcat, vremelnicia cu veşnicia. 

8 Verbul meletao înseamnă „a recita” sau „a declama fluent”, în curgere continuă, o bucată literară 
sau oratorică. Păianjenul îşi deapănă firul cu mişcări curgătoare, dar pânza lui e plăpândă, fragilă. 

9 Preutes (o altă formă a lui praotes) = „dulceaţă”, „bunătate”, „blândeţe” (ca în Ps 44, 4; Ga 5, 23), 
dar aici are nuanţa de „resemnare”, „liniştire”. 

10 Sensul exact al lui „a se domoli”: copilul năzdrăvan care s-a domolit după ce a fost certat şi 
pedepsit (comparaţie pedagogică). 

13 Întoarce-Te, Doamne; până când?... şi mângâie-i pe robii Tăi! 

14 Umplutu-ne-am dimineaţa de mila Ta şi ne-am bucurat şi ne-am veselit în toate zilele noastre; 

15 să ne veselim pentru zilele în care ne-ai smerit, pentru anii în care-am văzut rele. 

16 Caută spre robii Tăi şi spre lucrurile Tale şi călăuzeşte-i pe fiii lor; 

17 şi fie peste noi strălucirea Domnului Dumnezeului nostru şi lucrurile mâinilor noastre le 


îndreptează. 

PSALMUL 90 O cântare-laudă a lui David.1 

1 Cel ce locuieşte întru ajutorul? Celui-preaînalt întru acoperământul Dumnezeului cerului se va 
sălăşlui. 

1 O simplă „cântare” sau o simplă „laudă” pot fi creaţii laice, dar o „cântare-laudă” nu poate fi 
decât dumnezeiască. Acest psalm, cu o mare putere duhovnicească împotriva demonilor şi a 
spaimelor pe care ei le pricinuiesc, trebuie citit la sfârşitul activităților zilei, spre căderea nopţii, 
pentru ca diavolul să ştie cui anume îi aparținem noi: lui lisus Hristos şi Bisericii Sale (Cassiodor). 
Psalmul e menit să inspire încredere. 

2 Fer. Ieronim interpretează: „Ajutor” este traducerea numelui lui Ezdra (Esra, Esdra), eroul-profet 
care a stat în fruntea poporului lui Israel la eliberarea sa din robia babilonică şi întoarcerea în Țara 
Făgăduinţei (538 î. H.). Aplicând metoda tropologică (interpretarea alegorică a figurilor de stil), 
numele lui Ezdra se traduce „Hristos”, Cel ce a operat eliberarea din robia păcatului şi ne călăuzeşte 
spre noua Țară a Făgăduinţei, Împărăţia Cerurilor. Aşadar, cel ce locuieşte în lisus Hristos, Fiul 
Celui-Preaînalt, se va sălăşlui întru (nu „sub”, ci în interior) acoperământul Tatălui Însuşi, care, prin 
pana Sfântului Pavel, ne făgăduieşte „casă nefăcută de mână, veşnică în ceruri” (2 Co 5, 1). 

2 El Îi va zice Domnului: „Tu eşti ocrotitorul meu şi scăparea mea”; El este Dumnezeul meu şi într- 
însul voi nădăjdui. 

3 Că El te va izbăvi de laţul vânătorilor şi de cuvântul tulburător.3 

4 Cu spatele te va umbri4 şi sub aripile Lui vei nădăjdui, adevărul Său ca o pavăză te va înconjura. 

5 Nu te vei teme de frica de noapte, de săgeata ce zboară ziua, 

6 de lucrul ce umblă în întuneric, de reaua întâmplare şi de demonul cel de amiazăzi.6 

3 Se ştie că diavolul este vânătorul (în ebr. „păsărarul”) care le întinde oamenilor laţuri-capcană 
(vezi şi Ps 123, 7). Cât despre „cuvântul tulburător”: „Atâta vreme cât ne păstrăm în har, sufletul 
nostru e liniştit; de îndată ce prindem însă a cocheta cu păcatul, sufletul se tulbură, limbajul lui 
devine un fel de bolboroseală, ca trosniturile unei corăbii izbite de valuri” (Fer. Ieronim). 

4 Verbul „a umbri” (episkiazo) are în Sfânta Scriptură o conotaţie specială: acţiunea prin care 
Dumnezeu Îşi exercită puterea sau Îşi revarsă harul asupra uneia sau mai multor persoane. Moise 
era „umbrit” de un nor (Iş 40, 32-35); puterea Celui-Preaînalt a „umbrit-o” pe Sfânta Fecioară în 
momentul zămislirii (Lc 1, 35); la schimbarea la faţă a Domnului un nor luminos i-a „umbrit” pe cei 
trei apostoli prezenți (Mt 17, 5; Mc 9, 7; Le 9, 34); bolnavii din Ierusalim, pe margini de ulite, 
aşteptau să treacă Petru şi măcar „umbra lui să-i umbrească” spre a se vindeca (FA 5, 15). Aici 
„spatele” (lui Dumnezeu), în sensul primar al cuvântului metafrenon, ar fi „omoplaţii”, adică aria 
din care pornesc aripile. Vezi stihul următor. 

5 Symptoma = „eveniment nefericit”. 

6 „demonul cel de amiazăzi”: demonismul lucid, cel ce determină păcatul nu ca pe un accident al 
simţurilor, ci la nivelul intelectului, în mod elaborat, deliberat, cu o motivaţie aparent logică şi 
atrăgătoare, asemenea ispitei pe care diavolul, în plină zi, a pus-o în fața protopărinților Adam şi 
Eva. Asemenea „demoni de amiazăzi” populează opera lui Dostoievski, ca precursori ai ateismului 
„ştiințific”. T. M.: „de molima ce bântuie în plină amiază”, cu explicaţialui Osty că psalmul ar fi 
fost inspirat de o epidemie devastatoare, al cărei punct critic e determinat de zăpuşeala amiezii... 

7 Cădea-vor dinspre latura ta o mie şi zece mii de-a dreapta ta, dar de tine nu se vor apropia. 

8 Cu numai ochii tăi vei privi şi răsplătirea păcătoşilor o vei vedea. 

9 Căci Tu, Doamne, Tu eşti nădejdea mea; pe Cel-Preaînalt ți L-ai făcut scăpare.7 

10 Lucruri rele nu se vor apropia de tine şi bici nu se va apropia de sălaşul tău. 

11 Că îngerilor Săi le va porunci pentru tine ca să te păzească în toate căile tale; 

12 pe mâini te vor înălța, ca nu cumva piciorul tău să ţi-l izbeşti de piatră;8 

13 peste aspidă9 şi vasilisc 10 vei merge şi vei călca peste leu şi peste balaur.1 1 

14 „Că el în Mine şi-a pus nădejdea, iar Eu îl voi izbăvi; îl voi adăposti, fiindcă a cunoscut numele 
Meu. 

7 Acest verset n-ar avea nici un sens dacă nu i s-ar acorda dimensiunea profetică om hristos 
dumnezeu. 


8 Recunoscând valența profetică a versetelor 11 şi 12, diavolul însuşi I le va cita lui lisus în pustie. 
Fericitul Ieronim observă însă că citatul e incomplet: ispititorul omite stihul 2 al primului verset: 
„ca să te păzească în toate căile tale”, ştiind bine că el i se rosteşte împotrivă: dacă Dumnezeu Îl 
păzeşte pe Fiul Său în „toate” căile Lui, atunci Îl va păzi şi în împrejurarea de faţă. (De altfel, 
diavolul nici nu duce citatul până la capăt: el omite şi versetul 13, parte inseparabilă de corpul 
textului). De aici: citatul trunchiat, cu intenţia de a induce în eroare, e operă demonică. 

9 „aspidă””: specie de şarpe veninos (vezi şi 57, 4). 

10 „vasilisc”: viperă. 

11 Sf. loan Scărarul: Dacă porneşti la luptă împotriva vreunei patimi, să ai smerenia ca aliată. Aici e 
vorba despre păcat, despre deznădejde şi despre diavol (leul şi balaurul, n. n.), balaurul trupului. 

15 Striga-va spre Mine şi-l voi auzi; împreună cu el sunt Eu în necaz şi-l voi scăpa şi-l voi preamări; 
16 cu lungime de zile îl voi umple şi-i voi arăta mântuirea Mea”. 

PSALMUL 91 Un psalm-cântare, pentru Ziua Sâmbetei. 

1 Bine este a ne mărturisil Domnului şi a-i cânta numelui Tău, Preaînalte, 

2 a vesti dimineaţa mila Ta şi adevărul Tău în toată noaptea 

3 pe psaltire cu zece strune, prin cântec de alăută. 

4 Că m-ai veselit, Doamne, întru făpturile Tale şi întru lucrul mâinilor Tale mă voi bucura. 

5 Cât de mari sunt lucrurile 'Tale, Doamne, cât de adânci sunt gândurile Tale!: 

6 Omul fără minte n-o va cunoaşte şi cel nepriceput n-o va pricepe. 

7 Când păcătoşii răsar ca iarba şi toţi cei ce lucrează fărădelege iscodesc pe sub gene 2, 

8 o fac spre nimicirea lor în veacul veacului; dar Tu, Doamne, Preaînalt eşti în veac. 

1 Verbul exomologeo înseamnă „a se mărturisi” şi numai în anumite contexte înseamnă „a lăuda”, 
„a aduce laudă” (construit cu dativul). În cazul de faţă, Fer. Ieronim îi conferă sensul primar şi, 
notând ordinea în care se desfăşoară mişcările, tâlcuieşte: întâi I te mărturiseşti Domnului, ca să-ți 
ierte păcatele; odată despovărat, vei avea şi starea sufletească de a-l cânta. 

2 Înţelesul nuanţat al verbului diakypto = „a se apleca (printr-o deschizătură sau peste un gard) spre 
a vedea ce se petrece dincolo”. 

9 Că, iată, vrăjmaşii Tăi, Doamne, vor pieri şi toţi cei ce lucrează fărădelege se vor risipi, 

10 iar fruntea mea se va înălța ca aceea a inorogului şi bătrâneţile mele se vor întări cu untdelemn 
bogat3. 

11 Şi ochiul meu s-a uitat peste vrăjmaşii mei, iar urechea mea îi va auzi pe viclenii ce se ridică 
împotrivă-mi. 

12 Dreptul ca finicul va înflori şi ca un cedru din Liban se va înmulţi. 

13 Cei ce sunt răsădiţi în casa Domnului în curțile Dumnezeului nostru vor înflori, 

14 la adâncă bătrâneţe4 ei încă se vor înmulţi şi fericiţi vor fi să dea de veste 

15 că drept este Domnul, Dumnezeul meu, şi că nedreptate nu se află într-însul. 

PSALMUL 92 O cântare-laudă a lui David; pentru ziua de dinaintea Sâmbetei, când pământul a fost 
locuit pentru întâia oară. 1 

1 Domnul s-a împărăţit?, întru podoabă s-a îmbrăcat, îmbrăcatu-s-a 

3 Literal: „untdelemn gras”. 

4 Literal: „la bătrâneţe grasă”: înaintată, hrănită cu untdelemn bogat (v. 10). 

1 Deşi, la creaţie, pământul a fost populat cu tot felul de vieţuitoare, psalmistul socoteşte că a fost 
cu adevărat locuit doar din ziua a şasea (de dinaintea Sabatului, adică a zilei de odihnă), când 
Dumnezeu l-a făcut pe om, singura fiinţă pe care El a creat-o „după chipul” Său şi singura devenită 
„întru suflet viu” (Fc 2, 7). 

2 Forma reflexivă traduce cel de al doilea sens al verbului basilevo = „a deveni împărat”; nu e 
vorba, aşadar, de o acţiune încheiată, ci de una începută şi care continuă. 

Domnul întru putere şi s-a încins, pentru că a întărit lumea care nu se va clinti. 

2 De-atunci tronul tău s-a pregătit, Tu din veşnicie eşti.3 

3 Ridicat-au râurile, Doamne, ridicat-au râurile glasurile lor; 


4 râurile-şi vor ridica valurile la glas de ape multe; minunate sunt talazele mării, minunat e Domnul 
întru cele înalte. 

5 Mărturiile Tale s-au adeverit foarte, casei Tale i se cuvine sfinţenie, Doamne, întru lungime de 
zile. 

PSALMUL 93 Un psalm al lui David; pentru cea de a patra zi a săptămânii.2 

1 Domnul este Dumnezeul răzbunărilor; Dumnezeul răzbunărilor a vorbit deschis. 

2 Înalţă-Te, Tu, Cel ce judeci pământul, dă-le celor mândri ce li se cuvine. 

3 Până când păcătoşii, Doamne, până când păcătoşii se vor făli? 

4 Până când vor rosti şi vor grăi nedreptate, până când vor grăi ei, toţi cei ce lucrează fărădelegea? 

3 Pentru „veşnicie” vezi nota de la 89, 2. 

1 Fer. Augustin explică: Întregul psalm e un îndemn la răbdare faţă de succesele şi propăşirea 
păcătosului. Pe de altă parte, el este dedicat celei de a patra zi a săptămânii; e vorba de cea de a 
patra zi a creaţiei, când Dumnezeu a făcut luminătorii cerului (Fe 1, 14-19). Cheia înţelesului ne-o 
dă Sf. Pavel în Epistola către Filipeni: „Pe toate să le faceţi fără murmur şi fără socoteli, ca să fiți 
fără prihană şi curaţi, fii ai lui Dumnezeu, neîntinaţi în mijlocul unui neam sucit şi stricat, în care 
voi străluciți ca nişte luminători în lume” (2, 14-15). 

5 Pe poporul Tău, Doamne, l-au asuprit şi moştenirii Tale 1-au adus dureri. 

6 Pe văduvă şi pe străin? i-au ucis şi pe orfani i-au omorât. 

7 Şi au zis: „Domnul nu va vedea, nici că va pricepe Dumnezeul lui Iacob”... 

8 Înţelegeţi dar voi, cei nemintoşi de prin popor, iar voi, nebunilor, fiţi şi voi o dată înţelepţi! 

9 Cel ce-a sădit urechea, El oare nu aude? Cel ce-a plăsmuit ochiul, El oare nu-nţelege? 

10 Cel care-i ceartă pe păgâni, oare nu-i va dojeni, El, Cel care-l învaţă pe om să cunoască? 

11 Domnul cunoaşte gândurile oamenilor, anume că sunt deşarte. 

12 Fericit e omul pe care-l vei certa3, Doamne, şi din legea Ta îl vei învăţa, 

13 ca să-i dai odihnă-n zile rele până ce o groapă i se va săpa păcătosului. 

14 Căci Domnul nu Se va lepăda de poporul Său şi moştenirea nu-Şi va părăsi-o 

15 până ce dreptatea se va întoarce la judecată şi toţi cei drepţi cu inima Îi vor fi aproape. 

16 Cine se va ridica pentru mine împotriva răufăcătorilor, sau cine va sta-mpreună cu mine 
împotriva celor ce lucrează fărădelegea? 

17 Că dacă Domnul nu m-ar fi ajutat, puţin i-ar fi lipsit sufletului meu să-şi afle sălaş în iad. 

2 „străin” în sensul de imigrant, rezident, prozelit. 

3 Aici, ca şi în cele mai multe locuri din Sfânta Scriptură, verbul „a certa” (paidevo) are un sens 
pedagogic: certarea (sau chiar pedeapsa) pe care părintele sau învățătorul i-o aplică fiului sau 
şcolarului, cu scopul de a-l îndrepta. 

18 De câte ori am zis: piciorul mi-a alunecat..., mila Ta, Doamne, mi-a stat într-ajutor. 

19 Doamne,4 după mulţimea durerilor din inima mea, aşa au adus mângâierile Tale veselie-n 
sufletul meu.5 

20 Scaunul fărădelegii să nu aibă părtăşie cu Tine, cel ce pe temeiul poruncii plăsmuieşte muncă 
silnică6; 

21 ei vor prinde-n vânătoare sufletul celui drept şi sânge nevinovat vor osândi. 

22 Dar mie Domnul mi s-a făcut scăpare şi Dumnezeul meu, ajutorul nădejdii mele. 

23 lar lor le va plăti Domnul după a lor nelegiuire şi după răutatea lor îi va face Domnul Dumnezeul 
nostru să piară vederii. 

PSALMUL 94 O cântare-laudă a lui David (fără titlu la Evrei). 

4 „Doamne” se află numai în Codex Alexandrinus, motiv pentru care lipseşte dintr-o seamă de 
versiuni (inclusiv cele româneşti dintre 1688 şi 1914). 

5 Sf. Isaac Sirul: Vrei să te veseleşti de mângâierile lui Dumnezeu? Nu fi răzbunător, ci eliberator; 
nu căuta cusururi, ci oferă alinare; nu fi trădător, ci martir; nu acuza, ci apără. În numele păcătoşilor 
roagă-L pe Dumnezeu să-i miluiască, pentru cei drepţi roagă-L să-i păzească întru dreptate. Pe omul 
rău cucereşte-l prin bunătate şi blândeţe, pe cel zelos fă-l să se minuneze de bunătatea ta. Fă 
dreptatea să roşească în faţa milostivirii tale. Alături de cel mâhnit să ai şi tu inima mâhnită. 


Iubeşte-i pe toți oamenii, dar ţine-te departe de toți oamenii. Adu-ţi aminte de moarte, pregăteşte-te 
să ajungi acolo şi înfrumuseţează-ţi alergarea. 

6 Înţelesul corect al cuvântului kopos: suferință cauzată de o muncă istovitoare; tradus prin „muncă 
silnică” în contextul juridic al versetului. 

1 Veniţi să ne bucurăm întru Domnul, întru bucurie să-l strigăm lui Dumnezeu, Mântuitorul nostru. 
2 Întru laudă să-l întâmpinăm faţa, cu psalmi de bucurie să-l strigăm.1 

3 Că mare Dumnezeu este Domnul, şi mare Împărat peste tot pământul. 

4 că-n mâna Lui sunt marginile pământului, înălțimile munţilor ale Sale sunt; 

5 că a Lui este marea, El a făcut-o, şi mâinile Lui au plăsmuit uscatul. 

6 Veniţi să ne închinăm şi să-l cădem înainte şi să plângem în faţa Domnului Care ne-a făcut! 

7 Că El e Dumnezeul nostru, iar noi suntem poporul păşunii Sale şi turma mâinilor Lui. O, dacă I- 
aţi auzi voi astăzi glasul: 

8 „Nu vă învârtoşaţi inimile ca atunci, la Răzvrătire2, în ziua ispitirii în pustie, 

9 unde părinţii voştri m-au ispitit, m-au pus la-ncercare şi au văzut lucrurile Mele. 

1 „Faţa” înseamnă aici persoana Mântuitorului, ivirea şi prezenţa Sa printre noi. Să nu aşteptăm 
acasă până ce El va veni, ci să-l ieşim în întâmpinare cu mulţumiri şi imne de laudă, să-l dăm Fiului 
cinstirea pe care o dăm Tatălui (Sf. Nicolae Cabasila). 

2 Aluzie la întâmplarea şi cuvintele lui Moise din Iş 17, 2. Versetele 8-12 vor fi citate de Pavel în 
Evr 3, 7-11 şi comentate de Sf. loan Hrisostom. Momentele sau locurile de odihnă sunt trei: Ziua a 
Șaptea, când Dumnezeu, după creație, S-a odihnit de toate lucrurile Lui; Țara Făgăduinţei, unde 
poporul lui Israel s-a odihnit după lunga sa călătorie prin pustie; Împărăţia cerurilor, unde noi 
năzuim să ne odihnim după toate ostenelile noastre. Primele două s-au consumat în istorie, aşa că 
aici nu mai poate fi vorba de ele; rămâne ultima, odihna pe care răzvrătiţii (păcătoşii) n-o vor avea, 
dar spre care noi ne străduim şi în care nădăjduim. 

10 Patruzeci de ani m-am mâniat pe neamul acesta şi am zis: ei pururea rătăcesc cu inima 

11 şi căile Mele nu le-au cunoscut, aşa că juratu-m-am întru mânia Mea: Întru odihna Mea nu vor 
intra!” 

PSALMUL 95 O cântare-laudă a lui David; când a fost Casa zidită după întoarcerea din robie. Fără 
titlu la Evrei. 

1 Cântaţi-l Domnului cântare nouă, cântaţi-l Domnului tot pământul! 

2 Cântaţi-l Domnului, binecuvântaţi-l numele, din zi în zi binevestiţi mântuirea Lui. 

3 Vestiţi-l între neamuri slava, între toate popoarele minunile Lui. 

4 Că mare e Domnul şi lăudat foarte, de temut este mai presus decât toţi dumnezeii; 

5 că toţi dumnezeii păgânilor sunt demoni,| dar Domnul a făcut cerurile; 

6 laudă şi frumuseţe sunt înaintea Lui, sfinţenie şi măreție în locaşul Său cel sfânt. 

7 Voi, urmaşi ai neamurilor, aduceţi-l Domnului, Domnului aduceţi-l slavă şi cinste; aduceţi-l 
Domnului slava datorată numelui Său, 

8 aduceţi jertfe şi intraţi în curțile Lui, în curtea Lui cea sfântă închinaţi-vă Domnului. 

9 De faţa Lui să tresalte2 tot pământul; 

1 Daimonion (în limbajul biblic) = „duh rău”, „demon”, „diavol” (ca în Dt 32, 17). 

2 Sensul generic al verbului salevo este „a (se) agita”, dar nuanțele se traduc în funcţie de context 
(vezi şi v. 11). 

spuneţi între neamuri că Domnul s-a împărăţit 

10 pentru că a întărit lumea care nu se va clinti; El întru dreptate va judeca popoarele. 

11 Veselească-se cerurile şi să se bucure pământul, marea să tresalte cu toată plinătatea ei,3 să se 
bucure câmpurile cu tot ce e pe ele. 

12 Atunci toţi copacii pădurii se vor bucura de fața Domnului, că vine, vine să judece pământul; 

13 lumea o va judeca întru dreptate şi popoarele întru adevărul Său.4 

PSALMUL 96 Al lui David; când pământul i-a fost înapoiat. Fără titlu la Evrei. 

1 Domnul s-a împărățit, să se bucure pământul, insule multe2 să se veselească. 

3= cu toate vieţuitoarele care sunt în ea. 


4 Omul cu conştiinţa curată nu aşteaptă judecata lui Dumnezeu cu spaimă, ci cu încredere şi 
bucurie. 

1 Nu cunoaştem un fapt istoric la care s-ar putea referi această menţiune. Fer. Augustin crede că, în 
perspectivă profetică, „pământul înapoiat” (restituit) nu e altceva decât Învierea lui Hristos, prin 
care trupul (făcut din pământ) a fost restaurat în puritatea, dumnezeirea şi nemurirea de la început. 

2 „insule multe” poate fi o aluzie la textul din Fc 10, 32: (din triburile fiilor lui Noe) „s-au răspândit 
insulele neamurilor pe pământ după potop”. Termenul e acelaşi: nesos = insulă. Aşadar, insule 
multe: popoare multe, concept de universalitate a împărăției lui Dumnezeu. De altfel, Sf. Atanasie 
cel Mare, într-o predică de Paşti, notează că, dacă acest psalm este un imn de bucurie al poporului 
lui Israel în urma unei victorii oarecare, el este şi o prefigurare a bucuriei noastre pascale, dobândită 
prin victoria lui Hristos asupra morţii. 

2 Nor şi negură împrejuru-l, dreptatea şi judecata sunt temeiul tronului Său. 

3 Foc va merge înainte-l şi de jur-împrejur îi va arde pe vrăjmaşii Săi. 

4 Strălucire arătară lumii fulgerele Lui, pământul a văzut şi a tremurat. 

5 Munţii precum ceara s-au topit la faţa Domnului, la faţa Domnului a tot pământul. 

6 Cerurile I-au vestit dreptatea, popoarele toate I-au văzut mărirea. 

7 Să se ruşineze toţi cei ce se închină la chipuri cioplite şi se laudă cu idolii lor. Închinaţi-vă Lui toţi 
îngerii Lui! 

8 Sionul a auzit şi s-a veselit şi fiicele Iudeii s-au bucurat de dragul judecăților Tale, Doamne. 

9 Că Tu eşti Domnul Cel-Preaînalt peste tot pământul, înălțatu-Te-ai foarte, mai presus decât toţi 
dumnezeii. 

10 Voi, cei ce-L iubiţi pe Domnul, urâţi răul! Domnul păzeşte sufletele sfinților Săi, din mâna 
păcătoşilor îi va izbăvi. 

11 Celui drept i-a răsărit lumină, veselie celor drepţi la inimă. 

12 Voi, cei drepţi, veseliţi-vă întru Domnul şi lăudaţi pomenirea sfinţeniei Lui! 

PSALMUL 97 Un psalm al lui David. 1 

1 Cântaţi-l Domnului cântare nouă, că lucruri minunate a făcut Domnul; mântuire I-au făcut Lui 
dreapta Sa şi braţul Său cel sfânt. 

1 Text cu viziune eshatologică; parţial, variantă a Psalmului 95. 

2 Cunoscută Şi-a făcut Domnul mântuirea, înaintea neamurilor Şi-a descoperit dreptatea. 

3 Lui Iacob i-a amintit de mila Sa şi casei lui Israel de adevărul Său; toate marginile pământului au 
văzut mântuirea Dumnezeului nostru. 

4 Strigaţi-I lui Dumnezeu cu bucurie tot pământul, cântaţi şi bucuraţi-vă şi cântaţi, 

5 cântaţi-l Domnului cu alăută, cu alăută şi în sunet de psaltire, 

6 cu trâmbiţe ferecate şi-n glasul trâmbiţei de corn strigaţi cu bucurie-n faţa Domnului, Împăratul 
nostru. 

7 Să tresalte marea cu toată plinătatea ei, lumea şi toţi ce locuiesc într-însa; 

8 râurile-mpreună vor bate din palme, munţii se vor bucura, că vine să judece pământul; 

9 lumea o va judeca întru dreptate şi popoarele în ceea ce e drept?. 

PSALMUL 98 Un psalm al lui David. 

1 Domnul s-a împărăţit: să se mânie popoarelel; El şade pe heruvimi: să 

2 „în ceea ce e drept” (en euthyteti) poate însemna şi: de-a dreptul; pe faţă; la lumina zilei; fără 
ocolişuri sau artificii de procedură (spre deosebire de instanţele omeneşti). 

1 Fer. Augustin observă că trei sunt psalmii care încep cu cuvintele: „Domnul s-a împărăţit”: 92, 96 
şi 98, dar ceea ce urmează imediat e diferit, şi nu fără o anumită noimă. În primul caz: Domnul 
„întru podoabă s-a îmbrăcat”, ceea ce exprimă măreţia Sa de creator al întregii lumi; în al doilea: 
„să se bucure pământul”, ceea ce înseamnă bucuria celor ce cred în El şi-l urmează căile; în cazul 
de faţă: „să se mânie popoarele” exprimă starea de spirit a celor ce, la sfârşitul veacurilor, îşi vor 
vedea necredinţa şi tăgada contrazise de evidenţa lui lisus Hristos şi a judecății pe care El urmează 
s-o facă. 

tremure pământul 2. 

2 Mare este Domnul în Sion şi înalt peste toate popoarele; 

3 ele să-Ţi mărturisească numele Tău cel mare, că de temut e şi sfânt; şi cinstea3 Împăratului 
iubeşte judecata. 

4 Tu ai pregătit îndreptar4, Tu ai făcut judecată şi dreptate în Iacob. 

5 Înălțaţi-L pe Domnul, Dumnezeul nostru, şi vă închinaţi aşternutului picioarelor Lui, că sfânt 
este!5 

6 Moise şi Aaron printre preoţii Săi şi Samuel printre cei ce cheamă numele Lui. Ei L-au chemat pe 
Domnul, iar El i-a auzit, 

7 în stâlp de nor le grăia, fiindcă ei păzeau mărturiile Lui şi poruncile pe care El le dăduse lor. 

8 Doamne, Dumnezeul nostru, Tu i-ai ascultat; Dumnezeule, bun şi iertător Te-ai făcut lor şi pentru 
toate faptele lor i-ai răsplătit. 

9 Înălţaţi-L pe Domnul, Dumnezeul 

2 Nu e vorba de un cutremur de pământ, ci de o tremurare a lui, adică de tot ceea ce e pământesc în 
noi şi care nu poate fi vindecat dacă nu tremură. De îndată ce e tulburat şi scuturat, îşi redobândeşte 
sănătatea (Fer. Ieronim). Tremurul înainte de vindecare ar fi ca efectele imediate şi deseori 
neplăcute, tulburătoare, ale unui vaccin. 

3 cinstea” = „onoarea”, „demnitatea”. 

4 „îndreptar”: totalitatea normelor după care se face o judecată şi se împarte dreptatea; fiind pregătit 
de Dumnezeu, el are caracter absolut, perfect, negreşelnic. 

5 Evident, Dumnezeu nu are nevoie de ajutorul omului spre „a Se înălța”. De altfel, expresia „a-L 
înălța pe Dumnezeu” înseamnă a-l înălța imne de laudă şi preamărire; astfel „înălţându-l” pe 
Dumnezeu, omul îşi acordă sieşi şansa de a se înălța. 

nostru, şi vă închinaţi în muntele Său cel sfânt, că sfânt este Domnul, Dumnezeul nostru! 

PSALMUL 99 Psalm de laudă. 

1 Cu bucurie strigaţi-l Domnului tot pământul, 

2 Domnului slujiţi-l întru veselie, cu bucurie veniţi-l înainte! 

3 Cunoaşteţi că însuşi Domnul este Dumnezeu, că El ne-a făcut pe noi, iar nu noi înşine, că noi 
suntem poporul Său şi turma păşunii Sale. 

4 Cu laude intrați pe porțile Lui, cu cântări în curțile Sale! 

5 Lui să-l aduceţi laudă, numele Lui lăudaţi-L, că bun este Domnul, că în veac este mila Lui şi din 
neam în neam adevărul Său. 

PSALMUL 100 Un psalm al lui David. 

1 Mila şi judecata le voi cânta pentru Tine, Doamne; 

1 Dacă, în perspectivă profetică, lisus este Cel ce-l cântă Părintelui Său, e de reţinut observaţia că 
mila precedă judecata. Între cele două veniri ale lui Hristos, omenirea se află sub semnul Mielului 
vestit de loan Botezătorul (In 1, 29) şi sub mila lui Dumnezeu, „Cel ce face să răsară soarele Său 
peste cei răi şi peste cei buni şi să plouă peste cei drepţi şi peste cei nedrepţi” (Mt 5, 45); la a doua 
Sa venire, omenirea va sta sub semnul judecății; de abia atunci va lucra „securea” vestită tot de loan 
Botezătorul (Mt 3, 10), cumplitul deznodământ al judecății, la care se referă ultimul verset al acestui 
psalm. 

2 în cale neprihănită voi cânta şi voi înţelege; când vei veni la mine? Întru nerăutatea inimii mele 
umblat-am eu în casa mea. 

3 Lucruri nelegiuite n-am pus în faţa ochilor mei, pe cei ce calcă legea i-am urât. 

4 Inimă îndărătnică nu s-a lipit de mine, pe omul rău ce fugea de mine nu l-am cunoscut. 

5 Pe cel ce într-ascuns îşi clevetea vecinul, pe acela l-am alungat; cu cel mândru-n cătătură şi 
nesăţios la inimă, cu acela n-am mâncat. 

6 Ochii mei erau peste credincioşii pământului, ca ei să şadă cu mine; cel ce umbla pe cale 
neprihănită, acela îmi slujea. 

7 În mijlocul casei mele meșterul trufiei nu va locui; cel ce lucruri nedrepte grăieşte, drept nu va sta 
în faţa ochilor mei. 


8 În dimineţi i-am ucis pe toţi păcătoşii pământului, pentru ca din cetatea Domnului să-i nimicesc 
pe cei ce lucrează fărădelegea. 

PSALMUL 101 Rugăciunea unui sărac mâhnit care-şi revarsă rugăciunea înaintea Domnului. | 

1 Auzi-mi, Doamne, rugăciunea, strigarea mea la Tine să vină! 

2 Faţa Ta de la mine să nu i-o întorci; în ziua necazului meu pleacă-Ți auzul spre mine, auzi-mă 
degrab în orice zi Te voi chema. 

1 O rugăciune care nu e doar rostită cu buzele, ci se revarsă pe dinlăuntru, din preaplinul inimii. 

3 Că zilele mele s-au stins ca fumul, iar oasele mele ca nişte uscături s-au mistuit. 

4 Sunt bătucit ca iarba şi inima mi s-a ofilit, că am uitat să-mi mănânc pâinea. 

5 De glasul suspinului meu mi s-a lipit osul de carne. 

6 Devenit-am asemenea pelicanului pustiei, ajuns-am ca o bufniţă într-o casă dărăpănată, 

7 în priveghiul meu sunt ca o vrăbiuţă singuratică pe acoperiş. 

8 Cât e ziua de lungă m-au ocărât vrăjmaşii, iar cei ce mă lăudau se jurau împotrivă-mi. 

9 că-n faţa urgiei şi a mâniei Tale cenuşă mâncam în loc de pâine 

10 şi băutura cu plângere mi-o amestecam;2 că după ce m-ai ridicat, m-ai prăbuşit3. 

11 Zilele mele ca umbra s-au plecat, eu ca iarba m-am veştejit. 

12 Dar Tu, Doamne, pururea dăinuieşti şi pomenirea Ta din neam în neam. 

13 Tu Te vei ridica şi vei avea milă de Sion, că vremea e să Te milostivești de EI; da, acum e 
vremea. 

14 Că robii Tăi bine s-au simţit în pietrele lui şi milă le va fi de ţărâna lui. 

15 De numele Domnului se vor teme neamurile şi toți regii pământului de slava Ta, 

2 Sf. loan Hrisostom: Medicina pocăinţei: să-ţi osândeşti păcatele proprii; să-ţi pui mintea în stare 
de smerenie; să ai inima zdrobită de păreri de rău; să te rogi cu stăruință şi cu lacrimi; să faci fapte 
de milostenie. 

3 Textul original al versetelor 9-10 a fost supus aici unei redistribuiri gramaticale, pentru ca 
înţelesul să capete mai multă limpezime. 

16 că Domnul va zidi Sionul şi Se va arăta întru slava Sa. 

17 El a căutat spre rugăciunea celor smeriţi şi cererea lor n-a dispreţuit-o. 

18 Să se scrie aceasta pentru neamul ce va să vină şi poporul ce se zideşte va lăuda pe Domnul, 

19 că a privit din înălțimea Lui cea sfântă. Domnul din cer pe pământ a privit 

20 ca să audă suspinul celor ferecaţi, să-i dezlege pe fiii celor omorâţi, 

21 să vestească în Sion numele Domnului şi lauda Lui în Ierusalim, 

22 când se vor aduna popoarele laolaltă şi regii, să-l slujească Domnului. 

23 Răspunsu-l-am în felul tăriei Lui: Vesteşte-mi puţinătatea zilelor mele; 

24 nu mă lua la jumătatea zilelor mele; anii Tăi sunt din neam în neam. 

25 Întru-nceput Tu, Doamne, pământul l-ai întemeiat, şi cerurile sunt lucrul mâinilor Tale; 

26 ele vor pieri, dar Tu rămâi şi toate ca o haină se vor învechi; 

27 ca pe o velinţă le vei împătura şi se vor schimba, dar Tu acelaşi eşti şi anii Tăi nu se vor sfârşi4 
28 Fiii robilor Tăi vor avea sălaşe şi seminţia lor în veac va merge pe calea cea dreaptă. 

PSALMUL 102 Al lui David. 

4 Textul din versetele 25-27 va fi citat de Sf. Apostol Pavel în Evr 1, 10-12 şi comentat deSf. 
Grigorie de Nyssa în sprijinul dogmei despre dumnezeirea Fiului (devenit Iisus Hristos). 

1 Binecuvintează, suflete al meu, pe Domnul, şi toate cele dinlăuntrul meul [să binecuvinteze] 
numele cel sfânt al Lui. 

2 Binecuvintează, suflete al meu, pe Domnul, şi nu uita toate răsplătirile Lui2; 

3 pe Cel ce Se milostiveşte3 de toate fărădelegile tale, pe Cel ce vindecă toate bolile tale4, 

4 pe Cel ce izbăveşte din stricăciune viaţa ta, pe Cel ce te încununează cu milă şi cu îndurăris, 

1 toate cele dinlăuntrul meu” = adâncurile cele mai intime ale ființei mele; străfundul inimii. 
Aceasta înseamnă participarea totală a insului la actul rugăciunii. 

2 Prin „răsplătirile Lui” nu trebuie înţeleasă aici o răsplată pe care Dumnezeu i-o dă omului pentru 
faptele lui bune (fiindcă ele niciodată nu vor fi îndeajuns de bune), ci „tot ceea ce Dumnezeu a făcut 


pentru tine”. Că nu e vorba de o răsplată în sensul obişnuit al cuvântului se vede din v. 10. 

3 „Se milostiveşte” încearcă o echivalență a verbului evilatevo = „a fi întru totul binevoitor faţă de”; 
ca în Dt 29, 20. 

4 Sufletul are tot atâtea boli câte păcate. Femeia „care de optsprezece ani avea un duh de neputinţă 
şi era gârbovă şi nu putea nicidecum să se ridice” (Lc 13, 11) e imaginea unei boli sufleteşti; când 
cineva are o boală pricinuită de o stare a sufletului, el devine gârbov, se uită numai în jos şi zăreşte 
doar ţărâna, în neputinţa sa de a privi spre cer (Fer. Ieronim). 

5 Sf. Ioan Hrisostom: Prin har noi am devenit iubiții lui Dumnezeu, dar nu ca slugi, aşa cum eram 
înainte, ci în calitate de fii şi prieteni. Slugi eram sub Legea Veche, dar fii am devenit prin lisus 
Hristos: „din plinătatea Lui noi toţi am primit, şi har pentru har; căci Legea prin Moise s-a dat, dar 
harul şi adevărul prin lisus Hristos au venit” (In 1, 16-17). Băgaţi de seamă cum harul i se opune 
legii şi cum verbul „au venit” i se opune lui “s-a dat”; acesta din urmă aparţine unei succesiuni de 
mişcări, când cineva a primit ceva de la altcineva, iar pe acel ceva l-a transmis mai departe către cel 
căruia i se poruncise să-l transmită, în timp ce „harul şi adevărul au venit” din partea unui Împărat 
Care are autoritatea de a ierta păcatele şi de a-i încununa pe beneficiarii acestei iertări. 

5 pe Cel ce umple de bunătăţi dorirea ta; înnoi-se-vor ca ale vulturului tinereţile tale. 

6 Cel ce face milostenie, Domnul, şi judecată tuturor celor ce li se face strâmbătate. 

7 Cunoscute i-a făcut căile Sale lui Moise, fiilor lui Israel voile Sale. 

8 Îndurat şi milostiv este Domnul, îndelung-răbdător şi mult-milostiv. 

9 Nu până în sfârşit Se va iuți, nici în veac Se va mânia. 

10 Nu după păcatele noastre s-a purtat cu noi, nici după fărădelegile noastre ne-a răsplătit, 

11 ci după cât e cerul de-nalt de la pământ, într-atât Şi-a întărit Domnul mila spre cei ce se tem de 
El; 

12 pe cât de departe sunt răsăriturile de apusuri, într-atât a-ndepărtat El de la noi fărădelegile 
noastre; 

13 în ce chip îi miluieşte tatăl pe fii, aşa i-a miluit Domnul pe cei ce se tem de El; 

14 că El ne-a cunoscut alcătuirea 6, adusu-Şi-a aminte că ţărână suntem. 

15 Omul: ca iarba sunt zilele lui; ca floarea câmpului, aşa va înflori; 

16 că adiere a trecut prin el, şi el nu va mai fi, şi nici locul nu i se va mai cunoaşte”. 

6 Plasma = „alcătuirea”; „substanţa care dă o formă”. Bătrânii din 1688 au tradus „ziditura” 
(substanţa a ceea ce e zidit). 

7 Sf. Grigorie de Nazianz: Omul vine din neființă în fiinţă şi după ce fiinţează se topeşte, aşa cum 
se spune şi în cartea lui lov: „Ca pe un vis ce zboară, nu-i chip să-l mai găseşti, / ca o nălucă-a 
nopţii în beznă s-a topit”. Aceasta e condiţia fragilă a omului, pe care şi Ecclesiastul o deplânge: 
„Deşertăciunea deşertăciunilor, toate sunt deşertăciune” (Ecc 1, 2), pentru ca tot el, ceva mai la 
vale, să conchidă: „Teme-te de Dumnezeu şi păzeşte-l poruncile” (12, 13). Acesta din urmă e 
singurul câştig al omului de pe urma existenţei sale efemere; cu alte cuvinte, de la cele ce se văd, 
trecătoare, să meargă spre cele ce nu se văd, netrecătoare (2 Co 4, 18), şi dintr-o existenţă a celor ce 
se schimbă prin zdruncinare să intre şi să rămână în cele ce sunt de nezdruncinat (Evr 12, 27). 

17 Dar mila Domnului e din veac în veac spre cei ce se tem de EI, 

18 şi dreptatea Lui peste fiii fiilor, spre cei care-l păzesc legământul şi-şi aduc aminte să-l plinească 
poruncile8. 

19 Domnul în cer Şi-a pregătit tronul, iar împărăţia Lui pe toți îi stăpâneşte. 

20 Binecuvântaţi pe Domnul, voi, toţi îngerii Lui, cei puternici în tărie, care-i pliniți cuvântul şi 
auziţi glasul cuvintelor Lui; 

21 binecuvântaţi pe Domnul, voi, toate puterile Lui, slujitorii Lui care faceţi voia Lui9; 

22 binecuvântaţi pe Domnul, voi, toate lucrurile Lui, în tot locul stăpânirii Lui; binecuvintează, 
suflete al meu, pe Domnul! 

1 Binecuvintează, suflete al meu, pe Domnul! Doamne, Dumnezeul meu, 

8 Literal: „şi-şi aduc aminte de poruncile Lui, ca să le plinească” (să prefacă în faptă ceea ce li s-a 
poruncit). 


9 Îngerii lui Dumnezeu fac voia lui Dumnezeu. În „Tatăl nostru”, noi spunem: „Facă-se voia Ta 
precum în cer aşa şi pe pământ!” Aşadar, precum voia Ta, Doamne, este făcută în îngeri, acolo sus, 
tot astfel să se facă aici pe pământ în mine, Doamne! (Sf. Chiril al Ierusalimului). 

măritu-Te-ai foarte! În mărturisire] şi-n mare podoabă Te-ai îmbrăcat, Tu, 

2 Cel ce Te îmbraci cu lumina precum cu o mantie, Cel ce întinzi cerul ca pe un cort 

3 şi-i acoperi cu ape înălțimile? şi norii îi pui să-i facă urcuşul. Cel ce umblă3 pe aripile vânturilor; 
4 Cel ce-i face pe îngerii Săi duhuri4 şi pară de foc pe slujitorii Săi; 

5 Cel ce a întemeiat pământul pe temeinicia lui5, că-n veacul veacului el nu se va abate6. 

1 Psalmul 103 este un amplu tablou asupra creaţiei. Dacă lumea, odată aşezată, Îl mărturiseşte pe 
Creator („Cerurile povestesc mărirea lui Dumnezeu şi facerea mâinilor Lui o vestește tăria!”, Ps 18, 
1), Creatorul Însuşi Se mărturiseşte pe Sine prin propria Sa creaţie. Așa se face că, din această 
perspectivă, lumina (slava) lui Dumnezeu nu e văzută ca fiind lăuntrică (slava de care Fiul S-a golit 
pe Sine prin întrupare smerită flp 2, 6-8), ci ca un veşmânt de mărturisire (exomologesis), podoabă 
şi lumină. (Cu Psalmul 103 se deschide vecernia, slujba care marchează începutul zilei liturgice ca 
început al lumii). 

2 înălțimile”: de la hiperoos = ceea ce e situat la etajul superior, deasupra, la înălțime. 

3 Registrul gramatical alternează între „Tu” şi „EI”. „Umblă pe aripile vânturilor”: metaforă pentru 
omniprezenţa lui Dumnezeu. 

4 Cum oare îi face Dumnezeu pe îngerii Săi duhuri, de vreme ce ei sunt duhuri prin însăşi natura 
lor? Ideea este că îngerul, ca duh, este născut din Duhul Sfânt, aşa cum va preciza mai târziu 
Evanghelistul: „cel ce este născut din Duh, duh este” (In 3, 6). Omul însuşi îşi are duhul născut din 
acelaşi Duh, ceea ce îi conferă putinţa de a deveni om duhovnicesc. Şi aşa cum îngerii, ca duhuri 
din Duh, stau pururea cu faţa spre Dumnezeu, de aceeaşi părtăşie a luminii dumnezeieşti (necreate) 
se învrednicesc, prin Duhul Sfânt, şi oamenii duhovniceşti (Calist Catafygiotul). 

5 „temeinicia” (de la asfaleia): stabilitate, siguranţă, asigurare, certitudine. 

6 Klino = „a înclina” talerul unei balanţe ce se află în echilibru stabil; „a se abate de la drumul 
stabilit”; „a se îndepărta”; „a rătăci”. Prezenţa acestui verb, în asociere cu „temeinicia” din stihul 
precedent, arată că versetul e construit pe câteva abstracții matematice şi aruncă o lumină 
extraordinară asupra unei viziuni cosmogonice deloc străine de ceea ce ştim noi astăzi. În termeni 
contemporani, textul s-ar traduce astfel: Dumnezeu a creat universul pe baza legilor fixe pe care i 
le-a stabilit o dată pentru totdeauna. Ca parte din univers, pământul se conduce după aceleaşi legi, 
rotindu-se în jurul axei sale şi, în acelaşi timp, în jurul soarelui pe o anume orbită fixă, adică pe o 
traiectorie de la care nu există deviere. (De altfel, zborurile cosmice ar fi de neconceput fără 
existenţa legilor stabile ale universului). 

6 Adâncul ca o mantie Îi este-mbrăcămintea, peste munţi vor sta ape; 

7 de certarea Ta vor fugi, de glasul tunetului Tău se vor înfricoşa. 

8 Munţi se urcă şi văi se coboară acolo-n locul unde le-ai întemeiat; 

9 hotar ai pus pe care nu-l vor trece şi nici se vor întoarce să acopere pământul. 

10 El în văi trimite izvoare, ape vor trece prin mijlocul munţilor; 

11 din ele se vor adăpa toate fiarele câmpului, asinii sălbatici setea îşi vor potoli; 

12 păsările cerului se vor sălăşlui deasupră-le, din mijlocul stâncilor vor da glas. 

13 Cel ce munţii îi adapă din înălțimile Sale7, din roada lucrurilor Tale se va sătura pământul. 

14 Cel ce face să răsară iarbă pentru vite şi verdeață spre slujirea8 oamenilor, 

15 şi vinul ce veseleşte inima omului; 

7 Vezi v. 3. 

8 „Slujirea” (douleia): ideea că natura nu a fost creată pentru ea însăşi, ci pentru a fi în serviciul 
omului, el fiind scopul şi încununarea creaţiei. ca să scoată pâine din pământ, 

să-i facă faţa veselă cu untdelemn şi cu pâinea care-ntăreşte inima omului. 

16 Sătura-se-vor copacii câmpului, cedrii Libanului pe care Tu i-ai sădit; 

17 în ei îşi vor face păsările cuib, locaşul cocostârcului fiind deasupra lor10. 

18 Munţii cei înalți scăpare pentru cerbi, iar pentru iepuri, stâncile. 

19 EI a făcut luna spre măsurarea vremilor; soarele şi-a cunoscut apusul său, 


20 pus-ai întuneric şi s-a făcut noapte când toate fiarele pădurii vor ieşi] 1; 

21 pui de lei răcnind să-şi prindă prada şi de la Dumnezeu să-şi ceară demâncarea. 

22 Dar soarele a răsărit şi ei s-au adunat şi în culcuşurile lor s-or odihni 12; 

9 Literal: „vrăbiuţele”. Sf. Maxim Mărturisitorul le acordă înţelesul alegoric de „suflete” sau 
„virtuţi”. 

10 Cocostârcul e simbolul neprihănirii. Dacă păsările obişnuite îşi fac cuiburile în copacii obişnuiţi, 
şi chiar în cedrii cei înalți ai Munţilor Liban, dar, oricum, la adăpost, cocostârcul şi-l face în punctul 
cel mai de sus al copacului înalt, sau în vârful unui stâlp, fără umbră, scăldat în aerul pur. Neprihana 
stă deasupra tuturor virtuților (Sf. Maxim Mărturisitorul). 

11 Sf. Grigorie Sinaitul tâlcuieşte alegoric: Noaptea patimilor este întunericul ignoranței; sau, altfel 
spus, noaptea este împărăţia în care se nasc patimile. În ea împărăţeşte stăpânul întunericului, 
diavolul, şi prin ea umblă duhurile necurate care iau chip ca fiarele codrului, căutând cu urletele să 
ne răpească şi să ne devore. 

12 Sf. loan Scărarul: Dacă, printr-o iconomie pedagogică, Soarele a răsărit în noi, iar după aceea Şi- 
a cunoscut întâiul Său apus, atunci peste locul culcuşului Său a pus întuneric şi s-a făcut noapte. În 
ea, în noapte, vor veni spre noi puii sălbatici şi toate fiarele colţoase ca să răpească nădejdea din 
noi, cerând de la Dumnezeu drept mâncare patimile noastre, hrănite fie prin gânduri, fie prin 
făptuire. După aceea, însă, din întunecoasa smerenie ne-a răsărit iarăşi Soarele, iar fiarele s-au 
adunat din nou în culcuşurile lor; de acum ele vor zăcea doar în inimile iubitoare de plăceri, dar nu 
în noi. 

23 iar omul va ieşi la lucrul său şi la lucrarea sa până seara. 

24 Cât de mărite sunt lucrurile Tale, Doamne, pe toate-ntru înţelepciune le-ai făcut; umplutu-s-a 
pământul de zidirea13 Ta. 

25 Marea aceasta este mare şi largă; acolo-n ea se află târâtoare nenumărate, vietăți mici de-a valma 
cu cele mari; 

26 acolo pe ea străbat corăbii; acolo-i balaurul acesta pe care l-ai zidit să-Ţi faci din el o joacă14. 

27 Toate de la Tine aşteaptă să le dai hrană la vreme potrivită; 

28 dacă le-o vei da, o vor aduna; dacă mâna Tu i-o vei deschide, toate se vor umple de bunătate; 
29 dacă Tu Îţi vei întoarce faţa, ele se vor tulbura; dacă Tu le vei lua duhul, ele se vor sfârşi şi în 
ţărâna lor se vor întoarce; 

13 „zidirea” în sensul: agoniseala, strânsura, totalitatea rodurilor muncii (în speţă, ale creaţiei): 
ierburi, copaci, vietăţi, oameni. Cei vechi ai noştri au preferat să-l traducă pe ktesis prin „zidire” în 
ideea că întreaga creaţie a lui Dumnezeu e o lucrare elaborată, „zidită? după un anume plan, în 
trepte. 

14 „Balaurul”: în Versiunea Ebraică, „Leviatanul”: monstru mitic marin, oarecum asemănător cu un 
balaur onctuos. Imagine apropiată de aceea din Iov 40, 19: „EI (monstrul) de la Domnul este zidirea 
cea dintâi / făcută ca să-şi râdă de ea îngerii Săi”; simbol al forței brutale pe care omul n-o poate 
stăpâni, dar care pentru Dumnezeu şi chiar pentru îngerii Săi e o jucărie cu care se amuză. Imaginea 
se apropie şi de întrebarea pusă de Dumnezeu lui Iov (a cărui neputinţă stă în opoziţie cu atotputinţa 
Creatorului): „Te vei juca cu dânsul cum joci o păsăruică...?” (40, 29). Verbul din Iov (paizo) e 
înrudit cu cel de faţă (empaizo) şi identic cu cel din Iş 10, 2 (vezi textul şi nota), cu aceleaşi sensuri 
de joacă, amuzament, derâdere, luare în bătaie de joc. 

30 iar dacă Duhul Tău Îi vei trimite, ele se vor zidi15 şi faţa pământului o vei înnoi 16. 

31 Fie slava Domnului în veci; veselise-va Domnul de lucrurile Sale; 

32 Cel ce caută spre pământ şi-l face să tremure, Cel ce munţii îi atinge şi ei fumegă. 

33 Cânta-voi Domnului de-a lungul vieţii mele, cânta-voi Dumnezeului meu până ce voi fi17. 

34 Dulci să-l fie Lui cuvintele mele, iar eu mă voi veseli-ntru Domnul. 

35 Să piară păcătoşii de pe pământ şi cei fără de lege, ca nicicum să mai fie! Binecuvintează, suflete 
al meu, pe Domnul! 

15 „se vor zidi” = vor fi create (vezi v. 24). Sf. Vasile cel Mare: Învierea din morţi se face prin 
lucrarea Duhului Sfânt. Dacă, aici, prin creaţie (zidire) se înţelege schimbarea într-o condiţie mai 


bună a celor ce în viaţă au căzut prin păcate (întru Hristos, omul e „făptură nouă”, 2 Co 5, 17), 
înnoirea ce se petrece acum şi strămutarea noastră din viaţa pământeană, senzorială, în condiţia 
cerească ce se instaurează în noi prin lucrarea Duhului, atunci sufletele noastre se ridică pe cele mai 
înalte culmi ale existenţei. Prin Sfântul Duh ne vine întoarcerea în rai, înălţarea noastră în Împărăţia 
cerurilor. 

16 Duhul Sfânt este autorul regenerării duhovniceşti. În împărăţia lui Dumnezeu nu se intră decât 
printr-o nouă naştere, din apă şi din Duh (In 3, 5) (Sf. Grigorie de Nazianz). 

17 Pentru expresia „până ce voi fi” vezi nota de la Mt 1, 25. 

1 Acesta este primul din seria psalmilor în al căror titlu se află Aliluia (Allelouia în transcriere 
grecească), cuvânt ebraic care înseamnă „Lăudaţi pe Domnul”. Ca şi Psalmii 77 şi 105, acesta 
rememorează, în linii mari, evenimentele petrecute în istoria fiilor lui Israel de la Avraam până la 
intrarea în Canaan; dar, spre deosebire de aceia, textul său evită să menţioneze şi abaterile poporului 
de la poruncile Domnului, limitându-se la binefacerile revărsate de Acesta asupra aleşilor Săi. 

1 Mărturisiţi-vă Domnului şi chemaţi-l numele, vestiți între neamuri lucrurile Lui. 

2 Cântaţi-l şi lăudaţi-L, povestiţi toate minunile Sale! 

3 Lăudaţi-vă întru numele Său cel sfânt, veselească-se inima celor ce-L caută pe Domnul; 

4 căutaţi-L pe Domnul şi vă întăriţi, pururea căutaţi-l faţa. 

5 Aduceţi-vă aminte de minunile Lui, pe care El le-a făcut, de semnele Lui şi de judecăţile gurii 
Sale. 

6 Voi sunteţi seminţia lui Avraam, robii Săi, voi, fiii lui Iacob, aleşii Săi. 

7 El este Domnul, Dumnezeul nostru, judecăţile Lui sunt în tot pământul. 

8 El pururea Şi-a amintit de legământul Său, de cuvântul pe care l-a poruncit într-o mie de generaţii, 
9 pe care l-a încheiat cu Avraam, şi de jurământul Său către Isaac. 

10 El i l-a pus lui Iacob spre poruncă şi lui Israel spre legătură veşnică, 

11 zicând: „Ție îţi voi da pământul Canaanului, partea moştenirii tale”. 

12 Când ei erau puţini la număr, foarte puţini şi străini într-însul?2 

13 şi au trecut de la un neam la altul şi de la un regat la un alt popor, 

14 El nimănui nu i-a îngăduit să le facă nedreptate şi de dragul lor a certat regi: 

2 E vorba de Canaan, în care Evreii trăiau ca „rezidenţi”, adică străini aşezaţi printre neamurile 
băştinaşe. 

15 „Nu vă atingeți de unşii Mei şi profeților Mei să nu le faceți rău 
16 Şi a chemat foamete pe pământ, paiul pâinii3 l-a fărâmat; 

17 înaintea lor a trimis un om: Iosif a fost vândut ca sclav. 

18 Picioarele i le-au umilit în obezi, viaţa lui a trecut prin cătuşe4 
19 până ce cuvântul său a răzbătut în afară. Rostirea Domnului l-a trecut prin lamură5, 

20 regele a trimis şi l-a dezlegat el, mai-marele poporului şi liber l-a lăsat; 

21 stăpân al casei sale l-a pus şi căpetenie peste toată strânsura lui, 

22 ca să-i înveţe pe mai-marii săi ca şi pe sine şi pe bătrânii lui să-i deprindă cu înţelepciunea. 

23 Şi a intrat Israel în Egipt şi Iacob a locuit ca străin în ţara lui Ham. 

24 Şi El l-a înmulțit foarte pe poporul Său şi l-a făcut mai puternic decât vrăjmaşii lui; 

25 inima acestora le-a întors-o ca să-l urască poporul, să se poarte cu vicleşug împotriva robilor Săi. 
26 EI l-a trimis pe Moise, robul Său, şi pe Aaron, pe care Şi l-a ales; 

27 pus-a-ntru ei cuvintele semnelor Lui şi pe ale minunilor Lui în ţara lui Ham. 

28 Întuneric a trimis şi-ntunecare s-a făcut, căci ei amarnici erau împotriva cuvintelor Lui; 

3 „paiul pâinii” = paiul spicului, paiele pe care se sprijină holda; şi limba română foloseşte până 
astăzi „a culege pâinea” pentru „a secera grâul”. 

4 Literal: „prin fier” sau „în fier”. 

5 „l-a trecut prin lamură” = l-a trecut prin proba de foc, l-a purificat prin încercări extreme 
(asemenea aurului lămurit în foc). 

29 apele lor în sânge le-a prefăcut şi le-a omorât peştii; 

30 pământul lor a puit broaşte în chiar cămările de taină ale regilor lor; 

31 Ela grăit, şi tăuni au năvălit şi puzderie de muşte-n toate hotarele lor; 

32 şi grindină le-a pus în ploaie şi pară de foc în pământ; 


1? 


33 şi le-a bătut viile şi smochinii şi le-a rupt copacii toţi ai hotarelor lor. 

34 El a grăit, şi lăcustă a năvălit şi omidă, toate fără număr, 

35 şi au mâncat toată iarba-n ţara lor şi tot rodul l-au mâncat de pe pământul lor. 

36 Şi El i-a lovit pe toți întâi-născuţii din ţara lor, pârga tuturor sârguinţelor lor. 

37 lar pe ei i-a scos afară cu argint şi aur şi-n neamurile lor nu era nimeni bolnav. 

38 De ieşirea lor s-a veselit Egiptul, căci frica de ei căzuse asupră-le. 

39 Un nor a întins deasupra lor să-i acopere şi foc le-a dăruit să-i lumineze noaptea. 

40 Ei au cerut, şi prepeliţe au venit, şi El cu pâine din cer i-a săturat; 

41 a despicat o stâncă şi au curs ape, în pământ fără de apă râuri au alergat. 

42 Că Şi-a adus aminte de cuvântul Său cel sfânt pe care i-l spusese lui Avraam, robul Său, 

43 şi întru bucurie Şi-a scos poporul şi întru veselie pe cei aleşi ai Săi. 

44 Şi le-a dat lor ţările păgânilor, iar ei ostenelile popoarelor le-au moştenit, 

45 ca să-l păzească dreptăţile şi legea să I-o urmeze. 

PSALMUL 105 Aliluia. 

1 Mărturisiţi-vă Domnului, că e bun, că în veac este mila Lui!l 

2 Cine va spune puternicele fapte ale Domnului, cine va face ca toate laudele Lui să fie auzite? 

3 Fericiţi cei ce păzesc judecata şi fac dreptate fără-ncetare. 

4 Adu-Ţi aminte de noi, Doamne, întru bunăvoința Ta față de poporul Tău; cercetează-ne cu 
mântuirea Ta2, 

5 pentru ca s-o vedem în bunătăţile aleşilor Tăi, să ne veselim întru veselia neamului Tău, să ne 
lăudăm cu moştenirea Ta. 

6 Păcătuit-am împreună cu părinţii noştri3, nelegiuire şi nedreptate am făcut. 

7 Părinţii noştri în Egipt n-au înţeles minunile Tale, nu şi-au adus aminte de mulţimea milei Tale şi 
Te-au amărât când s-au suit la Marea Roşie. 

8 lar El i-a mântuit de dragul numelui Său, să-Şi facă El cunoscută slăvita Sa putere. 

9 Şi a certat Marea Roşie şi a secat-o şi 

1 Spre deosebire de psalmul precedent, acesta scoate în relief repetatele şi gravele abateri prin care 
fiii lui Israel L-au mâniat pe Domnul, ceea ce îndreptăţeşte, o dată mai mult, îndemnul la 
mărturisire, urmat de atestarea bunătăţii lui Dumnezeu. 

2 În sensul: cu mântuirea care vine de la Tine. 

3 Text important. Psalmistul Îi mărturiseşte Domnului că el şi contemporanii săi sunt şi ei 
răspunzători pentru păcatele înaintaşilor lor, ceea ce atestă principiul solidarității morale a 
generaţiilor. Părintele Stăniloae spune că, la Judecata de Apoi, fiecare va răspunde nu numai pentru 
propriile sale fapte, ci şi pentru ale celor care l-au precedat şi care i-au urmat. 

prin adâncuri i-a călăuzit ca prin pustie; 

10 EI i-a scăpat din mâna celor ce-i urau şi din mâna vrăjmaşului i-a izbăvit; 

11 asupritorii au fost acoperiţi de ape, că n-a rămas nici unul. 

12 Iar ei au dat crezare cuvintelor Lui şi I-au cântat lauda. 

13 S-au pripit, au uitat de lucrurile Lui, sfatul nu I l-au aşteptat; 

14 cu poftă au poftit în pustie şi-n loc fără de apă L-au pus pe Dumnezeu la-ncercare. 

15 EI le-a plinit cererea şi saţ a pus în sufletele lor. 

16 Iar ei l-au mâniat pe Moise-n tabără şi pe Aaron, sfântul Domnului; 

17 deschisu-s-a pământul şi l-a înghițit pe Datan şi a acoperit adunarea lui Abiron4; 

18 şi foc s-a aprins în adunarea lor, văpaie 1-a ars pe păcătoşi. 

19 Iar în Horeb au făcut un vițel şi s-au închinat la chip cioplit; 

20 şi slava Lui au schimbat-o în asemănarea unui vițel ce mănâncă iarbă. 

21 Şi L-au uitat pe Dumnezeu Care-i scăpase, Cel ce lucruri mari făcuse în Egipt, 

22 minunate lucruri în ţara lui Ham, înfricoşătoare la Marea Roşie. 

23 Iar El a zis, şi i-ar fi dat pierzării, dacă Moise, alesul Său, nu I-ar fi stat cu zdrobire-nainte, ca să- 
I întoarcă mânia şi să nu-i nimicească. 

24 La ţara cea dorită ei se gândeau cu dispreţ, cuvântului Său nu i-au dat crezare 

4 Referire la răzvrătirea unor căpetenii israelite, istorisită în Nm 16. 

25 şi cârteau în corturile lor şi de glasul Domnului n-au ascultat. 

26 El mâna Şi-a ridicat-o împotriva lor, ca să-i doboare-n pustie, 

27 seminţia să le-o doboare printre neamuri şi prin ţinuturi să-i risipească. 

28 ei s-au închinat lui Baal-Peor şi au mâncat jertfele morților; 

29 iar pe El L-au întărâtat cu scornirile lor şi nimicirea între ei a sporit. 

30 Atunci a stătut înainte Finees şi a făcut ispăşire şi plaga a încetat; 

31 şi 1 s-a socotit lui ca dreptate din neam în neam, până-n veac. 

32 Apoi L-au mâniat la Apa Certării şi Moise a-ndurat necaz de dragul lor, 

33 că ei îi amărâseră duhul, iar el a rostit judecăţi cu buzele sale. 

34 Ei nu i-au nimicit pe păgânii despre care le vorbise Domnul, 

35 ci s-au amestecat cu păgânii şi s-au deprins cu lucrurile lor 

36 şi au slujit chipurilor lor celor cioplite şi piatră de poticnire li s-a făcut aceasta; 

37 pe fui lor şi pe fiicele lor le-au jertfit demonilor 

38 şi sânge nevinovat au vărsat, sângele fiilor şi fiicelor lor pe care i-au jertfit chipurilor cioplite ale 
Canaanului; şi s-a înecat pământul în sânge de omor 

39 şi pângărit a fost în faptele lor, iar ei s-au desfrânat întru scornirile lor5. 

5 Părăsirea (trădarea lui Dumnezeu) şi închinarea la idoli erau echivalente cu adulterul. Tragicul 
situaţiei consta în aceea că mobilul adulterului nu era o zeitate reală, ci rodul imaginaţiei păgâne, 
care devenea astfel şi rodul imaginaţiei celui care îl adoptase. Să-L fi trădat pe Dumnezeu pentru 
nimic, iată penibila tristeţe a unui sfârşit de viaţă! 

40 şi s-a aprins Domnul cu mânie împotriva poporului Său şi iată că Şi-a urât moştenirea. 

41 Şi i-a dat pe ei în mâinile păgânilor şi cei care-i urau le-au devenit stăpâni; 

42 vrăjmaşii lor i-au asuprit şi umiliţi erau sub mâinile acestora. 

43 De multe ori i-a izbăvit, dar ei L-au amărât cu sfatul lor şi umiliţi au fost în fărădelegile lor 

44 Dar i-a văzut când erau în necaz, le-a auzit rugăciunea 

45 şi Şi-a adus aminte de legământul Său şi I-a părut rău, după mulţimea milei Sale, 

46 şi a făcut ca ei să afle milă în ochii tuturor celor ce-i robiseră. 

47 Mântuieşte-ne, Doamne, Dumnezeul nostru, şi ne adună de printre neamuri, ca să putem 
mărturisi numele Tău cel sfânt şi să ne fălim întru lauda Ta! 

48 Binecuvântat este Domnul, Dumnezeul lui Israel, din veac şi până-n veac!; şi tot poporul să zică: 
Amin! Amin! 

PSALMUL 106 Aliluia. 

1 Mărturisiţi-vă Domnului, că este bun, că în veac este mila Lui! 

2 s-o spună cei ce-au fost izbăviţi de Domnul, cei pe care El i-a izbăvit din mâna vrăjmaşului. 

3 Din ţări i-a adunat, de la răsărit şi de la apus, de la miază-noapte şi de la marel. 

1 „de la mare” = de la miazăzi. Fer. Augustin subliniază caracterul universalist al acestui text, 
universalitate ce va fi adusă-n lume de creştinism. 

4 Ei au rătăcit prin pustie, în pământ fără de apă, fără să afle vreo cale spre cetate de locuit. 

5 Flămânzind şi însetând, sufletul în ei li se sfârşea. 

6 Şi în necazul lor au strigat către Domnul, iar El i-a scăpat din nevoile lor 

7 şi i-a călăuzit pe calea cea dreaptă, aşa ca ei să poată merge spre o cetate de locuit. 

8 Să-l dăm Domnului mulțumire pentru milele Sale2 şi pentru minunile Sale spre fiii oamenilor, 

9 că suflet însetat3 a săturat şi suflet flămând a umplut de bunătăţi. 

10 Cei ce şedeau în întuneric şi în umbra morții4, ferecaţi în sărăcie şi fier, 

11 fiindcă amarnici se făcuseră împotriva spuselor lui Dumnezeu şi mâniaseră sfatul Celui- 
Preaînalt, 

12 da, în muncă grea li se înjosise inima, slăbeau şi nu era cine să-i ajute 

13 în necazul lor au strigat către Domnul şi El i-a mântuit din nevoile lor 

14 şi i-a scos din întuneric şi din umbra morţii şi legăturile lor le-a rupt în bucăţi. 

15 Să-I dea ei Domnului mulțumire pentru milele Sale şi pentru minunile Sale spre fiii oamenilor, 

2 Îndemnul de a 1 se aduce mulţumire (sau laudă) lui Dumnezeu e repetat în acest psalm de patru 


ori, din partea a patru categorii de beneficiari ai bunătăţii divine: v. 8: cei ce rătăciseră prin pământ 
pustiu; v. 15: cei ce fuseseră robi; v. 21: bolnavii pe care Domnul i-a vindecat; v. 31: călătorii pe 
mare. Versetele 33-43 se constituie într-un imn de laudă pentru Cel ce stăpâneşte natura şi 
fenomenele ei. 

3 Literal: „deşert”; gol pe dinlăuntru. 

4= condamnaţii pentru crime grele, de natură să-i aducă nu numai în întunericul temniţei, ci şi în 
pragul morţii. 

16 că porți de aramă a sfărâmat şi zăvoare de fier a rupt. 

17 El i-a ajutat să iasă din calea fărădelegii lor, că pentru fărădelegile lor fuseseră umiliți; 

18 sufletul lor a urât orice fel de mâncare şi s-au apropiat pân” la porțile morţii; 

19 şi-n necazul lor au strigat către Domnul şi El i-a mântuit din nevoile lor; 

20 L-a trimis pe Cuvântul Său şi El i-a vindecat şi i-a izbăvit din stricăciunile lor. 

21 Să-l dea ei Domnului mulțumire pentru milele Sale şi pentru minunile Sale spre fiii oamenilor 
22 şi jertfă de laudă să-l jertfească şi-ntru bucurie să vestească lucrurile Sale. 

23 Cei ce se coboară la mare în corăbii făcându-şi lucrarea lor în ape multe, 

24 aceia au văzut lucrurile Domnului şi minunile Lui întru adânc; 

25 El a zis, şi vânt de furtună s-a stârnit şi valurile mării s-au înălțat; 

26 pân” la ceruri se urcă şi până-n adâncuri se coboară, iar sufletul lor în tot ce e mai rău li se topea; 
27 tulburaţi erau şi se clătinau ca omul când e beat şi toată înţelepciunea le-a fost înghițită. 

28 şi-n necazul lor au strigat către Domnul şi El i-a scos din necazurile lor; 

29 EI i-a poruncit furtunii, şi ea s-a făcut adiere şi valurile ei au tăcut; 

30 şi ei s-au veselit că se alinaseră, iar El i-a călăuzit la limanul vrerii Sale. 

31 Să-l dea ei Domnului mulțumire pentru milele Sale, pentru minunile Sale spre fiii oamenilor; 

32 să-L înalțe în adunarea poporului, în scaunul bătrânilor să-L laude. 

33 EI a prefăcut râuri în albii pustii, curgeri de ape, în pământ însetat, 

34 pământ roditor, în sărătură, din pricina răutăţii celor ce locuiesc pe el. 

35 El a prefăcut un pustiu în iezere de apă, şi pământ scorojit, în curgeri de ape, 

36 şi i-a aşezat acolo pe cei flămânzi; iar ei au întemeiat cetăţi de locuit 

37 şi au semănat ţarine şi au sădit vii şi au făcut roadă de sămânță. 

38 Iar El i-a binecuvântat, şi ei s-au înmulţit foarte şi numărul vitelor lor nu l-a micşorat. 

39 Şi ei din nou au fost împuţinaţi şi încovoiaţi de necazuri, rele şi dureri. 

40 Dispreţ au revărsat asupra maimarilor lor, iar El i-a făcut să rătăcească în pământ neumblat, unde 
nu-i Nici o cărare. 

41 Dar pe cel sărac l-a ajutat să iasă din sărăcie şi familia i-a făcut-o cât o turmă. 

42 Vedea-vor drepţii şi se vor veseli şi toată fărădelegea îşi va astupa gura. 

43 Cine este oare înţelept şi va păzi aceste lucruri şi va pricepe milele Domnului? 

PSALMUL 107 O cântare psalmică a lui David. 

1 Gata este inima mea, Dumnezeule, gata-mi este inima; întru slava mea cânta-voi şi-Ţi voi aduce 
laudă. 

2 Deşteptaţi-vă, voi, psaltire şi alăută!; în zori mă voi trezi. 

3 Pe Tine Te voi mărturisi între popoare, Doamne, Ție Îţi voi cânta între neamuri 1, 

4 că mare e mila Ta, deasupra cerurilor, şi pân” la nori e adevărul Tău. 

5 Înalță-Te peste ceruri, Dumnezeule, şi peste tot pământul slava Ta. 

6 Pentru ca ei, cei iubiţi ai Tăi, să se izbăvească, mântuieşte-mă cu dreapta Ta şi mă auzi! 

7 Grăit-a Dumnezeu în locul Său cel sfânt: „Mă voi înălța şi voi împărți Sichemul şi Valea 
Corturilor o voi măsura; 

8 al Meu este Galaadul, al Meu este Manase, Efraim e ocrotitorul capului Meu, Iuda e regele Meu; 
Moab, vas al nădejdii Mele, 

9 peste Idumeea Îmi voi întinde sandala, Mie mi s-au supus triburile străine.” 

10 Cine mă va aduce în cetatea întărită? Cine mă va călăuzi până la Idumeea? 

11 Oare nu Tu, Dumnezeule, Cel ce ne-ai lepădat? Oare nu Tu vei ieşi, Dumnezeule, cu oştirile 
noastre? 


12 Dă-ne ajutor ca să ieşim din necaz, că deşartă e mântuirea ce vine de la om. 

13 Întru Dumnezeu vom face fapte puternice şi El îi va nimici pe vrăjmaşii noştri. 

PSALMUL 108 Pentru sfârşit; un psalm al lui David. 

1 Fer. Ieronim: Text profetic: Evanghelia va fi vestită (prin mărturisire) mai întâi semințiilor lui 
Israel („popoarelor”) şi apoi păgânilor („neamurilor”). 

1 Deşi psalmul e o plângere a celui oropsit şi prigonit, cu toate obidele lui, Fericitul Ieronim îi 
atribuie şi evidente iluminări profetice la adresa lui lisus Hristos. 

1 Dumnezeule, lauda mea să n-o ţii sub tăcere, 

2 că gura păcătosului şi gura vicleanului s-au deschis împotrivă-mi; cu limbă vicleană au grăit 
împotrivă-mi 

3 şi cu vorbe de ură m-au împresurat şi fără pricină s-au războit cu mine; 

4 în loc să mă iubească mă cleveteau, iar eu mă rugam; 

5 în locul binelui m-au răsplătit cu rău şi cu ură, în locul iubirii mele. 

6 Pune peste el un păcătos deasupră-i, şi diavolul să stea de-a dreapta lui; 

7 când e judecat, să iasă osândit, iar rugăciunea lui prefacă-se-n păcat. 

8 Puţine să-i fie zilele, iar dregătoria 2 lui s-o ia altul; 

9 copiii să-i ajungă orfani şi femeia lui, văduvă; 

10 copiii lui să rătăcească fără nici un adăpost şi să cerşească, alungaţi din vatra caselor lor. 

11 Cămătarul să-i scotocească prin tot ce are, străinii să-i jefuiască ostenelile; 

12 să nu aibă cine să-l ocrotească şi nici să-i miluiască pe copiii lui rămaşi fără tată; 

13 copiii lui să fie daţi pierzării, iar numele său într-un singur neam3 să se stingă; 

14 fie fărădelegea părinților lui pomenită-n faţa Domnului, iar păcatul maicii lui să nu se stingă. 

2 Literal: „episcopia”, adică funcţia unui demnitar de a supraveghea ceea ce se petrece sub 
jurisdicţia sa. Cuvântul grecesc episkope a avut, încă din vechime, şi o conotaţie religioasă, aşa cum 
s-a impus apoi în creştinism (vezi 1 Tim 3, 2). 

3 Adică într-o singură generaţie. 

15 Fie ei de-a pururi înaintea Domnului şi piară-le amintirea de pe pământ, 

16 că nu şi-au amintit să facă milă şi l-au asuprit pe cel sărac şi pe cel sărman şi pe cel cu inima 
umilă, ca să-l poată ucide. 

17 Că a iubit blestemul, şi va veni asupră-i; şi n-a vrut binecuvântarea, şi va fugi de la el. 

18 Cu blestemul s-a îmbrăcat precum cu o haină, ca apa i-a intrat în măruntaie şi ca uleiul, în oase; 
19 fie-i ca o haină cu care se îmbracă şi ca un brâu cu care pururea se încinge. 

20 Aceasta-i ceea ce face Domnul cu cei ce mă defaimă şi cu cei ce vorbesc de rău împotriva 
sufletului meu. 

21 Dar Tu, Doamne, Doamne, de dragul numelui Tău fă milă cu mine, că bună e mila Ta. 

22 Izbăveşte-mă, că sărac şi sărman sunt eu şi inima în lăuntrul meu s-a tulburat. 

23 Ca o umbră când se-nclină mă petrec, ca lăcustele mă scutur; 

24 genunchii mei au slăbit de post, carnea mi s-a ponosit de dorul uleiului. 

25 Iar eu le-am devenit lor ocară, m-au văzut, şi capetele şi le-au clătinat. 

26 Ajută-mă, Doamne, Dumnezeul meu, mântuieşte-mă după mila Ta 

27 şi să cunoască ei că aceasta-i mâna Ta şi că Tu, Doamne, ai făcut-o. 

28 Ei vor blestema, Tu vei binecuvânta; să se ruşineze cei ce se ridică împotrivă-mi, iar robul Tău 
să se veselească. 

29 Cei ce mă clevetesc îmbrace-se cu ocară şi-n ruşinarea lor ca într-un ţol să se-nvelească. 

30 Cu gura mea ÎI voi mărturisi foarte pe Domnul şi-n mijlocul multora ÎI voi lăuda, 

31 că Ela stat de-a dreapta săracului ca să-mi mântuiască sufletul de cei ce mă prigonesc. 

PSALMUL 109 Un psalm al lui David]. 

1 Zis-a Domnul către Domnul meu: „Şezi de-a dreapta Mea până ce-i voi pune pe vrăjmaşii Tăi 
aşternut picioarelor Tale”.2 

2 Toiagul puterii3 Ți-l va trimite Domnul din Sion: „Stăpâneşte în mijlocul vrăjmaşilor Tăi! 


3 Cu Tine este înstăpânirea4 în ziua puterii Tale, întru strălucirea sfinţilor 

1 Psalm mesianic de mare transparenţă, pe care Sf. Pavel îl va folosi cu îmbelşugare în Epistola 
către Evrei. 

2 După ce Dumnezeu (şi nu omul) L-a uns pe Fiul Său cu untdelemnul bucuriei (Ps 44, 7), El Îi 
conferă locul cel mai de cinste, de-a dreapta Sa, pe toată durata victoriei Lui asupra vrăjmaşilor 
(care îl au în frunte pe Satana). De observat că adverbul heos = „până ce” semnifică un prezent 
continuu, deoarece nu e de presupus că Fiul n-ar mai sta de-a dreapta Tatălui şi după victorie; vezi 
şi nota de la Mt 1, 25. 

3 „Toiag”, în limbajul biblic, semnifică, de fapt, „sceptru”, Însemn al regalității. Asemenea ungerii, 
Fiul Îşi primeşte demnitatea împărătească nu de la oameni (deşi, după trup, este „fiul lui David”), ci 
de la Tatăl, Cel ce stăpâneşte în Sion („Sion”, simbol al locuirii lui Dumnezeu printre oameni). 

4 Autorul foloseşte aici cuvântul arhe, ale cărui prime sensuri sunt „început”, „principiu”, „origine”, 
dar al cărui ultim înţeles este acela de „ceea ce este supus unei autorităţi”, „imperiu”, „regat”, 
„tară”, „dominion”. Versiunea de faţă preferă echivalentul „înstăpânire”, cu nuanţa că e vorba de o 
autoritate pe care Fiul o are de la început, de când Se născuse din Tatăl „mai înainte de luceafăr”, 
adică mai înainte de aşezarea lumii (vezi stihul al treilea din acest verset). 

Tăi; din pântece mai înainte de luceafăr Te-am născut”. 

4 Juratu-s-a Domnul şi nu-l va părea rău: „Tu eşti preot în veac, după rânduiala lui Melchisedec”5! 
5 Domnul de-a dreapta Ta va sfărâma regi în ziua mâniei Sale; 

6 El va judeca între popoare, El le va umple de leşuri, El va zdrobi capetele multora pe pământ6. 

7 El din pârâu pe cale va bea7; de-aceea El capul Şi-l va înălța. 

PSALMUL 110 Aliluia. 

1 Mărturisi-mă-voi Ție, Doamne, cu toată inima mea, în sfatul celor drepţi şi-n adunare. 

2 Mari sunt lucrurile Domnului, dovedite în toate vrerile Sale; 

5 Asupra lui Melchisedec vezi episodul din Fc 14, 18-20. Acesta era „preot al lui Dumnezeu Cel- 
Preaînalt”, ceea ce înseamnă că nu-şi avea preoția prin Aaron şi leviţi (care pe atunci nici nu 
existau). Pavel va folosi acest citat spre a demonstra că lisus Hristos, ca „preot în veac, după 
rânduiala lui Melchisedec”, nu-şi are nici El preoția de la oameni. Aşadar, Hristos-Profetul (Ps 44, 
7), Hristos-Împăratul (Ps 109, 2) şi Hristos-arhiereul (textul de față) Îşi are lucrările, pe toate trei, 
direct de la Dumnezeu, Tatăl Său. 

6 Hristos, Cel ce stă de-a dreapta Tatălui, va avea biruinţa finală în lungul Său război cu diavolul. 

7 Prin „cale” se înţelege drumul omenirii de-a lungul istoriei. Un călător poate muri de sete dacă nu 
găseşte apă; creştinătatea însă, condusă de Capul ei cel nevăzut, lisus Hristos, va avea întotdeauna 
pâraiele Duhului Sfânt din care să se adape şi să trăiască în lunga ei călătorie către Eshaton. 

3 mărturisire şi măreție este lucrarea Lui şi dreptatea Lui rămâne în veacul veacului. 

4 Pomenire a făcut de minunile Lui; milostiv şi îndurat este Domnul, 

5 hrană le-a dat celor ce se tem de E11. El pururea va avea grijă de legământul Său. 

6 Tăria lucrurilor Sale i-a vestit-o poporului Său, aşa ca El să le poată da moştenirea neamurilor. 

7 Lucrurile mâinilor Sale sunt adevăr şi judecată; vrednice de crezare sunt toate poruncile Lui, 

8 întărite în veacul veacului, făcute întru adevăr şi dreptate. 

9 El i-a trimis mântuire poporului Său, în veac Şi-a pus legământul sub poruncă; sfânt şi de temut e 
numele Său. 

10 Frica de Domnul? este începutul înţelepciunii, toţi cei ce o plinesc au asupră-i o bună înţelegere. 
Lauda Lui rămâne în veacul veacului. 

1 Fer. Ieronim: În tâlcuire literală: Dumnezeu l-a hrănit pe Ilie când era flămând, i-a hrănit pe 
Israeliţi cu mană în pustie şi, plinind Scripturile, le-a dat hrană tuturor celor ce se tem de El. În 
tâlcuire alegorică (profetică): Adevărata, duhovniceasca hrană pe care ne-a dat-o Dumnezeu este 
„Pâinea cea vie, care s-a pogorât din cer” (In 6, 51), adică lisus, Care va deveni Hristosul 
Euharistic. 

2 Literal: „Frica Domnului”. Ca şi în multe alte expresii („credinţa lui Dumnezeu”, „omul lui 
Dumnezeu”, „muntele lui Dumnezeu”), acest genitiv posesiv exprimă superlativul, absolutul. 
Aşadar, (în mentalitatea iudaică) „frica lui Dumnezeu” ar fi singura pe care trebuie s-o iei cu 


adevărat în seamă, celelalte fiind neglijabile. Cu toate acestea, „frica” nu trebuie înţeleasă, sub nici 
o formă, ca fiind o însuşire a lui Dumnezeu, ceea ce impune, pentru mentalitatea modernă, o 
traducere prin genitivul instrumental: „frica de Domnul”. 

PSALMUL 111 Aliluia. 

1 Fericit bărbatul care se teme de Domnul, întru poruncile Lui se va dori foartel. 

2 Puternică va fi pe pământ seminţia lui; neamul drepţilor se va binecuvânta. 

3 Slavă şi bogăţie vor fi în casa lui şi dreptatea lui rămâne în veacul veacului. 

4 Celor drepţi în întuneric le-a răsărit lumină: milostiv este EI2 şi îndurat şi drept. 

5 Bun este omul care se îndură şi împrumută; cu judecată îşi va rândui cuvintele, că în veac nu se va 
clinti; 

6 întru pomenire veşnică va fi dreptul, de vorbire de rău nu se va teme. 

7 Gata este inima lui să nădăjduiască în Domnul; inima îi este întărită, el nu se va teme până ce se 
va uita de sus la vrăjmaşii săi. 

8 A risipit, a dat săracilor, dreptatea lui rămâne în veacul veacului, 

9 fruntea lui se va înălța întru slavă. 

10 Păcătosul va vedea şi se va mânia, va scrâşni din dinţi şi se va topi; pofta 

1 Verbul ethelo (thelo) înseamnă, în profunzime, „a binevoi”, „a se ataşa cu convingere”, „a dori”, 
„a umbla după”, „a iubi”. Aşadar, „teama de Dumnezeu” nu trebuie văzută ca un fel de teroare 
exercitată de Acesta asupra omului, ci mai degrabă teama ca nu cumva, călcându-l poruncile, omul 
să se lipsească pe sine de confortul său lăuntric. Stihul se poate traduce şi: „întru poruncile Lui se va 
simţi bine”. 

2Majuscularea acestui pronume se întemeiază şi pe faptul că în Codex Alexandrinus există adaosul: 
„Domnul Dumnezeu”. Aşadar, drepţilor le răsare lumină nu, pur şi simplu, în virtutea îndreptăţirii 
lor, ci pentru că Dumnezeu, prin mila Sa, le-o recunoaşte şi o întregeşte. 

păcătoşilor va pieri. 

112 

PSALMUL 112 Aliluia. 

1 Lăudaţi-L, copiil, pe Domnul, numele Domnului lăudaţi-l. 

2 Fie numele Domnului binecuvântat de acum şi până-n veac. 

3 Din răsărituri pân” la apusuri de soare2 lăudat fie numele Domnului. 

4 Înalt este Domnul peste toate neamurile, sus, peste ceruri, Îi este slava. 

5 Cine este oare ca Domnul, Dumnezeul nostru, Cel ce locuieşte întru cele înalte 

6 şi spre cele smerite priveşte în cer şi pe pământ? 

7 EI, Cel ce de la pământ îl ridică pe sărac şi din gunoi îl urcă pe sărman 

8 ca să-l aşeze laolaltă cu mai-marii, cu mai-marii poporului Său; 

9 EI, Cel ce o face pe cea stearpă să locuiască în casă, mamă să fie, veselindu-se asupra copiilor. 

113 

PSALMUL 113 Aliluia. 

1 Sensul primar al cuvântului pais (paidos) este acela de „copil”, „copilaş” şi numai în al doilea 
rând acela de „rob tânăr”, „serv”. Versiunea de faţă (ca şi ed. 1688) îl preferă pe primul. Fer. 
Augustin tâlcuieşte: Nu e vorba de vârsta biologică, ci de cea duhovnicească, aceea de care vorbeşte 
Domnul: „De nu veţi fi precum copiii, nu veţi intra în împărăţia cerurilor” (Mt 18, 3); dar şi 
Apostolul Pavel: „Fraţilor, nu fiţi copii în gândire; în răutate, da, fiţi prunci, dar în gândire fiți 
desăvârşiţi” (1 Co 14, 20). 

2 Sensul poate fi temporal sau geografic (sau amândouă). 

1 Când a ieşit Israel din Egipt şi casa lui Iacob din mijlocul unui popor barbar, 

2 Iudeea a devenit locaşul Său cel sfânt, Israel, stăpânirea Lui. 

3 Marea a văzut şi a fugit, Iordanul s-a întors înapoi; 

4 munţii au săltat ca berbecii, şi dealurile ca mioarelel. 

5 Ce ţi-a venit, mare, de ai fugit? dar ţie, Iordane, de te-ai întors înapoi? 

6 dar vouă, munţilor, de ați săltat ca berbecii? dar vouă, dealurilor, ca mioarele? 

7 De faţa Domnului? a tremurat pământul, de faţa Dumnezeului lui Iacob, 


8 Cel ce a prefăcut stânca în iezer de răcoare şi piatra în izvoare de apă. 

9 Nu nouă, Doamne, nu nouă, ci numelui Tău să-i dai mărire, pentru mila Ta şi adevărul Tău, 

10 ca nu cumva să zică păgânii: „Unde este Dumnezeul lor?” 

11 Dar Dumnezeul nostru este în cer; în ceruri şi pe pământ pe toate câte le-a vrut le-a făcut. 

1 Tocmai neconcordanţa textului davidic cu faptele istorice pledează pentru faptul că psalmul are o 
dimensiune profetică, ştiut fiind, de exemplu, că Iordanul nu s-a întors înapoi, ci s-a oprit în amonte 
şi s-a scurs în aval spre a-i lăsa pe fiii lui Israel să treacă în Țara Făgăduinţei (los 3, 15-17); de 
asemenea, nu cunoaştem că munţii şi dealurile ar fi săltat. De aici concluzia că noi, creştinii, suntem 
casa lui Israel şi casa lui Iacob, de vreme ce, fiind fii ai lui Hristos, suntem şi sămânţa lui Avraam 
(Ga 3, 29) (Fer. Augustin). Pe de altă parte, tot alegoric vorbind, munţii şi dealurile care „saltă” nu 
sunt altceva decât cei desăvârşiţi şi cei începători în viaţa duhovnicească (Sf. Grigorie Sinaitul). 

2 „faţa Domnului” = prezenţa Domnului. 

12 Idolii neamurilor sunt argint şi aur, lucruri de mâini omeneşti: 

13 gură au şi nu vor grăi, ochi au şi nu vor vedea, 

14 urechi au şi nu vor auzi, nări au şi nu vor mirosi, 

15 mâini au şi nu vor pipăi, picioare au şi nu vor umbla, 

16 Cum sunt ei să fie cei care-i făuresc şi toţi cei ce se încred în ei! 

17 Casa lui Israel a nădăjduit în Domnul: El este ajutorul şi apărătorul lor; 

18 casa lui Aaron a nădăjduit în Domnul: El este ajutorul şi apărătorul lor; 

19 cei ce se tem de Domnul au nădăjduit în Domnul: El este ajutorul şi apărătorul lor. 

20 Domnul Şi-a amintit de noi şi ne-a binecuvântat: a binecuvântat casa lui Israel, a binecuvântat 
casa lui Aaron, 

21 i-a binecuvântat pe cei ce se tem de Domnul, pe cei mici împreună cu cei mari. 

22 Domnul să vă dea mai mult decât aveţi, vouă şi copiilor voştri! 

23 Voi sunteţi binecuvântaţii Domnului, Cel ce a făcut cerul şi pământul. 

24 Cerul cerului este al Domnului, dar pământul l-a dat fiilor oamenilor. 

25 Nu morţii Te vor lăuda pe Tine, Doamne, nici careva din cei ce se pogoară în iad, 

26 ci noi, cei vii, noi Îl vom binecuvânta pe Domnul de acum şi până-n veac3. 

3 Sf. Macarie cel Mare: Când un om a părăsit lumea şi toate dulceţile ei de dragul lui Hristos, dar 
nu a fost în stare s-o înlocuiască cu lumea duhovnicească şi cu nepieritoarele ei dulceţi, atunci el 
devine ca o sare fără gust, cea mai mizerabilă dintre fiinţele omeneşti, pentru că, pe de o parte, a 
pierdut, şi, pe de alta, nu a câştigat. Dacă el nu a izbutit ca, prin Duhul Sfânt, să intre într-o nouă 
vârstă, atunci devine un om mort; fiindcă în afară de moartea văzută există şi alta, nevăzută, după 
cum în afara vieţii care se vede există şi o alta, care nu se vede, a celor cu adevărat vii, a celor ce 
pururea Îl laudă pe Domnul. 

114 

PSALMUL 114 Aliluia. 

1 Plin am fost de iubire, că auzit-a Domnul glasul rugii mele, 

2 că auzul Şi l-a plecat spre mine şi-n zilele mele ÎL voi chema. 

3 Durerile morţii m-au cuprins, primejdiile iadului m-au găsit; necaz şi durere am aflat. 

4 Şi am chemat numele Domnului: „O, Doamne, scapă-mi sufletul!” 

5 Milostiv şi drept este Domnul şi miluieşte Dumnezeul nostru. 

6 Domnul este Cel ce păzeşte pruncii; umilit am fost, şi El m-a mântuit. 

7 Întoarce-te, suflete al meu, la odihna ta, că Domnul ţi-a făcut bine2; 

8 că El mi-a scos sufletul din moarte, 

1 Sf. Isaac Sirul tâlcuieşte: Aici nu e vorba doar de pruncii ale căror trupuri sunt firave prin însăşi 
natura lor, ci şi, alegoric, de oamenii care, înţelepţi fiind în lume, îşi leapădă înţelepciunea prin 
aceea că se dedică în întregime unei alte înţelepciuni, întru totul îndestulătoare; în felul acesta, 
devenind ca nişte prunci ai propriei lor libere voințe, învaţă cealaltă înţelepciune care nu poate fi 
învățată din obişnuitele studii. De aceea şi Marele Pavel spune: „Dacă i se pare cuiva că-i înţelept în 
veacul acesta, să se facă nebun, ca să devină înţelept” (1 Co 3, 18). 

2 Sf. loan Hrisostom: Versetul acesta se cântă la slujba înmormântării. Mai adu-ţi aminte şi de 
altele: „Nu mă voi teme de rele, că Tu cu mine eşti” (Ps 22, 4); sau: „Tu eşti scăparea mea din 


necazul ce mă cuprinde” (Ps 31, 7). Toate acestea au o rezonanţă aparte în sufletul fiecărui om. Tu 
ia aminte la funeraliile altora, pentru ca să afli leac pentru propriile tale nelinişti. Când ştii că 
Dumnezeu îţi face bine, mai poţi să plângi? 

ochii din lacrimi şi picioarele din lunecare. 

9 Bineplăcut voi fi eu înaintea Domnului în pământul celor vii. 

115 

PSALMUL 115 Aliluia. 

1 Crezut-am, de aceea am grăit, dar eu foarte m-am smerit]. 

2 Zis-am eu întru uimirea mea: „Lot omul este mincinos”. 

3 Ce oare Îi voi da eu Domnului pentru toate câte El mi-a dat?: 

4 Paharul mântuirii voi lua şi numele Domnului voi chema2. 

5 Făgăduinţele mele Domnului I le voi plini în faţa întregului Său popor. 

6 Scumpă este înaintea Domnului moartea cuvioşilor Lui. 

7 O, Doamne, eu sunt robul Tău, eu sunt robul Tău şi fiul slujnicei Tale; Tu ai rupt legăturile mele, 

1 În Versiunea Ebraică psalmii 114 şi 115 alcătuiesc unul singur, aşa încât începutul acestuia se 
cere legat, ca sens, de sfârşitul celui precedent. În ce anume a crezut psalmistul?: În aceea că el va fi 
bineplăcut înaintea Domnului, că va locui în cerul Său cel sfânt, că va fi asemenea îngerilor. Cu 
toate acestea, el nu a căzut în păcatul mândriei, ci şi-a păstrat întreagă conştiinţa imensei distanţe 
dintre bunătatea lui Dumnezeu care-l înalță şi condiția sa de făptură mărginită, joasă, smerită, 
singura care cu adevărat îl mântuieşte. Pavel va cita primul stih al acestui verset (2 Co 4, 13) în 
sprijinul credinţei ca suport al mărturisiri şi curajului. 

2 „paharul mântuirii” este potirul euharistic. Euharistie înseamnă mulţumire. Aşadar, singurul 
răspuns pe care noi I-l putem da lui Dumnezeu pentru toate binefacerile Lui este acela de a-l 
mulțumi împărtăşindu-ne cu Sfintele Taine după ce ne-am pregătit prin post, rugăciune şi 
spovedanie. 

8 Ţie-Ţi voi aduce jertfa de laudă şi numele Domnului voi chema. 

9 Făgăduinţele mele Domnului I le voi plini în faţa întregului Său popor, 

10 în curțile casei Domnului, în mijlocul tău, lerusalime. 

PSALMUL 116 Aliluia. 

1 Lăudaţi-L pe Domnul, voi, toate neamurile, pe El lăudaţi-L voi, toate popoarele; 

2 că s-a întărit mila Lui peste noi şi adevărul Domnului rămâne în veac. 

117 

PSALMUL 117 Aliluia. 

1 Mărturisiţi-vă Domnului, că e bun, că în veac este mila Luil. 

2 Să spună dar casa lui Israel că e bun, că în veac este mila Lui. 

3 Să spună dar casa lui Aaron că e bun, că în veac este mila Lui. 

4 Să spună dar toţi cei ce se tem de Domnul că e bun, că în veac este mila Lui2. 

1 Îndemnul de a ne mărturisi Domnului, urmat de asigurarea că El este bun şi milostiv, nu trebuie 
să-l ducă pe creştin la certitudinea mântuirii prin absoluta bunătate a lui Dumnezeu, căci o 
asemenea certitudine nu există, ci la sentimentul încrederii că Domnul îi ascultă mărturisirea cu 
bunătate şi milă. 

2 Ce anume semnifică cele două „case” (familii spirituale), a lui Israel şi a lui Aaron ştim mai 
limpede din versetul 21 al Psalmului 113: „cei ce se tem de Domnul, cei mici împreună cu cei 
mari”. 

5 Eu din necaz L-am chemat pe Domnul şi El m-a auzit întru lărgimea auzului. 

6 Domnul este ajutorul meu, nu mă voi teme de ce-mi va face mie omul. 

7 Domnul este ajutorul meu şi eu de sus mă voi uita la vrăjmaşii mei. 

8 Mai bine e să te încrezi în Domnul decât să te încrezi în om. 

9 Mai bine e să nădăjduieşti în Domnul decât să nădăjduieşti în mai-marii pământului. 

10 Toate neamurile m-au împresurat, iar eu în numele Domnului le-am biruit; 

11 de jur-împrejur m-au împresurat, iar eu în numele Domnului le-am înfrânt; 


12 m-au împresurat precum albinele un fagure3 şi s-au aţâţat ca focul între spini, iar eu în numele 
Domnului le-am biruit; 

13 împins am fost şi răsucit să cad, dar Domnul mi-a sărit în sprijin. 

14 Domnul e tăria mea şi cântecul meu şi El mi s-a făcut mie spre mântuire. 

15 Glas de bucurie şi mântuire în corturile drepţilor: „Dreapta Domnului a lucrat putere, 

16 dreapta Domnului m-a înălţat, dreapta Domnului a lucrat putere”. 

17 Nu voi muri, ci voi fi viu şi voi povesti lucrurile Domnului. 

3 Evidenţiind valenţele profetice ale acestui psalm, Fericitul Augustin raportează stihul acesta „de 
mare subtilitate mistică” la cei ce l-au batjocorit pe lisus şi L-au răstignit, neştiind ce fac. Dacă 
albinele din stup fac miere, fără s-o ştie, prigonitorii Domnului nu-şi dădeau seama că ni-L făceau 
pe Domnul mai dulce ca oricând, prin însăşi patima Sa. „Gustaţi şi vedeţi că bun este Domnul” (Ps 
33, 8). 

18 Certând m-a certat Domnul, dar morții nu m-a dat. 

19 Deschideţi-mi porţile dreptăţii: prin ele voi intra şi-L voi lăuda pe Domnul. 

20 Aceasta este poarta Domnului, drepţii vor intra printr-însa4. 

21 Pe Tine Te voi mărturisi, că Tu m-ai auzit şi mie mi Te-ai făcut spre mântuire. 

22 Piatra pe care au nesocotit-o ziditorii, aceasta a ajuns în capul unghiului; 

23 de la Domnul s-a făcut aceasta şi minunată este în ochii noştri5. 

24 Aceasta este ziua pe care Domnul a făcut-o: să ne bucurăm şi să ne veselim într-însa!6 

25 O, Doamne, Te rog, mântuieşte! O, Doamne, Te rog, adu belşug! 

26 Binecuvântat este cel ce vine întru numele Domnului; pe voi v-am binecuvântat, cei din casa 
Domnului. 

27 Dumnezeu este Domnul şi s-a arătat nouă; sărbătoare rânduiţi în umbrare până la coarnele 
jertfelnicului?. 

4 Sf. Clement Romanul: „Dintre multele porți deschise, numai poarta dreptăţii este poarta lui 
Hristos; toţi cei ce intră prin ea sunt fericiţi şi-şi îndreaptă mersul în cuvioşie, în dreptate, săvârşind 
totul fără tulburare. Să fie cineva credincios, să fie puternic în a-şi spune ştiinţa, să fie înţelept în 
deosebirea cuvintelor, să fie curat în fapte; dar cu atât mai mult se cuvine să fie smerit cu cât pare a 
fi mai mare! Să caute folosul de obşte: pe al tuturor, iar nu pe al său”. 

5 Versetele 22-23 vor fi citate de Iisus cu referire la Sine Însuşi. 

6 Verset intrat de timpuriu în Slujba Învierii Domnului. 

7 Aducând în amintire vechea sărbătoare a Cortului Mărturiei, rânduită de Moise, pasajul acesta nu 
este altceva decât o metaforă pentru singura Sărbătoare ce trebuie ţinută de întreaga făptură 
raţională: aceea a Învierii Domnului, prin care Dumnezeu ni s-a arătat ca arvună a propriei noastre 
învieri (Sf. Grigorie de Nyssa). 

28 Dumnezeul meu eşti Tu, Ție mă voi mărturisi; Dumnezeul meu eşti Tu, pe Tine Te voi înălța; 
Ție Îţi voi mulţumi, că Tu m-ai auzit şi mi Te-ai făcut mie spre mântuire. 

29 Mărturisiţi-vă Domnului, că este bun, că în veac este mila Lui! 

PSALMUL 118 1 Aliluia. 

1 Fericiţi cei fără prihană în cale, cei ce umblă în legea Domnului! 

2 Fericiţi cei ce caută să-l afle mărturiile2; cu toată inima Îl vor căuta. 

3 Fiindcă cei ce lucrează fărădelegea n-au umblat în căile Sale. 

4 Tu eşti Cel ce poruncile Tale le-ai poruncit pentru ca noi să le păzim foarte. 

1 Acesta este nu numai cel mai lung, ci şi cel mai bine construit dintre psalmii didactici. Arhitectura 
sa cuprinde 22 de strofe a câte 8 stihuri; numărul strofelor reprezintă numărul celor 22 de litere ale 
alfabetului ebraic; primul cuvânt al fiecărei strofe începe cu litera respectivă. Evident, Septuaginta 
păstrează structura, nu însă şi canonul alfabetic. Tema generală a psalmului este legea 
dumnezeiască, în sensul ei cel mai larg: totalitatea învățăturilor pe care Dumnezeu le-a descoperit şi 
le-a transmis prin profeţi. De aici, frecvenţa unor cuvinte care gravitează în jurul noţiunii de „lege”: 
nelegiuire, fărădelege, mărturie, poruncă, dreptate, îndreptare, făgăduință, pricepere, înţelepciune, 
cuvânt, spusă, judecată, cale..., cuvinte care se repetă şi care uneori acuză redundanţa. Textul însă, 
ca atare, e o expresie maximă a evlaviei, dar şi a meditației asupra vieții şi sfârşitului, ceea ce-l 


făcea pe Pascal să-l aibă la inimă. Psalmul a intrat puternic în cult: face parte din Slujba 
Înmormântării. 

2 „Mărturiile” lui Dumnezeu: cerul, pământul şi toate câte sunt într-însele; cortul mărturiei (Nm 1, 
53), ca expresie a locuirii Domnului printre oameni; toate cuvintele lui Dumnezeu descoperite prin 
profeţi, precum şi faptele Sale consemnate în Sfintele Scripturi. 

5 O, de s-ar face căile mele drepte spre paza dreptăţilor Tale! 

6 Atunci de-abia nu mă voi ruşina, când voi căuta spre toate poruncile Tale. 

7 Ție mă voi mărturisi, Doamne, întru deschiderea inimii3 când voi fi învăţat judecăţile dreptăţii 
Tale. 

8 Îndreptările4 Tale le voi păzi, Nu mă părăsi în cele din urmă! 

9 Prin ce îşi va îndrepta un tânăr calea sa?: prin păzirea cuvintelor Tale. 

10 Eu cu toată inima Te-am căutat, să nu mă lepezi de la poruncile Tale. 

11 Cuvintele Tale mi le-am ascuns în inimă, ca nu cumva să păcătuiesc faţă de Tine. 

12 Binecuvântat eşti, Doamne, învață-mă îndreptările Tale. 

13 Cu buzele mele am vestit toate judecăţile gurii Tale. 

14 În calea mărturiilor Tale m-am desfătat tot atât de mult cât în toată 

3 Traducerea „întru deschiderea inimii” se Întemeiază pe substantivul euthytes = „direcţie în linie 
dreaptă”, dar şi pe adjectivul/adverbul euthys = „fără ocolişuri”, „franc”, „deschis”. În fapt, aceasta 
este starea de spirit cu care un creştin trebuie să meargă la Taina Spovedaniei. 

4 Spre deosebire de dikaiosis = „îndreptăţire”, „justificare”, dikaioma înseamnă „îndreptar”, 
„călăuză”, „ghid”, „criteriu moral”. Pluralul acestui substantiv este, în româneşte, „îndreptare”. 
Acest plural însă sună identic cu singularul substantivului „îndreptare” (al cărui plural e 
„îndreptări”), care, stricto sensu, îl traduce pe grecescul paideia = „educaţie”, „corecţie”, 
„corectare” (dar şi „pedeapsă”). Aşadar, exprimarea adevărată ar fi: „Îndreptarele Tale le voi păzi” 
(aici şi în numeroase alte locuri). Numai că pluralul „îndreptări” („îndreptările”) a intrat în limbajul 
liturgic la o vreme când limba română încă nu-şi diferențiase asemenea nuanţe. El s-a încetățenit 
atât de adânc în rostire şi auz, încât versiunea de faţă preferă să-l păstreze ca atare, până la o nouă 
vârstă a limbii române. E bine însă să se ştie care este înţelesul său real. 

bogăţia. 

15 La poruncile Tale voi gândi şi căile Tale le voi înţelege; 

16 la îndreptările Tale voi cugeta, cuvintele Tale nu le voi da uitării. 

17 Dă-i răsplată robului Tău5, viază-mă6 şi-ŢI voi păzi cuvintele. 

18 Ia-mi vălul de pe ochi şi voi înţelege minunatele lucruri din legea Ta. 

19 Străin sunt eu pe pământ, poruncile Tale nu mi le ascunde. 

20 Sufletul meu de-a pururi a tânjit să dorească judecăţile Tale”. 

21 Tu i-ai certat pe cei mândri; blestemaţi sunt cei ce se abat de la poruncile Tale. 

22 Despresoară-mă de ocară şi defăimare, că mărturiile Tale le-am păzit; 

23 fiindcă mai-marii şezut-au şi grăiau împotrivă-mi, dar robul Tău cugeta la îndreptările Tale; 

24 fiindcă mărturiile Tale sunt cugetarea mea şi îndreptările Tale sunt sfetnicii mei. 

25 Sufletul mi s-a lipit de pământ8; 

5 Fer. Augustin: O răsplată poate fi de patru feluri: 1) rău pentru rău (iadul pentru cei păcătoşi); 2) 
bine pentru bine (împărăţia cerurilor pentru cei drepţi); 3) bine pentru rău (jertfa lui Hristos şi 
iertarea de pe cruce); 4) rău pentru bine (Iuda şi complicii săi). În rugăciune nu se poate cere decât 
răsplată pentru modul al treilea, deoarece nici un om nu se poate socoti pe sine atotbun. 

6 „a via” = a ţine (a menţine) în viaţă. 

7 Origen: În mod normal, omul nu doreşte judecăţile lui Dumnezeu, căci se teme de pedeapsă. O 
astfel de dorinţă rămâne un ideal care poate forma obiectul rugăciunii. 

8 Sf. Ilarie: Aici e vorba de sufletul care stă lipit de trupul său şi de care, după o grea luptă, se va 
despărţi prin moarte. De aici, sentimentul omului că e străin pe pământ (v. 19) şi că sufletul, de altă 
natură decât trupul, trebuie să meargă la Domnul (2 Co 5, 8). 

viază-mă, după cuvântul Tău. 

26 Eu mi-am vestit căile, Tu m-ai auzit, învaţă-mă îndreptările Tale. 

27 Fă-mă să înţeleg calea îndreptărilor Tale şi la minunile Tale voi cugeta. 


28 Sufletul meu a dormitat de mâhnire, întăreşte-mă întru cuvintele Tale. 

29 Calea nedreptăţii îndepărteaz-o de mine şi cu legea Ta miluieşte-mă. 

30 Eu calea adevărului am ales-o, judecăţile Tale nu le-am uitat. 

31 De mărturiile Tale, Doamne, m-am lipit, Tu fă-mă să nu-mi fie ruşine. 

32 Pe calea poruncilor Tale am alergat când Tu inima mi-ai lărgit-o. 

33 Lege pune-mi, Doamne, calea îndreptărilor Tale, şi ne-ncetat o voi păzi. 

34 Dă-mi mie pricepere şi voi căuta să aflu legea Ta şi cu toată inima mea o voi păzi. 

35 Îndrumează-mă pe cărarea poruncilor Tale, că aceasta-i ceea ce mi-am vrut. 

36 Pleacă-mi inima spre mărturiile Tale, iar nu spre lăcomie. 

37 Întoarce-mi ochii, ca să nu văd deşertăciunea; în calea Ta viază-mă. 

38 Pune-i robului Tău în faţă cuvântul Tău întru teama de Tine. 

39 Îndepărtează-mi ocara de care m-am temut, căci bune sunt judecăţile Tale. 

9 Dacă „închipuirea inimii omului se pleacă spre rău încă din tinereţea lui” (Fc 8, 21), omul are 
nevoie de Dumnezeu pentru ca inima lui să se întoarcă spre dreptate, prin luminare de la Duhul 
Sfânt (Apolinarie de Laodiceea). Pe de altă parte, oprindu-se asupra acestui verset, Pascal (tocmai 
el, cel pururea însetat de înţelegere!) notează: Nu vă miraţi când vedeţi oameni simpli crezând fără 
să priceapă; Dumnezeu este Acela care le pleacă inimile spre credinţă. 

40 lată, am tânjit după poruncile Tale, viază-mă întru dreptatea Ta. 

41 Să vină peste mine mila Ta, Doamne, mântuirea Ta, după cuvântul Tău, 

42 şi cuvânt le voi răspunde celor ce mă ocărăsc că am nădăjduit în cuvintele Tale. 

43 Din gura mea să nu iei nicicum cuvântul adevărului, că în judecăţile Tale am nădăjduit10. 

44 Şi legea Ta o voi păzi de-a pururi, în veac şi în veacul veacului. 

45 În largul meu am umblat căutând să-Ţi aflu poruncile. 

46 În faţa regilor am vorbit despre mărturiile Tale şi nu m-am ruşinat. 

47 Şi la poruncile Tale am cugetat, că le-am iubit foarte. 

48 Mâinile mi le-am ridicat spre poruncile Tale pe care le-am iubit şi spre îndreptările Tale gândul 
mi l-am aşternut. 

49 Adu-Ți aminte de cuvântul Tău către robul Tău, întru care m-ai făcut să nădăjduiesc. 

50 Aceasta m-a mângâiat întru smerenia mea, că rostirea Ta m-a păzit în viaţă. 

51 Cei mândri s-au nelegiuit peste măsură, dar eu de la legea Ta nu m-am abătut. 

52 Adusu-mi-am aminte de judecăţile Tale cele de demult, Doamne, şi m-am alinat. 

53 Mâhnire m-a cuprins din pricina păcătoşilor care părăsesc legea Ta. 

10 Origen: Cei ce deja au primit „cuvântul adevărului” riscă să-l piardă dacă, avându-l şi învăţându- 
i Şi pe alţii, se arată nevrednici de el. 

54 Îndreptările Tale erau cântecele melel 1 în locu-n care pribegeam. 

55 Noaptea mi-am adus aminte de numele Tău, Doamne, şi legea Ta am păzit-o. 

56 Aceasta s-a petrecut cu mine, că am căutat să aflu îndreptările Tale. 

57 Tu eşti partea mea, Doamne 12, eu am zis că se cade să-Ți păzesc legea. 

58 Feţei Tale m-am rugat cu toată inima mea, miluieşte-mă după cuvântul Tău. 

59 La căile Tale am cugetat, picioarele mi le-am întors la mărturiile Tale. 

60 Gata m-am făcut, şi nu m-am tulburat că trebuie să-Ţi păzesc poruncile. 

61 Funiile păcătoşilor s-au încâlcit împrejuru-mi, dar eu legea Ta n-am uitat-o. 

62 La miezul nopţii m-am sculat ca să-ţi aduc laudă13 pentru judecăţile dreptăţii Tale. 

63 Părtaş le sunt tuturor celor ce se tem de Tine şi poruncile Tale le păzesc. 

64 De mila Ta, Doamne, este plin pământul, învaţă-mă îndreptările Tale. 

65 Bunătate ai făcut cu robul Tău, Doamne, după cuvântul Tău. 

66 Bunătate şi rânduială şi cunoaştere 

11 Un ecou al acestui stih poate fi întâlnit la Arghezi: „Doamne, izvorul meu şi cântecele mele!” 
(Psalm). 

12 Sf. Ilarie: Puţini sunt oamenii care pot spune că partea (porţia) lor e Dumnezeu. Când Moise a 
împărțit Țara Sfântă între triburile lui Israel, leviţii nu şi-au avut parte, din pricină că partea 
(moştenirea) lor „e Însuşi Domnul”. În viaţa duhovnicească, Dumnezeu e „partea” celor ce au 
renunţat la bucuriile acestei lumi şi-l slujesc numai Domnului. 


13 Psalmul 118 (catisma 17) se citeşte zilnic, în mânăstiri, la slujba numită Miezonoptică. 

învaţă-mă, că în poruncile Tale am crezut14. 

67 Mai înainte de a fi fost umilit, am păcătuit; de aceea Ţi-am păzit cuvântul. 

68 Bun eşti Tu, Doamne, şi întru bunătatea Ta învaţă-mă îndreptările Tale. 

69 Nedreptatea celor mândri s-a înmulţit împotrivă-mi, dar eu cu toată inima mea voi cerceta 
poruncile Tale. 

70 Inima lor s-a închegat ca laptele, dar eu întru legea Ta am cugetat. 

71 Bine-mi este mie că m-ai smerit, ca să pot învăţa îndreptările Tale15. 

72 Bună-mi este mie legea gurii Tale, mai mult decât mii de aur şi argint. 

73 Mâinile Tale m-au făcut şi m-au zidit16, înţelepţeşte-mă şi mă voi învăţa poruncile Tale. 

74 Cei ce se tem de Tine mă vor vedea şi se vor veseli, că eu în cuvintele Tale am nădăjduit. 

75 Cunoscut-am, Doamne, că drepte sunt judecăţile Tale şi că întru adevăr m-ai smerit. 

76 Facă-se dar ca mila Ta să-mi fie mângâiere, după spusa Ta17 către robul 

14 Didim cel Orb: Dumnezeu este şi bun şi aspru (Rm 11, 22); bun cu cei ce rămân tari în credinţă, 
aspru cu cei ce se îndepărtează de ea. Pentru ca psalmistul să înţeleagă mai bine sensul bunătăţii, el 
nu are alt dascăl decât pe Dumnezeu; pe Acesta ÎI roagă să-l înveţe „rânduială” (disciplină, control 
de sine), ca virtute morală, şi „cunoaştere”, ca virtute intelectuală. 

15 Sf. loan Hrisostom: Dacă ne gândim bine, gloria lui David a fost mai mare în primejdii decât în 
viaţa obişnuită a unui rege. Se cade aşadar să acceptăm cu bucurie lecţiile pe care Dumnezeu ni le 
dă prin aceea că ne smereşte. 

16 Foarte exact: „m-au plăsmuit”. Aşadar: Mâinile Tale m-au creat şi mi-au dat o formă. 

17 „spusa” îl traduce pe logion (cu pluralul logia= „spusele”). Uneori însă, în funcţie de context sau 
cadență, logion este tradus şi prin cuvânt (logos). Ed. 1688: „cuvântarea”. 

Tău. 

77 Să vină îndurările Tale peste mine şi voi trăi, că legea Ta e cugetarea mea. 

78 Să se ruşineze cei mândri, că-ntru nedreptate m-au nedreptăţit, eu însă la poruncile Tale voi 
cugeta. 

79 Întoarcă-se la mine cei ce se tem de Tine şi cei ce cunosc mărturiile Tale. 

80 Neprihănită să-mi fie inima întru îndreptările Tale, ca nu cumva să fiu ruşinat. 

81 Sufletul mi se topeşte de dorul mântuirii Tale18; în cuvântul Tău am nădăjduit. 

82 Ochii mi s-au sleit de dorul cuvântului Tău, zicând: „Când mă vei alina?” 

83 Că m-am făcut ca un burduf de piele-n brumă 19, dar îndreptările Tale nu le-am uitat. 

84 Câte sunt zilele robului Tău?; când vei face pentru mine judecată asupra celor ce mă prigonesc? 
85 Nelegiuiţii mi-au spus o puzderie de vorbe, dar ele nu sunt ca legea Ta, Doamne. 

86 Toate poruncile Tale sunt adevăr; pe nedrept m-au prigonit, ajută-mă! 

87 Puțin a fost de nu m-au terminat la pământ, dar eu nu Ți-am părăsit poruncile. 

88 După mila Ta viază-mă şi voi păzi mărturiile gurii Tale. 

89 În veşnicie, Doamne, Cuvântul Tău 

20 

rămâne în cer. 

18 Ca în numeroase alte cazuri, genitivul posesiv „mântuirea Ta” trebuie înţeles ca genitiv 
instrumental: „mântuirea (care vine) de la Tine”. Acest genitiv exprimă ideea de absolut. 

19= burduful care, prin răcire, devine scorţos, rigid, chiar sfărâmicios. 

20 Sf. Atanasie cel Mare: Aici e vorba de o dogmă mai înaltă decât cea care se naşte din textul: 
„Întru-nceput a fost Cuvântul” (In 1, 1): Cuvântul veşnic al lui Dumnezeu, legat nu numai de 
creaţie, dar şi de pronie; vezi versetul 91. 

90 În neam şi în neam e adevărul Tău; Tu ai întemeiat pământul, şi el rămâne. 

91 Prin rânduiala Ta rămâne ziua, că toate lucrurile sunt Ție slujitoare. 

92 Dacă legea Ta nu mi-ar fi fost mie cugetare, atunci aş fi pierit în umilinţa mea. 

93 În veac nu voi uita îndreptările Tale, că într-însele m-ai viat, Doamne 21. 

94 Al Tău sunt eu, mântuieşte-mă, că îndreptările Tale le-am căutat. 

95 Păcătoşii m-au aşteptat să mă dea pierzării, dar eu am înţeles mărturiile Tale. 


96 Oricărei desăvârşiri eu i-am văzut hotarul, porunca Ta hotărnicie n-are22. 

97 O, legea Ta cât am iubit-o, Doamne!; ea e gândul meu de-a lungu-ntregii zile. 

98 Tu pe deasupra duşmanilor mei m-ai înțelepțit cu poruncile Tale23, că ele ale mele sunt în veac. 
99 Pe deasupra tuturor dascălilor mei am câştigat pricepere, că mărturiile Tale sunt cugetarea mea. 
21 Cuvântul „Doamne” lipseşte din Codex Alexandrinus, din care cauză nu e întâlnit în toate 
versiunile; există însă în ed. Rahlfs. 

22 Literal: „Porunca Ta e un spaţiu nemăsurat de larg”. Sf. loan Scărarul tâlcuieşte: Virtutea are 
marginea nemărginită. Dacă (în urcuşul duhovnicesc) unii lucrători buni înaintează de la puterea 
făptuirii la puterea vederii, adică la contemplaţie, şi dacă iubirea nu ajunge niciodată la sfârşit, 
atunci marginea ei, a iubirii, este cu adevărat nemărginită. Înaintând în ea, niciodată nu ajungem la 
un sfârşit, nici în veacul de acum, nici în cel viitor, adăugând lumină la lumină. 

23 Pluralul „poruncile Tale”, în concordanţă cu Codex Sinaiticus; ed. Rahlfs: „porunca Ta”. 

100 Pe deasupra bătrânilor mei am dobândit pricepere, că poruncile Tale le-am căutat. 

101 Din toată calea cea rea mi-am oprit picioarele, ca să pot eu păzi cuvintele Tale. 

102 De la judecăţile Tale nu m-am abătut, că Tu mi-ai pus o lege. 

103 Cât sunt de dulci cuvintele Tale în cerul gurii mele!, mai dulci sunt decât mierea-n gura mea. 
104 Din poruncile Tale mi-am dobândit pricepere, de aceea urât-am toată calea nedreptăţii. 

105 Făclie picioarelor mele este legea Ta, şi lumină cărărilor mele24. 

106 Juratu-m-am şi am hotărât să păzesc judecăţile dreptăţii Tale. 

107 Umilit am fost peste măsură; viază-mă, Doamne, după cuvântul Tău. 

108 Prinoasele de bunăvoie ale gurii mele binevoieşte-le, Doamne, şi învaţă-mă judecăţile Tale. 

109 Sufletul meu e de-a pururi în mâinile Tale şi legea Ta n-am uitat-o. 

110 Păcătoşii mi-au întins o cursă, dar eu de poruncile Tale nu m-am rătăcit. 

111 Mărturiile Tale le-am moştenit pe veci, că ele sunt bucuria inimii mele. 

112 Inima mi-am plecat-o spre săvârşirea îndreptărilor Tale, pentru ca-n veci să-mi fie răsplătire. 
113 Pe călcătorii de lege i-am urât, dar legea Ta am iubit-o. 

24 Sf. Maxim Mărturisitorul: „Făclia? e legea scrisă, ale cărei simboluri, ghicituri şi combinaţii 
seamănă cu o flacără care luminează, arde şi umbreşte. „Lumina” e legea duhovnicească a harului; 
acesta, în mod simplu, fără simboluri sensibile, arată cărările cele veşnice pe care mintea 
contemplativă e dusă spre cel mai înalt dintre bunuri, spre Dumnezeu. 

114 Ajutorul meu şi ocrotitorul meu Tu eşti, în cuvântul Tău am nădăjduit. 

115 Îndepărtaţi-vă de mine, voi, făcătorii de rele, şi eu voi cerceta poruncile Dumnezeului meu. 

116 Ocroteşte-mă, după cuvântul Tău, şi viază-mă, şi de la aşteptarea mea să nu mă-ndepărtezi în 
ruşine. 

117 Ajută-mă şi mă voi mântui şi pururea voi cugeta la îndreptările Tale. 

118 De nimic i-ai făcut pe toţi cei ce se îndepărtează de la îndreptările Tale, pentru că nedrept este 
gândul lor lăuntric25. 

119 Călcători de lege i-am socotit pe toţi păcătoşii pământului; de aceea eu pururea am iubit 
mărturiile Tale. 

120 Țintuieşte-mi trupul cu frica de Tine26, că de judecăţile Tale m-am temut. 

121 Făcut-am judecată şi dreptate; nu mă da pe mâna celor ce mă nedreptăţesc. 

122 Primeşte-l pe robul Tău întru bunătate; cei mândri să nu mă năpăstuiască27. 

123 Ochii mi s-au sleit de dorul mântuirii Tale şi de dorul cuvântului dreptății Tale28. 

124 Fă cu robul Tău după mila Ta şi învaţă-mă îndreptările Tale. 

25 „gândul lăuntric” îl traduce pe enthymema = „ceea ce se află în spirit”, „gândire”, „reflecţie”. 
Folosire unică, aici, în Cartea Psalmilor. 

26 Literal: „frica Ta”, vezi nota de la v. 81. 

27 Sykofanteo (folosit numai aici în Cartea Psalmilor): „a calomnia”, „a acuza pe nedrept”. 

28 Fără-ncetare aşteaptă psalmistul mântuirea care vine de la Dumnezeu, întemeindu-se pe 
împlinirea unei făgăduințe. Expresia: „mi s-au sleit? e folosită pentru a arăta intensitatea 
sentimentului (Teodoret de Cir). 

125 Robul Tău sunt eu; dă-mi pricepere şi voi cunoaşte mărturiile Tale. 

126 Vremea este a lucra pentru Domnul, că ei au risipit legea Ta. 


127 De aceea Ți-am iubit poruncile mai mult decât aurul şi topazul. 

128 De aceea m-am îndreptat spre toate poruncile Tale şi toată calea cea strâmbă am urât-o. 

129 Minunate sunt mărturiile Tale, de aceea sufletul meu le-a cercetat29. 

130 Dezvăluirea30 cuvintelor Tale va face lumină şi pricepere le va da pruncilor. 

131 Eu gura mi-am deschis-o şi duh am tras într-însa, că după poruncile Tale am tânjit. 

132 Caută spre mine şi mă miluieşte după judecata celor ce iubesc numele Tău. 

133 Paşii mei îndreaptă-i după cuvântul Tău şi nici o fărădelege să nu mă stăpânească. 

134 Izbăveşte-mă de năpasta oamenilor şi voi păzi poruncile Tale. 

135 Faţa Ta arat-o peste robul Tău şi învaţă-mă poruncile Tale. 

29 În ordinea „normală”, cercetarea e urmată de descoperire, iar aceasta provoacă admiraţia. Aici 
lucrurile se petrec invers: Psalmistul are mai întâi revelaţia creației (mărturiilor) lui Dumnezeu, 
aceasta îl umple de uimire, iar uimirea, la rândul ei, îl determină să cerceteze în amănunt ceea ce 
descoperise global. În fapt, acesta este procesul cunoaşterii prin revelaţie. E un text care anulează 
aberaţia: „crede şi nu cerceta”. 

30 Delosis (folosire unică în Cartea Psalmilor): „acţiunea de a arăta, de a descoperi, de a face să se 
înţeleagă, de a interpreta, de a semnifica”. Sensul versetului se leagă de cel precedent: lumina 
globală a revelaţiei (dezvăluirii) duce la studiul şi priceperea amănuntelor. 

136 Din ochii mei curs-au izvoare de apă, fiindcă eu legea Ta n-am păzit-o. 

137 Drept eşti, Doamne, şi drepte sunt judecăţile Tale. 

138 Mărturiile Tale le-ai poruncit cu-ntreaga dreptate şi cu-ntreg adevărul. 

139 Râvna pentru Tine31 m-a mistuit, că vrăjmaşii mei au uitat de cuvintele Tale. 

140 Lămurită-n foc este spusa Ta foarte, şi robul Tău a iubit-o32. 

141 Tânăr sunt eu şi socotit de nimic, dar îndreptările Tale nu le-am uitat. 

142 Dreptatea Ta este dreptate în veac şi adevăr e legea Ta. 

143 Necazuri şi nevoi au dat peste mine; poruncile Tale sunt cugetarea mea. 

144 Drepte sunt în veci mărturiile Tale; dă-mi Tu pricepere, şi eu voi fi viu. 

145 Strigat-am din toată inima mea: „Auzi-mă, Doamne!; îndreptările Tale voi căuta să le aflu”. 

146 Strigat-am către Tine: „Mântuieşte-mă şi voi păzi mărturiile Tale!” 

31 În ed. Rahlfs: „râvna casei Tale” (probabil, prin contaminare de la Ps 68, 9). Tradus aici în 
concordanţă cu Codex Alexandrinus şi cu vechile versiuni româneşti. 

32 Eusebiu de Cezareea: Textul poate fi raportat la focul pe care Hristos l-a adus pe pământ (Lc 12, 
49), menit să ardă şi să mistuie toate impurităţile noastre carnale, pentru ca sufletul să rămână curat 
ca aurul lămurit în foc. Didim cel Orb: Aici poate fi vorba şi de „cuvintele Domnului”..., curate ca 
argintul lămurit în foc (Ps 11, 6), acel foc al spuselor lui lisus care-i aprindea pe ucenicii Luca şi 
Cleopa în drumul spre Emaus şi care i-a făcut să spună după aceea: „Oare nu ardea-ntru noi inima 
noastră când ne vorbea pe cale şi-n timp ce ne tâlcuia Scripturile?” (Le 24, 32). 

147 În puterea nopţii33 m-am sculat şi am strigat, în cuvintele Tale am nădăjduit. 

148 Ochii mi s-au trezit înaintea zorilor ca să cuget la cuvintele Tale. 

149 Glasul meu auzi-l, Doamne, după mila Ta; după judecata Ta viază-mă. 

150 Cei ce întru fărădelege mă prigonesc s-au apropiat, dar de legea Ta s-au îndepărtat. 

151 Aproape eşti Tu, Doamne34, şi toate poruncile Tale sunt adevăr. 

152 Dintru-nceput am cunoscut din mărturiile Tale că pentru veci le-ai întemeiat. 

153 Vezi-mi smerenia şi scapă-mă, că legea Ta n-am uitat-o. 

154 Judecă-mi pricina şi mă izbăveşte; de dragul cuvântului Tău viază-mă. 

155 Departe de păcătoşi e mântuirea, că ei nu i-au căutat îndreptările. 

156 Multe sunt îndurările Tale, Doamne; după judecata Ta viază-mă. 

157 Mulţi sunt cei ce mă prigonesc şi mă necăjesc, dar eu de la mărturiile Tale nu m-am abătut. 

158 Mă mistuiam văzându-i pe cei nepricepuţi, fiindcă spusele Tale nu le-au păzit. 

159 Iată, vezi că Ți-am iubit poruncile; Doamne, întru mila Ta viază-mă. 

33 Aoria înseamnă „timp nepotrivit, neobişnuit, contrar obiceiului sau regulei”. Aşadar, timp de 
rugăciune în afara tipicului şi în plus faţă de acesta; meditaţie în afara orelor obişnuite. Râvna care 
sparge rutina. 

34 Iată, Dumnezeu ne este aproape; dar dacă noi nu facem o mişcare să ne apropiem şi noi de El, nu 


ne putem bucura de vecinătatea Sa. Cei ce se apropie de Dumnezeu sunt legaţi de El pe potriva 
dorinţei şi desăvârşirii lor (Tâlcuire atribuită lui Origen). 

160 Adevăr este începutul cuvintelor Tale şi toate judecăţile dreptăţii Tale vor dăinui în veci. 

161 Fără pricină m-au prigonit puternicii zilei35 şi din pricina cuvintelor Tale inima mi s-a 
înfricoşat. 

162 Bucura-mă-voi întru spusele 'Tale ca unul ce-a dat peste pradă multă. 

163 Urât-am nedreptatea şi am dispreţuit-o, dar legea Ta am iubit-o. 

164 De şapte ori pe zi Te-am lăudat36 pentru judecăţile dreptăţii Tale. 

165 Pace multă au cei ce iubesc legea Ta şi cărora nu le e piatră de poticnire37. 

166 Mântuirea Ta am aşteptat-o, Doamne, şi poruncile Tale le-am iubit. 

167 Păzit-a sufletul meu mărturiile Tale şi le-a iubit foarte. 

168 Păzit-am poruncile şi mărturiile Tale, că toate căile mele înaintea Ta sunt, Doamne. 

169 Apropie-se rugăciunea mea înaintea Ta, Doamne, după spusa Ta dă-mi mie pricepere38. 

170 Să intre cererea mea în faţa Ta; după spusa Ta izbăveşte-mă. 

171 Buzele mele să reverse laudă când Tu mă vei învăţa îndreptările Tale. 

35 Arhontes e un cuvânt generic pentru cei ce au ranguri înalte în conducere şi stăpânire. 

36 Pe temeiul acestui stih a fost rânduit ciclul liturgic al Celor Şapte Laude, adică toate slujbele 
bisericeşti din durata a 24 de ore. 

37 Nichita Stithatul: Cei ce iubesc legea lui Dumnezeu se bucură de multă pace; în ei nu există 
sminteală tocmai pentru că ea, legea, nu le poate fi piatră de poticnire. 

38 Fer. Augustin: Ştiind cine este cel ce se roagă (adică David), în această rugăciune ne putem 
recunoaşte şi pe noiînşine, dacă ne străduim s-o facem împreună cu el. Expresia „după spusa Ta” 
înseamnă „după făgăduinţa Ta”, ceea ce ne trimite la textul din Ps 31, 8: „Eu te voi învăţa şi te voi 
cârmui”. 

172 Rosti-va limba mea spusele Tale, fiindcă toate poruncile Tale sunt drepte. 

173 Fie-mi spre mântuire mâna Ta, că eu poruncile Tale le-am ales. 

174 Tânjit-am după mântuirea Ta, Doamne, şi legea Ta îmi este cugetare. 

175 Viu va fi sufletul meu şi Te va lăuda şi judecăţile Tale îmi vor ajuta39. 

176 Rătăcit-am ca o oaie pierdută; caută-l pe robul Tău, că poruncile Tale nu le-am uitat. 

PSALMUL 119 O cântare a treptelorl. 

1 Către Domnul am strigat în necazul meu şi El m-a auzit. 

2 Doamne, izbăveşte-mi sufletul de buze nedrepte şi de limbă vicleană! 

3 Ce ţi se va da şi ce ţi se va adăuga prin limba vicleană?: 

4 Săgeţile Celui-Tare, ascuţite în cărbunii pustiului?. 

5 Vai mie, că pribegia mea s-a prelungit, în sălaşele lui Chedar3 m-am sălăşluit. 

39 Didim cel Orb: „Sufletul meu va fi viu pentru că, amintindu-i eu de judecăţile Tale şi păzindu-le, 
înlătur moartea care-i urmează păcatului. Nu voi mai păcătui; dimpotrivă, voi săvârşi acele fapte a 
căror urmare este: «Viu va fi sufletul meu şi Te va lăuda», mulţumindu-Ţi pentru viaţa cea veşnică 
pe care i-ai dăruit-o”. 

1 Psalmii 119-133 se numesc „cântări” ale celor cincisprezece trepte suitoare ce înconjurau templul 
iudaic şi pe care, la slujbă, şedeau preoţii şi leviţii, după ranguri. Ei simbolizează tot atâtea trepte 
ale urcuşului duhovnicesc. 

2 „cărbunii pustiului”: metaforă care se limpezeşte prin sensul versetului următor. 

3 „Chedar”, al doilea fiu al lui Ismael (Fc 25, 13), strămoşul Chedariţilor, trib arab care locuia în 
pustiuri. (Unii genealogişti arabi duc ascendenţa profetului Mahomed până la Chedar). Prin urmare, 
cu ce se va alege omul dacă va avea limbă vicleană?: Cu rănile propriei sale izolări de Dumnezeu şi 
de oameni. 

6 Mult a pribegit sufletul meu. 

7 Cu cei ce urăsc pacea eram paşnic; când le grăiam, fără pricină se războiau cu mine. 

120 

PSALMUL 120 O cântare a treptelor. 


1 Ridicat-am ochii mei la munţi, de unde-mi va veni mie ajutorul. 

2 Ajutorul meu vine de la Domnul, Cel ce a făcut cerul şi pământul. 

3 Nu-ţi va da piciorul spre tremur, nici va dormita Cel ce te păzeşte. 

4 lată, nu va dormita şi nici nu va dormi Cel care-l păzeşte pe Israel. 

5 Domnul te va păzi, Domnul îţi este acoperământ de-a dreapta ta 1. 

6 Ziua soarele nu te va arde, nici luna noaptea. 

7 Domnul te va păzi de tot răul, Domnul îţi va păzi sufletul. 

8 Domnul îţi va păzi intrarea şi ieşirea de acum şi până-n veac. 

1 Fer. Augustin: Simbolic, „de-a stânga” înseamnă bunurile noastre temporare, în timp ce „de-a 
dreapta” se referă la bunurile veşnice. De obicei, prin „mâna Domnului” sau „dreapta Domnului” se 
înţelege „puterea Domnului”, cea care biruie şi mântuieşte. Fiii lui Dumnezeu sunt cei ce stau de-a 
dreapta Sa. Aşadar, credinţa ta este „dreapta ta”, adică puterea ce-ţi este dată de a te număra printre 
fiu lui Dumnezeu. 

PSALMUL 121 O cântare a treptelor. 

1 Veselitu-m-am spre cei ce mi-au zis: „Să mergem în casa Domnului 
2 Stând erau picioarele noastre în curțile Tale, lerusalime, 

3 lerusalime, cel ce eşti zidit ca o cetate ce-şi ţine obştea toată deopotrivă. 

4 Că acolo s-au suit semințiile, seminţiile Domnului ca mărturie lui Israel, numele Domnului să-l 
mărturisească. 

5 Că acolo s-au aşezat scaune de judecată, scaune asupra casei lui David. 

6 Rugaţi-vă pentru cele ce sunt spre pacea Ierusalimului şi pentru propăşirea celor ce te iubesc. 

7 Pace fie în puterea ta şi propăşire în meterezele tale. 

8 De dragul fraților mei şi al vecinilor mei, pace de-acum grăiam pentru tine. 

9 De dragul casei Domnului Dumnezeului nostru, pe cele bune le-am căutat pentru tine. 

PSALMUL 122 O cântare a treptelor. 

1 Spre Tine mi-am ridicat ochii, spre Tine, Cel ce locuieşti în cer. 

1 Spre deosebire de alte cetăţi, care aparţineau fiecare câte unui trib, Ierusalimul era, deopotrivă, al 
tuturor, cu statutul de a fi folosit în mod egal. Eusebiu de Cezareea vede aici şi prefigurarea 
Bisericii lui Hristos, în care toţi ne regăsim laolaltă şi în care ne bucurăm cântând: „Mare este 
Domnul şi lăudat foarte în cetatea Dumnezeului nostru, în muntele Său cel sfânt” (Ps 47, 1). 

2 lată, aşa cum ochii robilor se uită la mâinile stăpânilor lor, aşa cum ochii slujnicei se uită la 
mâinile stăpânei sale, tot astfel şi ochii noştri spre Domnul Dumnezeul nostru până ce Se va 
milostivi de noi. 

3 Miluieşte-ne pe noi, Doamne, miluieşte-ne, că prea sătui suntem de dispreţ; 

4 peste măsură ni s-a umplut sufletul de ocara celor îndestulați şi de disprețul celor mândri. 

PSALMUL 123 O cântare a treptelor. 

1 De n-ar fi fost că Domnul era întru noi să spună acum Israel -, 

2 de n-ar fi fost că Domnul era întru noi când oamenii s-au ridicat împotriva noastră, 

3 atunci ei de vii ne-ar fi înghițit în mânia ce împotriva noastră se pornise; 

4 apa ne-ar fi copleşit, sufletul nostru ar fi trecut prin şuvoi, 

5 aşa ar fi trecut sufletul nostru prin ape de netrecutl. 

6 Binecuvântat să fie Domnul, Cel ce nu ne-a dat pradă dinţilor lor. 

7 Sufletul nostru ca o pasăre a scăpat din laţul vânătorilor; laţul s-a rupt, iar noi ne-am izbăvit. 

1 Sf. Grigorie de Nyssa: Torent (şuvoi) este apa ce se rostogoleşte cu furie, rupând şi cărând tot ce-i 
iese în cale: copaci, pietre, case, animale, oameni. Cei ce locuiesc pe lângă o asemenea apă sunt 
veşnic ameninţaţi; cei ce îşi au aşezările departe de ea sunt liniștiți. Liniştiţi şi concentrați asupră-le 
sunt acei oameni bărbaţi sau femei care-şi fac sălaşe cât mai departe de şuvoiul acestei vieţi, 
căutând numai către viaţa veşnică. 

8 Ajutorul nostru este în numele Domnului, Cel ce a făcut cerul şi pământul. 

124 


1? 


PSALMUL 124 O cântare a treptelor. 

1 Cei ce se încred în Domnul sunt ca muntele Sionuluil: în veac nu se va clinti cel ce locuieşte în 
Ierusalim. 

2 Munţi se află împrejuru-i şi Domnul este împrejurul poporului Său de acum şi până-n veac. 

3 Că Domnul nu va îngădui ca toiagul păcătoşilor să fie peste moştenirea drepţilor, ca nu cumva 
drepţii întru fărădelegi să-şi întindă mâinile?. 

4 Fă-le bine, Doamne, celor buni şi celor drepţi cu inima; 

5 dar pe cei ce se abat pe căi strâmbe îi va duce Domnul cu cei ce lucrează fărădelege. Pace peste 
Israel! 

1 Sf. loan Hrisostom: Cu cât sfântul e mai legat în lanţuri, asemenea Apostolului Pavel în temniţă, 
cu atât devine mai puternic. Când răcneşte leul, pune animalele pe fugă; când răcneşte sfântul, toți 
diavolii o iau la goană. Armele leului sunt coama păroasă, ghearele puternice şi dinţii ascuţiţi; 
armele sfântului sunt înţelepciunea duhovnicească, cumpătarea, răbdarea, disprețul pentru bunurile 
acestei lumi. Sfântul este asemenea muntelui Sion, de care vorbeşte psalmistul; el rămâne de 
neclintit pentru că toată încrederea lui este în Domnul, Cel ce a făcut munteleşi-l stăpâneşte. 

2 Fer. Augustin: Uneori, prin îngăduinţa sau pedagogia lui Dumnezeu, necredincioşii păcătoşii 
devin puternici, stăpânitori, şi-i obligă pe cei drepți să le recunoască puterea, şi chiar s-o laude. 
Ştiind că omul e slab şi poate ceda, psalmistul speră că Dumnezeu nu va îngădui o astfel de situaţie 
în care drepții să-i implore pe cei nelegiuiţi. 

125 

PSALMUL 125 O cântare a treptelor. 

1 Când i-a întors Domnul din robie pe cei din Sion1, devenit-am ca nişte oameni ai alinării. 

2 Atunci ni s-a umplut gura de bucurie şi limba de veselie; atunci se zicea între neamuri: „Mari 
lucruri a făcut Domnul cu ei!” 

3 Mari lucruri a făcut Domnul cu noi, iar noi eram atunci bucurându-ne. 

4 Întoarce-i, Doamne, pe cei robiți ai noştri aşa cum se întorc pâraiele în miazăzi2. 

5 Cei ce seamănă cu lacrimi, cu bucurie vor secera. 

6 În mergerea lor mergeau şi plângeau aruncându-și seminţele, dar în venire cu bucurie vor veni 
purtându-şi în seceră snopil. 

PSALMUL 126 O cântare a treptelor. 

1 De n-ar zidi Domnul casa, în zadar s-ar osteni ziditoriil ; de n-ar păzi Domnul 

1 Literal: „Când a întors Domnul robia Sionului”. 

2 „miazăzi” (vezi şi nota de la Fc 12, 9). Vântul de la miazăzi aducea ploile care trezeau la viaţă 
pâraiele, acestea devenind izvoare de fertilitate. 

1 Iisus va spune: „Fără Mine nu puteţi face nimic” (In 15, 5). Pe de altă parte, Sf. Atanasie cel Mare 
va descoperi aici un sens de mare subtilitate: Pe Hristos trebuie să-L vedem din ambele laturi: 
Cuvântul dumnezeiesc Se coboară în Maria şi devine una cu cel din Maria, alcătuindu-şi astfel o 
locuinţă în pântecele fecioresc. Şi, întrucât Cuvântul este numit şi Înţelepciune, vom aduce în sprijin 
textul din Proverbele lui Solomon 9, 1: „Înţelepciunea şi-a zidit sieşi casă”. 

cetatea, zadarnic ar veghea-o paznicul. 

2 Zadarnic vă sculaţi de dimineaţă, voi, cei ce mâncaţi pâinea durerii; sculați-vă după ce v-aţi 
odihnit, atunci când El le-a dat iubiţilor Săi somnul. 

3 Iată, fiii sunt moştenirea Domnului, răsplata rodului pântecelui. 

4 Ca nişte săgeți în mâna viteazului, aşa sunt fiii părinţilor aprigi. 

5 Fericit e omul care-şi va sătura dorul cu ei; nu vor fi ruşinaţi când le vor grăi duşmanilor în poartă. 
127 

PSALMUL 127 O cântare a treptelor. 

1 Fericiţi sunt toţi cei ce se tem de Domnul, cei ce umblă în căile Sale. 

2 Tu vei mânca rodul muncii tale; fericit eşti, şi bine-ţi va fil. 

3 Femeia ta va fi ca o vie roditoare în laturile casei tale; fiii tăi, ca nişte tinere odrasle de măslin 
împrejurul mesei tale. 

4 lată, aşa se va binecuvânta omul care se teme de Domnul. 


5 Domnul te va binecuvânta din Sion şi vei vedea bunătăţile Ierusalimului în toate zilele vieţii tale; 

1 Fer. leronim: Aşa cum trupul muritor are nevoie de hrană pieritoare, tot astfel sufletul nemuritor 
are nevoie de hrană nepieritoare. Însuşi isus a zis: „Mâncarea Mea este să fac voia Celui ce m-a 
trimis şi să-l împlinesc lucrarea” (In 4, 34). Cât despre om, ne-o spune însuşi psalmistul: „Gustaţi şi 
vedeţi că bun este Domnul” (Ps 33, 8). 

6 şi-i vei vedea pe fiii fiilor tăi. Pace peste Israel! 

128 

PSALMUL 128 O cântare a treptelor. 

1 De multe ori, din tinerețile mele, s-au luptat ei cu mine s-o spună astăzi Israel -, 

2 de-atâtea ori, din tinereţile mele, s-au luptat ei cu mine şi nu m-au biruit. 

3 Prin spatele meu au uneltitl păcătoşii, pe-acolo şi-au prelungit nelegiuirea. 

4 Domnul e drept; grumajii păcătoşilor 1-a retezat. 

5 Ruşinaţi să fie şi întorşi îndărăt toţi cei ce urăsc Sionul; 

6 facă-se ca iarba pe acoperişuri, care se usucă mai-nainte de-a fi smulsă, 

7 care n-a umplut mâna celui ce seceră şi nici braţul celui ce adună snopii, 

8 asupra căreia trecătorii nu vor zice: „Binecuvântarea Domnului fie peste voi!” sau: „Întru numele 
Domnului v-am binecuvântat”. 

PSALMUL 129 O cântare a treptelor. 

1 Tektaino (folosit numai aici în Cartea Psalmilor), la figurat: „a complota”, „a face maşinaţii” (pe 
seama cuiva). În tâlcuire, Fer. Ieronim: Ori de câte ori cineva îşi defaimă fratele, o face prin spate. 
În spatele meu şi-au zidit păcătoşii minciunile, dar eu nu le-am băgat în seamă capcanele. În spatele 
meu au uneltit împotrivă-mi, dar mi-am ţinut ochii spre cer. Ei, păcătoşii, laţuri au împletit 
împotrivă-mi, dar eu m-am mistuit de dorul cununii celei neveştejite. 

1 Dintru adâncuri am strigat către Tine, Doamne; Doamne, auzi glasul meu! 1 

2 Fie urechile Tale cu luare-aminte la glasul rugăciunii mele. 

3 De Te vei uita la fărădelegi, Doamne, Doamne, cine va suferi?2 

4 Că la Tine este iertarea3. 

5 De dragul numelui Tău, îndelung Te-am aşteptat4, Doamne, îndelung aşteptat-a sufletul meu spre 
cuvântul Tău, 

6 nădăjduit-a sufletul meu spre Domnul. Din straja dimineţii până-n noapte, din straja dimineţii să 
nădăjduiască Israel spre Domnul. 

7 Că la Domnul este mila şi la El e multă mântuire 

1 Fer. Augustin: Iona se afla nu numai sub valurile mării, ci şi în pântecele chitului; de acolo a 
strigat către Domnul, iar Acesta l-a auzit pentru că Iona Îl avea pe Dumnezeu în inima sa. Pentru 
noi, adâncul este însăşi viaţa aceasta trecătoare, şi din ea strigăm către Dumnezeu, atunci când nu 
gemem şi nu suspinăm. Cei ce nu strigă dintru adânc sunt foarte adânciţi în adâncuri; neavându-L în 
inimă pe Cel ce este deasupra oricăror adâncuri, nu sunt în stare să strige. Aşadar,să ne rugăm lui 
Dumnezeu. 

2 Sf. loan Hrisostom: Cât de multe pot fi fărădelegile noastre? Să lăsăm la o parte păcatele mari, 
grele, deja cuibărite în conştiinţa noastră, şi să cugetăm numai la faptul că zilnic ne rugăm cu 
mintea împrăştiată la tot felul de lucruri lumești şi necuvioase, fără să-l acordăm lui Dumnezeu nici 
cel puţin respectul pe care un ostaş i-l acordă ofițerului, sau un funcționar şefului său. Nu sunt 
acestea adevărate insulte la adresa lui Dumnezeu? 

3 Ilasmos = „ispăşire”; iertare obţinută în urma unei penitente. Sf. Ignatie al Antiohiei tâlcuieşte: Să 
nu fim nesimţitori faţă de bunătatea lui Dumnezeu. Că dacă ar fi ca El să ne plătească după faptele 
noastre, noi am înceta să mai existăm. De aceea spune psalmistul: „Că la Tine este iertarea”. 

4 Hypomeno = „a aştepta cu răbdare şi fermitate”. 

8 şi El îl va mântui pe Israel de toate fărădelegile lui. 

130 

PSALMUL 130 O cântare a treptelor. 

1 Doamne, inima nu mi s-a semeţit, nici ochii nu mi s-au trufit, nici n-am umblat în lucruri prea 


mari şi nici în cele ce sunt cu mult mai presus decât minel. 

2 Dacă n-aş fi fost cu gândul în smerenie, ci, dimpotrivă, sufletul mi l-aş fi semeţit precum e 
pruncul înțărcat de maică2, aşa i-ai fi răsplătit sufletului meu. 

3 Să nădăjduiască Israel în Domnul de acum şi până-n veac! 

131 

PSALMUL 131 O cântare a treptelor. 

1 Adu-Ţi aminte, Doamne, de David şi de toată blândeţea luil, 

2 cum i s-a jurat el Domnului şi I-a făgăduit Dumnezeului lui Iacob: 

1 Sf. Ioan Casian: Trufia nu este doar un păcat care i se opune smereniei, ci un viciu care, în fapt, 
distruge toate celelalte virtuţi. De obicei, ea nu-i pândeşte pe oamenii de rând, ci pe cei ce deja au 
ajuns în poziţii înalte; dacă aceştia, precum psalmistul-rege, îşi păstrează măsura, calea mântuirii le 
e deschisă. 

2 Imaginea e aceea a unui copil purtat în cârcă. 

1 Blândeţea lui David: El nu numai că nu s-a răzbunat pe Saul, prigonitorul său, ci, dimpotrivă, i-a 
cruțat viaţa, i-a făcut bine şi s-a smerit în faţa lui. 

3 Nu voi intra în sălaşul casei mele, nu mă voi sui în patul culcuşului meu, 

4 nu voi da somn ochilor mei şi nici genelor mele dormitare şi nici odihnă tâmplelor mele 

5 până nu-l voi afla un loc Domnului, un locaş Dumnezeului lui Iacob. 

6 lată, am auzit de el2 în Efrata, l-am aflat în poienile din dumbravă. 

7 Intra-vom în locaşurile Lui, ne vom închina pe locul unde-au stat picioarele Lui. 

8 Scoală-Te, Doamne, întru odihna Ta, Tu şi chivotul sfinţeniei Tale! 

9 Preoţii Tăi se vor îmbrăca întru dreptate şi sfinţii Tăi se vor bucura. 

10 De dragul lui David, robul Tău, să nu întorci faţa Unsului3 Tău. 

11 Domnul i-a jurat lui David un adevăr, şi nu se va dezice4: „Din rodul coapsei tale voi pune pe 
tronul tău.5 

12 Dacă fiii tăi vor păzi legământul Meu şi aceste mărturii ale Mele pe care Eu am să-i învăţ, atunci 
şi fiii lor de-a pururi vor şedea pe tronul tău”. 

2 În plan istoric, pronumele „el” se referă la chivotul Domnului aşezat la Chiriat-learim după 
întoarcerea din robia filisteană (1 Rg 7, 2). În plan profetic, referința merge la Iisus Hristos, Cel ce 
avea să Se nască în Efrata (acesta fiind un alt nume al Betleemului, localitate din care se trăgea şi 
spiţa lui David). 

3 „Uns” este traducerea cuvântului „hristos”. Există şi traduceri care formulează: „să nu întorci faţa 
Hristosului Tău”, în sensul: „să nu Te răzgândeşti asupra planului de a-L trimite pe Fiul Tău în 
lume”. 

4 În legătură cu textul profetic de mai jos vezi şi Ps 88, 27-37. 

5 Se ştie că Sfânta Fecioară Maria se trăgea din spiţa lui David. Aşadar, lisus, fiul Mariei, era după 
trup „fiu al lui David”, aşa cum ÎI numeau mulțimile întâmpinându-L în Ierusalim (Mt 21, 9) sau 
orbii care aşteptau vindecare (Mt 20, 31; vezi şi Le 1, 32). 

13 Fiindcă Domnul a ales Sionul, locuinţă pentru Sine Şi l-a ales: 

14 „Aceasta este odihna Mea în veacul veacului, aici voi locui, că Eu l-am ales. 

15 Binecuvântând îi voi binecuvânta strânsura, pe săracii săi îi voi sătura de pâine, 

16 pe preoţii săi îi voi îmbrăca în mântuire şi sfinţii lui cu bucurie se vor bucura. 

17 Acolo voi face să răsară fruntea lui David, acolo I-am pregătit făclie Unsului Meu6; 

18 pe duşmanii Lui îi voi îmbrăca în ruşine, dar peste El sfinţenia Mea va înflori”. 

PSALMUL 132 O cântare a treptelor; a lui David. 

1 lată acum: ce este atât de bun sau atât de frumos decât să locuiască fraţii împreună 1? 

6 Cassiodor: În perspectivă profetică, „David” trebuie citit „Domnul, Mântuitorul”, a cărui frunte 
(literal: corn = simbol al puterii) se va arăta la Marea Judecată, unde va veni împreună cu sfinţii Săi. 
Cât despre „făclia Unsului Meu”, în ea îl putem identifica pe loan Botezătorul, pe care Însuşi 
Domnul l-a numit „făclia care arde şi luminează” (In 5, 35). 

1 Împreună”, sensul exact: laolaltă în unitate. Fer. Augustin: Acest verset a devenit adevărată 
trâmbiţă a vieţii monahale. Cuvântul „monah” vine de la monos, care înseamnă „singur”. Atunci, de 


ce li se recomandă monahilor să locuiască împreună? Nu cumva, prin aceasta, ei îşi dezic numele? 
Nicidecum. În obştea monahală sunt mai multe fiinţe, dar o singură minte şi o singură inimă, după 
cuvintele Sfintei Scripturi: „Inima şi sufletul mulţimii celor ce au crezut erau una” (FA 4, 32). 

2 Aceasta este ca mirul pe cap ce se coboară pe barbă,?2 pe barba lui Aaron, ce se coboară pe 
marginea veşmântului său; 

3 e ca roua Ermonului ce se coboară pe Munţii Sionului; că acolo a poruncit Domnul 
binecuvântarea şi viață până-n veac. 

PSALMUL 133 O cântare a treptelor. 

1 Iată, acum, binecuvântaţi pe Domnul, voi, toate slugile Domnului, voi, cei ce staţi în casa 
Domnului, în curțile casei Dumnezeului nostru. 

2 Noaptea ridicaţi-vă mâinile spre cele sfinte şi binecuvântaţi pe Domnul. 

3 Domnul din Sion să te binecuvinteze, El, Cel ce a făcut cerul şi pământul. 

PSALMUL 134 1 Aliluia. 

1 Lăudaţi numele Domnului, lăudaţi-l, voi, slugi, pe Domnul, 

2 Fer. Ieronim: Din Ieşirea 30, 23-25 ştim că mirul era pregătit din mai multe mirodenii, fiecare cu 
simbolismul ei. Unul era mirul cu care erau unşi preoţii, altul era pentru profeţi şi altul era pentru 
regi. Mirul însuşi simbolizează binecuvântarea. În ordinea coborârii lui: capul este Dumnezeirea, 
barba este semnul bărbăţiei, al acelui „bărbat desăvârşit, la măsura vârstei plinătăţii lui Hristos” (Ef 
4, 13). 

1 Psalmul acesta şi cel următor alcătuiesc Polieleul ce se cântă la utrenia praznicelor împărăteşti şi a 
unor sfinţi mai însemnați. De obicei, se cântă versetele 1, 5, 13 şi 21 din Psalmul 134 şi 1, 12, 24 şi 
26 din Psalmul 135. 

2 voi, cei ce staţi în casa Domnului, în curțile casei Dumnezeului nostru. 

3 Lăudaţi-L pe Domnul, că este bun, cântaţi numelui Său, că este bun; 

4 că pe Iacob Şi l-a ales Domnul, pe Israel să-l fie moştenire. 

5 Că eu am cunoscut că mare este Domnul? şi Domnul nostru-i peste toți dumnezeii. 

6 Pe toate câte Domnul le-a vrut, El le-a şi făcut în cer şi pe pământ, în mări şi-n toate adâncurile; 

7 nori a ridicat de la marginea pământului, fulgere spre ploaie a făcut; El scoate vânturile din 
vistieriile Sale; 

8 El i-a lovit pe întâi-născuţii Egiptului, de la om pân” la dobitoc; 

9 semne şi minuni a trimis în mijlocul tău, Egipte, lui Faraon şi tuturor slugilor lui. 

10 EI a lovit neamuri multe şi regi puternici a ucis: 

11 pe Sihon, regele Amoreilor, şi pe Og, regele Vasanului, şi toate regatele Canaanului; 

12 şi pământul lor l-a dat ca moştenire, moştenire lui Israel, poporul Său. 

13 Doamne, numele Tău rămâne în veac, Doamne, pomenirea Ta este din neam în neam. 

14 Că Domnul îl va judeca pe poporul Său şi asupra robilor Săi mângâiat va 

2 Sf. loan Damaschin: Cunoaştem măreția lui Dumnezeu nu numai din faptul că El a creat 
universul, inclusiv pământul cu toate ale lui, că l-a făcut pe om, că a săvârşit minuni prin sfinții Săi, 
dar şi din faptul că El face minuni zilnice în faţa noastră, cum este Sfânta Euharistie; căci, dacă El a 
avut puterea de a-l da Fiului Său un trup născut fără sămânță trupească, oare nu posedă aceeaşi 
putere de a preface pâinea şi vinul în Trupul şi Sângele Hristosului Său? 

fi3. 

15 Idolii neamurilor sunt argint şi aur, lucruri de mâini omeneşti: 

16 gură au şi nu vor grăi, ochi au şi nu vor vedea, 

17 urechi au şi nu vor auzi, că-n gura lor suflare nu se află. 

18 Precum sunt ei să se facă toţi cei care-i făuresc şi toţi cei ce se încred în ei! 

19 Voi, casa lui Israel, binecuvântaţi-l pe Domnul!; voi, casa lui Aaron, binecuvântaţi-L. pe 
Domnul!; 

20 voi, casa lui Levi, binecuvântaţi-L pe Domnul!; voi, cei ce vă temeţi de Domnul, binecuvântaţi-L 
pe Domnul! 

21 Binecuvântat este Domnul din Sion, Cel ce locuieşte în Ierusalim! 


135 

PSALMUL 135 Aliluia. 

1 Mărturisiţi-vă Domnului, că este bun, că în veac este mila Lui. 

2 Mărturisiţi-vă Dumnezeului dumnezeilor, că în veac este mila Lui; 

3 mărturisiţi-vă Domnului domnilor, că în veac este mila Lui; 

4 Celui ce singur a făcut minuni mari, că în veac este mila Lui; 

5 Celui ce a făcut cerurile cu pricepere, că în veac este mila Lui; 

6 Celui ce a întărit pământul pe ape, că în veac este mila Lui; 

3 „Robii lui Dumnezeu” sunt aceia care-l cunosc şi-l păzesc poruncile. Atunci când întru dreptate 
va judeca poporul şi cu inima strânsă va da pedepse, prezenţa robilor Săi Îi va fi o adevărată 
mângâiere. 

7 Celui ce singur a făcut luminători mari, că în veac este mila Lui; 

8 soarele spre stăpânirea zilei, că în veac este mila Lui; 

9 luna şi stelele spre stăpânirea nopţii, că în veac este mila Lui; 

10 Celui ce a lovit Egiptul cu cei întâi-născuţi ai lor, că în veac este mila Lui; 

11 şi l-a scos pe Israel din mijlocul lor, că în veac este mila Lui; 

12 cu mână tare şi cu braţ înalt, că în veac este mila Lui; 

13 Celui ce Marea Roşie a despărțit-o-n părți, că în veac este mila Lui; 

14 şi l-a trecut pe Israel prin mijlocul ei, că în veac este mila Lui; 

15 şi l-a răsturnat pe Faraon şi oastea lui în Marea Roşie, că în veac este mila Lui; 

16 Celui ce Şi-a trecut poporul prin pustie, că în veac este mila Lui; Celui ce a scos apă din stâncă 
lucie, că în veac este mila Lui. 

17 Celui ce a bătut regi mari, că în veac este mila Lui; 

18 Celui ce a ucis regi tari, că în veac este mila Lui; 

19 pe Sihon, regele Amoreilor, că în veac este mila Lui; 

20 şi pe Og, regele Vasanului, că în veac este mila Lui; 

21 şi pământul lor l-a dat ca moştenire, că în veac este mila Lui; 

22 moştenire lui Israel, robul Său, că în veac este mila Lui; 

23 Că-ntru smerenia noastră Şi-a amintit Domnul de noi, că în veac este mila Lui; 

24 şi ne-a izbăvit pe noi de vrăjmaşii noştri, că în veac este mila Lui; 

25 Cel ce dă hrană la tot trupul, că în veac este mila Lui. 

26 Mărturisiţi-vă Dumnezeului ceresc, că în veac este mila Lui. Mărturisiţi-vă Domnului domnilor, 
că în veac este mila Lui. 

PSALMUL 136 1 Al lui David. 

1 La râurile Babilonului2, acolo am șezut şi am plâns când ne-am adus aminte de Sion. 

2 În sălcii, în mijlocul lor, am atârnat noi harpele3 noastre. 

3 Că, acolo, cei ce ne robiseră ne-au cerut cuvinte de cântare, iar cei ce ne târâseră ne-au cerut un 
cânt: „Cântaţi-ne una din cântările Sionului!” 

4 Cum vom cânta cântarea Domnului în pământ străin?...4 

5 De te voi uita, lerusalime, uitată să-mi fie mâna dreaptă!; 

1 Psalmul acesta constituie, şi el, un Polieleu ce se cântă după cel alcătuit din Psalmii 134 şi 135, 
dar numai în trei Duminici pe an: a Fiului Risipitor şi a celor două de lăsatul secului. Cântare 
celebră şi foarte îndrăgită, mai ales în mănăstiri, ea exprimă tristeţea deportării şi sentimentele celor 
surghiuniți. 

2 Fer. Ieronim: Cuvântul „Babilon” înseamnă „confuzie” şi e un simbol al acestei lumi trecătoare. 
Aici nu e psalmistul, ci omul păcătos care s-a desprins din fericirea Sionului ceresc şi a căzut în 
apele tulburi ale degradării şi tristeţii;, cu toate acestea, el nu uită de unde a fost smuls de propriile 
sale păcate. 

3 În fapt, cuvântul organon înseamnă orice fel de instrument muzical. 

4 Fer. leronim: Cei căzuţi în robia păcatului nu pot decât să-şi plângă propria cădere, nicidecum să- 
L laude pe Domnul. Sf. loan Scărarul: „Pământul străin” este pământul împătimirii. 

953 


6 lipească-mi-se limba de gâtlej dacă nu-mi voi aduce aminte de tine, dacă nu voi pune Ierusalimul 
mai presus de orice altceva, ca început al veseliei mele! 

7 Adu-Ţi aminte, Doamne, de fiii Edomului în ziua Ierusalimului, cei ce ziceau: „Goliţi-l, goliți-l 
până-n temelii!” 

8 O, fiică a Babilonului, tu, ticăloaso, fericit va fi cel ce-ţi va plăti prin plata cu care tu ne-ai 
răsplătit, 

9 fericit va fi cel ce-i va apuca pe pruncii tăi şi-i va izbi de piatrăS! 

PSALMUL 137 Al lui David. 

1 Mărturisi-mă-voi Ţie, Doamne, cu toată inima mea, şi-n faţa îngerilor Îţi voi cânta, că ai auzit 
graiurile gurii mele. 

2 Închina-mă-voi spre locaşul Tău cel sfântl şi numelui Tău mă voi mărturisi pentru mila şi 
adevărul Tău, că numele cel sfânt Ţi l-ai preamărit peste 

5 Avva Dorotei: Prin „Babilon” se înţelege „zăpăceală”; prin „fiica Babilonului” se înţelege 
„duşmănie”. Sufletul mai întâi se zăpăceşte şi apoi naşte păcatul, care-i devine duşman prin ticăloşia 
lui. Cele două fericiri le sunt adresate celor ce îi vor întoarce „fiicei Babilonului” păcatul înapoi şi-i 
vor zdrobi de piatră pruncii, adică gândurile viclene încă în faşă, nedându-i răului timp să crească şi 
să lucreze un rău mai mare; iar „piatra” este Hristos, Cel ce nimiceşte păcatul. 

1 Fer. Augustin: Cântecul e bucuria mea; cântecul pentru cele de jos îl fac în faţa oamenilor, dar 
pentru cele înalte îl cânt în faţa îngerilor. Locaşul cel sfânt al Domnului este în mine, aşa cum 
mărturiseşte Apostolul Pavel (1 Co 3, 17). Ştiut este însă că Dumnezeu Îşi are locașul și în soborul 
îngerilor; aşadar, închinându-mă spre locaşul cel sfânt al Domnului, bucuria închinării mele devine 
cântare în faţa îngerilor. 

tot ceea ce este2. 

3 În orice zi Te voi chema, auzi-mă degrab; spor vei face-n sufletul meu cu puterea ta. 

4 Pe Tine să Te mărturisească, Doamne, toţi regii pământului, că au auzit toate cuvintele gurii Tale, 
5 şi să cânte ei în căile Domnului, că mare este slava Domnului. 

6 Că înalt este Domnul, dar spre cele smerite priveşte şi pe cele înalte de departe le cunoaşte. 

7 Chiar dacă eu aş umbla prin miezul necazului, Tu ţine-mă-n viaţă. Mâna Ţi-ai întins-o peste 
mânia vrăjmaşilor mei şi dreapta Ta m-a izbăvit. 

8 Domnul în locul meu le va răsplăti. Doamne, mila Ta este în veac, lucrurile mâinilor Tale nu le 
trece cu vederea. 

PSALMUL 138 Pentru sfârşit. Al lui David. Un psalm al lui Zaharia în diaspora. 1 

1 Doamne, Tu m-ai pus la încercare şi m-ai cunoscut; 

2 Tu mi-ai cunoscut şederea şi scularea, gândurile mele Tu de departe le pricepi. 

3 Tu mi-ai cercetat cărarea şi culcuşul şi toate căile mele mai dinainte le-ai văzut, 

4 că-n limba mea nu e cuvânt viclean?. 

2 Traducerea acestui verset cunoaşte mai multe variante. Formularea de față se sprijină pe textul din 
Codex Alexandrinus. 

1 „Un psalm al lui Zaharia în diaspora”: menţiune în Codex Alexandrinus. 

2 „cuvânt viclean”: cf. codicilor Vaticanus, Sinaiticus şi Alexandrinus. 

5 lată, Doamne, Tu pe toate le cunoşti, pe cele din urmă şi pe cele dintâi; Tu m-ai plăsmuit şi mâna 
Ţi-ai pus-o peste mine. 

6 Cunoaşterea Ta e mult prea minunată pentru mine; puternică este, eu n-o pot atinge3. 

7 De la Duhul Tău, unde mă voi duce? iar de la faţa Ta, unde voi fugi? 

8 De mă voi sui în cer, Tu acolo eşti; de mă voi pogori în iad, Tu eşti de faţă; 

9 de-mi voi lua aripile din lumina zorilor şi-n marginile mării mă voi sălăşlui, 

10 chiar şi acolo mâna Ta mă va-ndruma şi dreapta Ta mă va ţine4. 

11 Şi am zis: da, întunericul mă va copleşi şi-n desfătarea mea chiar noaptea va deveni lumină..., 

12 căci cu Tine întunericul nu va fi întuneric şi noaptea lumină va fi ca şi ziua; întuneric şi lumină, 
la Tine sunt totuna. 

13 Că Tu, Doamne, mi-ai luat în stăpânire rărunchii, Tu încă din pântecele maicii mele m-ai apărat. 


14 Pe Tine Te voi mărturisi, că minunat eşti Tu întru cele temute; minunate sunt lucrurile Tale, şi 
sufletul meu le cunoaşte foarte. 

3 Sf. Atanasie cel Mare: Nu degeaba a spus Apostolul: „O, adâncul bogăției şi al înţelepciunii şi al 
ştiinţei lui Dumnezeu!” (Rm 11, 33). Căci, iată, cu cât mă străduiesc să scriu şi să înţeleg 
dumnezeirea Cuvântului, cu atât simt că înţelegerea mă părăseşte; mai mult, pe măsură ce cred că 
înţeleg, pe atât simt că nu pot înţelege şi că scrisul meu nu e decât umbra adevărului ce se află în 
mine. Aceasta însă nu înseamnă să deznădăjduiesc. 

4 Sf. Grigorie de Nazianz: Dumnezeu e pretutindeni; păcătosul nu poate scăpa de El, dreptul Îl află 
oriunde. 

15 Oasele mi le-ai făcut întru ascuns, ele Ție nu-Ți sunt ascunse, şi nici fiinţa mea5 în străfundurile 
pământului; 

16 eram în devenire, Tu m-ai văzut întreg6; în cartea Ta toţi oamenii vor fi scrişi: ei ziua se urzesc, 
dar nimeni printre ei7. 

17 Dar mie, Dumnezeule, în mare cinstire mi-au fost prietenii Tăi, puternice foarte li s-au făcut 
stăpânirile8. 

18 Eu îi voi număra, ei mai mult decât nisipul se vor înmulți; m-am trezit, şi încă sunt cu Tine. 

19 O, de i-ai ucide pe păcătoşi, Dumnezeule! Voi, bărbaţi ai vărsării de sânge, îndepărtaţi-vă de 
mine, 

20 că-n gândurile voastre nu-i decât gâlceavă; cetăţile Tale zadarnic le vor lua. 

21 Oare nu i-am urât eu, Doamne, pe cei ce Te urăsc? oare nu m-am topit eu din pricina vrăjmaşilor 
Tăi?: 

22 Cu ură desăvârşită i-am urât, duşmanii mei i-am socotit9. 

5 Foarte exact: „substanța mea”. 

6 Literal: „Ochii Tăi mi-au văzut ființa când ea era încă neterminată”. Imaginea este aceea a unui 
artist care-şi lucrează opera având în minte forma ei desăvârşită. 

7 Deşi omul se alcătuieşte în timpul zilei, adică în evidențele exterioare, nici un om nu e martorul 
devenirii sale intime, căci în omul lăuntric lucrează doar mâna lui Dumnezeu. 

8 Sf. Grigorie cel Mare: Spusa psalmistului se conjugă cu aceea a Evanghelistului: „Celor câți L-au 
primit, care cred întru numele Lui, le-a dat putere să devină fii ai lui Dumnezeu” (In 1, 12). În timp 
ce sfinţii sunt văzuţi în suferinţe şi-n umilinţă, fiinţa lor lăuntrică făureşte regate cereşti. 

9 Marcu Ascetul: Duşmanii lui Dumnezeu sunt gândurile rele, cele ce-l împiedică pe om să-l facă 
voia, cele ce-l amăgesc prin patimi şi-i închid calea spre mântuire. Evagrie Ponticul: Cu ură 
desăvârşită îi urăşte pe vrăjmaşi acela care nu păcătuieşte nici cu fapta, nici cu gândul, adică acela 
care stă sub semnul celei mai mari şi celei dintâi nepătimiri. 

23 Pune-mă la-ncercare, Dumnezeule, şi cunoaşte-mi inima: cercetează-mă şi cunoaşte-mi cărările 
24 şi vezi dacă-n mine îşi are nelegiuirea vreo cale; călăuzeşte-mă Tu pe calea cea veşnică. 

PSALMUL 139 Pentru sfârşit. Un psalm al lui David. 

1 Scapă-mă, Doamne, de omul răul, izbăveşte-mă de bărbatul nedrept, 

2 de cei ce-n inima lor uneltesc nedreptate şi-n toată ziua războaie pun la cale. 

3 Limba şi-au ascuţit-o precum a şarpelui; sub buzele lor, venin de aspidă. 

4 Păzeşte-mă, Doamne, de mâna păcătosului; scapă-mă de oamenii nedrepţi, de cei ce uneltesc să- 
mi împiedice paşii. 

5 Cei mândri? mi-au ascuns o cursă, din funii făcut-au laţ picioarelor mele, pietre de poticnire mi-au 
pus în cărare. 

6 Zis-am către Domnul: tu eşti Dumnezeul meu, pleacă-Ți auzul, Doamne, spre glasul rugăciunii 
mele! 

7 Doamne, Doamne, Tu, puterea mântuirii mele, Tu mi-ai umbrit3 capul în zi de război. 

8 Din pricina poftei mele, Doamne, nu mă da pe mâna păcătosului; sfat au făcut împotrivă-mi, nu 
mă părăsi, ca nu cumva ei să se umple de trufie. 

1 Anthropos poneros = „om rău”. În traducerile noastre mai vechi şi actuale: „Omul viclean”. 
Viclenia însă e numai o faţă a răutăţii. 

2 Fer. Augustin: Prin expresia „cei mândri”, psalmistul înţelege întregul corp de armată al 


diavolului (păcatul acestuia fiind mândria). 

3 Pentru „a umbri” vezi nota de la Ps 90, 4. 

9 Capul ce li se-nvârte şi dezgustul buzelor lor să-i acopere. 

10 Cărbuni aprinşi vor cădea peste ei; în foc îi vei arunca, în necazuri pe care să nu le poată duce. 

11 Omul limbut nu va călca drept pe pământ, omul rău va fi vânat de rele spre pieire. 

12 Eu ştiu că Domnul îi va face săracului judecată şi sărmanului dreptate; 

13 iar drepţii vor mărturisi numele Tău, împreună cu faţa Ta vor locui cei drepţi. 

PSALMUL 140 1 Un psalm al lui David. 

1 Doamne, strigat-am către Tine, auzi-mă; ia aminte la glasul rugăciunii mele când strig către Tine. 
2 Să se îndrepte rugăciunea mea ca tămâia înaintea Ta; ridicarea mâinilor mele, jertfă de seară. 

3 Pune, Doamne, strajă gurii mele şi uşă de îngrădire împrejurul buzelor mele2. 

4 E vorba de gândurile ce se rotesc în mintea păcătosului, pentru ca ele să devină fapte rele prin 
mijlocirea buzelor. E un ecou al textului din Ps 7, 16: „durerea lui se va întoarce pe capul său, pe 
creştetul său nedreptatea lui se va coborî”. 

1 Psalmii 140 şi 141 sunt foarte populari prin aceea că se cântă la începutul vecerniei; „Doamne 
strigat-am” e un punct de reper tipiconal. 

2 „Moartea şi viaţa sunt în puterea limbii” (Pr 18, 21). „Pentru orice vorbă deşartă pe care o vor 
rosti, oamenii vor da socoteală în ziua judecății” (Mt 12, 36). Aşadar, pază gurii! „Uşa de îngrădire” 
sugerează meterezele ce străjuiesc de jur-împrejurul cetăţii. 

4 Să nu abaţi inima mea spre cuvinte de vicleşug ca să mă dezvinovăţesc cu dezvinovăţiri în 
păcate3, cu oameni care lucrează fărădelegea, cu ai căror aleşi nu mă voi însoţi. 

5 Certa-mă-va dreptul cu milă şi mă va mustra4, dar untdelemnul păcătosului să nu ungă capul 
meu5. Că încă şi rugăciunea mea este întru bunăvrerile lor, 

6 lângă stâncă înghițiţi au fost judecătorii lor; auzi-vor graiurile mele, că s-au îndulcit, 

7 ca o brazdă de pământ s-au rupt pe pământ, risipitu-s-au oasele lor lângă iad. 

8 Căci către Tine-s, Doamne, Doamne, ochii mei, în Tine am nădăjduit, sufletul să nu mi-l iei. 

9 Păzeşte-mă de cursa pe care ei mi-au pus-o, şi de pietrele de poticnire ale celor ce lucrează 
fărădelegea. 

10 Cădea-vor în mreaja lor păcătoşii, dar eu deoparte sunt până ce voi trece6. 

PSALMUL 141 Învăţătură a lui David, când era el în peşteră, rugându-se. | 

3 Omul are tendinţa de a-şi scuza păcatul prin vorbe meşteşugite, viclene, aruncându-l pe seama 
altui păcătos ori pe seama împrejurărilor. 

4 Fer. Ieronim: Dacă chemi un doctor şi-i arăţi rana şi el îţi va spune că nu-l priveşte, vei crede 
despre el că e un om crud, fără inimă. Dacă însă el ţi-o cauterizează sau o supune bisturiului şi-i 
stoarce puroiul, atunci vei spune despre el că e un om milos, fiindcă a salvat o viaţă. 

5 Fer. Augustin: Păcătosul care-ţi unge capul este linguşitorul ce te laudă fără măsură şi trezeşte-n 
tine păcatul mândriei. Fereşte-te de el! 

6 În timp ce păcătoşii cad în propria lor capcană, eu, însinguratul, cel ce m-am separat de ei, voi 
trece pe-alături fără s-o ating. 

1 Cu glasul meu către Domnul am strigat, cu glasul meu către Domnul m-am rugat. 

2 Vărsa-voi înaintea Lui rugăciunea mea, necazul meu înaintea Lui îl voi spune. 

3 Când duhul meu se istovea în mine, atunci Tu îmi cunoşteai cărările3. În calea aceasta, în care am 
umblat, ei mi-au ascuns o cursă. 

4 Luat-am seama spre dreapta şi m-am uitat şi nu era nimeni care să mă cunoască3. Fuga mea a luat 
sfârşit şi nu mai e nimeni care să-mi fugărească sufletul. 

5 Strigat-am către Tine, Doamne, zis-am: tu eşti nădejdea mea, partea mea eşti în pământul celor 
vii. 

6 Ia aminte la rugăciunea mea, că umilit sunt foarte. Izbăveşte-mă de cei ce mă prigonesc, că s-au 
făcut mai tari decât mine. 

7 Scoate din temniță sufletul meu, ca să se mărturisească numelui Tău, Doamne; drepții cu răbdare 
mă vor aştepta până ce Tu îmi vei da răsplata. 


1 Fuga lui David, urmărit de Saul, şi ascunderea lui într-o peşteră sunt relatate în 1 Rg 22; acelui 
eveniment îi este dedicat şi Psalmul 56. El trebuie citit din perspectiva psalmistului refugiat în 
grotă. Fericitul Ieronim îi acordă însă şi o dimensiune simbolică: Saul este diavolul, David este 
Domnul, peştera e lumea aceasta de acum, a cărei lumină e imperfectă în raport cu aceea a lumii 
viitoare. Venind să aducă lumină şi pe Sine drept Lumină —, Domnul a acceptat să intre în 
îngustimea acestei lumi şi să sufere prigoană. 

2 Când David nu mai contează pe puterile proprii, Dumnezeu este Acela care îl îndrumează. 

3 Du şmanii trec pe lângă fugar, dar Dumnezeu lucrează asupra urmăritorilor în aşa fel încât el să le 
pară un necunoscut oarecare. 

PSALMUL 142 Un psalm al lui David; când fiul săul îl urmărea. 

1 Doamne, auzi rugăciunea mea, întru adevărul Tău ascultă-mi cererea, întru dreptatea Ta auzi-mă! 
2 Şi să nu intri la judecată cu robul Tău, că-n faţa Ta nimeni din cei vii nu va fi drept. 

3 Că vrăjmaşul mi-a prigonit sufletul, cu tălpile calcă pe viaţa mea; aşezatu-m-a în întuneric ca pe 
morţii cei din veac, 

4 şi s-a mâhnit întru mine duhul meu, întru mine inima mi s-a tulburat. 

5 Adusu-mi-am aminte de zilele de odinioară, la toate lucrurile Tale am cugetat, la faptele mâinilor 
Tale am gândit. 

6 Spre Tine mi-am întins mâinile; sufletul meu era însetat după Tine ca un pământ fără apă. 

7 Degrab auzi-mă, Doamne, duhul meu a slăbit; să nu-Ți întorci faţa de la mine, ca să nu mă 
asemăn celor ce se pogoară în groapă. 

8 Fă să aud dimineaţa mila Ta, că în Tine mi-am pus nădejdea. Fă-mi cunoscută, Doamne, calea pe 
care voi merge, că la Tine mi-am ridicat sufletul. 

9 Scapă-mă de vrăjmaşii mei, Doamne, că la Tine am alergat să scap. 

10 Învață-mă să fac voia Ta, că Tu eşti Dumnezeul meu. Duhul Tău cel bun mă va călăuzi la 
pământul dreptăţii. 

11 De dragul numelui Tău, Doamne, mă vei via; întru dreptatea Ta îmi vei scoate sufletul din necaz 
1 Fiul său Abesalom. 

12 şi întru mila Ta îi vei stârpi pe vrăjmaşii mei şi-i vei nimici pe toţi cei ce-mi necăjesc sufletul, că 
eu sunt robul Tău. 

PSALMUL 143 Al lui David; cu privire la Goliat. 1 

1 Binecuvântat este Domnul, Dumnezeul meu, Cel ce-mi învaţă mâinile pentru luptă şi degetele 
pentru război?. 

2 El e Mila mea şi Scăparea mea, Ocrotitorul meu şi Izbăvitorul meu, Apărătorul meu; în El am 
nădăjduit, în El, Cel ce pe poporul meu sub mine îl supune. 

3 Doamne, ce este omul, că i Te-ai făcut cunoscut? sau fiul omului, că-l iei în seamă? 

4 Omul cu deşertăciunea se aseamănă, zilele lui ca umbra trec. 

5 Doamne, apleacă cerurile şi Te pogoară3; atinge-Te de munţi, şi ei vor fumega. 

6 Cu fulger fulgeră-i şi risipeşte-i! Săgețile Tale trimite-le, şi-i vei tulbura. 

7 Dintru înălțime trimite-Ți mâna, scoate-mă şi izbăveşte-mă din ape multe, din mâna fiilor 
străinilor, 

1 Istoria lui David şi Goliat e relatată în 1 Rg 17. 

2 Se ştie că David l-a lovit pe Goliat cu praştia, după care i-a smuls sabia din teacă şi i-a tăiat capul. 
Fericitul Ieronim, interpretând alegoric, spune că diavolul a fost doborât cu propria sa armă. 

3 Fer. Ieronim: Doamne, Tu nu poţi mântui acest lucru nevrednic, care este omul, decât dacă Tu 
Însuţi Îţi asumi nevrednicia lui. Oaia Ta cea rătăcită nu poate fi îngrijită dacă Tu n-o vei purta pe 
umeri. 

8 a căror gură deşertăciune a grăit şi a căror dreaptă e dreapta nedreptăţii. 

9 Dumnezeule, cântare nouă Îţi voi cânta, în psaltire cu zece strune Îţi voi cânta, Ţie, 

10 Celui ce regilor le dai mântuire, Celui ce pe David, robul Tău, îl mântuieşti de sabie rea. 

11 Izbăveşte-mă şi mă scoate din mâna fiilor străinilor, a căror gură deşertăciune a grăit şi a căror 


dreaptă e dreapta nedreptăţii, 

12 ai căror fii sunt ca nişte mlădiţe adânc răsădite în propria lor tinereţe, ale căror fiice sunt 
înfrumuseţate, împodobite precum un chip în templu. 

13 Cămările lor sunt pline, vărsându-se din una în alta; oile lor, cu mulţi miei, umplu porțile când 
ies, 

14 boii lor sunt graşi, gard căzut nu se află, nici vreo scurgere, nici vreo strigare în ulițele lor. 

15 Ei l-au fericit pe poporul care o duce astfel; dar fericit e poporul al cărui Dumnezeu e Domnul. 

PSALMUL 144 O cântare de laudă a lui David. 

1 Pe Tine Te voi înălța, Dumnezeul meu, Împăratul meu, şi numele Tău îl voi binecuvânta în veac 
şi în veacul veacului. 

2 În toate zilele Te voi binecuvânta şi numele Tău îl voi lăuda în veac şi în veacul veacului. 

3 Mare este Domnul şi lăudat foarte şi nici o margine nu este măreției Salel. 

1 Sf. Maxim Mărturisitorul: „Mintea se minunează mai întâi gândindu-se la nemărginirea lui 
Dumnezeu în toate privinţele, la acel ocean nestrăbătut şi mult dorit; în al doilea rând, ea se uimeşte 
întrebându-se cum a adus El toate lucrurile la existenţă din nimic”. 

4 Neam după neam vor lăuda lucrurile Tale şi puterea Ta o vor vesti; 

5 de măreţia slavei sfinţeniei Tale vor grăi şi despre minunile Tale vor povesti 

6 şi despre puterea înfricoşătoarelor Tale fapte vor istorisi şi măreţia Ta o vor spune; 

7 amintirea mulțimii bunătăţii Tale o vor revărsa şi de dreptatea Ta se vor bucura. 

8 Îndurat şi milostiv este Domnul, îndelung-răbdător şi mult-milostiv. 

9 Domnul bun le este tuturor şi îndurările Lui peste toate lucrurile Lui. 

10 Să Te laude pe Tine, Doamne, toate lucrurile Tale, şi cuvioşii Tăi să Te binecuvinteze. 

11 Despre slava împărăției Tale vor istorisi şi despre stăpânirea Ta vor spune, 

12 ca să-i facă pe fiii oamenilor să-Ţi cunoască stăpânirea şi slava măreției împărăției Tale. 

13 Împărăţia Ta este împărăţia tuturor veacurilor şi stăpânirea Ta, din neam în neam. Credincios 
este Domnul faţă de spusele Sale şi sfânt în toate lucrurile Sale. 

14 Domnul îi sprijină pe toţi cei ce cad şi-i ridică pe toți cei prăbuşiţi. 

15 Ochii tuturor nădăjduiesc în Tine, iar Tu le dai hrana la vreme potrivită. 

16 Tu mâna i-o deschizi şi de bunăvoință saturi tot ce e viu. 

17 Drept este Domnul în toate căile Sale şi sfânt în toate lucrurile Sale. 

18 Aproape este Domnul de toţi cei care-l cheamă, de toţi cei ce întru adevăr ÎI cheamă?. 

19 Voia celor ce se tem de El o va face şi rugăciunea lor o va auzi şi El îi va mântui. 

20 Domnul îi păzeşte pe toţi cei ce-L iubesc, iar pe toţi păcătoşii îi va nimici. 

21 Gura mea va grăi lauda Domnului; tot ce e trup să binecuvinteze numele Său cel sfânt în veac şi 
în veacul veacului. 

PSALMUL 145 Aliluia. Al lui Agheu şi Zaharia]. 

1 Suflete al meu, laudă-L pe Domnul! 

2 Lăuda-voi pe Domnul în viaţa mea, cânta-voi Dumnezeului meu atât cât voi fi viu. 

3 Nu vă încredeţi în cei puternici?, în fiii oamenilor, în care nu-i nici o mântuire; 

4 suflarea3 li se va duce, ei în pământul 

2 Sf. Isaac Sirul: Monahul care a ales calea pustniciei s-a lepădat cu totul de lume şi a prefăcut 
pustia în cetate şi sălaş al îngerilor. Şi pentru că el şi-a ales viaţa îngerească, îngerii îl socotesc ca pe 
o rudă de-a lor şi, trimişi de Dumnezeu, i se apropie şi-i stau la îndemână cu tot ceea ce el are de 
trebuinţă, fie în ordinea duhovnicească, fie chiar în cea materială. Lucrul cel mai de preţ este acela 
de a-L chema pe Domnul, dar nu oricum, ci „întru adevăr”. 

1 Fer. Augustin: Menţiunea „Al lui Agheu şi Zaharia” nu se află în Textul Ebraic, ci numai în 
Septuaginta. Aceasta, datorită versetului 10, pe care unii exegeţi îl consideră ca referindu-se la 
restaurarea Ierusalimului, eveniment care a avut loc în vremea profeților Agheu şi Zaharia. 

2 Adică în oamenii care dețin putere, ranguri sau demnități înalte. 

3 Pneuma înseamnă „duh”, „vânt”, dar şi „suflare”. 

lor se vor întoarce, e ziua-n care gândurile lor toate vor pieri. 


5 Fericit e cel căruia Dumnezeul lui lacob îi este ajutor, a cărui nădejde e în Domnul Dumnezeul 
lui, 

6 Cel ce a făcut cerul şi pământul, marea şi tot ceea ce se află-n ele; Cel ce păzeşte adevărul în veac, 
7 Cel ce face judecată pentru cei năpăstuiţi, Cel ce dă hrană celor flămânzi; Domnul îi dezleagă pe 
cei ferecaţi în obezi, 

8 Domnul îi ridică pe cei prăbuşiţi, Domnul înţelepţeşte orbii, Domnul îi iubeşte pe cei drepți, 

9 Domnul îi păzeşte pe cei străini; pe orfan şi pe văduvă îi va lua asupra Sa4, iar calea păcătoşilor o 
va nimici. 

10 Împărăţi-va Domnul în veci, Dumnezeul tău, Sioanc, în neam şi în neam. 

PSALMUL 146 Aliluia. Al lui Agheu şi Zaharia. 

1 Lăudaţi-L pe Domnul, că bun lucru este un psalm; dulce să-l fie Dumnezeului nostru lauda. 

2 Când Domnul va zidi Ierusalimul, El la un loc îi va aduna pe risipiţii lui Israel, 

3 EI, Cel ce-i vindecă pe cei cu inima zdrobită şi le leagă la un loc frânturilel, 

4 Analambano = „a lua un copil în braţe”; „a lua pe cineva asupră-ţi”; „a alăpta”; „a face pe cineva 
ca şi cum ar fi al tău”. Sf. loan Hrisostom citează acest text în sprijinul ideii că Dumnezeu, în marea 
Sa milă, nu e doar un simplu sprijinitor al celor nevoiaşi (îndeosebi orfanii şi văduvele), ci şi un 
Părinte Care îi adoptă. 

1 Syntrimma înseamnă „fractură”. 

4 Cel ce numără mulțimea stelelor şi pe toate le cheamă pe nume2. 

5 Mare este Domnul nostru şi mare Îi este tăria şi priceperii Sale nu-i este hotar. 

6 Domnul îi ia asupra Sa pe cei blânzi, dar pe cei păcătoşi pân” la pământ îi smereşte. 

7 Începeţi cântare Domnului prin cântare de laudă, în alăută cântaţi-l Dumnezeului nostru, 

8 Celui ce cu nori înveleşte cerul, Celui ce pregăteşte ploaie pământului, Celui ce-n munţi face să 
răsară iarbă şi verdeață spre slujba oamenilor, 

9 Celui ce le dă animalelor hrana şi puilor de corb care pe EI ÎI cheamă. 

10 Nu în puterea calului Îi este vrerea, nici în gleznele omului bunăvoirea. 

11 Bunăvoirea Domnului este în cei ce se tem de El şi în cei ce nădejdea şi-o pun în mila Lui. 

PSALMUL 147 Aliluia. Al lui Agheu şi Zaharia. 

1 Laudă-L pe Domnul, lerusalime, laudă-L pe Dumnezeul tău, Sioane, 

2 că El a întărit stâlpii porților Tale, El i-a binecuvântat pe fiii tăi în tine; 

3 EI, Cel ce pace a pus la hotarele tale şi cu fruntea grâului te-a săturat 1, 

2 Sf. Chiril al Ierusalimului: Ca să-ţi dai seama de nemărginirea lui Dumnezeu, încearcă mai întâi 
să-ţi aţinteşti privirea în soare şi apoi să-L scrutezi pe Cel ce l-a făcut. 

1 Fer. Ieronim: Vedeţi că nimic nu consună cu adevărul istoric. Care „stâlpi ai porților”, de vreme 
ce acestea au fost distruse de duşmani? Care „fii în tine”, de vreme ce Ierusalimul va rămâne ca o 
casă pustie (Le 13, 35)? Care „pace la hotare”, de vreme ce prin cetate au trecut războaie? Care 
„fruntea grâului”, de vreme ce se ştie că Ierusalimul nu are grâul cel mai bun? Toate acestea duc la 
concluzia că interpretarea textului nu poate fi decât alegorică: „stâlpii” sunt profeţii inspirați de 
Dumnezeu, prin a căror poartă Vechiul Testament intră firesc în cel Nou. Cât despre „fruntea 
grâului”, Domnul lisus e bobul de grâu care a căzut în pământ şi ne-a adus nouă roadă multă (cf. In 
12, 24). 

4 Cel ce graiul Său i-l trimite pământului cât de repede aleargă cuvântul Său! -, 

5 Cel ce dă zăpadă ca lâna şi negura o presară precum cenuşa; 

6 El gheaţa Şi-o azvârle ca pe dumicaţi, în faţa gerului Său cine va sta?; 

7 El cuvântul ŞI-I va trimite şi-i va topi, vântul Său va sufla şi apele vor curge. 

8 Cuvântul Său i-l vesteşte lui Iacob, îndreptările şi judecăţile Sale lui Israel. 

9 Nu astfel a făcut oricărui neam şi nici nu le-a arătat judecăţile Sale. 

PSALMUL 148 Aliluia. Al lui Agheu şi Zaharia. 

1 Lăudaţi-L pe Domnul din ceruri, lăudaţi-L pe El întru cele înalte. 

2 Lăudaţi-L pe El, toți îngerii Lui, lăudaţi-L pe EI, toate puterile Lui. 


3 Lăudaţi-L pe El, soarele şi luna, lăudaţi-L pe El, stelele şi lumina. 

4 Lăudaţi-L pe El, cerurile cerurilor, şi apa cea mai presus de ceruri; 

5 ele să laude numele Domnului, că El a zis şi ele s-au ivitl, El a poruncit şi ele s-au zidit; 

1 Adică au venit în existenţă (numai prin Cuvânt). 

6 El le-a aşezat în veac şi în veacul veacului: lege a pus, şi ea nu se va trece. 

7 Lăudaţi-L pe Domnul de pe pământ, voi, balauri şi toate adâncurile, 

8 focul, grindina, zăpada, gheaţa, suflarea de vifor, voi, cele ce-l îndepliniţi cuvântul, 

9 munţii şi dealurile toate, pomii roditori şi toţi cedrii, 

10 fiarele şi toate animalele, târâtoare şi păsări zburătoare, 

11 regii pământului şi toate popoarele, mai-marii şi toți judecătorii pământului, 

12 tinerii şi fecioarele, bătrânii cu cei mai tineri 

13 să laude numele Domnului, că numai numele lui s-a înălţat; lauda Lui e deasupra cerului şi a 
pământului, 

14 şi El va înălța fruntea poporului Său. Aceasta-i cântare tuturor cuvioşilor Săi, fiilor lui Israel, 
poporului ce se apropie de El. 

PSALMUL 149 Aliluia. 

1 Cântaţi-l Domnului cântare nouă, lauda Lui în adunarea celor cuvioşil. 

2 Să se veselească Israel de Cel ce l-a făcut şi fiii Sionului să se bucure de Împăratul lor. 

3 Să laude numele Lui în horă2; din timpane şi din psaltire să-I cânte. 

1 Textul original permite şi traducerea: „lauda Lui în Biserica sfinților” şi se poate referi, profetic, 
fie la Biserica luptătoare, alcătuită din creştini, care erau numiţi „sfinți? (vezi şi în Liturghie: 
„Sfintele, sfinţilor!”), fie la Biserica triumfătoare, cea din cer. 

2 Grecescul horos înseamnă „dans”. Evreii obişnuiau să-L laude pe Dumnezeu nu numai prin 
rugăciuni, cântări, procesiuni cu bătăi din palme şi instrumente muzicale, dar şi prin jocuri. În 
Biserica Etiopiei se păstrează şi se practicăpână astăzi „dansurile davidice”. 

4 Că binevoieşte Domnul întru poporul Său şi-i va înălța pe cei blânzi întru mântuire. 

5 Lăuda-se-vor cuvioşii întru slavă şi-n aşternuturile lor se vor bucura. 

6 Laudele-nalte ale lui Dumnezeu fi-vor în gura lor şi săbii cu două tăişuri în mâinile lor, 

7 ca să facă răzbunare printre păgâni şi pedepse printre popoare, 

8 ca să-i lege pe regii lor în obezi şi pe boierii lor în cătuşe de fier, 

9 ca să facă printre ei judecată scrisă3; aceasta va fi slava pentru toţi cuvioşii Lui. 

150 

PSALMUL 150 Aliluia. 

1 Lăudaţi-L pe Dumnezeu întru sfinţii Lui, lăudaţi-L întru tăria puterii Lui. 

2 Lăudaţi-L întru puterile Lui, lăudaţi-l după mulţimea slavei Lui. 

3 Lăudaţi-L în glas de trâmbiţă, lăudaţi-L în psaltire şi-n alăută. 

4 Lăudaţi-L în timpane şi în horă, lăudaţi-L în strune şi în flautel. 

5 Lăudaţi-L în ţimbale bine răsunătoare, lăudaţi-L în ţimbale de strigare. 

3 Literatura ascetică răsăriteană transferă acest text în aria „războiului nevăzut”, unde lupta 
împotriva păcatelor nu cunoaşte cruţare. 

1 Literal: „organe”, adică orice fel de instrumente muzicale. În Ps 136, 2 a fost tradus prin „harpe”. 
Aici vecinătatea cuvântului „strune” (instrumente cu coarde) solicită categoria instrumentelor de 
suflat (altele decât trâmbiţa). 

6 Toată suflarea să-L laude pe Domnul! Aliluia! 

151 

PSALMUL 151 Psalmul acesta a fost scris de David cu propria sa mână, deşi nu se numără printre 
cei o sută cincizeci. Alcătuit la vremea când el se afla în luptă cu Goliat]. 

1 Cel mai mic eram între frații mei şi cel mai tânăr în casa tatălui meu; eu păstoream oile tatălui 
meu?. 

2 Mâinile mele au făcut o harpă şi degetele mele au alcătuit o psaltire. 

3 Şi cine-l va vesti Domnului meu? Însuşi Domnul, El Însuşi va auzi. 


4 EI l-a trimis pe îngerul Său şi de la oile tatălui meu m-a luat şi cu untdelemnul ungerii Sale m-a 
uns. 

5 Fraţii mei erau buni şi mari, dar nu întru ei a binevoit Domnul3. 

6 leşit-am să stau faţă-n faţă cu străinul, şi el m-a blestemat cu idolii lui. Dar eu, smulgându-i sabia, 
i-am tăiat capul 

7 şi am îndepărtat ocara de la fiii lui Israel. 

1 Acest psalm trece drept necanonic. El se află inclus în Septuaginta (extranumerar), dar nu şi în 
Versiunea Ebraică. 

2 Îndeletnicirea, alegerea şi ungerea lui David sunt relatate în 1 Rg 16, 11-13. 

3 Sf. Ioan Hrisostom: Acesta e paradoxul pe care Dumnezeu îl introduce în istorie, răsturnând 
ordinea logică a oamenilor şi instaurând propria Sa rațiune. Numai aşa vom putea pricepe şi spusele 
Apostolului: „Pe cele dispreţuite le-a ales Dumnezeu, pe cele ce nu sunt, ca să le facă de nimic pe 
cele ce sunt” (1 Co 1, 28). Ce se înţelege prin „cele ce nu sunt”? Persoanele socotite „de nimic” din 
pricină că ele, în ordinea socială, sunt insignifiante, dar prin care Dumnezeu Îşi arată puterea de a 
răsturna valorile şi de a le reaşeza după criterii care sunt numai ale Lui. În acest sens va spune iarăşi 
Pavel: „Mă voi lăuda mai degrabă-ntru slăbiciunile mele, pentru ca-ntru mine să locuiască puterea 
lui Hristos” (2 Co 12,9). 

Introducere la proverbele lui Solomon 

Proverbele lui Solomon sunt o culegere de maxime şi zicători ale înţelepciunii iudaice, introduse în 
canonul Vechiului Testament sub semnul inspiraţiei divine şi preluate de creştinism cu 


amendamentele lăuntrice, înnoitoare, ale Evangheliei lui Hristos. Grecescul paroimia=proverbe,e 
traducerea, potrivit limbajului biblic, a ebraiculuimişle (pluralul substantivului maşal) care 


devine în Vulgata proverbiae(pluralul lui proverbium), termen ce va fi adoptat în principalele limbi 


europene. Versiunile româneşti au preferat să traducă „pilde“, cuvânt a cărui evoluţie semantică a 
dus la sensul actual: „exemplu“ („de pildă“, „pilduitor“) şi nu mai acoperă decât parțial vechile 


denotaţii. Adăugăm şi observaţia că, deşi Fericitul Ieronim îşi intitulează traducerea Liber 


proverbiorum Salomonis, în chiar primul verset al primului capitol el le numeşte parabolae, 


termen pe care îl va folosi şi în Noul Testament pentru istorioarele inspirate din viaţa zilnică şi 
încărcate cu tâlcuri ascunse. 

Cu toate acestea, textele de care ne ocupăm nu sunt decât parțial „proverbe“ în accepţia curentă a 
cuvântului. Ele se înscriu în ceea ce se cheamă poezia didactică a Vechiului Testament şi au o 
structură literară specifică genului. De obicei, un proverb biblic este alcătuit dintr-un distih, adică 
din două versuri legate între ele printr-un paralelism, fie sinonimic, fie antitetic (a se vedea mai pe 
larg în Introducerea la Psalmi). Aşadar, prin constituţia lui, proverbul biblic aparţine genului 
paremiologic, adică: 1) provine din observaţia directă asupra realității imediate; 2) se exprimă 
lapidar, plastic, deseori metaforic; 3) ţinteşte un efect moralizator. 

În mare, Cartea Proverbelor poate fi împărțită în trei părţi: 


1) Capitolele 1-9 cuprind o seamă de pericope introductive asupra înțelepciunii. 

2) Capitolele 10, 1 - 22, 16 sunt alcătuite din proverbe propriu-zise, adică din maxime 
ale regelui Solomon, cărora li se adaugă ziceri ale altor înţelepţi. acestea din urmă fiind 
cuprinse în capitolele 22, 17-24, 22. Potrivit Textului Ebraic, în care titlurile capitolelor sunt 


mai explicite, aceasta ar fi „Prima colecţie a zicerilor lui Solomon”. 


3) Capitolele 25, 1 — 31, 31 cuprind ceea ce se cheamă „A doua colecţie a zicerilor lui Solomon“ 
(25, 1 — 29, 28), la care se adaugă o seamă de proverbe răzlețe (30, 1 — 31, 9) şi un elogiu adus 
femeii harnice şi virtuoase (31, 10 — 31, 31). 

După cum se poate deduce din textul însuşi, marea majoritate a zicerilor îi sunt atribuite lui 
Solomon, atestat drept regele cel mai înţelept al vremii lui, cel despre care ni se spune că a rostit 


numai puţin de trei mii de proverbe (3 Rg 4, 32). Nu trebuie uitat însă că o bună parte din literatura 
Vechiului Testament a cunoscut şi o transmisie orală; aşadar, o bună parte din proverbe au fost 
rostite şi consemnate de însuşi Solomon, pe când altele, tot ale lui, au circulat din gură'n gură şi din 
generație'n generaţie, acestea fiind, la un moment dat, culese şi transcrise de „prietenii regelui 
lezechia“, probabil la porunca şi spre folosul acestuia. 

Aceasta explică şi faptul că proverbele propriu-zise nu sunt grupate în sisteme tematice riguroase, 
ci par mai degrabă diseminate de-a lungul unor idei generale cu care se acordă prin înrudiri uneori 
foarte îndepărtate. Ele însă cuprind aproape toată gama moralității omului şi a vieţii sociale, totul 
cumpănit prin suprema virtute a înţelepciunii, o înţelepciune care îşi are izvorul în Dumnezeu, care 
se învaţă şi se transmite prin iniţiere directă şi al cărei preţ se situează dincolo de orice estimare. 
Aşa sunt evaluate nu numai faptele omului, ci şi urmările lor, fericirea dreptului şi pedepsele ce vin 
asupra celui nedrept, familia ca instituţie fundamentală, relaţiile dintre orgoliu şi smerenie, dintre 
minciună şi adevăr, laşitate şi curaj, viclenie şi sinceritate, lene şi hărnicie, înşelăciune şi cinste; nu 
este ocolită viaţa cetăţii, cu accente speciale pe instituţia regalității. 

Cartea Proverbelor e o pajişte cu flori multe şi felurite, din care cititorul îşi poate culege aromele 
care-l plac. 


Proverbele lui Solomon 

1 

Cum se dobândeşte şi se pierde înţelepciunea. 

1 Proverbele lui Solomon, fiul lui David, cel ce a domnit în Israel: 

2 Pentru a cunoaşte înţelepciunea şi învăţătura, pentru a înţelege spusele adânci, 

3 pentru a dezveli învăluirile cuvintelor, pentru a pricepe dreptatea, adevărul şi a-i face judecății 
dreptar, 

4 pentru a le da celor simpli? istețime3 şi celor tineri pricepere4 şi cugetare; 

5 pe acestea auzindu-le, înțeleptul mai înţelept va fi, iar cel grijuliuS duh de cârmuire va dobândi - 

1 „invățătura” traduce sensul restrâns al cuvântului paideia care înseamnă, îndeosebi, educarea sau 
instruirea copiilor, formarea lor prin cultură; aşadar, un sens pedagogic. De altfel, terminologia 
pedagogică nu va lipsi din Proverbe. 

2 Literal: „celor lipsiți de răutate”. Aici însă cuvântul akakos are sensul de „simplu” (necomplicat, 
ingenuu, naiv, candid). 

3 Adică însuşirea de a pricepe din experiență (nu din studiu). 

4 Aesthesis exprimă facultatea de a percepe în primul rând prin simțuri şi în al doilea rând prin 
inteligență; conştientizare; pricepere. În Iş 28, 3 se vorbeşte de un duh al priceperii (pneumatos 
aistheseos) dăruit de Dumnezeu celor înţelepţi. 

5= atent la ce face; prudent; înţelept; circumspect. 

6 pentru a cunoaşte vorba cu tâlc şi cuvântul neguros şi spusele înţelepţilor şi ghicitorile lor: 

7 Începutul înţelepciunii e frica de Dumnezeu6, iar cunoaşterea e bună pentru toţi cei ce o 
săvârşesc; evlavia faţă de Dumnezeu e începutul priceperii, iar cei necredincioşi defaimă 
înţelepciunea şi învăţătura. 

8 Ascultă, fiule, învăţătura tatălui tău şi nu lepăda rânduielile maicii tale; 

9 căci cunună de daruri vei primi pe creştet şi lanţ de aur împrejurul grumazului. 

10 Fiule, să nu te amăgească necredincioşii, nici să le faci pe voie, chiar de te vor ruga, zicând: 

6 Textual: „frica lui Dumnezeu”. Acest genitiv însă nu înseamnă câtuşi de puţin că frica ar fi o 
însuşire a lui Dumnezeu, ci caracterul ei excepțional, superlativ, aşa cum este „omul lui 
Dumnezeu”. Despărţind-o de frica obişnuită, comună, care pune sufletul în dezordine, Sf. Grigorie 
Sinaitul o defineşte drept „veselie cu cutremur şi cu multe lacrimi, când harul mângâie sufletul”. 
Monahul Calist şi Monahul Ignatie Xanthopol împart frica de Dumnezeu în două categorii: aceea a 
începătorilor, ilustrată prin texte din Pr 1, 7; Ps 33, 11; Sir 2, 7; 2, 16, dar şi prin spusele Cuviosului 
Isaac Sirul: frica de Dumnezeu e începutul virtuţii şi rodul credinţei; a doua categorie, a celor cu 
viaţă duhovnicească îmbunătăţită, este ilustrată de Ps 111, 1; Ps 127, 4 şi Pr 10, 30, iar Sf. Petru 
Damaschin o atribuie celor aproape de desăvârşire duhovnicească: ea iubeşte virtutea şi se teme de 
schimbare. T. M.: „Frica de Dumnezeu este începutul (principiul) cunoaşterii”. 

11 „Vino cu noi, fă-te cu noi tovarăş-de-drum7 şi cu vicleşug să-l băgăm în pământ pe omul cel 
drept, 

12 de viu să-l înghiţim, aşa cum face iadul, şi amintirea lui de pe pământ s-o stingem; 

13 să punem mâna pe strânsura lui cea de mult preţ şi casele să ni le umplem de pradă; 

14 partea ta să ne-o pui nouă la mijloc şi toţi să avem o singură pungă, obştească, şi-o singură 
cămară să ne fie”; 

15 nu-ţi face din ei tovarăşi de drum, ci abate-ţi piciorul de la cărările lor; 

16 că picioarele lor spre răutate aleargă şi grabnice sunt spre vărsare de sânge; 

17 că-n zadar se-ntinde laţul când pasărea îl vede8; 

18 că părtaşii la ucidere îşi pun deoparte răul; căci răul e al nelegiuitului care dărâmă. 

19 Aşa le va merge tuturor celor uniţi în fărădelege, căci cu necredinţa lor îşi alungă sufletul. 

20 Înţelepciunea prin răspântii îşi înalță glasul şi pe ulite vorbeşte deschis, 

21 pe coamele zidurilor îşi face vestirea, la porțile celor puternici se aşază şi la porțile cetăţii cu 
îndrăznire grăieşte: 

22 atâta timp cât nevinovaţi vor ţine de mână dreptatea, ei nu vor fi ruşinaţi; dar nemintoşii 
poftitori de batjocură, necredincioşi făcându-se, au urât priceperea 

23 şi vinovaţi s-au făcut spre mustrare. lată, graiul suflării mele clocotitor se face pentru voi şi am 
să vă învăţ cuvintele mele. 

7 Textual: „fii părtaş de sânge”. 

8 Verset corectat aici după T. M. 

24 Că am strigat şi nu m-aţi ascultat, şi v-am întins cuvinte şi nu aţi luat aminte; 

25 ci sfaturile mele le-aţi defăimat şi mustrările mele nu le-aţi luat în seamă. 

26 De aceea şi eu voi râde la nimicirea voastră şi mă voi veseli când vă va veni pieirea 

27 şi când fără de veste va da peste voi huietul şi când ca un vifor se va-ntâmpla surparea sau când 
vor da peste voi necaz şi împresurare, sau când cu vuiet veţi pieri. 

28 Atunci voi mă veţi chema şi eu nu voi auzi, cei răi mă vor căuta şi nu vor da de mine; 

29 pentru că ei au urât înţelepciunea, iar frica de Dumnezeu nu şi-au ales-o, 

30 nici la sfaturile mele n-au vrut să ia aminte, iar mustrările mele le-au batjocorit. 

31 De aceea mânca-vor ei din roadele purtării lor şi de necurăţia lor vor fi sătui; 

32 strâmbătatea făcută pruncilor îi va ucide şi proba de foco îi va nimici pe cei necuraţi. 

33 Dar cel ce mă ascultă întru nădejde va sălăşlui şi fără spaima răului va avea odihnă. 

2 

Înţelepciunea se descoperă şi se învaţă. 

9 „Proba de foc”: cercetare amănunțită, exhaustivă, la capătul căreia se rostesc probele zdrobitoare 
asupra vinovăţiei. 

1 Fiule, dacă tu vei primi graiurile mele şi dacă din poruncile mele îţi vei face comoară, | 

2 dacă auzul tău va asculta înţelepciunea, dacă inima ţi-o vei lipi de cunoaştere 

3 şi fiului tău i-o vei îmbia spre învăţătură; dacă tu vei chema înţelepciunea, dacă vocea ta i-o vei 
împrumuta cunoaşterii şi-nfrigurat cu mare glas vei căuta priceperea 

4 şi după ea vei scormoni cum cauţi argintul şi-ntru adânc o vei scruta ca pe o comoară, 

5 atunci vei cunoaşte frica de Domnul şi cunoaşterea lui Dumnezeu o vei afla. 

6 Căci Domnul este Cel ce dă înţelepciunea şi din El2 izvorăsc înţelegerea şi cunoaşterea; 

7 El comoară le agoniseşte celor ce conduc spre mântuire şi le ocroteşte drumul, 

8 ca să păzească El calea celor ce merg după dreptate şi să păzească drumul celor ce se tem de El. 

9 Atunci vei cunoaşte dreptatea şi judecata şi călăuză le vei fi tuturor pe drumul cel bun. 

10 Că dacă-n cugetul tău va veni înţelepciunea şi dacă priceperea i se va părea bună sufletului tău, 
11 atunci sfatul cel bun te va păzi şi cugetul cel drept te va apăra, 

12 ca să fii tu izbăvit de calea cea rea şi de omul al cărui cuvânt nu poate fi crezut. 

1 Literal: „dacă poruncile mele ți le vei ascunde”, în sensul că ele se cer păstrate cu grijă, în taină, 
ca o comoară. 

2 Literal: „de la faţa Lui”; cuvântul prosopon = „faţă” înseamnă şi „persoană”. 

13 O, cei ce părăsesc căile cele drepte ca să meargă în căile întunericului!, 

14 cei ce se bucură de rău şi se veselesc de dezmăţul nebun, 


15 ale căror cărări sunt întortocheate şi ale căror umblete sunt strâmbe: 

16 Aceia te vor îndepărta de la calea cea dreaptă şi te vor înstrăina de gândul cel bun. 

17 Fiule, să nu te apuce sfatul cel rău al celui ce părăseşte învăţătura tinereților şi uită făgăduinţa lui 
Dumnezeu; 

18 că acela şi-a pus casa în vecinătatea morţii, iar cărările lui cu muritorii merg pe lângă iad; 

19 nici unul din cei ce merg pe ele nu se mai întoarce, nici va da peste cărări drepte, fiindcă sorocul 
vieţii nu-l va mai apuca; 

20 că dacă ei ar fi umblat pe căi bune, ar fi dat peste cărările cele netede ale dreptăţii; 

21 fiindcă cei buni vor locui pământul şi cei lipsiți de răutate vor rămâne pe el; 

22 dar căile necredincioşilor vor pieri de pe pământ şi nelegiuiţii vor fi alungaţi de pe el. 

3 

Îndemn la fapte bune. Lauda înțelepciunii. 

1 Fiule, rânduielile mele nu le uita, iar inima ta să păzească spusele mele, 

2 că lungime de zile şi ani de viață şi pace ți se vor adăuga. 

3 Milostenia şi credinţa să nu-ți lipsească; prinde-ţi-le de grumaz, scrie-ţi-le pe lespedea inimii şi 
vei afla har 

4 şi vei gândi ceea ce e bun în faţa Domnului şi a oamenilor. 

5 Nădăjduieşte cu toată inima în Dumnezeu, iar cu înţelepciunea ta nu te semeţi: 

6 cunoaşte-o în toate purtările tale pentru ca ea să-ţi îndrepte calea. 

7 Să nu fii înţelept de dragul ochilor tăi,1 ci teme-te de Dumnezeu şi fereşte-te de tot răul; 

8 atunci va fi vindecare trupului tău şi odihnă oaselor tale. 

9 Pe Domnul cinsteşte-L din ostenelile tale cele drepte şi adu-I prinos din cele ce-ţi sunt roade ale 
dreptăţii, 2 

10 pentru ca astfel hambarele tale să se umple de grâu şi din teascurile tale să se reverse vinul. 

11 Fiule, nu dispreţui certarea Domnului, nici nu te descuraja atunci când El te mustră; 

12 căci Domnul îl ceartă pe cel pe care-l iubeşte şi-l bate pe fiul căruia-i poartă de grijă.3 

13 Fericit e omul care a aflat înţelepciunea şi muritorul care a cunoscut ştiința;4 

1 Literal: „Să nu fii înţelept doar în sinea ta”; cu alte cuvinte, dobândirea înţelepciunii nu e scop în 
sine, ci instrumentul prin care omul poate deveni mai bun. 

2 Orice jertfă (pârgă, prinos, milostenie, binefacere) se cere adusă numai din ceea ce omul a 
dobândit pe cale cinstită; cu banul de furat nu se poate face pomană. 

3 Asprimea este o componentă (nedorită, dar necesară) a pedagogiei cu care părinţii îşi educă şi 
instruiesc odraslele. Verbul paidevo înseamnă „a creşte un copil”, „a-i da educaţie şi învăţătură”, 
dar şi „a pedepsi”, „a certa”. 

4 Ca şi în multe alte cazuri din Cartea Proverbelor, termeni ca „înţelepciune”, „ştiinţă”, „pricepere”, 
„cunoaştere”, „cugetare” au sensuri foarte apropiate, aşa încât nu întotdeauna se pot face distincții 
clare, mai ales atunci când ele sunt folosite în construcţia stilistică numită „paralelism sinonimic”. 
În cazul de față, „înţelepciunea” 

(sofia) şi „ştiinţa” (fronesis) sunt tratate drept sinonime, şi aşa se explică de ce textul care urmează 
foloseşte un singular. 

14 că mai bine e să negustoreşti cu ea decât cu vistierii de aur şi argint; 

15 mai scumpă e ea decât nestematele; împotriva ei nimic din ce e rău nu poate sta; ea li se 
descoperă tuturor celor ce i se apropie şi nimic din ce e scump nu-i este deopotrivă. 

16 În dreapta ei stau îndelunga-nzilire şi anii vieţii, în stânga ei stau bogăţia şi slava;5 din gura ei se 
rosteşte dreptatea, ea legea şi mila pe limbă le poartă. 

17 Căile ei sunt căi bune şi toate cărările ei sunt în pace; 

18 tuturor celor ce se lipesc de ea le este pom de viaţă, iar cei ce se reazemă pe ea sunt ca şi cum L- 
ar avea temelie pe Domnul. 

19 Cu înţelepciunea a întemeiat Dumnezeu pământul şi-ntru lucrarea minţii6 a întărit cerurile; 

20 întru priceperea Lui s-au deschis adâncurile şi norii au izvorât apă”. 

21 Fiule, nu scăpa din vedere: păzeşte-mi sfatul şi cugetarea, 

22 pentru ca viu să-ţi fie sufletul& şi har să fie-mprejurul grumazului tău; şi 

5 Sf. Maxim Mărturisitorul, gândindu-L pe Dumnezeu ca vistiernic al înțelepciunii divine, crede că 


în dreapta Lui stau „cei ce au primit cunoştinţa imaterială a celor inteligibile, liberă de închipuirile 
sensibile”, iar de-a stânga, „cei ce au dobândit contemplaţia naturală prin duh, împreună cu 
înţelegerea cucernică a judecăților”. 

6 „lucrarea minţii” = rațiunea (de unde, caracterul raţional al creaţiei). 

7 E vorba de apele ce ţâşnesc din pământ (prin deschiderea adâncurilor) şi de acelea ale ploilor. 

8 T. M.: „ele vor fi viaţă pentru sufletul tău”. Pentru expresia „suflet viu” vezi Fe 2, 7 şi Ps 118, 
175. 

vindecare va fi trupului tău şi purtare de grijă oaselor tale; 

23 pentru ca, sperând, întru nădejde să umbli în toate căile tale şi pentru ca piciorul tău să nu se 
poticnească. 

24 De te vei aşeza, fără de frică vei fi; de vei adormi, dulce-ţi va fi somnul. 

25 Nu te vei teme de frica ce vine năprasnic, nici de năvălirile necredincioşilor din preajmă. 

26 Că Domnul va fi deasupra tuturor căilor tale şi piciorul ţi-l va sprijini ca să nu te-mpiedici. 

27 Nu te da în lături de la a-i face bine celui lipsit atunci când mâna ta poate să ajute. 

28 Nu zice: „Acum du-te, mai vino mâine şi-ţi voi da” atunci când tu poţi face binele, că nu ştii ce 
va aduce ziua următoare. 

29 Nu unelti lucruri rele împotriva prietenului tău care vine de oareunde şi şi-a pus în tine nădejdea. 
30 Împotriva omului să nu-ţi placă vrajba fără pricină, ca nu cumva răul să se întoarcă spre tine. 

31 Nu-ţi agonisi numele rău al oamenilor răi, nici nu râvni la căile acestora; 

32 fiindcă necurat este tot nelegiuitul înaintea Domnului; el nu se adună laolaltă cu cei drepți. 

33 În casele necredincioşilor e blestemul lui Dumnezeu, dar curţile celor drepţi se binecuvintează. 
34 Domnul le stă-mpotrivă celor mândri, dar celor smeriţi le dă har. 

35 Cei înţelepţi vor moşteni mărire, iar cei necredincioşi îşi vor stârni ocară. 

4 

Înţelepciunea împotriva păcatului. 

1 Ascultaţi, fiilor, învăţătura unui părinte şi siliţi-vă să cunoaşteţi cugetarea; 

2 că bun dar vă dăruiesc eu vouă, legea mea să n-o lăsaţi deoparte. 

3 Că şi eu i-am fost tatălui meu fiu ascultător şi drag am fost în faţa mamei mele, 

4 celor ce mă învățau, zicând: „Lipească-se cuvintele noastre de inima ta, 

5 păzeşte poruncile, nu le da uitării, nici nu trece cu vederea graiul gurii mele, nici nu-l părăsi, ține- 
ti-l în faţă. 

6 Câştigă-ţi înţelepciune, câştigă-ţi cunoaştere; n-o părăsi, şi ea se va ţine de tine; iubeşte-o, şi ea te 
va păzi. 

7 Începutul înţelepciunii este a-ţi câştiga înţelepciunea, şi-n tot câştigul tău câştigă cunoaştere: 

8 primeşte-o, cuprinde-o, şi ea te va înălța; cinsteşte-o, pentru ca şi ea să te cuprindă, 

9 pentru ca să-i dea capului tău cunună de daruri şi cunună de mângâieri să te acopere”. 

10 Ascultă, fiule, şi primeşte cuvintele mele şi anii vieţii tale se vor înmulți pentru ca multe să 
devină şi căile vieţii tale. 

11 Că eu te învăţ căile înţelepciunii şi pe drepte cărări te călăuzesc: 

1 Versetele 5-9 sunt realcătuite aici într-o redactare cât mai unitară, atât după LXX, cât şi după T. 
M., în aşa fel încât înţelesul să apară cât mai limpede. 

12 dacă mergi, paşii tăi nu se vor poticni, dacă alergi, nu vei osteni. 

13 'Ține-te de învăţătura mea, n-o părăsi, ci păstrează-ţi-o pentru viaţa ta. 

14 În căile necredincioşilor nu merge, nici să râvneşti căile nelegiuiţilor; 

15 în oricare loc li se adună tabăra, nu te duce acolo, fugi, îndepărtează-te; 

16 că ei nu adorm dacă nu fac rău, le fuge somnul şi nu pot adormi; 

17 că ei cu bucatele necurăţiei se hrănesc şi cu vinul fărădelegii se îmbată. 

18 Căile drepţilor întocmai ca lumina luminează, merg înainte şi lumină răspândesc până-n plinul 
zilei. 

19 Căile necredincioşilor însă sunt întunecate, ei nici nu ştiu cum se împiedică. 

20 Fiule, ia aminte la graiurile mele, de cuvintele mele alătură-ţi auzul; 

21 păzeşte-le în inima ta pentru ca izvoarele tale să nu scadă. 


22 Că ele viaţă sunt tuturor celor ce le află şi vindecare fiecărui trup. 

23 Cu veghere-ntreagă păzeşte-ţi inima, căci din aceasta pornesc ţâşnirile vieţii. 

24 Îndepărtează de la tine grăirea întortocheată, iar buzele nedrepte împinge-le departe. 

25 Ochii tăi drept să caute, iar genele tale drept să clipească. 

26 Umblete drepte fă-le picioarelor tale, căile tale îndreaptă-le. 

27 Să nu te abaţi nici la dreapta, nici la stânga, ci doar de la calea cea rea abate-ţi piciorul. 

28 Căci căile cele de-a dreapta le ştie Domnul, iar cele de-a stânga sunt piezişe. 

29 Că El drepte va face umbletele tale, iar călătoriile tale în pace le va călăuzi.2 

5 

Fereşte-te de desfrânare, iubeşte curăția! 

1 Fiule, ia aminte la înţelepciunea mea, spre cuvintele mele apleacă-ţi auzul, 

2 ca să-ţi păzeşti cugetul bun; eu din priceperea buzelor îţi poruncesc. 

3 Nu lua aminte la femeia vicleană; că din buzele femeii desfrânate picură miere care până la o 
vreme îți îndulceşte gâtlejul, 

4 dar pe care mai târziu o vei găsi mai amară decât fierea şi mai ascuţită decât sabia cu două tăişuri. 
5 Că nebunia îşi face picioare ce se coboară spre ea cu moarte de iad, 

6 iar urmele ei sunt nestatornice, că ea nu pe căile vieţii umblă şi alergările ei sunt rătăcitoare: 
încotro, nici ea nu ştie unde. 

7 Aşadar, fiule, ascultă-mă pe mine şi să nu-mi faci cuvintele deşarte. 

8 Calea fă-ţi-o cât mai departe de ea şi de uşile casei ei să nu te apropii, 

9 ca să nu-ţi dai viaţa pe mâna altora şi traiul tău pe seama celor ce nu se îndură, 

10 ca nu cumva străinii să-şi facă saţ din averea ta şi rodul ostenelilor tale să intre în casă străină. 

11 Că pe urmă o să-ţi pară rău, atunci când carnea trupului tău se va topi 

2 Versetele 28 şi 29 sunt proprii Septuagintei; ediția Rahlfs le numerotează cu 27 A şi 27 B. 

12 şi când vei zice: o, cum de-am urât eu învăţătura şi cum de-a ocolit inima mea mustrările? 

13 n-am ascultat de glasul celui ce mă certa şi spre cel ce mă învăţa nu mi-am plecat auzul; 

14 pentru atât de puţin m-am copleşit de tot răul, în chiar mijlocul soborului şi al adunării. 

15 Fiule, bea apă din propriile tale vase şi din izvorul propriilor tale fântâni. 1 

16 Din izvorul tău să ţi se reverse apele şi pe ulițele tale apele tale să umble; 

17 să-ţi fie ele doar singur ţie avere şi nici un străin să nu-ţi fie părtaş. 

18 Al tău să fie izvorul apei tale şi cu femeia tinereţilor tale să te veseleşti, 

19 cu ea, căprioară iubitoare, cerboaică plină de haruri, cu ea să-ţi petreci şi a ta să fie ea socotită şi 
cu tine să fie în toată vremea; pentru că de iubirea ei înconjurându-te, aşa te vei înmulți. 

20 Nu-ţi pierde vremea cu cea străină, nici nu te lăsa cuprins de braţe pe care nu le cunoşti; 

21 căci căile omului se află sub ochii lui Dumnezeu, Cel ce ţine seamă de toate urmele lui. 

22 Fărădelegile sunt cele ce-l vânează pe om şi fiecare se leagă cu lanţurile păcatelor sale; 

23 unul ca acesta moare cu cei neşcoliți şi de mulțimea bunurilor lui s-a lepădat şi din pricina 
nebuniei a pierit. 

1 Sf. Maxim Mărturisitorul: „Cel ce a învăţat să sape, prin fapte şi contemplaţie, fântânile virtuţii şi 
ale cunoaşterii de sine, asemenea patriarhilor, Îl va afla înlăuntru pe Hristos, izvorul vieţii, din care 
ne îndeamnă Înţelepciunea să bem”. 

6 

Împotriva chezăşiei. Îndemn la muncă şi la viaţă curată. 

1 Fiule, de te vei pune chezaş pentru prietenul tău, cu vrăjmaşul tău ai bătut palma; 1 

2 căci buzele omului sunt cursă tare împotrivă-i şi-n ea se prinde cu vorbele propriei sale guri. 

3 Fă, fiule, ceea ce-ţi poruncesc eu, şi te vei mântui că de dragul prietenului tău te vei da pe mâna 
celor răi -, nu te lăsa, stârneşte-l şi pe prietenul pentru care te-ai pus chezaş; 

4 să nu dai somn ochilor tăi şi nici genelor tale dormitare, 

5 ca să scapi ca o căprioară din cursă şi ca o pasăre din laţ. 

6 Mergi la furnică, leneşule! Sârguieşte văzându-i deprinderile şi fii mai înţelept decât ea! 

7 Că aceea, fără să lucreze pământul, fără să aibă pe cineva s-o îndemne şi fără să fie sub oarecare 
stăpân, 

8 îşi pregăteşte vara hrană şi belşug de strânsură la vremea secerişului. Sau mergi la albină şi vezi 


cât e de harnică şi cât de curat îi este lucrul; de ostenelile ei se folosesc, spre sănătate, regii şi 
oamenii simpli; ea de către toţi e iubită şi lăudată; cu toate că puterile-i sunt slabe, ea stă în frunte 
prin aceea că a cinstit înţelepciunea. 

9 Până când, leneşule, vei sta culcat? şi când te vei scula din somn? 

1 Chezăşia (garanţia, răspunderea pentru cineva) era o veche practică la Evrei (vezi Fe 43, 9), dar 
înțeleptul nu o recomandă, din cauză că, foarte adesea, beneficiarul abuzează de încrederea celui ce 
s-a oferit să garanteze. 

970 

10 Puțin somn, puţină şedere, puţină dormitare, puţin să stai cu mâinile în sân, 

11 şi ca un rău călător îţi va veni sărăcia şi ca un bun alergător, lipsa. 

12 Dar dacă nu vei fi leneş, atunci ca un izvor îţi va veni secerişul, iar sărăcia ca un rău alergător va 
fugi de tine. 

13 Omul fără minte şi fără lege umblă în căi rele; el face semne cu ochiul, bate din picior şi învaţă 
amenințând cu degetul; 

14 inimă îndărătnică, el în toată vremea meştereşte răul: unul ca acela gâlceavă stârneşte prin cetate. 
15 De aceea, năprasnic îi va veni pieirea, fără de veste va fi tăiat şi sfărâmat de istov. 

16 Că el se bucură de tot ceea ce Domnul urăşte şi de aceea va fi sfărâmat, pentru necurăţia 
sufletului:2 

17 Ochiul semeţului, limba nedreaptă, mâinile ce varsă sânge nevinovat, 

18 inima ce meştereşte gânduri rele, picioarele grabnice în a face răul, 

19 mărturia strâmbă care ațâță minciuna şi scornitorul de certuri între frați. 

20 Fiule, păzeşte legile tatălui tău şi nu lepăda rânduielile maicii tale; 

21 ţine-le pururea lipite de sufletul tău şi-n jurul grumazului tău înfăşurate; 

22 când umbli, călăuză să-ţi fie; când dormi, să te păzească, iar când te scoli, să stea de vorbă cu 
tine. 

23 Că porunca legii este sfeşnic şi lumină şi drum în viaţă şi mustrare şi învăţătură, 

2 T. M.: „Şase sunt lucrurile pe care le urăşte Domnul, şi şapte care-i sunt nesuferite”. E vorba de 
viciile enumerate în următoarele şase stihuri. 

24 ca să te păzească de femeia cu bărbat şi de pâra limbii străine. 

25 Să nu te biruiască pofta de frumuseţe, nici nu te lăsa vânat de înşişi ochii tăi şi nici nu te lăsa 
înşelat de genele ei; 

26 că preţul desfrânatei este cât al unei pâini, dar femeia vânează sufletele cinstite ale bărbaţilor.3 
27 Oare va ascunde cineva foc în sân fără să-şi ardă hainele? 

28 Oare va călca cineva pe jăratic fără să-şi ardă picioarele? 

29 Aşa-i cu cel ce intră la femeie cu bărbat: tot cel ce se atinge de ea nu va fi fără vină. 

30 Nu-i de mirare când cineva e prins furând, că el fură ca să sature un stomac flămând; 

31 şi dacă-i prins, de şapte ori va plăti şi cu toate averile lui se va răscumpăra; 

32 dar desfrânatul e lipsit de minte, pricină pentru care-şi agoniseşte pieirea sufletului; 

33 chinuri şi ocară suferă şi batjocura lui în veac nu se va şterge. 

34 Căci gelozia aprinde mânia bărbatului ei şi milă nu-i va fi în ziua răzbunării; nici o răscumpărare 
nu-i va stinge duşmănia, nici mulțime de daruri va fi să-l îmblânzească. 

7 

A te feri de desfrânare. 

1 Fiule, păzeşte-mi cuvintele şi din poruncile mele fă-ţi un sfat de taină. 

3 Desfrânata de profesie se vinde pentru ca să trăiască, dar femeia adulteră nu-şi urmăreşte decât 
poftele. 

971 

2 Fiule, cinsteşte-L pe Domnul şi te vei întări şi-n afară de El nu te teme de altul. 

3 Păzeşte poruncile mele şi vei fi viu, păzeşte-mi cuvintele ca pe lumina ochilor, pune-ţi-le pe 
degete, înscrie-ţi-le pe tăbliţa inimii. 

4 Spune-i înţelepciunii să-ţi fie soră, minte cuprinzătoare agoniseşte-ţi, 

5 ca să te păzească de femeia necunoscută şi vicleană când te amăgeşte cu daruri de vorbe. 

6 Că, dacă-n casa ei se uită pe fereastră-n uliţă, 

7 şi printre feciorii nemintoşi îl vede pe unul mai fără minte 


8 trecând pe lângă colţul casei 

9 şi vorbind seara, pe-ntuneric, în liniştea şi-n negura nopții, 

10 atunci femeia îi iese înainte arătând ca o desfrânată din cele ce-i fac pe tineri să-şi iasă din minți. 
11 Că răsfăţată este şi neastâmpărată, ale cărei picioare nu-s făcute pentru casă; 

12 ea, când pe-afară se dezmiardă, când pe la tot colțul uliţei pândeşte, 

13 după care se apucă şi-l sărută şi cu chip neruşinat îi zice: 

14 „Am avut de adus o jertfă de pace, astăzi mi-am plinit făgăduinţele, 1 

15 de aceea ţi-am ieşit înainte dorinDu-te pe tine, şi te-am aflat. 

16 Patul mi l-am gătit cu pânzeturi, cu scoarțe din Egipt l-am aşternut; 

17 aşternutul mi l-am stropit cu şofran şi casa mea cu scorţişoară. 

1 Seducţia începe cu o mască de evlavie. Pentru jertfa de pace vezi Lv cap. 3 şi 7. 

18 Vino, să ne desfătăm cu iubire până dimineaţa, vino, şi-n dragoste să ne tăvălim; 

19 că bărbatul meu nu-i acasă, departe-n cale s-a fost dus, 

20 mâinile şi le-a încărcat cu bani şi după multe zile se va întoarce acasă”. 

21 Şi astfel, cu vorbe multe l-a abătut din drum şi cu laţurile buzelor l-a tras după ea, 

22 iar el degrab a urmat-o şi iată-l mergând ca un bou la-njunghiere şi ca un câine la zgardă 

23 sau ca un cerb rănit de o săgeată la ficat, sau ca pasărea ce se grăbeşte spre laţ fără să ştie că e 
vorba de viaţa ei. 

24 Acum, deci, fiule, ascultă-mă şi ia aminte la cuvintele gurii mele: 

25 Inima ta să nu se abată spre căile ei şi-n cărările ei să nu te rătăceşti, că ea pe mulți, rănindu-i, i-a 
nimicit şi nenumărați sunt cei pe care i-a ucis. 

26 Casa ei e drumul iadului, râpa ce duce la cămările morţii. 

8 

Despre adevărata înţelepciune. Fiul lui Dumnezeu. 

1 De aceea, tu vesteşte înţelepciunea, pentru ca lucrarea minţii] să-ţi dea ascultare; 

2 că ea pe culmile cele înalte se află şi-n răscrucea cărărilor e aşezată 

3 şi la porţile celor puternici îşi are sălaş şi la intrările cetăților se laudă 2: 

" „lucrarea minţii” = rațiunea. 

2 Se laudă cu voce înaltă, asemenea negustorilor ambulanți care-şi strigă marfa. 

4 „Oamenilor, pe voi vă rog, şi către fiii oamenilor îmi îndrept eu glasul. 

5 Voi, cei lipsiţi de răutate, cunoaşteţi isteţimea3, şi voi, cei neştiutori, puneţi la inimă! 

6 Ascultaţi-mă pe mine, că lucruri de mare preţ voi grăi şi cuvinte drepte voi scoate din buze. 

7 Cerul gurii mele adevărul îl va vesti, fiindcă urâte-mi sunt mie buzele mincinoase. 

8 Drepte sunt toate graiurile gurii mele, nimic în ele nu-i strâmb sau încâlcit; 

9 toate sunt deschise celor ce le înţeleg şi drepte celor ce au aflat cunoaşterea. 

10 Învăţătură luaţi, iar nu argint, şi cunoaştere mai mult decât aurul lămurit şi pricepere agonisiţi 
mai mult decât aurul curat. 

11 Că mai prețioasă e înţelepciunea decât nestematele şi nimic din ce e scump nu-i cu ea 
deopotrivă. 

12 Eu, înţelepciunea, sălaş i-am făcut sfatului, eu am chemat ca martori cunoaşterea şi cugetarea. 

13 Frica de Domnul urăşte nedreptatea şi trufia şi mândria şi căile viclenilor, iar eu am urât căile 
încâlcite ale celor răi. 

14 Ale mele sunt sfatul şi temeinicia, a mea e lucrarea minţii şi a mea e tăria; 

15 prin mine domnesc regii şi cei puternici scriu dreptatea; 

16 prin mine mai-marii devin mai mari şi prin mine stăpânii stăpânesc pământul. 

3 Isteţimea: cum anume şi când să faci un lucru. 

17 Eu îi iubesc pe cei ce mă iubesc,4 iar cei ce mă caută vor afla har.5 

18 Ale mele sunt bogăţia şi slava şi bunurile multora şi dreptatea. 

19 Sporul meu e mai de preţ decât aurul şi piatra scumpă, căci roadele mele mai bune sunt decât 
argintul curat. 

20 Eu în căile dreptăţii umblu şi-n cărările dreptarelor trăiesc la răscruce 

21 ca să împart bunuri celor ce mă iubesc şi vistieriile lor să le umplu de bunătăţi. Dacă vă voi 
spune lucrurile ce se întâmplă zilnic, din amintire le voi povesti şi pe cele de demult.6 


22 Domnul m-a zidit? ca început al căilor Sale spre lucrurile Lui; 

23 Întru-nceput, mai înainte de veci m-a întemeiat, mai înainte de a fi durat pământul 

4 Sf. Simeon Noul Teolog identifică Înţelepciunea în persoana lui Iisus Hristos: „Dacă cineva, pe 
faţă sau în ascuns, îşi întoarce iubirea datorată mirelui Hristos spre pofta vreunui alt lucru şi inima 
lui e ţinută de acel lucru, se face urât Mirelui şi nevrednic de unirea cu EP”. 

5 Cuvântul „har” se află numai în codicii Alexandrinus şi Sinaiticus. 

6 Aceste ultime două stihuri sunt proprii Septuagintei. Înţelepciunea are capacitatea de a cuprinde, 
simultan, particularul şi generalul, amănuntul şi ansamblul. 

7 Aici şi în următoarele şase stihuri sunt folosite trei verbe pentru începutul Înţelepciunii: „a zidi”, 
„a întemeia”, „a naşte”. În limbajul biblic, „a zidi” înseamnă a face ceva elaborat, organizat, bine 
definit. „A întemeia” este înrudit semantic cu primul, iar ambele se pot referi la Înţelepciune în 
ipostaza ei de însușire a lui Dumnezeu, activă mai înainte de orice început şi „mai înainte de veci”. 
Verbul „a naşte” susţine teza Sfântului Pavel din 1 Co 1, 30, potrivit căruia Înţelepciunea e 
identificată cu lisus Hristos, adică cu Cuvântul care „S-a născut din Tatăl mai înainte de toţi vecii” 
(Crezul), Cel ce este „născut, nu făcut”. În Constantinopol, împăratul Justinian îşi va pune bazilica 
sub patronajul Sfintei Înţelepciuni (Aghia Sofia). 

24 şi mai înainte de a fi făcut adâncurile, mai înainte ca izvoarele apelor să fi ţâşnit, 

25 mai înainte ca munţii să fi fost sădiţi şi mai înainte decât toate dealurile, El pe mine m-a născut. 
26 Domnul a făcut ţări şi pământuri nelocuite şi lumea cea mai-naltă în ceea ce-i sub cer. 

27 Când pregătea cerul, eu cu El eram; şi când Şi-a aşezat tronul deasupra vânturilor, 

28 şi când a întărit norii cei de sus, şi când, ca pe o temelie, punea izvoarele în ceea ce-i sub cer, 

29 şi când a întărit temeliile pământului 

30 eu lângă El eram, una fiind în lucrare,8 eu eram aceea în care El Se bucura şi-n toate zilele 
necontenit mă veseleam în faţa Lui 

31 când El Se veselea desăvârşindu-ne9 lumea şi întru fiii oamenilor Se veselea. 

32 Acum aşadar, fiule, ascultă-mă: 

8 Armozo (cuvânt rar, folosit de numai şapte ori în V. T.) înseamnă „a (se) potrivi”, „a (se) adapta”, 
„a (se) pune de acord”, dar şi „a construi”, „a dura”, „a inventa”, precum şi „a (se) uni”. Toate 
aceste sensuri converg către identificarea Înţelepciunii cu Logosul ca părtaş la crearea lumii (In 1, 
3), aşa cum ni-L descoperă Pavel în 1 Co 1, 30. În Textul Masoretic corespondentul ebraic al lui 
armozo are un sens foarte neclar, ceea ce-i face pe traducători să oscileze între: „eram lângă El ca 
un copil drag” (OSTY) şi „eram lângă El ca un meşter”, BJ, RSV, TOB. Ediţia românească 1936 şi 
următoarele traduc: „eram ca un copil mic alături de EI”. 

9 Synteleo înseamnă „a împlini (a isprăvi, a completa, a desăvârşi) o lucrare”, dar nu singur, ci 
împreună cu altcineva (syn-teleo). Un argument în plus pentru prezenţa şi împreunălucrarea 
Logosului în actul creaţiei. 

33 Fericit e bărbatul care mă ascultăl0 

34 şi fericit e omul care păzeşte căile mele, zilnic priveghind la uşile mele, aşteptând la pragurile 
intrărilor mele. 

35 Că ieşirile mele sunt ieşiri de viaţă şi [în ele] se pregăteşte bunăvoire de la Domnul. 

36 Dar cei ce păcătuiesc împotriva mea îşi pângăresc sufletele, iar cei ce mă urăsc pe mine, ei 
moartea o iubesc”. 

9 

Înţelepciunea cheamă la prietenie. 

1 Înţelepciunea şi-a zidit sieşi casă şi pe şapte stâlpi a întărit-o;1 

2 jertfele şi le-a înjunghiat, vinul şi l-a dres în pahar şi masa şi-a pregătit-o; 

3 slugile şi le-a trimis să facă-naltă strigare la pahar, zicând: 

4 „Cel simplu, neînvăţat, să treacă pe la mine!” Iar celor nemintoşi le-a zis: 

5 „Veniţi şi mâncaţi pâinea mea şi beţi vinul pe care l-am dres pentru voi! 

6 Lăsaţi deoparte nerozia şi veţi trăi, pentru ca în veac să împărăţiți;2 căutaţi lucrarea minţii,3 ca să 
puteţi trăi, şi drept călăuziți-vă înţelegerea prin cunoaştere”. 

7 Cel care-i ceartă pe cei răi îşi va atrage dispreţ, iar cel care-l mustră pe cel necurat se necinsteşte 
pe sine. 


10 Stihul acesta nu se află în toţi codicii; de aceea el lipseşte din cele mai multe versiuni româneşti. 
1 Numărul 7 e simbolul perfecțiunii; în cazul de faţă, garanţia statorniciei şi durabilităţii. 

2 Stihul acesta e preluat din Codicii Vaticanus şi Sinaiticus. 

3= Rațiunea, gândirea rațională. 

8 Nu-i mustra pe cei răi, ca să nu te urască; mustră-l pe cel înţelept, şi el te va iubi. 

9 Deschide-i înţeleptului o cale4, şi el va fi mai înţelept; învaţă-l pe cel drept să cunoască, şi el mai 
multă cunoaştere îşi va dobândi. 

10 Începutul înţelepciunii e frica de Domnul, iar sfatul celor sfinţi e cunoaşterea; căci a cunoaşte 
legea e datul cugetului bun; 

11 că-n acest chip vei trăi mult şi anii vieţii tale ţi se vor adăuga. 

12 Fiule, dacă eşti înţelept pentru tine, înţelept vei fi şi pentru vecinii tă1;5 dar dacă te dovedeşti rău, 
singur îți vei purta răul. Cel ce se reazemă pe minciună, acela păstoreşte vânturile şi tot aşa se ţine 
după păsări zburătoare; fiindcă el a părăsit căile propriei sale vii şi osia gospodăriei sale a abătut-o 
de la drumul cel drept; el umblă prin pustiu fără de apă şi prin pământ făcut pentru secetă, şi 
nerodire-şi adună cu mâinile. 

13 Femeia nemintoasă, obraznică şi neruşinată se face că-i lipseşte dumicatul, 

14 se aşazăîn uşa casei sale pe un scaun cu faţa spre uliţă 

15 chemându-i pe trecători şi pe cei ce merg de-a dreptu-n drumul lor: 

16 „Cel care-ntre voi e mai zăbăuc, să treacă pe la mine; iar celor nemintoşi le poruncesc, zicând: 

17 atingeţi-vă dulce de pâinea tăinuită şi de apa cea dulce a furtului!” 

18 Acela nu ştie că muritorii acolo mor, lângă ea, şi că-n fundul iadului se duc. 

4= Dă-i înţeleptului o şansă. 

5 T. M.: „Dacă eşti înţelept, pentru tine eşti”. 

19 Tu însă fugi, în preajma ei nu zăbovi, nici nu-ţi întoarce ochiul către ea, căci numai aşa vei trece 
ca printr-o apă care nu te atinge, ca printr-un râu străin vei străbate. 

20 Îndepărtează-te de apa străină, nu bea din izvor străin, ca să trăieşti mult şi anii vieţii să ţi se 
adauge! 

10 

Despre dreptate. 

1 Fiul înţelept îşi înveseleşte tatăl, iar fiul nebun îşi întristează mama. 

2 Nelegiuiţii nu se vor folosi de averi, dar dreptatea va izbăvi din moarte. 

3 Domnul nu va ucide cu foame sufletul celui drept, dar viaţa celor necredincioşi o va surpa. 

4 Sărăcia îl umileşte pe om, dar mâinile celor îndemânaticil se îmbogăţesc. 

5 Fiul şcolit va fi înţelept şi pe cel neşcolit îl va avea slugă. 

6 Fiul grijuliu scapă de zăduf, dar fiul nelegiuit2 se vatămă în spulberul secerişului. 

7 Binecuvântarea Domnului e pe capul celui drept, iar gura necredincioşilor acoperită va fi cu 
plângere timpurie. 

8 Pomenirea drepţilor e cu laude, dar numele necredincioşilor se stinge. 

9 Cel înţelept la inimă primeşte poruncile, dar cel ce nu-şi păzeşte buzele se-mpiedică şi cade. 

1 Literal: „celor bărbaţi”; celor vânjoşi, întreprinzători. 

2 „Nelegiuit” aici îl desemnează pe omul care nu are o normă de conduită, criterii de a se conduce 
în viaţă; în opoziţie cu omul „grijuliu” (prudent, prevăzător, cu judecată). 

10 Cel ce umblă drept, umblă cu încredere, dar cel ce-şi strâmbă căile va fi astfel cunoscut. 

11 Cel ce face semne cu ochi viclean, întristare le adună oamenilor, dar cel ce mustră cu îndrăznire 
e făcător de pace. 

12 Izvor de viaţă este în mâna dreptului, dar gura necredincioşilor va fi acoperită de nimicnicie. 

13 Ura stârneşte gâlceavă, dar iubirea îi acoperă pe toţi cei ce nu iubesc gâlceava. 

14 Cel ce scoate înţelepciune din buze îl bate cu toiag pe cel lipsit de inimă. 

15 Înţelepţii îşi tăinuiesc priceperea, dar gura celui nesocotit se apropie de pustiire. 

16 Averea celor bogaţi e cetate tare, dar sărăcia e pustiirea necredincioşilor.3 

17 Faptele celor drepţi sunt făcătoare de viaţă; dar roadele necredincioşilor, de păcate. 

18 Învățătura păzeşte dreptele căi ale vieţii, dar învățătura lipsită de mustrare se rătăceşte. 


19 Buzele drepte acoperă gâlceava, iar cei ce grăiesc ocări sunt tare lipsiţi de minte. 

20 Din vorba multă nu vei scăpa de păcat, dar cel ce-şi reţine buzele va fi prevăzător. 

21 Argint lămurit este limba dreptului, dar inima necredinciosului se va stinge. 

22 Buzele drepţilor ştiu lucruri înalte, dar cei fără minte mor în sărăcie. 

23 Binecuvântarea Domnului e pe capul dreptului; ea îl îmbogăţeşte, şi întristare-n inimă nu i se va 
adăuga. 

3 Bunăstarea materială e pusă pe seama prosperității morale. 

24 Nebunul face răul râzând, dar înţelepciunea naşte în om lucrarea minţii.4 

25 Necredinciosul se scufundă-n nimicnicie, dar dorinţa dreptului e bineprimită. 

26 Când trece furtuna, necredinciosul piere, dar dreptul se fereşte şi pe totdeauna scapă. 

27 Aşa cum agurida strică la dinţi şi fumul la ochi, întocmai e fărădelegea pentru cei ce o fac. 

28 Frica de Domnul adaugă zile, dar anii necredincioşilor se vor împuţina. 

29 Veselia petrece cu drepţii, dar nădejdea necredincioşilor va pieri. 

30 Frica de Domnul e întărirea cuviosului,5 dar prăbuşire le vine celor ce săvârşesc răul. 

31 Dreptul niciodată nu se va clinti, dar necredincioşii nu vor locui pământul. 

32 Din gura celui drept picură înţelepciune, dar limba nedreptului va pieri. 

33 Din buzele oamenilor drepți picură daruri, dar gura necredincioşilor e ticăloasă. 

11 

Tot despre dreptate. 

1 Cântarele înșelătoare sunt urâciune-n faţa Domnului, dar cumpăna dreaptă Îi e bineplăcută. 

2 Oriunde intră trufia, acolo va fi şi disprețul, dar gura celor smeriţi cugetă înţelepciune. 

3Lucrarea minţii = rațiunea. 

4 În limba originală „cuvios” poate însemna şi „sfânt”. 

3 Când drepţii mor, lasă-n urmă păreri de rău, dar pieirea necredinciosului e grabnică şi veseleşte. 

4 În ziua mâniei averile nu vor folosi la nimic, dar dreptatea va izbăvi din moarte. 1 

5 Dreptatea nevinovatului îndreaptă căile, dar necredinţa se prăbuşeşte în nedreptate. 

6 Dreptatea oamenilor drepţi îi va face liberi, dar nelegiuiţii se prind în propria lor nimicnicie. 

7 La moartea omului drept nu-i piere şi nădejdea, dar lăudăroşenia necredinciosului îl va face să 
piară. 

8 Omul drept scapă din capcană, iar necredinciosul îi ia locul. 

9 Gura necredinciosului e un laţ pentru cetăţeni, dar priceperea drepţilor aduce spor. 

10 În bunăstarea drepţilor înfloreşte cetatea, 

11 dar prin gurile necredincioşilor se surpă. 

12 Omul descreierat îi batjocoreşte pe cetăţeni, dar mintosul le aduce linişte. 

13 Omul care vorbeşte-n doi peri dă pe faţă sfaturi în adunare, dar credinciosul în duh ascunde 
lucrurile. 

14 Cei ce nu au cârmuire cad ca frunzele, dar în sfatul bogat se află mântuire?. 

1 Versetul 4, omis în LXX ed. Rahlfs, este preluat din Versiunea Ebraică şi se află ca atare în 
vechile ediţii româneşti. Desigur, o prefigurare a Judecăţii de Apoi. 

2 „Să nu credem că ne putem cârmui pe noi înşine, ci avem nevoie de ajutor. Frunza e la început 
totdeauna verde, în creştere, plăcută, apoi se usucă cu încetul şi cade; iar la sfârşit e dispreţuită, 
călcată în picioare. Aşa şi omul necârmuit de cineva: se usucă pe nesimţite şi cade şi se face rob 
vrăjmaşului. Cât despre expresia: în sfatul bogat se află mântuire, aceasta nu înseamnă că cineva 
trebuie să se sfătuiască cu fiecare, ci să se sfătuiască în toate” (Avva Dorotei). 

15 Când se adună cu cel drept, omul rău face răul şi urăşte sunetul temeliei.3 

16 Femeia de bunăcuviinţă e slava bărbatului, dar femeia care urăşte dreptatea devine tron de 
necinste. Leneşii nu sunt vrednici să aibă averi, dar cei harnici se reazemă pe bogății. 

17 Omul milostiv îi face bine propriului său suflet, dar cel nemilostiv îşi pierde şi trupul. 

18 Necredinciosul face lucruri nedrepte, dar seminţia drepţilor e răsplata adevărului. 

19 Fiul cel drept se naşte spre viaţă, dar prigonirea necredincioşilor sfârşeşte în moarte. 

20 Urâciune în faţa Domnului sunt căile strâmbe, dar toţi cei neprihăniţi în căile lor sunt bineveniţi. 
21 Cel ce dă mâna întru nedreptate nu va rămâne nepedepsit, dar cel ce seamănă dreptate, răsplată 
dreaptă va primi. 


22 Frumuseţea femeii fără minte e ca cercelul de aur în nările porcului. 

23 Orice dorinţă a omului drept e bună, dar nădejdea necredincioşilor va pieri. 

24 Sunt unii care risipesc ce e al lor şi fac mai mult şi sunt alţii care adună ce nu e al lor şi sărăcesc. 
25 Tot sufletul simplu e binecuvântat, dar omul mânios nu arată bine. 

26 Cel ce ţine strânsura, pentru păgâni o ţine; dar binecuvântare este pe capul celui ce dă. 

27 Cel ce plăsmuieşte sfaturi bune caută daruri bune, dar pe cel ce caută 

3 „Sunetul temeliei”: semnul aşezării stabile. 

răul, răul îl va ajunge. 

28 Cel ce se încrede în avuţie, acela va cădea, dar cel care-i ajută pe cei drepţi, acela se va ridica. 

29 Cel ce nu se poartă bine cu casa lui, acela va moşteni vânt, iar nebunul va fi sluga înţeleptului. 

30 Din roada dreptăţii creşte pomul vieţii, dar sufletele nelegiuiţilor vor fi ucise de timpuriu. 

31 Dacă omul drept abia se mântuieşte, atunci necredinciosul şi păcătosul unde se vor ivi? 

12 

Sfaturi folositoare pentru viaţă. 

1 Cel ce iubeşte învăţătura iubeşte priceperea, dar cel ce urăşte mustrările e nebun. 

2 Cel ce află har de la Domnul devine mai bun, dar omul nelegiuit se va trece-n tăcere. 

3 Din nelegiuire nu-şi agoniseşte omul bunăstare, iar rădăcinile drepţilor nu vor fi smulse. 

4 Femeia virtuoasă îi e cunună bărbatului ei; dar precum viermele în lemn, aşa îşi nimiceşte 
bărbatul femeia care face răul. 

5 Gândurile celor drepţi sunt gânduri drepte, dar necredincioşii născocesc înşelăciuni. 

6 Cuvintele necredincioşilor sunt înşelătoare, dar gura celor drepţi pe aceştia îi va izbăvi. 

7 Oriîncotro se va întoarce necredinciosul, acolo se va stinge, dar caselel celor drepţi vor dura. 

1 În limbajul biblic, cuvântul „casă” are deseori înţelesul de familie (sau comunitatea tuturor celor 
ce trăiesc într-o casă — părinţi, copii, servitori, sclavi). 

8 Gura cunoscătorului o laudă omul, dar pe cel împietrit la inimă îl ia în derâdere. 

9 Mai bun e omul umil care munceşte pentru el decât cel ce se cinsteşte pe sine şi umblă după 
pâine. 

10 Omului drept îi e milă de animalele lui, dar inima necredincioşilor e lipsită de milă. 

11 Cel ce-şi lucrează pământul se va îndestula de pâine, dar cei ce umblă după deşertăciuni sunt 
lipsiţi de minte. 

12 Cel ce se veseleşte-n petreceri cu vin necinste va lăsa în propria lui fortăreață. 

13 Dorinţele necredincioşilor sunt rele, dar rădăcinile credincioşilor sunt bine înfipte. 

14 Păcătosul cade în laţ din pricina păcatelor buzelor sale, dar dreptul scapă din el. Cel ce priveşte 
lin va afla milă, dar cel ce se hlizeşte pe la porţi necăjeşte suflete. 

15 Din roadele gurii sale se va umple sufletul omului de bunătăţi şi răsplata buzelor lui i se va da. 

16 În ochii nebunilor, căile lor sunt drepte, dar înțeleptul ascultă de sfaturi. 

17 Nebunul în aceeaşi zi îşi arată mânia, dar omul isteţ îşi ascunde disprețul. 

18 Omul drept va vesti credinţa temeinică, dar mărturia celor nedrepţi e înşelătoare. 

19 Sunt unii care, atunci când vorbesc, parcă rănesc cu sabia, dar limbile înţelepților vindecă. 

20 Buzele adevărate fac mărturia dreaptă, dar martorul grabnic are limbă nedreaptă. 

21 Vicleşug este în inima celui ce meştereşte răul, iar cei ce voiesc pace se vor veseli. 

22 Dreptului nu-i place nimic din ceea ce e strâmb, dar cei necredincioşi se vor umple de rele. 

23 Urâciune Îi sunt Domnului buzele mincinoase, dar cel ce lucrează cu credincioşie Îi e bine 
primit. 

24 Omul care cunoaşte e tron al priceperii, dar inima nebunilor întâmpinată va fi cu blesteme. 

25 Mâna celor aleşi va dobândi cu uşurinţă stăpânire, dar cei vicleni vor fi de pradă. 

26 Un cuvânt înfricoşător înfricoşează inima dreptului, dar o veste bună îl înveseleşte. 

27 Cel ce hotărăşte? drept îşi devine sieşi prieten, dar gândurile necredincioşilor sunt lipsite de 
milă. Pe cei ce păcătuiesc îi vor ajunge relele, iar calea necredincioşilor îi va duce aiurea. 

28 Omul viclean nu va nimeri vânatul, dar omul curat e o avere scumpă. 

29 În căile dreptăţii se află viaţă, dar căile celor ce nu uită răul duc spre moarte.3 

2 Epignomon înseamnă, de fapt, „arbitru”, adică cel ce ia o decizie între două părţi adverse. 


3 Sf. Maxim Mărturisitorul: „Supărarea este împletită cu amintirea răului. Prin urmare, când mintea 
va oglindi cu supărare faţa fratelui, vădit este că-şi aminteşte răul de la el. Dacă-ţi aminteşti de răul 
făcut de cineva, roagă-te pentru el şi vei opri patima din mişcare, despărțind, prin rugăciune, 
supărarea de amintirea răului pe care ţi l-a făcut”. 

13 

Alte sfaturi. 

1 Copilul isteţ e ascultător față de tatăl său, dar cel neascultător se va nimici. 

2 Omul bun va mânca din roadele dreptăţii, dar vieţile nelegiuiților se vor sfârşi de timpuriu. 

3 Cel ce-şi păzeşte gura, sufletul şi-l păzeşte; dar cel care-şi pripeşte buzele, frică-şi va aduce sieşi. 
4 Cel fără nici o treabă o duce-ntr-o poftă, dar mâinile celor harnici se află-n luare-aminte. 

5 Omul drept urăşte vorba nedreaptă, dar necredinciosul e ruşinat şi n-are încredere. 

6 Dreptatea îi păzeşte pe cei lipsiţi de răutate, dar pe cei necredincioşi îi face răi păcatul. 

7 Sunt unii care, neavând nimic, se îmbogăţesc, şi sunt alţii care se umilesc în mijlocul multor 
bogății. 

8 Bogăția omului e răscumpărarea vieţii lui, dar săracul nu suferă ameninţarea. 

9 Drepţii au pururea lumină, dar lumina necredincioşilor se va stinge. Sufletele viclene se rătăcesc 
în păcate, dar drepţii au îndurare şi miluiesc. 

10 Omul rău cu sudalmă face răul, dar cei ce se cunosc pe ei înşişi sunt înţelepţi. 

11 Averea adunată cu fărădelege se va împuţina, dar a celui ce o strânge cu bună-credinţă se va 
înmulți. Dreptul se îndură şi împrumută. 

12 Mai bun este cel ce începe să ajute din inimă decât cel ce făgăduieşte şi-l face pe altul să spere; 
căci dorinţa cea bună e pom al vieţii. 

13 Cel ce nu-şi ia lucrul în serios, nici el nu va fi luat în serios; dar cel ce se teme de poruncă e 
sănătos la suflet. 

14 Fiului viclean nimic nu-i este bun; dar servul înţelept va dobândi fapte spornice şi calea lui se va 
îndrepta. 

15 Legea înţeleptului e izvor de viaţă, dar cel fără minte de laţ va muri. 

16 Cunoaşterea cea bună dă dar; a cunoaşte legea e un dar al cugetului bun, dar căile celor uşuratici 
tind către pierzanie. 

17 Tot isteţul lucrează-ntru cunoaştere, dar cel lipsit de minte îşi întinde sieşi răul. 

18 Regele nesăbuit va cădea în necaz, dar solul înţelept îl va izbăvi. 

19 Învățătura îndepărtează sărăcia şi ocara, iar cel ce şi-a însuşit mustrările va fi slăvit. 

20 Dorinţele credincioşilor îndulcesc sufletul, dar lucrurile necredincioşilor sunt departe de 
cunoaştere. 

21 Cel ce umblă cu înţelepţii înţelept va fi, dar cel ce umblă cu descreieraţii, aşa va fi cunoscut. 

22 Pe păcătoşi îi urmăreşte răul, dar pe cei drepţi îi va ajunge binele. 

23 Omul bun îşi va lăsa moştenitori pe fiii fiilor, dar bogăţia necredincioşilor e strânsă pentru cei 
drepți. 

24 Drepţii vor petrece mulţi ani în bogăţie, dar nedrepţii degrab vor pieri. 

25 Cel ce cruţă nuiaua îşi urăşte fiul, dar cel care-l iubeşte îl mustră cu grijă.1 

1 Cuv. Petru Damaschin: „Precum părinţii iubitori de fii îşi întorc cu mustrări, din iubire, pe fiii lor 
care fac lucruri nesăbuite, aşa şi Dumnezeu îngăduie încercările ca pe un toiag care-i întoarce pe cei 
vrednici de la viclenia diavolului”. 

26 Omul drept mănâncă şi-şi satură sufletul, dar sufletele necredincioşilor vor duce lipsă. 

14 

Lauda iscusinţei în viaţă. 

1 Femeile înțelepte zidesc case,l dar cea fără minte şi-o dărâmă cu mâinile ei. 

2 Cel ce merge drept se teme de Domnul, dar cel ce-n căile sale umblă strâmb va fi arătat cu 
degetul. 

3 Din gura nebunilor, toiag de obrăznicie, dar buzele înţelepților îi păzesc pe aceştia. 

4 Unde nu sunt boi, ieslea e curată, dar unde sunt holde multe, acolo se arată tăria boului.2 

5 Martorul de bună-credinţă nu minte, dar mărturia strâmbă aţâţă minciuni. 

6 La cei răi vei căuta înţelepciunea şi nu o vei afla, dar priceperea e lesne de găsit la cei înţelepţi. 


7 Toate lucrurile sunt împotriva omului fără minte, dar buzele înțelepte sunt armele priceperii. 

8 Înţelepciunea celor isteţi le descoperă căile, dar gândul celor fără minte duce aiurea. 

9 Casele nelegiuiților au nevoie de curăţire, dar casele drepţilor sunt bineplăcute. 

10 Omul cu inima simţitoare îşi mâhneşte sufletul, iar când se veseleşte nu are de-a face cu trufia. 

1 Casă” = familie. 

2 E vorba de treieratul grâului, care-n vremile vechi se făcea sub picioarele boilor. 

11 Casele necredincioşilor se vor stinge,3 dar locaşurile celor ce umblă drept vor dura. 

12 Există o cale ce li se pare oamenilor dreaptă, dar al cărei capăt duce în fundul iadului.4 

13 Întristarea nu se amestecă cu voioşia, dar bucuria, pân” la urmă, se întoarce-n plângere. 

14 Omul îndrăzneţ cu inima se va sătura de căile sale, iar omul bun, de gândurile lui. 

15 Omul simplu dă crezare fiecărui cuvânt, dar isteţul vine la gândul de-pe-urmă. 

16 Înțeleptul are teamă şi se fereşte de rău, dar nemintosul se încrede în sine şi se adună cu 
nelegiuiții. 

17 Cel grabnic la mânie lucrează cu nesocotinţă, dar omul înţelept multe rabdă. 

18 Cei fără minte împart răutate, dar cei cu mintea isteaţă se ţin de pricepere. 

19 Oamenii răi vor luneca în faţa celor buni, iar necredincioşii vor sluji la uşile celor drepți. 

20 Prietenii îi vor uri pe prietenii săraci, dar prietenii celor bogaţi sunt mulţi. 

21 Cel care-l necinsteşte pe nevoiaş păcătuieşte, dar fericit este cel ce-i miluieşte pe săraci. 

22 Cei rătăciţi pun la cale lucruri rele, dar cei buni pun la cale milă şi adevăr. Cei ce meşteresc răul 
nu cunosc mila şi credinţa; milostenia şi credincioşia se află la cei ce meşteresc binele. 

3 Vezi nota de la 14, 1. 

4 Adevărul nu rezidă în aparenţe, ci în certitudini. 

23 Tot cel ce se îngrijeşte are de prisos, dar cel dezmierdat şi nepăsător va duce lipsă. 

24 Omul isteţ e cununa înţelepţilor, dar pierderea de timp a nemintoşilor e rea. 

25 Martorul de bună-credinţă mântuieşte un suflet de la rău, dar înşelătorul aţâţă minciuna. 

26 Nădejdea celui tare stă în frica de Domnul, şi fiilor săi le va lăsa un reazem de pace. 

27 Porunca Domnului e izvor de viaţă, şi pe cel ce o are îl va face să se ferească de laţul morţii. 

28 Slava unui rege e o naţiune numeroasă, iar împuţinarea poporului înseamnă prăbuşirea celui 
puternic. 

29 Omul cel mult-răbdător e mult şi în lucrarea minţii, dar omul nerăbdător e lipsit de minte. 

30 Omul blând e doctor al inimii, dar inima zglobie e un vierme al oaselor. 

31 Omul care apasă pe cel sărac Îl mânie pe Cel ce I-a făcut, dar cel care-l miluieşte pe sărac, acela 
ÎI cinsteşte. 

32 Necredinciosul va fi aruncat în propria sa răutate, dar cel ce-şi pune încrederea în credința lui, 
acela e drept. 

33 În inima cea bună a omului se află înţelepciunea, dar în inima celor lipsiţi de minte totul e 
totuna. 

34 Dreptatea înalță neamul, dar păcatele împuţinează seminţiile. 

35 Un slujitor grijuliu îi este bineplăcut regelui şi prin buna lui purtare îndepărtează necinstea. 

5 Literal: „car” (insecta care roade lemnul pe dinlăuntru). 

6 „Credinţa” (aici): orice formă de adorare a lui Dumnezeu. 

Roadele iscusinţei. Mijloace împotriva păcatelor. 

1 Mânia îi ucide chiar şi pe înţelepţi; un răspuns potolit însă îndepărtează furia, în timp ce un 
cuvânt aspru o aprinde. 

2 Limba înţelepților ştie ce e bun, dar gura nemintoşilor strigă ce e rău. 

3 Pretutindeni ochii Domnului îi cuprind şi pe cei răi, şi pe cei buni. 

4 Vindecarea limbii e pom de viaţă, iar cel ce o păstrează se va umple de duh. 

5 Cel fără minte îşi bate joc de învățătura tatălui său, dar cel ce-i păzeşte porunca e mai înţelept. În 
dreptatea prisositoare este multă putere, dar necredincioşii vor fi smulşi din pământ cu rădăcini cu 
tot. 

6 În casele drepţilor e tărie multă, dar roadele necredincioşilor vor pieri. 


7 Buzele înţelepţilor sunt legate prin chibzuinţă, dar inimile neînţelepţilor nu sunt bine păzite. 

8 Jertfele necredincioşilor sunt urâciune înaintea Domnului, dar rugăciunile celor ce se îndreaptă Îi 
sunt bineprimite. 

9 Căile necredincioşilor sunt urâciune înaintea Domnului, dar El îi iubeşte pe cei ce umblă după 
dreptate. 

10 Învățătura omului simplu o cunosc trecătorii, dar cei ce urăsc mustrarea mor în ruşine. 

11 Iadul şi pierzania Îi sunt învederate Domnului; cum dar să nu-l fie şi inimile oamenilor? 

1 Suh propriu Septuagintei. 

12 Cel neînvăţat nu-l va iubi pe cel care-l ceartă şi nici nu se va aduna laolaltă cu înţelepţi. 

13 Când inima e veselă, faţa înfloreşte, dar când e strânsă, se posomorăşte.? 

14 Inima dreaptă caută pricepere, dar gura celor neînvăţaţi se deprinde cu răul. 

15 Ochii celor răi aşteaptă-ntotdeauna ce e rău, dar cei buni întotdeauna sunt liniștiți. 

16 Mai bună e o porţie mică cu frica de Domnul decât vistierii bogate fără această frică.3 

17 Mai bun e ospăţul de legume cu prietenie şi bunătate decât carnea de vițel la o masă cu ură. 

18 Omul mânios aţâţă certuri, dar cel domol le potoleşte şi pe cele ce-ar fi să fie. 

19 Omul domol va stinge certurile, dar cel necredincios mai mult le întărâtă. 

20 Căile celor leneşi sunt aşternute cu spini, dar ale celor harnici sunt căi bătute. 

21 Fiul înţelept îşi înveseleşte tatăl, iar fiul fără minte îşi batjocoreşte mama. 

22 Cărările nebunului n-au nici un înţeles, dar omul cuminte merge cu îndreptar. 

2 Cel ce cultivă gândurile păcătoase îşi face privirile din afară întunecate şi posomorâte. Limba lui e 
mută pentru laudele dumnezeieşti şi nu vine în întâmpinarea nimănui spre fericirea lui. Dar cel ce 
cultivă răsadurile bune şi nemuritoare ale inimii are faţa bucuroasă şi luminoasă. Limba lui e 
cântătoare la rugăciune şi devine întru totul preadulce la cuvânt (Nichita Stithatul). 

3 Să nu vrei a primi ceva dacă nu te-ai încredinţat că Dumnezeu ţi-a trimis din roade drepte şi astfel 
să o primeşti cu toată pacea. Iar pe cele ce le vezi venindu-ţi din nedreptate sau luptă sau viclenie, 
respinge-le şi aruncă-le (Cuv. Isaia Pustnicul). 

23 Cei ce nu cinstesc adunările tăgăduiesc schimbul de păreri, dar sfatul rămâne în inimile celor ce 
se sfătuiesc; 

24 omul rău nu-i va da ascultare, nici că va spune în obşte ceva bun sau potrivit. 

25 Gândurile înţeleptului sunt căi ale vieţii, aşa ca el să se ferească de iad şi să se mântuiască. 

26 Domnul surpă casele batjocoritorilor, dar El întăreşte hotarul văduvei. 

27 Gândul nedrept e urâciune în faţa Domnului, dar spusele celor curaţi au măreție. 

28 Cel ce primeşte mită se nimiceşte pe sine, dar cel ce urăşte primirea de mită, acela viu va fi. 

29 Păcatele se curăţesc prin milostenii şi credinţă, iar cu frica de Domnul se fereşte fiecare de rău. 
30 Inimile drepţilor cugetă credinţă, dar gura necredincioşilor răspunde lucruri rele. 

31 Căile oamenilor drepţi sunt bineprimite de Domnul; prin ele, chiar duşmanii devin prieteni. 

32 Departe stă Dumnezeu de cei necredincioşi, dar El ascultă rugăciunile drepţilor. 

33 Mai bine e să primeşti puţin cu dreptate decât roade multe pe nedrept.4 

16 

Îndemnuri la smerenie, dreptate şi înfrânare. 

4 Unele ediţii ale Septuagintei, inclusiv aceea a lui Rahlfs, încorporează următoarele patru versete 
în acest capitol, 15, printr-o dublă numerotare a unora care le precedă. Aici e preferabilă ordinea 
clasică a edițiilor româneşti. 

1 Inima omului să gândească ce e drept, pentru ca paşii lui să-i îndrume Dumnezeu pe calea cea 
dreaptă. 

2 Ochiul care se desfată-n frumuseţe veseleşte inima şi o veste bună îngraşă oasele. 

sufletul. 

4 Frica de Dumnezeu este învăţătură şi înţelepciune, iar răsplata ei e înalta cinstire. 

5 Toate lucrurile celui smerit sunt vădite-n faţa lui Dumnezeu, iar cei necredincioşi vor pieri în ziua 
cea rea. 

6 Tot cel ce are inima mândră e necurat în faţa lui Dumnezeu, iar cel ce dă mâna cu nedreptate nu 
va rămâne nepedepsit. 


7 Începutul căii celei bune este a face dreptate, căci ea e primită de Dumnezeu mai mult decât a-l 
aduce jertfe. 

8 Acela care-L caută pe Domnul va afla cunoaştere cu dreptate, iar cei ce-L caută drept, pace vor 
afla. 

9 Toate lucrurile Domnului sunt făcute cu dreptate, iar necredinciosul e păstrat pentru ziua cea rea. 
10 Rostire insuflată] e pe buzele regelui şi-n judecată gura lui nu va rătăci. 

11 Înclinarea cumpenei e dreptate de la Domnul şi măsuri drepte sunt lucrurile Lui. 

12 Răufăcătorul e urâciune în faţa regelui, căci scaunul de domnie e întemeiat pe dreptate. 

1 Rostire insuflată” îl traduce aici pe manteios = „oracol”, „rostire prin inspiraţie divină”. Prin 
ungere, regele obținea şi prerogativa dumnezeiască de a judeca, de a împărți dreptatea (a se vedea 
celebra judecată a lui Solomon în 3 Rg 3, 16-28). Următoarele cinci versete se referă la rege. 

983 

13 Buzele drepte îi sunt bineprimite regelui şi el iubeşte cuvintele drepte. 

14 Mânia regelui e solul morţii; dar omul înţelept îl va îmblânzi. 

15 Fiul unui rege se află în lumina vieţii, iar bineplăcuţii săi sunt ca un nor de ploaie târzie. 

16 Cuiburile înţelepciunii sunt mai alese decât aurul şi cuiburile cunoaşterii sunt mai alese decât 
argintul. 

17 Cărările vieţii abat de la rău, iar căile dreptăţii sunt lungime de viaţă. 

18 Cel ce primeşte învăţătură va fi plin de bunătăţi, iar cel ce păzeşte mustrările se va înţelepţi. 

19 Cel care-şi ţine căile îşi păzeşte sufletul, iar cel care-şi iubeşte viaţa îşi opreşte gura. 

20 Mândria merge înaintea nimicirii, iar înaintea căderii, gândul cel rău. 

21 Mai bun este cel blând cu smerenie decât cel care împarte prăzile cu cel mândru. 

22 Isteţul în tot ce face îşi află bunătăţi, iar cel ce se încrede în Dumnezeu e foarte fericit. 

23 Unii îi numesc răi pe cei înţelepţi şi pe cei pricepuţi, dar cei cu vorbe dulci îşi vor auzi mai 
multe. 

24 Cugetarea e un izvor de viaţă pentru cei ce o au, dar învăţătura nebunilor este rea. 

25 Inima înţeleptului cunoaşte ceea ce-i iese din gură, pe buze el poartă cunoaştere. 

26 Fagure de miere sunt cuvintele bune şi vindecare sufletului e dulceaţa lor. 

27 Sunt căi care i se par omului drepte, dar capătul lor cată spre fundul iadului. 

28 Omul care munceşte, pentru el munceşte şi-şi alungă propria sa prăbuşire, dar omul sucit? îşi 
poartă pieirea în propria sa gură. 

29 Omul fără minte îşi sapă luişi răul şi foc îşi adună pe buze. 

30 Omul sucit răspândeşte răul şi făclie vicleană le aprinde celor răi, iar pe prieteni îi desparte. 

31 Omul nelegiuit îşi înşală prietenii şi-i îndrumă pe căi care nu sunt bune. 

32 Cel ce se uită țintă plănuieşte blestemăţii şi dacă-şi muşcă buzele alege tot ce-i rău; acela e un 
cuptor al răutăţii. 

33 Bătrâneţea e cununa cinstirii, dacă se află în căile dreptăţii. 

34 Omul încet la mânie e mai bun decât cel puternic,3 iar cel care-şi stăpâneşte firea e mai bun 
decât cel ce stăpâneşte o cetate. 

35 Celor nedrepţi le vin toate din lăuntrul lor, dar toate cele drepte vin de la Domnul. 

17 

Cearta şi vrajba. 

1 Mai bun e un dumicat cu plăcere şi-n pace decât o casă doldora de bunătăţi şi jertfe nedrepte, cu 
vrajbă. 

2 Servul grijuliu îşi stăpâneşte stăpânii nemintoşi şi el le împarte fraților părţile. 

2 „Sucit” (skolios) e omul cu sufletul întortocheat, pe care niciodată nu ştii cum să-l iei sau de unde 
să-l apuci; omul nestatornic, pe care nu poţi pune temei. 

3 Codicii Alexandrinus şi Sinaiticus intercalează aici: „iar omul înţelept (e mai bun) decât o moşie 
întinsă”; zicerea însă se află la 24, 5. 

3 Aşa cum aurul şi argintul se lămuresc în cuptor, tot astfel inimile cele alese, lângă Domnul. 

4 Omul rău ascultă de limba nelegiuiților, dar omul drept nu ia aminte la buzele mincinoase. 

5 Cel ce râde de sărac ÎI întărâtă pe Cel ce l-a făcut, iar cel ce se bucură de căderea altuia nu va 
rămâne nepedepsit; dar cel ce simte milă, milă va afla. 


6 Copiii copiilor sunt cununa bătrânilor, iar părinții lor sunt lauda copiilor. Cel credincios are- 
ntreaga lume plină de bănet, dar necredinciosul, nici un bănuţ. 

7 Cel fără minte nu-şi apropie buzele drepte, dar nici cel drept buzele mincinoase. 

8 Învățătura e bună răsplată celor ce se ţin de ea: oriîncotro se întoarce, ea e pe drumul cel bun. 

9 Cel ce ascunde strâmbătatea umblă după prietenie, dar cel ce-i urăşte ascunzişul desparte prieteni 
ŞI casnici. 

10 Amenințarea sfărâmă inima înţeleptului, dar nemintosul, chiar când e bătut, nu simte. 

11 Omul rău scorneşte certuri, dar Domnul va trimite împotrivă-i înger ne-ndurător. 1 

12 Purtarea de grijă îi revine omului grijuliu, dar nemintosul cugetă lucruri rele. 

13 Din casa celui ce plăteşte cu rău pentru bine răul nu se va muta. 

14 O lege dreaptă le dă cuvintelor putere, dar cearta şi vrajba aduc după ele sărăcia. 

1 Îngerii trimişi de Dumnezeu au uneori misiunea de a-i pedepsi pe oameni pentru păcatele lor, cum 
e cazul celor ce au mers în Sodoma şi Gomora (vezi Fe 19, 1-25). 

15 Cel ce hotărăşte că ce-i drept e strâmb şi că ce-i strâmb e drept, acela spurcat este şi urâciune în 
faţa lui Dumnezeu. 

16 De ce are nebunul de toate? că doar nu poate nemintosul să cumpere înţelepciune! 

17 Cel ce-şi înalță casa, caută s-o dărâme, iar cel leneş la învăţătură va cădea în necazuri. 

18 Pentru orice vreme să ai un prieten, iar fraţii să-ţi fie de folos la nevoie, că pentru aceasta sunt 
făcuţi. 

19 Omul fără minte bate din palme şi se veseleşte sieşi, aşa cum chezaşul se pune zălog pentru 
prietenul său. 

20 Cel ce iubeşte păcatul se bucură de gâlceavă, iar cel cu inima împietrită nu se adună cu cei buni. 
21 Omul cu limbă schimbătoare va cădea în necazuri, iar inima nebunului durere îi este celui ce o 
are. 

22 Un tată nu se bucură de fiul lipsit de-nvăţătură, dar fiul înţelept îşi veseleşte mama. 

23 O inimă veselă face viaţa sănătoasă, dar omului mâhnit i se usucă oasele. 

24 Căile celui ce primeşte mită2 nu sporesc, iar necredinciosul se abate de la căile dreptăţii. 

25 Faţa omului înţelept o citeşti uşor, dar ochii nebunului sunt pe la marginile pământului. 

26 Fiul fără minte îi este mânie tatălui său şi întristare celei ce l-a născut. 

27 Nu e bine să-l păgubeşti pe omul drept şi nu-i cuviincios să unelteşti împotriva celor ce 
stăpânesc cu dreptate. 

2 Literal: „Căile celui ce pe nedrept primeşte daruri în sânul său”. 

28 Cel ce împiedică rostirea unei vorbe grele e un om cu minte, iar omul care rabdă mult e un 
înţelept. 

29 Când nemintosul întreabă înţelepciunea, înţelepciune i se socoteşte, iar cel ce face pe mutul, 
înţelept va fi. 

18 

Prietenia şi înfrânarea limbii. 

1 Omul care vrea să se despartă de prieteni caută pricini, dar în toată vremea va fi vrednic de ocară. 
2 Omul lipsit de minte nu are nevoie de înţelepciune, că mai bine o duce cu nebunia. 

3 Când necredinciosul intră în adâncul răutăților, nici nu le bagă de seamă, dar necinste şi ocară vin 
peste el. 

4 Apă adâncă este cuvântul în inima omului şi râu ce tresaltă şi fântână de viaţă. 

5 Nu e bine să-i dai cinstire omului fără Dumnezeu, şi nici potrivit ca omului drept să-i răpeşti, la 
judecată, dreptatea. 

6 Buzele nemintosului îl duc în necazuri, iar gura lui îndrăzneață cheamă moartea. 

7 Gura celui fără minte e prăbuşirea lui, iar buzele lui sunt laţ pentru sufletul său. 

8 Pe cei leneşi îi biruie frica, iar sufletele oamenilor afemeiaţi vor flămânzi. 

9 Cel ce nu se ajută pe sine prin faptele sale e frate cu cel ce pe sine se nimiceşte. 

10 Numele Domnului, din măreţia tăriei; alergând la el, drepţii se înalță. 

11 Averea omului bogat e cetate tare, dar slava ei aruncă umbră largă. 

12 Înainte de prăbuşire inima omului se înalţă, dar înainte de mărire se smereşte. 

13 Cel ce răspunde înainte de a auzi, nebun este şi ocară sieşi. 


14 Sluga înţeleaptă potoleşte mânia omului, dar pe cel laş cine-l va suferi? 

15 Inima celui ce gândeşte câştigă pricepere, iar urechile înţelepţilor caută cugetarea. 

16 Când omul dă, darul său îl lărgeşte şi printre cei puternici îl aşază. 

17 Omul drept se învinuie pe sine când începe să vorbească, dar dacă pârâşul sare asupră-i, acela e 
mustrat. 

18 Sorţii pun capăt certurilor şi hotărăsc între cei puternici. 

19 Un frate ajutat de un frate e ca o cetate înaltă şi tare şi e tot atât de puternic ca un palat bine 
temeluit. 

20 Omul îşi umple pântecele din roadele gurii sale şi cu roadele buzelor sale se va sătura. 

21 Moartea şi viaţa sunt în puterea limbii, iar cei ce şi-o stăpânesc îi vor mânca roadele. 

22 Cel ce şi-a găsit o femeie bună, bune daruri şi-a aflat şi desfătare a primit de la Dumnezeu. 

23 Cel ce o îndepărtează pe femeia bună, bunătăţile şi le îndepărtează, iar cel ce ţine o adulteră e 
nebun şi necredincios. 1 

24 Săracul răspunde cu rugăciuni, iar bogatul răspunde cu asprime. 

25 Omul binevoitor într-o adunare e mai prieten decât un frate. 2 

1 T. M. omite acest verset. 

2 Acest verset şi primele două din capitolul următor sunt omise în ed. Rahlfs. 

Săracii cinstiţi şi fiii bine crescuţi. 

1 Mai bun e săracul în calea simplităţii lui decât cel cu buze viclene şi cap fără minte. 

2 Unde nu e ştiinţa sufletului, acolo nu este binele, iar cel ce-şi grăbeşte picioarele se va împiedica. 
3 Nebunia omului îi strâmbă căile şi-n inima lui îl învinuie pe Dumnezeu. 

4 Bogăția aduce belşug de prieteni, dar săracul se trezeşte şi fără singurul său prieten. 

5 Martorul mincinos nu va rămâne nepedepsit, iar cel ce învinuie pe nedrept nu va scăpa. 

6 Mulţi sunt cei ce se gudură pe lângă feţele regilor; dar tot omul rău îi devine ocară altui om. 

7 Tot cel care-l urăşte pe fratele sărac departe va fi şi de prietenie. Buna cugetare se apropie de cei 
ce o ştiu, iar omul înţelept o află. Cel ce face mult rău desăvârşeşte răul, iar cel ce întărâtă cuvinte 
nu se va mântui. 

8 Cel care-şi agoniseşte înţelepciune se iubeşte pe sine, iar cel ce-şi păstrează lucrarea minţii va afla 
binele. 

9 Martorul mincinos nu va rămâne nepedepsit, iar cel ce aţâţă răutatea, de ea va pieri. 

10 Celui fără minte desfătarea nu-i foloseşte la nimic şi tot aşa dacă sluga începe să domnească cu 
semeţie. 

11 Omul milostiv e mult-îngăduitor şi lauda lui va trece pe deasupra nelegiuiţilor. 

12 Amenințarea regelui e ca răcnetul leului, dar bunăvoința lui e ca roua pe iarbă. 

13 Fiul fără minte e o ruşine pentru tatăl său, iar prinoasele din simbria desfrânatei nu sunt curate. 
14 Părinţii le împart fiilor casă şi avere, dar femeia îi este rânduită bărbatului de către Dumnezeu. 

15 Bărbatului afemeiat îi stă-n cale laşitatea, iar sufletul celui trândav va flămânzi. 

16 Cel ce păzeşte porunca, sufletul şi-l păzeşte, dar cel ce-şi disprețuiește căile, acela va pieri. 

17 Cel care-l miluieşte pe sărac Îl împrumută pe Dumnezeu şi după ceea ce dă i se va răsplăti. 

18 Cât timp mai e nădejde, pedepseşte-ţi fiul, dar în sufletul tău nu te înălța pân” la trufie. 

19 Omul răutăcios va avea multă pagubă, dar dacă face răul îşi va pierde şi sufletul. 

20 Ascultă, fiule, învăţătura tatălui tău, pentru ca măcar la urma urmelor să fii înţelept. 

21 Multe gânduri sunt în inima omului, dar sfatul Domnului rămâne în veac. 

22 Roadă îi este omului milostenia, iar săracul cel drept e mai bun decât bogatul mincinos. 

23 Spre viaţă îi este omului frica de Domnul, dar cel fără frică stă pe unde cunoaşterea nu-i de 
văzut. 

24 Cel ce cu nedreptate îşi ascunde mâinile-n sân nu şi le va duce nici la gură. 

25 Când îl baţi pe ticălos, omul simplu devine mai isteţ, iar dacă-l vei certa pe omul înţelept, el va 
cunoaşte priceperea. 

26 Cel care nu-şi cinsteşte tatăl şi se leapădă de mama sa, acela va fi supus ruşinii şi ocării. 

27 Fiul care încetează să păstreze învăţătura tatălui său, acela cu rele vorbe se va deprinde. 


28 Cel ce se pune chezaş pentru copilul nemintos dispreţuieşte dreptatea, iar gura celor 
necredincioşi va înghiţi judecăţile. 

29 Bice li se pregătesc neruşinaţilor şi, tot aşa, pedepse pentru cei fără minte. 

20 

Regele înţelept. 

1 Neastâmpărat lucru este vinul şi plină de nemăsură-i beţia, dar fiece nebun se prinde-n mreaja 
lor. 

2 Amenințarea regelui nu se deosebeşte de răcnetul leului, iar cel care-l întărâtă păcătuieşte 
împotriva propriului său suflet. 

3 E o cinste pentru om să urască sudălmile, dar tot cel fără minte cu unele ca acestea se încurcă. 

4 Când e ocărât, trândavul nu se ruşinează; aşa-i şi cu cel ce se împrumută cu grâu la seceriş. 

5 Apă adâncă e sfatul în inima omului, iar cel înţelept o scoate afară. 

6 Mare lucru şi de cinste e omul milostiv, dar greu e de găsit omul credincios. 

7 Cel ce umblă neprihănit întru dreptate fericiţi îi va lăsa pe copiii săi. 

8 Când şade pe tron un rege drept nici un lucru rău nu-i poate sta înainte. 

1 Acest al doilea stih e tradus aici după varianta din Codicii Vaticanus şi Sinaiticus. În ed. Rahlfs: 
„ŞI tot cel ce s-a prins în ea (în beţie) nu va fi înţelept”. 

9 Cine se poate lăuda că are inima curată? sau cine va cuteza să spună că e curat de păcate? 

10 Lumina celui ce vorbeşte de rău pe tată sau pe mamă se va stinge şi luminile ochilor săi întuneric 
vor vedea. 

11 Porţia dobândită cu grabă la-nceput nu va fi binecuvântată la sfârşit. 

12 Să nu zici: mă voi răzbuna pe duşmanul meu!, ci aşteaptă-L pe Domnul, ca El să te-ajute. 

13 Cântarul mare şi mic şi greutăţile de două mărimi necurate-s amândouă în faţa Domnului, iar cei 
ce le fac, în năravurile lor se vor împiedica. 

14 Dreaptă e calea tânărului [care umblă] cu cel cuvios. 

15 Urechea aude şi ochiul vede, amândouă sunt lucrul Domnului. 

16 Nu iubi clevetirea, ca să nu pieri; deschide-ţi ochii şi te satură de pâine. 

17 „Rău!, rău!”, zice cel ce cumpără, dar după ce pleacă îşi freacă mâinile.2 

18 Există aur şi belşug de pietre scumpe, dar vase de cinste sunt buzele pricepute. 

19 Ia-i haina celui ce s-a pus chezaş pentru un străin; spre binele celui necunoscut, ia-i un zălog. 

20 Dulce îi este omului pâinea înşelăciunii, dar mai apoi i se va umple gura de pietriş. 

21 În sfat se întemeiază ce-ai de gând să faci, cu planuri înțelepte se face războiul. 

22 Cel ce trădează tainele adunării vorbeşte-n doi peri; cu cel ce are mereu gura deschisă nu te 
amesteca. 

2 În LXX, versetele 18-22: text lacunar. Redactarea de faţă urmează vechile versiuni româneşti, 
care, la rândul lor, le-au tradus după Versiunea Ebraică. 

23 Urâciune Îi este Domnului cântarul dublu, iar cumpăna înşelătoare nu este bună-n ochii Lui. 

24 Umbletele omului sunt îndreptate de Dumnezeu; atunci, cum poate un muritor să priceapă căile 
Sale? 

25 Cursă îi este omului graba de a aduce la altar ceva din bunurile sale, căci după ce a făgăduit s-ar 
putea să-i pară rău. 

26 Regele înţelept e o vânturătoare pentru cei necredincioşi şi vârtej aduce asupră-le. 

27 Suflare oamenilor le este lumina Domnului, cea care sfredeleşte adâncurile inimii. 

28 Mila şi adevărul îi stau de pază regelui şi tronul său îl vor înconjura cu dreptate. 

29 Înţelepciunea e podoaba tinerilor, iar părul cărunt e slava bătrânilor. 

30 Zdruncinări şi sfărâmări se abat asupra celor răi şi răni întru adâncurile lăuntrului lor. 

21 

Pronia lui Dumnezeu. 

1 Precum dezlănţuirea apei, aşa e inima regelui în mâna lui Dumnezeu: oriîncotro vrea s-o ducă, 
într-acolo o pornește. 1 

2 Fiecare om îşi pare sieşi drept, dar Domnul este Cel ce îndreaptă inimile. 

3 A face ce e drept şi a vorbi adevăr Îi sunt mai plăcute lui Dumnezeu decât sângele jertfelor. 

1 Imaginea este aceea a morarului care mânuieşte zăgazul apei de pe scoc, dându-i acesteia direcția 


pe care el o vrea. 

4 Omul mărinimos e cutezător împotriva ocării, dar făclia necredincioşilor e păcat. 

5 Planurile omului sârguitor aduc întotdeauna câştig, dar leneşul e-ntotdeauna în lipsă.2 

6 Cel ce agoniseşte comori prin limbă mincinoasă după deşertăciuni umblă şi-n laţurile morţii se 
duce. 

7 Nimicirea va locui împreună cu cei necredincioşi, fiindcă nu vor să facă ce e drept. 

8 Celor îndărătnici, căi îndărătnice le trimite Dumnezeu, căci curate şi drepte sunt lucrurile Lui. 

9 Mai bine e să locuieşti într-un ungher sub cerul liber decât în [odăi] văruite cu nedreptate şi-n casă 
de obşte. 

10 Sufletul necredinciosului pofteşte răul,3 el nu va fi miluit de nici un om. 

11 Când omul neastâmpărat e pedepsit, cel simplu devine mai isteţ, iar înțeleptul priceput va 
dobândi cunoaştere. 

12 Omul drept pricepe inimile necredincioşilor şi-i disprețuiește pe cei necredincioşi pentru răutatea 
lor. 

13 Cel ce-şi astupă urechile ca să nu-l audă pe cel în neputinţă va ajunge şi el să strige fără ca 
cineva să-l audă. 

14 Darul făcut într-ascuns potoleşte mânia, dar omul care nu dă deloc, acela stârneşte urgii. 

15 A face judecată e bucuria celui drept, dar în ochii răufăcătorilor chiar şi sfântul e necurat! 

16 Omul care se rătăceşte din calea dreptăţii se va odihni în adunarea umbrelor.4 

2 Verset omis în LXX; în vechile ediţii româneşti, ca şi aici, tradus după Versiunea Ebraică. 

3 „pofteşte răul (cele rele)” omis în LXX. 

17 Omul neisprăvit iubeşte veselia, vinul prietenos şi uleiul îmbelşugat; 

18 cât despre nelegiuit, el e spurcăciuneas celui drept. 

19 Mai bine e să locuieşti în pustie decât cu o femeie certăreaţă şi limbută şi amarnică. 

20 Dorită comoară se odihneşte în gura înţeleptului, dar cei fără minte o înghit. 

21 Calea dreptăţii şi milosteniei va afla viaţă şi mărire. 

22 Înțeleptul ia cu asalt cetăţi întărite şi dărâmă întăritura în care necredincioşii s-au încrezut. 

23 Cel ce-şi păzeşte gura şi limba îşi păzeşte sufletul de necaz. 

24 Un om îndrăzneţ şi încrezut şi obraznic se cheamă ciumă, iar cel ce ţine minte răul e un 
nelegiuit. 

25 Poftele îl omoară pe cel trândav, căci mâinile lui nu se hotărăsc să facă ceva. 

26 Necredinciosul doreşte zilnic pofte rele, iar dreptul miluieşte fără scumpătate şi se-ndură. 

27 Jertfele necredincioşilor urâciune Îi sunt Domnului, pentru că ei le aduc în chip nelegiuit. 

4 Literal: „în adunarea Uriaşilor”. Metaforă pentru „umbrele” care zac în iad (Şeol), existenţe care, 
cufundate în ceaţă, duc o viaţă larvară. 

5 Grecescul perikatharma înseamnă, pe de o parte, „curățire”, „purificare”, „ispăşire” şi, pe de alta, 
obiectul purificării, adică fiinţa necurată, impură, spurcată. Traducerile după T. M. preferă primul 
sens, mai nuanţat: „(omul) rău e răscumpărare pentru cel drept” sau „serveşte ca răscumpărare celui 
drept”, în acord cu Is 43, 1-4. Versiunea de faţă optează pentru sensul ultim. (T. M. adaugă: „şi 
pentru cel drept va fi dat (în schimb) nelegiuitul”, adaos adoptat şi de vechile noastre ediţii). 

28 Martorul mincinos va pieri, dar omul ascultător ia seama la ce grăieşte. 

29 Omul necredincios cu neruşinare îţi iese-nainte, dar dreptul îşi cunoaşte el însuşi căile. 

30 Împotriva necredinciosului6 nu există înţelepciune, nici curaj şi nici sfat. 

31 Calul e pregătit pentru ziua războiului, dar ajutorul e de la Domnul. 

22 

Alte sfaturi. 

1 Un nume bun e mai de preţ decât bogăţia multă, şi un dar bun, decât argintul şi aurul. 

2 Bogatul şi săracul s-au întâmpinat laolaltă, dar Domnul este Cel ce pe amândoi i-a făcut. 

3 Iscusitul, văzându-l pe omul rău că rău se chinuieşte, scoate el însuşi o învăţătură, dar cei 
nepricepuţi trec mai departe spre paguba lor. 

4 Frica de Domnul e odrasla înţelepciunii, ca şi bogăţia, mărirea şi viaţa. 

5 Ciulini şi laţuri sunt în căile strâmbe, dar cel ce-şi păzeşte sufletul se va feri de ele. 

6 Pe copil învaţă-l după chemarea sa; când va îmbătrâni, nu se va abate. 


7 Bogaţii îi vor stăpâni pe săraci şi slugile îşi vor împrumuta stăpânii. 

8 Cel ce seamănă rele, rele va şi secera şi din plin va primi pedeapsa faptelor sale. Domnul îl 
binecuvintează pe omul blând şi darnic, dar [omul] va da seamă de prostia faptelor sale. 

6 Ebr.: „Înaintea Domnului”. 

1 Verset omis în LXX şi tradus după T. M. 

9 Cel care-l miluieşte pe sărac, el însuşi se va hrăni, căci din pâinea lui i-a dat săracului. Cel ce dă 
mită îşi câştigă biruinţă şi cinste, dar ia sufletul celui ce a primit-o. 

10 Scoate-l din adunare pe zurbagiu, şi odată cu el va ieşi gâlceava; că dacă stă el în adunare, pe toţi 
îi necinsteşte. 

11 Domnul iubeşte inimile cuvioase şi plăcuţi îi sunt toţi cei fără prihană. Un rege cârmuieşte cu 
buzele. 

12 Ochii Domnului ocrotesc priceperea, dar El disprețuiește vorbele nelegiuite. 

13 Leneşul îşi cată îndreptăţiri şi zice: e un leu pe drum şi un ucigaş pe uliţă... 

14 Groapă adâncă e gura nelegiuitului şi-n ea cade cel urât de Domnul. Rele căi sunt înaintea 
omului şi lui nu-i place să se întoarcă din faţa lor; dar el trebuie să se abată de la calea strâmbă şi 
rea. 

15 Lipsa de gândire face inima tânărului s-o ia razna, iar băţul şi învăţătura îi sunt departe. 

16 Cel care-l înşală pe sărac îşi sporeşte averea, dar dacă-i dă bogatului, şi-o micşorează. 

17 Apleacă-ţi urechea la cuvintele înţelepților, ascultă şi cuvintele mele şi lipeşte-ţi inima, ca să ştii 
că ele sunt bune. 

18 Şi dacă ţi le vei pune la inimă, împreună cu tine se vor veseli pe buzele tale, 

19 pentru ca nădejdea ta să fie în Domnul şi pentru ca El să-ţi facă ţie cunoscută calea; 

20 şi scrie-ţi-le de trei ori, pentru sfat şi cunoaştere, pe tăbliţa inimii tale. 

21 Eu te învăţ, aşadar, cuvântul adevărului şi cunoaştere bună în auz, pentru ca şi tu să poţi 
răspunde cuvintele adevărului celor ce te întreabă. 

22 Nu-l sili pe cel nevoiaş, fiindcă el e sărac şi nici să-l necinsteşti pe cel neajutorat care bate la 
porţi; 

23 fiindcă Domnul este Cel ce-i va judeca pricina, iar tu la adăpost îţi vei mântui sufletul. 

24 Omului mânios să nu-i fii însoțitor, nici să locuieşti împreună cu prietenul gata de sfadă, 

25 ca nu cumva să înveţi ceva din purtările lui şi sufletului tău să-i agoniseşti laţuri. 

26 Nu te pune chezaş din ruşine faţă de obrazul cuiva; 

27 că dacă nu vei avea de unde plăti, îţi vor lua chiar şi aşternutul de sub coaste. 

28 Nu muta vechile pietre de hotar pe care părinţii tăi le-au pus. 

29 Omul care ştie să vadă şi care-i grabnic în faptele lui trebuie să stea pe lângă regi, iar nu pe lângă 
oamenii trândavi. 

23 

Despre mâncare şi băutură. 

1 Dacă stai să mănânci la masa cuiva mare, ia seama bine la cele ce ţi se pun dinainte 

2 şi încetineşte-ţi mâna, ştiind că s-ar cuveni ca şi tu să găteşti ceva la fel; 

3 iar dacă eşti chiar fără saţ, nu pofti la bucatele lui, căci acestea se ţin de o viaţă falsă. 

4 Dacă tu eşti sărac, nu te măsura cu cel bogat, ci reţine-te în propria ta cugetare. 

5 Dacă-ți aţinteşti ochiul asupră-i, el se va face nevăzut, căci aripi ca ale unui vultur i s-au gătit şi el 
se întoarce la casa stăpânului său. 

6 Să nu cinezi cu omul invidios, nici să pofteşti la bucatele lui; 

7 că el aşa mănâncă şi bea ca şi cum cineva ar înghiți păr; 

8 nici să-l aduci la tine şi nici să mănânci cu el bucăţica ta de pâine, căci el o va vărsa şi va spurca 
vasele tale cele bune. 

9 La urechea celui fără minte nu spune nimic, ca nu cumva, de câte ori îi vine, să-şi râdă de 
cuvintele tale înțelepte. 

10 Să nu muţi din locul lor vechile pietre de hotar, iar în agoniseala orfanilor să nu intri; 

11 fiindcă Cel ce-i mântuieşte pe ei, Domnul, este tare şi El va judeca pricina lor cu tine. 

12 Dă-ţi inima la învăţătură şi pregăteşte-ţi auzul pentru cuvintele priceperii. 


13 Nu te împiedica să cerți un copil; că dacă-l vei bate cu nuiaua, nu va muri; 

14 că tu îl vei bate cu nuiaua, dar îi vei scăpa sufletul de la moarte. 

15 Fiule, dacă inima ta e înţeleaptă, şi inima mea o vei înveseli 

16 şi buzele tale vor sta de vorbă cu buzele mele dacă vor fi drepte. 

17 Inima ta să nu-i pizmuiască pe păcătoşi, ci-n toată vremea fii în frica Domnului. 

18 Că dacă vei păzi aceste lucruri, vei avea urmaşi şi nădejdea ta va rămâne statornică. 

19 Ascultă, fiule, şi fii înţelept şi cugetele inimii tale le îndreaptă. 

20 Nu fi beţiv, nici să te-ntinzi la sfătoşenii şi la cumpărături de cărnuri; 

21 că tot beţivul şi destrăbălatul vor sărăci şi tot leneşul va pune pe el haine cârpite şi zdrențe. 

22 Fiule, ascultă-l pe tatăl tău, cel care ţi-a dat naştere, şi nu te sfii de maică-ta pentru aceea că a 
îmbătrânit. 

23 Agoniseşte-ţi adevărul şi nu vinde înţelepciunea, învăţătura şi ştiinţa. 1 

24 Un tată drept împarte hrană bună, iar sufletul său se veseleşte de fiul înţelept. 

25 Veselească-se tatăl tău şi mama ta de tine şi să se bucure aceea care te-a născut. 

26 Fiule, inima ta dă-mi-o mie, iar ochii tăi să vegheze asupra căilor mele. 

27 Că o casă străină e un vas plin de găuri, iar o fântână străină e fântână strâmtă. 

28 Că un lucru ca acesta degrab va pieri şi tot nelegiuitul se va stinge. 

29 La cine e vai? la cine e gâlceavă? la cine sunt certurile? la cine sunt tulburările şi sfezile? la cine 
sunt oase rupte fără pricină? la cine sunt ochii urduroşi? 

30 Oare nu la aceia care se-ntind la vin? oare nu la aceia care stau la pândă pe unde se fac petreceri? 
Nu vă îmbătaţi cu vin, ci staţi de vorbă cu oameni drepţi, în plimbări deschise staţi de vorbă cu ei. 
31 Că dacă-ţi vei ţine ochii pe ulcele şi pahare, pe urmă vei umbla mai gol decât un pisălog, 

32 iar mai pe urmă te vei zvârcoli ca un muşcat de şarpe şi ca unul prin care curge venin de viperă 
cu corn. 

1 Verset omis în LXX şi tradus după T. M. 

33 Oriunde ochii tăi vor vedea o [femeie] străină, atunci gura ta va vorbi pe-ntortocheate 

34 şi vei zăcea ca-n mijlocul mării şi ca un cârmaci învăluit de furtună. 

35 Şi vei zice: m-au bătut şi nu m-a durut, şi-au râs de mine şi n-am ştiut. Când oare se va face ziuă, 
ca să mă pot duce şi să-i caut pe cei cu care pot merge-mpreună? 

24 

Despre cei în primejdii de moarte; despre uşurătatea minţii. 

1 Fiule, nu-i invidia pe oamenii răi, nici nu pofti să le fu alături. 

2 Că inima lor cugetă minciuni, iar buzele lor grăiesc numai prostii. 

3 O casă se zideşte cu înţelepciune şi prin cunoaştere se întăreşte. 

4 Prin pricepere se umplu cămările cu toată bogăţia scumpă şi bună. 

5 Un om înţelept e mai bun decât unul tare şi unul cu mintea-ntreagă decât o moşie întinsă. 

6 Un război se duce sub o comandă, dar ajutorul vine prin inima unui sfătuitor. 

7 Înţelepciunea şi cugetarea sunt la porţile înţelepţilor; înţelepţii nu se abat de la gura Domnului, 

8 ci iau cuvântul în adunări. 

9 Pe cei neînvățaţi îi întâmpină moartea; nemintosul moare în păcate şi necurăţia îl murdăreşte pe 
cel ticălos; 

10 pângărit va fi el în ziua cea rea şi-n ziua necazului, până ce se va mistui de tot. 

11 Nu pregeta să-i scapi pe cei duşi la moarte şi să-i răscumperi pe cei ce sunt a fi ucişi. 

12 Dar de vei zice: nu-l cunosc pe acest om!, să ştii că Domnul cunoaşte inimile tuturor; El, Cel ce 
le-a dat tuturor suflare, El pe toate le ştie şi El îi va răsplăti fiecăruia după faptele lui. 

13 Fiule, mănâncă miere, că bun este fagurele şi-ţi îndulceşte gâtlejul. 

14 În acest fel vei simţi înţelepciunea în sufletul tău; că dacă o vei afla, bun îţi va fi sfârşitul şi 
nădejdea nu te va părăsi. 

15 Pe cel necredincios să nu-l aduci în păşunea drepţilor şi nici să te laşi înşelat de saţul pântecelui; 
16 că de şapte ori va cădea dreptul şi se va ridica, l dar cel necredincios în rele va slăbi. 

17 De va cădea duşmanul tău, nu te bucura asupră-i, iar de împiedicarea lui nu te mândri; 

18 că Domnul va vedea aceasta şi n-o să-i placă şi mânia Şi-o va întoarce dinspre el. 

19 Nu te bucura asupra răufăcătorilor, nici să-i invidiezi pe păcătoşi; 


20 fiindcă răii nu vor avea urmaşi, iar lumina celor necredincioşi se va stinge. 

21 Fiule, teme-te de Dumnezeu şi de rege şi nici unuia să nu-i fii nesupus. 

1 Sf. Maxim Mărturisitorul: De şapte ori a căzut omenirea, întorcându-se cu spatele la Dumnezeu: 
1. Prin Adam şi Eva; 2. prin crima lui Cain; 3. prin generaţia lui Noe; 4. prin turnul Babel; 5. prin 
generaţia lui Avraam; 6. prin generaţia lui Moise; 7. prin generația profeților. lisus Hristos, 
asumându-Şi firea omenească, drept fiind şi fără păcat, a luat asupră-Şi povara păcatelor noastre şi 
de şapte ori a ridicat omenirea din cădere. 

22 Că ei dintr-o dată îi vor pedepsi pe cei necredincioşi, şi cine oare va şti răzbunarea amândurora?2 
23 Şi iarăşi pe acestea vi le spun vouă, înțelepților: Nu e bine ca la judecată să-i cunoşti pe 
împricinaţi. 

24 Cel ce-i spune necredinciosului că este drept, blestemat va fi de popoare şi urât de neamuri. 

25 Iar cei ce mustră, aceia mai buni se vor arăta şi binecuvântare va veni peste ei. 

26 Un răspuns cu vorbe bune e o sărutare pe buze. 

27 Pune-n rânduială ceea ce ai de făcut afară, pregăteşte-te la țarină şi vino după mine, şi pe urmă îţi 
vei dura casa. 

28 Să nu fii martor mincinos împotriva concetăţeanului tău şi nici să-ţi dai drumul la gură. 

29 Să nu zici: cum mi-a făcut el, aşa îi voi face şi eu; şi: cu ce m-a năpăstuit, cu aceea îi voi plăti. 

30 Omul nemintos e ca o arătură, omul fără minte e ca o vie: 

31 Dacă o laşi, se-nţeleneşte şi se umple de buruieni şi se pustieşte şi pietrele gardului i se surpă. 

32 Apoi mie mi-a părut rău şi mi-am luat seama, ca să aleg învăţătura. 

2 Textul următor, până la versetul 23, e omis în Textul Ebraic, dar şi în vechile ediții româneşti. 
Aici, după ed. Rahlfs. Fiul care păzeşte poruncile scapă de pieire; dar cel ce vrea s-o primească, 
acela a şi primit-o. Nimic mincinos să nu spună regele cu limba lui; da, nici o minciună să nu-i iasă 
de pe limbă. Limba regelui e sabie, şi nu una de carne; cel ce va fi dat pe seama ei, acela va pieri; că 
dacă i se stârneşte furia, el nimiceşte oameni cu arcuri şi mănâncă oase de oameni şi le arde ca o 
flacără, aşa că ele nu mai pot fi mâncate nici de vulturii tineri. Fiule, cinsteşte cuvintele mele şi 
pune-ţi-le la inimă şi gândeşte-te la ele! 

33 Puţină dormitare, puţintel somn, puţin să stai cu mâinile în sân...; 

34 şi dacă asta vei face, îţi iese sărăcia-nainte şi, ca o bună alergătoare, lipsa. 

25 

Cuviinţa în adevăr, măsură în vorbă şi la mâncare. 

1 Acestea sunt proverbele lui Solomon pe care le-au transcris prietenii lui lezechia, regele lui Iuda. 
2 Slava lui Dumnezeu ascunde înțelesurile, slava regelui le cinsteşte lucrarea. 

3 Înalt e cerul şi adânc e pământul, dar inima regelui e de nepătruns. 

4 Bate argintul cu zgură în el şi se va face pe de-a-ntregul curat. 

5 Ucide-i pe cei necredincioşi de dinaintea regelui şi tronul său va propăşi întru dreptate. 

6 Nu te făli în faţa regelui şi nici nu sta în locurile celor puternici; 

7 că mai bine e să ţi se zică: urcă-te lângă mine!, decât să fii umilit în faţa celor puternici. Pe cele ce 
ochii tăi le-au văzut, spune-le! 

8 Nu te repezi la sfadă, ca să nu-ţi pară rău la urmă. 

9 De câte ori te înfruntă prietenul trage-te înapoi, nu-i spune vorbe rele, 

10 ca nu cumva prietenul să te ocărască şi cearta şi vrajba să rămână aproape; ci să-ţi fie ţie ca o 
moarte. Bunăvoinţa şi prietenia te fac liber;2 ţine-le pentru 

1 Literal: „să nu se îndepărteze”. 

2 Literal: „îl fac (pe om) liber”. 

994 

tine, ca să nu te faci de ocară, ci-n pace şi prietenie să-ţi păzeşti căile. 

11 Ca un măr de aur într-o salbă de sardiu aşa e cuvântul rostit [cu înţelepciune]. 

12 O piatră de sardiu într-un cercel, aşa e cuvântul înţelept la urechea atentă. 

13 Aşa cum la seceriş o ninsoare ar potoli arşiţa, întocmai e solul credincios pentru cei ce l-au 
trimis: ajută sufletele alor săi. 

14 Precum vânturile şi norii şi ploile sunt foarte arătoase, aşa e cel ce se laudă cu darul fals. 

15 Îndelungă-răbdarea e propăşirea regelui, dar limba moale zdrobeşte oasele. 


16 Dacă găseşti miere, mănâncă cu măsură, ca nu cumva, îmbuibându-te, să o verşi.3 

17 La prietenul tău să te duci rar, ca nu cumva, săturându-se de tine, să te urască.4 

18 Măciucă şi sabie şi săgeată ascuțită, aşa e omul care aduce mărturie mincinoasă împotriva 
prietenului său. 

19 Calea omului rău şi piciorul nelegiuitului vor pieri în ziua cea rea. 

20 Aşa cum oţetul nu foloseşte la rană, şi nici fumul la ochi, tot astfel boala, 

3 Sf. Isaac Sirul: Firea sufletului, sprintenă, îl îndeamnă pe om să caute, să descopere şi să înțeleagă 
lucruri cu mult superioare ei. Când însă ea doreşte — şi când i se permite — să fie şi asemenea cu 
ceea ce a descoperit, atunci omul îşi dă seama că, de fapt, vrea mai mult decât poate, şi riscă să fie 
cuprins de deznădejde. Aşadar, totul cu măsură. 

4 Sf. Maxim Mărturisitorul: Prietenul poate fi trupul nostru, din pricina afecțiunii naturale pe care 
sufletul o are pentru el. Înţelesul acestui proverb ar fi să nu te încarci prea mult şi prea des cu grija 
faţă de trup, ci numai atâta cât el să poată merge pe urma sufletului. 

căzând în trup, mâhneşte inima. Cum e molia în haină şi cum sunt carii în lemn, aşa e tristeţea 
omului: strică inima. 

21 Dacă duşmanul tău e flămând, dă-i să mănânce; dacă-i e sete, dă-i să bea; 

22 că făcând aceasta, cărbuni de foc îi grămădeşti pe cap, iar Domnul te va răsplăti cu bunătăți. 

23 Vântul de la miază-noapte ridică nori; tot astfel, faţa neruşinată întărâtă limba. 

24 Mai bine să locuieşti într-un ungher din pod decât în casă de obşte cu o femeie arţăgoasă. 

25 Aşa cum apa rece îi este dulce sufletului însetat, tot astfel o veste bună dintr-o ţară de departe. 

26 Când un om drept cade în faţa necredinciosului e ca atunci când cineva astupă izvorul şi 
zăpăceşte curgerea apei, 

27 Nu e bine să mănânci miere multă, dar e drept să cinsteşti cuvintele care înalță. 

28 Ca o cetate cu zidurile căzute şi care nu-i întărită, aşa e omul care face ceva fără să-ntrebe. 

26 

Sfaturi împotriva leneviei şi vicleniei. 

1 Aşa cum la seceriş nu-i rouă şi-n miezul verii nu-i ploaie, tot astfel la cel fără minte nu se află 
cinste. 

2 Ca păsările ce se duc, ca vrăbiile ce zboară, aşa e blestemul fără pricină: nu va cădea pe nimeni. 

3 Cum e biciul pentru cal şi boldul pentru asin, aşa e toiagul pentru un neam nelegiuit. 

4 Nu-i răspunde nebunului după nebunia lui de teamă să nu-i devii asemenea, 

5 ci răspunde-i nebunului după nebunia lui, ca nu cumva lui să i se pară că e înţelept. 

6 Cel ce trimite solie printr-un sol nebun îşi adună ocară din propriile sale căi. 

7 Opreşte umbletul picioarelor şi nelegiuirea din gura nebunilor! 

8 Cel ce leagă piatra în praştie e asemenea celui ce-i dă nemintosului mărire. 

9 Spini cresc în mâna beţivului şi robie în mâna nemintoşilor. 

10 Mult se zdrobesc în trup toţi cei lipsiţi de minte, căci zdroaba lor nu duce la nimic. 

11 Cum e câinele care se-ntoarce la vărsătura lui şi devine scârbos, aşa e nemintosul care-n răutatea 
lui se-ntoarce la păcatul său. Există o ruşine care aduce păcat şi există o ruşine care înseamnă mărire 
şi har. 

12 Am văzut un om căruia-n sine 1 se părea că-i înţelept; un nebun însă avea mai multă nădejde 
decât el.1 

13 Zice leneşul când e trimis la drum: e un leu pe drumuri şi un ucigaş pe uliţe... 

14 Cum se-ntoarce uşa în ţâțână, aşa se-ntoarce leneşul în patul său. 

1 Sf. Grigorie Sinaitul: Când cineva vorbeşte din gândul său propriu, dar înainte de a-l fi purificat, e 
o victimă a amăgirii de sine; căci, în acest caz, cuvântul său nu se hrăneşte din izvorul cel curgător 
şi limpede al Duhului, ci dintr-o baltă de apă stătută, plină de lipitori şi broaşte. 

15 Omul trândav stă cu mâna-n sân şi n-o poate duce la gură. 

16 Trândavul îşi pare luişi mai înţelept decât unul care aduce o veste bună. 

17 Ca unul care se ţine de coada câinelui, aşa e cel ce se bagă în pricina altuia. 

18 Precum cei ce aşteaptă mustrări le pun oamenilor înainte cuvinte [frumoase] iar cel ce prinde 
întâiul cuvânt se va împiedica, 

19 aşa e cu cei ce într-ascuns îşi pândesc prietenii şi când sunt descoperiţi zic: „Nu-i aşa c-am 


glumit?” 

20 Cu multe lemne focul creşte; dar acolo unde nu e un certăreţ se potoleşte sfada. 

21 Vatră pentru cărbuni şi lemne pentru foc şi un om arțăgos ca să se-ncingă sfada. 

22 Vorbele linguşitorilor sunt moi, dar pătrund până-n străfundul măruntaielor. 

23 Argintul dat cu necinste să fie socotit ca un hârb. Buzele calme ascund o inimă tristă. 

24 Un duşman plângăreţ făgăduieşte totul cu buzele, dar în inimă vicleşug meştereşte. 

25 Cu glas mare de te-ar ruga duşmanul, să nu-l asculţi, că şapte vicleşuguri sunt în inima lui. 

26 Cel ce ascunde duşmănia dospeşte vicleşugul, dar se descoperă prin aceea că-n adunări şi-arată 
păcatele. 

27 Cel ce sapă groapa aproapelui cade el în ea, iar cel ce prăvăleşte piatra, pe el şi-o prăvăleşte. 

28 Limba mincinoasă urăşte adevărul şi gura neacoperită pricinuieşte răsturnări. 

27 

Despre mânie, prietenie adevărată şi îngrijirea turmelor. 

1 Nu te lăuda cu ziua de mâine, că nu ştii ce-aduce următoarea. 

2 Nu gura ta să te laude, ci aproapele tău; străinul, iar nu propriile tale buze. 

3 Grea este piatra şi greu de purtat e nisipul, dar mânia nebunului e mai grea decât amândouă. 

4 Nemiloasă-i mânia şi tăioasă urgia, dar invidia nimic nu rabdă. 

5 Mustrările făţişe sunt mai bune decât prietenia ascunsă. 

6 Rănile de la un prieten sunt mai vrednice de încredere decât binevoitoarele sărutări ale 
dușmanului. 

7 Sufletul sătul disprețuiește fagurii, dar sufletului flămând chiar şi lucrurile amare i se par dulci. 

8 Precum pasărea când zboară din cuibul ei, aşa devine omul slugă când se înstrăinează de locurile 
sale. 

9 Inima se desfată cu miruri şi cu vinuri şi cu miresme, dar sufletul se sparge sub nenorociri. 

10 Pe prietenul tău şi pe prietenul tatălui tău să nu-i părăseşti; în ziua ta de necaz să nu intri în casa 
fratelui tău; mai bun e un prieten din apropiere decât un frate care locuieşte undeva departe. 

11 Fii înţelept, fiule, ca să ţi se veselească inima, şi îndepărtează de la tine vorbele de ocară. 

12 Pândit de rele, isteţul se ascunde; nemintoşii umblă şi devin buni de plată. 

13 Scoate-i haina, că a trecut, el, semeţul care iroseşte bunurile altora. 1 

14 Cel ce cu glas mare îşi binecuvintează dimineaţa prietenul e totuna cu2 cel ce îl blesteamă. 

15 La ceas de ploaie, picăturile îl scot pe om afară din casă; tot aşa femeia arțăgoasă [îl scoate pe 
om] din casa lui. 

16 Vântul de miază-noapte e aspru, dar pe nume se cheamă Prielnicul. 

17 Fier pe fier se ascute şi omul întărâtă faţa prietenului. 

18 Cine sădeşte un smochin îi va mânca roadele, iar cel care-şi păzeşte stăpânul se va bucura de 
cinste. 

19 După cum feţele nu sunt aceleaşi între ele, aşa-i şi cu gândurile oamenilor: nu sunt totuna. 

20 Iadul şi nimicirea nu se satură; aşa sunt şi ochii oamenilor nesăţioşi. Cel ce se uită ponciş e 
urâciune-n fața Domnului, precum şi cei neînvăţaţi care nu-şi înfrânează limba. 

21 Focul e încercarea argintului şi a aurului, iar omul e încercat prin gura celor ce-l laudă. Inima 
nelegiuitului umblă după lucruri rele, dar inima dreaptă caută cunoaştere. 

22 Dacă pe nemintos îl vei bate făcându-l de râs în mijlocul adunării, în nici un chip nu-i vei răpi 
nebunia. 

1 Verset dificil. T. M. îl redactează ca fiind rudă cu 6, 1 şi 20, 19. În acest context, „semeţul” ar fi 
beneficiarul unei chezăşii pe care nu şi-a onorat-o (vezi nota de la 6, 1) şi care trebuie să-şi 
primească „plata”. Expresia „scoate-i haina” (sau: „ia-i haina”) e raportată de Nil Ascetul la regula 
luptătorului (în lupte greco-romane) de a se dezbrăca şi a lupta gol, avându-și trupul uns cu 
untdelemn, pentru ca adversarul să nu-l poată apuca de haină sau de piele. 

2 Literal: „întru nimic pare a se deosebi de 

23 Cunoaşte pe de-a-ntregul sufletele turmei tale şi întăreşte inima cirezilor tale; 

24 căci puterea şi tăria omului nu-i sunt de-a pururi şi nici că le lasă urmaşilor lui. 

25 Ai grijă de fânețele din câmp şi vei cosi iarba şi vei aduna fânul din munte, 


26 ca să ai oi pentru îmbrăcăminte; dacă vrei miei, ai grijă de pajişte. 

27 Fiule, de la mine ai cuvinte de mult folos pentru viaţa ta şi pentru viaţa servilor tăi. 

28 

Iubirea legii şi lauda facerii de bine. 

1 Necredinciosul fuge când nimeni nu-l goneşte, dar dreptul ca un leu stă ţeapăn. 

2 Păcatele necredincioşilor aţâţă certuri, dar omul isteţ le potoleşte. 

3 Omul neruşinat îi apasă pe săraci prin fapte păgâne. Ca o ploaie năprasnică şi nefolositoare, 

4 tot astfel cei ce părăsesc legea laudă răutatea; dar cei ce iubesc legea se îngrădesc cu zid. 

5 Oamenii răi nu înţeleg judecata; dar cei ce-L caută pe Domnul vor înţelege totul. 

6 Săracul însoţit cu adevărul e mai bun decât bogatul mincinos. 

7 Fiul înţelept păzeşte legea, dar cel ce nutreşte dezmăţul îşi necinsteşte tatăl. 

8 Cel ce-şi înmulţeşte avuţia prin camătă şi lăcomie o adună pentru cel ce miluieşte săracii. 

9 Cel ce-şi întoarce urechea să nu audă legea, chiar el îşi defaimă rugăciunea. 

10 Cel ce-i face pe oamenii drepți să rătăcească pe cale rea se nimiceşte pe sine însuşi; nelegiuiții 
vor trece prin propăşire, dar într-însa nu vor intra. 

11 Bogatul se crede şi înţelept, dar săracul deştept îl va osândi. 

12 Prin ajutorul drepţilor multe laude se ridică, dar locurile necredincioşilor sunt plasă pentru 
oameni. 

13 Cel ce-şi acoperă propria sa răutate nu va propăşi, dar cel ce cu grai se învinuie pe sine va fi 
iubit. ] 

14 Fericit e omul care din evlavie se teme de toate; dar cel vârtos la inimă va cădea din rău în mai 
rău. 

15 Leu flămând şi lup însetat este cel ce, sărac fiind, stăpâneşte o nație săracă. 

16 Un rege fără venituri e un mare asupritor; dar cel ce urăşte nedreptatea, îndelung va trăi. 

17 Cel ce se pune chezaş pentru un învinuit de crimă fugar va fi şi statornicie nu va avea. Ceartă-l 
pe fiul tău, şi el te va iubi şi frumuseţe îi va da sufletului tău; el nu se va supune unui neam 
nelegiuit. 

18 Cel ce umblă drept va fi ajutat, dar cel ce umblă în căi strâmbe, în ele se va încurca. 

19 Cel ce-şi lucrează pământul se va sătura de pâine, dar leneşul va fi doldora de sărăcie. 

20 Omul vrednic de încredere, mare binecuvântare va dobândi, dar cel rău nu va rămâne nepedepsit. 
21 Cel ce nu se sfieşte în faţa celor drepţi, acela nu-i om bun; unul ca 

1 Un text care prefigurează Taina Mărturisirii. 

acesta te vinde2 pentru o bucată de pâine. 

22 Omul invidios îi dă zor să se-mbogăţească şi nu ştie că cel milostiv îl va stăpâni. 

23 Cel ce mustră purtările omului va avea mai mult har decât cel care-i rosteşte linguşiri. 

24 Cel ce-şi îndepărtează tatăl sau mama şi crede că nu păcătuieşte, acela părtaş se face cu omul 
necredincios. 

25 Omul găunos judecă la-ntâmplare, dar cel ce se încrede în Domnul se poartă cu grijă. 

26 Cel ce se încrede într-o inimă semeaţă, acela e nebun; dar cel ce umblă în înţelepciune se va 
mântui. 

27 Cel ce dă la săraci nu va fi în lipsă; dar cel ce-şi întoarce ochiul, acela în mare lipsă va fi. 

28 În locurile necredincioşilor cei drepți suspină, dar pe măsură ce ei pier, drepții se vor înmulți. 

29 

Lauda dreptei judecăţi. 

1 Unul care mustră e mai bun decât un îndărătnic; când cel din urmă se pomeneşte-n foc, nici un 
leac nu se află. 

2 Când drepţii sunt lăudaţi, popoarele se bucură; dar când necredincioşii stau la cârmă, oamenii 
plâng. 

3 Când un om iubeşte înţelepciunea, tatăl său se veseleşte; dar cel ce nutreşte târfe îşi va pierde 
avutul. 

4 Un rege drept înalță o ţară, iar un om nelegiuit o dărâmă. 

2 Literal: „îl vinde pe om”. 

5 Cel ce pregăteşte o plasă în calea prietenului său, în picioarele lui şi-o pune. 


6 Mare e laţul în drumul păcătosului; dar dreptul în bucurie şi-n desfătare va fi. 

7 Omul drept ştie cum să le facă judecată săracilor; necredinciosul însă nu are priceperea de a o 
cunoaşte; săracului nu-i este dat să aibă minte pricepută. 

8 Nelegiuiţii au aprins cetatea, iar înţelepţii au stins mânia. 

9 Omul înţelept va judeca neamuri; dar netrebnicul, furios fiind, râde şi nu se teme. 

10 Oamenii sângeroşi îl urăsc pe cel cuvios, dar cei drepți îi caută sufletul. 

11 Nemintosul îşi dă pe faţă toată mânia, dar înțeleptul, numai o parte. 

12 Când un rege îşi pleacă urechea la vorba nedreaptă, toţi supuşii lui sunt nişte nelegiuiți. 

13 Când creditorul şi datornicul se întâlnesc laolaltă, Domnul îi cercetează pe amândoi. 

14 Când regele îi judecă pe săraci întru adevăr, mărturia este însuşi tronul său. 

15 Bătăile şi mustrările dau înţelepciune, dar copilul care umblă de capul lui îşi face părinţii de râs. 
16 Când se înmulţesc necredincioşii se înmulţesc păcatele; dar când aceia cad, drepţii se umplu de 
frică. 

17 Ceartă-l pe fiul tău şi el îți va da odihnă şi frumuseţe îi va da sufletului tău. 

18 Neamului nelegiuit să nu-i fii tălmaci; dar cel ce păzeşte legea e omul cel mai fericit. 

19 Sluga îndărătnică nu ştie de cuvânt; chiar dacă-l înţelege, tot nu ascultă. 

20 Dacă vezi un om grăbit la vorbă să ştii că nemintosul are mai multă nădejde decât el. 

21 Cel ce din pruncie duce viaţă uşuratică va deveni slugă, iar în cele din urmă se va plânge pe 
sine.] 

22 Omul furios stârneşte certuri, iar supărăciosul adânceşte păcatul. 

23 Mândria îl umileşte pe om, dar Domnul îi ţine-n cinste pe cei smeriţi la cuget. 

24 Cel ce se face părtaş cu hoţul îşi urăşte sufletul; iar dacă a auzit de o punere la cale şi nu va sufla 
o vorbă 

25 de frica sau ruşinea oamenilor, se va prăbuşi; dar cel care-şi pune încrederea în Domnul, acela se 
va veseli. 

26 Necredinţa îl face pe om să se poticnească; dar cel ce se încrede în Stăpânul său se va mântui. 

27 Mulţi se gudură pe lângă feţele cârmuitorilor, dar dreptatea omului de la Domnul vine. 

28 Omul nedrept e urâciune-n faţa celui drept, iar nelegiuitului urâciune îi este calea cea dreaptă. 

30 

Alte proverbe. 

1 Pe acestea le spune omul către cei ce se încred în Dumnezeu; eu mă opresc. 

2 Fiindcă eu sunt cel mai neînţelept dintre toți oamenii şi-n mine nu se află înţelepciunea oamenilor. 
1 Prefigurare a Fiului risipitor (Le 15, 11-32). 

3 Înţelepciunea m-a învăţat-o Dumnezeu, căci eu cunosc înţelepciunea sfinţilor. 

4 cine s-a suit în cer şi s-a pogorât? Cine Şi-a adunat vânturile în sân? Cine a învelit apele într-o 
haină? Cine stăpâneşte peste toate marginile pământului? care Îi este numele? sau care este numele 
copiilor Lui? 

5 Că toate cuvintele lui Dumnezeu sunt în foc lămurite şi El îi apără pe cei care-l cinstesc. 

6 Nu adăuga tu la cuvintele Lui, ca nu cumva El să te mustre, iar tu să devii mincinos. 

7 Două lucruri cer eu de la Tine, şi să nu mi le iei în nume de rău atât cât eu trăiesc: 

8 îndepărtează de la mine deşertăciunea şi minciuna şi nu-mi da bogăţie sau sărăcie; rânduieşte-mi 
ce trebuie, şi-i de-ajuns; 

9 ca nu cumva, săturându-mă, să devin mincinos şi să zic: Cine mă vede?; sau, sărac fiind, să fur, 
şi-n deşert să jur pe numele lui Dumnezeu. 

10 Să nu dai un serv pe mâna stăpânului, ca nu cumva el să te blesteme, iar tu să fii nimicit. 1 

11 Urmaşii răi îşi blesteamă tatăl şi nu-şi binecuvintează mama. 

12 Urmaşii răi se cred a fi drepţi, dar nu-şi curăţă deprinderile. 

13 Urmaşii răi au ochi trufaşi şi cu genele ochilor se înalță. 

14 Urmaşii răi îşi au dinţii săbii şi măselele cuțite, ca să-i mistuie şi să-i înfulece 

1 Aici poate fi vorba de sclavul fugit de la stăpânul său, în căutare de azil. T. M.: „Să nu-l 
învinuieşti (să nu-l ponegreşti) pe serv în faţa stăpânului său”; în acest caz, urmările ar fi total 
disproporţionate. 

pe neputincioşii pământului şi pe cei ce mai sunt cu ei sărmani între oameni. 

15 O lipitoare avea trei fete preaiubite; şi acestea trei n-o săturau, iar a patra nu ajungea să spună: 
Destul! 

16 Iadul şi dragostea femeii şi pământul nesătul de apă şi apa însăşi, şi focul nu vor spune: Destul! 
17 Ochiul care-şi râde de un tată şi necinsteşte bătrâneţea unei mame, pe acela ciorile de pe vale să-l 
scoată şi vulturii tineri să-l mănânce! 

18 Trei sunt lucrurile pe care nu le pot înţelege, iar pe al patrulea nu-l ştiu: 

19 urma vulturului când zboară, căile şarpelui pe stâncă şi cărarea corăbiei ce merge pe mare; şi 
căile omului în tinereţile lui. 

20 Aşa este calea femeii adultere: se spală pe mâini de ceea ce a făcut şi zice că n-a făcut nimic în 
afară de cale. 

21 De trei lucruri tremură pământul, iar pe al patrulea nu-l poate suferi: 

22 dacă o slugă domneşte, dacă nebunul se satură de bucate 

23 sau dacă slujnica îşi va alunga stăpâna; sau dacă o femeie urâcioasă nimereşte bărbat bun. 

24 Sunt pe pământ şi patru lucruri mai mici, dar ele sunt mai înțelepte decât cele înțelepte: 

25 furnicile, care sunt slabe, dar îşi pregătesc vara hrană; 

26 aricii, neam slab, care-şi fac casele în piatră; 

27 lăcustele, care nu au rege, dar merg în rânduială ca la o poruncă; 

28 şi salamandra, care se reazemă pe mâini şi poate fi lesne prinsă cu mâna, dar locuieşte în 
castelele regilor. 

29 Şi trei sunt lucrurile care umblă sporind, şi un al patrulea care merge bine: 

30 puiul de leu, mai puternic decât toate fiarele, care nu ocoleşte şi nici că se teme de vreo fiară; 

31 cocoşul, care umblă semeţ printre găini; şi ţapul care călăuzeşte turma; şi regele care vorbeşte 
deschis în faţa unui neam. 

32 Dacă te vei da pradă voioşiei şi-ţi vei întinde mâna într-o ceartă, fără cinste vei fi. 

33 Mulge lapte şi va fi unt; stoarce nări şi va ieşi sânge; smulge cuvinte: vor ieşi certuri şi vrajbă. 

31 

Lauda femeii harnice. 

1 Cuvintele mele sunt spuse de Dumnezeu răspunsul dumnezeiesc al unui rege pe care maica lui l-a 
învățat. 

2 Ce anume, fiule, vei păstra: Ce? Graiurile lui Dumnezeu. Fiule, tu, întâiul meu născut, ţie îți 
vorbesc: Ce?, fiu al pântecelui meu; Ce?, fiu al făgăduințelor mele: 

3 Avuţia ta n-o da femeilor, nici mintea şi nici viața, aşa ca pe urmă să-ți pară rău. 

4 Pe toate fă-le cu socotință, cu socotință să bei vin. Cei puternici sunt puşi pe mânie, aşadar, să nu 
bea vin, 

5 ca nu cumva, bând, să-şi uite de înțelepciune şi să nu-i poată judeca cu dreptate pe cei slabi. 

6 Băutură tare să le daţi celor cuprinşi de mâhnire şi vin de băut celor ce sunt în dureri, 

7 ca să-şi poată uita de sărăcie şi să nu-şi mai amintească de necazuri. 

8 Deschide-ţi gura cu cuvântul lui Dumnezeu şi pe toți judecă-i după cuviinţă. 

9 Deschide-ţi gura şi judecă drept şi pune la inimă pricina celui sărac şi slab. 

10 Cine va afla o femeie vrednică? fiindcă una ca aceasta e mai prețioasă decât nestematele. 

11 Inima bărbatului ei are încredere într-însa; una ca aceasta nu va avea lipsă de bune dobândiri, 

12 căci ea lucrează toată viaţa spre binele bărbatului ei. 

13 Adunând lână şi in, ea cu mâinile ei le face de folos. 

14 Ea e ca o corabie neguţătorind de departe: aşa îşi agoniseşte traiul. 

15 Şi se scoală de-noapte şi le dă casnicilor de mâncare şi slujnicelor de lucru. 

16 Ea vede o moşie şi o cumpără şi cu roada mâinilor ei sădeşte stăpânire. 

17 Îşi strânge cingătoarea pe mijloc şi braţul şi-l întăreşte pentru lucru. 

18 Din deprindere ştie că bine este a lucra şi lampa ei nu se stinge toată noaptea. 

19 Braţele şi le întinde spre ceea ce e de trebuinţă şi mâinile şi le îndeamnă spre fus. 

20 Mâinile i le deschide nevoiaşului şi hrană îi întinde săracului. 

21 Când bărbatul ei întârzie undeva, departe, el nu duce grijă de cele de acasă, căci toţi ai ei sunt 
îmbrăcaţi. 


22 Soţului ei îi face haine cu țesătură deasă, iar ea e îmbrăcată în vison şi porfiră. 

23 Bărbatul ei devine om de cinste în cetate când stă în adunare cu bătrânii ținutului. 

24 Ea face pânzeturi subțiri şi le vinde Fenicienilor.] şi cingători Canaaneenilor. 

25 Gura şi-o deschide cu grijă şi măsură şi rânduială-i pune gurii sale. 

26 Ea se îmbracă în putere şi cinste şi-n zilele ei de pe urmă se veseleşte. 

27 Deprinderile casnicilor ei sunt pline de grijă, iar ea nu-şi mănâncă pâinea în trândăvie. 

28 Iar gura şi-o deschide cu înţelepciune şi după rânduială. În bunătate şi-a crescut copiii şi i-a 
îmbogăţit, iar soţul ei o laudă: 

29 „Multe fete au dobândit bogăţie, multe au înfăptuit putere, dar tu le-ai întrecut şi le-ai covârşit pe 
toate”. 

30 Farmecele sunt mincinoase, deşartă-i frumuseţea femeii, căci femeia înţeleaptă va fi 
binecuvântată, şi ea să laude frica de Domnul. 

31 Daţi-i din roada mâinilor sale şi lăudat în cetate să-i fie bărbatul! 

1 „Fenicienilor”: menţiune în Codex Sinaiticus, fragment al unui manuscris minuscul. 

Introducere la cartea eclesiastului 

Titlul ebraic al acestei opere ciudate este Qohelet; de aici, = „Cuvântătorul“; „Cel ce vorbeşte în 
faţa adunării“; „Cel ce se adresează obştii“; „Cel ce predică“; „Cel ce învaţă“; „Oratorul; 
„Predicatorul“; „Catehetul“. Având în vedere, pe de-o parte, că încă din primul verset se precizează 
că Ecelesiastul este „fiul lui David, regele lui Israel în Ierusalim“, şi, pe de alta, că toată antichitatea 
iudaică l-a recunoscut pe Solomon ca pe cel mai învăţat, mai drept şi mai înţelept rege al Israelului, 
cel ce nu o dată a luat cuvântul în faţa supușilor săi, sensul cuvântului „Ecclesiast“ se bucură de o 
acoperire perfectă. Omul e supus unui determinism crâncen, din care nu există ieşire. Timpul îşi 
exercită tirania într-o mişcare ciclică, mereu aceeaşi, searbădă, monotonă, exasperantă, care se 
dizolvă în uitare şi neant. Viaţa omului e o permanentă interogație fără răspunsuri; de aici, 
dezordine interioară, agitaţie inutilă; omul se luptă împotriva omului, dreptatea lui Dumnezeu e pe 
dos: nelegiuitul învinge şi se bucură de viaţă, în vreme ce dreptul e condamnat la suferinţă şi 
resemnare. Asemenea lui lov, autorul se situează în răspăr cu gândirea tradițională, şi tocmai 
această notă singulară a provocat rezervele canonice de care vorbeam. Dar, spre deosebire de 
marele năpăstuit, Ecclesiastul nu se judecă cu Dumnezeu şi nu-l cere să Se explice; aceasta, pentru 
că, în credinţa lui, nu Creatorul e vinovat de nerânduiala din lume; chiar dacă el nu-i găseşte alte 
cauze, nu I-o atribuie. După el, Dumnezeu a făcut lumea frumoasă şi pe om drept: El îi dă omului 
bunuri reale, deşi limitate; omul trebuie să se teamă de Dumnezeu, Care-l va judeca după faptele 
lui; chiar şi atunci când Ecclesiastul îi îndeamnă pe tineri să-şi trăiască tinereţea după pofta inimii, 
el nu uită să-i avertizeze că, totuşi, faptele lor vor fi supuse unei judecăţi divine. Aceasta e partea 
oarecum reconfortantă a operei, căreia i se adaugă o străfulgerare transcendentă; una singură, dar, 
totuşi, străfulgerare: la moartea omului, Dumnezeu Îşi ia înapoi suflarea pe care i-o dăduse! 

Cu tot pesimismul ei, cartea Ecclesiastului amendează şi potoleşte contrariul, adică radicalizarea 
unei viziuni optimiste asupra omului şi adoptarea unei morale hedoniste care, şi ea, e contrazisă de 
realitatea imediată. Poate că aceasta e raţiunea pentru care această operă amară stă la inima 
călugărilor, fără însă ca ei să se oprească aici. Monahul, într-adevăr, s-a lepădat de lume şi de toate 
deşertăciunile ei, dar angoasa lui metafizică, în măsura în care există, are o finalitate tonică: „Veniţi 
la Mine toţi cei osteniţi şi împovăraţi, şi Eu vă voi odihni!“ 


Ecclesiastul 

1 

Prolog. Nimicnicia celor omeneşti. 

1 Cuvintele Ecclesiastului, fiul lui David, regele lui Israel în Ierusalim. 

2 Deşertăciunea deşertăciunilori a zis Ecclesiastul -, deşertăciunea deşertăciunilor, toate sunt 
deşertăciune. 

3 Ce-i rămâne omului din toată osteneala lui cu care se trudeşte sub soare2? 

4 O generaţie se duce, o generaţie vine şi pământul rămâne în veac. 

5 Soarele răsare, soarele apune şi spre locul său zoreşte 

6 şi de-acolo se ridică mergând spre miazăzi şi-apoi spre miază-noapte ocoleşte; de-a roata se 


roteşte vântul şi vânt se-ntoarce din rotirea sa. 

7 Fluviuile toate curg în mare şi marea nu se umple; fluvii se-ntorc de unde-au izvorât, ca de acolo să 
purceadă iarăşi.3 

1 „Deşertăciunea deşertăciunilor”: un nominativ-genitiv care exprimă superlativul, excelența, 
culminaţia; compară cu „cântarea cântărilor” = „cea mai frumoasă cântare” sau cu „veacul 
veacului” = „veşnicia”. „Deşertăciune” = zădărnicie, nimicnicie, lipsă de valoare sau de folos. 

2 „sub soare”: sintagmă frecventă în Ecclesiast,desemnând universul terestru. 

3 Versetele 5-7: reprezentare ciclică a fenomenelor naturii, introducând sentimentul că şi omul, 
solidar cu natura, se repetă pe sine fără să-şi aducă nimic nou. 

8 Cuvintele cu toatele-s trudite: nu va putea să le grăiască omul; ochiul nu se va-ndestula de ceea ce 
vede şi nici urechea de ceea ce aude. 

9 Ceea ce este a mai fost, ceea ce s-a petrecut se va mai petrece şi nimic nu-i proaspăt sub soare. 

10 De grăieşte cineva, zicând:, Iată ceva nou!”, iată că acel ceva a fost în alte vremuri, în cele ce-au 
fost înaintea noastră. 

11 Ce-a fost întâi nu-i nici în amintire, nici de ce-a fost pe urmă nu-şi vor aduce aminte urmaşii de 
la urmă.4 

12 Eu, Ecclesiastul, am fost rege peste Israel în lerusalim.5 

13 Şi inima mi-am pus-o să caute şi cu-nţelepciune să cerceteze despre toate câte se petrec sub cer, 
că anevoioasă nevoinţă le-a dat Dumnezeu fiilor oamenilor, cu ea să se nevoiască. 

14 Văzut-am toate lucrurile care se fac sub soare, şi, iată, toate sunt deşertăciune şi vânare de vântâ. 
15 Ceea ce e strâmb nu poate fi îndreptat, 

4 Rotirile ciclice sunt atât de uniforme, seamănă atât de mult între ele, lipsite de reliefuri şi culori 
specifice, încât ele se şterg chiar din memoria colectivă; totul va fi uitare. 

5 Cu toată zestrea lui sofianică, celebrul rege al înţelepciunii nu a fost în stare să agonisească ori să 
ofere un strop de fericire. 

6 „vânare de vânt”: osteneală pe cât de zadarnică pe atât de nesăbuită; nebunie. 

ceea ce lipseşte nu se poate număra. 

16 Grăit-am eu în inima mea, zicând: iată, m-am umplut de slavă şi i-am întrecut în înţelepciune pe 
toţi cei de dinaintea mea în Ierusalim şi inima mea a văzut multă înţelepciune şi ştiinţă. 

17 Şi inima mi-am pus-o să cunoască înţelepciunea şi cunoaşterea, zicerile7 şi ştiinţa de a pricepe, 
şi iată că şi aceasta-i tot vânare de vânt. 

18 Fiindcă-n belşugul înţelepciunii e belşug de cunoaştere, iar sporul cunoaşterii e spor de durere. 

2 

Zădărnicia a tot ce-i omenesc. 

1 Zis-am eu întru inima mea: vino acum să te-ncercl în veselie şi să te fac să vezi înlăuntrul binelui! 
Şi iată că şi aceasta e deşertăciune. 

2 Râsului i-am zis că e nebunie, iar veseliei: eşti bună de ceva?... 

3 Şi-am cercetat dacă inima mi-ar desfăta trupul cu vin cu toate că inima mă călăuzea în 
înţelepciune şi dacă mi-ar stăpâni nebunia până ce pot vedea ce fel de bine le este fiilor oamenilor 2, 
pe care ei trebuie să-l facă sub soare pe durata zilelor vieţii lor. 

4 Mi-am sporit bunurile, mi-am zidit case, mi-am sădit vii, 

7 „zicerile” = parabolele, proverbele, pildele, aforismele, înţelepciunea concentrată în zicale şi 
metafore. 

8 T. M.: în loc de „zicerile şi ştiinţa de a pricepe”: „nebunia şi prostia”. 

1 „să te-ncerc”: să te pun la probă, să văd dacă aceasta e cumva o cale mai bună. 

2 „fiii oamenilor”, expresie frecventă, ca ebraism, în Ecclesiast: oamenii. 

5 mi-am făcut grădini şi livezi şi am sădit în ele tot felul de pomi roditori, 

6 mi-am făcut iezere, ca să ud din ele dumbrava purtătoare de lăstari; 

7 avut-am servi şi slujnice şi robi mi s-au născut în casă; belşug de turme şi cirezi am avut, mai 
multe decât toţi cei de dinaintea mea în Ierusalim; 

8 mi-am adunat argint şi aur şi avuţiile regilor şi ale ţărilor; mi-am agonisit cântăreți şi cântărețe şi 
desfătările fiilor oamenilor, paharnici bărbaţi şi femei; 

9 şi m-am umplut de slavă şi i-am întrecut pe toţi cei de dinaintea mea în Ierusalim; dar şi 


înţelepciunea cu mine afost3. 

10 Din tot ceea ce ochii mi-au poftit, nimic n-am alungat de dinainte-le, iar inima nu mi-am oprit-o 
de la nici o desfătare, căci inima mi s-a desfătat în toată truda mea, şi din toată truda mea aceasta 
mi-a fost partea. 

11 Şi am căutat eu spre toate lucrurile mele pe care mâinile mele le-au făcut, şi spre osteneala pe 
care m-am ostenit s-o fac, şi, iată, toate sunt deşertăciune şi vânare de vânt şi nici un câştig nu se 
află sub soare. 

12 Şi am căutat eu să văd înţelepciunea şi rătăcirea şi nebunia; căci cine este omul care va urma 
sfatul în tot ceea ce poate face pentru el? 

13 Şi am văzut că înţelepciunea covârşeşte nebunia aşa cum lumina covârşeşte întunericul. 

3 A doua menţiune a înţelepciunii în acest episod. Naratorul şi-a propus o viaţă de desfătare 
trupească, dar nu prin abandon de conştiinţă, ci în mod deliberat, programatic, ca rezultat al unui 
principiu de comportament, aşa cum era hedonismul în filosofia greacă. 

14 Înțeleptul îşi are ochii în cap, dar nemintosul umblă în întuneric; şi am priceput chiar eu am 
priceput că unul şi acelaşi fapt4 li se poate întâmpla tuturor. 

15 Şi am zis în inima mea: precum un fapt i se întâmplă celui nebun, aşa mi se va întâmpla şi mie; 
Şi, atunci, de ce m-am mai ostenit? Şi am mai grăit în inima mea: de vreme ce nebunul vorbeşte din 
prisosul lui, înseamnă că şi aceasta-i tot deşertăciune. 

16 Căci amintirea înţeleptului alături de nebun nu se va întâmpla vreodată, de vreme ce în viitor pe 
toate le va acoperi uitarea; şi cum va muri înțeleptul laolaltă cu nebunul? 

17 Astfel am urât viaţa; căci fapta săvârşită sub soare mi-a fost răutate asupră-mi; aşa că toate sunt 
deşertăciune şi vânare de vânt. 

18 Şi am urât toată osteneala cu care m-am ostenit eu sub soare, fiindcă o las omului care va veni 
după mine;5 

19 şi cine ştie dacă el va fi înţelept sau nebun, sau dacă el va fi deasupra ostenelii mele cu care m- 
am ostenit şi am trudit sub soare? lată că şi aceasta-i deşertăciune. 

20 Aşa că mi-am luat seama: cu inima mea mă voi opri de la toată osteneala cu care m-am ostenit 
sub soare; 

21 fiindcă există om care se osteneşte în înţelepciune şi în cunoaştere şi-n bărbăţie, iar partea sa i-o 
va da omului care nu s-a ostenit în acestea; şi, iată, şi aceasta-i deşertăciune şi răutate mare. 

4 „fapt” = eveniment. 

5 Nefericirea devine tragică prin aceea că nu se limitează la experienţa unui singur om, ci se 
perpetuează în generaţiile viitoare care, la rândul lor, nu o pot stârpi. 

22 Căci, iată: Cu ce se alege omul din toată osteneala lui şi din pofta inimii lui cu care trudeşte sub 
soare? 

23 Căci toate zilele lui sunt [zile] de durere şi-ntru mânie, nevoinţa lui, încât nici noaptea inima lui 
nu-şi are odihnă; iată că şi aceasta-i deşertăciune. 

24 Bine nu-i este omului decât ce mănâncă şi ce bea şi ce-i arată sufletului său că e bine-ntru 
osteneală; pe aceasta am văzut-o eu că din mâna lui Dumnezeu este; 

25 căci cine va mânca şi va bea fără El? 

26 Căci omului care-i bun înaintea feţei Sale El îi dă înţelepciune şi cunoaştere şi veselie; iar celui 
păcătos îi dă nevoinţa de a umbla să adune pentru ca să-i dea celui ce-i place lui Dumnezeu; iată că 
şi aceasta-i deşertăciune şi vânare de vânt. 

3 

Vremea fiecărui lucru. Ce e bun pentru om. Nu există dreptate. Om şi dobitoc. A te bucura de viaţă. 

1 Pentru orice lucru este o clipă prielnică şi o vreme pentru orice mişcare de sub cer: 1 

2 o vreme este să te naşti şi o vreme să mori, o vreme este să sădeşti şi o vreme să smulgi ce-ai 
sădit; 

1 În cele ce urmează nu e vorba de vreme ca durată a unui fapt oarecare, ci de un anume timp în 
care ceva se petrece pentru că trebuie să se petreacă; e un fel de tiranie a clipei, căreia omul nu 1 se 
poate sustrage; viziune, practic, fatalistă asupra vieţii. (Ca redactare, persoana a doua singular 
exprimă mai direct şi mai plastic, în limba română, modul impersonal al infinitivului). 

3 o vreme este să ucizi şi o vreme să vindeci, o vreme este să dărâmi şi o vreme să zideşti; 

4 o vreme este să râzi şi o vreme să plângi, o vreme este să te tângui şi o vreme să joci; 

5 o vreme este să azvârli pietre şi o vreme să strângi pietre, o vreme este să îmbrăţişezi şi o vreme 
să fugi de îmbrăţişare; 

6 o vreme este să cauţi şi o vreme să pierzi, o vreme este să păstrezi şi o vreme să arunci; 

7 o vreme este să deşiri şi o vreme să coşi, o vreme este să taci şi o vreme să vorbeşti; 

8 o vreme este să iubeşti şi o vreme să urăşti, o vreme este pentru război şi o vreme pentru pace 

9 Care-i câştigul celui ce munceşte trudind? 

10 Văzut-am nevoinţa pe care Dumnezeu le-a dat-o fiilor oamenilor să se nevoiască într-însa. 

11 Tot ce-a făcut, bun l-a făcut pentru vremea sa; şi durata le-a dat-o El în inima lor fără ca omul să 
poată descoperi lucrare pe care Dumnezeu a lucrat-o de la-nceput pân? la sfârşit.? 

12 Mi-am dat seama că pentru ei nu este un alt bine decât să se veselească şi să trăiască bine în viaţa 
lor. 

13 Dar tot omul care mănâncă şi bea şi vede binele în toată osteneala lui, aceasta e un dar al lui 
Dumnezeu. 

14 Mi-am dat seama că tot ce-a făcut Dumnezeu durează în veci; nu e nimic 

2 Dumnezeu a pus în inima (în rațiunea) omului sentimentul duratei, prin care el poate gândi 
lucrurile de dincolo de clipă, în ansamblul lor, dar aceasta nu-l ajută să descopere sensul în sine al 
vieții. 

de adăugat şi nimic de scăzut. Dumnezeu a făcut astfel pentru ca-n fața Lui să te temi. 

15 Ceea ce a fost, iată, este; ceea ce va fi, iată, a fost; şi Dumnezeu caută ceea ce a fost alungat. 

16 Şi am mai văzut sub soare locul de judecată: acolo e cel necredincios, iar în locul celui drept e 
cel nelegiuit. 

17 Şi mi-am zis în inima mea: şi pe cel drept, şi pe cel nelegiuit îi va judeca Dumnezeu, că va fi o 
vreme pentru tot lucrul şi pentru toată fapta. 

18 Zis-am eu în inima mea cu privire la fiii omului: dumnezeu îi va judeca; iar aceasta, ca să le 
arate că ei nu sunt decât dobitoace; 

19 că faptul fiilor omului şi faptul dobitoacelor în sinea lor sunt un singur fapt; cum e moartea 
unuia, aşa-i şi moartea celuilalt; şi-n unul, şi-n altul e aceeaşi suflare. Prin ce e omul deasupra 
dobitocului?: prin nimic, căci toate sunt deşertăciune. 

20 Toate se duc în acelaşi loc; toate din ţărână s-au făcut şi toate în ţărână se vor întoarce. 

21 Cine oare ştie dacă suflarea fiilor omului se urcă-n văzduh sau dacă suflarea dobitoacelor se 
coboară-n pământ? 

22 Şi am văzut că pentru om nimic nu-i bun decât ca el să se veselească în lucrarea sa; că aceasta e 
partea lui. Căci cine oare-l va duce să vadă ceea ce va fi după el? 

4 

Asuprirea celor slabi. Moartea e mai bună decât viaţa. Gelozie şi nesaţiu. Nu e bine să fie omul 
singur. Domniile schimbătoare: deşertăciune. 

1 Şi m-am întors şi am văzut toate asupririle care se fac sub soare; şi iată lacrimile celor asupriţi, şi 
nu-i nimeni care să-i aline. Puterea e-n mâna celor ce asupresc; nu, nu-i nimeni care să-i aline. 

2 Şi i-am fericit pe cei morţi pe cei ce de-acum au murit mai mult decât pe cei vii decât pe cei ce 
sunt încă în viaţă; 

3 dar mai fericit decât aceştia este cel ce încă nu s-a născut, pentru că el n-a văzut faptele rele care 
s-au petrecut sub soare. 

4 Şi am văzut eu că toată osteneala şi toată bărbăţia unei fapte nu sunt decât invidia omului faţă de 
aproapele său; aceasta este, şi ea, deşertăciune şi vânare de vânt. 

5 Nebunul îşi ţine mâinile în sân şi-şi mănâncă propria sa carne.] 

6 Mai bun e un pumn plin cu odihnă decât doi pumni plini cu trudă şi cu vânare de vânt. 

7 Şi m-am întors şi am văzut deşertăciune sub soare. 

8 Există un ins, şi pe un al doilea nu-l are, nici fiu şi nici frate nu are, şi el tot nu se opreşte din 
osteneală şi ochiul său nu se satură de bogății. Şi, atunci, pentru cine mă ostenesc eu şi mă lipsesc 
pe mine însumi de fericire? lată că şi aceasta-i deşertăciune şi nevoinţă rea. 

1 Situaţia-limită a trândăviei: leneşul ajunge să-şi consume propria-i substanță. Acest verset, 


precum şi următorul, par a fi două proverbe mai vechi, pe care autorul a găsit de cuviinţă să le 
insereze aici. 

9 E mai bine să fie doi decât unul singur, căci pentru osteneala lor au plată mai bună; 

10 şi dacă unul cade, fârtatele său îl ridică; dar vai celui ce este singur când cade, că el nu are pe un 
altul care să-l ridice. 

11 Şi dacă vor dormi doi, le va fi şi cald; dar unul, el singur, cum se va încălzi? 

12 lar de se va ridica unul împotriva lui, cei doi îi vor ţine piept; că funia întreită nu se rupe curând. 
13 Mai bun e un tânăr sărac şi înţelept decât un rege bătrân şi nemintos care nu mai ştie ce e 
purtarea de grijă; 

14 că el poate ieşi din închisoare să domnească, cu toate că s-a născut sărac în regatul său.2 

15 Văzut-am pe toţi cei vii care umblă sub soare cu un al doilea tânăr care poate sta pe locul 
celuilalt; 

16 poporului său întreg nu-i dai de capăt, lor, tuturor celor ce erau înaintea lui; dar cei de la urmă nu 
se vor bucura de el, căci şi aceasta-i deşertăciune şi vânare de vânt. 

17 Când mergi în casa lui Dumnezeu, păzeşte-ţi paşii; apropie-te ca să asculți, iar jertfa ta să fie mai 
bună decât darul nebunilor, fiindcă ei nu cunosc răul pe care-l fac.3 

5 

Bogăţiile sunt deşertăciune. A te bucura de viaţă. 

2 Aceasta poate fi o aluzie la Iosif din casa lui Faraon: azvârlit în închisoare printr-o pâră nedreaptă, 
el a ajuns în Egipt pe treapta cea mai înaltă a dregătoriilor, investit cu putere aproape regească (vezi 
Fe 39, 1 — 41,43). 

3 T. M.: „fiindcă ei nu ştiu să facă decât rău”. 

1 Nu te grăbi în a-ți deschide gura, iar inima ta să nu fie grabnică în a grăi cuvânt în faţa lui 
Dumnezeu, căci Dumnezeu este în cer, iar tu, pe pământ; de aceea cuvintele tale să fie puţine. 

2 Că din multele griji vine visul şi din multele vorbe glasul nebunului. 

3 Când Îi făgăduieşti lui Dumnezeu o făgăduinţă nu întârzia s-o plineşti, căci voia Lui nu se află în 
cei nebuni; ceea ce tu ai făgăduit, plineşte! 

4 Mai bine e să nu faci nici o făgăduinţă decât s-o faci fără s-o plineşti. 

5 Nu-ţi lăsa gura să-ți împingă trupull spre păcat şi să nu spui în faţa lui Dumnezeu: „A fost o 
greşală”, ca nu cumva Dumnezeu să Se mânie asupra glasului tău şi să nimicească lucrul mâinilor 
tale. 

6 Din viermuiala viselor [se nasc] deşertăciuni şi forfotă de vorbe; tu teme-te de Dumnezeu. 

7 Dacă vei vedea în ţară că săracul e năpăstuit, că judecata şi dreptatea sunt siluite, nu te uimi de 
lucrul acesta, căci deasupra unui mai-mare e un maimare care-l veghează, iar deasupra acestora sunt 
alți mai-mari.2 

8 În toate privinţele, belşugul pământului face ca şi un rege să depindă de câmpurile arate.3 

9 Cel ce iubeşte argintul nu se va sătura de argint, iar cel ce iubeşte bogăția 

1 Aici „trupul” înseamnă „fiinţa”. 

2 Structura ierarhic-piramidală a funcţionarilor statului (sau cetății) permite ca superiorii să le 
pretindă subalternilor— sau să primească de la aceştia — venituri necinstite care, în ultimă instanţă, 
apasă asupra celor de jos, adică asupra celor ce nu fac parte din această structură. E vorba, desigur, 
de fenomenul corupției. 

3 Dependenţa oamenilor de muncile agricole e atât de mare, încât până şi regele devine un supus al 
pământului. 

nu se va bucura de roadele ei;4 şi aceasta-i tot deşertăciune. 

10 Unde sunt multe bunătăţi, mulți sunt şi cei ce le mănâncă; şi atunci, care e vitejia celui ce le are, 
fără numai că se uită cu ochii la ele? 

11 Dulce e somnul robului, fie că acesta mănâncă puţin, fie că mănâncă mult, dar saţiul celui sătul 
de bogăţie nu-l lasă să doarmă. 

12 Există o boală pe care eu am văzut-o sub soare: bogatul care-şi păzeşte bogăţia spre răul său; 

13 o astfel de bogăţie se pierde într-o nevoinţă proastă, iar fiul pe care l-a născut nu are nimic în 
mână. 

14 Precum a ieşit el, gol, din pântecele maicii sale, aşa se va întoarce, precum a şi venit, şi din 


osteneala lui nu va primi nimic pe care să-l ducă în mână. 

15 Aşa că şi aceasta-i o boală rea: cum a venit, aşa se şi duce; ce câştig are el din aceea că s-a 
ostenit în vânt? 

16 Dimpotrivă, toate zilele lui nu sunt decât întuneric şi jale şi multă mânie şi boală şi necaz. 

17 Iată binele pe care l-am văzut eu că este bun: să mănânci şi să bei şi să vezi binele în toată 
osteneala cu care te-ai ostenit sub soare în numărul zilelor de viaţă pe care ţi le-a dat Dumnezeu; că 
aceasta-i partea ta. 

18 Mai mult, tot omul căruia Dumnezeu i-a dat bogăţie şi avere şi însuşirea de a mânca din ele şi de 
a-şi primi partea sa şi de a se veseli din osteneala sa, aceasta-i un dar al lui Dumnezeu. 

4 Pentru Ecclesiast, bogăţia nu e bună sau rea în funcție de cum o foloseşte bogatul, ci e rea prin ea 
însăşi; o spune cel mai bogat rege al Orientului antic! 

19 În fapt, nu îndelung îşi va aminti el de zilele vieţii sale, căci Dumnezeu îl va cuprinde întru 
veselia inimii lui. 

6 

Zădărnicia bogăției. Cugetări felurite. 

1 Există un rău pe care eu l-am văzut sub soare, şi mare este el asupra oamenilor: 

2 Iată un om căruia Dumnezeu i-a dat bogăţie şi avere şi mărire şi al cărui suflet nu duce lipsă de 
nimic din toate câte pofteşte, dar pe care Dumnezeu nu-l va învrednici să mănânce din ele, căci om 
străin este cel ce le mănâncă; aceasta-i deşertăciune şi boală rea. 

3 Dac-ar fi că cineva dă naştere la o sută [de fii] şi trăieşte ani mulți, dar, oricât de multe ar fi zilele 
anilor lui, sufletul său nu se va sătura de bunătăţi şi nici parte de îngropare nu va aveal, am zis: o 
stârpitură? e mai fericită decât el, 

4 căci în zadar a venit şi în întuneric se va duce şi cu întuneric numele i se va acoperi; 

5 ea nici măcar n-a văzut soarele şi nu l-a cunoscut; acesta are mai multă odihnă decât ea. 

6 Şi dacă ar trăi de două ori câte o mie de ani fără să vadă3 fericirea, oare nu vor merge toate în 
acelaşi loc? 

7 Dacă toată osteneala omului i-ar veni în gură, sufletul său încă nu va fi sătul. 

1 T. M.: „şi nu are parte nici măcar de mormânt”. Oricum, pentru antici (inclusiv Evrei) nu exista o 
nenorocire mai mare decât aceea de a nu avea parte de mormânt. 

2 „stârpitură”: avorton. 

3 T. M.: „fără să guste”. 

8 Căci ce folos are înțeleptul mai mult decât nebunul, de vreme ce chiar săracul ştie cum să umble 
în preajma vieţii? 

9 Mai bun e ceea ce vezi cu ochii decât ceea ce-ţi trece prin gând; aceasta, şi ea, e deşertăciune şi 
vânare de vânt. 

10 Dacă ceva există, iată că şi numele i-a fost rostit; se ştie ce anume este omul4; el nu se poate 
lupta5 cu Cel mai tare decât el; 

11 căci multe sunt lucrurile care sporesc deşertăciunea: aşadar, ce folos are omul?6 

12 Căci cine ştie care e binele omului în viaţa lui, în numărul zilelor vieţii lui de deşertăciune prin 
care el a trecut ca o umbră? şi cine-i va spune omului ce va fi după el sub soare?... 

7 

Cugetări felurite. Lucruri de nepătruns. Femeia. 

1 Numele bun e mai bun decât untdelemnul bun, şi ziua morții decât ziua naşterii. 

2 Mai bine e să mergi la casa plângerii decât să mergi la casa ospăţului, de vreme ce acesta-i 
sfârşitul a tot omul, iar cel viu şi-o va pune la inimă. 

4 O seamă de interpreţi cred că, potrivit Textului Ebraic, aici poate fi o aluzie la Adam, al cărui 
nume înseamnă „om”, dar şi „pământ” (materia din care a fost alcătuit) (vezi nota de la Fc 2, 7). 

5 T. M.: „nu se poate lua la întrecere”; „nu poate angaja o dispută”. Or, de vreme ce Dumnezeu l-a 
creat pe Adam, dându-i şi un nume, El ar fi al doilea obiect al aluziei din textul de față. 

6 În Textul Masoretic, ca şi în unele versiuni ale Septuagintei, capitolul 6 se termină aici, următorul 
verset fiind primul din capitolul următor. Versiunea de față urmează ed. Rahlfs. 

3 Mai bună este mâhnirea decât râsul, căci întristarea feţei îi face bine inimii. 


4 Inima înţelepţilor e în casa plângerii, iar inima nebunilor e în casa veseliei. 

5 Mai bine e să asculți certarea unui înţelept decât să fii un om care ascultă cântecele nebunilor; 

6 că precum e trosnetul spinilor sub căldare, aşa e râsul nebunilor; aceasta-i, şi ea, tot deşertăciune. 
7 Căci asuprirea îl face pe cel înţelept nebun! şi-i vlăguieşte inima 2. 

8 Sfârşitul unui lucru e mai bun decât începutul lui; omul răbdător e mai bun decât cel trufaş. 

9 În duhul tău nu te grăbi spre mânie, căci mânia în sânul nebunilor se odihneşte. 

10 Să nu zici: cum se face că zilele de demult erau mai bune decât acestea?; că nu din înţelepciune 
pui o astfel de-ntrebare. 

11 Bună e înţelepciunea laolaltă cu o moştenire3 şi mai mult le foloseşte celor ce contemplă soarele; 
12 căci în umbra4 ei înţelepciunea e ca umbra argintului, iar prisosul cunoaşterii înţelepciunii îi va 
da viaţă celui ce o are. 

13 Ia aminte la lucrarea lui Dumnezeu: Cine va putea să-l îndrepte pe cel pe care Dumnezeu l-a 
strâmbat? 

14 În ziua cea bună trăieşte-ţi binele, în ziua cea rea vezi şi ia seama: Dumnezeu a făcut ca unul să 
se înţeleagă cu 

1 ... îl face... nebun”; literal: îl face să se învârtească în propriul său împrejur. 

2 Literal: „îi strică inima puterii”. În Codex Vaticanus: „îi strică inima nobleţe” (sau: „inima 
nobilă”). În T. M.: „darul (mita) distruge inima”. 

3 „moştenire” în înţelesul de avuţie, avere, bogăţie. 

4 Aici, „umbra”: apărare, protecţie. 

celălalt asupra a ceea ce au de spus, în aşa fel încât omul să nu afle nimic din ceea ce va fi după el. 
15 Pe toate acestea le-am văzut în zilele deşertăciunii mele5: Dreptul care piere în dreptatea lui şi 
nelegiuitul care-n răutatea lui, totuşi, rămâne.6 

16 Nu fi peste măsură de drept, şi nici peste măsură de înţelept, ca să nu-ţi ieşi din fire. 

17 Nu fi peste măsură de nelegiuit şi nici nu fi morocănos, ca nu cumva să mori înainte de vreme. 

18 Bine-ţi este să te ţii de acestea fără să le laşi din mână pe celelalte, căci celui ce se teme de 
Dumnezeu îi ies bine toate. 

19 Înţelepciunea îl ajută pe înţelept mai mult decât zece puternici care sunt în cetate; 

20 căci pe pământ nu este un om drept care să facă binele fără să greşească. 

21 De asemenea, nu pune la inimă toate vorbele pe care le spun nelegiuiţii, ca nu cumva s-o auzi pe 
sluga ta blestemându-te; 

22 că de multe ori ea îţi va face rău şi-n multe chipuri îți va necăji inima pentru că şi tu i-ai 
blestemat pe alţii. 

23 Pe toate acestea le-am cercat cu înţelepciunea; şi am zis: fi-voi înţelept! 

24 Dar ea s-a îndepărtat de mine mai mult decât era, şi adânc e adâncul: cine-l va afla? 

25 Eu şi inima mea am dat ocol să cunosc şi să cercetez şi să caut înţelepciunea 

5 „în zilele deşertăciunii mele”: de-a lungul vieţii mele zadarnice. 

6 Altfel spus: dreptul piere, cu toate că e drept, în timp ce nelegiuitul supravieţuieşte, cu toate că-i 
nelegiuit. 

şi temeiul celor ce sunt7 şi să cunosc nebunia şi necazul şi greşeala nelegiuitului. 

26 Şi am aflat că femeia e mai amară decât moartea, ea, care-i un laţ vânătoresc, a cărei inimă e o 
cursă de mreje, ale cărei mâini sunt funie de legat; cel plăcut lui Dumnezeu îi scapă, dar păcătosul i 
se prinde. 

27 vezi, asta-i ce-am aflat! a zis Ecclesiastul după ce una câte una le-am cercat ca să aflu pricina 

28 pe care sufletul meu a căutat-o fără s-o afle; căci un om dintr-o mie am aflat, dar o femeie, 
printre ele toate, n-am aflat.8 

29 Cu toate acestea, iată ce-am aflat: Dumnezeu l-a făcut pe om drept, dar ei [oamenii] au căutat 
multe dedesubturi?. 

8 

Cugetări felurite. A te bucura de viaţă. Taina lucrurilor. 

1 Cine-l cunoaşte pe înţelept? şi cine cunoaşte deznodământul | cuvântului? 

7 „temeiul celor ce sunt”: raţiunea de a fi a lucrurilor. 

8 În acord cu toată gândirea antică, Ecclesiastul afirmă superioritatea sexului masculin, o 


mentalitate pe care creştinismul o va amenda. 

9 Literal: „multe rațiuni” (de a fi). „Dedesubturi” angajează ideea de artificii, complicaţii, subtilități, 
chichiţe, unelte de a despica firu-n patru atunci când adevărul e evident în simplitatea lui. 

1 Grecescul lysis (folosit numai aici în V. T.) înseamnă, în general, „acţiunea de a dezlega” (ca în 1 
Co 7, 27), dar are şi sensul mai restrâns, mai special, de „sfârşit”, „final”, „împlinire”, „soluţie 
finală”, „deznodământ” (ca deznodământul unei piese de teatru, care descoperă toate sensurile 
rămase până atunci ascunse). 

Înţelepciunea omului îi va lumina fața2, dar omul cu faţa neruşinată va avea parte de ură. 

2 Păzeşte porunca regelui şi nu te grăbi să calci jurământul lui Dumnezeu3; 

3 nu te îndepărta de la faţa lui, în lucrul cel rău să nu stai, că el face tot ce vrea; 

4 spusa regelui este ea însăşi putere şi cine-i va zice lui: ce faci?... 

5 Cel ce păzeşte porunca nu va cunoaşte vorbă rea, iar inima înţeleptului cunoaşte vremea judecății; 
6 căci pentru tot lucrul există vreme şi judecată, căci ştiinţa omului e mult deasupra lui4; 

7 că nu-i nimeni să ştie ceea ce va fi; în ce chip anume fi-va, cine-i va spune? 

8 Nu este om care să stăpânească duhul cu puterea de a opri duhul; nu există putere în ziua morţii şi 
nu există solie în vremea luptei, iar fărădelegea nu-l va mântui pe cel ce o are. 

9 Aşa că pe toate acestea le-am văzut şi inima mi-am dat-o oricărui lucru ce s-a săvârşit sub soare la 
vremea când omul are asupra omului puterea de a-i face rău. 

10 Şi i-am văzut atunci pe cei nelegiuiţi cum erau căraţi la groapă; ei erau duşi din chiar locul cel 
sfânt şi lăudaţi5 

2 În grecește, „faţă” (prosopon) înseamnă şi „persoană”. 

3 Ebr.: „Păzeşte porunca regelui, din însăşi pricina jurământului lui Dumnezeu”. Unele versiuni ale 
LXX aşază verbul „nu te grăbi” la începutul frazei următoare. Aici, conform ortografiei din ed. 
Rahlfs. „Jurământul lui Dumnezeu” poate însemna fie jurământul de credinţă al curteanului faţă de 
regele său, fie jurământul lui Dumnezeu de a-l păzi pe rege (Ps 88, 35). 

4 T. M.: „căci răul (necazul, nenorocirea) omului e mare deasupră-”. 

în cetate pentru ceea ce făcuseră; aceasta-i, şi ea, deşertăciune. 

11 Căci de-ndată ce nu există ceartă asupra celor ce se grăbesc să facă răul, atunci inima oamenilor6 
se umple de pofta de a face rău. 

12 Cel ce a păcătuit a săvârşit răul încă de atunci şi cu mult înainte de aceea; fiindcă şi eu ştiu că 
bine le va fi celor ce se tem de Dumnezeu aşa cum se tem când Îi stau în faţă; 

13 dar bine nu-i va fi celui nelegiuit, iar cel ce nu se teme de faţa lui Dumnezeu nu va petrece multe 
zile la umbră”. 

14 Există o deşertăciune care se face pe pământ, căci există drepţi peste care vin relele ca şi cum ar 
fi făcut faptele nedrepţilor şi există nedrepţi peste care vin cele bune ca şi cum ar fi făcut faptele 
drepţilor; zis-am că şi aceasta-i tot deşertăciune. 

15 Şi am lăudat veselia, că omului nu-i e dat sub soare un alt bine decât să mănânce şi să bea şi să 
se veselească; cu asta se alege el din osteneala sa cea din toate zilele vieţii lui, pe care Dumnezeu i 
le-a dat sub soare. 

16 Apoi mi-am pus la inimă să cunosc înţelepciunea şi să văd truda care se face sub soare că nici 
ziua şi nici noaptea ochii [omului] nu văd somnul 

17 şi din toate lucrurile făcute de Dumnezeu am văzut că omul nu poate să descopere lucrarea ce se 
face sub soare. Oricât se va osteni omul să caute, nu va găsi, şi oricât ar zice înțeleptul că ştie, tot nu 
va putea să afle. 

5 T. M.: „uitaţi”. Termenul din LXX concordă cu lov 21, 32-33 (vezi şi notele). 

6 Literal: „inima fiilor omului”. 

7 Şi aici (ca în 7, 12) „„umbră” = apărare, protecție (viaţă). 

Deşertăciunea virtuţii şi a înţelepciunii. A te bucura de viaţă. 

1 Pe toate acestea mi le-am pus la inimă şi pe toate acestea inima mea le-a văzut: anume că drepții 
şi înţelepţi şi faptele lor sunt în mâna lui Dumnezeu, că nu e om care să cunoască fie iubirea, fie 
ura, [cu toate] că ele i se află în faţă; 

2 deşertăciune este în toate. Una şi aceeaşi întâmplare îi este şi dreptului, şi nelegiuitului, şi celui 


bun, şi celui rău, şi celui curat, şi celui necurat, şi celui ce jertfeşte, şi celui ce nu jertfeşte; precum 
este cel bun, aşa e şi cel păcătos, precum este cel ce jură, aşa-i şi cel ce se teme de jurământ. 

3 Acesta e răul în tot ce se face sub soare, că o singură întâmplare le este tuturor; da, inima fiilor 
oamenilor s-a umplut de răutate şi rătăcire se află în inima lor atât cât trăiesc; după care: la cei 
morți! | 

4 Cine oare e acela care să aibă părtăşie cu toți cei vii? Există, totuşi, o nădejde, căci: Un câine viu e 
mai bun decât un leu mort. 

5 Fiindcă cei vii ştiu că trebuie să moară; cei morţi însă nu ştiu nimic şi pentru ei nu mai este nici o 
răsplată, căci amintirea lor a fost dată uitării. 

6 Şi iubirea, şi ura lor, şi gelozia lor, iată, au pierit; nu, pentru ei niciodată nu mai există vreo 
părticică în tot ce se face sub soare. 

7 Vino, mănâncă-ţi pâinea cu veselie şi bea-ţi cu inimă bună vinul, că I-au plăcut lui Dumnezeu 
faptele tale. 

1 În sensul: se duc la cei morţi (cu toată răutatea şi rătăcirea lor). 

8 Fie hainele tale-ntotdeauna albe şi undelemn de pe capul tău să nu lipsească. 

9 Petrece-ţi viaţa cu femeia pe care o iubeşti în toate zilele vieţii deşertăciunii tale care ţi s-au dat ție 
sub soare, că aceasta este partea ta în viaţa ta şi-n toată osteneala ta cu care te osteneşti sub soare. 

10 Tot ceea ce mâna ta găseşte cu cale să facă, fă, atât cât îţi stă în putere, fiindcă în iad 2, acolo 
unde mergi tu, nu există nici faptă, nici gând de a face, nici cunoaştere şi nici înţelepciune. 

11 m-am întors şi am văzut sub soare că întrecerea-n alergare nu le este [hărăzită] celor sprinteni, 
nici celor puternici bătălia, nici celor înţelepţi pâinea, nici celor mintoşi bogăţia, nici cărturarilor 
bunăvoința, căci timpul şi neputinţa pe toți îi vor întâmpina. 

12 Fiindcă omul nu-şi cunoaşte vremea; aşa cum peştii se prind în mreaja vicleană şi aşa cum 
păsările se prind în laţ, tot astfel se prind fiii omului în vremea cea rea când fără veste cade peste ei. 
13 De asemenea, am mai văzut un fapt de înţelepciune sub soare, şi mare îmi este în faţa ochilor: 

14 O cetate mică cu oameni puţini; un mare rege vine asupră-i şi o împresoară şi zideşte împrejuru-i 
valuri puternice; 

15 în ea se află un om sărac şi înţelept care prin înţelepciunea lui a mântuit cetatea; ei bine, nimeni 
nu-şi mai aduce aminte de omul acela sărac! 

16 Şi am zis eu: înţelepciunea e mai bună decât puterea, dar înţelepciunea 

2 „iad”, în sensul din antichitate: locuinţa morţilor, Șeol, Hades. 

săracului nu e luată în seamă, iar cuvintele lui nu sunt ascultate. 

17 Cuvintele înţelepților ascultate-n linişte fac mai mult decât strigătul celor puternici în mijlocul 
nebunilor. 

18 Înţelepciunea e mai bună decât armele războiului, dar un singur păcătos va nimici noian de 
bunătate. 

10 

Cugetări felurite. 

1 Muştele muribunde strică dulceaţa uleiului gătit; un dram de înţelepciune e mai de preţ decât slava 
cea mare a nebuniei. 1 

2 Înțeleptul îşi are inima de-a dreapta, iar nebunul îşi are inima de-a stânga.2 

3 De asemenea, când un nebun merge pe drum, inima lui duce lipsă3 şi tot ce gândeşte e nebunie.4 
4 Dacă duhul celui puternic se ridică împotrivă-ţi, nu-ţi părăsi locul, căci firea domoală pune capăt 
păcatelor mari. 

5 Există un rău pe care l-am văzut sub soare, ca şi cum fără voie ar fi scăpat de la cel puternic: 

6 Nebunul pus pe culmile cele mai înalte şi bogaţii şezând în locuri umile; 

7 am văzut robi călări şi domni mergând pe jos ca robii. 

1 Ebr.: „Un dram de nebunie atârnă mai greu decât înţelepciunea şi slava”. 

2 Dreapta şi stânga simbolizează binele şi, respectiv, răul; direcția bună sau rea. 
3 „inima lui duce lipsă”: spiritul său devine slăbănog. 

4 Ebr.: „şi el spune tuturor că e nebun”; sau: „el zice despre fiecare: — E nebun 
1013 

8 Cel ce sapă groapă va cădea într-însa, iar cel ce dărâmă gardul va fi muşcat de şarpe. 


p> 


9 Cel ce scoate pietre se va răni cu ele; cel ce despică lemne se va primejdui. 

10 Dacă securea s-a tocit şi nu i-ai ascuţit tăişul, îţi trebuie putere-ndoită; iată că înţelepciunea 
omului e de prisos. 

11 Dacă şarpele muşcă înainte de a fi descântat, atunci descântătorul n-are nici un folos. 

12 Cuvintele unei guri înțelepte aduc bunăvoință, iar buzele nebunului îl vor înghiţi; 

13 începutul cuvintelor gurii lui e nebunie, iar sfârşitul spuselor sale e rătăcire rea. 

14 Nebunul înmulţeşte cuvintele. Omul nu ştie ceea ce a fost şi nici ce va fi după el; cine-i va 
spune? 

15 Osteneala îl oboseşte pe cel nebun, pe el, care nu ştie drumul spre cetate. 

16 Vai ţie, cetate al cărei rege e tânăr şi ai cărei dregători mănâncă dimineaţa! 

17 Fericită eşti, tu, ţară al cărei rege e fiu de neam bun şi ai cărei dregători mănâncă la vreme ca să 
prindă puteri, iar nu să se facă de râs5! 

18 Din pricina lenei se povârnesc grinzile şi prin zăbava mâinilor se prăbuşeşte casa. 

19 Pâinea se face pentru a râde, vinul îi veseleşte pe cei vii, dar de bani ascultă totul. 

20 Chiar în cugetul tău, nu-l blestema pe rege şi-n taina cămării tale nu-l blestema pe cel bogat, căci 
pasărea cerului poate duce glasul şi într-aripata va spune ce-ai zis. 

5 T. M.: „ca să prindă puteri, iar nu să bea!” 

11 

A lucra cu luare-aminte şi temeinicie. A te bucura de viață. 

1 Aruncă-ți pâinea pe fața apei, că după multe zile o vei găsi. 1 

2 Dă o porție la şapte şi chiar la opt, că nu ştii ce rău poate veni pe pământ. 

3 Dacă se umplu norii de ploaie, pe pământ o vor vărsa; şi de va cădea copacul spre miazăzi ori spre 
miază-noapte, în care loc va cădea copacul, acolo va fi. 

4 Cel ce păzeşte vântul nu seamănă, iar cel ce se uită la nori nu seceră. 

5 Aşa cum nu cunoşti calea vântului, nici cum anume se încheagă oasele în pântecele femeii 
însărcinate, tot astfel nu cunoşti faptele lui Dumnezeu, oricâte va face. 

6 Încă de dimineaţă seamănă-ţi seminţele, iar seara nu-ţi lăsa mâna să se odihnească, fiindcă nu ştii 
care anume vor rodi, acestea sau acelea; sau dacă toate, cu atât mai bine. 

7 Dulce e lumina şi bine le este ochilor să vadă soarele. 

8 Că, chiar dacă omul va trăi ani mulţi şi întru toţi aceştia se va veseli, e bine să-şi amintească de 
zilele întunericului, că tare multe vor fi. Tot ce vine e deşertăciune. 

9 Veseleşte-te, tinere, în tinereţile tale şi-n zilele tinereţilor tale să te desfete inima şi fără prihană 
umblă unde te-ndeamnă inima şi unde te duc ochii, dar să ştii că pentru toate acestea te va aduce 
Dumnezeu la judecată. 

10 Aşadar, alungă-ţi mâhnirea din inimă şi izgoneşte-ţi răul din trup; 

1 Dacă rişti, vei avea surpriza actului fructuos. 

căci tinereţea şi nebunia deşertăciune sunt. 

12 

Prin bătrâneţe, omul, tot mai puţin. Elogiul Ecclesiastului. Sfârşit. 

1 Adu-ţi aminte de Ziditorul tău în zilele tinereţilor tale, mai înainte de a veni zilele răutăţii şi mai 
înainte de a se apropia anii în care vei zice: ei sunt pe dinafara voii mele!l; 

2 mai înainte de a se întuneca soarele şi lumina şi luna şi stelele şi de a se-ntoarce norii după 
ploaie;2 

3 de ziua când paznicii casei vor tremura şi oamenii puterii se vor cutremura, când, tot mai puţine, 
morăriţele se vor opri şi când cele ce se uită prin ferestre se vor întuneca 

4 şi vor închide uşile dinspre uliţă, de vreme ce glasul morii a scăzut; când te scoli în ciripitul 
păsării şi când toate fiicele cântului se sting; 

5 când te uiţi lung după înălţimi şi frică îţi este pe drum, când înfloreşte migdalul şi creşte lăcusta şi 
se scutură chiparosul, în timp ce omul se duce spre casa veşniciei lui, iar cei ce plâng se învârtesc pe 
uliţă; 

1 Ebr.: „Nu am în ei nici o plăcere!” 

2 Cele două versete care urmează, 3 şi 4, alcătuiesc o emoţionantă, tristă evocare a degradării la 
care bătrâneţea îl supune pe om. Tradiţia rabinică a încercat să traducă metaforele în termenii 


următori: „paznicii casei” = braţele şi palmele; „oamenii puterii” = umerii; „morăriţele” = dinţii; 
„cele ce se uită prin ferestre” = ochii; „uşile dinspre uliţă” = urechile; „glasul morii” = vocea; 
scularea „în ciripitul păsării” = somnul puţin al bătrânului; „fiicele cântului” = încercările de a mai 
face vocalize. Desigur, totul sub semnul probabilității. 

6 mai înainte ca firul de argint să se rupă şi floarea de aur să se sfărâme şi vadra de la izvor să se 
spargă şi roata să se-nvârtă la fântână; 

7 mai înainte ca praful să se-ntoarcă în pământ aşa cum a fost şi suflarea să se-ntoarcă la 
Dumnezeu, la Cel care a dat-o03. 

8 Deşertăciunea deşertăciunilor a zis Ecclesiastul -, toate sunt deşertăciune. 

9 În afară de faptul că Ecclesiastul a fost un înţelept, el a învăţat poporul să cunoască ştiinţa, iar 
auzul său a scrutat frumuseţea proverbelor. 

10 Mult s-a străduit Ecclesiastul să descopere cuvintele dorului4, scrisul săgetător5, cuvintele 
adevărului. 

11 Cuvintele înţelepților sunt ca ţepuşele6 şi ca nişte cuie bine bătute, dăruite din îmbelşugarea unui 
singur Păstor.7 

12 În afară de acestea, fiul meu, ia aminte: A face cărți multe e o treabă 

3 Aluzie la Fc 2, 7: „Domnul... a suflat asupra lui (a omului) suflare de viaţă”. 

4 Literal: „cuvintele dorinţei”, „cuvintele voii”; cuvinte după vrere sau dorinţă (Arghezi ar fi tradus: 
„cuvinte potrivite”). Căutarea şi găsirea unui cuvânt, în strădania poetică, este nu numai o problemă 
tehnică, ci şi una afectivă. 

5 Literal: „scrisul în linie dreaptă”; corect, dar care trebuie să aibă o ţintă şi s-o atingă. 

6 Grecescul boukentron (folosit numai aici în V. T.) înseamnă „ţepuşă de îmboldit vitele”. De aici, 
„cuvântul-ţepuşă”, cel menit să trezească nesimţirea limbajului de rutină. 

7 În T. M. comparația din aceste ultime două stihuri se referă la „culegerea de ziceri” sau 
„culegerea de propoziții” şi cunoaşte traduceri mai mult conjecturale. Imaginea este a unor cuie 
bine înfipte într-un perete, de care pot fi agățate, în maximă siguranță, obiecte casnice. Cât despre 
„singurul Păstor”, El nu poate fi decât Dumnezeu, Cel ce are şi dăruieşte. 

fără sfârşit, iar neliniştea gândului e trudă pentru trup. 

13 Încheiere: Totul a fost auzit. Teme-te de Dumnezeu şi păzeşte-I poruncile, că omul întreg aceasta 
este. 

14 Că Dumnezeu va aduce fiece faptă la judecată, în tot ascunzişul ei, fie că e bună, fie că e rea. 
1016 

Introducere la cântarea cântărilor 

Prezenţă singulară şi stranie în canonul Sfintei Scripturi, Cântarea Cântărilor e ca şi cum Venus din 
Milo s-ar fi rătăcit cândva, statuară, printre mozaicurile Aghiei Sofia: un splendid poem de dragoste 
omenească, în care nu există nici măcar o adiere de Dumnezeu, de transcendenţă, de revelaţie, de 
sacralitate, de iubire transfigurată, inefabilă; dimpotrivă, totul musteşte de graţie carnală şi 
senzualitate transparentă, într-un univers al erosului candid, în care trupul omenesc, înveşmântat 
mai mult în miresme decât în haine, aproape că nu mai are ascunzişuri. 

Cele două personaje, El şi Ea (Iubitul şi Iubita, Fratele şi Sora, Regele şi Prinţesa, Păstorul şi 
Păstoriţa, Solomon şi Sulamita, Mirele şi Mireasa), străbat întregul poem în ipostaze din cele mai 
disparate, într-o uluitoare şi dulce alternanță de dorinţă, căutare, ivire, dispariție, strigăt, şoaptă, 
apropiere, îmbrăţişare, ameţeală, fericire şi extaz, ca în jocurile prenupțiale ale perechilor 
pământului. Cu toate acestea, nimic vulgar, nimic întinat, nimic degradant, nimic care să atenteze la 
frumuseţea, curăţia şi demnitatea fiinţei umane. 

Ce caută ea, totuşi, în Biblie? Iudaismul a privit-o uneori cu rezerve, ca pe o prezenţă jenantă, şi a 
fost o vreme când citirea ei în faţa tinerilor era interzisă. Nu se ştie când anume a fost introdusă în 
canonul Vechiului Testament, dar, odată intrată, ea şi-a menţinut locul ei aparte, din generaţie în 
generaţie, şi a fost preluată de creştinism prin autoritatea unei existenţe de zece secole. Aceasta, 
datorită faptului că rabinatul iudaic a refuzat să vadă în ea o operă profană, ci 1-a acordat creditul 
unei cărți inspirate care trebuie citită şi interpretată alegoric: relaţia hierogamică dintre Iahve şi 
poporul Său cel ales. Nu puţine sunt locurile din Vechiul Testament în care se regăseşte metafora 
centrală a Cântării Cântărilor: obştea lui Israel nu este altceva decât logodnica lui Dumnezeu, căreia 


Bărbatul, prin legământ, îi acordă ocrotire şi iubire atâta vreme cât ea îi rămâne credincioasă; 
idolatria e echivalentă cu adulterul şi e sancționată ca atare (a se vedea Psalmul 44, Isaia 14, 5, 
Ieremia 3, lezechiel 16, Osea 2). E o iubire plină de dramatism, în care Dumnezeu e pus de 
nenumărate ori în situaţia de a-Şi certa poporul infidel, de a-l chema să revină, de a-l ierta, arătându- 
Şi astfel incurabila Sa pasiune faţă de om . Tu, cel iubit al sufletului meu, 

în ce păşuni îmi eşti cu turma 

şi unde-i faci odihna de amiază? 

De ce-aş fi eu cătându-te'n neştire 

pe lângă micii prietenilor tăi! (1, 6) 

La rândul său, Iubitul îşi adoră Mireasa în desăvârşita ei puritate: 

Frumoasă eşti, iubito, pe de-a'ntregul 

şi'n tine întinare nu se află. (4,7) 

lată de ce creştinismul a preluat poemul nu numai în virtutea succesiunii noutestamentare şi nu 
numai pe temeiul autorităţii istorice, ci mai ales pentru că scriitorii şi Părinţii bisericeşti au văzut în 
el metafora perfectă a legăturii intime dintre Hristos şi Biserica Sa. Nu o dată în Sfintele Evanghelii 
lisus Hristos e numit Mire: Apostolii nu pot fi trişti atâta vreme cât Mirele e cu ei (Matei 9, 15; 
Marcu 2, 19, 20; Luca 5, 34); loan Botezătorul se numeşte pe sine şi „prietenul Mirelui“ (loan 3, 
29); cele cinci fecioare înțelepte, ca metaforă eshatologică, pătrund în cămara Mirelui (Matei 25, 1- 
13). Pe de altă parte, Mireasa lui Hristos este Biserica, cea logodită cu El: Pavel Îi încredinţează lui 
Hristos (singurului Bărbat desăvârşit) Biserica din Corint ca pe o „fecioară neprihănită“ (2 
Corinteni 11, 2) şi tot el consfinţeşte simetria dintre Mire-Mireasă şi Hristos-Biserică într-o 
extraordinară străfulgerare asupra Tainei Nunții (Efeseni 5, 25-27); în celebra sa Apocalipsă, 
Evanghelistul loan vede cetatea sfântă a noului Ierusalim pogorându-se gătită şi împodobită ca o 
Mireasă pentru Mirele ei (21, 2); în aceeaşi viziune, Mireasa e Femeia Mielului (21, 9), dar şi aceea 
în care sălăşluieşte şi lucrează Duhul Sfânt (22, 17), adică Biserica. Cu toate acestea, nu puţini au 
fost şi sunt cei ce văd în Cântarea Cântărilor nimic mai mult decât un poem erotic, profan, un 
epitalam (cântec de nuntă) care, după Teodor de Mopsuestia (360-429 d.H.), ar fi fost alcătuit 
pentru căsătoria regelui Solomon cu fiica Faraonului, sau care, după Ernest Renan (secolul nostru), 
ar recompune reacția unei tinere ţărăncuţe care, răpită de oamenii lui Solomon pentru haremul 
acestuia, oftează ambiguu după adevăratul ei ibovnic, făcându-l pe rege să creadă că suspină după 
el!... O interpretare profană i-o dă, în zilele noastre, şi Petru Creţia (care însă ne-a lăsat una dintre 
cele mai frumoase versiuni (b-02?), în timp ce loan Alexandru, el însuşi un tălmăcitor inspiratc- 
03), consemnează alegorismul iudaic şi creştin al operei. Claudel însă nu este primul care să fi 
intuit dimensiunea mistică a Cântării Cântărilor. Încă din secolul IV, Sfântul Grigorie de Nyssa a 
văzut în Mireasă un simbol al sufletului omenesc în ardoarea iubirii dintre el şi Dumnezeu; aceasta, 
cu atât mai uşor cu cât în limba greacă substantivul „suflet“ (psyh€) e de genul feminin. În lucrarea 
sa {e-05}, marele şi subtilul teolog analizează principalele simboluri ale poemului şi demonstrează 
că ele nu pot fi interpretate la modul realist fără să fie aruncate sub incidenţa absurdului (începând 
cu versetul 2 al primului capitol, în care se vorbeşte de „sânii“ iubitului). În ultimă instanţă, poemul 
cântă unirea sufletului cu Dumnezeu prin iubire, o iubire care, pe de-o parte, duce la cunoaştere (o 
idee ce va fi reluată, în secolul nostru, de Nae Ionescu) şi, pe de alta, la o uniune divino-umană 
văzută în dinamica ei nesfârşită ca o creştere neîncetată în nesfârşitul Dumnezeu, căci „sufletul ce 
se uneşte cu Dumnezeu nu se mai satură de ceea ce gustă“. 

Abordarea Sfântului Grigorie de Nyssa va fi preluată de ascetica şi mistica răsăriteană cu precizarea 
că în această angajare nupțială umano-divină nu e vorba de sufletul încă impur, bântuit de patimi, 
aşa cum este el în faza de despătimire, ci de cel ce a intrat în treapta superioară a contemplaţiei, 
mistuit acum de dorul cunoaşterii supreme şi al unirii desăvârşite. În acest sens, temeiuri 
duhovniceşti vor fi extrase din Cântarea Cântărilor de numeroşi Părinţi filocalici, precum Maxim 
Mărturisitorul, Nichita Stithatul, loan Scărarul, Ilie Ecdicul, Simeon Noul Teolog, Grigorie Sinaitul, 
Patriarhul Calist. 

Versul: 

„Eu dorm, dar inima mea veghează“ (5, 2)va deveni reazemul practicii isihaste, al rugăciunii 
neadormite, pe care mintea pogorâtă în inimă o deapănă chiar în timpul somnului. 

Pe aceeaşi relație mistică, suflet-Dumnezeu, este construită opera poetică a Sfântului loan al 


Crucii(f-06). Marele trăitor spaniol din secolul 16 nu ezită să I se adreseze lui Dumnezeu ca unui 
amant: 

Să contemplăm, Iubite, 

pe culmi, în frumuseţea ta aleasă, 

O, voi crânguri îndesite, 

de Cel-lubit cu mâna-i semănate, 

spuneţi-mi, n-a trecut pe-aicea poate? 

Ah, prindeţi-ne vulpile, 

La rândul său, ascetul carmelitan exclamă: 

Fie vulpile vânate, 

c-a dat în floare viţa pe tulpină!,pentru ca, în cele din urmă, inima îndrăgostită să 1 se dăruiască 
Iubitului întru candoarea nupţiilor mistice: şi'n juru-mi toate cele 

pieiră'ntr-o clipită 

Cât despre literatura română, ea îl are pe V. Voiculescu, cel din Ultimele sonete închipuite ale lui 
Shakespeare în traducere imaginară de... Tu ai numai ureche de-ţi trebuie cuvinte? 

Alt soi de graiuri nu simţi? Tu inima n-auzi? (62) 

Cu inima plecată pe el s-asculți încet. (80)La rândul său, poetul exclamă: Citite pe dinlăuntru, ca şi 
Cântarea Cântărilor, poemele voiculesciene nu fac altceva decât să trădeze distanţa enormă dintre 
eros şi agâpeagâpe. Iubirea aceasta este, în sine, o abstracţie, ea nu poate fi exprimată decât prin 
concepte, dar conceptele nu pot fi materie lirică, cu ele nu se poate face poezie. Voiculescu 
împrumută din Cântarea Cântărilor limbajul eros-ului şi-l transferă, conotativ, în aria lui agape, 
dându-i acesteia carnaţie, relief, culoare, putere. 

şi: Mai mult ca un prieten, cu patimile-acele 

Cu care-adori amantul pe veci nedespărțit. (1) 

Dacă însă în opera poetică a lui Solomon, ca şi în aceea a lui loan al Crucii, dialogul dintre Mire şi 
Mireasă se consumă la faţa pământului, pe orizontală, Iubitul lui Voiculescu e undeva deasupra, în 
sferele înalte, de unde inima poetului îl cheamă ca într-o supremă, disperată implorare: 

Îndură-te, coboară şi vino de mă vezi 

Pân'nu se-aştern pe mine solemnele zăpezi. (22) 

De altfel, modelul arhetipal poate fi recunoscut şi în arhitectura Sonetelor; numerotate în 
continuarea celor shakespeariene, ele par ordonate într-o curgere fluidă, dar ordinea aparentă e 
contrazisă de cele mai neaşteptate asocieri şi disocieri nucleice. Este ceea ce găsim în Cântarea 
Cântărilor, poemul e alcătuit, ca după un procedeu modern, dintr-un colaj de secvenţe scurte şi 
concentrate, al căror ritm e supus unor ruperi abrupte, menite să deruteze (ceea ce i-a făcut pe unii 
să creadă că e vorba de mai multe poeme - sau epitalamuri - produse şi compilate în timp), o 
construcţie în care arta ambiguităţii, din care nu lipsesc jocurile gramaticale, operează interferenţe, 
suprapuneri şi extrapolări deloc lipsite de o anume spontaneitate. Desigur, nu toate simbolurile îşi 
găsesc, imediat sau neapărat, corespondentul alegoric, dar totul e făcut să conveargă spre o viziune 
organică asupra uniunii mistice dintre inima omului şi Dumnezeu. Mult mai important însă este 
faptul că, încă din primele trei secole de după Hristos, cele două tradiţii se întâlnesc în a-i 
recunoaşte acestei opere un statut cu totul special. Pe de-o parte, rabinul Aqiba: „Secolele 
lumii'ntregi nu pot egala ziua în care Cântarea Cântărilor i-a fost dată lui Israel; căci toate scrierile 
Scripturii sunt sfinte, dar Cântarea Cântărilor e întru totul sfântă“. Pe de alta, teologul Origen: „Nici 
unul dintre oamenii care s-au angajat în urcuşul spre cântările din Scriptură nu va fi în stare să se 
ridice până la Cântarea Cântărilor“. 


Cântarea Cântărilor 

1 

Cântarea Cântărilor, care este a lui Solomon: 

1 sărute-mă cu sărutarea gurii sale!1 Alintul tău2 mai bun e decât vinul3 

2 şi e mireasma mirurilor tale mai dulce decât tot ce e mireasmă. Numele tău e mir în 
revărsare;4fecioarele deaceea te-au iubit. 

3 Ținându-ne de paşii tăi vom alerga s-avem în răsuflare mireasma mirurilor 

1 „Sărute-mă cu sărutarea gurii sale!” Versul e aidoma cu cel din ediția 1688. Altfel formulat: „Cu 


sărutarea gurii lui să mă sărute!” Origen subliniază că nu e vorba de un optativ, de o simplă dorință 
(„ce bine ar fi dacă m-ar săruta!”), ci de un imperativ. Cu alte cuvinte, Biserica virtuală spune: 
„Până când se va mărgini Mirele [Dumnezeu] să-mi trimită sărutările prin intermediari, cum sunt 
Moise şi profeţii? În realitate, eu vreau să ating în mod nemijlocit buzele Mirelui, ale Celui ce Se 
pogoară, prin întrupare, ca Fiu al lui Dumnezeu”. De altfel, literatura patristică cuprinde şi ideea 
unui eros divin. 

2 „Alintul tău”. În Septuaginta (ca şi în Vulgata): „sânii tăi”. După cum notează şi Claudel, se pare 
că e vorba de o eroare de lecţiune a Textului Ebraic. Aşadar, aici (ca şi în 1, 3) e preferabilă o 
nuanţă a Textului Masoretic. Traducerile după acesta oscilează între „iubirea” (KJV, RSV, OSTY), 
„Iubirile” (BJ), „mângâierile” (TOB). 

3 A se observa trecerea bruscă de la persoana a treia la persoana a doua; procedeu stilistic obişnuit 
în poezia ebraică. 

4 De-a lungul întregului poem, miresmele, mirurile, aromele, balsamurile sunt, toate, simboluri ale 
iubirii. 

tale. Mă duse regele-n cămara lui;5 ne-om bucura, ne-om veseli de tine; mai aprig decât vinul îți 
vom iubi alintul; pe drept o fac acei ce te iubesc. 

4 Sunt neagră6, dar frumoasă, o, fete ale Ierusalimului, ca sălaşele lui Chedar7, ca perdelele lui 
Solomon. 

5 Nu vă uitaţi la mine că sunt neagră, căci soarele m-a ars; feciorii maicii mele8 s-au ridicat asupră- 
mi şi viile m-au pus să le păzesc; dar via mea, pe ea, eu n-am păzit-o.9 

5 „Mă duse regele-n cămara lui”: prefigurare, prin vis şi dorință, a spaţiului nupțial. Mirele e 
asimilat unui rege (şi nu numai prin coroana lui Solomon). În acest sens, a se vedea cununile din 
Taina Nunții (dar şi simbolistica din folclorul românesc, aşa cum o găsim, de pildă, în Călin de 
Eminescu şi Nunta Zamfirei de Coşbuc). 

6 Culoarea pielii nu indică o rasă neagră, ci tenul unei tinere care lucrează afară, în arşiţă (vezi mai 
Jos), spre deosebire de „fetele Ierusalimului”, fiice ale oraşului, cu tenul alb, cele ce se socoteau a fi 
repere ale frumuseţii, gata să le dispreţuiască pe celelalte. Sensul duhovnicesc pune accentul pe 
frumuseţea lăuntrică. 

7 „Chedar”: unul dintre urmaşii lui Ismael, fiul lui Avraam şi al egiptencei Agar (vezi Fc 25, 13). 
„Perdelele lui Solomon” ar putea face trimitere la învelitorile cortului mărturiei şi apoi ale 
templului. Întrucât „Solomon” înseamnă „Pace”, poate fi vorba şi de acoperămintele ocrotitoare ale 
păcii. Potrivit altor lecţiuni, cuvântul nu ar fi „Solomon”, ci „Salma”, numele unui alt trib nomad 
din neamul arabilor. 

8 „,... feciorii maicii mele” pot însemna frați vitregi, numai după mamă. 

9 „„... dar via mea, pe ea eu n-am păzit-o”. „Via” e un simbol al femeii iubite (vezi şi Ps 127, 3). 

6 Tu, cel iubit al sufletului meu, o, spune-mi, tu, în ce păşuni îmi eşti cu turma şi unde-i faci odihna 
de amiază? De ce-aş fi eu cătându-te-n neştire pe lângă mieii prietenilor tăi? 10 

7 de vrei să faci cam cum te taie capul, o, tu, cea mai frumoasă-ntre femei, vezi turmele şi ia-te după 
ele şi paşte-ţi tu ieduţele pe-acolo unde-alături stau ciobanii!...1 1 

8 iubita mea, îmi pari ca o sireapă la carele lui Faraon!12 

9 Ce mândră ţi-i bărbia, precum a turturelei!, grumazul tău, şirag de nestemate!; 

10 asemănări de aur îţi vom face, cu râuri de argint. 

11 stă regele culcat în aşteptare?: din mir de nard eu răspândesc mireasmă. 

12 Iubitul meu e săculeţ de smirnă cu noaptea stinsă între sânii mei. 

13 Mi-i strugure de chiparos iubitul, în viile din En-Gaddi.13 

14 cât de frumoasă eşti, iubita mea, cât eşti tu de frumoasă, cu ochii tăi porumbi! 14 

9 Silită de fraţii ei vitregi să se îngrijească de sufletele altora, Iubita şi-a neglijat propriul suflet, 
ceea ce îl face pe Sf. Grigorie de Nyssa să definească acest ultim stih drept „o plângere deschisă”, 
generată de sentimentul smereniei. 

10 Pe o mare întindere a poemului, dialogul iubirii se desfăşoară în mediu pastoral. Iubita îşi 
doreşte o cale cât mai dreaptă spre Iubitul ei, ferită de rătăciri şi posibile alunecări. 

11 Această replică pare a fi a „prietenilor” Iubitului, ciobani tolăniţi prin preajmă, care, nu fără o 
anumită hâtrenie, o avertizează pe fată asupra unui eventual pericol din parte-le. 


12 Iubita e asemănată cu o tânără cabalină dintr-o herghelie nobilă, de rasă pură, zburdând într-un 
alai imperial. 

13 En-Gaddi ( = „Izvorul iezilor”): oază în apropiere de ţărmul vestic al Mării Moarte. 

14 Porumbiţa e o comparaţie frecventă în Cântarea Cântărilor, ca simbol al purității şi credincioşiei. 
Cât despre ochii porumbelului, ei sunt vii, roşiatici, arzători şi curaţi. 

15 cât de frumos eşti tu, iubitul meu, cât eşti tu de plăcut! 

16 Ni-i aşternutul umbră şi răcoare; în casa noastră grinzile-s de cedru şi podu-n căpriori de 
chiparos. 

2 

1 Eu, iată-mă în câmp: sunt floarea lui; eu, iată-mă în văi: sunt crinul lor. 

2 precum e crinul între spini, aşa-i iubita mea printre codane. 

3 precum e măru-n arborii pădurii, aşa-i iubitul meu între feciori; la umbra lui dorit-am şi-am șezut 
şi roada lui mi-i dulce-n cerul gurii. 

4 Duceţi-mă-ntr-a vinului cămarăl şi dragoste îngrămădiţi deasupră-mi! 

5 Cu miruri întăriţi-mă, vă rog, şi arşiţa mi-o răcoriţi cu mere, că de iubire sunt aprinsă. 

6 Cu stânga lui va sta sub capul meu şi dreapta lui mă va cuprinde. 

7 fete ale Ierusalimului, vă conjur pea ţarinii putere şi tărie să nu-mi treziţi ori să-mi sculaţi iubita 
pân” ce ea însăşi va voi... 

8 un glas?! E glasul celui drag al meu!2 El vine, iată-l, peste munţi sărind, 

1 Literal: „Duceţi-mă în casa vinului”, aceasta fiind o metaforă pentru iatacul intim al regelui. În 
cazul de faţă, vinul e simbol al „beţiei divine” (vezi Ps 22, 5 şi nota). 

2 Textual: „e glasul frățiorului meu”. La Iudei, ca şi la Egipteni şi Mesopotamieni, iubitul era numit 
şi „frate” sau „frăţior”, iubita se chema şi „soră” sau „surioară”, în semn de curăţie, nevinovăție, 
neprihană. Ecourile acestui vechi apelativ pot fi găsite, la noi, în scrisorile pe care tânărul Gala 
Galaction i le trimitea viitoarei sale soţii. 

el peste dealuri saltă. 

9 Iubitul meu e-asemeni căprioarei, un pui de cerb pe muntele Betel. El stă acolo, iată-l, în spatele 
despărțiturii noastre,3 pândind pe la ferestre, adulmecând prin gratii. 

10 Iubitul meu răspunde şi îmi zice: „Ridică-te, iubita mea, şi vino, frumoasa mea, tu, porumbiţa 
mea! 

11 Că, iată, iarna a trecut şi ploile s-au dus, au încetat 

12 şi florile se-arată pe pământ şi-i vremea de plivit şi-auzi cum turtureaua gângureşte jos, în livada 
noastră; 

13 smochinul odrăsleşte muguri vii, dau viile în floare şi-n mireasmă; ridică-te, iubita mea, şi vino, 
frumoasa mea, tu, porumbiţa mea, ridică-te şi vino! 

14 Porumba mea, ascunsă-n cuta stâncii, în taina unui zid cu-ntărituri, arată-mi faţa ta şi fă-mă 
glasul tău să ţi-l aud, că dulce-i glasul tău şi faţa ta-i frumoasă!” 

15 (Ah, prindeţi-ne vulpile, pe cele mici, care ne strică viile, căci viile-nfloresc!)4 

16 iubitul meu e-al meu, eu sunt a lui. El turma lui şi-o paşte printre crini. 

17-nainte ca amurgul să adie şi umbrele pe zare să se-ncline, întoarce-te, iubite, şi fii asemeni unui 
căprior, tu, pui de cerb al munţilor rotunzi! 

3 Literal: „în spatele peretelui nostru”. Fie că e vorba de un cerc de prieteni ai lubitului, fie că 
„peretele” e făcut de suratele Iubitei, tânărul nu are un acces direct şi imediat la aleasa inimii sale. 

4 După unii comentatori, acesta ar fi glasul unui părinte sau al unei mame; avertisment asupra 
pericolului ca puritatea fiicelor lor să fie alterată de „vulpi” (animale a căror poftă de struguri e 
binecunoscută). În ordine duhovnicească, ispitele care-i pândesc pe cei curaţi la inimă. 

3 

1 Eu noaptea-n patul meu l-am căutat pe cel iubit al sufletului meu; l-am căutat şi nu am dat de el şi 
l-am strigat şi nu m-a auzit. 

2 Scula-mă-voi să dau ocol cetăţii; prin târguri şi pe străzi voi căuta pe cel iubit al sufletului meu; 1- 
am căutat şi nu am dat de el şi l-am strigat şi nu m-a auzit. 

3 Au dat de mine paznicii de noapte, acei ce dau târcoale prin cetate. „Nu l-aţi văzut cumva, voi, pe 
iubitul sufletului meu?” 


4 Doar ce-am trecut de ei şi pe iubitul sufletului meu mi l-am aflat şi l-am ţinut şi nu l-am mai lăsat 
pân” ce l-am dus în casa maicii mele, în vatra celei ce m-a zămislit.] 

5 fiice ale Ierusalimului, vă conjur pe-a ţarinii putere şi tărie să nu-mi treziţi ori să-mi sculaţi iubita 
pân” ce ea însăşi va voi... 

6 cine-i acel ce din pustiu se-nalță ca o coloană fumegândă, amestec viu de smirnă şi tămâie din arta 
făcătorilor de mir? 

7 La lectica lui Solomon priviţi:2 În jurul său merg șaizeci de viteji, cei mai viteji din Israel, 

8 toţi purtători de săbii şi iscusiţi în lupte, cu sabia la coapsă fiecare 

1 V. Voiculescu va exclama, la rândul său, în încleştarea unei experienţe mistice: „O-ho, te-am 
prins, Doamne, nu mai scapi, / Te ţin prizonier...” (Prizonierul). 

2 Peisajul pastoral face loc unei procesiuni regale, a lui Solomon, înconjurat de bogăţie şi slavă, 
asemenea lui Dumnezeu care i Se arată inimii curate în toată splendoarea Sa. Lectica era, în 
antichitate, un fel de pat sau scaun (tron) purtat, pe două bârne, de mai mulţi oameni. În viziunea 
biblică, Dumnezeu este Cel ce Se odihneşte (şade) pe heruvimi. 

temându-se de ce-ar aduce noaptea. 

9 O lectică regală şi-a făcut el, Solomon, din cedru de Liban, 

10 cu stâlpii de argint şi cu spătarul tot de aur şi cu scăriță de porfiră, cu-alesături ţesute din iubire, a 
fetelor Ierusalimului. 

11 Voi, fete-ale Sionului, ieşiţi ca să-l vedeţi pe Solomon, pe regele purtând cununa cu care maica 
lui l-a-ncununat în ziua nunţii sale, când inima din el s-a veselit! 

4 

1 vezi tu, iubito, cât eşti de frumoasă? 1 Frumoasă-mi eşti cu ochii tăi ca două porumbiţe sub vălul 
tău de nuntă, cu părul tău ca un ciopor de capre mijind, şerpuitor, pe Galaad; 

2 cu dinţii tăi, o turmă de oi albe scăldate-n râu-nainte de-a fi tunse, avându-și toate gemeni câte doi 
şi fără rod nici una dintre ele; 

3 buzele tale, roşu din fuior şi graiul tău, frumos; obrajii tăi, o rodie în două sub vălul tău de nuntă; 
4 grumazul tău, ca turnul lui David zidit spre întărire: de el atârnă paveze o mie, ca tot atâtea scuturi 
de viteji; 

5 iar sânii tăi, doi pui de căprioară ce pasc răcoare, gemeni, printre crini. 

6-nainte de-a se face dimineaţă şi dea se pune umbrele pe fugă, eu voi fugi la muntele de smirnă şi 
spre colina din Liban. 

1 În cele de mai jos, elogiul unei frumuseți fizice care poate fi uşor convertită şi în mândreţe 
duhovnicească, menită să atragă iubirea Mirelui ceresc. 

7 Frumoasă eşti, iubito, pe de-a-ntregul şi-n tine întinare nu se află.2 

8 O, vino, vino din Liban, mireasă, o, vino din Liban! Venind, vei trece culmile Amanei, Senirul şi 
Hermonul peste piscuri, de-acolo unde leii-şi au culcuşuri şi munţii sunt bârlog de leoparzi.3 

9 Tu inima din mine mi-ai robit-o, o, sora mea, mireasa mea, tu inima din mine mi-ai robit-o cu-o 
singură privire şi c-un şirag de la grumazul tău. 

10 Şi pieptul tău, ce mândru se făcu, o, sora mea, mireasa mea, mai mândru şi mai dulce decât 
vinul, aşa cum duhul mirurilor tale e mai presus de orişice mireasmă. 

11 Ți-s buzele de fagure prelins, mireasa mea; sub limbă, miere, lapte; balsamul ce te-nvăluie din 
straie e ca balsamul din Liban. 

12 Grădină zăvorâtă-mi este ea, sora mea, mireasa mea, grădină zăvorâtă, izvor pecetluit. 

13 Odraslele ţi-s ca un rai de rodii cu rod de muguri, nard şi chiparos, 

14 cu narduri şi şofran, cu trestie-n balsam, cu scorţişoară, cu-aromele lemnoase din Liban, cu 
smirnă şi aloe, cu tot ce-i mai subțire-ntre miresme. 

15 Tu-mi eşti izvorâtoare de grădini, fântână-mi eşti de apă vie ce curge, şipotindă, din Liban. 

16 o, scoală-te, tu, vânt de miază-noapte, şi vino, tu, zefir de miazăzi, 

2 Text important. Prin jertfa lui Hristos, Biserica a devenit Mireasa Lui cea neprihănită, aşa cum 
fără prihană e trupul lubitei ce se apropie de Mire. 

3 Tinzând spre Dumnezeu, inima curată a părăsit ţinuturile sălbatice ale patimilor (ale „leilor” şi 
„leoparzilor”), îndreptându-se irezistibil către Mirele Care o cheamă. 

suflați de-a valma prin grădina mea, şi-n curgere miresmele stârniţi-i!... Să vină dar iubitul meu, să 
intre în grădina lui şi din dulceaţa roadelor să guste! 

5 

1 intrat-am în grădina mea,l o, sora mea, mireasa mea, şi smirna mi-am cules-o cu aromele, 
mâncat-am pâinea mea cu mierea mea şi vinul meu mi l-am băut şi laptele, al meu. (Mâncaţi, 
prieteni, luaţi şi beţi şi îmbătaţi-vă, fârtaţi!... )2 

2 eu dorm, dar inima mea veghează.3 În uşă-mi bate el, iubitul meu, cu glasul lui: „Deschide-mi, 
sora mea, iubita mea, columba mea, desăvârşita mea, că plin de rouă-mi este capul şi părul meu, de 
picături de noapte”. 

3 „Dar eu de haina mea m-am dezbrăcat: cum o s-o pun pe mine iarăşi?; picioarele mi le-am spălat: 
cum oare să le-ntin?” 

4 Iubitul meu prin rază şi-a-ntins mâna4 şi totu-n mine se mişca spre el. 

1 „Intrat-am în grădina mea...”. Iubitul anticipează, prin vis şi dorinţă, consumarea nupţiilor. 

2 „Mâncaţi, prieteni...”. Acesta poate fi glasul Mirelui, al poetului însuşi, sau al unui cor de nuntaşi. 
Evangheliştii vor înfățişa ospăţul ca pe un simbol al împărăției cerurilor. Cât despre îndemnul: 
„îmbătaţi-vă”, el se poate referi la acea „beţie sacră” a iubirii divine, dar şi la frenezia eshatologică 
a celor ce se vor îndestula din nemărginitele bucurii ale fericirii veşnice. 

3 „Eu dorm...”: text important pentru experienţa isihastă (vezi Introducerea). Ceea ce urmează se 
consumă în vis. 

4 rază”, textual: „deschizătură”. E vorba de spaţiul lăsat liber într-o uşă, prin care mâna poate fi 
vârâtă din afară spre a deschide zăvorul. Prin această deschizătură poate pătrunde şi lumina, chiar ca 
o rază, în întunericul din odaie. În contextul semnificaţiilor duhovniceşti e preferabilă metonimia. 

5 m-am ridicat iubitului ca să-i deschid şi smirnă mi-a picat din mâini; de smirnă pline-s degetele 
mele şi smirnă-i pe mâneru-ncuietorii...5 

6 lubitului eu uşa i-am deschis,6 dar el pierise, frăuiorul meu! Mi-i sufletul topit de vorba lui... Şi l- 
am cătat şi nu am dat de el şi l-am strigat şi nu m-a auzit... 

7 Au dat de mine paznicii de noapte, acei ce dau târcoale prin cetate, şi m-au bătut şi m-au rănit şi 
şalul de pe umeri mi l-au smuls, ei, paznicii de ziduri întărite! 

8 Fiice ale Ierusalimului, vă conjur pea ţarinii putere şi tărie: de-l veţi afla pe cel iubit al meu 
spuneţi-i că-s rănită de iubire. 

9 cu ce-i mai altfel dragul tău ca altul, o, tu, cea mai frumoasă-ntre femei, cu ce-i mai altfel dragul 
tău ca altul, de ne-ai legat cu-astfel de jurământ?7 

10 frăţânul meu e alb, e alb şi rumen; pe el îl osebeşti din zeci de mii. 

11 De aur lămurit îi este capul cu plete-n valuri, negre cum e corbul. 

12 Iar ochii lui, ca două porumbiţe pe-o 

5 Visul a trecut. Din presupusa prezenţă a lubitului n-a mai rămas decât urma înmiresmată (pe 
zăvor şi pe mâinile care l-au atins) a unei treceri suave. Deşi îşi aştepta Iubitul cu înfrigurare, inima 
Iubitei încă nu era îndeajuns de pregătită pentru marea îmbrăţişare. 

6 Şi urm.: text paralel cu cel din 3, 2-3. Dedata aceasta, însă, paznicii de noapte cred că au de-a face 
cu o nebună, sau chiar cu o femeie uşoară. Ceea ce se cheamă „nebunia pentru Hristos” se plăteşte! 
7 Întrebarea e pusă de „fiicele Ierusalimului” ca o provocare pentru descrierea ce urmează. Tot 
astfel pare a fi întrebarea de la 6, 1. 

margine de apă scăldându-se în lapte şi stând apoi pe margini de rotund. 

13 Gropiţele, căuşuri aromate ce odrăslesc miresme; iar buzele-i sunt crini înrouraţi cu-arome moi 
de smirnă. 

14 I-s mâinile ca două giuvaiere de aur scris cu pietre mici de Tars; iar pântecele, pavăză de fildeş 
cu pietre de safir; 

15 pulpele lui, coloane de-alabastru temeluite-n cuiburi aurii; Liban măreț îi este-nfățişarea, ai cărui 
cedri n-au asemănare; 

16 rostirea lui e, toată, doar dulceaţă şi totu-n el, plăcut. Acesta este frățiorul meu, acesta este el, 
iubitul meu, o, fete ale Ierusalimului! 

6 

1 und” ţi-a plecat iubitul, o, tu, cea mai frumoasă-ntre femei, frățânul tău încotro s-andreptat să-l 


căutăm cu tine laolaltă? 

2 iubitul meu s-a pogorât întru grădina lui, acolo-ntre răzoare de miresme să-şi pască turma şi s- 
adune crini. 

3 A lui sunt eu, a lui, iubitul meu, şi el, iubitul meu, îmi este-al meu. El turma lui şi-o paşte printre 
crini. 

4 frumoasă eşti ca un surâs, iubito, şi mândră-mi eşti precum Ierusalimul şi de temut ca oştile sub 
flamuri. 2 

1 „...ca un surâs”. În T. M.: „frumoasă eşti ca Tirţa”, acesta din urmă fiind numele vechii capitale a 
regatului de nord, devenit mai târziu Samaria. În Septuaginta, evdokia e un termen abstract care 
indică bună dispoziţie, satisfacţie, deschidere spre comunicare, adică tot ceea ce poate exprima un 
surâs. 

2 ... ŞI de temut...”. Când se consumă în spaţiul sacralităţii, iubirea poate fi însoțită şi de teamă, ca 
aceea pe care o inspiră, în fenomenele teofanice, prezenţa şi mişcarea oştilor îngereşti. 

Comparaţia se repetă în 6, 9. 

5 Te rog, întoarce-ţi ochii dinspre mine, căci ei mă copleşesc. E părul tău3 ca un ciopor de capre 
urcând, şerpuitor, pe Galaad; 

6 şi dinţii tăi, o turmă de oi albe scăldate-n râu-nainte de-a fi tunse, avându-și toate gemeni câte doi 
şi fără rod nici una dintre ele; 

7 buzele tale, roşu din fuior şi graiul tău, frumos; obrajii tăi, o rodie în două sub vălul tău de nuntă. 

8 Sunt şaizeci de regine, optzeci de ţiitoare şi fete fără număr,4 

9 dar una este porumbiţa mea, desăvârşita mea, ea una-i este maicii sale, aleasa celei ce-a născut-o; 
fecioarele o văd şi-o fericesc, reginele şi ţiitoarele-mpreună o laudă. 

10 Cine-i aceasta oare ce se ivește lin ca aurora, frumoasă precum luna, aleasă precum soarele şi de 
temut ca oştile sub flamuri? 

11 m-am coborât în tainica grădină a nucilor să văd şuvoiul apei la obârşii, şi via să o văd de-a 
odrăslit şi rodiile dac-au dat în floare. acolo pieptul ţi-l voi dărui. 

12 Nu, sufletul din mine nu-şi dă seama cum de-am ajuns în carele regeşti.5 

3 „E părul tău...” şi urm.: text paralel, aproape identic, cu cel din 4, 1 şi urm. 

4 „Reginele” şi „ţiitoarele” nu se referă, cum s-ar crede, la haremul regelui Solomon, ci sunt doar 
termeni de comparaţie pentru desăvârşita frumuseţe şi castitate a lubitei. 

5 „Nu, sufletul din mine...”: Încă timidă, dar ameţită de sentimentul iubirii, tânăra fată se simte 
înnobilată, ca şi cum ar fi de neam regesc sau ajunsă regină. 

7 

1 întoarce-te, te-ntoarce, Sulamitol, întoarce-te, ca noi să te privim! Ce oare veți vedea la Sulamita 
când vine dănțuind cu două cete?2 cât de frumoşi sunt astăzi paşii tăi şi sprinteni în sandale, o, 
nobilă fiică! Ţi-i rotunjimea coapselor asemeni unor lănţuguri meşterite-n aur; 

2 buricul tău e cupă arcuită, din care nu lipseşte vinul dres; căpiţă-ţi este pântecul, de grâu, cu crinii 
prinşi în horă împrejuru-i; 

3 şi gemeni doi sunt sânii tăi, doi pui de căprioară; 

4 grumazul tău e ca un turn de fildeş şi iezere ţi-s ochii, din Heşbon3, în preajma porţii cu mulţimi 
de fete; iar nările-s din turnul de Liban adulmecând veghere spre Damasc; 

5 semeţ precum Carmelul4 ţi-este capul; cosiţele, pe el, ca o porfiră păzind în ea un regenlănţuit. 

6 Cât eşti tu de frumoasă şi de dulce, iubita mea, în tot ce te desfată! 

1 „Sulamita”. Asupra acestui nume (citit uneori ca „Sunamita”) s-au făcut foarte multe speculaţii, 
dintre care cea mai apropiată de adevăr pare aceea care-i atribuie o formă feminină a numelui lui 
Solomon, adică, într-un fel, „aceea care oferă (sau aduce) pace”. 

2... „dănţuind cu două cete”: Sulamita este invocată şi aşteptată ca o dansatoare care, potrivit unor 
obiceiuri orientale, îşi unduieşte grațiile în fruntea a două cete lăturalnice. Întrebarea (incertă ca 
obârşie) provoacă descrierea care urmează, în care corpul Sulamitei e prezentat de jos în sus, de la 
picioare la cap. 

3 Heşbon (vezi Nm 21, 25), capitala vechiului Moab. 

4 Carmel (vezi Is 35, 2): şir muntos, cu o înălțime de aproximativ 550 m şi o lungime de 20 km, 
isprăvit spre ţărmul Mediteranei printr-un „cap” de o impresionantă măreție şi frumuseţe. 


7 Statura ta e-asemeni cu finicul, ca strugurii sunt sânii tăi. 

8 Mi-am zis: Eu în finic mă voi sui şi mă voi ţine-n ramurile lui; să-mi fie struguri sânii tăi, din vie, 
miros de mere răsuflarea ta, 

9 ca vinul bun rostirea şoaptei tale ce curge lin „pentru iubitul meu”, îndestulându-mi buzele şi 
dinţii. 

10 iubitul meu e-al meu, eu sunt a lui, dorinţa lui spre mine se îndreaptă. 

11 Hai, vino, tu, iubitul meu,5 hai să ieşim la câmp, să înnoptăm prin sate 

12 şi-n zori de ziuă s-alergăm prin vii şi via s-o vedem dac-a-nflorit şi florile dac-au rodit şi rodiile 
dac-au dat în floare; eu sânii mei acolo-am să ţi-i dărui. 

13 Din mandragore, iată, ies miresme şi poame-n crengi ne-aşteaptă pe la porţi; pe cele vechi ca şi 
pe cele noi doar pentru tine le-am păstrat, iubite! 

8 

1 tu, de mi-ai fi fost un frate hrănit la sânul maicii mele, să te sărut în văzul tuturor şi nimeni să mă 
poată defăima! 

2 De mână te voi prinde şi-n casa maicii mele te voi duce, în vatra celei ce m-a zămislit; acolo tu-mi 
vei da învăţătură şi eu din vin-balsam te-oi adăpa şi din mustirea rodiilor mele. 

3 Cu stânga lui va sta sub capul meu şi dreapta lui mă va cuprinde. 

4 fiice ale Ierusalimului, vă conjur pe-a ţarinii putere şi tărie, să nu-mi 

5 Iubirea devine debordantă, exuberantă, stârnită de revărsările înmiresmate ale primăverii. 

treziţi ori să-mi sculaţi iubita pân” ce ea însăşi va voi!l 

5 cine-i aceea oare care vine suindu-se albită şi-nflorită şi rezemată pe iubitul ei? sub măr eu te-am 
trezit, acolo unde maica ta cu tine a fost grea, acolo unde chinuri a-ndurat aceea care-n chinuri te-a 
născut. 

6 O, pune-mă pe inimă pecete2, pecete vreau să fiu pe braţul tău! Că tare precum Moartea e Iubirea 
şi crudă precum Iadul e Ardoarea3: i-s aripile aripi ca de foc, cărbuni aprinşi sunt flăcările ei. 

7 Apele mari iubirea n-o pot stinge, nici râurile vor putea s-o-nece. Cel ce bogata casă şi-ar goli-o să 
cumpere în schimb iubire, acela doar dispreţ va dobândi. 

8 e mică sora noastră;4 sâni nu are. Cu sora noastră oare ce vom face în ziua când de ea se va vorbi? 
9 De este ea un zid, îi vom zidi creneluri de argint; dar dacă este uşă, o căptuşim cu scândură de 
cedru. 

1 Întrebare rostită de un Cor, urmată de intervenţia lubitei. 

2 Pecete (sigiliu): amprentă a persoanei şi simbol al personalităţii. În antichitate era purtată fie la 
piept, pe un colan (vezi Fc 38, 18, 25), fie pe inelul de la mână (idem, şi nota). În Textul Ebraic, 
cuvântul „braţ” include şi mâna. A-şi dori Iubita să devină pecete pe inima şi degetul lubitului, iată 
expresia supremei dăruiri şi împliniri. 

3 Aici (în acord cu BJ şi OSTY), grecescul zelos nu poate însemna „gelozie”, căci acest sentiment 
anarhic e cu totul absent din iubirea pură şi, ca atare, din poem. El e însă mai mult decât „râvnă” (al 
doilea înţeles al cuvântului); „ardoarea” nu e altceva decât iubirea care, dobândind ipostaze 
înflăcărate, devine pasiune. 

4 Acest fragment (de altfel, enigmatic) pare a fi o reluare a temei din 1, 5, că adică fraţii mai mari 
au datoria de a-şi ocroti şi întreţine surioara până la vremea când ea va atinge vârsta peţitului. 

10 un zid sunt eu, şi sânii mei îi sunt ca nişte turnuri; de-aceea sunt în ochii lui ca una care-şi află 
pacea. 

11 Avut-a Solomon o vie acolo, la Baalhamon; pândarilor le-a dat-o s-o păzească şi fiecare-avea să- 
1 dea o mie de sicli de argint pe roada ei. 

12 Dar via mea e-a mea şi-mi stă-nainte: o mie-s pentru tine, Solomon, şi două sute doar pentru 
pândari.5 

13 tu, care şezi în mijlocul grădinii când glasul tău prietenii l-ascultă, tu, fă-mă să-l aud şi eu!6 

14 aleargă7, dragul meu, şi fii asemeni cu-o căprioară sau un pui de cerb pe munții de balsam! 

5 Folosind imaginea haremului lui Solomon cu o mie de femei păzite de eunuci, autorul subliniază, 
o dată mai mult (ca în 6, 7-8), cât de nepreţuită este Iubita sa față de toate celelalte femei. 

6 Ecou al textului din 1, 7, acesta e un avertisment adresat lubitei de a nu se lăsa furată de 
vecinătatea prietenilor Mirelui, spunându-le mai mult decât trebuie. Iubirea e un dialog intim, care 


nu se cere dat în vileag şi făcut astfel pradă vulgarizării. 

7 „Aleargă...”, literal: „fugi”, dar nu în sensul de a se îndepărta, ci, dimpotrivă, de a se apropia cu 
repeziciune de aceea care-şi aşteaptă cu înfrigurare Iubitul. El e chemat să vină, ca şi în 2, 17, spre 
împlinirea acestui sfârşit de poem, care e şi împlinirea, prin excelenţă, a iubirii. 

Introducere la cartea proorocului Isaia 

Soarta unui stat mic, situat — pe de-o parte — între două imperii rivale şi — pe de alta — hărțuit 
aproape fără-ncetare de vecini turbulenţi nu poate fi decât o jucărie în cumpăna dintre marile puteri. 
Este o opinie la care ar subscrie orice istoric sau politolog. 

lată însă că literatura profetică a Vechiului Testament ne oferă o imagine răsturnată: înflorirea sau 
decadenţa Egiptului, apariţia şi dispariția imperiului asiro-babilonian, apariția şi dispariția 
imperiului medo-persan, intrarea în arenă a Romei sunt fenomene istorice uriaşe care se petrec pe 
seama micuţului stat evreu, învecinat cu triburile neastâmpărate ale Canaanului şi strivit de umbrele 
demiurgice ale unui Ramses, Nabucodonosor, Cirus sau Vespasian. Belşug sau foamete, sănătate 
sau molimă, pace sau război, libertate sau robie, bucurie sau întristare, viaţă sau moarte, totul se 
mişcă în funcție de ceea ce se întâmplă în sânul lui Israel: credință sau necredinţă, monoteism sau 
idolatrie, devotament sau trădare, virtute sau păcat. Aşadar, în viaţa fiilor lui Israel există o balanţă 
morală ale cărei talgere pendulează între propriile lor hotare, dar ale cărei braţe, prelungite, gâdilă 
văzduhurile Nilului, Eufratului sau Tibrului; acestea, la rândul lor, vor sufla compensator în 
dezechilibrul cumpenei lăuntrice. 

Toate acestea, pentru că Israel nu este un neam ca oricare altul, ci poporul ales şi rânduit de 
Dumnezeu să-i croiască omenirii un drum spre mântuire. Din inițiativa lui Dumnezeu, între cei doi 
a intervenit un legământ: „Voi Îmi veţi fi Mie popor, iar Eu vă voi fi vouă Dumnezeu“. Legământul 
însă are o clauză: Eu vă voi fi Dumnezeu dacă — şi atâta vreme cât — voi Îmi veţi fi (Îmi veţi 
rămâne) popor. Cu alte cuvinte, patronajul şi asistența Domnului sunt valabile şi operante cu 
condiţia ca poporul ales să-l rămână, în întregime, fidel, adică monoteist şi supus preceptelor 
morale care decurg din adorarea unui singur Dumnezeu. Orice abatere se înscrie în metafora 
infidelității conjugale şi se pedepseşte exemplar. Pedeapsa însă — întotdeauna cu caracter pedagogic, 
urmărind îndreptarea — nu este aplicată direct, ci indirect, prin mijlocirea unor popoare străine şi 


puternice, ai căror conducători vor deveni, fără s-o ştie, instrumente ale lui IahvÎX fiecare, la rândul 


său, se va ridica împotriva micului popor intrat în degringoladă morală, pe care-l va pedepsi prin 
năvală armată, prin asedii lungi, însoţite de foame, sete, molimă, încrâncenări fratricide şi isprăvite 
prin măcel şi deportări în masă. Aşa se face că teribilul Nabucodonosor devine „robul Domnului“ 
atunci când îi duce pe Israeliţi în robie, dar tot „rob al Domnului“ va fi şi Cirus, atunci când, după 
şaizeci de ani, îi va elibera. Cu toate acestea, Nabucodonosor nu va scăpa nepedepsit: pe de o parte, 
fapta lui era un fruct al trufiei şi al poftei de stăpânire, iar, pe de alta, tiranul nu avusese atâta 
omenie încât să le acorde robiţilor un tratament cât de cât omenesc. Dacă Domnul, în toate aceste 
demersuri, pare deseori crud şi necruţător, o grijă îi rămâne constantă: din poporul măcelărit sau 
deportat trebuie să rămână un „rest“; această „rămăşiţă“ a lui Israel va constitui nucleul regenerării 
şi restaurării, pentru că Dumnezeu nu a renunţat, nici măcar pentru o clipă, la planul Său de a-i croi 
omenirii un drum spre mântuire. Monoteist prin excepţie şi excelenţă, poporul evreu trăieşte pe 
pământul Canaanului laolaltă cu popoarele sau triburile politeiste, vecini cu care se războieşte sau 
convieţuieşte paşnic. Politeismul e o religie simplă, uşor accesibilă, lipsită de doctrină, dar cu o 
mare varietate de practici magice, unele foarte atrăgătoare, mai ales cele dedicate zeităților 
fertilității, cu ample desfăşurări de ritualuri orgiastice, deseori vecine cu desfrâul sacralizat. 
Contactele monoteismului sever şi contaminarea lui cu practicile politeiste erau inevitabile. Pe de 
altă parte, înclinarea Evreilor spre idolatrie era cunoscută încă din vremea lui Moise; cu atât mai 
mult acum, când o seamă din regii lui Israel se căsătoreau cu femei păgâne care nu numai că-şi 
aduceau cu ele idolii proprii, dar îi impuneau, direct sau indirect, poporului de jos, ceea ce-l făcuse 
pe profetul Ilie să adopte împotriviri frontale. Cealaltă mare putere, Egiptul, cunoaşte o perioadă de 
declin, mai ales prin luptele interne ale dinastiilor. După o domnie scurtă şi nesemnificativă a lui 
Salmanasar al V-lea (726-722), Sargon al II-lea (721-705) reia campaniile marilor săi înaintaşi şi 
lărgeşte hotarele imperiului. Acum se petrece un fapt crucial în istoria lui Israel: În urma alianţei pe 
care regele Osea o făcuse cu Egiptul, Sargon cucereşte Samaria, o preface în provincie asiriană sub 


numele de Samerina, desființează astfel regatul Israel, pe locuitori îi deportează în Asia şi 
repopulează teritoriul cu colonişti asiatici; aceştia din urmă, amestecați cu rămăşiţa israeliană ce se 
va întoarce, contaminată de păgânism, după aproape două secole, vor alcătui poporul hibrid al 
Samarinenilor, aşa cum este el cunoscut în vremea Noului Testament. 

Urmaşii lui Sargon, îndeosebi Senaherib şi Asurbanipal, continuă campaniile militare şi angajează 
războaie cu marele rival, Egiptul, în timpul cărora regii lui Iuda oscilează între o mare putere şi 
cealaltă, până când tronul imperiului asirian este ocupat de Nabucodonosor (605-562); acesta 
asediază, cucereşte şi dărâmă Ierusalimul, desfiinţează regatul Iuda şi-l preface în provincie 
asiriană, dărâmă templul, după ce-l jefuieşte, şi deportează poporul în marele exil babilonian, din 
care „rămăşiţa“ lui Israel avea să se întoarcă, după şaizeci de ani (538), printr-un decret al lui Cirus, 
regele Mezilor şi cuceritorul Babilonului. 

În dramatica istorie a fiilor lui Israel, de-a lungul multor secole, şubrezirea monoteismului, 
contaminarea cu practicile idolatre, adoptarea luxului, dezvoltarea corupției, încurajarea 
îmbogăţirilor nedrepte pe seama sărmanilor, carenţele de autoritate ale castei preoțești (ea însăşi 
autoare a relativismului religios şi abuzului social), toate acestea determină perioada de criză în care 
Dumnezeu, de altfel pururea veghetor, Se simte îndatorat să intervină energic. Aşa se naşte instituţia 
profetismului. La urma urmelor, viciile enumerate mai sus erau tot atâtea încălcări ale legământului 
dintre Dumnezeu şi Israel; încălcarea se cerea sancționată, dar nu înaintea unor mustrări şi 
avertismente menite să trezească conştiinţele, să facă pocăinţa posibilă cu un ceas mai devreme şi să 
evite astfel dezastrele. Rolul acesta, pe cât de măreț pe atât de ingrat, şi-l asumă, prin voia şi 
chemarea lui Dumnezeu, profeţii. Şirul lor, ca personaje ale profetismului instituţional, începe cu 
Amos (cca 750) şi se încheie, după aproape opt secole, cu loan Botezătorul. 

Desigur, profeţi existaseră şi înainte de Amos; cei mai de seamă fuseseră magnificul Moise, 
neliniştitul David, vijeliosul Ilie. 

Îndată dupa Amos se ridică, în anul 740, Isaia, personalitatea cea mai complexă a noului curent, dar 
şi cea mai definitorie pentru însăşi noţiunea de profet. 

Dacă, în general, dicționarele îl definesc pe „profet“ (sau, în varianta slavonă, „prooroc“) drept 
persoană care reprezintă voinţa lui Dumnezeu şi este înzestrată cu capacitatea de a prezice viitorul, 
e bine să se ştie că, în lumina Vechiului Testament, funcția prevestitoare a profetului, deşi pare cea 
mai uimitoare şi mai spectaculoasă, nu constituie însuşirea de prim-plan a acestuia. În esenţă, 
profetul este conştiinţa lucidă şi responsabilă a poporului său în momentele de criză religioasă şi 
morală. El e un om mai mult sau mai puţin obişnuit până în clipa când intervine Chemarea. Aceasta 
se produce direct, fără mijlocitori: Dumnezeu îi vorbeşte şi-i încredinţează misiunea, el ascultă şi, 
de obicei, răspunde imediat (precum Isaia) sau după oarecare şovăială (precum Ieremia). Odată 
angajat, el devine „robul Domnului“ şi I se supune necondiționat. Profetul este, mai întâi de toate, 
purtătorul de cuvânt al lui Dumnezeu printre semenii săi, pe toată întinderea scării sociale, de la 
rege până la omul de rând. Expresia: „Aşa grăieşte Domnul“ e mai mult decât o sintagmă a 
limbajului profetic: e un simbol al autorităţii divine care se rosteşte prin gura profetului, o autoritate 
indiscutabilă, ce nu poate fi pusă sub semnele îndoielii. Profetul e perfect conştient de sine şi de 
misiunea lui. Principalul său instrument de lucru e cuvântul viu, rostit direct, răspicat; profetul este, 
prin excelenţă, un predicator. Deseori însă predicatorul este dublat de scriitor (direct sau prin 
tahigraf); el e un poet care foloseşte cu mare îndemânare metafora, comparaţia, parabola, hiperbola, 
metonimia, stilul direct sau indirect, lamentaţia, avertismentul, ironia, sarcasmul, ameninţarea şi, nu 
arareori, invectiva. El e conştiinţa critică a ceea ce ar trebui să fie societatea contemporană, o 
conştiinţă aspră şi necruțătoare, care se adresează în primul rând clasei de la conducere. Adresarea 
se face în numele unui Dumnezeu universal şi atotputernic, drept, dar şi milostiv, gata să 
pedepsească, dar şi să-i primească pe cei ce se căiesc şi se îndreaptă. În numele Aceluiaşi 
Dumnezeu, condamnă abaterea de la credinţă, dar şi injustiția socială. Toţi oamenii sunt egali în faţa 
Domnului. Regii nu au dreptul să facă ce vor. Profeţii instaurează un cod moral independent de 
autoritatea politică: legea nu a fost dată de aceasta, ci de o autoritate care o transcede. E pentru 
prima oară când între religie şi morală se instituie o legătură indisolubilă, cu consecinţe până-n 
zilele noastre, ceea ce-l făcea pe istoricul englez J. M. Roberts să declare: „Dacă miezul politicii 
liberale este credinţa că puterea trebuie folosită într-un cadru moral independent de ea, atunci 
rădăcinile lui adânci se află în învăţătura profeţilor“.a 


Aşadar, profetul este, mai întâi de toate, un erou al timpului său, menit să zguduie şi să trezească 
conştiințele adormite. El însă este înzestrat nu numai cu porunca de a vesti, ci şi cu darul de a 
prevesti. Profetul e un vizionar. Inspirat de Duhul Sfânt, el are capacitatea de a-şi exceda epoca şi 
de a străpunge viitorul printr-un fascicul de lumină revelatoare. El „vede“ evenimente viitoare, la 
distanţă de săptămâni, luni, ani, secole — şi chiar milenii —, pe care uneori le relatează prin verbe la 
timpul trecut, ca şi cum ele s-ar fi întâmplat. Relatarea merge deseori până la amănunt: conturul, 
durata şi semnificaţia evenimentului, contextul istoric, spaţii şi termene, nume simbolice sau reale. 
Dacă s-a spus, pe bună dreptate, că Noul Testament nu poate fi înţeles decât prin cel Vechi, aceasta 
se datorează, în cea mai mare măsură, profeţiilor — îndeosebi celor mesianice —, fiecare în parte 
alcătuind un arc peste timp. 

Toate aceste însuşiri ale profetului clasic alcătuiesc, în fapt, portretul lui Isaia. 

Numele său înseamnă (fireşte, în ebraică): „Domnul este mântuire“. Printr-o rădăcină comună, el 
este înrudit cu numele Iosua, Elisei, Osea şi lisus. 

Isaia şi-a desfăşurat misiunea profetică pe o durată de 40 de ani, adică din 740, când a fost chemat, 
până în 700, când a murit. 

Era fiul lui Amos (altul decât profetul cu acelaşi nume) şi, potrivit tradiției rabinice, făcea parte din 
nobilimea lui Iuda, din chiar neamul regesc al acestuia, afirmaţie ce nu poate fi dovedită — dar nici 
infirmată, de vreme ce profetul vorbea cu regele ca de la egal la egal. Oricum, el aparţinea elitei 
ierusalimitene, iar opera sa îl prezintă, fără nici un dubiu, drept un om foarte cultivat, a cărui pană e 
deprinsă cu literatura, îndeosebi cu poezia; paginile sale, cele mai multe, sunt ale unui mare scriitor. 
Mai ştim că era căsătorit şi că avea copii, ceea ce nu l-a împiedicat să răspundă chemării lui 
Dumnezeu şi să devină o personalitate publică de prim rang, cu o imensă autoritate asupra 
contemporanilor, de-a lungul domniei a nu mai puţin de patru regi: Ozia, lotam, Ahaz şi lezechia. 
Chemarea profetului are loc în anul morţii lui Ozia. lotam are o domnie scurtă şi nesemnificativă. 
Confruntările încep odată cu domnia lui Ahaz, la vremea când imperiul asirian, condus de 
impetuosul Tiglatfalasar, cucereşte ţările dinspre Mediterana, cu intenția vădită de a-şi face loc spre 
Egipt. Acum principala problemă a regatului Tuda este aceea a unei politici externe salvatoare. Isaia 
militează pentru o politică de echilibru, neangajată, vecină cu neutralitatea, ştiut fiind că alianţa cu o 
mare putere atrage reacția celeilalte; după el, singura alianţă valabilă trebuie să rămână aceea cu 
Domnul, în toate implicaţiile ei religioase şi morale. Regele însă e de altă părere şi înclină balanţa 
spre Asiria, dar în loc să câştige un aliat se pomeneşte cu un stăpân; Tiglatfalasar preface regatul de 
nord (Israel) în stat vasal, iar pe Ahaz îl cheamă în Damasc, cetate proaspăt cucerită, să i se închine. 
lezechia, fiul şi urmaşul lui Ahaz, se orientează spre Egipt. Isaia se opune, suveranul perseverează, 
mişcările sunt urmărite, de-a lungul anilor, de către regii asirieni Salmanasar, Sargon şi Senaherib, 
până ce, în ciuda tuturor avertismentelor, Ierusalimul cade, iar regele este prins şi deportat. 

În tot acest timp, Isaia nu oboseşte să vorbească, să scrie, să strige, să sfătuiască, să îndemne, să 
avertizeze, să mustre şi, mai presus de toate, să încurajeze şi să ţină moralul treaz, atât pe al 
poporului, cât şi — dacă şi în ce măsură e cu putinţă — pe al regelui. În momente de cumpănă, 
restrişte şi descurajare, vocea profetului este aproape singura doctorie tonică. De pildă, când armata 
asiriană se află sub zidurile Ierusalimului şi totul pare pierdut, Isaia prezice retragerea neaşteptată a 
lui Senaherib, profeție ce se împlineşte întocmai. Dar, la urma urmelor, oricâte controverse s-ar isca 
asupra autorilor pământeni, supremul Autor al Sfintelor Scripturi este şi rămâne unul şi acelaşi: 
Duhul Sfânt. 


Isaia 

1 

Israel nu-şi cunoaşte Dumnezeul. Adevăratele jertfe. Curăţirea Ierusalimului. 

1 Vedenial lui Isaia, fiul lui Amos, pe care el a văzut-o despre Iuda şi Ierusalim sub regii Ozia, 
lotam, Ahaz şi lezechia, care au domnit în Iudeea. 

2 Ascultă, cerule, şi ia aminte, pământule2, că Domnul grăieşte: Născut-am fii şi i-am crescut, dar ei 
s-au lepădat de Mine. 

3 Boul îşi cunoaşte stăpânul, şi asinul ieslea domnului său, dar Israel nu Mă cunoaşte, poporul Meu 
nu Mă pricepe.3 

4 Vai ție, neam păcătos, popor încărcat de păcate, soi rău, fii nelegiuiți!; l-aţi părăsit pe Domnul şi 


L-aţi mâniat pe Sfântul lui Israel, întorcându-l spatele. 

1 ABC. J.M. Roberts, The Pelican History of the World, Pelican Books (England), 1984 Sf. 
IoanHrisostom: Nu e vorba de o vedenie (viziune) propriu-zisă, dar e numită astfel pentru că, în 
anumite cazuri, Dumnezeu înzestrează auzul profeților cu o putere întru nimic inferioară văzului; ei 
aud în imagini, ca şi cum ar vedea. 

2 Invocaţie inspirată din începutul Cântării lui Moise (Dt 32, 1) 

3 Legea lui Dumnezeu nu e peste puterile omului; ceea ce El cere de la om nu depăşeşte măsura 
aplicată animalelor, chiar pe a celor mai proaste; dacă ele ascultă de instinct, cum oare n-ar asculta 
omul de rațiune? (Sf. loan Hrisostom). 

5 Unde să mai fiți loviți, voi, cei ce stăruiți în fărădelege? Tot capul vă e buşit, inima toată-i 
năpădită de întristare.5 

6 De la picioare pân” la cap, nimic în ele nu e neatins: răni, vânătăi, bube deschise; nici oblojeli, nici 
feşi, nici untdelemn, nimic care să le vindece. 

7 Pământul vostru e pustiu, cetăţile vă sunt arse de foc, ţara vă e mâncată de străini chiar în faţa 
ochilor voştri; pustiită este, răvăşită de neamuri străine. 

8 Fiica Sionului va fi părăsită ca o colibă într-o vie, ca un pătul într-o livadă, ca o cetate 
împresurată. 

9 Şi dacă Domnul Atotţiitorul nu ne-ar fi lăsat urmaşi, am fi ajuns ca Sodoma şi ne-am fi asemănat 
cu Gomora. 

10 Ascultaţi cuvântul Domnului, voi, domni ai Sodomei!; luaţi aminte la legea lui Dumnezeu, voi, 
popor al Gomorei! 

11 Ce preţ au pentru Mine mulțimea jertfelor voastre? zice Domnul-; m-am săturat de arderile-de- 
tot cu berbeci şi nu vreau grăsime de miei şi sânge de tauri şi de tapi, 

12 şi nici ca voi să vă înfăţişaţi cu ele înainte-Mi; căci cine oare le-a cerut din 

4 „întorcându-l spatele”: cf. Codex Sinaiticus. 5 Teodoret de Cir: „capii” sunt regii, „inimile” sunt 
învățătorii lui Israel. 

mâinile voastre? De-acum încolo să nu-Mi mai călcaţi prin curte!6 

13 Chiar dacă veţi aduce făinuţă de grâu, e-n zadar; tămâia îmi este urâciune. 

14 Nu pot să sufăr lunile voastre cele noi, nici sâmbetele, nici ziua cea mare; sufletul Meu urăşte 
postul şi zilele-de-odihnă şi lunile voastre cele noi şi serbările voastre. m-am săturat de voi, păcatele 
voastre nu le voi mai suferi! 

15 Când vă veţi întinde mâinile spre Mine, Eu îmi voi întoarce ochii de la voi; şi chiar dacă vă veţi 
înmulți rugăciunile, nu vă voi asculta, căci mâinile voastre sunt pline de sânge. 

16 Spălaţi-vă, curățiţi-vă, ştergeţi de dinaintea ochilor Mei răutăţile din sufletele voastre, lăsaţi-vă 
de răutăți! 

17 Învăţaţi-vă să faceţi binele, căutaţi dreptatea, scăpaţi-l pe cel năpăstuit, daţi-i dreptate orfanului, 
apăraţi dreptatea văduvei; 

18 şi veniţi să judecăm împreună zice Domnul; şi chiar dacă păcatele voastre vor fi roşii ca focul, 
Eu ca zăpada le voi albi; iar de vor fi roşii ca purpura, ca lâna albă le voi face; 

19 şi de veţi vrea şi-Mi veţi da ascultare, bunătăţile pământului veţi mânca. 

20 Dar de nu veţi vrea şi nu-Mi veţi da ascultare, de sabie veţi fi mâncaţi; căci gura Domnului a 
grăit acestea. 

21 Cum a ajuns ea desfrânată, cetatea 

6 Sf. Ioan Hrisostom: Jertfele fuseseră într-adevăr instituite de Dumnezeu (vezi Leviticul, 
Deuteronomul), dar nu de dragul lor, şi nici pentru Sine, ci ca puncte de reper pentru educarea 
religioasă a omului. Când însă omul face din ele obiectul exclusiv al preocupărilor sale, căzând în 
formalism, jertfele nu-şi mai au rostul (vezi şi Ps 50, 17). 

cea plină de credincioşie, Sionul7, plină cândva de judecată8, în care sălăşluia dreptatea, iar acum... 
ucigaşii! 

22 Argintul tău n-are nici un preţ, cârciumarii tăi pun apă-n vin;9 

23 mai-marii tăi sunt răzvrătiți mână-n mână cu hoţii, se dau în vânt după mită şi umblă după 
foloase; orfanilor nu le iau apărarea, iar pricina văduvelor nu o iau în seamă. 

24 Drept aceea, aşa zice Stăpânul, Domnul Atotţiitorul: Vai vouă, puternici ai lui Israel, că nu va 


înceta mânia Mea asupra celor potrivnici şi judecată voi face asupra vrăjmaşilor Mei; 

25 şi mâna Mi-o voi aduce peste tine şi ca prin foc te voi curăţi; pe cei răzvrătiți îi voi da pieirii, pe 
nelegiuiţi îi voi alunga de la tine şi pe toţi trufaşii îi voi smeri; 

26 pe judecătorii tăi îi voi aşeza ca mai-nainte, şi pe sfetnicii tăi ca la-nceput. După toate acestea vei 
fi numită Cetatea Dreptăţii, credincioasa cetate-mamă, Sion. 

27 Căci robimea ei va fi mântuită cu judecată şi cu milă.10 

28 Dar nelegiuiţii şi păcătoşii împreună vor fi zdrobiţi, iar cei ce L-au părăsit pe Domnul vor fi şi ei 
nimiciți. 

7 T. M. omite „Sionul”. 

8 Potrivit Sfântului loan Hrisostom, „plină de judecată” înseamnă „plină de dreptate”. 

9 După Teodoret al Cirului, Eusebiu de Cezareea şi Chiril al Alexandriei, acest verset se cere 
interpretat alegoric: argintarii şi cârciumarii sunt dascălii corupți ai Evreilor, care strică legea 
dumnezeiască, amestecând-o cu propriile lor tradiţii sau interese. 

10 Dumnezeu a îndulcit dreptatea prin milă. Chiar dacă i-a pedepsit pe cei păcătoşi şi apoi i-a iertat 
în urma pocăinţei lor, mântuirea nu e rezultatul unei simple compensaţii, ci al milei dumnezeieşti. 

29 Că se vor ruşina de idolii lor în care le-a fost voia şi le va crăpa obrazul de grădinile în care le-a 
fost pofta. 

30 Că vor fi ca un molid1 1 în desfrunzire şi ca o grădină lipsită de apă; 

31 tăria lor va fi ca puzderiile de câlţi, lucrările lor ca scânteile focului, şi vor arde nelegiuiţii 
laolaltă cu păcătoşii, şi nu va fi cine să-i stingă. 

2 

Profeție despre Iudeea, Ierusalim şi ziua mâniei Domnului. 

1 Cuvântul care s-a făcut către Isaia, fiul lui Amos, despre Iudeea şi despre Ierusalim. 

2 că-n zilele de pe urmă fi-va muntele Domnului cu casa lui Dumnezeu la vedere pe culmea 
munților şi se va înălța deasupra colinelor şi toate neamurile vor veni la el. 

3 Şi multe neamuri vor merge şi vor zice: Veniți să ne suim în muntele Domnului, în casa 
Dumnezeului lui Iacob!; El ne va spune nouă calea Sa; iar noi vom merge pe ea, că din Sion va ieşi 
Legea şi din Ierusalim cuvântul Domnului. 

4 Şi El va face judecată între neamuri, şi multe popoare va mustra. lar ele-şi vor preface săbiile în 
fiare de plug şi lăncile în seceri; un neam nu va ridica 

11 „molid”, textual: „terebint” = arbore răşinos din care se extrage terebentina, frumos şi măreț 
când înfloreşte, dar foarte urât când îi cade frunza. Următorul termen de comparaţie, „grădinile”, îl 
confirmă pe primul, în contextul versetului precedent, care face o aluzie transparentă la idolatria 
temporară a Israeliților, după modelul păgân, practicată în grădini şi crânguri sacre. 

sabie împotriva altui neam şi ele nu vor mai învăţa să se războiască. 1 

5 Şi acum, tu, casă a lui Iacob2: Veniţi, şi să umblăm în lumina Domnului! 

6 Căci El Şi-a lepădat poporul, casa lui Iacob, pentru că ţara lor e plină de vrăji cum era altădată, ca 
şi aceea a celor de alt neam3, şi mulţi copii străini li s-au născut.4 

7 Căci ţara lor s-a umplut de argint şi de aur şi nenumărate erau vistieriile lor; şi ţara li s-a umplut 
de cai, iar carele lor sunt fără număr. 

8 şi s-a umplut pământul de urâciuni: chiar lucrul mâinilor lor şi s-au închinat celor făcute de 
degetele lor. 

9 Şi omul s-a încovoiat şi bărbatul a fost umilit: pe asta nu le-o voi ierta.5 

10 Şi acum, intraţi în crăpăturile stâncilor şi ascundeţi-vă în pământ, de frica Domnului şi de slava 
tăriei Lui, când Se va scula să prăpădească pământul6. 

11 Că privirea Domnului e înaltă, dar omul e umil; dar trufia omului va fi umilită şi numai Domnul 
Se va înălța în ziua aceea. 

1 Profeţie asupra păcii universale pe care o va aduce în lume Iisus Hristos. 

2 „casa lui Iacob”: urmaşii patriarhului Iacob, cei asemenea lui, chemaţi acum nu în lumina săracă 
şi plăpândă a Legii, ci în strălucirea luminii Domnului. 

3 În T.M.: „plină de vrăji şi de cititori în stele, ca Filistenii...”. 

4 Căsătoria cu străinii era interzisă prin Lege (Dt 7, 3-4), nu numai pentru puritatea sângelui, ci şi 
de teamă ca nu cumva prin acest mijloc să pătrundă idolatria în poporul ales. 


5 Sf. loan Hrisostom: Dacă înclinarea față de Dumnezeu îl înalță pe om şi-l înnobilează, 
prosternarea în faţa idolilor îl înjoseşte şi-l degradează, răpindu-i demnitatea umană. 

6 T. M. omite: „când Se va scula să prăpădească pământul”. 

12 Că ziua Domnului Atotţiitorului va fi mai presus de cel mândru şi de cel semeţ şi mai presus de 
cel înalt şi de cel trufaş, iar ei vor fi umiliți; 

13 şi mai presus de tot cedrul Libanului, de cel ce este înalt şi de cel ce este trufaş, şi mai presus de 
tot stejarul Vasanului 

14 şi mai presus de tot muntele înalt şi mai presus de tot dealul înalt 

15 şi mai presus de orice turn înalt şi mai presus de tot zidul înalt 

16 şi mai presus de orice corabie de pe mare şi mai presus de toată priveliştea navelor frumoase. 

17 Şi tot omul va fi umilit şi trufia oamenilor va cădea la pământ, şi numai Domnul în ziua aceea Se 
va înălța. 

18 Şi ei îşi vor ascunde toţi [idolii] făcuți de mâna lor, 

19 vârându-i în peşteri şi-n crăpăturile stâncilor şi-n vizuinile pământului, de frica Domnului şi de 
slava tăriei Lui, când Se va scula să prăpădească pământul. 

20 Căci în ziua aceea va lepăda omul urâciunile lui de aur şi argint, pe care şi le-a făcut să se 
închine la zădărnicii şi lilieci,7 

21 atunci când va intra în vizuinile de piatră seacă şi-n crăpăturile stâncilor, de frica Domnului şi de 
slava tăriei Lui, când Se va scula să prăpădească pământul. 

22 Lăsaţi-vă deci de un astfel de om care 

7 Sf. loan Hrisostom: Pentru idoli şi idolatri nu va fi nici o scăpare în ziua judecății. Autorul îi 
numeşte pe idoli, în derâdere, „lilieci”; într-adevăr, liliacul trăieşte ascuns în peşteri şi cotloane, la 
întuneric, ferindu-se de lumină; şi demonii conspiră în taină împotriva lui Dumnezeu şi a omului. 
nu-i altceva decât o suflare în nări. Ce preţ poate fi în el?8 

3 

Pedeapsa mândriei şi a podoabelor deşarte. 

1 Iată, Stăpânul, Domnul Atotţiitorul, va arunca în afara Ierusalimului şi a Iudeii pe omul tare şi pe 
femeia tare, puterea pâinii şi puterea apei, 

2 pe cel uriaş şi pe cel puternic, pe războinic şi pe judecător, pe profet, pe ghicitor şi pe omul bătrân, 
3 pe căpetenia peste cincizeci, pe sfetnicul minunat şi pe meşterul înţelept şi pe ascultătorul treaz. 

4 Şi voi pune peste ei mai-mari tinerei, şi batjocoritori îi vor stăpâni. 

5 şi-n popor se va arunca unul asupra altuia, om asupra omului şi vecin asupra vecinului, 
copilandrul cu batjocură asupra bătrânului, omul de nimic asupra celui de neam bun. 

6 Că omul se va apuca de fratele său ca de casnicul tatălui său, zicând: „Ai pe tine o haină, fii 
căpetenia noastră, ţine-n mână bucatele mele!” 

8 Acest verset, 22, nu se află în manuscrisul şi versiunile Septuagintei, cu excepţia versiunii 
antiohiene a lui Lucianus (ed. Rahlfs îl indică în notă infrapaginală);, din acea versiune îl vor fi 
cunoscut Teodoret de Cir şi Sf. loan Hrisostom, care îl comentează: E necesar să te lepezi nu numai 
de idoli, ci şi de firea umană ce se sprijină pe ei, aceasta nefiind mai mult decât o suflare care, de 
îndată ce se întrerupe, îl termină pe omul care o poartă. Un astfel de om nu e altceva decât nimic. 
Dar ţinta profetică a acestui verset singular şi straniu (nici în Ebr. nu are vreo legătură cu contextul) 
ar putea fi, în zilele noastre, „omul” ca rezultat al clonării: suflare fără suflet; deci, nimic! 

7 Şi răspunzând el în ziua aceea, va zice: „Nu voi fi căpetenia ta, că-n casa mea nu am nici pâine, 
nici haină; nu voi fi mai-marele acestui popor!”1 

8 Căci Ierusalimul s-a pustiit şi Iudeea s-a prăbuşit, fiindcă limbile lor grăiesc nelegiuire în 
nesupunerea lor față de Domnul. 

9 Iată că de-acum slava lor s-a prăbuşit şi ruşinea feţei lor le stă împotrivă şi păcatul lor, precum 
Sodoma, îl spun în gura mare şi nu-l ascund. Vai de sufletul lor! Că rău sfat şi-au îndreptat ei înşişi 
asupră-le, zicând: 

10 „Haideţi să-l legăm pe cel drept, că-l purtăm în cârcă degeaba 
faptelor lor. 

11 Vai celui nelegiuit!, că rele îi vor veni după faptele mâinilor lui. 


1? 


Şi astfel vor mânca din roada 


12 Poporul Meu!, vameşii tăi te vămuiesc?, hrăpăreţii au stăpânire asupră-ţi. Poporul Meu!, cei ce 
vă fericesc vă înstrăinează şi cărarea picioarelor voastre o strică. 

13 Dar acum Domnul va sta la judecată şi la judecată-l va pune pe poporul Său. 

14 Însuşi Domnul va intra la judecată cu bătrânii poporului şi cu mai-marii lui: „Aşadar, de ce i-aţi 
dat foc viei Mele3 şi de ce prada săracului e în casele voastre? 

15 De ce-i faceţi poporului Meu strâmbătate şi ruşinaţi faţa săracilor?”. 

16 Acestea zice Domnul: Pentru că fiicele Sionului s-au semeţit şi merg cu 

1 Culmea decadenţei spune Sf. loan Hrisostom -: Să-i oferi cuiva totul pe nimic şi el să nu vrea. 

2 Literal: „perceptorii voştri (cei ce încasează impozitele) vă spicuiesc (vă fură câte puţin, fără să 
băgaţi de seamă)”. 

3 „vie”: metaforă pentru poporul lui Dumnezeu. 

gâtul ţeapăn şi cu ochii sticlind, pentru că atunci când păşesc cu picioarele mătură pământul cu 
poala şi-l fac să duduie sub tălpi, 

17 Dumnezeu le va smeri pe doamnele fiice ale Sionului4 şi Domnul le va dezveli adevăratul lor 
chip în ziua aceea, 

18 că Domnul va lua de la ele slava straielor şi cârlionţii şi zulufii şi diademele 

19 şi lănţugurile şi podoaba feţei şi gătelile slăvitelor mândreţi 

20 şi salbele şi brăţările şi cununile de cosiţe-mpletite şi verigile mâinii drepte şi inelele şi cerceii 

21 şi straiele cu margini de porfiră şi hainele cu câmpuri de purpură 

22 şi şalurile de casă şi străveziile îmbrăcăminţi spartane 

23 şi cele făcute din lână subțire şi cele-n culoarea iachintului şi cele-n roşu-aprins şi visonul ţesut 
în auriu şi-n stacojiu şi aşternuturile de pat uşoare. 

24 şi-n locul mirosului dulce va fi praf; şi-n loc de cingătoare te vei încinge cu funie; şi-n locul 
podoabei de aur a capului vei avea chelie din pricina faptelor tale; şi-n locul straielor de purpură te 
vei îmbrăca în sac. 

25 Şi preafrumosul şi iubitul tău fiu va cădea de sabie; de sabie vor cădea şi preaputernicii voştri şi 
vor fi umiliți. 

26 Şi sicriele podoabelor voastre se vor jeli, iar tu vei rămâne singură şi te vei da cu capul de 
pământ. 

4 „doamnele fiice”: expresie ironică. 

4 

(continuare) 

1 În ziua aceea şapte femeil se vor ţine de un singur bărbat, zicând: „Vom mânca propria noastră 
pâine şi vom purta propriile noastre haine2, numai lasă-ne să-ţi purtăm numele3 şi ridică ocara de 
pe noi4!” 

2 şi-n ziua aceea va străluci Dumnezeu cu slavă în sfat pe pământ, ca să înalțe şi să umple de slavă 
rămăşiţa lui Israel. 

3 Şi va fi că rămăşiţa rămasă în Sion şi rămăşița rămasă în Ierusalim chema-se-vor sfinţi, toți cei 
scrişi pentru viaţă în lerusalim5. 

4 Că Domnul va spăla spurcăciunea fiilor şi a fiicelor6 Sionului şi va curăţi sângele din mijlocul 
lor7 cu duhul judecății şi cu duhul arderii8. 

1 „Şapte”: simbolul plenitudinii. Citeşte: toate femeile. E vorba de femeile văduve, singure, 
neajutorate, lipsite de protecţia bărbatului şi expuse astfel tuturor primejdiilor. Lipsa bărbaţilor e 
consecinţa războiului. 

2 Renunţă la întreținerea din partea soţului, la care le dădea dreptul prevederea de la Iş 21,10. 

3 Literal: „numele tău să fie rostit peste noi”. 

4 „ocara”: ruşinea de a nu purta numele unui soţ. 

5 „rămăşiţa”: supraviețuitorii, dar şi cei anume rânduiţi de Dumnezeu să rămână aleşii Lui. Ei sunt 
cei „scrişi pentru viaţă”, expresie ce se leagă cu Iş 32, 32; Ps 68, 28; Ap 13, 8, şi se vor chema 
„Sfinți”, dar, după cum tălmăceşte Sf. loan Hrisostom, nu numai pentru simplul fapt că aşa a hotărât 
Dumnezeu, ci şi pentru aceea că ei înşişi s-au aşezat, prin credinţa, credincioşia şi faptele lor, în 
rânduiala dumnezeiască. 

6 T. M. omite „fuilor”. 


7 În Codex Sinaiticus: „sângele Ierusalimului din mijlocul lor”. 

8 „duhul judecății” = duhul pedepsei; „duhul arderii”: metaforă inspirată de curățirea metalelor prin 
topire, când cărbunii măresc flacăra şi temperatura, zgura se arde, iar metalul (aurul) iese curat. 

5 Şi va veni; şi fiece loc al muntelui Sion şi toate împrejurimile lui vor fi umbrite ziua de un nor, iar 
noaptea vor fi ca un fum şi ca o lumină de foc înflăcărat; deasupra tuturor, slava va fi acoperământ 

6 şi frunzar care-n timpul zilei să ţină umbră împotriva căldurii, adăpost să fie şi ascunziş împotriva 
furtunii ŞI ploii. 

5 

Iubitul şi via sa. Blesteme împotriva mai-marilor lui Iuda. Năvala Asirienilor. 

1 Cânta-voi acum iubitului Meu cântarea celui iubit al Meu pentru via Meal. Iubitul Meu avea o vie 
pe un deal înalt2, în pământ roditor. 

2 Cu gard am îngrădit-o, şanţ am săpat împrejuru-i, viţă de soi am sădit într-însa, un turn i-am zidit 
în mijloc şi-un loc am săpat pentru teasc; şi-am aşteptat să facă struguri, dar ea a făcut scaieţi3. 

3 Şi-acum, tu, omule din Iuda şi voi, cei 

1 Poem de o remarcabilă frumuseţe artistică, alcătuit de Isaia cam pe la-nceputul activităţii sale. 
Potrivit Sfinților Părinţi (Atanasie cel Mare, loan Hrisostom, Vasile cel Mare, Teodoret al Cirului), 
„Iubitul? este Dumnezeu-Tatăl (în numele Căruia grăieşte poetul), dar „Iubit? se cheamă şi 
Dumnezeu-Fiul (Ps 109, 4; Prov 8, 25); cât despre „vie”, numeroase sunt locurile din Biblie în care 
ea devine metaforă pentru „poporul Israel” (Ps 79, 8-16; Ir 2, 21; Iz 15, 1-8); metafora va fi folosită 
şi de lisus (Mt 21, 33-44). 

2 Literal: „corn”; aceasta, pentru că în originalul ebraic provoacă un joc de cuvinte. Sf. loan 
Hrisostom îl interpretează ca „deal încet”. 

3 Ebr.: „aguridă”; struguri sălbatici. 

ce locuiţi în Ierusalim, judecaţi voi între Mine şi via Mea: 

4 Ce să-i mai fac Eu viei Mele şi încă nu i-am făcut?4 că-n timp ce aşteptam să facă struguri, ea a 
făcut scaieți... 

5 Şi-acum vă voi spune ce-am să fac Eu cu via Mea: Îi voi lua gardul, şi ea va fi de jaf; îi voi surpa 
zidul, şi ea va fi gata de călcat în picioare. 

6 Şi-Mi voi părăsi via, şi ea nu va mai fi plivită, nici prăşită şi scaieţi o vor năpădi ca într-o ţelină şi 
norilor le voi porunci ca ploaie peste ea să nu plouă. 

7 Căci via Domnului Atotţiitorului e casa lui Israel şi omul din Iuda e tânăra ei odraslă iubită; am 
aşteptat să facă judecată şi ea nelegiuire a făcut, şi nu dreptate, ci țipăt de groază. 

8 Vai celor ce casă lângă casă alipesc şi țarină lângă țarină adună, doar-doar or lua ceva de la 
vecin!; oare numai voi veţi locui pământul? 

9 Că toate acestea au ajuns în auzul Domnului Atotţiitorului; că, deşi multe case se vor face, multe 
case şi frumoase se vor pustii şi locuitori într-însele nu vor fi. 

10 Că unde ară zece perechi de boi o baniţă va da pământul, iar cel ce seamănă şase măsuri, acela 
va face trei.5 

11 Vai celor ce se scoală dimineaţa şi umblă după băutură tare şi-ntârzie până seara, că vinul îi va 
mistui. 

4 Încheind parabola lucrătorilor viei, inspirată din poemul lui Isaia, Iisus îi va pune chiar pe 
lucrători (Iudei) să judece, adresându-le, practic, aceeaşi întrebare (Mt 21, 40). 

5 De câte ori intervin calamitățile naturale şi pământul refuză să ne dea roadele aşteptate, deşi l-am 
lucrat, e bine să nu-i întrebăm pe alții, ci pe noi înşine. O prețioasă doctorie împotriva răului este 
mărturisirea, precum şi grija de a ocoli poticnirile (Sf. Grigorie de Nyssa). 

12 Că ei cu chitare, cu alăute, cu timpane şi fluiere beau vinul, dar spre lucrurile Domnului nu caută 
şi la lucrurile mâinilor Lui nu iau seama. 

13 Iată dar de ce poporul Meu a fost dus în robie: fiindcă ei nu-L cunosc pe Domnul; şi mulți au 
murit din pricina foamei şi a setei de apă; 

14 iată de ce iadul şi-a căscat pofta6 şi gura şi-a deschis-o fără-ncetare şi-n ea se vor pogori slăviții 
ei şi marii ŞI avuţii şi ciumaţii? ei; 

15 şi omul va fi umilit şi bărbatul va fi înjosit şi ochii cei trufaşi vor fi umiliți. 

16 Dar Domnul Atotţiitorul Se va înălța întru judecată şi Dumnezeul cel Sfânt Se va slăvi întru 


dreptate. 

17 Şi cei jefuiţi vor paşte ca taurii, iar pe locurile pustii ale celor robiți vor paşte micii. 

18 Vai celor ce-şi trag după ei păcatele ca la capătul unei funii lungi şi fărădelegile ca la capătul 
unei curele de jug, 

19 lor, celor ce zic: „Ce are de făcut să facă repede, ca să vedem, iar sfatul Sfântului lui Israel să 
vină, ca să-l cunoaştem!”...8 

20 Vai celor ce numesc răul bine şi binele, rău, celor ce fac întunericul lumină şi lumina, întuneric, 
celor ce fac amarul dulce şi dulcele, amar! 

21 Vai celor ce-n ochii lor sunt înţelepţi şi doar în mintea lor cunoscători! 

22 Vai celor puternici ai voştri care beau vin şi celor tari care amestecă băuturi tari, 

6 Textual: „iadul şi-a lărgit sufletul”. 

7 „ciumaţii”: păcătoşii care nu numai că sunt ei înşişi corupți, dar îi corup şi pe alţii; viciul care 
devine contagios. 

8 Aceasta e vocea celor ce nu cred în adevărul şi puterea profeţiilor (Teodoret de Cir). 

23 celor ce pentru mită îi dau dreptate nedreptului şi sugrumă dreptatea celui drept! 

24 De aceea: Precum arde trestia-n pară de foc şi-n flacără se mistuie, aşa va fi rădăcina lor: ca 
țărâna, şi floarea lor ca pulberea se va înălța; că n-au ţinut legea Domnului Atotţiitorului, ci 
cuvântul Sfântului lui Israel l-au întărâtat. 

25 De aceea cu aprindere S-a mâniat Domnul Sabaot împotriva poporului Său şi mâna Şi-a întins-o 
asupră-le şi i-a lovit; şi munţii s-au înfrigurat şi stârvurile lor s-au făcut ca gunoiul în mijlocul 
drumului; cu toate acestea, mânia Lui nu s-a abătut, ci mâna Sa e încă asupră-le. 

26 De aceea: Semn va ridica spre neamurile cele de departe şi de la marginea pământului le va 
şuiera” şi ele, iată, sprintene, degrabă vor veni. 

27 Nu vor flămânzi, nici vor osteni, nici vor dormita şi nici că vor dormi, nici că brâiele şi le vor 
desface de pe coapse, nici curelele încălțămintelor li se vor rupe; 

28 ascuţite le sunt săgețile, încordate le sunt arcurile; copitele cailor lor par ca de cremene, roțile 
carelor lor sunt ca un vifor; 

29 ele dau năvală ca leii şi se apropie ca puiul de leu: el apucă şi răcneşte ca o fiară şi se aruncă 
asupră-le şi nu va fi cine să-i scape; 

30 şi-n ziua aceea va răcni pe seama lor ca mugetul mării învăluită-n valuri, şi 

9 Sf. Ioan Hrisostom: Nu vă miraţi că, vorbind de Dumnezeu, profetul foloseşte o imagine aproape 
vulgară; el o face pentru auzul proştilor care-l ascultă, spre a-i convinge că Dumnezeu poate orice. 
se vor uita-n sus către cer10 şi jos către pământ şi, iată, beznă va fi în strâmtorarea lor. 

6 

Chemarea lui Isaia. 

1 Şi a fost că-n anul în care a murit regele Ozial L-am văzut pe Domnul şezând pe un tron înalt şi 
măreț; şi casa Lui2 era plină de slavă. 

2 Serafimi3 şedeau împrejurul Său; fiecare avea câte şase aripi: cu două îşi acopereau faţa4, cu două 
îşi acopereau picioarele şi cu două zburau. 

3 Şi strigau unul către altul şi ziceau: -,„Sfânt, sfânt, sfânt este Domnul Atotţiitorul, plin e tot 
pământul de slava Sa!” 

4 Şi pragul cel de sus al uşii se sălta de glasul cu care ei strigau, iar casa s-a umplut de fum. 

5 Şi am zis: „O, ticălosul de mine, că-mi tremură sufletul; că fiind eu un biet om şi având buze 
necurate şi locuind eu în mijlocul unui popor cu buze necurate, cu ochii mei L-am văzut pe Domnul 
Atotţiitorul...”. 

6 Şi unul din Serafimi a fost trimis la mine; el avea în mână un cărbune pe care-l luase cu cleştele 
de pe jertfelnic. 

10 „sus către cer”: în Codex Sinaiticus şi-n alte câteva versiuni orientale; în ed. Rahlfs, notă 
infrapaginală. 

1 Anul 740 î.H. 

2 „casa Lui”: templul. Acest capitol cuprinde o viziune magnifică a lui Isaia, pe care autorul o 
realizează cu o savantă economie de mijloace literare. 

3 „Serafimi”: fiinţe îngereşti care, împreună cu Heruvimii, ÎI laudă neîncetat pe Dumnezeu. 


4 „îşi acopereau faţa” spre a fi ocrotiţi de puterea strălucirii dumnezeieşti. 

1032 

7 Şi l-a atins de gura mea şi a zis: „lată, acesta s-a atins de buzele tale şi-ţi va şterge fărădelegile, iar 
păcatele tale le va curăţi”.5 

8 Şi am auzit glasul Domnului, zicând: „Pe cine voi trimite, şi cine va merge la acest popor?”. Iar eu 
am zis: „lată, sunt aici, pe mine trimite-mă!” 

9 Şi El a zis: „Mergi şi spune-i acestui popor: Cu auzul veţi auzi, dar nu veţi înţelege, şi cu privirea 
veţi privi, dar nu veţi vedea. 

10 Că inima acestui popor s-a împietrit, urechile lor greu aud şi ochii lor s-au închis, ca nu cumva 
cu ochii să vadă şi cu urechile să audă şi cu inima să înţeleagă şi să-şi revină şi Eu să-i vindec”.6 

11 Şi eu am zis: „Până când, Doamne?”. Iar El a zis: „Până când cetăţile se vor pustii din lipsa 
locuitorilor şi casele din lipsă de oameni şi pământul va rămâne pustiu. 

5 Ştergerea fărădelegilor şi curățirea păcatelor erau rezultatul jertfelor aduse lui Dumnezeu 
(cărbunele fusese luat de pe jertfelnicul templului). În numele şi prin lucrarea Domnului, îngerul îi 
declară lui Isaia buzele curate şi sufletul neîntinat, pentru ca el să nu ezite în faţa adunării (aşa cum 
făcuse Moise şi cum va face Ieremia), ci să prindă curaj (Sf. loan Hrisostom). Pe de altă parte, 
cărbunele va deveni, în liturghia ortodoxă, simbolul euharistic. Sf. loan Damaschin îl interpretează 
astfel: „Cărbunele nu e lemn curat, ci lemn împreunat cu foc; în acelaşi chip, pâinea euharistică nu 
e, pur şi simplu, pâine, ci pâine împreunată cu dumnezeire. Dar un trup unit cu dumnezeirea nu 
devine o singură natură, ci are o natură care-i aparţine trupului şi o alta care-i aparţine dumnezeirii 
unite cu el, ceea ce înseamnă că într-o singură entitate sunt două firi”. 

6 Text pe care Însuşi Iisus îl va cita (Mt 13, 14-15; Mc 4, 12; Le 8, 10; In 12, 40), precum şi Pavel 
(FA 28, 26-27; Rm 11, 8), prin care este denunţată îndărătnicia poporului ales de a-L cunoaşte, 
recunoaşte, înțelege şi urma pe Fiul lui Dumnezeu. 

12 lar după aceasta Dumnezeu îi va îndelunga7 pe oameni şi cei ce au rămas pe pământ se vor 
înmulți. 

13 Din ei însă va fi din nou o a zecea parte şi ea va fi iarăşi de pradă, ca un molid [în desfrunzire] şi 
ca ghinda când cade din găoacea ei: sfântă seminţie în trunchiul ei cel drept”.8 

7 

Isaia prevesteşte naşterea Mântuitorului din fecioară. 

1 Şi a fost că-n zilele lui Ahaz, fiul lui Iotam, fiul lui Ozia, regele lui Iuda, s-a ridicat Raţon, regele 
Aramului, ca împreună cu Pecah, fiul lui Remalia, regele lui Israel, să lovească Ierusalimul, dar n- 
au izbutit să-l biruie. 

2 şi-n casa lui David s-a adus o veste care spunea: „Aram a ţinut un sfat de taină cu Efraim...”. 
Atunci sufletul i s-a uluit şi sufletul poporului său - 

7 Grecescul makryno are două sensuri principale: „a prelungi” şi „a alunga”. Sf. loan Hrisostom le 
ia în considerare pe amândouă, începând cu ultimul: Isaia prevesteşte, pe de o parte, captivitatea a 
zece din cele douăsprezece triburi ale lui Israel, care vor fi „alungate” din ţinuturile lor, şi, pe de 
alta, propăşirea („prelungirea”) celorlalte două (Iuda şi Veniamin), rămase acasă. Dar verbul „a 
prelungi” (pe care bătrânii noştri din 1688 l-au tradus prin „a îndelunga”) poate să aibă o cuprindere 
mult mai largă: Dumnezeu Se va îndura de supraviețuitorii captivităţii şi va face ca ei să aibă o viaţă 
mai lungă (,„îndelungare de zile”) spre a se înmulţi şi a reface, dintr-o simplă „rămăşiţă”, un întreg 
popor. T. M.: „îi va alunga” 

8 „sfântă seminţie...”: numai într-o seamă de versiuni greceşti; ed. Rahlfs o notează în josul paginii. 
Ideea e optimistă: deşi frunza părăseşte stejarul, totuşi trunchiul (textual: steloma = „coloană 
înălţată”) rămâne, ca o garanţie a perpetuităţii. 

aşa cum un copac în pădure se clatină de vânt. 

3 Şi a zis Domnul către Isaia: „leşi în întâmpinarea lui Ahaz, tu şi fiul tău laşub, cel ce a rămas, la 
iezerul din drumul de sus al ţarinii nălbitorului. | 

4 Şi să-i zici: ai grijă să nu vorbeşti şi nu te teme, nici să-ţi tremure inima din pricina acestor doi 
tăciuni care fumegă; fiindcă atunci când îmi va trece mânia cea iute, Eu iarăşi voi vindeca. 

5 Cât despre fiul lui Aram şi fiul lui Remalia, de vreme ce ei s-au sfătuit în rău, zicând: 

6 ne vom ridica împotriva Iudeii şi, după ce vom vorbi cu ei, îi vom întoarce de partea noastră, iar 


peste ea îl vom pune rege pe fiul lui Tabeel..., 

7 aşa zice Domnul Atotţiitorul: sfatul acesta nu va dura, şi nici măcar va fi; 

8 ci capul lui Aram e Damascul şi capul Damascului e Reţin; încă şaizeci şi cinci de ani, şi regatul 
lui Efraim va înceta să mai fie popor. 

9 Iar capul lui Efraim e Somoron? şi capul lui Somoron e fiul lui Remalia; dar dacă nu credeţi, nici 
că veţi fi în stare să înţelegeţi”. 

10 Şi Domnul i-a mai grăit lui Ahaz, zicând: 

11 „Cere pentru tine un semn de la Domnul Dumnezeul tău, în adânc sau în înălțime!” 

12 Şi a zis Ahaz: „Nu voi cere, nici îl voi ispiti pe Domnul!” 

13 Iar el [Isaia] a zis: „Ascultă acum, tu, casa lui David: Nu vă ajunge că staţi 

1 Ebr.: „al ţarinii lui Fulon”. E vorba de un rezervor situat în Valea Cedrilor, care asigura 
alimentarea cu apă a Ierusalimului. 

2 „Somoron” = Samaria. 

de capul oamenilor? Staţi acum şi de capul lui Dumnezeu? 

14 Pentru aceasta, Domnul însuşi vă va da un semn: lată, fecioara3 va purta în pântece4 şi va naşte 
fiu şi-L vor chema cu numele de Emanuel$. 

15 Unt şi miere va mânca, înainte de a şti: fie să osebească răul, fie să aleagă binele.6 

16 Că mai înainte de a cunoaşte Pruncul binele sau răul, El dă răul la o parte şi alege binele7, iar 
pământul din pricina căruia cei doi regi îți insuflă teamă va fi părăsit. 

17 Ci va aduce Dumnezeu peste tine şi peste poporul tău şi peste casa tatălui 

3T.M.: „o femeie tânără”... 

4 Textual: e-n gastri exei. Cuvântul exei e persoana a treia singular feminin de la verbul eho, al 
cărui prim şi principal sens este: „a purta” (un măr în palmă, un şal pe umeri, o haină pe corp, o 
sabie la şold etc. etc.). Deseori e tradus cu „a avea”, dar tot în sensul de „a purta”, „a ţine”, precum 
la Fc 8, 11: „porumbelul... avea în cioc o ramură verde de măslin”. Aşadar, nu e vorba de marcarea 
unui început, ci de constatarea unui fapt, ceea ce se conjugă perfect cu expresia noutestamentară de 
la Matei 1, 18: (Maria) „s-a aflat pe sine având în pântece de la Duhul Sfânt” (s-a pomenit că poartă 
sarcină). T. M.: „lată, o tânără femeie va zămisli...”, dar citatul din Isaia în Matei 1, 23 este preluat 
din Septuaginta. Nu încape îndoială, deci, că textul se referă la un fapt extraordinar, suprafiresc: un 
prunc se va naşte dintr-o fecioară (o tânără care nu a cunoscut bărbat), certitudine întărită de 
introducerea însăşi a textului: „Domnul Însuşi vă va da un semn”; or, semnul nu se dă pentru un 
fapt oarecare, obişnuit, banal. Profeţia mesianică e cât se poate de limpede. 

5 „Emanuel” înseamnă: „Dumnezeu e cu noi”. 

6 După Sf. Irineu de Lugdunum, textul acesta se referă la natura omenească a Fiului lui Dumnezeu; 
a se hrăni şi a nu avea discernământ sunt atribute proprii copilului. 

7 Acelaşi comentator (Irineu) tâlcuieşte textul ca referindu-se la natura dumnezeiască a Celui născut 
din Fecioară: respinge răul, păstrând pentru Sine doar binele. 

tău zile cum niciodată n-au mai venit din ziua în care Efraim s-a-ndepărtat de Iuda regele 
Asirienilor”.8 

18 Şi va fi că-n ziua aceea Domnul va şuiera spre muştele care stăpânesc o parte a râului Egiptului9 
şi spre albina ce se află în ţara Asirienilor. 

19 Şi toate vor năvăli şi se vor aşeza în văile ţării şi-n vizuinile stâncilor şi-n peşteri şi-n tot ce e 
surpătură şi scorbură. 

20 şi-n ziua aceea Domnul va rade cu briciul închiriat în părțile de dincolo de râul regelui 
Asirienilor capul şi perii picioarelor, ba încă şi barba o va lua.10 

21 Şi va fi că-n ziua aceea va creşte omul o junincă şi două oi; 

22 şi va fi că din belşugul lor de lapte, tot cel rămas pe pământ se va hrăni cu unt şi miere. 

23 Şi va fi că-n ziua aceea tot locul unde vor fi o mie de viţe |preţuind] o mie de sicli de argint va 
deveni ţelină şi spini. 

24 Acolo se va intra cu arcul şi săgeata, căci ţelină şi spini va fi tot pământul. 

25 Şi fiece munte va fi cu deadinsul arat, şi frică acolo nu va veni; că din ţelină şi din spini va fi 
păşune pentru turme şi loc pentru pasul boului.1 1 

8 Profeţia mesianică e aşezată într-un context sumbru, de război, ură, răzbunare, foamete, sărăcie şi 


disperare, semn că şi naşterea Fiului lui Dumnezeu se va petrece într-un context asemănător. 
Referinţa istorică: Efraim (regatul de nord) s-a separat, prin schismă, de regatul de sud (Iuda) şi a 
avut parte de invazia Asirienilor. 

9 „râul Egiptului”: Nilul. 

10 Antropomorfismul dur al reprezentării divine se explică prin stilul personal al lui Isaia, care 
îngroaşă deseori expresia, spre a-i conferi mai multă putere. Raderea completă era pedeapsa cea mai 
umilitoare la care erau supuşi prizonierii de război. 

11 Aşa cum Dumnezeu are puterea de a preface pământul roditor în ţelină şi spini, El are aceeaşi 
putere de a preface pustiul în sursă de belşug şi strâmtorarea în bucurie (Sf. loan Hrisostom). 

8 

Regatul Siriei se surpă. Domnul e Stăpânul istoriei. Aşteptând ceasul Domnului. Vremea lui Mesia. 
1 Şi mi-a zis Domnul: „la-ţi un caietl mare şi nou şi scrie-n el cu condei omenesc2 despre iuţeala 
cu care se va face jefuirea prăzilor3; căci i-a venit ceasul. 

2 Şi fă-Mi Mie martori din oameni credincioşi: pe Urie şi pe Zaharia, fiul lui Barachia”. 

3 Şi am intrat la proorociţă4; şi ea a luat în pânteces şi a născut fiu. Şi mi-a zis Domnul: „Pune-i 
numele: «Pradă repede, jefuieşte iute».6 

4 Căci mai înainte de a şti pruncul să zică «tată» sau «mamă», puterea Domnului şi prăzile Samariei 
vor fi duse înaintea regelui Asirienilor.” 

5 Şi Domnul mi-a grăit încă o dată, zicând: 

6 „Fiindcă poporul acesta nu vrea apa Siloamului, care curge lin, dar vrea să-l aibă pe Raţon, fiul lui 
Remalia, să fie rege peste voi, 

7 pentru aceea, iată, Domnul aduce 

1 Tomos = bucată de papirus sau de pergament; prin extensie: volum, caiet. 

2 „cu condei omenesc”: cu litere obişnuite. 

3 Ebr.: „„Maher-Şalal-Haş-Baz” = grabnic-pradă-apropiat-jaf. Inscripţie simbolică, în contextul 
războiului siro-efraimit (acelaşi cu cel din capitolul precedent). 

4 „a intra la” (o femeie): în sensul biblic al unei legături trupeşti; „proorociţă”: nu în sensul de 
femeie cu dar profetic, ci în acela de soţie a proorocului. 

5 Textual: e-n gastri elaven; compară cu termenul din 7, 14 (vezi nota). 

6 Maher-şalal-haş-baz. 

asupra voastră apele Râului7, cele mari şi năvalnice, şi chiar pe regele Asirienilor şi slava lui; şi el 
se va sui peste oricare din văile voastre şi va umbla pe oricare din zidurile voastre; 

8 şi-l va lua şi duce departe din ludeea pe tot omul în stare să-şi ridice capul sau care va putea să 
facă ceva, iar tabăra lui va umple întinderea ţării tale”. Cu noi este Dumnezeu,8 

9 înţelegeţi, neamuri, şi vă plecaţi; auziţi pân” la marginile pământului; cei puternici, plecaţi-vă; că 
dacă iarăşi vă veți întări, iarăşi veți fi biruiţi; 

10 şi orice sfat îl veți gândi, Domnul îl va risipi; şi cuvântul pe care-l veţi mai grăi nu va dura întru 
voi; căci cu noi este Dumnezeu. 

11 Aşa zice Domnul: „Cu mână tare se răzvrătesc ei în a nu merge pe calea acestui popor; 

12 să nu spună ei că e greu; căci orice spune acest popor, greu este; dar de frica lui să nu vă temeţi, 
nici să vă tulburaţi; 

13 pe însuşi Domnul puterilor9, pe El sfinţiţi-L, şi El va fi frica voastră; şi dacă vei nădăjdui într- 
însul, El îţi va fi ţie spre sfinţenie; 

14 şi de El nu vă veţi apropia ca de o piatră de poticnire şi nici ca de o piatră în cădere; dar casa lui 
Iacob se află într-un laţ, iar locuitorii Ierusalimului într-o surpătură. 

7 „Râul”: Eufratul. 

8 Imn de mare frumuseţe, construit pe semnificația numelui lui Emanuel (Mesia, Hristos); 
completat cu alte stihuri din acest capitol şi din cel următor, el a intrat de timpuriu în cultul creştin 
şi e cântat în Biserica Ortodoxă nu numai ca parte din Pavecerniţa Mare, dar şi ca priceasnă (concert 
religios). 

9 „puterilor”, în Efraemi rescriptor; în ed. Rahlfs, notă de subsol. 

15 De aceea mulți din ei vor slăbi şi vor cădea şi vor fi zdrobiți; şi se vor zbate şi duşi vor fi 
oamenii din chiar întemeierea lor”. 


16 Atunci se vor vădi cei ce pecetluiesc legea cu scopul de a nu o învăţa. 

17 Şi se va zice: îl voi aştepta pe Dumnezeu, Cel ce Şi-a întors faţa de la casa lui Iacob, şi voi 
nădăjdui într-însul. 

18 Iată, eu şi pruncii pe care mi i-a dat Dumnezeu; şi-n casa lui Israel fi-vor ei spre semne şi minuni 
de la Domnul Atotţiitorul, Cel ce locuieşte în muntele Sionului.10 

19 Şi dacă ei vă vor zice: „Întrebaţi-i pe cei ce au în ei duhul ghicitului, pe cei ce vorbesc din 
pământ, pe cei ce spun vorbe fără rost, pe cei ce cheamă morţii!...”. Oare un popor nu-L întreabă pe 
Dumnezeul său? De ce să-i întrebe pe cei morți despre cei vii?11 

20 Fiindcă El a dat legea spre ajutor, pentru ca ei să nu poată vorbi în virtutea acestui cuvânt, că 
adică nu vor mai fi atunci daruri pentru El. 

21 Şi foamete grea va veni peste voi; şi va fi că atunci când veţi flămânzi veți fi cuprinşi de mâhnire 
ŞI-I veţi vorbi de rău pe cei mai-mari şi rânduielile părinţilor voştri; şi vor căta sus la cer 

22 şi jos la pământ se vor uita, şi, iată, grea întristare şi întuneric şi necaz şi 

10 Teodoret de Cir: În „pruncii pe care mi i-a dat Dumnezeu” îi putem vedea pe apostolii lui Iisus, 
cei ce, după Înălţarea Domnului la cer şi pogorârea Duhului Sfânt, vor fi instrumente ale semnelor 
şi minunilor pe care Dumnezeu le va face spre binele lui Israel şi al întregii lumi. 

11 Profetul îi mustră pe aceia dintre iudei care, contaminaţi de superstiții, fac apel la ghicitori, 
necromanțţi, înşelători şi ventriloci; e o carenţă pe care n-o pot genera decât stările de incertitudine 
şi disperare. 

strâmtorare şi beznă de nepătruns cu ochii; 

23 şi cel strâmtorat nu se va întrista doar pentru un timp. 

9 

Naşterea, numele şi împărăţia lui Mesia. 

1 Întâi bea asta! Treci repede la faptă, tu, ţară a Zabulonului, ţară a Neftalimuluil şi voi, ceilalți care 
locuiți pe calea mării2 şi dincolo de Iordan, Galileea neamurilor3! Poporul cel ce umbla în întuneric 
a văzut lumină mare;4 voi, cei ce locuiţi în latura şi în umbra morţii, lumină va străluci peste voi! 

2 Mulțimea poporului pe care ai adus-o-ntru veselia Ta în faţa Ta se va veseli precum cei ce se 
veselesc la seceriş şi precum cei ce-şi împart prăzile. 

1 „țara lui Zabulon” şi „ţara lui Neftalim” (obţinute prin diviziune de către cele două triburi ale lui 
Israel) alcătuiau teritoriul Galileii, provincie cucerită şi deşertată de locuitori în 733-732 de către 
regele Tiglatfalasar al Asiriei (4 Rg 15, 29), căreia profetul îi prezice eliberarea (de fapt, contextul 
în care este aşezată profeția ce urmează). 

2 „Calea mării”: calea spre mare a caravanelor ce purtau mărfuri şi călători din Damasc; se prezumă 
că acesta a fost drumul robilor galileeni, în 733-732, spre Asiria. 

3 Eusebiu de Cezareea notează că în Galileea se aşezaseră şi numeroşi Greci, precum şi rezidenţi de 
alte neamuri, care locuiau laolaltă cu Evreii. lată de ce Teodoret al Cirului e de părere că textul 
profetic ce urmează se referă nu numai la Evrei, ci la „toate neamurile”, cele ce urmau să fie 
evanghelizate de către apostolii plecaţi din Galileea (Mt 28, 19). 

4 Versetele 2-7: Profeţie mesianică de o mare claritate şi frumuseţe: Pruncul minunat va elibera 
poporul din robia întunericului, îl va îmbrăca în lumină şi va şedea pe tronul lui David, întemeind o 
împărăție a păcii universale. 

3 Că li s-a luat jugul ce le stătea deasupra şi toiagul ce li se pusese pe grumaz; că El a rupt toiagul 
hrăpăreţilor ca-n zilele lui Madian. 

4 Că ei vor înapoia toată haina luată cu vicleşug şi îmbrăcămintea luată prin jaf; şi vor vrea s-o facă, 
chiar de-ar fi fost să fie arşi cu foc. 

5 Că Prunc ni S-a născut, Fiu, şi ni s-a dat, a Cărui stăpânire Şi-o poartă pe umăr; şi numele Lui se 
cheamă: „Înger-de-mare-sfat”, „Sfetnic minunat”, „Dumnezeu tare, biruitor”, „Domn păcii”, 
„Părinte al veacului ce va să fie”; că Eu voi aduce pace peste domni şi sănătate Lui. 

6 Mare va fi stăpânirea Lui şi păcii Lui nu-i va fi hotar. Pe tronul lui David va şedea şi peste 
împărăţia Sa, ca s-o cârmuiască întru fericireS şi s-o apere prin judecată şi dreptate, de acum şi 
până-n veac. Râvna Domnului Atotţiitorului va face acestea. 

7 Moarte a trimis Domnul asupra lui Iacob şi a venit asupra lui Israel. 

8 Şi tot poporul lui Efraim şi cei ce locuiesc în Samaria vor cunoaşte, ei, cei ce-n trufie şi-n inimă 


semeaţă zic: 

9 „Cărămizile au căzut, ci veniţi, să cioplim pietre şi să tăiem duzi şi cedri. şi să ne zidim 
turnuri!...”. 

10 Şi Domnul îi va zdrobi pe cei ce se ridică-mpotriva Lui pe muntele Sionului, iar pe vrăjmaşii Săi 
îi Va risipi: 

11 Siria de la Soare-Răsare şi pe Elinii de la Soare-Apune, cei ce-l mănâncă pe Israel cu toată gura. 
Pentru toate acestea, mânia Lui nu s-a dus, ci mâna Sa e încă înaltă. 

5 Verbul katorthoo înseamnă „a conduce în chip fericit”. 

12 Dar poporul nu s-a întors până ce a fost lovit; ei pe Domnul nu L-au căutat. 

13 Aşa că Domnul a luat de la Israel capul şi coada, ce e mare şi ce e mic, într-o singură zi: 

14 omul bătrân şi cei ce cată la faţa omului6 (aceştia sunt capul), profetul care învaţă fărădelegea 
(aceştia sunt coada). 

15 Şi cei ce-l fericesc pe poporul acesta îl vor amăgi şi-l vor amăgi până ce-l vor înghiţi. 

16 De aceea Domnul nu Se va veseli de tinerii lor, nici nu va avea milă de orfanii şi văduvele lor, că 
toţi sunt nelegiuiți şi răi şi fiece gură nedreptate grăieşte. Pentru toate acestea, mânia Lui nu s-a dus, 
ci mâna Sa e încă înaltă. 

17 Ca focul va arde fărădelegea, în foc se va mistui ca iarba uscată, în desişurile pădurii va arde şi 
toată preajma dealurilor o va înghiţi. 

18 De aprinderea mâniei Domnului pământu-ntreg se-aprinde şi ars ca de foc va fi poporul. Nici un 
om nu va avea milă de fratele său, 

19 ci se va răsuci spre dreapta fiindcă-i va fi foame şi va mânca din cele ce-s de-a stânga; şi nu se va 
sătura omul mâncând carnea braţului său. 

20 Că va mânca Manase carnea lui Efraim şi Efraim pe a lui Manase, căci ei împreună îl vor 
împresura pe luda. Pentru toate acestea, mânia Lui nu s-a dus, ci mâna Sa e încă înaltă. 

6 „a căta la faţa omului” (cu referire îndeosebi la judecători): a fi părtinitor; a-i da dreptate 
nedreptului în dauna celui nevinovat. 

10 

Vai celor nedrepţi; vai Asirienilor. Mica rămăşiţă. Pieirea Asirienilor. 

1 Vai celor ce scriu răutate! căci ei, când scriu, răutate scriul, 

2 strâmbă făcând pricina sărmanilor şi răpind dreptatea celor săraci ai poporului Meu, în aşa fel 
încât văduva să le fie de pradă şi orfanul de jaf! 

3 Ce oare vor face ei în ziua cercetării? Că necaz de departe va veni peste voi, şi la cine veţi alerga 
să vă scape? Şi unde oare vă veţi lăsa mărirea 

4 ca să nu cădeţi în robie? Pentru toate acestea, mânia Lui nu s-a dus, ci mâna Sa e încă înaltă. 

5 Vai lor, Asirienilor! Toiagul mâniei Mele, urgia e-n mâinile lor. 

6 Urgia Mi-o voi trimite asupra unui neam nelegiuit, şi poporului Meu îi voi porunci să prade şi să 
jefuiască şi să calce-n picioare cetăţile, şi pulbere să le facă.2 

7 Dar el nu aşa a gândit şi nu aşa cu sufletul a socotit; ci şi-a schimbat gândul; iar aceasta, ca să 
nimicească neamuri, şi nu puţine.3 

1 Avertisment pentru profeţii mincinoşi (şi eretici în general), ca şi pentru judecătorii care strâmbă 
dreptatea. 

2 Asirienii (păgâni) devin instrumentul lui Dumnezeu, prin care El Îşi pedepseşte poporul pentru 
nelegiuirile lui. Cu toate acestea, poporul păgân (instrumentul) nu scapă de mânia, certarea şi 
pedeapsa divină, ca unul care s-a încrezut în forţele proprii, avându-și drept imbold trufia, lăcomia 
şi setea de putere (Teodoret de Cir, Sf. Vasile cel Mare, Sf. Chiril al Ierusalimului). Pe aceeaşi linie 
de gândire, Atila era supranumit de către contemporanii săi creştini „biciul lui Dumnezeu”. 

3 Poporul asirian nu ştia că el e instrumentul lui Dumnezeu şi că de la Acesta a primit capacitatea 
de a distruge neamuri. 

8 lar dacă-i vor zice: „Tu singur eşti domn”, 

9 atunci el va răspunde: „Oare nu eu am luat ţara de deasupra Babilonului şi a Halanului, unde s-a 
zidit turnul? şi tot eu am luat Arabia şi Damascul şi Samaria. 

10 Aşa cum le-am luat pe acestea, tot astfel voi lua toate regatele. Văitaţi-vă, voi, idoli în Ierusalim 


şi-n Samaria!” 4 

11 „Că precum i-am făcut Samariei şi idolilor ei, aşa-i voi face Ierusalimului şi idolilor lui”.5 

12 Şi va fi că atunci când Domnul va isprăvi de făcut toate lucrurile în muntele Sionului şi în 
Ierusalim, voi pedepsi mintea cea mândră, chiar pe aceea a regelui Asirienilor şi trufaşa înălțime a 
privirii lui; 

13 că a zis: „Cu faptă tare şi cu înţelepciunea priceperii voi mişca hotarele neamurilor şi puterea lor 
o voi prăda şi voi clătina cetăţile locuite; 

14 şi cu mâna mea voi lua întreaga lume ca pe un cuib; ca pe nişte ouă părăsite le voi ridica şi 
nimeni nu va fi care să-mi scape sau să grăiască împotrivă-mi”6. 

15 Oare se va slăvi pe sine securea fără cel ce taie cu ea? oare se va înălța ferăstrăul fără de cel care- 
l trage? tot aşa dacă-i vorba de un toiag sau de o cârjă. 

4 Teodoret de Cir pune aceste cuvinte (vv. 9-10) în gura regelui Senaherib al Asiriei. 

5 Eusebiu atribuie cuvintele acestui verset lui Dumnezeu: pedepsirea Samariei (prin mijlocirea 
Asirienilor) poate fi un exemplu pentru locuitorii lerusalimului şi un avertisment spre a-şi părăsi 
idolatria. 

6 Două din variantele Septuagintei adaugă: 

„ŞI să-şi deschidă gura şi să grăiască”. 

16 Dar nu va fi aşa; ci Domnul Atotţiitorul va trimite peste cinstea ta ocară, iar peste slava ta foc 
arzător se va aprinde. 

17 Foc va fi lumina lui Israel şi cu pară de foc îl va sfinți şi va mânca pădurea ca pe fân. 

18 În ziua aceea se vor mistui munţii şi dealurile şi codrii; şi [focul] va înghiţi totul, de la suflet pân’ 
la trup, iar cel ce va fugi va fi ca unul care fuge de văpaie. 

19 Iar cei ce vor rămâne din ei, vor fi atât de puţini la număr, încât şi un copil îi va scrie. 

20 Şi va fi în ziua aceea că rămăşiţa lui Israel nu se va mai aduna laolaltă, iar cei mântuiţi ai lui 
Iacob nu vor nădăjdui în cei ce i-au năpăstuit, ci vor nădăjdui în Dumnezeul cel sfânt al lui Israel, 
întru adevăr, 

21 şi fi-va rămăşiţa lui Israel [încrezându-se] în Puternicul Dumnezeu. 

22 Şi chiar de va fi poporul lui Israel ca nisipul mării, doar o rămăşiţă a lui va scăpa; cuvânt ce se 
plineşte şi se scurtează întru dreptate; 

23 că scurt cuvânt va face Domnul, Domnul puterilor”, în toată lumea. 

24 Pentru aceasta zice Domnul Atotţiitorul: „Tu, poporul Meu, cel ce locuieşti în Sion, nu te teme 
de Asirieni pentru aceea că El cu toiag te va bate; că Eu lovire voi aduce peste tine, ca să-ţi aduci 
aminte de drumul Egiptului. 

25 Că încă puţin, şi urgia va înceta; dar mânia Mea împotriva sfatului lor va fi”. 

26 Şi Domnul, Dumnezeul puterilor, 

7 „Domnul, Domnul puterilor”, în Efraemi rescriptor. 

8 „Domnul... puterilor”, în Efraemi rescriptor. 

va stârni vrăjmaşi asupră-le ca loviturile lui Madian în locul necazului; şi mânia Lui va fi în calea 
mării, chiar în calea ce duce spre Egipt. 

27 Şi va fi că-n ziua aceea jugul său va fi luat de pe umerii tăi şi frica lui de la tine, iar jugul de pe 
umerii voştri va fi nimicit. 

28 Că va sosi la cetatea Aiat şi va trece la Migron, iar la Micmaş îşi va lăsa tărhaturile. 

29 Şi va trece valea şi va veni la Aiat; de frică va fi cuprinsă Rama, cetatea lui Saul; 

30 fiica lui Gallim va fugi (înalță-ţi glasul, fiică a lui Gallim!9), Laişa va auzi, în Anatot se va auzi. 
31 Madmena s-a înspăimântat, şi locuitorii din Ghebim. 

32 Îndemnaţi-i astăzi să rămână-n vale; mângâiaţi cu mâna muntele, pe fiica Sionului, şi chiar pe 
voi, coline din Ierusalim! 

33 Iată, Stăpânul, Domnul Atotţiitorul, cu putere îi va scutura pe cei umpluţi de slavă; cei înalţi în 
semeţie vor fi zdrobiţi, iar trufaşii fi-vor umiliți; 

34 trufaşii vor cădea de sabie, iar Libanul laolaltă cu cei trufaşi va să cadă. 

11 

O nouă vestire a lui Mesia. Întoarcerea celor robiţi. 

1 Toiag din rădăcina lui lesei 1 se va ivi şi floare din rădăcina lui se va ridica. 


9 Paranteză inserată în câteva variante ale LXX. 

1 Dacă Mesia Se va naşte din tânăra care-L va purta în pântece feciorelnic (7, 14), fecioara însăşi se 
va trage din neamul lui David (al cărui tată se numea Lesei), vestire făcută de însuşi regele-poet (Ps 
131, 11; Ps 88, 35-36). În limbajul biblic, „toiag” înseamnă „sceptru”. 

2 Duhul lui Dumnezeu se va odihni peste E12, Duhul înţelepciunii şi al înţelegerii, Duhul sfatului şi 
al tăriei, Duhul cunoaşterii şi al evlaviei; 

3 Duhul temerii de Dumnezeu ÎI va umple; nu după slava de dinafară3 va judeca, nici după cele 
spuse va mustra; 

4 ci El va judeca pricina celui smerit şi-i va mustra pe umiliții pământului; şi va lovi pământul cu 
cuvântul gurii Sale; cu suflarea buzelor Sale îl va nimici pe cel fără Dumnezeu. 

5 Mijlocul Său va fi încins cu dreptate, cu adevăr învelite coastele Lui. 

6 Şi lupul va paşte împreună cu mielul4, şi leopardul se va odihni împreună cu iedul; viţelul şi leul 
şi taurul împreună vor paşte, şi un copilaş îi va păzi; 

7 boul şi ursul împreună vor paşte şi puii lor vor fi laolaltă, iar leul întocmai ca boul se va hrăni cu 
paie; 

8 un copilaş îşi va pune mâna pe culcuşul aspidelor şi pe cuibul puilor de aspidă, 

9 iar ele nu-i vor face rău şi nici nu vor putea să nimicească pe cineva în muntele Meu cel sfânt, 
fiindcă totul s-a umplut de cunoaşterea Domnului, aşa cum apa cea multă acoperă mările. 

10 şi-n ziua aceea va fi rădăcina lui lesei, El, Cel ce Se va ridica să domnească peste neamuri; în El 
vor nădăjdui neamurile, şi plină de slavă îi va fi odihna. 

2 Prefigurarea imaginii de la Botezul lui lisus. 

3 „slava de dinafară”: strălucirea aparentă a puternicului sau bogatului, care pretind că dreptatea e 
întotdeauna de partea lor. 

4 Versetele 6-9: pacea universală pe care o va instaura Mesia. 

11 şi-n ziua aceea va fi că Domnul îşi va arăta iarăşi mâna, ca să-Şi arate râvna pentru rămăşiţa 
rămasă a poporului Său, cea care va rămâne de la Asirieni şi din Egipt şi din Babilon şi din Etiopia 
şi de la Elamiţi, de la Soare-Răsare şi din Arabia. 

12 Şi semn va ridica întru neamuri, şi pe cei pierduţi ai lui Israel îi va aduna şi pe cei risipiţi ai lui 
Iuda îi va strânge din cele patru laturi ale pământului. 

13 Gelozia lui Efraim se va spulbera, iar vrăjmaşii lui Iuda vor pieri; Efraim nu-l va mai gelozi pe 
Iuda, iar Iuda nu-l va mai necăji pe Efraim. 

14 Şi vor zbura pe corăbiile Filistenilor$ şi-n acelaşi timp vor prăda marea şi pe cei ce vin de la 
Soare-Răsare şi Idumeea; şi-şi vor întinde mâinile întâi asupra lui Moab, dar fiii lui Amon li se vor 
supune primii. 

15 Şi va pustii Domnul marea Egiptului6, şi mâna peste Râu7 Şi-o va pune cu vânt năprasnic şi va 
lovi cele şapte braţe ale lui cât să fie trecute cu piciorul. 

16 Şi trecătoare va fi pentru poporul Meu cel rămas în Egipt; lui Israel îi va fi, ca în ziua când a ieşit 
el din ţara Egiptului. 

12 

Cântarea celor răscumpăraţi. 

5 Literal: „pe corăbiile celor de alt neam”; prin „cei de alt neam” se înțelegeau, de obicei, Filistenii 
6 „marea Egiptului” = Marea Roşie (aluzie la Iş 14, 16-30). 

7 „Râu”: în context: Nilul. 

1] şi-n ziua aceea vei zice:1 pe Tine Te voi binecuvânta, Doamne, că Te-ai mâniat pe mine, dar Ţi-ai 
întors mânia şi m-ai miluit. 

2 lată, Dumnezeul meu e Mântuitorul meu; în El voi nădăjdui şi-ntru El mă voi mântui şi nu mă voi 
teme, căci Domnul e slava mea şi lauda mea şi El mi s-a făcut mie spre mântuire. 

3 Scoateţi dar apă cu veselie din izvoarele Mântuitorului?! 

4 Şi vei zice-n ziua aceea: în cântări lăudaţi-L pe Domnul, în strigare chemaţi-l numele; vestiți întru 
neamuri faptele Lui cele slăvite, faceţi amintire că numele lui s-a înălţat. 

5 În cântări lăudaţi numele Domnului, că lucruri înalte a făcut; asta vestiți în tot pământul! 

6 Bucuraţi-vă şi vă veseliţi voi, cei ce locuiţi în Sion, că-n mijlocul lui s-a înălțat Sfântul lui Israel! 
13 


Vedenia lui Isaia asupra Babilonului. 

1 Vedenia pe care Isaia, fiul lui Amos, a văzut-o asupra Babilonului: 

2 Ridicaţi un semn pe muntele teşitI, glas înălţaţi către ei, nu vă temeţi, faceţi cu mâna semn de 
chemare!, voi, mai-marilor, deschideţi! 

1 Imn alcătuit după modelul Cântării lui Moise din Iş 15, 1-18. 

2 T. M.: „din izvoarele mântuirii”. 

1 BJ, TOB: „munte pleşuv”; OSTY: „munte despuiat”; RSV: „munte golaş”; ŞERBAN: „muntele 
şăs”. Grecescul pedinos = „ceea ce formează o câmpie”, „ceea ce e situat în câmpie”. Sensul: platou 
pe vârful unui munte. 

1041 

3 Eu voi da porunci şi Eu le voi fi călăuză; uriaşi vor veni să-Mi plinească mânia, bucurându-se şi 
totodată suduind.2 

4 Glas de neamuri multe pe munţi, asemenea unor neamuri multe, glas de regi şi de neamuri 
adunate laolaltă; Domnul Atotţiitorul e Cel ce-i porunceşte neamului războinic 

5 să vină dintr-un ţinut de departe, de la marginea temeliei cerului; Domnul şi războinicii Săi vin să 
nimicească lumea-ntreagă. 

6 Urlaţi!, că aproape este ziua Domnului şi sfărâmarea de la Dumnezeu va veni. 

7 Drept aceea, fiece mână va slăbi şi fiece suflet de om se va descuraja. 

8 Bătrânii se vor tulbura şi dureri îi vor cuprinde, ca ale femeii ce naşte; şi se vor plânge unul altuia 
şi se vor înspăimânta şi faţa şi-o vor schimba ca o flacără. 

9 Că, iată, ziua Domnului vine, fără putinţă de scăpare, zi de mânie şi de urgie, ca să facă lumea 
pustie şi pe păcătoşii din ea să-i prăpădească. 

10 Că toate stelele cerului şi Orionul şi toată podoaba cerului nu-şi vor da lumina; şi-n răsăritul 
soarelui va fi întuneric, iar luna nu-şi va da lumina. 

11 Şi rele voi porunci pentru toată lumea, iar celor necredincioşi le voi cerceta păcatele; mândria 
nelegiuiţilor o voi nimici, iar trufia celor semeţi o voi umili. 

2 Dincolo de interpretarea circumstanțelor istorice, această vedenie apocaliptică a profetului inculcă 
ideea că istoria, chiar în grozăviile ei, se desfăşoară sub controlul lui Dumnezeu şi că neamuri 
păgâne pot deveni instrumente ale voii Sale. 

12 Cei rămaşi vor fi mai de preţ decât aurul nativ; un om va fi mai scump decât nestemata din Safir. 
13 Căci cerul se va înfuria şi pământul se va cutremura din temeliile lui din pricina aprinderii 
mâniei Domnului Atotţiitorului în ziua când mânia Sa va veni. 

14 Şi vor fi cei rămaşi ca un căprior aşternut pe fugă şi ca o oaie rătăcită, şi nimeni nu va fi care să-i 
adune, aşa ca omul să se întoarcă la poporul său şi să alerge omul către ţara sa; 

15 căci prinsul va fi biruit, iar cei adunaţi vor cădea de sabie; 

16 şi pe fiii lor în faţa lor îi vor ucide şi le vor prăda casele şi le vor lua femeile. 

17 lată, Eu îi voi stârni împotriva voastră pe Mezi3, cei ce nu iau în seamă argintul şi nu au nevoie 
de aur; 

18 ei vor sfărâma arcurile celor tineri, şi lor nu le va fi milă de fiii voştri, nici că ochii lor îi vor 
cruța pe fiii tăi. 

19 Iar Babilonul, al cărui nume e preamărit de regele Caldeilor, va fi ca atunci când Dumnezeu a 
prăpădit Sodoma şi Gomora; 

20 în veci nu va fi locuit, nici că va intra cineva în el de-a lungul multor generaţii; nici Arabii4 vor 
trece prin el şi nici păstorii în el nu se vor odihni; 

21 ci fiare sălbatice se vor odihni acolo şi casele se vor umple de urlete, şi gadini5 

3 „Mezii”: trib din regiunea muntoasă a Iranului. Cirus, regele lor (devenit astfel în 550), a cruțat 
Babilonul, dar Xerxe l-a devastat în 483; de atunci el a tot decăzut până ce, în 127, a fost ocupat de 
Parţi. 

4 „Arabii”: păstorii nomazi ai deşertului siroarab. 

5 „gadini”: sălbăticiuni fantastice; fiare într-aripate. 

se vor sălăşlui acolo, şi diavoli acolo vor dănţui; 

22 şi satiri6 vor locui acolo, şi-n casele lor se vor încuiba arici. Curând va veni, şi fără zăbavă. 

Întoarcerea din robie. Regele Babilonului se duce în iad. Despre Babilon, Asiria şi Filisteni. 

1 Şi Dumnezeu va avea milă de Iacob şi iarăşi îl va alege pe Israel şi ei se vor odihni în ţara lor; şi 
străinul] se va lipi de ei, de casa lui Iacob se va lipi. 

2 Şi neamurile îi vor lua şi-i vor duce în locul lor 2; şi le vor moşteni şi se vor înmulţi pe pământul 
lui Dumnezeu cu slugi şi slujnice; şi cei ce i-au robit le vor fi robi şi pe cei ce i-au stăpânit îi vor 
stăpâni. 

3 şi-n ziua aceea va fi că Dumnezeu te va odihni din mâhnirea şi din mânia ta şi din greaua robie în 
care le-ai robit. 

4 lar plângerea aceasta o vei lua împotriva regelui Babilonului şi vei zice în ziua aceea: cum s-a 
isprăvit cu hrăpăreţul şi cum s-a isprăvit cu cel ce îmboldea! 

5 Domnul a sfărâmat jugul păcătoşilor, jugul principilor. 

6 Lovind un neam întru mânie, cu rană de nevindecat, lovind un neam cu plagă 

6 „satir” (în mitologia antică): omul-ţap, simbol al desfrâului. 

1 „străinul”: rezidentul; cel de altă etnie stabilit în mijlocul Israeliților; prozelit. 

2 După Sfinţii loan Hrisostom şi Chiril, ca şi după Teodoret al Cirului: text aluziv la Cirus, regele 
Mezilor, care va cuceri Babilonul fără lupte şi le va permite Israeliţilor să se întoarcă în ţara lor 
(anul 538 î. H.). 

plină de mânie, care nu i-a cruțat, el s-a odihnit în linişte. 

7 Tot pământul strigă cu veselie; 

8 până şi arborii Libanului s-au bucurat de tine, cedrii Libanului, zicând: de când tu te-ai aşternut la 
odihnă, nimeni nu s-a ridicat să ne taie!3 

9 Iadul cel de jos s-a amărât întâmpinându-te; laolaltă cu tine s-au sculat toți uriaşii care au stăpânit 
pământul, cei ce i-au scos din scaunele lor pe toţi regii neamurilor. 

10 Toți vor răspunde şi-ţi vor zice: şi tu, ca şi noi, ai fost luat în robie, şi tu te-ai numărat printre 
noi; 

11 slava ta s-a pogorât la iad, în iad ți s-a pogorât veselia cea multă; sub tine putrejune vor aşterne, 
viermii ca o cergă te vor acoperi. 

12 Cum a căzut din cer Luceafărul cel ce răsărea dimineața!4 Cel ce tuturor neamurilor le trimitea 
porunci, acum e zdrobit la pământ. 

13 Dar tu ai zis în cugetul tău: în cer mă voi sui, deasupra stelelor cerului îmi voi aşeza tronul, pe 
muntele cel înalt voi şedea, deasupra munţilor înalți cei dinspre miază-noapte; 

14 deasupra norilor mă voi ridica, fi-voi asemenea Celui-Preaînalt... 

15 Dar acum tu în iad te vei pogorî, în chiar temeliile pământului. 

16 Cei ce te vor vedea se vor mira de tine şi vor zice: oare acesta e omul care 

3 Totala prăbuşire a tiranului e descrisă mai jos într-un amplu tablou de mare expresivitate, din care 
nu lipsesc nuanțele ironice. 

4 Sfinţii Părinţi, şi îndeosebi Sfântul Vasile cel Mare, au reţinut versetele 12-14 ca fiind viziunea 
cea mai potrivită asupra căderii lui Lucifer: nu din suprasaturaţie divină (Origen), nu prin tentaţie 
carnală (gnosticii), ci din orgoliu. 

zguduia pământul şi făcea regatele să tremure? 

17 El e cel ce a pustiit o lume-ntreagă şi i-a surpat cetăţile, iar pe cei ce erau în robie nu i-a eliberat. 
18 Toţi regii neamurilor au adormit în cinste, fiece om la casa lui; 

19 dar tu lepădat vei fi în munţi, precum un stârv dezgustător, la grămadă cu o droaie de morţi care 
au fost trecuţi prin sabie în prăbuşirea lor spre iad. 

20 Aşa cum haina mânjită cu sânge nu e curată, tot astfel nici tu nu eşti curat, fiindcă tu Mi-ai 
nimicit ţara şi Mi-ai măcelărit poporul; tu nu vei dura în vreme veşnică, tu, sămânță rea. 

21 Pregăteşte-ţi copiii să fie ucişi pentru păcatele tatălui lor, pentru ca ei să nu se ridice şi să 
moştenească pământul şi să umple pământul de războaie. 

22 Şi Mă voi ridica împotriva lor zice Domnul Atotţiitorul şi numele lor îl voi nimici, şi rămăşiţa şi 
sămânţa; acestea zice Domnul. 

23 Şi voi pustii ţinutul Babilonului, aşa încât aricii să locuiască acolo, şi de nimic se va face, şi-l voi 
face groapă de nămol spre nimicire. 

24 Acestea zice Domnul Atotţiitorul: aşa cum am zis, întocmai va fi; şi cum am plănuit, aşa va 


rămâne: 

25 Să-i nimicesc pe Asirieni din pământul Meu şi din munţii Mei; şi fi-vor ei să fie călcaţi în 
picioare şi jugul le va fi luat şi luată va fi slava de pe umerii lor. 

26 Acesta-i planul pe care Domnul l-a plănuit asupra lumii în întregul ei; şi aceasta este mâna cea 
ridicată asupra tuturor neamurilor lumii. 

27 Fiindcă cine oare va strica ceea ce Dumnezeu cel sfânt a plănuit? iar mâna Lui cea înaltă, cine o 
va întoarce? 

28 În anul în care regele Ahaz a murit, cuvântul acesta s-a făcut: 

29 Nu vă veseliţi, voi, cei de alt neam, pentru aceea că jugul celui ce vă lovea s-a sfărâmat; că din 
sămânţa şarpelui vor ieşi pui de aspidă, iar din puii acestora vor ieşi şerpi zburători. 

30 Şi cei săraci vor fi hrăniţi prin el şi sărmanii se vor odihni în pace; dar el cu foame îţi va omori 
sămânţa, iar rămăşiţa ta o va nimici. 

31 Urlaţi, voi, porți ale cetăților!; să se tulbure cetăţile şi să strige, şi chiar cei de alt neam, toţi; că 
fum vine de la miază-noapte şi nu-i nici o putință de scăpare. 

32 Şi ce vor răspunde regii neamurilor? Că Domnul a întemeiat Sionul, şi prin El se vor mântui 
umiliţii poporului. 

15 

Profeţie asupra lui Moab. 

1 Cuvântul cel împotriva Moabului: Noaptea va pieri Moabul, căci noaptea va fi nimicit zidul 
ținutului moabit. 

2 Mâhniţi-vă pentru voi înşivă, că până şi Dibon va pieri, acolo unde-i capiştea voastră; acolo vă 
veţi sui să plângeţi pentru Nebo, ţinutul Moabului; văitaţi-vă: fiece cap va fi lipsit de păr şi toate 
braţele vor fi tăiate-n bucăţi. 

3 În sac îmbrăcaţi-vă pe ulițele lui şi bociţi-vă pe acoperișuri; prin răspântiile lui urlaţi de-atâta 
plâns. 

4 Că Heşbonul şi Eleale au strigat, glasul lor pân” la Iahaţ s-a auzit; de aceea rărunchii Moabului au 
înălţat strigare, sufletul său asta va cunoaşte. 

5 Inima Moabului strigă-ntru adâncul ei până la Țoar: e ca o junincă de trei ani. Pe suişul Luhitului 
vor urca spre tine plângând; pe drumul Horonaimului ce strigă: Zdrobire şi Cutremur. 

6 Apa Nimrim va rămâne pustie şi iarba va fi de lipsă, pentru că iarbă verde nu va fi. 

7 Oare, chiar şi astfel, va scăpa [Moabul]? Că prin vale îi voi aduce pe Arabi şi-l vor lua... 

8 Că strigarea a ajuns la hotarul ținutului Moabului, chiar pân” la Eglaim, şi vaierul s-a dus pân” la 
fântâna Elim. 

9 Şi apele Dimonului vor fi pline de sânge, că Eu îi voi aduce pe Arabi asupra Dimonului şi voi 
risipi seminţia lui Moab şi pe a lui Ariel şi rămăşiţa Adamei. 

16 

(continuare) 

1 Voi trimite ca şi cum ar fi jivine târâtoare pe pământI. Oare muntele fiicei Sionului nu e cumva o 
stâncă pustie? 

2 Că vei fi ca un pui de pasăre lăsat de pasărea care a zburat; aşa vei fi tu, fiică? a Moabului. Şi 
după aceea, o, Arnonule, 

3 ia un sfat pe mai departe, şi fără-ncetare să-i fii plânsului adăpost: la amiază fugi-vor în întuneric; 
sunt plini de spaimă: să nu te dai prins!... 

1 După Teodoret al Cirului, Ariel şi Adama se aflau pe solul încenuşat al Sodomei şi Gomorei; noii 
lor locuitori se vor târî asemenea unor reptile. 

2 „fiica Moabului” (precum „fiica Sionului”): locuitorii ținutului Moab. 

4 Fugarii Moabului vor sta cu tine; ei vă vor adăposti de faţa urmăritorului, fiindcă sprijinul ţi-a fost 
luat, iar stăpânitorul asupritor s-a stins de pe pământ. 

5 Tronul va fi întemeiat cu milostivire, şi cineva va sta pe el cu adevărul în cortul lui David, 
judecând şi cu deadinsul căutând judecata, şi fără-ntârziere făcând dreptate.3 

6 Auzit-am de mândria lui Moab; mândru este foarte, dar Eu i-am retezat mândria. Nu astfel va fi 
profeția ta, nu, nu aşa! 

7 Moabul va urla, căci totul va urla în ţinutul Moabului; dar tu te vei îngriji de cei ce locuiesc în 


Chir-Hareset, şi nu vei fi ruşinat. 

8 Pajiştile Heşbonului se vor jeli, tot astfel via de la Sibma. Voi, cei ce înghițiți neamurile, călcaţi-i 
în picioare viile până la lazer; voi împreună nu veţi mai veni; rătăciţi prin pustie; cei ce erau trimişi 
s-au pustiit, că s-au tot dus dincolo de mare. 

9 De aceea voi plânge ca şi cum mi-ar fi plânsul Iazerului pentru via din Sibma; Heşbonul şi Eleale 
ti-au doborât copacii, căci Eu îţi voi călca-n picioare secerişul şi culesul viilor, şi totul se va prăbuşi. 
10 Iar bucuria şi veselia vor fi smulse de prin vii; şi ei nicicum se vor mai veseli în viile tale şi 
nicicum vor mai stoarce vinuri în teascuri, pentru că totul s-a sfârşit. 

11 De aceea pântecele meu va suna ca 

3 După Eusebiu de Cezareea, profeție mesianică asupra lui lisus Hristos, Cel care va sta pe tronul şi 
în cortul (templul) lui David, ca urmaş după trup al acestuia, restaurând adevărul, judecata şi 
dreptatea. 

o alăută pentru Moab, iar tu mi-ai prenoit lăuntrul ca pe un zid. 

12 Şi-i va fi ție spre ruşinare fiindcă Moab s-a trudit în capişti că el va intra să se roage la idoli, la 
cei ce nicicum nu vor fi în stare să-l mântuiască. 

13 Acesta e cuvântul pe care Domnul l-a grăit asupra lui Moab, atunci când a grăit: 

14 Şi acum, Eu spun: în trei ani socotiți ca ani ai unuia cu plată4 măreţia lui Moab va fi necinstită, 
cu toată bogăţia lui cea multă; şi el va rămâne foarte mic la număr şi lipsit de cinste. 

Profeţie asupra Damascului şi a lui Efraim. Sfârşitul idolatriei. Grădini pentru zeii străini. 

1 Cuvânt împotriva Damascului: lată, Damascul va fi scos din numărul cetăților şi va deveni o 
căzătură: 

2 părăsit pe totdeauna, să fie el țarc şi loc de odihnă pentru turme, că nu va fi nimeni care să meargă 
după ele. 

3 Şi nu va mai fi el loc întărit unde să scape Efraim, şi regat nu va mai fi în Damasc sau vreo 
rămăşiţă de-a Sirienilor; că nu eşti tu mai bun decât fiii lui Israel sau decât însăşi slava lor; acestea 
zice Domnul Atotţiitorul. 

4 În ziua aceea fi-va căderea măririi lui Iacob, iar îmbelşugarea slavei lui se va clătina. 

5 Şi va fi ca şi cum cineva ar aduna grâne stând şi ar secera grăunţele spicelor; 

4 Anul socotit foarte exact, aşa cum îl socoteşte, să zicem, mercenarul care-şi pretinde plata şi 
pentru ultimul ceas. 

va fi ca şi cum cineva ar aduna spice într-o vale-nţelenită; 

6 ca şi cum într-însa ar rămâne paie, ca şi cum ar fi nişte boabe într-un măslin, două-trei pe vârf sau 
patru-cinci rămase pe crengi; aşa zice Domnul, Dumnezeul lui Israel. 

7 În ziua aceea omul se va încrede în Cel ce l-a făcut şi ochii lui vor căta către Sfântul lui Israel. 

8 Şi ei nu-şi vor mai pune nădejdea în capişti şi nici în idolii lor, pe care degetele lor i-au făcut, şi 
nu vor mai căta spre copaci, şi nici la urâciunile lor. 

9 În ziua aceea cetăţile voastre vor fi părăsite, aşa cum Amoreii şi Heteii şi le-au părăsit pe ale lor 
din faţa fiilor lui Israel, şi vor fi pustii. 

10 Pentru că tu L-ai părăsit pe Dumnezeu, Mântuitorul tău, şi nu ţi-ai adus aminte de Domnul, 
ajutătorul tău; de aceea vei sădi răsad ce nu răsare şi sămânță care nu dă rod; 

11 în ziua-n care vei sădi, te vei înşela; dar dacă semeni dimineaţa, sămânţa va răsări a seceriş; e 
ziua-n care vei dobândi o moştenire şi, ca un părinte, vei dobândi moştenire pentru fiii tăi. 

12 Vai mulțimii neamurilor nenumărate! Ca marea învolburată, aşa veţi clocoti, şi vigoarea multor 
neamuri va avea vuietul apelor; 

13 neamuri multe ca apa multă, ca atunci când apele umflate se pornesc furioase şi-l duc departe, şi 
el e alungat ca praful de pleavă ce se vântură-n vânt şi ca pulberea roții rotită-n vântoasă: 

14 curând asupra serii, şi plângere va fi;-nainte de-a fi ziuă, nimic nu va mai fi. Aceasta va fi partea 
celor ce v-au jefuit şi moştenirea celor ce v-au moştenit. 

Pustiirea Etiopiei. 

1 Vai ţie, pământ al corăbiilor într-aripatel de dincolo de râurile Etiopiei, 


2 cel ce trimite soli pe calea mării şi scrisori de papirus pe faţa apei; că soli iuți vor alerga la neam 
semeţ şi la popor străin şi bădăran.2 Ce e-n spatele lui?: Neam de la care nimic nu mai e de aşteptat, 
întins la pământ. 

3 Acum râurile pământului fi-vor toate ca ale unei ţări locuite; ţara lor va fi ca atunci când un semn 
se ridică din munte: ca un sunet de trâmbiţă se va auzi. 

4 Că aşa mi-a zis mie Domnul: tare temei va fi în cetatea Mea, ca lumina căldurii de amiază şi ca un 
nor de rouă în ziua secerişului, aşa va fi. 

5 Înainte de cules, când floarea s-a-mplinit şi agurida a dat în floare şi floarea a odrăslit, atunci el va 
tăia cu cosoarele struguraşii, iar crenguţele le va lua şi le va tăia;3 

6 şi de-a valma le va lăsa păsărilor cerului şi fiarelor pământului; şi păsările cerului şi fiarele 
pământului vor veni asupră-le. 

1 Literal: „pământ căruia îi sunt [în stăpânire] aripile corăbiilor”. După Teodoret al Cirului, expresia 
este o metaforă pentru „ţara celor ce aleargă repede” sau „ţara solilor de mare viteză”. Ea s-a născut 
din faptul istoric că regele Damascului, de câte ori simţea apropierea inamicului, cerea ajutorul 
militar al Egiptului şi Etiopiei; când graba era foarte mare, solii erau trimişi pe calea mării. Textul 
Masoretic e obscur şi a dat naştere unor traduceri foarte diverse, de la „pământ al aripilor vrăjitoare” 
(RSV) la „ţară a corăbiilor cu două pânze” (TOB), până la „ţară a greierului zburător” (BJ). 

2 Aluzie la Egipteni, cunoscuţi ca asupritori. 

3 Metaforă pentru pruncii şi părinţii lor tineri, care vor fi ucişi de săbiile duşmanilor. 

7 În vremea aceea4 I se vor aduce Domnului Atoţţiitorului daruri de la un popor necăjit şi 
strâmtorat şi de la un popor mare de-acum şi în veacul vecilor; un neam cu nădejde, dar încă întins 
la pământ, care se află de-o parte a râului acestui pământ, în locul unde se află numele Domnului 
Atotţiitorului, muntele Sion. 

19 

Profeţie asupra Egiptului. 

1 Vedenia Egiptului. Iată, Domnul şade pe un nor uşor şi va veni în Egipt; şi idolii Egiptului se vor 
cutremura de fața Lui şi inima li se va slei într-înşii. 

2 Şi Egiptenii se vor stârni împotriva Egiptenilor; şi se va lupta omul împotriva fratelui său şi 
fiecare împotriva vecinului său şi cetate împotriva cetăţii şi lege împotriva legii. 

3 Şi duhul Egiptenilor se va tulbura într-înşii; sfatul lor îl voi risipi, iar ei vor întreba pe dumnezeii 
lor şi chipurile lor şi pe cei ce vorbesc din pământ şi pe cei ce cheamă morţiil şi pe cei ce au în ei 
un duh al ghicitului. 

4 Şi voi da Egiptul pe mâna oamenilor, a stăpânitorilor aspri; şi regi aspri vor domni peste ei; aşa 
zice Domnul Atotţiitorul. 

5 Şi vor bea Egiptenii apă venită din mare, căci Râul? va seca şi se va usca; 

4 Profeţia se strămută asupra Ierusalimului. 

1 Textual: „ventrilocii”. Folosit şi în Lv 19, 31 (vezi nota); tradus astfel prin comparaţie cu 
termenul ebraic care poate însemna atât spiritele care sunt chemate, cât şi necromanții care le 
invocă, prin vorbire care pare a veni din stomac, în practica spiritismului. 

2 „Râul”: Nilul. 

6 vor seca râurile şi şanţurile Râului3 şi fiece strânsură de apă va seca, şi fiece mlaştină cu trestie şi 
papură; 

7 şi toată iarba verde din preajma Râului şi tot ce se seamănă pe laturile Râului, totul se va usca, 
pălit de vânt. 

8 Şi vor ofta pescarii, şi toţi cei ce aruncă undiţa în râu vor ofta; jeli-se-vor şi cei ce pescuiesc cu 
năvodul, şi cei ce pescuiesc cu undiţa. 

9 Ruşine va veni asupra celor ce lucrează inul ales şi asupra celor ce lucrează visonul; 

10 îndureraţi vor fi cei ce le lucrează, iar cei ce fac bere4 se vor întrista şi mâhniţi vor fi în sufletele 
lor. 

11 Mai-marii Tanisului5 vor fi nebuni; cât despre înţelepţii sfetnici ai regelui, sfatul lor va înnebuni. 
Cum oare îi veţi grăi regelui: „Noi suntem fii ai înţelepților, fii ai regilor celor de demult?...”. 

12 Unde sunt acum înţelepții tăi? Să-ţi dea de veste şi să-ţi spună: ce oare a plănuit Domnul 
Atotţiitorul asupra Egiptului?... 


13 Mai-marii Tanisului au căzut, maimarii Memfisului s-au înălțat şi vor face Egiptul să rătăcească- 
n triburi. 

14 Căci Domnul a turnat în ele un duh al rătăcirii şi ele au făcut ca Egiptul să rătăcească-n tot ceea 
ce ele fac, aşa cum rătăceşte un om beat care totodată varsă. 

3 „şanţurile”; canalele din Deltă, prin care gurile Nilului comunică între ele; pot fi şi canale pentru 
irigaţii. 

4 Zythos (folosit numai aici în V. T.): „bere”; băutură preparată din orz decorticat şi folosită de 
Egipteni. Menţionată ca atare în operele lui Strabo, Teofrast, Diodor de Sicilia ş. a. 

5 Tanis: oraş în nord-estul Egiptului, numitmai înainte Zoan. 

15 La Egipteni nu va fi nici un lucru care să aibă cap şi coadă, început şi sfârşit. 

16 şi-n ziua aceea fi-vor Egiptenii cum sunt femeile, în frică şi-n cutremur din pricina mâinii 
Domnului Atotţiitorului, pe care El o va aduce asupră-le. 

17 Iar ţara ludeilor le va fi Egiptenilor înfricoşare; oridecâteori îi va pomeni cineva numele în faţa 
lor, ei vor fi cuprinși de frică din pricina planului pe care Domnul Atotţiitorul l-a plănuit asupră-le. 
18 În ziua aceea vor fi în Egipt cinci cetăţi cu grai în limba Canaanului şi jurându-se pe numele 
Domnului Atotţiitorului; una din ele se va numi cetatea-lui-Asedec.6 

19 În ziua aceea îi va fi Domnului un jertfelnic în ţara Egiptenilor, şi Domnului un stâlp la hotarul 
ei. 

20 ŞI-I va fi Domnului pe totdeauna un semn în ţara Egiptului; că vor striga spre Domnul din 
pricina celor ce-i necăjesc, iar El le va trimite om care-i va mântui; judecând îi va mântui. 

21 Şi Domnul le va fi cunoscut Egiptenilor, iar Egiptenii îl vor cunoaşte pe Domnul în ziua aceea; şi 
vor aduce jertfe; şi făgăduinţe îi vor face Domnului şi le vor plini. 

22 Şi Dumnezeu îi va lovi pe Egipteni cu plagă mare şi-i va vindeca de istov; şi ei se vor întoarce la 
Domnul, iar El îi va auzi şi cu vindecare îi va tămădui. 

6 Nu se poate şti despre care anume cetăţi poate fi vorba; după toate probabilitățile, comunităţi 
evreieşti care trăiau în Egipt; simbolic, cifra 5 înseamnă „puţine”, „câteva” (ca în 17, 6). Cât despre 
„Asedec”, Teodoret al Cirului traduce: „cetatea Dreptăţii”, aşa cum Melchisedec (Fe 14, 18) este 
numit de Pavel „rege al dreptăţii” (Evr 7, 2). 

23 În ziua aceea va fi din Egipt o cale către Asirieni; şi vor intra Asirienii în Egipt, iar Egiptenii se 
vor duce la Asirieni şi Egiptenii le vor sluji Asirienilor. 

24 În ziua aceea fi-va un al treilea Israel printre Asirieni şi printre Egipteni, binecuvântat pe 
pământul pe care Domnul Atotţiitorul l-a binecuvântat, zicând: 

25 „Binecuvântat este poporul Meu ce se află în Egipt şi cel ce se află printre Asirieni şi Israel, 
moştenirea Mea”.7 

20 

Vestire asupra înfrângerii Egiptenilor şi Etiopienilor. 

1 În anul în care Tartan a venit la Aşdod, când a fost trimis de Sargon, regele Asirienilor, şi s-a 
războit cu Aşdodul şi l-a cucerit, 

2 atunci grăit-a Domnul către Isaia, fiul lui Amos, zicând: mergi şi dezbracă-ţi pânza de sac 
dimprejurul coapselor tale şi scoate-ţi încălțămintele din picioare! Şi el a făcut aşa, umblând goll şi 
desculţ. 

3 Şi a zis Domnul: aşa cum Isaia, robul Meu, a umblat gol şi descult vreme de trei ani, tot atâţia le 
vor fi Egiptenilor şi Etiopienilor semne şi minuni; 

4 că aşa va duce regele Asirienilor robimea Egiptului şi a Etiopienilor, tineri 

7 T. M.: „Binecuvântat e poporul Meu, Egiptul şi Asiria, lucrul mâinilor Mele, şi Israel, moştenirea 
Mea”. Dar Sf. Iustin Martirul şi Filosoful îşi construieşte interpretarea pe textul din Septuaginta. 

1 „gol” înseamnă, aici, că Isaia renunţă la îmbrăcămintea de dedesubt, intimă, dar îşi păstrează 
mantia de profet. 

şi bătrâni, goi şi desculți, având ruşinea Egiptului descoperită. 

5 Şi, fiind biruiți, Egiptenii vor fi ruşinaţi laolaltă cu Etiopienii, cei în care Egiptenii îşi puseseră 
nădejdea, căci aceia erau slava lor2. 

6 Iar cei ce locuiesc în această insulă3 vor zice în ziua aceea: iată, noi am nădăjduit să alergăm la ei 
pentru ajutor, la ei, cei ce n-au fost în stare să se mântuiască de regele Asirienilor, cum oare ne vom 


mântui noi? 

21 

Căderea Babilonului. Profeţie asupra triburilor arabe. 

1 Priveliştea Pustiului.] Ca un vârtej ce trece prin pustiu, venind din pustiu, din chiar un astfel de 
pământ, 

2 aşa mi s-a vestit mie vedenie groaznică şi grea: trădătorul trădează, nelegiuitul calcă legea. 
Elamiţii sunt grămadă pe mine, solii Perşilor vin împotrivă-mi2; acum voi suspina şi mă voi 
mângâia. 

3 De aceea mi s-au umplut şalele de slăbiciune şi dureri m-au cuprins ca ale celei ce naşte; 
nedreptate am făcut ca să nu pot auzi, m-am grăbit ca să nu pot vedea. 

2 După Teodoret al Cirului: Atacaţi de Asirieni, Egiptenii i-au chemat pe Etiopieni în ajutor, aceştia 
au venit, dar au fost biruiţi împreună. 

3 „insulă” este numit Egiptul, o ţară mărginită de mare, de Nil şi de reţeaua de canale a acestuia. 

1 „Pustiu”: Babilonul (ce avea să fie pustiit). Ceea ce urmează este o ethopee (specie literară a 
antichităţii), pe care autorul o pune în gura Babilonului (personificat). 

2 E vorba de invazia Medo-Perşilor. 

4 Inima mea umblă rătăcind, nelegiuirea mă copleşeşte, sufletul mi s-a cuprins de frică. 

5 gătiţi masa3, mâncaţi, beţi, sculați-vă, mai-marilor, şi pregătiți-vă scuturile. 

6 Că aşa mi-a zis Domnul: „Du-te şi stai de strajă asupră-ţi şi spune ceea ce vei vedea”. 

7 Şi am văzut doi călăreţi pe cai şi un călăreț pe asin şi un călăreț pe cămilă.4 

8 Ascultă cu mare luare-aminte şi cheamă-l pe Urie la turnul de veghe al Domnului. Şi el a zis: am 
stat acolo toată ziua şi am stat în tabără toată noaptea; 

9 şi, iată, el vine mânând o caretă cu doi cai înhămaţi şi, răspunzând, a zis: „A căzut, a căzut 
Babilonul; şi toate chipurile lui şi toţi idolii lui zdrobiţi au fost la pământ!” 

10 Ascultaţi, voi, cei rămaşi şi voi, cei necăjiţi, ascultați ce-am auzit eu de la Domnul Atotţiitorul, 
ce ne-a spus nouă Dumnezeul lui Israel!... 

11 Vedenia Idumeii. Strigă spre mine din Seir5: „„Păziţi meterezele!” 

12 Eu veghez dimineaţa şi noaptea; dacă tu vrei să cauţi, caută şi şezi lângă mine!6 

13 Poţi locui seara în pădure, sau în calea Dedanului. 

3 Cuvinte ale inamicului ce-şi pregăteşte invazia. 

4 „pe cai”: cavaleria militară; „pe asin” şi „pe cămilă”: animale de povară (cele ce cară proviziile). 

5 „Seir”: un alt nume al muntelui Edom; înseamnă „păros” (acoperit cu păduri). De notat că Edom 
era un alt nume al lui Esau (Fc 36, 1). 

6 Teodoret al Cirului, în comentariul său, grafiază: „Dacă tu vrei să cauţi, caută şi vezi lângă Mine”. 
14 Voi, cei ce locuiţi în ţara Temanilor7, aduceţi apă cu care să-l întâmpinați pe cel însetat; 

15 cu pâine întâmpinaţi-i pe cei ce fug din pricina mulţimii celor ucişi, din pricina celor ce şi-au 
pierdut drumul, din pricina mulțimii săbiilor, din pricina mulțimii arcurilor întinse şi din pricina 
mulţimii celor căzuţi în război. 

16 Că aşa mi-a zis mie Domnul: „Încă un an ca anul celui tocmit cu plată8 şi slava lui Chedar nu va 
mai fi; 

17 iar rămăşiţa puternicelor arcuri ale fiilor lui Chedar se va împuţina; căci Domnul, Dumnezeul lui 
Israel, El a spus-o”. 

22 

Profeţie asupra Ierusalimului. 

1 Cuvântul Văii Sionului.] ce s-a-ntâmplat cu voi, că voi toţi v-aţi suit acum în podurile caselor, 
fără ca ele să vă poată ajuta? 

2 E plină cetatea de cei ce strigă; răniții tăi nu sunt răniţi de sabie, morţii tăi nu sunt cei ce au murit 
în luptă. 

3 Mai-marii tăi au fugit cu toţii, robiţii tăi sunt strânşi în legături, iar cei ce-n tine erau tari fugit-au 
departe. 

4 De aceea am zis: „Lăsaţi-mă-n pace!; amarnic voi plânge; nu vă căsniţi să mă alinaţi de supărarea 
fiicei neamului meu!” 

5 Că-i zi de tulburare şi de nimicire şi de prăbuşire; şi rătăcire-i trimisă de la 


7 Temaniţii: trib descendent din Esau. 8 Pentru expresie vezi nota de la 16, 14. 1 „Valea Sionului”: 
Ierusalimul e aşezat la poalele muntelui Sion; alegoric: Ierusalimul pustiit de Romani. 

Domnul Atotţiitorul; ei rătăcesc prin Valea Sionului: de la cel mai mic pân? la cel mai mare rătăcesc 
prin munţi. 

6 Iar Elamiţii? şi-au luat tolbele, şi oameni s-au suit pe cai şi s-au adunat pentru luptă. 

7 Şi va fi că văile tale cele alese se vor umple de care de luptă, iar călăreţii îţi vor astupa porțile. 

8 Şi vor descoperi porţile lui Iuda, şi-n ziua aceea se vor uita la casele cele alese ale cetăţii. 

9 Şi vor descoperi locurile cele ascunse din casele cetăţuii lui David; şi au văzut că ele sunt multe şi 
că cineva a abătut spre cetate apa iezerului celui vechi 

10 şi că ei au dărâmat casele Ierusalimului spre a întări zidurile cetăţii. 

11 Şi voi v-aţi adus apă între doi pereţi în iezerul cel vechi, dar n-aţi cătat la Cel ce dintru-nceput îl 
făcuse, iar pe Cel ce l-a zidit nu L-aţi văzut. 

12 şi-n ziua aceea Domnul Atotţiitorul făcut-a chemare pentru plângere şi tânguire şi radere pe cap 
ŞI încingere cu sac.3 

13 Dar ei s-au dedat la bucurie şi veselie, înjunghiind viței şi Jertfind oi, ca să mănânce carne şi să 
bea vin, zicând: „Să mâncăm şi să bem, căci mâine vom muri!”...4 

14 Iar lucrurile acestea sunt descoperite în auzul Domnului Atotţiitorului; 

2 „Elamiţii”: Teodoret îi asimilează Samarinenilor care, la rândul lor, erau veniţi din mijlocul 
Perşilor, popor ai cărui ostaşi erau vestiți prin îndemânarea de a săgeta din fuga cailor. Din ură faţă 
de Evrei, Samarinenii se aliau deseori cu Romanii. 

3 Practicile clasice ale pocăinţei şi doliului. 

4 Text citat de Pavel în 1 Co 15, 32. După Sf. Ambrozie: nesimţirea omului disperat, care nu mai 
crede în propria sa veşnicie. 

că păcatul acesta nu vă va fi iertat până veţi muri.5 

15 Acestea zice Domnul Atotţiitorul: „Mergi în cămară la Şebna vistiernicul6 şi spune-i: 

16 de ce eşti aici? şi ce-i cu tine aici, că ţi-ai cioplit aici mormânt şi ţi-ai făcut mormânt la loc înalt 
şi-n piatră ţi-ai săpat locaş? 

17 Acum, iată, Domnul Atotţiitorul va lepăda de la Sine şi-l va nimici pe un astfel de om şi-ţi va lua 
vestmintele şi cununa ta cea slăvită 

18 şi te va arunca într-o ţară mare şi nemăsurată, şi acolo vei muri; şi frumosul tău car de luptă îl va 
face de ruşine, iar casa mai-marelui tău o va face să fie călcată-n picioare. 

19 Şi tu vei fi aruncat din dregătoria ta şi din locul tău. 

20 Şi va fi că-n ziua aceea îl voi chema pe robul Meu7 Eliachim, fiul lui Hilchia, 

21 şi-l voi îmbrăca în vestmântul tău şi-i voi da cununa ta şi puterea, iar dregătoria ta în mâinile lui 
o voi pune, şi va fi el ca un părinte celor ce locuiesc în Ierusalim şi celor ce locuiesc în Iuda. 

22 Şi lui îi voi da slava lui David, şi el va stăpâni şi nimeni nu va fi să vorbească împotriva lui; şi 
peste umărul său îi voi 

5 Grecescul heos = „până ce”, „până când” semnifică şi continuitate, perpetuitate, dincolo de ceea 
ce, gramatical, pare o limită. Aşadar, un astfel de păcat nu se iartă nici după moarte (vezi, maipe 
larg, nota de la Mt 1, 25). 

6 „Şebna”: nume pomenit doar aici şi într-o seamă de relatări despre asedierea Ierusalimului de 
către Senaherib (36, 3, 11, 22). „Vistiernicul” desemnează, generic, un înalt demnitar al casei 
regale. 

7 „robul Meu”: apelativ de mare cinste pentru un muritor, de la Avraam (Fc 26, 24) până la 
Nabucodonosor (Ir 25, 9; 27, 6; 43, 10). 

da cheia casei lui David, iar el va deschide şi nimeni nu va fi să închidă, el va închide şi nimeni nu 
va fi să deschidă.8 

23 Şi-l voi pune pe el stăpânitor la loc apărat, şi va şedea pe slăvitul tron al casei tatălui său. 

24 Şi tot cel ce-i slăvit în casa tatălui său va nădăjdui în el, de la cel mai mic pân” la cel mai mare, şi 
vor fi supușii săi. 

25 În ziua aceea acestea zice Domnul Atotţiitorul omul care e bine aşezat în loc apărat va fi smuls 
de acolo şi aruncat şi va cădea; iar slava ce se află deasupră-i va pieri, căci Domnul a spus-o”. 


23 

Profeţie asupra Tirului. 

1 Priveliştea Tirului. Tânguiţi-vă, voi, corăbii ale Cartagineil că el2 a pierit, şi oameni nu vor mai 
veni din ţinutul Chiteilor3; dus a fost în robie. 

2 Cui au devenit asemenea locuitorii insulei, neguţătorii Feniciei, cei ce străbat marea 

3 prin ape multe, ei, neam de negustori? Ca atunci când holda se adună-n seceriş, aşa sunt ei, 
neguţătorii neamurilor! 

8 Imagine preluată de Evanghelistul loan în Ap 3, 7. 

1 T. M.: „ale Tarsisului”. „Tarsis”: port mai degrabă imaginar, de vreme ce încă nu a fost identificat 
de geografi, istorici sau arheologi. Cartagina (în grafia greacă: Karhedon): cetate-port la Marea 
Mediterană, pe coasta de nord a Africii (azi în Tunisia), întemeiată de negustorii-corăbieri fenicieni. 
2 sel”:Tirul. 

3 „Chitim” era numele ebraic al insulei Cipru. 

4 „Ruşinează-te, Sidoane4 a zis marea; da, aşa a zis puterea mării: „Durerile naşterii nu m-au 
cuprins, nici că am născut, nici că tineri am hrănit, şi nici că fecioare am crescut”.6 

5 Iar când se va auzi în Egipt, păreri de rău îi va cuprinde pentru Tir. 

6 Porniţi către Cartagina!; tânguiţi-vă, voi, cei ce locuiţi în insula aceasta! 

7 Oare nu aceasta era mândria voastră dintru început, înainte ca ea să fi fost dată? 

8 Cine a pus la cale aceste planuri împotriva Tirului? Oare este el mai slab? sau nu are putere? 
neguţătorii lui erau boierii cei slăviţi ai pământului. 

9 Domnul Atotţiitorul Şi-a pus în gând să doboare-ntreaga trufie a celor plini de slavă şi să facă de 
ocară fiece lucru slăvit pe pământ. 

10 Lucrează-ţi pământul!; că nu vor mai veni corăbii din Cartagina, 

11 iar mâna ta, cea care întărâtă regi, nu va mai avea putere pe mare; Domnul Sabaot a dat porunci 
asupra Canaanului, anume să-i nimicească tăria.7 

12 Şi oamenii vor zice: voi nicicum nu o veţi mai privi de sus şi n-o veţi mai nedreptăţi pe fiica 
Sidonului; iar dacă vei porni spre Cipru, nici acolo nu vei avea odihnă. 

13 Iar dacă vei porni spre pământul Caldeilor, chiar şi acesta a fost pustiit 

4 „Sidon”: al doilea mare port al Feniciei, alăturişi în apropiere de Tir, la Marea Mediterană. 

5 Tirul este numit aici „marea” şi „puterea mării”, din pricina flotei puternice şi a marelui număr de 
locuitori (Teodoret al Cirului). 

6 Tirul recunoaşte că nu lui i se datorează mulțimea populaţiei sale şi prosperitatea. 

7 Oraşul Sidon se socotea „întâiul-născut al Canaanului” (vezi Fe 10, 15). 

de către Asirieni, şi nici acolo nu vei avea odihnă, căci zidul lui a căzut. 

14 Tânguiţi-vă, voi, corăbii ale Cartaginei, că puterea voastră a pierit. 

15 Şi fi-va în ziua aceea că Tirul va fi părăsit vreme de şaptezeci de ani, ca durata unui rege, ca 
durata unui om8; şi fi-va după şaptezeci de ani că Tirul va fi ca un cântec de târfă: 

16 „a-ţi o alăută, dă târcoale, tu, cetate, tu, târfă dată uitării; zi bine din alăută, cântă multe şi de 
toate, ca astfel să-ţi rămână amintirea!...”. 

17 Şi va fi că după acei şaptezeci de ani va cerceta Dumnezeu Tirul, şi el va fi din nou cum a fost 
întâi; şi fi-va el loc de negustorie pentru toate împărăţiile lumii de pe faţa pământului. 

18 Iar negustoria şi câştigul său fi-vor sfinţenie Domnului; nu pentru ei va fi întreaga lui negustorie 
adunată, ci pentru cei ce locuiesc înaintea Domnului, ca să mănânce ei şi să bea şi să se sature, şi 
spre a fi legământO şi aducere aminte înaintea Domnului. 

24 

Pustiirea pământului. 

1 lată, Domnul va să nimicească lumea şi o va face pustie şi-i va lăsa faţa descoperită, iar pe cei ce 
locuiesc într-însa 

8 Bunătatea lui Dumnezeu: Deşi nelegiuirile tirienilor s-au desfăşurat de-a lungul multor generaţii, 
Domnul limitează pedeapsa la durata unui rege cu viaţă lungă sau la aceea a unui om obişnuit. 

9 Symbole (cuvânt pe care Isaia îl foloseşte o singură dată) înseamnă aici „legământ”, „contract”, 
„convenţie”, semn al împăcării dintre Dumnezeu şi om. 

îi va risipi. 1 


2 Şi poporul va fi ca preotul? şi sluga precum stăpânul şi slujnica precum stăpâna; cel ce cumpără 
va fi precum cel ce vinde, cel ce dă cu împrumut va fi precum cel ce se împrumută, iar datornicul 
precum cel căruia îi este dator. 

3 Pământul va fi stricat pe de-a-ntregul, pe de-a-ntregul pustiit pământul; căci gura Domnului a grăit 
acestea. 

4 Plânge pământul, lumea e stricată, plâng înalții pământului. 

5 Nelegiuire săvârşit-a pământul din pricina celor ce îl locuiesc, pentru că ei au călcat legea3 şi au 
schimbat poruncile şi legământul cel veşnic.4 

6 De aceea, blestem va mistui pământul, din pricină că locuitorii de pe el au păcătuit; de aceea 
locuitorii de pe pământ vor fi săraci, şi puţini vor fi oamenii care vor rămâne. 

7 Vinul se va jeli, via se va jeli, şi toţi cei care-şi veseleau inima vor suspina. 

8 Veselia timpanelor a încetat, Încetat-a îndrăzneala şi avuţia necredincioşilor, glasul alăutei a 
încetat. 

1 Capitolele 24-27 cuprind profeţii referitoare la întregul pământ, într-o viziune care a fost numită şi 
„Apocalipsa lui Isaia”. 

2 Aici şi urm. În faţa mâniei Domnului nu vor exista privilegiați, ci toţi vor fi trataţi cu aceeaşi 
măsură. Asupra relaţiei popor-preot vezi şi Osea 4, 9. 

3 Ephraemi rescriptor adaugă „Domnului” după „legea” (adaos preluat de vechile ediţii româneşti). 
Textul însă, aşa cum e comentat de Teodoret al Cirului, de Eusebiu şi Chiril, se referă nu numai la 
legea lui Moise, ci şi la legea naturală; aşadar, nenorocirea pământului va fi cauzată şi de cei ce 
păcătuiesc împotriva firii. 

4 Profetul vede pământul ca pe o fiinţă vie, solidară cu propriii săi locuitori. Aceasta va fi şi 
viziunea lui Pavel: „Căci făptura a fost supusă deşertăciunii nu din voia ei, ci din pricina aceluia 
care a supus-o...” (Rm 8, 20 şi urm.). 

9 Plini sunt ei de ruşine, vin n-au băut, băutura tare le-a devenit amară celor ce o beau. 

10 Toată cetatea s-a făcut pustie; omul îşi va închide casa, pentru ca nimeni să nu intre. 

11 Un vaiet pentru vin e pretutindeni; veselia a încetat, toată bucuria pământului s-a dus. 

12 Şi vor rămâne cetăţi pustii, şi case părăsite se vor dărăpăna. 

13 Acestea toate vor fi pe pământ, în mijlocul neamurilor; aşa cum cineva culege măslinul, tot astfel 
îi vor culege pe ei; iar când culesul va fi gata, 

14 aceia vor striga cu glas mare; iar cei rămaşi pe pământ se vor veseli laolaltă întru slava 
Domnului: apa mării se va tulbura. 

15 De aceea fi-va slava Domnului în insulele mării; slăvit va fi numele Domnului. 

16 Doamne, Dumnezeul lui Israel, de la marginile pământului minuni am auzit, nădejde fi-va celui 
binecredincios; dar ei vor zice: „Vai trădătorilor, celor ce trădează legea!” 

17 Frică şi groapă şi laţ vor fi asupra voastră, a celor ce locuiţi pe pământ; 

18 cel ce va fugi de frică, va cădea în groapă, iar cel ce va scăpa din groapă, va fi prins în laţ, căci 
ferestre s-au deschis din cer5, iar temeliile pământului se vor clătina; 

19 pământul se va tulbura pe de-a-ntregul, pe de-a-ntregul se va ului pământul. 

5 Sf. Simeon Noul Teolog: într-un fel, sfârşitul lumii reiterează apocalipsa potopului (Fe 7, 11), 
numai că din ferestrele cerului nu va mai curge apă, ci un râu de foc (Dn 7, 10). 

20 Pământul se va povârni şi se va clătina ca o colibă într-o vie, ca un om beat şi ameţit, şi va cădea 
şi nu va fi în stare să se ridice, pentru că fărădelegea l-a copleşit. 

21 Şi Dumnezeu Îşi va aduce mâna peste armia6 cerului şi peste regii pământului. 

22 Şi ei îi vor strânge mulțimea în închisori şi o vor închide în temniţă grea; după multe generaţii 
vor fi cercetaţi; 

23 şi cărămida se va şubrezi şi zidul va cădea; luna va roşi, iar soarele se va ruşina”; căci Domnul 
va împărăţi în Sion şi în lerusalim8, şi-n faţa bătrânilor Săi Se va preamări. 

25 

Cântare de mulţumire. 

1 Doamne, Dumnezeul meu, pe Tine Te voi preamări, numelui Tău îi voi cânta, că Tu ai făcut 
lucruri minunate, chiar şi sfatul dintru-nceput şi adevărat; aşa să fie, Doamne! 

2 Că Tu ai prefăcut cetăţi în ţărână, chiar cetăţi anume întărite aşa ca temeliile lor să dureze; cetatea 


necredincioşilor în veac nu se va zidi. 

3 De aceea Te va binecuvânta poporul 

6 Kosmos are aici sensul de oştire a îngerilor pedepsitori (imagine derivată din aceea a astrelor 
însufleţite). 

7 Sintagma „luna va roşi, iar soarele se va ruşina” se află în numai trei codici, printre care şi 
Sinaiticus (ed. Rahlfs, notă infrapaginală). Cele două astre vor încerca un sentiment de ruşine pentru 
aceea că, odinioară, oamenii le-au cinstit ca pe nişte zeități. Imaginea însă se răsfrânge asupra 
oamenilor care le-au divinizat. 

8 E vorba de Ierusalimul ceresc, cel pe care îl va pomeni Pavel în Evr 12, 22. 

cel sărac şi cetățile oamenilor năpăstuiţi Te vor binecuvânta. 

4 Că ajutor Te-ai făcut în toată cetatea smerită şi adăpost celor descurajaţi de lipsuri; Tu îi vei scăpa 
de oameni răi; adăpost Te-ai făcut celor însetaţi şi dulce adiere oamenilor necăjiţi. 

5 Te vom binecuvânta ca nişte oameni cu inima săracă, însetaţi în Sion din pricina necredincioşilor 
pe mâna cărora ne-ai dat. 1 

6 Ospăţ va face Domnul Atotţiitorul pentru toate neamurile; pe muntele acesta vor bea veselie, vin 
vor bea; 

7 cu mir se vor unge în muntele acesta. Pe toate acestea împarte-le neamurilor, căci sfatul acesta-i 
mai presus de neamurile toate. 

8 Moartea a biruit şi om a-nghiţit, dar iarăşi a luat Dumnezeu toată lacrima de pe toată faţa.2 Ocara 
poporului Său a luat-o de pe tot pământul, căci gura Domnului a grăit acestea. 

9 şi-n ziua aceea vor zice: „lată-L pe Dumnezeul nostru în Care am nădăjduit, şi El ne va mântui; 
Acesta este 

1 Teodoret al Cirului: Cuvinte rostite parcă de corul apostolilor. 

2 Sf. Irineu: Trupul rămâne capabil de stricăciune, dar şi de nestricăciune; el e hărăzit morţii, dar şi 
vieţii. Moartea şi viaţa îşi fac loc una alteia sau se alungă una pe cealaltă, ele neputând fi amândouă 
la un loc. Aşadar, dacă moartea pune stăpânire pe om, ea alungă viața din el, dar dacă viaţa este 
aceea care se înstăpâneşte asupră-i, moartea e alungată. Viaţa ca viaţă e suflare, dar viaţa care 
alungă moartea e un rod al Duhului. (Textul Masoretic, diferit, cunoaşte traduceri precum: „El 
(Dumnezeu) întru biruinţă va înghiţi moartea” (KJV); „El pentotdeauna va înghiţi moartea” (RSV); 
„El a făcut ca moartea să piară pentru totdeauna” (BJ); „El va face moartea să piară pentru 
totdeauna” (TOB); „El va nimici moartea pentru totdeauna” (OSTY); „EI va înlătura moartea pe 
vecie” (MIRON). 

Domnul, noi L-am aşteptat, noi ne-am bucurat şi-ntru mântuirea noastră ne vom veseli”. 

10 Odihnă va da Dumnezeu în muntele acesta, iar ţara Moabului va fi călcată-n picioare, aşa cum se 
calcă un pod sub căruţe. 

11 El mâinile Şi le va întinde întocmai cum îl încovoaie pe cineva spre a-l pierde şi semeţia i-o va 
umili pentru cele ce sub mâna lui s-au apăsat. 

12 El va umili înălţimea zidului de scăpare: pân” la pământ se va prăbuşi. 

26 

Cântarea celor răscumpăraţi. 

1 În ziua aceea vor cânta cântarea aceasta în ţara Iudeii: iată o cetate tare, şi El va face ca zidul şi 
meterezele ei să fie mântuirea noastră. 

2 Deschideţi porțile să intre poporul care păzeşte dreptatea şi păzeşte adevărul, 

3 cel ce apără adevărul şi păzeşte pacea; că în Tine, Doamne, 

4 în Tine am nădăjduit de-a pururi, în Tine, Dumnezeul Cel mare, Cel veşnic, 

5 Cel ce i-ai smerit, coborându-i, pe cei ce locuiesc întru cele înalte; Tu vei dărâma cetăţi puternice, 
pân” la pământ le vei prăbuşi; 

6 şi vor călca pe ele picioarele celor blânzi şi paşii celor smeriţi. 

7 Calea binecredincioşilor netedă s-a făcut, gata e calea binecredincioşilor. 

8 Căci calea Domnului judecată este; întru numele Tău am nădăjduit şi-ntru amintirea Ta 

1055 

9 din dorul sufletului nostru.1 Spre Tine, Dumnezeule, de noapte caută sufletul meu, căci lumină pe 
pământ sunt poruncile Tale; învăţaţi-vă dreptatea, voi, cei ce locuiţi pământul! 


10 Căci necredinciosul e părăsit; nimeni care nu va învăţa ce e dreptatea pe pământ nu va putea 
săvârşi adevărul. Ducă-se de aici necredinciosul, ca să nu vadă slava Domnului!2 

11 Doamne, înalt este braţul Tău, ei însă n-au ştiut-o; dar când o vor cunoaşte se vor ruşina; poporul 
neştiutor va fi cuprins de râvnă,3 iar acum focul îi va mistui pe cei potrivnici. 

12 Doamne, Dumnezeul nostru, dă-ne pace, că pe toate ni le-ai dat. 

13 Doamne, Dumnezeul nostru, fă-ţi din noi agoniseala Ta!4 Doamne, în afară de Tine pe un altul 
nu-l ştim, numele Tău îl numim. 

14 Dar morţii viaţă nu vor vedea şi nici doctorii în nici un chip nu-i vor învia; de aceea mânie ai 
adus asupră-le şi i-ai nimicit şi pe toţi bărbaţii lor i-ai luat de la ei; 

1 Psalmistul simte la fel: „Adusu-mi-am aminte de Dumnezeu şi m-am veselit” (Ps 76, 3). 

2 Cuvintele acestea le vor auzi cei care doar în aparenţă păzesc poruncile Domnului, dar nu acceptă 
insultele, necinstea sau ocările oamenilor (Sf. Simeon Noul Teolog). 

3 Teodoret al Cirului: Aluzie la Iudeii care, în ignoranţa lor şi din zel pentru credinţa lor, L-au 
răstignit pe Domnul. 

4 Literal: „Doamne..., ia-ne în stăpânirea (posesia) Ta”. Sf. Atanasie: Nu Dumnezeu a început să fie 
Stăpânul nostru, ci noi am început să fim sub stăpânirea Lui. După aceea, bun şi îndurător cum este, 
şi vrând să devină cunoscut tuturor, El a făcut ca propriul Său Fiu să-Şi ia asupră-Şi trup omenesc şi 
să devină om, pentru ca în acest trup să Se ofere pe Sine pentru toţi şi să ne elibereze din falsa 
închinare şi din stricăciune 

15 adu, Doamne, mai multe rele asupră-le, adu mai multe rele asupra slăviților pământului!5 

16 Doamne, în necaz ne-am adus aminte de Tine, în mic necaz certarea Ta ne-a fost. 

17 Ca o femeie-n chinuri când e să nască şi strigă-ntru durerea ei, aşa l-am fost noi Celui iubit al 
Tău. 

18 De frica Ta, Doamne, noi am zămislit şi ne-am chinuit şi suflul mântuirii Tale l-am născut, pe 
care noi pe pământ l-am săvârşit; noi nu vom cădea, dar vor cădea toţi cei ce locuiesc pământul. 

19 Morţii vor învia, cei din morminte se vor scula şi cei ce sunt în pământ se vor veseli; că roua de 
la Tine le este vindecare,7 dar pământul necredincioşilor va pieri. 

20 Mergi, poporul Meu, intră-n cămările tale, închide-ţi uşa, ascunde-te puţin, cât de cât, până ce 
mânia Domnului va fi trecut.8 

5 Sf. Ioan Casian îl citează pe Avva Teodor: Deseori în Sfânta Scriptură cuvântul „rele” e folosit în 
loc (sau cu înţelesul) de „necazuri”. Dumnezeu nu e autorul răului, dar acesta poate fi perceput ca 
atare de cel asupra căruia se abate, aşa cum e uneori perceput de pacientul căruia doctorul îi 
cauterizează o rană. 

6 Rezonanţe noutestamentare: „Acesta este Fiul Meu Cel iubit” (Mt 3, 17); „Tu eşti Fiul Meu Cel 
iubit” (Mc 1, 11; Le 3, 22). T. M.: „aşa am fost în fața Ta” (KJV); „aşa am fost din pricina Ta” 
(RSV); „aşa am fost înaintea feţei Tale” (BJ). Teodoret al Cirului: Suferind dureri aproape identice 
cu acelea ale femeii care naşte, Fiului Tău Celui iubit I se datorează faptul că noi am fost mântuiți 
de dureri. 

7 Sf. Chiril al Alexandriei: Bănuiesc că prin „rouă” profetul înţelege puterea cea dătătoare de viaţă a 
Duhului Sfânt. 

8 În aşteptarea învierii celei de obşte, oamenii stau ascunși în mormintele lor ca în nişte cămări. 

21 Că, iată, din locaşul Său cel sfânt va aduce Domnul mânie peste locuitorii pământului; la rândul 
său, pământul îşi va da pe faţă sângele şi nu-i va mai ascunde pe cei ucişi.9 

27 

Uciderea balaurului. Cântecul viei. Reaşezarea poporului lui Dumnezeu. 

1 În ziua aceea va aduce Dumnezeu sabia cea sfântă şi mare şi puternică asupra balaurului, a 
şarpelui ce fuge, asupra balaurului, a şarpelui încolăcit, şi va ucide balaurul. 1 

2 În ziua aceea va fi o vie frumoasă şi un dor de a-i cânta o cântare:2 

3 Cetate tare sunt eu, cetate împresurată; zadarnic o voi uda, că noaptea-i ca şi cum n-ar fi, iar ziua 
zidul va cădea. 

4 E cineva să nu şi-o fi dorit? Cine-i acel ce mă va pune să duc eu grija paielor din câmp? Din 
pricina acestui război am lepădat-o; de aceea făcut-a Domnul asupră-i toate câte El a rânduit. 

9 Domnul către Cain: „Glasul sângelui fratelui tău strigă spre Mine din pământ” (Fc 4, 10). 


1 Profeţie asupra înfrângerii Satanei. „Sabia”: „sabia Duhului, care este cuvântul lui Dumnezeu” (Ef 
6, 17); de aici, „Cuvântul” (Logosul) lui Dumnezeu, lisus Hristos, El Însuşi Dumnezeu (In 1, 1). 
Balaurul: „Balaurul cel mare, şarpele cel de demult, care se cheamă diavol şi Satana” (Ap 12, 9). El 
e „şarpele ce fuge” din faţa lui lisus (Mt 8, 29) şi „şarpele încolăcit”, sinuos, înşelător, fascinant. Sf. 
Vasile cel Mare tălmăceşte: Cel ce-i urmează şarpelui demonstrează că însăşi viaţa lui e încolăcită, 
inegală, schimbătoare, bântuită de contradicții. 

2 Profetul schimbă registrul şi introduce un scurt poem alegoric asupra Ierusalimului împresurat şi 
nimicit de duşmani (dar nu fără ştirea, îngăduinţa sau planul lui Dumnezeu). 

5 Sunt arsă scrum. Cei ce locuiesc în ea strigă: să facem pace cu El, să facem pace! 

6 Cei care vin sunt fiii lui Iacob; Israel va odrăsli şi va înflori şi de rodul său va fi plină lumea.3 

7 Fi-va el lovit aşa cum a lovit? fi-va el ucis aşa cum a ucis? 

8 Certându-i şi ocărându-i îi va elibera. Oare nu Tu erai Cel ce cu duh de asprime cugetai să-i ucizi 
cu duh de mânie? 

9 De aceea fărădelegea lui Iacob îi va fi luată; şi aceasta-i binecuvântarea lui, când Eu voi lua 
păcatul de pe el, când ei vor zdrobi în bucățele, ca praful mărunt, toate pietrele capiştelor idoleşti, 
când arborii lor nu vor rămâne4 şi când idolii lor vor fi tăiaţi ca un tufiş oareunde. 

10 Turma ce locuieşte acolo va fi lăsată ca o turmă părăsită;5 şi pentru multă vreme locul de-acolo 
îi va fi păşune şi turmele acolo se vor odihni. 

11 Şi după oarecare vreme nu va mai fi în locul acela nimic verde, din pricina ierbii care se va usca. 
Veniţi încoace, voi, femei care veniţi din zare! Că-i popor lipsit de orice înţelegere; de aceea, Cel ce 
i-a făcut nu se va îndura de ei, nici Cel ce i-a plăsmuit nu va avea milă de ei... 

12 Şi va fi că-n ziua aceea Dumnezeu îi va strânge la un loc6, de la șanțurile 

3 Strigătul de pace a însemnat pocăință, iar pocăinţa nu întârzie să-şi arate rodul. 

4 E vorba de crângurile sacre din practica religiilor păgâne. 

5 Versetele 10-11: Imagine a Evreilor deportaţi, succedată (în versetele următoare) de a celor întorşi 
din robie. 

6 Verbul symfrasso, folosit numai aici în V. T.: a-i strânge sub presiune pe unii dintr-o parte şi pe 
alții din alta şi a-i aduna la un loc. Aceasta, de dragul contrastului cu fraza următoare. 

Râului 7 până la Rinocorura&; dar voi îi veţi aduna pe fiii lui Israel unul câte unul.9 

13 Şi va fi că-n ziua aceea vor suna ei din trâmbiţa cea mare, iar cei pierduţi în ţara Asirienilor vor 
veni înapoi, ca şi cei pierduţi în Egipt, şi I se vor închina Domnului pe muntele cel sfânt, în 
Ierusalim. 

28 

Împotriva lui Efraim. Profeții mincinoşi. Şubrezenia unor legăminte. Parabola lucrătorului. 

1 Vai de cununa trufiei! vai simbriaşilor lui Efraim1! vai de floarea care a căzut din slava de pe 
vârful muntelui mănos!2 vai celor ce se îmbată fără vin3! 

7 „şanţurile Râului” indică, după toate probabilitățile, cele două braţe ale Eufratului, înainte ca 
marele fluviu al Persiei să se întâlnească cu Tigrul. 

8 „Rinocorura”: echivalent (necunoscut) a ceea ce Versiunea Ebraică numeşte „Torentul (Pârâul) 
Egiptului”, punct ce se cheamă astăzi Wadi el-Ariş, situat la cca 76 km sud-vest de Gaza. 

9 Teodoret al Cirului interpretează textul ca fiind o profeție la adresa Sfinților Apostoli: dacă 
Dumnezeu Îşi poate strânge fiii printr-o singură mişcare (vezi fraza precedentă), pe trimişii Săi 
(apostolii) îi va aduna în timp, mergând din sinagogă în sinagogă şi din cetate în cetate. 

1 Pare a fi o aluzie la Damasc şi la restul Siriei, de unde tribul lui Efraim îşi recruta mercenarii 
împotriva Ierusalimului. 

2 Posibilă aluzie la imperiul asirian. 

3 După Teodoret, „cei ce se îmbată fără vin” erau închinătorii la idoli, a căror practică ducea deseori 
la extaze frenetice (mai ales în cultul misterelor orientale). 

2 lată, tare şi grea este mânia Domnului4, ca grindina ce cade acolo unde nu-i nici un adăpost, cea 
care cade năprasnic, ca un şuvoi mare de apă ce duce la vale pământul, aşa le va face odihnă 
mâinilor Sale. 

3 Cununa trufiei, simbriaşii lui Efraim, va fi călcată-n picioare. 

4 Şi floarea cea veştedă a slăvitei nădejdi de pe vârful muntelui celui înalt va fi ca o smochină 


pârguită: cel ce o vede va pofii s-o înghită mai înainte de a fi pus mâna pe ea. 

5 În ziua aceea Domnul Atotţiitorul va fi cununa nădejdii, cea împletită cu slavă, a poporului meu 
celui rămas. 

6 Ei vor fi lăsaţi în duhul judecății pentru judecată şi pentru tăria celor ce împiedică omorul. 

7 Că aceştia6 8 prin vin au căzut în greşale, prin băutură tare7 s-au rătăcit; prin băutură tare şi-au 
ieşit din minţi preotul şi profetul, de pofta de vin sunt ei înghițiţi, de beţie tare s-au clătinat pe 
picioare, şi-au pierdut cărarea; aceasta-i vedenia lor.8 

8 Blestemul va mânca sfatul acesta, că acesta-i legat de lăcomie: 

4 „mânia Domnului” (aici şi în alte locuri) nu înseamnă acțiunea directă a lui Dumnezeu, ci 
instrumentul prin care El lucrează (în speţă, duşmanul care se năpusteşte ca o furtună devastatoare). 
5= Îngăduinţa lui Dumnezeu de a amâna o judecată de acum pentru una viitoare. 

6 Critică aspră, violentă, la adresa contemporanilor, din care nu lipseşte ironia şi de la care nu sunt 
cruţaţi preoţii şi „profeţii”. 

7 După unii exegeţi, „băutura tare” („sichera”) era un preparat, prin fermentație, din palmier; după 
alţii, era vin amestecat cu aromate. 

8 „vedenia”: cuvânt folosit la modul ironic = „vedenia” rezultată din iraționalitatea stării de beție. 

9 „Cui i-am vestit noi lucruri rele? şi cui i-am adus o veste?: celor înțărcaţi, celor smulşi de la sân”. 
10 Aşteaptă necaz peste necaz, nădejde peste nădejde, încă puţin şi încă puţin, 

11 din pricina vorbelor obraznice ale buzelor, prin mijlocirea unui alt fel de a vorbi; căci ei îi vor 
vorbi acestui popor, zicându-i: 

12 aceasta-i odihna celui flămând şi aceasta-i nenorocirea; dar ei nu vor să audă. 

13 De aceea rostirea lui Dumnezeu le va fi necaz peste necaz, nădejde peste nădejde, încă puţin şi 
încă puţin, pentru ca ei să meargă şi să cadă înapoi; şi vor fi zdrobiţi şi vor fi în primejdie şi vor fi 
prinşi. 

14 De aceea, ascultați cuvântul Domnului, voi, bărbaţi necăjiţi, şi voi, maimarii poporului din 
Ierusalim. 

15 De vreme ce voi ați zis: „Făcut-am un legământ cu iadul şi o înțelegere cu moartea: furtună 
năprasnică de va trece, ea nu va veni peste noi; din minciună ne-am făcut nădejde şi de minciună 
vom fi ocrotiți”, 

16 de aceea, aşa zice Domnul: iată, Eu voi pune în temeliile Sionului o piatră de mare preț, anume 
aleasă, o piatră pentru capul unghiului, o piatră nestemată pentru temeliile lui; şi cel ce va crede în 
El nu se va ruşina.9 

9 Text profetic care Îl anunță pe Iisus Hristos drept „piatra din capul unghiului”, pe care ziditorii o 
nesocotiseră (Ps 117, 22-23; Mt 21, 42). Sf. Chiril al Alexandriei: Piatra din capul unghiului e 
menită să unească doi pereţi; Iisus Hristos este Cel ce i-a unit în Sine pe Evrei şi Neamurile. În 
limba greacă, cuvântul „piatră” (lithos) e de genul masculin, motiv pentru care pronumele folosit 
aici îl păstrează. T. M. omite „în El”. Dintre traducerile acestuia: „Cel ce crede nu se va grăbi” 
(KJV); „Cel ce crede nu va fi zorit” (RSV); „Cel ce se încrede nu se va clătina” (BJ); „Cel ce se 
sprijină nu va fi luat prin surprindere” (TOB); „Cel ce crede nu se va clătina” (OSTY). 

17 Şi voi face ca judecata să fie spre nădejde, iar mila Mea va fi pentru cumpenele drepte; iar voi, 
cei ce zadarnic nădăjduiţi în minciună, cum că furtuna nicicum nu va da peste voi 

18 decât dacă vi s-ar strica legământul cu moartea şi dacă nădejdea voastră în iad n-ar mai sta în 
picioare, ei bine, dacă furtună năprasnică va veni peste voi, de ea veţi fi culcaţi la pământ; 

19 ori de câte ori va trece, vă va lua la vale; dimineaţă de dimineaţă ea va trece ziua, iar noaptea fi- 
va nădejde rea. Învăţaţi-vă să auziti, 

20 voi, cei necăjiţi; noi nu putem să ne batem, noi înşine suntem prea slabi pentru a ne aduna. 

21 Că în muntele necredincioşilor Se va ridica Domnul, şi în Valea Gabaonului va fi; lucrurile Sale 
Şi le va face cu mânie, chiar un lucru plin de amărăciune, şi mânia Lui va lucra neobişnuit, şi 
amărăciunea Lui neobişnuită va fi. 

22 De aceea, nu vă veseliţi, şi nici legăturile voastre să nu se facă puternice, căci am auzit de lucruri 
isprăvite şi retezate de Domnul Atotţiitorul, pe care El le va face pe-ntregul pământ. 

23 Luaţi seama şi ascultați glasul Meu, luaţi aminte şi auziţi cuvintele Mele: 

24 Oare toată ziua va ara cel ce ară? sau nu-şi va pregăti sămânţa mai înainte de a-şi lucra 


pământul? 

25 Oare, atunci când îl mărunţeşte, nu va semăna puţin mac sau chimen, iar după aceea va semăna 
grâu şi orz şi mei şi hrişcă în hotarele tale? 

26 Astfel vei fi tu certat de judecata lui Dumnezeu şi te vei veseli. 

27 Că nu cu greutate se curăță macul, nici cu roată de car se bate chimenul, ci macul se scutură cu 
băţul, iar chimenul se mănâncă cu pâine. 

28 Că nu pe totdeauna Mă voi mânia Eu pe voi, nici că glasul mâniei Mele vă va strivi. 

29 De la Domnul Atotţiitorul au ieşit aceste semne; sfătuiți-vă, înălțaţi deşartă mângâiere! 10 

29 

Împresurarea şi eliberarea Arielului. Formalismul religios. Mântuirea care vine. 

1 Vai cetăţii Ariel 1, cu care David a purtat război! An de an strângeţi-vă roadele, căci veţi mânca 
împreună cu Moab! 

2 Că mult voi necăji Eu Arielul; a Mea va fi tăria şi avuţia lui. 

3 Şi te voi împresura cum a făcut-o David, şi cu bulumaci te voi înconjura şi turnuri îţi voi ridica 
împrejur. 

4 Şi cuvintele tale vor fi umilite pân” la pământ; şi în pământ se vor afunda cuvintele tale; şi glasul 
tău va fi ca al celor ce vorbesc din pământ, pân” la faţa pământului glasul tău se va micşora. 

10 După unii comentatori, îndemn ironic. 

1 Ariel: nume criptic al Ierusalimului (deşi Teodoret crede că e un alt nume al localităţii Areopolis 
din ţara Moabului). După unii ebraişti, ar însemna „leul lui Dumnezeu” sau „căminul (vatra) lui 
Dumnezeu”. În versetele 1-4 Domnul îi aduce necazuri, în versetele 5-8 îi nimiceşte duşmanii. 
Cucerirea Ierusalimului de către David este relatată, foarte pe scurt, în 2 Rg 5, 6-9. 

5 Bogăția necredincioşilor va fi ca praful de pe roată, iar mulțimea celor ce te asupresc va fi ca 
spulberul ţărânii; ca o împunsătură repede va fi 

6 de la Domnul Atotţiitorul. Că fi-va cercetare cu tunet şi cu cutremur şi cu vuiet mare, volbură 
învăluindu-se năprasnic şi pară de foc mistuind. 

7 Şi bogăţia tuturor neamurilor laolaltă, câte s-au luptat împotriva Arielului şi toate câte s-au războit 
cu Ierusalimul şi toate câte s-au adunat împotriva lui şi i-au adus necazuri, toate vor fi ca ale unuia 
ce visează noaptea în somn; 

8 fi-vor precum cei ce beau şi mănâncă în vis, iar când se trezesc, iată că visul a fost zadarnic; 
precum însetatul care visează că bea şi când se trezeşte e tot însetat şi vede că sufletul său în zadar a 
poftit: aşa va fi bogăţia tuturor neamurilor câte s-au războit împotriva muntelui Sion. 

9 Pierdeţi-vă curajul, uluiţi-vă şi supuneţi-vă, dar nu din băutură tare sau din vin. 

10 Că Domnul v-a adăpat cu un duh al părerii de rău; şi El va închide ochii lor şi ochii profeților şi 
pe ai dregătorilor care văd lucruri tainice. 

11 Iar cuvintele acestea vor fi pentru voi cum sunt cuvintele acestei cărți pecetluite asupra căreia, 
dacă-i va fi dată unui ştiutor de carte cu îndemnul: „Citeşte-o!”, el va zice: „Nu pot să o citesc, căci 
e pecetluită”. 

12 Şi va fi dată cartea aceasta în mâna unui om care nu ştie carte şi i se va spune: „Citeşte-o 
va răspunde: „Nu ştiu carte”.2 

2 Sf. Simeon Noul Teolog: Pentru cel care o citeşte superficial, chiar dacă o învaţă pe dinafară, 
Scriptura rămâne o carte închisă sau pecetluită. Scriptura se cere, în ultimă instanţă, contemplată 
lăuntric, prin asistenţa Duhului Sfânt. 

13 Şi a zis Domnul: poporul acesta se apropie de Mine cu gura şi Mă cinsteşte cu buzele, dar inima 
lui e departe de Mine; dar zadarnic Mă cinsteşte învățând porunci şi învățături omeneşti. 3 

14 De aceea, iată, Eu Îmi voi pune în gând să strămut poporul acesta, şi-l voi strămuta; pierde-voi 
înţelepciunea înţelepților, iar deşteptăciunea celor deştepţi o voi ascunde.4 

15 Vai celor ce-şi adâncesc sfatul, dar nu prin Domnul! Vai celor ce fac sfat într-ascuns şi ale căror 
lucruri sunt în întuneric şi vor zice: „Cine ne-a văzut?” sau: „Cine ne va şti, pe noi şi ceea ce facem 
noi?”. 

16 Oare vă veți socoti ca lutul olarului? Un lucru plăsmuit îi va spune oare celui ce l-a plăsmuit: 
„Nu tu m-ai plăsmuit!”? sau făptura, celui ce a făcut-o: „Nu cu înțelepciune m-ai făcut!”?. 


p> 


„iar el 


17 Nu e oare încă puţin, şi Libanul se va schimba ca muntele Carmel şi Carmelul se va socoti ca un 
crâng? 

18 şi-n ziua aceea surzii vor auzi cuvintele cărții, şi cei din întuneric şi cei din negură; şi ochii 
orbilor vor vedea;5 

19 şi cu veselie se vor bucura săracii de dragul Domnului, iar cei fără nădejde între oameni se vor 
umple de bucurie. 

20 Nelegiuitul s-a făcut de nimic, trufaşul a pierit, nimiciţi au fost cei ce-ntru răutate săvârşesc 
fărădelege, 

3 Text de mare frumuseţe, citat de lisus în Mt 15, 8-9. 

4 Demonstrând că Evanghelia lui Hristos a răsturnat falsele valori intelectuale şi morale, 
înlocuindu-le cu cele autentice, Pavel va cita această ultimă frază în 1 Co 1, 19. 

5 Aici şi în versetele următoare: profeție mesianică. 

21 precum şi cei care-i fac pe oameni să păcătuiască prin cuvânt; iar pe cei ce mustră prin pieţe îi 
va da peste cap, pentru că-ntru nedreptate l-au dat la o parte pe cel drept. 

22 De aceea, aşa zice Domnul despre casa lui Iacob, cel pe care l-a ales din Avraam: nu acum va fi 
ruşinat Iacob şi nu acum îşi va schimba Israel înfăţişarea, 

23 ci, atunci când fiii lor vor vedea lucrurile Mele, de dragul Meu Îmi vor sfinţi numele şi-L vor 
sfinţi pe Sfântul lui Iacob şi de Dumnezeul lui Israel se vor teme. 

24 Şi cei ce rătăcesc cu duhul vor cunoaşte înţelegerea, cei ce cârtesc vor învăţa ascultarea, iar 
limbile gângave se vor învăţa să grăiască pace. 

30 

Profeţii asupra Egiptului şi Ierusalimului. Pedepsirea neamurilor. 

1 Vai de fiii răzvrătiți, zice Domnul; voi aţi făcut sfat, dar nu prin Mine; şi înţelegere! aţi făcut, dar 
nu prin Duhul Meu, ca să adăugaţi păcate peste păcate; 

2 da, cei ce pornesc să coboare în Egipt fără să Mă fi întrebat pe Mine, ca să capete ajutor de la 
Faraon şi să fie ocrotiţi de Egipteni. 

3 Căci ocrotirea lui Faraon vă va fi vouă spre ruşine, iar celor ce-şi pun nădejdea în Egipt le va fi 
spre ocară. 

6 Textual: „cei ce mustră în porţi”. În antichitate, poarta cetăţii (spaţiul din faţa ei) era loc pentru 
adunări publice. 

1 Cuvântul syntheke = „înţelegere”, „învoială”, „contract”, „alianţă” mai este folosit de Isaia şi în 
28, 15, unde e vorba de o înţelegere cu moartea. 

4 Că sunt în Hanes2 nişte principi, răi vestitori. 

5 Zadarnic se vor strădui ei să-şi apropie poporul, că aceasta nu le va fi de nici un ajutor, ci spre 
ruşine şi ocară. 

6 Vedenia fiarelor cu patru picioare în Pustiu. În necaz şi-n strâmtorare, acolo unde sunt leul şi 
puiul de leu, de unde vin şi aspide şi pui de aspidă zburătoare, acolo vor fi cei ce-şi poartă averea pe 
asini şi pe cămile către un neam care nu le va fi de nici un folos, ci spre ruşine şi ocară.3 

7 Zadarnic vă vor ajuta Egiptenii, fără nici un folos; spuneţi-le: „Mângâierea aceasta a voastră e 
zadarnică”. 

8 Acum aşază-te şi scrie aceste cuvinte pe o tăbliță şi într-o carte; căci lucrurile acestea vor fi pentru 
multe şi îndelungate zile, şi chiar pentru vecie. 

9 Căci poporul e neascultător: copii neadevăraţi, care nu vor să audă legea lui Dumnezeu; 

10 cei ce le spun profeților: „Nu ne vestiți nouă!”, iar celor ce văd vedenii: „Nu ni le spuneţi nouă, 
ci spuneţi-ne şi vestiţi-ne o altă rătăcire 

11 şi întoarceţi-ne din calea aceasta; scutiţi-ne de această cărare şi scutiţi-ne de Sfântul lui Israel4!” 
2 Hanes: capitală a Egiptului de Sus, pe care Grecii au numit-o mai târziu Heracleopolis. 

3 Sălbatic şi potrivnic era deşertul (Negheb) pe care îl străbăteau caravanele emisarilor regeşti ai lui 
Israel, în drumul lor spre Egipt, de unde sperau ajutor împotriva Asirienilor (cu care rupseseră 
alianţa). 

4 într-o seamă de versiuni greceşti: „Cuvântătorul („Oracolul”) (ton loghion) lui Dumnezeu”, aşa 
cum apare şi în vechile traduceri româneşti. Ed. Rahlfs: „Sfântul (ton aghion) lui Dumnezeu”, în 
concordanţă cu Textul Ebraic. VULGATA: „sanctus Israel”. Textul nu e lipsit de o nuanţă ironică. 


12 Drept urmare, acestea zice Domnul, Sfântul lui Israel: pentru că n-aţi vrut să ascultați de 
cuvintele acestea, ci v-aţi încrezut în minciună, şi pentru că aţi cârtit şi v-aţi rezemat pe un astfel de 
cuvânt, 

13 iată de ce păcatul acesta o să vă fie ca un zid care năprasnic se năruie atunci când o cetate tare a 
fost luată, a cărei cădere e ca şi cum a fost. 

14 Iar căderea ei va fi ca sfărâmarea unui vas de lut, ca fărâmiţele rămase dintr-o ulcică, aşa ca 
printre ele să nu găseşti un ciob în care să aduci foc sau cu care să iei puţină apă. 

15 Aşa zice Domnul, Sfântul lui Israel: când te vei întoarce şi vei suspina, atunci te vei mântui; şi 
vei cunoaşte unde ai fost atunci când îţi puneai nădejdea în cele zadarnice. Atunci deşartă vi s-a 
făcut tăria, dar n-aţi vrut să luaţi seama, 

16 ci aţi zis: „Vom fugi pe cai!”, şi iată că veţi fugi; şi aţi zis: „Pe cai iuți vom încăleca!”, şi iată că 
iuți vor fi cei ce vă vor goni. 

17 O mie vor fugi de glasul unuia, iar de glasul a cinci vor fugi o mulţime, până ce veţi rămâne ca 
un catarg pe un vârf de munte şi ca un steag pe un vârf de deal.5 

18 Şi iarăşi va aştepta Dumnezeu, ca să Se îndure de voi, şi de aceea Se va înălța, pentru ca să aibă 
milă de voi; fiindcă Domnul Dumnezeul vostru e judecător: unde v-aţi lăsat mărirea? Fericiţi sunt 
toţi cei ce rămân întru El! 

19 Că popor sfânt va locui în Sion. 

5 În contextul unui sfârşit de război devastator, în care Israelul întreg e la pământ, textul sugerează 
că Ierusalimul, totuşi, deşi doar simbolic, rămâne în picioare. 

Şi-n vreme ce Sionul plângea amarnic: „Miluieşte-mă!”, El te va milui, iar când El a văzut glasul 
strigătului tău, atunci te-a ascultat.6 

20 Şi cu toate că Domnul vă va da pâinea necazului şi apă zgârcită, cei ce te fac să rătăceşti nu se 
vor mai apropia de tine, pentru că ochii tăi îi vor vedea pe cei ce te fac să rătăceşti 

21 şi urechile tale vor auzi cuvintele celor ce te-au îndemnat la rătăcire, ale celor ce zic: „Aceasta e 
calea, pe ea să mergem, fie la dreapta, fie la stânga...”. 

22 Jar tu vei ridica idolii suflaţi cu argint şi suflaţi cu aur şi-i vei zdrobi făcându-i pulbere şi-i vei 
arunca aşa cum se aruncă apa unei femei la scurgere şi ca pe o scârnăvie îi vei lepăda. 

23 Atunci ploaie va fi pentru sămânţa câmpului tău, iar pâinea ca rod al pământului tău va fi multă 
şi hrănitoare, iar vitele tale în ziua aceea vor paşte în loc mănos şi întins. 

24 Taurii voştri şi boii care vă lucrează pământul vor mânca paie amestecate cu orz vânturat. 

25 Şi pe tot muntele înalt şi pe tot dealul semeţ va curge apă în ziua aceea când mulţi vor pieri şi 
când turnuri vor cădea. 

26 Şi va fi lumina lunii ca lumina soarelui, iar lumina soarelui va fi de şapte ori mai mare în ziua 
aceea când Domnul va tămădui scrântitura poporului Său şi când durerea rănii tale o va vindeca. 

27 lată, numele Domnului vine după 

6 Dumnezeu e întotdeauna sensibil la pocăință şi rugăciune; prin vrerea şi îndurarea Lui, totul se 
schimbă. 

multă vreme:7 arzătoare mânie; rostirea buzelor Sale e plină de slavă: rostire plină de mânie, iar 
aprinderea mâniei Sale va mistui ca focul. 

28 Şi suflarea Lui, ca apa prăvălindu-se-ntr-o vale, pân” la grumaz va ajunge şi se va împărți ca să 
tulbure neamurile pentru zadarnica lor rătăcire; rătăcirea însăşi le va urmări şi le va prinde din urmă. 
29 Oare-ntotdeauna trebuie să vă veseliţi şi fără-ncetare să intraţi în sfintele Mele locaşuri precum 
fac aceia care se țin de praznice? Oare, asemenea celor ce o duc într-o veselie, cu fluier trebuie să 
mergeţi voi în muntele Domnului, la Dumnezeul lui Israel? 

30 Şi Domnul Îşi va face auzită slava glasului Său şi mânia braţului Său, privelişte să facă din 
mânie şi din urgie şi din flacără mistuitoare; şi groaznic va fulgera, iar mânia Sa fi-va ca apa şi ca 
grindina ce bate cu putere. 

31 Că prin glasul Domnului fi-vor Asirienii bătuţi, prin chiar lovirea cu care El îi va lovi. 

32 Şi din toate părțile se va întâmpla că aceia de la care avea nădejde de ajutor, aceia în care se 
încredea, aceia vor purta, în schimb, război împotriva lui cu tobe şi alăute. 

33 Căci tu vei fi cerut mai înainte de a-ţi fi venit vremea; oare şi ţie ţi s-a pregătit să domneşti? 
Domnul ţi-a pregătit un şanţ adânc, copaci îngrămădiţi, foc şi lemne din belşug; mânia Domnului va 


fi ca un şanţ aprins cu pucioasă. 

7 Tabloul se modifică brusc: Dumnezeu Se întoarce împotriva Asirienilor. 

31 

Zădărnicia alianței cu Egiptul. Domnul împotriva Asiriei. 

1 Vai celor ce se coboară în Egipt pentru ajutor, celor ce se încred în cai şi-n care de luptă, pentru că 
sunt multe, şi în cai, că sunt numeroşi, şi nu şi-au pus nădejdea în Sfântul lui Israel şi nici nu L-au 
căutat pe Domnul. 

2 De aceea EI cu înţelepciune a adus asupră-le nenorociri, l 1 

3 spre Egiptean om, iar nu Dumnezeu spre trupuri de cai în care nu este ajutor; ci Domnul Îşi va 
aduce mâna asupră-le: cei ce ajută vor osteni şi toţi împreună vor pieri. 

4 Că aşa mi-a spus mie Domnul: ca un leu care răcneşte, sau ca puiul de leu asupra prăzii pe care a 
prins-o şi strigă deasupră-i până ce se umplu munţii de glasul său şi tresar animalele şi tremură de 
sălbăticia furiei sale, aşa Se va pogori Domnul Atotţiitorul să Se lupte pe muntele Sionului, pe 
munţii acestuia. 

5 Ca păsările în zbor, aşa va acoperi Domnul Atotţiitorul Ierusalimul şi-l va ocroti şi-l va scăpa şi-l 
va izbăvi şi-l va mântui. 

6 Întoarceţi-vă, voi, fii ai lui Israel, cei ce puneţi la cale sfat adânc şi nelegiuit! 

7 Că în ziua aceea oamenii se vor lepăda de idolii lor de argint şi de idolii lor de aur, pe care mâinile 
lor i-au făcut. 

1 „cu înţelepciune” (sau: „înţelepţeşte”): ca unul care ştie ce face; asemenea părinteluipedagog care 
pedepseşte cu scopul de a îndrepta. şi cuvântul Său nu va fi în deşert; El Se va ridica împotriva 
caselor oamenilor răi şi împotriva nădejdii lor celei zadarnice 

8 Şi Asirianul va cădea; nu sabie de bărbat voinic, nici sabie de om de mijloc îl va mînca, şi nici din 
faţa săbiei va fugi; ci tinerii vor fi doborâţi; 

9 că ei cu pietre vor fi înconjurați ca şi cu un şanţ şi fi-vor înfrânți, iar cel ce va fugi va fi prins. 
Acestea zice Domnul: fericit cel ce are sămânță în Sion şi casnici în lerusalim!2 

32 

Regele drept. Femeile nepăsătoare. Domnia dreptății şi păcii. 

1 Că, iată, un Rege drept va domni şi mai-marii cu judecată vor cârmui. 1 

2 Şi va fi că omul îşi va ascunde cuvintele2, şi el ascuns va fi ca de apa ce curge, iar în Sion se va 
arăta ca un râu curgător, slăvit în pământ însetat. 

3 Şi ei nu-şi vor mai pune nădejdea în oameni, ci urechile şi le vor apleca să audă. 

2 Această spusă a Domnului nu se află în Versiunea Ebraică. Sfinții Ioan Damaschin, Ioan Casian și 
Ambrozie al Milanului o comentează în sens alegoric, ca referindu-se la descendența duhovnicească 
a celor ce seamănă cuvântul lui Dumnezeu în perspectiva Ierusalimului ceresc. În plan istoric, ea îi 
poate viza pe Iudeii care, în fața amenințării lui Senaherib, au renunțat să se refugieze în Egipt şi au 
rămas în Ierusalim. De fapt, această exclamație a profetului schimbă tonul textului şi introduce 
capitolul următor, foarte important pentru dimensiunea sa mesianică. (Cât despre „casnici”: oameni 
de casă; prieteni sau servitori devotați). 

1 Teodoret: Această prevestire nu poate fi raportată la lezechia, care încă domnea, nici la 
Zorobabel, care era doar guvernator militar, nici la Iosia, care nu a avut virtuțile consemnate în 
profeție. Aşadar, „Regele” nu poate fi decât lisus Hristos, iar „mai-marii” nu pot fi decât apostolii 
Săi,ca principi ai Bisericii. 

2= va vorbi în parabole (Mc 4, 33). 

4 Şi inima celor slabi va lua seama să audă, iar limbile gângave vor învăţa curând să vorbească 
pace. 

5 Şi ei nicicum nu-i vor mai spune unui nebun să domnească, iar servii Tăi nicicum nu vor mai zice: 
„Taci!” 

6 Căci nebunul vorbe nebune va grăi, iar inima sa va cugeta deşertăciuni, ca să facă fapte nelegiuite 
şi să grăiască rătăciri împotriva Domnului, ca să risipească suflete flămânde, iar sufletele însetate să 
le facă a fi goale. 

7 Că sfatul celor răi fărădelege va plănui, pe cei umili să-i piardă cu vorbe nedrepte, iar pricina 


umiliților s-o destrame la judecată. 

8 Dar binecredincioşii măsuri înțelepte au plănuit, iar sfatul acesta va rămâne. 

9 Sculaţi-vă, voi, femei bogate, şi auziţi glasul Meu; voi, fiice încrezătoare3, luaţi aminte la 
cuvintele Mele! 

10 Aduceţi-vă aminte de zilele unui an petrecut în durere, dar cu nădejde; culesului i s-a pus capăt, 
semănatul a încetat şi nicicum nu va mai veni4. 

11 Voi, cele ce n-aveţi grijă, uimiţi-vă şi întristaţi-vă; dezbrăcaţi-vă, despuiaţi-vă, cu sac încingeţi- 
vă coapsele 

12 şi bateţi-vă pieptul de dorul țarinei şi al rodului viței. 

13 Pământul poporului Meu: spin şi buruiană va ieşi din el, iar veselia alungată va fi din orice casă. 
14 Cetatea bogată: casele sunt părăsite; părăsi-vor bogăția cetăţii 

3 „Femei bogate”, „fiice încrezătoare”: metafore pentru cetăţi. cei de care voi v-aţi temut vor striga 
din pricina voastră; soli vor fi trimişi, plângând amar şi cerând pace. 

4 Fericirea şi speranţa nu pot avea durată, dacă oamenii din nou vor păcătui şi nu vor simţi nevoia 
de pocăință. 

şi casele bineplăcute; satele vor fi pentotdeauna peşteri, veselie asinilor sălbatici şi păşune 
păstorilor; 

15 aceasta, până când veni-va din înălțime Duhul peste voi5 şi Carmelul va fi pustiu şi ca o pădure 
se va socoti Carmelul6. 

16 Atunci judecata se va sălăşlui în pustie şi dreptatea în Carmel va locui. 

17 Şi faptele dreptăţii vor fi pace, iar dreptatea va înstăpâni odihnă şi încrederea pe veci va dăinui 

18 Şi poporul Său va locui o cetate a păcii şi va locui cu încredere, şi cu bogăţie se vor odihni. 

19 Grindină de va cădea, peste voi nu va veni; iar cei ce locuiesc în păduri vor fi tot atât de fără 
grijă ca şi cei din câmpie. 

20 Fericiţi cei ce seamănă tot pe lângă apă, pe unde calcă boul şi asinul7. 

33 

Izbăvirea făgăduită poporului lui Dumnezeu. 

1 Vai celor ce vă fac să suferiţi!; dar nimeni nu vă face suferinzi; iar cei 

5 Viziunea asupra pogorârii Duhului Sfânt la Cincizecime. 

6 Muntele Carmel: metaforă pentru pământul steril care-şi va reface fertilitatea. 

7 T. M.: „... unde puteţi lăsa boul şi asinul să umble-n libertate”, cu interpretarea că pământurile de 
pe lângă ape sunt atât de fertile, încât stricăciunile cauzate de boii şi asinii liberi sunt neînsemnate. 
Textul din LXX e interpretat de Teodoret în următorul fel: Potrivit Legii vechi, asinul era un animal 
necurat, dar boul era curat. Ei simbolizează neamurile păgâne şi, respectiv, neamul Evreilor, pe care 
domnia lui lisus Hristos îi va chema să trăiască împreună, în belşugul duhovnicesc de pe lângă 
apele Duhului Sfânt. 

ce asupra voastră se poartă cu viclenie, nu cu viclenie se poartă; cei ce se poartă cu viclenie vor fi 
prinşi şi părăsiţi: ca o molie în haină, aşa vor fi sleiți. 1 

2 Doamne, miluieşte-ne, că întru Tine am nădăjduit, sămânţa celor răzvrătiți s-a dus către pierzare, 
dar mântuirea noastră s-a făcut în vremea necazului. 

3 De glasul fricii Tale s-au înspăimântat popoarele, de frica Ta s-au risipit păgânii. 

4 lar acum, prăzile voastre şi de la mic, şi de la mare se vor aduna; ca şi cum cineva ar aduna 
lăcuste, aşa îşi vor râde de voi. 

5 Sfânt e Dumnezeu, Cel ce locuieşte în ceruri înalte; umplutu-s-a Sionul de judecată şi de dreptate. 
6 Legii vor fi predaţi,2 mântuirea noastră e vistieria noastră: în ea se află înţelepciune şi cunoaştere 
şi evlavie către Dumnezeu, acestea sunt vistieriile dreptăţii. 

7 lată, acum, de frica voastră se vor teme aceia de care voi v-aţi temut; 

8 Că se vor pustii căile lor, spaima neamurilor a cunoscut sfârşit, înţelegerea făcută cu ei s-a dus, iar 
voi nicicum nu-i veţi socoti oameni.3 

9 Pământul plânge, Libanul e ruşinat, Şaronul a devenit pustiu, Galileea va fi dezvelită, şi Carmelul. 
1 Dacă binecredinciosul rezistă persecuției, e ca şi cum persecutorul nu l-ar fi persecutat. Ecou 
noutestamentar: „Noi întru toate suntem necăjiţi, dar nu striviţi, în stări fără ieşire, dar nu 
deznădăjduiţi; prigoniţi, dar nu părăsiţi; doborâţi, dar nu nimiciţi” (2 Co 4, 8-9). 


2 Interpreţi creştini ai primelor secole au văzut în cuvântul „Lege” Noul Testament. 

3 Aici şi în versetele următoare: sfârşitul idolatriei; socotiți cândva zei, idolii nu vor mai fi nici cel 
puţin oameni. 

10 Acum Mă voi scula, zice Domnul, acum voi fi slăvit şi fi-voi înălţat. 

11 Acum veţi vedea, acum veţi simţi, zadarnică va fi tăria suflării voastre, foc vă va mistui. 

12 Şi neamurile vor fi arse ca un spin aruncat în țarină şi ars. 

13 Cei de departe vor auzi ce am făcut Eu, iar cei de aproape Îmi vor cunoaşte puterea. 

14 Nelegiuiţii din Sion au plecat, tremur îi va apuca pe cei necredincioşi. Cine vă va spune că foc s- 
a aprins? Cine vă va spune de locul cel veşnic? 

15 Cel ce umblă întru dreptate grăieşte drept, urând fărădelegea şi nedreptatea, ferindu-şi mâinile de 
mită, astupându-şi urechile ca să nu audă judecata sângelui, închizându-şi ochii ca să nu vadă 
nedreptate; 

16 acesta va locui într-o peşteră înaltă de piatră tare; pâine i se va da şi apă de băut. 

17 Un Rege plin de slavă veţi vedea, ochii voştri vor zări o ţară de departe.4 

18 Sufletul vostru va cugeta frica de Domnul. Unde sunt cărturarii? unde sunt sfetnicii? unde este 
cel ce-i numără pe cei ce hrănesc 

19 popoare mici şi mari? Cui nu i-a dat el un sfat? El nici c-a înţeles un popor cu grai adânc, aşa ca 
un popor disprețuit să nu audă, iar cel ce aude să nu înţeleagă. 

20 Iată cetatea Sionului, mântuirea noastră; ochii voştri vor vedea Ierusalimul, cetate bogată, corturi 
care nu se 

4 Ecou paulin: Noi „nu privim la cele ce se văd, ci la cele ce nu se văd; fiindcă cele ce se văd sunt 
trecătoare, dar cele ce nu se văd sunt veşnice” (2 Co 4, 18). 

vor clinti, nici se vor clinti vreodată ţăruşii cortului ei, şi nici funiile lui se vor rupe;5 

21 că mare vă este vouă numele Domnului; loc va fi pentru voi, cu râuri şi şanţuri late şi largi; nu pe 
calea aceasta vei umbla, nici va merge pe ea corabie cu vâsle.6 

22 Că mare este Dumnezeul meu; Domnul nu mă va trece cu vederea; Domnul e judecătorul nostru, 
Domnul e maimarele nostru; Împăratul nostru este Domnul, Domnul ne va mântui. 

23 Funiile tale s-au rupt, fiindcă nu aveau putere; catargul tău s-a plecat, el nu-şi va desfăşura 
pânzele şi nici că va purta un semn până ce va fi dat spre pradă; de aceea mulţi şchiopi vor lua 
pradă. 

24 lar poporul care locuieşte-acolo nicicum nu va zice: „Sunt mort de oboseală 
va fi iertat.7 

34 

Edomul (Idumeea) ca simbol al neamurilor pedepsite. 

1 Apropiaţi-vă, voi, neamuri, şi auziţi, voi, căpetenii!, audă pământul şi cei ce-l 
5 Cuvântul „cort” e folosit aici în înţelesul de „locaş de închinare”, „templu”. În perspectiva 
mesianică: Biserica (Sf. Chiril al Alexandriei). Țăruşii şi funiile sunt martirii şi apostolii; îngropaţi 
în pământ, ţăruşii sunt cei ce susţin tot ce e deasupra. 

6 „corabie cu vâsle”: aluzie, pare-se, la marele vas cu trei rânduri de vâsle, galeră din care se 
alcătuiau flotele romane de război; metaforă pentru duşmanul cel neîmpăcat al Bisericii. 

7 După Eusebiu de Cezareea şi Chiril al Alexandriei, „şchiopii” erau Romanii care au cucerit şi 
dărâmat Ierusalimul în anul 70. Păcatul lor însă a fost iertat: la acea vreme Ierusalimul (Sionul) 
încetase să mai fie locuinţa lui Dumnezeu. 

locuiesc, lumea şi poporul ce se află într-însa! 1 

2 Că mânia Domnului este asupra tuturor neamurilor şi urgia Lui asupra numărului lor, ca să le 
nimicească şi să le dea spre-njunghiere. 

3 Răniţii şi morţii lor fi-vor azvârliţi cu totul, putoarea lor se va înălța deasupră-le, munţii fi-vor uzi 
de sângele lor. 

4 Toate puterile cerurilor se vor topi2, cerul se va învălui ca un sul de carte şi toate stelele vor cădea 
ca foile de pe viţă şi ca frunzele din smochin. 

5 Beată mi s-a făcut sabia în cer3; iată, ea se va cobori peste Idumeea, şi cu judecată peste poporul 
hărăzit pieirii. 

6 Sabia Domnului s-a umplut de sânge, s-a îmbuibat cu grăsime, cu sânge de tapi şi de miei, cu seu 


1? 


, căci păcatul lor le 


de tauri şi berbeci; că jertfă I se aduce lui Dumnezeu în Boţra4 şi-njunghiere mare în Idumeea. 

7 Şi-mpreună cu ei vor cădea ghiftuiţii pământului, şi berbecii şi taurii, şi se va îmbăta pământul de 
sânge şi se va umple de grăsimea lor. 

8 Fiindcă-i ziua judecății Domnului şi anul când Sionul prin judecată îşi primeşte plata. 

9 Şi văile ei în smoală se vor preface, şi pământul ei în pucioasă, şi fi-va pământul ei arzând ca 
smoala 

1 Întregul capitol e construit pe o viziune apocaliptică. 

2 Această propoziţie se află numai în codicii Vaticanus şi Purpureus; ed. Rahlfs o notează în subsol; 
e conformă cu Textul Ebraic. 

3 Tradiţia rabinică interpretează: Potrivit vechilor credinţe, fiecare popor de pe pământ îşi are un 
înger în cer; acolo se începe lupta. 

4 Boţra (Bozrah): Importantă fortăreață a Edomului; locul de obârşie al regelui lobab (Fc 36, 33). 

10 ziua şi noaptea, şi niciodată nu se va stinge, cu fumul în văzduh urcând, şi pustiu va deveni de-a 
lungul generaţiilor; 

11 şi-ndelungată vreme locuită va fi de păsări şi de arici şi de stârci şi de corbi; sfoara-de-măsurat a 
pustiirii fi-va aruncată deasupră-i şi de satiri va fi locuită. 

12 Mai-marii ei nu vor mai fi, pentru că regii ei şi mai-marii ei vor fi nimiciţi. 

13 Spini răsări-vor în cetăţile ei şi-n temniţele ei; sălaşe vor fi pentru satiri şi cuiburi pentru struți. 
14 Şi demonii vor sta faţă-n faţă cu satirii şi vor zbiera unul către celălalt; acolo se vor odihni satirii, 
că loc de odihnă şi-au aflat. 

15 Acolo şi-a făcut ariciul vizuină, acolo unde pământul i-a ocrotit puii. Acolo s-au întâmpinat 
cerbii şi unul altuia şi-au văzut chipurile; 

16 toţi câţi erau au trecut şi nici unul din ei n-a pierit; unul pe altul nu se căutau, căci Domnul le-a 
poruncit şi Duhul Său i-a adunat. 

17 Şi El va arunca sorţi pentru ei, iar mâna Lui le-a împărțit păşunea: pe veci veţi moşteni aici; 
odihnă le va fi din neam în neam! 

35 

Mântuire şi fericire. 

1 Veseleşte-te, pustie însetată! Să se bucure pustia şi precum crinul să-nflorească! 1 

1 Sf. Grigorie de Nyssa: Printre numeroasele locuri din V. T. care anunţă şi prefigurează Botezul nu 
în mod explicit, ci prin graiuri acoperite se află şi capitolul 35 din Cartea lui Isaia. Aici nu e vorba 
de pustia propriu-zisă, ci de pustiul sufletului care tânjeşte după izvoarele Duhului Sfânt, aşa cum şi 
David a exclamat: „sufletul meu era însetat după tine ca un pământ fără apă” (Ps 142, 6), sau: 
„Însetat-a sufletul meu de Dumnezeu Cel tare, Cel viu” (Ps 41,2). 

2 Vor înflori pustiile Iordanului şi se vor bucura; slava Libanului i s-a dat şi cinstea Carmelului; 
poporul Meu va vedea slava Domnului şi măreţia lui Dumnezeu. 

3 Întăriţi-vă, voi, mâini slabe, şi voi, genunchi slăbănogiţi! 

4 Alinaţi-vă, voi, cei lipsiţi de curaj; fiți tari, nu vă fie teamă; iată că Dumnezeul nostru cu judecată 
răsplăteşte şi tot cu ea va răsplăti.? 

5 Atunci ochii orbilor vor vedea şi urechile surzilor vor auzi. 

6 Atunci va sări şchiopul ca un cerb şi limpede va fi limba gângavilor,3 că apă a ţâşnit în pustie şi 
pâraie în pământ însetat. 

7 Țarina uscată se va face bălți, pământul însetat va fi izvor de apă; acolo va fi veselia păsărilor,4 
locaş de turme, trestie şi bălți. 

8 Acolo va fi cale curată şi „Cale sfântă” se va chema; şi nimeni necurat peacolo nu va trece, nici 
cale necurată acolo nu va fi; cei risipiţi vor merge pe 

2 Sf. loan Casian: Spusele acestea par la început un îndemn, dar în final înţelegem că Dumnezeu 
este Cel ce ne întăreşte. 

3 Sf. Atanasie cel Mare: Că aceste rostiri sunt profetice o demonstrează certitudinea că asemenea 
evenimente nu s-au petrecut în perioada Vechiului Testament; Neeman s-a curăţit de lepră, Ilie a 
înviat un mort, ca şi Elisei, dar nici un surd n-a auzit, nici un şchiop n-a săltat, şi cu atât mai puţin 
un orb din naştere a căpătat vedere. 

4 Pe linia interpretărilor duhovniceşti, Teodoret de Cir şi Sf. Chiril de Alexandria opinează că aici, 


în acest stih, e vorba de oamenii cu sufletul într-aripat şi posesori ai unei gândiri dumnezeieşti. 

ea şi nu se vor rătăci.5 

9 Leu nu va fi acolo, nici fiară cumplită pe ea nu va urca, şi nici pe-acolo că se va găsi; dar cei 
mântuiți şi cei adunaţi prin Domnul vor umbla pe ea şi se vor întoarce 

10 şi cu veselie veni-vor în Sion şi desfătare veşnică pe creştetele lor;6 că pe capetele lor fi-va laudă 
şi bucurie, şi veselia se va înstăpâni asupră-le: durerea şi întristarea şi suspinul au fugit. 

36 

Senaherib năvăleşte în Iudeea. Rabşache amenință. 1 

1 Şi a fost că în cel de al paisprezecelea an al domniei lui lezechia s-a ridicat Senaherib, regele 
Asirienilor, împotriva puternicelor cetăţi ale Iudeii şi le-a luat. 

2 lar regele Asirienilor l-a trimis pe Rabşache cu oaste multă din Lachiş la Ierusalim spre regele 
lezechia; şi acesta şi-a pus tabăra lângă scocul lacului de sus, pe drumul către țarina nălbitorului. 

3 Şi i-au ieşit înainte Eliachim, fiul lui Hilchia, căpetenia casei regale, Şebna grămăticul şi loah 
cronicarul, fiul lui Asaf. 

5 Sf. Chiril crede că e vorba de păgâni, oamenii „risipiţi” de Satana. Teodoret, pe de altă parte, se 
gândeşte la Sfinţii Apostoli, cei „risipiţi” de Domnul la propovăduire, regăsiţi apoi în Împărăţia 
Noului Ierusalim. 

6 Desfătare: nu în stomac, nu în privire, nu în inimă, ci pe creştet (literal: „desfătarea capetelor”); de 
ce nu ne-am gândi la nimburile sfinților? 

1 Capitolele 36-39 reprezintă o inserţie, aproape cuvânt cu cuvânt, a textului din 4 Rg 18, 17-20, 19, 
făcută cu scopul probabil de a readuce în mintea cititorului rolul lui Isaia în contextul unor 
dramatice evenimente istorice. 

4 Şi le-a zis Rabşache: „Spuneţi-i lui lezechia: Acestea zice regele cel mare, regele Asirienilor: Pe 
ce te bizui tu? 

5 Crezi cumva că un război se duce cu sfatul sau cu vorbele buzelor? Aşadar, pe ce te bizui tu de nu 
asculţi de mine? 

6 lată, ţi-ai pus nădejdea în Egipt, în acest toiag de trestie frântă care, de se va rezema cineva în el, 
îi va intra prin mână şi i-o va găuri; aşa e Faraon, regele Egiptului, şi cei ce se încred în el. 

7 lar dacă ziceţi: noi ne încredem în Domnul, Dumnezeul nostru!, oare nu El e Acela căruia 
lezechia I-a oprit închinarea pe locurile Lui cele înalte şi jertfele de pe altarele Lui, zicând către 
Iuda şi Ierusalim: Numai în faţa acestui jertfelnic vă veţi închina!? 

8 Acum, faceţi legământ cu domnul meu, regele Asirienilor, şi vă voi da două mii de cai, dacă voi 
veţi fi în stare să urcați pe ei tot atâţia călăreţi. 

9 Şi cum veţi putea voi să faceţi faţă chiar unui singur satrap2? Cei ce-şi pun nădejdea în Egipteni 
pentru cai şi călăreţi sunt servii noştri. 

10 Şi acum: Credeţi că fără Domnul ne-am ridicat noi împotriva acestei ţări să ne luptăm cu ea? 
Domnul este Cel ce mi-a zis: mergi împotriva acestei ţări şi nimiceşte-o!” 

11 Atunci Eliachim şi Şebna şi Ioah i-au zis: „Vorbeşte-le servilor tăi în limba siriană3, căci noi o 
înţelegem, şi nu ne 

2 „satrap”: guvernator al unei provincii în imperiul asirian. LXX: toparhes. 

3... limba siriană” (mai exact: „siriacă”): dialect al limbii aramaice, folosit îndeosebi de cărturari. 
La rândul ei, aramaica, originară din Mesopotamia şi răspândită în întregul Orient creştin, devenise 
a doua limbă oficială a diplomaţiei orientale. În vremea lui lezechia, aramaica era cunoscută numai 
de către marii dregători ai regatului. Mai târziu însă, după ce ebraica clasică a început să se numere 
printre limbile moarte, ea va deveni şi limba poporului; în ea vor vorbi Domnul lisus şi apostolii Săi 

vorbi în limba ebraică; o faci oare ca să vorbeşti pentru auzul oamenilor de pe zid?”. 

12 Iar Rabşache le-a zis: „Credeţi cumva că la stăpânul vostru sau la voi m-a trimis stăpânul meu să 
spun aceste cuvinte? nu m-a trimis oare la oamenii care stau pe zid, pentru ca ei împreună cu voi să- 
şi mănânce scârna şi să-şi bea udul?” 

13 Şi a stat Rabşache în picioare şi a strigat cu glas mare în limba ebraică, zicând: „Ascultaţi 
cuvintele regelui celui mare, regele Asirienilor: 

14 Acestea zice regele: Să nu vă amăgească lezechia cu vorbe; el nu va fi în stare să vă scape. 


15 Şi să nu vă spună lezechia că Dumnezeu vă va scăpa şi că această cetate nu se va da nicicum în 
mâna regelui Asirienilor. 

16 Nu vă plecaţi urechea la lezechia! Acestea zice regele Asirienilor: Dacă vreţi să fiți fericiţi, 
veniţi la mine; şi voi veţi mânca fiecare din via sa şi din smochinii săi şi veţi bea apă din propriile 
voastre fântâni 

17 până când vin eu şi vă voi strămuta într-o ţară care-i asemenea ţării voastre, o ţară de grâu şi de 
vin, de pâine şi de vii. 

18 Să nu vă amăgească lezechia, zicând: Dumnezeu vă va scăpa!... A putut oare vreunul din 
dumnezeii neamurilor să-şi scape ţara din mâna regelui Asirienilor? 

19 Unde e dumnezeul Hamatului sau al Arpadului? unde e dumnezeul Sevarfaimului? fost-au ei în 
stare să scape Samaria din mâna mea? 

20 Care din dumnezeii tuturor acestor neamuri şi-a scăpat ţara din mâna mea? Cum oare va scăpa 
Dumnezeu Ierusalimul din mâna mea?”. 

21 Iar ei au tăcut şi nimeni nu i-a răspuns nici măcar o vorbă, fiindcă regele poruncise ca nimeni să 
nu răspundă. 

22 lar Eliachim, fiul lui Hilchia, căpetenia casei regale, şi Şebna, grămăticul oastei, şi Ioah, 
cronicarul, fiul lui Asaf, au venit la lezechia, avându-și hainele sfâşiate, şi i-au spus cuvintele lui 
Rabşache. 

37 

Rugăciunea lui lezechia. Izbăvirea Ierusalimului. 

1 Şi a fost că atunci când regele lezechia a auzit acestea, şi-a sfâşiat hainele, s-a îmbrăcat în sac şi s- 
a suit în casa Domnului. 

2 Şi i-a trimis pe Eliachim, căpetenia casei regale, şi pe Şebna grămăticul şi pe cei mai bătrâni 
dintre preoţi, îmbrăcaţi în sac, la Isaia, fiul lui Amos, profetul, şi i-au zis: 

3 „Acestea zice lezechia: ziua de azi e o zi de necaz, de certare, de mustrare şi de mânie; că dureri 
au venit asupra femeii ce stă să nască şi nu poate naşte. | 

4 Poate că Domnul Dumnezeul tău va auzi cuvintele lui Rabşache, pe care regele Asirienilor l-a 
trimis ca să-L ocărască pe Dumnezeu Cel viu, şi anume să ocărască chiar cu cuvintele pe care 

1 Femeia ce stă să nască...”: metaforă biblică pentru o stare de agonie prelungită, în care nu mai 
există nici o speranţă. 

Domnul Dumnezeul tău le-a auzit; aşadar, roagă-te Domnului Dumnezeului tău pentru aceştia care 
au mai rămas2”. 

5 Aşa că servii lui lezechia au venit la Isaia. 

6 Iar Isaia le-a zis: „Aşa să-i spuneţi domnului vostru: Acestea zice Domnul3: Să nu te temi de 
cuvintele pe care le-ai auzit, cu care m-au ocărât solii regelui Asirienilor. 

7 lată, Eu voi trimite asupră-i suflare de vânt puternic4 şi el va auzi o veste şi se va întoarce în ţara 
sa şi acolo, în propria lui ţară, de sabie va cădea!” 

8 Aşa că Rabşache s-a întors şi l-a aflat pe rege împresurând Libna5; că auzise că el plecase din 
Lachiş. 

9 Fiindcă regele Asirienilor a auzit că Tirhaca, regele Etiopienilor, s-a ridicat să-l izbească; şi, 
auzind aceasta, s-a întors şi a trimis soli la lezechia, zicând: 

10 „Aşa îi veţi grăi lui lezechia, regelui Iudeii: să nu te amăgească Dumnezeul tău, în Care te 
încrezi, spunând: Ierusalimul nu va fi dat în mâna regelui Asirienilor!... 

11 Oare tu n-ai auzit de cele ce-au făcut regii Asirienilor, cum au nimicit ei 

2 „cei care au rămas”: cei ce se aflau în Ierusalim după căderea acestuia în 587; cei ce nu se 
refugiaseră în Egipt, ci preferaseră să rămână în propria lor cetate. Teologic vorbind, e de reţinut 
faptul că Ierusalimul începuse să fie socotit drept „rămăşiţa lui Israel”. (O menţiune despre cineva 
„rămas” o avem şi în 7, 3). 

3 În toată istorisirea din capitolele 36-39, rolul lui Isaia este acela de purtător al cuvântului lui 
Dumnezeu. 

4 Aici, sensul special al lui pneuma: rafală de vânt. 

5 Libna: cetate în Iudeea, aproape de hotarul Filistenilor (alta decât locul de popas al Israeliţilor în 
pustie, menţionat în Nm 33, 20-21). 


întreg pământul? Iar tu crezi c-ai să scapi? 

12 Oare dumnezeii neamurilor pe care părinţii mei le-au nimicit fost-au în stare să scape Gozanul şi 
Haranul şi Reţeful, care se află în ţara lui Temat? 

13 Unde sunt regii Hamatului? unde e regele Arpadului? şi unde-i regele cetăţii Sevarfaim, al 
Anaguganei?...”. 

14 Iar lezechia a luat cartea de la soli şi a citit-o şi s-a suit în casa Domnului şi înaintea Domnului a 
deschis-o. 

15 Şi lezechia i s-a rugat Domnului, zicând: 

16 „Doamne Atotţiitorule, Dumnezeul lui Israel, Tu, Cel ce şezi pe heruvimi, doar Tu eşti 
Dumnezeu a toată împărăţia lumii: Tu eşti Cel ce ai făcut cerul şi pământul. 

17 Pleacă-Ţi, Doamne, auzul şi ia aminte; deschide-Ţi, Doamne, ochii; caută, Doamne, şi vezi şi 
auzi cuvintele lui Senaherib pe care le-a trimis ca să-l ocărască pe Dumnezeu-Cel-Viu. 

18 Căîntr-adevăr, Doamne, regii Asirienilor au pustiit toate neamurile şi ţările lor; 

19 şi pe idolii lor i-au aruncat în foc; pentru că aceia nu erau dumnezei, ci lucru de mâini omeneşti, 
din lemn şi din piatră; şi i-au nimicit. 

20 Dar acum, Doamne, Dumnezeul nostru, scapă-ne din mâinile lor, pentru ca fiece împărăție de pe 
pământ să aibă cunoştinţă că Tu singur eşti Dumnezeu!” 

21 Iar Isaia, fiul lui Amos, a trimis la lezechia şi i-a zis: „Aşa grăieşte Domnul, 

6 Textual: „toată lumea” (oikoumene), lumea ca totalitate a neamurilor şi populațiilor. 

Dumnezeul lui Israel: Am auzit rugăciunea cu care Mi te-ai rugat asupra lui Senaherib, regele 
Asirienilor. 

22 Acesta este cuvântul pe care Dumnezeu l-a grăit despre el7: Fiica fecioară a Sionului te-a 
disprețuit şi te-a batjocorit; fiica Ierusalimului şi-a râs de tine dând din cap.8 

23 Pe Cine-ai ocărât tu şi L-ai întărâtat? Împotriva Cui ţi-ai înălţat tu glasul şi ţi-ai ridicat tu ochii 
spre înălțimi?: Împotriva Sfântului lui Israel! 

24 Că prin soli L-ai ocărât pe Domnul, fiindc-ai zis: Cu mulțimea carelor de luptă m-am ridicat eu 
pe înălțimea munţilor şi pe coamele Libanului şi i-am tăiat vârfurile cedrilor şi mândreţea 
chiparoşilor; şi am intrat în înălțimea codrilor 

25 şi am făcut un pod şi am secat apele, fiece ochi de apă... 

26 n-ai auzit tu oare de aceste lucruri pe care din vechime le-am făcut? Din vremuri de demult am 
rânduit, dar doar acum Mi-am arătat Eu planul ca tu să pustieşti popoarele-n puternicia lor. Celor ce 
locuiau în cetăţi întărite 

27 le-am slăbit mâinile, iar ei s-au veştejit; ca iarba uscată pe acoperişuri au devenit, cum e troscotul 
s-au făcut. 

28 Dar acum îţi cunosc odihna şi ieşirea şi intrarea. 

29 Şi mânia cu care te-ai mâniat şi acreala au ajuns la Mine; de aceea în nasul 

7 Urmează un poem de mare frumuseţe, în care se recunoaşte stilul literar al lui Isaia. 

8 „Sionul” şi „lerusalimul” sunt una şi aceeaşi cetate; locuitorii ei nu numai că nu s-au înfricoşat, 
dar au cutezat să-şi râdă de temutul rege. „Fiica fecioară”: precizare asupra căreia, făcând un arc 
peste timp, Fericitul Ieronim va dezvolta un comentariu teologic, legând-o de Sfânta Fecioară 
Maria. 

tău voi pune căpăstru şi zăbală-n buzele tale şi te voi întoarce pe calea pe care ai venit... 

30 Şi acesta va fi un semn pentru tine: În anul acesta mănâncă ce-ai semănat; în anul al doilea, ce a 
rămas; iar în anul al treilea semănaţi şi seceraţi şi sădiţi vii şi mâncaţi-le poama. 

31 Iar cei ce au rămas în Iudeea îşi vor înfige rădăcini în jos şi roadă vor purta ei sus; 

32 că din Ierusalim va fi o rămăşiţă şi din muntele Sion cei mântuiţi; râvna Domnului Atotţiitorului 
va face acestea. 

33 De aceea, aşa zice Domnul despre regele Asirienilor: Nu va intra el în cetatea aceasta, nici că 
săgeată va repezi într-însa, nici pavăză va aduce împotrivă-l şi nici cu şanţ o va împresura; 

34 ci pe drumul pe care a venit pe acela se va întoarce şi în cetatea aceasta el nu va intra; acestea 
zice Domnul. 

35 Eu voi ocroti cetatea aceasta pentru ca de dragul Meu s-o mântuiesc şi de dragul lui David, robul 
Meu”9. 


36 Şi a venit îngerul Domnului şi a ucis din tabăra Asirienilor o sută optzeci şi cinci de mii; când s- 
au sculat dimineaţa, au găsit toate aceste trupuri moarte. 

37 lar Senaherib, regele Asirienilor, s-a întors şi a plecat şi a locuit în Ninive. 

38 şi-n timp ce el se închina în templul lui Nisroc, dumnezeul său, Adramelec 

9 Teodoret al Cirului: Dumnezeu mântuieşte Ierusalimul nu de dragul locuitorilor lui, atât de 
nestatornici în fidelitatea lor față de Domnul, şi nici de dragul lui lezechia, a cărui inimă, totuşi, a 
fost atinsă de trufie, ci de dragul propriului Său nume de proniator, ca şi de acela al lui David, 
întemeietorul cetăţii. 

şi Şareţer, fiii săi, l-au ucis cu sabia şi au fugit în Armenia; iar în locul lui a domnit fiul său 
Asarhadon. 

38 

Regele se îmbolnăveşte şi se vindecă. Rugăciunea lui lezechia. 

1 Şi a fost în vremea aceea că lezechia s-a îmbolnăvit de moarte. Iar profetul Isaia, fiul lui Amos, a 
venit la el şi i-a zis: „Aşa zice Domnul: Pune-ţi casa-n rânduială, că vei muri şi nu vei trăi”. 

2 Iar lezechia s-a întors cu faţa la perete şi i s-a rugat Domnului, zicând: 

3 „Adu-Ţi aminte, Doamne, cum am umblat eu în faţa Ta întru adevăr cu inimă adevărată şi cum 
am făcut eu cele bineplăcute în ochii Tăi”. Şi a plâns lezechia cu plângere mare. 

4 Şi a fost cuvântul Domnului către Isaia, zicând: 

5 „Du-te şi spune-i lui lezechia: Acestea zice Domnul, Dumnezeul lui David, tatăl tău: Rugăciunea 
ţi-am auzit-o, lacrimile ţi le-am văzut, şi iată că-i voi adăuga duratei tale cincisprezece ani. 

6 lar pe tine te voi izbăvi din mâna regelui Asirienilor şi de dragul acestei cetăţi te voi ocroti. 

7 Şi acesta îţi va fi ţie semn de la Domnul, anume că Dumnezeu va face acest lucru: 

8 lată, eu voi întoarce umbra treptelor pe care soarele s-a coborât cu zece trepte în casa tatălui tăul 
cu zece trepte voi întoarce soarele...”. Aşa 

1 În Versiunea Ebraică e menţionat şi numele tatălui său, Ahaz. 

că soarele a mers înapoi cu cele zece trepte pe care coborâse umbra.2 

9 Rugăciunea lui lezechia, regele Iudeii, când a fost el bolnav şi s-a ridicat din boală:3 

10 Zis-am: în amiaza4 zilelor mele voi merge la porțile morții5; anii mei rămaşi îi voi lăsa în urmă. 
11 Zis-am: Nu voi mai vedea mântuirea lui Dumnezeu în pământul celor vii; nu voi mai vedea 
mântuirea lui Israel pe pământ, nici om n-am să mai văd cu cei ce locuiesc6. 

12 De neamul meu de sânge m-am desprins, iar restul vieţii mele mi l-am lăsat în urmă; plecat-a şi 
s-a dus ca unul care-şi desface cortul după ce l-a întins; suflarea mi s-a făcut ca pânza ţesătoarei 
când cea care o ţese se-apropie s-o taie. 

13 Unui leu în ziua aceea i-am fost dat până dimineaţa: aşa mi-a zdrobit el oasele toate, că dat i-am 
fost de dimineaţă până-n noapte... 

14 Ca un lăstun, de-acuma, aşa voi glăsui, şi ca o porumbiţă, aşa voi gânguri7; 

2 E vorba de un cadran solar; în mijloc era înfiptă o tijă, a cărei umbră, mişcându-se odată cu 
soarele, indica ora. După tradiția talmudică, atunci când regele Ahaz (care fusese un rău cârmuitor) 
a murit, Dumnezeu a scurtat ziua cu zece trepte (grade, linii). Aşadar, când lui lezechia i s-a dat 
înapoi sănătatea, ziua a revenit la durata ei normală (cf. Solomon B. Freehot, apud Manley). 

3 Această rugăciune, proprie cărţii lui Isaia (în sensul că nu se află şi în textul paralel din 4 Rg) are 
structura şi cadenţele unui psalm, părând destinată cultului. 

4 Literal: „în înălțimea” = în zenitul vieţii mele (înainte de a începe coborâşul). 

5 Literal: „la porțile Şeolului” (ale Hadesului, ale locaşului morţilor). 

6 Propoziția „cu cei ce locuiesc” nu se află în toate manuscrisele Septuagintei. 

7 „a gânguri”: echivalent pentru meletao, care înseamnă, printre altele, „a declama”, „a recita” 
(unpoem, o rugăciune, un cântec). 

că ochii mi s-au sfârşit cătând la înălțimea cerului spre Domnul, Cel ce m-a mântuit 

15 şi durerea sufletului a luat-o de la mine. 

16 Doamne, Ţie ţi s-a spus despre aceasta, iar Tu mi-ai înviorat suflarea; alinat sunt eu şi viu. 

17 Iată, amarul meu pace mi s-a făcut; 8 că Tu eşti Cel ce mi-ai pus sufletul deoparte pentru ca el să 
nu piară; păcatele Tu mi le-ai luat şi-napoia mea le-ai azvârlit. 


18 Că nu cei din morminte Te vor lăuda, nici cei morți Te vor binecuvânta şi nici cei din iad în mila 
Ta vor nădăjdui; 

19 cei vii sunt cei ce Te vor binecuvânta, aşa cum şi eu o fac; pentru că prunci voi face eu, începând 
de astăzi, care să vestească dreptatea Ta9, 

20 Doamne al mântuirii mele! Şi nu voi înceta să Te binecuvintez cu psaltirea 10 în toate zilele vieţii 
mele înaintea casei lui Dumnezeu. 

21 Şi a zis Isaia către lezechia: „la o legătură de smochine, pisează-le, oblojeşte-te cu aluatul acesta 
şi te vei face bine”. 

22 lar lezechia a zis: „Acesta îi va fi lui lezechia semn că mă voi sui în casa lui Dumnezeu”l 1. 

8 Stihul acesta, absent în numeroase redactări, este preluat din Codex Sinaiticus. 

9 Cel ce-l mulţumeşte Domnului pentru o binefacere va naşte ucenici care să-l imite în împrejurări 
asemănătoare. 

10 „psaltirea”: instrument muzical asemănător cu harpa. 

11 Unele versiuni moderne aşază aceste ultime două versete între versetele 8 şi 9. 

39 

lezechia primeşte solii Babilonului şi le arată vistieriile sale, fapt care-i aduce pedepsirea. 

1 În vremea aceea, Merodac-Baladan, fiul lui Baladan, regele Babiloniei, auzind că lezechia fusese 
bolnav pe moarte şi că s-a făcut sănătos, i-a trimis scrisori şi soli şi daruri. 1 

2 lar lezechia s-a bucurat cu mare bucurie de venirea lor şi le-a arătat casa în care îşi avea 
mirodeniile şi argintul şi aurul şi smirna şi aromatele şi uleiurile scumpe, precum şi toate cămările 
vistieriilor lui şi toate câte avea el în vistieriile lui; nimic n-a fost în casa lui sau în ceea ce se afla în 
stăpânirea sa pe care el, lezechia, să nu-l fi arătat.2 

3 Iar profetul Isaia a venit la regele lezechia şi i-a zis: „Ce spun oamenii aceştia? şi de unde au venit 
ei la tine?”. Iar lezechia a zis: „Dintr-o ţară de foarte departe au venit la mine: tocmai din Babilon”. 
4 Şi a zis Isaia: „Ce-au văzut ei în casa ta?”. Iar lezechia a zis: „În casa mea au văzut totul; nimic nu 
este-n casa mea pe care ei să nu-l fi văzut, chiar şi cele ce sunt în vistieriile mele”. 

5 Şi i-a zis Isaia: „Ascultă cuvântul Domnului Atotţiitorului: 

1 Eusebiu de Cezareea notează că regele Merodac-Baladan, impresionat de lucrurile minunate 
petrecute în regatul şi viaţa lui lezechia, intenționa să încheie o alianţă cu un suveran asistat de un 
Dumnezeu atât de puternic. 

2 lezechia îşi arată bogăţia nu neapărat din mândrie, ci spre a demonstra solilor că, în cazul unei 
alianţe, el nu e un rege sărac, care să nu-şi poată întreţine armata. El însă nu-şi dă seama de unul din 
adevărurile crude ale istoriei: aliatul de azi poate fi inamicul de mâine. 

6 Iată, vin zilele zice Domnul când ei vor lua totul din casa ta; şi tot ceea ce părinţii tăi au adunat 
până astăzi va lua drumul Babilonului; nimic nu vor lăsa. Şi a zis Domnul 

7 că ei vor lua şi din fiii tăi cărora le vei da naştere şi-i vor face eunuci în casa regelui 
Babilonienilor”3. 

8 Iar lezechia a zis către Isaia: „Bun e cuvântul Domnului, pe care El l-a grăit4; fie pace şi dreptate- 
n zilele mele!” 

40 

Profeţie asupra Înaintemergătorului. 

1 Alinaţi-vă, alinaţi-vă, poporul Meu! zice Domnul.] 

2 Voi, preoţi, grăiți către inima Ierusalimului; alinaţi-l, că umilinţa lui s-a-mplinit, păcatele i s-au 
dezlegat, că din mâna Domnului a primit de două ori mai mult decât preţul păcatelor lui. 2 

3 Glasul celui ce strigă în pustie: Gătiţi calea Domnului, drepte faceţi cărările 

3 Prin „fini” se înţelege „urmaşii”. Profeţia lui Isaia s-a plinit în vremea lui Nabucodonosor, care a 
cucerit Ierusalimul, l-a supus pe regele Ioiachim şi l-a deportat pe lehonia, urmaşul său, împreună 
cu toată curtea lui, confiscând şi toate averile regale (4 Rg 24). 

4 lată un răspuns neaşteptat, care însă vrea să arate că regele, deşi avertizat asupra unor dezastre 
viitoare, nu pune la îndoială cuvântul lui Dumnezeu. Cu aceasta se încheie prima parte a cărții lui 
Isaia. 

1 Dubla adresare arată că chemarea se face sub semnul urgenței; plinirea profeţiei e nu 
numaiposibilă, ci şi iminentă. 


2 Mila lui Dumnezeu e incomparabil mai bogată decât suma păcatelor. 

Dumnezeului nostru!3 

4 Fiece vale se va umple şi fiece munte şi deal se va micşora; cele strâmbe se vor face drepte şi 
căile colţuroase vor fi netede.4 

5 Şi slava Domnului se va arăta şi orice trup va vedea mântuirea lui Dumnezeu, căci Domnul a 
spus-o. 

6 Glasul Celui ce zice: „Strigă5 
slava omului e ca floarea ierbii; 
7 iarba s-a uscat, floarea s-a scuturat, 

8 dar cuvântul Dumnezeului nostru rămâne în veac”. 

9 Tu, cel ce-i binevesteşti Sionului,6 suie-te pe muntele înalt; glasul ţi-l înalță cu tărie, tu cel ce-i 
binevesteşti lerusalimului!; 

3 Toţi Evangheliştii îl vor identifica pe loan Botezătorul, ca Înaintemergător al Domnului, ca fiind 
„Glasul celui ce strigă în pustie”. 

4 Sf. loan Hrisostom crede că împlinirea profeţiei din acest verset a cunoscut două momente: 
întoarcerea fiilor lui Israel din robia babilonică; întruparea Fiului lui Dumnezeu, care înlesneşte 
drumul celor ce călătoresc spre virtute, un drum care mai înainte ar fi fost imposibil de străbătut. 
(De notat: Cuvântul „căile” nu se află în T. M. şi nici în toate variantele LXX; el se află însă, în 
principal, în Codex Alexandrinus şi este preluat ca atare de Evanghelistul Luca - 3, 5. 

5 Sf. Vasile cel Mare comentează: În Sfânta Scriptură, „glasul lui Dumnezeu” nu denotă fenomenul 
fizic al vibraţiei aerului între vocea care emite şi timpanul care receptează, ci are o conotaţie cu totul 
specială, teologică, duhovnicească. În Cartea Ieşirii 20, 18 ni se spune chiar că poporul „vedea 
sunetul”. Nouă, oamenilor, ni se întâmplă să ne amintim voci sau sunete pe care le-am perceput prin 
somn, în vis, nu ca fenomen fizic, ci ca o impresie pe inimă, pe simţurile lăuntrice; aşa trebuie 
înţeles glasul lui Dumnezeu în experienţa profeților. 

6 Versetele 9-11: profeție mesianică. Teodoret al Cirului şi Sf. Chiril al Alexandriei o raportează la 
predica Sfinților Apostoli. 

10 înălţați-vă! nu vă temeţi, spuneţi cetăților lui Iuda: „lată-L pe Dumnezeul vostru!” Iată-L pe 
Domnul! Domnul vine cu tărie, braţul Său e plin de putere; iată, răsplata Lui şi-o are cu EI şi lucrul 
Său îi stă înainte. 

11 Ca un păstor îşi va paşte turma şi cu braţul Său îşi va aduna mieii, iar pe cele îngreunate le va 
linişti. 

12 Cine a măsurat apele cu mâna” şi cerul cu palma şi-ntreg pământul cu pumnul? Cine a cântărit 
munţii pe cântare şi pădurile într-o cumpănă? 

13 Cine a cunoscut gândul Domnului? şi cine I-a fost sfetnicul care să-L înveţe? 

14 sau cu cine s-a sfătuit şi L-a învăţat? sau cine L-a învăţat pe El judecata, sau cine I-a arătat calea 
înţelegerii? sau cine I-a dat lui primul ca să poată fi plătit în schimb8?, 

15 de vreme ce neamurile toate atârnă cât o picătură dintr-o găleată şi cât o-nclinare de cumpănă şi 
doar cât un scuipat vor atârna? 

16 Libanul, el, nu e de-ajuns spre ardere, nici vitele, cu toatele, spre ardere-de-tot; 

17 şi neamurile toate ca o nimica sunt, ca un nimic atârnă. 

18 Cu cine L-aţi asemuit voi pe Domnul?9 şi cu ce asemănare L-aţi asemuit? 

7 Versetele 12-17: Tablou magnific al măreției lui Dumnezeu. 

8 Aceste ultime două stihuri lipsesc din Textul Masoretic. Septuaginta le are în Codicii Sinaiticus şi 
Alexandrinus, precum şi în Efraemi rescriptor; ele vor fi citate ca atare de către Pavel în Rm 11, 35. 
9 Versetele 18-20: Fragment sarcastic la adresa idolilor şi a celor ce-i făuresc. 

19 Tâmplarul oare n-a făcut un chip? sau argintarul, după ce-a topit aurul, nu l-a poleit şi l-a făcut 
asemănare? 

20 Căci tâmplarul alege lemn care nu putrezeşte şi cu înţelepciune va chibzui cum îşi va alcătui 
chipul astfel ca el să nu se zdruncine. 

21 Oare nu veţi cunoaşte?10 oare nu veţi auzi? oare nu v-a spus de la-nceput? n-aţi cunoscut voi 
temeliile pământului? 

22 El este Cel ce-i ţine pământului rotundul; acei ce-l locuiesc sunt ca nişte lăcuste; El este Cel care 


1? 


„iar eu am zis: „Ce voi striga?”. „Tot ce e trup e iarbă şi toată 


a alcătuit cerul ca pe o cămară şi ca pe un cort l-a-ntins să fie locuinţă; 

23 Cel ce a pus principi să fie domni peste nimic şi ca pe o nimica a făcut pământul. 

24 Căci ei nu vor sădi şi nici vor semăna şi nici că rădăcina lor se va prinde în pământ; El a suflat 
asupră-le, iar ei s-au veştejit şi viforul îi va duce ca pe nişte uscături. 

25 Acum, dar, cu cine m-aţi asemănat pentru ca Eu să fiu înălţat? a zis Celsfânt. 

26 Cătaţi în sus cu ochii voştri şi vedeți: Cine-a făcut ca toate acestea să se vadă?: El, Cel ce e cauza 
propriei Sale frumuseți; El pe toate le cheamă pe nume prin slava Sa cea mare şi prin tăria puterii 
Sale: Ție nimic nu ţi-a rămas ascuns. 

27 Oare vei zice tu, lacobe, ceea ce ai spus tu, Israele: „Ascunsă mi-i calea de Dumnezeu; 
Dumnezeu mi-a luat dreptatea şi s-a îndepărtat!”? 

10 Versetele 21-30: Din nou despre măreţia lui Dumnezeu (uneori în comparaţie cu nimicnicia celor 
de jos). 

28 Şi acum, oare n-ai cunoscut? oare n-ai auzit?! Dumnezeu Cel-Veşnic, Dumnezeu, Cel ce a 
rânduit marginile pământului, El nu va flămânzi şi nici va osteni şi nimeni niciodată nu-l 
izvodeştel 1 gândul. 

29 El dă întărire celor flămânzi şi întristare celor ce nu sufăr. 

30 Căci pruncii vor flămânzi şi tinerii vor osteni şi cei aleşi vor fi lipsiţi de vlagă; 

31 dar cei ce-L aşteaptă pe Dumnezeu îşi vor împrospăta puterea; ca vulturii se vor într-aripa, vor 
alerga şi nu vor osteni, vor merge şi nu vor flămânzi. 

41 

Cineva vine în numele Domnului. Israel şi Cel ce l-a ales. Căderea idolilor. 

1 Înnoiţi-văl pentru Mine, voi, insulelor 2, că principii puterea şi-o vor primeni; apropie-se și- 
mpreună să grăiască!, atunci judecată3 vor rosti. 

11 Dacă Dumnezeu e „cauza propriei Sale frumuseți” (v. 26), El este şi cauza propriei Sale raţiuni, 
în sensul că nimeni altul nu I se poate substitui sau nu-l poate deveni cauză. Textual: „nu există o 
descoperire a facultăţii Sale de a raţiona” (fronesis). „„Descoperire” („izvodire”) este echivalentul 
grecescului exeureses (folosit numai aici în V. T.), care înseamnă „invenţie” (şi numai în acest sens 
„descoperire”). 

1 Egkainizo = „a face din nou”, „a (se) prenoi”; a (se) primeni, a (se) împrospăta (şi cu un sens 
derivat: „a consacra”, „a sfinţi” ca în Dt 20, 5). Poate fi formulat şi: „Treziţi-vă la o viaţă nouă!”. T. 
M.: „Tăceţi în faţa Mea!” 

2 „Insulele” pot fi atât unităţile geografice din estul Mediteranei, cât şi (potrivit textului din Fc 10, 5 
şi 32) neamurile pământului care s-au desprins dintr-un trunchi comun. 

3 Termenul „judecată” (mai ales cel ebraic) poate însemna şi restaurarea normalităţii, reaşezarea 
unei rânduieli răsturnate (cum este întoarcerea din robie). 

2 Cine din Răsărituri a stârnit dreptate şi la picioarele Lui a chemat-o aşa ca ea să poată umbla?4 
cine-o va pune-n faţa neamurilor şi regi va înspăimânta şi săbiile lor le va da de pământ şi arcurile 
lor le va azvârli ca pe nişte vreascuri? 

3 Şi El le va urmări; în pace vor trece căile picioarelor Lui. 

4 Pe toate acestea, cine le-a lucrat şi le-a făcut? El a chemat-o, Cel ce dintru-nceputul neamurilor o 
cheamă: Eu, Dumnezeu, Cel-Dintâi şi celor viitoare: EU SUNTS. 

5 Văzut-au neamurile şi s-au temut, marginile pământului s-au tulburat şi s-au apropiat şi împreună 
au venit, 

6 fiecare judecând să-şi ajute vecinul şi fratele. Şi cineva va zice: 

7 Meşterul s-a întărit, ca şi fierarul ce bate cu ciocanul şi care va spune cândva: „E lucru bine 
încheiat; l-au strâns 

4 Sf. loan Hrisostom notează că, încă din vremea lui, o seamă de exegeţi l-au văzut aici pe Cirus 
(pomenit pe nume în 44, 28 şi 45, 1), regele Medo-Perşilor care, cucerind Babilonul în octombrie 
539 î. H., un an mai târziu a emis edictul prin care Evreii erau liberi să se întoarcă acasă, după o 
captivitate de 60 de ani; ideea e preluată cu entuziasm de către protestanți şi nu le displace 
catolicilor din zilele noastre. Sf. Chiril al Alexandriei însă e de părere că profeția ÎI anunţă pe Iisus 
Hristos, Cel ce a instaurat împărăţia dreptăţii, El Însuşi fiind dreptate (cf. 1 Co 1, 30). 

5 EU SUNT: numele cu care Dumnezeu Se numeşte pe Sine, definindu-Se (vezi Iş 3, 14). Sf. 


Grigorie de Nazianz: Dacă acceptaţi ideea că nimic n-a existat înainte de Dumnezeu şi că El nu are 
o cauză anterioară, atunci Îi acordaţi numirea de Nenăscut şi Necauzat; iar dacă sunteţi de acord că 
fiinţa Sa nu are sfârşit, atunci L-aţi numit Nemuritor şi Nepieritor; în fond, aceasta e cunoaşterea 
apofatică a lui Dumnezeu: prin ceea ce El nu este. 

1077 

în cuie, le vor bate bine şi ele nu se vor clinti... 

8 Dar, tu, Israele, tu eşti Iacob, servul Meu pe care Eu l-am ales, seminţia lui Avraam pe care am 
iubit-o, 

9 pe care de la marginile pământului am luat-o şi de pe ale cărei înălțimi te-am chemat şi ţi-am zis: 
sluga Mea eşti tu, pe tine te-am ales şi nu te-am părăsit. 

10 Nu-ţi fie teamă, că Eu cu tine sunt; nu te rătăci, că Eu sunt Dumnezeul tău Cel ce te-am întărit şi 
te-am ajutat şi cu dreptatea dreptei Mele te-am întemeiat. 

11 Iată, toţi vrăjmaşii tăi vor fi ruşinaţi şi înfruntaţi, că vor fi ca şi cum n-ar fi şi toți potrivnicii tăi 
vor pieri; 

12 îi vei căuta şi oameni care să te batjocorească nu vei afla, că vor fi ca şi cum n-ar fi; cei ce se 
războiau cu tine nu vor fi. 

13 Căci Eu sunt Dumnezeul tău, Cel ce dreapta ta o ţin, Cel ce-ţi spune: 

14 Nu te teme, lacobe, tu, Israele cel mic la număr!; Eu te-am ajutat! zice Dumnezeul tău, El, Cel ce 
te mântuieşte, Sfântul lui Israel. 

15 Iată, te-am făcut ca un ferăstrău ce treieră prin roțile carelor de luptă6: munţi vei treiera, dealuri 
vei mărunți şi le vei face ca ţărâna 

16 şi le vei vântura şi vântul le va duce şi spulberul le va risipi; iar tu te vei veseli întru sfinţii lui 
Israel. 

17 Şi se vor bucura săracii şi nevoiaşii, că dacă vor căta apă şi nu va fi şi dacă limba li s-a uscat de 
sete, Eu, Domnul 

6 Roţile carelor de luptă erau prevăzute uneori, în armatele asiatice, cu câte un cerc de fier zimţat, 
asemenea unui ferăstrău, care să muşte-n goană din carnea inamicilor. 

Dumnezeu, Dumnezeul lui Israel, Eu îi voi auzi şi nu-i voi părăsi; 

18 ci râuri voi deschide din munţi şi fântâni în mijlocul câmpiilor şi pustiul îl voi preface-n bălți de 
apă şi pământul cel însetat în izvoare de ape. 

19 În pământ uscat voi sădi cedru şi merişor şi mirt şi chiparos şi plop alb, 

20 pentru ca ei să vadă şi să cunoască şi să-şi dea seama şi împreună să-nţeleagă că mâna Domnului 
le-a făcut pe toate acestea şi că Sfântul lui Israel le-a dat la iveală. 

21 Judecata voastră? se apropie, zice Domnul Dumnezeu; sfaturile voastre s-au apropiat, zice 
Împăratul lui Iacob. 

22 Apropie-se şi să vă spună ceea ce va să fie; sau spuneţi-ne pe cele ce-au fost înainte, iar noi cu 
luare-aminte vom cunoaşte pe cele ce-au fost şi pe cele ce vor fi; 

23 spuneţi-ne, vestiţi-ne cele ce vor fi la urmă, şi vom cunoaşte că voi sunteţi dumnezei; faceţi bine 
şi faceţi rău, iar noi ne vom minuna şi totodată vom vedea 

24 de unde sunteţi voi şi de unde-s lucrările voastre: alesu-v-au pe voi urâciune din pământ. 

25 Dar Eu l-am ridicat pe cel ce vine din Miază-noapte şi pe cel ce vine din Soare-Răsare;8 ei cu 
numele Meu vor fi chemaţi; să vină voievozii şi precum lutul olarului şi ca olarul ce calcă lutul, aşa 
veţi fi călcaţi în picioare. 

26 Căci cine le va spune pe cele ce-au fost dintru-nceput, ca să le cunoaştem 

7 Textul se referă acum la idoli şi la adoratorii lor. 

8 Teodoret al Cirului: Dacă de la Soare-Răsare vine cel anunţat în versetul 2, din Miază-noapte 
(borras = „boreal”) vor veni Bisericile răsărite între neamurile păgâne. 

şi pe cele viitoare şi să zicem că sunt adevărate? nu e nimeni care să spună dinainte şi nici cineva 
care să vă audă cuvintele. 

27 Eu stăpânire îi voi da Sionului şi Ierusalimul îl voi alina pe cale. 

28 Că dintre neamuri, iată, nimeni nu este, iar dintre idolii lor nici unul nu este care să spună ceva; 
şi dacă-i voi întreba: „De unde sunteţi voi?” nu-mi vor putea răspunde. 

29 Căci aceştia sunt „făcătorii” voştri şi ei sunt cei ce vă fac să rătăciţi în deşert. 

Întâiul Cânt despre Servul Domnului. Domnul biruitorul. Israel, slugă surdă şi oarbă. 

1 Iacob este servul Meu: Eu îl voi sprijini; Israel este alesul Meu: sufletul Meu l-a primit.l Duhul 
Meu L-am pus 

1 Versetele 1-7 cuprind întâiul poem închinat „Servului lui Dumnezeu”, viziune mesianică în care 
Sfinții Părinți ai Bisericii L-au văzut pe lisus Hristos, în ipostaza Sa umilă (ipostază pe care 
mesianismul iudaic a refuzat s-o accepte). În mentalitatea şi practica aulică din antichitatea 
orientală, „servul” (robul, sluga) era un titlu de nobleţe pe care-l purta, la curtea regală, dregătorul 
prin care suveranul îşi făcea cunoscute deciziile judecătoreşti. Versiunea Ebraică foloseşte, 
constant, unul şi acelaşi cuvânt: ebed, în timp ce Septuaginta nuanţează prin folosirea a două 
cuvinte: doulos = „rob”, „sclav”, „slugă”, „serv” şi pais, termen al cărui prim sens este acela de 
„copil” (în ipostaza masculină: „fiu”) şi care numai în al doilea rând înseamnă „rob”, „serv”, 
„slugă”. Patriarhul Avraam se numeşte pe sine „robul” lui Dumnezeu (Fc 18, 3), iar Acesta, la 
rându-l, îl numeşte „robul Meu” (sau „sluga Mea”). Tot astfel îi va numi pe Isaac, pe Iacob şi pe 
David, ca şi, în general, pe fiii lui Israel. În poemul de faţă, trimiterea la Iisus Hristos este susținută 
şi de dubla încărcătură semantică a cuvântului pais: „fiu” şi „serv”, nuanţe pe care vechii traducători 
români ai Septuagintei, începând cu cei din 1688, le-au consfințit. 

peste El,2 El va face judecată3 neamurilor. 

2 Nu va striga, nici glasul Şi-l va ridica, nici se va auzi glasul Său în afară. 

3 Trestie frântă nu va zdrobi şi feştilă fumegândă nu va stinge, ci întru adevăr va face judecată. 

4 Va străluci şi nu Se va frânge până ce va pune judecată pe pământ şi-ntru numele Său vor 
nădăjdui4 neamurile. 

5 Aşa zice Domnul Dumnezeu, Cel ce a făcut cerul şi i-a dat aşezare, Cel ce a întărit pământul şi tot 
ce e pe el şi poporului de pe el îi dă suflare şi duh celor ce umblă pe el: 

6 Eu, Domnul Dumnezeu, Eu Te-am chemat întru dreptate şi de mână Te voi ţine şi Te voi întări; 
unui neam te-am dat spre legământ şi neamurilor spre luminares, 

2 În una din catehezele sale, Sf. Chiril al Ierusalimului subliniază frecvenţa cu care Isaia 
menţionează prezenţa şi lucrarea Duhului Sfânt asupra Unsului Domnului, ca şi asupra poporului 
Său, citând texte din cartea marelui profet: 11, 2; 42, 1; 44, 3; 48, 16; 59, 21; 61, 1. „Duhul Sfânt 
conchide el este unul şi nedespărţit, dar lucrările Lui sunt multe şi felurite”. 

3 Ca şi în 41, 1, cuvântul „judecată” înseamnă aici restaurarea unei ordini răsturnate. Opera lui lisus 
Hristos nu e altceva decât „restaurarea omului” (Stăniloae). 

4 Ebr.: „vor aştepta”. 

5 „unui neam”: cuvântul genos poate însemna „familie”, „trib”, „rasă”, „neam” (de acelaşi sânge, cu 
descendență comună); „spre luminare... neamurilor”: ethnos are înţelesuri asemănătoare, dar în 
limbajul biblic, folosit la plural, înseamnă „neamuri” altele decât Evreii şi, în general, „păgânii”. 
Aşadar: prin legământul dintre Dumnezeu şi poporul ales (Fe 15, 18; 17, 2; 17, 4; Iş 2, 24; 19,5 
etc.), iconomia mântuirii lucrează înlăuntrul unui singur neam; dar prin lisus Hristos, „Lumina 
lumii”, ea se deschide spre universalitate. 

7 ca să deschizi ochii orbilor, să-i scoţi din legături pe cei legaţi şi din adâncul temniţei pe cei ce 
stau în întuneric. 

8 Eu sunt Domnul Dumnezeu: acesta-mi este numele; slava Mea nu i-o voi trece altuia, nici laudele 
Mele chipurilor cioplite. 

9 Iată, cele dintru-nceput au venit, precum şi cele noi pe care Eu le vestesc; mai înainte de a fi fost 
spuse, ele vi s-au arătat. 

10 Cântaţi-l Domnului cântare nouă, voi, cei ce sunteți stăpânia Lui6; din marginile pământului 
măriţi-l numele, voi, cei ce coborâţi la mare şi navigaţi pe ea, voi, insule, şi cei ce locuiţi în ele. 

11 Veseleşte-te, pustie, şi satele din tine, colibele şi cei ce locuiesc în Chedar7; veseli-se-vor cei ce 
locuiesc în stâncă şi din coama munţilor vor striga. 

12 Ei îi vor da slavă lui Dumnezeu, laudele Lui în insule le vor vesti. 

13 Domnul Dumnezeul puterilor va ieşi şi războiul îl va sfărâma; râvna o va stârni şi cu tărie va 
striga-mpotriva vrăjmaşilor Săi. 

14 Dintotdeauna8 am tăcut; oare şi de-acum înainte voi tăcea şi voi răbda? Am îndurat ca o femeie 


ce naşte; acum dintr-o dată voi smulge şi voi usca. 

15 Munţi şi dealuri voi pustii, iarba lor o voi usca; râurile le voi face insule şi bălțile le voi seca. 

6 „stăpânia” Lui: proprietatea Lui; titlu de nobleţe pentru oameni. 

7 Chedar (Kedar): al doilea fiu al lui Ismael (Fc 25, 13); ţinuturile deşerturilor arabe unde locuiau, 
ca triburi nomade, descendenţii săi, chedariţii. 

8 „Dintotdeauna” nu se află în toate manuscrisele greceşti. 

16 Şi voi aduce orbii pe o cale pe care n-o ştiau şi-i voi face să umble pe cărări pe care nu le-au 
cunoscut; întunericul lor îl voi face lumină şi pe cele colţuroase le voi face netede. Acestea-s 
lucrurile pe care le voi face şi pe ei nu-i voi părăsi. 

17 Dar ei s-au întors înapoi; ruşine vouă, celor ce nădăjduiţi în chipuri cioplite, celor ce le ziceţi 
chipurilor turnate: „Voi sunteţi dumnezeii noştri!” 

18 Auziţi, voi, surzilor, iar voi, orbilor, priviţi ca să vedeţi! 

19 Şi cine este orb, dacă nu ei, slugile Mele? şi cine este surd, dacă nu cei care-i stăpânesc? Cine e 
orb precum acel ce s-a despărţit?9 Da, ei, slugile lui Dumnezeu, ei s-au orbit. 

20 Adesea aţi văzut şi n-aţi băgat de seamă; urechile vi s-au deschis şi n-aţi auzit. 

21 Domnul Dumnezeu a vrut ca El să fie drept şi lauda să Şi-o mărească. 

22 Şi am privit, şi iată: Poporul era prădat şi jefuit, că peste tot se află un laţ în cămări ascunse, şi 
tot aşa în case, acolo unde i-au ascuns; pradă au devenit şi nimeni nu era care să smulgă prada şi 
nimeni care să zică: „Întoarce ce-ai luat!” 

23 Cine-ntre voi este cel ce va primi acestea în auzul său? Ascultaţi la cele ce-n viitor se vor 
petrece! 

24 Cine l-a dat pe Iacob spre jefuire şi pe Israel în mâna celor ce-l pradă? Oare nu Dumnezeu, 
împotriva Căruia ei au păcătuit şi în căile Căruia n-au umblat şi de a Cărui lege n-au vrut să asculte? 
9 Stihul acesta nu se află în toate manuscrisele greceşti şi nicicum în cele ebraice. E vorba de cel ce 
s-a separat de obştea din care făcea parte. 

25 Aşa că El a adus asupră-le iuțimea mâniei Sale; şi i-a răzbit războiul şi cei ce-mprejur cu foc îi 
ardeau; dar nici unul din ei n-a ştiut-o şi nici n-au pus-o la inimă.10 

43 

Domnul e singurul Dumnezeu, proniatorul şi eliberatorul poporului Său. Împotriva Babilonului. 
Israel nerecunoscător. 

1 Şi acum, aşa zice Domnul Dumnezeu Cel ce te-a făcut pe tine, lacobe, şi te-a plăsmuit pe tine, 
Israele: nu te teme!; că Eu te-am mântuit, Eu te-am chemat pe nume, al Meu eşti tu. 1 

2 De vei trece prin apă, Eu cu tine sunt şi râurile nu te vor acoperi; de vei trece prin foc, nu te vei 
arde, nu te va arde flacăra. 

3 Căci Eu sunt Domnul, Dumnezeul tău, Sfântul lui Israel, Cel ce te mântuieşte; Egiptul şi Etiopia ţi 
le-am făcut răscumpărare, Saba am dat-o în schimb pentru tine. 

4 De când ai devenit preţios în ochii Mei, tu te-ai umplut de slavă, iar Eu te-am iubit; oameni voi da 
pentru tine şi 

10 Sf. Ciprian al Cartaginei: Vrăjmaşul n-ar avea nici o putere asupra noastră dacă ea n-ar fi fost 
îngăduită sau chiar poruncită de Dumnezeu. Adevărul acesta este evident în cele două versete de 
mai sus. Dar şi în Cartea lui Daniel ni se spune că Dumnezeu este Cel ce „l-a dat” pe Ioiachim, 
regele Iudeii, în mâna lui Nabucodonosor (Dn 1, 2). De aceea e bine ca, în lupta noastră 
duhovnicească, să ne gândim mai întâi la Dumnezeu. 

1 Pregătindu-i o nouă şi aspră mustrare (cea de la sfârşitul acestui capitol), Dumnezeu Îşi alină şi 
încurajează poporul, ca s-o suporte mai uşor. 

principi în schimbul vieţii tale2. 

5 Nu te teme!; că Eu cu tine sunt; de la Soare-Răsare îţi voi aduce urmaşii, şi de la Apus te voi 
aduna. 

6 Miază-noaptei îi voi zice: „Adu!” şi Miazăzilei: „Nu opri!3; adu-i pe fiii Mei din ţara de departe şi 
pe fiicele Mele de la marginile pământului, 

7 pe toţi câți sunt chemaţi cu numele Meu; fiindcă Eu pentru slava Mea l-am pregătit şi l-am 
plăsmuit şi l-am făcut”. 

8 Am scos un popor orb; fiindcă ochii lor sunt ca şi orbi, iar cei ce au urechi sunt surzi. 


9 Toate neamurile s-au adunat laolaltă iar din ele principii se vor aduna.4 Cine va vesti acestea? sau 
cine vă va spune vouă cele ce sunt dintru-nceput? Aducă-şi mărturiile lor şi să se îndreptăţească şi 
să audă şi să spună adevărul. 

10 Fiţi-Mi voi mărturii şi Eu tot aşa sunt martor zice Domnul Dumnezeu şi Servul Meu pe Care L- 
am ales pentru ca voi să ştiţi şi să credeţi şi să înţelegeţi că EU SUNT: Înainte de Mine n-a fost alt 
dumnezeu şi nici după Mine va mai fi vreunul. 

11 Eu sunt Dumnezeu şi în afară de Mine nu este mântuitor. 

12 Eu am vestit şi Eu am mântuit; Eu am mustrat şi-ntre voi nu s-a aflat dumnezeu străin; voi Îmi 
sunteți Mie mărturii, iar Eu sunt martor zice Domnul Dumnezeu - 

2Literal: „capului tău”. 

3 E vorba, desigur, de fiii lui Israel răspândiţi, ca robi, în toate punctele cardinale. 

4 Teodoret al Cirului notează dimensiunea profetică a textului: de vreme ce fiii lui Israel şi-au 
denaturat calitatea de popor ales, neamurile (păgâne) vor veni, împreună cu principii lor, şi vor 
alcătui Biserica întemeiată de „Servul” Său. 

1081 

13 încă de la început; şi nu-i nimeni care să poată scoate din mâinile Mele; Eu voi face, şi cine va 
întoarce-ndărăt ceea ce Eu am făcut? 

14 Aşa zice Domnul Dumnezeu, Cel ce vă mântuieşte, Sfântul lui Israel: de dragul vostru voi 
trimite în Babilon şi-i voi ridica pe toţi fugarii, iar Caldeii vor fi legaţi în corăbii. 

15 Eu sunt Domnul Dumnezeu, Sfântul vostru, Cel ce l-am dat la iveală pe Israel, regele vostru. 

16 Aşa zice Domnul, Cel ce taie o cale prin mare şi cărare prin apă puternică, 

17 Cel ce a adus care de luptă şi călărime şi mulţime de oaste; dar ei s-au culcat şi nu se vor scula: 
ca o feştilă stinsă, aşa s-au stins. 

18 Să nu vă aduceţi aminte de ce-a fost odată şi să nu luaţi în seamă ce-a fost demult! 

19 Iată, Eu voi face lucruri noi care acum vor răsări şi pe care voi le veţi cunoaşte; o cale voi face 
prin pustie şi râuri în pământ uscat. 

20 Fiarele câmpului Mă vor binecuvânta, bufniţele şi puii de struţ, că apă am dat în pustie şi râuri în 
pământ uscat ca să-Mi adăp poporul cel ales, 

21 poporul Meu pe care l-am păstrat spre a povesti laudele Mele. 

22 Nu acum te-am chemat Eu pe tine, lacobe, nici te-am făcut să osteneşti, Israele. 

23 Tu nu Mi-ai adus oile ca ardere-de-tot a ta, nici nu m-ai preamărit cu jertfele tale, nici cu jertfele 
tale Mi-ai slujit şi nici că te-ai ostenit în Liban; 

24 nici că tu ai cumpărat cu argint pentru Mine animale de jertfă, nici că Eu am poftit grăsimea 
Jertfelor tale; ci tu întru păcatele tale Mi-ai stat înainte şi-ntru nedreptăţile tale. 

25 Eu sunt, chiar Eu, Cel ce de dragul Meus îţi şterg fărădelegile şi păcatele şi nu le voi pomeni. 

26 Dar adu-ţi aminte şi să ne judecăm împreună: mărturiseşte-ţi tu mai întâi păcatele, ca să poţi fi 
îndreptățit! 

27 Părinţii voştri mai întâi, şi maimarii voştri fărădelege au făcut împotriva Mea. 

28 Mai-marii Mi-au pângărit locurile sfinţite, aşa că pe Iacob l-am dat spre pieire şi pe Israel spre 
ocară. 

44 

Slava lui Dumnezeu. Deşertăciunea idolilor. Îndemn la pocăință. Bucuria răscumpărării. Profeţie 
asupra lui Cirus. 

1 Dar acum ascultă, lacobe, tu, servul Meu, şi tu, Israele, pe care Eu te-am ales! 

2 Aşa zice Domnul Dumnezeu Cel ce te-a făcut, El, Cel ce din pântece te-a urzit: tu încă vei avea 
ajutor; nu te teme, tu, lacobe, servul Meu, şi tu, iubite Israel, pe care Eu te-am ales. 

3 Că Eu le voi da apă celor ce însetaţi umblă-n ţinut fără apă; Duhul Meu ÎI voi pune peste urmaşii 
4 şi vor răsări ca iarba-ntre pâraie şi ca sălciile pe margini de apă curgătoare. 

5 „de dragul Meu”: pentru propria Mea rațiune, pentru că aşa vreau Eu, să iert, iar nu pentru că tu ai 
fi îndreptățit să capeţi iertarea; îndreptățirea se dobândeşte numai prin căință (vezi ultimele două 
stihuri din versetul 26). 

5 Unul va zice: „Eu sunt al lui Dumnezeu 


1? 


, şi un altul se va chema pe sine cu numele lui Iacob, iar 


un altul cu mâna lui va scrie: „Eu sunt al lui Dumnezeu” şi se va chema pe sine cu numele lui 
Israel]. 

6 Aşa zice Dumnezeu, Împăratul lui Israel, şi Domnul Atotţiitorul, Cel ce l-a izbăvit: „Eu sunt Cel- 
Dintâi şi Eu sunt de azi înainte; în afară de Mine nu este Dumnezeu.2 

7 Cine este cum sunt Eu?: Să stea şi să cheme şi să spună şi să Mi se pregătească din vremea când 
Eu am făcut om pe vecie, iar pe cele ce vor fi să vi le spună mai înainte ca ele să fi fost. 

8 Nu vă ascundeţi şi nici n-o luaţi razna! Oare nu de la-nceput aţi auzit şi nu de atunci v-am spus Eu 
vouă? Voi sunteţi martori dacă-n afară de Mine mai e un Dumnezeu”. 

9 Dar făcătorii de idoli n-au auzit atunci3 iar cioplitorii de chipuri, ei toţi, zadarnic lucrează făcând 
din dorinţele lor nişte chipuri care nu le sunt de nici un folos; dimpotrivă, ruşina-se-vor 

10 cei ce alcătuiesc un dumnezeu şi toţi cei care cioplesc lucruri de doi bani, 

1 Avertisment împotriva impostorilor. 

2 Combătându-l pe Arie care invoca acest text în a susţine că Fiul lui Dumnezeu nu este El-Însuşi 
Dumnezeu —, Sfântul Atanasie cel Mare interpretează: Afirmația de aici consună cu cea din Dt 32, 
39. Dumnezeu, într-adevăr, este Unul şi Singurul şi Cel-Dintâi, dar pe aceasta n-o spune spre a-Şi 
nega Fiul; pentru că El (Fiul) este întru Acel Unul şi Cel-Dintâi şi Singurul ca fiind singurul Cuvânt 
(Logos) şi singura Înţelepciune şi singura Strălucire a Celui ce este Unul şi Singurul şi Cel-Dintâi, 
ca deplinătate a Dumnezeirii Celui ce este Primul şi Unicul, El fiind Dumnezeu întreg şi deplin. 

3 Versetele 9-20: O teribilă diatribă împotriva idolatriei, din care nu lipseşte ironia, uneori împinsă 
până la sarcasm. 

11 iar cei făcuţi de ei, iată că toţi se veştejesc; adune-se toţi surzii de printre oameni şi să stea 
laolaltă şi laolaltă să fie ruşinaţi şi înfruntaţi! 

12 Că meşterul îşi ascute fierul, croieşte [idolul] cu barda, cu sfredelul îl găureşte şi cu tăria braţului 
său îl alcătuieşte; va flămânzi şi va slăbi şi apă nu va bea. 

13 După ce meşterul a ales lemnul, îl măsoară şi-l înseamnă cu dreptarul, îi face muchii, unghiuri, îl 
potriveşte din clei şi-l face ca pe un chip de om şi ca pe o frumuseţe de om, să şi-l aşeze în casă. 

14 El taie lemnul din pădurea pe care Domnul a sădit-o chiar un pin şi pe care ploaia a făcut-o să 
crească 

15 spre a le da oamenilor lemne de foc; şi, luând o parte din ea, el se încălzeşte... Da, a luat o parte 
din lemn şi cu el coace pâine, iar din ce rămâne îşi face dumnezei cărora li se închină. 

16 Jumătate o arde să se-ncălzească, iar cu jumătate coace pâine pe cărbuni; şi după ce a fript pe ea 
carne şi mănâncă şi se satură, şi după ce s-a şi încălzit, zice: „Mă simt bine, că mă-ncălzii şi văzui 
foc...”. 

17 Iar din ce-a rămas îşi face un dumnezeu cioplit şi i se închină şi se roagă, zicând: „Mântuieşte- 
mă, că tu eşti dumnezeul meu!...”. 

18 Ei n-au nici o înţelegere ca să şi priceapă, fiindcă orbeşte s-au întunecat aşa ca ei cu ochii să nu 
vadă şi cu inima să nu priceapă. 

19 Nici unul nu s-a plecat cu mintea şi nici n-a priceput cu înţelegerea că jumătate I-a ars în foc şi a 
copt pâine pe cărbunii lui, că a fript carne şi a mâncat şi că din ce-a rămas a făcut o urâciune 

căreia ei i se închină. 

20 Cunoaşteţi dar că inima lor nu-i decât cenuşă, că se înşală şi că nimeni nu e-n stare să-şi 
mântuiască sufletul. Vedeţi, voi nu veţi zice: „E o minciună-n mâna mea cea dreaptă”. 

21 Adu-ţi aminte de acestea, tu, lacobe, şi tu, Israele, că tu eşti servul Meu. Eu te-am făcut pe tine 
să-mi fii serv, iar tu, Israele, nu Mă da uitării. 

22 Că, iată, Eu ca un nor ţi-am şters fărădelegile şi ca desimea unui nor, păcatele; întoarce-te la 
Mine şi te voi mântui. 

23 Voi, ceruri, veseliţi-vă, că Dumnezeu l-a miluit pe Israel!; voi, temelii ale pământului, sunaţi din 
trâmbiţă!; voi, munţilor, strigaţi cu bucurie, voi, dealuri, şi toate pădurile de pe voi, că Dumnezeu l- 
a izbăvit pe Iacob şi plin de slavă fi-va Israel! 

24 Aşa zice Domnul, Cel ce te-a izbăvit, Cel ce din pântece te-a plăsmuit: eu sunt Domnul, Cel ce 
pe toate le fac; Eu singur am întins cerul şi am întărit pământul. 

25 Cine altul va risipi semnele celor ce cheamă morţii şi prezicerile din inima omului, pe înţelepţi 
întorcându-i îndărăt şi sfaturile lor făcându-le nebune?4 


26 EI, Cel ce întăreşte cuvântul servului Său şi adevereşte sfatul trimişilor Săi; El, Cel ce-i zice 
Ierusalimului: „Locuit vei fi!”, şi cetăților ludeii5: „Zidite veți fi!”; şi pustiurile ei vor odrăsli; 

27 El, Cel ce-i zice adâncului: „Pustiit vei fi, şi râurile tale le voi seca”; 

4 Dumnezeu îi denunţă nu numai pe şarlatanii care „vorbesc cu morţii” şi „prezic” viitorul, ci şi pe 
trufaşii care se cred înţelepţi fără să fie (vezi şi 1 Co 1, 20: „Oare n-a arătat Dumnezeu drept nebună 
înţelepciunea lumii acesteia?”). 

5 În Codex Vaticanus: „cetăţile Idumeii”. 

28 EI, Cel care-i zice lui Cirus: „Fii înţelept!”, iar el va face toate voile Mele; El este Cel ce-i va 
zice Ierusalimului: „Zidit vei fi!”, iar Eu voi pune temeliile casei Mele celei sfinte.6 

45 

Profeţie asupra lui Cirus (continuare). O nouă profeție asupra lui Mesia. Vestirile Domnului. 
Chemarea şi convertirea neamurilor. 

1 Aşa zice Domnul Dumnezeu către unsull Meu Cirus, a cărui mână dreaptă Eu am ţinut-o pentru 
ca neamuri în faţa lui să asculte; puterea regilor o voi rupe, porţi voi deschide înainte-i şi cetăți nu-i 
vor fi închise: 

2 eu înaintea ta voi merge şi munţii îi voi face şes, porţi de aramă voi zdrobi şi zăvoare de fier voi 
sfărâma 

3 şi-ţi voi da ţie vistierii cufundate-n beznă,2 pe cele ascunse, nevăzute, ţi le voi deschide, pentru ca 
tu să cunoşti că 

6 Aici Cirus e menţionat pe nume ca devenind instrument al lui Dumnezeu pentru eliberarea 
poporului evreu din robia babilonică, pentru rezidirea Ierusalimului şi restaurarea templului. E unul 
din marile mistere ale iconomiei divine: acelaşi Dumnezeu, pe de o parte, îl alege pe 
Nabucodonosor să-l robească poporul şi, pe de alta, peste şaizeci de ani, îi porunceşte lui Cirus, 
învingătorul Babilonului, să devină moderat şi să intre în slujba lui Iahve (mai mult, acelaşi Iahve îl 
numeşte „Cirus, unsul Meu”, ceea ce înseamnă „regele” intrat în subordinea lui Dumnezeu printr-un 
act special de grațiere (45, 1). Cu toate acestea, păgânul (idolatrul) nu va rămâne nepedepsit. 
Această temă teologică (dar şi de filosofie a istoriei) continuă să fie una din cele mai pasionante. 

1 Teodoret e de părere că, aici, cuvântul „uns” nu are sensul obişnuit al Vechiului Testament, ci pe 
acela de „ales” al lui Dumnezeu pentru un anumit scop. 

2 Sf. Ioan Casian tâlcuieşte alegoric: Cuvântul lui Dumnezeu este cel ce merge înaintea noastră, 
sfărâmă obstacolele patimilor şi ne deschide calea spre adâncurile înţelepciunii Sale. 

Eu, Domnul Dumnezeu, Cel ce pe tine te cheamă pe nume, Eu sunt Dumnezeul lui Israel. 

4 De dragul servului Meu Iacob şi al lui Israel, alesul Meu, Eu te voi chema pe nume şi te voi primi; 
dar tu nu m-ai cunoscut. 

5 Că Eu sunt Domnul Dumnezeu şi-n afară de Mine nu este alt Dumnezeu; Eu te-am întărit, dar tu 
nu m-ai cunoscut. 

6 Ca să cunoască cei de la Răsărit şi cei de la Apus că-n afară de Mine nu este Dumnezeu. Eu sunt 
Domnul Dumnezeu şi nimeni nu este-n afară [de Mine]. 

7 Eu sunt Cel ce am pregătit lumina şi am făcut întunericul, Cel ce fac pace şi zidesc rele;3 Eu sunt 
Domnul Dumnezeu, Cel ce face toate acestea. 

8 Veselească-se cerul de deasupra, iar norii să roureze dreptate; odrăslească pământul cu milă şi 
laolaltă dreptate să odrăslească; Eu sunt Dumnezeu, Cel ce te-a făcut. 

9 Oare nu am gătit Eu mai bine decât olarul, lutul? Oare plugarul ară 

3 Evident, Dumnezeu nu este autorul răului din lume. Teodoret ne invită să facem deosebire între 
răul obiectiv (ca natură) şi răul subiectiv (ca lucrare, aşa cum este el perceput şi evaluat de fiecare 
om). Aceeaşi distincţie o face şi Sf. loan Damaschin, cu precizarea că lucrarea răului în lume se 
face numai cu ştiinţa sau îngăduinţa lui Dumnezeu, pentru raţiuni care-l sunt proprii. Asupra 
textului e de observat că sensul primar al verbului ktizo este acela de „a zidi”, iar înţelesul de „a 
crea” e derivat. Or, „a zidi” înseamnă a lucra cu nişte materiale care deja există şi care sunt la 
îndemână. Pe de altă parte, substantivul adjectival „kakos = „rău” - „răul” este la plural, ceea ce 
face imposibilă o traducere de genul: Eu sunt Cel ce fac pace şi creez răul”. T. M.: „Eu fac fericirea 
şi creez nefericirea”. 

toată ziua? Oare lutul îi va zice olarului: „Ce faci, de nu lucrezi? oare n-ai mâini?... 


bă 


”, Oare 


frământătura va răspunde celui ce a frământat-o?4 

10 E ca şi cum cineva i-ar zice tatălui său: „Ce plăsmuieşti?” sau mamei sale: „Ce te căzneşti să 
naşti?”.5 

11 Că aşa zice Domnul Dumnezeu, Sfântul lui Israel, Cel ce le-a făcut pe cele ce vor fi: voi Mă 
întrebaţi despre fiii Mei şi despre fiicele Mele, şi voi îmi porunciţi asupra lucrului mâinilor Mele?6 
12 Eu am făcut pământul şi pe omul de pe el, Eu cu mâna Mea am întărit cerul şi tuturor stelelor le- 
am dat porunci. 

13 Eu l-am ridicat să fie rege cu dreptate, şi toate căile lui sunt drepte; el va zidi cetatea Mea şi 
robia poporului Meu o va întoarce fără răscumpărare şi fără daruri, zice Domnul Atotţiitorul. 

14 Aşa zice Domnul Atotţiitorul:7 egiptul s-a trudit pentru Tine, iar mărfurile Etiopienilor şi 
Sabeenii cei înalţi la statură vor trece de partea Ta şi vor fi robii Tăi şi-n urma Ta vor merge legaţi 
în cătuşe şi la Tine vor ajunge şi Ţie ţi se vor supune şi Ţie ţi se vor ruga, pentru că Dumnezeu este 
în Tine şi-n afară de Tine nu este Dumnezeu. 8 

4 Stihul acesta e preluat din Codex Vaticanus; în ed. Rahlfs, notă. 

5 După unii exegeţi, Isaia a preluat aceste două întrebări dintr-un ritual funebru (cu sensul obscur). 

6 Semnul întrebării e impus de context. 

7 Text mesianic în care, o dată mai mult, se poate urmări ambiguitatea voită, deliberată, studiată, a 
limbajului profetic. 

8 Traducerile după T. M. pun aceste ultime două stihuri între ghilimele, ca fiind cuvintele supuşilor 
lui Cirus: „Nu este Dumnezeu decât la tine; alţii nu există, nici un alt dumnezeu”. În LXX, existenţa 
secvenţei „pentru că” nu permite o astfel de intervenție. Sf. Chiril al Ierusalimului tâlcuieşte: Iată 
încă o mărturie asupra dumnezeirii lui Hristos! Citiţi acest text al lui Isaia şi vedeţi că Fiul este 
Dumnezeu, avându-L în Sine Însuşi pe Dumnezeu Tatăl. Același lucru, în esenţă, se spune la Ioan 
14, 11: „Eu sunt întru Tatăl şi Tatăl întru Mine”. Sau la loan 10, 30, Fiul nu spune: „Eu şi Tatăl 
Meu una sunt”, ci: „Eu şi Tatăl Meu una suntem”, ceea ce înseamnă că noi nu trebuie să-l 
despărțim, dar nici să facem vreo confuzie în relația Tată-Fiu. 

15 Că Tu eşti Dumnezeu, dar noi n-am ştiut-o, 9 Dumnezeul lui Israel, Mântuitorul. 

16 Toţi potrivnicii Lui vor fi ruşinaţi şi înfruntaţi şi-ntru ruşine vor umbla. Voi, insulelorI0, înnoiţi- 
vă pentru Mine! 

17 Israel e mântuit de Domnul cu mântuire veşnică: ei niciodată nu vor fi ruşinaţi ori înfruntaţi. 

18 Aşa zice Domnul, Cel ce a făcut cerul, Acest Dumnezeu Care Şi-a arătatl 1 pământul şi l-a făcut; 
El i-a pus rânduială, El nu degeaba l-a făcut, ci să fie locuit; Eu sunt Domnul, şi nimeni în afară. 

19 Eu n-am vorbit într-ascuns şi nici în loc întunecos pe pământ; nu Eu i-am spus seminţiei lui 
Iacob: „Cătaţi zădărnicie!”; Eu sunt Domnul, Eu, Cel ce rostesc dreptatea şi vestesc adevărul. 

20 Adunaţi-vă şi veniţi, laolaltă sfătuiți-vă, voi, cei mântuiţi dintre neamuri! Zac în propria lor 
prostie cei ce-şi păstrează idolul de lemn, chipul lor cioplit, ca şi cei ce se roagă unor dumnezei care 
nu mântuiesc. 

21 Dacă ei sunt cei ce vestesc, să vină aproape şi împreună să cunoască cine 

9 T. M.: „Tu eşti un Dumnezeu Care Se ascunde”. 

10 Şi aici, „insule” înseamnă „necamuri” (vezi nota de la Fe 10, 5). 

11 Asemenea unui artist, Dumnezeu mai întâi Şi-a „văzut” opera şi apoi a creat-o. 

anume a făcut ca aceste lucruri să fie auzite de la început; atunci vi s-a spus: eu sunt Dumnezeu, şi-n 
afară de Mine nu este un altul; un [Dumnezeu] Drept şi Mântuitor nu este în afară de Mine. 

22 Întoarceţi-vă la Mine şi vă veţi mântui, voi, cei ce veniţi de la marginile pământului; Eu sunt 
Dumnezeu, şi un altul nu există! 

23 Mă jur pe Mine Însumi: Dreptate va ieşi din gura Mea, cuvintele Mele nu Mi le voi lua înapoi, 
Că Mie Mi se va pleca tot genunchiul şi toată limba I se va mărturisi lui Dumnezeu, 

24 zicând: „Dreptate şi slavă veni-vor la El, iar cei ce se despart de ele vor fi ruşinați”. 

25 Ei de la Domnul se vor îndreptăţi şi întru Dumnezeu se va slăvi toată sămânţa fiilor lui Israel. 12 
46 

Zeii Babilonului cad. Israel e izbăvit. 

1 Bel s-a prăbuşit, Nebol s-a făcut ţăndări; 

12 Teodoret reţine faptul că profetul nu spune: „toată sămânţa lui Israel”, ci: „toată sămânţa fiilor 


lui Israel”; „fiii” sunt descendenţii direcţi ai lui Israel, dar „sămânţa” lor poate fi aflată în neamurile 
chemate la mântuire şi vrednice de ea. 

1 „Bel”: zeitate babiloniană. „Nebo” (în LXX: „Dagon”): zeu babilonian, socotit uneori ca fiind fiul 
lui Marduk. Aceştia doi sunt pomeniţi pe nume, apoi profetul, în acelaşi context, generalizează. Se 
ştie însă că biruitorul Cirus nu a distrus idolii din cetatea învinsă; dimpotrivă, le-a dat cinstire. 
Aceasta înseamnă că textul lui Isaia nu a fost scris după căderea Babilonului, ci înainte. Faptul că o 
profeție nu se împlineşte în toate amănuntele, tocmai acesta pledează pentru autenticitatea ei; e un 
punct de vedere pe care-l susţin chiar unii protestanți moderni. 

chipurile lor cioplite sunt la fiare şi dobitoace: le purtaţi, legate, ca pe o sarcină la cel slab şi ostenit 
şi flămând şi totodată neajutorat, 

2 la cei ce nu vor putea să scape din război, dar se mână pe ei înşişi ca robi. 

3 Ascultaţi-Mă, voi, casa lui Iacob, şi voi, rămăşiţa lui Israel, voi, cei ce încă din pântece sunteţi 
purtaţi şi din pruncie pân” la bătrâneţe tot învăţaţi: 

4 EU SUNT; şi până ce voi veţi îmbătrâni: EU SUNT; Eu vă port; Eu am făcut, Eu voi alina, Eu voi 
ridica şi Eu vă voi mântui. 

5 Cu cine m-aţi asemănat voi? Vedeţi, luaţi aminte, voi, cei ce rătăciţi! 

6 Cei ce scot aur dintr-o pungă? şi argint la greutate, îl vor cântări în cumpănă, vor plăti un argintar 
şi vor face un idol şi, plecându-se la pământ, i se vor închina. 

7 ÎI ridică pe umăr şi pleacă la drum; iar dacă-l pun jos, el în acelaşi loc rămâne; nu se poate mişca, 
iar pe cel ce strigă la el nu-l aude şi de rele nu-l va mântui. 

8 Aduceţi-vă aminte de acestea şi suspinaţi; căiţi-vă, voi, cei ce aţi rătăcit; cu inima întoarceţi-vă 

9 şi amintiţi-vă de cele de demult, căci Eu sunt Dumnezeu şi în afară de Mine nu este un altul 

10 care să le spună pe cele ce vor fi mai înainte ca ele să fie şi mai înainte de a se plini. Şi am zis: 
planul Meu întreg va rămâne şi pe toate câte le-am plănuit le voi face, 

11 chemând o pasăre de la Răsărit3 şi dintr-o ţară de departe pentru cele ce 

2 În versetele 6 şi 7: stilul ironic, propriu lui Isaia. 

3 Alături de Teodoret, Sf. loan Hrisostom opinează că „pasărea” e o metaforă pentru poporul lui 
Israel ce se va întoarce repede din robia babilonică. 

le-am plănuit; am grăit şi l-am adus, l-am făcut şi l-am zidit, l-am călăuzit şi calea lui am sporit-o. 
12 Ascultaţi-Mă, voi, cei fără inimă, cei ce sunteţi departe de dreptate: 

13 Dreptatea Mea am apropiat-o, ea nu-i departe, iar Eu nu voi întârzia cu mântuirea care-i de la 
Mine; Eu i-am dat în Sion mântuire lui Israel, spre slavă. 

47 

Profeţie despre căderea Babilonului. 

1 Coboară-te, şezi pe pământ, tu, fiică fecioarăl a Babilonului, şezi pe pământ, lipsită de tron, tu, 
fiică a Caldeilor, că de-acum nu te vei mai numi „gingaşă şi fragedă”. 

2 Ia o râşniţă, macină făină,2 scoate-ţi vălul, descoperă-ţi cărunteţea,3 dezveleşte-ţi pulpele şi treci 
desculță râul. 

3 Descoperită-ţi va fi ruşinea, urâciunile tale se vor vedea; voi pretinde de la tine ceea ce datorezi, 
pe seama oamenilor nu te voi mai lăsa. 

4 Zice Domnul Atotţiitorul, Izbăvitorul tău, al Cărui nume e Sfântul lui Israel: 

5 Stai jos!; tremure-ţi sufletul!; du-te-n întuneric, tu, fata Caldeilor!; de-acum 

1 „fecioară”: adresare ironică. În fapt, „fiica Babilonului” era o mare desfrânată (vezi v. 10), dar în 
ochii oamenilor voia să pară castă. 

2 Măcinatul la râşniță: o muncă a sclavelor. 

3 „cărunteţea” (părul alb): metaforă pentru longevitatea imperiului babilonian. 

nu te vei mai numi „puterea împărăției”... 

6 Eu m-am mâniat pe poporul Meu, tu Mi-ai pângărit moştenirea; Eu i-am dat în mâna ta, dar tu nu 
ai întins milă asupră-le4, jugul bătrânului l-ai făcut foarte greu, 

7 Şi ai zis: „Pe veci voi fi stăpână!” Tu în inima ta n-ai gândit aceste lucruri, nici că ţi-ai adus aminte 
de ce va fi la urmă.5 

8 Acum însă ascultă aceste cuvinte, tu, cea plină de gingăşie, tu, cea care şade şi-şi dă curaj şi zice-n 


inima ei: „Eu sunt, şi nimeni altcineva nu este!;6 văduvă nu voi rămâne şi nici sărăcia n-o voi 
cunoaşte!”7. 

9 Acum, însă, aceste două lucruri vor veni asupră-ți, năprasnic, într-o singură zi: văduvia şi 
pierderea copiilor; acestea fără veste vor veni asupră-ţi, în ciuda vrăjitoriei tale, în ciuda tăriei 
descântecelor tale, 

10 în ciuda încrederii tale în propria-ţi răutate, fiindcă ziceai: „Eu sunt şi nimeni altcineva nu este!” 
Să ştii: cunoaşterea acestor lucruri8 şi desfrânarea ta îţi vor fi ţie spre ruşine; că ai zis 

4 Vezi nota de la 44, 28. 

5 A-ţi aminti de evenimente viitoare, iată una din antinomiile gândirii teologice! într-o rugăciune 
anamnetică din Liturghia Sfântului loan Hrisostom se spune că, jertfind, ne aducem aminte de 
cruce, de groapă, de înviere şi... „de cea de a doua şi slăvita venire” a Domnului. 

6= Îngânarea definiţiei pe care Dumnezeu şi-o dă Sieşi; substituire luciferică. 

7 Văduvia: pierderea regalității, dar şi a mariajului cu zeii; sărăcia, prin pierderea subiecţilor 
stăpânirii (v. 9). 

8 „cunoaşterea acestor lucruri” este o referire la zestrea intelectuală a imperiului babilonian, 
alcătuită mai ales din imense acumulări de cunoştinţe astrologice şi, în general, magice (să ne 
amintim şi de magii de la Răsărit veniţi cu daruri la Pruncul Iisus). 

în inima ta: „Eu sunt, şi nimeni altcineva nu este!” 

11 Nimicire va veni asupră-ţi fără ca tu să-ţi dai seama; o groapă va fi şi într-însa vei cădea; necaz 
va veni asupră-ţi şi nu vei putea să te scuturi; sfârşit fără veste va veni asupră-ţi fără ca tu să-ţi dai 
seama. 

12 Rămâi acum cu descântecele tale şi cu belşugul vrăjilor tale pe care din tinereţea ta le-ai învăţat, 
de-ţi vor putea folosi sau dacă prin ele te poţi întări!9 

13 Ostenit-ai în sfaturile tale; să stea acum astrologii cerului şi să te mântuiască; ei, cei ce văd prin 
stele, ei să-ţi spună ce va să vină asupra ta. 

14 Iată, ei ca nişte surcele vor fi arşi în foc,10 şi nicicum nu-şi vor scăpa viaţa din para focului; 
pentru că ai tăi sunt cărbunii aprinşi, tu vei sta deasupra lor. 

15 Aceştia-ţi vor fi ţie de ajutor, cei pentru care tu te-ai ostenit încă din tinereţe; fiece om s-a rătăcit 
în felul lui, dar pentru tine nu va fi scăpare.1 1 

48 

Darul lui Dumnezeu asupra lui Israel. 

1 Auziţi aceste cuvinte, voi, casa lui Iacob, voi, cei ce sunteţi chemaţi cu numele lui Israel şi vă 
trageţi din Iuda, 

9 Stihul acesta e preluat din codici secundari. 

10 Focul: metaforă pentru pedeapsa lui Dumnezeu. Supremul dezastru e nu numai nimicirea 
materială, ci şi prăbuşirea unei culturi de milenii, întemeiată şi construită pe eroare. 

11 Răspunderea omului de rând poate fi relativă (şi, deci, amendabilă), dar aceea a unui conducător 
e totală. 

voi, cei ce vă juraţi pe numele Domnului, Dumnezeului lui Israel, dar fără adevăr şi fără dreptate îl 
pomeniţi în treacăt; 

2 voi, cei ce vă bizuiţi pe numele sfintei cetăți şi vă sprijiniți pe Dumnezeul lui Israel domnul 
Atoţţiitorul Îi este numele -. 

3 Pe cele ce-au fost, iată, vi le-am spus şi din gura Mea au ieşit şi auzite s-au făcut; repede am 
lucrat, şi ele au venit. 

4 Ştiu că eşti îndărătnic, că gâtul ţi-i vână de fier şi de aramă fruntea. 

5 Eu lucrurile ţi le-am vestit demult, mai înainte ca ele să-ţi fi venit; auzite ţi le-am făcut, ca nu 
cumva tu să spui: „Idolii mei mi le-au făcut!”, şi să nu zici: „Chipurile mele cioplite şi turnate, ele 
mi-au dat porunci”. 

6 Pe toate acestea voi le-aţi auzit, dar de cunoscut n-aţi cunoscut; chiar şi acum auzite ţi le-am făcut 
pe cele noi, pe cele ce de-acum înainte au să fie, şi n-ai zis: 

7 „Acum s-au petrecut, iar nu mai-nainte!”; şi nu în zilele de demult ai auzit de ele, ca nu cumva să 
zici: „Da, le ştiu!” 


8 Nici n-ai ştiut, nici n-ai înţeles, nici de la-nceput ţi-am deschis Eu urechile, fiindcă am ştiut că tu 


cu mare viclenie te vei purta şi că „nelegiuit încă din pântece” te vei chema. 

9 De dragul numelui Meu îți voi arăta mânia Mea şi-n faţa ta voi aduce faptele Mele cele slăvite, 
pentru ca nu pe de-a-ntregul să te nimicesc. 

1 Dumnezeu este Cel ce i-a prevestit lui Israel, cu mult înainte, atât robia cât şi eliberarea; una, ca 
efect al nelegiuirii poporului ales, cealaltă, ca efect al bunătăţii divine. 

10 lată, te-am vândut, dar nu pentru argint; te-am scăpat însă din cuptorul sărăciei. 

11 De dragul Meu voi face aceasta pentru tine, fiindcă numele Meu e pângărit; slava Mea Eu altuia 
nu o voi da. 

12 Ascultă-Mă, Iacobe, şi tu, Israele, cel pe care-l chem: Eu sunt Cel-Dintâi şi Eu sunt în veci, 

13 şi mâna Mea a întemeiat pământul şi dreapta Mea a întărit cerul: Eu îi voi chema, iar ei vor sta 
împreună. 

14 Şi toţi se vor aduna şi vor auzi; cine le-a spus lor acestea? Din dragoste pentru tine ţi-am făcut 
voia asupra Babilonului, să nimicesc anume sămânţa Caldeilor. 

15 Eu am vorbit, Eu am chemat, Eu l-am adus, şi calea lui am îndreptat-o.2 

16 Apropiaţi-vă de mine şi ascultați cuvintele acestea: De la-nceput eu n-am vorbit în taină, şi nici 
în vreun loc ascuns de pe pământ; când s-a petrecut, eu acolo eram. Şi acum, Domnul m-a trimis, 
precum şi Duhul Său.3 

17 Aşa zice Domnul, Cel ce te-a izbăvit, Sfântul lui Israel: eu sunt Dumnezeul tău, Cel ce ţi-am 
arătat cum să afli calea pe care să umbli. 

18 Şi dacă tu ai fi ascultat de poruncile 

2 Sfinţii loan Hrisostom şi Chiril al Alexandriei, precum şi Teodoret al Cirului opinează că aceasta 
este o referire la Cirus. 

3 În acest verset intervine vocea însăşi a profetului. Asupra ultimelor două stihuri Sf. Grigorie 
Palama tâlcuieşte: Textul acesta se leagă de cel din Is 61, 1: „Duhul Domnului e peste Mine, pentru 
că El m-a uns; El m-a trimis să le binevestesc săracilor...”, pasaj pe care Iisus îl va cita ca referindu- 
se la El. Aşadar, Sfântul Duh nu numai că este El trimis, dar El Însuşi ÎL trimite pe Fiul Care este 
trimis de Tatăl; e cât se poate de evident că Duhul este egal cu Tatăl şi cu Fiul în natură, putere, 
lucrare şi mărire. 

Mele, atunci pacea ta ţi-ar fi fost ca un râu şi dreptatea ta precum un val al mării. 

19 Şi sămânţa ta ca nisipul s-ar fi înmulţit şi odrasla pântecelui tău precum pulberea pământului; dar 
nici acum de tot nu te vei stinge, nici va pieri numele tău de dinaintea Mea. 

20 Ieşiţi din Babilon, voi, cei ce fugiţi de la Caldei, glas de veselie daţi de veste şi faceţi ca aceasta 
să se audă; vestiţi-o pân” la marginile pământului şi ziceţi: „Domnul l-a izbăvit pe robul Său Iacob!” 
21 Şi de vor înseta, El în pustie îi va duce, apă din stâncă le va scoate, stânca o va despica şi apa va 
curge şi poporul Meu va bea. 

22 Necredincioşii n-au parte de bucurie, zice Domnul. 

Al doilea Cânt despre Servul Domnului. Sionul, înnoit. Neamurile şi poporul ales. Prăzile uriaşului. 
1 Ascultaţi-mă, voi, insule,l şi voi, neamuri, luaţi aminte: După multă vreme se va petrece, zice 
Domnul. Din pântecele Maicii Mele Mi-a numit El numele;2 

2 El Mi-a făcut gura ca o sabie ascuţită, sub adăpostul mâinii Sale m-a ascuns, 

1 Despre „insule”, vezi nota de la Fe 10, 5: popoarele în răspândirea lor; „neamuri”: popoarele 
păgâne care, prin Evanghelie, vor fi chemate la mântuire. 

2 Sfinții Părinţi pun aceste cuvinte în gura Fiului lui Dumnezeu; numele lui lisus va fi rostit de către 
îngerul Domnului în chiar clipa în care-i vesteşte Mariei că-L va purta în pântece (Le 1, 31). 

ca pe o săgeată aleasă m-a pus deoparte şi-n tolba Lui m-a tăinuit.3 

3 Şi Mi-a zis: „Servul Meu eşti Tu, Israele, şi-ntru Tine Mă voi preamări”.4 

4 Iar Eu am zis: „În zadar m-am ostenit, tăria Mi-am dat-o pe deşertăciune şi nimic”5. De aceea 
judecata Mea e lângă Domnul, şi-n fața Dumnezeului Meu îmi este osteneala. 

5 Şi acum, aşa grăieşte Domnul Cel ce din pântece m-a plăsmuit să-l fiu Serv, ca să-i adune la El pe 
Iacob şi pe Israel; adunat voi fi şi slăvit înaintea Domnului şi Dumnezeul Meu va fi tăria Mea - 

6 şi Mi-a zis: mare lucru-i pentru Tine că Te numeşti Fiul Meu, ca să întăreşti seminţiile lui Iacob şi 
să-i întorci pe cei împrăștiați ai lui Israel6; iată, spre legământ Te-am dat unui neam şi neamurilor 


spre luminare,7 ca să fu spre mântuire pân” la marginea pământului. 

7 Aşa zice Domnul Cel ce te-a izbăvit, Dumnezeul lui Israel: sfințiţi-L& pe 

3 Metaforic, lisus e o „săgeată” care-l răneşte dulce pe cel care-L iubeşte, aşa cum citim şi în 
Cântarea Cântărilor: „... spuneţi-i că-s rănită de iubire” (5, 8). Tolba nu e altceva decât vistieria 
iconomiei prin care Dumnezeu a pregătit mântuirea omului prin lisus Hristos. 

4 Israel” e un nume simbolic al lui lisus Hristos (cum este şi „Fiul lui David”), care atestă 
descendența Sa trupească. „Servul” poate fi tradus aici şi prin „Robul”, în consonanţă cu textul din 
Filipeni 2, 7: (Hristos) „S-a golit pe Sine [de slavă] luând chip de rob” (doulos). 

5 Isaia introduce aici prima tonalitate minoră în marea şi puternica simfonie a Fiului Omului: 
tristeţea Sa de a nu fi fost recunoscut ca Fiu al lui Dumnezeu. Tema Mântuitorului suferind va fi 
dezvoltată magistral în capitolele 52-53. 

6 „cei împrăștiați ai lui Israel”: diaspora iudaică. 

7 Reluare a textului din 42, 6 (vezi nota). 

8 „a sfinți”: a-l rosti numele cu sfinţenie, în orice împrejurare, dar mai ales în rugăciuni şi-n cântări 
de laudă. În „Tatăl nostru”: „sfinţească-se numele Tău”. 

Cel care-Şi disprețuiește viaţa, pe El, Cel ce este urât de neamurile care sunt sclavele domnilor; regi 
îl vor vedea şi principi se vor scula şi de dragul Domnului I se vor închina; căci plin de credincioşie 
e Sfântul lui Israel, şi Eu pe Tine Te-am ales. 

8 Aşa grăieşte Domnul: la vreme potrivită Te-am ascultat şi-n zi de mântuire ţi-am ajutat; Te-am 
plăsmuit şi neamurilor Te-am dat spre legământ ca să pui pământu-n rânduială şi moşteniri pustiite 
să moşteneşti, 

9 spunând celor din legături: „Leşiţi 
păşunea lor va fi pe toate cărările. 
10 Nu vor flămânzi, nici vor înseta şi nici căldura sau soarele îi vor lovi, ci Acela care-i miluieşte îi 
va alina şi prin izvoare de apă îi va mâna. 

11 Şi voi face ca fiece munte să le fie o cale şi fiece cărare să le fie păşune. 

12 Iată, aceştia de departe vor veni, şi aceştia de la Miază-noapte şi de la Apus, iar alţii din ţara 
Perşilor. 

13 Veseliţi-vă, voi, ceruri, şi să se bucure pământul; - „Veselie!” să strige munţii şi: „Dreptate!” 
dealurile, că a avut Domnul milă de poporul Său şi pe cei smeriţi ai poporului Său i-a alinat. 

14 Dar Sionul a zis: „Domnul m-a părăsit, Domnul m-a uitat...”. 

15 Oare îşi va uita femeia pe propriul ei copil astfel încât să nu-i fie milă de odrasla pântecelui ei? 
Dar chiar dacă o femeie ar uita acestea, Eu pe tine nu te voi uita! zice Domnul. 

16 lată, pe palmele Mele am zugrăvit zidurile tale şi tu fără-ncetare îmi eşti înainte. 

17 Curând vei fi zidit de către cei ce te-au dărâmat, iar cei ce te-au pustiit vor ieşi din tine. 

18 Ridică-ţi ochii împrejur şi vezi-i pe toți: iată, s-au adunat şi au venit la tine. Aşa cum viu sunt Eu 
zice Domnul -, astfel te vei îmbrăca tu cu ei toţi ca şi cu o podoabă şi cu ei te vei încinge ca o 
mireasă cu frumuseţea. 

19 Că locurile tale pustiite şi cele risipite şi cele dărâmate vor fi acum prea strâmte pentru cei ce le 
locuiesc, iar cei ce te mâncau vor fi îndepărtați de la tine. 

20 Căci fiii tăi pe care i-ai pierdut vor zice în urechile tale: „Locul e prea strâmt pentru mine, fă-mi 
loc, ca să pot locui!...”. 

21 Iar tu vei zice în inima ta: „Cine mi i-a născut mie pe aceştia? că eu stearpă am fost, şi văduvă; 
cine mi i-a adus? şi singură am rămas: aceştia unde erau?”. 

22 Aşa zice Domnul, chiar Domnul: iată, Eu îmi ridic mâna spre neamuri şi semnalul spre insule 
Mi-l voi înălța şi ele-n sânul lor îţi vor aduce fiii şi pe umeri fiicele ţi le vor purta. 

23 Regi vor fi dătătorii tăi de hrană şi regine te vor alăpta; pân” la pământ se vor pleca înainte-ţi şi 
praful picioarelor tale îl vor linge; şi tu vei cunoaşte că Eu sunt Domnul, iar cei ce Mă aşteaptă nu 
se vor ruşina. 

24 Oare va lua cineva prăzi de la un uriaş? şi dacă pe nedrept cade unul 

9 Văduvia: metaforă pentru pierderea regalității, aşa cum „stearpă” („fără copii”) e metaforă pentru 
pierderea populaţiei. 

1”; şi celor din întuneric: „Arătaţi-vă 


1? 


Hrăniţi vor fi în căile lor, 


rob, oare va scăpa? 

25 Că aşa zice Domnul: de va robi cineva un uriaş, va lua prăzi, iar cel ce le ia de la un om tare, 
acela va scăpa; căci Eu sunt Cel ce-ţi va judeca pricina şi Eu sunt Cel care-i va scăpa pe fiii tăi. 

26 Cei ce te-au necăjit îşi vor mânca propria lor carne şi ca pe vinul cel nou îşi vor bea sângele şi se 
vor îmbăta; şi tot trupul va cunoaşte că Eu, Domnul, Eu sunt Cel ce te izbăveşte pe tine şi Cel ce 
ține pe palme tăria lui Iacob. 

Israel, îndepărtat de Domnul, dar nu fără nădejde. Al treilea Cânt despre Servul Domnului. 

1 Aşa zice Domnul:l Ce fel de carte de despărţire este aceea prin care Eu am lăsat-o pe mama 
voastră? sau cărui cămătar? v-am vândut Eu pe voi? lată, voi pentru păcatele voastre sunteţi vânduți 
şi pentru nelegiuirile voastre am lăsat-o Eu pe mama voastră. 

2 Ce poate fi?: că am venit, şi nici un om nu era, că am chemat, şi nimeni nu era să audă? Oare 
mâna Mea nu e atât de tare încât să mântuiască? sau nu sunt Eu în stare să eliberez? lată, cu 
mustrarea Mea voi usca marea şi râurile le voi face pustiuri şi peştii lor se vor usca din lipsă de apă 
şi vor muri de sete. 

1 Versetele 1-3: După Teodoret al Cirului, profeție asupra căderii Ierusalimului şi a templului de pe 
Sion —, în anul 70, sub Romani. Revine tema mariajului dintre Iahve şi poporul Său; consecinţa 
infidelității: divorţul (cartea de despărțire); copiii au încetat să mai fie ai „Lui”: sunt numai ai „ei”. 

2 Literal: „creditor”. 

3 Voi îmbrăca cerul cu întuneric şi acoperământul i-l voi face ca o haină de sac.3 

4 Domnul, chiar Domnul Mi-a dat limbă învăţătoare4, ca să ştiu când e bine să spun un cuvânt; El 
dis-de-dimineaţă m-a rânduit, ureche Mi-a dat ca să aud; 

5 şi învăţătura Domnului, chiar a Domnului, îmi deschide urechile, iar Eu nu Mă împotrivesc şi nici 
nu întorc vorba. 

6 Spatele Mi l-am dat spre bătăi şi obrajii Mei spre pălmuiri şi faţa nu Mi-am întors-o dinspre 
ruşinea scuipărilor$; 

7 dar Domnul, chiar Domnul, mi s-a făcut ajutor, fapt pentru care Eu nu m-am dat de ruşine; ci faţa 
Mi-am făcut-o ca de cremene şi ştiu acum că niciodată nu voi fi ruşinat, 

8 fiindcă Cel ce m-a îndreptăţit este aproape. Cine este cel ce se judecă cu Mine?: alături de Mine 
să-Mi stea împotrivă! Cine este cel ce se judecă cu Mine?: să se apropie de Mine! 

9 Iată, Domnul, Domnul îmi va ajuta: 

3 Versetele 4-11: Una din cele mai transparente şi mai mişcătoare profeţii asupra lui Mesia. 

4 Literal: „limba învăţăturii”. 

5 Sf. Leon cel Mare întregeşte această secvenţă a patimilor Domnului prin dubla profeție a lui 
David: „Şi ca hrană mi-au dat fiere şi întru setea mea mi-au dat să beau oţet” (Ps 68, 25); „Împărţit- 
au hainele mele loruşi, iar pentru cămaşa mea au aruncat sorți” (Ps 21, 20). Pe de altă parte, Sf. 
Isaac Sirul avertizează: Dacă Domnul a suferit acestea, voi întru acestea nu-l semănaţi. Dumnezeu 
s-a smerit pe Sine de dragul vostru, dar voi de dragul vostru propriu nu vă smeriţi. Voi sunteţi 
mândri şi plini de sine. Dumnezeu a venit şi a luat asupră-Şi povara voastră, ca să vă dea vouă 
odihna Lui, dar voi nu vreţi să înduraţi osteneli şi suferinţe. Rănile nu vi se vindecă decât prin 
ostenelile voastre. 

cine-Mi va face rău? lată, voi ca o haină vă veţi învechi şi molia cum ştie ea o să vă mănânce. 

10 Cine-ntre voi este cel ce se teme de Domnul? Să audă glasul Servului Său:6 Voi, cei ce umblaţi 
în întuneric şi nu aveţi lumină, nădăjduiţi întru numele Domnului, şi bizuiţi-vă pe Dumnezeu! 

11 Iată, voi toţi aprindeţi un foc şi întrețineţi o flacără, umblaţi întru lumina focului vostru şi-n 
flacăra pe care aţi aprins-o! Din pricina Mea vi s-a făcut aceasta, în întristare veţi adormi. 

51 

Făgăduințe celor credincioşi. Braţul Domnului. Nu vă temeți de oameni! Domnul asupra 
neamurilor. 

1 Auziți-mă, voi, cei ce urmați dreptatea şi-L căutați pe Domnul: Priviţi în stânca pe care ați tăiat-o 
şi în oglinda gropii pe care ați săpat-o 1. 

6 În interpretarea Sfântului Ioan Hrisostom, versetele următoare se referă la cei ce aprind focul 
propriilor lor păcate şi-l întrețin cu propriile lor vicii; e un foc care, într-adevăr, luminează, dar care- 


i va mistui pe cei ce l-au aprins; ei nu vor avea parte de mântuire dacă din vreme nu se vor trezi şi 
nu vor înţelege că singura lumină lină este aceea care vine de la Dumnezeu. 

1 „stâncă”— „groapă”: metaforă unică în V. T. După Teodoret, ea introduce versetul următor: la 
vârsta lor înaintată, Avraam şi Sarra erau ca o piatră seacă, din care nu creşte nimic; cu toate 
acestea, Dumnezeu a făcut din ei părinţii unui popor numeros. Adevărata stâncă: credinţa (Fe 17, 4- 
5). De aceeaşi părere este Sf. loan Hrisostom. La rândul lor, Eusebiu de Cezareea şi Sf. Chiril al 
Ierusalimului văd aici o referire profetică la stânca în care a fost săpat mormântul Domnului, relația 
Avraam-Sarra fiind doar un termen de comparaţie: din „piatra-seacă” a mormântului a înviat 
Hristos, speranţa şi mântuirea mulțimilor de oameni. Textul Masoretic sună diferit: „priviţi în stânca 
[din care] aţi fost tăiaţi şi la deschizătura gropii [de unde] aţi fost săpaţi” (KJV). De aici, versiuni 
moderne precum: „Priviţi spre stânca de unde aţi fost tăiaţi şi spre cariera (de piatră) din care aţi fost 
extraşi” (OSTY). 

2 Priviţi la Avraam, tatăl vostru, şi la Sarra care v-a născut: că el era singur când Eu l-am chemat şi 
l-am binecuvântat şi iubire i-am arătat şi l-am înmulţit. 

3 Şi acum, pe tine te voi mângâia, Sioane; şi toate pustiile lui le-am mângâiat şi pustiile lui le voi 
face ca raiul şi asfințitul său ca raiul Domnului2: veselie şi bucurie vor afla ei într-însul, mulţumire 
şi glas de laudă. 

4 Ascultaţi-Mă, poporul Meu, ascultaţi-Mă, şi voi, regi, luaţi aminte la Mine, că lege va ieşi de la 
Mine şi judecata Mea va fi spre luminarea neamurilor.3 

5 Dreptatea Mea se apropie cu repeziciune şi ca o lumină va ieşi mântuirea Mea4; în braţul Meu vor 
nădăjdui neamurile, insulele Mă vor aştepta şi în braţul Meu se vor încrede. 

6 Ridicaţi-vă ochii la cer şi uitaţi-vă-n jos la pământ, că, iată, cerul ca un fum 

2 Stihul acesta este preluat din Codicii Vaticanus şi Sinaiticus. „Asfințitul”: literal: „apusul”. Unii 
comentatori l-au luat drept punct cardinal, dar contextul impune sensul metaforic: declinul, pragul 
sfârşitului, agonia. În dimensiune eshatologică: Dumnezeu va face ca sfârşitul să devină un nou 
început; raiul (paradeisos) de odinioară, închis în urma lui Adam (Fc 3, 23-24), se va redeschide 
prin moartea şi învierea lui Hristos (Le 23, 43). 

3 Legea de pe Sinai, dată prin Moise pentru fiii lui Israel, s-a învechit; o lege nouă va veni prin lisus 
Hristos, şi anume pentru toate neamurile pământului (Sf. Iustin Martirul şi Filosoful). 

4 „mântuirea Mea” = ca şi în multe alte cazuri: mântuirea care vine prin Mine; care vine de la Mine; 
pe care Eu o dau. 

s-a înnegurat$ şi pământul ca o haină se va învechi, iar locuitorii tot astfel vor muri; dar mântuirea 
Mea va fi pe vecie şi dreptatea Mea nu va lipsi. 

7 Ascultaţi-Mă, voi, cei ce cunoaşteţi judecata6, poporul în a cărui inimă este Legea Mea: nu vă 
temeţi de mustrarea oamenilor şi nu vă-ncovoiaţi sub defăimarea lor; 

8 căci ca o haină vor fi mâncaţi de timp, şi ca o lână vor fi mâncaţi de molii, dar dreptatea Mea va fi 
pentru vecie şi-n generaţiile generaţiilor mântuirea Mea. 

9 Deşteaptă-te, deşteaptă-te, lerusalime, şi-mbracă-te cu tăria braţului tău! Deşteaptă-te ca-n 
revărsatul zorilor, ca generația de demult?. Oare nu Tu ai ciopârțit dihania? nu Tu ai străpuns 
balaurul8? 

10 nu Tu ai secat marea, apele genunii celei necuprinse? nu Tu ai făcut adâncul mării cale de trecere 
pentru cei eliberați şi mântuiţi?9 

11 Că Domnul îi va întoarce şi veni-vor în Sion cu veselie şi cu veşnică bucurie; că laudă şi veselie 
vor veni asupra capului 

5 Literal: „s-a întărit”; în sensul: cu cât fumul se înnegreşte, cu atât devine mai consistent. 

6 „judecata” din v. 4. 

7= Fii cum erai altădată, când strălucirea ta atrăgea toate privirile asupră-ți. 

8 „dihania” = literal: „lăţimea”; în sens restrâns: lăţimea neobişnuită a unui animal fabulos, lăbărțat. 
Ebr.: „Rahab” (monstru marin în mitologia antică). Potrivit vechilor exegeţi, „dihania” şi „balaurul” 
pot fi aluzii la Faraonul Egiptului (cu hotarele lăbărțate) şi la Senaherib al Asiriei (cel plin de 
îngâmfare). De altfel, aceste două ultime stihuri se află în numai câteva versiuni ale LXX: Origen le 
pune sub asterisc. 

9 Aluzie la Marea Roşie, pe fundul căreia au trecut Evreii eliberați de către Moise din robia 


egipteană. 

lor: fugit-au durerea, întristarea şi suspinul10. 

12 Eu, chiar Eu sunt Cel ce te alină; ia seama cine eşti, că te-ai temut de omul muritor şi de fiul 
omului, de ei, cei ce ca iarba s-au uscat, 

13 şi L-ai uitat pe Dumnezeu Cel ce te-a făcut, pe Cel ce a făcut cerul şi a întemeiat pământul; şi 
pururea erai înfricoşat, cât e ziua de lungă, de arătarea mâniei celui ce te necăjea; că aşa cum gândea 
el să te nimicească pe tine, unde-i acum mânia lui, a celui ce-ţi făcea necazuri? 11 

14 că-n mântuirea ta el nu va sta şi nici va zăbovi12. 

15 Că Eu sunt Dumnezeul tău, Eu, Cel ce tulbur marea şi-i fac valurile să vuiască; Domnul 
Atotţiitorul e numele Meu. 

16 Pune-voi cuvintele Mele în gura ta şi te voi adăposti sub umbra mâinii Mele13 cu care am întărit 
cerul şi am întemeiat pământul! Şi [Domnul] îi va zice Sionului: „Tu eşti poporul Meu”. 

17 Deşteaptă-te, deşteaptă-te, ridică-te, 

10 Acest ultim stih se află şi în una din rugăciunile creştine pentru morţi, ca o imagine a „locului 
luminat” din împărăția lui Dumnezeu. 

11 Sensul frazei: Neputinţa lui de azi e proporțională cu intenţia de ieri. 

12 Asupritorul nu-şi va avea sălaş în împărăţia celor mântuiţi. În câteva versiuni secundare ale 
Septuagintei se află un adaos: „şi nu va omori spre stricare şi pâinea lui nu va lipsi”, text obscur, pe 
care Origen, în Hexapla, îl transcrie sub asterisc. T. M.: „Cel încovoiat va fi repede eliberat şi-n 
groapă nu va muri şi nici pâinea lui îi va lipsi”. 

13 Ca şi în alte câteva locuri ale Vechiului şi Noului Testament, substantivul „umbră” (skia), alături 
de verbul „a umbri” (skiazo, episkiazo), are aici o conotaţie specială: lucrarea puterii lui Dumnezeu 
asupra unei persoane sau a mai multora (vezi Iş 24, 16-18; Le 1, 35; Le 9, 34; Mt 17,5; Mc 9,7; FA 
5, 15). 

Ierusalime, cel ce din mâna Domnului ai băut paharul mâniei Lui; că tu ai băut pân’ la fund paharul 
căderii, paharul mâniei; 

18 şi din toți fiii tăi, pe care tu i-ai născut, nimeni nu s-a găsit să te mângâie, şi din toți fiii tăi, pe 
care tu i-ai crescut, nimeni nu s-a găsit să te ţină de mână. 

19 Aceste două lucruri îţi stau împotrivă: cine-ţi va fi alături în mâhnire? cădere, zdrobire, foamete 
şi sabie: cine te va alina? 

20 Fiii tăi sunt cei uluiţi, cei ce dorm pe la gura fiecărei uliţi ca o sfeclă pe jumătate fiartă14, plini 
de mânia Domnului, slăbiţi prin Domnul Dumnezeu. 

21 Ascultă, de aceea, tu, cea nefericită, tu, cea beată dar nu de vin: 

22 Aşa zice Domnul Dumnezeu Cel care-l judecă pe poporul Său: Iată, ţi-am luat din mână paharul 
căderii, paharul mâniei Mele, şi de-acum n-o să-l mai bei; 

23 şi-l voi pune în mâna celor ce te-au asuprit şi a celor ce te-au umilit, a celor ce i-au zis sufletului 
tău: „Apleacă-te, ca să trecem noi!”; iar tu ţi-ai făcut şalele una cu pământul pentru cei ce fără tine 
treceau. 

52 

Făgăduinţe pentru mântuire. Al patrulea Cânt despre Servul Domnului. 

1 Deşteaptă-te, Sioane, deşteaptă-te, îmbracă-ți tăria, Sioane, şi tu, Ierusalime, cetate sfântă, 
îmbracă-ţi mărirea; prin tine nu va mai trece cel netăiat împrejur şi cel necurat. 

14 Ebr.: „ca o antilopă într-o plasă”. 

2 Scutură-ţi praful şi ridică-te; stai jos, lerusalime; scoate-ţi gâtul din legătură, tu, fiică a Sionului, 
înrobită! 

3 Că aşa zice Domnul: Pe nimic aţi fost vânduți şi nu cu argint veţi fi răscumpăraţi. 1 

4 Aşa zice Domnul Dumnezeu: poporul Meu s-a coborât mai întâi în Egipt ca să locuiască acolo, iar 
la Asirieni cu sila a fost dus. 

5 Şi acum, ce va fi aici? Acestea zice Domnul: de vreme ce poporul Meu a fost luat pe nimic, 
miraţi-vă şi văitați-vă aşa grăieşte Domnul; din pricina voastră e numele Meu pururea defăimat întru 
neamuri. 

6 Pentru aceasta îmi va cunoaşte poporul Meu numele în ziua aceea: că Eu sunt Cel ce vorbeşte; de 
faţă sunt 


7 ca munţii-n floarea frumuseţii, ca paşii celui ce vesteşte zvon de pace, ca glasul celui ce rosteşte 
veste bună; că Eu voi face auzită mântuirea ta, zicând: „O, Sioane, împărăţi-va Dumnezeul tău!” 

8 Că glasul celor ce te păzesc s-a înălţat şi ei într-un glas laolaltă se vor veseli; că ochi în ochi se vor 
privi când Domnul va milui Sionul. 

9 Izbucnească pustiile Ierusalimului împreună-ntru veselie, că Domnul l-a miluit şi a izbăvit 
Ierusalimul. 

10 Şi Dumnezeu Îşi va descoperi brațul Său cel sfânt în fața tuturor neamurilor, şi toate marginile 
pământului 

1 În plan istoric, Teodoret al Cirului: Poporul a fost robit pentru păcatele lui (păcatul neavând nici o 
valoare pozitivă), dar eliberarea e un dar al lui Dumnezeu. În perspectivă profetică, Sf. Vasile cel 
Mare: Singurul preţ adevărat pentru răscumpărarea noastră din robia păcatului a fost sfântul şi 
preacinstitul sânge al Domnului nostru lisus Hristos. 

1095 

vedea-vor mântuirea care vine de la Dumnezeul nostru. 

11 Îndepărtaţi-vă, îndepărtaţi-vă, ieşiţi de acolo şi de lucru necurat să nu vă atingeţi, ieşiţi din 
mijlocul lui, osebiţi-vă, voi, cei ce purtaţi vasele Domnului! 

12 Că nu veţi ieşi cu gâlceavă şi nici veţi merge de-a fuga; fiindcă-naintea voastră va merge 
Domnul, Cel ce la un loc vă adună, Dumnezeul lui Israel. 

13 Iată, Fiul Meu va cunoaşte? şi Se va înălța şi foarte Se va preamări. 

14 Aşa cum mulţi se vor mira de Tine tot astfel chipul Tău lipsit va fi de slavă de la oameni şi slava 
Ta lipsită va fi de cinste din partea fiilor oamenilor -, 

15 tot astfel multe neamuri se vor mira de El şi regi vor sta cu gurile închise; fiindcă tocmai cei ce 
n-au ştiut de El, aceia vor vedea şi cei ce n-au auzit, aceia vor cunoaşte.3 

53 

Al patrulea Cânt despre Servul Domnului (continuare). 

1 Doamne, cine i-a dat crezare auzului nostru? şi cui i s-a descoperit braţul Domnului? 1 

2 Noi ca pe un copil L-am vestit înainte-i, ca pe-o rădăcină în pământ însetat: 

2 Teodoret pune această profeție în relație cu Luca 2, 52: „Şi lisus sporea cu înţelepciunea şi cu 
vârsta”. 

3 Patimile Domnului vor fi precedate de uimirea şi entuziasmul celor ce-l vor vedea minunile şi-L 
vor preamări cu osanale. 

1 După introducerea din cele două stihuri de mai sus, Isaia îşi deschide strania profeție asupra 
patimilor lui Iisus Hristos printr-o dublă întrebare, retorică şi totodată tonică. 

nu are chip şi nici mărire; noi L-am văzut, dar El n-avea nici chip, nici frumuseţe.? 

3 Ci îi era chipul nevrednic de cinstire şi mai prejos decât acela al fiilor oamenilor. El era un om în 
suferință şi obişnuit să rabde slăbiciune; că faţa Şi-a întors-o: defăimat a fost, iar nu-mbrăcat în 
cinste. 

4 El păcatele noastre le poartă şi pentru noi rabdă durere,3 dar noi îl socoteam că de la Dumnezeu se 
află El întru durere, chinuri şi necaz. 

5 El însă pentru păcatele noastre a fost rănit şi pentru fărădelegile noastre a pătimit; pedeapsa păcii 
noastre asupra Lui era şi noi prin rana Lui ne-am vindecat.4 

2 În comparaţie cu frumuseţea de negrăit a dumnezeirii Sale, chipul omenesc al lui Hristos va fi 
lipsit de frumuseţe. Sf. Grigorie de Nazianz remarcă: Prin întrupare, El Şi-a asumat o natură 
inferioară, cea umană, care însă lăuntric se îndumnezeise prin unirea ei cu Dumnezeu; aceasta, 
pentru ca şi eu să pot deveni Dumnezeu aşa cum El S-a făcut om. El S-a născut, dar în fapt fusese 
născut; S-a născut din femeie, dar femeia era fecioară; naşterea în sine e omenească, dar naşterea 
din fecioară e dumnezeiască. În firea Sa omenească El nu avea tată, iar în firea Sa dumnezeiască nu 
avea mamă; acestea aparţin, amândouă, Dumnezeirii. 

3 Aceste două stihuri vor fi citate, din memorie,de Evanghelistul Matei (8, 17). 

4 Sf. Atanasie cel Mare: În această profeție, patimile lui Hristos sunt înfăţişate cum nu se poate mai 
limpede. El nu pentru Sine suferă, ci pentru nemurirea şi mântuirea tuturor, în timp ce sfatul 
Iudeilor Îl defaimă şi-L disprețuiește. De dragul nostru s-a lipsit El de cinstire, pentru ca noi să fim 
aduşi la cinstire. Sf. Ambrozie: Cine oare poate fi, dacă nu Hristos, Acela prin a Cărui rană noi ne- 
am vindecat? Acelaşi de Care vorbeşte şi Pavel: „De dragul nostru L-a făcut El (Dumnezeu-Tatăl) 


păcat pe Cel ce n-a cunoscut păcatul” (2 Co 5, 21). La rândul său, Teodoret exclamă: „lată o 
extraordinară şi stranie modalitate de a tămădui: doctorul se supune operaţiei şi pacientul se 
vindecă!”. 

1096 

6 Noi toţi ca nişte oi ne-am rătăcit, fiecare în calea lui s-a rătăcit, iar Domnul pe El L-a dat pentru 
păcatele noastre. 

7 Din pricina chinului El nu-Şi deschide gura;5 ca o oaie la-njunghiere S-a adus şi ca un miel fără 
de glas în faţa celui ce-l tunde, aşa El nu-Şi deschide gura. 

8 Întru smerenia Lui i s-a răpit dreptatea.7 Neamul Său cine-l va spune?8 Că viaţa I se ia de pe 
pământ; pentru fărădelegile poporului Meu a fost El dus la moarte. 

9 În schimbul îngropării Sale Eu da-voi pe cei răi şi pe bogaţi în schimbul morţii Sale; că El 
fărădelege nu a săvârşit şi nici vicleşug în gura Lui nu s-a aflat. 

10 Domnul va vrea să-L curețe de 

5 Înainte de patimi, lisus le-a vorbit, zi şi noapte, ucenicilor şi mulțimilor, dar în timpul patimilor a 
tăcut. 

6 Sf. Grigorie de Nazianz: El Se roagă, dar ascultă rugăciuni; El plânge, dar şterge lacrimi; ca om 
întreabă unde e Lazăr, dar ca Dumnezeu îl învie; El e vândut ieftin, pe numai treizeci de arginţi, dar 
răscumpără lumea cu nepreţuitul preţ al sângelui Său; ca o oaie la-njunghiere Se aduce, dar El e 
Păstorul lui Israel şi al lumii; tăcut ca un miel, El e, prin excelență, Cuvântul; e ridicat şi pironit pe 
Lemn, dar prin Lemnul Vieţii ne readuce pe noi la starea cea dintâi; moare, dar dă viaţă; moare, dar 
prin moartea Lui nimiceşte moartea; e îngropat, dar Se ridică; Se pogoară în iad, dar aduce suflete 
deasupra; Se înalţă la cer, dar iarăşi va să vină să judece viii şi morţii. 

7 Smerit fiind, a admis să fie condamnat pe nedrept. 

8 Grecescul genea înseamnă şi „generaţie”, dar sensul central este acela de „neam”, „rasă”, 
„familie”, „spiţă”; prin extensie: „naştere” (ca fapt, timp sau loc). Sfinţii Părinţi rețin ultimele două 
sensuri. „Prin aceasta, spune Sf. loan Hrisostom, nu trebuie să înţelegem naşterea Fiului în 
eternitate, ci întruparea şi naşterea Sa din fecioară, mister pe care nimeni nu va încerca să-l explice 
fără să impieteze într-un fel sau altul”. Textul Masoretic ridică mari dificultăţi, singurul accent 
căzând pe sensul de „generaţie”; de aici, o mare varietate de traduceri. 

rană. Dacă veţi da prinos pentru păcat, sufletul vostru va vedea sămânță cu viaţă-ndelungată. 

11 Şi Domnul va vrea ca El, cu mâna Lui, să ia din osteneala sufletului Său ca să-l arate lumină şi 
cunoaştere să plăsmuiască şi să-L îndreptăţească pe Cel-Drept Care pe mulţi îi slujeşte şi ale căror 
păcate le va purta. 

12 De aceea El pe mulți îi va moşteni şi va împărţi prăzile celor puternici, pentru că sufletul Său a 
fost dat spre moarte şi cu cei fără de lege fost-a socotit9 şi păcatele multora le-a purtat şi pentru 
fărădelegile lor pe Sine S-a dat.10 

Slava noului Ierusalim. 1 

1 Veseleşte-te, tu, cea stearpă, care nu naşti, dă glas şi strigă, tu, cea care n-ai cunoscut durerile 
facerii, că mai mulţi sunt fiii celei pustii decât ai celei ce are bărbat; căci Domnul a zis: 

2 Lărgeşte locul cortului tău? şi-al pânzelor lui, bate ţăruşii, nu te scumpi; lungeşte-ţi funiile, ţăruşii 
ti-i întăreşte; 

9 lisus, Cel ce avea să moară între doi tâlhari, va cita stihul acesta ca referindu-se la Sine. 

10 ,... acesta este Sângele Meu, al Legii celei noi, carele pentru mulţi se varsă spre iertarea 
păcatelor” (Mt 26, 28). 

1 Capitolul acesta cuprinde trei părți aproximativ egale: 1-5, 6-10 şi 11-17. Metaforic, Sionul e 
femeia părăsită, pe care Bărbatul (şi Creatorul) ei, revenit, o îndeamnă la bucurie, cu promisiunea 
unei bogate rodnicii. 

2 Aluzie la cortul mărturiei, pe care Dumnezeu i l-a poruncit lui Moise (Iş 25). Atât în prima parte a 
acestui poem, cât şi în cea de a doua, Sionul e văzut ca locaş al Domnului. 

3 simte-te-n largul tău la dreapta şi la stânga, căci sămânţa ta neamuri va moşteni şi prin ea cetăţi 
pustii vor fi locuite. 

4 Nu te teme pentru aceea că ai fost de ruşine, nici nu te ruşina pentru aceea că ai fost de ocară,3 


căci vei uita ruşinea cea de lungă durată, iar de ocara văduviei tale nu-ţi vei mai aminti. 

5 Că Domnul este Cel ce te-a făcut, Domnul Atotţiitorul este numele Lui; şi El, Cel ce te-a izbăvit 
pe tine, El este Dumnezeul lui Israel, şi aşa va fi numit de-ntreg pământul. 

6 Domnul nu te-a chemat ca pe o femeie părăsită şi slabă de inimă, nici ca pe o femeie ce încă din 
tinereţe e pradă urii, zice Dumnezeul tău. 

7 Pentru puţină vreme te-am părăsit, dar cu milă mare te voi milui; 

8 în puţină mânie Mi-am întors faţa de la tine, dar cu milă veşnică te voi milui, zice Acel ce te 
izbăveşte, Domnul. 

9 Din vremea apelor lui Noe4, acesta Mi-a fost gândul, aşa cum i-am făcut lui jurământ în vremea 
aceea, că de dragul tău nu Mă voi mai mânia asupra pământului; nici chiar atunci când tu eşti 
ameninţată, 

10 munţii nu se vor muta şi dealurile tale nu se vor clinti; tot aşa nici mila Mea nu-ţi va lipsi şi nici 
legământul păcii Mele nu va fi călcat; aceasta, fiindcă Domnul, Cel care-ţi este ţie milostiv, El a 
spus-o. 

3 La Iudei, femeia fără copii era obiect al dispreţului public (vezi Le 1, 25 şi nota). 

4 O nouă referire la un moment al trecutului, când Dumnezeu Şi-a înnoit legământul față de om. De 
reţinut: În relaţie cu mânia Domnului, mila Sa va fi incomparabil mai mare şi mai de durată. 
Făgăduinţa de acum deschide perspectiva eternității. 

11 Umilită şi neodihnită, mângâiere n-ai avut; iată, Eu le gătesc pietrelor tale rubin şi safir 
temeliilor tale; 

12 de iaspis îți voi face meterezele, iar porţile din pietre de cristal şi-mprejmuirea ta va fi din 
nestemate. 

14 Şi tu întru dreptate vei fi zidită; fereşte-te de nedreptate, şi teamă nu vei avea şi cutremur de tine 
nu se va apropia. 

15 Iată, străini5 vor veni de dragul Meu la tine şi-mpreună cu tine vor locui şi la tine vor alerga să 
scape. 

16 lată, Eu sunt Cel ce te-a zidit, nu ca fierarul suflând în cărbuni şi scoțând unelte bune de treabă; 
Eu nu pentru pierzare te-am zidit, ca să te nimicesc. 

17 Tot lucrul făcut împotriva ta nu va spori şi nici un glas ridicat împotriva ta spre judecată; pe toți 
aceia tu îi vei birui, prin aceasta fi-vor potrivnicii tăi osândiţi. O moştenire se află celor ce-l slujesc 
Domnului şi drepţi veţi fi voi în faţa Mea, zice Domnul. 

Mântuirea care dulce se îmbie. 

1 Voi, cei însetaţi, mergeţi la apă, iar voi, toţi, cei ce nu aveţi argint, duceţi-vă şi cumpăraţi şi 
mâncaţi şi beţi vin şi grăsime fără bani sau preţ. 

5 străini”: prozeliţi;, oameni de alt neam, veniţi de aiurea şi stabiliţi în cetăţile lui Israel; rezidenţi 
de durată, care se vor asimila. În tâlcuire patristică: păgânii care, auzind şi înțelegând glasul 
Evangheliei, vor veni la Botez. 

1 Sf. Ambrozie al Milanului: „Toate ţările veneau în Egipt să cumpere pâine de la Iosif” (Fc 41, 
57). lisus Hristos oferă hrană fără să ceară bani; el cere doar credinţă, care e mai prețioasă decât 
banii. Preţul, adevăratul preţ, l-a plătit EI, chiar EI, prin sângele Său. 

2 De ce, prin urmare, preţuiţi voi cu preţul banului şi vă daţi osteneala pentru ceea ce nu satură? 
Ascultaţi-Mă pe Mine, şi veţi mânca ce e bun şi sufletul vostru întru bunătăţi se va desfăta. 

3 Luaţi aminte cu urechile voastre şi urmaţi căilor Mele; ascultaţi-Mă pe Mine, şi sufletul vostru 
întru bunătăţi va fi viu; şi Eu voi face cu voi legământ veşnic, îndurările cele încredințate lui David. 
4 lată, martor l-am făcut întru neamuri, neamurilor Domn şi poruncitor. 

5 Neamuri care nu te ştiau te vor chema şi popoare care nu te cunoşteau vor alerga să scape la tine, 
de dragul Domnului, Dumnezeului tău, Sfântul lui Israel, că El pe tine te-a slăvit. 

6 Căutaţi-L pe Domnul, şi când ÎI veţi afla, chemaţi-L.; iar când El Se va apropia de voi, 

7 atunci să-şi părăsească necredinciosul căile şi nelegiuitul sfaturile şi să se întoarcă la Domnul şi va 
afla milă, şi la Dumnezeul vostru să se întoarne, că El cu-mbelşugare vă va ierta păcatele. 

8 Că sfaturile Mele nu sunt ca sfaturile voastre, nici căile Mele precum căile voastre, zice Domnul. 


9 Ci pe cât e de departe cerul de pământ, într-atât e departe calea Mea de căile voastre şi cugetele 
voastre de cugetul Meu. 

10 Că precum se coboară din cer ploaia sau zăpada şi nu se întoarce până când adapă pământul şi-l 
face să răsară şi să rodească şi să-i dea semănătorului sămânță şi pâine pentru hrană, 

11 aşa va fi cuvântul Meu oricare va ieşi din gura Mea -: el nicicum nu se va întoarce până când se 
vor plini toate câte Eu am vrut; şi spornice voi face căile tale şi poruncile Mele. 

12 Căci voi cu veselie veţi ieşi şi cu bucurie veți primi învățătură: că munţii şi dealurile vor sălta, cu 
bucurie aşteptându-vă, şi toţi arborii câmpului vor bate din palme de ramuri?. 

13 şi-n locul scaiului se va înălța chiparos şi-n locul urzicii va creşte mirt; şi Domnul va fi într-un 
nume şi într-un semn veşnic şi nu va lipsi. 

Neamurile chemate la mântuire. 

1 Acestea zice Domnul: Păziţi judecata şi faceţi dreptate, căci mântuirea Mea e gata să vină şi mila 
Mea să se descopere. 

2 Fericit bărbatul care face aceste lucruri şi omul care se ţine de ele şi zilele de odihnă le păzeşte 
fără să le spurce şi mâinile şi le fereşte de fapta nedreaptă. 

3 Să nu zică străinul care s-a lipit de Domnul: „Îndeosebi mă va osebi Domnul de poporul Său!”, iar 
famenull să nu zică: „Eu sunt un pom uscat!” 

2 Textual: „vor aplauda (epikrotesei) cu ramurile lor”. Natura, cosmosul, în deplină solidaritate cu 
destinul omului (Rm 8, 19-22) participă festiv la bucuria mântuirii. 

1 „Famenii” (sau „eunucii”) erau bărbaţii sterili, fără copii, fie prin natură, fie că se angajau 
voluntar ca, de dragul lui Dumnezeu, să renunţe la capacitatea lor reproductivă; fameni erau şi 
bărbaţii castraţi prin violenţă, în special prizonierii de război. La aceste trei categorii se referă lisus 
în Mt 19, 12. În textul de faţă: Dacă e vorba de famenii voluntari, ei vor fi răsplătiți prin locuri şi 
nume veşnice; dacă e vorba de cei prin natură, puterea lui Dumnezeu operează transferul metafizic, 
aşa cum lisus o va face în cele nouă Fericiri. 

4 Aşa zice Domnul către fameni: Toţi aceia care vor ţine zilele de odihnă rânduite de Mine şi vor 
alege cele ce sunt după voia Mea şi se vor ţine de legământul Meu, 

5 acelora în casa Mea şi înlăuntrul zidurilor Mele le voi da loc de mare cinste, mai bun decât fii şi 
fiice: nume veşnic le voi da şi el nu va lipsi. 

6 Şi-l voi da străinilor care s-au lipit de Domnul ca să-l slujească şi să iubească numele Domnului, 
ca să-l fie Lui slugi şi slujnice; iar pe toţi cei ce păzesc, fără să le spurce, zilele de odihnă rânduite 
de Mine şi pe cei ce se ţin de legământul Meu, 

7 pe aceia îi voi aduce în muntele Meu cel sfânt şi-n casa Mea de rugăciune îi voi desfăta; arderile- 
lor-de-tot şi jertfele lor primite vor fi pe jertfelnicul Meu; căci casa Mea casă de rugăciune se va 
chema pentru toate neamurile, 

8 zice Domnul, Cel ce-i adună pe risipiţii lui Israel; căci lui îi voi strânge adunare. 

9 Voi, fiare ale câmpului, veniţi cu toatele, mâncaţi, voi, fiare ale codrului! 2 

10 Vedeţi cum toți au orbit, nimic n-au cunoscut: câini apucaţi de muţenie, care nu vor lătra, 
visându-şi culcuşul şi iubind dormitarea; 

11 câini cu suflet neruşinat, care nu ştiu ce e saţiul şi sunt răi, neavând nici o înţelegere; fiecare din 
ei şi-a urmat propria 

2 După chemarea la mântuire a străinilor (prozeliţilor), a famenilor şi, în cele din urmă, a fiilor lui 
Israel, profetul vesteşte împresurarea finală a Ierusalimului şi căderea lui în mâinile „fiarelor” şi 
„câinilor”, nume în care Sfinții Părinți îi identifică pe Romanii cuceritori, sau chiar neamurile 
păgâne rămase încă în sălbăticie. 

sa cale, fiecare până-n culmea voii sale proprii: 

12 „Veniţi, să bem vin şi să ne îmbătăm, iar mâine s-o facem şi-mai-şi!...'3. 

Mustrări pentru necredinţa lui Israel. 

1 Vedeţi cum a pierit omul drept şi cum nimeni n-o pune la inimă, cum oameni drepți se duc şi 
nimeni nu ia aminte: că din faţa nedreptăţii a pierit dreptul. 

2 Înmormântarea lui se va petrece-n pace: din mijloc a fost luat. 1 


3 Dar voi aici apropiaţi-vă, voi, copii nelegiuiţi, pui de adulteră şi de târfă! 

4 În ce anume v-aţi desfătat? şi împotriva cui v-aţi deschis gura şi împotriva cui aţi scos limba? nu 
sunteţi voi fii ai pierzării, sămânță nelegiuită? 

5 Voi, cei ce vă rugaţi la idoli sub arbori stufoşi, voi, cei ce vă înjunghiaţi copiii în văi printre 
stânci! 

6 Aceasta-i partea ta, acesta-i sorțul tău: lor le-ai turnat libaţii, lor le-ai 

3 Acest ultim verset se află numai într-o seamă de codici (cum e Efraemi rescriptor), păstrat de 
Origen sub asterisc; ed. Rahlfs îl menţionează în notă infrapaginală. 

1 Teodoret al Cirului, împreună cu Eusebiu de Cezareea şi Sf. Chiril al Alexandriei consideră că 
aceasta (vv. 1-2) este o profeție la adresa lui Iisus Hristos (Dreptul prin excelenţă) şi a apostolilor 
Săi, dar şi o referire la cei ce L-au răstignit fără să le pese dacă învinuirile erau drepte sau nu. Ceea 
ce urmează e o teribilă suită de mustrări şi invective la adresa fiilor lui Israel, cei ce nu o dată L-au 
trădat pe Dumnezeu, fie adoptând idolatria popoarelor vecine, fie stâlcind înţelesul legilor Lui; 
revine adulterul ca metaforă a infidelităţii. Cu toate acestea, răutatea poporului ales nu va covârşi 
iubirea lui Dumnezeu pentru el. 

adus jertfe de carne; toate acestea oare nu-Mi vor stârni mânia? 

7 Pe munte înalt, deasupra, acolo-ţi este aşternutul şi acolo ţi-ai urcat jertfele; 

8 şi-n spatele stâlpilor uşii tale, acolo ţi-ai pus amintirea. Tu gândeai că dacă te vei îndepărta de 
Mine vei avea mai mult de câştigat; tu i-ai iubit pe cei ce se culcă cu tine 

9 şi cu ei ţi-ai sporit desfrânarea şi mulți i-ai făcut pe cei ce-ţi sunt departe şi soli ai trimis dincolo 
de hotarele tale şi pân” la iad te-ai înjosit. 

10 Ai ostenit de-atâtea drumuri multe, dar n-ai zis: „De-acum, gata cu tăria mea 
făcut acestea, deaceea nu pe Mine m-ai rugat. 

11 De cei de care te-ai temut te-ai înfricoşat şi M-ai minţit şi de Mine nu ţi-ai adus aminte şi nu m- 
ai luat în seamă şi nu m-ai pus la inimă, şi chiar când Eu te văd şi te trec cu vederea, tu de Mine nu 
te-ai temut. 

12 Şi Eu voi vesti dreptatea ta şi păcatele tale care nu-ţi vor fi de niciun folos. 

13 Când tu vei striga, vină ei să te scoată din necaz!; că pe toți aceştia îi va lua vântul şi-i va duce 
vârtejul; dar cei ce se ţin de Mine vor stăpâni pământul şi muntele Meu cel sfânt îl vor moşteni. 

14 Şi vor zice: curăţiţi căile de dinaintea Lui şi îndepărtați piedicile din calea poporului Meu! 

15 Acestea grăieşte Cel-Preaînalt, Cel ce-ntru cele de sus locuieşte pe veci, sfânt întru sfinți e 
numele Lui, Cel-Preaînalt care Se odihneşte întru sfinţi, Cel ce dă răbdare celor cu inima slabă şi 
viaţă le dă celor cu inima zdrobită: 

16 Nu pe veci voi fi pornit împotriva voastră, nici de-a pururi fi-va mânia Mea peste voi, pentru că 
de la Mine iese Duhul şi suflarea toată Eu am făcut-o. 

17 Pentru păcat puţin l-am întristat şi l-am bătut şi faţa Mi-am întors-o de la el, iar el s-a umplut de 
tristeţe şi supărat a umblat în căile sale. 

18 Eu i-am văzut căile şi l-am vindecat şi l-am alinat şi mângâiere adevărată i-am dăruit; 

19 pace peste pace celor de departe şi celor de aproape! Şi a zis Domnul: îi voi tămădui. 

20 Dar cei nedrepţi vor fi zgâlţâiți ca de valuri şi nu se vor putea odihni. 

21 Necredincioşii n-au parte de bucurie, a zis Domnul Dumnezeu. 

Adevăratul post. 

1 Strigă puternic şi nu te opri!; ca pe o trâmbiţă înalță-ţi glasull şi spune-i poporului Meu păcatele 
lui şi casei lui Iacob fărădelegile sale! 

2 Ei Mă caută zi de zi şi doresc să-Mi ştie căile, ca un popor care a săvârşit dreptate şi judecata 
Dumnezeului său n-a părăsit-o; ei cer acum de la Mine judecată dreaptă şi doresc să se apropie de 
Dumnezeu, 

3 zicând: „De ce-am postit noi, dacă Tu n-ai văzut? de ce ne-am umilit noi sufletele, dacă Tu n-ai 
ştiut?...”2. Nu: 

1 Vocea profetului e, prin excelenţă, publică, puternică şi fermă; prin ea vorbeşte autoritatea lui 
Dumnezeu. 

2 Profetul denunţă falsitatea postului formal, făcut la adăpostul unei conştiinţe ipocrite. 


1? 


Şi fiindcă tu ai 

în zilele voastre de post vă faceţi voile voastre şi-i pişcaţi3 pe cei ce sunt în puterea voastră. 

4 Dacă postiţi pentru certuri şi judecăţi şi-l bateţi cu pumnii pe cel obidit, de ce-mi aduceţi Mie 
postul, aşa cum o faceţi astăzi, ca vocea voastră să se audă strigând? 

5 Nu postul acesta l-am ales Eu, nici o astfel de zi în care omul să-şi necăjească sufletul; chiar dacă- 
ți vei îndoi gâtul ca un cârlig şi chiar dacă ai pune sub tine sac şi cenuşă, nici chiar aşa nu puteţi 
pretinde că postul vostru e primit.4 

6 Nu un astfel de post am ales Eu, zice Domnul; ci tu dezleagă orice legătură a nedreptăţii, dezleagă 
nodurile cu silnicie înnodate, lasă-i liberi pe cei striviţi în legături şi rupe toate înscrisurile cu 
socoteli nedrepte. 

7 Frânge pâinea pentru cel flămând şi adu-i în casa ta pe săracii fără adăpost; dacă vezi pe cineva 
gol, îmbracă-l şi nu-i trece cu vederea pe cei de un neam cu tine. 

8 Atunci lumina ta se va deschide ca o dimineaţă şi sănătatea ta curând va răsări şi dreptatea ta îţi va 
merge înainte şi slava lui Dumnezeu te va înconjura. 

3 Hyponysso (folosit numai aici în V. T.) = „a pişca” (a face înţepături uşoare). Aici nu e vorba de 
păcatele mari sau mijlocii, sesizabile, ci de cele mărunte şi dese, care trec aproape neobservate, cum 
sunt „înţepăturile” uşor răutăcioase, direct sau indirect, la adresa altora; acumulate în timp şi 
înregistrate în subconştient, ele deteriorează relaţiile dintre oameni. 

4 Sf. loan Casian: Dumnezeu nu vede postul ca fiind bun prin natura lui, ci prin lucrările lui cele 
bune; altfel, el devine chiar dăunător, după cuvântul Domnului: „... dacă ei vor posti, Eu nu le voi 
auzi rugăciunile” (Ir 14, 12). 

9 Atunci vei striga şi Dumnezeu te va auzi, şi-n timp ce tu încă grăieşti, El va zice: „lată, Eu sunt 
aici”. Dacă tu te lepezi de ceea ce te ţine legat şi de mâna ta cea hrăpăreaţă şi de cuvântul cârtitor, 

10 dacă din inimă îi vei da pâine celui flămând şi dacă vei mulţumi sufletul necăjit, atunci lumina ta 
va străluci în întuneric şi întunericul tău va fi precum amiaza; 

11 şi Dumnezeul tău va fi cu tine pururea, iar tu te vei sătura după cum îţi pofteşte sufletul şi oasele 
tale se vor îngrăşa şi vor fi ca o grădină bine adăpată şi ca un izvor a cărui apă nu scade; şi oasele 
tale ca iarba vor odrăsli şi se vor îngrăşa şi neamurile neamurilor vor moşteni. 

12 Şi vechile tale dărâmături se vor zidi şi temeliile vor dura de-a lungul tuturor generaţiilor; tu te 
vei numi dregător al celor stricate şi cărările ferite pe mijloc ţi le vei face umblate. 

13 Dacă-ţi vei da piciorul înapoi de pe zilele odihnei5 aşa ca-n ziua cea sfântă să nu faci ce-ţi place 
ție, şi dacă zilele odihnei le vei numi „desfătare”, „sfinte” Dumnezeului tău; dacă piciorul nu ţi-l vei 
mişca la lucru şi nici din gura ta nu vei grăi cuvânt cu mânie, 

14 atunci vei nădăjdui în Domnul şi El te va ridica la bunătăţile pământului şi te va hrăni cu 
moştenirea lui Iacob, părintele tău; căci gura Domnului a grăit acestea. 

5 În sensul: Dacă te vei feri să le spurci (să le profanezi)). 

Prin pocăință spre mântuire. Făgăduirea Mântuitorului. 

1 Oare mâna Domnului nu poate mântui? ori Şi-a făcut El auzul greu, aşa ca să nu poată auzi? 

2 Nu, ci greşalele voastre vă despart de Dumnezeu şi din pricina păcatelor voastre Şi-a întors El faţa 
de la voi, aşa ca peste voi să nu fie milă.1 

3 Că mâinile voastre spurcate sunt cu sânge şi cu păcate degetele voastre; buzele voastre, şi ele, 
nelegiuire au grăit iar limba voastră cugetă nedreptate. 

4 Nimeni nu vorbeşte ce e drept, nici că există judecată adevărată; ci nădejdea şi-o pun în 
deşertăciuni şi îndrugă vorbe goale; căci ei răutate zămislesc şi fărădelege nasc.2 

5 Ouă de aspidă au clocit şi pânză de păianjen ţes; iar cel ce vrea să mănânce din ouăle lor, clocitură 
găseşte spărgându-le şi pui de viperă3 înlăuntru. 

6 Pânza lor de păianjen nu va deveni haină, nici că se vor îmbrăca ei cu faptele lor, căci faptele lor 
sunt lucrarea nelegiuirii. 

7 Picioarele lor spre răutate aleargă, grabnice să facă vărsare de sânge; gândurile lor, şi ele, sunt 
gânduri de omor; destrămare şi ticăloşie în căile lor; 

1 Sf. Isaac Sirul: Deseori ne mirăm că în timp ce facem rugăciuni şi batem mătănii nu avem nici un 
semn că Dumnezeu ne aude. Iată că profetul ne lămureşte. Aduceţi-vă aminte de Dumnezeu în toată 


vremea, şi El Îşi va aminti de voi ori de câte ori veţi cădea în răutăţi. 

2 Isaia devine necruţător cu consângenii săi, care varsă sânge de profeti, ÎI mint pe Dumnezeu şi îşi 
înşală semenii. 

3 Literal: „vasilisc”; specie de şarpe veninos (ca şi „aspida”). 

8 calea păcii nu o cunosc, nici că e vreo judecată în căile lor; căci cărările pe care merg sunt 
întortocheate şi pace nu cunosc. 

9 De aceea s-a-ndepărtat de la ei judecata, iar dreptatea nu va da peste ei; când aşteptau lumină, li s- 
a făcut întuneric; când aşteptau zorile, picioarele li s-au pomenit în ceaţă. 

10 Ca orbii vor pipăi peretele; aşa îl vor pipăi, ca şi cum n-ar avea ochi; în miezul zilei vor cădea 
ca-n miezul nopţii şi ca nişte muribunzi vor suspina. 

11 Ca un urs cu o porumbiţă împreună vor umbla4: judecată am aşteptat şi nici o mântuire nu este, 
ea s-a îndepărtat de noi. 

12 Că multă este-n fața Ta fărădelegea noastră, iar păcatele noastre ni s-au ridicat împotrivă; căci 
fărădelegile noastre se află întru noi şi faptele noastre nedrepte ni le cunoaştem. 

13 Ne-am purtat ca nişte păgâni, am minţit înşelând, prin răzvrătire ne-am îndepărtat de Dumnezeul 
nostru; cuvinte nedrepte am grăit, neascultători am fost; din inima noastră cuvinte nedrepte am 
zămislit şi am cugetat. 

14 Şi judecata am întors-o înapoi şi dreptatea departe s-a îndepărtat; căci adevărul în căile lor s-a 
mistuit şi pe calea cea dreaptă ei n-au putut să treacă. 

15 Şi adevărul a fost dus departe, iar ei cugetul şi l-au abătut de la a-nţelege. Iar Domnul a văzut şi 
nu I-a plăcut că nu era nici o judecată. 

16 Şi a privit, şi nici un om nu se afla, şi s-a socotit, şi nu era cine să ajute; aşa 

4 Teodoret crede că e vorba de ursul căruia i s-au răpit puii (eventual, femela) şi de porumbiţa care 
fără-ncetare îşi gângureşte plânsul. 

că EI i-a apărat cu braţul Său şi cu mila Sa i-a întărit. 

17 şi s-a îmbrăcat El cu dreptatea ca şi cu o platoşă şi coiful mântuirii Şi l-a pus pe cap; şi cu haină 
de izbândă s-a îmbrăcat şi cu veşmântul Său, 

18 ca unul care din plin vrea să răsplătească, ocară chiar potrivnicilor Săi. 

19 Astfel că cei de la Apus se vor teme de numele Domnului, iar cei ce vin din Soare-Răsare, de 
numele Său cel slăvit; căci ca un râu năprasnic va veni mânia Domnului, cu dezlănţuire va veni. 

20 Şi de dragul Sionului va veni Izbăvitorul şi necredincioşiile le va îndepărta de la Iacob.5 

21 Şi acesta va fi legământul Meu cu ei, zice Domnul: Duhul Meu, Cel ce este asupra ta, şi 
cuvintele pe care Eu ţi le-am pus în gură nu vor lipsi din gura ta, nici din gura seminţiei tale, fiindcă 
Domnul a spus-o, de acum şi până-n veac. 

Slava poporului lui Dumnezeu. 

1 Luminează-te, luminează-te, lerusalime, că lumina ta vine şi slava Domnului peste tine a răsărit. 1 
5 Pavel va cita textul acesta ca pe o profeție mesianică (Rm 11, 26). 

1 Intuind dimensiunea profetică a acestui text, Sf. loan Damaschin a construit din el o cântare 
pascală: „Luminează-te, luminează-te, Noule Ierusalime, că slava Domnului peste tine a răsărit; 
saltă acum şi te bucură, Sioane!; iar tu, Preacurată Născătoare de Dumnezeu, veseleşte-te întru 
învierea Celui născut al tău” (Cântarea a noua din Slujba Învierii, devenită şi parte a Axionului 
pascal). 

2 lată, întuneric va acoperi pământul şi negură groasă va fi peste neamuri; dar peste tine Domnul Se 
va arăta şi slava Lui peste tine se va vedea. 

3 Regi vor umbla în lumina ta şi neamurile întru a ta strălucire. 

4 Ridică-ţi ochii împrejur şi vezi-i pe copiii tăi adunaţi; fiii tăi toţi au venit de departe şi fiicele tale 
fi-vor purtate pe umeri.2 

5 Atunci vei vedea şi te vei bucura, te vei teme şi te vei înspăimânta cu inima, că bogăţia mării se va 
muta la tine, a neamurilor şi a popoarelor; cirezi de cămile îţi vor veni 

6 şi cămilele Madianului şi ale Efei te vor acoperi; toţi cei din Saba vor veni aducând aur; tămâie 
vor aduce şi piatră scumpă3 şi mântuirea Domnului vor binevesti. 

7 Şi toate turmele Chedarului se vor aduna la tine; veni-vor şi berbecii Nebaiotului4 şi jertfe 


bineprimite vor fi aduse pe jertfelnicul Meu şi casa Mea de rugăciune va fi slăvită. 

8 Cine sunt aceştia care zboară ca norii şi ca porumbeii alături de pui?5 

9 Insulele6 pe Mine m-au aşteptat şi corăbiile de la Tarsis printre cele dintâi, ca să-i aducă pe fiii tăi 
de departe 

2 Sfinţii loan Hrisostom şi Chiril al Alexandriei observă că textul nu are acoperire în istoria 
Evreilor, deoarece nu toţi s-au întors din captivitatea babilonică sau din cea egipteană; aşadar, 
profeția se referă mai degrabă la Biserica lui Hristos, constituită în aria tuturor neamurilor. 

3 „piatră scumpă”: cf. Codex Sinaiticus. 

4 Numele proprii din vv. 6 şi 7 reprezintă ţinuturi locuite de triburi nomade şi idolatre. 

5 Sf. Grigorie de Nyssa: Virtutea e uşoară şi plutitoare: cei ce trăiesc în ea sunt asemenea celor ce 
„Zboară ca norii” şi „porumbeilor alături de pui”. 

6 „Insulele” pot fi, aici, ostroave din largul apelor, sau, în concordanţă cu Fc 10, 5, „neamurile”. 

şi-mpreună cu ei, argintul şi aurul lor; aceasta, de dragul numelui cel sfânt al Domnului şi pentru ca 
slăvit să fie Sfântul lui Israel. 

10 Străinii fi-vor zidarii zidurilor tale, iar regii lor îţi vor sta la poruncă7; că din mânia Mea te-am 
bătut şi din milă te-am iubit. 

11 Şi porţile tale pururea vor fi deschise, şi nici ziua, nici noaptea nu se vor închide, pentru ca să 
vină-ntru tine puterea neamurilor şi regii acestora ca sclavi. 

12 Căci neamurile şi regii care nu-ţi vor sluji vor pieri şi neamurile-ntru totul se vor pustii. 

13 Şi slava Libanului va veni la tine laolaltă cu chiparosul şi pinul şi cedrul, ca să preamărească 
locul Meu cel sfânt, iar Eu voi preamări locul picioarelor Mele8. 

14 Şi fiii celor ce te-au umilit vor merge spre tine temându-se, iar toţi cei ce te-au întărâtat se vor 
închina9 la urmele picioarelor tale. Şi numele tău va fi „Cetatea-Domnului, Sionul-Sfântului-lui- 
Israel”. 

15 Pentru că ai fost părăsită şi-mpresurată de ură şi nimeni nu era care să ajute, Eu voi face din tine 
bucurie veşnică, veselie tuturor din neam în neam. 

16 Tu vei suge laptele neamurilor şi vei mânca bogăţia regilor; şi vei cunoaşte că Eu sunt Domnul 
Cel ce te mântuieşte şi te ridică, Dumnezeul lui Israel. 

7 Foarte exact: „îţi vor sta la dispoziţie”. 

8 Stihul acesta se află numai în Codex Purpureus; la Origen, sub asterisc; există în vechile ediţii 
românești. 

9 „se vor închina”: se vor prosterna până la pământ (vezi şi Mt 2, 2 şi 11). 

17 Şi pentru aramă îți voi aduce aur şi pentru fier îţi voi aduce argint şi în loc de lemn îţi voi aduce 
aramă şi în loc de pietre, fier; şi pe domnii tăi îi voi aşeza în Pace şi pe dregătorii tăi întru Dreptate. 
18 În ţara ta nu se va mai auzi de nedreptate, nici de nimicire şi nici de ticăloşie în hotarele tale; ci 
zidurile tale „Mântuire” se vor chema, iar porțile tale, „Lucru-din-daltă10”. 

19 Şi nu vei mai avea soarele spre luminarea zilei, nici răsăritul lunii să-ţi lumineze noaptea, ci 
Domnul îți va fi lumină veşnică şi Domnul va fi slava ta. 

20 Soarele nu va mai apune şi nici luna nu va mai scădea, căci Domnul îţi va fi lumină veşnică şi 
zilele plângerii tale vor lua sfârşit. 

21 şi-ntreg poporul tău va fi drept şi pentru veci va moşteni pământul, păzind ei ceea ce au sădit 
lucrul mâinilor lor spre slavă; 

22 cel mic la număr va fi mii, cel mai puţin va deveni neam mare; Eu, Domnul, la timp îi voi 
strânge laolaltă. 

Unsul Domnului în vestea cea bună. 

1 Duhul Domnului e peste Mine, pentru că El m-a uns; El m-a trimis să le binevestesc săracilor, să-i 
vindec pe cei 

10 Glymma = imagine sau inscripție gravată; gravură; cizelură. (Termenul ebraic: „Laudă”). O 
seamă de Sfinți Părinți cred că acest „lucru-din-daltă” este opera de rafinare şi interpretare a textelor 
sacre, făcută de exegeţii şi pedagogii Bisericii. 

zdrobiţi la inimă, robilor să le vestesc libertate şi orbilor vedere, 


2 să vestesc anul bineprimit al Domnului] şi ziua răsplătirii, să-i mângâi pe toţi cei ce plâng; 

3 pentru ca celor ce plâng să li se dea în Sion slavă în loc de cenuşă, ungere de veselie celor 
întristaţi, podoabă de slavă în loc de duh al mâhnirii; şi ei se vor numi generaţii ale dreptăţii, răsadul 
Domnului întru slavă. 

4 Şi vor zidi vechile ziduri prăbuşite şi vor ridica locurile cele din vechime pustii şi vor înnoi 
cetăţile pustii, chiar pe cele pustiite cu mult în urmă?. 

5 Şi străini vor veni şi-ţi vor paşte oile şi cei de alt neam vor fi plugarii şi vierii tăi. 

6 Dar voi vă veţi chema „preoţi ai Domnului”, „slujitori ai lui Dumnezeu”; tăria neamurilor o veţi 
mânca şi-ntru bogăţia lor minunaţi veţi fi. 

1 Sfinţii Părinţi comentează pe larg faptul că textul acesta a fost citat de Însuşi Iisus ca referindu-se 
la Sine (Le 4, 18-21). Sf. Ambrozie al Milanului: Ca Fiu al Omului, Hristos a fost uns şi trimis să 
propovăduiască Evanghelia. În acest sens avem şi mărturia Tatălui către loan Botezătorul: „Cel 
peste Care vei vedea Duhul pogorându-Se şi rămânând peste El, Acela este Cel ce botează cu Duh 
Sfânt” (In 1, 33). Sf. Atanasie cel Mare: Iată că Domnul, Cel care-L dă şi-L trimite pe Duhul Sfânt 
(In 20, 22; In 15, 26), în cazul de faţă este uns cu El, adică devine subiect al lucrării Duhului, ceea 
ce-L va face să spună: „Cel ce va grăi cuvânt împotriva Fiului Omului va fi iertat; dar cel ce va grăi 
împotriva Duhului Sfânt nu va fi iertat” (Mt 12, 32). Aşadar, dacă două persoane sunt, fiecare şi în 
acelaşi timp, mai mică şi mai mare decât cealaltă, înseamnă că ele sunt, în fapt, egale. Sf. Irineu al 
Lionului: Textul acesta descoperă lucrările Persoanelor Treimice, osebite în egalitatea ființială: 
Tatăl, Cel ce unge, Fiul, Cel ce este uns, şi Duhul,ungerea însăşi. 

2 Literal: „cele pustiite înainte de multe generații”. 

7 În locul îndoitei voastre înfruntări şi-n locul ruşinării lor, bucura-se-vor de partea ce le va fi dată:3 
de aceea pentru a doua oară vor moşteni pământul şi bucurie veşnică va fi pe capetele lor. 

8 Că Eu sunt Domnul, Cel ce iubesc dreptatea şi urăsc jafurile nedreptăţii; şi drepţilor le voi da 
osteneala lor4 şi legământ veşnic voi face cu ei. 

9 Şi seminţia lor cunoscută va fi printre neamuri şi odraslele lor în mijlocul popoarelor; toţi cei 
care-i vor vedea îi vor recunoaşte, că aceştia sunt seminţie binecuvântată de Dumnezeu 

10 şi cu veselie se vor veseli întru Domnul. să se bucure sufletul meu întru Domnul, că în haină de 
mântuire m-a îmbrăcat şi în veşmânt de veselie; ca unui mire mi-a pus mie cunună şi ca pe o 
mireasă m-a împodobit cu podoabă.5 

11 Şi ca pământul când îi creşte floarea şi ca o grădină când îi răsare sămânţa, aşa va face Domnul 
să răsară dreptatea şi bucuria înaintea tuturor neamurilor. 

În aşteptarea mântuirii. 

1 De dragul Sionului nu voi păstra tăcere şi de dragul Ierusalimului nu Mă voi da odihnei, până 
când dreptatea lui ca o lumină va ieşi şi mântuirea Mea ca o făclie va arde.1 

3 Primele trei stihuri ale versetului 7 sunt extrase din Codex Purpureus, în concordanţă şi cu Textul 
Ebraic; ed. Rahlfs le menţionează în nota infrapaginală. 

4 În sensul: le voi da roada străduinţei lor. 

5 Sfinţii loan Hrisostom şi Chiril al Alexandriei văd această frază în gura lui lisus Hristos. 1 În 
tâlcuirea Sfântului Chiril al Alexandriei, întreaga profeție din acest capitol se referă la Biserică. Cel 
ce vorbeşte este Însuşi Mirele. 

2 Şi neamurile vor vedea dreptatea ta şi regii îţi vor vedea mărirea şi toţi cu nume nou te vor chema, 
pe care Domnul l-a numit. 

3 Cunună de mândreţe vei fi tu în mâna Domnului şi diademă-mpărătească în mâna Dumnezeului 
tău. 

4 Şi nu te vei mai numi „Părăsită” şi pământul tău nu se va mai numi „Pustiu”, fiindcă numele tău 
va fi „Bunăvoirea-Mea” şi pământul tău se va numi „Locuit”; că Domnul a binevoit întru tine, iar 
pământul tău locuit va fi. 

5 şi-n felul în care un tânăr locuieşte cu o fecioară, aşa vor locui fiii tăi cu tine; şi va fi că precum se 
veseleşte mirele de mireasă, aşa se va veseli de tine Domnul. 

6 Şi pe zidurile tale, lerusalime, pus-am paznici de toată ziua şi de toată noaptea, care nicicând nu 
vor înceta să pomenească de Domnul. 2 


7 Că nimeni nu-i asemenea vouă atunci când El va fi pus rânduială şi va face Ierusalimul mândrie 
pe pământ. 

8 Juratu-s-a Domnul pe dreapta Sa şi pe tăria braţului Său: de-acum nu le voi mai da duşmanilor tăi 
grâul şi strânsurile tale, nici că feciorii străinilor îţi vor mai bea vinul pentru care tu te-ai ostenit; 

9 ci numai cei ce le-au adunat, aceia le vor mânca şi vor lăuda pe Domnul, şi numai cei care au 
cules strugurii, aceia 

2 Unii Părinţi cred că „paznicii” sunt îngeri care neîncetat Îl laudă pe Dumnezeu; alţii (ca 

Sf. loan Hrisostom) îi au în minte pe slujitorii Bisericii (preoţi, cântăreţi, monahi şi monahii), care 
neîncetat, ziua şi noaptea, Îi cântă imnuri Domnului. 

îi vor bea în curțile Mele cele sfinte. 

10 Mergeţi prin porţile Mele şi faceţi-i cale poporului Meu şi pietrele din cale daţi-le în lături; 
stindard ridicaţi pentru neamuri!3 

11 Că, iată, Domnul a făcut să se audă pân” la marginile pământului: spuneţi-i fiicei Sionului: Iată, 
Mântuitorul tău vine, având cu Sine răsplata Sa şi lucrarea Sa înaintea feţei Sale. 

12 Şi-i vor numi pe ei „Popor sfânt”, „Răscumpărat-de-Domnul”, iar tu te vei numi „Cetate- 
căutată”, „Cetate-nepărăsită”. 

Răzbunarea Domnului asupra Edomului. Ziua biruinţei. 

1 Cine este acesta care vine din Edom în roşeaţa hainelor sale din Bosor, atât de mândru în 
veşmântul Său şi strigând cu glas mare: eu vorbesc de dreptate şi de judecată mântuitoare!?1 

2 De ce sunt hainele tale roşii şi îmbrăcămintea ca a unuia ce calcă struguri în lin2? 

3 Chemarea profetului (şi, prin el, a lui Mesia) are caracter universal, prin „neamuri” înţelegându- 
se, ca de obicei, păgânii. 

1 Versetele 1-6: teribilă diatribă împotriva tuturor duşmanilor Domnului, simbolizaţi aici prin Edom 
(trib învecinat cu Israeliţii şi neîmpăcat adversar al acestora). Pornind de la simbolismul numelor 
proprii (Edom = pământ, Bosor = sânge), Fericitul Ieronim (precum şi alți Părinţi, de altfel) reţine 
dimensiunea profetică a textului, ca referindu-se la Hristos cel înviat sau la Hristos cel înălțat: Cine 
este Acesta care Se înalță din pământ, care Se înalță din sânge? 

2 Lin: cuvă mare de lemn în care strugurii recoltaţi erau zdrobiţi prin călcare cu picioarele. Simbol 
al modului în care un biruitor îşi zdrobeşte duşmanii sub picioarele lui şi ale cailor, pe câmpul de 
luptă. Metafora linului se află şi în Ap 14, 19-20. 

3 Sunt sătul de strugure zdrobit şi de neamuri în care nu-i nimeni cu Mine; întru mânia Mea i-am 
călcat în picioare şi i-am jucat şi i-am făcut ţărână şi sângele lor l-am vărsat pe pământ şi 
îmbrăcămintea Mea toată am spurcat-o. 

4 Că pentru ei a venit ziua răsplătirii, iar anul răscumpărării e de faţă. 

5 Şi m-am uitat, şi nimeni nu se afla să ajute; şi am privit, şi nimeni nu venea în sprijin; de aceea 
braţul Meu m-a izbăvit 3 şi mânia mea s-a apropiat; 

6 şi-ntru mânia Mea i-am călcat în picioare şi sângele lor l-am vărsat pe pământ. 

7 Adusu-mi-am aminte de mila Domnului şi de laudele Lui întru toate câte ne-a răsplătit. Domnul îi 
este bun judecător casei lui Israel: El ne dă nouă după mila Sa şi după mulţimea dreptăţii Sale. 

8 Şi a zis: „Oare nu-i poporul Meu, ei, copiii care nu se vor lepăda?”. Şi El li S-a făcut mântuire 

9 din tot necazul lor: Nu un sol, nu un înger, ci El Însuşi, Domnul, i-a mântuit, fiindcă El i-a iubit şi 
i-a cruțat; El Însuşi i-a mântuit şi i-a primit şi i-a înălţat în toate zilele veacului. 

10 Dar ei nu s-au supus şi L-au întărâtat pe Duhul Său cel Sfânt; aşa că Domnul S-a întors în a le fi 
potrivnic, El Însuşi S-a luptat împotriva lor. 

11 Atunci Şi-a adus El aminte de zilele de altădată: unde este Cel ce i-a scos din mare, El, Păstorul 
turmei? 

3 m-a izbăvit: cf. traducerii şi interpretării lui Teodoret al Cirului. 

Unde este Cel ce L-a pus în ei pe Duhul Sfânt? 

12 EI, Cel ce cu dreapta Sa l-a îndrumat pe Moise, da, cu braţul slavei Sale? El a făcut apa să se 
închege de dinainte-l, ca să-Şi facă Sieşi nume veşnic. 

13 El i-a îndrumat prin adânc ca pe un cal în pustie iar ei nu s-au poticnit - 

14 şi ca pe o cireadă prin câmp: Duhul S-a pogorât de la Domnul şi i-a călăuzit. Aşa Ţi-ai îndrumat 


Tu poporul, ca să-Ți faci Ție nume slăvit. 

15 Caută din cer şi vezi din casa Ta cea sfântă şi din slava Ta: Unde-Ți sunt râvna şi tăria? unde-i 
belşugul milei Tale şi-al îndurărilor Tale, că ne-ai suferit? 

16 Fiindcă Tu eşti Părintele nostru; că Avraam nu ne-a ştiut şi Israel nu ne-a cunoscut, ci Tu, 
Doamne, Părintele nostru: Tu mântuieşte-ne; numele Tău de la-nceput a fost asupra noastră. 

17 De ce, Doamne, ne-ai făcut să rătăcim de la calea Ta? de ce ne-ai învârtoşat inimile ca să nu ne 
temem de Tine? Întoarce-Te, de dragul robilor Tăi, de dragul seminţiilor moştenirii Tale, 

18 ca să moştenim cât de puţin din muntele Tău cel sfânt! Potrivnicii noştri Ți-au călcat sfinţenia-n 
picioare; 

19 am devenit ca atunci, la-nceput, când Tu nu domneai peste noi şi numele Tău nu se chema 
deasupră-ne. 

Rugăciunea poporului. 

1 Dacă Tu ai deschide cerul, munţii vor tremura de Tine şi se vor topi, 

2 cum se topeşte ceara de faţa focului; şi focul îi va arde pe duşmani şi numele 

Tău printre duşmani se va arăta; de faţa Ta se vor tulbura neamurile. 

3 Ori de câte ori Tu vei lucra-ntru slavă, munţii fi-vor cuprinşi de cutremur. 

4 Din veac n-am auzit, nici ochii noştri n-au văzut un Dumnezeu în afară de Tine şi lucrurile Tale 
pe care Tu le vei face pentru cei ce aşteaptă milă. 

5 Că mila îi va întâmpina pe cei ce fac dreptate şi îşi aduc aminte de căile Tale; iată, Tu Te-ai 
mâniat, iar noi am păcătuit, de aceea am rătăcit 

6 şi ne-am făcut toţi ca nişte necuraţi, şi dreptatea noastră, toată, ca o cârpă lepădată; ca frunzele-am 
căzut din pricina fărădelegilor noastre: aşa ne va duce vântul. 

7 Şi nu-i nimeni care să-Ţi cheme numele şi care să-şi amintească să se ţină de Tine; că Tu Ţi-ai 
întors faţa dinspre noi şi din pricina păcatelor noastre ne-ai dat drumul. 

8 Şi acum, Doamne, Tu eşti Părintele nostru, iar noi suntem tină, lucrul mâinilor Tale suntem toţi. 

9 Nu te mânia pe noi foarte şi nu pe veci să ne pomeneşti păcatele, ci caută acum spre noi, că noi 
toţi suntem poporul Tău. 

10 Cetatea sfinţeniei Tale a devenit pustie, Sionul ca un pustiu s-a făcut, Ierusalimul, blestem. 

11 Casa noastră, locaşul nostru cel sfânt, şi slava cu care părinţii noştri ne-au binecuvântat, cu foc a 
fost arsă şi toate lucrurile noastre cele slăvite au căzut. 

12 Şi peste toate acestea, Tu, Doamne, Te-ai stăpânit şi ai tăcut şi pân” la pământ ne-ai umilit. 

Împotriva idolatriei. Răsplată pentru buni şi răi. Ceruri noi şi pământ nou. 

1 Celor ce nu Mă căutau m-am arătat, celor ce de Mine nu-ntrebau m-am fost aflat, zis-am: „lată, 
sunt aici”, la un neam care numele nu Mi l-a chemat.] 

2 Toată ziua Mi-am întins mâinile spre un popor nesupus şi cârtitor, spre cei ce nu pe calea cea bună 
au umblat, ci după păcatele lor. 

3 Acesta-i poporul care de-a pururi Mă întărâtă în însăşi faţa Mea; ei înalță jertfe prin grădini şi ard 
pe lespezi tămâie demonilor, adică celor ce nu există.2 

4 De dragul viselor se culcă să doarmă-n morminte şi-n peşteri, ei, cei ce se înfruptă din carne de 
porc şi din zeama jertfelor spurcate sunt vasele lor toate -, 

5 ei, cei ce zic: „Du-te departe de mine, nu te-apropia de mine, că eu sunt curat!...”3. Acesta-i fumul 
mâniei Mele, foc arde-n el fără-ncetare. 

6 lată, scris este înaintea Mea: nu voi tăcea până când voi răsplăti şi-n sânul lor le voi întoarce 
păcatele, 

7 ale lor şi ale părinţilor lor, zice Domnul; celor ce-au ars tămâie pe munţi şi pe Mine m-au ocărât 
pe dealuri, în sânul lor le voi întoarce faptele. 

1 Scârbit de ingratitudinea poporului ales, Domnul Şi-a îndreptat preferința spre alte neamuri; 
prefigurare a universalităţii Bisericii de mai târziu. 

2 Vechea şi stăruitoarea racilă a israeliților: înclinarea spre idolatrie. 

3 Idolatriei i se adaugă ipocrizia, păcat ce va fi aspru judecat, în faţa fariseilor, de lisus. 

8 Acestea zice Domnul: aşa cum o boabă de strugure se află-n ciorchine şi ei vor zice: - „Să n-o 
strici, că binecuvântare se află într-însa!”, tot astfel voi face Eu de dragul celui ce-Mi slujeşte: de 
dragul lui Eu nu-i voi nimici pe toți. 

9 Şi voi scoate la faţă seminţia ce vine din Iacob şi din Iuda şi ei vor moşteni muntele Meu cel sfânt: 
aleşii Mei şi servii Mei îl vor moşteni şi vor locui acolo. 

10 Şi turme de oi vor fi în pădure, iar valea Acorului4 va fi loc de popas pentru cirezile poporului 
Meu, pentru cei ce m-au căutat. 

11 Dar pe voi, cei ce m-aţi părăsit şi muntele Meu cel sfânt l-aţi dat uitării, pe voi, cei care gătiți 
masă diavolului şi prinoase de băuturi5 îi turnaţi Norocului, 

12 pe voi aceştia vă voi da pe seama săbiei: toţi veţi cădea înjunghiaţi; că Eu v-am chemat, dar voi 
n-aţi auzit, Eu v-am grăit, dar voi n-aţi ascultat şi răul în faţa Mea l-aţi făcut6 şi aţi ales lucrurile pe 
care Eu nu le-am voit. 

13 De aceea, aşa zice Domnul: iată, servii Mei vor mânca, dar voi veţi flămânzi; iată, servii Mei vor 
bea, dar voi veţi înseta; iată, servii Mei se vor veseli, dar voi veţi fi ruşinaţi; 

14 iată, servii Mei cu bucurie se vor bucura, dar voi veţi striga din durerea inimii voastre şi din 
zdrobirea duhului vostru veţi urla. 

4 Acor (Achor): vale situată în apropierea lerihonului, unde Iosua Navi îl executase pe Acan pentru 
că acesta încălcase rânduielile Domnului (vezi istoria în los 7, 14-26). 

5= libații. 

6 Expresie aidoma cu cea din Ps 50, 4: păcatul săvârşit cu bună ştiinţă de insul care, în acelaşi timp, 
îşi asumă şi răspunderea, acceptând consecințele. 

15 Căci numele vostru îl veţi lăsa spre saţiu aleşilor Mei, dar pe voi Domnul vă va da pierzării, iar 
servii Mei vor fi numiţi cu nume nou;7 

16 ei, cei ce vor fi binecuvântaţi pe pământ; căci ei îl vor binecuvânta pe adevăratul Dumnezeu, iar 
cei ce jură aici, pe pământ, vor jura pe Dumnezeu cel adevărat; că necazul de ieri îl vor uita şi-n 
inima lor nu va pătrunde. 

17 Că va fi cerul nou şi pământul nou, iar ei nu-şi vor aminti de cele ce-au fost, şi nici că ele vor 
veni în inima lor; 

18 ci veselie şi bucurie vor afla într-însul, că, iată, Eu fac Ierusalimul bucurie şi veselie îmi fac 
poporul. 

19 Şi Mă voi bucura de Ierusalim, iar de poporul Meu Mă voi veseli;8 şi-n el nu se va mai auzi glas 
de plângere şi nici glas de strigare. 

20 Nici un copil nu va mai fi acolo care să moară fără vreme, şi nici bătrân care să nu-şi plinească 
vremea; căci tânărul va fi de o sută de ani, iar păcătosul, chiar de-ar avea o sută de ani, fi-va 
blestemat atunci când va muri. 

21 Şi vor zidi case şi vor locui în ele şi vor sădi vii şi le vor mânca roadele şi vinul lor îl vor bea. 

22 Nu vor mai zidi pentru ca alţii să locuiască, nici nu vor mai sădi pentru ca 

7 Sf. Chiril al Ierusalimului: De vreme ce fiii lui Israel poartă şi astăzi numele pe care le-au avut în 
vremea patriarhilor şi a profeților, înseamnă că „numele cel nou” este acela al creştinilor, 
binecuvântaţii lui Dumnezeu pe-ntreg pământul. 

8 Sf. Irineu observă: Apostolul Pavel afirmă că „lerusalimul-cel-de-sus e liber, cel ce este mama 
noastră” (Ga 4, 26), iar Evanghelistul loan mărturiseşte: „Şi-am văzut cetatea cea sfântă, noul 
Ierusalim, pogorându-se din cer de la Dumnezeu” (Ap 21, 2); acestea, în legătură imediată cu „cerul 
cel nou şi pământul cel nou” din Ap 21, 1. 

alții să mănânce; căci zilele poporului Meu vor fi ca zilele pomului vieţii;9 ei îndelung se vor 
bucura de roada ostenelii lor. 

23 Aleşii mei nu se vor trudi în zadar, nici că vor naşte copii meniţi blestemului, căci ei sunt 
sămânță binecuvântată de Dumnezeu, şi odraslele lor împreună cu ei. 

24 Şi va fi că mai-nainte ca ei să fi strigat, Eu îi voi auzi, şi mai-nainte ca ei să fi sfârşit vorba, Eu 
voi zice: ce este? 

25 Atunci lupii şi mieii vor paşte împreună şi leul întocmai ca boul va mânca paiel0 şi şarpele 
pământ precum pâine. Strâmbătate nu vor face şi nici vreo stricăciune în muntele Meu cel sfânt, 
zice Domnul. 

Jertfe duhovniceşti. Judecata şi împărăţia lui Dumnezeu. 

1 Aşa zice Domnul: cerul este tronul Meu, iar pământu-i perniţăl picioarelor mele. Ce fel de casă 
îmi veţi zidi voi Mie? şi cum e să fie locul Meu de odihnă? 

2 Că pe toate acestea mâna Mea le-a făcut? şi toate ale Mele sunt, zice Domnul; şi spre cine voi 
căuta Eu, dacă nu 

9 „Pomul vieţii” (Fc 3, 22) era menit să le ofere viaţă veşnică celor ce vor mânca din roadele lui. 

10 Profetul reia, condensat, tabloul din 11, 6-7. 

1 Sensul exact al cuvântului hypopodion este acela de „scăriţă la trăsură” sau, după caz, „scăunelul 
pe care cineva se urcă spre a ajunge cu mâna undeva mai sus”. Prin extensie: „aşternut” (ca în Ps 
98, 5 şi 109, 1). Aici: perniţa-scăunel din faţa unui fotoliu, pe care pot fi rezemate picioarele. 

2 Sf. Grigorie de Nyssa: „Mâna” lui Dumnezeu nu e altceva decât puterea Fiului Său Cel Unul- 
născut, Logosul „prin Carele toate s-au făcut”. 

spre cel umil şi blând, spre cel ce tremură de cuvintele Mele? 

3 Dar nelegiuitul care-Mi jertfeşte Mie viţel3 e ca şi cum ar bate un om; iar cel care-Mi jertfeşte din 
turmă e ca şi cum ar ucide un câine; iar cel ce-Mi aduce făină de grâu e ca şi cum Mi-ar aduce sânge 
de porc; iar cel ce face tămâiere de pomenire e ca unul care blesteamă. Dar ei şi-au ales căile lor şi 
urâciunile lor pe care sufletul lor le-a voit. 

4 Voi alege şi Eu batjocurile lor şi păcatele lor le voi plăti; că i-am chemat şi nu m-au ascultat şi le- 
am grăit şi nu au auzit şi răul în faţa Mea l-au făcut şi au ales ceea ce Eu n-am voit. 

5 Auziţi cuvântul Domnului, voi, cei ce tremuraţi de rostirea Lui: spuneţi-le „fraţi ai noştri” celor ce 
vă urăsc şi se scârbesc de voi,4 pentru ca numele Domnului să fie slăvit şi-ntru veselia lor să se 
arate, dar ei se vor ruşina. 

6 Glas de strigare din cetate, glas din templu: glasul Domnului plătindu-le cu vârf celor potrivnici. 

7 Mai-nainte de a naşte ceea ce era să nască, mai-nainte de a-i fi venit durerile facerii, ea a ieşit cu 
bine şi a născut fecior.5 

8 Cine a auzit una ca asta? şi cine 

3 Profetul înfierează fără cruţare jertfele aduse sub semnul ascuns al nelegiuirii; în ultimă instanţă, 
jertfele materiale ale Vechiului Testament. 

4 Extraordinară anticipare a poruncii lui lisus asupra iubirii vrăjmaşilor (Mt 5, 44). 

5 Revine imaginea din 26, 17-18, dar cu o altă semnificaţie: lumea cea nouă se va naşte năprasnic şi 
minunat, nu în trepte şi firesc. Sf. loan Damaschin vede aici o profeție asupra lui lisus Hristos, Cel 
ce în chip minunat (supranatural) S-a născut din Fecioară; e de crezut că Maria nu a avut chinurile 
facerii: dacă zămislirea nu a fost precedată de plăcere, ea nu putea fi urmată de durere. 

a văzut aşa ceva? Născutu-s-a oare o țară într-o zi? ori s-a născut cumva un neam dintr-o dată, că 
Sionul, de-abia chinuindu-se, şi-a născut copiii? 

9 Eu însă am ridicat această aşteptare, dar tu nu ţi-ai adus aminte de Mine, zice Domnul; oare nu Eu 
pe amândouă le-am făcut, şi pe ceea ce naşte, şi pe cea stearpă? zice Dumnezeul tău. 

10 Veseleşte-te, lerusalime, şi voi, cei ce-l iubiţi, faceţi într-însul serbare obştească6; bucuraţi-vă cu 
bucurie-mpreună cu el, voi, toţi, cei ce plângeţi deasupră-i, 

11 ca să fiți alăptaţi şi să vă săturaţi la pieptul mângâierilor lui, ca să fiţi alăptaţi şi să vă desfătaţi 
din revărsările slavei lui. 

12 Că acestea zice Domnul: iată, Eu voi abate pacea spre ei asemeni unui râu şi slava neamurilor ca 
un şuvoi în revărsare;7 copiii lor vor fi purtaţi pe umeri şi mângâiaţi cu fruntea pe genunchi. 

13 Precum e cineva mângâiat de maica lui, aşa veți fi voi mângâiaţi de Mine şi în Ierusalim vă veţi 
mângâia. 

14 Şi veţi vedea şi inima voastră se va veseli şi oasele voastre ca iarba vor odrăsli şi mâna 
Domnului le va fi cunoscută celor ce se tem de EI, iar pe cei neascultători îi va ameninţa. 

15 Că, iată, Domnul ca focul va veni şi 

6 Verbul panegyrizo (folosit numai aici în V. T.) înseamnă „serbare națională” sau „serbare la care 
participă toată lumea”. 

7 Sf. Ambrozie al Milanului: „Râul” nu e altceva decât Duhul Sfânt despre care Domnul lisus 
vorbeşte în Evanghelia după loan: „râuri de apă vie vor curge din inima lui” (a celui ce crede-n 


Mine). De râul avântat al Duhului Sfânt vorbeşte şi David în Psalmul 45, 4: „Avânturile râului 
înveselesc cetatea lui Dumnezeu”. 

carele lui ca un vifor, să facă plată-ntru mânie şi-a Lui mustrare cu pară de foc. 

16 Căci cu focul Domnului fi-va judecat întreg pământul şi cu sabia Lui tot trupul: mulți vor fi cei 
răniţi de Domnul. 

17 Cei ce se sfinţesc pe ei înşişi şi se curăţesc prin grădini şi mănâncă pe prispe carne de porc şi 
scârboşenii şi şoareci, aceia laolaltă vor pieri, zice Domnul. 

18 Eu le cunosc faptele şi gândul. Iată, aduna-voi toate neamurile şi limbile; iar ele vor veni şi slava 
Mea o vor vedea. 

19 Şi voi lăsa un semn asupra lor, iar pe cei mântuiţi dintre ei îi vor trimite la neamuri, la Tarsis şi 
la Put şi la Lud şi la Meşec şi la Tubal şi în Elada8 şi în insulele cele de departe, la cei ce de numele 
Meu n-au auzit şi slava Mea n-au văzut-o; şi ei vor vesti slava Mea printre neamuri.9 

20 Şi pe fraţii voştri de prin toate neamurile îi vor aduce prinos Domnului, pe cai şi în căruţe, în 
lectici purtate de asini cu umbrare, în sfânta cetate a Ierusalimului, zis-a Domnul, ca şi cum fiii lui 
Israel Mi-ar aduce Mie jertfele lor, cu cântece de psalmi în casa Domnului. 

21 Şi voi lua dintre ei preoţi şi leviţi, zice Domnul. 

22 Că precum cerul cel nou şi pământul cel nou, pe care Eu le fac, rămân în 

8 După Teodoret al Cirului, numelor de mai sus le-ar corespunde: Tarsis = Cartagina; Put = Libia; 
Lud = Lidienii; Meşec = Capadocienii; Tubal = Ibericii (Spaniolii). Cât despre Elada, e numele 
primar al Greciei. 

9 După Sfinții Părinţi, profeție clară asupra apostolilor pe care lisus îi va trimite să vestească 
Evanghelia la toate neamurile, sub „semnul” Crucii. 

faţa Mea, zice Domnul, aşa va rămâne seminţia voastră şi numele vostru. 

23 Şi va fi că din lună-n lună şi din zi de odihnă în zi de odihnă veni-va tot trupul să Mi se închine 
în lerusalim, zice Domnul. 

24 Şi când vor ieşi vor vedea stârvurile oamenilor care Mi-au călcat poruncile; că viermele lor nu va 
muri şi focul lor nu se va stinge: ei pentru lumea-ntreagă privelişte vor fi.10 

10 Versetele 22-24: Final cu dimensiune eshatologică (aşa cum va fi întâlnit şi în Mt 25, 46): durată 
veşnică, închinare veşnică, pedeapsă veşnică. 

Jeremia 

1 

Chemarea Profetului. 

1 Cuvântul lui Dumnezeu care s-a făcut către Ieremia, fiul lui Helchia, unul din preoții care locuiau 
în Anatot, 1 în ținutul lui Veniamin; 

2 cum anume s-a făcut cuvântul lui Dumnezeu către el în zilele lui Iosia, fiul lui Amos, regele 
Iudeii, în cel de al treisprezecelea an de domnie a acestuia, 

3 precum şi în zilele lui loiachim, fiul lui Iosia, regele Iudeii, până în cel de al unsprezecelea an al 
lui Sedechia, fiul lui Iosia, regele Iudeii, până la surghiunirea Ierusalimului, în cea de a cincea 
lună.2 

4 Fost-a cuvântul Domnului către mine, zicând: 

5 „De când încă nu te plăsmuiai în pântece te ştiu şi mai înainte de a fi ieşit din pântece te-am 
sfințit, profet pentru neamuri te-am rânduit”.3 

1 Anatot (astăzi, Anata): localitate situată la 5 km nord-est de Ierusalim. 

2 Versetele 2 şi 3 indică perioada activităţii profetice a lui Ieremia: din 626 până în iulie 587, adică 
aproape 40 de ani. 

3 Ieremia nu a fost „predestinat”, ci ales să devină profet; preştiinţa lui Dumnezeu atestă faptul că, 
odată chemat, alesul nu-şi va folosi libertatea respingând propunerea, ci, dimpotrivă, 

acceptând-o (chiar dacă cu îndoială şi şovăiri, aşa cum se vede mai departe). 

6 Iar eu am zis: „O, Stăpâne, Doamne, iată că nu ştiu să vorbesc, fiindcă eu sunt încă tânăr”. 

7 lar Domnul a zis către mine: „Să nu zici: «Sunt încă tânăr», căci la câţi te voi trimite, la toţi vei 
merge şi pe toate câte-ţi voi porunci Eu ţie, pe acelea le vei grăi. 

8 De faţa lor să nu te temi, că Eu cu tine sunt ca să te scap, zice Domnul”. 


9 Atunci Domnul Şi-a întins mâna spre mine şi mi-a atins gura şi mi-a zis: 

10 „Iată, cuvintele Mele le-am pus în gura ta; iată, Eu astăzi te-am pus peste neamuri şi peste regate, 
ca să smulgi şi să arunci la pământ şi să nimiceşti şi din nou să zideşti şi să răsădeşti”. 

11 Şi a fost cuvântul Domnului către mine, zicând: „Ce vezi tu, Ieremia?” Şi am răspuns: „Un toiag 
din lemn de migdal”. 

12 Atunci Domnul mi-a zis: „Bine ai văzut, pentru că Eu am vegheat asupra cuvintelor Mele, ca să 
le săvârşesc”.4 

13 Şi a fost cuvântul Domnului a doua oară către mine, zicând: „Ce vezi?” Şi 

4 Versetele 11 şi 12 sunt construite pe jocul a două cuvinte: „migdal”, care în ebraică se numeşte 
şaqed, şi „veghetor”, care, în aceeaşi ebraică se cheamă şoqued. Aşadar, migdalul, cel ce veghează 
cu nerăbdare să vină primăvara pentru a fi cel dintâi care înfloreşte (uneori la sfârşitul lui ianuarie), 
devine simbol al lui Dumnezeu, Cel-pururea-veghetor. 

am răspuns: „Un cazan pe foc; iar ciocul lui e spre miază-noapte”. 

14 lar Domnul mi-a zis: „Dinspre miază-noapte se vor stârni relele pentru toţi locuitorii ţării. 

15 Că, iată, Eu chem laolaltă toate regatele din miază-noaptea pământului, zice Domnul; şi ele vor 
veni şi fiecare îşi va pune tronul la intrarea porților Ierusalimului şi-mpotriva tuturor zidurilor 
dimprejurul lui şi-mpotriva tuturor cetăților lui Iuda. 

16 Şi Eu întru judecată le voi grăi despre toate răutăţile lor, de vreme ce ele m-au părăsit şi au adus 
jertfe unor dumnezei străini şi s-au închinat la lucrurile mâinilor lor.5 

17 Dar tu încinge-ţi mijlocul şi ridică-te şi grăieşte-le toate câte Eu îţi voi porunci; nu te teme de 
faţa lor, nici nu te înfricoşa înainte-le, căci cu tine sunt Eu ca să te scap, zice Domnul. 

18 lată, Eu te-am aşezat astăzi ca pe o cetate tare şi ca pe un zid de aramă, puternic în faţa tuturor 
regilor lui Iuda şi a principilor lui şi a poporului ţării. 

19 Ei se vor lupta împotrivă-ţi, dar nicicum nu vor putea să te biruie, căci cu tine sunt Eu ca să te 
scap, zice Domnul”. 

2 

Israel nerecunoscător şi pedepsit. 

1 şi s-a făcut cuvântul Domnului către mine, zicând: „Du-te şi strigă acestea 

5 Mânia lui Dumnezeu, aducătoare de pedeapsă, e provocată în principal de aplecarea ludeilor spre 
idolatrie; pe păgâni i-au preferat, de păgâni vor fi chinuiţi. 

în urechile Ierusalimului: 1 

2 Acestea zice Domnul: Adusu-mi-am aminte de duioşia? tinereţii tale şi de iubirea logodirii tale în 
a-L urma pe Sfântul lui Israel, zice Domnul. 

3 Sfânt Îi este Israel Domnului, pârga roadelor Lui; toţi cei ce-o mănâncă fi-vor vinovaţi, rele vor 
veni asupră-le, zice Domnul. 

4 Auziţi cuvântul Domnului, voi, casa lui Iacob, voi, întreaga seminţie a casei lui Israel! 

5 Acestea zice Domnul: Ce greşală au aflat în Mine părinţii voştri de s-au îndepărtat de Mine şi s-au 
luat după deşertăciuni şi s-au făcut netrebnici?; 

6 şi n-au zis: «Unde este Domnul, Cel ce ne-a scos din ţara Egiptului, Cel ce ne-a călăuzit în pustie, 
în pământ uscat şi neumblat, în pământ lipsit de apă şi de roadă, în pământ pe care nimeni n-a 
umblat vreodată şi pe care nici un om n-a locuit?». 

7 Dar Eu v-am dus în Țara-cea-Verde3 ca să-i mâncaţi roadele şi bunătăţile; voi aţi intrat şi Mi-aţi 
pângărit pământul, iar moştenirea Mi-aţi făcut-o urâciune. 

8 Preoţii n-au zis: «Unde este Domnul?». Cei ce aveau în mână Legea nu m-au cunoscut; păstorii, şi 
ei, s-au răzvrătit împotrivă-Mi, iar profeţii au profeţit prin Baal şi după lucruri netrebnice au umblat. 
9 Pentru aceasta Eu încă Mă voi judeca 

1 Acest verset, omis în versiunea LXX (ed. Rahlfs), este preluat din T. M. 

2 Literal: „mila”; sentimentul uneori matern pe care o femeie îl are pentru bărbatul iubit. 

3 Literal: karmel, cuvânt ebraic care înseamnă „ţinut verde” şi care a dat numele Muntelui Carmel. 

cu voi, zice Domnul; şi cu fiii fiilor voştri Mă voi judeca. 

10 Treceţi în insulele Chitim4 şi vedeţi, trimiteţi în Chedar$, cu de-amănuntul cercetaţi şi vedeţi de 
s-a petrecut acolo ceva asemănător cu acestea, 


11 dacă păgânii şi-au schimbat dumnezeii măcar că aceia nu sunt dumnezei în timp ce poporul Meu 
şi-a dat mărirea în schimbul celor ce sunt netrebnici. 

12 Cerul însuşi s-a înspăimântat de acestea, cu mare-nfricoşare s-a îngrozit, zice Domnul. 

13 Două lucruri, şi rele, făcut-a poporul Meu: ei m-au părăsit pe Mine, izvorul apei celei vii, şi şi-au 
săpat fântâni surpate, care nu pot să ţină apă. 

14 Este oare Israel un rob născut printre casnici?; de ce a devenit el o pradă? 

15 Leii au răcnit asupră-i şi glasul şi l-au ridicat cei ce i-au prefăcut pământul în pustiu şi cetăţile i 
le-au surpat, ca să nu poată fi locuite. 

16 Chiar şi fiii Memfisului şi ai Tafnei te-au cunoscut şi te-au batjocorit6. 

17 Oare nu faptul că M-ai părăsit ţi-a adus acestea? zice Domnul, Dumnezeul tău. 

18 Şi acum, ce ai tu de-a face cu calea Egiptului, să bei tu apă din Nil7? şi ce ai tu de-a face cu calea 
Asirienilor, ca să bei tu apă din Râuri8? 

4 Chitim: localitate în Cipru; nume al Ciprului; termen generic pentru universul insular al 
Mediteranei. 

5 Chedar: pustiu locuit de triburi nomade. 

6 Ebr.: „te-au ras pe cap”. Aluzie la invaziile egiptene din 608-605. 

7 Textual: „apa Ghihonului”. După toate probabilitățile, acesta era numele unui braţ din Delta 
Nilului. 

8 „Râuri”: Eufratul şi afluenții lui. 

19 Lepădarea ta de credinţă te va certa şi răutatea ta îţi va fi mustrare; cunoaşte dar şi vezi că amară 
ţi-a fost lepădarea de Mine, zice Domnul, Dumnezeul tău, şi că nici o plăcere n-am aflat Eu în tine, 
zice Domnul, Dumnezeul tău. 

20 Că de mult ţi-ai sfărâmat tu jugul şi ţi-ai rupt legăturile şi ai zis: «Nu pe Tine Te voi sluji, ci mă 
voi duce pe tot dealul înalt şi sub tot copacul umbros: acolo mă voi răsfăţa întru desfrâul meu!»...9 
21 Eu totuşi te-am sădit pe tine viţă roditoare, în tot adevărul soiului bun; cum de Mi te-ai schimbat 
în amărăciune, tu, viţă străină? 

22 Chiar de te vei spăla cu sodă şi te vei scălda în clăbuc de săpun, tot spurcată eşti în faţa Mea prin 
nedreptăţile tale, zice Domnul. 

23 Cum oare ai să spui: «Nu m-am pângărit şi după Baal n-am alergat?»... Vezi-ţi urmele prin 
mulțimea bărbaţilor şi cunoaşte ce-ai făcut: glasul ei în slavă a mugit, 

24 căile şi le-a lăţit spre apa pustiei, dusă de vânt era-ntru pofta sufletului ei; iată că ea li s-a dat: 
cine oare o va întoarce? Nimeni care umblă după ea nu va osteni; când ea va fi umilită, ei o vor afla. 
25 Întoarce-ţi piciorul din drumul zgrunţuros şi gâtlejul dinspre sete! Dar ea a zis: «Ca un bărbat mă 
voi purta!)..., că s-a iubit cu străini şi după ei s-a ținut. 

26 Precum se ruşinează hoţul când e prins, aşa se vor ruşina fiii lui Israel, 

9 Idolatria (practicată pe înălțimi şi-n crânguri) era socotită adulter (faţă de Dumnezeu), dar şi 
desfrâu (sacru) în înţelesul propriu al cuvântului. 

ei şi regii lor şi dregătorii lor şi preoţii lor şi profeţii lor. 

27 Că i-au zis unei bucăţi de lemn: «Tu eşti tatăl meu!», şi unei pietre: «Tu m-ai născut!». Şi Mie 
Mi-au întors spatele, nu faţa; dar în vremea necazului lor vor zice: «Scoală-Te şi scapă-ne!». 

28 Unde sunt dumnezeii tăi pe care tu ţi i-ai făcut? Oare ei se vor scula şi te vor scăpa la vremea 
necazului? Câte cetăţi, atâţia dumnezei aveai, o, Iudo, şi câte răspântii în Ierusalim, atâtea jertfe lui 
Baal. 

29 De ce-Mi vorbiţi voi Mie? Voi toţi v-aţi purtat ca nişte păgâni şi voi toţi v-aţi nelegiuit împotriva 
Mea, zice Domnul. 

30 Zadarnic i-am lovit pe fiii voştri: învăţătură n-aţi primit; pe profeţii voştri i-a mâncat sabie de leu 
nimicitor: nu v-aţi înfricoşat. 

31 Auziţi cuvântul Domnului! Acestea zice Domnul: l-am fost oare Eu lui Israel pustietate sau 
pământ înţelenit? De ce oare a zis poporul Meu: «Nu vom mai avea stăpân şi la Tine nu vom mai 
veni»? 

32 Oare-şi va uita mireasa podoaba şi fecioara tulpanul de la gât? Dar poporul Meu m-a uitat în zile 
fără-număr. 

33 Ce fel de bine vei mai folosi în căile tale încât să cauţi iubire? Peste putinţă! Ci tu mai mult ţi-ai 


sporit răutatea în mersul spurcat al căilor tale. 

34 În mâinile tale s-a găsit sânge de suflete nevinovate; nu în scorburi i-am aflat, ci în fiece stejar. 
35 Şi totuşi ai zis: «Nevinovat sunt, deci întoarcă-se mânia Lui dinspre mine»... 

36 Iată, Eu Mă judec cu tine în timp ce tu zici: «N-am păcătuit». De vreme ce fără ruşine ai mers 
atât de departe-n căile tale, ruşinat vei fi din partea Egiptului aşa cum ruşinat ai fost dinspre Asiria. 
37 Că tu şi de aici vei ieşi cu mâinile deasupra capului; căci Domnul ţi-a îndepărtat nădejdea şi nici 
un spor nu vei avea într-însa. 

3 

Necredinţa lui Iuda. Chemarea lui Israel. Din nou în Sion. Întoarcerea lui Israel la Domnul. 

1 Dacă un bărbat îi dă drumul femeii sale şi ea va pleca de la el şi va deveni femeia altui bărbat, 
oare se va mai întoarce ea la el?l Oare nu va fi femeia aceea cu totul pângărită? Dar tu te-ai 
destrăbălat cu droaie de ciobani şi te-ai întors la Mine, zice Domnul. 

2 Ridică-ţi ochii-n cătătură dreaptă şi vezi unde nu te-ai pângărit. Le-ai stat pe dunga drumului ca o 
cioară-n pustie şi-ai spurcat pământul cu desfrânările şi răutățile tale. 

3 Droaie de ciobani ţi-ai strâns ca să te-mpiedici de ei; chipul ţi s-a făcut de târfă, tuturor neruşinată 
te-ai făcut. 

4 Oare nu m-ai chemat pe Mine ca pe unul de-al casei, tată şi-ndrumător al fecioriei tale? 

5 Oare [mânia Domnului] în veac va rămâne? sau o să ţină ea la nesfârşit? Iată, atâtea rele ai vorbit 
şi-n marginea puterii le-ai făcut!” 

1 Potrivit Legii date lui Moise (Dt 24, 1-4), femeia repudiată de soţul ei şi recăsătorită cu un altul nu 
se mai putea întoarce la primul. Iuda nu fusese repudiat, dar devenise infidel prin repetate desfrânări 
idolatre. 

6 Şi a zis Domnul către mine în zilele regelui Iosia: „Ai văzut ce Mi-a făcut Mie casa lui Israel?: S- 
au dus pe tot muntele înalt şi sub tot copacul umbros şi s-au destrăbălat acolo. 

7 Şi după ce ea a săvârşit toate faptele acestea desfrânate, Eu am zis: întoarce-te din nou la Mine! 
Dar ea nu s-a întors. Iar necredinciosul Iuda a văzut necredincioşia ei.2 

8 Şi am văzut că (deşi am lepădat casa lui Israel cea răzvrătită şi din pricina tuturor răutăților ei am 
îndepărtat-o şi i-am dat la mână carte de despărțire), necredincioasa Iuda nu s-a temut, ci s-a dus să 
se destrăbăleze şi ea. 

9 Şi destrăbălarea ei s-a socotit ca o nimica; cu lemn şi cu piatră s-a desfrânat. 

10 şi-n ciuda tuturor acestor lucruri, casa cea răzvrătită a lui Iuda nu s-a întors la Mine din toată 
inima ei, ci-n spatele minciunii”. 

11 Şi Domnul mi-a zis: „Israel s-a îndreptăţit pe sine mai mult decât necredincioasa luda. 

12 Du-te şi citeşte aceste cuvinte spre miază-noapte, şi vei zice: Întoarce-te la Mine, tu, casă a lui 
Israel, zice Domnul, şi faţa nu Mi-o voi pune împotriva voastră, că milostiv sunt Eu, zice Domnul; 
şi nu pe veci voi fi Eu mânios asupră-vă. 

13 Cu toate acestea, cunoaşte-ți nedreptatea, că adică te-ai pângărit împotriva Domnului 
Dumnezeului tău şi paşii ţi i-ai risipit către străini sub fiece copac umbros şi glasul Meu nu l-ai 
auzit, zice Domnul. 

2 Triburile Iuda şi Israel sunt văzute ca două surori, fiice ale aceluiaşi Părinte, care s-au dedat 
desfrânării. Tema va fi reluată de lezechiel în capitolul 23. 

14 Întoarceţi-vă, voi, fii îndepărtați, zice Domnul; că Eu voi domni asupra voastră şi vă voi lua: 
unul dintr-o cetate şi doi dintr-o familie, şi vă voi aduce în Sion. 

15 Şi vă voi da păstori după inima Mea, iar ei vă vor păstori călăuzindu-vă cu ştiinţă. 

16 Şi va fi că dacă vă veţi înmulţi şi veţi creşte pe pământ, zice Domnul, în zilele acelea nu se va 
mai vorbi de chivotul legământului Sfântului lui Israel; el nu va mai veni în mintea nimănui, nici că 
va fi numit, nici că va fi cercetat, şi nici că altul se va mai face. 

17 În zilele acelea şi-n vremea aceea ei vor numi Ierusalimul «Tronul Domnului»; şi toate 
neamurile se vor aduna la el şi nu vor mai umbla după lăuntricele gânduri ale inimii lor celei rele. 

18 În zilele acelea va veni casa lui Israel la casa lui Iuda şi ele împreună vor veni din ţinutul de 
miază-noapte şi din toate ţările vor veni la pământul pe care Eu l-am dat moştenire părinţilor lor”. 

19 Şi am zis: „Aşa să fie, Doamne, căci [Tu ai zis]: În rânduiala copiilor te voi aşeza şi-ţi voi da 
pământ ales, moştenirea Atotţiitorului Dumnezeu al neamurilor. Şi am zis: Părinte Mă veţi chema şi 


de la Mine nu vă veţi întoarce. 

20 Dar (vai!), aşa cum o femeie îşi înşală ibovnicul, tot astfel m-a înşelat pe Mine casa lui Israel, 
zice Domnul”. 

21 Glas de pe buze s-a auzit, de plângere şi rugă, al fiilor lui Israel; că-n strâmbătate s-au purtat în 
căile lor, pe Dumnezeu, Sfântul lor, L-au uitat. 

22 întoarceţi-vă, voi, fii ai întoarcerii, şi Eu vă voi vindeca vânătăile! iată, noi robii Tăi vom fi, căci 
Tu eşti Dumnezeul 

nostru; 

23 într-adevăr, adăpost mincinos ne erau dealurile şi puterea munţilor; dar prin Domnul, Dumnezeul 
nostru, prin El e mântuirea lui Israel. 

24 Dar Ruşinea3 a mâncat strădaniile din tinereţe ale părinților noştri, oile lor şi viţeii lor, fiii şi 
fiicele lor. 

25 În propria noastră ruşine am dormit şi propria noastră necinste ne-a acoperit; pentru că noi şi 
părinţii noştri am păcătuit în faţa Dumnezeului nostru, din tinerețile noastre până-n ziua de azi, şi 
glasul Domnului Dumnezeului nostru nu l-am ascultat. 

4 

Continuare. Năvălire din Miază-noapte. 

1 „De se va întoarce Israel la Mine, zice Domnul, să se întoarcă; şi dacă-şi va lepăda urâciunile din 
grai şi-n faţa Mea va fi cuprins de teamă 

2 şi va Jura că viu este Domnul întru adevăr, judecată şi dreptate,l atunci neamuri se vor 
binecuvânta întru el şi pe Dumnezeu ÎI vor lăuda în Ierusalim. 

3 Că acestea zice Domnul către bărbaţii lui Iuda şi celor ce locuiesc Ierusalimul: 

4 Brazdă proaspătă răsturnaţi-vă din pământ şi nu semănaţi printre spini. Dumnezeului vostru tăiați- 
vă-mprejur şi tăiaţi împrejur învârtoşarea inimii voastre, voi, bărbaţi ai lui Iuda, şi voi, cei ce locuiţi 
Ierusalimul, ca nu cumva mânia Mea să se aprindă ca focul şi să 

3 „Ruşinea” (aici): denumire metaforică a zeului Baal. 

1 Textual: jurământ în vorbire directă. 

ardă şi nimeni să fie s-o stingă din pricina răutăţii năravurilor voastre. 

5 Vestiţi în Iuda şi faceţi să se-audă în Ierusalim; ziceţi: «Sunaţi din trâmbiţe prin ţară! strigați cât 
vă ține gura!» Ziceţi: 

6 «Adunaţi-vă şi zburaţi către Sion!». Grăbiţi-vă, nu staţi pe loc, căci rele voi aduce Eu din miază- 
noapte şi prăbuşire mare.2 

7 Leul din culcuşul său se ridică, iată că s-a stârnit să nimicească neamurile şi din locul său s-a 
repezit să pustiască pământul; surpate vor fi cetăţile tale, încât să rămână pustii. 

8 De aceea încingeţi-vă în pânză de sac şi tânguiţi-vă şi văitaţi-vă, că aprinderea mâniei Domnului 
nu s-a întors de la voi. 

9 şi-n ziua aceea va fi, zice Domnul, că inima regelui va pieri, şi inima căpeteniilor; preoţii se vor 
înspăimânta şi profeţii vor fi cuprinşi de mirare”. 

10 Iar eu am zis: „O, Stăpâne Doamne, oare într-atât ai înşelat Tu poporul acesta şi Ierusalimul când 
ai zis3: Pace va fi vouă!? Iată însă că sabia le-a ajuns pân” la suflet...”. 

11 „În vremea aceea i se va spune acestui popor şi Ierusalimului: Există un duh al rătăcirii-prin- 
pustie4: Calea fiicei 

2 Istoria se desfăşoară sub mâna lui Dumnezeu; El îi stârneşte pe năvălitori şi tot El îi alungă. În 
fapt, potrivit lui Herodot, spre anul 625 (adică la puţin timp după avertismentul lui Ieremia) triburi 
scitice, venite pe văile apelor nordice ale Mării Negre, au invadat Siria şi Palestina; în înţelegere cu 
Asirienii, au ajuns până în Egipt. 

3 Aluzie la profeţii mincinoşi. 

4 Experienţa celor patruzeci de ani ai rătăcirii lui Israel prin pustie, presărată cu răzvrătiri idolatre, 
pare să fi lăsat în subconştientul acestui popor un anume „duh” al nesupunerii, ca un morb dobândit 
printr-o boală lungă. Textul Masoretic e tern: „Un vânt arzător din munţii golaşi în pustie se- 
ndreaptă spre fiica poporului Meu”. 

poporului Meu nu duce la curăţie şi nici la sfinţenie. 


12 Dar un duh al saţiului 5 Îmi va veni; acum Eu Îmi voi rosti judecăţile împotriva lor. 

13 lată, el se va ridica asemenea unui nor, iar carele lui asemenea unei furtuni; caii lui sunt mai 
sprinteni decât vulturii; vai nouă, că, iată, pierim! 

14 Spală-ţi inima de răutate, tu, lerusalime, ca să te poţi mântui; cât vor mai fi-ntru tine gânduri 
amarnice? 

15 Că glasul celui ridicat din Dan va veni şi durerea din muntele lui Efraim se va auzi. 

16 Voi, neamuri, aduceţi-vă aminte: lată, au venit, daţi veste-n Ierusalim; vârtejuri vin din pământ 
de departe şi strigăt aruncă-mpotriva cetăților lui Iuda. 

17 Ca nişte paznici ai câmpului au împresurat-o, fiindcă tu zice Domnul nu m-ai luat în seamă. 

18 Căile şi năravurile tale ţi-au adus acestea; aceasta ţi-e răutatea, căci amară este, că pân” la inimă 
ţi-a ajuns. 

19 Durere simt în furca pieptului6, furca pieptului mă doare şi simţurile? inimii mele; sufletul mi se 
tulbură, inima îmi slăbeşte; nu voi tăcea, căci glas de trâmbiţă mi-a auzit sufletul, strigăt de război. 

5 Un „duh” care-L face pe Dumnezeu să exclame: „Destul! m-am săturat!” 

6 Literal: „în pântece”. De fapt, o astfel de durere se simte în plexul solar, dedesubtul plăcii 
sternale. Cuvintele sunt ale profetului. 

7 Aistheterion = „simţ” (uneori: „organ de simţ”), folosit numai aici în V. T. Va mai fi folosit de 
Pavel în Evr 5, 14. 

20 Suferinţă peste suferinţă vesteşte, că-ntreg pământul s-a pustiit, cortul într-o clipită mi s-a stricat, 
învelitorile mi s-au rupt. 

21 Până când oare voi vedea fugari la auzul glasului de goarnă? 

22 Că mai-marii poporului meu nu m-au cunoscut; copii fără minte şi nepricepuţi, meşteri sunt în a 
face răul, dar cum anume să facă binele n-au ştiut. 

23 m-am uitat peste pământ şi, iată, nimicul; şi la cer, dar îi lipseau luminile. 

24 Am văzut munţii: cuprinşi erau de cutremur; şi dealurile toate: de tot se clătinau. 

25 m-am uitat şi, iată, nici un om nu era şi toate păsările cerului erau cuprinse de spaimă. 

26 Am văzut şi, iată, pustiu era Carmelul şi toate cetăţile erau arse cu foc de la faţa Domnului, în 
faţa aprinderii mâniei Lui s-au mistuit”. 

27 Acestea zice Domnul: „Pustie fi-va-ntreaga ţară, dar nu voi merge pân” la capăt. 

28 Pentru aceste lucruri plângă pământul şi întunece-se cerul de sus; pentru că Eu am grăit şi nu Mă 
voi căi, pornit-am un lucru şi de la el nu Mă voi întoarce. 

29 Strigăt călare şi arc încordat au pus toată ţara pe fugă; în peşteri s-au vârât, în tufişuri s-au 
ascuns, pe stânci s-au aburcat; cetăţile toate sunt părăsite, om în ele nu locuieşte. 

30 Iar tu, tu ce vei face? Chiar în roşu de te vei îmbrăca şi cu podoabe de aur te vei găti, chiar dacă 
ochii ti-i vei unge 

8 „roşu”: culoare-simbol a femeii desfrânate. 

cu dresuri, zadarnică-ţi va fi frumuseţea: ibovnicii tăi te-au lepădat, îţi caută viaţa. 

31 Că ţi-am auzit suspinul ca pe un țipăt al celei ce se chinuie să nască, al celei ce naşte întâi; glasul 
fiicei Sionului în slăbiciune se va slei, mâinile ei se vor întinde: «Vai mie!», că sufletul mi se 
sfârşeşte de spaima celor ucişi!” 

5 

Fărădelegile Ierusalimului aduc năvălirea duşmanilor. Pedeapsă spre îndreptare. 

1 Alergaţi în roată pe străzile Ierusalimului şi vedeți şi cunoaşteţi şi cercați prin piețele lui: Dacă 
puteți afla un singur bărbat, dacă e cineva care împarte dreptatea şi cercetează cu bunăcredință 
faptele, atunci Eu voi fi iertător, zice Domnul. 

2 Ei zic: «Viu este Domnul!»; oare nu fac ei prin aceasta jurământ mincinos? 1 

3 Doamne, ochii Tăi vor să vadă bunacredinţă. Tu i-ai bătut, pe ei nu i-a durut; Tu i-ai sleit, ei nu 
vor să se-ndrepte; Tu le-ai făcut chipurile mai aspre decât stânca, dar ei n-au vrut să se întoarcă. 

4 Atunci am zis: Poate că ei sunt săraci; fiindcă sunt slabi, fiindcă ei nu cunosc calea Domnului sau 
judecata lui Dumnezeu.?2 

1 „Viu este Domnul” era expresia cu care începea un jurământ, că adică el era făcut în numele lui 
Dumnezeu. Judecătorul nedrept sau martorul mincinos care rosteşte această formulă comite o 
blasfemie care se pedepseşte. 


2 Sărăcia sau slăbiciunea sunt uneori invocate drept scuze pentru atitudinea sau fapta nedreaptă. 

5 Voi merge deci la cei înzestrați şi lor le voi vorbi, fiindcă ei au cunoscut calea Domnului şi 
judecata lui Dumnezeu. Dar, iată, ei toţi ca unul au sfărâmat jugul şi legăturile le-au rupt.3 

6 lată de ce leul pădurii s-a aruncat asupră-le şi lupul pân” la praguri i-a pustiit şi leopardul le 
pândea cetăţile:4 tot cel ce iese va fi sfâşiat, pentru că ei şi-au înmulţit răutăţile şi-n răzvrătirea lor 
s-au întărit. 

7 „Pentru care dintre acestea te voi ierta? Fiii tăi m-au părăsit şi se jurau pe cei ce nu sunt dumnezei. 
Şi i-am hrănit pân” la saţiu, iar ei se preadesfrânau şi-n casele târfelor îşi găseau adăpost.5 

8 Cai înnebuniţi după iepe au devenit, fiecare râncheza spre femeia vecinului său. 

9 Oare pentru acestea nu voi pedepsi? zice Domnul şi nu se va răzbuna sufletul Meu pe un neam ca 
acesta? 

10 Urcaţi-vă pe meterezele ei6 şi daţi cu ele de pământ; nu mergeţi însă de tot pân” la capăt, lăsaţi-i 
proptelele, că ale Domnului sunt?. 

11 Căci casa lui Israel cumplit m-a defăimat; dar şi cei din casa lui Iuda 

12 au mințit Domnului lor şi au zis: «Astea nu sunt cum se spune; rele peste noi nu vor veni, sabie 
şi foamete nu vom vedea; 

3 Supunerea faţă de Dumnezeu văzută ca jug şi legământul cu El ca legătură (vezi şi 2, 20). 

4 Leul, lupul şi leopardul: simboluri ale inamicilor de primprejur. 

5 Din nou, adulterul ca simbol al pervertirii idolatre. 

6 Ale cetăţii Ierusalimului. 

7 Certarea lui Dumnezeu nu e niciodată dusă până la capăt; din cei pedepsiţi mai e cruţată o 
„rămăşiță”, din care Dumnezeu Îşi reface poporul. 

13 profeţii noştri s-au prefăcut în vânt, Cuvântul Domnului nu era în ei, şi, cu asta, punct!».8 

14 Aşadar, acestea zice Domnul Atotţiitorul: Pentru că voi aţi spus un astfel de cuvânt, iată, Eu Mi- 
am făcut cuvintele foc în gura ta şi-n lemne [am prefăcut] poporul acesta, şi el îi va mistui. 

15 lată, Eu aduc peste voi un neam de departe, o, casă a lui Israel zice Domnul -, un neam a cărui 
limbă nu o vei înţelege; 

16 oameni puternici sunt toţi; 

17 ei vă vor mânca holdele şi pâinea, ei vă vor mânca fiii şi fiicele, ei vă vor mânca oile şi viţeii, ei 
vă vor mânca viile şi smochinii şi măslinii şi cu sabie vor treiera cetățile voastre cele tari în care voi 
v-aţi pus nădejdea. 

18 Dar va fi în zilele acelea zice Domnul Dumnezeul tău că nu de tot vă voi nimici. 

19 Şi va fi că atunci când veţi zice: «De ce ne-a făcut Domnul Dumnezeul nostru toate acestea?», tu 
le vei răspunde: De vreme ce m-aţi părăsit şi-n ţara voastră ați slujit unor dumnezei străini, străinilor 
le veţi sluji într-o ţară care nu va fi a voastră. 

20 Vestiţi aceste lucruri în auzul casei lui Iacob şi auzite să fie în casa lui Iuda! 

21 Ascultaţi acum aceste lucruri, voi, popor nebun şi nesimţit: Ochi au şi nu văd; urechi, şi nu aud. 
22 Oare nu vă veţi teme de Mine? zice Domnul -, şi nu veţi avea nici o sfială-n fața Mea, a Celui ce 
i-a pus mării nisipul hotar ca pe o veşnică, de netrecut 

8 Reaua-credinţă merge până într-acolo încât neagă chiar şi evidența cea mai la îndemână a 
prezenţei lui Dumnezeu: profeţii. 

poruncă?: În tulbure mişcare va fi neputincioasă, mugind înalt din valuri, hotarul nu-l va trece... 

23 Dar poporul acesta are inimă nesupusă şi răzvrătită; s-au abătut, s-au dus 

24 şi-n inima lor n-au zis: Să ne temem acum de Domnul Dumnezeul nostru, Cel ce ne dă nouă 
ploaie timpurie şi târzie, după cum se coace vremea rânduită pentru seceriş şi a păstrat-o anume 
pentru noi... 

25 Fărădelegile voastre sunt cele ce v-au adus acestea, păcatele voastre sunt cele ce v-au îndepărtat 
bunătățile. 

26 În poporul meu s-au aflat oameni fără credință; laţuri au întins să nimicească oameni, şi iată că i- 
au prins. 

27 Aşa cum laţul ce s-a-ntins e plin de păsări, tot astfel pline sunt casele lor de vicleşug; aşa s-au tot 
întins şi s-au îmbogăţit, 

28 s-au îngrăşat şi rânduiala judecății au călcat-o: n-au judecat pricina orfanului şi nici pricina 


văduvei au judecat-o. 

29 Oare pentru acestea nu voi pedepsi? zice Domnul şi nu se va răzbuna sufletul Meu pe un neam 
ca acesta? 

30 Spăimire şi-nfricoşare s-au făcut pe pământ; 

31 profeţii proorocesc lucruri strâmbe,9 preoţii au bătut din palme, iar poporului Meu i-a plăcut aşa; 
ce veţi face pentru viitor?” 

9 E vorba de profeţii mincinoşi care s-au ridicat între timp. 

6 

Din nou despre năvălirea vrăjmaşilor. Profetul ca „Om de-ncercare”. 

1 Întăriţi-vă, voi, fii ai lui Veniamin, [să fugiţi] din mijlocul Ierusalimului, cu sunet de trâmbiţă 
răsunaţi în Tecoa şi semnal ridicaţi peste Bethachereml, căci rele ameninţă dinspre miază-noapte şi 
mare zdrobire se apropie. 

2 Şi fala? ta, o, fiică a Sionului, luată va fi de la tine. 

3 La ea vor veni păstorii şi turmele lor şi vor face lângă ea colibe-mprejur şi fiecare partea lui şi-o 
va paşte. 

4 Pregătiţi-vă de război împotrivă-i, ridicaţi-vă şi-n amiazăzi să mergem asupră-i! Vai nouă, că ziua 
s-a plecat, că umbrele zilei, subțiri, se topesc. 

5 Ridicaţi-vă, şi să mergem noaptea împotrivă-i şi temeliile să i le zdrobim. 

6 Că acestea zice Domnul: Doborâţi-i arborii cu securea, faceţi întărituri împotriva lerusalimului!... 
O, cetate mincinoasă!; toată silnicia se află într-însa. 

7 Aşa cum o groapă răceşte apa, tot astfel răutatea o răceşte pe ea; necurăţie şi ticăloşie se vor auzi 
într-însa, de-a pururi înaintea ei. 

8 Cu durere şi loviri vei fi certat, lerusalime, ca nu cumva sufletul Meu să se îndepărteze de tine, ca 
nu cumva să fac din tine un pământ pustiu care nu va fi locuit.3 

1 Tecoa: localitate la 18 km sud-est de Ierusalim (patria profetului Amos). Bethacherem: localitate 
în regiunea Betleemului. 

2 Literal: „înălțimea”; statura celei ce ţine capul sus. 

3 Pedagogie divină: Părintele îşi pedepseşte copilul pentru ca acesta să nu rămână fără tată. 

9 Că acestea zice Domnul: „Culegeţi, adunând culegeţi ca pe o vie rămăşiţele lui Israel; mâinile vi 
le întoarceţi precum în coşniţa sa culegătorul de struguri”. 

10 Către cine oare voi grăi4 şi cui oare mă voi mărturisi aşa ca el să audă? Iată, netăiate-mprejur 
sunt urechile lor şi nu-s în stare să audă; iată, cuvântul Domnului li s-a făcut spre ocară, ei nicicum 
nu vor vrea să-l asculte. 

11 „lar Eu Mi-am plinit mânia, dar am ţinut-o înlăuntru şi nu i-am nimicit de tot; peste copiii din 
ulite o voi revărsa şi peste adunarea tinerilor laolaltă; că bărbat şi femeie laolaltă vor fi luaţi, 
bătrânul cu cel sătul de zile.5 

12 Şi casele lor se vor întoarce la alții, laolaltă cu ţarinile şi femeile lor; că mâna Mi-o voi întinde6 
peste cei ce locuiesc pământul acesta, zice Domnul. 

13 Fiindcă toți au săvârşit fărădelege, de la cel mai mic al lor pân” la cel mai mare; de la preot pân” 
la profetul mincinos, toţi au săvârşit lucrările minciunii. 

14 Ei s-au făcut că vindecă frântura7 poporului Meu, zicând: «Pace, pace!» Dar unde este pacea? 

15 S-au ruşinat fiindcă s-au poticnit; dar nu s-au ruşinat ca aceia care într-adevăr se ruşinează, nici 
necinstea nu şi-au cunoscut-o; de aceea căderea lor, atunci când cad, e-ntreagă, iar la vremea 
cercetării vor pieri, zice 

4 Aici e vocea profetului. 

5 Unii exegeţi cred că şi aici, în acest verset, este tot vocea profetului, care i se substituie vocii lui 
Dumnezeu. Istoria e ca un tăvălug, suferinţa devine generală. 

6 Aici: mâna lui Dumnezeu întinsă a ameninţare (ca în Is 5, 25). 

7 Foarte exact: „fractura”. 

Domnul. 

16 Acestea zice Domnul: Staţi la drumuri şi vedeți şi întrebaţi de vechile cărări ale Domnului şi 
vedeţi care e calea cea bună şi mergeţi pe ea şi veți afla curăţie8 sufletelor voastre. Dar ei au zis: 


«Nu ne vom duce!». 

17 Pus-am peste voi străjeri: „Ascultaţi glasul trâmbiţei!” Dar ei au zis: «Nu vom asculta!» 

18 lată de ce neamurile au auzit şi cei ce le pasc turmele. 

19 Ascultă, pământule: Iată, asupra acestui popor Eu voi aduce rele roada răzvrătirii lor -, pentru că 
ei n-au luat aminte la cuvintele Mele, iar Legea Mea au lepădat-o. 

20 De ce-Mi aduceţi voi tămâie din Saba şi scorţişoară din ţară de departe? Că arderile-de-tot ale 
voastre nu sunt primite, iar jertfele voastre nu m-au îndulcit. 

21 De aceea zice Domnul: lată, asupra acestui popor Eu voi aduce boală şi vor boli părinții 
împreună cu copiii; vecinul şi prietenul său vor pieri. 

22 Acestea zice Domnul: lată, vine un popor de la miază-noapte şi neamuri se vor ridica9 de la 
marginile pământului. 

23 Arc şi sulițe vor ţine; sunt cruzi, milă nu vor avea; glasul lor e ca marea ce aduce valuri; ca nişte 
flăcări pe cai şi-n care de luptă, aşa se vor rândui pentru război împotriva ta, fiica Sionului. 

24 Zvoana lor am auzit-o; mâinile ne-au slăbit, de chin am fost cuprinși, un chin ca al femeii ce 
naşte. 

8 Ebr.: „linişte”. Contextul însă se referă la un popor impur. 

9 În Codex Alexandrinus şi T. M.: „un neam mare se va ridica”... 

25 Să nu ieşiţi la câmp afară şi nici pe drumuri să umblaţi, că sabia duşmanului pândeşte 
primprejur. 

26 Tu, fiica poporului Meu, încinge-te cu sac şi presară-te cu cenuşă; Jeleşte-ţi iubitul, plânge-ţi de 
milă, că fără veste veni-va chinul peste voi! 

27 Dascăl de-ncercare 10 te-am pus Eu pe tine între popoare de-ncercat, iar tu Mă vei cunoaşte când 
Eu le voi cerca purtarea] 1. 

28 Neascultători sunt toţi în umbletul lor încâlcit; aramă sau fier, toţi sunt stricaţi. 

29 Foalele de la foc s-au oprit, plumbul s-a mistuit, zadarnic bate argintarul argintul, răutățile lor nu 
s-au topit; 12 

30 «argint-lepădătură» 13 să-i numiţi, fiindcă Domnul i-a lepădat”. 

7 

Adevărată şi falsă închinare. 

1 1 Cuvântul care s-a făcut de la Domnul către Ieremia: „Stai la poarta casei 

10 „Dascăl de-ncercare” vrea să-l traducă pe dokimastes (folosit numai aici în V. T.) = 
„examinator”, „controlor”, „judecător” (de la verbul dokimazo = „a încerca”, „a cerca”, „a pune la 
probă”). 

11 Literal: „calea”, dar cu înţelesul de „conduită”, „fel de a fi”. 

12 Imaginea e preluată din procesul de topire a metalelor: Minereul de argint este introdus peste o 
masă de plumb topit; acesta, sub influenţa aerului şi a căldurii, devine oxid de plumb, din care 
argintul se separă, rămânând deasupra, în timp ce zgura se depune la fund. Acest proces nu lucrează 
însă şi asupra lui Israel, în care totul e pervertit, totul e pe dos, în dezacord chiar cu elementele 
naturii. 

13 Argint rezidual, argint-rebut, nefolositor. Aici: „argint-lepădătură” în virtutea jocului de cuvinte 
din originalul grecesc. 

1 Versetul 1 e omis în LXX, ed. Rahlfs; preluat aici din ed. rom. 1914 (preluat, la rândul său, din 
Versiunea Ebraică). 

Domnului şi propovăduieşte cuvântul acesta, zicând: 

2 Ascultaţi cuvântul Domnului, voi, toată Iudeea! 

3 Acestea zice Domnul Dumnezeul lui Israel: Îndreptaţi-vă purtările şi năravurile, iar Eu vă voi face 
să locuiţi în ţinutul acesta. 

4 Nu vă puneţi în voi nădejdea prin vorbe mincinoase, că nu vă vor fi de nici un folos atunci când 
ziceţi: «Acesta-i locaşul Domnului, locaşul Domnului este!» 

5 Că dacă-ntru totul vă veţi îndrepta purtările şi năravurile, şi dacă-ntr-adevăr faceţi judecată între 
om şi aproapele lui, 

6 şi dacă pe străin şi pe văduvă şi pe sărman nu-i veţi asupri, şi dacă sânge nevinovat nu veţi vărsa 
în locul acesta, şi dacă spre vătămarea voastră nu veţi umbla după dumnezei străini, 


7 atunci vă voi face să locuiţi în ţinutul acesta, în ţara pe care le-am dat-o, din veac şi până-n veac2, 
părinţilor voştri. 

8 Dar dacă în voi vă veţi pune nădejdea prin vorbe mincinoase, din care nu veţi avea nici un folos, 

9 şi dacă ucideţi şi vă desfrânaţi şi furaţi şi jurați strâmb şi-i ardeţi tămâie lui Baal, şi dacă umblaţi 
după dumnezei străini, pe care nu-i cunoaşteţi, 

10 aşa ca să fie spre răul vostru... Ba încă aţi venit, şi-n faţa Mea aţi stat, în casa unde se cheamă 
numele Meu, şi aţi zis: «Noi ne-am ferit de la a face astfel de urâciuni...»3. 

2 „din veac şi până-n veac” = dintotdeauna pentotdeauna. 

3 Declaraţie ipocrită. 

11 Oare peşteră de tâlhari este-n ochii voştri casa Mea, în care se cheamă numele Meu? Şi, iată, Eu 
am văzut-o, zice Domnul. 

12 Ci mergeţi în locul Meu care este în Şilo,4 unde-am făcut altădată să locuiască numele Meu, şi 
vedeţi ce i-am făcut Eu din pricina răutăţii poporului Meu Israel. 

13 Şi acum, pentru că voi aţi făcut toate aceste lucruri, pentru că Eu v-am vorbit, dar voi nu m-aţi 
ascultat, pentru că Eu v-am chemat, dar voi n-aţi răspuns, 

14 ei bine, şi cu casa aceasta în care se cheamă numele Meu şi-n care voi vă puneţi nădejdea, locul 
pe care Eu vi l-am dat vouă şi părinților voştri, voi face ce-am făcut cu Şilo. 

15 Şi vă voi izgoni de la faţa Mea, aşa cum i-am izgonit pe fraţii voştri, toată seminţia lui Efraim. 

16 De aceea, tu nu te ruga pentru poporul acesta şi nu mijloci pentru ei să fie miluiţi; nu, nu te ruga 
şi nu-Mi cere nimic pentru ei, că nu te voi asculta. 

17 Oare tu nu vezi ce fac ei în cetăţile lui Iuda şi pe ulițele Ierusalimului? 

18 Copiii lor adună lemne şi părinţii lor aprind foc şi femeile lor fărâmă aluat ca să facă turte pentru 
«oştile cerului»5, şi jertfe-de-băuturi6 au vărsat pentru dumnezei străini, ca să-Mi stârnească Mie 
mânia. 

4 Şilo: localitate la cca 30 de kilometri nord de Ierusalim, loc sfânt în vremea judecătorilor, care 
adăpostise Cortul Mărturiei (los 18, 1), distrus de Filisteni ca pedeapsă a lui Dumnezeu împotriva 
poporului Său neascultător. 

5 „oștile cerului”: În mitologia popoarelor canaaneene, duhuri ale astrelor. T. M.: „Regina 
cerurilor”, nume total inadecvat pentru Astarte (Iştar), zeiţa babiloniană a amorului, a cărei efigie 
era imprimată pe turte dulci. 

6 „Jertfe-de-băuturi”: libaţii. 

1125 

19 Oare pe Mine Mă stârnesc ei? zice Domnul; nu se stârnesc oare pe ei înşişi, ca să le ardă obrazul 
de ruşine? 

20 De aceea, aşa zice Domnul: lată, mânia şi urgia Mea se revarsă peste locul acesta, şi peste 
oameni şi peste animale şi peste fiece pom al țarinei lor şi peste roadele pământului; şi el va arde şi 
nu se va stinge. 

21 Acestea zice Domnul: Adunaţi-vă arderile-voastre-de-tot laolaltă cu jertfele voastre, şi mâncaţi 
carne...! 

22 Că nu despre arderi-de-tot şi despre jertfe le-am vorbit şi le-am poruncit Eu părinților voştri în 
ziua când i-am scos din ţara Egiptului, 

23 ci numai lucrul acesta le-am poruncit: Ascultaţi glasul Meu, şi Eu vă voi fi vouă Dumnezeu, iar 
voi Îmi veţi fi Mie popor; şi umblaţi în toate căile Mele, acelea pe care Eu vi le voi porunci, ca să vă 
fie vouă bine! 

24 Dar ei nu Mi-au dat ascultare, nici auzul şi l-au plecat, ci au umblat în lăuntricul gând al inimii 
lor celei rele; şi tot îndărăt au dat şi înainte n-au mers 

25 de atunci, din ziua-n care părinţii lor au ieşit din ţara Egiptului, şi până-n ziua de azi. Şi le-am? 
trimis pe toţi slujitorii Mei, profeţii, ziua şi dimineaţa i-am trimis; 

26 dar ei nu m-au auzit, şi auzul nu şi l-au plecat, iar cerbicea şi-au învârtoşat-o mai mult decât 
părinţii lor. 

27 Tu le vei grăi cuvântul acesta, ei nu te vor asculta; tu îi vei chema, ei nu-ţi vor răspunde. 

28 Dar le vei grăi cuvântul acesta: Acesta este neamul care n-a auzit glasul 

7 Textual: „v-am”. 

8 Verset omis în LXX, ed. Rahlfs, şi preluat din Versiunea Ebraică. 


Domnului, şi nici certarea nu a primit-o; credinţa s-a stins în gura lor. 

29 'Tunde-ţi capul şi aruncă părul şi plângere ridică-ţi pe buze, căci Domnul a lepădat şi izgonit 
generaţia care făcea astfel de lucruri. 

30 Că fiii lui Iuda au făcut răul în faţa Mea, zice Domnul; pus-au urâciunile lor în casa-n care se 
cheamă numele Meu, ca s-o spurce. 

31 Şi au zidit capişte la Tofet9, care se află în Valea fiului lui Hinom, ca să-şi ardă fiii şi fiicele în 
foc mistuitor; adică ceea ce Eu nu le-am poruncit şi-n inima Mea n-am gândit. 

32 De aceea, iată, zilele vin zice Domnul când ei nu vor mai vorbi de «capiştea Tofet» şi de «Valea 
fiului lui Hinom», ci de «Valea-celor-ucişi»; îngropările le vor face atunci la Tofet, din lipsă de loc; 
33 şi stârvurile acestui popor vor deveni mâncare păsărilor cerului şi fiarelor pământului, şi nu va fi 
cine să le apere. 

34 lar din cetăţile lui Iuda şi de pe ulițele Ierusalimului voi face să înceteze glasul celor ce se 
veselesc şi glasul celor ce se bucură şi glasul mirelui şi glasul miresei; că-ntreaga ţară nu va fi decât 
o-ntindere pustie”. 

8 

Continuare. Plângeri şi poveţe. Înstrăinarea lui Israel. Legea şi preoții. 

1 În vremea aceea zice Domnul: „Scoate-voi din mormintele lor oasele 

9 Tofet: locul în care erau arşi copiii jertfiți zeului Moloh. 

regilor lui Iuda şi oasele principilor lui şi oasele preoţilor şi oasele profeților şi oasele locuitorilor 
Ierusalimului. 

2 Şi le voi zbici la soare, la lună şi la toate stelele şi la toată «oastea cerului», la toate pe care ei le- 
au iubit şi cărora au slujit şi după care au mers şi la care s-au închinatl; nu vor fi plânşi şi nici 
îngropaţi, ci pildă vor fi pe fața-ntregului pământ, 

3 că-n locul vieţii au ales moartea -, chiar tuturor care-au mai rămas din neamul acela, în fiece loc în 
care Eu îi voi alunga. 

4 Că acestea zice Domnul: Oare cel ce cade nu se ridică? oare cel ce se abate nu se întoarce? 

5 De ce oare s-a abătut acest popor al Meu în răzvrătire neruşinată şi-n propria lor voie s-au 
înstăpânit şi n-au vrut să se întoarcă? 

6 Luaţi aminte, dar, şi auziţi: Oare nu aşa vor grăi: Nu-i nici unul care să se pocăiască de răutatea lui 
prin a zice: «Ce-am făcut?» Alergătorul iese sleit din alergare ca un cal ostenit în chiar rânchezatul 
lui. 

7 Barza-n cerul ei îşi cunoaşte anotimpul, tot astfel turtureaua şi rândunica; păsăruicile vin când 
trebuie să vină, doar acest popor al Meu nu cunoaşte judecăţile Domnului. 

8 Cum oare veţi spune: «Noi suntem înţelepţi şi cu noi e legea Domnului»?... Zadarnic foloseşte 
scriitorul condeiul mincinos. 

9 Înţelepţii s-au dat de ruşine, s-au descumpănit şi s-au prins, fiindcă au lepădat cuvântul Domnului. 
Ce înţelepciune este-ntru ei? 

1 E vorba de cultul astrelor, care a avut o mare înrâurire în vremea regilor Manase şi Amon. 

10 De aceea: Femeile lor le voi da altora şi ţarinile lor, altor moştenitori, fiindcă toţi de la cel mai 
mic pân” la cel mai mare toţi sunt iubitori de arginţi şi toţi de la profet pân” la preot -, toţi spun 
minciuni.2 

11 Ei s-au făcut că vindecă frântura poporului Meu, zicând: «Pace, pace!»; dar pace nu era. 

12 S-au ruşinat fiindcă s-au poticnit, dar nu s-au ruşinat ca aceia care-ntr-adevăr se ruşinează; de 
aceea căderea lor, atunci când cad, e-ntreagă, iar la vremea cercetării vor pieri, zice Domnul. 

13 Roadele lor şi le vor aduna, zice Domnul: Struguri în vii nu sunt, şi nici smochine în smochini, 
iar frunzele-au căzut de tot. 

14 De ce mai stăm degeaba? Adunaţi-vă, să intrăm în cetăţile cele tari şi să pierim acolo, căci 
Dumnezeu ne-a lepădat şi cu apă de fiere ne-a adăpat, fiindcă-n faţa Lui am păcătuit. 

15 Pentru pace ne-am adunat: nici un spor!; vremea vindecării: nimic decât spaimă! 

16 Auzi-vom nechezul cailor sprinteni [veniţi] de la Dan; la nechezul cailor călărimii lui a tremurat 
pământul; el va veni şi va mânca pământul şi tot ce e pe el, cetatea şi pe cei ce locuiesc într-însa. 

17 Că, iată, Eu trimit la voi şerpi ucigaşi împotriva cărora descântec nu este şi vă vor muşca de 
moarte 


18 cu durerea inimii voastre nenorocite. 

2 Următoarele trei versete lipsesc din LXX (ed. Rahlfs numerotează lacunar), ele fiind, de fapt, 
reluarea textului din 6, 12-15; vechile ediții româneşti, ca şi cea de faţă, le preiau din Versiunea 
Ebraică. 

19 Iată, sună strigarea fiicei poporului Meu dintr-o ţară de foarte departe: «Nu-i oare Domnul în 
Sion? nu-i nici un regeacolo?». fiindcă m-au supărat cu idolii lor, cu deşertăciunile-acestea venite 
din străini -”. 

20 Vara s-a dus, secerişul e gata, noi nu ne-am mântuit. 

21 De prăbuşirea fiicei poporului meu m-am întristat; întru uimirea mea dureri m-au cuprins, ca ale 
femeii ce naşte. 

22 Nu-i oare nici un balsam în Galaad? nu-i nici un doctor pe-acolo? De ce nu-i nici o vindecare 
pentru fiica poporului meu?... 

23 Cine-i va da capului meu apă şi izvoare de lacrimi ochilor mei, pentru ca ziua şi noaptea să-l 
plâng pe acest popor al meu, pe cei ucişi ai fiicei poporului meu? 

9 

Stricăciune în luda; tristeţe în Sion. Adevărata înţelepciune. 

1 „Cine-Mi va da în pustie sălaş cât mai departe, ca să-Mi părăsesc poporul şi să Mă-ndepărtez de 
ei?; că toţi se desfrânează, ei, adunătură de trădători. 

2 Limba şi-au întins-o ca pe un arc; minciuna, nu credinţa-i stăpână pe pământ; căci mers-au ei din 
rău în rău şi pe Mine nu m-au cunoscut, zice Domnul. 

3 Feriţi-vă fiecare de aproapele său, în frații voştri să nu aveţi încredere, fiindcă fiece frate cu 
amăgire va amăgi şi fiece prieten cu viclenie va umbla. 

4 Fiecare-şi va bate joc de prietenul său; adevărul nu-l vor grăi, limba lor s-a învăţat să spună 
minciuni; de năpăstuit au năpăstuit, dar de-ntors n-au vrut să se-ntoarcă. 

5 Camătă peste camătă, vicleşug peste vicleşug, pe Mine n-au vrut să Mă ştie, zice Domnul. 

6 De aceea, aşa grăieşte Domnul: lată, Eu îi voi certa cu foc şi-i voi pune la-ncercare; aceasta voi 
face, din pricina răutăţii fiicei poporului Meu. 

7 Limba lor e săgeată ce deschide răni, graiurile gurii lor sunt pline de vicleşug; paşnic vorbeşte 
unul cu aproapele său, dar în sinea lui colcăie vrajba. 

8 Oare voi trece Eu cu vederea astfel de lucruri? zice Domnul sau sufletul Meu nu se va răzbuna 
asupra unui popor ca acesta? 

9 Ridicaţi tânguire până deasupra munților şi plângere-ntindeţi pe căile pustiei, că pustii s-au făcut 
din lipsă de oameni; foşnetul vieţii nu-l mai aud de la păsările cerului şi nici de la animale: acestea, 
pline de spaimă, s-au dus. 

10 Goli-voi Ierusalimul de cei ce îl locuiesc, sălaş de balauri îl voi face; cetăţile lui Iuda cu totul le 
voi deşerta, aşa ca ele să nu mai fie locuite. 

11 Cine este înțeleptul care să priceapă aceasta? Cel ce are-ntrînsul cuvânt din gura Domnului, el să 
vă spună de ce a pierit pământul, de ce dogorăşte ca un pustiu neumblat”. 

12 Zis-a Domnul către mine: „Pentru că ei au părăsit legea Mea pe care Eu le-am pus-o înainte şi 
pentru că de glasul Meu n-au ascultat, 

13 ci au mers după poftele inimii lor celei rele şi după idolii cu care părinţii lor i-au deprins, 

14 ei bine, aşa zice Domnul, Dumnezeul lui Israel: Iată, Eu îi voi hrăni cu necazuri şi-i voi adăpa cu 
apă de fiere; 

15 şi-i voi risipi printre neamuri, printre acelea pe care nici ei şi nici părinţii lor nu le-au cunoscut; 
şi sabie voi trimite asupră-le până când cu ea îi voi nimici. 

16 Aşa grăieşte Domnul: Chemaţi bocitoarele, iar ele să vină; trimiteţi şi după cele înțelepte, iar ele 
să-şi ridice glasul; 

17 să plângă ele pentru voi, iar ochii voştri doar să verse lacrimi şi apă să curgă din genele voastre. 
18 Că glas de jale s-a auzit în Sion: «Cum ne-am nenorocit!; acoperiţi de ruşine suntem, că ne-am 
părăsit pământul şi-am lepădat locaşurile noastre de-nchinare!». 

19 Voi, femei, ascultați acum cuvântul Domnului, primească auzul vostru cuvintele gurii Sale şi pe 
fiicele voastre învăţaţi-le să se tânguie şi fiece femeie să-şi înveţe vecina să plângă. 


20 Că moarte s-a suit prin ferestrele voastre, în ţara voastră şi-a făcut intrare ca să zdrobească 
pruncii de peafară şi pe tinerii de pe ulite. 

21 Şi fi-vor stârvurile oamenilor drept pildă pe-ntinsul câmpului ţării voastre, ca iarba înapoia 
cosaşului, şi nimeni nu va fi care să le-adune. 

22 Acestea zice Domnul: Înțeleptul să nu se laude întru a sa înţelepciune, puternicul să nu se laude 
întru a sa putere, iar bogatul să nu se laude întru bogăţia lui, 

23 ci-ntru aceasta să se laude cel ce se laudă: întru-nţelegerea şi cunoaşterea că Eu sunt Domnul, 
Cel ce face milă şi judecată şi dreptate pe pământ; că întru acestea-i bunăvoirea Mea, zice Domnul. 
24 lată, zilele vin zice Domnul când Mă voi răzbuna pe toţi cei ce doar în trup sunt tăiați-împrejuri: 
25 pe Egipt şi pe Idumeea şi pe Edom şi pe fiii lui Amon şi pe fiii lui Moab şi pe cei ce-şi rad faţa 
de jur-împrejur, chiar şi pe cei ce locuiesc în pustiuri; căci toate neamurile sunt netăiate-mprejur la 
trup, 

26 dar cei din casa lui Israel, toţi, sunt la inimă netăiați-împrejur”. 

10 

Lipsa de folos a idolilor. Pustiirea Ierusalimului. 

1 Auziţi cuvântul Domnului, pe care El l-a grăit vouă, casa lui Israel! 

2 Acestea zice Domnul: „Nu învăţaţi după căile neamurilor şi nu vă temeţi de semnele cerului; că ei 
se tem de ele, căzând cu feţele la pământ. 

3 Că zadarnice sunt deprinderile neamurilor:l lemn tăiat din pădure, lucru de dulgher, sau chip 
turnat, 

4 înfrumusețat cu argint şi aur; le întăresc din ciocane şi cuie şi le aşază bine, ca să nu miște. 

5 Argint bătut, ele nu-s în stare să umble; de vor fi ridicate, se vor ridica, dar 

1 Literal: „.... pe toţi cei ce şi-au tăiat-împrejur netăierea-mprejur”. Verbul următor lămureşte că e 
vorba de ipocrizia celor ce cultivă forma golită de conţinut. Circumcizia (instituită prin Avraam fe 
17, 1-13) era semnul trupesc al legământului dintre Dumnezeu şi om, dar alianţa era menită să 
opereze în planul credinţei şi al moralității. 

1 E vorba de deprinderile idolatre. 

nu vor păşi. Nu vă temeţi de ele: nu fac rău, dar nici bine nu este-ntru ele”. 

6 Nimic nu este asemenea Ție, Dumnezeule: mare eşti Tu şi mare este numele Tău întru putere. 

7 Cine nu se va teme de Tine, Împărate al neamurilor?: că Ţie Ţi se cuvine aceasta. Că nimeni nu-i 
asemenea 'Ție între toţi înţelepţii neamurilor şi-n toate regatele lor! 

8 Ei laolaltă sunt descreieraţi şi animalici; un simplu lemn e-nvăţătura lor ce dă Deşertăciuni; 

9 foiţe de argint aduse de la Tarsis, aur venit din Ofir, mână de argintar, lucru de meşter, pe toate le- 
mbracă-n purpură stacojie. 

10 Domnul însă e Dumnezeu adevărat, Dumnezeul cel viu şi Împăratul cel veşnic; când El Se 
mânie, pământul se clatină, neamurile nu-l pot suferi urgia. 

11 Aşa să le spuneți: «Dumnezeii care n-au făcut cerul şi pământul să piară de pe pământ şi de sub 
cerul acesta!». 

12 Dumnezeu este Cel ce cu puterea Sa a făcut pământul Cel ce cu înţelepciunea Sa a întemeiat 
lumea şi cu lucrarea minţii Sale a întins cerul, 

13 şi-n cer noianuri de ape; Cel ce ridică nori de la marginea pământului Cel cea făcut fulgere 
aducătoare de ploaie şi vânturile le-a scos din tainiţele lor. 

14 Atunci tot omul îşi iese din fire; argintarului îi e ruşine de idolii săi, că tot ce-a topit el nu-i decât 
minciună, că-n toate celea nu-i nici o suflare; 

15 deşertăciune sunt, lucruri de luat în râs; la vremea cercetării lor, ele vor pieri. 

16 Partea lui Iacob nu e ca acestea; fiindcă Cel ce pe toate le-a plăsmuit, El îi este moştenire: 
Domnul este numele Lui. 

17 De pe-afară ţi-a adunat ființa2, El, Cel ce locuieşte întru cei aleşi. 

18 Căci aşa zice Domnul: lată, cu necaz îi voi dobori pe locuitorii acestei ţări, aşa ca rana lor să fie 
vădită. 

19 Vai de prăbuşirea ta! dureroasă-ţi este rana. lar eu am zis: Adevărat, aceasta-ţi este rana, şi ea te 
ține. 

20 Locul tău de-nchinare e o dărâmătură: a pierit; învelitorile tale3 sunt, toate, spintecate; copiii mei 


şi turmele mele nu mai sunt; nu mai e loc pentru locaşul meu de-nchinare, şi nici loc pentru 
învelitorile mele. 

21 Pentru că păstorii şi-au ieşit din minţi şi pe Domnul nu L-au căutat, de aceea păşunea-ntreagă n-o 
mai au în seamă şi [oile] s-au risipit. 

22 Zgomot se aude: Iată, cutremur mare vine din ţara de miază-noapte să prefacă-n pustiu cetățile 
lui Iuda şi-n adăposturi de vrăbii. 

23 Ştiu, Doamne: calea omului nu e a lui, şi dacă omul merge, nu el şi-ndreaptă paşii4. 

24 Ceartă-ne, Doamne, dar cu dreaptă măsură, şi nu cu mânie, ca să nu ne-mpuţinezi! 

25 Varsă-Ţi mânia peste neamurile care nu Te cunosc şi peste triburile care 

2 Hypostasis = „substanţa”. Se traduce şi prin „fiinţa”, „fiinţarea” (ca în Evr 11, 1). Aici e vorba de 
ipostaza divină a poporului ales, popor alcătuit din „aleşii” în care locuieşte Dumnezeu. T. M.: 
„Adună-ţi lucrurile de pe jos, tu, cea împresurată!”. (Se pare că îndemnul îi este adresat cetăţii 
Ierusalimului, personificare a „casei lui Israel”). 

3 Imaginea este aceea a cortului mărturiei, care era acoperit cu învelitori de piele. 

4= Omul nu face nimic (sau nimic pân” la capăt) doar prin propriile sale puteri. 

n-au chemat numele Tău; că ele l-au mâncat pe Iacob şi l-au mistuitS şi păşunea lui au făcut-o 
pustie. 

11 

Ruperea legământului cu Dumnezeu. Prigoană împotriva lui Ieremia. 

1 Cuvântul care s-a făcut de la Domnul către Ieremia, zicând: 

2 „Auzi cuvântul acestui legământ şi vei grăi către bărbații lui Iuda şi către locuitorii Ierusalimului 
şi le vei zice: 

3 Acestea zice Domnul, Dumnezeul lui Israel: Blestemat este omul care nu va asculta de cuvintele 
acestui legământl pe care Eu l-am poruncit părinților voştri în ziua în care i-am scos din țara 
Egiptului, din cuptorul cel de fier, 2 zicând: 

4 Ascultaţi glasul Meu şi faceți tot ceea ce Eu vă voi porunci; şi voi Îmi veți fi Mie popor, iar Eu vă 
voi fi vouă Dumnezeu3; 

5 ca să întăresc jurământul pe care l-am jurat părinților voştri, anume să le dau o ţară în care curge 
lapte şi miere4, 

5 În Codex Alexandrinus: „şi l-au mistuit pe Israel”. 

1 „Legământul” sau „Legea”. Descoperirea unui exemplar al Deuteronomului, în anul 622, a 
provocat o revigorare religioasă în care leremia a jucat un rol aparte. Osty a identificat influenţe 
lexicale directe ale Deuteronomului asupra primelor 12 versete ale acestui capitol. 

2 „cuptorul cel de fier”: metaforă pentru „ţara Egiptului”, preluată din Dt 4, 20 (vezi şi nota 
respectivă). 

3 Poporul Acestui Dumnezeu dumnezeul acestui popor: cei doi parteneri ai alianţei (legământului)). 
4= Canaanul. 

aşa cum este şi astăzi.” lar eu am răspuns, zicând: Aşa să fie, Doamne! 

6 Şi mi-a zis Domnul: „Citeşte toate aceste cuvinte în cetățile lui Iuda şi pe ulițele Ierusalimului, 
zicând: 

7 Auziţi cuvintele acestui legământ şi faceţi-le!” 

8 Dar ei nu le-au făcut. 

9 Iar Domnul mi-a zis: „Sfat viclean se află printre oamenii lui luda şi printre locuitorii 
Ierusalimului. 

10 ei s-au întors la nedreptățile părinților lor din vechime, cei ce n-au vrut să asculte de cuvintele 
Mele; şi, iată, ei merg după dumnezei străini, cărora să le slujească; casa lui Israel şi casa lui Iuda au 
rupt legământul Meu, pe care Eu l-am încheiat cu părinţii lor. 

11 De aceea, aşa zice Domnul: lată, Eu aduc peste poporul acesta rele din care nu vor putea ieşi; şi 
vor striga spre Mine, dar Eu nu-i voi auzi. 

12 Iar cetăţile lui Iuda şi locuitorii Ierusalimului vor merge şi vor striga spre dumnezeii cărora ei le 
Jertfesc tămâieri, dar aceia nu-i vor scăpa la vremea necazului lor. 

13 Căci dumnezeii tăi, ludo, erau după numărul cetăților tale; şi după numărul uliţelor Ierusalimului 
ai ridicat altare de pe care să i se aducă tămâieri lui Baal. 


14 Iar tu5, tu nu te ruga pentru poporul acesta şi nu mijloci pentru ei în cereri şi rugăciuni; că Eu 
nu-i voi auzi la vremea când Mă vor chema, la vremea necazului lor. 

15 De ce-a făcut iubita Mea urâciune-n casa Mea? Oare «rugăciunile» şi «cărnurile 

5 tu”: profetul Ieremia. 

sfinte»6, ele oare te vor despuia de răutăţile tale? sau astfel vei scăpa tu de ele? 

16 «Măslin frumos, cu umbre moi pe chip»7, aşa ţi-a numit Domnul numele. Când scrâşnetul 
securii se auzea în el, foc i s-a aprins în ramuri. Mare-i necazul ce vine asupră-ţi; crengile lui nu-s 
bune de nimic. 

17 Şi Domnul, Cel ce te-a sădit, lucruri rele a grăit împotrivă-ţi, din pricina răutăţii casei lui Israel şi 
a casei lui Iuda, pentru tot ceea ce cu mâna lor şi-au făcut-o ca să-Mi stârnească mânia prin jertfele 
aduse lui Baal”. 

18 Doamne, învaţă-mă, şi voi şti! Atunci am văzut eu uneltirile lor. 

19 Dar eu, ca un miel nevinovat pe care-l duc la-njunghiere, n-am ştiut că ei împotriva mea gândeau 
cu gânduri rele, zicând: „Veniţi să-i punem lemn în pâine8 şi să-l isprăvim de pe pământul celor vii, 
iar numele lui şteargă-se din amintire!” 

20 Doamne, Tu, Cel ce judeci cu dreptate, Tu, Cel care cerci inimile şi rărunchii, dă-mi să văd 
răzbunarea Ta asupră-le, căci pricina mea Ție Ți-am înfăţişat-o. 

21 De aceea, aşa grăieşte Domnul împotriva oamenilor din Anatot9 cei ce umblă după viaţa mea și- 
mi zic: „Nu vei profeţi în numele Domnului!; altfel, de mâinile noastre vei muri!”; 

6 „cărnurile sfinte” erau numite astfel de idolatrii care le aduceau drept jertfă zeilor lor. 

7 Metafora evocă măreţia măslinului, dar şi rodnicia lui, ca acela-ntru care „oamenii Îl preamăresc 
pe Dumnezeu” (Jd 9, 9). 

8 „a pune lemn în pâine” = a pune otravă în mâncare (interpretare după tradiția rabinică). 

9 Anatot: locul de naştere al lui Ieremia (vezi nota de la 1, 1). 

22 de aceea, aşa zice Domnul: „lată, ochii Mei vor fi asupra lor: tinerii lor vor muri de sabie, fiii şi 
fiicele lor se vor stinge de foame 

23 şi rămăşiţă-n urma lor nu va rămâne, fiindcă Eu voi aduce rele asupra celor ce locuiesc în 
Anatot, în anul cercetării lor”. 

12 

Fericirea celor răi. Dumnezeu Îşi deplânge moştenirea. Judecata şi mântuirea neamurilor. 

1 Drept eşti Tu, Doamne, pentru ca eu în faţa Ta să-mi pot face apărarea; da, despre judecăţi Îţi voi 
grăi. Cum se face că tocmai calea necredincioşilor sporeşte?, că toţi cei ce se poartă ca nişte 
trădători, tocmai ei înfloresc? 

2 Tu i-ai sădit, ei au prins rădăcină, au odrăslit şi roadă au făcut; aproape le eşti de gură, dar departe 
de rărunchii lor.1 

3 Dar Tu, Doamne, mă cunoşti, Tu inima mi-ai cercat-o chiar în faţa Ta: Curăţeşte-i pentru ziua- 
njunghierii lor?! 

4 Până când oare va plânge pământul şi până când iarba câmpului se va usca de răutăţile celor care-l 
locuiesc? Şi animalele şi păsările-au pierit cu totul, fiindcă ei au zis: „Dumnezeu nu va vedea căile 
noastre”. 

5 Dacă picioarele tale, alergând, te istovesc, cum o să te-ntreci cu cei de pe 

1 În sensul spuselor lui Isaia: „Poporul acesta... mă cinsteşte cu buzele, dar inima lui e departe de 
Mine” (29, 13). 

2 În T. M. stihul este precedat de o introducere: „Adună-i ca pe nişte oi la-njunghiere”. 

cai?3 în ţara păcii tale te simți încrezător; ce te vei face însă în freamătul lordanului4? 

6 Fiindcă chiar fraţii tăi şi casa tatălui tău, chiar şi ei s-au lepădat de tine; şi au strigat şi-n urmărirea 
ta s-au adunat; să nu te-ncrezi în ei, chiar când îţi vor spune vorbe dulci. 

7 Casa mi-am lăsat-o, moştenirea mi-am părăsit-o, sufletul cel iubit mi l-am dat în mâna vrăjmaşilor 
ei. 

8 Moştenirea mea mi s-a făcut ca un leu într-o pădure; glasul şi l-a ridicat împotrivă-mi, iată de ce 
am urât-o. 

9 Oare nu-mi este moştenirea mea culcuş de hienă sau peşteră ceo-mpresoară rotund? Mergeţi!, 


adunaţi toate fiarele câmpului, ele să vină şi s-o mănânce! 

10 Mulţime de păstori mi-au stricat via, partea mea au spurcat-o, partea mea cea dorită au prefăcut- 
o-n pustie lipsită de urme; 

11 în plină dărâmătură s-a prefăcut; pentru mine-ntreaga ţară s-a prăbuşit, că nu-i nimeni care s-o 
pună la inimă. 

12 Suferinţe pândesc la fiece trecătoare-n pustie, căci sabia Domnului va mânca totul, dintr-o 
margine în alta a ţării; nici unui trup nu-i este pace. 

13 Aţi semănat grâu, aţi secerat spini; părțile lor nu le vor fi de folos; ruşinaţi-vă de fala voastră, că 
mustrare vă este-n faţa Domnului. 

14 „Aşa grăieşte Domnul despre toţi vecinii răi care se ating de moştenirea 

3 În sensul: Dacă nu te poţi descurca într-o situaţie normală, uşoară, cum vei putea s-o faci în 
situaţii mult mai grele? 

4 „freamătul Iordanului”: se pare că e vorba de freamătul ierburilor înalte sau al tufişurilor de pe 
unele maluri ale râului, în care se ascund şi mişună sălbăticiuni. 

Mea, pe care Eu am împărțit-o poporului Meu Israel: Iată, Eu îi voi smulge din ţara lor, iar pe Iuda 
îl voi scoate din mijlocul lor. 

15 Şi va fi, după ce îi voi scoate, că Eu Mă voi întoarce şi voi avea milă de ei şi voi face ca fiecare 
să locuiască pe moşia sa şi fiecare în țarina sa. 

16 Şi va fi că, dacă ei într-adevăr vor învăţa calea poporului Meu, adică să jure pe numele Meu: 
«Viu este Domnul!», aşa cum l-au învăţat pe poporul Meu să jure pe Baal, atunci ei vor fi aşezaţi în 
mijlocul poporului Meu. 

17 Dar dacă nu se vor întoarce, atunci pe neamul acela îl voi sfârteca şi-l voi nimici”. 

13 

Cingătoarea Eufratului. Burdufurile pline. Munţi în amurg. Pedepse asupra Ierusalimului. 

1 Aşa grăieşte Domnul: „Du-te şi fă-ţi rost de o cingătoare de inl şi încinge-ţi mijlocul; dar în apă 
să n-o înmol2”. 

2 Şi, după cuvântul Domnului, mi-am făcut rost de o cingătoare şi mi-am pus-o peste mijloc. 

3 Şi a fost cuvântul Domnului către mine, zicând: 

4 „la-ţi cingătoarea de pe mijloc, ridică-te, du-te la Eufrat şi ascunde-o acolo într-o crăpătură de 
stâncă”. 

5 Şi m-am dus şi am ascuns-o la Eufrat, aşa cum mi-a poruncit mie Domnul. 

1 Preoţii Vechiului Testament purtau cingătoare (brâu) de in (Lv 16, 4). 

2 Ca nu cumva să se creadă, din cele ce urmează (v. 7), că a putrezit din cauză că era udă. 

6 Şi a fost că după multe zile a zis Domnul către mine: „Ridică-te şi du-te la Eufrat şi ia de acolo 
cingătoarea pe care ţi-am poruncit s-o ascunzi în părțile acelea”. 

7 Şi m-am dus la apa Eufratului şi am săpat şi am luat cingătoarea din locul unde o îngropasem; şi, 
iată, putrezise, nu mai era bună de nimic. 

8 Şi a fost cuvântul Domnului către mine, zicând: 

9 „Acestea zice Domnul: Aşa voi strica Eu semeţia lui Iuda şi înfumurarea Ierusalimului, 

10 această mare trufie a celor ce nu ascultă de cuvintele Mele şi aleargă după dumnezei străini ca să 
le slujească şi să li se închine; aşa vor fi ei, ca această cingătoare care nu-i bună de nimic. 

11 Că aşa cum se lipeşte cingătoarea de mijlocul omului, tot astfel am lipit Eu de Mine casa lui 
Israel şi toată casa lui Iuda, ca să-Mi fie popor cu renume, spre laudă şi mărire; dar ei nu au ascultat 
de Mine. 

12 Iar tu îi vei zice acestui popor: «Fiece burduf se va umple cu vin». Şi va fi că dacă ei îţi vor 
spune: «Oare noi nu ştim într-adevăr că fiece burduf se poate umple cu vin?», 

13 tu le vei spune: Aşa grăieşte Domnul: lată, pe toți locuitorii acestei ţări şi pe regii lor, fiii lui 
David, cei care şed pe tronul său, şi pe preoţi şi pe profeți şi pe Iuda şi pe toți locuitorii 
Ierusalimului, pe toţi îi voi umple cu băutură îmbătătoare3 

14 şi-i voi împrăştia, pe bărbat şi pe fratele său, pe părinţi şi pe copiii lor de-a 

3 Ebr.: „îi voi umple cu beţie”. Ebrietatea îl lipseşte pe om de vigoare şi discernământ. 

valma; şi nu Mă voi îndura zice Domnul şi nu voi cruța şi nici că-Mi va fi milă de strigătele lor. 

15 Ascultaţi, plecaţi-vă auzul şi nu vă semețiţi, căci Domnul grăieşte. 


16 Daţi-l slavă Domnului Dumnezeului vostru mai înainte de a se lăsa întunericul, mai înainte ca 
picioarele voastre să se împiedice de munţi întunecaţi. Veţi aştepta lumină, şi iată umbra morţii, şi 
fi-vor ei aduşi întru întuneric. 

17 Dar dacă nu veţi auzi, sufletul vostru va plânge-n taină pe seama semeţiei, iar din ochii voştri 
lacrimi vor curge, că turma Domnului e strivită-n durere.4 

18 Spune-i regelui şi spune-le principilor: smeriţi-vă şi aşezaţi-vă, căci cununa slavei voastre v-a 
căzut de pe cap. 

19 Cetățile dinspre miazăzi sunt închise5 şi nu-i nimeni care să le deschidă; Iuda e dus printre 
străini, plinitu-s-a-ntru totul înstrăinarea lor. 

20 Ridică-ţi ochii, lerusalime, şi vezi-i pe cei ce vin din miază-noapte; unde-ţi este turma care ţi-a 
fost dată, oile măririi tale? 

21 Ce vei zice când te vor cerceta, că tu dintru-nceput i-ai învăţat ştiinţă împotrivă-ţi? nu te vor 
apuca dureri ca ale femeii ce naşte? 

22 Şi dacă-n inima ta vei zice: «De ce-au dat acestea peste mine?y: Pentru mulțimea nedreptăţilor 
tale ţi s-au desfăcut poalele, ca să te dea de gol călcâiele.6 

4 Ebr.: „că turma Domnului se duce-n robie”. 

5 Închise, probabil, de Edomiţi, ale căror triburi le atacau adesea. Aşadar, dacă primejdia vine din 
nord, nu-i chip de scăpare spre sud. 

6 Imagine tare (şi, totuşi, eufemistică) a desfrânatei (simbol al idolatriei lui Israel) care nu-şi mai 
poate ascunde păcatele. 

23 Dacă Etiopianul îşi va schimba pielea şi leopardul petele, atunci şi voi veţi putea face binele, voi, 
care v-aţi învăţat cu răul. 

24 Aşa îi voi risipi, ca pe nişte surcele duse de vânt în pustie. 

25 Aceasta este soarta ta, partea neascultării tale de Mine, zice Domnul: aşa cum tu m-ai uitat pe 
Mine şi te-ai încrezut în minciuni, 

26 tot astfel îţi voi despica poalele până-n dreptul feţei tale, 

27 şi ţi se va vedea ruşinea şi desfrânările şi rânchezatul şi nefirescul desfrânării tale. Pe dealuri şi-n 
şesuri ţi-am văzut urâciunile. Vai ție, lerusalime, că rămâi necurat îndărătul Meu! Cât oare încă?” 

14 

Secetă şi foamete. Rugăciunea profetului. 

1 Cuvântul Domnului ce s-a făcut către leremia cu prilejul secetei: 

2 „Iudeea a plâns, porţile ei s-au golit, întuneric s-a făcut pe pământ, strigătul Ierusalimului scutură 
văzduhul. 

3 Trimis-au mai-marii pe cei mici după apă; aceştia au venit la fântâni, dar apă n-au găsit şi s-au 
întors cu vasele goale. 

4 Munca pământului a încetat din lipsă de ploaie; plugarii, simțindu-se umiliţi, şi-au acoperit capul. 
5 Căprioarele şi-au fătat puii-n poiană şi au părăsit-o, că nu era iarbă. 

6 Asinii sălbatici şedeau prin păduri şi adulmecau vântul; ochii li se topeau, că nu era verdeață”. 

7 Doamne, păcatele noastre ni s-au ridicat împotrivă; de dragul Tău fă ceva pentru noi, că multe 
sunt înaintea Ta păcatele noastre, față de Tine am păcătuit. 

8 Tu, Doamne, eşti nădejdea lui Israel şi mântuitor la vreme de necaz; de ce Te-ai făcut ca un 
trecători pe pământ, sau ca un pământean ce se abate la popas? 

9 Fi-vei oare ca un om cufundat în somn? sau ca un voinic care nu poate mântui? Dar Tu eşti între 
noi, Doamne, şi numele Tău e numit peste noi: nu ne uita! 

10 Aşa grăieşte Domnul către poporul acesta: „Le-a plăcut să-şi mişte picioarele încoace şi încolo,2 
şi nu s-au cruțat; de aceea Dumnezeu nu a binevoit întru ei; acum îşi vor aduce aminte de 
nedreptatea lor”. 

11 Şi a zis Domnul către mine: „Nu te ruga pentru poporul acesta, pentru binele lui; 

12 că dacă ei vor posti, Eu nu le voi auzi rugăciunile; de vor aduce arderi-de-tot şi jertfe, acestea nu- 
Mi vor face nici o plăcere; căci cu sabie şi cu foamete şi cu moarte îi voi nimici”. 

13 Iar eu am zis: O, Doamne, Cel-ce-eşti3! Iată, profeţii lor vor profeţi, zicând: „Sabie nu veţi 
vedea, şi nici foamete va fi între voi; că adevăr şi pace voi da pe pământ şi-n locul acesta”. 

1 „trecător”, în sensul exact: străin în trecere prin ţară; străin aşezat temporar într-o ţară; rezident. 


2= să rătăcească de la drumul cel drept şi adevărat; să-şi schimbe direcţia, ca un vânt nestatornic. 

3 Aluzie la definiția pe care Dumnezeu Şi-a dat-o Sieşi în faţa lui Moise: „Eu sunt Cel ce este” (vezi 
Iş 3, 14 şi nota). Aluzie proprie Septuagintei. 

14 Atunci Domnul mi-a zis: „Profeţii profeţesc minciuni în numele Meu; nu Eu i-am trimis, nu Eu 
le-am poruncit şi nu Eu le-am vorbit; ci ei vă profeţesc vedenii mincinoase şi ghicituri şi vrăji şi 
după pofta inimii lor. 

15 De aceea, aşa zice Domnul: Profeţii care profeţesc minciuni în numele Meu n-au fost trimişi de 
Mine. Şi dacă ei zic: «Sabie şi foamete nu vor fi pe pământul acesta», ei bine, cu moarte cumplită 
vor muri, de foamete se vor topi profeții! 

16 Iar poporul căruia ei îi profeţesc, ei bine, de sabie şi de foamete vor fi ei lepădaţi pe ulițele 
Ierusalimului; şi nimeni nu va fi care să-i îngroape, nici pe femeile lor, nici pe fiii şi fiicele lor; 
propriile lor răutăţi le voi vărsa peste ei. 

17 Iar tu le vei spune cuvântul acesta: Lacrimi să verse ochii voştri, ziua şi noaptea, fără-ncetare, 
căci cu mare strivire s-a zdrobit fiica poporului Meu, cu rană dureroasă foarte. 

18 De voi ieşi la câmp, iată răniţi de sabie!; de voi intra în cetate, iată durere prin foamete!; căci 
preot şi profet s-au dus într-o ţară pe care n-o ştiau”. 

19 la ce bun l-ai lepădat pe Iuda? s-a îndepărtat oare sufletul Tău de Sion? de ce ne-ai lovit fără 
putinţă de vindecare? Noi aşteptam pace: nimic de bine; un timp de vindecare: şi, iată, tulburare! 

20 Doamne, noi ne cunoaştem păcatele, nedreptăţile părinţilor noştri, că am păcătuit în faţa Ta. 

21 De dragul numelui Tău, încetează!; nu nimici tronul slavei Tale!; adu-Ți aminte: nu rupe 
legământul Tău cu noi! 

22 Este oare printre idolii păgânilor vreunul care dă ploaie? sau cerul [lor] cumva îşi va da plinul? 
Oare nu Tu eşti Acela? În Tine, Doamne, nădăjduim, că Tu le-ai făcut pe toate acestea. 

15 

Răspunsul Domnului. Plângerea profetului. 

1 Şi a zis Domnul către mine: „Chiar dacă Moise şi Samuel ar sta înaintea feţei Mele, sufletul Meu 
n-ar sta cu faţa către ei; alungă-l pe poporul acesta departe de Mine!; ducă-se! 

2 lar dacă ei îţi vor zice: «Unde să ne ducem?», tu le vei spune: Acestea zice Domnul: Câţi sunt 
pentru moarte, la moarte; câţi pentru sabie, la sabie; câţi pentru foamete, la foamete şi câți pentru 
robie, la robie! 

3 Cu patru feluri [de moarte] îi voi pedepsi, zice Domnul: sabie să-njunghie, câini să sfâşie, fiarele 
pământului şi păsările cerului să mănânce şi să nimicească. 

4 Spre spaimă îi voi da tuturor regatelor pământului, din pricina lui Manase, fiul lui lezechia, regele 
lui Iuda, pentru toate câte le-a făcut el în Ierusalim. 2 

5 Cui îi va fi milă de tine, lerusalime? cine se va întrista de dragul tău? sau cine va întreba de pacea 
ta? 

6 Tu M-ai părăsit zice Domnul -, Mi-ai întors spatele, iar Eu Îmi voi întinde 

1 Moise şi Samuel, mijlocitori clasici între oameni şi Dumnezeu (cf. Ps 98, 6-8). 

2 Regele Manase restaurase idolatria (cultul lui Baal şi pe al Astartei) în Iudeea, în Ierusalim, în 
chiar interiorul templului, şi vărsase mult sânge nevinovat (4 Rg 21, 3-16). 

mâna şi te voi nimici şi pentru ei nu voi avea cruţare. 

7 Ca din praştie îi voi împrăştia; în porţile poporului Meu3 li se vor lua copiii; poporul Mi l-au 
nimicit din pricina nedreptăților lui. 

8 Văduvele lor au devenit mai numeroase decât nisipul mării; tineri războinici adus-am asupra 
mamei, necaz în chiar amiaza-mare, năprasnic chin am aruncat asupră-i, cutremur şi spaimă. 

9 Cea care a născut şapte, rămas-a fără ei; sufletul i-a fost cuprins de chinuri; soarele a asfinţit 
asupră-i în plină amiază; de ruşine şi ocară s-a acoperit. Pe cei rămaşi ai lor îi voi da săbiei în faţa 
vrăjmaşilor lor zice Domnul”. 

10 Vai mie, mamă! De ce m-ai născut tu om în cumpănire, pe-alături şi-n răspăr cu tot pământul? 
Nici că eu i-am folosit cuiva, nici că cineva mi-a fost mie de folos; lipsitu-mi-a tăria-ntre cei ce mă 
blesteamă. 

11 Aşa să fie, Doamne: a lor să fie propăşirea dacă eu nu m-am rugat la Tine4 când ei erau plini de 


răutate şi când aduceau necazuri; spre binele lor [mă rugam] împotriva duşmanilor. 

12 „Şi-arată fierul dinții?: Puterea ta e-nvelitoare de aramă.5 

13 Comorile tale pradă le voi da ca schimb pentru toate păcatele tale.6 

14 Rob te voi face vrăjmaşilor tăi de jur-împrejur, într-o ţară pe care n-ai ştiut-o; 

3= în toate intrările prin care vor pătrunde duşmanii. 

4 Literal: „dacă eu n-am stat lângă Tine” (ca mijlocitor). 

5 În faţa fierului (săbiei) ce ameninţă (conform Versiunii Ebraice) dinspre miază-noapte, rezistenţa 
lui Iuda e subţire, şubredă, ca o armură de tinichea. 

6= pe întregul teritoriu al ţării. 

că foc a ţâşnit din mânia Mea, şi el peste voi va arde”. 

15 Doamne, adu-Ţi aminte de mine şi mă cercetează şi mă apără de cei ce mă prigonesc; nu-i răbda 
îndelung, vezi că de dragul Tău am îndurat ocară 

16 de la cei ce-Ţi defaimă cuvintele!; nimiceşte-i, şi fi-va cuvântul Tău în inima mea spre veselie şi 
bucurie, că numele Tău a fost numit peste mine, o, Doamne, Atotţiitorule! 

17 În adunarea glumeţilor7 n-am stat; ci sub teama mâniei Tale m-am însingurat, sătul de-atâta 
amărăciune. 

18 De ce se-ntăresc împotrivă-mi acei ce mă mâhnesc? Adâncă-mi este rana: de unde vindecarea?! 
ca o apă-nşelătoare mi s-a făcut, în care nu te poţi încredes. 

19 De aceea, aşa zice Domnul: „Dacă tu te vei întoarce, iar Eu te voi reaşeza” şi tu vei sta înaintea 
feței Mele, şi dacă vei deosebi ceea ce e preţios din ceea ce-i netrebnic, atunci ca gura Mea vei fi. Ei 
se vor întoarce la tine, dar tu nu te vei întoarce la ei. 

20 Şi te vei face acestui popor ca un zid puternic de aramă; se vor lupta cu tine, dar nu te vor birui, 
căci Eu cu tine sunt ca să te scap; 

21 şi te voi scoate din mâna celor răi şi din mâna ucigaşilor te voi izbăvi. 

16 

Viaţa profetului ca simbol. Risipiţii lui Israel. Vestire de năvală. Întoarcerea neamurilor. 

7 Mai exact: a celor ce cultivă zeflemeaua; a celor ce iau totul în derâdere. 

8 E vorba de o vindecare incertă ca chipul oglindit într-o apă tulbure. 

9 Mai limpede: te voi restaura (apokatasteso) în starea de dinainte. 

1 lar tu să nu-ţi iei femeie zice Domnul, Dumnezeul lui Israel; 

2 în locul acesta nu ţi se vor naşte nici fiu, nici fiică. 

3 Fiindcă aşa zice Domnul Dumnezeu despre fiii şi fiicele care s-au născut în locul acesta şi de 
mamele care i-au născut şi de părinţii care le-au dat naştere în ţara aceasta: 

4 De boli dătătoare de moarte vor muri; nu vor fi jeliţi şi nici îngropaţi; pildă vor fi pe faţa 
pământului; [hrană vor fi] fiarelor câmpului şi păsărilor cerului; de sabie vor cădea şi de foamete se 
vor topi. 

5 Aşa zice Domnul: În adunarea lor de doliu să nu intri; nu te duce să jeleşti, nici să te tângui pentru 
ei; că pacea Mi-am îndepărtat-o de la poporul acesta. 

6 Nimeni nu va plânge pentru ei, nimeni nu-şi va face pentru ei tăieturi pe trup şi nimeni nu se va 
rade pentru eil; 

7 în plângerea lor nu se va frânge pâine spre mângâiere asupra morţilor, şi nimeni nu va da de băut 
un pahar spre mângâiere asupra tatălui sau mamei sale; 

8 în casa ospăţului să nu intri ca să şezi să mănânci şi să bei împreună cu ei. 

9 Că aşa zice Domnul, Dumnezeul lui Israel: Iată, sub ochii voştri şi-n zilele voastre voi face să- 
nceteze din locul acesta orice glas de bucurie şi orice glas de veselie şi orice glas de mire şi orice 
glas de mireasă. 

10 Şi va fi că atunci când tu îi vei vesti acestui popor toate aceste cuvinte şi 

1 Ritualuri funebre păgâne, interzise fiilor lui Israel prin Lv 19, 28; 21, 5; Dt 14, 1, dar care 
continuau să fie practicate, prin contaminare. 

când ei îți vor zice: «De ce a rostit Domnul toate relele acestea împotriva noastră? care e 
nedreptatea noastră? şi care este păcatul pe care noi l-am săvârşit în faţa Domnului Dumnezeului 
nostru?», 

11 atunci tu le vei zice: Din pricină că părinţii voştri m-au părăsit zice Domnul şi au mers după 


dumnezei străini şi le-au slujit şi li s-au închinat şi de Mine s-au îndepărtat şi legea Mea n-au păzit- 
o 

12 (iar voi ați făcut mai rău decât părinții voştri; că, iată, voi umblați fiecare după poftele inimii 
voastre celei rele, aşa încât de Mine să nu ascultați), 

13 de aceea Eu vă voi alunga din ţara aceasta în ţara pe care nici voi şi nici părinții voştri n-au ştiut- 
O, şi acolo veţi sluji la alți dumnezei, care nu vor avea milă de voi. 

14 De aceea, iată că vin zile zice Domnul când ei nu vor mai spune: «Viu este Domnul, Cel ce i-a 
scos pe fiii lui Israel din ţara Egiptului», 

15 ci: «Viu este Domnul, Cel ce a adus înapoi casa lui Israel din ţara de la miază-noapte şi din toate 
țările în care au fost duşi». Şi Eu îi voi aşeza la loc în ţara lor, aceea pe care Eu am dat-o părinţilor 
lor. 

16 Iată, Eu voi trimite pescari mulţi zice Domnul şi-i vor pescui, şi după aceea voi trimite mulți 
vânători şi-i vor vâna de pe fiece munte şi de pe fiece deal şi de prin crăpăturile stâncilor.2 

17 Că ochii Mei sunt îndreptaţi asupra tuturor căilor3 lor; nedreptățile lor nu le-au putut ascunde 
ochilor Mei. 

2 Locurile unde se practica, de obicei, închinarea la idoli. 

3 În limbajul biblic: „cale” = purtare, conduită, fel de viață. 

18 Şi îndoit le voi plăti răutăţile şi păcatele cu care Mi-au spurcat pământul prin stârvurile 
urâciunilor lor4 şi prin fărădelegile cu care Mi-au umplut moştenirea”. 

19 Doamne, puterea mea şi ajutorul meu şi scăparea mea în zilele răutăţilor, la Tine vor veni 
neamurile de la marginea pământului şi vor zice: „Cât de zadarnici erau idolii pe care părinţii noştri 
ŞI i-au agonisit şi care nu-s de nici un folos!” 

20 „Oare-şi va face omul dumnezei de vreme ce aceştia nu sunt dumnezei?5 

21 De aceea, iată, de data aceasta le voi arăta mâna Mea şi puterea Mea le-o voi face cunoscută şi 
vor şti că numele Meu este Domnul”. 

17 

Păcatul şi pedeapsa lui Iuda. De-ale înţelepciunii. Templul Domnului. Rugăciunea lui Ieremia. 
Păzirea zilei de odihnă. 

1 „Păcatul lui Iuda e scris cu condei de fier, cu vârf de diamant e săpat pe tăbliţa inimii lor şi pe 
coarnele jertfelnicelor lor, 

2 căci fiii lor îşi aduc amintel de jertfelnicele lor şi de sfintele lor crânguri? 

4 Idolii („urâciunile”) sunt numiţi „stârvuri” pentru că nu aveau viaţă. 

5 De vreme ce Dumnezeu e Dumnezeu, El nu poate fi creat; dacă nu este, nici atât! 

1 Amintirea repetată, persistentă, a păcatului face ca acesta să devină şi lăuntric; e motivul pentru 
care Sfinţii Părinți duhovniceşti recomandă alungarea lui din minte. 

2 „sfintele crânguri” erau zone vegetale consacrateunor zeități. Textul Ebraic le desemnează prin 
cuvântul aşera = Astarte, zeiţa erosului şi a fecundității, al cărei cult orgiastic se consuma uneori în 
crânguri sau desişuri destinate anume. 

şi de arbori cu frunza deasă pe colinele înalte. 

3 Tu, muntele Meu3 în câmpie, bogăţia şi toate comorile tale le voi da spre pradă din pricina 
păcatului înălțimilor tale din toate hotarele tale. 

4 Tu prin tine te vei lipsi de moştenirea ta pe care Eu ţi-am dat-o; Eu te voi da rob vrăjmaşilor tăi 
într-o ţară pe care tu n-o ştii; căci focul mâniei Mele, pe care voi l-aţi aprins, va arde în veci.4 

5 Acestea zice Domnul: Blestemat e omul care-şi pune nădejdea în om şi pe acesta-şi va rezema 
braţul său de carne, în timp ce inima lui se-ndepărtează de Domnul. 

6 Fi-va el ca un scai sălbatic în pustie: nu va vedea când vine binele, ci va locui în sărătură şi-n 
pustiu, în loc sterp, nelocuit. 

7 Dar fericit e omul care-şi pune nădejdea în Domnul, a cărui nădejde va fi Domnul. 

8 Şi va fi ca un pom înfloritor lângă ape; în straturi umede-şi înfige rădăcinile şi de venirea arşiţei 
nu se teme; ramuri de umbră îşi are deasupră-i, de an secetos nu-i este frică şi-a face roadă nu va 
înceta. 

9 Inima e mai adâncă decât orice; ea este omul: cine-l va cunoaşte?5 

10 Eu, Domnul, Eu sunt Cel care-ncearcă inimile şi scrutează rărunchii, ca să-i dau fiecăruia după 


căile lui şi după roadele purtărilor lui. 

3 „muntele Meu”: Ierusalimul ca simbol al fiilor lui Israel. 

4 Versetele 1-4 reprezintă un text lacunar în Septuaginta; ele sunt extrase (ca şi în vechile ediții 
româneşti) din Versiunea Ebraică. 

5 T. M.: „Inima e mai vicleană decât orice, şi stricată; cine e-n stare s-o pătrundă?”. 

11 Potârnichea-şi înalță glasul şi cloceşte fără să scoată pui; aşa e cel ce-şi adună avuţia pe nedrept: 
la jumătatea zilelor lui o va pierde şi-ntru târziul său va fi nebun”. 

12 Un tron înalt, de slavă, acela-i locul nostru sfânt. 

13 Doamne, nădejdea lui Israel, toţi cei ce te părăsesc vor fi ruşinaţi, cei ce se-ndepărtează de Tine 
vor fi scrişi pe pământ6 pentru că au părăsit izvorul vieţii, pe Domnul. 

14 Vindecă-mă, Doamne, şi mă voi tămădui; mântuieşte-mă, şi mă voi mântui; că Tu eşti lauda 
mea. 

15 lată, ei zic către mine: „Unde-i cuvântul Domnului? să vină7!” 

16 Dar eu n-am ostenit în a merge după Tine şi nici am râvnit ziua omului8; Tu ştii: cele ce ies prin 
buzele mele sunt înaintea feţei Tale. 

17 Să nu-mi fii străin, ci cruţă-mă în ziua cea rea! 

18 Să se ruşineze cei ce mă prigonesc, nu eu să mă ruşinez; ei să se înfricoşeze, nu eu să mă 
înfricoşez;, peste ei adu ziua cea rea, cu îndoită zdrobire sfărâmă-i! 

19 Aşa grăieşte Domnul: „Du-te şi stai în porţile fiilor poporului tău, cele prin care intră regii lui 
Iuda şi prin care ies, şi în toate porțile Ierusalimului. 

20 Şi le vei zice: Auziţi cuvântul Domnului, voi, regii lui Iuda, şi voi, toată 

6 Ebr.: „în pământ” (adică în Şeol, locuinţa morţilor). 

7 „să vină” = să se plinească; să-i vedem puterea. 

8 „ziua omului” (cf. T. M.:) = „ziua fatală”; „ziua dezastrului”; „ziua nenorocirii”. Sens: n-am dorit 
să mă bucur de nenorocirea pricinuită de omul rău („ziua cea rea” din versetul următor). 

Iudeea, şi voi, Ierusalimul întreg, voi, cei ce intraţi prin porțile acestea! 

21 Aşa grăieşte Domnul: Aveţi grijă de sufletele voastre şi nu ridicaţi poveri în Ziua-de-odihnă şi 
nu le faceţi să treacă prin porţile Ierusalimului. 

22 În Ziua-odihnei să nu scoateţi poveri din casele voastre şi nici o lucrare să nu faceţi; sfinţiţi Ziua- 
de-odihnă, aşa cum le-am poruncit Eu părinţilor voştri. 

23 Dar ei n-au ascultat şi nu şi-au plecat urechea, ci şi-au învârtoşat cerbicea mai mult chiar decât 
părinţii lor, ca să nu Mă asculte şi să nu primească învăţătura. 

24 Şi va fi că de Mă veţi asculta zice Domnul adică să nu căraţi poveri în Ziua-odihnei prin porțile 
acestei cetăţi şi să sfinţiţi Ziua-odihnei prin a nu face-n ea nici o lucrare, 

25 prin porţile acestei cetăţi vor intra regi şi principi şezând pe tronul lui David şi alergând pe carele 
şi pe caii lor, ei şi principii lor, oamenii lui Iuda şi locuitorii lerusalimului; şi locuită va fi cetatea 
aceasta în veac. 

26 Şi [oameni] vor veni din cetăţile lui Iuda şi dimprejurul Ierusalimului şi din ţinutul lui Veniamin 
şi de la câmp şi de la deal şi de la miazăzi, aducând arderi-de-tot şi jertfe şi tămâie şi mană şi miruri, 
laudă aducând în casa Domnului. 

27 Dar va fi că dacă nu Mă veţi asculta să sfinţiți Ziua-odihnei prin a nu ridica poveri şi a nu le căra 
în Ziua-odihnei prin porţile Ierusalimului, atunci foc voi aprinde în porțile lui şi el va mistui ulițele 
Ierusalimului şi nu se va mai stinge”. 

18 

Vasul olarului. Pedepse pentru necredincioşia lui Israel. Uneltire împotriva lui Ieremia. Ruga 
profetului. 

1 Cuvântul ce s-a făcut de la Dumnezeu către leremia, zicând: 

2 „Scoală-te şi te coboară la casa olaruluil; acolo vei auzi cuvintele Mele”. 

3 Şi m-am pogorât la casa olarului; şi, iată, el făcea un vas la roată.2 

4 Şi vasul pe care-l făcea el, cu mâinile lui, s-a stricat, astfel că din el a făcut un alt vas, aşa cum i-a 
plăcut lui să-l facă. 

5 Şi a fost cuvântul Domnului către mine, zicând: 


6 „O, tu, casa lui Israel, oare nu voi putea eu să fac cu tine precum olarul acesta? Iată, ca lutul 
olarului sunteţi voi în mâinile Mele.3 

7 În curând Mă voi rosti împotriva unui neam şi împotriva unui regat, să le sfârtec şi să le nimicesc; 
8 dar dacă neamul acela se va întoarce de la toate răutățile lui, atunci Eu mă voi căi de relele pe care 
plănuiam să le aduc asupră-i. 

9 Dacă însă Mă voi rosti împotriva unui neam sau regat, ca să-l zidesc la loc şi să-l împlânt, 

1 „casa olarului” era unul din atelierele de olărit ce se aflau, după toate probabilitățile, în valea Ben- 
Hinom, la sud de Ierusalim. 

2 „la roată”; literal: „pe pietre”: cele două lespezi de piatră fixate pe axul vertical al roții olarului. 

3 Parabola olarului pune accentul pe atotputernicia lui Dumnezeu faţă de fiii lui Israel (ca şi faţă de 
oameni, în general), care, la rândul lor, sunt şi ei fiinţe cu voinţă liberă. 

10 dar ei vor face rele-n faţa Mea, aşa ca glasul Meu să nu se audă, atunci Eu Mă voi căi de binele 
pe care-am spus că li-l voi face. 

11 Şi acum, zi către oamenii lui Iuda şi către cei ce locuiesc în Ierusalim: lată, Eu urzesc lucruri rele 
împotriva voastră şi plănuiesc un gând asupră-vă. Întoarcă-se dar fiecare de la calea lui cea rea, 
faceţi-vă lucrurile şi căile mai bune! 

12 Dar ei au zis: «Ca nişte bărbaţi ce suntem, ne împotrivim; că după urâciunile noastre vom merge 
şi vom face fiecare ce-i pofteşte inima lui cea rea». 

13 De aceea, aşa zice Domnul: Întrebaţi printre neamuri: Cine-a mai auzit de lucruri atât de 
scârboase ca acelea pe care le-a făcut fecioara lui Israel4? 

14 Vor înceta oare stâncile să mai aibă colţuri? Va înceta oare Libanul să mai primească zăpadă? 
Va curge oare apa în sus, împinsă de vânt? 

15 Numai poporul Meu m-a dat uitării.5 Zadarnic făcut-au ei să fumege tămâie:6 în căile lor 
pierdut-au vechile cărări, ca să bată cărări de neumblat, 

16 ca să-şi prefacă ţara-n pustiu, spre veşnică batjocură; tot cel ce va trece prin ea se va uimi şi va 
clătina din cap. 

17 Ca un vânt arzător îi voi risipi în fața vrăjmaşilor lor; ziua nimicirii lor le-o voi arăta”. 

4 „fecioara lui Israel”: totalitatea fiilor lui Israel. Expresie sarcastică, menită să reliefeze prăpastia 
dintre puritatea originară şi decăderea ce i-a urmat. 

5 Păcatul (începând cu uitarea de Dumnezeu) contrazice însăşi ordinea firească a aşezărilor şi 
fenomenelor naturii; ca atare, păcatul e nefiresc prin însăşi natura lui. 

6 Formele exterioare ale cultului nu folosesc la nimic, dacă sunt lipsite de conţinut. 

18 Atunci ei au zis: „Veniţi să plănuim un sfat împotriva lui Ieremia; că nu va pieri legea din preot, 
nici sfatul din înţelept, nici cuvântul din profet; veniţi, şi să-l batem cu propria sa limbă; vom lua 
aminte la toate vorbele lui”. 

19 Auzi-mă, Doamne, şi ascultă glasul pricinii mele! 

20 Plăti-voi oare binele cu răul? Că ei s-au vorbit împotriva sufletului meu şi au ascuns pedeapsa pe 
care mi-o plănuiau. Adu-Ți aminte că Ți-am stat înainte ca să grăiesc spre binele lor, mânia să Ți-o 
întorci de la ei. 

21 De aceea, dă-i pe fiii lor foametei şi adună-1 spre puterea săbiei! Fie femeile lor sterpe şi văduve, 
bărbaţii lor cu moarte fie sfârtecaţi, iar tinerii lor în război să cadă de sabie! 

22 Strigăt fie-n casele lor! Adu asupra lor tâlhari de năprasnă! Că sfat au uneltit ca să mă prindă şi 
laţuri au ascuns pentru mine. 

23 Şi, Tu, Doamne, Tu ai cunoscut ucigaşele lor sfaturi împotriva mea. Să nu le ierți nedreptăţile, 
păcatele lor să nu le ştergi de dinainte-Ţi! În faţa Ta, Doamne, să-i prindă leşinul, fă ceva cu ei la 
vremea mâniei Tale! 

19 

Urciorul spart ca simbol al mâniei Domnului. 

1 Atunci a zis Domnul către mine: „Du-te şi ia un vas de lut, lucrare de olar, şi vei aduce pe cei mai 
bătrâni din popor şi dintre preoţi 

2 şi vei ieşi la locul de îngropare al fiilor copiilor lor,1 care este la intrarea porţii 

1 Ebr.: Ben-Hinom. 

Harsit,2 şi citeşte acolo toate cuvintele acestea pe care Eu ţi le voi grăi. 


3 Şi le vei spune: Auziţi cuvântul Domnului, voi, regi ai lui Iuda, şi voi, bărbaţi ai lui Iuda, şi voi, 
cei ce locuiţi în Ierusalim, şi voi, cei ce intrați pe porțile acestea! Aşa zice Domnul, Dumnezeul lui 
Israel: lată, Eu voi aduce rele asupra acestui loc, în aşa fel încât fiecăruia din cei ce le vor auzi îi vor 
tiui urechile. 

4 Aceasta, pentru că ei m-au părăsit şi au înstrăinat locul acesta3 şi au ars în el tămâie pentru 
dumnezei străini, pe care nici ei şi nici părinții lor nu i-au ştiut, iar regii lui Iuda au umplut locul 
acesta cu sânge nevinovat 

5 şi i-au zidit înălțimi lui Baal, ca să-şi ardă copiii în foc4, lucru pe care Eu nu l-am poruncit şi nici 
nu l-am gândit în inima Mea. 

6 De aceea, iată, vin zile zice Domnul când locul acesta nu se va mai numi Tofet şi «Locul-de- 
Îngropare-al-fiului-lui-Hinom», ci «Locul-de-Îngropare-al-măcelului». 

7 şi-n locul acesta voi nimici sfatul lui Iuda şi al Ierusalimului şi cu sabie îi voi dobori în faţa 
duşmanilor lor şi-n mâinile celor ce le caută viaţa, iar pe morţii lor îi voi da de mâncare păsărilor 
cerului şi fiarelor pământului. 

8 ŞI voi duce această cetate la pustiire şi batjocură: tot cel ce va trece prin ea se va încrâncena şi va 
fluiera văzând atâta rană. 

9 Carnea fiilor lor o vor mânca, şi carnea fiicelor lor; fiecare va mânca din 

2 Ebr.: Poarta Teson = Poarta Olăriei. Locul ei nu a putut fi încă determinat de către arheologi. 

3 „au înstrăinat”: l-au făcut de nerecunoscut. 

4 Cunoscutele jertfe de copii ce i se aduceau lui Baal. 

carnea vecinului său, în strâmtorarea şi-n împresurarea cu care vrăjmaşii lor îi vor împresura. 

10 Iar tu vei zdrobi vasul cel de lut sub ochii oamenilor care vor ieşi cu tine 

11 şi le vei zice: Acestea grăieşte Domnul: Aşa voi zdrobi poporul acesta şi cetatea aceasta, ca pe 
un vas de lut care, odată zdrobit, nu mai poate fi făcut la loc. 

12 Aşa voi face Eu cu locul acesta şi cu locuitorii lui zice Domnul -, ca să fie cetatea aceasta 
asemenea unui lut care s-a surpat. 

13 Iar casele Ierusalimului şi casele regilor lui Iuda vor fi ca un morman de dărâmături, din pricina 
necurăţiilor lor de prin toate casele pe ale căror acoperişuri au ars tămâie pentru toată «oştirea 
cerului» şi au vărsat prinoase de băutură pentru dumnezei străini”. 

14 Ieremia a revenit din Tofet, unde-l trimisese Domnul să profeţească; şi a stat în curtea casei 
Domnului şi a grăit către-ntregul popor: 

15 „Acestea zice Domnul: lată, Eu aduc asupra acestei cetăţi şi asupra tuturor cetăților ce se ţin de 
ea şi asupra satelor ei toate relele pe care le-am grăit împotrivă-i, pentru că ea şi-a învârtoşat 
cerbicea, ca să nu asculte de poruncile Mele”. 

20 

Ieremia în temniță. Plângerea sa. 

1 Iar Paşhur, fiul preotului Imer, cel ce fusese numit şi veghetor al casei Domnului, l-a auzit pe 
Jeremia profeţind aceste cuvinte. 

2 Şi l-a lovit şi l-a aruncat în temniţa jilavăl, ce se afla lângă poarta casei de sus, cea care dădea în 
templul Domnului. 

3 Apoi Paşhurr l-a scos pe Ieremia din temniţa jilavă, iar Ieremia i-a zis: „Domnul nu te-a numit cu 
numele de Paşhurr, ci cu acela de Surghiunitul. 

4 Căci aşa zice Domnul: lată, Eu voi face ca tu să fii dus în surghiun 2 împreună cu toți prietenii tăi; 
ei vor cădea sub sabia duşmanilor lor, iar ochii tăi îi vor vedea; iar pe tine şi pe întregul Iuda vă voi 
da în mâinile regelui Babilonului; acesta îi va robi şi cu săbiile îi va tăia-n bucăţi. 

5 Şi toată puterea acestei cetăţi şi toată strânsura ei şi toate vistieriile regelui lui Iuda le voi da în 
mâinile vrăjmaşilor acestuia, iar ei le vor duce în Babilon. 

6 lar tu şi casnicii tăi veţi merge în robie; tu vei muri în Babilon, şi acolo vei fi îngropat, tu şi toţi 
prietenii tăi cărora le-ai profețit minciuni”. 

7 Tu m-ai amăgit, Doamne,3 iar eu m-am amăgit; Tu ai fost puternic, Tu ai biruit, eu m-am făcut de 
râs; fără-ncetare-n toată ziua sunt batjocorit. 

8 Da, eu cu graiul meu amar voi râde, la 


x». 


1 „temniţa jilavă”: termenul grecesc sugerează o celulă pe ai cărei pereţi se scurge apă; termenul 


ebraic însă poate fi echivalat prin: „l-a pus în butuci”. 

2 „surghiun” = exil; robie; deportare. 

3 Versetele 7-18 cuprind poemul cel mai dramatic, cel mai zguduitor, din ciclul confesiunilor lui 
Jeremia. Profetul e stăpânit de sentimentul că misiunea sa e un fel de tiranie pe care Domnul o 
exercită asupră-i, o povară care-l copleşeşte şi de care, totuşi, nu poate scăpa, ea constituindu-se în 
forul său interior ca o flacără perpetuă. Cu toate acestea, el simte că Domnul îi stă alături, ceea ce 
însă nu-l împiedică să-şi blesteme ziua în care s-a născut, cu accentele tragice ale lui lov. 

răscoală şi sleire voi chema, căci cuvântul Domnului mi-a devenit ocară şi-n zilele mele toate, 
bătaie de joc. 

9 Atunci am zis: Numele Domnului nu-l voi mai numi şi-ntru numele Său nu voi mai grăi!... Dar 
asta-mi era în oase ca o văpaie-aprinsă; mă şubrezesc din toate-ncheieturile şi cad sub propriile 
mele puteri. 

10 Ocara multora am auzit-o, a celor adunaţi prin preajmă: „Ridicaţi-vă!; laolaltă să ne ridicăm 
împotrivă-i, bărbaţii toţi, prietenii lui! Băgaţi de seamă la ce-şi pune el în gând: poate că se va 
amăgi, iar noi îl vom învinge şi răzbunaţi vom fi asupră-i!” 

11 Dar Domnul e cu mine ca un războinic tare; iată de ce ei m-au prigonit, dar au rămas buimaci;4 
umplutu-s-au de ruşine, că nu şi-au priceput ocara veşnică, de neuitat. 

12 Doamne, Tu, Cel ce pătrunzi pe cele drepte, Tu, Cel ce cunoşti rărunchii şi inimile, fă ca eu să-Ți 
văd răzbunarea asupră-le, că Ție Ți-am încredinţat apărarea mea! 

13 Cântaţi-l Domnului, laude cântaţi-I, că El a scos sufletul săracului din mâna răufăcătorilor! 

14 Blestemată fie ziua-n care m-am născut!; da, ziua-n care maica m-a născut să nu fie 
binecuvântată! 

15 Blestemat fie omul care i-a vestit tatălui meu: „Un fiu ţi s-a născut 
16 Bucură-se omul acela precum cetăţile pe care Domnul le-a prăpădit cu mânie, fără să-l pară rău: 
strigăt audă dimineaţa, răcnete de jale-n amiazăzi! 

17 Că nu m-a ucis în pântecele maicii mele!; că maică-mea nu mi s-a făcut 

4= n-au fost în stare să priceapă Cine, totuşi, îl apără. 

mormânt şi pântece de ne-ncetată zămislire! 

18 La ce bun ieşit-am eu din pântece?: Să văd doar osteneală şi durere şi să-mi istovesc zilele-n 
ruşine? 

21 

Răspuns soliei lui Sedechia. Cuvânt către casa regală. 

1 Cuvântul care s-a făcut de la Domnul către Ieremia când regele Sedechia a trimis la el pe Paşhur, 
fiul lui Malchia, şi pe Sofonie, fiul preotului Maaseia, ca să-i zică: 

2 „Întreabă-L pentru noi pe Domnul; că regele Babilonului s-a ridicat împotriva noastră; poate că 
Domnul va face ceva potrivit lucrurilor Sale minunate, şi acela se va duce de la noi”. 

3 Iar Ieremia le-a zis: „Aşa veţi grăi către Sedechia, regele lui Iuda: 

4 Aşa grăieşte Domnul: lată, Eu voi întoarce îndărăt armele războinice cu care voi vă luptaţi 
împotriva Caldeilor care v-au împresurat de dinafara zidului şi le voi îngrămădi în mijlocul acestei 
cetăţi. 

5 Şi Eu Mă voi lupta împotriva voastră cu mână tare şi cu braţ înalt, cu mânie şi cu urgie mare. 

6 Şi pe toţi cei ce locuiesc în cetatea aceasta, oameni şi animale, îi voi lovi cu moarte dureroasă, iar 
ei vor muri. 

7 Şi după aceea aşa zice Domnul pe Sedechia, regele lui Iuda, şi pe slujitorii lui şi poporul care-n 
cetatea aceasta a scăpat din ciumă şi de la moarte şi de la sabie îi voi da în mâna vrăjmaşilor, a celor 
ce le caută vieţile, iar ei îi vor 

trece prin ascuţişul săbiei; şi nu-i vor cruța şi nici o milă nu vor avea de e1”. 

8 lar acestui popor îi vei spune: Aşa grăieşte Domnul: lată, Eu v-am pus înainte calea vieţii şi calea 
morţii. 

9 Cel ce rămâne în cetatea aceasta va muri de sabie şi de foamete; iar cel ce va ieşi şi se va duce la 
Caldeii care v-au împresurat, acela va trăi; viaţa îi va fi ca o pradă, dar va trăil. 

10 Că nu spre bine, ci spre rău Mi-am întors Eu faţa asupra acestei cetăţi; ea va fi dată în mâna 


p> 


regelui Babilonului, iar acela cu foc o va mistui. 

11 Tu, casă a regelui lui Iuda, ascultați cuvântul Domnului! Tu, casă a lui David, aşa grăieşte 
Domnul: 

12 Judecaţi dimineaţa cu judecată şi faceţi ce e drept şi scoateţi-l pe cel jefuit din mâna celui ce-l 
apasă, ca nu cumva mânia Mea ca focul să se-aprindă, căci ea va arde şi nimeni nu va fi care s-o 
stingă. 

13 Iată, Eu sunt împotriva ta, a celui ce locuieşte în Valea Sorului-de-şes,2 şi a celor ce zic: «Cine 
ne va înfricoşa?» sau: «Cine va intra în locaşul nostru?» 

14 Şi foc voi aprinde-n pădurea ei şi toate-mprejurimile ei le va mistui. 

1 „Viaţa ca o pradă”: expresie ce pare mai degrabă un proverb; chiar dacă e pândită de ucigaşi, ea 
merită să fie trăită, ca una ce constituie bunul suprem al omului. Cu această sintagmă şi-a intitulat 
Marin Preda una din cărțile sale. 

2 Toponimie proprie Septuagintei. s-ar putea să fie numele locului în care a trăit Dalila, cea care l-a 
trădat pe Samson (Jd 16, 4), nume folosit ca metaforă pentru Ierusalim, cetatea care L-a trădat pe 
Domnul. 

22 

Cuvânt către casa regală (continuare). Profeţii asupra unor regi ai lui Iuda. 

1 Aşa grăieşte Domnul: Du-te şi te coboară la casa regelui lui Iuda, şi acolo vei grăi cuvântul acesta 

2 şi vei zice: Ascultă cuvântul Domnului, tu, rege al lui Iuda, cel ce stai pe tronul lui David, tu şi 
casa ta şi poporul tău şi cei ce intră pe porţile acestea! 

3 Aşa grăieşte Domnul: Faceţi judecată şi dreptate şi scoateţi-l pe cel jefuit din mâna celui ce-l 
apasă; iar pe străin şi pe orfan şi pe văduvă să nu-i asupriți; nu fiți necredincioşi,l iar sânge 
nevinovat să nu vărsaţi în locul acesta. 

4 Că dacă-ntr-adevăr veţi plini cuvântul acesta, atunci pe poarta acestei case vor intra regi care şed 
pe tronul lui David şi care aleargă-n căruţe şi pe cai, ei şi slujitorii lor. 

5 Dar dacă nu veţi plini cuvintele acestea, pe Mine Însumi m-am jurat zice Domnul că această casă 
fi-va spre pustiire. 

6 Că acestea grăieşte Domnul despre casa regelui lui Iuda: Tu Îmi eşti Galaadul şi creștetul 
Libanului.2 Cu toate acestea, în pustiu te voi preface, în cetăți nelocuite. 

7 Şi-mpotriva ta voi aduce om nimicitor şi securea lui; tăia-vor cedrii tăi cei mai frumoşi și-i vor 
arunca în foc. 

8 Şi neamuri multe vor trece prin cetatea aceasta; şi fiece om va zice către vecinul 

1 „necredincioşi” în sensul: fără nici un Dumnezeu; lipsiţi de simţ moral. 

2 Liban şi Galaad: simboluri ale măreției şi mândriei. 

său: «De ce-a făcut Domnul astfel cu această mare cetate?». 

9 Şi se va răspunde: «Pentru că au părăsit legământul Domnului Dumnezeului lor şi s-au închinat la 
dumnezei străini şi le-au slujit». 

10 Nu-l plângeţi pe cel mort, nici vă tânguiți pentru el; plângeţi-l amarnic pe cel ce pleacă, fiindcă 
nu se va mai întoarce, nici va mai vedea el ţara-n care s-a născut!3 

11 Că pe acestea le zice Domnul despre Şalum, fiul lui Iosia, regele lui Iuda, cel ce domneşte în 
locul lui Iosia, tatăl său, care s-a dus din locul acesta: el nu se va mai întoarce acolo, 

12 ci în locul acela în care Eu l-am strămutat ca rob, acolo va muri, iar ţara aceasta nu o va mai 
vedea. 

13 [Vai de] cel ce fără dreptate îşi durează casa şi fără judecată foişoarele, cel ce-şi face aproapele 
să-i muncească pe nimic şi nu-i dă nici un fel de plată! 

14 Tu ţi-ai durat o casă bine măsurată, şi foişoare largi cu ferestre potrivite, pe care ţi le-ai căptuşit 
în cedru şi-n roşu le-ai vopsit. 

15 Domni-vei oare fiindcă te făleşti cu tatăl tău Ahaz? Nu mâncare şi nu băutură; mai bine-ţi este ție 
să faci judecată şi dreptate. 

16 Ei nu înţeleg, nu judecă pricina necăjitului, nici pricina săracului; oare nu-nseamnă asta că tu nu 
Mă cunoşti? zice Domnul. 

17 lată, ochii tăi nu sunt buni, nici inima ta, ci merg după lăcomia ta şi după sângele nevinovat pe 
care vrei să-l verşi şi după nedreptăţile şi omorurile pe care vrei să le faci. 


3 E vorba de Iosia, ucis în anul 609, şi de loahaz, deportat, tot atunci, în Egipt. 

18 De aceea, aşa zice Domnul despre loiachim, fiul lui Iosia, regele lui Iuda, chiar despre bărbatul 
acesta: Nimeni nu-l va plânge: «O, frate!», şi nimeni pentru el nu se va tângui: «Vai, Doamne!». 

19 Fl nu va fi îngropat cum se-ngroapă morţii, ci putred va fi aruncat în afara porţii Ierusalimului. 
20 Urcă-te-n Liban şi strigă şi glasul ţi-l sloboade spre Vasan şi strigă până dincolo de mare, că toţi 
ibovnicii4 tăi sunt striviţi. 

21 Eu ţi-am vorbit despre căderea ta, dar tu ai zis: «N-am să ascult!». Aceasta ţi-a fost calea5 încă 
din tinereţea ta: n-ai ascultat de glasul Meu. 

22 Pe toţi păstorii tăi îi va paşte vântul,6 ibovnicii tăi vor merge în robie; atunci ruşinată vei fi şi 
dispreţuită din pricina ibovnicilor tăi. 

23 Tu, cea care locuieşti în Liban făcându-ţi cuib în cedri, amarnic îţi va fi suspinul când chinuri vor 
veni peste tine, dureri ca ale celei ce naşte! 

24 Aşa cum Eu într-adevăr sunt viu7, zice Domnul: Dacă lehonia, fiul lui loiachim, regele lui Iuda, 
s-ar face chiar pecete pe mâna Mea cea dreaptă8, chiar şi de acolo te voi smulge 

4 „Ibovnicii” (aici): regii şi căpeteniile lui Iuda. 

5 „calea”: purtarea; comportamentul; orientarea. 

6 Păstorii, meniţi să pască turmele, vor ajunge să fie păstoriţi de vânt. 

7 Literal: „Viu sunt Eu”; echivalentul jurământului: „Pe viaţa Mea!” 

8 T. M.: „inel în mâna Mea cea dreaptă”. Desigur, ar putea fi vorba de un inel cu pecete, dar aici 
imaginea e mult mai puternică: pecete scrisă (întipărită) pe mâna Mea cea dreaptă. Expresia poate fi 
întâlnită şi în Cântarea Cântărilor: „O, pune-mă pe inimă pecete, /pecete vreau să fiu pe braţul tău!” 
(8, 6). 

25 şi te voi da în mâna celor ce-ţi caută viaţa, în faţa celor de care-ţi este frică: în mâna Caldeilor. 
26 Pe tine şi pe mama care te-a născut vă voi azvârli într-o ţară în care nu te-ai născut, dar în care 
vei muri. 

27 lar ei nicicum nu se vor mai întoarce în ţara după care sufletul lor tânjeşte. 

28 Lipsit de cinste este lehonia, precum un vas netrebnic, pentru că doborât a fost şi aruncat într-o 
ţară pe care n-o ştia. 

29 Pământule, pământule, ascultă cuvântul Domnului: 

30 Înscrie-19 pe bărbatul acesta: «Om Izgonit»10; că nimeni din seminţia lui nu va ajunge să şadă 
pe tronul lui David, să mai domnească-n Iuda. 

23 

Profeție mesianică. Păstorii buni şi răi. Regele drept ce va să vină. Domnul împotriva profeților 
mincinoşi. 

1 [Vai vouă], păstori care pierdeţi şi risipiţi oile păşunii Mele! 

2 De aceea, aşa zice Domnul împotriva celor ce pasc poporul Meu: Voi aţi risipit oile Mele şi le-aţi 
scos afară şi nu le-aţi cercetat. lată, Eu Mă voi răzbuna asupra voastră pe potriva faptelor voastre 
celor rele. 

3 Şi voi aduna înlăuntru rămăşiţa poporului Meu din fiece ţară în care i-am alungat şi-i voi aşeza în 
păşunea lor; şi vor creşte şi se vor înmulți. 

9 „Înscrie-I” = trece-i numele şi rangul în cronica arborelui genealogic. 

10 T. M.: „Fără-copii”; unul care n-a izbutit în zilele lui. 

4 Şi le voi ridica păstori care-i vor hrăni; şi nu se vor mai teme, nici se vor mai înfricoşa, zice 
Domnul. 

5 Iată, vin zilele zice Domnul când îi voi ridica lui David o Odraslă-ndreptăţităl; un Rege va domni 
şi va înţelege? şi va face judecată şi dreptate pe pământ. 

6 În zilele Lui se va mântui Iuda şi Israel va locui cu încredere3. Iată numele cu care-L vor chema: 
«Domnul-Dreptatea-noastră». 

7 De aceea:4 Iată, vin zilele zice Domnul când nu se va mai spune: «Viu este Domnul, Cel ce a scos 
casa lui Israel din ţara Egiptului», 

8 ci: «Viu este Domnul, Cel ce a scos şi a adunat seminţia casei lui Israel din ţara de la miază- 
noapte şi din toate ţările în care îi risipise, pentru ca să locuiască ei în ţara lor”. 

9 Despre profeţi:5 Inima în mine s-a zdrobit, oasele mele toate s-au clătinat, devenit-am ca un 


bărbat sfărâmat în ţărână, ca un om pe care vinul l-a-ntrecut, din pricina Domnului şi din 

1 „odraslă”: lăstar de-abia ivit din rădăcină sau tulpină şi care, la rându-i, va lăstări; sensul primar 
este acela de „răsărit” (punct cardinal sau timpul când se iveşte soarele); folosit în limbajul profetic, 
termenul Îl indică pe Mesia. - „îndreptățită”, în sensul de „justă”, „justificată”, „legitimă”; 
îndreptăţirea sau dreptatea sunt valori asociate frecvent profilului mesianic (vezi mai jos). 

2 „va înţelege”: va avea inteligență comprehensivă. 

3 „cu încredere”: în siguranţă. 

4 Versetele 7 şi 8 repetă, aproape cuvânt de cuvânt, textul din 16, 14-15. Este motivul probabil 
pentru care originalul Septuagintei le aşază la sfârşitul capitolului 23. 

5 Urmează o seamă de diatribe împotriva falşilor profeţi, uneori de o ascuţime care pare a afecta 
tagma ca atare; acestea, prin pana unui profet! 

pricina strălucirii slavei Sale. 

10 „Că din pricina acestora6 a plâns pământul, păşunile pustiei s-au uscat. Alergarea lor se- 
mpiedică în rele şi tot aşa tăria lor. 

11 Că preot şi profet s-au pângărit, până şi-n casa Mea le-am văzut răutăţile. 

12 De aceea facă-li-se calea spre lunecare-n întuneric; în ea se vor împiedica şi vor cădea; că rele 
voi aduce Eu asupră-le în anul cercetării lor. 

13 şi-n profeţii Samariei am văzut fărădelegi; au profeţit în numele lui Baal şi l-au făcut pe poporul 
Meu Israel să rătăcească. 

14 Dar în profeţii Ierusalimului văzut-am lucruri groaznice, de vreme ce săvârşeau adulter şi 
umblau întru minciuni şi sprijineau mâinile răufăcătorilor pentru ca nimeni să nu se-ntoarcă din 
calea lui cea rea; Ei sunt pentru Mine ca Sodoma, iar locuitorii de acolo, ca Gomora. 

15 De aceea, aşa zice Domnul: lată, Eu îi voi hrăni cu durere, şi apă amară le voi da de băut; că de 
la profeţii lerusalimului s-a răspândit în tot pământul spurcăciunea. 

16 Aşa grăieşte Domnul Atotţiitorul: Nu ascultați la vorbele profeților, că-n zadar îşi închipuie 
loruşi vedenii; din propria lor inimă vorbesc, iar nu din gura Domnului. 

17 Ei le spun celor ce leapădă cuvântul Domnului: «Pace va fi vouă!». Şi tuturor celor ce umblă 
întru poftele lor şi oricui umblă-ntru rătăcirea inimii sale: «Nici un rău nu va veni asupră-ţi!». 

18 Dar cine oare a stat în adâncul” 

6= a falşilor profeţi. 

7 Hypostema, cuvânt rar, folosit de numai trei ori în Sfânta Scriptură, cuprinde ideea unui suport pe 
care se reazemă ceva de deasupra: „bază”, „fundaţie”, „temelie”, dar şi pe aceea de spaţiu interior 
inaccesibil sau, oricum, greu accesibil. În T. M.: „sfatul”; aici însă e mai mult: adâncul de taină al 
lui Dumnezeu ca reazem al lumii. 

Domnului şi I-a văzut cuvântul? cine a ascultat şi a auzit? 

19 Iată, cutremur de la Domnul: mânie se-aruncă-n cutremur, vârtej se va roti pe deasupra 
necredincioşilor; 

20 şi urgia Domnului nu va mai da înapoi până când El o va fi-mplinit până când El o va fi-ntărit 
după sfatul inimii Lui. La sfârşitul zilelor, ei o vor înţelege. 

21 Pe profeţi nu i-am trimis, dar ei aleargă; către ei n-am grăit, dar ei profeţesc!... 

22 Dar dacă ei ar fi stat în sfatul Meu şi ar fi ascultat la cuvintele Mele, atunci Mi-ar fi întors 
poporul de la faptele cele rele. 

23 Eu sunt un Dumnezeu de aproape, zice Domnul, iar nu un Dumnezeu de departe. 

24 Se va ascunde oare cineva în locuri ascunse fără ca Eu să-l văd? Oare nu umplu Eu cerul şi 
pământul? zice Domnul. 

25 Am auzit ce spun profeţii, cum anume profetizează ei minciuni în numele Meu, zicând: «Azi- 
noapte am avut un vis!».8 

26 Până când vor fi acestea în inima acelor profeţi care profeţesc minciuni vestind voile inimilor 
lor? 

27 ale celor ce, prin visele pe care şi le povestesc unii altora, îi fac [pe oameni] 

8 Unele vise pot fi căi ale revelației dumnezeieşti, altele însă pot fi înşelătoare sau, pur şi simplu, 
pretexte pentru şarlatanie. Important e discernământul asupra originii şi conţinutului. 

să uite legea Mea, aşa cum părinţii lor Mi-au uitat numele în [închinarea lor la] Baal? 

28 Profetul care a visat, să-şi povestească visul, iar cel căruia îi este cuvântul Meu, cuvântul Meu 
întru adevăr să-l povestească. Ce are de-a face pleava cu grâul? Aşa-i cu cuvintele Mele, zice 
Domnul. 

29 Iată, oare nu sunt cuvintele Mele ca focul zice Domnul şi ca un ciocan care taie piatra? 

30 lată, de aceea sunt Eu împotriva profeților zice Domnul Dumnezeu -, a celor ce-Mi fură 
cuvintele, fiecare de la vecinul său.9 

31 Iată, Eu sunt împotriva profeților care scornesc vorbe profetice şi-şi dormitează somnul. 10 

32 De aceea, iată, Eu sunt împotriva profeților care profeţesc vise mincinoase şi, povestindu-le, Îmi 
înşală poporul cu minciunile şi rătăcirile lor. Dar nu Eu i-am trimis şi nu Eu le-am poruncit; ca 
atare, ei nu-i vor fi acestui popor de nici un folos. 

33 Şi dacă poporul acesta, sau preotul, sau profetul, va întreba: «Care este povara domnului! 1?», 
atunci tu le vei 

9 Prin imitație şi impostură, falşii profeţi „împrumută” termenii şi tonul limbajului profetic autentic 
spre a crea impresia de autenticitate; în fapt, e un furt. 

10 Somnul falşilor profeţi nu e un somn adevărat, înlăuntrul căruia se produc visele, ci o moţăială al 
cărei „vis” nu poate fi altceva decât un produs al zonei confuze dintre conştient şi subconştient. 
Observaţie de mare subtilitate, omisă în T. M. 

11 Versetele 33-40 sunt construite în jurul unui cuvânt-cheie. În ebraică, massa înseamnă, pe de-o 
parte, „mesaj” (rostit cu voce tare), pe de alta, „povară”. Grecescul lemma are aceeaşi dublă 
semnificaţie: în general, tot ceea ce iei sau primeşti, „câştig”, „profit”, dar şi „luare” în posesie de 
către puterea divină, de unde: „inspiraţie”, „profeţie”. Aşadar, mandatul profetic este „povara” pe 
care Dumnezeu o pune pe grumazul alesului Său. Ieremia protestează împotriva adversarilor săi, 
profeţii mincinoşi, care, prin abuz şi impostură, îşi atribuie o asemenea povară. 

spune: «Voi sunteţi povara, şi Eu vă voi prăvăli», zice Domnul. 

34 Pe profetul şi pe preoţii şi pe cei din popor care vor zice: «Povara Domnului», ei bine, pe omul 
acela Mă voi răzbuna, pe el şi pe casa lui. 

35 Aşa veţi grăi fiecare către aproapele său şi fiecare către fratele său: «Ce a răspuns Domnul?» şi: 
«Ce a zis Domnul?» 

36 Şi să nu mai pomeniţi de «povara Domnului», căci povară îi va fi omului cuvântul său. 

37 Dar din ce pricină - [vei spune] a grăit Domnul Dumnezeul nostru? 

38 De aceea, aşa grăieşte Domnul Dumnezeul nostru: Pentru că tu ai spus cuvântul acesta: «Povara 
Domnului», cu toate că Eu v-am trimis cuvânt: Nu veţi spune «Povara Domnului», 

39 de aceea, iată, Eu vă apuc şi vă prăvălesc, pe voi şi cetatea pe care v-am dat-o, vouă şi părinţilor 
voştri; 

40 şi voi aduce peste voi ocară veşnică şi veşnică necinste, de neuitat”. 

24 

Cele două coşuri de smochine.] 

1 Domnul mi-a arătat două coşuri de smochine puse în fața templului Domnului, după ce 
Nabucodonosor, regele 

1 Ideea centrală a acestei viziuni este aceea că selecţia oamenilor se face în circumstanţe extreme, în 
condiții-limită, cum a fost captivitatea babilonică a fiilor lui Israel. 

Babilonului, îi dusese în robie pe lehonia, fiul lui loiachim, regele lui Iuda, şi pe principi şi pe 
meşteri şi pe cei prinşi şi pe cei legaţi care au fost scoşi afară din Ierusalim şi duşi în Babilon. 

2 În unul din coşuri erau smochine foarte bune, cum sunt smochinele timpurii, iar în coşul celălalt 
erau smochine foarte rele, care, de rele ce erau, nu se puteau mânca. 

3 Şi a grăit Domnul către mine: „Ce vezi, Ieremia?” Şi am răspuns: „Smochine; smochinele cele 
bune sunt foarte bune, iar cele rele sunt foarte rele: atât de rele, că nu se pot mânca”. 

4 Şi a fost cuvântul Domnului către mine, zicând: 

5 „Aşa grăieşte Domnul, Dumnezeul lui Israel: Ca pe aceste smochine bune, aşa îi voi recunoaşte 
Eu, spre binele lor, pe Iudeii care-au fost duşi în robie, cei pe care Eu i-am strămutat din locul 
acesta în ţara Caldeilor. 

6 Şi spre binele lor Îmi voi aţinti ochii asupră-le, şi spre binele lor îi voi reaşeza? în ţara aceasta; şi-i 


voi zidi şi nu-i voi dărâma şi-i voi sădi şi nu-i voi smulge. 

7 Şi le voi da inimă ca să Mă ştie că Eu sunt Domnul; şi ei Îmi vor fi Mie popor, iar Eu le voi fi lor 
Dumnezeu3, pentru că din toată inima lor se vor întoarce la Mine.4 

8 Şi precum smochinele cele rele, care, de rele ce sunt, nu se pot mânca zice Domnul -, aşa voi face 
cu Sedechia, regele lui Iuda, şi cu dregătorii lui şi 

2 Apokathistemi = „a restaura”; „a restabili”; „a readuce pe cineva sau ceva în starea dintâi”. 

3 Popor dumnezeu: cei doi poli ai vechiului legământ dintre Domnul şi Israel. 

4 Condiţia restaurării: întoarcerea sinceră şi totală („din toată inima”) la Dumnezeu. 

cu rămăşiţa Ierusalimului, cei rămaşi în ţara aceasta5 şi cei ce locuiesc în Egipt6. 

9 Şi-i voi face să se risipească prin toate regatele pământului, şi vor fi de ocară şi de poveste şi 
[ţinte] de ură şi de blestem în tot locul în care Eu i-am alungat. 

10 Şi-mpotriva lor voi trimite foamete şi moarte şi sabie, până ce vor pieri din ţara pe care le-o 
dădusem”.7 

25 

Robia babilonică. Pedepsirea neamurilor. 

1 Cuvântul ce s-a făcut către Ieremia cu privire la întregul popor al lui Iuda, în cel de al patrulea an 
al lui loiachim, fiul lui Iosia, regele lui Iuda, 1 

2 pe care el l-a grăit către întregul popor al lui Iuda şi către locuitorii Ierusalimului, zicând: 

3 „Din cel de al treisprezecelea an al lui Iosia, fiul lui Amos, regele lui Iuda, şi până astăzi, adică 
timp de douăzeci şi trei de ani, am grăit către voi, sculându-Mă dis-de-dimineaţă şi vorbind; 

4 şi i-am trimis la voi pe robii Mei, profeţii, devreme trimițându-i (dar voi n-aţi ascultat şi cu 
urechile voastre n-aţi auzit): 

5 Întoarceţi-vă fiecare din calea sa cea rea şi de la năravurile voastre cele rele, 

5= Cei ce, pesemne, pactizaseră cu ocupanţii şi scăpaseră de exil. 

6= Cei ce, probabil de frica apropierii lui Nabucodonosor, se refugiaseră în Egipt. 

7 T. M. adaugă: „lor şi părinţilor lor”. 

1 T. M. adaugă: „adică în primul an al lui Nabucodonosor, regele Babilonului”. 

şi veţi locui în ţara pe care Eu v-am dat-o vouă şi părinţilor voştri din veac până-n veac. 

6 Nu mergeţi după dumnezei străini, cărora să le slujiţi şi la care să vă închinaţi, ca să nu-Mi stârniți 
mânia prin faptele mâinilor voastre şi să vă fac rău. 

7 Dar voi nu m-aţi ascultat. 

8 De aceea, aşa zice Domnul: De vreme ce voi n-aţi dat crezare cuvintelor Mele, 

9 iată, Eu voi trimite şi voi aduce neamul de la miază-noapte2; împotriva acestei ţări îl voi aduce şi 
împotriva locuitorilor ei (şi a tuturor neamurilor dimprejurul ei) şi-i voi pustii şi-i voi da spre 
nimicire şi batjocură şi ocară veşnică. 

10 De printre ei voi nimici orice glas al bucuriei şi glas al veseliei şi orice glas de mire şi glas de 
mireasă, mireasma mirului şi lumina sfeşnicului. 

11 şi-ntreaga ţară va fi spre stingere, iar ei vor sluji printre neamuri3 vreme de şaptezeci de ani4. 

12 Iar după ce se vor împlini aceşti şaptezeci de ani, Eu Mă voi răzbuna împotriva acelui neam: spre 
veşnică pustiire îl voi da. 

13 Şi voi aduce peste ţara aceasta toate cuvintele pe care Eu le-am grăit împotriva ei, toate câte sunt 
scrise în cartea aceasta, pe care le-a profeţit Ieremia asupra tuturor neamurilor; 

2 T. M. adaugă: „voi trimite la Nabucodonosor, regele Babilonului, robul Meu”. Aşadar, păgânii 
înşişi sunt servitorii Domnului, instrumente prin care Dumnezeu intervine şi lucrează în istorie. 

3 T. M.: „îi vor sluji regelui Babilonului”. 

4= cifră rotundă pentru durata exilului babilonic. 

14 că le-au slujit lor, atunci când ele erau neamuri multe şi regi mari; şi le voi plăti după faptele lor 
şi după lucrurile mâinilor lor.5 

15 Aşa a grăit Domnul, Dumnezeul lui Israel: Ia din mâna Mea acest pahar de vin curat şi vei da de 
băut tuturor neamurilor la care Eu te trimit. 

16 Iar ei vor bea şi vor vărsa şi vor înnebuni de dinaintea săbiei pe care Eu o trimit printre e1”. 

17 lar eu am luat paharul din mâna Domnului şi le-am dat de băut tuturor neamurilor la care 
Domnul m-a trimis: 


18 Ierusalimul şi cetățile lui Iuda şi regii lui Iuda şi principii săi, ca să-i dea spre pustiire şi spre 
stingere şi spre batjocură; 

19 şi Faraon, regele Egiptului, şi slugile lui şi boierii săi şi poporul său întreg 

20 şi toată adunătura6 lui; şi toți regii Filistenilor, şi Ascalonul şi Gaza şi Ecronul şi rămăşiţa 
Aşdodului; 

21 şi Idumeea şi Moabul şi fiii lui Amon 

22 şi regii Tirului şi regii Sidonului şi regii de dincolo de mare; 

23 şi Dedan şi Teman şi Buz şi toţi cei care-şi rad chipul împrejur 

24 şi toată adunătura care locuieşte-n pustiu 

25 şi toţi regii Elamului şi toţi regii Perşilor 

26 şi toţi regii de la miază-noapte, cei de departe şi cei de aproape fiecare cu fratele său şi toate 
regatele care se află pe faţa pământului.7 

5 LXX plasează versetele 15-38 în capitolul 32. 

6 „adunătură”: oameni amestecați, fără o anume identitate de grup. 

7 Popoarele aflate sub ameninţare par a fi împărțite în patru grupe: 1. Egiptul; 2. la vest, Filistenii; 
3. la est, Edomul, Moabul şi Amonul; 4. la sud-est, Dedanul, Temanul şi Buzul (BJ). Prin „toţi 
regii” (T. M.: „toate regatele”) de la miază-noapte se înţeleg Asiria şi Babilonia, de unde se 
revărsau cele mai multe şi mai devastatoare invazii. 

27 „Şi le vei grăi: Aşa zice Domnul Atotţiitorul: Beţi şi îmbătaţi-vă; veţi vărsa şi veţi cădea şi nu vă 
veţi ridica de dinaintea săbiei pe care Eu o trimit printre voi. 

28 Şi va fi că atunci când ei nu vor vrea să-ţi ia paharul din mână ca să bea, tu le vei spune: Aşa 
grăieşte Domnul: Negreşit, veţi bea! 

29 Că Eu încep să chinui cetatea-n care numele Meu este chemat, iar voi nicicum nu veţi rămâne cu 
faţa curată; că sabie chem asupra tuturor celor ce locuiesc pământul. 

30 Iar tu le vei profeţi toate cuvintele acestea şi vei zice: Domnul din înălțime va striga cu putere, 
din locaşul Său cel sfânt Îşi va ridica glasul; pe locul Său va rosti cuvânt; ca oamenii ce calcă 
strugurii în lin8 va fi răspunsul Său asupra tuturor celor ce locuiesc pământul, 

31 şi chiar asupra marginii pământului. Că are Domnul o judecată cu neamurile: la judecată intră cu 
tot trupul,9 iar necredincioşii vor fi dați săbiei, zice Domnul. 

32 Aşa grăieşte Domnul: lată, rele vin de la un neam la altul şi grozavă-nvolburare se ridică de la 
marginea pământului. 

33 Şi răniţi de la Domnul vor fi în ziua 

8 E vorba de vinul (mustul) ce se obținea prin zdrobirea strugurilor, cu picioarele desculţe, în lin; 
metaforă pentru zdrobirea duşmanilor, folosităşi în Ap 14, 19 (vezi nota). 

9 „cu tot trupul”: cu fiecare om în parte. 

Domnului10, de la o margine a pământului pân” la cealaltă margine a pământului; nu vor fi 
îngropaţi: ca un gunoi se vor afla pe faţa pământului. 

34 Urlaţi, păstori, şi strigaţi, şi tânguiţi-vă, voi, berbeci ai turmelor,1 1 că zilele vi s-au plinit spre- 
njunghiere şi veţi cădea ca berbecii de soi. 

35 Scăpare nu va fi pentru păstori, nici mântuire pentru berbecii turmelor. 

36 Strigare de păstori se-aude şi zbieret de turme şi berbeci, că Domnul le-a nimicit păşunile. 

37 Nimicite vor fi rămăşiţele păcii din faţa aprinderii mâniei Mele. 

38 Ca un leu şi-a părăsit culcuşul, că pustie li s-a făcut lor ţara de dinaintea săbiei celei mari”.12 

Despre dărâmarea Ierusalimului. Ieremia arestat şi judecat. 1 

1 La începutul domniei lui loiachim, fiul lui Iosia, s-a făcut cuvântul acesta de la Domnul: 

2 „Aşa grăit-a Domnul: Stai în curtea casei Domnului; şi tuturor ludeilor şi tuturor celor ce vin să se 
închine în 

10 „în ziua Domnului”: în ziua când Domnul va veni; T. M.: „în ziua aceea”. 

11 „berbecii turmelor”: masculii de care ascultă oile. 

12 Gramatical şi logic, text dificil; singularul „leu” (cine?: Dumnezeu? Nabucodonosor?) este urmat 
de un plural, „ei” (de asemenea, fără nici o determinare). Exegetic, ar putea fi procedeul stilistic 
folosit deseori de profeţi, potrivit căruia cauza e precedată de efect (motiv pentru care evenimente 


viitoare sunt prezentate la timpul trecut,ca şi cum ele ar fi avut loc). 

1 În LXX textul acestui capitol este cuprins în capitolul 33. 

casa Domnului le vei grăi toate cuvintele pe care Eu ţi-am poruncit să le grăieşti către ei; nici un 
cuvânt să nu-l ţii sub tăcere. 

3 Poate că vor auzi şi se vor întoarce fiecare din calea sa cea rea; atunci Eu voi pune capăt relelor pe 
care socotesc să le fac împotriva lor din pricina faptelor lor celor rele. 

4 Şi vei zice: Aşa grăit-a Domnul: Dacă nu Mă veţi asculta, să umblaţi adică în rânduielile Mele pe 
care Eu vi le-am pus înainte, 

5 să ascultați cuvintele servilor Mei, profeţii, pe care Eu îi trimit la voi dis-de-dimineaţă (că i-am 
trimis, dar voi nu m-aţi ascultat), 

6 atunci voi face casa aceasta precum Şilo2, iar cetatea aceasta o voi face blestem pentru toate 
neamurile pământului”. 

7 Atunci preoţii şi profeţii mincinoşi şi tot poporul l-au auzit pe Ieremia grăind cuvintele acestea în 
casa Domnului. 

8 Şi a fost că după ce Ieremia a încetat să grăiască tot ceea ce Domnul îi poruncise să spună către tot 
poporul, preoţii şi profeţii mincinoşi şi tot poporul au pus mâna pe el zicând: „Cu moarte vei muri!, 
9 că ai profeţit în numele Domnului, zicând: «Această casă fi-va precum Şilo, iar cetatea aceasta va 
fi golită de locuitori!”. şi-ntreg poporul s-a adunat împotriva lui Ieremia în casa Domnului. 

10 Şi auzind principii lui luda cuvântul acesta, s-au suit din casa regelui în casa Domnului şi au 
stătut la intrarea porții celei noi. 

2 Despre Şilo vezi nota de la 7, 12. 

11 Iar preoţii şi profeţii mincinoşi au zis către principi şi către tot poporul: „Judecată de moarte [i se 
cuvine] acestui om, pentru că a profețit împotriva acestei cetăţi, aşa cum aţi auzit cu urechile 
voastre”. 

12 Atunci leremia a grăit către principi şi către tot poporul, zicând: „Domnul m-a trimis să profeţesc 
împotriva acestei case şi împotriva acestei cetăţi toate cuvintele pe care le-aţi auzit. 

13 Şi acum, Îmbunătățiți-vă căile şi faptele, ascultați glasul Domnului, iar Domnul va pune capăt 
relelor pe care le-a rostit împotriva voastră. 

14 Iată, eu sunt în mâinile voastre; faceţi cu mine aşa cum credeţi că e de folos şi cum vi se pare 
vouă mai bine. 

15 Să ştiţi însă cu toată tăria: dacă mă veţi ucide, sânge nevinovat aduceţi asupra voastră şi asupra 
acestei cetăţi şi asupra locuitorilor ei; că-ntru adevăr m-a trimis la voi Domnul, ca în urechile 
voastre să grăiesc toate cuvintele acestea”. 

16 Atunci principii şi-ntregul popor au zis către preoţi şi către profeţii mincinoşi: „Acestui om nu i 
se cuvine judecată de moarte, fiindcă el ne-a vorbit în numele Domnului Dumnezeului nostru”. 

17 Şi s-au ridicat bărbaţi dintre cei mai bătrâni ai ținutului şi au grăit către-ntreaga adunare a 
poporului: 

18 „Miheia din Moreşet a trăit în zilele lui lezechia, regele lui Iuda, şi a grăit către-ntregul popor al 
lui Iuda: «Aşa grăieşte Domnul: Sionul va fi arat ca o țarină, Ierusalimul va deveni morman de 
pietre, iar muntele casei [acesteia], o leasăpădureaţă»3. 

3 Miheia e citat din memorie, uşor diferit. 

19 L-au omorât cumva lezechia şi-ntregul luda? Oare n-a fost că ei s-au temut de Domnul şi că s-au 
rugat în faţa Domnului şi că Domnul a pus capăt relelor pe care le rostise împotriva lor? Noi însă 
am săvârşit răutăţi mai mari împotriva propriilor noastre suflete”. 

20 Şi era [încă] un om care profeţea în numele Domnului, anume Urie, fiul lui Şemaia, din Chiriat- 
Iearim, şi el a profeţit asupra acestei ţări pe potriva tuturor cuvintelor lui Ieremia. 

21 Iar regele Ioiachim şi principii toţi, auzind toate cuvintele lui, căutau să-l ucidă; dar Urie a aflat 
şi s-a dus în Egipt. 

22 Regele însă a trimis oameni în Egipt; 

23 aceştia l-au scos de acolo şi l-au adus în faţa regelui, iar acesta l-a lovit cu sabia şi l-a aruncat în 
groapa de obşte a oamenilor de rând4. 

24 Jeremia însă avea asupră-i mâna lui Ahicam, fiul lui Şafan5, ca să nu fie dat în mâinile poporului 


ca să fie ucis. 

Jugul, simbol al supunerii faţă de regele Babilonului. 1 

4 Literal: „în groapa fulor poporului său”. 

5 Şafan era scribul (secretarul) regelui Iosia, cel ce, potrivit relatării din 4 Rg 22, 8-10, i-a citit 
acestuia „cartea legii” descoperită în templu la 622. Tot el, împreună cu fiul său Ahicam, a fost 
trimis de rege s-o consulte pe proorociţa Hulda. Se pare că Ieremia avea relaţii strânse cu familia lui 
Şafan. 

1 Septuaginta cuprinde versetele 1-16 în capitolul 34 (dar cu o numerotare diferită). T. M. le-a 
adăugat o seamă de note şi precizări pe care versiunea de faţă le include în paranteze simple. 
Numerotarea versetelor 1-16 o urmează pe aceea din vechile ediţii româneşti. 

1 (La începutul domniei lui Sedechia2, fiul lui Iosia, fost-a cuvântul acesta de la Domnul către 
Ieremia). „Aşa grăit-a Domnul: Fă-ţi nişte curele şi juguri3 şi pune-ţi-le împrejurul grumazului. 

2 Şi le vei trimite la regele Idumeii şi la regele Moabului şi la regele fiilor lui Amon şi la regele 
Tirului şi la regele Sidonului, prin mâinile trimişilor lor care vin să se întâlnească la Ierusalim pe 
lângă Sedechia, regele lui Iuda. 

3 Şi le vei porunci să le spună stăpânilor lor: Aşa grăit-a Domnul, Dumnezeul lui Israel! Aşa le veţi 
grăi stăpânilor voştri: 

4 Eu am făcut pământul, cu puterea Mea cea mare şi cu braţul Meu cel înalt, şi-l voi da oricui va fi 
plăcut înaintea ochilor Mei. 

5 Pământul i l-am dat lui Nabucodonosor, regele Babilonului, ca să-l slujească, precum şi fiarele 
câmpului, ca să muncească pentru el. (Toate neamurile îi vor sluji lui şi fiului său şi fiului fiului său, 
până când îi va veni vremea, şi lui şi ţării lui; popoare multe şi regi mari îi vor sluji). 

6 lar neamul şi regatul, pe toți cei ce nu-şi vor pune grumajii sub jugul regelui Babilonului, îi voi 
cerceta cu sabie şi cu foamete zice Domnul până ce se vor mistui în mâna lui. 

7 Voi să nu ascultați de profeţii voştri cei mincinoşi, nici de cei ce vă ghicesc, 

2După o variantă ebraică: loiachim. 

3 E vorba de un jug de lemn, asemenea celui de la grumazul boului. Cele două bare, de sus şi de jos, 
erau legate în vechime prin două curele de piele, toate înconjurând astfel grumazul animalului. 
Deseori însă numirile lor se amestecă, ceea ce explică pluralul acolo unde se pare că nu trebuie; 
„Jug” era numită şi fiecare bară sau curea în parte. 

nici de cei ce vă prevestesc prin mijlocirea viselor, nici de cei ce vă descântă, nici de cei ce vrăjesc, 
de cei ce vă spun: «Nicicum nu veţi lucra pentru regele Babilonului!»; 

8 căci profeţiile lor vă mint, ca să vă îndepărteze de ţara voastră.4 

9 Dar neamul care-şi va pune grumazul sub jugul regelui Babilonului şi-i va sluji, pe acela îl voi 
lăsa în propria lui ţară şi o va lucra şi va locui în ea. 

10 Potrivit acestor cuvinte i-am grăit şi lui Sedechia, regele lui Iuda, zicându-i: Plecaţi-vă grumazul 
11 şi slujiţi regelui Babilonului! Că ei vă profeţesc minciuni; 

12 că nu Eu i-am trimis zice Domnul să profeţească minciuni în numele Meu şi să vă nimicească. 
Veţi pieri, voi şi profeţii voştri care cu strâmbătate vă profeţesc şi vă mint. 

13 Le-am grăit şi preoţilor, şi la tot poporul acesta, zicând: Aşa grăieşte Domnul: 

14 Nu ascultați de cuvintele profeților care vă profeţesc, zicând: «lată, vasele casei Domnului$ se 
vor întoarce din Babilon!», că minciuni vă profeţesc. (Nu-i ascultați; slujiți-i regelui Babilonului şi 
veţi trăi. De ce să devină cetatea aceasta o ruină?). 

15 Nu Eu i-am trimis. Şi, la urma urmelor, sunt ei profeţi? Dacă-ntru ei este cuvântul Domnului, 
atunci să dea faţă cu mine, că aşa a zis Domnul. 

16 Cât despre vasele rămase, pe care nu le-a luat regele Babilonului atunci 

4 Ideea: e preferabil să vă supuneţi ocupantului în propria voastră ţară decât ca acesta să vă ducă 
robi în ţară străină; (aceasta, pentru că Nabucodonosor este „robul Domnului”). 

5 Odoarele templului capturate de Nabucodonosor în vremea regelui lehonia (4 Rg 24, 13). 

când l-a dus pe lehonia din Ierusalim, ele vor fi duse în Babilon zice Domnul -, (unde vor rămâne 
până-n ziua când Eu le voi cerceta; atunci le voi scoate şi le voi întoarce în locul acesta)”.6 

Cearta cu Anania, profetul mincinos. 1 

1 Şi a fost că în cel de al patrulea an al domniei lui Sedechia, regele lui Iuda, anume în cea de a 
cincea lună, atunci profetul cel mincinos Anania, fiul lui Azur, din Gabaon, mi-a vorbit în casa 
Domnului, în faţa preoţilor şi a-ntregului popor, zicând: 

2 „Aşa grăieşte Domnul: Am sfărâmat jugul regelui Babilonului! 

3 Încă doi ani de zile, şi Eu voi întoarce aici, în locul acesta, vasele casei Domnului, 

4 şi pe lehonia şi pe cei robiţi ai lui Iuda; că voi sfărâma jugul regelui Babilonului”. 

5 Atunci Ieremia i-a vorbit lui Anania în faţa-ntregului popor şi-n faţa preoţilor ce stăteau în casa 
Domnului. 

6 A zis Ieremia: „Aşa, într-adevăr, să facă Domnul!: Adeverească-ţi cuvântul pe care-l profeţeşti, 
anume să se-ntoarcă din Babilon la locul acesta vasele casei Domnului şi toţi cei înstrăinaţi acolo! 

7 Ascultaţi însă cuvântul Domnului pe care eu îl grăiesc în auzul vostru şi-n auzul întregului popor. 
6 Odoarele templului s-au întors acasă din ordinul lui Cirus (Ezr 1, 7-11). 

1 În Septuaginta, capitolul 35. 

8 Profeţii care au fost înaintea mea şi cu mult înaintea voastră au profeţit şi ei, pentru multe ţări şi 
pentru mulți regi, război; 

9 cât despre profetul care profeţeşte pacea: când cuvântul său se plineşte, atunci vor recunoaşte ei 
profetul pe care într-adevăr Dumnezeu l-a trimis lor”. 

10 Atunci, în faţa-ntregului popor, a luat Anania jugurile de pe grumazul lui Ieremia şi le-a 
sfărâmat. 

11 Şi a grăit Anania în faţa-ntregului popor, zicând: „Aşa zice Domnul: Aşa voi sfărâma jugul 
regelui Babilonului de pe grumajii tuturor neamurilor!” 

12 Iar Ieremia s-a dus în calea sa. Atunci, după ce Anania îi sfărâmase jugurile de pe grumaz, fost-a 
cuvântul Domnului către leremia, zicând: 

13 „Du-te şi vorbeşte-i lui Anania, zicând: 

14 Aşa grăit-a Domnul: Tu ai sfărâmat juguri de lemn; dar în locul lor eu voi face juguri de fier. 
Fiindcă astfel grăit-a Domnul: Eu jug de fier am pus pe grumajii tuturor neamurilor: să-i slujească 
regelui Babilonului”. 

15 Şi i-a zis leremia lui Anania: „Nu Domnul te-a trimis; iar tu l-ai făcut pe poporul acesta să se 
încreadă-n minciună. 

16 De aceea, aşa grăit-a Domnul: lată, Eu te nimicesc de pe faţa pământului; în chiar anul acesta vei 
muri (fiindcă tu ai propovăduit nesupunere față de Domnul)”. 

17 Şi a murit în luna a şaptea. 

Scrisoarea lui Ieremia către cei din robie. Profeţie împotriva lui Şemaia.] 

1 Acestea sunt cuvintele cărţii pe care Ieremia a trimis-o din Ierusalim bătrânilor robimii şi preoţilor 
şi profeților mincinoşi, epistolă către Babilon, pentru robime şi pentru tot poporul? 

2 (aceasta, după ce regele lehonia părăsise Ierusalimul împreună cu regina şi cu eunucii şi cu toți 
oamenii liberi şi cu sclavii şi meşterii), 

3 [trimisă] prin Eleasa, fiul lui Şafan, şi prin Ghemaria, fiul lui Hilchia, pe care Sedechia, regele lui 
Iuda, i-a trimis în Babilon la regele Babilonului: 

4 „Aşa grăit-a Domnul, Dumnezeul lui Israel, despre robimea pe care Eu am făcut-o să fie dusă 
departe de Ierusalim: 

5 Zidiţi case şi locuiţi-le, sădiţi grădini şi mâncaţi-le roada. 

6 Luaţi-vă femei şi naşteţi fii şi fiice; fiilor voştri luaţi-le femei, pe fetele voastre măritaţi-le şi 
înmulțiți-vă şi nu vă împuţinaţi. 

7 Căutaţi pacea ţării în care Eu v-am înstrăinat şi rugaţi-vă Domnului pentru ea,3 fiindcă-n pacea ei 
va fi pacea 

1 În Septuaginta, capitolul 36. 

2 E vorba de scrisoarea pe care Ieremia a trimis-o, după toate probabilitățile, la doi sau trei ani după 
deportarea din 597. În Babilon, profeţii mincinoşi întreţineau iluzia deportaților că exilul va fi de 
scurtă durată şi că se vor întoarce curând acasă. Realist şi sigur pe viziunile sale anterioare (cele 
două coşuri cu smochine, 24, 1-10), prin care ştia că acest exil va fi de lungă durată şi că avea darul 


de a-l purifica pe adevăratul Israel —, Ieremia îndeamnă la aşezare şi rânduială. 

3 Textual: „pentru ei” (locuitorii acelei ţări). 

voastră. 

8 Că aşa grăieşte Domnul: Să nu vă înşele profeţii mincinoşi care sunt printre voi; să nu vă înşele 
prezicătorii voştri şi să nu ascultați de visele pe care le visaţi; 

9 fiindcă ei în numele Meu vă profeţesc neadevăruri; nu Eu i-am trimis. 

10 Că aşa grăit-a Domnul: Când şaptezeci de ani vor fi pe cale de a se-mplini în Babilon, Eu vă voi 
cerceta şi-Mi voi adeveri cuvintele către voi, ca să întoarceţi poporul vostru în locul acesta. 

11 Şi voi gândi pentru voi un gând de pace, iar nu de rău, ca să revărs asupra voastră aceste [lucruri 
bune]. 

12 Rugaţi-vă Mie, iar Eu vă voi auzi; 

13 căutaţi-Mă, şi Mă veţi afla căci Mă veţi căuta cu toată inima voastră - 

14 şi Mă voi arăta vouă. 

15 Că ați zis: Datu-ne-a nouă Domnul profeţi în Babilon.4 

16 Aşa grăit-a Domnul despre regele care şade pe tronul lui David şi despre tot poporul care trăieşte 
în cetatea aceasta şi despre fraţii voştri care n-au fost duşi cu voi în robie. 

17 Aşa grăieşte Domnul despre aceştia: Iată, voi trimite asupra lor sabie, foamete şi ciumă, şi-i voi 
face ca smochinele cele stricate care, de rele ce sunt, nu se pot mânca, 

18 şi-i voi urmări cu sabie, cu foamete şi cu ciumă, şi-i voi da spre chin în toate regatele 
pământului, spre blestem şi grozăvie, spre râs şi batjocură în faţa tuturor popoarelor printre care-i 
voi izgoni, 

4 Versetele 16-20, text lacunar în LXX şi transferat aici din T. M. 

19 pentru că n-au ascultat cuvintele Mele, zice Domnul, deşi le-am trimis dis-de-dimineață pe 
slujitorii Mei, profeții, zice Domnul. 

20 Iar voi, toți cei ce sunteți în robie, pe care v-am trimis din Ierusalim la Babilon, ascultați 
cuvântul Domnului! 

21 Aşa grăit-a Domnul despre Ahab şi despre Sedechia: Iată, Eu îi voi da în mâinile regelui 
Babilonului, iar acela îi va lovi chiar sub ochii voştri. 

22 Şi ei vor ajunge de blestem pe toată durata înstrăinării lui Iuda în Babilon; se va zice: «Să facă 
Domnul cu tine cum a făcut cu Sedechia şi cum a făcut cu Ahab!», pe care regele Babilonului i-a 
ars în foc 

23 din pricina nelegiuirii pe care au făcut-o ei în Israel, că săvârşeau adulter cu femeile 
concetăţenilor lor şi-n numele Meu grăiau cuvânt pe care nu Eu le-am poruncit să-l grăiască; iar Eu 
sunt martor, zice Domnul. 

24 ar lui Şemaia Elamitul îi vei spune: 

25 Eu nu te-am trimis în numele Meu. lar lui Sofonie preotul, fiul lui Maaseia, spune-i: 

26 Domnul te-a făcut preot în locul lui Iehoiada preotul, să fii tu în casa Domnului cârmuitor peste 
tot omul care profeţeşte şi peste tot omul care vorbeşte-n dodii:5 în închisoare îi vei pune şi-n 
temnita jilavă. 

27 Şi acum, de ce v-aţi năpustit voi grămadă asupra lui Ieremia din Anatot, cel ce v-a profeţit? 

28 Oare nu pentru aceasta l-am trimis? că-n curgerea acestei luni a făcut trimitere la voi în Babilon, 
zicând: Mai e 

5 Maino (printre altele) = a fi lovit de delir profetic. T. M.: tot exaltatul care o face pe profetul. 

încă mult! Zidiţi case şi locuiţi-le, sădiţi grădini şi mâncaţi-le roada”. 

29 Iar Sofonie a citit cartea în auzul lui Ieremia. 

30 şi s-a făcut cuvântul Domnului către Ieremia, zicând: „Fă trimitere către cei din robime şi spune- 
le: 

31 Aşa grăieşte Domnul despre Şemaia Elamitul: De vreme ce Şemaia v-a profețit fără ca Eu să-l fi 
trimis şi v-a făcut să nădăjduiţi în minciună, 

32 de aceea, aşa grăieşte Domnul: Iată, Eu îl voi cerceta pe Şemaia şi pe cei din neamul său: Între 
voi nu va fi om dintre ei care să vadă binele pe care Eu vi-l voi face vouă; nu-l vor vedea!” 

30 


Dumnezeu le făgăduieşte Iudeilor întoarcerea din robie.1 

1 Cuvântul care s-a făcut de la Domnul către Ieremia, zicând:2 

2 „Aşa grăit-a Domnul, Dumnezeul lui Israel: Scrie într-o carte toate cuvintele pe care Eu le-am 
grăit către tine.3 

3 Că, iată, vin zile zice Domnul când Eu îi voi întoarce pe cei robiţi din poporul Meu Israel şi Iuda, 
a zis Domnul; şi-i voi întoarce în ţara pe care Eu le-am dat-o părinţilor lor şi o vor lua în stăpânire”. 
4 Şi iată cuvintele pe care Domnul le-a grăit despre Israel şi Iuda: 

1 În Septuaginta, capitolul 37. 

2 În acest capitol şi în cel următor se oglindește revirimentul religios şi naţional produs de reforma 
lui Iosia (622), în contextul căruia Ieremia le anunţă celor din regatul de nord eliberarea din robie şi 
întoarcerea acasă. 

3= cuvintele cuprinse în capitolele 30 şi 31. 

5 „Aşa grăit-a Domnul: Glas de-nfricoşare veţi auzi; frică este, nu pace. 

6 Întrebaţi şi vedeţi dac-un bărbat e-n stare să nască; [întrebaţi] de frica-ntru care se vor ţine de 
coapse cătând mântuire. Că Eu pe fiece om l-am văzut: cu mâinile se ţine de coapse;4 feţele lor 
palide se fac, de şofran. 

7 Că mare e ziua aceea şi alta ca ea nu se află şi vreme de strâmtorare îi este lui Iacob, dar din ea se 
va mântui.5 

8 În vremea aceea zice Domnul voi sfărâma jugul de pe grumazul lor şi legăturile lor le voi rupe şi 
nu vor mai sluji la străini, 

9 ci pe Domnul Dumnezeul lor ÎI vor sluji, iar Eu pe David, regele lor, li-l voi ridica.6 

10 Şi tu, robul Meu Iacob, nu te teme, zice Domnul, nici nu te înspăimânta, Israele, că, iată, Eu te 
voi scăpa din ţara cea de departe, iar neamul tău îl voi aduce din ţara robiei tale. Şi se va întoarce 
Iacob şi va trăi în pace şi în linişte şi nimeni nu-l va mai îngrozi. 

11 Că Eu cu tine sunt, zice Domnul, ca să te izbăvesc; voi nimici toate popoarele printre care te-am 
risipit, dar pe tine nu te voi nimici; te voi pedepsi după dreptate, nepedepsit nu te voi lăsa. 

12 Aşa grăieşte Domnul: Zdrobire ţi-am adus, dureroasă-ţi este rana. 

4 În limbajul biblic, chinul femeii care naşte (ţinându-se cu mâinile de coapse) e imaginea celei mai 
cumplite dureri. 

5 Dublu sens: 1. Iacob va scăpa din strâmtorare (ca fapt); 2. A fost nevoie de strâmtorare pentru ca 
el să se mântuiască. 

6 Versetele 10-11, 15 şi 22: texte lacunare în LXX; preluate din T. M. 

13 Nu-i nimeni care să-ţi judece pricina; vindecarea ţi-a fost spre durere, de nici un folos nu-ţi este. 
14 Toţi prietenii tăi te-au uitat, de tine nicicum nu vor mai întreba; că Eu te-am izbit cu lovitură de 
vrăjmaş, cruntă certare: păcatele ţi s-au îngrămădit pe-ntreaga ta nedreptate. 

15 De ce te plângi de rana ta, de durerea ta ce nu poate fi vindecată? Pentru mărimea fărădelegii 
tale, pentru că adânci ţi-au fost păcatele, de-aceea ţi-am făcut aşa! 

16 Dar toţi cei ce te mănâncă vor fi mâncaţi şi toţi vrăjmaşii tăi propria lor carne, pe toată, şi-o vor 
mânca. Păcatele ţi s-au înmulţit înapoia nedreptăţilor tale, [de aceea] ţi-au făcut ei ție acestea. Dar 
cei ce te pradă vor fi ei înşişi pradă, iar cei ce te-nspăimântă vor fi înspăimântați. 

17 Că Eu îţi voi aduce vindecare, de rana ta cea dureroasă te voi vindeca, zice Domnul; că tu te-ai 
chemat «Risipit»: - «Prada voastră este, că nimeni nu-i poartă de grijă!»7 

18 Aşa grăieşte Domnul: lată, Eu îi voi întoarce pe cei robiţi ai lui Iacob, robimea lui o voi milui şi 
cetatea se va zidi pe colina ei şi poporul se va aşeza după pofta inimii. 

19 Şi de la ei vor ieşi oameni cântând, chiar glasul celor ce fac veselie, iar Eu îi voi înmulţi şi ei nu 
se vor împuţina. 

20 Şi fiii lor vor umbla ca mai-nainte şi mărturiile lor vor fi statornice înainte-mi, iar Eu îi voi 
cerceta pe toţi cei care-i necăjesc. 

21 Şi puternicii lor vor fi peste ei, iar mai-marele lor dintr-înşii va ieşi. 

7 Vocea duşmanilor care-l cred pe Iacob părăsit de Dumnezeu. 

Iar Eu îi voi aduna şi-i voi întoarce la Mine; căci: cine este acesta pe care l-a-ndemnat inima să se- 
ntoarcă la Mine? zice Domnul. 

22 Voi veţi fi poporul Meu, iar Eu voi fi Dumnezeul vostru. 


23 Că urgia Domnului a ieşit mânioasă, vârtej de mânie-a ieşit, peste cei necredincioşi va veni. 

24 Aprinderea mâniei Domnului nu se va întoarce până ce-şi va face lucrarea, până ce El Îşi va plini 
gândul inimii Lui; în zilele de apoi veţi cunoaşte acestea. 

31 

(continuare) 

1 În vremea aceea zice Domnul eu voi fi Dumnezeul neamului lui Israel, iar ei Îmi vor fi Mie popor. 
2 Aşa grăit-a Domnul: Era încă viu2 când l-am găsit în pustie laolaltă cu cei ucişi de sabie: duceți- 
vă şi nu-l nimiciți pe Israel! 

3 Domnul de departe i s-a arătat: Cu iubire veşnică te-am iubit, de-aceea te-am atras către-ndurare. 

4 Că Eu te voi zidi, iar tu zidită vei fi, fecioară a lui Israel; din nou îți vei lua tamburina şi vei ieşi 
cu ceata celor ce merg la dans. 

5 Sădiţi vii pe munţii Samariei,3 sădiți şi lăudați! 

6 Fiindcă-i o zi când paznicii de pe 

1 În Septuaginta, capitolul 38. 

2 Textual: „era cald” (adică nu se răcise prin moarte). 

3 Nu e vorba doar de înălțimile Samariei, ci de tot ținutul. 

muntele lui Efraim4 vor face chemare: «Sculați-vă şi suiți-vă în Sion la Domnul Dumnezeul 
vostru!». 

7 Că aşa grăieşte Domnul către Iacob: Veseliți-vă şi nechezați peste coama neamurilor!; faceți 
vestire şi lăudaţi! Ziceți: «Domnul Şi-a mântuit poporul, rămăşița lui Israel!». 

8 Iată, Eu îi aduc de la miază-noapte; de la marginea pământului îi voi aduna la sărbătoarea 
Paştilor5; şi [poporul] va naşte mulțime de copii şi ei se vor întoarce aici. 

9 Cu plângere au plecat, cu mângâiere îi voi aduce îndărăt, pe curgeri de ape făcându-i să-şi afle 
calea cea dreaptă în care nu se vor rătăci; căci Tată m-am făcut Eu lui Israel, iar Efraim este întâiul- 
Meu-născut. 

10 Auziţi, voi, neamuri, cuvintele Domnului şi vestiţi-le la insulele cele de departe6! Ziceţi: «Cel ce 
l-a risipit pe Israel, Acela îl va şi aduna şi-l va păzi precum păstorul turma. 

11 Că Domnul l-a mântuit pe Iacob; El l-a scăpat din mâna celor mai tari decât el. Şi ei vor veni şi-n 
muntele Sionului se vor veseli. 

12 Şi vor veni la bunătăţile Domnului, la pământul grâului şi al vinului şi al poamelor şi al vitelor şi 
al oilor; şi fi-va sufletul lor ca un pom roditor, iar ei nu vor mai flămânzi. 

13 Atunci fecioarele se vor bucura în 

4 „muntele lui Efraim”: regiunea deluroasă din centrul Palestinei, unde se aşezase tribul lui Efraim. 
5 „la sărbătoarea Paştilor”: menţiune proprie Septuagintei. 

6 „insulele cele de departe”: posibilă aluzie la arhipelagurile din largul Mediteranei; sau, într-un 
sens mai larg, la neamurile pământului, numite de Moise „insule” (Fe 10, 5, 32). 

adunare de tineri şi se vor bucura bătrânii; plânsul lor în bucurie îl voi preschimba şi veseli îi voi 
face. 

14 Voi lărgi sufletul preoţilor, fiii lui Levi, şi cu vin îl voi înveseli şi poporul se va sătura de 
bunătățile Mele». 

15 Aşa zice Domnul: Glas în Rama s-a auzit, plângere şi tânguire şi jale: Rahela nu vrea să-şi 
înceteze plânsul pentru copiii ei, fiindcă nu mai sunt.7 

16 Aşa zice Domnul: Să înceteze glasul tău din plâns8 şi ochii tăi din lacrimile tale; că pentru 
lucrarea ta e o răsplată şi ei se vor întoarce din ţara duşmanilor. 

18 L-am auzit pe Efraim tânguindu-se: «Tu m-ai pedepsit, eu am fost pedepsit, eu ca un vițel nu m- 
am învăţat: întoarce-mă şi mă voi întoarce, că Tu eşti Domnul, Dumnezeul meu. 

19 Că după robia mea m-am pocăit; şi după ce am cunoscut, am suspinat pentru zilele ruşinii şi Ți- 
am arătat că din tinereţile mele primit-am ocară9». 

20 Efraim e fiu iubit, copil plăcut Îmi este Mie, că de dragul cuvintelor Mele care sunt într-însul Îmi 
voi aduce pururi aminte de el; iată de ce m-am grăbit spre el: mila Mea va fi de-a pururi asupră-i 
zice Domnul. 

21 Găteşte-te, Sioane! Răzbună-te: 


7 Profeţie asupra uciderii pruncilor din aria Betleemului, de către Irod cel Mare. Text citat, cu mici 
nuanţe, de Evanghelistul Matei (2, 18). În această zonă era situat orășelul Rama, în vecinătatea 
căruia se afla mormântul Rahelei, strămoaşa triburilor Efraim şi Manase, deportate în 721, după 
căderea Samariei. 

8 Rostire adresată Rahelei. 

9 Ocara conştiinţei pentru păcatele din tinereţe. 

Pune-ţi inima pe umeri10 şi vezi-ţi căile! Întoarce-te, fecioară a lui Israel, pe calea pe care te-ai 
dus!; plângând întoarce-te la cetăţile tale! 

22 Până când îţi vei întoarce pasul, tu, fiică lipsită de cinste? Că Domnul a făcut ocrotire pentru 
răsaduri noil 1; sub ocrotire vor umbla oamenii prin preajmă. 12 

23 Că aşa grăit-a Domnul: Ei încă vor mai grăi cuvântul acesta în ţara lui Iuda şi-n cetăţile din ea 
atunci când Eu voi întoarce robimea: «Binecuvântat fie Domnul în sfântul Său munte al dreptăţii!». 
24 Şi fi-vor locuitori în cetățile lui Iuda şi-n toată ţara lui, laolaltă cu gospodarul şi cu cel ce-şi 
poartă turma. 

10= Metaforă pentru starea de veghe (expresie proprie Septuagintei). 

11 Sau: „Domnul a creat condiţii de siguranţă pentru o nouă plantație”. 

12 Posibilă tâlcuire: Chiar dacă „rămăşiţa lui Israel” (v. 7), întoarsă din robie, ar fi nesemnificativă 
ca număr, Domnul a creat deja condiţii sigure pentru apariţia unor noi generaţii; oamenii crescuţi 
din acestea chiar cei lăturalnici se vor bucura de ocrotirea lui Dumnezeu. În perspectivă profetică: 
Domnul a creat condiţii sigure ca, pornind de la „rămăşiţa lui Israel”, să-Şi facă o plantație nouă: 
Biserica Sa, ai cărei membri, chiar de pe margini, se află sub ocrotirea dumnezeiască. Textul 
Masoretic e complet diferit: „Că Domnul a făcut un lucru nou pe pământ: o femeie îl va înconjura 
pe bărbat” (KJV); „o femeie ocroteşte un bărbat” (RSV); „femeia înconjoară bărbatul” (OSTY); 
„femeia îi face curte bărbatului” (TOB); „Femeia îşi caută Bărbatul” (BJ). Ca atare: Dacă până 
acum Dumnezeu „Şi-a curtat” poporul (Israel), de acum situaţia se inversează (TOB); se reface 
legătura hierogamică dintre Israel şi Mirele său (BJ); Israel, „fiica necredincioasă” care se întoarce 
la Domnul (Iahve), de acum Îl va „curta” pe Acesta cu atenţiile soţiei iubitoare faţă de bărbatul ei 
(OSTY). În perspectivă profetică: text fundamental pentru crearea şi dezvoltarea, în Occident, a 
unei „teologii mariale”. 

25 Că tot sufletul însetat l-am adăpat pân” la beţie şi tot sufletul flămând l-am săturat”. 

26 De aceea m-am sculat şi am privit şi somnul dulce mi s-a făcut.13 

27 „De aceea, iată, vin zile zice Domnul când Eu voi semăna casa lui Israel şi casa lui Iuda cu 
sămânță de om şi cu sămânță de dobitoc.14 

28 Şi va fi că aşa cum am vegheat asupra lor spre a dărâma şi spre a necăji, tot astfel voi veghea 
asupră-le spre a zidi şi spre a sădi zice Domnul. 

29 În zilele acelea nu vor mai zice: «Părinţii au mâncat aguridă şi copiilor li s-au strepezit dinţii», 5 
30 ci fiecare va muri în propriul său păcat; şi dinţii celui ce a mâncat aguridă, aceia se vor strepezi. 
31 Iată, vin zile zice Domnul când voi face un nou legământ16 cu casa lui Israel şi cu casa lui Iuda; 
32 nu după legământul pe care l-am făcut cu părinţii lor în ziua când i-am luat de mână ca să-i scot 
din ţara Egiptului; pentru că ei n-au rămas în legământul Meu, de aceea şi Eu i-am părăsit zice 
Domnul. 

33 Că acesta este legământul Meu pe care-l voi face cu casa lui Israel după acele zile zice Domnul: 
pune-voi legile Mele în cugetul lor şi-n inima lor le 

13 Aceste două stihuri: cuvintele lui leremia. 

14 Prăsirea animalelor, ca şi a oamenilor, face parte din binecuvântarea lui Dumnezeu. Idee 
asemănătoare la Iz 36, 10-11. 

15 Proverb intrat şi în cultura poporului român. 

16 Diatheke înseamnă „legământ”, „convenţie”, „contract” (între două părți), dar şi „dispoziție 
testamentară” sau „testament”. Cu acest din urmă termen va fi tradus la Evrei 9, 15-17, deoarece 
Pavel îl raportează la Testamentul cel Nou, pe care lisus Hristos l-a instituit în urma şi în 
completarea celui Vechi. 

voi scrie şi le voi fi lor Dumnezeu şi ei Îmi vor fi Mie popor. 


34 Şi nu va mai învăţa fiecare pe vecinul său şi fiecare pe fratele său, zicând: «Cunoaşte-L pe 
Domnul!», fiindcă toţi Mă vor cunoaşte, de la cel mai mic al lor pân” la cel mai mare; că milostiv 
voi fi cu nedreptăţile lor, iar de păcatele lor nu-Mi voi mai aduce aminte. 

35 Chiar dacă cerul s-ar înălța mai sus zice Domnul şi chiar dacă adâncul pământului s-ar cufunda 
mai jos, 

36 Eu nu voi mai izgoni neamul lui Israel zice Domnul pentru toate câte ei au făcut. 

37 Aşa grăieşte Domnul, Cel ce a făcut soarele spre luminarea zilei, luna şi stelele spre luminarea 
nopții şi vuiet în mare ca să-i vuiască valurile domnul Atotţiitorul e numele Său: 

38 Dacă legile acestea vor înceta de dinaintea Mea zice Domnul -, atunci şi neamul lui Israel va 
înceta pe totdeauna să mai fie neam înaintea Mea. 

39 Iată, vin zile zice Domnul când Domnului I se va zidi cetate de la turnul Hananeell7 până la 
Poarta Colţului. Şi funia de măsurat pământul va înainta drept înainte până la dealurile Gareb; şi de 
jur-împrejur va fi împrejmuită cu un zid de pietre alese. 

40 Şi tot Asaremotul dinspre pârâul Cedrilor până-n colţul dinspre răsărit al Porții Cailor va fi 
sfințire Domnului; prăbuşire nu va mai fi, şi niciodată nimicire”. 

17 În versetele 39 şi 40: o seamă de nume de locuri care nu mai pot fi identificate cu precizie. 

32 

Jeremia cumpără o țarină. 

1 Cuvântul care s-a făcut de la Domnul către Ieremia, în cel de al zecelea an al regelui Sedechia, 
adică în al optsprezecelea al lui Nabucodonosor, regele Babilonului. 

2 Atunci oştirea regelui Babilonului a făcut o încercuire2 asupra Ierusalimului; şi Ieremia era ţinut 
în curtea închisorii, care se afla în casa regelui, 

3 cea în care regele Sedechia îl închisese, zicând: „De ce profeţeşti tu, grăind: aşa grăit-a Domnul: 
Iată, Eu voi da această cetate în mâinile regelui Babilonului, şi el o va lua, 

4 iar Sedechia, regele ludeilor, nicicum nu va scăpa din mâna Caldeilor, fiindcă el negreşit va fi dat 
în mâinile regelui Babilonului şi gura sa va vorbi către gura aceluia şi ochii săi se vor uita în ochii 
aceluia 

5 şi va intra Sedechia în Babilon şi va muri acolo”?3 

6 şi s-a făcut cuvântul Domnului către Ieremia, zicând: 

7 „lată, Hanameel, fiul lui Şalum, fratele tatălui tău, vine la tine, zicând: «Cumpără pentru tine 
țarina mea care este în Anatot; că, după rudenie, ţie ţi se cuvine s-o cumperi»”.4 

1 În Septuaginta, capitolul 39. 

2 Literal: „un meterez”; o metaforă pentru un zid făcut din trupuri omeneşti. T. M., mai direct: „a 
asediat”. 

3 Acest episod pare a fi cel relatat, oarecum diferit, în 37, 14-19. 

4 După cutumă, ruda cea mai apropiată era îndreptăţită să cumpere o proprietate funciară, pentru ca 
aceasta să rămână în familie. Aşadar, propunerea făcută lui leremia nu avea în ea nimic neobişnuit, 
numai că ea intervenea într-o vreme de cumpănă, când viitorul politico-militar nu mai oferea nici o 
perspectivă. 

8 lar Hanameel, fiul lui Șalum, fratele tatălui meu, a venit la mine în curtea închisorii şi a zis: 
„Cumpără pentru tine țarina mea care este în Anatot, anume în ţinutul lui Veniamin, fiindcă ţie ți se 
cade s-o cumperi, că tu eşti cel mai vârstnic”. lar eu am cunoscut că acesta-i cuvântul Domnului. 

9 Şi am cumpărat țarina lui Hanameel, fiul fratelui tatălui meu, şi i-am cântărit şaptesprezece sicli 
de argint. 

10 Şi am făcut înscrisul într-o carte şi am pecetluit-o; şi am luat mărturie de la martori şi am cântărit 
banii în cumpănă. 

11 Şi am luat cartea de cumpărare, cea citită şi pecetluită, 

12 şi i-am dat-o lui Baruh, fiul lui Neria, fiul lui Maasia, în faţa lui Hanameel, fiul fratelui tatălui 
meu, şi în faţa bărbaţilor-martori care se iscăliseră în cartea de cumpărare şi în faţa ludeilor care se 
aflau în curtea închisorii. 

13 şi-n faţa lor i-am poruncit lui Baruh, zicând: „Aşa grăieşte Domnul Atotţiitorul: 

14 Ia această carte de cumpărare şi carte citită; şi o vei pune într-un vas de lut ars, ca să se păstreze 
zile multe. 


15 Că aşa grăieşte Domnul: În ţara aceasta se vor mai cumpăra case şi ţarini şi vii”. 

16 Iar după ce i-am dat lui Baruh, fiul lui Neria, cartea de cumpărare, m-am rugat Domnului, 
zicând: 

17 Doamne, Tu ai făcut cerul şi pământul cu puterea Ta cea mare şi cu braţul Tău cel înalt şi măreț; 
nimic nu se poate ascunde de Tine; 

18 Tu, Cel ce faci milă cu mii de oameni şi răsplăteşti păcatele părinţilor în sânurile copiilor de 
după ei, Tu, Dumnezeul Cel mare şi puternic, 

19 Domnul Sfatului celui mare, puternic în fapte, Tu, marele Dumnezeu Atotţiitor şi Domnul Cel cu 
nume mare: ochii Tăi sunt deschişi spre toate căile fiilor oamenilor, pentru ca fiecăruia să-i dai după 
purtarea lui; 

20 Tu, Cel ce ai făcut semne şi minuni în țara Egiptului chiar până-n ziua de azi, precum şi în Israel 
şi-ntre locuitorii pământului, şi Ţi-ai făcut un nume, ca şi în ziua aceasta; 

21 şi l-ai scos pe poporul Tău Israel din ţara Egiptului, cu semne şi cu minuni, cu mână tare şi cu 
braţ înalt şi cu vedenii mari 

22 şi le-ai dat ţara aceasta pe care Tu Te-ai jurat să le-o dai părinţilor lor, ţară în care curge lapte şi 
miere; 

23 şi ei au intrat în ea şi au luat-o, dar n-au ascultat de glasul Tău şi n-au umblat întru poruncile 
Tale; nimic n-au făcut din câte le-ai poruncit să facă, iar Tu ai făcut să vină asupră-le toate 
nenorocirile acestea. 

24 Iată, mulţime mare a venit împotriva cetăţii, ca s-o ia; şi cetatea e dată în mâinile Caldeilor ce se 
luptă împotriva ei, prin puterea săbiei şi a foametei. Cum ai zis, aşa s-a făcut. 

25 Şi Tu, Tu zici către mine: Cumpără-ţi țarină pe bani! Şi eu am scris carte şi am pecetluit-o şi am 
luat mărturia martorilor..., şi cetatea este dată în mâinile Caldeilor!... 

26 Şi a fost cuvântul Domnului către mine, zicând: 

27 „Eu sunt Domnul, Dumnezeul a tot trupul; se va ascunde oare ceva de 

Mine? 

28 De aceea, aşa grăieşte Domnul, Dumnezeul lui Israel: Negreşit, această cetate va fi dată în 
mâinile regelui Babilonului, iar el o va lua; 

29 iar Caldeii vor veni să bată război împotriva acestei cetăți; cetatea aceasta o vor arde cu foc; şi 
vor arde pân” la cenuşă casele pe ale căror acoperişuri i-au ars tămâie lui Baal şi au turnat prinoase 
de băutură pentru alți dumnezei, ca să Mă întărâte. 

30 Fiindcă numai fiii lui Israel şi fiii lui Iuda, încă din tinereţile lor, au făcut răutăţi în faţa ochilor 
mei. 

31 Că această cetate a fost [o ţintă] mâniei şi urgiei Mele încă din ziua-n care a fost zidită şi până-n 
ziua de astăzi; s-o înlătur din faţa Mea, 

32 din pricina tuturor răutăților fiilor lui Israel şi ai lui Iuda, pe care ei le-au făcut ca să Mă întărâte, 
ei şi regii lor şi principii lor şi mai-marii lor şi preoţii lor şi profeţii lor, oamenii lui Iuda şi locuitorii 
Ierusalimului. 

33 Şi ei Mi-au întors spatele, nu faţa; Eu i-am învăţat dimineaţa devreme, dar ei n-au mai ascultat, 
ca să primească învăţătură. 

34 Şi prin necurăţiile lor şi-au aşezat spurcăciunile în casa deasupra căreia numele Meu a fost 
chemat. 

35 Şi i-au zidit lui Baal capiştile care sunt în Valea fiilor lui Hinom, ca să-i aducă prinos regelui 
Moloh pe fiii şi pe fiicele lor, fapte pe care eu nu le-am poruncit, nici că prin mintea Mea a trecut că 
ei ar putea face urâciunea aceasta, să-l facă pe Iuda să păcătuiască. 

36 Şi acum, aşa grăit-a Domnul, Dumnezeul lui Israel, asupra acestei cetăţi de care vorbeşti tu: Prin 
sabie, prin foamete şi prin surghiun va fi ea dată în mâinile regelui Babilonului. 

37 lată, Eu îi voi aduna din fiece ţară în care i-am risipit întru mânia Mea şi-ntru urgia Mea şi-n 
aprindere mare; şi-i voi întoarce în locul acesta şi-i voi face să locuiască fără grijă; 

38 şi ei Îmi vor fi Mie popor, iar Eu le voi fi Dumnezeu. 

39 Şi le voi da o altă cale şi o altă inimă, ca să se teamă de Mine în toate zilele; [aceasta], spre 
binele lor şi al fiilor lor de după ei. 

40 Şi voi face cu ei legământ veşnic, pe care nicicum nu-l voi întoarce de la ei, şi frica de Mine o 


voi pune în inima lor, pentru ca ei să nu se îndepărteze de Mine. 

41 Şi-i voi cerceta pentru a le face bine şi-i voi sădi în pământul acesta întru credincioşie, cu toată 
inima Mea şi cu tot sufletul Meu. 

42 Că aşa grăieşte Domnul: Aşa cum am adus asupra acestui popor toate răutățile acestea mari, tot 
astfel voi aduce asupră-i toate bunătăţile despre care le-am vorbit. 

43 Şi vor mai fi încă tarini cumpărate în ţara despre care tu zici: «Lipsită va fi de oameni şi de 
dobitoace, dată este ea în mâinile Caldeilory. 

44 Şi vor cumpăra tarini pe argint, iar tu vei scrie o carte şi o vei pecetlui şi vei lua mărturia 
martorilor în ţinutul lui Veniamin şi-n preajma Ierusalimului şi-n cetățile lui Iuda şi-n cetățile 
Muntelui şi-n cetățile câmpiei şi-n cetățile Neghebului5, că-i voi întoarce pe cei robiţi ai lor”. 

5 Negheb: zona de sud a Palestinei. 

33 

Alte făgăduinţe.] 

1 Şi a fost a doua oară cuvântul Domnului către leremia, când el era încă legat în curtea închisorii, 
zicând: 

2 „Aşa grăit-a Domnul, Cel ce a făcut pământul şi l-a plăsmuit ca să-l statornicească2: Domnul este 
numele Lui: 

3 Strigă spre Mine şi-ţi voi răspunde şi-ţi voi rosti lucruri mari şi tari, pe care tu nu le ştii. 

4 Că aşa grăit-a Domnul Dumnezeul lui Israel despre casele acestei cetăţi şi despre casele regelui lui 
Iuda, care au fost dărâmate spre [a face din ele] pălimare3 şi întărituri 

5 pentru lupta împotriva Caldeilor; plină va fi de stârvurile oamenilor pe care Eu i-am lovit în mânia 
Mea şi-n urgia Mea şi de la care Mi-am întors faţa, din pricina tuturor răutăţilor lor. 

6 lată, Eu aduc asupra ei leac şi vindecare; şi Mă voi arăta lor, pentru ca ei să asculte; şi o voi 
vindeca, iar lor le voi înfăptui pace şi credincioşie. 

7 Şi-i voi întoarce pe cei robiţi ai lui Iuda şi pe cei robiţi ai lui Israel şi-i voi zidi aşa cum au fost 
înainte. 

8 Şi-i voi curăţi de toate nedreptăţile cu care au păcătuit împotriva Mea şi nu-Mi voi aduce aminte 
de păcatele cu 

1 În Septuaginta, capitolul 40. 

2 E vorba de două trepte ale creației, urmate de a treia: Dumnezeu a făcut (a creat) pământul (ca 
entitate cosmică), apoi i-a dat o formă (de la plasso = „a forma”, „a modela”, „a plăsmui”; tradus 
uneori Şi prin „a zidi”, adică a construi în mod elaborat, după un plan: Fc2, 7, 8, 15, 19), şi numai 
după aceasta devine creaţie finisată, stabilă, statornică, încheiată 

3 „pălimar”: parapet; zid improvizat, de apărare. 

care au păcătuit împotriva Mea şi [prin care] s-au îndepărtat de Mine. 

9 Şi va fi spre veselie şi laudă şi spre mărire întregului popor de pe pământ, cel care va auzi toate 
bunătăţile pe care Eu le voi face; şi se vor teme şi se vor întărâta pentru toate bunătăţile şi pentru 
toată pacea pe care Eu le voi aduce asupra lor.4 

10 Aşa grăieşte Domnul: În locul acesta despre care voi ziceţi: «Lipsit e de oameni şi de vite», în 
cetăţile lui Iuda şi pe ulițele pustii ale Ierusalimului, acolo unde nu sunt nici oameni şi nici vite, încă 
se vor mai auzi glas de veselie şi glas de bucurie, glas de mire şi glas de mireasă, glasul celor ce zic: 
11 «Aduceţi-l laudă Domnului, Atotţiitorului, că bun este Domnul, că în veac este mila Lui!» Şi vor 
aduce daruri în casa Domnului, fiindcă Eu voi întoarce toată robimea acestei țări ca mai înainte, a 
zis Domnul. 

12 Aşa grăit-a Domnul puterilor5: În locul acesta, adică în pustiul în care nu este nici om şi nici 
vită, în toate cetăţile lui, încă vor mai fi locuri de popas pentru păstorii care-şi aduc turmele la 
odihnă. 

13 În cetăţile Muntelui şi-n cetăţile câmpiei şi-n cetăţile Neghebului şi-n ţinutul lui Veniamin şi-n 
[cetăţile] cele din preajma Ierusalimului şi-n cetăţile lui Iuda încă vor mai trece turmele pe sub 
mâna celui ce numără, zice Domnul”.6 

4 Prea-multa fericire, mai ales venită pe neaşteptate, provoacă nelinişte şi descumpănire. 

5= „Domnul Sabaot”. 

6 

34 

Profeţie despre robia babilonică.] 

1 Cuvântul care s-a făcut către Ieremia de la Domnul (la vremea când Nabucodonosor, regele 
Babilonului, şi toată oastea lui şi tot pământul de sub stăpânirea lui se războiau împotriva 
Ierusalimului şi împotriva cetăților lui Iuda), zicând: 

2 „Aşa grăit-a Domnul: Du-te la Sedechia, regele lui Iuda, şi-i vei spune: Negreşit, această cetate va 
fi dată în mâinile regelui Babilonului, iar el o va lua şi cu foc o va arde; 

3 şi tu nu vei scăpa din mâna lui, ci negreşit vei fi prins şi în mâinile lui vei fi dat, şi ochii tăi se vor 
uita în ochii lui şi gura ta va vorbi cu gura lui şi vei intra în Babilon. 

4 Ci ascultă cuvântul Domnului, o, Sedechia, rege al lui Iuda: Aşa grăieşte Domnul: 

5 În pace vei muri. Şi precum ei au plâns pentru părinţii tăi care au domnit înaintea ta, aşa vor 
plânge şi pentru tine: «O, Doamne!», pân” la groapă? te vor plânge; fiindcă Eu am grăit cuvânt, zice 
Domnul”. 

6 Şi Ieremia i-a spus regelui Sedechia toate cuvintele acestea în Ierusalim. 

7 lar oştirea regelui Babilonului se războia împotriva Ierusalimului şi împotriva cetăților lui Iuda şi 
împotriva Lachişului şi împotriva Azecăi, pentru că cetăţile acestea puternice se aflau încă printre 
cetăţile lui Iuda. 

8 Cuvântul care s-a făcut de la Domnul către Ieremia, după ce regele Sedechia 

1 În Septuaginta, capitolul 41. 

2 Literal: „pân? la Hades (locuinţa morţilor), 

tradus uneori cu „iad”. 

a încheiat un legământ cu poporul, ca să-l îndemne la o eliberare: 

9 „Fiecare să-şi pună sluga în libertate şi fiecare să-şi elibereze slujnica, bărbat evreu şi femeie 
evreică, pentru ca nici un om din luda să nu fie sclav”. 

10 Atunci toţi mai-marii şi tot poporul, care au intrat în această înţelegere, 

11 ca fiecare să-şi pună sluga în libertate şi fiecare să-şi elibereze slujnica, s-au întors şi le-au dat 
drumul, ca să nu mai fie slugi şi slujnice. 

12 şi s-a făcut cuvântul Domnului către Ieremia, zicând: 

13 „Aşa grăit-a Domnul, Dumnezeul lui Israel: Eu am făcut un legământ cu părinţii voştri în ziua-n 
care i-am scos din ţara Egiptului, din casa robiei, zicând: 

14 Când se vor împlini şase ani, îl vei lăsa liber pe fratele tău, adică pe evreul care ţi se va vinde; şi 
dacă-ţi va lucra şase ani, să-i dai drumul liber! Dar ei nu m-au ascultat şi nu şi-au plecat auzul. 

15 lar astăzi s-au întors să facă ce este drept înaintea ochilor Mei, ca fiecare să-i dea libertate 
aproapelui său; şi au încheiat legământ înaintea feţei Mele, în casa-n care numele Meu este chemat. 
16 Dar voi v-aţi răzgândit şi, necinstindu-Mi numele, fiecare şi-a adus îndărăt sluga şi fiecare 
slujnica pe care îi eliberase după dorinţa lor, ca să vă fie vouă slugi şi slujnice. 

17 De aceea, aşa grăit-a Domnul: Voi nu m-aţi ascultat, ca fiecare să-l cheme la libertate pe fratele 
său şi fiecare pe aproapele său; iată, Eu vă chem pe voi la libertate spre sabie şi spre molimă şi spre 
foamete; şi vă voi da spre risipire prin toate regatele pământului. 

18 Iar bărbaţilor care au încălcat legământul Meu, celor ce nu au întărit legământul Meu pe care l-au 
făcut în faţa Mea le voi da viţelul pe care l-au făcut înaintea feţei Mele, ca să-i slujească3; 

19 da, mai-marilor lui Iuda şi celor ce ţin puterea şi preoților şi poporului; 

20 pe ei îi voi preda vrăjmaşilor lor, iar stârvurile lor vor fi mâncare păsărilor cerului şi fiarelor 
pământului. 

21 Şi pe Sedechia, regele lui Iuda, şi pe mai-marii lor îi voi da în mâinile duşmanilor lor şi-n ale 
oştilor regelui Babilonului, care se duc dinspre ei.4 

22 lată, Eu voi da poruncă zice Domnul şi-i voi întoarce înapoi în ţara aceasta; aceia se vor război 
împotriva ei şi o vor lua şi o vor arde cu foc; iar cetăţile lui Iuda le voi preda pustii, lipsite de 
locuitori”. 

35 

Cei din casa Recabiţilor nu vor să bea vin.1 

1 Cuvântul care s-a făcut de la Domnul către Ieremia, în zilele lui loiachim, regele lui Iuda, zicând: 


2 „Mergi în casa 2 Recabiţilor şi-i vei 

3 După T. M., aluzie la ritualul descris în Fe 15,9-11; după LXX, aluzie la viţelul de aur făcut de 
Israeliţi în pustia Sinai, pe care Moise l-a ars, l-a pisat mărunt, l-a presărat în apă, iar apa le-a dat-o 
fiilor lui Israel s-o bea (Iş 32, 1-20). 

4 Zilele şi faptele relatate în acest capitol se petrec pe durata unui armistițiu între Israeliţi şi 
Babilonieni. 

1 În Septuaginta, capitolul 42. 

2 Recabiţii nu locuiau în case, ci în corturi. Aici cuvântul „casă” înseamnă „familie” (membrii 
familiei, laolaltă cu servii şi robii), aşa cum e folosit de numeroase ori în Sfintele Scripturi. 

aduce în casa Domnului, în una din curţi,3 şi le vei da vin să bea”. 

3 Şi i-am scos pe laazania, fiul lui Ieremia, fiul lui Habaţinia, şi pe fraţii lui şi pe fiii săi şi toată casa 
Recabiţilor. 

4 Şi i-am adus în casa Domnului, în cămara fiilor lui Hanan, fiul lui Igdalia, omul lui Dumnezeu4, 
care este aproape de casa dregătorilor, deasupra casei lui Maaseia, fiul lui Şalum, păzitorul curţii. 

5 Şi le-am pus înainte un urcior de vin şi pahare şi le-am zis: - „Beţi vin!” 

6 Dar ei au zis: „Nu vom bea vin, pentru că lonadab, fiul lui Recab, tatăl nostru, ne-a poruncit 
zicând: «Să nu beţi vin, voi şi fiii voştri, niciodată. 

7 Casă să nu zidiţi, sămânță să nu semănaţi, vie să nu aveţi; ci în corturi veţi locui în toate zilele 
vieții voastre, pentru ca zile multe să trăiţi pe pământul pe care-l locuiti». 

8 Şi am ascultat de glasul lui lonadab, tatăl nostru, ca să nu bem vin în toate zilele vieţii noastre, 
nici noi, nici femeile noastre, nici fiii noştri şi nici fiicele noastre; 

9 şi nici casă să zidim ca să locuim în ea; 

10 şi nici vie, nici țarină, nici sămânță n-am avut, ci în corturi am locuit; şi am ascultat şi am făcut 
întru toate aşa cum ne-a poruncit lonadab, tatăl nostru. 

11 Şi a fost că atunci când Nabucodonosor s-a ridicat împotriva ţării, noi am 

3 „Curţile” erau, de fapt, nişte săli de adunare sau pentru ceremonii restrânse, rânduite în jurul 
templului. 

4 „Omul lui Dumnezeu”: om trimis şi inspirat de Dumnezeu, precum, de pildă, Moise (vezi Dt 33, 1 
şi nota). 

zis: hai să ne ridicăm! Şi am intrat în Ierusalim, de spaima Caldeilor şi de frica oștirii Asirienilor;, şi 
am locuit acolo”. 

12 Şi a fost cuvântul Domnului către mine, zicând: 

13 „Aşa zice Domnul: Du-te şi spune-le oamenilor lui Iuda şi celor ce locuiesc în Ierusalim: oare 
nu veţi primi voi învăţare de minte ca să ascultați de cuvintele Mele? 

14 Fiii lui lonadab fiul lui Recab au păzit cuvintele pe care acesta le poruncise copiilor săi, acelea 
de a nu bea vin, şi ei n-au băut; dar Eu v-am vorbit vouă devreme, şi voi n-aţi ascultat. 

15 Şi am trimis la voi pe servii Mei, profeţii, zicând: întoarceţi-vă fiecare de la calea sa cea rea, 
faceţi-vă faptele mai bune şi nu mergeţi după dumnezei străini ca să le slujiţi, şi locuiţi pe pământul 
pe care Eu vi l-am dat vouă!, dar voi n-aţi ascultat. 

16 Aşa că fiii lui lonadab fiul lui Recab şi-au pus în față porunca tatălui lor, dar pe Mine poporul 
acesta nu m-a ascultat. 

17 De aceea, astfel grăieşte Domnul: Iată, asupra lui Iuda şi asupra celor ce locuiesc în Ierusalim 
voi aduce toate relele pe care Eu le-am grăit împotriva lor. 

18 De aceea, astfel grăieşte Domnul: De vreme ce fiii lui lonadab fiul lui Recab au ascultat de 
porunca tatălui lor, să facă adică ceea ce tatăl lor le-a poruncit, 

19 dintre fiii lui lonadab fiul lui Recab nu va fi niciodată un om care să nu stea înaintea feţei Mele, 
atât cât va fi 

5 Textual: „omului” (singular generic). 

pământul”6. 

36 

Cartea lui Ieremia este arsă de către Ioiachim. 1 

1 În cel de al patrulea an al lui loiachim, fiul lui Iosia, regele lui Iuda, fost-a cuvântul Domnului 
către mine, zicând: 


2 „la-ţi hârtie2 pentru o carte şi scrie pe ea toate cuvintele pe care Eu ţi le-am grăit împotriva 
Ierusalimului şi împotriva lui Iuda şi împotriva tuturor neamurilor, din ziua-n care am grăit către 
tine, din zilele lui Iosia, regele lui Iuda, şi până-n ziua de astăzi. 

3 Poate că va auzi casa lui luda toate relele pe care Eu am de gând să le fac asupră-le, pentru ca 
doar-doar se va întoarce fiecare din calea lui cea rea şi astfel să fiu Eu milostiv faţă de nelegiuirile şi 
păcatele lor”. 

4 Aşa că Ieremia l-a chemat pe Baruh, fiul lui Neria, iar acesta a scris pe hârtia cărţii, din gura lui 
leremia3, toate cuvintele Domnului pe care Acesta i le grăise. 

5 Iar Ieremia i-a poruncit lui Baruh, zicând: „Eu mă aflu sub pază4 şi nu pot să intru în casa 
Domnului; 

6 Literal: „în toate zilele pământului”. 

1 În Septuaginta, capitolul 43. 

2 Substantivul hartion (în fapt, diminutivul lui hartes), folosit numai de Ieremia, înseamnă „foaie de 
hârtie sau de papirus”, pe care se putea scrie. El era folosit şi ca substantiv generic: „carte”, aşa cum 
se va face în acest capitol. Ebr.: „Ia-ți un sul” (de hârtie, papirus sau pergament). 

3 „din gura lui Ieremia”: după cum i-a dictat Ieremia. Aşadar, Ieremia vorbea potrivit inspiraţiei 
dumnezeieşti, iar Baruh scria potrivit dictării profetului. 

4 La vremea de care se vorbeşte (606-605 î. H.), leremia nu era în închisoare; se presupune că se 
afla „sub paza” vreunei impurități rituale care-l obliga să rămână departe de templu. Ebr.: „sunt 
împiedicat”; nu se ştie care era piedica. 

6 aşa că tu vei citi din cartea aceasta în auzul poporului din casa Domnului, în ziua de post 5, şi în 
auzul întregului Iuda, al celor ce vin de prin cetățile lor. 

7 Poate că smerita lor rugăciune6 va veni în fața Domnului şi ei se vor întoarce din calea lor cea rea; 
că mare este mânia şi urgia Domnului, pe care El le-a rostit împotriva acestui popor”. 

8 lar Baruh a făcut după cum i-a poruncit leremia, citind din carte, în casa Domnului, toate 
cuvintele acestea. 

9 Şi a fost că în cel de al cincilea? an al regelui loiachim, în luna a noua, tot poporul din Ierusalim 
şi casa lui Iuda au rânduit un post înaintea feţei Domnului. 

10 Iar Baruh citea din carte cuvintele lui leremia în casa Domnului, în odaia lui Ghemaria, fiul lui 
Şafan, scriitorul, în curtea de sus, la intrarea porţii celei noi a casei Domnului, şi în auzul întregului 
popor. 

11 Iar Miheia, fiul lui Ghemaria, fiul lui Şafan, a auzit din carte toate cuvintele Domnului. 

12 şi s-a coborât la casa regelui, în casa scriitorului; şi, iată, acolo şedeau toţi dregătorii: Elişama 
scriitorul, Delaia, fiul lui Şemaia, şi Elnatan, fiul lui Acbor, şi Ghemaria, fiul lui Șafan, şi Sedechia, 
fiul lui Anania, şi toți dregătorii. 

5 Zi de post rânduită anume (2 Par 20, 3) pentru împrejurări grele. 

6 Eleos (într-un sens foarte special) = rugăciunea menită să provoace milă. 

7 „al cincilea”, cf. Codex Alexandrinus şi T. M.: anul 604 (în noiembrie decembrie). 

13 Iar Miheia le-a adus la cunoştinţă toate cuvintele pe care le auzise de la Baruh în timp ce acesta 
le citea în auzul poporului. 

14 Şi toţi dregătorii au trimis la Baruh, fiul lui Neria, pe Iehudi, fiul lui Netania, fiul lui Şelemia, 
fiul lui Cuşi, ca să-i spună: „la în mână cartea din care ai citit în auzul poporului, şi vino!” Aşa că 
Baruh a luat cartea şi s-a coborât la ei. 

15 Şi i-au zis: „Mai citeşte o dată, în auzul nostru!” Iar Baruh a citit. 

16 Şi a fost că după ce ei au auzit toate cuvintele, s-au sfătuit între ei, fiecare cu vecinul său, şi au 
zis: „Toate aceste cuvinte să i le spunem regelui!” 

17 Şi l-au întrebat pe Baruh, zicând: „De unde ai scris tu cuvintele acestea toate?”. 

18 Iar Baruh a răspuns: „Ieremia chiar el, cu gura lui mi-a spus mie toate cuvintele acestea, iar eu 
le-am scris în carte”. 

19 Ei i-au zis lui Baruh: „Du-te şi te ascunde, tu şi leremia; nici un om să nu ştie unde sunteţi!” 

20 Şi ei au intrat la rege în curte, iar cartea au dat-o [cuiva] s-o păstreze în odaia lui Elişama; şi i-au 
spus regelui toate cuvintele acestea. 

21 Iar regele l-a trimis pe lehudi să ia cartea; şi el a luat-o din odaia lui Elişama. Şi a citit lehudi în 


1? 


auzul regelui şi în auzul tuturor dregătorilor care-i şedeau împrejur. 

22 Acuma, regele şedea în casa de iarnă, iar în faţa lui ardea un foc pe vatră. 

23 Şi a fost că dacă Iehudi a citit vreo trei sau patru foi, [regele] le-a tăiat cu un cuţitaş de răzuit 
hârtia şi le-a aruncat 

în focul care ardea pe vatră, până ce toată cartea s-a mistuit8. 

24 lar regele şi servii săi care auzeau toate cuvintele acestea nu s-au tulburat şi nici nu şi-au sfâşiat 
hainele. 

25 Dar Elnatan, Delaia şi Ghemaria îl sfătuiseră pe rege să nu ardă cartea. 

26 Iar regele a poruncit lui lerahmeel, fiul regelui, şi lui Şeraia, fiul lui Azirel, să-i prindă pe Baruh 
şi pe leremia, dar aceştia se ascunseseră. 

27 După ce regele a ars cartea cu toate cuvintele pe care Baruh le scrisese din gura lui Ieremia, fost- 
a cuvântul Domnului către Ieremia, zicând: 

28 „Ia din nou altă hârtie şi scrie toate cuvintele ce erau în cartea pe care a ars-o regele Ioiachim. 

29 Şi vei zice: Aşa grăieşte Domnul: tu ai ars această carte, zicând: «De ce ai scris tu în ea că regele 
Babilonului va veni negreşit şi va nimici această ţară şi că nu va mai fi în ea nici om, nici dobitoc?» 
30 De aceea, aşa grăieşte Domnul cu privire la loiachim, regele lui Iuda: El nu va avea pe cine să 
aşeze pe tronul lui David, iar stârvul său va fi aruncat în arşiţa zilei şi-n îngheţul nopții. 

31 Şi-l voi cerceta, pe el şi familia lui şi pe slugile lui; asupra lui şi asupra locuitorilor Ierusalimului 
şi asupra pământului lui luda voi aduce toate relele despre care le-am vorbit fără ca ei să Mă fi 
ascultat”. 

32 lar Baruh a luat altă hârtie şi a scris pe ea, din însăşi gura lui Ieremia, toate 

8 Se pare că regele a intervenit, în continuare, tăind câte o porţiune de trei-patru foi, pe măsură ce 
erau citite, şi le arunca în foc; aceasta înseamnă că o făcea deliberat, cu sânge rece, nu într-un acces 
de mânie. 

cuvintele cărții pe care o arsese loiachim; şi încă multe alte cuvinte, asemenea celor dintâi, i s-au 
adăugat. 

Sedechia îl închide pe Ieremia în temniță.1 

1 În locul lui Ioiachim a domnit Sedechia2, fiul lui Iosia, pe care l-a pus rege Nabucodonosor, 
regele Babilonului, ca să domnească peste Iuda. 

2 lar el şi slujitorii săi şi poporul ţării n-au ascultat cuvintele Domnului, pe care EI le-a grăit prin 
Jeremia. 

3 Şi regele Sedechia i-a trimis pe Iucal, fiul lui Şelemia, şi pe Sofonie preotul, fiul lui Maaseia, la 
Ieremia, zicând: „Roagă-te dar Domnului pentru noi!” 

4 Şi leremia a venit şi a trecut prin mijlocul cetății; fiindcă ei nu-l puseseră în casa închisorii. 

5 În acest timp oastea lui Faraon a ieşit din Egipt, iar Caldeii, auzind de aceasta, s-au îndepărtat de 
lerusalim3. 

6 şi s-a făcut cuvântul Domnului către Ieremia, zicând: 

7 „Aşa grăieşte Domnul: Aşa vei grăi către regele lui Iuda, cel ce te-a trimis să Mă cauţi: lată oastea 
lui Faraon care a venit să vă ajute; ei se vor întoarce în ţara Egiptului, 

8 iar Caldeii înşişi se vor întoarce din nou şi vor lupta împotriva acestei cetăţi şi o vor lua şi cu foc o 
vor arde. 

1 În Septuaginta, capitolul 44. 

2 Sedechia era unchiul lui loiachim şi a domnit între anii 597 şi 587. 

3 Oastea care ţinea Ierusalimul sub asediu s-a dus să iasă în întâmpinarea oştilor duşmane venite din 
Egipt. 

9 Că aşa grăieşte Domnul: Să nu gândiţi în inimile voastre, zicând: Caldeii negreşit se vor duce de 
la noi!, căci nu se vor duce. 

10 Şi chiar dacă veţi bate toată oastea Caldeilor care se luptă împotriva voastră, tot vor fi rămas 
câţiva răniţi; aceştia se vor ridica, fiecare de pe locul său, şi cu foc vor arde această cetate”. 

11 Şi a fost că atunci când oastea Caldeilor s-a îndepărtat de Ierusalim la apropierea oastei lui 
Faraon, 


12 Ieremia a ieşit din Ierusalim ca să meargă în ţinutul lui Veniamin, pentru ca acolo să vorbească 
în mijlocul poporului.4 

13 Şi se afla în poarta lui Veniamin; şi era acolo un om cu care locuia, Ireia, fiul lui Şelemia, fiul lui 
Anania; acesta l-a prins pe leremia, zicând: „Tu fugi la Caldei!” 

14 Iar el a zis: „„Minciună!; eu nu fug la Caldei!” Dar acela nu l-a ascultat, aşa că Ireia l-a prins pe 
Ieremia şi l-a dus la dregători. 

15 lar dregătorii erau foarte mânioşi împotriva lui Ieremia şi l-au bătut şi l-au trimis la casa lui 
Ionatan, scriitorul; fiindcă ei o făcuseră închisoare. 

16 Astfel a venit Ieremia la beci5, în temniţă, şi a stat acolo multe zile. 

17 Apoi Sedechia a trimis şi l-a chemat. Şi regele l-a întrebat în taină, zicând: „Este vreun cuvânt de 
la Domnul?”. Iar el a zis: „Este: vei fi dat în mâinile regelui Babilonului”. 

4 Sens neclar în Versiunea Ebraică: să cumpere ceva/ să-şi primească de la ai săi partea cuvenită/să- 
şi pună în rânduială unele treburi printre ai săi. 

5 Literal: „la casa gropii”. 

18 Şi i-a zis Ieremia regelui: „Ce rău ţi-am făcut eu ție, sau slujitorilor tăi, sau acestui popor, de m- 
ați aruncat în temniţă? 

19 Şi unde sunt profeţii voştri care vă profeţeau, zicând că regele Babilonului nu va veni împotriva 
acestei țări? 

20 Şi acum, o, rege, stăpânul meu, să cadă smerita mea rugă înaintea feţei tale: Nu mă trimite 
îndărăt la casa lui Ionatan scriitorul, ca să nu mor acolo!” 

21 Iar regele a poruncit şi l-au aruncat în temniţă; şi-i dădeau în fiecare zi câte o bucată de pâine din 
locul unde o coceau6; aceasta, până când n-a mai fost deloc pâine în cetate. Şi aşa a rămas Ieremia 
în curtea temniţei. 

Jeremia în groapa temniţei. Cea din urmă vorbă a sa cu Sedechia.] 

1 lar Şefatia, fiul lui Matan, şi Ghedalia, fiul lui Paşhur, şi Iucal, fiul lui Şelemia, au auzit cuvintele 
pe care Ieremia le grăia către popor, zicând: 

2 „Aşa grăieşte Domnul: Cel ce rămâne locuind în această cetate va muri de sabie şi de foame, dar 
cel ce se va duce la Caldei va trăi; şi sufletul său va fi supus târguielii şi va trăi. 

3 Căci aşa grăieşte Domnul: Negreşit, această cetate va fi dată în mâinile oştirii regelui Babilonului, 
şi el o va lua”. 

4 Şi i-au zis regelui: „Omul acela să fie ucis, fiindcă el slăbeşte mâinile luptătorilor care au rămas în 
cetate, precum şi mâinile întregului popor, grăindu-le 

6 Ebr.: „din Uliţa Pitarilor”. 

1 În Septuaginta, capitolul 45. 

cuvinte ca acestea2; că omul acesta nu-i profeţeşte acestui popor pacea, ci lucrurile rele!” 

5 Iar regele a zis: „lată, el e-n mâinile voastre!” Fiindcă regele nu putea să le stea împotrivă. 

6 Şi l-au aruncat în groapa lui Malchia, fiul regelui, care se afla în curtea temniţei; şi i-au dat 
drumul în fântână; iar în fântână nu era apă, ci nămol; şi el şedea în nămol. 

7 lar Ebed-Melec, Etiopianul (care era acum printre oamenii de casă ai regelui)3, a auzit că l-au pus 
pe Ieremia în groapă. Cum regele se afla la poarta lui Veniamin, 

8 s-a dus la el şi i-a grăit regelui, zicând: 

9 „Rău ai făcut în ce-ai făcut, să-l omori pe omul acesta cu foamea; că-n cetate nu se mai găseşte 
pâine”. 

10 Iar regele i-a poruncit lui Ebed-Melec, zicând: „la cu tine de aici treizeci de oameni şi scoate-l 
din groapă, ca să nu moară!” 

11 Aşa că Ebed-Melec a luat oamenii şi au intrat în beciul casei regale şi au luat de acolo cârpe 
vechi şi funii vechi şi le-au aruncat la Ieremia în groapă. 

12 Şi i-a zis: „Pune-le pe astea la subsuori, dedesubtul funiilor!” Iar Ieremia a făcut aşa. 

13 Şi l-au tras cu funiile şi l-au scos din groapă. Şi a rămas Ieremia în curtea temniței. 

14 lar regele a trimis şi l-a chemat în casa lui Aselisel4, care era în casa 

2 Adică: un defetist care descurajează rezistenţa. 

3 Dregător din tagma eunucilor, oameni de încredere şi foarte influenți la curţile regale ale 


> 


Orientului. 

4 Nume inexistent în Versiunea Ebraică; în aceasta: „l-a adus la cea de a treia intrare a Casei 
Domnului”. 

Domnului. Şi i-a zis regele: „Am să-ţi pun o întrebare, dar te rog să nu-mi ascunzi nimic!” 

15 Şi i-a zis Ieremia regelui: „Dacă-ţi spun, pot să ştiu că nu mă vei ucide? iar dacă-ţi voi da sfat, nu 
mă vei asculta”. 

16 Iar regele i s-a jurat, zicând: „Viu este Domnul Cel ce ne-a făcut sufletul acestas: Nu te voi 
ucide, nici nu te voi da în mâinile acestor oameni!” 

17 Şi i-a zis Ieremia: „Aşa grăieşte Domnul: Dacă într-adevăr te vei duce la căpeteniile regilor 
Babilonului, sufletul tău va trăi, cetatea aceasta nicicum nu va fi arsă cu foc, iar tu vei trăi, tu şi casa 
ta. 

18 Dar dacă nu te vei duce, această cetate va fi dată în mâna Caldeilor, ei o vor arde cu foc, iar tu nu 
vei scăpa”. 

19 Şi a zis regele către Ieremia: „Mă tem de Iudeii care s-au dat de partea Caldeilor, ca nu cumva să 
mă dea în mâinile lor şi să-şi bată joc de mine”. 

20 Iar Ieremia a zis: „În nici un chip nu te vor da. Ascultă cuvântul Domnului, pe care eu ţi-l grăiesc 
ție: Mai bine-ţi va fi, iar sufletul tău va trăi. 

21 Dar dacă nu te vei duce, iată cuvântul pe care Domnul mi l-a arătat: 

22 lată, toate femeile care au rămas în casa regelui lui luda au fost duse la dregătorii regelui 
Babilonului şi au zis: Prietenii tăi de-aproape6 te-au înşelat şi te vor stăpâni; piciorul ţi-l vor face să 
alunece şi să cadă şi ţi-au întors spatele. 

5 T. M.: „... Cel ce ne-a dat această viață”. 6 Literal: „Bărbaţii tăi de pace”. Stihurile par a fi 
desprinse dintr-un cântec popular. 

23 La Caldei le vor duce pe femeile tale şi-i vor duce pe copiii tăi, iar tu nu vei scăpa, căci vei fi 
luat chiar de mâna regelui Babilonului, iar cetatea aceasta va fi mistuită-n flăcări”. 

24 Şi i-a zis regele: „Nici un om să nu ştie ceva din cuvintele acestea, iar tu nu vei muri. 

25 lar dacă dregătorii vor afla că ţi-am vorbit şi dacă vor veni la tine şi-ţi vor zice: «Spune-ne, ce ți- 
a grăit regele? Nu ascunde de noi, şi nu te vom ucide; hai, ce ţi-a spus regele?», 

26 tu le vei spune: cu smerenie m-am rugat în faţa ochilor regelui, ca să nu mă trimită îndărăt la 
casa lui Ionatan şi să mor acolo”. 

27 Atunci au venit toţi dregătorii la Ieremia şi l-au întrebat; iar el le-a răspuns întocmai prin 
cuvintele acestea pe care i le poruncise regele. Iar ei au tăcut, căci cuvântul Domnului n-a fost auzit. 
28 Şi a rămas Ieremia în curtea temniţei până la vremea când Ierusalimul a fost luat... 

Căderea Ierusalimului. 1 

1 Şi a fost că în cel de al nouălea? an al lui Sedechia, regele lui Iuda, a venit Nabucodonosor, regele 
Babilonului, şi toată oastea lui împotriva Ierusalimului şi l-au împresurat. 

1 În Septuaginta, capitolul 46. 

2 T. M. precizează: „în luna a zecea”, ceea ce înseamnă decembrie 589 ianuarie 588, adică sfârşitul 
celui de al nouălea an al domniei lui Sedechia. 

2 Iar în cel de al unsprezecelea an al lui Sedechia, în luna a patra,3 în cea de a noua zi a lunii, 
cetatea a fost spartă. 

3 Şi toate căpeteniile regelui Babilonului au intrat şi s-au aşezat la poarta Mijlocului: Nergar- 
Şareţer, Samgarnebu, Sarsehim,4 Nergal-Sareţer5 şi toate celelalte căpetenii ale regelui 
Babilonului.6 

4 Când Sedechia, regele lui Iuda, şi toţi oamenii de oaste i-au văzut, au fugit şi au ieşit noaptea din 
cetate prin grădina regelui, pe poarta dintre cele două ziduri, şi au apucat pe calea şesului. 

5 Dar oştirea Caldeilor a alergat după ei şi l-a ajuns pe Sedechia în şesul lerihonului, l-au prins şi 1- 
au dus la Nabucodonosor, regele Babilonului, la Ribla, în ţara Hamat, unde acesta a rostit judecată 
asupra lui. 

6 Atunci regele Babilonului i-a înjunghiat pe fiii lui Sedechia în Ribla, înaintea ochilor lui, şi pe toți 
dregătorii lui Iuda i-a înjunghiat regele Babilonului. 

7 Iar lui Sedechia i-a scos ochii şi l-a pus în cătuşe, ca să-l ducă la Babilon. 


8 Casa regelui şi casele poporului le-au ars Caldeii cu foc, iar zidurile Ierusalimului le-au dărâmat. 

9 Restul poporului, care rămăsese în cetate, pe fugarii care trecuseră la el şi pe celălalt popor care 
mai rămăsese, Nabuzaradan, căpetenia gărzii regelui, i-a dus robi în Babilon. 

3 Iunie iulie 587. 

4 T. M. precizează: „căpetenia eunucilor”. 

5 T. M. precizează: „marele mag”. De altfel, toate aceste nume, ca şi grafia lor (variabilă de la o 
versiune la alta) rămân încă o problemă pentru filologi. 

6 Versetele 4-13, text lacunar în LXX; preluat din T. M.; de fapt, o reluare a istorisirii din 4 Rg 
25,4-12. 

10 Pe cei săraci din popor, care nu aveau nimic, Nabuzaradan, căpetenia gărzii, i-a lăsat în pământul 
lui Iuda şi tot atunci le-a dat viile şi ţarinile. 

11 Iar cu privire la Ieremia, Nabucodonosor, regele Babilonului, i-a dat lui Nabuzaradan, căpetenia 
gărzii, porunca aceasta: 

12 „a-l şi să ai purtare de grijă pentru el; să nu-i faci nici un rău, ci să te porți cu el aşa cum îţi va 
zice el”. 

13 Nabuzaradan, căpetenia gărzii, Nebuşazban, căpetenia eunucilor, Nergal-Şareţer, căpetenia 
vrăjitorilor, şi toate căpeteniile regelui Babilonului. 

14 Şi au trimis şi l-au scos pe Ieremia din curtea închisorii şi l-au dat în seama lui Godolia, fiul lui 
Ahicam, fiul lui Şafan; şi l-au adus, iar el a stat în mijlocul poporului. 

15 şi s-a făcut cuvântul Domnului către Ieremia în curtea temniţei, zicând: 

16 „Du-te şi spune-i lui Ebed-Melec, Etiopianul: Aşa grăieşte Domnul, Dumnezeul lui Israel: Iată, 
Eu voi aduce cuvintele Mele asupra acestei cetăţi spre cele rele, iar nu spre cele bune. 

17 Dar pe tine te voi mântui în ziua aceea şi nu te voi da în mâna oamenilor de faţa cărora te temi. 
18 Că negreşit te voi mântui, şi de sabie nu vei cădea; şi viaţa ţi-o vei afla, fiindcă tu ai nădăjduit în 
Mine, zice Domnul”. 

Ieremia în libertate. 1 

1 În Septuaginta, capitolul 47. 

1 Cuvântul care s-a făcut de la Domnul către Ieremia, după ce Nabuzaradan, căpetenia gărzii,2 l-a 
lăsat să plece din Rama, după ce-l luase legat în lanţuri în mijlocul robimii lui Iuda, al celor ce erau 
duşi în Babilon. 

2 Întâiul căpitan al gărzii l-a luat şi i-a zis: „Domnul Dumnezeul tău a grăit aceste rele asupra 
acestui loc; 

3 şi Domnul a făcut-o pentru că voi aţi păcătuit împotriva Lui şi de glasul Lui n-aţi ascultat. 

4 lată, te-am dezlegat din lanţurile în care-ţi erau mâinile. Dacă tu crezi că e bine să vii cu mine în 
Babilon, vino, iar eu îmi voi pune ochii asupra ta; 

5 iar dacă nu, du-te; întoarce-te la Godolia, fiul lui Ahicam, fiul lui Şafan, pe care regele 
Babilonului l-a numit guvernator peste ţara lui Iuda, şi locuieşte cu el în mijlocul poporului din ţara 
lui Iuda. Oriîncotro li se pare ochilor tăi că e bine să mergi, acolo să te duci”. Şi căpetenia gărzii i-a 
făcut daruri şi i-a dat drumul. 

6 lar el a venit la Godolia, în Miţpa, şi a locuit în mijlocul poporului său care rămăsese în ţară. 

7 Dar mai-marii oștilor de la câmp, ei şi oamenii lor,3 au auzit că regele Babilonului l-a numit pe 
Godolia guvernator al ţării şi că i-a dat în seamă bărbaţi şi femei pe care acela nu-i strămutase în 
Babilon. 

8 Şi au venit la Godolia, în Miţpa, Ismael, fiul lui Netania, şi lohanan, fiul lui Careea, şi Seraia, fiul 
lui Tanhumet, şi fiii lui Efai Netofitul şi Iaazania, fiul lui Maacat, ei şi oamenii lor. 

2 Literal: „căpetenia bucătarilor” (marele pitar). 

3= Cei ce scăpaseră cu viaţă; cei lăsaţi să cultive pământul. 

9 Iar Godolia li s-a jurat, lor şi oamenilor lor, zicând: „Nu vă fie teamă de faţa slujitorilor 
Caldeilor4; locuiţi în ţară şi lucraţi pentru regele Babilonului şi va fi mai bine pentru voi. 

10 Iată, eu în faţa voastră locuiesc în Miţpa, ca să stau în faţa Caldeilor care vor să vină împotriva 
voastră; voi adunaţi vin şi poame şi untdelemn şi puneţi-le în vasele voastre şi locuiţi în cetăţile 


peste care ați dobândit stăpânire”. 

11 Şi toţi Iudeii care erau în ţara Moabului, printre fiii lui Amon, şi cei din Idumeea şi cei ce se 
aflau în toată țara au auzit că regele Babilonului i-a lăsat lui Iuda o rămăşiţă şi că peste ea l-a numit 
pe Godolia, fiul lui Ahicam. 

12 Şi au venit la Godolia, în Miţpa, în ţara lui Iuda, şi au adunat vin şi foarte multe poame şi 
untdelemn. 

13 Iar lohanan, fiul lui Careea, şi toţi mai-marii oştilor de la câmp au venit la Godolia în Miţpa 

14 şi i-au zis: „Ştii tu oare că Baalis, regele Amoniţilor, l-a trimis pe Ismael, fiul lui Netania, ca să 
te ucidă?”. Dar Godolia nu i-a crezut. 

15 Iar lohanan i-a spus lui Godolia în taină, la Miţpa: „Chiar acum mă voi duce şi-l voi izbi pe 
Ismael; dar nimeni să nu ştie, ca nu cumva el să te ucidă şi toţi Iudeii care s-au adunat la tine să se 
risipească şi rămăşiţa lui Iuda să piară”. 

16 Dar Godolia i-a zis lui lohanan: „Nu face lucrul acesta, că minciuni spui tu asupra lui Ismael!” 

4 T. M.: „Nu vă temeţi să le slujiți Caldeilor”. 

Uciderea lui Godolia. 1 

1 Şi a fost acum că-n luna a şaptea a venit Ismael, fiul lui Netania, fiul lui Elişama, din neam regesc, 
la Godolia, în Miţpa, şi cu el zece oameni, şi au stat împreună la masă2. 

2 Iar Ismael s-a ridicat, şi cei zece oameni care erau cu el, şi l-au lovit pe Godolia, cel pe care regele 
Babilonului îl numise guvernator peste ţară, 

3 şi pe toţi Iudeii care erau cu el în Miţpa şi pe toţi Caldeii3 care se aflau acolo. 

4 Şi a fost că în cea de a doua zi după ce el îl lovise pe Godolia şi nimeni nu ştia - 

5 au venit nişte bărbaţi din Sichem, din Şilo şi din Samaria, optzeci de oameni cu bărbile rase şi cu 
hainele sfâşiate4, bătându-şi pieptul şi având în pumni mană şi tămâie aromată pe care să le aducă 
jertfă în casa Domnului. 

6 Şi Ismael a ieşit în întâmpinarea lor; iar ei mergeau şi plângeau. Iar el le-a zis: „Veniţi înlăuntru, 
la Godolia!” 

7 Şi a fost că atunci când ei intraseră în mijlocul cetăţii, el i-a înjunghiat şi i-a aruncat într-o fântână. 
8 Se aflau însă acolo, între ei, zece oameni, care i-au zis lui Ismael: „Pe noi să nu ne omori, că noi 
avem comori în țarină, grâu şi orz, miere şi untdelemn!” Aşa că el a trecut peste ei şi nu i-a 
înjunghiat în mijlocul fraților lor. 

1 În Septuaginta, capitolul 48. 

2 Literal: „,... am mâncat pâine împreună”. 

3 T. M. adaugă: „.... războinici”. 

4 „... cu bărbile rase şi hainele sfâşiate”: ținută de doliu şi penitenţă în Israel. 

9 Iar fântâna în care Ismael i-a aruncat pe toţi cei pe care-i lovise este o fântână mare, pe care regele 
Asa o făcuse de frica lui Baeşa, regele lui Israel; pe aceasta a umplut-o Ismael cu oameni ucişi. 

10 Şi Ismael a dus cu de-a sila tot poporul care rămăsese în Miţpa, şi pe fiicele regelui, pe care 
căpetenia gărzii le lăsase în seama lui Godolia, fiul lui Ahicam; şi s-a dus dincolo, la fiii lui Amon. 
11 Iar când Iohanan, fiul lui Careea, şi toţi căpitanii de oaste care erau cu el au auzit de toate faptele 
cele rele pe care le făcuse Ismael, 

12 şi-au adunat toată oastea şi au mers să se războiască împotriva lui; şi l-au aflat în apropiere de 
Apa cea mare a Gabaonului. 

13 Şi a fost că atunci când tot poporul care era cu Ismael l-a văzut pe lohanan şi pe căpitanii oștirii 
care erau cu el, 

14 toţi s-au întors la lohanan. 

15 Dar Ismael a scăpat cu opt oameni şi s-a dus la fiii lui Amon. 

16 Iar lohanan, fiul lui Careea, şi toţi mai-marii oastei care erau cu el a luat toată rămăşiţa poporului 
pe care o adusese înapoi de la Ismael, bărbaţi tari la război, şi pe femei şi alte bunuri şi pe eunuci, 
pe cei ce scăpaseră din Gabaon; 

17 aceştia au plecat şi s-au aşezat în ţinutul Chimham, lângă Betleem, pentru ca de acolo să plece în 
Egipt, de teama Caldeilor; 

18 fundcă se temeau de ei din pricină că Ismael îl ucisese pe Godolia, cel pe care regele Babilonului 


îl pusese guvernator al ţării. 

Fuga în Egipt. 1 

1 Atunci toate căpeteniile oştirii şi lohanan şi Azaria, fiul lui Hoşaia, şi-ntregul popor, de la mic la 
mare, au venit la profetul Ieremia 

2 şi i-au zis: „Să cadă dar smerita noastră rugă înaintea feţei tale şi roagă-te tu Domnului 
Dumnezeului tău pentru cei ce au rămas; că puţini am rămas din cei mulţi, aşa cum înşişi ochii tăi 
ne văd. 

3 Şi să ne spună nouă Domnul Dumnezeul tău calea pe care să mergem şi lucrul pe care să-l 
facem”. 

4 Şi leremia le-a zis: „Am auzit. lată, mă voi ruga pentru voi către Domnul Dumnezeul nostru, după 
spusa voastră; şi va fi că orice cuvânt cu care va răspunde Domnul Dumnezeu vi-l voi spune, şi n- 
am să vă ascund nimic”.2 

5 Iar ei i-au zis lui Ieremia: „Fie Domnul între noi spre dreaptă şi credincioasă mărturie dacă noi nu 
vom face întocmai după fiece cuvânt pe care Domnul ni-l va trimite. 

6 Şi, ori că va fi bine, ori că va fi rău, noi vom asculta de glasul Domnului Dumnezeului nostru la 
Care te trimitem, ca să ne fie mai bine pentru aceea că am ascultat de glasul Domnului 
Dumnezeului nostru”. 

7 Şi a fost că după zece zile s-a făcut cuvântul Domnului către Ieremia. 

8 Iar el i-a chemat pe lohanan şi căpeteniile oştirii şi poporul întreg, de la mic la mare, 

1 În Septuaginta, capitolul 49. 

2 leremia îşi asumă rolul marilor profeţi, de talia lui Moise, de mijlocitori şi purtători de cuvânt 
între oameni şi Dumnezeu. 

9 şi le-a zis: „Aşa grăit-a Domnul: 

10 Dacă voi într-adevăr locuiţi în ţara aceasta, Eu vă voi zidi şi nu vă voi dărâma, Eu vă voi sădi şi 
nu vă voi smulge, fiindcă am pus capăt nenorocirilor pe care le-am adus asupra voastră. 

11 Să nu vă temeţi de regele Babilonului, de care voi vă înspăimântați, zice Domnul, căci Eu sunt 
cu voi, ca să vă scap şi să vă mântuiesc din mâna lui. 

12 Şi milă vă voi dărui şi Mă voi îndura de voi: în ţara voastră vă voi reaşeza. 

13 Şi dacă veţi zice: «Nu vom locui în ţara aceasta, ca să nu auzim glasul Domnului, 

14 fiindcă vrem să ne ducem în ţara Egiptului, unde război nu vom vedea şi glas de trâmbiţă nu 
vom auzi şi de pâine nu vom flămânzi, şi acolo vom locui!», 

15 auziţi atunci cuvântul Domnului, că aşa grăit-a Domnul: 

16 Dacă voi vă veţi întoarce faţa spre Egipt şi vă veţi duce să locuiţi acolo, atunci va fi că sabia de 
care vă temeţi vă va afla în ţara Egiptului, iar foametea de care vorbiţi vă va apuca de dinapoia 
voastră în Egipt, şi acolo veţi muri. 

17 Şi toţi oamenii şi toţi cei de neam străin care şi-au întors faţa spre Egipt ca să locuiască acolo, 
acolo vor fi mistuiţi de sabie şi de foamete; şi nimeni nu va fi care să-i scape din relele pe care Eu le 
aduc asupră-le. 

18 Că aşa grăit-a Domnul: Aşa cum mânia Mea a căzut peste cei ce locuiau în Ierusalim, tot astfel 
va cădea mânia Mea asupra voastră dacă veți intra în Egipt; şi veţi fi o-ntindere pustie, sub 
stăpânirea altora, şi blestem şi ocară; iar locul acesta nu-l veţi mai vedea. 

19 Zis-a Domnul despre voi, rămăşiţa lui Iuda: Nu intrați în Egipt! Şi acum, cunoaşteţi cu tot 
dinadinsul 

20 că rău le-aţi făcut inimilor voastre trimițându-mă pe mine, zicând: - «Roagă-te tu Domnului 
pentru noi, iar noi vom face după tot ceea ce-ţi va spune ție Domnul!>, 

21 şi n-aţi ascultat de glasul Domnului, cu care El m-a trimis la voi. 

22 Şi acum, de sabie şi de foame veţi pieri în locul în care vă e pofta să vă duceţi, ca să locuiţi 
acolo”. 

43 

Fuga în Egipt (continuare). Ieremia prevesteşte cucerirea Egiptului de către Nabucodonosor. 1 

1 Şi a fost că după ce Ieremia a încetat să-i grăiască poporului toate cuvintele Domnului, cele cu 
care Domnul îl trimisese la ei chiar toate cuvintele acestea -, 


2 a vorbit Azaria, fiul lui Hoşaia, şi lohanan, fiul lui Careea, şi toţi oamenii care-i grăiseră lui 
Ieremia, zicând: „Minciuni! Nu Domnul te-a trimis la noi să ne spui: nu intraţi în Egipt ca să locuiţi 
acolo!, 

3 ci Baruh, fiul lui Neria, el te aţâţă împotriva noastră, ca să ne dai în mâinile Caldeilor, să ne 
omoare, ori să fim duşi ca robi în Babilon!” 

4 Aşa că lohanan şi toate căpeteniile oştirii n-au ascultat de glasul Domnului, să rămână în ţara lui 
Iuda, 

1 În Septuaginta, capitolul 50. 

5 ci el, Iohanan, şi toate căpeteniile oștirii, i-au luat pe cei rămaşi ai lui Iuda, care se întorseseră să 
locuiască în țară, 

6 pe bărbații cei tari şi femeile şi celelalte bunuri şi pe fiicele regelui şi sufletele pe care 
Nabuzaradan le lăsase cu Godolia, fiul lui Ahicam, şi pe Ieremia profetul şi pe Baruh, fiul lui Neria, 
7 şi au venit în Egipt, fiindcă ei n-au ascultat de glasul Domnului; şi au intrat în Tahpanhes. 

8 şi s-a făcut cuvântul Domnului către Ieremia în Tahpanhes, zicând: 

9 „Ia-ți nişte pietre mari şi ascunde-le la intrare, la poarta casei din Tahpanhes a lui Faraon, în văzul 
bărbaților lui Iuda. 

10 Şi vei zice: Aşa grăit-a Domnul: Iată, Eu voi trimite şi-l voi aduce pe Nabucodonosor, regele 
Babilonului,2 iar el îşi va aşeza tronul deasupra acestor pietre pe care le-ai ascuns, şi arme va ridica 
peste ele. 

11 Şi va veni şi va lovi ţara Egiptului:3 Cine e pentru moarte, la moarte! Cine e pentru robie, la 
robie! Cine e pentru sabie, la sabie!4 

12 Şi foc va aprinde în casele dumnezeilor lor şi le va arde şi-i va duce [pe dumnezei] în robie; şi va 
purica ţara Egiptului aşa cum îşi purică ciobanul straiul, după care va ieşi cu pace. 

13 Şi va zdrobi stâlpii templului Soarelui5 de la On, iar capiştile le va arde cu foc”. 

2 T. M. adaugă:... „robul Meu”. 

3 Năvala lui Nabucodonosor s-a petrecut în 568-567 şi a avut un caracter temporar, ca o vijelie 
devastatoare. 

4 Reluare, în termeni uşor diferiţi, a celor patru stihuri din 15, 2. 

5 Textual: „Heliopolis” („Cetatea Soarelui”). 

Ieremia şi Evreii din Egipt. 

1 Cuvântul care s-a făcut către Ieremia pentru toți Iudeii care locuiau în ţara Egiptului şi pentru cei 
ce se aşezaseră în Migdol, în Tahpanhes, în Nof şi în ţara Patros: 

2 „Aşa grăit-a Domnul, Dumnezeul lui Israel: Voi ați văzut toate relele pe care Eu le-am adus 
asupra Ierusalimului şi asupra cetăților lui Iuda; şi, iată, ele sunt pustii, fără locuitori, 

3 din pricina răutăţilor lor, pe care ei le-au făcut pentru ca să Mă întărâte, mergând să ardă tămâie 
unor dumnezei străini, pe care nici ei şi nici părinţii lor nu i-au cunoscut.2 

4 Dar Eu vi i-am trimis pe servii Mei, profeţii, dis-de-dimineaţă, zicând: nu faceţi fapta aceasta 
spurcată, pe care Eu am urât-o! 

5 Şi nu m-au ascultat, şi auzul nu şi l-au plecat, ca să se întoarcă de la răutăţile lor, aşa încât să nu 
mai jertfească tămâie la dumnezei străini. 

6 Astfel mânia Mea şi urgia Mea au căzut şi s-au aprins în porţile lui Iuda şi pe ulițele 
Ierusalimului; iar acestea au devenit o-ntindere pustie, de necălcat, aşa cum sunt în ziua de azi. 

7 Şi acum, aşa grăit-a Domnul Atotţiitorul: De ce faceţi voi astfel de răutăți împotriva sufletelor 
voastre?: să fie tăiaţi dintre voi om şi femeie, prunc şi sugar din mijlocul lui Iuda, aşa ca nimeni 
dintre voi să nu rămână,3 

1 În Septuaginta, 51, 1-30. 

2 O dată mai mult, idolatria este refrenul mustrărilor pe care Domnul le adresează poporului Său. 

3 Dispariţia totală (fără nici un fel de „rămăşiţă” regeneratoare) este ultima consecinţă a divorțului 
dintre Israel şi Dumnezeul său. 

8 să Mă întărâtaţi cu faptele mâinilor voastre arzând tămâie unor dumnezei străini în ţara Egiptului 
în care aţi intrat s-o locuiţi, aşa ca să puteţi fi cu totul retezaţi şi să deveniți blestem şi ocară printre 


toate neamurile pământului? 

9 Uitat-aţi oare păcatele părinţilor voştri şi pe ale regilor lui Iuda şi pe ale dregătorilor voştri şi pe 
ale femeilor voastre, pe care le-au săvârşit în ţara lui Iuda şi pe ulițele Ierusalimului?4 

10 Ele n-au încetat nici în ziua de azi, iar ei nu s-au ţinut de poruncile Mele pe care Eu le-am 
rânduit în faţa părinţilor lor. 

11 De aceea, așa grăieşte Domnul: Iată, Eu Îmi întorc faţa împotriva voastră, 

12 ca să nimicesc toată rămăşiţa ce se află în Egipt; şi vor cădea de sabie şi de foamete şi se vor 
sfârşi de la mic pân” la mare şi vor fi spre ocară, pieire şi blestem. 

13 Pe cei ce locuiesc în ţara Egiptului îi voi cerceta aşa cum am cercetat Ierusalimul: cu sabie şi cu 
foamete şi cu moarte; 

14 şi nimeni nu va scăpa din cei rămaşi ai lui luda, cei care s-au aşezat în ţara Egiptului spre a se 
întoarce în ţara lui Iuda în care cu inima lor nădăjduiesc să se întoarcă; nu se vor întoarce, în afară 
de cei ce scapă”. 

15 Atunci toți bărbaţii care ştiau că femeile lor jertfesc tămâie altor dumnezei, precum şi toate 
femeile şi-ntregul popor care locuia în ţara Egiptului, în Patros, i-au răspuns lui leremia, zicând: 

4 Generaţiile lui Israel sunt solidare între ele, alcătuind, în fapt, una singură. 

16 „Cât despre cuvântul pe care tu ni l-ai grăit în numele Domnului, noi nu te vom asculta. 

17 Fiindcă noi vom face negreşit tot cuvântul care va ieşi din gura noastră5: să ardem tămâie pentru 
regina cerului şi să-i turnăm libaţii, aşa cum am făcut noi şi părinții noştri şi regii noştri şi 
dregătorii noştri în cetățile lui Iuda şi pe ulițele Ierusalimului, şi am fost sătui de pâine şi ne-a fost 
bine şi rele n-am văzut. 

18 Dar de când am încetat să ardem tămâie pentru regina cerului, rătăcim dintr-un loc în altul şi ne 
sfârşim de sabie şi de foame. 

19 Şi dacă am ars tămâie pentru regina cerului şi i-am turnat libaţii, crezi că fără bărbaţii noştri i-am 
făcut turte şi i-am turnat libaţii?”. 

20 Atunci leremia a răspuns întregului popor, bărbaţilor tari şi femeilor şi întregului popor care-i 
răspunsese întorcându-i vorba, zicând: 

21 „Credeţi voi că Domnul nu Şi-a adus aminte de tămâia pe care o ardeaţi în cetăţile lui Iuda şi pe 
ulițele Ierusalimului, voi şi părinţii voştri şi regii voştri şi dregătorii voştri şi tot poporul ţării? 
credeţi că ea nu s-a suit la inima Lui? 

22 Dar Domnul nu v-a mai putut suferi 


x». 


5 „tot cuvântul care va ieşi din gura noastră”: angajament solemn, cu valoarea unui vot. 

cazuri, numele ei era asociat cu expresia „oștile cerului” (vezi 7, 18 şi nota). Se pare că numele 
„regina cerului” (total nepotrivit pentru atributele şi funcţia zeiţei mesopotame) decurgea din 
asocierea ei cu steaua Venus (deşi, spre nedumerirea filologilor, aceasta era percepută în Palestina 
ca fiind de genul masculin). Cert este că avea un cult ispititor şi foarte răspândit. 

din pricina răutăţii faptelor voastre şi din pricina urâciunilor pe care le-aţi făcut; aşa se face că ţara 
voastră a devenit o-ntindere pustie şi de necălcat, un blestem a devenit, aşa cum este astăzi; 

23 da, din pricina acelora pentru care voi ardeți tămâie şi din pricina faptelor cu care ați păcătuit 
împotriva Domnului, şi pentru că glasul Domnului nu l-aţi auzit şi-ntru poruncile Lui şi-n legea Lui 
şi-n mărturiile Lui n-aţi umblat, de aceea v-au apucat relele acestea!”7. 

24 Şi a zis Ieremia către popor şi către femei: „Auziţi glasul Domnului! 

25 Aşa grăit-a Domnul, Dumnezeul lui Israel: Voi, femeilor, voi cu gura voastră aţi vorbit şi voi cu 
mâinile voastre aţi împlinit, zicând: «Noi negreşit ne vom ţine făgăduinţa pe care am făgăduit-o, să 
ardem tămâie pentru regina cerului şi să-i turnăm libaţii!». Voi pe de-a-ntregul v-aţi ţinut 
făgăduinţele şi, într-adevăr, le-aţi îndeplinit. 

26 De aceea, auziţi glasul Domnului, voi, întregul Iuda care locuieşte în ţara Egiptului: Iată, juratu- 
m-am pe numele Meu cel mare zice Domnul —: numele Meu nu va mai fi în gura nici unui ludeu 
să zică: «Viu este Domnul!» în toată ţara Egiptului. 

27 Că Eu am vegheat asupra lor pentru ca să le fac rău, iar nu să le fac bine; şi toți ludeii8 care 
locuiesc în ţara Egiptului vor pieri de sabie şi de foamete, până ce vor fi pe de-a-ntregul mistuiţi. 

28 Iar cei ce scapă de sabie, puţini la număr, se vor întoarce în ţara lui Iuda; 


7 Dumnezeu nu judecă după aparenţe (jertfele rituale), ci după esențe (Divinitatea căreia Îi sunt 
aduse jertfele şi identitatea morală a celor ce le aduc). 

8 Literal: „întregul Iuda”. 

iar rămăşiţa lui Iuda, cei care au stăruit să locuiască în ţara Egiptului, vor cunoaşte al cui cuvânt va 
rămâne: [al Meu, sau al lor]. 

29 Şi acesta va fi pentru voi un semn: Vă voi bântui cu rele. 

30 Aşa grăit-a Domnul: lată, Eu îl voi da pe Faraonul Hofra,9 regele Egiptului, în mâinile 
vrăjmaşului său şi în mâinile celor ce caută să-i ia viaţa, aşa cum l-am dat pe Sedechia, regele lui 
Iuda, în mâinile lui Nabucodonosor, regele Babilonului, vrăjmaşul său care căuta să-i ia viața”. 

Ieremia îl mustră pe Baruh.] 

1 Cuvântul pe care leremia profetul l-a grăit către Baruh, fiul lui Neria, când el a scris cuvintele 
acestea în carte din gura lui leremia, în cel de al patrulea an al lui Ioiachim, fiul lui Iosia, regele lui 
Iuda. 

2 „Aşa grăit-a Domnul despre tine, Baruh: 

3 Fiindcă tu ai zis: «Vai mie, vai mie!, că Domnul i-a adăugat ostenelii mele durere; în suspine 
adorm, odihnă n-am aflat!», 

4 tu Îi vei grăi astfel: Aşa grăieşte Domnul: Iată, pe cei ce i-am zidit îi voi dărâma; pe cei ce i-am 
sădit îi voi smulge.2 

9 După Herodot, Hofra a murit de ştreang, după ce fusese trădat de curteanul Amasis, care i-a şi 
urmat la tron. 

1 În Septuaginta, capitolul 51, 31-35. 

2 T. M. abstractizează: „Ceea ce am zidit voi dărâma; ceea ce am sădit voi smulge”. Textul LXX 
întâmpină teologia persoanei. 

5 Iar tu, tu cauţi pentru tine lucruri mari? Nu căuta! Că, iată, Eu aduc rele peste tot trupul zice 
Domnul -, dar Eu îți voi da ție viața ca pe o pradă3 în fiece loc unde te vei duce”. 

Profeție împotriva Egiptului. 1 

1 Cuvântul Domnului care a fost către Ieremia profetul, cu privire la neamuri. 

2 Asupra Egiptului, împotriva oştirii Faraonului Neco, regele Egiptului, ce se afla în Carchemiş, 
lângă râul Eufrat, şi pe care Nabucodonosor, regele Babilonului, a zdrobit-o în cel de al patrulea an 
al domniei lui loiachim, regele lui Iuda. 2 

3 „Prindeţi arme şi scuturi şi alergaţi la luptă! 

4 Înşeuaţi-vă caii! Voi, călăreţi, urcaţi-vă în şei şi staţi gata sub coifurile voastre; 

3 „viaţa ca pradă” (expresie folosită, cu un înţeles mai limpede, şi în 21, 9): după ce omul a pierdut 
tot ce avea, dacă-i rămâne viaţa fie şi pândită de semenii prădători —, ea este bunul său cel mai de 
preţ (fiindcă oricând poate interveni minunea). 

1 În Septuaginta, capitolul 26. Revenind la nota din 26 titlu: Profeţiile asupra neamurilor şi-au 
păstrat în Septuaginta locul lor original, în urma introducerii din capitolul 25. Versiunea Ebraică 
însă le-a strămutat către sfârşitul cărţii, adică în capitolele 46-51, socotindu-se că prezenţa lor în 
prima parte încarcă paginile cu prea multe texte de aceeaşi factură stilistică. Vechile versiuni 
româneşti au preluat această intervenţie; cea de faţă face la fel, dar trimițând la textele 
corespunzătoare din Septuaginta, pentru eventuale confruntări. 

2 loiachim a domnit între 609 şi 598. Bătălia de la Carchemiş, prin care Babilonul cucerea 
supremaţia asupra întregului actual Orientmijlociu, a avut loc în anul 605. 

înclinați în față lăncile, puneţi-vă platoşele! 

5 De ce oare le e teamă şi se feresc înapoi?: Cei tari ai lor vor fi tăiaţi, cu fuga au fugit şi-mpresuraţi 
fiind ei nu s-au mai întors, zice Domnul. 

6 Cel sprinten să nu fugă, cel tare să nu scape! Spre nord, la Eufrat, ei au slăbit, ei au căzut. 

7 Cine-1 acesta, oare, cel ce ca un râu3 se urcă şi ca pâraiele ce-şi învolbură apa? 

8 Apele Egiptului ca un râu se vor sui; iar el a zis: mă voi urca s-acopăr tot pământul şi să-i afund 
pe cei ce-l locuiesc! 

9 Încălecaţi pe cai! Gătiţi carele de luptă! Ieşiţi, voi, războinici ai Etiopienilor; şi voi, Libieni 


înarmaţi cu scuturi; şi voi, Lidienilor, încălecaţi, întindeţi-vă arcul! 

10 Ziua aceea Îi va fi Domnului Dumnezeului nostru zi de răzbunare asupra vrăjmaşilor Săi: Sabia 
Domnului îi va mânca, pe săturate îi va mânca şi cu sângele lor se va îmbăta; căci aceasta-i jertfă 
Domnului din ţara de miază-noapte, la râul Eufrat. 

11 Suie-te pe Galaad şi ia balsam pentru fata fecioară4 a Egiptului; zadarnic ţi-ai înmulţit tu 
leacurile, că toate sunt netrebnice! 

12 Neamurile ţi-au auzit glasul, de strigarea ta umplutu-s-a pământul, căci războinic pe războinic a 
slăbit, căzut-au amândoi de-a valma”. 

13 Cuvântul pe care Domnul i l-a grăit lui leremia cu privire la regele Babilonului 

3 Ebr.: „precum Nilul se urcă”. 

4 „fata fecioară”: expresie ironică, mai ales în contextul acestui avertisment asupra căderii 
Egiptului. 

care va veni să izbească țara Egiptului: 

14 „Dați de ştire în Migdol5, duceți vestea pân’ la Memfis6, ziceți: Scoală-te şi te găteşte, că sabia 
ţi-a mâncat tufanii.7 

15 De ce-a fugit de la tine Apis8? Nu, n-a rămas alesul tău vițel, căci Domnul Dumnezeu l-a betejit. 
16 Şi gloata ta slăbit-a şi-a căzut şi fiecare pe vecin îl agrăia: să ne sculăm şi-n ţara noastră să ne- 
ntoarcem, şi la poporul nostru de sabia elină9 să fugim! 

17 Pe Neco Faraonul, cel rege al Egiptului, numiţi-l: «Zgomot, dar-a-pierdut-prilejul».10 

18 Aşa cum Eu sunt viu grăieşte Domnul Dumnezeu el va veni precum Taborul între munţi, precum 
Carmelul cel din mare.1 1 

19 O, fiică a Egiptului, ce încă stai acasă, găteşte-ţi strai de-nstrăinare, 

5 Migdol: Oraş sau cetate în Egiptul de Jos, menţionat în 44, 1 ca fiind una din aşezările Evreilor. 

6 Memfis (scris uneori „Nof”): vechea capitală a Egiptului, la cca 10 km sud de actualul Cairo. 

7 Grecescul smilax indică o specie de arbori din familia, oarecum, a stejarului. El poate însemna şi 
„tisă”, copac cu lemn tare şi elastic, din care se făceau arcurile. Aşadar, sensul metaforei: duşmanii 
ti-au devorat apărarea. 

8 „Boul Apis”, zeul protector al oraşului Memfis; divinizat ca „Osiris-Apis”. 

9 Ebr.: „sabia ucigătoare”. Aici ar putea fi vorba de o calitate excepţională a săbiilor de provenienţă 
grecească, aşa cum vor fi mai târziu cele de Toledo. 

10 Tălmăcirea expresiei ebraice; Septuaginta o păstrează ca atare, netradusă. Aluzie la incapacitatea 
Egiptenilor de a sări la timp în ajutorul aliaților lor. 

11 'Taborul: munte singuratic, care domină o câmpie întinsă; Carmelul: şir muntos, cu o înălțime 
maximă de 552 m, al cărui vârf, magnific, iese din apa Mediteranei. 

căci Memfisul va fi-ntru totul un pustiu şi «Vai!» se va chema, că nimeni nu mai e să-l locuiască. 

20 Junincă preafrumoasă e Egiptul, dar, vai!, din miază-noapte nimicire veni-va peste ea! 

21 Şi luptătorii simbriaşi dintr-însa sunt ca viţeii puşi la îngrăşat, că şi ei s-au întors şi au fugit ca 
unul, într-un gând; nu, n-au rămas, căci ziua nimicirii le-a venit şi vremea răzbunării. Li-i glasul ca 
un şuier şui de şarpe, 

22 căci prin nisipuri se tot duc; veni-vor [în Egipt], dar cu topoare, asemeni tăietorilor de lemne; 

23 şi-i vor tăia pădurea la pământ aşa grăieşte Domnul -, căci nimeni nu le ţine socoteala: se 
înmulţesc mai mult decât lăcusta, în roiuri fără număr. 

24 Acoperită-i de ruşine ea, fiica Egiptului, căci dată e pe mâna unui popor din miază-noapte. 

25 lată, Eu îl voi bântui pe Amon, fiul său 12, şi pe Faraon şi pe cei ce-şi pun încrederea în el. 

26 Şi-i voi da în mâinile celor ce le caută viaţa, în mâinile lui Nabucodonosor, regele Babilonului, şi 
în mâinile slujitorilor lui. Dar după aceea Egiptul va fi iarăşi locuit, ca în zilele de altădată, zice 
Domnul. 

27 Dar tu, tu, lacobe, să nu te temi, nici să te sperii, Israele, că, iată, Eu chiar de departe-am să te 
mântui, şi pe urmaşii tăi din jugul lor; şi Iacob se va-ntoarce şi tihnă va avea şi va dormi şi nimenea 
să-l sperie nu va fi. 

12= fiul Egiptului. Amon era zeul războinic din Teba, care, într-un fel, concentra în sine toate 
zeitățile egiptene. Versetul următor (26): text lacunar în LXX; preluat din T. M. 

28 Tu, lacobe, tu robul Meu, să n-ai în tine teamă zice Domnul -, căci Eu cu tine sunt. Cea fără frică 
şi gingaşă a fost predată cu-ale ei; că Eu voi face să se stingă acele neamuri toate în care Eu te-am 
îmbrâncit; nu însă şi pe tine, ci-n judecată îți voi da pedeapsă şi nu vei fi-ntru totul fără vină”. 

47 

Profeţie asupra celor de alt neam. 1 

1 Asupra celor de alt neam, acestea zice Domnul: 

2 „Din miază-noapte, iată, ape se ridică şi-n iureş care-neacă se prefac: îneacă ţara şi plinirea ei 2, 
cetatea şi pe cei ceo locuiesc. Oamenii vor striga şi cei ce locuiesc pământul vor urla 

3 de vuietul pornirii Lui, de tropotul copitelor, de huruitul carelor de luptă, de scrâşnetul de roți în 
alergare. 

4 Părinţii către fii nu s-au întors, de vreme ce în mâini de-abia se ţin în ziua care vine să-i dea morţii 
pe toți cei din sămânţa altor neamuri3. Voi stinge-n 

1 În Septuaginta, capitolul 29. 

2 „plinirea ei”: tot ce cuprinde. 

3 Literal: „pe toţi cei de alt neam” (pantas tous allofylous). În Textul Masoretic: „pe toţi Filistenii”, 
ceea ce ar însemna o referire expresă la Filisteni, popor emigrant din insula Creta (Caftor în ebraică) 
şi, după o invazie neizbutită în Egiptul lui Ramses al III-lea, stabilit pe coasta de est a Mediteranei, 
între loppe şi Gaza, cu Ascalonul la mijloc, pe un teritoriu numit Filistia (nume conferit, cu vremea, 
de către Greci, întregului teritoriu al Palestinei). Evreii, care au avut mult de suferit din cauza 
Filistenilor (a se vedea doar celebrul episod David goliat din 1 Rg 17), îi enumerau ca „Popor al 
Mării”, printre celelalte „Popoare ale Mării”; de aici, semnificaţia generică: Filisteni = cei de alt 
neam. Exegeţii Textului Masoretic rămân fără răspuns în faţa unei contradicții evidente: Tirul şi 
Sidonul, menţionate în stihul următor, nu erau oraşe filistene, ci feniciene! 

moarte Tirul şi Sidonul şi rămăşiţa celor ce le-ajută, căci Domnul întru totul nimici-va pe cei rămaşi 
din insulele mării. 

5 Întindere pleşuvă peste Gaza,4 tăcut în rostogol e Ascalonul şi cei rămaşi ai lui din Enachimi5. 

6 Tu, sabie a Domnului, tu, până când vei mai tăia şi până când nu te vei linişti? Întoarce-te în teaca 
ta şi-aşterne-te odihnei şi vegherii! 

7 cum oare se va linişti? Că Domnu-i porunci să se ridice asupra Ascalonului şi-a celor din şesuri şi 
cetăţi de lângă mare şi împotriva-a tot ce-a mai rămas”. 

Profeţie asupra Moabului.] 

1 Asupra lui Moab.2 „Aşa grăit-a Domnul: E vai şi-amar de Nebo,3 că, iată, e pustiu! Şi 
Chiriataimul a fost luat, e ruşinat şi biruit Amatul. 

2 Pentru Moab nu-i nici o vindecare, şi nici trufie nu mai e-n Heşbon. Atâtea 

4 Metaforă pentru pustiirea totală. 5 „Enachimiui”: locuitori fabuloşi, prin gigantismul lor, ai 
teritoriului pre-filistean (Nm 13, 32-33). Învinşi de Iosua Navi, cei scăpaţi au continuat să rămână în 
Gaza, Gat, Aşdod (los 11, 22) şi, probabil, în Ascalon. În unele texte sunt numiţi „urmaşii lui Enac” 
(Nm 13, 28) sau „fiii lui Enac” (Dt 2, 21; 9,2). 

1 În Septuaginta, capitolul 31. 

2 Moab: popor (Moabiţii) şi teritoriu situat în zona Transiordaniei de astăzi. 

3 Trebuie că e vorba de oraşul Nebo, menţionat în Nm 32, 38, nu de muntele cu acelaşi nume 
pomenit în Dt 32, 49. De altfel, nu toate toponimele de mai jos sunt astăzi identificabile. 

rele se urzesc asupră-i: - «Veniţi să-l retezăm de printre neamuri!». Şi el va înceta să mai existe; în 
urma lui doar sabia mai umblă. 

3 Că din Horonaim se-aude strigăt: «Zdrobire e şi prăbuşire mare!». 

4 Moab e prăbuşit, vestiţi-o în Zogora, 

5 că plin de plângere de-acuma e Luhitul, şi plânsul urcă spre Horonaim; un strigăt de prăpăd aţi 
auzit: 

6 «Fugiţi acum şi viaţa v-o scăpaţi şi fi-veţi ca asinul cel sălbatic pe-ntinderea pustiei!»4. 

7 De vreme ce ţi-ai pus nădejdea în propria-ţi tărie, vei fi şi tu luat; şi Chemoşul va merge în robie 
cu preoții şi dregătorii lui. 

8 Vine-n cetăţi prăpăd pe fiecare şi-n nici un chip nu va putea să scape; şi vor pieri şi valea şi 


câmpia, aşa cum zis-a Domnul. 

9 Puneţi-i semne-semne lui Moab,5 căci în văpăi de foc se va aprinde; cetățile lui, toate: fără urmă; 
de unde-i vor mai fi locuitori? 

10 (O, blestemat e omul care face cu nepăsare lucrurile Domnului şi sabia şi-o ţine-n teacă, nu în 
sânge).6 

11 Moab a dus-o bine de când era copil şi-n propria lui slavă şi-a pus nădejdea toată; el n-a ştiut ce- 
nseamnă să torni din vas în vas, nici că-n surghiun a fost; de-aceea gustul i-a rămas şi nici aroma nu 
l-a părăsit.7 

4 Asinul sălbatic o duce greu, dar trăieşte. 

5= Semne (marcaje) de recunoaştere în urma dezastrului. 

6 Avertisment asupra invadatorului care, având un mandat de la Domnul (cazul lui 
Nabucodonosor), e cuprins de milă sau îndurare. 

7 Moabul era un ţinut al podeoriilor, vestit pentru vinurile lui. 

12 De-aceea, iată, zilele lui vin zice Domnul -, când îi voi trimite turnători-pritocitori şi-l vor pritoci 
şi-i vor goli vasele, iar ulcelele i le va zdrobi. 

13 Atunci lui Moab îi va fi ruşine de Camos8, aşa cum casei lui Israel i-a fost ruşine de Betel,9 
nădejdea lor, în care-şi puneau încrederea. 

14 Cum veţi putea să spuneți: «Puternici suntem noi, puternici oameni de război?». 

15 Moab e la pământ, da, chiar cetatea lui, iar floarea tinerilor lui s-a prăbuşit spre-njunghiere. 

16 Aproape-i ziua lui Moab, se mişcă-n iureş răutatea lui. 

17 Mişcaţi-vă spre el, voi, toți vecinii lui, voi toţi rostiţi-i numele, zicând: «Cum s-a zdrobit 
toiagul10 cel ales, toiagul plin de slavă!». 

18 Coboară-te din slava ta, aşază-te pe strat de umezeală; Dibonul fi-va sfărâmat, Moabul a pierit: 
spre tine urcă cineva să-ţi facă praf puterea. 

19 Rămâi în cale şi priveşte, tu, care şezi în Aroer, întreabă-l tu pe cel ce fuge şi întreabă-l tu pe cel 
scăpat: «Ce oare s-a-ntâmplat?». 

20 E ruşinat Moab, că-a fost zdrobit. Te vaită şi strigă şi dă de veste în Arnon că a pierit Moab! 

21 Şi judecată vine împotriva ținutului din şes, împotriva Holonului şi a lahţei, împotriva 
Mefaatului şi a Dibonului, 

8 Camos (Chemoş): zeitate moabită, căreia Solomon i-a ridicat un altar în apropiere de Ierusalim (3 
Rg 11, 7), altar dărâmat apoi de Iosia (4 Rg 23, 13). 

9 Betel: zeitate siriană, apoi babilonică, adorată cândva şi de Evreii din Elefantina, în Egipt. 10 În 
limbajul biblic: „toiag” = sceptru. 

22 împotriva lui Nebo şi a Betdiblataimului, 

23 împotriva Chiriataimului şi a Betgamului, a Bet-Meonului şi a Cheriotului, 

24 împotriva Boţrei şi împotriva tuturor cetăților Moabului, cele de departe şi cele de aproape. 

25 Cornul lui Moab s-a frânt, braţul său va fi zdrobit. 

26 Îmbătaţi-l, că împotriva Domnului s-a preamărit pe sine; Moab, cu mâinile lui, a bătut din palme, 
dar şi el însuşi va fi de râsul lumii. 

27 Oare nu de râsul lumii a fost pentru tine Israel? Fost-a el oare găsit printre hoţi, de te-ai pornit cu 
luptă împotrivă-i? 

28 Locuitorii Moabului şi-au părăsit cetăţile şi-n stâncărie-au locuit; făcutu-s-au ca nişte porumbiţe 
ce cuibăresc în piatră, la gura unei peşteri. 

29 Am auzit de semeţia lui Moab; el foarte sus şi-a sumeţit mândria şi inima şi-a înălțat-o. 

30 Dar Eu îi cunosc faptele: Oare nu-i e de-ajuns? nu el şi-a făcut-o? 

31 De-aceea: Văitaţi-vă voi toți pentru Moab, din cele patru laturi!; strigaţi asupra oamenilor tunşi 
din pulberea ţărânii! 

32 Voi plânge pentru tine, podgorie din Sibma, cu plânsul lui Iazer; viţele tale trecut-au marea şi la 
Iazer ajuns-au, în cetăţi; strugurii tăi loviți au fost de moarte, ca şi culegătorii. 

33 Bucuria şi veselia fost-au măturate din ţara lui Moab; măcar că-n linurile tale este vin, nici că l- 
au stors în tălpi spre dimineaţă, şi nici c-au chiuit în faptul serii. 

34 De la strigătul Heşbonului până la Eleale, de la Țoar până la Horonaim şi până la Eglat-Şelişia, 
cetăţile lor îşi vor înălța glasul, că până şi apele Nimrimului se vor prăji. 


35 Şi voi nimici Moabul zice Domnul când se urcă la capişte şi arde tămâie dumnezeilor lui. 

36 De aceea, inima lui Moab va suna ca nişte fluiere, inima Mea ca un fluier va suna pentru oamenii 
cei tunşi; ceea ce omul a agonisit, iată că i s-a dus! 

37 În tot locul vor avea capetele rase, şi rasă va fi fiecare barbă; şi toate mâinile vor da cu pumnii-n 
piept şi peste fiece coapsă va fi haină de sac. 

38 Şi tânguire va fi pe acoperişurile şi pe ulițele Moabului, că am zdrobit Moabul zice Domnul ca 
pe un vas netrebnic. 

39 Cum de s-a schimbat? Cum se face că Moab a întors spatele? Acoperitu-s-a Moab de ruşine şi s- 
a făcut de râsul lumii şi ţinta mâniei celor din preajma lui. 

40 Că aşa grăit-a Domnul: lată, ca un vultur va porni şi aripile şi le va întinde deasupra 
Moabului.] 1 

41 Cariotul a fost luat, luate i-au fost cu el şi tăriile. şi-n ziua aceea fi-va inima lui Moab ca inima 
femeii în chinurile naşterii. 

42 Din numeros cât era, Moabul va pieri, fiindcă-mpotriva Domnului s-a preamărit pe sine. 

43 Capcană şi frică şi mormânt peste tine, locuitor al Moabului! 

11 Aluzie, desigur, la Nabucodonosor, „robul lui Dumnezeu”. Aceste două stihuri se regăsesc, 
aproape aidoma, în 49, 21; e raţiunea probabilă pentru care ele lipsesc, aici, din textul grecesc; 
vechile ediţii româneşti însă le-au transferat din Versiunea Ebraică. 

44 Cel ce fuge de groază cădea-va în groapă, iar cel scăpat din groapă-n capcană va fi prins; că voi 
aduce acestea peste Moab în anul cercetării lui”.12 

49 

Profeţii despre Amon, Edom, Damasc, triburile arabe, Elam. 1 

1 Asupra fiilor lui Amon 2, aşa grăit-a Domnul: „Nu sunt oare fii în Israel? ori n-au pe nimeni care 
să-l moştenească? De ce, dar, a pus Milcom stăpânire pe Gad şi poporul lui locuieşte în cetăţile 
acestuia?3 

2 De aceea, iată, vin zile zice Domnul când în auzul Rabei voi da zvoană de război; şi ei vor deveni 
pustietate şi ruină şi capiştile lor cu foc vor fi arse; atunci fi-va Israel să-şi ia asupră-şi stăpânirea. 

3 Jeluieşte-te, tu, Heşbon, că Aiul a pierit!; strigați, voi, fete din Raba, încingeţi-vă cu sac, că 
Milcom va merge în robie laolaltă cu preoţii şi dregătorii lui! 

12 T. M. adaugă două versete, care nu sunt altceva decât reluarea cântecului popular citat în Nm 21, 
28-30, urmat de o încheiere. 

1 Versetele 1-5: în LXX, 30, 17-21; versetele 6-21: în LXX, 30, 1-16; versetele 22-26: în LXX, 30, 
29-33; versetele 27-32: în LXX, 30, 23-28; versetele 33-37: în LXX, 25, 14-19. 

2 Amoniţii: trib semitic care, potrivit textului din Fc 19, 38, se trăgea din Ben-Ammi, fiul lui Lot, 
născut prin incest de fiica sa cea mică, şi fratele lui Moab. Amoniţii ocupau teritoriul din nord-estul 
Mării Moarte, în jurul localităţii Rabat-Amon (Dt 3, 11), actualul Aman. Deşi înrudiţi, prin Lot, cu 
Evreii, atât Moabiţii cât şi Amoniţii au fost adversari permanenţi ai acestora. 

3 Amoniţii locuiau teritoriul pe care Moise i-l destinase tribului lui Gad (Nm 32, 33-36). 

4 Ce te tot bucuri în câmpurile lui Enachim, tu, fiică înfumurată, care-ţi pui nădejdea-n comorile 
tale şi zici: «Cine va intra la mine?». 

5 Iată, Eu spaimă voi aduce asupră-ţi zice Domnul din toate ţările ce-ţi sunt împrejur; şi veţi fi 
risipiţi, fiecare de-a dreptu-nainte, şi nimeni nu va fi să vă adune”.4 

6 Despre Idumeeas: „Aşa grăieşte Domnul: Nu mai este înţelepciune în Teman, pierit-a sfatul de la 
cei pricepuţi, înţelepciunea li s-a dus, 

7 locul lor nu-i decât amăgire. Săpaţi adânc pentru o locuinţă, voi, cei ce locuiţi în Dedan, că fapte 
grele-a săvârşit; necazuri am adus asupră-i la vremea când l-am cercetat. 

8 Că vin culegători de struguri care nimic nu-ţi vor lăsa: mâinile lor, ca ale hoților de noapte. 

9 Că Eu l-am dezbrăcat pe Esau, descoperit-am tainiţele lor; ei nu vor mai putea să se ascundă; 
pierit-au fiecare de mâna fratelui său, a vecinului Meu, şi fi-va peste putință 

10 să-l lase pe sărmanul tău să trăiască; dar Eu voi trăi şi văduvele nădăjduiesc în Mine. 

11 Că aşa grăieşte Domnul: Cei ce nu erau să bea paharul, l-au băut; dar tu nu vei rămâne fără vină, 
fiindcă şi tu, negreşit, îl vei bea6. 

4 T. M. adaugă: „6 Dar după aceea voi întoarce din robie pe fiii lui Amon, zice Domnul”. 


5 Adversitatea dintre Edom şi Israel era străveche, din vremea când tânărul Iacob îi răpise lui Esau 
(Edom) dreptul de întâi-născut (Fe 25, 29-34). În jurul anului 601, Nabucodonosor îi folosise pe 
Edomiţi împotriva regatului lui Iuda. 

6 „,... fiindcă (...) îl vei bea”, cf. CodexAlexandrinus. E vorba de paharul urgiei Domnului, pe care 
atât neamurile cât şi Israel trebuie să-l bea. 

12 Că m-am jurat pe Mine Însumi zice Domnul că tu7 vei fi în mijlocul țării un ţinut fără urme şi de 
ocară şi de blestem; şi toate cetăţile ei fi-vor pentotdeauna pustii. 

13 Auzit-am o veste de la Domnul; El a trimis vestitori la neamuri: «Adunaţi-vă! Veniţi împotriva 
lui! Ridicaţi-vă la război!». 

14 Mic te-am făcut între neamuri, disprețuit foarte printre oameni. 

15 Obrăznicia ta s-a ridicat împotrivă-ţi, trufia inimii tale a plesnit găurile stâncilor, a apucat-o peste 
puterea dealului înalt; că precum vulturul şi-a înălţat el cuibul: de acolo te voi surpa! 

16 Şi fi-va Idumeea un pustiu fără urme; cel ce-i va trece pe-alături va fluiera spre ea. 

17 Aşa cum s-au prăbuşit Sodoma şi Gomora şi locuitorii lor zice Domnul Atotţiitorul nici un om 
nu va şedea acolo şi nici un fiu al omului acolo nu va locui. 

18 Iată, ca un leu va sălta din tufişurile8 Iordanului la locul lui Etam; că Eu grabnic îi voi goni de la 
ea; puneţi-i pe tineri împotriva ei, căci: «Cine mai e ca mine? şi cine-mi va sta împotrivă? şi cine-i 
păstorul care să-mi stea în faţă?»... 

19 De aceea, auziţi sfatul Domnului pe care El l-a cugetat asupra Idumeii şi gândul Său pe care l-a 
gândit asupra celor ce locuiesc în Teman: Ce e mărunt în turmă, cu târşul vor fi duse, sălaşul lor de- 
acuma pustiu li se va face! 

20 Că de vaierul căderii lor s-a-nfricoşat pământul, iar vuietele mării nu s-au mai auzit. 

7 T. M. specifică: „Boţra”, capitala Edomului. 8 Literal: „din mijlocul”. 

21 Iată, ca un vultur va vedea şi aripile peste tăriile ei şi le va întinde şi-n ziua aceea fi-va inima 
puternicilor Idumeii ca inima femeii în chinurile naşterii!” 

22 Pentru Damasc:9 „Umplutu-s-au Hamatul şi Arpadul de ruşine, că au primit o veste rea, 
tulburate, mânioase, nu pot avea odihnă. 

23 Damascul s-a slăbănogit şi-i pus pe fugă, cutremur l-a cuprins. 

24 Cum de nu mi-au părăsit cetatea cei ce-au îndrăgit sătucul? 

25 De aceea cădea-vor tinerii pe ulițele tale şi toţi războinicii tăi vor cădea, zice Domnul. 

26 lar Eu voi aprinde foc în zidul Damascului şi va mistui răspântiile fiului lui Benhadad”. 

27 Cu privire la Chedar10, regina Curţii] 1, pe care Nabucodonosor, regele Babilonului, a învins-o, 
aşa grăieşte Domnul: „Sculaţi-vă şi suiţi-vă la Chedar şi săturaţi-i pe fiii lui Chedmal12! 

28 Le vor lua corturile şi turmele, le vor lua pentru ei hainele şi toate tărhatele şi cămilele. Chemaţi 
asupră-le, din toate părțile, nimicire! 

29 Fugiţi! Săpaţi adânc pentr-un sălaş de locuit, voi, cei ce locuiţi în curte; căci regele Babilonului a 
scornit un sfat şi-un gând a gândit împotriva voastră. 

9 După unii comentatori, profeția putea avea ca obiect campania lui Nabucodonosor din 604-603. 

10 „Chedar” era numele generic al triburilor semi-nomade din deşertul siro-arab. 

11 „regina Curţii”: tribul-matcă; descendenţii direcţi ai lui Chedar, fiul lui Ismael (cel născut lui 
Avram din egipteanca Agar-Fc 25, 13). T.M. foloseşte un termen mai general (şi mai prezumţios): 
„regatele Haţorului”: totalitatea triburilor arabe semi-nomade. 

12 Chedma: fratele lui Chedar (Fc 25, 15), strămoşul tribului cu acelaşi nume. 

30 Scoală-te şi ridică-te-mpotriva neamului statornic, a celui ce locuieşte-n tihnă, la care nu sunt 
uşi, nici nituri, nici zăvoare şi nici încuietori, şi singuri locuiesc. 

31 Cămilele lor vor fi de pradă, mulțimea vitelor lor va fi spre nimicire; ca pe o pleavă-i voi vântura 
cu fiece vârtej, pe ei, capete tunse la frunte; 13 prăpăd din toate părțile le voi aduce, zice Domnul. 

32 Curtea va fi odihnă pentru struţi, pe totdeauna părăsită; om acolo nu va rămâne, nici fiu al 
omului va locui acolo”. 

33 Profeţia lui Ieremia asupra neamurilor din Elam:14 

34 Aşa grăieşte Domnul: Arcul lui Elam s-a frânt, temeiul puterii lui15. 

35 Aduce-voi asupra Elamului cele patru vânturi din cele patru colţuri ale cerului şi-n toate aceste 


vânturi îi voi risipi, Şi nu va fi neam la care ei să n-ajungă chiar şi surghiuniții Elamului. 

36 şi-n faţa duşmanilor lor îi voi umple de spaimă, ca să-şi cruţe viaţa; şi rele voi aduce asupră-le, 
pe măsura mâniei Mele; şi sabia Mea în urma lor o voi trimite, până ce-i voi nimici. 

13 După Herodot, bărbaţii triburilor arabe se tundeau în rotund, răzându-şi tâmplele. 

14 Elamul, ca teritoriu, cuprindea întregul versant al Podişului Iranian spre Valea Tigrului, cu 
capitala la Suza, şi era locuit de Elamiţi, descendenţi ai lui Elam, unul din cei cinci fii ai lui Sem (Fe 
10, 22). Elamiţii, cu o istorie lungă şi zbuciumată, au cunoscut şi vremuri de glorie, înainte de a fi 
fost încorporaţi în imperiul medo-persan, spre 590. În altă ordine de idei: Capitolul 49 din vechile 
versiuni româneşti ale Septuagintei nu cuprinde şi acest episod. 

15 Literal: „lor”. „Temeiul” (arhe) = principiul (unui neam de războinici). 

37 Şi-Mi voi aşeza tronul în Elam şi voi alunga de-acolo regi şi dregători. 

38 Dar va fi că-n zilele de la urmă îl voi întoarce pe Elam din robie, zice Domnul”. 

Profeţie asupra Babilonului. ] 

1 Cuvântul Domnului, pe care l-a grăit asupra Babilonului: 

2 „Vestiţi-le printre neamuri, faceţi-le auzite, nu le ascundeţi, ci ziceţi: Babilonul e luat, Bel e 
ruşinat, neînfricatul, încrezutul Merodah? s-a predat. 

3 Că neam de la miază-noapte s-a ridicat împotrivă-i şi ţara i-o va stinge şi nimeni că va fi s-o 
locuiască, nici om, nici dobitoc. 

4 În zilele acelea şi-n vremea aceea veni-vor fiii lui Israel, ei şi fiii lui luda-mpreună; în mergere 
plângând vor merge, căutându-L pe Domnul, Dumnezeul lor. 

5 Pân” la Sion vor întreba de cale, căci către el li se îndreaptă faţa şi vor veni şi vor căta scăpare, 
căci legământul veşnic nu va fi dat uitării. 

6 Turmă de oi pierdute a fost poporul Meu; păstorii lor le-au îmbrâncit afară, prin munţi Mi le-au 
făcut să rătăcească, din munte-n deal au tot umblat, pân” şi-au uitat sălaşul de odihnă. 

7 Toţi care-au dat de ele, le-au mâncat. Vrăjmaşii lor ziceau: «Să nu le dăm din mână!», în loc de-a 
zice: «Păcătuit-am 

1 În Septuaginta, capitolul 27. 

2 Merodah (Marduk): principala zeitate a Babilonului; apelativul ei obişnuit, popular, era Bel 
(Baal), care se traduce „Stăpânul”. 

în faţa Domnului; Cel ce i-a adunat pe părinţii lor avea o păşune a dreptăţii». 

8 Fugiţi din mijlocul Babilonului şi din ţara Caldeilor şi faceţi-vă ca şerpii înaintea turmelor.3 

9 Că, iată, adunări de neamuri Eu ridic din latura de miază-noapte asupra Babilonului şi-n linii de 
bătaie s-or aşeza-mpotrivă-i; de-acolo va fi luat ca-n sulița războinicului iscusit ce nu se-ntoarce 
goală.4 

10 Şi Caldeea va fi de pradă: toţi cei ce o pradă vor fi îndestulați. 

11 Pentru că voi vă veseleaţi şi vă împăunaţi jefuindu-Mi moştenirea, fiindcă zburdaţi ca viţeii prin 
iarbă şi împungeaţi cu coarnele ca nişte tauri, 

12 acoperitu-s-a maica voastră de ruşine; maica voastră, cea care v-a născut pentru bunăstare, acum 
e la pământ. Cea din urmă dintre naţii, pustie 

13 din pricina mâniei Domnului, nu va mai fi locuită, ci pe de-a-ntregul va fi pustie; şi tot cel ce va 
trece prin Babilon se va uita cu tristeţe şi va fluiera de toate rănile lui. 

14 Aşezaţi-vă-n linii de bătaie-mpotriva cetăţii Babilonului de jur-împrejur, voi, toţi cei ce încordaţi 
arcul!; trageţi în ea cu săgețile, nu vă cruţaţi săgețile, 

15 copleşiţi-o! Mâinile i-au slăbit, meterezele i-au căzut, zidul i s-a prăbuşit. Că răzbunare e de la 
Domnul; 

3 Poruncă apăsată a Domnului către Israeliţii captivi. Comparaţia: „ca şerpii înaintea turmelor” se 
referă, probabil, la reptilele care, la apropierea unui tropot de copite, fug şi-şi caută adăpost în 
pământ. T. M.: „ca tapii (sau berbecii) înaintea turmelor”, ceea ce pare mai puţin potrivit pentru un 
popor întreg. (Despre înţelepciuneaşerpilor: Mt 10, 16). 

4 „Din sângele răniților, din seul celor tari, arcul lui Ionatan nu se-ntorcea pustiu, iar sabia lui Saul 
nu se-nvârtea zadarnic” (2 Rg 1, 22). 

răzbunaţi-vă asupră-i: cum a făcut ea, aşa faceţi-i voi! 


16 Nimiciţi din Babilonia tot ce e sămânță şi pe cel ce poartă seceră la vremea secerişului! De frica 
săbiei greceşti se-ntoarce fiecare la poporul său, aleargă fiecare-n ţara lui. 

17 Israel e o oaie rătăcită pe care leii au alungat-o. Cel dintâi care-a mâncat-o a fost regele Asiriei, 
iar, mai pe urmă, acest rege al Babilonului i-a ronţăit oasele. 

18 De aceea, aşa grăieşte Domnul: lată, Eu Mă voi răzbuna pe regele Babilonului şi pe ţara lui, aşa 
cum m-am răzbunat pe regele Asiriei. 

19 ŞI-l voi alcătui din nous pe Israel la păşunea lui şi va paşte pe Carmel şi pe muntele lui Efraim, 
şi în Galaad, şi sufletul său se va sătura. 

20 În zilele acelea şi-n vremea aceea zice Domnul vor căuta nedreptatea lui Israel, dar nu va fi nici 
una; şi păcatele lui Iuda, dar nu le vor afla. Că milostiv le voi fi Eu celor rămaşi pe pământ, zice 
Domnul. 

21 Amarnic ridică-te-mpotrivă-i şi împotriva celor ce-o locuiesc! Răzbună-te, sabie, şi nimiceşte de 
istov zice Domnul şi fă-ntru totul cum îţi poruncesc! 

22 Larmă de război, cumplită nimicire-n ţara Caldeilor! 

23 Cum oare s-a zdrobit şi cum s-a sfărâmat ciocanul lumii-ntregi? Cum oare devenit-a Babilonul 
pustie printre neamuri? 

24 Veni-vor peste tine, Babiloane, şi tu nu vei şti că tu însuţi vei fi luat rob: 

5 Apokatasteso (auton) = îl voi restaura; îl voi face ca la început. (Puterea lui Dumnezeu de a re- 
crea din nimic.) 

aflat vei fi şi dus, fiindcă tu I-ai stat împotrivă Domnului. 

25 Domnul Şi-a deschis vistieria şi armele mâniei Şi le-a scos; fiindcă Domnul Dumnezeu are o 
treabă în ţara Caldeilor. 

26 Că vremile ei au venit: «Deschideţi-i grânarele, scotociţi-o ca pe-o peşteră şi nimiciţi-o de istov, 
din ea nimic să nu rămână! 

27 Secaţi-i rodurile toate, ei să vină jos la-njunghiere! Vai lor!, că ziua lor a venit şi vremea 
răsplătirii lor!». 

28 Glasul fugarilor şi al celor ce scapă din ţara Babilonului ca să vestească în Sion răzbunarea 
Domnului, a Dumnezeului nostru. 

29 Daţi-le celor mulți porunci împotriva Babilonului, fiecăruia din cei ce-ncordează un arc!; tăbărâți 
asupră-i de jur-împrejur!; nimeni să nu scape!; daţi-i după faptele lui!; faceţi-i după toate câte 
afăcut!, fiindcă i-a stat împotrivă Domnului, Sfântului Dumnezeu al lui Israel! 

30 De aceea cădea-vor tinerii lui pe uliţe şi toţi războinicii lui fi-vor prăbuşiţi, zice Domnul. 

31 Iată, Eu sunt împotriva ta, trufaşule, zice Domnul, că ziua ţi-a venit şi vremea răsplătirii tale. 

32 Trufia ta va slăbi şi va cădea, şi nimeni nu va fi ca s-o ridice. Şi foc voi aprinde-n pădurea lui şi 
totul va mistui de primprejur. 

33 Aşa grăieşte Domnul: Fiii lui Israel şi fiii lui Iuda au fost asupriţi; toţi cei ce i-au robit, laolaltă i- 
au asuprit nevrând să le dea drumul. 

34 Puternic însă le e Izbăvitorul: Domnul Atotţiitorul e numele Lui. Intra-va la judecată cu 
potrivnicii Săi, ca să ridice ţara, dar să-i întărâte pe cei ce locuiesc în Babilon. 

35 Sabie-mpotriva Caldeilor, împotriva celor ce locuiesc Babilonul, împotriva dregătorilor şi a- 
nţelepților lui! 

36 Sabie-mpotriva războinicilor lui, şi ei vor fi slăbiţi. Sabie-mpotriva cailor lor şi-mpotriva carelor 
lor de luptă; 

37 sabie-mpotriva războinicilor lor şi a adunăturii din mijlocul lui: ca nişte femei vor arăta! Sabie- 
mpotriva vistieriilor lui, şi ele se vor risipi! 

38 În apele lui îşi punea nădejdea, şi se vor face de ruşine. Că-i o ţară de idoli, dar prin insule n-o să 
vă mai împăunaţi! 

39 De aceea locuiesc idoli în insule şi-n ele fiicele sirenelor vor locui: pe veci nu vor mai fi ele 
locuite! 

40 Aşa cum Domnul a surpat Sodoma şi Gomora şi cetăţile din hotarele lor zice Domnul —: om nu 
va mai locui acolo, nici fiu al omului acolo se va aşeza! 

41 Iată, un popor vine din miază-noapte, şi-o nație mare şi regi numeroşi se vor stârni de la 
marginea pământului, purtând în mână arcul şi cuțitul. 


42 Popor fioros, nici o milă nu va avea; glasurile lor ca marea vor vui, călări-vor pe cai gătiți de 
război, ca o flacără veni-vor împotriva ta, o, fiică a Babilonului! 

43 Regele Babilonului le-a auzit tumultul, şi mâinile i-au slăbit, durerile l-au copleşit, chinuri ca ale 
celei ce naşte. 

44 lată, ca un leu va sălta de la Iordan, la locul lui Etam6, că Eu grabnic îi voi 

6 „Etam”, cf. Codex Alexandrinus. Acest verset şi următorul reiau, aidoma, textul din 49, 18- 
19,transferându-l asupra Babilonului. 

goni de la ea şi pe toţi tinerii îi voi pune împotriva ei, căci: «Cine mai e ca mine? şi cine-mi va sta 
împotrivă? şi cine-i păstorul care să-mi stea în faţă?». 

45 De aceea, auziţi sfatul Domnului pe care El l-a cugetat asupra Babilonului şi gândul Său pe care 
l-a gândit asupra celor ce locuiesc în Caldeea: Da, mieii turmei lor fi-vor nimiciţi; da, păşunea lor 
va pieri! 

46 Că de vaierul căderii Babilonului va tremura pământul şi strigare între neamuri se va auzi. 

Profeție asupra Babilonului (continuare).1 

1 Aşa grăieşte Domnul: Iată, vânt arzător, aducător de moarte, stârnesc asupra Babilonului şi a celor 
ce locuiesc Caldeea. 

2 lată, Eu voi trimite batjocoritori asupra Babilonului şi-l vor batjocori şi-i vor pustii pământul. Vai, 
din toate părțile, Babilonului în ziua chinuirii sale! 

3 Arcaşul să-şi întindă arcul, iar cel ce are armură, să şi-o pună! Pe tinerii lui să nu-i cruţaţi, puterea 
toată să i-o nimiciţi! 

4 Oameni răniţi cădea-vor în ţara Caldeilor, iar cei străpunşi de lance2 s-or prăbuşi pe-alături. 

5 Că Israel şi Iuda n-au fost văduviţi de Dumnezeul lor, domnul Atotţiitorul când ţara lor [a 
Caldeilor] se umpluse de nedreptăţi împotriva sfinților lui Israel. 

1 În Septuaginta, capitolul 28. 

2 Katakenteo (cuvânt folosit, câte o dată, numai de Ieremia, aici, şi de lezechiel - 23, 47): „a dobori 
prin străpungere”. 

6 Fugiţi din mijlocul Babilonului şi viaţa fiecare să şi-o scape şi nu vă-ncovoiaţi sub nedreptatea 
lui! Că-i vremea răzbunării Domnului asupră-i: cu ce-a plătit îi răsplăteşte. 

7 Cupă de aur era Babilonul în mâna Domnului, făcând pământu-ntreg să se îmbete; băut-au 
neamurile din vinul lui, iată de ce s-au clătinat. 

8 Căzut-a Babilonul făr de veste şi în bucăţi s-a sfărâmat! Plângeţi-l!; balsam i-aduceţi rănii lui de 
moarte, că poate se va vindeca!... 

9 Noi am încercat să vindecăm Babilonul, dar nu s-a vindecat. Să-l părăsim şi meargă fiecare-n ţara 
lui; că judecata lui atins-a cerul, da, pân” la stele s-a urcat. 

10 Domnul Şi-a dat judecata la iveală: Veniţi, şi-n Sion să vestim lucrurile Domnului Dumnezeului 
nostru! 

11 Fiţi gata cu săgețile! Umpleţi-vă tolbele! Domnul stârnit-a duhul regelui Mezilor; că-mpotriva 
Babilonului Îi este mânia, să-l nimicească de istov; că-i răzbunarea Domnului, răzbunarea poporului 
Său! 

12 Steag înălţaţi pe zidurile Babilonului, fiţi gata cu tolbele, urcați pe coame străji de pază şi gata 
fiți cu armele! Că Domnu-a luat în mână totul şi ce-a grăit va face împotriva celor ce locuiesc 
Babilonul. 

13 Tu, cel ce locuieşti de-a lungul multor ape şi ai în jur belşugul comorilor lui toate; sfârşitul ţi-a 
venit în măruntaie! 

14 Că Domnul S-a jurat pe braţul Său: «Te voi umple de oameni ca de lăcuste, iar cei ce se vor 
cobori vor striga împotrivă-ţi». 

15 Domnul cu puterea Sa a făcut 

pământul, cu înţelepciunea Sa a pregătit lumea, cu priceperea Sa a întins cerul. 

16 El glasul ŞI-l face tunet al apei în cer şi nori aduce de la marginea pământului; El face fulgere 
spre ploaie şi din vistieriile Sale a izvorât lumină. 

17 Omul a devenit nebun din propria sa minte; fiecărui argintar îi e ruşine de idolii pe care i-a făcut, 


că el minciuni a scos din topitoare şi duh într-înşii nu se află: 

18 lucruri deşarte, vrednice de dispreţ, la vremea cercetării lor vor pieri. 

19 Nu astfel e partea lui Iacob; că Acela care a plăsmuit totul, El e moştenirea lui: Domnul este 
numele Său. 

20 Tu-Mi risipeşti Mie arme de război; iar Eu întru tine voi risipi neamuri3 şi 

3 În Textul Masoretic, versetele 20-23 sunt construite pe cuvântul-pilot „ciocan”, cu verbul „a 
ciocăni”, „a bate cu ciocanul”, „a chinui”, care se repetă de nouă ori şi al cărui complement se 
sprijină pe prepoziţiile „cu” sau „prin” (ex: „cu tine am lovit popoare şi cu tine am stricat regate”). 
De aici, ideea că un mare conducător politic şi militar (unii exegeţi presupun că textul s-ar referi la 
Cirus) nu este altceva decât instrumentul dur prin care Dumnezeu izbeşte pe cine vrea. În 
Septuaginta, aceleaşi versete sunt construite pe verbul-pilot „a risipi”, „a dispersa” (diaskorpizo), 
care se repetă tot de nouă ori şi al cărui complement se sprijină pe prepoziţia „întru” (en) şi, o 
singură dată, pe „din” (ek). De aici decurge o cu totul altă exegeză, dacă se ţine seama de faptul că 
enunţurile se află în continuarea versetului 19, în care e vorba de Iacob (şi care, în fapt, este o 
reluare a versetului 16 din capitolul 10). Poporul ales devine un spaţiu în interiorul căruia Domnul 
Îşi realizează planul general, un spaţiu unde neamurile, oamenii şi lucrările lor se regăsesc, sub 
mâna lui Dumnezeu, într-un fel de absorbţie, asimilare sau participare, aşa cum vor fi ele chemate 
să se regăsească, sub har, întru noul Israel, Biserica lui Hristos. Pentru această interpretare pledează 
şi relaţia antinomică „a risipi întru” (a „dispersa” în „interiorul” unui spaţiu deschis). 

din tine voi ridica regi; 

21 întru tine voi risipi cal şi călăreț, întru tine voi risipi care de luptă şi pe cei ce le mână; 

22 întru tine voi risipi tânăr şi fecioară, întru tine voi risipi bărbat şi femeie; 

23 întru tine voi risipi păstorul şi turma lui, întru tine voi risipi plugarul şi arătura lui, întru tine îi 
voi risipi pe cârmacii şi căpitanii tăi. 

24 Jar Babilonului şi tuturor celor ce locuiesc Caldeea le voi răsplăti toate răutățile pe care i le-au 
făcut Sionului, chiar înaintea ochilor voştri, zice Domnul. 

25 lată, Eu sunt împotriva ta, munte dărăpănat4 care dărapeni pământul întreg; mâna Mi-o voi 
întinde asupră-ţi şi te voi prăvăli de pe-nălțimea stâncilor şi chip îţi voi da de munte pârlit. 

26 Şi nu vor lua din tine o piatră unghiulară sau o piatră de temelie, căci pustiu vei fi pentotdeauna, 
zice Domnul. 

27 Înălţaţi un steag în ţară, sunaţi din trâmbiţe printre neamuri, neamuri sfinţiţi5 împotrivă-i, prin 
Mine ridicaţi împotrivă-i pe regii Araratului şi pe ai Aşchenazului6; aşezaţi 

4,„munte dărăpănat”: metaforă pentru puterea distrugătoare; Babilonul era situat într-o câmpie. 

5 „A sfinţi” (a consacra) neamuri împotriva Babilonului: a le angaja într-un război sfânt, condus de 
Însuşi Domnul. 

6 Ararat: muntele pe care s-a oprit corabia lui Noe (Fc 8, 4). Regat pe actualul teritoriu al Armeniei, 
a cărui istorie se întinde din secolul 9 î. H., când e menţionat în cronicile asiriene, până pe la 
începutul secolului 6 î. H., când a fost distrus de atacurile Mezilor. Aşchenaz: fiu al lui Gomer, 
nepot al lui afet şi strănepot al lui Noe (Fc 10, 3). Regat pomenit aici în asociere cu Araratul (şi, în 
T. M., cu Mini), locuit de urmaşii lui afet. Popor migrator indo-iranian, cu primele apariţii pe 
coasta de nord a Mării Negre şi apoi în zona Caucazului, Aşchenazii au fost mai bine cunoscuţi în 
istorie sub numele de Sciţi; ei i-au împins pe Sumerieni către Asia Mică şi le-au luat locul. 

împotrivă-i aruncătoare de flăcări 7, aduceţi împotrivă-i călăreți ca mulțimea lăcustelor! 

28 Neamuri aduceţi împotrivă-i, pe însuşi regele Mezilor şi-al întregului pământ, pe dregătorii şi pe 
toţi căpitanii lui şi toate ţările de sub stăpânirea lui8. 

29 Pământul s-a cutremurat şi freamăt l-a cuprins, că gândul Domnului s-a ridicat împotriva 
Babilonului, să facă ţara Babilonului o-ntindere pustie, de nelocuit. 

30 Războinicul Babilonului s-a dat bătut în luptă; ei vor şedea acolo, sub împresurare; puterea li s-a 
sfărâmat, făcutu-s-au ca nişte muieri; capiştile le-au fost arse-n foc, zăvoarele i s-au frânt. 

31 Unul aleargă-n faţa celui ce aleargă, unul dă de veste-n faţa celui ce vesteşte, ca să-i vestească 
regelui Babilonului că cetatea i-a fost luată. 

32 Luate i-au fost cele din urmă trecători, podurile i-au fost arse cu foc, războinicii lui, unul după 
altul, ies afară. 


33 Căci aşa grăieşte Domnul: Casnicii9 regelui Babilonului fi-vor treieraţi ca grânele vara; încă 
puţin, şi secerişul lor va veni. 

7 Grecescul belostasis înseamnă, stricto sensu, „baterie de artilerie aşezată în linie de tragere”. În 
antichitate: maşinile de război care catapultau asupra cetăţii asediate, după caz, fie torţe aprinse, 
pentru incendiere, fie bolovani de piatră, pentru spargerea zidului. 

8 Stihul acesta, cf. Codex Alexandrinus (şi T. 

M.). 

9 Literal: „casele” = familiile şi casnicii (unui rege poligam). 

34 El m-a mâncat, m-a ciopârțit,10 întuneric subțire m-a cuprins; regele Babilonului ca un balaur 
m-a-nghițit, pântecele şi l-a umplut, din desfătarea mea m-a alungat. 

35 «Fie zdroaba mea şi chinurile mele asupra Babilonului!», zice-va cea care locuieşte-n Sion; «fie 
sângele meu asupra celor ce locuiesc în Caldeea!», zice-va Ierusalimul. 

36 De aceea, aşa grăieşte Domnul: lată, Eu îl voi judeca pe potrivnicul tău şi te voi răzbuna: marea 
lui o voi deşerta şi fântâna lui o voi seca; 

37 şi fi-va Babilonul o-ntindere pustie şi niciodată fi-va locuit. 

38 Că ei precum leii s-au năpustit şi ca puii de leu. 

39 Când ei se înfierbântă, Eu le voi da o duşcă şi-aşa am să-i îmbăt, ca ei să se-ameţească şi veşnic 
somn să doarmă şi-n veci să nu se scoale!; aşa grăieşte Domnul. 

40 Iar tu să ţi-i cobori ca mieii la tăiere şi-ntocmai ca berbecii cu cei prăsiţi ai lor. 

41 Cum oare-a fost luată trufia-ntregii lumi, şi cum s-a prins în laţ? Cum oare-i Babilonul pustie 
printre neamuri? 

42 Cu vuiet greu de valuri veni marea asupră-i: Babilonul şi l-a acoperit. 

43 Cetățile i s-au făcut ca un ţinut uscat şi fără nici o urmă: nu, nici măcar ţipenie nu va şedea în el, 
şi nici că fiu de om va fi să-l locuiască. 

44 Şi Mă voi răzbuna pe Babilon şi din gura lui voi scoate ceea ce a-nghiţit şi neamurile la el nu se 
vor mai aduna.11 

10 Aici, vocea Sionului. 

11 Versetele 45-49 lipsesc din textul Septuagintei (din pricina probabilă a deteriorării manuscrisului 
original). Întrucât ele nu reprezintă simple glosări pe marginea textului, ca în alte cazuri, versiunea 
de față le preia din Textul Masoretic, precum ediţiile noastre curente (cu adaptările prozodice 
posibile) 

45 leşi din mijlocul lui, tu, popor al Meu, şi fiecare să-şi scape viaţa de flacăra mâniei Domnului! 

46 Inima să nu vă slăbească, de zvonurile ce se-aud prin ţară nu vă temeţi; că-n anul acesta va veni 
o veste şi-o altă veste-n anul care vine: silnicie pe pământ, tiran contra tiran! 

47] De-aceea, iată că vin zile când îi voi pedepsi pe idolii Babilonului: toată ţara lui va fi cuprinsă de 
ruşine, loviţii săi cădea-vor în mijlocul lui. 

48 Atunci cerul şi pământul şi tot ce este-n ele striga-vor glas de bucurie asupra Babilonului, că din 
miază-noapte-i vin pustiitori, zice Domnul. 

49 Şi Babel va să cadă pentru cei loviți ai lui Israel, aşa cum pentru Babel au căzut loviţii-ntregului 
pământ. 

50 Voi, cei scăpaţi din ţară, duceţi-vă! nu staţi!; iar voi cei de departe, pe Domnul pomeniţi-L, 
chemaţi Ierusalimul să vi se suie-n inimi! 

51 Ne-am auzit ocara, ruşinea ne-a cuprins;12 necinstea şi disprețul neacoperă obrajii; străinii-au 
dat năvală în tot ce-aveam mai sfânt, în casa Domnului. 

52 De-aceea, iată, zile veni-vor zice Domnul când idolii lui fi-vor sub răzbunarea Mea şi când răniţi 
cădea-vor în toată ţara lui. 

53 Chiar dacă Babilonul s-ar înălța cât cerul, chiar dacă înălțimea din zid şi-ar 

12 Din nou, vocea fiilor lui Israel. 

întări-o, din Mine zice Domnul asupră-i vor veni acei ce-l vor distruge. 

54 Glas de strigare-n Babilon, mare prăpăd în ţara Caldeilor!; 

55 că Domnul nimicit-a-ntru totul Babilonul şi i-a tăiat suflarea acelui glas puternic ce răsuna prin 
aer ca nişte ape multe; da, glasul său cel mare l-a dat spre nimicire. 

56 Că, iată, suferinţe-au venit în Babilon: războinicii lui sunt prinşi, arcurile lor sunt netrebnice, 


căci Dumnezeu este Cel ce le dă răsplată. 

57 El îi va îmbăta pe cârmacii lui şi pe-nţelepţii lui şi pe căpitanii lui, zice Împăratul domnul 
Atoţţiitorul Îi este numele. 

58 Aşa grăieşte Domnul: Zidul Babilonului s-a lățit, dar el cu totul va fi ras, iar înaltele lui porți cu 
foc vor fi arse; şi popoarele nu vor munci pe nimic, nici neamurile vor pieri când încă sunt în 
leagăn”. 

59 Cuvântul pe care Domnul i l-a poruncit profetului leremia să 1-l spună lui Seraia, fiul lui Neria, 
fiul lui Maaseia, când acela a plecat de la Sedechia,13 regele lui Iuda, spre Babilon, în cel de al 
patrulea an al domniei lui. lar Seraia avea în grijă darurile. 

60 Şi Ieremia a scris într-o carte toate relele care erau să vină asupra Babilonului anume toate 
cuvintele acestea ce sunt scrise împotriva Babilonului. 

61 Şi a zis Ieremia către Seraia14: 

13 T. M.: „cu Sedechia”. Consemnare puţin probabilă. Prudent, regele a preferat să trimită un sol 
(de altfel, aşa cum reiese din context, plecarea lui Sedechia n-ar fi avut nici un rost). 

14 Seraia era fratele lui Baruh, secretarul căruia Ieremia îi dictase prima versiune a cărţii sale (32, 
12). 

„Când vei fi sosit în Babilon şi vei vedea şi vei citi toate cuvintele acestea, 

62 atunci vei zice: doamne, Doamne, Tu ai grăit împotriva acestui loc, ca să-l nimiceşti şi ca-n el să 
nu fie nimeni care să-l mai locuiască, nici om, nici dobitoc, căci el va fi pe veci o-ntindere pustie. 

63 Şi va fi că atunci când te vei opri din citirea acestei cărţi, vei lega de ea o piatră şi o vei arunca în 
mijlocul Eufratului 

64 şi vei zice: aşa se va îneca Babilonul, şi nu se va ridica din nenorocirile pe care Eu le aduc asupra 
lui”.15 

52 

Asediul şi căderea Ierusalimului. Sedechia, rob. Jefuirea Ierusalimului. Ducerea-n robie. Eliberarea 
lui Ioiachim. 

1 Sedechia avea douăzeci şi unu de ani când a început să domnească; şi a domnit unsprezece ani în 
Ierusalim. Mama sa se numea Hamutal, fiica lui Ieremia din Libna. 1 

2 El a făcut ceea ce e rău în ochii Domnului, pe potriva a tot ceea ce făcuse Ioiachim. 

15 Asemenea acte simbolice mai avuseseră loc în viața profetului: cingătoarea la Eufrat (13, 17), 
urciorul spart (19, 1-10), jugul de pe grumaz (27, 1-2), pietrele la poarta lui Faraon (43, 8-10). De 
data aceasta, simbolul e foarte puternic, el exprimând credința neclintită că profețiile asupra 
Babilonului se vor împlini negreşit: cartea profetului, îngropată în firul apei, dar pururea vie sub 
curgerea fluviului Eufrat, nu e altceva decât prevestirea sigură a unui fapt istoric: dispariția uriaşului 
imperiu babilonian în marele fluviu al Timpului. 

1 Următoarele două versete (de altfel, transferate din 4 Rg 24, 19-20) sunt preluate aici din T. M. 

3 De aceea a venit mânia Domnului asupra Ierusalimului şi a lui Iuda, până într-atât încât i-a lepădat 
de la faţa Sa. Sedechia s-a ridicat împotriva regelui babilonului. 

4 Şi a fost că în cel de-al nouălea an al domniei sale, în luna a noua, în cea de a zecea zi a lunii2, a 
venit Nabucodonosor, regele Babilonului, şi toată oastea lui, împotriva Ierusalimului; şi l-au 
înconjurat cu şanţ şi au ridicat împrejur un zid cu pietre de patru picioare. 

5 Cetatea a fost astfel împresurată până în cel de al unsprezecelea an al regelui Sedechia, 

6 luna a patra, în cea de a noua zi a lunii3, când s-a întețit foametea în cetate şi nu se mai găsea 
pâine pentru poporul din ţară. 

7 Atunci s-a făcut o spărtură în cetate şi toți oamenii de război au ieşit noaptea pe calea Porții, între 
zid şi întărituri, care se afla în apropiere de grădina regelui în timp ce Caldeii erau de jur-împrejurul 
cetăţii şi au apucat-o pe calea ce duce la Araba. 

8 Dar oastea Caldeilor a luat-o pe urma regelui şi l-a ajuns dincolo de Ierihon; şi toți servii lui l-au 
părăsit, risipindu-se. 

9 Şi l-au prins pe rege şi l-au dus la regele Babilonului, în Ribla, iar acela a rostit judecată asupră-i. 
10 Şi regele Babilonului i-a înjunghiat pe fiii lui Sedechia în chiar faţa ochilor săi, şi pe toți 
dregătorii lui Iuda i-a înjunghiat în Ribla. 

11 Iar lui Sedechia i-a scos ochii şi i-a încătuşat picioarele în piedică de cai4; 


2= Sfârşitul lui decembrie 589. 

3 Iulie 587. 

4 Pedeapsă mai umilitoare decât punerea în lanţuri. 

şi regele Babilonului l-a dus în Babilon şi l-a ţinut în casa morii până în ziua-n care a murit. 

12 Şi în luna a cincea, în zece ale lunii, a intrat în lerusalim Nabuzaradan, căpetenia gărzii, care era 
întotdeauna la porunca regelui Babilonului, 

13 şi a ars casa Domnului şi casa regelui; şi toate casele cetăţii şi fiece casă mare le-a ars cu foc. 

14 Iar oastea Caldeilor care era împreună cu căpetenia gărzii a dărâmat întregul zid al Ierusalimului, 
de jur-împrejur. 

15 Pe aceia din popor care fuseseră lăsaţi în cetate, pe fugarii care trecuseră de partea regelui 
Babilonului şi pe cei rămaşi dintre meşteri, Nabuzaradan, căpetenia gărzii, i-a trimis în surghiun.5 
16 Dar căpetenia gărzii i-a lăsat pe cei rămaşi ai poporului să fie vieri şi plugari. 

17 Caldeii au sfărâmat în bucăţi stâlpii de aramă ce se aflau în casa Domnului, precum şi temeliile 
şi Marea-de-aramă din casa Domnului şi au luat arama şi au dus-o în Babilon. 

18 De asemenea, şi cununa şi cupele şi furculiţele şi toate vasele de aramă ce se foloseau la slujbe; 
19 şi lighenele şi mucarniţele şi ibricele de turnat ulei şi sfeşnicele şi căţuile şi paharele, şi tot ce era 
de aur şi tot ce era de argint le-a luat căpetenia gărzii; 

20 şi cei doi stâlpi şi singura Mare şi pe cei doisprezece boi de aramă de sub Mare, lucruri pe care 
regele Solomon le făcuse pentru casa Domnului, a căror aramă nu putea fi socotită în greutate. 

5 Acest verset este preluat din T. M. 

21 Cât despre stâlpi, înălţimea unuia singur era de treizeci şi cinci de coţi; o sfoară de doisprezece 
coţi îl putea încinge, iar grosimea lui, de jur-împrejur, era de patru degete. 

capitel; pe capitel, de jur-împrejur, erau o plasă şi rodii, toate de aramă. 

23 Tot aşa, la al doilea stâlp erau opt rodii pe un cot, din cei doisprezece coţi; rodiile erau nouăzeci 
şi şase pe o parte; şi toate rodiile de pe plasă, de jur-împrejur, erau o sută. 

24 Şi căpetenia gărzii i-a luat pe preotul-protos şi pe preotul-ajutător şi pe cei trei care păzeau 
calea6; 

25 iar din cetate l-au luat pe un eunuc, care era mai-mare peste oamenii de război, şi şapte oameni 
de renume, care se aflau întotdeauna la porunca regelui; şi pe scribul oştilor, care făcea lucrări de 
grefier pentru poporul ţării, şi şaizeci de oameni din poporul ţării, pe care i-a aflat în cetate. 

26 Şi 1-a luat Nabuzaradan, căpetenia gărzii, şi i-a dus la regele Babilonului, în Ribla. 

27 Iar regele Babilonului i-a lovit? în Ribla, în ţinutul Hamat.8 Iuda a fost strămutat departe de 
pământul lui. 

28 Iată numărul celor din popor pe care Nabucodonosor i-a strămutat: În anul al şaptelea, trei mii 
douăzeci şi trei de Iudei; 

29 în anul al optsprezecelea al lui Nabucodonosor, opt sute treizeci şi doi de 

6= Străjerii de la pragul templului. 

7 T. M:: „i-a lovit şi i-a omorât”. 

8 Concluzia următoare şi versetele 28-30: preluate din T. M. 

inşi din Ierusalim; 

30 în cel de al douăzeci şi treilea an al lui Nabucodonosor, Nabuzaradan, căpetenia gărzii, a 
strămutat şapte sute patruzeci şi cinci de Iudei; de toţi, la un loc, patru mii şase sute de oameni. 

31 Şi a fost că la treizeci şi şapte de ani după ce loiachim, regele lui Iuda, fusese strămutat în robie, 
în luna a douăsprezecea, în douăzeci şi patru ale lunii, Evil-Merodac, regele Babilonului9, în anul în 
care el a început să domnească s-a îndurat de loiachim10, regele lui Iuda, şi l-a scos din casa unde 
era păzit. 

32 Şi i-a spus vorbe bune şi i-a aşezat scaunul mai presus de acelea ale regilor ce se aflau cu el în 
Babilon; 

33 şi i-a schimbat îmbrăcămintea de temniţă; şi |loiachim] lua masa în faţa lui, fără nici o sminteală, 
în toate zilele pe care le-a mai trăit. 

34 Şi hrana lui cea dinainte rânduită îi era dată, fără nici o sminteală, din avutul regelui Babilonului, 


zi de zi, până în ziua în care a murit. 

9 Evil-Merodac, fiul şi succesorul lui Nabuco donosor; a domnit în anii 561-560. 

10 Literal: „a ridicat capul lui loiachim”. 

Introducere la plângerile lui leremia 

Printre bijuteriile poetice ale Vechiului Testament se numără şi Plângerile lui Ieremia, carte numită 
astfel datorită versiunilor greacă (Septuaginta) şi latină (Vulgata); altfel, în ebraică ea se numeşte 
eca, după cuvântul de început al textului original: "vai, cum". 

Cartea este alcătuită din cinci capitole, cărora le corespund cinci poeme, toate aparținând genului 
elegiac, în aria mai generală a literaturii funebre. Autorul plânge - deplânge - starea jalnică în care a 
ajuns Ierusalimul după cucerirea acestuia de către Nabucodonosor, spectrul înfiorător al unei cetăţi 
pustiite nu numai de strălucirea unei capitale, ci şi de propriii ei locuitori, mânaţi de cuceritori pe 
calea exilului. 


Plângerile lui leremia 
1 
1 Şi a fost că după ce Israel a fost dus în robie şi Ierusalimul a rămas pustiu, a şezut Ieremia jelind şi 
a plâns această plângere asupra Ierusalimului; şi a zis: 1 
Plângerea întâi 

1. Cum şade răznită cetatea aceasta, ea, cea cu multe popoare! E-acum ca o văduvă-n lume: 

slăvită cândva printre neamuri, prinţesă cândva peste ţări, ajuns-a tribut să plătească. 

2 Ea nopțile şi le trece plângând, în lacrimi scăldându-şi obrajii. Din toţi care-atunci o iubeau nu-i 
nimeni acum s-o aline. Prietenii toţi au trădat-o, duşmani împotrivă-i se-arată. 
3 Iudeea e dusă-n robie prin tot ce-i mai josnic într-însa, prin propria ei înrobire.2 Risipă-ntre 
neamuri, odihnă nu-şi află; gonacii au prins-o la mijloc, al celor ce crunt o apasă. 
4 Plângând se coboară cărări din Sion, că nimeni nu vine la praznic.3 
1 Această introducere este proprie Septuagintei şi Vulgatei; Textul Masoretic o omite. 
2 Ideea (care va fi reluată pe parcursul poemului) este aceea că pricina a ceea ce se întâmplă rău nu 
trebuie căutată, neapărat, în afara noastră, ci în propriile noastre comportamente. La unison cu 
ceilalți profeţi, autorul Plângerilor crede că marile puteri militare, laolaltă cu comandanții lor, sunt 
instrumente prin care Dumnezeu Îşi împlineşte un plan. 
3 E vorba de sărbătorile rânduite prin Lege să se ţină la templul din Ierusalim, la care veneau 
pelerini din toate părțile. 
Surpate-i sunt porţile toate: pe ele, suspine de preoţi. Fecioarele-s duse-n robie, el4 singurşineacă 
amarul. 
5 Acei ce-l apasă sunt încă deasupră-i, duşmanii se-ngraşă la cârmă, că-n faţa noianului său de 
păcate culcatu-l-a Domnul cu fruntea-n ţărână: pruncuţii săi fragezi sunt duşi în robie, din urmă 
mânaţi de tirani. 
6 Fiicei Sionului,5 iată, răpită i-a fost frumuseţea! Ai săi voievozi erau ca berbecii6 ce nu şi-au aflat 
o păşune: pe drum se mişcau fără vlagă din faţa gonacilor lor. 
7 Şi-aduce Ierusalimul aminte de zilele lui triste, umile,7 când braţ de vrăjmaş îi supuse poporul ah, 
fără ca nimeni 
4 EI”, adică Sionul. În limba originală, numele de localități sunt de genul feminin. Cititorul 
versiunilor româneşti este îndemnat să-şi amintească de acest fapt, mai ales când intervine metafora: 
Ierusalim = ţiitoare, Ierusalim = femeie părăsită, Iuda = soţie necredincioasă etc. Mental, 
„lerusalim” poate fi substituit prin „cetate”. 
5 „Fiica Sionului” = poporul Ierusalimului. 
6 Ebr.: „precum cerbii”. Berbecul (ca şi cerbul) este simbolul bărbăţiei şi curajului; pe drumul 
exilului devenea, cu atât mai mult, simbol al umilirii. 
7 Versiunea Ebraică introduce aici două stihuri suplimentare: „de toate comorile sale / din zilele 
cele vechi”, preluate şi de Septuaginta, care însă nu sunt altceva decât o încărcătură inutilă, care 
rupe ritmul strofei. 

s-ajute: -, când ei, ei, duşmanii, văzându-l pe drumuri, de el îşi râdeau. 


8 Păcătui cetatea, din greu, Ierusalimul, pricină pentru care-i acum în suferinţă. Cei ce-o aveau în 
cinste, cu toţi au umilit-o, că i-au văzut ruşinea; ea însăşi a gemut şi faţa şi-a întors-o. 

9 Necurăţia-i udă se-ncleie pe picioare.8 Nu şi-a adus aminte de-un astfel de sfârşit: cândva semeaţă 
frunte, acum cu nasu-n jos; şi nimeni nu-i să-i dea o mângâiere... „O, Doamne, Doamne, iată, Tu 
vezi-mi umilinţa, că-n faţa mea duşmanul s-a înălţat pe sine!” 

10 Vrăjmaşul mâna şi-a-ntins-o spre tot ce-are ea mai de preţ. Că ea i-a văzut pe păgâni cum intră în 
sfânta ei casă, ei, despre care ai zis ca-n obştea Ta să nu intre. 

11 Poporul suspină, întreg, umblând după pâine; ce-aveau mai de preţ au dat pe mâncare, să-şi 
cheme la viaţă suflarea. Vezi, Doamne, priveşte, că-n mare-njosire se află! 

12 „Voi, toţi cei ce mergeţi pe cale, veniţi şi vedeţi de este pe lume durere la fel cu durerea ce-a dat 
peste mine! Acel ce prin mine grăit-a, El, Domnul, în ziua aprinsei mânii m-a smerit.9 

13 EI foc a trimis dinnaltele Sale locaşuri; în oasele mele-l aduse. Şi lat mi-a întins la picioare şi 
pasu-ndărăt mi l-a-ntors; un gol mi-a căscat înlăuntru, durere din zori până-n seară. 

14 Un ochi veghetor asupra păcatelor mele!10 Şi iată că ele de mâini mi s-au prins, grămadă le simt 
pe grumaz. 

8 Imagine „tare” (ca şi precedenta), împrumutată din fiziologia intimă a femeii. 

9 Umilirea e cu atât mai mare cu cât cetatea Ierusalimului fusese, până la un punct, simbol al 
vocilor profetice. 

10 Rezonanţă a Cărţii lui lov! 

Slăbitu-mi-a-n ele puterea: De vreme ce Domnul m-a dat pe mâna durerii, nimic nu mă ţine-n 
picioare. 

15 Vitejii mei, iată, pe toţi gonitu-i-a Domnul din mijlocul meu. Un timp a chemat împotrivă-mi 
spre moartea aleşilor mei. Strivită a fost ca-ntr-un lin fecioara lui Iuda, de-aceea eu plâng. 

16 În ochiul meu ape îşi află izvor. că-mi este departe Acel ce alină şi duhul spre sine-l întoarce. 
Pieritu-mi-au fiii, că prins-a putere vrăjmaşul”. 

17 Sionul mâna şi-a întins-o: nu-i nimeni să-i dea mângâiere. Porunci a dat Domnul asupra lui 
Iacob; duşmanii săi, iată-i, îi sunt împrejur. În mijlocul lor, singur, un biet Rusalim, un chip de 
femeie-alungată. 

18 Da, drept este Domnul, că spuselor Sale le-am stat împotrivă. Tu, lume de neamuri, auzi-mi 
durerea şi vezi-mi obida: fecioarele mele şi tinerii mei sunt duşi în robie! 

19 Chematu-i-am pe-aceia cu care m-am iubit; ei însă m-au trădat. Preoţii mei, ca şi bătrânii mei, 
pierit-au în cetate cătând de-ale mâncării atât cât să trăiască şi neaflând nimic. 

20 O, Doamne, Tu vezi-mi necazul! Lăuntrul meu e pradă tulburării şi inima în mine mi se-ntoarce: 
că-am necăjit pe altul şi-s necăjit de altul; afară pruncii mi-au pierit de spadă, în casă parc-aş fi-ntru 
moarte. 

21 Te rog, ascultă-mi suspinul! Nu-i nimeni să-mi dea alinare. Aflat-au vrăjmaşii de răul meu, 
Doamne, şi-au râs ca nebunii de câte-ai făcut. O zi ai adus, un timp ai chemat, şi ei devenit-au 
asemenea mie. 

22 Le fie răutatea-naintea feţei Tale şi fă-le şi Tu lor cum mi-ai făcut Tu mie 

pe seama celor multe păcate ale mele! Că mult îmi e suspinul, mâhnită-mi este inima. 

2 

Plângerea a doua. 

1 Cum a-ntunecat-o-n mânia Sa Domnul pe fiica Sionului! Din cer azvârlit-a jos pe pământ slava lui 
Israel, fără să-şi aducă aminte de aşternutul picioarelor Luil. 

2 Fără cruţare, în ziua urgiilor Sale, zdrobit-a Domnul tot ce era floare în Iacob; surpat-a-n mânia Sa 
cetăţile-ntărite ale fiicei lui Iuda; da, una cu pământul le-a făcut, blestem a pus pe regat şi pe 
principii lui. 

3 Cu-aprinderea mâniei Sale puterea? lui Iacob întreagă-a zdrobit-o; dreapta Şi-a tras-o-napoi din 
faţa vrăjmaşului; în Iacob aprins-a văpaie de foc ce mistuie totul prin preajmă. 

4 El arcul Şi l-a-ntins ca un duşman, ca un potrivnic dreapta Şi-a-ntărit-o şi a ucis tot, totul ce-n 
ochii mei era mai desfătat; în cortul fiicei Sionului mânia Şi-a vărsat-o ca un foc. 

5 Ca un duşman făcutu-ni-s-a Domnul: l-a nimicit pe Israel, i-a nimicit palatele, i-a prăpădit 
cetăţile-ntărite şi fiicei lui Iuda i-a-nmulţit pe cei ce-s umiliţi şi obidiți. 


6 Şi-a-mprăştiat locaşul ca pe-o vie, serbarea Şi-a stricat-o de istov; Domnu-a uitat ce-a pus El în 
Sion, serbările şi ziua de odihnă şi-n flacăra mâniei Lui 

1 Aşternutul picioarelor Lui”: templul din Ierusalim (Ps 98, 5; 109, 1; Iz 43,7). 

2 Literal „cornul”, simbol al puterii. 

i-a-ntărâtat pe rege şi pe preot şi pe prinţ. 

7 El, Domnu-acum Şi-a lepădat altarul, locaşul Său cel sfânt l-a scuturat; cu mâinile duşmanului 
zdrobit-a înaltul zid al turnurilor lui; glas de război au dat în casa Domnului ca-n zi de sărbătoare! 

8 Gândit-a Domnul să dezghioace zidul de apărare al fiicei Sionului; El sfoara de măsură Şi-a 
întins-o şi mâna cu necazuri nu Şi-a tras-o: zidul-proptea s-a înecat în plâns şi zidu-ntreg deodată s- 
a slăbit. 

9 I-s porţile-necate în pământ, zăvoarele-au sărit şi zac în cioburi. Printre păgâni stă regele şi 
prinţul, nici vorbă de vreo lege! Profeţii lui vedenii n-au avut venite de la Domnul. 

10 Şed pe pământ, tăcuţi, bătrânii fiicei Sionului; pe capete şi-au presărat ţărână şi mijlocul cu sac şi 
l-au încins; fecioarele Sionului, fruntaşele, le-au îngropat în tină. 

11 De-atâtea lacrimi, ochii mi s-au stins, iar inima mi-i tremur. Mărirea mea se scurse în pământ, 
căci frântă-a fost a neamului meu fiică atunci când tânăr şi sugar mureau pe străzile cetăţii. 

12 Ziceau către maicile lor: „Unde se află pâine şi vin?”, când leşinau ca nişte plini de răni prin 
pieţele cetăţii şi sufletul şi-l revărsau în sânul celor ce-i născuseră. 

13 Ce mărturie îţi voi da şi-asemănare, o, fiică a Ierusalimului? cin-te va mântui sau alina, fecioară, 
fiică a Sionului? Căci cupa morţii Tale s-a lărgit: cin-te va vindeca? 

14 Profeţii tăi văzut-au pentru tine vedenii găunoase şi nebune. Nu ţi-au făcut 

vădită nedreptatea, ca să-ţi întorci robimea-n biruinţă, ci sarcini găunoase ţi-au văzut, netrebnice 
vedenii. 

15 Plesnesc din palme din pricina ta toţi cei ce trec pe drum; ei şuieră şi dau din cap la fiica 
Ierusalimului: „Aceasta-i cetatea măririi vor zice —, cunună-a ce-i vesel pe-ntregul pământ?”. 

16 Ei gura-şi deschid împotrivă-ţi, duşmanii tăi toţi; în şuier şi-n scrâşnet de dinţi îşi spun: „S-o- 
nghiţim!; aceasta ni-i ziua-ndelung aşteptată: o ştim, o vedem!” 

17 Făcut-a Domnul ce Şi-a pus în gând, El Şi-a plinit cuvântul cel poruncit din vremea de demult: 
surpat-a fără milă. Asupră-ţi pe duşmani i-a veselit, vigoarea a sporit-o-n cei potrivnici. 

18 Inima lor strigat-a către Domnul: Voi, ziduri din Sion, vărsaţi-vă pâraiele de lacrimi de-a lungul 
zilei şi al nopţii!; să nu te dai odihnei, iar lumina din ochii tăi să nu-şi oprească vocea! 

19 Ridică-te şi bucură-te noaptea, când i te-mbii vegherii; fă-ţi inima o apă revărsată-naintea feţei 
Domnului; spre El ridică-ţi mâinile de dragul vieţii celor mici ai tăi (a pruncilor ce se sfârşesc de 
foame în pragul uliţelor toate).3 

20 „Vezi, Doamne, şi priveşte: asupra cui Ţi-ai abătut prăpădul? Femei mâncându-şi rodul dat de 
pântec? Un bucătar făcându-şi o strânsură de prunci sugari pe care să-i ucidă? Profet şi preot duşi 
la-njunghiere în chiar altarul Domnului?... 

21 În uliţă-s de-a gata la pământ pruncuţul şi bătrânul. Fecioarele şi fecioraşii mei robiţi au fost, 
departe; cu sabie 

3 Aceste ultime două stihuri, care frâng unitatea ritmului strofic, sunt un ecou al versetului 11. Ele 
se află atât în LXX cât şi în T. M. 

şi foame 1-ai ucis şi fără milă-n ziua furiei Tale. 

22 El i-a chemat ca pentru-o sărbătoare pe cei străini ai mei4 de primprejur;, în ziua furiei 
Domnului, nici unul n-a fost să fugă ori să scape viu, aşa că eu mai mulți mi i-am făcut pe toţi 
duşmanii mei, şi mai puternici. 

3 

Plângerea a treia. 

1 Eu sunt bărbatul ros de sărăcie sub varga aspră a mâniei Lui. 

2 Luându-mă, m-a dus la întuneric, şi nu întru lumină. 

3 Doar către mine Îşi întoarce mâna de-a lungu-ntregii zile. 

4 El trupul mi l-a-mbătrânit, şi pielea, iar oasele mi le-a zdrobit. 

5 Zidiri a ridicat să-mi stea-mpotrivă şi capul mi l-a-ncins şi m-a trudit. 

6 m-a pus să locuiesc în întuneric, cum a făcut cu morţii cei din veac. 


7 Zidiri a ridicat să-mi stea-mpotrivă: nu pot ieşi, pe lanţuri îmi apasă. 

8 Şi dacă strig sau mă slobod în răcnet, El ruga mi-o astupă. 

9 Cu zid de piatră-mi stăvileşte drumul, El mi-a-ngrădit cărările. 

10 Un urs îmi este El, ce stă la pândă, un leu în ascunziş. 

11 Eu am plecat, dar El m-a urmărit şi piedică mi-a pus şi m-a trântit. 

12 EI arcul Şi l-a-ntins şi m-a ochit ca pe o ţintă a săgeţii Lui. 

4 „cei străini ai mei”: venetici aciuaţi pe lângă o gazdă localnică, binevoitoare, ospitalieră. 

13 Săgeţilor din tolba Lui le-a poruncit să-mi intre în rărunchi. 

14 La tot poporul meu sunt de ocară, de cântec toată ziua. 

15 De-amărăciune m-a făcut sătul şi m-a-mbătat cu fiere. 

16 El dinţii mi i-a scos cu pietre-n gurăl şi cu cenuşă m-a hrănit. 

17 Departe-mi duse sufletul de pace, eu fericirea mi-am uitat-o. 

18 'Tot mai departe-mi este biruinţa, nădejdea mea ce-mi vine de la Domnul! 

19 Aminte mi-am adus, în sărăcie şi-n asuprire, de amar şi fiere. 

20 În amintiri îmi voi aduce aminte, sufletul meu va cugeta asupră-mi. 

21 La inimă pe-aceasta mi-o voi pune, de-aceea voi răbda. 

22 Nu-s părăsit de Domnul întru milă,2 nici isprăvită e-ndurarea Lui; 

23 în toată dimineaţa se-nnoiesc şi mare e credincioşia Lui.3 

24 Îmi zice duhul4: „Partea mea e Domnul, de-aceea mi-L voi ţine-n aşteptare”. 

25 Domnul e bun acelor ce-L aşteaptă şi sufletului care-l cată urma. 

26 E bine să aştepţi întru tăcere să vină mântuirea de la Domnul. 

27 E bine pentru om să poarte jug în tinereţea lui;5 

1= A pune pe cineva să mestece pietriş până rămâne fără dinţi. 

2 Versetele 22-24 lipsesc din textul Septuagintei şi sunt preluate, ca şi în vechile ediţii româneşti, 
din Versiunea Ebraică. 

3 În unele variante: „credincioşia Ta”. (E vorba de fidelitatea lui Dumnezeu faţă de propriile Sale 
făgăduinţe). 

4 Textual: „sufletul”. 

5 Poate fi vorba de jugul înţelepciunii (Sir 51, 33) sau, profetic, de jugul lui Iisus (Mt 11, 29-30). 

28 el singur şi-n tăcere va şedea, căci l-a purtat asupră-şi; 

29 el gura şi-o atinge de ţărână6: mai poate fi nădejde; 7 

30 obrazu-l dă acelui ce-l loveşte8, sătul e de ocară. 

31 Căci Domnul nu-l va lepăda [pe om] pentotdeauna; 

32 l-a umilit, dar milă Îi va fi în marea Sa-ndurare; 

33 de i-a smerit pe fiii omeneşti, nu inima L-a-mpins.9 

34 Să-i umileşti, ţinându-i sub picioare, pe toţi cei înrobiţi de pe pământ, 

35 să strâmbi tu judecata unui om-naintea feţei Celui-Preaînalt, 

36 să-l osândeşti pe cel nejudecat, nu Domnu-a zis acestea. 

37 Cine-a grăit acestea, şi ele s-au făcut? Nu Domnu-a poruncit. 

38 Din gura Celui-Preaînalt nu va ieşi ce-i rău cu ce e bun.10 

39 De ce s-ar plânge oare omul viu, bărbatu-n faţă cu păcatul său? 

40 Cătată ne-a fost calea, cercetată, iar noi la Domnul ne-om întoarce. 

41 Pe mâini ne-om pune inimile noastre, spre Cel-Înalt din cer le-om înălța. 

6 A atinge țărâna cu gura: semn de supunere totală şi tăcută. 

7 Versetul 29 lipseşte din textul Septuagintei şi este preluat aici, ca şi în vechile ediţii româneşti, din 
Versiunea Ebraică. 

8 A întoarce obrazul spre lovire: act de smerenie recomandat de lisus (Mt 5, 39) şi prevestit de Isaia 
(50, 7). 

9 Dumnezeu nu pedepseşte de dragul pedepsei, ci din raţiuni pedagogice, urmărind îndreptarea. 

10 Aici nu e vorba de întâmplările bune sau rele care ne vin de la Dumnezeu (vezi Iov 2, 10), ci de 
spusele (principiile) lui Dumnezeu, care nu pot fi decât bune. T. M. e diferit: „Nu iese oare din gura 
Celui-Preaînalt binele şi răul?”. 

1202 


42 Păcătuit-am, ne-am făcut păgâni, Tu însă n-ai iertat. 

43 Ne-ai cercetat cu furie, ne-ai gonit] | şi ne-ai ucis, şi milă n-ai avut. 

44 De rugăciune Te-ai ascuns în nor, aşa ca eu să nu văd, şi să plec. 

45 Pe noi şi doar pe noi ne-ai izgonit în mijlocul popoarelor. 

46 Ei, toţi vrăjmaşii noştri, împotriva noastră gura şi-au deschis-o 

47 şi frică grea ni s-au făcut, şi spaimă, urcare şi cădere. 

48 Din ochii mei se vor vărsa pâraie pentru-a poporului meu fiică nimicită. 

49 În lacrimi ochii mi s-au înecat; nu voi tăcea, odihnă nu-mi va fi 

50 pân? ce El, Domnu-Şi va pleca privirea şi va vedea din cer. 

51 Pe suflet ochi târzii se stafidiră12 plângând pe toate fiicele cetăţii. 

52 Ca pe o păsăruică m-au vânat vrăjmaşii mei, fără pricină, toţi; 

53 mi-au aruncat vieaţa într-o groapă şi-o piatră-au pus deasupra; 

54 pe capul meu se revărsaseră ape şi-am zis: „De-acuma sunt pierdut!” 

55 Din prea-adâncul gropii mele eu numele Tău, Doamne, l-am chemat; 

56 Tu glasul meu l-ai auzit: la ruga mea să nu-Ți închizi auzul; 

57 spre ajutor mi Te-ai făcut aproape; când Te-am chemat, mi-ai zis: „Nu-ţi fie teamă!” 

11 Strofă în care răbufneşte, ca un arc peste timp, revolta lui lov. 

12 Grecescul epifylizo înseamnă „a culege struguri”. Substantivul înrudit, epifyllis: struguraşul 
anume lăsat necules, pe viţă, spre a deveni stafidă. Imaginea: Pe viţa sufletului, ochii sunt nişte 
struguraşi întârziaţi, secaţi de lacrimi, ca nişte stafide. 

58 Împricinatul suflet Tu mi l-ai apărat13, o, Doamne, şi vieaţa tot Tu mi-ai mântuit-o; 

59 Tu, Doamne, tulburarea mi-ai văzut-o şi pricina mi-ai judecat-o; 

60 văzut-ai toată răzbunarea lor şi-ale lor gânduri, toate, împotrivă-mi. 

61 Ocara lor ai auzit-o şi toate uneltirile-mpotrivă-mi, 

62 cum buzele şi le ascut asupră-mi şi toată ziua pun ceva la cale; 

63 când se aşază ori când se ridică, priveşte Tu în ochii lor! 

64 Tu le vei da răsplată, Doamne, după lucrarea mâinii lor; 

65 Tu le vei da drept aşternut truda inimii mele. 

66 Întru mânie Tu îi vei goni şi îi vei pierde, Doamne, de sub cer. 

4 

Plângerea a patra. 

1 Cum oare fi-va aurul coclit şi cum se va schimba argintul fin? O, sfintele nepreţuite pietre: vărsate 
sunt pe ulițele toate!1 

2 Nepreţuiţii fii de pe Sion, al căror preţ se cântărea cu aur, cum de-s acum ca vasele de lut ieşite 
dintr-o mână de olar? 

3 Până şi şerpii-şi dezveliră sânii să-şi alăpteze puii!...;2 a neamului meu 

13 Literal: „Tu, Doamne, ai apărat cauza sufletului meu”. 

1 Aurul, argintul şi pietrele preţioase erau metafore-simbol pentru locuitorii Ierusalimului. 

2 T. M: „Chiar şi şacalii îşi îmbie sânii...”. Aici, teribilă hiperbolă (prefigurând, parcă, 
suprarealismul) care deschide groaznicul tablou al degradării fizice şi morale la care au fost supuşi 
locuitorii Ierusalimului pe durata asediului. 

fiică este crudă ca struţul în pustie!3 

4 Sugarului, de sete i se lipeşte limba-n cerul gurii; cerut-au pruncii pâine, nu-i nimeni să le-o 
frângă.4 

5 Cei ce mâncau bucate pe alese se sting acum pe străzi; cei ce-n porfiră se hrăneau s-au îmbrăcat în 
zoale. 

6 A neamului meu fiică5 a-ntrecut cu fapta ei păcatele Sodomei (cetatea ce-ntr-o clipă s-a surpat şi 
mâini într-asta nu s-au ostenit). 

7 Erau într-însa nazireii6 mai curaţi decât zăpada, şi mai albi ca laptele; curaţi erau ca petrecuţi prin 
foc7 şi mai lucioşi ca piatra de safir. 

8 Acum li-i chipul mai cernit ca fumul, că nimeni de pe străzi nu-i recunoaşte; pe trupuri pielea s-a 
lipit de oase: s-a scorojit de parc-ar fi de lemn. 

9 Mai buni erau răniții de sub spadă decât acei ce sunt răniţi de foame, cei ce s-au scurs, prin carne 


străvezie, de dorul unor fructe de pe câmp. 

10 Femei cu inimi calde şi duioase cu propriile mâini şi-au fiert copiii; din ei mâncare şi-au făcut, 
când foamea o răpunea pe-a neamului meu fiică. 

11 Domnul acum Şi-a-ndestulat mânia, iuţimea furiei Sale Şi-a vărsat-o şi foc aprinse în Sion şi-i 
mistui cu totul temeliile. 

3 Struţul îşi lasă ouăle pe nisip, la voia întâmplării, şi pare nepăsător faţă de propriii săi pui. 

4 Pâine încă se mai găseşte, dar fiecare şi-o păstrează, ne-ndurător, pentru sine. 

5 Literal: „fiica poporului meu”; metaforă pentru locuitorii Ierusalimului. 

6 „Nazireii” erau un fel de călugări ai Vechiului Testament, care depuneau voturi de abstinenţă 
pentru un anumit timp, cum a fost, de pildă, Samson (Jd 13, 5, 7; 16, 17). Vot de nazireu a făcut şi 
Apostolul Pavel (FA 18, 18; 21, 24; vezi şi notele). 

7= Purificaţi prin foc, asemenea aurului. 

12 Nu, n-au crezut vreodată împărații pământului, şi toţi cei vii ai lumii8, că va intra tiranul şi 
duşmanul pe porţile Ierusalimului! 

13 Păcatele profeților din el9 şi nedreptatea fiecărui preot sunt pricina, precum şi cei ce-ntrînsul 
vărsat-au, chiar în mijloc, sânge drept10. 

14 Pândarii luill se clătinau pe străzi, toți pângăriţi de sânge; cuprinşi de slăbiciune, îşi atingeau 
vestmintele cu el. 

15 „Feriţi-vă de cei ce nu-s curaţi! Chemaţi-i! Staţi pe-alături! Nu-i atingeţi! Se-aprind, se-aţâţă... 
Ziceţi întru neamuri: Locuri pe-acolo nu-s şi pentru ei!” 

16 Ca parte, Faţa Domnului aveau, dar El nu le-a mai dat nici o privire; de feţe preoțești nu le-a 
păsat, şi nici că le-a fost milă de profeţi. 

17 Încă trăiam când ochii ni s-au stins, când în deşert priveam spre ajutor; noi ne uitam cu ochii 
spre un neam în care nu-i scăpare. 12 

18 Pe cei mai mici ai noştri i-am vânat, pe ulițele noastre să nu umble; ni-i vremea pe sfârşite, ni-s 
zilele plinite, sfârşitul ne-a sosit. 

19 Gonacii noştri s-au făcut mai sprinteni decât vulturii cerului; în munţi 

8 Literal: „toţi locuitorii pământului”. 

9 E vorba de profeţii mincinoşi (aluzie probabilă la adversarii lui Ieremia). 

10 „sânge drept”: sângele oamenilor drepţi, nevinovaţi. 

11 „Pândarii lui”: nobilii şi vitejii meniţi să vegheze asupra poporului şi să-l îndrume. Ei au ajuns 
atât de decăzuţi încât, prin păcatele lor, se identifică cu leproşii, cei de care oamenii se feresc şi pe 
care nu-i văd nici măcar refugiaţi printre alte neamuri (vezi strofa următoare). 

12 Literal: „un neam care nu poate oferi scăpare”. E vorba de Egipteni, în care regele şi nobilimea 
îşi puseseră nădejdea, în răspăr cu poziţia şi avertismentele lui leremia. 

s-au avântat, din latura pustiei ne pândesc. 

20 „Suflarea nării noastre”, al nostru „uns al Domnului”13 luat a fost în groasele lor laţuri, el, 
despre care-am zis: „În umbra lui vom vieţui de-acuma printre neamuri!” 

21 Te bucură, tresaltă, tu fiică-a Idumeii, ce locuieşti pe-aproape14; dar vezi că şi la tine va trece 
cupa Domnului: ai să te-mbeţi şi vei vărsa pe tine. 

22 Păcatul tău e gata, o, fiică a Sionului!; de-acum El în robie nicicum te va mai duce! Ţi-a cercetat 
păcatul, o, fiică a Edomului!”;15 nelegiuirea toată ţi-a dat-o la iveală. 

5 

Plângerea a cincea. 

1 Adu-Ţi aminte, Doamne, de ce-a dat peste noi, priveşte-ne ocara! 

2 Întreaga moştenire ni s-a mutat la alţii, casele la străini. 

3 Orfani suntem de tată, iar mamele, de parc-ar trăi în văduvie. 

4 Din propria fântână bem apă şi dăm 

13 Regele era considerat nu numai un „uns al Domnului”, dar şi suflul prin care poporul respiră. Se 
ştie că lezechia fusese prins şi deportat în Babilon. Date fiind sentimentele profetului faţă de acest 
rege, e posibil ca cele două menţiuni să aibă o conotaţie ironică. 

14 „Fiica Idumeii”: Idumeii ca popor, vecini cu Israeliţii şi duşmani seculari ai acestora; ei nu 
puteau decât să se bucure de nenorocirea Ierusalimului. Îndemnul poartă în el o ironie tragică, 


urmată de avertisment. 

15 „Edom”: alt nume al Idumeii ca ţară şi al Idumeilor ca popor. Spre deosebire de „fiica Sionului”, 
păcătoasă, dar, în final, iertată, „fiica Edomului”, tot păcătoasă, nu va cunoaşte iertarea. 

bani şi ne plătim pădurea ducând-o, grea, în cârcă. 

5 Prigoană grea, grumaz încovoiat, munciţi am fost şi n-am avut odihnă. 

6 Egiptul ne-a-ntins mâna, Asurul, să ne-arate ce-am ajuns. 1 

7 Părinţii în păcate-au trăit şi nu mai sunt, noi le purtăm păcatul.2 

8 Ah, robi3 ne stăpânesc!; din mâinile lor nimeni nu este să ne scape. 

9 Punându-ne vieaţa-ntr-un fir neaducem pâinea, având a sta de faţă cu sabia pustiei. 

10 Ni-i pielea înnegrită de parc-ar fi cuptor; ia uite-1: prinşi de tremur pe sub furtuna foamei! 

11 Femeile-n Sion le-au umilit4, fecioarele-n cetățile lui Iuda. 

12 Boierii fost-au spânzurați de mâini, bătrânii n-au primit nici o cinstire. 

13 Aleşii noştri plângeri au strigat. Cei tineri în pădure s-au sfârşit. 

14 Bătrânii-au încetat să stea în poartă, au încetat aleşii să mai cânte. 

15 În inimi bucuria ni s-a stins, din hora noastră plânsul s-a ales. 

16 Cununa de pe frunte ne-a căzut. Vai nouă, vai, că am păcătuit! 

17 De-aceea vin dureri şi inima ni-i 

1 T. M.: „Ne întindem mâna la Egipt, la Asur, ca să ne sature de pâine”. Aici, situația e mult mai 
umilitoare: atât Egiptul, cât şi Asurul (Babilonul), duşmanii tradiţionali ai fiilor lui Israel, le întind 
acestora o mână binevoitoare, deasupra căreia trebuie văzut zâmbetul batjocoritor. 

2 Generaţiile umane sunt solidare între ele; fiecare ins răspunde, într-un fel, şi pentru faptele 
celorlalți. 

3 robi” îi numeau Israeliţii pe fruntaşii asirobabilonieni; aceştia îşi spuneau ei înşişi „robi” 
(servitori) ai regelui. 

4 Umilire prin viol. 

tristă, de-aceea ochii noştri ni s-au înnegurat: 

18 pe muntele Sion, că-a devenit deşert şi vulpile-l străbat! 

19 Ci numai Tu, Tu, Doamne, Tu vei rămâne-n veci: pe tronul Tău [de-a pururi vei sta], din neam în 
neam. 

20 De ce pân” la sfârşit ne vei uita pe noi? Ne părăseşti Tu oare cât zile vor mai fi? 

21 O, Doamne, întoarce-ne la Tine, iar noi ne vom întoarce; ca şi-altădată, fă-ne din zi o noutate! 

22 Că prea de tot cu totul ne-ai lepădat pe noi, asupră-ne cu mare mânie Te-ai aprins!... 

Introducere la Ezechiel 

În lungul convoi al surghiuniţilor se află şi Iezechiel. Contemporan cu profetul Ieremia, dar mult 
mai tânăr decât el, nici pe departe n-ar bănui că ar putea să aibă o chemare asemănătoare şi să 
devină astfel un rob special al lui Dumnezeu. 

Ajuns la capătul drumului, se instalează în colonia iudaică de pe ţărmul râului Chebar, nu prea 
departe de Babilon, şi trece prin fazele acomodării la noul său fel de viaţă. Exilaţii cunosc în el un 
preot desăvârşit, care ştie totul despre legea lui Moise şi aplicarea ei în viaţa cultică. Împreună cu 
conaţionalii săi trăieşte nu numai drama exilului, ci şi conştiinţa sfâşietoare că Nabucodonosor n-ar 
fi izbutit să dărâme templul dacă Dumnezeu nu Şi-ar fi părăsit dinainte locaşul, scârbit până la 
dezgust şi mânie de pornirile idolatre ale poporului ales. 

lată însă că în cel de al cincilea an al surghiunului său, lezechiel este chemat la misiunea de profet; 
aceasta se face printr-o grandioasă viziune asupra slavei Domnului. Mandatul său va dura 22 de ani, 
adică din 592 până în 570, când este datată ultima sa profeție. 

Întreaga activitate profetică a lui Iezechiel se desfăşoară în exil. Ierusalimul apare de mai multe ori 
în opera sa, dar numai în vedenie; amănuntele descriptive i se datorează memoriei. Rolul său este 
ca, pe de o parte, să-i facă pe exilați să înţeleagă şi să accepte că dezastrul din 587 este consecința 
relelor şi repetatelor păcate ale lor şi ale părinților lor şi, pe de altă parte, să le inculce şi să le 
întrețină speranţa că, într-o bună zi, Dumnezeu nu-i va lăsa poporul să piară cu desăvârşire, ci-l va 
întoarce - chiar la dimensiunile unei „rămăşiţe” - în ţara lui, sub semnul unui nou început de istorie. 
Pentru atingerea celui de al doilea obiectiv, profetul prefigurează mai mult decât o restaurare a stării 


de dinainte de exil: o nouă împărţire a teritoriului palestinian între triburile lui Israel (alta decât cea 
din vremea lui Iosua Navi), construcția unui nou Ierusalim (altul decât vechea capitală a lui David) 
şi zidirea unui nou templu (altul decât acela al lui Solomon, conceput după cu totul alte criterii şi 
slujit de o preoţime perfectă, alta decât aceea din vremea lui Aaron). În acest sens, profetul 
dezlănţuie o fantezie pe cât de luxuriantă, pe atât de controlată; enunțată în generalitatea ei poetică, 
utopia este apoi construită pe dinlăuntru cu precizia şi minuţiile unui arhitect. E posibil ca acest 
demers să nu fi fost şi foarte convingător; deşi lezechiel a fost numit drept părintele iudaismului 
postexilic, se pare că influenţa lui nu a fost atât de puternică pe cât se credea. 

Fără să aibă talentul lui Isaia şi lirismul debordant al lui Ieremia, lezechiel îşi construieşte opera cu 
mai multă rigoare. După introducere (capitolele 1-3), în cartea lui se pot distinge patru mari părți: 
capitolele 4-24 cuprind, aproape în întregime, avertismente, ameninţări şi pedepse asupra fiilor lui 
Israel de dinainte de căderea Ierusalimului; capitolele 25-32, păstrând tonalitatea severă a primei 
părți, cuprind profeţii împotriva neamurilor păgâne cu care fiii lui Israel s-au aliat în nelegiuiri sau 
care i-au asuprit fără să aibă un anume mandat divin; capitolele 33-39 îndulcesc tonul şi-i oferă 
poporului înrobit făgăduinţele şi perspectiva reaşezării în normalitate; în fine, capitolele 40-48 
promovează imaginea viitorului stat israelit. Deşi această imagine pare o pură fantezie, ea se cere 
citită prin cheia simbolurilor pe care e structurată; pe de altă parte, ea pare să acrediteze ideea că 
dacă vechiul Israel, vechiul Ierusalim, vechiul templu şi vechea preoţie au putut deveni obiect al 
distrugerii, cele noi sunt menite eternității; în ultimă instanţă, ele prefigurează Biserica lui Hristos. 
De altfel, în acest segment există şi o profeție mesianică limpede: uşa încuiată a templului, prin care 
trece Domnul (44, 1-3), nu e altceva decât prefigurarea Mariei care, fecioară fiind, L-a născut pe 
Fiul lui Dumnezeu păstrându-şi şi după aceea starea de feciorie; textul se conjugă perfect cu 
profeția din Isaia 7, 14. 

lezechiel este şi marele inspirat al viziunilor ample. Dintre ele, vrednice de amintit, pe lângă aceea a 
viitorului templu, sunt două: carul dumnezeiesc înconjurat de slava divină (1-3) şi câmpul cu oase 
uscate care prind carne şi viață (37, 1-14), prefigurând învierea cea de obşte de la sfârşitul 
veacurilor. 


lezechiel 

1 

Introducere. Chemarea lui lezechiel. Vedenia unui car dumnezeiesc. 

1 Şi a fost că în cel de al treizecilea an, în luna a patra, în cea de a cincea zi a lunii, eu mă aflam în 
mijlocul celor robiţil, la râul Chebar2; şi cerurile s-au deschis şi am văzut vedenia lui Dumnezeu. 

2 În cea de a cincea zi a lunii a patra, în cel de al cincilea an al înrobirii regelui Ioiachim,3 

3 fost-a cuvântul Domnului către lezechiel, fiul lui Buzi, preotul, în ţara Caldeilor, la râul Chebar; 
acolo a fost peste mine mâna Domnului4. 

4 Şi m-am uitat; şi, iată, un vântvârtej venea dinspre miază-noapte, şi un nor mare într-însul, şi 
strălucire împrejuru-i şi foc sclipitor, iar în mijlocul lui ca şi cum ar fi fost o arătare de chihlimbar în 
mijlocul focului, şi strălucire într-însa. 

1 Profetul se afla printre Evreii deportaţi în anul 587 î. H., împreună cu regele Ioiachim. 

2 Chebar: în fapt, un canal ce se desprindea din Eufrat şi se întorcea în el, ocolind Babilonul. Acolo 
se afla o colonie de Evrei deportaţi. 

3 Adică în 592 î. H. 

4 „Acolo”, cf. Codex Alexandrinus şi T. M. „A fost peste mine mâna Domnului”: Am fost cuprins 
de inspiraţie dumnezeiască. 

5 Şi în mijloc, ca o asemănare de patru făpturi vii;5 şi aceasta era înfăţişarea lor: asemănare de om 
le era pe deasupra. 

6 Şi fiecare avea patru feţe, şi fiecare avea câte patru aripi. 

7 Picioarele le erau drepte, iar labele picioarelor le erau într-aripate; şi scântei erau, ca arama 
lucitoare, iar aripile le erau uşoare. 

8 Sub aripi, în cele patru laturi ale lor, era o mână de om. 

9 Feţele lor şi aripile lor, ale celor patru, erau ţinându-se una de alta;6 şi feţele celor patru nu se 
întorceau când ele umblau, ci fiecare umbla avându-și faţa înainte. 

10 Iar asemănarea feţelor lor: o față de om, o faţă de leu la dreapta celor patru, o faţă de vițel la 


stânga celor patru şi o faţă de vultur la toate cele patru. 

11 Cele patru îşi aveau aripile întinse deasupra; la fiecare, două aripi erau împreunate una cu alta, 
iar două le acopereau trupurile pe deasupra. 

12 Şi fiecare mergea drept înainte; oriîncotro mergea vântul, mergeau şi ele, şi nu se întorceau. 

13 În mijlocul făpturilor vii era o înfăţişare ca a unor cărbuni de foc aprins, 

5 Grecescul zoon înseamnă „orice făptură vie”; prin particularizare: „animal”. 

6 Cf. Codex Alexandrinus. 

ca o înfăţişare de făclii învârtindu-se printre făpturile cele vii; şi strălucire de foc, iar din foc ieşea 
fulger. 

14 Şi făpturile vii mergeau şi se întorceau alergând, ca o vedere de fulger.7 

15 Şi m-am uitat; şi, iată, cele patru aveau [fiecare] o roată pe pământ, în apropierea celor patru 
făpturi vii. 

16 Înfăţişarea roților era ca o înfăţişare de crisoberil8; cele patru aveau aceeaşi înfăţişare; iar după 
lucrarea lor erau ca şi cum ar fi fost roată-n roată. 

17 Ele înaintau în toate cele patru laturi ale lor, şi-n timpul mersului nu se învârteau; 

18 nici obezile nu li se învârteau; şi erau înalte; şi le-am privit, şi obezile celor patru erau pline de 
ochi de jur-împrejur. 

19 Când mergeau făpturile cele vii, mergeau şi roțile odată cu ele; şi când făpturile cele vii se 
ridicau de la pământ, se ridicau şi roțile. 

20 Ori încotro se întâmpla să fie norul, acolo era şi vântul gata să meargă; roţile mergeau şi se 
ridicau odată cu făpturile vii, căci duh de viaţă era în roți.9 

21 Când mergeau făpturile vii, mergeau şi roţile; când se opreau ele, se opreau şi roțile; când ele se 
ridicau de la pământ, odată cu ele se ridicau şi roţile, căci duh de viaţă era în roți. 

22 Asemănarea de deasupra capetelor făpturilor celor vii era ca tăria cerului 10, 

7 Versetul 14, cf. Codex Alexandrinus şi T. M. 

8 „Crisoberil”: metal transparent, de culoare verde sau multicolor, foarte rar; se extrăgea din zona 
Tarsului. 

9 Pneuma înseamnă „vânt”, „suflare”, dar şi „duh”. 

ca o înfăţişare de cristal răspândită pe deasupra aripilor lor; 

23 iar sub tăria cerului, aripile lor întinse, bătând una spre alta; şi câte două pentru fiecare, cu care 
îşi acopereau trupurile. 

24 şi-n timp ce ele zburau, auzeam fâlfâitul aripilor lor ca un glas de ape multe,1 1 ca glasul Celui- 
Puternic; când mergeau, era sunet de grai ca un zgomot de oaste tăbărâtă; când stăteau, aripile lor 
încetau. 

25 Şi, iată, glas de deasupra tăriei cerului ce se afla peste capetele lor! Când ele se opreau, aripile li 
se lăsau în jos. 

26 lar deasupra tăriei cerului ce se afla deasupra capetelor lor era ceva ca înfăţişarea safirului; şi 
ceva ce semăna cu un tron; iar peste ceea ce semăna cu un tron era o asemănare ca înfăţişarea unui 
om, deasupra. 

27 Şi am văzut ceva ca faţa chihlimbarului şi ca o înfăţişare de foc împrejurul lăuntrului său; în sus 
de ceea ce părea a fi coapsele sale şi până jos de la ceea ce părea a fi coapsele sale am văzut 
înfăţişare de foc, şi strălucirea ei de jur-împrejur. 

28 Precum arată curcubeul din nor în zi de ploaie, aşa era vederea strălucirii de jur-împrejur. 
Aceasta a fost vederea asemănării slavei Domnului; 12 şi 

10 Stereoma = „firmament”; „boltă cerească”; precum în Fc 1, 5 şi urm. 

11 De aici până la sfârşitul versetului, cf. Codex Alexandrinus şi T. M. 

12 Vedenia lui lezechiel prezintă o imagine foarte complicată, a cărei exegeză nu e niciodată 
îndeajuns de limpede, mai ales că traducerile din ebraică au la bază texte în stare precară. Evident, 
autorul se fereşte de reprezentări antropomorfe, de unde precauţia prin expresii de genul: 
„înfăţişare”, „asemănare”, „părând a fi”, „ca un”, „ca o”, „asemenea”... Oricum, poate fi susținută 
ideea unui Dumnezeu atotputernic, omniprezent, omniscient, inaccesibil în esenţa Sa. 

am văzut şi am căzut cu faţa la pământ şi am auzit glas grăind. 


2 

Chemarea lui Iezechiel. Vedenia cărții, trimiterea la propovăduire. 

1 Şi mi-a zis: „Fiul omuluil, ține-te pe picioarele tale şi-ţi voi grăi!” 

2 Şi Duhul a venit peste mine şi m-a luat şi m-a ridicat şi m-a pus pe picioarele mele; şi L-am auzit 
grăind către mine. 

3 Şi mi-a zis: „Fiul omului, te trimit la casa lui Israel, la cei ce s-au răzvrătit împotriva Mea; la ei, 
care s-au răzvrătit împotriva Mea, ei şi părinţii lor, până-n ziua de astăzi. 

4 Şi fiindcă ei sunt copii neobrăzaţi şi cu inima împietrită, Eu te trimit la ei, iar tu le vei spune: Aşa 
grăieşte Domnul: 

5 Doar-doar vor auzi ori se vor teme fiindcă ei sunt un neam de răzvrătiți 2 şi vor cunoaşte că profet 
eşti tu între ei. 

6 Iar tu, fiul omului, să nu te temi de ei, şi nici să te înspăimânţi de faţa lor fiindcă ei îşi vor ieşi din 
minţi şi se vor ridica împotrivă-ţi de jur-împrejur, iar tu locuieşti în mijlocul scorpionilor -, de 
vorbele lor să nu te temi şi de faţa lor să nu te înspăimânţi, fiindcă ei sunt un neam de răzvrătiți. 

1 „Fiul omului”, expresie foarte des folosită de lezechiel, denotă la el micimea omului faţă de 
măreţia lui Dumnezeu. La Daniel 7, 13 capătă o altă conotaţie, care va fi preluată de Noul 
Testament. 

2 Literal: „o casă de răzvrătiți”. În limbajul biblic, prin „casă” se înţelege şi familia, casnicii sau 
neamul. 

7 Şi tu le vei grăi cuvintele Mele; doardoar vor auzi ori se vor teme, fiindcă ei sunt un neam de 
răzvrătiți. 

8 lar tu, fiul omului, ascultă-L pe Cel care-ţi grăieşte; tu să nu te răzvrăteşti, aşa cum face casa 
răzvrătirii;, deschide-ţi gura şi mănâncă ce-ţi dau Eu”. 

9 Şi m-am uitat; şi, iată, o mână întinsă spre mine; şi în ea, o carte făcută sul. 

10 Şi El a desfăcut-o în faţa mea: era scrisă şi pe dinlăuntru, şi pe dinafară; şi erau scrise în ea 
plângere şi bocet şi vai. 

3 

Vedenia profetului. Dus de Duhul printre cei robiţi. Omul de veghe. Profetul mut şi legat. 

1 Şi mi-a zis: „Fiul omului, mănâncă această carte şi du-te şi grăieşte către fiii lui Israel!” 

2 Astfel mi-a deschis el gura şi m-a făcut să mănânc cartea. 

3 Şi mi-a zis: „Fiul omului, gura ta va mânca şi pântecele tău se va sătura cu această carte care ţi se 
dă!” Aşa că am mâncat-o; şi-n gura mea era dulce ca mierea. 

4 Şi mi-a zis: „Fiul omului, du-te şi intră la casa lui Israel şi grăieşte-le cuvintele mele! 

5 Că tu nu eşti trimis la un popor cu limbă prăpăstioasă şi vorbire greoaie, ci la casa lui Israel; 

6 nici la popoare multe de altă vorbire sau de altă limbă, nici la cei cu limba aspră, ale căror cuvinte 
să nu le înţelegi; că de te-aş fi trimis la unii ca aceia, ei te-ar fi ascultat; 

7 dar casa lui Israel nu va vrea să te asculte, fiindcă ei pe Mine nu Mă vor asculta; că toată casa lui 
Israel e îndărătnică şi cu inima împietrită. 

8 Şi, iată, Eu ţi-am făcut faţa tot atât de tare ca şi feţele lor şi biruinţa tot atât de puternică precum 
biruinţa lor; 

9 şi fi-va de-a pururi mai tare decât piatra; nu te teme de ei, nici să te sperii de faţa lor, fiindcă ei 
sunt un neam de răzvrătiți”. 

10 Şi mi-a zis: „Fiul omului, primeşte în inima ta toate cuvintele Mele pe care Eu le-am grăit către 
tine, şi cu urechile tale auzi-le. 

11 Şi du-te; intră în robie, la fiii poporului tău, şi le vei grăi şi vei zice: «Aşa grăieşte Domnul!»; 
doar-doar vor auzi şi se vor muia”. 

12 Atunci Duhul m-a luat şi am auzit înapoia mea un glas ca de mare cutremur, zicând: 
„Binecuvântată fie mărirea Domnului, din locul Său!” 

13 Şi am zărit glasul aripilor făpturilor celor vii bătând una spre alta, şi glasul roţilor în apropierea 
lor, şi glasul cutremurului. 

14 Şi Duhul Domnuluil m-a ridicat şi m-a luat şi am mers pe sus întru pornirea duhului meu; şi 
mâna Domnului era puternică peste mine. 

15 Şi pe sus am intrat în robie şi am mers împrejurul celor ce locuiesc la râul Chebar, la cei ce se 


aflau acolo; şi am stat acolo şapte zile, învârtindu-mă în mijlocul lor. 

16 Şi a fost că după aceste şapte zile s-a făcut cuvântul Domnului către mine, zicând: 

1 „Domnului”, cf. Codex Alexandrinus. 

17 „Fiul omului, am făcut din tine străjer asupra casei lui Israel; iar tu vei auzi cuvânt din gura Mea 
şi-i vei ameninţa din parte-Mi. 

18 Când Eu îi voi spune nelegiuitului: «Cu moarte vei muri!», dar tu nu-i vei atrage luarea-aminte 
să-i atragi nelegiuitului luarea-aminte să se întoarcă din căile lui şi să fie viu -, nelegiuitul acela va 
muri în nelegiuirea lui, dar sângele lui din mâna ta îl voi cere. 

19 Dar dacă tu îi atragi nelegiuitului luarea-aminte şi el nu se întoarce din nelegiuirea lui şi din 
calea lui, nelegiuitul acela va muri în nelegiuirea lui, iar tu îţi vei mântui sufletul. 

20 Şi dacă dreptul se va abate de la dreptăţile sale şi va săvârşi nelegiuire şi Eu voi aduce înainte-i 
pedeapsă, el va muri, pentru că tu nu i-ai atras luarea-aminte; el va muri în păcatele lui, fiindcă 
dreptățile făcute de el nu vor fi amintite; dar sângele lui din mâna ta îl voi cere. 

21 Dar dacă tu îi vei spune dreptului să nu păcătuiască, iar el nu va păcătui, dreptul va trăi negreşit, 
fiindcă i-ai atras luarea-aminte, iar tu îţi vei mântui sufletul”. 

22 Şi mâna Domnului a venit peste mine; şi El mi-a zis: „Scoală-te şi ieşi la câmp, şi acolo ţi se va 
grăi”. 

23 Şi m-am sculat şi am ieşit la câmp; şi, iată, slava Domnului stătea acolo, precum în vedenie, aşa 
cum era slava Domnului pe care eu o văzusem la râul Chebar;, şi am căzut cu faţa la pământ. 

24 Atunci a venit Duhul asupră-mi şi m-a aşezat pe picioarele mele şi a grăit către mine şi mi-a zis: 
„Intră şi închide-te în mijlocul casei tale! 

25 Şi tu, fiul omului, iată: legături s-au pregătit pentru tine, iar ei te vor lega cu ele şi nu vei ieşi din 
mijlocul lor. 

26 lar Eu îţi voi lega limba şi vei asurzi şi nu le vei fi cel-ce-mustră; fiindcă ei sunt neam al 
răzvrătirii. 

27 Dar când Eu voi grăi către tine, atunci îți voi deschide gura, iar tu le vei spune: Aşa grăieşte 
Domnul: Cel ce aude, să audă; cel ce nu se supune, să nu se supună; fiindcă e o casă de răzvrătiți. 

4 

Prevestirea prăbuşirii Ierusalimului. Trei fapte sub semn. 

1 Iar tu, fiul omului, ia-ţi o cărămidă şi pune-o înaintea feţei tale şi vei scrijeli pe ea o cetate; şi 
anume, Ierusalimul. 

2 Şi vei face asupră-i împresurarel: vei zidi întărituri împotriva ei, o vei înconjura cu şanţ, vei aşeza 
împotriva ei tabere şi-mpotriva ei vei pune aruncătoare de pietre şi de flăcări. 

3 Iar tu ia-ţi o tigaie de fier şi o vei pune drept zid de fier între tine şi cetate; tu te vei aşeza cu faţa 
către ea: ea va fi împresurată, iar tu eşti cel ce o va împresura. Aceasta le va fi semn fiilor lui Israel. 
4 lar tu te vei culca pe partea ta cea stângă? şi vei pune peste ea nedreptăţile casei lui Israel, după 
numărul celor o sută cincizeci de zile pe durata cărora vei sta culcat pe ea şi vei purta nedreptăţile 
lor. 

1 Profetul este supus unor probe simbolice menite să prefigureze asediul Ierusalimului. 

2 Un text din Iz 16, 46 indică de-a stânga Samaria, adică regatul de nord, Israel. 

5 Fiindcă Eu am rânduit asupră-ţi nedreptățile lor pentru un număr de zile, anume pentru o sută 
nouăzeci de zile3: aşa vei purta tu nedreptăţile casei lui Israel. 

6 După ce vei împlini aceste lucruri, te vei culca pe partea ta cea dreaptă şi vei purta nedreptățile 
casei lui Iuda timp de patruzeci de zile; ţi-am rânduit o zi pentru un an. 

7 Iar tu îţi vei îndrepta faţa spre împresurarea Ierusalimului şi-ţi vei întări braţul şi vei profeţi 
împotriva lui. 

8 Şi, iată, Eu am pregătit pentru tine legături: nu vei putea să te întorci de pe o parte pe cealaltă până 
ce se vor isprăvi zilele împresurării tale. 

9 Ia-ţi grâu şi orz şi bob şi linte şi mei şi ovăz şi le vei pune într-un vas de lut şi vei face din ele 
pâini pentru tine; şi le vei mânca pe durata celor o sută nouăzeci de zile, după numărul zilelor cât 
vei sta culcat pe partea ta. 

10 Iar hrana pe care o vei mânca va fi după cântar: douăzeci de sicli pe zi şi vei mânca din vreme-n 
vreme4. cu măsură: a şasea parte dintr-un hin din vreme-n vreme o vei bea5. 


11 Şi apa o vei bea 

12 Ca pe o turtă de orz le vei mânca; iar de ochii lor le vei ascunde în balegă de om.6 

3 În Versiunea Ebraică: „trei sute nouăzeci de zile”. Osty notează că cifra din LXX e mult mai 
apropiată de realitate: 144 de ani de la prima deportare (734 î. H.) până la vremea când scrie 
profetul (aproximativ 590 î. H.), la care se adaugă 40 de ani de exil comun al Evreilor din Israel şi 
Tuda; deci, un total de 184 (faţă de 190). 

4 La ore fixe. 

5 Hrana pe o zi: aproximativ 200 de grame de pâine şi un litru de apă. 

6 T. M.: „în faţa ochilor lor le vei coace cu balegă de om”. 

13 Şi vei zice: aşa grăieşte Domnul, Dumnezeul lui Israel: Aşa vor mânca fiii lui Israel, necurat, 
printre neamuri!” 

14 Atunci am zis: „Nicidecum, Doamne, Dumnezeul lui Israel, că sufletul meu nu s-a pângărit cu 
necurăţii;, de când m-am născut şi până astăzi eu n-am mâncat dintr-un animal mort sau sfâşiat, şi 
nici vreo carne spurcată nu mi-a intrat în gură”. 

15 Iar Domnul mi-a zis: „lată, în loc de balegă de om ţi-am dat balegă de bou: pe ea îți vei coace 
pâinile”. 

16 Şi mi-a zis Domnul: „Fiul omului, iată, Eu voi nimici prisosul de pâine în Ierusalim; şi vor 
mânca pâine după cântar şi la rând; şi apa cu măsură o vor bea, în stare de sleire; 

17 ca să ducă ei lipsă de pâine şi de apă; şi se va stinge omul şi fratele lui şi-ntru nedreptăţile lor vor 
lâncezi. 

5 

Al patrulea fapt sub semn: părul împărţit în părți. 

1 Iar tu, fiul omului, ia-ţi o sabie mai ascuţită decât briciul bărbierului; să faci rost de ea pentru tine 
şi o vei trece pe capul tău şi pe barba ta; şi vei lua o cumpănă cu talgere şi vei despărți părul: 

2 O pătrime o vei arde în foc, în mijlocul cetăţii, când se vor împlini zilele împresurării; o pătrime o 
vei lua şi o vei arde în mijlocul ei [al cetăţii]; o pătrime o vei tăia cu sabia, mărunţind-o de jur- 
împrejur; iar o pătrime o vei risipi în vânt, iar Eu voi trage sabia în urma lor.1 

3 Din aceasta însă vei mai lua un smoc şi-l vei împătura în poala hainei tale. 

4 Tot din aceasta vei mai lua [câteva fire] şi le vei arunca în mijlocul focului, şi cu foc le vei arde; 
din ele foc va izbucni. 

5 Aşa grăieşte Domnul: Acesta este Ierusalimul; în mijlocul neamurilor l-am aşezat, pe el şi ţările 
din preajma lui. 

6 lar tu vei vesti hotărârile Mele oricărui nelegiuit din mijlocul neamurilor şi legiuirile Mele 
[oricărui nelegiuit] din mijlocul ţărilor dimprejur; că ei au lepădat hotărârile Mele, iar întru 
legiuirile Mele n-au umblat. 

7 De aceea, aşa grăieşte Domnul: Pentru că prilejul vostru [de a păcătui l-aţi luat] din neamurile ce 
se află împrejurul vostru, iar voi n-aţi umblat pe calea legiuirilor Mele, şi nici nu Mi-aţi păzit 
poruncile, dar nici după legiuirile neamurilor dimprejurul vostru n-aţi făptuit,2 

8 de aceea zice Domnul: Iată, Eu sunt împotriva ta, şi-n mijlocul tău voi face judecată sub ochii 
neamurilor. 

9 Şi voi face întru tine lucruri pe care nu le-am făcut şi asemenea cărora nu voi mai face, pe măsura 
tuturor urâciunilor tale. 

10 De aceea, în mijlocul tău îşi vor mânca părinţii copiii şi copiii îşi vor mânca părinţii; şi-n tine voi 
face judecăţi, 

1 Raderea părului era semn de doliu. După T. M., părul nu va fi împărțit în patru, ci în trei. Profeţie 
simbolică despre soarta locuitorilor Ierusalimului. 

2 Fiii lui Israel, în moravurile lor, au ajuns mai rău decât păgânii în mijlocul cărora locuiesc: ei n-au 
respectat nici cel puţin legea naturală a acestora (de care va vorbi Apostolul Pavel în Rm 2, 14-15). 

şi pe toţi cei rămaşi ai tăi îi voi risipi în fiece vânt. 

11 De aceea, [aşa cum] viu sunt Eu zice Domnul: Fiindcă tu ai pângărit sfintele Mele locaşuri cu 
toate spurcăciunile tale, şi Eu te voi lepăda pe tine, şi ochiul Meu nu te va cruța, şi milă de tine nu- 
Mi va fi. 


12 O pătrime din tine cu moarte va pieri, o pătrime din tine în mijlocul tău de foame se va slei, o 
pătrime din tine în fiece vânt o voi risipi, şi o pătrime din tine de sabie va cădea de jur-împrejurul 
tău, iar Eu voi scoate sabia în urma lor.3 

13 Asupra lor se va plini mânia Mea şi urgia Mea; şi tu vei cunoaşte că Eu, Domnul, Eu am grăit în 
gelozia4 Mea, atunci când Mi-am plinit mânia asupra lor. 

14 Şi te voi face pustiu, pe tine şi pe fucele tale dimprejurul tău, sub ochii tuturor trecătorilor. 

15 De plâns vei ajunge şi vrednic de milă printre neamurile dimprejurul tău, atunci când răzbunarea 
mâniei Mele va fi făcut în tine judecăţi. Eu, Domnul, am grăit. 

16 Şi când voi fi trimis împotriva lor săgețile foamei, atunci ei vor fi nimiciţi, iar Eu voi sfărâma 
prisosul tău de pâine.5 

17 Şi voi trimite împotriva ta foamete şi fiare sălbatice şi Mă voi răzbuna pe tine; moarte şi sânge 
vor trece prin tine, şi sabie de jur-împrejur peste tine voi aduce. Eu, Domnul, am grăit”. 

3 Simetria pătrimilor din părul tăiat. 

4 În mentalitatea şi limbajul Vechiului Testament idolatria este asimilată infidelităţii conjugale, 
stârneşte gelozia partenerului şi atrage pedeapsa. 

5 Ca şi la 4,16 = rezerva ta de pâine. 

6 

Profeție împotriva munţilor lui Israel. 

1 Şi a fost cuvântul Domnului către mine, zicând: 

2 „Fiul omului, aţinteşte-ţi faţa spre munţii lui Israell şi profeţeşte despre ei. 

3 Şi vei zice: Voi, munții lui Israel, auziţi cuvântul Domnului: Aşa le grăieşte Domnul munţilor şi 
dealurilor şi văilor şi pădurilor: lată, sabie aduc asupra voastră, iar locurile voastre cele înalte2 vor 
pieri. 

4 Jertfelnicele voastre vor fi sparte-n bucăţi, precum şi vetrele voastre idoleşti3, iar pe cei ucişi ai 
voştri îi voi arunca înaintea idolilor voştri; 

5 stârvurile fiilor lui Israel le voi pune-n faţa idolilor lor4, iar oasele voastre le voi risipi împrejurul 
jertfelnicelor voastre. 

6 Peste tot unde locuiţi, cetăţile vor fi pustiite, iar locurile voastre cele înalte se vor deşerta, pentru 
ca jertfelnicele voastre să piară de istov, idolii voştri să fie sfărâmaţi, vetrele voastre idoleşti să fie 
surpate, iar faptele voastre, stârpite. 

1 „Munţii lui Israel”: simbol pentru poporul din afara Ierusalimului. 

2 „Locurile cele înalte”: aluzie la înălțimile pe care încă se mai aflau altarele păgâne ale vechilor 
popoare din Canaan; distrugerea lor fusese poruncită prin Moise (Dt 12, 2-3) şi realizată în mare 
parte de către regele Iosia (4 Rg 23, 5 şi urm.) 

3 „vatră idolească”: perimetrul pe care se construia un templu păgân; uneori, vatră pe care se ardea 
tămâie; desemnat aici prin t&menos, cuvânt rar, folosit de numai patru ori în V. T. 

4 Această frază se află numai în Codex Vaticanus; Origen o notează sub asterisc. 

7 [Oameni] ucişi vor cădea în mijlocul vostru, iar voi veţi cunoaşte că Eu sunt Domnul. 

8 Dar pe aceia dintre voi care au scăpat de sabie printre neamuri îi voi lăsa întru voi, atunci când vă 
voi risipi prin alte ţări; 

9 atunci aceia dintre voi care au scăpat de sabie printre neamurile la care au fost duşi în robie îşi vor 
aduce aminte de Mine (că m-am jurat împotriva inimii lor care pleacă de la Mine-n desfrânare şi 
împotriva ochilor lor care se desfrânează după cum au apucat) şi feţele lor vor plânge pentru 
răutățile pe care ei le-au făcut$ întru toate urâciunile lor. 

10 Şi vor cunoaşte că Eu, Domnul, nu în zadar le-am spus că le voi face tot răul acesta”. 

11 Aşa grăieşte Domnul: „Bate din mâini şi bate din picior şi zi: «Bravo, bravo!» peste toate 
urâciunile casei lui Israel, că de sabie şi de foamete şi de moarte vor cădea. 

12 Cel ce este aproape va cădea de sabie; cel ce este departe va muri prin moarte; cel ce se află în 
împresurare se va topi de foame, iar Eu Îmi voi plini mânia asupră-le. 

13 Atunci veţi cunoaşte că Eu sunt Domnul, când cei ucişi ai voştri vor fi în mijlocul idolilor voştri, 
împrejurul jertfelnicelor voastre din fiece deal înalt şi din fiece vârf de munte şi de sub fiece copac 
umbros, acolo unde ei le-au îmbiat mireasmă dulce idolilor lor. 

14 Şi Eu Îmi voi întinde mâna împotriva lor: pământul lor îl voi face pustiu şi 


5 „pentru răutățile pe care le-au făcut”, cf. Codex Vaticanus. 

pustiit, începând de la pustiul Diblat6, peste tot unde locuiesc ei, şi veţi cunoaşte că Eu sunt 
Domnul”. 

7 

Sfârşitul e aproape. 

1 Şi a fost cuvântul Domnului către mine, zicând: 

2 „ŞI tu, fiul omului, zi: Aşa-i grăieşte Domnul pământului lui Israel: Vine sfârşitul! Sfârşitul vine 
peste cele patru colţuri ale pământului! 

3 Vine sfârşitul! Acum este sfârşitul asupră-ţi; şi voi trimite la tine şi Mă voi răzbuna pentru toate 
căile tale şi-ţi voi pune în faţă toate urâciunile tale. 

4 Ochiul Meu nu te va cruța, nici că-mi va fi milă de tine, ci-ţi voi pune-n spinare propriile tale 
purtări, iar urâciunile tale în mijlocul tău vor fi, şi vei cunoaşte că Eu sunt Domnul”. 

5 Fiindcă aşa grăieşte Domnul: „Iată, vine nenorocire peste nenorocire! 

6 Sfârşitul vine, vine sfârşitul, îţi stă deasupra capului, iată-l că vine! 

7 Îţi vine rândul, locuitor al pământului; vremea a sosit, ziua s-a apropiat, nu cu neliniște şi nici cu 
suferinţe. 1 

8 Acum de aproape Îmi voi vărsa mânia asupră-ţi, şi peste tine Îmi voi plini urgia şi te voi judeca 
după purtările tale şi toate urâciunile tale ţi le voi pune-n spinare. 

6 „Diblat”: un alt nume al localităţii Ribla, locul de tabără al generalului Nabuzaradan, cel ce în 587 
î. H. a dărâmat Ierusalimul şi templul. 

1 Oamenii preferă să nu-şi pună problema sfârşitului şi, ca atare, îşi văd liniştiţi de treburi, fără să se 
sinchisească de o asemenea eventualitate. 

9 Ochiul Meu nu te va cruța, nici că-mi va fi milă de tine; că-ţi voi pune-n spinare propriile tale 
purtări, iar urâciunile tale în mijlocul tău vor fi, şi vei cunoaşte că Eu sunt Domnul Care loveşte. 

10 Iată sfârşitul, iată ziua Domnului!; dacă toiagul a-nflorit, trufia s-a înălţat. 

11 EI va sfărâma bolta-nstelată a nelegiuitului, şi nu cu nelinişte, nici cu grabă. 

12 Vremea a venit, iată ziua!; cel ce cumpără să nu se bucure, iar cel ce vinde să nu plângă, 

13 fiindcă cel ce cumpără nu se va mai întoarce niciodată la cel ce vinde, nici că va putea omul să-şi 
țină ochiul domn pe propria sa viaţă. 

14 Sunaţi din trâmbiţă şi judecaţi-i pe toţi laolaltă.?2 

15 Război cu sabie în afară, foamete şi moarte înlăuntru; cei din câmp vor muri de sabie, iar pe cei 
din cetate îi va nimici foametea şi moartea. 

16 Fugarii lor vor scăpa şi vor fi în munţi ca nişte porumbei gemând3; şi pe toţi îi voi ucide, pe 
fiecare pentru nelegiuirile sale. 

17 Toate mâinile se vor slăbănogi şi toate coapsele se vor spurca cu umezeală. 

18 Cu sac se vor încinge, spaimă îi va acoperi. Pe fiece chip, ruşine, pe fiece cap, chelie. 

19 Argintul lor va fi lepădat pe uliţe, iar aurul lor va fi disprețuit. Argintul şi aurul lor nu vor putea 
să-i scape în ziua 

2 Codex Vaticanus adaugă: „.... Şi nu va fi cine să meargă la război, căci urgia Mea se află peste 
toată mulțimea lui” (a pământului, n. n.). 

3 „ca nişte porumbei gemând”, cf. Codex Vaticanus. 

urgiei Domnului.4 Sufletele lor nu se vor sătura şi pântecul lor nu se va umple, căci chin a ajuns 
peste nelegiuirile lor. 

20 Alesele lor podoabe spre trufie şi le-au pus şi făcut-au din ele chipuri ale urâciunilor lor; de- 
aceea le-au făcut, să le fie necurăţie. 

21 Şi le voi da în mâinile străinilor să le rupă-n bucățele şi molimelor pământului să le fie de pradă: 
şi le vor pângări. 

22 Şi-Mi voi întoarce faţa de la ei, iar ei Îmi vor pângări stăpânia5 şi fără pază vor intra în ele şi le 
vor spurca; 

23 şi necurăţie vor face, că-i plin pământul de norod şi plină-i cetatea de nelegiuire. 

24 Şi voi aduce pe cele mai rele dintre neamuri şi le vor moşteni casele şi voi întoarce furia tăriei lor 
şi sfintele lor lucruri spurcate vor fi. 

25 Şi cu toate că ispăşirea va veni şi pacea fi-va căutată, ea nu va fi. 


26 Vai peste vai va fi şi veste peste veste; vedenie de profet vor cere, dar legea va pieri de la preot şi 
sfatul de la cei bătrâni. 

27 Regele-n cernire va plânge,6 prinţul în întristare se va-mbrăca, iar mâinile poporului ţării se vor 
slăbănogi; după purtările lor le voi face şi după judecăţile lor îi voi pedepsi şi vor cunoaşte că Eu 
sunt Domnul”. 

4 Aceste două stihuri, cf. Codex Vaticanus. 

5 Textual: episcope = prezenţa, sfinţenia şi autoritatea lui Dumnezeu într-un anume loc. T. M.: „Îmi 
vor pângări comoara”; după unii exegeţi, Ierusalimul sau templul; după pluralul următoarelor două 
stihuri din LXX, Ierusalimul şi templul. 

6 Suh preluat din Codex Vaticanus. 

Cap. 8 

Vedenie asupra păcatelor Ierusalimului. 

1 Şi a fost că în cel de al şaselea an, în luna a cincea, în cea de a cincea zi a luniil eu şedeam în casa 
mea, iar bătrânii ludeilor îmi şedeau în faţă. Şi a venit peste mine mâna Domnului. 2 

2 Şi m-am uitat. Şi, iată, asemănarea unui chip de bărbat: de la mijloc până jos, foc; iar de la 
mijlocul său în sus, ca boarea unui chip3, ca vederea unui chihlimbar. 

3 Şi a întins ceva ca asemănarea unei mâini şi m-a apucat de creştetul capului; şi Duhul m-a ridicat 
între pământ şi cer şi m-a adus în Ierusalim, întru vedenia lui Dumnezeu, la tinda porţii celei 
dinlăuntru, cea care cată spre miază-noapte, acolo unde era stâlpul Cumpărătorului. 

4 Şi, iată, slava Domnului Dumnezeului lui Israel era acolo, aşa cum o văzusem la câmp.4 

5 Şi mi-a zis: „Fiul omului, ridică-ţi ochii spre miază-noapte!” Şi mi-am ridicat ochii spre miază- 
noapte; şi, iată, dinspre miază-noapte spre poarta de răsărit a jertfelnicului, la intrare, acest chip al 
Geloziei.5 

1 Aceasta ar însemna august-septembrie 592-591, şase ani de la vremea deportării (587 î. H.). 

2 „peste mine mâna Domnului”: moment de inspirație dumnezeiască, de luare în posesie, de răpire. 
3 „ca o boare de chip”, cf. Codex Alexandrinus. 

4 Vezi 3, 23. 

5 „... a jertfelnicului...”, precizare preluată Din Codex Vaticanus. „Acest chip al Geloziei”: Se pare 
că era o firidă în care se afla chipul unei zeități păgâne. În T. M. ea apare şi în v. 3., cu menţiunea: 
„chipul geloziei, cel care stârneşte gelozia”. 

6 Şi mi-a zis: „Fiul omului, ai văzut ce fac aceştia?, cum săvârşesc cei din casa lui Israel mari 
fărădelegi aici, aşa ca Eu să Mă îndepărtez de locaşul Meu cel sfânt? Dar vei vedea nelegiuiri şi mai 
mari”. 

7 Şi m-a dus în tinda curții. Şi m-am uitat; şi, iată, în perete era o spărtură. 

8 Şi mi-a zis: „Fiul omului, sapă în perete”. Şi am săpat; şi, iată, o uşă. 

9 Şi mi-a zis: „Intră şi vezi nelegiuirile cele rele pe care le săvârşesc ei astăzi6 aici!” 

10 Şi am intrat: şi m-am uitat; şi, iată, tot felul de târâtoare şi de dobitoace şi toți idolii casei lui 
Israel zugrăviți pe el, de jur-împrejur. 

11 Iar în faţa lor, la mijloc, stăteau şaptezeci de bărbaţi dintre bătrânii casei lui Israel, şi lehonia, fiul 
lui Şafan; şi fiecare din ei ţinea în mână o cădelniță, din care se ridica fumul de tămâie. 

12 Şi mi-a zis: „Fiul omului, ai văzut ce fac aici bătrânii casei lui Israel? Fiecare din ei în cămara lui 
de taină,7 fiindcă ei au zis: «Domnul nu vede; Domnul a părăsit pământul!” 

13 Şi mi-a zis: „Vei vedea însă nelegiuiri şi mai mari pe care le fac aceştia”. 

14 Şi m-a dus în tinda casei Domnului, cea care cată spre miază-noapte; şi, iată, acolo se aflau 
femei care şedeau şi-l plângeau pe Tamuz.8 

6 „astăzi”, cf. Codex Alexandrinus. 

7 Deşi bătrânii se aflau în aceeaşi încăpere, nelegiuirea se născuse în forul lăuntric al fiecăruia, în 
conştiinţa lui proprie. Nefiind efectul unei instigaţii sau al psihologiei colective, păcatul lor era cu 
atât mai grav, de neiertat. 

8 Tamuz: străveche zeitate sumeriană, premergătoare divinităților similare Attis şi Cybela din 
Frigia. Tamuz era zeul vegetației: după marile călduri ale verii, se presupunea că el se pogoară 
undeva sub pământ, de unde avea să reapară în primăvara următoare; plecarea lui era însoțită de 
jelania femeilor. 


1216 

15 Şi mi-a zis: „Fiul omului, ai văzut? Vei vedea însă deprinderi şi mai rele decât acestea”. 

16 Şi m-a dus în curtea lăuntrică a casei Domnului; şi, iată, la intrarea locaşului Domnului, între 
tindă şi jertfelnic, se aflau ca la douăzeci şi cinci de bărbaţi, cu spatele către locaşul Domnului şi cu 
faţa spre partea dimpotrivă; iar aceştia 1 se închinau soarelui. 

17 Şi mi-a zis: „Fiul omului, ai văzut? Să fie oare prea puţin pentru casa lui Iuda să facă nelegiuirile 
pe care le-a făcut aici? Că au umplut pământul de fărădelegi şi s-au răsucit să-mi stârnească mânia. 
Iată, sunt ca nişte batjocoritori. 

18 De aceea, Eu cu mânie Mă voi purta; ochiul Meu nu va cunoaşte cruţare, şi nici nu voi avea vreo 
milă; când ei cu glas mare Îmi vor striga în auz, Eu nu-i voi auzi”.9 

9 

Pedepsirea nelegiuiţilor şi cruţarea celor nevinovaţi. 

1 Şi El a strigat cu glas mare în urechile mele, zicând: „Apropiatu-s-a pedepsirea cetăţii!...”. Şi 
fiecare avea-n mână arme de nimicire. | 

2 Şi, iată, şase bărbaţi veneau de pe calea porţii celei înalte, cea care cată spre miază-noapte, şi 
fiecare avea în 

9... când ei cu glas mare...”: după Codicii Vaticanus şi Alexandrinus. 

1 „Fiecare să aibă-n mână...”. În ambele variante e vorba de entităţi supranaturale prin care 
Dumnezeu Îşi instrumentează răzbunarea. 

mână o secure; şi în mijlocul lor era un om îmbrăcat într-o haină lungă pân” la pământ, iar peste 
mijloc purta o cingătoare de safir.2 Şi au venit şi au stătut în apropierea jertfelnicului de aramă. 

3 Şi slava Dumnezeului lui Israel s-a ridicat de deasupra heruvimului care era peste ei către tinda 
casei. Şi l-a chemat pe omul cel îmbrăcat în haină lungă pân” la pământ, care avea cingătoare peste 
mijloc, 

4 şi i-a zis: „Treci prin mijlocul Ierusalimului şi pune un semn3 pe frunțile oamenilor care suspină 
şi pe ale celor ce se întristează pentru toate nelegiuirile ce se fac în mijlocul lor”. 

5 şi-n auzul meu le-a zis acelora: „Mergeţi după el în cetate şi loviți; ochii voştri să nu aibă nici o 
cruţare, voi să nu aveţi milă. 

6 Ucideţi pân” la nimicire bătrân şi tânăr şi fecioară şi prunci şi femei; dar să nu vă atingeţi de nici 
unul din cei ce poartă semn. Începeţi cu cele sfinte ale Mele4”. Şi au început cu bărbaţii cei bătrâni 
ce se aflau în casă. 

7 Şi le-a zis: „Spurcaţi casa şi umpleţi căile cu leşuri; şi loviți 
8 Şi a fost că-n timp ce ei loveau, eu am căzut cu faţa la pământ şi am strigat şi am zis: „Vai, 
Doamne!, oare vei stârpi 

2 T. M. „... peste mijloc purta unelte de scris”. 

3 În ebraică, „semn” (tav) este numele ultimei litere a alfabetului, care avea forma de cruce. Primii 
creştini l-au interpretat ca pe o anticipare a Crucii şi a Răstignirii. De evenimentul Paştilor se leagă 
şi porunca din Iş 12, 7, aceea ca Evreii din Egipt să-şi aibă casele însemnate cu sânge, spre a fi 
cruţate de îngerul Nimicitor; dacă însă atunci era vorba de o măsură colectivă, aici, la lezechiel, ea 
este aplicată numai persoanelor. 

4 „cele sfinte ale Mele”: termen generic pentru „casa Mea cea sfântă”, cu tot ce se află în ea, 
persoane şi obiecte. 

rămăşiţa lui Israel vărsându-Ţi mânia asupra lerusalimului?”. 

9 Atunci El mi-a zis: „Nedreptatea casei lui Israel şi Iuda a devenit peste măsură de mare; că s-a 
umplut pământul de popoare multe, iar cetatea s-a umplut de nedreptate şi de necurăţie; fiindcă ei 
au zis: «Domnul a părăsit pământul, Domnul nu vede!...». 

10 De aceea ochiul Meu nu va cruța, nici că voi avea vreo milă; purtările lor în capetele lor le voi 
întoarce5”. 

11 Şi, iată, bărbatul cel îmbrăcat cu haină lungă pân’ la pământ şi încins cu cingătoare peste mijloc 
a răspuns şi a zis: „Am făcut aşa cum mi-ai poruncit”. 

10 

O nouă vedenie asupra carului dumnezeiesc. Domnul părăseşte templul. 

1 Şi m-am uitat; 1 şi, iată, deasupra tăriei cereşti ce se afla peste capul heruvimilor: asemănarea unui 


1? 


tron deasupra lor, cum e piatra de safir. 

2 Şi El a grăit către bărbatul îmbrăcat în haină [lungă]: „Intră între roțile ce se află sub heruvimi; de 
prin mijlocul heruvimilor umple-ţi mâinile cu cărbuni aprinşi şi risipeşte-i peste cetate!” Şi el a 
intrat în raza văzului meu. 

3 Când bărbatul a intrat, heruvimii stăteau de-a dreapta casei; iar norul a umplut curtea cea 
dinlăuntru. 

5 Vezi nota de la 8, 12: Dacă fapta a pornit din cap ca nelegiuire, în acelaşi cap se va întoarce ca 
pedeapsă. 

1 Ceea ce urmează se referă la vedenia relatată în 1, 4-28, cu unele mici deosebiri; totuşi, „făpturile 
vii” de acolo devin aici „heruvimi”. 

4 Atunci slava Domnului s-a ridicat de la heruvimi spre tinda casei; şi norul a umplut casa, iar 
curtea s-a umplut de strălucirea slavei Domnului. 

5 Şi glasul aripilor heruvimilor se auzea până-n curtea cea din afară, ca glasul Atotţiitorului 
Dumnezeu atunci când vorbeşte. 

6 Şi a fost că atunci când El i-a poruncit bărbatului îmbrăcat în veşmântul cel sfânt, zicând: „Ia foc 
din mijlocul roţilor ce se află între heruvimi!”, el a intrat şi a stat lângă roți. 

7 Şi heruvimul şi-a întins mâna în mijlocul focului ce se afla între heruvimi şi a luat şi l-a pus în 
mâinile bărbatului îmbrăcat în veşmântul cel sfânt, care l-a luat şi a ieşit. 

8 Şi am văzut că heruvimii aveau dedesubtul aripilor lor ceva asemănător cu nişte mâini de om. 

9 Şi m-am uitat; şi, iată: alături de heruvimi, patru roţi; câte o roată lângă fiecare heruvim; iar 
înfăţişarea roților era ca înfăţişarea cărbunilor aprinşi. 

10 Înfăţişarea lor era asemănătoare în toate cele patru, ca şi cum ar fi fost roată-n roată. 

11 Când ele înaintau, înaintau în cele patru laturi ale lor; şi-n timpul mersului nu se învârteau, ci 
oriîncotro se îndrepta cea dintâi, după ea mergeau şi celelalte; şi-n timpul mersului nu se învârteau. 
12 Şi spatele şi mâinile şi aripile lor şi roţile erau pline de ochi de jur-împrejurul celor patru roți. 

13 Şi roțile acestea se numeau, în auzul meu, Galgal.2 

2 „Galgal” s-ar traduce: „roţi rotitoare”, „roţi învolburate” sau „car vijelios”. 

14 Fiecare avea patru feţe: faţa celei dintâi era faţă de heruvim, faţa celei de a doua era faţă de om, a 
celei de a treia era faţă de leu, iar a celei de a patra era faţă de vultur.3 

15 Şi heruvimii s-au ridicat; aceasta e făptura vie pe care o văzusem la râul Chebar. 

16 Când înaintau heruvimii, alături de ei înaintau şi roţile; iar când heruvimii îşi deschideau aripile 
ca să se înalțe deasupra pământului, roțile lor nu se învârteau, ci doar se ţineau de ei. 

17 Când se opreau ei, se opreau şi ele: iar când se înălțau ei, şi ele se înălţau, căci duh de viaţă era în 
ele. 

18 Şi slava Domnului a ieşit din tinda casei şi a stat pe heruvimi. 

19 Heruvimii şi-au deschis aripile şi sub ochii mei s-au înălțat deasupra pământului; când ei 
înaintau, şi roțile li se ţineau aproape. şi s-au oprit la tinda porţii casei Domnului; şi slava 
Dumnezeului lui Israel era peste ei, deasupra. 

20 Aceasta este fiinţa vie pe care o văzusem sub Dumnezeul lui Israel la râul Chebar, şi am 
cunoscut că erau heruvimi. 

21 Fiecare avea câte patru feţe şi fiecare avea câte opt aripi; iar sub aripile lor, asemănare de mâini 
de om. 

22 Asemănarea feţelor lor: erau aceleaşi feţe pe care le văzusem sub slava Dumnezeului lui Israel la 
râul Chebar; şi fiecare mergea spre partea pe care o avea în faţă. 

3 Verset preluat din Codicii Vaticanus şi Alexandrinus. A se observa că ordinea şi natura 
asemănărilor sunt diferite faţă de 1, 10. 

11 

Păcatele Ierusalimului. Nădejde pentru cei robiți. Slava lui Dumnezeu părăseşte Ierusalimul. 

1 Duhul m-a ridicat şi m-a dus la poarta casei Domnului, cea care cată spre răsărit. Şi, iată, la 
intrarea porții se aflau ca la douăzeci şi cinci de bărbaţi; iar în mijlocul lor i-am văzut pe lehonia, 
fiul lui Azur, şi pe Pelatia, fiul lui Benaia, căpeteniile poporului. 

2 Iar Domnul mi-a zis: „Fiul omului, aceştia sunt oamenii care cugetă deşertăciuni şi dau sfaturi rele 
în această cetate, 


3 cei ce zic: «Oare de curând au fost zidite casele? Aceasta e căldarea, iar noi suntem cărnurile». 1 

4 De aceea, profeţeşte împotriva lor, profeţeşte, fiul omului!” 

5 Şi Duhul Domnului a căzut peste mine şi mi-a zis: „Grăieşte: Aşa grăieşte Domnul: Aşa aţi grăit 
voi, casa lui Israel; iar Eu ştiu ce sfaturi are duhul vostru. 

6 Pe morţii voştri i-aţi înmulţit în această cetate, iar căile ei le-aţi umplut de răniți. 

7 De aceea, aşa grăieşte Domnul: morții voştri, cei pe care i-aţi ucis în mijlocul ei, aceştia sunt 
cărnurile, iar ea este căldarea; iar pe voi vă voi scoate din mijlocul ei. 

8 De sabie vă temeţi, sabie voi aduce asupra voastră, zice Domnul. 

1 Cei rămaşi în Ierusalim se cred îndreptăţiţi să ocupe casele celor plecaţi în exil şi rămase goale. Pe 
de altă parte, ei se socotesc la adăpost de duşmani, asemenea cărnii din căldare, la care nu ajunge 
focul. Profetul însă îi va avertiza că se înşală. 

9 Şi vă voi scoate din mijlocul ei şi vă voi da în mâinile străinilor, şi judecăţi voi face între voi. 

10 De sabie veţi cădea, iar Eu vă voi judeca în munţii lui Israel şi veţi cunoaşte că Eu sunt Domnul. 
11 Aceasta nu va fi pentru voi căldare, iar voi nu veţi fi cărnuri în mijlocul ei; în munţii lui Israel vă 
voi judeca 

12 şi veţi cunoaşte că Eu sunt Domnul. Că-ntru poruncile Mele n-aţi umblat şi rânduielile Mele nu 
le-aţi îndeplinit, ci aţi lucrat după rânduielile neamurilor ce vă înconjoară”. 

13 Şi a fost că-n timp ce eu profeţeam, Pelatia, fiul lui Benaia, a murit. lar eu am căzut cu faţa la 
pământ şi am strigat cu glas mare şi am zis: „Vai, vai, Doamne, isprăveşti Tu oare şi cu rămăşiţa lui 
Israel?...”. 

14 Şi a fost cuvântul Domnului către mine, zicând: 

15 „Fiul omului, fraţii tăi şi oamenii cu care tu robeşti împreună şi toată casa lui Israel au ajuns la 
capăt; ei sunt cei cărora locuitorii Ierusalimului le zic: «Țineţi-vă departe de Domnul!; nouă ni s-a 
dat ţara spre moştenire!...». 

16 De aceea, aşa zice Domnul: Pe ei îi voi lepăda printre neamuri şi-i voi risipi pe tot pământul, dar 
acolo, în ţările unde se vor duce, Eu le voi fi un mic locaş al sfinţeniei.? 

17 De aceea, aşa grăieşte Domnul: Îi voi lua de printre neamuri şi-i voi aduna de prin ţările în care 
i-am risipit şi le voi da pământul lui Israel. 

2 Deşi deportarea e de mult un fapt împlinit, verbele sunt la viitor, semn că Dumnezeu rânduia mai 
dinainte atât risipirea lui Israel, cât şi întoarcerea rămăşiţei lui. 

18 Şi vor intra acolo şi vor înlătura toate urâciunile lui şi toate nelegiuirile ce se află pe el. 

19 Şi le voi da o altă inimă; şi duh nou voi pune într-înşii;3 inima lor de piatră le-o voi smulge din 
trup şi le voi da o inimă de carne, 

20 pentru ca ei în poruncile Mele să umble şi rânduielile Mele să le păzească şi să le facă; şi ei Îmi 
vor fi Mie popor, iar Eu le voi fi lor Dumnezeu. 

21 Cât despre cei a căror inimă umblă după urâciunile şi nelegiuirile lor, purtările lor în capul lor le 
voi întoarce,4 zice Domnul”. 

22 Atunci heruvimii şi-au deschis aripile, iar roțile li se ţineau alături, şi slava Domnului era peste 
ei, deasupra. 

23 Şi slava Domnului s-a ridicat din mijlocul cetăţii şi a stat pe muntele ce se afla în faţa cetăţii.5 

24 Şi Duhul m-a ridicat şi m-a dus în ţara Caldeilor, la locul robiei, în vedenie, întru Duhul lui 
Dumnezeu; şi m-am ridicat de la vedenia pe care o văzusem6. 

25 Şi le-am grăit celor din robie toate cuvintele Domnului, pe care El mi le arătase. 

3 Înnoirea completă a ființei umane. 

4 Aceleaşi cuvinte ca în 9, 10; vezi nota. 

5 T. M.: „...muntele ce se afla spre răsărit de cetate”. E vorba de Muntele Măslinilor, unde slava lui 
Dumnezeu s-a aşezat după ce părăsise mai întâi templul şi apoi Ierusalimul însuşi. Ecoul profeției, 
în cuvintele lui lisus: „Iată, vi se lasă casa pustie!” (Mt 23, 38; Le 13, 35). 

6 Adică: am lăsat vedenia în urmă; m-am îndepărtat de vedenie (de locul ei). 

Simbol pentru alţi robiţi din Ierusalim. Împotriva unor proverbe populare. 

1 Şi a fost cuvântul Domnului către mine, zicând: 


2 „Fiul omului, tu locuieşti în mijlocul nedreptăţilor celor ce au ochi să vadă şi nu văd, ale celor ce 
au urechi să audă şi nu aud; fiindcă ei sunt o casă a răzvrătirii. 

3 Aşadar, tu, fiul omului, pregăteşte-ţi o bocceal de mers în robie, în plină zi, sub ochii lor; şi tu vei 
fi dus în robie sub ochii lor, din locul unde te afli către un alt loc,2 pentru ca ei să vadă că sunt o 
casă a răzvrătirii. 

4 Îţi vei scoate bocceaua, bocceaua de robie, în plină zi, sub ochii lor. Şi vei ieşi seara, sub ochii lor, 
aşa cum se duce cel robit. 

5 Fă-ţi o spărtură în zid şi ieşi prin ea. 

6 Sub ochii lor vei ridica [bocceaua] pe umăr şi vei ieşi pe ascuns; să-ți acoperi faţa şi să nu vezi 
pământul; că Eu pe tine semn te-am făcut casei lui Israel”. 

7 lar eu aşa am făcut, după toate pe care El mi le-a poruncit. şi-n plină zi mi-am scos bocceaua ca 
pe o boccea de mers în robie, iar seara mi-am făcut o spărtură în zid şi am ieşit pe ascuns; sub ochii 
lor mi-am luat [bocceaua] pe umăr. 

8 lar dimineaţa a fost cuvântul Domnului către mine, zicând: 

1 „Boccea”: îmbrăcăminte, hrană şi diferite mărunţişuri legate într-o pânză ca un cearceaf sau o faţă 
de masă. Echivalentul modern: bagaj. 

2 Profetului i se porunceşte să simuleze o plecare în robie, mimându-şi pregătirea şi precauţiile sub 
văzul concetăţenilor săi, într-un joc de surprinzătoare ambiguităţi stilistice. 

9 „Fiul omului, nu cumva ţi-a spus casa lui Israel, casa răzvrătirii: «Ce faci?». 

10 Spune-le: Aşa grăieşte Domnul Domn: Celui ce stăpâneşte şi celui ce e căpetenie în Ierusalim şi 
întregii case a lui Israel ce se află în mijlocul lor 

11 spune-le că Eu fac semne în mijlocul lor; precum am făcut, aşa le va fi: în pribegie şi-n robie vor 
merge. 

12 Cel ce stăpâneşte în mijlocul lor îşi va ridica [bocceaua] pe umăr şi-ntru ascuns va ieşi prin zid; 
spărtură va face, ca să poată trece prin el; faţa şi-o va acoperi, aşa ca nici un ochi să nu-l vadă, şi 
nici el să nu vadă pământul. 

13 Iar Eu Îmi voi arunca plasa asupră-i, iar el se va prinde în mreaja Mea şi-l voi duce în Babilon, în 
ţara Caldeilor; dar el n-o va vedea, deşi va muri acolo.3 

14 Şi pe toţi cei care-i stau în preajmă şi pe toți cei care-l ajută îi voi risipi în fiece vânt, şi-n urma 
lor voi scoate sabie. 

15 Şi atunci vor cunoaşte că Eu sunt Domnul, când îi voi risipi printre neamuri şi-i voi împrăştia 
prin ţări. 

16 Dar dintre ei voi lăsa un număr mic de oameni [să scape] de sabie şi din foamete şi din moarte, 
pentru ca ei să-şi spună toate fărădelegile în mijlocul neamurilor la care au mers; şi vor cunoaşte că 
Eu sunt Domnul”. 

17 Şi a fost cuvântul Domnului către mine, zicând: 

3 Elementele acestei profeţii par a-l evoca pe regele Sedechia, cel ce a fugit din Ierusalim printr-o 
spărtură în zid, încercând să scape de sub asediu; a fost însă prins de Nabucodonosor, care l-a 
deportat în Babilon, dar nu înainte de a-i scoate ochii (4 Rg 25, 7). De reţinut, şi aici, învecinarea lui 
Nabucodonosor, „robul Domnului”, cu Domnul Însuşi. 

18 „Fiul omului, pâinea cu durere ţi-o vei mânca şi apa cu chin şi cu necaz ţi-o vei bea. 

19 Şi vei grăi către poporul ţării: Aşa grăieşte Domnul către cei ce locuiesc în Ierusalim pe 
pământul lui Israel: Pâinea cu zgârcenie şi-o vor mânca şi apa cu prăpăd şi-o vor bea, ca să se 
pustiască pământul cu tot ce e pe el; că-ntru necredinţă se află toți cei care-l locuiesc. 

20 Şi cetăţile lor cele locuite se vor pustii de istov, iar ţara se va pustii; şi veţi cunoaşte că Eu sunt 
Domnul”. 

21 Şi a fost cuvântul Domnului către mine, zicând: 

22 „Fiul omului, ce înţelegeţi voi prin zicala aceasta de pe pământul lui Israel: «Zilele se lungesc, 
vedenia s-a topit»?. 

23 De aceea, spune-le: Aşa grăieşte Domnul: Voi pune capăt acestei zicale, iar casa lui Israel 
nicicum nu va mai spune această zicală, fiindcă tu le vei spune: Zilele sunt aproape, când orice 
vedenie se va rosti. 

24 Că nici o vedenie mincinoasă nu va mai fi, nici cineva care-n mijlocul fiilor lui Israel să înveţe 


doar ce place auzului4. 

25 Pentru că Eu, Domnul, Eu Îmi voi grăi cuvintele; voi grăi şi voi face, şi nu voi mai amâna; 
fiindcă în zilele voastre, o, casă a răzvrătirii, voi grăi cuvântul şi-l voi face, zice Domnul”. 

26 Şi a mai fost cuvântul Domnului către mine, zicând: 

27 „Fiul omului, casa răzvrătitoare a lui Israel zice: «Vedenia pe care o vede omul acesta e pentru 
zile-ndelungate 

4 Ca şi Ieremia, lezechiel se confruntă cu falşii profeţi care răspândeau mesaje optimiste. 

şi el profeţeşte pentru vremi îndepărtate». 

28 De aceea spune-le: Aşa grăieşte Domnul: De acum înainte nici unul din cuvintele Mele nu va 
mai cunoaşte amânare, oricâte voi grăi; voi grăi şi voi face, zice Domnul”. 

13 

Împotriva profeților mincinoşi şi a falselor profetese. 

1 Şi a fost cuvântul Domnului către mine, zicând: 

2 „Fiul omului, profeţeşte împotriva profeților lui Israel care profeţesc, şi le vei spune profeților 
care profeţesc din propria lor inimă. Şi vei profeţi şi le vei spune: Auziţi cuvântul Domnului! 

3 Aşa grăieşte Domnul: Vai celor ce profeţesc din propria lor inimă, fără să vadă nimic. 

4 Profeţii tăi, Israele, sunt ca vulpile în pustiuri. 

5 Nu şi-au păstrat statura dreaptă, ci au adunat turma împotriva casei lui Israel; nu s-au ridicat la 
război cei ce zic: «În ziua Domnului... », 

6 cei ce văd [vedenii] mincinoase, prevestind deşertăciunil, cei ce zic: «Domnul grăieşte», dar pe 
care nu Domnul i-a trimis şi care-au început să ridice cuvânt. 

7 Au nu vedenie mincinoasă ați văzut? Au nu prevestiri deşarte ați grăit? Şi ziceţi: «Domnul 
grăieşte», dar nu Eu am grăit. 

1 E vorba de practica oraculară a celor ce prevestesc în stare de transă (mediumnitate), condamnată 
de Legea dată prin Moise (Dt 18, 10). 

8 De aceea, spune: Aşa grăieşte Domnul: De vreme ce cuvintele voastre sunt mincinoase şi 
prevestirile voastre deşarte, de aceea, iată, Eu sunt împotriva voastră, zice Domnul. 

9 Şi mâna Mi-o voi întinde împotriva profeților care văd [vedenii] mincinoase şi a celor ce grăiesc 
deşertăciuni; ei nu vor fi părtaşi la învățătura poporului Meu, nici nu vor fi înscrişi în cartea casei 
lui Israel, şi nici în ţara lui Israel nu vor intra; şi vor cunoaşte că Eu sunt Domnul. 

10 Pentru că Mi-au înşelat poporul, zicând: «Pace! Pace!», şi pace nu este, iar dacă cineva zideşte 
un perete, ei îl spoiesc cu var şi el va cădea,2 

11 spune-le celor ce spoiesc: «Va cădea»; şi va fi o ploaie năprasnică, iar Eu voi trimite pietroaie 
peste încheieturile lor şi ei vor cădea; şi va fi un vânt răscolitor şi se va sparge 

12 şi, iată, peretele a căzut! Şi nu vă vor spune: «Unde vă e spoiala cu care aţi spoit?». 

13 De aceea, aşa zice Domnul: Voi stârni un vânt răscolitor şi încărcat de furie, şi ploaie năprasnică 
fi-va în mânia Mea şi pietroaie voi aduce, spre nimicire de istov. 

14 Şi voi săpa pe dedesubt peretele pe care l-aţi spoit, şi el va cădea; şi-l voi culca la pământ şi 
temeliile i se vor descoperi; şi va cădea, iar voi veţi fi înăbuşiţi cu mustrări, şi veți cunoaşte că Eu 
sunt Domnul. 

2 Falşii profeţi nu-şi dau osteneala să consolideze peretele sau cel puţin să-i certifice soliditatea -, ci 
se grăbesc să-l spoiască cu var, ascunzându-i astfel defectele. Simbol pentru cultul aparenţelor fără 
acoperire. lisus îi va numi pe fariseii făţarnici „morminte văruite” (Mt 23, 27). 

15 Şi-Mi voi plini mânia asupra peretelui şi-mpotriva celor ce-l spoiesc; şi va cădea. Şi v-am zis: 
Peretele nu este, şi nici cei care-l spoiesc: 

16 profeţii lui Israel care profeţesc despre Ierusalim şi-i văd pace atunci când nu e pace, zice 
Domnul. 

17 Şi tu, fiul omului, aţinteşte-ţi faţa împotriva fiicelor poporului tău, a celor ce profeţesc din 
propria lor inimă, şi profeţeşte împotriva lor. 

18 Şi vei zice: Aşa grăieşte Domnul: Vai acelora ce-şi cos perniţe sub încheietura cotului3 şi fac 
broboade pe fiece cap de orice statură, ca să stâlcească4 sufletele! Sufletele poporului Meu sunt 
stâlcite, dar ele s-au cruțat. 

19 Şi m-au pângărit înaintea poporului Meu pentru o mână de orz şi o bucăţică de pâine, ca să ucidă 


suflete ce nu trebuie să moară şi să cruţe suflete ce nu trebuie să trăiască, în timp ce-i vorbeaţi unui 
popor care asculta cuvinte deşarte. 

20 De aceea, aşa zice Domnul Domn: lată, Eu sunt împotriva perniţelor voastre cu care stâlciți 
suflete şi le voi rupe de pe braţele voastre şi voi da drumul sufletelor pe care le-aţi stricat spre a le 
risipi. 

21 Şi vă voi rupe broboadele şi-Mi voi izbăvi poporul din mâinile voastre; în mâinile voastre nu vor 
mai fi ca să-i 

3 Literal: „sub fiecare cot”. Ebr.: în loc de „pernițe”, „panglici”. Ar putea fi vorba de unele practici 
magice care ne-au rămas necunoscute. 

4 În acest pasaj (vv. 18-22) Iezechiel foloseşte patru verbe diferite, dar cu înțelesuri foarte 
apropiate: diastrefo, ekstrefo, apostrefo şi systrefo, care se traduc nuanțat, în funcție de context: a 
suci, a răsuci, a deforma, a stâlci, a strica (a schimba natura unui lucru sau a unei ființe), a abate (de 
la drumul cel drept), a înturna, a deturna etc. 

stâlciţi; şi veţi cunoaşte că Eu sunt Domnul. 

22 De vreme ce voi aţi abătut inima dreptului spre calea nedreptăţii fără ca Eu să i-o abat, de vreme 
ce voi întăriți mâinile nelegiuitului pentru ca el nicicum să nu se abată de la calea lui cea rea ca să 
rămână viu, 

23 de aceea [vedenii] mincinoase nu veţi mai avea şi prevestiri deşarte nu veţi mai prevesti; poporul 
Mi-l voi izbăvi din mâna voastră, iar voi veţi cunoaşte că Eu sunt Domnul”. 

14 

Împotriva idolatriei. Judecata ce va să vină. 

1 Şi au venit la mine bărbaţi dintre bătrânii lui Israel şi au şezut în faţa mea. 

2 Şi a fost către mine cuvântul Domnului, zicând: 

3 „Fiul omului, bărbaţii aceştia şi-au pus închipuirile în inimă,l iar în faţă şi-au pus pedeapsa 
nedreptăţilor lor; oare le voi răspunde? 

4 De aceea, vorbeşte-le, şi le vei spune: Aşa grăieşte Domnul: Oricărui om din casa lui Israel care-şi 
va pune închipuirile în inimă şi-şi va pune în față pedeapsa nedreptăţilor sale şi va veni la profet, 
Eu, Domnul, îi voi răspunde pe potriva minţii lui, 

1 A-şi pune (cineva) închipuirile în inimă: a fi idolatru; a purta în inima sa (forul său lăuntric) zeități 
care nu sunt altceva decât roade ale imaginaţiei (acesta este, aici, sensul cuvântului dianoema: „idee 
falsă”). Aşadar, e vorba de idolatri care, în ciuda necredinţei lor în Dumnezeul cel adevărat, Îl 
consultă, Îi pun întrebări şi aşteaptă răspunsuri. 

5 aşa ca el să abată casa lui Israel pe potriva inimilor acelora care-n născocirile lor s-au înstrăinat de 
Mine. 

6 De aceea, spune-i casei lui Israel: Aşa grăieşte Domnul Domn: Întoarceţi-vă şi abateţi-vă de la 
năravurile voastre şi de la toate păcatele voastre şi-nturnaţi-vă feţele acolo unde au fost. 

7 Că oricărui om din casa lui Israel sau dintre străinii ce s-au aşezat în Israel care s-a înstrăinat de 
Mine şi-şi va pune închipuirile în inima sa şi-şi va pune în faţă pedeapsa nedreptăților sale şi va 
veni la profet să-l întrebe întrebându-Mă2, Eu, Domnul, îi voi răspunde pe potriva a ceea ce se află 
înlăuntrul său. 

8 Şi faţa Mi-o voi îndrepta împotriva acelui om şi voi face din el pustiu şi ruină şi-l voi scoate din 
mijlocul poporului Meu, iar voi veţi cunoaşte că Eu sunt Domnul. 

9 Şi dacă un profet se înşală şi grăieşte cuvânt, Eu, Domnul, Eu sunt Cel ce l-a înşelat pe profetul 
acela, şi mâna Mi-o voi întinde asupra lui şi-l voi stârpi din mijlocul poporului lui Israel. 

10 Ei îşi vor purta nedreptatea lor: pe potriva nedreptăţii celor ce întreabă, aşa va fi şi nedreptatea 
profetului, 

11 pentru ca ea, casa lui Israel, să nu se mai rătăcească de Mine şi să nu se mai spurce cu toate 
păcatele lor; aşa Îmi vor fi ei Mie popor, iar Eu le voi fi Dumnezeu, zice Domnul”. 

12 Şi a fost cuvântul Domnului către mine, zicând: 

13 „Fiul omului, dacă o ţară păcătuieşte împotriva Mea săvârşind o greşală, Eu Îmi voi întinde 
mâna peste ea şi-i voi 

2 Literal: „ca să-l întrebe întru Mine”. 

zdrobi prisosul de pâine şi voi trimite foamete asupră-i şi voi nimici într-însa om şi dobitoc; 

14 şi dacă-n mijlocul ei vor fi aceşti trei bărbaţi: Noe, Daniel şi Iov,3 aceştia [doar] se vor mântui 
prin dreptatea lor, zice Domnul. 

15 lar dacă Eu voi aduce iarăşi în ţară fiare fioroase şi o voi pedepsi şi voi face din ea un pustiu şi 
nu va fi cine să treacă prin ea, de frica fiarelor, 

16 şi dacă aceşti trei bărbaţi vor fi în mijlocul ei viu sunt Eu! zice Domnul -, nici fii şi nici fiice nu 
vor scăpa, ci doar aceştia trei se vor mântui, iar pământul va fi nimicit. 

17 Sau dacă din nou voi aduce sabie împotriva acelei ţări şi dacă voi zice: sabie să treacă prin ţară!, 
ŞI voi nimici într-însa om şi dobitoc, 

18 chiar dacă aceşti trei bărbaţi ar fi în mijlocul ei viu sunt Eu! zice Domnul -, ei nu vor scăpa fii şi 
fiice, ci doar ei singuri se vor mântui. 

19 Sau dacă Eu trimit din nou moarte4 asupra acelei ţări şi-Mi vărs mânia-n sânge asupră-i, ca să 
nimicesc într-însa om şi dobitoc 

20 şi dacă Noe şi Daniel şi Iov ar fi în mijlocul ei viu sunt Eu! zice Domnul -, nici fii şi nici fiice nu 
vor scăpa; doar 

3 Noe şi lov: cunoscutele şi veneratele personaje biblice. Cât despre Daniel, acesta nu este profetul 
care a scris cartea ce-i poartă numele, ci un celebru erou al virtuţii (în fapt, Danel), preluat din 
tradiția feniciană şi admirat la Evrei. Teologic, aici nu e vorba de cei trei ca mijlocitori (rugători 
pentru popor), ci de simpla lor (ipotetică) prezenţă (ca în Fe 18, 23-32). lezechiel pune din nou 
accentul pe răspunderea personală a fiecărui om, în sensul că păcătosul nu se poate acoperi cu 
meritele cuiva care l-a precedat. 

4 T. M. „ciumă”. 

ei, prin dreptatea lor, îşi vor mântui sufletele. 

21 Aşa grăieşte Domnul: lar dacă chiar asupra Ierusalimului aş trimite aceste patru cumplite 
pedepse ale Mele: sabie, foamete, fiare fioroase şi moarte, ca să nimicesc într-însul om şi dobitoc, 
22 dar, iată, în el vor rămâne unii care au scăpat şi care vor scoate dintr-însul fii şi fiice, iată că 
aceştia vor veni la voi, iar voi le veţi vedea purtările şi gândurile şi vă veţi căi pentru relele pe care 
le-am adus asupra Ierusalimului pentru toate relele pe care Eu le-am adus asupra lui. 

23 Şi ei vă vor mângâia, pentru că voi le veţi vedea purtările şi gândurile, şi veţi cunoaşte că nu în 
zadar am făcut Eu toate câte am făcut în el, zice Domnul”.5 

15 

Parabola lemnului viței. 

1 Şi a fost cuvântul Domnului către mine, zicând: 

2 „lar tu, fiul omului: Dintre toate lemnele crengilor ce se află printre arborii pădurii, ce se poate 
face oare din lemnul viței de vie? 1 

5 Versetele 21-23: În ciuda tuturor pedepselor trimise de Domnul asupra Ierusalimului, nu este 
exclus ca o minoritate de păcătoşi să scape şi să ia drumul exilului. Văzându-le purtările şi 
intenţiile, cei ce sunt deja în exil se vor simţi, într-un fel, mângâiaţi de constatarea că nu întâmplarea 
sau capriciile divine au adus nenorocirile, ci dreptatea lui Dumnezeu. 

1 Viţa de vie ca simbol al fiilor lui Israel (Ps 79, 9 şi urm.). lezechiel însă nu foloseşte metafora 
viței cultivate, ci pe aceea a viței sălbatice, de printre copacii pădurii. 

1225 

3 Oare vor lua dintr-însa lemn care să fie bun de lucrat? Oare vor lua dintr-însa un cui ca să agaţe de 
el un lucru oarecare? 

4 nimic, decât dată focului s-o mistuie; focul îi arde prisosul uscat peste an când se curăţă, şi ea 
devine-ntru totul nimic: este ea bună de ceva? 

5 nici chiar când este întreagă nu-i bună să faci ceva din ea; dar oare când focul o mistuie, mai este 
ea bună de vreo treabă? 

6 De aceea, zi: aşa grăieşte Domnul: Ca pe-o coardă de viţă printre copacii pădurii pe care Eu am 
dat-o focului s-o mistuie, aşa i-am dat pe cei ce locuiesc Ierusalimul. 

7 Faţa Mi-o voi îndrepta împotriva lor: Din foc vor ieşi, dar focul îi va arde;2 şi vor cunoaşte că Eu 
sunt Domnul, când faţa Mi-o voi stâlpi împotriva lor. 

8 Şi ţara o voi da spre pustiire pentru că ei fără greş au greşit, zice Domnul”. 

16 


Ierusalimul, soţie necredincioasă. 

O istorie simbolică a Ierusalimului. 

1 Şi a fost cuvântul Domnului către mine, zicând: 

2 „Fiul omului, dă-i Ierusalimului mărturie despre fărădelegile lui! 1 

2 E vorba de cei scăpaţi din „focul” împresurării, foamei şi molimei, dar pe care, totuşi, îi va ajunge 
„focul” mâniei Domnului. 

1 După Osea, Isaia şi Ieremia, lezechiel duce mai departe metafora hierogamică dintre Iahve şi naţia 
lui Israel, dar cu mai multă vigoare şi asprime. Ocolind obârşia aramaică a lui Israel, el se 
concentrează asupra cetăţii Ierusalimului, ca fiind o odraslă a Canaanului; Domnul o află singură, 
părăsită, ŞI-o face soţie şi-i conferă iubirea întreagă; dar, în ciuda acestei protecţii totale, ea se dedă, 
în repetate şi repetate rânduri, la neascultare, obrăznicie şi desfrâu, ceea ce-i va atrage pedeapsa, dar 
şi îndurarea finală. (În loc de „lerusalimul”, tălmăcirea de faţă foloseşte „cetatea Ierusalimului”, 
ceea ce justifică, şi gramatical, pronumele feminin). 

3 Şi vei zice: Aşa grăieşte Domnul către cetatea Ierusalimului: Rădăcina ta şi naşterea ta sunt în ţara 
Canaanului; tatăl tău era amoreu, iar mama ta, hetită. 

4 La naşterea ta în ziua-n care te-ai născut buricul nu ți s-a tăiat, sânii nu s-au legat, în apă n-ai fost 
scăldată, nici cu sare n-ai fost sărată şi nici în scutece n-ai fost înfăşată.? 

5 Nici că ochiul Meu s-a îndurat de tine, ca să facă pentru tine unul din aceste lucruri, să simtă cât 
de cât ceva pentru tine. Aruncată ai fost pe faţa câmpului, din pricina sluţeniei3 sufletului tău, 
atunci, în ziua-n care te-ai născut. 

6 lar Eu am trecut prin apropierea ta şi te-am văzut îmbălată în sângele tău; şi ţi-am zis: Viaţă [să 
fie] din sângele tău: 

7 înmulţeşte-te! Te-am făcut ca iarba răsărind în pajişte; iar tu te-ai înmulţit şi ai crescut şi ai intrat 
în cetăţi de frunte; sânii ţi s-au ridicat, părul ţi s-a revărsat, goală erai şi neruşinată. 

8 Eu ţi-am trecut prin apropiere şi te-am văzut; şi, iată, era vremea ta, vremea delăsărilor. Şi Mi-am 
întins aripile peste tine şi ţi-am acoperit goliciunea; şi jurământ ţi-am făcut, şi-n 

2 Parte din igiena, până astăzi, a triburilor arabe din Palestina: moaşa îi taie pruncului buricul, apoi 
îi freacă trupul cu sare, apă şi ulei, după care îl înfaşă în scutece pentru următoareleşapte zile. 

3 Skoliotes (cuvânt tare, folosit numai aici în V. T.): „oblicitate”, „inegalitate”, „sinuozitate”, 
„curbură”; figurat: „perversitate”, sluţenie sufletească. 

legământ am intrat Eu cu tine zice Domnul -, iar tu ai devenit a Mea. 

9 şi-n apă te-am scăldat şi sângele ţi l-am spălat de pe tine şi te-am uns cu untdelemn; 

10 şi te-am îmbrăcat în broderii şi ţi-am pus dedesubturi de iachint şi te-am încins cu vison şi te-am 
înveşmântat în mătase 

11 şi cu podoabă te-am împodobit şi brățări ţi-am pus la mâini şi salbă scumpă pe grumaz; 

12 şi inel ţi-am pus în nări şi cercei la urechi şi cunună de mărire pe cap. 

13 Aşa erai tu împodobită cu aur şi argint, aşa erau hainele tale: de vison, ţesute-n mătase şi 
broderii. Şi ai mâncat făinuţă de grâu şi miere şi untdelemn şi te-ai făcut frumoasă foarte. 

14 Şi ţi s-a dus numele printre neamuri din pricina frumuseţii tale, căci desăvârşită era în mlădierea 
ei, în frumuseţea pe care Eu am pus-o pe tine,4 zice Domnul. 

15 Dar tu te-ai încrezut în frumuseţea ta şi te-ai desfrânat la adăpostul renumelui tău şi ţi-ai pus 
desfrânarea la-ndemâna oricărui trecător, ca să fii a lui. 

16 Şi ai luat din hainele tale şi ţi-ai făcut idoli din cusătură de ac şi te-ai desfrânat pe ei: de aceea tu 
niciodată nu vei intra, şi nici va fi ceva la fel. 

17 Şi ai luat podoabele laudei tale făcute din aurul şi argintul Meu, pe care Eu ţi l-am dat, şi ţi-ai 
făcut chipuri bărbăteşti şi te-ai desfrânat cu ele. 

18 Şi ai luat din îmbrăcămintea ta pestriță şi le-ai îmbrăcat şi le-ai pus înainte untdelemnul Meu şi 
tămâia Mea; 

4 T. M.: „... din pricina strălucirii Mele pe care Eu am pus-o asupră-ți”. 

19 şi pâinile Mele pe care Eu ţi le-am dat şi făinuţa de grâu şi untdelemnul şi mierea cu care Eu te- 
am hrănit le-ai pus înaintea lor pentru miros cu bună-mireasmă; da, aşa a fost, zice Domnul. 

20 Şi ai luat pe fiii tăi şi pe fiicele tale pe care tu i-ai născut$ şi i-ai jertfit lor spre nimicire, ca şi 
cum ar fi fost o desfrânare măruntă, 


21 şi ţi-ai sugrumat copiii şi i-ai dat lor ca prinos de ispășire. 

22 Aceasta-i mai mult decât toată desfrânarea ta; şi nu ţi-ai amintit de zilele tinereţii tale, când erai 
goală şi neruşinată şi trăiai îmbălată în sângele tău. 

23 După toată răutatea ta, aşa s-a făcut, zice Domnul; 

24 şi ţi-ai zidit casă de desfrâu, şi-n fiece stradă ţi-ai ridicat culcuş; 

25 şi la intrarea fiecărui drum ţi-ai aşezat un loc de desfrânare şi ţi-ai întinat frumuseţea; şi ţi-ai 
desfăcut picioarele pentru orice trecător şi ţi-ai sporit desfrânarea. 

26 Şi te-ai desfrânat cu fiii Egiptului, vecinii tăi, cei cu carnea vânjoasă, şi-n multe feluri te-ai 
destrăbălat, ca să-Mi stârneşti mânia. 

27 Şi dacă Eu Îmi voi întinde mâna împotriva ta şi voi desfiinţa ceea ce tu ai rânduit, te voi da în 
vrerea celor ce te urăsc, fetele Filistenilor, care te-au abătut de la calea în care tu păcătuiai.6 

28 Şi te-ai desfrânat mai mult decât fetele 

5 T. M.: „pe care tu Mi i-ai născut”. 

6 Fetele Filistenilor, stricate prin chiar felul lor de viaţă, dar îngrozite de excesele fiicei 
Ierusalimului, s-au simţit datoare s-o aducă pe calea „normală”. T. M.: „Fetele Filistenilor, care 
roşeau de purtarea ta neruşinată...”. 

lui Asur, şi nici aşa nu te-ai săturat; 

29 da, te-ai desfrânat şi nu te-ai săturat. Şi ţi-ai sporit legăturile cu ţara Caldeilor, şi nici cu acestea 
nu te-ai săturat. 

30 De ce-aş face Eu un legământ cu fiica ta zice Domnul de vreme ce tu ai făcut toate aceste fapte 
de târfă şi întreit te-ai desfrânat 

31 întru fiicele tale? Tu ţi-ai zidit câte o casă de desfrâu la fiece deschidere de drum, şi-n fiece 
stradă ţi-ai ridicat culcuş şi te-ai făcut ca o târfă care adună plată. 

32 Femeia adulteră e asemenea ţie: primeşte simbrie de la bărbatul ei 

33 şi dă răsplată tuturor celor ce s-au desfrânat cu ea; şi tu le-ai dat răsplată tuturor ibovnicilor tăi; 
da, i-ai încărcat cu răsplată, pentru ca să roiască împrejuru-ţi întru desfrânarea ta. 

34 şi-n tine s-a petrecut o stâlcire, întru a ta destrăbălare, mai mult decât în [alte] femei: nimeni 
după tine nu s-a desfrânat aşa, pentru că tu eşti aceea care dai plată, fără ca ţie să ţi se dea vreo 
plată, şi astfel s-au petrecut stâlceli întru tine. 

35 De aceea, tu, târfă, auzi cuvântul Domnului! 

36 Aşa grăieşte Domnul: Pentru că ţi-ai dat arama pe faţă, descoperită-ți va fi goliciunea în 
destrăbălarea ta cu ibovnicii tăi şi-ntru toate scornelile nelegiuirilor tale şi-ntru sângele fiilor tăi pe 
care i-ai dat lor. 

37 De aceea, iată, Eu îi voi aduna împotrivă-ţi pe toţi ibovnicii cu care te-ai împreunat, pe toţi pe 
care i-ai iubit şi pe toţi pe care i-ai urât; şi-i voi aduna de jur-împrejur împotrivă-ţi şi le voi 
descoperi răutățile tale, iar ei îţi vor vedea toată goliciunea. 

38 Şi Mă voi răzbuna pe tine cu răzbunarea [cuvenită] unei adultere şi vărsătorilor de sânge, şi voi 
aduce asupră-ţi sânge de mânie şi de gelozie. 

39 Şi te voi da în mâinile lor, iar ei îți vor surpa casa de desfrâu şi-ţi vor nimici culcuşul şi te vor 
dezbrăca de hainele tale şi-ţi vor lua podoabele măririi tale şi te vor lăsa goală şi neruşinată. 

40 Şi gloate vor aduce asupră-ţi şi te vor lovi cu pietre şi cu săbiile lor te vor străpunge. 

41 Şi casele tale le vor arde-n foc şi vor face asupră-ţi răzbunare sub ochii multor femei; iar Eu te 
voi abate de la desfrâu, şi plată nu vei mai da. 

42 Aşa Îmi voi descărca Eu mânia asupră-ţi, iar gelozia Mea va fi îndepărtată de la tine, şi Mă voi 
odihni şi grijă nu voi mai avea. 

43 Că nu ţi-ai amintit de tinereţea ta şi m-ai întristat cu toate aceste fapte. De aceea, iată, purtările 
tale le-am făcut să cadă asupra capului tău zice Domnul -, că aşa a lucrat necredinţa ta asupra 
tuturor nelegiuirilor tale. 

44 Acestea sunt toate lucrurile care s-au spus împotriva ta prin zicala: «Cum e mama, aşa e şi fiica». 
45 Tu eşti fiica mamei tale; tu eşti aceea care şi-a lepădat bărbatul şi copiii; şi soră le eşti surorilor 
tale care şi-au lepădat bărbaţii şi copiii; mama voastră e hetită, tatăl vostru e amoreu. 

46 Sora voastră mai mare, care locuieşte în stânga ta împreună cu fiicele ei, e Samaria, iar sora 
voastră mai tânără, care locuieşte în dreapta ta împreună cu fiicele ei, e Sodoma. 

47 Dar nici aşa, tu nu te-ai mulţumit să umbli în purtările lor şi să faci fărădelegile lor, şi le-ai 
întrecut în toate purtările tale. 

48 Viu sunt Eu, zice Domnul: Această Sodomă, sora ta, şi fiicele ei n-au făcut aşa cum tu ai făcut, 
tu şi fiicele tale. 

49 Marea nelegiuire a surorii tale Sodoma a fost mândria; ea şi fiicele ei se răsfăţau în îndestulare 
de pâine şi în belşug de vin; asta era totul pentru ea şi fiicele ei, şi nici un ajutor n-au pus în mâna 
săracului şi a celui lipsit. 

50 Şi se trufeau, şi-n faţa Mea făceau fărădelegi; şi le-am îndepărtat, aşa cum ai văzut. 

51 Dar nici Samaria nu a păcătuit nici pe jumătate din păcatele tale; tu ţi-ai sporit fărădelegile cu 
mult mai mult decât surorile tale şi le-ai îndreptăţit prin toate nelegiuirile pe care tu le-ai făptuit.7 
52 Aşadar, tu poartă-ţi pedeapsa, fiindcă tu ţi-ai stricat surorile prin păcatele şi nelegiuirile pe care 
le-ai făcut mai mult decât ele8 şi le-ai îndreptățit mai mult decât pe tine; aşadar, ruşinează-te şi 
poartă-ţi ocara prin aceea că le-ai îndreptăţit pe surorile tale. 

53 Şi-i voi întoarce pe cei robiţi ai lor, pe cei robiţi ai Sodomei şi ai fiicelor ei; şi-i voi întoarce pe 
cei robiţi ai Samariei şi ai fiicelor ei; şi-n mijlocul lor îi voi întoarce pe cei robiţi ai tăi, 

7 În comparaţie cu acuzata, Sodoma şi Samaria se bucură, la judecată, de circumstanţe atenuante. 

8 Păcatele acuzatei le-au făcut pe surori să şi le sporească pe ale lor, devenind mai păcătoase ca de 
obicei, dar nu într-atât încât s-o egaleze; 

aşadar, un spor de păcat aduce, şi pentru ele, un spor de pedeapsă. 

54 pentru ca tu să-ţi porți pedeapsa şi să ai ocară din toate lucrurile pe care le-ai făcut ca să-Mi 
stârneşti mânia. 

55 Iar sora ta Sodoma cu fiicele ei vor fi reaşezate în starea lor de la-nceput; şi Samaria cu fiicele ei 
vor fi reaşezate în starea lor de la-nceput; şi tu cu fiicele tale veţi fi reaşezate în starea voastră de la- 
nceput. 

56 De sora ta, Sodoma, nici pomeneală n-a fost în gura ta la vremea semețţiei tale, 

57 mai înainte ca răutăţile tale să fi fost date în vileag; chiar şi acum, tu eşti ocara fiicelor Siriei şi a 
tuturor celor ce-i stau în preajmă, a fiicelor Filistenilor de care eşti înconjurată. 

58 Tu eşti aceea care porţi povara necredinţelor şi fărădelegilor tale, zice Domnul. 

59 Aşa grăieşte Domnul: Voi face cu tine aşa cum tu ai făcut, aşa cum te-ai purtat în aceste fapte, ca 
să-mi încalci legământul. 

60 Şi-Mi voi aduce aminte de legământul pe care l-am făcut cu tine în zilele tinereţii tale şi-ţi voi 
aşeza9 legământ veşnic. 

61 lar tu îţi vei aduce aminte de purtarea ta şi lipsită cu totul vei fi de cinste când le vei primi pe 
surorile tale, atât pe cele mai vârstnice cât şi pe cele mai tinere; şi Eu ţi le voi da spre zidire, dar nu 
în virtutea legământului tău. 

62 Şi voi aşeza legământul Meu cu tine, iar tu vei cunoaşte că Eu sunt Domnul; 

63 ca să-ţi aduci aminte şi să te ruşinezi; şi-ntru ruşinarea ta să nu mai poţi deschide gura atunci 
când Eu te voi ierta pentru toate câte ai făcut, zice Domnul”. 

9 Literal: „îţi voi ridica”. 

17 

Vulturul şi cedrul: parabolă. 

1 Şi a fost cuvântul Domnului către mine, zicând: 

2 „Fiul omului, povesteşte o istorioară şi spune o parabolă către casa lui Israel. 1 

3 Şi vei zice: Aşa grăieşte Domnul: Vulturul cel mare2 cu aripi mari şi uriaşă întindere şi cu gheare 
multe, îndrumat3 să intre în Liban şi să-şi ia, la alegere, ce vrea el dintr-un cedru, 

4 a cules vârfurile crenguţelor şi le-a dus în ţara Canaanului; în cetate zidită le-a pus. 

5 Apoi a luat din sămânţa acelei ţări şi a semănat-o într-un câmp odrăslit cu ape multe; la loc de 
privelişte a pus-o. 

6 lar ea a răsărit şi s-a făcut o viţă firavă şi mică, aşa ca mugurii să i se vadă pe ea; rădăcinile îi erau 
dedesubt. Şi a devenit vie şi a făcut lăstari şi şi-a întins coardele. 

7 Dar s-a făcut un alt vultur mare cu aripi mari şi gheare multe4; şi, iată, via s-a răsucit rotindu-se 
spre el, şi rădăcinile tot către el, şi ramurile către el şi le-a întins, aşa ca el s-o ude laolaltă cu 


straturile ei de verdeață. 

8 Creştea în câmp frumos cu ape multe, să odrăslească şi să poarte poamă, aşa ca să se facă vie 
mare. 

9 De aceea, aşa grăieşte Domnul: Oare 

1 Alegoria ce urmează se referă la Sedechia, pe care Nabucodonosor l-a aşezat rege în Iuda, dar 
care l-a trădat printr-o alianţă secretă cu Egiptul. 

2 Regele Babilonului. 

3 Îndrumat de Dumnezeu, al Cărui „rob” devenise. 

4 Aluzie la Faraonul Hofra. 

se va îndrepta?5 Nu cumva rădăcinile butucului ei şi poama ei vor putrezi şi toată pârga ei se va 
usca? Şi nu-i nevoie de braţ tare şi nici de gloată numeroasă ca s-o smulgă din rădăcină. 

10 Şi, iată, creşte: se va şi-ndrepta? Nu cumva se va ofili de-ndată ce vântul sec o va atinge? Cu 
straturile ei de verdeață se va usca”. 

11 Şi a fost cuvântul Domnului către mine, zicând: 

12 „Fiul omului, spune-i casei lui Israel,6 a răzvrătirii: Nu ştiţi oare ce înseamnă acestea?... Spune- 
le: Când va veni regele Babilonului împotriva cetăţii Ierusalimului, atunci îl va lua pe regele ei, ca 
şi pe principii ei, şi-i va duce la el în Babilon. 

13 Şi va lua din sămânţa regatului şi va face cu el un legământ, şi cu jurământ îl va lega; şi-i va lua 
pe principii ţării 

14 pentru ca ea să devină un regat slab, aşa ca niciodată să se mai ridice, ci să-i păzească legământul 
şi să-l întărească. 

15 Dar [regele] s-a rupt de el şi a trimis soli în Egipt, ca să-i dea cai şi mult popor. Oare se va 
îndrepta? Va scăpa oare cel ce lucrează pe dedesubt şi încalcă legământul? 

16 Viu sunt Eu! zice Domnul: Cel ce Mi-a necinstit jurământul şi a încălcat legământul Meu cu el, 
acolo, în locul unde se află regele care i-a dat domnia,7 în mijlocul Babilonului va muri. 

17 Şi nu cu oaste mare şi nici cu gloată multă va face Faraon război 

5 Vezi versetul 7, stihul 5. 

6 „Israel” se află numai în Codex Alexandrinus. 

7 Formulare proprie Septuagintei: legământul făcut cu „robul” lui Dumnezeu e legământ cu 
Dumnezeu Însuşi. 

împotrivă-i, ridicând împrejuru-i dâmburi şi durând aruncătoare de flăcări, ca să omoare suflete 
multe. 

18 De vreme ce a necinstit jurământul până într-atât încât să rupă legământul, în timp ce Eu, iată, îi 
dădeam [în mână] mâna aceluia8 şi i-a făcut aceluia toate câte i-a făcut, el nu va scăpa. 

19 De aceea, zi: Aşa grăieşte Domnul: Viu sunt Eu!: Jurământul Meu pe care l-a necinstit şi 
legământul Meu pe care l-a călcat le voi întoarce asupra capului său. 

20 Şi mreaja Mea o voi întinde asupra lui, şi el se va prinde în împletitura ei; şi-l voi duce în 
Babilon şi acolo Mă voi judeca cu el pentru relele pe care le-a făcut împotriva Mea.9 

21 Şi toţi fugarii lui, din orice tabără, de sabie vor cădea, iar rămăşiţa lui o voi risipi în fiece vânt; şi 
veţi cunoaşte că Eu, Domnul, Eu am grăit”. 

22 De aceea, aşa grăieşte Domnul: „Eu voi lua, la alegere, crenguţe din vârful cedrului şi voi da de 
creştetul lăstarilor lui şi le voi culege inima şi o voi răsădi pe munte înalt; 

23 şi o voi atârna de un munte înalt al lui Israel şi o voi răsădi şi ea va odrăsli mlădiţe şi roadă va 
purta şi va fi un cedru mare; şi orice fiară se va odihni sub el şi orice pasăre la umbra lui şi crengile- 
1 vor fi precum au fost. 

24 Şi toţi copacii câmpului vor şti că Eu sunt Domnul, Cel ce umilesc arborele înalt şi înalt copacul 
cel smerit, Cel ce usuc lemnul verde şi pe cel uscat îl înverzesc. Eu, Domnul, am grăit, şi Eu o voi 
face!” 

8 A lui Nabucodonosor. 

9 Finalul versetului (de la: „şi-l voi duce...”), preluat din Codicii Vaticanus şi Alexandrinus. 

Dreptatea lui Dumnezeu şi răsplătirea omului. 

1 Şi a fost cuvântul Domnului către mine, zicând: 


2 „Fiul omului, ce înţelegeţi voi prin această zicală de printre fiii lui Israel, care zice: «Părinţii au 
mâncat aguridă şi fiilor li se strepezesc dinţii?». 

3 Viu sunt Eu! zice Domnul: Zicala aceasta nu va mai fi spusă în Israel! 1 

4 Că toate sufletele sunt ale Mele; precum sufletul tatălui, tot aşa şi sufletul fiului: ale Mele sunt; 
sufletul care păcătuieşte, acela va muri. 

5 Dar omul care va fi drept, care îndeplineşte judecată şi dreptate, 

6 care nu va mânca pe munţi? şi nicicum nu-şi va ridica ochii spre născocirile idoleşti ale casei lui 
Israel şi nu va pângări femeia aproapelui său, iar de femeia ce se află-n vremea necurăţiei nu se va 
apropia 

7 şi pe nici un om nu-l va asupri, ci va înapoia zălogul datornicului său, cel care nu se va face 
vinovat de nici un jaf, ci pâinea sa o va da celui flămând, iar pe cel gol îl va îmbrăca, 

1 Legea lui Moise prevedea responsabilitatea colectivă şi ereditară: obştea răspunde solidar pentru 
păcatul unui singur om, urmaşii răspund pentru păcatele părinţilor (vezi Iş 20, 5; 34, 7; Nm 14, 18; 
Dt 5, 9). Urmându-i lui Ieremia (31, 29), lezechiel amendează curajos vechea doctrină şi introduce 
dreptul care păcătuieşte va fi pedepsit, iar păcătosul care se îndreaptă va fi mântuit. Dumnezeu însă 
Îşi păstrează, pentru toţi oamenii, o inepuizabilă rezervă de îndurare. 

2 Adică la ospeţele dedicate idolilor ale căror altare se aflau pe înălțimi. 

8 cel ce argintul nu şi-l va împrumuta cu camătă şi nu va lua ceva pe deasupra şi de la nedreptate îşi 
va întoarce mâna şi judecată dreaptă va face între un om şi aproapele său, 

9 şi-ntru poruncile Mele va umbla şi rânduielile Mele le va păzi, ca să le plinească: acela este drept, 
acela negreşit va trăi, zice Domnul. 

10 Dar dacă el dă naştere unui fiu rău, vărsător de sânge şi făcător de păcate, 

11 care nu va umbla în calea tatălui său celui drept, ci şi pe munţi a mâncat, şi pe femeia aproapelui 
său a pângărit-o 

12 şi pe cel sărac şi pe cel lipsit l-a asuprit şi a făcut jaf şi zălogul nu l-a înapoiat şi ochii şi i-a pus 
pe idoli şi fărădelege a săvârşit 

13 şi cu camătă a dat împrumut şi ceva pe deasupra a luat, acela nicicum nu va trăi; de vreme ce el a 
făcut toate aceste fărădelegi, cu moarte va muri şi sângele său asupra lui va fi. 

14 Dar dacă va da naştere unui fiu, şi [fiul] va vedea toate păcatele tatălui său, pe care acesta le-a 
făcut, şi se va teme şi nu va face ceva luându-se după ele, 

15 el, care pe munţi n-a mâncat şi ochii nu şi i-a pus pe născocirile idoleşti ale casei lui Israel şi pe 
femeia aproapelui său nu a pângărit-o 

16 şi pe nimeni n-a asuprit şi zălog nu şi-a păstrat şi pe nimeni n-a jefuit şi pâinea sa i-a dat-o celui 
flămând şi pe cel gol l-a îmbrăcat 

17 şi mâna şi-a întors-o de la nedreptate, şi camătă sau adaos nu a luat, şi dreptate a făcut şi-n 
poruncile Mele a umblat, acesta nu va muri întru nedreptăţile tatălui său, ci negreşit va trăi. 

18 Dar dacă tatăl său cu răutate îi va face cuiva necazuri sau va face jaf, acela împotrivire a făcut în 
mijlocul poporului Meu, şi-ntru nedreptatea sa va muri. 

19 Dar dacă voi veţi zice: «De ce n-a purtat fiul nedreptatea tatălui său?...»: De vreme ce fiul 
dreptate şi milă a făcut, toate legiuirile Mele le-a păzit şi le-a plinit, el negreşit va trăi. 

20 Dar sufletul care păcătuieşte, acela va muri; şi fiul nu va purta nedreptatea tatălui său, iar tatăl nu 
va purta nedreptatea fiului său; dreptatea celui drept va fi asupra lui, iar nelegiuirea celui nelegiuit 
va fi asupra lui. 

21 Dacă însă nelegiuitul se va întoarce de la toate fărădelegile sale, pe care el le-a făcut, şi toate 
poruncile Mele le va păzi şi va face dreptate şi milă, acela negreşit va trăi şi nu va muri; 

22 nici una din nedreptăţile pe care le-a făcut nu va fi pomenită; el în dreptatea lui pe care a făcut-o, 
întru aceea va fi viu. 

23 Oare voiesc Eu cu tot dinadinsul moartea nelegiuitului zice Domnul -, sau mai degrabă să se 
abată de la calea lui cea rea şi să fie viu? 

24 Dar dacă omul drept se va abate de la dreptatea sa şi va face nedreptate, atunci, potrivit tuturor 
fărădelegilor pe care el, nelegiuitul, le-a făcut, nici una din dreptățile pe care el le făcuse nu va fi 
pomenită, ci întru greşala cu care a greşit şi întru păcatul cu care a păcătuit, întru acelea va muri. 


25 Dar voi aţi zis: «Calea Domnului nu-i de îndreptat... 5.3 Ascultaţi acum voi, 

3 În sensul: Calea Domnului, odată hotărâtă, nu poate fi „îndreptată”, de vreme ce e neschimbabilă 
(posibilă aluzie la legea dată prin Moise). Textul grecesc foloseşte aici verbul kateuthoyn = „a 
conduce în linie dreaptă”, „a merge drept (înainte)”, nuanţă diferită de aceea a adjectivului katorthos 
= „cu desăvârşire drept”, folosit maijos în versetul 29. 

toată casa lui Israel: Oare nu e calea Mea dreaptă? Nu cumva calea voastră e cea dreaptă? 

26 Când omul drept se abate de la dreptatea sa şi face nelegiuire şi moare întru fărădelegea pe care a 
făcut-o, el chiar întru aceea va muri. 

27 lar când nelegiuitul se întoarce de la fărădelegea pe care a făcut-o şi va face judecată şi dreptate, 
acela şi-a păzit sufletul 

28 şi şi-a dat seama 4 şi s-a întors de la toate răutăţile pe care le-a făcut; acela negreşit va fi viu şi 
nu va muri. 

29 Dar zice casa lui Israel: «Calea Domnului nu e dreaptă!...». Oare căile Mele nu sunt drepte, o, 
casa lui Israel?!; nu cumva doar căile voastre sunt drepte? 

30 De aceea, o, casa lui Israel, vă voi judeca pe fiecare după calea lui, zice Domnul; întoarceţi-vă şi 
abateţi-vă de la toate răutăţile voastre, şi nu va fi pentru voi osândă nedreaptă. 

31 Aruncaţi de pe voi toate răutăţile cu care ați păcătuit împotriva Mea, şi faceţi-vă inimă nouă şi 
duh nou şi pliniţi toate poruncile Mele5. De ce oare să muriţi, casa lui Israel? zice Domnul. 

32 Căci Eu nu doresc moartea celui ce moare zice Domnul; de aceea întoarceţi-vă şi veți fi vii6! 

4 Literal: „şi a văzut”; cf. Codex Vaticanus. 

5 Sintagma: „şi pliniţi...”, cf. Codex Alexandrinus. 

6 Sintagma: „de aceea...”, cf. Codex Vaticanus. 

Jelanie pentru principii lui Israel. 

1 Iar tu ridică o jelanie pentru principii lui Israel]; 

2 şi zi: Ce este mama ta?: Pui de leu născut în mijlocul leilor; în mijlocul leilor şi-a înmulţit puii. 

3 Şi unul din puii ei a făcut un salt şi leu s-a făcut şi a-nvăţat să prindă pradă şi oameni a mâncat. 

4 Auzit-au neamurile o zvoană împotrivă-i; în prăbuşirea lor2 a fost prins şi cu botniţă l-au dus în 
țara Egiptului. 

5 Ea a văzut că i-a fost luat şi dus şi inima dintr-însa a pierit. Şi l-a luat pe un altul din puii ei şi l-a 
făcut leu. 

6 El îşi ducea viaţa printre lei şi leu s-a făcut şi a-nvăţat să prindă pradă şi oameni a mâncat. 

7 şi-n îndrăzneala lui dădea târcoale şi le-a făcut cetăţile pustii şi a prăpădit pământul şi tot ce e pe 
el cu glasul răcnetului său. 

8 Şi neamuri împotriva lui s-au ridicat din ţările vecine şi plasele şi le-au zvârlit asupră-i şi-n 
prăbuşirea lor a fost el prins. 

9 L-au pus apoi în lanţuri şi-n cătuşe, iar el a venit la regele Babilonului, care l-a aruncat în temniţa 
de jos, aşa ca vocea lui să nu se-audă în munţii lui Israel. 

1 Poem enigmatic, cu mari dificultăţi de interpretare. În mare, leoaica ar fi națiunea israelită, ai 
cărei pui sunt regii ei (se presupune că ar fi vorba de Ioahaz şi loiachim, şi chiar de Sedechia). 

2 „în prăbuşirea lor”: după ce leul a început să facă ravagii printre ele. T. M.: „în groapa lor” 
(imagine preluată din practica vânătorească). 

10 Mama ta era ca o viţă, ca o floare-ntr-un rodiu răsădit în apă; din apă multă i se-nchegau 
mlădiţele şi roada. 

11 Şi i s-a dat toiag de cârmuire peste un neam de principi şi-ntru statura ei s-a înălţat în mijlocul 
tulpinilor şi ea statura şi-a văzut-o întru mulţimea ramurilor sale. 

12 Dar în mânie fost-a ea zdrobită şi aruncată la pământ şi vântul arzător uscat-a ce se afla într-însa 
mai de preţ; asupră-i răzbunare a venit, toiagul ei de cârmuire s-a uscat, în foc s-a mistuit. 

13 Acum au răsădit-o în pustie, într-un pământ lipsit de apă. 

14 Şi foc ieşit-a din toiagul ei de preţ şi a înghițit-o de istov. Toiag de cârmuire nu mai era într-însa. 
Parabolă de plâns îi este neamul şi tot de plâns va fi”. 

Mustrări către poporul lui Israel. 

1 Şi a fost că în anul al şaptelea, în cea de a cincea lună,l în cea de a zecea zi a lunii, au venit nişte 
bărbaţi dintre bătrânii lui Israel ca să-L întrebe pe Domnul, şi au șezut în faţa mea. 

2 Şi a fost cuvântul Domnului către mine, zicând: 

3 „Fiul omului, vorbeşte-le bătrânilor casei lui Israel; şi le vei zice: Aşa grăieşte Domnul: Aţi venit 
oare să Mă întrebaţi? Viu sunt Eu!: nu vă voi răspunde, zice Domnul. 

1 ulie-august 591 î. H., adică în cel de al şaptelea an de captivitate în Babilon. Capitolul este o 
rememorare a istoriei lui Israel, în care lezechiel face un aspru rechizitoriu la adresa nestatorniciei şi 
trădărilor acelora pe care Dumnezeu îi alesese să-l fie, prin excelenţă, popor. 

4 Oare cu dinadinsul Mă voi răzbuna pe ei, fiul omului? Dă-le mărturie despre nelegiuirile părinților 
lor; 

5 şi le vei spune: Aşa grăieşte Domnul: Din ziua în care am ales casa lui Israel şi m-am făcut 
cunoscut urmaşilor casei lui Iacob şi le eram cunoscut în ţara Egiptului şi cu mâna Mea i-am ajutat, 
zicând: Eu sunt Domnul, Dumnezeul vostru, 

6 în ziua aceea cu mâna Mea i-am ajutat ca să-i duc din ţara Egiptului în ţara pe care am pregătit-o 
pentru ei, ţara în care curge lapte şi miere: un fagure mai bogat decât în orice altă ţară. 

7 Şi le-am zis: Fiecare să lepede urâciunile ochilor săi, şi cu născocirile idoleşti ale Egiptului să nu 
vă pângăriţi; Eu sunt Domnul, Dumnezeul vostru. 

8 Dar ei s-au îndepărtat de Mine şi n-au vrut să Mă asculte; urâciunile ochilor lor nu le-au lepădat şi 
izvodirile idoleşti ale Egiptului nu le-au părăsit; atunci am zis că-Mi voi vărsa mânia peste ei şi voi 
plini urgia Mea asupră-le în mijlocul Egiptului. 

9 Şi am făcut în aşa fel ca numele Meu să nu mai fie pângărit sub ochii neamurilor în mijlocul 
cărora sunt ei, în mijlocul cărora şi sub ochii cărora m-am făcut Eu cunoscut lor, ca să-i scot din ţara 
Egiptului. Şi i-am scos din ţara Egiptului 

10 şi i-am adus în pustie. 

11 Şi le-am dat poruncile Mele şi le-am făcut cunoscute rânduielile Mele pe care omul să le 
plinească şi-ntru ele să fie viu. 

12 Le-am dat şi sabaturile Mele, ca să fie ele semn între Mine şi ei şi să cunoască ei că Eu sunt 
Domnul care îi sfințește. 

13 Şi am zis către casa lui Israel în pustie: Umblaţi întru poruncile Mele şi păziţi-Mi rânduielile, ca 
să le pliniţi, pe care omul, dacă le va face, întru ele va fi viu2. Dar casa lui Israel m-a amărât în 
pustie: întru poruncile Mele n-a umblat şi Mi-a lepădat rânduielile pe care, dacă omul le va plini, 
viu va fi întru ele. Şi sabaturile Mele cu răutate le-au spurcat; şi am zis că-Mi voi vărsa mânia peste 
ei în pustie, ca să-i nimicesc. 

14 Dar am făcut în aşa fel încât numele Meu să nu mai fie pângărit sub ochii neamurilor, sub ochii 
celor dintre care i-am scos. 

15 Dar Mi-am ridicat mâna împotriva lor în pustie, ca să nu-i mai duc în ţara pe care le-o dădusem, 
în ţara unde curge lapte şi miere: un fagure mai bogat decât în oricare altă ţară, 

16 pentru că rânduielile Mele le-au lepădat şi întru poruncile Mele n-au umblat şi sabaturile Mele 
le-au spurcat şi au mers după închipuirile inimilor lor. 

17 Dar ochii Mei i-au cruțat, aşa ca să nu-i stârpesc cu totul, şi n-am făcut ca ei să piară în pustie. 

18 şi-n pustie am zis către fiii lor: Nu umblaţi întru legiuirile părinților voştri şi să nu le păziţi 
rânduielile; cu gândurile lor să nu fiți părtaşi şi [prin ei] să nu vă pângăriți. 

19 Eu sunt Domnul, Dumnezeul vostru: întru poruncile Mele să umblaţi şi rânduielile Mele să le 
păziţi, ca să le şi faceţi; 

20 şi sabaturile Mele sfințiţi-le, şi să fie ele semn între Mine şi voi, pentru ca 

2 De la „şi păziţi-Mi rândutelile...”, text preluat din Codex Alexandrinus. 

voi să cunoaşteţi că Eu sunt Domnul, Dumnezeul vostru. 

21 Dar şi fiii lor m-au amărât: ei n-au umblat întru poruncile Mele şi nu mi-au păzit rânduielile, ca 
să le plinească (pe care, dacă omul le va face, viu va fi întru ele), şi sabaturile Mele le-au spurcat; şi 
am zis că-Mi voi vărsa mânia peste ei şi acolo, în pustie, Îmi voi plini urgia împotriva lor. 

22 Şi am făcut în aşa fel ca numele Meu să nu mai fie pângărit sub ochii neamurilor sub a căror 
vedere îi scosesem. 


23 În pustie Mi-am ridicat mâna împotriva lor, ca să-i risipesc printre neamuri şi să-i împrăştii prin 
țări, 

24 pentru că ei rânduielile Mele nu le-au păzit şi poruncile Mele le-au lepădat şi sabaturile Mele le- 
au spurcat, iar ochii lor umblau după închipuirile părinților lor. 

25 Aşa că le-am dat porunci care nu erau bune şi rânduieli întru care nu vor fi vii; 

26 şi-i voi întina în propriile lor obiceiuri, făcându-i să-şi jertfească pe toţi întâi-născuţii lor,3 ca să-i 
nimicesc şi să cunoască ei că Eu sunt Domnul. 

3 Literal: „făcându-i să treacă (prin foc vezi v. 31) pe toţi cei ce deschid pântecele”. Deşi 
sacrificarea copiilor prin foc era interzisă de Lege (vezi Dt 12, 31 şi nota; 18, 10; Lv 18, 21 şi nota; 
20, 2-5), ea încă mai era practicată, prin contaminare, în Valea fiilor lui Hinom (vezi Ir 7, 31). 
Versetele 25-26 însă (din textul de față) ridică enorme dificultăți exegetice, Domnul (autor prin 
excelenţă al vieţii) apărând ca autor al unor rânduieli aducătoare de moarte. Aici trebuie avut în 
vedere limbajul biblic (şi îndeosebi al profeților) prin care Dumnezeu este prezentat drept cauză 
primară a ceea ce, în fapt, este o cauză secundară; în atotştiinţa Sa, Dumnezeu le permite oamenilor 
să elaboreze legi şi rânduieli nocive pe care El, din raţiuni pedagogice, nu ezită să le folosească. 

27 De aceea tu, fiul omului, vorbeşte-i casei lui Israel; şi le vei spune: Aşa grăieşte Domnul: lată 
până unde m-au mâniat părinţii voştri prin greşalele cu care au greşit împotriva Mea. 

28 Şi i-am adus în ţara pentru care Mi-am ridicat mâna ca să le-o dau, dar ei au pus ochii pe fiece 
deal înalt şi pe fiece copac umbros, şi acolo au adus jertfe dumnezeilor lor şi acolo le-au adus miros 
de bună-mireasmă şi acolo şi-au turnat prinoasele de băutură. 

29 Şi le-am zis: Ce este Bama [loc înalt], de vă duceţi voi acolo? Iar ei l-au numit Bama [loc înalt] 
până-n ziua de azi. 

30 De aceea, spune-i casei lui Israel: Aşa grăieşte Domnul: De vreme ce voi vă pângăriți cu 
nelegiuirile părinților voştri şi vă desfrânaţi după urâciunile lor 

31 şi vă pângăriţi cu pârga darurilor voastre prin trecerea prin foc a fiilor voştri şi cu tot ceea ce vă 
trece prin cap, până-n ziua de astăzi, oare vă voi răspunde Eu vouă, casa lui Israel? Viu sunt Eu! 
zice Domnul: Nu vă voi răspunde, nici că faptul acesta va veni asupra duhului vostru. 

32 Şi nu va fi aşa cum ziceţi voi: «Vom fi aşa cum sunt neamurile şi triburile pământului: să ne 
închinăm la trunchiuri şi pietre...». 

33 De aceea, viu sunt Eu! zice Domnul: Voi domni peste voi cu mână tare şi cu braţ înalt şi cu 
mânie-n revărsare; 

34 şi vă voi scoate de printre popoare şi vă voi aduna din ţările prin care v-am risipit cu mână tare şi 
cu braţ înalt şi cu mânie-n revărsare; 

35 şi vă voi duce în pustia popoarelor4, 

4 „pustia popoarelor”: fie, geografic, deşertul siro-arab, populat de numeroase triburi, fie, metaforic, 
starea de captivitate. 

şi acolo Mă voi judeca Eu cu voi, faţă către faţă. 

36 Aşa cum m-am judecat cu părinţii voştri în pustia ţării Egiptului, tot astfel vă voi judeca pe voi, 
zice Domnul. 

37 Şi vă voi face să treceţi pe sub toiagul Meu şi vă voi trece prin numărătoare.5 

38 Şi-i voi alege6 dintre voi pe cei necredincioşi şi pe cei răzvrătiți; fiindcă-i voi scoate din locul în 
care se află ca străini, dar în ţara lui Israel nu vor intra, iar voi veţi cunoaşte că Eu sunt Domnul 
Dumnezeu. 

39 Şi [către] voi, casa lui Israel, aşa grăieşte Domnul Domn: Fiecare să-şi înlăture născocirile sale 
cele idoleşti; după aceea, dacă voi Mă veţi asculta, atunci numele Meu cel sfânt nu-l veți mai 
pângări cu prinoasele voastre şi cu născocirile voastre cele idoleşti. 

40 Fiindcă în muntele Meu cel sfânt,7 în muntele cel înalt al lui Israel zice Domnul Domn -, acolo 
şi pentotdeauna Îmi va sluji Mie toată casa lui Israel; acolo voi primi şi acolo voi avea ochi să văd 
pârga voastră şi pârga prinoaselor voastre, în toate sfintele voastre [lucruri]. 

41 Întru miros de bună-mireasmă vă voi primi atunci când vă voi scoate de printre popoare şi vă voi 
aduna de prin ţările în care ați fost risipiţi; şi-ntru voi Mă voi sfinţi sub ochii popoarelor. 

42 Şi veţi cunoaşte că Eu sunt Domnul, atunci când vă voi duce în ţara lui Israel, în ţara pentru care 
Eu Mi-am 


5= Aşa cum face păstorul cu oile când acestea intră în staul. 

6 „îi voi alege”, în sensul: îi voi separa, îi voi pune deoparte. 

7 Muntele Sion. 

ridicat mâna ca să le-o dau părinţilor voştri. 

43 Şi acolo vă veţi aduce aminte de căile voastre şi de născocirile voastre cele idoleşti întru care v- 
aţi pângărit şi vă veţi da cu pumnii-n cap pentru toate răutățile voastre. 

44 Şi veţi cunoaşte că Eu sunt Domnul, atunci când Eu vă voi face astfel, pentru ca numele Meu să 
nu mai fie necinstit după căile voastre cele rele şi după născocirile voastre cele idoleşti, zice 
Domnul”.8 

45 Şi a fost cuvântul Domnului către mine, zicând: 

46 „Fiul omului, îndreaptă-ţi faţa spre Teman şi cată spre Darom şi profeţeşte împotriva pădurii 
celei din față a Neghebului.9 

47 Şi-i vei spune pădurii Neghebului: Auzi cuvântul Domnului: Aşa grăieşte Domnul Domn: lată, 
Eu voi aprinde în tine foc, şi el în tine va mistui tot copacul verde şi tot copacul uscat; odată 
aprinsă, flacăra nu se va stinge, şi-ntru ea orice faţă va fi arsă, din miazăzi până-n miază-noapte. 

48 Şi fiece trup10 va cunoaşte că Eu, Domnul, Eu l-am aprins, şi că el nu se va stinge”. 

49 Iar eu am zis: „Doamne, nu aşa, Doamne!; că ei zic despre mine: «Nu cumva ceea ce ne spune el 
este o parabolă?y...”. 

8 O seamă de ediţii ale T. M. încheie aici capitolul 20, versetul următor devenind astfel primul din 
capitolul 21. Versiunea de faţă urmează LXX ed. Brenton, precum şi vechile ediţii româneşti. 

9 Negheb: zonă pustie, în sudul Palestinei; câmpie neîmpădurită; „pădurea” e folosită aici ca 
metaforă pentru foc, iar „focul” drept metaforă pentru pedeapsa divină. 

10 Literal: „fiece carne” = fiece om. 

Sabia Domnului. 

1 Şi a fost cuvântul Domnului către mine, zicând: 

2 „De aceea, fiul omului, profeţeşte; îndreaptă-ţi faţa întocmai spre Ierusalim şi uită-te spre locurile 
lor cele sfinte şi profeţeşte împotriva ţării lui Israel; 

3 şi-i vei spune ţării lui Israel: Aşa grăieşte Domnul: Iată, Eu sunt împotriva ta, şi-Mi voi scoate 
sabia din teacă şi voi nimici din tine pe cel nelegiuit şi pe cel nedrept. 

4 Pentru că Eu voi nimici din tine pe cel nelegiuit şi pe cel nedrept, de aceea va ieşi sabia Mea din 
teaca ei împotriva a tot trupul, din miazăzi până-n miază-noapte. 

5 Şi tot trupul va cunoaşte că Eu, Domnul, Eu Mi-am scos sabia din teacă şi că ea la loc nu se va 
mai întoarce. 

6 lar tu, fiul omului, suspină întru frângerea şalelor tale, din greu suspină în faţa ochilor lor. 

7 Şi va fi că dacă ei îţi vor zice: «De ce suspini?», tu le vei spune: «Din pricina veştii; că vine, şi 
orice inimă se va frânge şi toate mâinile vor slăbi şi orice trup şi orice duh îşi va da ultima suflarel; 
şi toate coapsele se vor întina cu umezeală; iată, vine şi va fi!» zice Domnul Domn”. 

8 Şi a fost cuvântul Domnului către mine, zicând: 

1 lezechiel foloseşte aici un cuvânt rar: ekpsyho (întâlnit numai de două ori în V. T.) = „a expira”, 
de unde sensul figurat: a muri, a-şi da duhul, a-şi da sufletul (ca în FA 12, 23). Profetului i se poate 
atribui intenţia de a nota (ca şi în alte locuri) că există nu numai o moarte trupească, ci şi una 
sufletească. 

9 „Fiul omului, profeţeşte! Şi vei zice: Aşa grăieşte Domnul: Spune: Sabie, sabie, ascute-te şi 
umple-te de mânie 

10 ca să-i înjunghii pe cei spre-njunghiere! Ascute-te ca să fulgeri, gata să fu pentru privelişte! 
Înjunghie, nu ţine seama, disprețuiește tot copacul2!... 

11 Şi a făcut-o gata s-o ţină El în mână; ascuţită-i sabia, gata pentru mâna Celui ce taie. 

12 Strigă, fiul omului, şi te vaită, că ea venit-a asupra poporului Meu, asupra tuturor mai-marilor lui 
Israel; care nu vor fi mai mult ca nişte străini. Sabie venit-a asupra lui Israel, bate din palme, 

13 că ea cu-ndreptăţire vine! Şi ce dacă şi neamul însuşi va fi alungat? Nu va fi! zice Domnul 
Domn. 


14 Iar tu, fiul omului, profeţeşte şi bate din palme şi ia a doua sabie; a treia e sabie de măcel, sabia 
cea mare de măcel, şi-i vei lovi cu spaimă, aşa ca inima să li se frângă; 

15 cei ce-au slăbit vor creşte-n număr pe la porţi: măcel de sabie venit-a peste ei; e bună în măcel, e 
bună-n scânteiere. 

16 Avântă-te-nainte, ascute-te de-a dreapta, ascute-te de-a stânga, oriunde lama-n vânt ţi se ridică! 
17 Eu, chiar şi Eu din palme voi plesni şi furia Mi-o voi stâmpăra.3 Eu, Domnul, am grăit”. 

2 Probabilă aluzie la „copacii umbroşi” sub care se desfăşurau riturile orgiastice ale popoarelor 
păgâne. 

3 Final ambiguu, datorită ambiguităţii verbului enafimei (de folosință unică, numai aici, în V. T.) 
care poate însemna, pe de o parte, „a stârni”, „a aţâţa”, „a face să izbucnească”, iar, pe de alta, 
opusul: „a domoli”, „a potoli”, „a îmblânzi”, „a astâmpăra”. Omologul său ebraic are aceeaşi dublă 
valență, ceea ce face ca traducerile să oscileze între „a satisface” (furia) (RSV, BJ), „a duce până la 
capăt” (TOB) şi „a domoli” (OsTY). Opţiuni româneşti mai vechi (după LXX): „a slobozi” (a da 
drumul) (1688) şi „a vărsa” (a potopi) (1914) 

au în vedere contextul. Cea de faţă reține faptul că în finalul oricărei suite de pedepse Dumnezeu Îşi 
pune în lucrare mila, iertarea, lăsând întotdeauna un „rest” cu şansa mântuirii, pe de altă parte, 
psihologic vorbind, nota particulară a furiei este aceea de a se îneca în propriul ei exces. 

18 Şi a fost cuvântul Domnului către mine, zicând: 

19 „Şi tu, fiul omului, înseamnă-ţi două căi prin care să intre sabia regelui Babilonului;4 amândouă 
să plece dintr-o singură ţară; o mână la începutul căii cetăţii: la începutul căii vei face însemnare 

20 ca sabia să vină împotriva [cetăţii] Raba (a fiilor lui Amon), şi împotriva Iudeii şi împotriva 
Ierusalimului, în chiar mijlocul lui. 

21 Fiindcă regele Babilonului va sta în calea cea veche, la răspântia celor două căi, să pună la- 
ncercare ghicitul: să fiarbă toiag, să întrebe chipuri cioplite şi să cerceteze, de-a dreapta lui, ficatul 
animalului sau al păsării jertfite.5 

22 Sorţul a căzut asupra cetăţii Ierusalimului: să ridice dâmburi de pământ împrejuru-i, să zbiere cât 
îl ţine gura, să înalțe strigăte din gâtlej, să-i ridice movile în faţa porților, să îngrămădească 
mormane de pământ, să-i aşeze împotrivă aruncătoare de pietre şi de flăcări. 

4 La începutul unei noi campanii militare, regele Babilonului va avea de ales între două obiective: 
Raba, capitala Amoniţilor (Amanul de astăzi) sau Ierusalimul. Profetul va desena (pe hârtie, pe 
nisip sau doar în imaginaţie) cele două căi, prefigurând că regele va prefera să atace Ierusalimul. 

5 Practici magice, divinatorii, pe care comandanții de oaste le făceau înaintea campaniei. 

23 Pentru ei6, el era ca unul care s-a pus pe ghicit în faţa lor, socotindu-şi propriile sale nedreptăţi 
cu gândul de a le trezi în minte pe ale lor. 

24 De aceea, aşa grăieşte Domnul: Pentru că voi aţi chemat în amintire nedreptăţile voastre întru 
dezvăluirea propriilor voastre necurăţii -, pentru ca păcatele să vi se vadă întru toate necurăţiile 
voastre şi întru născocirile voastre idoleşti, pentru că voi le-aţi chemat în amintire, întru ele veți fi 
prinşi. 

25 lar tu, principe păgân şi nelegiuit al lui Israel, a cărui zi de pe urmă vine la vremea de culme a 
nedreptăţilor, 

26 aşa grăieşte Domnul: Scoate-ţi tiara şi leapădă-ţi coroana; ce-a fost înainte nu va fi şi după; pe 
cel smerit l-ai înălţat, pe cel înalt l-ai umilit. 

27 Nedreptate, nedreptate, nedreptate, pe ea o voi lua în seamă; nici ea nu va fi precum cea dinainte, 
până ce va veni cel căruia i se cuvine: lui i-o voi da. 

28 Iar tu, fiul omului, profeţeşte!; şi vei zice: Aşa grăieşte Domnul către fiii lui Amon în ceea ce 
priveşte ocara lor; şi vei zice: Sabie, sabie,7 ieşi afară să înjunghii şi ieşi afară să plăteşti, trezeşte-te 
să fulgeri! 

29 În deşartele tale vedenii şi-n vreme ce tu profeţeai minciuni, ca să te arunci pe grumajii 
nelegiuiţilor răniţi, ziua lor de pe urmă a venit la vremea de culme a nedreptăţilor. 

30 Întoarce-te în teaca ta8 şi să nu mai 

6 Pentru locuitorii lerusalimului. 

7 Invocare către sabia regelui babilonian, trimis acum să-l pedepsească pe regele Amoniţilor. 

8 Acum Domnul i Se adresează regelui babilonian; deşi el a avut de îndeplinit o misiune, ca „rob” 


al lui Dumnezeu, va fi obligat să se întoarcă în propria ţară, unde va fi judecat şi pedepsit pentru 
toate nelegiuirile, cruzimile şi crimele lui. 

rămâi în locul acesta în care te-ai născut: în propria ta ţară te voi judeca. 

31 Şi peste tine-Mi voi vărsa urgia; cu focul urgiei Mele voi sufla asupră-ţi şi te voi da în mâinile 
barbarilor celor iscusiţi în a face răul. 

32 Vei fi de hrană focului; sângele tău va fi în mijlocul propriei tale ţări; de tot ţi se va şterge 
amintirea; că Eu, Domnul, Eu am grăit”. 

22 

Nelegiuirile Ierusalimului. 

1 Şi a fost cuvântul Domnului către mine, zicând: 

2 „ȘI tu, fiul omului, vei judeca tu oare cetatea sângeroasă 1? Da, arată-i toate nelegiuirile! 

3 Şi vei zice: Aşa grăieşte Domnul Domn: O, cetate care varsă sânge-n mijlocul ei pentru ca vremea 
să-i vină,2 care-mpotriva ei închipuie născociri idoleşti ca să se pângărească: 

4 în sângele lor pe care l-ai vărsat, întru acela ai căzut; şi-n născocirile idoleşti pe care le-ai gândit, 
întru acelea te-ai murdărit; şi zilele ți le-ai apropiat şi capătul anilor tăi ţi l-ai adus; de aceea te-am 
dat spre ocară neamurilor şi spre batjocură tuturor ţărilor, 

5 celor ce-ţi sunt aproape şi celor ce-ţi sunt departe; şi-şi vor bate joc de tine, cea renumită prin 
necurăţie şi bogată-n fărădelegi. 

1 Literal: „cetatea vărsărilor de sânge”. 

2 Vremea pedepsei. 

6 Iată, mai-marii casei lui Israel s-au adunat în tine, fiecare cu ai lui, ca să verse sânge. 

7 În tine i-au injuriat pe tată şi pe mamă, în tine s-au purtat nedrept cu străinul, în tine au asuprit pe 
sărman şi pe văduvă. 

8 În tine Mi-au defăimat locaşurile sfinte, în tine Mi-au spurcat sâmbetele. 

9 În tine erau tâlhari, pentru ca-n tine să verse sânge; în tine mâncau pe munţi, în mijlocul tău 
făceau fărădelegi; 

10 în tine-au dezvelit ruşinea tatălui şi-n tine au umilit-o pe cea necurată la vremea scurgerii ei. 

11 Fiecare a necinstit-o pe femeia aproapelui său, fiecare întru nelegiuire şi-a pângărit nora; în tine 
a umilit-o fiecare pe sora sa, pe fiica tatălui său. 

12 În tine au primit mită pentru ca să verse sânge; în tine au luat camătă şi adaos; şi prin asuprire ți- 
ai dus tu răutatea pân” la capăt şi ţi-ai uitat de Mine, zice Domnul. 

13 Şi dacă Eu voi bate din mâini la tot ce-ai făcut, la tot ce-ai împlinit, la vărsările tale de sânge care 
s-au petrecut în mijlocul tău, 

14 oare fi-va inima ta în stare să îndure? fi-vor mâinile tale puternice în zilele pe care Eu ţi le voi 
hărăzi? Eu, Domnul, am zis; şi o voi face! 

15 Şi te voi risipi printre neamuri; şi prin ţări te voi împrăştia; şi-ţi voi face necurăţia să piară dintru 
tine. 

16 Şi-ntru tine voi avea Eu moştenire în ochii neamurilor, iar tu vei cunoaşte că Eu sunt Domnul”.3 
3 Ca de obicei, pedeapsa e urmată de îndurare. 

17 Şi a fost cuvântul Domnului către mine, zicând: 

18 „Fiul omului, iată, casa lui Israel Mi se face ca şi cum ei ar fi cu toţii amestecați cu aramă şi cu 
fier şi cu cositor şi cu plumb; e un amestec în mijlocul argintului. 

19 De aceea, zi: Aşa grăieşte Domnul: Pentru că voi aţi devenit un singur amestec, de aceea vă voi 
aduna în mijlocul Ierusalimului. 

20 Aşa cum argintul şi arama şi fierul şi cositorul şi plumbul se adună în mijlocul cuptorului pentru 
ca-n el să se sufle foc şi ele să se topească, tot astfel vă voi aduce Eu întru mânia Mea şi vă voi 
aduna şi vă voi topi; 

21 şi voi sufla asupra voastră cu focul urgiei Mele, iar voi vă veţi topi acolo, la mijloc. 

22 Cum se topeşte argintul în mijlocul cuptorului, aşa vă veţi topi voi acolo, în mijlocul lui, şi veţi 
cunoaşte că Eu, Domnul, Eu Mi-am vărsat mânia asupră-vă”. 

23 şi s-a făcut cuvântul Domnului către mine, zicând: 

24 „Fiul omului, spune-i: Tu eşti pământul care nu s-a muiat, şi nici că ploaie a căzut peste tine în 
ziua urgiei, 


25 ai cărui mai-mari sunt în mijlocul lui ca nişte lei răcnind când îşi apucă prada, înghițind suflete 
prin asuprire şi luând mită; în mijlocul tău, văduvele tale s-au înmulţit. 

26 Preoţii săi au trecut nepăsători peste legea Mea, iar lucrurile Mele cele sfinte le-au spurcat; ei n- 
au făcut deosebire între ceea ce e sfânt şi ceea ce e spurcat, între curat şi necurat; de la sâmbetele 
Mele şi-au întors ochii, sâmbetele 

Mele4 le-au spurcat în mijlocul lor. 

27 În mijlocul lui, mai-marii săi sunt ca nişte lupi răpitori gata să verse sânge, lăcomind la 
agoniseală necinstită. 

28 Iar profeţii care-i ung vor cădea, ei, cei ce văd deşertăciuni şi profeţesc minciuni, zicând: «Aşa 
grăieşte Domnul», atunci când Domnul n-a grăit; 

29 ei, cei ce cu strâmbătate storc pân” la durere poporul pământului şi se dedau la jaf asuprindu-l pe 
sărac şi pe sărman şi purtându-se nedrept cu cel străin. 

30 Şi am căutat printre ei un bărbat care să se poarte cu dreptate şi care-n vremea mâniei Mele să 
stea drept înaintea ochilor Mei, aşa ca Eu să nu stârpesc totul de tot; dar n-am aflat. 

31 Aşa că Mi-am vărsat urgia peste ei în aprinderea mâniei Mele, ca să-i nimicesc. Purtările lor în 
capetele lor le-am aruncat, zice Domnul Domn”. 

23 

Ohola şi Oholiba, simboluri ale Samariei şi Ierusalimului. 

1 Şi a fost cuvântul Domnului către mine, zicând: 

2 „Fiul omului, erau cândva două femei, fiice ale aceleiaşi mame. | 

4 Sâmbetele Mele”, cf. Codex Alexandrinus. T. M.: „.... şi Eu am fost spurcat (profanat) în mijlocul 
lor”. 

1 Fiice ale aceleiaşi mame (Israel), Samaria şi Ierusalimul au cochetat cu Egiptul, cu Asiria şi cu 
Babilonul nu numai în plan politic, ci şi în cel religios, lăsându-se contaminate de idolatria acestora 
şi înşelându-şi astfel Dumnezeul. Capitol în care limbajul lui lezechiel devine percutant, violent şi 
peste măsură de îndrăzneţ. 

3 şi s-au desfrânat în Egipt; în tinereţile lor s-au desfrânat; acolo li s-au lăsat sânii în jos, acolo şi-au 
pierdut fecioria. 

4 Iar numele lor erau: al celei mari, Ohola, iar al surorii ei, Oholiba. Şi ele au devenit ale Mele2 şi 
au născut fii şi fiice3. Cât despre numele lor, Samaria era Ohola şi Ierusalimul era Oholiba. 

5 Şi Ohola s-a îndepărtat de Mine desfrânându-se; s-a aprins asupra ibovnicilor ei asirieni, care-i 
erau vecini, 

6 îmbrăcaţi în haine de culoarea iachintului, principi şi căpitani, voinici aleşi pe sprânceană, toți 
călăreți călărind pe cai; 

7 lor le-a îmbiat desfrânarea, lor, fiilor celor aleşi ai Asirienilor; şi asupra oricăruia s-a aprins; cu ei 
s-a pângărit în tot ceea ce mintea ei putea să-şi închipuie. 

8 Dar nici desfrânarea ei cu Egiptenii n-a lăsat-o la o parte; că-n tinereţea ei, aceia se desfrânau cu 
ea; ei îi stricaseră fecioria, şi-ntreaga lor aprindere au vărsat-o asupră-i. 

9 De aceea Eu am dat-o în mâinile ibovnicilor ei, în mâinile fiilor Asirienilor după care s-a aprins. 
10 Aceia i-au dezvelit ruşinea, i-au luat fiii şi fiicele, iar pe ea cu sabie au ucis-o. şi s-a făcut ea de 
vorbă-ntre muieri, iar aceia în fiice s-au răzbunat pe ea.4 

11 Iar sora ei Oholba a văzut, şi-n 

2 „Ohola” şi „Oholiba”: nume al căror sens nu poate fi desluşit. „Şi ele au devenit ale Mele”: 
expresie folosită şi la 16, 8, prin care se reintră în marea temă a contractului marital dintre Iahve şi 
poporul ales. 

3 Pentru aceasta vezi nota de la 16, 20. 

4 Această ultimă menţiune este omisă în T. M., care conchide: „căci asupra ei s-a petrecut osândă”. 

poftele ei a fost şi mai stricată decât ea: desfrânarea ei era mai aprinsă decât aceea a surorii sale. 

12 S-a aprins asupra fiilor Asirienilor, principi şi căpitani care-i erau vecini, îmbrăcaţi în haine 
scumpe, călăreţi călărind pe cai; toţi, tineri aleşi pe sprânceană. 

13 Şi am văzut că amândouă s-au pângărit, că cele două aveau un singur drum. 

14 Aceasta însă şi-a sporit desfrânarea; şi a văzut bărbaţi zugrăviți pe un perete, chipuri de Caldei 


zugrăviți cu condeiul, 

15 încinşi peste mijloc cu cingători pestriţe, pe cap avându-și turbane bogate în culori; toţi aveau 
înfăţişare de viteji, asemănarea fiilor Caldeilor, a ţării-n care s-au născut. 

16 Şi cu aprindere şi-a pus ochii pe ei şi le-a trimis soli în ţara Caldeilor. 

17 Iar fiii Babilonului au venit la ea în aşternutul leneviei, şi o pângăreau în desfrânarea ei; şi ea s-a 
pângărit cu ei, iar sufletul i s-a înstrăinat de ei.5 

18 Şi ea şi-a descoperit desfrânarea şi şi-a dezvelit ruşinea, iar sufletul meu s-a înstrăinat de ea, aşa 
cum se înstrăinase şi de sora ei. 

19 Iar tu ţi-ai sporit desfrânarea, aşa ca să-ţi aduci aminte de tinereţile tale, întru care te desfrânai în 
Egipt, 

20 şi cu aprindere te-ai aruncat asupra Caldeilor, cei cu trupul ca de măgar şi cu bărbăţia ca de cal. 
21 Şi te-ai uitat la nelegiuirea tinereţilor tale, la cele ce-ai făcut în Egipt în 

5 Excesului îi urmează dezgustul. Faptul poate fi adevărat şi în excesul de îngăduință: mai jos, în v. 
18, Domnul este Cel ce Se înstrăinează de Oholiba. 

aşternutul tău, acolo unde sânii tinereţii tale ţi s-au lăsat în jos. 

22 De aceea, Oholibo, aşa grăieşte Domnul: lată, Eu îi voi ridica împotriva ta pe ibovnicii tăi, de 
care sufletul tău s-a înstrăinat, şi de jur-împrejur îi voi aduce împotriva ta 

23 pe fiii Babilonului şi pe toți Caldeii: din Pecod şi din Şoa şi din Coa, şi-mpreună cu ei pe toţi fiii 
Asirienilor, tineri aleşi pe sprânceană, guvernatori şi căpitani, principi şi renumiţi călăreţi pe cai. 

24 Şi cu toţii vor veni asupră-ţi dinspre miază-noapte: care de luptă şi roţi, cu mulţime de popoare, 
paveze şi scuturi; şi de jur-împrejur vor fi cu ochii pe tine; iar Eu voi aşeza în faţa lor judecată, iar ei 
vor face răzbunare asupră-ţi cu propria lor judecată. 

25 Eu Îmi voi aduce gelozia asupră-ţi, iar ei se vor purta cu tine întru urgia mâniei: îţi vor tăia nasul 
şi urechile, iar pe cei rămaşi ai tăi îi vor dobori cu sabia; îţi vor lua fiii şi fiicele, iar cei rămaşi ai tăi 
în foc se vor mistui. 

26 Şi te vor dezbrăca de haine şi te vor despuia de podoabele mândriei tale. 

27 Aşa că Eu voi pune capăt nelegiuirilor tale ce se află-ntru tine şi desfrânării tale din ţara 
Egiptului, iar tu nu-ţi vei mai ridica ochii spre ei, şi de Egipt nu-ţi vei mai aminti. 

28 De aceea, aşa grăieşte Domnul Domn: Iată, Eu te voi da în mâinile celor pe care-i urăşti, de care 
sufletul tău s-a înstrăinat. 

29 Iar ei cu ură se vor purta cu tine: toate [roadele] muncii şi ostenelilor tale le vor lua, iar tu vei 
rămâne goală şi de ocară; descoperită-ţi va fi ruşinea dezmăţului tău; nelegiuirea şi desfrânările 

tale 

30 vor aduce aceste lucruri asupră-ți, prin aceea că umblai să te desfrânezi cu neamurile şi te-ai 
pângărit întru ale lor născociri idoleşti. 

31 Tu ai umblat în calea surorii tale, iar Eu voi pune paharul ei în mâinile tale. 

32 Aşa grăieşte Domnul: Bea paharul surorii tale, cel adânc şi larg, şi vei ajunge de râs şi de 
batjocură; el, cel ce se umple cu vârf şi-ndesat, el te va umple de beţie şi ameţeală; 

33 paharul nimicirii şi al pustiirii, paharul surorii tale Samaria, 

34 pe acela îl vei bea; iar Eu îi voi lua serbările şi zilele de lună plină; căci Eu sunt Cel ce grăiesc, 
zice Domnul. 

35 De aceea, aşa grăieşte Domnul: Pentru că tu m-ai uitat şi m-ai dat la spate, ia-ţi [răsplata pentru] 
nelegiuirea şi desfrânarea ta!” 

36 Şi mi-a zis Domnul: „Fiul omului, nu vei judeca tu oare pe Ohola şi pe Oholba? şi nu le vei 
aduce la cunoştinţă nelegiuirile lor? 

37 Că prea s-au desfrânat, şi sânge au în mâinile lor; şi cu idolii lor s-au desfrânat, trecându-i prin 
foc chiar pe copiii lor pe care i-au născut. 

38 Până şi pe asta Mi-au făcut-o, că Mi-au pângărit sfintele locaşuri de-nchinare şi Mi-au spurcat 
zilele de sâmbătă. 

39 Iar când idolilor lor le înjunghiau copii, veneau şi-n sfântul Meu locaş, ca să-l pângărească prin 
faptul că făceau aceasta în chiar mijlocul casei Mele 

40 şi prin faptul că le făceau acestea bărbaţilor veniţi de departe, la care trimiseseră soli..., şi cum 
veneau ei, tu de-ndată te spălai şi-ţi ungeai ochii şi te-mpodobeai cu podoabe 


41 şi şedeai pe pat gata aşternut; şi lângă el, o masă aşezată, iar ei se veseleau în tămâia Mea şi-n 
untdelemnul Meu; 

42 şi sunete muzicale înălțau, iar aceasta împreună cu bărbaţii ce veniseră băuţi de prin mulţimea 
oamenilor din pustie; şi-şi puneau brățări la mâini şi mândre cununi pe cap.6 

43 Şi am zis: Oare nu chiar cu lucrurile acestea săvârşesc ei preadesfrânare? şi nu s-a desfrânat ea în 
chiar desfrâul ei?... 

44 Jar ei intrau la ea aşa cum intră bărbaţii la o târfă; aşa intrau la Ohola şi la Oholiba, ca să facă 
fărădelege. 

45 Sunt însă şi bărbaţi drepţi; aceia se vor răzbuna pe ele cu judecata meritată de o adulteră şi cu 
judecata sângelui; căci adultere sunt ele, iar în mâinile lor este sânge. 

46 Aşa grăieşte Domnul Domn: Adu o gloată asupra lor, şi-n mijlocul lor trimite tulburare şi jaf! 

47 Ucide-le cu pietrele gloatelor şi spintecă-le cu săbiile lor; pe fiii şi pe fiicele lor le vor înjunghia, 
iar casele lor cu foc le vor arde. 

48 Iar Eu voi lua nelegiuirea de pe pământ, şi toate femeile se vor învăţa minte şi nu vor face nimic 
asemenea nelegiuirii lor. 

49 Fi-va nelegiuirea voastră peste voi!; voi veţi purta vina propriilor voastre născociri idoleşti!; şi 
veţi cunoaşte că Eu sunt Domnul Domn!” 

6 Versetele 41-42: Tabloul unei petreceri orgiastice idolatre; se pare că nu lipseau perversiunile 
sexuale. Textul Masoretic nu este aici de nici un folos; el este atât de deteriorat, încât unii 
tălmăcitori (precum Osty) preferă să nu-l traducă. 

24 

Asedierea Ierusalimului. Cazan în fierbere. 

1 Şi a fost cuvântul Domnului către mine în anul al nouălea, luna a zecea, în cea de a zecea zi a 
lunii, zicând: 

2 „Fiul omului, scrie zilnic pentru tine, începând de astăzi când regele Babilonului s-a ridicat 
împotriva Ierusalimului începând chiar de astăzi. 

3 lar către casa răzvrătirii vei grăi o parabolă şi le vei spune: Aşa grăieşte Domnul:2 Pune căldarea 
la foc şi toarnă apă într-însa; 

4 şi pune-n ea bucăţile de carne fiece bucată pe alese şoldul şi umărul desprinse de pe oase, 

5 luate din vite anume alese, şi arde oasele sub ele; oasele din ea fierb în clocot şi se coc în mijlocul 
ei. 

6 De aceea, aşa grăieşte Domnul: O, cetate a vărsărilor de sânge!: căldarea-n care este rugină şi de 
pe care rugina nu se ia golită va fi bucată cu bucată şi sorţ asupra ei nu va cădea! 

7 că-n mijlocul ei se află sângele ei; pe piatră netedă am pus-o şi n-am vărsat-o pe ţărână ca s-o 
acopere țărâna. 

8 Şi pentru ca mânia Mea să urce-n culmea răzbunării de-aceea sângele ei l-am pus pe piatră netedă, 
pe care acoperit nu poate fi. 

9 De aceea, aşa zice Domnul: Vai de cetatea sângelui!, că Eu voi aţâţa tăciunii 

1 Spre sfârşitul lui decembrie 589, când a început asediul Ierusalimului. 

2 În parabola de mai jos, simbolic, căldarea e cetatea Ierusalimului, bucăţile de carne şi oasele sunt 
locuitorii şi fruntaşii ei, rugina (cea roşie) e sângele drepţilor vărsat în ea. Stilul e prolix şi deseori 
se împiedică în confuzie de termeni. 

10 şi lemnele le voi spori şi foc-văpaie voi aprinde pân” s-or topi bucăţile de carne şi zeama va 
scădea de tot şi oasele s-or face scrum; 

11 şi ea va sta deasupra pe cărbuni să ardă-ncinsă şi aprinsă pân” ce arama-nfierbântată se va topi în 
murdăria ei, şi nici rugină-n ea să nu mai fie. 

12 Dar nu, rugina ei cea multă nu se duce! 

13 Rugina ei va fi de ruşine, fiindcă tu te-ai pângărit, şi de necurăţia ta nu te-ai curăţit; şi ce, dacă tu 
nu te vei mai curăţi până când Eu Îmi voi plini mânia? 

14 Eu, Domnul, am grăit: ea va veni, iar Eu o voi înfăptui; nu voi amâna, şi nici că milă Îmi va fi. 
Te voi judeca zice Domnul după purtările tale şi după născocirile tale cele idoleşti; de aceea, Eu, 
după vărsarea ta de sânge te voi judeca; după născocirile tale cele idoleşti te voi judeca, pe tine cea 
necurată şi vestită şi prea-răzvrătită”. 


15 Şi a fost cuvântul Domnului către mine, zicând: 

16 „Fiul omului, iată, Eu printr-o lovitură îţi voi lua pofta ochilor: nu te vei plânge şi nici nu vei 
plânge. 

17 De vei suspina pentru sânge, acesta va fi plânsul rărunchilor, părul de pe capul tău nu va fi 
împletit, iar picioarele tale vor purta sandale; cu buzele lor nu te vei alina şi pâinea oamenilor n-o 
vei mânca”.3 

18 Iar eu i-am vorbit poporului dimineaţa, aşa cum El îmi poruncise, iar seara mi-a murit femeia; iar 
a doua zi 

3 Profetului i se interzic o seamă de practici funebre. 

dimineaţa am făcut aşa cum El îmi dăduse poruncă. 

19 Iar poporul mi-a zis: „Oare n-o să ne spui ce înseamnă lucrurile acestea pe care le faci?”. 

20 Atunci le-am zis: „Cuvântul Domnului a fost către mine, zicând: 

21 Spune-i casei lui Israel: Aşa grăieşte Domnul: lată, Eu Îmi voi pângări locaşul Meu cel sfânt,4 
mândria tăriei voastre, dorul ochilor voştri, de care sufletele voastre se-ngrijesc; iar fiii şi fiicele 
voastre, pe care i-aţi lăsat,5 vor cădea de sabie. 

22 Iar voi veţi face cum am făcut eu: cu gura lor nu vă veţi mângâia, şi pâinea oamenilor n-o veţi 
mânca. 

23 Părul vă va rămâne pe cap şi încălțămintea în picioare: nu vă veţi plânge şi nici nu veţi plânge; 
întru nedreptăţile voastre veţi lâncezi şi-ntru ele va mângâia fiecare pe fratele său. 

24 Iar lezechiel va fi pentru voi un semn: după tot ceea ce el a făcut, aşa veţi face şi voi; când aceste 
lucruri vor veni, atunci veţi cunoaşte că Eu sunt Domnul. 

25 Iar tu, fiul omului, oare nu va fi că-n ziua când Eu le voi lua tăria, semeţia slavei şi desfătarea 
ochilor şi mândria sufletului şi pe fiii şi pe fiicele lor, 

26 oare nu va fi că-n ziua aceea cel ce va scăpa va veni la tine şi ţi-o va spune în urechi? 

27 În ziua aceea gura ta fi-va deschisă spre cel ce a scăpat; atunci vei vorbi şi nu vei mai tăcea;6 şi 
vei fi semn pentru 

4 „Voi pângări” = voi permite să fie pângărit. 

5 Se înţelege că deportații şi-au lăsat în Ierusalim o parte din cei dragi. 

6 În ziua aceea (îndepărtată?) profetului i se va ridica interdicţia consemnată în 3, 26. 

ei, iar ei vor cunoaşte că Eu sunt Domnul”. 

25 

Profeţii împotriva Amoniţilor, Moabului, Edomului şi Filistenilor. 

1 Şi a fost cuvântul Domnului către mine, zicând: 

2 „Fiul omului, aţinteşte-ţi faţa asupra fiilor lui Amon! şi profeţeşte împotriva lor. 

3 Şi le vei zice fiilor lui Amon: Auziţi cuvântul Domnului: Aşa grăieşte Domnul: De vreme ce v-aţi 
bucurat de locaşul Meu cel sfânt că a fost pângărit şi de pământul lui Israel că s-a pustiit şi de casa 
lui luda că a fost dusă-n robie, 

4 de aceea, iată, Eu vă voi da spre stăpânire fiilor lui Chedem? şi ei se vor aşeza în tine cu toată 
prăsila lor; întru tine-şi vor pune corturile, şi ei îți vor mânca roadele şi-ţi vor bea grăsimea3. 

5 Cetatea lui Amon o voi da să fie păşune pentru cămile, iar pe fiii lui Amon, păşune pentru oi, şi 
veţi cunoaşte că Eu sunt Domnul. 

6 Căci aşa grăieşte Domnul: Pentru că tu ai bătut din propriile tale palme şi ai lovit cu propriul tău 
picior şi te-ai bucurat din propriul tău suflet împotriva pământului lui Israel, 

7 de aceea Eu Îmi voi întinde mâna împotrivă-ţi şi te voi da să le fii neamurilor 

1 Amoniţii: vecini şi duşmani tradiționali ai lui Israel, deseori aliindu-se cu inamicii acestuia. 

2 „Fiii lui Chedem”: „fiii Răsăritului”, nume generic al triburilor nomade de la estul Iordanului şi al 
Mării Moarte; „... spre moştenire”: în posesia, în stăpânirea. 

3 Ebr.: „laptele”. 

de jaf şi te voi nimici de printre popoare şi cu totul te voi stârpi dintre ţări şi vei cunoaşte că Eu sunt 
Domnul. 

8 Aşa grăieşte Domnul: Pentru că Moab a zis: «lată, oare nu-i casa lui Israel şi Iuda ca oricare 
neam?...», 


9 de aceea, iată, Eu voi slăbănogi umărul lui Moab de la cetăţile lui de hotar, pământul cel ales, casa 
Betieşimotului cea de deasupra izvorului cetății, de pe ţărmul mării. 

10 Pe fiii lui Chedem îi voi da lui spre stăpânire pe deasupra fiilor lui Amon, pentru ca amintirea 
fiilor lui Amon să nu mai fie printre neamuri4. 

11 Şi Mă voi răzbuna asupra lui Moab; şi vor cunoaşte că Eu sunt Domnul. 

12 Aşa grăieşte Domnul: Din pricina a ceea ce a făcut Idumeea ca răzbunare împotriva casei lui 
Iuda şi [din pricină] că a ţinut minte răul şi a pretins dreptate pe măsură,5 

13 de aceea, aşa grăieşte Domnul: Mâna Mea o voi întinde împotriva Idumeii şi voi nimici din ea 
om şi vită şi o voi pustii, iar cei ce vor fugi din Teman vor cădea de sabie. 

14 Răzbunarea Mea asupra Idumeii o voi da pe mâna poporului Meu Israel; aceştia se vor purta în 
Idumeea pe potriva mâniei Mele şi pe potriva aprinderii Mele, iar aceia vor cunoaşte răzbunarea 
Mea, zice Domnul. 

4 Precizarea: „printre neamuri”, preluată din Codex Alexandrinus (în conformitate şi cu T. M.). 

5 Textul nu-l absolvă pe Iuda de răutate şi răspundere, dar îl incriminează pe adversarul care încă 
cere socoteală şi ar pretinde reparaţii totale, ceea ce, într-un fel, ar părea o derogare de la legea 
talionului. Ultima frază: „şi [din pricină]...” este omisă în T. M. În primă şi ultimă instanţă, poporul 
ales nu poate fi judecat şi pedepsit decât de Dumnezeu. 

15 De aceea, aşa grăieşte Domnul: Pentru că Filistenii6 s-au purtat ca răzbunători şi pentru că, 
răzbunându-se, şi-au bucurat gândul de a-i stârpi [pe Israeliți] pentru totdeauna, 

16 de aceea, aşa grăieşte Domnul: Iată, Eu Îmi voi întinde mâna împotriva Filistenilor şi-i voi 
nimici pe Cretani7 şi-i voi da pierzării pe cei rămaşi care locuiesc pe ţărmul mării. 

17 Mare răzbunare voi face asupra lor, iar ei vor cunoaşte că Eu sunt Domnul, atunci când Eu voi fi 
făcut răzbunare asupră-le”. 

26 

Negoţurile şi căderea Tirului. 

1 Şi a fost că în anul al unsprezecelea, în ziua cea dintâi a lunii, fost-a cuvântul Domnului către 
mine, zicând: 

2 „Fiul omului, pentru că Tirull a zis împotriva cetăţii Ierusalimului: - «Aha, bine i-au făcut!, e 
strivită, neamurile au pierit; iată că se-ntoarce spre mine; cea plină, de-acum e pustie!», 

3 de aceea, aşa grăieşte Domnul: iată, Tirule, Eu îți stau împotrivă! Şi voi face ca împotriva ta să se 
ridice neamuri multe aşa cum se ridică marea cu valurile ei. 

6 Literal: „De vreme ce străinii” („cei de alt neam”): nume generic (allofyloi) care-i desemna pe 
Filisteni. 

7 Potrivit unor cercetători, locul de obârşie al Filistenilor este ţinutul Caftor, în insula Creta (vezi şi 
nota de la Dt 2, 23). 

1 Tir: cetate portuară la Marea Mediterană, oraş fenician devenit celebru prin negoţul şi navigatorii 
săi. Bogăția şi luxul i-au adus decăderea moravurilor, ceea ce făcea ca mai târziu, în vremea lui 
lisus, să fie dat, alături de Sidon, ca exemplu de depravare. 

4 Zidurile Tirului le voi dărâma şi turnurile i le voi surpa, iar Eu îi voi vântura molozurile şi-l voi 
face piatră netedă. 

5 Fi-va el în mijlocul mării loc de zbicire a mrejelor2; căci Eu am spus-o zice Domnul şi neamurilor 
le va fi de pradă. 

6 Şi fiicele lui de pe câmp3 ucise vor fi de sabie şi vor cunoaşte că Eu sunt Domnul. 

7 Căci aşa grăieşte Domnul: lată, Tirule, Eu voi aduce împotrivă-ţi pe Nabucodonosor, regele 
Babilonului de la miază-noapte, rege al regilor, cu cai şi cu care de luptă şi cu călăreți şi cu multă 
gloată de neamuri. 

8 Pe fiicele tale cele din câmp cu sabie le va ucide şi pază va pune asupră-ţi şi grele-ntăriri împrejur 
va zidi şi cu dâmburi de pământ te va înconjura şi cu împresurare de lănci; 

9 zidurile şi turnurile cu hangerele ţi le va surpa. 

10 Praful stârnit de mulţimea cailor lui te va acoperi, zidurile tale se vor clătina de glasul călăreților 
şi al roților carelor lui de luptă. Intra-va el prin porţile tale ca şi cum ar intra din câmp într-o cetate. 
11 Uliţele tale toate călcate vor fi de copitele cailor lui; pe poporul tău cu sabie îl va ucide, temeiul 
tăriei tale îl va prăvăli la pământ. 


12 Puterea ţi-o va prăda, avutul ţi-l va jefui, zidurile ți le va surpa, plăcutele 

2 Tirul era aşezat pe o insulă stâncoasă, la o depărtare de aproximativ 600 de metri de țărm; cu 
vremea, insula s-a legat cu continentul. 

3 „fiicele de pe câmp”: locuitorii Tirului din zona continentală; de obicei, agricultorii care 
întrețineau cetatea cu produse alimentare. 

4... din câmp într-o cetate” = fără obstacole. 

tale case le va dobori, iar pietrele şi lemnăria şi pulberile tale în mijlocul mării le va azvârli. 

13 Mulțimea cântăreților tăi o va nimici, sunetul harpelors tale nu se va mai auzi. 

14 Piatră netedă te voi face, loc de zbicire a mrejelor vei fi, zidirea ta la loc nu se va mai face, căci 
Eu am grăit, zice Domnul. 

15 Că aşa grăieşte Domnul Domn către Tir: Oare nu se vor clătina insulele de sunetul căderii tale, 
când răniții vor geme, când sabie scoasă va fi în mijlocul tău? 

16 Toţi mai-marii neamurilor mării se vor da jos de pe tronurile lor şi-şi vor lua mitrele de pe cap şi 
se vor dezbrăca de vestmintele lor brodate; cuprinşi vor fi cu totul de spaimă şi vor zăcea la pământ 
şi de nimicirea lor se vor teme şi asupră-ţi vor suspina. 

17 Şi vor prinde să plângă pentru tine şi-ţi vor zice: Cum ai pierit din mare, o, tu, cetatea lăudată, 
care-n mare a fost tare ea şi cei ce-o locuiau -, ea, care-i umplea de spaimă pe chiar locuitorii ei! 

18 Insulele se vor teme din ziua căderii tale, de ieşirea ta se vor tulbura insulele-n mare. 

19 Căci aşa grăieşte Domnul Domn: Când Eu te voi face pe tine cetate pustiită, aşa cum sunt 
cetăţile nelocuite, când voi aduce adâncul deasupra ta şi ape multe te vor acoperi 

20 şi te voi pogori la cei ce se pogoară în groapă, la poporul veacului ce-a fost, şi te voi face să 
locuieşti în adâncul 

5 Literal: „psaltirilor”; instrumente muzicale cu coarde, asemenea harpelor. 

1247 

pământului ca o pustie veşnică laolaltă cu cei ce se pogoară în groapă, ca să nu mai fii locuită, şi 
nici să nu mai stai pe pământul vieţii. 

21 Pierzanie te voi face, şi niciodată nu vei mai fi; şi te vei căuta şi-n veac nu te vei găsi, zice 
Domnul Domn”. 

27 

Jelanie asupra căderii Tirului. 

1 Şi a fost cuvântul Domnului către mine, zicând: 

2 „Şi tu, fiul omului, ia-ţi pe seamă o plângere asupra Tirului. 

3 Şi-i vei zice Tirului care locuieşte la intrarea mării către neguţătoria popoarelor ce vin din insule 
multe: Aşa grăieşte Domnul către Tir: Tu ai zis: - «În frumuseţea mea m-am îmbrăcat». 1 

4 În inima mării au pus pe tine frumuseţe fiii tăi pentru Veelim. 

5 Zidirea ta-i din cedru de Senir; scânduri de chiparos au fost aduse din Liban, şi lemn pentru 
catarge ţi s-a dat. 

6 Din carpen de Vasan ţi-au făcut vâsle; din fildeş, sfintele odoare; iar lemnul din ostroavele 
Chitim2 pentru-ale tale case cu umbrar. 

7 Vison cu broderie din Egipt ţi-au aruncat pe aşternut, ca să te-mbrace cu mărire, în vânăt şi în 
purpuriu să te-nveşmânte; aduse din ostroavele Elişa, te-acopăr cu mândreţea lor. 

1 Imaginea construită mai jos este aceea a unei corăbii de o desăvârşită frumuseţe şi bogăţie. 

2 „Ostroavele Chitim” desemnează atât insula Cipru, cât şi pe cele mai mici, dimprejurul ei. 

8 mai-marii tăi, localnici din Sidon; vâslaşii tăi, bărbaţi arvadieni;3 cârmacii tăi, acei ce întru tine 
erau mai înţelepţi. 

9 Bătrânii cufundaţi în cărți4 şi cei mai iscusiţi ai lor ce se aflau în tine, aceştia sfatul ţi-l făceau 
puternic. Corăbiile mărilor cu toatele şi cu vâslaşii lor în slujba ta negustoreau spre-ndepărtatele 
Apusuri. 

10 În oastea ta erau Pergi şi Lidieni şi Libieni; războinicii tăi îşi atârnau de tine scuturile şi coifurile; 
aceştia ţi-au dat mărirea. 

11 Fiii Arvadului şi oastea ta erau deasupra zidurilor tale; turnurile tale împrejmuitoare aveau 
paznici; ei îşi atârnau tolbele pe meterezele tale, de jur-împrejur; aceştia ţi-au împlinit frumuseţea. 
12 Cartaginezii erau neguţătorii tăi, din pricina belşugului tău de putere; ei târgul ţi l-au umplut de 
argint şi de aur şi de aramă şi de fier şi de cositor şi de plumb. 


13 Elada întreagă, ca şi țărmurile de prin vecinătăţi, acestea îți dădeau suflete omeneşti ca schimb 
de negoţ, şi vase de aramă îți aduceau în târg. 

14 În târgul tău se aduceau cai şi călăreți din casa Togarma5. 

15 Fiii lui Dedan erau neguţătorii tăi; din insule îţi înmulţeau mărfurile, 

3 Sidonul şi Arvadul: alte două oraşe celebre de pe ţărmul fenician al Mediteranei. 

4 Literal: „Bătrânii Cărților”(oi presbyteroi Biblion). Bătrânii din Ghebal”, acesta 

fiind un oraş situat între Beirut şi Tripoli, numit mai târziu Byblos. Traducătorii noştri din 1688 
formulează: „Cei bătrâni ai cărților”, adică cei ce şi-au petrecut viaţa şi au îmbătrânit printre cărți. 
Sensul se leagă cu stihul următor. 

5 Togarma: nume menţionat în Fc 10, 3; se presupune că ar fi Armenia. 

[chiar] dinți de elefant; şi celor ce veneau în tine le dădeai preţuri de schimb 

16 [chiar] oameni ca marfă din parte-ţi, din mulţimea adunăturilor tale; mir de nard şi broderii din 
Tars; de asemenea, Ramot şi Horhor ţi-au adus mărfuri în târg. 

17 Iuda şi fiii lui Israel, aceştia erau neguțătorii tăi în vânzarea de grâu şi de uleiuri şi de aloe; miere 
din cea mai bună şi untdelemn şi răşină au adus pe pieţele tale. 

18 Damaschinii erau neguţătorii tăi, din pricina belşugului tău de-ntreagă putere: vin de la Helbon şi 
lânuri moi din Milet; 

19 şi vinuri au adus pe pieţele tale. Din Uzal îți venea fier lucrat; şi sunet de roţi era prin mijlocul 
adunăturilor tale. 

20 Dedanii erau neguţătorii tăi, cu vite de mâna-ntâi pentru care. 

21 Arabii şi toţi boierii Chedarului erau neguţători la tine şi-ţi aduceau cămile şi miei şi berbeci. 

22 Neguţătorii din Saba şi din Rama, aceştia erau neguţătorii tăi, cu aromate de frunte şi pietre 
preţioase; şi aur ţi-au adus în târg. 

23 Cei din Haran şi din Cane, aceştia erau neguţătorii tăi; ai tăi neguţători erau şi cei din Asiria şi 
Harman, 

24 care aduceau pentru negoţ postav stacojiu şi alese lădiţe-nflorate cu funii,6 şi lemn de chiparos. 
25 Corăbii pline cu Calcedonieni erau caravanele tale negustoreşti, multe în amestecul adunăturilor 
tale; plină erai şi grea de-ncărcătură în inima mării. 

6 Foarte corect: lădiţe (răcliţe) în care se păstrau obiecte preţioase. 

26 În ape mari adusu-te-au vâslaşii; vântul austru te-a sfărâmat în inima mării. 

27 Forţele tale, câştigurile tale şi ale neguţătorilor tăi, vâslaşii tăi şi cârmacii tăi şi sfetnicii tăi şi cei 
ce fac schimburi cu tine şi războinicii care se află-n tine şi tot ce e adunare-n mijlocul tău, toţi vor 
pieri în inima mării în ziua căderii tale. 

28 De glasul strigătului tău cârmacii tăi vor fi cuprinşi de spaime. 

29 Şi toţi vâslaşii şi năierii s-or coborî de prin corăbii şi toți cârmacii de pe mare se vor aşterne pe 
uscat. 

30 Şi-asupră-ţi vor răcni cu glasul lor şi cu amar vor da strigare; pe cap şi-or presăra ţărână, sub ei 
cenuşă-şi vor aşterne. 

31 Ei capul şi-l vor rade pân? la piele de jalea ta, cu şorţ de sac se vor încinge şi cu amar vor plânge 
după tine din jalea sufletului lor şi cu amară tânguire.7 

32 Şi fiu lor asupră-le vor lua jelanie pentru tine, jelanie pentru Tir: 

33 ce plată mare-ai câştigat din mare? Umplut-ai neamuri cu belşugul tău şi cu negoţul i-ai făcut 
bogaţi pe regii lumii toți. 

34 Acum eşti sfărâmat în mare, în chiar adâncul apei; negoţul tău şi-ntreaga ta strânsură la mijloc ți 
s-au prăbuşit, şi toţi vâslaşii tăi. 

35 Şi toţi cei ce-n ostroave locuiesc se tânguiau asupră-ţi, iar regii lor cumplit s-au spăimântat şi-au 
lăcrimat pe chipuri. 

36 Neguţătorii de prin neamuri au şuierat spre tine; nimic din tine n-a rămas 

7 Versetul 31 lipseşte din cele mai multe ediţii ale Septuagintei (ed. Rahlfs îl notează în subsol). 
Redat aici după T. M. şi Codex Alexandrinus. 

şi-n veac nu vei mai fi”. 

28 


Profeţie asupra Tirului şi Sidonului. 

1 Şi a fost cuvântul Domnului către mine, zicând: 

2 „Fiul omului, grăieşte către principele Tirului: Aşa grăieşte Domnul: De vreme ce te-ai înălțat cu 
inimă cu tot şi-ai zis că «Eu sunt Dumnezeu; sălaşele lui Dumnezeu le-am locuit, în inima mării», 
dar tu eşti om şi nu eşti Dumnezeu, deşi tu inima ţi-ai dat-o ca inima lui Dumnezeu fiind... 1 

3 Eşti tu mai înţelept ca Daniel? Nimic n-ai învăţat de la-nţelepţi, din toată-nvăţătura lor? 

4 Cu propria-ţi ştiinţă ţi-ai câştigat puterea? cu-nţelepciunea ta? Cu ele dobândit-ai aur şi-argint în 
plinele-ţi haznale? 

5 Oare-n belşugul ştiinţei tale şi-ntru negoţul tău ţi-ai înmulțit puterea? Puterea este-aceea ce inima 
ţi-a semeţit-o. 

6 De-aceea zice Domnul: Fiindcă inima ţi-ai dat-o ca inima lui Dumnezeu fiind, 

7 de-aceea, iată, Eu îți voi aduce străini nimicitori de printre neamuri, şi ei vor scoate sabia- 
mpotrivă-ţi şi-asupra frumuseţii ştiinţei tale şi-ţi vor trânti mândreţea la pământ; 

8 te vor lăsa jos şi vei muri cu moarte de răniţi în inima mării. 

1 Fraza rămâne suspendată aici. Poemul din acest capitol (vv. 2-19) e construit în jurul păcatului 
capital al regelui Tirului (numit, totuşi, „principe”): orgoliul, în care se regăseşte drama păcatului 
originar (pretenţia de a fi egal cu Dumnezeu) şi a căderii. 

9 Vei zice oare-atunci într-adevăr că «Eu sunt Dumnezeu» în faţa celor ce te vor ucide?..., în timp 
ce tu eşti om, nu Dumnezeu în gloata celor ce te hăcuiesc. 

10 Şi vei muri de mână de străin cu nefireasca moarte a celor cu-mprejurul netăiat, căci Eu am spus 
aceasta, zice Domnul”. 

11 Şi a fost cuvântul Domnului către mine, zicând: 

12 „Fiul omului, ia-ţi pe seamă o plângere asupra principelui Tirului şi spune-i: Aşa grăieşte 
Domnul: Tu eşti pecetea-asemănării,2 tu eşti cununa frumuseţii. 

13 Tu te-ai născut în lina desfătare a raiului lui Dumnezeu;3 ţi-ai pus pe tine toată nestemata4 de 
sardiu, de topaz şi de smarald şi de rubin şi de safir, de iaspis, de aur şi argint şi de opal, deagată, 
de-ametist, de hrisolit, beril şi onix. Din ziua-n care-ai fost zidit, cu aur ţi-ai umplut în tine cămările 
şi Jitniţele tale. 

14 Cu heruvim te-am aşezat în muntele lui Dumnezeu cel sfânt;5 în centrul pietrelor 

2 Toţi oamenii (inclusiv regele Tirului) sunt descendenţi ai aceluiaşi Adam, omul arhetipal, creat de 
Dumnezeu ca imagine văzută a Sa. lisus Hristos, „Fiul Omului”, este în fapt restaurarea omului 
primordial (cf. Stăniloae), „căci pe El Şi-a pus pecetea Dumnezeu Tatăl” (vezi In 6, 27 şi nota). În 
cele de mai jos este deplânsă drama omului creat de Dumnezeu prin iubire şi desfigurat de propriile 
sale păcate. 

3 Ebr.: „,... erai în Eden, grădina lui Dumnezeu”. 

4 Pietrele preţioase pomenite mai jos sunt simboluri ale virtuţilor morale şi fizice cu care era 
împodobit omul creat de Dumnezeu. 

5 Textul sugerează că omul, în perfecțiunea lui primordială, era egal cu îngerii. T. M., confuz, 
cunoaşte traduceri din cele mai diverse, dar pe ideea că omul era heruvimul „pus să ocrotească” (pe 
cine?). 

de foc erai. 

15 Neprihănit ai fost în vremea ta,6 din ziua-n care-ai fost zidit pân” s-au aflat în tine nedreptăţi. 

16 Din doldora negustoriei tale hambarul tău e plin de fărdelege, şi de păcate te-ai umplut; zvârlit ai 
fost, cu răni cu tot, din muntele lui Dumnezeu şi heruvimul te-a adus din centrul pietrelor de foc.7 
17 Cu inima te-ai semețit pe seama frumuseţii tale; în seama frumuseţii tale ţi s-a stricat şi 
cunoştinţa; privind la multele-ţi păcate te-am lepădat Eu la pământ; în faţa regilor te-am pus ca să 
te-arăţi aşa cum eşti. 

18 Că pentru multele-ţi păcate şi nedreptatea din negoţ tu ţi-ai spurcat locaşurile sfinte. Eu foc voi 
scoate din mijlocul tău, acesta te va-nfuleca, iar Eu cenuşă te voi face aici, pe propriul tău pământ, 
cu toţi de faţă, cei ce vor vedea. 

19 Iar cei ce printre neamuri te-au ştiut s-or tângui deasupra ta cu toţii: nimic din tine n-a rămas şi-n 
veac nu vei mai fi”. 

20 Şi a fost cuvântul Domnului către mine, zicând: 


21 „Fiul omului, îndreaptă-ţi faţa spre Sidon şi profeţeşte asupra lui şi zi: 

22 Aşa grăieşte Domnul: Sidoane, iată, Eu îţi sunt potrivnic; şi Eu în tine Mă voi preamări şi vei 
cunoaşte tu că Eu sunt Domnul atunci când fac în tine judecăţi şi când în tine Eu Mă voi sfinţi. 

23 Moarte şi sânge vei avea pe străzi; răniți de spadă vor cădea-ntru tine şi 

6 Literal: „în zilele tale”. 

7 Imaginea omului ideal, rămasă fără reazem şi fără raţiunea de a mai fi, ea este aceea care-l 
repudiază pe omul devenit păcătos. 

împrejurul tău şi vor cunoaşte-atunci că Eu sunt Domnul. 

24 şi-n Israel, în casa lui, nicicum n-o să mai fie piedică de-amar şi ghimpe de durere din partea 
celor dimprejurul său, a celor ce l-au ocărât; şi vor cunoaşte ei că Eu sunt Domnul. 

25 Aşa grăieşte Domnul Domn: Şi voi aduna casa lui Israel din neamurile printre care a fost risipită; 
şi întru ei Mă voi arăta Eu sfânt în ochii popoarelor şi ai neamurilor; şi vor locui pe pământul lor, pe 
care Eu i l-am dat robului Meu Iacob. 

26 Şi vor locui pe el întru nădejde8 şi vor zidi case şi vor sădi vii; şi-ntru nădejde vor locui când Eu 
voi face judecată asupra tuturor celor ce i-au ocărât, a celor ce sunt împrejurul lor; şi vor cunoaşte 
că Eu sunt Domnul, Dumnezeul lor şi Dumnezeul părinţilor lor”. 

29 

Profeţie asupra Egiptului. 

1 În anul al doisprezecelea,l în luna a zecea, în prima zi a lunii, fost-a cuvântul Domnului către 
mine, zicând: 

2 „Fiul omului, îndreaptă-ţi faţa asupra lui Faraon, regele Egiptului,?2 şi profeţeşte asupra lui şi 
asupra întregului Egipt 

8 T. M.: „în siguranţă”. 

1 T. M. datează diferit: „În anul al zecelea”, ceea ce ar însemna decembrie 588 ianuarie 587 (adică 
zece ani de la deportarea regelui loiachim). 

2 E vorba de Hofra, care a încercat, fără succes, să despresoare Ierusalimul. Ca şi Ieremia, lezechiel 
era de partea regelui Babilonului, mandatat anume de Domnul să-l pedepsească pe Israel; ca atare, 
Faraonul adversarul permanent al Babilonului se situa la antipod. 

3 şi zi: Aşa grăieşte Domnul: lată, Eu sunt împotriva ta, Faraon, rege al Egiptului, balaurul cel mare 
ce şezi în mijlocul râurilor,3 cel ce zici: «Ale mele sunt râurile, şi eu le-am făcut!... ».4 

4 Dar eu voi pune belciug în fălcile tale şi peştii râului tău ţi-i voi lipi de aripi5 şi din mijlocul râului 
tău te voi scoate pe tine şi pe toţi peştii râului 

5 şi-n grabă te voi dobori, pe tine şi pe toți peştii râului tău; pe faţa câmpului vei cădea şi nu te vei 
aduna şi nici că vei fi adus laolaltă: hrană te-am dat fiarelor pământului şi păsărilor cerului. 

6 Şi toți locuitorii Egiptului vor cunoaşte că Eu sunt Domnul. Că i-ai fost toiag de trestie casei lui 
Israel: 

7 Când te prindeau cu mâna, tu te frângeai; când fiece mână se plesnea împotrivă-ţi şi când ei se 
rezemau de tine, tu de istov te sfărâmai şi le rupeai rărunchii. 

8 De aceea, aşa grăieşte Domnul: Iată, Eu sabie voi aduce asupră-ţi şi-n tine voi nimici tot ce e om 
ŞI vită. 

9 Şi fi-va ţara Egiptului pierzanie şi pustiu şi vor cunoaşte că Eu sunt Domnul. Fiindcă tu ai zis: 
«Ale mele sunt râurile, şi eu le-am făcut!», 

10 ei bine, iată că Eu sunt împotriva ta şi împotriva tuturor râurilor tale; şi voi da ţara Egiptului spre 
pustiire şi spre sabie şi spre nimicire, de la Migdol până la Siena şi pân” la hotarele Etiopienilor.6 

3 T. M.: „ce şezi în mijlocul Nilurilor”. Când e vorba de Egipt, prin „râu” (sau „Râu”) se înţelege 
Nilul; când se spune „râurile” (sau „Nilurile”) se înţeleg braţele din Delta acestuia. 

4 Aceeaşi aroganță, ca şi la regele Tirului, a omului care a început să se creadă Dumnezeu. 

5 Imagine a şarpelui zburător. În T.M.: „ti-i voi lipi de solzi”. 

11 Picior de om nu va trece printr-însa, şi nici picior de vită prin ea nu va trece, şi nu va fi locuită 
timp de patruzeci de ani.7 

12 Şi pământul ei îl voi da spre pierzanie în mijlocul unei ţări pustii, iar cetățile ei fi-vor [pustii] 
timp de patruzeci de ani în mijlocul cetăților celor pustiite; pe Egipteni îi voi risipi printre neamuri, 
ŞI prin ţări îi voi vântura. 


13 Căci aşa grăieşte Domnul: După patruzeci de ani îi voi aduna pe Egipteni din neamurile prin 
care-au fost risipiţi 

14 şi voi întoarce robimea Egiptenilor şi-i voi aşeza în ţara Patros8, în ţara din care au fost luaţi şi 
vor fi ei acolo un regat umil; 

15 mai umil va fi decât toate regatele, şi nu se va mai înălța deasupra neamurilor; puţini îi voi face 
la număr, ca să nu mai fie ei numeroşi între neamuri. 

16 Şi casa lui Israel nu-şi va mai pune nădejdea în ei, aducându-le aminte de nelegiuirea din vremea 
când se luau după ei, şi vor cunoaşte că Eu sunt Domnul”. 

17 Şi a fost că în anul al douăzeci şi şaptelea, în ziua dintâi a primei luni,9 fost-a cuvântul 
Domnului către mine, zicând: 

18 „Fiul omului, Nabucodonosor, regele Babilonului, şi-a pus oştirea să slujească 

6 Direcţia calamităților va fi de la miază-noapte la miazăzi: Migdol, la nord-estul Deltei; Siena, în 
sudul extrem al Egiptului, în apropierea graniţelor Etiopiei. 

7 Durată paralelă cu cei patruzeci de ani ai lui Israel în pustie, după ieşirea din Egipt; durata unei 
generaţii. 

8 „... ţara Patros”: Egiptul-de-Sus, adică cel situat la sud de localitatea Memfis. 

9 Martie aprilie 571. 

cu muncă grea împotriva Tirului; 10 fiece cap era pleşuv, fiece umăr era julit11; şi plată nu i s-a dat, 
şi nici oastei lui celei împotriva Tirului, nimic pentru munca cea grea cu care a slujit împotriva lui. 
19 De aceea, aşa grăieşte Domnul: Iată, Eu îi dau lui Nabucodonosor, regele Babilonului, ţara 
Egiptului, şi-i va lua strânsurile şi-i va prăda ce e de prădat şi-i va jefui ce e de jefuit, iar [aceasta] 
va fi plata pentru oştirea lui. 

20 În schimbul muncii grele cu care a slujit împotriva Tirului, Eu i-am dat ţara Egiptului; aşa 
grăieşte Domnul Domn. 

21 În ziua aceea va răsări putere pentru toată casa lui Israel; şi-n mijlocul lor îţi voi da gură 
deschisă, iar ei vor cunoaşte că Eu sunt Domnul”. 

30 

(continuare) 

10 E vorba de asediul Babilonului asupra Tirului, care după Iosif Flaviu a durat doisprezece ani 
(585-573), campanie care a cunoscut imense dificultăţi (Tirul avea faima unei cetăţi inexpugnabile) 
şi-n timpul căreia ostaşii nu şi-au primit plata. Septuaginta foloseşte aici verbul doulevo, care are un 
dublu sens: pe de-o parte, „a fi rob” (sclav), „a munci ca mercenar” (cu plată) şi, pe de alta, „a 
sluji”, „a servi”; prin extensie: „a fi în slujba lui Dumnezeu”. În acelaşi text, doulia înseamnă, pe 
de-o parte, „robie” (sclavaj), „muncă grea” (dar plătită) şi, pe de alta, „serviciu”; prin extensie: 
„slujbă adusă lui Dumnezeu”. De aici, dubla conotaţie a textului: muncind din greu şi fără plată, 
oastea lui Nabucodonosor se afla, fără s-o ştie, în slujba lui Dumnezeu, al Cărui instrument 
devenise regele Babilonului. 

11 Ale oştenilor ce cărau materiale grele de la distanţe mari. 

1 Şi a fost cuvântul Domnului către mine, zicând: 

2 „Fiul omului, profeţeşte şi zi: Aşa grăieşte Domnul: Vai, vai, ce zi! 

3 Că aproape-i ziua Domnului, ziua norului: sfârşitul neamurilor va fi. 

4 Sabie veni-va asupra Egiptenilor şi tulburare va fi în Etiopia şi răniți vor cădea în Egipt şi-i vor 
lua strânsura şi temeliile lui vor cădea. 

5 Acolo de sabie vor cădea Perşi şi Cretani şi Lidieni şi Libieni şi toată viitural şi din fiii 
legământului Meu.2 

6 Şi vor cădea proptelele Egiptului; şi va cădea trufia puterii lui de la Migdol pân” la Siena: de 
sabie-ntru el vor cădea, zice Domnul. 

7 Şi se va pustii în mijlocul unor ţări pustiite, iar cetăţile lor [pustii vor fi] în mijlocul cetăților 
pustii; 

8 şi vor cunoaşte că Eu sunt Domnul când voi da foc Egiptului şi când toţi cei ce-l ajută vor fi 
zdrobiţi. 

9 În ziua aceea vor ieşi din partea Mea vestitori ce se vor grăbi să nimicească Etiopia, şi tulburare 
va fi printre ei în ziua Egiptului; că, iată, vine!3 


10 Aşa grăieşte Domnul Domn: Prin mâna lui Nabucodonosor, regele Babilonului, voi nimici 
mulțimea Egiptenilor; 

11 printr-a lui şi a poporului său: nimicitori trimişi de printre neamuri să nimicească ţara; sabie vor 
scoate asupra Egiptului şi se va umple pământul de răniți. 

1 Literal: „toţi cei amestecați”: oameni de neamuri diferite, veniţi în Egipt şi trăind laolaltă. 

2 După toate probabilitățile, Israeliţi înrolați ca mercenari în armata egipteană. 

3 Avertisment care anunţă iminenţa nenorocirii; vezi şi 7, 5. 

12 Râurile lor le voi face pustii şi pământul îl voi da în mâna celor răi4 şi nimici-voi ţara cu tot ce 
este-n ea5 prin mâinile străinilor. Eu, Domnul, am grăit. 

13 Că aşa grăieşte Domnul Domn: Voi nimici idolii şi-i voi doborî pe maimari,6 pe mai-marii din 
Memfis şi pe mai-marii din ţara Egiptului şi nu vor mai fi; şi frică voi aşeza în ţara Egiptului.7 

14 Şi voi nimici ţinutul Patros şi foc voi trimite peste Țoan şi răzbunare voi face-n Diospolis8; 

15 şi mânia Mi-o voi vărsa peste Sin9 tăria Egiptului şi voi nimici mulțimile din Memfis. 

16 Şi foc voi trimite asupra Egiptului şi cumplit se va tulbura Saisul şi surpări vor fi în Diospolis şi 
ape se vor revărsa. 

17 Tinerii din Ilopolis10 şi Bubastal 1 de sabie vor cădea, iar femeile lor în robie vor fi duse. 

18 Ziua se va întuneca în Tahpanhes12 când voi zdrobi Eu acolo sceptrele Egiptului; acolo va pieri 
şi trufia puterii lui; şi nor îl va acoperi şi fiicele lui 

4 Stih preluat din Codex Alexandrinus. 

5 Literal: „ţara şi plinirea ei”. 

6 Stihurile 2 şi 3, preluate din Codex Alexandrinus. 

7 Stih preluat din Codex Alexandrinus. 

8 Diospolis: numele grecesc al Tebei (Diospolis = Cetatea-lui-Zeus). 

9 Sin: numele ebraic al oraşului Pelusium, importantă fortăreață pe hotarul de nord-est al Egiptului; 
actualul El-Farama. 

10 Iliopolis (sau Heliopolis, din grecescul Helionpolis = Cetatea-Soarelui): localitate situată la nord- 
est de actualul Cairo, centrul cultului lui Ra, zeul solar. 

11 Bubasta: numele grecesc al localităţii Pibeset, situată în Delta Nilului. 

12 Tahpanhes (sau Tafnas): cetate situată pe hotarul estic al Egiptului de Nord. 

în robie vor fi duse. 

19 Şi voi face judecată în Egipt şi vor cunoaşte că Eu sunt Domnul”. 

20 Şi a fost că în anul al unsprezecelea, în prima lună, în cea de a şaptea zi a lunii13, fost-a cuvântul 
Domnului către mine, zicând: 

21 „Fiul omului, am zdrobit braţele lui Faraon, regele Egiptului; şi, iată, el nu s-a plecat ca să fie 
lecuit, să i se pună faşă, să i se dea putere să apuce sabia... 

22 De aceea, aşa grăieşte Domnul Domn: lată, Eu sunt împotriva lui Faraon, regele Egiptului, şi 
braţele lui cele tari le voi zdrobi şi sabia din mâna lui o voi surpa. 

23 lar pe Egipteni îi voi risipi printre neamuri, şi prin ţări îi voi vântura. 

24 Şi voi întări braţele regelui Babilonului; şi sabia Mea i-o voi da lui în mână, iar el o va aduce 
asupra Egiptului şi va prăda ce e de prădat şi va jefui ce e de jefuit. 

25 Şi voi întări braţele regelui Babilonului, iar braţele lui Faraon vor cădea; şi vor cunoaşte ei că Eu 
sunt Domnul, atunci când Eu voi pune sabia Mea în mâna regelui Babilonului, iar el o va întinde 
peste ţara Egiptului. 

26 lar pe cei din Egipt îi voi risipi printre neamuri, şi prin ţări îi voi vântura, şi toți Egiptenii vor 
cunoaşte că Eu sunt Domnul”. 

31 

Chiparosul. 

13 Martie-aprilie 587. 

1 Şi a fost că în anul al unsprezecelea, în luna a treia, în ziua cea dintâi a lunii, fost-a cuvântul 
Domnului către mine, zicând: 

2 „Fiul omului, zi către Faraon, regele Egiptului, şi poporului său:1 Cui te-ai asemănat în măreția 
ta? 


3 Iată Asurul? era un chiparos3 din Liban, frumos în ramuri şi des în frunzele umbroase, înalt în 
statură, ajuns cu vârful până-n miezul norilor; 

4 apa îl hrănea, adâncul îl creştea făcându-i râurile să curgă de jur-împrejurul rădăcinilor; pâraiele şi 
le trimitea la toţi copacii câmpului. 

5 Statura dar i se-nălțase deasupra a tot ce-i arbore în câmp şi-n lături mult i se lăţeau lăstarii având 
în ei belşug de apă. 

6 Şi dacă-atât i s-au lățit lăstarii, în ramurile lui îşi făceau cuib toate păsările cerului; sub roata lui de 
crengi puiau toate fiarele câmpului; la umbra lui locuia mulţimea neamurilor toată. 

7 Frumos era în măreţia lui prin ramurile lui nenumărate, căci rădăcinile-i erau pe lângă apă- 
mbelşugată. 

8 Chiparoşi asemenea lui nu se aflau nici în raiul lui Dumnezeu: molizii nu-s ca ramurile lui, nici 
brazii n-ar putea să stea alături cu crengile lui; nici un pom în raiul lui Dumnezeu nu i s-a asemănat 
în frumuseţe. 

1 Urmează o alegorie în care proza se îmbină cu poezia pe ritmuri deseori incerte. 

2 „Asurul”: imperiul asirian, pe care profetul i-l pune lui Faraon în faţă, drept comparaţie şi 
avertisment. 

3 Ebr.: „cedru”, folosit uneori în V. T. ca simbol al măreției şi puterii. Chiparosul era nu mai puţin 
măreț; lemnul de chiparos era folosit în construcțiile de corăbii şi pare mai potrivit pentru trimiterea 
simbol la Egipt, ţară a Nilului şi Mediteranei. 

9 Că tare mândru l-am făcut întru mulțimea ramurilor lui şi la mândreţea lui râvneau arborii din 
raiul lui Dumnezeu. 

10 De aceea, aşa grăieşte Domnul: Fiindcă te-ai înălțat în statură şi ţi-a ajuns vârful până-n miezul 
norilor (iar Eu l-am văzut în timp ce el se înălța), 

11 de aceea l-am dat în mâinile căpeteniei neamurilor,4 iar acesta îl va nimici. 

12 Străini răzbunători de printre neamuri$ l-au nimicit şi l-au surpat peste munţi; căzut-au ramurile 
lui prin toate văile, lăstarii i s-au fărâmat în fiece câmp al pământului; din umbra lor au fugit toate 
popoarele neamurilor şi l-au prăvălit. 

13 Întru căderea lui s-au odihnit toate păsările cerului, pe rădăcinile lui venit-au toate fiarele 
câmpului. 

14 Pentru ca nici un copac de pe lângă apă să nu se înalțe prin propria lui statură; toți cei hrăniți cu 
apă n-au ajuns cu vârful în miezul norilor şi nu şi-au înălţat statura; căci toţi au fost daţi morţii, în 
adâncul pământului, în mijlocul fiilor oamenilor, al celor ce se pogoară-n groapă. 

15 Aşa grăieşte Domnul Domn: În ziua-n care s-a pogorât la iad, adâncul l-a plâns; iar Eu i-am oprit 
râurile şi i-am mărginit belşugul apei; şi-asupra lui s-a întristat Libanul, şi toţi copacii câmpului s-au 
slăbit din pricina lui. 

16 Neamurile s-au cutremurat de sunetul căderii lui, când Eu l-am azvârlit în iad cu cei ce se 
pogoară în groapă; şi toţi pomii Edenului l-au mângâiat în 

4 E vorba de Nabucodonosor. 

5 Aluzie la Caldei. T. M.: „Străinii, cei mai răi dintre neamuri...”. 

pământ, şi tot ce-i mai ales în Liban şi tot ce e hrănit cu apă; 

17 că şi ei s-au pogorât cu el în iad, la cei răniţi de sabie; iar sămânţa lui, cei ce locuiau la umbra lui, 
la mijlocul vieţii lor au pierit. 

18 Cui te-ai asemănat? Coboară-te şi te-ncovoaie cu pomii Edenului în adâncul pământului; acolo 
vei zăcea, în mijlocul celor netăiaţi împrejur, laolaltă cu cei răniți de sabie! Aşa va fi Faraon şi toată 
mulţimea oştirii lui, zice Domnul Domn”. 

32 

Plângerea asupra lui Faraon. 

1 Şi a fost că în anul al doisprezecelea, în luna a douăsprezecea, în ziua cea dintâi a lunii, fost-a 
cuvântul Domnului către mine, zicând: 

2 „Fiul omului, ia-ţi pe seamă o plângere asupra lui Faraon, regele Egiptului, şi-i vei zice: Cu un leu 
al neamurilor te-ai asemănat şi cu balaurul din mare; cu cornul îți împungeai râurile, cu picioarele 
tulburai apa şi râurile le călcai. 

3 Aşa grăieşte Domnul: Asupra ta Îmi voi întinde mreaja, a neamurilor multe, şi cu undița Mea te 


voi scoate. 

4 Şi te-oi întinde pe pământ: pline vor fi câmpiile de tine, şi păsările cerului pe tine le voi aşeza şi 
fiarele pământului cu tine le voi sătura. 

5 Şi peste munţi Eu carnea ţi-o voi arunca şi de sângele tău îi voi face sătui. 

6 De scârnal ta se va-mbăla pământul 

1 Cuvânt „tare” (prohorema = „dejecţie”, „excremente”), folosit numai aici în V. T. 
puzderie-mprăştiată peste munți şi văile le-oi sătura de tine. 

7 Atunci când te vei stinge, Eu cerul îl voi înveli şi stelele le voi întuneca şi soarele cu nor îl voi 
acoperi şi luna nu-şi va da lumina. 

8 Şi tot ce dă lumină-n cer deasupra ta se va întuneca, şi întuneric voi aduce-n ţara ta, grăieşte 
Domnul Domn. 

9 Şi voi întărâta inima multor popoare atunci când te voi duce printre neamuri, într-o ţară pe care n- 
ai ştiut-o. 

10 Şi multe neamuri se vor încrunta la tine, iar regii lor vor fi cuprinşi de spaimă când sabia Mea va 
flutura pe dinaintea chipurilor lor, ale celor ce-şi aşteaptă propria lor cădere din ziua căderii tale. 

11 Căci aşa grăieşte Domnul: Sabia regelui Babilonului va veni asupra ta; 

12 cu săbiile uriaşilor îți voi surpa tăria şi cu nimicitori din neamurile toate; ei vor nimici trufia 
Egiptului, puterea lui întreagă se va sfărâma. 

13 Vitele lui pe toate le voi nimici de la apa cea multă; picior de om n-o va mai tulbura şi pas de 
vită n-o va mai călca. 

14 Apele lor atunci vor înceta să curgă, şi râurile lor nu vor mai curge ca uleiul, zice Domnul, 

15 când Eu voi da Egiptul spre pieire şi când pustiu va fi pământul cu tot ce e pe el, când Eu dintr- 
însul îi voi risipi pe cei ce-l locuiesc şi ei vor şti atunci că Eu sunt Domnul. 

16 E cânt de plângere, pe el îl vei cânta; fiicele neamurilor îl vor cânta cu jale; pentru Egipt îl vor 
cânta, şi pentru toată tăria din el, zice Domnul Domn”. 

17 Şi a fost că în anul al doisprezecelea, în prima lună, în cincisprezece ale 

1256 

lunii, fost-a cuvântul Domnului către mine, zicând: 

18 „Fiul omului, jeleşte-te peste tăria Egiptului, căci pe fiicele lui moarte le vor pogori neamurile în 
adâncul pământului, la cei ce se pogoară în groapă. 

19 (Din apă limpede pogoară-te, şi dormi cu cei netăiaţi împrejur).2 

20 Cu el vor cădea în mijlocul celor răniţi de sabie, şi-ntreaga lui tărie va adormi. 

21 Şi-ţi vor zice uriaşii: Pogoară-te-n adâncul gropii!; cu cât eşti tu mai bun? 

22 Acolo sunt Asur şi toţi ai lui; răniții lui, cu toţii, acolo-au fost lăsaţi: 

23 mormântul lor e în adâncul gropii; ai lui stau adunaţi în jurul mormântului său; toţi răniții vor 
cădea de sabie, cei ce-au făcut ca frica de ei să cadă pe pământul vieţii. 

24 Acolo este Elam, cu toată oştirea lui în jurul mormântului său, cu toţi răniții care au căzut de 
sabie, laolaltă cu cei ce netăiaţi împrejur s-au pogorât în adâncul pământului şi cu cei ce-au făcut ca 
frica de ei să cadă pe pământul vieţii şi care şi-au primit pedeapsa împreună cu cei ce se pogoară în 
groapă 

25 în mijlocul celor răniţi. 

26 Acolo-au fost duşi Meşec, şi Tubal cu toată oștirea lui în jurul mormântului său, cu toţi răniții 
lui, cu toți cei netăiați împrejur, cu cei răniți de sabie care-au făcut ca frica de ei să cadă pe 
pământul vieţii. 

2 Acest verset lipseşte din versiunile curente ale Septuagintei şi este preluat aici (ca şi în vechile 
ediţii româneşti) din Codex Vaticanus. Cuvintele îi sunt adresate lui Faraon, regele unui popor care 
practică circumcizia şi care e sortit să zacă în adânc, laolaltă cu cei necircumcişi. 

27 Ei zac laolaltă cu uriaşii care-au căzut demult, cei ce-au căzut în iad cu armele lor de război, cei 
ce şi-au pus săbiile lor sub cap, dar ale căror fărădelegi li se află în oase, că pe toți i-au înfricoşat 
de-a lungul vieţii lor. 

28 lar tu vei zăcea laolaltă cu cei netăiaţi împrejur şi vei dormi cu cei răniţi de sabie. 

29 Acolo zac Edom şi regii lui şi toţi principii Asurului, a căror tărie s-a dat înapoi de dinaintea unei 
răni de sabie: aceştia zac laolaltă cu cei răniţi, cu cei ce s-au pogorât în groapă. 

30 Acolo sunt principii Miază-nopţii, toate căpeteniile Asurului, cei ce s-au pogorât răniţi de propria 


lor frică; ei zac, netăiați împrejur, laolaltă cu cei răniți de sabie, laolaltă cu tăria şi cu frica lor, ca 
unii ce şi-au primit pedeapsa cu cei ce se pogoară în groapă. 

31 Regele Faraon îi va vedea, şi-ntru toată tăria lor se va mângâia: răniții săbiei lui Faraon şi- 
ntreaga lui tărie,3 zice Domnul Domn. 

32 Fiindcă Eu am făcut ca frica lui să cadă pe pământul vieţii; şi va zăcea el în mijlocul celor 
netăiați împrejur, laolaltă cu cei răniți de sabia lui Faraon, şi toată gloata lui laolaltă cu el, zice 
Domnul Domn”. 

33 

Straja profetului. Despre căderea Ierusalimului şi despre cei rămaşi în ludeea. Profetul neînțeles de 
ai săi. 

3 Această ultimă frază: „... răniții săbiei...” este preluată aici (ca şi în vechile ediţii româneşti) din 
Codex Vaticanus. 

1 Şi a fost cuvântul Domnului către mine, zicând: 

2 „Fiul omului, grăieşte tu către fiii poporului tău; şi le vei zice: Când Eu voi aduce sabie-ntr-o ţară, 
iar oamenii acelei ţări vor lua pe cineva dintre ei şi-l vor pune să le fie de strajă, 

3 şi acela va vedea sabia venind peste ţară şi va suna din trâmbiţă şi-i va da semn poporului, 

4 iar cel ce aude sunetul trâmbiţei va auzi cu adevărat, dar nu se va păzi, şi sabia va veni asupră-i şi- 
l va lua, sângele lui va fi asupra capului său. 

5 De vreme ce el a auzit glasul trâmbiţei, dar nu s-a păzit, sângele lui va fi asupra sa; dar un altul, 
pentru că s-a păzit, şi-a mântuit sufletul. 

6 Dar dacă cel ce stă de strajă va vedea sabia venind şi nu va suna din trâmbiţă şi poporul nu se va 
păzi şi sabia va veni şi va lua un suflet dintre ei, atunci [sufletul] acela a fost prins din pricina 
nelegiuirii acestuia, iar Eu voi cere sângele din mâna celui ce stă de strajă. 

7 Iar tu, fiul omului, pe tine te-am pus Eu să-i fii de strajă casei lui Israel, iar tu vei auzi cuvânt din 
gura Mea. 

8 Când Eu îi spun celui păcătos: «Cu moarte vei muri!», dar tu nu-i vei spune necredinciosului să ia 
aminte la calea lui, iar nelegiuitul va muri în nelegiuirea lui, atunci sângele lui din mâna ta îl voi 
cere. 

9 Dar dacă tu îi vei grăi celui păcătos despre calea lui, anume să se-ntoarcă din ea, dar el nu se va 
întoarce din calea sa, atunci el în nelegiuirea lui va muri, dar tu ţi-ai mântuit sufletul. 

10 Şi tu, fiul omului, spune-i casei lui Israel: Aşa grăit-aţi voi, zicând: «Rătăcirile noastre şi 
nelegiuirile noastre sunt deasupra noastră şi ne sfârşim în ele; cum vom putea trăi?». 

11 Spune-le: Aşa grăieşte Domnul!: Viu sunt Eu; Eu nu vreau moartea păcătosului, ci să se întoarcă 
păcătosul din calea lui şi să fie viu. Întoarceţi-vă cu dinadinsul din calea voastră cea rea!; de ce, dar, 
să muriţi, o, casa lui Israel? 1 

12 Şi tu, fiul omului, zi către fiii poporului tău: Dreptatea celui drept nu-l va mântui în ziua-n care 
rătăceşte, iar nelegiuirea celui nelegiuit nu-l va poticni în ziua-n care el se-ntoarce din nelegiuirea 
lui, aşa cum dreptul nu se va putea mântui în ziua păcatului său. 

13 Când Eu îi spun celui drept: «Tu, negreşit, vei fi viu!», dar el, încrezându-se în dreptatea lui, va 
săvârşi nelegiuire, atunci nici una din dreptățile lui nu va fi pomenită: în nedreptatea lui, pe care el a 
săvârşit-o, în aceea va muri. 

14 Iar când Eu îi voi spune celui păcătos: «Tu, negreşit, vei muri!», dar el se întoarce din păcatul 
său şi face judecată şi dreptate 

15 şi dă zălogul înapoi şi plăteşte ce a jefuit şi umblă întru poruncile vieţii în aşa fel încât să nu facă 
nimic nedrept, acela negreşit va fi viu şi nu va muri; 

16 nici unul din păcatele pe care el le-a făcut nu va fi pomenit; de vreme ce el a făcut judecată şi 
dreptate, întru acelea va fi viu. 

1 lezechiel reia principiul responsabilităţii personale. Mai mult: nu există predestinaţie; chiar şi 
atunci când Dumnezeu Se pronunţă asupra a ceea ce s-ar putea numi destinul unui om, libertatea 
omului de a face binele sau răul, de a renunţa la bine sau la rău este aceea care hotărăşte; de dragul 
omului, Dumnezeu acceptă să fie dezis. 

17 Dar fiii poporului vor zice: «Calea Domnului nu e dreaptă!», în timp ce ei sunt aceia a căror cale 


nu e dreaptă! 

18 Că dacă cel drept se va abate de la dreptatea lui şi va face fărădelegi, întru acestea va muri. 

19 Iar dacă cel păcătos se va abate de la nelegiuirea lui şi va face judecată şi dreptate, întru acestea 
va fi viu. 

20 Aceasta, deci, este [calea] despre care voi aţi zis: «Calea Domnului nu este dreaptă!». Eu vă voi 
judeca, o, casa lui Israel, pe fiecare pentru propriile sale căi”. 

21 Şi a fost că în anul al doisprezecelea de la înrobirea noastră, în luna a zecea, în cea de a cincea zi 
a lunii, a venit la mine unul care scăpase din Ierusalim, zicând: „Cetatea e luată!” 

22 Dar mâna Domnului fusese peste mine seara, mai înainte ca el să fi venit, şi mi-a deschis gura 
când el a venit dimineaţa la mine; şi de-ndată ce gura mi s-a deschis, ea nu s-a mai oprit. 

23 Şi a fost cuvântul Domnului către mine, zicând: 

24 „Fiul omului, cei ce trăiesc în locurile cele pustiite din ţara lui Israel zic: «Avraam era unul când 
i s-a dat ţara s-o stăpânească; dar noi suntem mai mulţi: nouă ni s-a dat ţara spre stăpânire... ». 

25 De aceea spune-le: Aşa grăieşte Domnul Domn: Voi, cei ce mâncaţi [carne] cu sânge şi ochii vi-i 
ridicaţi spre idolii voştri şi faceţi vărsare de sânge, voi oare veţi avea ţara în stăpânire? 

26 Voi v-aţi încrezut în sabia voastră, voi aţi făcut urâciuni, voi aţi necinstit fiecare pe femeia 
aproapelui său: aşa veţi avea voi ţara în stăpânire?2 

27 De aceea, spune-le: Aşa grăieşte Domnul Domn: Viu sunt Eu, că cei ce trăiesc în locurile pustiite 
vor cădea de sabie, cei ce se află în câmpuri deschise vor fi daţi spre mâncare fiarelor câmpului, iar 
pe cei ce se află în [cetăți] întărite şi pe cei ce se află în peşteri, pe aceia cu moarte îi voi ucide. 

28 Şi voi face pământul pustiu, iar semeţia tăriei lor va pieri; munţii lui Israel se vor pustii prin 
aceea că nimeni nu va mai fi să-i cutreiere. 

29 Şi vor cunoaşte că Eu sunt Domnul atunci când le voi face pământul pustiu; pustiu va fi din 
pricina urâciunilor pe care ei le-au făcut.3 

30 Iar tu, fiul omului: Fiii poporului tău sunt cei ce vorbesc de tine pe lângă ziduri şi pe la uşile 
caselor. Şi unul către altul vorbesc, zicând: «Să ne adunăm şi să auzim [cuvintele] care ies de la 
Domnul!...». 

31 Şi vor veni la tine aşa cum se adună poporul şi-ţi vor sta înainte; şi cuvintele tale le vor asculta, 
dar de făcut nu le vor face; că-n gura lor nu-i decât minciună, iar inima lor umblă după 
spurcăciunile lor. 

32 Şi te vei face lor ca sunetul cel dulce la auz, harpă cu strunele potrivite; ei îţi vor auzi cuvintele, 
dar de făcut nu le vor face. 

33 Şi când va veni4 căci, iată, vine! 

2 Versetele 25 şi 26 lipsesc din ediţiile curente ale Septuagintei şi sunt preluate aici (ca şi în vechile 
ediții româneşti) din Codex Alexandrinus şi T. M. Accentul textului cade pe ideea că legea morală 
este singura care conferă legalitate. 

3 În limbajul biblic, „facerea de urâciuni” înseamnă, de obicei, închinarea la idoli. 

4 Textul rămâne enigmatic prin aceea că nu oferă un subiect determinat. TOB traduce liber: „Când 
ceea ce ai spus tu va veni...”. Oricum, în textpluteşte şi o nuanţă de ameninţare. 

-, atunci vor cunoaşte că profet era în mijlocul lor”. 

34 

Păstorii necredincioşi ai lui Israel şi făgăduinţa Bunului Păstor. 

1 Şi a fost cuvântul Domnului către mine, zicând: 

2 „Fiul omului, profeţeşte împotriva păstorilor lui Israel!; profeţeşte şi spune-le păstorilor: Aşa 
grăieşte Domnul Domn: O, păstori ai lui Israel!, oare se pasc 1 păstorii pe ei înşişi? Oare nu oile 
sunt acelea pe care păstorii le pasc? 

3 Iată, voi mâncaţi laptele şi vă îmbrăcaţi cu lâna şi înjunghiaţi pe cele grase, dar pe oile Mele nu le 
paşteţi; 

4 pe cea slabă n-aţi întărit-o, pe cea bolnavă n-aţi vindecat-o, pe cea zdrobită n-aţi legat-o-n feşi, pe 
cea rătăcită n-aţi întors-o, pe cea pierdută n-aţi căutat-o, iar pe cea tare aţi slăbit-o prin osteneală. 

5 Şi oile Mele s-au risipit din lipsă de păstor şi au devenit mâncare fiarelor câmpului. 

6 Şi oile Mele s-au risipit în fiece munte şi-n fiece deal înalt; pe faţa-ntregului pământ s-au risipit, şi 
nu era nimeni care să le caute şi să le întoarcă. 


7 De aceea, voi, păstori, auziţi cuvântul Domnului: 

1 Verbul „a paşte” are două înţelesuri: a mânca iarbă (când e vorba de un animal ierbivor) şi a hrăni 
cu iarbă (când e vorba de omul care-și hrăneşte ierbivorele ducându-le la păscut). În cazul de faţă 
(ca şi la In 21, 17), e vorba de păstorul care-şi paşte turma. 

8 Viu sunt Eu!, zice Domnul Domn: Fiindcă oile Mele au devenit o pradă, şi din lipsă de păstor s-au 
făcut oile Mele mâncare tuturor fiarelor câmpului, fiindcă păstorii n-au avut nici un fel de grijă 
pentru oile Mele, ci s-au păscut păstorii pe ei înşişi, dar oile Mele nu le-au păscut, 

9 de aceea, voi, păstori, auziţi cuvântul Domnului: 

10 Aşa grăieşte Domnul Domn: lată, Eu sunt împotriva păstorilor; şi voi cere oile Mele din mâinile 
lor; şi-i voi întoarce îndărăt, pentru ca ei să nu pască oile Mele, şi păstorii nu le vor mai paşte; şi-Mi 
voi scoate oile din gura lor, iar ele nu le vor mai fi lor de mâncare. 

11 De aceea, așa grăieşte Domnul Domn: Iată, Eu Îmi voi căuta oile şi le voi cerceta. 

12 Aşa cum păstorul îşi socoteşte turma la vreme de negură şi nor, când el se află-n mijlocul oilor 
răzleţite, tot astfel Îmi voi căuta Eu oile Mele şi le voi mâna din fiece loc unde s-au risipit la vreme 
de nor şi de negură. 

13 Şi le voi scoate de printre neamuri şi le voi aduna de prin ţări şi le voi duce în ţara lor şi le voi 
paşte în munţii lui Israel şi-n văi şi-n fiece loc locuit al pământului. 

14 La păşune bună le voi paşte, în muntele cel înalt al lui Israel; şi stânele lor acolo vor fi, şi ele 
acolo se vor culca şi acolo se vor odihni întru desfătarea cea bună şi vor paşte păşune grasă în 
munții lui Israel. 

15 Eu Îmi voi paşte oile Mele şi le voi odihni, iar ele vor cunoaşte că Eu sunt Domnul așa grăieşte 
Domnul Domn. 

16 pe cea pierdută o voi căuta, pe cea rătăcită o voi întoarce, pe cea zdrobită o voi lega în feşi, pe 
cea slabă o voi întări şi pe cea tare o voi păzi; şi cu dreptate le voi paşte. 

17 Cât despre voi, oile Mele, aşa grăieşte Domnul Domn: lată, Eu voi osebi între oaie şi oaie, între 
berbeci şi ţapi. 

18 Puțin a fost oare pentru voi că păşteaţi păşunea cea bună şi că voi, cu picioarele voastre, călcaţi 
rămăşiţele păşunii? şi că apa cea limpede o beaţi, iar pe cea rămasă o tulburaţi cu ale voastre 
picioare? 

19 Aşa că oile Mele păşteau ceea ce călcaseră picioarele voastre şi beau apa tulburată de ale voastre 
picioare. 

20 De aceea, aşa grăieşte Domnul: Iată, Eu voi osebi între oaie tare şi oaie slabă. 

21 Şi fiindcă voi împingeaţi cu umerii şi coastele voastre, şi cu coarnele voastre o împungeaţi pe cea 
slabă, 

22 Eu Îmi voi mântui oile Mele, şi ele nu vor mai fi pradă, şi voi judeca între berbec şi berbec. 

23 Şi Păstor voi ridica peste ele, şi le va paşte robul Meu David, şi El le va fi păstor.2 

24 Şi Eu, Domnul, le voi fi Dumnezeu, iar David căpetenie în mijlocul lor; Eu, Domnul, am grăit. 
25 Şi voi face cu David legământul de pace, iar fiarele cele rele le voi stârpi din ţară şi vor locui în 
pustie şi-n păduri. 

26 Şi le voi aşeza împrejurul muntelui Meu; şi vă voi da ploaie, ploaie de binecuvântare. 

2 Profeţie mesianică regăsită, ca împlinire, în In 10: Păstorul cel Bun, lisus Hristos din spiţa lui 
David, „robul” (demnitarul) lui Dumnezeu. 

27 Şi pomii câmpului îşi vor da roada, şi pământul îşi va da tăria; şi vor locui în ţara lor cu 
încredințare de pace; şi vor cunoaşte că Eu sunt Domnul, atunci când Eu le voi sfărâma jugul şi le 
voi scoate din mâna celor ce le-au înrobit. 

28 Şi nu vor mai fi pradă neamurilor, şi fiarele pământului nu le vor mai mânca; şi vor locui fără 
grijă, şi nimeni nu va fi care să le sperie. 

29 Şi voi face să le răsară o plantă de pace; şi nu vor mai pieri de foame pe pământ şi nu vor mai 
răbda ocară de la neamuri. 

30 Şi vor cunoaşte că Eu sunt Domnul, Dumnezeul lor, iar ele sunt poporul Meu, casa lui Israel, 
zice Domnul. 

31 Voi sunteţi oile Mele, chiar oile turmei Mele, iar Eu sunt Domnul, Dumnezeul vostru, zice 
Domnul Domn”. 


35 

Profeţie împotriva Idumeii. 

1 Fost-a cuvântul Domnului către mine, zicând: 

2 „Fiul omului, întoarce-ţi faţa spre muntele Seirl şi profeţeşte împotriva lui 

3 şi spune-i: Aşa grăieşte Domnul Domn: Iată, Eu sunt împotriva ta, munte Seir, şi-Mi voi întinde 
mâna asupră-ţi şi te voi face pustiu; pustiu te voi face. 

4 Pustiire voi face în cetăţile tale, şi tu vei fi pustiu şi vei cunoaşte că Eu sunt Domnul. 

1 Seir: masiv muntos la sud de Marea Moartă. Expresia „muntele Seir” denotă „ţara Edomului” (sau 
„Idumeea”), în antiteză cu „muntele lui Israel” sau „munţii lui Israel” (36, 1), care denotă ţara 
Israeliţilor. 

5 Pentru că tu ai fost un vrăjmaş necontenit? şi pentru că tu cu vicleşug ai şezut în faţa casei lui 
Israel, cu mâna vrăjmaşului purtător de sabie, la vreme de nedreptate ajunsă la culme,3 

6 de aceea viu sunt Eu!, zice Domnul Domn -, de vreme ce ai păcătuit asupra sângelui,4 sângele te 
va urmări. 

7 Şi voi da muntele Seir spre pustiire; pustiu va fi, şi voi nimici în el oameni şi vite. 

8 Dealurile şi văile tale le voi umple de răniţi, şi-n toate câmpiile tale vor cădea răniţi de sabie. 

9 Pustietate veşnică te voi face; cetăţile tale nu vor mai fi locuite şi vor cunoaşte că Eu sunt 
Domnul. 

10 Pentru că ai zis: «Cele două neamuri şi cele două ţări vor fi ale mele, şi eu le voi stăpâni», în 
timp ce Domnul era acolo; 

11 de aceea viu sunt Eu!, zice Domnul mă voi purta cu tine pe potriva duşmăniei tale5 şi Mă voi 
face cunoscut ţie atunci când te voi judeca; 

12 şi vei cunoaşte că Eu sunt Domnul. Auzit-am glasul blasfemiilor6 tale atunci când tu ai vorbit de 
munții lui Israel: «Sunt pustii, ni s-au dat nouă 

2 Între Edom şi Israel exista o duşmănie perpetuă, a cărei obârşie se urca la strămoșul Esau, care se 
jurase să-l ucidă pe fratele său Iacob (Fc 27, 41), devenit Israel. Vicleni, Edomiţii (sau Idumeii) 
preferau să se alieze cu adversarii puternic înarmaţi ai lui Israel. 

3 Literal: „la vremea nedreptăţii celei mai de pe urmă” ( = când Israel se afla la mare ananghie). 

4 Împotriva celor de acelaşi neam. 

5 Codex Alexandrinus adaugă: „.... şi pe potriva invidiei pe care ai vărsat-o în ura ta pentru ei...”. 

6 „blasfemie”: insultă la adresa lui Dumnezeu. 

spre hrană». 

13 Şi tu, cu gura ta, ai spus vorbe lăudăroase împotriva Mea, iar Eu am auzit. 

14 De aceea, aşa grăieşte Domnul: Atunci când tot pământul se va veseli, Eu pe tine te voi face 
pustiu. 

15 Pustiu vei fi, o, munte Seir, şi toată Idumeea; ea toată va pieri, iar tu vei cunoaşte că Eu sunt 
Domnul, Dumnezeul lor. 

36 

Profeţie asupra munţilor lui Israel. 

1 Şi tu, fiul omului, profeţeşte despre munţii lui Israell şi spune-le munţilor lui Israel: Auziţi 
cuvântul Domnului! 

2 Aşa grăieşte Domnul: Fiindcă duşmanul a zis împotriva voastră: «Aha!, vechile locuri pustii ni s- 
au făcut nouă spre stăpânire!», 

3 de aceea profeţeşte şi zi: Aşa grăieşte Domnul Domn: De vreme ce voi aţi fost înjosiţi şi urâţi de 
cei ce sunt împrejurul vostru, pentru ca să intraţi sub stăpânirea altor neamuri, şi fiindcă aţi devenit 
batjocură clevetitorilor şi ocară neamurilor, 

4 de aceea, voi, munți ai lui Israel, auziţi cuvântul Domnului: Aşa grăieşte Domnul către munţii şi 
către dealurile şi către văile şi către pâraiele şi către [locurile] pustiite şi nimicite şi către 

1 „Munţii lui Israel”: metaforă pentru ţara lui Israel. Adresându-se lor (vv. 2-15) şi apoi „casei” 
(poporului) lui Israel, Dumnezeu anunţă refacerea stării de odinioară, dar nu fără să menţioneze că 
Israeliţii şi-au atras răul prin propriile lor păcate. 

cetăţile care-au fost părăsite şi au devenit pradă şi batjocură celorlalte neamuri de primprejur, 


5 de aceea, aşa grăieşte Domnul Domn: Da, în focul mâniei Mele am grăit împotriva celorlalte 
neamuri şi împotriva a toată Idumeea, pentru că ele şi-au însuşit ţara Mea ca s-o stăpânească-ntru 
veselie, necinstind vieţile şi vrând s-o nimicească prin Jaf, 

6 de aceea, tu profeţeşte asupra ţării lui Israel şi spune-le munţilor şi dealurilor şi văilor şi codrilor: 
Aşa grăieşte Domnul: lată, Eu întru gelozia Mea şi-ntru mânia Mea am grăit, pentru că voi aţi 
suferit ocările păgânilor. 

7 De aceea, iată, Eu Îmi voi ridica mâna împotriva neamurilor dimprejurul vostru; ele îşi vor purta 
propria lor ocară. 

8 Dar strugurii voştri şi roadele voastre, o, munţi ai lui Israel, poporul Meu le va mânca, fiindcă el 
nădăjduieşte să vină. 

9 Că, iată, Eu Mă îndrept asupra voastră şi am să caut spre voi, şi veţi fi araţi şi semănaţi 

10 şi-ntru voi am să-nmulţesc oameni însăşi casa lui Israel, până la unul şi cetăţile voastre vor fi 
locuite, iar cele pustii vor fi zidite. 

11 Oameni şi vite voi înmulţi întru voi; şi-am să vă fac să fiți locuiţi ca la-nceputul vostru; şi binele 
vi-l voi face mai mult decât pe vremuri, iar voi veţi cunoaşte că Eu sunt Domnul 

12 Şi voi face ca-ntru voi să se nască oameni poporul Meu Israel şi ei vă vor moşteni, iar voi le veţi 
fi moşie şi nu veţi mai duce lipsă de ei. 

13 Aşa grăieşte Domnul Domn: Fiindcă ţi-am zis: «Tu eşti un mâncător de oameni şi ţi-ai lipsit 
neamul de copiii lui», 

14 de aceea: tu nu vei mai mânca oameni şi nu-ţi vei mai lipsi neamul de copiii lui, zice Domnul 
Domn. 

15 Şi-mpotriva voastră nu se va mai auzi defăimarea neamurilor, iar ocara popoarelor nu o veţi mai 
suferi, zice Domnul Domn”. 

16 Şi a fost cuvântul Domnului către mine, zicând: 

17 „Fiul omului, cei din casa lui Israel au locuit pe pământul lor, dar ei l-au spurcat cu purtările 
lor2: cu idolii lor, şi cu necurăţiile lor; purtările lor au devenit în faţa Mea ca necurăţiile femeii la 
scurgere. 

18 lar Eu Mi-am revărsat mânia peste ei, din pricina sângelui pe care l-au vărsat pe pământ şi din 
pricina idolilor cu care l-au spurcat.3 

19 Şi i-am risipit printre neamuri şi i-am vânturat prin ţări; după purtările lor şi după păcatul lor i- 
am judecat. 

20 Şi intrând ei printre neamurile la care au mers, au necinstit numele Meu cel sfânt, că se zicea 
despre ei: «Aceştia sunt poporul Domnului, şi din ţara Lui au ieşit». 

21 Dar Eu i-am cruțat, de dragul numelui Meu cel sfânt pe care cei din casa lui Israel l-au necinstit 
printre neamurile la care au mers. 

22 De aceea, spune-i casei lui Israel: Aşa grăieşte Domnul Domn: Nu de dragul vostru, o, casa lui 
Israel, vă fac Eu aceasta, ci de dragul numelui Meu cel sfânt pe care voi l-aţi necinstit printre 
neamurile la care aţi mers. 

2 Literal: „cu calea lor” („calea” fiind denumirea generică a comportamentului moral). 

3 Ultimele două fraze sunt preluate din Codex Alexandrinus. 

23 Şi voi sfinţi numele Meu cel mare, pe care voi l-aţi necinstit printre neamuri, pe care în mijlocul 
lor l-aţi necinstit; şi vor cunoaşte neamurile că Eu sunt Domnul zice Domnul atunci când Eu întru 
voi Mă voi sfinți în faţa ochilor lor. 

24 Şi vă voi lua de printre neamuri, şi din toate ţările vă voi aduna şi vă voi aduce în propria voastră 
țară; 

25 şi vă voi stropi cu apă curată şi vă veţi curăţi de toate necurăţiile voastre; şi de toţi idolii voştri vă 
voi curăţi. 

26 Şi vă voi da o inimă nouă, şi duh nou voi da întru voi; inima de piatră o voi lua din trupul vostru 
ŞI vă voi da inimă de carne. 

27 Duhul Meu Îl voi pune înlăuntrul vostru şi voi face ca voi să umblaţi în rânduielile Mele, iar 
judecăţile Mele să le păziţi şi să le faceți. 

28 Şi veţi locui pe pământul pe care Eu l-am dat părinților voştri, şi-Mi veţi fi Mie popor, iar Eu vă 
voi fi vouă Dumnezeu. 


29 Şi vă voi mântui din toate necurăţiile voastre; şi voi chema grâul şi-l voi înmulţi şi nu voi aduce 
foamete asupra voastră. 

30 Şi voi înmulți roada pomilor şi roadele țarinei, ca să nu purtaţi voi printre neamuri ocara 
foametei. 

31 Şi vă veţi aduce aminte de purtările voastre cele rele şi de scornirile voastre idoleşti, care nu erau 
bune, şi veţi fi dezgustaţi în propriii voştri ochi de nelegiuirile şi spurcăciunile voastre. 

32 Nu de dragul vostru voi face Eu [aceasta], zice Domnul Domn, dar [pe aceasta] s-o ştiţi: 
Ruşinaţi-vă şi întoarceţi-vă din căile voastre, o, casa lui Israel! 

33 Aşa grăieşte Domnul Domn: În ziua-n care vă voi curăţi de toate fărădelegile voastre, voi face să 
fie locuite cetățile şi să fie zidite cele pustiite; 

34 atunci pământul pustiu va fi lucrat după ce mai înainte era pustiu în ochii fiecărui călător. 

35 Şi se va zice: «Acest pământ pustiu a devenit ca o grădină a desfătării4; iar cetăţile goale şi pustii 
şi dărâmate sunt acum puternic aşezate». 

36 Iar neamurile câte au mai rămas împrejurul vostru vor cunoaşte că Eu sunt Domnul: Eu am zidit 
[cetăţile] surpate şi Eu am răsădit [pământurile] pustiite; Eu, Domnul, am grăit, şi Eu voi face!5 

37 Aşa grăieşte Domnul Domn: De data aceasta, Eu voi fi căutat de cei din casa lui Israel, ca să-i 
zidesc;6 îi voi înmulţi, pe ei, oamenii, ca pe oi; 

38 ca pe nişte oi sfinte, ca oile Ierusalimului la sărbătorile lui;7 aşa vor fi cetăţile pustii: pline de 
oameni. Şi vor cunoaşte că Eu sunt Domnul!” 

4 Aluzie la „raiul desfătării” sau „raiul din Eden” („„Eden” însemnând „desfătare” vezi nota de la Fe 
2, 8). Aşadar, e vorba de restaurarea stării primordiale. 

5 Ceea ce Dumnezeu va face în viitor nu este altceva decât plinirea cuvintelor Lui. 

6 Textual: „ca să-i fac”. Verbul poieo = „a face” este cel din Facerea 1, 1: „Întru-nceput a făcut 
Dumnezeu cerul şi pământul”. Aşadar, o nouă trimitere la restaurarea stării primordiale, ca şi cum 
omenirea ar fi creată din nou. Limba română foloseşte şi verbul „a zidi”: a crea în mod elaborat, 
după un anume plan. 

7 Numeroasele oi care erau aduse la templul din Ierusalim, în marile sărbători, spre a-l fi jertfite 
Domnului. 

1264 

37 

Vedenia oaselor uscate; învierea morților. 

1 Fost-a peste mine mâna Domnului; şi m-a scos Domnul întru duh? şi m-a aşezat în mijlocul 
câmpului3; iar acela era plin de oase omeneşti. 

2 Şi m-a purtat de jur-împrejurul lor: şi, iată, erau foarte multe pe faţa câmpului, uscate de tot. 

3 Şi mi-a zis: „Fiul omului, oare vor învia oasele acestea?”. lar eu am zis: „Doamne, Doamne,4 
aceste [lucruri] Tu le ştii!”5 

4 Şi mi-a zis: „Fiul omului, profeţeşte asupra acestor oseminte!; şi le vei spune: Voi, oase uscate, 
auziţi cuvântul Domnului: 

5 Aşa grăieşte Domnul către oasele acestea: Iată, Eu voi aduce întru voi duh de viaţă 

1 Expresia denotă reintrarea profetului în comunicare directă cu Dumnezeu, când el urmează să 
primească un mesaj. Vedenia asupra oaselor uscate este una din cele mai frumoase şi mai 
importante pagini ale Vechiului Testament. Pe lângă semnificația ei istorică (refacerea din 
împrăştiere a lui Israel şi reaşezarea lui, sub domnia unui nou David, în jurul templului), Sfinţii 
Părinți ai Bisericii n-au ezitat să vadă în ea prefigurarea învierii morţilor, de la sfârşitul veacurilor, 
şi reaşezarea „noului Israel” sub domnia lui Iisus Hristos. 

2 „...întru duh” = în stare de extaz, de răpire duhovnicească. În aceeaşi stare (en pneumati) va fi dus 
Sfântul Evanghelist loan, autorul Apocalipsei, în insula Patmos (Ap 1, 10). 

3 Nu un câmp oarecare, ci acela în care profetul mai fusese dus (vezi 3, 22-23 şi 8, 4). 

4 Acest al doilea „Doamne” se află în Codex Alexandrinus. 

5 Ştiinţa lui Dumnezeu, în opinia profetului, acoperă nu numai o posibilă înviere a oamenilor, ci 
orice alt fenomen din categoria minunilor colosale. 

6 şi nervi voi aduce pe voi şi carne voi pune pe voi şi piele voi întinde pe voi şi duhul Meu îl voi 
pune întru voi6 şi veţi învia şi veţi cunoaşte că Eu sunt Domnul”. 

7 Şi am profețit aşa cum îmi poruncise Domnul. Şi a fost că atunci când am profeţit, iată, cutremur 


s-a făcut, iar oasele s-au apropiat, fiecare la încheietura lui. 

8 Şi m-am uitat; şi, iată, nervi şi carne creşteau pe ele, şi piele se întindea peste ele, dar duh în ele 
nu era. 

9 Iar El mi-a zis: „Profeţeşte-i duhului, profeţeşte, fiul omului, şi spune-i duhului: Aşa grăieşte 
Domnul: Vino, duhule, din cele patru vânturi,7 şi suflă asupra acestor morţi, iar ei să învie!” 

10 Şi am profețit aşa cum îmi poruncise Domnul; şi duhul a intrat într-înşii, iar ei au înviat şi au stat 
pe picioarele lor, mulțime multă foarte. 

11 Şi a grăit Domnul către mine, zicând: „Fiul omului, oasele acestea sunt toată casa lui Israel. Ei 
zic: Oasele ni s-au uscat, nădejdea ne-a pierit, noi ne-am stins... 

12 De aceea, profeţeşte şi zi: Aşa grăieşte Domnul: Iată, Eu voi deschide mormintele voastre şi vă 
voi scoate 

6 T. M.: „Şi un duh voi pune în voi” sau: „un suflu voi pune în voi”, termenul ebraic putând 
însemna „duh”, „suflu” (suflare) sau „vânt” (ca, de altfel, şi cel grecesc). Oricum, nu este vorba de 
Duhul Sfânt, ci de acel duh pe care omul l-a primit de la Dumnezeu când Acesta „a suflat asupra lui 
suflare de viaţă” şi a devenit el „întru suflet viu”: (Fc 2, 7); acela la care se referea Faraon cu privire 
la Iosif: „Am mai găsi noi oare un om ca el, în care să fie duhul lui Dumnezeu?” (Fe 41, 38); al 
înţelepților pe care „Eu i-am umplut de duhul înţelepciunii şi al priceperii” (1ş 28, 3). 

7 Expresia: „din cele patru vânturi” (folosită şi la Mt 24, 31; Ap 7, 1) introduce dimensiunea 
universală a învierii, întărită de finalul versetului. 

1265 

afară din mormintele voastre şi vă voi duce pe pământul lui Israel8. 

13 Şi veţi cunoaşte că Eu sunt Domnul atunci când Eu voi deschide mormintele voastre ca să-l scot 
din morminte pe poporul Meu. 

14 Şi duhul Meu îl voi pune întru voi şi veţi învia; iar Eu vă voi aşeza în ţara voastră şi veţi 
cunoaşte că Eu sunt Domnul; Eu am grăit, Eu o voi face!” zice Domnul. 

15 Şi a fost cuvântul Domnului către mine, zicând: 

16 „Fiul omului, ia-ţi un toiag şi scrie pe el: «Iuda şi fiii lui Israel care s-au unit cu el». Şi-ţi vei lua 
un al doilea toiag şi vei scrie pe el «Iosif»: toiagul lui Efraim şi al tuturor fiilor lui Israel care s-au 
unit cu el. 

17 Şi ţi le vei împreuna prin alăturare, aşa ca ele să-ţi fie în mână legate ca un singur toiag. 

18 Şi va fi că atunci când fiii poporului tău îţi vor zice: «Oare nu ne vei spune ce anume înţelegi tu 
prin asta?», 

19 tu le vei spune: Aşa grăieşte Domnul: Iată, Eu voi lua neamul lui losif,9 cel ce se află în mâna lui 
Efraim, precum şi neamurile lui Israel care s-au unit cu el, şi le voi adăuga la neamul lui Iuda, iar 
ele vor deveni un singur toiag în mâna lui Iuda. 

20 În mâna ta, sub ochii lor vor fi toiegele pe care-ai scris. 

21 Şi le vei spune: Aşa grăieşte Domnul Domn: Iată, Eu îi voi lua pe toți cei 

8 Această ultimă făgăduinţă indică faptul că profeția a fost făcută în Babilon, în faţa deportaților 
deznădăjduiţi. 

9 Iosif, tatăl lui Efraim, era strămoşul celui mai puternic din triburile ce alcătuiau regatul de nord 
(Israel). 

ai casei lui Israel din mijlocul neamurilor la care s-au dus şi-i voi aduna de printre toţi cei care-i 
înconjoară şi-i voi aduce pe pământul lui Israel. 

22 Un singur neam îi voi face pe pământul Meu, în munţii lui Israel; şi un singur Domn va fi, al lor; 
şi nu vor mai fi ei două neamuri şi nici nu vor mai fi împărțiți în două regate, 

23 pentru ca să nu se mai spurce cu idolii lor şi-ntru urâciunile lor şi-ntru toate necredinţele lor;10 
iar Eu îi voi mântui de toate nelegiuirile lor cu care au păcătuit, şi-i voi curăţi şi-Mi vor fi Mie 
popor, iar Eu le voi fi Dumnezeu. 

24 Şi robul Meu David va fi Domn în mijlocul lor; şi un singur Păstor va fi al tuturor; fiindcă ei vor 
umbla întru poruncile Mele, iar judecăţile Mele le vor păzi şi le vor face. 

25 Şi vor locui în ţara lor, pe care Eu i-am dat-o robului Meu Iacob, în care au locuit părinţii lor; şi 
în ea vor locui pe totdeauna, ei şi copiii lor şi copiii copiilor lor;11 iar David, robul Meu, Domn le 
va fi în veci.12 

26 Şi voi face cu ei un legământ de pace: legământ veşnic va fi cu ei; şi pentru vecie voi pune în 


mijlocul lor locaşul Meu cel sfânt. 

27 Şi-ntru ei va fi locaşul Meu cel sfânt; Eu le voi fi lor Dumnezeu, iar ei Îmi vor fi Mie popor. 

28 Şi vor cunoaşte neamurile că Eu sunt Domnul Care îi sfințește, atunci când 

10 Aceste două ultime propoziţii: cf. Codex Alexandrinus. 

11... ei şi copiii lor şi copiii copiilor lor”: cf. Codex Alexandrinus. 

12 Acest „în veci” (literal: „în veac”) angajează dimensiunea mesianică a profeției: Iisus Hristos, 
„fiul lui David”, a cărui împărăție „nu va avea sfârşit” (Le 1, 33). 

locaşul Meu cel sfânt va fi pe veci în mijlocul lor”. 

38 

Profeţie despre Gog şi Magog. 

1 Fost-a cuvântul Domnului către mine, zicând: 

2 „Fiul omului, îndreaptă-ţi faţa spre Gog şi spre ţara lui Magog, regele [ținuturilor] Roos şi Mosoh 
şi Tubal, şi profeţeşte asupra lui. 1 

3 Şi spune-i: Aşa grăieşte Domnul Domn: lată, Eu sunt împotriva ta, Gog, rege peste Roos şi 
Mosoh şi Tubal; 

4 şi te voi aduna pe tine şi toată oştirea ta, cai şi călăreţi, toţi îmbrăcaţi în platoşe, cu o mare gloată 
de scuturi şi de coifuri şi de săbii: 

5 Perşi şi Etiopieni şi Libieni, toţi cu coifuri şi cu scuturi; 

6 Gomer şi toţi ai lui; casa lui Togarma, de la capătul Miază-nopţii, cu toţi ai lui; şi multe neamuri 
cu tine. 

7 Fii pregătit, pregăteşte-te, tu şi toată mulţimea adunată cu tine, şi-Mi vei fi Mie strajă.2 

1 Capitolele 38 şi 39 cuprind o profeție asupra lui Gog, personaj menționat mai întâi în Nm 24, 7 
drept rege foarte puternic, dar care aici, prin context şi prin toată desfăşurarea apocaliptică a 
evenimentelor, devine simbol al oricărei puteri ce se ridică împotriva lui Dumnezeu. Cu această 
dimensiune va fi reluat de către Evanghelistul loan în Apocalipsa, 20, 7-9 (vezi nota). 

2 Ca şi în cazul lui Nabucodonosor, Gog devine instrumentul lui Dumnezeu, prin care Acesta Îşi 
îndeplineşte un anume plan; aceasta însă nu înseamnă că el va rămâne nepedepsit pentru nelegiuirile 
lui, ca unul care s-a întrecut pe sine în toată răutatea. 

8 La capătul multor zile va fi el pregătit şi în anii de pe urmă va veni; şi va veni în ţara refăcută 
după sabie, când [poporul] se va aduna de printre multe neamuri în ţara lui Israel, cea pustiită din 
toate părțile; ieşiţi de printre neamuri, ei fără grijă, toţi, vor locui. 

9 Şi te vei ridica precum ploaia şi vei veni precum norul ca să acoperi pământul; vei fi tu, şi- 
mpreună cu tine vor fi şi toţi ai tăi, precum şi neamuri multe. 

10 Aşa grăieşte Domnul Domn: Şi va mai fi în ziua aceea că vorbe se vor sui în inima ta şi gânduri 
rele vei gândi. 

11 Şi vei zice: Mă voi ridica împotriva unei ţări lepădate; voi veni asupra celor ce se odihnesc în 
linişte şi locuiesc în pace, toţi locuind o ţară fără nici un zid, fără zăvoare, unde nu au uşi, 

12 ca să apuc, să jefuiesc şi să le iau prada, să-mi întorc mâinile împotriva ţării pustii care acum e 
locuită şi împotriva unui neam care s-a adunat de printre multe neamuri, împotriva celor ce şi-au 
agonisit moşii, locuind ei în mijlocul ţării. 

13 Saba şi Dedan şi neguţătorii Calcedonului şi toate satele lor îți vor zice: «Pentru jaf ai venit, ca 
să iei pradă?; şi ţi-ai strâns adunătura ca să iei argint şi aur, să iei moşii, să te umpli de prăzi?...». 

14 De aceea, tu, fiul omului, profeţeşte şi spune-i lui Gog: Aşa grăieşte Domnul: Oare nu te vei 
ridica tu în ziua aceea când poporul Meu Israel va locui în pace 

15 şi nu vei veni tu de la capătul Miază-nopţii, şi multe neamuri cu tine? toți călări pe cai, gloată 
mare şi putere multă? 

16 Şi asupra poporului Meu Israel te vei ridica precum un nor, ca să acoperi pământul. Şi va fi că-n 
zilele cele mai de pe urmă te voi aduce asupra ţării Mele, pentru ca toate neamurile să Mă cunoască 
atunci când Eu sub ochii lor Mă voi sfinţi întru tine. 

17 Aşa grăieşte Domnul Domn către Gog: Tu eşti acela despre care am vorbit cândva, în zilele cele 
mai dinainte, prin mâna robilor Mei, profeţii lui Israel în chiar zilele acelea şi-n anii aceia ca să te 
aduc împotriva lor. 


18 Şi va fi că-n ziua aceea în care Gog va veni împotriva ţării lui Israel zice Domnul Domn atunci 
mânia Mea 

19 şi gelozia Mea se vor stârni; în focul mâniei Mele am grăit că-n ziua aceea va fi cutremur mare 
în ţara lui Israel; 

20 de faţa Domnului se vor cutremura peştii mării şi păsările cerului şi fiarele câmpului şi toate 
Jivinele ce se târăsc pe pământ şi toți oamenii de pe faţa pământului; munţii se vor sparge, văile se 
vor afunda şi fiece zid de pe pământ se va prăbuşi. 

21 Iar împotriva lui voi chema orice fel de frică zice Domnul: sabia fiecărui om va fi împotriva 
fratelui său. 

22 Şi-l voi judeca pe el cu moarte şi cu sânge şi cu ploaie care mătură şi cu grindină; cu foc şi 
pucioasă voi ploua peste el şi peste toţi cei ce sunt cu el şi peste multe neamuri care sunt cu el. 

23 Şi Mă vor preamări şi Mă vor sfinţi şi Mă vor slăvi; şi cunoscut voi fi în faţa multor neamuri, şi 
ele vor cunoaşte că Eu sunt Domnul. 

39 

(continuare) 

1 Iar tu, fiul omului, profeţeşte împotriva lui Gog şi zi: Aşa grăieşte Domnul: lată, Eu sunt 
împotriva ta, Gog, rege peste Roos şi peste Mosoh şi Tubal; 

2 şi te voi aduna şi te voi călăuzi şi te voi ridica de la marginea Miază-nopţii şi te voi aduce asupra 
munților lui Israel. 

3 Şi-ţi voi nimici arcul din mâna ta cea stângă şi săgețile din mâna ta cea dreaptă şi te voi prăvăli 

4 peste munții lui Israel; şi vei cădea, tu şi toţi ai tăi, iar neamurile ce ţi s-au alăturat vor fi date la 
mulțime de păsări, la fiece zburătoare; cât despre tine, te-am dat la toate fiarele câmpului ca să te 
mănânce; 

5 pe faţa câmpului vei cădea, căci Eu am grăit, zice Domnul Domn. 

6 Şi foc voi trimite peste Gog,l iar insulele vor fi locuite în pace2 şi vor cunoaşte că Eu sunt 
Domnul. 

7 lar numele Meu cel sfânt va fi cunoscut în mijlocul poporului Meu Israel; şi numele Meu cel sfânt 
nu va mai fi pângărit, iar neamurile vor cunoaşte că Eu sunt Domnul, sfânt în Israel. 

8 lată, că [aceasta] vine, şi vei cunoaşte că va fi, zice Domnul Domn: aceasta este ziua, cea în care 
am grăit3. 

1 T. M.: „... peste Magog”. 

2 Prin „insule” putem înţelege fie ostroavele din estul Mediteranei, fie, metaforic, „neamurile”, aşa 
cum sunt acestea definite în Fc 10, 5. T. M.: „foc voi trimite peste Magog şi printre cei ce fără grijă 
locuiesc în insule”. 

3 Expresia se poate referi la iminenţa evenimentului anunţat, sau la faptul că el, deşi poate avea loc 
mai târziu, intră în existenţă din chiar clipa când Dumnezeu l-a hotărât. Ebr.: „,... Aceasta este ziua 
despre care am grăit”. 

9 Jar cei ce locuiesc cetățile lui Israel vor ieşi şi vor face foc cu armele, cu scuturile şi cu sulițele şi 
cu arcurile şi cu săgețile şi cu măciucile şi cu lăncile; şapte ani vor întreţine focul cu ele; 

10 şi nu vor lua lemne din câmp, nici că le vor tăia din păduri, ci armele le vor arde cu foc; şi-i vor 
prăda pe cei ce i-au prădat şi-i vor jefui pe cei ce i-au jefuit, zice Domnul. 

11 Şi va fi că-n ziua aceea îi voi da lui Gog un loc de renume, un mormânt în Israel, locul de 
îngropare al celor ce au venit la mare 4; şi vor zidi gura văii de jur-împrejur şi acolo îl vor îngropa 
pe Gog şi toată gloata lui; [locul acela] va fi numit atunci «locul de îngropare al lui Gog». 

12 Casa lui Israel îi va îngropa, pentru ca să fie pământul curăţit pe durata a şapte luni. 

13 Da, întregul popor al ţării îi va îngropa; şi le va fi loc de renume în ziua-n care Eu m-am 
preamărit, zice Domnul. 

14 Şi vor trimite oameni care să meargă necontenit prin ţară ca să-i îngroape pe cei rămaşi la faţa 
pământului, să-l curățească după trecerea a şapte luni; şi vor face cercetări; 

15 şi tot cel ce cutreieră ţara şi va vedea os de om, va pune lângă el un semn, până când groparii îl 
vor fi îngropat în vale, în locul de îngropare al lui Gog. 

16 Că şi numele cetăţii se va chema Cimitir5; şi se va curăţi pământul. 

4 Ebr.: „... un loc de îngropare în Israel, valea lui Abarim, la răsărit de mare, cea care taie calea 


trecătorilor...”. Text defectuos, de vreme ce Abarim nu se afla în Israel, ci în Moab (vezi Nm 21, 11; 
33, 47; Dt 32, 49), în apropiere de Marea Moartă. 

5 Ebr.: Hamona. 

17 lar tu, fiul omului: Aşa grăieşte Domnul Domn: Spune la toată pasărea zburătoare şi la fiarele 
câmpului: Adunaţi-vă şi veniţi!, de prin toate laturile dimprejur adunaţi-vă la jertfa Mea pe care Eu 
v-am pregătit-o în munții lui Israel, şi carne veţi mânca şi sânge veţi bea; 

18 cărnurile uriaşilor6 le veţi mânca şi sângele domnilor pământului îl veţi bea, berbeci şi viței şi 
tapi, şi toți viţeii anume îngrăşaţi.7 

19 Şi veţi mânca grăsime pe săturate şi veţi bea sânge pân” la beţie, din jertfa Mea pe care Eu am 
pregătit-o pentru voi. 

20 La masa Mea vă veţi sătura şi de cal, şi de călăreț, de uriaş şi de fiece războinic, zice Domnul. 

21 Şi slava Mea o voi pune întru voi, şi neamurile vor vedea judecata pe care Eu am făcut-o, şi 
mâna Mea pe care Eu am adus-o peste ei. 

22 Şi vor cunoaşte cei din casa lui Israel că Eu sunt Domnul, Dumnezeul lor, din ziua de astăzi şi de 
azi înainte. 

23 Şi toate neamurile vor şti că toţi cei din casa lui Israel au fost robiţi din pricina păcatelor lor, că 
s-au lepădat de Mine, iar Eu Mi-am întors faţa de la ei şi i-am dat în mâinile vrăjmaşilor lor, şi toți 
au căzut de sabie. 

24 După necurăţiile lor şi după nelegiuirile lor m-am purtat cu ei, şi de la ei faţa Mi-am întors-o. 

25 De aceea, aşa grăieşte Domnul: Acum voi întoarce robimea lui Iacob şi 

6 „Uriaşi”: războinici de statură înaltă (dar şi imagine sugestivă a belşugului de carne). 

7 Ebr.: „... toţi îngrăşaţi în Vasan”. Vasanul era un platou cu iarbă bogată, la est de Iordan, vestit 
pentru calitatea animalelor ce se hrăneau pe el. 

voi milui casa lui Israel, şi gelos voi fi de dragul numelui Meu cel sfânt.8 

26 Ei îşi vor purta ocara şi nedreptatea pe care le-au făcut la vremea când îşi locuiau în pace ţara, 
dar nimeni nu va fi care să-i înfricoşeze 

27 atunci când Eu îi voi întoarce de printre neamuri şi-i voi aduna de prin ţările neamurilor; şi Mă 
voi sfinţi întru ei înaintea neamurilor. 

28 Şi vor cunoaşte că Eu sunt Domnul, Dumnezeul lor, atunci când Eu Mă voi fi arătat lor printre 
neamuri. 

29 Şi faţa nu Mi-o voi mai întoarce de la ei, de vreme ce mânia Mi-am vărsat-o peste casa lui Israel, 
zice Domnul”. 

40 

Vedenia asupra templului ce va să fie. 

1 Şi a fost că în cel de al douăzeci şi cincilea an de la înrobirea noastră, în luna cea dintâi, în zece 
ale lunii, în cel de al paisprezecelea an de la luarea cetăţii,l în ziua aceea fost-a peste mine mâna 
Domnului şi m-a dus 

2 într-o vedenie a lui Dumnezeu în ţara lui Israel; şi m-a pus pe un munte foarte înalt, iar peste el 
era ca şi cum ar fi fost clădirea unei cetăți văzute din faţă. 

3 Şi m-a adus acolo; şi, iată, un bărbat; înfăţişarea lui era ca o înfăţişare de aramă strălucitoare; în 
mâna lui era o sfoară de zidar şi o prăjină de măsurat; şi sta în poartă. 

8 Clasica gelozie a lui Iahve faţă de orice trădare a lui Israel în favoarea idolatriei. 

1573 î.H. 

4 Şi mi-a zis bărbatul: „Uită-te cu ochii tăi, fiul omului, la cel pe care l-ai văzut, şi auzi cu urechile 
tale şi pune-ţi în inimă toate lucrurile pe care Eu ţi le arăt; fiindcă tu ai intrat aici pentru ca Eu să-ţi 
pot arăta, iar tu îi vei arăta casei lui Israel toate lucrurile pe care le vezi”.2 

5 Şi, iată, un zid de jur-împrejurul casei, pe dinafară; iar în mâna bărbatului, o prăjină3 a cărei 
măsură era de şase coți socotind cotul cu palmă cu tot; şi a măsurat zidul din faţă: lăţimea era de o 
prăjină, iar lungimea lui era tot de o prăjină. 

6 Apoi a mers la poarta care cată spre răsărit, cea cu şapte trepte, şi a măsurat de-a latul pridvorul 
porţii şi l-a găsit de o prăjină. 

7 Lungimea camerei era de o prăjină, şi tot de o prăjină îi era lăţimea; iar tinda dintre camere era de 
şase coţi; lărgimea celei de a doua camere era de o prăjină, şi tot de o prăjină îi era lungimea; iar 


tinda era de cinci coţi. 

8 A treia cameră era de o prăjină în lungime şi tot de o prăjină în lățime. 

9 Pridvorul portalului lângă tinda porţii era de opt coţi; stâlpii, de doi coţi; iar pridvorul porţii era pe 
dinlăuntru. 

10 Camerele [de pază] de la poarta din faţă erau trei de-o parte şi trei 

2 Lungile şi minuţioasele descrieri ale viitorului templu, desfăşurate pe spaţiul a mai mult de trei 
capitole (40, 1 - 43, 12) nu alcătuiesc nici pe departe un documentar (precum cele din cărţile lui 
Moise), ci se constituie într-o suită nu întotdeauna uşor accesibilă de simboluri menite să ateste 
transcendenţa lui Dumnezeu într-un locaş pur, slujit de preoți desăvârşiți şi cercetat de fiii 
credincioşi ai lui Israel. 

3 Textual: „o trestie” (folosită de zidari pentru măsurători). 

de cealaltă, şi toate aveau aceeaşi măsură; aceeaşi măsură aveau stâlpii din amândouă laturile. 

11 Şi a măsurat deschizătura porţii: zece coţi; iar lărgimea portalului era de treisprezece coţi. 

12 Prispa din faţa camerelor de pază era îngustată la un cot în partea de dincoace, ca şi în partea de 
dincolo; iar fiecare cameră avea câte şase coţi dincoace şi câte şase dincolo. 

13 Apoi el a măsurat poarta, de la peretele unei camere până la peretele celeilalte: lăţimea era de 
douăzeci şi cinci de coţi; o uşă era faţă-n faţă cu cealaltă. 

14 Douăzeci de coţi erau între pridvorul porții de dinafară şi odăile dimprejurul ei; 

15 şi cincizeci de coţi erau între pridvorul porții de dinafară şi pridvorul porţii de dinlăuntru. 

16 Camerele de pază aveau ferestre ascunse; ferestre de acest fel se aflau şi la pridvoarele de 
dinlăuntrul porții, de jur-împrejur; iar pe stâlpi erau [săpate] ramuri de finic, de-o parte şi de alta. 

17 Apoi el m-a dus în curtea interioară; şi, iată, acolo erau camere; iar de jur-împrejurul curţii erau 
colonade; în faţa şirului de coloane erau treizeci de camere. 

18 Porticele erau înapoia porților; potrivit lungimii porților, aceasta era colonada cea mai joasă. 

19 Şi a măsurat lățimea curţii, de la prispa porţii interioare până la prispa porții cu faţa în afară: o 
sută de coţi de la poarta ce cată spre răsărit. Şi m-a dus apoi spre miază-noapte; 

20 şi, iată, era o poartă ce căta spre miază-noapte, care se ţinea de curtea exterioară; şi a măsurat 
[clădirea porţii] în lung şi-n lat. 

21 Camerele erau trei pe-o latură şi trei pe alta; peste tot, stâlpi şi pridvoare şi finici; ele erau 
potrivite cu măsura porţii ce da spre răsărit; lungimea acolo era de cincizeci de coţi, iar lăţimea era 
de douăzeci şi cinci de coți. 

22 Ferestrele, prispele şi finicii ei erau ca şi la poarta ce căta spre răsărit; la ele se ajungea urcând 
şapte trepte; iar prispele cătau înlăuntru. 

23 În curtea interioară era o poartă ce căta spre poarta dinspre miază-noapte, în felul porţii ce căta 
spre răsărit; el a măsurat curtea, de la o poartă la cealaltă: o sută de coţi. 

24 Şi m-a dus în latura de miazăzi: şi, iată, o poartă cătând spre miazăzi. Şi a măsurat-o: camerele şi 
stâlpii şi pridvoarele aveau aceeaşi măsură. 

25 Ferestrele şi pridvoarele ei de jur-împrejur erau la fel cu ferestrele şi pridvoarele de la celelalte 
porţi: lungimea era de cincizeci de coţi, iar lățimea era de douăzeci şi cinci de coţi. 

26 Şapte trepte erau acolo, şi pridvoare pe dinlăuntru; stâlpii erau împodobiţi cu finici, câte unul pe 
fiecare latură. 

27 Şi era o poartă față-n faţă cu poarta curţii interioare dinspre miazăzi; el a măsurat curtea, de la o 
poartă până la cealaltă: o sută de coţi în lățime, la capătul dinspre miazăzi. 

28 Şi m-a dus în curtea interioară a porții de miazăzi; şi a măsurat poarta şi a găsit aceeaşi măsură; 
29 iar camerele şi stâlpii 

30 şi pridvoarele, aceleaşi măsuri; se aflau acolo ferestre, şi pridvoare de jur-împrejur; lungimea îi 
era de cincizeci 

de coţi, iar lăţimea de douăzeci şi cinci de coţi 

31 de la pridvor până la curtea exterioară; pe stâlpi erau arbori de finic; erau acolo şi opt trepte. 

32 Şi m-a dus la poarta ce căta spre răsărit; şi a găsit aceleaşi măsuri ca şi la celelalte; 

33 şi camerele, şi stâlpii şi pridvoarele aveau aceleaşi măsuri; se aflau acolo ferestre, precum şi 
pridvoare de jur-împrejur; lungimea ei era de cincizeci de coţi, iar lăţimea îi era de douăzeci şi cinci 


de coţi. 

34 Pridvoare se deschideau spre curtea interioară; şi arbori de finic pe stâlpi, anume pe ambele 
laturi; ea avea opt trepte. 

35 Şi m-a dus la poarta de miază-noapte; şi a găsit aceleaşi măsuri ca şi la celelalte; 

36 şi camerele, şi stâlpii, şi pridvoarele; ferestre avea de jur-împrejur, şi pridvoare; lungimea ei era 
de cincizeci de coţi, iar lăţimea îi era de douăzeci şi cinci de coţi. 

37 Pridvoarele i se deschideau spre curtea interioară; pe stâlpi se aflau arbori de finic, anume pe 
ambele laturi; ea avea opt trepte. 

38 Camerele ei şi portalurile şi pridvoarele celei de a doua porţi aveau băi pentru jertfe: acolo vor 
spăla arderea-de-tot,; 

39 iar în pridvorul porţii se aflau două mese într-o latură şi două mese în cealaltă; acolo se tăiau 
jertfele pentru păcat şi jertfele pentru neştiinţă. 

40 Îndărătul băii pentru ardere-de-tot, la partea dinspre miază-noapte, spre răsărit, se aflau două 
mese, iar înapoia pridvorului porţii, alte două mese. 

41 Erau deci patru mese pe o latură şi patru pe cealaltă, în spatele porţii; pe ele tăiau jertfele care 
erau aduse în faţa celor opt mese de jertfă. 

42 Şi erau patru mese de piatră cioplită, pentru arderile-de-tot, late de un cot şi jumătate, lungi de un 
cot şi jumătate şi înalte de un cot; pe ele se puneau uneltele cu care înjunghiau arderile-de-tot şi 
celelalte jertfe. 

43 De jur-împrejur, pe margini, aveau câte un brâu de piatră cioplită, înalt de un lat de palmă; iar 
deasupra meselor se afla un acoperământ care să le ocrotească de umezeală şi căldură. 

44 Apoi m-a dus în curtea interioară; şi, iată, în curtea interioară se aflau două camere, una în 
spatele porţii ce căta spre miază-noapte, cu faţa spre miazăzi, şi una în spatele porţii de miazăzi, dar 
cu faţa spre miază-noapte. 

45 Şi mi-a zis: „Această cameră, cu fața spre miazăzi, este pentru preoţii îndatoraţi cu paza 
templului; 

46 iar camera cu fața spre miază-noapte e pentru preoţii îndatoraţi cu slujba la altar; ei sunt fiii lui 
Țadoc, cei din neamul lui Levi care se apropie de Domnul ca să-l slujească”. 

47 Apoi el a măsurat curtea, a cărei lungime era de o sută de coţi şi a cărei lăţime era tot de o sută 
de coţi, pe toate cele patru laturi ale ei; iar în faţa templului, altarul. 

48 Şi m-a mai dus în pridvorul templului; şi a măsurat stâlpii pridvorului; lăţimea era de cinci coți 
într-o parte şi de cinci coţi în cealaltă; lăţimea uşii era de paisprezece coţi, iar canaturile uşii 
pridvorului aveau trei coţi într-o parte şi trei coți în cealaltă. 

49 Lungimea pridvorului era de douăzeci 

1272 

de coţi, iar lăţimea avea doisprezece coţi. La el se mergea pe o scară cu zece trepte. Iar pridvorul 
avea stâlpi, câte unul de fiecare parte. 

41 

Templul. 

1 Şi m-a dus în templu; şi a măsurat pridvorul: şase coți lățime într-o latură şi şase coți în cealaltă. 

2 lar lărgimea portalului era de zece coţi; canaturile porţii erau de cinci coţi într-o parte şi de cinci 
coţi în cealaltă. Şi i-a măsurat lungimea: patruzeci de coţi; şi lăţimea: douăzeci de coți. 

3 Şi m-a dus în curtea interioară; şi a măsurat stâlpul uşii: doi coţi; uşa: şase coţi; canaturile uşii: 
şapte coţi deo parte şi şapte coţi de cealaltă. 

4 Şi a măsurat lungimea uşilor: patruzeci de coţi; iar lăţimea: douăzeci de coţi, în partea de dinainte 
a templului. Şi mi-a zis: „Aceasta e sfânta-sfintelor”. 

5 Şi a măsurat peretele casei: şase coţi; şi lărgimea fiecărei odăi lăturalnice: patru coţi, de jur- 
împrejur. 

6 Odăile lăturalnice un rând de odăi peste alt rând de odăi erau de două ori câte treizeci şi trei; şi era 
o anume depărtare în peretele casei, spre odăile lăturalnice, de jur-împrejur, aşa încât cei ce le aveau 
în grijă să vadă că ele nu se atingeau de pereţii casei. 

7 Lărgimea odăii lăturalnice de deasupra [era socotită] pe potriva ieşiturii peretelui spre partea de 
sus, de jur-împrejurul casei, aşa ca ea să poată fi lărgită deasupra şi să se poată merge de la cele de 
Jos spre cele de sus şi de la cele din mijloc spre catul al treilea. 


8 Înălţimea casei, de jur-împrejur: fiece depărtare dintre camerele lăturalnice era egală cu o prăjină 
de şase coţi; 

9 lărgimea peretelui fiecărei odăi lăturalnice, pe dinafară, era de cinci coţi; iar golurile ce fuseseră 
lăsate între odăile lăturalnice ale casei 

10 şi-ntre odăile propriu-zise aveau o lăţime de douăzeci de coţi, de jur-împrejurul casei. 

11 Şi uşile odăilor erau cu faţa spre golul lăsat de o uşă ce căta spre miază-noapte era şi o uşă ce 
căta spre miazăzi; iar lărgimea luminii celeilalte era de cinci coţi, de jur-împrejur. 

12 Peretele despărțitor ce se afla în faţa golului lăsat, oarecum spre apus, era lat de şaptezeci de coţi; 
lăţimea peretelui despărțitor era de cinci coţi, de jur-împrejur, iar lărgimea îi era de nouăzeci. 

13 Şi a măsurat în faţa casei o lungime de o sută de coţi; iar golurile lăsate şi despărțitura şi pereţii 
de acolo aveau o lungime de o sută de coți. 

14 Lărgimea din faţa casei şi golurile rămase dinaintea ei erau de o sută de coţi. 

15 Şi a măsurat lungimea despărţiturii din faţa golului lăsat de părţile de dinapoi ale casei, precum 
şi golurile lăsate într-o parte şi în alta: o sută de coţi în lungime; iar templul şi unghiurile şi 
pridvorul exterior erau căptuşite, în partea de jos, cu scânduri de lemn. 

16 Iar ferestrele erau zăbrelite, luminând de jur-împrejur spre cele trei caturi, ca să se poată vedea 
prin ele. Casa şi cele ce se ţineau de ea erau 

toate căptuşite cu scânduri de jur-împrejur; tot aşa era duşumeaua şi de la duşumea până la ferestre; 
iar ferestrele se deschideau în trei feluri, ca să se poată privi prin ele. 

17 Şi aproape de-a lungul întregului drum spre partea de dinlăuntru, şi aproape de partea de 
dinafară, şi pe toţi pereţii de jur-împrejur, atât pe dinlăuntru, cât şi pe dinafară 

18 erau săpaţi heruvimi şi arbori de finic, câte un arbore de finic între doi heruvimi; şi fiecare 
heruvim avea două feţe. 

19 Faţă de om spre arborele de finic, deo parte şi de alta, şi față de leu spre următorul arbore de 
finic, de-o parte şi de alta; aşa avea casa săpături pe tot împrejurul. 

20 Heruvimi şi arbori de finic erau săpaţi de la duşumea pân” la tavan. 

21 Locul cel sfânt şi templul se deschideau pe patru laturi; în faţa locurilor sfinte, înfăţişarea era ca 
şi cum ai fi văzut 

22 un jertfelnic de lemn; înălțimeati era de trei coţi; lungimea de doi coţi; iar lăţimea, de doi coţi; şi 
avea coarne; iar temelia şi laturile îi erau de lemn. Și el mi-a zis: „Aceasta este masa, cea de 
dinaintea feţei Domnului”. 

23 Templul avea două uşi; sfânta-sfintelor avea două uşi; 

24 iar între acele două uşi se aflau câte două canaturi, de amândouă părţile, care se deschideau una 
către alta, că două canaturi erau la una şi două la cealaltă. 

25 lar peste ele erau săpături; şi heruvimi pe pereții templului, şi arbori de finic pe potriva 
săpăturilor în lemn din sfânta; iar în faţa pridvorului exterior era o pardoseală de lemn. 

26 Şi erau ferestre ascunse; şi a măsurat el, dintr-o latură în alta, spre acoperişul pridvorului; şi 
odăile laterale ale casei erau căptuşite cu scânduri. 

42 

Templul (continuare). 

1 Şi m-a dus în curtea exterioară dinspre răsărit, în faţa porţii ce cată spre miază-noapte. Şi m-a dus 
înlăuntru; şi, iată, cinci camere lângă spaţiul rămas liber şi în apropiere de zidul despărțitor dinspre 
miază-noapte: 

2 o sută de coţi lungimea spre miază-noapte, iar lăţimea, cincizeci, 

3 cu podoabe săpate ca şi la porţile curţii interioare şi ca la stâlpii împrejmuitori ai curții exterioare, 
cu portice pe trei rânduri, aşezate faţă-n faţă. 

4 În faţa camerelor era un loc de trecere, având zece coţi în lăţime şi întocmai o sută în lungime; 
uşile lor erau cu faţa spre miază-noapte. 

5 Locurile de trecere de deasupra erau făcute în acelaşi fel; că stâlpii de deasupra îi întreceau pe cei 
de jos, lăsând astfel un spaţiu între ei; aşa erau cele două portice. 

6 Erau şi foişoare, pe trei rânduri, dar ele nu aveau stâlpi asemenea celor de afară; de aceea ei se 
ridicau din cei pe care-i aveau dedesubt, iar cei din mijloc se ridicau din pământ. 

7 Lumina venea din afară, aşa cum era la camerele curții exterioare, cătând spre faţa camerelor 


dinspre miază-noapte; lungimea lor era de cincizeci de coți. 

8 Că lungimea camerelor ce cătau spre curtea exterioară era de cincizeci de coţi, acestea erau cele 
ce se aflau față-n față; peste tot, o sută de coţi. 

9 Camerele de la intrarea dinspre răsărit aveau uşi, pentru ca în ele să se poată intra din curtea 
exterioară 

10 prin deschizătura de la intrare a locului de trecere: cea dinspre miazăzi spre miazăzi, spre golul 
lăsat anume şi spre zidul despărțitor; şi aşa erau camerele. 

11 Iar locul de trecere se afla în faţa lor, potrivit cu măsurile camerelor ce cătau spre miază-noapte, 
potrivit adică cu lungimea lor şi cu lăţimea lor şi cu toate deschiderile lor şi cu intrările lor şi cu 
luminile lor şi cu uşile lor. 

12 [Aşa erau măsurile] camerelor dinspre miazăzi; şi pe potriva uşilor de la intrarea locului de 
trecere, ca lumina unei despărţituri de o prăjină, ca să se intre în ele dinspre răsărit. 

13 Şi mi-a zis: „Camerele dinspre miază-noapte şi cele dinspre miazăzi, în faţa zidului despărțitor, 
acestea sunt camerele sfintei, în care preoţii, fiii lui Țadoc, cei ce se apropie de Domnul, vor mânca 
ceea ce e mai sfânt [între jertfe]; acolo vor pune jertfele cele mai sfinte şi prinosul de carne şi 
jertfele pentru păcat şi jertfele pentru neştiinţă; fiindcă locul e sfânt. 

14 Nimeni în afară de preoţi nu va intra acolo, şi nici nu va ieşi din locul cel sfânt în curtea 
exterioară, pentru ca aceia care se apropie [de Mine] să fie pururea sfinţi; şi nici să se atingă cineva 
de veşmintele în care ei slujesc, fiindcă sunt sfinte; iar ei ori de câte ori vor veni în atingere cu 
poporul, vor fi îmbrăcaţi cu alte haine”. 

15 Şi după ce s-a terminat măsurătoarea casei pe dinlăuntru, m-a scos pe calea porţii ce cată spre 
răsărit şi a măsurat planul casei, de jur-împrejur, aşa cum trebuie. 

16 Şi a stat în spatele porţii ce cată spre răsărit şi a măsurat cu prăjina cinci sute de coţi. 

17 şi s-a întors către miază-noapte şi a măsurat cu prăjina o sută de coţi în faţa laturii dinspre miază- 
noapte. 

18 şi s-a întors către apus şi a măsurat cu prăjina cinci sute de coţi înspre faţa mării. 

19 şi s-a întors către miazăzi şi a măsurat cu prăjina cinci sute de coţi înspre faţa miazăzilei. 

20 În patru laturi [a măsurat] cu aceeaşi prăjină; şi a însemnat casa şi rotundul părţilor ei, de jur- 
împrejur; cinci sute [de coţi] spre răsărit, cu o lărgime de cinci sute de coţi, ca să facă o despărțitură 
între locul cel sfânt şi zidul de dinafară, aşa cum cerea rânduiala casei. 

43 

Vedenia slavei Domnului. 

1 Şi m-a dus la poarta ce cată spre răsărit şi m-a scos afară. 

2 Şi iată, slava Dumnezeului lui Israel venea pe calea cea dinspre răsărit; şi glasul oştirii [cereşti] 
era ca glasul de două ori mai puternic al unor mulțimi; iar pământul strălucea ca o lumină de slavă, 
de jur-împrejur. 

3 Vedenia pe care am văzut-o era ca vedenia pe care o avusesem când am intrat 

să ung cetateal; iar vedenia carului pe care l-am văzut era ca vedenia pe care am avut-o la râul 
Chebar; şi am căzut cu faţa la pământ. 

4 Şi slava Domnului a intrat în casă, pe calea porţii ce cată spre răsărit. 

5 Şi Duhul m-a ridicat şi m-a dus în curtea cea dinlăuntru; şi, iată, casa era plină de slava Domnului. 
6 Şi am stat; şi, iată, un glas din casă grăind către mine; şi un bărbat şedea lângă mine; 

7 şi mi-a zis: „Fiul omului, ai văzut locul tronului Meu şi locul urmei picioarelor Mele, unde 
numele Meu pe veci va locui în mijlocul casei lui Israel; iar cei din casa lui Israel nu vor mai 
pângări numele Meu cel sfânt nici ei şi nici mai-marii lor prin desfrânarea lor sau prin omorurile 
mai-marilor în mijlocul lor, 

8 atunci când tinda Mea o puneau în tinda lor şi pragurile Mele lângă pragurile lor, când peretele 
Meu îl făceau ca şi cum ar fi fost o împreunare între ei şi Mine,2 când ei pângăreau numele Meu cel 
sfânt cu nelegiuirile pe care le făceau şi când întru mânia Mea i-am zdrobit, chiar cu ucidere. 

9 Şi acum, să lepede de la Mine desfrânarea lor şi omorurile mai-marilor lor, iar Eu în veci voi locui 
în mijlocul lor. 

10 Şi tu, fiul omului, arată-i casei lui Israel casa, pentru ca ei să poată pune 


1 T. M.: „... când El a venit să distrugă cetatea”, cu trimitere la capitolele 9 şi 10, în care însă 
Dumnezeu Se arată crunt şi necruţător. Aluzia se poate referi la o prezenţă neconsemnată. 

2 Nelegiuitul creează confuzii deliberate prin aceea că, pe de o parte, profanează sacrul şi, pe de 
alta, îi conferă nelegiuirii o aparenţă de sacralitate. 

capăt păcatelor lor; [arată-i] înfăţişarea şi rânduiala. 

11 Ei îşi vor purta pedeapsa pentru toate lucrurile pe care le-au făcut; iar tu vei descrie casa şi 
ieşirile ei şi fiinţarea3 ei şi toate rânduielile ei; şi-i vei face să cunoască toate legiuirile ei, pe care să 
le descrii în faţa lor; şi ei îmi vor păzi toate poruncile şi toate dreptarele, şi le vor face. 

12 Şi planul casei îl vei arăta pe vârful muntelui; toate marginile ei, de jur-împrejur, sunt întru totul 
sfinte; aceasta este legea casei4. 

13 Şi acestea sunt măsurile jertfelnicului, în coți de câte un cot şi o palmă: golul dinlăuntru, înalt de 
un cot; lărgimea, de un cot; dunga de pe margine, de jur-împrejur, de o palmă. Şi aceasta va fi 
înălțimea jertfelnicului 

14 de la fundul şi obârşia părţii scobite la masa cea mare a curăţirii:5 de jos, doi coţi; lărgimea, de 
un cot; de la masa cea mică a curăţirii până la masa cea mare a curăţirii, patru coţi; iar lărgimea, de 
un cot. 

15 Jertfelnicul6, de patru coţi; de la jertfelnic până deasupra coarnelor, un cot. 

16 Altarul va avea doisprezece coţi în lungime şi doisprezece în lăţime, din toate laturile fiind în 
patru muchii. 

3 Hypostasis = „substanţa” (elementele din care e făcută). 

4 Ultima propoziţie, preluată din Codex Vaticanus; conformă cu T. M. 

5 „Massa curăţirii” traduce cuvântul ilasterion: la început, acoperământul de deasupra chivotului 
legii (vezi Iş 25, 17 şi nota); mai târziu, masă pe care preotul aducea jertfele de curăţire, sens în care 
îl va folosi Pavel (vezi Rm 3, 25 şi nota). 

6 Textual: „arielul”. Ebraicul ariel (sau arel) înseamnă „muntele lui Dumnezeu”. Nume simbolic pe 
care lezechiel îl dă altarului de jertfă (numai aici şi în versetul următor). 

17 Masa curățirii, paisprezece coţi în lungime şi paisprezece în lăţime, în cele patru laturi ale ei. 
Dunga lui, de jur-împrejur, de o jumătate de cot; iar rama dimprejurul lui, de un cot; treptele lui vor 
fi cătând spre răsărit”. 

18 Şi mi-a zis: „Fiul omului, aşa grăieşte Domnul, Dumnezeul lui Israel: Acestea sunt rânduielile 
jertfelnicului în ziua în care va fi el făcut să se aducă deasupră-i arderi-de-tot şi deasupră-i să se 
verse sânge. 

19 Şi le vei da preoților, leviţilor din spiţa lui Ţadoc, cei ce se apropie de Mine zice Domnul 
Dumnezeu ca să-mi slujească, un vițel de vacă pentru [jertfă de] păcat. 

20 Ei vor lua din sângele lui şi-l vor pune pe cele patru coarne ale jertfelnicului şi pe cele patru 
colţuri ale mesei de curăţire şi pe vatră de jur-împrejur; şi-l vor face loc de ispăşire. 

21 Şi vor lua viţelul prinos-pentru-păcat; acesta va fi mistuit de foc în locul osebit al casei, în afara 
locului sfânt. 

22 Iar în ziua următoare vor lua doi iezi de capră, fără nici o meteahnă, ca prinos pentru păcat, şi 
vor curăţi jertfelnicul şi-l vor face loc de ispășire aşa cum au făcut cu viţelul. 

23 Şi după ce au săvârşit ispăşirea, vor aduce un vițel din cireadă, fără nici o meteahnă, şi un berbec 
din turmă, fără nici o meteahnă. 

24 Şi le veţi aduce ca dar înaintea lui Dumnezeu; preoţii le vor presăra cu sare şi I le vor aduce 
Domnului ca arderi-de-tot. 

25 Timp de şapte zile vor aduce zilnic câte un ied pentru păcat şi un vițel din cireadă şi un berbec 
din turmă, [toţi] fără nici o meteahnă; aşa vor face timp de şapte zile 

26 şi vor face jertfelnicul loc de ispăşire şi-l vor curăţi şi se vor sfinți”. 

27 Şi va fi că în ziua a opta, şi de atunci înainte, preoţii vor aduce pe jertfelnic jertfele voastre 
arderi-de-tot şi pe cele de mântuire, iar Eu vă voi primi, zice Domnul”. 

44 

Rânduiala şi portul preoţilor. 

1 Atunci m-a adus îndărăt pe calea exterioară a porții templului, cea care cată spre răsărit; iar 
aceasta era încuiată. 


2 Şi mi-a zis Domnul: „Uşa aceasta va fi încuiată; ea nu se va deschide şi nimeni nu va trece prin 
ea; 

3 căci Domnul, Dumnezeul lui Israel, va intra printr-însa, şi ea va fi încuiată.1 Cât despre principe, 
el va şedea în fața ei să mănânce pâine înaintea Domnului; pe calea pridvorului porții va intra, şi pe 
ea va ieşi”. 

4 Şi m-a dus pe calea porţii ce cată spre miază-noapte, în fața casei. Şi m-am uitat, şi, iată, casa era 
plină de slava Domnului; iar eu am căzut cu faţa la pământ. 

5 Şi mi-a zis Domnul: „Fiul omului, pune-ţi la inimă şi vezi cu ochii tăi şi auzi cu urechile tale tot 
ceea ce Eu îţi spun ţie, potrivit cu toate poruncile casei Domnului şi cu toate rânduielile ei; 

7 Literal: „şi-şi vor umple mâinile” (de darul sfinţeniei). 

1 Profeţie mesianică: Sfânta Fecioară Maria ÎI va naşte pe Fiul lui Dumnezeu, continuând să rămână 
fecioară. 

ŞI inima ţi-o vei pune la intrarea casei, pe potriva tuturor ieşirilor ei, întru toate lucrurile cele sfinte. 
6 Şi vei grăi către casa cea răzvrătită către casa lui Israel: Aşa grăieşte Domnul: Destul vă fie vouă, 
o, casa lui Israel, toate fărădelegile [pe care le-aţi săvârşit], 

7 că aţi adus înlăuntru fu de neam străin, netăiați împrejur la inimă şi netăiaţi împrejur la trup,2 ca 
să fie ei întru lucrurile Mele cele sfinte şi să le pângărească atunci când Mi-aţi adus ca prinos pâinea 
Mea3, carne şi sânge; şi Mi-aţi călcat legământul cu toate fărădelegile voastre 

8 şi n-aţi avut grijă să rânduiţi pază întru lucrurile Mele cele sfinte. 

9 De aceea, aşa grăieşte Domnul Dumnezeu: Nici un fiu de neam străin, netăiat împrejur la inimă şi 
netăiat împrejur la trup, nu va intra în locaşul Meu cel sfânt, nimeni din toţi fiii de neam străin ce se 
află în mijlocul casei lui Israel. 

10 Dar şi leviţii care s-au îndepărtat de Mine atunci când [fiii lui] Israel rătăceau după scornirile 
minţii lor4, şi ei îşi vor purta nedreptatea lor5. 

11 Ei însă vor fi slujind în sfântul Meu locaş, portari la porţile casei şi slujind casa; ei vor înjunghia 
jertfele şi arderile-de-tot pentru popor, şi ei vor sta înaintea poporului spre a-i sluji. 

12 Pentru că ei le-au slujit înaintea idolilor 

2 E vorba de Natinei (menţionaţi în Cartea lui Ezdra 2, 43, 58, 70), originari din Gabaon, pe care 
Iosua Navi i-a rânduit să taie lemne şi să care apă pentru templu (los 9, 27). 

3... Mea”, cf. Codex Alexandrinus. 

4 „scornirile minţii lor”: zeii păgâni; idolii, rod al imaginației. 

5 Nedreptatea cu toate consecinţele ei. 

lor şi i-au devenit casei lui Israel pedeapsă pentru nedreptate, de aceea Eu Mi-am ridicat mâna 
împotriva lor zice Domnul Dumnezeu şi astfel îşi vor primi nedreptatea lor. 

13 Şi nu se vor apropia de Mine să-mi slujească preoţeşte, nici nu se vor apropia de lucrurile cele 
sfinte ale fiilor lui Israel, şi nici de sfintele Mele cele sfinte, şi-şi vor purta ocara pentru rătăcirea în 
care s-au rătăcit. 

14 Şi-i vor aduce să poarte grijă de casă, în toate cele ce sunt în slujba ei şi-n toate pe care ei trebuie 
să le facă. 

15 Preoţii leviţi, fiii lui Țadoc, cei ce au purtat grija sfântului Meu locaş atunci când casa lui Israel 
se înstrăinase de Mine, aceştia se vor apropia de Mine ca să-Mi aducă jertfă, grăsime şi sânge, zice 
Domnul Dumnezeu. 

16 Ei vor intra în locaşul Meu cel sfânt şi ei se vor apropia de masa Mea ca să-mi slujească; ei vor 
păzi ceea ce Eu am de păzit. 

17 Şi va fi că atunci când vor intra ei pe porţile curții celei dinlăuntru se vor îmbrăca în veşminte de 
in; nu în haine de lână se vor îmbrăca atunci când slujesc la poarta curţii celei dinlăuntru. 

18 Mitre de in vor avea pe cap, iar peste mijloc vor purta pe dinlăuntru pantaloni de in; şi nu se vor 
încinge strâns. 

19 Şi când vor ieşi la popor în curtea cea de dinafară, ei se vor dezbrăca de veşmintele cu care au 
slujit şi le vor pune în cămările locaşului; şi se vor îmbrăca cu alte haine şi nu vor sfinţi poporul în 
veşmintele lor. 

20 Capetele nu şi le vor rade şi părul nu şi-l vor smulge; capetele şi le vor acoperi cu grijă. 

21 Nici un preot nu va bea vin de nici 

un fel atunci când intră în curtea cea dinlăuntru. 

22 Femei nu-şi vor lua dintre văduve sau dintre cele alungate, ci numai o fecioară din seminţia lui 
Israel; dacă însă e vorba de o văduvă de preot, o vor lua. 

23 Ei vor învăţa poporul Meu [să deosebească] între ceea ce e sfânt şi ceea ce e spurcat şi-i vor arăta 
[deosebirea] între ceea ce e necurat şi ceea ce e curat. 

24 lar când va fi o judecată de mare cumpănă6, ei vor sta să hotărască; cu străşnicie vor păzi 
poruncile Mele; cu judecăţile Mele vor judeca şi-Mi vor păzi legiuirile şi poruncile în toate 
sărbătorile Mele; şi zilele Mele de odihnă le vor sfinţi. 

25 Acolo unde-i om mort nu vor intra, ca să nu se spurce; pot însă fi necuraţi de la tată sau de la 
mamă sau de la fiu sau de la fiică sau de la frate sau de la o soră care nu a fost măritată. 

26 Şi după ce el s-a curăţit, să-şi numere şapte zile. 

27 şi-n orice zi când vor intra ei în curtea cea dinlăuntru ca să slujească în locaşul cel sfânt, vor 
aduce [jertfă de] ispăşire, zice Domnul Dumnezeu. 

28 Şi [aceasta] le va fi spre moştenire; Eu sunt moştenirea lor; moşie nu li se va da între fiii lui 
Israel: Eu sunt moşia lor. 

29 Ei vor mânca prinoasele de carne şi prinoasele pentru păcat şi pe cele pentru neştiinţă; şi tot ceea 
ce este afierosit7 în Israel, al lor va fi. 

6 Textual: „judecată a sângelui” sau „judecată de sânge”: proces asupra unui caz dificil, care poate 
duce chiar la pedeapsa capitală. 

7 „ceea ce este afierosit”: aforisma = „osebit”, „pus deoparte”, anume destinat cuiva; de unde: 
ofrandă (adusă lui Dumnezeu). Vezi şi 

nota de la Iş 29, 24. 

30 Şi pârga tuturor [roadelor] şi întâiul-născut al oricărui [animal] şi toate prinoasele pe care le veți 
aduce din pârga voastră le vor fi preoților [spre hrană]; voi îi veţi da preotului fruntea strânsurilor 
voastre8, pentru ca el să aducă binecuvântările voastre asupra caselor voastre9. 

31 Preoţii nu vor mânca nici un fel de mortăciune de pasăre sau de dobitoc sau ce a rămas prin 
sfâşiere de fiară sălbatică. 

45 

Împărţirea ţării şi rânduiala jertfelor. 

1 lar când vă veţi măsura pământul pentru moştenire, să-i puneţi Domnului deoparte o pârgă sfântă 
de pământ, cu o lungime de douăzeci şi cinci de mii [coţi] şi o lăţime de douăzeci de mii; sfântă va 
fi în toate hotarele ei de jur-împrejur. 

2 Din ea va fi un loc sfinţit, de cinci sute pe cinci sute, un pătrat cu laturi egale, iar de jur-împrejurul 
său o fâşie lată de cincizeci de coţi. 

3 Şi din măsura aceasta vei măsura lungimea de douăzeci şi cinci de mii şi lăţimea de douăzeci de 
mii; şi în ea va fi sfânta-sfintelor. 

4 Din pământ, [o bucată] va fi pentru preoţii care slujesc în locul cel sfânt şi pentru cei ce se apropie 
să-l slujească 

8 Literal: „ceea ce se naşte întâi [în produsele] voastre”. 

9 Darurile se întorc ca binecuvântare asupra celor ce au dăruit. 

Domnului; şi le va fi loc de casă, pus de-o parte [pe potriva] sfinţeniei lor; 

5 lungimea va fi de douăzeci şi cinci de mii; iar lăţimea de douăzeci de mii; iar leviţii care-i slujesc 
casei vor avea în stăpânire cetăţi în care să locuiască. 

6 În stăpânirea cetăţii vei da cinci mii în lăţime şi douăzeci şi cinci de mii în lungime, potrivit cu 
pârga celor sfinţite; aşa va fi pentru toată casa lui Israel. 

7 Din aceasta va avea şi principelel [o bucată]; tot din aceasta, o bucată pentru pârga prinoaselor 
din locaşul cel sfânt şi pentru stăpânirea cetăţii: în faţa [locului] prinoaselor de pârgă pentru sfântul 
locaş şi în faţa [locului] din care e stăpânită cetatea, cea dinspre mare, şi de la părţile de la apus spre 
cele de răsărit; lungimea va fi egală cu părţile hotarelor de apus; şi lungimea [va fi] spre hotarele 
răsăritene ale ţării. 

8 Şi el o va avea ca moştenire în Israel; iar principii lui Israel nu-l vor mai asupri pe poporul Meu; 
dar casa lui Israel va moşteni pământul pe potriva triburilor ei. 


9 Aşa grăieşte Domnul Dumnezeu: Destul vă fie vouă, o, principi ai lui Israel!, lepădaţi nedreptatea 
şi ticăloşia, faceţi judecată şi dreptate; luaţi asuprirea de pe poporul Meu, zice Domnul Dumnezeu. 
10 Când măsuraţi, să aveţi cumpănă dreaptă şi măsură dreaptă şi oca2 

1 lezechiel evită denumirea de „rege”, preferând-o pe aceea de „principe”. 

2 Cuvântul „oca” îl traduce pe grecescul hoinix = unitate de măsurat grâul, cu o capacitate ceva mai 
mare de un litru, ceea ce îi corespunde vechii ocale româneşti (a cărei capacitate era de un litru şi un 
sfert). 

dreaptă; 

11 ocaua, ca măsură de măsurat, să fie astfel: ocaua va fi a zecea parte dintr-un omer3; a zecea parte 
dintr-un omer va fi măsura dreaptă ce se măsoară din omer. 

12 Greutatea de pe cântar să fie de douăzeci de oboli4; cinci sicli5 să fie cinci, zece sicli să fie zece, 
iar mina6 voastră să fie de cincisprezece sicli. 

13 Şi aceasta este pârga pe care o veţi aduce prinos: a şasea parte dintr-un omer de grâu, iar a şasea 
parte din el va cuprinde o efă7 a măsurii de orz. 

14 Măsura cea poruncită pentru ulei: un pahar de ulei din zece pahare; că zece pahare sunt un omer. 
15 Iar din turmă, o oaie din zece va fi luată din toate triburile lui Israel, pentru jertfă şi pentru 
ardere-de-tot şi pentru [jertfă de] mântuire, ca să facă ispăşire pentru voi, zice Domnul Dumnezeu. 
16 Şi tot poporul îi va da această pârgă principelui lui Israel. 

17 Iar prin principe vor fi [aduse] arderile-de-tot şi prinoasele de carne şi libaţiile în sărbători şi în 
zilele de lună nouă şi în sâmbete şi în toate sărbătorile casei lui Israel; el va aduce 

3 E posibil ca, de-a lungul timpului, raporturile dintre unitățile de măsură să fi cunoscut, şi în Israel, 
unele modificări; în vremea lui Moise, omerul era echivalentul a ceva mai mult de doi Litri (vezi 
nota de la Iş 16, 16). 

4 „Obolul”: monedă ateniană care cântărea 72 de centigrame. 

5 „Siclul” îi corespunde ebraicului şegel; cel de aur cântărea 16,36 grame, iar cel de argint, 14,54 
grame. 

6 „Mina”: monedă în greutate de 818 grame în aur şi 727 grame în argint. 

7 „Efa”: unitate de măsurat cereale, cu o capacitate de 38,80 litri. 

jertfele pentru păcat şi jertfa de carne şi arderile-de-tot şi jertfele de mântuire, ca să facă ispăşire 
pentru casa lui Israel. 

18 Aşa grăieşte Domnul Dumnezeu: În prima lună, în ziua cea dintâi, veţi lua din cireadă un vițel 
fără meteahnă, ca să se facă ispășire pentru locul cel sfânt. 

19 Iar preotul va lua din sângele ispăşirii şi-l va pune pe pragurile casei şi în cele patru unghiuri ale 
sfântului locaş şi pe jertfelnic şi pe pragurile porţii din curtea cea dinlăuntru. 

20 Aşa vei face şi în luna a şaptea: în prima [zi] a lunii vei lua o dare de la tot cel ce greşeşte din 
neştiinţă şi de la copilandru şi vei face ispăşire pentru casă.8 

21 Iar în luna cea dintâi, în cea de a paisprezecea zi a lunii, veţi sărbători Paştile; timp de şapte zile 
veţi mânca azime. 

22 În ziua aceea va aduce principele un vițel ca jertfă pentru păcat, pentru sine şi casa lui şi pentru 
tot poporul ţării. 

23 Iar pe durata celor şapte zile ale sărbătorii Îi va aduce Domnului, ca ardere-de-tot, şapte viței şi 
şapte berbeci fără meteahnă, zilnic în cele şapte zile; şi câte un ied de capră, zilnic, pentru păcat. 

24 La vițel vei pregăti şi un prinos de pâine, la berbec un prinos de făină coaptă şi un hin de 
untdelemn la prinoasele coapte. 

25 Şi în luna a şaptea, în cea de a cincisprezecea zi a lunii, în acelaşi chip 

8 Verset redactat după Codex Alexandrinus; el se referă la categoria celor ce greşesc fără să-şi dea 
seama (din ignoranță sau la o vârstă foarte fragedă). 

vei aduce jertfe în sărbătoare, timp de şapte zile, aşa [cum s-a făcut] cujerfele pentru păcat şi cu 
arderile-de tot şi cu pâinea şi cu untdelemnul. 

Tot despre jertfe şi sărbători. 

1 Aşa grăieşte Domnul Dumnezeu: Poarta din curtea lăuntrică, cea care cată spre răsărit, va fi 
închisă pe durata celor şase zile lucrătoare, dar în zilele de sâmbătă va fi deschisă; deschisă va fi şi 


în ziua de lună nouă. 

2 Principele va intra pe calea pridvorului porţii de dinafară şi va sta la intrarea porții, iar preoţii îi 
vor pregăti arderile-de-tot şi jertfele de mântuire; şi el se va închina în faţa intrării porţii, apoi va 
ieşi; dar poarta nu se va închide până seara. 

3 Iar poporul ţării se va închina înaintea Domnului, în faţa intrării acelei porţi, atât în sâmbete cât şi 
în zilele de lună nouă. 

4 În ziua de sâmbătă, principele Îi va aduce Domnului, ca ardere-de-tot, şase miei fără meteahnă şi 
un berbec fără meteahnă; 

5 şi un prinos de pâine, atât la miei cât şi la berbec, ca dar al mâinilor sale, şi un hin de untdelemn la 
prinosul de pâine; 

6 iar în zi de lună nouă, un vițel fără meteahnă şi şase miei şi un berbec fără meteahnă; 

7 şi prinos de pâine la berbec şi la vițel; cât despre miei, darul său va fi după cum îi dă mâna; şi un 
hin de untdelemn la darul de pâine. 

8 Când intră principele, el va intra pe calea pridvorului porții şi va ieşi pe calea porții. 

9 Şi ori de câte ori va intra poporul țării, la sărbători, înaintea Domnului, închinătorul care a intrat 
pe calea porții dinspre miază-noapte va ieşi pe calea porții dinspre miazăzi, iar cel ce a intrat pe 
calea porții dinspre miazăzi va ieşi pe calea porții dinspre miază-noapte; el nu se va întoarce pe 
calea porții pe care a intrat, ci va ieşi pe partea cealaltă. 

10 Iar principele va intra împreună cu ei, în mijlocul lor; şi când vor ieşi ei, atunci şi el va ieşi. 

11 În sărbători şi-n adunări obşteşti, darul de pâine la vițel şi la berbec şi la miei va fi după cum îi 
dă mâna fiecăruia; şi un hin de untdelemn la darul de pâine. 

12 Iar dacă principele Îi va pregăti Domnului, drept mulţumire, o ardere-de-tot pentru mântuire şi-şi 
va deschide poarta dinspre răsărit şi va aduce arderea-de-tot şi jertfa pentru mântuire aşa cum face 
în ziua sâmbetei, atunci el va ieşi, iar poarta se va închide după ce el a ieşit. 

13 El va aduce zilnic, ca ardere-de-tot Domnului, câte un miel de un an, fără meteahnă; dimineaţa îl 
va aduce; 

14 la el va face dimineaţa un prinos de pâine de o şesime de măsură [de făină] şi o treime de hin de 
untdelemn, ca să amestece făinuţa, ca prinos de pâine Domnului: poruncă veşnică. 

15 Mielul şi prinosul de pâine şi untdelemnul le veţi aduce dimineaţa, ca veşnică ardere-de-tot. 

16 Aşa grăieşte Domnul Dumnezeu: Dacă principele îi va da unuia din fiii săi un dar din moştenirea 
sa, acesta le va fi moştenire şi fiilor lui, care îl vor stăpâni. 

17 Iar dacă din moştenirea sa va da un dar unuia din casnicii săil, acesta îl va stăpâni până în anul 
eliberării, când i-l va înapoia principelui; dar moştenirea fiilor săi le rămâne acestora în stăpânire. 

18 Principele nicicum nu va lua din moştenirea poporului, astfel asuprindu-l; el le va da fiilor săi să 
moştenească numai din ceea ce se află în propria lui stăpânire, aşa ca nimeni din poporul Meu să nu 
fie îndepărtat de moştenirea lui”. 

19 Şi m-a dus la intrarea din spatele porţii, în cămara sfântului locaş de pe seama preoților, cea care 
cată spre miază-noapte; şi, iată, acolo era un loc osebit. 

20 Şi mi-a zis: „Acesta e locul unde preoţii vor fierbe prinoasele pentru neştiinţă şi prinoasele 
pentru păcat, şi acolo vor coace întotdeauna prinosul de pâine, ca să nu le scoată în curtea de 
dinafară pentru sfinţirea poporului”. 

21 Şi m-a dus în curtea de dinafară şi m-a purtat de jur-împrejur pe cele patru laturi ale curții; şi, 
iată, în fiecare latură a curţii era câte o curte, 

22 o curte mică, de patruzeci de coți în lungime şi treizeci de coţi în lăţime; la toate cele patru era o 
singură măsură. 

23 În ele se aflau cămări de jur-împrejur, de jur-împrejurul celor patru; iar dedesubtul cămărilor, de 
jur-împrejur, se aflau bucătarii. 

24 Şi mi-a zis: „Acestea sunt casele bucătarilor, unde slujitorii casei vor fierbe jertfele poporului”. 

1 Casnic: om de casă; servitor, rob. 

Rânduiala şi hotarele noului Canaan. 

1 Şi m-a dus în tinda casei; şi, iată, apă ieşea de sub pridvorul dinspre răsărit căci faţa casei căta 


spre răsărit; şi apa curgea din latura dreaptă, din partea de miazăzi a jertfelnicului. 

2 Apoi m-a scos pe calea porții dinspre miază-noapte şi m-a purtat pe calea porţii de dinafară spre 
poarta curții ce cată spre răsărit; şi, iată, apă curgea din latura dreaptă. 

3 Era ca şi cum un om ar fi ieşit din partea cealaltă; în mână avea o sfoară de măsurat; şi a măsurat 
cu măsura o mie [de coţi]; şi a trecut prin apă: era apa iertării. 

4 Şi a mai măsurat o mie şi a intrat în apă: apa îi ajungea la coapse; şi a mai măsurat o mie şi a intrat 
în apă; apa îi ajungea la brâu; 

5 şi a mai măsurat o mie, dar nu a putut să treacă apa, că era repede ca un şuvoi prin care nu se 
poate trece. 

6 Şi mi-a zis: „Fiul omului, ai văzut?”. Şi m-a dus şi m-a întors pe malul râului. 

7 lar după ce m-a întors, iată că pe malul râului erau copaci foarte mulţi, atât dincoace cât şi 
dincolo. 

8 Şi mi-a zis: „Aceasta este apa care iese spre Galileea, cea dinspre răsărit, şi se coboară în Arabal; 
ea va atinge marea acolo unde se varsă râul; şi ea 

1 Araba (Arabah): aşa se numea valea Iordanului de lângă ţărmul nordic al Mării Moarte, dar, 
uneori, şi Marea Moartă însăşi (Dt 3, 17; vezi şi nota de la Dt 4, 49), care se mai numea şi Marea 
Sărată. 

va însănătoşi apele.2 

9 Şi va fi că fiece vietate şi fiece târâtoare peste care va curge râul va trăi; şi va fi acolo mulțime 
mare de peşte; căci apa aceasta va curge pe acolo şi va însănătoşi şi va face ca totul să fie viu; vie va 
fi orice fiinţă peste care râul acesta va veni. 

10 Şi pescari vor sta acolo, de la Engaddi3 până la En-Eglaim;4 loc va fi pentru zbicirea 
năvoadelor: anume va fi; iar peştele lui, ca peştele din Marea cea Mares: mulțime multă foarte. 

11 Dar la vărsarea apei şi-n ochiurile care băltesc şi în aceea care se revarsă peste maluri [fiinţele] 
nu se vor însănătoşi; ele vor fi date sării. 

12 La râu va creşte fiece pom roditor, chiar pe malul lui dintr-o parte şi din cealaltă; nimic în ei nu 
se va învechi, iar roadele lor nu se vor sfârşi; pârga şi-o vor da din propria lor înnoire, fiindcă apele 
lor vin din locaşul cel sfânt; roadele lor vor fi spre mâncare, iar frunzişul lor spre sănătate. 

13 Aşa grăieşte Domnul Dumnezeu: Veţi moşteni aceste hotare ale ţării, date prin sorți celor 
douăsprezece seminţii ale fiilor lui Israel.6 

2 O astfel de însănătoşire o săvârşise profetul Elisei, prin minune, prefăcând apa sărată în apă dulce 
(4 Rg 2, 19-22). 

3 En-Gaddi: zonă pe ţărmul apusean al Mării Moarte. 

4 En-Eglaim: zonă la gura Iordanului. 

5 Marea cea Mare: un alt nume al Mediteranei. 

6 Critica textuală admite că în versetele 13-20 există unele aproximaţii de redactare: pe de o parte, 
însuşi Textul Ebraic e în bună parte deteriorat, pe de alta, nu toate menţiunile toponimice pot fi 
localizate. În general, Țara Sfântă văzută de lezechiel are aceeaşi întindere cu cea prevăzută în Nm 
34, 1-15 şilos 15, 1-4, mai puţin teritoriile transiordaniene. 

14 Şi o veţi moşteni, fiecare întocmai ca şi fratele său, [pe aceea] spre care Mi-am ridicat Eu mâna 
ca s-o dau părinţilor voştri; această ţară vă va cădea prin sorți. 

15 Acestea sunt hotarele ţării ce se întinde la miază-noapte de Marea cea Mare, care se lasă-n jos şi 
spintecă intrarea Țedadului: 

16 Berot, Sibraim, care se află între hotarul Damascului şi hotarul Hamatului, vetrele de locuit ale 
Saunanului, cele ce se află deasupra hotarului Hauranului. 

17 Acestea sunt hotarele dinspre mare, de la vetrele de locuit ale Haţarenonului, hotarele 
Damascului şi cele din miază-noapte. 

18 Hotarele de răsărit: printre Hauran şi Damasc, printre ţara Galaad şi ţara lui Israel; Iordanul stă 
hotar către marea ce se află la răsărit de Finicon; acestea sunt cele de răsărit. 

19 Iar cele de la miazăzi şi miazăzi-apus: de la Tamar şi Finicon spre apa Meriba la Cadeş, mergând 
mai departe până atinge Marea cea Mare; această parte este cea de miazăzi şi miazăzi-apus. 

20 Această parte a Mării celei Mari alcătuieşte un hotar până în dreptul Hamatului, chiar până la 
intrarea acestuia. Acestea sunt părțile dinspre apus de Hamat. 


21 Aşa le veţi împărți pământul acesta, lor, seminţiilor lui Israel. 

22 Sorţi veţi arunca asupră-1, pentru voi şi pentru străinii care trăiesc printre voi,7 cei ce au născut 
copii în mijlocul vostru; Ei vă vor fi în mijlocul fiilor 

7 E vorba de prozeliţi, non-iudeii care trăiesc printre iudei, care aspiră să devină 
coreligionariacestora şi care, până la urmă, devin. Legiuirile iudaice le acordă o atenţie specială. 

lui Israel întocmai ca băştinaşii; ei vor mânca împreună cu voi în aceeaşi moştenire din mijlocul 
seminţiilor lui Israel. 

23 Fi-vor ei în tribul străinilor printre străinii care sunt cu ei; acolo le veţi da moştenire, zice 
Domnul Dumnezeu. 

Cum va fi Țara Sfântă împărțită între cele douăsprezece seminţii ale lui Israel. 

1 Acestea sunt numele seminţiilor: de la capătul de miază-noapte, pe povârnişul care trage o linie 
spre intrarea în Hamat, la palatul Elam, la hotarul Damascului, spre miază-noapte, pe latura 
Hamatului; ei vor avea părțile dinspre răsărit până la mare: o singură parte, a lui Dan. 

2 Şi de la hotarul cel dinspre răsărit al lui Dan până la cel dinspre apus: partea lui Aşer. 2 

3 Şi de la hotarul lui Aşer, cel dinspre răsărit, până la cel dinspre apus: partea lui Neftali. 

4 Şi de la hotarul lui Neftali, cel dinspre răsărit, până la cel dinspre apus: partea lui Manase. 

5 Şi de la hotarul răsăritean al lui Manase până la cel dinspre apus: partea lui Efraim. 

6 Şi de la hotarul răsăritean al lui Efraim până la cel dinspre apus: partea lui Ruben. 

1 Textual: „... până la cel dinspre mare” (Mediterana fiind reperul vestic al geografiei palestiniene). 
2 Textual: „Aşer, una”. 

7 Şi de la hotarul lui Ruben, cel dinspre răsărit, până la cel dinspre apus: partea lui Iuda. 

8 Iar de la hotarul răsăritean al lui Iuda până la cel dinspre apus va fi pârga prinosului3: douăzeci şi 
cinci de mii [de coţi] lăţime, iar în lungime ca una din părţile [măsurate] din răsărit până în părțile 
apusene; iar templul va fi în mijlocul lor. 

9 Pârga pe care ei i-o vor pune de-o parte Domnului va avea o lungime de douăzeci şi cinci de mii 
şi o lățime de douăzeci şi cinci de mii. 

10 Osebită va fi pârga celor sfinte: preoţilor, douăzeci şi cinci de mii la miază-noapte, zece mii 
lăţime spre apus, zece mii lăţime spre răsărit, iar spre miazăzi o lungime de douăzeci şi cinci de mii; 
iar muntele templului va fi în mijlocul ei, 

11 pentru preoţi, pentru fiii cei sfinții ai lui Țadoc, cei ce au în seamă paza casei, cei ce nu s-au 
rătăcit în rătăcirea fiilor lui Israel aşa cum s-au rătăcit leviţii; 

12 şi li se va da pârgă din pârga pământului, anume partea cea mai sfântă din hotarele leviţilor. 

13 Iar leviţilor: ceea ce se învecinează cu hotarele preoţilor, cu o lungime de douăzeci şi cinci de 
mii şi cu o lăţime de zece mii; în total, o lungime de douăzeci şi cinci de mii, o lăţime de zece 

3 „Pârga prinosului” înseamnă partea de teren rezervată dimensiunii sacre a ţării. Ca şi în viziunea 
asupra noului templu, lezechiel operează şi aici cu simboluri. Noua împărţire nu are nimic în comun 
cu aceea din vremea lui losua Navi; ea nu ţine seama de relief sau de raţiuni istorice, ci de 
prioritatea centrului față de periferii; acesta este rezervat (pus deoparte, asemenea prinoaselor) 
pentru templu, locuinţele preoților şi leviţilor, reşedinţa principelui. 

mii. 

14 Nimic din ea nu va fi vândut, nici măsurat [ca pentru vânzare], şi nici nu va fi pârga pământului 
înstrăinată, căci sfântă Îi este Domnului. 

15 Dar cele cinci mii care rămân în lăţimea celor douăzeci şi cinci de mii vor alcătui preajma cetăţii, 
pentru locuinţe, şi o piaţă în faţa ei; iar cetatea va fi în mijloc. 

16 Iar măsurile ei sunt acestea: de la marginea de miază-noapte, patru mii şi cinci sute [de coți]; de 
la marginea de miazăzi, patru mii şi cinci sute; de la marginea de răsărit, patru mii şi cinci sute; de 
la marginea de apus, patru mii şi cinci sute. 

17 În partea dinspre miază-noapte față de cetate va fi o lărgime4 de două sute cincizeci [de coți]; în 
partea dinspre miazăzi, două sute cincizeci; în partea dinspre răsărit, două sute cincizeci; iar partea 
dinspre apus, două sute cincizeci. 

18 Iar ceea ce rămâne în lungimea care se învecinează cu pârga celor sfinte: zece mii spre răsărit şi 
zece mii spre apus; ea va fi pârga sfântului locaş; iar roadele pământului vor fi pâinea celor ce 


lucrează în folosul cetăţii; 

19 iar cei ce lucrează în folosul cetăţii vor fi lucrători din toate seminţiile lui Israel. 

20 Toată pârga pământului: un pătrat de douăzeci şi cinci de mii pe douăzeci şi cinci de mii; pârga 
sfântului locaş o veţi osebi de ceea ce este moştenirea cetăţii. 

21 Iar principele [va avea] ceea ce rămâne, dincoace şi dincolo, de la 

4 Diastema = spaţiu exterior, rezervat treburilor gospodăreşti. Ebr.: „păşune”. 

pârga sfântului locaş şi din moştenirea cetăţii, un prisos de douăzeci şi cinci de mii în lungime, până 
la hotarul de răsărit, iar către apus douăzeci şi cinci de mii, până la hotarul de apus care se 
învecinează cu părțile principelui; iar pârga celor sfinte şi locul cel sfânt al casei vor fi la mijloc. 

22 Şi va mai fi o parte [rămasă] de la leviţi şi din moştenirea cetăţii în mijlocul principilor, între 
hotarele lui Iuda şi hotarele lui Veniamin; aceasta va fi a principilor. 

23 Cât despre celelalte seminţii, de la cele răsăritene până la cele dinspre apus: Veniamin va avea o 
parte. 

24 Şi de la hotarul lui Veniamin, de la răsărit spre apus: partea lui Simeon. 

25 Şi de la hotarul răsăritean al lui Simeon până la cel dinspre apus: partea lui Isahar. 

26 Şi de la hotarul răsăritean al lui Isahar până la cel apusean: partea lui Zabulon. 

27 Şi de la hotarul răsăritean al lui Zabulon până la cel apusean: partea lui Gad. 

28 Şi de la hotarul dinspre răsărit al lui Gad, de la părțile răsăritene spre cele de la miazăzi şi 
miazăzi-apus: hotarele lui vor fi de la Tamar, până la râul Meriba Cadeş şi până la Marea cea Mare. 
29 Acesta este pământul pe care îl veţi împărţi, prin tragere la sorți, seminţiilor lui Israel, şi acestea 
sunt părţile lor, zice Domnul Dumnezeu. 

30 Iată acum care sunt ieșirile cetăţii cele dinspre miază-noapte: patru mii şi cinci sute, pe măsură. 
31 Iar porțile cetății vor purta numele seminţiilor lui Israel; trei porţi spre miază-noapte: poarta lui 
Ruben, una, 

poarta lui Iuda, una, şi poarta lui Levi, una; 

32 cele spre răsărit, patru mii şi cinci sute, şi trei porţi: poarta lui Iosif, una, poarta lui Veniamin, 
una, şi poarta lui Dan, una; 

33 cele spre miazăzi, patru mii şi cinci sute, pe măsură, şi trei porți: poarta lui Simeon, una, poarta 
lui Isahar, una, şi poarta lui Zabulon, una; 

34 iar cele spre apus, patru mii şi cinci sute, pe măsură, şi trei porţi: poarta lui Gad, una, poarta lui 
Aşer, una, şi poarta lui Neftali, una. 

35 Măsura de jur-împrejur$, optsprezece mii. lar numele cetăţii, începând din ziua în care va fi 
isprăvită: lahve Şammah, adică «Domnul este acolo»”.6 

5 Circumferinţa. 

6 Redactare după Codex Alexandrinus, care consemnează ambele denumiri, în ebraică şi greacă. 

INTRODUCERE LA DANIEL 

Daniel proiectează istoria şi prin mijlocirea unor numere profetice. Dacă însă Ieremia (pe care 
Daniel îl citise) s-a dovedit foarte aproape de adevăr, prezicând captivitatea babilonică pe o durată 
de şaptezeci de ani (Ir 25, 11), autorul nostru evaluează timpuri apocaliptice printr-o seamă de cifre 
menite să-i descurajeze chiar pe cei mai iscusiţi cabalişti. 

Daniel şi-a scris cartea în două limbi: ebraică şi aramaică. Nu e de mirare că un om ca el, instruit la 
curtea regală, le cunoştea perfect pe amândouă şi că, mai ales în condiţiile exilului, folosea şi o altă 
limbă pe lângă cea maternă. Un autor de acest fel (un Mircea Eliade sau un Vintilă Horia) îşi poate 
scrie o carte într-o limbă şi o carte în alta, dar nu una şi aceeaşi în două sau mai multe. Or, pe 
capitole şi versete, cartea lui Daniel se prezintă astfel: 1, 1 - 2, 4 a, în ebraică; 2, 4 b - 7, 28, în 
aramaică; 8, 1 - 12, 13, în ebraică. Rațiunea acestor schimbări le scapă filologilor; aşadar, încă o 
inadvertenţă menită să intrige. 

Pe de altă parte, dacă opera lui Daniel nu-şi propune nici pe departe să facă istoriografie, în schimb 
ea este cea mai teologică din întreaga literatură profetică. Teologia lui Daniel e de o mare densitate 
şi de o mare fineţe, cu nuanţări neîntâlnite la alți profeţi şi care nu le pot oferi exegeţilor decât 
delicii. Dumnezeu este înconjurat şi preamărit de îngeri, al căror număr e de ordinul miriadelor. 
Unii însă au misiuni speciale, de a patrona popoare sau de a le transmite unor oameni aleşi mesaje 


divine. Dintre aceştia îi întâlnim, pentru prima oară în Scriptură, pe Gavriil ca purtător de cuvânt al 
lui Dumnezeu şi pe Mihail ca ocrotitor al poporului ales. 

Sfârşitul lumii va fi precedat de cataclisme cosmice şi suferinţe omeneşti. „Urâciunea pustiirii““, ca 
prefigurare a lui Antihrist, se va instala în chiar structurile sfinţeniei şi va domina prin înşelăciune, 
dar va fi doborâtă pentru totdeauna de „Unsul-Principe“ al lui Dumnezeu, Fiul Omului, a Cărui 
împărăție va transcede timpul. Atunci, la sfârşit, se va produce şi învierea generală a morţilor 
(prevestită şi de lezechiel), dar fiecare om va fi răspunzător pentru propriile lui fapte: unii vor învia 
spre viaţa veşnică, alţii spre veşnica osândă. Toată această teologie este atât de coerentă şi se leagă 
atât de organic cu întreaga revelaţie a Sfintei Scripturi, încât nu fără dreptate s-a spus că opera lui 
Daniel este puntea cea mai transparentă între Vechiul şi Noul Testament. Domnul lisus îl va cita 
nominal (Mt 24, 15; Mc 13, 14), atestându-l astfel ca pe un profet autentic, cu mesaj eshatologic, iar 
creştinii nu numai că-i vor menţine cartea printre cele canonice, inspirate de Duhul Sfânt, nu numai 
că-l vor cinsti în calendar, dar îi vor introduce numele în cult, împreună cu acelea ale prietenilor săi 
Anania, Misael şi Azaria. Numai că discrepanţele nu sunt doar între fragmente, ci înlăuntrul unuia şi 
aceluiaşi capitol, înlăuntrul uneia şi aceleiaşi cărți, ceea ce poate sugera ideea că toate aceste 
grosolane erori de ordin istoric au fost introduse de către unul şi acelaşi autor, în mod deliberat. 
Aceasta deschide perspectiva unei noi lecturi a cărții lui Daniel, ceea ce presupune şi descifrarea 
mesajului criptic, dacă aceasta va fi vreodată posibilă. Un prim mesaj i-ar putea fi adresat 
cititorului, la prima lui lectură: Dacă precaritatea informaţiilor istorice îl va face să-i retragă 
autorului, de la bun început, credibilitatea, el va lăsa cartea deoparte şi-şi va vedea de alte treburi; 
dacă însă el va avea intuiţia de a vedea în însăşi această precaritate o pistă falsă, menită să incite la 
aflarea adevărului, atunci, în mod sigur, adevărul i se va descoperi. 

Oricum, trebuie avută în vedere mai întâi viziunea lui Daniel asupra istoriei. Spre deosebire de 
marii săi colegi, el nu urmăreşte - chiar retroactiv - istoria lui Israel, ci numai pe aceea a marilor 
imperii păgâne ale Orientului, în formule de extremă lapidaritate; o mare campanie militară a unui 
rege, de pildă, pe care un cronicar ar prezenta-o pe zeci sau sute de pagini, este expediată aici într-o 
singură frază: „...se va aduna împotriva lui cu care de luptă şi cu călăreţi şi cu multe corăbii şi va 
intra în ţară şi va zdrobi şi se va duce“ (11, 40). Daniel e convins că, lipsită de adevărul credinţei şi 
de norme morale, istoria nu e altceva decât o vânzoleală a răului din lume, un vălmăşag de orgolii, 
patimi, interese şi nebunie, totul prefăcându-se într-o imensă panoramă a suferinţei şi deşertăciunii. 
Istoria e un mers în jos al popoarelor, care nu face altceva decât să le arate cum ele se degradează. 
Cele patru imperii succesive (din capitolul 2) sunt simbolizate printr-o uriaşă statuie cu capul de 
aur, cu pieptul şi braţele de argint, cu pântecele şi coapsele de aramă, cu pulpele de fier, dar cu 
picioarele de lut; timpul nu fortifică, ci degradează; nu e de mirare că namila e doborâtă de o mică 
piatră desprinsă din munte în chip supranatural, ceea ce trimite la minusculul grăunte de muştar al 
Evangheliei lui Hristos, din care va creşte, uriaşă, împărăţia lui Dumnezeu (Mt 13, 31-32). Istoria în 
sine e atât de parşivă, încât consemnarea ei nu merită prea multă osteneală. Nu evenimentul 
circumscris cu precizie în spaţiu şi timp e important, ci semnificaţia lui. La urma urmelor, 
interesează mai puţin dacă cei trei tineri, prietenii lui Daniel, au fost azvârliți în foc de către 
Nabucodonosor, Beltşaţar sau Cirus; interesează doar că ei s-au salvat prin credinţă, mărturisire şi 
curaj. Faptul istoric devine adevăr arhetipal. Daniel îşi ocultează teologia în spatele unor 
necunoscute istorice, aşa cum va face, la timpul Său, Însuşi Iisus cu propria Sa Persoană de după 
înviere: în drumul spre Emaus, El face în aşa fel încât cei doi ucenici să nu-L recunoască şi li Se va 
descoperi în clipa când frânge pâinea: Hristos istoric devine Hristos euharistic, singurul Care va 
străbate, de acum, istoria. În mod conştient, Daniel propune o numărătoare imposibilă a timpului 
dintre el şi eshaton, printr-o cifră aberantă, dar şi printr-un punct de plecare absurd: un „Darius 
Medul“, rege inventat de profet. El prefigurează astfel adevărul că, în ciuda nerăbdării omului de a 
cunoaşte această taină, ea este un apanaj exclusiv al lui Dumnezeu Tatăl (Mt 24, 36; Mc 13, 32). 
Anistorismul lui Daniel ar putea fi înţeles, acum, şi prin ceea ce va spune Bernard de Clairvaux, 
anume că în istorie nu există trecut, prezent şi viitor, ci doar memorie, acţiune şi proiecţie. În sfârşit, 
procedeul lui Daniel mai poate demonstra că Sfânta Scriptură nu ne-a fost dată în scopuri ştiinţifice, 
indiferent de natura lor; ea ne poate oferi şi informaţii de acest fel, dar în subsidiar; revelaţia divină 
acoperă doar adevărurile fundamentale de credinţă, necesare omului pentru a-şi dobândi mântuirea. 
Inspirația Duhului Sfânt asupra autorului sacru nu e un dicteu automat, ci o stare de graţie care-i 


respectă personalitatea, caracterul, temperamentul, gradul de cultură, talentul literar şi stilul propriu. 
Notă. Pentru confruntarea cu originalul, versiunea de față a folosit traducerea grecească a lui 
Teodotion, unanim recunoscută drept cea mai bună şi, ca atare, folosită în Biserică. 


Daniel 

1 

Daniel la curtea regelui Babilonului. 

1 În anul al treilea al domniei lui Toiachim, regele lui ludal, a venit Nabucodonosor, regele 
Babilonului, la Ierusalim şi l-a împresurat. 

2 lar Domnul a dat în mâna lui pe loiachim, regele lui Iuda, şi o parte din vasele casei lui 
Dumnezeu2, pe care el le-a dus în ţara Şinear3, a casei dumnezeului său4; şi a descărcat vasele în 
vistieria dumnezeului său. 

3 Şi regele i-a spus lui Aşpenaz, maimarele eunucilor săi5, să-i aducă dintre 

1 Datare convenţională, deoarece în anul 606 î. H. nu a avut loc o asediere a Ierusalimului sau o 
jefuire a templului (acestea s-au petrecut în 587, ultimul an de domnie a lui loiachim). Critica vechi 
testamentară admite, în general, că în cărțile profeților reperele istorice sunt conjecturale, ele 
alcătuind doar părţi ale decorului în care se petrec fapte reale şi se descoperă adevăruri divine (vezi 
Introducerea). 

2 „Casa lui Dumnezeu”: templul. Cât despre „vase”, prin acest termen se înțelegeau nu numai 
vasele de ritual propriu-zise, ci toate odoarele de mare preţ ale templului. 

3 „Şinear”: Babilonia (cf. Fe 10, 10), ţinutul unde oamenii au încercat să zidească turnul Babel(Fc 
11,2). 

4 Marduk (sau Merodah din Ieremia 50, 2). 

5 Eunucii (sau famenii) erau demnitari la curțile suveranilor orientali; unii din ei ajungeau să 
influenţeze chiar demersuri şi hotărâri politice, aşa cum va cunoaşte şi curtea imperială din Bizanţ. 
fiii înrobiţi ai lui Israel şi dintre băştinaşii regatului şi dintre cei de neam bun 

4 tineri neprihăniţi, frumoşi la chip şi iscusiţi în toată înţelepciunea, cunoscători în ştiinţă şi deprinşi 
cu buna cugetare, ca să poată sta în casă în faţa regelui şi să înveţe scrisul şi limba Caldeilor6. 

5 Regele le-a rânduit porție zilnică de la masa regală şi din vinul pe care el îl bea; şi [a poruncit] să-i 
hrănească vreme de trei ani, după care să stea în faţa regelui. 

6 Dintre fiii lui Iuda se aflau printre ei Daniel, Anania, Misael şi Azaria. 

7 lar mai-marele eunucilor le-a dat nume: lui Daniel, Beltşaţar; lui Anania, Şadrac; lui Misael, 
Meşac; şi lui Azaria, Abed-Nego7. 

8 Dar Daniel a socotit în inima lui să nu se pângărească cu masa regelui, şi nici cu vinul din 
băuturile acestuia; şi 

6 Era în obiceiul şi tradiția regilor orientali recrutarea unor tineri şi foarte tineri care să fie instruiți 
în domeniile filosofiei, astrologiei, ştiinţelor, magiei şi ghicitului, care să alcătuiască la curte un fel 
de sfat al înţelepților. 

7 Schimbarea numelor însemna modificarea statutului social al fiecăruia; tinerii deveneau nu numai 
supuşii direcţi ai regelui, dar şi oamenii săi de curte, viitori demnitari. Beltşaţar: „Ocroteşte viaţa 
regelui”; Abed-Nego, grafie deviată a lui Abed-Nebo: „Sluga zeului Nebo”; celorlalte două nume 
nu li se cunoaşte semnificaţia. 

i-a cerut voie mai-marelui eunucilor să nu se pângărească. 

9 Iar Dumnezeu l-a adus pe Daniel în mila şi bunăvoința mai-marelui eunucilor. 

10 Şi a zis mai-marele eunucilor către Daniel: „Mă tem de stăpânul meu, regele, care v-a rânduit 
mâncare şi băutură, ca nu cumva să vadă că chipul vostru e mai subțirel decât al tinerilor ce vă sunt 
deopotrivă; aşa că voi îmi puneţi capul în primejdie din partea regelui”. 

11 Iar Daniel a zis către Amelsad, pe care mai-marele eunucilor îl pusese peste Daniel, Anania, 
Misael şi Azaria: 

12 „Pune-i pe servii tăi la încercare timp de zece zile; să ni se dea din semințele pământului; din ele 
să mâncăm, şi să bem apă; 

13 chipurile noastre să ţi se arate ţie, ca şi chipurile tinerilor care mănâncă din masa regelui; şi după 
cum vei vedea, aşa să faci cu servii tăi”. 


14 Iar el i-a ascultat şi i-a pus la încercare timp de zece zile. 

15 Şi la sfârşitul celor zece zile erau chipurile lor mai frumoase şi trupurile lor mai puternice decât 
ale tinerilor ce mâncau din masa regelui. 

16 Aşa că Amelsad le lua mâncarea de mâncat şi vinul de băut şi le dădea seminţe. 

17 Şi acestor patru tineri le-a dat Dumnezeu înţelegere şi cunoaştere şi minte iscusită în orice fel de 
meşteşug al scrierii; iar Daniel avea înţelegere asupra tuturor vedeniilor şi viselor”. 

8 Rigorismul alimentar era prescris de legea lui Moise. 

9 Facultatea de a interpreta vedeniile şi visele era una din cele mai apreciate însuşiri la curțile regale 
ale Orientului; Iosif se salvase printr-o astfel de iscusinţă (Fe 41, 1-46). 

18 Iar după ce au trecut zilele la sfârşitul cărora spusese regele să-i aducă înlăuntru, mai-marele 
eunucilor i-a adus în faţa lui Nabucodonosor. 

19 Şi a stat regele de vorbă cu ei; şi dintre ei toţi nu s-a aflat nici unul ca Daniel, Anania, Misael şi 
Azaria; şi au stat ei în faţa regelui. 

20 şi-n tot ceea ce privea cunoaşterea şi învăţătura 10 despre care i-a întrebat regele, acesta i-a aflat 
de zece ori mai înţelepţi decât toţi descântătorii şi vrăjitorii din tot regatul său. 

21 Şi a fost Daniel [acolo] până în primul an [de domnie] al regelui Cirus1 1. 

2 

Regele visează, Daniel tâlcuieşte. 

1 În cel de al doilea an de domnie al lui Nabucodonosor, avut-a Nabucodonosor un vis, iar duhul i 
s-a tulburat şi somnul i-a fugit. 

2 Şi regele a zis: „Chemaţi-i pe descântători şi pe magi 1 şi pe vrăjitori şi pe Caldei ca să-i spună 
regelui visele lui!” Iar ei au venit şi au stat înaintea regelui. 

10 Cunoaşterea dobândită (synesis) şi învăţătura (paideia) prin care această cunoaştere va fi 
transmisă. 

11 Cirus a cucerit Babilonul în 538 î. H., ceea ce înseamnă că Daniel va fi avut atunci o vârstă în jur 
de 70 de ani. 

1 magos (cuvânt folosit numai de Daniel în V. T.) = „„mag”, termen care în cultura medo-persană 
desemna un preot capabil să tâlcuiască visele sau semnele cosmice (ceva asemănător cu astrologul). 
Cuvântul va fi regăsit în Mt 2, 1: magii de la răsărit care au venit să I se închine Pruncului lisus. 

3 Şi le-a zis regele: „Am visat, iar duhul mi s-a tulburat să ştie visul”. 

4 Iar Caldeii i-au vorbit regelui în limba siriacă2: „O, rege, veşnic să trăieşti!; visul tău spune-l 
servilor tăi, iar noi vom spune tâlcul”. 

5 Regele le-a răspuns Caldeilor: „Faptul în sine mi-a fugit; dacă voi nu-mi veţi arăta visul şi 
tâlcuirea lui, veţi fi nimiciţi, iar casele voastre vor fi jefuite; 

6 dar dacă-mi veţi arăta visul şi tâlcuirea lui, daruri şi cinste multă veţi primi de la mine; numai 
spuneţi-mi visul şi tâlcuirea lui”. 

7 Ei i-au răspuns a doua oară, zicând: „Să le spună regele servilor săi visul, iar noi îi vom spune 
tâlcul”. 

8 Iar regele le-a răspuns, zicând: „Văd eu bine că voi vreţi să câştigaţi timp3, de vreme ce aţi văzut 
că faptul în sine mi-a fugit; 

9 dacă nu-mi spuneţi visul, văd eu că voi aţi pus la cale să-mi aduceţi în față o poveste mincinoasă 
până va trece vremea; spuneţi-mi visul, şi atunci voi şti că-mi veţi spune şi tâlcul”. 

10 Răspuns-au Caldeii în faţa regelui şi au zis: „Nu e om pe pământ care să poată şti trebile regelui, 
întrucât nici un mare rege sau cârmuitor n-ar pune o astfel de întrebare unui înţelept, mag sau 
Caldeu; 

11 fiindcă întrebarea pe care o pune regele e grea, şi nimeni altcineva n-ar putea să dea un răspuns 
în faţa regelui 

2 „Siriaca”: dialect al limbii aramaice, vorbit mai cu seamă de oamenii cultivați (vezi şi nota de la Is 
36, 11). 

3 Textual: „... că voi răscumpăraţi vremea”, expresie ce va fi întâlnită ca atare la Ef 5, 16, dar cu o 
altă nuanţă (vezi nota). 

decât numai zeii, al căror sălaş nu se află printre purtătorii de trup”. 

12 Atunci regele, cuprins de mânie şi urgie, a poruncit ca toţi înţelepții Babilonului să fie daţi 


pierzării. 

13 Aşa a ieşit porunca; şi au început să-i omoare pe înţelepţi; şi-l căutau pe Daniel, ca şi pe fârtaţii 
săi, ca să-i omoare. 

14 Atunci Daniel l-a întâmpinat cu sfat şi cumpănire de cuget pe Arioh, căpetenia gărzii regale4, 
care 1eşise să-i ucidă pe înţelepţi Babilonului, 

15 întrebându-l şi zicând: „Mare dregător al regelui, cum de a ieşit de la rege această poruncă 
neruşinată5?”. Aşa că Arioh i-a spus lui Daniel cum stă treaba. 

16 Şi Daniel a intrat la rege cu rugămintea de a-i da timp să-i spună regelui tâlcuirea. 

17 Aşa că Daniel a intrat în casa lui şi le-a spus lui Anania, Misael şi Azaria despre ce e vorba. 

18 Şi cereau de la Dumnezeul cerului milă pentru taina aceasta, pentru ca Daniel şi prietenii lui să 
nu piară împreună cu restul înţelepţilor Babilonului. 

19 Atunci taina i s-a descoperit lui Daniel într-o vedenie de noapte; şi L-a binecuvântat Daniel pe 
Dumnezeul cerului, zicând: 

20 „Binecuvântat fie numele Domnului din veac şi până-n veac, că ale Lui sunt înţelepciunea şi 
înţelegerea. 

4 Literal: „marele cămăraş”, expresie care nu întotdeauna desemna funcția, ci un titlu de nobleţe 
(cum erau în istoria românească: spătar, stolnic, logofăt, comis etc.) 

5 Expresie provocatoare, riscantă, menită să strămute istorisirea direct în casa regelui, întristat 
pesemne de îndrăzneala tânărului iudeu. 

21 El schimbă vremile şi anii, El aşază regi şi El îi strămută, El dă înţelepciune celor înţelepţi şi 
minte iscusită celor ce ştiu să înţeleagă; 

22 El descoperă adâncurile şi tainele, El cunoaşte ceea ce este-n întuneric, Cu El este lumina. 

23 Ţie mă mărturisesc şi pe Tine Te laud, Dumnezeul părinților mei, căci Tu mi-ai dat înţelepciune 
şi putere şi m-ai făcut să cunosc lucrurile pe care Ţi le-am cerut şi visul regelui mi l-ai arătat”. 

24 Şi a venit Daniel la Arioh cel pe care-l pusese regele să-i nimicească pe înţelepţii Babilonului şi 
i-a zis: „Nu-i da pierzării pe înţelepţi Babilonului, ci du-mă pe mine în faţa regelui, iar eu îi voi 
spune regelui tâlcul”. 

25 Atunci Arioh l-a adus grabnic pe Daniel în faţa regelui, căruia i-a zis: „Am aflat un om dintre fiii 
înrobiţi ai Iudeii, care-i va spune regelui tâlcul”. 

26 Iar regele, răspunzând, i-a zis lui Daniel al cărui nume era Beltşaţar: „Poţi tu să-mi spui visul pe 
care l-am văzut, precum şi tâlcuirea lui?”. 

27 Şi a răspuns Daniel în faţa regelui, zicând: „Taina despre care întreabă regele nu este [în puterea] 
înţelepților, a magilor, a descântătorilor sau a ghicitorilor să i-o spună regelui; 

28 dar în cer este un Dumnezeu Care descoperă tainele şi i-a arătat regelui Nabucodonosor ce 
lucruri se vor petrece în zilele ce vor veni. lată visul tău şi vedeniile capului tău în aşternutul tău: 

29 O, rege, în aşternutul tău te gândeai la cele ce-ar fi să fie mâine-poimâine; iar Cel ce descoperă 
taine ţi-a arătat ceea ce va să fie. 

30 Iar mie nu mi s-a descoperit această taină datorită înţelepciunii ce se află în mine mai mult decât 
în toţi cei vii, ci pentru ca eu să-i spun regelui tâlcul, aşa ca tu să-ţi poţi cunoaşte gândurile inimii. 
31 Tu, rege, ai văzut; şi, iată, un chip6; acel chip era mare, înfăţişarea lui era strălucită stând 
înaintea feţei tale, iar vederea lui era grozavă; 

32 un chip al cărui cap era de aur curat, ale cărui mâini şi piept şi braţe erau de argint, al cărui 
pântece şi ale cărui coapse erau de aramă; 

33 pulpele îi erau de fier; iar picioarele, o parte de fier şi o parte de lut. 

34 Te-ai uitat până când o piatră tăiată din munte, nu de mână, a izbit chipul peste picioarele de fier 
şi de lut şi le-a sfărâmat de istov. 

35 Atunci dintr-o dată s-au sfărâmat lutul, fierul, arama, argintul şi aurul şi s-au făcut ca praful vara 
pe arie, şi furia vântului le-a spulberat, şi loc pentru ele nu s-a mai aflat; iar piatra care lovise chipul 
s-a făcut un munte mare şi a umplut tot pământul. 

36 Acesta este visul, iar tâlcuirea lui o vom spune în fața regelui. 

37 Tu, o, rege, eşti regele regilor, căruia Dumnezeul cerului i-a dat o împărăție puternică şi tare şi 
cinstită 

38 oriunde locuiesc fiii oamenilor; în mâna ta a dat fiarele câmpului şi păsările cerului şi peştii 


mării, pe tine te-a făcut domn peste toate; tu eşti capul de aur. 

39 După tine se va ridica un alt regat, mai mic decât al tău, şi un al treilea regat care este arama şi 
care va avea stăpânire peste tot pământul; 

6 „Chip” (eikon): imagine, reprezentare. 

40 şi un al patrulea regat, care va fi tare ca fierul; aşa cum fierul fărâmiţează şi supune, tot astfel va 
fărâmiţa el şi va supune. 

41 Şi pentru că ai văzut că picioarele şi degetele sunt o parte de lut şi o parte de fier, regatul va fi 
împărțit; dar în el va fi şi ceva din rădăcină de fier, aşa cum ai văzut fierul amestecat cu lutul. 

42 Şi de vreme ce degetele picioarelor erau o parte de fier şi o parte de lut, o parte din regatul acela 
va fi tare, dar ceva din el se va sfărâma. 

43 Şi pentru că ai văzut fierul amestecat cu lutul, aşa se vor amesteca întru sămânţa oamenilor7, dar 
de lipit nu se vor lipi, aşa cum fierul nu se amestecă cu lutul. 

44 Şi în zilele acelor regi, Dumnezeul cerului va ridica o împărăție care-n veci nu va fi nimicită; 
împărăţia Lui nu va fi lăsată unui alt popor, ci va fărâmiţa şi va vântura toate regatele, iar ea va 
rămâne în veci8. 

45 Aşa cum ai văzut că o piatră a fost tăiată din munte, dar nu de mână, şi a sfărâmat lutul, fierul, 
arama, argintul şi aurul, marele Dumnezeu i-a arătat regelui ce anume se va petrece după aceasta; 
visul e adevărat, iar tâlcuirea lui e neîndoielnică”. 

46 Atunci regele Nabucodonosor a căzut cu faţa la pământ şi i s-a închinat lui 

7= Prin înrudiri; căsătorii mixte. 

8 Viziune megalitică asupra apariţiilor şi disparițiilor succesive ale unor imperii. Cei mai mulţi 
exegeţi inclusiv o seamă din Sfinţii Părinţi sunt de părere că succesiunea imperiilor (în ordinea 
descrescândă a valorilor de metal din statuie) ar fi: cel babilonian, cel al Mezilor, cel al Perşilor şi 
cel al lui Alexandru cel Mare, urmat de veşnica împărăție a lui Iisus Hristos, Fiul lui Dumnezeu. 
Daniel şi a dat porunci să 1 se aducă jertfe şi tămâieri. 

47 Şi răspunzând regele, i-a zis lui Daniel: „Cu adevărat, Dumnezeul vostru este Dumnezeul 
dumnezeilor şi Domnul regilor, Cel ce descoperă taine; căci tu ai fost în stare să descoperi această 
taină”. 

48 Şi l-a preamărit regele pe Daniel9 şi i-a dat multe şi bogate daruri şi l-a pus peste toată ţara 
Babilonului şi [l-a făcut] mai-marele satrapilor10 peste toţi înţelepţii Babilonului. 

49 Daniel i-a cerut regelui, iar acesta i-a pus pe Şadrac, Meşac şi Abed-Nego peste trebile ţării 
Babilonului; Daniel însă a rămas la curtea regelui. 

3 

Chipul de aur şi cuptorul de foc. 

1 În anul [său] cel de al optsprezecelea, Nabucodonosor regele a făcut un chip de aur, înalt de 
şaizeci de coţi şi lat de şase coţil şi l-a pus în câmpia Dura2, în ţara Babilonului. 

2 Şi a trimis să-i adune pe guvernatori3 şi pe comandanții de oşti şi pe ispravnici şi pe principi şi pe 
tirani şi pe cârmuitori şi pe toţi nobilii ţării, ca să vină la sfințirea chipului. 

9= L-a ridicat la rang de mare cinstire. 

1OSatrapi: guvernatori cu puteri foarte mari, numiţi de regi în imperiile babilonian şi medopersan. 

1 E vorba de o statuie gigantică, de 27 x 2,70 m; se pare că nu era de aur masiv, ci suflată cu aur. 

2 Dura (Teodotion transcrie Deira): în preajma Babilonului erau mai multe localități cu acest nume 
(care înseamnă Locuinţă”). 

3 Hypatoi: termen generic pentru cei mai înalți funcţionari ai regatului (folosit numai de Daniel). 

3 Şi s-au adunat ispravnicii şi guvernatorii şi comandanții de oşti şi principii şi tiranii cei mari şi 
cârmuitorii şi toţi nobilii ţării la sfinţirea chipului ridicat de regele Nabucodonosor; şi au stătut 
înaintea chipului. 

4 Şi crainicul a strigat cu glas mare: „Vouă vi se porunceşte, popoare, triburi, limbi: 

5 La ceasul în care veţi auzi glasul trâmbiţei şi al flautului şi al chitarei, al harpei şi al cimpoiului şi 
al psaltirii şi al oricărui fel de instrument muzical, veţi cădea şi vă veţi închina la chipul cel de aur 
pe care l-a ridicat regele Nabucodonosor. 

6 Iar cel ce nu va cădea şi nu se va închina, în chiar ceasul acela va fi aruncat în cuptorul ce arde cu 


foc”. 

7 Şi a fost că după ce toate popoarele au auzit glasul trâmbiţei şi al flautului şi al chitarei şi al harpei 
şi al cimpoiului şi al psaltirii şi al oricărui alt fel de cântare, toate popoarele şi triburile şi limbile au 
căzut şi s-au închinat la chipul de aur pe care-l ridicase regele Nabucodonosor. 

8 Atunci s-au apropiat câțiva Caldei care i-au pârât pe Iudei 

9 la regele Nabucodonosor, zicând: „O, rege, în veci să trăieşti! 

10 Tu, rege, ai poruncit ca fiece om care va auzi glasul trâmbiţei şi al flautului şi al chitarei şi al 
harpei şi al cimpoiului şi al psaltirii şi al oricărui alt fel de cântare 

11 şi nu va cădea şi nu se va închina la chipul de aur pe care tu l-ai ridicat, să fie aruncat în cuptorul 
ce arde cu foc. 

12 Sunt aici nişte oameni iudei pe care tu i-ai pus peste trebile ţării Babilonului: Şadrac, Meşac şi 
Abed-Nego, care nu s-au supus poruncii tale, o, rege; ei nu le slujesc dumnezeilor tăi şi nu se 
închină la chipul pe care tu l-ai ridicat”. 

13 Atunci Nabucodonosor, cuprins de tulburare şi de mânie, a poruncit să fie aduşi Şadrac, Meşac şi 
Abed-Nego; şi au fost aduşi în faţa regelui. 

14 Şi răspunzând regele Nabucodonosor, le-a zis: „Şadrac, Meşac şi Abed-Nego, adevărat este că 
voi nu le slujiți dumnezeilor mei şi că nu vă închinaţi la chipul pe care eu l-am ridicat? 

15 Acum dar, dacă sunteţi gata, când veţi auzi glasul trâmbiţei şi al flautului şi al harpei şi al 
cimpoiului şi al psaltirii şi al armoniei simfonice şi al oricărui alt fel de cântare, veţi cădea şi vă veți 
închina la chipul de aur pe care eu l-am ridicat; dar dacă nu vă închinaţi, în chiar ceasul acela veţi fi 
aruncaţi în cuptorul ce arde cu foc; şi cine este dumnezeul care să vă scoată pe voi din mâinile 
mele?”. 

16 Şi răspunzând Şadrac, Meşac şi Abed-Nego, i-au zis regelui Nabucodonosor: „Nu e nevoie să-ţi 
răspundem la aşa ceva. 

17 Căci Dumnezeul nostru, Căruia noi Îi slujim, este în ceruri şi El poate să ne scape din cuptorul ce 
arde cu foc şi să ne izbăvească, o, rege, din mâinile tale. 

18 Dar dacă nu, să-ţi fie cunoscut, o, rege, că noi nu vom sluji dumnezeilor tăi, şi nici nu ne vom 
închina la chipul pe care tu l-ai ridicat”. 

19 Atunci Nabucodonosor s-a umplut de mânie şi şi-a schimbat înfăţişarea feţei asupra lui Şadrac, 
Meşac şi Abed-Nego. Şi a zis: „Încingeţi cuptorul de şapte ori mai mult, până ce se va în roşi4!” 

20 Şi le-a poruncit câtorva oameni vânjoşi să-i lege pe Şadrac, Meşac şi Abed-Nego şi să-i arunce 
în cuptorul ce arde cu foc. 

21 Atunci i-au legat pe bărbaţii aceia, aşa cum erau, cu mantiile lor, cu încălțămintele lor, cu 
pălăriile lor şi cu toată îmbrăcămintea lor, şi i-au aruncat în mijlocul cuptorului ce ardea cu foc. 

22 Şi fiindcă porunca regelui devenea mai aprigă şi cuptorul era foarte încins, oamenii care-i 
pârâseră pe Şadrac, Meşac şi Abed-Nego au fost arşi de văpaia focului ce răzbătea primprejur. 

23 Dar acei trei bărbaţi, Şadrac, Meşac şi Abed-Nego, au căzut legaţi în mijlocul cuptorului ce 
ardea cu foc şi umblau prin mijlocul văpăii, cântând laudă lui Dumnezeu şi binecuvântând pe 
Domnul.5 

24 Iar Nabucodonosor i-a auzit cântând laude; şi s-a mirat şi degrab s-a sculat şi le-a zis dregătorilor 
săi: „N-am aruncat noi în mijlocul focului trei oameni legaţi?”. Şi i-au răspuns regelui: „Adevărat, 
o, rege!” 

25 Şi a zis regele: „Eu văd acum patru oameni dezlegaţi, mergând prin mijlocul focului fără ca ceva 
să-i vatăme; iar chipul celui de al patrulea este asemenea fiului lui Dumnezeu”6. 

4 Literal: „... până ce va arde la temperatura-limită”. 

5 În LXX urmează o rugăciune a lui Azaria, un interludiu şi un imn de mare frumuseţe, text ce se 
află în Vechiul Testament sub titlul „Cântarea celor Trei Tineri”; în ed. Rahlfs, vv. 25-90. 

6 Ebr.: „... ca faţa unuia dintre fiii zeilor”. Versiunea siriacă: „... asemenea unui înger al lui 
Dumnezeu”. Regele nu era monoteist, dar aflase de la Daniel că „în cer este un Dumnezeu Care 
descoperă tainele” (2, 28). Dacă „Acest” Dumnezeu îi descoperise visul şi tâlcuirea lui, „Acelaşi” 
Dumnezeu îi putea descoperi o prefigurare mesianică din care nu trebuie exclusă apariţia 
transfigurată a lui Daniel însuşi, care, asemenea lui Iosif şi asemenea lui Iona, devine personaj 
simbolic. 


26 Atunci Nabucodonosor s-a apropiat de gura cuptorului ce ardea cu foc şi a zis: „Şadrac, Meşac şi 
Abed-Nego, voi, robii Dumnezeului Celui-Preaînalt, ieşiţi afară şi veniţi aici!”, iar Şadrac, Meşac şi 
Abed-Nego au ieşit din mijlocul focului. 

27 şi s-au strâns satrapii şi comandanții de oşti şi ispravnicii şi principii regali şi i-au văzut pe 
bărbaţi şi că focul nu le arsese trupul, că părul de pe cap nu le era pârlit, că hainele le erau 
neschimbate şi că miros de foc nu era întru ei. 

28 Iar regele Nabucodonosor a răspuns, zicând: „Binecuvântat este Dumnezeul lui Şadrac, Meşac şi 
Abed-Nego, Cel ce l-a trimis pe îngerul Său şi i-a eliberat pe robii Săi, pentru că ei au nădăjduit în 
El şi n-au ascultat de porunca regelui şi şi-au dat trupurile să fie arse, numai ca să nu slujească şi 
nici să se închine la fiece dumnezeu, fără numai Dumnezeului lor. 

29 De aceea, eu izvodesc poruncă: Fiecare popor, trib sau limbă care va grăi cuvânt de defăimare a 
Dumnezeului lui Şadrac, Meşac şi Abed-Nego va fi dat pierzării şi casele lor vor fi date jafului; 
pentru că nu este un alt Dumnezeu Care poate să izbăvească aşa!” 

30 Atunci regele Babilonului i-a reaşezat în slujbele lor pe Şadrac, Meşac şi Abed-Nego în ţara 
Babilonului şi i-a înaintat şi i-a înzestrat cu vrednicia de a cârmui peste toţi Iudeii care se aflau în 
regatul său. 

4 

Visul şi nebunia lui Nabucodonosor. 

1 „Regele Nabucodonosor către toate popoarele, triburile şi limbile care locuiesc în tot pământul: 
Pacea să vi se înmulțească! 

2 Plăcut îmi este să vă vestesc semnele şi minunile pe care Dumnezeu Cel-Preaînalt le-a făcut cu 
mine, 

3 cât sunt ele de mari şi de puternice; împărăția Lui e împărăție veşnică, iar stăpânirea Lui din neam 
în neam. 

4 Eu, Nabucodonosor, înfloritor eram în casa mea şi bogat în odrasle pe tronul meu. 

5 Vis am văzut şi m-am înfricoşat; şi m-am tulburat în aşternutul meu şi vedenia gândurilor mele m- 
a răscolit. 

6 Şi am pornit poruncă să mi se aducă înainte toți înţelepţii Babilonului ca să-mi arate tâlcul visului. 
7 Şi au intrat descântătorii şi magii şi ghicitorii şi Caldeii; eu le-am spus visul, dar ei nu mi-au spus 
tâlcuirea 

8 până ce a venit Daniel căruia, după numele dumnezeului meu, i se spune Beltşaţar -, care Îl poartă 
într-însul pe Duhul Sfânt al lui Dumnezeul; şi-n faţa lui am spus visul: 

1 Pentru aceeaşi rațiune invocată în nota precedentă (3, 25), regele vorbeşte ca un fiu al lui Israel, 
împrumutând gândirea şi limbajul lui Daniel. Mesajul textului este acela că, în prezenţa şi sub 
înrâurirea profetului, o taină dumnezeiască se poate descoperi chiar prin gura unui păgân, cum va fi, 
de pildă, exclamaţia sutaşului din faţa crucii (Mt 27, 54; Mc 15, 39; Le 23, 47); mărturia de acum 
despre „Duhul Sfânt al lui Dumnezeu (pneuma theou agion), împreună cu cea din 3, 25 despre 
făptura care este „asemenea fiului lui Dumnezeu” (omoia yio theou) se constituie într-o veritabilă 
revelaţie asupra misterului Sfintei Treimi, mult mai transparentă decât aceea de la stejarul Mamvri 
(Fc 18). De altfel, această mărturie e fondul aperceptiv pe care se va petrece convertirea trufaşului 
suveran (vezi v. 33-34). De remarcat că Daniel ÎI „poartă” într-însul (pe Duhul Sfânt) (en eauto 
ehei); autorul sacru foloseşte aici verbul din profeția lui Isaia asupra naşterii lui lisus dintr-o 
fecioară (vezi Is 7, 14 şi nota). Textul Masoretic sună diferit: Daniel are într-însul „duhul sfinţilor 
zei” (BJ, OSTY) sau „un duh al sfinţilor zei” (TOB). Ediţiile curente româneşti, deşi îşi revendică 
Textul Masoretic, adoptă formularea: „Duhul lui Dumnezeu celui Sfânt”. 

9 O, Beltşaţar, mai-mare al descântătorilor, pe care te ştim că-L ai şi în tine pe Duhul cel Sfânt al lui 
Dumnezeu şi că nici o taină nu-ţi este prea grea, ascultă vedenia visului pe care l-am avut şi spune- 
mi tâlcuirea lui. 

10 Vedenie am avut în aşternutul meu: m-am uitat; şi, iată, un copac în mijlocul pământului; iar 
înălţimea lui, mare foarte. 

11 Copacul creştea, mare şi puternic: înălțimea lui a ajuns pân” la cer, iar cuprinderea lui pân” la 
marginile întregului pământ; 

12 frunzele-i erau frumoase, roadele îmbelşugate, în el era hrană pentru toţi; sub el îşi aveau 


culcuşul fiarele sălbatice ale câmpului, iar păsările cerului îşi aveau sălaş în ramurile lui; şi din el se 
hrănea tot trupul. 

13 Vedeam în vedenia de noapte din aşternutul meu; şi, iată, cineva Veghetor şi Sfânt s-a pogorât 
din cer 

14 şi a strigat cu glas mare şi a zis aşa: «Tăiaţi copacul!; şi smulgeţi-i ramurile şi scuturaţi-i frunzele 
şi risipiţi-i roadele!; să fugă fiarele de sub el şi păsările din ramurile lui! 

15 Lăsaţi-i însă în pământ butucul rădăcinilor, legat în fier şi aramă; şi va rămâne-n iarba cea de pe 
afară şi-n 

roua cerului: merticul său [fi-va împărțit] cu sălbăticiunile din buruienişul pământului. 

16 Inima lui va fi schimbată: în locul celei de om i se va da o inimă de fiară; şi şapte vremi? vor 
trece peste el. 

17 Tâlcuirea visului, prin porunca Veghetorului; întrebarea, prin graiul celor sfinţi; ca să cunoască 
cei vii că Domnul este cel mai înalt peste împărăţia oamenilor, că EI o va da oricui Îi place Lui s-o 
dea şi că ridică deasupra ei pe cel ce-n fața oamenilor e o nimica toată». 

18 Acesta este visul pe care eu, regele Nabucodonosor, l-am văzut. lar tu, Beltşaţar, spune-mi 
tâlcuirea; că nici unul dintre înţelepţii regatului meu n-a fost în stare să-mi arate tâlcuirea; tu însă, 
Daniele, poţi, căci în tine este Duhul Sfânt al lui Dumnezeu”. 

19 Atunci Daniel al cărui nume era Beltşaţar a rămas pe gânduri vreme de un ceas, cu mintea 
răvăşită. Iar regele, răspunzând, i-a zis: „Beltşaţar, nu cumva visul şi tâlcuirea lui să te-nspăimânte!” 
Iar Beltşaţar i-a răspuns, zicând: „Doamne, visul acesta să fie pentru cei ce te urăsc, iar tâlcul său să 
fie pentru duşmanii tăi! 

20 Copacul pe care l-ai văzut, cel ce a crescut mare şi puternic, a cărui înălțime a ajuns pân” la cer şi 
a cărui cuprindere era peste tot pământul, 

21 cel cu frunze înfloritoare şi roade îmbelşugate, cel ce tuturor le era hrană, sub care-şi aflau 
fiarele culcuşul şi-n ale cărui ramuri sălăşluiau păsările cerului, 

22 acela eşti tu, o, rege; că tu ai crescut mare şi puternic, şi măreţia ta s-a tot 

2... şapte vremi”: probabil, şapte ani. 

înălţat şi a ajuns pân” la cer, iar stăpânia ta, la marginile pământului. 

23 Şi când regele l-a văzut pe Veghetor şi pe Cel-Sfânt pogorându-Se din cer şi zicând: «Smulgeţi 
copacul şi nimiciţi-l!; numai butucul rădăcinilor lăsaţi-i-l în pământ, legat în fier şi aramă!; cu iarba 
cea de pe afară şi cu roua cerului va petrece!; merticul său [fi-va împărțit] cu fiarele sălbatice până 
ce şapte vremi vor trece peste el!», 

24 acesta-i tâlcul lui, o, rege, şi aceasta-i hotărârea3 Celui-Preaînalt care a ajuns4 asupra domnului 
meu, regele: 

25 Te vor alunga dintre oameni şi-ţi va fi sălaşul laolaltă cu fiarele sălbatice şi ca pe un bou te vor 
hrăni cu iarbă, şi adăpost vei avea sub roua cerului, şi şapte vremi vor trece peste tine, până ce vei 
cunoaşte că Cel-Preaînalt este Domn peste împărăţia oamenilor şi că El o va da oricui Îi place Lui. 
26 Şi pentru că ei au zis: «Lăsaţi butucul rădăcinilor copacului!», regatul îți va rămâne din clipa 
când vei recunoaşte puterea cerească. 

27 De aceea, o, rege, plăcut să-ți fie sfatul meu şi răscumpără-ți păcatele prin milostenie, şi 
nedreptăţile prin aplecarea spre cei sărmani; poate că Dumnezeu va fi îndelung-răbdător faţă de 
păcatele tale”. 

3 mu. tâlcul” [...] şi „semnul”: joc între două cuvinte greceşti foarte apropiate în grafie şi sens: 
sygkrisis şi sygkrima, ambele însemnând, printre altele, „tâlcuire” (a unui vis), dar al doilea având 
şi sensul de „hotărâre”, „poruncă”; cu alte cuvinte, în interpretarea visului se cuprinde şi adevărul 
prefacerii lui în realitate. 

4 Autorul foloseşte şi aici verbul „a ajunge” (fthano) folosit în vv. 8 şi 17: copacul „a ajuns” cu 
înălțimea pân” la cer. În clipa în care trufia omului ajunge în pragul cerului lui Dumnezeu, ea se va 
pomeni „ajunsă”, la rându-i, de reacția Celui ce-i stă împotrivă. 

28 'Toate aceste lucruri au venit asupra regelui Nabucodonosor. 

29 După douăsprezece luni, în timp ce se plimba prin palatul regatului său din Babilon, 

30 regele a răspuns, zicând: „Oare nu-i acesta Babilonul cel mare, pe care eu l-am zidit drept casă 


împărătească prin tăria puterii mele spre cinstirea slavei mele?”. 

31 n-a rostit bine regele vorba, când un glas a venit din cer: „Ţie, rege Nabucodonosor, ţie ţi se 
spune: Regatul ţi s-a dus! 

32 Te vor alunga dintre oameni şi-ţi va fi sălaşul laolaltă cu fiarele câmpului, şi ca pe un bou te vor 
hrăni cu iarbă şi şapte vremi vor trece peste tine, până ce vei recunoaşte că Cel-Preaînalt este 
Domnul împărăției oamenilor şi că El o dă cui Îi place Lui s-o dea!” 

33 În chiar ceasul acela s-a plinit cuvântul asupra lui Nabucodonosor: alungat a fost dintre oameni, 
iarbă ca un bou a mâncat, trupul i s-a scăldat în roua cerului până ce părul i-a crescut ca părul leilor 
şi unghiile ca ale păsărilor. 

34 „Şi la-mplinirea sorocului, eu, Nabucodonosor, mi-am ridicat ochii spre cer şi mintea mi-a 
revenit şi L-am binecuvântat pe Cel-Preaînalt şi L-am lăudat pe Cel de-a pururi viu şi l-am dat 
slavă; că puterea Lui e putere veşnică şi împărăţia Lui în neam şi în neam; 

35 şi toți locuitorii pământului sunt ca o nimica; El după voia Lui făptuieşte-n oştirea cerului şi-n 
sălaşul pământului; nimeni nu-i care să stea împotriva mâinii Sale şi să-l zică: «Ce-ai făcut?». 

36 În acelaşi timp mintea mi-a revenit, iar eu am revenit la cinstea regatului meu; şi chipul mi-a 
revenit; şi dregătorii şi nobilii mei m-au căutat, iar eu am fost reaşezat în regatul meu; şi mult mai 
îmbelşugată mărire mi s-a adăugat. 

37 Acum, aşadar, eu, Nabucodonosor, ÎI laud şi-L preaînalţ şi-L slăvesc pe Împăratul cerului: 
fiindcă toate lucrurile Lui sunt adevărate şi cărările Lui sunt drepte; şi pe toţi cei ce umblă în trufie 
El poate să-i smerească”. 

5 

Ospăţul lui Baltazar. 

1 Regele Baltazar! le-a făcut un ospăț mare celor o mie de dregători ai săi; şi vin era înaintea celor 
o mie?2. 

2 Şi Baltazar, bând, după ce a dat de gustul vinului a poruncit să fie aduse vasele de aur şi de argint 
pe care Nabucodonosor, tatăl său, le adusese din templul din Ierusalim, pentru ca din ele să bea 
regele şi dregătorii săi şi țiitoarele lui şi nevestele lui. 

3 Şi au adus vasele de aur şi de argint care fuseseră aduse din templul lui Dumnezeu Cel din 
Jerusalim; şi au 

1 Baltazar (al cărui nume, în babiloniană, însemna „Bel îl ocroteşte pe rege”) era fiu şi coregent al 
lui Nabonide, al patrulea succesor al lui Nabucodonosor (fără a fi un descendent al acestuia; dacă, în 
versetul următor, Nabucodonosor este numit „tatăl” lui Baltazar, aceasta era o cutumă a dinastiilor 
orientale). Prin Daniel, Dumnezeu Îşi va arăta, o dată mai mult, puterea în faţa unui rege care, la 
beţie, profanează sfintele vase ale templului din Ierusalim. 

2 La mesele ludeilor, vinul se bea cu cumpătare, potrivit legii lui Moise, dar la ospeţele orgiastice 
ale regilor păgâni se consuma în cantităţi uriaşe (a se vedea şi ospăţul lui Irod Antipa, căruia i-a 
căzut victimă Sf. loan Botezătorul (Mc 6, 14-29). 

băut din ele regele şi dregătorii săi şi ţiitoarele lui şi nevestele lui; 

4 beau vin şi-i lăudau pe dumnezeii de aur, de argint, de aramă, de fier, de lemn şi de piatră; dar pe 
Dumnezeul Cel veşnic, Cel ce are putere asupra duhului lor, pe Acela nu-L binecuvântau. 

5 În chiar ceasul acela au apărut degetele unei mâini de om; în lumina sfeşnicului, ele scriau pe 
tencuiala peretelui din casa regală; iar regele vedea încheieturile mâinii care scria. 

6 Atunci faţa regelui s-a schimbat; gândurile îl tulburau, încheieturile şoldurilor îi piereau, iar 
genunchii, cuprinşi de tremur, se loveau unul de altul. 

7 Şi regele a strigat cu glas mare să-i fie aduşi magii, Caldeii şi ghicitorii. Şi le-a zis înţelepţilor 
Babilonului: „Cel ce va citi această scriere şi-mi va face cunoscută tâlcuirea, acela, oricare ar fi el, 
va fi îmbrăcat în purpură, şi lanţ de aur va avea pe grumaz, şi va fi al treileacârmuitor în regatul 
meu”. 

8 Atunci au intrat toţi înţelepţii regelui, dar n-au putut să citească scrierea, şi nici să-i arate regelui 
tâlcul. 

9 Şi regele Baltazar s-a tulburat şi chipul i s-a schimonosit, iar sfetnicii săi au fost cuprinși de 
spaimă. 

10 Atunci regina3 a intrat în casa ospăţului şi a zis: „O, rege, în veci să trăieşti! Gândurile tale să nu 


te tulbure, iar chipul tău să nu se schimbe! 

11 În regatul tău este un om în care se află Duhul lui Dumnezeu4; în zilele 

3 După toate probabilitățile, regina-mamă, care nu participase la ospăț, dar care era îngrijorată de 
ceea ce se întâmpla cu fiul ei. 

4 T. M.: „... în care se află duhul zeilor sfinți” (BJ, OSTY); „un duh al zeilor sfinți” (TOB); în 
ediţiile noastre curente: „Duhul lui Dumnezeu celui Sfânt”. 

părintelui tău s-a aflat în el cuget veghetors şi pricepere; iar regele Nabucodonosor, părintele tău, 1- 
a făcut maimare peste descântători şi peste magi şi peste Caldei şi peste ghicitori. 

12 Că are în el un duh nemaipomenit şi înţelepciune şi pricepere şi tâlcuieşte visele şi răspunde la 
întrebări grele şi deznoadă nodurile: e Daniel, dar regele l-a numit Beltşaţar; pune să-l cheme, iar el 
îți va spune tâlcuirea lui”. 

13 Atunci Daniel a fost adus în faţa regelui. Şi a zis regele către Daniel: „Tu eşti Daniel, cel dintre 
fiii robimii din Iudeea, pe care a adus-o regele, părintele meu? 

14 Am auzit de tine, cum că-n tine este Duhul lui Dumnezeu6 şi că duh veghetor şi pricepere şi 
înţelepciune nemaipomenită s-au aflat în tine. 

15 Şi acum au venit în faţa mea înţelepţi şi magi şi ghicitori să-mi citească scrierea aceasta şi să-mi 
spună tâlcuirea, dar n-au fost în stare să mi-o spună. 

16 Dar am auzit de tine, cum că poţi face tâlcuiri; acum dar, dacă vei fi în stare să citeşti scrierea 
aceasta şi să-mi spui tâlcul ei, în purpură vei fi îmbrăcat şi lanţ de aur vei avea pe grumaz şi al 
treilea dregător vei fi în regatul meu”. 

17 Şi a grăit Daniel în faţa regelui: „Darurile tale fie pentru tine, iar ce e de dat în casa ta dă altuia; 
iar eu îl voi 

5 Foarte exact: „stare de veghe” (gregoresis), în speţă, minte pururi trează, trezvie mentală. 
Momentele aparent excepţionale ale lui Daniel nu erau, în fapt, o excepţie, ci actualizarea unei stări 
permanente de hiperluciditate. 

6 T. M.: „duhul zeilor”; „un duh al zeilor”. 

citi regelui scrierea şi-i voi spune tâlcuirea. 

18 O, rege, Dumnezeul-cel-Preaînalt i-a dat lui Nabucodonosor, părintele tău, regat şi mărire şi 
cinste şi slavă; 

19 şi din pricina măririi pe care i-o dăduse, toate popoarele, triburile şi limbile tremurau şi se 
temeau de faţa lui: pe cine vrea îl omora, pe cine vrea îl lovea, pe cine vrea îl înălța, pe cine vrea îl 
umilea. 

20 Dar când inima lui s-a înălţat şi duhul i-a dat ghes să se trufească, atunci a fost coborât de pe 
tronul regatului său şi cinstea 1-a fost luată. 

21 Alungat a fost dintre oameni, şi inima i s-a dat după firea fiarelor; sălaşul şi-l avea laolaltă cu 
asinii sălbatici; ca pe un bou îl hrăneau cu iarbă, iar trupul i se scălda din roua cerului, până ce a 
cunoscut că Dumnezeul-cel-preaînalt este Domnul împărăției oamenilor şi că El o dă cui Îi place 
Lui. 

22 Ca atare, tu, Baltazar, tu, fiul său, cel ce nu ţi-ai smerit inima înaintea lui Dumnezeu, oare n-ai 
ştiut tu toate acestea? 

23 Tu te-ai înălțat împotriva Domnului, Dumnezeul cerului, şi ţi-ai adus înainte vasele casei Sale şi 
aţi băut vin din ele, tu şi dregătorii tăi şi ţiitoarele tale şi nevestele tale, şi aţi adus laude pentru 
dumnezeii de aur şi de argint şi de fier şi de lemn şi de piatră, care nu văd şi nici nu aud şi nici nu 
cunosc; dar pe Dumnezeu, în a Cărui mână se află suflarea ta şi toate căile tale, pe Acela nu L-aţi 
slăvit. 

24 Drept aceea, de la E17 a fost trimisă încheietura mâinii, şi El a poruncit 

7 Literal: „de la faţa Lui”; prosopon înseamnă „faţă”, dar şi „persoană”. 

această scriere. 

25 Iar scrierea cea poruncită este aceasta: MANE, TECHEL, FARESS. 

26 lar tâlcuirea cuvântului este aceasta: MANE: Dumnezeu ţi-a măsurat regatul şi i-a pus capăt; 

27 TECHEL: a cântărit în cumpănă şi a găsit lipsă; 

28 FARES: regatul tău este împărţit şi dat Mezilor şi Perşilor”. 

29 Atunci Baltazar a dat poruncă şi l-au îmbrăcat pe Daniel în purpură şi i-au pus lanţ de aur pe 


grumaz; Şi s-a dat de veste că el este al treilea dregător în regat. 

30 În aceeaşi noapte, Baltazar, regele caldeu, a fost ucis. 

6 

Daniel în groapa cu lei. 

1 Şi Darius Medul a preluat regatul când avea vârsta de şaizeci şi doi de anil. 

2 Şi i-a plăcut lui Darius 2 să pună peste regat o sută douăzeci de satrapi, ca să 

8 În grafia masoretică: MENE, TECHEL, UFARSIN. O seamă de exegeţi au încercat să identifice 
numele a trei monede antice cu valoare descrescândă: mina, şechelul şi o jumătate-de-mină, ca 
simboluri a trei imperii succesive, dar cu importanță descrescândă: al Babilonienilor, al Mezilor şi 
al Perşilor. Concretă însă este interpretarea însăşi a lui Daniel, din următoarele trei versete. 

1 într-o seamă de ediţii ale Septuagintei, acest verset încheie capitolul precedent, ca v. 31. 

2 Istoricii nu cunosc un Darius Medul. Succesorul lui Nabonide (căruia Baltazar îi era fiu şi co- 
regent) a fost Cirus al II-lea (cel Mare), care însă era persan. Încă o dată, unele date istorice sunt 
numai rama tabloului biblic; Scriptura nu-şi propune să facă ştiinţă, ci să prezinte adevăruri ca 
obiect al revelaţiei. 

fie ei în tot regatul său. 

3 Iar peste ei, trei guvernatori, între care Daniel era unul; aceasta, pentru ca satrapii să le dea lor 
socoteală şi să nu-l supere pe rege. 

4 lar Daniel era peste ei, căci duh nemaipomenit se afla întru el; iar regele l-a rânduit peste regatul 
său. 

5 Atunci guvernatorii şi satrapii căutau să afle un oarecare prilej împotriva lui Daniel; dar nu au 
aflat nici un prilej împotriva lui, şi nici o vină sau greşală, căci era credincios3. 

6 Şi au zis guvernatorii: „Nu vom afla un prilej împotriva lui Daniel, în afară de rânduielile 
Dumnezeului său”. 

7 Atunci guvernatorii Şi satrapii au stătut în faţa regelui şi au zis: „O, rege Darius, în veci să trăieşti! 
8 Toţi cei ce stau la cârma regatului tău: comandanții de oști, satrapii, guvernatorii şi ispravnicii au 
făcut sfat ca printr-o anume rânduială regească să fie întărită următoarea poruncă: timp de treizeci 
de zile, oricine va cere ceva de la un alt dumnezeu sau om în afară de tine4, să fie aruncat în groapa 
leilor5. 

9 Şi acum, o, rege, rosteşte poruncă şi trimite-o în scris, pentru ca legea Perşilor 

3 „m... credincios”, în sensul: fidel; plin de credincioşie faţă de regele său. 

4 În antichitatea orientală nu era un fapt neobişnuit ca suveranul să fie asimilat unui zeu, căruia să i 
se înalțe rugăciuni şi jertfe. Tradiţia a fost preluată, strategic, de către Alexandru cel Mare şi apoi de 
cezarii Romei prin aşa-numita „apoteoză imperială”, pretenţie care va dezlănţui conflictul dintre 
imperiu şi creştinism, pe durata căruia, timp de trei secole, vor cădea mii de martiri. 

5 Suveranii orientali obişnuiau să prindă lei, pe care-i păstrau în cuşti sau gropi făcute anume, 
pentru viitoare vânători. 

şi a Mezilor să nu sufere sminteală”. 

10 Atunci regele Darius a poruncit ca opreliştea să fie dată în scris. 

11 Iar Daniel, când a cunoscut că opreliştea fusese poruncită, a intrat în casa lui; ferestrele însă erau 
deschise în foişorul ce căta spre Ierusalim; şi de trei ori pe zi, plecându-şi genunchii, se ruga şi se 
mărturisea6, aşa cum obişnuia să facă şi mai înainte. 

12 Atunci oamenii aceia l-au pândit şi l-au aflat pe Daniel rugându-se şi umilindu-se Dumnezeului 
său. 

13 Şi au venit şi i-au spus regelui: „O, rege, oare n-ai dat tu poruncă scrisă ca, timp de treizeci de 
zile, oricine va cere ceva de la un alt dumnezeu sau om în afară de tine, o, rege, să fie aruncat în 
groapa leilor?”. Iar regele a zis: „Adevărat e cuvântul: peste legea Perşilor şi a Mezilor nu se va 
trece!” 

14 Atunci ei, răspunzând, au zis în faţa regelui: „Daniel, cel dintre fiii robimii din Iudeea, nu s-a 
supus poruncii tale, ci de trei ori pe zi înalță cereri către Dumnezeul său”. 

15 Atunci regele, când a auzit cuvântul acesta, foarte s-a întristat în sinea lui pentru Daniel, şi mult 
s-a străduit să-l scape; până seara s-a străduit să-l scape. 

16 Atunci oamenii aceia au zis către rege: „Să ştii, o, rege, că legea Mezilor şi a Perşilor nu 


îngăduie ca noi să schimbăm ceva din ceea ce regele a rânduit prin poruncă sau legiuire”. 

17 Atunci regele a poruncit şi l-au adus pe Daniel; şi l-au aruncat în groapa leilor. Dar regele i-a zis 
lui Daniel: „Dumnezeul 

6 Exomologeo înseamnă „a (se) mărturisi”, şi numai în anumite cazuri „a lăuda”. 

tău, Căruia tu fără-ncetare Îi slujeşti, El te va scăpa!” 

18 Şi au adus o piatră şi au pus-o pe gura gropii; iar regele a pecetluit-o cu inelul său şi cu inelul 
sfetnicilor săi; aceasta, ca nu cumva să se pună la cale vreun vicleşug asupra lui Daniel”. 

19 Atunci regele s-a dus în casa lui şi s-a culcat lăsându-și cina deoparte; şi bucate nu i s-au adus, 
iar somnul nu s-a lipit de el. Iar Domnul a închis gurile leilor şi nu l-au vătămat pe Daniel8. 

20 Şi sculându-se regele dis-de-dimineaţă, a venit în grabă la groapa leilor. 

21 Şi, apropiindu-se de groapă, l-a strigat cu glas mare pe Daniel: „Daniele, tu, robul Dumnezeului 
Celui viu, oare Dumnezeul tău, Căruia tu fără-ncetare Îi slujeşti, fost-a El în stare să te scoată din 
groapa leilor?” 

22 lar Daniel, răspunzând, i-a zis regelui: „O, rege, în veci să trăieşti! 

23 Dumnezeul meu l-a trimis pe îngerul Său şi a închis gurile leilor, iar ei nu m-au sfâşiat: că întru 
mine s-a aflat dreptate faţă de El. Dar nici faţă de tine, o, rege, greşală n-am făcut”. 

24 Atunci regele s-a bucurat mult pentru el şi a poruncit ca Daniel să fie scos afară din groapă. Şi 
Daniel a fost scos afară din groapă şi nici o vătămare nu 

7 Dacă Iosif, aruncat într-o fântână şi revenit în lumină, aruncat apoi în temniţă şi înălţat în slavă, a 
prefigurat, ca şi profetul Iona, moartea şi învierea lui Hristos, cu atât mai mult Daniel, a cărui 
groapă, pentru exact aceleaşi motive, a fost pecetluită cu mult înaintea mormântului pecetluit de 
Pilat. 

8 Această ultimă propoziţie este omisă în T. M., pentru rațiunea probabilă că ea se repetă în v. 23. 
Cu toate acestea, aici e vorba de o aserţiune directă, obiectivă. 

s-a aflat pe el, căci el era crezând în Dumnezeul său. 

25 Iar regele a poruncit şi i s-au adus oamenii care-l pârâseră pe Daniel şi i-a aruncat în groapa 
leilor, pe ei şi pe copiii lor şi pe femeile lor; şi n-au ajuns la fundul gropii, că leii i-au şi sfâşiat şi le- 
au mărunţit oasele. 

26 Atunci regele Darius a scris către toate popoarele şi triburile şi limbile care locuiau pe-ntregul 
pământ: „Pacea să vi se-nmulţească! 

27 Poruncă s-a dat din partea mea în fiece stăpânie a regatului meu, ca fiecare să se cutremure şi să 
se teamă de faţa Dumnezeului lui Daniel, fiindcă Acesta este Dumnezeul Cel viu şi veşnic, a Cărui 
împărăție nu va fi nimicită şi a cărui stăpânire va fi pentotdeauna, 

28 Cel ce apără şi izbăveşte şi face semne şi minuni în cer şi pe pământ, El, Cel ce l-a scos pe 
Daniel din groapa leilor”. 

29 Şi lui Daniel i-a mers din ce în ce mai bine sub domnia lui Darius şi sub domnia lui Cirus 
Persanul. 

Vedenia lui Daniel: cele patru fiare. 

1 În primul an al [domniei] lui Baltazar, regele Caldeilorl, Daniel a văzut un vis şi vedenii în capul 
său, în aşternutul său2, apoi şi-a scris visul: 

1 Despre Baltazar vezi nota de la 5, 1. Şi aici, în menţiunea unui anume moment istoric, trebuie 
văzut doar procedeul literar. 

2 Expresie identică cu cea de la 2, 28. 

2 „Eu, Daniel, văzut-am în vedenia mea din vremea nopţii; şi, iată, patru vânturi ale cerului lovit-au 
năprasnic marea cea mare3. 

3 Şi patru fiare mari ieşeau din mare, deosebite între ele4. 

4 Cea dintâi era asemenea unei leoaice5, iar aripile ei erau ca nişte aripi de vultur6; şi m-am uitat 
până ce aripile i-au fost smulse, iar ea s-a ridicat de la pământ şi a stătut pe picioare de om; şi o 
inimă de om i s-a dat. 

5 Şi, iată, a doua fiară era asemenea unui urs; şedea pe-o rână, iar în gura 

3 Prin „marea cea mare” se înţelegea Mediterana; asemenea lui lezechiel, captivul Daniel revede 


Palestina doar în stare de extaz. 

4 Această vedenie face parte din literatura apocaliptică. Ea trebuie pusă în paralelă cu cele patru 
metale din care era alcătuită uriaşa statuie din capitolul 2. Ca şi acolo, se crede că cele patru fiare 
sunt simboluri ale celor patru imperii care, în orizontul cărţii lui Daniel, s-au succedat în decursul 
acelor secole: al Babilonului, al Mezilor, al Perşilor şi al lui Alexandru cel Mare. Ultimul cel mai 
vast şi mai complex a fost cârmuit nu numai de marele cuceritor şi întemeietor, ci şi de dinastia 
Seleucizilor, ai cărei suverani se înscriu în rândul marilor persecutori, culminând cu tirania lui 
Antioh Epifan. Tradiţia iudaică şi, mai târziu, cea creştină vor extinde simbolul celei de a patra 
fiare, în spatele căruia se va ridica împărăţia Romanilor. Lui însă nu-i poate lipsi perspectiva 
eshatologică, devenind simbolul oricărei mari puteri organizate împotriva lui Dumnezeu. În această 
perspectivă va fi preluat de către Evanghelistul loan în capitolul 13 al Apocalipsei sale, unde cele 
patru fiare sunt concentrate în una singură, precursoare a Antihristului şi Antihristul însuşi. de 
reținut că în capitolul 2 regele visează vedenia, iar Daniel tâlcuieşte; aici, Daniel are vedenia, dar 
tâlcul ei este dat de un înger din preajma lui Dumnezeu; în ambele cazuri, nu omul este cel ce 
descoperă şi luminează sensurile. 

5 T. M.: ,... asemenea unui leu”. Femininul poate indica o mare ferocitate a instinctului matern la 
acest animal. 

6 Vizionarul nu „descoperă” nefirescul, ci îl „constată” fără să tresară, după „logica” onirică. 

ei, între dinţi, erau trei coaste; şi i se zicea: «Scoală-te şi mănâncă multă carne!» 

6 După aceasta, m-am uitat: şi, iată, o a treia fiară sălbatică, asemenea unui leopard; şi avea pe ea 
patru aripi ca de pasăre; şi fiara avea patru capete; şi putere i s-a dat. 

7 După aceasta, m-am uitat: şi, iată, o a patra fiară, înspăimântătoare şi groaznică şi nespus de 
puternică; dinţii îi erau de fier şi mari, mâncând şi sfărâmând, iar rămăşiţele le călca în picioare; 
aceasta era cu mult mai altfel decât toate fiarele cele de dinainte; şi avea zece coarne”. 

8 Şi m-am uitat la coarnele ei; şi iată, un alt corn mic s-a ivit din mijlocul lor; iar în faţa lui, trei 
dintre coarnele ei de dinainte au fost smulse; şi, iată, în cornul acela erau ochi ca ochii unui om, şi o 
gură care grăia lucruri mari. 

9 m-am uitat până ce au fost aşezate scaunele; iar Cel-Vechi-de-Zile8 a şezut; îmbrăcămintea Lui 
era albă ca zăpada, iar părul capului Său era ca lâna curată; tronul Său era pară de foc, roţile Lui 
erau foc arzător. 

10 Râu de foc curgea ieşind de dinainte-i; mii de mii Îi slujeau şi mii de miriade Îi stăteau în 
preajmă9. Judecătorul S-a aşezat, cărțile s-au deschis. 

11 m-am uitat atunci din pricina glasului vorbelor mari pe care le grăia cornul acela, până când fiara 
a fost ucisă şi nimicită, iar trupul ei a fost dat să fie ars în foc. 

7 Cornul: simbol al puterii. 

8 „Cel-Vechi-de-Zile” (expresie proprie lui Daniel): „Cel-Veşnic”, a cărui vârstă nu se poate socoti; 
în iconografia creştină: Dumnezeu- Tatăl. T. M.:,„un Bătrân”. 

9 Miriadele de îngeri; vezi Ap 5,11. 

12 Stăpânirea le-a fost luată şi celorlalte fiare; dar o prelungire de viaţă li s-a dat pentru un oarecare 
timp 10. 

13 Văzut-am în vedenie de noapte; şi, iată, cu norii cerului venea Cineva ca Fiul Omuluil | şi a 
venit la Cel-Vechi-de-Zile şi a fost adus în fața Acestuia. 

14 Şi Lui i s-a dat stăpânirea şi cinstea şi împărăţia; Lui Îi vor sluji toate popoarele şi triburile şi 
limbile; iar stăpânirea Lui e veşnică, stăpânire care nu se va trece, iar împărăţia Lui nu va fi 
nimicită. 

15 Cât despre mine, Daniel, duhul mi se cutremura lăuntric, iar vedeniile capului meu laolaltă mă 
tulburau. 

16 Şi m-am apropiat de unul din cei ce şedeaul2 şi am căutat să aflu de la el adevărul despre toate 
acestea. Iar el mi-a spus adevărul şi mi-a arătat tâlcul lucrurilor: 

17 «Aceste patru fiare sunt patru regate ce se vor ridica pe pământ şi care vor fi nimicite; 

18 iar sfinţii Celui-Preaînalt13 vor lua 

10 Literal: „până la vreme şi vreme” 

11 „... Cineva ca Fiul Omului”, ceea ce înseamnă că Acesta îi era cunoscut (deja revelat) lui Daniel. 


Aici expresia „Fiul Omului” are o cu totul altă conotație decât „fiul omului” din profeţiile lui 
lezechiel; Personajul Îi este foarte apropiat Celui-Vechi-de-Zile, Care Îi conferă stăpânirea finală 
asupra întregului pământ; nu e greu de perceput profeția mesianică asupra lui lisus Hristos, Cel ce 
singur Îşi va spune „Fiul Omului”: deşi Fiul lui Dumnezeu, El aparţine umanităţii prin firea 
acesteia, asumată la întruparea din Sfânta Fecioară Maria. În T. M: „un fiu de om”(o persoană 
aparţinând speciei umane). 

12 Unul din miile de miriade (din v. 10). 

13 „Cel-Preaînalt” este una şi aceeaşi persoană cu „Cel-Vechi-de-Zile”. În vremea patriarhului 
Avraam, Melchisedec era „preot al Dumnezeului Celui-Preaînalt” (Fe 14, 18). Cele două denumiri 
indică supra-temporalitatea şi, respectiv, supra-spaţialitatea lui Dumnezeu. 

împărăţia şi o vor ţine până-n veacul vecilor». 

19 Atunci am cercetat mai cu dinadinsul în ceea ce priveşte cea de a patra fiară, care era cu mult 
mai altfel decât toate fiarele şi nespus de groaznică: dinţi de fier, gheare de aramă, mâncând şi 
sfărâmând şi călcând în picioare rămăşiţele, 

20 şi cu privire la cele zece coarne de pe capul ei, şi la celălalt care s-a ivit şi a smuls trei din cele de 
dinainte, cornul acela care avea ochi şi o gură ce grăia lucruri mari şi a cărui înfăţişare era mai mare 
decât a celorlalte. 

21 m-am uitat; şi cornul acela făcea război cu sfinţii şi i-a biruit, 

22 până ce a venit Cel-Vechi-de-zile şi le-a făcut dreptatel4 sfinților Celui-preaînalt; şi a venit 
vremea şi sfinţii au ţinut împărăţia 5. 

23 Şi a zis: «Fiara a patra va fi al patrulea regat pe pământ, care le va întrece pe toate celelalte 
regate şi va mânca tot pământul şi-l va călca în picioare şi-l va face bucăți. 

24 Jar cele zece coarne ale ei: zece regi se vor ridica; iar după ei se va ridica un altul, care-i va 
întrece pe toţi cei de dinainte cu răutăţile luil6 şi va subjuga trei regi. 

25 Şi vorbe va grăi împotriva Celui-preaînalt, iar pe sfinţii Celui-Preaînalt îi va amăgi şi-şi va pune 
în gând să 

14 Literal: „a dat judecată”, în sensul: a restaurat, prin judecată, dreptatea. 

15 Stăpânirea sfinților nu e alta decât aceea a Fiului Omului (v. 14); ei se află în comuniune cu El, 
aşa cum vor fi ei atunci când „vor judeca lumea” (1 Co 6, 2). 

16 În perspectivă istorică, Antioh Epifan; în perspectivă eshatologică (versetul următor), Antihrist. 

schimbe vremile şi legea; şi [stăpânirea] va fi dată în mâinile lui pentru o vreme şi vremi şi o 
jumătate de vremel7. 

26 Şi judecata va şedea, şi stăpânirea i-o vor lua, ca s-o strice şi s-o nimicească de istov. 

27 lar împărăţia şi puterea şi mărirea regilor de sub cerul întreg le-au fost date sfinților Celui- 
Preaînalt; şi împărăţia Lui este împărăție veşnică18; şi toate puterile Îi vor sluji şi vor asculta de 
El». 

28 Până aici e curgerea vorbirii19. Cât despre mine, Daniel, gândurile mele mult m-au tulburat şi 
faţa mi s-a schimbat; dar cuvântul în inima mea l-am păstrat”. 

8 

Vedenie asupra berbecului şi ţapului. 

1 „În cel de al treilea an de domnie a regelui Baltazar, o vedenie mi s-a arătat, mie, lui Daniel, în 
urma celei ce mi se arătase la-nceput. 

2 Şi eram în cetăţuia Suza, care se află în ţara Elamului, şi am avut o vedenie; iar eu eram pe malul 
râului Ulail. 

17... o vreme şi vremi Şi o jumătate de vreme”; expresia indică o perioadă limitată a suferinţei. Ea 
va fi preluată de Evanghelistul loan în Ap 12, 14 (vezi nota). 

18 Comuniunea sfinților cu Fiul Omului fiul lui Dumnezeu este şi comuniunea lor cu Dumnezeu, 
deoarece Fiul Se află în permanentă comuniune cu Tatăl. 

19 Literal: „Până aici este sfârşitul cuvântului”; capătul convorbirii profetului cu îngerul. 

1 Suza, fostă capitală a Elamului, devenită mai târziu una din capitalele imperiului persan. La 
rândul său, Elamul era teritoriul Elamiţilor, descendenţi ai unuia din fiii lui Sem (Fc 10, 22), situat 
la est de Babilonia meridională (la nord de Golful Persic). Ulai era râul care trecea prin Suza. 

3 Şi mi-am ridicat ochii şi m-am uitat; şi, iată, un berbec stătea în fața Ulaiului; şi avea coarne; şi 


coarnele erau înalte, iar unul era mai înalt decât celălalt; şi cel mai înalt creştea cel din urmă. 

4 Şi am văzut berbecul împungând spre apus şi spre miază-noapte şi spre miazăzi, şi nici o fiară nu 
putea să-i stea înainte, şi nu era nimeni care să poată scăpa din mâna lui. El făcea ce voia, şi a 
devenit mare. 

5 Şi mă uitam: şi, iată, un ţap al caprelor venea dinspre apus şi miazăzi pe faţa-ntregului pământ, 
dar fără să atingă pământul; iar ţapul avea un corn, care 1 se vedea între ochi2. 

6 Şi a venit până la berbecul care avea coarne cel pe care-l văzusem stând în faţa Ulaiului -, 
alergând spre el întru stârnirea puterii sale. 

7 Şi l-am urmărit cu ochii până ce a ajuns în apropierea berbecului: s-a repezit asupra lui, şi l-a izbit 
pe berbec şi i-a zdrobit amândouă coarnele iar berbecul n-a avut în el putere să-i stea înainte; şi l-a 
aruncat la pământ şi l-a jucat în picioare şi nimeni nu a fost care să scoată berbecul din mâna lui. 

2 Cu ajutorul lui Daniel însuşi (vv. 19-21), exegeza admite că simbolismul acestei vedenii se referă 
la succesiunea unor imperii. Cele două coarne ale berbecului sunt imperiul Mezilor, urmat de acela 
al Perşilor. Țapul unicorn nu ar fi altcineva decât Alexandru cel Mare; după moartea acestuia 
(sfărâmarea cornului), imperiul se împarte între cei patru generali ai săi. Ultimul corn şi cel mai 
devastator va fi Antioh Epifan, cel ce a vrut să elenizeze Iudeea, a interzis legea lui Moise şi a 
profanat templul, dedicându-l unor zeități păgâne. 

8 Şi ţapul caprelor a crescut foarte; şi când era mai tare, cornul său cel mare s-a sfărâmat şi alte 
patru coarne au crescut în locul lui, spre cele patru vânturi ale cerului. 

9 Şi din unul dintre ele a ieşit un corn puternic, şi a crescut foarte mult spre miazăzi şi răsărit; 

10 şi a crescut, mărindu-se până la oştirea cerului3; şi a doborât jos la pământ [o parte] din oştirea 
cerului şi din stele şi le-a călcat în picioare. 

11 Şi a tras robimea după sine până la Mai-Marele oştirii4; şi din pricina lui a fost jertfa tulburată5; 
el a sporit, dar locaşul cel sfânt a devenit pustiu. 

12 Şi un prinos pentru păcat a fost dat spre jertfă; şi a dat cu dreptatea de pământ; şi a făcut şi i-a 
mers din ce în ce mai bine. 

13 Şi l-am auzit pe un sfânt6 vorbind; şi un [alt] sfânt i-a zis lui Felmon7, cel ce grăia: «Cât oare va 
mai dura vedenia, şi Jertfa care-a fost oprită şi păcatul pustiirii care a fost dat, şi cât oare vor mai fi 
sfântul locaş şi oştirea călcate-n picioare?». 

14 Şi acela i-a zis: «Seara şi dimineaţa, două mii şi trei sute de zileâ; şi atunci locaşul cel sfânt se va 
curăți». 

3 „Oştirea cerului” era alcătuită din miriadele de îngeri, cărora le erau asociaţi sfinţii lui Israel. 
Antioh Epifan a mers atât de departe cu persecuția, încât nu a cruțat nici sacralitatea văzduhului 
iudeu. 

4 Şi-a târât gloata nelegiuirilor până la pragul lui Dumnezeu. 

5 Antioh Epifan a interzis jertfele aduse lui Iahve. 

6 După toate probabilitățile, un înger. 

7 Nume propriu lui Teodotion, cu semnificație necunoscută. 

8 Ebr.: „Două mii şi trei sute de seri şi dimineți”; se pare că e o aluzie la cele două jertfe zilnice, 
prescrise de lege. În acest caz, numărul se împarte la 2, de unde rezultă 1150 de zile, ceea ce ar 
echivala cu mai mult de trei ani, timpul de când Antioh Epifan a abolit cultul până la restaurarea 
templului (TOB). Dar, pe lângă dimensiunea istorică, textul are şi una mesianic-eshatologică: 
Femeia din Apocalipsă va fi hrănită în pustie timp de o mie două sute şi şaizeci de zile (Ap 12, 6). 
15 Şi a fost că dacă eu, Daniel, am văzut vedenia, şi când îi căutam înţelesul, iată că în faţa mea 
stătea cineva ca o înfăţişare de bărbat. 

16 Şi am auzit glas de bărbat deasupra Ulaiului, în dreptul firului apei; şi a chemat şi a zis: 
«Gavriile9, fă-l pe acela să priceapă vedenia!». 

17 Şi a venit şi a stat în apropiere de locul unde stăteam eu. Şi când el a venit, eu am fost deodată 
cuprins de uimire şi am căzut cu faţa la pământ; iar el a zis: «Înţelege, fiul omului10. Căci vedenia 
este şi pentru sfârşitul vremii 1». 

18 şi-n timp ce el îmi vorbea, eu am căzut cu faţa la pământ; iar el s-a atins de mine şi m-a aşezat pe 
picioarele mele. 

19 Şi mi-a zis: «lată, eu îţi arăt lucrurile ce vor fi în zilele cele din urmă ale mâniei, căci vedenia 


este şi pentru sfârşitul vremii. 

20 Berbecul pe care l-ai văzut, cel ce avea coarne, este regele Mezilor şi al Perşilor; 

21 iar ţapul caprelor este regele Grecilor12; cornul cel mare, care-i era între ochi, este primul rege; 

9 Îngerul Gavriil, vestitorul prin care Dumnezeu Îşi comunică voia, aşa cum o va face şi către 
Fecioara Maria (Le 1, 19, 26). 

10 ,.... fiul omului”: aici, în sensul folosit de lezechiel. 

11 Indicaţie clară că mesajul acestei revelații nu primeşte doar dimensiunea ei istorică, ci şi pe cea 
eshatologică. Avertismentul va fi repetat în v. 19. 

12 Alexandru cel Mare. 

22 cât despre cel ce s-a sfărâmat, din locul căruia au crescut patru coarne: patru regi se vor ridica 
din neamul său, dar nu prin propria lor tărie. 

23 Şi în vremea de la urmă a regatului lor, atunci când păcatele lor vor atinge plinul, se va ridica un 
rege neruşinat la chip şi isteţ în a cunoaşte ghiciturile13. 

24 Şi puterea lui se va întări măcar că nu prin propria sa putere şi-n chip minunat va nimici, şi va 
spori şi va înfăptui şi va nimici pe cei tari şi poporul cel sfânt.14 

25 Şi jugul lanţuluilS$ său va propăşi; în mâna lui, înşelăciune; şi-n inima lui se va trufi, şi prin 
înşelăciune pe mulţi îi va face să piară şi spre pieirea multora va sta-n picioare, şi ca pe nişte ouă-n 
mâinile lui îi va zdrobi. 

26 Şi adevărată este vedenia despre seară şi dimineaţă, aceea care s-a spus; iar tu pecetluieşte 
vedenia, căci ea e pentru multe zile16». 

27 Iar eu, Daniel, am adormit; şi câteva zile am fost bolnav; apoi m-am sculat şi făceam trebile 
regelui; şi mă miram de vedenie, şi nimeni nu era care s-o înţeleagă 7”. 

13 În perspectiva istorică, Antioh Epifan; în cea eshatologică în mod evident Antihrist. „A cunoaşte 
ghiciturile”: a fi înzestrat cu abilitatea de a descifra intrigile politice, dar şi unele sensuri din spatele 
aparenţelor. 

14 „... poporul cel sfânt”: fiii lui Israel, dar şi fiii noului Israel, ai Bisericii. 

15 Kloios = lanţul pe care-l purtau sclavii în jurul gâtului 

16 Confirmarea dimensiunii eshatologice a acestei revelații. 

17 T. M.: „... iar eu nu înţelegeam” (OSTY); „.... şi purtând-o în mine fără s-o înţeleg” (BJ); „.... şi 
nimeni n-o înţelegea” (TOB). 

Profeţie asupra celor şaptezeci de săptămâni. 

1 „În primul an al [domniei] lui Darius, fiul lui Asuerus1, din neamul Mezilor, care a domnit peste 
regatul Caldeilor, 

2 eu, Daniel, am înţeles din Cărţi2 numărul anilor despre care a fost cuvântul Domnului către 
profetul Ieremia: şaptezeci de ani până când pustiirea Ierusalimului va fi împlinită3. 

3 Şi m-am aşezat cu faţa către Domnul Dumnezeu, ca să-L cercetez prin rugăciune, cereri, post, 
haină de sac şi cenuşă pe cap4. 

4 m-am rugat Domnului Dumnezeu şi m-am mărturisit$ şi am zis: Doamne, Dumnezeul Cel mare şi 
minunat, Cel ce-Ți păzeşti legământul şi mila față de cei ce Te iubesc şi față de cei ce păzesc 
poruncile Tale: 

5 Noi am păcătuit, nedreptate am făcut, fărădelege am săvârşit, ne-am îndepărtat 

1 Asuerus: una şi aceeaşi persoană cu Ahaşveroş sau Artaxerxe. 

2 E vorba de Cărţile sfinte ale Evreilor, care circulau şi printre deportaţi. 

3 Apogeul dezastrului înseamnă, de fapt, începutul eliberării şi restaurării. Cei şaptezeci de ani de 
captivitate babilonică fuseseră prevestiţi de Ieremia (25, 11-12), dar numărătoarea lor s-a făcut nu 
de la deportarea ordonată de Nabucodonosor în 587, ci de la prima deportare, cea din 609 
(coincidentă cu moartea regelui Iosia) până la edictul lui Cirus, din 538, care le permitea Evreilor 
întoarcerea acasă. Desigur, nu trebuie neglijat simbolismul numărului 70 ca cifră rotundă a 
profeției. 

4 A-L cerceta pe Dumnezeu prin rugăciune şi post: a încerca să pătrunzi înlăuntrul Său, pentru ca El 
să-ţi descopere tainele. 

5 Mărturisirea păcatelor personale, dar şi a celor ce aparţin poporului, profetul având şi rolul de 


mijlocitor. Mărturisirea era parte esențială în actul purificării sufleteşti. 

şi ne-am abătut de la poruncile şi judecăţile tale; 

6 şi nu i-am ascultat pe robii Tăi profeţii, cei ce în numele Tău grăiau către regii noştri, către 
principii noştri, către părinţii noştri şi către-ntregul popor al ţării. 

7 Ţie, Doamne, [Îţi este] dreptatea, iar nouă ruşinea obrazului, aşa cum este astăzi: oamenilor lui 
Iuda, locuitorilor Ierusalimului, întregului Israel, celor de aproape şi celor de departe-n tot pământul 
pe unde Tu i-ai risipit din pricina înşelăciunii cu care ei Te-au înşelat6. 

8 În Tine, Doamne, este dreptatea noastră, iar în noi e ruşinea obrazului: în regii noştri, în principii 
noştri ŞI în părinţii noştri, deoarece noi am păcătuit. 

9 Întru Tine, Doamne, Dumnezeul nostru, se află îndurările şi iertările, de vreme ce noi ne-am 
îndepărtat [de Tine]; 

10 şi n-am ascultat de glasul Domnului, Dumnezeului nostru, acela de a umbla în legile Lui, pe care 
El ni le-a pus înainte prin mâna robilor Săi, profeţii. 

11 Mai mult, întregul Israel a călcat legea Ta şi s-a abătut de la a-Ţi auzi glasul; aşa a venit 
blestemul peste noi, şi jurământul cel scris în legea lui Moise, robul lui Dumnezeu, căci noi am 
păcătuit faţă de El. 

12 Iar El Şi-a întărit cuvintele pe care le grăise împotriva noastră şi împotriva judecătorilor noştri 
care ne-au judecat7, aducând asupra noastră rele nemaipomenite, 

6 Atheteo = a înşela pe cineva prin nerespectarea unei promisiuni sau prin violarea unui contract. 

7 Alături de regi, judecătorii sunt aceia care arbitrează între bine şi rău (vezi şi Ps 2, 10). 

că sub întregul cer nu s-au întâmplat ca acelea ce s-au petrecut în Ierusalim. 

13 Aşa cum este scris în legea lui Moise, toate relele acestea au venit peste noi, dar noi nu ne-am 
rugat Domnului, Dumnezeului nostru, ca să ne întoarcem de la nedreptăţile noastre şi să agonisim 
înţelegere întru adevărul Tău întregâ. 

14 Dar Domnul a vegheat; şi le-a adus peste noi9, căci drept este Domnul Dumnezeul nostru peste 
toate lucrurile Lui, pe care El le-a făcut, dar noi n-am ascultat la glasul Său. 

15 Şi acum, Doamne, Dumnezeul nostru, Cel ce cu mână tare l-ai scos pe poporul Tău din ţara 
Egiptului şi Ţi-ai făcut un nume aşa cum e astăzi: am păcătuit, nelegiuiri am săvârşit! 

16 Doamne, mila Ta e peste tot; întoarce-Ţi mânia şi urgia de la cetatea ta, Ierusalimul, şi de la 
muntele Tău cel sfântIO; că am păcătuit prin nedreptățile noastre şi ale părinţilor noştrill; 
Ierusalimul şi poporul Tău au devenit ocară printre toţi cei ce ne sunt în preajmă. 

17 Şi acum, Doamne, Dumnezeul nostru, ascultă rugăciunea robului Tău şi cererile lui, şi, de dragul 
Tău, Doamne, 

8 Adevărul lui Dumnezeu, în totalitatea lui, nu poate fi obiect al înţelegerii (deoarece Dumnezeu 
este, în acelaşi timp, revelație şi taină), dar poate fi mediul înlăuntrul căruia putem obţine 
înţelegerea care ne este necesară pentru mântuire. 

9 Relele. 

10 ,... muntele Tău cel sfânt”: Sionul, pe care fusese templul dărâmat din ordinul lui 
Nabucodonosor. 

Principiul solidarităţii morale a generaţiilor. Psalmistul spusese şi el: „Păcătuit-am împreună cu 
părinţii noştri” (Ps 105, 6). 

arată-Ţi faţa peste sfântul Tău locaş cel pustiit! 

18 Pleacă-Ţi auzul, Dumnezeul meu, şi auzi, deschide-Ți ochii şi vezi pustiirea noastră şi a cetăţii 
Tale în care numele Tău este chemat; că nu pentru dreptățile noastre cădem înaintea Ta rugându-ne, 
ci pentru îndurările Tale cele multe, Doamne! 

19 Ascultă, Doamne!; Doamne, binevoieşte!; Doamne, ia aminte şi fă!; de dragul Tău nu zăbovi, 
Dumnezeul meu, că numele Tău este chemat peste cetatea Ta şi peste poporul Tăul!... 

20 şi-n timp ce eu eram încă grăind şi rugându-mă şi mărturisind păcatele mele şi pe ale poporului 
meu Israel şi aruncând în faţa Domnului Dumnezeului meu ruga mea cea plină de milă pentru 
muntele cel sfânt, 

21 pe când încă grăiam rugându-mă, iată bărbatul Gavriil, pe care-l văzusem în vedenia de la 
început, venind în zbor; şi s-a atins de mine cam pe la vremea jertfei de seară. 


22 Şi mi-a atras luarea-aminte şi a vorbit cu mine şi a zis: «Daniele, acum am venit ca să te fac să 
înţelegi 12. 

23 La începutul rugii tale a ieşit poruncă, iar eu am venit să-ţi vestesc; căci tu eşti un om de la 
capătul dorului 13; de aceea, ia aminte la ce spun, şi înţelege vedenia. 

24 Şaptezeci de săptămâni 14 au fost 

12 Verbul synetizo, folosit de două ori în această frază, înseamnă „a instrui”, a face (pe cineva) să 
înţeleagă. 

13 Literal: „un bărbat al dorințelor”; iubit (de Dumnezeu). 

14 Citeşte: „şaptezeci de săptămâni de ani”, concept propriu nu numai culturii ebraice, ci şi celei 
greceşti (Aristotel). Săptămânile de ani biblice îşi au sorgintea în Lv 25, 8. Versetele 24-27 au o 
mare densitate profetică, fapt pentru care exegeza lor cunoaşte enorme dificultăţi şi a dat naştere la 
numeroase controverse; aceasta, cu atât mai mult, cu cât între Textul Masoretic şi cel grecesc există 
diferenţe notabile. Atunci când de la bun început este eliminată dimensiunea mesianic-eshatologică, 
o seamă de repere istorice cărora le este supus textul (decretul lui Cirus, rezidirea Ierusalimului, 
restaurarea templului şi a cultului, persecuția lui Antioh Epifan etc. etc.) nu fac decât să complice 
dificultăţile. Ca şi în numeroase alte locuri din Sfânta Scriptură, trebuie să se ţină seama de faptul 
deseori esenţial că există şi numere simbolice (aşa cum sunt nume-simbol, culori-simbol, pietre- 
simbol). În cazul de faţă, şaptezeci de săptămâni-ani înseamnă 49 de ani, la sfârşitul cărora începe 
anul-jubileu, stabilit prin legea lui Moise în Levitic 25. Aşadar, simbolic, cele şaptezeci de 
săptămâni de ani reprezintă o perioadă nedeterminată, la capătul căreia se instalează un timp al 
iertării şi libertății universale. Conţinutul imediat al versetului nu face altceva decât să confirme 
această interpretare. 

rânduite asupra poporului tău şi asupra sfintei cetățilS ca să se sfârşească păcatull6 şi să se 
pecetluiască păcatelel7 şi să se şteargă fărădelegile şi să se curețe nedreptăţile şi să se aducă 
dreptate veşnică 18, să se pecetluiască vedenia şi profetul19 şi să se ungă Sfântul-Sfinţilor20. 

15 „Sfânta cetate”: Ierusalimul cel Nou. 

16 „... să se sfârşească păcatul”: să înceteze înclinarea sau dispoziţia de a păcătui. 

17 Verbul „a pecetlui” are mai multe sensuri. Aici: a îngropa definitiv, a ţine într-un depozit închis 
şi sigilat (vezi lov 14, 17; Dt 32, 34). 

18 „Dreptate veşnică”: expresie unică în Vechiul Testament. Ştim însă cel puţin din versetul 7 că 
dreptatea Îi aparţine numai lui Dumnezeu (Cel Veşnic), mai ştim că Dumnezeu I-a dat Fiului 
puterea de a judeca şi de a face dreptate (In 5, 22, 30). Aşadar, instaurarea dreptăţii veşnice va avea 
loc la Judecata de Apoi. 

19 Verbul „a pecetlui”, aici: a adeveri, a confirma, a consfinţi, a încheia (In 6, 27; 1 Co 9, 2), aşa 
cum un sigiliu întăreşte un document. Aşadar, un timp când totul a fost spus şi nimic nu mai e de 
spus, când toate profeţiile se vor plini şi nu va mai fi nici o rațiune pentru altele. 

20 În T. M.: „să fie uns locul cel prea-sfânt” (RSV); „sfântul sfinților” (BJ); „un Sfânt al 
Sfinților’ (TOB); „Sfântul Sfinţilor” (OSTY), în sensul că nu e vorba de o persoană, ci de un loc 
(care poate fi altarul sau templul din Ierusalim, după restaurare); dacă, totuşi ar fi vorba de o 
persoană, aceasta poate fi un bărbat consacrat prin ungere: rege (2 Rg 5, 17), mare preot (Nm 35, 
25), preot (Iş 30, 30; Lv 16, 32). Textul grecesc se referă, indubitabil, la o persoană, iar contextul 
face trimitere la Acela care a fost uns nu de om, ci de Însuşi Dumnezeu: lisus Hristos, Care va cita 
un text din Isaia (61, 1): „Duhul Domnului e peste Mine, pentru că El m-a uns” ca referindu-Se la 
Sine (Le 4,21). Pe de altă parte, din verbul hrio = „a unge” derivă adjectivul hristos = „uns”, care 
poate fi substantivat: „unsul” (vezi versetul următor). 

25 Să ştii şi să cunoşti: de când a ieşit cuvântul pentru răspuns? şi pentru zidirea Ierusalimului şi 
până la Unsul-Principe22 [vor fi] şapte săptămâni şi şaizeci şi două de săptămâni23; şi atunci 
[timpul] se va întoarce24 şi se vor zidi largurile25 şi zidul; 

21 Cuvântul-răspuns al lui Dumnezeu la rugăciunea lui Daniel (din versetele 4-19). 

22 „Unsul-Principe” (Hristos-Egoumenos): Grecescul Hristos este echivalentul ebraicului (în 
transcripție elenă) Messias, ambele având sensul de „Uns”. Teologia iudaică a Vechiului Testament 
a operat transferul semantic de la „Unsul” ca rege al lui Israel la „Uns” ca regele ideal. T. M.: ,.... 
până la un uns, un principe” (RSV); „.... până la Principele Mesia” (BJ); „... până la un şef uns” 


(OSTY); „... până la un mesia-şef (TOB); „... până la Cel Uns cel Vestit” (ediţiile româneşti 
curente). Cât despre grecescul egoumenos din Septuaginta, tradus în Daniel prin „principe”, el are 
înţelesul general de „conducător”, „căpetenie”, „îndrumător”, „călăuzitor”. Raportat la Unsul- 
Hristos-Mesia, el Îi conferă Personajului atributul conducerii; Hristos este Capul nevăzut al 
Bisericii. 

23 Ca şi în versetul precedent, orice încercare de calcul matematic e de prisos. 

24 Întoarcerea timpului: momentul restaurării. 

25 Pe lângă zid, care delimitează spaţiul „închis” al noului Ierusalim, vor fi restaurate şi „largurile” 
(plateia), adică întinderile deschise (practic, infinite) ale împărăției lui Dumnezeu. T. M.: „pieţe şi 
şanţuri” (cu explicaţia că pieţele sau târgurile se situau în afara cetăţii antice); cât despre „şanţuri” 
de apărare acestea rămân enigmatice. 

şi vremile se vor deşerta26. 

26 Şi după cele şaizeci şi două de săptămâni, Mirul va pieri, şi vină într-însul nu se va afla27; el va 
nimici cetatea şi sfântul locaş laolaltă cu principele ce va să vină28; retezaţi vor fi într-un potop29 şi 
după sfârşitul războiului căruia repede 1 se va pune capăt a rânduit pustiire. 

27 şi-ntr-o săptămână va încheia El legământ cu mulţi30; şi la mijlocul săptămânii va înceta jertfa 
mea şi prinosul31; iar în sfântul locaş va fi urâciunea 

26 „Deşertarea vremilor” poate însemna sfârşitul istoriei, convertirea timpului în eternitate, când 
cerul şi pământul vor deveni „cer nou şi pământ nou” (Ap 21, 1). T. M.: „,... dar în vreme de 
strămutare”. 

27 Grecescul hrisma înseamnă atât acţiunea de a unge, cât şi materia cu care se face ungerea: mirul. 
Autorul foloseşte aici metonimia, abstractizând: Mirul este echivalentul Unsului (din versetul 
precedent). Parte din literatura patristică L-a identificat, şi aici, pe lisus Hristos, Cel al Cărui trup, 
după ce a fost uns cu mir (miresme), a pierit prin pogorârea în mormânt, dar fără ca în EI să se fi 
aflat vreo vină. T. M.: „... un uns va fi nimicit, şi nimic nu va avea” (RSV) sau: „.... şi nu se află 
pentru el” (BJ, OSTY) sau: „.... dar nu pentru el” (TOB). Comentatorii sunt de acord că din Textul 
Ebraic a fost eliminat un cuvânt (care însă se află în cel grecesc şi care dă sens: „vină”). 

28 Textul dificil poate fi citit ca prefaţă la abolirea formelor cultice, care nu vor mai fi necesare în 
perspectiva eshatologică (vezi versetul următor). Un conducător potrivnic va profana cetatea şi 
templul, dar el va fi nimicit împreună cu ele, T. M.: „Cetatea şi templul vor fi nimicite de poporul 
unui principe ce va veni” (dar nu se face nici o referire la Principele care-l va nimici). 

29 Potopul, ca simbol al Judecăţii de Apoi. 

30 O săptămână: perioada finală, în care Unsul-Principe va face legământul (testamentul) Său cu cei 
ce-L vor urma. (În T. M. pronumele „el” se referă la „celălalt” principe, cel potrivnic, căruia i se vor 
alătura laşii şi apostaţii). 

31 În Ierusalimul ceresc nu vor exista nici preoţie şi nici ritualuri cultice (jertfe şi prinoase) din 
partea oamenilor, de vreme ce „Însuşi Dumnezeu va fi cu ei” (Ap 21, 3); e posibil însă ca ele să 
înceteze mai înainte. 

pustiirilor32; şi la sfârşitul vremii i se va pune capăt pustiirii33y”. 

10 

Vedenie asupra suferințelor. Eliberarea finală. 

1 În anul al treilea al [domniei] lui Cirus, regele Perşilor, cuvânt i s-a descoperit lui Daniel cel ce 
era numit Beltşaţar; şi adevărat era cuvântul; şi mare putere şi înţelegere i s-a dat lui întru vedenie. 

2 „În zilele acelea, eu, Daniel, am plâns vreme de trei săptămâni de zile. 

3 Pâine care să-mi placă n-am mâncat, carne şi vin nu mi-au intrat în gură, cu ulei nu m-am uns, 
până ce s-au împlinit trei săptămâni de zilel. 

32 „„... urâciunea pustiirilor”: în limbajul biblic, prin „urâciune” se înţelege fie idolul, fie orice formă 
de idolatrie. Aşadar, va veni o vreme, înainte de sfârşit şi ca un semn al acestuia, când în locul cel 
sfânt al lui Dumnezeu se va instala fie un personaj care va pretinde şi va obţine adorare, fie o nouă 
formă de idolatrie, menită să pustiască sufletele oamenilor prin alungarea lui Dumnezeu (Căruia 
idolul sau idolatria I se substituie). În acest sens, eshatologic, „urâciunea pustiirii” din profeția lui 
Daniel va fi citată de către Domnul Hristos Însuşi (Mt 24, 15; Mc 13, 14). În T. M.: „pe aripa 
urâciunii va veni cineva care pustieşte” (RSV); „... pe aripa pustiirilor se va afla un devastator” 


(TOB); „... pe aripa [Templului] va fi o urâciune pustiitoare” (OSTY); „.... pe aripa Templului va fi 
urâciunea pustiirii” (BJ); comentariile trimit, toate, la persecuția lui Antioh Epifan. 

33 Victoria finală a Unsului-Principe (lisus Hristos). 

1 Prin post (şi, desigur, prin rugăciune) profetul se pregăteşte pentru primirea unei noi vedenii. 

4 În cea de a douăzeci şi patra zi a primei luni mă aflam lângă râul cel mare, adică Tigrul. 

5 Şi mi-am ridicat ochii şi m-am uitat; şi iată un bărbat îmbrăcat în veşmânt de in2; iar mijlocul îi 
era încins cu aur de Ofir3; 

6 trupul îi era ca de topaz4; faţa lui, ca fulgerul; ochii lui, ca nişte făclii de foc; braţele şi coapsele 
lui, ca arama sclipitoare; iar sunetul cuvintelor lui, ca un freamăt de mulțime. 

7 Dar vedenia am văzut-o doar eu, Daniel; iar bărbaţii care erau cu mine n-au văzut vedenia; dar 
căzând peste ei o mare spaimă, au fugit cuprinşi de frică. 

8 Şi am rămas doar eu şi am văzut această mare vedenie; şi n-a rămas în mine tărie, şi slava mi s-a 
stricat schimbându-se, iar vlaga mi-a pierit. 

9 Şi am auzit sunetul cuvintelor lui; şi când l-am auzit, mi-a tremurat sufletul şi am căzut cu faţa la 
pământ. 

10 Şi, iată, o mână s-a atins de mine şi m-a ridicat pe genunchii mei şi pe palmele mâinilor meles. 
11 Iar el mi-a zis: «Daniele, tu, om de la capătul dorului6, înţelege cuvintele pe care eu le voi grăi 
către tine şi stai în picioare, căci eu sunt acum trimis la 

2 De obicei, îngerul se arată sub înfăţişarea unui bărbat; aripile sunt absente sau doar presupuse. 

3 Ofir: ţinut faimos prin calitatea aurului (menţionat ca atare şi în Iov 28, 16); localizare geografică 
incertă. 

4 „... trupul”: ceea ce se bănuia a fi sub veşmântul de in. „,... topaz”; literal: Tarsis topazul (sau 
crisolitul) se extrăgea din regiunea Tarsis. 

5... şi pe palmele...”: preluare din Codex Alexandrinus. 

6 Pentru această expresie vezi nota de la 9, 23. 

1309 

tine». Şi după ce a grăit el cuvântul acesta, m-am ridicat tremurând. 

12 Iar el mi-a zis: «Nu te teme, Daniele!; că din prima zi în care tu ţi-ai aplecat inima să înţelegi şi 
să-ţi faci ţie necazuri în faţa Domnului Dumnezeului tău7, cuvintele tale au fost auzite, iar eu întru 
cuvintele tale am venit.8 

13 Dar voievodul regatului Perşilor mi-a stat împotrivă timp de douăzeci şi una de zile9; când, iată, 
Mihail, unul din voievozii fruntaşi 10, a venit să mă ajute; şi l-am lăsat acolo, cu voievodul regatului 
Perşilor, 

14 şi am venit să-ţi spun despre toate câte i se vor întâmpla poporului tău în zilele de la urmă; căci 
pentru acele zile mai este încă o vedenie». 

15 şi-n timp ce el vorbea cu mine aşa cum am scris mai susll, eu am căzut cu faţa la pământ, iar 
sufletul îmi tremura. 

16 Şi, iată, ca şi cum ar fi fost înfăţişarea fiului omului s-a atins de buzele mele; iar eu mi-am 
deschis gura; şi am grăit şi am zis către cel ce-mi sta înainte: Doamne, la vederea ta mi s-au răsucit 
măruntaiele-n mine 12 şi nu mai 

7 Ca şi apostolatul, profetismul e un exercițiu incomod. 

8 Revelația are loc în inima lăuntrică a profetului, care se rosteşte prin cuvintele lui. T. M.: „... eu 
am venit din pricina cuvintelor tale”. 

9 În Dt 32, 8 se spune că fiecărui neam de pe lume i s-a rânduit un înger patron. Acela al Perşilor, 
„voievodul”, a încercat să-l împiedice pe Gavriil să-i comunice profetului prevestiri nefavorabile 
neamului pe care-l patrona; aceasta, timp de trei săptămâni, cât a durat postul lui Daniel. 

10 Numele lui Mihail apare pentru prima oară în Sfânta Scriptură, ca fiind unul dintre „arhonţii” de 
rang înalt ai oştilor îngereşti (tagma celor cunoscuţi ca „arhangheli”; în imnografia românească, 
„Volevozi”). 

11 Literal: „potrivit acestor cuvinte...”. 

12=... m-au cuprins nişte dureri năprasnice. 

aveam putere. 

17 Şi cum oare va putea robul tău, Doamne, să grăiască cu acest stăpân al meu? în ce mă priveşte, 
de acum nu va mai rămâne-ntru mine putere, şi suflare-n mine n-a rămas... 


18 Şi din nou m-a atins ceea ce părea a fi înfăţişare de om şi m-a întărit. 

19 Şi mi-a zis: «Nu te teme, tu, om de la capătul dorului!; pace ţie! Îmbărbătează-te şi fii tare!». şi-n 
timp ce el vorbea cu mine, eu am primit putere; şi am zis: Să grăiască Domnul meu, că m-a întărit! 
20 Iar el a zis: «Ştii tu oare de ce am venit la tine? Acum mă voi întoarce ca să mă lupt cu voievodul 
Perşilor; eu plecam, dar voievodul Grecilor veneal13. 

21 Dar eu îţi voi spune ţie ce anume s-a rânduit în scriptura adevărului; şi nu-i nimeni care să ţină 
cu mine în aceste treburi, în afară de Mihail, voievodul vostru 14. 

11 

(continuare) 

1 Iar în primul an al [domniei] lui Cirus, eu am stat întru putere şi tărie. 

2 Şi acum, am să-ți spun adevărull: Iată, încă trei regi se vor ridica în Persia; 

13 Lupta fusese întreruptă prin intervenția lui Mihail, dar în ajutorul voievodului Perşilor venea 
acela al Grecilor. 

14 Gavriil e mesagerul, iar Mihail este cel ce asigură transmiterea mesajului. 

1 Acest capitol prevesteşte desfăşurarea unor evenimente istorice pe o durată foarte lungă, de peste 
trei secole (486 - 164), adică de la începutul domniei lui Xerxes cel Mare până la moartea lui 
Antioh Epifan. În mare măsură el poate fi pus în paralelă cu capitolele 7 şi 8; ceea ce acolo este 
simbol, aici este o referire directă, dar la modul profetic (în care se rețin nu atât evenimentele, cât 
semnificațiile lor). Nume de persoane nu apar; evenimentele se succedă rapid, uneori eliptic, 
fragmentar, cu hotare de abur, aşa cum se desfăşoară în vis. Masoreţii, cunoscători a posteriori ai 
evenimentelor, au putut îmbunătăți textul, făcându-l mai explicit. Istoricii moderni au identificat 
personajele şi faptele, uneori până la amănunt. 

iar al patrulea va fi cu mult mai bogat decât toți 2; şi după ce va fi stăpânul avuţiilor sale, se va 
ridica împotriva tuturor regatelor Grecilor3. 

3 Şi un rege puternic se va ridica şi va stăpâni peste multe provincii şi va face după cum îi va fi 
voia4. 

4 lar când regatul său va atinge culmea, va fi sfărâmat şi împărțit în cele patru vânturi ale ceruluis; 
dar nu la urmaşii săi6, şi nici după stăpânirea cu care domnise: căci regatul său va fi smuls şi dat 
altora decât aceştia. 

5 Şi regele Miazăzilei7 va fi puternic; dar unul din nobilii săi va izbândi împotrivă-i şi va dobândi o 
mare putere asupra propriei lui stăpâniri. 

6 Iar după ce-i vor trece anii8, se vor uni; 

2 Unii cred că e vorba de Darius (521-486), cel ce a pornit prima campanie împotriva Grecilor (vezi 
bătălia de la Maraton), mai degrabă însă poate fi Xerxes I, cel ce a continuat campaniile 
predecesorului său (vezi înfrângerea de la Salamina). Se pare că profetul îi reuneşte într-un 
singurpersonaj. 

3 Grecii erau organizaţi în mai multe cetăţi independente una față de celelalte. 

4 Alexandru cel Mare. 

5 Vezi 8, 8: cornul ţapului, cel sfărâmat în cele patru vânturi ale cerului. 

6 Cei doi fii ai Macedonului, Alexandru şi Heracles, au murit de mici. Vastul imperiu a fost 
împărţit, în principal, între generalii („diadohii”) lui Alexandru şi urmaşii lor: Ptolemeii în sud 
(Egipt) şi Seleucizii în nord (Siria). 

7 Ptolemeu Soter. 

8 Episodul următor (vv. 6-9) se referă la rivalitatea dintre două femei şi lupta lor pentru putere. 

fiica regelui Miazăzilei va veni la regele Miază-nopţii ca să facă înţelegeri cu el; dar ea nu va păstra 
puterea braţului, iar sămânţa lui nu va rămâne; ea va fi predată, precum şi cei ce o aduseseră ca 
însoțitori, şi fata ei, şi cel ce o ocrotea în acele vremi. 

7 Dar din floarea rădăcinii ei se va ridica unul împotriva a ceea ce el pregătea şi va veni împotriva 
oştirii şi va intra în cetăţile întărite ale regelui Miază-nopţii şi va birui. 

8 Şi odată cu robii va duce în Egipt pe dumnezeii lor, cu chipurile lor turnate, şi toate nepreţuitele 
lor vase de argint şi de aur; şi el va dura mai mult decât regele Miază-nopţii. 

9 Şi va intra în regatul regelui Miazăzilei şi se va întoarce în ţara lui. 

10 Şi fiii săi vor aduna o gloată din multe oştiri; iar unul va veni negreşit şi va potopi şi se va duce 


şi se va odihni şi se va năpusti până la cetatea lui cea întărită. 

11 Şi regele Miazăzilei se va umple de mare mânie şi va ieşi şi se va război cu regele Miază-nopţii; 
şi gloată mare se va ridica, dar gloata va fi dată în mâna lui.9 

12 Şi va lua gloata, iar inima lui se va semeţi; şi multe zeci de mii va doborî, dar nu va izbândi. 

13 Iar regele Miază-nopţii îşi va reveni şi va aduce o gloată mai mare decât cea dintâi; şi la capătul 
unui răstimp va năvăli o oaste cu o putere mai mare şi cu înzestrare mai bogată. 

14 În vremile acelea, mulţi se vor ridica 

9 Textul prevesteşte victoria lui Ptolemeu al IV-lea Filopator, regele Egiptului, asupra lui Antioh al 
III-lea (cel Mare), regele Siriei, în lupta de la Rafia (217 î. H.). 

1311 

împotriva regelui Miazăzilei; şi fiii prăpădului din poporul tău se vor ridica să adeverească 
vedenia 10, dar nu vor izbuti. 

15 Iar regele Miază-nopţii va intra şi va ridica movilă de pământ şi va lua cetăți puternice; iar 
braţele regelui Miazăzilei nu vor ţine piept: aleşii lui se vor ridica, dar nu va fi tărie care să ţină 
piept. 

16 Şi cel ce intră împotriva lui va face după cum îi va fi voia, şi nimeni nu va fi care să-i stea 
înainte; şi se va opri în ţara Juvaieruluil 1, iar aceea se va mistui în mâna lui. 

17 Şi îşi va pune-n gând să intre cu toată puterea regatului său şi va face tot ceea ce pare drept 
pentru el şi-i va da pe fiica femeii sale să facă ce vrea cu ea, dar aceea nu va rămâne şi nici nu va fi 
de partea lui. 

18 Şi-şi va întoarce ochii spre insulel2 şi pe multe le va cuprinde, şi pe mai-mari îi va face să se 
scuture de ocara lor, dar propria lui ocară se va întoarce la el. 

19 Apoi îşi va întoarce privirea îndărăt către tăria propriei sale ţări; dar va slăbi şi va cădea şi nu i se 
va da de urmă. 

20 Şi din rădăcina lui se va ridica o odraslă a regatului care să treacă peste locul său; şi va câştiga 
slavă regească, dar în zilele acelea va fi sfărâmat, însă nu de-a dreptul, şi nici prin război. 

21 În locul său va sta unull3 care nu fusese bun de nimic şi care nu avusese asupră-i slava unui 
regat; va veni cu 

10 O vedenie care nu ne este cunoscută (poate a unui profet mincinos). 

11 ... ţara Juvaierului”: Canaanul. 

12= Insulele din Mediterana. 

13 Antioh Epifan, regele Siriei, marele persecutor al Evreilor (vezi 1 Mac 1, 11). 

bună sporire, dar va împinge regatul în lunecare. 

22 Şi braţele celui ce potopeşte, de potop vor fi duse de dinainte-i şi zdrobite, precum şi căpetenia 
legământului. 

23 Şi după ce-şi va face legături de sprijin îşi va chema în sprijin viclenia şi se va porni şi-i va 
copleşi cu o nație mică. 

24 Şi va înainta cu bună sporire, iar aceasta în ţinuturile mănoase; şi va face ce n-au făcut părinţii 
lui, şi nici părinții părinților lui: pradă şi jaf şi bogății va risipi printre ei; şi planuri împotriva 
Egiptului va plănui, dar numai pentru o vreme. 

25 Tăria lui şi inima lui fi-vor stârnite cu mare putere împotriva regelui Miazăzilei; iar regele 
Miazăzilei se va arunca în război cu oaste mare şi foarte puternică; dar de durat nu va dura, căci 
planuri împotriva lui vor face; 

26 şi-i vor mânca hrana de strânsură, apoi îl vor zdrobi, iar el îşi va mâna oştile ca-ntr-o viitură de 
ape şi mulţi vor cădea ucişi. 

27 Cât despre regii amândoi: inimile lor [sunt înclinate] spre rău şi la o masă vor vorbi minciuni; 
dar asta nu va merge mult, căci sfârşitul va fi la timp. 

28 Şi el se va întoarce în ţara lui cu strânsură multă, iar inima lui va fi împotriva legământului celui 
sfânt; şi va face [lucruri mari] şi se va întoarce în ţara lui. 

29 La timp se va întoarce şi va veni în miazăzi, dar mişcarea de acum nu va fi ca cea dintâi. 

30 Năvălitorii din Chitim14 vor veni împotriva lui, iar el va fi doborât şi se va 

14 Prin „Chitim” se înţelegea mai întâi Creta, apoi majoritatea marilor insule din Mediterana. 
„Năvălitorii”: cei ce ies (de undeva) şi se năpustesc: T. M. „Corăbiile”. 

întoarce şi se va mânia împotriva legământului celui sfânt; şi o va face şi se va întoarce şi va avea 
înţelegere faţă de cei ce părăsesc sfântul legământ. 

31 Şi seminţii vor odrăsli din el şi vor pângări sfântul locaş al tăriei şi vor da la o parte jertfa de 
fiecare zi şi vor face o urâciune pustie 15. 

32 Şi vor aduce nelegiuiţii un legământ pe căi înşelătoare, dar poporul care-şi cunoaşte Dumnezeul 
va prinde putere şi va avea izbândă. 

33 Iar pricepuţii poporului la multe se vor pricepe; cu toate acestea, ei vor slăbi de sabie şi de pară 
de foc şi de robie şi de jaful de zi după zi. 

34 Şi când vor fi slabi, fi-vor ajutaţi cu un mic ajutor; dar mulţi li se vor adăuga întru lunecare. 

35 Şi unii dintre cei ce înţeleg vor slăbi în a-i înflăcăra şi în a-i pune la-ncercări şi în a le vorbi 
deschis până la sfârşitul vremii; că încă mai e pânatunci. 

36 Iar regele va face după voia lui şi se va înălța şi se va preamări mai presus decât fiece dumnezeu 
şi mai presus decât Dumnezeul dumnezeilorI6 şi va grăi vorbe mari şi umflate şi va propăşi până ce 
mânia va ajunge la capăt; căci va avea un capăt. 

37 Şi nu va avea nici o aplecare spre vreunul din dumnezeii părinţilor lui sau spre pofta de femei 
sau spre oricare alt dumnezeu, căci el pe sine se va preamări deasupra tuturor. 

15 Textul din vv. 32-35 are şi o dimensiune profetică, pentru toate timpurile: în vreme de prigoană, 
mulți credincioşi ai lui Dumnezeu ar vrea să reziste, dar nu toți vor izbuti s-o facă până la sfârşit, ci 
vor capitula. 

16 „... şi mai presus decât Dumnezeul dumnezeilor”, preluat din Codex Vaticanus. 

38 şi-n locul său îl va slăvi pe dumnezeul Maozin17; şi pe un dumnezeu pe care părinţii lui nu l-au 
cunoscut îl va cinsti cu aur şi cu argint şi cu pietre scumpe şi-ntru tot felul de pofte. 

39 Şi va face acestea pentru ca locurile de scăpare să le întărească cu un dumnezeu străin, căruia îi 
va face slava să sporească şi căruia pe mulți îi va supune împărțindu-le pământ în dar. 

40 Şi la sfârşitul vremii se va împunge cu regele Miazăzilei; iar regele Miază-nopţii se va aduna 
împotriva lui cu care de luptă şi cu călăreţi şi cu multe corăbii şi va intra în ţară şi va zdrobi şi se va 
duce. 

41 Şi va intra în ţara Juvaierului, şi mulți vor fi învinşi; aceştia însă vor scăpa din mâna lui: Edom şi 
Moab şi pârga fiilor lui Amon18. 

42 Şi-şi va întinde mâna peste ţară; şi ţara Egiptului nu va scăpa. 

43 Şi va avea stăpânire peste ascunsele comori de aur şi de argint şi peste tot ceea ce e de poftit în 
Egipt şi la Libieni şi la Etiopieni, în întăriturile lor. 

44 Dar zvonuri şi nelinişti venite din răsărituri şi din miază-noapte îl vor tulbura; şi cu mare mânie 
va veni să-l nimicească pe mulți. 

45 Şi-şi va întinde cortul la Efadano19, între mări, în muntele cel sfânt al frumuseţii; dar va veni să- 
şi primească 

17 „Maozin”: nume necunoscut. Cu mare greutate ar putea fi apropiat de Moan, localitate din zona 
Carmelului, în care se aflau fortificaţii militare. T. M.: „.... în locul său îl va cinsti pe dumnezeul 
cetăţuilor (fortăreţelor)”; probabil, Zeus Capitolinus (OSTY). 

18 Edomiţii, Moabiţii şi Amoniţii: eternii duşmani ai fiilor lui Israel. 

19 „Efadano” e un nume persan, dar indică un loc din Israel; probabil, un aşezământ de colonişti 
originari din Persia. 

partea, şi nimeni nu va fi care să-l scape. 

12 

Vedenie asupra învierii morților şi asupra lui Antihrist. 

1 În vremea aceea se va ridica Mihail, marele voievod, cel ce stă [de veghe] asupra fiilor poporului 
tău; şi va fi vreme de necaz, necaz cum n-a mai fost din vremea când s-a făcut neam pe pământ şi 
până-n vremea de acum; în vremea aceea se va mântui poporul tău, şi anume oricine va fi găsit scris 
în cartel. 

2 Şi mulți dintre cei ce dorm în ţărâna pământului se vor trezi?: unii la viaţă veşnică, iar alţii la 
ocară şi ruşine veşnică. 

3 Şi cei ce au cunoaşterea3 vor străluci ca lumina cerului4; iar din cei drepţiS, mulțime, vor fi ca 
stelele în vecii vecilor. 


1 Profeţie mesianică: mântuiţi vor fi cei scrişi în Cartea Vieţii, a împărăției lui Dumnezeu (vezi Is 
4,3; Flp 4, 3; Ap 3, 5; 13,8; 17,8etc.). 

2 Exegeiro = „a (se) trezi”, „a (se) deştepta” (din somn). Dacă Iezechiel profeţea o înviere generală, 
nediferențiată (37, 1-14), Daniel anunţă tot o înviere a tuturor, dar a cărei finalitate rezidă în 
răspunderea individuală, a fiecărui om pentru faptele sale. 

3 Synientes e un cuvânt cu o mare încărcătură semantică: cei înzestrați cu inteligenţa de a înţelege 
prin cunoaştere, de a intra în posesia cunoaşterii prin lumina intelectului (vezi In 17, 3): „Iar viaţa 
veşnică aceasta este: ca ei să Te cunoască pe Tine, singurul Dumnezeu adevărat, şi pe lisus Hristos, 
pe Care Tu L-ai trimis”. 

4 Literal: ,.... ca lumina tăriei” (a firmamentului); (vezi Fe 1, 6-8). 

5 „Drepţii” sunt cei ce se mântuiesc cu precădere prin dimensiunea lor morală (care însă nu exclude 
cunoaşterea). 

4 Iar tu, Daniele, închide cuvintele şi pecetluieşte cartea până la vremea sfârşitului, până ce mulți 
vor fi învăţaţi şi cunoaşterea va spori». 

5 Şi eu, Daniel, am văzut; şi, iată, alți doi stăteau; unul, dincoace de malul râului şi altul, dincolo de 
malul râului. 

6 Şi unul i-a zis bărbatului înveşmântat în in, cel ce era deasupra apei râului: «Pe când va fi sfârşitul 
minunilor despre care ai grăit?» 

7 Şi l-am auzit pe bărbatul înveşmântat în in, cel ce era deasupra apei râului; şi el şi-a ridicat dreapta 
şi stânga la cer şi s-a jurat pe Cel ce în veac este viu: «În vreme şi vremi şi o jumătate de vreme”; 
când rămăşiţele poporului celui sfânt se vor aduna din risipire8, atunci pe toate le vor cunoaşte.9» 

8 Iar eu am auzit, dar n-am înţeles. Şi am zis: Doamne, care va fi sfârşitul acestor lucruri? 

9 Iar el a zis: «Vino, Daniele, căci închise şi pecetluite sunt cuvintele până la vremea sfârşitului. 

10 Mulţi vor fi aleşi şi înălbiţi şi încercaţi prin foc şi sfinţiţi; dar nelegiuiţii vor face nelegiuiri, şi 
nimeni dintre nelegiuiți nu va avea cunoaşterea, dar cei înţelepţi vor avea cunoaşterea 10. 

6 Despre pecetluirea vedeniei vezi şi 8, 26. 

7 Vezi nota de la 7, 25. 

8 Literal: „când va lua sfârşit risipirea mâinii poporului celui sfânt”. „Poporul (sau „neamul”) cel 
sfânt”: fiii lui Israel (Iş 19, 6). Cuvântul „mână” are aici înţelesul de „o mână de oameni”, adică 
puţini, ceea ce concordă cu „rămăşița” (sau „restul”) lui Israel (vezi Is 46, 3): supraviețuitorii 
tuturor încercărilor istoriei, prin care Dumnezeu asigură continuitatea poporului ales. 

9 T. M.: „Când se va isprăvi de sfărâmat forţa poporului celui sfânt, atunci toate acestea vor lua 
sfârşit”. 

10 „A avea cunoaşterea”: vezi nota de la v. 3. Cât despre „înţelepţi” (noemones), aceştia nu sunt 
înţelepţi obişnuiţi (sofoi) ai filosofiei, ci „noeticii” care dobândesc cunoaşterea prin propria lor 
aşezare în duh; mai cuprinzător: „înţelepţii duhovniceşti”. 

11 Şi de la vremea când va înceta jertfa cea necontenită, când se va aşeza urâciunea pustirii: o mie 
două sute şi nouăzeci de zile. 

12 Fericit este cel ce aşteaptă şi ajunge la o mie trei sute şi treizeci şi cinci de zilel 1. 

13 Tu însă du-te şi te odihneşte 12, că încă mai sunt zile şi ceasuri până la plinirea sfârşitului; şi te 
vei odihni şi te vei scula în ceea ce-i al tău13 la sfârşitul zilelor”. 

11 Ca şi în alte cazuri, numere simbolice care nu se supun unor calcule omeneşti. 

12= Odihnă prin moarte. 

13 Kleros (în principal): „sorţi”; prin evoluţie semantică: ceea ce-ţi aparţine prin tragere la sorţi sau 
prin moştenire (kleronomia). Împărăţia cerurilor este o moştenire pe care Dumnezeu le-a rânduit-o, 
încă de la întemeierea lumii, celor ce vor fi vrednici de ea (Mt 25, 34). Prin toată viaţa lui, Daniel 
este un ales al lui Dumnezeu: va dormi şi va învia în ceea ce este al său. 

INTRODUCERE LA CARTEA PROOROCULUI OSEA 

Sub domnia lui leroboam al II-lea (783-743), regatul Israel trece printr-o gravă criză politică şi 
morală. Regele restabileşte, într-adevăr, hotarele legitime ale ţării, dar nu are nici pe departe 
autoritatea de a stăvili invazia idolatriei care se întinde ca o pecingine şi afectează o bună parte a 
populaţiei. Pe de altă parte, moravurile clasei conducătoare se degradează vertiginos; dregătorii 


devin asupritori, preoţii înşişi devin pradă viciilor şi provoacă deruta poporului. Acesta este 
contextul general în care profetul este chemat să intervină sub autoritatea lui Dumnezeu, să scuture 
conştiințele şi să anunţe iminenţa unei catastrofe dacă între timp nu intervine, neapărat, pocăinţa. 
Pentru traducătorii lui Osea nu e un secret că scrierea lui constituie o adevărată piatră de încercare. 
Predicator şi poet de primă mână, el se rosteşte concis, apăsat, autoritar, deseori abrupt, dar şi cu 
fineţea prin care transpare, sublimat, propriul său univers lăuntric. 


Osea 

1 

Lui Osea i se poruncește o căsătorie simbolică. 

1 Cuvântul Domnului, care s-a făcut către Osea, fiul lui Beeri, în zilele lui Ozia, lotam, Ahaz şi 
lezechia, regii lui Iuda, şi în zilele lui Ieroboam, fiul lui Ioaş, regele lui Israel. 

2 Începutul cuvântului Domnului către Osea. Şi a zis Domnul către Osea: „Du-te, ia-ţi o femeie 
dedată cu desfrânareal Şi copii dedaţi cu desfrânarea; căci ţara nu face decât să se desfrâneze în 
spatele Domnului2”. 

3 şi s-a dus şi a luat-o pe Gomer, fiica lui Diblaim. Şi ea a rămas însărcinată şi i-a născut un fiu. 

4 Şi Domnul a zis către el: „Pune-i numele Izreel3!; căci încă puţin şi voi răzbuna 

1 Literal: „o femeie a desfrânării”, expresie cu totul neobişnuită în V. T. Poate fi vorba de: 1) o 
fostă desfrânată, care a încetat să mai fie, dar în fiinţa căreia a rămas, virtual, morbul desfrânării;2) 
o prostituată sacră (vezi Dt 23, 17 şi nota), a cărei desfrânare e parte din ritualul închinării la idoli 
(ceea ce ar fi mai aproape de sensul simbolului);3) o femeie a cărei mamă a fost prostituată. În toate 
cazurile, se prezumă că morbul desfrâului matern trece şi în copii. E cunoscut simbolul desfrânării 
sau al adulterului pentru repetata infidelitate a fiilor lui Israel față de Dumnezeu, cu Care făcuseră 
un legământ marital. 

2 Prin aceea că s-a îndepărtat de Domnul. 

3 Izreel = („Dumnezeu seamănă”) este şi nu mele locului în care Iehu a omorât-o pe regina Izabela 
şi pe urmaşii lui Ahab (4 Rg 9 şi 10). Evident, numele fiilor lui Osea, poruncite de Domnul, sunt 
simbolice. 

sângele lui Izreel asupra casei lui Iehu şi voi face să înceteze regatul casei lui Israel. 

5 şi-n ziua aceea va fi că voi zdrobi arcul lui Israel în valea lui Izreel”. 

6 Şi ea a rămas din nou însărcinată şi a născut o fată. lar El i-a zis: “pune-i numele Ne-Miluita, 
fiindcă Eu nu voi mai avea milă de casa lui Israel, ci-ntru nemilă le voi fi împotrivă. 

7 Voi avea însă milă de fiii lui Iuda şi-i voi mântui întru Domnul, Dumnezeul lor; dar nu-i voi 
mântui cu arc, nici cu sabie, nici cu război, nici cu care de luptă, nici cu cai şi nici cu călăreţi”. 

8 Şi ea a înţărcat-o pe Ne-Miluita. Şi a rămas din nou însărcinată şi a născut un băiat. 

9 Iar El i-a zis: „Pune-i numele Nu-Poporul-Meu, fiindcă voi nu sunteţi poporul Meu, iar Eu nu sunt 
al vostru. 

2 

Domnul şi femeia necredincioasă. 

1 Numărul fulor lui Israel va fi ca nisipul mării, care nu poate fi măsurat şi 

nici numărat]. Şi va fi că-n locul unde li s-a zis: «Voi nu sunteţi poporul Meu», acolo şi ei se vor 
numi fiii Dumnezeului Celui viu. 

2 Fiii lui Iuda şi fiii lui Israel se vor aduna laolaltă şi-şi vor pune un singur cârmuitor şi se vor ridica 
din pământ, căci mare-i ziua lui Izreel. 

3 Ziceţi-i fratelui vostru «Poporul Meu», Iar surorii voastre «Miluita»2! 

4 Osândiţi-o pe mama voastră, osândiţi-o!, căci ea nu-Mi e femeie, iar Eu nu-i sunt bărbat. Desfrâul 
ei Mi-l voi zvârli din faţă şi adulterul dintre sânii ei,3 

5 ca s-o dezbrac de haine pân” la piele, să fie ca atunci când s-a născut; da, goală şi pustie o voi 
face, ca un pământ uscat şi fără apă, şi-aşa prin sete o voi da pierzării. 

6 De fiii ei nu-Mi va fi milă, căci sunt feciori ai desfrânării: că mama lor s-a desfrânat, şi-aceea care 
i-a născut le-a dăruit ruşine. 

7 Căci ea a zis: «Voi merge cu iubiții mei, cu cei ce-mi dau pâinea şi apa şi hainele şi inurile mele şi 
untdelemnul meu4 şi toate câte-mi sunt de trebuinţă». 


8 De-aceea, iată, Eu calea ei cu spini voi îngrădi-o şi căile i le voi astupa şi ea cărarea nu şi-o va 
găsi. 

9 Şi va fugi după iubiții ei, dar nu-i va mai ajunge; îi va căta şi nu-i va mai 

1 Vechea făgăduință dată de Dumnezeu lui Israel (Fe 32, 12). 

2 Poemul de mai jos trebuie citit în cheia simbolică: Dumnezeu-soţ israel-soție. Tonurile aspre se 
topesc într-un final optimist. 

3 E posibil ca prin „desfrâu” şi „adulter” să se înţeleagă aici semnele şi tatuajele idolatrilor. 

4 Repetatul accent al posesiei va fi răsturnat în v. 10. 

găsi, şi-atunci va zice: «Voi merge şi mă voi întoarce la-ntâiul meu bărbat, că mult mai bine o 
duceam atunci decât acum5!» 

10 Ea n-a ştiut că Eu i-am dat grâul şi vinul, că Eu i-am dat şi untdelemnul, că Eu i-am înmulţit 
argintul; dar ea din aur a făcut, şi din argint, turnate chipuri lui Baal. 

11 De-aceea Eu Mă voi întoarce şi-Mi voi căra la vreme grâul şi vinul Meu la timpul său şi hainele 
Mi le voi lua şi inurile Mele, ca ea să nu-şi acopere ruşinea. 

12 Şi-acum, îi voi descoperi necurăţiaîn faţa celor ce i-au fost ibovnici, şi nimeni nu va fi din mâna 
Mea s-o scape. 

13 Şi-o voi lipsi de toată veselia, de sărbători, de lună nouă, de sâmbete, de tot ce-nseamnă joc 

14 şi-i voi strica şi via, şi smochinii şi orice lucru despre care-a zis: «Aceasta mi-i simbria de la 
aceia ce mi-au fost ibovnici»; şi le voi pune mărturie şi fi-vor ele-nfulecate de păsările cerului, de 
fiarele câmpiei, de târâtoarele pământului. 

15 Cu vârf şi îndesat îi voi plăti pentru acele zile închinate baalilor, când jertfe le-aducea punând pe 
ea mărgele şi cercei şi se ducea după iubiții ei uitându-mă pe Mine, zice Domnul. 

16 De-aceea, iată, Eu Însumi am s-o fac să rătăcească şi am s-o duc la pustiire, şi inimii din ea am 
să-i vorbesc. 

17 Şi am să-i dau ce este-al ei de-acolo şi valea lui Acor6. Ca să-şi deschidă 

5 Dorinţa desfrânatei de a se întoarce la soţul ei nu este o expresie a căinţei, ci a poftei de trai mai 
bun. 

6 Acor: vale din apropierea lerihonului. Fostă cândva o „vale a nenorocirii”, ea a devenit, cu timpul, 
o „vale a speranţei”. 

mintea să-nţeleagă; şi-acolo se va umili ca-n zilele din tinereţea ei, ca-n zilele suirii sale din ţara 
Egiptului.7 

18 Şi fi-va-n ziua-aceea, zice Domnul, că ea Mă va numi «Bărbatul meu». şi n-o să Mă mai cheme 
«Baalim8». 

19 Din gura ei voi scoate pe Baalimi, aşa cum i-a numit şi ale căror nume vor pieri din tot ce-i 
amintire. 

20 Şi-atunci voi încheia un legământ cu fiarele câmpiei, cu păsările cerului, cu târâtoarele 
pământului şi voi zdrobi şi sabia, şi arcul, ca şi războiul de pe faţa lumii, şi-ntru nădejde îţi voi da 
sălaş. 

21 Cu Mine-atunci pe veci te-oi logodi; logodnică-Mi vei fi întru dreptate şi-n judecată, milă şi- 
ndurări. 

22 Cu Mine te voi logodi-n credincioşie şi vei cunoaşte-atunci că Eu sunt Domnul. 

23 Şi fi-va-n ziua-aceea, zice Domnul, că Eu voi asculta ce spune cerul, iar el va asculta ce-a zis 
pământul; 

24 la rândul său, pământul o s-asculte ce spune grâul, vinul, untdelemnul, iar ele, ce va spune 
Izreel9. 

25 Şi Mie-am să Mi-o semăn pe pământ şi-n mila Mea va fi Ne-Miluita şi voi grăi spre ne-poporul 
Meu: «Poporul Meu eşti tu!», iar el va zice: «Tu eşti, Tu, Domnul, Dumnezeul meu!»”. 

7 „Umilinţa” de odinioară nu era altceva decât bucuria de a recunoaşte că Dumnezeu îi este Creator, 
Stăpân şi Călăuză. 

8 „Baalim”: probabil, un nume de răsfăţ al lui Baal şi al reprezentărilor lui plastice. 

9 „Izreel” este acum simbolul noului Israel. În perspectivă profetică, „Noul Israel” este Biserica lui 
Hristos. 

Împăcarea şi preţul ei. 

1 Şi mi-a zis Domnul: „Mai du-te şi iubeşte o femeie care iubeşte lucrurile rele, o adulteră, aşa cum 
Dumnezeu îi iubeşte pe fiii lui Israel în timp ce ei cată spre dumnezei străini şi se dau în vânt după 
dulciuri cu stafide”. 

2 Şi mi-am cumpărat-o cu cincisprezece arginţi, un omer de orz şi un nebel de vin. 

3 Şi i-am zis: Multe zile vei şedea la mine-n aşteptare: să nu te desfrânezi, să nu fii a altui bărbat; iar 
eu îţi voi fi la fel. 

4 Că multe zile vor şedea fiii lui Israel în aşteptare, fără un rege, fără un principe, fără jertfă şi fără 
altar şi fără preoţie şi fără Uriml. 

5 Şi după aceasta se vor întoarce fiii lui Israel şi-L vor căuta pe Domnul, Dumnezeul lor, şi pe 
David, regele lor; şi-n zilele de apoi se vor minuna întru Domnul şi-ntru bunătățile Lui. 

4 

Păcatele şi pedepsele lui Israel. 

1 Ascultaţi cuvântul Domnului, voi, fiii lui Israel, căci Domnul vrea să-i judece pe locuitorii ţării, că 
nu e-n ţară adevăr, nici milă, nici cunoaşterea lui Dumnezeu; 

2 ci blestem şi minciună şi hoţie şi preadesfrânare s-au revărsat în ţară şi sânge vărsat cu sânge se 
amestecă. 

1 „Urim” (alături de Tumim): cuvânt sau gemă sau zar cusut în veşmântul marelui preot, prin care 
acesta primea anumite răspunsuri de la Dumnezeu (vezi notele de la Iş 28, 26-30 şi Nm 27, 21). 

3 De-aceea va plânge ţara şi se va micşora împreună cu toţi cei ce-o locuiesc; cu fiarele câmpului, 
cu târâtoarele pământului, cu păsările cerului şi cu peştii mării laolaltă se va micşora. 

4 Că nu-i nimeni care să judece şi nimeni care să mustre: poporul Meu e ca un preot tăgăduit]. 

5 Şi va slăbi din zi în zi, iar cu tine şi profetul va slăbi: pe maică-ta am asemuit-o cu noaptea?2. 

6 Asemănatu-s-a poporul Meu ca şi cum n-ar fi avut cunoaştere. De vreme ce tu ai lepădat 
cunoaşterea, şi Eu te voi lepăda pe tine, aşa ca tu să nu-Mi slujeşti ca preot; şi de vreme ce ai uitat 
legea Dumnezeului tău, şi Eu îi voi uita pe fiii tăi. 

7 Pe cât de mulți pe-atât păcatele lor împotrivă-mi: mărirea lor o voi schimba-n ruşine. 

8 Păcatele poporului Meu le vor mânca, spre nedreptăţile lor îşi vor întoarce sufletele. 

9 Precum poporul, aşa va fi şi preotul; şi Mă voi răzbuna pe el: cu vârf îi voi plăti purtările3 şi 
sfaturile. 

10 Şi vor mânca şi nu se vor sătura, s-au desfrânat şi nu vor merge drept4, că 

1 Nu este singurul loc, în literatura profetică, unde clerul, ca tagmă, devine obiectul mustrărilor lui 
Dumnezeu pentru vina de a-şi fi uitat misiunea şi de a practica năravuri urâte (Ir 2, 8; 6, 13; Mi 3, 
11; Sof 3, 4; Mal 1, 6; 2, 9). Derutat de propriii săi preoți, poporul lui Israel (care posedă o „preoție 
împărătească” (Iş 19, 6), devine el însuşi asemenea unui preot contestat. 

2 „Maică-ta”: după toate probabilitățile, preoţii şi profeţii la un loc (dat fiind că, uneori, chiar şi 
profeţii şi-au neglijat sau pervertit misiunea vezi Ir 23, 13-32). 

3 Literal: „căile”. 

4 Aici poate fi vorba nu numai, metaforic, de închinarea la idoli, ci şi de „prostituţia sacră”, prin 
care idolatrii credeau că-şi îndreaptă viaţa. 

s-au lăsat de-a-L urmări pe Domnul. 

11 Desfrâu şi vin şi băutură tare, la ele s-a dedulcit inima poporului Meu. 

12 Prin semne întrebau de sfaturi şi prin toiege le dădeau răspunsuri5. În duh de desfrâu au rătăcit 
şi-n spatele Dumnezeului lor s-au desfrânat. 

13 Pe vârfurile munţilor aduceau jertfe, pe dealuri înjunghiau jertfind, sub stejar şi sub plop şi sub 
copacul umbros, că bună era umbra; de-aceea fiicele voastre se vor desfrâna şi nurorile voastre se 
vor preadesfrâna; 

14 nu le voi pedepsi pe fiicele voastre când se vor desfrâna, şi nici pe nurorile voastre când se vor 
preadesfrâna, căci ele cu desfrânatele se amestecau şi cu cei murdăriți aduceau jertfe, iar poporul, 
chiar cunoscând, se înhăita cu desfrânata6. 

15 Dar tu, Israele, nu fi neştiutor, iar voi, ai lui Iuda, nu vă duceţi la Ghilgal; şi să nu vă suiţi în casa 
Bet-Aven” şi să nu vă juraţi pe Domnul-Cel-Viu. 

16 Căci Israel a luat-o razna ca o junincă-n streche; acum îl va paşte Domnul ca pe un miel în 


lărgime. 

17 Efraim, părtaş al idolilor, şi-a pus în cale pietre de poticnire; 

18 el i-a ales pe Canaaneeni, cumplit s-au desfrânat: prin fierbinţeala ei au îndrăgit ocara. 

19 O volbură de vânt eşti tu în aripile ei, iar ei din altarele lor îşi vor primi 

5 Aici e vorba de unele practici magice (inclusiv folosirea unor baghete de lemn) prin care erau 
consultaţi zeii. 

6 Desfrâul, ca metaforă pentru idolatrie, nu mai este o particularitate a câtorva, de vreme ce a 
devenit un rău generalizat: pervertiţii au devenit totuna cu perverşii. 

7 Ghilgal şi Bet-Aven: locuri ale unor practici idolatre. 

ruşinea. 

5 

Nelegiuirile lui Israel şi ale lui Iuda îşi vor primi pedeapsa. 

1 Auziţi aceste lucruri, voi, preoţi!; şi luaţi aminte, voi, casa lui Israel!; şi ascultați, voi, casa 
regelui!: asupra voastră este judecatal, că laţ aţi devenit în turnul de veghere2 şi ca o mreajă-ntinsă 
pe Tabor, 

2 aruncată de cei ce vânează pradă; dar Eu sunt Cel ce prin certare vă îndrept. 

3 L-am cunoscut pe Efraim, iar Israel nu-Mi este departe, fiindcă acum Efraim s-a desfrânat, iar 
Israel s-a pângărit. 

4 Ei nu şi-au dat îndemnuri, şi nici sfaturi la Dumnezeul lor să se întoarne, că-n ei se află duhul 
desfrânării3 şi ei pe Domnul nu L-au cunoscut. 

5 Umilită fi-va trufia lui Israel în chiar-naintea feţei lui, iar Israel şi Efraim se vor slei în propriile 
lor nedreptăţi; şi împreună cu ei se va slei şi Iuda. 

6 Cu oi şi cu viței vor merge4 să-L caute 

1 Un nou avertisment pentru trei categorii de responsabili morali: preoţii, profeţii (subînţeleşi, prin 
context, ca „fiii lui Israel”), membrii şi curtenii casei regale. 

2 Skopia = în general: „loc de observaţie”, „vârf de munte”; în particular: „turn de veghere” (sau de 
observaţie) = loc privilegiat al celor ce pretind că îndrumează poporul, pe care însă ei îl folosesc ca 
să-şi arunce asupra poporului plasele lor amăgitoare. 

3... duhul desfrânării”: idolatria devenită viciu lăuntric, fie printr-o practică îndelungată, fie prin 
transmiterea de la mamă a înclinaţiei spre închinarea la idoli (vezi nota de la 1, 2). 4 Vor merge cu 
obişnuitele animale de jertfă. 

pe Domnul, dar nu vor da de EI, căci El s-a despărțit de ei. 

7 Căci ei L-au părăsit pe Domnul, căci fii din flori li s-au născut5; acum omizile îi vor mânca şi pe 
cei care-i moştenesc. 

8 Sunaţi din trâmbiţe pe munţi, cu glas înalt strigaţi pe înălțimi şi daţi de veste-n casa nedreptăţii de 
care s-a-ntristat Veniamin. 

9 Pierit-a Efraim în zilele mustrării; Eu lucruri credincioase-am arătat în seminţiile lui Israel. 

10 Puternicii lui Iuda s-au făcut precum acei ce-mping hotare6: cu apa furiei Mele-am să-i izbesc. 

11 Efraim şi-a asuprit duşmanul şi a călcat în picioare judecata7, căci a-nceput să meargă după 
deşertăciuni: 

12 ca o tulburare îi voi fi Eu lui Efraim şi ca un bold casei lui Tuda. 

13 Efraim şi-a văzut boala şi Iuda durerea; şi s-a dus Efraim la Asirieni şi soli a trimis la regele din 
Iareb8; dar aceasta n-a putut să vă vindece, iar durerea din voi nicicum nu va înceta. 

14 De-aceea eu ca o panteră îi sunt lui Efraim şi ca un leu casei lui Iuda: voi sfâşia şi Mă voi duce, 
voi lua, şi nimeni nu va fi să scape. 

15 Eu Mă voi duce şi-apoi la locul Meu Mă voi întoarce pân” ce vor fi stârpiţi, şi-atunci de-abia Îmi 
vor căta ei faţa: Întru necazul lor se vor grăbi spre Mine 

5= Bastarzi: copiii ca fruct al desfrânării. 

6= Cei ce mută, prin forță, abuz sau fraudă, pietrele de hotar. 

7 Duşmanul trebuie învins şi stăpânit, dar nu asuprit, căci asuprirea e împotriva dreptelor judecăţi 
ale omeniei. Pentru acest mare păcat va fi pedepsit, de pildă, Nabucodonosor, deşi el îi robisepe 
Israeliţi printr-un mandat divin. 

8 Aluzie la sabia trimisă de Ahaz lui Tiglatfalasar, relatată în 4 Rg 16, 7. 

zicând: 

6 

Vremelnica întoarcere a lui Israel la Domnul. Pedepse spre pocăință. 

] «Să mergem, să ne-ntoarcem spre Domnul, Dumnezeul nostru: El ne-a lovit, El ne va vindeca, El 
ne va bate, El ne va lega rănile. 

2 În două zile ne va vindeca, în cea de-a treia ne vom ridica şi vii vom fi-naintea feţei Sale, 

3 şi vom cunoaşte. Haideţi s-alergăm ca să-L cunoaştem noi pe Domnul: ca pe o dimineaţă-L vom 
afla, iar El ne va veni precum pământului îi vine o ploaie timpurie sau târzie». 

4 Ce să Mă fac cu tine, Efraime? Ce să Mă fac cu tine, ludo?, de vreme ce mila voastră e ca un nor 
de dimineaţă şi precum roua timpurie ce se duce. 

5 De-aceea Eu v-am secerat profeţii: cu graiul gurii Mele i-am ucis, şi judecata Mea răsare ca 
lumina. 

6 Că milă vreau, iar nu jertfă 2, şi cunoaşterea lui Dumnezeu mai mult decât arderile-de-tot. 

7 Ei însă sunt ca omul ce-ncalcă legământul: 

8 acolo m-a defăimat cetatea Galaad3, lucrând lucruri deşarte şi apa tulburând-o. 

1 Prefăcuta pocăință nu va dura decât trei zile, căci Israel e grăbit să-L mintă pe Domnul. 

2 Verset celebru, citat de Iisus ca exprimând propria Sa voinţă (Mt 9, 13; 12, 7); citatul e conform 
Septuagintei. T. M.: „Credincioşie (fidelitate) vreau, iar nu jertfă”. 

3 Galaad: cetate situată pe platoul cu acelaşi nume, în Transiordania de astăzi. 

9 Tăria ta-i tăria tâlharului de mare: preoţii au ascuns calea Domnului, au ucis [poporul din] 
Sichem4, fiindc-a făcut fărădelege. 

10 În Israel văzut-am îngrozitoare lucruri: acolo, desfrânarea lui Efraim, acolo s-au pângărit şi 
Israel, şi Iuda. 

11 Când Eu voi întoarce poporul Meu din robie tu să începi a-ţi aduna ce-ai secerat. 

7 

(continuare) 

1 Când Eu îl vindec pe Israel, atunci se va descoperi nedreptatea lui Efraim1 şi răutatea Samariei2, 
că au lucrat minciuni, şi hoţul va intra la el şi-n cale-i îl va dezbrăca tâlharul; 

2 pentru ca ei să cânte împreună precum acei ce-n inima lor cântă. Adusu-mi-am aminte de toate 
răutățile lor; acum îşi au în preajmă chiar sfaturile lor: venit-au înaintea feţei Mele. 

3 Regi au veselit cu răutăţile lor şi principi cu minciunile. 

4 Ei toți sunt preacurvari ca un cuptor încins pentru coptură cu focul spre aluatu-n frământare pân” 
ce va creşte şi se va dospi.3 

4 Sichem: veche cetate, ca la cincizeci de kilometri nord de Ierusalim. 

1 După unii exegeţi, Israel şi Efraim se află aici în paralelism sinonimic, ei alcătuind astfel un 
singur subiect. 

2 Samaria: regatul de nord. 

3 Metaforă dură pentru concupiscența morală a celor ce L-au trădat pe Domnul spre a se închina la 
idoli. Aluatul e un simbol al corupţiei spirituale, aşa cum va fi folosit, uneori, de Iisus (Mt 16, 6; Mc 
8, 15; Lc 12,1). 

5 În zilele regilor voştri prins-au boierii să-şi aprindă mânia din vin; el mâna şi-a dat-o cu ciumaţii.4 
6 Că inima li s-a aprins ca un cuptor când toată noaptea răcnete scoteau; sătul de somn e Efraim: e-n 
Zori, şi dimineaţă s-a făcut, el arde ca o flacără de foc. 

7 Toți s-au încins ca un cuptor arzând, şi focul le-a mâncat judecătorii; toţi regii lor căzut-au şi 
nimeni printre ei care să strige către Mine. 

8 Amestecat e Efraim printre popoarele lui; Efraim s-a făcut ca o clătită ne-ntoarsă; 

9 străinii i-au mâncat tăria fără ca el s-o ştie; şi părul i-a încărunțit fără ca el s-o ştie. 

10 Sub ochii lui va fi trufia lui Israel smerită; dar ei nu s-au întors la Domnul, Dumnezeul lor, şi 
nici că L-au cătat în tot ce li se-ntâmplă. 

11 Era Efraim ca o porumbiţă capie, cu inima-ntr-un pai: el striga spre Egipt, iar ei s-au dus la 
Asirieni5! 

12 De câte ori vor merge, Eu mreaja mi-o voi pune peste ei: ca pe păsările cerului îi voi trage-n jos; 


cu zvonul necazurilor lor ce au să vină, cu el îi voi certa. 

13 Vai lor!, că s-au abătut de la Mine, ticăloşi ce sunt! Că au păcătuit împotrivă-Mi; Eu însă i-am 
răscumpărat, dar ei minciuni grăit-au împotrivă-mi. 

4 În secvenţe repezi, tăioase, de abia ţinând pasul cu gramatica, profetul înfăţişează deruta morală, 
politică şi militară a regatului Israel de sub domnia unor suverani decăzuţi. 

5 Porumbiţa-n călduri, care zboară de colo-colo, bezmetică, fără să ştie ce vrea, e simbolul anarhiei 
politice a lui Israel, care pendulează între Egipt şi Asiria. 

14 Şi inimile lor spre Mine n-au strigat, ci-n aşternuturile lor se văitau; grămadă peste grâu şi peste 
vin se sfârtecau, în Mine se-nvăţau ei minte. 

15 Braţele lor le-am întărit, dar ei cu gânduri rele Mi se-mpotriveau. 

16 ei s-au întors către nimic, făcutu-s-au precum un arc întins; de sabie cădea-vor prinții lor prin ne- 
nfrânarea limbii lor: aceasta-i umilinţa cu care s-au ales din ţara Egiptului. 

8 

Necredincioşii, cei fără Dumnezeu, se vor stinge. 

1 Ca un bulgăre de pământ în sân, ca un vultur pe casa Domnuluil!, că mi-au călcat legământul şi 
au făcut păcate-mpotriva legii Mele. 

2 Curând Mă vor striga: «Dumnezeule, pe Tine Te cunoaştem!» 

3 Căci Israel s-a-nstrăinat de bine: au pus pe fugă un duşman?! 

4 Regi îşi făcură pentru ei, dar nu prin Mine; aceştia au domnit, dar Mie nu Mi-au spus nimic; din 
aurul şi din argintul lor îşi făuriră idoli, ca să piară-ntru totul. 

5 O, Samarie, zdrobeşte-ţi viţelul3! că s-a aprins mânia Mea-mpotriva lor. Cât oare nu vor fi în stare 
să se curăţească în Israel? 

1 În acelaşi stil eliptic, abrupt, propriu lui Osea, Dumnezeu Îşi anunţă prezenţa pedepsitoare. 
„ Vultur”: pasăre de pradă. „Casa Domnului” (aici): Palestina. 

2 Conştiinţa pervertită consideră că binele îi este duşman. 

3 Viţelul-idol, căruia i se aduceau jertfe. „Samaria”: regatul Israel. 

6 De vreme ce l-a făcut un meşter, acesta nu e Dumnezeu; aşadar, Samarie, viţelul tău era înşelător; 

7 că-au semănat mălură4 pe care nimicirea o aşteaptă: un snop din care n-o ieşi făină; iar de-o ieşi, 
străinii vor mânca-o. 

8 De-acuma Israel e înghițit; acum el printre neamuri s-a făcut precum un vas netrebnic. 

9 Că-au alergat la Asirieni,; el, Efraim, a înflorit chiar împotriva luişiS: lor darurile le-au fost dragi6. 

10 De-aceea vor fi dați ei printre neamuri. Acum îi voi primi, iar ei vor încetapuţin să ungă regi şi 
principi. 

11 Fiindcă Efraim şi-a înmulţit altarele7, dragile lui altare i-au devenit păcate. 

12 Scrie-voi o mulțime [de porunci] pentru el, dar pentru el chiar ale lui îi sunt străine, şi chiar 
altarele iubite. 

13 Că dacă ei o jertfă vor aduce şi cărnuri vor mânca, pe ele Domnul nu le va primi; acum Îşi va 
aduce El aminte de nedreptăţile lor toate şi le va pedepsi păcatele; ei s-au întors către Egipt şi vor 
mânca din mâini de-Asirieni mâncăruri necurate. 

14 Că Israel L-a dat uitării pe Cel ce l-a făcut şi-a pus prin ţară vetre idoleşti8 şi Iuda şi-a-nmulțit 
cetăţi cu ziduri; Eu 

4 „Mălură”: boabe de grâu degradate, nesănătoase. 

5 Înşelarea de sine poate merge până într-acolo încât propria ta prosperitate îţi devine potrivnică. 

6 „... lor”: Asirienilor, care n-au vrut altceva decât să primească daruri slugarnice. 

7... altarele” de pe care li se aduceau idolilor jertfe. 

8 „... vetre idoleşti”: aşezăminte de care vorbeşte şi Iezechiel (6, 4, 6). 

însă foc am să-i trimit peste cetăţi şi el le va mânca cu temelii cu tot. 

9 

Păcatele grele sunt urmate de pedepse grele. 

1 Nu te bucura, Israele, şi nici nu te veseli ca popoarele! Că de la Dumnezeul tău te-ai desfrânat şi 
ţi-a plăcut să iei simbrie pe fiecare arie de grâul. 

2 Aria şi teascul nu i-au cunoscut; cât despre vin, i-a înşelat. 

3 n-au locuit în ţara Domnului: Egiptul locuit-a Efraim, iar printre mâini de-Asirieni mâncăruri 


necurate vor mânca. 

4 Ei Domnului nu I-au adus prinos de vin, nici Lui nu I-au plăcut jertfele lor; li s-au făcut ca pâinea 
plângerii: se vor spurca toţi cei ce le mănâncă; căci pâinea pentru sufletele lor nu va intra în casa 
Domnului?. 

5 O, ce veţi face-n ziua adunării şi-n ziua sărbătorii Domnului3? 

6 De-aceea, iată, vor scăpa din truda-n care i-a sleit Egiptul: Memfisul îi va primi, lar Mahmasul i-o 
îngropa...4 

1 Recolta nu e altceva decât plata pe care Israel o primeşte în schimbul desfrânării sale idolatre cu 
baalii. 

2 Chiar dacă Israel îşi mai aminteşte că, pe lângă cultul idolatru, trebuie să-l aducă unele jertfe şi lui 
Dumnezeu, acestea sunt pur formale, lipsite de conţinut. 

3 E vorba de sărbătoarea Corturilor, care nu putea fi celebrată în exil, dat fiind că toți bărbaţii 
trebuiau să se înfăţişeze înaintea Domnului (Iş 23, 17). 

4 Aluzie ironică la vechea captivitate egipteană; dacă atunci, în vremea lui Moise, fiii lui Israel au 
părăsit Egiptul, acum, când ei îl preferă, acesta îi va înghiți. 

Argintul lor?: Nimicul îl va moşteni; ciulini şi spini în corturile lor! 

7 Venit-a ziua răzbunării, venit-au zilele răsplății tale!; şi Israel va fi cuprins de chinuri precum 
profetul cel ieşit din sine, ca omul purtător de Duh5. Pe cât de multe-s nedreptățile tale, peatât de 
multă-i nebunia ta. 

8 Străjerul lui Efraim era cu Dumnezeu; profetul e un laţ încâlcit în căile lui toate; ei nebunie au 
înfipt în casa lui Dumnezeu. 

9 Stricatu-s-au urmând întocmai zilele dealului6; iar El Îşi va aduce aminte de nedreptăţile lor şi pe 
păcatele lor Se va răzbuna. 

10 Eu l-am aflat pe Israel ca pe un strugure-n pustie şi le-am văzut părinții ca pe o pârgă în 
smochinul timpuriu; dar ei s-au dus la Baal Peor şi-ntru ruşine s-au înstrăinat şi s-au făcut iubiții la 
cot cu desfrânaţii”. 

11 Ca pasărea zburat-a Efraim; slăvile lor: din naşteri, dureri şi zămisliri. 

12 Căci chiar dacă şi-ar creşte şi şi-ar hrăni copiii, nu vor putea-ntre oameni să aibă ei copii; de- 
aceea: „Vai, şi lor!” e carnea Mea-ntru ei. 

5 Pneumatoforos = (în literă): „purtător de Duh”; în semnificație: „inspirat de Dumnezeu”. 
„Profetul cel ieşit din sine” (în stare de extaz) se află în paralelă sinonimică cu „pneumatoforul”. În 
contrast cu contextul, aceste două stihuri pot oferi o foarte fină implicare exegetică: asemenea unui 
profet, pe care lumea îl crede nebun şi care îndură astfel numeroase necazuri, Israel poartă într-însul 
o nebunie reală, păcătoasă, fără să ştie însă că, în forul său interior, el e purtătorul unui mesaj divin. 
6 „Zilele dealului”: aluzie probabilă la celebrările idolatre de pe înălțimi. 

7 Viciul confiscă deseori limbajul virtuţii şi, pervertindu-l, caută să-l pună în slujba sa; aşa se face 
că un pervers sexual poate deveni „iubit”. În Biblia lui Şerban (1688): „se făcură cei urâţi (cei 
vrednici de ură, n. n.) ca cei îndrăgiţi”. 

13 Cum văd Eu, Efraim şi-a dat copiii pradă; da, Efraim e gata să-şi scoată, el, copiii să fie- 
njunghiaţi8. 

14 O, Doamne, dă-le... ce oare le vei da?: pântece sterp şi sâni uscați! 

15 Întreaga răutate le este în Ghilgal9, că Eu acolo i-am urât; şi pentru răul ce se află în tot ce 
cugetă şi fac, îi voi zvârli din casa Mea: de-acum încolo nu-i voi mai iubi; mai-marii lor cu toţii-s 
nesupuşi. 

16 Cuprins de întristare-i Efraim, că s-a uscat la rădăcini: el nu va fi să mai aducă rod; de-aceea, 
chiar de-ar fi să nască, în pântece le voi ucide dorul10. 

17 Dumnezeu îi va lepăda, că nu l-au ascultat: rătăcitori vor fi ei printre neamuri. 

10 

Fiii lui Israel sunt mustraţi pentru răutăţile lor. 

1 E Israel o vie cu viţe viguroase, cu rod îmbelşugat; cu cât mai multe roadele îi sunt, cu-atât şi-a 
înmulţit altarele; după belşugul ţarinilor sale a ridicat el stâlpil. 

2 Ei inimile şi le-au împărțit, acum li se vor stinge; El va surpa jertfelnicele lor, iar stâlpii vor fi 
morţi de oboseală. 


3 De-aceea ei acum vor zice: «Noi n-avem rege, căci noi nu ne-am temut 

8 Cultul lui Baal cerea jertfe umane, îndeosebi copi. 

9 În Ghilgal s-a început, prin Saul, regalitatea în Israel, (1 Rg 11, 14-15), pe care profetul o 
consideră de rău augur. 

10 Ameninţare cu stingerea biologică. 1 Idolatria este încurajată şi alimentată de prosperitatea 
economică. Altarele şi stâlpii sunt locuri de jertfă şi adorare pentru baali. 

de Domnul!» Dar, pentru noi, un rege... la ce bun?; 

4 grăind cuvinte, născocind prilejuri va încheia un legământ şi judecata va-nflori ca troscotu-ntr-o 
ţelină ierboasă?. 

5 Cei din Samaria vor locui aproape de viţelul din casa Nedreptăţii3; că pentru el a plâns poporul, 
şi-aşa cum ei l-au amărât, de slava lui s-or bucura: poporul său s-a-nstrăinat de el. 

6 Şi la Asirieni l-au dus legat ca dar în faţa regelui Iarim; pe Efraim îl va primi în dar4, iar Israel s-o 
face de ruşine în însuşi sfatul său. 

7 Samaria regele şi-a lepădat ca pe un vreasc la faţa apei5. 

8 Jertfelnicele Nedreptăţii fi-vor sparte păcatele lui Israel -: spini şi ciulini le-or creşte pe altare, iar 
ei le-or zice munţilor: «Acoperiţi-ne!», şi dealurilor mari: «Cădeţi pe noi!». 

9 De când sunt munţii munţi, de atunci păcătuit-a Israel; acolo au stătut; acolo-n deal nu-i va pândi 
război adulmecând spre fiii nedreptăţii 

10 să-i pedepsească. Dar neamurile împotriva lor s-or aduna atunci când fi-vor pedepsiţi pentru-ale 
lor păcate, două. 

11 Junincă este Efraim, cea învățată să iubească biruinţa; Eu însă voi veni deasupra frumuseţii ei de 
pe grumaz; pe Efraim îl voi încăleca, voi trece peste Iuda în tăcere: el biruit va fi de Iacob. 

12 Sămânţa semănaţi-o spre dreptate, culegeți spre rodire de vieaţă! Lumina 

2 Ironie a profetului la adresa unei regalități corupte. 

3 Samaria: regatul Israel; „viţelul”: idol baalic. 

4 Altă ironie: viţelul-idol dăruit Asirienilor e însuşi Efraim! 

5... regele” (ironic): viţelul. 

cunoștinței luminaţi-vă! Pe Domnul căutaţi-L, până când vă vor veni rodirile dreptăţii6! 

13 De ce-aţi tăcut asupra necredinţei, dar nedreptăţile i le-aţi cules? Mâncat-aţi roadă mincinoasă, 
căci tu ţi-ai pus nădejdea în carele-ţi de luptă, în plinul forței tale. 

14 Pieire-o să se-nalţe întru poporul tău; tot ce-ai zidit, va trece. Precum odinioară mai-marele 
Salman din casa lui lerobaal în zile de război pe mamă-a doborât-o peste copiii ei7, 

15 aşa voi face vouă, o, casa lui Israel, în urma alor voastre nedrepte căi şi rele. Dis-de-dimineaţă 
fost-au lepădaţi, lepădat a fost regele lui Israel. 

11 

Pedepse şi speranţe. 

1 Că prunc a fost Israel şi Eu l-am iubit şi din Egipt i-am chemat pe fiii săil. 

2 Aşa cum i-am chemat, aşa din faţa Mea au şi plecat: baalilor le aduceau ei jertfe şi idolilor le 
ardeau tămâie. 

3 Dar Eu lui Efraim i-am pus lănţug la glezne şi Eu de braţul Meu l-am sprijinit, dar ei n-au 
cunoscut că Eu îi vindecam. 

4 Când oamenii alunecau în stricăciune Eu îi trăgeam cu râvnă în arcanul iubirii 

6 Versetul 12 conţine câteva principii de înţelepciune; unele sintagme („rodire de vieaţă”, „lumina 
cunoştinţe”) au intrat în cult. 

7 Aluzia istorică nu e prea clară; e vorba însă de grozăviile ce se pot întâmpla în vreme de război. 

1 Ebr.: „din Egipt L-am chemat pe fiul Meu”, aşa cum va fi preluat de Matei (2, 15), raportându-l la 
Iisus Hristos. Pentru Osea, istoria reală a Israeliţilor începe odată cu plecarea lor din Egipt. 

1325 

Mele; da, şi le voi fi ca omul ce-i dă palme [altui om], şi voi căta în ochii lui şi-n ochii lui Mă 
umplu de-nţeles2. 

5 Efraim a locuit în Egipt, Asirianul i-a fost rege, că n-a voit să Mi se-ntoarcă. 

6 Şi sabia-n cetăţi i s-a slăbit şi-n mâini i s-a oprit şi vor mânca ei [roada] din sfaturile lor. 

7 Poporul Său atârnă de locuirea lui3, dar Domnul Se va mânia pe tot ce are El mai scump şi nu-l va 


înălța. 

8 Ce să Mă fac cu tine, Efraime? Să te mai apăr, Israele? Ce să-ţi fac? Ca pe Adma te voi face şi ca 
pe Ţeboim4; inima mea s-a reîntors la sine, părerea Mea de rău s-a tulburat. 

9 Nu, nu-ţi voi face pe potriva mâniei Mele celei iuți; pe Efraim nu-l voi lăsa să piară, căci Eu sunt 
Dumnezeu, nu om, Eu, Sfântul din lăuntrul tău; deaceea în cetate n-am să intru5. 

2 Dynamai (printre altele) = „a crea un sens”, „a avea o semnificaţie”, Dumnezeu îi „pălmuieşte” pe 
oameni nu spre a-Şi arăta El puterea asupra lor, biruindu-i, ci spre a-i trezi la realitate, o realitate în 
al cărei centru Se află Însuşi El, în dimensiunea (sensul) Pedagogului. 

3 Pendulând politic între Egipt şi Asiria, pe de o parte, iar, pe de alta, blestemat să rătăcească, 
risipit, printre neamuri, poporul lui Israel e pururea dependent de spaţiul habitatului său. Osea 
foloseşte aici un cuvânt foarte rar: (în LXX) epikremamai = „a fi suspendat de”. T. M.: „Poporul 
Meu e atârnat de apostazia lui” (OSTY); „Poporul Meu e agăţat de infidelitatea lui” (BJ); „Poporul 
Meu! Ei se agaţă de apostazia lor” (TOB); „Poporul Meu e legat de-ndepărtarea de Mine” (RSV, cu 
menţiunea că „sensul Textului Ebraic e nesigur”); „„Norodul Meu este bolnav de căderea lui” 
(GALA); „Poporul Meu este hotărât să se despartă de Mine” (ediţiile româneşti curente). 

4 „Adma” şi „Țeboim”: ţinuturi citate în Fc 10, 19 în aceeaşi linie cu Sodoma şi Gomora; de aci, 
prin tradiţie, faimă negativă. 

5 Dublă conotaţie: Dumnezeu nu va intra în cetate aşa cum îşi face intrarea un cuceritor care mai 
întâi a nimicit-o; de vreme ce Domnul este, prin excelență, Dumnezeul lăuntric (vezi stihul 
precedent), El nu vine „din afară”. 

10 Eu după Domnul voi umbla; El precum leul va răcni6 căci Însuşi va răcni -, iar ei, copiii apelor”, 
se vor înspăimânta. 

11 Ei vor zbura ca pasărea ce pleacă din Egipt, ca porumbelu-n fugă din Asiria, iar Eu din nou am 
să-i aşez8 în casele lor zice Domnul. 

12 

Necredinţa lui Efraim şi pedepse asupra lui Iuda. 

1 Efraim m-a înconjurat cu minciună; casa lui Israel şi Iuda, cu necredinţă. Dar astăzi Dumnezeu i-a 
cunoscut şi ei se vor chema popor sfânt al lui Dumnezeu. 

2 Efraim însă e un duh rău: el toată ziua a alergat după vântul de răsărit], tot ce-i netrebnic şi deşert 
a înmulțit, făcut-a legământ cu-Asirienii şi în Egipt s-a dus cu untdelemn?. 

3 Se va judeca Domnul cu Iuda ca să-l pedepsească pe Iacob: după purtările lui şi după planurile lui 
îi va răsplăti; 

6 Un alt paradox al profetului: Dumnezeu răcneşte ca un leu, dar copiii Săi, deşi înspăimântați, se 
adună la El; este, într-un fel, spaima cu care oamenii, la glasul trâmbiţei, se vor aduna, înviaţi, în 
faţa Dreptului Judecător. 

7 „... copiii apelor”: cei ce vor veni dinspre apus, dinspre apele Mediteranei. 

8 Apokathistemi = „a restabili”; „a readuna ceva la starea inițială”; „a restaura”. 

l ... vântul de răsărit”: vântul care aducea seceta şi pârjolea totul; metaforă pentru invaziile 
Asirienilor. 

2 Duplicitate păguboasă: alianţă cu Asiria şi negoţ cu Egiptul. 

4 în pântece şi-a înşelat fratele şi-n truda lui a prins putere asupra lui Dumnezeu3; 

5 putere-a prins cu îngerul şi s-a învigorat; ei au plâns şi mi s-au rugat, în Betel m-au găsit şi acolo 
li s-a grăit. 

6 Dar Domnul Dumnezeu Atotţiitorul va fi amintirea lui4. 

7 lar tu la Dumnezeul tău te vei întoarce; păzeşte mila şi judecata şi apropie-te fără-ncetare de 
Dumnezeul tăus. 

8 Canaan: În mâna lui e cumpăna nedreptăţii: i-a plăcut să asuprească6. 

9 Iar Efraim a zis: «Da, dar eu m-am îmbogăţit, trai fără grijă mi-am aflat». În nici una din 
ostenelile lui nu-şi va afla apărare din pricina nedreptăţilor cu care a păcătuit. 

10 Eu, însă, Domnul, Dumnezeul tău, Eu, te-am scos din ţara Egiptului; încă te voi mai face să 
locuieşti în corturi, ca-n zilele Sărbătorii7. 

11 Şi voi grăi către profeţi şi-am înmulțit vedeniile şi-n mâinile profeților Mi-am 

3 Aluzie la două fapte ale lui lacob; acesta a încercat să-l oprească pe Esau să devină întâi-născut 


(Fe 25, 26); a biruit în lupta sa cu îngerul (Fc 32, 24-30). 

4 Omul nu-şi poate aduce aminte decât de cineva pe care l-a cunoscut şi l-a pierdut. Chiar pentru un 
ateu din naştere, Dumnezeu este o amintire virtuală. 

5 Adevărata apropiere a omului de Dumnezeu nu e o mişcare intermitentă, ci o curgere neîncetată, 
aşa cum trebuie să fie şi rugăciunea. Chiar şi în viaţa viitoare, ceea ce numim noi „odihnă” va fi, în 
fapt, o nesfârşită mişcare lină în nesfârşirea lui Dumnezeu. 

6 „Canaan” (aici): nume dispreţuitor pentru Israel. Profetul cunoaşte faptul că Iacob (Israel) se 
îmbogăţise prin înşelăciune (Fc 30, 28-43); este şi acesta un mod de oprimare. 

7 T. M.: i... ca-n zilele Întâlnirii”. Aluzie probabilă la „întâlnirea” Domnului cu fiii lui Israel la 
muntele Horeb (1ş 33, 6-23). 

făcut asemănare. 

12 Dacă nu este Galaad, atunci maimarii ce jertfeau în Ghilgal ei înşişi nu erau decât minciună; 
altarele lor erau ca nişte broaşte țestoase pe-a câmpului ţărână. 

13 Şi lacob s-a retras în câmpia Siriei şi Israel pentru-o femeie a slujit şi tot pentru-o femeie-a stat 
de pază. 

14 Printr-un profet l-a scos Domnul pe Israel din ţara Egiptului, şi tot printr-un profet a fost păzit. 

15 Efraim s-a mâniat şi s-a întărâtat: vărsarea lui de sânge pe el se va vărsa şi Domnul îi va răsplăti 
ocara. 

13 

Idolatria şi nerecunoştinţa îşi vor primi pedeapsa. 

1 După cuvântul lui Efraim, el şi-a adus porunci în Israel, le-a rânduit pentru Baal şi a murit]. 

2 Şi acum, ei au păcătuit din ce în ce mai mult şi din argintul lor şi-au făcut idol turnat după 
chipurile idolilor lucruri de meşteri făcute pentru ei şi zic: «Jertfiți oameni, fiindcă viţeii s-au 
isprăvit!» 

3 De-aceea fi-vor ca un nor de dimineaţă, ca roua timpurie ce se duce, ca praful spulberat de vânt 
pe-o arie de treier, ca aburul din fumul unui horn. 

4 Dar Eu sunt Domnul, Dumnezeul tău, Cel ce-ntăreşte cerul şi zideşte 

8 Mâinile profeților, care se ridică-n rugăciune, se mişcă în propovăduire şi se-ntind în 
binecuvântare, Îl prefigurează pe Dumnezeu în lisus Hristos. 

1 Produs de import, cultul baalilor îşi avea obiectul tot în afară. 

pământul, Ale Cărui mâini au zidit oştirea cerului întreagă; dar Eu nu ți le-am arătat ca să mergi 
după ele; ci te-am scos din ţara Egiptului, ca tu să nu cunoşti alt Dumnezeu în afară de Mine: afar’ 
de Mine nu-i Mântuitor; 

5 Eu te-am hrănit pe tine în pustie, într-un pământ nelocuit?. 

6 Cu cât aveau păşune, cu-atât se săturau pe-ndestulate şi inimile şi le-au semeţit; şi, ca urmare, m- 
au uitat. 

7 Şi le voi fi ca o panteră şi ca un leopard pe calea care duce spre Asiria; 

8 acolo-i voi întâmpina ca o ursoaică-ntărâtată şi le voi sparge-nvârtoşarea inimii; şi-i vor mânca pe 
ei acolo puii leilor de prin desişuri, iar fiarele câmpiei îi vor rupe-n bucățele. 

9 O, Israele, cin-te va ajuta în drumul spre pierzanie? 

10 Unde-i regele tău «acesta»? El să te mântuiască în toate cetăţile tale; el să te judece, despre care 
ai zis: «Dă-mi un rege şi un mai-mare!» 

11 Şi-ntru mânia Mea ţi-am dat un rege şi-ntru urgia Mea l-am luat. 

12 Efraim s-a-nvolburat în nedreptate, păcatul său este ascuns. 

13 Dureri ca ale celei ce naşte îi vor veni; acesta-i fiul tău cel înţelept, că nu s-a încărcat cu 
nimicirea fiilor. 

14 Din mâna iadului îi voi scoate, din moarte îi voi mântui. Moarte, unde-ţi este biruinţa? ladule, 
unde-ţi este boldul3?... Ochilor mei ascunsă-i mângâierea. 

2 Dumnezeu nu li s-a descoperit Israeliţilor în ipostaza Sa de Creator, ci în aceea de Proniator. 

3 Aceste două stihuri vor fi citate de Sf. Ioan Hrisostom, jubilând, în noaptea învierii lui Iisus 
Hristos. 

15 Şi fiindcă el i-a dezbinat pe fraţi, vânt arzător îi va aduce Domnul, din arşiţa pustiei, şi-i va usca 
vinele şi-i va seca izvoarele şi ţara i-o va scoroji, şi tot ce are-ntrînsa mai de preţ. 


14 

Israel este îndemnat la pocăință. Făgăduinţa lui Dumnezeu. 

1 Samaria va pieri, că Dumnezeului ei i s-a împotrivit: de sabie vor cădea, sugarii le vor fi trântiţi la 
pământ, iar cele însărcinate vor plesni. 

2 Întoarce-te, Israele, la Domnul, Dumnezeul tău, că te-ai sfârşit întru nedreptăţile tale! 

3 Luaţi cu voi cuvinte şi vă-ntoarceţi la Domnul, Dumnezeul vostru!; vorbiţi-l, ca să nu purtaţi 
povara nedreptăţii, ci să primiţi pe cele bune; iar noi vom da, în schimb, roada buzelor noastre. 

4 Asur nu ne va mântui, pe cal nu vom încăleca, lucrurilor mâinilor noastre nu le vom mai spune: 
«Dumnezeii noştri». Cel ce este-ntru Tine va avea milă de sărman. 

5 Locuinţele lor le voi face la loc, pe ei îi voi iubi fără-ndoială, că Mi-am întors mânia dinspre ei. 

6 Lui Israel Eu îi voi fi ca roua, iar el va înflori cum înfloreşte crinul şi rădăcinile precum Libanul şi 
le-o-nfige. 

7 Crengile lui se vor întinde, iar el va fi precum măslinul roditor; mireasma lui, ca boarea din Liban. 
8 Şi ei se vor întoarce şi vor şedea la umbra lui; şi vor trăi, vor fi sătui de grâu; iar el ca via va- 
nflori, şi amintirea sa va fi ca vinul de Liban. 

9 Lui Efraim: Ce are el de-a-face cu idolii, de-acum? Eu i-am făcut necazuri, Eu îl voi întări. Eu 
sunt ca un ienupăr verde: Din Mine ţi se află roada. 

10 Cine e oare înţelept şi lucruri ca acestea va-nţelege? sau va-nţelege şi le va cunoaşte? Căci drepte 
sunt căile Domnului şi drepţii vor umbla în ele, dar cei necredincioşi în ele vor slăbi”. 

Introducere la cartea proorocului Ioil 

Ioil era un nume frecvent printre fiii lui Israel, cu însemnarea „Iahve este Dumnezeu“, dar el a intrat 
în circuitul culturii universale prin „fiul lui Petuel“, un părinte despre care nu ştim nimic, aşa cum 
neconsemnată ne rămâne biografia scriitorului, în afară de supoziţia că era originar din regatul de 
sud (Iuda) şi că acolo şi-a desfăşurat activitatea. Nici despre epoca în care a trăit nu avem nici un fel 
de informaţie; datorită faptului că, în canonul Vechiului Testament, cartea sa a fost aşezată între 
Osea şi Amos, o seamă de biografi îl situează în secolul VIII î. H. Nu lipsesc însă şi alte ipoteze. 
Deşi orizontul vizionar al lui Ioil se mărgineşte la Iuda şi Ierusalim, opera sa (redusă, şi ea, la numai 
patru capitole) are o certă deschidere spre universalitate. 

Două sunt temele ei fundamentale: 1) Seceta şi invazia lăcustelor (primele două capitole); 2) Ziua 
Domnului şi Judecata (ultimele două capitole). În plan moral, Ioil este un profet al căinței, act 
răsplătit prin bunuri materiale şi spirituale. 


Ioil 

1 

Lăcuste, secetă, îndemn la pocăință. 

1 Cuvântul Domnului, care s-a făcut către Ioil, fiul lui Petuel: 

2 Auziţi acestea, voi, bătrânilorl, şi ascultați, voi, toți locuitorii țării, dac-a mai fost aşa ceva în 
zilele voastre sau în zilele părinților voştri; 

3 povestiți-le fiilor voştri, iar fiii voştri, fiilor lor, iar fiii lor, altei generații2: 

4 Ce-a rămas de la omidă a mâncat lăcusta, ce-a rămas de la lăcustă a mâncat gândacul şi ce-a 
rămas de la gândac a mâncat tăciunele3. 

5 Treziţi-vă, bețivilor, şi plângeți!; tânguiți-vă, voi toți, cei ce beți vin pân” la beţie, că bucuria şi 
veselia vi s-au luat din gură. 

6 Că un neam puternic şi nenumărat se ridică asupra pământului meu; dinții 

1 Bătrânii: oameni (de obicei, în vârstă) care alcătuiau sfatul cetății şi îndrumau trebile publice. 

2 Profetul anunţă un fapt extraordinar, de pomină, menit să 1 se ducă vestea din neam în neam. 

3 Tripla calamitate, în trepte, „ca o durere peste durere” (v. 15). „Tăciune”: boală infecțioasă, mai 
ales a cerealelor, provocată de o ciupercă parazită; distruge țesutul vegetal, pe care-l preface într-o 
pulbere neagră. Aşadar, ultima treaptă a distrugerii, în urma căreia nu mai rămâne nimic. 

lui, ca dinţii leului, iar măselele lui, ca ale puiului de leu4. 

7 Via mi-a vătămat-o, smochinii mi i-a ciopârțit; a scotocit-o şi a dezrădăcinat-o, viţele i le-a cojit în 
alb5. 


8 Plânge-mi-te tu mai mult decât mireasa în sac îmbrăcată după bărbatul ei de când era fecioară. 

9 Jertfa de carne şi prinosul de băutură au încetat în casa Domnului; plângeţi, voi, preoţilor, cei ce 
slujiţi la altarul Domnului”! 

10 Că s-au pustiit câmpurile8!; să plângă pământul că grâul s-a pustiit, vinul s-a uscat, untdelemnul 
de-abia mai este. 

11 Plugarii s-au sleit: plângeţi-vă moşiile de grâu şi de orz, că a pierit din țarină culesul! 

12 Via s-a uscat, smochinii s-au împuţinat, rodia şi finicul şi mărul şi pomii câmpului uscatu-s-au 
cu toţii; că fiii oamenilor dat-au bucuria pe ruşine”. 

4 Figură de stil pentru imensul nor de lăcuste ce invadează ţara asemenea unei armate străine, crude 
şi flămânde. 

5 Via: simbol al ţării şi poporului ei. 

Jalea poporului este aceea a unei tinere logodnice care plânge după bărbatul iubit. 

7 Lipsa e atât de mare, încât n-au mai rămas nici cel puţin elementele sfintelor prinoase rituale. 

8 Cele de mai jos înfăţişează o secetă cumplită. 

9 Stilul sugerează, totuşi, cauza nenorocirilor: pervertirea oamenilor (în speţă, a locuitorilor ţării). 
1330 

13 Încingeţi-vă [cu sac] şi plângeţi, preoţilor, plângeţi voi, cei ce slujiţi la altar, 

14 Postiţi un post al sfinţeniei 10, vestiți o prăznuire, pe bătrâni şi pe toţi cei ce locuiesc pământul 
adunaţi-i în casa Domnului, Dumnezeului vostru, şi strigaţi cu tot dinadinsul către Domnul: 

15 „Vai mie, vai mie, vai mie, ce zi o să fie!” Că aproape-i ziua Domnului, ca o durere peste durere 
va venil |]. 

16 Bucatele pierit-au din faţa ochilor voştri, bucuria şi veselia din casa Dumnezeului vostru. 

17 Junincile s-au îmbrâncit în iesle12, hambarele-au pierit, teascurile s-au surpat, căci grâul a secat. 
18 Ce vom strânge pentru noi? Cirezile de vite au mugit că sunt lipsite de păşune, pierit-au turmele 
de oi. 

19 Spre Tine, Doamne, voi striga, că focul mistuit-a mândreţile pustiei13 şi para focului a ars 
copacii câmpului, pe toţi. 

20 Spre Tine-au căutat chiar şi cirezile din câmp, căci apele-au secat de la izvoare şi focul mistuit-a 
mândreţile pustiei. 

dormiţi în haine de sac voi, cei care-I slujiți lui Dumnezeu, că jertfa de carne şi prinosul de băutură 
s-au dus din casa lui Dumnezeu! 

10 Literal: „Sfinţiți un post”. Un post anume rânduit într-o împrejurare specială. 

11 „,... durere peste durere”: vezi versetul 4. 

12 „... s-au îmbrâncit”: ajunse de foame, au început să se bată cu coarnele, sălbăticindu-se (verbul 
skirtao e folosit şi în Fc 25, 22 pentru pruncii Esau şi Iacob care, prefigurându-şi rivalitatea de mai 
târziu, „se îmbrânceau” în pântecele mamei lor). 

13 „... mândreţile pustiei”: oazele deşertului, ultimele locuri în care se mai putea găsi ceva verde. 
„Focul”: văpaia soarelui nemilos. 

2 

Invazia lăcustelor vesteşte ziua Domnului. 

1 Sunaţi cu glas de trâmbiţă-n Sionl, strigaţi în muntele cel sfânt al Meu, cutremure-se cei ce-n ţară 
locuiesc, că ziua Domnului? e-aproape; 

2 aproape-i ziua de-ntuneric şi de ceaţă, ziua de negură şi nor: popor puternic, uriaş la numără, ca 
zorile s-o revărsa pe munţi; ca el un altul n-a mai fost din veac şi nici că după el o să mai fie până în 
anii multor generaţii4. 

3 Foc arzător îi merge înainte şi flacără aprinsă-n urma lui; în faţa lui, pământul e rai al desfătării, în 
urma lui, câmpie pustiită, şi nimeni nu va fi să-i scape. 

4 Le este chipul cum arată caii, şi precum călăreţii, aşa vor alerga. 

5 Ca sunetul de care pe vârfurile munților5, aşa vor face salturi, ca trosnetul văpăii când pârjoleşte 
stuful, ca gloata multă, tare şi gata de război. 

6 În faţa lor s-or sfărâma popoare: fiece chip, un ciob de oală arsă. 

7 Ca nişte bravi războinici, aşa vor alerga; aşa cum fac vitejii se vor urca pe ziduri; şi fiecare numai 
în calea lui se mişcă şi nici că s-o abate din propria-i cărare; 

1 „... glas de trâmbiţă”: semnal de alarmă. 


2 „Ziua Domnului” (în limbaj profetic): ziua mâniei Domnului. 

3 Hoarda lăcustelor e asemănată unui popor ce invadează ţara, după cum, în alte texte profetice 
(Amos 7, 1) invadatorii sunt asemănaţi lăcustelor. În ceea ce urmează, a se vedea şi ambiguitatea 
intenţionată a autorului asupra acestor termeni. 

4 Vezi raritatea fenomenului în 1, 2-3. 

5 Imaginea sugerează alergarea tunetelor prevestind furtuna. 

8 nici unul nu se ţine departe de-al său frate6; îngreuiaţi de arme, cu ele mergnainte şi cad când 
sulițe aruncă, dar de pierit nu pier. 

9 Vor apuca cetatea de deasupra şi-or alerga pe ziduri şi s-or sui pe case şi prin ferestre vor intra ca 
hoţii; 

10 în faţa lor va tremura pământul şi cerul se va clătina şi soarele şi luna se vor întuneca şi-şi vor 
ascunde stelele lumina”. 

11 Iar Domnul glasul Şi-l va ridica în faţa oştii Sale, că tabăra Îi este numeroasă, că tari Îi sunt 
lucrările cuvintelor, că mare-i ziua Domnului, năprasnică-n vedere, şi cine-i va fi vrednic8? 

12 Şi-acum ne zice Domnul, El, Dumnezeul nostru: „La Mine vă întoarceţi, cu inimă cu tot, cu post, 
cu tânguire şi plângere adâncă, 

13 şi inimile sfâşiaţi-vă, nu hainele! La Domnul să vă-ntoarceţi, la Dumnezeul vostru, că-i milostiv 
şi îndurat, şi îndelung e răbdător şi mult e milostiv şi-l pare rău de ce e rău: 

14 o, cine ştie [zice El], de nu se va întoarce, 

6 Versetul ilustrează invazia insectelor ca pe un atac întreprins de o armată foarte bine organizată, 
în care fiecare ostaş ştie ce are de făcut. Un proverb al lui Solomon spune că lăcustele nu au rege, 
dar tabăra lor are o bună rânduială (Pr 30, 27). 

7 O invazie de lăcuste e ca un nor uriaş ce întunecă cerul, cutremură văzduhul (cu bătaia aripilor) şi 
provoacă teroare. 

8 Lăcustele nu sunt altceva decât o armie a Domnului, un instrument prin care Acesta pedepseşte 
infidelitatea şi păcatele poporului Său. „Năprasnică-n vedere”: echivalentul adjectivului epifanes = 
„care se iveşte pe neaşteptate”, „care apare năprasnic”, ceea ce concordă cu tot ceea ce ştim din 
Sfintele Scripturi, anume că nimeni nu ştie ziua şi nici ceasul când Judecata va veni. „Şi cine-i va fi 
vrednic?”: cine va putea pretinde că-n faţa Judecăţii este drept? T. M.: „Cine va putea să-i stea 
împotrivă?”. 

de nu se va căi şi binecuvântare va lăsa în urmă-i şi jertfă şi prinos Îi va aduce Domnului, 
Dumnezeului vostru?...”. 

15 Sunaţi cu glas de trâmbiţă-n Sion, postiţi un post al sfinţeniei, vestiți o prăznuire!; 

16 poporul adunaţi-l, sfinţiți-i adunarea şi adunaţi-i laolaltă pe bătrâni, pe pruncii de la ţâţă adunați- 
i!, să iasă mirele din aşternut şi din cămara ei, mireasa! 

17 Jos, între tindă şi altar, acolo preoţii vor plânge, ei, cei ce Domnului slujesc, şi-acolo vor grăi: 
„O, cruţă-l, Doamne, pe poporul Tău şi nu-Ţi da moştenirea spre ocară s-o stăpânească cei păgâni, 
ca nu cumva să spună-ntre păgâni: «O, oare unde-i Dumnezeul lor?»”. 

18 Iar Domnul Şi-a râvnit pământul şi Şi-a cruțat poporul9. 

19 Şi Domnul a răspuns şi a grăit către poporul Său: „lată că Eu vă voi trimite şi grâu şi vin şi 
untdelemn şi voi veţi fi sătui de ele, iar Eu mai mult n-am să vă fac să fiți voi de ocară printre 
neamuri. 

20 Pe cel din miază-noapte10 îl voi goni de lângă voi; l-oi alunga-n pământ fără de apă şi îl voi face 
să se-nece cu faţa-n marea cea dintâi, cu dosu-n marea cea de-apoil 1; ce-i putred i se va-nălţa, 
duhoarea i se va-nălţa, că faptele şi le-a 

9 poporul s-a adunat, preoţii s-au rugat pentru el şi în numele lui, Domnul i-a auzit şi s-a îndurat. 

10 Nordul era direcţia de unde veneau, de obicei, invaziile popoarelor păgâne. Registrul 
semnificației se schimbă: chiar dacă năvala lăcustelor a fost un fapt real, ea devine simbol al 
neamului păgân pe care tot Domnul l-a trimis, ca instrument al Său. 

11 Avangarda şi ariergarda oştirii vor fi înecate după unii exegeţi în Marea Moartă şi în Mediterana. 

umflat destul 12. 

21 Pământule, cutează, te bucură acum, te veseleşte, că Domnul Şi-a sporit ce va să facăl3. 


22 Voi, fiare-ale câmpiei, cutezaţi, c-au încolţit răzoarele pustiei, că pomul şi-a dat rodul la iveală, 
că via şi smochinul şi-au arătat tăria. 

23 Şi voi vă bucuraţi, fiii Sionului, şi veseliţi-vă-ntru Domnul şi Dumnezeul vostru, că hrană vă va 
da întru dreptate şi ploaie timpurie şi târzie vă va trimite, cum era-nainte. 

24 Va fi pe arii grâul din belşug şi teascurile-şi vor vărsa preaplinul de vin şi untdelemn. 

25 Şi vă voi da răsplată pentru anii pe care i-au mâncat lăcustele, omizile, gândacii şi tăciunele 
puterea Mea cea mare pe care am trimis-o peste voil4. 

26 Şi veţi mânca şi vă veţi sătura şi numele Domnului îl veţi lăuda, căci El e Dumnezeul vostru, Cel 
ce cu voi a săvârşit minuni; şi ruşinat nu va mai fi poporul Meu în veac. 

27 Şi veţi cunoaşte că Eu sunt în mijlocul lui Israel, Eu, Domnul, Dumnezeul vostru, şi că un altul 
decât Mine nu e; şi ruşinat nu va mai fi poporul Meu în veac. 

12 Păcatul capital al păgânului e trufia (înălţarea de sine). 

13 În opera Sa de restaurare, Domnul Îşi propune să înfăptuiască mai mult decât ceea ce plănuise. 
Accent asupra generozităţii lui Dumnezeu. T. M.: ,.... căci Domnul a făcut lucruri mari”. 

14 Vezi nota de la v. 11. 

3 

Prezenţa şi lucrarea Duhului lui Dumnezeu. 1 

1 Şi fi-va că după acestea Eu voi turna din Duhul Meu peste tot trupul; şi fiii voştri şi fiicele voastre 
vor profeţi, bătrânii voştri vise vor visa şi tinerii voştri vedenii vor vedea. 

2 şi-n zilele acelea Eu peste robi şi peste roabe voi revărsa din Duhul Meu2; 

3 şi minuni voi face sus în cer şi semne jos pe pământ: sânge şi foc şi fumegare de fum; 

4 soarele se va schimba în întuneric şi luna-n sânge înainte de a veni ziua Domnului cea mare şi 
năprasnică; 

5 şi fi-va că oricine va chema numele Domnului, se va mântui. că-n muntele Sion şi în Ierusalim va 
fi cel mântuit aşa cum a zis Domnul şi binevestitorii3 pe care Domnul i-a chemat. 

4 

Judecarea popoarelor. Mântuirea finală. 

1 Că, iată, Eu în zilele acelea şi-n vremile acelea, când voi întoarce din robiel 

1 În vechile versiuni româneşti acest capitol este încorporat în cel precedent, alcătuind versetele 28- 
32 din capitolul 2. Aici: după ed. Rahlfs, concordantă cu T. M. Capitolul de față conţine o profeție 
capitală asupra pogorârii şi lucrărilor Duhului Sfânt, pe care Apostolul Petru o va cita, aproape în 
întregime, în prima sa cuvântare publică din ziua Cincizecimii (FA 2, 17-21). 

2 Citatul lui Petru (din FA 2, 18) adaugă: „şi ei vor profeţi”. 

3 Evangelizomenoi = „binevestitorii” (cei ce răspândesc vestea cea bună). 

Juda şi Ierusalimul, 

2 voi strânge neamurile toate şi-n valea lui Iosafat2 le voi coborî şi-acolo Mă voi judeca cu ele 
pentru poporul Meu şi pentru Israel, moştenirea Mea, pe care i-au împrăștiat prin neamuri şi țara 
Mea au împărtit-o, 

3 şi sorți au aruncat pentru poporul Meu şi pe băieți i-au dat la desfrânate3 şi fetele şi le vindeau pe 
vin şi beau. 

4 Şi ce-aveţi voi cu Mine, Tirule şi Sidonule şi toată Galileea celor de alt neam4? Vreţi oare să vă 
răzbunaţi împotriva Mea? Sau ţineţi împotriva Mea mânie?: Repede şi curând vă voi întoarce plata 
în capetele voastre; 

5 fiindcă voi Mi-aţi luat argintul şi aurul, iar odoarele Mele cele alese le-aţi dus în capiştile voastre; 
6 pe fiii lui Iuda şi pe fiii Ierusalimului 1-aţi vândut fiilor Elinilor, ca să-i îndepărtați de hotarele lor. 
7 Iată, Eu îi voi ridica din locul unde i-aţi vândut şi vă voi întoarce răzbunarea în capetele voastre. 

8 Pe fiii voştri şi pe fiicele voastre îi voi vinde în mâinile fiilor lui Iuda, iar ei îi vor vinde ca robi la 
un neam de departe, căci Domnul a spus-o. 

9 Strigaţi acestea printre neamuri, porniţi un sfânt război5, sculaţi-vă războinicii, 

1 Literal: „.... când voi întoarce robia” (lui luda...). 

2 „losafat” = „Domnul judecă”: nume simbolic al locului în care Domnul va judeca neamurile. 
Localizarea văii lui Iosafat în valea Cedrilor (a Chedronului) de lângă templul din Ierusalim 
esteipotetică. 


3T.M.: ... i-au dat pe desfrânate” (ca monedă de schimb). Sens incert. 

4 „Galileea celor de alt neam”: Prin „cei de alt neam” erau desemnaţi, de obicei, Filistenii (în T. 
M.:,,... toate ţinuturile Filistenilor”). 

5 Literal: „sfințiţi un război”. 

apropiaţi-vă şi vă urcați, voi toţi cei buni de luptă! 

10 Vă bateți fiarele de plug şi faceţi-le săbii, şi coasele, şi faceţi-le lănci, şi zică slăbănogul: «Sunt 
puternic!». 

11 O, strângeţi-vă laolaltă şi intraţi, voi, neamuri dimprejur şi-acolo adunaţi-vă: cel blând, războinic 
să devină. 

12 Să se ridice neamurile toate şi să se urce-n valea lui losafat6, că Eu acolo voi şedea să judec 
toate neamurile dimprejur. 

13 Aduceţi seceri, că secerişul a sosit, intrați, şi strugurii călcaţi-i, că linul este plin7; ciuberele 
preaplinul şi-l revarsă, că răutăţile lor s-au înmulțit. 

14 Răsunete sunat-au în valea Judecăţiis, că ziua Domnului aproape-i în valea Judecăţii. 

15 Soarele şi luna se vor întuneca, iar stelele lumina-şi vor ascunde. 

16 Şi Domnul va da strigăt din Sion şi glasul Şi-l va înălța din Ierusalim şi cerul şi pământul se vor 
clătina, dar Domnu-Şi va cruța poporul şi-i va întări pe fiii lui Israel. 

17 Şi veţi cunoaşte-atunci că Eu sunt Domnul, Eu, Dumnezeul vostru Cel ce sălăşluieşte în Sion, în 
muntele cel sfânt al Meu; şi sfânt va fi Ierusalimul, şi cei străini prin el nu vor mai trece. 

18 Şi fi-va-n ziua-aceea că de pe munţi 

6 „Coborâşul” neamurilor în valea lui Iosafat (v. 2) şi „urcuşul” lor în acelaşi loc par a indica o 
judecată a viilor şi a morților. 

Judecata Domnului va fi ca un seceriş şi treier, în care grâul se va alege de neghină şi în care 
duşmanii lui Dumnezeu, adepţii lui Antihrist, vor fi călcaţi în picioare, aşa cum sunt zdrobiţi 
strugurii în lin (vezi şi nota de la Ap 14, 19). 

8 „Valea Judecăţii:” un alt nume al văii lui Iosafat. 

va picura vin dulce9 şi-n jos va curge lapte de pe dealuri şi din izvoarele lui Iuda, din toate îi vor 
curge ape; din casa Domnului ieşi-va un izvor şi va uda vâlceaua Păpurişului 10. 

19 Egiptul fi-va un pustiu, iar Idumeea, câmp deşert, din pricina acelor rele asupra fiilor lui Iuda, 
că-n ţara lor vărsat-au sânge dreptl 1. 

20 Iudeea însă fi-va locuită în veci, iar el, Ierusalimul, din neam în neam. 

21 Sângele lor voi da spre cercetare şi nu îl voi lăsa nepedepsit şi Domnul locui-va în Sion. 

9 Literal: „dulceaţă”; must. 

10 Grecescul heimârroos poate însemna fie „torent”, fie albia mică şi seacă (vâlceaua) pe care un 
torent trecător o poate scobi. Sensul e impus de verbul „a uda”. Cât despre localizare, Textul Ebraic 
(„valea Şitim” sau „valea Chitim”) ar putea indica (fireşte, ipotetic) o parte din valea Cedrilor. 

11 Sens neclar în LXX; corectat după T. M. 

Introducere la cartea proorocului Amos 

Cronologic — potrivit tuturor datelor de care dispune istoriografia biblică —, Amos este primul dintre 
profeţii propriu-zişi ai Vechiului Testament, adică dintre aceia care au lăsat, sub numele lor, opere 
scrise. Singular — în semnificaţia lui — este şi faptul că, spre deosebire de ceilalți, oameni cu o zestre 
culturală mai bogată sau mai modestă, Amos era un simplu cioban din Tecoa, localitate situată nu 
prea departe de Betleem, dincolo de care se întindea deşertul lui Iuda, dar ale cărei vecinătăţi de 
dincoace erau bogate în păşuni. Unii exegeţi presupun că el era, de fapt, proprietarul unor turme, 
alţii înclină să creadă că putea fi chiar simbriaş, de vreme ce, pe lângă îndeletnicirea păstoritului, 
Amos (al cărui nume înseamnă „sarcină“ se ocupa şi cu culegerea de sicomore (echivalentul 
dudelor noastre), din vânzarea cărora îşi întregea venitul. Aşadar, pe de-o parte, păstorul singuratic, 
cu viaţa lui simplă, aspră, contemplativă, a omului vecin cu cerul şi contemporan cu veşnicia; pe de 
alta, nomadul care călătoreşte, cunoaşte sate şi cetăţi şi intră în contact cu lumea, prin mijlocirea 
căreia, probabil, devine un autodidact. 

Oricum, nimic din viaţa lui de dinainte nu anunţă un profet. Chemarea se petrece dintr-o dată, pe 
nepregătite, când Dumnezeu îi porunceşte să-şi părăsească ţinutul de baştină, regatul lui Iuda, şi să 


se strămute în regatul de nord, cu deosebire în oraşul Betel, devenit centru al idolatriei de care 
fuseseră contaminaţi fiii lui Israel. Regele Ieroboam al II-lea reîntregise ţara şi-i conferise o situaţie 
din cele mai prospere. Dar, aşa cum se întâmplă mai întotdeauna în viaţa popoarelor, progresul 
material atrage după sine decadenţa morală; regele, curtenii şi nobilii se îmbogăţesc, îşi construiesc 
palate şi încep să ducă o viaţă de lux, îmbuibare şi desfrâu, vicii care alungă simţul responsabilități 
şi anulează prevederea pentru ceea ce se poate întâmpla mâine. Or, tocmai acesta e mesajul lui 
Amos: să atragă atenţia, în numele şi din împuternicirea lui Dumnezeu, că declinului moral îi va 
urma, neapărat, o catastrofă generală, dacă lucrurile nu vor reintra, între timp, pe făgaşul lor normal. 
Este ceea ce va face, pe căi aproape paralele, şi contemporanul său Osea, care-şi va începe mandatul 
cu zece ani mai târziu; aceasta înseamnă că chemarea lui Amos s-a petrecut în jurul anului 740 î. H., 
la vremea când teribilul Tiglatfalasar al III-lea îşi pregătea ascensiunea la cârma imperiului asirian. 
Miezul propovăduirii lui Amos este acela că, într-adevăr, Dumnezeu pedepseşte — deseori foarte 
aspru, prin foame, sete, sabie şi exil — nestatornicia în credinţă şi comportament a poporului Său, 
dar că El o face numai din iubire, o iubire care suferă şi care, în cele din urmă, îi lasă speranţei o 
poartă deschisă. 

În ciuda lipsei sale de cultură metodică, Amos cultivă un stil îngrijit, simplu, alert, percutant, ale 
cărui cadenţe obligă cuvintele la sclipitoarea austeritate a fulgerelor ce dialoghează pe'ntuneric. 


Amos 

1 

Preziceri asupra a cinci neamuri învecinate cu Israel. 

1 Cuvintele lui Amos, cele ce i s-au făcutl în Acarimul din Tecoa 2, pe care el le-a văzut asupra 
Ierusalimului în zilele lui Ozia, regele lui Iuda, şi în zilele lui Ieroboam, fiul lui loaş, regele lui 
Israel3, cu doi ani înainte de cutremur4. 

2 Şi a zis: „Grăit-a Domnul din Sion, glasul Şi l-a ridicat din Ierusalim; păşunile păstorilor au plâns, 
vârful Carmelului s-a uscat5”. 

3 Zis-a Domnul: „Pentru cele trei păcate ale Damascului6 şi pentru cele patru 

1 cele ce i s-au făcut”: cele ce i-au venit; cele ce i-au fost insuflate. 

2 Tecoa: localitatea situată la 9 km. sud-est de Betleem. Acarimul va fi fost una din aşezările 
păstoreşti din preajmă (stână, târlă, saivan), ceea ce i-a făcut pe masoreţi să fie mai expliciţi: ,„... 
Amos, care era unul din păstorii (mai exact: „unul din crescătorii de oi”) din Tecoa”. 

3 Ozia: suveran al regatului Iuda (din sud), de unde era Amos originar, şi loaş, suveran peste Israel 
(din nord), unde profetul şi-a desfăşurat activitatea. 

4 Nu se ştie în ce an a avut loc cutremurul de pământ, dar se pare că a avut proporții impresionante, 
de vreme ce profetul Zaharia (14, 5) îl va pomeni. 

5 De la început, viziune sumbră; muntele Carmel era simbolul vegetației îmbelşugate. 

6 Damascul: capitala Siriei, adversar redutabil al fiilor lui Israel. „,... păcate”: mai exact, fapte ale 
celor fără Dumnezeu, ale celor ce nu posedă o lege morală. „Trei păcate” plus cele patru din 
versetul următor înseamnă 7, număr simbolic al perfecțiunii (există şi o perfecţiune a răului: Mafia 
zilelor noastre pretinde că e singura în stare să comită „crima perfectă”, al cărei făptaş nu poate fi 
descoperit). 

Eu nu-l voi face să-şi revină. De vreme ce ei tăiat-au cu ferăstraie de fier femeile însărcinate din 
Galaad7, 

4 foc voi trimite peste casa lui Hazael şi va mistui temeliile lui Ben-Hadad 

5 şi voi zdrobi zăvoarele Damascului şi-i voi stârpi pe cei ce locuiesc în câmpia Aven şi voi tăia-n 
bucăţi un trib din oamenii Haranului, iar vestitul popor al Siriei va fi dus în robie, zice Domnul. 

6 Aşa grăieşte Domnul: Pentru cele trei păcate ale Gazei8 şi pentru cele patru nu-i voi face să-şi 
revină, de vreme ce ei au robit robimea lui Solomon ca s-o zăvorască în Idumeea. 

7 Şi voi trimite foc pe zidurile Gazei şi el îi va mistui temeliile. 

8 Şi-i voi stârpi pe cei ce locuiesc în Aşdod şi voi tăia-n bucăţi un trib din Ascalon şi-Mi voi întinde 
mâna-mpotriva Ecronului, iar cei rămaşi dintre Filisteni vor pieri, zice Domnul. 

7 Una din cele mai crâncene orori ale războiului sau, în general, ale barbariei. 

8 Gaza: termen generic pentru întregul teritoriu al Filistenilor. Aceştia obişnuiau să prindă Israeliţi 
(„robi ai lui Solomon”) şi să-i vândă ca sclavi în Egipt şi Idumeea (Edom). 

9 Aşa grăieşte Domnul: Pentru cele trei păcate ale Tirului şi pentru cele patru Eu nu-i voi face să-şi 
revină, de vreme ce-au închis robimea lui Solomon în Idumeea şi nu şi-au amintit de legământul 
fraților9. 

10 Şi voi trimite foc pe zidurile Tirului şi el îi va mistui temeliile. 

11 Aşa grăieşte Domnul: Pentru cele trei păcate ale Idumeii şi pentru cele patru Eu nu-i voi face să- 
şi revină, de vreme ce cu sabie şi-a alungat el fratele şi maică necinstit-a10 pe pământ şi a făcut din 
spaimă temei al mărturiei 1 şi furia şi-a păstrat-o scânteie pentru ceartă. 

12 Şi voi trimite foc peste Teman şi el va mistui temeliile zidurilor lui. 

13 Aşa grăieşte Domnul: Pentru cele trei păcate ale fiilor lui Amon şi pentru cele patru Eu nu-i voi 
face să-şi revină, de vreme ce ei au spintecat femeile însărcinate ale Galaadiţilor spre a-şi lărgi 
hotarele. 

14 Şi voi aprinde foc pe zidurile Rabei şi el îi va mistui temeliile cu strigăt în ziua războiului şi 
clătinată fi-va-n ziua nimicirii; 

15 şi regii ei vor merge în robie cu preoții şi cu mai-marii laolaltă, zice Domnul. 

9 Aluzie la legământul (frăţesc) dintre Solomon şi Hiram, regele Tirului (3 Rg 5, 12). 

10 Lymamomai = „a spurca”, „a necinsti”, „a maltrata în mod ruşinos”. 

11 E vorba de depoziţia martorului făcută sub presiunea spaimei; la Idumei devenise principiu (ca 
şi, mai târziu, în sistemele totalitare). 

2 

Preziceri asupra încă unui neam învecinat, ca şi asupra lui Israel şi Iuda. 

1 Aşa grăieşte Domnul: Pentru cele trei păcate ale lui Moabl şi pentru cele patru Eu nu-l voi face 
să-şi revină, de vreme ce au ars pân” la cenuşă oasele regelui Idumeii2. 

2 Şi voi trimite foc peste Moab şi el va mistui temeliile cetăților lui; şi va pieri Moab în neputinţă cu 
valere şi strigăte de corn. 

3 Voi nimici în el judecătorul3, iar pe mai-marii lui cu el deodată îi voi nimici, zice Domnul. 

4 Aşa grăieşte Domnul: Pentru cele trei păcate ale fiilor lui Iuda şi pentru cele patru Eu nu-i voi face 
să-şi revină, de vreme ce ei au lepădat legea Domnului şi nu i-au păzit poruncile şi s-au lăsat înşelaţi 
de idolii lor4 pe care ei înşişi i-au făcut şi pe-ale căror urme umblaseră chiar şi părinţii lor5. 

5 Şi voi trimite foc asupra Iudeii şi el va mistui temeliile Ierusalimului. 

6 Aşa grăieşte Domnul: Pentru cele trei păcate ale lui Israel şi pentru cele patru Eu nu-i voi face să- 
şi revină6, de 

1 Moabiţii: adversari permanenţi ai lui Israel. 

2 Profetul condamnă incinerarea chiar a unui duşman drept crimă de neiertat, întrucât aceasta făcea 
ca sufletul mortului să intre de-a dreptul într-o stare de nefericire. 

3 „Judecătorul” (aici): cârmuitorul. 

4 Literal: ,.... de deşertăciunile lor”. 

5 Cea mai mare crimă, de neiertat, a fiilor lui Israel este idolatria, adică trădarea Domnului, 
Dumnezeul lor. 

6 Din cele de mai jos: A doua mare crimă, de neiertat, a fiilor lui Israel este încălcarea moralei 
inter-umane; de unde se vede că trădarea lui Dumnezeu e urmată de trădarea semenului. 

vreme ce pe omul drept ei l-au vândut pentru argint şi pe sărman pentru sandale, 

7 să calce astfel pe ţărână şi pe săraci să-i bată-n cap cu pumnii; şi calea umiliţilor au abătut-o; şi fiu 
şi tată au intrat la una şi aceeaşi desfrânată ca să pângărească numele Dumnezeului lor. 

8 Şi hainele şi le-au legat cu funii făcând perdele-aproape de jertfelnic şi beau ei vin agonisit din 
falsa-nvinuirea celui drept? în casa Dumnezeului lor. 

9 Cu toate-acestea, Eu l-am izgonit pe Amoreu de dinaintea lor a cărui înălțime îi era ca înălțimea 
cedrului şi care-avea tărie de stejar şi roada i-am uscat-o de deasupra şi dedesubtu-i, rădăcinile. 

10 Şi Eu v-am scos din ţara Egiptului şi timp de patruzeci de ani v-am fost Eu călăuză prin pustie 
pentru ca voi să moşteniți pământul Amoreilor. 

11 Şi Eu am luat din fiii voştri să fie ei profeți şi din tinerii voştri să fie ei sfinţiți. Acestea, oare, nu 
sunt ele-aşa, o, fii ai lui Israel? zice Domnul. 

12 Dar voi îi adăpaţi cu vin pe cei sfințiți ai Mei şi daţi profeților porunci, zicând: «Să nu 


proorociţi!» 

13 De-aceea, iată, Eu răstorn sub voi aşa cum este răsturnat un car cu trestie-ncărcatâ: 

14 Alergătorul fuga şi-o va pierde, puternicul nu-şi va păstra tăria, războinicul nu va scăpa cu viaţă; 
15 arcaşul nu va ţine piept, cel sprinten 

7 Literal: „vin din năpăstuiri”. Năpastă: suferinţă cauzată de o acuzaţie nedreaptă. 

8 Pedeapsa Domnului nu va face altceva decât să-ntoarcă pe dos obişnuinţele oamenilor, aceştia 
fiind contrariaţi că nimic nu mai este cum trebuia să fie. 

nu va trece de capcană iar cel din şa nu va scăpa cu viaţă; 

16 nu s-o afla cel tare-ntru cei tari şi va fugi cel gol în ziua-aceea, zice Domnul. 

3 

Alegere şi pedeapsă. Lucrarea lui Dumnezeu. Profeţie asupra Samariei. 

1 Ascultaţi cuvântul acesta pe care Domnul l-a grăit împotriva voastră, casa lui Israel, şi împotriva 
întregii familii] pe care Eu am scos-o din ţara Egiptului, zicând: 

2 Eu doar pe voi v-am cunoscut din toate familiile pământului; de aceea Eu pe voi Mă voi răzbuna 
pentru toate păcatele voastre. 

3 Călători-vor oare doi oameni împreună de nu se vor cunoaşte? 

4 Răcni-va oare leul din tufărişul său de n-ar avea vânat? Puiul de leu, el oare şi-ar slobozi el glasul 
din ascunzişul său de n-a răpit ceva? 

5 Dar pasărea, ea oare cădea-va la pământ de n-ar fi păsărar? Dar laţul, fi-va oare întins pe jos, 
degeaba, de n-ar fi să se prindă ceva în el? 

6 Suna-va trâmbiţa-n cetate fărca poporul să tresară? fi-va-n cetate suferinţă pe care n-a lucrat-o 
Domnul?2? 

1 Fiii lui Israel văzuţi unitar, ca o familie, al cărei Cap dar şi Partener este Domnul. 

2 Exemplele de mai sus demonstrează că fiece fapt are o cauză sau o motivaţie. Comentând acest 
verset, Sf. loan Damaschin precizează că, uneori, îngăduinţa lui Dumnezeu este prezentată în Sfânta 
Scriptură ca fiind energia sau lucrarea Lui. Or, Dumnezeu, fiind principiul absolut al binelui, nu 
poate crea răul. Trebuie însă făcută distincţia între răul natural, care stă împotriva virtuţii şi a voinţei 
lui Dumnezeu, şi „răul” pe care simţurile noastre îl înregistrează ca pe ceva neplăcut, dăunător, greu 
de îndurat, dureros, ameninţător, dar care în realitate nu este rău, ci, dimpotrivă, bine (cum ar fi un 
vaccin, o injecție, o operaţie chirurgicală, o carantină preventivă etc). Acestea sunt „relele” cărora 
Dumnezeu, potrivit Sfintei Scripturi, le poate fi Autor. 

7 Cămci Domnul Dumnezeu nimic nu face de nu-Şi descoperă învăţătura spre robii Săi, profeţii. 

8 Răcnit-a leul: cine nu tresare? Grăit-a Domnul Dumnezeu: cine nu va profeţi 3? 

9 Vestiţi-o-n ţări, printre Asirieni, şi-n ţările Egiptului, şi ziceţi: Adunaţi-vă în muntele Samariei şi 
vedeţi în mijlocul ei multe lucruri minunate şi asuprirea care este-n ea! 

10 Ea n-a ştiut ce lucruri veni-vor împotriva ei, zice Domnul nici chiar aceia ce-şi adună comori de 
nedreptăţi şi jafuri în ţările lor4. 

11 De-aceea zice Domnul Dumnezeu: O, Tirule, pământul tău pustiu va fi de juru-ţi împrejur, tăria 
ta, culcată la pământ, ţările tale, jefuite. 

12 Aşa grăieşte Domnul: Aşa precum păstorul scoate din gura leului două şolduri sau o bucată de 
ureche, tot astfel vor fi scoşi fiii lui Israel cei ce locuiesc în Samaria având în faţă un [alt] neam şi în 
Damasc$. 

13 Voi, preoţi, auziţi şi daţi-i mărturie casei lui Iacob zice Domnul Atotţiitorul; 

3 Când Dumnezeu îi cheamă, profeţii răspund. 

4 „Ţările” (aici): Palate şi moşii întinse. 

5 Dificultatea şi riscul păstorului de a recupera din gura leului o părticică din pradă anunţă pentru 
prima oară în textele profetice ale Vechiului Testament imaginea „rămăşiţei lui Israel”, ce va fi 
preluată şi dezvoltată de către Isaia. 

14 că-n ziua când îl voi pedepsi pe Israel pentru toate păcatele ce-i stau deasupra şi când voi pedepsi 
altarele din Betel6 şi coarnele altarului vor fi zdrobite şi vor cădea la pământ, 

15 atunci voi face una şi voi bate casa de iarnă7 peste cea de vară şi casa cea de fildeş fi-va nimicită 
şi multe alte case zice Domnul. 

4 


Femeile din Samaria. Pedepse asupra lui Israel. Laudă Domnului. 

1 Auziţi cuvântul acesta, voi, juninci din ţinutul Vasanuluil ce vă aflaţi în muntele Samariei, voi, 
cele ce-l asupriţi pe sărac şi-l călcaţi în picioare pe cel lipsit, voi, cele ce ziceţi stăpânilor voştri: 
daţi-ne să bem! 

2 Domnul Se jură pe lucrurile Lui sfinte că, iată, peste voi veni-vor zile când vă vor lua cu arme şi 
când nimicitori învăpăiaţi îi vor zvârli pe cei ce sunt cu voi în clocotul cazanelor încinse. 

3 Şi veţi fi scoase goale una cu alta faţă-n faţă şi astfel fi-veţi aruncate pe muntele Hermonului2, 
zice Domnul. 

4 Venit-aţi la Betel şi aţi păcătuit şi-aţi înmulţit păcatul în Ghilgal şi dimineaţa 

6 Betel devenise centrul riturilor idolatre. 7 Literal: „casa înconjurată de coloane”; străjuită, ferită, 
apărată. 

1 Vasan: platou cu iarbă verde, vestit pentru păşunile şi vitele lui. Junincile (T. M.: „vacile”) lui 
sunt simbolul femeilor din Samaria, leneşe, lacome, nemiloase, care-şi îndeamnă bărbaţii 
(„stăpânii”) la beţie. 

2 Lenevia, belşugul şi beţia atrag patima arzătoare a desfrâului. Hermonul: muntele din partea 
cealaltă a Vasanului, spre Asiria. 

v-aţi adus prinoasele şi, la trei zile, zeciuielile3. 

5 Şi legea au citit-o afară şi au chemat la mărturisiri de obşte: o, spuneţi cu glas tare că pe acestea 
le-au iubit fiii lui Israel!, zice Domnul. 

6 Şi vă voi da strepezire dinţilor4 în toate cetăţile voastre şi lipsă de pâine în toate locurile voastre, 
dar voi nu v-aţi întors la Mine, zice Domnul. 

7 Şi ploaia v-am oprit-o cu trei luni-nainte de-a începe secerişul: şi ploaie va veni peste-o cetate şi 
nu va fi să plouă peste alta; o parte va fi udă, iar partea fără ploaie s-a uscat. 

8 Două sau trei cetăți s-or aduna la o cetate să bea apă şi apa nu le va ajunge, dar voi nu v-aţi întors 
la Mine, zice Domnul. 

9 Cu vipie şi cu mălură v-am lovit, iar voi v-aţi înmulţit grădinile şi viile, smochinii şi măslinii şi le- 
a mâncat omida, dar voi nu v-aţi întors la Mine, zice Domnul. 

10 Trimis-am moarte peste voi cum o făcusem în Egipt, iar pe feciorii voştri cu sabia i-am omorât la 
cot cu caii voştri de poprealăs; şi-ntru mânia Mea foc am adus în taberele voastre, dar nici aşa nu v- 
aţi întors la Mine, zice Domnul. 

11 v-am prăpădit aşa cum Dumnezeu 

3 Ofrandele şi riturile prescrise de legea lui Moise le sunt aduse, acum, idolilor, chiar cu exces de 
zel. 

4 Aici şi în următoarele cinci versete sunt enumerate o seamă de plăgi pe care Domnul le va aduce 
asupra fiilor lui Israel, doar-doar îşi vor da seama că până şi nenorocirile îşi pot avea cauza în 
Dumnezeu, fie prin poruncă, fie prin îngăduinţă (cf. 3, 6). 

5 Caii dobândiţi ca pradă de război (literal: „robimea cailor voştri”) saureţinuţipentru neplata unor 
datorii (zălog neînapoiat, ceea ce constituie un păcat). 

a prăpădit Sodoma şi Gomora; eraţi ca un tăciune scos din foc, dar nici aşa nu v-aţi întors la Mine, 
zice Domnul. 

12 De-aceea, Israele, Eu astfel îţi voi face; dar fiindcă astfel îţi voi face, găteşte-te, o, Israele, să-L 
chemi pe Dumnezeul tău. 

13 De-aceea, iată, Eu sunt Cel ce-ntăreşte tunetul şi vântului îi dă alcătuire şi Cel ce oamenilor li-L 
vesteşte pe Unsul Său6, şi zorile le face, şi-ntunericul, Cel ce Se-nalţă pe deasupra a tot ce e-nălţime 
pe pământ: numele Lui e Domnul, A-toate-ţiitorul Dumnezeu! 

5 

Tânguiri, preamăriri, amenințări, îndemnuri, pedepse, ziua Domnului, închinarea mincinoasă. 

1 Auziți acest cuvânt al Domnului, pe care eu în chip de tânguire îl iau asupra voastră, o, casa lui 
Israel! 

2 Fecioara lui Israell a căzut şi nu se va mai ridica; trântită-i pe pământul ei şi 

6 În mijlocul unui imn de măreție cosmică străfulgeră o clară profeție mesianică. „Uns” este 
echivalentul grecescului Hristos şi al ebraicului Maşiah (Mesia). T. M.: „El le descoperă oamenilor 
gândirea Sa” (OSTY); „Cel ce-i descoperă omului gândurile Lui” (cu variante „Cel ce descoperă 


gândurile omului”) (BJ); „Cel ce-i descoperă omului care e planul Său; „Cel care-i spune care e 
gândul Său” (KJV, RSV); „Cel ce pătrunde cu ştiinţa lui cugetul omului” (MIRON, 1936); „Cel ce 
descoperă omului gândurile sale” (ediţiile româneşti curente). Chiar şi un exeget ca Hughell E. W. 
Fosbroke e de părere că aici e vorba de o intruziune (oricum, anterioară secolului IV, de vreme ce 
Ieronim traduce (din ebraică): ,„... îi vesteşte omului meditaţia lui” (eloquium suum). 

1 Fecioara lui Israel” = fiii lui Israel. Fie că e o aluzie la starea inițială de puritate, fie că expresia 
are o conotaţie ironică. 

nimeni nu va fi să o ridice. 

3 De-aceea, da, aşa grăieşte Domnul: Cetatea din care ieşeau o mie, în ea vor fi lăsaţi o sută, şi cea 
din care ieşeau o sută, în ea-i vor fi lăsaţi doar zece casei lui Israel2. 

4 Că acestea zice Domnul către casa lui Israel: Căutați-Mă şi veţi fi vii! 

5 Nu căutaţi Betelul şi în Ghilgal să nu intraţi, pe lângă Beer-Şeba3 să nu treceţi; fiindcă Ghilgalul 
dus va fi-n robie, Betelul fi-va ca şi cum n-ar fi. 

6 Pe Domnul căutaţi-L şi fiți vii, ca nu cumva casa lui losif4 să strălucească precum focul şi să-l 
înghită mistuindu-l; şi nimeni nu va fi să-l stingă pentru casa lui Israel. 

7 El este Cel ce face judecată acolo, întru cele-nalte, şi pe pământ a pus dreptate; 

8 El este, El, Cel ce pe toate le face şi preface5 şi bezna o întoarce-n dimineaţă şi ziua o întunecă în 
noapte; El, Cel ce cheamă apa mării şi-o varsă pe pământ, pe faţa lui: numele Lui e Domnul, A- 
toate-țiitorul Dumnezeu; 

9 El prăbuşeşte-n praf pe cel puternic şi-aduce-n glod cetatea întărită. 

10 Ei L-au urât pe Cel ce mustră-n porţi6 şi-au pângărit cuvântul cuvios. 

2 Se reia tema „rămăşiţei lui Israel”. 

3 Textual: „Fântâna-Jurământului” (traducerea grecească a toponimului Beer-Şeba). 

4 Cei doi fii ai lui Iosif: Efraim şi Manase dăduseră numele celor două principale triburi ale 
regatului de nord (Israel). 

5 Metaskevazo (cuvânt rar, folosit numai aici în V. T.) = „a potrivi ceva într-o altă înfăţişare”, „a 
transforma”, „a preface” (aceleaşi elemente într-o combinaţie nouă). Aşadar, creația lui Dumnezeu 
este una şi neschimbabilă, dar ea poate căpăta, tot de la Creator, aspecte diferite. 

6 „Poarta” (în cetatea antică): piaţă publică, loc de adunare. 

11 Deci, fiindcă pe săraci i-ați pălmuit şi daruri scumpe luat-aţi de la ei: zidit-aţi case poleite, dar nu 
veţi locui în ele; vii preadorite aţi sădit, dar nu veţi bea din vinul lor. 

12 Că Eu vă ştiu preamultele greşale şi vă cunosc păcatele vârtoase: călcându-l în picioare pe cel 
drept, luându-i mită şi-n porți ferind pe-alături de săraci. 

13 De-aceea înțeleptul va tăcea în vremea-aceea, că-i vreme rea”. 

14 Voi binele, nu răul, căutaţi-l ca să fiţi vii; şi-aşa, El, Domnul, El, Dumnezeu A-toate-ţiitorul va fi 
CU voi, aşa cum voi aţi zis: 

15 «Pe cele rele le-am urât, pe cele bune le-am iubit»; reaşezaţi în pieţe judecata, pentru ca Domnul, 
A-toate-ţiitorul Dumnezeu, să aibă milă, El, de cei rămaşi ai lui losif8. 

16 De aceea: astfel zice Domnul, El, Dumnezeu A-toate-ţiitorul: În toate ulițele, plângere; în toate 
căile: Vai, vai! Chemat va fi plugarul la plângere şi tânguire, la cei ce se pricep la bocet; 

17 şi plângere în toate căile, căci Eu prin mijloc îţi voi trece, zice Domnul. 

18 Vai vouă celor ce doriţi [să vină] ziua Domnului! Ce este pentru voi această zi a Domnului?: ea 
este întuneric, nu lumină. 

19 E ca şi cum un om cu fuga vrea să scape de un leu, îi iese-n faţă ursul, sare şi fuge-n casă, se 
reazemă cu mâna de perete şi-acolo-l muşcă şarpele. 

20 Nu-i oare întuneric, nu lumină 

7 Înțeleptul va tăcea nu din frică sau laşitate, ci stupefiat de relele ce i se petrec sub ochi (OSTY). 

8 În reluare, tema „rămăşiţei lui Israel”, prin triburile lui Efraim şi Manase, urmaşele lui Iosif (vezi 
nota de la v. 6). 

această zi a Domnului? şi nu e oare ceaţă lipsită de lucoare?... 

21 Tot ce vă este-acuma sărbătoare urăsc şi lepăd şi nu voi mirosi mirosul din ale voastre adunări. 
22 De-aceea, dacă-Mi veţi aduce arderi-de-tot, ca şi prinoase, Eu nu le voi primi şi nici nu voi căta 


la cele ce searată-a mântuire. 

23 Strămută de la Mine cântările ce vin din glasul tău şi nu voi auzi nici muzica din ţiterele tale. 

24 Dar judecata-ntocmai precum apa se va rostogoli şi dreptatea-ntocmai ca şuvoiul ce nu se poate 
trece. 

25 Înjunghieri şi jertfe adusu-Mi-aţi voi oare, o, casa lui Israel, în ai pustiei patruzeci de ani? 

26 Dar aţi purtat cortul lui Moloh şi steaua dumnezeului vostru Raifan, chipurile acelora pe care voi 
vi i-aţi făcut9... 

27 Vă voi strămuta dincolo de Damasc, zice Domnul: A-toate-ţiitorul Dumnezeu, acesta-l este 
numele. 

6 

Ameninţări asupra celor mândri şi dezmierdaţi. 

1 Vai celor ce urăsc Sionul şi-şi pun nădejdea-n muntele Samariei! Cules-au ce-aveau neamurile-n 
frunte şi au intrat în ei-înşişi 1. 

9 Versetele 25-26 vor fi citate de Sfântul Ştefan, primul martir al Bisericii lui Hristos, în teribilul 
său rechizitoriu asupra celor ce aveau să-l ucidă cu pietre (FA 7, 42-43). 

1 Text dificil (fără corespondent în T. M.). Cu alte cuvinte: Au recoltat bunurile de preţ ale altora şi 
apoi s-au închistat în propriul lor egoism. Contextul istoric: Regele leroboam al II-lea repurtase o 
seamă de victorii, instaurase pacea şi adusese belşugul, dar el continua să rămână, moralmente, un 
netrebnic, ca şi curtenii săi (4 Rg 14, 23-29). 

2 O, casa lui Israel, treceţi cu toţii la Calani şi de acolo treceţi la Hamat şi coborâţi de-acolo la Gatul 
Filistenilor cele mai tari din toate aceste regate şi vedeţi dacă hotarele lor sunt mai largi decât 
hotarele voastre?. 

3 Voi, cei ce vă apropiaţi ziua cea rea: cei ce se apropie şi se ating de sâmbetele mincinoase3, 

4 cei ce dorm în paturi de fildeş şi se dezmiardă-n aşternuturile lor, cei ce mănâncă iezi din turme şi 
viței de lapte din mijlocul cirezilor, 

5 cei ce bat din palme la sunetul ţimbalelor (ei au crezut că ele-s pe vecie, iar nu că-s trecătoare); 

6 cei ce beau vinul strecurat şi cu uleiuri fragede se ung şi cărora nu le păsa de prăbuşirile lui losif4. 
7 Acum şi de aceea robi vor fi, ei, cei plecaţi din creştetul puterii, şi luat va fi pentotdeauna 
nechezul cailor din Efraim. 

8 Că Domnul S-a jurat pe Sine-Însuşi grăieşte Domnul, A-toate-ţiitorul Dumnezeu -: Dac-am urât 
trufuile lui Iacob, şi ţările dintr-însul le-am urât; deaceea Eu voi nimici cetatea cu toţi cei ce-nlăuntru 
locuiesc. 

9 Doar zece într-o casă de-ar rămâne, şi-aceia vor muri. 

10 Dar cei rămaşi vor fi lăsaţi la urmă şi rudele s-or agăța de ei şi-i vor sili să 

2 Cetăți altădată puternice şi prospere, ajunse acum în ruină. 

3 Sâmbete false; de ochii lumii; care nu sunt ţinute. 

4 Prăbuşirea şi dispariţia regatului de nord. 

scoată oasele din casă. Şi capilor din casă li s-o zice: mai este cineva cu tine? Şi-o zice-acela: 
nimeni altul! Şi-acela îi va zice: taci, ca nu cumva să-ţi iasă de pe buze numele Domnului5! 

11 Că, iată, Domnul porunceşte: va bate casa mare cu spărturi şi pe cea mică cu surpări6. 

12 Aleargă oare caii-n stâncărie? se ţin să nu necheze între iepe? că-n calea voastră judecata nu-i 
judecată, ci mânie, iar roadele dreptăţii le-aţi prefăcut în fruct amar”, 

13 voi, cei pe care nici o vorbă nu poate să vă-nveselească8; voi, cei ce ziceţi: nu-i aşa că noi prin 
noi avem puterea”... 

14 De-aceea, iată, o, casa lui Israel el, Domnul zice, A-toate-ţiitorul -: Eu peste voi am să ridic un 
neam9 şi-acela vă va asupri să nu pătrundeți, din Hamat pân” la pârâul din Araba10. 

5 Se credea că, în astfel de împrejurări lugubre, rostirea numelui Domnului trebuia evitată, ca nu 
cumva să se dezlănţuie furia divină. 

6 Spărturi făcute de năvălitori, surpări provocate de cutremur. 

7 Ceea ce la animale pare imposibil, la fiii lui Israel a devenit o a doua natură: anormalul practicat 
ca normalitate. 

8 Starea de păcat, prelungă şi adânc înrădăcinată, nu-i aduce inimii decât încrâncenare; o veselie 
reală nu mai e posibilă. 


9 Neamul Asirienilor. În 721 î. H., adică după treizeci de ani, Sargon al II-lea va cuceri Samaria, o 
va preface în provincia Samarina, îi va deporta populaţia şi va pune capăt regatului Hamat. 

10 Textual: „„... pân” la pârâul asfințitului”. Prin „Araba” se înţelegea: fie Valea Iordanului, fie 
Marea Moartă, fie întinderea dintre Marea Moartă şi Golful Aqaba. În cazul de faţă, poate fi vorba 
de un afluent sudic al Mării Moarte. Oricum, profetul se referă la faptul că regele leroboam al II-lea 
îşi întinsese hotarele „de la intrarea în Hamat până la marea Araba” (4 Rg 14,25). 

7 

Trei vedenii ale profetului; conflictul său cu Amasia şi izgonirea din Betel. 

1 Aşa mi-a arătat Domnul Dumnezeu: Şi, iată, prăsilă de lăcuste venind din Răsărit! ŞI, iată, o 
omidă: era regele Gog2! 

2 Şi fi-va că la urmă, adică după ce va fi mâncat el iarba pământului, am zis: o, Doamne, fie-Ți 
milă, o, Doamne! Cine-l va ridica pe lacob3?, că-i micşorat la număr. 

3 Doamne, să-Ţi pară rău de asta!... nu, asta nu va fi! zice Domnul4. 

4 Aşa mi-a arătat Domnul Dumnezeu: Şi, iată, Domnul Domn chemat-a judecată prin foc şi-a 
mistuit adâncul necuprins şi-a mistuit ce-i partea Domnului5. 

5 Şi-am zis: o, Doamne, Te rog eu, Doamne, încetează! Cine-l va ridica pe lacob?, că-i micşorat la 
număr. 

6 Doamne, să-Ţi pară rău de asta!... nici asta nu va fi! zice Domnul. 

7 Aşa mi-a arătat Domnul: Şi, iată, bărbat şezând pe zidul de diamant; şi-n mâna lui, diamant. 

8 Şi mi-a zis Domnul: amos, tu ce vezi? Şi-am zis: diamant. lar Domnul 

1 Profetul prevesteşte invazia asiriană, care însă va avea loc peste trei decenii. 

2 Gog: rege-simbol al puterii ce se va ridica împotriva Domnului şi va încerca să nimicească 
pământul. Ideea embrionară de aici va fi preluată de către lezechiel şi dezvoltată în capitolele 38-39. 
3 Prin „lacob” se înţelege regatul Israel. 

4 Profetul mijloceşte, Domnul Se înduplecă. 

5 „Partea Domnului”: fiii lui Israel; perspectiva sumbră a nimicirii totale, care însă nu se va petrece. 

mi-a grăit: iată, Eu pun Diamant în mijlocul poporului Meu Israel.6 De-acum nu voi mai trece peste 
el: 

9 altarele de râs7 vor fi stricate şi vor pieri în Israel ascunşii paşi ai şoaptelor păgâne, iar împotriva 
casei lui leroboam Mă voi scula cu sabie. 

10 Atunci Amasia, preotul Betelului9, a trimis la leroboam, regele lui Israel, zicând: „Amos 
lucrează uneltiri împotriva ta, în chiar mijlocul casei lui Israel; nu va putea pământul să-i sufere 
toate vorbele. 

11 Că aşa grăieşte Amos: «leroboam va muri de sabie, iar Israel va fi dus în robie de pe pământul 
săuy”. 

12 Şi i-a zis Amasia lui Amos: „Tu, văzătorulel0, du-te; strămută-te în ţara lui Iuda, şi acolo să 
trăieşti, şi acolo vei profeţi; 

13 dar în Betel nu vei mai profeţi, căci 

6 Diamantul este nu numai o piatră prețioasă, ci şi simbol al puterii suverane, el fiind mai dur decât 
orice alt cristal. Dimensiunea mesianică a profeţiei e clară: Dumnezeu va aşeza în mijlocul lui Israel 
un Domn (al Cărui tron e cosubstanţial cu Sine), menit nu să nimicească, ci să elibereze. T. M. (în 
loc de „un diamant”): „o sfoară cu plumb” (folosită de zidari). 

7 „Altarele de râs”: altarele idoleşti, ridicole prin cultul lor absurd, care nu pot decât să provoace 
râsul. 

8 Telete (folosit, în V. T., numai aici şi la 3 Rg 15, 12) are un înţeles foarte complex (pe care-l ştim 
de la Herodot, Euripide, Platon şi alţii) şi nu poate fi tradus printr-un singur cuvânt; la plural (ca în 
cazul de faţă): rituri de iniţiere în religiile misterice, care se făceau în mare secret, cu foarte multe 
precauţii, în trepte cu incantaţii ritmice. Excelau misterele orfice şi mitraice. 

9 Betel, locul pe care Iacob ridicase cândva piatră de altar (Fe 35, 14) devenise, sub regii corupți, 
centru al cultului idolatru. 

10 „Văzătorule”: apelativ ironic, aşa cum fiii lui Iacob spuneau despre Iosif, în derâdere: „visătorul 
acela de vise” (Fc 37, 19). 

el e locul cel sfânt al regelui şi casal 1 regatului”. 


14 lar Amos a răspuns şi 1-a zis lui Amasia: „Eu nu eram profet, nici fiu de profet, ci eram păstor de 
capre, scuturând dude. 

15 Dar Domnul m-a luat de la turmă; şi mi-a zis Domnul: «Du-te şi profeţeşte asupra poporului 
Meu Israel!». 

16 Şi acum, auzi cuvântul Domnului! Tu zici: «Nu profeţi asupra lui Israel, ca să nu stârneşti 
tulburare împotriva casei lui Iacob!» 

17 De aceea, aşa grăieşte Domnul: Femeia ta se va desfrâna în cetatel2, iar fiii şi fiicele tale de 
sabie vor cădea; şi pământul tău cu funia va fi măsurat; tu vei muri în pământ necurat 3, iar Israel 
va fi dus rob în afara ţării lui; aşa mi-a arătat mie Domnul”. 

8 

A patra vedenie. Vestirea unor pedepse. 

1 „Aşa mi-a arătat Domnul: Şi, iată, un coş de păsărarl. 

2 Şi El mi-a zis: ce vezi tu, Amos? Iar eu am zis: un coş de păsărar. lar Domnul a zis către mine: 
venit-a 

11 „„Casa”, în sensul: „sanctuarul”. 

12 Se va prostitua spre a-şi câştiga existenţa; consecinţă a stării de sărăcie în care poate ajunge o 
regină. 

13 O ţară străină, populată de idoli şi idolatri, e un pământ necurat. 

1 „Coş de păsărar”: coş cu plasă deasupra, în care vânătorul îşi purta păsările prinse cu laţul, 
expunându-le astfel spre vânzare. Simbol al celor ce nu mai au scăpare. T. M.: „coş cu fructe 
coapte” (expresie construită fonetic, pe un joc de cuvinte între „fruct” şi „copt”). 

sfârşitul asupra poporului Meu Israel; de-acum nu-i voi mai trece cu vederea. 

3 În ziua aceea răcni-vor podurile templului, zice Domnul; oriunde este un căzut, acela mult va fi2: 
Tăcere voi aduce. 

4 Pe-acestea auziţi-le, voi, cei ce-l zdrobiţi în zori pe cel sărac şi-i asupriţi pe cei sărmani din ţară, 

5 zicând: Când oare se va trece luna nouă, ca să putem să vindem3? şi sâmbăta, ca să deschidem 
vistieria, să facem noi ocaua mică, să facem greutatea şi mai grea şi cumpăna s-o facem strâmbă? 

6 Pe cei săraci să-i cumpărăm cu-argint, pe cel lipsit, cu-ncălțăminte, şi din negoţ să facem doar 
câştig». 

7 Se jură Domnul împotriva trufiilor lui Iacob: Nici unul dintre lucrurile voastre nu va fi dat uitării! 
8 Pentru acestea, oare, nu se va tulbura pământul şi nu va plânge fiecare din cei ce locuiesc pe el?, 
atunci când nimicirea se va-nălţa ca râu-n viitură şi va scădea ca Râul din Egipt4. 

9 Şi fi-va atunci, în ziua-aceea grăieşte Domnul Dumnezeu că soarele-n amiază va apune şi pe 
pământ s-o-ntuneca lumina în plină zi5. 

10 Şi ale voastre sărbători în plângere le voi preface şi cântecele toate-n tânguire; 

2 Numărul morților şi răniților va fi atât de mare încât şi podurile templului se vor umple; într-un 
spaţiu atât de restrâns, un singur cadavru va părea prea mult. 

3 Ca şi în ziua de sâmbătă, în sărbătoarea lunii noi nu se puteau face tranzacţii comerciale. 

4 Profetul cunoaşte că, uneori, un cutremur de pământ provoacă unele creşteri şi descreşteri ale 
apelor. „Râul din Egipt” (sau „al Egiptului”): Nilul. 

5 Eclipsă totală de soare; fenomen natural, dar cu semnificaţie religioasă. 

voi pune sac pe fiecare mijloc şi pleşuvie-n fiecare cap; ca pe un plâns în urma celui drag, aşa-l vor 
face, iar pe cei din juru-i6 ca pe o zi cuprinsă de durere. 

11 Iată, vin zile zice Domnul când voi trimite foame pe pământ: nu foamete de pâine, nici sete după 
apă, ci foamea de a auzi cuvântul Domnului. 

12 Şi apele s-or clătina din mare până-n mare; din miază-noapte-n răsărit vor alerga încoace şi 
încolo cătând cuvântul Domnului, şi nici că-l vor afla7. 

13 În ziua-aceea, fetele frumoase şi tinerii, de sete vor pieri8. 

14 Cei ce jură pe ispăşirea Samariei şi cei ce zic: «Viu este, Dane, dumnezeul tău9» şi: «Viu e, 
Beer-Şeba, dumnezeul tău 10», aceia vor cădea şi niciodată nu s-or mai scula”. 

9 

A cincea vedenie. Imn de laudă. Pedepse viitoare. Făgăduinţa întoarcerii. 

1 „Văzutu-L-am pe Domnul stând pe jertfelnic; şi El a zis: Loveşte masa ispăşiriil, 


6 Pedeapsa va lovi nu numai în Israel, ci şi în neamurile dimprejurul său. 

7 În ultimă instanţă, cuvântul Domnului poate fi singura şansă a lui Israel de a se salva, darşi aceea 
îi va fi refuzată. 

8 Generaţia tânără, vigoarea, speranţa şi viitorul neamului, va pieri de o sete reală, materială (nu 
metaforică, precum cea din versetul precedent). 

9 Pe teritoriul tribului Dan, în Samaria, se afla una din junincile de aur prin care leroboam, urmaşul 
lui Solomon, a instituit idolatria în statul Israel (3 Rg 12,28-29). 

10 Beer-Şeba („Fântâna-Jurământului)”: loc de pelerinaj la o zeitate locală. T. M.: „Viu e drumul la 
Beer-Şeba”. 

pe deasupra, şi se vor clătina pridvoarele; şi taie printre capete, la toţi; iar dintre ei, pe cei rămaşi îi 
voi ucide Eu cu sabia2; şi nimenea nu va scăpa fugind, iar cel fugit, nici el nu va scăpa; 

2 de s-or ascunde chiar în iad, de-acolo îi va scoate mâna Mea; şi chiar în cer de s-or sui, Eu şi de- 
acolo-i trag în jos; 

3 de s-or ascunde pe Carmel, în vârf, de-acolo îi voi căuta şi tot de-acolo îi voi lua; şi dacă în 
adâncul mării s-or cufunda de ochii Mei, Eu şarpelui deacolo-i dau poruncă, şi el îi va muşca; 

4 şi în robie de s-or duce mânaţi din spate de vrăjmaşii lor, Eu săbiei acolo-i dau poruncă, şi ea îi va 
ucide; iar Eu cu ochii le voi sta-mpotrivă spre rele, nu spre bune. 

5 Şi Domnul Domn, El, Dumnezeu A-toate-ţiitorul... Cel ce se-atinge de pământ şi-l face să se 
clatine şi-i face să jelească pe toţi acei ce-l locuiesc atunci când nimicirea se va-nălţa ca râu-n 
viitură şi va scădea ca Râul din Egipt3. 

6 Cel ce urcuşul către cer El singur Şi-l zideşte şi pe pământ făgăduinţa chiar El şi-o-ntemeiază, El, 
Cel ce cheamă apa mării şi-o varsă pe pământ, pe toată faţa: El, Domnul, Dumnezeu A-toate- 
țiitorul, acesta-l este numele. 

7 Nu sunteţi oare pentru Mine ca fiii Etiopienilor, o, fii ai lui Israel? zice 

1 Ilasterion: masă pe care se aduceau jertfe pentru ispăşirea păcatelor; vezi şi nota de la Iş 25, 17. 

2 Lovind în masa ispăşirii, care nu mai are nici un preţ într-o lume idolatră, profetul face ca totul să 
se clatine, chiar şi pridvoarele din faţa porţilor, provocând astfel o spaimă generală, o anarhie în 
care sabia se poate mişca în voie. Urmează o teribilă panoramă a omniprezenţei lui Dumnezeu. 

3 Vezi nota de la 8, 8. 

Domnul. Nu Eu l-am scos pe Israel din ţara Egiptului, dar şi pe Filisteni din Capadocia dar şi pe 
Sirieni din groapă4? 

8 lată, ochii Domnului Dumnezeu sunt peste-mpărăția păcătoşilor; şi o voi nimici de pe faţa 
pământului, dar nu-ntru totul voi nimici casa lui Iacob, zice Domnul. 

9 Că, iată, Eu voi da poruncă şi voi vântura casa lui Israel printre toate neamurile precum e 
vânturarea în vânturătoare, şi nici o părticică nu va cădea pe jos. 

10 De sabie vor pieri toţi păcătoşii poporului Meu, cei ce zic: «Rele nu se vor apropia şi nici că vor 
veni peste noi». 

11 În ziua-aceea ridica-voi cortul lui David, cel căzut, şi Eu din nou îi voi clădi fărâmele căzute în 
țărână şi Eu din nou voi ridica fărâmele ce i s-au spart şi Eu din nou îl voi zidi ca-n zilele ce-au fost 
cândva; 

12 ca să Mă caute pe Mine ce-a mai rămas de printre oameni, precum şi neamurile toate asupra 
cărora-i chemat numele Meu grăieşte Domnul Cel ce pe toate le lucrează, pe toate-acestea$. 

13 Iată, vin zile zice Domnul când secerişul va ajunge din urmă viile-n cules şi strugurele se va 
coace în sămânță, când munţii toţi vor picura vin dulce şi dealurile toate vor fi un lăstăriş. 

14 Şi din robie-l voi întoarce pe Israel, poporul Meu; iar ei îşi vor zidi la loc 

4 Dumnezeu nu-i mai socoteşte pe fiii lui Israel drept „poporul ales”; eliberarea lor din Egipt a fost 
un privilegiu pe care El l-a acordat, deopotrivă, şi altor popoare. 

5 Versetele 11 şi 12 vor fi citate, cu unele nuanţări, de Sfântul Iacob în Sinodul Apostolic din 
Ierusalim (FA 15, 16-17). 

cetăţile ce-au fost cândva surpate şi le vor locui; şi vii îşi vor sădi şi vinul li-l vor bea, grădini îşi vor 
lucra şi roada vor mânca-o. 

15 Şi Eu îi voi sădi în chiar pământul lor şi nu vor mai fi scoşi ei din pământul lor pe care l-am dat 


lor, grăieşte Domnul Dumnezeu A-toate-ţiitorul. 

Introducere la cartea proorocului Avdia 

În grafie şi rostire ebraică, numele profetului Obadia înseamnă „servul lui Dumnezeu"; Septuaginta 
îl transcrie Avdias (de unde românescul Avdia), în timp ce Vulgata îl redă prin Abadias. Cartea lui 
Avdia este cea mai scurtă scriere din Vechiul Testament, numărând doar 21 de versete, ceea ce însă 
nu înseamnă că este şi lipsită de valoare. Ea se concentrează pe relaţia dintre Edomiţi şi Israeliți, 
prevestind prăbuşirea celor dintâi şi restaurarea - cu implicaţii universaliste - a ultimilor. Se ştie că 
Edom era un alt nume al lui Esau, fiul lui Isaac, şi că între el şi fratele său Iacob - care avea să se 
mai numească şi Israel - se instalase o ură crâncenă, care s-a perpetuat în urmaşii lor, crescând în 
intensitate, de-a lungul generaţiilor. Când nu atacau direct, Edomiţii se aliau cu adversarii lui Iuda, 
lovind prin spate. Ceea ce însă Iudeii suportau mai greu era trufia vecinilor lor, o semeţie legitimată 
oarecum prin prezenţa înţelepţilor, dar care contrasta cu primitivismul traiului de fiece zi. 

Potrivit lui Avdia, Dumnezeu Se răzbună cumplit pe adversarii poporului Său, dar o face în virtutea 
spiritului de dreptate. El pedepseşte îndeosebi trufia, păcatul capital din care se ivesc toate celelalte. 
Nu lipseşte legea talionului. În cele din urmă, odată vrăjmaşii zdrobiţi, Domnul Îşi va întemeia 
împărăţia. 


Avdia 

1 

Judecarea Edomului şi nimicirea lui. Pedepsirea nelegiuirilor. Nimicirea neamurilor şi mântuirea lui 
Israel. 

1 Vedenia lui Avdia. Aşa grăieşte Domnul Dumnezeu către Idumeeal: O veste auzit-am de la 
Domnul, iar El solie a trimis la neamuri: Sculați-vă, şi noi să ne sculăm asupră-i cu război2! 

2 Iată, că mic Eu te-am făcut între popoare, dar mare eşti în cei ce nu-ți dau cinste. 

3 Cu inima-ţi trufaşă te-ai ridicat pe tine, tu, cel ce-ţi ai sălaşul în găurile stâncilor, cel ce-ţi înalți 
sălaşul şi-n inima ta zici: „Pe mine, cine oare putea-va să mă culce cu fruntea la pământ3?”. 

4 Chiar dacă vei urca precum vulturul 

1 Idumeea (sau Edom): teritoriu vast, mai mult pustiu, situat în partea de sud-est a Palestinei, locuit 
de Edomiţi (sau Idumei), descendenţii lui Esau (care se numea şi Edom), fratele lui Iacob (sau 
Israel). Edomiţii nutreau o ură ancestrală faţă de fiii lui Israel; când nu puteau ei înşişi să pornească 
o campanie militară, se aliau cu adversarii acestora. 

2 Strigătul pare un apel pentru o coaliție împotriva lui Edom. 

3 Deşi mic şi neînsemnat, poporul edomit manifesta o trufie care nu va rămâne nepedepsită. 

Cât despre „găurile stâncilor”, putea fi o aluzie la capitala edomită, al cărei nume însemna „Stâncă” 
(în greacă: Petra). 

şi dacă-n stele îţi vei pune cuibul, deacolo te voi dobori, grăieşte Domnul. 

5 Dacă la tine hoți ar fi intrat sau niscaiva tâlhari în timpul nopţii, tu undeai fi fugit? n-ar fi furat 
destule pentru ei? Şi de-ţi veneau culegători de struguri, n-ar fi lăsat ei oare un ciorchine4? 

6 Cum fost-a cercetat Esau şi cum i s-au aflat cele ascunse? 

7 Pân” la hotare te-au trimis5; acei cu care-aveai un legământ: ţi-au stat chiar împotrivă; fârtaţii tăi 
de pace s-au ridicat pe slăbiciunea ta şi curse ţi-au întins pe dedesubt; în ei nu ai cu cinsă tenţelegi. 

8 În ziua-aceea zice Domnul îi voi stârpi pe înţelepţii din Idumeea şi tot ce e pricepere în muntele 
lui Esau. 

9 Vitejii tăi se vor speria, cei din Teman, că om va fi să piară din muntele lui Esau. 

10 Pentru măcelul şi păcatul împotriva fratelui tău Iacob acoperit vei fi-n ruşine şi vei pieri 
pentotdeauna. 

11 Din ziua-n care stat-ai împotrivă, în ziua când străinii îi robeau tăria şi puterea, când străinii îi 
năvăleau prin porți şi aruncau la sorţi Ierusalimul, 

4 În urma unui jaf obişnuit sau a unei mici cumpărături tot mai rămâne ceva, dar în urma pedepsei 
Domnului nu va rămâne decât pustiu. 

5 Alianţele lui Edom sunt şubrede, pretinşii prieteni îl trădează şi-l umilesc. 

erai şi tu ca unul dintre ei6. 


12 Nu te uita la ziua fratelui în ziua-mpotrivirii7 şi nu te-nveseli de fiii lui iuda-n ziua nimicirii lor, 
şi nici să nu te umfli-n vorbe în ziua-n care au necazuri. 

13 Prin porţile poporului să nu mergi în ziua-n care urlă de durere; nu te uita la adunarea lor în ziua 
nimicirii lor, şi nici să le ataci puterea în ziua când ei pier. 

14 Nici să le stai la trecători ca să-i omori pe cei ce scapă, nici să-i opreşti pe cei ce fug în ziua de 
necaz. 

15 Căci ziua Domnului e-aproape, ea, peste neamurile toate: cum ai făcut, aşa-ţi va fi; cu ce-ai 
plătit, aceea se va-ntoarce în capul tău8. 

16 Că-aşa precum tu ai băut în muntele cel sfânt al Meu, tot astfel neamurile toate vor bea vin; vor 
bea şi vor turna pe gât şi fi-vor ca şi cum n-au fost9. 

17 Dar sus, în muntele Sion, acolo fi-va mântuire şi sfânt locaş va fi acolo; casa lui Iacob îi va 
stăpâni pe cei ce-au stăpânit-o. 

18 Casa lui Iacob foc va fi, casa lui Iosif, flacără, dar casa lui Esau, o mirişte; şi-asupra ei se vor 
aprinde şi fi-va c-o vor mistui; şi-n casa lui Esau nu vor mai fi ogoare pentru grâu, căci Domnul a 
grăit. 

19 Cei din Negheb vor stăpâni muntele lui Esau şi cei ce-s în câmpie pe cei de 

6 Edomiţii îi sprijiniseră pe Babilonieni în năvala lor asupra lui Israel. 

7 Literal: „în ziua străinilor” (care se împotriveau). 

8 Legea talionului: Dinte pentru dinte... 

9 Edomiţii, laolaltă cu celelalte neamuri, vor pieri sub pedeapsa Domnului, în vreme ce fiii lui Israel 
îşi vor recăpăta pământurile şi se vor revărsa chiar dincolo de vechile hotare. 

neam străin. Şi muntele lui Efraim îl vor avea în stăpânire, şi câmpul din Samaria şi pe Veniamin, 
precum şi Galaadul. 

20 Şi-aceasta fi-va stăpânirea, a celor ce-au fost robi, fiii lui Israel: ţara Canaaneenilor, până la 
Sarepta; cei ce-n Ierusalim au fost robiţi: ei, pân” la Efrata; tot ei vor stăpâni cetăţile Neghebului. 

21 Şi cei scăpaţi se vor sui din muntele Sionului ca să se răzbune pe muntele lui Esau; şi-a 
Domnului va fi împărăţia. 

Introducere la Cartea Profetului lona 

Ce se întâmplă cu acest lona? Dumnezeu îl trimite în cetatea Ninive, capitala Asiriei, să-i îndemne 
pe locuitori la pocăință. Incapabil să priceapă că dreptul la mântuire îl au şi alte popoare în afara 
Israelului, Iona se sustrage poruncii divine şi se îmbarcă pe o corabie, cu intenţia de a se refugia în 
Tarsis, tocmai la capătul lumii. Se iscă însă o furtună, corabia stă să se scufunde. Spre a-i îmblânzi 
pe zei, corăbierii îl aruncă pe lona în mare, dar acesta este înghițit de un chit, în al cărui pântece stă 
trei zile şi trei nopți, după care este scuipat pe țărm. Ajuns în Ninive, profetul anunţă o catastrofă 
iminentă, dar locuitorii - şi regele însuşi - se pocăiesc, Dumnezeu îi iartă, Iona se întristează, 
Dumnezeu îl mustră. 

Scrisă de un mare meşter al condeiului, cartea lui Iona stă şi astăzi sub semnul controverselor: este 
ea o relatare istorică, sau o operă de ficţiune? Piatra de poticnire o constituie, desigur, episodul 
chitului, pe care însă lisus Mântuitorul îl va cita ca pe un fapt real şi, totodată, simbolic. 


Cartea lui lona 

1 

Chemarea, neascultarea şi pedepsirea lui Iona. 

1 Şi a fost cuvântul Domnului către Iona, fiul lui Amitai, zicând: 

2 „Scoală-te şi du-te în Ninive, cetatea cea marel, şi propovăduieşte în ea, căci strigarea răutății ei 
s-a urcat pân” la Mine”2. 

3 Dar Iona s-a sculat să fugă de dinaintea feţei Domnului, la Tarsis3. şi s-a coborât la Iope şi a aflat 
o corabie care mergea la Tarsis; şi şi-a plătit preţul călătoriei şi a intrat în ea spre a se duce 
împreună cu ei la Tarsis, departe de faţa Domnului. 

4 Dar Domnul a stârnit un vânt pe mare; şi s-a făcut pe mare o furtună puternică, încât corabia era 
în primejdie de a se sfărâma. 

5 lar corăbierii s-au înspăimântat şi strigau fiecare spre dumnezeul său; şi mărfurile din corabie le 


aruncau în mare, ca s-o uşureze. Dar Iona se coborâse 

1 Ninive: capitala imperiului asirian, situată pe malul stâng al Tigrului. 

2 O astfel de strigare ajunsese la Dumnezeu şi împotriva celor din Sodoma şi Gomora (Fc 18, 20- 
21). 

3 Tarsis: colonie feniciană, port la Marea Mediterană pe țărmul spaniol. Pentru Evrei, acest nume 
însemna capătul pământului. Aşadar, lona voia să fugă cât mai departe cu putinţă. 

în fundul corăbiei şi dormea sforăind. 

6 lar cârmaciul a venit la el şi i-a zis: „De ce sforă1?... Scoală-te şi roagă-L pe Dumnezeul tău, că 
doar ne-o scăpa Dumnezeu şi nu vom pieri4!” 

7 Şi a zis fiecare către vecinul său: „„Veniţi, şi haideţi să aruncăm sorți şi să aflăm din a cui pricină 
este această nenorocire asupra noastră!” Şi au aruncat sorţi, iar sorţul a căzut pe lona5. 

8 Şi i-au zis: „Spune-ne, din a cui pricină se află această nenorocire asupra noastră? Cu ce te 
îndeletniceşti? De unde vii şi-ncotro te duci? Din ce ţară eşti, şi din care popor?”. 

9 Jar el le-a zis: „Eu sunt un rob al Domnului şi mă închin la Domnul, Dumnezeul cerului, Cel ce a 
făcut marea şi uscatul”. 

10 Atunci oamenii s-au înfricoşat cu mare frică şi i-au zis: „De ce-ai făcut tu asta?”; căci ei ştiau că 
el fugise departe de faţa Domnului, fiindcă el le spusese. 

11 Şi i-au zis: „Ce să facem noi cu tine 

4 De vreme ce zeii corăbierilor se dovediseră neputincioşi, mai trebuia făcută o ultimă încercare 
(mai ales faţă de un om care, spre deosebire de ceilalţi, ce mureau de spaimă, îşi permitea să doarmă 
fără grijă!). 

5 Vechii navigatori credeau că, într-o asemenea cumplită împrejurare, cauza trebuie să fie un 
răufăcător necunoscut care se află printre ei şi care poate fi identificat prin tragere la sorți (în 
expresie biblică: „prin aruncare de sorți”). 

pentru ca marea să ni se aline?”. Fiindcă marea se înălța şi ridica valuri mari. 

12 Iar Iona le-a zis: „Săltaţi-mă şi aruncaţi-mă în mare, iar marea vi se va alina; fiindcă ştiu că din 
pricina mea s-a stârnit asupra voastră această mare furtună”. 

13 Dar oamenii se sileau să se întoarcă la uscat, însă nu puteau, căci marea se înălța şi din ce în ce 
mai cumplit li se ridica deasupra. 

14 Atunci au strigat către Domnul şi au zis: „Nicidecum, Doamne: să nu pierim noi din pricina 
vieţii acestui om, şi sânge drept? să nu arunci asupră-ne, fiindcă Tu, Doamne, cum ai vrut ai făcut!” 
15 Şi l-au luat pe Iona şi l-au aruncat în mare; iar marea şi-a încetat furia. 

16 lar oamenii cu mare teamă s-au temut de Domnul şi I-au adus jertfă lui Dumnezeu şi I-au făcut 
făgăduinţe. 

2 

În pântecele chitului, Iona se roagă. 

1 Dumnezeu însă i-a poruncit unui chit marel să-l înghită pe Iona. Şi a fost Iona în pântecele 
chitului trei zile şi trei nopţi 2. 

6 Corăbierii voiau, totuşi, să-l salveze pe Iona, dar marea le sta împotrivă. 

7... sânge drept”: sânge nevinovat. Navigatorii par a-şi da seama că situația îi depăşeşte, fiind 
vorba de un plan al lui Dumnezeu. 

1 Chit (din grecescul ketos): orice fel de făptură animală enormă peşte sau cetaceu care vieţuieşte în 
apă; monstru marin. Asocierea „chit mare” nu e atât pleonasm, cât hiperbolă. 2 Cele trei zile şi trei 
nopţi petrecute de Iona în pântecele chitului vor fi evocate de lisus ca „semn” (simbol) al propriei 
Sale morţi şi învieri (Mt 12, 40). 

2 Iar Iona din pântecele chitului i s-a rugat Domnului, Dumnezeului său, zicând3: 

3 „În necazul meu strigat-am către Domnul, Dumnezeul meu, iar El m-a auzit: strigarea mea din 
pântecele iadului4, glasul meu Tu l-ai auzit. 

4 În adâncul inimii mării m-ai aruncat5 şi ape m-au împresurat: toate talazele şi valurile Tale peste 
mine-au trecut. 

5 Şi am zis: Lepădat am fost de la faţa ochilor Tăi; voi mai privi eu oare vreodată la casa Ta cea 
sfântă? 

6 Ape mi s-au revărsat împrejur pân” la suflet, adâncul genunii m-a împresurat capul mi s-a afundat 


în crăpăturile munţilor; 

7 în pământ m-am pogorât, ale cărui gratii sunt veşnice zăvoare; dar, Doamne, Dumnezeul meu, 
scoate-mi Tu viaţa din stricăciune”! 

8 Când sufletul mi se sfârşea în mine, de Domnul mi-am adus aminte; ajungă-Ţi rugăciunea mea- 
nainte, în casa Ta cea sfântă! 

9 Cei ce păzesc lucruri deşarte şi mincinoase8 

3 Rugăciunea lui Iona are unele accente liturgice şi în ea se regăsesc ecouri ale psalmilor davidici. 

4 Pântecele chitului este asemănat cu acela al iadului (Şeol): condamnare definitivă. 

5 Psalmistul exclamase: „Dintru adâncuri am strigat către Tine, Doamne; / Doamne, auzi glasul 
meu” (Ps 129, 1). Comentându-l, Fericitul Augustin îl evocă pe profetul Iona, care se afla într-o 
dublă cufundare: în apa mării şi-n pântecele chitului. În literatura română, Marin Sorescu a 
construit, pe această temă, piesa de teatru Iona. 

6 imaginea munţilor de pe fundul mării. 

7... pe Cel ce izbăveşte din stricăciune viaţa ta” (Ps 102,4). 

s-au lepădat de propria lor milă. 

10 Dar eu cu glas de laudă şi de mărturisire, cu acelea Îţi voi jertfi; câte am făgăduit Îți voi da, Ţie, 
Domnului, pentru mântuirea mea”. 

11 Şi Domnul i-a poruncit chitului, iar acesta l-a lepădat pe Iona pe uscat. 

3 

Iona mustră, mustrarea lui rodeşte, Ninivitenii se pocăiesc. 

1 şi s-a făcut a doua oară cuvântul Domnului către Iona, zicând: 

2 „Scoală-te şi du-te în Ninive, cetatea cea mare, şi propovăduieşte-n ea potrivit întâiului cuvânt pe 
care Eu ţi l-am grăit”. 

3 Iar Iona s-a sculat şi s-a dus la Ninive, aşa cum îi spusese Domnul. Ninive Îi era lui Dumnezeu 
cetate marel, ca la trei zile de mers 2. 

4 Şi Iona a prins a intra în cetate preţ de o zi de mers, şi propovăduia, zicând: „Încă trei zile3, şi 
Ninive va fi nimicită!” 

5 Iar oamenii din Ninive i-au dat crezare lui Dumnezeu şi au propovăduit4 post şi s-au îmbrăcat în 
sac5, de la cel mai mare dintre ei pân” la cel mai mic. 

6 lar cuvântul a ajuns până la regele Ninivei; iar el s-a ridicat de pe tronul 

8 „Lucruri deşarte şi mincinoase”: idoli. 

1 E vorba de o cetate foarte decăzută-n moravuri, dar de care Dumnezeu, totuşi, avea grijă. 

2 Trei zile îi trebuiau unui om spre a străbate cetatea, de la un capăt la altul, cu pasul. 

3 T. M.: „Încă patruzeci de zile”. 

4= Şi-au spus unii altora, s-au îndemnat de la unul la altul. 

5 În semn de doliu sau căință, penitentții îşi încingeau coapsele cu o pânză de sac. 

său şi s-a dezbrăcat de hainele lui şi s-a îmbrăcat în sac şi a şezut pe cenuşă. 

7 şi s-a dat de veste, şi poruncă s-a dat în Ninive din partea regelui şi a dregătorilor săi, zicând: 
„Nici oamenii, nici dobitoacele, nici boii şi nici oile să nu guste nimic, nici să pască, şi nici apă să 
bea!” 

8 lar oamenii s-au îmbrăcat în sac, vitele n-au păscut. Şi au strigat cu tot dinadinsul către 
Dumnezeu; şi s-au întors fiecare din calea lui cea rea6 şi de la nedreptatea ce se afla în mâinile lor, 
zicând: 

9 „Cine ştie dacă lui Dumnezeu o să-l pară rău şi Se va îndura şi Se va întoarce de la aprinderea 
mâniei Sale, şi astfel noi nu vom pieri?”. 

10 lar Dumnezeu a văzut faptele lor, că s-au întors din căile lor cele rele; şi i-a părut rău lui 
Dumnezeu de răul pe care zisese să li-l facă; şi nu l-a făcut?. 

4 

Iona se întristează, Dumnezeu îl mustră. 

1 Dar Iona s-a întristat cu întristare mare şi s-a tulburatl. 

2 Şi i s-a rugat Domnului, zicând: „O, Doamne!, oare nu acestea erau cuvintele mele pe care eu le- 
am grăit pe când încă mă aflam în ţara mea? Tocmai de-aceea apucasem să fug la Tarsis: fiindcă eu 
ştiam că Tu eşti milostiv 


6 În limbajul biblic, „cale” înseamnă purtare, purtări, comportament. 

7 Pocăinţa reală, sinceră, are darul de a-L face pe Dumnezeu să-şi schimbe sau revoce hotărârile. 

1 Iona le prevestise Ninivitenilor prăpădul iminent (3, 4), dar nu-i îndemnase şi la pocăință. 

şi îndurat, îndelung-răbdător şi multmilostiv, şi că-i pare rău de răutăţi. 

3 Şi acum, Stăpâne Doamne, viaţa mea ia-o de la mine; că mai bine-mi este să mor decât să 
trăiesc2!” 

4 lar Domnul a zis către Iona: „Eşti foarte supărat3?”... 

5 Şi a ieşit Iona din cetate şi a şezut în preajma cetăţii; şi acolo şi-a făcut un umbrar; şi a şezut sub 
el, la umbră, până când va vedea ce se întâmplă cu cetatea. 

6 Şi Domnul Dumnezeu i-a poruncit unui vrej4, iar acesta a crescut până deasupra capului lui Iona, 
ca să fie umbră deasupra capului său şi să-l umbrească de necazurile lui. şi s-a bucurat Iona de vrej: 
mare bucurie! 

7 A doua zi de dimineaţă, însă, Dumnezeu i-a poruncit unui vierme, iar acesta a ros vrejul pe 
dedesubt, şi el s-a uscat. 

8 Şi a fost că la răsăritul soarelui i-a poruncit Dumnezeu unui vânt cald, plin de zăduf; şi soarele 
lovea pe capul lui Iona, iar acesta se sfârşea şi nu mai trăgea nădejde de viaţa lui; şi zicea: „Mai 
bine-mi este să mor decât să trăiesc!” 

9 Şi a zis Domnul Dumnezeu către Iona: „Aşa de tare te-ai mâhnit tu din pricina vrejului?”. Iar el a 
zis: „Foarte mult m-am mâhnit, pân” la moarte!” 

10 Iar Domnul a zis: „ie ţi-a părut rău de un vrej, pentru care nu te-ai ostenit, şi nici că l-ai crescut, 
şi care într-o 

2 Iona îşi menţine convingerea egoistă că poporul păcătos trebuie să piară! 

3 Dojană ironică, dar blândă, surâzătoare. 

4 E vorba de un vrej care creşte lung, cu frunze mari, al cărui fruct este tigva sau tărtăcuţa. Prin 
introducerea acestui element, istorisirea plonjează în simbol: umbrarul făcut de omul-lona este deja 
inutil. 

noapte a crescut şi într-o noapte a pierit. 

11 Dar Eu, cum să nu cruţ Ninive, cetatea cea mare, în care locuiesc mai mult de o sută douăzeci de 
miriade5 de oameni care nu-şi cunoşteau dreapta sau stânga? şi vitele lor multe?...”. 

5 Istorisirea plonjează mai adânc în simbol: „miriade” nu este un număr determinat al locuitorilor 
Ninivei, ci un număr al nemărginirii (folosit îndeosebi când e vorba de îngeri ap 5, 11). Aşadar, 
iubirea lui Dumnezeu care o prevesteşte pe aceea a Evangheliei este universală. 

Introducere la Cartea Profetului Miheia 

Sensibil la suferinţele semenilor săi, profetul protestează — deseori cu violenţe de limbaj — împotriva 
îmbogăţiților care asupresc, a judecătorilor ce se lasă mituiţi, a preoţilor, a profeților mincinoşi. 
Miheia este, prin excelenţă, un justiţiar. Dumnezeul său este, într-adevăr, un Dumnezeu al milei şi 
iertării, dar îndurarea vine numai după ce s-a făcut dreptate. În acest fel va vedea lucrurile, peste 
şapte secole, loan Botezătorul, nedumerit că în lisus lucrează doar Mielul, nu şi Securea, dar care va 
afla că Securea rămâne ultima soluţie, şi foarte îndepărtată, după ce Dumnezeu Îşi va fi epuizat 
toate resursele aşteptării. 


Miheia 

1 

Prevestiri asupra Iudeii şi Samariei. 

1 Şi a fost cuvântul Domnului către Miheia Moreşetull în zilele lui lotam, Ahaz şi lezechia, regii 
lui Iuda, despre ceea ce a văzut el asupra Samariei şi Ierusalimului. 

2 Auziţi, voi, popoare, cuvintele şi să ia aminte pământul şi toţi cei ce se află pe el!; şi Domnul 
Dumnezeu fi-va mărturie printre vo12, Domnul din casa Lui cea sfântă3. 

3 Că, iată, Domnul va ieşi din locul Său şi Se va pogori şi Se va sui pe înălțimile pământului. 

4 Munţii sub El se vor cutremura şi văile se vor topi precum ceara la faţa focului şi ca apa ce se 
rostogoleşte pe povârniş. 


5 Toate acestea, din pricina necredinţei4 lui Iacob şi a păcatului casei lui Israel. Care-i necredinţa 
lui lacob?: 

1 „Moreşetul”: originar din Moreşet, localitate la sud-vest de Ierusalim, aproape de Gat. Absența 
formulei „fiul lui...” indică originea modestă a profetului. 

2 T. M. adaugă: „... împotriva voastră”. 3 „Casa Lui cea sfântă” = templul din Ierusalim. 
4 „Necredinţă” în sensul: infidelitate, păcat prin care poporul devine o adunătură fără nici un 
Dumnezeu. 

Oare nu-i Samaria? Şi care-i păcatul casei lui luda?: Oare nu-i Ierusalimul? 

6 Samaria o voi face colibă a poamelor câmpului5, răsadniţă de vie6, şi-i voi surpa Eu pietrele-n 
prăpastie şi temeliile i le voi descoperi. 

7 Şi chipurile ei cele cioplite le voi sfărâma7” şi toate agoniselile ei le voi arde cu foc; şi idolii ei îi 
voi nimici; că din plata desfrânării a adunat şi din plata desfrânării a înapoiatâ. 

8 De-aceea va plânge şi se va tângui, desculță va umbla şi goală9 tânguindu-se ca balaurii şi 
jelindu-se ca fetele sirenelor10. 

9 Căci rana ei i s-a lărgit fiindc-a ajuns până la Iuda şi a atins chiar poarta poporului Meu, chiar 
pân” la Ierusalim. 

5 Colibă a paznicului livezii; colibă în care se păstrau, sub pază, fructele proaspăt culese; 
construcție provizorie, şubredă, menită să devină goală, pustie; vezi şi nota de la Ps 78, 1. 

6 Pământ răvăşit înainte de plantarea unei vii. 

7... chipurile cioplite”: statuile zeităților. 

8 Desfrânarea (sau adulterul) ca metaforă a infidelităţii lui Israel faţă de legământul cu Dumnezeu 
prin adoptarea idolatriei. 

9 n.. goală”: fără hainele obişnuite, purtând doar o simplă cingătoare de pânză în jurul coapselor 
(vezi Is 20, 2 şi nota). 

10 Şarpele (balaurul) moare în urma unei foarte lungi agonii tăcute. „Fetele sirenelor”: expresie 
ironică inspirată de femeia-peşte a mitologiei antice. 

10 Voi, cei din Gatll, nu vă trufiţi, voi Enachimi12, casa căzută n-o zidiţi din râset, ci râsetul vi-l 
presăraţi cu pulberi 3. 

11 Cea care şade-n Senaar14 cetățile cu bine locuindu-şi nu a ieşit să plângă casa lipită de a ei; rana 
durerii primi-va de la voi. 

12 Cine-a-nceput să-i facă bine acelei ce-n durere locuieşte? că rele coborât-au de la Domnul peste 
porțile Ierusalimului: 

13 tropot de care şi de călăreți. Cea care locuieşte-n Lachiş, ea este-ncepătoarea păcatului fiicelor 
Sionului: că-n tine-au fost aflate necredinţele lui Israel. 

14 De-aceea El va face s-ajungă-acei pe care-i va trimite până la stăpânirea Gatului: case pustii, 
deşarte le vor fi regilor lui Israel 

15 pân” ce moştenitori îţi vor aduce ţie, celei ce locuieşti în Lachiş; moştenirea va atinge Adulamul 
slava fiicei lui Israel. 

16 Rade-te şi tunde-te pentru iubiții fii ai tăi, lăţeşte-ţi pleşuvia15 ca vulturul, căci robi s-au dus din 
tine! 

11 Gat, oraş filistean, nu departe de Moreşet, patria profetului. 

12 Enachimi: trib semitic din populația Palestinei pre-israelite. Enachimii (sau „fiii lui Enac”) erau 
faimoşi prin statura lor gigantică, menită să-i înspăimânte pe fiii lui Israel (Nm 13, 28-29; Dt 2, 21). 
13 E vorba de râsetul tâmp al trufiei, care crede că totul se poate face sau reface de-a joaca. 

14 Senaar: probabil Sena (sau Țenan), cetate menţionată în Ios 15, 37. 

15 Toate trei, semne de doliu. 

2 

Despre oameni hrăpăreți şi cârmuitori nedemni. Făgăduința mântuirii. 

1 Pus-au la cale tulburări şi numai rele-au săvârşit în aşternuturile lor; odată cu venirea zilei, atunci 
le săvârşeau, că mâinile spre Dumnezeu nu şi le-au ridicat1. 

2 Țarini pofteau şi pe săraci îi jefuiau şi asupreau familii; pe om îl jefuiau şi casa lui, pe om şi 
moştenirea lui. 

3 De-aceea, aşa grăieşte Domnul: lată, Eu rele pun la cale-mpotriva-acestui neam, din care nici că 


veţi putea grumajii să vi-i ridicaţi şi să umblaţi cu pasul drept, căci vremea este rea. 

4 În ziua-aceea o pildă se va da-mpotriva voastră şi plângere se va cânta plângând: „În mare necaz 
am ajuns: partea poporului meu s-a măsurat cu funia şi nimeni nu era ca să-l oprească ori să-l abată; 
ogoarele voastre-au fost împărțite?. 

5 De-aceea voi pe nimeni n-o s-aveţi s-arunce-o funie pentru partea voastră în obştea Domnului”. 

6 Nu lăcrimaţi plângând, şi nici o tânguire pentru-acestea, căci El nu-Şi leapădă mustrările, 

7 EI, Cel ce zice: „Casa lui Iacob l-a mâniat pe Duhul Domnului”; nu ale Lui sunt oare aceste 
izvodiri3? cuvintele Lui oare nu-s drepte pentru El? 

1 Rugăciunea de dimineaţă era însoţită de ridicarea mâinilor; dacă acestea nu erau astfel angajate, le 
angaja păcatul. 

2 Inamicii ocupanţi au confiscat pământurile localnicilor (inclusiv pe ale celor ce le dobândiseră 
prin rapt) şi le-au împărțit între ei. 

3 pu. izvodiri”: planuri; idei arhetipale. 

şi nu după dreptate croitu-şi-au un drum? 

8 Dar mai-nainte vreme poporul Meu prin vrajbă s-a ridicat cu fața-mpotriva păcii Lui; iar ei l-au 
jupuit de piele, să spulbere nădejdea din cleştele războiului. 

9 De-aceea: cei ce astăzi Îmi cârmuiesc poporul zvârliţi vor fi afară din casele în care trăiesc în 
desfătări; din pricinaa tot răul pe care-l izvodesc, de-aceeaau fost zvârliţi. Apropiaţi-vă de munţii cei 
veşnici! 

10 Ridică-te şi pleacă, de vreme ce aceasta nu-ţi poate fi odihnă; necurăţia voastră: din ea v-aţi 
nimicit; 

11 voi ați fugit când nimeni nu vă gonea din urmă; din duhul tău s-a plămădit minciuna; ea ţi-a picat 
în vin şi-n băutură. Dar fi-va că din ea, din picătura poporului acesta 

12 o să se-adune Iacob cu toţi ai lui, iar Eu voi aştepta să-Mi vină în braţe rămăşiţa lui Israel. Voi 
face ca ei să se întoarcă-mpreună, la un loc, ca oile la strungă, ca turma ce se-adună, la mijloc, în 
saivan. Se vor grăbi să fugă de jos, de printre oameni: 

13 trecut-au prin spărtură pe drumul cel mai scurt, trecut-au şi prin poartă şi au ieşit din ea; 1eşitu- 
le-anainte şi El, Regele lor, şi Domnul îi va paşte. 

3 

Cârmuitori ce asupresc poporul. Profeţi mincinoşi. Îndrumători şi preoţi nevrednici. 

1 Şi El va zice: „Auziţi acestea, voi, căpeteniile casei lui Iacob şi voi, rămăşiţa casei lui Israel: Oare 
nu voi trebuie să cunoaşteţi judecata 1? 

2 Voi, cei ce urâţi binele şi căutaţi răul, voi cei ce jupuiţi pielea de pe ei şi carnea de pe oase 

3 aşa cum au mâncat ei carnea poporului Meu şi au jupuit pielea de pe ei şi le-au frânt oasele şi le- 
au împărțit ca pe nişte hălci în căldări şi ca pe o carne-n oală. 

4 Aşa vor striga spre Domnul, dar El nu-i va auzi şi-Şi va întoarce faţa de la ei în vremea aceea, 
fiindcă rău au lucrat în ceea ce ei au izvodit chiar împotriva lor2. 

5 Aşa grăieşte Domnul împotriva profeților care-l amăgesc pe poporul Meu, cei ce cu dinţii muşcă 
din ce pot şi le vestesc că pace vor avea, dar când nimic nu li se pune-n gură stârnesc asupra lor 
război3. 

6 De-aceea: Din fiece vedenie vă pricopsiţi cu noapte, din orice prevestire v-alegeţi cu-ntuneric; 
peste profeţi lumina din soare va apune, asupra lor chiar ziua se va preface-n beznă4. 

7 Cei văzători de vise s-or umple de ruşine, profeţii vor ajunge de râsul celor mulți şi toţi le-or sta- 
mpotrivă cu graiul gurii lor, că nimeni n-o să fie atunci să-i mai asculte. 

1 „„Judecata” (aici): spiritul de discernământ, cumpănirea, darul de a afla unde este dreptatea. 

2 Cei ce fac răul nu-şi dau seama că răul acesta se poate întoarce cândva chiar împotriva lor. 

3 Falşii profeţi prevestesc binele ca să le meargă lor bine şi atâta vreme cât le este bine; dacă însă 
acest bine încetează, ei nu se vor sfii să provoace contrariul a ceea ce au zis, numai să se poată 
răzbuna. 

4 Substanţa minciunii e aparenţa adevărului sau a binelui; pedeapsa ei constă în aceea că aparenţa 
devine contrariul ei. 

8 Eu însă tăria mi-o voi umple din Duhul Domnului5, din El, cu judecată şi putere, ca să-i vestesc 


lui Iacob necredinţele sale şi lui Israel, păcatele lor. 

9 O, ascultați acestea, voi, cârmuitori ai casei lui Iacob şi voi, cei rămaşi din casa lui Israel, voi, cei 
ce urâţi judecata şi tot ce-i drept întoarceţi pe dos, 

10 cei ce cu sânge6 zidiţi Sionul şi cu nedreptăţi Ierusalimul. 

11 Cârmacii lui judecau pentru plocoane, preoții lui dădeau răspunsuri pentru plată7, profeţii lui 
ghiceau pentru argint, dar ei din Domnul sprijin îşi făceau, zicând: «Nu-i oare Domnul întru noi?: 
asupra noastră n-or să vină rele8!»... 

12 De-aceea, din pricina voastră arat va fi Sionul ca o țarină şi fi-va el, Ierusalimul, ca o colibă 
şubredă-n livadă, iar muntele acestei case va fi o leasă pădureaţă9”. 

5 Tăria profetului, ca dat natural, nu e niciodată deplină; plinătatea ei este opera Duhului Sfânt, 
Care umple golul parţial, conferindu-i astfel profetului întreaga putere spirituală de care el are 
nevoie, cu atât mai mult, cu cât denunţarea păcatelor poporului nu e deloc o misiune uşoară (vezi 
următoarele trei versete). 

6 „... cu sânge”: cu vărsare de sânge nevinovat; acesta nu poate fi decât o tencuială şubredă pentru 
noul Ierusalim (Sionul şi Ierusalimul sunt unul şi acelaşi lucru). 

7... dădeau răspunsuri”: ca învăţători ai Legii, erau obligaţi să răspundă la întrebările ce li se 
puneau. 

8 Profeţii mincinoşi nu numai că amăgesc poporul, dar ajung să se amăgească şi pe ei înşişi, 
crezându-se sub ocrotirea lui Dumnezeu. 

9 Acest verset va fi citat (din memorie, cu o nuanţă uşor diferită) în Ieremia 26, 18. 

Ierusalimul, Sionul şi treierul popoarelor. 

1 Şi fi-va-n zilele de-apoil Muntele Domnului în văz2, înfipt3 pe vârfurile munţilor, şi se va-nălţa 
mai sus de dealuri şi-atunci la el vor alerga popoarele. 

2 Şi multe neamuri se vor duce şi vor zice: „Veniţi să ne suim în muntele Domnului şi-n casa 
Dumnezeului lui lacob, şi calea Lui ni se va arăta şi-n ale Lui cărări vom merge4!” 

3 Şi El va judeca între popoare multe şi neamuri tari le va mustra, până departe; săbiile şi le vor tăia 
să facă pluguri şi suliţele, ca să facă seceri; şi sabie nu va mai ridica un neam asupra altui neam şi 
nici că vor mai învăţa cum să se războiască5. 

4 Şi fiecare se va odihni sub viţa sa şi fiecare sub smochinul său şi nimeni nu va fi să-nfricoşeze, 
căci gura Domnului A-toate-ţiitorul, ea a grăit acestea.6 

5 Că toate popoarele vor umbla fiecare în propria sa cale, iar noi vom umbla în numele Domnului 
Dumnezeului nostru în veac, şi dincolo de el7. 

1... în zilele de-apoi”: la sfârşitul unei anumite perioade; la sfârşitul veacurilor (dimensiune 
eshatologică, de unde caracterul mesianic al acestor prime cinci versete, oarecum înrudite cu textul 
din Isaia 2, 1-5). 

2 „Muntele Domnului”: Sionul (T. M.: „muntele casei Domnului); „în văz”: vădit, evident, la 
vedere, ca un steag arborat în triumf. 

3 Literal: „gata” (ebraism). 

4 T. M. adaugă: „Că din Sion va ieşi legea / şi din Ierusalim cuvântul lui Dumnezeu”. 

5 Ca şi la Isaia, mesajul păcii universale. 

6 Cuvântul lui Dumnezeu e garanţia supremă că pacea, prosperitatea şi siguranţa vor fi o realitate. 

7 În imperiul dumnezeiesc al păcii universale, fiecare popor îşi va păstra identitatea şi rostul său. 
Cât despre noul Israel, identităţii sale şi rostului său propriu îi rămâne adăugată angajarea totală şi 
veşnică întru numele Domnului. 

6 În ziua aceea, zice Domnul, voi aduna pe cea sfărâmată şi voi primi pe cea lepădată 8 şi pe cei pe 
care Eu i-am lepădat. 

7 Pe cea sfărâmată o voi face rămăşiţă, iar pe cea lepădată, un neam tare; şi Domnul va împărăţi 
peste ele de acum şi până-n veac. 

8 Iar tu, turnul prăfuit al turmei, fiica Sionului, la tine va veni şi va intra ea, stăpânia cea din frunte, 
regatul cel din Babilon la fiica Ierusalimului9. 

9 Şi-acum 10, de ce ai cunoscut nenorociri? nu ţie îţi era un rege? sau sfatul tău pierit-a că te-au 
cuprins dureri ca ale femeii care naşte? 


10 Suferă chinuri şi te îmbărbătează şi apropie-te, fiica Sionului, ca o femeie care naşte; că vei ieşi 
acuma din cetate şi-n câmp vei locui şi vei ajunge pân” la Babilon şi de acolo Domnul, Dumnezeul 
tău, te va izbăvi şi te va răscumpăra din mâna vrăjmaşilor tăi. 

11 Şi-acuma, neamuri multe s-au adunat asupra ta, zicând: „Ah, ne vom bucura, şi ochii noştri s-or 
uita peste Sion!”... 

12 Dar ele nu au cunoscut gândul Domnului şi nici că sfatul Lui l-au înţeles, că El le-a adunat ca pe 
nişte snopi în arie. 

13 Te scoală şi le treieră, tu, fiica Sionului, că Eu ţi-oi face coarnele de fier şi 

8 Acest dublu feminin face trimitere la metafora soţiei infidele din cuplul hierogamic Iahve-israel. 
Ca stil: paralelism sinonimic. 

9 Ca în multe alte locuri, „fiica Sionului” - „fiica Ierusalimului”, paralelism sinonimic: fiii lui 
Israel. 

10 Profetul revine în actualitate, prezice captivitatea babilonică, dar nu fără un final optimist. 
unghiile ţi le-oi face de aramăll şi vei sfărma cu ele neamuri multe şi Domnului Îi vei sfinţi 
mulţimea lor şi Domnului a tot pământul [Îi vei sfinţi] tăria lor12. 

14 Acum cu gard va fi-ngrădită fiica lui Efraim; cu-mpresurare ne-au cuprins şi seminţiile lui Israel 
vor fi lovite cu toiag peste obraz 13. 

Profeţie despre naşterea lui Mesia şi despre rostul „rămăşiţei” lui Israel. 

1 Iar tu, Betleeme, casa Efrateil, mic eşti a fi-ntre miile lui Iuda; dar din tine Cineva Îmi va ieşi în 
Israel să-i fie lui Cârmuitor2; ieşirile Lui însă erau din Tru-nceput, 

11 Treieratul se făcea cu copitele boilor; de unde: „Să nu legi gura boului care treieră” (Dt 25, 4; 1 
Co 9,9). 

12 Precum suferinţa femeii la naştere (v. 10), tot astfel treieratul neamurilor are o finalitate: din 
prima rezultă o nouă ființă umană, din al doilea rezultă, asemenea boabelor de grâu, neamuri 
regenerate prin transfigurare. 

13 într-o seamă de redactări ale Septuagintei, acest verset este primul din capitolul următor (aşa 
cum se află şi în vechile ediţii româneşti). Cu toate acestea (în concordanţă şi cu ediția Rahlfs), 
locul său este aici, ca un text care pregăteşte, prin contrast, cea mai importantă profeție miheiană. 

1 Profeţie clară asupra locului unde Se va naşte Mesia: localitatea Betleem, căreia i se spunea şi 
Efrata. „Casa Efratei” se referă la faptul că Efrata a fost la început o localitate de sine stătătoare 
(vezi Fc 35, 19) ai cărei locuitori, cel puţin în parte, s-au strămutat în Betleem. Expresia: „mic eşti a 
fi”: deşi Betleemul va deveni celebru prin naşterea lui Mesia, el nu va deveni, în sine, un mare oraş. 
2 Frază cu o mare încărcătură dogmatică, susținută de o gramatică pe măsură. Cel ce va ieşi (Se va 
naşte) din Betleem o va face cu faţa spre Dumnezeu, ca Unul Care-l este familiar şi în a Cărui 
naştere Însuşi Dumnezeu e implicat. Pe de altă parte, în continuare, prepoziţia „în” (întru) urmată de 
un dativ denotă că Israel va fi cârmuit din propriul său interior de către Cel ce Se va naşte şi din el; 
dumnezeirea lui Mesia, sugerată de versetul precedent, e completată de omenitatea Sa, implicată 
aici. 

1358 

din zilele veacului3. 

2 De aceea El îi va da4 până la vremea celei ce va să nască5; ea va naşte, iar rămăşiţa fraţilor lor se 
va întoarce la fiii lui Israel. 

3 Şi Domnul va sta şi va vedea şi turma Şi-o va paşte cu putere, iar ei vor fi întru slava numelui 
Domnului Dumnezeului lor; că acum fi-vor ei măriţi până la marginile pământului. 

4 Şi această pace va fi când va veni Asur pe pământul vostru şi când va intra asupra ţării voastre; şi- 
mpotriva lui se vor scula şapte păstori şi opt conducători de oameni6. Şi pe Asur îl vor păstori 

3 Faptul istoric şi geografic al naşterii lui Mesia (Care va „ieşi” din Betleem) îşi are obârşiile 
(„ieşirile”) în acel început (arhe) de care va vorbi Evanghelistul loan în celebrul său Prolog: „Întru- 
nceput era Cuvântul” (In 1, 1); că acest „din început” înseamnă „din veşnicie” o dovedeşte 
precizarea (apoziţională): „din zilele veacului”, sintagmă care nu exprimă altceva decât eternitatea 
(ca şi în Is 63, 9). Pluralul „ieşirile” se poate referi la naşterea Fiului din Tatăl „mai înainte de toți 
vecii” şi la momentul creaţiei, când Logosul Se manifestă ca participant (In 1, 3). Versetul va fi citat 
(din memorie) de Evanghelistul Matei (2, 6) şi de Evanghelistul loan (7, 42), ceea ce îi atestă 


dimensiunea de profeție mesianică. 

4 ... îi va da”: expresie folosită pentru împrejurările când Domnul Îşi va părăsi fiii, lăsându-i în 
mâinile duşmanilor. Aşadar, o perioadă de aşteptare în suferinţă. 

5 Profeţia o anunţă pe Sfânta Fecioară Maria, Născătoarea de Dumnezeu, aşa cum o face şi Isaia 
(vezi Is 7, 14 şi nota). 

6 Textul anunţă o invazie a Asirienilor. „Păstorii” sunt tot „conducători”. În simbolistica cifrelor, 
acest şapte urmat de opt (în crescendo) înseamnă un număr foarte mare. 

cu sabie 

5 şi ţara lui Nimrod7 cu șanțul ei; şi El vă va mântui de Asur când va veni pe pământul vostru şi-n 
hotarele voastre va intra. 

6 Şi fi-va rămăşiţa lui lacob8 printre neamuri în mijloc de popoare multe ca roua căzând de la 
Domnul şi ca mieii pe iarbă9, aşa ca nimeni să nu se adune şi nici să rămână printre fiii oamenilor. 

7 Şi fi-va rămăşiţa lui Iacob printre neamuri în mijloc de popoare multe ca un leu printre vite-n 
pădure şi ca un pui de leu printre turme10 ca şi cum ar fi doar în trecere şi la alegere-şi va prinde 
prada şi nimeni nu va fi să scape. 

8 Mâna ta se va-nălţa împotriva celor ce-ţi fac necazuri, şi toţi vrăjmaşii tăi vor pieri de istov. 

9 Şi va fi că-n ziua aceea zice Domnul - 11 voi nimici caii tăi din mijlocul tău şi carele ți le voi 
nimici; 

10 şi voi surpa cetățile pământului tău şi întăriturile tale, pe toate, le voi strica; 

11 şi-ţi voi nimici vrăjitoriile din mâini şi ghicitori în tine nu vor fi. 

7 Nimrod: strănepot al lui Noe şi patron al multor cetăţi şi teritorii din Mesopotamia (vezi Fe 10, 8- 
12). 

8 „Rămăşiţa lui Iacob”: expresie sinonimă cu „rămăşiţa lui Israel” din Isaia 10, 21. După trecerea 
multor generaţii, din fiii lui Israel, risipiţi printre neamuri, va rămâne un „rest” ce va constitui 
nucleul din care Domnul Îşi va reface poporul (un nou Israel). 

9... roua”... „mieii”: existenţe gingaşe, fragile, care se menţin doar prin bunătatea lui Dumnezeu. 
10 Balaam îl numise pe Iacob „leu” şi „pui de leu”, prin urmaşii săi (Nm 23, 24). 

11 Regenerarea lui Israel (în cele de mai jos) se va face doar printr-o purificare politică şi morală, 
când chiar şi semnele idolatriei vor fi nimicite. 

12 Şi-ţi voi nimici chipurile cele cioplite şi stâlpii tăi din mijlocul tău şi nu te vei mai închina la 
lucrul mâinilor tale. 

13 Şi voi tăia desişurile din mijlocul tău şi cetăţile tale le voi strica. 

14 Şi cu mânie şi-aprindere mare voi face răzbunare-ntre neamuri, pentru aceea că n-au ascultat. 

Care anume jertfe Îi sunt plăcute Domnului. Nelegiuiţii sub ameninţare. 

1 Auziţi acum cuvântul Domnului! Zis-a Domnul: Scoală-te şi fă judecată cu munţii, şi dealurile să- 
ți audă glasul! 

2 Auziţi, voi, munţilor, judecata Domnului şi voi, văilor, şi voi, temelii ale pământului, că-n 
judecată este Domnul cu poporul Său şi cu Israel Se va lua la-ntrebăril: 

3 poporul Meu, ce ţi-am făcut Eu ţie? sau cu ce te-am întristat? sau cu ce te-am împovărat? 
Răspunde! 

4 Că te-am scos din ţara Egiptului şi te-am scăpat din casa robiei şi ţi-am trimis înainte pe Moise şi 
pe Aaron şi pe Mariam?... 

5 Poporul Meu, adu-ţi acum aminte ce sfaturi a făcut împotrivă-ţi Balac, regele Moabului; şi ce i-a 
răspuns Balaam, fiul lui Beor, de la Stufişuri până la Ghilgal pentru ca dreptatea Domnului să fie 
cunoscută. 

1 Domnul le aminteşte fiilor lui Israel câteva din momentele în care El a intervenit în favoarea lor, 
dintre care cel mai important a fost scoaterea lor din Egipt. Asupra istoriei lui Balaam, vezi Nm 22- 
24 şi Dt 23, 5. 

6 Cu ce ÎL voi întâmpina pe Domnul? cu ce ÎI voi primi pe Dumnezeul meu Cel-preaiubit2? Ajunge- 
voi la El cu arderi-de-tot, cu viței de un an? 

7 Au fi-va Domnul binevoitor pentru mii de berbeci şi zeci de mii de ţapi graşi? Voi da eu oare pe 
întâii-meinăscuţi în schimbul necredinţei, şi rodul pântecelui meu pentru păcatul sufletului meu? 


8 Nu ţi s-a spus, o, omule, ce este bun? sau ce anume cere Domnul de la tine, decât să faci dreptate 
şi mila s-o iubeşti şi să fii gata să ţii pasul cu Domnul, Dumnezeul tău? 

9 Glasul Domnului se va striga-n cetate şi El îi va mântui pe cei ce se tem de numele Lui. Ascultă, 
tu, seminţie!, cine va pune cetatea-n rânduială3? 

10 Nu cumva e focul şi casa nelegiuitului care adună avuţii nedrepte şi cu trufia nedreptăţii? 

11 Fi-va nelegiuitul îndreptăţit în cumpănă4? sau în sac greutățile înşelătoare 

12 prin care ei şi-au strâns averi din necredinţă, iar cei ce locuiesc [cetatea] grăit-au doar minciuni şi 
limba li s-a înălţat în gură. 

13 Eu însă voi începe să te bat; în păcatele tale te voi nimici. 

14 Vei mânca şi nu te vei sătura şi-n întuneric te voi arunca şi-Mi voi întoarce 

2 Versetele 6-8: Formele exterioare ale cultului, lipsite de conţinut, nu au nici o valoare faţă de 
angajarea religioasă şi morală a omului. 

3 Kosmeo (în sensul primar): „a aranja”, „a pune în ordine”, „a pune în armonie”. Profetul 
abordează problema decadenţei morale a poporului; cetatea nu poate fi adevărată prin oamenii 
corupți. 

4 Cântarul drept nu poate justifica nelegiuirea omului strâmb. 

capul şi nu-ţi va fi scăpare; iar cei ce vor scăpa, ei toţi vor fi trecuţi prin ascuţişul săbiei. 

15 Vei semăna şi nu vei secera, măslina o vei stoarce dar tu cu untdelemn nu te vei unge, şi 
strugurele [îl vei stoarce] dar nu vei bea şi vin şi vor pieri legiuirile poporului Meu. 

16 Că tu ai păzit rânduielile lui Omri şi toate faptele casei lui Ahab5 şi ai umblat în căile lor, ca să 
te dau pe tine la pieire, iar pe locuitori să fie fluieraţi şi veţi purta ocările popoarelor. 

7 

Stricăciune peste tot. După pedeapsă, izbăvirea. Rugăciunea profetului. 

1 Vai mie!, că m-am făcut ca unul ce adună paie la seceriş şi-aşa cum e ciorchinul 1 la cules când 
nici un strugure n-a mai rămas, ca să mănânc şi eu din poamele care se coc întâi. Vai mie, suflete, 

2 că a pierit cel credincios de pe pământ şi nimeni nu mai este printre oameni să facă ce e drept!; 
toţi se judecă pân” la sânge, fiecare-i face necazuri vecinului său. 

3 Mâinile şi le gătesc numai spre rău. Cel mare cere, judecătorul linguşeşte, că asta-i pofta sufletului 
său. 

4 Şi bunurile lor le voi lua precum o molie ce roade şi care-n ziua cercetării aleargă după îndreptare. 
Vai, vai!, ziua răzbunării tale a sosit, acum vor fi plângerile lor. 

5 Omri şi Ahab, regi ai lui Israel, cu o tristă faimă a nelegiuirii. 

1 Foarte exact: struguraşul avorton, pipernicit, rămas pe viţă la culesul viei (epifyllis). 

5 Nu vă încredeţi în prieteni, şi nici nădejdea să v-o puneţi în cei care îndrumă, iar celei ce se culcă 
lângă tine păzeşte-te să-i încredinţezi ceva. 

6 Că fiul îşi necinsteşte tatăl, fiica se va ridica-mpotriva mamei sale, nora împotriva soacrei sale; 
duşmanii omului, casnicii lui. 

7 Dar eu voi căuta spre Domnul, în Dumnezeu, Mântuitorul meu, voi aştepta; Dumnezeul meu mă 
va auzi. 

8 Nu te bucura-mpotrivă-mi, tu, duşmanca mea2, că am căzut şi mă voi ridica, şi chiar de voi şedea 
în întuneric, Domnul mă va lumina. 

9 De vreme ce-am păcătuit eu împotriva Domnului, mânia Lui o voi purta până când El îmi va- 
ndrepta pricina şi El dreptatea mi-o va face şi mă va scoate la lumină şi voi vedea dreptatea Lui. 

10 Şi va vedea duşmanca mea şi în ruşine se va îmbrăca aceea ce-mi zicea: „Unde e Domnul, 
Dumnezeul tău?”; ochii mei o vor vedea: acum va fi să fie ea călcată în picioare cum e noroiul pe 
un drum. 

11 E ziua când se face cărămida3: ziua aceea-i nimicirea ta şi ziua-aceea va surpa ceea ce tu ai 
legiuit. 

12 Şi cetăţile tale fi-vor totuna între ele4 şi împărțite-ntre Asirieni, iar cetăţile tale tari vor fi- 
mpărțite de la Tir şi pân” la Râu5 şi de la mare pân” la mare şi de la munte pân” la munte. 

2... duşmanca mea”: termen generic pentru toţi adversarii lui Israel, îndeosebi Edomiţii. 

3 Literal: „... când se unge cărămida”; când încep pregătirile pentru reconstituirea zidului. 

4 Literal: ,.... vor fi nivelate”; reduse la acelaşi nivel. 


5 „Râul”: Eufratul. 

13 Pământul fi-va pustiit, el, la un loc cu cei ce-l locuiesc, din pricina roadelor planurilor lor. 

14 Paşteţi poporul cu toiagul, oile moştenirii Tale, cele ce-şi au sălaşul în pădure, şi numai ele, în 
mijlocul Carmelului; vor paşte în ţinutul Vasanului şi-n ţinutul Galaadului ca-n zilele de altădată. 

15 şi-ntocmai ca în zilele acelea când ai ieşit tu din Egipt, voi lucruri minunate veţi vedea. 

16 Vedea-vor neamurile şi se vor ruşina şi cu toată puterea lor mâinile şi le vor pune peste gură, 
urechile li se vor face surde. 

17 Țărâna o vor linge ca şerpii pe pământ când se târăsc, s-or tulbura în găurile lor, s-or spăimânta 
de Domnul, Dumnezeul nostru, şi de Tine se vor teme. 

18 Cine e Dumnezeu precum eşti Tu, ştergând fărădelegile şi înecând păcatele celor rămaşi din 
moştenirea Lui? Nu Şi-a păstrat mânia să fie mărturie6, căci El Se bucură-ntru milă, 

19 El iarăşi Se va-ntoarce şi ne va milui şi nedreptăţile noastre le va îneca şi toate păcatele noastre 
în fundurile mării le va lepăda. 

20 El adevărul i-l va da lui Iacob, milă lui Avraam, aşa cum Te-ai jurat părinţilor noştri în zilele de- 
odinioară. 

6 Mânia Domnului nu supravieţuieşte milei Sale. 

Introducere la cartea proorocului Naum 

Fericitul Ieronim gândea că numele de Naum (Nahum), care înseamnă „mângâiere“, i-ar fi fost 
anume rânduit omului care avea să-şi mângâie compatrioţii cu prevestirea căderii Ninivei. 

E greu de ştiut dacă şi în ce măsură a izbutit profetul să consoleze, dar e cert că singurul obiectiv al 
cărții sale este capitala Asiriei, simbol al opresiunii seculare pe care acest imperiu a exercitat-o 
asupra poporului evreu; e de ajuns să ne amintim că, în 721 (722) î. H., Sargon al II-lea cucerise 
Samaria, deportase majoritatea populaţiei şi prefăcuse regatul Israel în provincie asiriană, sub 
numele de Samerina; amintire dureroasă, ca o rană veşnic deschisă în sufletul unui popor pe care 
altădată îl cârmuise David, rană care hrănea resentimente vecine cu şovinismul. 


Situarea în timp a lui Naum ţine seama de două repere: căderea Tebei şi căderea Ninivei. Primul 
eveniment e amintit în cartea profetului ca fiind un fapt împlinit; or, No-Amon, capitala Egiptului 
Superior, adică Teba, a fost cucerită şi distrusă de către Asirieni în 663. Pe de altă parte, Ninive a 
căzut în 612 sub forţele armate reunite ale Mezilor şi Babilonienilor, sub dubla comandă a lui 
Cinaxar şi Nabopolasar. Aşadar, profeția lui Naum a fost scrisă după 663 şi înainte de 612. Dincolo 
de numeroasele controverse pe această temă, tradiţia biblică românească optează pentru deceniul 
660-650 î. H.; pe de-o parte, căderea Tebei e încă proaspătă în memorie, pe de alta, perspectivei 
profetice nu i se pot pune hotare. 

Stilul lui Naum e ca un ropot de harapnice: văzduhul tremură, adâncul se cutremură, vrăjmaşii se- 
ngrozesc şi pier, profetul jubilează într-un final de capodoperă vechitestamentară. Pe deasupra 
tuturor, Dumnezeu este Cel ce face istoria. 


Naum 

1 

Mânia Domnului. Profeții despre Iuda şi Ninive. 

1 Profeție asupra Niniveil. Cartea vedeniei lui Naum cel din Elcoş. 

2 Dumnezeu este gelos şi Domnul Se răzbună2; Domnul Se răzbună cu mânie Domnul Se răzbună 
pe vrăjmaşii Săi şi-i nimiceşte pe potrivnici. 

3 Domnul e îndelung-răbdător şi mare-i este tăria şi pe cel vinovat nu-l va lăsa Domnul nepedepsit; 
calea Sa e-n capătul drumului şi-n vârtej3, norii sunt pulberea de sub picioarele Lui. 

4 El ceartă marea şi o usucă şi toate râurile le seacă; Vasanul şi Carmelul s-au pipernicit, florile 
Libanului s-au veştejit4. 

5 Munţii se cutremură de EI, dealurile se clatină, pământul s-a-ngrozit de faţa Lui toată lumea şi toţi 
cei ce locuiesc în ea. 

1 Ninive: capitala imperiului asirian, simbol al celei mai crâncene opresiuni asupra ludeilor. 

2 Versetele 1-8 alcătuiesc un psalm ale cărui versete sunt numerotate, în Textul Ebraic, cu litere ale 


alfabetului. Este reluată tema unui Dumnezeu gelos (Iahve), Care-Şi pedepseşte poporul pentru 
infidelitate (închinare la idoli), dar şi pe păgânii care l-au corupt. 

3 Autorul apelează la imaginile cosmice ale puterniciei lui Dumnezeu. 

4 Vasanul, Carmelul şi Libanul: zone-simbol ale verdelui etern. 

6 Cine va putea să-l îndure mânia? şi cine va sta înaintea aprinderii mâniei Sale?: mânia Lui topeşte 
regate şi pietrele de dinainte-l se sfărâmă. 

7 Domnul e bun cu cei ce-L cheamă în ziua necazului şi-i cunoaşte pe cei ce se tem de EI, 

8 dar cu potop nimicitor îi va sfârşi6 pe cei ce se ridică împotrivă-l, iar pe vrăjmaşii Săi întunericul 
îi va fugări. 

9 Ce puneţi voi la cale împotriva Domnului? El va face-ntru totul un sfârşit:7 răzbunarea Lui nu va 
lovi cu necaz de două ori în acelaşi timp. 

10 Că ei8 pân” la tălpi vor fi despuiaţi şi mistuiţi ca un lujer învârtit pe harac şi ca o trestie uscată de 
istov. 

11 Din tine0 ieşi-va un gând împotriva Domnului, rele sfătuind împotrivă-l. 

12 Aşa grăieşte Domnul10, Cel ce stăpâneşte peste ape multe: Aşa vor fi îndepărtați, şi geamătull 1 
nu se va mai 

5 Literal: „... topeşte stăpâniri”. Mânia Domnului are puterea focului care topeşte metalele. 

6 Asemenea potopului din vremea lui Noe (Fc 7). 

7 Cuvinte adresate lui Iuda, în sensul că sfârşitul Ninivei va fi total. Ton întremător. 

8 „Ei”: asupritorii asirieni. 

9 Adresare către Asiria. 

10 Acum Domnul grăieşte către Iuda. 

11 Literal: „,... ascultarea ta nu se va mai auzi”. „Ascultarea” are aici sensul figurat de „supunere”, 
„obedienţă”, „starea de a executa poruncile cuiva” (termen şi sens folosite şi astăzi în limbajul 
monahal). Metonimie: „geamătul”. 

auzi! 

13 Şi acum, sfărâma-voi toiagul 12 său de deasupră-ţi şi lanţurile tale13 le voi rupe. 

14 Şi Domnul va porunci pentru tinel4: Sămânţă din numele tău nu se va mai semăna; din casa 
dumnezeului tău voi nimici chipurile cioplite şi pe cele turnate şi ţi le voi pune în mormânt, că sunt 
grăbite... 

2 

Vestirea mântuirii. Împotriva leului din Asur. 

1 Iată pe munți picioarele celui ce binevesteşte, ale celui ce vesteşte pacea! O, Iudo, serbează-ți 
serbările, plineşte-ți făgăduinţele, că nu vor mai trece prin tine să te îmbătrânească; s-au sfârşit, au 
pierit]! 

2 Cel ce-ndeobşte scoate din necaz ţi s-a urcat, suflând, în față2. Veghează-ţi calea, întăreşte-ţi 
mijlocul, îmbărbătează-te-n putere! 

3 (Căci Domnul a-ntors mândria lui Iacob, ca şi mândria lui Israel; că aceia-i scuturaseră, pe ei şi 
viţele lon)3. 

12 „Toiagul” (aici): instrumentul de asuprire. Ebr: „jugul”. 

13 Literal: „... legăturile tale” (tot ceea ce te ţine legat). 

14 Adresare către regele Asiriei. 

1 În unele ediţii ale Septuagintei, acest verset face parte din capitolul precedent, ca v. 15. Aici, după 
ed. Rahlfs, în acord cu T. M. 

2 E vorba de Domnul, Cel ce de obicei izbăveşte oamenii din nenorociri, dar Care i Se propune 
acum Ninivei în ipostaza Celui ce avertizează şi ameninţă. Urmează scânteietorul tablou al 
asaltului. 

3 Nu o dată, în Sfintele Scripturi, poporul ales este asemănat cu o vie (vezi Isaia 5, 1-7). 

4 Stricatu-le-am armele puterii-ntre neamuri: bărbaţii puternici hohotind în flăcări, frânele carelor 
lor atunci când se gătesc şi călăreţii fremătând pe drumuri. 

5 Şi carele de luptă se vor învălmăşi şi ele între ele se vor ciocni pe uliţi; înfăţişarea lor: ca flăcările 
focului, ca fulgere ce-aleargă prin văzduh. 

6 Mai-marii lor vor sta cu gându-n cumpeni şi ziua vor fugi şi-n fuga lor vor osteni; şi-atunci vor 


alerga la ziduri să-şi pregătească apărarea... 

7 Dar porțile cetăţii s-au deschis şi casele regeşti s-au prăbuşit 

8 şi s-a văzut din ce erau făcute4; ea a fost dusă5, iar slujnicele ei duse erau ca nişte porumbiţe 
gemând în inimile lor. 

9 Iar cât despre Ninive: Apele ei, ca apa-n scăldătoare6; iar ei7 fugeau şi nu stăteau şi nimeni nu era 
ca să privească. 

10 Argintu-l jefuiau, şi aurul îl jefuiau, comoara ei nu-şi mai dădea de capăt; cu ea se-mpovărau mai 
abitir decât încărcătura din vasele ei toate, cele scumpe. 

11 Scuturătură, îmbrânceală, vălmăşag şi frângere de inimă; genunchii se slăbesc, prin şoldurile 
toate trec dureri, iar faţa fiecăruia e ca un ciob de oală arsă8. 

12 Unde-i culcuşul leilor? unde-i păşunea puilor de leu? şi unde oare s-a 

4 li s-a descoperit structura interioară, materialele din care erau durate. 

5 Literal: „ea a fost ridicată”. „Ea”: regina, ca metaforă pentru nobilimea cetăţii. 

6 Agitate, răscolite, nestatornice, scăpând peste margini bătute. 

7 „Ei”: asediatorii pătrunşi înlăuntru. 

8 Comparaţie identică în Ioil 2, 6. 

dus leul ca să se vâre-acolo puiul leului? nu-i nimeni să mi-l sperie?... 

13 De-ajuns prădat-a leul pentru puii săi, şi pentru leii săi a sugrumat şi vizuina şi-a umplut-o cu 
vânat şi locul de sălaş cu jaf. 

14 Iată că Eu îţi stau chiar împotrivă domnul grăieşte, A-toate-ţiitorul şi gloata ţi-o voi arde-n 
fumegări şi leii tăi vor fi mâncaţi de sabie şi prada ta de pe pământ voi nimici-o; iar faptele pe care 
le-ai făcut vor fi pentru auzul nimănui. 

3 

Încă o vedenie despre căderea Ninivei. Cetatea piere, profetul jubilează. 

1 O, tu, cetate a vărsărilor de sânge, tu, mincinoasă pe de-a-ntregul, tu, doldora de nedreptate: nu 
vei ajunge prada să ţi-o pipăil!... 

2 Sunete, zgomote: bice pocnesc, roțile duduie, caii-n fugă nechează, carele huruic, 

3 călăreţii sar în şei, săbiile scânteiază, armele fulgeră în geamătul mulțimii de răniți şi-al grelelor 
căderi. Şi nici un capăt neamurilor ei, dar trupurile lor se vor slăbi 

4 după atâta desfrânare a ei, frumoasa desfrânată şi veselă-n plăceri şi iscusită-n farmece, cea care 
vinde neamuri cu desfrâul şi triburi cu-ale ei fermecături?. 

1 În următoarele trei versete (2-4) autorul reia tabloul asaltului asupra Ninivei, în secvenţe cinetice 
de mare plasticitate, urmate de o motivaţie dură, necruțătoare. 

2 Naum compară cetatea Ninivei cu o desfrânată care, în acelaşi timp, practică vrăjitoria, aşa cum 
face şi Isaia cu cetatea Babilonului (Is 47, 9, 12). 

5 Iată că Eu îţi stau chiar împotrivă domnul grăieşte, A-toate-ţiitorul şi-n faţa ta te-oi dezveli la 
poale şi-n faţa neamurilor toate ruşinea îţi voi arăta-o, şi-mpărăţiilor ocara3. 

6 Şi-asupra ta voi arunca cu scârnă, da, pe potriva scârnăviei tale, şi pildă te voi face tuturor. 

7 Şi fi-va că acel ce te-o vedea îşi va pleca vederea dinspre tine şi va şopti: „O, ticăloasa de Ninive, 
cine va plânge după ea? unde-am să-i aflu mângâiere?...”. 

8 O, pregăteşte-ţi porţie şi struna ţi-o înstrună şi pregăteşte porția lui Amon4, cea care locuieşte-n 
râuri şi-mprejmuită e de apă, a cărei stăpânire este marea şi ale cărei ziduri, apa, 

9 a căreia tărie-i Etiopia şi chiar Egiptul, a cărei fugă n-are nici un capăt, de vreme ce-o ajută 
Libienii5... 

10 Dar ea printre străini va fi-n robie6; pe pruncii ei îi vor trânti-n ţărână la începutul căilor ei toate; 
şi sorţi vor arunca asupra-a tot ce are ea mai scump, şi nobilii ei toţi vor fi legaţi în lanţuri. 

11 ar tu ai să te-mbeţi şi fi-vei tu dispreţuită şi aşezare-ţi vei căta de la duşmani. 

3 Expunerea publică a nudităţii unei femei era pedeapsa aplicată pentru adulter. 

4 „... porția lui Amon”: soarta (de care a avut parte) Amon. Ebr.: No-Amon: cetatea lui Amon, adică 
Teba, capitala Egiptului Superior, aşezată pe malul Nilului, care fusese distrusă în 663 î. H. de către 
armatele lui Asurbanipal. Fapt împlinit în vremea lui Naum, el prefigurează soarta Ninive. 

5 Şubrezenia cetăţii este subliniată şi printr-o tonalitate sarcastică. 

6 Deşi dezastrul Tebei a avut loc, profetul îl proiectează în viitor, spre a face legătura cu ceea ce i se 


va întâmpla Ninivei. 

12 Şi toate ale tale-ntărituri sunt ca smochinii care-şi au şi paznici: că dacă-i scuturi, ei cad în gura 
celui ce mănâncă. 

13 Iată, poporul tău în tine e-aşa precum femeile: de s-or deschide-n faţă cu duşmanul, şi porțile se 
vor deschide, ale ţării, şi focul îţi va mistui zăvoarele. 

14 Hai, scoate-ţi apă, s-o ai la-mpresurare, aşază-ţi bine-ntăriturile şi intră-n lut şi calcă-l jos cu paie 
şi fă-l mai tare decât cărămida”!... 

15 Acolo focul te va mistui şi sabia te-o nimici de tot: te va mânca precum lăcusta, strivită vei fi jos 
ca o omidă. 

16 Ţi-ai înmulțit negustoriile pân” dincolo de stelele din cer: omida le-a-ncolţit şi a zburat. 

17 Ca greierele ţi-a sărit adunătura şi ca lăcusta ce se suie pe gard în ziua friguroasă: că soarele a 
răsărit, ea a zburat, şi locul nu şi-l mai cunoaşte; vai lor! 

18 Păstorii tăi au dormitat8, iar regele Asiriei ţi-a adormit vitejii9; poporul tău s-a dus în munţi şi 
nimeni nu era ca să-i aştepte. 

19 Nu-i vindecare vânătăii tale, te doare rana-n umflătura ei. Şi toţi cei care-au auzit de tine din 
palme vor plesni-mpotrivă-ţi; căci peste cine oare n-a trecut, fără-ncetare, răutatea ta10? 

7 Autorul îşi aruncă sarcasmele la adresa Ninivei. 

8 Declinul unui popor începe cu acela al moravurilor, insuficient controlate şi îndrumate de păstorii 
spirituali. 

9 Prin incapacitatea sa militară de a rezista atacurilor duşmane, regele este autorul moral al morții 
(adormirii) vitejilor. T. M.: „Păstorii tăi dorm, rege al Asiriei!”. 

10 Nimicirea asupritorului înseamnă bucuria asupriţilor. 

Introducere la cartea proorocului Avacum 

Scrierea, de numai trei capitole, e construită cu multă grijă, ca de un cunoscător al artei poetice. 
Primele două capitole cuprind un dialog între profet şi Dumnezeu; fiecărei plângeri din partea 
profetului i se răspunde printr-o „vedenie“, care însă nu e o viziune propriu-zisă, ci mai degrabă o 
comunicare asupra nenorocirilor ce se vor abate asupra Caldeilor, popor păgân, nelegiuit, crud, 


= 


asupritor, sângeros ?0®Ul1 cărui nume, de altfel, are o rezonanţă sinistră în conştiinţa fiilor lui 


Israel. Partea a treia este un preafrumos imn pe care profetul I-l înalță Creatorului şi Proniatorului. 
Unii comentatori au înclinat să creadă că acesta nu ar face parte din opera propriu-zisă, ci ar fi un 
adaos preluat din imnografia ebraică; cu toate acestea, exegeţii cei mai autorizaţi recunosc 
integritatea operei, imnul nefiind altceva decât încheierea firească, apoteotică, a primelor două părţi. 
De asemenea, se admite că această scriere datează de la sfârşitul secolului al VII-lea î. H., adică din 
jurul anilor 609-608. 

Cartea lui Avacum a avut un puternic ecou în conştiinţa noutestamentară, mai ales prin textul din 2, 
4: „Cel drept al Meu din credinţă va trăi“ (sau: „,... va fi viu“). Apostolul Pavel îl citează nu mai 
puţin de trei ori în epistolele sale (Rm 1, 17; Ga 3, 11; Evr 10, 38), în următoarea construcție 
teologică: Principalul temei al relației dintre Dumnezeu şi om este credinţa; aceasta, la rândul ei, 
implică atât încrederea cât şi credincioşia. Pe de-o parte, Dumnezeu îi rămâne credincios omului 
prin aceea că-şi ţine făgăduinţele pe care i le-a făcut; pe de alta, omul drept are încredere că 
Dumnezeu Îşi ține întotdeauna cuvântul dat şi, în consecință, Îi rămâne fidel, în ciuda tuturor 
încercărilor la care poate fi supus. 

Acelaşi Pavel, în cuvântarea sa din Antiohia Pisidiei, lansează un avertisment printr-un citat din 
Avacum (FA 13, 41; Ave 1, 5), spre a-i atenţiona pe cei ce nu sunt dispuşi să dea crezare cuvintelor 
Domnului. 

Opera nu e lipsită nici de un anume dramatism dilematic. Prin revelaţie, profetul e conştient că, în 
speţă, Caldeii nu sunt altceva decât instrumentul prin care Dumnezeu pedepseşte nelegiuirile lui 
Israel [18 şi nu numai pe ale lui. Întrebare: De ce Dumnezeu pedepseşte un popor nelegiuit printr- 
un altul şi mai nelegiuit? Răspuns: Instrumentul pedepsitor va fi şi el, la rându-i, pedepsit şi nimicit, 
dar nu pentru că a instrumentat, inconştient, voia lui Dumnezeu, ci pentru că el poartă asupră-i 
păcatul capital al trufiei (2, 2-5). 


Avacum 

1 

Dialogul profetului cu Dumnezeu. 

1 Vedenia pe care a văzut-o Avacum profetul: 

2 până când, Doamne, voi striga fără ca Tu să auzi? până când spre Tine voi striga învinuindu-mă 
fără ca Tu să izbăveşti1? 

3 De ce mi-ai arătat Tu mie suferințe şi dureri ca să văd necaz şi necredință?: în față-mi stă 
judecătorul, judecătorul ia plocoane?!... 

4 De-aceea e legea călcată şi judecata nu ajunge la capăt3: că biruie necredinciosul asupra celui 
drept!; iată de ce ieşi-va judecata strâmbă! 

5 - „Vedeţi, voi, cei ce dispreţuiţi, şi minunaţi-vă şi pieriţi, că Eu în zilele voastre lucrez un lucru pe 
care nu-l veţi crede dacă vi-l va spune cineva4. 

1 Unele accente, mai blânde, ale lui lov se regăsesc şi în aceste reproşuri adresate lui Dumnezeu; 
Acesta rămâne surd chiar şi atunci când profetul, într-un act de umilinţă, se învinuieşte pe sine. 

2 Nedreptatea (comisă de regi, bogaţi sau judecători) este unul din păcatele cele mai înfierate de 
către profeţii Vechiului Testament; aici e vorba de magistraţii corupți şi cinici. 

3... nu ajunge la capăt”: nu atinge, în final, dreptatea; nu-şi atinge menirea. 

4 Versetul va fi citat de Pavel (după Septuaginta) în avertismentul adresat ascultătorilor săi din 
Antiohia Pisidiei (FA 13, 41). 

6 Că, iată, Eu îi stârnesc pe Caldei, neamul amarnic şi iute care cutreieră lățimile pământului să 
stăpânească locaşuri ce nu sunt ale lui. 

7 El e-nfricoşător şi preavestit; judecata din el-însuşi va fi5 şi-ncărcătura lui îi va da peste margini6. 
8 Şi caii lui sări-vor mai mult ca leoparzii şi cu avânt mai mare ca lupii din Arabia; şi călăreţii lui 
sări-vor drept în şei şi vor porni din depărtări şi vor zbura precum un vultur în grabă să mănânce. 

9 Veni-va nimicire în cei necredincioşi, în cei ce stau prin preajmă cu gând de-mpotrivire; robimea 
o va strânge precum aduni nisipul. 

10 La largul său el fi-va printre regi şi pe tirani îi va juca pe palme; de toată-ntăritura îşi va râde şi-n 
jurul ei va ridica movile” şi-o va supune luişi. 

11 Atuncea vântu-şi va schimba suflarea, iar el va trece şi jertfă va-nălţa, de ispăşire: Aceasta e tăria 
ce se ţine de dumnezeul meug!” 

5 Versetele 5-11 anunţă o invazie a Caldeilor, deasupra căreia însă e Domnul, Cel ce face din regii 
păgâni instrumente ale voii Sale (doctrină curentă în scrierile profetice ale Vechiului Testament). 

6 Neavându-L pe Dumnezeu, regele păgân îşi face legi proprii şi le aplică după bunul său plac. 

7 Movile: dâmburi de pământ, ca puncte mai înalte de atac. 

8 Ironie la adresa îngâmfatului care nu ştie al cui instrument a fost, ci crede că-şi are tăria de la 
idolul său. Jertfa lui însă ascunde şi o anume ipocrizie: se cheamă „de ispășire”! 

12 nu eşti Tu oare chiar dintru-nceput, o, Doamne, Dumnezeul meu Cel sfânt? Fără-ndoială, noi nu 
vom muri. O, Doamne, Tu l-ai pus spre judecată, iar el pe mine m-a făcut ca prin pedeapsa lui să mă 
îndrept 9. 

13 E ochiul prea curat ca să mai vadă rele şi ca să mai privească peste necazuri dureroase. De ce dar 
Tu priveşti peste aceia ce dispreţuiesc? Tăcea-vei oare când necredinciosul l-înghite pe cel drept? 

14 Vei face Tu pe oameni precum sunt peştii mării sau biete târâtoare lipsite de cârmaci? 

15 El nimicirea-n undiţă a smuls-o, i-al0tras afar’ cu mreaja şi la un loc şi-i strânse în năvoade; de- 
aceea se va veseli inima lui şi se va bucura. 

16 De-aceea va aduce jertfe năvodului său şi mrejei sale arde-va tămâie, căci el cu ele şi-a făcut 
porţia lui cea grasă şi hrană pe alese. 

17 De-aceea mreaja şi-o va arunca şi nu se va sfii fără-ncetare neamuri să ucidă. 

2 

(continuare) 

9 Profetul acceptă ideea că „el”, poporul Caldeilor, e trimis de Dumnezeu să pedepsească spre 
îndreptare, dar nu se împacă cu gândul că toate grozăviile provocate de această situație se pot 
petrece sub ochiul indiferent al Domnului. 

10 Pe cei luați în robie. Dumnezeu a îngăduit ca aceştia să nu opună nici o rezistență; cuceritorul i-a 


„pescuit”, ceea ce-l face şi mai vesel, el neînregistrând nici o pierdere (vezi mai departe). 

1 Voi sta de strajă unde sunt, mă voi sui pe stâncă şi voi căta să văd ce-anume El grăi-va întru 
minel şi ce răspuns voi da atunci când sunt mustrat. 

2 Şi Domnul mi-a răspuns, zicând: - „Scrie vedenia, limpede, pe-o tablă, pentru ca cel ce va citi-o să 
poată să-i urmeze. 

3 Că e vedenia încă pentru-o vreme şi va ţâşni întru sfârşit, şi nu-n zadar: Aşteaptă-L, chiar dacă- 
ntârzie, căci Cel ce va să vină va veni şi nu va-ntârzia. 

4 Dacă [un om] se va feri, sufletul Meu nu are-n el plăcere; însă cel drept al Meu, el din credinţă va 
trăi2. 

5 Dar cel semeț şi cel ce ia-n derâdere omul trufaş nimic nu poate duce pân’ la capăt, el, cel ce pofta 
şi-a lărgit-o cât iadul şi-a lărgit-o; cel ce întocmai ca şi moartea nu-şi mai găseşte sațiul, acela 
neamurile toate la sine le va aduna şi tot la sine va primi popoarele, pe toate. 

6 Acestea toate, oare, nu vor fi ele pildă împotrivă-i? şi împotrivă-i zicere de pomină3? Şi ei vor 
zice: Vai de-acela care-şi sporeşte pentru sine cele ce nu sunt 

1 Nu „către mine”, ci „întru mine”. Profetul ÎL ascultă pe Dumnezeu cu auzul său interior, 
duhovnicesc. 

2 Versetele 3-4: profeție mesianică, receptată ca atare şi citată de Pavel în Epistola sa către Evrei 
(10, 37-38). Textul Masoretic raportează textul la subiectul „vedenie”: „ea se va împlini la vreme şi 
nu va fi vedenie mincinoasă. Dacă întârzie, aşteapt-o, căci va veni sigur, fără greş. 

3 În cele ce urmează: Deşi poporul păgân a lucrat, fără s-o ştie, ca instrument al lui Dumnezeu, el 
nu va rămâne nepedepsit; trufia, nedreptatea şi idolatria sunt păcate capitale, care nu pot fi iertate. 
(Stilistic, autorul trece, cu dezinvoltură, verbul de la persoana a treia la a doua, şi invers). 

ale lui ah, până când? şi jugul şi-l încarcă pe grumaz! 

7 Că fără veste s-or scula aceia care-l muşcă; şi s-or trezi acei ce te pândesc şi le vei fi de jaf. 

8 Şi fiindcă neamuri multe ai prădat, prădat vei fi şi tu, de toate popoarele care-au rămas, din pricina 
vărsărilor de sânge omenesc şi-a necredinţei ţării şi cetăţii şi-a tuturor ce-n ele locuiesc. 

9 Vai celui lacom, ce-şi sporeşte pe seama casei sale lăcomia, să-şi poată pune cuibul la-nălţime, să 
scape din puterea celor rele! 

10 Ruşine plănuit-ai casei tale; ai omorât popoare multe, sufletul tău păcătuit-a; 

11 că piatra din perete va striga şi cariul va grăi din grindă: 

12 Vai celui ce zideşte cu sânge o cetate şi care-n nedreptate cetatea şi-o găteşte! 

13 Nu oare de la Domnul A-toate-ţiitorul sunt lucrurile-acestea? Popoare multe, iată, s-au mistuit 
prin foc şi neamuri multe-n ele cu-ncetul s-au sleit. 

14 Că-ntreg pământul se va umple de cunoştinţa slavei Domnului; ca apa-i va acoperi. 

15 Vai celui care-i dă să bea vecinului vicleană băutură şi îl îmbată ca să se uite-n ce-are el ascuns! 
16 O, bea acum şi tu pe săturate ocară-n loc de slavă!; te leagănă, te clatină: paharul dreptei 
Domnului de-a roata împrejur mi te-a ajuns, pe slava ta s-a-ngrămădit ocară. 

17 Că necredinţa din Liban te va acoperi şi tremurul ce vine dinspre fiare te va înspăimânta din 
pricina vărsărilor de sânge omenesc şi-a necredinţei țării şi cetăţii şi-a tuturor ce-n ele locuiesc. 

18 La ce bun chip cioplit, că l-au cioplit?; turnat şi l-a făcut, nălucă mincinoasă; căci cel ce l-a făcut 
şi-a pus nădejdea-n lucrul său, să facă idoli muţi4. 

19 Vai celui care-i zice lemnului: «Trezeşte-te, ridică-te!», şi pietrei: «Te înalță!», în timp ce asta-i 
doar închipuire şi asta-i chip de aur şi argint, şi-n el, nici o suflare! 

20 Dar Domnul este-n sfântul Său locaş: de El întreg pământul să se teamă 
3 

Psalmodia profetului Avacum. 

1 Rugăciunea profetului Avacum, cu cântec de strunel: 

2 Doamne, auzit-am auzul Tău şi m-am temut, înţeles-am lucrurile Tale şi m-am înspăimântat. În 
mijlocul a două făpturi vii Te vei cunoaşte, cunoscut vei fi când anii se vor apropia, când va veni 
vremea Te vei arăta; când sufletul meu se va tulbura, Tu întru mânie Îţi vei aminti de milă 2. 

3 Dumnezeu va veni din Teman3 şi Cel-Sfânt, 

4 Muţenia idolului îi oferă celui ce şi-l face o anume comoditate: aceea a monologului. Numai în 
relația omului cu Dumnezeu-Cel-Viu se poate realiza un dialog. 


1? 


1 Rugăciune-imn, de o mare concentrare stilistică şi bogăţie teologică. A fost înscris, separat, în 
cultul ebraic, de unde a trecut şi în imnografia creştină. 

2 Chiar când Dumnezeu are motive să fie mânios pe om, El nu-Şi va neglija dimensiunea milei. 

3 Teman: localitate şi regiune în Edom, ţară situată la sud-est de Iuda. E posibil însă ca profetul să-i 
fi conferit o încărcătură simbolică. Versetele 3-7 cuprind o viziune asupra arătării Domnului. 

din muntele cel cu umbra deasă. Popas Laudele Lui acoperit-au cerurile şi de lauda Lui este plin 
pământul. 

4 Şi strălucirea Lui va fi ca lumina; putere4 se află-n mâinile Lui şi a făcut iubirea puternică a tăriei 
Lui. 

5 Cuvânt va merge înaintea feţei Sale, urmele Sale vor ieşi în câmp; 

6 El s-a oprit, pământul s-a clătinat, El a privit, şi Neamurile s-au topit, munţii-ntru silă s-au 
zdruncinat şi veşnicele dealuri s-au topit sub veşnicele Lui călătorii. 

7 În tulburare am văzut corturile Etiopienilor; locaşurile din ţinutul Madian, şi ele se vor spăimânta. 
8 O, Doamne, în râuri oare Tu Te-ai mâniat? în râuri oare Ţi-ai aprins urgia? în mare Te-ai pornit să 
iei cu-asalt? Că Tu pe caii Tăi ai călărit şi mântuire-i călăria ta. 

9 Cu vrere arcul Ți-l vei încorda cu faţa către sceptre, zice Domnul. Popas Ținutul râurilor fi-va 
sfâşiat. 

10 Popoarele Te vor vedea şi fi-vor în durere; în risipire apele curgerilor Lui. Adâncul vocea lui şi-a 
ridicat-o: înaltul nălucirilor din el. 

11 Soarele s-a ridicat şi luna a rămas în rânduiala ei; săgețile Tale vor merge-n lumină, în lucirea 
fulgerului armelor Tale. 

12 Cu înfricoşare vei împuţina pământul şi-ntru mânie vei surpa neamurile. 

13 leşit-ai pentru mântuirea poporului Tău, ca să-l mântuieşti pe unsul Tău. Moarte-ai pus pe 
capetele nelegiuiţilor, pân” la grumaz le-ai ridicat lanţurile. Popas 

4 Literal: „coarne”; simbol al puterii. 

14 Tăiat-ai întru uimire capetele celor puternici, întru aceasta se vor cutremura; zăbalele şi le vor 
rupe ca săracul care mănâncă pe furiş. 

15 Şi Ţi-ai făcut caii să intre în mare, tulburând ape multe. 

16 Am privegheat, şi inima mi s-a înspăimântat de glasul rugăciunii buzelor mele; cutremur mi-a 
intrat în oase şi-ntru mine mi s-a tulburat felul de a fi; în ziua necazului mă voi odihni, ca să mă urc 
la poporul înstrăinării meles. 

17 Că smochinul nu va rodi şi roade nu vor fi în vii; truda măslinului va fi înşelare, câmpurile hrană 
nu vor da; oile şi-au părăsit păşunea, boi lângă iesle nu mai sunt. 

18 Dar eu întru Domnul mă voi bucura, de Dumnezeu, Mântuitorul meu, mă voi veseli. 

19 Domnul Dumnezeu e puterea mea şi-mi va întări paşii s-ajungă la-mplinire6. El mă urcă 
deasupra înălțimilor”, ca 

5 Acestui text îi poate fi atribuită o dimensiune mistică: Profetul se roagă în stare de priveghere 
(veghe îndelungată), dar rugăciunea sa, rostită cu buzele, îl înspăimântă, fie prin superficialitate, fie 
prin constatarea că ea nu e perfectă. E momentul în care omului i se tulbură „felul de a fi” (exis), 
modalitatea lui interioară de a exista. Acest moment poate fi trecerea spre rugăciunea lăuntrică, 
nerostită cu buzele; un moment de răgaz, de odihnă, de regăsire, pentru ca profetul să se „urce” la 
„poporul înstrăinării” sale, adică la obştea duhovnicească, la cei ce au părăsit pământul în care 
trăiseră vremelnic şi au ajuns în „cetatea stătătoare” a împărăției lui Dumnezeu. (De notat că 
termenul paroikia înseamnă „şedere într-o ţară străină”, aşa cum erau Evreii în Egipt (vezi FA 13, 
17). Pavel însuşi va spune înEpistola către Evrei(13, 14): „... că nu avem aici cetate stătătoare, ci 
căutăm pe aceea ce va să fie”). 

6 „... la-mplinire” (eis synteleian) = la treapta desăvârşirii. 

7 Spaţiul de „deasupra înălțimilor” (locurilor înalte) nu poate fi decât cerul. 

eu să biruiesc întru cântarea Lui 8. 

8 Final de mare frumuseţe: În urma atâtor tristeţi şi necazuri, profetul se încorporează, biruitor, în 
marele cor al îngerilor. 

INTRODUCERE LA CARTEA PROOROCULUI SOFONIE 

Ziua Domnului va fi, în fapt, ziua mâniei Domnului, temă care în Evul Mediu îi va furniza 
imnografiei creştine apusene celebra Dies irae, parte a misei catolice, copios exploatată de numeroşi 
compozitori. Profetul o înfăţişează în culori sumbre, ca pe o revărsare a urgiei divine asupra unor 
cugete înnebunite de spaimă. E perioada purificării generale, un proces care implică arderi, 
decantări, nimicire şi salvare. 


Sofonie 

1 

Judecata obştească. Împotriva păcatelor din Iuda şi Ierusalim. Ziua mâniei Domnului. 

1 Cuvântul Domnului, care s-a făcut către Sofonie al lui Cugi, fiul lui Ghedalia, fiul lui Amaria, fiul 
lui lezechial, în zilele lui Iosia, fiul lui Amon, regele lui Iuda2. 

2 Să piară-ntru sfârşit de pe faţa pământului, zice Domnul3: 

3 Să piară omul şi vitele, să piară peştii mării şi păsările cerului; şi vor slăbi necredincioşii şi pe 
nelegiuiţi îi voi nimici de pe faţa pământului, zice Domnul. 

4 Şi mâna Mi-o voi întinde peste Iuda şi peste toţi locuitorii Ierusalimului şi voi alunga din locul 
acesta numele baalilor şi numele preoţilor lor 

5 şi pe cei ce pe acoperișuri i se închină „oştirii cerului”, şi pe cei ce se jură pe Domnul şi pe cei ce 
se jură pe regele lor 

6 şi pe cei ce se abat de la Domnul şi pe cei ce nu-L caută pe Domnul şi pe cei ce nu se ţin de 
Domnul. 

1 Citarea unei genealogii de patru generaţii sugerează o origine nobiliară. 

2 Iosia a domnit între 640 şi 609 î. H. 3 Versetele 2 şi 3 anunţă judecata generală, după care 
versetele 4-7 vestesc judecata pentru nelegiuirile ce se petrec în regatul lui Iuda, inclusiv închinarea 
la idoli. 

7 Temeţi-vă de faţa Domnului Dumnezeu, că aproape este ziua Domnului, că Domnul Şi-a pregătit 
jertfa4 şi i-a sfințit pe cei ce i-a chemat$. 

8 Şi va fi că-n ziua jertfei Domnului Eu Mă voi răzbuna pe cei puternici şi pe casa regelui6 şi pe cei 
ce s-au îmbrăcat în haină străină”. 

9 şi-n ziua aceea Mă voi răzbuna pe toţi cei din priveliştea pridvoarelor, pe cei ce umplu casa 
Domnului, Dumnezeului lor, cu păgânism şi-nşelăciunes. 

10 Şi va fi în ziua aceea zice Domnul glas de strigăt din poarta spintecătorilor” şi vaiet de la a doua 
şi-o mare zdrobire de la munți. 

11 Plângeţi, voi, cei ce locuiţi Țaraarsă10, că-ntregul popor e-asemenea 

4 Uciderea duşmanilor este o jertfă pe care Dumnezeu §Şi-o aduce Sieşi (vezi şi Is 34, 6). 

5 În contextul jertfei, „a sfinţi” poate să însemne: fie o mulţumire faţă de cei ce au executat jertfirea, 
fie fiarele câmpului sau păsările cerului, fie o oaste străină. 

6 Anturajul suveranului. 

7 Adoptarea unei vestimentaţii străine poate fi un semn că sunt în curs de adoptare şi moravurile 
(inclusiv obiectul şi felul închinării). 

8 Închinarea la idoli a pătruns până-n templu, din ale cărui pridvoare se exhibă, cu cinism, preoții 
practicanți. 

9 „Spintecătorii”: preoții care înjunghiau animalele de jertfă. 

10 „„Țara-arsă” este traducerea grecescului Katakekaumene, regiune vestită prin vinurile ei. Textul 
Ebraic oscilează între „Poarta Peştilor” (OSTY, RSV), „Oraşul de jos” (TOB), „Mortar” (BJ). Unii 
cred că „Oraşul de jos” ar fi fost un cartier al Ierusalimului. 

lui Canaan: pierit-au toţi cei ce s-au ridicat prin argint] 1. 

12 Şi va fi că-n ziua aceea voi cerceta Ierusalimul cu o făclie şi Mă voi răzbuna pe cei ce defaimă, 
pe paznicii lor, cei ce zic în inimile lor: „Domnul nu face nici bine, nici rău 12”. 

13 Şi puterea lor va fi bună de jaf şi casele lor, spre pustiire; şi vor zidi case, dar nu vor locui în ele 
şi vor sădi vii, dar nu le vor bea vinul. 

14 Că aproape este marea zi a Domnului, aproape şi grabnică foarte. Glasul zilei Domnului amar şi 
aspru s-a făcut. 


15 Zi de mânie e ziua aceea, zi de necaz şi de nevoie, zi de chin şi de nimicire, zi de ceaţă şi de- 
ntuneric, zi de nor şi de negură, 

16 zi de trâmbiţă şi de strigăt împotriva cetăților tari şi-mpotriva unghiurilor înalte 13. 

17 Şi oamenilor le voi aduce necazuri şi vor umbla ca orbii, fiindc-au păcătuit împotriva Domnului; 
şi va vărsa sângele lor cum verşi nisipul şi trupurile lor ca pe o balegă de bou. 

18 Argintul lor şi aurul lor nu-i vor putea scăpa în ziua mâniei Domnului, iar de focul geloziei Lui 
se va topi întreg pământul 14; că grabnică nimicire va aduce peste toţi cei ce locuiesc pământul. 

11 Adjectivul derivat din numele „Canaan” înseamnă „negustor”: cel ce se ridică pe scara socială 
prin mijlocirea banilor. 

12 A-I atribui lui Dumnezeu indiferență sau nepăsare e o adevărată blasfemie. 

13 „Unghiuri înalte”: puncte de observaţie. 

14 Profetul preia tema geloziei pe care I-o provoacă Domnului închinarea la idoli. 

2 

Îndemn la îndreptare. Profetii împotriva unor neamuri păgâne. 

1 Adunaţi-vă şi legaţi-vă laolaltă, voi, neam fără-nvăţare de mintel!: 

2 Mai-nainte de-a fi voi ca o floare ce se trece odată cu ziua, mai-nainte de a veni peste voi mânia 
Domnului, mai-nainte de a veni peste voi ziua mâniei Domnului 

3 căutaţi-L pe Domnul, voi, umiliții pământului, faceți judecată şi căutaţi dreptatea şi daţi-vă de 
partea lor, ca să aveţi un ascunziş în ziua mâniei Domnului?. 

4 Căci Gaza fi-va jefuită şi Ascalonul fi-va pustiit şi-n miezul zilei fi-va lepădat Aşdodul şi Ecronul 
fi-va smuls din rădăcini3. 

5 Vai celor ce locuiesc în chinga mării4, vecinii Cheretienilor5!; cuvântul Domnului e împotriva 
voastră, o, Canaan, ţară a celor de alt neam6, şi vă voi nimici din sălaşul vostru. 

6 Şi va fi Cheretul păşune pentru turme şi târlă pentru oi. 

7 lar chinga mării fi-va pentru cei rămaşi ai casei lui Iuda; paşte-vor peste ei în casele Ascalonului, 
vor poposi-ndeseară dinspre faţa fiilor lui 

1 În sensul: Voi, cei ce din toate pedepsele (aplicate pedagogic, cu scop de îndreptare) n-aţi învăţat 
nimic. 

2 Efectele mâniei Domnului pot fi prevenite prin întoarcerea la Dumnezeu şi la fapta bună. 

3 Sub cruntă pedeapsă vor cădea patru cetăţi filistene. 

4 „Chinga mării”: Nu doar țărmul propriu-zis, ci şi fâşia ce merge de-a lungul lui. 

5 „Cheretienii”: trib înrudit cu Filistenii, originar, ca şi aceştia, din Creta. 

6 Conform Septuagintei, „cei de alt neam” îi desemnau, de obicei, pe Filisteni. 

Iuda, căci Domnul Dumnezeul lor i-a cercetat şi din robie i-a întors. 

8 Am auzit ocările lui Moab şi loviturile de pumn ale fiilor lui Amon cu care l-au ocărât pe poporul 
Meu şi s-au întins peste hotarele Mele. 

9 De aceea, viu sunt Eu zice Domnul puterilor, Dumnezeul lui Israel -: ca Sodoma fi-va Moabul şi 
ca Gomora fiii lui Amon, iar Damascul fi-va părăsit ca pleava într-o arie şi nimicit pe veci. Iar cei 
rămaşi ai poporului Meu îi vor jefui, şi cei rămaşi ai neamului Meu îi vor moşteni. 

10 Aceasta-i pedeapsa pentru semeţia lor, fiindcă au ocărât şi s-au trufit împotriva Domnului 
Atotţiitorul?. 

11 Domnul se va arăta împotriva lor şi va nimici toți dumnezeii neamurilor pământului; iar ei I se 
vor închina, fiecare din locul său, toate insulele neamurilor8. 

12 Şi voi, Etiopienilor, răniţi veţi fi de sabia Mea. 

13 Şi mâna Mi-o voi întinde împotriva Miază-nopţii şi-i voi nimici pe Asirieni, iar Ninive o voi face 
ca un deşert fără de apă, ca o pustie. 

14 şi-n mijlocul ei vor paşte turmele şi toate fiarele pământului şi cameleonii? şi-n podurile ei vor 
locui arici; şi fiarele striga-vor în gropile ei şi corbii-n pridvoarele ei; Aceasta, fiindcă cedrul a fost 
trufia ei 10. 

7 Trufia este păcatul capital al păgânilor, pentru care Domnul îi va pedepsi. 

8 „Insulele neamurilor” înseamnă toate neamurile care s-au desprins dintr-un trunchi comun, 
asemenea unor plauri; expresie folosită pentru prima oară în Fc 10, 5 şi 32 (vezi nota). 

9 După Lv 11, 30, acesta e al doilea loc din V. T. în care e pomenit cameleonul. Nu se află în T. M. 


10 În sensul: Cetatea Ninive şi-a luat cedrul drept etalon al măreției sale trufaşe. David exclamase: 
„Văzutu-l-am pe cel necredincios ridicat în slăvi şi înălțându-se pe sine ca cedrii Libanului” (Ps 36, 
35). Textul Ebraic, deteriorat, obscur, cunoaşte traduceri conjecturale (OSTY preferă să lase loc 
alb). 

15 Aceasta e cetatea ce-mprăştie dispreţ, cea care locuieşte fără grijă, cea care-n inima ei zice: „Eu 
sunt, şi după mine alta n-o mai fi!”: cum s-a făcut pustie şi fiarelor sălaş! Tot cel ce s-o-ntâmpla să 
o străbată va fluiera şi va mişca din mâini. 

3 

Iudeii sunt mustraţi şi preveniţi. Rămăşiţa lui Israel. Întoarcerea celor împrăștiați. 

1 Vai, cetatea cea măreaţă şi răscumpărată, ea, porumbiţal! 

2 Glasul? nu l-a ascultat, învăţarea de minte n-a primit-o, în Domnul nu şi-a pus nădejdea, de 
Dumnezeul ei nu s-a apropiat. 

3 Principii ei într-însa erau ca leii când răcnesc, iar juzii ei, ca lupii din Arabia: nimic nu lasă până 
dimineaţa. 

4 Profeţii ei sunt cărători de vânt3, bieţi oameni ce se cred; preoţii spurcă cele sfinte şi-ntru păcate 
calcă legea. 

5 Dar drept e Domnul în mijlocul ei, şi nedreptate nu va face; dimineaţă de dimineaţă Îşi va aduce 
judecata la lumină şi nu Se-ascunde şi nu cunoaşte 

1 Rechizitoriul profetului asupra Ierusalimului şi mai-marilor lui începe cu o tonalitate ironică, dar 
nu lipsită de amărăciune. 

2 Glasul Domnului (eventual, prin acela al profeților). 

3 Notă ironică, de vreme ce textul poate fi tradus şi: „Profeţii ei sunt purtători de Duh”. Desigur, e 
vorba de profeţii mincinoşi. 

nedreptatea-n schimbul mitei4, nici nedreptatea într-o ceartă. 

6 Pe cei trufaşi i-am doborât la putrezire, pierit-au unghiurile lor cele-ntărite; căile lor pustiuri le voi 
face, ca nimenea pe ele să nu umble; cetățile lor ajuns-au la sfârşit, că nimeni nu mai e să stea, şi 
nici să locuiască. 

7 Am zis: Dar temeţi-vă de Mine şi primiţi certarea, şi-atunci din ochii ei nu veţi pieri, că-ntreaga 
răzbunare asupra ei am dat-o. Găteşte-te şi scoală-te devreme: ciorchinele din urmă le-a pierit. 

8 De-aceea, tu aşteaptă-Mă zice Domnul până în ziua când Eu Mă voi scula ca martors; căci 
judecata Mea va fi spre adunarea neamurilor, să Mi-i aduc pe regi şi-asupra lor să-Mi vărs mânia- 
ntreagă, că-ntreg pământul fi-va mistuit de focul geloziei Mele. 

9 Că voi întoarce-atunci către popoare o limbă-n generaţia ei6, aşa ca toţi să cheme numele 
Domnului şi să-l slujească sub un singur jug7. 

10 De la hotarele râurilor Etiopiei îi voi primi pe risipiţii Mei şi ei Îmi vor aduce Mie jertfe. 

11 Atunci, în ziua-aceea, nu te vei ruşina de tot ce-ai izvodit să Mă defaimi, fiindcă Îţi voi şterge 
trufia ta cea plină de dispreţ şi nu te vei mai preamări în muntele cel sfânt al Meu. 

4 Literal: „.... şi nu cunoaşte nedreptatea pe care I-o pretinde cel care I-o cere” (ca pe o obligaţie). 

5 Mărturia Domnului e raportarea la propriile Sale porunci. 

6 O limbă înţeleasă de fiecare generaţie: curată, limpede. 

7 lisus îi va îndemna pe oameni să ia asupră-le jugul Său, care e bun, într-o povară uşoară (vezi Mt 
11, 29-30). 

12 Şi voi lăsa-ntru tine un blând, cuviincios popor şi cei rămaşi ai lui Israel se vor teme de numele 
Domnului 

13 şi nu vor face nedreptate şi nici vor mai grăi deşertăciuni şi-n gura lor nu va mai fi o limbă- 
nşelătoare; căci ei se vor hrăni şi se vor odihni şi nimeni nu va fi să-i sperie. 

14 Bucură-te foarte, tu, fiica Sionului, vesteşte cu glas mare, tu, fiica Ierusalimului!; din toată inima 
te veseleşte, fii plină de-ncântares tu, fiica Ierusalimului! 

15 Domnul ţi-a şters nedreptățile şi te-a izbăvit din mâna vrăjmaşilor; Domnul, Regele lui Israel, e- 
n mijlocul tău, şi rele nu vei mai vedea. 

16 În vremea aceea Domnul îi va zice Ierusalimului: „Îndrăzneşte, Sioane, mâinile tale să nu 
slăbească! 

17 Domnul Dumnezeu e-n tine, Cel-puternic te va mântui, El peste tine va aduce veselie şi-ntru 


iubirea Sa te va-nnoi şi-ntru plinirea dorului? s-o veseli de tine ca-n zi de sărbătoare. 

18 Şi îi voi aduna pe cei sfărmaţi ai tăi. Vai de cel ce va ridica asupra ei10 ocară! 

19 lată că-n vremea aceea zice Domnul de dragul tău Eu voi lucra-ntru tine; pe cea alungată o voi 
mântui, pe cea lepădată o voi primi şi laudă voi face Eu din ele şi preacinstite-n tot pământul. 

8 Sofonie este singurul autor vechitestamentar care foloseşte verbul kataterpo = „a (se) încânta”. 

9 Substantivul terpsis (cuvânt rar, folosit numai aici şi la 3 Rg 8, 28) are o bogată încărcătură 
semantică, cu nuanţe fine: plenitudine, împlinire, regăsirea fiinţei dorite, plăcere dulce. Deşi deseori 
supărat şi pedepsitor, Domnul nu-Şi pierde dorul de poporul Său (asemenea părintelui din parabola 
fiului risipitor — Le 15, 11-32). 10... ei”: cetăţii Ierusalimului. 

20 şi-n vremea-aceea se vor ruşina |vrăjmaşii lor] când vă voi face bine şi-n vremea când vă voi 
primi; că vă voi face preacinstite şi laudă-ntru toate popoarele pământului când chiar în faţa voastră- 
i voi întoarce pe cei robiţi ai voştri”, zice Domnul. 

Introducere la cartea proorocului Agheu 

Ebraicul Haggai, devenit, prin transcriere grecească, Agheu, înseamnă „sărbătoare“ şi se explică 
prin presupunerea că profetul s-a născut într-o asemenea zi. 

Cu Agheu se deschide ultima etapă a erei profetice, anume cea postexilică. Exegeţii apreciază că 
dacă la profeţii preexilici domină tema pedepsei, dacă la exilici accentul cade pe mângâiere, ultimii 
trei anunţă şi încurajează restaurarea. 

Se ştie că în 538 î. H. regele Cirus dă un edict prin care Evreilor aflaţi în captivitatea babilonică li se 
permite întoarcerea acasă. O parte din aceştia, aflaţi la a doua sau a treia generaţie, deja înstăriți şi 
acomodaţi la noua viaţă, preferă să nu plece. Aproximativ 50.000 iau calea întoarcerii, avându-l în 
frunte pe Zorobabel, conducător politic, şi pe Iosua, marele preot. Se presupune că printre aceştia se 
află şi Agheu, născut în exil, dar chemat de Domnul la vremea când a fost nevoie. 

Prima grijă a noii comunităţi ierusalimitene este restaurarea templului zidit de Solomon şi dărâmat 
de Nabucodonosor. Lucrările încep curând după întoarcere, în 537, dar tot aşa de repede se şi 
împotmolesc. Samarinenii îşi oferă participarea, dar orgoliul şi puritanismul ludeilor o resping. Pe 
de altă parte, cei mai mulți dintre noii veniţi sunt preocupaţi în primul rând să-şi recupereze 
pământurile din mâna celor ce se înstăpâniseră pe durata celor aproape şaptezeci de ani; cei ce 
izbutesc să-şi refacă averile se gândesc prioritar la interesele proprii. Aşadar, delăsare generală. 

Spre a trezi conştiinţele, Domnul trimite nu numai o secetă, ci şi vocea lui Agheu, căreia i se alătură 
aceea a lui Zaharia: poporul e îndemnat să se mobilizeze în jurul celor doi cârmuitori şi să purceadă 
la rezidirea casei Domnului. În acest scop, Agheu rostește patru scurte cuvântări pe care şi le 
datează cu foarte mare exactitate, în perioada dintre sfârşitul lui august şi mijlocul lui decembrie 
520, adică la 17 ani după aşezarea pietrei fundamentale. Intervenţia celor doi profeţi are efect, 
lucrările reîncep şi se vor încheia după cinci ani. Noul templu nu va mai avea strălucirea celui de 
altădată, dar e menit să prefigureze Ierusalimul cel Nou. 


Agheu 

1 

Templul se cere rezidit; Domnul mustră, poporul şi cârmacii se aştern pe lucru. 

1 În cel de al doilea an al lui Darius regele, în luna a şasea, în prima zi a luniil, fost-a cuvântul 
Domnului prin mâna profetului Agheu, zicând: „Grăieşte către Zorobabel2, fiul lui Salatiel, din 
neamul lui Iuda, şi către Iosua, fiul lui loţadac, marele preot, zicând: 

2 Aşa grăieşte Domnul Atotţiitorul: Poporul acesta zice: «N-a venit vremea să zidim casa 
Domnului...y”. 

3 Atunci a fost cuvântul Domnului prin mâna profetului Agheu, zicând: 

4 „Este oare vremea ca voi să locuiţi în casele voastre cele tencuite, în timp ce Casa Mea3 aceasta e 
pustie?”. 

5 Şi acum, acestea zice Domnul Atotţiitorul: „Fiţi cu băgare de seamă la căile 

1 Potrivit unor specialişti, e vorba de 27 august 520; aşadar, în cel de al doilea an al lui Darius, 
regele Medo-Perşilor (al doilea succesor al lui Cirus), care a domnit între 522 şi 486 î. H. 

2 Zorobabel (al cărui nume înseamnă „Odrasla Babelului”, adică născut în Babilonia): ludeu născut 


în exilul babilonic, care, după edictul din 538 al lui Cirus, s-a întors în Ierusalim şi, devenit 
guvernator, a reluat lucrările de rezidire şi restaurare a templului dărâmat de Nabucodonosor în 587. 
3 „Mea”, cf. Efraemi rescriptor. T. M.: „casa aceasta”. 

voastre4!: 

6 Aţi semănat mult şi aţi cules puţin, ați mâncat şi nu v-aţi săturat, aţi băut şi nu v-aţi îmbătat, v-aţi 
îmbrăcat în haine şi nu v-aţi încălzit în ele, iar cel ce adună simbriile le-a adunat într-o pungă 
spartă”. 

7 Aşa zice Domnul Atotţiitorul: „Fiţi cu băgare de seamă la căile voastre! 

8 Suiţi-vă în munte şi tăiați lemne şi zidiți Casa5, iar Eu voi binevoi într-însa şi Mă voi preamări, 
zice Domnul. 

9 Aţi aşteptat multe şi au venit puţine, vi s-au adus în casă, iar Eu le-am suflat. De aceea, aşa 
grăieşte Domnul Atotţiitorul: De vreme ce casa Mea e pustie, iar voi vă ducețţi fiecare la casa lui, 

10 de aceea cerul va înceta să mai dea rouă, iar pământul îşi va trage roadele îndărăt,; 

11 iar Eu voi aduce sabie peste ţară şi peste munţi şi peste grâu şi peste vin şi peste untdelemn şi 
peste tot ceea ce scoate pământul şi peste oameni şi peste vite; şi peste toate lucrurile mâinilor lor”. 
12 Iar Zorobabel, fiul lui Salatiel din neamul lui Iuda, şi Iosua, fiul lui loţadac, marele preot, şi toți 
cei din rămăşiţa 

4 Literal: „... puneţi-vă inimile în căile voastre”. 

5 „Casa” = templul. 

poporului6 au auzit glasul Domnului Dumnezeului lor şi cuvintele profetului Agheu aşa cum 
Domnul, Dumnezeul lor, îl trimisese la ei şi s-a temut poporul în faţa Domnului. 

13 Şi Agheu, vestitorul Domnului dintre vestitorii Domnului7, a grăit către popor: „Eu sunt cu voi!, 
zice Domnul”. 

14 Iar Domnul a trezit duhul lui Zorobabel, fiul lui Salatiel din neamul lui Iuda, şi duhul lui Iosua, 
fiul lui loţadac, marele preot, şi duhul celor din rămăşița poporului; şi au intrat şi lucrau în casa 
Domnului Atotţiitorul, Dumnezeul lor 

15 în ziua a douăzeci şi patra din luna a şasea, în al doilea an de domnie a regelui Darius8. 

2 

Slava templului celui nou. Binecuvântări. Zorobabel sub ocrotirea Domnului. 

1 În luna a şaptea, în cea de a douăzeci şi una zi a lunii, grăit-a Domnul prin mâna profetului 
Agheu, zicând: 

2 „Grăieşte către Zorobabel, fiul lui Salatiel din neamul lui Iuda, şi către Iosua, fiul lui loţadac, 
marele preot, şi către cei din rămăşiţa poporului: 

6 „Cei din rămăşiţa poporului” sunt, la Agheu şi Zaharia, cei ce nu fuseseră duşi în captivitate şi-şi 
păstraseră credincioşia faţă de Domnul. Acelaşi sens la Is 4, 3 (vezi nota). 

7 „Vestitorul Domnului”: cel ce receptează şi transmite mesajele lui Dumnezeu. Cât despre: ,... 
dintre vestitorii Domnului”: menţiune care-l situează pe Agheu printre profeţii autentici (cf. Codex 
Vaticanus şi Codex Sinaiticus; în ed. Rahlfs, notă infrapaginală). 

8 În vechile ediţii românești, acest verset este aşezat drept primul din capitolul următor; locul lui 
însă este aici. 

3 Cine dintre voi a văzut această Casă în slava ei cea dinainte? şi cum o vedeţi voi acum, ca şi cum 
n-ar fi în faţa voastră? 1 

4 Şi acum, întăreşte-te, Zorobabele, zice Domnul; şi întăreşte-te, Iosua, fiul lui loţadac, marele 
preot, şi să se întărească întregul popor al ţării?, zice Domnul, şi lucraţi, fiindcă Eu sunt cu voi, zice 
Domnul Atotţiitorul, 

5 şi Duhul Meu rămâne în mijlocul vostru; îmbărbătaţi-vă! 

6 Că aşa grăieşte Domnul Atotţiitorul: Eu încă o dată voi clătina cerul şi pământul şi marea şi 
uscatul; 

7 şi voi clătina toate neamurile; şi va veni tot ceea ce au neamurile mai ales3, iar Eu voi umple Casa 
aceasta cu slavă, zice Domnul Atotţiitorul. 

8 Al Meu este argintul şi al Meu este aurul, zice Domnul Atotţiitorul. 

9 Că slava acestei Case va fi mare; cea de pe urmă, mai mare decât cea dintâi, zice Domnul 
Atotţiitorul; şi-n locul acesta voi da pace, zice Domnul Atotţiitorul, pacea sufletului spre ocrotirea 


fiecăruia care zideşte, ca să ridice Casa aceasta”. 

10 În douăzeci şi patru ale lunii a noua, în anul al doilea al lui Darius, fost-a cuvântul Domnului 
către Agheu profetul, zicând: 

11 „Aşa grăieşte Domnul Atotţiitorul: 

1 Din 587, când a fost dărâmat templul, până în 520, când a început rezidirea lui, trecuseră 67 de 
ani; cei mai bătrâni se vor fi aflat printre ascultătorii lui Agheu. 

2 De remarcat că apelurile şi îndemnurile lui Dumnezeu li se adresează, în acelaşi timp, 
conducătorilor politici, conducătorilor religioşi şi întregului popor. 

3 E vorba de obiecte preţioase, odoare ale templului. 

Întreabă-i acum pe preoţi despre lege, zicând: 

12 Dacă un om va lua carne sfințită4 în poala hainei sale şi dacă poala hainei sale se va atinge de 
pâine sau de fiertură sau de vin sau de untdelemn sau de orice altă mâncare, oare aceea se va 
sfinți?”. Şi răspunzând, preoţii au zis: „Nu”. 

13 Şi a zis Agheu: „Dacă cineva cu sufletul pângărit$ se va atinge de oricare dintre acestea, oare ea 
se va pângări?”. lar ei au zis: „Se va pângări”. 

14 Şi a răspuns Agheu, zicând: „Aşa este poporul acesta, şi aşa este neamul acesta în faţa Mea, zice 
Domnul, precum şi toate lucrurile mâinilor lor; şi oricare se va apropia de ele se va pângări, din 
pricina câştigurilor lor timpurii6, şi vor suferi pe seama trudelor lor; şi l-aţi urât pe cel ce mustra în 
pieţe”. 

15 Şi acum, luaţi aminte la ziua de astăzi şi la vremea de până acum, înainte de a fi pus ei piatră 
peste piatră în casa Domnului, 

16 ce fel de oameni eraţi când aruncaţi în groapa de bucate douăzeci de măsuri de orz, dar nu erau 
decât zece măsuri 

4 „Carnea sfințită”: carnea de animale jertfite Domnului; actul ritual îi conferea o anume sacralitate. 
5 T. M. precizează: „... prin atingerea de un mort”; referire la prescripţiile din Lv 22, 4; Nm 9, 6 etc. 
6 Poporul devenise necurat, pângărit, prin actele lui de necredinţă şi prin jertfele ipocrite, formale, 
lipsite de conţinut sufletesc. 

7 Literal: „... pe cel ce mustra în porți”: orice profet care, în numele Domnului, îi făcea poporului 
mustrări publice, însoțite de avertismente. „Porţi” (în cetatea antică): spaţii deschise de obicei în 
faţa porților, pentru adunări şi dezbateri obşteşti. 

8 În vechime, cerealele erau păstrate în gropi cu pereţii arşi. 

de orz, şi intraţi în lin9 să scoateţi cincizeci de vedre, dar nu erau decât douăzeci. 

17 v-am lovit cu nerodire şi cu prăpădul vârtejului; şi toate lucrurile mâinilor voastre, cu grindină; 
dar voi nu v-aţi întors la Mine, zice Domnul. 

18 Aşadar, luaţi aminte acum din ziua aceasta şi-n susul timpului, de la douăzeci şi patru de zile ale 
lunii a noua, adică din ziua când a fost pusă temelia casei Domnului; luaţi aminte 

19 dacă aceasta se va mai cunoaşte pe aria de treierat sau dacă via şi smochinul şi rodiul şi măslinul 
care nu poartă roadă [încă mai sunt]; din ziua aceasta le voi binecuvânta”. 

20 Şi a fost cuvântul Domnului a doua oară către profetul Agheu, în douăzeci şi patru ale lunii, 
zicând: 

21 „Grăieşte către Zorobabel, fiul lui Salatiel din neamul lui Iuda, zicând: Eu scutur cerul şi 
pământul şi marea şi uscatul; 

22 şi voi dobori tronurile regilor şi puterea regilor neamurilor; şi voi dobori carele de luptă şi 
călăreţi; iar caii şi călăreţii lor se vor năpusti fiecare cu sabie împotriva fratelui său. 

23 În ziua aceea, zice Domnul Atotţiitorul, te voi lua pe tine, Zorobabel, fiul lui Salatiel, robul Meu, 
zice Domnul, şi te voi pune ca pe o pecete10; că Eu pe tine te-am ales”, zice Domnul Atotţiitorul. 

9 „Lin””: cuvă mare, din bârne de lemn, în care strugurii erau zdrobiţi cu picioarele. 

10 Ebr.: „inel cu pecete” (ca în Fe 38, 18): sigiliu gravat, de obicei, pe o piatră prețioasă montată pe 
un inel care era purtat pe deget sau, uneori, atârnat de gât, ca un colan. Cu acest sigiliu care purta, în 
fapt, identitatea posesorului erau întărite documentele scrise. Metaforă superbă în Cântarea 
Cântărilor 8, 6. În cazul de faţă, pecetea poate fi semn de recunoaştere a Fiului 

lui Dumnezeu, prefigurat simbolic de guvernatorul Zorobabel. 

Zaharia 

1 

Îndemn la pocăință. Întâia vedenie: călăreți. 

1 În luna a opta, în cel de al doilea an al lui Darius1, fost-a cuvântul Domnului către profetul 
Zaharia, fiul lui Berechia, fiul lui Ido, zicând: 

2 „Domnul a fost foarte mânios pe părinții voştri. 

3 Şi le vei zice: Aşa grăieşte Domnul Atotțiitorul: Întoarceți-vă la Mine, zice Domnul puterilor, şi 
Eu Mă voi întoarce spre voi, zice Domnul puterilor. 

4 Şi nu fiți ca părinții voştri, pe care profeții de dinainte i-au mustrat, zicând: Aşa grăieşte Domnul 
Atotțiitorul: Întoarceţi-vă de la căile voastre cele rele şi de la izvodirile voastre cele rele2!; dar n-au 
ascultat şi nu le-a fost aminte să Mă asculte, zice Domnul Atotţiitorul. 

5 Unde sunt părinţii voştri? şi profeţii? Trăi-vor ei pentotdeauna? 

6 Voi însă primiți-Mi cuvintele şi legiuirile, tot ceea ce Eu poruncesc prin Duhul Meu robilor Mei 
profeţii3, cei ce au 

1 Octombrie-noiembrie 520; la numai două luni după ce Agheu îşi începuse misiunea profetică. 

2 Izvodire: plan, plănuire, punere la cale, gânduri pentru viitor; inventarea şi propunerea unui 
model-arhetip. 

3 Atestare a faptului că profeţii vorbesc de la Dumnezeu prin Duhul Sfânt. 

trăit în vremea părinților voştri; şi ei au răspuns şi au zis: Precum a rânduit Domnul Atotţiitorul să 
ne facă după căile noastre şi după izvodirile noastre, aşa ne-a făcut!” 

7 În douăzeci şi patru ale lunii a unsprezecea, adică luna Şebat4, în anul al doilea al lui Darius, fost- 
a cuvântul Domnului către profetul Zaharia, fiul lui Berechia, fiul lui Ido, zicând: 

8 „Am văzut în timpul nopţii; şi, iată un bărbat călare pe un cal roşu; şi stătea între doi munţi 
umbriți5; iar înapoia 

4 În perioada preexilică, anul calendaristic ebraic se desfăşura din toamnă până-n toamnă, iar lunile 
aveau nume. Pe durata celor peste şaizeci de ani de captivitate, Evreii au adoptat calendarul 
babilonian, care începea primăvara, iar lunile le-au numit cu numere; cu toate acestea, autorul 
menţionează şi vechiul nume al lunii a unsprezecea. Data de față: mijlocul lui februarie 519 î. H. 

5 „Munţi umbriţi”: munţi împăduriţi sau, mai degrabă, munţi care sunt acoperiţi de umbră. De notat 
că, în limbajul biblic, skiazo, episkiazo, kataskiazo, skia = „a umbri”, „umbră” sunt cuvinte cu o 
conotație specială: prezenţa sau lucrarea lui Dumnezeu asupra unui om sau a mai multora. Câteva 
exemple: În momentul zămislirii lui lisus, Fecioara Maria este umbrită de puterea Celui-Preaînalt 
(Le 1, 35); în momentul schimbării la faţă a Domnului, cei trei apostoli martori sunt umbriţi de un 
nor luminos (Mt 17, 5; Mc 9, 7); bolnavii din Ierusalim aşteaptă ca umbra lui Petru să umbrească pe 
vreunul din ei (FA 5, 15). De reţinut că vedenia de faţă se petrece noaptea. În T. M.: „.... stătea între 
mirţii care sunt în prăpastia apei” (sens obscur). 

lui, cai roşii şi suri şi tărcați şi albi. 

9 Şi am zis: Ce sunt aceştia, Doamne? Iar îngerul care vorbea întru mine mi-a zis6: Îi voi arăta ce 
sunt acestea. 

10 Şi a răspuns bărbatul care stătea între munţi şi mi-a zis: Aceştia sunt cei pe care Domnul i-a 
trimis să dea ocol pământului. 

11 Iar ei i-au răspuns îngerului Domnului care stătea între munţi, şi i-au zis: Am dat ocol 
pământului întreg şi, iată, tot pământul e locuit şi se odihneşte. 

12 Şi a răspuns îngerul Domnului şi a zis: Doamne Atotţiitorule, până când oare nu vei avea Tu 
milă de Ierusalim şi de cetăţile lui Iuda, pe care de şaptezeci de ani le treci cu vederea7? 

13 lar Domnul Atotţiitorul i-a răspuns îngerului care vorbea întru mine vorbe bune şi graiuri de 
mângâiere. 

14 lar îngerul care grăia întru mine mi-a zis: Strigă şi zi: Aşa grăieşte Domnul Atotţiitorul: Gelos 
am fost, cu gelozie mare, pentru Ierusalim şi Sion8. 

15 Şi sunt foarte mânios pe păgânii care s-au repezit într-acolo; fiindcă, într-adevăr, Eu m-am 
mâniat puţin, dar ei s-au repezit să le facă rău. 

16 De aceea, aşa grăieşte Domnul: Mă voi întoarce cu milă spre Ierusalim; şi 


6 Îngerul (prezent în aproape toate scrierile apocaliptice) este entitatea cerească prin care 
Dumnezeu, transcendent prin definiție, devine accesibil simţurilor umane. El vorbeşte de la 
Dumnezeu şi-l vorbeşte lui Dumnezeu, într-o comunicare cu sens dublu, ceea ce denotă comuniune. 
În cazul de faţă, îngerul e lăuntric. 

7 De la începutul captivităţii babilonice, 587 î. H., până la data vedeniei, 520 î. H., trecuseră 67 de 
ani. Şaptezeci e cifra rotundă profeţită de Ieremia (25, 11). 

8 Gelozia lui Dumnezeu, ca partener al unui legământ hierogamic cu fiii lui Israel (deseori infideli), 
e o temă frecventă în scrierile profeților. 

casa Mea va fi din nou zidită în el, zice Domnul Atotţiitorul, şi funia de măsurat se va întinde iarăşi 
pe Ierusalim. 

17 Şi mi-a zis îngerul care grăia întru mine: Mai strigă şi zi: Aşa grăieşte Domnul Atotţiitorul: Încă 
se vor desfăta cetăţile întru bunătăţi, şi încă va avea Domnul milă de Sion şi va alege Ierusalimul. 

2 

A doua vedenie: coarnele. A treia vedenie: funia de măsurat. Chemare către surghiuniţi. 1 

1 Şi mi-am ridicat ochii şi m-am uitat; şi, iată, patru coarne2. 

2 Şi i-am zis îngerului care grăia întru mine: Ce sunt acestea, Doamne? lar el mi-a zis: Acestea sunt 
coarnele care i-au risipit pe Iuda şi pe Israel şi Ierusalimul. 

3 Şi Domnul mi-a arătat patru meşteri. 

4 lar eu am zis: Ce vin aceştia să facă? Şi el mi-a zis: Acestea sunt coarnele care l-au risipit pe Iuda 
şi l-au zdrobit pe Israel fără ca vreunul din ei să-şi fi ridicat capul. Iar aceştia au venit să le ascută 
pentru mâinile lor; cele patru coarne: neamurile care şi-au ridicat cornul împotriva ţării Domnului, 
ca s-o risipească3. 

1 Într-o seamă de ediţii ale Septuagintei (ca şi în Vulgata), versetele 1-4 fac parte din capitolul 
precedent, ca versetele 18-21. Aici, după ed. Rahlfs, în concordanţă şi cu T. M. 

2 În limbajul biblic, cornul e simbol al forţei şi, deseori, al violenţei, al agresivităţii. Cifra patru e 
simbol al punctelor cardinale, al celor patru vânturi. 

3 Simbolul opresiunii devine simbolul eliberării: Cu ce m-ai supus, cu aceea te voi supune. 

5 Şi mi-am ridicat ochii şi m-am uitat; şi, iată, un bărbat; şi-n mâna lui, o funie de măsurat 
pământul. 

6 Şi i-am zis: Unde mergi? lar el mi-a zis: Să măsor Ierusalimul, ca să văd care-i este lățimea şi 
care-i este lungimea. 

7 Şi, iată, îngerul care grăia întru mine stătea, şi un alt înger venea să-l întâlnească. 

8 Şi i-a grăit, zicând: Aleargă şi grăieşte către tânărul acela4, zicând: Fi-va Ierusalimul pe de-a- 
ntregul locuit, datorită belşugului de oameni şi de vite care vor fi în mijlocul lui. 

9 Şi Eu îi voi fi zice Domnul zid de foc împrejur, şi spre mărire voi fi în mijlocul lui. 

10 O-ho! O-ho! Fugiţi din ţara miază-nopţiiS zice Domnul -, că Eu pe voi am să vă-adun din cele 
patru vânturi ale cerului zice Domnul, 

11 [şi unde?]: în Sion. Voi înşivă scăpaţi-vă, voi, cei ce locuiţi la fiica Babilonului. 

12 Că astfel zice Domnul A-toate-ţiitorul: În urma slavei m-a trimis6 la neamurile care v-au prădat, 
fiindcă acela ce de voi se-atinge e ca acela ce se-atinge de lumina ochiului Său. 

13 Că, iată, Eu Mi-aduc mâna peste ei şi vor fi pradă celor ce-i slujesc şi veţi cunoaşte-atunci că 
Domnul, El, A-toate-ţiitorul, e Cel ce m-a trimis. 

14 Bucură-te şi veseleşte-te, tu, fiica 

4 „Tânărul” e bărbatul din v. 5, care trebuie repede oprit să facă o muncă inutilă: el nu ştie că 
Domnul face totul. 

5 „Ţara miază-nopţii”: Babilonul, ale cărui armate invadaseră Palestina dinspre nord. 

6 Slava lui Israel de odinioară, urmată de umilinţele robiei. 

Sionului; că, iată, Eu vin şi voi locui în mijlocul tău zice Domnul. 

15 Şi neamuri multe alerga-vor către Domnul atunci, în ziua-aceea, şi ele Îi vor fi popor şi-n 
mijlocul tău vor locui7 şi vei cunoaşte-atunci că Domnul, El, A-toate-ţiitorul, El m-a trimis la tine. 
16 Şi Domnul îl va lua pe iuda-n moştenire, partea lui în Țara Sfântă9, şi iarăşi va alege 
Ierusalimul. 

17 Tot trupul să se teamă-n faţa Domnului, căci El s-a ridicat din norii Săi cei sfinţi 10. 


3 

A patra vedenie: îmbrăcămintea lui Iosua. Vestirea lui Mesia. 

1 Şi Domnul mi l-a arătat pe Iosua, marele preot, stând în fața îngerului Domnului; iar diavolul 
stătea de-a dreapta lui, să i se-mpotriveascăl. 

2 Şi Domnul a zis către diavol: Ceartă-te pe tine Domnul, diavole!, Domnul, Cel ce a ales 
Ierusalimul, El să te 

7 Opera de eliberare a lui Dumnezeu devine universală; Ierusalimul devine centrul religios al lumii. 
8 Literal: „Domnul îl va moşteni pe Iuda”. Termenul biblic consacrat pentru posesia Palestinei nu 
este „stăpânire”, ci „moştenire”: pământul e proprietatea lui Dumnezeu (Care l-a făcut), iar El, ca un 
Părinte, îl lasă drept moştenire fiilor Săi. 

9 Aici e prima mențiune biblică despre „Țara Sfântă”. 

10 Imagine magnifică, a lui Dumnezeu ce Se ridică deasupra norilor Săi, inundând propriul Său cer. 
T. M.: „... că El Se ridică (Se iveşte) din locul Său cel sfânt”. 

1 Un slujitor al Domnului e mult mai expus decât un muritor de rând: diavolul îi stă alături, nu 
numai să i se-mpotrivească, dar şi să-l acuze (vezi Ap 12, 10). 

certe!... Iată, nu e oare acesta ca un tăciune scos din foc? 

3 Iar Iosua era îmbrăcat în haine ponosite şi stătea în fața îngerului Domnului. 

4 Şi [Domnul] a răspuns şi a zis către cei ce stăteau în faţa Lui, zicând: Luaţi de pe el hainele cele 
ponosite! lar către el a zis: lată, Eu ţi-am şters fărădelegile, şi păcatele tale le voi curăţi!... 
Îmbrăcaţi-l în haină lungă, 

5 şi mitră curată puneţi-i pe cap! Şi l-au îmbrăcat în haine şi i-au pus pe cap mitră curată; iar îngerul 
Domnului şedea. 

6 Şi îngerul Domnului i-a mărturisit lui Iosua, zicând: 

7 Aşa grăieşte Domnul Atotţiitorul: Dacă vei umbla în căile Mele şi vei păzi poruncile Mele, atunci 
tu vei cârmui? casa Mea; şi dacă-Mi vei păzi curtea, atunci îţi voi da oameni care să umble prin 
mijlocul acestora care stau aici. 

8 Auzi acum, tu, Iosua, mare preot, tu şi cei mai apropiaţi ai tăi care-ţi stau înainte!; căci ei sunt 
bărbaţi prezicători: căci, iată, Eu Îl aduc pe servul Meu Răsăritul3; 

9 că piatra pe care am aşezat-o în faţa lui Iosua, iat-o: pe o singură piatră sunt şapte ochi4; iată, Eu 
sap o groapă zice Domnul Atotţiitorul şi-ntr-o singură zi voi şterge toată nedreptatea acestei țări. 

10 În ziua aceea zice Domnul Atotţiitorul îl veţi chema fiecare pe aproapele 

2 Literal: „vei judeca”; vei pune ordine. 

3 Profeţie mesianică: Preotul Zaharia, tatăl Sfântului loan Botezătorul, Îl va numi pe lisus, 
prevestindu-L, „Răsăritul-cel-de-Sus” (Le 1, 78). 

4 Cei şapte ochi simbolizează văzul universal al lui Dumnezeu; şapte ochi va avea şi Mielul din 
Apocalipsa lui loan (5, 6). 

vostru sub viţă de vie şi sub smochin. 

4 

A cincea vedenie: sfeşnicul şi măslinii. 

1 şi s-a întors îngerul care grăia întru mine şi m-a trezit aşa cum se trezeşte omul din somnul săul. 

2 Şi mi-a zis: Ce vezi? lar eu am zis: m-am uitat; şi, iată un sfeşnic în întregime de aur, şi o candelă 
deasupra lui, iar pe el şapte făclii, iar la cele şapte făclii, şapte mucări?. 

3 Deasupra lui, doi măslini: unul de-a dreapta candelei lui, iar unul de-a stânga. 

4 Şi, întrebând, am zis către îngerul care grăia întru mine: Ce sunt acestea, Doamne? 

5 lar îngerul care grăia întru mine, răspunzând, mi-a grăit, zicând: Nu cunoşti ce sunt acestea? Iar eu 
am zis: Nu, Doamne. 

6 Iar el, răspunzând, mi-a grăit, zicând: Acesta este cuvântul Domnului către Zorobabel3, zicând: 
Nu prin putere mare, nici prin tărie, ci prin Duhul 

1 Îngerul nu l-a trezit din somn, ci „ca” dintr-un somn, la o mai mare luciditate asupra vedeniei ce 
urmează. 

2 Şapte e numărul simbolic al desăvârşirii, al plenitudinii. Cât despre cei doi măslini, se consideră 
că ei îi simbolizează pe conducătorul politic Zorobabel şi pe cel religios (marele preot) Iosua, cei 
doi „fii ai ungerii” (v. 14), rânduiți în locuri egale, cu misiunea de a realiza o conlucrare între 


puterea seculară şi cea religioasă; un fel de prefigurare a ceea ce, mai târziu, în imperiul bizantin, s- 
a numit „simfonia” dintre Stat şi Biserică. 

3 Asupra lui Zorobabel vezi nota de la Ag 1, 1. 

Meu, zice Domnul Atotţiitorul4. 

7 Cine eşti tu, muntele cel mare, înaintea lui Zorobabel, ca să cârmuieşti în fericire? Eu voi scoate la 
iveală Piatra moştenirii: egalitatea harului sunt harurile ei5. 

8 Şi a fost cuvântul Domnului către mine, zicând: 

9 „Mâinile lui Zorobabel au pus temelia acestei Case, şi mâinile lui o vor isprăvi; iar tu vei cunoaşte 
că Domnul Atotţiitorul m-a trimis la tine. 

10 Căci cine a disprețuit zilele cele mici? Şi se vor bucura şi vor vedea piatra de cositor în mâna lui 
Zorobabel6. Acestea şapte sunt ochii Domnului7, care privesc peste tot pământul. 

4 Istoriceşte, spusa Domnului nu poate fi raportată la Zorobabel, întrucât acesta nu a dat niciodată 
semne de infatuare, de sfidare a puterii dumnezeieşti. Aşadar, ea introduce un text profetic. 

5 Text de mare densitate gramaticală şi semantică. „Muntele cel mare” poate simboliza, în context, 
puterea politică. Nu aceasta e rânduită să „cârmuiască întru fericire” (în Is 9, 6 verbul katorthoo Îl 
are ca subiect pe Mesia), ci Piatra pe care Dumnezeu o va scoate (o va face arătată) să cârmuiască 
peste moştenirea Sa (peste poporul Său); or, lisus Se va numi pe Sine Însuşi „piatra cea din capul 
unghiului” (Mt 21, 42; Mc 12, 10; Le 20, 17), ceea ce, în contextul rezidirii templului de către 
Zorobabel, constituie o transparentă profeție mesianică. În continuare, „egalitatea” (isotes, cuvânt 
rar în V. T.; mai este folosit doar în Iov 36, 29) nu poate fi raportată decât la Cel ce grăieşte, 
Domnul Atotţiitorul: harul lui Mesia (Cel prevestit), adică al lui lisus Hristos, este egal cu acela al 
lui Dumnezeu-Tatăl, dar tocmai această egalitate intrinsecă este temeiul harurilor pe care El le 
revarsă, la rându-l. Zorobabel va rezidi, omeneşte, templul, dar „Piatra” e a lui Dumnezeu. Textul 
Masoretic e foarte departe de o asemenea construcţie. 

6 „Piatra de cositor”: plumbul de la capătul sforii de care se foloseşte zidarul. Aici, „piatra”, în 
comparaţie cu „Piatra” din v. 7. 

7 „Domnului” cf. Codex Alexandrinus. E vorba de simbolul celor şapte făclii din v. 2. 

11 Şi, răspunzând, am zis către el: Ce sunt aceşti doi măslini de-a dreapta şi de-a stânga candelei? 
12 Şi am întrebat a doua oară şi i-am zis: Ce sunt cele două ramuri de măslini din latura celor două 
ţevi de aur ce se varsă-n mucările de aur şi le ridică? 

13 Iar el mi-a zis: Nu ştii ce sunt acestea? Eu am zis: Nu, Doamne. 

14 Şi el mi-a zis: Aceştia sunt cei doi fii ai ungerii care stau lângă Domnul întregului pământâ. 

5 

A şasea vedenie: secera zburătoare. A şaptea vedenie: femeia în baniţă. 

1 Şi m-am întors; şi mi-am ridicat ochii şi m-am uitat; şi, iată, o seceră zburând. 

2 Iar el mi-a zis: Ce vezi? Şi i-am zis: Văd o seceră zburând, lungă de douăzeci de coţi şi lată de 
zece coţi. 

3 lar el mi-a zis: Această seceră este blestemul care iese peste faţa-ntregului pământ; că fiece hoţ 
de acum şi pân’ la moarte va fi pedepsit, şi tot cel ce jură strâmb de acum şi pân” la moarte va fi 
pedepsit. 

4 Şi o voi scoate zice Domnul Atotţiitorul şi va intra în casa hoţului şi-n casa celui ce-n numele 
Meu jură strâmb; şi va rămâne în mijlocul casei 

8 În Apocalipsa lui loan(11, 3-4) aceştia vor fi numiţi martorii Domnului, simbol al celor ce-L vor 
mărturisi pe Hristos în faţa prigonitorilor. 

1 Seceratul ca pedeapsă şi secera ca instrument al pedepsei, la Ioil 4, 13. În T. M.: „sul” (de papirus 
sau de pergament). 

lui şi o va nimici, pe ea şi lemnăria ei şi pietrele ei. 

5 Şi îngerul cel ce grăia întru mine a ieşit şi mi-a zis: Uită-te cu ochii tăi şi vezi-o pe aceasta care 
iese! 

6 Iar eu am zis: Ce este? Şi el mi-a zis: Aceasta este banița2 care iese. Şi mi-a zis: Aceasta este 
nedreptatea lor în tot pământul. 

7 Şi, iată, un bănuţ3 de plumb se ridica; şi, iată, o femeie şedea în mijlocul baniţei. 


8 Şi el a zis: Aceasta este nelegiuirea. Şi a aruncat-o în mijlocul baniţei, iar piatra de plumb a 
aruncat-o în gura ei. 

9 Şi mi-am ridicat ochii şi m-am uitat; şi, iată, două femei ieşind; şi vânt era în aripile lor; şi aveau 
aripi ca de barză; iar ele au ridicat baniţa între pământ şi cer. 

10 Şi am zis către îngerul care grăia întru mine: Unde duc ele baniţa? 

11 Iar el mi-a zis: Să-i zidească ei casă în ţara Babilonului şi să fie gata; şi acolo o vor aşeza, pe 
propria ei temelie4. 

6 

A opta vedenie: cele patru care. Încununarea marelui preot. 

1 Şi m-am întors: şi mi-am ridicat ochii şi m-am uitat; şi, iată, patru care ieşind 

2 Literal: „măsura”. „Baniţa”: măsură pentru cereale, cu o capacitate de doi decalitri. T. M.: „efa”: 
măsură cu o capacitate de 38,80 litri. Evident, capacităţi simbolice. 

3 Literal: „talant” (monedă). T. M.: „disc”. 

4 Nelegiuirea (păcat capital împotriva legii Domnului) va fi ridicată din Israel şi strămutată în 
Babilon, acolo unde-i este locul şi unde va deveni zeitate. 

dintre doi munţi; iar munţii erau de aramă. 

2 La carul cel dintâi erau cai roşii, iar la carul cel de-al doilea, cai negri; 

3 la carul cel de-al treilea, cai albi, iar la carul cel de-al patrulea, cai tărcaţi şi suri. 

4 Şi, răspunzând, am zis către îngerul care grăia întru mine: Ce sunt acestea, Doamne? 

5 Iar îngerul care grăia întru mine a răspuns, zicând: Acestea sunt cele patru vânturi ale cerului, care 
merg să stea în fața Domnului a tot pământul. 

6 Cei de la [carul] cu cai negri mergeau spre ţara miază-nopţii; cei albi mergeau după ei, iar cei 
tărcaţi mergeau spre ţara miazăzilei; 

7 iar cei suri ieșeau şi cătau să meargă să dea ocol pământului. Şi a zis: Mergeţi şi daţi ocol 
pământului! Şi au dat ocol pământului. 

8 Şi el a strigat şi mi-a grăit, zicând: lată, aceştia merg spre ţara miază-nopţii; şi ei Mi-au potolit 
mânia în ţara miază-nopţii ”. 

9 Şi a fost cuvântul Domnului către mine, zicând: „Lucrurile din robime ia-le de la căpetenii şi de la 
cei ce i-au fost de folos şi de la cei ce au înţeles-o2. 

10 şi-n ziua aceea vei intra în casa lui Iosia, fiul lui Sofonie, care a venit din Babilon. 

11 Şi vei lua argint şi aur şi vei face cununi; şi le vei pune pe capul lui Iosua, marele preot, fiul lui 
loţadac. 

1 Țara miază-nopţii”: Babilonul. După ce i-a pedepsit pe asupritorii poporului Său, Domnul Îşi 
potoleşte mânia. 

2 E vorba de obiectele prețioase (din argint şi aur) trimise în dar de către Evreii care nu se 
întorseseră din robie, rămânând în Babilon. 

12 Şi-i vei zice: Aşa grăieşte Domnul Atotţiitorul: Iată Bărbatul al cărui nume este Odraslă; şi de 
sub El va odrăsli şi va zidi casa Domnului3. 

13 Şi Acesta va primi putere şi va şedea şi va împărăţi pe tronul Său; şi un preot va fi de-a dreapta 
Lui şi sfat de pace va fi între ei amândoi. 

14 Iar cununa le va fi celor ce aşteaptă în trezvie şi celor ce i-au fost [robimii] de folos şi celor ce au 
înţeles-o, şi spre bunăvoință faţă de fiul lui Sofonie şi spre cântare în casa Domnului. 

15 Iar cei ce sunt departe de ei vor veni şi vor zidi în casa Domnului, iar voi veţi cunoaşte că 
Domnul Atotţiitorul m-a trimis la voi; dar [aceasta] va fi numai dacă voi veţi auzi glasul Domnului, 
Dumnezeului vostru”. 

7 

Despre post. Întoarcerea în trecut. 

1 Şi a fost că în cel de al patrulea an al regelui Darius fost-a cuvântul Domnului către Zaharia, în 
ziua a patra a lunii a noua, adică Chislev1. 

2 Iar Şareţer şi Arbeseer regele şi oamenii săi au trimis la Betel să-L îmbuneze pe Domnul 2, 

3 Sensul textului se strămută fulgerător din planul istoric, al rezidirii templului, în planul mesianic, 
al zidirii Bisericii (Ierusalimul cel Nou). Iisus Hristos este numit Odraslă, dar El va odrăsli „de sub 
EI”, ceea ce sugerează prefigurarea genealogiei iconografice a Arborelui lui lesei (simbol al tâmplei 


din biserica ortodoxă), în care David, strămoșul, se află „sub” Fiul Mariei. 

1 Vezi nota de la 1,7. 

2 Verset obscur; nu se poate determina cine anume a trimis, unde şi pentru ce. Apelul la T. M. nu 
ajută cu nimic. 

3 zicând către preoții ce se aflau în casa Domnului Atotţiitorului şi către profeţi, în acest chip: 
„Prinosul cel sfinţit a intrat aici în luna a cincea, aşa cum deja a făcut vreme de mulţi ani3”. 

4 Şi a fost cuvântul Domnului către mine, zicând: 

5 „Grăieşte către tot poporul ţării şi către preoți, zicând: Cu toate că aţi postit sau aţi plâns în cea de 
a cincea sau în cea de a şaptea lună4 (da, iată că sunt şaptezeci de ani5!), oare pentru Mine aţi 
postit? 

6 Şi dacă voi mâncaţi şi beţi, oare nu pentru voi mâncaţi şi beţi6? 

7 Oare nu acestea sunt cuvintele pe care Domnul le-a grăit prin profeţii de mai înainte, când 
Ierusalimul era locuit şi îndestulat, ca şi cetățile lui de primprejur şi muntele, când şi Câmpia” era 
locuită?”. 

8 Şi a fost cuvântul Domnului către Zaharia, zicând: 

9 „Aşa grăieşte Domnul Atotţiitorul: Judecaţi cu judecată dreaptă şi faceţi milă şi îndurare, fiecare 
cu fratele său! 

10 Şi n-o asupriţi pe văduvă sau pe cel orfan sau pe cel străin sau pe cel sărac; şi nimeni dintre voi 
să nu-şi amintească-ntru 

3 Evreii din exil instituiseră un rit special (rugăciuni, jertfe şi post) în luna a cincea (iulie), aceea în 
care se petrecuse dărâmarea Ierusalimului (587 î. H.). 

4 La două luni după dărâmarea Ierusalimului se petrecuse asasinarea guvernatorului Godolia (Ir 41, 
1-3), eveniment care, de asemenea, era comemorat prin jertfe şi post. 

5 Cifra rotundă, simbolică, pentru durata captivităţii babilonice. 

6 Nu jertfele constituiau un păcat, ci faptul că preoţii se înfruptau din ele pentru saţiul propriu, iar 
nu ca prilej de a-l mulţumi lui Dumnezeu. 

7 „Câmpia”: zona de sud a Palestinei, numită Negheb. 

inima sa de răutatea fratelui său! 

11 Dar ei n-au vrut să ia aminte şi au întors spatele cu îndărătnicie şi şi-au îngreuiat urechile, ca să 
nu audă. 

12 Şi inima şi-au făcut-o neascultătoare, ca să nu audă legea Mea şi cuvintele pe care Domnul 
Atotţiitorul le-a trimis, întru Duhul Său, prin profeţii de mai înainte; aşa că mare mânie s-a făcut de 
la Domnul Atotţiitorul. 

13 Şi va fi că aşa cum El a vorbit fără ca ei să asculte, tot astfel ei vor striga fără ca Eu să-i aud, zice 
Domnul Atotţiitorul. 

14 Şi-i voi lepăda printre toate neamurile, pe care ei nu le-au cunoscut, şi ţara se va pustii în urma 
lor, fiindcă nimeni nu va fi s-o străbată şi să se întoarcă; da, din ţara cea aleasă au făcut un pustiu”. 

8 

Mântuirea ce va să vină prin Mesia. 

1 Şi a fost cuvântul Domnului Atotţiitorului, zicând: 

2 „Aşa grăieşte Domnul Atotţiitorul: Cu mare gelozie am fost gelos pe Ierusalim şi pe Sion, şi cu 
mânie mare l-am gelozit]. 

3 Aşa grăieşte Domnul: Mă voi întoarce în Sion şi-n mijlocul Ierusalimului voi locui; şi Ierusalimul 
se va chema cetate adevărată, iar muntele Domnului Atotţiitorului munte sfânt. 

4 Aşa grăieşte Domnul Atotţiitorul: Bătrâni şi bătrâne încă vor locui pe ulițele Ierusalimului, fiecare 
ținându-şi 

1 Vezi nota de la 1, 14. 

în mână toiagul pe care i se sprijină mulţimea zilelor. 

5 Şi pline vor fi ulițele cetăţii de copilandri şi copile jucându-se în stradă. 

6 Aşa grăieşte Domnul Atotţiitorul: Dacă-n zilele acelea fi-va aceasta cu neputinţă în ochii rămăşiței 
acestui popor, fi-va oare tot cu neputinţă în ochii Mei? zice Domnul Atotţiitorul. 

7 Aşa grăieşte Domnul Atotţiitorul: Iată, Eu Îmi voi mântui poporul din ţara Soarelui-Răsare şi din 
ţara Soarelui- Apune2; 


8 şi-l voi aduce şi-l voi aşeza în mijlocul Ierusalimului şi-Mi va fi Mie popor, iar Eu îi voi fi 
Dumnezeu întru adevăr şi-ntru dreptate. 

9 Aşa grăieşte Domnul Atoțţiitorul: Întărească-se mâinile voastre, ale celor ce-n zilele acestea auziţi 
aceste cuvinte din gura profeților, din ziua-n care a fost întemeiată casa Domnului Atotţiitorului şi 
din vremea când templul a fost zidit. 

10 Fiindcă mai înainte de zilele acelea simbria oamenilor nu va fi spre câştig, iar vitele nu vor avea 
preţ; nici cel ce va intra şi nici cel ce va ieşi nu va avea tihnă, din pricina necazurilor; şi Eu pe toți 
oamenii îi voi porni, pe fiecare împotriva vecinului său3. 

11 Dar acum nu Mă voi purta cu rămăşiţa acestui popor al Meu aşa cum am făcut-o în zilele de 
dinainte, zice Domnul Atotţiitorul; 

2 Soare-Răsare, Soare-Apune: termeni generici pentru toate laturile în care fiii lui Israel fuseseră 
împrăştiaţi. Isaia se rostise în acelaşi sens: „De la Soare-Răsare îţi voi aduce urmaşii, şi de la Apus 
te voi aduna” (Is 43, 5). 

3 Restaurarea va fi precedată de o perioadă grea, de ultimă purificare. 

12 ci voi arăta pace. Via îşi va da rodul şi pământul îşi va da odraslele şi cerul îşi va da roua; şi pe 
toate acestea le voi da ca moştenire rămăşiţei poporului Meu. 

13 Şi va fi că voi, casa lui Iuda şi casa lui Israel, aşa cum aţi fost un blestem printre neamuri, tot 
astfel Eu vă voi mântui şi veţi fi binecuvântare. Îndrăzniţi şi întăriţi-vă mâinile! 

14 Căci aşa grăieşte Domnul Atotţiitorul: Aşa cum am socotit să vă aduc necazuri atunci când 
părinţii voştri m-au mâniat zice Domnul Atotţiitorul şi nu Mi-a părut rău, 

15 tot astfel sunt gata şi-am socotit în zilele acestea să-i fac bine Ierusalimului şi casei lui Iuda. 
Îndrăzniţi! 

16 Iată lucrurile pe care le veţi face: Rostiţi adevărul, fiecare către aproapele său!; judecaţi adevăr şi 
judecată de pace în porţile voastre4!; 

17 şi nimeni dintre voi să nu gândească-n inima lui ceva de rău pentru aproapele său, iar jurământul 
mincinos să nu-l iubiţi; fiindcă Eu pe toate acestea le-am urât, zice Domnul Atotţiitorul”. 

18 Şi a fost cuvântul Domnului către mine, zicând: 

19 „Aşa grăieşte Domnul Atotţiitorul: Postul din luna a patra şi postul dintr-a cincea şi postul dintr- 
a şaptea şi postul dintr-a zecea îi vor fi casei lui Iuda prilejuri de bucurie şi de veselie şi de bune 
sărbători: să vă veseliţi, adevărul şi pacea să le iubiți5. 

4 „... în porţile voastre”: în pieţele din faţa porților cetăţii, unde aveau loc judecăţile publice. 

5 Pentru posturile din lunile a cincea şi a şaptea vezi notele de la 7, 3 şi 5. Postul din luna a patra 
amintea spărtura făcută în zidul Ierusalimului în iunie-iulie 587, iar cel din luna a zecea se raporta la 
începutul asedierii Ierusalimului, către sfârşitul lui decembrie 589 î. H. Acum însă ele nu mai pot fi 
prilejuri de întristare, ci de bucurie. 

20 Aşa grăieşte Domnul Atotţiitorul: Încă vor veni popoare multe şi locuitorii multor cetăţi. 

21 Locuitorii din cinci cetăţi se vor aduna într-o singură cetate, zicând: Să mergem cu de-adinsul şi 
să ne rugăm înaintea Domnului şi să căutăm faţa Domnului Atotţiitorului: voi merge şi eu!... 

22 Popoare multe şi neamuri multe vor veni şi vor căuta-n Ierusalim faţa Domnului Atotţiitorului, 
ca să îmbuneze fața Domnului. 

23 Aşa grăieşte Domnul Atotţiitorul: În zilele acelea, zece oameni din toate limbile neamurilor se 
vor agăța de poala hainei unui bărbat iudeu, zicând: vom merge cu tine, fiindcă am auzit că 
Dumnezeu e cu voi”! 

9 

Pământul cel nou. Mesia. Restaurarea lui Israel. 

1 Povara cuvântului Domnului. În ţara lui Hadad şi a Damascului, prinosul său de jertfă; că 
Domnul caută spre oameni şi spre toate triburile lui Israel. 

2 Şi în Hamat, pe țărmurile lui, acolo-s Tirul şi Sidonul2, căci ele-au fost preaînţelepte. 

6 Versetele 20-23 cuprind o viziune universalistă: Ierusalimul devine capitala spirituală a omenirii. 

1 Sarcina profetică de a primi şi transmite un mesaj divin. 

2 Aici şi în ceea ce urmează: Domnul, după ce s-a reînstăpânit asupra lui Israel, Îşi va extinde 
stăpânirea şi asupra ţărilor, ținuturilor şi cetăților învecinate, pe care le va cuceri asemenea unui 
conducător de oști. 

3 Cetatea Tir şi-a zidit întărituri, şi-a-ngrămădit argint cât praful şi aur cât noroiul de pe drum. 

4 De-aceea Domnul o va lua în stăpânire: pe apa mării-i va lovi puterea, cu foc ea fi-va mistuită. 

5 Vedea-va Ascalonul şi se va-nspăimânta, şi Gaza, şi se va-ntrista foarte, şi Ecronul, că ruşinat a 
fost pentru greşala lui; iar regele din Gaza va pieri şi Ascalonul nu va fi locuit. 

6 Şi în Aşdod vor locui străinii şi voi zdrobi trufia Filistenilor. 

7 Sângele lor din gura lor îl voi lua şi idolii lor dintre dinţii lor; aceştia-l vor rămâne, şi ei, 
Dumnezeului nostru, şi ei vor fi în Iuda precum un căpitan peste o mie, şi Ecronul precum un 
lebuseu. 

8 Şi casei Mele îi voi pune apărare, pentru ca ei să nu treacă şi nici să se întoarcă; şi nici că peste ei 
va mai veni un cineva să-i fugărească, fiindcă-am văzut acum cu ochii Mei. 

9 Bucură-te foarte, tu, fiica Sionului, rosteşte-te-n strigare, tu, fiica Ierusalimului: Iată, Împăratul 
tău vine la tine drept şi El Însuşi Mântuitor, blând şi călare pe asin şi pe mânz tânăr3. 

10 Şi El va nimici carele din Efraim şi caii din Ierusalim; şi arcul de război fi-va nimicit; şi belşug 
[va fi] şi pace din partea neamurilor; peste ape va stăpâni pân” la mare şi peste râuri pân” la 
marginile pământului. 

11 Şi Tu întru sângele legământului Tău i-ai slobozit din groapa făr de apă 

3 Textul prevesteşte intrarea triumfală a lui lisus în Ierusalim; citat, cu unele nuanțe, de 
Evanghelistul Matei 21, 5. 

pe-ai Tăi ce-acolo erau prinşi4. 

12 Veţi locui în ţarcuri întărite, voi, osândiţi ai adunării; dar pentru-o zi de-nstrăinare voi răsplăti de 
două ori pe-atât$. 

13 Fiindcă Eu ca pe un arc te-am încordat pe tine, Iudo, pentru Mine, cu el Mi l-am umplut pe 
Efraim; pe fiii tăi, Sioane, îi voi ridica asupra fiilor Elinilor şi te voi mânui ca pe o sabie de om 
războinic. 

14 Şi Domnul fi-va peste ei; săgeata Sa ieşi-va ca un fulger şi Domnul, El, A-toate-ţiitorul cu 
trâmbiţa va trâmbiţa şi va înainta cu freamătul amenințării Sale. 

15 Domnul Atotţiitorul îi va apăra, iar ei îi vor potopi şi cu pietre din praştie îi vor copleşi; şi-i vor 
sorbi precum se soarbe vinul şi plini de saţ vor fi ca blidele de la jertfelnic. 

16 Şi Domnul, Dumnezeul lor, în ziuaaceea îi va mântui da, pe poporul Său ca pe o turmă -, căci 
pietre sfinte se vor da de-a dura pe-acest pământ al Său6. 

17 Că orice este bun e-al Lui şi tot ce e frumos e de la EI: grâu pentru tineri şi vin înmiresmat 
pentru fecioare. 

4 Text cu rezonanță mesianică. „Sângele legământului Tău” se poate traduce şi: „Sângele 
testamentului Tău”; prin extensie: „Sângele Legii Tale”. Substantivul diatheke = „legământ”, 
„testament” sau, prin extensie, „lege” este acelaşi cu cel folosit de lisus la Cina cea de Taină: ,.... 
acesta este Sângele Meu, al Legii (diathekes) celei noi...” (Mt 26, 28; Mc 14, 24; Le 22, 20). Jertfei 
lui Hristos i-a urmat învierea, a cărei primă mişcare a fost eliberarea celor ce aşteptau în adâncurile 
împărăției morţilor. Vezi şi 1 Ptr 3, 19, cu nota. 

5 Profeţia se poate extinde până la apostolii, mucenicii şi mărturisitorii creştini. 

6 Imagine superbă a jubilației finale, când pe pământul mântuit al lui Dumnezeu se vor da peste 
cap, asemenea copiilor sau tinerilor fericiţi, pietrele preţioase din cununile biruitorilor. 

10 

Binefaceri dumnezeieşti. Pedepse pentru idolatri. Întoarcerea lui Israel. 

1 Cereţi de la Domnul ploaie la vreme timpurie şi târzie! Domnul a făcut alaiuri cereşti şi ploaie 
îndesată le va da, fiecăruia iarbă-n poiană. 

2 Că idoliil grăit-au doar palavre şi vrăjitorii doar vedenii mincinoase şi vise mincinoase au grăit şi 
mângâieri deşarte-au îmbiat; de-aceea s-au şi dus, ca nişte oi, şi de necazuri s-au umplut, că nici o 
vindecare nu era. 

3 Mânia Mea s-a-ntărâtat împotriva păstorilor, dar Eu pe miei îi voi veghea; şi Domnul Dumnezeu 
A-toate-ţiitorul, El va veghea asupra turmei Sale casa lui Iuda şi îi va face ca pe-un cal al Său bine- 
ntocmit pentru război?. 

4 Din şaua lui3 a căutat, din şaua lui a rânduit bătaia, din şaua lui şi arcul mânios, din şaua lui se va 


stârni tot cel făcut să-alunge de istov. 

5 Şi fi-vor ei precum războinicii ce calcă tina-n drumuri la război şi în război s-or rândui, fiindcă 
Domnul e cu ei; şi fi-vor întru totul ruşinaţi acei ce călăresc pe cai. 

6 Voi întări casa lui Iuda şi voi mântui casa lui Iosif şi le voi face aşezare; căci i-am iubit, iar ei vor 
fi precum 

1 Literal: „cei ce rostesc oracole”. T. M.: „terafimii”, termen folosit şi în Fe 31, 19: idoli mici, de 
lemn, zeități casnice, cărora idolatrii le atribuiau o facultate oraculară. 

2 Printr-o spectaculoasă răsturnare de imagine, turma cea blândă devine cal războinic, de pe care 
Domnul Îşi pregăteşte biruinţa asupra „călăreţilor” din versetul 5; lupta se duce de deasupra mieilor, 
împreună cu ei şi pentru ei. 

3 Literal: „De pe el”. 

erau când încă nu-i gonisem, căci Eu sunt Domnul, Dumnezeul lor, Cel ce-i va auzi. 

7 Şi fi-vor ei precum războinicii lui Efraim, şi inima li se va bucura precum de vin; şi fiii lor, 
văzând, s-or veseli şi inima le va sălta-ntru Domnul. 

8 Semn le voi da şi-i voi primi-nlăuntru, căci Eu îi voi răscumpăra şi ei s-or înmulţi precum erau la 
număr înainte. 

9 Şi îi voi semăna printre popoare; cei depărtaţi şi-or aminti de Mine şi-şi vor hrăni copiii şi-apoi se 
vor întoarce. 

10 Şi Eu din nou îi voi întoarce din ţara Egiptenilor şi-i voi primi de la Asirieni şi-i voi aduce-n 
Galaad şi în Liban şi dintre ei nici unul nu va fi lăsat în părăsire. 

11 Şi ei vor trece printr-o mare-ngustă4 şi valurile vor lovi în mare şi-adâncurile râurilor vor seca şi 
dusă fi-va-n depărtare toată trufia Asirienilor şi dus va fi sceptrul Egiptului. 

12 Iar Eu i-oi întări pe ei în Domnul, Dumnezeul lor, şi-n numele Acestuia se vor lăuda, zice 
Domnul. 

11 

Întoarcerea lui Israel (continuare). Cei doi păstori. 

1 Deschide-ți porțile, Libane, să-ți mistuiască focul cedrii! 

2 Să plângă pinul de căderea cedrului, că tare amărâți sunt cei puternici! Vă tânguiți, stejari din 
Vasan, că smuls e codrul răsădit ca peria. 

4 Reiterarea drumului lui Israel prin Marea Roşie. 

3 Glas de păstori plângând, că slava lor li s-a făcut mâhnire; şi glas de lei răcnind, căci răcnet e-a 
Iordanului trufie1. 

4 Aşa grăieşte Domnul Atotţiitorul:2 „Paşteţi oile menite-njunghierii, 

5 cele pe care cumpărătorii lor le-njunghiau fără să le pară rău, iar vânzătorii lor ziceau: 
«Binecuvântat e Domnul, că ne-am îmbogătit!», iar păstorilor lor nu le păsa de ele. 

6 De aceea nu-Mi va mai fi milă de cei ce locuiesc țara, zice Domnul; ci, iată, Eu îi voi da pe 
oameni, pe fiecare în mâna aproapelui său şi în mâinile regelui său; aceia vor nimici țara, iar Eu nu-i 
voi scoate din mâna lor. 

7 Şi voi paşte oile de-njunghiere în ţara Canaanului şi voi lua pentru Mine două toiege: pe unul l-am 
numit Frumuseţe şi pe celălalt l-am numit Funie; şi voi paşte turma. 

8 Şi într-o lună i-am stârpit pe cei trei păstori; şi sufletul Meu se va îngreuia asupră-le, fiindcă şi 
sufletele lor răcneau împotrivă-Mi. 

9 Şi am zis: Nu vă voi paşte: Cine-i de murit, să moară, cine-i de căzut, să cadă; iar ceilalți să 
mănânce fiecare carnea aproapelui său. 

10 Şi voi lua toiagul Meu cel frumos şi-l voi arunca jos, ca să rup legământul pe care l-am făcut cu 
toate popoarele. 

11 Şi rupt va fi în ziua aceea; şi Canaaneenii, 

1 Ca şi cedrii Libanului şi stejarii Vasanului, vegetaţia luxuriantă a Iordanului inferior e simbolul 
trufiei neamurilor păgâne. 

2 Ceea ce urmează este o alegorie cu oarecare dificultăți exegetice. Nemulțumit de păstorii turmei 
Sale (conducătorii poporului), Domnul preia El Însuşi această sarcină (uneori trecută, în numele 
Său, profetului), dar cu prerogativele unui judecător care pedepseşte prin aşezarea unui păstor 
Justițiar. 


oile păzite pentru Mine, vor cunoaşte că e cuvântul Domnului. 

12 Şi le voi zice: Dacă socotiți că-i bine, daţi-Mi preţul; dacă nu, nu Mi-l daţi! Iar ei au dat preţul 
Meu: treizeci de arginţi”. 

13 Iar Domnul a zis către mine: „Aruncă-i în cuptorul de topit, şi voi vedea dacă-i [argint] curat, în 
ce chip adică m-am lăsat Eu pus la încercare de dragul lor”. Iar eu am luat cei treizeci de arginţi şi i- 
am aruncat în cuptorul de topit din casa Domnului. 

14 Şi am aruncat cel de al doilea toiag al meu, Funia, ca să rup legământul dintre Iuda şi Israel. 

15 Şi mi-a zis Domnul: „la-ţi unelte păstoreşti de păstor nechibzuit. 

16 Că, iată, Eu voi ridica păstor împotriva ţării: pe cea care lipseşte n-o va cerceta, pe cea rătăcită n- 
o va căuta, pe cea zdrobită n-o va vindeca, pe cea întreagă n-o va călăuzi; dar va mânca el carnea 
celor alese şi le va sfărâma încheieturile. 

17 Vai de păstorii cei găunoşi care au părăsit oile! Sabie pe braţul său şi peste ochiul său cel drept: 
Braţul său de tot se va usca, iar ochiul său cel drept va fi-necat în întuneric”. 

12 

Făgăduinţe pentru Ierusalim şi Iuda. 

1 Povara cuvântului Domnului asupra lui Israel. Zice Domnul, Cel ce a întins cerul şi a întemeiat 
pământul şi a plăsmuit duhul omului întru el: 

2 „lată, Eu voi face Ierusalimul ca pe nişte uşori ce li se clatină tuturor neamurilor 

dimprejurl, iar în Iudeea va fi împresurare împotriva Ierusalimului. 

3 Şi fi-va în ziua aceea că voi face Ierusalimul ca pe o piatră călcată de toate neamurile; tot cel ce o 
va călca îşi va bate joc de ea, şi toate neamurile pământului se vor aduna laolaltă împotriva lui. 

4 În ziua aceea zice Domnul Atotţiitorul pe fiece cal îl voi lovi cu spaimă, iar pe călăreţul lui, cu 
nebunie; dar Îmi voi deschide ochii asupra casei lui Iuda şi pe toţi caii neamurilor îi voi lovi cu 
orbire. 

5 lar mai-marii miilor lui Iuda vor zice în inimile lor: «Ne vom afla nouă locuitori ai Ierusalimului 
întru Domnul Atotţiitorul, Dumnezeul lor». 

6 În ziua aceea îi voi face pe mai-marii miilor lui Iuda ca pe un tăciune aprins între lemne şi ca pe o 
făclie de foc în trestie; şi vor mistui, la dreapta şi la stânga, toate popoarele dimprejur, iar 
Ierusalimul va locui iarăşi prin sine însuşi. 

7 Şi Domnul va mântui sfintele locaşuri ale lui Iuda, aşa cum erau ele la-nceput, pentru ca lauda 
casei lui David şi mândria locuitorilor Ierusalimului să nu se preamărească împotriva lui Iuda. 

8 Şi va fi în ziua aceea că Domnul îi va apăra pe cei ce locuiesc Ierusalimul; şi cel slab între ei fi- 
va-n ziua aceea ca David, iar casa lui David precum casa lui Dumnezeu, ca îngerul Domnului 
înaintea lor. 

9 Şi va fi că-n ziua aceea Eu voi căuta să nimicesc toate neamurile ce vin împotriva Ierusalimului. 

1 Comparaţia se referă la uşorii care se clatină când se trântesc uşile. 

10 Iar peste casa lui David şi peste locuitorii Ierusalimului voi turna duhul darului şi al îndurării; şi 
ei vor privi la Mine, Cel pe Care L-au batjocorit jucându-se2; şi plângere vor face asupră-l, ca 
pentru cel iubit, şi cu durere se vor văita, ca pentru un întâi-născut. 

11 În ziua aceea, plângerea în Ierusalim va fi foarte mare, ca plângerea pentru crângul de rodii tăiat 
în câmpie. 

12 Plânge-va ţara pe neamuri şi neamuri: neamul casei lui David, de-o parte, şi femeile lor, de-o 
parte; neamurile casei lui Natan3, de-o parte, şi femeile lor, de-o parte; 

13 neamul casei lui Levi, de-o parte, şi femeile lor, de-o parte; neamul casei lui Şimei4, de-o parte, 
şi femeile lor, de-o parte; 

14 toate neamurile rămase, fiece neam de-o parte, şi femeile lor, de-o parte. 

13 

Izvorul curăţirii. Pedepsirea profeților mincinoşi. 

1 În ziua aceea fiece loc1 va fi deschis 

2 Text mesianic. Verbul katorheomai (folosit numai de Zaharia şi numai aici în Vechiul Testament) 
are un sens foarte nuanţat: „a juca (a dansa) înaintea cuiva în derâdere”, a insulta prin zeflemisire, a 
râde de cineva maimuţărindu-l. Este ceea ce vor face ostaşii romani cu lisus în faţa sinedriului sau 
când Îi vor pune cunună de spini pe cap, mantie roşie pe umeri şi trestie în mână, e ceea ce vor face 


iudeii în faţa Celui răstignit, poftindu-L să Se coboare de pe cruce. Evanghelistul loan va cita acest 
text, dar folosind verbul ebraic: „Vor privi la Acela pe Care L-au străpuns” (In 19, 37). 

3 Natan, fiul lui David (2 Rg 5, 14). 

4 Şimei, fiul lui Gherşon (Nm 3, 21). 

1 T. M.: „un izvor”. 

casei lui David şi locuitorilor Ierusalimului, spre schimbare şi spre curățire prin stropire. 

2 Şi va fi în ziua aceea, zice Domnul Sabaot: Numele idolilor le voi stârpi de pe pământ şi amintirea 
lor nu va mai fi, iar pe profeţii mincinoşi şi duhul cel necurat îi voi lua de pe pământ?. 

3 Şi fi-va că dacă un om va mai profeţi, atunci tatăl său şi mama sa, cei ce l-au născut, îi vor zice: 
«Nu vei trăi, fiindcă minciună ai grăit în numele Domnului!»; şi tatăl său şi mama sa, cei ce l-au 
născut, îl vor împiedica atunci când el va profeți. 

4 Şi va fi în ziua aceea că profeţii vor fi ruşinaţi, fiecare-n propria sa vedenie atunci când profeţeşte; 
şi cu haină de păr se vor îmbrăca, fiindcă au mințit. 

5 Şi va zice: Nu sunt profet, fiindcă eu sunt lucrător de pământ, fiindcă om m-a crescut astfel din 
tinerețile mele. 

6 Iar Eu îi voi zice: Ce sunt aceste răni în mijlocul mâinilor tale? Iar el va zice: [Acelea] cu care am 
fost rănit în casa celui iubit al meu. 

7 Sabie, trezeşte-te-mpotriva păstorilor Mei şi-mpotriva omului cetăţean al Meu, zice Domnul 
Atotţiitorul; bate păstorul şi risipeşte oile3, iar Eu Îmi voi întoarce mâna-mpotriva celor mici. 

8 şi-n toată ţara fi-va-n ziua-aceea, zice Domnul, că două părți se vor tăia şi vor pieri, iar cea de-a 
treia va rămâne-n ea. 

9 Pe cea de-a treia parte prin foc o voi trece; şi îi voi curăţi precum se lămureşte-argintul şi-i voi 
cerca precum se-ncearcă aurul; şi numele Mi-l vor chema, Eu îi voi auzi şi le voi zice: 

2 Textul anunţă abolirea tagmei profeților, ca urmare a abuzurilor şi imposturii. 

3 Text cu rezonanţă în Mt 26, 31. 

Poporul Meu este acesta! Iar ei vor zice: El, Domnul, Dumnezeul meu! 

14 

Vremuri apocaliptice. Întoarcerea neamurilor la Domnul. 

1 Iată, vin zilele Domnului, şi prăzile vor fi împărțite în mijlocul tău. 

2 Şi voi aduna toate neamurile la război împotriva Ierusalimului; şi cetatea va fi luată şi casele vor fi 
jefuite şi femeile vor fi pângărite; jumătate din cetate va merge în robie, dar cei rămaşi ai poporului 
Meu nu vor pieri din cetate. 

3 Şi Domnul va ieşi şi Se va bate cu neamurile acelea aşa cum s-a bătut în ziua de război. 

4 şi-n ziua aceea Îi vor sta picioarele pe muntele Măslinilor care se află-n faţa Ierusalimului, spre 
răsărit; şi muntele Măslinilor se va despica: jumătate spre răsărit şi jumătate spre apus: o foarte 
mare prăpastie; şi jumătate din munte se va pleca spre miază-noapte, iar jumătate spre miazăzi. 

5 Iar valea munţilor Mei va fi astupată; valea munţilor se va lipi până la lasod; astupată va fi, aşa 
cum a fost astupată în zilele cutremurului, în zilele lui Ozia, regele lui Iuda; iar Domnul, 
Dumnezeul meu, va veni, şi toţi sfinţii împreună cu Ell. 

6 Şi va fi că-n ziua aceea nu va fi lumină; nici frig, nici ger 

1 Astuparea (umplerea) prăpastiei dintre cele două jumătăţi ale muntelui despicat simbolizează 
încetarea idolatriei şi restaurarea monoteismului, unul din semnele timpului mesianic. Cutremurul 
(menţionat şi de Amos 1, 1) a fost consemnat de istoricul Iosif Flaviu. 

7 nu va fi pentru o zi; şi ziua Îi va fi cunoscută Domnului; nici zi, nici noapte, dar spre seară va fi 
lumină. 

8 şi-n ziua aceea va ieşi apă vie din Ierusalim; jumătate din ea spre marea cea dintâi, şi jumătate 
spre marea cea de-apoi; aşa va fi în vară şi-n primăvară. 

9 Şi Domnul fi-va Împărat peste tot pământul; în ziua aceea va fi un singur Domn, iar numele Său, 
unul, 

10 înconjurând întreg pământul; şi pustia, de la Gheba până la Rimon, spre miazăzi de Ierusalim. lar 
Rama va rămâne pe locul ei. De la poarta lui Veniamin până la locul primei porți, până la poarta 
colţurilor şi până la turnul lui Hananeel şi până la teascurile regelui 


11 vor locui ei într-însul; şi nu va mai fi nici un blestem şi va locui Ierusalimul fără nici o frică. 

12 Şi aceasta va fi căderea cu care Domnul va lovi toate popoarele, câte s-au războit împotriva 
Ierusalimului: trupurile li se vor usca stând pe picioare şi ochii li se vor scurge din găvane şi limba 
li se va usca în gură. 

13 şi-n ziua aceea fi-va mare îngrozire peste ei de la Domnul; fiecare se va apuca de mâna vecinului 
său, şi mâna lui se va încleşta cu mâna vecinului său. 

14 Iuda, şi el, se va bate în Ierusalim. Şi se va aduna puterea tuturor popoarelor de primprejur, aur şi 
argint şi haine din belşug. 

15 Şi aceasta va fi căderea cailor şi a catârilor şi a cămilelor şi a asinilor şi a tuturor vitelor ce se 
află în aceste tabere, pe potriva acestei căderi. 

16 Şi va fi că oricâţi vor rămâne din toate neamurile care-au venit împotriva Ierusalimului, aceştia 
se vor sui în fiecare an să se închine Împăratului, Domnului Atotţiitorului, şi să prăznuiască 
sărbătoarea facerii corturilor?. 

17 Şi va fi că oricâţi din toate neamurile pământului nu se vor sui la Ierusalim să se închine 
Împăratului, Domnului Atotţiitorului, chiar şi aceştia vor fi adăugaţi celorlalţi. 

18 Iar dacă neamul Egiptului nu se va sui, nici nu va veni, atunci fi-va peste ei căderea cu care 
Domnul va lovi toate neamurile ce nu se vor sui să prăznuiască sărbătoarea facerii corturilor. 

19 Acesta va fi păcatul Egiptului şi păcatul tuturor neamurilor care nu se vor sui să prăznuiască 
sărbătoarea facerii corturilor. 

20 În ziua aceea, pe frâul fiecărui cal va fi [scris]: «Sfințenie Domnului Atoţţiitorului3»; iar 
căldările4 vor fi în casa Domnului precum cupele în faţa jertfelnicului. 

21 Şi fiece căldare în Ierusalim şi în Iuda va fi sfântă Domnului Atotţiitorului; şi toți cei ce jertfesc 
vor veni şi vor lua din ele şi vor fierbe în ele; şi-n ziua aceea nu va mai fi Canaanean$ în casa 
Domnului Atotţiitorului”. 

2 Ca un corolar al restaurării universale, chiar şi foştii adversari ai lui Israel (cu excepția Egiptenilor 
şi a celor ca ei) vor fi chemaţi la sărbătoarea Corturilor, în luna octombrie a fiecărui an, celebrare a 
belşugului şi veseliei, instituită de Domnul (Dt 16, 13). 

3 În ziua aceea totul devine sfânt, obiecte, oameni şi animale. 

4 E vorba de căldările în care se fierbea carnea rămasă din jertfe şi din care se înfruptau preoţii. 

5 În mentalitatea vremii, „Canaanean” era echivalent cu „negustor”, „cămătar”, „schimbător de 
bani”; împotriva acestora Se va ridica lisus în templu (Mt 21, 12-13; Mc 11, 15; Le 19, 45-46; In 2, 
14-16). 

Maleahi 

1 

Iubirea lui Dumnezeu. Mustrări pentru preoți. 

1 Povara cuvântului Domnului către Israel prin mâna îngerului Săul; puneţi-o la inimă2! 

2 „Eu v-am iubit, zice Domnul, dar voi aţi zis: «Întru ce anume ne-ai iubit?» Oare nu era Esau3 
fratele lui Iacob? -, zice Domnul -, dar Eu l-am iubit pe Iacob 

3 şi l-am urât pe Esau şi i-am lăsat hotarele pustii şi i-am făcut moştenirea ca pe nişte locuinţe ale 
deşertului. 

4 Căci cineva va zice: «Idumeea e căzută, dar hai să ne întoarcem şi să zidim din nou locurile 
pustiite!». Aşa grăieşte Domnul Atotţiitorul: Ei vor zidi, dar Eu voi dărâma; şi ei vor fi numiţi 
«Hotarele nelegiuirii» şi «Poporul împotriva căruia Domnul S-a aşezat pentotdeauna». 

5 Şi ochii voştri vor vedea, iar voi veţi 

1 Ebr: „... prin mijlocirea lui Maleahi”. Deoarece Maleahi nu e un nume propriu, LXX îl traduce 
prin ceea ce el poate însemna mai aproape de adevărul semantic: „vestitor”, „mesager”; în grecește: 
Angelos, mai ales că acest cuvânt se repetă în 3, 1, unde, profetic, e vorba de loan Botezătorul. 
Expresia „prin mâna” = prin condeiul. 

2 Îndemn omis în T. M. 

3 Esau este eponimul lui Edom; acesta din urmă a dat numele țării Idumeea şi pe al poporului 
idumeu, adversar perpetuu al lui Israel. 

zice: «Dumnezeu s-a preamărit deasupra hotarelor lui Israel». 

6 Fiul îşi cinsteşte tatăl şi sluga pe stăpânul ei; dacă Eu sunt Tată, unde e cinstirea Mea? şi dacă sunt 


Stăpân, unde-i frica de Mine? zice Domnul Atotţiitorul. Voi, preoţii, voi sunteţi cei ce-mi defăimaţi 
numele; cu toate acestea, aţi zis: «Întru ce anume Ți-am defăimat numele?»: 

7 Întru aceea că la altarul Meu aduceţi pâini spurcate, dar ziceţi: «Cu ce le-am spurcat?»: Cu aceea 
că ziceţi: «Masa Domnului e spurcată, iar mâncărurile puse pe ea sunt dispreţuite». 

8 Că dacă voi aduceţi un [animal] orb pentru jertfă, oare nu-i rău? Şi dacă aduceţi un [animal] 
şchiop sau bolnav, oare nu-i rău4? Adu-l mai-marelui tău, [şi vezi] dacă te va primi, dacă el îţi va 
căta în faţă, zice Domnul Atotţiitorul. 

9 Şi acum, îmblânziţi faţa Dumnezeului vostru şi rugați-vă Lui! Aceste lucruri au fost făcute de 
mâinile voastre; oare vă voi primi? zice Domnul Atotţiitorul. 

10 De vreme ce între voi vor fi uşi închise şi nimeni nu va aprinde pe degeaba [focul de pe] 
jertfelnicul Meus, 

4 Potrivit legii lui Moise, la altarul de jertfă trebuiau aduse numai prinoase curate, pârgă, şi animale 
fără nici o meteahnă. 

5 Preoţii, contemporani ai profetului, se deprinseseră să nu mai facă nimic pe gratis. 

bunăvoirea Mea nu este întru voi, zice Domnul Atotţiitorul, şi nu voi primi jertfe din mâinile 
voastre. 

11 Că de la răsăritul soarelui până la apus s-a preamărit numele Meu printre neamuri; şi-n fiecare 
loc i se aduce numelui Meu tămâie şi jertfă curată; că mare e numele Meu printre neamuri, zice 
Domnul Atotţiitorul. 

12 Dar voi îl necinstiţi prin aceea că ziceţi: «Masa Domnului e spurcată, iar mâncărurile puse pe ea 
sunt dispreţuite». 

13 Şi aţi zis: «Acestea sunt roade ale trudei». Dar Eu le-am suflat, zice Domnul Atotţiitorul; iar voi 
aduceţi [animale] sfâşiate şi pe cele şchioape şi pe cele bolnave. Atunci, dacă le veţi aduce jertfă, 
oare le voi primi Eu din mâinile voastre? zice Domnul Atotţiitorul. 

14 Blestemat este puternicul care are în turmă [animal de] parte bărbătească şi a cărui făgăduinţă se 
află deasupră-i, dar Îi jertfeşte Domnului ce e stricat! Că Împărat mare sunt Eu, zice Domnul 
Atoţţiitorul, şi vădit Îmi este numele printre neamuri. 

2 

(continuare) 

1 Şi acum, o, preoţilor, porunca aceasta este pentru voi: 

2 Dacă nu veţi asculta şi dacă nu veţi pune la inimă să daţi slavă numelui Meu, zice Domnul 
Atotţiitorul, atunci voi trimite peste voi blestem, şi blestem voi aduce peste binecuvântarea voastră 
şi o voi blestema, iar binecuvântarea voastră o voi risipi şi ea nu va fi întru voi, fiindcă voi nu 
puneţi aceasta la inimă. 

3 Iată, Eu vă voi întoarce spatele şi voi împroşca scârna peste feţele voastre, anume scârna 
sărbătorilor voastrel; şi totodată vă voi lua de-aici. 

4 Şi veţi cunoaşte că Eu sunt Cel ce v-a trimis această poruncă, pentru ca ea să fie legământul Meu 
cu fiii lui Levi 2, zice Domnul Atotţiitorul. 

5 Legământul Meu cu el3 a fost de viaţă şi de pace şi i-am dat ca-ntru frică să se teamă de Mine, şi- 
n faţa numelui Meu să se cutremure. 

6 Legea adevărului era în gura lui, iar pe buzele lui nu se afla nedreptate; în pace umbla cu Mine-n 
drumul drept şi pe mulți i-a întors de la nedreptate. 

7 Căci buzele preotului vor păstra cunoaşterea, iar ei din gura lui vor cerceta legea; căci el este sol 
al Domnului Atotţiitorului. 

8 Dar voi v-aţi abătut din cale şi pe mulți i-aţi făcut să slăbească în păzirea legii; voi aţi stricat 
legământul lui Levi, zice Domnul Atotţiitorul. 

9 Iar Eu v-am făcut să fiți dispreţuiți şi lepădaţi printre toate neamurile, fiindcă nu ați păzit căile 
Mele, ci-n cumpănirea legii ați cătat la faţa omului4. 

10 Oare nu aveți voi toţi un singur Tată? Oare nu v-a făcut un singur Dumnezeu? De ce aţi părăsit 
voi, fiecare, 

1 Imagine foarte dură: veți primi urmarea a ceea ce mi-aţi dat să mănânc... 

2 Literal: „leviţii”; în general, casta preoțească. 

3 E vorba de legământul menţionat în Nm 25, 12; relaţia ideală dintre Domnul şi Levi are accente 


speciale în versetele 5-7 spre a face posibil contrastul dintre ea şi comportamentul deplorabil al 
urmaşilor. 

4 Pe lângă alte abateri, preoţii practicau părtinirea în judecată, ceea ce presupunea servilism sau 
mită. 

pe fratele său, ca să pângăriţi legământul părinților voştri? 

11 Iuda a fost părăsit, şi urâciune a fost făcută în Israel şi în Ierusalim, de vreme ce Iuda a pângărit 
sfintele lucruri ale Domnului, cele pe care le-a iubit, şi a cătat spre dumnezei străini. 

12 Domnul îl va da pierzării pe omul care face astfel de lucruri, până la a-l arunca din locaşurile lui 
Iacob şi dintre cei ce-l aduc jertfă Domnului Atotţiitorului. 

13 Lucrurile pe care Eu le-am urât, voi pe acelea le-aţi făcut; cu lacrimi acopereaţi altarul 
Domnului, şi cu plâns şi cu suspin ca rod al ostenelilor; se cade oare ca Eu să caut cu preţuire la 
Jertfa voastră sau să primesc prinos din mâinile voastre? 

14 Dar voi aţi zis: «De ce?» Fiindcă Domnul a stat mărturie între tine şi femeia tinereţilor tale, pe 
care tu ai părăsit-o în timp ce ea încă era părtaşa ta [de viaţă] şi femeia legământului tău5. 

15 Şi n-a făcut El bine? şi era o rămăşiţă a suflării Sale!6 Dar voi ați zis: «Ce altceva caută 
Dumnezeu decât o sămânţă?». Voi însă luaţi seama la duhul vostru; şi n-o părăsi pe femeia 
tinereților tale7! 

5 Legea lui Moise (Dt 24, 1-4) îngăduie despărţirea bărbatului de femeia sa, pentru rațiuni de ordin 
foarte general, dar profetul pregăteşte aici interzicerea divorțului de către lisus (Mt 5, 32; 19, 6). 

6 Când Dumnezeu a creat-o pe Eva din coasta lui Adam şi i-a dat-o acestuia de soţie (Fc 2, 22), El 
nu a suflat asupră-i „suflare de viaţă”, aşa cum făcuse asupra primului om (Fc 2, 7), ceea ce 
înseamnă că femeia purta deja în fiinţa ei „rămăşiţa” suflării divine. 

7 Obiecţiei că legătura dintre soţ şi soţie e doar de natură materială, trupească, menită exclusiv 
perpetuării speciei, profetul îi contrapune existenţa şi a duhului (în limbajul biblic: sufletul). 

16 lar dacă tu ai izgonit-o din ură zice Domnul, Dumnezeul lui Israel -, atunci lipsa de credinţă îți 
va acoperi cugetele zice Domnul Atotţiitorul, de aceea luaţi aminte la duhul vostru, şi n-o părăsiţi, 
17 voi, cei ce l-ați întărâtat pe Dumnezeu cu vorbele voastre, dar ziceţi: «Întru ce L-am întărâtat?»: 
Prin aceea că ziceţi: «Tot cel ce face rău e bineplăcut înaintea Domnului, şi-n unii ca aceştia Îşi află 
El plăcerea»; şi: «Unde este Dumnezeul dreptăţii?». 

3 

Vestirea Înaintemergătorului. Îndemnuri la pocăință. 

1 Iată, Eu îl trimit pe îngerul Meu, şi el va pregăti calea înaintea feței Mele; şi Domnul pe Care voi 
ÎI căutaţi va veni de îndată în templul Său, Îngerul legământului pe Care voi ÎI voiţi; iată, vine! zice 
Domnul Atotţiitorul]. 

2 Şi cine va putea suferi ziua venirii Lui? Sau cine va putea să stea întru înfăţişarea Lui? Fiindcă El 
vine ca focul din topitoare şi ca iarba celor ce înălbesc2. 

3 El va şedea să topească şi să curețe ca şi cum ar avea argint, ca şi cum ar 

1 Text care îl anunţă pe Sf. loan Botezătorul şi care va fi citat, cu uşoare nuanțări, de către 
Evangheliştii Matei (11, 10), Marcu (1, 2) şi Luca (7, 27). Formularea lui Maleahi angajează mai 
puternic co-substanţialitatea Fiului cu Tatăl. 

2 Acţiunea purificatoare a Domnului la venire. „Focul”, metaforă clasică; „iarba”: după toate 
probabilitățile, extract vegetal din care se prepara leşia (Ebr.: „soda”). 

avea aur; şi-i va curăţi pe fiii lui Levi şi-i va lămuri ca pe aur şi ca pe argint, iar ei Îi vor aduce 
Domnului prinos întru dreptate. 

4 Şi jertfa lui Iuda şi a Ierusalimului Îi va fi bineplăcută Domnului, aşa cum era în zilele şi în anii de 
mai înainte. 

5 Şi Mă voi apropia de voi întru judecată, şi voi fi grabnică mărturie împotriva vrăjitorilor şi 
împotriva adulterelor şi împotriva celor ce jură strâmb pe numele Meu şi împotriva celor ce ţin 
pentru ei simbria slugilor şi a celor ce le asupresc pe văduve şi-i bat cu pumnii pe orfani şi 
împotriva celor ce strâmbă judecata străinului şi împotriva celor ce nu se tem de Mine, zice Domnul 
Atotţiitorul. 

6 Căci Eu sunt Domnul, Dumnezeul vostru, şi nu m-am schimbat; dar voi, fiii lui Iacob, nu v-aţi 


abținut 

7 de la nedreptăţile părinţilor voştri; voi aţi stricat rânduielile Mele şi nu le-aţi păzit. Întoarceţi-vă la 
Mine şi Mă voi întoarce la voi, zice Domnul Atotţiitorul. Dar voi aţi zis: «Întru ce ne vom 
întoarce?» 

8 Oare ÎI va înşela omul pe Dumnezeu? fiindcă voi Mă înşelaţi pe Mine. Dar ziceti: «Întru ce Te-am 
înşelat?» Întru aceea că zeciuielile şi prinoasele de pârgă sunt la voi3! 

9 Că de căutat Mă căutaţi, dar Mă înşelaţi. 

10 Anul s-a încheiat, iar voi v-aţi adus toate roadele în hambare; dar în casa lui va fi jaful lui! 
Întoarceţi-vă dar în această privinţă zice Domnul Atotţiitorul şi Eu vă voi deschide jgheaburile 

3 Ofrandele datorate lui Dumnezeu erau reţinute de către cei ce le datorau, ceea ce constituia o 
fraudă. 

cerului, şi binecuvântarea Mea o voi revărsa peste voi până la sațiu. 

11 Şi vă voi rândui hrană şi nu voi strica roada pământului vostru, iar via voastră nu va slăbi în 
câmp, zice Domnul Atotţiitorul. 

12 Şi toate neamurile vă vor ferici, fiindcă voi Îmi veţi fi o ţară dorită, zice Domnul Atotţiitorul. 

13 Voi aţi rostit vorbe grele împotriva Mea zice Domnul -, dar tot voi aţi zis: «Întru ce am vorbit 
noi împotriva Ta?». 

14 Voi aţi zis: «Cel ce-l slujeşte lui Dumnezeu se-alege cu nimic; oare ce-am câştigat noi că I-am 
păzit poruncile şi că am umblat ca nişte milogi înaintea feţei Domnului Atotţiitorului? 

15 Dar acum îi fericim pe străini4, şi toţi nelegiuiţii se înalță; i s-au împotrivit lui Dumnezeu, şi, cu 
toate acestea, ei au scăpat... ». 

16 Iată ce spun aceia care se tem de Domnul, fiecare către aproapele său; şi Domnul a luat aminte şi 
I-a auzit şi a scris o carte de pomenire înaintea Sa pentru cei ce se tem de Domnul şi se sfiesc de 
numele Lui. 

17 Şi ei vor fi ai Mei zice Domnul Atotţiitorul în ziua pe care Eu o rânduiesc spre moştenire; şi-i 
voi alege aşa cum omul îşi alege pe fiul care-i slujeşte. 

18 Atunci vă veţi întoarce şi veţi face deosebirea între cel drept şi cel nelegiuit, între cel ce-l 
slujeşte lui Dumnezeu şi cel ce nu-l slujeşte5. 

4= Străinii sau înstrăinaţii de Dumnezeu. 

5 într-o seamă de redactări ale Septuagintei, ca şi în Textul Masoretic, capitolul 3 nu se termină aici, 
ci este continuat cu versetele următoare, numerotate 19-24. Urmând o altă linie redacțională, şi în 
acord cu vechile ediţii româneşti, aceste versete fac parte din capitolul 4. 

4 

Ziua Domnului. 

1 Că, iată, ziua vine arzând ca un cuptor, şi-i va mistui; şi toți străinii şi toţi nelegiuiţii vor fi trestie; 
Şi ziua care vine îi va aprinde zice Domnul Atotţiitorul şi din ei nu va rămâne rădăcină sau lăstar. 

2 Dar pentru voi, cei ce vă temeţi de numele Meu, va răsări Soarele dreptăţii, şi vindecare fi-va-n 
aripile Lui; şi veţi ieşi şi veţi zburda ca viţeii lăsaţi din legături. 

3 Şi veţi călca pe cei nelegiuiţi, fiindcă ei cenuşă vor fi sub picioarele voastre, atunci. În ziua pe 
care Eu o rânduiesc, zice Domnul Atotţiitorul. 

4 Şi, iată, Eu vi-l voi trimite pe Ilie Tesviteanul mai înainte de a fi venit ziua Domnului cea mare şi 
năprasnică-n vedere], 

5 el, care va întoarce iarăşi inima părintelui spre fiu şi inima omului spre aproapele său, pentru ca 
nu cumva să vin Eu şi să lovesc pământul de istov. 

6 Aduceţi-vă aminte de legea lui Moise, robul Meu, aşa cum i-am poruncit-o Eu în Horeb pentru 
întregul Israel: porunci şi rânduieli”. 

1 Credinţa într-o revenire a profetului Ilie pe pământ devenise un bun comun al aşteptării mesianice, 
ceea ce îi va face pe Evanghelişti s-o raporteze, simbolic, la apariţia lui loan Botezătorul (vezi Mt 
11, 14; 17, 10-12; Mc 9, 11-13; Lc 1,17). 

Introducere la Cărţile necanonice 


În Cuvântul lămuritor asupra Sfintei Scripturi s-a consemnat faptul că, pe lângă cele 39 de cărți canonice, Vechiul Testament mai 


cuprinde încă 14, numite necanonice, ele oferind lectura unor texte folositoare şi plăcute, dar fără ca acestea să constituie izvoare de 


credinţă. 


Astfel: 


CARTEA LUI TOBIT este un fel de cod moral al unei familii iudaice aflate în captivitatea babilonică. Evlaviosul Tobit, din cetatea 
Ninive, capitala Asiriei, este lovit de orbire într-o împrejurare stupidă, dar, asemenea lui Iov, nu cârteşte împotriva lui Dumnezeu. El 
îl trimite pe fiul său Tobie în Media să-i recupereze nişte bani, iar acesta, însoţit de Azaria - care mai târziu se va descoperi ca fiind 
îngerul Rafael - o află în Ecbatana pe Sarra, fiica nefericită a unor rude, cu care se căsătoreşte vindecând-o de bântuiala unui demon. 


Se întoarce bogat, tatăl său se vindecă în chip miraculos, şi totul se încheie într-o atmosferă de împăcare cu Dumnezeu şi cu oamenii. 


Originalul ebraic al acestei cărţi s-a pierdut. El a rămas într-o seamă de codici greceşti, cei mai importanţi fiind Alexandrinus, 
Vaticanus şi Sinaiticus; spre deosebire de ediţiile româneşti de până acum, versiunea de față a optat pentru Codex Sinaiticus, care e 
mai bine redactat, într-un stil mai plin de nuanţe, în care drama epică se întregeşte şi capătă reliefuri prin conţinutul sufletesc al 


personajelor. 


CARTEA IUDITEI. Nabucodonosor, regele Babilonului, îl trimite pe generalul Olofern să pedepsească popoarele din vestul 
Eufratului care refuzaseră să i se alăture în războiul său cu Arpaxad, regele Mezilor. Dispunând de o armată imensă, Olofern ajunge 
la hotarele Israelului, asediază cetatea Betulia şi, prin lipsa de apă, îi sileşte pe locuitorii acesteia să-şi pregătească abdicarea. 
Intervine însă Iudita (eroina care dă şi titlul cărţii), aceasta izbuteşte să intre în tabăra inamicului şi, folosindu-și din plin farmecul 
fizic şi iscusinţa cuvântului, îl îmbată la un ospăț pe Olofern şi-l decapitează cu propria ei mână, determinând astfel deruta armatei 


„asiriene” şi ieşirea Israeliţilor din criză. 

Originalul ebraic (sau, poate, aramaic) al textului s-a pierdut, aşa încât toate traducerile sunt făcute după cel grecesc, cu excepţia 
versiunii latine - Vulgata - a lui Ieronim, redactată după o versiune mai veche - tot latinească - şi revizuită după un text aramaic 
(lucrare făcută la repezeală, într-o singură noapte). 

Data scrierii poate fi aproximată în primii ani ai secolului II î. H. 

CARTEA LUI BARUH. Baruh, fostul secretar (tahigraf) al profetului Ieremia, aflat în captivitatea babilonică, scrie o carte pe care 
mai întâi i-o citeşte regelui lehonia - tot captiv - şi pe care apoi o trimite la Ierusalim spre a fi citită în auzul celor rămaşi acolo. 
Aproape toată scrierea e o rugăciune de pocăință - prin recunoaşterea păcatului colectiv al fiilor lui Israel - dar şi de înţelepciune şi 
optimism, menite să menţină moralul unui popor aflat în suferinţă. 


Originalul ebraic al scrierii s-a pierdut; traducerile moderne folosesc versiunea Septuagintei. 


Autorul nu poate fi Baruh, deoarece acesta, potrivit lui Ieremia (43, 6-7) nu a luat calea exilului, ci s-a refugiat, împreună cu profetul, 


în Egipt. 


Cartea însă oferă prilejul unei lecturi agreabile şi reconfortante; La Fontaine o avea la inimă. 


EPISTOLA LUI IEREMIA este o scriere apocrifă care ni s-a păstrat numai în limba greacă. Ea le este adresată Iudeilor care 


urmează să ia calea exilului babilonic, avertizându-i asupra pericolului de a cădea în idolatrie; întregul text e un pamflet la adresa 
zeităților din ţara unde vor ajunge deportații, o satiră menită să le arate acestora, prin contrast, cât de departe sunt practicile păgâne de 


legea fiilor lui Israel. 


CÂNTAREA CELOR TREI TINERI este alcătuită din trei părți: 1) Rugăciunea lui Azaria; 2) un episod care şi-ar avea locul în Dn 
3, între versetele 23-24; 3) rugăciunea propriu-zisă a celor trei tineri. Text redactat în limba greacă; în Septuaginta face parte din 


Daniel, capitolul 3; aşezat aici în concordanţă cu vechile şi noile ediţii româneşti. 


CARTEA A TREIA A LUI EZDRA se numeşte astfel datorită faptului că, în versiunile greacă şi latină, Cartea lui Neemia era 
numită A Doua Ezdra. Scrierea reia unele istorisiri din cărţile canonice Paralipomena, Ezdra şi Neemia, cu unele adaosuri 


nesemnificative. 


CARTEA ÎNȚELEPCIUNII LUI SOLOMON poartă numele marelui rege datorită procedeului literar, des folosit în antichitate, de 
a pune un text anonim pe seama unei personalităţi ilustre, spre a-i conferi mai multă autoritate. Nu cunoaştem numele adevăratului 
autor, dar scrierea îl recomandă ca pe un iudeu elenizat, bun cunoscător şi mânuitor al limbii greceşti, căreia îi conferă nu numai 
precizie terminologică, ci şi eleganţă stilistică. înțelepciunea în viaţa omului, originea, natura şi lucrarea ei, mijloacele de a o 
dobândi, rolul ei în istorie, precum şi acela al lui Dumnezeu, iată principalele teme ale acestei opere de mare adâncime şi frumuseţe. 


Alcătuind-o, autorul ei a avut în față Septuaginta, aşa încât trimiterile referenţiale nu trebuie căutate în Textul Masoretic. 


CARTEA ÎNȚELEPCIUNII LUI ISUS, FIUL LUI SIRAH sau ECCLESIASTICUL. În unele redactări ale Septuagintei are un 
titlu prescurtat: ÎNŢELEPCIUNEA LUI SIRAH, dar deseori e pomenită BEN SIRAH = FIUL LUI SIRAH sau SIRACIDA. Autorul 
ne prezintă chiar câteva date biografice din care reiese că făcea parte din clasa nobiliară, ceea ce i-a permis ca, încă de tânăr, să 
descopere şi să cultive înţelepciunea prin mijlocirea rugăciunii, a meditaţiei şi a unei vieţi controlate după legea iudaică, dar nu mai 
puţin prin contactul nemijlocit cu oamenii din diferite straturi sociale, prin călătorii şi, nu în ultimul rând, prin lecturi. Aşa se face că, 
în viziunea lui Sirah, înţelepciunea e arta de a trăi; avându-și izvorul în Dumnezeu - ba, mai mult, apărând la un moment dat ca o 
ființă necreată! - ea e făcută pentru om şi are menirea de a-i fi acestuia călăuza eminamente practică, negreşelnică, aducătoare de 
fericire. Opera a fost scrisă în ebraică în preajma anului 190 î. H., de către Fiul lui Sirah, dar nepotul acestuia avea s-o traducă, 
şaizeci de ani mai târziu, în limba greacă; aceasta este versiunea care ni s-a păstrat şi care a fost adoptată oficial de Biserică. Deşi nu 
a fost nicicând acceptată în canonul ebraic al Vechiului Testament, ea a fost întotdeauna prețuită şi citată de către rabini; la urma 


urmelor, e una din capodoperele literaturii sapienţiale. 


divină îi dovedeşte nevinovăția, iar calomniatorii sunt pedepsiţi. Cartea e un adaos la aceea a profetului Daniel. 


BEL ŞI BALAURUL este încă un adaos la cartea lui Daniel. Scriere scurtă, cu evidentă ţintă polemică, ea ridiculizează idolatria şi 


denunţă impostura preoţilor care o slujesc, în lupta dintre bine şi rău, primul învinge. 


CĂRȚILE MACABEILOR sunt în număr de trei. Eroii principali ai celei dintâi sunt fraţii Macabei - numiţi astfel după porecla 
celui mai mare dintre ei, Iuda -, cei ce au pornit şi au condus răscoala ludeilor împotriva unei stăpâniri nedrepte şi opresive. A doua 
nu e continuarea primei cărţi, ci doar sporadic şi parţial reia unele episoade ale acesteia, abordându-le din alte unghiuri şi oferind 
detalii. Cât despre a treia, aceasta nu are absolut nici o legătură cu primele două - şi, deci, cu Macabeii evenimentele relatate în ea 


situându-se, cronologic, înaintea celei dintâi. 


Cu toate acestea, ele au în comun un fapt istoric extraordinar: impactul iudaismului cu elenismul. Se ştie că Alexandru cel Mare 
(336-323 î. H.) crease, în numai zece ani, un vast imperiu cosmopolit, al cărui teritoriu se întindea din Italia până'n India şi din 
nordul Mării Negre până la hotarul de sud al Egiptului. Mort prea tânăr spre a lăsa un succesor, cea mai mare parte a imperiului său a 
fost împărţit între doi dintre generalii săi: Antioh a creat regatul de nord, cu capitala înAntiohia, iar Ptolemeu s-a înstăpânit asupra 
regatului de sud, cu capitala în Alexandria. Timp de peste două secole, dinastiile acestora au continuat, în mare, politica lui 
Alexandru, sub ele configurându-se ceea ce va rămâne în istorie „epoca elenistică": greaca devine limba oficială a tuturor cetăţenilor, 
peste tot se înfiinţează şcoli şi instituţii de educaţie fizică, negoţul cunoaşte o expansiune enormă şi, prin el, bunăstarea economică, 


filosofia şi ştiinţa - îndeosebi matematicile şi fizica - aduc nume noi şi importante în istoria culturii. Era evident însă că o structură 


atât de mozaicată nu putea să-i asigure imperiului o unitate de durată. 


Aşa a început - la scara lumii de atunci - un vast proces de globalizare, prin fuziunea Vest-Est, Vestul fiind Grecia (care oferea 
standardele de civilizaţie şi cultură), iar Estul, restul (care trebuia să le adopte). Căsătoriile mixte erau încurajate şi, deseori, impuse; 
Alexandru îi obligase pe nouă mii din ostaşii săi să se însoare cu femei asiatice, el însuşi dând primul exemplu, căsătorindu-se cu 
fiica lui Darius al III-lea. Marea diversitate religioasă trebuia estompată prin instituirea unui cult al suveranului; după acelaşi 
exemplu al lui Alexandru, Seleucizii şi Ptolemeii au acceptat sau au pretins - după caz - să fie adoraţi ca nişte zei (este ceea ce vor 


face, mai târziu, cezarii Romei). 


Din vastul imperiu făceau parte şi Evreii, atât cei de acasă, din Iudeea, cât şi cei din diaspora, care aveau comunităţi în mai toate 
marile oraşe. Aceştia au acceptat elenismul ca pe ceva firesc; vorbeau şi scriau grecește, participau la viaţa economică şi culturală, îşi 
plăteau cu conştiinciozitate impozitele către stat, beneficiau de noile standarde civilizatorii; mai mult, pentru ei - care-şi pierduseră 
limba maternă - a fost tradusă Scriptura în limba greacă, Septuaginta, operă iniţiată şi finanțată de către Ptolemeu al III-lea Filadelful, 
fapt pentru care Evreii nu puteau fi decât recunoscători. Drama a început în momentul în care globalizarea le-a cerut să-şi părăsească 
religia prin adoptarea credințelor şi moravurilor-standard şi, prin aceasta, să renunţe, practic, la identitatea lor ca neam. E sigur că 
răscoala şi luptele Macabeilor - şi nu numai ale lor - au avut un mobil eminamente religios, dar nu e mai puţin adevărat că rezistenţa 
lor implica şi conservarea fiinţei naţionale. Un studiu atent şi de perspectivă al acestor trei cărţi ar fi vrednic de tot interesul. Ele ni s- 
au păstrat, toate, în limba greacă. 

RUGĂCIUNEA LUI MANASE, cu care se încheie secțiunea cărţilor necanonice, e un text foarte scurt, pios, atribuit regelui care a 
domnit în Iuda 55 de ani, timp în care a restaurat idolatria în propria sa ţară; presupus a fi fost exilat în Babilon, rugăciunea lui trece 


drept exemplu de pocăință a unui mare păcătos. 


Cartea lui Tobit 

1 

Prolog. Evlaviosul Tobit e deportat la Ninive. 

1 Cartea întâmplărilor lui Tobit, fiul lui Tobiel, fiul lui Ananiel, fiul lui Aduel, fiul lui Gabael, din 
seminția lui Asiel, din tribul lui Neftali, 

2 care, în zilele lui Salmanasar, regele Asiriei, a fost luat în robie din Tisbe, care se află la miazăzi 
de Cadeşul lui Neftali, în Galileea-de-Sus, deasupra Haţorului, cam de-o parte, spre Soare-apune, la 
miază-noapte de Fogor. 

3 Eu, Tobit, în toate zilele vieții mele am umblat pe căile adevărului şi ale dreptății şi le-am făcut 
multe binefaceri fraților mei şi celor din neamul meu care au venit cu mine, ca robi, în ţara 
Asirienilor, la Ninive. 

4 La vremea când mă aflam în ţara mea, pământul lui Israel, şi când eram încă tânăr, toată seminția 
lui Neftali, părintele meu, s-a despărțit de casa lui David, părintele meu, ca şi de Ierusalim, cetatea 


care fusese aleasă din toate seminţiile lui Israel ca loc de jertfă pentru toate triburile lui Israel; acolo 
a fost zidit templul în care locuieşte Dumnezeu şi sfinţit pentru toate generaţiile, pentotdeauna. 

5 Toţi fraţii mei şi casa lui Neftali, părintele meu, îi aduceau jertfe viţelului pe care leroboam, 
regele lui Israel, îl făcuse în Dan, pe toți munţii Galileii. 

6 Dar eu, numai eu, mă duceam deseori la Ierusalim, de sărbători, aşa cum este scris pentru întregul 
Israel pentru-ntotdeauna. Alergam la Ierusalim cu pârgă din roade, cu întâii-născuţi, cu zeciuială din 
turmă şi cu întâia tunsoare a oilor 

7 şi le dădeam preoților, fiii lui Aaron, pentru jertfelnic; iar zeciuială din grâu, din vin şi din 
untdelemn, din rodii şi din celelalte roade ale pământului le-o dădeam fiilor lui Levi care slujeau în 
Ierusalim; a doua zeciuială o prefăceam în bani, şase ani la rând, şi mă duceam în fiecare an s-o 
cheltuiesc la Ierusalim; 

8 o dădeam orfanilor, văduvelor şi acelor străini care locuiesc laolaltă cu Israeliţii: o aduceam şi le- 
o dădeam la fiecare trei ani şi o mâncam împreună, după porunca dată astfel prin legea lui Moise şi 
după rânduielile lăsate de Debora, mama tatălui meu (căci eu, la moartea tatălui meu, am rămas 
orfan). 

9 Când am ajuns la vârsta bărbăţiei mi-am luat-o de femeie pe Ana, din neamul meu, iar ea mi l-a 
născut pe Tobie. 

10 Iar când am fost duşi în robie la Ninive, toți fraţii mei şi cei de un neam cu mine mâncau din 
mâncărurile păgânilor, 

11 dar eu m-am ferit să mănânc din mâncărurile lor, 

12 căci eu, cu toată inima mea, mi-am adus aminte de Dumnezeu. 

13 Iar Cel-Preaînalt mi-a dăruit milă şi bunăvoință din partea lui Salmanasar; eu cumpăram pentru 
el tot ceea ce îi era de trebuinţă; 

14 mă duceam în Media şi i-am făcut cumpărături cât a trăit. l-am lăsat lui Gabael, fratele lui Gabri, 
din Regheşul Mediei, zece talanţi de argint, în pungi, să mi-l păstreze. 

15 Când, după moartea lui Salmanasar, în locul său a devenit rege Senaherib, fiul său, căile Mediei 
s-au închis şi nu mi-a mai fost cu putinţă să mă duc în Media. 

16 În zilele lui Salmanasar le-am făcut multe binefaceri fraţilor mei din acelaşi neam cu mine: 

17 celor flămânzi le dădeam pâinea mea, celor goi, hainele mele, iar dacă vedeam pe cineva din 
neamul meu că era mort şi aruncat peste zidurile Ninivei, îl îngropam. 

18 Iar când Senaherib se întorcea fugind din Iudeea în zilele când împăratul cerului îi făcea judecată 
pentru blasfemiile lui şi ucidea pe cineva, eu îl îngropam. într-adevăr, Senaherib i-a ucis pe mulţi 
din fiii lui Israel, dar eu le furam trupurile şi le îngropam; Senaherib le căuta şi nu le găsea. 

19 Iar când unul din locuitorii Ninivei s-a dus la rege şi m-a pârât că eu îi îngropam, atunci m-am 
ascuns. Când însă am aflat că regele îmi dibuise urma şi mă căuta ca să mă ucidă, mi-a fost frică şi 
am fugit pe ascuns. 

20 Toate bunurile mi-au fost luate; n-a fost nimic care să nu fie ridicat pentru vistieria regală, în 
afară de Ana, soţia mea, şi de Tobie, fiul meu. 

21 Dar n-au trecut nici patruzeci de zile, că cei doi fii ai săi l-au ucis; ei au fugit în munţii Ararat, iar 
în locul lui a devenit rege Asarhadon, fiul său. Acesta l-a pus pe Ahicar, fiul lui Anael, fratele meu, 
peste toate veniturile băneşti ale regatului său şi peste toate trebile obşteşti. 

22 Atunci Ahicar a mijlocit pentru mine şi m-am coborât la Ninive. Într-adevăr, Ahicar fusese mare 
paharnic, păstrătorul sigiliului, mai-mare peste trebile obşteşti şi peste veniturile băneşti sub 
Senaherib, regele Asirienilor, iar Asarhadon i-a reînnoit dregătoriile. Or, el era nepotul meu de frate 
şi de acelaşi neam cu mine. 

2 

Tobit orbeşte. Răbdarea lui. 

1 Sub regele Asarhadon m-am întors deci acasă, iar Ana, soția mea, şi Tobie, fiul meu, mi-au fost 
dați înapoi. Iar la sărbătoarea noastră, a Cincizecimii care este sfânta sărbătoare a celor şapte 
săptămâni -, mi s-a pregătit un prânz bun şi m-au aşezat la masă. 

2 Când am văzut câte feluri de bucate îmi erau aduse, am zis către fiul meu Tobie: „Fiule, du-te, şi 
dacă vei afla pe cineva dintre fraţii noştri surghiuniţi în Ninive, care-şi aduce aminte de El din toată 
inima, adu-l să mănânce cu mine. Vezi, fiule, că te voi aştepta până când va fi să te întorci”. 


3 Tobie a plecat să caute un sărac printre fraţii noştri, iar la întoarcere a zis: „Tată!” Iar eu am zis: 
„Llată-mă, fiul 

meu!” El a continuat: „E unul din neamul nostru care a fost omorât şi aruncat în piaţă; chiar acolo 
fusese sugrumat”. 

4 Repezindu-mă, am lăsat prânzul fără să fi apucat să gust ceva, am ridicat omul din piaţă şi l-am 
pus într-o cămară, aşteptând asfinţitul soarelui ca să-l îngrop. 

5 La întoarcere m-am îmbăiat şi mi-am mâncat pâinea cu întristare. 

6 Şi mi-am amintit de cuvântul profetului, de ceea ce spusese Amos despre Betel; „Şi ale voastre 
sărbători în plângere le voi preface şi cântecele toate-n tânguire”, şi am izbucnit în lacrimi. 

7 Apoi, când a asfinţit soarele, m-am dus să sap [o groapă] şi l-am îngropat. 

8 Vecinii îşi râdeau de mine, zicând: „Ăsta nu mai are nici o teamă! Pentru o treabă ca asta îl căutau 
ca să-l omoare, el a fugit pe ascuns, şi iată-l că din nou îngroapă morții!” 

9 Şi chiar în noaptea aceea m-am îmbăiat, m-am dus în curte şi m-am culcat lângă zid, cu faţa 
descoperită, din pricina căldurii. 

10 Nu ştiam că în zid, deasupra mea, se aflau vrăbii; găinaţul lor mi-a căzut pe ochi, în plină 
căldură, şi am făcut albeaţă. m-am dus la doctori pentru îngrijire, dar cu cât ei îmi puneau mai multe 
alifii, cu atât albeaţa îmi întuneca ochii; şi până la urmă, am rămas orb. Patru ani am stat fără 
vedere. Toţi fraţii mei erau cuprinşi de întristare din pricina mea, iar Ahicar m-a hrănit vreme de doi 
ani, până când a plecat în Elimaida. 

11 În acest timp Ana, soţia mea, făcea lucruri de mână, din cele pe care le fac femeile; 

12 ea le ducea la clienţi, iar aceştia plăteau. S-a întâmplat însă că în cea de-a şaptea zi a lunii 
Distrosl ea a isprăvit o lucrare şi a dus-o la clienţi; aceia i-au dat toată plata ce i se cuvenea, dar i-au 
dat şi un ied pentru mâncare. 

13 Când ea a intrat la mine, iedul a prins a behăi. Atunci eu am chemat-o şi am zis: „De unde e 
iedul ăsta? nu cumva a fost furat? Du-l la stăpânii lui! Nu avem dreptul să mâncăm ceva care să fi 
fost furat!” 

14 Dar ea mi-a zis: „Acesta-i un dar care mi s-a dat pe lângă plata ce mi se cuvenea!” Eu însă n-am 
crezut-o şi i-am poruncit să-l ducă îndărăt la stăpânii lui (m-am înroşit în faţa ei). Atunci şi-a 
deschis ea gura şi mi-a zis: „Unde-ţi sunt milosteniile? unde-ţi sunt faptele dreptăţii? Acum toată 
lumea ştie ce s-a ales de capul tău!” 

3 

Rugăciunea lui Tobit. Sarra. 

1 Cu sufletul întristat, am suspinat şi am izbucnit în lacrimi; şi, lăcrămând, am prins a mă ruga: 

2 „Drept eşti Tu, Doamne; toate lucrurile Tale sunt drepte şi toate căile Tale sunt milă şi adevăr; Tu 
eşti Cel ce judecă lumea. 

3 Şi acum, Doamne, adu-Ţi aminte de mine; vezi-mă şi nu mă pedepsi după păcatele mele, nici 
pentru rătăcirile mele sau pentru acelea ale părinţilor mei. Ei au păcătuit faţă de Tine 

4 şi nu s-au supus poruncilor Tale, iar Tu ne-ai dat spre jaf, spre robie, spre 

1 Dystros: numele macedonean al lunii evreieşti Adar (februarie-martie). 

moarte, să fim pildă de batjocură şi de ocară în faţa tuturor neamurilor printre care Tu ne-ai risipit. 

5 Şi acum, Tu ai atâtea îndreptățiri şi temeiuri să mă pedepseşti din pricina păcatelor mele, de 
vreme ce noi nu Ți-am păzit poruncile şi nici nu am umblat înaintea Ta cu credincioşie. 

6 Şi acum, fă cu mine cum vrei! Porunceşte să mi se ia suflarea, ca să pier de pe faţa pământului şi 
să mă fac pământ!; fiindcă îmi e mai bine să mor decât să trăiesc, de vreme ce am auzit învinuiri 
nedrepte şi sunt cuprins de mare tristeţe. Doamne, dă poruncă să fiu eliberat din această suferinţă, 
du-mă în locul cel de veci şi nu-Ţi întoarce faţa de la mine, Doamne! Că mai bine îmi este să mor 
decât să văd atâta suferinţă-n viaţa mea; şi să nu mai aud cuvinte de ocară”. 

7 Şi a fost că, chiar în aceeaşi zi, s-a întâmplat ca şi Sarra, fiica lui Raguel din Ecbatana Mediei, să 
sufere ocări de la una din slujnicele tatălui său; 

8 aceasta, pentru că ea fusese măritată cu şapte bărbaţi, pe care însă Asmodeu, demonul cel rău, îi 
omorâse mai înainte ca ei să se fi împreunat cu ea, după rânduiala mireselor. Slujnica îi zicea: „Tu 
eşti aceea care-ţi omori bărbaţii. lată, şapte sunt aceia după care ai fost dată şi n-ai purtat numele 


nici unuia dintre ei! 

9 De ce ne tot ameţeşti tu pe noi din pricina bărbaţilor tăi, de vreme ce sunt morţi? Du-te şi tu după 
ei şi să nu vedem niciodată de la tine nici fii, nici fiice!” 

10 În ziua aceea a fost ea cuprinsă de tristeţe şi a izbucnit în lacrimi şi, urcându-se în foişorul tatălui 
ei, voia să se spânzure. Dar a mai chibzuit o dată şi a zis: „S-ar putea ca şi tatăl meu să fie defăimat 
şi să i se spună: nu aveai decât o singură fată, şi aceea s-a spânzurat din pricina nenorocirilor ei!... 
Şi astfel, din pricina mea, bătrâneţea tatălui meu se va cobori cu tristeţe în locaşul morţilor. Mai 
bine îmi este să nu mă spânzur, ci să-L rog pe Domnul să mor, pentru ca-n viaţa mea să nu mai aud 
cuvinte de ocară”. 

11 În aceeaşi clipă, întinzându-şi mâinile spre fereastră, s-a rugat, zicând: „Binecuvântat eşti Tu, 
Dumnezeul milostivirii, şi binecuvântat e numele Tău în veci; că toate făpturile Tale în veci Te 
binecuvintează. 

12 şi acum, spre Tine îmi ridic faţa şi ochii. 

13 Porunceşte să mă ia din această lume şi-n veci să nu mai aud ocări. 

14 Tu ştii, Stăpâne, că sunt curată de orice necurăţie omenească; 

15 nu mi-am întinat numele, şi nici numele tatălui meu în ţara robiei noastre. Sunt singura fiică a 
tatălui meu, el nu mai are un alt copil care să-i fie moştenitor, nici vreo altă rudă apropiată pentru 
care să fiu păstrată ca să-i devin soţie; şapte am avut, şapte am pierdut; de ce să mai trăiesc? lar 
dacă Tu nu binevoieşti să faci să mor, atunci, Doamne, pleacă-Ţi auzul spre ocara mea!” 

16 În aceeaşi clipă, rugăciunea celor doi s-a făcut auzită înaintea slavei lui Dumnezeu, 

17 iar Rafael a fost trimis să-i vindece pe amândoi: la Tobit, să-i ridice albeaţa de pe ochi, aşa ca el 
cu ochii lui să vadă lumina lui Dumnezeu, şi la Sarra, fiica lui Raguel, ca să i-o dea de soţie lui 
Tobie, fiul lui Tobit, şi s-o scape de Asmodeu, 

demonul cel rău, de vreme ce Tobie, prin dreptul său de moştenire, era îndreptăţit s-o primească 
înaintea tuturor celor ce ar fi voit s-o ia de soţie. În aceeaşi clipă, Tobit s-a întors din curte în casa 
lui, iar Sarra, fiica lui Raguel, s-a coborât din foişor. 

4 

Poveţele lui Tobit către fiul său. Cei zece talanţi lăsaţi cândva la Gabael. 

1 În ziua aceea şi-a adus aminte Tobit de argintul pe care i-l lăsase, spre păstrare, lui Gabael din 
Regheşul Mediei 

2 şi şi-a zis întru inima sa: „lată că mi-am cerut moartea; de ce nu l-aş chema pe Tobie, fiul meu, ca 
să-i spun de argintul acesta înainte ca eu să mor?” 

3 şi l-a chemat pe Tobie, fiul său, care i-a venit aproape, şi i-a zis: „Să mă îngropi cu cinste. 
Cinsteşte-o pe mama ta şi n-o părăsi câte zile vei avea; fă pentru ea ceea ce-i face plăcere şi-ntru 
nimic să nu-i întristezi duhul. 

4 Adu-ţi aminte, fiul meu, că multe primejdii a îndurat ea pentru tine la vremea când tu erai în 
pântecele ei. lar când va muri, tu s-o îngropi alături de mine, în acelaşi mormânt. 

5 În toate zilele vieţii tale, fiul meu, adu-ţi aminte de Domnul. Nu te învoi cu păcatul, şi nici cu 
încălcarea poruncilor Lui. în toate zilele vieţii tale fă fapte de dreptate şi nu umbla în căile 
nedreptăţii. 

6 Că dacă tu făptuieşti adevărul, vei izbândi în lucrările tale 

7 aşa cum |izbândesc] cei ce făptuiesc dreptatea. Fă milostenie din bunurile tale, iar ochiul tău să nu 
fie invidios atunci când faci milostenie; nu-ţi întoarce faţa de la nici un sărac, iar faţa lui Dumnezeu 
nu se va întoarce de la tine. 

8 Fă milostenie după cât ai; dacă ai puţin, nu-ţi fie teamă să faci milostenie din acest puţin; 

9 că bună comoară îţi agoniseşti pentru ziua necazului, 

10 fiindcă milostenia izbăveşte de moarte şi e o stavilă în calea spre-ntuneric; 

11 căci tuturor celor ce o fac, milostenia le este un prinos de preţ în faţa Celui-preaînalt. 

12 Păzeşte-te, fiule, de orice fel de desfrânare şi, înainte de toate, ia-ţi o femeie din seminţia 
părinților tăi; nu-ţi lua femeie străină, care nu este din seminţia tatălui tău, fiindcă noi suntem fiii 
profeților. Adu-ţi aminte, fiule, de Noe, de Avraam, de Isaac, de Iacob, părinţii noştri de baştină; 
fiecare din ei şi-a luat femeie de un neam cu el şi toţi au fost binecuvântaţi în copiii lor, iar seminția 
lor va moşteni pământul. 


13 Aşa că, fiul meu, iubeşte-ţi fraţii, şi-n inima ta nu-i dispreţui, din trufie, pe fraţii tăi, pe fiii şi pe 
fiicele poporului tău prin a nu-ţi lua o soţie dintre ei; fiindcă trufia poartă într-însa prăbuşire şi 
multă neaşezare, iar netrebnicia, umilinţă şi mare lipsă; să ştii că netrebnicia e mama foamei. 

14 Plata oricărui om care ţi-a muncit să nu rămână la tine peste noapte, ci dă-o de îndată; iar dacă tu 
Îi vei sluji lui Dumnezeu, vei fi plătit. la aminte, fiule, în toate faptele tale, şi arată-te binecrescut în 
toate purtările tale. 

15 Nimănui să nu-i faci ceea ce tu 

urăşti. Nu bea vin pân” la beţie, iar beţia să nu te însoţească pe drum. 

16 Din pâinea ta dă-i celui flămând, iar din hainele tale, celor goi. Fă milostenie din tot ce-ţi 
prisoseşte, iar ochiul tău să nu invidieze când faci milostenie. 

17 Presară-ţi pâinile pe mormântul drepțilorI, dar păcătoşilor să nu le dai. 

18 Caută sfatul cuiva care e înţelept şi nu dispreţui nici un sfat folositor. 

19 În orice prilej binecuvintează-L pe Domnul Dumnezeu şi cere-I ca drumurile tale să fie drepte şi 
ca toate cărările şi planurile tale să izbândească, de vreme ce lumea-ntreagă nu are sfat bun; ci 
Domnul este Cel care dă tot binele şi umileşte pe cine vrea. şi acum, fiul meu, adu-ţi aminte de 
poruncile mele, iar ele să nu ţi se şteargă din inimă. 

20 Şi acum, fiul meu, îţi fac cunoscut că eu am lăsat, spre păstrare, zece talanţi de argint la Gabael, 
fiul lui Gabri, din Regheşul Mediei. 

21 Nu-ţi fie teamă, fiule, că am rămas săraci; tu ai o mare bogăţie dacă te temi de Dumnezeu, dacă 
fugi de orice păcat şi dacă faci ceea ce e bun înaintea Domnului, Dumnezeului tău”. 

5 

Tobie se pregăteşte şi porneşte la drum, însoţit de îngerul Rafael 

1 Şi, răspunzând, Tobie i-a zis tatălui său: „Tată, voi face tot ceea ce mi-ai poruncit. 

1 Până în zilele noastre se păstrează tradiţia de a stropi cu vin mormântul, colacul sau coliva unui 
mort, sau de a vărsa o picătură întru pomenirea sufletului său. 

2 Cum însă aş putea eu să primesc argintul de la el, de vreme ce el nu mă cunoaşte şi nici eu nu-l 
cunosc? Ce semn să-i dau pentru ca el să mă recunoască, să mă creadă şi să-mi dea argintul? Pe de 
altă parte, eu nu cunosc drumurile care duc în Media, ca să mă duc acolo. 

3 Atunci Tobit, răspunzându-i fiului său Tobie, a zis: „El mi-a dat un înscris, iar eu i-am dat un 
înscris; l-am rupt în două, fiecare am luat câte o parte, iar eu am pus-o laolaltă cu argintul. Şi, iată, 
sunt douăzeci de ani de când am lăsat acest argint spre păstrare! Şi acum, fiule, caută-ţi un om 
vrednic de încredere care să meargă cu tine, iar noi îl vom plăti până când tu te vei întoarce; du-te şi 
vei primi argintul”. 

4 Tobie a ieşit să caute pe cineva care cunoaşte bine drumul, ca să meargă cu el în Media. Aşadar, a 
ieşit şi l-a aflat pe Rafael îngerul care-i mergea înainte -, dar nu şi-a dat seama că acesta era un înger 
al lui Dumnezeu. 

5 Şi i-a zis: „De unde eşti, tinere?” Acela i-a răspuns: „Sunt dintre fiii lui Israel, fraţii tăi, şi am 
venit aici să-mi caut de lucru”. [Tobie] i-a zis: „Cunoşti tu drumul pe care se merge în Media?” 
[îngerul] i-a zis: 

6 „Da, deseori am fost acolo, cunosc foarte bine toate drumurile. Deseori am fost în Media şi am 
rămas peste noapte la Gabael, fratele nostru, care locuieşte în Regheşul Mediei; de la Ecbatana la 
Regheş sunt două zile de mers, în pas potrivit, căci [Regheşul] e la munte”. 

7 [Tobie] i-a zis: „Aşteaptă-mă, tinere, ca să mă duc să-i spun tatălui meu; am nevoie ca tu să faci 
drumul împreună cu mine, iar pentru aceasta îți voi plăti. 

8 Acela i-a zis: „Bine, am să te aştept aici; numai să nu întârzii”. 

9 Tobie a intrat să-i spună lui Tobit, tatăl său. Şi i-a zis: „lată că am aflat un om dintre fraţii noştri, 
fiii lui Israel”. [Tobit] i-a zis: „Cheamă-l la mine pe acest om, ca să ştiu care-i este neamul şi din ce 
trib face parte şi dacă e vrednic de încredere să meargă cu tine, fiul meu”. 

10 Tobie a ieşit, l-a chemat şi i-a zis: „Tinere, te cheamă tatăl meu”. El a intrat, iar Tobit l-a salutat, 
el întâi [Îngerul] i-a zis: „Bucuria cea mare să fie cu tine!” Şi răspunzând Tobit, i-a zis: „Ce bucurie 
pot eu să mai am? Sunt un om lipsit de vedere, nu mai văd lumina cerului, ci zac aruncat în 
întuneric asemenea morţilor care nu se mai bucură de lumină. Deşi viu, mă aflu printre morţi. Aud 


glasurile oamenilor, dar pe ei nu-i văd”. [îngerul] i-a zis: „Curaj! Domnul e gata să te vindece; 
curaj!” Tobit i-a zis: „Fiul meu Tobie urmează să plece în Media. Ai putea tu să-l însoţeşti şi să-i fii 
călăuză? Pentru aceasta, frate, te voi plăti”. Acela i-a zis: „Aş putea să merg cu el; cunosc toate 
drumurile, deseori am fost în Media, am străbătut toate câmpiile şi toți munţii ei şi cunosc toate 
cărările”. 

11 [Tobit] i-a zis: „Din ce familie eşti, frate, şi din care trib? Spune-mi, frate!” 

12 Acela i-a zis: „Ce te priveşte tribul meu?” [Tobit] i-a zis: „Vreau să ştiu adevărul: al cui eşti, 
frate, şi care-ţi este numele?” 

13 Acela i-a zis: „Eu sunt Azaria al lui Anania cel Mare, care e unul dintre fraţii tăi”. 

14 [Tobit] i-a zis: „Fii binevenit, frate! Să nu fii supărat pe mine, frate, dacă am vrut să ştiu adevărul 
despre familia ta; iată că eşti fratele meu şi că tu te tragi dintr-o viţă de neam bun şi mărinimos. I- 
am cunoscut pe Anania şi pe Natan, cei doi fii ai lui Şimei cel Mare. Am fost împreună la Ierusalim 
şi ne-am închinat; ei nu au căzut în rătăcire. Fraţii tăi sunt oameni de treabă, tu eşti de viţă bună, 
bucură-te!” 

15 Şi i-a mai zis: „Le plătesc cu o drahmă pe zi şi cu aceeaşi întreţinere ca pentru fiul meu; 

16 mergi cu fiul meu, şi-ţi voi da şi un adaos la plată”. 

17 [Îngerul] i-a zis: „Voi merge cu el; nu-ţi fie teamă de nimic; cu bine vom pleca şi cu bine ne vom 
întoarce la tine; de drumul nostru să n-ai grijă.” [Tobit] i-a zis: „Fii binecuvântat, frate!” Apoi l-a 
chemat pe fiul său şi i-a zis: „Fiule, pregăteşte cele de trebuinţă pentru drum şi pleacă cu fratele tău. 
Şi Dumnezeu, Cel ce este în cer, să vă ţină pe-acolo sănătoşi şi apăraţi de primejdii şi să vă aducă 
înapoi cu bine; iar îngerul Său să meargă cu voi ca să vă păzească, fiul meu!” Tobie a ieşit să 
pornească la drum şi i-a îmbrățișat pe tatăl său şi pe mama sa. Tobit i-a zis: „Drum bun!” 

18 Mama sa a izbucnit în lacrimi şi i-a zis lui Tobit: „De ce l-ai mânat la drum pe fiul meu? Oare nu 
este el toiagul bătrâneţelor noastre, el, care intră şi iese înaintea noastră? 

19 Nu te lăcomi să aduni ban pe ban; fie acesta ca un gunoi în faţa fiului nostru! 

20 Aşa cum ne-a dat Domnul să trăim, aceasta ni-i de-ajuns!” 

21 Dar el i-a zis: „Nu-ţi face sânge rău; fiul nostru pleacă cu bine şi tot cu bine se va întoarce la noi; 
iar ochii tăi vor vedea 

ziua când el se va întoarce cu bine la tine. 

22 Nu-ţi face sânge rău, nu-ţi face griji pentru ei, sora mea; un înger bun îl va însoţi, călătoria lui va 
izbândi, iar el se va întoarce cu bine. 

23 Şi plânsul ei a încetat. 

6 

Călătoria lui Tobie. Prinderea peştelui. Îngerul îl îndeamnă pe Tobie s-o ceară pe Sarra în căsătorie. 
1 Copilul a pornit la drum, şi îngerul cu el; la drum cu el a pornit şi câinele, care mergea împreună 
cu ei. Aşadar, amândoi au călătorit, iar prima noapte au petrecut-o pe malul Tigrului. 

2 Copilul s-a coborât să-şi spele picioarele în Tigru; şi iată că un peşte mare s-a ițit din apă şi a dat 
să înghită piciorul băiatului. Acesta a strigat, 

3 dar îngerul i-a zis băiatului: „Apucă peştele şi ține-l bine!” Băiatul a apucat peştele şi l-a adus pe 
uscat. 

4 Iar îngerul i-a zis: „Spintecă peştele şi scoate-i fierea, inima şi ficatul; păstrează-le şi aruncă 
măruntaiele; căci fierea, inima şi ficatul acestuia sunt bune de leac”. 

5 Băiatul a spintecat peştele, i-a scos fierea, inima şi ficatul, apoi a fript o bucăţică de peşte şi a 
mâncat-o presărată cu sare. 

6 Apoi amândoi şi-au continuat călătoria până ce au ajuns în apropiere de Media. 

7 Acolo băiatul l-a întrebat pe înger, zicând: „Azaria, fratele meu, ce fel de leac tămăduitor se află 
în inima şi în ficatul peştelui, precum şi în fierea lui?” 

8 Acela i-a zis: „Dacă cu inima şi cu ficatul peştelui afumi un bărbat sau o femeie bântuiţi de un 
demon sau de un duh rău, toată bântuiala piere şi nici un rău nu li se mai poate întâmpla. 

9 Cât despre fiere, dacă freci cu ea ochii unui om atins de albeaţă şi sufli peste ei, peste albeaţă, se 
vindecă”. 

10 Şi dacă au intrat în Media şi se apropiau de Ecbatana, 

11 Rafael i-a zis băiatului: „Tobie, fratele meu!” Iar acesta i-a zis: „lată-mă 


> 


[Îngerul] i-a zis: 


„Noaptea aceasta o s-o petrecem la Raguel. Acest om îți este rudă şi are o fată care se numeşte 
Sarra. 

12 El nu are nici un urmaş de parte bărbătească, nici vreo altă fiică decât pe Sarra. Tu eşti ruda ei 
cea mai apropiată şi îndreptățit s-o primeşti de soţie înaintea oricăruia şi ai dreptul de a moşteni 
bunurile tatălui ei; fata e deşteaptă, curajoasă şi foarte frumoasă; iar tatăl ei, om de omenie”. 

13 Şi i-a mai zis: „Ai dreptul s-o iei de soţie. Ascultă-mă, frate!: În noaptea aceasta eu o să-i 
vorbesc tatălui ei despre fiica lui, ca să ţi-o dobândim logodnică; iar când ne vom întoarce de la 
Gabael îi vom face nunta. Eu ştiu că Raguel nu poate să-ţi spună „nu”, ori s-o mărite cu altcineva, 
cel puţin de frica morţii prevăzute de legea lui Moise, deoarece el ştie că tu eşti îndreptățit să-i iei 
fata de soţie înaintea oricăruia altul. Şi acum, ascultă-mă, frate!: în noaptea aceasta vom vorbi 
despre tânăra fată şi vom cere ca ea să-ţi devină soţie; şi când vom pleca de la Gabael, o vom lua şi 
o vom duce la casa ta”. 

14 Atunci Tobie, răspunzând, a zis către Rafael: „Azaria, fratele meu, am auzit spunându-se că ea a 
mai fost dată de soţie la şapte bărbaţi şi că aceştia au murit noaptea în cămara de nuntă; când ei se 
îndreptau spre ea, cădeau morţi, şi am auzit spunându-se de unii că acela care-i omora era un 
demon. 

15 Şi acum, mie, unul, îmi e frică, de vreme ce ei nu-i face nici un rău, ci doar pe cel care se apropie 
de ea îl ucide. Eu sunt singurul fiu al tatălui meu; dacă mor, ar însemna ca viaţa tatălui meu şi a 
mamei mele să se pogoare în mormânt ca urmare a durerii pe care eu le-am pricinuit-o; şi nu au alți 
copii care să-i îngroape”. 

16 [Rafael] i-a zis: „Nu-ţi aminteşti tu oare de poruncile tatălui tău, cum ţi-a poruncit el să-ţi iei 
soţie din casa tatălui tău? Şi acum, ascultă-mă, frate!: nu-ţi face sânge rău din pricina acelui demon, 
şi ia-o. Eu unul ştiu că în noaptea aceasta îţi va fi dată de soţie. 

17 Dar când tu vei pătrunde în cămara de nuntă, ia ficatul peştelui şi inima lui şi pune-le în căţuia în 
care se ard mirodenii; mirosul se va răspândi, demonul îl va simţi, va fugi, şi niciodată nu se va mai 
întoarce la ea. 

18 lar când va fi să te apropii de ea, ridicaţi-vă amândoi, rugaţi-vă la Domnul cerului şi cereţi ca 
asupra voastră să vină îndurare şi mântuire. Nu te teme, căci ea ţie ţi-a fost rânduită dintotdeauna. 
Tu eşti cel care o vei scăpa, ea va merge cu tine, iar eu mă pun chezaş că vei avea copii care-ţi vor fi 
ca nişte fraţi; nu-ţi face sânge rău!” 

19 Când Tobie a auzit cuvintele lui Rafael, că ea era sora lui, din seminţia casei tatălui său, a iubit-o 
mult şi inima 1 s-a lipit de ea. 

7 

La Raguel, Tobie o cere pe Sarra de soţie şi o dobândeşte. 

1 Când au intrat în Ecbatana, [Tobie] i-a zis: „Azaria, fratele meu, du-mă de-a dreptul la Raguel, 
fratele nostru”. Iar el l-a dus la casa lui Raguel. L-au aflat şezând la poarta curţii şi ei l-au salutat 
primii. Iar el le-a zis: „Fie bucuria cea mare cu voi, fraților, şi fiți bineveniţi!” Şi i-a dus în casă. 

2 Şi a zis către Edna, femeia sa: „Cum seamănă acest tânăr cu Tobit, fratele meu!” 

3 Iar Edna i-a întrebat şi le-a zis: „De unde sunteţi, fraților?” Ei i-au răspuns: „Suntem din fiii lui 
Neftali surghiuniţi la Ninive”. 

4 Ea le-a zis: „ÎL cunoaşteţi pe Tobit, fratele nostru?” Ei i-au zis: „îl cunoaştem”. 

5 Ea le-a zis: „Cum se află, bine?” Iar ei au zis: „E bine şi trăieşte”. Tobie a zis: „EI e tatăl meu”. 

6 Atunci Raguel s-a repezit la el, l-a îmbrăţişat şi a izbucnit în lacrimi. Apoi a vorbit şi i-a zis: „Fii 
binecuvântat, copilul meu, fiul unui tată de neam bun şi mărinimos! O, nenorocirea nenorocirii, că 
şi-a pierdut vederea un om drept şi care făcea milostenii!” Şi aruncându-se de gâtul lui Tobie, 
fratele său, a izbucnit în lacrimi. 

7 Şi Edna, femeia lui, i-a plâns şi ea [pe grumaz], iar Sarra, fiica lor, a izbucnit şi ea în lacrimi. 

8 Apoi a înjunghiat un berbec din turmă şi i-a primit cu căldură. 

9 După ce s-au îmbăiat şi spălat şi s-au aşezat la masă, Tobie a zis către Rafael: 

„Frate Azaria, spune-i lui Raguel să mi-o dea pe Sarra, sora mea”. 

10 Raguel, auzind aceste cuvinte, i-a zis tânărului: „Mănâncă şi bea şi petrece o noapte plăcută; că 
nimeni nu e îndreptățit s-o ia pe Sarra, fiica mea, decât numai tu, frate; şi nici eu nu am dreptul s-o 


dau altui bărbat fără numai ţie, de vreme ce tu îmi eşti ruda cea mai apropiată. în acelaşi timp, 
copilul meu, trebuie să-ţi aduc la cunoştinţă adevărul: 

11 Eu am dat-o după şapte bărbaţi din fraţii noştri şi toţi au murit în noaptea când se apropiau de ea. 
Şi acum, copilul meu, mănâncă şi bea, şi Domnul va lucra pentru voi”. 

12 Dar Tobie i-a zis: „Nimic nu voi mânca de aici şi nici nu voi bea, de vreme ce tu încă n-ai 
hotărât nimic”. Atunci Raguel i-a zis: „lată, o fac. Ea îţi este dată prin porunca din cartea lui Moise, 
şi cerul a hotărât să-ţi fie dată: Primeşte-o pe sora ta! începând din această clipă, tu eşti fratele ei, ea 
e sora ta; ea îţi este dată din chiar ziua aceasta şi pentotdeauna. Şi Domnul cerului să facă în aşa fel 
ca în noaptea aceasta totul să se petreacă bine cu voi, copilul meu, şi să vă dăruiască milă şi pace”. 
13 Raguel a chemat-o pe Sarra, fiica sa, care a venit la el. Luând-o de mână, el i-a dat-o [lui Tobie], 
zicând: „Primeşte-o după lege şi după porunca scrisă în cartea lui Moise, care ţi-o dă de soţie. la-o 
şi du-o spre tatăl tău sănătoasă şi ocrotită, iar Dumnezeul cerului să vă dăruiască izbândă şi pace!” 
14 Apoi a chemat-o pe mama ei şi i-a cerut să aducă o foaie [de scris]; el a aşternut pe ea învoiala 
de căsătorie, cum că i-a dat-o de soţie după porunca din legea lui Moise. Apoi s-au aşezat să 
mănânce şi să bea. 

15 Raguel a chemat-o pe Edna, femeia sa, şi i-a zis: „Sora mea, pregăteşte cealaltă odaie şi du-o 
acolo”. 

16 Ea a mers în odaie, a făcut patul, aşa cum îi spusese ei, şi aici a adus-o pe fiica ei. A izbucnit în 
lacrimi, apoi şi-a potolit plânsul şi i-a zis: 

17 „Curaj, fata mea! Dumnezeul cerului să-ţi prefacă tristeţea în bucurie! Curaj, fata mea!” Şi a 
ieşit. 

8 

Tobie se însoţeşte cu Sarra 

1 Când au isprăvit de mâncat şi de băut, au poftit să se culce. Şi l-au dus pe tânăr în odaie. 

2 Acolo Tobie şi-a amintit de cuvintele lui Rafael; a scos din sac ficatul şi inima peştelui şi le-a pus 
în căţuia în care se ard mirodenii. 

3 Mirosul de peşte l-a oprit pe demon, care a fugit în ţinuturile Egiptului de Sus. Rafael s-a dus 
acolo, i-a pus o piedică şi l-a legat fedeleş în câmp. 

4 După ce [părinţii] au ieşit şi au închis uşa odăii, Tobie s-a ridicat din pat şi i-a zis [Sarrei]: „Sora 
mea, scoală-te şi să-l rugăm pe Domnul, cerându-l să ne dăruiască milă şi mântuire”. 

5 ea s-a ridicat şi au început să se roage, cerând să li se dea mântuire. El a început astfel: 
„Binecuvântat eşti Tu, Dumnezeul părinţilor noştri, şi binecuvântat fie numele Tău în veci, din 
neam în neam! Cerurile şi toată făptura să Te binecuvinteze în vecii vecilor! 

6 Tu eşti Cel ce l-ai făcut pe Adam şi i-ai dat-o ca ajutor şi sprijin, pe Eva, femeia lui; şidin 
amândoi s-a alcătuit neamul omenesc. Tu eşti Cel ce ai zis: «Nu este bine să fie omul singur; să-i 
facem ajutor pe potriva lui». 

7 Şi acum, nu din pornirea simţurilor o iau pe sora mea care e de faţă, ci pentru plinirea unui vis. 
Porunceşte să vină mila Ta asupra ei şi asupra mea şi să rămânem laolaltă pân” la bătrâneţele 
noastre!” 

8 Şi au zis amândoi: „Amin! Amin!” 

9 şi s-au culcat pentru noapte. 

10 În acest timp Raguel s-a sculat, şi-a chemat slugile şi s-au dus să sape o groapă. Căci îşi zisese: 
„S-ar putea ca el să fi murit, iar noi ne vom face de râs şi de ocară”, 

11 Când au terminat de săpat groapa, Raguel s-a întors în casă, a chemat-o pe soţia sa 

12 şi i-a zis: „Trimite-o pe una din slujnice să intre şi să vadă dacă el trăieşte; că dacă e mort, îl 
îngropăm fără să ştie nimeni”. 

13 Au trimis o slujnică, au aprins lumânarea şi au deschis uşa; aceea a intrat şi i-a aflat dormind 
unul lângă altul, într-un somn adânc. 

14 Slujnica a ieşit să le spună: „Trăieşte; nimic rău”. 

15 Atunci ei L-au binecuvântat pe Dumnezeul cerului, zicând: „Binecuvântat să fii, Dumnezeule, cu 
toată binecuvântarea curată! Binecuvântat să fii Tu în veci! 

16 Binecuvântat să fii, că m-ai bucurat; n-a fost aşa cum am bănuit, Tu ai revărsat peste noi marea 
Ta milostivire. 


17 Binecuvântat să fii că ai avut milă de doi copii singuri la părinţi; dăruieşte-le, Stăpâne, milă şi 
mântuire, şi fă ca viaţa lor să se plinească în bucurie şi milă!” 

18 Apoi le-a poruncit slugilor să astupe groapa înainte de revărsatul zorilor. 

19 Iar femeii sale i-a poruncit să pregătească un mare număr de pâini; apoi, mergând la cireadă, a 
adus doi boi şi patru berbeci şi a poruncit să-i gătească. Au început pregătirile. 

20 L-a chemat pe Tobie şi i-a zis: „Timp de patruzeci de zile nu te vei mişca de aici, ci aici vei 
locui, mâncând şi bând la mine şi bucurând sufletul fiicei mele după toate necazurile ce i s-au 
întâmplat. 

21 Ia de pe acum jumătate din averea mea şi mergi sănătos şi ocrotit la tatăl tău. Cealaltă jumătate 
va fi a voastră atunci când noi vom muri, eu şi femeia mea. Curaj, copilul meu! Eu sunt tatăl tău, 
Edna este mama ta; începând de azi, suntem alături de voi pentotdeauna. Curaj, copilul meu!” 

9 

Rafael la Regheş. 

1 Atunci Tobie l-a chemat pe Rafael şi i-a zis: 

2 „Frate Azaria, ia cu tine patru slujitori şi două cămile, du-te la Regheş, mergi la Gabael, dă-i 
înscrisul, primeşte argintul, iar pe el adu-l cu tine la nuntă. 

3 Tu ştii că tatăl meu numără zilele: dacă eu voi întârzia o singură zi, mult îl voi întrista. 

4 Tu vezi cum m-a legat Raguel cu jurământ, iar eu nu-i pot nesocoti jurământul”. 

5 Rafael a plecat la Regheşul Mediei cu cei patru slujitori şi cele două cămile şi au rămas noaptea la 
Gabael. I-a dat înscrisul, l-a înştiinţat că Tobie, fiul lui Tobit, şi-a luat femeie şi că-l pofteşte la 
nuntă. Gabael s-a ridicat, i-a numărat sacii, pecetluiţi, iar el i-a încărcat pe cămile. 

6 S-au sculat amândoi de dimineaţă şi au venit la nuntă. Au intrat la Raguel şi l-au găsit pe Tobie la 
masă. Acela s-a repezit să-l îmbrăţişeze, [Gabael] a izbucnit în lacrimi, l-a binecuvântat şi i-a zis: 
„Fiu de neam bun şi mărinimos, al unui tată de neam bun şi mărinimos, drept şi făcător de bine! 
Domnul să-ţi dăruiască binecuvântarea cerului, ție, femeii tale, tatălui tău şi mamei femeii tale! 
Binecuvântat fie Dumnezeu pentru aceea că l-am văzut pe vărul meu Tobit fiind el însuşi într-un 
altul”! 

10 

Tobie se hotărăşte să se întoarcă la Ninive. 

1 În acest timp, zi după zi, Tobit număra zilele călătoriei, atât la dus, cât şi la întors; şi după ce 
socoteala lor a ajuns la capăt, văzând că fiul său nu se întorsese, 

2 şi-a zis: „Nu cumva a fost oprit acolo?... Sau nu cumva Gabael a murit şi nu-i nimeni care să-i dea 
argintul?...”. 

3 Şi a fost cuprins de întristare. 

4 lar Ana, femeia sa, zicea: „Mi-a murit copilul; nu mai e printre cei vii...”. 

5 Şi a izbucnit în lacrimi şi a prins a se tângui pentru fiul ei şi zicea: „Nenorocita de mine, fiule! 
Cum de te-am lăsat să pleci, lumina ochilor mei!” 

6 lar Tobit îi zicea: „Taci, soro, nu-ţi face sânge rău; e sănătos şi în afară de orice primejdie; cine 
ştie ce amânare li s-a făcut pe-acolo. Omul care s-a dus cu el e om de încredere şi unul din frații 
noştri. Nu te întrista, soro, din pricina lui; în curând va fi aici”. 

7 Dar ea i-a zis: „Tacă-ţi gura! nu mă mai ameţi; copilul meu a pierit...”. Şi în fiecare zi se repezea 
să iscodească drumul pe care plecase fiul ei; nu mai credea pe nimeni. Când asfinţea soarele, se 
întorcea în casă şi se punea pe bocit şi toată noaptea o podideau lacrimile şi nu putea să doarmă. 

8 După ce au trecut cele patruzeci de zile pe care Raguel se jurase să le ţină pentru nunta fiicei sale, 
Tobie a intrat la el şi i-a zis: „Dă-mi drumul să plec, ştiind eu bine că tatăl meu şi mama mea nu mai 
cred că o să mă vadă. Aşadar, tată, te rog să mă laşi să plec spre a mă duce la tatăl meu; ţi-am spus 
cum l-am lăsat”. 

9 Raguel i-a zis lui Tobie: „Mai rămâi, fiule, mai rămâi cu mine, iar eu voi trimite soli la Tobit, tatăl 
tău, ca să-i ducă veşti despre tine”. Dar [Tobie] i-a zis: „Nici nu vreau s-aud; te rog, lasă-mă să plec 
de aici la tatăl meu!” 

10 Atunci, pe loc, Raguel i-a dat-o lui Tobie pe Sarra, femeia acestuia, precum şi jumătate din toată 
averea lui: slugi şi slujnice, boi şi oi, asini şi cămile, hăinărie, bani, obiecte casnice. 

11 Şi i-a lăsat să plece sănătoşi; l-a salutat [pe Tobie] şi i-a zis: „Fii sănătos, copilul meu, mergi şi 


fii sănătos! Domnul cerului să vă dea izbândă, ţie şi Sarrei, femeia ta, iar mie, să vă văd copiii 
înainte ca eu să mor!” 

12 Iar către Sarra, fiica lui, a zis: „Mergi la socrul tău, fiindcă de acum 

înainte ei sunt părinţii tăi, întocmai cum sunt cei ce ţi-au dat viaţă! Mergi în pace, fiica mea, şi să nu 
aud din parte-ţi decât de bine, atât cât voi trăi”. Şi şi-a luat rămas bun de la ei şi i-a lăsat să plece. 

13 Iar Edna i-a zis lui Tobie: „Copil şi frate iubit, Dumnezeu să te aducă înapoi, ca să pot să-i văd 
pe copiii tăi atât cât mai trăiesc, şi pe ai Sarrei înainte ca eu să mor! În faţa lui Dumnezeu ţi-o dau 
pe fiica mea în pază; să n-o întristezi în nici una din zilele vieţii tale. Fiule, mergi în pace! De acum, 
eu sunt mama ta, iar Sarra îți este soră. Şi noi toţi să putem fi deopotrivă fericiţi în toate zilele vieții 
noastre!” Şi i-a îmbrăţişat cu duioşie pe amândoi şi i-a lăsat să plece sănătoşi. 

14 Tobie a plecat de la Raguel sănătos şi voios, binecuvântându-L pe Domnul cerului şi al 
pământului, împăratul lumii, că i-a făcut călătoria plină de izbândă. lar [Raguel] i-a zis: „Fie-ţi 
fericirea de a-i cinsti pe ai tăi în toate zilele vieţii tale!” 

Întoarcerea lui Tobie. Tobit se vindecă de orbire. 

1 La vremea când se apropiau ei de Caserin, în fața Ninivei, Rafael a zis: 

2 „Tu ştii cum l-am lăsat pe tatăl tău; 

3 hai să alergăm înaintea femeii tale şi să pregătim casa în timp ce ei vin din urmă”. 

4 Au plecat amândoi, iar Rafael a zis: „Ia fierea [peştelui] şi ţine-o în mână”. Câinele mergea cu ei, 
în urma lui [Rafael] şi a lui Tobie. 

5 Ana şedea, cercetând cu ochii drumul fiului ei. 

6 Când şi-a dat seama cine venea, a zis către tatăl lui: „lată că-i vine fiul, împreună cu omul care a 
plecat cu el”. 

7 Înainte ca Tobie să se fi apropiat de tatăl său, Rafael i-a zis: „Eu ştiu că ochii săi se vor deschide; 
8 unge-i ochii cu fierea peştelui; leacul va piguli albeaţa şi i-o va dezlipi de pe ochi; tatăl tău îşi va 
recăpăta vederea şi va vedea lumina 

9 [Ana] a alergat să se arunce de gâtul fiului ei şi i-a zis: „Fiul meu, acum te-am văzut, de-acum pot 
să mor!” ŞI a izbucnit în lacrimi. 

10 Tobit s-a ridicat, împiedicându-se, şi a ieşit pe poarta curţii. 

11 Tobie a alergat spre el, ţinând în mână fierea peştelui; i-a suflat în ochi şi, prinzându-l de mână, 
i-a zis: „Curaj, tată!” I-a pus leacul, i l-a ţinut pe ochi, 

12 apoi, cu amândouă mâinile, i-a desprins albeaţa pe la coada fiecărui ochi. 

13 Tobit i s-a aruncat pe grumaz, a izbucnit în lacrimi şi i-a zis: „Te-am văzut, fiul meu, lumina 
ochilor mei!” 

14 Apoi a zis: „Binecuvântat fie Dumnezeu! Binecuvântat fie numele Său cel mare! Binecuvântaţi 
fie toţi sfinţii Săi îngeri! Fie numele Său cel mare peste noi şi binecuvântaţi fie îngerii toţi, întru toţi 
vecii!; că El m-a lovit, şi iată că mă uit la Tobie, fiul meu!” 

15 Tobie a intrat, vesel şi binecuvântându-L cu toată gura pe Dumnezeu. Tobie i-a spus tatălui său 
că toată călătoria lui s-a isprăvit cu bine, că a recăpătat argintul şi cum şi-a luat-o el de soţie pe 
Sarra, fiica 

lui Raguel: ,.... şi iat-o că soseşte; e foarte aproape de poarta Ninivei”. 

16 Vesel şi binecuvântând pe Dumnezeu, Tobit a ieşit să-şi întâmpine nora la poarta Ninivei. Cei 
din Ninive, văzându-l cum merge şi cum umblă cu toată vigoarea şi fără să fie călăuzit de cineva, se 
minunau, în timp ce Tobit mărturisea în faţa lor că Dumnezeu avusese milă de el şi-i deschisese 
ochii. 

17 Şi de-ndată ce s-a apropiat de Sarra, femeia lui Tobie, fiul său, Tobit a binecuvântat-o şi a zis: 
„Fii binevenită, fiica mea! Binecuvântat fie Dumnezeul tău, Cel ce te-a călăuzit la noi, fiica mea; şi 
tu, fiica mea, să fii binecuvântată! Intră în casa ta cu sănătate, binecuvântare şi bucurie! Intră, fiica 
mea!” 

18 În ziua aceea fost-a bucurie pentru toţi Iudeii care se aflau în Ninive. 

19 Iar Ahicar şi Nadab, nepoţii săi de frate, au venit şi ei să se bucure cu Tobie. 

12 


Îngerul Rafael se dă pe faţă. 

1 Când nunta a luat sfârşit, Tobit l-a chemat pe Tobie, fiul său, şi i-a zis: „Fiul meu, pregăteşte plata 
omului care a mers cu tine, şi ceva pe deasupra a ceea ce i se cuvine”. 

2 lar el a zis: „Tată, cum să-i dau simbrie? Nu pierd nimic dacă-i dau jumătate din bunurile pe care 
le-am adus cu mine. 

3 El m-a adus înapoi sănătos şi ocrotit, el a vindecat-o pe femeia mea, el a adus argintul cu mine şi 
el te-a vindecat; cât ar mai trebui să-i plătesc?” 

4 Tobit i-a zis: „Fiul meu, e drept ca el să primească jumătate din tot ceea ce avea la întoarcere”. 

5 Atunci [Tobie] l-a chemat şi i-a zis: „a-ţi ca plată jumătate din ceea ce aveai la întoarcere, şi 
mergi în pace!” 

6 Atunci [Rafael] i-a chemat pe amândoi, în taină, şi le-a zis: „Binecuvântaţi-L pe Dumnezeu şi 
lăudaţi-L în faţa tuturor celor vii pentru binele pe care vi l-a făcut, binecuvântând şi cântându-l 
numele! Spuneţi la toți oamenii, cu fruntea sus, lucrurile lui Dumnezeu, şi nu încetaţi să-l aduceţi 
laudă! 

7 Bine e să ţii ascunsă taina regelui, dar bine e ca lucrurile lui Dumnezeu să le descoperi şi să le 
lauzi. Faceţi binele, şi răul nu vă va atinge! 

8 Mai bună e rugăciunea cu post şi milostenia cu dreptate decât bogăţia cu nedreptate. Mai bine e să 
faci milostenie decât să aduni aur. 

9 Milostenia scapă de la moarte şi curăţeşte fiece păcat; cei ce fac milostenie se umplu de viaţă. 

10 Cei ce săvârşesc păcat şi nedreptate sunt duşmanii lor înşişi. 

11 Vă voi descoperi tot adevărul, fără să vă ascund nimic. Vi l-am şi descoperit şi v-am zis: bine e 
să ţii ascunsă taina regelui, dar bine e ca lucrurile lui Dumnezeu să le descoperi în gura mare. 

12 Şi acum: Când tu te rugai ca şi Sarra -, eu duceam pomenirea rugăciunii tale înaintea slavei 
Domnului, şi tot aşa când tu îngropai morţii. 

13 Şi când tu te ridicai de la masă şi nu şovăiai să-ţi laşi prânzul neisprăvit ca să te duci să îngropi 
mortul, tot atunci eu eram trimis la tine să te însoțesc. 

14 Şi tot Dumnezeu m-a trimis ca să te vindec, ca şi pe Sarra, nora ta. 

15 Eu sunt Rafael, unul din cei şapte îngeri care aduc şi duc înaintea slavei Domnului 

16 Atunci amândoi s-au tulburat şi au căzut cu faţa la pământ şi s-au înspăimântat. 

17 Dar el le-a zis: „Nu vă temeţi! Pace vouă! Binecuvântaţi-L în veci pe Dumnezeu! 

18 Cât despre mine, atâta vreme cât am fost cu voi, nu de bunăvoia mea am fost cu voi, ci din voia 
lui Dumnezeu; în toate zilele binecuvântaţi-L şi cântaţi-I laude! 

19 Voi mă priveaţi [cum mănânc], dar eu nu mâncam nimic; ceea ce vedeaţi voi nu era decât 
vedenie 

20 Şi acum, binecuvântaţi-L pe Domnul pe pământ şi lăudaţi-L pe Dumnezeu! lată că eu mă ridic la 
Cel care m-a trimis. Scrieţi tot ceea ce vi s-a întâmplat”. şi s-a înălțat. 

21 Ei s-au sculat, dar nu l-au mai putut vedea. 

22 Şi binecuvântau şi-L cântau pe Dumnezeu şi-L lăudau pentru toate lucrurile Sale cele mari: un 
înger al lui Dumnezeu li se arătase! 

Cântarea lui Tobitl. 

1 Rugăciunea care urmează e o compilaţie de fragmente liturgice, reunite cu stângăcie, redundante 
şi fără o valoare literară deosebită. Totuşi, textul din Codex Vaticanus e mai consistent în alcătuire 
şi mai elegant în exprimare, motiv pentru care spre deosebire de ediţiile biblice româneşti a fost 
adoptat în versiunea de faţă. 

l Şi a zis: 

2 „Binecuvântat fie Dumnezeu Cel veşnic viu, binecuvântată fie-l împărăţia! Că El pedepseşte şi 
miluieşte, El aruncă-n locuinţa morților şi El ridică şi nimeni nu e să-l scape din mână. 

3 Lăudaţi-L, fiii lui Israel, în faţa neamurilor, că El ne-a-mprăştiat printre ele. 

4 Acolo vestiţi-l slava, înălțaţi-L în faţa tuturor celor vii, că El e Domnul şi Dumnezeul nostru, El în 
veci e Părintele nostru, 

5 El ne pedepseşte pentru nedreptăţile noastre, dar iarăşi I se va face milă şi ne va aduna din toate 
neamurile printre care aţi fost risipiţi. 


6 Dacă vă-ntoarceţi la El cu toată inima şi cu tot sufletul vostru ca să faceţi în faţa Lui dreptate, 
atunci şi El se va întoarce spre voi şi de la voi nu-Şi va ascunde faţa. 

7 Vedeţi ce-a făcut El întru voi şi lăudaţi-L cu glas înalt; lăudaţi-L pe Domnul dreptăţii, înălţați-L 
pe împăratul vecilor! 

8 Eu îl laud în ţara robiei mele şi unui neam de păcătoşi Îi arăt puterea şi slava. Întoarceţi-vă, 
păcătoşilor, şi faceţi în faţa Lui dreptate; cine ştie dacă nu va binevoi spre voi şi nu va face milă cu 
vol? 

9 Pe Dumnezeu îl înalt, sufletul meu îl înalță pe împăratul cerului şi se veseleşte de slava Lui. 

10 Toţi cei din Ierusalim să-L laude şi să zică: lerusalime, cetate sfântă!, Dumnezeu te pedepseşte 
pentru faptele fiilor tăi, dar iarăşi va avea milă de fiii celor drepți. 

11 Laudă-L cu fruntea sus pe Domnul şi binecuvintează-L pe împăratul veacurilor, 

căci cortul Său va fi din nou zidit, în bucurie, pentru tine, 

12 pentru ca-n tine să-i veselească pe cei robii şi-n tine să-i iubească pe cei nefericiţi, din neam în 
neam, întru toţi vecii. 

13 Mulţime de neamuri vor veni de departe spre numele Domnului Dumnezeu, în mâini purtându-şi 
darurile, daruri pentru împăratul cerului: din neam în neam îţi vor aduce veselie. 

14 Blestemaţi fie toți cei ce te urăsc, binecuvântaţi fie-n veci toţi cei ce te iubesc! 

15 Bucură-te şi te veseleşte pentru fiii celor drepţi, că se vor aduna şi-L vor binecuvânta pe Domnul 
celor drepţi! Da, fericiţi sunt cei ce te iubesc, bucura-se-vor de pacea ta. 

16 Fericiţi cei ce s-au întristat de toate nenorocirile tale, căci văzându-ţi slava, bucurie vor avea-ntru 
tine şi veseli fi-vor în veac. Să-L binecuvinteze sufletul meu pe Dumnezeu, împăratul cel mare, 

17 că Ierusalimul va fi rezidit: zidurile-ţi vor fi de safir, de smarald şi de pietre nestemate, turnurile 
şi întăriturile, de aur curat, ulițele Ierusalimului vor fi aşternute cu beril, rubin şi pietre de Ofir. 

18 Şi toate ulițele lui vor zice: Aliluia!; şi laude vor aduce, zicând: Binecuvântat fie Dumnezeu, Cel 
ce l-a înălțat pentru toţi vecii!” 

Ultimele zile ale lui Tobit şi ale lui Tobie. 

1 Aşa s-au încheiat cuvintele de laudă ale lui Tobit. 

2 Şi a murit în pace la vârsta de o sută doisprezece ani şi a fost îngropat cu cinste în Ninive. Şaizeci 
şi doi de ani avea când a fost lipsit de vedere, iar după ce şi-a recăpătat vederea a trăit din belşug şi 
a făcut milostenii. Şi n-a încetat să-L binecuvinteze pe Dumnezeu şi să-l laude slava. 

3 Fiind pe patul morţii, l-a chemat pe Tobie, fiul său, şi i-a dat porunci; „Fiule i-a zis —, ia-ţi copiii 
4 şi fugi în Media, căci eu cred în cuvântul pe care Dumnezeu l-a grăit asupra Ninivei prin Naum; 
totul se va petrece şi va veni asupra Asiriei şi Ninivei; tot ce-au spus profeţii trimişi de Dumnezeu, 
totul se va întâmpla, nimic din cuvintele lor nu va lipsi, totul va veni la vremea sa. în Media e mai 
multă adăpostire decât în Asiria şi-n Babilon. Eu, unul, ştiu şi cred că tot ceea ce a spus Domnul se 
va plini şi se va petrece; din cele ce s-au profeţit nu va cădea nici un cuvânt. Fraţii noştri care trăiesc 
în ţara lui Israel vor fi cu toții împrăștiați şi duşi în robie, departe de ţara lor cea bună. Toată ţara lui 
Israel va fi pustie, Samaria şi Ierusalimul se vor pustii, templul lui Dumnezeu va fi cuprins de 
tristeţe şi va fi ars pentru o vreme. 

5 Dar Dumnezeu va avea iarăşi milă de ei, Dumnezeu îi va întoarce în ţara lui Israel, iar ei vor 
rezidi templul — totuşi, nu cum a fost cel dinainte —, aşteptând plinirea vremilor hotărâte După 

1 Profetul Naum, în întreaga sa carte, prevestise căderea Ninivei, ceea ce s-a şi petrecut în 612 î. H., 
când capitala Asiriei a fost distrusă de către forţele reunite ale Mezilor şi Babilonienilor, sub dubla 
comandă a lui Cinaxar şi Nabopolasar, la 38 de ani după moartea lui Tobit (presupus a fi murit în 
650 î. H., sub Asurbanipal). 

aceea se vor întoarce toţi din robie şi vor rezidi, cu fruntea sus, Ierusalimul, iar templul lui 
Dumnezeu va fi rezidit, după cum au spus în această privinţă profeţii lui Israel. 

6 Toate neamurile lumii întregi, toate se vor întoarce [la Dumnezeu] şi cu adevărat se vor teme de 
Dumnezeu. Toate îşi vor părăsi idolii care le-au făcut să rătăcească în mincinoasa lor rătăcire, şi ele 
întru dreptate îl vor binecuvânta pe Dumnezeul vecilor. 

7 Toți fiii lui Israel care se vor mântui în aceste zile întru adevăr aducându-și aminte de Dumnezeu 


se vor aduna din nou; ei vor veni la Ierusalim şi pe totdeauna vor locui fără grijă în ţara lui Avraam, 
aceea care le va fi redată. Acolo se vor veseli cei ce într-adevăr îl iubesc pe Dumnezeu, dar cei ce 
săvârşesc păcat şi nedreptate vor pieri de pe faţa pământului. 

8 Şi acum, copiii mei, vă poruncesc: Slujiţi-L pe Dumnezeu cu credincioşie şi faceţi ceea ce îi este 
Lui bineplăcut. Pe copiii voştri să-i îndatoraţi să facă dreptate şi milostenie, să-şi aducă aminte de 
Dumnezeu şi-n toată vremea să-l binecuvinteze numele, întru adevăr şi cu toată puterea lor. 

9 Şi acum, tu, copilul meu, ieşi din Ninive, să nu rămâi aici. în ziua în care o vei fi îngropat pe 
mama ta alături de mine, nu zăbovi în hotarele [acestei cetăți]. Eu văd că-n ea se află multă 
nedreptate şi că-n ea se petrece multă înşelăciune fără ca cineva să roşească. 

10 Vezi, copilul meu, tot ceea ce Nadab i-a făcut lui Ahicar, cel care l-a crescut. n-a fost el aruncat 
de viu în pământ? Dar Dumnezeu i-a aruncat nelegiuirea-n faţă; Ahicar a ieşit la lumină, în timp ce 
Nadab a intrat în întunericul cel veşnic, de vreme ce el a căutat să-l ucidă pe Ahicar. Făcând 
milostenie, acesta a scăpat din cursa morţii pe care i-o întinsese Nadab, în timp ce Nadab a căzut în 
cursa morţii, care l-a nimicit. 

11 Aşa că, dragii mei copii, vedeţi ce roade aduce milostenia şi ce roadă aduce nedreptatea: aceasta 
ucide. lată însă că sufletul meu slăbeşte...”. Ei l-au aşezat pe pat, iar el a murit. Şi l-au îngropat cu 
cinste. 

12 Când i-a murit mama, Tobie a îngropat-o alături de tatăl său. Apoi, el, ca şi femeia sa, a plecat în 
Media şi a locuit în Ecbatana, împreună cu Raguel, socrul său. 

13 Bătrâneţea lor [a socrilor săi] a înconjurat-o cu cinste şi i-a îngropat în Ecbatana Mediei. Şi a 
moştenit casa lui Raguel şi pe aceea a lui Tobit, tatăl său. 

14 A murit la vârsta de o sută şaptesprezece ani, încărcat de slavă2. 

15 Înainte de a muri a aflat că Ninive fusese dărâmată şi i-a văzut, aduşi în Media, pe robii plecaţi 
din ea, aduşi în robie de către Ahiacar, regele Mediei. şi L-a binecuvântat pe Dumnezeu pentru tot 
ceea ce El le făcuse fiilor Ninivei şi Asiriei. înainte de a muri s-a bucurat de soarta Ninivei şi L-a 
binecuvântat pe Domnul Dumnezeu în vecii vecilor. Amin. 

2 Variante asupra vârstei la care a murit Tobit: Codex Vaticanus: o sută douăzeci şi şapte; Vulgata: 
o sută nouăsprezece. 

Cartea luditei 

1 

Nabucodonosor îl înfrânge pe Arpaxad. 

1 În cel de al doisprezecelea an al domniei lui Nabucodonosor, care domnea în Ninive, cetatea cea 
mare a Asirienilor1, în zilele lui Arpaxad care domnea peste Mezi în Ecbatana2 

2 cel ce a durat împrejurul acestei cetăți ziduri de pietre tăiate în patru laturi, lungi de şase coți şi 
late de trei coți, şi i-a făcut ziduri înalte de şaptezeci de coți şi groase de cincizeci de coți, 

3 cel ce a ridicat la porțile cetății turnuri de o sută de coți pe temelii de şaizeci de coți, 

4 cel ce i-a făcut porți care se ridicau la o înălțime de şaptezeci de coți şi atingeau o lărgime de 
patruzeci de coți, prin care să iasă oştirea războinică şi rândurile pedestre - 

5 În zilele acelea, regele Nabucodonosor s-a bătut cu regele Arpaxad în Marea Câmpie, adică în 
câmpia ce se află 

1 Nabucodonosor a domnit între 604 şi 562; aşadar, istorisirea începe cu anul 592. Totuşi, la această 
dată Nabucodonosor nu putea domni în Ninive, deoarece aceasta fusese distrusă în 612 de către 
forţele reunite ale Babilonienilor şi Mezilor, sub dubla comandă a lui Nabopolasar şi Cinaxar. De 
altfel, el nu a purtat niciodată titulatura de „rege al Asirienilor”. 

2 Acest Arpaxad nu ne este cunoscut din alte documente. 

în ţinutul Ragau3. 

6 De partea lui veniseră locuitorii de la munte şi toţi locuitorii de pe malurile Eufratului, Tigrului şi 
Hidaspei, precum şi cei din câmpiile lui Arioh, regele Elimeilor4; şi alte numeroase neamuri se 
adunaseră să se bată împotriva fiilor lui Heleud. 

7 Atunci Nabucodonosor, regele Asirienilor, a trimis [soli] la toţi locuitorii Persiei şi la toți 
locuitorii dinspre apus, la cei ce locuiau în Cilicia, Damasc, Liban şi Anti-Liban, la toţi cei ce 
locuiau pe ţărmul mării5, 

8 la cei din neamurile Carmelului şi Galaadului şi în Galileea de Sus şi în marea câmpie a 


Esdrelonului, 

9 la toți cei din Samaria şi din oraşele ei, şi dincolo de Iordan până la Ierusalim, Bataneea, Helous, 
Cadeş, fluviul Egiptului, Tahpanhes, Ramses şi ţinutul Goşen, 

10 până dincolo de Tanis şi de Memfis, şi la toţi cei ce locuiau Egiptul până spre hotarele Etiopiei. 
11 Dar locuitorii acelor ţinuturi n-au 

3 Ragau poate fi identic cu Regheşul din Cartea lui Tobit. 

4 „Elimeii” erau locuitorii Elamului, nume pomenit la Fe 10, 22; aşadar, Elamiţii. 

5 Porunca li se adresa tuturor popoarelor de la vest de Eufrat; „ţărmul mării”: litoralul Palestinei. 

6 Literal: „locuitorii întregului pământ”: hiperbolă. 

luat nici unul în seamă porunca lui Nabucodonosor, regele Asirienilor, şi nici că au mers cu el la 
război; căci ei nu se temeau de el: îl socoteau ca pe oricare alt om; pe solii săi i-au trimis înapoi cu 
mâinile goale şi cu necinstea pe chip. 

12 şi s-a mâniat Nabucodonosor cu mare mânie pe toate aceste ţinuturi şi s-a jurat pe tronul şi pe 
regatul său că se va răzbuna pe toate întinderile Ciliciei şi ale Damascului şi ale Siriei şi că-i va 
ucide cu sabia pe toţi cei ce locuiesc în ţara lui Moab, pe fiii lui Amon, toată Iudeea şi pe toţi cei ce 
se află în Egipt, până unde se ajunge la hotarele celor două mări 7. 

13 În cel de al şaptesprezecelea an s-a pornit cu război împotriva regelui Arpaxad şi l-a biruit în 
luptă; că a răsturnat toată oştirea lui Arpaxad şi pe toți călăreţi lui 

14 şi toate carele lui şi a devenit stăpânul cetăților acestuia; şi a ajuns la Ecbatana şi 1-a cucerit 
turnurile şi i-a prădat pieţele; şi toată mândreţea ei a prefăcut-o în ruşine. 

15 Iar pe Arpaxad l-a prins în munţii Ragau şi l-a străpuns cu suliţele şi-n ziua aceea l-a nimicit cu 
totul. 

16 Apoi s-a întors [la Ninive], el şi toată gloata de neamuri amestecate o foarte mare mulţime de 
războinici şi acolo s-au desfătat şi s-au ospătat, el şi oastea lui, timp de o sută douăzeci de zile. 

7 „Hotarele celor două mări”: e greu de ştiut dacă e vorba de Mediterana şi Marea Roşie sau de 
confluenţa Nilului cu Mediterana. 

2 

Nabucodonosor îl trimite pe Olofern să pedepsească regatele şi popoarele din Apus. 

1 Iar în anul al optsprezeceleal, în cea de a douăzeci şi doua zi a lunii întâi, s-a zvonit în palatul lui 
Nabucodonosor, regele Asirienilor, că el se va răzbuna aşa cum spusese împotriva întregului 
pământ. 

2 Aşa că el i-a chemat la sine pe toţi dregătorii şi pe toți nobilii săi şi le-a dezvăluit taina planului 
său, rostind cu propria sa gură nimicirea întregului pământ, 

3 Atunci ei au hotărât să nimicească pe oricine n-a ascultat de porunca gurii lui. 

4 Şi a fost că după ce şi-a isprăvit sfatul, Nabucodonosor, regele Asirienilor, l-a chemat pe Olofern, 
mai-marele oastei sale care era al doilea după el -, şi i-a zis 

5 „Aşa grăieşte regele cel mare, stăpânul întregului pământ: lată, de îndată ce ieşi de la mine, ia cu 
tine oameni care se încred în puterea lor, o sută douăzeci de mii de pedestraşi şi douăsprezece mii 
de cai şi călăreţi. 

6 şi vei merge împotriva întregului ţinut de la soare-apune, deoarece ei nu s-au supus poruncii mele; 
7 şi le vei spune să-mi pregătească pământ şi apă2, fiindcă în mânia mea voi merge împotriva lor şi 
toată faţa 

1 587-586 î.H. 

2 „A pregăti pământ şi apă”: „a fi gata să se supună”; expresie persană, pe care o cunoaştem şi de la 
Herodot; preluată de Eminescu, desigur, din Biblia lui Şerban: (,... să-mi gătească mie pământ şi 
apă”) şi folosită în Scrisoarea III. 

pământului o voi acoperi cu picioarele oştirii mele şi-i voi da pe mâna acesteia să-i fie de pradă; 

8 răniții lor le vor umple văile, iar pâraiele şi râurile se vor revărsa din pricina morților care le vor 
umple; 

9 iar pe ei îi voi duce în robie la marginile-ndepărtate ale-ntregului pământ. 

10 Aşadar, du-te şi supune-mi toate hotarele lor; şi dacă ţi se vor preda, ţine-mi-i până-n ziua 
pedepsirii lor. 


11 Dar pe cei ce nu se supun, ochiul tău să nu-i cruţe; oriunde vei merge, măcelăreşte-i şi pradă-i! 

12 Căci m-am jurat pe viaţa mea şi pe puterea regatului meu că pe toate câte le-am grăit le voi face 
cu mâna mea. 

13 Iar tu ia aminte să nu calci nici una din poruncile domnului tău, ci îndeplineşte-le fără nici o 
ştirbire, aşa cum ți le-am poruncit, şi fără nici o întârziere”. 

14 Atunci Olofern a ieşit de la domnul său, i-a chemat pe toţi guvernatorii şi pe toţi conducătorii şi 
mai-marii oştirii asiriene 

15 şi a trecut prin faţa ochilor pe toţi bărbaţii aleşi pentru război, aşa cum îi poruncise domnul său, 
până la o sută douăzeci de mii, precum şi douăsprezece mii de călăreţi arcaşi 

16 şi i-a rânduit aşa cum o mare oştire se pune-n rânduială de război. 

17 Pentru poverile3 lor a luat o mare mulţime de cămile şi asini, precum şi boi şi oi şi capre fără 
număr pentru hrană 

18 şi belşug de merinde pentru fiecare ostaş şi foarte mult aur şi argint din casa regelui. 

3 „Poverile”: enormele cantităţi de provizii. 

19 Apoi el şi toată oştirea lui au ieşit ca să pornească la drum înaintea regelui Nabucodonosor şi să 
acopere toată faţa pământului dinspre apus cu mulţimea carelor şi a călăreţilor şi a pedestraşilor 
aleşi pe sprânceană. 

20 Cu ei mergea şi o mare gloată de adunătură, multă ca lăcustele şi ca nisipul mării, mulţimea ei 
fiind nenumărată. 

21 Şi au ieşit din Ninive şi după trei zile de mers au ajuns la Bectelet; şi, aşezându-şi tabăra, aceasta 
se întindea de la Bectelet4 până aproape de muntele ce se află de-a stânga Ciliciei de Sus. 

22 Apoi şi-a luat oştirea pedestraşii, călăreţii şi carele şi a plecat de acolo în ţinutul muntos5 

23 şi a nimicit Putul şi ludul, şi i-a prădat pe toţi fiii lui Rasis şi pe fiii lui Ismael cei ce locuiau la 
marginea pustiului, spre miazăzi de ţinutul Heteilor. 

24 Apoi a trecut Eufratul şi a străbătut Mesopotamia şi a nimicit toate cetăţile întărite de pe râul 
Abrona, până unde se ajunge la mare. 

25 Şi a cucerit hotarele Ciliciei şi a nimicit tot ceea ce i se împotrivea şi a ajuns până la hotarele de 
miazăzi ale lui afet, în faţa Arabiei. 

26 şi i-a împresurat pe toţi fiii lui Madian şi le-a ars aşezările şi le-a prădat stânile. 

27 Apoi s-a coborât în câmpia Damascului, la vremea secerişului, şi a pârjolit toate lanurile şi a 
nimicit toate turmele 

4 Bectelet: localitate necunoscută; contextul o situează în Cilicia, regiune pe coasta de sud-est a 
Asiei Mici (patria Sfântului Apostol Pavel). 

5 Itinerarul din versetele 23-28 e destul de sinuos şi, ca atare, greu de identificat şi urmărit; accentul 
însă cade pe grozăviile invaziei. 

şi cirezile; de asemenea, le-a prădat cetăţile şi le-a pustiit ţarinile, iar pe tinerii lor i-a trecut prin 
ascuţişul săbiei. 

28 Frica de el şi tremurul i-au cuprins pe toți locuitorii de pe țărmurile mării, cei din Sidon şi din 
Tir, pe locuitorii din Sur şi din Aco, pe toţi cei ce locuiau în lamnia; de asemenea, cei ce locuiau în 
Aşdod şi în Ascalon se îngrozeau de el. 

3 

Olofern îşi continuă campania. 

1 Aşa că au trimis la el soli de pace ca să-i spună: 

2 „lată, noi stăm în faţa ta ca robi ai marelui rege Nabucodonosor; fă cu noi ce-ţi place. 

3 Iată, casele noastre şi toate ţarinile noastre şi turmele şi cirezile şi toate aşezările corturilor noastre 
îți stau înainte: fă cu ele ce-ţi place! 

4 lată, chiar cetăţile noastre şi locuitorii lor sunt robii tăi: Vino şi fă cu ei ceea ce crezi tu că e bine!” 
5 Aşa au venit oamenii la Olofern şi i-au vorbit în acest fel. 

6 El s-a coborât cu oastea la ţărmul măriil, a aşezat străji în cetăţile întărite şi şi-a ales dintre ei 
oameni de ajutor. 

7 Aşa că ei, precum şi cei din ţările de primprejur, l-au primit purtând cununi şi jucând în sunetul 
tobelor. 

8 Cu toate acestea, el a pustiit întregul 


1 Adică pe litoralul palestinian al Mediteranei; pe acesta se aflau şi marile cetăţi Tir şi Sidon. 

2 „Oameni de ajutor”: localnici gata să colaboreze. 

lor ţinut şi le-a tăiat tufişurile3; căci el se hotărâse să-i nimicească pe toţi dumnezeii ținutului, aşa 
încât toate neamurile să i se închine numai lui Nabucodonosor şi toate limbile şi triburile să-i 
rostească numele ca pe al unui dumnezeu4. 

9 Aşa a ajuns el în fața Esdrelonului, aproape de Dotan5 care se află în faţa marelui lanţ muntos al 
Iudeii 

10 şi şi-a aşezat tabăra între Ghibeea şi Schitopolis, unde a zăbovit o lună întreagă, ca să poată 
strânge la un loc toate poverile oștirii sale. 

4 

Locuitorii Iudeii se pregătesc de împotrivire. 

1 Când fiii lui Israel care locuiau în ludeea au auzit de tot ceea ce Olofern, căpetenia lui 
Nabucodonosor, regele Asirienilor, le făcuse neamurilor şi despre chipul în care el le-a jefuit 
templele şi le-a nimicit, 

2 tare s-au înspăimântat de el şi s-au tulburat, gândindu-se la Ierusalim şi la templul Domnului, 
Dumnezeului lor; 

3 fiindcă de abia se întorseseră din robie şi de curând se adunase întregul 

3 „Tufişuri”: locuri sacre, unde localnicii îşi adorau zeii; Olofern pregăteşte cultul lui 
Nabucodonosor. 

4 Regele-zeu făcea parte din universul religios al popoarelor orientale (inclusiv Egiptenii). De 
această tradiţie se va folosi şi Alexandru cel Mare, iar exemplul său va fi preluat de cezarii Romei, 
începând cu Octavian August, care-şi va revendica atributul de divus. Această „apoteoză imperială” 
va stârni şi alimenta conflictul dintre suveranii Romei şi creştini. 

5 Dotan (menţionat în Fe 37, 17): localitate situată la cca 15 km nord de Samaria. 

popor al Iudeii la un loc, iar vasele, jertfelnicul şi templul fuseseră sfințite după pângărirea prin care 
trecuseră. 

4 Aşa că au trimis în ţinutul Samariei şi prin sate şi la Bet-Horon şi la Belmain şi la Ierihon şi la 
Hoba şi la Haţor şi în Valea Salemului 

5 şi au pus stăpânire pe toate vârfurile munţilor celor mai înalţi şi au întărit satele dimprejur şi au 
adunat merinde pentru hrană de război, căci lanurile lor fuseseră secerate de curând. 

6 Iar Ioachim, marele preot, care se afla atunci în Ierusalim, le-a scris locuitorilor din Betulia şi din 
Betomestaim care se află în preajma Esdrelonului, către câmpia de lângă Dotan -, 

7 poruncindu-le să pună pază în trecătorile ținutului muntos, fiindcă prin ele se răzbea către Iudeea 
şi era uşor să le împiedice trecerea, căci o trecătoare era îngustă cât pentru doi oameni alături. 

8 lar fiii lui Israel au făcut întocmai după porunca marelui preot Ioachim şi a bătrânilor întregului 
popor al lui Israel, care se aflau în Ierusalim. 

9 Şi toţi bărbaţii lui Israel au strigat spre Dumnezeu cu mare sârguinţă şi şi-au smerit sufletele cu 
mare ardoare, 

10 ei şi femeile lor şi copiii lor şi vitele lor şi toți străinii şi simbriaşii şi robii cumpăraţi cu bani, toţi 
şi-au încins coapsele cu sac2; 

1] şi tot Israelul bărbaţi, femei şi copii şi locuitorii Ierusalimului au căzut la pământ în faţa 
templului, presărându-şi 

1 În Neemia 12, 10, 26 e pomenit un Ioachim, ca descendent al preoţilor care se întorseseră 
împreună cu Ezdra din robia babilonică. 

2 Încingerea coapselor cu pânză de sac era semn de tristeţe şi doliu. 

cenuşă pe cap şi întinzându-şi spre Dumnezeu straiele de sac. 

12 Chiar şi jertfelnicul l-au îmbrăcat în sac; şi într-un singur cuget şi cu ardoare au strigat spre 
Dumnezeu să nu le lase copiii să fie ucişi şi pe femei să fie răpite şi cetăţile lor să fie nimicite şi 
templul să fie pângărit şi ocărât şi lăsat păgânilor să-şi râdă de el. 

13 Iar Domnul le-a auzit glasul şi le-a văzut supărarea. Poporul din toată Iudeea şi locuitorii 
Ierusalimului au postit mai multe zile în faţa templului Domnului celui Atotputernic. 

14 Şi marele preot Ioachim şi toţi preoţii care stăteau în faţa Domnului şi cei care-l slujeau 
Domnului, avându-și coapsele încinse cu sac, aduceau arderea-de-tot de fiecare zi, împreună cu 


făgăduinţele şi prinoasele poporului; 

15 şi, avându-şi mitrele presărate cu cenuşă, strigau cu toată puterea spre Domnul să caute cu 
îndurare spre întregul neam al lui Israel. 

5 

Plan de război în tabăra lui Olofern. Cuvântarea lui Ahior. 

1 Lui Olofern, căpetenia oastei asiriene, i-a venit vestea că fiii lui Israel se pregătesc de luptă, că au 
închis trecătorile munților, că au întărit toate vârfurile munților înalți şi că în câmpii au aşezat 
stavile. 

2 Atunci el s-a umplut de mânie şi i-a chemat pe toți principii Moabului şi căpeteniile lui Amon şi 
pe toți satrapii de pe ţărmul măriil 

1 Satrapi”: termen mult prea generos pentru guvernatorii micilor ţinuturi riverane; în imperiul 
persan, satrapii erau reprezentanţii regelui în teritorii vaste şi aveau puteri foarte mari. 

3 şi le-a zis: „Spuneţi-mi, fii ai lui Canaan, cine este poporul acesta care locuieşte în munte, ce fel 
de cetăţi sunt acelea pe care ei le locuiesc, care este mărimea oastei lor, pe ce li se sprijină puterea şi 
tăria, ce fel de rege îi cârmuieşte sau ce fel de căpetenie de oaste; 

4 şi de ce tocmai ei, mai mult decât alţi locuitori ai ținutului apusean, au hotărât să nu vină cu mine 
sau să-mi iasă în întâmpinare?” 

5 Atunci Ahior, căpetenia tuturor fiilor lui Amon, a luat cuvântul şi a zis 2: „Să asculte domnul meu 
un cuvânt din gura robului său, căci vreau să-ţi spun adevărul despre acest popor care se află în 
apropierea ta şi care locuieşte în ţinuturile muntoase; minciună să nu iasă din gura robului tău. 

6 Oamenii acestui popor sunt urmaşii Caldeilor; 

7 ei au locuit cândva în Mesopotamia; şi fiindcă n-au vrut să se închine la dumnezeii părinților lor, 
care se aflau în ţara Caldeilor, 

8 au părăsit calea strămoşilor lor şi s-au închinat la Dumnezeul cerului, Dumnezeul pe Care ei L-au 
cunoscut. Aşa că ei au fost izgoniți de lângă dumnezeii acelora şi au fugit în Mesopotamia, unde au 
trăit vreme îndelungată. 

9 Apoi Dumnezeul lor le-a poruncit să plece din locurile acelea şi să se ducă în ţara Canaanului, 
unde s-au aşezat şi s-au îmbogăţit cu aur, cu argint şi cu foarte multe cirezi. 

2 Ceea ce urmează e un rezumat corect al istoriei poporului evreu, cu motivații teologice pertinente; 
nu e de mirare că el a stârnit mânia ascultătorilor. 

10 Dar atunci când o foamete a bântuit întregul ţinut al Canaanului, ei s-au coborât în Egipt şi, 
având hrană, s-au aşezat acolo şi s-au înmulțit atât de mult, încât neamul lor nu mai putea fi 
numărat. 

11 Atunci regele Egiptului s-a ridicat împotriva lor şi, folosind şiretlicuri, i-a înjosit silindu-i să 
lucreze la cărămidă şi i-a făcut robi. 

12 Dar ei au strigat spre Dumnezeul lor, iar Acesta a lovit ţara Egiptului cu plăgi de nevindecat, din 
care pricină Egiptenii i-au izgonit din ţara lor. 

13 Dumnezeu a secat Marea Roşie de dinaintea lor 

14 şi i-a călăuzit în drumul spre Sinai şi Cadeş-Barnea, iar ei i-au izgonit pe toţi cei ce locuiau 
pustia. 

15 Şi au locuit în ţara Amoreilor şi prin puterea lor i-au nimicit pe toți locuitorii Heşbonului; apoi, 
după ce au trecut Iordanul, au pus stăpânire pe tot ţinutul muntos. 

16 Pe urmă i-au izgonit din fața lor pe Canaaneeni, pe Ferezei, pe lebusei şi pe locuitorii 
Sichemului, precum şi pe toţi Gherghesenii, şi au locuit în ţinutul acela vreme îndelungată. 

17 Şi, atâta vreme cât nu au păcătuit față de Dumnezeul lor, au avut parte de fericire, fiindcă de 
partea lor e un Dumnezeu Care urăşte nedreptatea. 

18 Dar când s-au răzleţit de calea pe care El le-o rânduise, au fost jalnic nimiciţi în multe războaie şi 
au fost duşi ca robi într-o ţară care nu era a lor; templul Dumnezeului lor a fost ras de pe faţa 
pământului, iar cetăţile lor au căzut sub stăpânirea vrăjmaşilor. 

19 Acum însă, când s-au întors spre Dumnezeul lor, au venit din locurile 

unde fuseseră împrăştiaţi şi au reintrat în stăpânirea Ierusalimului, în care se află templul lor, şi s-au 
statornicit în ţinutul muntos, de vreme ce acesta era pustiu. 


20 Şi acum, stăpâne doamne, dacă în acest popor se află vreo oarecare greşeală, sau dacă ei 
păcătuiesc împotriva Dumnezeului lor şi noi vom înţelege că pricina căderii se află în ei înşişi, 
atunci să ne ridicăm şi să-l atacăm. 

21 Dar dacă în neamul acesta nu se află fărădelege, atunci domnul meu să treacă mai departe 
ocolindu-i, ca nu cumva Domnul lor să-l apere şi Dumnezeul lor să fie cu ei, iar noi să ne facem de 
râs în faţa lumii întregi. 

22 Şi după ce Ahior a sfârşit să spună ce avea de spus, toată mulţimea care şedea în jurul cortului a 
început să cârtească, iar dregătorii lui Olofern şi toţi cei ce locuiau pe ţărmul mării şi în Moab se 
vorbeau să-l facă bucăţi: 

23 „Nu, n-avem de ce să ne temem de fiii lui Israel!: iată, ei sunt un popor care nu are nici putere şi 
nici vlagă pentru o bătălie crâncenă. Aşadar, noi de îndată ne vom ridica, iar ei vor fi ca un dumicat 
pentru întreaga noastră oştire, stăpâne Olofern!” 

6 

Ahior e dat pe mâna ludeilor; aceştia îl alină şi se roagă lui Dumnezeu pentru ajutor. 

1 Şi după ce a încetat vânzoleala bărbaţilor care erau împrejur la sfat, Olofern, căpetenia oştirii 
asiriene, a zis către Ahior şi către toţi fiii lui Moab, de faţă cu toată adunătura aceea de străini: 

2 „Cine eşti tu, Ahior, şi [cine sunteți] voi, simbriaşi ai lui Efraiml, să proorociţi printre noi, aşa 
cum faci tu astăzi, şi să ne spuneţi să nu pornim război împotriva neamului lui Israel fiindcă 
Dumnezeul lor îi va ocroti? Şi cine este Dumnezeu, dacă nu Nabucodonosor? El îşi va trimite oștile 
şi-i va şterge de pe fața pământului, fără ca Dumnezeul lor să-i scape; 

3 iar noi, robii săi, îi vom zdrobi ca pe un singur om; căci ei nu sunt în stare să înfrunte puterea 
cailor noştri; 

4 cu ei îi vom călca în picioare; munţii lor se vor îmbăta de sângele lor, câmpurile lor se vor umple 
de morţii lor; în faţa noastră nu va rămâne nici măcar urma picioarelor lor, căci ei vor pieri cu 
desăvârşire, zice regele Nabucodonosor, stăpânul întregului pământ; căci el a zis: nici unul din 
cuvintele mele nu va fi în zadar! 

5 Iar tu, Ahior, simbriaşul lui Amon, care ai spus aceste vorbe în ziua nelegiuirii tale, de astăzi nu- 
mi vei mai vedea faţa până ce voi pedepsi neamul celor veniți din Egipt?. 

6 Atunci sabia oastei mele şi sulița servilor mei îţi vor străpunge coastele şi vei cădea printre răniții 
lor de moarte, atunci când eu mă voi întoarce. 

7 Aşadar, servii mei te vor duce înapoi în ţinutul muntos şi te vor lăsa în una din cetăţile de la 
trecători; 

8 şi nu vei pieri înainte de a fi fost nimicit odată cu ele. 

9 Şi dacă cumva nădăjduieşti în inima ta că ei nu vor fi cuceriţi, nu-ţi lăsa mutra-n 

1 Adică: „mercenari ai lui Israel”. 

2 Din toată istorisirea lui Ahior, Olofern reţine nota infamantă asupra unui popor venit din Egipt 
(Egiptul fiind veşnicul rival al imperiilor din stânga Eufratului). 

Jos!; eu am zis, şi din cuvintele mele nici unul nu va fi-n zadar 
10 Apoi Olofern le-a poruncit servilor săi care-i slujeau în cort să-l ia pe Ahior şi să-l ducă la 
Betulia3 şi să-l dea în mâna fiilor lui Israel. 

11 Aşa că servii săi l-au luat şi l-au dus afară din tabără, în şes, iar din mijlocul şesului l-au dus la 
munte şi au ajuns la izvoarele din josul Betuliei. 

12 Dar când oamenii cetăţii i-au văzut, şi-au luat armele şi au ieşit afară din cetate pe vârful 
muntelui; şi toţi mânuitorii de praştie îi împiedicau să urce, aruncând pietre asupră-le. 

13 Iar aceia, lunecând în josul muntelui, l-au legat pe Ahior, l-au lăsat la poala muntelui şi s-au 
întors la stăpânul lor. 

14 Dar fiii lui Israel, coborându-se din cetate, s-au dus la el, l-au dezlegat, l-au adus în Betulia şi l- 
au înfățișat înaintea mai-marilor cetăţii, 

15 care, la acea vreme, erau Oziaş, fiul lui Miheia, din seminția lui Simeon, şi Habriş, fiul lui 
Otniel, şi Harmis, fiul lui Melchiel. 

16 Aceştia i-au chemat pe toţi bătrânii cetăţii, dar la adunare au alergat şi tinerii şi femeile. Şi l-au 
aşezat pe Ahior în mijlocul întregului lor popor, iar Oziaş l-a întrebat despre cele întâmplate. 

17 Luând cuvântul, el le-a spus ce anume se vorbise în sfatul lui Olofern, tot ceea ce el spusese în 


> 


mijlocul căpeteniilor fiilor Asiriei, precum şi vorbele 

3 Betulia: cetate necunoscută. E posibil ca numele ei să fie simbolic, de la Betel ( = „Casa lui 
Dumnezeu”), localitate emblematică pentru fiii lui Israel. Contextul o situează pe un platou al 
muntelui, dominat de un promontoriu. 

lăudăroase ale lui Olofern împotriva casei lui Israel. 

18 Atunci poporul a căzut cu faţa la pământ şi i s-a închinat lui Dumnezeu şi a strigat către 
Dumnezeu, zicând: 

19 „Doamne, Dumnezeul cerului, caută la trufia lor şi îndură-Te de umilinţa neamului acestuia şi 
priveşte astăzi la faţa celor ce ţi s-au sfințită!” 

20 Apoi l-au alinat pe Ahior şi l-au lăudat foarte. 

21 Iar Oziaş l-a luat din adunare acasă la el şi a făcut ospăț pentru bătrâni. şi-n toată noaptea aceea 
L-au chemat în ajutor pe Dumnezeul lui Israel. 

7 

Asediul Betuliei. 

1 A doua zi, Olofern a dat poruncă întregii sale oştiri şi întregii gloate care venise de partea lui să-şi 
îndrepte tabăra spre Betulia, să cuprindă trecătorile muntelui şi să înceapă lupta cu fiii lui Israel. 

2 şi-n ziua aceea toți războinicii au ridicat tabăra; oastea luptătorilor era alcătuită din o sută 
şaptezeci de mii de pedestraşi şi douăsprezece mii de călăreţi, în afară de cei ce duceau poverile şi 
de gloata care-i însoțea pe jos: o mulțime uriaşă! 

3 Şi au tăbărât în valea de lângă Betulia, la izvor, şi s-au întins în lățime de la Dotan până la 
Belmain, iar în lungime de la Betulia până la Chiamon, care este în fața Esdrelonului. 

4 Când fiii lui Israel au văzut mulțimea lor, s-au umplut de spaimă şi ziceau 

4 Profetul Daniel vorbise despre „sfinţii Celui-preaînalt” (Dn 7, 25). 

unii către alţii: „Ăştia vor linge acum toată faţa pământului; că nici munţii cei înalţi, nici văile şi 
nici dealurile nu vor putea să le ţină greul... 

5 Şi, luându-și fiecare armele, au aprins focurile pe turnuri şi-n noaptea aceea au stat de strajă. 

6 A doua zi, Olofern a scos călărimea în vederea fiilor lui Israel ce se aflau în Betulia, 

7 a cercetat trecătorile spre cetate, a descoperit izvoarele lor de apă, pe care le-a şi cuprins, punând 
lângă fiecare războinici de strajă, după care s-a întors la oastea lui. 

8 Atunci au venit la el căpeteniile fiilor lui Esau2 şi mai-marii Moabului şi căpeteniile de pe ţărmul 
mării şi au zis: 

9 „Binevoiască domnul nostru să asculte o vorbă, aşa ca în oastea ta să nu fie nici o pierdere. 

10 Aceşti fii ai lui Israel nu se bizuie pe lăncile lor, ci pe înălțimea munţilor pe care-i locuiesc, că nu 
e deloc uşor să te urci pe crestele munţilor lor. 

11 Şi acum, stăpâne, nu te lupta cu ei după rânduiala obişnuită a războiului, şi astfel din oştile tale 
nu va cădea nici măcar un om; 

12 ci rămâi în tabăra ta şi ţine-ţi toţi războinicii la adăpost; oamenii tăi însă să pună mâna pe izvorul 
de apă din poala muntelui; 

13 fiindcă de acolo vin să ia apă toţi locuitorii Betuliei. Se vor topi de sete şi vor preda cetatea. Iar 
noi şi poporenii 

1 Adică vor face să nu mai rămână nimic, aşa cum un câine linge şi ultimele rămăşiţe de pe fundul 
blidului. 

2 E vorba de Edomiţi, urmaşii lui Esau (care se numea şi Edom — Fc 25, 30). 

noştri ne vom urca pe vârfurile munţilor din apropiere şi ne vom aşeza tabăra acolo şi vom veghea 
ca nimeni să nu iasă din cetate. 

14 Aşa că ei şi femeile lor şi copiii lor se vor topi de foame şi, înainte ca sabia să-i fi ajuns, vor 
zăcea pe ulițele în care locuiesc. 

15 Şi aşa tu le vei plăti amarnic pentru aceea că s-au împotrivit şi nu ţi-au ieşit în întâmpinarea 
păcii”. 

16 Cuvintele lor au fost pe placul lui Olofern şi al dregătorilor săi şi a dat poruncă să se facă 
întocmai cum spuseseră ei. 

17 Aşa că oastea fiilor lui Amon a pornit; şi, cu ea, cinci mii de Asirieni; şi au tăbărât în vale şi au 
luat în stăpânire izvoarele de apă ale fiilor lui Israel. 


18 Iar fiii lui Esau şi fiii lui Amon s-au suit şi şi-au aşezat tabăra în munte, nu departe de Dotan. O 
parte au trimis-o spre miazăzi şi spre răsărit în faţa Ecrebelului, în apropiere de Huşi, pe râul 
Mohmur, iar cealaltă parte a oastei asiriene şi-a aşezat tabăra în şes şi a acoperit faţa întregului ţinut; 
corturile şi poverile lor alcătuiau o tabără uriaşă; ei înşişi erau o mulţime copleşitoare. 

19 Atunci fiii lui Israel au strigat către Domnul, Dumnezeul lor, deoarece şi-au pierdut curajul când 
s-au văzut împresuraţi de duşmani, nemaifiind nici un chip de scăpare. 

20 Treizeci şi patru de zile i-a ţinut împresuraţi întreaga oştire a Asirienilor pedestrimea, carele de 
luptă şi călărimea -, încât toți locuitorii Betuliei au isprăvit toată apa din vase; 

21 dar şi cisternele s-au golit, aşa că nu aveau cu ce să-şi astâmpere setea nici 

măcar pentru o zi, că li se da să bea cu măsură. 

22 În copilaşii lor nu mai era inimă, femeile şi tinerii, sleiţi de sete, cădeau pe ulițele cetăţii şi pe 
podeţele porților, că nu mai aveau în ei nici o vlagă. 

23 Atunci tot poporul tinerii, femeile şi copiii s-au adunat la Oziaş şi la căpeteniile cetăţii şi au 
strigat cu glas mare şi au zis în faţa tuturor bătrânilor: 

24 „Dumnezeu să fie judecător între noi şi voi, fiindcă ne-aţi făcut un mare rău prin aceea că nu aţi 
căutat o înţelegere de pace cu fiii Asiriei3. 

25 Acum nu mai avem nici un ajutor de nicăieri, de vreme ce Dumnezeu ne-a vândut în mâna 
acestor oameni4, ca să fim târâţi în faţa lor, topiţi de sete şi deznădejde. 

26 Aşadar, chemaţi-i la voi şi dați întreaga cetate să fie de pradă lui Olofern şi oastei lui. 

27 Că mai bine e pentru noi să devenim prada lor; adevărat, vom deveni robi, dar cel puţin vom trăi 
şi nu vom vedea cu propriii noştri ochi moartea micuţilor noştri, şi nici pe femeile şi pe copiii noştri 
cum îşi dau sufletul. 

28 Martori împotriva voastră luăm cerul şi pământul şi pe Dumnezeul nostru, Domnul părinţilor 
noştri, Care ne pedepseşte după păcatele noastre şi după fărădelegile părinților noştri, ca să nu facă 
după ceea ce am zis noi astăzi!”5 

3= Aşa cum făcuseră o bună parte din popoarele învecinate (vezi 2, 28 — 3, 1-4). 

4 „A vinde” poporul: a-l abandona în mâna duşmanului. Psalmistul însuşi exclamase: „Tu Ţi-ai 
vândut poporul pe preţ de nimic şi nici un câştig n-a ieşit din vinderea noastră” (Ps 43, 12). 

5 Sentimentul culpabilităţii colective, prin solidaritatea dintre generaţii. 

29 Şi toţi laolaltă, în plină adunare, au izbucnit în plâns şi au strigat cu glas mare spre Domnul 
Dumnezeu. 

30 Apoi Oziaş le-a zis: „îndrăzniţi, fraților! Să mai răbdăm cinci zile, în durata cărora Domnul, 
Dumnezeul nostru, îşi va întoarce mila spre noi; că nu ne va părăsi pân” la capăt. 

31 Şi dacă aceste zile vor trece fără să ne vină nici un ajutor, atunci eu voi face după spusa voastră”. 
32 Şi a împrăştiat poporul, pe fiecare la locul lui; ei s-au dus pe zidurile şi turnurile cetăţii, iar pe 
femei şi pe copii i-au trimis la casele lor. O mare umilinţă domnea în cetate. 


Judita sfătuieşte, îndeamnă şi mijloceşte. 

1 Şi în chiar zilele acelea, despre aceste lucruri a auzit ludital, fiica lui Merari, fiul lui Ox, fiul lui 
Iosif, fiul lui Oziel, fiul lui Elai, fiul lui Anania, fiul lui Ghedeon, fiul lui Rafaim, fiul lui Ahitob, 
fiul lui Melchia, fiul lui Enan, fiul lui Natanael, fiul lui Salamiel, fiul lui Sarasadai, fiul lui Israel3. 

2 Bărbatul ei, Manase, om din tribul şi din rudenia ei, murise la vremea seceratului orzului. 

3 El şedea în câmp şi-i supraveghea pe cei ce legau snopii; arşiţa l-a pălit în cap3, el a căzut la pat şi 
a murit în Betulia, cetatea sa; şi l-au îngropat laolaltă 

1 Iudita înseamnă „Evreica”, nume ideal pentru o eroină a fiilor lui Avraam. 

2 Genealogie bogată, menită să ateste obârşia nobiliară a luditei. 

3 E vorba de o insolaţie. 

cu părinţii săi în țarina dintre Dotan şi Belmain. 

4 Aşa că ludita a trăit ca văduvă în casa ei vreme de trei ani şi patru luni. 

5 Ea şi-a făcut un cort pe terasa casei sale, şi-a încins coapsele în pânză de sac şi îşi purta straiele 
văduviei; 

6 postea în toate zilele văduviei sale, în afară de ajunul zilelor de odihnă, de zilele de odihnă, de 


ajunul lunilor noi, de lunile noi, de praznice şi de zilele vesele ale casei lui Israel. 

7 Avea înfăţişarea frumoasă şi era fermecătoare la chip4. lar Manase, bărbatul ei, îi lăsase aur şi 
argint, slugi şi slujnice, vite şi ţarini, cărora le-a rămas stăpână. 

8 Şi nimeni nu era care să-i spună vreo vorbă rea, căci ea se temea de Dumnezeu foarte. 

9 Când însă a auzit ea vorbele cele rele ale poporului împotriva celui ce-l cârmuia lipsa de apă îl 
făcuse să-şi piardă cumpătul; căci ludita auzise şi toate cuvintele pe care Oziaş le grăise către ei şi 
cum se jurase el că după cinci zile le va preda Asirienilor cetatea, 

10 atunci a trimis-o pe slujnica ei care-i chivernisea toate bunurile ca să-l cheme la ea pe Oziaş, pe 
Habriş şi pe Harmis, bătrânii cetăţii. 

11 Aceştia au venit, iar ea le-a zis: „Ascultaţi-mă acum, voi, cârmuitori ai locuitorilor Betuliei!; căci 
nu e drept cuvântul pe care voi l-aţi rostit astăzi în faţa poporului, când v-aţi jurat pe Dumnezeu şi 
aţi făgăduit că după cinci zile îi veţi preda duşmanului cetatea, 

4 Alături de viclenie, frumuseţea fizică va fi principala armă a Iuditei în demersul ei de salvatoare a 
fiilor lui Israel. Aceleaşi arme: Estera. 

dacă în acest timp Domnul nu va veni în ajutorul nostru.5 

12 Şi acum, cine sunteţi voi, cei ce-L ispitiţi astăzi pe Dumnezeu şi staţi în locul lui Dumnezeu 
printre fiii oamenilor? 

13 Şi acum, voi îl puneţi la-ncercare pe Domnul cel Atotputernic! Voi niciodată nu pricepeţi nimic! 
14 Voi nu puteţi descoperi adâncul inimii omului, nici că puteţi da de firele cugetării lui; atunci, 
cum îl veţi pătrunde pe Dumnezeu, Cel ce a făcut toate acestea? cum îi veţi cunoaşte gândul şi cum 
vă veţi da seama de socotinţele Lui?... Nu, nu, frații mei, nu-L întărâtaţi pe Domnul, Dumnezeul 
nostru! 

15 Că dacă El nu va vrea să ne ajute pe durata acestor cinci zile, El are puterea de a ne ocroti 
oricând vrea, ca şi pe aceea de a ne prăpădi în faţa duşmanilor noştri. 

16 Aşadar, nu puneţi voi zălog pe planurile Domnului, Dumnezeului nostru; căci Dumnezeu nu e ca 
omul, să poată fi ameninţat, nici că este El ca un fiu al omului, să poată primi sfaturi. 

17 De aceea, aşteptând cu răbdare mântuirea care vine de la El, să-L chemăm în ajutor; El ne va 
auzi glasul, dacă aceasta o să-i placă. 

18 Căci nimeni nu s-a ridicat în generaţiile noastre, nici că se află cineva printre noi în vremea de 
acum nici seminţie, nici familie, nici popor, nici cetate care să se închine unor dumnezei făcuţi de 
mână, aşa cum s-a întâmplat odinioară, 

5 În cele ce urmează, ludita face o apologie a autorităţii lui Dumnezeu, căreia nici o autoritate 
omenească nu i se poate substitui. 

19 pricină pentru care părinţii noştri au fost trecuţi prin ascuţişul săbiei şi prin jaf şi au suferit o 
mare prăbuşire în faţa duşmanilor noştri. 

20 Noi însă nu cunoaştem un alt Dumnezeu, şi iată de ce nădăjduim că El nu ne va dispreţui, nici pe 
noi, şi nici pe cineva din neamul nostru.6 

21 Căci dacă noi vom fi cuceriţi, atunci toată Iudeea va fi cucerită7, templul nostru va fi jefuit, iar 
pângărirea lui va fi răzbunată [de Dumnezeu] în sângele nostru; 

22 moartea fraților noştri, înrobirea ţării şi pustiirea moştenirii noastre le va întoarce asupra capului 
nostru în mijlocul neamurilor la care vom fi robi; şi vom ajunge de batjocură şi de ocară în faţa 
cuceritorilor noştri; 

23 căci robia noastră nu va fi îndreptată spre binele nostru, ci Domnul, Dumnezeul nostru, o va 
preface în ocară.8 

24 Şi acum, fraţilor, să le arătăm fraților noştri că viaţa lor atârnă de a noastră, că Locul cel Sfânt, 
templul şi altarul se reazemă pe noi. 

25 Mai mult, să-i mulţumim domnului, Dumnezeului nostru, pentru aceea că ne încearcă, aşa cum a 
făcut-o cu părinţii noştri. 

26 Aduceţi-vă aminte cum a făcut cu Avraam şi cum l-a încercat pe Isaac şi ce i s-a întâmplat lui 
Iacob în Mesopotamia Siriei, când păştea oile lui Laban, fratele mamei sale; 

6 Dacă păcatul idolatriei a cauzat pedepsirea poporului, menţinerea şi puritatea monoteismului sunt 
garanţia asistenţei lui Dumnezeu. 

7 Muntele Betuliei e un punct strategic crucial: dacă străpung strâmtorile, duşmanii au acces la tot 


restul ţării. 

8 Uneori, robia e ispăşire izbăvitoare, plata unei răscumpărări; nu va fi cazul cu aceasta. 

27 că pe noi nu ne-a încercat prin foc, aşa cum a făcut cu ei, ca să le cerceteze inima, şi nici nu s-a 
răzbunat pe noi, ci spre trezire îi loveşte Domnul pe cei ce se apropie de E1.9 

28 Apoi Oziaş i-a zis: „Pe toate câte le-ai grăit, cu inimă bună le-ai grăit, şi nu-i nimeni care să stea 
împotriva cuvintelor tale 

29 că nu de azi ţi se cunoaşte înţelepciunea, ci de la începutul zilelor tale poporul întreg ţi-a 
cunoscut priceperea ca pe o bună alcătuire a inimii tale.10 

30 Poporul însă murea de sete, şi el ne-a silit să facem ceea ce am grăit şi ne-a pretins un jurământ 
pe care nu-l vom călca. 

31 Aşadar, roagă-te tu acum pentru noi, fiindcă tu eşti o femeie evlavioasă, şi Domnul ne va trimite 
ploaie ca să ne umple cisternele, şi astfel nu ne vom mai slei. 

32 Atunci ludita le-a zis: „Ascultaţi-mă, şi voi săvârşi o faptă care va răzbate vremile, din generaţie 
în generaţie, spre fiii neamului nostru. 

33 În noaptea aceasta staţi în poarta cetăţii, iar eu voi ieşi împreună cu slujnica mea; şi în zilele pe 
durata cărora voi aţi făgăduit că le veţi da duşmanilor noştri cetatea, Domnul îl va cerceta pe Israel 
prin mâna mea. 

34 Voi însă nu căutaţi să-mi descoperiţi fapta; fiindcă eu n-am să v-o spun până ce ea va fi 
împlinită. 

35 Atunci Oziaş şi căpeteniile i-au zis: „Mergi în pace, şi Domnul Dumnezeu 

9 În focul pledoariei, ludita hiperbolizează statura vechilor patriarhi. 

10 Înţelepciunea şi priceperea: principalele calităţi ale omului care gândeşte corect şi-şi converteşte 
gândirea în faptă. Acestea erau şi însuşirile lui Solomon. 

să-ţi fie înainte spre a-i pedepsi pe vrăjmaşii noştri 
36 Şi, ieşind din cort, s-au dus la treburile lor. 

9 

Rugăciunea luditei. 

1 ludita a căzut cu faţa la pământ şi şi-a presărat cenuşă pe cap şi şi-a lepădat sacul cu care era 
încinsă; şi cam la vremea când în templul din Ierusalim al lui Dumnezeu se aducea jertfa de tămâie, 
Iudita a strigat cu glas mare şi a zis: 

2 „Doamne, Dumnezeul părintelui meu Simeonl, cel căruia i-ai dat o sabie ca să-i pedepsească pe 
străinii care au dezlegat cingătoarea unei fecioare ca s-o ruşineze şi i-au dezvelit coapsele ca s-o 
facă de ocară şi i-au pângărit sânul ca s-o necinstească fiindcă Tu ai zis: «Aşa ceva nu se va 
petrece!», dar ei, totuşi, au făcut-o, 

3 fapt pentru care Tu i-ai dat pe maimarii lor spre măcel, iar patul lor cel stropit cu înşelăciune l-ai 
stropit cu sânge. Tu i-ai lovit pe robi laolaltă cu stăpânii şi pe cârmuitori pe tronurile lor; 

4 Tu pe femeile lor le-ai dat să fie pradă şi pe fiicele lor să fie roabe şi toate prăzile lor să fie 
împărțite iubiților Tăi fii lor, cei înflăcărați de râvna pentru Tine şi, îngroziţi de întinarea sângelui 
lor, pe Tine Te-au chemat într-ajutor -, 

1 Un Simeon nu e menţionat în genealogia din 8, 1, dar în Nm 1, 6 se află un Şelumiel, care aici ar 
putea fi Salumiel. Pe de altă parte, Oziaş, mai-marele Betuliei, era din tribul lui Simeon (6, 15). 
Dumnezeule, Dumnezeul meu, ascult-o pe văduva din mine! 

5 Că Tu eşti Cel ce ai făcut lucrurile de ieri, pe cele de azi şi pe cele de mâine; prezentul şi viitorul, 
Tu le-ai gândit; cele ce-au venit în ființă, din gândul Tău au venit; 

6 din sfatul Tău au ieşit cele ce zic: iată-ne! Căci toate căile tale sunt pregătite şi judecata Ta se află 
în preştiinţa Ta 2. 

7 Că, iată, Asirienii şi-au înmulțit oștirea, se trufesc cu caii şi călăreţii lor, se mândresc cu braţele 
pedestraşilor şi-şi reazemă nădejdea în scut, în lance, în arc şi-n praştie şi nu ştiu că Tu eşti Domnul 
care sfarmă războaiele. 

8 «Domnul este numele Tău. Cu puterea Ta sfărâmă-le tăria, întru mânia Ta zdrobeşte-le puterea! 
Că şi-au pus în gând să pângărească Locul Tău cel Sfânt, să întineze cortul în care sălăşluieşte 
slăvitul Tău nume şi cu sabia să reteze cornul jertfelnicului Tău. 

9 Priveşte-le trufia, trimite-Ți mânia asupra capetelor lor, pune în mâna mea de văduvă puterea pe 


(Edd 


care eu mi-am pus-o-n gând! 

10 Cu buzele mele înşelătoare loveşte-l pe rob laolaltă cu stăpânul şi pe stăpân laolaltă cu servul 
său, zdrobeşte-le semeţia prin mâna unei femei! 

11 Căci tăria Ta nu stă în număr, nici puterea Ta în cei tari, ci Tu eşti Dumnezeul celor smeriţi, 
ajutorul celor mici, sprijinitorul celor slabi, ocrotitorul celor părăsiți, mântuitorul celor 
deznădăjduiţi. 

12 O, Dumnezeul părintelui meu şi 

2 Aşadar, hotărârile (judecăţile) lui Dumnezeu nu înseamnă predestinare, ci preştiinţă (vezi şi nota 
de la Ir 1, 5). 

1430 

Dumnezeul moştenirii lui Israel, Stăpânul cerului şi al pământului, Ziditorul apelor. Împăratul 
întregii făpturi, ascultă-mi rugăciunea 

13 şi fă ca vorba mea înşelătoare să fie rană şi lovitură pentru cei ce au făcut planuri atât de crunte 
împotriva legământului Tău, a sfântului Tău locaş, a vârfului Sionului şi a casei ce se află în 
stăpânirea fiilor Tăi! 

14 Şi fă ca fiecare neam al Tău şi fiece seminţie să recunoască şi să ştie că Tu eşti Dumnezeul a 
toată puterea şi tăria şi că-n afară de Tine nu este un altul care să ocrotească neamul lui Israel!” 

10 

Judita i se înfăţişează lui Olofern. 

1 Şi a fost că după ce Iudita şi-a încetat strigarea spre Dumnezeul lui Israel şi a pus capăt tuturor 
acestor cuvinte, 

2 s-a ridicat de unde căzuse cu faţa la pământ, şi-a chemat slujnica şi s-a coborât în casa unde-şi 
petrecea zilele de odihnă şi de sărbătoare, 

3 şi-a dezbrăcat sacul cu care-şi încinsese coapsele, dezbrăcându-şi, în acelaşi timp, şi hainele de 
văduvie, şi-a spălat trupul întreg cu apă, s-a uns cu o mirodenie scumpă, şi-a pieptănat părul şi l-a 
încins cu o panglică şi s-a îmbrăcat cu straiele ei de veselie cu care se împodobea pe vremea când 
bărbatul ei, Manase, trăia; 

4 apoi s-a încălţat cu sandale, şi-a pus colierele, brățările, inelele, cerceii şi toate podoabele şi s-a 
făcut nespus de frumoasă, ca să ademenească ochii tuturor bărbaţilor care ar fi privit-o. 

5 Apoi i-a dat slujnicei sale un burduf cu vin şi un urcior cu untdelemn şi a umplut o desagă cu 
grăunţe prăjite, o turtă de smochine şi pâine de grâu curat; din toate a făcut o legătură şi i-a pus-o în 
spate. 

6 Apoi ele s-au îndreptat spre poarta cetății Betulia şi i-au aflat acolo, şezând, pe Oziaş şi pe bătrânii 
cetăţii, Habriş şi Harmis. 

7 Când aceştia au văzut-o, aşa cum era, cu faţa schimbată şi cu vestmintele asemenea, au rămas 
uimiţi de frumuseţea ei şi i-au zis: 

8 „Domnul, Dumnezeul părinţilor noştri, să-ți dea să afli bunăvoință şi să plineşti ceea ce ţi-ai pus 
în gând spre slava fiilor lui Israel şi înălţarea Ierusalimului!” 

9 Ea i s-a închinat lui Dumnezeu şi le-a zis: „Daţi poruncă să mi se deschidă poarta cetăţii, iar eu 
voi ieşi ca să duc la îndeplinire ceea ce aţi grăit cu mine”. Iar ei le-au poruncit tinerilor paznici să-i 
deschidă, aşa cum ceruse ea. 

10 Ei au făcut aşa, iar ludita a ieşit, ea şi slujnica ei; iar oamenii cetăţii au urmărit-o cu privirea până 
ce ea a coborât muntele, până ce a străbătut valea şi s-a topit în zare. 

11 Cum ea mergea pe vale drept înainte, întâia strajă a Asirienilorl i-a aţinut calea; 

12 ei au oprit-o şi au întrebat-o: „Cine eşti, de unde vii şi unde te duci?” Iar ea a spus: „Sunt o fiică 
a Evreilor şi fug de la ei, fiindcă ei vă vor fi daţi vouă ca hrană2; 

1 Adică avanpostul gărzilor asiriene. 

2 Sfetnicii lui Olofern îi spuseseră acestuia că, învinşi, fiii lui Israel îi vor fi armatei asiriene „ca un 
dumicat” (5, 24). 

13 şi mă duc la Olofern, căpetenia oştirii voastre, ca să-i dau o seamă de ştiri adevărate şi să-i arăt 
un drum pe care să apuce şi să cucerească muntele întreg, fără ca dintre oamenii lui să piară măcar 
un trup sau o suflare de viaţă”. 

14 Când oamenii i-au auzit cuvintele şi i-au văzut faţa, tare s-au minunat de frumuseţea ei şi i-au 


zis: 

15 „Ţi-ai scăpat viața grăbindu-te să cobori în fața stăpânului nostru. Şi acum, du-te la cortul său; 
câțiva dintre noi te vor însoți până ce te vor preda în mâinile lui. 

16 Şi când vei sta în fața lui, să nu-ți fie frică în inima ta, ci arată-i după cum ai spus, iar el se va 
purta bine cu tine”. 

17 Apoi au ales dintre ei o sută de oameni care s-o însoțească, pe ea şi pe slujnica ei; şi au dus-o la 
cortul lui Olofern. 

18 Şi toată tabăra a fost cuprinsă de freamăt, căci vestea despre sosirea ei se răspândise prin corturi; 
şi veneau şi făceau cercuri în preajmă-i, în timp ce ea şedea înaintea cortului lui Olofern, aşteptând 
să fie anunţată; 

19 şi se minunau de frumuseţea ei, şi prin ea se minunau de fiii lui Israel şi-şi spuneau unii altora: 
„Cine va putea dispreţui acest popor care are în el asemenea femei? Nu trebuie lăsat în viaţă nici 
măcar un singur om; cei ce ar rămâne ar putea să înşele pământul întreg”. 

20 Străjile de corp ale lui Olofern, precum şi căpitanii lui, au ieşit afară şi au adus-o în cort. 

21 Olofern se odihnea pe patul său, sub un baldachin de purpură cu aur, smaralde şi pietre scumpe.3 
22 Fa i-a fost anunţată, iar el a ieşit în tinda cortului, cu sfeşnice de argint mergându-i înainte. 

23 Când ludita s-a aflat în faţa lui şi a căpitanilor săi, toţi s-au minunat de frumuseţea chipului ei. 
Iar ea, căzând cu faţa la pământ, i s-a închinat, dar servii lui au ridicat-o. 

11 

Întâlnirea dintre Iudita şi Olofern. 

1 Atunci Olofern i-a zis: „îndrăzneşte, femeie, şi nu te teme în inima ta, fiindcă eu niciodată nu i-am 
făcut rău cuiva care a ales să-i slujească lui Nabucodonosor, regele întregului pământ. 

2 Şi acum, dacă poporul tău care locuieşte în munte nu m-ar fi disprețuit, nici eu nu mi-aş fi ridicat 
lancea împotriva lui; aşa că ei singuri şi-au făcut-o. 

3 Dar spune-mi acum: De ce ai fugit de la ei şi ai venit la noi? Căci tu spre mântuirea ta ai venit. 
Îndrăzneşte! În noaptea aceasta vei scăpa cu viaţă, dar şi după aceea. 

4 Nimeni nu-ţi va face rău; dimpotrivă, se vor purta bine cu tine, aşa cum se întâmplă cu slujitorii 
stăpânului meu, regele Nabucodonosor”. 

5 Atunci ludita i-a grăit: „Primeşte cuvintele roabei tale; să aibă serva ta îngăduinţa de a-ţi vorbi în 
faţă, şi nici un cuvânt mincinos nu-i voi spune stăpânului meu în noaptea aceasta. 

6 Şi dacă tu vei da urmare cuvintelor servei tale, Dumnezeu îţi va duce lucrarea 

3 Cortul lui Olofern era o adevărată reşedinţă: tindă, sală de consiliu, sufragerie, dormitor. 

la bun sfârşit, iar stăpânul meu nu se va poticni în ceea ce şi-a pus în gând. 

7 Aşa cum Nabucodonosor, regele întregului pământ, e viu, şi aşa cum vie este puterea lui, a celui 
ce te-a trimis pe tine să pui în rânduială tot ce este viu, aşa se face că, doar datorită ţie, nu numai că 
oamenii îi vor sluji, dar şi fiarele câmpului şi vitele şi păsările cerului vor trăi prin puterea ta, pentru 
Nabucodonosor şi toată casa lui. 

8 Că noi am auzit vorbindu-se de înţelepciunea ta şi de iscusinţa duhului tău; pe tot pământul se ştie 
că numai tu, în tot regatul, numai tu eşti destoinic, iscusit şi neîntrecut în meşteşugul războiului. 

9 şi acum, cuvântul pe care Ahior l-a grăit în sfatul tău îl cunoaştem şi noi, fapt pentru care oamenii 
din Betulia l-au lăsat cu viaţă, iar el le-a spus tot ceea ce vorbise în faţa ta. 

10 Drept aceea, stăpâne şi doamne, să nu treci cu uşurinţă peste cuvântul lui, ci puneţi-l la inimă, 
fiindcă este adevărat. Într-adevăr, neamul nostru nu poate fi pedepsit şi sabia nu poate să-l biruiască 
decât dacă el a păcătuit împotriva Dumnezeului său 

11 Şi acum, pentru ca domnul meu să nu fie învins sau împiedicat în ceea ce vrea să facă şi pentru 
ca moartea să cadă asupra lor, păcatul a pus stăpânire pe ei, păcatul cu care ei îl întărâtă pe 
Dumnezeu de fiecare dată când se dedau la neorânduteli]. 

12 Cum însă ei duc acum lipsă de hrană, iar apa li s-a împuţinat de tot, 

1 Iudita ştie că argumentul religios — invocat şi de Ahior — e singurul care poate convinge; numai 
că ea întoarce faptele pe dos. 

s-au hotărât să pună mâna pe vite şi şi-au pus în gând să mănânce tot ceea ce Dumnezeu, prin legile 
Sale, a oprit să fie mâncat; 

13 chiar şi pârga de grâu şi zeciuiala de vin şi de untdelemn pe care ei le-au sfințit şi le-au păstrat 


pentru preoţii care slujesc la Ierusalim în faţa Dumnezeului nostru, chiar şi pe acestea s-au hotărât 
să le mănânce, adică lucrurile pe care nici un om de rând2 nu are voie să le atingă nici măcar cu 
mâna.3 

14 Şi au trimis oameni la Ierusalim fiindcă locuitorii de acolo făcuseră la fel să le aducă învoire din 
partea Sfatului. 

15 Or, de îndată ce vor avea răspunsul şi vor face aşa, chiar în ziua aceea îți vor fi daţi ţie pentru ca 
tu să-i dai pierzării4. 

16 Iată de ce eu, roaba ta, cunoscând toate acestea, am fugit de la ei; şi Dumnezeu m-a trimis ca, 
împreună cu tine, să pun la cale fapte de vitejie de care tot pământul se va înspăimânta, toţi cei ce le 
Vor auzi. 

17 Fiindcă roaba ta este evlavioasă, ziua şi noaptea slujindu-L pe Dumnezeul cerului. Şi acum, îţi 
voi rămâne aproape, stăpâne; roaba ta va ieşi noaptea în viroagă5; mă voi ruga lui Dumnezeu, iar El 
îmi va spune când ei îşi vor fi săvârşit păcatele; 

18 atunci voi veni să-ţi spun; tu vei ieşi cu toată oştirea ta, iar între ei nu va fi nimeni care să-ţi stea 
împotrivă. 

2 „Un om de rând”: un laic. 

3 Interdicţie inventată de Iudita. 

4 „... îţi vor fi daţi”: predaţi de către Dumnezeu, care nu nimiceşte direct, ci prin instrumenteleSale. 
5 Viroagă: vale mică, râpoasă; albia cu maluri abrupte a unui pârâu secat. 

19 Apoi eu te voi călăuzi să străbaţi Iudeea până-n faţa Ierusalimului; acolo îţi vei aşeza scaunul în 
mijlocul [cetăţii]; tu îi vei duce ca pe oile care nu au păstor, şi nici măcar un câine nu va mârâi în 
faţa ta. Căci aceste lucruri mi s-au spus pe potriva preştiinţei mele6 şi mi-au fost vestite, iar eu am 
fost trimisă să ţi le spun”. 

20 Cuvintele ei au plăcut lui Olofern şi tuturor slujitorilor lui; ei s-au minunat de înțelepciunea ei şi 
au zis: 

21 „O astfel de femeie, frumoasă la chip şi înţeleaptă în cuvânt, nu se mai află între marginile 
pământului”. 

22 Aşa că Olofern i-a zis: „Bine a făcut Dumnezeu că te-a trimis înaintea poporului, pentru ca-n 
mâinile noastre să fie puterea, iar în ale celor ce l-au disprețuit pe stăpânul meu, pieirea. 

23 Într-adevăr, tu eşti frumoasă la chip şi iscusită în cuvânt; dacă vei face precum ai zis, Dumnezeul 
tău va fi Dumnezeul meu şi tu vei locui în casa regelui Nabucodonosor şi faimoasă vei fi în toată 
lumea”. 

12 

Judita în tabăra lui Olofern; ospăţul acestuia. 

1 El a poruncit ca ea să fie condusă acolo unde se aflau tacâmurile de argint şi să i se dea să 
mănânce la masă din bucatele lui şi să bea din vinul lui. 

2 Dar ludita a zis: „Nu voi mânca din acestea, ca nu cumva să fie piatră de 

6 Iudita îşi atribuie darul preştiinţei, dar nu ca pe ceva natural, ci dat de Dumnezeu. 

poticnire, ci să mi se aducă din merindele pe care le-am adus cu mine”.1 

3 Atunci Olofern i-a zis: „Şi dacă merindele tale se vor isprăvi, de unde vom aduce noi ceva 
asemănător ca să-ţi dăm? căci aici nu avem pe nimeni din neamul tău”. 

4 Iar ludita i-a zis: „Aşa cum viu e sufletul tău, stăpâne, tot astfel roaba ta nu-şi va isprăvi merindele 
până ce Domnul va fi săvârşit prin mine ceea ce El a plănuit”.2 

5 Căpitanii lui Olofern au dus-o la cortul ei. Ea a dormit până la miezul nopţii, apoi s-a sculat spre 
straja dimineţii 

6 şi a trimis la Olofern să i se spună: „Să poruncească acum stăpânul meu ca roaba ta să fie lăsată să 
iasă la rugăciune!” 

7 Atunci Olofern le-a poruncit străjilor sale să n-o împiedice. Aşa a rămas ea în tabără vreme de trei 
zile; noaptea se ducea în viroaga Betuliei, dar se spăla la un izvor în tabără. 

8 lar când ieşea, I se ruga Domnului, Dumnezeului lui Israel, să-i îndrumeze paşii spre ridicarea 
fiilor poporului ei. 

9 Şi dacă se întorcea, curată, rămânea în cortul ei până ce i se aducea mâncarea, spre seară. 

10 În cea de a patra zi, Olofern a făcut un ospăț, dar numai pentru slujitorii săi, fără să poftească pe 


nimeni dintre dregători. 

11 Şi i-a zis eunucului Bagoas, care era mai-mare peste toate bunurile sale: 

1 Din scrupule religioase, Daniel şi prietenii săi au făcut la fel, refuzând să mănânce din bucatele de 
la masa regelui (Dn 1, 8). 

2 Replică promptă şi inteligentă, menită să întărească argumentul şi să consolideze încrederea. 

„Du-te şi o înduplecă pe femeia evreică, aceea care e la tine, să vină să mănânce şi să bea cu noi; 

12 că ne-ar crăpa obrazul de ruşine dacă am lăsa o astfel de femeie să plece fără să o fi avut; că dacă 
nu ne-o vom apropia, ea îşi va râde de noi”. 

13 Bagoas a plecat de lângă Olofern, a mers la ea şi i-a zis: „Să nu şovăie această tânără frumoasă 
să vină la stăpânul meu, ca să fie preacinstită în faţa lui, să se desfăteze bând vin cu noi şi să fie 
astăzi ca una din fiicele Asirienilor ce se află în casa lui Nabucodonosor”. 

14 Iar Iudita i-a zis: „Cine sunt eu, ca să mă împotrivesc domnului meu? Mă voi grăbi să fac tot 
ceea ce e plăcut ochilor săi, iar aceasta îmi va fi bucurie până în ziua morții mele”. 

15 Şi, ridicându-se, s-a împodobit cu straiele şi cu toate podoabele ei femeieşti. Slujnica a mers 
înainte şi, în faţa lui Olofern, i-a aşternut pe pământ blăniţele de miel pe care [ludita] le primise de 
la Bagoas pentru trebuinţa ei zilnică, aceea de a se întinde pe ele ca să mănânce.3 

16 Când a intrat ludita şi s-a aşezat, inima lui Olofern a fost răpită şi sufletul i s-a tulburat şi l-a 
cuprins o mare dorinţă de a o avea, fiindcă din ziua în care o văzuse pândea clipa când o va 
ademeni. 

17 Atunci Olofern i-a zis: „Acum bea şi veseleşte-te cu noi!” 

18 Iar Iudita i-a răspuns: „Acum voi bea, stăpâne, căci viaţa mea a fost cinstită astăzi mai mult decât 
în oricare altă zi, de când mă ştiu”. 

3 După obiceiul oriental, masa era joasă, iar mesenii mâncau culcaţi pe-o rână. 

19 şi-n faţa lui a luat şi a mâncat şi a băut din ceea ce îi pregătise slujnica ei. 

20 Iar Olofern, stând sub farmecul ei, a băut atâta vin cât niciodată nu băuse într-o singură zi, de 
când era el pe lume. 

Uciderea lui Olofern. ludita se întoarce în Betulia. 

1 Când s-a făcut târziu, căpitanii lui s-au grăbit să plece. Bagoas i-a închis cortul pe dinafară, iar pe 
cei ce se mai aflau pe-acolo i-a îndepărtat de lângă domnul lor. Aceştia s-au dus să se culce, 

2 aşa cum erau, amețiţi de atâta băutură; iar ludita a fost lăsată singură în cort, cu un Olofern trântit 
pe patul său, înecat în vin. 

3 Tudita îi poruncise slujnicii sale să stea în afara odăii ei de culcare şi să-i pândească ieşirea, aşa 
cum făcea în fiecare zi; căci va merge să se roage spunea ea; iar lui Bagoas îi vorbise în acelaşi fel. 
4 Aşa că toţi au plecat şi nimeni mic sau mare n-a mai rămas în odaia de culcare. Iar ludita, stând 
aproape de patul lui [Olofern], a zis în inima ei: „Doamne, Dumnezeul a toată puterea, priveşte în 
ceasul acesta la fapta mâinilor mele, spre slava Ierusalimului! 

5 Căci acum e vremea să vii în ajutorul moştenirii Tale şi să duci la împlinire gândul meu de a-i 
zdrobi pe duşmanii care s-au ridicat împotriva noastră!” 

6 Şi, venind la stâlpul patului, acela care se afla la capul lui Olofern, a luat 

paloşull acestuia 

7 şi, apropiindu-se de pat, l-a apucat pe acela de păr şi a zis: „Întăreşte-mă, Doamne, Dumnezeul lui 
Israel, în ziua aceasta!” 

8 Şi l-a lovit peste gât de două ori, din toate puterile, şi i-a tăiat capul; 

9 şi i-a rostogolit trupul de pe pat şi a dat jos țesătura de pe stâlpii baldachinului; şi după puţin timp 
a ieşit şi i-a dat slujnicii sale capul lui Olofern, 

10 iar aceea l-a pus în desaga de merinde; şi amândouă au ieşit împreună, aşa cum făceau de obicei 
pentru rugăciune. După ce au străbătut tabăra, au ocolit viroaga şi au luat-o la deal pe muntele 
Betuliei şi au ajuns la porțile cetăţii. 

11 ludita a strigat de departe la străjile porților: „Deschideţi, deschideţi poarta! Cu noi este 
Dumnezeu, Dumnezeul nostru, ca să-Şi mai arate puterea în Israel şi tăria împotriva vrăjmaşilor, aşa 
cum a făcut-o astăzi!” 


12 Şi a fost că de îndată ce locuitorii cetăţii i-au auzit glasul, s-au grăbit să se coboare la poarta 
cetăţii lor şi i-au chemat pe bătrânii cetăţii. 

13 Şi au alergat toți, buluc, cu mic cu mare, căci nu se aşteptau ca ea să vină; aşa că au deschis 
poarta şi le-au primit [pe cele două femei]; apoi, după ce au aprins foc ca să facă lumină, s-au aşezat 
împrejurul ei. 

14 Atunci ea a zis cu glas mare: „Lăudaţi-L pe Dumnezeu, lăudaţi-L! Lăudaţi-L pe Dumnezeu, Cel 
ce nu şi-a îndepărtat mila de la casa lui Israel, ci în noaptea aceasta i-a zdrobit, prin 

1 Akinakes = paloş: sabie uşor curbată, cu două tăişuri, mai scurtă decât cea obişnuită. 

mâna mea, pe vrăjmaşii noştri!”2 

15 Şi, scoțând capul [lui Olofern] din desagă, l-a arătat şi le-a zis: „Iată capul lui Olofern, căpetenia 
oastei Asiriei, şi iată țesătura baldachinului sub care zăcea în beţia lui; Domnul l-a lovit printr-o 
mână de femeie! 

16 Aşa cum viu este Domnul Care m-a păzit în calea pe care am mers, chipul meu l-a amăgit spre 
pieirea lui, fără ca el să săvârşească păcat cu mine spre a mă întina sau a mă necinsti”. 

17 Atunci întregul popor a rămas pe de-a-ntregul uluit şi, căzând în genunchi, i s-au închinat lui 
Dumnezeu şi au zis împreună: „Binecuvântat eşti Tu, Dumnezeul nostru, Cel ce astăzi i-ai nimicit 
pe vrăjmaşii poporului Tău!” 

18 Iar Oziaş i-a zis luditei: „O, fiică, binecuvântată eşti tu de Dumnezeu Cel-preaînalt, mai mult 
decât toate femeile de pe pământ, şi binecuvântat e Domnul Dumnezeu, făcătorul cerului şi al 
pământului, Cel ce te-a călăuzit să loveşti capul căpeteniei duşmanilor noştri! 

19 Căci nădejdea ta3 nu va lipsi din inimile oamenilor, care-şi vor aminti de-a pururi de puterea lui 
Dumnezeu. 

20 Şi Dumnezeu, spre veşnica ta înaltă statură, să te cerceteze cu faceri de bine, fiindcă tu nu ţi-ai 
cruțat viaţa în fața umilirii neamului nostru, ci ne-ai răzbunat căderea mergând pe calea cea dreaptă 
înaintea Dumnezeului nostru”. şi-ntregul popor a zis: „Amin! Amin!” 

2 într-o campanie militară, moartea comandantului însemna, de fapt, începutul dezastrului; rămasă 
fără cap, oastea intra în panică şi-şi pregătea fuga. Caz celebru: David şi Goliat. 

3 „Nădejdea ta”: speranţa pe care o inspiră şi căreia 1-a devenit simbol. 

Sfatul Iuditei cu cei din Betulia. întoarcerea lui Ahior şi spaima Asirienilor. 

1 Apoi ludita le-a zis: „Ascultaţi-mă, fraţilor! Luaţi acest cap şi spânzuraţi-l pe creasta zidurilor 
voastre! 

2 şi-ndată după revărsatul zorilor, când soarele se va ivi deasupra pământului, fiecare din voi să-şi ia 
armele şi toți oamenii destoinici vor ieşi afară din cetate; în fruntea lor veţi pune un căpitan, ca şi 
cum aţi fi gata să vă coborâţi în câmpie către primele posturi de strajă ale Asirienilor, dar nu vă veţi 
cobori. 

3 Aceia, luându-şi armele, vor intra în tabără şi vor trezi pe căpeteniile oastei Asiriei, care, la rândul 
lor, vor alerga la cortul lui Olofern; nu-l vor găsi, vor fi cuprinşi de spaimă şi vor fugi de dinaintea 
voastră. 

4 lar voi îi veţi urmări voi şi toţi cei ce locuiesc întregul ţinut muntos al lui Israel şi-i veţi doborî pe 
drumurile lor. 

5 Dar, înainte de a face aceasta, chemaţi-l la mine pe Ahior Amonitul, pentru ca el să-l vadă şi să-l 
recunoască pe cel ce a disprețuit casa lui Israel şi care l-a trimis la noi ca şi cum l-ar fi trimis la 
moarte”. 

6 Atunci l-au chemat pe Ahior din casa lui Oziaş. De îndată ce a sosit şi a văzut capul lui Olofern în 
mâna unui om, în adunarea poporului, el a căzut cu faţa la pământ şi l-a apucat leşinul. 

7 şi după ce l-au ridicat de jos, el a căzut la picioarele Iuditei şi s-a plecat în faţa ei şi a zis: 
„Binecuvântată să fii tu în toate sălaşele lui Iuda şi-n toate neamurile, care, auzind de numele tău, se 
vor cutremura! 

8 şi acum, povesteşte-mi ce-ai făcut în aceste zile!” Atunci ludita i-a povestit în mijlocul poporului 
tot ceea ce făcuse, din ziua-n care plecase şi până-n clipa când le vorbea. 

9 Şi după ce ea a încetat să vorbească, poporul a izbucnit în chiote, aşa că-n cetate s-a auzit un 
strigăt de veselie. 


10 Şi dacă Ahior a văzut tot ceea ce făcuse Dumnezeul lui Israel, a crezut cu neclintire în 
Dumnezeu; şi s-a tăiat împrejur şi a fost primit pentru totdeauna în casa lui Israel. 

11 Iar în revărsatul zorilor au spânzurat capul lui Olofern pe zid şi apoi au ieşit în cete spre 
trecătorile muntelui. 

12 Şi, de îndată ce i-au văzut, Asirienii au trimis la mai-marii lor, iar aceia s-au dus să-i găsească pe 
căpitani, pe comandanții peste mii şi pe toţi cei mai-mari ai lor. 

13 Aceia au venit la cortul lui Olofern şi i-au zis celui ce era mai-mare peste trebile lui: „Trezeşte-l 
pe stăpânul nostru, căci robii au cutezat să se coboare cu război împotriva noastră, ca să ne 
prăpădească cu totul!” 

14 Atunci Bagoas a intrat şi a bătut din palme la uşa cortului, fiindcă el credea că [Olofern] doarme 
cu ludita. 

15 Părându-i-se însă că nimeni nu aude, a deschis-o şi a intrat în odaia de dormit şi l-a găsit prăvălit 
pe podea, mort şi fără cap. 

16 Şi a început să strige din răsputeri, cu plânset, cu suspin şi cu țipăt, sfâşiindu-şi hainele de pe el. 
17 Apoi s-a repezit la cortul unde era sălaşul Iuditei, dar n-a găsit-o; şi, alergând prin mulțime, 
striga: 

18 „Roabele au umblat cu înşelăciune! O singură femeie evreică a făcut de ocară casa regelui 
Nabucodonosor; că, iată, Olofern zace, fără cap, la pământ!” 

19 Când au auzit aceste cuvinte, căpeteniile oştirii Asiriei şi-au sfâşiat hainele şi s-au zăpăcit de tot; 
şi mare vaiet şi strigăt au stârnit în mijlocul taberei. 

15 

Înfrângerea şi fuga Asirienilor. Bucurie în Betulia. 

1 Când cei ce erau în corturil au aflat despre ceea ce se întâmplase, au fost cuprinşi de spaimă. 

2 Frica şi groaza s-au năpustit asupră-le în aşa măsură, încât n-au mai putut rămâne unul în faţa 
celuilalt, ci toţi s-au împrăştiat cu gloata şi au luat-o la fugă pe toate potecile şesului şi ale muntelui. 
3 Dar şi cei ce tăbărâseră în munte, în preajma Betuliei, au rupt-o la fugă. Atunci toți fiii lui Israel, 
fiecare din cei ce erau în stare să lupte, s-au repezit asupra lor. 

4 lar Oziaş a trimis crainici la Betomestaim, la Bibe, la Hobe şi la Cola şi în toate hotarele lui Israel, 
ca să vestească ceea ce s-a întâmplat şi [să-i cheme] să se arunce asupra vrăjmaşilor şi să-i 
nimicească. 

5 Când fiii lui Israel au auzit de acestea, cu toţii s-au năpustit asupra lor şi i-au tot tăiat în bucăţi 
până la Hoba; dar şi cei din Ierusalim şi cei din ţinutul muntos le-au sărit în ajutor (căci 

1= Trupele de rezervă; adunătura ce se alăturase armatei. 

şi pe ei îi vestiseră despre ceea ce se petrecuse în tabăra duşmanilor). lar cei din Galaad şi cei din 
Galileea, prinzându-i din cele două laturi2, le-au dat crunte lovituri, până ce au trecut de Damasc şi 
de hotarele lui. 

6 Cât despre ceilalți, cei ce locuiau în Betulia, au năvălit în tabăra asiriană, au jefuit-o şi s-au 
îmbogăţit foarte. 

7 lar fiii lui Israel, la întoarcerea din măcel, au pus stăpânire pe ceea ce mai rămăsese; oamenii din 
târguri şi din sate, de la munte şi din câmpie s-au încărcat şi ei de prăzi numeroase, că erau din 
belşug. 

8 Apoi loachim, marele preot, împreună cu Sfatul bătrânilor fiilor lui Israel, care locuiau în 
Ierusalim, auvenit să vadă binele pe care Dumnezeu i-l arătase lui Israel, s-o vadă pe ludita şi s-o 
salute. 

9 Şi dacă au ajuns la ea, într-un cuget au binecuvântat-o şi i-au zis: „Tu eşti statura cea înaltă a 
Ierusalimului, tu eşti slava cea mare a lui Israel, tu eşti lauda cea mare a neamului nostru! 

10 Tu, cu mâna ta, ai făcut toate acestea, tu i-ai făcut bine lui Israel, iar lui Dumnezeu I-a plăcut; să 
fii tu binecuvântata Atotputernicului Dumnezeu în veci!” Şi tot poporul a zis: „Amin!” 

11 Timp de treizeci de zile, întregul popor a jefuit tabăra. luditei i-au dat cortul lui Olofern, cu toate 
tacâmurile de argint şi paturile şi vasele şi cu toate lucrurile din el; iar ea le-a luat, le-a încărcat pe 
asin, a înhămat la care şi în ele a îngrămădit totul. 

12 Şi toate femeile din Israel alergau s-o vadă şi o binecuvântau şi multe din ele 

2= Atacându-i din flancuri. 

se prindeau la joc în cinstea ei; iar ea lua în mână ramuri şi le dădea femeilor care o însoțeau. 

13 şi s-au încununat cu ramuri de măslin, ea şi însoţitoarele ei. Şi mergea în fruntea poporului şi 
conducea corul tuturor femeilor. Şi toţi bărbaţii lui Israel, înarmaţi şi încununaţi, o urmau şi cântau 
din gură imnuri. 

14 Atunci a început ludita să cânte această cântare de mulţumire în tot Israelul, iar poporul întreg 
cânta după ea această cântare de laudă. 

16 

Cântarea luditei. Epilog. 

1 Şi a zis Iudita: „Începeţi Dumnezeului meu cântare-n timpane, cântaţi-l Domnului în timbale, 
împletiţi-l psalm şi cântare, înălțaţi-L şi cântaţi-l numele! 

2 Că Domnul e Dumnezeu Ce zdrobeşte războaie, că tabăra Şi-a pus-o în mijlocul poporului, El m-a 
smuls din mâinile prigonitorilor mei. 

3 Venit-a Asurul din munţii miază-nopţii, venit-a cu miriadele oştirii sale mulţimea lor stăvilea 
puhoaiele, caii lor acopereau colinele. 

4 Şi se vorbeau să-mi pârjolească ţara, pe tinerii mei să-i treacă prin sabie, pe pruncii mei să-i 
arunce pământului, pe copiii mei să-i facă de pradă, fecioarele mele să fie răpite. 

5 Dar Domnul Atotputernic i-a împins înapoi prin mâna unei femei. 

6 Căci viteazul lorl n-a căzut sub mână de tineri voinici, nu fiii Titanilor l-au 

1 „Viteazul” (sau „eroul”) lor: Olofern. 

lovit şi nu uriaşi l-au copleșit, ci ludita, fiica lui Merari, care l-a amorțit cu mândreţea chipului ei. 

7 Haina de văduvă şi-a dezbrăcat-o ca să-i înalțe pe oropsiţii lui Israel, faţa şi-a uns-o cu balsam, 

8 părul şi l-a strâns cu o panglică şi cu vestmânt de in s-a îmbrăcat ca să-l ademenească. 

9 Cu sandalele i-a luat ochii, cu mândreţea i-a robit inima şi cu paloşul i-a tăiat capul. 

10 Perşii s-au îngrozit de îndrăzneala ei şi Mezii de curajul ei. 

11 Atunci umiliţii mei au chiuit, iar ceilalți au fost cuprinși de frică; sărmanii mei băteau din palme, 
iar ceilalţi se scuturau de groază; unii strigau umplând văzduhul, ceilalţi fugeau mâncând pământul. 
12 Copii de copilandre i-au străpuns şi i-au rănit ca pe nişte pui de robi; în bătălia Domnului meu şi- 
au găsit sfârşitul. 

13 Cântare nouă Domnului îi voi cânta: Tu, Doamne, mare eşti şi preamărit şi minunat, puternic, 
neînvins! 

14 Făptura-ntreagă Ție să-i slujească, că Tu ai zis şi toate s-au făcut, Tu Duhul l-ai trimis şi ele s- 
au zidit şi nimeni nu va sta-mpotriva vocii Tale. 

15 Munţii cu apele se zbuciumă din temelii, stâncile-naintea feţei Tale sunt parc-ar fi de ceară, aşa 
se vor topi, dar milostiv eşti Tu cu cei ce se tem de Tine. 

16 O jertfă-nmiresmată nu-i este mare lucru, şi mai puţin grăsimea din arderea-de-tot, dar mari vor 
fi de-a pururi cei ce se tem de Domnul. 

17 Vai, vai acelor neamuri ce mâna şi-o ridică împotriva naţiei mele, Căci 

Domnu-Atotputernic le va rosti osândă multă vreme după moartea ei. în ziua judecății dând trupul 
lor de pradă la flăcări şi la viermi, durerea să şi-o urle în veci, la nesfârşit”. 

18 Când au ajuns la Ierusalim, i s-au închinat lui Dumnezeu şi, după ce poporul s-a curăţit, şi-au 
adus arderile-de-tot, prinoasele de bunăvoie şi darurile. 

19 Iar ludita a afierosit toate bunurile lui Olofern, pe care i le dăduse poporul; cât despre țesătura 
baldachinului, cea pe care şi-o luase din odaia de dormit, 

I-a dat-o lui Dumnezeu ca anatemă?. 

20 Trei luni s-a veselit poporul în Ierusalim, în faţa templului, iar Iudita a rămas cu ei. 

21 După trecerea acestor zile, fiecare s-a întors la moştenirea sa. Iudita s-a întors la Betulia şi a 
rămas în averea ei; cât a trăit, a fost faimoasă în toată ţara. 

22 Mulţi au râvnit-o, dar nici un bărbat nu a cunoscut-o în viaţa ei, din ziua în care Manase, soţul ei, 
murise şi se adăugase la ai săi. 

23 Măreţia ei n-a încetat să crească din ce în ce mai mult. A îmbătrânit în casa soţului ei, atingând 
vârsta de o sută şi cinci ani. Slujnicei sale i-a redat libertatea. A murit în Betulia şi au îngropat-o în 
peştera soţului ei Manase. 


24 Casa lui Israel a plâns-o timp de şapte zile. înainte de a muri şi-a împărțit averea la rudele 
apropiate ale lui Manase, soţul ei, şi la cei apropiaţi din propria sa familie. 

25 Cât a trăit ludita, nimeni nu s-a găsit să le insufle frică fiilor lui Israel, şi încă 

2 „Anatema” era prada de război consacrată Domnului, de care nimeni nu se putea atinge; spre a 
evita păcatul, biruitorii o distrugeau. 

Cartea lui Baruh 

1 

Iudeii se adună în Babilon şi trimit un mesaj la Ierusalim spre mărturisirea păcatelor. 

1 Iată cuvintele cărții pe care a scris-o în Babilon Baruh, fiul lui Nerial, fiul lui Maaseia, fiul lui 
Sedechia, fiul lui Asadia, fiul lui Helchia, 

2 În anul al cincilea2, luna a şaptea, la vremea când Caldeii luaseră Ierusalimul şi-l arseseră cu foc. 
3 Baruh a citit cuvintele acestei cărți în fața lui Iehonia, fiul lui Ioiachim, rege în Iuda3 şi-n fața 
întregului popor care venise să audă cartea, 

4 În faţa dregătorilor, a fiilor regelui, în fața bătrânilor şi în fața a tot poporul, de la cel mai mic pân’ 
la cel mai mare, în fața tuturor celor ce locuiau în Babilon, în apropierea râului Sud4, 

1 Cu această identitate este menționat Baruh ca secretar (tahigraf) al profetului Ieremia (Ir 36, 4). 

2 Al cincilea an de la căderea Ierusalimului (587); aşadar, 582-581 î. H. 

3 Ioiachim, după trei luni de supunere față de Nabucodonosor, fusese luat prizonier de către acesta, 
în urma unei răscoale, şi dus în Babilon, captivitate din care va fi eliberat după 37 de ani (vezi 4 Rg 
25, 27; Ir 52, 25). 

4 Singura mențiune biblică asupra acestui „râu”; după toate probabilitățile, e vorba de un braț al 
Eufratului sau de un canal al acestui fluviu, nu departe de Babilon. 

5 care plângeau şi posteau şi se rugau în fața Domnului5. 

6 S-au adunat şi bani, după puterea fiecăruia, 

7 şi i-au trimis la Ierusalim, la preotul loiachim, fiul lui Helchia, fiul lui Salom, şi la [ceilalţi] preoți 
şi la tot poporul ce se afla cu el în Ierusalim; 

8 aceasta, la vremea când el [Baruh] primise obiectele templului Domnului cele ce fuseseră luate 
din templu spre a fi întoarse în ţara lui Iuda în ziua a zecea a lunii Sivan6 obiectele de argint pe care 
le făcuse Sedechia, fiul lui Iosia, regele lui Iuda, 

9 după ce Nabucodonosor, regele Babilonului, îl scosese din Ierusalim pe lehonia împreună cu 
dregătorii, cu robii, cu cei mari şi cu poporul de rând şi-i strămutase în Babilon. 

10 Şi au zis: lată că vă trimitem bani; cu aceşti bani cumpăraţi [animale pentru] arderi-de-tot, pentru 
jertfe asupra păcatului, precum şi tămâie şi prinoase pe care să le aduceţi pe jertfelnicul Domnului, 
Dumnezeului nostru. 

11 Rugaţi-vă pentru viaţa lui Nabucodonosor, regele Babilonului, şi pentru 

5 Prin post şi rugăciune era comemorat începutul exilului. 

6 Din Ezdra 1, 7-11 ştim că retrocedarea obiectelor sacre ale templului s-a făcut prin edictul lui 
Cirus din 538. 

viaţa lui Baltazar, fiul său, aşa ca zilele lor să fie pe pământ ca zilele cerului. 

12 Domnul să ne dea putere şi să ne lumineze ochii ca să trăim la umbra lui Nabucodonosor, regele 
Babilonului, şi la umbra lui Baltazar, fiul său, ca să le slujim lor în îndelungare de zile şi să aflăm în 
faţa lor bunăvoință”. 

13 De asemenea, rugaţi-vă pentru noi Domnului, Dumnezeului nostru, fiindcă am păcătuit 
împotriva Domnului, Dumnezeului nostru, iar mânia Domnului şi urgia Lui nu s-au întors de la noi 
până-n ziua aceasta. 

14 Citiţi această carte, pe care v-o trimitem pentru ca voi să vă mărturisiţi în templul Domnului8 în 
ziua Sărbătorii9 şi în zilele de adunare. 

15 Şi veţi grăi: A Domnului, Dumnezeului nostru, este dreptatea; a noastră e ruşinea chipului, aşa 
cum este astăzi la omul lui Iuda şi la locuitorii Ierusalimului, 

16 la regii noştri, la mai-marii noştri, la preoţii şi profeţii noştri, la părinţii noştri, 

17 de vreme ce noi am păcătuit în faţa Domnului, 

18 nu I-am dat ascultare şi n-am ascultat de glasul Domnului, Dumnezeului nostru, ca să umblăm în 


poruncile pe care El ni le-a pus înainte. 

7 Rugăciunile pentru Nabucodonosor implică încredințarea că acesta, deşi duşman şi opresor, e 
instrumentul voinţei lui Dumnezeu. Mai mult, folosirea cuvântului „umbră” (care are o conotaţie 
teologică specială în ambele Testamente — vezi nota de la Iş 25, 20) inculcă ideea unei protecţii 
divine (desigur, indirecte). 

8 Mărturisirea păcatelor devenise frecventă în perioada exilului, prin conştiinţa vinovăţiei colective 
(al cărei efect era exilul însuşi). 

9= Sărbătoarea Corturilor. 

19 Din ziua în care Domnul i-a scos pe părinţii noştri din ţara Egiptului şi până-n ziua de azi am 
fost neascultători față de Domnul, Dumnezeul nostru, şi ne-am lenevit în aşa măsură, încât să nu-l 
ascultăm glasul. 

20 Aşa s-au lipit de noi nenorocirile şi blestemul pe care Domnul le-a rostit prin Moise, robul Său, 
în ziua când i-a scos pe părinţii noştri din ţara Egiptului, ca să ne dea nouă o ţară în care curge lapte 
şi miere, aşa cum este astăzi. 

21 Nici după toate cuvintele profeților, pe care El i-a trimis la noi, n-am ascultat de glasul 
Domnului, Dumnezeului nostru, 

22 ci am mers fiecare în cugetul inimii sale celei rele să slujim la alţi dumnezei şi să facem ceea ce 
e rău în ochii Domnului, Dumnezeului nostru. 

2 

Mărturisirea păcatelor şi rugăciunea către Domnul. 

1 Aşadar, Domnul Şi-a plinit cuvântul pe care l-a grăit împotriva noastră, împotriva judecătorilor 
noştri cei care l-au judecat pe Israel -, împotriva regilor noştri, împotriva mai-marilor noştri şi 
împotriva [tuturor] oamenilor din Israel şi din Iuda, 

2 aducând asupra noastră nenorociri mari aşa cum niciodată nu s-au întâmplat sub cer -, aşa cum s- 
au petrecut în Ierusalim, după cele scrise în legea lui Moise: 

3 să mănânce omul carnea fiului său şi carnea fiicei sale. 1 

1 Deseori, în vremea grelelor asedii, locuitorii cetăților lui Israel şi-au mâncat copiii (vezi 4 Rg 

6, 28; Ir 19,9). 

4 Şi i-a dat sub supuşenia tuturor regilor din preajma noastră, ca să fie de ocară şi pustiire printre 
popoarele dimprejur, cele prin care Domnul i-a risipit. 

5 şi-n loc să fie stăpâni, ei au fost supuşi, de vreme ce noi am păcătuit împotriva Domnului, 
Dumnezeului nostru, prin aceea că nu am ascultat de glasul Lui. 

6 Domnului, Dumnezeului nostru, dreptatea: nouă şi părinților noştri, ruşinea chipului, aşa cum e 
azi. 

7 Venit-au peste noi toate relele pe care Domnul le-a rostit împotriva noastră, 

8 iar noi nu ne-am rugat Domnului, în aşa fel încât fiecare să se întoarcă de la cugetele inimii sale 
celei rele. 

9 Domnul este Cel ce a vegheat asupra nenorocirilor, Domnul le-a adus asupra noastră. Căci drept 
este Domnul în toate lucrurile pe care ni le-a poruncit, 

10 dar noi n-am ascultat de glasul Lui, să umblăm în poruncile pe care El ni le-a pus în față. 

11 Şi acum, Doamne, Dumnezeul lui Israel, Tu, Cel ce cu mână tare şi cu braț înalt şi cu semne şi 
cu minuni şi cu mare putere l-ai scos pe poporul Tău din țara Egiptului, Tu, Cel ce Ţi-ai făcut un 
nume aşa cum este astăzi, 

12 Doamne, Dumnezeul nostru, am păcătuit, am fost lipsiți de evlavie, nedrepți am fost în toate 
poruncile Tale; 

13 Întoarcă-se mânia Ta de la noi, că puţini am rămas printre neamurile în care Tu ne-ai risipit. 

14 Ascultă, Doamne, rugăciunea şi cererea noastră, şi scoate-ne de dragul Tău2 şi fă să aflăm 
bunăvoință în faţa celor ce ne-au surghiunit, 

15 pentru ca să cunoască tot pământul că Tu eşti Domnul, Dumnezeul nostru, de vreme ce numele 
Tău este chemat peste Israel şi neamul său. 

16 Doamne, caută din locaşul Tău cel sfânt şi ia aminte spre noi; pleacă-Ți, Doamne, urechea şi 
auzi 

17 şi deschide-Ţi, Doamne, ochii şi priveşte!; că nu morţii din adânc3 al căror duh le-a fost luat din 


măruntaie îi vor da Domnului laudă sau dreptate, 

18 ci sufletul copleşit de tristeţe, acei ce merg încovoiaţi şi vlăguiţi, ochii sleiţi şi sufletul înfometat, 
aceia îţi vor da, Doamne, laudă şi dreptate. 

19 Că nu pentru dreptăţile părinţilor şi ale regilor noştri aşternem această cerere în faţa Ta, Doamne, 
Dumnezeul nostru, 

20 ci pentru că Tu Ţi-ai trimis asupra noastră mânia şi furia, precum ai grăit prin robii Tăi profeţii, 
zicând: 

21 Aşa grăieşte Domnul: plecaţi-vă grumazul sub jug şi slujiți-l pe regele Babilonului numai aşa 
veţi rămâne în ţara pe care Eu le-am dat-o părinţilor voştri;4 

22 dar dacă nu veţi asculta de glasul Domnului ca să-l slujiți pe regele Babilonului, 

23 voi face ca din cetăţile lui Iuda şi din preajma Ierusalimului să amuţească 

2 „... de dragul Tău”: nu din pricina dreptăţii noastre, care nu există, ci pentru ca numele Tău să 
rămână suveran între neamuri. 

3 Literal: „morţii din Hades” (din „Şeol”; din locaşul morților; impropriu tradus uneori prin „iad”). 
4 Acesta fusese mesajul dramatic al profetului leremia. 

glasul veseliei şi glasul bucuriei, cântecul mirelui şi cântecul miresei, şi toată ţara va deveni o 
paragină fără locuitori. 

24 Dar noi n-am ascultat de glasul Tău ca să-l slujim pe regele Babilonului, iar Tu ţi-ai plinit 
cuvintele pe care le-ai grăit prin robii Tăi profeţii, anume că oasele regilor noştri şi oasele părinților 
noştri vor fi scoase din locurile lor; 

25 şi iată că sunt aruncate în arşiţa zilei şi în îngheţul nopţii, ale celor ce au murit în grele suferinţe 
prin foamete, prin sabie şi prin robie. 

26 Iar templul în care a fost chemat numele Tău l-ai adus în starea de acum, din pricina răutății 
casei lui Israel şi a casei lui Iuda. 

27 Cu toate că Tu, Doamne, Dumnezeul nostru, Te-ai purtat cu noi după mulțimea bunătăţii Tale şi 
după mila Ta cea mare, 

28 aşa cum ai grăit prin robul Tău Moise în ziua când i-ai poruncit să scrie legea în faţa fiilor lui 
Israel, zicând: 

29 „Dacă voi nu ascultați de glasul Meu, atunci, negreşit, această mare mulţime va fi restrânsă la un 
număr mic printre neamurile în care o voi risipi.5 

30 Eu ştiu că ei nu Mă vor asculta, fiindcă sunt un popor tare la cerbice; dar în ţara robiei lor se vor 
întoarce în propriul lor sine6 

31 şi vor cunoaşte că Eu sunt Domnul, Dumnezeul lor; şi le voi da o inimă şi urechi de auzit; 

32 şi Mă vor lăuda în ţara înstrăinării 

5 E vorba de „rămășiţa lui Israel”, cea din care Domnul Îşi va regenera poporul. 

6= Îşi vor reveni în fire; îşi vor regăsi propria lor identitate cea de dinainte de păcat -, de care se 
înstrăinaseră. 

lor şi-şi vor aduce aminte de numele Meu 

33 şi se vor căi de cerbicea lor cea tare şi de faptele lor cele rele, fiindcă îşi vor aminti de ce-au pățit 
părinţii lor care au păcătuit împotriva Domnului. 

34 Şi-i voi aduce înapoi în ţara pe care cu jurământ le-am făgăduit-o părinților lor lui Avraam, lui 
Isaac şi lui Iacob şi o vor stăpâni; şi-i voi înmulţi şi nu se vor împuţina. 

35 Şi voi face cu ei legământ veşnic, ca Eu să le fiu Dumnezeu, iar ei să fie poporul Meu. Şi nu-l 
voi mai mişca pe poporul Meu Israel din ţara pe care le-am dat-o”. 

3 

Înţelepciunea ca însuşire a lui Israel. Profeţie asupra lui Mesia. 

1 Doamne Atotţiitorule, Dumnezeul lui Israel, un suflet strâmtorat şi un duh necăjitl strigă spre 
Tine. 

2 Ascultă, Doamne, şi ne miluieşte, că împotriva Ta am păcătuit; 

3 căci Tu domneşti în veci, iar noi pierim fără-ncetare. 

4 Doamne Atotţiitorule, Dumnezeul lui Israel, ascultă acum rugăciunile morţilor lui Israel şi pe ale 
fiilor care au păcătuit împotriva Ta2, ale celor ce n-au 

1 „Un suflet strâmtorat şi un duh necăjit”: paralelism sinonimic, care anunţă poemul de mai jos; 


aşadar, nu e vorba de două componente spirituale ale omului, ci de una singură (Părinţii Pustiei vor 
spune că „duhul” e partea superioară, nobilă, „subţire” a sufletului, prin care omul devine 
„duhovnicesc”). 

2 Viii se roagă şi în numele celor morți al părinților şi strămoşilor lor -, de vreme ce, prin 
solidaritatea generaţiilor, au păcătuit împreună. 

ascultat de glasul Domnului, Dumnezeului lor, fapt pentru care nenorocirile s-au lipit de noi. 

5 Nu-Ţi aminti de greşalele părinţilor noştri, ci adu-Ți aminte de mâna Ta şi de numele Tău. 

6 Că Tu eşti Domnul, Dumnezeul nostru, iar noi pe Tine Te vom lăuda, Doamne. 

7 Că de aceea ai pus frica Ta în inimile noastre, pentru ca noi să-Ţi chemăm numele. Te lăudăm în 
înstrăinarea noastră, fiindcă ne-am alungat din inimi toată greşala părinţilor noştri care au păcătuit 
împotriva Ta. 

8 lată-ne astăzi în ţara înstrăinării noastre. în care Tu ne-ai risipit spre ocară şi blestem şi spre plata 
datoriei, după toate greşalele părinţilor noştri care s-au îndepărtat de Domnul, Dumnezeul lor. 

9 Ascultă, Israele, poruncile vieţii tale, pleacă-ţi urechea ca să cunoşti înţelepciunea!3 

10 Cum se face, Israele, că eşti în ţara vrăjmaşilor, că ai îmbătrânit pe pământ străin, 

11 că te pângăreşti cu cei morţi4, socotit cu cei ce se pogoară în mormânt? 

12 Ai părăsit izvorul înţelepciunii! 

13 De-ai fi umblat în calea lui Dumnezeu, pe veci în pace ai fi locuit. 

3 Poemul de mai jos cu evidente ecouri din Cartea lui lov (dar şi din Cartea Psalmilor) e dedicat 
Înţelepciunii ca virtute supremă. Teza generală: În ciuda strădaniilor sale, omul nu are acces la 
Înţelepciune; Dumnezeu este Cel care i-o dă omului (în speță, fiilor lui Israel). 

4 „Morţii” sunt păgânii de la care fiii lui Israel adoptă practici idolatre, întinându-se, aşa cum un om 
viu conform legii lui Moise se întinează prin simpla atingere a unui cadavru. 

14 Învață unde e Înţelepciunea, unde e tăria, unde e priceperea, aceea de a şti totodată unde e 
lungimea zilelor şi viaţa, unde e lumina ochilor şi pacea5. 

15 Cine a aflat locul ei, [al înţelepciunii]? cine a intrat în vistieriile ei? 

16 Unde sunt ei, mai-marii neamurilor, cei ce stăpâneau fiarele pământului, 

17 cei ce se jucau cu păsările cerului, cei ce adunau argint şi aur în care oamenii îşi pun încrederea 
şi-a căror avere nu avea margini, 

18 cei ce cu-atâta grijă lucrau argintul să-şi facă ei lucrări de nepătruns? 

19 S-au stins, s-au pogorât în groapă şi alţii s-au sculat în locul lor; 

20 cei tineri au văzut lumina şi pe pământ au locuit, dar calea ştiinţei nu au cunoscut-o 

21 şi nu i-au înţeles cărările şi nici că s-au ţinut de ea; iar fiii lor n-au mai ajuns-o, departe s-au ţinut 
de ea. 

22 Nimic de ea nu s-a ştiut în Canaan, şi nici că-a fost văzută în Teman6; 

23 fiii Agarei7, cei cătători de iscusință pământeană, neguţătorii din Meran şi Madian povestitori de 
pilde şi cătători de ştiinţă -, nici unul nu a dat de calea-nţelepciunii, şi nici în amintire de ale ei 
cărări. 

24 O, Israele, cât de mare e casa Lui Dumnezeu şi cât de-ntins e locul stăpânirii Lui, 

5 De-a lungul poemului, autorul foloseşte câţiva termeni înrudiţi în sens şi diferiţi în nuanţă: 
înţelepciune, ştiinţă, cunoaştere, pricepere, iscusință. Principalul accent cade pe înţelepciunea 
practică. 

6 Temanul era vestit prin înţelepţii săi. 

7 „Fiii Agarei”: urmaşii lui Agar, ţiitoarea lui Avraam, care l-a născut pe Ismael; triburi arabe 
nomade. 

25 mare şi nemărginit, înalt şi nemăsurat! 

26 Acolo se născură vestiţii uriaşi cei cu statura-naltă şi aprigi la război8. 

27 Şi, totuşi, nu ei fost-au aleşi de Dumnezeu, iar calea spre ştiinţă nu lor le-a arătat-o; 

28 lipsiţi de-nţelepciune, de-aceea au pierit; prin nebunia lor pieriră9. 

29 Cins-a suit în cer şi-a luat-o de acolo făcând-o, tot acolo, din nori să se pogoare? 

30 Şi cine-a trecut marea ca s-o afle, s-o cumpere cu aur curat şi s-o aducă? 

31 Nu-i nimeni, nu, care să-i ştie calea, şi nici cărarea să i-o prindă-n gând; 


32 o ştie însă Cel ce ştie totul, El a pătruns-o cu-agerimea Lui, Cel ce-afăcut pământul pentru veci şi 
l-a umplut cu patrupede, 

33 Cel ce lumina o trimite, şi ea pleacă, Cel ce o cheamă înapoi şi ea I se supune tremurând. 

34 Când stelele se veselesc lucind, 

35 El le-a chemat, ele-au răspuns: „Aici!”10, şi întru bucurie strălucesc să-l bucure pe Cel ce le-a 
făcut. 

36 Căci El e Dumnezeul nostru şi nimeni altu-l poate sta alături; 

37 El a scrutat ştiinţa-n calea ei şi-a dat-o El lui Iacob, robul Său, şi celui drag al Său, lui Israell 1. 

8 „Uriaşii” din Fe 6, 4; fiinţe umane fabuloase, simbol al puterii. 

9 Deseori, în limbajul biblic, „nebunie” nu înseamnă demenţă, ci lipsa înţelepciunii (vezi paralela 
dintre „fecioarele înțelepte” şi „fecioarele nebune” din Mt 25, 2-12). 

10 Literal: „lată-ne!”. 

11 Iacob-Israel: paralelism sinonimic; una şi aceeaşi persoană. 

38 Apoi El pe pământ S-a arătat, cu oamenii-mpreună-a locuit 12. 

4 

Ierusalimul îşi deplânge pustiirea. îndemn la răbdare. Profeţie despre mântuire. 

1 Aceasta este cartea poruncilor lui Dumnezeu, legea care dăinuieşte-n veac; tot cel ce o păzeşte va 
trăi, iar cel ce-o părăseşte va muri. 

2 Tu, lacobe, te-ntoarce şi ţine-te de ea şi-ntru a ei lumină te-ndreaptă spre lucoarel. 

3 Mărirea ta să n-o dai altuia, şi nici ce-ţi este de folos, unui neam străin. 

4 Fericiţi suntem, o, Israele, că ceea ce-i place lui Dumnezeu ni s-a descoperit! 

5 Îndrăzneşte, poporul meu, pomenirea lui Israel! 

6 Vânduţi aţi fost neamurilor, dar nu ca să pieriţi; fiindc-aţi stârnit mânia lui Dumnezeu, de-aceea 
aţi fost daţi vrăjmaşilor. 

12 Textul original nu precizează cine anume „s-a arătat pe pământ”, fapt pentru care majoritatea 
traducerilor occidentale se referă la „ea”, adică la Înţelepciune, aceasta fiindu-le dată, potrivit 
contextului, fiilor lui Israel (aşadar, excluzând dimensiunea universalistă). Sfinţii Părinţi însă au 
identificat textul ca fiind o profeție referitoare la lisus Hristos, pe Care Pavel ÎI va numi „Puterea- 
lui-Dumnezeu-şi-Înţelepciunea-lui-Dumnezeu” (1 Co 1, 24). Pe de altă parte, textul începe cu 
specificarea „Apoi” (mai exact: „După aceasta” metâ touto), ceea ce înseamnă că „întruparea” 
Înţelepciunii în persoana lui lisus Hristos s-a produs după încheierea etapei în care Israel fusese 
unicul ei posesor („în zilele acestea de pe urmă” evr 1, 2; „când a venit plinirea vremii” ga 4, 4); 
prin Hristos, accesul omului la Înţelepciune devine un bun universal. 1 „Lucoare”: strălucire (de la 
latinescul lucor). 

7 L-aţi întărâtat pe Cel ce v-a făcut, jertfind demonilor, şi nu lui Dumnezeu; 

8 L-aţi uitat pe Cel ce v-a hrănit: Dumnezeul-Veşnic; l-aţi întristat pe cel ce v-a crescut: 
Ierusalimul; 

9 el a văzut mânia care v-a venit de la Dumnezeu şi a zis2: Auziţi, vecine ale Sionului3, Dumnezeu 
a adus asupră-mi o mare întristare: 

10 Am văzut robirea fiilor mei şi a fiicelor mele, pe care Cel-Veşnic a adus-o asupra lor; 

11 eu i-am crescut cu bucurie, dar le-am dat drumu-n plângere şi lacrimi. 

12 Nimeni să nu se bucure văzându-mă văduvă şi părăsită de mulţi; singuratică sunt pentru păcatele 
copiilor mei, că s-au abătut de la legea lui Dumnezeu, 

13 că judecăţile Lui nu le-au cunoscut, nici n-au umblat în căile poruncilor lui Dumnezeu, nici n-au 
mers pe cărările învăţăturii după dreptatea Lui. 

14 Să vină, ele, vecinele Sionului! Aduceţi-vă aminte de robirea fiilor şi fiicelor mele pe care Cel- 
Veşnic a adus-o asupră-le! 

15 Că a adus peste ei un neam de departe, un neam fără ruşine, cu limbă ne-nţeleasă, [un neam] ce 
nu-l cinsteşte pe bătrân şi n-are milă de copil, 

16 care i-a dus pe cei iubiţi ai văduvei şi a lăsat-o singură, lipsită de fiice. 

17 Eu, cu ce pot să vă ajut? 

18 Cel ce nenorocirile le-a adus asupra 

2 Ierusalimul e personificat drept mama locuitorilor săi (vv. 9-29). 


3 „Vecinele Sionului”: popoarele păgâne din preajma lui Israel (care, de obicei, se bucurau de 
nenorocirile acestuia). 

voastră. El vă va smulge din mâinile vrăjmaşilor voştri. 

19 Duceţi-vă, copiii mei, duceţi-vă; cât despre mine, eu singură rămân. 

20 Mi-am dezbrăcat vestmântul păcii, m-am îmbrăcat cu sacul rugăciunii şi voi striga către Cel- 
Veşnic de-a lungul vieţii mele-ntregi. 

21 Curaj, copii! Strigaţi spre Dumnezeu; El vă va smulge din cătuşe, din mâinile vrăjmaşilor; 

22 că eu de la Cel-Veşnic aştept scăparea voastră şi bucurie mi-a venit de la Cel-Sfânt de dragul 
milei veşnice pe care Cel-Veşnic, El, Mântuitorul vostru, o va trimite vouă. 

23 Că v-am dat drumu-n plângere şi lacrimi, dar Dumnezeu la mine vă va-ntoarce cu bucurie-n veac 
şi veselie. 

24 Aşa precum vecinele Sionului robirea voastră au văzut-o-acum, tot astfel vor vedea-n curând de 
la al vostru Dumnezeu scăparea ce va veni la voi cu mare slavă, cu strălucirea Celui-veşnic. 

25 Copiii mei, răbdaţi mânia venită vouă de la Dumnezeu. Duşmanul tău te-a prigonit, dar în curând 
îi vei vedea pieirea şi-i vei simţi grumazul sub picior. 

26 Copiii mei cei răsfăţaţi au mers pe aspre căi şi luaţi au fost precum o turmă prădată de duşman. 
27 Curaj, copiii mei. strigaţi spre Dumnezeu; Cel care încercarea v-a adus-o, tot El de voi Îşi va 
aduce aminte. 

28 Aşa cum gândul vostru v-a făcut să rătăciţi, cu Dumnezeu departe, tot astfel, când vă-ntoarceţi, 
căutaţi-L de zece ori mai mult. 

29 Căci Cel ce v-a adus nenorocirea vă 

va aduce-n mântuire o nesfârşită veselie. 

30 Curaj, lerusalime: Cel ce ţi-a dat un nume, Acela te va mângâia. 

31 O, vai de cei ce-n rele te-au împins şi de căderea ta s-au veselit! 

32 Vai de cetăţile în care copiii tăi ajuns-au robi! Vai de aceea care-ntrînsa, acolo, ţi-a primit copiii! 
33 Precum s-a bucurat când ai căzut şi fericită-a fost de-a ta ruină, aşa-şi va plânge pustiirea. 

34 Îi voi răpi mândria de a se şti cetate forfotită; da, semeţia-n plâns i-o voi preface; 

35 un foc îi va veni de la Cel-Veşnic de-a lungul multor zile şi demoni îndelung vor locui-o. 

36 Priveşte-n răsărit, lerusalime, şi uită-te la bucuria ce-ţi vine de la Dumnezeu! 

37 lată că fiii tăi pe care i-ai lăsat să plece îți vin din răsărit pân” la apus, toţi, prin cuvântul Celui- 
Sfânt, şi bucurându-se de slava lui Dumnezeu. 

5 

Ierusalimul îşi cheamă fiii la bucurie. 

1 Dezbracă-te, lerusalime, de haina întristării şi-a suferinţei tale şi-mbracă-te pentotdeauna în 
strălucirea slavei lui Dumnezeu; 

2 Îmbracă-te în haina dreptăţii de la Dumnezeu, pune-ţi pe cap cununa slavei Celui-Veşnic; 

3 că tuturor celor de sub cer le va arăta Dumnezeu strălucirea ta; 

4 că numele tău pentotdeauna de Dumnezeu îți va fi dat: „Pacea dreptăţii” şi „Slava evlavie”. 

5 Ridică-te, lerusalime, şi ţine-te la înălțime şi uită-te în răsărit şi vezi-ţi fiii adunaţi de la apus la 
răsărit prin cuvântul Celui-Sfânt, şi bucurându-se că Dumnezeu Şi-a amintit de ei. 

6 Că ei te-au părăsit mergând pe jos împinşi din spate de duşmani, dar Dumnezeu ţi-i va aduce 
purtaţi întru mărire ca nişte fii de regil. 

7 Căci Domnul hotărât-a să fie umiliţi tot muntele înalt şi veşnicele dealuri, iar văile, umplute spre- 
a netezi pământul, să umble fără frică el, Israel, în slava lui Dumnezeu. 

8 Pădurile, tot pomul înmiresmat prin vrerea lui Dumnezeu — vor face în Israel umbrare; 

9 căci Dumnezeu, El însuşi, îl va călăuzi pe Israel să zburde-n lumina slavei Sale, cu mila şi 
dreptatea ce izvorăsc din El. 

1 În textul curent: „purtaţi întru mărire ca pe un tron regesc”; „ca nişte fii de regi”, cf. Codex 
Alexandrinus. 

Epistola lui Ieremia 

1 

Copia scrisorii pe care Ieremia le-a trimis-o celor ce aveau să fie duşi robi în Babilon de către regele 


Babilonienilor, spre a le face cunoscut ceea ce îi fusese lui poruncit de Dumnezeu. 

1 Din pricina păcatelor pe care le-aţi săvârşit împotriva lui Dumnezeu, veţi fi duşi robi în Babilon 
de către Nabucodonosor, regele Babilonienilor. 

2 Deci, după ce veţi fi ajuns în Babilon, veţi rămâne acolo pe durata multor ani şi vreme- 
ndelungată, până la al şaptelea neam]; dar după aceea Eu vă voi scoate de acolo în pace. 

3 În Babilon însă veţi vedea dumnezei de argint şi de aur şi de lemn, care sunt purtaţi pe umeri şi 
care le insuflă neamurilor frică?. 

4 Păziţi-vă! Voi să nu vă duceţi, ca nu cumva să vă asemănaţi străinilor şi să vă cuprindă teama de 
aceşti dumnezei 

5 atunci când înaintea şi înapoia lor veţi vedea o gloată care li se închină; 

6 ci ziceţi în inima voastră: „ie, Doamne, trebuie să ne închinăm!” Căci 

1 „până la al şaptelea neam”: evaluare simbolică. Ieremia prevestise exilul ca având o durată de 
şaptezeci de ani (Ir 29, 10). 

2 La marile lor sărbători mai cu seamă în aceea a Anului Nou -, păgânii îşi scoteau idolii din temple 
şi-i purtau în procesiuni ample. 

îngerul Meu e cu voi; el este cel ce va avea grijă de vieţile voastre3. 

7 Căci limba lor a fost poleită de un meşter; îmbrăcaţi sunt cu aur şi argint, dar nu-s decât minciună 
şi nu pot vorbi. 

8 Ca pentru o fecioară iubitoare de podoabe, aşa fac ei cununi pentru capetele dumnezeilor lor. 

9 Uneori chiar preoţii ajung să ia de la dumnezeii lor aur şi argint şi-l cheltuiesc pentru ei înşişi, ba 
încă dau din el şi desfrânatelor de sus din foişor4. 

10 Ca pe nişte oameni îi împodobesc cu vestminte pe aceşti dumnezei de argint, de aur şi de lemn, 
dar ei nu se pot apăra nici de rugină, nici de viermi, 

11 în ciuda hainei de purpură pe care le-o pun. Le şterg chipurile de praful din templu, care se 
aşază, gros, pe ei. 

12 Unul poartă sceptru ca un stăpânitor de ţară, dar nu-l poate ucide pe cel ce l-ar jigni; 

13 altul ţine-n dreapta o sabie sau o secure, dar n-ar putea să se lupte ori să se apere de hoți. 

14 Iată deci că ei nu sunt dumnezei; nu vă temeți de ei! 

15 Ca un vas care, odată spart, nu-i mai e omului de nici un folos, aşa-i şi cu 

3 Aici poate fi vorba de îngerul Mihail, „marele voievod”, patronul fiilor lui Israel (Dn 12, 1). 

4 Prostituatele sacre din cultul babilonian. 

dumnezeii lor; de-abia aşezaţi în temple, 

16 ochii le sunt plini de praful ridicat de picioarele celor ce intră. 

17 Aşa cum toate porţile se-nchid în urma unui om care l-a defăimat pe rege şi e dus la moarte, tot 
astfel preoţii întăresc templele acestor [dumnezei] cu porți, zăvoare şi zăbrele, ca nu cumva aceştia 
să fie despuiaţi de tâlhari. 

18 Aprind lumini şi încă mai multe decât pentru ei înşişi -, măcar că dumnezeii nu pot vedea nici 
una. 

19 Ei sunt ca una din grinzile templului, despre care se spune că au inima mâncată de viermi ieşiţi 
din pământ: şi pe ei îi mănâncă, şi vestmintele de pe ei, fără ca ei să simtă. 

20 Faţa le este înnegrită de fumul templului. 

21 Pe trupurile şi pe capul lor zboară lilieci, rându-nele şi alte păsări; sunt pe ele şi pisici. 

22 lată deci cum veţi şti că aceştia nu sunt dumnezei; nu vă temeți de ei! 

23 Aurul de pe ei, menit să-i înfrumuseţeze, dacă nimeni nu-i şterge rugina, nu mai luceşte. Când au 
fost turnaţi, n-au simţit nimic. 

24 Îi cumperi pe cine-ştie-ce preţ, şi nici o suflare nu este-n ei. 

25 Neavând picioare, sunt purtaţi pe umeri, arătându-le oamenilor că nu-s buni de nimic; şi cei care- 
i slujesc se ruşinează: dacă aceşti |dumnezei] cad la pământ, ei sunt cei care-i ridică. 

26 Dacă-i pui în picioare, nu se pot mişca singuri; dacă-i apleci, nu se pot îndrepta; ca unor morţi li 
se aduc ofrande. 

27 Animalele pentru jertfă, preoţii le vând în folosul lor; şi femeile lor sărează o parte, dar nu împart 
nimic săracului sau beteagului. Femei în stare de necurăţie şi femei lehuze se ating de animalele lor 
de jertfă! 


28 Iată deci prin ce cunoaşteţi că aceştia nu sunt dumnezei; nu vă temeţi de ei! 

29 Cum oare ar putea aceştia să fie numiţi dumnezei, de vreme ce femeile sunt cele ce aduc ofrande 
în faţa acestor dumnezei de argint, de aur şi de lemn?5 

30 În templele lor stau preoţi cu hainele rupte, cu capul şi barba rase, cu capul descoperit; 

31 ei strigă şi zbiară la dumnezeii lor, ca la ospeţele pentru morţi. 

32 Preoţii le iau vestmintele ca să-şi îmbrace femeile şi copiii! 

33 Că le faci bine, că le faci rău, nu pot plăti; ei nu pot nici să ridice un rege, nici să-l detroneze. 

34 De asemenea, nu pot da bogăţie sau argint. Dacă cineva le face o făgăduinţă şi nu o ţine, ei nu-i 
cer socoteală. 

35 Nu pot să scape un om de la moarte, şi nici să-l smulgă pe cel slab din mâna celui puternic; 

36 nu vor reda vederea unui orb, nici nu-l vor scăpa pe un om din necaz; 

37 nu vor avea milă de văduvă, şi nici că vor face bine unui orfan. 

38 Aceste bucăţi de lemn îmbrăcate în aur şi argint sunt ca pietrele scoase din munţi; cei care le 
slujesc vor fi ruşinaţi. 

39 Cum poate cineva să gândească sau să spună că aceştia ar fi dumnezeii? 

5 Potrivit legii lui Moise, numai bărbaţii pot îndeplini funcţii preoțești. 

40 Mai mult: Caldeii6 înşişi îi necinstesc; dacă văd un om mut care nu poate vorbi îl aduc în faţa lui 
Bel şi-i cer să-i redea glasul, ca şi cum acest dumnezeu ar putea înţelege; 

41 ei nu sunt în stare să gândească asta şi să-i părăsească [pe aceşti dumnezei], de vreme ce nu 
pricep nicicum! 

42 Femei încinse cu funii se aşază la drumuri şi ard tărâţe în loc de tămâie”; 

43 şi dacă vreuna din ele, agăţată de un trecător, s-a culcat cu el, îşi bate joc de vecină că aceasta nu 
s-a învrednicit de o astfel de cinste şi că funia ei a rămas neruptă8. 

44 Tot ce se face pentru ei e minciună. Aşadar, cum poate cineva să gândească sau să spună că 
aceştia ar fi dumnezei? 

45 Făcuţi de tâmplari şi argintari, ei nu sunt nimic altceva decât ceea ce au vrut aceia să fie. 

46 Cei care-i fac n-au mult de trăit; cum ar putea fi dumnezei lucrurile făcute de ei? 

47 Ei nu le-au lăsat urmaşilor decât minciună şi ruşine. 

48 Când vin asupră-le război sau dezastre, preoţii se sfătuiesc unde să se ascundă cu dumnezeii lor; 
49 cum de nu puteţi înţelege că nu sunt dumnezeii aceia ce nu se pot ei înşişi izbăvi de război sau 
dezastre? 

50 De vreme ce sunt de lemn, îmbrăcaţi doar cu aur şi argint, mai târziu se va şti că ei nu sunt decât 
minciună; pentru toți, popoare şi regi, va fi limpede 

6 Babilonienii erau numiţi şi Caldei. 

7 Se pare că, în prostituţia sacră, fumul de tărâţe avea un rol afrodisiac. 

8 Funia încinsă era semnul disponibilităţii erotice. Când mentalitatea unei societăți e determinată de 
viciu, virtutea (voluntară sau nu) devine obiect de batjocură. 

că ei nu sunt dumnezei, ci lucruri de mâini omeneşti, şi că în ei nu se află nici o lucrare a lui 
Dumnezeu. 

51 Aşadar, cui nu-i va fi limpede că aceştia nu sunt dumnezeii? 

52 Ei nici că pot să pună un rege într-o ţară, şi nici să le dea oamenilor ploaie; 

53 nici că pot să-şi judece propria lor pricină, nici să-l scape pe cel ce suferă nedreptate; sunt 
neputincioşi precum ciorile între cer şi pământ. 

54 Dacă focul cade pe templul acestor dumnezei de lemn acoperiţi cu aur şi argint, preoţii lor vor 
fugi şi vor scăpa, dar ei ca nişte grinzi vor arde-n mijlocul flăcărilor. 

55 Ei nu se pot împotrivi nici regelui; nici vrăjmaşilor. 

56 Cum poate cineva să gândească şi să spună că aceştia ar fi dumnezei? 

57 Aceşti dumnezei de lemn îmbrăcaţi în aur şi argint nu pot să scape nici de hoţi sau de tâlhari; 
îndrăzneţii le smulg aurul şi argintul şi pleacă cu îmbrăcămintea care îi acoperă, fără ca ei să-şi 
poată da ajutor loruşi. 

58 E mai bine să fii un rege care-şi desfăşoară curajul sau un vas de trebuinţă într-o casă, de care se 
foloseşte stăpânul, decât să fii unul din aceşti dumnezei mincinoşi; sau, într-o casă, o uşă care 
păzeşte ceea ce se află înlăuntru, decât unul din aceşti dumnezeii mincinoşi; sau un stâlp de lemn 


într-un palat, decât unul din aceşti dumnezei mincinoşi. 

59 Soarele, luna şi stelele care strălucesc şi care-şi au un anume rost sunt ascultătoare; 

60 de asemenea, fulgerul, când izbucneşte, e frumos la vedere; în acelaşi chip bate vântu-n toată 
țara; 

61 norii, când Dumnezeu le poruncește să străbată tot pământul, fac ceea ce li s-a spus; şi focul, 
când e trimis de sus să mistuie munți şi păduri, face ceea ce i s-a poruncit; 

62 dar aceste biete obiecte nu li se aseamănă nici în frumuseţe, nici în putere. 

63 lată deci că nimeni nu poate gândi sau spune că aceştia ar fi dumnezei, de vreme ce nu sunt în 
stare nici să judece pricini, nici să le facă bine oamenilor. 

64 Aşadar, ştiind că aceştia nu sunt dumnezei, nu vă temeţi de ei! 

65 Căci ei nu pot nici să-i blesteme şi nici să-i binecuvinteze pe regi, 

66 nici să le arate neamurilor semne pe cer; ei nu strălucesc ca soarele şi nu luminează ca luna. 

67 Fiarele sunt mai de preţ decât ei; ele pot să fugă într-un adăpost şi să se ajute singure. 

68 Aşadar, în nici un chip nu ne este dovedit că aceştia ar fi dumnezei: nu vă temeţi de ei! 

69 Ca o sperietoare într-un câmp cu dovleci, care nu apără nimic, aşa e cu dumnezeii lor de lemn 
îmbrăcaţi cu aur şi argint. 

70 Mai mult: dumnezeii lor de lemn îmbrăcaţi cu aur şi argint seamănă cu o tufă de mărăcini într-o 
grădină, pe care se aşază tot felul de păsări; sau cu un mort aruncat într-un loc întunecos. 

71 După porfira şi visonul care putrezesc pe ei veţi cunoaşte că ei nu sunt dumnezei; în cele din 
urmă, vor fi mâncaţi şi vor ajunge o ruşine în ţară. 

72 Mai mult preţuieşte omul drept care nu are idoli; departe va fi de tot ce-i ruşinos. 

Cântarea celor trei tineri 

1 

1 Atunci Azaria, stând în mijlocul focului, şi-a deschis gura şi s-a rugat aşa: 

2 „Binecuvântat eşti, Doamne, Dumnezeul părinţilor noştri, şi lăudat eşti Tu şi preamărit îţi este 
numele în veci; 

3 că drept eşti Tu în tot ce ne-ai făcut, adevărate-s toate lucrurile Tale, căile Tale sunt drepte şi 
judecăţile Tale sunt adevărate. 

4 Drepte sunt hotărârile Tale în toate câte le-ai adus asupra noastră şi asupra Ierusalimului sfânta 
cetate a părinţilor noştri; în adevăr şi în dreptate ne-ai adus acestea, din pricina păcatelor noastre. 1 

5 Că am păcătuit, fărădelege am făcut îndepărtându-ne de Tine; 

6 în toate am greşit din greu, poruncile nu Ți le-am ascultat şi nici că le-am păzit, nici le-am făcut 
după porunca Ta ca să ne fie bine. 

7 Şi câte ne-ai adus şi ne-ai făcut, în dreaptă judecată sunt. 

8 Tu ne-ai dat în mâinile unor vrăjmaşi nelegiuiți cei mai cumpliţi dintre necredincioşi? 

1] Aici şi în cele ce urmează: Iudaismul postexilic era obsedat de sentimentul culpabilității colective, 
ca efect al solidarităţii generaţiilor în îndoitul lor păcat față de Dumnezeu: idolatria, cu toate 
consecinţele ei morale, şi neascultarea. Aşadar, toate judecăţile şi pedepsele lui Dumnezeu sunt 
drepte. 

şi ale unui rege nedrept cel mai rău de pe pământu-ntreg3. 

9 Acum nu cutezăm să ne deschidem gura: ruşinea şi ocara au căzut peste robii Tăi şi peste cei care 
Te cinstesc. 

10 O, de dragul numelui Tău nu ne da pentotdeauna, nu-Ți rupe legământul! 

11 Nu-Ţi îndepărta mila de noi, de dragul lui Avraam, prietenul Tău4, şi al lui Isaac, robul Tău, şi al 
lui Israel, sfântul Tău, 

12 cărora Tu le-ai făgăduit să le-nmulţeşti urmaşii ca stelele cerului şi ca nisipul de pe ţărmul mării. 
13 Căci, Stăpâne, ne-am împuţinat mai mult decât toate neamurile şi umiliţi suntem acum în tot 
pământul pentru păcatele noastre. 

14 Că nu mai este-n vremea de acum nici căpetenie şi nici profet şi nici cârmuitor nici ardere-de-tot, 
nici jertfă, nici prinos şi nici tămâie, nici loc în care să-Ți aducem pârga şi milă să aflăm5. 

15 Dar, peste toate-acestea, primeşte-ne la Tine cu inima zdrobită, cu duhul umilit, ca ardere-de-tot 
de tauri, de 


2Babilonienii (numiţi uneori, ca în v. 24, şi Caldei). 

3 Nabucodonosor. 

4 Sau: „cel iubit al Tău”. 

5 Fiii lui Israel sunt lipsiţi de conducători politici şi religioşi, precum şi de templul unde se aduceau 
jertfele. 

berbeci şi de miei graşi, la număr cu zecile de mii. 

16 Aşa să fie astăzi înainte-Ţi jertfa noastră şi fă ca noi să Te urmăm cu totul, că nu sunt daţi ruşinii 
cei ce se încred în Tine. 

17 Şi-acum, noi Te urmăm cu toată inima şi teamă-avem de Tine şi faţa-Ţi căutăm. 

18 Să nu ne ruşinezi, ci fă cu noi după-ndurarea Ta şi după bogăţia milei Tale; 

19 şi scoate-ne pe potriva minunilor Tale şi dă-i mărire numelui Tău, Doamne!6 

20 Să fie dați ruşinii toţi cei ce le fac rău robilor Tăi; acoperiţi să fie de ruşine, lipsiţi de stăpânire şi 
putere, tăria lor să se sfărâme! 

21 Şi să cunoască ei că Tu eşti Domnul, Tu, singur Dumnezeu, slăvit în tot pământul!” 

22 În acest timp, slujitorii regelui, cei care-i aruncaseră în cuptor, n-au încetat să-l înfierbânte cu 
catran şi cu smoală şi cu viţă uscată; 

23 vâlvătaia se ridica la patruzeci şi nouă de coți deasupra cuptorului 

24 şi, umflându-se peste măsură, 1-a ars pe Caldeii ce se aflau în jurul cuptorului. 

25 Dar îngerul Domnului se coborâse în cuptor deodată cu Azaria şi cu prietenii săi şi a îndepărtat 
văpaia din cuptor; 

26 mijlocul cuptorului l-a făcut ca şi cum ar fi fost o adiere răcoroasă, un foşnet de rouă, în aşa fel 
încât focul nu i-a 

6 Eliberarea Evreilor din robia egipteană fusese însoţită de semnele şi minunile lui Dumnezeu. 

mai atins şi nu le-a pricinuit nici dureri, nici teamă.7 

27 Atunci cei trei, ca dintr-un singur glas, L-au lăudat, L-au preamărit şi l-au binecuvântat pe 
Dumnezeu în cuptor, zicând: 

28 „Binecuvântat eşti, Doamne, Dumnezeul părinților noştri, şi lăudat şi preaînălţat întru toți vecii 
29 şi binecuvântat e numele cel sfânt al slavei Tale şi lăudat şi preaînălțat întru toţi vecii! 

30 Binecuvântat eşti în locaşul sfintei Tale slave, lăudat şi preamărit în veci! 

31 Binecuvântat eşti Tu, Cel ce vezi adâncurile şi şezi pe heruvimi, şi lăudat şi preaînălţat în veci! 
32 Binecuvântat eşti pe tronul împărăției Tale şi lăudat şi preaînălţat în veci! 

33 Binecuvântat eşti în tăria cerului8 şi lăudat şi preamărit în veci! 

34 Toate lucrurile Domnului, binecuvântaţi pe Domnul, lăudaţi-L şi-L preaînălțaţi în veci! 

35 Ceruri, binecuvântaţi pe Domnul, lăudaţi-l şi-L preaînălțaţi în veci! 

36 Îngeri ai Domnului, binecuvântaţi pe Domnul, lăudaţi-L şi-L preaînălţaţi în veci! 

37 Voi, ape cele mai presus de ceruri, binecuvântaţi pe Domnul, lăudaţi-L şi-l preaînălţaţi în veci! 
38 Voi, toate puterile, binecuvântaţi pe Domnul, lăudați-L şi-L preaînălțaţi în veci! 

39 Voi, soare şi lună, binecuvântaţi pe Domnul, lăudaţi-L şi-L preaînălțaţi în veci! 

7 Puterea lui Dumnezeu a făcut în jurul celor trei tineri un zid circular protector. 

8 „Lăria cerului”: firmamentul; spuza astrelor. 

40 Voi, stelele cerului, binecuvântaţi pe Domnul, lăudaţi-L şi-L preaînălţaţi în veci! 

41 Voi, toată ploaia şi roua, binecuvântaţi pe Domnul, lăudați-L şi-L preaînălțaţi în veci! 

42 Voi, toate vânturile, binecuvântaţi pe Domnul, lăudaţi-L şi-L preaînălţaţi în veci! 

43 Voi, foc şi căldură, binecuvântaţi pe Domnul, lăudaţi-L şi-L preaînălţaţi în veci! 

44 Voi, frig şi văpaie, binecuvântaţi pe Domnul, lăudaţi-L şi-L preaînălţaţi în veci! 

45 Voi, rouă şi chiciură, binecuvântaţi pe Domnul, lăudaţi-L şi-L preaînălţaţi în veci! 

46 Voi, nopţi şi zile, binecuvântaţi pe Domnul, lăudaţi-L şi-L preaînălţaţi în veci! 

47 Voi, lumină şi-ntuneric, binecuvântaţi pe Domnul, lăudaţi-L şi-L preaînălțaţi în veci! 

48 Voi, gheaţă şi ger, binecuvântaţi pe Domnul, lăudaţi-L şi-L preaînălţaţi în veci! 

49 Voi, brume şi zăpezi, binecuvântați pe Domnul, lăudaţi-L şi-L preaînălţaţi în veci! 

50 Voi, fulgere şi nori, binecuvântaţi pe Domnul, lăudaţi-L şi-L preaînălţaţi în veci! 

51 Tu, pământule, binecuvântează pe Domnul, laudă-L şi-L preaînalţă în veci! 


52 Voi, munţi şi coline, binecuvântați pe Domnul, lăudaţi-L şi-L preaînălţaţi în veci! 

53 Voi, toate răsadurile pământului, 

9 Literal: „toate câte răsăriți pe pământ” 

binecuvântaţi pe Domnul, lăudați-L şi-l preaînălţaţi în veci! 

54 Voi, izvoare, binecuvântaţi pe Domnul, lăudaţi-L şi-L preaînălţaţi în veci! 

55 Voi, mări şi râuri, binecuvântaţi pe Domnul, lăudaţi-L şi-L preaînălţaţi în veci! 

56 Voi, chiţi şi toate cele ce se mişcă în ape, binecuvântaţi pe Domnul, lăudaţi-L şi-L preaînălţaţi în 
veci! 

57 Voi, toate păsările cerului, binecuvântaţi pe Domnul, lăudaţi-L şi-L preaînălțaţi în veci! 

58 Voi, toate fiarele şi animalele, binecuvântaţi pe Domnul, lăudaţi-L şi-L preaînălţaţi în veci! 

59 Voi, fiii oamenilor, binecuvântaţi pe Domnul, lăudați-L şi-L preaînălțaţi în veci! 

60 Voi, [fiii lui] Israel, binecuvântaţi pe Domnul, lăudaţi-L şi-L preaînălţaţi în veci! 

61 Voi, preoţi, binecuvântaţi pe Domnul, lăudaţi-L şi-L preaînălţaţi în veci! 

62 Voi, slujitori, binecuvântaţi pe Domnul, lăudaţi-L şi-L preaînălțaţi în veci! 

63 Voi, duhuri şi suflete ale drepţilor, binecuvântaţi pe Domnul, lăudaţi-L şi-L preaînălţaţi în veci! 
64 Voi, cei sfinţi şi smeriţi cu inima, binecuvântaţi pe Domnul, lăudaţi-L şi-L preaînălțaţi în veci! 

65 Voi, Anania, Azaria şi Misael, binecuvântaţi pe Domnul, lăudaţi-L şi-l preaînălțaţi în veci! că El 
ne-a scos din locuinţa morţilor şi din mâna morţii ne-a smuls şi ne-a izbăvit din mijlocul cuptorului 
de flăcări şi din mijlocul văpăii ne-a izbăvit. 

66 Mărturisiţi-vă Domnului, că e bun, că în veac este mila Lui! 

67 Voi, toţi cei ce vă închinați Domnului, binecuvântaţi pe Dumnezeul dumnezeilor, lăudaţi-L şi 
mărturisiţi-L, că în veac este mila Lui!” 

Cartea a treia a lui Ezdra 

1 

losia aduce sărbătoarea Paştilor în Ierusalim. Regii care i-au urmat acestuia până la robia 
babilonică. 

1 Şi a prăznuit Iosia în Ierusalim paştile închinate Domnului său: şi a jertfit mielul pascal în ziua a 
paisprezecea a lunii întâi; 

2 aşezând preoții după rânduiala lor zilnică, împodobiţi cu veşminte lungi în templul Domnului. 

3 Şi le-a poruncit leviţilor sfinţii slujitori ai lui Israel să se sfinţească pe ei înşişi pentru Domnul, ca 
să aşeze chivotul cel sfânt al Domnului în templul pe care-l zidise Solomon, fiul regelui David. 

4 Şi a zis: „Nu veţi mai purta chivotul pe umerii voştri; de acum, slujiți-l Domnului, Dumnezeului 
vostru, şi slujiți-i poporului lui Israel şi pregătiți-vă după familiile şi rudeniile voastre, aşa cum a 
rânduit în scris David, regele lui Israel, şi pe potriva măreției lui Solomon, fiul său; 

5 şi stând în templu după cinstea familiilor voastre, voi, leviţii, cei ce slujiţi în faţa fraților voştri, 
fiii lui Israel, 

6 să jertfiți paştile după rânduială şi să pregătiţi jertfele fraților voştri şi să prăznuiți paştile după 
porunca pe care Domnul i-a dat-o lui Moise. 

7 lar poporului ce se afla acolo i-a dat Iosia treizeci de mii de miei şi iezi şi trei mii de viței; acestea 
au fost date din turmele regelui, aşa cum el făgăduise poporului, preoţilor şi leviţilor. 

8 lar Helchia şi Zaharia şi Iehiel, cârmuitorii templului Domnului, le-au dat preoţilor, pentru Paşti, 
două mii şase sute de oi şi trei sute de viței. 

9 Iar lehonia şi Şemaia şi Natanael, fratele său, şi Haşabia şi leiel şi Ioram, căpitani peste mii, le-au 
dat leviţilor, pentru Paşti, cinci mii de oi şi şapte sute de viței. 

10 Şi după ce s-au făcut acestea, preoţii şi leviții, 

11 având azime după rânduiala familiilor lor 

12 şi după cinstea părinţilor lor, au stat înaintea poporului ca să-l aducă Domnului după cum este 
scris în cartea lui Moise; pe acestea le-au făcut dimineaţa. 

13 Şi au fript mielul pascal la foc, după rânduială iar jertfele le-au fiert în căldări şi în tigăi cu bună 
mireasmă şi le-au adus la toţi cei din popor; 

14 şi numai după aceea au pregătit pentru ei şi pentru fraţii lor, preoţii, fiii lui Aaron (căci preoţii 
aduceau grăsimile până noaptea); aşa au pregătit pentru ei şi pentru preoţi, fraţii lor, fiii lui Aaron. 

15 Dar şi sfințiții cântăreţi, fiii lui Asaf, erau în rândul lor, după cum rânduise David, precum şi 
Asaf şi Zaharia şi ledutun cel din suita regelui, şi portarii de la fiecare poartă: nici unuia nu-i era 
îngăduit să lipsească de la datorie, fiindcă pentru ei pregăteau fraţii lor, leviţii. 

16 Aşa s-au săvârşit în acea zi cele rânduite pentru jertfa Domnului, în aşa fel încât ei să 
prăznuiască paştile şi să aducă jertfele pe altarul Domnului după cum poruncise regele Iosia. 

17 În acest fel, fiii lui Israel care se aflau acolo în vremea aceea au prăznuit paştile şi sărbătoarea 
azimelor timp de şapte zile. 

18 Paşti ca acestea nu mai fuseseră prăznuite din zilele profetului Samuel. 

19 Şi nici unul din regii lui Israel nu a prăznuit Paşti ca acelea pe care le-au sărbătorit Iosia şi preoţii 
şi leviţii şi Iudeii şi toți fiii lui Israel care locuiau în Ierusalim. 

20 Aceste Paşti au fost prăznuite în cel de al optsprezecelea an al domniei lui Iosia. 

21 Faptele lui Iosia au fost drepte înaintea Domnului, ele izvorând dintr-o inimă plină de evlavie. 

22 Cât despre lucrurile care s-au petrecut în vremea lui, ele s-au scris în vremile mai de demult, 
despre cei ce au păcătuit şi au făcut împotriva Domnului fapte mai rele decât oricare neam şi regat, 
cum anume L-au amărât, precum şi cuvintele pe care Domnul le-a ridicat împotriva lui Israel. 

23 Şi după ce toate aceste fapte ale lui Iosia s-au încheiat, fost-a că Faraon, regele Egiptului, a venit 
cu război la Carchemiş, pe Eufrat, iar Iosia a ieşit împotriva lui. 

24 Şi a trimis la el regele Egiptului, zicând: „Ce am eu de-a face cu tine, rege al Iudeii?; 

25 nu împotriva ta sunt eu trimis de la Domnul Dumnezeu, ci spre Eufrat se îndreaptă războiul meu. 
Şi acum, Domnul e cu mine; da, cu mine este Domnul, şi El mă mână înainte; Du-te departe de 
mine, şi nu sta împotriva Domnului! 

26 Dar Iosia nu şi-a întors carul dinspre el, ci s-a apucat să se lupte împotriva lui, fără să ţină seama 
de cuvintele profetului Ieremia, cele ieşite din gura Domnului, 

27 ci a intrat cu el în luptă în câmpia Meghiddonului. Atunci dregătorii s-au coborât la regele Iosia. 
28 Iar regele le-a zis servilor săi: „Duceţi-mă departe de câmpul de bătaie, căci sunt foarte slăbit”. 
Şi servii săi l-au dus, fără zăbavă, departe de câmpul de luptă. 

29 Iar el s-a suit în cel de al doilea car al său; şi, ajungând în Ierusalim, a murit; şi a fost îngropat în 
mormântul părinților săi. 

30 Şi toată Iudeea I-a jelit pe Iosia; l-a plâns şi profetul Ieremia; şi dregătorii împreună cu femeile 
lor l-au plâns până-n ziua de azi; lucrul acesta a devenit datină de-a pururi în tot neamul lui Israel. 
31 Faptele acestea sunt scrise în cartea istorisirilor despre regii lui Iuda, precum şi fiecare din 
faptele pe care le-a săvârşit losia, slava lui şi înţelepciunea lui în legea Domnului; iar faptele pe care 
el le făcuse înainte şi faptele despre care s-a istorisit acum sunt 

scrise în Cartea regilor lui Israel şi ai lui Iuda. 

32 lar căpeteniile poporului l-au luat pe Ioahaz, fiul lui Iosia, şi l-au pus rege în locul lui Iosia, tatăl 
său, la vremea când avea vârsta de douăzeci şi trei de ani. 

33 El a domnit în Iuda şi în Ierusalim vreme de trei luni, după care regele Egiptului l-a schimbat din 
domnia Ierusalimului 

34 şi a pus asupra poporului o dare de o sută de talanţi de argint şi un talant de aur. 

35 Regele Egiptului l-a aşezat rege în Iuda şi în Ierusalim pe Ioiachim, fratele lui loahaz. 

36 Ioiachim i-a legat pe dregătorii cei mari, iar pe Zarachi, fratele său, l-a adus din Egipt. 

37 loiachim avea douăzeci şi cinci de ani când a fost făcut rege în ţara Iudeii şi în Ierusalim; şi a 
făcut rău în faţa Domnului. 

38 De aceea s-a ridicat împotriva sa Nabucodonosor, regele Babilonului, şi l-a legat cu lanţuri de 
aramă şi l-a dus în Babilon. 

39 De asemenea, Nabucodonosor a luat din vasele cele sfinte ale Domnului şi le-a dus şi le-a aşezat 
în templul său din Babilon. 

40 Iar însemnările despre el şi despre necurăţia lui şi despre nelegiuirea lui sunt scrise în cronicile 
regilor. 

41 În locul său a domnit Iehonia, fiul său; avea optsprezece ani când a fost făcut rege 

42 şi a domnit în Ierusalim doar trei luni şi zece zile; şi a făcut rău în faţa Domnului. 

43 Aşa că, după un an, Nabucodonosor a trimis şi l-a strămutat în Babilon împreună cu vasele cele 


sfinte ale Domnului; 

44 iar în Iudeea şi în Ierusalim l-a făcut rege pe Sedechia, când acesta avea vârsta de douăzeci şi 
unu de ani; el a domnit vreme de unsprezece ani. 

45 Şi el a făcut rău în faţa Domnului şi nu a ţinut seamă de cuvintele ce i s-au grăit din gura 
Domnului prin profetul Ieremia. 

46 Şi, după aceea, regele Nabucodonosor l-a legat cu jurământ pe numele Domnului, dar el şi-a 
călcat jurământul şi s-a răsculat; şi, învârtoşându-şi cerbicea şi inima, a călcat legea Domnului, 
Dumnezeului lui Israel. 

47 Dar şi fruntaşii poporului şi ai preoților au săvârşit multe lucruri împotriva legii, întrecând toate 
necurăţiile neamurilor, şi au pângărit templul Domnului, cel care fusese sfinţit în Ierusalim. 

48 Cu toate acestea, Dumnezeul părinților lor l-a trimis pe vestitorul Său să-i cheme să se-ntoarcă 
înapoi, ca să-i cruţe pe ei şi locaşul Său. 

49 Dar ei i-au luat în râs pe vestitorii Săi; iar în ziua în care Domnul le vorbea, ei îşi băteau joc de 
profeții Săi, până când, mâniindu-se El pe poporul Său din pricina marilor lor nelegiuiri, i-a 
poruncit regelui Caldeilor să se ridice împotriva lor; 

50 aceştia i-au ucis pe tinerii lor cu sabia chiar în vatra sfântului lor templu şi nu au cruțat dintre ei 
nici pe tânăr, nici pe fecioară, nici pe bătrân şi nici pe copil; aceasta, pentru că El îi dăduse pe toţi în 
mâinile lor. 

51 Şi au luat toate vasele cele sfinte ale 

Domnului atât pe cele mari cât şi pe cele mici şi vasele chivotului lui Dumnezeu şi vistieriile regelui 
şi le-au dus în Babilon. 

52 Şi au ars templul Domnului şi au dărâmat zidurile Ierusalimului şi au dat foc turnurilor; 

53 tot ceea ce era mai slăvit în el au nimicit, iar pe cei din popor care nu fuseseră trecuţi prin 
ascuţişul săbici i-au dus în Babilon. 

54 Aceştia au fost robi lui [Nabucodonosor] şi fiilor săi până ce Perşii au venit ca stăpâni, ca să se 
plinească cuvântul Domnului rostit prin gura lui leremia: 

55 până ce ţara se va bucura de zilele ei de odihnă, se va odihni pe întreaga durată a pustiirii ei, 
până la împlinirea celor şaptezeci de ani. 

2 

Regele Cirus le permite robilor evrei să se întoarcă în patrie. Aceştia încep să rezidească templul, 
dar regele Artaxerxe îi oprește. 

1 În primul an al domniei lui Cirus, regele Perşilor ca să se plinească cuvântul Domnului pe care-l 
făgăduise prin gura lui Ieremia -, Domnul a ridicat duhul lui Cirus, regele Perşilor, iar acesta a dat 
de veste în tot regatul, atât prin viu grai cât şi prin scrisori, zicând: 

2 „Aşa grăieşte Cirus, regele Perşilor: Domnul lui Israel, Domnul Cel-preaînalt, m-a făcut rege al 
lumii întregi şi mi-a poruncit să-l zidesc un templu la Ierusalim, în ludeea. 

3 Drept urmare, dacă cineva dintre voi face parte din poporul Său, Domnul să fie cu el, să se suie la 
Ierusalimul cel din Iudeea şi să zidească templul Domnului lui Israel; căci El este Domnul care 
locuieşte în Ierusalim. 

4 Aşadar, cei ce locuiesc prin partea locului adică cei care-i sunt vecini să-l ajute cu aur şi cu argint, 
cu daruri, cu cai, cu vite şi cu orice alte lucruri de trebuinţă pentru rugăciunile la templul Domnului 
cel din Ierusalim”. 

5 Atunci s-au ridicat mai-marii familiilor lui Iuda şi ai seminţiei lui Veniamin; de asemenea, preoții 
şi leviţii şi toţi cei cărora Domnul le-a trezit duhul să se suie şi să zidească templul Domnului, cel 
din Ierusalim; 

6 iar cei din preajma lor i-au ajutat întru totul cu argint şi cu aur şi cu cai şi cu vite şi cu foarte multe 
daruri, făcute de cei a căror minte fusese trezită. 

7 Dar şi regele Cirus a scos vasele cele sfinte pe care Nabucodonosor le adusese din Ierusalim şi le 
pusese în templul său cel idolesc; 

8 şi dacă Cirus, regele Perşilor, le-a scos, i le-a dat lui Mitridate, vistiernicul său, iar prin acesta i-au 
fost date lui Şeşbaţar, guvernatorul Iudeii. 

9 Iată numărul acestora: o mie de cupe de aur, o mie de cupe de argint, douăzeci şi nouă de căţui de 
argint, 


10 treizeci de pahare de aur şi două mii patru sute zece de argint, precum şi o mie de alte obiecte 

11 Aşa că toate vasele de aur şi de argint care s-au adus au fost în număr de cinci mii patru sute 
şaizeci şi nouă. Ele au fost aduse de către Şeşbaţar, odată cu foştii robi ce s-au întors din Babilon în 
Ierusalim. 

12 Dar în vremea domniei lui Artaxerxe regele Perşilor, Bilşam şi Mitridate şi Tabeel Rehum şi 
Beeltem, împreună cu Şimşai grămăticul şi cu tovarăşii lor care locuiau în Samaria şi în alte locuri, 
i-au scris acestuia o scrisoare înpotriva celor ce locuiau în Iudeea şi în Ierusalim după cum urmează: 
13 „Regelui Artaxerxe, stăpânul: Robii tăi Rehum, cel peste trebile obşteşti, şi Şimşai grămăticul şi 
ceilalți din sfatul lor şi judecătorii din Celesiria şi din Fenicia 

14 Cunoscut să-i fie acum stăpânului nostru regele, că Iudeii care s-au suit de la voi la noi, au venit 
în Ierusalim, cetatea cea răzvrătită şi vicleană, îi zidesc pieţele şi-i repară zidurile şi aşază temelia 
templului. 

15 Acuma, dacă această cetate şi zidurile ei vor fi întocmite la loc, ei nu numai că se vor împotrivi 
să plătească bir, ci se vor şi răzvrăti împotriva regilor. 

16 Şi întrucât ei au început zidirea templului, am socotit că nu e bine ca acest lucru să fie trecut cu 
vederea ci să-i grăim stăpânului nostru, regele, că, dacă vei vrea să cercetezi cronicile părinţilor tăi, 
17 vei afla în cronici însemnări despre aceste lucruri şi vei cunoaşte că această cetate era răzvrătită 
tulburând regi şi cetăţi, şi că Iudeii erau răzvrătiți şi că au stârnit războaie, pricină pentru care 
cetatea aceasta a fost pustiită. 

18 De aceea grăim ţie acum, o, rege şi stăpâne, că dacă această cetate va fi rezidită şi dacă zidurile 
ei se vor înălța din nou, de acum încolo tu nu vei mai avea loc de trecere spre Celesiria şi Fenicia. 

19 Atunci regele le-a răspuns lui Rehum cronicarul şi lui Bilşam, lui Şimşai grămăticul şi celorlalți 
care se aflau în sfatul lor şi locuiau în Samaria, în Siria şi în Fenicia, după cum urmează: 

20 „Am citit scrisoarea pe care mi-aţi trimis-o 

21 ca atare, am poruncit să se facă o cercetare amănunțită şi s-a aflat că acea cetate a fost de la 
început îndreptată împotriva regilor şi că oamenii ei s-au dedat la răscoale şi războaie 

22 şi că în Ierusalim au fost regi tari şi cruzi, care au stăpânit luând bir de la Celesiria şi Fenicia. 

23 Aşadar, am poruncit acum ca oamenii aceia să fie opriţi de la rezidirea cetăţii şi să fie luate 
măsuri ca în ea să nu se mai facă nimic 

24 şi ca acei lucrători vicleni să nu meargă mai departe în a le aduce regilor tulburare”. 

25 Atunci, de îndată ce scrisoarea regelui Artaxerxe a fost citită, Rehum şi Şimşai grămăticul şi 
ceilalți care se aflau în sfatul lor au pornit în grabă la Ierusalim cu o ceată de călăreţi şi cu o 
mulţime gata de luptă şi au început să-i oprească pe ziditori. 

26 Iar ziditorii templului din Ierusalim au încetat lucrul până în cel de al doilea an al domniei lui 
Darius, regele Perşilor. 

3 

Întrebările celor trei tineri din garda regelui Darius. 

1 În vremea domniei lui Darius, acesta le-a făcut un mare ospăț tuturor celor de sub ascultarea lui, 
tuturor casnicilor săi şi tuturor dregătorilor din Media şi Persia 

2 şi tuturor satrapilor şi căpitanilor şi guvernatorilor ce se aflau sub porunca sa, din India până în 
Etiopia, în cele o sută douăzeci şi şapte de satrapii. 

3 Şi după ce au mâncat şi au băut şi după ce s-au săturat, s-au dus acasă. lar regele Darius s-a dus în 
odaia lui de culcare şi a adormit, dar curând după aceea s-a deşteptat. 

4 Atunci trei tineri, care făceau parte din garda de corp a regelui, au zis între ei: 

5 „Hai să spunem fiecare câte un cuvânt; şi cel ce va fi mai tare adică al cărui cuvânt se va părea că 
e mai înţelept decât al celorlalți aceluia îi va da regele Darius daruri şi răsplată pentru biruinţă: 

6 să fie îmbrăcat în porfiră, să bea din cupă de aur, să aibă trăsură trasă de cai cu frâre de aur, să 
poarte pe cap cunună de vison şi un lanţ de aur în jurul grumazului, 

7 să şadă al doilea după Darius pentru înţelepciunea lui şi să fie numit ruda lui Darius”. 

8 Fiecare şi-a scris apoi cuvântul său, l-a pecetluit şi l-a pus sub perna regelui Darius şi au zis: 

9 „Când se va scula regele, îi vor da cele ce-am scris: şi al cărui cuvânt din noi, cei trei va judeca 
regele şi marii dregători ai Persiei că e mai înţelept, aceluia i se va da biruinţa, după cum este scris”. 


10 Cel dintâi a scris: „Mai tare este vinul”. 

11 Cel de al doilea a scris: „Mai tare este regele”. 

12 Iar cel de al treilea a scris: „Mai tari sunt femeile; dar, mai mult decât orice, biruie adevărul”. 

13 Când s-a sculat regele, scrisorile au fost luate şi date regelui, iar el le-a citit. 

14 Şi, trimițând, i-a chemat pe toţi marii dregători ai Perşilor şi ai Mezilor şi pe satrapi şi pe căpitani 
şi pe guvernatori şi pe sfetnici; şi s-a aşezat pe regescul scaun de judecată şi a citit scrisorile în faţa 
lor. 

15 Şi a zis: „Chemaţi-i pe tinerii aceia, iar ei să-şi arate cuvintele”. Aşa că i-au chemat, iar ei au 
intrat înlăuntru. 

16 Şi le-a zis: „Spuneţi-ne gândul vostru asupra a ceea ce aţi scris 
17 Şi a început primul, cel ce scrisese despre puterea vinului. Şi a grăit aşa: 

18 „O, bărbaţilor, cât de cumplită putere are vinul!; că pe toţi oamenii care îl beau îi face să-şi 
piardă mințile; 

19 el face ca mintea regelui şi aceea a copilului orfan să fie totuna, precum aceea a robului şi a 
omului liber, a săracului şi a bogatului; 

20 şi tot gândul îl întoarce spre chef şi veselie, aşa că omul nu-şi mai aminteşte nici de necaz şi nici 
de datorie; 

21 şi fiece inimă o face bogată, aşa că omul nu-şi mai aminteşte nici de rege, nici de satrap, şi pe 
toate le face să vorbească prin talanţi; 

22 şi când oamenii s-au înecat în pahare, îşi uită de prieteni şi de fraţi şi puţin după aceea scot 
săbiile; 

23 iar când se trezesc din vin, nu-şi mai aduc aminte de cele ce-au făcut. 

24 O, bărbaţilor, oare nu vinul este cel mai puternic, că sileşte la astfel de fapte?” Şi după ce a 
vorbit aşa, a tăcut. 

4 

Adevărul este cel ce biruie. Darius le înapoiază ludeilor sfintele vase şi permite rezidirea 
Ierusalimului şi a templului. 

1 Apoi a început să vorbească cel de al doilea, cel ce spusese că regele e mai puternic: 

2 „O, bărbaţilor, oare nu sunt mai puternici oamenii care stăpânesc marea şi uscatul şi toate câte 
sunt în ele? 

3 Regele însă e cu mult mai puternic, fiindcă el e domnul tuturor acestor lucruri şi el le stăpâneşte; 
şi orice le-ar porunci el oamenilor, ei aceea fac; 

4 de le va spune să facă război unul împotriva altuia, ei aşa fac; şi de-i va trimite împotriva 
vrăjmaşilor, ei se duc şi răstoarnă munţi şi ziduri şi turnuri; 

5 ucid şi sunt ucişi, şi porunca regelui nu o calcă; dacă înving, regelui îi aduc totul, precum şi 
prăzile şi orice altceva. 

6 De asemenea, cei ce nu sunt luptători şi nu au nimic de-a face cu războiul, ci lucrează pământul, 
după ce au secerat ceea ce au semănat, aduc regelui; şi unul pe altul se silesc să-i plătească regelui 
bir; 

7 ŞI, cu toate că nu este altceva decât un om, dacă el poruncește să ucidă, ei ucid; dacă poruncește să 
cruţe, cruţă; 

8 dacă poruncește să lovească, lovesc; a zis să pustiască, pustiesc; a zis să zidească, zidesc; 

9 a zis să taie, taie; a zis să sădească, sădesc. 

10 Tot poporul său şi toate oştile lui i se supun; 

11 mai mult: el şade şi mănâncă şi bea şi se odihneşte, dar aceia stau de pază împrejurul său şi 
nimeni nu poate să plece sau să-şi vadă de treburile lui, şi nici să nu-i dea ascultare în vreun fel. 

12 O, bărbaţilor, cum n-ar putea regele să fie cel mai puternic, de vreme ce este atât de ascultat?” Şi 
a tăcut. 

13 Iar al treilea, cel care vorbise despre femei şi despre adevăr (acesta era Zorobabel), a început să 
vorbească: 

14 „O, bărbaţilor, nu regele cel mare, nici mulțimea oamenilor, şi nici vinul sunt cei mai puternici; 
cine oare sunt acelea care-i îndrumează şi-i stăpânesc?: oare nu femeile? 

15 Femeile l-au născut pe rege şi întregul popor care stăpâneşte marea şi uscatul; 


p> 


16 din ele s-au născut ei, şi ele i-au hrănit pe cei ce-au sădit viile din care iese vinul. 

17 ele fac îmbrăcăminte pentru oameni şi ele le aduc oamenilor mărire; fără femei, oamenii nici n- 
ar exista. 

18 Şi dacă oamenii au adunat aur şi argint sau orice lucru de mare preţ, oare nu iubesc ei mai mult o 
femeie care-i atrage prin chip şi frumuseţe? 

19 şi, lăsând toate acele lucruri la o parte, oare nu dau ei în gropi şi nu rămân cu gura căscată şi cu 
ochii holbaţi la ea? şi bărbaţii, toți la un loc, oare nu o doresc ei pe ea mai mult decât argintul sau 
aurul sau oricare alt lucru de mare preţ? 

20 Omul îşi lasă pe tatăl care l-a crescut, precum şi ţara lui de baştină, şi se lipeşte de femeia sa; 

21 inima nu şi-o desparte de femeia sa şi nu-şi mai aminteşte nici de tată, nici de mamă, şi nici de 
ţară. 

22 Dar şi din acestea trebuie să ştiţi că femeile vă stăpânesc: oare nu munciţi 

voi Şi nu vă trudiţi şi nu aduceţi şi nu daţi totul femeilor? 

23 Omul îşi ia sabia şi se duce să fure şi să tâlhărească, străbate mări şi fluvii, 

24 se uită-n ochii leului şi merge-n întuneric; şi după ce a furat şi a răpit şi a jefuit, aduce totul la 
iubita lui. 

25 Aşadar, bărbatul îşi iubeşte femeia mai mult decât pe tată şi pe mamă. 

26 Da, mulţi şi-au ieşit din minţi pentru o femeie şi au devenit robi de dragul ei; 

27 şi mulţi au pierit şi au rătăcit şi au păcătuit din pricina femeilor. 

28 Aşadar, nici acum nu mă credeţi? într-adevăr, mare e regele prin puterea lui şi prin teama 
oricărui ţinut de a-l atinge. 

29 Dar eu l-am văzut pe el şi pe Apamina, ţiitoarea regelui şi fiica faimosului Bartac, şezând de-a 
dreapta regelui 

30 şi luând coroana de pe capul regelui şi punând-o pe capul ei şi lovindu-l pe rege cu palma stângă; 
31 şi, faţă-n faţă cu toate acestea, regele se hlizea şi se uita la ea cu gura căscată; dacă ea râdea, 
râdea şi el; şi dacă ea se supăra, el prindea s-o măgulească spre a-i câştiga împăcarea. 

32 O, bărbaţilor, cum oare nu sunt femeile puternice, de vreme ce fac aşa? 

33 Atunci regele şi dregătorii s-au uitat unul la altul. 

34 Iar el a început să vorbească despre adevăr: „O, bărbaţilor, oare nu sunt femeile puternice? Mare 
e pământul, înalt este cerul, grabnic în alergare e soarele căci într-o singură zi înconjoară cerul şi se 
întoarce, tot alergând, la locul său. 

35 Oare nu e mare cel ce face aceasta?... Mai mare însă şi mai puternic decât toate este adevărul. 

36 Tot pământul cheamă adevărul; cerul pe el îl binecuvintează; toate lucrurile se clatină şi se 
cutremură de el, şi nimic cu el nu e nedrept. 

37 Vinul e nedrept, regele e nedrept, nedrepte sunt femeile, nedrepţi sunt fiii oamenilor şi, ca atare, 
nedrepte-s toate lucrurile lor; în ele nu-i nici un adevăr şi toate pier pe seama nedreptăţii lor. 

38 Adevărul însă durează şi-ntotdeauna e puternic; el trăieşte şi rămâne puternic în veacul veacului. 
39 El nu caută la faţa oamenilor şi nu părtineşte, ci tuturor le face ce e drept şi se reţine de la tot 
ceea ce-i nedrept şi rău; cu lucrarea lui, toţi oamenii o duc bine; în judecata lui nimic nu e nedrept. 
40 Aceasta este tăria şi împărăţia şi puterea şi mărirea tuturor veacurilor. Binecuvântat să fie 
Dumnezeul adevărului!” 

41 Şi, cu aceasta, a tăcut. Atunci tot poporul a strigat, zicând: „Mare este adevărul şi mai puternic 
decât orice!” 

42 lar regele i-a zis: „Cere orice vrei, chiar mai mult decât ai dorit în scris, şi-ţi vom da, de vreme ce 
tu ni te-ai dovedit cel mai înţelept; alături de mine vei şedea şi ruda mea te vei chema”. 

43 Atunci el i-a zis regelui: „Adu-ţi aminte de făgăduinţa pe care ai făcut-o în ziua în care ai venit la 
cârma regatului: aceea de a zidi lerusalimul 

44 şi de a trimite înapoi toate vasele care au fost luate din Ierusalim, pe care Cirus le-a pus deoparte 
când a făgăduit să dărâme Babilonul şi să le trimită înapoi la locul lor. 

45 Tu, de asemenea, ai făgăduit să zideşti templul pe care Edomiţii l-au ars 

atunci când ludeea a fost pustiită de Caldei. 

46 Şi acum, o, stăpâne rege, aceasta este ceea ce îţi cer şi ceea ce doresc din parte-ţi; aceasta-i fapta 


cea mare la care să purcezi: Te rog să-ţi plineşti făgăduinţa pe care cu propria ta gură i-ai făcut-o 
împăratului cerului!” 

47 Atunci regele s-a ridicat şi l-a sărutat şi a scris pentru el scrisori către toţi dregătorii, 
guvernatorii, căpitanii şi satrapii ca să-i petreacă în afara primejdiilor, pe el şi pe cei ce vor merge 
împreună cu el să zidească Ierusalimul. 

48 Iar cârmuitorilor din Celesiria şi din Fenicia, ca şi celor din Liban, le-a scris să ducă la Ierusalim 
lemn de cedru din Liban şi, împreună cu el, să zidească cetatea. 

49 Le-a scris şi tuturor Iudeilor care plecau din regatul său către Iudeea că are grijă şi de libertatea 
lor: nici un căpitan, nici un satrap, nici un guvernator şi nici un dregător nu va putea să le intre cu 
de-a sila pe uşă; 

50 şi toată ţara pe care ei o stăpânesc va fi scutită de dări; iar Edomiţii vor trebui să părăsească 
satele Iudeilor pe care le ţineau, 

51 iar pentru zidirea templului vor da câte douăzeci de talanţi pe an, până ce zidirea va fi isprăvită; 
52 dar şi la jertfelnic să fie aduse arderi-de-tot zilnice, după poruncă: alţi şaptesprezece talanţi să se 
aducă, şi peste an zece. 

53 Toţi cei ce vin din Babilon, spre a zidi cetatea, să fie liberi, ei şi fiii lor şi preoţii care i-au însoţit. 
54 De asemenea, a scris şi despre veniturile şi despre veşmintele preoţilor care slujesc, 

55 ca şi despre veniturile leviţilor, cele ce li se vor da până ce templul va fi terminat şi Ierusalimul 
zidit. 

56 lar pentru cei ce păzesc cetatea a scris să li se dea loturi şi simbrie. 

57 Şi a trimis din Babilon şi toate vasele pe care Cirus le pusese deoparte; şi tot ceea ce făgăduise 
Cirus să se facă, el a poruncit să se facă şi să se trimită la Ierusalim. 

58 Şi când tânărul [Zorobabel] a ieşit, şi-a ridicat faţa la cer, îndreptată spre Ierusalim, şi i s-a rugat 
Dumnezeului cerului, zicând: 

59 „De la Tine este biruinţa şi de la Tine este înţelepciunea şi a Ta este slava, iar eu sunt robul Tău. 
60 Binecuvântat eşti Tu, Cel ce mi-ai dat înţelepciune, şi Ție îți mulţumesc, Dumnezeul părinţilor 
noştri!” 

61 Şi a luat scrisorile şi a plecat; şi a venit în Babilon şi le-a dat de veste tuturor fraților săi. 

62 Iar ei L-au lăudat pe Dumnezeul părinților lor, fiindcă El le dăduse libertate şi învoire 

63 să zidească Ierusalimul, ca şi templul în care numele Său a fost chemat. Şi ei au petrecut cu 
muzică şi bucurie timp de şapte zile. 

5 

Însemnare despre cei întorși din robie, începe înnoirea cetăţii şi a templului. 

1 După aceasta au fost aleşi, pentru întoarcere, capii de familie, după triburile lor, ca să se ridice 
împreună cu femeile 

lor, cu fiii şi fiicele lor, cu slugile şi slujnicele lor şi cu vitele lor. 

2 Iar Darius a trimis cu ei o sută de călăreţi, până ce i-au dus la Ierusalim cu pace, cu cântări, cu 
timpane şi cu flaute. 

3 Şi toţi fraţii lor cântau şi jucau şi s-au suit împreună cu ei. 

4 Iată numele celor ce s-au ridicat, după familiile şi după triburile lor, după numeroşii lor capi de 
familie: 

5 Preoţii, fiii lui Finees, fiul lui Aaron: Iosua, fiul lui loţadac, fiul lui Serai, şi Ioachim, fiul lui 
Zorobabel, fiul lui Salatiel din casa lui David, din neamul lui Fares, din tribul lui Iuda, 

6 cel care a grăit cuvinte înțelepte în faţa lui Darius, regele Perşilor, în cel de al doilea an al domniei 
acestuia, în luna lui Nisan, care era prima lună a anului. 

7 Şi aceştia sunt din Iuda, cei ce au ieşit din robia în care trăiseră ca străini, aceea în care 
Nabucodonosor, regele Babilonului, îi adusese în Babilon 

8 şi care s-au întors la Ierusalim şi în tot cuprinsul Iudeii, fiecare în cetatea sa, cei care au venit cu 
Zorobabel şi cu Iosua şi Neemia, Azaria, Raamia, Nahamani, Mardoheu, Bilşan, Misperet, Bigvai, 
Nehumi, Baana, cârmuitorii lor. 

9 Numărul celor din neam şi conducătorii lor: fiii lui Fares: 2172; 

10 fiii lui Şefatia: 472; fiii lui Arah: 756; 

11 fiii lui Pahat-Moab, printre fiii lui Iosua şi ai lui Iacob: 2812; 


12 fiii lui Elam: 1254; fiii lui Zatu: 945; fiii lui Horve: 705; fiii lui Binui: 648; 

13 fiii lui Bebai: 633; fiii lui Azad: 3222; 

14 fiii lui Adonicam: 667; fiii lui Bigvai: 2066; fiii lui Adin: 454; 

15 fiii lui Ater: 92; fiii din Cheila şi din Azeca: 67; fiii lui Azuran: 432; 

16 fiii lui Anania: 101; fiii lui Haşum: 32; fiii lui Beţai: 323; fiii lui Hasoferet: 102; 

17 fiii din Beter: 3005; fiii din Betleem: 123; 

18 fiii din Netofa: 55; cei din Anatot: 158; cei din Bet-Azmavet: 42; 

19 cei din Chiriat-learim: 25; cei din Chefira şi din Beerot: 743; cei din Piras, 700; 

20 cei din Hadias şi Amidii: 422; cei din Rama şi din Gheba: 621; 

21 cei din Micmaş: 122; cei din Vetolio: 52; fiii lui Nefusim: 156; 

22 fiii lui Calamolal şi Ono: 725; fiii din Ierihon: 345; 

23 fiii lui Senaa: 3330; 

24 Preoţii: fiii lui ledaia, fiul lui Iosua, între fiii lui Eliaşib: 972; fiii lui Esemirot: 1052; 

25 fiii lui Fasaron: 1047; fiii lui Cârmi: 217. 

26 Leviţii: fiii lui Iosua şi Cadmiel şi Binui şi Hodavia: 74. 

27 Cântăreţii: fiii lui Asaf: 128. 

28 Portarii, fiii lui Şalum, fiii lui Ater, fiii lui Talmon, fiii lui Acub, fiii lui Hatita, fiii lui Şobai, de 
toţi: 139. 

29 Servitorii închinaţi templului: fiii lui Țiha, fiii lui Hasufa, fiii lui Tabaot, fiii lui Cheros, fiii lui 
Sia, fiii lui Padon, fiii lui Lebana, fiii lui Hagaba, 

30 fiii lui Acub, fiii lui Cuta, fiii lui Chitab, fiii lui Hagab, fiii lui Şalmai, fiii lui Hanan, fiii lui 
Catua, fiii lui Ghedur, 

31 fiii lui Eru, fiii lui Desan, fiii lui Noiva, fiii lui Haseva, fiii lui Gazera, fiii lui Aziu, fiii lui 
Finees, fiii lui Asara, fiii lui Vaste, fiii lui Asana, fiii lui Meani, fiii lui Nafisi, fiii lui Acuv, fiii lui 
Ahiva, fiii lui Asur, fiii lui Farachim, fiii lui Vasalot, 

32 fiii lui Meeda, fiii lui Cuta, fiii lui Harea, fiii lui Varhus, fiii lui Asirar, fiii lui Tomi, fiii lui 
Nasit, fiii lui Atifa, 

33 fiii slugilor lui Solomon, fiii lui Asapfion, fiii lui Farida, fiii lui leii, fiii lui Lozon, fiii lui Izdail, 
fiii lui Safet, 

34 fiii lui Aghiel, fiii lui Facaret, fiii lui Savia, fiii lui Sarotia, fiii lui Masia, fiii lui Gar, fiii lui 
Adus, fiii lui Suva, fiii lui Afera, fiii lui Varodis, fiii lui Savat, fiii lui Amon. 

35 Toţi servitorii închinaţi templului şi fiii slugilor lui Solomon: 372. 

36 Iar cei care au ieşit din Tel-Melah şi Tel-Harşa, cu conducătorul lor Haraath, şi din Cherub-Adan 
şi Imer 

37 şi nu puteau să-şi arate neamurile şi triburile, cum că anume fac parte din Israel, au fost fiii lui 
Delaia, fiii lui Tobie, fiul lui Necoda: 652. 

38 Şi dintre preoţii ce se aflau în slujba preoţiei, dar nu au fost găsiţi în condici, fiii lui Hobaia, fiii 
lui Hacoţ, fiii lui ladua cel care o luase de soţie pe Avghia, din fiicele lui Barzilai, căruia el îi luase 
şi numele; 

39 şi, cercetându-se după hrisovul de rudenie al acestora şi neaflându-se nimic, au fost înlăturați de 
la preoţie. 

40 lar Neemia şi Ataria le-au spus că ei nu vor avea parte din cele sfinte până ce se va ridica 
arhiereu îmbrăcat cu Urim şi Tumim. 

41 Aşa că cei din Israel cei de la doisprezece ani în sus -, în afară de slugi şi slujnice, erau patruzeci 
şi două de mii trei sute şaizeci. Slugile şi slujnicele lor: 7337; cântăreți şi cântărețe: 245; 

42 cămile: 435; cai: 736; catâri: 245; asini: 5525. 

43 Şi când au ajuns ei la templul Domnului din Ierusalim, unii dintre capii de familii au făgăduit să 
ridice, după puterile lor, templul lui Dumnezeu, pe locul lui, 

44 şi să dea la vistieria templului, pentru lucruri, o mie de mine de aur şi cinci mii de mine de argint 
şi o sută de veşminte preoțești. 

45 Aşa că preoţii şi leviţii şi cei din popor s-au sălăşluit în Ierusalim şi în ţară, precum şi cântăreții 
şi portarii; şi tot Israelul în satele lor. 

46 Şi sosind luna a şaptea, când fiii lui Israel se aflau fiecare în locul său, s-au adunat cu toţii, ca 


unul, la intrarea primei porți, cea dinspre răsărit. 

47 Acolo au stat Iosua, fiul lui loţadac, şi fraţii săi, şi preoţii, şi Zorobabel, fiul lui Salatiel, şi fraţii 
săi, şi au pregătit jertfelnicul Dumnezeului lui Israel, 

48 ca să aducă pe el arderi-de-tot, aşa cum este scris în cartea lui Moise, omul lui Dumnezeu. 

49 Şi s-au adunat împotriva lor unele din celelalte neamuri ale ţării. Dar ei au ridicat jertfelnicul pe 
locul său, cu toată duşmănia celorlalte neamuri. Şi toate celelalte neamuri de pe pământ îi asupreau, 
dar ei aduceau jertfe la vreme şi arderi-de-tot Domnului, dimineaţa şi seara. 

50 Şi au prăznuit sărbătoarea corturilor, după cum era rânduit în lege, şi au adus jertfe în toate 
zilele, aşa cum se cuvenea; 

51 şi, după acestea, aducerile cele neîncetate şi jertfa zilelor de odihnă şi a lunilor noi şi a tuturor 
sărbătorilor celor sfințite. 

52 Şi cei ce au făgăduit vreun dar de bunăvoie lui Dumnezeu, din ziua întâi a lunii a şaptea au 
început a-l aduce jertfe lui Dumnezeu, căci templul lui Dumnezeu încă nu fusese zidit. 

53 Şi cu bucurie au dat pietrarilor şi dulgherilor bani şi mâncăruri şi băuturi, iar Sidonienilor şi 
Tirienilor le-au dat care ca să aducă din Liban lemn de cedru spre a-l duce apoi cu plutele până în 
portul din loppe, după cum le poruncise Cirus, regele Perşilor. 

54 Iar în cel de al doilea an, în luna a doua, după sosirea la templul lui Dumnezeu din Ierusalim, s- 
au apucat de lucru Zorobabel, fiul lui Salatiel, şi Iosua, fiul lui loţadac, şi fraţii lor şi preoţii şi leviţii 
şi toţi cei ce veniseră din robie în Ierusalim 

55 şi au pus temelia templului lui Dumnezeu în prima zi a lunii a doua, în cel de al doilea an după 
ce veniseră în Iudeea şi în Ierusalim. 

56 Pe leviţii de la douăzeci de ani în sus i-au pus peste lucrurile Domnului. Apoi s-au ridicat Iosua 
cu fiii şi cu fraţii săi, Cadmiel, fratele lui, şi fiii lui Hodavia şi fiii lui Iuda, fiul lui Henadad, 
împreună cu fiii şi fraţii, toți leviţii cei împreună-cârmuitori peste lucruri, săvârşind cele de cuviință 
în templul lui Dumnezeu. 

57 Aşa au durat zidarii templul lui Dumnezeu. Şi au stat preoţii toţi în veşminte, cu cântări şi cu 
trâmbiţe, iar leviţii, fiii lui Asaf, îl lăudau pe Domnul în ţimbale, binecuvântând după rânduiala lui 
David, regele lui Israel; 

58 şi cu glas mare au cântat laude spre slava Domnului, fiindcă bunătatea şi slava Lui sunt în veci în 
tot Israelul. 

59 Şi întregul popor a trâmbiţat şi a strigat cu glas mare, dând laudă Domnului pentru ridicarea 
templului lui Dumnezeu. 

60 Şi dintre preoţi şi leviţi şi dintre capii de familie au venit bătrânii care văzuseră locaşul cel de 
dinainte şi zidirea celui de acum; cu plângere şi strigăt mare au venit, 

61 iar mulţimea se bucura sunând din trâmbiţe şi strigând cu glas mare, 

62 aşa că poporul nu mai auzea trâmbiţele din pricina plânsului poporului; căci mulţime era, care 
trâmbiţa foarte tare, încât se auzea de departe. 

63 Şi auzind vrăjmaşii neamului lui Iuda şi ai lui Veniamin, au venit să afle ce înseamnă glasul 
acesta al trâmbiţelor; 

64 şi au aflat că cei întorși din robie zidesc templul Domnului, Dumnezeului lui Israel. 

65 Şi, venind la Zorobabel şi la Iosua şi la capii de familie, le-au zis: „Vom zidi şi noi împreună cu 
voi; 

66 căci şi noi, ca şi voi, ascultăm de Domnul vostru şi-l jertfim încă din vremea lui Asarhadon, 
regele Asirienilor, care ne-a strămutat aici”. 

67 Dar Zorobabel şi Iosua şi capii de familie ai lui Israel au zis: „Nu putem zidi împreună templul 
Domnului, Dumnezeului nostru, 

68 ci numai noi I-l vom zidi Domnului lui Israel, aşa cum ne-a rânduit nouă Cirus, regele Perşilor”. 
69 Dar neamurile ținutului, împotrivindu-se celor din Iudeea 

şi ţinându-se de capul lor, împiedicau zidirea; 

70 şi făcând ei sfaturi viclene şi uneltiri, au împiedicat terminarea zidirii pe toată durata cât a trăit 
regele Cirus. 

71 Şi opriţi au fost de la zidire vreme de doi ani, până [a început] domnia lui Darius. 

Cu învoirea lui Darius, Iudeii zidesc templul. 

1 Şi era în anul al doilea al domniei lui Darius când profeţii Agheu şi Zaharia au profeţit în numele 
Domnului, Dumnezeului lui Israel, care era peste ei, printre Iudeii ce se aflau în Iudeea şi în 
Ierusalim. 

2 Atunci s-au ridicat Zorobabel, fiul lui Salatiel, şi Iosua, fiul lui Ioțadac, şi au început să zidească 
templul Domnului în Ierusalim, în timp ce profeții Domnului erau cu ei şi îi ajutau. 

3 În acea vreme a venit la ei Sisin, guvernatorul Siriei şi al Feniciei, împreună cu Şetar-Boznai şi 
tovarăşii lor şi le-au zis: 

4 „Cine v-a dat voie să zidiţi acest templu şi acest acoperiş şi să faceţi toate celelalte lucruri? şi care 
sunt lucrătorii care fac toate acestea?” 

5 Cu toate acestea, bătrânii ludeilor au dobândit bunăvoință, căci Domnul îi cercetase în robie, 

6 şi nu au fost opriţi să zidească până la vremea când despre aceasta i s-a dat de ştire lui Darius şi a 
venit răspunsul. 

7 lată copia scrisorii pe care Sisin, guvernatorul Siriei şi al Feniciei, împreună cu Setar-Boznai şi 
tovarăşii lor au scris-o şi i-au trimis-o lui Darius: 

8 „Regelui Darius, salutare! Toate să-i fie cunoscute domnului nostru, regele, că mergând noi în ţara 
Iudeii şi intrând în cetatea Ierusalimului, i-am aflat în Ierusalim pe bătrânii ludeilor care fuseseră în 
robie zidindu-l Domnului un templu mare şi nou, din pietre cioplite şi costisitoare şi din lemne 
încastrate în ziduri; 

9 iar lucrurile acestea se fac în grabă, iar lucrul sporeşte în mâinile lor şi se săvârşeşte în toată 
mărirea şi strălucirea. 

10 Atunci noi i-am întrebat pe bătrânii aceia, zicând: cine v-a dat voie să zidiţi acest templu şi să 
întemeiaţi aceste lucruri? 

11 Noi însă am întrebat aceasta spre a-ţi face ţie cunoscut în scris, cerându-le [să ne spună] care 
sunt numele celor ce-i conduc. 

12 Dar ei ne-au răspuns, zicând: noi suntem robii Domnului, Cel ce a făcut cerul şi pământul. 

13 Cât despre acest templu, el a fost zidit şi isprăvit, cu mulţi ani în urmă, de către un rege mare şi 
puternic al lui Israel. 

14 Dar când părinţii noştri au stârnit mânia lui Dumnezeu prin aceea că au păcătuit împotriva 
Domnului lui Israel care este în cer, Acesta i-a dat în mâinile lui Nabucodonosor, regele 
Babilonului, regele Caldeilor, 

15 care a dărâmat templul şi l-a ars, iar pe popor l-a dus în robie la Babilon. 

16 Iar când Cirus se afla în primul său an de domnie peste ţara Babilonului, el, Cirus, regele, a scris 
ca templul să fie rezidit; 

17 iar sfintele vase cele de aur şi de argint pe care regele Nabucodonosor le strămutase din templul 
din Ierusalim şi le aşezase în propriul său templu, regele Cirus le-a scos din templul din Babilon şi 
i-au fost încredințate lui Zorobabel, adică lui Şeşbaţar, cârmuitorul, 

18 poruncindu-i-se să strămute toate aceste vase şi să le aşeze în templul din Ierusalim, iar templul 
să fie rezidit în acelaşi loc. 

19 Atunci Şeşbaţar, venind aici, a pus în Ierusalim temeliile templului Domnului; de atunci şi până 
acum se zideşte, dar încă nu s-a terminat. 

20 Şi acum, o, rege, dacă se va părea potrivit, să se caute în arhivele regale din Babilon ale regelui 
Cirus; 

21 şi dacă se va afla că zidirea templului Domnului în Ierusalim se face cu învoirea regelui Cirus, şi 
dacă domnul nostru, regele, găseşte cu cale, aceasta să ne fie adusă şi nouă la cunoştinţă”. 

22 Atunci regele Darius a poruncit să se cerceteze în arhivele din Babilon; dar tocmai în Ecbatana, 
capitala Mediei, s-a găsit o carte în care se aminteau următoarele: 

23 „În primul an al domniei lui Cirus, regele Cirus a poruncit să fie rezidit templul Domnului, cel 
din Ierusalim, unde să fie aduse jertfe cu ardere necontenită. 

24 înălțimea acestuia va fi de şaizeci de coţi, lăţimea de şaizeci de coţi, cu trei case din pietre 
cioplite şi o casă de lemn, nouă; iar cheltuiala se va face din vistieria regelui Cirus. 

25 Cât despre sfintele vase ale templului Domnului cele de aur şi de argint -, pe care 


Nabucodonosor le-a scos din templul din Ierusalim şi le-a dus în Babilon, ele vor fi înapoiate 
templului din Ierusalim şi aşezate în locul în care au fost”. 

26 Apoi i-a poruncit lui Sisin, guvernatorul Siriei şi al Feniciei, şi lui Setarboznai şi tovarăşilor lor, 
precum şi celor ce fuseseră numiţi să cârmuiască în Siria şi în Fenicia, să aibă grijă să nu se 
amestece în treburile acestui loc, ci să-l lase pe Zorobabel, robul Domnului şi guvernatorul Iudeii, 
precum şi pe bătrânii ludeilor, să zidească templul Domnului pe locul unde a fost: 

27 „Şi eu am poruncit să fie rezidit în întregime; şi să ia aminte să vină în ajutorul ludeilor care s-au 
întors din robie; aceasta, până ce templul Domnului va fi fost isprăvit; 

28 iar o parte a dărilor din Celesiria şi Fenicia să fie cu grijă dată acelor oameni adică lui Zorobabel, 
guvernatorul -, pentru jertfele aduse Domnului din tauri, din berbeci şi din miei; 

29 de asemenea, şi grâu şi sare şi vin şi untdelemn iar aceasta, neîncetat, peste tot anul, cât e de 
trebuinţă în fiecare zi, după cum vor arăta preoţii din Ierusalim, 

30 În aşa fel încât Dumnezeului Celui-preaînalt să-I fie aduse jertfe pentru rege şi pentru copiii săi, 
iar ei să se roage pentru viaţa lor. 

31 Şi a poruncit ca oricine va nesocoti ceva din cele scrise mai sus, sau nu le va plini, pentru acela 
să se scoată o bârnă din propria lui casă, el să fie spânzurat de ea, iar toate bunurile lui să fie trecute 
pe seama regelui. 

32 Mai mult: Domnul, al Cărui nume este chemat acolo, să nimicească orice rege şi orice neam 
care-şi va întinde 

mâna să împiedice sau să vatăme acel templu al Domnului din Ierusalim. 

33 Eu, regele Darius, am poruncit ca acestea să fie făcute cu luare-aminte”. 

7 

Lucrările templului se termină. După sfințire, sărbătorirea Paştilor. 

1 Atunci Sisin, guvernatorul Celesiriei şi al Feniciei, împreună cu Şetarboznai şi cu tovarăşii lor, 
dând urmare celor poruncite de regele Darius, 

2 au vegheat cu mai multă grijă asupra sfintelor lucrări, ajutându-i pe bătrânii Iudeilor şi pe 
cârmuitorii templului, 

3 aşa că sfintele lucrări sporeau, în timp ce profeții Agheu şi Zaharia profețeau; 

4 iar ele s-au isprăvit prin porunca Domnului, Dumnezeului lui Israel, şi cu încuviințarea lui Cirus, 
Darius şi Artaxerxe, regii Perşilor. 

5 Sfântul templu a fost isprăvit în cea de a douăzeci şi treia zi a lunii Adar, în al şaselea an al regelui 
Darius. 

6 Iar fiii lui Israel, preoţii, leviţii şi alţii dintre foştii robi care li se alăturaseră au făcut întocmai 
după cele [scrise] în cartea lui Moise; 

7 şi la sfințirea templului Domnului au jertfit o sută de tauri, două sute de berbeci, patru sute de 
miei, 

8 doisprezece ţapi, pentru păcatul întregului Israel după numărul capilor celor douăsprezece 
seminţii ale lui Israel. 

9 De asemenea, preoţii şi leviţii, îmbrăcaţi în veşminte, stăteau după seminţiile lor în slujba 
Domnului, Dumnezeului lui Israel, potrivit cărții lui Moise; la fel şi portarii, la fiecare poartă. 

10 Fiii lui Israel care se întorseseră din robie au sărbătorit paştile în cea de a paisprezecea zi a 
primei luni, după ce preoţii şi leviţii s-au curăţit 

11 Împreună cu toți fiii lui Israel întorși din robie; aceştia s-au curăţit în acelaşi timp cu leviţii, 

12 care au înjunghiat mielul pascal pentru toţi fiii lui Israel întorși din robie, pentru preoți, fraţii lor, 
şi pentru ei înşişi. 

13 Aşa au mâncat |[Paştile] fiii lui Israel întorşi din robie, precum şi toţi cei ce se despărțiseră de 
urâciunile păgânilor din ţară şi-L căutau pe Domnul. 

14 Timp de şapte zile au prăznuit sărbătoarea azimelor, veselindu-se în fața Domnului, 

15 pentru că El întorsese spre ei inima regelui Asirienilor, spre a le întări mâinile în lucrurile 
Domnului, Dumnezeului lui Israel. 

8 

Ezdra în Ierusalim. Scrisoarea lui Artaxerxe. Daruri la templul Domnului. Numărătoarea poporului. 
1 După aceasta, în vremea domniei lui Artaxerxe, regele Perşilor, a venit Ezdra, fiul lui Seraia, fiul 


lui Azaria, fiul lui Hilchia, fiul lui Şalum, 

2 fiul lui Sadoc, fiul lui Ahitub, fiul lui Amaria, fiul lui Azaria, fiul lui Meraiot, fiul lui Zerahia, fiul 
lui Uzi, fiul lui Buchi, fiul lui Abiuşa, fiul lui Finees, fiul lui Eleazar, fiul lui Aaron, întâiul preot. 

3 Acest Ezdra s-a suit din Babilon, fiind cărturar iscusit în legea lui Moise, cea dată de Dumnezeul 
lui Israel; 

4 iar regele îi dăduse cinstire, căci el aflase în faţa acestuia bunăvoință în toate cererile sale. 

5 Şi împreună cu el s-au suit o seamă din fiii lui Israel, din preoţii, din leviţii, din sfinţiţii cântăreți, 
din portarii şi din natineii templului din Ierusalim, în cel de al şaptelea an al domniei lui Artaxerxe, 
în luna a cincea (acesta era cel de al şaptelea an al regelui), 

6 ieşind din Babilon la lună nouă, în luna întâi, şi sosind în Ierusalim la capătul călătoriei celei bune 
care le fusese dată de Domnul. 

7 De vreme ce Ezdra avea o foarte mare iscusinţă, el nu a lăsat la o parte nimic din legea şi din 
poruncile Domnului, ci l-a învăţat pe tot Israelul poruncile şi judecăţile. 

8 Copia poruncii scrise care a venit de la regele Artaxerxe la Ezdra preotul şi cititorul legii 
Domnului e cuprinsă în cele de mai jos: 

9 „Regele Artaxerxe către Ezdra, preotul şi cititorul legii Domnului, salutare. 

10 Hotărât fiind eu să mă port cu bunăvoință faţă de oameni, am poruncit ca aceia din neamul 
Iudeilor, dintre preoţii şi leviţii ce se află în regatul nostru, care ar vrea să meargă cu tine la 
Ierusalim, pot s-o facă. 

11 Aşadar, oricâţi vor dori să meargă cu tine, aşa cum am chibzuit eu şi cei şapte prieteni ai mei, 
sfetnicii 

12 îndrituiţi să cerceteze treburile privitoare la Iuda şi Ierusalim, potrivit cu cele scrise în legea 
Domnului, 

13 şi să ducă în Ierusalim Domnului lui Israel darurile pe care le-am făgăduit eu şi prietenii mei, 
precum şi tot aurul şi argintul care s-ar afla în ţara Babilonului, laolaltă cu cel dăruit de popor 
pentru templul Domnului Dumnezeului lor, din Ierusalim; 

14 aurul şi argintul acela va fi adunat pentru [jertfele de] tauri, de berbeci şi de miei şi pentru tot ce 
mai e de trebuinţă 

15 spre a I se aduce jertfe Domnului la jertfelnicul Domnului, Dumnezeului lor, din Ierusalim. 

16 Şi tot ceea ce tu şi fraţii tăi veţi chibzui că trebuie făcut cu argintul şi cu aurul, fă-o după voia 
Dumnezeului tău. 

17 Cât despre sfintele vase ale Domnului, care îţi sunt date pentru trebuinţa templului Dumnezeului 
tău, cel din Ierusalim, pune-le înaintea Dumnezeului tău în Ierusalim. 

18 Şi orice îți vei aminti că mai trebuie pentru templul Dumnezeului tău, vei da din vistieria regală. 
19 Eu, regele Artaxerxe, le-am poruncit vistiernicilor din Siria şi din Fenicia ca tot ceea ce va cere 
Ezdra, preotul şi cititorul legii Dumnezeului Celui-preaînalt, să i se dea fără nici o zăbavă: până la o 
sută de talanţi de argint; 

20 de asemenea, până la o sută de core de grâu şi până la o sută de vedre de vin, precum şi orice 
altceva din belşug. 

21 Toate acestea să se facă după legea lui Dumnezeu, aduse cu grijă Dumnezeului Celui-Preaînalt, 
pentru ca mânia Lui să nu se abată peste regatul regelui şi peste fiii săi. 

22 De asemenea, vă poruncesc să nu se ceară nici o dare şi nici vreo altă dajdie vreunuia din preoții, 
leviţii şi cântăreții 

templului Domnului, nici vreunuia din portarii şi natineii templului Domnului, şi nici vreunuia din 
slujitorii acestui locaş, şi nimeni să nu fie împuternicit să pună ceva asemănător asupră-le. 

23 Iar tu, Ezdra, după înţelepciunea lui Dumnezeu aşază judecători şi legiuitori care să-i poată 
judeca în toată Siria şi în Fenicia pe toţi cei ce cunosc legea Dumnezeului tău; iar pe cei ce n-o ştiu, 
învaţă-I. 

24 Şi oricine va călca legea Dumnezeului tău şi legea regelui, acolo să fie pedepsit, fără şovăire, fie 
cu moarte, fie cu chinuri, fie cu amendă, fie cu închisoare”. 

25 Atunci Ezdra cărturarul a zis: „Binecuvântat să fie singurul Domn, Dumnezeul părinților mei, 
Cel care a pus acestea în inima regelui spre slava templului Său ce se află în Ierusalim 


26 şi Care m-a cinstit pe mine în ochii regelui şi ai sfetnicilor săi şi ai tuturor prietenilor şi 
dregătorilor săi! 

27 Drept urmare, cu ajutorul Domnului, Dumnezeului meu, am prins curaj şi am adunat oameni din 
Israel ca să se suie cu mine. 

28 lată capii, după familuile lor şi după dregătoriile lor, care s-au ridicat împreună cu mine din 
Babilon sub domnia regelui Artaxerxe: 

29 Din fiii lui Finees: Gherşom; din fiii lui Itamar: Gamaliel; din fiii lui David: Haţuş, fiul lui 
Şecania; 

30 din fiii lui Pahat-Moab: Elioenai, fiul lui Zerahia, şi cu el, după socoteala scrisă, o sută cincizeci 
de oameni; 

31 din fiii lui Zatu: Şecania, fiul lui Iahaziel, şi trei sute de oameni cu el; 

32 din fiii lui Adin: Ebed, fiul lui Ionatan, şi două sute cincizeci de oameni cu el; 

33 din fiii lui Elam: leşaia, fiul lui Atalia, şi şaptezeci de oameni cu el 

34 din fiii lui Şefatia: Zebadia, fiul lui Mihail, şi şaptezeci de oameni cu el; 

35 din fiii lui Ioab: Obadia, fiul lui Iehiel, şi două sute doisprezece oameni cu el; 

36 din fiii lui Bani: Şelomit, fiul lui losifia, şi o sută şaizeci de oameni cu el; 

37 din fiii lui Bebai: Zaharia, fiul lui Bebai, şi douăzeci şi opt de oameni cu el; 

38 din fiii lui Azgad: lohanan, fiul lui Hacatan, şi o sută zece oameni cu el; 

39 din fiii lui Adonicam, cei de pe urmă şi iată numele lor: Elifelet, Ieiel şi Şemaia, şi şaptezeci de 
oameni cu ei; 

40 din fiii lui Bigvai: Utai, fiul lui Zacur, şi şaptezeci de oameni cu el. 

41 Şi i-am adunat la râul numit Tera, unde am poposit vreme de trei zile şi unde i-am cercetat pe 
fiecare. 

42 Dar dacă n-am aflat pe nimeni din preoţi sau leviţi, 

43 atunci am trimis la Eleazar şi la Ariel şi la Elnatan şi la Şemaia şi la Iarib şi la Natan şi la 
Elnatan şi la Zaharia şi la Meşulam, oameni de frunte şi iscusiţi, 

44 şi le-am cerut să meargă la Ido, conducătorul ce se afla acolo unde era vistieria, 

45 poruncindu-le să-i spună lui Ido şi fraţilor săi, precum şi vistiernicilor ce se aflau acolo, să ne 
trimită oameni care să îndeplinească slujba de preoţi în templul Domnului. 

46 Şi, prin mâna cea tare a Domnului nostru, ne-au adus bărbaţi iscusiţi 

din fiii lui Mahli, fiul lui Levi, fiul lui Israel, pe Şerebia şi pe fiii săi şi pe fraţii săi care erau 
optsprezece - 

47 şi pe Haşabia şi pe Hanun şi pe Isaia, fratele acestuia, din fiii lui Merari, şi cu fiii lor douăzeci de 
bărbaţi - 

48 şi pe natineii cei rânduiți de David şi pe dregătorii pentru slujba leviţilor, două sute douăzeci (ale 
căror nume au fost însemnate în scris). 

49 Acolo le-am făgăduit tinerilor în faţa Domnului, Dumnezeului nostru, un post 

50 prin care să-l cerem o bună călătorie, atât pentru noi cât şi pentru cei ce erau împreună cu noi, 
fiii noştri şi vitele noastre; 

51 că mi-a fost ruşine să-i cer regelui pedestraşi şi călăreţi şi însoțitori care să ne apere de cei ce ne- 
ar sta împotrivă, 

52 de vreme ce-i spusesem regelui că puterea Domnului nostru va fi aceea care-i va însoţi pe cei ce- 
L caută cu tot dinadinsul. 

53 Şi iarăşi ne-am rugat Domnului pentru toate şi L-am aflat bun şi iertător. 

54 Şi am tras de-o parte doisprezece bărbaţi dintre căpeteniile preoților, după neamurile lor: pe 
Şerebia şi pe Haşabia, şi cu ei încă zece bărbaţi dintre fraţii lor; 

55 şi le-am dat argintul şi aurul şi sfintele vase ale templului Domnului nostru, cele dăruite de rege 
şi de sfetnici şi de dregători şi de tot Israelul. 

56 Şi le-am dat şase sute cincizeci de talanţi de argint, precum şi vase de argint în greutate de o sută 
de talanţi şi vase de aur în greutate de o sută de talanţi şi douăzeci de odoare de aur şi douăsprezece 
vase de aramă aramă bună, care sclipeşte ca aurul. 

57 Şi le-am zis: «Sfințiţi Domnului îi sunteţi, şi voi, şi vasele cele sfinţite, iar aurul şi argintul sunt o 
făgăduință făcută Dumnezeului părinților noştri. 


58 Privegheaţi şi păziţi-le până la vremea când, în Ierusalim, le veţi da căpeteniilor preoților şi 
capilor de familie ai lui Israel, acolo, în vistieria templului Dumnezeului nostru». 

59 Aşa că preoţii şi leviţii, cei ce au primit argintul şi aurul şi vasele care [au ajuns] în Ierusalim, le- 
au adus în templul Domnului. 

60 De la râul Tera am plecat în cea de a douăsprezecea zi a lunii întâi şi am sosit la Ierusalim prin 
mâna cea puternică a Domnului nostru, care era deasupra; încă de la începutul călătoriei ne-a scăpat 
de tot vrăjmaşul şi am ajuns la Ierusalim. 

6l Şi dacă am stat acolo vreme de trei zile, în cea de a patra argintul şi aurul au fost predate 
templului nostru, şi anume în mâna lui Meremot, fiul preotului Urie. 

62 Şi cu el era Eleazar, fiul lui Finees, precum şi lozabad, fiul lui Iosua, şi Noadia, fiul lui Benui, 
toţi leviţi; totul li s-a dat după număr şi greutate; despre greutatea lor s-a făcut însemnare în chiar 
ceasul acela. 

63 Iar cei ce se întorseseră din robie au adus jertfe Domnului, Dumnezeului lui Israel: doisprezece 
tauri pentru tot Israelul -, nouăzeci şi şase de berbeci, şaptezeci şi doi de miei, doisprezece ţapi 
pentru ispăşire; totul, ca jertfă Domnului. 

64 Iar poruncile regelui le-au dat dregătorilor şi guvernatorilor Celesiriei şi Feniciei; şi au adus 
cinstire poporului şi templului Domnului. 

65 Şi când acestea au fost gata, au venit la mine conducătorii şi au zis: 

66 «Poporul lui Israel şi căpeteniile şi preoţii şi leviţii nu s-au ţinut departe de popoarele străine ale 
țării, şi nici de necurăţiile ce vin de la Canaaneeni, de la Hetei, de la Ferezei, de la iebusei, de la 
Moabiţi, de la Egipteni şi de la Edomiţi, 

67 de vreme ce ei şi fiii lor s-au însurat cu fiicele acelora şi astfel sămânţa cea sfântă s-a amestecat 
cu neamurile străine din ţară; întru aceasta, încă de la început, căpeteniile şi dregătorii s-au făcut 
părtaşi la această nelegiuire». 

68 Atunci eu, de îndată ce am auzit aceasta, mi-am sfâşiat hainele şi veşmântul cel sfințit, şi mi-am 
smuls părul de pe cap şi din barbă şi am căzut într-o adâncă tristeţe. 

69 şi-n vreme ce eu plângeam din pricina acestei nelegiuiri, toţi cei ce erau râvnitori pentru cuvântul 
Domnului, Dumnezeului lui Israel, s-au adunat la mine; dar eu, cuprins de mâhnire, am rămas aşa 
până la jertfa de seară. 

70 Apoi, ridicându-mă din locul unde posteam cu hainele şi cu veşmântul cel sfânt sfâşiate, mi-am 
plecat genunchii şi mi-am întins mâinile spre Domnul, zicând: 

71 doamne, m-am temut şi m-am ruşinat înaintea feţei Tale, 

72 deoarece păcatele ni s-au înmulţit deasupra capetelor noastre şi păcatul neştiinţei noastre a ajuns 
până la cer 

73 încă din vremea părinților noştri, şi în mare păcat ne aflăm până-n ziua de azi. 

74 Şi, pentru păcatele noastre şi ale părinților noştri, noi împreună cu fraţii noştri, cu regii noştri şi 
cu preoţii noştri am fost daţi pe mâna regilor pământului, spre sabie şi spre robie şi spre pradă 
ruşinoasă, până-n ziua de azi. 

75 Şi acum, întrucâtva ni s-a arătat mila Ta, Doamne, pentru ca o rădăcină şi un nume să ne rămână 
în locul unde se afla sfântul Tău locaş 

76 şi pentru ca lumină să ni se descopere în templul Domnului Dumnezeului nostru, şi pentru ca 
hrană să ni se dea în vremea robiei noastre. 

77 Da, în vremea când eram robi n-am fost părăsiți de Dumnezeul nostru: El a făcut ca noi să aflăm 
bunăvoință în faţa regilor Perşilor, aşa că ei ne-au dat hrană 

78 şi au cinstit templul Domnului nostru şi au ridicat Sionul cel pustiu şi ne-au dat o bună aşezare în 
ludeca şi în Ierusalim. 

79 Şi acum, Doamne, având noi aceste lucruri, ce vom zice? de vreme ce noi am călcat poruncile 
Tale, pe care Tu le-ai dat prin mâna robilor Tăi profeţii, zicând 

80 că ţara în care intraţi ca s-o moşteniţi e o ţară murdărită de murdăria străinilor ţării: ei au umplut- 
o cu necurăţiile lor. 

81 şi acum pe fiicele lor să nu le luaţi pentru fiii voştri, dar nici pe fiicele voastre să nu le daţi după 
fiii lor. 

82 Nicicând să nu căutaţi a avea pace cu ei. pentru ca voi să vă întăriți şi să mâncaţi bunătăţile țării 


şi s-o lăsaţi pe totdeauna moştenire copiilor voştri. 

83 lar cele ce se întâmplă, toate ni se fac din pricina faptelor noastre celor rele şi din pricina 
păcatelor noastre: că Tu, Doamne, ne-ai uşurat păcatele 

84 şi ne-ai dat o astfel de rădăcină: dar noi iarăşi ne-am întors înapoi, să călcăm 

legea Ta şi să ne amestecăm cu necurăţia neamurilor ţării. 

85 Nu cumva Te-ai mâniat pe noi în aşa măsură, încât să nu laşi din noi nici rădăcină, nici sămânță 
şi nici nume? 

86 O. Doamne al lui Israel. Tu eşti adevărat: că Tu ne-ai lăsat o rădăcină-n ziua de azi. 

87 lată. acum ne aflăm în faţa Ta întru fărădelegile noastre; că din pricina lor nu mai putem să-Ţi 
stăm înainte!...”. 

88 §În timp ce Ezdra se ruga şi se mărturisea plângând, doborât înaintea templului, o foarte mare 
mulțime de bărbaţi, femei şi copii din Ierusalim s-au adunat la el, căci mare plângere era în 
mulţime. 

89 Atunci Secania, fiul lui Ieiel, unul din fiii lui Israel, a strigat, zicând: „Ezdra! Noi am păcătuit în 
faţa lui Dumnezeu prin aceea că ne-am căsătorit cu femei străine din neamurile țării; acum însă 
nădejdea îi surâde lui Israel. 

90 Întru aceasta să-I facem Domnului jurământ că vom izgoni femeile străine, împreună cu copiii 
lor, aşa cum tu ai hotărât pentru cei ce se vor supune legii Domnului. 

91 Scoală-te şi fă!: că tu eşti cel îndrituit să faci aceasta, iar noi o putem face doar împreună cu 
tine”. 

92 Aşa s-a sculat Ezdra şi i-a pus pe mai-marii preoţilor şi pe leviţi şi întregul Israel să jure cum că 
aşa vor face. Iar ei au jurat. 

9 

Alte porunci. Ezdra citeşte legea Domnului în faţa poporului. 

1 Apoi Ezdra, ridicându-se din curtea templului Domnului, s-a dus în odaia lui lohanan, fiul lui 
Elaşib. 

2 şi a rămas acolo fără să guste pâine şi fără să bea apă. ci plângând pentru marile fărădelegi ale 
mulțimii. 

3 şi s-a făcut strigare în toată Iudeea şi în Ierusalim către toată robimea să se adune în Ierusalim. 

4 lar cei ce nu se vor înfățișa în două sau trei zile, după judecata bătrânilor întâistătători acelora li se 
vor ucide animalele, iar ei înşişi vor fi îndepărtați din obştea celor ce au fost în robie. 

5 Şi în trei zile, anume în douăzeci ale lunii a noua, toţi cei din tribul lui Tuda şi al lui Veniamin s-au 
adunat în Ierusalim. 

6 şi toată mulțimea s-a aşezat laolaltă în curtea templului Domnului, tremurând, că era iarnă. 

7 Atunci Ezdra s-a ridicat şi le-a zis: „Voi aţi călcat legea prin aceea că v-aţi căsătorit cu femei de 
alt neam, ca să sporiţi păcatele lui Israel. 

8 Acum însă mărturisiţi-vă şi dați-I slavă Domnului, Dumnezeului părinților noştri. 

9 şi faceţi voia Lui şi despărțiți-vă de păgânii ţării şi de femeile străine!” 

10 Şi-ntregul popor a strigat şi a zis cu glas mare: „Aşa vom face!” 

11 Dar mulţimea e mare şi-i vreme de iarnă şi nu putem sta sub cerul liber, iar treaba aceasta nu-i de 
o zi sau două, căci mult ne este păcatul în această privinţă; 

12 aşadar, să stea fruntaşii mulțimii, iar toţi cei din locuinţele noastre câţi au femei de alt neam să 
vină la vremea hotărâtă 

1476 

13 împreună cu bătrânii şi cu judecătorii din fiecare loc, până ce vom îndepărta de la noi mânia 
Domnului pornită asupră-ne din această pricină”. 

14 Atunci Ionatan, fiul lui Azael, şi Iahzeia, fiul lui Ticva, au luat această treabă asupra lor; iar 
Meşulam şi Levi şi Şabetai îi ajutau; 

15 astfel au împlinit porunca cei ce fuseseră în robie. 

16 Iar preotul Ezdra şi-a ales capi de familie, fiecare pe nume; şi în prima zi a lunii a zecea au șezut 
împreună să cerceteze lucrarea. 

17 Şi până în prima zi a lunii întâi au dus la bun sfârşit cercetarea privitoare la bărbaţii care îşi 
luaseră femei din alt neam. 


18 Dintre preoţii care se adunaseră s-au găsit unii care aveau femei din alt neam: 

19 Din fiii lui Iosua, fiul lui loţadac şi din fraţii lui: Maaseia, Eliezer, larib şi Ghedalia: 

20 aceştia au dat încredințare că-şi vor izgoni femeile, iar pentru vina lor vor jertfi berbeci spre 
curăţire. 

21 Din fiii lui Imer: Hanani şi Zebadia; din ai lui Harim: Maaseia, Ilie, Șemaia, Iehiel şi Azaria; 

22 din ai lui Paşhur: Elioenai, Maaseia, Ismael, Natanael, Ochidilos şi Saltas. 

23 Dintre leviţi: lozabad, Şimei, Chelaia zis Chelita -, Petahia, Iuda şi Ionas. 

24 Dintre sfinţiţii cântăreți: Eliaşib şi Zacur. 

25 Dintre portari: Salum. Telem şi Urie. 

26 Dintre Israeliţi, din fiii lui Fares: 

Ramia, Izia, Malchia, Miiamin, Eleazar, Miheia şi Benaia. 

27 din fiii lui Elam: Matania, Zaharia, Iehiel, Abdi, Ieremot şi Elias; 

28 din fiii lui Zatu: Elioenai, Eliaşib, Matania, leremot, Zabad şi Aziza; 

29 din fiii lui Bebai: lohanan, Anania, Zabai şi Atlai; 

30 din fiii lui Bani: Meşulam, Maluc, Adaia, laşub, Asael şi Ieremot; 

31 din fiii lui Pahat-Moab: Adna, Chelal, Benaia, Maaseia, Matania, Beţaleel, Binui şi Manase; 

32 din fiii lui Harim: Eliezer, Işia, Malchia, Semaia, Simeon, Maluc şi Şemmaria; 

33 din fiii lui Haşum: Matenai, Matata, Zabad, Elifelet, leremai, Manase şi Simei: 

34 din fiii lui Bani: Ieremia, Maadai, Amram, Ioil, Benaia, Bedia, Chelaia, Vania, Meremot, 
Eliaşib, Matania, Matenai, laasai, Binui, Şimei, Şelemia, Natan şi Adaia; 

35 din fiii lui Zacai: Şaşai, Sarai, Azareel, Șelemia, Amaria şi Iosif; 

36 din fiii lui Nebo: Leiel, Matitia, Zabad, Zebina, ladai, Ioil, Benaia, Zavadeia, Ides, Ioil şi Vaneas. 
Toţi aceştia îşi luaseră femei de alt neam; şi le-au izgonit împreună cu copiii lor. 

37 Preoţii şi leviţii şi cei ce erau din Israel au locuit în Ierusalim şi la ţară. Iar în prima zi a lunii a 
şaptea, când fiii lui Israel erau aşezaţi în locuinţele lor, 

38 întreaga mulțime s-a adunat ca un singur om pe locul dinspre poarta de răsărit a templului 

39 şi i-au cerut lui Ezdra, preotul şi cititorul, să aducă legea lui Moise, 

cea care fusese dată de către Domnul, Dumnezeul lui Israel. 

40 Aşa că arhiereul Ezdra a adus legea la toată mulțimea, de la bărbat până la femeie, precum şi la 
toţi preoţii, ca să audă legea în prima zi a lunii a şaptea. 

41 şi acolo, în curtea cea largă de dinaintea sfântului pridvor, a citit din zori pân” la amiază în faţa 
bărbaţilor şi a femeilor; şi toată mulţimea asculta legea cu luare-aminte. 

42 Ezdra, preotul şi cititorul legii, a stat pe amvonul de lemn făcut anume pentru aceasta. 

43 lar lângă el, de-a dreapta, au stat Matatia, Sema, Anania, Azaria, Urie, lezechia şi Baalsam, 

44 iar de-a stânga, Pedaia, Misael, Malchia, Haşum, Haşbadana şi Zaharia, 

45 Atunci Ezdra a luat cartea în faţa mulţimii, de vreme ce el şedea pe locul întâi, cu mare cinstire, 
înaintea tuturor. 

46 şi când a deschis legea, toți au stat în picioare; iar Ezdra L-a binecuvântat pe Domnul, 
Dumnezeul-cel-Preaînalt, pe Dumnezeul Sabaot, Atotţiitorul, 

47 iar mulțimea a răspuns: „Amin!” Şi, ridicându-şi mâinile, au căzut cu faţa la pământ şi i s-au 
închinat Domnului. 

48 De asemenea, Iosua, Bani, Şerebia, lamin, Acub, Şabetai, Hodia, Maaseia, Chelita, Azaria, 
lozabad, Hanan şi Pelaia, precum şi leviţii, învățau legea Domnului, tâlcuind citirea. 

49 Apoi Ataratis a zis către Ezdra, arhiereul şi cititorul, şi către leviţii care învățau mulțimea: 

50 „Sfântă îi este Domnului ziua aceasta (căci toţi plângeau ascultând legea); 

51 aşadar, mergeţi, mâncaţi bucate grase şi beţi băuturi dulci şi trimiteţi daruri la cei lipsiți, 

52 că sfântă îi este Domnului ziua aceasta; şi nu vă întristaţi, căci Domnul vă va aduce mărire”. 

53 lar leviţii aduceau toate acestea la cunoştinţa poporului, zicând: „Sfântă îi este Domnului ziua 
aceasta; nu vă întristaţi!” 

54 şi s-au dus cu toţii să mănânce şi să bea şi să se veselească şi să dea daruri celor lipsiţi, 

55 căci pricepuseră cuvintele în care fuseseră învăţaţi şi pentru care se adunaseră. 

Cartea înţelepciunii lui Solomon 


1 

Adevărata înțelepciune, fără de care nu poate exista dreptate. 

1 Iubiți dreptateal, voi, cei ce judecați pământul,2 gânduri drepte să aveți despre Domnul şi căutați- 
L cu inimă smerită, 

2 că El Se lasă aflat de cei ce nu-L ispitesc3 şi Se arată celor ce-şi păstrează credința în El. 

3 Căci gândurile viclene îndepărtează de Dumnezeu, iar puterea Lui, dacă-i ispitită, îl mustră pe cel 
nemintos. 

4 Înţelepciunea nu intră în sufletul viclean şi nu sălăşluieşte în trupul supus păcatului.4 

5 Căci Duhul Sfânt, învățătorul5, fuge de vicleșug, se retrage din fața cugetelor 

1 Dreptatea: acordul dintre cugetul şi fapta omului, pe de-o parte, şi poruncile lui Dumnezeu, pe de 
alta. 

2 „cei ce judecaţi pământul” (expresie identică cu aceea din Ps 2, 10): regii, guvernatorii, 
demnitarii a căror principală datorie este aceea de a face dreptate. 

3 m... cel ce nu-L ispitesc”: cei ce nu-L pun la încercare, cei ce nu pun pariuri pe o anumită 
intervenţie a lui Dumnezeu (vezi Iudita 8, 12-16). 

4 Lucidă prin excelenţă, înţelepciunea nu suferă abureala păcatului. 

5 Foarte exact: „educatorul”. 

nemintoase şi se supără când nelegiuirea se apropie. 

6 Înţelepciunea e un duh al iubirii de oameni, dar nu-l lasă nepedepsit pe cel ce defaimă prin 
vorbele sale, căci Dumnezeu e martorul rărunchilor lui6, veghetorul fără greş al inimii sale, şi tot ce 
vorbeşte limba aceluia, El aude; 

7 căci Duhul Domnului umple lumea întreagă” şi El, Cel ce ţine totul laolaltă8, cunoaşte orice 
şoaptă. 

8 De aceea, grăitorul nedreptăţii nu se poate ascunde şi dreptatea răzbunătoare nu-l lasă să-i scape. 

9 Planurile nelegiuitului vor fi cercetate, zvonul vorbelor sale va merge pân” la Domnul pentru ca 
nedreptăţile lui să-şi afle pedeapsa. 

10 O ureche geloasă9 aude totul, nu-i scapă nici chiar murmurul şoaptelor. 

11 Păziţi-vă deci de murmurul zadarnic, feriți-vă limba de clevetire, căci 

6 În limbajul biblic, „rărunchii” sunt zona lăuntrică a omului, sălaşul gândurilor celor mai ascunse. 
De reţinut alăturarea dintre Înţelepciune şi Dumnezeu. 

7 „Lumea” ca totalitate a oamenilor (oikoumene). 

8 Duhul Domnului este Cel ce asigură coeziunea universului. 

9 „Urechea geloasă” este a lui „Dumnezeu gelos”, noţiune frecventă în V. T. (vezi nota de la Iş 20, 
5). 

vorba pe furiş nu rămâne fără urmări, iar gura mincinoasă îi aduce sufletului moarte. 

12 Nu căutați moartea-n rătăcirea vieţii voastre şi nu vă atrageţi asupră-vă pieirea prin fapta 
mâinilor voastre. 

13 Căci nu Dumnezeu a făcut moartea, nici că Se bucură de nimicirea celor vii. 

14 El a făcut toate lucrurile pentru ca ele să vieze10, făpturile lumii sunt mântuitoare, în ele nu-i 
otravă de pieire, puterea morţii nu domneşte pe pământ; 

15 căci dreptatea e nemuritoare, 

16 dar nelegiuiţii cheamă [moartea] prin semn şi prin cuvânt; prietenă şi-o fac şi se topesc de dragul 
ei, cu ea fac legământ, vrednici cum sunt de-a-i fi părtaşi. 

2 

Viaţa aşa cum o văd necredincioşii. 

1 Căci ei zic între ei, prin strâmbe socotinţe: „Viaţa noastră scurtă e şi tristă; atunci când omul 
moare, nici o scăpare nu-i, şi nu ştim despre nimeni că s-ar fi-ntors din groapăl. 

2 Născuţi suntem din întâmplare; 2 vom fi după aceasta ca şi cum n-am fi fost; doar fum ne e 
suflarea din nărileamândouă, gândirea, o scânteie ţâşnită din bătaia inimii: 

10 „...să vieze”: să aibă o existenţă perenă (iar nu de azi pe mâine). 

1 Literal: „din Şeol”; „din Hades”; „din sălaşul morţilor”. 

2 Ceea ce urmează, până la versetul 20 inclusiv, e o viziune pesimistă asupra vieţii, extrasă dintr-o 
concepție materialistă (deloc străină gândirii antice), care va alimenta, mai târziu, doctrina 


comunismului. 

3 când ea se stinge, trupul cenuşă ni se face, iar duhul se destramă ca aerul uşor. 

4 În timp, numele nostru cădea-va în uitare, de fapta noastră nimeni nu-şi va aduce aminte, vieaţa ne 
va trece ca urma unui nor Şi se va risipi ca negura pe care razele soarelui o alungă şi căldura lui o 
doboară. 

5 Zilele noastre sunt o umbră trecătoare.3 Sfârşitul ni-i fără întoarcere, pecetea este pusă: nu, nimeni 
nu revine. 

6 Veniţi dar să ne veselim cu bunătăţile de-acum şi cu ardoarea tinereţii să folosim tot ce-i făptură! 

7 Să ne-mbătăm cu vinuri scumpe şi arome, iar floarea primăverii să n-o lăsăm să treacă; 

8 hai să ne-ncununăm cu roze-mbobocite pân” nu se veştejesc, 

9 la chefurile noastre să nu lipsească nimeni, din veselia noastră sunt semne pretutindeni, căci asta-i 
partea noastră şi asta ni-i menirea. 

10 Să asuprim săracul, cu toate că-i om drept, de văduva sărmană să n-avem nici o milă, nici grijă 
de bătrânul a cărui cărunteţe de ani e-mpovărată. 

11 Puterea noastră fie legea dreptăţii noastre, căci tot ce-i slab se-arată a fi fără folos. 

12 Pe omul drept să-l prindem în cursă, căci ne-ncurcă şi ni se-mpotriveşte în ce voim să facem şi 
ne-nvinovăţeşte că-am fi-mpotriva legii şi că-am păcătuimpotriva bunei creşteri. 

13 Se umflă că-L cunoaşte pe Dumnezeu deplin, numindu-se pe sine că-ar fi copilul Domnului. 

3 Omul, fiinţă efemeră: ecouri dinPs 38, 7; lov 8, 9. 

14 Fl nu-i decât osândă a gândurilor noastre şi greu ne vine numai când ne uităm la el; 

15 căci felul său de viaţă nu-i ca al celorlalţi, cărările lui toate nu sunt ce par a fi. 

16 În ochii lui, noi suntem ca fierul ruginit, de calea noastră fuge, de parc-ar fi spurcată; cu gura 
fericeşte sfârşitul celor drepţi şi ni se-mpăunează cu Dumnezeu ca tată. 

17 Cât adevăr se află-n ce spune, vom vedea, şi ce se va alege de el când o să moară. 

18 Că dacă dreptul este fiu al lui Dumnezeu, Acela-i va da mâna şi tot El îl va scoate din mâna celor 
răi4. 

19 Cu chinuri şi ocări să-l încercăm ca să-i cunoaştem supuşenia, răbdarea să i-o punem la-ncercare. 
20 Să-l osândim la moarte ruşinoasă, căci, după spusa lui, vegheat va fi”5. 

21 Aşa au cugetat, dar se înşală, căci răutatea i-a orbit. 

22 Din tainele lui Dumnezeu ei nu cunosc nimic, nu speră în răsplata sfințeniei, şi nu cred în 
răsplătirea celor ce sunt curați la suflet. 

23 Da, Dumnezeu zidit-a pe om spre nestricare, făcându-i chip asemeni cu veşnicia Lui6. 

4 Sarcasm pe care îl vor profera şi Iudeii la adresa lui lisus de pe cruce: „S-a încrezut în Dumnezeu: 
să-l scape acum, dacă-l vrea” (Mt 27, 43). 

5 O seamă din Sfinţii Părinţi ai Bisericii văd în acest verset o profeție mesianică: lisus condamnat 
de către păcătoşi la moarte pe cruce; vezi şi Evr 12, 2-3. 

6 Unele manuscrise greceşti prezintă o variantă a acestui (al doilea) stih în formula: „şi l-a făcut 
după chipul fiinţei (naturii) Sale”; în acest sens îl prezintă traducerile occidentale (BJ, OSTY, 
TOB), dar şi traducerile româneşti din 1688, 1914, 1936 şi următoarele. Ediţia Rahlfs oferă cealaltă 
variantă, mai directă, fără echivoc: „făcându-i chip asemeni cu veşnicia Lui”; prin acest termen 
(addiotes = „eternitate”, „veşnicie”) stihul se explicitează şi-l completează pe cel precedent (ceea ce 
e nestricăcios e veşnic). De fapt, versetul e o reluare originală a textului din Fe 1, 27. 

24 Dar diavolul, prin pizmă, adus-a moartea-n lume,7 iar cei ce sunt alături de el o vor cunoaşte! 

3 

Ce se întâmplă cu cei drepți şi cu cei păcătoşi. 

1 Sufletele drepţilor sunt în mâna lui Dumnezeu şi nici un chin nu le va atinge. 

2 În ochii nemintoşilor ei par că au murit, ieşirea lor din lume e o nenorocire, 

3 plecarea dintre noi, totuna cu nimicul, dar ei se află-n pace. 

4 Chiar dacă, în ochii oamenilor, au îndurat chinuri, nădejdea lor e plină de nemurire; 

5 pentru-o pedeapsă mică primi-vor plată marel. Căci Dumnezeu 1-a pus la încercare şi i-a găsit 
vrednici de EI; 

6 ca pe aur în cuptor, aşa i-a încercat şi i-a primit ca pe o jertfă de ardere-de-tot. 

7 Diavolul (în ebraică: Satan), invidiindu-l pe om pentru poziția sa privilegiată în creația lui 


Dumnezeu, l-a atras în păcat (Fe 3, 1-8; In 8, 44; Ap 12,9); la rândul său, păcatul i-a adus omului 
moartea spirituală, urmată de cea fizică (Rm 5, 12). 

1 „Pedeapsa” (aici): încercarea (sau şirul de încercări) la care Dumnezeu îl supune pe omul drept, 
pentru ca acesta, asemenea aurului în foc, să se purifice prin eliminarea zgurii. 

7 Vor străluci în ziua cercetării,2 roi de scântei pe mirişte vor fi.3 

8 Stăpâni peste popoare, ei neamuri judeca-vor, iar Domnul peste dânşii va-mpărăţi în veci. 

9 Acei ce-şi pun credinţa în El vor înţelege ce este adevărul, cei credincioşi ai Săi cu El vor sta-n 
iubire, căci harul şi-ndurarea sunt pentru-aleşii Săi. 

10 Nelegiuiţii însă, ei vor primi pedeapsă pe-a gândului măsură: de drept nu le-a păsat, de Domnul 
au fugit. 

11 Vai celor ce-arată dispreţ înţelepciunii, precum şi-nvățăturii: nădejdea li-i deşartă, ostenelile, 
zadarnice, lucrările, netrebnice, 

12 femeile lor sunt nemintoase, copiii lor, stricaţi, urmaşii, blestemaţi. 

13 Ferice de femeia cea stearpă dar curată, cea care-mpreunare-n păcat n-a cunoscut; ea-şi va 
cunoaşte rodul la cercetarea sufletelor.4 

14 Ferice de-acel famen din ale cărui mâini n-a curs fărădelege, acel ce gânduri rele n-a îndreptat 
spre Domnul; el va primi răsplată pentru credinţa lui, un loc de mare slavă acolo-n templul 
Domnului. 

15 Căci preamărit e rodul bunelor osteneli, precum nepieritoare va fi şi rădăcina gândirii iscusite. 

16 Fiii desfrânaţilor nu vor atinge maturitatea iar sămânţa din pat nelegiuit 

2 „Ziua cercetării”: vremea când Dumnezeu Se va ocupa de reabilitarea drepţilor. 

3 Precum scânteile ard şi nimicesc o mirişte uscată, aşa îi vor învinge drepţii lui Israel pe adversarii 
lor, păcătoşii. 

4 În universul biblic, sterilitatea unei femei era considerată drept blestem şi ocară divină. Aşadar, în 
lumina textului de faţă: Virtutea castităţii conjugale răscumpără ocara sterilităţii prin rodul spiritual 
ce va fi cunoscut la „cercetarea sufletelor”, adică la judecata lui Dumnezeu. 

se va stinge. 

17 Căci chiar dacă trăiesc mult, sunt socotiți de nimic, iar bătrâneţele lor vor fi la capăt fără cinste; 
18 iar de vor muri de timpuriu, nu vor avea nădejde şi nici mângâiere în ziua judecății. 

19 Căci groaznic e sfârşitul unui neam nedrept.5 

4 

Ce se mai poate întâmpla cu cei drepţi şi cu cei păcătoşi. 

1 Mai bine e să nu ai copii, dar să ai virtute, căci amintirea acesteia e nemuritoare: ea e cunoscută şi 
de Dumnezeu şi de oameni; 

2 dacă-i de faţă, o urmezi, dacă s-a dus, îţi pare rău; încununată-n veşnicie, e biruitoare în urma unei 
lupte purtate fără pată. 1 

3 Urmaşii numeroşi ai nelegiuiților nu-s de nici un folos; ieşiţi din muguri spurcaţi, nu vor înfige 
rădăcini adânci şi nu vor aşeza temelie de neclintit; 

4 chiar dacă, pentru-o vreme, se înfloresc în ramuri, ei, neavând temeiuri, se zguduie de vânt şi-n 
furia furtunii se dezrădăcinează; 

5 ramurile se vor frânge înainte de vârsta deplină, rodul lor nu va fi de nici 

5 Cuvântul „neam” înseamnă aici succesiune de generaţii (neamul Mărculeştilor). 

1 Virtutea are o dublă veşnicie: aceea din memoria oamenilor şi aceea din împărăţia lui Dumnezeu. 
Cununa e simbolul biruinţei în luptele atletice — nobile, nesângeroase —, care, la rândul lor, vor fi 
în Noul Testament simbol al luptelor (întrecerilor) duhovniceşti (vezi 1 Co 9, 24-27). 

un folos, crud pentru mâncare şi bun de nimic. 

6 Căci pruncii născuţi din culcuşuri vinovate când stai să-i cercetezi sunt martori ai nelegiuirii 
părinţilor. 

7 Omul drept, chiar dacă moare de timpuriu, află odihnă. 

8 Bătrâneţea cinstită nu e cea dată de lungimea vieţii, ea nu se măsoară cu numărul anilor; 

9 la om, înţelepciunea e cărunteţea lui şi viaţa ne-ntinată îi este bătrâneţea; 

10 plăcut lui Dumnezeu, Acesta l-a iubit mutându-l dintr-o lume a celor păcătoşi; 


11 răpit a fost, ca nu cumva răutatea să-i strâmbe-nţelepciunea, ca nu cumva-nşelarea să-i 
amăgească sufletul; 

12 căci vraja răutăţii întunecă ce-i bun şi ameţeala poftei subjugă mintea clară; 

13 desăvârşit devreme, plinirea lui e lungă. 

14 Sufletul său, plăcut lui Dumnezeu, a fost grăbit să plece din mijlocul răimii2. Nebunii văd 
aceasta, dar nu pricep nimic şi nici că-şi bat ei capul cu astfel de nimicuri, 

15 că harul şi-ndurarea sunt pentru-aleşii Săi, iar cercetarea, pentru sfinţii Săi. 

16 Dreptul care moare îi osândeşte pe nelegiuiţii care trăiesc, iar tinereţea grabnic împlinită 
[osândeşte] îndelunga bătrâneţe a celui nedrept. 

2 Dacă moartea timpurie a omului bun şi drept pare a cădea sub incidenţa absurdului, ea are, totuşi, 
o rațiune ascunsă: Dumnezeu îl smulge din mediul corupt în care trăieşte, ca nu cumva el, 

sub presiunea ambianţei perverse, să cedeze şi să cadă; în acest caz, moartea trupului e salvarea 
sufletului. 

17 Nebunii văd sfârşitul înţeleptului, dar fără să priceapă planurile Domnului asupră-i, şi nici de ce 
El şi l-a pus deoparte; 

18 văd şi dispreţuiesc, dar Domnul îşi va râde de ei. 

19 Ei după-aceea fi-vor un stârv disprețuit, de-a pururi de ocară printre morţi; căci El îi va zdrobi, 
pe ei, cei fără grai şi azvârliţi cu capu-n jos şi îi va scutura din temelii şi vor pieri până la unul şi 
chinul îi va măcina şi amintirea, da, li se va stinge. 

20 Şi când va veni socoteala păcatelor lor, ei vor veni cuprinşi de spaimă, iar fărădelegile lor îi vor 
osândi din faţă.3 

5 

Drepţii şi păcătoşii la judecată. 

1 Cel drept, plin de-ndrăznire, va sta atunci în faţă, de faţă cu aceia ce i-au făcut necazuri şi pentru-a 
cărui trudă l n-aveau decât dispreţ. 

2 Văzându-l, tulburare-i va scutura, şi spaimă, uimiţi, ca-ntr-o poveste, să-l vadă mântuit. 

3 Şi-or zice între ei, plini de păreri de rău, gemând amar, cu duhul cuprins de strâmtorare:2 

4 „Acesta-i cel pe care cândva-l batjocoream, spre care noi, nebunii, ţinteam 

3 Nebunii nelegiuiţi nu scapă doar cu moartea fizică şi cu ştergerea amintirii; în urma acestora va fi 
o judecată, o vreme când, faţă-n faţă cu propriile lor păcate, vor fi condamnaţi de ele. 

1 Literal: „osteneli”; „nevoinţe”. Viaţa omului virtuos nu e comodă; ea se realizează prin efort 
(acela de a învinge ispitele care îl asaltează). 

2 Dacă păcătosul şi-a petrecut viaţa în confuzie şi datorită confuziei, Judecata îi oferă momentul 
lucidităţii şi, prin aceasta, conştiinţa vinovăţiei. 

doar cu ocări crezând că viaţa-i este o pură nebunie, iar moartea, fără cinste. 

5 Cum de-a ajuns să fie la număr printre fiii lui Dumnezeu, şi parte să-şi aibă printre sfinți? 

6 Noi ne-am ţinut departe de calea adevărului, nu pentru noi lumina dreptăţii a lucit, iar soarele nu 
nouă ne-a răsărit de sus. 

7 Sătui suntem de căile nelegiuirii şi ale pierzaniei, pustiuri neumblate-am străbătut, dar calea 
Domnului n-am cunoscut-o. 

8 Ce folos ne-a adus trufia? La ce ne-au slujit bogăţia şi înfumurarea? 

9 Totul a trecut ca o umbră, ca o veste ce vine şi zboară; 

10 ca o corabie ce străbate marea-nvolburată fără să poţi să dai de urma trecerii ei şi nici de șanțul 
chilei, săpat adânc în valuri; 

11 sau ca o pasăre ce zboară prin aer, al cărei zbor nu lasă nici un semn: loveşte aerul uşor cu aripile 
în mişcare şi-l spintecă în şuier ascuţit şi-şi taie drum cu ele, dar, după-aceea, nici un semn c-ar fi 
trecut pe-acolo; 

12 sau ca săgeata-mpinsă către ţintă: aerul rupt se-ntoarce unde-a fost, iar urma ei nicicum n-o poţi 
afla. 

13 Aşa şi noi: de-abia veniţi pe lume, am şi plecat din ea făr să-arătăm o urmă de virtute, ci-n 
răutatea noastră am pierit”. 

14 Da, nădejdea celui nelegiuit e ca praful spulberat de vânt, ca negura subţire topită de furtună: se 
risipeşte precum fumu-n vânt şi trece ca un oaspete de-o zi, firav în amintire. 


15 Dar drepţii vor trăi în veci; răsplata lor este la Domnul, Cel-Preaînalt îi are-n grija Sa. 

16 De-aceea vor primi, din mâna chiar a Domnului, cununa-mpărătească-a strălucirii şi diadema 
frumuseţii,3 căci ei de dreapta Lui vor fi păziţi şi ocrotiţi vor fi, ca de un scut, de braţul Său. 

17 Cu-aprinsă-i gelozie drept armură,4 El va-narma făptura spre-a-Şi nimici vrăjmaşii, 

18 şi, cu dreptatea-mplătoşat, coif îşi va pune dreapta judecată, 

19 sfinţenia Şi-o va face un scut nebiruit, 

20 din aspra Sa mânie, o sabie-ascuţită, şi-ntregul univers porni-va la război alături, să-i înfrunte pe 
cei lipsiţi de minte. 

21 Fulgere vor ţâşni, cu vârful drept la ţintă, din arcul bine-ntins al norilor zburând; 

22 din praştie, puzderie de grindini mânioase; spre ei6 se-ndreaptă furia din clocotele mării şi fluvii 
în puhoaie vor trece peste ei; 

23 o cruntă vijelie-i va biciui din faţă şi-i va zvârli prin aer precum un uragan. Astfel nelegiuirea va 
pustii pământul întreg, şi răutatea va răsturna din tronuri pe cei puternici. 

3 Din nou: cununa e răsplata-simbol a învingătorului în întrecerile atletice („războiul nevăzut” al 
sfinţilor); prin cunună (sau diademă), asemănarea cu Împăratul. 

4 Schimbând registrul expozitiv, autorul deschide un episod specific stilului apocaliptic: spre a-Şi 
nimici adversarii, Dumnezeu mobilizează şi pune în mişcare întregul univers. „Gelozia” lui 
Dumnezeu, noţiune frecventă în limbajul biblic, e sentimentul violent al Celui înşelat în buna Sa 
credinţă. 

5 „Cei lipsiți de minte”: aici nu e vorba de nebunii dereglați mintal, ci de cei ce, printr-o judecată 
săracă, simplificatoare, răstoarnă sau dereglează ordinea morală, luând păcatul drept virtute şi 
nefirescul drept firesc. 

6 „... spre ei”: spre vrăjmaşi. 

6 

Regii sunt datori să caute înţelepciunea. 

1 Voi, regi, ascultați şi înţelegeți! învăţaţi-vă, voi, cei ce judecaţi marginile pământului! 1 

2 Plecaţi-vă auzul, voi, cei ce stăpâniţi peste mulţimi şi care vă trufiți cu mulţimea neamurilor! 

3 Căci Domnul este Cel ce v-a dat stăpânirea şi Cel-Preaînalt, puterea; El este Cel ce vă va cerceta 
faptele şi planurile vi le va cerca2. 

4 Că dacă voi, slujitori ai împărăției Lui, n-aţi judecat drept, nici legea n-aţi păzit-o şi nici c-aţi 
umblat după voia lui Dumnezeu, 

5 groaznic şi grabnic Se va năpusti asupra voastră. Căci cumplită-i judecata pentru cei sus-puşi; 

6 celui mic, din milă, i se iartă, dar cei puternici vor fi cercaţi puternic. 

7 Căci Stăpânul-a-toate de nimeni nu Se teme, şi nici nu Se sfieşte de-a omului mărire; şi pe cei 
MICI, şi pe cei mari, pe toţi El i-a făcut, pe ei, pe toţi, la fel îi are-n grijă; 

8 pe cei puternici, însă, i-aşteaptă cercetare grea, pe măsura lor. 

9 Deci, către voi, o, regi, eu îmi îndrept cuvântul, să învăţaţi înţelepciunea şi să nu cădeţi; 

10 căci cei ce cu sfinţenie păzesc pe cele sfinte ei înşişi vor fi sfinţi,3 iar cei ce-au 

1 Presupuse a fi ale unui rege iudeu, îndemnurile de mai jos li se adresează tuturor celor ce au 
funcţii conducătoare în lume; de aici, caracterul universalist al acestui capitol. 

2 „A cerca”: a scruta; a cerceta în profunzime. 3 Adică: după Judecată vor fi recunoscuţi drept sfinţi 
şi declaraţi ca atare. 

învăţat-o vor şti ce să răspundă. 

11 Iubiţi-mi deci cuvintele, doriţi-le, şi astfel ajungeţi învăţaţi. 

12 Înţelepciunea este-ntru tot strălucitoare şi nu se ofileşte; cu uşurinţă-o văd acei ce o iubesc, iar 
cei ce-o caută o află. 

13 Acelor ce-o doresc le iese înainte şi ea se-arată prima. 

14 Acel ce-o caută din zori nu se va osteni: şi-o va afla la poartă. 

15 s-o ai în gând înseamnă desăvârşirea minţii; s-o ai în veghe, grabnic vei fi lipsit de grijă. 

16 Pe cei care-i sunt vrednici îi cată pretutindeni şi pe cărări le iese-nainte c-un surâs şi-n orice gând 
ea merge c-un pas în faţa lor.4 

17 Căci începutul ei e pofta de-a-nvăţa; 

18 dorinţa de-a-nvăţa, aceasta e iubirea; iubirea-i paza sfântă a propriilor legi;5 păzirea legii- 


nseamnă să ai nestricăciune6; 

19 nestricăciunea: omul vecin cu Dumnezeu; 

20 şi, prin urmare, dorul de-nţelepciune duce la starea-mpărătească. 

21 Voi, regi peste popoare, în viaţă dacă ţineţi la tronuri şi la sceptre, cinstiţi Înţelepciunea, ca-n 
veac să cârmuiți. 

4 În versetele 17-20 autorul foloseşte — destul de liber — un procedeu de argumentaţie al gândirii 
greceşti: într-o suită de propoziții, complementul celei dintâi devine subiectul celei următoare... şi 
aşa mai departe, până la concluzia care reuneşte începutul cu sfârşitul; procedeul se cheamă „sorit”, 
de la adjectivul grecesc sooreites = „obţinut prin acumulare”. 

5 Una din legile iubirii este supunerea faţă de persoana iubită, principiu fundamental în relația om- 
Dumnezeu. 

6 „Nestricăciune”: incoruptibilitate; nedescompunere; absenţa dezagregării, a putrezirii; deci, 
continuitate ființială, nemurire. 

22 Ce este-nţelepciunea şi cum a luat fiinţă sunt gata să v-o spun; nu voi ascunde taine, ci îi voi fi 
pe urme de la-nceputul ei; cunoaşterea voi pune-o deplina ei lumină şi nu-mi va trece pasul pe- 
alături de-adevăr. 

23 N-oi merge nici pe drumul invidiei ce roade: aceasta n-are-a face nimic cu-nţelepciunea. 

24 Mulțimea de-nţelepţi e mântuirea lumii; un rege plin de minte-i balsam pentru popor. 

25 Primiţi învăţătura din ceea ce vă spun şi veţi afla folos. 

7 

înțeleptul e un simplu om, dar înțelepciunea îl ridică deasupra. 

1 Om muritor sunt şi eu, asemenea oricărui coborâtor din prima ființă omenească zidită pe pământ.2 
2 Înfiripat cu trupul în pântecele mamei, m-am închegat în sânge de-a lungu-a zece luni3 plecând 
dintr-o sămânță de om şi de plăcere,4 învecinată somnului. 

3 Născut, mi-am hrănit pieptul cu aerul obştesc, căzut-am pe pământul acelaşi 

1 Acest capitol e una din cele mai frumoase pagini ale Vechiului Testament; deşi alcătuită sub 
înrâurirea gândirii filosofice greceşti (îndeosebi sub aceea a lui Platon), scrierea are grijă să păstreze 
toate coordonatele monoteismului iudaic. 

2 Întregului neam omenesc i se transmit chipul şi asemănarea lui Adam (vezi Fe 5, 3 şi nota). 

3 Zece luni ale ciclului lunar — operant în calculul iudaic — sunt echivalentul a nouă luni din ciclul 
solar. 

4 În vechea gândire iudaică, sămânţa bărbatului era aceea din care se alcătuia embrionul; oferind 
plăcerea, femeia devenea receptacul. 

pentru toţi, iar glasul meu dintâi, precum la toată lumea, n-a fost decât un plâns; 

4 crescut am fost în scutec, învăluit în grijă. 

5 Nu, nici măcar un rege n-a început-o altfel atunci când s-a născut; 

6 în viaţa ce ni-i dată intrarea şi ieşirea sunt pentru toţi la fel. 

7 De-aceea m-am rugat să mi se dea pricepere, şi astfel mi-a fost dată; şi am cerut, şi iată că duhu- 
nţelepciunii mi-a şi venit.5 

8 De dragul ei fugit-am de sceptre şi de tronuri, iar bogăţia-n cumpeni cu ea mi-a fost nimic. 

9 Cu piatra cea mai scumpă nu i-am făcut pereche; de i se pune-alături, tot aurul din lume nu e decât 
nisip, şi-n faţa ei argintul nu e decât noroi. 

10 Iubirea mea asupră-i a pus un preţ mai mare decât pe sănătate, decât pe frumuseţe; şi mai presus 
am pus-o chiar de lumina însăşi, căci strălucirea ei nicicând nu oboseşte. 

11 Şi totuşi, ea mi-aduse în viaţă tot ce-i bun; din mâna ei primit-am averi nenumărate. 

12 Iar eu de toate-acestea m-am bucurat din plin, căci ea, înţelepciunea, e cea care le-aduce; dar nu 
ştiam un lucru: că ea e mama lor.6 

5 Prin rugăciune, autorul a obţinut priceperea (fronesis) de a cere mai mult; prin invocare (chemare 
expresă) i s-a dat mai mult decât însăşi înţelepciunea: duhul înţelepciunii (pneuma sofias), adică 
înţelepciunea în dimensiunea şi perenitatea ei lăuntrică. 

6 Deşi înțeleptul a renunţat, practic, la toate bunurile menţionate în versetele 8-10 (sceptre, tronuri, 
bogății, nestemate, aur, argint, sănătate, frumuseţe — şi chiar lumină —), el le-a dobândit pe toate, 
dar numai târziu şi-a dat seama că înţelepciunea e nu doar instrumentul prin care i-au venit, ci însăşi 


originea lor (desigur, o origine derivată din Dumnezeu, după cum se va arăta în versetele 25-26). 

13 Am învăţat cu râvnă, rostesc mărinimos7 şi nu-i ascund belşugul. 

14 Căci ea e pentru oameni comoară nesfârşită8; cei ce-o obţin, prieteni îi sunt lui Dumnezeu prin 
ale-nvăţăturii îmbelşugate daruri. 

15 Să-mi deie Dumnezeu rostire după gând,9 fiindu-mi gândul vrednic de darurile Sale; căci El e 
călăuza-nţelepciunii şi îndreptarul înţelepţilor; 

16 că-n mâna Lui noi suntem şi noi, şi ale noastre cuvinte, iscusinţa şi ştiinţa de a face10. 

17 Cunoaşterea cinstită] 1 a făpturii El mi-a dat-o, să ştiu plămada lumii şi vlaga din stihii. 

18 cum se sfârşeşte timpul după-nceput şi mijloc, şi vremea-n du-te-vino. şi vremile-n prefaceri, 

19 cum se roteşte anul. cum astrele se mişcă, 

20 natura animalelor, deprinderile fiarelor, puterea unor duhuril2 şi gândurile oamenilor, şi 
felurimea plantelor şi leacul rădăcinilor; 

7 Literal: „rostesc fără invidie”. 

8 lisus va spune: „.... faceţi-vă... comoară neîmpuţinată în ceruri”. 

9 „„... rostire după gând”: să spun ceea ce îmi dictează gândul (gnome are o mare bogăţie de sensuri: 
gând, gândire, dreaptă judecată, inteligență, dispoziţie a spiritului etc.). 

10 „Ştiinţa de a face”: rațiunea practică. 

11 „Cunoaşterea cinstită”: aceea care nu minte, nu înşală, nu induce în eroare; care e conformă cu 
realitatea. 

12 E vorba de duhurile rele, a căror putere trebuie identificată spre a-i împiedica lucrarea malefică. 
21 tot ce-i ascuns, precum şi ce e vădit, am cunoscut, fiindcă-nţelepciunea, ce meştereşte totul, mi-a 
dat învăţătură. 13 

22 Într-adevăr, se află în ea un duh deşteptI4 şi sfânt, fără pereche15, cu multe căi16, subţireI7, 
pătrunzător şi sprinten şi fără nici o pată şi limpede, statornic şi iubitor de bine, gata oricând18, 
năvalnic şi binefăcător şi iubitor de oameni, 

23 de neclintit, temeinic, lipsit de-ngrijorări: el, cel ce poate totul şi peste tot veghează, străbate ca 
un fulger prin duhurile toate cele deştepte, limpezi şi oricât de subțiri. 

24 Fiindcă-nţelepciunea se mişcă mult mai iute decât orice mişcare: de vreme ce-i curată, străbate şi 
pătrunde prin toate, pretutindeni. 19 

25 Un suflu al puterii lui Dumnezeu, aceasta-i: şuvoi curat al slavei Celui Atotputernic, aşa că nici o 
pată n-o poate întina. 

13 Monoteist, autorul se fereşte să personifice înţelepciunea, cu toate că îi conferă şi calitatea de „a 
meşteri” (a lucra ca un creator de artă). În următoarele două versete sunt enumerate o seamă de 
atribute ale înţelepciunii, pe care Platon şi stoicii le puneau pe seama „Spiritului universal” 
(desemnat prin nous sau prin Logos). Acestea sunt în număr de douăzeci şi unu (3x7 = 21, rezultatul 
a două numere perfecte), cunoscut fiind că simbolistica numerelor era cultivată atât în filosofia 
elenă cât şi în cele două Testamente biblice. În efortul de a ajunge la 21, autorul foloseşte termeni 
foarte apropiaţi ca sens. 

14 „Deştept” = inteligent. 

15 „Fără pereche”: unic. 

16 „Cu multe căi”: multiplu; polivalent. 

17 „Subuire”: subtil; de mare fineţe; care poate face distincțiile cele mai fine, până la ultimul 
amănunt. 

18 „Gata oricând”: prompt; care răspunde imediat. 

19 Lipsită de impurități, înţelepciunea îşi taie cale dreaptă prin tot ce există. 

26 Căci ea e strălucirea luminii ne-nserate20, oglinda fără urmă de pată a lucrării lui Dumnezeu, 
icoană a bunătăţii Sale. 

27 Cu toate că ea este doar una, poate totul: în sine rămânând, pe toate le-nnoieşte, şi, pătrunzând, 
prin veacuri, în sufletele sfinte, lui Dumnezeu îi face prieteni şi profeţi; 

28 căci Dumnezeu Şi-ndreaptă iubirea doar spre-acela cel ce cu-nţelepciunea îşi face casă bună. 

29 Într-adevăr, ea este mai mândră decât soarele şi mai presus de-ntreaga orânduire-a stelelor: dacă- 
i vei pune-alături lumina, ea o-ntrece. 


30 de vreme ce lumina îi face nopţii loc, pe când înţelepciunii nimic nu-i face răul. 

8 

Deţinătoare a tuturor bunurilor, înţelepciunea nu le poate lipsi regilor. 

1 Puternic ea se-ntinde-ntre marginile lumii şi-ntregu-l rânduieşte cum e să fie bine. 1 

2 Cătând-o, mi-a fost dragă din tinereţea mea şi mi-am dorit-o de mireasă şi mă topeam de 
frumuseţea ei. 

3 De neamul bun? e mândră trăind cu 

20 „Lumina neînserată”: lumina veşnică. Aici poate fi vorba de o intuiţie profetică: dacă în V. T. 
Dumnezeu nu e numit niciodată lumina (El fiind doar însoţit de lumină), în N. T. Iisus Se va declara 
pe Sine: „Eu sunt Lumina lumii” (In 8, 12). 

1 După conţinut, acest verset e concluzia şi finalul capitolului precedent. 

2 „Neamul bun”: obârşia nobilă. 

Dumnezeu3, căci Domnul-peste-toate, El însuşi a iubit-o. 

4 Pătrunsă în ştiinţa lui Dumnezeu4, ea este aceea care-alege-ntre lucrurile Lui. 

5 şi dacă bogăţia e bun râvnit în viaţă, ce altă bogăţie-i mai mare decât ea, decât înţelepciunea, care 
lucrează totul? 

6 şi dacă iscusinţa e-aceea ce lucrează, ce meşter mai de seamă ar pune rânduială în toate câte sunt? 

7 Şi dacă oarecine a îndrăgit dreptatea, virtuțile sunt rodul eforturilor ei: căci ea ne şi învață- 
nfrânarea, chibzuinţa, dreptatea, bărbăţiaS, şi tot ceea ce-n viaţă mai bun e pentru oameni, pentru 
folosul lor. 

8 şi dacă oarecine doreşte ştiință-ntinsă, trecutul ea îl ştie, ea scurmă viitorul, cunoaşte întorsura 
zicalelor şi ştie să vadă înţelesul ascuns în ghicitori,6 minuni şi semne toate le ştie dinainte şi ce se- 
ntâmplă-n vremuri şi-n sutele de ani. 

9 m-am prins dar să-mi devină tovarăşă de viaţă, ştiind că o să-mi fie la drum povaţă bună, precum 
şi mângâiere în griji şi în tristeți. 

3 „A trăi cu Dumnezeu” înseamnă a fi cu El în comuniune intimă, asemenea unui cuplu soţsoţie. De 
altfel, în V. T. e frecventă alegoria mariajului sacru dintre Iahve şi poporul Său Israel. 

4 Înţelepciunea este, de fapt, o iniţiată, posedând capacitatea de a avea acces la tainele 
dumnezeieşti. 

5 Acestea sunt cele patru virtuţi cardinale proclamate de filosofia greacă (Platon şi stoicii), devenite 
apoi, cu conotaţii speciale, virtuțile cardinale ale teologiei creştine. (Dreptatea din stihul întâi nu 
înseamnă una din cele patru virtuţi, ca în stihul 4, ci toate cele patru laolaltă). 

6 „Zicalele” (maximele) şi „ghicitorile” (enigmele) sunt alcătuiri verbale care ascund un sens 
anevoie de descifrat; înţelepciunea nu cunoaşte obstacole. 

10 Şi voi avea printr-însa mărire-n adunări şi, tânăr, multă cinste în faţa celor vârstnici.7 

11 Pătrunzător m-or ţine pe tron de judecată şi admirat voi fi în faţa celor mari.9 

12 Dacă păstrez tăcere, ei sunt în aşteptare, dacă-mi rostesc cuvântul, ei sunt cu luare-aminte şi de 
vorbesc prea lung, ei mâna-şi pun la gură. 

13 Prin ea şi doar printr-însa avea-voi nemurirea şi-ntre urmaşi lăsa-voi o veşnică-amintire. 

14 Voi cârmui popoare, şi seminţii străine supuse îmi vor fi; 

15 şi, auzind de mine, tirani temuţi s-or teme; şi bun voi fi cu gloata şi aprig în război. 

16 Întors acasă, tot ea îmi va-nsoţi odihna, că-a ei vecinătate nu-nseamnă-amărăciune, şi nici 
convieţuirea cu dânsa nu-i durere, ci numai veselie şi numai bucurie. 

17 Aceste gânduri toate le-am chibzuit în minte, la inimă le-am pus şi-am înţeles că nemurirea-i 
caldul culcuş cu-nţelepciunea,10 

18 că-n prietenia ei sunt sfinte bucurii, că-n fapta mâinii sale sunt bunuri nesfârşite, că, stând mereu 
în preajmă-i, 

7 Opţiunea pentru înţelepciune pare o renunțare la bunurile şi bucuriile lumeşti, dar acestea i se 
oferă înţeleptului tocmai ca rezultat al opțiunii lui. Exemplul cel mai grăitor este însuşi regele 
Solomon. 

8 Aluzie la celebra judecată a lui Solomon (3 Rg 3, 16-28). 

9 După OSTY, „cei mari” ar fi, aici, suveranii străini care l-au cunoscut pe Solomon şi l-au admirat: 
regele Hiram al Tirului (3 Rg 5, 15-21) şi regina de Saba (3 Rg 10, 4-8). 


10 Autorul are o preocupare constantă pentru propria sa nemurire; aceasta se obţine printr-o 
conviețuire intimă cu înţelepciunea. 

câştigi gândire dreaptă, că-a sta cu ea de vorbă înseamnă nume bun; deaceea-am tot umblat prin 
laturile lumii în căutarea căii de a mi-o dobândi. 

19 Am fost copil cuminte, cu fire norocoasă; mai mult: am avut parte şi de un suflet bun, 

20 sau, mai degrab, fiind bun, venit-am într-un corp lipsit de întinare;1 1 

21 Înţelegând eu însă că n-aş putea s-o am altminteri decât dacă chiar Dumnezeu mi-o dă aceasta 
fiind ea însăşi o istețime-a minţii: a şti de unde-mi vine această dăruire -, m-am îndreptat spre 
Domnul cu-această rugăciune şi-am zis din toată inima: 

9 

Rugăciune pentru dobândirea înţelepciunii. 

1 Dumnezeule al părinţilor şi Doamne al milei, Tu, Cel ce pe toate le-ai făcut prin cuvântul Tău, 

2 Cel ce cu înţelepciunea Ta l-ai alcătuit pe om1, ca să stăpânească toate făpturile pe care Tu le-ai 
făcut 

3 şi să cârmuiască lumea întru sfinţenie şi dreptate şi să facă judecată cu inima dreaptă, 

11 Luat în sine, izolat, versetul pare a afirma preexistenţa sufletului; luat însă în context — apropiat 
şi îndepărtat —, el nu face altceva decât să pună accentul pe preeminenţa sufletului asupra corpului. 
1 „A alcătui” îl echivalează aici pe grecescul kataskevazo, dar sensurile cuvântului original sunt 
mult mai multe şi mai bogate; potrivit acestora, Dumnezeu l-a „zidit” pe Adam (adică l-a creat după 
un plan elaborat), dar l-a şi „pregătit”, adică l-a înzestrat cu toate însuşirile de natură să-i asigure 
succesul în menirea pentru care fusese creat. 

4 dă-mi-o pe aceea ce stă lângă tronul tău, înţelepciunea, şi nu mă lepăda din ceata copiilor tăi. 

5 Căci robul Tău sunt eu, şi fiul roabei Tale, om slab şi cu viaţă trecătoare şi puţin destoinic să 
înţeleg dreptatea şi legile. 

6 Că chiar Dac-ar fi cineva desăvârşit între fiii oamenilor, dacă-i lipseşte înţelepciunea care vine de 
la Tine, de nimic va fi socotit. 

7 Căci Tu eşti Cel ce m-ai ales rege al poporului Tău şi judecător al fiilor şi fiicelor Tale. 

8 Tu mi-ai poruncit să zidesc templu pe muntele Tău cel sfânt şi jertfelnic în cetatea unde Tu Ţi-ai 
aşezat cortul2, chip al cortului sfânt pe care Tu l-ai pregătit dintru-nceput3. 

9 Cu Tine e înţelepciunea care-Ţi cunoaşte faptele şi care era de faţă când Tu făceai lumea4; ea ştie 
ce e plăcut în faţa ochilor Tăi şi ce e pe potriva poruncilor Tale. 

10 Trimite-o din sfintele Tale ceruri, de pe tronul slavei Tale, pentru ca ea să mă ajute în ostenelile 
mele şi să cunosc ce-Ţi este Ție plăcut; 

11 căci ea ştie şi înţelege totul. Ea mă va călăuzi înţelepţeşte în lucrările mele şi prin slava ei mă va 
ocroti. 

12 Atunci faptele mele vor fi plăcute, eu cu dreptate îţi voi judeca poporul şi vrednic voi fi de tronul 
părintelui meu. 

2=... unde Tu Te-ai hotărât să locuieşti. 

3 „Cortul sfânt” poate fi: fie cortul ridicat de Moise după porunca şi instrucțiunile lui Dumnezeu (Iş 
25, 9, 40), fie însuşi izvodul (prototipul) ceresc al acestuia. 

4 Prezenţa înţelepciunii la crearea lumii este tratată mai pe larg în Proverbe 8, 27-31 (vezi şi nota). 
13 Cine oare este omul care să cunoască planul lui Dumnezeu?, şi cine poate gândi care este voia 
Domnului? 

14 Căci gândurile muritorilor sunt şovăielnice, iar cugetările noastre, nestatornice; 

15 căci un trup putrezitor îngreuiază sufletul şi cortul acesta de lut împovărează mintea cu mulțime 
de griji. 

16 Cu greu ne dăm seama de cele ce sunt pe pământ, iar ceea ce avem în mână nu aflăm decât 
sforțându-ne; atunci, ceea ce este în ceruri, cine a descoperit? 

17 Şi cine Ţi-a cunoscut voia dacă Tu nu i-ai dat înţelepciunea, şi dacă nu i L-ai fi trimis de sus pe 
Duhul Tău cel Sfânt? 

18 Aşa au devenit drepte cărările celor de pe pământ, aşa au învăţat oamenii ce-Ţi este plăcut şi, 
prin înţelepciune, s-au mântuit. 

10 


Înţelepciunea a cârmuit lumea încă de la început. 

1 Ea l-a ocrotit pe tatăl lumiil, pe el, cel plămădit întâi, cel ce singur a fost zidit; ea l-a scos din 
propriul lui păcat 

2 şi i-a dat putere să stăpânească totul. 

3 Dar când, în mânia sa, un nedrept2 s-a-ndepărtat de ea, acela a pierit în furia cu care şi-a ucis 
fratele. 

1 Tatăl lumii”: e vorba de Adam, numit astfel pentru că el a fost începutul speciei umane. De aici, în 
capitolele următoare: Înţelepciunea şi Dumnezeu în istorie. Sunt evocate evenimente care pot fi 
reperate prin sistemul referențial (trimiteri). 

2 „Un nedrept”: cel ce a rupt echilibrul dintre voia lui Dumnezeu şi propria sa faptă; e vorba de 
Cain. 

4 Când, din pricina lui, a fost pământul înecat, înţelepciunea l-a mântuit încă o dată, mânându-l pe 
cel drept cu ajutorul unui lemn obişnuit.3 

5 şi când, laolaltă-n răutatea lor, Neamurile s-au amestecat4, ea l-a recunoscut pe cel drept, l-a păzit 
fără prihană în faţa lui Dumnezeu şi l-a păstrat puternic când a fost să-l doboare mila de copilul său. 
6 Ea l-a scăpat pe cel drept din prăpădul celor răi când a fugit el de focul coborât peste cele cinci 
cetăţi. 

7 Şi, martor al nelegiuirii lui, acest ţinut pustiu fumegă şi azi; pomii dau roade ce nu se coc la vreme 
şi-un stâlp de sare se înalță în amintirea unui suflet necredincios. 

8 Căci, pentru faptul de a se fi îndepărtat de înţelepciune, ei nu numai că au căzut în nenorocirea de 
a nu cunoaşte binele, dar le-au lăsat celor vii un monument al nebuniei lor, aşa încât ticăloşia lor să 
nu rămână ascunsă. 

9 Înţelepciunea însă i-a scos din suferinţă pe credincioşii ei. 

10 Ea l-a călăuzit pe drepte cărări pe dreptul ce fugea de mânia unui frate; ea i-a arătat împărăţia lui 
Dumnezeu şi i-a dăruit cunoaşterea lucrurilor sfinte; ea l-a făcut să izbândească în ostenelile lui şi 
spor i-a dat în strădanii; 

11 ea l-a ajutat împotriva lăcomiei celor ce îl asupreau şi ea l-a făcut bogat; 

12 ea l-a păzit de vrăjmaşi şi l-a ocrotit de cei care-i întindeau curse; ea i-a dat biruinţă într-o luptă 
crâncenă, pentru 

3 Potopul; Noe în corabie. 

4 V. 5: Turnul Babel; v 5: Avraam; vv. 6-7: Lot, Sodoma şi Gomora, femeia lui Lot; vv. 9-12: 
Iacob; vv. 13-14: Iosif; vv. 15-19: Moise; drumul prin pustie. 

ca el să ştie că evlavia e mai puternică decât orice. 

13 Ea este cea care nu l-a părăsit pe dreptul vândut, ci l-a ferit de păcat; 

14 ea s-a coborât cu el în groapă, ea nu l-a părăsit în lanţurile lui până ce i-a dat sceptrul regal şi 
putere asupra celor ce-l asupreau; ea i-a dovedit pe pârâşii lui ca fiind mincinoşi şi i-a dat mărire 
veşnică. 

15 Ea a eliberat poporul sfânt şi seminția nevinovată de neamul care le asupreau. 

16 Ea a intrat în sufletul unui rob al Domnului şi cu semne şi minuni a ţinut piept unor regi de 
temut. 

17 Celor sfinţi le-a dat plată ostenelilor lor, ea i-a călăuzit pe o cale minunată, ea le-a fost 
acoperământ ziua şi lumină de stele noaptea. 

18 Ea i-a trecut prin Marea Roşie şi i-a purtat prin ape mari, 

19 în timp ce-i îneca pe vrăjmaşii lor, după care i-a ridicat din adâncurile genunii. 

20 Astfel că drepţii i-au jefuit pe cei necredincioşi, au lăudat, Doamne, numele Tău cel sfânt şi, cu o 
singură inimă, i-au lăudat mâna care se luptase pentru ei; 

21 căci înţelepciunea a deschis gura celor muţi şi limba pruncilor a făcut-o limpede. 

11 

Din pustia Sinai, privire înapoi spre Egipt. 

1 Ea le-a sporit lucrările prin mâna unui sfânt profet. 

2 Au străbătut o pustie nelocuită şi şi-au întins corturile în locuri neumblate. 

3 Au ţinut piept duşmanilor şi i-au dat înapoi pe potrivnici. 


4 În setea lor, Te-au chemat: apă li s-a dat dintr-o stâncă seacă şi din piatră aspră şi-au astâmpărat 
setea. 

5 Astfel, ceea ce pentru vrăjmaşii lor fusese pedeapsă lor le-a fost binecuvântare la vreme de 
nevoie.] 

6 şi-n locul izvorului nesecat al marelui fluviu, tulburat cu sânge noroios 

7 pedeapsă pentru o poruncă ucigătoare de copii -, le-ai dat [alor Tăi], celor deznădăjduiţi, apă din 
belşug, 

8 arătându-le prin setea de care suferiseră cum i-ai pedepsit Tu pe vrăjmaşii lor. 

9 Prin încercările lor care nu erau altceva decât certări ale milei au înţeles cum erau chinuiţi 
nelegiuiții sub judecata mâniei, 

10 căci pe ei i-ai încercat ca un părinte care dojeneşte, dar pe aceia i-ai pedepsit ca un rege 
neîndurător, care osândeşte. 

11 Şi cei de-acolo, şi cei de-aici sufereau deopotrivă, 

12 de vreme ce-i cuprindea o îndoită tristeţe şi suspinau la amintirea a ceea ce se petrecuse; 

13 când însă au priceput că ceea ce pentru ei fusese pedeapsă era spre binele celorlalți, L-au 
recunoscut pe Domnul; 

14 căci Acela pe care odinioară L-au lepădat şi L-au avut de batjocură la urma urmelor s-au 
minunat de EI, 

1 Punând în paralelă plăgile asupra Egiptenilor şi suferinţele din pustie ale Evreilor, autorul 
dezvoltă ideea că una şi aceeaşi suferinţă (setea) poate avea motivații şi scopuri diferite. 

după ce suferiseră de o sete alta decât a celor drepţi.? 

15 Dar pentru gândurile lor nebuneşti şi vinovate care-i duceau în rătăcire şi îi făceau să se-nchine 
la reptile bezmetice şi la fiare becisnice, Tu le-ai trimis, ca pedeapsă, o hoardă de dobitoace 
becisnice, 

16 pentru ca ei să ştie că-au fost pedepsiţi pe unde-au păcătuit.3 

17 Mâna Ta cea atotputernică aceea care a făcut lumea dintr-o materie fără chip - 4 nu s-a 
împiedicat să trimită asupră-le o gloată de urşi sau de lei fioroşi, 

18 sau chiar fiare necunoscute, făcute pe loc, pline de turbare, scoțând pe nări suflare-nflăcărată, 
răspândind un fum puturos sau scăpărând din ochi fulgere înfricoşătoare, 

19 în stare nu numai să-i spulbere cu răutatea lor, ci să-i nimicească prin simpla lor cumplită- 
nfățişare. 

20 Dar şi fără aceasta, ei puteau pieri doar la o suflare, urmăriţi de dreptatea răzbunătoare, vânturaţi 
de suflarea puterii Tale. Ci Tu pe toate le-ai rânduit cu măsură, număr şi cumpănă. 

21 Căci marea Ta putere e pururi în slujba Ta, şi cine-i va sta împotrivă tăriei braţului Tău? 

2 Autorul le atribuie Egiptenilor procese de conştiinţă care-i duc la descoperirea adevăratului 
Dumnezeu (idee inexistentă în Cartea Ieşirii). 

3 Animalele pe care Egiptenii le adoraseră devin acum torționarii lor (idee proprie autorului). 

4 Autorul pare a afirma aici preexistența materiei, ceea ce e de neconceput pentru un monoteist; mai 
degrabă se înţelege că el a avut în minte haosul primordial, adică lumea creată de Dumnezeu mai 
întâi ca materie informă (Fc 1, 2), pe care, punându-i legi, l-a organizat în ceea ce constituie 
universul. 

22 Întreaga lume e pentru Tine ca un grăunte în cumpănă, ca stropul din roua dimineţii căzută pe 
pământ. 

23 Dar Tu ai milă de toţi, tocmai fiindcă poţi totul, Tu închizi ochii asupra păcatelor oamenilor 
pentru ca ei să se pocăiască. 

24 Căci Tu iubeşti tot ceea ce există şi nu Te dezguşti de nimic din ceea ce ai făcut; că dac-ai fi urât 
ceva, nu l-ai fi plăsmuit. 

25 Şi cum ar fi rămas ceva, dacă Tu nu l-ai fi vrut? sau cum s-ar fi păstrat ceva, dacă Tu nu l-ai fi 
chemat? 

26 ci Tu cruţi totul, de vreme ce totul e al Tău, Stăpâne, iubitorule al sufletelor!5 

12 

Răbdarea lui Dumnezeu e nemărginită. 

1 Căci Duhul Tău cel nestricăcios se află-n toate lucrurile. 


2 De aceea-i pedepseşti cu măsură pe cei care cad, Tu îi dojeneşti, amintindu-le de ce-au păcătuit, 
pentru ca, scuturându-şi răul, să creadă în Tine, Doamne. 

3 Că pe vechii locuitori ai Țării Sfintel 

4 i-ai urât din pricina deprinderilor lor nelegiuite, vrăjitorii şi jertfe necurate. 

5 Pe acei nemiloşi ucigaşi de copii, pe cei ce mâncau măruntaie la ospeţe cu 

5 Ideea că Dumnezeu nu-Şi poate urî şi nimici propria-l creație este exprimată aici cu mare claritate 
şi argumentată ca niciunde în Vechiul Testament. 

l Aici şi mai departe e vorba de popoarele păgâne care locuiau Canaanul înainte şi după cucerirea 
acestuia de către Evrei. 

carne de om şi cu sânge, pe cei vârâţi în tainice sfaturi, 

6 pe acei părinţi ucigaşi de fiinţe fără apărare Tu i-ai vrut să piară prin mâinile părinților noştri, 

7 pentru ca această ţară, cea mai dragă Ție din toate, să primească cinstita colonie a fiilor lui 
Dumnezeu.?2 

8 Şi totuşi, chiar pe-aceia i-ai cruțat, de vreme ce şi ei erau oameni, şi ai trimis viespi să meargă- 
naintea oastei Tale ca să-i nimicească încetul cu încetul. 

9 Nu că n-ai fi putut să-i dai pe cei necredincioşi în mâinile celor drepţi într-un război ca lumea, sau 
să-i nimiceşti doar dintr-o lovitură prin fiare fioroase sau printr-o vorbă aspră -, 

10 ci, judecându-i încetul cu încetul, ai lăsat loc pentru pocăință, cu toate că ştiai că firea lor e 
vicleană, că răutatea le era înnăscută şi că felul lor de a gândi nu se va schimba în veac, 

11 fiind ei dintru început sămânță blestemată. Şi nici că Te-ai teme Tu de cineva le-ai trecut cu 
vederea păcatele. 

12 Căci cine Ţi-ar zice: „Ce-ai făcut?”, sau cine va sta împotriva judecății Tale? şi cine Te va da în 
judecată că ai nimicit nişte neamuri pe care Tu le-ai făcut? şi cine-Ţi va veni în faţă ca răzbunător al 
unor oameni nedrepți? 

13 că-n afară de Tine nu este un Dumnezeu care să aibă grijă de toate şi căruia să-i arăţi că 
judecăţile Tale n-au fost nedrepte. 

14 Nu există rege sau împărat care să-ţi ceară socoteală pentru aceia pe care Tu i-ai pedepsit. 

2 „Fiii lui Dumnezeu”, adică Evreii, s-au aşezat în Canaan ca imigranţi (grecescul apoikia înseamnă 
„colonie”). 

15 Ci, de vreme ce eşti drept, Tu cârmuieşti lumea cu dreptate şi socoţi că a-l osândi pe cel ce nu 
trebuie pedepsit nu e pe potriva puterii Tale. 

16 Da, puterea Ta este începutul dreptăţii: fiind Stăpân a toate, pe toate Tu le cruţi. 

17 Tăria Ta le-o arăţi celor ce nu cred în atotputernicia Ta şi înfrunţi cutezanţa celor ce o cunosc; 

18 dar Tu, stăpân pe propria-Ţi putere, judeci cu îngăduinţă şi ne cârmuieşti cu mare bunătate; Tu 
n-ai decât să vrei, şi-acolo Ţi-e puterea. 

19 Prin lucruri ca acestea Ţi-ai învăţat poporul că omul drept trebuie să fie iubitor de oameni, iar 
fiilor Tăi le-ai dat o bună nădejde că păcatele pot fi urmate de pocăință. 

20 Că dacă pe cei ce erau vrăjmaşii copiilor Tăi şi osândiţi la moarte, Tu i-ai pedepsit cu-atâta 
luare-aminte şi îngăduință, dându-le timp şi loc spre a se dezbăra de răutatea lor, 

21 atunci, cu câtă luare-aminte îi judeci Tu pe fiii Tăi, Tu, Cel ce, prin jurăminte şi legăminte, le-ai 
făcut părinţilor lor făgăduinţe atât de frumoase! 

22 Aşadar, în timp ce pe noi ne pedepseşti, pe vrăjmaşii noştri îi biciuieşti de o mie de ori mai mult, 
pentru ca noi, atunci când judecăm, să ne gândim la bunătatea Ta, iar când suntem judecaţi să ne 
bizuim pe milă. 

23 De aceea, pe cei nedrepţi care şi-au trăit viaţa nebuneşte i-ai chinuit cu propriile lor urâciuni3; 

24 că ei au mers atât de departe pe căile rătăcirii, încât luau drept dumnezei 

3 „Urâciuni” (în limbajul biblic): idoli; falşi dumnezeii; animale pe care oamenii le adorau ca pe 
nişte divinități. 

dobitoacele cele mai respingătoare şi mai dispreţuite, înşelându-se ca pruncii care încă nu gândesc. 
25 Şi tocmai de aceea, ca unor prunci fără minte, le-ai trimis o pedeapsă de râs. 

26 Dar cei ce nu s-au pătruns de această certare neînsemnată vor avea de-a face cu o pedeapsă 
vrednică de Dumnezeu. 

27 Pe cei care-i făceau să sufere şi pe care îi invidiau, pe cei pe care-i credeau dumnezei şi de care 


erau pedepsiţi i-au văzut limpede; iar pe Cel pe care altădată nu voiau să-L cunoască L-au 
recunoscut drept Dumnezeu adevărat. lată de ce osânda cea mai de pe urmă a venit asupra lor.4 

13 

Închinarea la astre, la puterile naturale şi la idoli. 

1 Găunoşi prin fire sunt toţi oamenii în care se află necunoaşterea lui Dumnezeu, cei care, plecând 
de la bunurile văzute, n-au fost în stare să-L cunoască pe Cel ce estel, cei care, cercetând lucrările, 
nu L-au recunoscut pe Lucrător; 

2 ci au socotit că focul sau vântul sau aerul iute sau bolta înstelată sau apa năvalnică sau luminătorii 
cerului, ei sunt dumnezei cârmuitori ai lumii! 

3 Şi dacă, încântați de frumuseţea lor, ei i-au luat drept dumnezei, să ştie ei cu cât Stăpânul acelora 
e mai presus, 

4 Egiptenii L-au cunoscut pe adevăratul Dumnezeu, dar au continuat să-L înfrunte, fapt pentru care 
au primit ultima pedeapsă: nimicirea întâilor-născuţi şi distrugerea armatei. 

1 Cel ce este”: Numele definitoriu pe care Dumnezeu Şi l-a dat Sieşi (vezi Iş 3, 14 şi nota). 

căci El e însuşi Făcătorul frumuseţii în care le-a făcut. 

4 Şi dacă ei se minunează de puterea şi lucrarea lor, atunci din ele să priceapă cu cât mai puternic 
este Cel ce le-a făcut; 

5 căci din măreția şi frumuseţea făpturilor poţi, prin alăturare, să-L vezi pe Cel ce le-a înfăptuit. 

6 Cu toate acestea, ei nu merită decât o mică învinuire; poate că nu s-au îndepărtat decât spre a-L 
căuta pe Dumnezeu şi vrând să-L afle; 

7 odată ajunşi la lucrările Lui, ei le cercetează şi, văzându-le, se încredințează că ceea ce văd e 
frumos. 

8 Cu toate acestea, ei nu mai sunt de iertat: 

9 dac-au fost în stare să agonisească destulă ştiinţă spre a sfredeli lumea cu mintea, cum de nu L-au 
putut ei descoperi pe Stăpân? 

10 Vai însă celor ce şi-au pus nădejdea în lucruri fără viaţă, celor ce au numit dumnezei lucruri 
făcute de mâini omeneşti:2 aur, argint, lucrate cu meşteşug, chipuri de animale, piatră netrebnică, 
cioplită de mână-nvechită. 

11 Şi iată-l pe un lemnar: taie un copac uşor de lucrat, îl descojeşte cu grijă, îl lucrează cu 
îndemânare şi face din el o unealtă folositoare vieţii. 

12 Cât despre rămăşiţele lucrării lui, le foloseşte să-şi fiarbă demâncarea şi se satură. 

13 Iar ceea ce a mai rămas şi care nu-i bun de nimic o bucată de lemn 

2 Închinarea la idoli („chipuri cioplite”) era interzisă prin legea lui Moise; profeţii însă au reluat 
această temă cu mare amploare şi au combătut-o cu vehemenţă, deseori folosind ironia şi sarcasmul. 
strâmb şi noduros îl ia şi-l ciopleşte ca să-i treacă de urât şi, potrivindu-l şi meşterindu-l, îi dă chip 
de om, 

14 sau îl face să semene c-un animal de nimic, îl vopseşte în roşu, ca şi cum ar avea piele cu sânge, 
ŞI i-a ascuns toate metehnele. 

15 Apoi îi face în perete o locuinţă pe potrivă şi-l întăreşte cu cuie de fier. 

16 Aşa are grijă ca el să nu cadă, ştiind că singur nu se poate ajuta; căci el nu-i decât un chip şi are 
nevoie de ajutor. 

17 Cu toate acestea, dacă vrea să se roage pentru bunurile lui, pentru căsnicie, pentru copiii lui, nu 
se sfieşte să-i vorbească acestui lucru fără viaţă; cere sănătate de la cel slab, 

18 cere viaţă de la un mort, cere ajutor de la cel ce nu ştie să facă nimic, cere bună călătorie de la 
cel ce nu poate merge pe picioare; 

19 pentru un câştig, pentru o pricină, pentru izbânda mâinilor sale el cere putere de la cel ce are 
mâinile cele mai neputincioase! 

14 

Închinarea la idoli; începutul ei. 

1 Un altul, vrând să călătorească pe apă şi să înfrunte cumplitele valuri, se roagă cu strigăt la un 
lemn mult mai şubred decât corabia care îl poartă. 

2 Căci această corabie a fost făcută din pofta de câştig şi a întruchipat-o agerimea meşterului; 

3 dar ceea ce o cârmuieşte, Părinte, este Pronia, căci Tu ai pus un drum chiar şi pe mare, şi-n valuri 


o cărare fără greş, 

4 arătând astfel că Tu poţi să izbăveşti din orice, aşa încât cineva, chiar dacă nu are ştiinţa 
corăbierului, să poată porni pe mare. 

5 Tu nu vrei ca lucrarea înţelepciunii Tale să fie stearpă; iată de ce oamenii îşi încredinţează viaţa 
chiar unei mici bucăţi de lemn, străbat valurile pe o plută şi ajung sănătoşi şi teferi.1 

6 lar în vremurile vechi, în timp ce mândrii uriaşi piereau, nădejdea lumii s-a regăsit pe o plută şi, 
cârmuită de mâna Ta, le-a lăsat veacurilor viitoare sămânţa unei generaţii noi.2 

7 Căci binecuvântat e lemnul prin care vine dreptatea, 

8 dar blestemat [idolul] făcut de mână el şi cel care l-a făcut; acesta din urmă, fiindcă l-a lucrat, iar 
acela pentru că, fiind stricăcios, a fost numit dumnezeu. 

9 Căci Dumnezeu urăşte, deopotrivă, pe cel nelegiuit şi nelegiuirea lui, 

10 iar lucrul şi lucrătorul vor fi deopotrivă pedepsiţi. 

11 Fi-va o cercetare pentru idolii neamurilor, fiindcă urâciune au devenit între făpturile lui 
Dumnezeu, pietre de poticnire pentru sufletele oamenilor, laţ pentru picioarele nemintoşilor. 

12 Gândul plăsmuirii de idoli a fost începutul aprinderii spre desfrâu, născocirea lor a fost stricarea 
vieții. 

13 Căci ei n-au fost de la început şi nu vor fi pentru-ntotdeauna; 

14 intrarea lor în lume s-a făcut prin slava deşartă a oamenilor, aşa că-n 

1 Ambarcaţiile primitive erau, de fapt, nişte mici construcţii pe plute; de aici, cutezanţa şi măiestria 
navigatorilor. 

2 Aluzie la corabia lui Noe. În apele potopului s-au înecat şi uriaşii menţionaţi în Fc 6, 4. 

scurt timp vor avea un sfârşit. 

15 Un tată, cuprins de întristare înainte de vreme pentru fiul său de-abia răpit din lume, îi face 
acestuia un chip şi astfel, pe cel care ieri nu era decât un om mort îl cinsteşte acum ca pe un 
dumnezeu şi le lasă alor săi mistere şi rituni3; 

16 apoi, cu vremea, obiceiul se întăreşte şi e păzit ca o lege. Chipurile cioplite primesc cinstire şi 
prin poruncile unor cârmuitori tirani:4 

17 oameni care, trăind departe, nu puteau să-i cinstească de-a dreptul, făceau o asemuire a chipului 
de departe şi-şi făceau apoi un chip văzut al tiranului pe care-l cinsteau; în acest fel, îl linguşeau pe 
cel de acolo ca şi cum ar fi fost de faţă. 

18 Chiar şi pe cei ce nu-l cunoşteau, ambiția meşterului i-a făcut să-şi însuşească închinarea; 

19 fiindcă acela, voind să placă stăpânului, şi-a pus tot meşteşugul să facă asemănarea mai 
frumoasă chiar decât izvodul; 

20 iar gloata, atrasă de farmecul lucrării, îl socotea de acum drept vrednic de-nchinare pe cel pe 
care, până ieri, îl cinsteau ca pe un om. 

21 Şi iată cum a devenit o capcană pentru 

3 „Mistere şi rituri”: termeni împrumutaţi din vocabularul religiilor misterice ale antichităţii 
greceşti, frigiene, egiptene sau persane; riturile acestora aveau structuri secrete, la care se 
ajungeaprin trepte de inițiere. 

4 Adorarea suveranilor ca zeități era o practică obişnuită în antichitatea egipteană şi persană; din 
motive politice, ea a fost adoptată de Alexandru cel Mare, apoi de cezarii Romei; „apoteoza 
imperială” a acestora din urmă a dus la marele, îndelungatul şi sângerosul conflict cu creştinii, care 
nu-L recunoşteau decât pe lisus Hristos ca fiind în acelaşi timp Dumnezeu şi om. 

viaţă: oameni apăsaţi de nenorociri sau de tiranie au dat pietrelor şi lemnelor numele căruia nimic în 
lume nu-i răspunde. 

22 Dar nu le-a fost de-ajuns că s-au îndepărtat de cunoaşterea lui Dumnezeu, ci, în timp ce 
necunoaşterea îi făcea să trăiască într-un război necurmat, unor astfel de rele le-au dat numele de 
„pace”!5 

23 Cu jertfele lor ucigătoare de copii, cu misterele lor neguroase, cu beţiile lor crunte după 
deprinderi deşănţate, 

24 ei nu mai păstrează nici un fel de curăţie, nici în viaţă, nici în căsnicie: unul îl ucide pe altul prin 
trădare sau îl răneşte prin desfrâu. 


25 Pretutindeni, de-a valma, sânge şi omor, furtişag şi vicleşug, stricăciune, necredincioşie, 
răzvrătire, jurământ strâmb, 

26 prigonirea celor buni, uitarea binefacerilor, pângărirea sufletelor, păcatul împotriva firii6, 
neorânduiala în căsnicie, adulterul şi destrăbălarea. 

27 Căci închinarea la idoli fără nume e începutul, pricina şi sfârşitul oricărui rău, 

28 fie că-şi împing desfătările pân” la nebunie, fie că profeţesc minciuni, fie că trăiesc în nedreptate, 
fie că pe negândite jură strâmb: 

29 de vreme ce se-ncred în idoli fără 

5 Ignoranţa duce la răsturnarea valorilor şi la haosul moral, ca într-un război; „pacea”, dimpotrivă, 
(în limbajul biblic) înseamnă totalitatea bunurilor spirituale şi materiale, ca rezultat al echilibrului 
moral. 

6 Grecescul enallage înseamnă „schimbare în ordine inversă”; „inversiune”, de aici, „inversiune 
sexuală” (OSTY traduce mai direct: „perversiune sexuală”, în timp ce BJ conotează: „crimă 
împotriva naturii”). 

viaţă, ei nu aşteaptă nici o pedeapsă a celui ce-a jurat strâmb.7 

30 Cu toate acestea, o dreaptă pedeapsă le va veni din două părți: fiindcă, închinându-se la idoli, au 
cugetat greşit despre Dumnezeu şi fiindcă au jurat strâmb împotriva dreptăţii, în disprețul a tot ce e 
sfânt. 

31 Căci nu puterea idolilor pe care s-au jurat, ci pedeapsa cuvenită păcătoşilor, aceea urmăreşte făr- 
încetare păcatul nelegiuiţilor. 

15 

Israel nu e idolatru, dar Egiptenii sunt. 

1 Iar Tu, Dumnezeul nostru, eşti bun şi adevărat, îndelung-răbdător şi cârmuind totul cu milă. 

2 Chiar când păcătuim, tot ai Tăi suntem, căci noi îți cunoaştem puterea; dar nu vom păcătui, ştiind 
că ne numărăm printre ai Tăi. 

3 Că a Te cunoaşte pe Tine, aceasta e dreptatea întreagă şi a-Ţi cunoaşte puterea, aceasta-i rădăcina 
nemuririi. 

4 Meşteşugitele născociri ale oamenilor nu ne-au înşelat, nici truda deşartă a zugravilor chipuri 
mânjite cu felurite vopsele, 

5 a căror înfăţişare aţâţă patima nemintoşilor cu dorinţa de a face chipul neînsufleţit al unei 
închipuiri moarte. 

6 lubitori ai răului şi vrednici de astfel de nădejdi sunt şi cei ce-l fac, şi cei ce-l doresc, şi cei ce se 
închină la el. 

7 De vreme ce nu crede în garantul jurământului său, sperjurul nu-şi face probleme de conştiinţă. 

7 lată-l pe olarul care cu migală frământă lutul moale şi plăsmuieşte fiece vas în folosul nostru. Din 
acelaşi lut a plăsmuit vasele menite folosului de cinste, dar şi pe cele, asemănătoare, cu o menire 
contrară; dar care anume din cele două, care va fi menirea fiecăruia, el, olarul, el e cel ce hotărăşte. 
8 Apoi cu nelegiuită trudă, din acelaşi lut plăsmuieşte o zeitate deşartă, el, cel ce cu puţin înainte a 
fost făcut din pământ şi care, puţin după aceea, se va întoarce în pământul din care a fost luat, atunci 
când i se va cere sufletul care-i fusese împrumutat. 

9 Cu toate acestea, nu-i pasă că va muri şi că viaţa-i e scurtă, ci se ia la-ntrecere cu meşterii aurari şi 
argintari, face şi el ce fac făurarii de aramă şi crede că-i mare scofală să plăsmuieşti minciuni. 

10 Cenuşă-i este inima! mai de nimic decât pământul îi e nădejdea! mai de plâns decât lutul îi e 
viaţa! 

11 Căci nu L-a cunoscut pe Cel ce l-a plăsmuit, pe Cel ce i-a insuflat un suflet lucrător şi i-a suflat 
un duh plin de viață; 1 

12 ci a crezut că viaţa noastră-i o joacă de copii şi traiul nostru, târg pentru câştig: „Fiindcă zice el 
eu trebuie să câştig prin orice fel de mijloc, chiar dacă-i rău”. 

13 Cel ce face din humă vase ce se sparg şi chipuri idoleşti ştie mai mult decât toţi ceilalți că el 
păcătuieşte. 

14 Dar toţi aceştia sunt mai nebuni şi mai de plîns decât sufletul unui copil, ei, vrăjmaşii poporului 
Tău, cei ce l-au asuprit,2 

1 Ultimele două stihuri: paralelism sinonimic; „suflet lucrător” (activ) şi „duh plin de viaţă” sunt 


acelaşi lucru. 

2 Autorul revine asupra Egiptenilor, cei ce i-au asuprit pe Evrei înainte de Moise şi, mult mai târziu, 
sub Ptolemei. 

15 fiindcă ei i-au luat drept dumnezei pe toți idolii neamurilor, cei ce au ochi care nu pot vedea, nări 
pe care nu pot respira, urechi care nu aud, nici degete la mâini care să pipăie şi nici picioare care să 
meargă. 

16 Căci cel ce i-a făcut e om, cel ce 1-a plăsmuit e suflet de împrumut;3 căci nici un om nu poate 
plăsmui un dumnezeu care să-i semene; 

17 fiind muritor, cu mâinile lui nelegiuite nu poate face decât ceva mort. El preţuieşte mai mult 
decât idolii la care se-nchină: el, cel puţin, a trăit odată, dar aceia, niciodată! 

18 Ei se închină dobitoacelor celor mai urâcioase, că acelea, puse alături, sunt unele mai rele decât 
altele. 

19 În ele n-au nimic frumos, aşa încât, văzându-le, să-ţi stârnească vreo dorinţă: ele sunt în afara 
laudei lui Dumnezeu şi a binecuvântării Lui. 

16 

Egiptenii şi-au atras pedepse, Israeliţii, binecuvântare. 

1 lată de ce pe drept au fost ei pedepsiţi prin făpturi ce le semănau şi chinuiți de mulţime de fiare. 

2 Pentru poporul Tău, însă, în locul acestei pedepse ai arătat bunăvoință şi, spre a le potoli pofta 
nebună, le-ai pregătit ca hrană o mâncare neobişnuită: prepelite, 

3 „Suflet de împrumut”: sufletul i-a fost dat omului de către Dumnezeu (Fc 2, 7); or, Cel ce l-a dat 
are şi puterea de a-l lua înapoi (Ps 103, 30). 

3 în aşa fel încât, în ciuda poftei lor de mâncare, aceial, faţă-n faţă cu înfăţişarea scârboasă a 
jivinelor trimise împotriva lor2, şi-au pierdut fireasca poftă de mâncare, în timp ce aceştia, după 
oarecare lipsă, au avut parte de o hrană neobişnuită. 

4 Se cuvenea deci ca peste aceia asupritorii să se abată o foamete neiertătoare, dar acestora le era 
de-ajuns să li se arate cum erau chinuiţi vrăjmaşii lor. 

5 Fiindcă, atunci când peste ei a venit furia grozavă a fiarelor sălbatice şi când piereau de 
muşcăturile şerpilor întortocheaţi, mânia Ta n-a mers pân” la capăt; 

6 ci au fost tulburaţi spre îndreptare şi pentru scurtă vreme şi având un semn de mântuire, care să le 
amintească de poruncile legii: 

7 cel ce se întorcea spre el3 era mântuit, dar nu de ceea ce avea în faţă, ci de Tine, Mântuitorul 
tuturor. 

8 Şi prin aceea le-ai dovedit vrăjmaşilor noştri că Tu eşti Cel ce mântuieşti de orice rău; 

9 căci aceia mureau de înţepătura lăcustelor şi a muştelor, dar fără ca aceasta să le fie leac pentru 
suflet; căci vrednici erau ei de o astfel de pedeapsă, 

10 dar pe robii Tăi nu i-au răpus nici măcar dinţii şerpilor veninoşi, căci mila Ta le-a venit în ajutor 
ŞI i-a vindecat. 

11 Muşcaţi erau (deşi repede vindecaţi), ca să-şi aducă aminte de poruncile Tale, ca nu cumva, 
căzuţi în adâncă 

1 „Aceia”: Egiptenii; în opoziţie cu „aceştia”: Israeliţii. 

2 E vorba de broaşte (1ş 8, 2). 

3= Şarpele de aramă. 

uitare, să fie înstrăinaţi de la binefacerile Tale. 

12 Că nu iarbă de leac i-a vindecat, şi nici alifie, ci cuvântul Tău, Doamne, cel ce pe toate le 
vindecă. 

13 Tu eşti Cel ce ai putere asupra vieţii şi a morţii, cel ce cobori pe cineva în moarte4 şi-apoi îl 
ridici. 

14 În răutatea lui, omul poate să ucidă, dar el nu poate să aducă înapoi duhul care a plecat, şi nici să 
scoată sufletul pe care moartea l-a primit. 

15 De mâna Ta nu poate scăpa nimeni. 

16 Nelegiuiţii care n-au vrut să Te cunoască au fost pedepsiţi de tăria braţului Tău: ape năprasnice, 
grindină, puhoaie cumplite i-au chinuit şi focul i-a mistuit. 

17 Şi iată minunea: în apă care stinge totul focul ardea şi mai tare, căci întreaga făptură sare la luptă 


în ajutorul celor drepți. 

18 Căci uneori flacăra se domolea, ca nu cumva să ardă fiarele trimise asupra nelegiuiţilor şi ei, 
văzând aceasta, să ştie că-s urmăriţi de judecata lui Dumnezeu; 

19 alteori focul ardea în apă mai mult decât îi este puterea, ca să nimicească roadele unui pământ 
nedrept. 

20 Dar poporului Tău, dimpotrivă, i-ai dat o hrană îngerească şi pâine gata făcută le-ai trimis din 
cer, fără ca ei să se ostenească, plină de dulceaţă şi pe placul tuturor: 

21 plină de dulceaţa Ta pentru fiii Tăi, ea se făcea pe potriva gustului fiecăruia şi devenea ceea ce 
voia fiecare. 

4 „... în moarte” (aici şi în versetul următor): locuinţa morţilor (Şeol, Hades). 

22 Zăpada şi gheaţa răbdau focul fără să se topească: se ştia astfel că focul ardea în grindină şi se 
învăpăia sub ploaie, făcea astfel ca să nimicească recoltele vrăjmaşilor, 

23 în vreme ce, dimpotrivă, ca să-i hrănească pe cei drepți îşi uita până şi puterile lui fireşti. 

24 Fiindcă făptura care-Ți slujeşte Ţie, Cel ce ai făcut-o, se încordează când e să-i pedepsească pe 
cei nedrepţi şi se slăbeşte când e să le facă bine celor ce se încred în Tine. 

25 Iată de ce, atunci când ea se schimba în felurite chipuri, ea se punea în slujba darului Tău, cel ce 
hrăneşte totul, după dorinţa celor ce se aflau în nevoie, 

26 în aşa fel încât fiii Tăi pe care i-ai iubit, Doamne, să înţeleagă că nu feluritele soiuri de roade îl 
hrănesc pe om, ci cuvântul Tău, care-i ţine-n viaţă pe cei ce cred în Tine. 

27 Căci ceea ce nu era nimicit de foc se topea la uşoara atingere a unei raze de soare, 

28 ca să se priceapă că trebuie să-Ţi mulțumim înainte de răsăritul soarelui şi să ne rugăm Ție 
începând cu revărsatul zorilor; 

29 nădejdea celui nemulţumitor se va topi precum chiciura iarna şi se va scurge ca o apă netrebnică. 
17 

Egiptenii, robi ai întunericului. 

1 Mari şi de nepătruns sunt judecăţile Tale; iată de ce sufletele neînvăţate s-au rătăcit. 1 

1 Întregul capitol este un tablou sumbru al omului primitiv şi ignorant, pradă uşoară a spaimelor 
neraționale. 

2 Atunci când necredincioşii se gândeau să asuprească un neam sfânt zăceau înrobiţi în întuneric, în 
piedicile unei nopţi lungi, închişi sub propriile lor acoperişuri, izgoniți din veşnica purtare de grijă. 

3 Şi când socoteau că vor rămâne ascunşi în tainicele lor păcate, sub vălul întunecat al uitării, 
risipiţi au fost, şi amarnic înspăimântați, bântuiţi de năluci. 

4 Căci ungherul care-i adăpostea nu-i apăra şi de frică; în jurul lor răsunau zgomote înfricoşătoare şi 
li se arătau vedenii posomorâte, cu chipuri de spaime. 

5 Nu era nici un foc care să-i poată lumina şi nici scânteietoarea lumină a stelelor nu putea să 
lumineze acea noapte de groază. 

6 O singură lumină li se ivea: o flacără de foc aprinsă de la sine, semănând groază, iar ei, 
înspăimântați de o asemenea vedenie, luau ceea ce vedeau drept mai rău decât ceea ce nu vedeau. 

7 Meşteşugurile vrăjitorilor nu mai puteau nimic şi îngâmfarea lor că ştiu ceva ieşise de ruşine; 

8 ei, care ziceau că pot izgoni spaimele şi tulburările din inima bolnavă, chiar ei zăceau betegi de-o 
ruşinoasă spaimă. 

9 Chiar dacă nimic grozav nu le dădea spaime, o trecere de fiare, un şuier de reptilă îi copleşeau de 
groază şi se topeau de frică şi tremurau de spaimă şi închideau ochii ca să nu mai vadă acest văzduh 
de care nu puteau să scape. 

10 Căci viclenia, osândită de propria ei răutate şi apăsată de conştiinţă, îşi 

măreşte de-a pururi nenorocirea, 

11 căci teama nu e altceva decât trădarea ajutoarelor îmbiate de cugetare; 

12 cu cât mai puţin te reazemi pe ele lăuntric, cu atât necunoaşterea e mai grea decât pricina care 
aduce chinul. 

13 Dar ei, în noaptea aceea neputincioasă, ivită din adâncurile unui iad neputincios, căzuţi într-un 
somn fără nici o putinţă, 

14 când că erau bântuiţi de arătări pocite, când că erau încremeniţi de trădarea inimii lor, căci o 


groază neaşteptată şi năprasnică îi cuprinsese. 

15 Şi tot aşa celălalt, oricare ar fi fost, cel ce cădea în ea, se pomenea închis ca într-o temniţă, fără 
zăvoare. 

16 Fie plugar, fie cioban, fie lucrător la muncile câmpului, dacă era apucat fără veste, îndura această 
nenorocire fără scăpare; 

17 căci toţi erau ferecaţi cu acelaşi lanţ de-ntuneric. Vântul care suflă, cântul încântător al păsărilor 
din desişuri, zgomotul galopant al unui şuvoi de apă, 

18 bubuitul stâncilor în prăvălire, fuga nevăzută a animalelor săritoare, răcnetul fiarelor cumplite, 
ecoul ce se sparge în peşterile munţilor, toate acestea îi făceau să moară de spaimă. 

19 Căci în timp ce întreaga lume era luminată de o lumină strălucitoare şi nimeni nu era împiedicat 
în lucrul său, 

20 numai peste ei se întindea o noapte grea, chip al întunericului care avea să-i înghită. Dar ei îşi 
erau loruşi o povară mai grea decât întunericul. 

18 

Israeliţii, beneficiari ai luminii. Din nou, Egiptul şi Israel. 

1 În acest timp, pentru sfinţii Tăil strălucea lumină mare. Iar aceia2, care le auzeau glasurile fără 
să-i vadă la chip, îi fericeau că nu înduraseră suferinţe, 

2 le mulțumeau că nu s-au răzbunat după ce fuseseră chinuiţi şi le cereau iertare pentru purtarea lor 
dușmănoasă. 

3 În locul acestui [întuneric] Tu le-ai dat alor Tăi un stâlp de foc înflăcărat ca să-i călăuzească într-o 
călătorie necunoscută: soare nevătămător în slăvita lor strămutare. 

4 Ceilalţi însă erau vrednici să fie lipsiţi de lumină şi să fie robi întunericului, ca unii care-i ţineau 
închişi pe fii, pe aceia prin care lumina cea nestricăcioasă a legii trebuia să-i fie dată lumii întregi. 

5 când s-au hotărât să-i ucidă pe pruncii sfinților şi când, din cei ameninţaţi, unul singur a scăpat, 
Tu, spre a-i pedepsi, le-ai luat mulţime de copii şi pe ei, pe toţi, i-ai înecat în ape năvalnice. 

6 Părinţii noştri au ştiut mai dinainte de noaptea aceea pentru ca, ştiind ei bine în ce jurăminte 
crezuseră, să fie plini de curaj. 

7 lar poporul Tău a văzut şi mântuirea celor drepţi, şi pieirea vrăjmaşilor, 

8 căci precum i-ai pedepsit pe cei potrivnici, tot aşa, chemându-ne pe noi, ne-ai preamărit. 

9 Şi astfel copiii cei sfinţi ai celor buni jertfeau în taină3 şi au statornicit, 

1 „Sfinţii Tăi”: Israeliţii. 

2 „„Aceia”: Egiptenii. 

3 E vorba de jertfa pascală. 

într-un gând, această lege dumnezeiască: sfinţii să fie părtaşi, deopotrivă, la aceleaşi bunătăţi şi la 
aceleaşi primejdii; încă de pe atunci cântau cântările părinţilor. 

10 Îi îngâna strigătul bezmetic al vrăjmaşilor lor, iar bocetele celor ce-şi plângeau copiii se 
întindeau până departe. 

11 Robul şi stăpânul erau loviți de aceeaşi pedeapsă, omul de rând îndura aceleaşi suferinţe ca şi 
regele. 

12 Loviţi de aceeaşi moarte, toţi aveau, deopotrivă, morți fără număr, cei rămaşi în viaţă nu erau 
destui ca să-i îngroape de vreme ce, într-o singură clipă, tot ce era mai de seamă între urmaşii lor 
pierise. 

13 Ei, care din pricina vrăjitoriilor nu voiseră să creadă, atunci când le-au pierit întâii-născuţi au 
mărturisit că acesta era poporul fiilor lui Dumnezeu. 

14 Atunci când lina tăcere învăluia totul şi noaptea ajungea la mijlocul curgerii ei, 

15 Cuvântul Tău cel atotputernic a purces din înălțimea cerurilor, din tronul împărătesc, ca un 
cumplit războinic în mijlocul unui pământ hotărât pieirii; purtând, ca pe o sabie ascuţită, porunca Ta 
cea fără schimbare, 

16 s-a oprit şi a umplut totul cu moarte: ajungea pân” la cer şi înainta pe pământ. 

17 Şi atunci, deodată, vise cu vedenii crunte i-au tulburat, spaime năprasnice căzut-au peste ei. 

18 Pe jumătate morţi, azvârliţi încoace şi încolo, începeau să-şi dea seama de ce anume mor; 

19 căci visele tulburătoare îi înştiinţaseră din vreme, aşa ca ei să nu piară fără să ştie de ce erau 
nefericiți. 


20 În acest timp, încercarea morţii i-a atins şi pe cei drepţi şi mulţi au fost loviți în pustie,4 dar 
mânia Ta nu a ţinut multă vreme, 

21 căci un om neprihănit s-a grăbit să-i apere; având drept arme ale slujirii sale rugăciunea şi tămâia 
de împăcare, el a stat împotriva mâniei [Tale] şi a pus capăt nenorocirii, arătându-se pe sine că este 
robul Tău. 

22 Răzvrătirea a învins-o nu prin tăria trupului, nu prin puterea armelor, ci prin cuvânt L-a 
înduplecat pe Cel ce pedepsea, amintindu-l jurămintele făcute părinţilor, precum şi legămintele. 

23 Când morţii, căzuţi unii peste alţii, ajungeau grămezi, el a stat la mijloc, a oprit mânia şi i-a tăiat 
calea ce ducea spre cei vii. 

24 Căci în veşmântul său cel lung era întreaga lume, pe cele patru rânduri de pietre scumpe erau 
săpate slăvitele nume ale părinţilor, iar pe diadema de pe capul său se afla Măreţia Ta. 

25 În faţa lor, Nimicitorul s-a oprit şi s-a temut: gustul mâniei Tale, doar el, era de-ajuns. 

19 

Prin Marea Roşie. Egiptul, mai vinovat decât Sodoma. Restaurarea naturii. 

1 Dar asupra necredincioşilor s-a abătut pân” la sfârşit o mânie neîndurată, căci El ştia dinainte ce 
aveau ei să facă 

4 Episodul se referă la revolta de după pedepsirea lui Core, Datan şi Abiron, în urma căreia s-a 
ridicat, ca mijlocitor între Dumnezeu şi oameni, preotul Aaron („omul neprihănit”). 

2 şi că după ce i-au lăsat pe ai Săi să plece şi le-au grăbit ieşirea se vor răzgândi şi vor începe să-i 
urmărească. 

3 Într-adevăr, când încă nu-şi isprăviseră jelania şi încă plângeau pe mormintele morţilor lor, un alt 
gând nebunesc le-a venit: ca pe nişte fugari au început să-i urmărească pe aceia pe care, prin 
rugăminţi, îi grăbiseră să plece. 

4 La aceasta îi împingea destinul] de care erau vrednici şi care i-a făcut să uite de trecut: în acest 
fel, ei îşi adăugau pedeapsa care le mai lipsea 

5 şi, în timp ce poporul Tău făcea o călătorie de necrezut?, aceia au avut parte de o moarte 
neobişnuită. 

6 Aceasta, deoarece întreaga făptură, în însăşi firea ei, primea o nouă alcătuire supunându-se 
poruncilor Tale, pentru ca fiii Tăi să fie păziți nevătămaţi:3 

7 norul care umbrea tabăra, pământul uscat din care a ţâşnit apă, Marea Roşie devenită trecătoare 
fără piedici, valurile năvalnice, pajişte înverzită, 

8 pe unde ocrotiţii mâinii Tale au trecut cu ochii uimindu-se de minunile Tale. 

9 La largul lor erau ca nişte cai şi zburdau ca nişte miei cântându-Te pe Tine, Doamne, Cel ce i-ai 
izbăvit. 

10 Din nou, îşi aminteau de cele petrecute în robie, cum pământul, în loc de 

1 „Destinul” traduce, aici, grecescul ananghe = „necesitate”, „destin inevitabil”, ceea ce trebuia, 
neapărat, să se întâmple. Nu e vorba însă de un destin în sens fatalist, adică de predestinare, ci de un 
eveniment aflat deja în preştiinţa lui Dumnezeu (vezi v. 1) 

2= Trecerea prin Marea Roşie. 

3 În cultul creştin, trecerea minunată a lui Israel prin Marea Roşie a devenit simbol al naşterii 
Mântuitorului din Fecioara Maria care, şi după aceasta, a continuat să rămână fecioară: ,„... că unde 
vrea Dumnezeu, e biruită rânduiala firii” (Dogmatica de la Vecernia glasului 5). 

animale, a scos la iveală tăuni şi cum Râul, în loc de peşti, a vărsat mulţime de broaște. 

11 lar mai apoi au văzut cum păsările se pot naşte şi altfel când ei, apăsaţi de poftă, au cerut 
mâncăruri mai gingaşe: 

12 spre împlinirea poftei, prepelite li s-au ridicat din mare. 

13 Dar peste cei păcătoşi s-au abătut pedepsele nu fără semnele prevestitoare ale unor fulgere 
tăioase şi după dreptate au pătimit pentru păcatele lor, de vreme ce cu ură crâncenă se purtaseră față 
de străini. 

14 Că unii n-au vrut să-i primească pe necunoscuţii care le veniseră4, dar aceştia i-au supus robiei 
pe oaspeţii care le făcuseră bine.5 

15 Mai mult: aceia îi primeau pe străini cu duşmănie, 

16 pe când aceştia, după ce i-au primit sărbătoreşte pe cei ce se bucurau de aceleaşi drepturi ca şi ei, 


i-au supus la cumplite corvezi. 

17 Aşa că fost-au ei loviți cu orbire precum aceia la porțile celui drept atunci când, învăluiți de 
întuneric-beznă, căutau fiecare un drum către propria lui uşă.6 

18 Aşa că stihiile îşi schimbau între ele însuşirile, precum la un instrument cu coarde notele 
schimbă măsura, dar păstrează tonul ceea ce se poate vedea limpede din ceea ce s-a petrecut: 

19 vietăţi de uscat deveneau vietăţi 

4 „Unii” se referă la locuitorii Sodomei. 

5 Dacă cei din Sodoma refuzaseră să-i primească pe cei doi îngeri oaspeţi, Egiptenii s-au purtat 
incomparabil mai rău, făcându-i robi pe Evreii care, prin Iosif, le făcuseră numai bine. 

6 „Cel drept” este Lot (vezi şi 10, 6); aluzia se referă la episodul din Fe 19, 11. 

de apă, înnotătoarele înaintau spre pământ, 

20 focul în apă îşi sporea puterea, iar apa îşi pierdea însuşirea de a stinge; 

21 în schimb, flăcările nu mistuiau carnea animalelor plăpânde ce se apropiau de ele şi nu topeau 
dumnezeiasca hrană ce semăna cu bruma care se topeşte, atât de uşor. 

22 Tu întru toate, Doamne, Ţi-ai preamărit poporul şi l-ai umplut de slavă, nicicând nu l-ai trecut cu 
vederea, ci-n toată vremea şi-n tot locul i-ai stat într-ajutor.7 

7 Ultimul verset: Final abrupt şi optimist. 

Cartea înţelepciunii lui Isus, fiul lui Sirah (Ecclesiasticul) 

1 

Izvorul înțelepciunii. Despre frica de Dumnezeu. Răbdarea şi stăpânirea de sine. înțelepciune şi 
dreptate. 

1 Toată înţelepciunea e de la Domnul! şi cu El este în veac.2 

2 Nisipul mării, stropii de ploaie, zilele veşniciei, cine le poate număra? 

3 Înălţimea cerului, întinderea pământului, genunea şi înțelepciunea, 

4 cine le poate cerceta? înţelepciunea a fost zidită înainte de toate, iar priceperea minţii3 vine din 
adâncul vremii. 

5 Izvorul înţelepciunii e cuvântul lui Dumnezeu întru cele înalte, iar căile ei sunt porunci veşnice. 

6 Rădăcina înţelepciunii, cui i s-a descoperit? izvoarele ei, cine le cunoaşte? 

1 În Septuaginta, „Domnul” (Kyrios) este echivalentul constant al ebraicului Yahve (vezi şi nota de 
la Fe 4, 26). 

2 Originea divină a înţelepciunii este teza fundamentală a cărţilor sapienţiale. „În veac”: în veșnicie. 
3 „Priceperea minţii”: inteligenţa; de obicei, ea e asociată cu înţelepciunea, în paralelism sinonimic. 

7 Ştiinţa înţelepciunii, cui i s-a dat pe față? iar marea ei şcoală a vieţii, cine o va pricepe? 

8 Nu e decât un singur înţelept, şi înfricoşător foarte când şade pe tronul Său: Domnul. 

9 E] a zidit-o, a văzut-o şi a numărat-o, El, Cel ce a revărsat-o peste toate lucrurile Sale, 

10 în tot trupul, după dărnicia Lui, El Cel ce a revărsat-o peste cei ce-L iubesc.4 

11 Frica Domnului5 e mărire şi mândrie, veselie şi cunună de bucurii. 

12 Frica Domnului desfată inima, dăruieşte veselie, bucurie şi lungime de zile. 

13 Pentru cel ce se teme de Domnul, totul se va sfârşi cu bine, în ziua morţii sale va afla har6. 

4 Verbul de aici (egheo) este acelaşi cu cel folosit la FA 2, 17 şi 33 („a turna”, „a vărsa”, „a 
revărsa”) în legătură cu mişcarea prin care Dumnezeu îi înzestrează pe ai Săi cu Duhul Sfânt. 

5 „Frica Domnului”: ebraism (des întâlnit în Sfânta Scriptură) trebuie înţeles ca genitiv 
instrumental: frica de Domnul. 

6 „A afla har”: a afla bunăvoință, îndurare (de la Dumnezeu). 

14 A te teme de Domnul e începutul înţelepciunii; la cei credincioşi s-a zidit în pântece odată cu 
ei.7 

15 Cuib şi-a făcut printre oameni, temelie veşnică, şi de neamul lor se va lega cu credincioşie. 

16 A te teme de Domnul e plinirea înţelepciunii; îi umple pe oameni cu roadele ei; 

17 toate casele lor le umple cu comori şi hambarele lor, cu roadele ei. 

18 Frica de Domnul e cununa înţelepciunii, cea care odrăsleşte pace şi sănătate multă. 

19 Domnul a văzut-o şi a numărat-o; El a făcut să plouă cu ştiinţă şi cunoaştere, El a înălţat slava 


celor ce o au. 

20 Frica de Domnul e rădăcina înţelepciunii, iar ramurile ei, lungime de zile. 

21 Frica de Domnul îndepărtează păcatele: de la cel ce o are, abate mânia.8 

22 Mânia celui nedrept nu poate fi îndreptățită, căci greutatea mâniei lui îi aduce căderea. 

23 Cel îndelung-răbdător suferă pentru o vreme, dar apoi îi revine veselia; 

24 până la o vreme îşi ascunde cuvintele, dar toate buzele îi vor rosti priceperea. 

25 În vistieriile înţelepciunii sunt zicalele adânci,9 dar evlavia e urâciune pentru cel păcătos. 

26 Doreşti înţelepciunea?: Păzeşte poruncile, şi Domnul ţi-o va dărui. 

27 Căci înţelepciunea şi învățătura stau în temerea de Domnul: credinţa şi blândeţea, acestea-l sunt 
plăcute. 

7 Celor credincioşi, înţelepciunea, ca dar al lui Dumnezeu, le este congenitală. 

8 Desigur, mânia lui Dumnezeu. 

9 Literal: „parabolele cunoaşterii”; „maximele savante”. 

28 Nu fi neîncrezător în frica de Domnul şi nu te apropia de El cu inimă-ndoită. 

29 Nu fi făţarnic înaintea oamenilor şi fii cu luare-aminte la buzele tale. 

30 Nu te înălța, ca nu cumva să cazi şi să-ţi atragi necinste; căci Domnul, descoperindu-ţi tainele, te 
va înjosi în mijlocul adunării fiindcă nu te-ai apropiat de frica Domnului şi fiindcă inima ta e plină 
de vicleşug. 

2 

A fi tare în încercări. 

1 Fiule, dacă ţi-ai pus în gând să-L slujeşti pe Domnul, pregăteşte-ţi sufletul pentru încercări. 

2 Încordează-ţi inima şi fii tare, iar la vreme de necaz să nu te tulburi. 

3 Lipeşte-te de El şi nu te-ndepărta, pentru ca-n ziua ta din urmă să fii înălțat. 

4 Tot ce ţi se-ntâmplă, primeşte cu plăcere, iar în necazurile smereniei tale fii răbdător; 

5 căci în foc se lămureşte aurul,l iar oamenii plăcuţi [Domnului], în cuptorul umilinţei. 

6 Crede în El, iar El te va ajuta; îndreaptă-ţi căile şi nădăjduieşte în El. 

7 Voi, cei ce vă temeţi de Domnul, aşteptaţi-l mila şi nu vă abateţi, ca nu cumva să cădeți. 

8 Voi, cei ce vă temeţi de Domnul, credeţi în El şi răsplata voastră nu se va pierde. 

1 A se lămuri aurul prin foc”: veche şi frumoasă expresie românească pentru acțiunea de a purifica 
aurul prin ardere, proces prin care prețiosul metal este separat de zgură, de corpurile străine. 

9 Voi, cei ce vă temeţi de Domnul, nădăjduiţi în bine, în veselia veşnică şi în milă. 

10 Priviţi la vechile generaţii: Cine a nădăjduit în Domnul şi a fost ruşinat? sau cine s-a încrezut în 
El şi a fost părăsit? sau cine L-a chemat şi n-a fost luat în seamă? 

11 Căci îndurător şi milostiv este Domnul; El iartă păcatele şi mântuieşte la vremea necazului. 

12 Vai inimilor fricoase şi mâinilor slabe2 şi păcătosului care umblă pe două cărări!3 

13 Vai inimii slabe!; neavând credinţă, nici nu va fi apărată. 

14 Vai vouă, celor ce v-aţi pierdut răbdarea!: Ce veţi face când Domnul vă va cerceta? 

15 Cei ce se tem de Domnul nu-l vor înfrunta cuvintele, iar cei care-L iubesc îi vor păzi căile. 

16 Cei ce se tem de Domnul caută ce-l place Lui, iar cei care-L iubesc se satură cu Legea. 

17 Cei ce se tem de Domnul îşi au inima gata oricând şi-n faţa Lui îşi smeresc sufletul: 

18 „Să cădem în mâinile Domnului, iar nu în mâinile oamenilor; că precum îi este slava, aşa-l este 
şi mila!” 

2 În orice încercare, curajul şi fermitatea sunt virtuţi principale. 

3 Aici nu e vorba de omul care „umblă pe două cărări” în stare de ebrietate, ci de insul duplicitar, 
care nu-şi dezice credinţa, dar nici nu şi-o onorează. În contextul timpului biblic: Israelitul declarat 
care cochetează cu moravurile păgâne. 

3 

Datorii faţă de părinți. Smerenia. Despre mândrie. Milostenia. 

1 Fuilor, ascultaţi-mă pe mine, părintele vostru, şi purtaţi-vă astfel încât să vă mântuiți. 

2 Că Domnul l-a cinstit pe tată să fie peste fii şi a întărit dreptul mamei asupra copiilor. 

3 Cel care-şi cinsteşte tatăl îşi ispăşeşte păcatul, 

4 iar cel care-şi cinsteşte mama este asemenea celui ce-şi agoniseşte comoară; 

5 cel care-şi cinstește tatăl se va veseli în propriii săi fii şi-n ziua rugăciunii sale va fi auzit; 


6 cel care-şi slăveşte tatăl va avea viaţă lungă, iar cel ce ascultă de Domnul îşi va alina mama. 

7 Cel ce se teme de Domnul îşi cinsteşte tatăl şi le va sluji părinţilor ca unor stăpâni.2 

8 În faptă şi-n cuvânt cinsteşte-l pe tatăl tău, astfel ca binecuvântarea lui să vină peste tine; 

9 căci binecuvântarea tatălui întăreşte casele copiilor, dar blestemul mamei dezrădăcinează 
temeliile. 

10 Nu te slăvi pe tine întru necinstea tatălui tău, căci necinstea tatălui tău nu-ţi este ţie slavă; 

11 căci slava omului vine din cinstea tatălui său, iar mama fără cinste este 

1 În literatura sapiențială, „părintele” nu este, neapărat, tatăl fiilor, ci magistrul înţelept în raport cu 
învăţăceii săi; în cazul de faţă, însă, textul face aluzie la porunca din Iş 20, 12. 

2 În relaţia copil-părinte, supunerea e fructul iubirii; modelul suprem este relaţia dintre Dumnezeu- 
Tatăl şi Dumnezeu-Fiul. 

ocară copiilor ei. 

12 Fiule, ajută-l pe tatăl tău în bătrâneţea lui şi nu-l întrista atât cât trăieşte. 

13 Chiar dacă înţelegerea îi slăbeşte, fii îngăduitor şi nu-l dispreţui când tu eşti în putere. 

14 Căci alinarea dăruită părintelui nu va fi uitată şi, în ciuda păcatelor tale, te va întări; 

15 în ziua necazului tău îşi va aminti de tine: ca gheaţa când e cald, aşa ţi se vor topi păcatele3. 

16 Cel care-şi părăseşte tatăl e ca un blasfemiator, iar cel care-şi mânie mama e un blestemat al 
Domnului. 

17 Fiule, fă-ţi treburile cu modestie şi vei fi iubit de omul plăcut [Domnului]. 

18 Cu cât eşti mai mare, cu atât fă-te mai mic şi vei afla har în faţa Domnului; 

19 căci mulţi sunt oamenii mari şi slăviţi, dar numai celor smeriţi li se descoperă tainele; 

20 căci mare e puterea Domnului, dar cinstirea îi vine de la cei smeriţi. 

21 Nu umbla după ceea ce e prea greu pentru tine4 şi nu iscodi ceea ce e peste puterile tale. 

22 La ceea ce ţi s-a poruncit, la aceea gândeşte; căci tu nu ai nevoie de lucrurile ascunse. 

23 Nu scormoni în ceea ce nu-ţi trebuie, căci ceea ce ţi s-a arătat e mai mult decât poate omul să 
priceapă; 

3 Prin „blasfemie” se înţelege, de obicei, o insultă sau o ocară la adresa a tot ceea ce e sfânt. 

4 După toate probabilitățile, versetele 21-24 cuprind un îndemn la prudenţă, reţinere şi chiar la refuz 
faţă de îmbierile doctrinelor esoterice, atât de atrăgătoare în epoca elenistă. 

24 fiindcă pe mulți îi înşală părerile lor deşarte şi reaua închipuire le-a stâlcit judecata. 

25 Dacă nu ai ochi, eşti lipsit de lumină, iar dacă nu ştii, nu te afla în vorbă. 

26 Inima îndărătnică sfârşeşte rău, iar cel ce iubeşte primejdia va pieri într-însa. 

27 Inima îndărătnică se va împovăra cu dureri şi păcătosul adaugă păcat la păcat. 

28 Pentru răulS trufaşului nu este vindecare, căci o iarbă rea a prins rădăcină în el. 

29 Inima înţeleptului cugetă la spusa înţeleaptă6 şi urechea care ascultă e dorinţa înţeleptului. 

30 Apa stinge focul care arde, iar milostenia e ispăşirea păcatelor. 

31 Cel ce răsplăteşte binefacerea se gândeşte la ce va veni şi-n clipa căderii sale va afla sprijin. 

4 

Ajutorarea săracilor. Înţelepciunea spre bună-creştere. Înţelepciune şi dreptate. 

1 Fiule, pe cel sărac să nu-l lipseşti de hrană şi ochii celui sărman nu-i face să aştepte. 

2 Nu întrista sufletul celui flămând şi nu-l zgândări pe omul aflat la necaz. 

3 Inima necăjită n-o scoate din sărite, iar pe cel nevoiaş nu-l face să aştepte darul. 

5 „Răul” (aici): starea proastă, suferinţa, necazul,inima-rea. 

6 Literal: „...cugetă la parabolă (maximă)”. 

4 Nu lepăda rugămintea celui necăjit, iar de la cel sărac nu-ţi întoarce faţa. 

5 De la cel lipsit nu-ţi întoarce ochii şi nu-i da nimănui prilejul să te blesteme; 

6 că dacă te blesteamă cu amărăciune-n suflet, ruga lui va fi auzită de Cel ce l-a făcut. 

7 Fă-te iubit adunării şi-n faţa omului mare înclină-ţi capul. 

8 Spre cel sărac apleacă-ţi urechea şi cu dulceaţă dă-i bineţe. 

9 Smulge-l pe cel asuprit din mâinile asupritorului şi nu fi slab de înger când judeci. 1 

10 Fii ca un tată pentru orfani, iar pentru mama lor, ca un bărbat; şi vei fi ca un fiu al Celui- 
Preaînalt, Care te va iubi mai mult decât mama ta. 


11 Înţelepciunea îşi creşte copiii? şi se îngrijeşte de cei ce o caută. 

12 Cel ce o iubeşte iubeşte viaţa şi cei ce o-ntâmpină în revărsatul zorilor se vor umple de veselie. 
13 Cel ce şi-o ţine aproape va moşteni slavă şi oriunde intră, Dumnezeu îl binecuvintează. 

14 Cei ce o slujesc îi slujesc Celui-Sfânt, iar cei ce o iubesc sunt iubiţi de Domnul. 

15 Cel ce o ascultă va judeca neamurile şi cel ce şi-o ţine aproape va locui fără grijă. 

16 Cel ce se încrede în ea o va avea ca moştenire, iar urmaşii săi vor avea parte de ea. 

1 Slab de înger”: lipsit de curaj; fricos; laş; nevolnic. Sfatul e o aluzie la judecătorii înfieraţi de către 
profeți. 

2 În versetele 11-19: Personificată, Înţelepciunea devine un dascăl care face educaţia elevilor săi, 
aplicând normele unei pedagogii pe cât de severe pe atât de eficace. 

17 Căci, la-nceput, merge cu el pe o cale sucită, şi-l loveşte cu frică şi spaimă şi-l ameţeşte cu 
asprimea purtării până ce capătă încredere în sufletul lui şi-l încearcă prin legile ei; 

18 apoi se îndreaptă spre el şi-l veseleşte şi-i descoperă tainele ei. 

19 Dar dacă el o ia razna, ea îl părăseşte şi-l dă pe seama propriei lui căderi. 

20 Urmăreşte prilejul cel bun şi păzeşte-te de rău şi nu te vei ruşina de sufletul tău. 

21 Căci există o ruşine care aduce păcatul şi există o ruşine care e slavă şi har.3 

22 Nu-ţi apropia pe nimeni împotriva sufletului tău şi nu te speria de propria ta cădere. 

23 Nu-ţi opri cuvântul când e să faci un bine şi nu-ţi ascunde înţelepciunea în slava deşartă;4 

24 căci din cuvânt se cunoaşte înţelepciunea şi din graiurile limbii, învăţătura. 

25 Nu grăi împotriva adevărului, ci ruşinează-te de neştiinţa ta. 

26 Nu te ruşina să-ţi mărturiseşti păcateles şi nu sta împotriva curgerii râului. 

27 Nu te înjosi în faţa omului nebun şi nu-l măguli pe cel puternic. 

28 Pân” la moarte luptă-te pentru adevăr şi Domnul Dumnezeu Se va lupta 

3 Ruşinea faţă de virtuţi aduce păcatul, iar ruşinea față de păcate aduce harul; ideea va fi dezvoltată 
în paralela din 41, 16 - 42, 8. 

4 Grăbită, superficială, slava deşartă preia din înţelepciune doar ceea ce îi este periferic, neesenţial. 
5 Mărturisirea păcatelor era o practică încetăţenită în viaţa religioasă a Israeliţilor (vezi Ps 31, 5; Lv 
5, 5; Nm 5, 7; 2 Rg 12, 12-13; Dn 9, 5, 20). 

pentru tine. 

29 Nu fi pripit la vorbă, dar nici moale şi neglijent în lucrările tale. 

30 În casa ta nu fi ca un leu şi nici închipuit faţă de casnicii tăi. 

31 Mâna să nu-ţi fie întinsă la luat şi strânsă la dat. 

5 

Despre bogat şi păcătos. Stăpânirea de sine. 

1 Nu-ţi pune nădejdea în avuţiile tale şi să nu zici: „Am destule”. 

2 Nu-ţi lăsa dorinţa şi tăria să te împingă a umbla după poftele inimii tale. 

3 Să nu zici: „Cine-mi va cere socoteală pentru ce fac?”, căci Domnul nu va întârzia să te 
pedepsească. 

4 Să nu zici: „Am păcătuit; şi? ce mi s-a-ntâmplat?”, căci Domnul e îndelung-răbdător. 1 

5 Nu fi atât de încrezător în iertare încât să îndesi păcat peste păcat. 2 

6 Să nu zici: „Mare este mila Lui, El îmi va ierta noianul păcatelor!”; căci în El e şi milă, şi mânie, 
7 iar mânia Lui se va abate peste cei păcătoşi. Nu întârzia să te întorci la Domnul şi nu amâna din zi 
în zi, căci fără veste va izbucni mânia Domnului şi-n ziua de pedeapsă vei fi nimicit. 

1 Dacă Dumnezeu nu reacţionează imediat sau curând după ce omul păcătuieşte, aceasta se 
datorează faptului că El ştie să aştepte îndreptarea păcătosului. 

2 Şi în morala creştină, excesul de încredere în bunătatea lui Dumnezeu e un păcat împotriva 
Duhului Sfânt. 

8 Nu te încrede în avuţiile dobândite pe nedrept, că nu-ţi vor folosi în ziua judecății. 

9 Nu vântura la orice vânt şi nu umbla pe orice cale (pe asta o face păcătosul cu vorba-n doi peri3). 
10 Fii statornic în simţirea ta şi să nu ai decât o singură vorbă. 

11 Fii grabnic în a asculta şi zăbavnic în a da răspunsul. 

12 Dacă ştii ceva, răspunde-i aproapelui tău, iar dacă nu, pune-ţi mâna peste gură. 

13 În vorbă este şi cinste, şi batjocură, şi limba omului îi este căderea. 


14 Să nu-ţi faci nume de bârfitor şi să nu fi un vorbăreţ viclean; că dacă peste hoţ cade ocara, 
osândă grea va fi peste cel cu vorba-n doi peri. 

15 Nu fi neştiutor, nici în lucrurile mari, nici în cele mici şi din prieten să nu devii duşman. 

6 

Stăpânirea de sine. Sfat împotriva trufiei. Prietenia adevărată şi cea falsă. A fi ucenicul 
înţelepciunii. 

1 Căci o faimă rea lasă-n urmă ruşine şi ocară: aşa e păcătosul cu vorba-n doi peri.1 

2 Nu te lăsa în voia patimilor tale, ca nu cumva să fii sfâşiat ca un taur2; 

3 „A vorbi în doi peri” (sau, textual, „a avea limbă dublă”) înseamnă a fi duplicitar sau de rea- 
credinţă; îndemnul de „a nu vorbi în doi peri” i-l va face şi Pavel lui Timotei (1 Tim 3, 8). 

1 După conţinut, cu acest verset se încheie capitolul precedent. 

2 Această comparaţie ar fi absurdă, dacă nu am presupune că ea se referă la bacantele din misterele 
orientale, care, într-o aprigă dezlănţuire de patimi, sfâşiau, de viu, un taur. 

3 îţi vei mânca frunzişul, îţi vei pierde roadele şi nu vei lăsa din tine decât un lemn uscat. 

4 Patima rea îl pierde pe cel ce-o are şi-l face de râsul vrăjmaşilor lui. 

5 Vorba dulce înmulțește prietenii, limba plăcută sporeşte răspunsurile plăcute. 

6 Multe să-ţi fie legăturile cu oamenii, dar, ca sfetnici, unul dintr-o mie. 

7 Dacă vrei să-ţi faci un prieten, pune-l mai întâi la-ncercare şi nu te grăbi să i te destăinui; 

8 căci îţi e prieten atât cât îi este lui bine, dar la vreme de-ncercare nu-ţi va rămâne alături: 

9 prieten care-ţi devine duşman şi care dă pe faţă o ceartă spre ruşinea ta. 

10 Prieten îţi e ca să stea la masă cu tine, dar la vreme de-ncercare nu rămâne acolo. 

11 Cât timp îți merge bine va fi precum eşti tu şi cu-ndrăzneală le va vorbi slugilor, 

12 dar dacă vei cădea, ţi se va întoarce împotrivă şi-ţi va ocoli privirea. 

13 Fereşte-te de duşmani şi păzeşte-te de prieteni. 

14 Un prieten credincios e un sprijin puternic: cine l-a găsit, a găsit o comoară. 

15 Un prieten credincios e piatră nestemată: nimeni nu va şti să-i cumpănească preţul. 

16 Un prieten credincios e un balsam de viaţă: cei ce se tem de Domnul, aceia-l vor afla. 

17 Cel ce se teme de Domnul îşi veghează prietenia: cum e el, aşa-i va fi şi prietenul.3 

18 Fiule, de când eşti încă tânăr alege-nvăţătura4 şi pân” la cărunteţe vei afla înţelepciune. 

19 Lucreaz-o ca un plugar, ca un semănător, şi aşteaptă-i roadele bune, căci pentru o vreme te vei 
trudi ca s-o lucrezi, dar în curând îi vei mânca roadele. 

20 Neplăcută le este celor neînvăţaţi, iar cel nepriceput nu-i va rămâne alături; 

21 îl va apăsa ca o piatră de-ncercare, iar el nu va întârzia s-o arunce. 

22 Căci înţelepciunea e vrednică de numele ei: nu e la-ndemâna gloatei. 

23 Ascultă, fiule, primeşte-mi gândirea şi nu-mi lepăda sfatul: 

24 Pune-ţi picioarele în obezile ei şi grumazul în lanţul ei! 

25 Încovoaie-ţi umărul şi du-o în cârcă, iar legăturile ei să nu te mâhnească. 

26 Apropie-te de ea cu toată inima, din toate puterile urmează-i căile. 

27 Mergi pe urma ei şi caut-o: ea ţi se va face cunoscută; dac-ai aflat-o, să n-o mai laşi! 

28 Că-ntru sfârşit vei afla în ea odihnă şi ţi se va preface-n bucurie. 

29 Obezile ei îţi vor fi apărare puternică, lanţurile ei, podoabă de preţ, 

30 jugul ei, o găteală de aur5, legăturile ei, panglici de iachint. 

3 Omul temător de Dumnezeu are grija permanentă ca, prin virtutea sa capitală, să rămână pentru 
prietenul său un model vrednic de urmat. 

4 „Învăţătura” (paideia): exerciţiul de a dobândi cunoaştere prin studiu; educarea spiritului. 

5 Textual: „pe ea, o găteală de aur”; „jugul ei”: corectat după Textul Ebraic (BJ). 

31 Ca pe un vestmânt de slavă o vei îmbrăca şi ca pe o cunună a bucuriei o vei purta. 

32 Fiule, dacă vei vrea, vei învăța, şi dacă-ți vei pune mintea la lucru, iscusit vei fi. 

33 Dacă-ți place să asculți, vei învăța. şi dacă-ți vei apleca urechea, vei fi înțelept. 

34 Stai în adunarea celor bătrâni şi dacă vezi un înțelept, lipeşte-te de el. 

35 Ascultă cu voioşie orice grai dumnezeiesc, proverbele subțiri să nu cumva să-ți scape. 

36 Dacă vezi un om cu judecată, repede-te la el şi fă-ți paşii să-i tocească pragul uşii. 


37 Cugetă la poruncile Domnului, gândeşte-te fără-ncetare la rânduielile Lui; El îţi va întări inima 
şi-ţi va da înţelepciunea pe care ţi-o doreşti. 

7 

Sfaturi felurite. Despre copii, părinţi, preoţi. Grija de cei săraci. 

1 Nu face răul, şi răul nu te va stăpâni; 

2 îndepărtează-te de nedreptate, şi nedreptatea se va îndepărta 

3 Fiule, nu semăna în brazdele nedreptăţii, ca nu cumva să culegi de şapte ori mai mult. 

4 Nu cere de la Domnul întâietate, nici de la rege scaun de mărire. 

5 n-o face pe dreptul în faţa Domnului, şi nici pe-nţeleptul în faţa regelui. 

6 Dacă nu eşti în stare să stârpeşti nedreptatea, nu râvni scaun de judecător, 

ca nu cumva să te înmoaie cel puternic şi să-ţi împiedici duhul de dreptate. 1 

7 Nu te pune rău cu obştea cetăţii şi nu te umili în faţa mulțimii.2 

8 Nu te lăsa târât de două ori în păcat, căci pentru o singură dată nu vei rămâne nepedepsit. 

9 Să nu zici: „Domnul va căuta la mulţimea darurilor mele; când I le voi aduce Dumnezeului Celui- 
Preaînalt, El le va primi”. 

10 Nu şovăi în rugăciune şi nu uita să faci milostenie. 

11 Nu-ţi râde de omul cu inima-ntristată: Cel care-l umileşte, tot EI îl şi înalță. 

12 Nu făuri minciuni împotriva fratelui tău, şi cu atât mai puţin împotriva unui prieten.3 

13 Fereşte-te să spui vreo minciună, că din ea nu poate ieşi nimic bun. 

14 Nu vorbi mult în adunarea bătrânilor,4 iar din rugăciune nu-ţi face morişcă de vorbe. 

15 Să nu urăşti corvezile, nici munca pe ogor rânduită de Cel-Preaînalt. 

16 Nu te număra în gloata păcătoşilor: aminteşte-ţi că mânia nu va întârzia.5 

1 Corupţia judecătorilor din Israel e frecvent înfierată de majoritatea profeților. Sfatul înţeleptului: 
dacă nu eşti îndeajuns de pregătit şi înarmat pentru un scaun de judecător (pricepere, calm, 
fermitate, imparţialitate), e bine să nu aspiri la el; cea mai mare primejdie vine din partea celor mari 
(fie puternici, fie bogaţi), care vor încerca să te corupă. 

2 Vulgul se distrează, în spectacol, pe seama celui umilit, dar cel ce se umileşte în mod public îl 
dezgustă; e un simţ comun pe care lisus îl va înfrunta la judecata lui Pilat şi pe cruce. 

3 Înseamnă că un prieten adevărat preţuieşte mai mult decât un frate. 

4 Din respect pentru bătrâni, lasă-i pe ei să vorbească. 

5 E vorba de mânia lui Dumnezeu. 

17 Smereşte-ţi sufletul în adânc, căci focul şi viermii sunt osânda necredinciosului. 

18 Nu schimba prietenul pe bani, şi nici fratele bun pe aurul de Ofir.6 

19 Nu şovăi să-ţi iei o femeie înţeleaptă şi bună, căci farmecul ei preţuieşte mai mult decât aurul. 

20 Nu te purta rău cu robul care munceşte cinstit, nici cu simbriaşul care se dăruie. 

21 În inima ta iubeşte-l pe robul înţelept şi nu-i împiedica eliberarea. 

22 Ai turme? îngrijeşte-te de ele şi, dacă-ţi sunt de folos, păstrează-le. 

23 Ai copii? dă-le învăţătură şi încă de mici fă-i să-şi aplece grumazul.7 

24 Ai fiice? veghează-le curăția, şi nu le arăta faţă veselă. 

25 Mărită-ţi fata, şi mare lucru vei face, dar dă-i un bărbat înţelept. 

26 Ai femeie după inima ta? n-o alunga, dar dacă n-o iubeşti, nu te încrede în ea. 

27 Cinsteşte-l pe tatăl tău din toată inima ta şi nu uita niciodată durerile mamei tale; 

28 adu-ţi aminte că ei ţi-au dat viaţă: ce le vei da în schimbul a tot ce-au făcut pentru tine? 

29 Din tot sufletul tău teme-te de Domnul şi cinsteşte-i pe preoţii Lui. 

30 Din toată puterea ta iubeşte-L pe Cel ce te-a făcut şi nu-i părăsi pe slujitorii Săi. 

31 Teme-te de Domnul şi cinsteşte-l pe preot şi dă-i partea lui, aşa cum ţi s-a 

6 „Ofir”: localitate (sau regiune) necunoscută, dar des citată în V. T. pentru calitatea aurului. 

7 În sensul: să-şi respecte părinţii, învățătorii şi să li se supună. 

poruncit: pârgă, jertfă de ispăşire, darul umerilor, jertfa de sfințire şi pârga celor sfinte. 

32 Şi celui sărac întinde-i mâna, încât binecuvântarea ta să fie desăvârşită.8 

33 Mărinimia ta să-i atingă pe toţi cei vii, şi nici pentru cei morţi să n-o opreşti.9 

34 Nu-ţi întoarce faţa de la cei ce plâng; cu cei întristaţi întristează-te şi tu. 

35 Nu-ţi fie teamă să-i cercetezi pe cei bolnavi; prin astfel de fapte îţi vei câştiga iubire. 


36 În tot ce faci adu-ţi aminte de sfârşitul tău şi nu vei păcătui niciodată. 10 

8 

Purtare înţeleaptă faţă de oameni. 

1 Nu te lupta cu cel puternic, ca nu cumva să cazi în mâinile lui.] 

2 Nu te certa cu omul bogat, ca nu cumva să fie mai greu decât tine; căci aurul pe mulţi i-a nimicit 
şi a încovoiat inimile regilor. 

3 Nu te sfădi cu omul limbut: nu-i pune lemne pe foc. 

4 Nu glumi cu omul prost crescut, ca nu cumva să-ţi vezi străbunii ocărâţi.? 

8 E vorba de binecuvântarea care-ţi vine de la Domnul. 

9 Deşi, spre a-i feri pe fiii lui Israel de influenţa unor practici funebre păgâne, legea veche 
introdusese unele restricţii în cultul morţilor, acesta făcea parte din viaţa religioasă a comunităților 
iudaice; nu lipseau nici ofrandele. 

10 Precept însuşit cu precădere de către călugări; îl invoca zilnic Părintele Cleopa. 

1 Versetele 1-7 conţin îndemnuri la prudenţă. 2 Reacţia mitocanului este aceea de a-ţi injuria 
părinţii şi străbunii. 

5 Nu-l dojeni pe păcătosul care se pocăieşte: adu-ţi aminte că toţi suntem vinovaţi. 

6 Nu-l dispreţui pe omul înaintat în vârstă, căci s-ar putea ca şi noi să îmbătrânim. 

7 Nu te bucura de moartea unui om: adu-ţi aminte că noi toţi vom muri. 

8 Nu dispreţui rostirile înţelepţilor, ci deprinde-te cu proverbele lor; că de la ei îți vei însuşi 
învăţătura şi iscusinţa de a-i sluji pe cei mari. 

9 Nu dispreţui rostirile bătrânilor, că şi ei au învăţat de la părinţii lor; de la ei vei învăţa 
înţelepciunea şi iscusinţa de a răspunde când trebuie. 

10 Nu aţâţa cărbunii păcătosului, ca nu cumva să te arzi la flacăra lui. 

11 N-o-ntinde pân” la capăt cu omul iute la mânie: în faţa buzelor vei avea o capcană. 

12 Nu-l împrumuta pe omul mai tare decât tine: dacă dai cu-mprumut, nu mai primeşti nimic.3 

13 Nu te pune chezaş dincolo de puterile tale; dac-ai făcut-o, fii gata să plăteşti. 

14 Să nu te judeci cu un judecător, căci hotărârea va fi de partea lui. 

15 Nu te porni la drum cu omul ne-nfricat4, ca nu cumva să-ţi devină povară; că el nu face decât ce- 
l taie capul, iar nebunia lui te va pierde odată cu el. 

16 Nu te certa cu omul mânios, nu străbate cu el un ţinut pustiu, căci în ochii 

3 lisus va desfiinţa acest precept: „Daţi cu-mprumut nimic nădăjduind” (Le 6, 35), adică: Daţi fără 
să aşteptaţi sau să pretindeţi restituirea. 

4 „Omul ne-nfricat”: aventurierul; omul irațional, care riscă orice şi oricând. 

lui sângele e o nimica toată şi unde nu-i nici un ajutor îţi va sări la gât. 

17 Nu-i spune nebunului ce ai în gând, căci el nu va şti să-ţi păstreze taina. 

18 În faţa unui străin nu face nimic care trebuie să rămână tăinuit, căci tu nu ştii ce poate el să 
născocească. 

19 Nu-ţi deschide inima faţă de oricine, dar nici nu aştepta să-i câştigi bunăvoința. 

9 

Purtarea față de femei şi de alte fiinţe omeneşti. 

1 Nu fi gelos de soția ta iubită şi nu-i îmbia gândul de a-ţi face rău. 

2 Nu te da în mâinile unei femei, ca nu cumva ea să pună stăpânire pe tine. 

3 Nu ieşi în calea unei desfrânate: ai putea să cazi în laţurile ei. 

4 Să nu mergi prea des la o cântăreaţă: ai putea să te prinzi în meşteşugurile ei. 

5 Nu-ţi opri cătătura asupra unei fecioare, ca nu cumva să fii târât în osânda ei.l 

6 Nu te da în mâinile unei desfrânate: acolo-ţi vei pierde moştenirea. 

7 Nu-ţi plimba ochii pe străzile oraşului, şi nici nu rătăci prin locurile lui dosnice. 

8 Întoarce-ţi ochii de la femeia frumoasă şi nu-i opri pe frumuseţe străină.2 Mulţi s-au rătăcit prin 
frumuseţea 

1 Legea lui Moise pedepsea cu moartea nu numai fecioara vinovată, ci şi pe bărbatul care a sedus-o 
(Dt 22, 23-24). 

2 „Frumuseţe străină”: mândreţea oricărei femei care nu-ţi este soţie. 

unei femei: dragostea se-aprinde din ea ca un foc. 

9 Nu te aşeza nicidecum lângă o femeie măritată şi nu petrece cu ea bând la masă, ca nu cumva 
inima să-ţi fie cucerită de vrăjile ei şi prin patima ta să luneci în moarte. 

10 Pe prietenul vechi nu-l părăsi, fiindcă cel nou nu-i va fi asemenea. Vin nou, prieten nou... lasă-l 
să se învechească, şi-l vei bea cu plăcere. 

11 Nu invidia izbânda păcătosului, că nu ştii cum se va termina. 

12 Nu-ţi face plăcere din plăcerea nelegiuiților; aminteşte-ţi că până aici, jos,3 nu vor rămâne 
nepedepsiţi. 

13 Stai departe de omul în stare să ucidă şi nu vei avea nici o teamă de moarte; dacă ţi-l apropii, stai 
cu ochii pe el, căci ar putea să-ţi ia viaţa. Să ştii bine că eşti împresurat de laţuri şi că mergi pe 
metereze.4 

14 Atât cât poţi, cercetează-ţi aproapele şi sfătuieşte-te cu înţelepţi. 

15 Pentru a sta de vorbă, alege-ţi oameni deştepţi şi tot cuvântul tău să fie despre legea Celui- 
Preaînalt. 

16 Oamenii drepţi să-ţi fie oaspeţi, iar mândria ta să fie în frica de Domnul. 

17 Un lucru făcut de mână de meşter merită laudă, dar cel ce cârmuieşte poporul să fie iscusit în 
cuvânt. 

18 Omul limbut e temut în cetate, iar cel nesăbuit la cuvânt îşi atrage ură. 

3 Textual: „,... până [a ajunge] în Hades” ( = în Şeol, în locuinţa morţilor). Aşadar, preceptul nu 
prevede o pedeapsă de după moarte, ci în timpul vieţii. 

4 „A merge pe metereze”: a merge pe creneluri, pe zidul unei fortificaţii = a fi descoperit, expus 
săgeţilor inamice. 

10 

Cârmuirea. împotriva trufiei. Cei vrednici de cinste. Smerenie şi adevăr. 

1 Cârmuitorul înţelept îşi învaţă poporul, iar cârmuirea omului priceput e bine statornicită. 

2 Cum e cârmuitorul, aşa-i sunt şi cârmuiţii: cum e primarul, aşa-s locuitorii. 1 

3 Un rege neînvăţat îşi prăbuşeşte poporul; cetatea propăşeşte prin iscusinţa celor ce o conduc. 

4 În mâna Domnului e cârmuirea pământului: F1 ridică la timp cârmuitorul potrivit. 

5 Izbânda unui om e în mâna Domnului; El este Cel ce-i dă cărturarului mărire. 

6 Nu-ţi urî aproapele, oricare i-ar fi nelegiuirile, şi să nu faci nimic când ţi-ai ieşit din fire. 

7 Trufia nu-i plăcută nici lui Dumnezeu, nici omului; pentru amândoi, nedreptatea e o greşală. 

8 Stăpânia2 trece de la un neam la altul datorită nedreptăților, sălbăticiilor şi banilor. 

9 De ce atâta trufie în cel ce e pământ şi cenuşă, un ins căruia, încă viu, îi putrezesc măruntaiele?3 
10 Boala lungă îşi bate joc de doctor; un ins e astăzi rege, dar mâine va muri. 

1 Cârmuitorul înţelept îşi modelează supuşii după propria lui statură morală. În sistemele 
democratice, însă, relația poate fi răsturnată: poporul îşi merită cârmuitorii pe care i-a ales. 

2 „Stăpânia”: suveranitatea; autoritatea politică. 

3 Sarcasm usturător la adresa orgoliului. 

11 Când omul moare, aceasta moşteneşte: gândaci, sălbăticiuni şi viermi. 

12 Începutul trufiei omului este a-L părăsi pe Domnul şi a-şi ţine inima departe de Cel ce l-a făcut; 
13 căci păcatul e începutul trufiei,4 iar purtătorul ei revarsă urâciune; iată de ce Domnul le-a adus 
[trufaşilor] pedepse straşnice 

14 Domnul a surpat scaunele celor puternici şi-n locul lor i-a pus pe cei blânzi. 

15 Domnul a smuls rădăcinile păgânilors şi-n locul lor i-a sădit pe cei smeriţi. 

16 Domnul a răsturnat ţările păgânilor şi le-a nimicit pân” la temeliile pământului. 

17 Pe mulți i-a slăbit şi i-a nimicit şi le-a şters amintirea de pe pământ. 

18 Trufia n-a fost făcută pentru oameni, şi nici mânia cea iute pentru cei născuţi din femei. 

19 Care neam e vrednic de cinste?: neamul omenesc. care neam e vrednic de cinste?: cei ce se tem 
de Domnul. Care neam e vrednic de dispreţ?: neamul omenesc. care neam e vrednic de dispreţ?: cei 
ce calcă poruncile.6 

4 Dacă, în general, se consideră că trufia (orgoliul, vanitatea) este păcatul originar (al Satanei în cer 
şi al primilor oameni în rai), Ecclesiasticul afirmă că el e un derivat al absenței Creatorului din 
conştiinţa creaturii; eliminând relaţia ontologică Creator-creatură, aceasta din urmă îşi imaginează 


că I se poate substitui lui Dumnezeu: aici e rădăcina trufiei. şi, până la urmă, i-a nimicit. 

5 În limbajul biblic, grecescul ethne poate fi tradus, în funcţie de context, prin „neamuri” sau 
„păgâni”. Sfântul Pavel a fost supranumit „Apostolul neamurilor”, adică al păgânilor. 

6 Aşadar, nu specia umană prin ea însăşi e demnă de cinste sau de dispreţ, ci prin comportamentul 
religios-moral al celor ce o alcătuiesc. 

20 În mijlocul fraţilor săi, cârmuitorul se bucură de cinste, şi tot aşa, în ochii săi, cei ce se tem de 
Domnul. 

21 Frica de Domnul este începutul ridicării, iar împietrirea şi trufia sunt începutul căderii. 

22 Fie că omul e bogat, nobil sau sărac, lauda lui e frica de Domnul. 

23 Nu-i bine să dispreţuieşti un sărac înţelept, după cum nu-i potrivit să cinsteşti un păcătos. 

24 Om mare, judecător sau puternic, toţi sunt vrednici de cinste, dar nici unul nu-i mai mare decât 
cel ce se teme de Domnul. 

25 Un rob înţelept are în slujba sa oameni liberi, iar omul învăţat nu cârteşte. 

26 Să nu faci pe-nţeleptul când eşti la lucrul tău, să nu te umfli-n pene când eşti la strâmtoare. 

27 Mai bun e cel ce munceşte şi are de toate decât cel ce se umflă-n pene şi n-are de nici unele. 

28 Fiule, în smerenie înalță-ţi sufletul şi cinsteşte-l după vrednicia lui.7 

29 Cine oare-l va îndreptăți pe cel ce păcătuieşte împotriva sufletului său? şi cine-l va cinsti pe cel 
ce-şi face viaţa de ocară? 

30 Săracului i se dă cinste pentru iscusinţa minţii sale, bogatului, pentru avuţiile lui. 

31 Cel ce se bucură de cinste în sărăcie, cu cât mai mult în bogăţie? cel disprețuit în bogăţie, cu cât 
mai mult în sărăcie? 

7 Altfel spus: Fiule, slăveşte-te cu modestie şi preţuieşte-te după cât meriţi. 

11 

Urmări ale înțelepciunii. 

1 Înţelepciunea înalță capul celui smerit şi-l face să şadă printre cei mari. 

2 Nu-l ferici pe om pentru frumuseţea lui, dar nici nu te scârbi de cineva pentru felul cum arată. 

3 Albina e mică printre zburătoare, dar rodul [muncii] ei întrece orice dulceaţă. 

4 Nu te mândri cu hainele de pe tine şi nu te trufi când ţi se dă cinstire, căci lucrurile Domnului sunt 
minunate, dar oamenilor le sunt ascunse. 

5 Mulţi tirani au fost culcaţi la pământ, iar un nenea-din-lume a purtat coroana. 

6 Mulţi puternici au fost umiliți de moarte şi oameni cu faimă au fost daţi în puterea altora. 

7 Nu osândi înainte de a cerceta; întâi gândeşte, apoi fă dojana. 

8 Nu răspunde înainte de a asculta, nu-i tăia nimănui şirul cuvintelor. 

9 Nu te certa pentru ceva care nu te priveşte şi nu te amesteca în sfezile păcătoşilor. 

10 Fiule, nu te apuca de multe treburi; că dacă te apuci de multe, nu vei fi fără vină: şi dacă te ţii de 
ele, nu le vei prinde, şi nici nu vei scăpa prin fugă. 

11 E câte unul care munceşte şi asudă şi trage tare şi tot în urmă rămâne; | 

12 şi e câte unul slab, neajutorat, neputincios şi împovărat de sărăcie, dar 

1 Sau (mai aproape de literă): cu cât munceşte şi se zdrobeşte şi se grăbeşte, cu atât e mai lipsit (mai 
sărac). Desigur, observaţia se referă la necredinciosul care contează doar pe forţele proprii, 
omeneşti, în opoziţie cu credinciosul pe care-l ajută Dumnezeu (vezi următoarele două versete). 
ochii Domnului caută spre el cu bunătate, îl ridică din umilinţă 

13 şi îi înalță capul, în aşa fel încât mulţi se minunează de el. 

14 Bune şi rele, viaţă şi moarte, sărăcie şi bogăţie, toate vin de la Domnul. 

15 Înţelepciunea, ştiinţa şi cunoaşterea legii vin de la Domnul. de la El sunt iubirea şi calea faptelor 
bune. 

16 Nebunia şi întunericul sunt făcute pentru păcătoşi; cei ce se împăunează cu răul îmbătrânesc în 
rău.2 

17 Darul Domnului rămâne cu cei credincioşi şi bunăvoința Lui aduce pururea propăşire. 

18 E câte unul care se îmbogăţeşte prin grijă şi zgârcenie. şi iată care-i este răsplata: 

19 Când zice: „Am aflat odihna şi acum voi mânca din bunătățile mele”, nu bagă de seamă că 
vremea va curge şi, lăsând totul altora, va muri. 

20 Fii statornic în făgăduinţa ta, închină-i viaţa şi îmbătrâneşte lucrând. 


21 Nu te minuna de lucrările păcătosului, ci ai încredere în Domnul şi stăruie în osteneala ta; că 
lesne este în ochii Domnului ca, dintr-o dată, fără veste, să-l îmbogăţească pe cel sărac. 

22 Binecuvântarea Domnului e răsplata celui credincios; când nu teaştepţi, atunci îi înfloreşte 
binecuvântarea. 

23 Să nu zici: „De ce am nevoie? de acum, care-mi va fi averea?” 

2 Versetele 15 şi 16 lipsesc din versiunea clasică a Septuagintei şi, ca atare, din ediţiile româneşti şi 
străine; preluându-le din manuscrise adiacente, ed. Rahlfs le citează în notele infrapaginale. 

24 Să nu zici: „Am destul, ce rău mi se poate întâmpla?” 

25 În ziua fericirii uiţi de nefericire şi-n ziua nefericirii nu-ţi aminteşti de fericire, 

26 că lesne-l este Domnului ca în ziua sfârşitului, să-i dea omului după purtarea lui. 

27 Un ceas de nenoroc aduce uitarea desfătărilor, iar lucrările omului se descoperă la sfârşitul său. 
28 înaintea sfârşitului să nu-l socoteşti pe nimeni fericit, căci în sfârşitul său e omul cunoscut.3 

29 În casa ta nu primi pe oricine, că multe sunt cursele vicleanului. 

30 Ca o potârniche-n colivie, aşa e inima trufaşului, şi ca o iscoadă îți pândeşte căderea; 

31 sucind binele în rău, el stă-ntr-un colţ la pândă şi chiar în cele bune îţi va găsi cusur. 

32 O singură scânteie aprinde-ntregul jar, iar păcătosul pândeşte sângele să curgă. 

33 la seama la omul rău căci rău pune la cale -, ca nu cumva să-ţi aducă o veşnică ocară. 

34 Primeşte-n casă un străin: te va tulbura şi te va înstrăina de ce-i al tău. 

12 

Despre binefaceri. Despre prieteni buni şi răi. 

1 Dacă faci bine, să ştii cui 1-l facil şi 

3 Textual: „... în copiii săi e omul cunoscut”; corectat după Ebr. 

1 În versetele 1-7: precauţiile de care e condiţionată fapta bună sunt foarte departe de principiul 
binefacerii necondiționate pe care o va porunci lisus (Mt 5, 43-48). 

vei avea mulţumire pentru fapta ta cea bună. 

2 Fă-i bine celui credincios şi vei afla răsplată; dacă nu de la el, de la Cel-preaînalt. 

3 Nici un bine celui ce pururi se îndeletniceşte cu răul şi nici celui ce nu face milostenie! 

4 Dă-i celui credincios, dar nu-l ajuta pe cel păcătos! 

5 Fă-i bine celui smerit, dar nu-l ajuta pe cel păcătos; ţine-i pâinea la tine, nu i-o da, ca nu cumva să 
devină mai tare decât tine; altminteri, vei afla un rău de două ori mai mare pentru toate binefacerile 
pe care i le-ai făcut. 

6 Că şi Cel-Preaînalt îi urăşte pe păcătoşi şi-i va pedepsi pe cei nelegiuiţi. 

7 Dă-i omului de bine, dar nu-l ajuta pe cel păcătos. 

8 Prietenul nu se cunoaşte când îţi este bine, şi nu în duşmănie se ascunde dușmanul. 

9 Când omului îi merge bine, duşmanii lui se întristează; când îi merge rău, chiar şi prietenul îl lasă. 
10 Niciodată să nu te încrezi în duşmanul tău; că precum se cocleşte arama, aşa şi răutatea lui; 

11 chiar când se umileşte şi umblă aplecat, ţine-ţi inima trează şi fereşte-te de el; fii cu el precum 
cel ce şterge oglinda şi vei cunoaşte că rugina de pe el nu s-a dus. 

12 Nu-l pune să stea lângă tine, ca nu cumva să te împingă şi să-ţi ia locul; să nu ţi-l pui de-a 
dreapta ta, ca nu cumva să încerce să-ţi ia scaunul; atunci, la urmă, vei înţelege cuvintele mele şi te 

vei căi amintindu-ţi de cele ce ţi-am spus. 

13 Cui îi va fi milă de descântătorul muşcat de şarpe şi de toţi cei ce se înfruntă cu fiarele sălbatice? 
14 Aşa e cel ce-şi face din păcătos un tovarăş şi care se face părtaş la păcatele lui; 

15 pentru o vreme rămâne cu tine, dar, dacă te clatini, nu se va opri. 

16 Duşmanul are dulceaţă pe buze, dar în inimă cugetă cum să te arunce în groapă; duşmanul are 
lacrimi în ochi, dar, dacă-i pică bine, nu se va sătura de sânge; 

17 dacă te pândeşte ceva rău, îl vei afla acolo înaintea ta: pretinzând că te ajută, îţi va săpa sub 
picioare, va da din cap şi din mâini şi, multe şuşotind, nu va face decât să-şi schimbe faţa. 

13 

Să nu mergi des la cei mai bogaţi şi mai mari decât tine. 

1 Cel ce se atinge de smoală se mânjeşte, cel ce-şi apropie un om trufaş va semăna cu el. 

2 Nu-ţi pune-n cârcă mai mult decât poţi duce şi nu ţi-l face fârtat pe cel mai puternic şi mai bogat 


decât tine; de ce să pui oala de pământ laolaltă cu oala de fier?: dacă se ciocnesc, una se va sparge. 
3 Bogatul face o nedreptate, şi tot el se mânie; săracul o suferă, dar se roagă de iertare! 

4 Dacă-i eşti de folos, te va folosi, dar dacă eşti în lipsă, te va părăsi; 

5 dacă ai, va trăi cu tine şi te va despuia fără să-i pară rău. 

6 Dacă are nevoie de tine, te va linguşi, îţi va surâde şi-ţi va da nădejde, te va lua cu vorbă bună şi 
va zice: „Ce-ţi trebuie?” 

7 Şi te va ruşina cu ospeţele lui până-ţi va goli punga de două sau trei ori şi la urmă va râde de tine; 
după aceea, dacă te vede, te va lăsa baltă clătinând din cap înainte-ţi. 

8 la aminte, ca nu cumva să te laşi înşelat şi să te-mpotmoleşti în propria ta prostie. 1 

9 Când te pofteşte un om puternic, ţine-te departe: cu atât mai mult te va pofti. 

10 Nu te vâri, ca nu cumva să fii împins îndărăt, dar nici prea departe nu sta, ca nu cumva să te uite. 
11 Nu vorbi cu el bătându-l pe umăr şi nu te încrede în noianul vorbelor lui; căci, vorbind mult, el te 
pune la-ncercare şi, mai în glumă, mai în serios, află ce vrea; 

12 el, cel cu atâtea vorbe, nu are nici o milă şi nu te va cruța nici de lovituri, nici de lanţuri. 

13 Păzeşte-te şi ia bine seama, că mergi la drum cu propria ta cădere. 

14 Când auzi aceasta în somn, trezeşte-te; toată viaţa ta iubeşte-L pe Domnul şi roagă-L pentru 
mântuirea ta.2 

15 Fiece vietate iubeşte ceea ce-i seamănă şi fiece om, pe aproapele lui. 

16 Fiece trup se uneşte după felul lui3 şi omul se leagă cu semenul său. 

17 Cum s-ar putea întovărăşi lupul şi mielul?: aşa e cu păcătosul şi cu cel evlavios. 

1 Textual: „... în propria ta veselie”; corectat după Ebr. 

2 Pentru acest verset vezi nota de la 11, 16. 

3 Mai precis: Fiece trup se împreunează cu altul din specia lui. 

18 Ce pace poate fi între hienă şi câine? şi ce pace între bogat şi sărac? 

19 Aşa cum asinul sălbatic e prada leului în pustiu, tot astfel săracii sunt prada bogaţilor. 

20 Aşa cum trufaşul urăşte smerenia, tot astfel bogatului îi e silă de cel sărac. 

21 Când bogatul se clatină, prietenii îl sprijină; când cade săracul, prietenii i se duc. 

22 Când cade bogatul, mulți îi deschid braţele; dacă spune prostii, i se dă dreptate. Când cade 
săracul, e dojenit; dacă spune ceva înţelept, pentru el nu e loc. 

23 Când vorbeşte bogatul, toți îşi ţin gura şi-i ridicat în slăvi. Când vorbeşte săracul, se spune: 
„Ăsta cine e?”, şi dacă se-mpiedică-n vorbă, e culcat la pământ. 

24 Bogăția e bună când e fără păcat; sărăcia e rea în gura nelegiuitului. 

25 Inima omului îi schimbă chipul, fie în bine, fie în rău. 

26 O faţă veselă e urma inimii bune, iar izvodirea proverbelor e cugetare trudnică. 

14 

Fericirea omului drept. A te bucura înţelepţeşte de viaţă. Fericirea înţeleptului. 

1 Fericit bărbatul care n-a alunecat cu graiul şi care nu e îngândurat de tristeţea păcatelor! 

2 Fericit bărbatul al cărui cuget nu-l osândeşte şi care nu cade în deznădejde. 

3 Omului zgârcit nu-i prieşte bogăţia, iar pentru omul invidios, la ce bun averile? 

4 Cel ce adună lipsindu-se pe sine, adună pentru alţii; cu bunurile lui alţii se vor desfăta. 

5 Cel care-i rău pentru sine, pentru cine va fi bun?: nu se bucură nici măcar de ceea ce are el. 

6 Nimeni nu e mai rău decât cel ce se pizmuieşte pe sine: aceasta-i răsplata răutăţii lui; 

7 chiar când face bine, o face din uitare, şi după aceea îşi vădeşte răutatea. 

8 Rău este omul cu ochiul invidios, care-şi întoarce faţal şi disprețuiește viaţa altuia. 

9 Omul invidios nu se mulţumeşte cu ce are, iar nedreptatea omului rău îi usucă sufletul. 

10 Ochiul rău îşi drămuieşte pâinea, dar la masă tot nu-i ajunge. 

11 Fiule, atât cât poţi, fă-ţi bine ţie şi adu-I Domnului prinoasele ce I se cuvin. 

12 Nu uita că moartea nu va zăbovi şi că legământul cu groapa nu ţi s-a arătat. 2 

13 Înainte de a muri, fă-i bine prietenului tău şi, după cât poţi, întinde-i mâna şi dă-i-o. 

14 Nu te lipsi de binele de azi şi nimic să nu-ţi scape dintr-o dorinţă bună. 

15 Oare nu altora le vei lăsa rodul muncii tale, şi rodul ostenelilor tale să fie tras la sorți? 

16 Dă şi primeşte şi sfinţeşte-ţi sufletul, că nu în groapă vei căuta desfătări. 

1= Şi-o întoarce de la cei care-i aşteaptă ajutorul. 


2 Literal: „legământul cu Şeolul (locaşul morţilor)”; sensul: ceasul hotărât al morții nu ți s-a 
descoperit. 

17 Orice trup se învecheşte ca o haină, că aceasta-i legea veşnică: cu moarte vei muri. 

18 Precum în frunzişul unui copac stufos unele frunze cad, altele cresc, aşa-i cu generaţiile cărnii şi 
sângelui: unele mor, altele se nasc. 

19 Tot lucrul stricăcios are un sfârşit, iar cel ce l-a lucrat se duce cu el. 

20 Fericit bărbatul care cugetă înţelepţeşte şi care gândeşte cu propria-i pricepere, 

21 cel ce-n inima lui cugetă la căile înţelepciunii3 şi-i cercetează tainele; 

22 o urmăreşte ca un hăitaş, în căile ei stă la pândă; 

23 i se uită prin ferestre, îi ascultă pe la uşi; 

24 i se aşază lângă casă, îi înfige-n ziduri un ţăruş, îşi întinde cortul alături şi se aşază în 
aşezământul fericirii; copiii şi-i pune sub acoperământul ei şi sub umbrarul ei îşi află adăpost; sub 
ea, acolo, ferit e de arşiţă şi-n slava ei îşi capătă odihna. 

15 

Fericirea înțeleptului. Păcatul şi libertatea omului. 

1 Aşa face omul care se teme de Domnul, iar cel ce stăpâneşte legea o va dobândi | înţelepciunea], 

2 Ea îl întâmpină ca o mamă şi ca o soţie tânără îl primeşte; 

3 cu pâinea înţelegerii îl hrăneşte şi cu apa înţelepciunii îl adapă; 

4 de ea se reazemă şi nu se clatină, de ea se lipește şi nu se ruşinează. 

3 Literal: „Nu te lipsi de o zi bună”. 

5 Ea îl ridică deasupra semenilor lui, în mijlocul adunării îi va deschide gura. 

6 El află desfătare şi cunună de bucurie şi primeşte ca moştenire un renume veşnic. 

7 Dar cei lipsiţi de minte n-o vor avea niciodată, iar păcătoşii nicicând o vor vedea. 

8 Ea se ţine departe de trufie, iar mincinoşii n-o au în amintire. 

9 Lauda nu-şi află locul în gura păcătosului, de vreme ce nu de Domnul i-a fost trimisă; 

10 căci lauda nu se rosteşte decât în înţelepciune şi Domnul este Cel ce-i îndreaptă căile. 

11 Să nu zici: „Prin Domnul am călcat alături”, căci El nu face ceea ce urăşte. 

12 Să nu zici: „Prin El m-am rătăcit”, căci El n-are nevoie de omul păcătos. 

13 Domnul urăşte orice urâciune, şi nici cei ce se tem de El n-o iubesc. 

14 Fl dintru început l-a făcut pe om şi l-a lăsat în mâinile sfatului său. 1 

15 Dacă vrei, Îi vei păzi poruncile şi cu credincioşie vei săvârşi ceea ce-l place. 

16 Foc şi apă ţi-a pus dinainte: unde vei vrea, acolo-ţi vei întinde mâna. 

17 În faţa oamenilor sunt viaţa şi moartea: fiecăruia i se va da ceea ce-i place. 

18 Căci mare e înţelepciunea Domnului; tare e El întru putere, şi pe toate le vede. 

19 Ochii Săi sunt peste cei ce se tem de EI, El cunoaşte toate lucrările omului. 

1 Stihul e construit pe verbul dianoeomai = a gândi în sens filosofic. Autorul subliniază, în 
următoarele stihuri, perseverenţa celui ce ţine, neapărat, să dobândească înţelepciunea. 

20 Nimănui nu i-a poruncit să fie nelegiuit şi nimănui nu i-a dat împuternicirea de a păcătui.2 

16 

Copiii prost crescuţi. Pedepsirea păcătoşilor. Lucrarea lui Dumnezeu în făptura Sa. 

1 Nu-ţi dori o droaie de copii netrebnici şi nu te bucura de fiii nelegiuiți. 1 

2 Deşi se înmulţesc, nu te bucura de ei dacă nu e cu ei frica lui Dumnezeu. 

3 Nu te încrede în durata vieţii lor,2 şi nici în numărul lor nu nădăjdui; că unul e mai mult decât o 
mie şi-i mai bine să mori fără copii decât să-i ai nevolnici. 

4 Căci printr-un singur înţelept se umple cetatea de oameni, dar neamul nelegiuiţilor va pieri. 

5 Multe ca acestea mi-au văzut ochii. şi mai mari decât ele mi-au auzit urechile. 

6 În adunarea păcătoşilor se aprinde focul, în neamul răzvrătiţilor s-a aţâţat Mânia.3 

7 Nicicum nu i-a iertat pe uriaşii de odinioară, care s-au răzvrătit, mândri de puterea lor.4 

2 I-a dăruit libertatea de a se sfătui cu sine însuşi, adică libertatea de a alege (idee ilustrată în 
următoarele trei versete). Libertatea, da; nu însă şi autorizaţia. 

1 Dacă, în teologia Vechiului Testament, mulțimea pruncilor era o binecuvântare, Fiul lui 
Sirahpune preţ nu pe numărul, ci pe calitatea lor. 


2 Îndemnul trimite la Proverbe 10, 28: „.... anii necredincioşilor se vor împuţina”. 

3 E vorba de mânia lui Dumnezeu asupra celor răzvrătiți în pustia Sinai (Nm 11, 1; 16, 1-35). 4 
Aluzie la uriaşii menţionaţi în Fe 6, 1-7. 

8 n-a cruțat cetatea-n care locuia Lot, ci i-a urât pentru trufia lor. 

9 Milă n-a avut de neamul pierzării, al celor ce se trufeau cu păcatele lor.5 

10 Tot aşa s-a purtat cu cei şase sute de mii de pedeştri care se ghemuiseră în învârtoşarea inimii 
lor.6 

11 Doar unul de-ar fi vârtos la cerbice, minune ar fi să scape nepedepsit; că la El este mila, dar tot la 
El mânia: puternic în iertare, mânie răspândește; 

12 pe cât îi este mila, pe-atât e şi urgia: pe oameni îi judecă după faptele lor. 

13 Păcătosul nu va scăpa cu prăzile lui, dar nici răbdarea binecredinciosului nu va fi înşelată; 

14 El va ţine seama de orice faptă milostivă, fiecare va afla pe măsura faptelor lui. 

15 Dumnezeu a învârtoşat inima lui Faraon, aşa ca el să nu-L cunoască, dar să I se cunoască faptele 
de sub cer. 

16 Mila Lui se arată la toată făptura, lumina şi umbra le-a împărţit printre oameni.7 

17 Să nu zici: „Mă voi ascunde de Domnul, căci de-acolo, de sus, cine-şi va aminti de mine?; în 
grămadă nimeni nu mă va recunoaşte: ce sunt eu în urieşenia făpturii?” 

18 lată, cerul şi cerul cerului, genunea şi pământul se cutremură la cercetarea Lui; 

5 E vorba de popoarele păgâne ale Canaanului. 

6 Sunt amintiţi aici cei şase sute de mii de bărbaţi care au plecat din Egipt (Iş 12, 37) şi care apoi n- 
au mai ascultat de Dumnezeu (Nm 14, 22-23). 

7 Pentru versetele 15 şi 16 vezi nota de la 11, 16. 

19 şi totodată munţii şi temeliile pământului sub ochii Lui sunt prinse de cutremur. 

20 Dar la acestea toate nu se gândeşte nimeni; la căile Lui, cine mai ia aminte? 

21 Există şi furtună pe care omul n-o vede, iar cea mai mare parte a lucrurilor Sale rămâne ascunsă. 
22 „Lucrurile dreptăţii Sale, cine le vesteşte? sau cine le aşteaptă? Că departe-l este legământul””; 

23 aşa gândeşte omul cu mintea scurtă; nemintosul, rătăcitul nu visează decât prostii. 

24 Ascultă-mă, fiule, şi dobândeşte-ţi cunoaşterea, apleacă-ţi inima la cuvintele mele: 

25 Cu măsură îţi voi descoperi învățătura, cu grijă voi rosti cunoaşterea. 

26 Dintru-nceput, Domnul şi-a făcut lucrurile cu judecată; odată făcute, le-a hotărât şi părțile. 

27 El pentru-ntotdeauna Şi-a rânduit lucrurile, de la-nceputul lor şi-n curgerile lor. Ele nu ştiu de 
foame, şi nici de oboseală, şi niciodată nu se opresc de la datorie; 

28 nici unul din ele nu se izbeşte de celălalt şi niciodată nu-I înfruntă cuvântul. 

29 Domnul Şi-a aruncat apoi ochii spre pământ şi l-a umplut de bunătățile Sale. 

30 Faţa i-a acoperit-o cu tot felul de vieţuitoare, iar acestea-n el se vor întoarce. 

8 Aici şi în versetele următoare: ordinea perfectă a universului, atât în ansamblu cât şi în părțile 
componente. De aici: raționalitatea cosmosului atestă faptul că a fost creat de o Fiinţă rațională. 

17 

Facerea omului. Legământul. Dreptatea şi mila lui Dumnezeu. Îndemn la pocăință. 

1 Domnul l-a zidit pe om din pământ şi apoi tot în el l-a întors. 

2 Oamenilor le-a dat zile cu număr şi o anume vreme, dar şi stăpânire peste tot ce e pe pământ. 

3 Pe potriva Lui i-a îmbrăcat cu putere şi după chipul Său i-a făcut; 

4 şi frica de om a pus-o-n toată făptura şi i-a dat stăpânire peste fiare şi păsări. 

5 Au primit în folosinţă cele cinci puteri ale Domnului; ca pe o a şasea le-a dat părtăşia la gândire, 
iar ca pe o a şaptea, cugetarea, prin care 1 se rostesc puterile. 1 

6 Sfat? şi limbă şi ochi şi urechi le-a dat şi inimă ca să-nţeleagă. 

7 Cu ştiinţa cunoaşterii i-a umplut şi le-a arătat binele şi răul. 

8 Ochiul Său I-a aşezat peste inima lor ca să le arate măreţia lucrurilor Sale, 

9 şi le-a dat ca de-a pururi să-l laude minunile.3 

10 Lăuda-vor numele Său cel sfânt povestind măreţia lucrurilor Sale. 

11 Şi cunoaştere le-a mai dat şi legea vieţii ca moştenire: 

12 legământ veşnic a încheiat cu ei şi i-a făcut să cunoască judecăţile Sale; 

13 ochii lor au văzut măreţia slavei Sale, urechile lor au auzit slava glasului Său. 


1 Şi pentru acest verset vezi nota de la 11, 16. 

2 „Sfat”: calitatea de a discerne. 

3 Idem, nota de la 11, 16. 

14 El le-a zis: „Feriţi-vă de orice nedreptate” şi le-a dat, fiecăruia, porunci despre aproapele său. 

15 Căile lor sunt pururea înaintea Lui, de ochii Săi nu se pot ascunde. 

16 Încă din copilărie, căile lor îi mână spre rău şi din inimile lor de piatră nu-şi pot face inimi de 
carne.4 

17 Fiecărui neam i-a rânduit un cârmuitor, dar Israel este partea Domnului: 

18 întâiul-Său-născut, pe care l-a hrănit cu certare, dar peste care-Şi revarsă lumina iubirii, fără să-l 
părăsească.5 

19 Toate lucrurile lor sunt înaintea Lui ca soarele şi ochii Lui sunt pururea peste căile lor. 

20 Nedreptăţile lor nu-l sunt ascunse şi toate păcatele lor sunt înaintea Domnului. 

21 Bun este însă Domnul şi-Şi cunoaşte făptura: nici nu-i nimiceşte, nici nu-i părăseşte, ci-i cruţă.6 
22 Milostenia omului e pentru El ca o pecete”, iar binefacerea omului o păstrează ca pe lumina 
ochiului8. 

23 Apoi El Se va ridica şi va răsplăti şi răsplata lor pe capul lor o va întoarce. 

24 Dar celor ce se pocăiesc le-a dat întoarcerea şi-i alină pe cei ce slăbesc în răbdare. 

25 Întoarce-te la Domnul şi părăseşte-ţi păcatele, roagă-te în faţa Lui şi greşeşte mai puţin. 

4 Idem, nota de la 11, 16. 

5 Idem, nota de la 11, 16. 

6 Idem, nota de la 11, 16. 

7 Aşa cum pecetea (sigiliul) certifică autenticitatea unui act scris, tot astfel milostenia atestă 
calitatea morală a omului bun. 

8 „Lumina ochiului”: literal: „pupila”. 

26 Revino la Cel-Preaînalt, întoarce-te de la nedreptate şi scârbeşte-te de toată urâciunea. 

27 Pe Cel-Preaînalt, cine-L va lăuda în mormânt dacă cei vii nu-l aduc laudă? 

28 De la cel mort ca de la unul care nu mai este a pierit lauda; cel viu şi sănătos îl va lăuda pe 
Domnul. 

29 Cât de mare e milostivirea Domnului şi iertarea Lui spre cei ce se întorc la El! 

30 Că omul nu poate să aibă totul, de vreme ce fiul omului nu-i nemuritor.10 

31 Ce e mai luminos decât soarele? Şi, totuşi, se întunecăl1!: dar carnea şi sângele cu gândul la 
rău? 

32 El veghează oştirea înălțimii cerurilor, în timp ce oamenii sunt pământ şi cenuşă 

18 

Măreţia şi mila lui Dumnezeu. Nimicnicia omului. Cum trebuie să dai. Fii cumpătat în vorbe şi cu 
luare-aminte împrejur. 

1 Cel ce trăieşte veşnic a zidit totul laolaltă. 

2 Doar Domnul singur e drept. 

3 Nu este un altul în afară de El. El cârmuieşte lumea cu palma mâinii Sale şi totul se supune voii 
Sale; căci, prin puterea Lui, e împăratul tuturor lucrurilor, osebind în ele ce e sfânt şi ce e lumesc. 1 

9 Literal: „Şeol” („locuinţa morților”). 

10 Prin „fiul omului” se înţelege „omul” (cel născut din om). lisus Se va numi pe Sine „Fiul 
Omului”, referindu-Se la firea Sa omenească. 

11 E vorba de eclipsa solară. 

1 „Lumesc”: profan. Şi pentru acest verset vezi nota de la 11, 16. 

4 Nimănui nu i-a dat putere să-l vestească lucrurile: cine-l va pătrunde măreţiile? 

5 Puterea slavei Sale, cine o va măsura? şi cine-l va povesti milele? 

6 În minunile Domnului e peste putinţă să pătrunzi: nimic de şters, nimic de adăugat. 

7 Când omul a sfârşit, de fapt atunci începe, iar când se opreşte, nu mai ştie nimic.2 

8 Ce este omul? şi la ce poate fi bun? care-i este binele? care-i este răul? 

9 Numărul zilelor omului?: cel mult o sută de ani. 

10 O picătură de apă în mare, un grăunte de nisip, aşa-i puţinătatea anilor lui pe lângă veşnicie. 


11 Iată de ce Domnul e răbdător cu ei şi peste ei îşi revarsă mila. 

12 El vede, El ştie cât de netrebnic le este sfârşitul şi tot pe atât îşi sporeşte iertarea. 

13 Mila omului lucrează asupra aproapelui său, dar mila Domnului lucrează peste tot omul; El 
mustră, El îndreaptă, El învaţă şi, ca un păstor, Îşi readuce turma. 

14 El îi miluieşte pe cei ce primesc învăţătura şi pe cei ce se sârguiesc spre judecăţile Lui. 

15 Fiule, nu-ţi defăima faptele tale cele bune şi, atunci când dai, nu întrista cu vorba.3 

2 Dacă-şi propune să cunoască taina minunilor lui Dumnezeu, omul va constata că sfârşitul unei 
cercetări e de-abia la începutul ei, iar dacă va continua şi va obosi, se va convinge că a rămas pe 
undeva pe la margini. 

3 Actul de caritate trebuie însoţit, neapărat, şi de o vorbă bună (deseori mai prețioasă decât el); sau, 
în orice caz, nu trebuie însoţit de o vorbă (sau de un gest) care poate jigni. 

16 Oare nu roua îmblânzeşte arşiţa? tot astfel, o vorbă-i mai bună decât darul. 

17 Priveşte: nu e mai bună vorba decât o dare bună?: şi una, şi alta sunt la omul darnic. 

18 Nebunul bruftuluieşte ca un bădăran, iar darul invidiosului mâhneşte ochii-n lacrimi. 

19 Mai înainte de a vorbi, învaţă, şi mai înainte de a te îmbolnăvi, îngrijeşte-te. 

20 înainte de a judeca, cercetează-te pe tine şi la ceasul judecății vei afla milă. 

21 Înainte de a te îmbolnăvi, smereşte-te, iar la vreme de păcat arată pocăință. 

22 Deschide-i drum făgăduinţei să ţi-o plineşti la vreme şi nu aştepta moartea ca să te pui în 
rânduială. 

23 Înainte de a făgădui, pregăteşte-te şi nu fi ca un om care-L ispiteşte pe Domnul. 

24 Adu-ţi aminte de mânia din zilele sfârşitului şi de vremea pedepsei, când El îşi va întoarce faţa. 
25 La vreme de belşug gândeşte-te la vremea foametei, iar la vreme de bogăţie, la vremea de sărăcie 
şi lipsă. 

26 Din zori şi până-n seară, vremea se schimbă şi toate trec ca fulgerul pe dinaintea Domnului. 

27 Omul înţelept e-n toate grijuliu şi-n zilele păcatelor4 se fereşte de greşală. 

28 Tot omul isteţ la minte5 cunoaşte-nţelepciunea şi-l laudă pe cel ce a aflat-o. 

29 Cei ce vorbesc pe înţeles sunt ei înşişi înţelepţi şi varsă potop de proverbe 

4 „Zilele păcatelor”: vremea sau împrejurarea când tentaţia e mai puternică şi când riscul de a 
păcătui e mai mare. 

5 „Isteţ la minte”: inteligent (synetos). 

bine şlefuite.6 

30 Nu te lăsa târât de poftele tale: împinge-ţi dorinţele îndărăt. 

31 Dacă-i dai sufletului tău plăcerea poftei lui, el te va face de râsul duşmanilor tăi. 

32 Nu te veseli în multă desfătare şi nici nu te lega să-i dai tribut. 

33 Nu te sărăci făcând ospeţe din împrumuturi atunci când n-ai nimic în pungă. 

19 

Despre înfrânare, limbuţie şi dojană. Adevărata şi falsa înţelepciune. 

1 Lucrătorul beţiv nu se va îmbogăţi; cel ce disprețuiește puţinul, puţin câte puţin sărăceşte.] 

2 Vinul şi femeile îi strică pe bărbaţii înţelepţi; cel ce se lipeşte de desfrânate e şi mai de temut; 

3 moliile şi viermii îl vor moşteni şi omul netemător îşi va pierde viaţa. 

4 Cel ce se încrede cu uşurinţă e un om slab de înger2, iar cel ce păcătuieşte, sufletului său îi face 
rău. 

5 Cel ce se desfată cu răul va fi osândit, 

6 cel ce urăşte vorbăria lunecă pe lângă rău. 

7 Niciodată nu-i repeta altuia ce ţi s-a spus ţie, că nu vei pierde nimic; 

6 Proverbul (sau maxima) e un diamant al rostirii înțelepte, care-şi obţine claritatea şi strălucirea 
printr-o minuțioasă şlefuire a ideii. 

1 Mai nou, pragmatismul american spune: Nu dolarul face centul, ci centul face dolarul. 2 Literal: 
„+. are o inimă (minte) uşoară”. 

8 prieten sau duşman, nu spune nimănui şi, cât să nu-ţi faci rău, nu da pe faţă; 

9 te va asculta, se va păzi de tine şi la o anume vreme, te va urî. 

10 Ai auzit o vorbă?: să moară cu tine!; fii liniştit: nu te va face să crapi! 

11 Pentru o singură vorbă, nebunul e prins de chinuri, aşa precum femeia care naşte prunc.3 


12 Săgeată înfiptă în coapsă, aşa e o vorbă în pântecele nebunului. 

13 Lămureşte-te cu prietenul tău: poate că n-a făcut nimic. dar, dacă a făcut ceva, nu va mai face. 

14 Lămureşte-te cu aproapele tău: poate că n-a spus nimic şi, dacă totuşi a spus ceva, nu va începe 
din nou. 

15 Lămureşte-te cu prietenul tău: vorba de rău nu-i rară.4 dar nu da crezare la tot ce se spune. 

16 E câte unul care-o scrânteşte. dar nu cu dinadinsul: cine n-a greşit vreodată cu vorba? 

17 Lămureşte-te cu aproapele tău înainte de a ameninţa şi fă-i loc legii Celui-preaînalt. 

18 Frica de Domnul e începutul omeniei Lui,5 iar înţelepciunea îi câştigă iubirea. 

19 Cunoaşterea poruncilor Domnului e rânduiala vieţii; cei ce fac după voia 

3 Nerăbdarea prostului de a scăpa vorba din gură e comparată cu nerăbdarea femeii de a se 
despovăra de durerile faceri. 

4 „Vorba de rău”: calomnia (diavolos). 

5 Folosit de Sf. Grigorie de Nazianz, cuvântul proslepsis are şi un înţeles special: acţiunea (lui 
Dumnezeu) de a Se face om. Aşadar, dacă omul se teme de Dumnezeu, Dumnezeu răspunde prin a 
deveni, ca prim pas, „om de omenie”, pasul următor fiind iubirea ca răspuns la înţelepciune (vezi 
versetul următor). 

Lui culeg pomul nemuririi. 

20 Toată înţelepciunea e frica de Domnul şi-n toată înţelepciunea e plinirea legii. 

21 Servul care-i spune stăpânului: „Nu fac ce mi-ai spus!”, chiar dacă pe urmă o face, îl supără pe 
cel care-l hrăneşte.6 

22 Ştiinţa răului7, nu aceasta e înţelepciunea; înţelepciunea nu se află în sfatul păcătoşilor. 

23 Există un soi de iscusinţă care e urâciune; cel lipsit de înţelepciune e un nerod. 

24 Mai bun e unul cu minte puţină dar cu frică [de Domnul] decât unul doldora de pricepere, dar 
care calcă legea. 

25 Există o iscusinţă subțire, dar totodată nedreaptă, şi unul care foloseşte viclenia spre a-şi dobândi 
dreptatea. 

26 E câte unul care merge încovoiat de întristare, dar cu lăuntrul plin de vicleşug;: 

27 îşi ascunde faţa, se face că n-aude şi, nebăgat în seamă, ţi se aruncă-n spate. 

28 E câte unul prea slab spre a păcătui, dar când îi vine bine, face rău. 

29 Pe om îl cunoşti după cum arată; pe înţelept îl cunoşti de cum dai cu ochii de el; 

30 haina omului, dinţii când râde şi călcătura omului arată ce e el. 

20 

A şti să vorbeşti şi a şti să taci. Felurite zicale. 

6 Pentru versetele 18, 19 şi 21 vezi nota de la 11, 16. 

7 „Ştiinţa răului”: iscusinţa de a face rău. 

1 Există mustrări făcute la netimp şi-i unul care tace şi se arată înţelept. 

2 E mai bine să mustri decât să-ţi ţii mânia. 

3 Cel care-şi recunoaşte vina scapă de pedeapsă. 

4 Cel ce vrea să facă dreptate cu bâtal e ca un famen căruia-i arde să aibă o fecioară. 

5 E unul care tace şi se arată înţelept şi e altul care-i nesuferit prin vorbărie. 

6 E unul care tace fiindcă n-are ce să răspundă şi-i altul care tace aşteptând clipa prielnică. 

7 Omul înţelept tace până ce-i vine clipa prielnică. dar flecarul şi nemintosul o lasă să treacă. 

8 Cel ce vorbeşte mult devine dezgustător, iar cel ce face pe grozavul are parte de ură. 

9 E unul care-n nenorocire îşi află mângâiere: alteori, un chilipir aduce nenorocire. 

10 Uneori a da nu-ţi este de nici un folos, alteori a da îţi aduce de două ori mai mult.2 

11 Există o umilinţă care vine din faimă.3 dar e altul care după umilinţă îşi înalță fruntea. 

12 Unul cumpără multe cu puţin, iar un altul le plăteşte de şapte ori cât fac. 

13 Înțeleptul se face iubit prin cuvintele sale. dar temenelele nebunilor se vor duce ca apa. 

1= Dreptate nu prin judecată, ci prin violenţă. 

2 Dacă iei în calcul a doua alternativă, e bine să dăruieşti oricum. 

3 Ecou al Cărţii lui lov (12, 19): „EI este cel ce-i duce pe preoţi în robie / şi pe mai-marii lumii, 
puternici, îi prăvale”. 

14 Darul nemintosului nu-ţi va aduce nici un folos, căci, în loc de unul, el vede mai multe; 

15 el dă puţin şi ocărăşte mult. gura şi-o deschide ca un pristav, azi dă cu-mprumut şi mâine cere 
înapoi: urât e un astfel de om!4 

16 Nebunul zice: „N-am nici un prieten, pentru faptele mele bune nimeni nu-mi va fi recunoscător, 
17 cei ce-mi mănâncă pâinea au limba uitucă. De câte ori şi câţi îl vor lua în râs? 

18 Mai bine e să aluneci pe piatră decât să aluneci prin limbă; aşa şi căderea celor răi, degrab va 
veni. 

19 Omul grosolan e ca o glumă deşucheată pe care proştii o trec din gură-n gură. 

20 Din gura prostului să nu primeşti o zicală, că niciodată n-o spune când trebuie. 

21 Unul nu poate păcătui din pricina sărăciei şi-n ceasurile lui de răgaz nu are păreri de rău. 

22 Unul se pierde prin sfiala de oameni: se pierde temându-se de un nebun. 

23 Unul, de ruşine, îi făgăduieşte prietenului său şi pe degeaba îşi face un duşman.5 

24 Mare pată e pe un om minciuna; ea va fi pururi în gura nemintoşilor. 

25 Mai bun e un hoţ decât un mincinos vestit, dar pe-amândoi îi paşte prăbuşirea. 

26 Năravul mincinosului îl umple de 

4 Înţelepciune vecină: „Mai bine cu un deştept la pagubă decât cu un prost la câştig” (proverb 
popular). 

5 E vorba de omul care, din delicateţe, nu are tăria de a refuza (atunci când ar trebui s-o facă). 

ocară, iar ruşinea va fi de-a pururi cu el. 

27 Prin spusele sale îşi capătă cinstire înțeleptul, iar omul priceput le place celor mari.6 

28 Cel ce lucrează pământul are strânsură bună şi celui ce le place maimarilor i se iartă nedreptăţile. 
29 Ospitalitatea şi darurile orbesc ochii înţelepților şi, ca o botniţă la gură, împiedică mustrările.7 

30 înţelepciunea ascunsă şi comoara care nu se poate vedea, la ce folosesc amândouă? 

31 Mai bun e omul care-şi ascunde prostia decât omul care-şi ascunde înţelepciunea. 

21 

Fuga de păcat 

1 Fiule, ai păcătuit?: n-o mai lua de la capăt, ci roagă-te pentru păcatele de ieri. 

2 Ca din faţa şarpelui să fugi de dinaintea păcatului, că dacă te apropii, te va muşca; dinţii lui sunt 
dinţi de leu: omoară viaţa oamenilor. 

3 Nelegiuirea e ca o sabie cu două tăişuri; rana ei nu are vindecare. 

4 Zăpăceala şi neruşinarea pustiesc bogăţia;l aşa va fi pustiită casa trufaşilor. 

6 Autorul cultivă sentimentul avantajului de a fi pe placul celor mari (sau puternici). 

7 În limbajul biblic, prin „dar” se înţelege şi „mită”; aşadar, dacă înțeleptul are slăbiciunea de a se 
lăsa mituit de oameni nedrepţi, el nu va mai avea autoritatea morală de a-i mustra atunci când 
momentul o cere. 

1 În mentalitatea vremii, bogăţia era rodul binecuvântării cereşti. 

5 Rugăciunea săracului ajunge din gură la urechile Domnului, a Cărui hotărâre vine degrab. 

6 Cel ce urăşte mustrarea calcă pe urmele păcătosului, dar cel ce se teme de Domnul se căieşte din 
inimă. 

7 Vorbitorul bun se cunoaşte de departe, iar omul mintos ştie când alunecă. 

8 Cel ce-şi zideşte casa cu banii altuia e asemenea celui ce-şi adună pietre pentru mormânt. 

9 Adunarea nelegiuiților e ca un vălătuc de câlţi: în pară de foc le e sfârşitul. 

10 Drumul păcătoşilor e aşternut cu pietre, dar se înfundă în groapa iadului. 

11 Cel ce păzeşte legea îşi stăpâneşte pornirile, iar frica de Domnul se desăvârşeşte în înţelepciune. 
12 Cel neisteţ la minte nu poate învăţa nimic, dar e o isteţime care sporeşte amărăciunea.2 

13 Ştiinţa înţeleptului creşte ca un potop şi sfatul său e ca un izvor de viaţă. 

14 Inima prostului e ca un vas spart: nu ţine-n ea nici un fel de cunoaştere. 

15 Dacă un om învăţat aude un cuvânt înţelept îl preţuieşte şi-l adaugă pe al lui; dar dacă-l aude un 
zănatic, nu-i place şi-l aruncă la spate. 

16 Rostirea prostului e ca o povară la drum, dar pe buzele înțeleptului se află har. 

17 Gura înţeleptului e mult cerută-n adunare şi spusa lui e-n gândul fiecăruia. 

2 Amărăciunea poate veni: fie din efortul (deseori dureros, descurajant) de a învăţa, fie din invidia 
oamenilor. 


18 Ca o casă-n prăbuşire, aşa-i înţelepciunea pentru prost, iar ştiinţa nebunului, cuvinte fără şir. 

19 Pentru nerod, învățătura e piedică la picioare şi ca nişte cătuşe la mâna dreaptă. 

20 Prostul, când râde, gâlgâie ascuţit, dar omul cu bun simţ de-abia surâde. 

21 Pentru înţelept, învăţătura e ca o podoabă de aur şi ca o brățară pe mâna lui cea dreaptă. 

22 Prostul dă buzna în casă, dar omul încercat3 se sfieşte de oricine. 

23 Nebunul se uită-n casă din uşă, dar omul bine crescut rămâne afară. 

24 Doar omul prost crescut ascultă pe la uşi; un om înţelept s-ar simţi ruşinat. 

25 Buzele flecarilor vorbesc anapoda, dar cuvintele înţelepţilor sunt bine cumpănite. 

26 Inima proştilor li se află-n gură, dar gura înţelepţilor li se află-n inimă. 

27 Când nelegiuitul îl blestemă pe Satana îşi blestemă sufletul.4 

28 Cel ce şuşoteşte zâzanii îşi pângăreşte sufletul şi urât va fi de cei de lângă el. 

22 

1 Leneşul seamănă cu o piatră îmbăiată: toţi vor şuiera spre el cu silă. 

2 Leneşul seamănă cu o grămadă de bălegar: cine-l atinge, îşi scutură mâna. 

3 „Omul încercat”: omul cu experienţă. 

4 Adică: se blestemă pe sine însuşi. 

3 Un fiu prost crescut e ruşinea tatălui care i-a dat naştere; iar când aşa este o fiică, ea s-a născut 
spre paguba lui. 

4 Fiica înţeleaptă îşi va găsi un soţ, dar cea neruşinată e tristeţea celui ce i-a dat naştere. 

5 Obraznica îi face de ruşine şi pe tatăl, şi pe soţul ei şi amândoi o dispreţuiesc. 

6 Dojana nelalocul ei e ca o muzică în zi de jale. 

7 Copiii care trăiesc cinstit şi au ce mânca fac uitată obârşia sărmană a părinţilor lor. 

8 Copiii dispreţuitori, rău crescuţi, pătează obârşia neamului lor bun. 1 

9 A învăţa un prost e ca şi cum ai lipi cioburi, ca şi cum ai trezi pe cineva zăpăcit de somn. 

10 Cine stă de vorbă cu un prost vorbeşte unui adormit; la sfârşit, va zice: „Despre ce e vorba?” 

11 Plângi un mort, că şi-a pierdut lumina; plângi un prost, că şi-a pierdut mintea; plângi cu dulceaţă 
un mort, că şi-a aflat odihna; dar prostului îi e mai bună moartea decât viaţa. 

12 Pentru un mort, plângerea durează şapte zile; dar pentru un prost şi un nelegiuit, toată viaţa lor. 
13 Cu cel nebun nu te-ntinde la vorbă şi nu te îndrepta spre cel nemintos; fereşte-te de el, ca să nu ai 
necaz, să fii scutit de nesimţirea lui; îndepărtează-te de el: vei afla odihnă şi tâmpeniile lui nu te vor 
face să caşti. 

14 Ce e mai greu decât plumbul? şi care-i este numele?: Nebunul. 

15 E mai lesne să duci în spate nisip, sare şi fier decât pe unul cu scrânteală la cap. 

1 Pentru versetele 7 şi 8 vezi nota de la 11, 16. 

16 O încheietură de lemn legată-n zidărie nu se va dezgărdina la un cutremur; o inimă hotărâtă 
printr-un sfat chibzuit nicicând nu se va teme. 

17 Inima rezemată pe gândul înţelept e ca o floare-n tencuială? pe un perete neted. 

18 Gardul înfipt pe vârful dealului nu rămâne-n picioare când bate furtuna; inima înspăimântată în 
cugetul prostului nu rămâne-n picioare atunci când vine frica. 

19 Cel ce înţeapă ochiul îl face să lăcrimeze, iar cel ce înţeapă inima îi dă la iveală simţirile. 

20 Cel ce dă cu piatra în păsări, le ia la goană, iar cel ce ocărăşte un prieten strică prietenia. 

21 Dacă scoţi sabia împotriva unui prieten nu deznădăjdui: el poate să-şi revină; 

22 dacă ţi-ai deschis gura împotriva unui prieten nu deznădăjdui: poţi aştepta o împăcare; acestea, în 
afară de insultă, dispreţ, trădarea unei taine, lovitura prin spate, că din pricina lor prietenul ţi se va 
duce. 

23 Câştigă-ţi încrederea prietenului atunci când e sărac, pentru ca, atunci când va fi bogat, să te 
bucuri cu el de bunurile lui; la vreme de necaz rămâi cu el, pentru ca, dacă el moşteneşte, să 
moşteneşti şi tu cu el. 

24 Aşa cum aburul cuptorului şi fumul se ivesc înaintea focului, tot astfel, înaintea sângelui, 
înjurăturile. 

25 Nu-mi e ruşine să apăr un prieten şi de el nu mă voi ascunde; 

26 şi dacă din pricina lui mi sentâmplă 


x». 


2 „Floare-n tencuială”: ornament obţinut prin tehnica stucaturii. 

vreun rău, oricine va auzi, se va feri de el. 

27 O, cine va pune pază gurii mele şi pe buzele mele pecete de-nţelepciune, aşa ca eu să nu cad din 
pricina lor şi ca limba mea să nu-mi fie spre pierzare? 

23 

Rugăciune. Jurămintele. Grija pentru ce vorbeşti. Femeia adulteră. 

1 Doamne, Părinte şi Stăpân al vieții mele, nu mă lăsa pradă planurilor lor şi nu mă lăsa să cad din 
pricina lor! 

2 Cine-mi va bate gândurile cu vergi şi inima cu învățătura înțelepciunii, ca să nu-mi fie cruțate 
greşalele, iar păcatele mele să nu scape? 

3 Pentru ca nu cumva greşalele mele să sporească şi păcatele mele să se îngrămădească, pentru ca 
nu cumva să cad în mâinile potrivnicilor mei şi vrăjmaşii mei să-şi râdă de mine, 

4 Doamne, Părintele şi Dumnezeul vieţii mele, 

5 nu-mi da uitătură trufaşă, 

6 alungă de la mine pornirile nesăţioase, pofta pântecelui şi a împreunării trupului să nu mă 
stăpânească, iar patimii neruşinate să nu mă dai ca pradă. 

7 Fuilor, ascultați învăţătura gurii mele; cel ce o păzeşte nu se va înşela. 

8 Păcătosul se prinde prin propriile lui vorbe, în cursa lor se prind bârfitorul şi trufaşul. 

9 Nu-ţi deprinde gura să facă jurăminte, nu-ţi lua obiceiul de a rosti numele Celui-Sfânt; 1 

1 De obicei, în formula unui jurământ este invocat numele lui Dumnezeu (la vechii evrei, simplu: 
Numele), ca garant al sincerităţii. 

10 căci, aşa cum o slugă mereu bătută nu va rămâne fără vânătăi, tot astfel, cel ce fără-ncetare se 
jură şi-l pomeneşte Numele nu va rămâne fără vină. 

11 Omul care se jură mult se umple de nedreptate şi biciul nu se va îndepărta de casa lui; dacă 
păcătuieşte, pe el va fi păcatul, iar dacă-l nesocoteşte, de două ori păcătuieşte; dacă a jurat strâmb, 
nu va fi fără vină, ci casa i se va umple de nenorociri. 

12 Există un fel de a vorbi care seamănă cu moartea; el nu se pomenea pe vremea lui Iacob, căci 
oamenii evlavioşi îi rămân departe, ca nu cumva să se rostogolească-n păcate. 

13 Nu-ţi obişnui gura cu vorbe grosolane, fiindcă în ea [în grosolănie] se află şi o vorbă a 
păcatului.2 

14 Când şezi în mijlocul celor mari adu-ţi aminte de tatăl tău şi de mama ta, ca nu cumva de faţă cu 
ei să uiţi de tine şi să te porți ca un prost; căci atunci ai vrea să nu fi venit pe lume şi vei blestema 
ziua în care te-ai născut. 

15 Omul obişnuit cu vorbe grosolane, în toate zilele vieţii sale nu se va îndrepta. 

16 Două soiuri de oameni înmulțesc păcatele, iar al treilea atrage mânia. 

17 Patima fierbinte e ca para focului: nu se stinge până ce se mistuie; omul desfrânat în propria sa 
carne nu va înceta pânva aprinde focul; pentru omul desfrânat, tot ce gustă e dulce şi pân” la moarte 
nu se va potoli. 

2 Grosolănia, de obicei, e privită mai mult ca o problemă de comportament social, nu de morală; cu 
toate acestea, ea poate ascunde şi păcatul (pe lângă păcatul de a fi grosolan necioplit, mitocan, 
bădăran, mârlan, mojic, ţopârlan, vulgar). 

18 Omul care păcătuieşte în propriul său pat şi care zice: „Cine mă vede?; întunericul mă înconjură, 
zidurile mă ascund şi nimeni nu mă vede; de cine mă voi teme? Cel-Preaînalt nu-Şi va aminti de 
păcatele mele”, 

19 acela nu se teme decât de ochii oamenilor şi nu ştie că ochii Celui-Preaînalt sunt de zeci de mii 
de ori mai luminoşi decât soarele, că ei văd toate purtările oamenilor şi pătrund în cele mai tainice 
unghere. 

20 Toate făpturile îi erau cunoscute mai înainte de a le fi făcut, şi tot aşa-s după plinirea lor.3 

21 Un astfel de om va fi pedepsit în văzul cetăţii: când se aşteaptă mai puţin, atunci va fi prins. 

22 Aşa-i şi cu femeia necredincioasă bărbatului ei, cea care-i aduce un moştenitor făcut cu 
altcineva. 

23 Mai întâi, a călcat legea Celui-preaînalt şi apoi e vinovată faţă de bărbatul ei; în al treilea rând, s- 


a desfrânat în adulter4 şi a făcut copii cu un bărbat străin. 

24 Fi-va adusă în faţa adunării şi [pedeapsa] îi va cerceta copiii. 

25 Copiii ei nu vor prinde rădăcină, crengile ei nu vor purta roade. 

26 Amintirea şi-o va lăsa în blestem, ocara ei nu se va şterge. 

27 lar cei de după ea vor şti că nimic nu-i mai bun ca frica de Domnul, că nimic nu-i mai dulce 
decât a ţine seama de poruncile Domnului. 

3 La Dumnezeu nu există virtualitate: în clipa când a gândit un lucru, atunci îi dă şi ființă; iar ca 
Proniator, îl are-n gând şi după ce l-a creat. 

4 Adulterul (preadesfrânarea) e mai grav decât desfrânarea, el afectând relația şi structura familiei. 
24 

Lauda înţelepciunii; cuvânt către cei ce o doresc. Înţelepciunea şi Legea. 

1 Înţelepciunea îşi este laudă sieşil şi-n mijlocul poporului se preamăreşte, 

2 în adunarea Celui-Preaînalt îşi deschide gura şi-n faţa puterii Lui se preamăreşte: 

3 „Din gura Celui-Preaînalt am ieşit şi ca un abur am acoperit pământul. 

4 întru înălțimi2 m-am sălăşluit, iar tronul meu se află într-un stâlp de nor3. 

5 Singură am cutreierat, de jur-împrejur, roata cerului şi am umblat prin străfundul genunii. 

6 Stăpână am fost pe valurile mării şipeste-ntreg pământul şi peste fiecare popor şi peste fiecare 
neam. 

7 Prin toate acestea cătat-am odihnă: în a cui moştenire mă voi sălăşlui?4 

8 Atunci Făcătorul-a-toate mi-a dat poruncă, Cel ce m-a făcut mi-a rânduit sălaşul; El mi-a zis: «În 
Iacob pune-ţi sălaşul şi-n Israel să-ţi ai moştenirea!» 

9 Mai înainte de veacuri, încă de la-nceput, El m-a făcut şi până-n veşnicie nu voi înceta să fiu. 

10 În locaşul cel sfânt, în faţa Lui, am slujit şi astfel în Sion m-am statornicit; 

1 Acest capitol este cel mai frumos şi mai dens din întreaga scriere. Înţelepciunea îşi declară obârşia 
divină, puternicia, universalitatea şi, la porunca lui Dumnezeu, sălăşluirea în Israel. 

2 „Întru înălţimi”: acolo unde locuieşte Dumnezeu. 

3 Aluzie la stâlpul de nor, prezenţa lui Dumnezeu care i-a călăuzit pe Israeliţi prin pustia Sinai (Iş 
13, 21-22 etc.) 

4 Întrebare-introducere la cele ce urmează. 

11 În cetatea cea iubită la fel mi-a dat odihnă şi în Ierusalim îmi este puterea. 

12 într-un popor slăvit m-am înrădăcinat, în partea Domnului, în moştenirea Lui.5 

13 Ca un cedru m-am ridicat în Liban şi ca un chiparos în munții Hermonului, 

14 m-am înălțat ca un finic în En-Gaddi şi ca o tufă de trandafiri în Ierihon, ca un măslin frumos în 
câmp, şi ca un platan m-am înălțat. 

15 Ca scorțişoara şi ca drobiţa6 am dat mireasmă şi ca un mir de preţ am răspândit aromă, ca 
galbanul7, onixul8 şi ca stacta9 şi ca un nor de tămâie din cortul mărturiei. 

16 Ca un terebint mi-am întins crengile, iar crengile mele sunt ramuri de slavă şi de har. 

17 Ca o vie am odrăslit haruri, iar florile mele sunt rod de slavă şi bogăţie. 

18 Sunt mama iubirii curate, a temerii 10, a cunoaşterii şi a nădejdii celei sfinte; iată de ce sunt eu 
dăruită tuturor copiilor mei, din veşnicie, celor rânduiţi de El.11 

19 Veniţi la mine, voi, cei ce mă doriţi, şi săturaţi-vă de roadele mele! 

20 Căci amintirea mea e mai dulce decât 

5 Urmează o seamă de comparații menite să ilustreze frumuseţea şi lucrarea înţelepciunii. 

6 „Drobiţă”: mic arbust din familia leguminoaselor, cu frunze binemirositoare. 

7 „Galban”: răşină aromatică a unei plante care ar putea fi identificată cu Ferula galbaniflua; 
pomenită şi la Iş 30, 34. 

8,Aici nu e vorba de piatra prețioasă cu acest nume, ci de o răşină aromatică. 

9 „Stacta”: plantă aromatică a cărei răşină intra în compoziția tămâiei rituale. 

10= A temerii de Dumnezeu (virtute capitală). 

11 Pentru acest verset vezi nota de la 11, 16. 

mierea şi moştenirea mea, decât fagurele. 

21 Cei ce mă mănâncă vor flămânzi din nou, cei ce mă beau, din nou vor înseta.12 

22 Cel ce ascultă de mine nu se va ruşina şi cei ce lucrează prin mine nu vor păcătui. 


23 Toate acestea sunt cartea legământului Dumnezeului Celui-Preaînalt, legea pe care ne-a 
poruncit-o Moise, lăsată ca moştenire adunării lui lacob. 

24 Nu încetaţi a fi puternici în Domnul, lipiţi-vă de EI, ca să vă întărească. Domnul Atotţiitorul e 
singurul Dumnezeu şi-un alt Mântuitor nu e în afară de E1.13 

25 [Această lege] sporeşte înţelepciunea precum Fisonul şi ca Tigrul la vremea roadelor noi; 

26 ca Eufratul revarsă înţelegerea şi ca Iordanul la vremea secerişului; 

27 ca Nilul face să curgă învăţătura, ca Gihonul la vremea culesului viilor. 14 

28 Cel dintâi n-a cunoscut-o pe toată, cel din urmă, nici el, nu a descoperit-o; 

29 că mai întinsă decât marea îi este gândirea, şi sfatul ei, decât genuneal15 

cea mare. 

30 Iar eu16, eu sunt ca un braţ de apă al unui fluviu şi ca un pârâu curgând către un rai. 

12 Inepuizabilă, înţelepciunea nu poate niciodată să ofere saţiu. 

13 Pentru acest verset vezi nota de la 11, 16. 14 Fisonul, Tigrul, Eufratul şi Gihonul erau braţele 
Iordan). 

15 Versetele 28 şi 29 întăresc aserţiunea din v. 21. 

16 De aici (vv. 30-34) vorbeşte autorul. 

31 Am zis: îmi voi uda grădina şi-mi voi scălda în apă răzoarele; şi, iată, braţul meu de apă s-a făcut 
fluviu, iar fluviul meu a devenit o mare. 

32 Învățătura precum zorile o voi face să licărească şi până departe va străluci; 

33 învăţătura o voi răspândi ca pe o profeție şi le-o voi lăsa generaţiilor de după mine. 

34 Vedeţi că nu numai pentru mine m-am ostenit, ci şi pentru toţi cei ce o caută. 

25 

Trei lucruri plăcute lui Dumnezeu şi trei urâte. Nouă lucruri fericite. Femeia rea. 

1 Cu trei lucruri m-am înfrumusețat în faţa Domnului şi a oamenilor:l unirea între frați, prietenia 
între vecini, buna înţelegere între femeie şi bărbat. 

2 Sunt însă trei feluri [de oameni] pe care sufletul meu îi urăşte şi a căror viaţă mă scârbeşte: săracul 
trufaş, bogatul mincinos, bătrânul desfrânat şi cu mintea zburată. 

3 Dacă la tinereţe n-ai adunat nimic, cum vei găsi ceva la bătrâneţe? 

4 Cât le stă de bine celor cărunţi să ştie să judece şi celor bătrâni să cunoască sfatul! 

5 Cât de frumoasă e înţelepciunea la bătrâni, iar la cei ce se bucură de cinste, înţelegerea şi sfatul! 

6 Cununa bătrânilor e c-au trecut prin 

1 De aici vorbeşte din nou înţelepciunea (uneori însă intercalându-se autorul). 

multe,2 iar mândria lor, frica de Domnul. 

7 Nouă lucruri sunt la care mă gândesc şi pe care le cred fericite, iar pe un al zecelea am să vi-l 
spun: omul care se bucură de copiii săi, cel ce, în viaţă fiind, vede căderea vrăjmaşilor săi. 

8 Ferice de cel ce trăieşte cu o femeie deşteaptă şi care n-a alunecat datorită limbii şi care n-a fost în 
slujba cuiva mai puţin vrednic decât el. 

9 Ferice de cel ce a aflat înţelepciunea şi de cel ce o pune în auzul celor ce-l ascultă. 

10 Cât de mare este cel ce a aflat înţelepciunea!; dar nu-i mai presus de cel ce se teme de Domnul. 
11 Frica de Domnul pe toate le covârşeşte; cel ce o are, cui va fi asemenea? 

12 Frica de Domnul e începutul iubirii Lui, dar prin credinţă se lipeşte omul de E1.3 

13 Toate rănile, dar nu o rană a inimii!;4 toate răutăţile, dar nu răutatea femeii!; 

14 toate nenorocirile, dar nu o nenorocire din partea potrivnicului!; toate nedreptățile, dar nu o 
nedreptate din partea duşmanului! 

15 Nici un venin nu-i mai rău ca veninul şarpelui şi nici o ură nu-i mai mare ca ura vrăjmaşului. 

16 Mai bine mi-ar fi să locuiesc cu un leu sau cu un balaur decât cu o femeie rea. 

17 Răutatea femeii îi schimonoseşte chipul şi-i întunecă înfăţişarea, de parc-ar fi de urs. 

2 A fi trecut prin multe: a fi căpătat experienţă. 

3 Pentru acest verset vezi nota de la 11, 16. 

4 Tonul (nerostit): Daţi-mi toate rănile... 

18 Bărbatul ei şade la masă în mijlocul vecinilor şi, fără să vrea, geme cu amar. 


19 Orice răutate e mică pe lângă răutatea femeii: partea păcătosului să i searunce-n cârcă! 

20 Urcuş nisipos sub tălpile bătrânului, aşa-i femeia limbută pentru un bărbat liniştit. 

21 Nu te lăsa prins de frumuseţea femeii şi n-o dori doar pentru că-i femeie! 

22 E treabă de mânie, de dezgust şi de ruşine ca o femeie să-şi întreţină bărbatul. 

23 Inimă abătută, chip posomorât şi rană pe inimă, iată ce face o femeie rea; mâini sleite, genunchi 
slăbănogiţi, iată ce face femeia care nu-şi fericeşte bărbatul! 

24 Printr-o femeie a început păcatul şi prin ea noi toţi murim. 

25 Nu-i da apei nici un loc de ieşire, şi nici femeii rele să aibă gura slobodă; dacă nu se poartă pe 
placul tău, desparte-ţi-o de trup!5 

Femeia virtuoasă şi femeia stricată. Ceea ce poate aduce tristeţe. Primejdiile negoţului. 

1 Fericit e bărbatul unei femei bune; numărul anilor lui va fi îndoit. 

2 Femeia vrednică îşi înveseleşte bărbatul şi-i va umple anii cu pace. 

3 O soţie bună e o parte bună: parte li se dă celor ce se tem de Domnul. 

5 Femeia şi bărbatul, prin căsătorie, devin un singur trup (Fe 2, 24). Legea lui Moise îngăduia 
divorţul (Dt 24, 1-4). 

4 Bogat sau sărac, el are inima mulţumită şi faţa lui e-n toată vremea veselă. 

5 De trei lucruri mi se teme inima, iar de al patrulea mă înspăimânt: vorba de răul cutreierând 
cetatea, gloata aţâţată, turnătoria2; toate acestea sunt mai rele decât moartea; 

6 dar inimă-rea şi jale e gelozia unei femei pe o alta; şi-n toate acestea se amestecă pleasna limbii! 

7 Femeia rea e ca un jug al boilor ce nu se potrivesc; cel care o ţine e asemenea celui ce a prins o 
scorpie. 

8 Mare prilej de mânie e femeia beţivă: ea nu va şti să-şi acopere ruşinea. 

9 În neruşinarea ochilor şi în gene recunoşti o femeie stricată. 

10 Ține-te bine-n faţa unei fete îndrăzneţe, ca nu cumva, simțind că are mâna liberă, să folosească 
prilejul. 

11 Fereşte-te să te iei după un ochi neruşinat şi nu te mira dacă te trage spre rău. 

12 Aşa cum călătorul însetat îşi deschide gura şi bea apă de unde se nimereşte, tot astfel aceea se 
aşază-n faţa fiecărui ţăruş şi-n faţa fiecărei săgeți îşi deschide tolba. 

13 Farmecul femeii îl încântă pe soţul ei şi destoinicia ei îl împuterniceşte. 

14 Femeia tăcută e un dar de la Domnul şi nimic nu e mai de preţ decât cineva bine crescut. 

15 Femeia cuviincioasă e un dar peste 

1 „Vorba de rău”: calomnia. 

2 „Turnătoria” (katapseusma) nu-i doar o acuzaţie falsă (egală cu calomnia); substantivul grecesc 
derivă din verbul katapseudomai, care înseamnă, printre altele, „a face o declaraţie falsă pe seama 
cuiva” (calomnia e publică, turnătoria e acoperită). 

dar şi cu nimic în lume nu poţi să preţuieşti un suflet curat. 

16 Ca soarele ridicându-se în înălțimile Domnului, aşa-i frumuseţea unei soţii bune între podoabele 
casei sale. 

17 Ca lumina ce luminează în sfeşnicul cel sfânt, aşa-i frumuseţea chipului într-un corp în floarea 
vârstei. 

18 Ca un stâlp de aur pe postament de argint, aşa-i frumuseţea pulpelor pe călcâie puternice.3 

19 Fiule, păzeşte-te în floarea vârstei tale şi nu-ţi da puterea pe mâna străinilor. 

20 Caută țarina cea mai reavănă din ţara ta4 şi în ea seamănă-ţi grâul, încrezător în neamul tău cel 
bun; 

21 în acest fel, vlăstarele pe care le laşi după tine se vor mândri că sunt lăstari de viţă. 

22 O femeie care se vinde e tot atât cât un scuipat, dar cea măritată e ca un turn care veghează 
vecia.5 

23 Femeia cutră va avea parte de un nelegiuit, dar cea bine crescută, de un temător al Domnului. 

24 Femeia neruşinată îşi va petrece viaţa în necinste, dar fata cuviincioasă se va sfii chiar de 
bărbatul ei.6 

25 Femeia obraznică va preţui cât un câine, dar cea cuviincioasă se va teme de Domnul. 

26 Femeia care-şi cinsteşte soţul va fi văzută de toţi ca înţeleaptă, dar cea 


3 Pentru următoarele nouă versete (19-27) vezi nota de la 11, 16. 

4 Metaforă pentru mireasa pe care trebuie să şi-o aleagă tânărul: pe primul loc, principiul vital. 

5 O traducere literală: ,„... ca un turn care veghează mortul” nu capătă nici un sens. 

6 Fata care şi-a respectat părinţii îşi va respecta şi soţul. 

care şi-l necinsteşte va fi judecată de toţi ca o trufaşă netrebnică. 

27 Femeia care ţipă şi toacă din gură e o trâmbiţă care cheamă la luptă; tot omul care are de-a face 
cu ea îşi va petrece viaţa ca-n stare de război. 

28 Un negustor cu greu scapă de ispită, iar samsarul nu va rămâne fără păcat. 

Primejdiile negoțului (continuare). Cuvântul dat. A căuta dreptatea. Voroava nebunilor. Tăcerea 
care păstrează prietenii. Fățărnicia. Păcate şi pedepse. 

1 Mulți păcătuiesc prin pofta de câştig, iar cel ce caută să se îmbogăţească îşi întoarce ochii. 1 

2 Țăruşul se-nfige între încheieturile pietrelor, iar păcatul se strecoară între vânzare şi cumpărare. 

3 Cel ce nu se ţine cu stăruinţă în frica de Domnul, casa aceluia curând se va nărui. 

4 Când sita cerne, în ea rămâne tărâţa; aşa şi scăderile omului în ceea ce vorbeşte. 

5 Cuptorul cearcă vasele olarului; cercarea omului e în voroava lui2. 

6 Roada pomului e oglinda pământului din care a crescut; aşa e cuvântul pentru gândul din inima 
omului. 

7 Nu lăuda pe nimeni înainte ca el să fi vorbit, fiindcă aici e cercarea omului. 

1 „... întoarce ochii”: refuză să fie părtaş la manevrele şi tertipurile celui ce urmăreşte îmbogățirea 
cu orice preţ; cu alte cuvinte, adevărata bogăţie nu e rodul poftei de câştig, ci al muncii. 

2 „A vorovi”: a conversa, a te întreţine cu cineva (ceea ce presupune schimburi de idei). 

8 Dacă urmăreşti dreptatea, o vei dobândi şi o vei pune pe tine ca pe un vestmânt de mărire. 

9 Păsările poposesc lângă cele care le seamănă, iar adevărul se-ntoarce la cei care-l trăiesc. 

10 Leul îşi pândeşte prada; aşa şi păcatul, pe cei ce fac nedreptate. 

11 Vorba evlaviosului e-ntotdeauna înţelepciune, dar nebunul se schimbă ca luna. 

12 În mijlocul proştilor tu pândeşte clipa potrivită;3 în mijlocul deştepţilor, rămâi fără grijă. 

13 Voroava proştilor e ceva de groază; râsul lor izbucneşte-n desfătările păcatului. 

14 Vorba celui ce se jură mult îți face părul măciucă; când se ceartă, astupă-ţi urechile! 

15 Cearta trufaşilor e cu vărsare de sânge iar înjurăturile lor îţi zgârie auzul. 

16 Cel ce dezvăluie taine nimiceşte încrederea şi nu-şi mai află un prieten pentru sufletul său. 

17 Îndrăgeşte-ţi prietenul şi fii-i credincios, dar dacă-i dezvălui tainele, nu alerga după el; 

18 căci aşa cum cineva nimiceşte un om omorându-l, şi tu ai ucis prietenia aproapelui tău; 

19 dacă-ţi deschizi mâna şi pasărea zboară, aşa ţi-ai pierdut prietenul şi nu-l vei mai prinde; 

20 nu mai umbla după el, că-i foarte departe: a fugit ca o căprioară scăpată din laţ. 

3 Cu alte cuvinte: să te afli tot timpul în stare de alarmă. 

21 Dacă ai o rană, ea poate fi legată; dacă cineva te-a înjurat, poate veni o împăcare; dar pentru cel 
ce a dezvăluit o taină nu mai e nici o nădejde. 

22 Cel ce face cu ochiul urzeşte răul şi de la asta nimeni nu-l poate îndepărta. 

23 Când te uiţi la el, gura lui e numai dulceaţă; când tu vorbeşti, el e numa urechi; dar după aceea 
îşi suge buzele şi-ţi face cuvintele pietre de scandal. 

24 Multe lucruri am urât, dar nimic ca pe el; chiar şi Domnul îl urăşte. 

25 Cel ce azvârle o piatră-n sus, în capul lui o azvârle, iar cel ce loveşte pe la spate se-alege cu răni. 
26 Cel ce sapă o groapă va cădea în ea şi cel ce întinde o cursă, în ea se va prinde. 

27 Celui ce face răul, răul va cădea peste el, fără ca el să ştie măcar de unde-i vine. 

28 A lua peste picior şi a batjocori e treaba celui plin de sine, dar pedeapsa, ca un leu îl pândeşte. 

29 Cei ce se bucură de căderea celor buni se vor prinde în plasă şi durerea îi va mistui înainte ca ei 
să moară. 

30 A avea pică pe cineva şi a te aprinde de mânie, iată şi alte lucruri urâte: păcătosul le meştereşte 
pe amândouă. 

Păcate şi pedepse (continuare). Certurile. Limba rea. 

1 Cel ce se răzbună va cunoaşte răzbunarea Domnului, a Celui ce va ţine socoteala strânsă a tuturor 


păcatelor lui. 

2 lartă-i aproapelui tău nedreptăţile şi, atunci când te vei ruga, păcatele tale iertate vor fi. 

3 Dacă un om ţine mânie pe un altul, cum poate să-l ceară Domnului vindecare?; 

4 el n-are nici o milă pentru alt om, aproapele său, dar pentru păcatele lui se roagă cu lacrimi! 

5 EI, care nu-i decât carne, el zilnic poartă pică: cine-i va ierta păcatele? 

6 Adu-ţi aminte de sfârşit, şi nu mai uri, dar şi de stricăciune şi de moarte, şi păzeşte poruncile. 

7 Adu-ţi aminte de sfârşit, şi nu-i mai purta pică aproapelui, dar şi de legământul Celui-Preaînalt, şi 
iartă greşala cea din neştiinţă. 

8 Fugi de ceartă şi vei păcătui mai puţin, căci omul mânios aţâţă sfada. 

9 Omul păcătos seamănă tulburare între prieteni şi-i învrăjbeşte pe cei ce trăiesc în pace. 

10 Ce pui pe foc, aceea face flacăra; pui îndârjire-n ceartă, aceea o sporeşte; prea multă vlagă-n om, 
aceea-i întărâtă furia, iar dacă-i şi bogat, mânia lui spumegă. 

11 O vrajbă pripită aprinde un foc şi o ceartă ascuţită face să curgă sânge. 

12 Dacă sufli într-o scânteie, se aprinde şi dacă scuipi în ea, se stinge: din gura ta au ieşit 
amândouă! 

13 Pe clevetitor şi pe cel cu vorba-n doi peril, blestemaţi-i, că pe atâţia i-au nimicit, care trăiau în 
pace! 

14 Bârfa unui al treilea2 pe mulţi i-a clătinat, i-a risipit de la un neam la altul, 

1 Pentru „a vorbi-n doi peri” vezi nota de la 5, 9. 

2 Literal: „A treia limbă”. În literatura rabinică, expresia înseamnă „calomniatorul”; această „a treia 
limbă” ucide trei oameni: pe calomniat, pe calomniator şi pe cel ce dă crezare calomniei. 

cetăţi puternice a năruit şi a spart casele celor mari. 

15 Bârfa unui al treilea a alungat femei vrednice, şi le-a lipsit de roada muncii lor. 

16 Cel ce-o ascultă nu află odihnă şi nu poate locui în linişte. 

17 Lovitura biciului lasă vânătaie, iar lovitura limbii rupe oasele. 

18 Mulţi au căzut sub ascuţişul săbiei, dar mai mulţi au căzut prin limbă. 

19 Fericit cel ce a scăpat de ea, cel ce n-a trecut prin mânia ei, care nu i-a purtat jugul şi n-a fost 
legat cu lanţurile ei; 

20 căci jugul ei e jug de fier şi lanţurile ei sunt lanţuri de aramă. 

21 Moarte rea e moartea ei şi iadul ar fi mai bun decât ea. 

22 Dar trecere nu va avea la cei evlavioşi, aceştia nu vor arde-n flacăra ei; 

23 ci aceia care-L părăsesc pe Domnul, ei vor cădea în ea, ea va arde-n ei şi nu se va stinge; asupra 
lor va fi asmuţită ca un leu, ca o panteră îi va sfâşia. 

24 Vezi şi îngrădeşte-ţi moşia cu spini,3 Leagă-ţi bine argintul şi aurul; 

25 vorbelor tale fă-le cântar şi greutăţi, iar gurii tale fă-i uşă şi zăvor. 

26 Bagă de seamă, ca nu cumva să aluneci prin ea, ca nu cumva să cazi în faţa celui ce pândeşte. 

Împrumuturi şi chezăşii. Ospitalitatea care umileşte. 

3 Metaforă: gura care trebuie bine păzită, ea e moşia, iar cuvintele sunt comoara cea mai prețioasă. 

1 Cel ce face milostenie îşi împrumută aproapele; cel ce-i vine în ajutor păzeşte poruncile. 

2 Împrumută-ţi aproapele când are el nevoie; la rândul tău, înapoiază-i după cum v-aţi înţeles; 

3 ține-te de cuvânt şi fii cinstit cu el şi-ntotdeauna vei afla ce-ţi trebuie. 

4 Mulţi socotesc împrumutul ca pe un chilipir şi le fac necazuri celor ce i-au ajutat. 

5 Până să primească, pupă mâna celui care-i dă şi de banii aceluia vorbeşte cu smerenie; dar când 
trebuie să înapoieze, atunci tărăgănează, vorbeşte ca un amărât şi pune vina pe împrejurări. 

6 Dacă are noroc, cel ce l-a împrumutat primeşte banii pe jumătate şi se uită la ei ca la o pleaşcă; iar 
dacă nu, n-o să mai vadă nimic şi-şi va face pe degeaba încă un duşman care-i va răsplăti cu 
blesteme şi sudălmi şi, în loc de cinste, nu-i dă decât dispreţ. 

7 Mulţi sunt cei ce n-au vrut să împrumute, dar nu din răutate, ci din teama de a fi păgubiţi pe 
degeaba.] 

8 Cu toate acestea, fii îngăduitor cu cel umil şi nu-l face să tânjească după mila ta. 

9 De dragul poruncii, sări în ajutorul săracului şi, privind la sărăcia lui, nu-l lăsa cu mâinile goale. 


10 Pierde-ţi banii pentru un frate sau un prieten; că dacă ruginesc sub o piatră, îi pierzi pe degeaba. 
11 Pune-ţi comoara după poruncile Celui-Preaînalt, şi-ţi va folosi mai mult decât aurul. 

1 Aici autorul se corectează: împrumutul nu e interzis (dimpotrivă), dar trebuie acordat cu foarte 
multe precauţii. 

12 În hambarele tale strânge-ţi milostenia, că ea te va feri de tot răul; 

13 mai mult decât un scut puternic, mai mult decât o lance grea, în faţa dușmanului se va bate ea 
pentru tine. 

14 Omul de bine se pune chezaş pentru aproapele său,2 dar cel ce şi-a pierdut ruşinea îl lasă singur. 
15 Nu uita binele pe care ți l-a făcut chezaşul, că el şi-a pus viaţa pentru tine. 

16 Păcătosului nu-i pasă de bunurile chezaşului său, nerecunoscătorul îl uită pe cel ce l-a scăpat de 
nevoi. 

17 Chezăşia a sărăcit numeroşi înstăriți şi i-a purtat încoace şi încolo precum un val pe mare; 

18 oameni puternici a scos afară din case şi i-a făcut să rătăcească printre neamuri străine. 

19 Păcătosul care se îmbie să fie chezaş şi urmăreşte câştig, îşi îmbie osânda. 

20 Ajută-ţi aproapele după puterea ta şi ia aminte la tine însuţi, ca nu cumva să-ţi îmbii căderea. 

21 În viaţă nu te poţi lipsi de apă, de pâine, de haină şi de o casă care să-ţi fie adăpost. 

22 Mai bună e viaţa săracului într-o colibă de bârne decât mâncărurile scumpe într-o casă străină. 

23 Că-i mult, că e puţin, fu mulţumit şi nimeni din preajma ta nu te va arăta cu degetul. 

24 Tristă e viaţa de a umbla din casă-n casă: oriunde te opreşti, nu-ţi vei deschide gura; 

25 dai de mâncat şi de băut ca să nu ai decât neplăceri şi, pe deasupra, mai 

2 „Chezaş”: garant (de obicei, cel care garantează un împrumut asumându-și riscurile de rigoare). 

auzi Şi vorbe amare: 

26 „Vino, străinule, şi pune masa şi, dacă ai ceva, dă-mi să mănânc; 

27 du-te, străinule, lasă locul unuia mai vrednic, că-l aştept pe fratele meu şi-mi trebuie casa!” 

28 lată ce e greu de-ndurat pentru un om cu minte: să-l certe ospeţia şi să-l dojenească datornicul. 

Învățătura copiilor. Despre sănătate. Despre bucurie. 

1 Cel ce-şi iubeşte copilul nu-şi cruţă varga, pentru ca la urmă să se bucure de el. 

2 Cel ce-şi creşte bine copilull, o face spre folosul lui şi printre cunoscuţi va fi mândru de el. 

3 Cel ce-şi învaţă copilul stârneşte gelozia duşmanului, iar în faţa prietenilor va fi vesel. 

4 Când un tată moare, e ca şi cum n-ar fi murit, căci lasă după el pe cineva care-i seamănă; 

5 trăind, l-a văzut şi s-a bucurat, murind, nu e atins de tristeţe; 

6 duşmanilor săi le lasă pe cineva să-l răzbune, iar prietenilor, pe cineva care să le facă bine. 

7 Cel ce-şi răsfaţă copilul îşi va lega rănile şi la fiece strigăt îi vor tresări măruntaiele. 

1 Verbul paidevo înseamnă deseori „a pedepsi”, dar întotdeauna în sens pedagogic: a pedepsi cu 
scopul de a îndrepta. În aceeași sferă semantică, el înseamnă (ca în cazul de faţă) „a educa un 
copil”, a-i da o bună creştere (dar nu fără rigorile pedagogiei). Echivalentul într-un proverb curent: 
„Pe copil să nu-l săruţi decât în somn”. 

8 Calul neîmblânzit devine nărăvaş, iar copilul lăsat de capul lui devine obraznic. 

9 Răsfaţă-ţi copilul şi el te va tiraniza; joacă-te cu el, şi el te va întrista.2 

10 Nu râde cu el, ca nu cumva să plângi cu el şi, până la urmă, să scrâşneşti din dinţi. 

11 cât e tânăr, nu-l lăsa în voia lui; 

12 cât e necopt, gâdilă-i coastele, ca nu cumva, scăpat din frâu, să nu te mai asculte. 

13 Creşte-ţi bine copilul şi fă-l să muncească dacă vrei să nu te poticneşti în obrăznicia lui. 

14 Mai bun e un sărac sănătos şi trupeş decât un bogat cu carnea biciuită.3 

15 Sănătatea şi vigoarea preţuiesc mai mult decât tot aurul, iar trupul vânjos, mai mult decât o 
nemăsurată avere. 

16 Nici o bogăţie nu-i mai presus de sănătatea trupului şi nici o veselie mai presus de bucuria 
inimii. 

17 Mai bună e moartea decât o viaţă amară şi veşnica odihnă decât o boală fără sfârşit. 

18 Bunătăţi îmbiate unei guri închise, aşa-s bucatele pe un mormânt. 

19 La ce bun să-i aduci prinoase unui idol dacă el nici nu mănâncă, nici nu simte?; aşa-i cu cel 
izgonit de Domnul: 


20 vede cu ochii şi oftează, aşa cum oftează un famen când strânge-n braţe o fecioară. 

21 Nu-ţi lăsa sufletul pradă tristeţii şi nu te înnegura cu propriile-ţi gânduri. 

2 Echivalentul într-un proverb curent: „Pe copil să nu-l săruţi decât în somn”. 

3= Biciuită de boli, deseori dobândite prin păcat. 

22 Veselia inimii, aceasta-1 viaţa omului; bucuria omului îi prelungeşte viaţa. 

23 lubeşte-ţi sufletul şi alintă-ţi inima, alungă-ţi întristarea, căci întristarea pe mulţi i-a ucis şi-n ea 
nu-i nici un folos. 

24 Gelozia şi furia scurtează viaţa, iar grijile te-mbătrânesc înainte de vreme. 

25 Dacă stai la masă cu inimă luminoasă şi bună, îți priesc bucatele.4 

Despre bogăție şi sărăcie. Cum să te porți la petreceri. Vinul: binefaceri şi primejdii. 

1 Nesomnul pricinuit de bogăție topeşte trupul şi grijile aduse de ea îndepărtează odihna. 

2 Grijile nesomnului nu-l lasă pe om să ațipească, o boală grea alungă somnul. 

3 Bogatul se trudeşte să strângă bunuri şi, când se opreşte, e sătul de desfătări; 

4 săracul se trudeşte să-şi ducă traiul şi, când se opreşte, e tot nevoiaş. 

5 Cel ce iubeşte aurul nu va fi îndreptăţit şi cel ce umblă după pradă o va avea în gât. 

6 Mulţi s-au ruinat din pricina aurului şi au văzut moartea cu ochii; 

7 capcană le e celor ce se dau în vânt după el, în care tot nebunul se prinde. 

8 Ferice de bogatul aflat fără pată şi care nu aleargă după aur. 

4 Text dificil, cu multe variante de traducere. În Versiunea Ebraică: „Somnul inimii fericite ţine loc 
de hrană”. 

1 Adică:... nu va putea să rămână integru, nevinovat. 

9 Cine e acesta, pe care să-l numim fericit? că minunate lucruri a făcut întru poporul său. 

10 Cine a trecut prin această încercare şi a rămas desăvârşit? aceasta-i va fi spre laudă. Cine a putut 
să greşească şi nu a greşit, ori să facă răul şi nu l-a făcut?: 

11 Bunurile lui vor deveni statornice şi adunarea îi va povesti milosteniile. 

12 Când ai un scaun la o masă pe cinste, nu-ți deschide gura s-o lauzi şi să nu zici: „Ce de 
bunătăţi!...”.2 

13 Adu-ţi aminte că nu e bine să ai ochiul lacom (ce s-a făcut mai rău decât ochiul?: pentru te-miri- 
ce, plânge!); 

14 Nu-ntinde mâna acolo unde se uită el şi nu te repezi odată cu el în farfurie. 

15 Judecă-ţi aproapele după tine însuţi şi-n tot ceea ce faci, gândeşte! 

16 Ca om bine crescut, mănâncă ce ţi se pune dinainte; nu clefăi, ca să nu devii dezgustător. 

17 Ca un bine crescut, opreşte-te primul şi nu fi nesăţios, ca să nu faci sminteală, 

18 iar dacă eşti la masă cu mai mulți nu-ţi întinde mâna înaintea altora. 

19 Cât de puţin îi trebuie unui om bine crescut!; şi-n aşternutul său nu râgâie. 

20 La stomac cumpătat, somn sănătos; te scoli de dimineaţă şi te simţi bine; pe când la omul 
nesăţios: nesomn, vărsături şi dureri de maţe. 

21 Dacă cineva te-a silit să mănânci, ridică-te, du-te şi varsă şi te vei simţi uşurat.3 

2 Sfaturile din acest paragraf sunt un fel de cod al manierelor elegante avant la lettre. 

3 La bogatele şi prelungitele ospeţe ale anticilor, unii aveau obiceiul de a ieşi afară şi de a-şi vâri 
degetele pe gât, vomitând tot ceea ce mâncaseră, dar numai ca să-şi golească stomacul şi, cu pofta 
înnoită, s-o ia de la început. Aici însă, evident, e vorba de un alt scop; îmbuibarea la o masă poate 
veni şi din neputinţa de a rezista la îmbieri. 

22 Ascultă-mă, fiule, şi nu mă dispreţui şi mai pe urmă îmi vei înţelege cuvintele; în tot ce faci, 
arată-te cumpătat 4 şi nici o boală nu va da peste tine. 

23 O gazdă pe cinste îşi aude mare cinstire, iar lauda mărinimiei sale e vrednică de crezare; 

24 dar o gazdă zgârcită stârneşte murmure-n cetate, iar spusele despre zgârcenia ei sunt toate la 
locul lor. 

25 Cu vinul n-o face pe viteazul, căci vinul pe mulţi i-a nimicit. 

26 Cuptorul încearcă oţelul călit, aşa şi vinul încearcă inimile într-o încăierare de apucaţi. 

27 Pentru om, vinul e însăşi viaţa dacă-l bei cu cumpătare. Fără vin, ce fel de viaţă duci?, că e făcut 


spre veselia oamenilor. 

28 Bucurie inimii, veselie sufletului, iată ce este vinul dacă-l bei la timp şi cu măsură. 

29 Amărăciune sufletului, iată ce e vinul băut peste măsură fie din poftă, fie călcând greşit. 

30 Beţia îl întărâtă pe prost până la arţag, slăbeşte tăria şi deschide răni. 

31 La un ospăț cu vin nu-ţi mustra aproapele şi nu-l dispreţui în veselia lui. nu-i spune vorbe care 
să-l supere şi să nu-l sâcâi cerându-i ceva. 

4 Textual: „... fii grabnic”; corectat după Ebr. 

32 

A fi în capul mesei. Cum să vorbeşti la ospeţe. Frica de Domnul. 

1 Te-au pus în capul mesei?l: Să nu ţi-o iei în cap, ci fii între ceilalți ca unul din ei; ai grijă de ei şi 
pe urmă aşază-te. 

2 După ce ţi-ai făcut pe deplin datoria, ia loc ca să te bucuri împreună cu ei şi să primeşti cununa 
bunei rânduieli.2 

3 Vorbeşte, bătrâne, că aşa-ţi şade bine, dar potolit la sunet: să nu împiedici muzica. 

4 Când cântă cineva, nu risipi cuvinte şi nu face pe înțeleptul atunci când nu e timpul. 

5 Pecete de diamant pe o podoabă de aur, aceasta-i muzica la un ospăț; 

6 pecete de smarald pe un giuvaier de aur, aceasta-i melodia pe dulceaţa vinului. 

7 Vorbeşte, tinere, dacă trebuie s-o faci, şi numai dac-ai fost întrebat de două ori cel puţin. 

8 Strânge-ţi cuvântarea: spune mult în cuvinte puţine; fii ca unul care ştie, dar ştie şi să tacă. 

9 În mijlocul celor mari nu te face egal cu ei, şi dacă vorbeşte un altul, stăpâneşte-ţi limba. 

10 Fulgerul merge înaintea tunetului: aşa merge bunăvoința înaintea omului cu bun simţ. 

11 Când a venit vremea, ridică-te, nu te lungi la vorbă, du-te drept acasă şi nu 

1 În antichitate (ca şi în multe tări din vremea noastră) cineva mai de seamă era pus să conducă 
banchetul (să facă protocolul, să anunţe cuvântările etc.). 

2= Fie o cunună reală (de frunze, de flori), ceea ce era obişnuit la cei vechi, fie cununa laudei, a 
recunoştinţei. 

1542 

hoinări. 

12 Acolo, umple-ţi timpul făcând ce-ţi place, dar nu păcătui prin vorbe nesăbuite. 

13 Pentru toate acestea binecuvintează-L pe Cel ce te-a făcut şi care te încântă cu bunătățile Lui. 

14 Cel ce se teme de Domnul Îi primeşte învățătura şi cei ce-L caută încă din zori, Îi află 
bunăvoința. 

15 Cel ce caută legea3 se îndestulează cu ea, dar cel făţarnic îşi află-n ea căderea. 

16 Cei ce se tem de Domnul află ce e drept şi ca o lumină le va străluci judecata. 

17 Omul păcătos se fereşte de mustrare şi se dă după deget aşa cum credeel. 

18 Omul învăţat nu disprețuiește sfatul; străinul şi trufaşul nu ştiu de frică. 

19 Nu face nimic fără să cugeţi şi nu-ţi va părea rău de ceea ce ai făcut. 

20 Nu merge pe un drum desfundat, ca să nu te împiedici în pietriş. 

21 Nu te încrede în drumul neted4 

23 În tot ce faci, ai încredere în tine, că aceasta e paza poruncilor. 

24 Cel ce se încrede în lege ia aminte la porunci; cel ce se încrede în Domnul nu va suferi nici o 
pagubă. 

3 În scrierile sapienţiale, cuvântul „lege” se referă, aproape exclusiv, la legea lui Moise. 

4 Drumul neted poate ascunde capcane; în orice împrejurare (chiar favorabilă) prudenţa primează. 
33 

Frica de Domnul (continuare). Dumnezeu, Stăpânul a toate. Gândul autorului. Nu-ţi înstrăina 
bunurile înainte de moarte. Cum să te porţi cu robii. 

1 Celui ce se teme de Domnul nu i se va întâmpla nici un rău, şi chiar în încercări va fi izbăvit. 

2 Omul înţelept nu urăşte legea, dar cel ce se joacă cu eal e ca o corabie în furtună. 

3 Omul cu minte are încredere în lege: pentru el, legea e vrednică de crezare ca o întrebare- 
răspuns?2. 

4 Pregăteşte-ţi cuvântul, şi astfel vei fi ascultat; adună-ţi gândurile înainte de a răspunde. 

5 Inima prostului e ca o roată de car şi ca osia pe care ea se-nvârte, aşa îi e gândirea. 


6 Armăsarul e ca un prieten zeflemist: sub oricine-l încalecă, nechează. 

7 De ce o zi e mai lungă decât alta, de vreme ce, în toate zilele anului, toată lumina vine de la 
soare?3 

8 Prin ştiinţa Domnului sau deosebit, El a rânduit zile de lucru şi sărbători; 

9 pe unele le-a înălţat şi le-a sfinţit, pe altele le-a pus în numărul zilelor obişnuite. 

1 Cel ce se joacă cu ea” e omul ipocrit. 

2 Expresia erotima delon s-ar traduce: întrebarea care cuprinde în ea şi răspunsul (un fel de 
întrebare retorică). 

3 În vv. 8-15: Nu calendarul şi sărbătorile (ca puncte de reper) sunt importante, ci faptul că 
Dumnezeu a rânduit în lume o anumită inegalitate şi o anume alternanță; dacă cele două categorii de 
oameni buni şi răi sunt puşi la discreţia Creatorului lor, aceasta nu înseamnă că ei nu sunt înzestrați 
cu libertate morală (vezi 15, 14-17). 

10 Toţi oamenii vin din ţărână, din pământ a fost zidit Adam. 

11 În nemărginita Sa ştiinţă, Domnul i-a deosebit şi fiecăruia i-a dat o altă cale; 

12 din ei, pe unii i-a binecuvântat şi înălţat, din ei, pe unii i-a sfinţit şi i-a apropiat, pe alţii i-a 
blestemat şi i-a umilit şi i-a răsturnat de unde erau. 

13 Ca lutul în mâna olarului care face din el ce vrea, aşa sunt oamenii în mâna Celui ce i-a făcut şi 
care le plăteşte după judecata Lui. 

14 Faţă-n faţă cu răul e binele, faţă-n faţă cu moartea e viaţa; tot astfel, faţă-n faţă cu evlaviosul e 
păcătosul. 

15 Ia seama la toate lucrurile Domnului: toate sunt perechi şi stau faţă-n faţă. 

16 Iar eu, deşi venit la urmă, am stat de veghe ca un culegător de struguri după culesul viei. 

17 Cu binecuvântarea Domnului, am sosit cel dintâi şi ca orice culegător de struguri am umplut 
teascul. 

18 Vedeţi că eu nu m-am ostenit doar pentru mine, ci pentru toţi cei ce caută învăţătura. 

19 Ascultaţi-mă, fruntaşi ai poporului, şi voi, cârmaci ai obștii, luaţi aminte! 

20 Fiului tău, femeii tale, fratelui tău, prietenului tău, nu le da putere asupră-ţi în timpul vieţii tale.4 
Bunurile tale nu i le da altuia: s-ar putea să-ți pară rău şi să le ceri înapoi cu roagă. 

21 Atât cât trăieşti şi ai în tine suflare, nu te da în puterea nimănui; 

4 Şi aici ca şi în alte părţi ale scrierii, autorul e preocupat de prudenţa maximă. 

23 În tot ce faci, poartă-te ca un stăpân, pe faima cinstei tale să nu îngădui pată. 

24 Doar când zilele vieţii tale s-au mistuit, atunci, la vremea morţii, atunci să-ţi împarți moştenirea. 
25 Nutreţ, ciomag şi povară măgarului, pâine, certare şi muncă servitorului. 

26 Fă-l pe sclav să muncească, iar tu vei afla odihnă; lasă-i mâinile libere, şi va căuta libertatea. 

27 Jugul şi hamul încovoaie grumazul, iar pe sluga vicleană, cazna şi schingiuirea. 

28 Pune-l la treabă, să nu se-nveţe trândav, că trândăvia îl învaţă multe rele; 

29 dă-i de lucru, aşa cum 1 se cuvine, iar dacă nu ascultă, pune-i picioarele-n butuci. 

30 Dar faţă de nimeni să nu întreci măsura şi nimic să nu faci fără dreptate. 

31 Ai un servitor?: să-ţi fie cum îţi eşti, căci în sânge ţi l-ai dobândit.5 

32 Ai un servitor?: poartă-te cu el ca şi cu un frate, că ai nevoie de el aşa cum ai de tine. 

33 Dacă tu te porţi rău cu el, iar el o ia la fugă, pe care drum vei apuca să-l cauţi? 

34 

Deşertăciunea viselor. Folosul călătoriilor. Pe cine ocroteşte Domnul. Slujba plăcută Domnului. 

1 Nădejdile deşarte şi mincinoase sunt pentru omul nemintos, iar visele le dau aripi proştilor. 

5 Textul pare a se referi la ritualul prin care un stăpân îşi împropria pentotdeauna robul: îi trecea o 
undrea prin ureche (Iş 21, 6). 

2 A te lua după vise e ca şi cum ai vrea să prinzi o umbră şi să urmăreşti vântul. 

3 Una din cealaltă, aşa-s vedeniile viselor: în faţa unui chip, un chip asemănător. 1 

4 Din ce e necurat, cum poate ieşi ceva curat? iar dintr-o minciună, cum poate ieşi adevărul? 

5 Ghicitul, tâlcuirea semnelor şi visele sunt lucruri deşarte ca la femeia-n durerile naşterii: inima 
aiurează. 


6 Dacă nu-s trimise, spre cercetare, de la Cel-Preaînalt, nu pune preţ pe ele. 

7 Căci visele pe mulţi i-au dus la rătăcire, mulţi au căzut punându-și în ele nădejdea. 

8 Legea se plineşte fără minciună, iar înţelepciunea e desăvârşită în rostirea dreaptă.2 

9 Omul umblat, multe a învăţat, iar cel trecut prin multe vorbeşte înţelept. 

10 Omul puţin încercat ştie puţine lucruri, dar cel umblat e doldora de pricepere. 

11 Multe am văzut în umbletele mele şi-am învăţat din ele mai mult decât aş putea povesti. 

12 Deseori m-am aflat în primejdie de moarte, dar datorită lor am scăpat. 

13 Viu va fi duhul celor ce se tem de Domnul, căci nădejdea lor e la Cel care-i mântuieşte. 

1 O oglindă nu face altceva decât să-ţi prezinte un chip ireal; tot astfel şi visul: el reflectă ceea ce 
omul are deja în fiinţa lui; cu alte cuvinte, visul nu creează, ci maimuţăreşte. 

2 Rostirea dreaptă, sinceră, fără ocolişuri viclene sau ambiguități gratuite, e modul de exprimare al 
înţelepciunii; aşadar, nu în vise trebuie să creadă omul, ci în legea şi în înţelepciunea lui Dumnezeu. 
14 Cel ce se teme de Domnul nu se mai teme de nimic şi nu tremură, căci El îi e nădejdea. 

15 Ferice de sufletul celui ce se teme de Domnul! Pe Cine se reazemă el, şi Cine-i este sprijinul? 

16 Ochii Domnului sunt peste cei ce-L iubesc: scut puternic şi sprijin viguros, adăpost împotriva 
vijeliei, umbrar împotriva arşiţei amiezii, pază împotriva stavilei şi ajutor împotriva căderii; 

17 El înalță sufletul şi luminează ochii, El dă vindecare, viaţă şi binecuvântare. 

18 Cel care jertfeşte ceva dobândit pe nedrept, acela îşi bate joc; darurile nelegiuiţilor nu sunt 
plăcute.3 

19 Celui-Preaînalt nu-i plac prinoasele necredincioşilor şi nu prin numărul jertfelor iartă El păcatele. 
20 Cel ce jertfeşte un animal luat din bunurile săracilor, acela înjunghie fiul sub ochii tatălui. 

21 Pâinea neagră e viaţa săracilor; cel ce le-o ia de la gură e un ucigaş. 

22 Cel care-l lipseşte pe aproapele său de hrană, acela îl ucide; cel care opreşte plata simbriaşului 
său, acela varsă sânge. 

23 Unul zideşte, altul dărâmă; ce câştigă ei în afară de trudă? 

24 Unul se roagă, altul blesteamă; pe care-l va asculta Stăpânul? 

25 Celui ce se spală după atingerea unui mort şi-apoi din nou îl atinge, la ce i-a folosit spălarea? 

26 Aşa-i cu omul care posteşte pentru păcatele lui, dar după aceea le face din 

3 Idee generală: actele rituale nu au nici un preţ dacă nu se bucură de acoperire morală. 

nou: cine-i va plini rugăciunea? ce folos că s-a smerit? 

35 

Legea şi jertfele. Dreptatea dumnezeiască. 

1 Cel ce păzeşte legea înmulțește jertfele, cel ce ia aminte la porunci aduce jertfă de mântuire; 

2 cel ce mulţumeşte aduce jertfă de făinuţă de grâu, iar cel ce face milostenie aduce jertfă de laudă. 
3 Plăcut îi este Domnului cel ce se-ndepărtează de rău: jertfă de ispăşire e-ndepărtarea de 
nedreptate. 

4 Nu te arăta-n faţa Domnului cu mâinile goale, căci toate acestea sunt roadă poruncii. 

5 Jertfa omului drept îngraşă jertfelnicul şi lina ei mireasmă se duce-n faţa Celui-Preaînalt. 

6 Bineplăcută e jertfa omului drept, iar amintirea ei nu va fi uitată; 

7 cu mărinimie slăveşte-L pe Domnul şi nu fi zgârcit cu pârga din mâinile tale. 

8 Când dai, să ai faţa voioasă şi cu bucurie să sfinţeşti zeciuiala. 

9 Dă-l Celui-Preaînalt după cât ţi-a dat şi cu mărinimie, după puterile tale; 

10 căci Domnul îşi plăteşte datoria şi-ţi va întoarce înşeptit. 

11 Nu încerca să-L cumperi prin daruri: nu le va primi; nu te sprijini pe o jertfă nedreaptă; 

12 căci Domnul e judecător şi nu cată la faţa nimănui; 

13 nu primeşte de la nimeni în dauna săracului, El ascultă cererea celui asuprit, 

14 nu disprețuiește ruga orfanului, şi nici pe văduva care I se plânge. 

15 Oare lacrimile văduvei care-i curg pe obraji şi strigătul ei nu-l învinovăţesc pe cel ce i le-a făcut 
să curgă? 

16 Bineplăcut e cel ce slujeşte cu toată inima: rugăciunea lui ajunge pân” la nori. 

17 Rugăciunea smeritului străpunge norii] şi până nu răzbeşte nu se va alina 

18 şi nu se potoleşte până când Cel-preaînalt n-o cercetează, până când nu-i judecă pe cei drepți şi 
le face dreptate. 


19 Domnul nu va zăbovi şi răbdare nu va avea 

20 până când nu va zdrobi rărunchii celor lipsiţi de milă şi nu Se va răzbuna pe neamuri?, 

21 până când nu va stârpi mulţimea neruşinaţilor şi nu va zdrobi sceptrele celor nedrepţi, 

22 până când nu-i va da fiecăruia după faptele lui şi [va plăti] faptele oamenilor după gândurile lor, 
23 până când nu va judeca pricina poporului Său şi nu-l va veseli cu mila Sa. 

24 Frumoasă e mila la vremea necazului, ca norii de ploaie la vreme de secetă. 

1 Aşadar, rugăciunea omului smerit (făcută cu smerenie, cu zdrobirea inimii) e mai puternică decât 
a unui simplu slujitor (care o poate face şi din rutină). 

2 În limbajul biblic, cuvântul „neamuri” înseamnă, deseori, „păgâni” (ne-evrei). 

36 

Rugă pentru Israel. Despre ştiinţa de a deosebi ceva de altceva. Alegerea unei femei. 

1 Miluieşte-ne pe noi, Doamne, Dumnezeul tuturor, şi priveşte şi fă ca teama de Tine să stăpânească 
neamurile toate! 1 

2 Ridică-Ţi mâna împotriva neamurilor străine, iar ele să-Ți vadă puterea! 

3 Aşa cum în faţa lor Ţi-ai arătat sfinţenia în noi, tot astfel, în faţa noastră arată-Te mare-ntru ele, 

4 şi ele să Te cunoască aşa cum şi noi Te-am cunoscut, că nu este Dumnezeu în afară de Tine, 
Doamne. 

5 Înnoieşte-Ţi semnele şi fă alte minuni, slăveşte-Ţi mâna şi braţul drept. 

6 Trezeşte-Ţi aprinderea şi revarsă-Ţi mânia, stârpeşte potrivnicul şi nimiceşte vrăjmaşul. 

7 Grăbeşte vremea şi aminteşte-Ţi de jurământ, ca să se povestească înaltele Tale fapte. 

8 luţimea focului să-l mistuie pe cel cea scăpat cu viaţă, iar cei ce-i asupresc poporul să-şi afle 
pieirea. 

9 Zdrobeşte capetele capilor vrăjmaşilor, ale celor ce zic: „În afară de noi nu-i nimeni!” 

10 Adună toate neamurile lui Iacob şi dă-le moştenirea, aşa ca la-nceput. 

11 Miluieşte, Doamne, poporul care se cheamă cu numele Tău, pe Israel, pe care l-ai făcut 
asemenea unui nounăscut. 

12 Ai milă de cetatea Ta cea sfântă, de Ierusalim, locul odihnei Tale. 

1 Idealul fiilor lui Israel: eliberarea de sub dominaţia sau tirania neamurilor păgâne. 

13 Umple Sionul cu istorisirea minunatelor Tale fapte şi poporul, cu lauda Ta. 

14 Dă mărturie făpturilor Tale celor dintâi şi plineşte profeţiile [ce s-au făcut] în numele Tău. 

15 Răsplăteşte celor ce Te aşteaptă, aşa ca profeţii Tăi să se adeverească. 

16 Ascultă, Doamne, rugăciunea celor ce Ţi se roagă după binecuvântarea lui Aaron asupra 
poporului Tău; 

17 pentru ca toţi să cunoască, cei de pe pământ, că Tu eşti Domnul, Dumnezeul cel veşnic. 

18 Pântecele primeşte tot felul de bucate, dar o mâncare-i mai bună decât o alta. 

19 Gâtlejul recunoaşte vânatul? după gust; tot aşa, inima înţeleaptă vorbele mincinoase. 

20 Inima întortocheată pricinuieşte tristeţe, dar omul învăţat ştie să-i stea împotrivă. 

21 O femeie primeşte orice bărbat,3 dar o fată e mai bună decât o alta. 

22 Frumuseţea femeii înveseleşte ochii: e tot ceea ce-şi poate dori omul mai mult. 

23 Dacă pe limba ei se află bunătate şi dulceaţă, atunci soţul ei nu mai e un om de rând. 

24 Cel ce-şi câştigă o [astfel de] femeie are începutul norocului, un ajutor pe măsura lui şi un stâlp 
de sprijin. 

25 Fără gard, ograda se-mbie la jaf; fără femeie, bărbatul geme şi umblă de colo-colo. 

2 E vorba de carnea de vânat: mai aspră, mai aţoasă, mai greu de mestecat. 

3 În lumea antică (inclusiv cea a fiilor lui Israel), doar bărbatul avea dreptul de a-şi alege soţia, fata 
fiind obligată să asculte de hotărârea părinților ei. 

26 Cine oare se încrede într-un tâlhar sprinten care sare din cetate-n cetate?; 

27 aşa-i cu bărbatul care nu are un cuib şi rămâne unde-l apucă noaptea. 

37 

Prieten şi prieten. Sfătuitor bun sau rău. Înțelepciune adevărată sau falsă. Despre cumpătare. 

1 Tot prietenul zice: „Şi eu îi sunt prieten”; dar acela nu e prieten decât cu numele. 

2 Nu te cuprinde oare o tristeţe de moarte când un fârtat sau un prieten ţi-a devenit duşman? 


3 O, născocire vicleană, de unde te-ai ivit să acoperi pământul cu înşelăciune? 

4 Fârtatul prietenului se bucură de bucuria acestuia, dar la vreme de necaz i se întoarce împotrivă. 1 
5 Fârtatul îşi ajută prietenul spre folosul său propriu, iar dacă e să se lupte, pune mâna pe armă. 

6 Nu-ţi uita prietenul din cugetul tău. şi, când eşti bogat, nu-i pierde amintirea! 

7 Tot sfetnicul îşi laudă sfatul, dar e câte unul care dă sfaturi urmărindu-şi interesul.2 

8 Ţine-te bine faţă de cel ce dă sfaturi şi întreabă-te mai întâi ce-i trebuie lui 

1 Autorul face o distincţie clară între cel care-ţi este doar camarad (tovarăş, asociat, fârtat) şi cel 
care-ţi este prieten; dar şi acesta, la rându-i, poate fi sincer, devotat, sau fals, laş, după cum fârtatul, 
la nevoie, poate fi devotat (vezi versetul următor). 

2 Şi aici, vorbind despre posibilii sfătuitori, autorul recomandă prudență maximă. 

căci el dă sfaturi în interesul lui -, ca nu cumva să ridice pretenţii asupra ta 

9 şi să-ți zică: „Bună-i calea ta!”, după care pândeşte să vadă ce ţi se va întâmpla. 

10 Nu cere sfat de la cel ce te priveşte pe furiş şi ascunde-ţi gândurile de cei ce te invidiază. 

11 Nu te sfătui: cu o femeie despre potrivnica ei, cu un fricos despre război, cu un negustor despre 
schimb, cu cel ce cumpără despre cel ce vinde, cu cel invidios despre recunoştinţă, cu un zgârcit 
despre binefacere, cu un leneş despre orice fel de muncă, nici cu simbriaşul pe un an3 despre a duce 
ceva pân” la capăt, nici cu sluga leneşă despre o treabă grea; pe astfel de oameni să nu te sprijini în 
nici un fel de sfat. 

12 Dar ţine-te aproape de omul evlavios pe care-l ştii că păzeşte poruncile, al cărui suflet e pe inima 
ta şi care, dacă tu cazi, va suferi cu tine. 

13 Apoi, ţine-te strâns de sfatul inimii tale, că nici un altul nu-ţi este mai credincios decât el. 

14 Căci sufletul omului îl face mai veghetor decât şapte străji ce stau de veghe pe un deal. 

15 Şi, peste toate acestea, roagă-L pe Cel-Preaînalt să-ţi îndrumeze paşii întru adevăr. 

16 Începutul oricărui lucru: cuvântul4; înainte de orice faptă: sfatulS. 

3 „Simbriaşul pe un an”: mercenarul care se angajează pe un anumit termen, la capătul căruia nu-i 
pasă dacă treaba la care lucrase până atunci va fi continuată şi dusă la bun sfârşit. 

4 „Cuvântul” (textual: logosul): rațiunea unui lucru de a exista, ceea ce implică rațiunea Celui ce-l 
aduce la existenţă. 

5 „Sfatul” poate fi şi planul faptei ce urmează a se desfăşura: nimic nu trebuie improvizat. 

17 Rădăcina gândurilor e inima şi odrăsleşte patru vlăstare:6 

18 binele şi răul, viaţa şi moartea, iar cea care pururea le stăpâneşte e limba. 

19 Unul e iscusit să-i înveţe pe mulți, dar pentru el nu-i bun de nimic. 

20 Urât e cel ce se-arată înţelept doar prin vorbe:7 acela va sfârşi prin a muri de foame, 

21 căci Domnul nu l-a învrednicit cu dar: nu are-n el nici o înţelepciune. 

22 Unul e înţelept pentru sine însuşi şi roadele priceperii rostite de el sunt vrednice de crezare. 

23 Omul înţelept îşi învaţă poporul, iar roadele priceperii sale sunt vrednice de crezare. 

24 Omul înţelept e încărcat de binecuvântări şi toţi cei care-l văd îl fericesc. 

25 Viaţa unui om are un anumit număr de zile, dar zilele lui Israel sunt nenumărate. 

26 Înțeleptul în mijlocul poporului său îşi dobândeşte încrederea: numele său, veşnic va fi viu. 

27 Fiule, pentru felul tău de viaţă cercetează-te pe tine însuţi, vezi ce e rău şi ce nu ți se potriveşte. 
28 Căci totul nu-i pe potriva tuturor şi nu toţi iubesc totul. 

29 În nici o desfătare să nu fi nesăţios şi nu te arunca asupra mesei pline; 

30 că din mâncarea prea multă vine boala şi necumpătarea ajunge la-ngreţoşare. 

6 Text dificil, obscur: „Ca semn (urmă) a schimbării inimii, patru părți se ivesc”; cele mai bune 
traduceri (preluate şi aici) fac recurs la Textul Ebraic. 

7 Adevăratul înţelept îşi adevereşte spusele prin fapte; contextul social este acela care-l validează 
(vezi v. 26). 

31 Mulţi au murit fiindc-au mâncat prea mult, dar cel cumpătat îşi va spori viaţa. 

38 

Despre doctori, bolnavi şi vindecare. Plângerea morţilor. Lucrătorul cu mâinile şi lucrătorul cu 
mintea. 

1 Doctorului, pentru slujba lui, dă-i cinstirea ce i se cuvine, căci, şi pe el, Domnul l-a făcut. 1 

2 Că de la Cel-Preaînalt vine tămăduirea şi [doctorul] de la rege va primi dar. 


3 Ştiinţa doctorului îi înalţă fruntea; în faţa celor mari se bucură de cinste. 

4 Domnul este Cel ce din pământ a făcut leacurile, iar omul înţelept nu le disprețuiește. 

5 Oare nu printr-un lemn s-a îndulcit apa,2 pentru ca prin aceasta să I se cunoască puterea? 

6 Tot El este Cel ce le-a dat oamenilor ştiinţa, ca să fie El slăvit în minunile Sale.3 

7 Prin ele [doctorul] îngrijeşte şi curmă 

1 Boala fiind socotită drept efect şi pedeapsă a păcatului (Lv 26, 14-16; Dt 28, 21-22; Ps 31, 3, 5), 
bolnavul care recurge la asistenţa medicului putea fi învinuit că înfruntă legea; a fost cazul regelui 
Asa (vezi 2 Par 16, 12). Nuanţând lucrurile, autorul justifică intervenţia doctorului (el fiind tot 
creatura lui Dumnezeu), dar cere ca arta medicală să fie însoţită de credinţă şi rugăciune. 

2 În pustia Şur, Israeliţii au dat de apă, dar n-au putut să bea, aceasta fiind amară; „atunci Moise a 
strigat către Domnul, iar Domnul i-a arătat un lemn; el l-a aruncat în apă, iar apa s-a îndulcit” (Iṣẹ 15, 
25). 

3 Aşadar, dacă ştiinţa omului poate face minuni (inclusiv vindecările uimitoare), adevăratul autor al 
acestora e Dumnezeu. 

suferinţa, prin ele farmacistul îşi face amestecurile. 

8 În acest fel, lucrările Lui nu rămân la mijlocul drumului şi de la EI vine pacea pe fața pământului. 
9 Fiule, dacă eşti bolnav, n-o lua în uşor, ci roagă-te Domnului, iar Domnul te va vindeca. 

10 Îndepărtează greşala, păzeşte-ţi mâinile curate şi de tot păcatul curăţeşte-ţi inima. 

11 Adu jertfă de tămâie binemirositoare şi, drept jertfă de pomenire, făinuţă de grâu şi prinoase 
mărinimoase, după puterea ta; 

12 apoi fă-i loc doctorului, căci Domnul l-a făcut, şi nu-l îndepărta, fiindcă ai nevoie de el. 

13 Sunt împrejurări când izbânda se află-n mâinile lui, 

14 căci şi el I se va ruga Domnului ca prin el Acesta să-ţi dea uşurare şi vindecare, ca să scapi cu 
viaţă. 

15 Cel ce păcătuieşte împotriva Celui ce l-a făcut, acela să cadă în mâinile doctorului!4 

16 Fiule, varsă lacrimi pentru cel mort şi, ca un om copleşit de durere, începe-ţi plângerea, 
înveleşte-i trupul aşa cum e datina şi nu-i trece cu vederea punerea în mormânt. 

17 Plângi cu amar, jeleşte-te şi ţine-ţi mâhnirea după cuviinţă, o zi sau două ca să nu-ţi atragi 
clevetire -, apoi alină-ţi întristarea. 

4 În ciuda aparenţei, aceste cuvinte nu reprezintă o depreciere a tagmei medicale, ci un avertisment 
împotriva păcatului care provoacă boala; ştiut este că, odată intrat în mâinile doctorului, pacientul n- 
o duce chiar uşor. Textul Ebraic e mai nuanţat: „Cel ce face pe viteazul în faţa doctorului, acela 
păcătuieşte în faţa Ziditorului său” (apud BJ). 

18 Că din întristare vine moartea, iar întristarea inimii slăbeşte tăria. 

19 Întristarea stă mână-n mână şi cu nefericirea, iar viaţa săracului atârnă de inima lui. 

20 Nu-ţi lăsa inima pe seama tristeţii; amintindu-ţi de moarte, alung-o. 

21 Nu uita: nu există întoarcere! Mortului nu-i vei fi de nici un folos, iar ţie îţi vei face rău. 

22 Adu-ţi aminte de vorba mea, care va fi şi a ta: ieri eu, astăzi tu.5 

23 Când mortul se odihneşte, lasă-i şi amintirea să se odihnească; de-ndată ce duhul i-a plecat, 
alină-te! 

24 Înţelepciunea cărturarului se dobândeşte-n ceasuri lenevoase; înţelept poate deveni cel liber de 
grijile vieţii.6 

25 Cum să devină înţelept cel de la coarnele plugului, a cărui mândrie e ţepuşa cu care-mboldeşte 
plăvanii, cel care mână boii şi-şi petrece cu ei la muncă şi care nu vorbeşte decât cu juncanii? 

26 Capul şi-l bate cum să taie brazda, gândul său cel treaz e la nutreţ. 

27 La fel e cu fiece dulgher şi meşter care lucrează zi şi noapte, cu cei ce sapă crestături de peceți, 
îndârjiți în a găsi izvoade noi: inima aceluia e acolo, la ce face, gândul său cel treaz e să-şi 
isprăvească treaba. 

5 Sau: ziua de ieri a fost a mea, ziua de azi e a ta. 

6 Sensul primar al cuvântului grammatevs este acela de „scrib”, „grefier”; prin evoluţie semantică, 
el a ajuns să însemne şi „om învăţat”, „om studios”, „savant”. Acumularea învăţăturii solide se face 
pe-ndelete, în timp, fără grabă, într-un climat de detaşare faţă de preocupările practice, de fiece 
moment, care fărâmiţează nu numai timpul, ci şi gândirea. 


1550 

28 La fel e cu fierarul de lângă nicovală, înşurubat cu gândul la fierul care-aşteaptă; aburul focului îi 
fleşcăieşte carnea, cuptoru-ncins îl ţine treaz în luptă, urechea lui e-n trăsnetul ciocanului, ochii, 
stâlpiţi pe ce-are de făcut, inima lui, să-şi isprăvească treaba, gândul său cel treaz e cum s-o 
desăvârşească. 

29 La fel e cu olarul şezând la lucrul său şi roata învârtind-o cu picioarele; grija lui veşnică e doar la 
munca lui şi lucrul şi-l socoate bob cu bob; 

30 cu mâna plăsmuieşte lutul şi sub picioare-i biruie cerbicea; inima lui e cum să-l netezească, iar 
gândul său cel treaz, să curețe cuptorul. 

31 Toţi aceştia-şi pun nădejdea în mâinile lor şi fiecare e îndemânatic în meseria lui. 

32 Fără ei, nici o cetate n-ar putea fi zidită, nimeni n-ar putea nici să se aşeze, nici să călătorească; 
33 dar nici că-i vei afla în sfatul obştesc! şi nici că-n adunare vor fi oameni de vază; nici că vor 
şedea pe scaun de judecată, şi nici că vor pricepe ce-anume spune legea. 

34 Nu strălucesc nici prin învăţătură, nici prin judecată, şi nu-s de găsit printre [făcătorii de] 
parabole. Dar ei sunt cei ce ţin temeinicia lumii, iar ruga lor e-n treaba meşteşugului. 

39 

Despre cel ce lucrează cu mintea. 

1 Dar altceva-i cu cel ce-şi pune sufletul să cugete la legea Celui-Preaînalt: acela scrutează 
înţelepciunea tuturor celor de demult şi-şi ia răgaz să vadă profeţiile; 

2 păstrează spusele oamenilor de seamă şi pătrunde-n subțirimea parabolelor, 

3 scormoneşte înţelesul ascuns al proverbelor şi fără-ncetare se-afundă în taina zicalelor. 

4 Slujba lui e printre cei mari şi-i de găsit în faţa căpeteniilor; călătoreşte prin ţări străine, căci el 
printre oameni a cumpănit binele şi răul. 

5 Încă din zori şi-nalţă inima spre Domnul Care l-a făcut, se roagă-n faţa Celui-Preaînalt, gura şi-o 
deschide spre rugă şi pentru păcatele sale se roagă. 

6 Şi dacă Domnul, Marele, o vrea, umplut va fi cu duhul înţelegerii: atunci îşi va revărsa cuvintele 
propriei lui înţelepciuni şi-n rugăciune îl va lăuda pe Domnul. 

7 Sfatului şi ştiinţei sale le va da un drum şi va cugeta la ceea ce în el e taină; 

8 va arăta ceea ce el însuşi a învăţat şi se va lăuda în legea legământului Domnului. 

9 Mulţi îi vor lăuda priceperea care nicicând nu va fi dată uitării; pomenirea lui nu se va stinge, 
numele său viu va fi din neam în neam. 

10 Neamurile-i vor povesti înţelepciunea, lauda lui, în gura adunării. 

11 Dacă trăieşte mult, lasă un nume mai slăvit decât altele o mie, iar dacă moare, aceasta-i e de- 
ajuns. 1 

12 Mai am de spus şi cele ce-am gândit, căci mă simt plin ca luna când e plină. 

1 Chiar dacă moare înainte de a fi atins culmile gloriei, înțeleptul poate muri împăcat. 

13 Ascultaţi-mă, voi, fiii mei cei cuvioşi, şi odrăsliţi ca trandafirul ce creşte lângă un curs de apă 

14 şi răspândiţi miresme ca tămâia şi înfloriţi asemeni unui crin şi-mprăştiaţi arome, şi laude cântaţi 
şi binecuvântaţi-L pe Domnul în toate lucrurile Lui. 

15 Daţi slavă numelui Său şi-ntru lauda Lui mărturisiţi-vă cântând din buze şi din harpe, şi-ntru 
mărturisire să rostiți aşa: 

16 Lucrurile Domnului sunt, toate, foarte bune şi orice poruncă a Lui fi-va [plinită] la timp. Nu ai 
de ce să zici: „Ce e aceasta?”, sau: „De ce e cealaltă?”, căci toate vor fi cercetate la vremea lor. 

17 La porunca Lui, apa s-a oprit ca o grămadă, la un cuvânt al gurii Sale au fost adunările apelor. 
18 La porunca Lui, s-a făcut tot ce I-a plăcut şi nimeni nu-l poate împiedica puterea de a mântui. 

19 Toate faptele oamenilor se află-n faţa Lui, de ochii Lui nu-i chip să poţi să scapi; 

20 văzul Său se-ntinde din veşnicie până-n veşnicie şi-n faţa Lui nimic nu-i de mirare. 

21 Nu ai de ce să zici: „Ce e aceasta?”, sau: „De ce e cealaltă?”, căci toate-au fost făcute cu un 
anume scop. 

22 Binecuvântarea Lui se revarsă ca un fluviu,3 şi ca un potop adapă pământul; 

23 dar tot aşa mânia le-o dă, ca parte, neamurilor, precum, tot El, apa dulce a prefăcut-o-n sărătură. 
2 Aluzie la facerea lumii, când apele de sus s-au despărţit de cele de jos, după care au apărut mările 
şi uscatul. 


3 Aluzie la revărsarea fertilă a Nilului. 

24 Căile Lui sunt netede pentru sfinți, dar pentru nelegiuiţi sunt pline de piedici. 

25 Încă de la-nceput, bunătăţile au fost făcute pentru cei buni, iar cele rele, pentru păcătoşi. 

26 Trebuinţele de căpetenie pentru viaţa omului sunt: apa, focul, fierul, sarea, făina de grâu, mierea, 
laptele, sângele de strugure, untdelemnul şi îmbrăcămintea; 

27 toate acestea sunt bunuri pentru cei cuvioşi, aşa cum pentru păcătoşi se prefac în rele. 

28 Sunt vânturi făcute să aducă pedeapsă, în a căror urgie se dezlănţuie harapnice; în timp ce 
nimicesc, mânia şi-o revarsă, îmblânzind mânia Celui ce le-a făcut. 

29 Foc, grindină, foamete şi ciumă, toate acestea au fost făcute pentru pedeapsă; 

30 dinţi de fiară, scorpioni şi vipere şi sabie răzbunătoare ce pedepseşte necredincioşii 

31 se veselesc de poruncile Lui şi gata sunt pe pământ la vreme de nevoie şi-atunci când vine 
vremea nu-l ies din cuvânt. 

32 Iată de ce, de la-nceput, am hotărât, am cugetat şi-am scris: 

33 „Lucrurile Domnului sunt, toate, bune; pe cele de trebuinţă le dă la vremea lor. 

34 Şi nu se poate zice: Acesta-i mai rău decât acela!, căci toate, la vremea lor, îşi vor arăta folosul. 
35 Şi acum, cântaţi cu toată inima şi cu toată gura şi binecuvântaţi numele Domnului! 

40 

Nimicnicia omului. Zicale. Despre cerşetorie. 

1 Mare zdroabă i s-a hărăzit fiecărui om şi jug apăsător pe fiii lui Adam din ziua când au ieşit din 
pântecele maicii lor şi până-n ziua când se-ntorc în matca lor obştească. 

2 Gândurile, teama inimii, totul e grija pentru ce va să vină: ziua sfârşitului. 

3 De la cel ce şade pe tron strălucitor pân” la cel ce-i umilit în ţărână şi-n cenuşă, 

4 de la cel ce poartă porfiră şi cunună pân” la cel ce se-nveleşte cu un ţol, nu-i decât mânie, gelozie, 
tulburare, zbucium, spaimă de moarte, duşmănie, vrajbă. 

5 La vreme de odihnă-n aşternut, somnul nopţii îi poceşte gândurile; 

6 puţină-i e odihna, puţină cât nimicul, şi, deodată, visând, e ca-ntr-o zi de pândă, răvăşit de vedenii, 
crezându-se de-abia scăpat dintr-o încleştare. 

7 În clipa când să scape, se trezeşte, mirat că se speriase din nimic 

8 Pentru toată făptura, de la om la dobitoc, iar pentru păcătoşi, de şapte ori mai mult: 

9 moarte, sânge, vrajbă, sabie, nenorociri, foamete, nimicire şi varga! 

10 Toate acestea făcute-au fost pentru nelegiuiţi, şi din pricina lor a venit potopul. 

11 Tot ce vine din pământ, în pământ se-ntoarce şi tot ce vine din apă, în mare se întoarnă. 1 

1 Deşi autorul motivează răul din lume ca fiind făcut pentru cei răi, tonului său nu-i scapă o adiere 
din pesimismul Ecclesiastului. 

12 Toată mita şi nedreptatea se vor şterge, dar buna-credinţă rămâne pe veci. 

13 Averea nedrepţilor seacă asemeni unui şuvoi şi ca un tunet ce bubuie-n ploaie. 

14 Când îşi deschide mâna, atunci se veseleşte,2 în timp ce călcătorii de lege pieri-vor de istov. 

15 Mlădiţele necredincioşilor nu-şi înmulţesc ramurile, rădăcinile necuraţilor sunt pe o stâncă seacă. 
16 Buruiana care creşte prin toate apele şi pe malurile râului e-ntâia verdeață care se smulge. 

17 Dărnicia e ca un rai de binecuvântare, iar milostenia rămâne în veci. 

18 Omul care munceşte şi cel mulțumit de sine au o viaţă dulce, dar, mai mult decât ei, cel ce află o 
comoară. 

19 Copiii şi întemeierea unei cetăți înveşnicesc un nume, dar o femeie nepătată, mai mult decât cei 
doi. 

20 Vinul şi muzica înveselesc inima, dar iubirea de înţelepciune, mai mult decât amândouă. 

21 Fluierul şi harpa fac cântecul plăcut, dar mai presus de ele, dulceaţa graiului. 

22 Farmecul şi mândreţea sunt desfătarea ochiului, dar pe deasupra lor, o pajişte verde. 

23 Prietenul şi fârtatul se întâlnesc când vor, dar mai mult decât ei, soția cu bărbatul. 

24 Fraţii şi cel ce ajută sunt pentru vreme de necaz, dar mai mult decât ei te scapă milostenia. 

2 Se pare că e vorba de omul generos. 

25 Aurul şi argintul fac mersul apăsat, dar mai mult decât ele preţuieşte sfatul. 

26 Banul şi puterea înalţă inima, dar mult deasupra lor, frica de Domnul. Cu frica de Domnul n-ai 


lipsă de nimic şi, dac-o ai pe ea, nu mai cauţi ajutor. 

27 Frica de Domnul e rai al binecuvântării: bolta lui e mai presus de orice slavă. 

28 Fiule, să nu duci o viaţă de cerşetor: decât să cerşeşti, mai bine să mori. 

29 Viaţa omului care trăieşte cu ochii la masa altuia, aceea nu mai poate fi viață. El îşi mânjeşte 
gâtlejul cu mâncări de la alții, de care omul învăţat şi bine crescut se fereşte. 

30 În gura neruşinatului cerşitul e dulce, dar în pântecele lui va arde foc. 

Moartea. Pedeapsa nelegiuiților. Numele bun. Adevărata şi falsa ruşine. 

1 O, moarte, cât de amară îţi este amintirea la omul care trăieşte paşnic în bunurile sale, la omul fără 
griji, care sporeşte-n toate şi care încă mai poate gusta dumicatul! 

2 O, moarte, cât de binevenită îţi este hotărârea la omul nevoiaş şi sleit de puteri, la bătrânul 
împovărat de ani, chinuit de griji, nemulţumit, la capătul răbdării! 

3 Nu te teme de hotărârea morţii; gândeşte-te la înaintaşii şi la urmaşii tăi; 

4 e legea dată de Domnul pentru fiece trup; la ce bun să te împotriveşti bunului plac al Celui- 
Preaînalt? 1 Că trăieşti zece ani, o sută sau o mie, în groapă nimeni nu te mustră c-ai fi trăit prea 
mult... 2 

5 Copiii păcătoşilor devin copii urâcioşi, care bântuie casele nelegiuiților. 

6 Moştenirea copiilor păcătoşilor se duce de râpă, iar ocara se prelungeşte în urmaşii lor. 

7 Un tată nelegiuit e ocărât de propriii săi copii, că de la el le vine ocara. 

8 Vai vouă, oameni nelegiuiți, că aţi părăsit legea Dumnezeului Celui-preaînalt!; 

9 la naştere, vă naşteţi pentru blestem, la moarte, pentru voi va fi blestemul. 

10 Tot ce vine din pământ, în pământ se duce; aşa-i şi cu nelegiuiţii: din blestem, în nimicire. 

11 Jale e omul în trupul său, iar numele blestemat al păcătoşilor se va stinge. 

12 Ai grijă de numele tău, că el îţi va rămâne mai mult decât o mie de averi în aur. 

13 O viaţă fericită durează un anumit număr de zile, dar un nume de cinste rămâne pentotdeauna. 

14 Fiilor, păstraţi-mi în pace învăţătura: Înţelepciunea tăinuită e comoară de nevăzut: cui îi poate fi 
de folos? 

15 Mai bun e omul care-şi ascunde prostia decât cel ce-şi ascunde înţelepciunea. 

16 Aşadar, ruşinaţi-vă după cum vă spun eu, că nu orice fel de ruşine e la 

1 Întrebarea pare a avea o nuanţă de ironie amară. 

2 Literal: „În Hades (locaşul morţilor) nu există mustrare în ce priveşte viaţa”. Sensul: De vreme ce 
pentru toţi este un sfârşit, ce importanţă mai are durata vieţii? 

locul ei şi nu toate îşi au preţ întru totul. 

17 Ruşinează-te de desfrânare, în faţa tatălui şi a mamei, de minciună, în faţa celui mare şi a celui 
puternic; 

18 de greşală, în faţa judecătorului şi a dregătorului; de nelegiuire, în faţa adunării poporului; 

19 de nedreptate, în faţa fârtatului şi a prietenului; de furt, în faţa oamenilor cu care trăieşti. 

20 În faţa adevărului lui Dumnezeu și a Legământului Său: [ruşinează-te] să-ţi întinzi coatele pe 
masă3, 

21 să înjuri când primeşti sau când dai, să nu le răspunzi celor ce te salută, 

22 să-ţi opreşti privirea pe o desfrânată, să-ţi întorci faţa dinspre unul de-ai tăi, 

23 să-ţi însuşeşti partea altuia sau darul ce i s-a făcut, să furi din ochi o femeie cu bărbat, 

24 să ai prea mult de-a face cu slujnica acestuia, nu te apropia de patul ei! -, 

25 să ai vorbe de ocară pentru prietenii tăi nu mustra după ce ai dat! -, 

26 să mai spui o dată ceea ce ai mai spus şi să dezvălui tainele. 

27 Atunci vei cunoaşte adevărata ruşine şi vei afla har în faţa a tot omul. 

Adevărata şi falsa ruşine (continuare). Grijile pe care o fată i le face tatălui ei. Păzeşte-te de femei! 

3 Literal: „... să-ţi întinzi coatele peste pâini”. 

Sens neclar: poate fi vorba de necuviinţă (lipsă de manieră socială ceea ce, în funcție de context, e 
puţin probabil), sau de un gest care ascunde intenţia de a sustrage pâinile. 

Măreţia lui Dumnezeu în făpturile Sale. 

1 Dar de ceea ce urmează să nu te ruşinezi şi să nu-ţi dai prilejul de a păcătui: 


2 De legea Celui-Preaînalt şi de Legământul Său, de judecata care-i dă dreptate unui necredinciosl; 
3 să te socoteşti cu prietenul sau cu tovarăşul de drum, să laşi unor prieteni moştenirea ta, 

4 să ai cântar drept şi greutăţi drepte, să-ţi agoniseşti câştiguri mici sau mari, 

5 să-ţi faci un câştig din vânzarea negustorească, să-ţi pedepseşti cu asprime copiii,3 să însângerezi 
coastele unei slugi rele. 

6 Cu o femeie rea, pecetea e de folos3 şi unde sunt multe mâini, pune lucrurile sub cheie. 

7 Când dai, fă-o cu număr şi cu măsură; ceea ce dai şi ceea ce primeşti, pe toate pune-le în scris. 

8 [Nu te ruşina] să dai o lecţie4 tâmpitului şi prostului şi bătrânului ramolit care se ia la vorbă cu 
tinerii. Atunci vei fi, într-adevăr, un om învăţat şi cu trecere pe lângă toţi cei vii. 

9 O fată e pentru tatăl ei o tainică pricină 

1 Se pare că aici e vorba de un „necredincios” din afara poporului evreu străin, rezident sau prozelit 
căruia trebuie să i se facă dreptate fără nici un fel de discriminare. 

2 O seamă din aceste precepte derivă din mentalitatea vremii. 

3 În relaţie cu stihul următor, unele versiuni occidentale traduc: „Cu o femeie cuvioasă”. Cât despre 
„pecete”, ea poate să semnifice mijlocul prin care o femeie rea (curioasă) poate fi făcută să-şi 
stăpânească gura sau mâinile. 

4 Verbul paidevo înseamnă a instrui un copil, a-l educa, dar şi a-l pedepsi (a-i da o lecţie), aceasta 
având, întotdeauna, un sens pedagogic. 

de nesomn,5 căci grijile pe care ea le stârneşte, alungă somnul: tânără, poate să-i treacă vârsta, 
măritată, poate fi urâtă [de bărbat], 

10 fecioară, poate fi prihănită şi însărcinată în casa tatălui ei, pentru ca, după ce se mărită, să se 
arate stearpă. 

11 Asupra unei fiice neruşinate întăreşte bine paza, ca nu cumva să te facă de râsul duşmanilor, de 
poveste în cetate, de îmbulzeală printre oameni, ca nu cumva să te acopere de ruşine în adunarea 
obştească. 

12 Pe oricine-ai avea în faţă, nu te opri la frumuseţe şi nu te aşeza în mijlocul femeilor. 

13 Că din haină iese molia şi din femeie, o răutate de femeie. 

14 Mai bună e răutatea unui bărbat decât bunătatea unei femei: căci femeia aduce ruşine şi ocară. 

15 Acum voi chema în amintire lucrurile Domnului: ce-am văzut, aceea voi povesti.6 Prin cuvânt? 
Şi-a făcut Domnul făpturile; ce-a vrut să facă, cu binecuvântarea Lui s-a făcut.8 

16 Strălucind, soarele cuprinde totu-n privire, iar lucrarea Domnului e plină de slava Lui. 

5 Versetele 9-14 sunt străbătute, evident, de misoginism. 

6 Tonalitate profetică. Autorul trece brusc la un amplu tablou de mare frumuseţe teologică şi literară 
(cu ecouri din Cartea lui lov şi din Psalmii lui David). 

7 Textual: „Prin cuvinte”; amendat după Versiunea Ebraică. Acest „Cuvânt” (Logos) al lui 
Dumnezeu va fi identificat de Evanghelistul Ioan cu lisus Hristos, ca a doua Persoană a Sfintei 
Treimi (In 1, 1). 

8 Stih preluat din Codex Sinaiticus (în ed. 

Rahlfs, notă infrapaginală). „Binecuvântarea”, 

în limbajul duhovnicesc, înseamnă „aprobarea”. 

Aşadar, nimic în afara Creatorului. 

17 Domnul nu i-a împuternicit pe sfinţii Să19 să povestească despre toate minunile Lui, cele pe care 
Domnul Atotţiitorul le-a aşezat temeinic, pentru ca totul să fie întărit în slava Lui. 

18 El sfredeleşte genunea şi inima 10, şi pătrunde-n gândurile lor de taină, de vreme ce EI, Cel- 
Preaînalt, are întreaga cunoaştere, are-n privire semnele vremilor.] 1 

19 El vesteşte trecutul şi viitorul şi descoperă urmele lucrurilor ascunse; 

20 nici un gând nu-l scapă, nici măcar un cuvânt nu-l este ascuns. 

21 El a pus în rânduială măreţiile înţelepciunii Sale, căci El e din veşnicie şi pentru veşnicie; de 
vreme ce la El nu-i nici adaos, nici micşorare, n-are nevoie de sfatul nimănui. 

22 Cât de dorite sunt lucrurile Sale! ca o scânteie încremenită-n vedenie. 

23 Toate acestea trăiesc şi rămân în veac şi-n toată împrejurarea ascultă, se supun. 

24 'Toate sunt pereche, una-n faţa celeilalte, şi nimic n-a făcut care să nu fie-ntreg; 

25 unul e făcut pentru binele celuilalt. Cine se va sătura să-l vadă slava? 


9 „Sfinţii Săi”: îngerii (cf. lov 5, 1). 

10 „Genunea”: noianul de ape ale mărilor şi oceanelor; „inima”: inima omului (cu genunile ei!). 

11 „Semnele vremilor”: astrele, prin care se măsoară timpul, dar în care pot fi descifrate şi 
fenomene de excepţie, aşa cum va fi steaua care-i va călăuzi pe magi să-L afle pe Pruncul Iisus (Mt 
2, 1-11) sau cum vor fi stelele ce vor vesti a doua venire a Domnului (Mt 24, 29-31). 

Măreţia lui Dumnezeu în făpturile Sale (continuare). 

1 Mândrie a înălțimilor, tăriel a curăţiei, aşa se-arată ceru-n vedenia lui de slavă. 

2 Când se iveşte, soarele vesteşte, ridicându-se, cât e de minunată lucrarea Celui-Preaînalt; 

3 în plina lui amiază, usucă pământul şi cine-i poate răbda dogoarea? 

4 Ca să-nroşească fierul, foalele suflă-n jar, dar soarele pe munţi e de trei ori mai jarnic; aburi 
fierbinţi aruncă şi, săgetând cu razele, întunecă ochii. 

5 Mare e Domnul, Cel care l-a făcut; Acesta-i dă poruncă, el îşi grăbeşte mersul. 

6 Şi luna, de asemeni, întotdeauna gata să ne măsoare timpul, e semn pentru vecie.2 

7 De la lună vine vestirea sărbătorilor, când ea, după ce-a fost plină, treptat se micşorează. 

8 Ea este cea care i-a dat lunii un nume;3 în drumul ei, se schimbă şi creşte minunat; pe boltă, cort 
le face oştirilor de sus4 cu pânza ei de aur pe-a cerului tărie. 

9 Frumuseţea cerului e-n strălucirea stelelor, podoabă luminoasă în înălțimile Domnului; 

1 „Tărie”: firmament; bolta cerului înstelat (ca în Fe 1, 6). 

2 Calendarul Evreilor avea anul lunar; marile lor sărbători erau aşezate în funcţie de mişcarea lunii. 
3 Ca şi în limba română, în limbile ebraică şi greacă luna ca astru şi luna ca segment de timp erau 
numite prin acelaşi cuvânt. 

4 „Oştirile de sus”: astrele. 

10 după pravila Celui-Sfânt, nu ies din vorba Lui şi-n veghea lor nu ştiu ce e odihna. 

11 Uită-te la curcubeu şi binecuvintează pe Cel ce l-a făcut; în strălucirea lui e mândru fără seamăn, 
12 cuprinde cerul într-un arc de slavă, întins de mâinile Celui-Preaînalt. 

13 Cu porunca Lui face zăpada să cadă şi cu a Lui poruncă mână cu biciul fulgerele; 

14 tot El îşi deschide vistieriile,5 iar norii zboară pe cer ca nişte păsări. 

15 Prin marea Sa putere El întăreşte norii şi-i mărunţeşte-n grăunţi de grindină. 

16 La vederea Lui se cutremură munţii şi după voia Sa suflă vântul austru6. 

17 Glasul tunetului Său face să mugească pământul şi viforul din miază-noapte, precum şi uraganul. 
18 Ca pe nişte păsări în zbor împrăştie zăpada, iar ea cade ca un popas de Lăcustă; o vede ochiul, 
albă, şi se-ncântă, iar sufletul, văzând-o căzând, rămâne-nmărmurit. 

19 Iar bruma, precum sarea o varsă pe pământ; şi dac-o-ngheaţă gerul, e ace mici de spin. 

20 Din miază-noapte suflă un vânt rece: gheaţa se prinde pe deasupra apei, se-ntinde şi se-ntinde 
peste apă şio-mbracă-n ţeasta ei ca într-o platoşă. 

21 Tot el mănâncă munţii şi arde-n ger pustiul şi precum focul mistuie verdeaţa. 

5 Se credea că undeva, deasupra cerului văzut, există rezervele de apă din care se alimentează norii. 
6 „Vântul austru” (uneori, simplu, „austrul”): vântul dinspre sud, cald şi înnăbuşitor (vezi şi lov 37, 
17). 

22 Deodată vine-un nor, şi toate-şi află leacul; după dogoare, rouă aduce bucurie. 

23 Cuvântul Său a potolit genunea şi-n ea a sădit insule. 

24 Năierii de pe mare îi povestesc primejdiile, iar noi nu ne credem urechilor; 

25 în ea se află lucruri nemaipomenite, de necrezut, vietăţi de toate felurile şi neamul chiţilor?. 

26 Prin El, trimisul Său îşi netezeşte drumul şi prin cuvântul Său se rânduieşte totul. 

27 Am putea spune mai multe, dar la capăt nu vom ajunge; într-un cuvânt: El este totul!8 

28 Unde vom afla puterea de a-L preamări? Căci El, Marele, e pe deasupra tuturor lucrurilor Sale, 
29 Domn de temut, covârşitor de mare şi minunat în tot ceea ce poate. 

30 Lăudaţi-L pe Domnul, înălţați-L pe cât vă stă-n putere: El tot deasupra este! Spre-a-L înălța, 
icniți din răsputeri şi nu vă daţi bătuţi, că tot nu dați de capăt. 

31 Cine L-a văzut, ca să ni-L poată povesti? Cine-L va preamări aşa cum este El? 

32 Multe-l sunt încă tainele, mai mari decât acestea, căci noi n-am văzut decât puţin din lucrurile 


Sale. 

33 Căci Domnul este Cel ce a făcut totul şi celor cuvioşi le-a dat înţelepciune. 

7 „Chit” (din grecescul ketos): orice fel de făptură animală enormă peşte sau cetaceu care trăieşte în 
apă; monstru marin. 

8 În sensul că tot ce există e de la El şi prin EI, fără să fie El. 

Lauda părinților: Enoh, Noe, Avraam, Isaac, Iacob. 

1 Să-i lăudăm pe oamenii de seamă, pe părinţii noştri, după neamul lor. 

2 Multă mărire a făcut Domnul, din veacuri vechi îi este măreţia. 

3 Pe-atunci erau stăpâni în regatele lor, oameni vestiți prin putere, sfetnici prin iscusința minţii, 
purtători de profeţii, 

4 cârmaci ai poporului prin sfaturile lor, prin priceperea de a învăţa poporul, prin înţeleptele rostiri 
din ceea ce învăţaseră; 

5 unii izvodeau cântări armonioase, alţii scriau istorisiri în versuri; 

6 erau bogaţi, înzestrați cu putere, trăind cu pace în locuinţele lor. 

7 Toţi s-au preamărit în generaţiile lor, mândrie au fost în zilele lor. 

8 Unii din ei au lăsat un nume pe care-l amintim în laudele noastre; 

9 din alţii însă n-a mai rămas nici o amintire: pierit-au ca şi cum n-ar fi fost, sunt şi acum ca şi cum 
n-ar fi fost, şi tot aşa, după ei, copiii lor. 

10 Iată însă şi oameni de bine, ale căror fapte de dreptate n-au fost date uitării. 

11 Bogată moştenire îşi află în urmaşi: mlădiţele care-au crescut din ei. 

12 Urmaşii lor sunt fii ai legământului, copiii lor, asemenea cu ei. 

13 Urmaşii lor rămân pentru vecie, iar slava lor nicicând nu se va şterge. 

14 'Trupurile lor cu pace au fost îngropate, iar numele lor e viu din neam în neam. 

15 Popoarele le povestesc înţelepciunea, lauda lor se-nalță-n adunări. 

16 Enoh i-a plăcut Domnului şi a fost strămutat, pildă, pentru generaţii, de pas înnoitor. 1 

17 Noe s-a aflat desăvârşit şi drept; la vremea mâniei a devenit împăcare: prin el a rămas pe pământ 
o rămăşiţă 2 atunci când s-a petrecut potopul. 

18 Legăminte veşnice s-au rânduit cu el, aşa ca nici un trup să nu mai fie nimicit de un potop. 

19 Avraam e marele părinte al multor neamuri; nu s-a aflat un altul să-i semene în slavă: 

20 A păzit legea Celui-Preaînalt, a făcut cu El un legământ, în trupul său şi-a scris el legământul3 şi 
credincios s-a arătat în încercare. 

21 lar Dumnezeu l-a-ncredinţat prin jurământ că în urmaşii lui se vor binecuvânta neamurile, că-l va 
înmulţi ca pulberea pământului, că pe urmaşii lui îi va înălța cum sunt stelele şi le va da ca 
moştenire din mare pân” la mare şi 

1 După cum se ştie, Enoh a fost strămutat de Dumnezeu într-un loc rămas necunoscut (Fe 5, 24). În 
cele două stihuri de aici, autorul recurge la un joc subtil atât muzical, cât şi semantic între două 
cuvinte: metatithemi şi metanoeo; primul înseamnă „a strămuta”, „a schimba”, „a transforma” 
(Diogene îi atribuie şi sensul de a părăsi un sistem filosofic în favoarea altuia), al doilea înseamnă 
„a se pocăi”, dar ca derivat al sensului primar de „a se răzgândi” (de unde, substantivul metanoia = 
„pocăinţă”), dar ca derivat al sensului primar: „schimbare de gând, de sentiment”, adoptarea unei 
poziţii noi față de ceea ce a fost; convertire la ceva nou. În opera lor de evanghelizare, Sfinţii 
Apostoli vor fi avut în minte şi acest verset: aşa cum Enoh, prin strămutare, a devenit un intim al lui 
Dumnezeu, tot astfel iudeii şi păgânii, prin convertire, devin intimii lui lisus Hristos. 

2,Stihul de faţă va hrăni doctrina asupra unei „rămăşiţe” a lui Israel, prin care va veni mântuirea (Is 
4,3). 

3 E vorba de tăierea-împrejur. 

de la Râu pân” la marginile pământului.4 

22 Aceeaşi încredințare i-a dat-o lui Isaac, de dragul lui Avraam, părintele său. 

23 Binecuvântarea tuturor oamenilor, precum şi legământul le-a odihnit pe capul lui Iacob; l-a 
întărit în binecuvântări şi lui i-a dat moştenirea; şi i-a osebit părțile şi le-a împărțit celor 
douăsprezece triburi. 

Lauda părinţilor: Moise, Aaron, Finees. 

1 Şi din el a odrăslit un om de omenie care a aflat bunăvoință în ochii fiecăruia, cel iubit de 
Dumnezeu şi de oameni: Moise, a cărui amintire e binecuvântată. 

2 Slavă i-a dat asemenea cu a sfințilori şi mare l-a făcut, temut de vrăjmaşi. 

3 Prin cuvintele lui a făcut să înceteze plăgile2 şi l-a preamărit în faţa regilor3; porunci i-a dat 
pentru poporul său şi i-a arătat câte ceva din slava Sa. 

4 Pentru credincioşia şi blândeţea lui, l-a sfinţit, alegându-l dintre toţi purtătorii de trup. 

5 EI l-a făcut să-l audă glasul şi să intre în norul întunecos, porunci i-a 

4 Adică de la Marea Roşie până la Mediterana şi de la Eufrat până la hotarul Egiptului. 

1= Asemenea cu a îngerilor. Mai mult, Moise i-a fost prezentat lui Faraon „drept Dumnezeu” (Iş 7, 
1), aşa cum şi-n faţa lui Aaron trebuie să fie tot ca „Dumnezeu” (Iş 4, 16). 

2 Textual: „minunile”; mijloacele extraordinare prin care Faraon a fost silit să le permită Evreilor 
plecarea. 

3 Hiperbolă; de fapt, e vorba numai de Faraon. 

dat, stând faţă către faţă, lege de viaţă şi ştiinţă, ca să-l înveţe pe Iacob legământul şi pe Israel, 
judecăţile Sale.4 

6 L-a ridicat pe Aaron, un sfânt asemenea cu el, fratele lui, din seminţia lui Levi. 

7 L-a rânduit ca veşnic legământ şi i-a dat preoția poporului. L-a fericit cu rânduială bună şi l-a 
încins cu un veșmânt de slavă; 

8 cu strălucire desăvârşită l-a îmbrăcat şi cu podoabe bogate l-a încărcat, pantaloni, veşmânt lung şi 
efod; 

9 cu rodii mărunte l-a înconjurat şi cu mulțimea unor clopoței de aur, de jur-împrejur, care sunau la 
fiecare pas şi se auzeau în templu ca amintire pentru fiii poporului său; 

10 şi cu veşmânt sfințit, de aur, de mătase stacojie şi de porfiră lucrare de meşter ţesător -, cu 
pieptarul judecății, în care se aflau Urim şi Tumim5, făcut din fire stacojii lucru de meşter 


11 cu pietre scumpe, săpate ca nişte peceţi, încrustate în aur lucrare de giuvaiergiu -, spre a fi 
pomenire, prin scrisul săpat în ele, după numărul seminţiilor lui Israel; 

12 cunună de aur i-a pus peste tiară, având, săpată-n ea, inscripţia sfinţeniei, în semn de mare cinste, 
lucrare măiestrită, spre desfătarea ochilor, podoabă ne-ntrecută. 

13 Înainte de el nu s-au văzut asemenea lucruri şi nicicând un străin nu s-a-mbrăcat cu ele, ci numai 
fiii săi şi urmaşii lor, pentotdeauna. 

4 Jacob şi Israel: unul şi acelaşi popor evreu. 5 Despre Urim şi Tumim vezi nota de la Iş 28, 26. 

14 Jertfele lui se mistuiau de tot, de două ori pe zi, şi fără încetare. 

15 Moise l-a umplut de dar6 şi l-a uns cu untdelemn sfinţit, ceea ce i-a fost legământ veşnic lui şi 
urmaşilor lui, cât va dura cerul să slujească şi să-şi plinească preoţia şi să-şi binecuvinteze poporul 
în numele Domnului. 

16 El l-a ales, dintre toţi cei vii, să-i aducă Domnului prinoase, tămâie şi miresme binemirositoare 
întru pomenire, să facă rugăciuni de ispăşire pentru poporul Său. 

17 Prin poruncile Lui i-a dat putere peste aşezămintele de judecată, să-l înveţe pe Iacob poruncile 
Lui şi să-l lumineze pe Israel cu legea Sa. 

18 Dar oameni străini s-au ridicat împotrivă-i şi l-au gelozit în pustie, oamenii lui Datan şi Abiron şi 
adunătura lui Core, aprinşi de mânie. 

19 Domnul însă a văzut şi nu I-a plăcut: nimiciţi au fost întru iuţimea mâniei Sale, întru minunile 
făcute împotriva lor, mistuindu-i în flăcările focului Său. 

20 Slavei lui Aaron i-a mai adăugat ceva care să-i fie din neam în neam: ca parte a lui, pârga 
roadelor timpurii şi, în primul rând, pâine din destul; 

21 într-adevăr, ei mănâncă jertfele Domnului, pe care le-a dat lui şi urmaşilor lui. 

22 Numa-n pământul poporului nu are moştenire, o anume parte a lui nu va fi întru popor, căci „Ele 
partea şi moştenirea ta”.7 

6 Literal: „i-a umplut mâinile”; expresie pentru gestul ritual al hirotoniei. 

7 Într-adevăr, Canaanul a fost distribuit la numai unsprezece din triburile lui Israel; urmaşii lui Levi, 
ca slujitori ai Domnului, pe Acesta ÎL aveau drept „parte”. 

23 Finces, fiul lui Eleazar, este al treilea în mărire, de vreme ce a arătat râvnă în frica Domnului şi 
s-a ţinut drept în faţa răzvrătirii poporului cu bunătatea şi sârguinţa sufletului său şi a dobândit 
iertare pentru Israel. 

24 De aceea s-a făcut cu el un legământ de pace, să fie el întâistătător al templului şi al poporului 
Său, pentru ca a lui şi a urmaşilor săi să fie stăpânia preoţiei în veci. 

25 A mai fost şi legământul făcut cu David, fiul lui Iesei, din seminţia lui Iuda; dar moştenirea 
regelui trece numai de la fiu la fiu, în timp ce moştenirea lui Aaron trece la toți urmaşii lui8. 

26 Domnul să pună înţelepciunea în inima voastră ca să-l judecaţi cu dreptate poporul, în aşa fel 
încât bunătăţile acestuia să nu piară, şi nici slava lui din seminția lui. 

Lauda părinților: Iosua, Caleb, Judecătorii, Samuel. 

1 Viteaz în război, aşa a fost Iosua, fiul lui Navi, urmaşul lui Moise în menirea profetică, cel ce, 
vrednic fiind de numele său, mare s-a arătat spre a-i mântui pe cei aleşi, 1 spre a-i pedepsi pe 
vrăjmaşii răzvrătiți, pentru ca Israel să intre în moştenirea sa. 

2 Cât de măreț a fost el atunci când şi-a ridicat mâinile şi şi-a întins sabia asupra cetăților! 

3 Cine, mai înainte, a fost ca el?: căci el a purtat războaiele Domnului. 

8 Dintre fiii unui rege, doar unul moşteneşte coroana, în timp ce urmaşii unui levit devin, toţi, leviţi. 
1= Cei aleşi ai Domnului: fiii lui Israel. 

4 Oare nu prin mâna lui s-a oprit soarele şi o singură zi s-a făcut cât două? 

5 Pe Stăpânul Cel-Preaînalt L-a chemat când vrăjmaşii îl strâmtorau din toate părţile, iar Domnul, 
Marele, i-a plinit dorinţa cu ploaie grea de grindină, cum nu s-a mai văzut; 

6 el a dezlănţuit război împotriva unui neam? şi pe potrivnici, în chiar căderea lor, i-a nimicit, 
pentru ca neamurile să cunoască puterea armelor lui şi că el în faţa Domnului ducea războiul. 

7 Căci el mergea urmându-L pe Domnul; în zilele lui Moise şi-a dovedit evlavia, el şi Caleb, fiul lui 
lefone, punându-se-mpotriva gloatei şi-mpiedicând poporul să păcătuiască şi amuţind murmurele 
cele rele. 

8 Tot ei, cei doi, au fost singurii izbăviţi din şase sute de mii de pedestraşi, ca să poată intra în 
moştenire, în ţara unde curge lapte şi miere. 

9 Domnul i-a dat tărie lui Caleb şi i-a rămas până la bătrâneţe să se aburce pe înălțimile țării pe care 
urmaşii săi aveau s-o ţină-n moştenire, 

10 aşa ca toţi fiii lui Israel să vadă cât e de bine să-L urmezi pe Domnul. 

11 Iar judecătorii, fiecare pe numele lui, a căror inimă nu s-a desfrânat3 şi care nu s-au întors de la 
Domnul, fie-le amintirea întru binecuvântare! 

12 Înflorească-le oasele de unde sunt, numele lor să se înnoiască în fiii acestor oameni străluciți! 

13 Samuel a fost iubit de Domnul său; 

2 Posibilă aluzie la războiul cu Amoreii (los 10, 10-15). 

3 Adică: a căror inimă nu s-a închinat la idoli (în mentalitatea şi limbajul Vechiului Testament, 
idolatria era echivalentă cu desfrânarea infidelitatea femeii faţă de soţul ei). 

profet al Domnului, el a întemeiat regalitatea şi a uns cârmuitori peste poporul său. 

14 Următor al legii Domnului, ajudecat adunarea4, iar Domnul l-a cercetat pe Iacob. 

15 Credincioşia sa l-a arătat profet adevărat şi cuvântul său l-a dovedit credincios în vedenii. 

16 El L-a chemat pe Domnul-Cel-puternic când vrăjmaşii îl strâmtorau din toate părţile şi I-a adus 
ca jertfă un miel de lapte. 

17 Domnul a tunat din cer şi cu mare vuiet a făcut să I se-audă glasul; 

18 pe dregătorii Tirienilor i-a nimicit şi pe toţi mai-marii Filistenilor. 

19 Şi, înainte de vremea somnului său celui veşnic, a mărturisit înaintea Domnului şi a unsului Său: 
„Pe nimeni nu l-am despuiat de bunurile sale, nici cel puţin de sandale”. Şi nimeni nu l-a 
învinovăţit. 

20 Şi chiar după ce a adormit, el încă a mai profeţit şi i-a prevestit regelui sfârşitul; din pământ şi-a 
ridicat glasul să profeţească, să şteargă nedreptatea poporului. 

Lauda părinților: Natan, David, Solomon, Roboam, leroboam. 


1 După el s-a ridicat Natan ca să profeţească în zilele lui David. 

2 Aşa cum se pune deoparte grăsimea 

4 „A judeca” (aici şi când e vorba de Judecătorii lui Israel): a conduce, a îndruma, a avea autoritate 
asupra poporului. 

din jertfa de pace,1 tot astfel a fost cu David, fiul lui lesei. 

3 Cu leii se juca precum cu iezii, cu urşii, precum cu mieii. 

4 În tinereţe, nu a ucis el oare un uriaş şi a şters ruşinarea poporului când şi-a ridicat mâna cu o 
piatră de praştie şi a doborât trufia lui Goliat? 

5 Că L-a rugat pe Domnul-Cel-preaînalt, Cel ce a dat dreptei sale putere să nimicească un războinic 
de frunte, să înalțe puterea poporului său. 

6 şi s-a adus laudă pentru „zece mii”2; lăudat a fost pentru binecuvântările Domnului, dându-i-se o 
diademă de slavă. 

7 Că şi-a prăpădit vrăjmaşii de primprejur şi i-a nimicit pe Filisteni, potrivnicii săi, puterea le-a 
sfărâmat-o până-n ziua de azi. 

8 În tot ceea ce a făcut, I-a adus laudă Sfântului-Celui-Preaînalt, prin cuvinte de slavă; din toată 
inima lui a cântat cântări şi L-a iubit pe Cel ce l-a făcut. 

9 A rânduit cântăreţi înaintea jertfelnicului: din sunetele lor se îndulcea cântarea; 

10 sărbătorilor le-a dat bună-cuviinţă praznicelor, desăvârşită strălucire, pentru ca-n ele să fie lăudat 
numele cel sfânt al Domnului şi pentru ca, încă din zori, să răsune locaşul. 

11 Domnul i-a ridicat păcatele şi i-a înălțat pe veci puterea, i-a dat făgăduinţă regească, tron de 
slavă în Israel. 

1 Grăsimea era socotită partea cea mai bună din carnea unui animal jertfit. 

2 Lauda care a stârnit gelozia lui Saul (vezi 1 Rg 18, 6-8). 

12 După el s-a ridicat un fiu plin de ştiinţă, care, datorită lui, a trăit în largul său. 

13 Solomon a domnit în vreme de pace şi Dumnezeu i-a dat linişte de primprejur ca să poată înălța 
o casă numelui Său şi să gătească, pentru vecie, un templu3. 

14 Cât erai tu de înţelept în tinerețile tale, plin de pricepere ca un fluviu! 

15 Sufletul tău a acoperit pământul şi tu l-ai umplut de parabole cu subînţelesuri; 

16 numele tău a ajuns până departe, la insule, şi iubit ai fost întru pacea ta. 

17 Pentru cânturile, proverbele şi zicalele tale, pentru tâlcuirile tale, ţările te-au ţinut în mare 
cinstire. 

18 În numele Domnului Dumnezeu, al Celui numit Dumnezeul lui Israel, ai adunat aurul cum ai 
aduna cositor şi ai îngrămădit argintul cum ai face-o cu plumbul. 

19 Trupul ţi l-ai plecat spre femei, stăpânit ai fost de simţurile tale;4 

20 cinstea ţi-ai dat-o pe ruşine şi ţi-ai pângărit neamul, mânie aducând asupra copiilor tăi şi, prin 
nebunia ta, răscoala lor; 

21 aşa s-a împărţit regatul în două şi din Efraim a ieşit un regat răzvrătit. 

22 Domnul însă nu-şi va dezice mila, nu va şterge nimic din cuvintele Sale, nu va nimici odraslele 
alesului Său şi 

3 Aceste două ultime stihuri: paralelism sinonimic; e vorba de unul şi acelaşi templu. 

4 Autorul nu-l cruță pe Solomon în ceea ce priveşte pasiunea sa pentru femei, îndeosebi la 
bătrâneţe, când a cedat în faţa celor de alt neam, 

admițând chiar temple idoleşti în Israel (vezi 3 Rg 11, 1-8). 

nu va stârpi neamul celui pe care-l iubeşte. Lui Iacob i-a dat o rămăşiţă, lui David, o rădăcină ieşită 
din el.5 

23 Apoi Solomon s-a odihnit laolaltă cu părinţii săi, lăsând după el, din chiar sămânţa lui, nebunia 
poporului un descreierat, pe Roboam, cel ce prin sfatul său şi-a-ndepărtat poporul, 

24 până ce s-a ridicat leroboam, fiul lui Nabat, care l-a făcut pe Israel să păcătuiască, iar lui Efraim 
i-a deschis calea păcatului. Păcatele lor s-au înmulţit atât de mult, încât i-au izgonit din propria lor 
țară; 

25 s-au dat în vânt după tot ce era rău până ce peste ei a venit pedeapsa. 

Lauda părinților: Ilie, Elisei, lezechia, Isaia. 


1 Atunci profetul Ilie s-a ridicat ca un foc, iar cuvântul său ardea ca o flacără. 

2 Prin el a venit peste ei foamete şi prin râvna lui s-au împuţinat. 

3 Prin cuvântul Domnului a închis cerul şi tot aşa, de trei ori, a coborât foc. 

4 Cât de slăvit ai fost, Ilie, întru minunile tale! Cine-ar putea să se laude că-ţi seamănă ţie?, 

5 ție, cel ce ai înviat din moarte un răposat, da, din locaşul morților, prin cuvântul Celui-Preaînalt; 

6 cel ce ai răsturnat regi în prăbuşire şi oameni slăviţi, din culcuşul lor; 

7 cel ce-n Sinai ai auzit mustrare şi în Horeb, judecata răzbunării; 

5 Acest ultim stih: profeție mesianică, înrudită cu aceea a lui Isaia 11, 1-10. 

8 cel ce ai uns regi care să pedepsească şi profeţi care să-ţi urmeze; 

9 cel ce ai fost luat într-un vârtej de foc, într-un car cu cai înflăcăraţi; 

10 cel ce-ai fost rânduit să mustri-n vremuri [viitoare],l ca să domoleşti mânia înainte ca ea să 
izbucnească, să întorci inima părintelui spre fiu şi să reaşezi triburile lui Iacob. 

11 Fericiţi sunt cei ce te-au văzut şi cei ce-au adormit întru iubire! Fiindcă şi noi cu viaţă vom trăi. 
12 Când Ilie s-a învăluit în vârtej, Elisei s-a umplut de duhul său; cât a trăit, de nici un stăpânitor n- 
a fost clintit, nimeni nu l-a putut subjuga. 

13 Nici un lucru nu-l putea depăşi, iar trupul său a profeţit şi-n moarte.2 

14 În timpul vieţii a făcut minuni, în moartea sa, minunate i-au fost lucrările. 

15 Cu toate acestea, poporul nu s-a pocăit; de păcatele lor nu s-au îndepărtat pân? ce-au fost duşi din 
ţara lor ca robi şi-mprăştiaţi pe tot pământul. 

16 Doar un popor micuţ a mai rămas cu un cârmuitor din casa lui David. Unii din ei au făcut ceea ce 
e plăcut [Domnului], iar alţii şi-au înmulţit păcatele. 

17 lezechia şi-a întărit cetatea şi a adus apa-ntre zidurile ei, cu fierul a săpat în stâncă şi a făcut casă 
pentru apă. 

18 În vremea lui s-a ridicat Senaherib şi l-a trimis pe Rabşache, care s-a dus şi şi-a ridicat mâna 
împotriva Sionului, în semeţia lui, trufaşă fără seamăn. 

1 Profetul Maleahi anunţase revenirea lui Ilie (Mal 4, 4-5); această revenire devenise un bun comun 
al aşteptării mesianice, vehiculat şi în vremea Domnului lisus. 

2 Aluzie la învierea unui mort prin simpla sa atingere de osemintele lui Elisei (vezi 4 Rg 13, 20-21). 
19 Atunci inimile şi mâinile le-au tremurat şi-au fost cuprinşi de chinuri ca ale femeii-n facere 

20 şi L-au chemat pe Domnul-Milostivul, spre El întinzându-şi mâinile; 

21 Cel-Sfânt i-a auzit degrab din cer, şi i-a scăpat prin mâna lui Isaia; a lovit tabăra Asirienilor, 
îngerul Său i-a nimicit. 

22 Căci lezechia a făcut ceea ce era plăcut Domnului şi s-a ţinut tare în căile lui David, părintele 
său, pe care i le-a arătat Isaia, profetul, mare şi vrednic de crezare-n vedeniile lui. 

23 În vremea lui s-a dat soarele înapoi şi regelui i s-a sporit viaţa. 

25 pe cele ce vor fi le-a arătat până-n vecie şi pe cele ascunse, mai înainte ca ele să fi fost. 

Lauda părinților: Iosia. Ultimii regi şi ultimii profeţi. Zorobabel şi Iosua. Neemia. 

1 Amintirea lui losia e o mireasmă-mbuchetată, cu meşteşug alcătuită de făcătorul de miresme; 
dulce ca mierea e în toate gurile, ca muzica la un ospăț cu vin. 

2 El a izbutit să întoarcă poporul la credinţă, el a stârpit urâciunile nelegiuirii, 

3 Literal: „Cu mare duh”. 

1 „Urâciunile nelegiuirii”: idolii şi capiştile lor. 

3 inima şi-a îndreptat-o spre Domnul, iar în zilele nelegiuiţilor a întărit evlavia. 

4 În afară de David, de lezechia şi de Iosia, toţi au fost nişte păcătoşi; de vreme ce au părăsit legea 
Celui-Preaînalt, regii lui Iuda au fost şi ei părăsiţi; 

5 căci puterea lor le-au dat-o altora şi slava lor, unui neam străin. 

6 [Duşmanul] a ars cetatea cea aleasă a sfântului locaş şi i-a pustiit străzile 

7 din pricina lui Ieremia pe care ei l-au chinuit -, cel rânduit profet încă din pântecele maicii sale, ca 
să dezrădăcineze, să nimicească, să prăbuşească, dar şi să zidească şi să sădească. 

8 lezechiel e cel ce a văzut vedenie de slavă, pe care [Dumnezeu] i-a arătat-o pe un car de heruvimi; 


9 căci el a făcut pomenire de duşmani sub ploaie 2 şi i-a întărit pe cei ce urmează calea cea dreaptă. 
10 Cât despre cei doisprezece profeţi, înflorească-le oasele de-acolo unde sunt! Că ei l-au alinat pe 
Iacob şi l-au răscumpărat prin credincioşia nădejdii. 

11 Cum l-am putea preamări pe Zorobabel, cel ce a fost ca o pecete la mâna cea dreaptă, 

12 sau pe Iosua, fiul lui losedec, cei ce, în zilele lor, au rezidit templul şi au ridicat poporul3 cel 
sfințit Domnului, menit slavei celei veşnice? 

13 Mare e şi pomenirea lui Neemia, cel ce ne-a ridicat şi zidurile cele dărâmate 

2 Posibilă aluzie la profeţii mincinoşi, pe care Domnul îi va pedepsi cu ploaie, vânt şi piatră (Iz 13, 
10-13). 

3 Textual: „... şi au ridicat templul (nanony)”; dar în marea majoritate a codicilor: „,... şi au ridicat 
poporul (laon)”; evident, o eroare de transcriere. 

şi a reaşezat porţi şi zăvoare şi casele din nou ni le-a durat. 

14 Nimeni de pe pământ n-a fost făcut să fie ca Enoh, ca el, cel ridicat de pe pământ. 

15 Şi nici bărbat că s-a născut asemenea lui Iosif, căpetenia fraților săi, sprijin al poporului său, ale 
cărui oseminte au fost cercetate. 

16 Sem şi Set au fost slăviţi printre oameni, dar, în zidire, mai presus de orice făptură vie, e Adam. 

Lauda părinţilor: preotul Simon. Rugăciune. Trei neamuri nesuferite. Încheiere. 

1 Simon fiul lui Onia -, marele preotl, el a fost cel ce-n timpul vieţii sale a reparat Casa şi-n timpul 
zilelor sale a întărit templul. 

2 De el a fost întemeiată îndoita înălţime2, înaltul zid de sprijin din jurul templului. 

3 În zilele lui a fost săpată casa apelor un iezer cu o-ntindere cât marea. 

4 În grija de a-şi feri poporul de cădere, a întărit cetatea împotriva oricărei împresurări. 

5 Cât de măreț era el, înconjurat de poporul său, când ieşea din sfânta-sfintelor3: 

1 Simon al II-lea, fiul lui Onia (decedat spre anul 195 î. H.), a continuat opera lui Zorobabel şi 
Iosua, marele preot fiind pe atunci, deopotrivă, conducător religios şi politic. 

2 Nu se ştie ce-ar fi putut fi „îndoita (dubla) înălțime”. 

3 Literal: „,... când ieşea din casa perdelei”; sfânta-sfintelor (altarul) era despărțit de sfânta (naos) 
printr-o perdea (catapeteasmă). În cele ce urmează, autorul descrie ritualul prevăzut în Lv 16 pentru 
ziua ispăşirii. 

6 ca luceafărul de dimineaţă în mijlocul unui nor, ca luna când e plină, 

7 ca soarele strălucind peste locaşul Celui-Preaînalt, ca un curcubeu lucind în nişte nori de slavă, 

8 ca o floare de trandafir în plină primăvară, ca florile de crin pe malul unei ape, ca ramurile 
Libanului în zilele de vară, 

9 ca focul şi tămâia în căţuie, ca un vas lucrat întreg din aur împodobit cu tot felul de pietre 
preţioase, 

10 ca un măslin când îşi plineşte rodul, ca chiparosul ce se înalță-n nori. 

11 Când îşi punea tunica preaslăvită şi se înveşmânta în toate podoabele sale, când se suia la sfântul 
jertfelnic, umplea de slavă curtea templului. 

12 Iar când primea părțile 4 din mâinile preoților, el însuşi aproape de focul de pe jertfelnic, 
înconjurat era de o cunună de fraţi ca de frunzişul unor cedri din Liban; ca nişte trunchiuri de finic îl 
înconjurau, 

13 ei, fiii lui Aaron, în măreţia lor, purtând în mâini prinoasele Domnului în faţa obştii întregi a lui 
Israel! 

14 şi-n timp ce-şi împlinea slujba la altar să înfrumuseţeze prinosul către Cel-Preaînalt, Atotţiitorul, 
15 mâna şi-o întindea spre cupă şi făcea libația sângelui de strugure; îl vărsa la temelia 
jertfelnicului, mireasmă bineplăcută Celui-Preaînalt, Împăratul-a-toate. 

4= Părțile din carnea animalelor înjunghiate, pe care marele preot urma să le ardă pe jertfelnic. 

16 Atunci fiii lui Aaron izbucneau în strigăte, sunau din trâmbiţele lor de metal ciocănit şi făceau să 
se-audă o larmă uriaşă spre pomenire-n faţa Celui-Preaînalt. 

17 Atunci tot poporul deodată se punea-n mişcare şi cădea cu fața la pământ să I se închine 
Domnului său, Atotţiitorul, Dumnezeul-cel-Preaînalt. 

18 Iar cântăreții cântau cu glasul laude: dintr-un tumult, o dulce melodie. 


19 Iar poporul înălța cereri către Domnul Cel-Preaînalt, stând la rugăciune înaintea Celui-Milostiv 
până ce se isprăvea serbarea Domnului5 şi slujba Lui se încheia. 

20 Atunci, coborându-se, el îşi ridica mâinile peste toată obştea fiilor lui Israel ca să le dea, cu 
buzele lui, binecuvântarea Domnului şi slăvit să fie întru numele Lui. 

21 Apoi, pentru a doua oară, cădeau cu faţa la pământ ca să primească binecuvântarea de la Cel- 
Preaînalt. 

22 Şi acum, binecuvântaţi-L pe Dumnezeul-a-toată-făptura, Cel ce pretutindeni face lucruri mari, 
Cel ce ne-a înălţat zilele încă din sânul mamei şi s-a purtat cu noi după mila Sa. 

23 Să ne dea nouă veselia inimii, iar pacea să ne vină-n zilele noastre, în Israel, ca-n zilele de- 
odinioară. 

24 Rămână mila Sa cu noi, nedespărțită, şi-n zilele noastre să ne mântuiască! 

25 Două sunt neamurile de care sufletului meu îi e silă, iar al treilea nu este neam: 

5 Textual: „podoaba Domnului”; corectat după Ebr. 

26 cei ce locuiesc în muntele Seir6, Filistenii şi poporul cel prost care locuieşte în Sichem. 

27 O învăţătură de pricepere şi de ştiinţă a scris în această carte Isus, fiul lui Sirah, fiul lui Eleazar, 
din Ierusalim, cel ce ca o ploaie şi-a răspândit înţelepciunea inimii. 

28 Fericit e cel ce fără-ncetare va reveni asupra acestor cuvinte! Acela care le aşază în inima sa va 
deveni înţelept; 

29 că, dacă le va plini, puternic va fi întru toate, de vreme ce lumina Domnului e cărarea lui. 

Imn de mulțumire 1. Căutarea înțelepciunii. 

1 Ție îţi voi mulţumi, Doamne Împărate, şi pe Tine Te voi lăuda, Mântuitorul meu, numelui Tău îi 
voi mulțumi, Dumnezeule, 

2 că acoperământ şi ajutor mi Te-ai făcut: Tu mi-ai scăpat trupul de la pieire, din lațul limbii 
clevetitoare şi de buzele celor ce meşteresc minciuna; în fața celor ce mă împresoară Tu Te-ai făcut 
sprijinul meu şi m-ai scăpat 

3 după îmbelşugarea milei Tale şi a numelui Tău din dinţii celor ce erau gata să mă înghită, din 
mâinile celor 

6 Textual: „în muntele Samariei”; evidentă eroare de transcriere (de Samarineni e vorba în stihul 
următor), Sichemul fiind o importantă cetate de lângă muntele Garizim; corectat după Ebr. În 
realitate, e vorba de Edomiţi, urmaşii lui Esau (Edom); deşi înrudiţi cu Israeliţii, trăiau cu aceştia 
(ca şi Samarinenii, de altfel) într-o duşmănie perpetuă. 

1 În codicii Vaticanus, Sinaiticus şi Alexandrinus există un titlu: „Rugăciunea lui Isus, fiul lui 
Sirah”. 

ce-mi căutau viaţa, din necazurile cele multe pe care le-am avut, 

4 din înecăciunea văpăii ce mă împresura şi din mijlocul focului pe care nu eu îl aprinsesem, 

5 din adâncurile pântecelui morţii, de limba necurată şi de cuvântul mincinos 

6 pâra unei limbi nedrepte la urechea regelui. Sufletul meu a văzut moartea cu ochii, viaţa îmi era 
aproape de străfundurile gropii. 

7 Din toate părțile mă împresurau, dar nimeni care să ajute! Spre oameni mă uitam după-ajutor, dar 
nu era nicicum. 

8 Atunci mi-am adus aminte de mila Ta, Doamne, şi de faptele Tale de odinioară, că Tu îi 
mântuieşti pe cei ce Te aşteaptă şi-i scapi din mâna vrăjmaşilor. 

9 Şi din pământ mi-am înălţat cererea şi m-am rugat să fiu scăpat din moarte; 

10 şi L-am chemat pe Domnul, Tatăl Domnului meu2: „Nu mă părăsi în zilele necazului, când e 
vremea celor trufaşi, iar eu sunt fără ajutor; neîncetat îți voi lăuda numele şi-l voi cânta întru 
mulţumire. 

11 Şi rugăciunea mi-a fost auzită şi Tu m-ai izbăvit din vremea cea rea. 

12 Iată de ce îți voi mulţumi şi Te voi lăuda şi voi binecuvânta numele Domnului. 

13 Pe când eram încă tânăr, înainte de a fi fost rătăcitor3, în rugăciune căutam deschis 
înţelepciunea; 

14 în faţa sfântului locaş am cerut-o şi pân” la sfârşitul vieţii mele o voi căuta. 

2 Acesta poate fi un text profetic, rezonanţă mesianică din Psalmii 2, 7 şi 109, 1. 


3 Nu e vorba de vreo rătăcire de ordin moral, ci de o perioadă de drumeţie încoace şi încolo. 

15 De floarea ei, ca de un strugure copt mi s-a veselit inima; piciorul mi-a mers pe drumul cel drept, 
încă din tinereţe am umblat pe urma ei. 

16 Puțin mi-am plecat urechea, şi am primit-o şi mi-am aflat bogată-nvăţătură. 

17 Mare folos am avut de la ea; Celui ce mi-a dat înţelepciunea, eu îi voi da mărirea. 

18 Că m-am hotărât să mi-o prefac în faptă; binele l-am râvnit, şi nu mă voi ruşina. 

19 Sufletul meu s-a bătut ca s-o aibă, legea am păzit-o fără sminteală, mâinile mi le-am întins la cer, 
iar pentru ceea ce nu ştiam din ea, am plâns. 

20 Spre ea mi-am îndreptat sufletul şi-ntru curăție am aflat-o; de ea, încă de la-nceput, mi-am lipit 
inima, şi tocmai de aceea nu voi fi părăsit. 

21 Lăuntrul mi s-a tulburat căutând-o, şi tocmai de-aceea mi-am dobândit un bun câştig. 

22 Ca răsplată, Domnul mi-a dăruit o limbă cu care îl voi lăuda. 

23 Apropiaţi-vă de mine, neştiutorilor, şi locuiţi în şcoala mea!4 

24 De ce ziceţi că vă lipseşte atunci când sufletele vă sunt însetate de ea? 

25 Gura mi-am deschis-o şi am grăit: Cumpăraţi-o fără bani, 

26 puneţi-vă grumazul în jug, şi sufletul vostru primească învăţătura!; ca s-o aflați, mai aproape nici 
că se poate! 

27 Vedeţi cu ochii voştri că eu puţin m-am ostenit şi multă odihnă mi-am aflat. 

28 Primiţi învăţătura, [chiar] pentru mult argint, căci datorită ei veţi câştiga mult aur. 

29 Sufletul să vi se veselească în mila Domnului şi nu vă ruşinaţi să-l aduceţi laudă. 

30 Lucrul să vi-l pliniţi înainte de vreme, iar El vă va da răsplata la vremea ei. 

4 Literal: ,.... în casa învăţăturii”. 

Istoria Susanei 

1 

Susana, învinuită pe nedrept de doi bătrâni desfrânaţi, e osândită la moarte, dar Daniel o scapă. 

1 În Babilon locuia un om care se numea Ioachim. 

2 El şi-a luat femeie, al cărei nume era Susana, fiica lui Hilchia, foarte frumoasă şi cu frică de 
Dumnezeu 

3 căci părinții ei, drepți fiind, îşi învățaseră fiica după legea lui Moise. 

4 Ioachim era foarte bogat şi avea o frumoasă grădină1, chiar alături de casă. La el se adunau Iudeii, 
căci el se bucura de cinstire mai mult decât toţi ceilalți. 

5 În anul acela au fost rânduiţi să fie judecători doi bătrâni din popor, de vreme ce Domnul zisese că 
a ieşit fărădelegea din Babilon, din bătrânii judecători care păreau că ocârmuiesc poporul. 

6 Aceştia rămâneau la casa lui Ioachim, iar la ei veneau toţi cei care aveau vreo pricină de judecat. 2 
7 Când poporul pleca, la amiază, atunci ieşea şi Susana să se plimbe în grădina soţului ei. 

1 Această istorisire este una din puţinele pagini ale Vechiului Testament în care o grădină e 
desemnată prin cuvântul paradeisos = rai. 

2 Comunitatea israelită îşi avea propria ei instanţă judecătorească. 

8 lar cei doi bătrâni o vedeau în fiecare zi ieşind şi plimbându-se; aşa li s-a aprins pofta după ea. 

9 Gândul li s-a răzvrătit, iar ochii li s-au întors în aşa fel, încât să nu vadă cerul, şi nici să-şi 
amintească de judecăţile cele drepte. 

10 Cu toate că amândoi erau răniți de pofta pentru ea, nu şi-au spus unul altuia zbuciumul, 

11 fiindu-le ruşine să-şi mărturisească pofta, că adică voiau să se împreuneze cu ea. 

12 şi zi după zi pândeau, cu sârguinţă, s-o vadă. 

13 Şi au zis unul către altul: „Să mergem acasă, că e vremea prânzului”. 

14 Şi au ieşit şi s-au despărțit unul de altul, dar fiecare s-a întors din drum, şi iată că amândoi s-au 
pomenit în acelaşi loc... Atunci s-au întrebat unul pe celălalt care e pricina, şi astfel şi-au dat pe faţă 
pofta. Apoi, amândoi în înţelegere, au pus la cale o vreme când ar putea s-o afle singură. 

15 Şi a fost că-n timp ce ei pândeau o zi prielnică, ea a intrat, ca de obicei, însoţită de două fete; şi a 
dorit să se scalde în grădină, că era foarte cald. 

16 Şi nimeni nu mai era acolo, în afară de cei doi bătrâni, care se ascunseseră şi o pândeau. 

17 ar ea le-a zis fetelor: „Aduceţi-mi 

ulei şi săpun şi închideți porțile grădinii, că vreau să mă îmbăiez”. 

18 Iar ele au făcut aşa cum li se spusese: au închis porțile grădinii şi, ieşind pe o uşă lăturalnică, 
spre a aduce ceea ce li se poruncise, nu i-au văzut pe cei doi bătrâni care şedeau ascunşi. 

19 Şi dacă fetele au ieşit, cei doi bătrâni s-au ridicat şi au alergat asupra ei 

20 şi au zis: „lată, porţile grădinii sunt închise, nimeni nu ne poate vedea, iar noi suntem aprinşi de 
dragoste pentru tine; aşadar, binevoieşte şi culcă-te cu noi; 

21 iar dacă nu, vom aduce mărturie împotriva ta, cum că aici, cu tine, era un tânăr şi că de aceea le- 
ai trimis pe fete să plece de lângă tine”. 

22 Atunci Susana a suspinat şi a zis: „Strâmtorată sunt din toate părțile; că de voi face acest lucru, 
asta înseamnă moarte; iar dacă nu-l voi face, nu voi putea să scap din mâinile voastre; 

23 dar mai bine-mi este să nu fac şi să cad în mâinile voastre decât să păcătuiesc în faţa Domnului”. 

24 Şi a strigat Susana cu glas mare; dar şi cei doi bătrâni au strigat împotriva ei; 

25 iar unul din ei a alergat şi a deschis porțile grădinii. 

26 Când cei din casă au auzit strigătul din grădină, au alergat înlăuntru pe uşa lăturalnică, să vadă ce 
1 s-a întâmplat. 

27 lar după ce bătrânii au spus ce aveau de spus, tare s-au ruşinat slugile, căci niciodată nu se 
vorbise aşa ceva despre Susana. 

28 Şi a fost că a doua zi, când poporul era adunat la Ioachim, bărbatul ei, au venit şi cei doi bătrâni, 
plini de gânduri nelegiuite împotriva Susanei, anume s-o dea morţii. 

29 Şi au zis în faţa poporului: „Trimiteţi după Susana, fiica lui Hilchia, femeia lui Ioachim!” Şi au 
trimis. 

30 lar ea a venit, împreună cu tatăl şi cu mama ei, cu copiii şi cu toate rudele. 

31 Susana era o femeie de mare gingăşie, şi tare mândră la vedere. 

32 lar acei bătrâni neruşinaţi i-au poruncit să se descopere că era acoperită3, ca să se sature de 
frumuseţea ei; 

33 iar cei ce erau lângă ea, precum şi toţi cei ce o ştiau, plângeau. 

34 Atunci cei doi bătrâni s-au ridicat în mijlocul poporului şi şi-au pus mâinile pe capul ei.4 

35 lar ea, plângând, şi-a ridicat ochii spre cer, căci inima ei nădăjduia în Domnul. 

36 Şi au zis bătrânii: „În timp ce noi, doar noi doi, umblam prin grădină, ea a intrat cu două slujnice 
şi a închis poarta grădinii, după care slujnicelor le-a dat drumul. 

37 Atunci a venit la ea un tânăr, care fusese ascuns, şi s-a culcat cu ea. 

38 Noi, fiind în colţul grădinii şi văzând nelegiuirea, am dat fuga la ei. 

39 Şi dacă i-am văzut împreunându-se, pe bărbat nu l-am putut ţine, că era mai tare decât noi şi a 
deschis poarta şi a fugit. 

40 Pe ea însă am prins-o şi am întrebat-o cine era tânărul, dar ea n-a vrut să ne spună. Pe acestea le 
mărturisim”. 

3 E vorba de vălul cu care femeile, după obiceiul oriental, îşi acopereau faţa în public. 

4 Gest care semnifica punerea sub acuzare. 

1570 

41 Adunarea le-a dat lor crezare, ca unora ce erau bătrâni şi judecători ai poporului; şi au osândit-o 
la moarte.5 

42 Atunci Susana a strigat cu glas mare şi a zis: „Dumnezeule-Cel-Veşnic, Tu, Cel ce le ştii pe cele 
ascunse, Tu, Care cunoşti toate lucrurile mai înainte ca ele să fi fost făcute, 

43 Tu ştii că au născocit mărturie mincinoasă împotriva mea; şi, iată, eu urmează să mor fără să fi 
făcut nimic din ceea ce oamenii aceştia au scornit împotriva mea...”. 

44 lar Domnul i-a auzit glasul. 

45 şi-n timp ce o duceau la moarte6, Dumnezeu a trezit duhul cel sfânt? al unui tânăr cu numele de 
Daniel8; 

46 iar acesta a strigat cu glas mare: „Curat sunt eu de sângele acesta!”9 

47 Atunci întregul popor s-a întors cu faţa către el şi a zis: „Ce înseamnă cuvintele acestea pe care 
le-ai spus?” 

48 Iar el, stând în mijlocul lor, a zis: „Oare atât de nebuni sunteţi voi, fii ai lui Israel, să osândiți pe 
această fiică a lui Israel fără nici o cercetare şi fără să fi cunoscut adevărul?... 


49 Întoarceţi-vă la judecată, căci mărturie mincinoasă au adus împotriva ei!” 

50 Şi tot poporul s-a întors degrabă, iar bătrânii i-au zis: „Vino, şezi între noi 

5 După legea lui Moise, adulterul ambilor parteneri era pedepsit cu moartea (Lv 20, 10). 

6 De obicei, execuţia se făcea prin lapidare, în afara cetăţii. 

7 Evident, aici nu e vorba de Duhul Sfânt, ci de duhul personal care, prin puritate, e părtaş la 
sfinţenie. 

8 Deşi faptele se petrec în Babilon, istorisirea nu ne oferă nici un indiciu că ar fi vorba de profetul 
omonim. 

9 Cu alte cuvinte: Deşi sunt cu voi, eu refuz să mă fac părtaş la crima voastră! 

şi spune-ne; că ţie ţi-a dat Dumnezeu vrednicia unui bătrân”.10 

51 Atunci Daniel le-a grăit: „Pe aceştia doi despărțiţi-i unul de celălalt, iar eu îi voi cerceta”. 

52 Şi după ce i-au despărțit, el a chemat pe unul din ei şi l-a întrebat: „Tu, cel învechit în rele, acum 
te-au ajuns păcatele pe care le făceai înainte; 

53 că făceai judecăţi strâmbe, învinuind pe cei nevinovaţi şi eliberând pe cei vinovaţi, împotriva a 
ceea ce a zis Domnul: «Pe cel nevinovat şi pe cel drept să nu-l ucizi»; 

54 acum, dacă tu ai văzut-o, spune-mi: Sub care copac i-ai văzut pe ei împreună?”11 lar el a zis: 
„Sub mesteacăn”. 

55 Daniel a zis: „Foarte bine; ai mințit împotriva capului tău; căci, chiar acum, îngerul lui 
Dumnezeu a primit porunca lui Dumnezeu să te spintece în două”. 

56 Şi, punându-l deoparte, a poruncit să fie adus celălalt, căruia i-a zis: „Tu, sămânță a lui 
Canaan,12 nu a lui Iuda, frumuseţea te-a înşelat şi pofta ţi-a stricat inima; 

57 aşa făceai cu fetele lui Israel, care, de frică, se împreunau cu voi; dar fiica lui Iuda nu v-a răbdat 
nelegiuirea. 

58 Spune-mi acum: „Sub care copac i-ați prins?” Iar el a zis: „Sub arțar”. 

59 Şi i-a zis Daniel: „Foarte bine; şi tu ai minţit împotriva capului tău; căci îngerul lui Dumnezeu 
aşteaptă cu sabia 

10Sfatul bătrânilor îi conferă tânărului, pentru acest caz, împuternicirea de judecător. 

11 Procedeu tipic în interpelările avocăţeşti, spre a descoperi şi exploata contradicţiile de amănunt 
circumstanţial. 

12 Canaan (strămoşul Canaaneenilor) se trăgea din Ham (Fc 10, 6), în timp ce Iudeii (urmaşii lui 
Iuda) se trăgeau din Sem, un alt fiu al lui Noe. 

să te spintece în două, încât pe amândoi să vă nimicească”. 

60 Atunci toată adunarea a strigat cu glas mare şi L-a binecuvântat pe Dumnezeu, Care îi scapă pe 
cei ce nădăjduiesc în El. 

61 şi s-au ridicat împotriva celor doi bătrâni pe care Daniel îi dovedise, prin chiar cuvintele lor, că 
mărturisiseră strâmb; 

62 şi, după legea lui Moise, le-au făcut aşa cum aceia, în răutatea lor, gândiseră să facă împotriva 
aproapelui: i-au ucis. Aşa a fost mântuit sângele nevinovat, în chiar ziua aceea. 

63 lar Hilchia şi soția sa L-au lăudat pe Dumnezeu pentru Susana, fiica lor, împreună cu Ioachim, 
bărbatul ei, şi cu toate rudele ei, pentru aceea că în ea nu s-a aflat nimic necinstit. 

64 Începând din ziua aceea, mare a devenit Daniel în ochii poporului. 

Bel şi Balaurul 

1 

1 Şi regele Astiag s-a adăugat la părinții săi, iar regatul său a fost preluat de către Cirus al Persiei. 

2 Iar Daniel a viețuit împreună cu regele şi i-a întrecut în cinste pe toți prietenii săi. 1 

3 Babilonienii aveau un idol pe care-l chema Bel2; pentru el se cheltuiau zilnic douăsprezece 
măsuri de făinuță de grâu, patruzeci de oi şi şase vedre de vin. 

4 Regele avea evlavie la el şi venea în fiecare zi să i se închine. Daniel însă I se închina 
Dumnezeului său. 

5 Regele i-a zis: „Tu de ce nu i te închini lui Bel?”; la care acesta i-a răspuns: „Pentru că eu nu pot 
să mă închin la idoli făcuţi de mână, ci la Dumnezeu-cel- Viu, Cel ce a făcut cerul şi pământul şi are 
stăpânire peste fiecare trup”. 


6 Iar regele i-a zis: „Cum de ţi se pare ţie că Bel nu e un dumnezeu viu? Nu vezi cât de mult 
mănâncă şi bea în fiecare zi?” 

1 Evident, într-o povestire ca aceasta reperele istorice nu se cer verificate (mai ales când e vorba de 
Daniel! — vezi Introducerea la Cartea care-i poartă numele). 

2 „Bel”: etimologie necunoscută; nu se poate stabili nici o relaţie între el şi Baal, zeitate canaaneană 
des întâlnită în Vechiul Testament. 

7 Atunci Daniel a zâmbit şi a zis: „O, rege, nu te amăgi; că acesta e făcut pe dinlăuntru din lut şi pe 
dinafară din aramă, şi niciodată nu mănâncă şi nu bea nimic”. 

8 lar regele s-a mâniat, i-a chemat pe preoţii lui şi le-a zis: „Dacă nu-mi veţi spune cine este cel ce 
înghite aceste cheltuieli, veţi muri; 

9 dar dacă-mi veţi arăta că Bel este cel ce le înghite, atunci va muri Daniel, de vreme ce l-a 
blasfemiat pe Bel!” Iar Daniel a zis către rege: „Fie după cuvântul tău!” Acuma, preoţii lui Bel erau 
şaptezeci, în afară de femei şi de copii. 

10 Şi a venit regele împreună cu Daniel în capiştea lui Bel. 

11 Iar preoţii lui Bel au zis: „lată, noi ieşim afară, iar tu, o, rege, pune bucatele şi vinul, închide uşa 
şi pecetluieşte-o cu inelul tău; iar mâine-dimineaţă, când vei veni, dacă nu vei găsi că Bel a mâncat 
totul, noi să fim daţi morţii; dar dacă va fi altfel, atunci, Daniel, ca unul care a spus minciuni 
împotriva noastră”. 

12 Lor însă puţin le păsa, deoarece făcuseră sub masă o intrare tainică prin care întotdeauna veneau 
şi mâncau ce era acolo. 

13 Şi a fost că după ce au ieşit şi după ce regele a pus bucatele înaintea lui Bel, 

14 Daniel le-a poruncit slugilor sale să 

aducă cenuşă; şi au presărat-o în toată capiştea, de faţă fiind doar regele. Apoi au ieşit, au închis 
uşa, au pecetluit-o cu inelul regelui şi s-au dus. 

15 Iar preoţii, aşa cum făceau de obicei, au venit noaptea împreună cu femeile şi cu copiii lor şi au 
mâncat tot şi au băut. 

16 Iar dimineaţa a venit regele, şi Daniel împreună cu el. 

17 Şi a zis regele: „Întregi sunt peceţile, Daniele?” Iar el a zis: „Da, măria ta, sunt întregi”. 

18 Şi, de îndată ce uşa a fost deschisă, regele s-a uitat pe masă şi a strigat cu glas înalt: „Mare eşti, 
Bel, şi nici o înşelăciune nu e la tine!” 

19 Dar Daniel a zâmbit, l-a ţinut pe rege să nu intre înlăuntru şi a zis: „Uită-te acum pe Jos şi bagă 
de seamă ale cui sunt urmele acestea!” 

20 Iar regele a zis: „Văd că sunt urme de bărbaţi, de femei şi de copii...”. 

21 Atunci regele a fost cuprins de mânie şi i-a adus pe preoţi şi pe femeile şi pe copiii lor, iar aceia 
i-au arătat uşile cele ascunse prin care intrau şi mâncau ceea ce era pe masă. 

22 Regele i-a ucis, iar pe Bel l-a dat în puterea lui Daniel, care l-a sfărâmat, pe el şi capiştea lui. 

23 Era pe acolo şi un balaur mare, la care Babilonienii se închinau.3 

24 lar regele a zis către Daniel: „Nu vei putea spune că acesta nu e un dumnezeu viu; aşadar, 
închină-te la el!” 

25 lar Daniel a zis: „Eu mă voi închina Domnului, Dumnezeului meu, căci El este Dumnezeu-Cel- 
Viu. lar 

3 Posibilă influenţă venită din Egipt, unde, în mod sigur, exista un cult al şarpelui. 

tu, o, rege, dă-mi îngăduinţă şi eu voi ucide balaurul fără sabie sau toiag”. 

26 lar regele a zis: „Eşti liber s-o faci”. 

27 Atunci Daniel a luat răşină şi seu şi păr, le-a fiert împreună, a făcut bulgări şi i-a aruncat în gura 
balaurului; iar balaurul, mâncând, a plesnit. Şi a zis: „Iată la ce vă închinaţi voi!” 

28 Şi a fost că dacă au auzit Babilonienii, tare s-au mâhnit şi s-au pornit împotriva regelui, zicând: 
„Regele s-a făcut iudeu; pe Bel l-a nimicit, pe balaur l-a ucis, iar pe preoţi i-a omorât...”. 

29 Şi au venit la rege şi i-au zis: „Dă-ni-l nouă pe Daniel!; dacă nu, te vom nimici, pe tine şi casa 
ta!” 

30 Şi dacă regele a văzut că erau tare porniţi împotriva lui, şi neavând încotro, l-a dat pe Daniel în 
puterea lor. 

31 Iar ei l-au aruncat în groapa cu lei,4 în care el a stat şase zile. 


1? 


32 În groapă erau şapte lei, cărora li se dădeau zilnic doi sclavi5 şi două oi; acum însă nu li s-au dat, 
cu gândul că-l vor mânca pe Daniel. 

33 Pe atunci trăia în ludeea un profet, anume Avacum,; acesta gătise fiertură, dumicase pâine într-o 
postavă şi mergea la câmp să le ducă secerătorilor. 

34 Iar un înger al Domnului a zis către Avacum: „Prânzul pe care-l ai, du-l în Babilon, la Daniel, 
care se află în groapa leilor”. 

35 Dar Avacum a zis: „Doamne, eu niciodată n-am văzut Babilonul, şi nici nu ştiu unde se află 
groapa”. 

4 Groapa de care se vorbeşte şi în Cartea lui Daniel. Regii persani obişnuiau să hrănească lei pentru 
posibile viitoare vânători. 

5 În cazuri speciale, soma = „carne”, „trup” (de om sau animal) poate avea şi înţelesul de „sclav” 
sau „prizonier” (deci, un om disponibil pentru hrănirea leilor). 

36 Atunci îngerul Domnului l-a prins de creştet şi, ţinându-l de păr, în repeziciunea duhului său, l-a 
aşezat în Babilon, deasupra gropii. 

37 Şi a strigat Avacum: „Daniele! Daniele! Ia mâncarea pe care ţi-a trimis-o Dumnezeu!” 

38 Iar Daniel a zis: „O, Dumnezeule, Ţi-ai adus aminte de mine şi nu i-ai părăsit pe cei ce Te caută 
şi Te iubesc!” 

39 şi s-a sculat Daniel şi a mâncat; iar îngerul Domnului l-a dus de îndată pe Avacum acolo de 
unde-l luase. 

40 În cea de a şaptea zi, regele s-a dus să-l plângă pe Daniel; şi a ajuns la groapă şi s-a uitat 
înlăuntru... şi, iată, Daniel şedea! 

41 Atunci regele a strigat cu glas înalt, zicând: „Mare eşti Tu, Doamne, Dumnezeul lui Daniel, şi un 
altul nu este în afară de Tine!” 

42 Şi l-a scos afară, iar pe cei care-i voiseră pieirea i-a aruncat în groapă; şi, chiar în faţa lui, 
mâncaţi au fost de îndată. 

Cartea întâi a Macabeilor 

1 

Alexandru şi Diadohii. Antioh Epifan şi elenismul în Israel. Jefuirea templului. Pătrunderea 
păgânismului. 

1 Şi a fost că după ce Alexandru, fiul lui Filipl macedonean ieşit din țara Chitim2 l-a bătut pe 
Darie, regele Perşilor şi al Mezilor, şi a devenit rege în locul acestuia după ce mai întâi domnise 
asupra Eladei - 

2 a purtat bătălii numeroase, a cucerit cetăţi întărite şi a ucis regi ai ținutului, 

3 s-a întins până la marginile pământului şi a luat prăzi de la o mulţime de neamuri. În faţa lui, 
pământul rămânea fără grai. Inima i s-a ridicat şi s-a înălțat; 

4 a adunat o oştire foarte puternică şi a supus ţări, neamuri şi regi, care s-au îndatorat să-i plătească 
tribut. 

5 Apoi a căzut la pat şi a înţeles că 1 se apropie moartea. 

6 Atunci, încă fiind viu, şi-a chemat 

1 Alexandru cel Mare (Macedon) 336-323 î. H.; prin el iese din istorie imperiul persan şi intră 
epoca elenistică. 

2 „Chitim”: la început, numele unui orăşel din insula Cipru, apoi numele insulei în întregime, apoi 
nume al insulelor din Mediterană, apoi al unor ţinuturi riverane; în cazul de față, Macedonia. 
servii3, cei care din tinereţe crescuseră împreună cu el, şi le-a împărțit regatul. 

7 Alexandru a murit după o domnie de doisprezece ani. 

8 Iar servii săi s-au înstăpânit, fiecare pe locul său. 

9 După moartea lui, toţi şi-au pus coroane4; tot aşa au făcut, după ei, şi fiii lor, ani îndelungaţi, şi s- 
au înmulțit relele pe pământ. 

10 Din ei a ieşit o rădăcină păcătoasă, Antioh5 Epifan, fiul regelui Antioh, care, după ce fusese 
ostatic la Roma, a devenit rege în cel de al o sută treizeci şi şaptelea an al stăpânirii greceşti. 

11 În zilele acelea s-au ivit din Israel fii nelegiuiţi care pe mulţi îi amăgeau, zicând: „Să mergem şi 
să facem legământ cu neamurile care ne înconjoară; că de când ne-am despărțit de ele, multe rele s- 


au abătut asupră-ne”. 

3 „Servii” (numiţi astfel de către un cronicar iudeu!) erau generalii cu care Alexandru purtase 
celebrele lui campanii militare şi cărora el, înainte de a muri, le-a împărțit imperiul. După un secol, 
liniile de forţă s-au conturat astfel: Începând cu anul 223 î. H., partea de nord a imperiului, cu 
capitala la Damasc, a fost condusă de dinastia Seleucizilor (până în 125); începând cu 222 î. H., 
partea de sud a imperiului, cu capitala la Alexandria, a fost condusă de dinastia Ptolemeilor (până în 
117). 

4 Literal: „diademe”. 

5 Antioh al IV-lea Epifan, fiul lui Antioh cel Mare (175-164 î. H.). 

12 lar acest fel de a vorbi le mergea la inimă 

13 şi unii din popor se înghesuiau să se ducă la rege, pentru ca acesta să le dea împuternicire să 
trăiască după datina păgânilor. 

14 Şi au zidit în Ierusalim un gimnaziu, după rânduielile păgânilor;6 

15 şi-au refăcut prepuţul7, lepădându-se de legământul cel sfânt, şi s-au împreunat cu păgânii şi s- 
au vândut spre a face răul. 

16 Când lui Antioh i s-a părut că domnia lui s-a întărit, şi-a pus în gând să devină rege al Egiptului 
şi să domnească astfel peste amândouă regatele. 

17 A intrat în Egipt cu o oaste foarte puternică, cu care de luptă, cu elefanţi, cu călăreţi şi cu multe 
corăbii 

18 şi s-a bătut cu Ptolemeu, regele Egiptului; dar Ptolemeu a dat dosul şi a fugit, lăsând numeroşi 
răniți pe câmpul de luptă. 

19 Cetățile întărite ale țării Egiptului au fost cucerite, iar [cuceritorii] s-au încărcat de prăzi luate din 
țara Egiptului. 

20 Antioh s-a întors, după ce bătuse Egiptul, în anul o sută patruzeci şi trei, şi s-a ridicat împotriva 
Israelului şi a Ierusalimului cu o oaste foarte puternică. 

21 Cu semeţie a pătruns în templu, a luat jertfelnicul cel de aur şi sfeşnicul luminilor cu toate ale 
lui, 

6 Gimnaziul era şcoala cea mai populară în epoca elenistică; în ea se cultiva educația fizică, un 
adevărat cult al corpului omenesc nud, ceea ce pentru Iudei era o oroare. 

7 Refacerea prepuţului se făcea printr-o mică operaţie chirurgicală menită să ascundă semnul fizic 
al apartenenţei etnice; la aceasta va face aluzie Pavel în 1 Co 7, 18. 

22 masa punerii înainte, căuşele, cupele, căţuile de aur, catapeteasma, cununile, precum şi 
podoabele de pe partea din faţă a templului, pe care a despuiat-o în întregime. 

23 De asemenea, a luat argintul, aurul şi obiectele de preţ, precum şi vistieriile ascunse pe care le-a 
aflat. 

24 Şi, luând totul, s-a dus în ţara lui, după ce făcuse mare măcel şi vorbise cu mare trufie. 

25 Plângere mare a fost atunci în Israel şi-n tot locul unde se aflau [ludei]:8 

26 Fruntaşii şi bătrânii au gemut, fecioarele şi tinerii au slăbit şi frumuseţea femeilor s-a ofilit; 

27 fiece mire a izbucnit în plâns şi, în cămara ei, mireasa s-a cernit. 

28 Pământul s-a cutremurat sub cei ce-l locuiau, iar casa lui Iacob s-a acoperit de ruşine. 

29 După doi ani, regele l-a trimis în cetățile lui Iuda pe vătaful dăriloro, care a sosit la Ierusalim cu 
o mare mulţime. 

30 Acesta le-a grăit cuvinte de pace, dar ele erau pline de amăgire, aşa încât ei l-au crezut. Apoi, pe 
neaşteptate, s-a aruncat asupra cetăţii, i-a dat o grea lovitură şi pe numeroşi Israeliţi i-a dat pierzării. 
31 Şi au prădat cetatea şi au ars-o cu foc şi i-au dărâmat casele şi zidurile de jur-împrejur; 

32 pe femei şi pe copii i-au trimis în robie, iar vitele au intrat în stăpânirea lor. 

8(În următoarele trei versete): autorul adoptă tonul şi stilul poetic (aşa cum o va face şi în vv. 36- 
40). 

9 „Vătaful dărilor”: comisarul-şef;, mai-marele colectorilor de taxe. 

33 Apoi au zidit Cetatea lui David10 cu un zid mare şi puternic şi cu turnuri tari, şi astfel ea le-a 
devenit cetate. 

34 Şi au aşezat în ea un neam păcătos, oameni nelegiuiţi, care s-au întărit acolo. 


35 De asemenea, au strâns în ea arme şi hrană; şi, după ce au adunat toate prăzile Ierusalimului, tot 
acolo le-au pus; aşa a devenit ea o mare capcană: 

36 Loc de pândă s-a făcut împotriva sfântului locaş, rău potrivnic lui Israel, în orice vreme; 

37 sânge nevinovat au vărsat împrejurul templului, şi l-au pângărit. 

38 De groaza lor au fugit ierusalimitenii, cetatea lor a devenit sălaş al străinilor; străină li s-a făcut 
fiilor ei, copiii ei au părăsit-o. 

39 Golit, sfântul locaş a devenit ca un pustiu, sărbătorile lui s-au preschimbat în jale, zilele lui de 
odihnă, în batjocură, cinstea lui, în dispreţ. 

40 Pe cât de mare i-a fost slava, pe-atât îi e acum necinstea, iar măreţia lui s-a preschimbat în 
plângere. 

41 Mai mult, regele Antioh şi-a înştiinţat în scris regatul ca toţi să alcătuiască un singur popor 

42 şi că fiecare trebuie să-şi părăsească datinile. Şi toate Neamurile s-au supus poruncii regelui.1 1 
10 Ceea ce se numea altădată „cetatea lui David” era înălțimea Sionului, unde se afla şi templul; 
vechiul nume se strămută acum la întreaga colină dinspre apus, pe care Grecii o vor numi Akra. 

11 Cu aceasta începe procesul de elenizare forțată. Antioh Epifan desfiinţa astfel decretul de 
toleranţă al lui Antioh al III-lea, tatăl său, care, aşa cum făcuseră şi regii persani, le îngăduise 
proces va deveni conflict politic, aşa cum se va întâmpla cu creştinii în imperiul roman al primelor 
trei secole. 

43 Şi mulţi dintre Israeliţi au primit cu plăcere slujirea cerută de el şi au jertfit idolilor şi au pângărit 
ziua de odihnă. 

44 Prin trimişii săi, scrisorile regelui au ajuns şi în Ierusalim, precum şi în cetățile lui Iuda, 
poruncindu-le să urmeze obiceiurile străine de ţară, 

45 să oprească de la jertfelnic arderile-de-tot şi jertfa şi libaţia, să pângărească ziua de odihnă şi 
sărbătorile, 

46 să spurce sfântul locaş şi pe cei sfinţi, 

47 să zidească altare şi capişti şi temple idoleşti, să aducă drept jertfă carne de porc şi de animale 
necurate, 

48 să-şi lase copiii netăiaţi-împrejur şi să-şi pângărească sufletele cu tot felul de necurăţii şi 
spurcăciuni, 

49 în aşa fel încât legea lor să fie dată uitării şi toate rânduielile ei să fie înlocuite. 

50 Tot cel ce nu va face după porunca regelui, va trebui să moară. 

51 În duhul acestor porunci a scris el în tot regatul său; şi a rânduit supraveghetori peste întregul 
popor şi le-a poruncit cetăților lui Iuda să aducă jertfe în fiecare cetate. 

52 Mulţi au fost cei din popor care li s-au alăturat cei care, în fapt, părăseau legea şi rele au făcut în 
țară 

53 şi l-au silit pe Israel să se ascundă oriunde şi-ar fi aflat scăpare. 

54 lar în cea de a cincisprezecea zi a lunii Chislev12, în anul o sută patruzeci şi cinci13, regele a 
ridicat urâciunea 

12= Noiembrie-decembrie. 

13 Anul 145 al erei seleucide: 167 î. H. 

pustiirii deasupra jertfelnicului14 şi a zidit capişti idoleşti în cetăţile lui Iuda, cele dimprejur. 

55 La porţile caselor şi în pieţe se ardea tămâie. 

56 Cărțile legii, de cum le aflau, le ardeau în foc după ce le făceau zdrenţe. 

57 Dacă la cineva era găsită cartea Legii şi dacă cineva păzea legea, acel cineva era osândit la 
moarte prin porunca regelui. 

58 Având puterea de partea lor, aşa făceau împotriva lui Israel, împotriva celor ce, lună de lună, 
erau descoperiți. 

59 În cea de a douăzeci şi cincea zi a lunii se aduceau jertfe pe altarul de deasupra jertfelnicului. 

60 Femeile care le făcuseră copiilor lor tăierea-împrejur erau date morţii, după cum suna porunca, 
61 iar de gâturile lor erau spânzurați pruncii; tot aşa se făcea cu cei apropiaţi din neam şi cu cei ce 
săvârşeau, cu mâinile lor, o tăiere-împrejur. 

62 Cu toate acestea, mulți din Israel rămâneau neclintiţi şi găseau în ei puterea de a nu mânca din 


bucatele necurate; 

14 „Urâciunea pustiirii”, ridicată deasupra jertfelnicului destinat arderilor-de-tot, era un altar al lui 
Zeus Olympios, nume pe care limbile semitice l-au tradus prin Baal Şamem = „Domnul cerului”, 
dar care la Iudei a devenit „urâciunea pustiirii”, ceea ce înseamnă că, odată cu instalarea zeului 
păgân, templul Domnului a fost părăsit atât de către credincioşi, cât şi de Domnul Însuşi (Iz 10, 18), 
fapt pentru care Daniel îl numeşte „urâciunea pustiirilor” (Dn 9, 27). Expresia va fi folosită de 
Însuşi Iisus (Mt 24, 15; Mc 13, 14) într-un sens mai larg: pe locul cel sfânt al lui Dumnezeu se va 
instala fie un personaj care va pretinde şi va obţine adorare (Antihrist), fie o nouă formă de 
idolatrie, menită să pustiască sufletele oamenilor prin alungarea lui Dumnezeu. 

63 erau gata să moară decât să se spurce cu mâncăruri ori să pângărească legământul cel sfânt; în 
fapt, au şi murit. 

64 Şi mare urgie a venit peste Israel. 

2 

Matatia şi fiii săi. Plângerea lui Matatia. începutul răscoalei. Matatia şi fiii săi fug în pustie. Primele 
lupte. Matatia rânduieşte împotrivirea. Ultimele cuvinte şi moartea lui Matatia. 

1 În zilele acelea s-a ridicat Matatia, fiul lui Ioan, fiul lui Simeon, preot din fiii lui loianibl, din 
Ierusalim, şi s-a aşezat la Modein. 

2 El avea cinci fii: loan, poreclit Gaddi, 

3 Simon, care se numea şi Tasi, 

4 Juda, care se numea Macabeul?, 

5 Eleazar, care se numea şi Avaran, lonatan, care se numea şi Apfus. 

6 Văzând blasfemiile ce se făceau în Iuda şi în Ierusalim, 

7 el a zis: „Vai mie! Oare eu m-am născut spre a vedea prăbuşirea poporului meu şi prăbuşirea 
sfintei cetăți şi să rămân acolo în timp ce ea a fost dată în mâinile vrăjmaşilor, iar templul, în 
mâinile străinilor? 

8 Templul său a devenit ca un om de nimic, 

1 Ioiarib: după o seamă de cercetători, una şi aceeaşi persoană cu lehoiarib din 1 Par 24, 7; 
strămoşul Macabeilor şi, prin ei, al dinastiei Asmoneilor. 

2 „„Macabeu” înseamnă „ciocan”. De la Iuda, acest nume va trece asupra întregii familii, şi aşa va 
intra în istorie. 

9 vasele slavei sale au fost duse în robie, pruncii lui au fost ucişi pe uliţe, tinerii lui, cu sabia 
vrăjmaşului. 

10 Care neam nu-şi are parte în regatul său şi cine nu i-a luat din prăzi? 

11 Toate podoabele i-au fost duse departe; din liber cum era, rob a devenit. 

12 Şi iată că sfântul nostru locaş, mândreţea şi slava noastră, a fost pustiit şi păgânii l-au pângărit! 
13 La ce bun să mai trăim?...”. 

14 Matatia şi fiii lui şi-au sfâşiat hainele, s-au îmbrăcat în sac şi s-au aşternut pe plâns. 

15 Oamenii regelui, cei care sileau la lepădarea de Dumnezeu, au venit în cetatea Modein să aducă 
jertfă. 

16 Şi mulți dintre Israeliţi au venit la ei, dar Matatia şi fiii săi s-au ţinut laolaltă deoparte. 

17 Oamenii regelui, drept răspuns, i-au zis lui Matatia: „Tu eşti fruntaş, om mare, care se bucură de 
cinste în această cetate, sprijinit pe feciori şi frați. 

18 Fă tu primul pas şi îndeplineşte porunca regelui, aşa cum au făcut-o toate neamurile, oamenii lui 
Iuda şi cei ce au rămas în Ierusalim, iar tu şi fiii tăi veţi fi printre prietenii regelui; tu şi fiii tăi veți fi 
încărcaţi cu argint şi aur, precum şi cu multe daruri”. 

19 lar Matatia, răspunzând, a zis cu glas mare: „Chiar dacă toate neamurile de sub stăpânirea 
regelui îi vor da ascultare şi dacă fiecare se va lepăda de închinarea părinților săi şi se va supune 
poruncilor lui, 

20 eu, fiii mei şi fraţii mei vom umbla întru legământul părinților noştri; 

21 ferească Dumnezeu să ne lepădăm de lege şi de porunci! 

22 Nu vom asculta de poruncile regelui; nu ne vom abate de la închinarea noastră, nici la dreapta, 
nici la stânga!” 

23 De îndată ce el a rostit aceste cuvinte, unul din Iudei a venit, sub privirile tuturor, să jertfească în 


capiştea din Modein, după porunca regelui. 

24 Văzând aceasta, Matatia s-a aprins de râvnă; rărunchii îi fremătau; şi, nemaifiind în stare să-şi 
țină mânia de mână cu judecata, s-a repezit şi l-a înjunghiat pe altar. 

25 În acelaşi timp, l-a ucis şi pe omul regelui care silea la jertfă, iar altarul l-a dărâmat. 

26 Ardea de râvnă pentru lege, aşa cum Finees îi făcuse lui Zimri, fiul lui Salu. 

27 Şi a strigat Matatia cu glas mare în cetate şi a zis: „Tot cel ce arde de râvnă pentru lege spre a-şi 
ține legământul, să vină după mine!” 

28 Şi au fugit în munţi, el şi fiii săi, părăsind tot ceea ce aveau în cetate. 

29 Atunci mulți [Iudei] care căutau dreptate şi judecată s-au coborât în pustie, ca să se aşeze acolo, 
30 ei, copiii, femeile şi vitele lor, de vreme ce relele îi apăsau din ce în ce mai mult. 

31 Şi li s-a spus oamenilor regelui şi ostaşilor care erau în Ierusalim, în cetatea lui David, că 
oamenii care nu ţinuseră seama de porunca regelui s-au coborât spre ascunzătorile pustiei. 

32 Şi mulți au alergat în urmărirea lor, i-au ajuns din urmă, s-au rânduit în faţa lor în linie de luptă 
şi s-au pregătit să se bată cu ei în zi de odihnă. 

33 Şi le-au zis: „Ajungă-vă ce-aţi făcut pân-acum! leşiţi, faceți după porunca regelui, şi veți trăi!” 

34 Dar ceilalți au zis: „Nu vom ieşi, nici nu vom face după porunca regelui, pângărind astfel ziua de 
odihnă!” 

35 Atunci, de îndată, [Sirienii] s-au năpustit asupra lor în luptă; 

36 dar ei nu le-au răspuns, nici că au aruncat asupra lor o piatră, şi nici că şi-au astupat 
ascunzătorile, 

37 ci au zis: „Vom muri toţi întru nevinovăția noastră; cerul şi pământul vor da mărturie că ne-aţi 
ucis pe nedrept”. 

38 Aşa că aceia s-au aruncat asupra lor în zi de odihnă: şi au murit, ei şi femeile lor şi copiii lor, ca 
la o mie de suflete, precum şi vitele lor. 

39 Şi când Matatia şi prietenii săi au aflat despre aceasta, cu mare plângere i-au plâns; 

40 şi au zis unul către altul: „Dacă vom face ca fraţii noştri şi nu vom lupta împotriva păgânilor 
pentru viaţa şi drepturile noastre, repede ne vor nimici de pe pământ”. 

41 Şi chiar în ziua aceea au luat următoarea hotărâre: „Vom lupta împotriva oricui va veni să se bată 
cu noi în zi de odihnă, şi nu vom muri aşa cum au murit fraţii noştri în ascunzătorile lor”. 

42 Atunci li s-a alăturat o ceată de Asidei, oameni viteji din Israel, toţi cei ce de bunăvoie erau gata 
pentru păzirea legii.3 

43 De asemenea, li s-au alăturat şi toţi cei ce fugeau din faţa prigoanei, întărindu-le astfel puterile. 
44 Şi au alcătuit o oaste, şi-n mânia lor i-au lovit pe cei păcătoşi, şi-n urgia lor 

3 „Asideii” = „Evlavioşii”; „Credincioşii: devotați apărători şi practicanți ai legii; vor fi alături în 
lupta Macabeilor, atâta vreme cât aceasta îşi va păstra caracterul religios. 

pe cei nelegiuiţi, iar cei rămaşi au fugit la păgâni ca să scape. 

45 Matatia şi prietenii săi au dat raite, au dărâmat altarele, 

46 şi cu de-a sila au tăiat-împrejur copiii pe care i-au găsit netăiaţi-împrejur în hotarele lui Israel; 

47 de asemenea, s-au pus pe urmele celor trufaşi, şi fapta a sporit în mâinile lor. 

48 şi au smuls legea din mâinile păgânilor şi ale regilor şi nu l-au mai lăsat pe păcătos să biruie. 

49 şi dacă s-au apropiat zilele când Matatia trebuia să moară, grăit-a el către fiii săi: „Acum 
domnesc trufia şi mustrarea, vremea răsturnărilor şi dezlănţuirea mâniei; 

50 acum, aşadar, copiii mei, aprindeţi-vă de râvnă pentru lege şi daţi-vă viaţa pentru legământul 
părinților noştri.4 

51 Aduceţi-vă aminte de lucrurile pe care părinţii noştri le-au făcut în vremile lor, şi vă veţi agonisi 
mare slavă şi nume veşnic. 

52 Oare nu s-a arătat Avraam credincios în încercare? şi nu i s-a socotit lui aceasta ca dreptate? 

53 Iosif, la vremea necazului său, a păzit porunca şi a devenit mai-marele Egiptului; 

54 Finees, părintele nostru: aprins fiind de râvnă geloasă5, a dobândit legământul preoţiei veşnice; 

4 În cărţile Macabeilor sunt întâlnite frecvent două cuvinte: „legea” (suplinită uneori prin 
„poruncile”): cea dată prin Moise în muntele Sinai, al cărei nucleu era Decalogul; „legământul”: fiii 
lui Israel vor fi şi fiii Domnului (Iahve), atâta vreme cât ei Îi vor rămâne credincioşi întru iubire(ca 
o soţie faţă de bărbatul ei). 


5 Aici e singurul loc din Vechiul Testament în care se întâlnesc cele două sensuri ale unuia şi 
aceluiaşi cuvânt: zelos = „râvnă” (zel, ardoare) şi „gelozie” (în cele mai multe cazuri, gelozia lui 
Dumnezeu Care, asemenea unui soț înşelat, Se aprinde de mânie împotriva poporului infidel care-L 
trădează prin idolatrie). În cazul de faţă, râvna omului a împrumutat ceva din gelozia lui Dumnezeu. 

55 Iosua: plinind cuvântul, a devenit judecător în Israel; 

56 Caleb: aducând mărturie în faţa adunării, a primit o moştenire în ţară; 

57 David: pentru bunătatea lui a moştenit tronul unui regat pe veci; 

58 Ilie: fiindcă s-a aprins de râvnă pentru lege, a fost ridicat pân” la cer; 

59 Anania, Azaria şi Misael: prin credincioşia lor au fost izbăviţi din para focului; 

60 Daniel: pentru curăţia lui sufletească a fost scăpat din gura leilor. 

61l Luaţi seama aşadar că, de-a lungul vremilor, nici unul din cei ce au nădăjduit în El nu a fost 
biruit. 

62 Nu vă temeţi de poruncile unui om păcătos, căci slava lui se-ndreaptă spre gunoi şi viermi; 

63 azi se înalță, dar mâine nu mai dai de el: în ţărâna lui s-a întors, iar planurile lui au pierit. 

64 Curaj, copii, fiţi viteji, şi-n numele legii arătaţi-vă bărbaţi!, căci prin ea veţi dobândi mărirea. 

65 Iată-l aici pe Simeon, fratele vostru 6; ştiu că e omul sfatului bun; daţi-i întotdeauna ascultare: el 
e părintele vostru. 

66 Cât despre Iuda Macabeul, viteaz încă din tinereţile lui, el va fi căpetenia oştirii voastre, el va 
duce războiul împotriva popoarelor. 

6 Simeon e transcripţia grecească a ebraicului Simon; aşadar, una şi aceeaşi persoană cu cel din v. 
3. 

67 lar voi, aduceţi-i aproape pe toţi cei ce păzesc legea, şi răzbunaţi-vă poporul. 

68 Plătiţi-le păgânilor cu vârf şi-ndesat şi lipiţi-vă de poruncile legii!” 

69 Apoi i-a binecuvântat şi li s-a adăugat părinților săi. 

70 A murit în anul o sută patruzeci şi şase şi a fost îngropat în mormântul părinților săi, în Modein; 
şi tot Israelul I-a jelit cu plângere mare. 

3 

Lauda lui Iuda Macabeul; primele biruinţe ale acestuia împotriva lui Apoloniu şi Siron. Lisias, 
numit să cârmuiască Siria şi să-i zdrobească pe Israeliţi. Nicanor şi Gorgias în Iudeea. Pregătiri din 
partea Israeliților. 

1 În locul lui s-a ridicat Iuda, numit Macabeul, fiul său. 

2 Toţi fraţii săi şi toţi cei ce se lipiseră de tatăl său i-au stat într-ajutor şi cu voioşie au dus lupta lui 
Israel. 

3 El a lăţit faima poporului său. Ca un viteaz a îmbrăcat armura, cu armele de luptă s-a încins; şi-n 
bătălii s-a aruncat, cu sabia apărându-şi tabăra, 

4 asemeni unui leu în marile lui fapte şi ca un pui de leu răcnind asupra prăzii. 

5 Pe cei nelegiuiţi i-a luat la goană pe cei pe care i-a aflat -, cu foc i-a ars pe cei care-i stricau 
poporul. 

6 De frica lui, nelegiuiţii s-au împuţinat, răufăcătorii, toţi, s-au risipit, şi mântuirea-n mâna lui a 
biruit. 

7 Umplut-a pe mulţi regi deamărăciune, prin marile lui fapte 

l-a-nveselit pe Iacob, iar amintirea lui în veci fi-va binecuvântată. 

8 A străbătut cetăţile lui Iuda, i-a nimicit pe cei necredincioşi şi-a-ndepărtat mânia de la Israel. 

9 Numele lui a răzbătut pân” la marginea pământului, că el i-a adunat pe cei ce erau să piară. 

10 Apoloniul a adunat păgâni şi o mare oaste din Samaria ca să se lupte împotriva lui Israel. 

11 Dar Iuda, de-ndată ce-a prins de veste, i-a ieşit înainte, l-a bătut şi l-a omorât; mulţi au căzut 
răniţi, iar ceilalţi au fugit. 

12 li s-au luat prăzile; Iuda a luat sabia lui Apoloniu, şi toată viaţa s-a slujit de ea în luptă. 

13 Atunci Siron, căpetenia oastei Siriei, a auzit că Iuda a adunat o oaste mare, precum şi strânsură 
de oameni care-i erau credincioşi şi mergeau la război. 

14 Şi a zis: „Îmi voi face un nume şi mă voi acoperi de slavă în regat; voi lupta împotriva lui Tuda şi 
a celor ce sunt de partea lui şi a celor ce dispreţuiesc porunca regelui”. 


15 Aşadar, a pornit şi el la luptă, iar cu el s-a ridicat o puternică oaste de necredincioşi ca să-l ajute 
să se răzbune pe fiii lui Israel. 

16 Şi pe când se apropia el de muntele Bet-Horon, Iuda i-a ieşit înainte cu o mână de oameni. 

17 Când au văzut oştirea care le venea împotrivă, aceştia i-au zis lui Tuda: „Cum am putea noi, cei 
atât de puţini, să ne luptăm împotriva unei mulțimi 

1 Apoloniu nu e altcineva decât „vătaful dărilor” menţionat la 1, 29-30, cel ce a organizat o 
garnizoană a ocupanților în Ierusalim. Iosif Flaviu îl numeşte „guvernatorul Samariei”. 

atât de puternice? Pe de altă parte, noi suntem sleiți, că n-am mâncat nimic pe ziua de azi”. 

18 Dar Iuda le-a zis: „Nu-i mare lucru ca o mulțime să cadă în mâinile celor puţini; pentru 
Dumnezeul cerului? e totuna dacă mântuirea vine prin mulți sau prin puţini, 

19 căci biruinţa într-un război nu vine din mulţimea oştirii: puterea vine din partea Cerului. 

20 Ei vin împotriva noastră doldora de trufie şi nelegiuire, ca să ne nimicească, pe noi, pe femeile 
noastre şi pe copiii noştri, şi să ne prade; 

21 dar noi, noi ne luptăm pentru viaţa noastră şi pentru datinile noastre. 

22 EI este Cel ce-i va zdrobi, chiar în faţa noastră; vouă să nu vă fie frică de ei”. 

23 De-ndată ce şi-a isprăvit vorba, s-a năpustit năprasnic asupra lor, iar Siron şi oastea sa au fost 
zdrobiţi în faţa lui. 

24 Şi i-au fugărit pe povârnişul Bet-horonului până jos, în câmpie. Au căzut dintre ei ca la opt sute 
de oameni, iar cei scăpaţi au fugit în ţara Filistenilor. 

25 atunci s-a început spaima de Iuda şi de fraţii lui, iar groaza s-a năpustit asupra neamurilor 
dimprejur. 

26 Numele lui a ajuns până la rege; şi toate neamurile vorbeau de bătăliile lui Iuda. 

27 Când regele Antioh a auzit de aceste lucruri, s-a umplut de mânie şi a trimis 

2 Literal: „Pentru Cer”; numele lui Dumnezeu este evitat ca în foarte multe alte cazuri, din respect, 
şi chiar din teama de a fi pronunţat. Aici, corectat după Codex Sinaiticus. 

să se adune toate oştile din regatul său, o oştire foarte puternică. 

28 Şi şi-a deschis vistieria şi le-a dat ostaşilor plata pe un an, poruncindu-le să fie gata oricând ar 
avea nevoie de ei. 

29 Atunci însă şi-a dat seama că banii din vistierie i s-au împuţinat şi că dările ţării erau mici; 
aceasta, ca urmare a vrajbei şi a plăgii pe care el le adusese asupra ţării prin înăbuşirea datinilor care 
fuseseră încă din vremile de la-nceput. 

30 şi s-a temut ca nu cumva aşa cum se întâmplase de multe ori să nu aibă cu ce acoperi cheltuielile, 
şi nici dărnicia unei mâini mai mărinimoase şi mai largi decât aceea a regilor de dinaintea lui. 

31 În această mare strâmtorare, El s-a hotărât să se ducă în Persia ca să strângă dările ținuturilor şi 
să adune bani mulţi.3 

32 Şi l-a lăsat pe Lisias, om de vază şi de viţă regească, să stea în fruntea trebilor obşteşti, de la 
Eufrat până la hotarele Egiptului, 

33 şi să se îngrijească de creşterea lui Antioh, fiul său4, până ce el se va întoarce. 

34 I-a dat în seamă jumătate din oaste, precum şi elefanţii5, şi i-a poruncit să 

3 Prin „Persia” se înţeleg aici provinciile de la est de Eufrat, aflate sub stăpânirea Seleucizilor. 
„Banii mulți”, de obicei, nu rezultau din colectarea birurilor, ci din jefuirea templelor, operaţie 
pentru care era nevoie de oaste. 

4= Viitorul rege Antioh al V-lea, care va muri asasinat, după o domnie de mai puţin de trei ani 
(164-161 î.H.). 

5 Elefanții pe care el, Antioh, îi avusese în campania din Egipt (vezi 1, 17), dar care aici, în 
regiunile muntoase, s-a dovedit că mai mult încurcă decât ajută (o dificultate pe care Hanibal 
izbutise s-o depăşească!). 

se îngrijească de toate lucrurile pe care el voia să le facă, mai ales cu privire la locuitorii din Iuda şi 
din Ierusalim: 

35 avea să trimită împotriva lor o oaste care să nimicească şi să smulgă din rădăcini puterea lui 
Israel şi pe cei rămaşi în Ierusalim, să le şteargă amintirea din locul acela, 

36 să aşeze fii de străini în hotarele lor, iar pământul ţării să-l împartă prin sorți. 

37 Regele a luat cu el cealaltă jumătate de oaste şi a plecat din Antiohia, cetatea sa regală, în anul o 


sută patruzeci şi şapte; a trecut Eufratul şi a străbătut ţinuturile de sus. 

38 Lisias i-a ales pe Ptolemeu, fiul lui Dorimene, şi pe Nicanor şi pe Gorgias, bărbaţi puternici 
dintre prietenii regelui, 

39 şi cu ei a trimis patruzeci de mii de pedestraşi şi şapte mii de călăreţi, ca să meargă în ţara lui 
Iuda şi s-o pustiască, după porunca regelui. 

40 Aceştia au înaintat cu toată puterea lor şi au venit şi s-au rânduit în apropiere de Emaus, la şes. 
41 iar negustorii ținutului, auzind vorbindu-se de ei, au luat argint şi aur cu grămada, precum şi 
slugi, şi au venit în tabără ca să-i cumpere pe fiii lui Israel ca robi6. li s-a alăturat o oaste din Siria şi 
din ţara Filistenilor”?. 

42 Juda şi fraţii săi au văzut că relele s-au înmulțit şi că oştile [duşmane] şi-au aşezat tabăra în 
hotarele lor; de 

6 Din 2 Mac 8, 10-11 ştim că negustorii de sclavi fuseseră chemaţi de însuşi Nicanor, care voia să 
strângă bani pentru ca regele să-şi plătească birul față de Romani. 

7 Literal: „... din ţara celor de alt neam”; în LXX, prin „cei de alt neam” se înţeleg Filistenii. 

asemenea, au aflat de porunca regelui, aceea de a nimici poporul şi de a-l spulbera. 

43 şi au zis unii către alții: „Să ne ridicăm poporul din prăbuşire şi să ne luptăm pentru poporul 
nostru şi pentru sfântul locaş!” 

44 lar obştea s-a adunat, ca să se pregătească de luptă, dar şi ca să se roage şi să ceară milă şi 
îndurare. 

45 Ierusalimul însă era nelocuit ca un pustiu; dintre fiii lui, nimeni nu intra şi nimeni nu ieşea;8 
templul era călcat în picioare, cetăţuia era a străinilor, hanul de popas al neamurilor. Dusu-s-a 
veselia lui Iacob, pierit-au fluierul şi ţitera! 

46 Aşadar, s-au adunat şi au venit la Miţpa, în faţa Ierusalimului căci în Miţpa fusese cândva un loc 
de rugăciune pentru Israel9. 

47 În ziua aceea au postit, s-au îmbrăcat în sac, şi-au presărat cenuşă pe cap şi şi-au sfâşiat 
hainele.10 

48 Şi au deschis cartea Legii, ca să afle în ea ceea ce păgânii cereau de la chipurile dumnezeilor lor 
mincinoşi 1 

49 Şi au adus veşmintele preoţeşti şi pârga şi zeciuielile şi i-au pus în faţă pe nazireii care-şi 
încheiaseră zilele [de nazireat] 12; 

8 Urmează un mic poem. 

9 Miţpa (pe teritoriul tribului lui Veniamin, alta decât Miţpa Galaadului): localitate situată la cca 13 
km nord de Ierusalim. 

10 Toate acestea făceau parte din ritualul de doliu, de întristare sau de pregătire a unui eveniment 
grav, când se cerea cu ardoare ajutorul lui Dumnezeu. 

11 După cât se pare, neavând profeţi între ei, Israeliţii deschideau la întâmplare Tora, spre a afla un 
răspuns dacă şi în ce fel trebuie să înfrunte duşmanul; în acest sens, vezi 2 Mac 8, 23. 

12 Nazireu era bărbatul care făcea anumite voturi de abstinenţă pe un anumit termen, la împlinirea 
căruia aducea o jertfă pe altar. 

50 şi cu glas mare au strigat spre cer, zicând: „Ce să facem noi cu aceşti oameni, şi unde să-i 
ducem? 

51 Sfântul Tău locaş e călcat în picioare şi pângărit, preoţii Tăi se află-n întristare şi-n umilinţă; 

52 şi iată că păgânii s-au adunat împotriva noastră, ca să ne nimicească; Tu ştii ce gândesc ei 
împotriva noastră. 

53 Cum am putea noi să le stăm împotrivă dacă Tu nu ne vei veni în ajutor?” 

54 Apoi au sunat din trâmbiţe şi au strigat cu glas mare. 

55 După aceea, Iuda a rânduit căpitani peste popor: căpitani peste mii, peste sute, peste câte 
cincizeci şi peste câte zece oameni. 

56 Iar celor ce-şi zideau casă, sau celor ce erau logodiţi, sau celor ce sădeau o vie, sau celor ce le 
era frică le-a poruncit să se întoarcă fiecare la casa lui, potrivit legii. 

57 Oastea s-a pus în mişcare şi s-a rânduit la miazăzi de Emaus. 

58 Iar Iuda le-a zis: „încingeţi-vă armele, purtaţi-vă ca nişte viteji şi vedeţi ca mâine-dimineaţă să 
fiţi gata să vă bateţi cu aceşti păgâni, care s-au adunat împotriva noastră spre a ne nimici, pe noi şi 


sfântul nostru locaş; 

59 că mai bine ne este să murim în luptă decât să vedem nenorocirile neamului nostru şi ale 
sfântului locaş. 

60 Şi oricare ar fi voinţa Sa în cer, aşa să fie!” 

4 

Bătălia de la Emaus. înfrângerea lui Lisias. Curăţirea templului şi sfinţirea noului jertfelnic. 
Sărbătoarea sfințirii. 

1 Gorgias a luat cu el cinci mii de pedestraşi şi o mie de călăreţi aleşi pe sprânceană,; oastea a pornit 
de cu noapte, 

2 ca să cadă asupra oastei ludeilor şi s-o lovească pe neaşteptate; oameni din Cetăţuie îi erau 
călăuze. 

3 Iar când Iuda a aflat aceasta, a plecat, el şi vitejii săi, să lovească oastea regală ce se afla la 
Emaus, 

4 În timp ce oastea era împrăștiată în afara taberei. 

5 Între timp, Gorgias a sosit noaptea în tabăra lui Iuda şi, negăsind pe nimeni, s-a apucat să-i caute 
prin munţi, căci, zicea el: „Ăştia fug de noi...”. 

6 De îndată însă ce s-a făcut ziuă, Iuda s-a ivit în câmpie cu trei mii de oameni; numa că aceştia nu 
aveau nici armurile şi nici săbiile pe care şi le-ar fi vrut. 

7 Acolo au dat cu ochii de tabăra păgânilor, puternică şi bine înzestrată, şi de călăreții dimprejurul 
ei, toţi deprinşi cu războiul. 

8 Atunci Iuda a zis către oamenii care erau cu el: „Nu vă temeţi de numărul lor mare şi nu vă 
înfricoşaţi de năvala lor. 

9 Aduceţi-vă aminte că părinţii noştri au fost izbăviţi în Marea Roşie, la vremea când Faraon îi 
urmărea cu oaste. 

10 Noi, acum, să strigăm spre cer, cu nădejdea că El Se va milostivi spre noi şi-şi va aduce aminte 
de legământul părinţilor noştri şi va zdrobi, astăzi, chiar în faţa noastră, această oştire; 

11 şi toate neamurile vor cunoaşte că este Unul care-l scapă şi-l mântuieşte pe Israel. 

12 Când străinii şi-au ridicat privirea şi i-au văzut venind împotriva lor, 

13 au ieşit din tabără ca să se bată. Oamenii lui Iuda au sunat din trâmbiţe 

14 şi s-au aruncat în luptă. Păgânii au fost zdrobiţi şi au luat-o la fugă spre câmp, 

15 aşa că cei din rândurile de la urmă au căzut, toţi, sub sabie. I-au urmărit până la Gaza şi până-n 
şesurile Idumeii, ale Azotului şi ale lamniei; au căzut dintre ei ca la trei mii de oameni. 

16 Iuda, cu oastea lui, s-a întors din urmărire 

17 şi a zis către popor: „Să nu ardeţi de nerăbdare pentru prăzi, căci ne aşteaptă o bătălie; 

18 Gorgias şi oastea lui sunt în munte, aproape de noi; acum ţineţi-vă bine în faţa duşmanilor şi 
bateţi-vă cu ei, iar după aceea veţi lua prăzile după pofta inimii”. 

19 Iuda încă nu-şi isprăvise vorba, când, din susul muntelui, s-a ivit, pândind, o frântură de oaste. 

20 Aceia au văzut că ai lor fuseseră puşi pe fugă şi tabăra lor arsă: fumul pe care-l zăreau era 
semnul a ceea ce se petrecuse. 

21 În faţa acestei privelişti au fost cuprinși de mare spaimă şi, zărind în câmpie oastea lui Iuda, gata 
să se arunce în luptă, 

22 au fugit toţi în ţara Filistenilor. 

23 Atunci Iuda s-a întors să prade corturile din tabără, de unde au luat belşug de aur şi argint, 
mătăsuri de porfiră stacojie şi de porfiră albastră ca marea, şi mari bogății. 

1586 

24 lar după ce s-au întors, au lăudat şi au binecuvântat cerul: „Că e bun, că în veac este mila Lui 
25 Mare mântuire i s-a făcut lui Israel în ziua aceea. 

26 Aceia dintre străini care scăpaseră au venit la Lisias să-i spună tot ceea ce se petrecuse. 

27 La această veste, s-a tulburat şi s-a descurajat, de vreme ce lucrurile privitoare la Israel nu se 
petrecuseră după cum ar fi vrut el şi după cum îi poruncise regele. 

28 Un an mai târziu, a ridicat şaizeci de mii de pedestraşi, aleşi unul şi unul. şi cinci mii de călăreţi, 
pe care să-i trimită la război. 

29 Aceştia s-au rânduit în Idumeea şi au sosit la Betţur. Iar Iuda le-a ieşit înainte cu zece mii de 


1? 


oameni. 

30 Văzând o oaste atât de puternică, el s-a rugat astfel: „Binecuvântat eşti Tu, Mântuitorul lui Israel, 
Tu, Cel ce ai zdrobit năvala uriaşului prin mâna robului Tău David, Cel ce ai dat oastea Filistenilor 
în mâinile lui lonatan, fiul lui Saul, şi ale scutierului său. 

31 Tot aşa închide oştirea aceasta în mâna poporului Tău Israel şi să se ruşineze cu pedestrimea şi 
călăreţii lor. 

32 Slăbeşte-le curajul, topeşte-le cutezanţa sprijinită pe putere; clatine-se în prăbuşirea lor! 

33 Doboară-i cu sabia celor ce Te iubesc!, cu cântări să Te laude toţi cei ce cunosc numele Tău! 

34 Taberele s-au ciocnit; din oastea lui Lisias au căzut ca la cinci mii de oameni, ucişi chiar în faţa 
lor, [a ludeilor]. 

35 Văzând zăpăceala din propria lui oaste şi îndrăzneala pe care o dobândise aceea a lui Iuda, şi că 
aceştia erau gata să trăiască ori să moară vitejeşte, Lisias a plecat la Antiohia, unde a adunat străini 
pentru ca, cu un număr mai mare de oşteni, să vină din nou în ludeea. 

36 Iar Iuda şi fraţii săi au zis: „lată-i pe vrăjmaşii noştri zdrobiţi; să ne suim să curățim sfântul locaş 
şi acolo să facem sfinţirea”. 

37 Atunci toată oastea s-a adunat, şi s-au suit în muntele Sion. 

38 Au văzut templul pustiit, jertfelnicul pângărit, porțile arse pe de-a-ntregul şi ierburile care 
năpădiseră curțile ca-n pădure sau ca pe munte, şi locuinţele surpate. 

39 şi şi-au sfâşiat hainele şi au plâns cu mare tânguire, şi şi-au pus cenuşă pe cap 

40 şi au căzut cu faţa la pământ; au sunat din trâmbiţe de strigare] şi au strigat spre cer. 

41 Atunci Iuda a rânduit câțiva bărbaţi să-i hărţuiască pe cei din Cetăţuie până ce el va fi curățit 
templul. 

42 şi a ales preoți neprihăniţi, râvnitori pentru lege, 

43 care au curăţit locaşul cel sfânt şi au cărat pietrele spurcate într-un loc necurat. 

44 şi când s-au sfătuit ce trebuie să facă ei cu Jertfelnicul arderii-de-tot care fusese pângărit, 

45 le-a venit gândul cel bun de a-l dărâma, ca nu cumva el, rămânând acolo, să le fie spre mustrare, 
de vreme ce păgânii îl spurcaseră. Aşa că au dărâmat jertfelnicul, 

1 „Trâmbiţe de strigare”: semnale care chemau poporul să strige spre Domnul; de obicei, 
instrumentele şi vocile se angajau împreună. 

46 iar pietrele lui le-au dus în muntele Casei2, într-un loc potrivit, în aşteptarea unui profet care să 
le spună ce vor face cu ele. 

47 şi au luat pietre întregi, potrivit legii, şi au zidit un jertfelnic nou aşa cum fusese cel de dinainte. 
48 şi au zidit din nou sfântul locaş, lucrurile din lăuntrul templului, şi au sfinţit curțile. 

49 De asemenea, au făcut alte vase sfinte3, noi, şi au adus în templu sfeşnicul, altarul tămâierii şi 
masa. 

50 Pe altar au ars tămâie şi au aprins luminile sfeşnicului, care străluceau în templu. 

51 Au pus pâinile pe masă, au întins perdelele şi au isprăvit tot ceea ce începuseră să facă. 

52 lar în cea de a douăzeci şi cincea zi a lunii a noua, care este luna Chislev a anului o sută 
patruzeci şi opt s-au sculat dis-de-dimineaţă 

53 şi, potrivit legii, au adus jertfă pe noul jertfelnic al arderilor-de-tot pe care-l făcuseră. 

54 La vremea şi-n ziua în care păgânii îl pângăriseră, chiar atunci, au făcut sfinţirea în sunetul 
cântărilor, al alăutelor, al harpelor şi al ţimbalelor. 

55 Întregul popor a căzut cu faţa la pământ şi s-a închinat şi a binecuvântat Cerul care le dăduse 
izbânda.4 

56 Timp de opt zile au făcut sfinţirea jertfelnicului, cu veselie aducând 

2 „Muntele Casei” domnului: Sionul, pe care se afla templul; expresie întâlnită şi la Mi 3, 12. 

3 „Vase sfinte”: nume generic pentru toate obiectele de cult ale templului, inclusiv mobilierul. 

4 Pentru „Cerul” vezi nota de la 3, 18. 

arderi-de-tot şi jertfe de pace şi de laudă. 

57 Partea din faţă a templului au împodobit-o cu cununi de aur şi cu scuturi, au făcut la loc intrările 
şi odăile şi le-au pus uşi. 

58 Mare veselie a fost atunci în popor, de vreme ce ocara făcută de păgâni fusese înlăturată. 

59 Iuda şi fraţii săi şi toată obştea lui Israel au hotărât ca zilele sfințirii Jertfelnicului să fie 


sărbătorite cu bucurie şi veselie în fiecare an, la vremea lor, timp de opt zile, începând cu cea de a 
douăzeci şi cincea a lunii Chislev. 

60 Tot atunci au zidit împrejurul muntelui Sion întărituri înalte şi turnuri puternice, de teamă ca nu 
cumva neamurile păgâne, dacă vor mai veni, să le calce în picioare, aşa cum făcuseră înainte. 

61 şi au rânduit acolo un pâlc de ostaşi ca să-l păzească. Şi au întărit Betţurul, pentru ca poporul să 
aibă un punct de apărare în faţa Idumeii. 

5 

Alte biruinţe ale lui Iuda Macabeul: luptele din Idumeea, Beon, Amon, Galileea, Galaad, lamnia, 
din nou în Idumeea şi împotriva Filistenilor. 

1 Şi dacă neamurile dimprejur au auzit că jertfelnicul fusese rezidit şi sfântul locaş refăcut aşa cum 
fusese înainte, s-au aprins de mânie 

2 şi s-au hotărât să-i stârpească pe cei din neamul lui Iacob care trăiau printre ei; şi au început să 
ucidă de prin popor şi să nimicească. 

3 Atunci Iuda a pornit război împotriva fiilor lui Esau, în Idumeea, în ţinutul Acrabatene, întrucât 
aceia îi ţineau pe Israeliţi sub împresurarel; şi i-a bătut cumplit şi le-a slăbit curajul şi le-a luat 
prăzile. 

4 De asemenea, şi-a adus aminte de răutatea fiilor lui Beon, care-i erau poporului laţ şi piatră de 
poticnire prin aceea că le pândeau trecerea pe drumuri. 

5 L-a închis în turnurile lor, i-a împresurat, i-a dat anatemei? şi a ars turnurile împreună cu cei ce se 
aflau înlăuntru. 

6 A trecut apoi la fiii lui Amon, unde a găsit o oaste puternică şi un popor numeros, a cărei 
căpetenie era Timotei. 

7 Şi a dus împotriva lor numeroase bătălii, i-a doborât în faţa lui şi i-a bătut. 

8 şi după ce a luat Iazerul cu filiile lui3, s-a întors în Iudeea. 

9 Păgânii din Galaad s-au adunat împotriva Israeliţilor ce se aflau în hotarele lor, ca să-i nimicească, 
iar aceştia au fugit în cetatea întărită Datema. 

10 şi i-au trimis lui Iuda şi fraţilor săi o scrisoare în care se spunea: „Păgânii care ne înconjoară se 
află adunaţi împotriva noastră ca să ne nimicească; 

11 acum se pregătesc să vină şi să ia cu asalt cetatea în care am fugit, iar în fruntea oastei lor se află 
Timotei. 

12 Aşadar, veniţi acum şi smulgeţi-ne 

1 „...îi ţineau sub împresurare”: îi hărţuiau din toate părțile. 

2 „A da anatemer”: unele prăzi de război (inclusiv oamenii) erau declarate ca fiind partea lui 
Dumnezeu, devenind astfel intangibile; pentru ca însă vreunul din învingători să nu fie ispitit să se 
atingă de ele, spre mai mare siguranţă erau distruse; în ultimă instanţă, „a da anatemei”: a condamna 
la moarte sau la nimicire. 

3 „Filu”: orăşele-satelit (literal: „fiicele”). 

din mâinile lor, că mulţi dintre noi au căzut. 

13 Toţi fraţii noştri care se află în ţinutul Tubi au fost omorâţi, pe femeile lor le-au dus în robie, pe 
copiii lor i-au despuiat de bunuri şi au pierit acolo ca la o mie de oameni. 

14 Încă nu isprăviseră de citit această scrisoare când alți soli au venit, din Galileea, cu hainele 
sfâşiate, aducând ştirile următoare: 

15 „Din Ptolemaida, din Tir, din Sidon şi din Galileea neamurilor4 s-au adunat împotriva noastră ca 
să ne nimicească. 

16 Şi dacă Iuda şi poporul au auzit aceasta, o mare adunare s-a strâns laolaltă spre a se sfătui ce e de 
făcut pentru fraţii lor ameninţaţi de necaz şi de năvala vrăjmaşilor. 

17 Şi a zis Iuda către Simon, fratele său: „Alege-ţi oameni şi du-te să-i scapi pe fraţii tăi din 
Galileea; iar eu şi Ionatan, fratele meu, vom merge în Galaad”. 

18 Şi i-a lăsat în Iudeea pe Iosif, fiul lui Zaharia, şi pe Azaria, căpetenia poporului, cu oastea 
rămasă, ca să facă paza, 

19 şi le-a dat această poruncă: „Cârmuiţi acest popor, iar până la întoarcerea noastră să nu porniţi 
nici un fel de luptă împotriva păgânilor”. 

20 Lui Simon i-au revenit trei mii de oameni cu care să meargă în Galileea, iar lui luda opt mii 


pentru Galaad. 

21 Simon s-a dus în Galileea şi a dus numeroase lupte împotriva păgânilor; în 

4 Prin „Galileea neamurilor” (textual: „a străinilor”) se înţelegea partea sudică a acestei provincii, 
populată de oameni foarte amestecați ca etnie, limbă şi obiceiuri; această denumire este întâlnită şi 
în Is 9, 1, precum şi în Mt4, 15. 

faţa lui, păgânii au fost zdrobiţi, 

22 iar el i-a urmărit până la poarta Ptolemaidei. Dintre păgâni au căzut ca la trei mii de oameni, 
cărora le-a luat prăzile. 

23 Şi i-a luat [pe Iudei] din Galileea şi din Arbata, cu femeile şi copiii lor şi cu tot ceea ce aveau şi 
i-a dus în Iudeea cu veselie mare. 

24 lar Iuda Macabeul şi Ionatan, fratele său, au trecut Iordanul şi au mers cale de trei zile prin 
pustiu. 

25 I-au întâlnit acolo pe Nabateeni5, care i-au primit paşnic şi care le-au povestit tot ceea ce li se 
întâmplase fraților în Galaad: 

26 mulţi dintre ei se aflau închişi în Bosra şi în Beter, în Alema, Casfon, Mached şi Carnaim, toate 
acestea fiind cetăţi puternice şi mari; 

27 oameni închişi se aflau şi în celelalte cetăți ale Galaadului, iar [duşmanii lor] s-au pregătit ca 
mâine să asalteze cetăţile, să le cucerească şi să-i nimicească pe toţi într-o singură zi. 

28 Atunci, pe loc, Iuda şi oastea lui au făcut calea-ntoarsă spre Bosra, au cucerit cetatea, pe toţi cei 
de parte bărbătească i-au trecut prin ascuţişul săbiei, le-au luat toate prăzile, iar cetatea au ars-o cu 
foc. 

29 De acolo a plecat în timpul nopţii şi a mers până a ajuns la cetatea întărită6. 

30 Dimineaţa, însă, când şi-au ridicat privirea, iată că o mulţime mare, nenumărată, ridica scări şi 
maşini de război7 ca să cucerească cetatea; treceau 

5 „Nabateenii”: trib de arabi nomazi. 

6 E vorba de Datema, unde se refugiaseră numeroşi iudei (vezi v. 9). 

7 Tehnică de război avansată, menţionată şi la 2 Par 26, 15. 

la asalt. 

31 Văzând că asaltul începuse şi că vaierul cetăţii ajungea pân” la cer în sunete de trâmbiţă şi-n 
strigăte puternice, 

32 Tuda a zis către oamenii din oastea lui: „Bateţi-vă astăzi pentru fraţii noştri 
33 Şi i-a făcut să înainteze, în trei cete, până-n spatele [duşmanilor], unde au sunat din trâmbiţe şi 
au strigat rugându-se. 

34 Iar oastea lui Timotei, dându-şi seama că acesta era Macabeul, a luat-o la fugă de dinaintea lui. 
Şi i-a bătut cumplit; ca la opt mii de oameni au căzut dintre ei în ziua aceea. 

35 Apoi, îndreptându-se spre Alema, a izbit-o, a luat-o cu asalt, pe toţi cei de parte bărbătească i-a 
ucis, le-a luat prăzile, iar cetatea a ars-o cu foc. 

36 Plecând de acolo, a cucerit prin asalt Casfonul, Machedul, Beterul şi celelalte cetăți ale 
Galaadului. 

37 După aceste întâmplări, Timotei a strâns o altă oaste şi s-a rânduit pentru luptă în faţa Rafonului, 
dincolo de pârâu. 

38 Iuda a trimis să iscodească tabăra şi i s-au spus următoarele: „Lângă el s-au adunat toate 
neamurile dimprejurul nostru, într-o oştire foarte numeroasă; 

39 el a tocmit şi Arabi ca să ajute; sunt în linie de bătaie dincolo de pârâu, gata să vină asupră-ţi”. 
Atunci luda a pornit în întâmpinarea lor. 

40 Când Iuda şi oastea lui se apropiau de cursul apei, Timotei a zis către căpitanii oastei sale: „Dacă 
el trece spre noi cel dintâi, nu vom putea să-i ţinem piept, căci el, fără doar şi poate, o va împinge 
spre noi; 

41 dacă însă el se va teme şi se va opri dincolo de apă, atunci noi vom trece spre el şi o vom 
împinge într-acolo”.8 

42 Ajuns în apropiere de cursul apei, Iuda i-a aşezat pe scribii poporului9 pe malul pârâului şi le-a 
poruncit: „Să nu lăsaţi pe nimeni să rămână în tabără, ci toţi să meargă la luptă!” 


1? 


43 El a trecut primul spre malul celălalt, iar poporul l-a urmat. Toţi păgânii aceia au fost zdrobiţi în 
faţa lui: şi-au aruncat armele şi au fugit spre capiştea din Carnaim. 

44 Cestălalţi au luat cetatea cu asalt şi au ars capiştea cu tot ce se afla în ea. Aşa a fost Carnaimul 
supus, şi de atunci n-a mai fost în stare să-i ţină piept lui Iuda. 

45 Iuda i-a strâns pe toţi Israeliţii ce se aflau în Galaad, de la cel mai mic pân” la cel mai mare, cu 
femeile, cu copiii şi cu avutul lor o mulţime foarte numeroasă -, ca să vină în ţara lui Iuda. 

46 Şi au ajuns în faţa Efronului. Aceasta era o cetate mare, în drum, şi foarte puternică; nu puteai s- 
o ocoleşti nici prin dreapta, nici prin stânga: trebuia să treci prin ea. 

47 Dar oamenii cetăţii nu le-au îngăduit trecerea şi au astupat porțile cu pietre. 

48 Tuda a trimis să li se spună în cuvinte de pace: „Lăsaţi-ne să trecem prin ţara voastră ca să ne 
ducem într-a noastră; nimeni nu vă va face vreun rău; vom trece numai pe jos”. Dar ei n-au vrut să-i 
deschidă. 

8 Text dificil, cu traduceri diferite; se pare, totuşi, că e vorba de o strategie în care apa torentului 
trebuia să joace un anumit rol (nici o armată din lume nu ignoră folosirea terenului de luptă). 

9 „Scribii poporului” (aici): ofiţeri însărcinaţi cu administraţia armatei. 

49 Atunci Iuda a poruncit să se facă strigare în tabără: fiecare să tăbărască acolo unde se află. 

50 Războinicii au tăbărât asupra cetăţii 10, el a asaltat-o toată ziua aceea şi toată noaptea, şi cetatea a 
fost dată în mâinile lui. 

51 Pe toţi cei de parte bărbătească i-a trecut prin ascuţişul săbiei, a dărâmat cetatea de sus până jos, 
i-a luat prăzile şi a străbătut-o călcând pe leşuri. 

52 Şi au trecut Iordanul spre Marea Câmpie ce se află în faţa Betşeanului. 

53 Iuda mergea strângându-i pe cei rămaşi în urmă şi încurajând poporul de-a lungul drumului 
întreg, până când a ajuns în ţara lui Iuda. 

54 Cu bucurie şi veselie s-au suit în muntele Sion şi au adus arderi-de-tot, de vreme ce se 
întorseseră în pace, fără ca vreunul din ei să fi căzut. 

55 În vreme ce Tuda şi Ionatan se aflau în Galaad, iar Simon, fratele lor, în Galileea, în faţa 
Ptolemaidei, 

56 Iosif, fiul lui Zaharia, şi Azaria, căpetenia oastei, au auzit de faptele lor de vitejie şi de bătăliile 
pe care le purtaseră 

57 şi au zis: „Hai să ne facem şi noi un nume şi să mergem să ne războim cu păgânii dimprejurul 
nostru!” 

58 Le-au dat porunci oștilor pe care le aveau cu ei şi au mers asupra lamniei. 

59 Iar Gorgias şi oamenii lui au ieşit din cetate ca să se bată cu ei. 

60 Iosif şi Zaharia au fost puşi pe fugă şi fugăriți până la hotarele Iudeii; în 

10 Verbul paremvallo are două înţelesuri: „a tăbărî”, în sensul de a poposi, a-şi aşeza cortul pentru 
noapte; „a tăbărî”, în sensul de a se arunca asupra cuiva, a-i sări de gât, a da năvală (sensuri 
echivalente şi în limba română). 

ziua aceea au căzut ca la două mii de oameni din poporul lui Israel. 

61 Aceasta a fost o mare înfrângere pentru popor, fiindcă ei nu ascultaseră de Iuda, şi nici de fraţii 
săi, închipuindu-şi că şi ei pot face fapte de vitejie; 

62 ei nu se trăgeau din aceeaşi spiță cu acei oameni cărora le-a fost dat ca prin mâinile lor să-l 
mântuiască pe Israel. 

63 Viteazul ludal 1 şi fraţii săi au fost la mare cinste în faţa întregului Israel şi a tuturor neamurilor 
care auzeau rostindu-li-se numele, 

64 până într-atât, încât poporul se aduna la ei să le spună-n gura mare cuvinte de laudă. 

65 După aceea, luda a plecat cu fraţii lui să se războiască cu fiii lui Esau în ţinutul din miazăzi. A 
lovit Hebronul şi filule lui, i-a dărâmat întăriturile şi i-a ars turnurile de jur-împrejur. 

66 Apoi a plecat spre a merge în ţara Filistenilor şi a străbătut Marisa 12. 

67 În acea zi au căzut preoți care-şi voiau fapte de vitejie, mergând fără nici un rost să se bată. 

68 Apoi Iuda s-a îndreptat spre Azot, în ţara Filistenilor; le-a dărâmat capiştile, chipurile 
dumnezeilor lor le-a mistuit în foc, s-a încărcat cu prăzile cetăților şi s-a întors în ţara lui Iuda. 

6 

Nefericitul sfârşit al lui Antioh Epifan. Antioh al V-lea Eupator în Iudeea. Bătălia de la Bet-Zaharia. 


Moartea lui Eleazar. Cucerirea Betţurului şi împresurarea templului. Regele le acordă Iudeilor 
libertatea religioasă. 

11 Literal: „Bărbatul Iuda”; Iuda cel plin de bărbăţie. 

12 Marisa (transcripție greacă a ebraicului Mareşa): principala cetate a Idumeii, situată la cca 20 km 
nord-vest de Hebron. Cândva, spre anul 260, centru al negoţului de sclavi. 

1 În acest timp, regele Antioh străbătea ţările de sus. Aflând că în Persia se află o cetate, Elimaida, 
faimoasă prin bogăţiile ei, prin argintul şi aurul ei, 

2 că templul ce se afla în ea era foarte bogat, că în el se aflau armuri de aur, platoşe şi arme lăsate 
acolo de către Alexandru, fiu al lui Filip şi rege al Macedoniei, cel dintâi care a domnit peste Greci, 
3 s-a dus acolo şi a încercat să cucerească cetatea şi s-o prade, dar nu a izbutit, fiindcă oamenii 
cetăţii îi aflaseră planul; 

4 ei s-au ridicat împotriva lui cu luptă, el a fugit şi a plecat de acolo cu mare întristare, spre a se 
întoarce în Babilon. 

5 În Persia i s-a dat de veste că oștile care se duseseră în ţara lui Iuda au fost puse pe fugă: 

6 Lisias s-a dus acolo întâi cu o oaste puternică, dar a trebuit să facă stânga-mprejur din faţa 
[ludeilor] care se întăriseră cu arme şi cu hrană şi cu multele prăzi luate de la oştile pe care le 
nimiciseră; 

7 dărâmaseră urâciunea pe care el o ridicase pe jertfelnicul din Ierusalim şi împrejmuiseră templul 
cu ziduri înalte, aşa cum fusese înainte, precum şi Betţurul, cetatea lui... 

8 Când regele a auzit acestea, a fost cuprins de spaimă şi s-a zguduit în adânc; s-a aruncat în 
aşternut şi s-a îmbolnăvit de întristare, de vreme ce lucrurile nu i se petrecuseră aşa cum le gândise. 

9 Aşa a rămas el acolo mai multe zile, din ce în ce mai copleşit de tristeţe, şi gândea că va muri. 

10 Atunci şi-a chemat toţi prietenii şi le-a zis: „Somnul mi-a fugit din ochi, inima mi-a slăbit de 
îngrijorare. 

11 I-am zis inimii mele: în ce necaz am ajuns şi-n ce mare tulburare mă aflu... eu, care eram bun şi 
iubit în vremea puterii mele! 

12 Acum însă îmi aduc aminte de relele pe care le-am făcut în Ierusalim: am luat toate lucrurile de 
argint şi de aur ce se aflau acolo şi am trimis ca, fără nici o pricină, să-i nimicească pe toţi locuitorii 
din Iuda. 

13 Îmi dau seama că aceasta-i pricina relelor ce m-au ajuns, şi iată că mor în mare tristeţe într-o ţară 
străină! 1 

14 Şi l-a chemat pe Filip, unul din prietenii săi, şi l-a pus în fruntea întregului său regat. 

15 I-a dat diadema sa, mantia şi inelul său, 2 poruncindu-i să-l îndrumeze pe Antioh, fiul său, şi să-l 
crească pregătindu-l să devină rege. 

16 Regele Antioh a murit în locul acela3, în anul o sută patruzeci şi nouă. 

17 Când Lisias a aflat de moartea regelui, l-a rânduit ca rege pe Antioh, fiul acestuia, pe care-l 
crescuse de când era copil, şi l-a numit cu numele de Eupator.4 

1 „În ţară străină”: departe de reşedinţa sa; altfel, Persia făcea parte din regatul Seleucizilor. 

2 E vorba de inelul cu sigiliul prin care regele întărea autenticitatea unui document; predarea 
sigiliului echivala, în fapt, cu predarea puterii, Filip devenind regent, dar şi tutore al tânărului 
Antioh. 

3= În localitatea Tabae, în oaza lui Ispahan. 

4 Nu ne sunt cunoscute motivele pentru care tutela asupra tânărului Antioh îi fusese încredinţată lui 
Filip (poate pentru aceea că Lisias nu onorase aşteptările regelui); oricum, Lisias şi-a păstrat puterea 
şi se va bate cu Filip (vezi v. 63). 

18 În acest timp, cei din Cetăţuie5 i-au închis pe Israeliţi de jur-împrejurul templului; şi cu orice 
prilej căutau să le facă neajunsuri, iar păgânilor să le fie sprijin. 

19 Iuda s-a hotărât să-i nimicească şi a chemat întregul popor să-i împresoare. 

20 Aşa că s-au adunat toţi şi i-au împresurat în anul o sută cincizeci; şi au făcut întărituri şi maşini 
de război. 

21 Aceia însă au spart împresurarea, iar câţiva necredincioşi din Israel li s-au alăturat, 

22 s-au dus la rege şi i-au zis: „Până când oare vei tot amâna să ne faci dreptate şi să-i răzbuni pe 
fraţii noştri? 


23 Noi ne-am învoit să-l slujim pe tatăl tău şi să-i facem voia şi să ne supunem poruncilor lui. 

24 Aceasta e pricina pentru care fiii poporului nostru au împresurat [Cetăţuia] şi s-au purtat cu noi 
ca nişte străini; mai mult, pe câţi dintre noi i-au descoperit i-au omorât, iar nouă ne-au jefuit ceea ce 
aveam ca moştenire. 

25 Dar nu numai împotriva noastră şi-au ridicat mâna, ci şi împotriva ţărilor care le sunt vecine. 

26 Şi iată că astăzi împresoară Cetăţuia din Ierusalim, ca să pună stăpânire pe ea, şi au întărit 
templul şi Betţurul. 

27 Aşadar, dacă tu nu le-o vei lua înainte fără nici o întârziere, atunci ei îşi vor lua avânt fără ca tu 
să-i mai poţi opri”. 

28 Auzind acestea, regele s-a mâniat; şi i-a adunat pe toţi prietenii săi, pe căpeteniile 

5 E vorba de nou-numita Cetate a lui David (vezi 1, 33 şi nota). 

oastei sale şi pe mai-marii călărimil. 

29 Oştiri cu plată i-au venit şi din alte regate, precum şi din insulele mării. 

30 Numărul oştilor sale se ridica la o sută de mii de pedestraşi, douăzeci de mii de călăreţi şi treizeci 
şi doi de elefanţi deprinşi cu războiul. 

31 Şi au venit prin Idumeea şi şi-au aşezat tabăra în apropiere de Betţur;, şi vreme de multe zile au 
dus lupte de hărțuială şi şi-au făcut maşini de război; ceilalți însă şi-au tăiat un drum prin 
împresurare, au dat foc maşinilor de război şi s-au bătut vitejeşte. 

32 Iar Iuda, lăsând Cetăţuia, s-a aşezat în linie de bătaie la Bet-Zaharia, față-n faţă cu tabăra regelui. 
33 A doua zi, dis-de-dimineaţă, regele şi-a îndreptat cu înverşunare oastea spre Bet-Zaharia; ostaşii 
se pregăteau de asalt, trâmbiţele au răsunat. 

34 Elefanţilor li s-a pus în faţa ochilor zeamă de strugure şi de mure, ca să-i întărâte la luptă.6 

35 Şi au aşezat fiarele printre oştile-falangă7, în aşa fel încât pe lângă fiecare elefant erau rânduiţi o 
mie de oameni îmbrăcaţi în zale şi acoperiţi cu coifuri de aramă, şi fiecărei fiare 1 se 

6 În 3 Mac 5, 45 ni se spune că Ptolemeu Filopator îmbătase elefanții ce urmau să se năpustească 
asupra ludeilor. De data aceasta nu mai era nevoie să-i îndoape cu enorme şi costisitoare cantități de 
vin şi tămâie; era suficient să le pună în faţă imaginea (cu mirosul) drogului pe care-l cunoşteau, 
pentru ca aceasta să le stimuleze, ca reacţie identică, agresivitatea. Peste două milenii, savantul 
Pavlov va studia acest fenomen, pe care-l va numi reflex condiționat. 

7 E vorba de celebra „falangă macedoneană”, multă vreme considerată drept invincibilă: armată ale 
cărei rânduri atacau orizontal cu sulițe ce atingeau o lungime de 6 metri. 

alăturau câte cinci sute de călăreţi de mâna-ntâi. 

36 Aceştia erau întâi peste tot unde urmau să fie fiarele; oriunde se duceau acestea, ei se duceau cu 
ele, fără să se îndepărteze. 

37 Pe fiecare fiară, ca s-o apere, se afla un puternic turn de lemn, legat pe spatele ei prin chingi, şi 
în fiecare se aflau cei treizeci de războinici care se luptau de pe ele, în afară de indianul [care 
călăuzea elefantul].8 

38 Cât despre cealaltă călărime, ea a fost rânduită de-o parte şi de alta, în cele două laturi ale oastei, 
spre a-l hărţui pe duşman şi a acoperi falangele. 

39 Când soarele lucea în scuturile de aur şi de aramă, munţii deveneau şi ei lucitori şi străluceau ca 
nişte facle aprinse. 

40 O parte din oastea regală s-a rânduit pe înălțimea muntelui, cealaltă în partea de jos, şi înaintau 
bine apărate şi în bună rânduială. 

41 Şi se cutremurau toţi cei ce auzeau zvoana acestei mulțimi, zgomotul armiilor în mişcare şi 
zornăitul armelor, căci oastea era foarte numeroasă şi foarte puternică. 

42 luda şi oastea lui s-au apropiat să dea lupta, iar din oastea regelui au căzut şase sute de oameni. 
43 Eleazar Avaran9, văzând că una din fiare era înzăuată în zale regeşti şi că era mai înaltă decât 
celelalte, a crezut că pe ea se află regele. 

44 EI s-a jertfit spre a-şi mântui poporul şi a-şi dobândi un nume în Israel: 

8 Literal: „hindusul”; om din ţara de unde veneau elefanții, a cărui etnie îi definea şi profesia. 

9 Eleazar, poreclit Avaran, era fratele mai mic al lui Iuda. 

45 a alergat cu mare curaj spre ea, prin mijlocul falangei, ucigând în dreapta şi-n stânga, tăindu-şi 


astfel drum printre ei, 

46 s-a târât sub elefant, l-a împuns pe dedesubt şi l-a omorât; acela a căzut deasupră-i, şi astfel el a 
murit acolo. 

47 lar ludeii, văzând puterea regatului şi înaintarea oştilor, au dat înapoi din faţa lor. 

48 Dar oamenii din oastea regală au urcat să-i întâlnească spre Ierusalim, iar regele şi-a aşezat 
tabăra împotriva Iudeii şi împotriva muntelui Sion. 

49 A făcut însă pace cu cei din Betţur, care au părăsit cetatea din pricină că nu aveau în ea hrană 
pentru durata unei împresurări, deoarece era anul de odihnă al pământului. 10 

50 Regele a luat în stăpânire Betţurul şi a aşezat acolo un pâlc de ostaşi ca să-l păzească. 

51 Zile lungi a rămas el cu oastea în apropierea templului; şi a aşezat acolo întărituri şi maşini de 
război şi aruncătoare de flăcări şi aruncătoare de pietre şi scorpioni pentru zvârliri de săgeți] 1, şi 
praştii. 

52 Dar şi ceilalți [Iudeii] şi-au făcut maşini de război împotriva maşinilor duşmane şi s-au bătut de- 
a lungul multor zile. 

53 Ei însă nu aveau bucate în hambare, mai întâi pentru că se aflau în anul al şaptelea12, şi în al 
doilea rând pentru 

10 E vorba de anul de odihnă al ţarinilor, prescris de legea lui Moise (Iş 23, 10-11; Lv 25, 2-7), 
când nu erau permise nici semănatul, nici recoltarea. 

11 „Scorpioni”: arbalete, arcuri cu direcţie precisă. 

12 Vezi nota de la v. 49. 

că cei ce fugiseră de la păgâni şi veniseră în Iudeea mistuiseră şi cele din urmă rămăşiţe. 

54 În locul cel sfânt n-au mai rămas decât puţini oameni, de vreme ce foamea se arătase biruitoare; 
ceilalți s-au împrăştiat, fiecare la ale lui. 

55 În acest timp, Filip pe care regele Antioh, încă trăind, îl îndatorase să-l crească pe fiul său 
Antioh, pregătindu-l să devină rege - 

56 se întorsese din Persia şi din Media împreună cu oştile care-l însoţiseră pe rege şi căuta să pună 
stăpânire pe mersul trebilor obşteşti. 

57 Aflând aceasta, Lisias s-a grăbit să dea semnalul de plecare; şi a zis către rege, către căpeteniile 
oastei şi către oamenii acestora: „Slăbim în fiecare zi, hrana ne este puţină, locul în faţa căruia ne- 
am pus tabăra e puternic, iar trebile regatului ne aşteaptă. 

58 Aşadar, să dăm mâna cu aceşti oameni, făcând pace cu ei şi cu neamul lor. 

59 Să le îngăduim să trăiască după datinile lor, ca şi mai înainte, de vreme ce ei s-au mâniat şi au 
făcut toate acestea din pricină că noi le-am desfiinţat datinile”. 

60 Această rostire a plăcut regelui şi căpeteniilor, aşa că el le-a trimis acelora [ludeilor] o îmbiere la 
pace, iar ei au primit-o. 

61 Regele şi căpeteniile s-au legat față de ei prin jurământ, în urma căruia aceia au ieşit din 
întăritură. 

62 Regele a pătruns astfel în muntele Sion; dar când a văzut întăriturile locului, şi-a călcat 
jurământul pe care-l făcuse şi a poruncit ca zidul, de jur-împrejur, să fie dărâmat. 

63 Apoi a plecat în grabă şi s-a întors la Antiohia, unde l-a aflat pe Filip stăpân pe cetate. şi s-a 
bătut cu el şi a luat cetatea cu de-a sila. 

7 

Demetru I cucereşte coroana. Lupta lui Bacchide. Uneltirile marelui preot Alchim. Nicanor, 
amenințările asupra templului, înfrângerea şi moartea lui. 

1 În anul o sută cincizeci şi unu, Demetru, fiul lui Seleucus, a părăsit Roma şi doar cu o mână de 
oameni a pus piciorul într-o cetate de pe malul mării, unde a început să domnească.] 

2 Şi de îndată ce a intrat în palatul strămoşilor săi, oastea 1-a luat pe Antioh şi pe Lisias ca să-i 
aducă la el. 

3 Iar el, când a aflat aceasta, a zis: „Să nu-i văd la chip 
4 Atunci oastea i-a ucis, iar Demetru s-a urcat pe tronul său regal. 

5 Toţi nelegiuiţii şi oamenii de nimic din Israel au venit la el, avându-l în frunte pe Alchim, care 
voia să fie arhiereu. 

6 Aceştia i-au adus regelui pâră împotriva poporului, zicând: „Iuda şi fraţii săi ți-au omorât toţi 


Ed 


prietenii, iar pe noi ne-a împrăştiat dincolo de hotarele ţării noastre. 

7 Aşadar, trimite acum un om în care ai încredere, ca să se ducă şi să vadă toate 

1 Demetru era fiul cel mare al lui Seleucus al IV-lea Filopator (187-175 î. H.). Plecarea lui din 
Roma fusese, de fapt, o evadare. Din 2 Mac 14, 1 ştim că localitatea în care a poposit era Tripoli, 
port al Feniciei. 

prăpădurile pe care le-a făcut el printre noi şi-n moşia regelui, şi să-i pedepsească pe oamenii aceia, 
ca şi pe toţi cei ce i-au ajutat”. 

8 Atunci regele l-a ales pe Bacchide, unul din prietenii regelui, guvernatorul ținuturilor de dincolo 
de Râu2, om de vază în regat şi credincios regelui. 

9 şi l-a trimis împreună cu netrebnicul Alchim, pe care l-a făcut arhiereu, poruncindu-i să se 
răzbune pe fiii lui Israel 

10 Şi au plecat şi au venit cu oaste mare în ţara lui Iuda. Şi au trimis la Iuda şi la fraţii lui nişte soli 
aducători ai unor îmbieri la pace, numai că acestea erau viclene. 

11 Aceia însă nu le-au luat în seamă cuvintele, deoarece vedeau că cestălalți veniseră cu o oaste 
numeroasă. 

12 Doar o mână de cărturari s-au adunat la Alchim şi Bacchide ca să caute o cale potrivită. 

13 Asideii au fost cei dintâi dintre fiii lui Israel care le-au cerut pace.3 

14 Căci ei ziceau: „împreună cu oastea a venit un preot din seminţia lui Aaron, care nu ne va face 
neajunsuri”. 

15 lar el le-a grăit cuvinte de pace şi li s-a jurat, zicând: „Nu vom căuta să vă facem rău, nici vouă şi 
nici prietenilor voştri”. 

16 Ei s-au încrezut în el, dar el a prins şaizeci dintre ei şi i-a omorât în aceeaşi zi, după cuvântul 
care s-a scris: 

17 „Leşurile sfinţilor Tăi şi sângele lor le-au risipit împrejurul Ierusalimului, şi nu era cine să-i 
îngroape”.4 

2Adică, de dincolo de Eufrat. 

3 Pentru „Asidei” vezi nota de la 2, 42. 

4 Citat liber din Ps 78, 2-3. 

18 Frica şi cutremurul pe care le răspândeau au căzut asupra întregului popor; se spunea: „La ei nu 
se află nici credincioşie, nici dreptate, căci şi-au călcat făgăduinţa şi jurământul pe care le-au făcut”. 
19 Bacchide a plecat din Ierusalim şi şi-a aşezat tabăra la Betzet; şi a trimis să-i prindă pe mulţi 
dintre cei care-l părăsiseră, ca şi pe unii din popor, pe care i-a înjunghiat deasupra unei fântâni, 
aruncându-i în ea. 

20 Ţara i-a încredinţat-o lui Alchim, căruia i-a lăsat o oaste care să-l ajute. Bacchide s-a dus apoi la 
rege. 

21 Alchim însă se lupta pentru marea preoţie. 

22 Toţi cei ce tulburau poporul s-au adunat la el şi, după ce s-au făcut stăpâni pe ţara lui Iuda, mult 
rău au făcut în Israel. 

23 Văzând toate relele pe care Alchim şi tovarăşii lui le făcuseră fiilor lui Israel chiar mai multe 
decât păgânii -, 

24 luda a străbătut, de jur-împrejur, toată ţara Iudeii, i-a pedepsit pe oamenii care dăduseră bir cu 
fugiţii şi i-a oprit să mai umble prin ţară. 

25 Dar când Alchim a văzut că Iuda şi fârtaţii săi deveniseră mult prea puternici, şi dându-şi seama 
că nu va putea să le ţină piept, s-a întors la rege şi i-a pârât de cele mai rele isprăvi. 

26 Atunci regele l-a trimis pe Nicanor, unul din cei mai străluciți nobili ai săi, care-l ura pe Israel şi- 
1 era potrivnic, cu porunca de a nimici poporul. 

27 Nicanor a sosit la Ierusalim cu o oaste numeroasă şi i-a trimis lui Iuda şi fraţilor săi cuvinte de 
pace, numa că erau viclene: 

28 „Nici un fel de luptă să nu fie între mine şi voi; eu voi veni cu oameni puţini la o întâlnire 
paşnică”. 

29 Şi a venit la Iuda şi s-au salutat paşnic, în timp ce duşmanii erau gata să-l ridice pe Iuda cu de-a 
sila. 

30 Iuda însă şi-a dat seama că Nicanor venise să-l întâlnească cu gânduri viclene; şi s-a temut de el 


şi n-a mai vrut să-l întâlnească. 

31 La rândul său, Nicanor şi-a dat seama că planul său fusese descoperit şi a ieşit să se bată 
împotriva lui Iuda, în apropiere de Cafarsalam$. 

32 Din cei ce erau cu Nicanor au căzut ca la cinci sute de oameni, iar ceilalți au fugit în cetatea lui 
David.6 

33 După aceasta, Nicanor s-a suit în muntele Sion. Câţiva preoţi şi bătrânii poporului au ieşit din 
templu ca să-i dea bineţe şi să-i arate arderea-de-tot care era adusă ca jertfă pentru rege. 

34 EI însă i-a luat în râs şi-n bătaie de joc, i-a mânjit cu ocări, le-a vorbit plin de sine 

35 şi-n mare mânie a făcut jurământul acesta: „Dacă Iuda şi ostaşii lui nu sunt daţi în mâinile mele 
chiar acum, în clipa aceasta, când va fi să mă întorc biruitor voi arde această casă7!” Şi a plecat 
furios. 

36 iar preoţii au intrat [în curte] şi, oprindu-se în faţa jertfelnicului şi a templului, au izbucnit în 
lacrimi Şi au zis: 

37 „Tu, Cel ce ai ales această Casă pentru ca în ea să fie chemat numele Tău 

5 Cafarsalam: localitate situată în apropierea Gabaonului. 

6 „Cetatea lui David”: cea menţionată la 1, 33 (vezi nota). 

7 „Această casă”: acest templu. 

şi pentru ca ea să-i fie poporului Tău casă de rugăciune şi de cerere, 

38 pedepseşte-l pe omul acesta şi oastea lui, făcându-i să cadă sub sabie! adu-ți aminte de 
blasfemiile lor şi nu-i lăsa să rămână vii!” 

39 Iar Nicanor, după ce a plecat din Ierusalim, şi-a aşezat tabăra la Bet-horon, unde i s-a alăturat o 
oaste de Sirieni. 

40 Iar Iuda şi-a rânduit tabăra la Adasa, cu trei mii de oameni. şi s-a rugat Iuda astfel: 

41 „Când trimişii regelui au rostit blasfemii, îngerul Tău a ieşit şi a lovit o sută optzeci şi cinci de 
mii dintre ai lui;8 

42 tot aşa zdrobeşte Tu astăzi această oştire de dinaintea noastră, pentru ca şi ceilalți să ştie că el a 
vorbit de rău locaşul Tău cel sfânt, şi judecă-l după răutatea lui!” 

43 Oştile s-au încleştat în luptă în cea de a treisprezecea zi a lunii Adar9; oastea lui Nicanor a fost 
zdrobită, el fiind cel dintâi căzut în luptă. 

44 Când oştile lui Nicanor au văzut că el căzuse, şi-au aruncat armele şi au fugit. 

45 lar Iudeii le-au urmărit cale de o zi de la Adasa până-n apropierea Ghezerului, sunând în urma 
lor din trâmbiţe de strigare. 

46 şi din toate satele de primprejur ale Iudeii au ieşit oameni care-i copleşeau [pe duşmani] din 
amândouă laturile, silindu-i să li se întoarcă împotrivă; aşa au căzut aceia sub sabie, că n-a mai 
rămas nici unul. 

8 E vorba de Senaherib, regele Asiriei; întâmplarea e istorisită în 4 Rg 19, 35. 

9 Luna Adar: februarie-martie. 

47 lar cestălalți au luat prăzile şi ceea ce mai jefuiseră, lui Nicanor i-au tăiat capul şi mâna dreaptă 
pe care şi-o întinsese cu trufie şi le-au dus şi le-au spânzurat în apropiere de Ierusalim. 

48 Şi mult s-a bucurat poporul şi a sărbătorit ziua aceea ca pe o zi de mare veselie. 

49 şi s-a rânduit ca ziua aceea să fie sărbătorită în fiecare an la treisprezece Adar. 

50 Iar ţara lui Iuda a avut linişte doar câteva zile. 

8 

Lauda Romanilor şi înţelegerea ludeilor cu aceştia. 

1 Iuda auzise de faima Romanilor: erau războinici viteji şi binevoitori faţă de cei ce li se alăturau; 
tuturor celor ce veneau la ei le arătau prietenie; erau războinici viteji. 

2 i s-a povestit despre războaiele lor şi despre isprăvile săvârşite de ei asupra Galilor, că-i biruiseră 
şi-i făcuseră să le plătească tribut, 

3 despre ceea ce făcuseră ei în ţinuturile Spaniei ca să pună stăpânire pe minele de argint şi de aur 
ce se aflau acolo, 

4 despre felul în care ei, prin înţelepciunea şi răbdarea lor, au pus stăpânire pe o ţară întreagă, deşi 
aceasta era departe de ei. Tot aşa, despre regii veniţi împotriva lor de la marginea pământului şi pe 
care, în cele din urmă, i-au zdrobit în urma unei mari înfrângeri, 


1 Textual: „„...asupra Galatenilor”; e vorba însă de Galii cisalpini din nordul Italiei supuşi în 222 î. 
H. 

„pe când ceilalţi se spunea le plătesc tribut în fiecare an”. 

5 Cu armele îi zdrobiseră pe Filip şi pe Perseu, regele Chitienilor2, ca şi pe cei ce se ridicaseră 
împotriva lor, pe care i-au supus. 

6 Antioh cel Mare3, regele Asiei, care înaintase împotriva lor cu o sută douăzeci de elefanţi, cu 
călărime, cu care de luptă şi cu o oaste foarte numeroasă, a fost şi el zdrobit de către ei; 

7 l-au prins de viu şi l-au îndatorat, pe el şi pe urmaşii săi la tron, să le plătească un greu tribut, să le 
dea ostatici şi să le treacă lor 

8 ţara indiană, Media, Lidia şi câteva din cele mai frumoase ţinuturi ale lor, pe care, după ce le-au 
luat de la el, i le-au dăruit regelui Eumene4; 

9 cum cei din Grecia se hotărâseră să meargă la ei şi să-i nimicească 

10 şi cum aceştia, prinzând de veste şi trimițând împotrivă-le un singur căpitan, s-au bătut cu ei şi 
pe mulţi i-au ucis, iar pe femeile şi pe copiii lor i-au luat robi şi le-au prădat bunurile şi le-au supus 
țara şi le-au dărâmat întăriturile şi i-au făcut să le slujească până-n ziua de azi; 

11 cum au nimicit şi au adus sub stăpânirea lor celelalte regate şi insule, pe toate câte li se 
împotriviseră, şi le-au pustiit şi le-au pus sub stăpânirea lor. 

2 E vorba de Filip al V-lea, regele Macedoniei, înfrânt în 197 î. H., şi de fiul său Perseu, învins la 
168 î. H. Pentru „Chitieni” vezi nota de la 1, 1. 

3= Antioh al III-lea (223-187 î. H.), regele provinciei Asia, înfrânt în bătălia de la Magnesia în 189. 
4= Eumene al II-lea, regele Pergamului (197-160 î. H.), a cărui cavalerie avusese un rol decisiv în 
victoria de la Magnesia. 

Şi-au păstrat însă prietenia faţă de prietenii lor şi faţă de cei ce se bizuiau pe ei. 

12 I-au supus pe regii de aproape şi pe cei de departe şi sunt temuţi de toţi cei care aud de numele 
lor. 

13 Toţi cei pe care ei vor să-i ajute să domnească, domnesc, dar toţi cei pe care vor ei, pe aceia îi 
alungă de pe tron; aşadar, ei sunt puterea. 

14 Cu toate acestea, nimeni dintre ei nu şi-a pus pe cap diadema şi nu s-a învestmântat în porfiră ca 
să se slăvească prin ea. 

15 Şi-au făcut un Senat în care trei sute douăzeci de senatori se sfătuiesc în fiecare zi, fără-ncetare 
purtând de grijă poporului, pentru ca totul să fie-n bună rânduială. 

16 În fiecare an îi încredinţează unui singur om răspunderea de a-i cârmui şi de a stăpâni peste toată 
ţara lor; toţi i se supun acestui singur om, iar între ei nu se află nici invidie, nici gelozie. 

17 Atunci Iuda l-a ales pe Eupolemiu, fiul lui loan, fiul lui Acos, şi pe Iason, fiul lui Eleazar, şi i-a 
trimis la Roma ca să încheie cu ei prietenie şi alianță 

18 şi să le ceară să le ia jugul de pe grumaz; căci ei vedeau că regatul Grecilor îl apăsa pe Israel spre 
robie. 

19 Aceştia au plecat spre Roma, iar călătoria le-a fost foarte lungă. Odată intraţi în Senat, au luat 
cuvântul şi au zis: 

20 „Iuda, zis Macabeul, frații săi şi poporul iudeu ne-au trimis la voi ca să facem cu voi alianţă şi 
pace şi ca să fim înscrişi printre aliaţii şi prietenii voştri”. 

21 Cuvântul acesta le-a plăcut. 

22 şi iată copia scrisorii pe care ei [Romanii] au săpat-o pe tăblițe de aramă şi au trimis-o la 
Ierusalim, pentru ca acolo să le fie [Iudeilor] amintire de pace şi alianţă: 

23 „Bine să le fie-n veci Romanilor şi neamului lui Iuda, pe uscat şi pe mare!; sabia şi duşmanul, 
departe de ei! 

24 Dacă se întâmplă mai întâi un război asupra Romei sau asupra oricăruia din aliaţii ei pe toată 
întinderea stăpânirii sale, 

25 neamul ludeilor îi va fi aliat după cum o vor cere împrejurările şi din toată inima; 

26 duşmanilor nu le vor da şi nici nu le vor veni în ajutor cu arme, grâu, bani sau corăbii; aşa a 
hotărât Roma, iar ei îşi vor ţine legământul fără să primească nimic. 

27 De asemenea, dacă neamul ludeilor e cel dintâi asupra căruia vine un război, Romanii le vor fi 


aliaţi din toată inima, după cum o vor cere împrejurările; 

28 năvălitorilor nu le vor fi date nici arme, nici grâu, nici bani şi nici corăbii; aşa a hotărât Roma, 
iar ei [Romanii] îşi vor ţine legământul fără viclenie. 

29 Pe temeiul acestor cuvinte au încheiat Romanii legământ cu poporul ludeilor. 

30 Dacă însă după aceasta una din părți va hotărî să adauge sau să şteargă ceva în el, o va face după 
placul ei, iar ceea ce va fi fost adăugat sau şters va fi întărit. 

31 Cât despre relele pe care regele Demetru le-a făcut împotriva lor, i-au scris după cum urmează: 
de ce ţi-ai apăsat tu jugul pe grumajii ludeilor, prietenii şi aliaţii noştri? 

32 Dacă ni se vor mai plânge împotriva ta, le vom face dreptate şi ne vom bate cu tine pe mare şi pe 
uscat”. 

9 

Bătălia de la Bereea şi moartea lui Iuda Macabeul. Ionatan, urmaşul lui Iuda. Primele porniri 
împotriva lui Bacchide. Bătălia de la Iordan. Bacchide se întăreşte în Iudeea. Moartea lui Alchim. 
Bacchide caută înţelegere cu Ionatan. 

1 În acest timp, dacă Demetru a auzit că Nicanor şi oastea lui căzuseră în luptă, i-a trimis din nou pe 
Bacchide şi pe Alchim în ţara lui Iuda, în fruntea aripei drepte a oastei. 

2 Şi au înaintat pe calea ce duce în Galileea şi şi-au rânduit tabăra la Mesalot, în ţinutul Arbel; l-au 
luat cu asalt, şi pe mulţi dintre locuitori i-au omorât. 

3 Iar în prima lună a anului o sută cincizeci şi doi şi-au aşezat tabăra în faţa Ierusalimului, 

4 apoi au plecat şi s-au dus la Bereea cu douăzeci de mii de pedestraşi şi două mii de călăreți. 

5 Iuda îşi rânduise tabăra la Eleasa, având cu el trei mii de oameni aleşi. 

6 Aceştia, văzând cât de numeroasă era oştirea duşmană, au fost cuprinşi de mare frică; mulţi s-au 
strecurat în afara taberei, aşa că n-au mai rămas decât opt sute de oameni. 

7 Iuda a văzut că oastea lui se risipea în timp ce bătălia nu mai avea răbdare; inima îi era zdrobită, 
de vreme ce el nu mai avea timp să şi-i adune pe ai săi. 

8 Se simţea slăbit, dar le-a zis celor rămaşi cu el: „înainte! ne vom năpusti asupra vrăjmaşilor noştri, 
poate că vom fi în stare să-i batem!” 

9 Ei însă căutau să-l descurajeze, zicând: „Noi nu putem, deocamdată, decât să ne scăpăm vieţile; 
pentru luptă vom reveni împreună cu fraţii noştri; acum suntem prea puţini”. 

10 Iuda a răspuns: „Departe de mine gândul de a face aşa ceva şi de a fugi de dinaintea lor. Dacă 
ceasul nostru a sosit, vom muri vitejeşte pentru fraţii noştri şi nu ne vom păta cinstea”. 

11 Oastea [duşmană] a înaintat din locul unde-şi avea tabăra şi s-a oprit ca s-o întâlnească [pe 
ceastălaltă], călărimea era împărțită în două cete, aruncătorii din praştie şi arcaşii mergeau înaintea 
oastei, în linia întâi avându-i pe viteji; Bacchide era la aripa dreaptă. 

12 Falanga s-a apropiat din amândouă laturile, în sunetul trâmbiţelor. Oamenii lui Iuda sunau şi ei 
din trâmbiţe, 

13 şi pământul s-a cutremurat de vuietul oştirilor. Bătălia a început dimineaţa şi a durat până seara. 
14 Iuda a văzut că Bacchide şi puterea oastei lui erau la dreapta; în preajma lui au venit toți oamenii 
de inimă; 

15 au zdrobit aripa dreaptă şi au urmărit-o până la poalele munţilor. 1 

16 Cei din aripa stângă, văzând că aripa dreaptă fusese zdrobită, s-au repezit pe urmele lui Iuda şi 
ale fârtaților săi, luându-i prin spate; 

17 lupta s-a îndârjit, şi din amândouă părţile au căzut morţi cu duiumul. 

1 Textual: „... până la munţii Azot”. Se vede că e o eroare de lecţiune; Azot (vechiul Aşdod) nu era 
situat la munte, ci, dimpotrivă, în câmpie (vezi 10, 77-84). 

18 Iuda a căzut şi el, iar cei rămaşi au fugit. 

19 Ionatan şi Simon l-au dus pe Iuda, fratele lor şi l-au îngropat în mormântul părinţilor săi, la 
Modein. 

20 Tot Israelul l-a plâns şi l-a jelit cu mare plângere; multe zile l-au plâns şi ziceau: 

21 „Cum de-a căzut viteazul care-l mântuia pe Israel?” 

22 Cât despre celelalte fapte ale lui Iuda şi despre războaiele lui şi despre vitejiile pe care le-a- 
mplinit şi despre măreţia faptelor lui, despre acestea nu s-a scris, căci erau foarte multe. 

23 După moartea lui Iuda, nelegiuiţii au scos capul în toate hotarele lui Israel şi s-au arătat din nou 


răufăcătorii. 

24 În zilele acelea s-a întâmplat o foamete mare, iar țara a trecut de partea lor.2 

25 Bacchide i-a ales pe oamenii nelegiuiţi şi a făcut din ei stăpânii ţării. 

26 Aceştia îi căutau şi-i cercetau pe prietenii lui Iuda, îi aduceau la Bacchide, iar acesta îi pedepsea 
Şi-i lua în bătaie de joc. 

27 Şi mare necaz s-a petrecut în Israel, aşa cum nu mai fusese de când nici un profet nu se mai 
văzuse printre ei. 

28 Atunci toți prietenii lui Iuda s-au adunat şi i-au zis lui Ionatan: 

29 „De când a murit Iuda, fratele tău, nu-i nimeni asemenea lui să meargă împotriva vrăjmaşilor 
noştri, împotriva lui Bacchide şi împotriva celor ce sunt potrivnici neamului nostru. 

30 Aşadar, pe tine te alegem astăzi să 

2 Adică de partea Sirienilor. 

ne fii căpetenie şi călăuzitor în locul lui şi să fii în fruntea luptelor noastre”. 

31 Ionatan a primit pe loc cârmuirea şi s-a ridicat în locul lui Iuda, fratele său. 

32 Când însă Bachide a aflat, căuta să-l omoare. 

33 La rândul său, Ionatan a aflat, precum şi Simon, fratele său, şi toți fârtaţii lor, şi au fugit în 
pustiul 'Tecoa şi şi-au aşezat tabăra lângă apă, la balta Asfar. 

34 Când Bacchide a aflat, era tocmai ziua de odihnă3 şi a trecut cu toată oastea lui, dincolo de 
Iordan. 

35 [Ionatan] l-a trimis pe fratele său, care cârmuia convoiul gloatei, ca să-i roage pe Nabateeni, 
prietenii săi, să-şi poată lăsa la ei avuţiile, care erau foarte multe.4 

36 Dar fiii lui lambre, cei din Medeba, au ieşit, l-au luat pe Ioan şi tot ce avea el şi s-au dus.5 

37 După aceasta, lui Ionatan şi fratelui său Simon li s-a dat de veste că fiii lui lambre petreceau la o 
nuntă mare şi că, pornind din Nadabat, aduc cu mare alai mireasa, fiica unuia din marii nobili ai 
Canaanului. 

38 Şi şi-au adus aminte de sângele lui loan, fratele lor, şi s-au suit şi s-au ascuns într-o văgăună a 
muntelui. 

39 Când şi-au ridicat ochii, iată că-n mijlocul unui mare zgomot au zărit o mulțime numeroasă şi pe 
mire şi pe 

3= Sabatul Israeliilor. 

4 Nabateenii îl primiseră prieteneşte şi pe Iuda Macabeul (vezi 5, 25); simțind că bătălia se apropie, 
Ionatan vrea să-şi pună la adăpost bunurile. 

5 Medeba era o veche cetate de pe platoul Moabului. „Fiii lui lambre” nu erau Nabateeni, dar nici 
nu-i duşmăneau pe Israeliţi, ci voiau numai să profite de un prilej bun. 

fraţii şi prietenii săi ieşind în întâmpinarea [alaiului] cu timpane şi cu instrumente muzicale şi cu 
multe arme. 

40 Şi, din locul lor de pândă, [Iudeii] s-au năpustit asupra lor şi i-au ucis; mulți au căzut răniți de 
moarte, iar cei scăpaţi au fugit la munte; şi li s-au luat toate prăzile. 

41 Nunta s-a prefăcut în plângere, iar sunetele lor muzicale, în cântece de jale. 

42 Răzbunând astfel sângele fratelui lor, s-au întors la mlaștinile Iordanului. 

43 Aflând despre aceasta, Bacchide a venit, în chiar ziua de odihnă, cu o oaste numeroasă, până la 
malurile Iordanului. 

44 Iar Ionatan a zis către oamenii săi: „Aşadar, înainte! şi ne vom bate pentru viaţa noastră, căci 
astăzi nu mai e cum a fost în alte dăţi: 

45 iată că bătălia ne stă şi în faţă, şi în spate; de-o parte, apa Iordanului, de alta, mlaştinile şi 
hăţişurile; nu-i nici un loc de scăpare. 

46 Acum, aşadar, strigaţi spre cer, ca să scăpăm din mâinile vrăjmaşilor noştri”. 

47 Lupta a început, şi Ionatan şi-a întins braţul să-l lovească pe Bacchide, dar acela s-a ferit dându- 
se înapoi. 

48 Ionatan şi ai săi au sărit în Iordan şi au ajuns, înotând, la malul celălalt, dar ceilalți n-au cutezat 
să treacă Iordanul în urmărirea lor. 

49 Din latura lui Bacchide au căzut în ziua aceea ca la o mie de oameni. 

50 Acesta s-a întors la Ierusalim şi a zidit cetăţi întărite în Iudeea: întăritura din Ierihon, Emausul, 


Bet-Horonul, 

Betelul, Timnota, Farathonul şi Tefonul, [înzestrându-le] cu ziduri înalte, porţi şi zăvoare; 

51 şi a pus în ele câte o oaste de pază, ca să-l hărţuiască pe Israel. 

52 A întărit cetatea Betţur şi Ghezerul şi Turnul şi a aşezat în ele oşti şi hrană. 

53 I-a luat ca ostatici pe fiii căpeteniilor ţării şi i-a pus sub bună pază în Cetăţuia Ierusalimului. 

54 În anul o sută cincizeci şi trei, în luna a doua, Alchim a poruncit să fie dărâmat zidul curții 
interioare a templului, nimicind astfel lucrările profeților, şi a început dărâmarea. 

55 Dar, tot la acea vreme, Alchim a fost lovit, iar lucrările lui au fost oprite; gura i s-a închis şi, 
cuprins de slăbănogeală, n-a mai fost în stare să scoată o vorbă şi să dea vreo poruncă în casa lui. 

56 Aşa a murit Alchim, la vremea aceea, în chin cumplit. 

57 lar Bacchide, văzând că Alchim murise, s-a întors la rege, iar ţara lui Iuda a fost liniştită vreme 
de doi ani. 

58 Toţi nelegiuiţii s-au sfătuit, zicând: „lată că Ionatan şi oamenii lui trăiesc liniștiți şi încrezători; 
aşadar, să-l aducem acum pe Bacchide, iar el va pune mâna pe ei într-o singură noapte”. 

59 Şi s-au dus şi s-au sfătuit cu el. 

60 acesta s-a aşternut la drum cu o oaste numeroasă şi a trimis scrisori tainice la toţi cei ce în ludeea 
erau de partea lui, ca să pună mâna pe Ionatan şi pe fârtaţii săi; ei însă n-au putut-o 

6 Aluzie la contribuţia esenţială pe care profeţii Agheu şi Zaharia o avuseseră la reconstruirea 
templului. 

face, fiindcă planul le fusese descoperit. 

61 În schimb, cestălalţi au pus ei mâna pe cincizeci dintre oamenii țării, capii acestei nelegiuiri, şi i- 
au ucis. 

62 Ionatan şi Simon şi cei ce erau cu ei s-au dus la Betbasa, care se află în pustiu; au rezidit ceea ce 
fusese dărâmat şi au întărit-o. 

63 Bacchide, de îndată ce a aflat, şi-a strâns toate oștile şi le-a chemat şi pe cele din Iudeea. 

64 Şi-a aşezat tabăra în preajma Betbasei şi s-a luptat împotriva ei vreme de multe zile şi a făcut 
maşini de război. 

65 Iar Ionatan, lăsându-l în cetate pe fratele său Simon, a ieşit în ţară şi s-a pornit la drum cu o mână 
de oameni. 

66 L-a bătut pe Odomer şi pe fraţii lui, ca şi pe fiii lui Fasiron în sălaşele lor.7 

67 Când a început să-i lovească şi s-a suit cu oştile, Simon şi ai lui au ieşit din cetate şi au ars 
maşinile de război. 

68 şi s-au bătut cu Bacchide şi l-au zdrobit şi mare necaz i-au pricinuit, de vreme ce planul şi 
sforțările lui dăduseră greş. 

69 Aprins de mânie împotriva nelegiuiților care-l sfătuiseră să vină în ţară, pe mulţi dintre aceştia i- 
a ucis şi s-a hotărât să se întoarcă în propria lui ţară. 

70 Iar Ionatan, aflând, i-a trimis soli ca să încheie pace cu el şi să primească robii îndărăt. 

71 acela s-a învoit şi i-a plinit cererile şi i s-a jurat că niciodată, în zilele vieţii lui, nu va căuta să-i 
facă vreun rău. 

72 Şi i-a dat înapoi robii pe care-i făcuse mai înainte în ţara lui Iuda, după care, 

7 După toate probabilitățile, e vorba de oarecare triburi arabe. 

întorcându-se, s-a dus în ţara lui şi nu a mai revenit în hotarele lor. 

73 Aşa s-a odihnit sabia în Israel. Ionatan s-a aşezat în Micmaş şi a început să judece poporul şi i-a 
nimicit pe nelegiuiții din Israel. 

10 

Întrecerea dintre Alexandru şi Demetru I. Ionatan, mare preot. îmbierile lui Demetru I faţă de Iudei, 
pe care aceştia nu le primesc, luând partea lui Alexandru. Alianţa lui Alexandru cu Egiptul şi apoi 
cu Ionatan. Înfrângerea lui Apoloniu. 

1 În anul o sută şaizeci, Alexandru, fiul lui Antioh Epifan, s-a ridicat şi a luat Ptolemaida; primit de 
popor, acolo a început să domnească. 

2 Aflând aceasta, regele Demetru a adunat oştiri foarte numeroase şi a pornit împotriva lui să se 
bată. 


3 Demetru i-a trimis lui lonatan o scrisoare cu vorbe de pace şi cum că ar vrea să-l ridice pe treptele 
cinstirii; 

4 căci, îşi zicea el: „Să ne grăbim să facem pace, noi mai întâi, cu oamenii aceia, înainte ca 
[Ionatan] s-o facă cu Alexandru împotriva noastră; 

5 căci el îşi va aduce aminte de toate relele pe care noi i le-am făcut, şi lui, şi fraților săi, şi 
neamului său”. 

6 Aşa că i-a dat împuternicire de a ridica oşti, de a-şi face arme, de a se numi aliatul său, şi a 
poruncit să-i fie daţi înapoi ostaticii ce se aflau în Cetăţuie. 

7 Ionatan a venit la Ierusalim şi a citit scrisoarea în auzul întregului popor şi al celor din Cetăţuie. 

8 Aceştia din urmă au fost cuprinşi de mare frică aflând că regele îi dăduse împuternicire de a ridica 
oaste. 

9 Oamenii din Cetăţuie i-au dat lui Ionatan ostaticii, iar acesta i-a dat părinților lor. 

10 Ionatan locuia în Ierusalim şi s-a pornit să rezidească şi să reaşeze cetatea. 

11 Le-a poruncit lucrătorilor să rezidească zidurile şi împrejmuirea muntelui Sion cu pietre cioplite 
în patru muchii, ca să le întărească, iar ei au făcut aşa. 

12 Străinii ce se aflau în cetăţile zidite de Bacchide au luat-o la fugă; 

13 fiecare şi-a lăsat baltă locul pe care-l avea şi a plecat în ţara lui. 

14 Numai în Betţur au rămas câţiva din cei ce părăsiseră legea şi poruncile, căci acolo era locul lor 
de scăpare. 

15 Regele Alexandru a aflat de făgăduinţele pe care Demetru i le trimisese lui Ionatan; i s-a povestit 
şi despre luptele şi faptele viteze pe care acesta le făcuse, el şi fraţii lui, şi despre suferinţele pe care 
le înduraseră. 

16 şi a zis: „Oare vom afla noi vreodată un om care să-i semene? Să facem deci din el un prieten şi 
aliat”. 

17 Aşa că a scris şi a trimis o scrisoare alcătuită după cum urmează: 

18 „Regele Alexandru către fratele său Ionatan, salutare! 

19 Am auzit despre tine că eşti un războinic viteaz, foarte potrivit să devii prietenul nostru. 

20 Iată de ce te rânduim astăzi să fii marele preot al neamului tău şi-ţi dăruim treapta de prieten al 
regelui totodată 

el i-a trimis o tunică de porfiră şi o coroană de aur -, pentru ca tu să fii părtaşul nostru şi să-ţi 
păstrezi prietenia cu noi”. 

21 Ionatan şi-a pus pe el veşmintele sfințite în cea de a şaptea lună a anului o sută şaizeci, la 
sărbătoarea Corturilor; şi a ridicat oşti şi a făurit arme multe. 

22 Aflând aceasta, demetru s-a întristat foarte şi a zis: 

23 „Ce-am făcut noi acolo, că Alexandru ne-a luat-o înainte făcând prietenie cu Iudeii spre a-şi 
dobândi sprijin? 

24 Aşadar, şi eu le voi scrie şi le voi vorbi de ajutor, de înălţare în cinste şi de daruri spre a-i câştiga 
de partea noastră”. 

25 şi le-a trimis o scrisoare alcătuită aşa: „Regele Demetru către neamul ludeilor, salutare! 

26 De vreme ce aţi păzit legămintele făcute cu noi şi aţi stăruit în prietenia noastră şi nicidecum n- 
aţi trecut de partea duşmanilor noştri, am aflat şi ne-am bucurat. 

27 Mergeţi deci mai departe în a vă păstra credincioşia faţă de noi, iar noi vă vom răsplăti pentru 
ceea ce faceţi în folosul nostru. 

28 Vă vom dărui numeroase scutiri şi vă vom înmâna daruri. 

29 Începând chiar de acum, vă scutesc şi vă eliberez, pe toţi Iudeii, de dajdii, de vama pe sare şi de 
dările către coroană; 

30 şi a treia parte din seminţe şi jumătatea din roadele pomilor, ce mi se cuveneau mie, sunt iertate 
începând de astăzi, aşa încât ele să nu mai fie luate din ţara lui Iuda, şi nici din cele trei ţinuturi ce i 
s-au adăugat de la Samaria şi Galileeal, începând cu ziua de azi şi cât va dura timpul. 

31 Ierusalimul să fie sfânt şi scutit, cu toate hotarele lui, de zeciuială şi de biruri. 

32 De asemenea, mă lipsesc de orice putere asupra Cetăţuii Ierusalimului şi i-o trec marelui preot, 
pentru ca să aşeze acolo oamenii pe care el îi va alege ca s-o păzească. 

33 Şi oricărui iudeu care a fost dus ca rob din ţara lui luda în oricare parte din cuprinsul regatului 


meu îi dau libertatea fără nimic în schimb. Şi toţi să fie scutiţi de dări, chiar şi pentru vitele lor. 

34 Şi toate sărbătorile şi zilele de odihnă şi zilele de lună nouă şi zilele anume rânduite şi cele trei 
zile de dinaintea unei sărbători şi cele trei de după ea, toate să fie zile de scutire şi de libertate 
pentru toți Iudeii care se află în regatul meu 

35 şi nimeni nu va avea căderea de a pretinde ceva de la vreunul din ei sau de a-l supăra pentru 
ceva. 

36 În oştile regelui vor fi înscrişi dintre Iudei ca la treizeci de mii de oameni, care vor primi aceeaşi 
plată ca toţi ceilalți din oştile regelui. 

37 Dintre ei, unii vor fi aşezaţi în cetăţile întărite ale regelui, iar unii dintre aceştia vor fi rânduiţi 
peste trebile de încredere ale regatului. Comandanții şi dregătorii lor vor fi dintre ei, iar aceştia vor 
trăi după legile lor, aşa cum regele a poruncit pentru ţara lui Iuda. 

1 Cele trei ţinuturi (numite în LXX „toparhei”, adică mici teritorii conduse de către un toparh) 
fuseseră desprinse de către Ionatan din Samaria („,Samaritida”) şi anexate la Iudeea; în 11, 34 sunt 
menţionate pe nume. 

38 Cât despre cele trei ţinuturi din provincia Samaria care au fost alipite la Iudeea, ele să rămână 
alipite de Iudeea şi socotite ca ale ei, pentru ca, având aceeaşi supuşenie, să nu asculte de vreo altă 
stăpânire în afară de aceea a marelui preot. 

39 Iar Ptolemaida, cu ţinuturile ei, o dau în dar templului din lerusalim pentru acoperirea 
cheltuielilor legate de sfântul locaş. 

40 Din partea mea, dau în fiecare an câte cincisprezece mii de sicli de argint din veniturile ce i se 
cuvin regelui în locurile sfinte. 

41 Tot prisosul de bani, pe care cei ce strâng dările nu l-au vărsat în anii trecuţi, va fi dat de acum 
pentru nevoile templului. 

42 Pe deasupra, se face scutire şi pentru cei cinci mii de sicli de argint care erau luaţi anual din 
veniturile templului, pentru ca ei să le revină preoților slujitori. 

43 Toţi cei ce vor fugi a scăpare în templul din Ierusalim şi în toate ţinuturile lui din pricina unei 
datorii faţă de vistieria regală şi pentru oricare altă pricină vor fi eliberaţi cu tot ceea ce au ei în 
cuprinsul regatului meu. 

44 Pentru lucrările de zidire şi prenoire ale templului, cheltuielile vor fi date, de asemenea, din 
veniturile regelui. 

45 Pentru ridicarea zidurilor Ierusalimului şi pentru întărirea lor de jur-împrejur, cheltuielile vor fi, 
de asemenea, luate din veniturile regelui, ca şi pentru ridicarea zidurilor în Iudeea. 

46 Când Ionatan şi poporul au auzit cuvintele acestea, nu le-au dat crezare şi nici nu le-au primit, 
fiindcă îşi aduceau aminte de marile rele pe care acela i le pricinuise lui Israel şi de marile suferinţe 
cu care îi necăjise. 

47 Le-a plăcut însă de Alexandru, de vreme ce el fusese primul care le-a îmbiat cuvinte de pace şi 
cu care făcuseră o alianţă statornică. 

48 Regele Alexandru a adunat oştiri numeroase şi şi-a rânduit tabăra împotriva lui Demetru. 

49 Şi dacă cei doi regi s-au încleştat în luptă, oastea lui Demetru a luat-o la fugă, iar Alexandru l-a 
urmărit şi l-a adus la ai săi. 

50 Războiul însă s-a întețit până la apusul soarelui, iar Demetru, în ziua aceea, a fost ucis.2 

51 Alexandru a trimis soli la Ptolemeu, regele Egiptului3, ca să-i vorbească aşa: 

52 „lată că eu m-am întors în regatul meu şi m-am aşezat pe tronul părinților mei; am dobândit 
puterea, l-am zdrobit pe Demetru şi m-am înstăpânit asupra ţării noastre; 

53 m-am războit cu el şi l-am zdrobit, pe el şi oastea lui, şi ne-am aşezat pe tronul său regal. 

54 Acum, aşadar, să legăm prietenie noi între noi; acum, aşadar, dă-mi-o pe fiica ta de soţie; eu voi 
fi ginerele tău şi-ţi voi da şi ţie, şi ei daruri vrednice de tine”. 

55 Iar regele Ptolemeu i-a răspuns după cum urmează: „Fericită e ziua în care tu te-ai întors în ţara 
părinților tăi şi în care te-ai aşezat pe tronul lor regal! 

2 Iosif Flaviu relatează că oastea lui Alexandru a fugit, urmărită fiind de Demetru. Oricum, biruitor 
a fost Alexandru. 

3 E vorba de Ptolemeu al VI-lea Filometor (180-145 î. H.). 

56 Acum, aşadar, voi face aşa cum ai scris; vino să ne întâlnim la Ptolemaida4, ca să ne vedem unul 
pe altul, şi te voi face ginerele meu, aşa cum ai spus”. 

57 Ptolemeu a plecat din Egipt, el şi fiica sa, Cleopatra. şi a venit la Ptolemaida în anul o sută 
şaizeci şi doi, 

58 iar regele Alexandru i-a ieşit în întâmpinare; el i-a dat-o acestuia pe Cleopatra, fiica sa, şi a făcut 
nunta în Ptolemaida, cu mare alai, aşa cum obişnuiesc să facă regii. 

59 Regele Alexandru i-a scris lui lonatan să vină să-l întâlnească. 

60 Acesta a venit cu mare alai la Ptolemaida şi s-a întâlnit cu cei doi regi, cărora le-a dat ca şi 
prietenilor lor argint, aur, daruri numeroase, şi le-a atras bunăvoința. 

61 Atunci s-au strâns împotriva lui nişte oameni de nimic din Israel, din cei certaţi cu legea, şi l-au 
pârât, dar regele nu i-a luat în seamă. 

62 Mai mult, regele a poruncit ca Ionatan să fie dezbrăcat de hainele lui şi îmbrăcat în porfiră, şi aşa 
s-a făcut. 

63 Regele l-a aşezat lângă el şi le-a zis dregătorilor săi: „Ieşiți cu el în mijlocul cetăţii şi spuneţi cu 
glas mare: Nimeni să nu ridice vreo plângere împotriva lui, de nici un fel, şi nimeni să nu-l tulbure 
pentru vreo pricină oarecare!” 

64 Şi când pârâşii lui au văzut cinstirile ce i se aduceau, cuvintele poruncii, şi pe el însuşi îmbrăcat 
în porfiră, şi-au luat cu toţii tălpăşiţa. 

65 lar regele i-a făcut cinstea de a-l înscrie printre prietenii de frunte şi l-a 

4 Ptolemaida era vechea cetate Aco (menţionată la Jd 1, 31), situată în nordul Palestinei (devenită 
mai târziu Sfântul-loan-de-Acra). 

rânduit strateg şi meridarh5. 

66 Iar Ionatan, după aceea, s-a întors la Ierusalim cu pace şi bucurie. 

67 În anul o sută şaizeci şi cinci, Demetru, fiul lui Demetru6, a venit din Creta în ţara părinților săi. 
68 La această veste, regele Alexandru a tresărit şi s-a întors la Antiohia. 

69 Demetru i-a încredinţat comanda ostăşească lui Apoloniu, care era guvernatorul Celesiriei7; 
acesta a adunat o mare oştire şi şi-a aşezat tabăra lângă lamnia şi a trimis să i se spună lui Ionatan, 
marele preot: 

70 „Tu, care eşti cu desăvârşire singur, te ridici împotriva noastră, în timp ce eu, din pricina ta, m- 
am făcut de râs şi de batjocură; atunci, de unde până unde îţi iei tu libertatea de a ne înfrunta în 
munţi? 

71 Acum, aşadar, dacă te bizui pe oştile tale, coboară către noi în câmpie, şi acolo să ne măsurăm 
unul cu altul; căci eu am cu mine oștile cetăților. 

72 Întreabă şi află cine sunt eu şi cine sunt ceilalţi care ne vin într-ajutor. Ei spun că voi nu sunteţi 
în stare să staţi pe picioare-n faţa noastră, de vreme ce părinţii tăi de două ori au fost puşi pe fugă în 
ţara lor. 

73 Cu atât mai puţin vei fi tu în stare acum să ţii piept călărimii, şi nici vreunei 

5 Meridarhes putea să însemne fie comandantul unei părți din armată, fie guvernatorul unui anume 
teritoriu; cum însă „strateg” (strategos) însemna comandant de oaste, general, e cert că Ionatan 
fusese învestit cu ambele funcţii: militară şi politică (pe lângă cea sacerdotală). 

6 Acesta era Demetru al II-lea Nicator, fiul cel mai mare al lui Demetru I. 

7 Prin Celesiria (Cele-Siria) se înţelegea la început valea dintre munţii Liban şi Anti-Liban; în 
vremea Seleucizilor, ea cuprindea o parte din Siria, Fenicia şi chiar, uneori, Palestina. 

oşti asemănătoare în câmpie, unde nu e nici piatră, nici pietricică, şi nici loc pe unde să fugi”. 

74 Când a auzit Ionatan cuvintele lui Apoloniu, s-a gândit cu chibzuinţă şi a ales zece mii de 
oameni şi a ieşit din Ierusalim; iar Simon, fratele său, i s-a alăturat într-ajutor. 

75 Şi şi-au rânduit tabăra în apropiere de loppe, dar oamenii cetăţii au închis porțile, fiindcă acolo, 
în loppe, se afla un corp de pază al lui Apoloniu. Dar ei s-au pornit la luptă, 

76 iar oamenii cetăţii, cuprinşi de spaimă, au deschis, aşa încât Ionatan a pus stăpânire pe loppe. 

77 La această veste, Apoloniu a pus în linie de bătaie trei mii de călăreţi şi o numeroasă pedestrime 
şi s-a îndreptat spre Azot, ca şi cum ar fi vrut să străbată [ţara], în timp ce, totuşi, înainta în câmpie, 
căci el avea o foarte numeroasă călărime pe care se bizuia. 

78 Ionatan l-a urmărit spre Azot, şi cele două oşti s-au încleştat în luptă. 


79 Apoloniu lăsase o mie de călăreţi ascunşi înapoia duşmanului. 

80 Ionatan a aflat că în spatele lui se află o oaste la pândă. Călăreţii i-au învăluit oastea şi au 
împroşcat-o cu săgeți de dimineaţa până seara. 

81 Oastea s-a ţinut bine, aşa cum poruncise lonatan, în timp ce caii acelora oboseau. 

82 Atunci Simon şi-a ridicat oastea şi a lovit falanga, căci călărimea era istovită; [Sirienii], zdrobiţi 
sub loviturile lui, au luat-o la fugă. 

83 Călăreţii s-au risipit în câmpie şi au fugit în Azot şi au intrat în Bet-Dagon, capiştea idolului lor, 
ca să-şi afle acolo scăparea. 

84 lonatan a aprins Azotul şi cetățile dimprejur, le-a luat prăzile, a ars Betdagonul şi pe cei ce 
fugiseră în el. 

85 Numărul celor căzuţi sub sabie şi al celor arşi a fost ca la opt mii de oameni. 

86 Plecând de acolo, Ionatan şi-a rânduit tabăra aproape de Ascalon, iar oamenii cetății l-au 
întâmpinat cu mare alai. 

87 Apoi s-a întors Ionatan la Ierusalim împreună cu oamenii lui, încărcaţi cu mare belşug de prăzi. 
88 Şi, de îndată ce regele Alexandru a aflat de aceasta, l-a încărcat pe Ionatan cu şi mai multă cinste 
89 şi i-a trimis o agrafă de aur ceea ce li se dă, de obicei, rudelor regelui şi i-a dat în stăpânire 
Ecronul şi toate hotarele lui. 

Moartea lui Alexandru. Ionatan şiDemetru II; alianța împotriva lui Trifon. Ionatan, aliat al lui 
Antioh VI împotriva lui Demetru II. 

1 Regele Egiptului a adunat oştiri numeroase ca nisipul de pe țărmurile mării, precum şi foarte 
multe corăbii şi căuta să dobândească prin vicleşug regatul lui Alexandru şi să-l alipească regatului 
său. 

2 A venit în Siria cu vorbe de pace; oamenii cetăților i-au deschis porțile şi i-au ieşit în întâmpinare; 
aceasta, fiindcă regele Alexandru poruncise să i se iasă în întâmpinare, de vreme ce era vorba de 
socrul său. 

3 Dar, de îndată ce Ptolemeu intra în cetăți, din oștirea lui lăsa câte o oaste de pază în fiecare cetate. 

4 Când s-a apropiat de Azot, i s-a arătat capiştea lui Dagon arsă. Azotul şi satele lui dărâmate, 
stârvurile aruncate încoace şi încolo, rămăşiţele făcute scrum ale celor pe care [Ionatan] îi arsese în 
război, acum grămezi-grămezi în calea lui. 

5 i s-a povestit regelui ce făcuse Ionatan, ca să-l învinovățească, dar regele a tăcut. 

6 Ionatan a ieşit în întâmpinarea regelui, la Ioppe, cu alai; s-au salutat unul pe altul şi au poposit 
acolo. 

7 Ionatan a mers cu regele până la râul numit Elefteros, după care s-a întors la Ierusalim. 

8 Ptolemeu însă s-a înstăpânit asupra cetăților de pe țărmul mării până la Seleucia-pe-Mare şi 
cugeta planuri împotriva lui Alexandru. 

9 Şi a trimis soli la regele Demetru, ca să-i spună: „Vino, să încheiem amândoi o alianţă; îţi voi da 
pe fiica mea pe care o ţine Alexandru şi vei domni peste regatul părintelui tău; 

10 căci mă căiesc de faptul că i-am dat-o pe fiica mea, de vreme ce el a căutat să mă omoare”. 

11 Îl vorbea de rău fiindcă-i râvnea regatul. 

12 Luându-şi fiica înapoi, i-a dat-o lui Demetru; a terminat-o astfel cu Alexandru, iar vrăjmăşia lor 
a ieşit la lumină. 

13 Ptolemeu a intrat în Antiohia, unde şi-a pus pe cap coroana Asiei; aşa că de acum avea pe cap 
două coroane: pe a Egiptului şi pe aceea a Asiei. 

14 La vremea aceea regele Alexandru se afla în Cilicia, fiindcă oamenii acelor ţinuturi nu mai voiau 
să rămână sub ascultarea lui. 

15 Aflând de cele întâmplate, Alexandru a pornit la luptă împotriva lui Ptolemeu; acesta a înaintat, 
i-a ieşit înainte cu o oaste puternică şi l-a pus pe fugă. 

16 Alexandru a fugit în Arabia ca să caute acolo un adăpost, iar regele Ptolemeu a rămas biruitor. 

17 Arabul Zabdiel i-a tăiat lui Alexandru capul şi i l-a trimis lui Ptolemeu. 

18 A treia zi însă a murit şi regele Ptolemeu, iar cei pe care el îi pusese prin cetăţi au fost ucişi de 
către locuitorii acestora. 

19 Demetru a devenit rege în anul o sută şaizeci şi şapte. 


20 În zilele acelea, Ionatan i-a adunat pe cei din Iudeea ca să cucerească Cetăţuia Ierusalimului, 
împotriva căreia a făurit maşini de război. 

21 lar unii din cei ce-şi urau neamul, oameni de nimic, s-au dus la rege şi i-au dat de veste că 
Ionatan împresura Cetăţuia. 

22 Aflând aceasta, [Demetru] s-a mâniat, şi de îndată a pornit la drum, a venit în Ptolemaida şi i-a 
scris lui lonatan să oprească împresurarea şi să se întâlnească amândoi în Ptolemaida ca să stea de 
vorbă. 

23 Ionatan însă, auzind aceasta, a poruncit ca împresurarea să meargă mai departe, apoi a ales o 
seamă de bătrâni ai lui Israel şi o seamă de preoţi şi s-a pus pe el însuşi faţă-n faţă cu primejdia. 

24 Luând cu el argint şi aur şi haine 

1 „Cetăţuia” Ierusalimului era vechea „cetate a lui David”, pe muntele Sion, pe care trimişii lui 
Antioh Epifan au ocupat-o transformând-o în „Citadela” (fortăreață) siriană, ea devenind astfel o 
permanentă ameninţare pentru Israeliți. 

scumpe şi alte daruri îmbelşugate, s-a dus la rege în Ptolemaida şi i-a câştigat bunăvoința. 

25 Câţiva nelegiuiţi ai neamului se plângeau de el, 

26 dar regele s-a purtat cu el aşa cum se purtaseră şi înaintaşii săi: l-a înălțat mai presus decât toţi 
prietenii săi, 

27 i-a întărit răspunderea de mare preot şi toate celelalte vrednicii pe care le avea dinainte şi l-a 
aşezat în fruntea întâilor prieteni. 

28 Ionatan i-a cerut regelui să scutească de dări Iudeea şi cele trei ţinuturi din Samaria; şi i-a 
făgăduit trei sute de talanţi. 

29 regele s-a învoit; asupra tuturor acestor lucruri i-a scris lui Ionatan o scrisoare cu următorul 
cuprins: 

30 „Regele Demetru către Ionatan, fratele său, şi către neamul ludeilor, salutare! 

31 Copia scrisorii pe care i-am trimis-o lui Lastene, ruda noastră2, cu privire la voi, v-o trimitem şi 
vouă ca s-o cunoaşteţi: 

32 regele Demetru către Lastene, părintele său, salutare! 

33 Cu privire la neamul Iudeilor, care sunt prietenii noştri şi păstrează alianţa cu noi, am hotărât să 
le facem bine, având în vedere bunele lor simţăminte faţă de noi. 

34 Le dăm întărirea noastră asupra Iudeii şi asupra celor trei ţinuturi, Aferema, Lida şi Ramataim; 
acestea au fost luate din Samaria şi alipite Iudeii, 

2 După Iosif Flaviu, Lastene era guvernatorul Celesiriei; el îi oferise lui Demetru mercenari, 
ajutându-l să debarce în Cilicia. Expresia „ruda noastră” e o simplă formulă de curtoazie. 

laolaltă cu tot ceea ce ţine de ele, în folosul tuturor celor ce aduc jertfe în Ierusalim, în schimbul 
dărilor pe care regele le lua înainte de la ei, în fiecare an, din roadele pământului şi din cele ale 
pomilor. 

35 Cât despre celelalte care ni se cuvin, din zeciuieli şi din vămuiri, ca şi din puţurile de sare şi din 
dările datorate coroanei, începând de astăzi le iertăm pe de-a-ntregul. 

36 Nici o abatere nu se va face de la această poruncă, începând de acum şi-ntotdeauna. 

37 Aşadar, aveţi grijă să faceţi o copie care să-i fie dată lui Ionatan şi aşezată pe muntele cel sfânt, 
într-un loc de unde să se poată vedea”. 

38 Regele Demetru, văzând că ţara e liniştită şi că nimic nu i se împotrivea, şi-a eliberat toţi ostaşii, 
pe fiecare la vatra lui, în afară de ostaşii străini pe care-i adunase de prin insulele neamurilor3; 
atunci, însă, toate oştile pe care le avea de la părinţii săi i-au devenit potrivnice. 

39 Trifon, care făcuse parte cândva din oamenii lui Alexandru, văzând că toţi ostaşii cârteau 
împotriva lui Demetru, s-a dus la arabul Iamblic, care-l creştea pe Antioh, copilul lui Alexandru, 

40 şi i-a cerut cu stăruinţă să i-l dea lui, ca să domnească în locul tatălui său; şi i-a povestit tot ceea 
ce se petrecuse cu Demetru şi cum oştile lui îi deveniseră potrivnice. Şi a rămas acolo multe zile. 

41 Ionatan a trimis să-i ceară regelui Demetru să-i scoată din Ierusalim pe 

3 Prin „insulele neamurilor” se pot înţelege fie neamurile ca atare (unităţi etnice distincte), fie 
neamurile din insulele Mediteranei (vezi şi nota de la Fe 10, 5). 

cei din Cetăţuie, ca şi pe cei ce se aflau în cetăţile întărite, de vreme ce aceştia se luptau împotriva 


lui Israel. 

42 lar Demetru a trimis să i se spună lui Ionatan: „Nu numai că voi face aceasta pentru tine şi 
neamul tău, dar te voi încărca de cinstire, pe tine şi pe neamul tău, de îndată ce voi avea un prilej 
bun. 

43 Acum, însă, fă bine şi trimite-mi oameni care să mi se alăture la luptă, căci nici una din oştile 
mele nu mai ascultă de mine”. 

44 Ionatan i-a trimis la Antiohia trei mii de oameni, războinici viteji, aceştia au venit la rege, iar 
regele s-a bucurat de venirea lor. 

45 Oamenii din cetate s-au adunat în mijlocul ei, ca la o sută douăzeci de mii, care voiau să-l ucidă 
pe rege. 

46 regele s-a ascuns în palat, iar oamenii cetăţii au umplut străzile şi au început lupta. 

47 Regele i-a chemat în ajutor pe Iudei; aceştia s-au strâns în jurul lui, după care, împrăştiindu-se 
prin cetate, au ucis în ziua aceea ca la o sută de mii de oameni. 

48 Cetăţii i-au dat foc, au luat în ziua aceea prăzi din belşug, şi astfel l-au scăpat pe rege. 

49 Când oamenii cetăţii au văzut că Iudeii puseseră cetatea la picioarele bunului lor plac, şi-au 
pierdut curajul şi şi-au îndreptat strigătele spre auzul regelui, zicând: 

50 „Dă-ne mâna dreaptă4 şi opreşte-i pe Iudei să ne mai lovească, pe noi şi cetatea!” 

51 şi şi-au aruncat armele şi au făcut pace. Iar Iudeii, după ce s-au umplut 

4 „Dă-ne mâna dreaptă!”: Dă-ne un semn de pace şi îndurare! 

de faimă în faţa regelui şi a tuturor celor din regatul său, s-au întors în Ierusalim cu o foarte 
îmbelşugată pradă. 

52 Regele Demetru s-a aşezat pe tronul său regal, iar ţara i s-a liniştit. 

53 Cu toate acestea, el nu s-a ţinut de nici unul din cuvintele pe care le spusese şi s-a purtat cu 
Ionatan de parcă i-ar fi fost străin; nu i-a întors binefacerile pe care acesta i le adusese, ci, 
dimpotrivă, l-a întristat peste măsură. 

54 După toate acestea s-a întors Trifon, şi împreună cu el Antioh, un copilandru, care a devenit rege 
ŞI şi-a pus coroană. 

55 lar lângă el s-au adunat toți războinicii pe care Demetru îi îndepărtase; aceştia s-au bătut 
împotriva lui Demetru, care a dat dosul şi a fugit. 

56 Trifon a luat elefanții şi s-a înstăpânit în Antiohia. 

57 Tânărul Antioh i-a scris lui Ionatan după cum urmează: „Îţi întăresc răspunderea de mare preot, 
te aşez în fruntea a patru ţinuturi5 şi vreau să te numeri printre prietenii regelui”. 

58 Totodată i-a trimis vase de aur pentru slujbă şi i-a dat îngăduinţa de a bea din cupă de aur, de a 
se îmbrăca în porfiră şi de a purta agrafă de aur. 

59 Iar pe Simon, fratele acestuia, l-a numit comandant, de la Scara Tirului6 până la hotarele 
Egiptului. 

60 Ionatan a pornit la drum şi a început să străbată tot ţinutul de dincolo de 

5 Trei le cunoaştem din 11, 34; cel de al patrulea (sau primul) putea fi însăşi Iudeea, sau un altul pe 
care autorul nu-l menționează. 

6 „Scara Tirului”: localitate situată la 15 km sud de marea metropolă a Tirului; drumul de coastă 
avea numeroase trepte, de unde numele. 

Râu7 şi cetăţile lui; şi toate oştile Siriei i-au venit alături ca să-l ajute-n luptă. Şi a ajuns la Ascalon, 
iar oamenii cetăţii i-au ieşit în întâmpinare cu alai. 

61 De acolo a plecat la Gaza. Dar dacă oamenii din Gaza i-au închis porțile, el a împresurat cetatea, 
i-a aprins aşezările dimprejur şi le-a prădat. 

62 Atunci oamenii Gazei s-au rugat de Ionatan, el le-a dat mâna dreaptă, dar pe fiii căpeteniilor lor 
i-a luat ostatici şi 1-a trimis la lerusalim. Apoi a străbătut ţara până la Damasc. 

63 Ionatan a aflat că mai-marii oștilor lui Demetru se aflau la Chedeş, în Galileea, cu o numeroasă 
oştire, ca să termine cu el8. 

64 şi s-a dus ca să le iasă înainte, iar pe Simon, fratele său, l-a lăsat în ţară. 

65 Simon şi-a rânduit tabăra aproape de cetatea Betţur, a lovit-o timp de mai multe zile şi a închis-o. 
66 [împresuraţii] l-au rugat să le primească mâna dreaptă, El s-a învoit, dar i-a scos afară, a pus 
mâna pe cetate şi a lăsat în ea o oaste de pază. 


67 Ionatan şi oastea lui îşi rânduiseră tabăra în apropiere de apa Ghenizaretului9, de unde, dis-de- 
dimineaţă, au ajuns în câmpia Haţorului. 

68 şi iată că oştirea străinilor îi ieşea înainte în câmpie; aceştia lăsaseră în munți o oaste care să-i 
pândească, iar acum le ieşeau în cale. 

7 Din perspectiva capitalei Persiei, prin ţinutul „de dincolo de Râu” se înțelegeau toate teritoriile 
situate la vest de Eufrat (transeufratiene); în cazul de faţă, Celesiria. 

8 Literal: „,... ca să-l scoată din poziţia pe care o deţinea”. 

9 Aceasta e prima menţiune a lacului (mării) Ghenizaretului, nume care va deveni celebru prin 
activitatea şi minunile lui Iisus. 

69 În acest timp, oamenii de la pândă, ridicându-se din locurile lor, s-au aruncat şi ei în luptă. 

70 Oamenii lui Ionatan, toţi, au luat-o la fugă. că nimeni din ei n-a mai rămas, în afară de Matatia, 
fiul lui Abesalom, şi de Iuda, fiul lui Alfeu, căpitanii oştilor.10 

71 Ionatan şi-a sfâşiat hainele, şi-a presărat cenuşă pe cap şi s-a rugat; 

72 apoi s-a întors la luptă cu faţa spre duşmani, 1-a luat la goană, iar ei au fugit. 

73 Văzând aceasta, ai lui care fugiseră s-au întors la el şi i s-au alăturat în urmărire până la Chedeş, 
adică până-n tabăra duşmanilor, unde ei înşişi au tăbărât. 

74 În ziua aceea au căzut dintre străini ca la trei mii de oameni. Apoi Ionatan s-a întors la Ierusalim. 
12 

Solii lui Ionatan în Roma şi Sparta. Un nou război împotriva lui Demetru II. Noi întărituri în 
Ierusalim şi Iudeea. Trădat de Trifon, Ionatan cade în mâinile duşmanilor. 

1 Ionatan, văzând că vremile îi stau la îndemână, a ales câţiva oameni pe care i-a trimis la Roma 
spre a întări şi înnoi prietenia cu ea. 

2 La Spartani şi în alte locuri a trimis scrisori în acelaşi scop. 1 

10 Trebuie înţeles că aceştia doi au rămas împreună cu corpurile de oaste pe care le comandau ei; 
Ionatan fusese părăsit de „ai lui”, adică de cei ce se aflau sub comanda lui directă şi, probabil, a 
altor câțiva căpitani. 

1 Înzestrat şi cu simţ politic, Ionatan ştie că, odată cu prăbuşirea confederației ateniene (146 î. H.), 
importanţa Spartei creştea în arena istoriei. 

3 Aşadar, aceştia s-au dus la Roma, au intrat în Senat şi au zis: „Ionatan, marele preot, şi neamul 
Iudeilor ne-au trimis să le înnoim prietenia şi alianţa, aşa cum au fost ele înainte”. 

4 li s-au dat scrisori către guvernatorii fiecărui ţinut, cărora li s-a cerut să-i îndrumeze cu pace spre 
ţara lui Iuda. 

5 lată acum copia scrisorii pe care Ionatan le-a trimis-o Spartanilor: 

6 „lonatan, mare preot, Sfatul bătrânilor neamului, preoţii şi întregul popor al ludeilor către 
Spartani, fraţii lor, salutare! 

7 Încă din vremile trecute a fost trimisă o scrisoare către Onia, marele preot, de către Ares, care 
domnea între voi 2, în care se spunea că voi sunteţi fraţii noştri, aşa cum o arată copia alăturată. 

8 Onia l-a primit cu alai pe omul care fusese trimis şi a luat scrisoarea în care se vorbea limpede de 
alianţă şi prietenie. 

9 Iar noi fără să avem neapărată trebuinţă, căci noi ne avem mângâierea în Cărțile Sfinte3 din 
mâinile noastre - 

10 ne-am luat îngăduinţa de a trimite soli care să înnoiască frățietatea şi prietenia care ne leagă de 
voi, în aşa fel încât să nu ne purtăm cu voi ca nişte străini; că multă vreme a trecut de când ne-aţi 
trimis [acea scrisoare]. 

11 În ce ne priveşte, noi niciodată nu încetăm ca în orice prilej, la sărbători şi 

2 E vorba de Ares I (309-265 î. H.). 

3 Aici e prima menţiune biblică asupra „Cărţilor Sfinte”, expresie prin care se înțelegeau şi alte 
opere pe lângă Legea lui Moise (Tora), ceea ce denotă că, la acea vreme, canonul Vechiului 
Testament se afla în plin proces de constituire. 

în alte zile potrivite, să vă pomenim în jertfele pe care le aducem şi în rugăciunile noastre, aşa cum 
e drept şi cuviincios să ne aducem aminte de fraţii noştri. 

12 Ne bucurăm de faima voastră. 

13 Cât despre noi, multe necazuri şi multe războaie ne-au venit din toate părţile, iar regii care ne 


înconjoară s-au ridicat cu război asupra noastră. 

14 În legătură cu aceste războaie, noi n-am vrut să vă facem greutăţi, nici vouă şi nici celorlalţi 
aliaţi şi prieteni ai noştri; 

15 căci de partea noastră avem ajutorul Cerului, Care ne-a scăpat de vrăjmaşii noştri, în timp ce 
vrăjmaşii noştri au fost umiliţi. 

16 Drept aceea, noi i-am ales pe Numeniu, fiul lui Antioh, şi pe Antipator, fiul lui lason, şi i-am 
trimis la Romani spre a înnoi prietenia şi alianţa prin care suntem de mai multă vreme legaţi de ei. 
17 şi le-am poruncit să meargă şi la voi, ca să vă salute şi să vă înmâneze scrisoarea privitoare la 
înnoirea fraternității noastre. 

18 şi acum, bine veţi face să ne răspundeţi la aceasta. 

19 şi iată copia scrisorii care-i fusese trimisă lui Onia: 

20 „Ares, regele Spartei, către Onia, mare preot, salutare! 

21 Dintr-o scriere despre Spartani şi Iudei s-a aflat că Spartanii şi Iudeii sunt fraţi şi că ei sunt din 
neamul lui Avraam.4 

4 O astfel de „scriere” nu ne este cunoscută. E posibil ca ea să fi fost o simplă ficţiune, folosită în 
demersurile diplomatice ale vremii. Oricum, legenda era cunoscută în Sparta la vremea când iudeul 
Iason, pornind de la o asemenea premisă, a căutat să-şi afle scăpare acolo. 

22 şi acum, de vreme ce ştim aceasta, bine veţi face să ne scrieţi despre noutăţile de la voi. 

23 Cât despre noi, vă scriem: Vitele şi bunurile voastre sunt ale noastre, iar ale noastre sunt ale 
voastre. Drept aceea, poruncim să vi se aducă aceasta la cunoştinţă. 

24 Ionatan a aflat că mai-marii oștilor lui Demetru se întorseseră împotriva lui cu o oştire mai 
numeroasă decât înainte. 

25 Şi a plecat din Ierusalim şi le-a ieşit în întâmpinare în ţinutul Hamat5, căci nu le-a lăsat răgazul 
de a-i învălui ţara. 

26 Le-a trimis iscoade în tabără, iar acelea, când s-au întors, i-au dat de veste că [Sirienii] se 
rânduiau în aşa fel, încât să cadă asupra lor în timpul nopţii. 

27 După apusul soarelui, Ionatan le-a poruncit alor săi să vegheze şi să stea înarmaţi, gata de luptă, 
toată noaptea, şi a aşezat străji de jur-împrejurul taberei. 

28 Când duşmanii au aflat că Ionatan şi ai săi erau gata de luptă, au fost cuprinși de teamă şi, cu 
spaima-n suflet, au aprins focuri în tabăra lor. 

29 Dar Ionatan şi fârtaţii săi nu şi-au dat seama de plecarea lor decât dimineaţa, căci vedeau focurile 
arzând. 

30 Ionatan s-a pus în urmărirea lor, dar nu i-a prins, căci aceia trecuseră râul Elefteros. 

31 Atunci Ionatan s-a întors împotriva Arabilor numiţi Zabadei, şi i-a bătut şi 

5 Hamatul se afla în Siria. 

le-a luat prăzile.6 

32 Apoi, ridicând tabăra, a venit la Damasc şi a străbătut întregul ţinut. 

33 Cât despre Simon, acesta a plecat şi a înaintat până la Ascalon şi vecinătăţile acestuia, după care 
s-a îndreptat spre loppe şi l-a cucerit. 

34 Aceasta, de vreme ce el aflase că locuitorii voiau să-şi pună cetatea în mâinile oamenilor lui 
Demetru. Şi a lăsat acolo o oaste de pază. 

35 lar Ionatan, la întoarcere, a adunat bătrânii poporului şi au hotărât să zidească cetăţi întărite în 
Iudeea, 

36 să facă mai înalte zidurile Ierusalimului şi să ridice un zid mare între Cetăţuie şi oraş, ca s-o 
despartă pe aceea de oraş şi s-o ţină deoparte, aşa încât nimeni să nu poată nici să cumpere, nici să 
vândă. 

37 Şi s-au adunat să zidească cetatea, fiindcă o parte din zidul dinspre răsărit de deasupra pârâului” 
se prăbuşise, şi au reparat partea [oraşului] ce se numea Cafenata. 

38 Cât despre Simon, el a zidit Adida8, în Țara de Jos, a întărit-o şi i-a pus porţi şi zăvoare. 

39 În acest timp, Trifon se străduia să domnească peste Asia, să se încununeze cu diademă şi să 
pună mâna pe regele Antioh. 

40 Temându-se însă ca Ionatan să nu-l lase şi, mai mult, să se lupte împotriva lui, căuta să-l prindă 
ca să-l poată ucide. Aşa că a pornit la drum şi a venit la Betşean. 


6 Aceştia locuiau în ţinutul dintre Anti-Liban şi Damasc. 

7 E vorba de Chedron (sau pârâul Cedrilor). 

8 Adida este una şi aceeaşi localitate cu Hadid din Ezr 2, 33. 

41 Ionatan i-a ieşit înainte cu patruzeci de mii de oameni, anume aleşi pentru război, şi a venit la 
Betşean. 

42 Trifon, văzând că acesta venise cu o oştire numeroasă, s-a ferit să întindă mâna împotrivă-i. 

43 L-a întâmpinat cu alai, l-a înfăţişat tuturor prietenilor săi, i-a dat daruri şi le-a poruncit prietenilor 
şi oştilor lui să asculte de el ca şi de sine. 

44 Şi i-a zis lui Ionatan: „De ce ai obosit tot acest popor, de vreme ce între noi nu e război? 

45 Aşadar, trimite-i la vatră, alege-ţi câţiva oameni care să te însoţească şi vino cu mine la 
Ptolemaida; ţi-o voi da ţie, precum şi alte cetăţi întărite, oştile rămase şi pe toți dregătorii, după care 
mă voi întoarce; că doar pentru aceasta sunt eu aici”. 

46 Iar lonatan, dându-i crezare, a făcut aşa cum îi spusese el: şi-a trimis înapoi oştile, care s-au dus 
în ţara lui luda. 

47 Nu şi-a păstrat cu el decât trei mii de oameni, dintre care a lăsat două mii în Galileea, în timp ce 
o mie au mers cu el. 

48 Dar când Ionatan a intrat în Ptolemaida, Ptolemaidenii au închis porțile, au pus mâna pe el, iar pe 
toţi cei ce intraseră cu el i-au trecut prin ascuţişul săbiei. 

49 Trifon a trimis pedestraşi şi călăreţi în Galileea şi în Marea Câmpie” ca să-i nimicească pe toţi 
oamenii lui Ionatan. 

50 Dar ei, aflând că acesta şi fârtaţii săi fuseseră prinşi şi omorâţi, s-au îmbărbătat unii pe alții şi 
înaintau în rânduri strânse, gata de luptă. 

9 „Marea Câmpie”: între Betşean şi Iordan (vezi şi 5, 52). 

51 Iar cei care-i urmăreau, văzându-i hotărâți să-şi apere viaţa, s-au întors, 

52 iar cestălalți, sănătoşi şi cu pace, au ajuns cu toţii în ţara lui Iuda. Acolo l-au plâns pe Ionatan şi 
pe cei ce fuseseră cu el, şi de frică mare au fost cuprinşi. Tot Israelul a jelit cu mare durere. 

53 Iar neamurile dimprejur, toate, căutau să-i nimicească, zicând: „Nu au nici cârmuitor, nici ajutor; 
aşadar, să ne aruncăm asupră-le şi să le stingem amintirea de printre oameni”. 

Simon, căpetenia lui Iuda, îl alungă pe Trifon. Uciderea lui Ionatan şi înmormântarea lui. Alianţa 
dintre Simon şi Demetru II. Simon cucereşte Gaza, apoi Cetăţuia. 

1 Simon a prins de veste că Trifon îşi adunase o oştire numeroasă ca să vină în ţara lui luda şi s-o 
nimicească. 

2 Văzând că poporul e prins de frică şi de spaimă, s-a suit la Ierusalim şi a adunat poporul. 

3 Şi i-a îmbărbătat şi le-a zis: „Voi înşivă cunoaşteţi tot ceea ce eu, frații mei, casa părintelui meu, 
am făcut pentru lege şi pentru sfântul locaş, precum şi luptele şi necazurile pe care le-am avut. 

4 Aceasta e pricina pentru care toţi fraţii mei au murit de dragul lui Israel şi că doar eu am rămas. 

5 Iar acum, departe de mine gândul de a-mi cruța viaţa la vreme de necaz, oricare ar fi ea!, că nu 
sunt eu mai bun decât fraţii mei. 

6 Dimpotrivă, îmi voi răzbuna neamul, templul, pe femeile şi pe copiii voştri, de vreme ce toate 
neamurile s-au adunat să ne nimicească prin vrăjmăşie”. 

7 De îndată ce poporul a auzit aceste cuvinte, duhul i s-a înviorat 

8 şi a răspuns cu glas mare: „Tu eşti cârmaciul nostru în locul lui Iuda şi al lui Ionatan, fratele tău; 

9 du-ne la luptă, şi tot ceea ce tu vei spune, noi vom face!” 

10 Atunci el i-a adunat pe toţi războinicii, s-a grăbit să isprăvească zidurile Ierusalimului şi l-a 
întărit de jur-împrejur. 

11 Apoi l-a trimis la loppe pe Ionatan, fiul lui Abesalom, şi, împreună cu el, o foarte mare oştire; 
acesta i-a izgonit pe cei ce se aflau acolo, şi-n locul lor s-a aşezat el. 

12 Trifon a plecat din Ptolemaida cu o oştire numeroasă spre a se duce în ţara lui luda; cu el se afla 
şi Ionatan, sub pază. 

13 Iar Simon şi-a rânduit tabăra la Adida, în faţa câmpiei. 

14 Când Trifon a aflat că Simon se ridicase în locul fratelui său Ionatan şi că era gata să se bată 


împotriva lui, i-a trimis soli ca să-i spună: 

15 „Dacă noi îl ţinem pe fratele tău Ionatan, aceasta e pentru banii pe care el îi datorează vistieriei 
regale pe seama dregătoriilor pe care le-a avutl. 

16 Aşadar, trimite o sută de talanţi de argint şi pe doi din fiii săi ca ostatici, ca nu cumva, odată 
eliberat, el să nu mai asculte de noi; după aceea îl vom elibera”. 

1 Adică funcțiile de mare preot, comandant de oaste şi guvernator (meridarh). 

17 Simon a priceput că-i vorbea cu viclenie, dar i-a trimis şi banii, şi copiii, ca nu cumva să-şi 
atragă duşmănia poporului 

18 care ar fi zis: „Pentru că nu i-am trimis banii şi copiii, de aceea [Ionatan] a murit”. 

19 Aşa că a trimis copiii şi cei o sută de talanţi, dar acela, călcându-şi cuvântul, nu l-a eliberat pe 
Ionatan. 

20 După aceasta, Trifon a înaintat ca să cuprindă ţara şi s-o nimicească, făcând un ocol pe drumul 
ce ducea spre Adoraim; dar Simon şi oştirea lui i se ţineau aproape, pe drumuri lăturalnice, oriunde 
mergea. 

21 În acest timp, cei din Cetăţuie au trimis la Trifon nişte soli, cerându-i cu stăruință să vină la ei 
prin pustiu şi să le trimită hrană. 

22 Trifon şi-a pregătit toată călărimea, ca să se ducă; dar în noaptea aceea a căzut foarte multă 
zăpadă, din pricina căreia nu s-a mai dus; a plecat şi a venit în Galaad. 

23 În apropiere de Bascama l-a ucis pe Ionatan, care a fost îngropat acolo. 

24 Iar Trifon, întorcându-se, a revenit în ţara lui. 

25 Simon a trimis şi a adus osemintele lui Ionatan, fratele său, şi le-a îngropat la Modein, în cetatea 
părinţilor săi. 

26 Tot Israelul l-a plâns cu plângere mare şi l-a jelit timp de multe zile. 

27 Pe mormântul tatălui său şi al fraților săi, Simon a ridicat o zidire înaltă, care putea fi văzută de 
departe, făcută din pietre netezite pe laturile din faţă şi din spate. 

28 A mai ridicat şi şapte piramide, aşezate faţă-n faţă, pentru tatăl său, pentru 

mama sa şi pentru cei patru fraţi ai săi; 

29 şi le-a făcut o anume privelişte, înconjurându-le cu stâlpi înalţi; iar pe stâlpi a pus panoplii, spre 
veşnică amintire, iar alături de panoplii, corăbii cioplite, ca să poată fi văzute de toţi cei ce navigau 
pe mare. 

30 Acesta e mormântul pe care l-a făcut el la Modein şi care este până-n ziua de azi. 

31 În acest timp, Trifon, folosind viclenia faţă de tânărul rege Antioh, l-a ucis; 

32 şi s-a aşezat pe tron în locul lui şi şi-a pus pe cap coroana Asiei; şi mult rău a făcut ţării. 

33 Simon a rezidit cetățile întărite ale Iudeii, le-a înconjurat de turnuri înalte, de ziduri cu porţi şi 
zăvoare, iar în aceste cetăţi întărite a pus strânsură de bucate. 

34 Apoi Simon a ales câţiva oameni pe care i-a trimis la regele Demetru, cu scopul ca acesta să-i 
dea țării iertare2, de vreme ce toate faptele lui Trifon nu fuseseră decât jafuri. 

35 Regele Demetru i-a trimis un răspuns pe potriva cererii lui şi i-a trimis o scrisoare în felul acesta: 
36 „Regele Demetru către Simon, mare preot şi prieten al regelui, către bătrânii şi către neamul 
Iudeilor, salutare! 

37 Am primit coroana de aur şi ramura de finic pe care le-aţi trimis; suntem gata să facem cu voi o 
pace de durată şi să le scriem dregătorilor noştri să vă întărească scutirile pe care noi vi le-am dat. 

2 „... să-i dea iertare”: s-o scutească de toate dările restante şi de cele curente. 

38 Tot ceea ce am hotărât pentru voi rămâne hotărât: cetăţile întărite pe care le-aţi zidit, ale voastre 
să fie! 

39 Vă dăm iertare pentru greşalele făcute din neştiinţă şi pentru încălcările săvârşite până astăzi, ca 
şi pentru dările către coroană pe care le datoraţi; şi dacă oricare alte drepturi ale noastre sunt strânse 
în Ierusalim, să nu se mai strângă. 

40 Dacă unii dintre voi sunt pregătiţi să se înscrie printre cei ce ne stau de pază împrejur, să se 
înscrie; şi pacea să domnească între noi”. 

41 În anul o sută şaptezeci, jugul neamurilor păgâne a fost ridicat de pe Israel, 

42 iar poporul a început să scrie pe acte şi pe înscrisuri de negoţ: „Anul întâi al lui Simon, marele 
preot, căpetenia şi cârmuitorul ludeilor”. 


43 În zilele acelea, Simon şi-a rânduit tabăra în apropiere de Ghezer şi l-a împresurat cu oștile; a 
făurit un turn pe roți3, l-a îndreptat împotriva cetăţii, a lovit unul din turnuri şi l-a cucerit. 

44 Cei ce se aflau în turnul pe roţi au sărit în cetate, unde s-a făcut o mare învălmăşeală. 

45 Locuitorii cetăţii, cu femeile şi copiii lor, s-au urcat pe ziduri, cu hainele sfâşiate şi au strigat cu 
glas mare, cerându-i lui Simon să le dea mâna lui cea dreaptă, zicând: 

46 „Nu te purta cu noi după răutăţile noastre, ci după mila ta!” 

47 Simon le-a dat pace şi nu s-a mai luptat împotriva lor; dar i-a scos afară 

3 Textual: „... a făurit o helepolă”, adică o maşină de luat cetăţi: un turn rulant, inventat de 
Demetrios Poliorchetul, fiul diadohului Antigon, pentru asaltarea cetăților asediate. 

din cetate, a curăţit casele în care se aflau idoli, şi astfel şi-a făcut intrarea, în cântece de laudă şi 
mulţumire. 

48 şi a scos toată necurăţia şi a aşezat acolo oameni care păzeau legea, apoi a întărit-o şi şi-a zidit în 
ea o locuinţă pentru sine. 

49 În acest timp, cei din Cetăţuie, în Ierusalim, nemaiputând să meargă ori să vină în ţară ca să 
cumpere şi să vândă4, sufereau cumplit de foame şi mulți dintre ei au murit din această pricină. 

50 Şi au strigat către Simon să le dea mâna dreaptă, iar El s-a învoit. Dar i-a alungat de acolo şi a 
curăţit Cetăţuia de murdării. 

51 În anul o sută şaptezeci şi unu, în douăzeci şi trei ale lunii a doua, au intrat în ea cu cântări de 
laudă şi cu ramuri de finic, în glas de chitare, de ţimbale, de harpe şi de alăute, în sunet de imnuri şi 
cântece, fiindcă un mare duşman fusese nimicit din Israel. 

52 Simon a poruncit ca această zi să fie sărbătorită cu veselie în fiecare an. A întărit muntele 
templului vecin cu Cetăţuia şi a locuit acolo, el şi ai săi. 

53 Apoi, văzând că loan, fiul său, crescuse destul5, Simon l-a rânduit să fie căpetenia tuturor 
oştilor, iar acesta şi-a aşezat locuinţa în Gaza. 

Demetru II, prizonier în Persia. Lauda lui Simon. Înnoirea alianţei cu Sparta şi cu Roma. Cinstirea 
lui Simon. 

4 Aceasta, din pricina zidului despărțitor pe care Ionatan îl ridicase între Cetăţuie şi oraş (vezi 12, 
36). 

5 Adică se maturizase; acesta va fi loan Hircan. 

1 În anul o sută şaptezeci şi doi, regele Demetru şi-a adunat oștile şi s-a dus în Media ca să ceară 
ajutor pentru lupta lui împotriva lui Trifon. 

2 Arsachis, regele Persiei şi al Mediei, aflând că Demetru intrase în hotarele lui, l-a trimis pe unul 
din căpitanii săi să-l prindă viu. 

3 Acesta s-a dus şi a înfrânt oştirea lui Demetru; pe el l-a prins şi l-a dus la Arsachis, care l-a pus 
sub pază. 

4 "Țara lui Iuda a fost liniştită în toate zilele lui Simon. El a căutat binele neamului, stăpânirea lui a 
fost pe placul tuturor, precum şi mărirea lui, totdeauna. 

5 Pe lângă faptele lui de slavă, a luat Joppe ca să facă din el un port şi şi-a deschis o cale spre 
insulele mării. 

6 A lărgit hotarele neamului său şi a ţinut ţara în mână tare. 

7 Pe mulţi robi i-a adus înapoi, stăpân s-a făcut pe Ghezer şi pe Betţur şi pe Cetăţuie din care a scos 
necurăţiile; nimeni n-a fost care să-i stea împotrivă. 

8 Oamenii îşi munceau în pace pământul, pământul îşi dădea roadele şi pomii câmpiei, fructele. 

9 Bătrânii, aşezaţi în pieţe, nu vorbeau decât de propăşire, iar tinerii se îmbrăcau, a podoabă, cu 
straie de război. 

10 Cetăţilor le aducea hrană şi le-a făcut întărituri, aşa că faima slavei lui a atins marginea 
pământului. 

11 Pacea a aşezat-o-n ţară, iar Israel s-a veselit cu veselie mare. 

12 Fiecare şedea sub viţa sa şi sub smochinul său, şi nimeni nu era care să-i înspăimânte, 

13 căci în ţară luptele cu aceştia luaseră sfârşit şi-n zilele acelea regii au fost zdrobiți. 

14 Pe toți umiliţii poporului său i-a întărit, plin de râvnă s-a arătat pentru Lege şi l-a stârpit pe tot 


nelegiuitul şi pe tot vicleanul. 

15 Sfântului locaş i-a dat înapoi slava şi i-a înmulţit sfintele vase. 

16 Când s-a aflat la Roma şi până-n Sparta că lonatan a murit, mare a fost întristarea; 

17 dar când au aflat că Simon, fratele său, devenise mare preot în locul lui şi că stăpânea cu putere 
ţara şi cetăţile ce se aflau în ea, 

18 i-au scris pe tăblițe de aramă să înnoiască şi cu el prietenia şi alianţa pe care le încheiaseră cu 
Iuda şi Ionatan, fraţii săi. 

19 Citirea s-a făcut în faţa adunării din Ierusalim. 

20 Şi iată copia scrisorii pe care au trimis-o Spartanii: „Cârmuitorii şi cetatea Spartei către Simon, 
mare preot, către bătrânii, preoţii şi către tot poporul Iudeilor, fraţii lor, salutare! 

21 Solii trimişi la poporul nostru ne-au încunoştinţat despre slava şi cinstea voastră, iar noi ne-am 
bucurat de venirea lor. 

22 Printre hotărârile poporului nostru am înscris ceea ce au spus ei, adică: Numeniu, fiul lui Antioh, 
şi Antipator, fiul lui Iason, soli ai Iudeilor, au venit aici ca să înnoiască prietenia care îi leagă de noi. 
23 A fost plăcerea poporului de a-i primi pe aceşti oameni cu cinste şi de a pune copia cuvintelor lor 
în arhivele obşteşti, pentru ca poporul Spartei să le păstreze în amintire. O copie a acesteia a fost 
scrisă pentru Simon, marele preot”. 

24 După aceasta, Simon l-a trimis pe Numeniu la Roma cu un mare scut de aur în greutate de o mie 
de minel, spre a întări alianţa făcută cu ei. 

25 Când poporul a aflat aceasta, a zis:,,Ce fel de mulţumiri le vom da noi lui Simon şi fiilor săi? 

26 Căci El s-a dovedit a fi tare pe picioarele lui, el şi fraţii săi şi casa părintelui său; el i-a alungat 
prin luptă pe vrăjmaşii lui Israel şi i-a statornicit acestuia libertatea”. şi au scris aceasta pe tăblițe de 
aramă, pe care le-au aşezat pe stâlpi în muntele Sion. 

27 şi iată copia acestei scrieri: „În ziua a optsprezecea din luna Elul 2 a anului o sută şaptezeci şi 
doi, adică în cel de al treilea an al lui Simon, mare preot, în curtea de dinafară a templului3, 

28 În marea adunare a preoţilor, a poporului, a mai-marilor neamului şi a bătrânilor ţării, am 
însemnat ceea ce urmează: 

29 În timpul numeroaselor lupte care au avut loc în ţara noastră, Simon, fiul lui Matatia, coborâtor 
din fiii lui Ioiarib, precum şi fraţii săi, au înfruntat primejdia şi s-au îndreptat împotriva vrăjmaşilor 
neamului lor pentru ca templul şi legea să rămână neclintite -, aducând astfel o mare cinste 
neamului lor. 

1 O mie de mine însemna cca o jumătate de tonă! 

2 Elul era a şasea lună în calendarul iudaic, adică august-septembrie. Data documentului: 13 
septembrie 140 î. H. 

3 Textual: „... în Asaramel”, transcripţia cuvântului ebraic care însemna „Piaţa din faţa templului a 
poporului lui Dumnezeu” (care era curtea exterioară a sfântului locaş). 

30 Ionatan, după ce şi-a adunat neamul laolaltă şi a devenit marele lui preot, li s-a adăugat alor săi4. 
31 Vrăjmaşii au vrut să cuprindă ţara şi să pună mâna pe sfântul locaş. 

32 Atunci s-a ridicat Simon, care s-a luptat pentru neamul său; şi mult a cheltuit din propriile lui 
avuţii, a dat arme vitejilor războinici ai neamului său şi le-a plătit simbrie. 

33 A întărit cetățile Iudeii, precum şi Betţurul, cel de la hotarul Iudeii, unde mai înainte se aflau 
armele vrăjmaşilor, şi a aşezat acolo, de pază, o oaste de Iudei. 

34 A întărit loppe, cel de la mare, şi Ghezerul de la hotarele Azotului, în care mai înainte locuiau 
duşmanii, şi a aşezat acolo Iudei şi le-a dat tot ceea ce le era de trebuinţă. 

35 Poporul a văzut credincioşia lui Simon şi slava pe care el hotărâse să i-o aducă neamului său şi l- 
a pus să-i fie cârmuitor şi mare preot; aceasta, de dragul faptelor lui şi de dragul dreptăţii lui şi al 
credincioşiei pe care el o păstrase faţă de neamul său şi pentru că el se străduia în toate chipurile să- 
şi înalțe poporul. 

36 În zilele lui, totul a propăşit în mâinile sale, până într-acolo încât păgânii au fost alungaţi din 
ţară, precum şi cei ce se aflau în cetatea lui David, în Ierusalim, din care ei îşi făcuseră o Cetăţuie de 
unde năvăleau pângărind împrejurimile templului şi făcând foarte mult rău sfântului locaş. 

37 Şi a aşezat acolo ostaşi iudei şi a întărit-o pentru liniştea ţării şi a oraşului 


xi. 


4 „A i se adăuga neamului său”, sau „A li se adăuga părinţilor săi”: frumoasă expresie biblică 


pentru „a muri”. 

şi a înălţat zidurile Ierusalimului. 

38 Pentru aceasta, regele Demetru i-a întărit vrednicia de mare preot; 

39 l-a făcut ca pe unul din prietenii săi şi l-a cinstit cu mare slavă, 

40 de vreme ce aflase că Romanii îi numeau pe Iudei fraţi, aliaţi şi prieteni, şi că-i primiseră cu 
cinste pe solii lui Simon 

41 şi că Iudeii şi preoţii hotărâseră ca Simon să le fie pentotdeauna cârmuitor şi mare preot până ce 
se va ridica un profet vrednic de crezare, 

42 să le fie comandant de oştire, să aibă grijă de templu, să-i numească chiar el pe cei ce se vor 
îndeletnici cu lucrările lui, cu trebile ţării, cu armele şi cu cetăţile întărite; 

43 (să aibă grijă de templu)5, să fie ascultat de către toţi, toate înscrisurile ţării să fie făcute în 
numele său, iar el să se îmbrace în porfiră şi-n podoabe de aur. 

44 Nimănui din popor sau dintre preoţi nu-i este îngăduit să încalce vreuna din aceste hotărâri, nici 
să se împotrivească poruncilor pe care el le va da, nici să facă în ţară vreo adunare fără încuviințarea 
lui, şi nici să se îmbrace în porfiră ori să poarte agrafă de aur. 

45 Oricine se va împotrivi acestor hotărâri sau va încălca vreuna din ele, acela va fi vrednic de 
pedeapsă. 

46 Întregul popor a socotit de bine să i se dea lui Simon dreptul de a lucra potrivit acestor hotărâri. 
47 Simon s-a învoit şi a socotit că e bine ca el să fie mare preot şi comandant de 

5 Evident, repetare din neglijenţă. 

oaste şi etnarh6 al ludeilor şi al preoților şi să fie în fruntea tuturor”. 

48 S-a poruncit ca această însemnare să fie scrisă pe tăblițe de aramă, acestea să fie aşezate în 
curtea templului, la vedere, 

49 iar copiile lor să fie puse în vistierie, spre a fi la îndemâna lui Simon şi a fiilor săi. 

Antioh VII îl recunoaşte pe Simon; tot el îl închide pe Trifon. Scrisoarea Romanilor către Iudei. 
Antioh VII, duşman al lui Simon; Cendebeu năvăleşte în Iudeea. 

1 Antioh, fiul regelui Demetrul, aflându-se în insulele mării 2, a trimis de acolo o scrisoare către 
Simon, preot şi etnarh al ludeilor, şi către tot neamul acestora, 

2 cu următorul cuprins: „Regele Antioh către Simon, mare preot şi etnarh, şi către neamul ludeilor, 
salutare! 

3 De vreme ce oarecare ciumaţi au pus stăpânire pe regatul părinţilor noştri şi de vreme ce eu 
pretind să-mi recâştig regatul spre a-l reaşeza aşa cum era înainte, de vreme ce am tocmit un mare 
număr de ostaşi străini şi am pregătit corăbii de război, 

6 „Etnarh”: conducător de acelaşi neam cu cei pe care-i conduce. După căderea Constantinopolului, 
însă, în 1453, sultanul îi va conferi acestei noţiuni o sferă mai largă: patriarhul era recunoscut drept 
etnarh al tuturor creştinilor din imperiu (nu numai al Grecilor). 

1 E vorba de Antioh Sidetul (138-129 î. H.), numit astfel fiindcă se proclamase rege la Side, port în 
Pamfilia (menţionat în v. 23). 

2 De fapt, se afla în insula Rodos. 

4 de vreme ce mi-am pus în gând să străbat ţara şi să-i urmăresc pe cei ce ne-au prăbuşit-o şi au 
pustiit multe cetăţi ale regatului meu, 

5 acum, aşadar, îţi întăresc toate scutirile pe care ţi le-au dat regii de dinaintea mea, precum şi 
oricare alte daruri pe care ți le-au făcut. 

6 Îţi dau şi îngăduinţa de a bate monedă cu inscripţia ta, care să umble în hotarele ţării tale;3 

7 Ierusalimul şi templul să fie libere; ție să-ţi rămână toate armele pe care le-ai pregătit şi cetăţile 
întărite pe care le-ai zidit şi pe care le stăpâneşti; 

8 de tot ceea ce tu îi datorezi vistieriei regale, precum şi de ceea ce îi vei datora, scutit să fii, 
începând de acum şi pe întotdeauna. 

9 Iar noi, după ce ne vom fi cucerit regatul, te vom cinsti cu mare cinste, pe tine, neamul tău şi 
templul, în aşa chip încât slava voastră să fie vădită pe tot pământul”. 

10 În anul o sută şaptezeci şi patru, Antioh s-a îndreptat spre ţara părinţilor săi; toate oștile i s-au 
alăturat, aşa că puţină lume mai era cu Trifon. 


11 Antioh s-a luat pe urma lui, dar acesta, fugind, a sosit la Dora, pe țărmul mării, 

12 de vreme ce ştia că relele se abăteau asupră-i şi că ostaşii îl părăsiseră. 

13 Antioh şi-a rânduit tabăra aproape de Dora, cu o sută douăzeci de mii de luptători şi opt mii de 
călăreți. 

14 şi a împresurat cetatea, în timp ce corăbiile o loveau de pe mare; în acest 

3 Nu s-a găsit nici o monedă care să poarte numele lui Simon; de altfel, acest privilegiu va fi curând 
anulat (vezi v. 27). 

fel, strângea cetatea şi dinspre uscat, şi dinspre apă, aşa că nu lăsa pe nimeni să intre sau să iasă. 

15 Numeniu şi însoțitorii săi s-au întors de la Roma cu scrisori pentru rege şi pentru ţară, în care se 
scria: 

16 „Lucius, consul al Romanilor, către regele Ptolemeu, salutare! 

17 Solii ludeilor au venit la noi, ca prieteni şi aliaţi ai noştri, ca să înnoiască prietenia şi alianţa de 
mai înainte, trimişi de către Simon, marele preot, şi de către poporul ludeilor. 

18 Au adus un scut de aur în greutate de o mie de mine. 

19 Drept aceea, am dorit să-i scriem regelui şi ţării să nu le caute nod în papură, să nu se războiască 
cu ei, nici cu cetăţile lor, nici cu ţara lor, şi să nu se alieze cu cei ce s-ar război cu ei. 

20 De asemenea, am hotărât să primim de la ei scutul de aur. 

21 Aşadar, dacă unii din ciumaţii aceia vor fi fugit din ţara lor la voi, daţi-i lui Simon, marele preot, 
ca să-i pedepsească după legea lor”. 

22 Tot aşa i-a scris [Lucius] regelui Demetru, lui Atalus, lui Ariarate şi lui Arsachis 

23 şi tuturor ţărilor: Sampsame, Sparta, Delos, Mindus, Sicion, Caria, Samos, Pamfilia, Licia, 
Halicarnas, Cos, Side, Aradus, Rodos, Faselis, Gortina, Cnidus, Cipru şi Cirene. 

24 O copie de pe ea a scris-o pentru Simon, marele preot. 

25 A doua zi,4 regele Antioh şi-a rânduit tabăra lângă Dora, în împrejurimi, punându-și oştile să 
înainteze 

4 Autorul reia istorisirea din vv. 11-14. 

din ce în ce mai strâns şi făurind maşini de război; şi i-a închis lui Trifon toate căile, aşa încât 
nimeni nu putea nici să iasă, nici să intre. 

26 Simon i-a trimis două mii de oameni, bine aleşi, ca să se lupte de partea lui, precum şi argint, aur 
şi destule unelte. 

27 Dar acela n-a vrut să le primească; mai mult, a rupt toate înțelegerile pe care le făcuse cu el până 
atunci, şi s-a purtat cu el ca un străin. 

28 şi 1 l-a trimis pe Atenobiu, unul din prietenii săi, să-i spună aşa: „Voi v-aţi înstăpânit în loppe, în 
Ghezer şi în Cetăţuia Ierusalimului, cetăţi ale regatului meu; 

29 le-aţi pustiit cuprinsul, ţării i-aţi făcut destul de mult rău şi v-aţi făcut stăpâni pe un mare număr 
de localităţi din regatul meu. 

30 Acum, aşadar, daţi înapoi cetăţile în care v-aţi înstăpânit, precum şi birurile localităţilor pe care 
v-aţi făcut stăpâni în afara hotarelor Iudeii 

31 dacă nu, daţi în schimb cinci sute de talanţi de argint, iar pentru stricăciunile pe care le-aţi făcut 
şi pentru birurile cetăților, alte cinci sute de talanţi; altfel, vom porni război împotriva voastră”. 

32 şi dacă a sosit la Ierusalim, Atenobiu, prietenul regelui, şi a văzut măreţia lui Simon şi un dulap 
cu vase de aur şi de argint şi multă slugărime, a rămas înmărmurit. Şi i-a spus cuvintele regelui. 

33 Iar Simon, răspunzând, a zis: „Nici pământ străin că am luat, nici că bunuri ale altuia am cucerit, 
ci aceasta este moştenirea părinţilor noştri, pe care duşmanii noştri, în anumite împrejurări, şi le-au 
însuşit pe nedrept; 

34 prin urmare, noi, folosind prilejul, nu ţinem altceva decât moştenirea părinţilor noştri. 

35 Cât despre loppe şi Ghezer, pe care tu le ceri, ele i-au făcut mult rău poporului nostru şi ne-au 
pustiit ţara; pentru ele vom da o sută de talanți”. 

36 Acela [Atenobiu] nu i-a răspuns nici un cuvânt, ci s-a întors furios la rege şi i-a spus aceste 
cuvinte şi despre măreţia lui Simon şi despre tot ceea ce văzuse. Iar regele a fost cuprins de mare 
mânie. 

37 lar Trifon, urcându-se pe o corabie, a fugit la Ortosia. 


38 Regele l-a pus pe Cendebeu comandant al țărmului mării şi i-a dat oşti de pedestraşi şi de 
călăreţi; 

39 şi i-a poruncit să-şi mişte oştirea spre Iudeea; de asemenea, i-a poruncit să rezidească Cedronul, 
să întărească porţile şi să se războiască cu poporul. Cât despre rege, el îl urmărea pe Trifon. 

40 Sosit la lamnia, Cendebeu a început să hărţuiască poporul, să cuprindă Iudeea, să facă robi şi să-i 
măcelărească. 

41 A rezidit Cedronul, a aşezat în el călăreţi şi o oaste de pedestraşi ca să facă ieşiri năvalnice şi să 
străbată drumurile Iudeii, aşa cum îi poruncise regele. 

16 

Biruinţa celor doi fii mai mari ai lui Simon. Moartea lui Simon; Ioan, fiul său, îi urmează. 

1 loan s-a urcat de la Ghezer şi i-a dat de veste lui Simon, tatăl său, despre ceea ce făcuse 
Cendebeu. 

2 Simon i-a chemat pe cei doi fii mai mari ai săi, luda şi Simon, şi le-a zis: „Eu, fraţii mei şi casa 
tatălui meu am purtat luptele lui Israel, din tinereţe până-n ziua de azi, iar mâinile noastre au izbutit 
să-l izbăvească de multe ori pe Israel. 

3 Acum însă eu sunt bătrân, iar voi, din mila Sa, aţi crescut destul; luaţi-mi locul al meu şi al 
fratelui meu şi mergeţi de vă luptaţi pentru neamul vostru, iar ajutorul din cer să fie cu voi!” 

4 Şi a ales din ţară douăzeci de mii de războinici şi călăreţi care au pornit împotriva lui Cendebeu şi 
au rămas peste noapte la Modein. 

5 A doua zi, sculându-se de dimineaţă şi înaintând în câmpie, iată că o oaste numeroasă, de 
pedestraşi şi călăreţi, le ieşea înainte. între ei era un pârâu. 

6 [loan] şi-a rânduit linia de bătaie în faţa lor, el şi oastea lui. Văzând că oastea se temea să treacă 
pârâul, el l-a trecut primul; şi dacă oamenii l-au văzut, au trecut şi ei după el. 

7 Apoi el şi-a despărțit oastea, punându-i pe călăreți în mijlocul pedestraşilor, căci călărimea 
duşmanilor era foarte numeroasă. 

8 şi au trâmbiţat cu trâmbiţele sfinţite, iar Cendebeu şi oastea lui au fost puşi pe fugă; şi mulţi din ei 
au căzut răniţi de moarte, iar cei scăpaţi au fugit în cetate. 

9 Atunci a fost rănit Iuda, fratele lui loan; dar loan i-a urmărit până ce [Cendebeu] a ajuns la 
Cedron, pe care el îl rezidise. 

10 Şi au fugit [duşmanii] până la turnurile din câmpia Azotului, cărora [loan] le-a dat foc. Şi au 
căzut dintre ei ca la două mii de oameni. Apoi [loan] s-a întors 

cu pace în Iudeea. 

11 În câmpia Ierihonului fusese pus căpitan Ptolemeu, fiul lui Abubl; şi avea mult argint şi aur, 

12 căci era ginerele marelui preot. 

13 Inima i s-a înălțat: vrând să se facă stăpân pe ţară, a pus la cale un plan viclean împotriva lui 
Simon şi a fiilor săi, anume să-i ucidă. 

14 Simon, care străbătea cetăţile ţării şi se îngrijea de trebile lor, a coborât la Ierihon, el şi fiii săi, 
Matatia şi Iuda; aceasta, în anul o sută şaptezeci şi şapte, în luna a unsprezecea, care este luna lui 
Sabat. 

15 Fiul lui Abub l-a primit cu viclenie într-un mic castel ce se chema Doc, pe care îl zidise el, şi le-a 
făcut mare ospăț, în timp ce acolo ascunsese oameni de-ai lui; 

16 şi când Simon şi fiii lui s-au îmbătat, Ptolemeu s-a ridicat cu oamenii lui, au pus mâna pe arme, 
s-au aruncat asupra lui Simon în odaia ospăţului şi l-au omorât, ca şi pe cei doi fii ai săi şi pe câţiva 
dintre slujitorii lui. 

17 Aşa a săvârşit el o cumplită trădare, plătind cu rău pentru bine. 

18 Ptolemeu a scris întâmplarea şi i-a cerut regelui să-i trimită oşti în ajutor şi să-i dea ţara şi 
cetăţile [ludeilor]. 

19 Pe alţii i-a trimis la Ghezer ca să-l ucidă pe Ioan şi le-a cerut în scris hiliarhilor2 să vină la el ca 
să le dea argint, aur şi daruri. 

20 Iar pe alţii i-a trimis să ia Ierusalimul şi muntele templului. 

21 Cineva însă a alergat înainte la Ghezer şi i-a spus lui loan că tatăl şi frații 

1 Se crede că „Abub” e un nume de origine arabă. 

2 Hiliarh: comandant peste o mie de ostaşi. 


săi pieriseră, şi: „A trimis pe cineva să te omoare şi pe tine”. 

22 La această veste, loan a rămas pe de-a-ntregul uluit; a pus mâna pe oamenii care veniseră să-l 
omoare şi i-a ucis, căci aflase că ei căutau să-l omoare. 

23 Cât despre celelalte fapte ale lui loan, despre războaiele şi vitejiile lui, despre zidurile pe care le- 
a durat şi despre isprăvile lui, 

24 iată că ele sunt scrise în Cartea zilelor arhieriei lui, din ziua când a devenit mare preot în urma 
tatălui său.3 

3 Acest loan va fi cunoscut în istorie sub numele de loan Hircan. 

Cartea a doua a Macabeilor 

1 

Întâia scrisoare către Iudeii din Egipt. A doua scrisoare: Moartea lui Antioh; înnoirea focului sfânt 
în vremea lui Neemia. 

1 Fraților lor, Iudeilor ce se află în Egipt, salutare! fraţii lor, Iudeii din Ierusalim şi cei din ţara 
Iudeii, le urează pace bună! 1 

2 Dumnezeu să vă facă bine şi să-Şi aducă aminte de legământul Său cu Avraam, Isaac şi Iacob, 
robii săi credincioşi! 

3 Vouă tuturor să vă dea inimă să vă închinaţi Lui şi să-l faceţi voile cu inimă mare şi cu suflet 
mărinimos! 

4 Inima să v-o deschidă spre legea şi poruncile Sale, şi pacea s-o statornicească! 

5 Să vă plinească rugăciunile şi să Se împace cu voi şi să nu vă părăsească la vreme rea! 

6 Şi acum, aici, noi ne aflăm în rugăciune pentru voi. 

7 Sub domnia lui Demetru, în anul o 

1 Din timpuri străvechi, comunități iudaice se aflau pe toată întinderea Egiptului, dar cele mai mari 
erau în Elefantina şi în Leontopole. Această scrisoare, pe care Iudeii din Palestina le-au adresat-o în 
decembrie 124 î. H., îi îndeamnă să rămână credincioşi legii lui Moise şi propriilor lor tradiţii. 

sută şaizeci şi nouă2, noi, Iudeii, v-am scris despre cel mai mare necaz ce s-a abătut peste noi în anii 
aceia3, de când Iason şi tovarăşii săi au trădat Țara Sfântă4 şi regatul, 

8 au ars porţile şi au vărsat sânge nevinovat. Dar noi L-am rugat pe Domnul, iar El ne-a ascultat: am 
adus jertfă şi prinos de făinuţă de grâu, am aprins luminile şi am pus înainte pâinile. 

9 şi acum, prăznuiţi zilele sărbătorii Corturilor în luna Chislev. Anul o sută optzeci şi opt. 

10 Cei din Ierusalim şi cei din Iudeea, Sfatul bătrânilor şi Iuda, către Aristobul, sfetnicul regelui 
Ptolemeu, care se trage din neamul preoţilor sfinţiți, şi către Iudeii din Egipt, salutare şi sănătate!5 
11 De vreme ce Dumnezeu ne-a izbăvit 

2 E vorba de prima domnie a lui Demetru al II-lea (145-138 î. H.). 

3 Aluzie la persecuția lui Antioh Epifan. 

4 denumirea de „ara Sfântă” e preluată de la Za 2, 16. 

5 Această a doua scrisoare, nedatată, este, de fapt, anterioară primei, scrisă probabil în 164 î. H. Cât 
despre Aristobul, acesta era evreu alexandrin, creator al metodei alegorice şi al teoriei potrivit căreia 
filosofii greci şi-au extras doctrina din cărţile lui Moise (Osty). Mai târziu, în creştinism, prin şcoala 
catehetică a lui Panten şi Origen, Alexandria va deveni centrul metodei de interpretare alegorică a 
Sfintei Scripturi, spre deosebire de şcoala din Antiohia, care propunea o interpretare literală. 

din mari primejdii, neîncetat îi mulţumim, ca Aceluia ce s-a luptat [pentru noi] împotriva regelui;6 
12 căci El este Cel ce i-a lovit pe cei ce veniseră împotriva Sfintei Cetăți. 

13 Căci conducătorul lor, ducându-se în Persia împreună cu oştirea lui pe care o credea de neînvins, 
a fost ciopârţit în templul Nanaiei, printr-un vicleşug de care s-au folosit preoţii zeiţei.7 

14 Prefăcându-se că vrea să se însoare cu ea, Antioh s-a dus acolo împreună cu prietenii care îl 
însoțeau, ca să pună mâna pe marile ei bogății, ca şi cum acestea ar fi fost de zestre. 

15 Şi dacă preoţii Nanaiei i le-au pus înainte, acela, cu numai o mână de oameni, a intrat în curtea 
capiştei. Dar, de îndată ce Antioh a pătruns înlăuntru, ei au închis capiştea 

16 şi, deschizând uşa tainică din tavan, l-au trăsnit cu o ploaie de pietre; apoi au ciopârțit [leşurile] 
în bucăţi, au tăiat capetele şi le-au aruncat în faţa celor ce erau afară. 

17 Întru toate fie binecuvântat Dumnezeul nostru, Cel ce i-a dat [morţii] pe cei necredincioşi! 


18 Înainte de a prăznui, în douăzeci şi cinci ale lunii Chislev, curățirea templului, ne-am gândit că e 
bine să vă dăm de veste, pentru ca şi voi să prăznuiţi sărbătoarea Corturilor şi a focului, [întemeiată] 
atunci când Neemia, după ce a rezidit templul şi jertfelnicul, a adus jertfe. 

19 Căci atunci când părinţii noştri au fost duşi în Persia, preoţii evlavioşi de 

6 Antioh Epifan fusese pedepsit de Dumnezeu cu o moarte tragică. 

7 Nanaia (sau Nana): zeitate babiloniană a naturii şi a fecundității, pe care Grecii au identificat-o cu 
Artemis şi Afrodita. 

atunci, luând foc de pe jertfelnic, l-au ascuns pe furiş în adâncul unei fântâni secate, unde l-au ţinut 
cu fereală, aşa încât nimeni nu avea cunoştinţă de locul acela. 

20 Iar după trecerea multor ani, când a binevoit Dumnezeu, Neemia, trimis de către regele Persiei, a 
căutat acest foc prin urmaşii preoţilor care-l ascunseseră; dar ne-au spus ei acolo n-au găsit foc, ci 
nişte apă nămoloasă, pe care el a poruncit s-o scoată afară şi s-o aducă. 

21 Când pe jertfelnic au fost aşezate cele de trebuinţă pentru jertfă, Neemia le-a poruncit preoților 
să stropească lemnele şi ceea ce era deasupra lor cu apa aceea. 

22 După ce s-a făcut aceasta şi după ce un oarecare timp s-a scurs, soarele, până atunci ascuns în 
nori, a început să strălucească şi o mare flacără s-a aprins, de care toţi s-au minunat. 

23 şi-n timp ce jertfa se mistuia, preoţii se rugau: toţi preoţii împreună cu Ionatan, care cânta laude, 
ceilalți răspunzând după Neemia. 

24 Rugăciunea aceasta suna astfel: „Doamne, Doamne Dumnezeule, Făcătorul tuturor lucrurilor. 
Tu, Cel înfricoşător, tare, drept şi milostiv, singurul împărat şi singurul bun, 

25 singurul dătător de bunătăţi, singurul drept, atotputernic şi veşnic, care-l izbăveşti pe Israel de tot 
răul, Tu, Cel ce i-ai ales pe părinţii noştri şi i-ai sfințit, 

26 primeşte această jertfă pentru întregul Tău popor Israel, păzeşte-i pe cei ce sunt partea Ta şi 
sfinţeşte-i. 

27 Adună-i pe cei risipiţi ai noştri, scapă-i pe cei ce se află în robie printre 

neamuri. aruncă-Ţi privirea spre cei dispreţuiţi şi ocărâţi, pentru ca neamurile să ştie că Tu eşti 
Dumnezeul nostru. 

28 Pedepseşte-i pe cei ce ne asupresc şi ne defaimă cu trufie. 

29 Sădeşte-Ți poporul în locul Tău cel sfânt, aşa cum a grăit Moise”. 

30 La rândul lor, preoții cântau imnuri. 

31 lar după ce jertfa s-a mistuit, Neemia a poruncit ca apa rămasă să fie împrăştiată pe pietre mari. 
32 şi de-ndată ce s-a făcut aceasta, o flacără s-a aprins, dar ea a fost sorbită de lumina care venea, 
strălucind, de pe jertfelnic. 

33 Când faptul acesta a devenit cunoscut şi când regelui Persiei i s-a povestit că în locul unde 
preoţii ascunseseră focul se ivise o apă cu care Neemia şi ai săi au curăţit cele de trebuinţă pentru 
jertfă, 

34 regele, după ce a făcut cercetări, a îngrădit locul acela şi l-a făcut să fie sfânt. 

35 Iar celor pe care regele a binevoit să-i dăruiască, le-a dat o parte din marile bogății pe care le 
aduna. 

36 Neemia şi oamenii lui au numit lichidul acela „neftar”, ceea ce s-ar tălmăci „curăţire”, dar 
numele lui de obşte este „neftai”. 

2 

Ieremia ascunde lucrurile sfinte; biblioteca lui Neemia. Precuvântarea autorului. 

1 Se găseşte în arhive cum că profetul Ieremia le-a poruncit celor ce plecau în robie să ia foc, aşa 
cum s-a arătat, 1 

2 şi cum profetul, dându-le sulul legii, le-a poruncit să nu uite poruncile Domnului şi să nu-şi 
rătăcească mintea atunci când vor vedea chipuri de argint şi de aur, cu podoabele lor. 

3 Şi, printre alte spuse asemănătoare, îi îndemna să nu-şi îndepărteze legea de la inimă. 

4 În această scriere se află şi aceea că, înștiințat printr-o descoperire, profetul a luat cu el cortul şi 
chivotul, atunci când a plecat în muntele unde Moise, urcat pe el, a văzut moştenirea lui 
Dumnezeu.?2 

5 Când a sosit, leremia a găsit un loc în chip de peşteră, unde a pus cortul, chivotul şi jertfelnicul 
tămâierii, după care a astupat intrarea. 


6 Iar unii din cei care-l însoţiseră au venit mai pe urmă ca să însemne drumul, dar nu l-au mai găsit. 
7 Când a aflat Ieremia, i-a ocărât, zicând: „Locul acela va rămâne necunoscut până când Dumnezeu 
îşi va fi adunat din nou poporul şi Se va arăta milostiv. 

8 Atunci Domnul va arăta din nou acele lucruri, când şi slava Domnului se va arăta asemenea 
norului, aşa cum s-a arătat ea în vremea lui Moise şi atunci 

1 E vorba, probabil, de una din scrierile apocrife atribuite lui leremia. 

2= Muntele Nebo (Dt 32, 49; 34, 1); dar istorisirea care urmează nu se potriveşte cu ceea ce ştim 
din Cartea lui Ieremia şi din alte surse biblice. De altfel, cortul dispăruse odată cu construirea 
templului lui Solomon, iar de chivot nu s-a mai ştiut nimic din 587 î. H., când templul fusese jefuit 
şi dărâmat de către Nabuzaradan, generalul lui Nabucodonosor. Ideea autorului este aceea de a 
întreţine credinţa că aceste lucruri încă există, ascunse, ca o continuitate a cultului iudaic. 

când Solomon a cerut ca locaşul să fie sfinţit cu mărire”. 

9 Se spunea, de asemenea, că acesta, fiind înzestrat cu înţelepciune, a adus jertfe de sfințire şi 
isprăvire a templului. 

10 Aşa cum Moise 1 s-a rugat lui Dumnezeu, iar din cer s-a pogorât un foc care a mistuit jertfa, tot 
astfel s-a rugat şi Solomon, iar focul s-a pogorât şi a mistuit arderile-de-tot. 

11 Moise a zis: „De vreme ce jertfa pentru păcat n-a fost mâncată, a fost mistuită”. 

12 În acelaşi fel, Solomon a prăznuit cele opt zile ale sărbătorii.3 

13 Aceleaşi fapte erau istorisite în Arhive şi în Amintirile lui Neemia şi cum acesta, întemeind o 
bibliotecă, a adunat în ea cărțile privitoare la regi şi la profeți şi cele privitoare la David, precum şi 
scrisori regale cu privire la sfintele ponoase.4 

14 În acelaşi fel, Iuda a adunat toate scrierile risipite din pricina războiului pe care l-am avut, iar ele 
se află la noi; 

15 aşadar, dacă aveţi trebuinţă de ele, trimiteţi oameni care să vi le aducă. 

16 şi cum noi suntem pe cale de a sărbători curățirea templului, vă scriem: bine veţi face dacă şi voi 
veţi sărbători aceste zile. 

17 Dumnezeu, Cel ce Şi-a mântuit întregul popor şi Care le-a dat tuturor moştenirea, regalitatea, 
preoţia şi sfinţenia,5 

3 Autorul se referă la sărbătoarea Corturilor (vezi 3 Rg 8, 65-66), dar versetul nu se leagă logic cu 
ceea ce îl precedă. 

4 Aceste „Amintiri ale lui Neemia” reprezintă, probabil, o scriere pierdută, ca multe altele. 

5 Moştenirea: „Ţara Sfântă”; următoarele trei daruri sunt preluate din Iş 19, 6 (vezi nota cu toate 
explicaţiile de rigoare). 

18 aşa cum făgăduise prin lege, acest Dumnezeu nădăjduim noi în curând Se va milostivi de noi şi 
ne va aduna de peste tot de sub cer în Locul cel sfânt; căci El ne-a smuls din marile necazuri şi a 
curăţit Locul. 

19 Despre Iuda Macabeul şi fraţii săi, despre curățirea marelui templu şi sfințirea jertfelnicului, 

20 ca şi despre războaiele împotriva lui Antioh Epifan şi a fiului său Eupator, 

21 despre arătările venite din cer celor ce bărbăteşte s-au nevoit pentru iudaism în aşa fel încât, în 
pofida numărului lor mic, au copleşit ţara şi au alungat hoardele barbare, 

22 au redobândit templul renumit în toată lumea, au eliberat cetatea şi au reaşezat legile care 
fuseseră desființate domnul, în marea Sa bunătate, fiindu-le milostiv -, 

23 pe acestea toate, istorisite de către Iason din Cirene în cinci cărți, noi vom încerca să le 
prescurtăm în una singură. 

24 Căci, luând seama la sumedenia de numere, la nevoinţa pe care o încearcă cei ce vor să 
urmărească, în curgerea lor, povestirile acestei istorii aceasta, din pricina mulțimii materiei -, 

25 ne-am îngrijit să facem ceva pe placul celor ce doresc să citească şi spre uşurinţa celor ce şi-au 
pus la inimă să treacă faptele pe seama ţinerii lor de minte, ceva folositor pentru toţi, oricare ar fi 
ei.6 

6 Istoria lui Iason trebuie să fi fost o lucrare stufoasă, cu mare încărcătură de date, evenimente, 
personaje şi episoade nesemnificative. De aici, nevoia unui rezumat. 

26 Pentru noi, cei ce am luat asupră-ne truda acestei prescurtări, treaba nu e deloc uşoară; ea cere 


sudoare şi nesomn, 

27 aşa cum nu-i deloc uşor celui ce pregăteşte un ospăț şi caută mulțumirea celorlalți. Cu toate 
acestea, pentru multumirea obştească ne-am împovărat de bunăvoie cu această trudă, 

28 lăsând autorului cercetarea amănunţită a fiecărui fapt, pentru ca noi să ne sforțăm a urma regulile 
prescurtării. 

29 Că precum meşterul unei case noi trebuie să se îngrijească de toată clădirea, iar cel ce se apucă s- 
o înfrumuseţeze cu zugrăveli trebuie să cerceteze tot ceea ce e potrivit pentru podoabă, tot aşa cred 
eu că se întâmplă cu noi. 

30 A zăbovi asupra fiecărui fapt, a povesti pe larg despre toate, a-şi bate capul cu fiecare amănunt, 
aceasta e treaba celui care scrie istoria; 

31 dar a urmări strângerea istorisirii şi a lăsa deoparte dorinţa de a o povesti în toată întinderea ei, 
iată sarcina celui ce face o prescurtare. 

32 Aşadar, să începem aici istorisirea noastră, fără să adăugăm ceva la cele de mai sus; căci lucru 
prostesc ar fi să te arăţi lung în precuvântare, în timp ce istoria în sine o scurtezi. 

3 

Simon şi Onia, potrivnici. Eliodor, învinuit de jefuirea templului. Mare necaz în cetate. Pedeapsa, 
apoi pocăinţa lui Eliodor. 

1 În timp ce Sfânta Cetatel era locuită într-o pace deplină şi legile erau păzite 

1 „Sfânta Cetate”: Ierusalimul. 

cu desăvârşire, datorită evlaviei marelui preot Onia2 şi urii sale faţă de rău, 

2 s-a întâmplat că înşişi regii cinsteau Locul şi preamăreau templul prin cele mai măreţe daruri, 

3 până într-atât, încât chiar şi Seleuc, regele Asiei, dădea din veniturile sale pentru acoperirea 
tuturor cheltuielilor legate de slujba jertfelor. 

4 Dar un oarecare Simon, din tribul lui Veniamin, aşezat în dregătoria de ispravnic al templului3, a 
avut o neînțelegere cu Onia asupra trebilor negustoreşti din piaţa oraşului4. 

5 Şi, neputând să-l învingă pe Onia, s-a dus să-l găsească pe Apoloniu din Tars, care în vremea 
aceea era guvernatorul Celesiriei şi al Feniciei, 

6 căruia i-a spus că vistieria din Ierusalim era doldora de bogății nesfârşite, până într-atât, încât 
mulțimea banilor nici nu mai putea fi socotită, că nu ar avea nici o legătură cu cheltuielile jertfelor 
Şi că era cu putinţă ca aceste comori să vină în vistieria regelui. 

7 lar când Apoloniu s-a văzut cu regele, l-a înştiinţat pe acesta despre bogăţiile de care i se vorbise, 
iar acesta l-a ales pe Eliodor, mai-marele trebilor obşteşti, şi l-a trimis cu porunca de a ridica 
bogăţiile pomenite mai sus. 

2 E vorba de Onia al III-lea, fiul lui Simon al II-lea, din linia marilor preoţi ai epocii persane. Simon 
este cel căruia Isus, fiul lui Sirah, îi aduce o amplă laudă în capitolul 50. 

3 Ispravnic: administrator, intendent. 

4 Pentru „trebile negustoreşti din piață”, Septuaginta foloseşte cuvântul agoranomia, adică 
totalitatea tranzacţiilor comerciale din piaţa unui oraş; „agoranomul” era, în Grecia, inspectorul (sau 
poliţaiul) pieţei. După unii exegeţi, e posibil ca administratorul templului să fi deţinut,concomitent, 
şi funcţia de agoranom, cumul dezaprobat de către marele preot. 

8 Iar Eliodor s-a pornit de îndată la drum, chipurile să cerceteze cetăţile Celesiriei şi ale Feniciei, 
dar, în fapt, să împlinească planul regelui. 

9 Sosit la Ierusalim şi primit cu prietenie de către marele preot al cetăţii, i-a spus acestuia ceea ce i 
se descoperise şi a înfățişat scopul venirii sale, întrebând dacă într-adevăr lucrurile stăteau aşa. 

10 Marele preot i-a spus că era vorba de bani ai văduvelor şi ai orfanilor, încredinţați [templului] 
spre păstrares, 

11 că o parte din ei sunt ai lui Hircan, fiul lui Tobie, un om de mare cinste aşa că nelegiuitul Simon 
spusese minciuni -, şi că, de toţi, erau patru sute de talanţi de argint şi două sute de talanţi de aur 

12 şi că, în sfârşit, era peste putinţă să li se facă un astfel de rău unor oameni care s-au încredințat 
sfinţeniei locului şi măreției unui templu de care nimeni nu se poate atinge şi care se bucură de 
cinstire în toată lumea. 

13 Dar Elodor, potrivit poruncilor pe care le primise de la rege, pretindea cu tot dinadinsul ca 
aceste bogății să fie duse în vistieria regală. 


14 În ziua hotărâtă, a intrat în templu să facă o cercetare amănunțită. Nu mică, însă, a fost zarva 
care s-a stârnit în cetate. 

15 Preoţii, îmbrăcaţi în veşminte şi îngenuncheaţi în faţa jertfelnicului, îl chemau din cer pe Cel ce 
făcuse legea banilor încredinţaţi spre păstrare să 

5 Aceste depozite ale săracilor intrau sub incidenţa sacralității (cf. Dt27, 19). Grecescul 
parakatatheke înseamnă „depozit încredinţat de către cineva cuiva” (în Grecia: bani depuşi într-o 
bancă). 

păzească de orice atingere bunurile celor ce le încredinţaseră. 

16 Tot omul care vedea faţa marelui preot simţea cum i se sfâşie inima, căci înfăţişarea lui, cu 
chipul schimbat, îi vădea zbuciumul din suflet. 

17 Spaima de care acesta era cuprins şi tremurul trupului său erau semnele, vădite oricui, ale durerii 
din inima sa. 

18 Alţii, ieşiţi de prin casele lor, alergau de-a valma să facă rugăciuni de obşte, de vreme ce locaşul 
era ameninţat cu înfruntarea. 

19 Femeile, încinse cu sac pe sub sâni, se îmbulzeau pe ulite, în timp ce fecioarele, care erau închise 
înlăuntru, alergau unele la porţi, unele la ziduri, altele se aplecau pe ferestre, 

20 şi toate, avându-și mâinile întinse spre cer, se rugau. 

21 Oricine s-ar fi înduioşat văzând cum o mulțime foarte amestecată cădea cu faţa la pământ şi cum 
marele preot era copleşit de spaimă. 

22 Dar, în timp ce aceştia îl rugau pe Domnul Atotputernic să ferească de orice atingere bunurile 
încredințate spre păstrare, pentru ca ele să rămână celor ce le încredinţaseră, 

23 Eliodor înfăptuia ceea ce i se poruncise. 

24 Dar în chiar locul acela, unde el de-abia venise împreună cu oamenii lui, acolo, lângă vistierie, 
înaltul Stăpân al duhurilor şi al tuturor Puterilor6 a făcut o minunată arătare, aşa încât toţi cei ce 
cutezaseră să vină acolo, copleșiți 

6 „Înaltul Stăpân” îl traduce aici pe grecescul dynastes = „suveran”, „stăpân absolut”, „domn 
suveran”. Prin „Puteri” (exousias) se înțelegeau oștile îngereşti. 

1630 

de puterea lui Dumnezeu, s-au pomenit fără vlagă şi fără curaj. 

25 Că li s-a arătat un cal purtând pe el un călăreț înfricoşător şi care era împodobit cu şa, frâu şi 
căpăstru7 de mare frumuseţe; aruncându-se ca un fulger, l-a lovit pe Eliodor cu copitele de dinainte; 
iar călărețul părea să aibă armură de aur. 

26 Iar în faţa lui s-au mai ivit doi tineri, bine legaţi la statură, strălucind de frumuseţe, cu 
îmbrăcăminte sclipitoare; şi, stându-i de-o parte şi de alta, îl biciuiau [pe Eliodor] pe nerăsuflate, 
stâlcindu-l sub lovituri 

27 până ce, deodată, el a căzut la pământ, învăluit într-un întuneric gros; şi l-au ridicat şi l-au pus pe 
o targă: 

28 omul acela care venise să intre în sus-numita vistierie cu mare alai şi cu toată paza lui, era dus pe 
targă, de acum nemaifiind în stare să se ajute pe sine; şi toţi au recunoscut cu limpezime puterea lui 
Dumnezeu. 

29 În timp ce acesta, ca urmare a puterii lui Dumnezeu, zăcea fără grai, lipsit de orice nădejde şi de 
orice ajutor, 

30 ceilalți [Iudeii] îl binecuvântau pe Domnul Cel ce în chip minunat îşi preamărise Locul; iar 
templul, care cu puţin înainte era plin de tulburare şi spaimă, se afla, după arătarea Domnului 
Atotţiitorului, plin de bucurie şi veselie. 

31 Curând după aceea, câţiva casnici ai lui Eliodor i-au cerut lui Onia să-l cheme pe Cel-Preaînalt şi 
să dobândească 

7 Aceste trei substantive traduc un singur cuvânt grecesc: saghe, care înseamnă „echipament”; în 
speţă, „harnaşament” (tot ceea ce trebuie pentru înşeuarea şi conducerea unui cal). 

iertare pentru viaţa celui ce era gata să-şi dea duhul. 

32 lar marele preot, de teamă ca nu cumva regele să creadă că Eliodor căzuse prin oarecare vicleşug 
al ludeilor, a adus jertfă pentru tămăduirea acestui om. 

33 Şi, în timp ce marele preot se ruga, aceiaşi tineri i s-au arătat din nou lui Eliodor, purtând aceeaşi 
îmbrăcăminte; şi, stându-i înainte, au zis: „Mii de mulțumiri să-i aduci marelui preot Onia, că de 


dragul lui ţi-a cruțat Domnul viaţa; 

34 iar tu, cel ce ai fost biciuit de către Cer, vesteşte-le tuturor măreţia şi puterea lui Dumnezeu”. Şi, 
zicând acestea, s-au făcut nevăzuţi. 

35 Eliodor I-a adus Domnului jertfă, i-a făcut cele mai mari făgăduinţe Celui care-i dăruise viaţa, iar 
apoi, după ce şi-a luat rămas bun de la Onia, s-a întors, cu oamenii lui, la rege. 

36 Şi a dat mărturie pentru toate lucrurile întrutot-Marelui-Dumnezeu,8 pe care el le văzuse cu ochii 
lui. 

37 Şi dacă regele i-a cerut să-i spună care om ar fi potrivit să meargă încă o dată, trimis, la 
Ierusalim, acesta a spus: 

38 „Dacă ai vreun oarecare duşman sau vreun oarecare uneltitor împotriva ta, trimite-l acolo, şi ţi se 
va întoarce biciuit, dacă totuşi ar fi să scape cu viaţă; căci, fără nici o îndoială, în preajma acelui loc 
se află o oarecare putere dumnezeiască. 

39 Într-adevăr, Cel ce-Şi are locuinţa în ceruri veghează asupra acelui loc şi-l 

8 O Meghistos Theos = „Dumnezeul-cel-mai-mare” (superlativul absolut). 

ocroteşte, iar pe cei ce se duc acolo spre a face rău îi loveşte şi-i nimiceşte”. 

40 Aşa s-au petrecut faptele privitoare la Eliodor şi la paza vistieriei. 

4 

Onia îl pârăşte pe Simon la Seleuc. Iason şi elenismul. Menelau, mare preot. Moartea lui Onia. 
Neorânduieli în Ierusalim. Menelau scapă datorită banilor. 

1 Sus-numitul Simon, care devenise pârâşul avuţiilor şi al patriei, l-a pârât pe Onia, cum că el a 
adus nenorocirea asupra lui Eliodor şi a pus la cale tot răul; 

2 pe binefăcătorul cetăţii, pe ocrotitorul celor din neamul său, pe râvnitorul legilor, el îndrăznea să-l 
arate ca pe un trădător de ţară! 

3 Ura a crescut până într-atât, încât şi omoruri s-au făcut de către unul din oamenii de încredere ai 
lui Simon. 

4 Luând în socotinţă primejdia acestei duşmănii, precum şi faptul că Apoloniu, fiul lui Menesteu, 
guvernatorul Celesiriei şi al Feniciei, nu făcea altceva decât să sporească răutatea lui Simon, 

5 Onia s-a dus la rege, nu spre a fi pârâş al concetăţenilor săi, ci având în vedere binele obştesc al 
întregului popor şi pe acela al fiecăruia în parte; 

6 aceasta, fiindcă el vedea că, dacă regele nu va face nimic acolo, era peste putință ca viaţa 
obştească să-şi regăsească de acum înainte pacea şi ca Simon să pună capăt nebuniei lui. 

7 Dar, după ce Seleuc a părăsit această viaţă şi după ce Antioh, poreclit Epifan, i-a urmat la tron, 
Iason, fratele lui Onial, a pus mâna, prin înşelăciune, pe dregătoria de mare preot, 

8 făgăduind regelui trei sute şaizeci de talanţi de argint, precum şi optzeci de talanţi de aur dintr-un 
alt izvor de venituri; 

9 pe deasupra, s-a făgăduit cu încă o sută cincizeci, dacă i se va îngădui ca el însuşi să înfiinţeze un 
gimnaziu? şi un efebiu3 şi să-i înscrie pe cei din Ierusalim drept cetăţeni ai Antiohiei4. 

10 şi, dobândind îngăduinţa regelui, a pus mâna pe stăpânire şi de îndată i-a trecut pe cei din neamul 
său la felul de viaţă al Grecilor.5 

11 Şi a desfiinţat înlesnirile pe care regii, din omenie, le dăduseră ludeilor datorită lui loan, tatăl lui 
Eupolemiu cel din fruntea soliei care dobândise prietenia şi alianţa Romanilor şi, aruncând la 
pământ aşezămintele legiuite, a făcut începutul unor obiceiuri noi, oprite de Lege. 

12 Că 1-a făcut plăcere să întemeieze un gimnaziu chiar la poalele acropolei6, 

1 Numele său real, ebraic, era Isus (omonim al fiului lui Sirah), dar, spre a-şi etala simpatia şi zelul 
faţă de elenism, şi-l schimbase în grecescul Iason. 

2 Despre „gimnaziu” vezi nota de la 1 Mac 1, 14. 

3 „Efebiul”, la Greci, era aşezământul public în care adolescenţii erau pregătiţi pentru maturitate 
prin exerciţii fizice, dar şi printr-un sistem de instruire intelectuală. 

4 Antiohia era capitala occidentală a imperiului seleucid. Oferta lui Iason era, într-adevăr, aceea a 
unui renegat. 

5= Un fel de globalizare avant la lettre, dar nu prin consens popular, şi nici prin presiuni din afară, 
ci prin servilismul unui uzurpator. 

unde i-a adus sub pălărie? pe tinerii cei mai înzestrați. 

13 Aşa prindea rădăcini, pe atunci, elenismul, şi aşa se petrecea slugărnicia față de năravurile 
străine, prin murdăria fără margini a lui Iason, păgân nenorocit, şi nicidecum mare preot; 

14 că preoții nu mai aveau nici o râvnă pentru slujba la altar, ci, dimpotrivă, dispreţuind templul şi 
nemailuând în seamă jertfele, se grăbeau să fie părtaşi, de cum se auzea discul8, la întrecerile 
gimnaste oprite de lege9, 

15 socotind vredniciile părinţilor ca pe o nimica toată şi luând slava Grecilor drept cea mai bună din 
toate. 

16 Faptul acesta însă avea să le aducă mari necazuri: tocmai cei cărora le râvneau felul de viaţă şi 
cu care voiau să se asemene pe de-a-ntregul, tocmai aceia le-au devenit duşmani şi călăi. 

17 Că nu e lucru de nimic să te porți păgâneşte împotriva legilor dumnezeieşti; de altfel, curgerea 
întâmplărilor o va arăta10. 

6 Prin „acropole” se înţelege, aici, locul de pe muntele Sion situat la nord-vest de templu, pe care, 
mai târziu, Irod cel Mare va întemeia fortăreaţa Antonia. 

7 Petasos era, la Greci, o pălărie cu boruri largi, menită să apere de soare sau de ploaie, pe care 
tinerii din gimnazii o purtau, obligatoriu, în timpul exerciţiilor de gimnastică. Expresia: „a aduce 
sub pălărie” însemna, tot la Greci, a înrola un tânăr în practicarea acestor exerciţii; la autorul de 
faţă: a-i sili pe tineri să adopte practici şi obiceiuri păgâne (cultul nudului uman). 

8 Se pare că e vorba de gongul care anunţa începerea unei întreceri atletice. 

9 BJ şi TOB traduc: ,„... se grăbeau să ia parte la împărţirea, oprită de lege, a uleiului pentru 
întrecerile gimnaste” (ar fi vorba de uleiul cu care atleţii îşi ungeau corpul înainte de luptă). 

10 E vorba de sfârşitul tragic al lui Iason (5, 8 

10) şi de al urmaşului său Menelau (13, 4-8), cei doi arhierei renegaţi. 

18 Când în Tir se ţineau jocurile ce aveau loc la fiecare cinci anil 1, de faţă fiind regele, 

19 nelegiuitul Iason a trimis, drept Antiohieni din Ierusalim, câțiva soli care să vadă jocurile şi care 
au adus trei sute de drahme de argint pentru jertfa lui Hercule; dar cei care le aduseseră au cerut ca 
ele să nu fie folosite pentru jertfă, căci nu se cuvenea, ci să fie puse deoparte pentru alte cheltuieli. 
20 Astfel că aceşti bani, rânduiți pentru jertfa lui Hercule de către cel ce îi trimisese, datorită celor 
ce îi aduseseră au ajuns să fie folosiţi la facerea triremelorI2. 

21 Şi dacă Apoloniu, fiul lui Menesteu, a fost trimis în Egipt la încoronarea regelui [Ptolemeu] 
Filometor, Antioh a aflat că acesta din urmă i se arăta potrivnic, ceea ce l-a făcut să se îngrijească 
de propria sa linişte; aşa că s-a dus la Ioppe, iar de acolo s-a dus la Ierusalim. 

22 Întâmpinat cu mare alai de către Iason şi de către cetăţeni, a fost primit cu facle şi cu strigăte de 
salutare; după care a plecat, cu oastea lui, spre Fenicia. 

23 lar după trei ani, Iason l-a trimis pe Menelau, fratele lui Simon despre care s-a vorbit mai sus13 
să-i ducă regelui bani şi să-i amintească de trebile grabnice. 

24 Dar acela, înfățişându-i-se regelui şi 

11 De fapt, aceste jocuri se ţineau din patru în patru ani (autorul a socotit aici şi anul jocurilor 
precedente) şi erau dedicate puternicului Melcart, zeul Tirului şi al Cartaginei, pe care Grecii l-au 
identificat în Hercule. 

12 Triremă: vas de război cu trei rânduri de vâsle dispuse în trei niveluri. 

13 Vezi 3, 4. 

vorbindu-i ca un om de mare vază, a dobândit dregătoria de mare preot dând cu trei sute de talanţi 
de argint mai mult decât Iason. 

25 Înarmat cu porunci regale, a venit, nimic arătând din ceea ce trebuia să fie vrednicia de mare 
preot, ci, dimpotrivă, patimile unui tiran crud şi furiile unei fiare sălbatice. 

26 Aşa că Iason, cel care îl înlăturase pe propriul său frate şi care, la rândul său, a fost înlăturat de 
un altul, s-a văzut nevoit să fugă în ţara Amoniţilor. 

27 Cât despre Menelau, acesta se folosea de putere, dar nu dădea nimic din banii făgăduiţi regelui, 
28 în pofida plângerilor lui Sostrate, căpetenia acropolei; căci acesta avea sarcina de a strânge 
dările. Din această pricină, amândoi au fost chemaţi la rege. 

29 Menelau l-a lăsat pe fratele său Lisimah să-i ţină locul în dregătoria de mare preot; iar Sostrate 1- 
a lăsat pe Crates, căpetenia CiprioţilorI4. 


30 În timp ce se petreceau acestea, s-a întâmplat că locuitorii Tarsului şi Malosului s-au răsculat, 
din pricină că oraşele lor îi fuseseră date în dar Antiohidei, ţiitoarea regelui. 

31 Aşa că regele a venit în mare grabă să liniştească lucrurile, lăsându-l în locul său pe Andronic, 
unul din marii săi dregători. 

32 Atunci Menelau, gândind că s-ar putea folosi de un prilej bun, a furat din templu nişte obiecte de 
aur şi 1 le-a dăruit lui Andronic; pe altele a izbutit să 

14 „Ciprioţii” erau mercenari din Cipru care se aflau, la acea vreme, în mai toate țările imperiului 
seleucid. 

le vândă în Tir şi în oraşele din împrejurimi. 

33 Iar Onia, aflând de aceasta fără nici o putinţă de tăgadă, l-a învinuit, dar numai după ce se pusese 
la adăpost într-un loc de scăpare, şi anume la Dafne, lângă Antiohia.15 

34 Dar şi Menelau, luându-l pe Andronic deoparte, îi cerea cu stăruință acestuia să-l ucidă pe Onia. 
Andronic a venit să-l afle pe Onia; folosind vicleşugul, i-a întins mâna dreaptă, cu jurăminte, şi, în 
pofida bănuielilor acestuia, l-a făcut să iasă din locul de scăpare şi de îndată l-a ucis, fără să ia în 
seamă, câtuşi de puţin, dreptatea. 

35 Din această pricină, nu numai ludeii, dar şi multe din celelalte neamuri erau scârbite şi tare 
nemulțumite de uciderea nedreaptă a acestui om. 

36 Când regele s-a întors din ţinutul Ciliciei, Iudeii din cetate au venit la el să i se plângă, avându-i 
alături şi pe Grecii care le împărtăşeau ura pentru nelegiuita ucidere a lui Onia. 

37 Cuprins de adâncă întristare, lui Antioh i s-a făcut milă şi a plâns pentru înţelepciunea şi pentru 
purtarea fără cusur a răposatului; 

38 apoi, arzând de furie, de îndată l-a dezbrăcat pe Andronic de porfiră, i-a sfâşiat tunica şi, după ce 
l-a purtat de-a lungul oraşului, l-a trimis pe ucigaş dincolo de lumea aceasta, chiar în locul unde el 
săvârşise nelegiuirea asupra lui Onia; şi astfel i-a adus Domnul pedeapsa de care era vrednic. 

39 De vreme ce numeroase furturi de cele sfinte fuseseră făcute în cetate de către Lisimah, cu 
învoirea lui Menelau, şi de vreme ce ştirea se răspândise şi-n 

15 Dafne era cetate cu drept de azil, inviolabilă. 

afară, mulțimea poporului s-a adunat împotriva lui Lisimah, la vremea când multe asemenea obiecte 
de aur fuseseră duse în diferite părți. 

40 Şi, cum mulțimile se ridicau, fierbând de mânie, Lisimah a înarmat ca la trei mii de oameni şi a 
început, el, cel dintâi, să atace, sub comanda unui oarecare Auranus, om înaintat în vârstă şi, nu mai 
puţin, în nebunie. 

41 Când şi-au dat seama de încercarea lui Lisimah, apucând unii pietre, alții măciuci, alţii luând în 
pumni cenuşa care le era la îndemână, azvârleau totul, de-a valma, asupra oamenilor lui Lisimah, 

42 aşa că pe mulţi i-au rănit, pe unii i-au doborât, pe toţi ceilalți i-au pus pe fugă, iar pe hoţul de 
cele sfinte l-au ucis lângă vistierie. 

43 Cu privire la aceste fapte, Menelau a fost dat în judecată. 

44 Când regele a venit în Tir, cei trei oameni trimişi de către sfatul bătrânilor l-au pus sub învinuire. 
45 Văzându-se, de acum, pierdut, Menelau i-a făgăduit foarte mulţi bani lui Ptolemeu, fiul lui 
Dorimene, ca să-l câştige pe rege de partea lui. 

46 Aşa că Ptolemeu, luându-l pe rege deoparte într-o galerie chipurile, să se răcorească -, l-a făcut 
să-şi schimbe părerea; 

47 şi astfel, pe capul tuturor răutăților, pe Menelau, [regele] l-a scos nevinovat de învinuirile ce-i 
fuseseră aduse, iar pe acei nenorociţi care, dacă şi-ar fi apărat pricina chiar în faţa Sciţilor, li s-ar fi 
dat drumul ca nevinovaţi -16 el 

16 Sciţilor locuitori ai ținuturilor din nordul Mării Negre le mergea numele că sunt poporul cel mai 
crud şi mai neîndurător. 

i-a osândit la moarte. 

48 Aşa s-a făcut că aceia care luaseră apărarea cetăţii, a poporului şi a obiectelor sfinte, au suferit 
această pedeapsă nedreaptă. 

49 Pentru aceasta, chiar Tirienii înşişi, sub semnul urii faţă de acest omor, s-au îngrijit să-i îngroape 
cu mare cinste. 

50 Cât despre Menelau, datorită lăcomiei celor puternici, a rămas la putere, crescând în răutate şi 


devenind marele vrăjmaş al concetăţenilor săi. 

5 

Răzvrătirea şi moartea lui lason. Antioh Epifan jefuieşte templul. Relele guvernatorilor. Iuda 
Macabeul fuge în pustiu. 

1 În vremea aceeal, Antioh îşi pregătea a doua sa înaintare asupra Egiptului.2 

2 şi s-a făcut că în toată cetatea, timp de aproape patruzeci de zile, s-au ivit, alergând prin văzduh, 
călăreți îmbrăcaţi în straie aurite şi rânduiţi în cete, cu săbiile scoase, 

3 călărime rânduită în linii de bătaie, atacuri şi lovituri pornite dintr-o parte şi din alta, scuturi 
avântate, păduri de sulițe, zboruri de săgeți, armuri de aur strălucitoare şi platoşe de tot felul. 

4 Şi toţi se rugau ca această vedenie să fie spre bine. 

5 Atunci însă s-a împrăştiat vestea mincinoasă cum că Antioh nu mai era în viaţă şi că Iason, luând 
cu el cel puţin o mie de oameni, s-a năpustit năprasnic 

1 „În vremea aceea”: spre anul 168 î.H. 

2 E vorba de cea de a doua expediţie a lui Antioh Epifan împotriva Egiptului; prima avusese loc cu 
un an înainte. 

asupra cetăţii; că [luptătorii] de pe ziduri fuseseră daţi peste cap, că, în cele din urmă, cetatea a fost 
cucerită, iar Menelau a fugit în acropole. 

6 Iason i-a măcelărit fără milă pe propriii săi concetăţeni, fără a se gândi că izbânda dobândită 
împotriva fraţilor săi de neam este cea mai mare înfrângere, ci gândindu-se că cei pe care i-a cucerit 
îi erau duşmani, iar nu consângeni. 

7 Cu toate acestea, el n-a dobândit stăpânirea şi, în cele din urmă, neagonisind decât ruşinea 
loviturii sale, s-a dus din nou, ca fugar, în ţara Amoniţilor. 

8 Aşadar, purtarea sa ucigaşă şi-a aflat un capăt: învinuit de către Areta, tiranul Arabilor, fugar din 
cetate-n cetate, urmărit de toţi, disprețuit ca unul ce părăsise legile, ocărât ca un călău al patriei sale 
şi al concetăţenilor săi, a scăpat în Egipt. 

9 Aşa că el, care-i izgonise pe atâţia din patria lor, a pierit pe pământ străin, după ce trecuse pe la 
Spartani, cu nădejdea că va găsi acolo un adăpost, la adăpostul faptului că ei şi noi ne tragem din 
aceeaşi obârşie. 

10 Şi el, care aruncase o mulțime de oameni neîngropaţi, de nimeni n-a fost plâns; n-a avut parte de 
nici un fel de înmormântare, şi nici de mormânt părintesc. 

11 Când regelui i-au venit ştirile asupra a ceea ce se petrecuse, a crezut că Iudeea nu mai ascultă de 
el. Drept urmare, a plecat din Egipt cu inima clocotind de furie şi a cucerit cetatea prin puterea 
armelor. 

12 Şi le-a poruncit ostaşilor să-i lovească fără milă pe cei ce le cădeau în mână şi să-i înjunghie pe 
cei ce se urcau în case. 

13 Ucişi au fost tineri şi bătrâni, nimiciţi au fost bărbaţi, femei şi copii, în măcel au căzut fecioare şi 
sugari. 

14 În acele trei zile au pierit optzeci de mii de inşi, din care patruzeci de mii au căzut în luptă, şi tot 
pe atâția au fost vânduți ca sclavi. 

15 Nemulțumit cu atât, a avut îndrăzneala de a pătrunde în cel mai sfânt templu de pe pământul 
întreg, avându-l drept călăuză pe acest Menelau, care venise să-şi trădeze şi legile, şi patria; 

16 cu mâinile lui nelegiuite a luat sfintele obiecte şi cu mâinile lui spurcate a ridicat darurile lăsate 
acolo de către alţi regi ca să reînsufleţească slava şi vrednicia locaşului. 

17 Şi într-atât se umflase Antioh în sinea lui, încât nici prin minte nu-i trecea că Domnul era 
vremelnic supărat din pricina păcatelor celor ce locuiau cetatea şi că de acolo venea această 
nepăsare faţă de sfântul locaş. 

18 Că dacă ei nu s-ar fi dedat mai dinainte la atâtea păcate, atunci şi acesta ca atunci când Eliodor, 
trimis de către regele Seleuc să cerceteze vistieria, de abia intrat fusese biciuit3 şi-ar fi revenit din 
îndrăzneală. 

19 Dar nu de dragul locului a ales Domnul poporul, ci de dragul poporului a ales locul. 

20 Iată dar de ce locul însuşi, după ce a fost părtaş la nenorocirile venite asupra poporului, după 
aceea şi-a avut partea lui de binefaceri; şi el, care fusese părăsit întru mânia Atotţiitorului, a fost din 
nou aşezat în slava lui 


3 Păţania lui Eliodor se află istorisită în 3, 7 şi urm. 

întreagă, atunci când Stăpânul-Cel-mare a fost împăcat. 

21 Antioh, aşadar, ducând din templu o mie opt sute de talanţi, a plecat în grabă spre Antiohia, 
socotind, în trufia lui, să facă uscatul drum de corăbii şi marea drum de picior, într-atât i se semeţise 
inima. 

22 Dar a lăsat dregători care să-i facă poporului necazuri: la Ierusalim, pe Filip, de neam frigian, cu 
apucături încă şi mai barbare decât ale celui ce-l numise, 

23 la Garizim, pe Andronic, şi, pe lângă aceştia, pe Menelau, care-i întrecea pe toţi în răutate faţă de 
concetăţenii săi, neavând faţă de Iudeii concetăţeni ai săi decât porniri potrivnice. 

24 [Regele] l-a trimis pe misarhul4 Apoloniu în fruntea unei oştiri de douăzeci şi două de mii de 
oameni, poruncindu-i să-i înjunghie pe toţi cei ce se aflau în puterea vârstei, iar pe femei şi pe cei 
mai tineri să-1 vândă. 

25 Şi dacă a sosit la Ierusalim, acesta s-a prefăcut a fi paşnic, aşteptând până în ziua cea sfântă a 
odihnei; aflându-i atunci pe Iudei în plină odihnă, le-a poruncit oamenilor lui să-şi pună armele. 

26 Pe toţi cei ce veniseră să privească i-a spintecat; apoi, aruncându-se cu armele asupra oraşului, 
pe foarte mulți i-a doborât. 

27 În acest timp, Iuda, zis Macabeul, s-a retras în pustiu, împreună cu alți nouă, unde trăiau ca 
fiarele în munţi, el şi fârtaţii săi, niciodată mâncând altceva decât buruieni, ca să nu se spurce. 

4 „Misarh”: comandantul mercenarilor proveniţi din Misia (regiunea din nord-vestul Asiei Mici). 

6 

Elenismul în ţară. Îndemnurile autorului. Moartea lui Eleazar. 

1 La scurtă vreme după aceea, regele l-a trimis pe Geronţiu Atenianull să-i silească pe Iudei să-şi 
părăsească legile părinţilor lor şi să nu mai trăiască după legile lui Dumnezeu, 

2 să spurce templul din Ierusalim şi să-l închine lui Zeus Olimpianul; iar pe cel de pe Garizim, lui 
Zeus-Primitorul-de-Străini, aşa cum cereau locuitorii de pe-acolo?. 

3 Această înrăutăţire a răului le era tuturor o mare plagă, greu de îndurat. 

4 Templul se umpluse de dezmăţul şi de beţiile păgânilor, care petreceau cu târfele şi se destrăbălau 
cu femeile în curţile cele sfinte şi care, pe deasupra, aduceau înlăuntru lucruri de neiertat. 

5 Până şi altarul era plin de lucruri spurcate, oprite de lege. 

6 Nu era cu putinţă nici să ne ţinem ziua de odihnă, nici să păzim sărbătorile părinților noştri, şi nici 
măcar atât: să mărturisească cineva că e iudeu. 

1 Versiunile româneşti precedente traduc: „.... l-a trimis pe un bătrân atenian”, datorită faptului că 
grecescul geron, gerontos înseamnă „bătrân”. Principalele traduceri occidentale de limbă franceză 
(BJ, TOB, OSTY) traduc: „... l-a trimis pe Geronţiu Atenianul”, având în vedere, pe de-o parte, că 
regele nu putea trimite un oarecare (un anonim) într-o misiune atât de importantă şi, pe de alta, că 
substantivul comun geron a devenit (ca multe altele) nume propriu (în monahismul românesc: 
Gherontie). Versiunea de față adoptă acest punct de vedere. 

2 Pe muntele Garizim se afla templul construit de Samarineni în opoziție faţă de cel din Ierusalim 
(vezi şi nota de la In 4, 9). Nevrând să fie trataţi ca Iudei, Samarinenii se grăbeau să iasă în 
întâmpinarea dorinţei regelui. 

7 Printr-o nenorocită silnicie erau aduşi în fiecare lună, în ziua de naştere a regelui, să ia parte la un 
ospăț de carne jertfită, iar când venea sărbătoarea lui Dionisos erau siliţi să meargă, încununaţi cu 
iederă, în alaiul lui Dionisos3. 

8 Printr-o punere la cale a lui Ptolemeu, poruncă li s-a dat cetăților greceşti de primprejur să-i facă 
pe Iudei să-şi însuşească acest fel de viață şi să ia parte la ospeţele de carne jertfită idolilor; 

9 cei ce nu se vor hotărî să treacă la obiceiurile Grecilor vor fi înjunghiaţi. Aşadar, era lesne de 
văzut că primejdia era de neînlăturat. 

10 Aşa se face că au fost aduse două femei care-şi tăiaseră copiii împrejur; le-au atârnat pruncii de 
sâni, le-au purtat în văzul tuturor pe străzile cetăţii şi apoi le-au aruncat de pe înălțimea zidului. 

11 Alţii fugeau laolaltă prin peşterile dimprejur ca să serbeze, pe ascuns, ziua a şaptea; pârâţi la 
Filip, au fost aruncaţi în flăcări pentru vina de a se fi apărat pe ei înşişi prin cinstirea celei mai sfinte 
zile. 


12 Acum, eu îi rog pe cei ce vor avea în mâini această carte să nu se descurajeze din pricina acestor 
nenorociri, ci să ia seama că nu spre pieirea neamului nostru s-au întâmplat aceste pedepse, ci spre 
îndreptarea lui. 

13 A nu le lăsa celor păcătoşi timp să tot păcătuiască, ci a le trimite pe loc o pedeapsă, e un semn de 
mare bunăvoință. 

14 Că atunci când e vorba de alte neamuri, Stăpânul aşteaptă răbdător să 

3 Procesiunile dedicate lui Dionisos (la Romani: Bahus) aveau, de obicei, caracter orgiastic. 

le pedepsească atunci când ele ajung la preaplinul păcatelor lor, dar nu astfel s-a hotărât El să Se 
poarte când e vorba de noi, 

15 în aşa fel încât să nu ne pedepsească prea târziu, când păcatele noastre vor fi ajuns la vârf. 

16 Aşadar, El niciodată nu-Şi îndepărtează mila de la noi; şi, dacă-Şi îndreaptă poporul prin 
mijlocirea unor nenorociri, nu ne părăseşte. 

17 De-ajuns ne este că am amintit de aceasta; şi acum, după aceste câteva cuvinte, să ne întoarcem 
la povestirea noastră. 

18 Eleazar, unul din cărturarii de seamă, om înaintat în vârstă şi foarte plăcut la înfăţişare, era silit 
să-şi deschidă gura şi să mănânce carne de porc. 

19 Dar el, mai degrabă dorindu-şi o moarte slăvită decât o viaţă spurcată, se îndrepta el însuşi spre 
chin 

20 după ce scuipase totul, aşa cum ar trebui să facă cei ce, din dragoste de viaţă, au curajul de a nu 
se atinge de ceea ce le este oprit să guste. 

21 Cum însă cei ce purtau grija acestui ospăț idolesc, oprit de lege, îl cunoşteau demult pe acest om, 
l-au luat deoparte şi l-au rugat să aducă de la el alte cărnuri, care îi erau îngăduite şi pe care el însuşi 
le gătise, şi apoi să se prefacă a mânca din carnea jertfită, aşa cum poruncise regele; 

22 făcând aceasta, el ar fi scăpat de la moarte şi s-ar fi bucurat de omenie, pe temeiul vechii sale 
prietenii cu ei. 

23 Dar el, luând o slăvită hotărâre, vrednică de vârsta sa, de cinstea bătrâneţelor sale, de părul său 
alb-strălucitor, de desăvârşita lui purtare 

încă de când era copil, dar mai ales de legile cele sfinte, rânduite de însuşi Dumnezeu, a răspuns pe 
potrivă, spunând că pot să-l trimită fără-ntârziere în locuinţa morților: 

24 „Nu se cuvine ca la vârsta noastră să ne jucăm de-a v-aţi ascunselea, ca nu cumva o mulţime de 
tineri, presupunând că Eleazar, la cei nouăzeci de ani ai săi, s-a dat de partea năravurilor străine, 

25 să se înstrăineze ei înşişi prin greşala mea, a celui ce s-a jucat de-a v-aţi ascunselea ca să-şi scape 
un crâmpei de viaţă, şi astfel să-mi spure şi să-mi întinez bătrâneţele. 

26 Şi chiar dacă acum aş scăpa de pedeapsa oamenilor, nici viu şi nici mort nu voi scăpa din mâinile 
Celui-atotputernic. 

27 lată de ce, părăsind acum viaţa în chip curajos, mă voi arăta vrednic de bătrâneţele mele, 

28 iar tinerilor le voi lăsa o pildă de vitejie dacă voi muri de o moarte frumoasă, de bunăvoie şi cu 
dăruire, pentru cinstitele şi sfintele legi”. 

29 Şi, zicând acestea, şi-a îndreptat paşii către locul de chin. 

30 Iar cei care-l duceau şi-au schimbat atunci în reavoinţă bunăvoința pe care i-o arătaseră cu puţin 
timp înainte; aceasta, din pricina cuvintelor pe care el le rostise şi pe care ei le socoteau nebunie. 

31 şi-n timp ce el îşi dădea duhul sub lovituri, a zis printre gemete: „Vădit îi este Domnului celui ce 
are sfânta ştiinţă că, putând eu să scap de moarte, sub bice îndur cumplite suferinţe în trupul meu, 
dar că în suflet le rabd cu bucurie din frica pe care o am de EI”. 

32 Aşadar, în acest chip şi-a părăsit omul acesta viaţa, prin moartea lui lăsându-le nu numai 
tinerilor, ci şi neamului în întregul lui, o pildă de vitejie şi amintirea a ceea ce e bun în om. 

7 

Mucenicia celor şapte frați şi a mamei lor. 

l] şi s-a mai întâmplat cu şapte frați, ce se aflau sub pază împreună cu mama lor, că regele, 
chinuindu-i sub lovituri de bici şi de vână de bou, îi silea să se atingă de carne de porc (oprită de 
lege). 

2 lar unul din ei, vorbind în numele tuturor, a zis: „Ce vrei tu să întrebi sau să ştii de la noi? Noi 
suntem gata ca mai degrabă să murim decât să călcăm legile părinţilor noştri”. 


3 Înnebunit de furie, regele a poruncit să înfierbânte tigăi şi căldări. 

4 Şi dacă acelea au fost de îndată înfierbântate, a poruncit să i se taie limba celui ce vorbise în 
numele lor, apoi să-i jupoaie pielea de pe capl şi să-i ciopârțească mâinile şi picioarele, sub ochii 
celorlalți frați ai săi şi ai mamei sale. 

5 Şi după ce l-au schilodit de tot, a poruncit să fie adus la foc şi, încă suflând, să fie fript în tigaie. 
şi-n timp ce aburul din tigaie se răspândea până departe, ceilalți se îndemnau unii pe alţii, împreună 
cu mama lor, să moară vitejeşte; şi ziceau: 

6 „Domnul Dumnezeu vede, şi fără-ndoială că are milă de noi, potrivit cu ceea ce Moise a spus 
limpede în 

1 Scalparea era practicată de Sciţi, cunoscuţi prin cruzimea lor. 

cântarea sa: «El Se va pleca spre robii Săi»”. 

7 Şi dacă cel dintâi a părăsit viaţa în acest fel, l-au adus la chinuri pe cel de al doilea şi, după ce i-au 
jupuit pielea de pe cap, cu păr cu tot, l-au întrebat: „Vrei să mănânci [carne de porc] înainte ca 
trupul să-ţi fie pedepsit bucată cu bucată?” 

8 Iar el, răspunzând în limba părinților săi, a răspuns: „Nu!” Pentru aceasta, şi el a îndurat, pe rând, 
aceleaşi chinuri ca şi cel dintâi. 

9 Şi, înainte de a-şi da duhul, a zis: „Tu, nemernicule, tu ne azvârli din viaţa de acum, dar împăratul 
lumii ne va învia spre a ne da o viaţă veşnică2, nouă, celor ce murim de dragul legilor Lui”. 

10 După acesta l-au chinuit pe cel de al treilea; el şi-a scos limba de îndată ce i s-a cerut, şi-a întins 
curajos mâinile 

11 şi a zis cu vitejie: „De la Cer am aceste mădulare, şi de dragul legilor Lui le dispreţuiesc, şi de la 
El nădăjduiesc să le recapăt”, 

12 în aşa fel încât însuşi regele şi cei ce se aflau cu el au fost izbiţi de curajul acestui tânăr, pentru 
care suferinţele nu însemnau nimic. 

13 Părăsind şi el viaţa, l-au supus tot astfel pe cel de al patrulea la chin şi sfârtecare. 

14 Când să moară, acesta s-a rostit astfel: „E de dorit să părăseşti viaţa prin mâna oamenilor când 
aştepţi nădejdea dată de Dumnezeu că prin El vei învia: 

2 Text important, care atestă credinţa într-o viaţă viitoare, de după moartea trupului, obținută prin 
înviere; prezentă la lezechiel (37, 1-14) şi la Daniel (12, 1-4) în dimensiunea ei profetică, această 
credinţă este întâlnită acum la nivel popular, aşa cum o avea şi Marta, sora lui Lazăr (In 11, 24). 
căci pentru tine nu va fi înviere spre viaţă”. 

15 Îndată după aceea l-au adus pe cel de al cincilea şi l-au chinuit. 

16 Dar el, uitându-i-se [regelui] drept în ochi, a zis: „Deşi eşti supus stricăciunii, ai putere asupra 
oamenilor şi faci ceea ce vrei; să nu crezi însă că neamul nostru va fi părăsit de Dumnezeu. 

17 În ce te priveşte, ai răbdare şi vei vedea măreţia puterii Lui şi cum te va chinui, pe tine şi pe 
urmaşii tăi. 

18 După el l-au adus pe cel de al şaselea care, înainte de a-şi da duhul a zis: „Nu te amăgi-n zadar; 
căci noi chiar din pricina noastră suferim aceasta, de vreme ce am păcătuit împotriva Dumnezeului 
nostru: de aici, aceste întâmplări de necrezut; 

19 tu, însă, nu te gândi că vei rămâne nepedepsit, după ce te-ai apucat să faci război împotriva lui 
Dumnezeu”. 

20 Iar mama, mama a fost de-a dreptul minunată, cu mult deasupra tuturor; sprijinită pe nădejdile ei 
în Domnul, a îndurat cu mare curaj să-şi vadă pe cei şapte fii murind în durata unei singure zile. 

21 Pe fiecare îl încuraja în limba părinţilor ei; clocotind de simțăminte viteze şi învigorându-şi 
sufletul de femeie cu inimă bărbată, le zicea: 

22 „Nu ştiu cum v-aţi ivit voi în pântecele meu; nu eu sunt aceea care v-a dăruit duhul şi viaţa, şi cu 
atât mai puţin sunt aceea care a izvodit alcătuirea fiecăruia din voi, 

23 ci, fără îndoială, Făcătorul lumii, Care a zidit omul dintru-nceput şi Care a plăsmuit obârşia 
tuturor lucrurilor, EL în mila Lui, vă va da şi duhul, şi 

viaţa, de vreme ce astăzi vă dispreţuiţi pe voi înşivă de dragul legilor Lui”. 

24 Antioh se credea defăimat şi presupunea că aceste cuvinte îl ocărau pe el.3 Şi, cum cel mai tânăr 
era încă în viaţă, nu numai că-l îndemna prin cuvinte, dar şi prin jurăminte căuta să-l încredinţeze 


că-l va face bogat şi fericit dacă se leapădă de [obiceiurile] părinţilor săi; mai mult, că-l va face 
prieten al său4 şi-i va încredința dregătorii obşteşti. 

25 Dar, cum tânărul nu lua aminte la acestea, regele a chemat-o pe mamă şi i-a cerut să devină 
sfătuitoarea copilandrului, cu scopul de a-l scăpa. 

26 După nenumărate îndemnuri ale acestuia, ea s-a învoit să-şi sfătuiască fiul. 

27 Dar, aplecându-se spre el şi luându-l în bătaie de joc pe crudul tiran, s-a rostit astfel în limba 
părinților ei: „Fiule, ai milă de mine, cea care te-am purtat nouă luni în pântecele meu, care te-am 
alăptat vreme de trei ani5, care te-am hrănit, care te-am adus până la această vârstă şi m-am îngrijit 
de creşterea ta. 

28 Te rog, fiule, ridică-ţi ochii spre cer şi spre pământ, vezi-le pe toate câte se află în ele şi cunoaşte 
că Dumnezeu nu le-a făcut din cele ce erau6 şi că tot aşa a fost făcut şi neamul omenesc. 

29 Nu te teme de acest călău, ci arată-te 

3 Evident, regele nu cunoştea limba ebraică (în timp ce prizonierii evrei cunoşteau greaca!). 

4 A fi „prieten al regelui” însemna a avea un rang de mare nobleţe. 

5 Se vede că, sub influenţa tradiţiei egiptene, perioada de alăptare era, şi la Evrei, mult mai lungă 
decât cea obişnuită. 

6 Text foarte important: prima aserțiune expresă, în Vechiul Testament, asupra faptului că 
Dumnezeu a creat lumea din nimic. 

vrednic de fraţii tăi şi primeşte moartea, pentru ca, prin mila Sa, să te redobândesc împreună cu 
frații tăi”7. 

30 Nu-şi isprăvise bine vorba când tânărul a zis: „Ce mai aşteptaţi? Eu nu ascult de porunca regelui, 
ci de porunca legii care le-a fost dată părinților noştri prin Moise. 

31 Cât despre tine, cel ce ai scornit tot felul de rele împotriva Evreilor, nu vei scăpa din mâinile lui 
Dumnezeu. 

32 Căci noi, noi din pricina păcatelor noastre suferim; 

33 dacă, pentru mustrarea şi îndreptarea noastră, Domnul-nostru-Cel-Viu S-a mâniat vremelnic pe 
noi, El din nou va să Se împace cu robii Săi. 

34 Dar tu, cel necredincios şi cel mai ticălos dintre toți oamenii, nu te umfla în propria-ți nebunie, 
amăgindu-te cu zadarnice nădejdi şi ridicându-ți mâna împotriva copiilor Cerului8; 

35 că încă n-ai scăpat de judecata Atotţiitorului Dumnezeu, Care vede totul. 

36 Căci fraţii noştri, după ce au îndurat o durere de scurtă durată, beau acum din izvorul cel nesecat 
al vieţii, de dragul legământului lui Dumnezeu; dar tu, prin judecata lui Dumnezeu, vei fi cu 
dreptate pedepsit pentru semeţia ta. 

7 După aproape nouăsprezece secole (în 1714), la Istanbul, sultanul, după ce îi decapitase pe primii 
trei din cei patru fii ai lui Constantin Brâncoveanu, a încercat să-l înduplece pe cel mai tânăr, Matei, 
să apostazieze; consultându-şi tatăl, acesta, înainte de a muri şi el, l-a îndemnat la martiriu. Toţi 
cinci sunt sfinţi ai calendarului creştin. 

8 „Copiii Cerului”: Copiii lui Dumnezeu; ca în multe alte cazuri, autorul evită să scrie (şi cu atât 
mai puţin să pronunţe) numele lui Dumnezeu (vezi şi nota de la 1 Mac 3, 18). 

37 Cât despre mine, ca şi fraţii mei, îmi dau trupul şi sufletul pentru legile părinților mei, rugându-L 
pe Dumnezeu să fie grabnic milostiv neamului nostru, iar pe tine, prin chinuri şi plăgi, să te facă să 
mărturiseşti că El e singurul Dumnezeu. 

38 şi poate că-n mine şi-n fraţii mei se va opri mânia Celui-Atotputernic, pe drept dezlănţuită asupra 
neamului nostru întreg”. 

39 Spumegând de furie, regele l-a chinuit pe acesta din urmă cu mult mai multă cruzime decât pe 
ceilalți, simțind gustul amar al bătăii de joc. 

40 Aşa că şi acesta a părăsit viaţa în toată curăția, cu desăvârşită încredere în Domnul. 

41 Mama a murit cea din urmă, după fiii ei. 

42 lată însă că e destul despre istoria ospeţelor idoleşti şi despre grozăvia chinurilor. 

Răscoala şi primele biruinţe ale lui Iuda Macabeul. Înfrângerea lui Nicanor. Înfrângerea lui Timotei 
şi a lui Bacchide. Fuga şi mărturisirea lui Nicanor. 

1 Iar Iuda zis Macabeul şi fârtaţii săi, strecurându-se pe furiş prin sate, îşi chemau rudele şi, 


alăturându-şi pe cei ce se păstraseră în iudaism, a adunat ca la şase mii de oameni. 

2 Şi-L rugau pe Domnul să-Şi arunce privirea asupra poporului pe care toţi îl călcau în picioare, să 
aibă milă de templul pângărit de către oameni necredincioşi, 

3 să-l fie milă de cetatea pustiită pe cale de a fi făcută una cu pământul -, să audă sângele care striga 
spre EI, 

4 să-Şi aducă aminte de ucigaşul măcel asupra pruncilor nevinovaţi, precum şi de blasfemiile rostite 
împotriva numelui Său şi să-ŞI arate ura faţă de rău. 

5 De îndată ce s-a aflat în fruntea unui început de oaste, Macabeul devenea, de acum înainte, de 
neînvins pentru păgâni, mânia lui Dumnezeu preschimbându-se în milă. 

6 Lovind pe neaşteptate, ardea oraşe şi sate; punând mâna pe locurile cele mai potrivite, îşi punea 
duşmanii pe fugă cu grămada. 

7 Pentru astfel de lovituri avea grijă să aibă de partea sa, mai cu seamă, întunericul nopţii. lar faima 
vitejiei lui se răspândea pretutindeni. 

8 Văzând că omul acesta creştea puţin câte puţin şi că biruinţele lui deveneau din ce în ce mai dese, 
Filipl i-a scris lui Ptolemeu, guvernatorul Celesiriei şi al Feniciei, să-l ajute pe rege în trebile lui. 

9 Acesta l-a numit îndată pe Nicanor, fiul lui Patrocle, unul din prietenii de seamă, şi l-a trimis în 
fruntea a cel puţin douăzeci de mii de oameni de felurite neamuri, ca să nimicească întregul neam al 
Iudeilor; şi i l-a alăturat pe Gorgias, comandant care avusese mult de-a face cu trebile războiului. 

10 Nicanor a hotărât ca tributul de două mii de talanţi pe care regele îl datora Romanilor să fie plătit 
cu banii dobândiţi din vânzarea ludeilor ce vor fi luaţi robi. 

1 E vorba de Filip Frigianul, menţionat în 5, 22 şi 6, 11. 

11 Şi de-ndată a trimis prin oraşele de pe ţărmul mării să vină să cumpere robi iudei, făgăduind că le 
va da nouăzeci de robi pentru un talant; nu se aştepta la pedeapsa ce avea să vină asupră-i de la Cel- 
Atotputernic. 

12 De îndată ce i-a sosit vestea apropierii lui Nicanor, Iuda le-a spus alor săi că oastea bate la uşă. 

13 Atunci fricoşii şi cei lipsiţi de credinţă în judecata lui Dumnezeu au fugit din toate părţile şi s-au 
dus care încotro; 

14 alții vindeau tot ce le mai rămăsese şi totodată îi cereau lui Dumnezeu să-i scape pe aceia pe care 
nelegiuitul Nicanor îi vânduse chiar mai înainte ca oştile să se fi ciocnit; 

15 aceasta, dacă nu de dragul lor, cel puţin de dragul legământului făcut cu părinții lor şi de dragul 
sfântului şi preamăritului Său nume cu care ei erau numiţi. 

16 Macabeul, aşadar, adunându-şi pe cei şase mii de oameni, i-a îndemnat să nu se lase 
înspăimântați de duşmani şi să nu le fie teamă de marele număr al păgânilor care pe nedrept vin 
împotriva lor, ci să se lupte cu vitejie, 

17 având înaintea ochilor nelegiuita ocară pe care aceia au aruncat-o asupra locului celui sfânt, 
necazurile şi chinurile aduse-n cetate, precum şi prăbuşirea aşezămintelor strămoşeşti. 

18 Şi le-a zis: „Ei îşi pun nădejdea în armele şi cutezanţa lor, dar noi ne-o punem în Atotputernicul 
Dumnezeu, Cel ce doar c-un semn îi poate dobori nu numai pe cei ce vin împotriva noastră, dar şi 
lumea întreagă”. 

19 Şi le-a arătat, pe rând, de câte ori a venit ajutorul de sus în vremea strămoşilor, şi mai ales sub 
Senaherib, când i-au pierit o sută optzeci şi cinci de mii de oameni, 

20 şi bătălia pe care au avut-o în Babilon împotriva Galatenilor:2 Iudeii, care luau parte la luptă, 
erau, de toţi, opt mii, cărora li se adăugaseră patru mii de Macedoneni; şi-n timp ce aceştia din urmă 
dădeau dosul, cei opt mii au nimicit o sută douăzeci de mii, datorită ajutorului venit din cer, şi s-au 
ales cu multă pradă. 

21 Şi după ce, prin aceste cuvinte, i-a umplut de curaj şi i-a făcut gata să moară pentru legi şi patrie, 
a împărţit oastea în patru cete: 

22 în fruntea fiecărei cete i-a pus pe fraţii săi Simon, Iosif şi Ionatan, punând câte o mie cinci sute 
sub porunca fiecăruia din ei. 

23 Pe deasupra, l-a pus pe Ezdra să citească din Cartea Sfântă, iar apoi, după ce a dat cuvântul de 
semnal: „Ajutorul lui Dumnezeu”, punându-se el însuşi în fruntea primei cohorte3, s-a ciocniteu 
Nicanor. 

24 Şi, cu ajutorul Celui-Atotputernic, au ucis mai mult de nouă mii de oameni, au rănit şi au 


schilodit cea mai mare parte a ostaşilor lui Nicanor, şi pe toţi i-au pus pe fugă. 

25 De asemenea, au pus mâna şi pe banii celor ce veniseră să-i cumpere. Şi fiindcă urmărirea o 
începuseră cu întârziere, s-au întors, din lipsă de timp. 

26 Într-adevăr, era ajunul zilei de odihnă, fapt pentru care nu şi-au împins urmărirea până prea 
departe. 

2 Acest eveniment nu ne este cunoscut din alte surse. 

3 Cohortă (speira): unitate militară de cel mult 600 de oameni. 

1643 

27 După ce au adunat armele şi au ridicat prăzile duşmanilor, şi-au văzut şi de ziua de odihnă, 
ridicând belşug de binecuvântări şi laude pentru Domnul Care-i scăpase în ziua aceea, începându-Și 
astfel mila faţă de ei. 

28 După ce a trecut ziua de odihnă, o parte din prăzi le-au împărţit celor ce fuseseră chinuiţi, 
precum şi văduvelor şi orfanilor, iar rămăşiţa au împărțit-o între ei şi copiii lor. 

29 După ce au făcut şi acest lucru, într-o rugăciune obştească I-au cerut milostivului Stăpân să Se 
împace pentru totdeauna cu robii Săi. 

30 într-o ciocnire cu oamenii lui Timotei şi Bacchide au ucis mai mult de douăzeci de mii dintre ei 
şi au cucerit cetăți cu ziduri foarte înalte; au împărțit între ei mare belşug de pradă, făcând părți 
deopotrivă, una pentru ei, alta pentru cei ce fuseseră chinuiţi, pentru orfani şi văduve, ca şi pentru 
bătrâni. 

31 Au adunat armele duşmanilor şi le-au pus pe toate cu grijă, în locuri prielnice; ceea ce a rămas 
din prăzi au dus la Ierusalim. 

32 L-au ucis pe filarh4, unul din tovarăşii lui Timotei, om întru totul nelegiuit, care le făcuse 
ludeilor o mulțime de necazuri. 

33 şi-n timp ce sărbătoreau biruinţa în patria lor, i-au ars pe cei ce dăduseră foc sfintelor porți, 
precum şi pe Calistene, care se pitise într-o căsuţă şi care şi-a primit astfel plata pentru nelegiuirea 
sa. 

4 Grecescul fylarhos: „şef de trib”; în cazul de faţă, comandantul triburilor arabe din oastea de 
mercenari a lui Timotei, învinse la începutul campaniei lui Iuda Macabeul împotriva acestuia (vezi 
12, 10-11). 

34 Cât despre de-trei-ori-ticălosul Nicanor, cel care adusese o mie de negustori cărora să le vândă 
Iudei, 

35 umilit fiind, cu ajutorul Domnului, de nişte oameni pe care el îi socotea de nimic, şi-a lepădat 
îmbrăcămintea cea strălucită şi, luând-o de-a dreptul peste câmp, ca un fugar ce se fereşte să fie 
văzut, a sosit la Antiohia, tare bucuros că izbândise să scape din prăbuşirea oastei sale. 

36 Aşa că el, care-şi luase sarcina de a plăti tributul datorat Romanilor prin vânzarea robilor din 
Ierusalim, mărturisea că Iudeii au pe Cineva Care Se luptă pentru ei şi că Iudeii erau de neînvins, 
prin aceea că păzeau legile pe care chiar Acela le poruncise. 

Groaznicul sfârşit al lui Antioh Epifan. 

1 Cam în aceeaşi vreme s-a întâmplat şi întoarcerea, lipsită de cinste, a lui Antioh din ţinuturile 
Persiei. 

2 Căci, intrat în cetatea numită Persepolis, s-a apucat să jefuiască templul şi să pună mâna pe oraş. 
Dar şi mulţimea, ridicându-se, a pus mâna pe arme; şi s-a întâmplat că Antioh, pus pe fugă de către 
locuitorii ţării, s-a întors plin de ruşine. 

3 Ajuns în Ecbatana, i-a sosit vestea despre ceea ce i se întâmplase lui Nicanor şi oamenilor lui 
Timotei. 

4 aprins de mânie, se gândea să le plătească ludeilor ruşinea suferită din partea celor ce-l siliseră să 
fugă; şi i-a poruncit căruţaşului său să mâne carul, fără oprire, până la capătul drumului (îl însoțea 
judecata Cerului, de 

1644 

vreme ce se rostea cu trufie: „Voi preface Ierusalimul în mormânt al ludeilor, de îndată ce voi sosi 
acolo!”). 

5 Dar Domnul, Cel ce pe toate le vede, Dumnezeul lui Israel, l-a lovit cu o plagă de nevindecat, 
cum nu s-a mai văzut: nu isprăvise bine aceste cuvinte, că a fost cuprins de o nesuferită durere în 


măruntaie şi de groaznice chinuri lăuntrice; 

6 aceasta, pe bună dreptate, de vreme ce el, prin numeroase şi nemaipomenite chinuri, chinuise 
măruntaiele altora. 

7 Cu toate acestea, întru nimic domolindu-şi mândria şi mereu plin de trufie, suflând împotriva 
Iudeilor flăcările furiei sale, a poruncit ca înaintarea să fie iuţită. S-a întâmplat însă că el a căzut din 
carul care alerga bubuind şi, învârtit într-o căzătură rostogolită, toate mădularele trupului i s-au 
stâlcit. 

8 Aşa că el, care cu puţin înainte, în înfumurarea lui nemaiîntâlnită la oameni, credea că le poate 
porunci valurilor mării şi care-şi închipuia că poate cântări în cumpănă înălțimile munţilor, era 
acum trântit la pământ şi dus pe o targă, prin el arătându-se în ochii tuturor puterea lui Dumnezeu, 

9 până acolo încât din trupul acestui om şiroiau viermii, trupul i se descărna de viu, petic cu petic, 
printre dureri şi suferinţe, iar duhoarea puroaielor care ieşeau din el cârnea nasul întregii oştiri; 

10 şi cel care, cu puţin înainte, credea că atinge stelele cerului, nu avea pe nimeni care să-l poarte, 
din pricina nesuferitelor sale duhori. 

11 Atunci, fiind tot numai rană, a început să-şi domolească mult din trufie şi, sub biciul 
dumnezeiesc, a prins a înţelege, hărțuit în fiece clipă de chinuri. 

12 Şi, cum el însuşi nu mai putea să îndure propria sa putoare, s-a rostit: „Drept este să asculți de 
Dumnezeu şi, de vreme ce eşti muritor, să nu-ţi pui dumnezeirea pe seamă”. 

13 Şi acest ticălos îl ruga pe Stăpânul care n-ar fi trebuit să aibă milă de el -, făgăduind 

14 să elibereze Sfânta Cetate aceea pe care se grăbea s-o şteargă de pe faţa pământului şi s-o prefacă 
în mormânt 


15 să-i facă egali în drepturi cu Atenienii pe toți Iudeii cei pe care nu-i socotise vrednici nici măcar 
de mormânt, şi pe care voia să-i arunce la fiare, pe ei şi pe copiii lor, şi să facă din ei hrană păsărilor 
de pradă -, 

16 să înzestreze cu cele mai frumoase podoabe sfântul templu pe care mai înainte îl jefuise -, să 
înapoieze, chiar în număr mult mai mare, obiectele sfinte, să ia parte din propriile lui venituri la 
cheltuielile de trebuinţă jertfelor 

17 şi culmea! că se va face iudeu şi că va cutreiera toate locurile-n care trăiesc oameni, spre a da 
mărturie despre puterea lui Dumnezeu. 

18 Dar, fiindcă chinurile lui nu se opreau nicicum căci îl ajunsese judecata lui Dumnezeu -, 
deznădăjduit de starea în care se afla, le-a scris ludeilor scrisoarea de mai Jos, o adevărată jalbă, 
care suna astfel: 

19 „Antioh, rege şi guvernator, către preacinstiţii Iudei, concetăţenii săi: salutare, sănătate şi multă 
fericire! 

20 Dacă voi şi copiii voştri o duceţi bine 

şi dacă trebile voastre vă merg aşa cum le vreţi, vom înălța pentru aceasta îmbelşugate rugăciuni de 
mulţumire. 

21 Cât despre mine, mă aflu întins fără putere pe un pat şi-mi aduc aminte, mişcat, de semnele 
preţuirii voastre şi de bunele voastre simţăminte. La întoarcerea mea din ţinuturile Persiei am căzut 
greu bolnav şi socotesc că e de trebuinţă să mă îngrijesc de obşteasca linişte a tuturor. 

22 Nu că aş fi cumva deznădăjduit de starea mea dimpotrivă, am mare nădejde că voi scăpa din 
această boală -, 

23 ci fiindcă-mi amintesc că tatăl meu, atunci când pleca la război în părțile de sus, îşi rânduia un 
urmaş, 

24 pentru ca, dacă s-ar întâmpla ceva neaşteptat sau vreo veste neplăcută, oamenii țării să ştie că 
trebile fuseseră rânduite şi, în felul acesta, să nu se tulbure câtuşi de puţin; 

25 În afară de aceasta, văzând că regii din apropierea noastră şi vecinii regatului pândesc prilejurile 
şi aşteaptă întâmplările, l-am rânduit rege pe fiul meu Antioh1, pe care, de mai multe ori, înainte de 
a mă avânta spre satrapiile de sus, l-am încredinţat şi l-am înfăţişat celor mai mulţi dintre voi; de 
altfel, i-am şi făcut scrisoarea de mai jos. 

26 Vă rog şi vă cer să vă aduceţi aminte de binefacerile mele obşteşti şi de la om la om şi să vă 
păstraţi bunele simțăminte pe care le aveţi faţă de mine şi faţă de fiul meu. 


27 Căci sunt încredinţat că, plin de dulceaţă şi de iubire de oameni, el îmi va urma îndeaproape 
dorinţele şi se va înţelege bine cu voi”. 

1 Acesta va fi Antioh al V-lea Eupator, crescut de către Lisias, adversarul lui Filip. 

28 lată deci cum acest ucigaş şi blasfemiator, în prada unor suferințe cumplite, asemănătoare cu 
acelea pe care el le pricinuise altora, şi-a isprăvit viaţa pe pământ străin, în munţi, printr-o moarte 
nenorocită. 

29 Iar Filip, tovarăşul său din copilărie, i-a adus trupul înapoi; dar, temându-se de fiul lui Antioh, s- 
a dus în Egipt, la Ptolemeu Filometor. 

Curăţirea templului, sărbătoarea sfințirii. Ptolemeu Macron. Războiul cu Idumeii. Luptele împotriva 
lui Timotei. Cucerirea Ghezerului. 

1 Călăuziţi de Domnul, Macabeul şi fârtaţii săi au recucerit templul şi cetatea; 

2 au dărâmat altarele ridicate de străini în piaţă, precum şi capiştile. 

3 După ce au curăţit templul, au făcut un alt jertfelnic; apoi, luând foc din scânteile ce ţâşneau din 
pietrele înfierbântate pân” la roşu,l au adus jertfe după trecerea a doi ani, au ars tămâie, au aprins 
luminile şi au aşezat pâinile punerii înainte. 

4 Apoi, plecându-se pân” la pământ, i-au cerut Domnului să nu-i mai lase să cadă sub astfel de rele, 
dar, dacă se va întâmpla să mai păcătuiască, să-i certe El însuşi, cu îngăduinţă, şi să nu-i dea pe 
mâna neamurilor blasfemiatoare şi barbare. 

5 În ziua în care templul fusese pângărit de către străini, în chiar ziua aceea 

1 Au recurs la acest procedeu spre a asigura puritatea focului care urma să ardă jertfele. 

s-a făcut curățirea templului, în douăzeci şi cinci ale aceleiaşi luni, adică a lui Chislev2. 

6 Cu veselie au prăznuit opt zile de sărbătoare, ca la aceea a Corturilor, amintindu-și că, doar cu 
puţin înainte, la vremea sărbătorii Corturilor locuiau în munţi, prin peşteri, ca fiarele sălbatice. 

7 Iată de ce, purtând ramuri3 şi crenguţe frumoase şi stâlpări de finic, înălțau cântări spre Acela care 
dusese până la capăt curățirea locaşului Său. 

8 şi au poruncit, prin hotărâre obştească întărită prin vot4, ca întregul neam al ludeilor să 
prăznuiască acea zi în fiecare an. 

9 Acestea au fost împrejurările în care s-a sfârşit Antioh, numit şi Epifan. 

10 Acum vom arăta faptele care-l privesc pe Antioh Eupator, fiul acelui necredincios, trecând mai 
repede peste nenorocirile legate de războaie. 

11 După ce a devenit rege, acesta l-a numit în fruntea trebilor pe un oarecare Lisias, mare 
guvernator al Celesiriei şi Feniciei. 

12 Căci Ptolemeu, numit Macron$, dorind să le facă dreptate ludeilor, ca unora care suferiseră 
atâtea nedreptăţi din partea altora, se străduia să trăiască în pace cu ei. 

13 Aşa fiind el pârât la Eupator de către prietenii regelui, cu fiece prilej auzea că e numit trădător 
pentru aceea 

2 Chislev: noiembrie-decembrie. 

3 Textual: „tirsuri”; termen păgân, folosit în limbajul religiilor misterice. 

4 Psefisma = hotărâre publică obținută prin vot cu pietricele (procedeu obişnuit în Elada). 

5 Nu ştim dacă acest Ptolemeu Macron este una şi aceeaşi persoană cu Ptolemeu, fiul lui Dorimene, 
din 4, 45-46. 

că părăsise Ciprul, pe care i-l încredinţase Filometor, şi trecuse la Antioh Epifan; şi, nemaiputând a 
se socoti vrednic de dregătoria lui, şi-a luat viaţa otrăvindu-se. 

14 Dar Gorgias, devenit guvernator al acestor ţinuturi, aduna oști străine şi folosea orice prilej de a 
se război cu ludeii. 

15 În acelaşi timp, Idumeii, stăpâni ai unor cetăţi întărite bine aşezate, îi hărţuiau pe Iudei şi, 
primindu-i pe cei ce erau alungaţi din Ierusalim, îi foloseau să întreţină războiul. 

16 Macabeul şi oamenii lui, după ce au făcut rugăciuni obşteşti şi I-au cerut lui Dumnezeu să Se 
arate de partea lor, s-au aruncat asupra cetăților întărite ale Idumeilor. 

17 Lovindu-le puternic, au cucerit întăriturile, i-au doborât pe toţi luptătorii de pe ziduri şi i-au tăiat 
pe toți cei ce le cădeau în mână; n-au ucis acolo mai puţin de douăzeci de mii. 

18 Dar, deoarece nouă mii fugiseră în două turnuri foarte puternice şi aveau acolo tot ceea ce le 


trebuia ca să înfrunte o împresurare, 

19 Macabeul i-a lăsat pe Simon şi pe Iosif, cu Zaharia şi fârtaţii săi, destui pentru a face o 
împresurare, iar el a plecat în alte locuri care nu sufereau întârziere. 

20 Dar oamenii lui Simon, din poftă de bani, s-au lăsat cumpăraţi de către unii din cei ce se aflau în 
turnuri şi, primind şaptezeci de mii de drahme, le-au îngăduit unora să scape. 

21 Când i s-a spus Macabeului ce se întâmplase, i-a adunat pe mai-marii poporului şi i-a învinuit pe 
acei oameni că şi-au vândut fraţii pentru bani prin 

aceea că-i făcuseră pe duşmani scăpaţi împotriva lor. 

22 Aşa că 1-a ucis pe acei oameni care deveniseră trădători şi, de îndată, a cucerit cele două turnuri. 
23 Ajutat de o bună mânuire a armelor în aceste lupte, în cele două turnuri a ucis peste douăzeci de 
mii de oameni. 

24 Acum, Timotei, cel care mai înainte fusese biruit de către Iudei, adunând o mare mulţime de 
ostaşi străini şi nu puţini cai veniţi din Asia, a înaintat ca şi cum ar fi vrut să cucerească Iudeea prin 
puterea armelor. 

25 Văzând că se apropie, Macabeul şi oamenii săi I se rugau Domnului, presărându-şi cenuşă pe cap 
şi încingându-şi coapsele cu sac; 

26 aplecaţi la pământ în faţa jertfelnicului, îi cereau Domnului să fie cu ei, să Se facă duşmanul 
duşmanilor lor şi potrivnicul potrivnicilor lor, aşa cum Legea o spune limpede. 

27 lar când şi-au isprăvit rugăciunea, au pus mâna pe arme, au înaintat destul de departe în afara 
cetăţii şi, odată ajunşi în apropierea duşmanului, s-au oprit. 

28 Şi chiar în vremea când soarele, răsărind, îşi răspândea lumina, au izbit din amândouă părțile, 
unii având, pe lângă curaj, nădejdea în Domnul drept chezăşie a biruinţei, iar ceilalți bizuindu-se pe 
înflăcărarea care-i mâna în luptă. 

29 Dar, în toiul bătăliei, duşmanilor li s-au arătat, venind din cer pe cai cu frâie de aur, cinci bărbaţi 
străluciți, care înaintau în fruntea ludeilor 

30 Luându-l pe Macabeu în mijlocul lor şi apărându-l cu armurile, îl ţineau în afara oricărei 
primejdii, în timp ce el arunca săgeți şi trăsnete asupra duşmanilor, care, loviți de orbire şi-n prada 
zăpăcelii, cădeau tăiaţi în bucăţi. 

31 Douăzeci de mii şi cinci sute au fost ucişi, cărora li s-au adăugat şase sute de călăreți. 

32 Însuşi Timotei a fugit într-o cetate întărită, numită Ghezer, al cărei guvernator era Chereea. 

33 Cuprinşi de voie bună, Macabeul şi oamenii săi au împresurat cetatea timp de patru zile. 

34 Iar cei ce se aflau înlăuntru, încrezători în puternicia locului, blasfemiau în gura mare6 şi rosteau 
vorbe care nu sunt îngăduite. 

35 Când cea de a cincea zi prindea să mijească, douăzeci de tineri din oastea Macabeului, aprinşi de 
mânie din pricina acelor blasfemii, s-au aruncat cu mare bărbăție asupra zidului şi, cu înflăcărare 
crâncenă, loveau pe oricine le cădea sub mână; 

36 alţii se urcau în acelaşi chip asupra celor împresuraţi, căzându-le-n spate, au dat foc turnurilor şi, 
aprinzând ruguri, i-au ars de vii pe blasfemiatori; 

37 iar alţii sfărâmau porţile şi, făcând o deschizătură pentru oastea rămasă afară, au cucerit cetatea 
prin asalt. 

38 Cât despre Timotei, care se ascunsese într-o groapă oarecare, l-au înjunghiat, ca şi pe fratele său 
Chereea şi pe Apolofan. 

39 Iar după ce au isprăvit, L-au binecuvântat prin cântări şi rugăciuni de mulţumire pe Domnul, Cel 
ce mult bine i-a făcut lui Israel şi i-a dat biruinţa. 

6 A blasfemia: a profera insulte şi injurii la adresa lui Dumnezeu (nume pe care Evreii nu cutezau 
nici cel puţin să-l pronunţe). 

Înfrângerea lui Lisias. Înţelegere de pace. Patru scrisori: a lui Lisias către Iudei, a lui Antioh 
Eupator către Lisias, a lui Antioh Epifan către Iudei, a Romanilor către Iudei. 

1 La foarte puţin timp după aceea, Lisias, tutorelel şi ruda regelui, care era în fruntea trebilor, 
îndurând greu ceea ce se petrecuse, 

2 a adunat ca la optzeci de mii de oameni şi toată călărimea şi s-a pornit la drum împotriva ludeilor, 


cu gândul de a face din Cetate locuinţă pentru Greci, 

3 să supună templul unei dări asemănătoare cu ale altor temple ale neamurilor şi să vândă pe bani, 
în fiecare an, dregătoria de mare preot; 

4 el nu lua în seamă câtuşi de puţin puternicia lui Dumnezeu, ameţit cum era de zecile de mii de 
pedestraşi, de miile de călăreţi şi de cei optzeci de elefanţi care erau cu el. 

5 Odată pătruns în Iudeea, s-a apropiat de Betţur, cetate puternică, dar foarte departe de Ierusalim ca 
la cinci stadii şi a împresurat-o strâns. 

6 Când Macabeul şi oamenii săi au aflat că acela ţinea cetatea sub împresurare, cu suspine şi lacrimi 
şi împreună cu poporul l-au rugat pe Domnul să trimită un înger bun care să-l scape pe Israel. 

7 Macabeul, cel dintâi, punându-și armele, i-a îndemnat pe ceilalți să se 

1 Textual: „epitropul” (cel căruia i s-a încredinţat gestionarea unei proprietăţi); în cazul de faţă, 
tutorele (cel căruia i s-a încredinţat creşterea şi educarea unui minor). Despre Lisias ca locţiitor 
regal şi tutore vezi 1 Mac 3, 32-33. 

arunce odată cu el în faţa primejdiei spre a veni în ajutorul fraților lor; şi toţi, ca unul, s-au avântat 
cu înflăcărare. 

8 Erau încă aproape de Ierusalim când s-a ivit, mergând în fruntea lor, un călăreț îmbrăcat în alb, 
zăngănindu-şi armura de aur. 

9 Toţi la un loc L-au binecuvântat pe milostivul Dumnezeu şi s-au simţit cu inimile învigorate, gata 
să spintece nu numai oameni, dar şi fiarele cele mai crude, şi chiar şi ziduri de fier. 

10 Aşa înaintau, în linie de bătaie, laolaltă cu aliatul care le venise din cer, Domnul avându-i în mila 
Sa. 

11 Şi, aruncându-se ca nişte lei asupra duşmanilor, au doborât unsprezece mii de pedestraşi, precum 
şi o mie şase sute de călăreţi, iar pe ceilalți i-au pus pe fugă. 

12 Cea mai mare parte a acestora au scăpat, răniţi şi fără arme; însuşi Lisias şi-a scăpat viaţa printr- 
o fugă ruşinoasă. 

13 Cum însă acesta nu era lipsit de minte, gândindu-se la înfrângerea pe care de abia o suferise şi 
înțelegând că Evreii erau de neînvins de vreme ce Puternicul Dumnezeu Se lupta împreună cu ei -, 
14 le-a trimis o solie de împăcare, făgăduind că va primi ceea ce e drept în cererile acestora şi că, 
mai mult, îl va sili pe rege să le devină prieten2. 

15 macabeul s-a învoit asupra a tot ceea ce dorea Lisias grija lui nefiind alta decât binele obştesc -, 
astfel încât tot 

2 Tutorelui Lisias nu-i era peste mână să constrângă voinţa unui rege care era încă copilandru. 

ceea ce Macabeul i-a scris lui Lisias în privinţa ludeilor, regele a îngăduit. 

16 Scrisoarea trimisă ludeilor de către Lisias avea cuprinsul următor: „Lisias către obştea ludeilor, 
salutare! 

17 loan şi Abesalom, trimişii voştri, după ce mi-au înmânat înscrisul de mai jos, au cerut un răspuns 
la ceea ce cuprinde el mai de seamă. 

18 Tot ceea ce trebuia adus înaintea regelui am înfățişat şi ceea ce era vrednic de încuviinţare am 
încuviinţat. 

19 Aşadar, dacă voi vă păstraţi bunele voastre simţăminte faţă de stăpânire, eu mă voi strădui şi de 
acum înainte să mă pun în slujba binelui vostru. 

20 Cât despre lucrurile de amănunt, le-am poruncit trimişilor voştri şi alor mei să stea de vorbă cu 
Vol. 

21 Fiţi sănătoşi! Anul o sută patruzeci şi opt, în douăzeci şi patru ale lunii Dioscor3”. 

22 Scrisoarea regelui suna astfel: „Regele Antioh către fratele său Lisias, salutare! 

23 Fiind părintele nostru plecat să stea laolaltă cu zeii,4 iar noi înşine vrând ca toţi cei din regatul 
nostru să-şi poată vedea de trebile lor fără să fie tulburaţi, 

3 Textual: „... a douăzeci şi patra a lui Zeus Corintianul”. Se pare însă că Dios Korinthios este o 
alterare a lui Dioskoros, numele unei luni din calendarul cretan, sau a lui Dioskorinthios, numele 
unei luni din calendarul macedonean. De ce un act oficial era datat cu numele unei luni provinciale, 
e un semn de întrebare. Oricum, documentul a fost redactat în primăvara anului 164 î. H. 

4 „Părintele nostru”: Antioh al IV-lea Epifan. „Să stea laolaltă cu zeii”: apoteoza imperială, 
adoptată de Alexandru cel Mare şi continuată de Seleucizi. 


24 aflând că Iudeii nu se învoiesc aşa cum o voia părintele nostru să treacă la obiceiurile greceşti, ci 
mai degrabă voiesc să-şi păstreze felul de viaţă care le este propriu, fapt pentru care au cerut să fie 
lăsaţi în datinile lor, 

25 dorind noi, aşadar, ca nici neamul acesta să nu cunoască nici un fel de tulburare, hotărâm ca 
templul lor să le fie dat înapoi şi ca ei să trăiască potrivit cu obiceiurile părinţilor lor. 

26 Aşadar, fă bine şi trimite pe cineva acolo şi să le dea mâna dreaptă5, pentru ca, ştiind ei astfel ce 
avem în gând, să-şi recapete curajul şi cu voioşie să-şi vadă de treburile lor. 

27 Scrisoarea regelui către neamul ludeilor suna astfel: „Antioh către Sfatul bătrânilor Iudeilor, 
salutare! 

28 Dacă voi o duceţi bine, aceasta-i şi după inima noastră. Noi înşine ne bucurăm de o sănătate 
bună. 

29 Menelau ne-a adus la cunoştinţă dorinţa voastră de a vă întoarce acasă şi de a vă vedea de 
treburile voastre. 

30 Aşadar, acelora care vor porni la drum înainte de treizeci ale lunii Xantic6 li se întinde mâna 
dreaptă, să călătorească fără nici o grijă. 

31 Iudeii să se bucure de bucatele lor şi de legile lor ca şi mai înainte, şi nimeni dintre ei să nu fie 
neliniştit în vreun fel de greşalele făcute din neştiinţă. 

32 De altfel, l-am trimis pe Menelau să vă liniştească. 

33 Fiţi sănătoşi! Anul o sută patruzeci şi opt, în cincisprezece ale lui Xantic”. 

5 „A da mâna dreaptă”: semn de pace, de reconciliere. 

6 „Xantic”: numele unei luni din calendarul macedonean, corespunzător lunii Nisan din calendarul 
iudaic. 

34 Romanii au trimis şi ei o scrisoare întocmită astfel: „Quintus Memmius, Titus Manius7, 
împuterniciţii Romanilor, către poporul Iudeu, salutare! 

35 Cele ce v-au fost îngăduite de Lisias, ruda regelui, vi le îngăduim şi noi. 

36 Cât despre cele hotărâte de el, să-i fie spuse regelui, trimiteţi-ne neîntârziat pe cineva, după ce le 
veţi fi cercetat, pentru ca noi să i le înfăţişăm regelui aşa cum credeţi voi că e bine; căci noi mergem 
acum la Antiohia. 

37 Grăbiţi-vă dar să ne trimiteţi oameni, ca să ştim şi noi ce doriţi. 

38 Fiţi sănătoşi! Anul o sută patruzeci şi opt, în cincisprezece ale lunii Xantic. 

12 

Iuda Macabeul pedepseşte Ioppe şi lamnia. Luptele din Galaad. Bătălia de la Carnaim; Întoarcerea 
pe la Efron şi Schitopolis. Înfrângerea lui Gorgias. Rugăciunea pentru cei morţi. 

1 După ce s-au făcut aceste înţelegeri, Lisias a venit la rege, în timp ce ludeii se întorceau la lucrul 
câmpului. 

2 Dar printre comandanții de oşti ai ținutului, Timoteil şi Apoloniu 2, fiii lui Geneu, Ieronim şi 
Demofon, şi, pe lângă aceştia, Nicanor Cipriarhul3 nu-i 

7 Folosind şi alte manuscrise greceşti, importanţi biblişti occidentali cred că, în realitate, legaţii 
(ambasadorii) Romanilor implicaţi în acest text erau trei: Quintus Memmius, Titus Maniliusşi 
Manius Sergius (BJ, TOB). 

1 Altul decât Timotei din 10, 24 şi 10, 38: comandantul Transiordaniei (1 Mac 5, 11). 

2 Altul decât misarhul din 5, 24. 

3 Altul decât celebrul Nicanor, fiul lui Patrocle, din 8, 9; acesta era comandantul mercenarilor 
ciprioți. 

lăsau pe Iudei să aibă nici linişte, nici răgaz. 

3 În acest timp, locuitorii din Ioppe4 au săvârşit îngrozitoarea ticăloşie de mai jos: I-au poftit pe 
Iudeii care trăiau printre ei ca, împreună cu femeile şi copiii lor, să se urce în bărcile pe care le 
pregătiseră, fără ca prin aceasta să pară că ar avea de gând să le facă ceva rău; 

4 în duhul unei hotărâri de obşte a cetății, aceştia au primit, ca nişte oameni paşnici şi netemători; 
dar, când au înaintat în larg, au fost prăvăliţi în adânc, în număr de cel puţin două sute. 

5 Iuda, de îndată ce a aflat de cruzimea săvârşită asupra unor oameni din neamul său, a adus-o la 
cunoştinţa alor săi 

6 şi, după ce L-a chemat pe Domnul, Judecătorul cel Drept, a mers împotriva ucigaşilor fraților săi, 


a aprins portul în timpul nopţii, a ars bărcile şi i-a spintecat pe cei ce fugiseră în ele. 

7 Dar, cum oraşul fusese închis, a plecat, cu gândul de a se întoarce şi de a nimici toată cetatea 
Ioppiţilor. 

8 Aflând însă că cei din Iamnia5 voiau să facă şi ei tot aşa cu Iudeii care trăiau acolo, 

9 i-a lovit în acelaşi fel pe lamniţi, noaptea, şi a dat foc portului, precum şi vaselor, în aşa măsură 
încât licărul flăcărilor se vedea până la Ierusalim, cu toate că depărtarea era de două sute patruzeci 
de stadii. 

4 loppe: laffa de astăzi. 

5 lamnia: oraş portuar situat la 20 km sud de Ioppe; Yebna de astăzi. După dărâmarea Ierusalimului 
(70 d. H.), lamnia care în vremea lui Iosua Navi se numea labneel (los 15, 11) a devenit sediul 
marelui sinedriu şi al unei importante şcoli rabinice. 

10 Iuda şi ai săi, aflându-se la o depărtare de nouă stadii de la locul acela6, în drumul pe care-l 
făceau împotriva lui Timotei, asupra lor s-au aruncat nişte Arabi, în număr de cel puţin cinci mii de 
pedestraşi şi cinci sute de călăreți. 

11 În crâncena bătălie care a avut loc, oamenii lui Iuda datorită ajutorului lui Dumnezeu au 
dobândit biruința; înfrânți, nomazii i-au cerut lui Iuda să le dea mâna dreaptă, făgăduind să-i dea 
vite şi să fie în slujba lui pentru ceea ce ar mai datora. 

12 Iuda, găsind că aceştia ar putea într-adevăr să fie de folos în multe treburi, s-a învoit să facă pace 
cu ei, iar aceia, după ce i-au strâns mâna dreaptă, s-au dus la corturile lor. 

13 El a mai lovit o cetate apărată de stăvilare de pământ şi înconjurată de ziduri, locuită de neamuri 
amestecate; se numea Caspin. 

14 Cei dinlăuntru, bizuindu-se pe tăria zidurilor şi pe strânsura de bucate, s-au arătat grosolani față 
de Iuda şi oamenii lui, batjocorindu-i şi, mai mult, blasfemiind şi aruncând vorbe care nu se spun. 

15 Iuda şi oamenii săi, după ce L-au chemat pe marele Stăpân al lumii, Cel care, fără berbeci7 şi 
fără maşini de război, a surpat lerihonul în vremea lui Iosua, s-au aruncat crâncen asupra zidurilor. 
16 şi, cucerind cetatea prin vrerea lui Dumnezeu, au făcut acolo un nemaipomenit 

6 Aici începe un episod fără nici o legătură cu precedentul (nu trebuie uitat că scrierea de faţă e un 
rezumat al uneia mult mai ample). 

7 „Berbec”: armă ofensivă, menită să spargă ziduri; un sul de lemn, lung, mânuit de ostaşi, în 
capătul căruia se afla, făcut din fier sau bronz, un cap de berbec. 

măcel, până într-acolo încât un iaz din apropiere, care avea o lărgime de două stadii, părea umplut 
cu valuri de sânge. 

17 De acolo, mergând până la o depărtare de şapte sute cincizeci de stadii, au ajuns în Haraca, la 
Iudeii ce se cheamă Tubieni.8 

18 Acolo însă nu l-au întâlnit pe Timotei, care plecase din acele locuri fără să fi făcut vreo ispravă, 
lăsând însă într-un anume loc o puternică oaste de pază. 

19 Dositei şi Sosipatru, căpitani în oastea Macabeului, s-au dus acolo şi i-au ucis pe oamenii lăsaţi 
de Timotei în cetăţuie, peste zece mii la număr. 

20 La rândul său, Macabeul, după ce şi-a rânduit oştirea în cohorte, i-a numit pe cei ce aveau să le 
fie în frunte şi s-a avântat împotriva lui Timotei, care avea în preajmă-i o sută douăzeci de mii de 
pedestraşi şi o mie cinci sute de călăreți. 

21 Aflând de apropierea lui Iuda, Timotei a trimis femeile, copiii şi celelalte bunuri în locul numit 
Carnaim,; căci locul acela era de necucerit şi greu de atins, datorită faptului că toate trecătorile erau 
strâmte. 

22 De îndată ce s-a ivit prima cohortă a lui Iuda, duşmanii au fost cuprinși de spaimă, pe lângă frica 
pricinuită de arătarea Celui ce vede totul, şi au luat-o la fugă care încotro, într-o astfel de zăpăceală, 
încât deseori erau răniţi chiar de propriii lor tovarăşi şi străpunşi de vârful propriilor lor săbii. 

8 Haraca: probabil Datema din 1 Mac 5, 9 sau Rafon din 1 Mac 5, 37. Cât despre Iudeii Tubieni, s- 
ar putea să fi fost cei din Tob (Jd 11, 3) sau, poate, din Tubi - 1 Mac 5, 13; oricum, în Galaad. 

23 Iuda i-a urmărit cu înverşunare, spintecându-i pe acei ticăloşi şi nimicind aproape treizeci de mii 
de oameni. 

24 Timotei însuşi, căzut în mâinile oamenilor lui Dositei şi Sosipatru, le-a cerut cu multă şiretenie 


să-l lase să plece sănătos şi fără grijă, pretinzând că el îi avea în mână pe părinţii şi frații multora 
dintre ei, asupra cărora s-ar putea să cadă o nenorocire. 

25 Aşa că, după ce El s-a legat printr-o grămadă de vorbe că acelor oameni le va da drumul 
nevătămaţi, ei l-au eliberat ca să-şi scape fraţii. 

26 După aceea, Iuda a mers împotriva Carnaimului şi a Atargateonului9, unde a înjunghiat douăzeci 
de mii de oameni. 

27 După fugărirea şi nimicirea acestora, a mers şi împotriva Efronului, cetate puternică, în care 
locuiau Lisias şi o mulțime de neamuri felurite; tineri bine legaţi, rânduiţi în faţa zidurilor, se luptau 
vitejeşte; acolo se afla din belşug strânsură de maşini de război, precum şi de lănci. 

28 După ce L-au chemat pe Stăpânul Care sfarmă cu putere tăria vrăjmaşilor, Iudeii au pus mâna pe 
cetate şi au doborât ca la douăzeci şi cinci de mii dintre cei care se aflau în ea. 

29 Plecând de acolo, s-au aruncat asupra cetăţii Schitopolis, ca la şase sute de stadii departe de 
Ierusalim. 

30 Dar dacă Iudeii aşezaţi acolo au dat mărturie despre bunăvoința pe care Schitopolitanii o aveau 
faţă de ei şi despre purtarea lor omenească în vremuri de restrişte, 

9 E vorba de incinta templului zeiței Atargatis, importantă divinitate arameeană, soția lui Hadad, 
adoptată de Sirieni. 

31 ei le-au mulţumit şi i-au îndemnat ca pe viitor să se arate buni faţă de neamul lor, după care au 
venit la Ierusalim, căci se apropia sărbătoarea Săptămânilor10. 

32 După sărbătoarea zisă Cincizecimel | s-au îndreptat împotriva lui Gorgias, comandantul Idumeii. 
33 Acesta le-a ieşit înainte cu trei mii de pedestraşi şi patru sute de călăreți. 

34 Şi s-a întâmplat că în timpul luptei au căzut câțiva Iudei. 

35 Un oarecare Dositei12, călăreț de seamă din ceata lui Bachenor, l-a prins pe Gorgias şi, ţinându-l 
de cazacă13, trăgea de el cu vitejie, vrând să-l prindă viu pe acest blestemat, dar un călăreț trac s-a 
repezit asupra lui Dositei şi i-a izbit umărul, iar Gorgias a fugit la Mareşa. 

36 În acest timp, deoarece oamenii lui Esdris, care se băteau de multă vreme, erau sleiţi de 
oboseală, Iuda L-a rugat pe Domnul să Se arate de partea lor şi să-i călăuzească în luptă. 

37 Apoi, cu glas înălțând strigătul de război şi cânturi în limba părinţilor săi, s-a aruncat năprasnic 
asupra oamenilor lui Gorgias şi i-a pus pe fugă. 

38 În fruntea oștirii sale, Iuda s-a dus în cetatea Adulam; şi, cum a şaptea 

10 „Sărbătoarea Săptămânilor” se prăznuia la şapte săptămâni după Paşti (vezi Lv 23, 15 şi urm.) 

11 „Cincizecimea” era numele grecesc (pentekoste) al sărbătorii Săptămânilor, adică a cincizecea zi 
după Paşti; importanţa ei se va vedea în capitolul 2 din Faptele Apostolilor: în această zi de praznic 
Se va pogorî Duhul Sfânt asupra Sfinţilor Apostoli şi va lua ființă Biserica lui Hristos. 

12 Altul decât cel pomenit în versetele 19 şi 24. 

13 Textual: „hlamidă”; la vremea aceea, hlamys, hlamydos însemna cazacă (pelerina scurtă a unui 
cavalerist); mai târziu, cuvântul s-a încetățenit cu semnificaţia de mantie regală. 

1653 

zi a săptămânii sosise, s-au curăţit după obicei şi au petrecut acolo ziua de odihnă. 

39 A doua zi, oamenii lui Iuda (aşa cum o cerea trebuinţa) s-au dus să ridice trupurile celor ce 
căzuseră, pentru ca, împreună cu rudele acestora, să le aşeze în mormintele părinţilor lor. 

40 lată însă că sub îmbrăcămintea fiecărui mort au găsit obiecte închinate idolilor din lamnia, fapt 
de la care legea îi oprea pe Iudei, şi-n ochii tuturor a devenit limpede pricina pentru care aceşti 
oameni căzuseră.14 

41 Atunci toţi au binecuvântat rânduiala Domnului, a dreptului Judecător, Care le descoperă pe cele 
ascunse, 

42 şi s-au aşternut în rugăciuni, cerând ca păcatul săvârşit să fie pe de-a-ntregul şters. Viteazul Iuda 
aîndemnat adunarea să se păzească de păcat, de vreme ce văzuseră acum, cu ochii lor, ce li se 
întâmplase, din pricina păcatului, celor ce căzuseră. 

43 Apoi, strângând de la oamenii săi prin bună vrere ca la două mii de drahme de argint, le-a trimis 
la Ierusalim, pentru ca acolo să fie adusă o jertfă pentru păcat; o foarte frumoasă şi foarte plăcută 
faptă, insuflată de gândul învierii! 

44 Că dacă el n-ar fi avut nădejdea că cei ce căzuseră vor învia, ar fi fost de prisos şi de râs să se 
roage pentru morți. 


45 În afară de aceasta, el era încredinţat că bună răsplată le este pusă deoparte celor ce au adormit în 
evlavie: frumos gând, şi cucernic! lată, aşadar, 

14 Deuteronomul (7, 26) le interzicea Iudeilor să introducă „urâciuni” (idoli sau obiecte idoleşti) în 
casele lor; în ciuda acestor restricţii, cuceritorii lamniei (12, 9) nu rezistaseră ispitei. 

de ce a adus el jertfă de ispășire pentru cei morţi: pentru ca ei să fie izbăviţi de păcat.15 

13 

Sfârşitul lui Menelau. Campania lui Antioh V Eupator. Bătălia de la Modein. Antioh Eupator 
ajunge la o înţelegere cu Iudeii. 

1 În anul o sută patruzeci şi nouă, lui Iuda şi oamenilor săi le-a sosit vestea că Antioh Eupator 
înainta cu oşti numeroase împotriva Iudeii, 

2 însoţit de Lisias, tutorele său, care se afla în fruntea trebilor obşteşti, fiecare cu câte o oaste 
grecească de o sută zece mii de pedestraşi, cinci mii trei sute de călăreţi, douăzeci şi doi de elefanți 
şi trei sute de care înarmate cu coasel. 

3 Menelau li s-a alăturat şi el şi, cu o mare prefăcătorie, îl încuraja pe rege, dar nu pentru mântuirea 
patriei, ci gândindu-se că-l va aşeza din nou în dregătorie.2 

4 Dar Regele Regilor a stârnit mânia lui Antioh împotriva acestui nemernic; 

15 Evreilor nu le era străină credinţa în învierea morţilor, aşa cum o găsim la lov 19, 25-27; Is 26, 
19; Iz 37, 1-14; Dn 12, 1-2; aici însă e pentru prima oară când se exprimă clar doctrina în nucleu a 
rugăciunilor pentru morţi, motivată tocmai de credinţa că aceştia vor învia; prin rugăciunile celor 
vii, morţii obţin iertarea păcatelor, obținând astfel statutul celor ce au murit împăcaţi cu Dumnezeu. 
1 De origine persană, acestea erau care de luptă în ale căror spiţe se aflau plantate, ca nişte aripi 
deschise, lame de coasă; e uşor de imaginat ravagiile pe care acestea, în mare viteză, le făceau în 
rândurile inamice. Le folosise şi Antioh al III-lea în bătălia de la Magnesia. 

2 Despre Menelau, mare preot, dar şi mare mituitor, vezi 4, 23-29, 43-50. 

după ce Lisias a arătat că acesta era pricina tuturor relelor, Antioh a poruncit să-l ducă la Bereea şi 
să-l facă să piară aşa cum este obiceiul în locul acela. 

5 Într-adevăr, în locul acela se află un turn, înalt de cincizeci de coti, plin cu cenuşă şi înzestrat cu o 
unealtă rotitoare, înclinată din toate părţile şi alunecând în cenuşă; 

6 acolo îl urcă, spre moarte, pe cel ce s-a făcut vinovat de furtul celor sfinte sau de săvârşirea 
oricăror altor mari blestemăţii.3 

7 Cu acest fel de moarte s-a sfârşit acest nelegiuit, Menelau, pe care nici măcar pământul nu l-a 
primit; 

8 iar aceasta, pe bună dreptate: de vreme ce el săvârşise numeroase păcate împotriva Jertfelnicului, 
al cărui foc şi a cărui cenuşă erau sfinte, în cenuşă şi-a găsit moartea. 

9 Aşadar, regele înainta, doldora de planuri barbare, să-i facă pe Iudei să vadă lucruri mai rele decât 
acelea care se petrecuseră sub tatăl său. 

10 De îndată ce a aflat, Iuda a poruncit poporului să-L cheme pe Domnul ziua şi noaptea, pentru ca 
şi acum, 

11 ca în atâtea alte dăţi, să vină în ajutorul celor ce urmau să fie lipsiţi de Lege, de patrie şi de 
templul cel sfânt şi să nu lase poporul, care de-abia îşi recăpătase răsuflarea, să cadă în mâinile 
scârnavilor păgâni. 

12 După ce toţi, laolaltă, s-au rugat astfel şi cu plângeri şi posturi L-au chemat pe Domnul-Cel- 
Milostiv, aşternuţi cu faţa la pământ, fără oprire, vreme de trei zile, Iuda i-a îndemnat şi le-a 
poruncit să fie gata. 

3 Tortura prin cenuşă fusese împrumutată de la Perşi. 

13 Apoi, sfătuindu-se deoparte cu bătrânii, a hotărât să nu aştepte ca oştirea regelui să cuprindă 
Iudeea şi să cucerească cetatea, ci să se pună în mişcare şi să ia o hotărâre cu ajutorul lui 
Dumnezeu. 

14 Aşa că, după ce I-a încredinţat totul Ziditorului lumii şi i-a îndemnat pe fârtaţii săi să se bată 
vitejeşte, pân” la moarte, pentru legi, templu, cetate, patrie şi aşezăminte, şi-a aşezat tabăra în 
apropiere de Modein. 

15 Apoi, după ce le-a dat oamenilor săi cuvântul de semnal: „Biruinţa lui Dumnezeu”, s-a aruncat 
noaptea asupra cortului regelui, cu o ceată de tineri aleşi dintre cei mai viteji; a ucis în tabără ca la 


două mii de oameni, precum şi elefantul-cârmaci, cu cel ce se afla în turnul de pe el.4 

16 Şi, până la urmă, după ce a umplut tabăra de frică şi tulburare, s-a întors cu izbândă 

17 la vremea când se lumina de ziuă. Aceasta a fost cu putinţă datorită sprijinului pe care Iuda l-a 
aflat în ocrotirea Domnului. 

18 Iar regele, după ce gustase din îndrăzneala ludeilor, a încercat ca prin meşteşug să pună mâna pe 
acele locuri. 

19 A înaintat împotriva Betţurului, puternică cetate a Iudeilor, dar a fost împins înapoi, pus pe fugă, 
biruit. 

20 Iuda le-a trimis împresuraţilor cele ce le erau de trebuinţă. 

21 În acest timp, Rodocos, din oştirea iudaică, le descoperea duşmanilor tainele; 

4 „... cu cel ce se afla în casa de pe el”. Despre turnul de pe spatele elefantului de luptă vezi 1 Mac 
6, 37. Totuşi, bătălia de la Modein nu poate fi confundată cu cea de la Bet-Zaharia. 

a fost urmărit, prins şi terminat. 

22 Regele a început din nou să stea de vorbă cu cei din Betţur, le-a dat mâna dreaptă şi a luat-o pe a 
lor, a plecat, l-a lovit pe Iuda şi pe ai săi şi a fost biruit. 

23 Aflând că Filip, lăsat la Antiohia în fruntea trebilor, se răzvrătise,5 s-a tulburat; i-a chemat pe 
Iudei să stea de vorbă, s-a supus, s-a învoit sub jurământ asupra a tot ceea ce i se cerea cu dreptate, 
s-a împăcat şi a adus o jertfă; a dat cinstire templului şi s-a arătat mărinimos cu Locul. 

24 I-a făcut Macabeului o bună primire şi l-a lăsat pe Hegemonide6 să fie comandant de la 
Ptolemaida până la ţinutul Gherenienilor?. 

25 şi s-a dus la Ptolemaida, dar locuitorii Ptolemaidei erau foarte nemulţumiţi de aceste înţelegeri; 
se înfuriaseră şi voiau să le rupă. 

26 Lisias a ieşit în faţă, le-a apărat cât a putut mai bine, i-a sfătuit, i-a potolit, i-a întors la voia cea 
bună şi a plecat la Antiohia. Aşa s-au petrecut venirea şi plecarea regelui. 

14 

Demetru I cucereşte tronul. Uneltirile marelui preot Alchim. Alianţa dintre Nicanor şi Iuda. 
Necredinţa lui Nicanor; Iuda se ascunde. Nevinovăţia şi moartea lui Razis. 

5 Filip, primul tutore al tânărului rege, îl avea ca rival pe Lisias; pentru motive lesne de înţeles, 
acesta din urmă l-a determinat pe Antioh să facă pace cu Iudeii. 

6 Hegemonide: general sirian, căruia Antioh i-a încredinţat comanda asupra zonei riverane, prin 
aceasta înțelegându-se că lui Iuda îi recunoscuse de facto suveranitatea asupra principalului 
teritoriu. 

7 Gherenienii: locuitorii oraşului Ghera numele mai nou al vechiului Gherar -, situat în sudul 
Canaanului, între Gaza şi Beer-Șeba. 

1 După trecerea a trei ani, lui Iuda şi oamenilor săi le-a sosit vestea că Demetru, fiul lui Seleuc, 
acostând în portul Tripoli cu oştire puternică şi corăbii, 

2 a pus stăpânire pe ţară, după ce i-a ucis pe Antioh şi pe Lisias, tutorele acestuia. 

3 Iar un oarecare Alchim, care fusese mare preot şi care de bunăvoie se pângărise pe sinel în 
vremea răzmeriţei, înțelegând că pentru el nu mai era nici o putinţă de scăpare şi că de acum înainte 
nu va mai avea drum deschis către sfântul jertfelnic, 

4 a venit la regele Demetru cam prin anul o sută cincizeci şi unu -, i-a dăruit o coroană de aur şi o 
ramură de finic şi, pe deasupra, crengile de măslin care, după datină, se cuveneau dăruite templului; 
ŞI, în ziua aceea, şi-a păstrat liniştea. 

5 A aflat însă un prilej care să-i sprijine nebunia: când Demetru care îl poftise în sfat l-a întrebat 
despre simţămintele şi planurile ludeilor, el a răspuns: 

6 „Aceia dintre Iudei care se cheamă Asidei? şi în fruntea cărora se află Iuda Macabeul, întreţin 
starea de război şi de răzvrătire şi nu-i îngăduie regatului să se bucure de linişte. 

7 E pricina pentru care eu, după ce am fost despuiat de cinstea mea strămoşească adică de 
dregătoria de mare 

l „... se pângărise pe sine”: acceptase elenismul. 

2 Despre „Asidei” vezi 1 Mac 2, 42 şi nota. 

preot -, iată că mă aflu acum venit aici, 


8 mai întâi din grija deschisă pe care o am pentru trebile regelui, şi apoi pentru binele pe care li-l 
vreau concetăţenilor mei; căci, prin nesăbuinţa celor pe care i-am pomenit, tot neamul nostru trece 
printr-o stare de sărăcie care nu e deloc mică. 

9 Aşadar, tu, o, rege, când vei fi luat la cunoştinţă toate aceste lucruri, ai grijă de binele ţării noastre 
şi de neamul nostru primejduit din toate părţile, pe potriva binevoitoarei omenii pe care o ai faţă de 
toţi; 

10 căci, atâta vreme cât Iuda se află acolo, e peste putinţă ca regatul să se bucure de pace. 

11 Şi dacă el a vorbit aşa, ceilalți prieteni ai regelui, care aveau simțăminte de duşmănie faţă de 
Iuda, s-au grăbit să stârnească şi mai mult mânia lui Demetru. 

12 Acesta l-a ales de-ndată pe Nicanor care devenise elefantarh3 l-a numit comandant al Iudeii şi l-a 
aşternut la drum 

13 cu porunca de a-l ucide pe Iuda, de a-i împrăştia pe fârtaţii săi şi de a-l aşeza pe Alchim ca mare 
preot al măritului templu. 

14 Neamurile din Iudeea care fugiseră din faţa lui Iuda i s-au alăturat lui Nicanor cu grămada, 
crezând că nefericirile şi nenorocirile ludeilor vor fi spre binele lor. 

15 Când au aflat de apropierea lui Nicanor şi de năvala păgânilor, Iudeii şi-au presărat ţărână pe cap 
şi L-au chemat 

3 „Elefantarh”: comandantul trupei de elefanţi pregătiţi anume pentru război; demnitate atestată de 
autorii profani. 

pe Cel care-Şi aşezase poporul pentru-ntotdeauna şi Care întotdeauna i-a sprijinit, printr-o arătare, 
pe cei ce erau partea Lui4. 

16 Apoi, la porunca mai-marelui lor, au plecat de-ndată de acolo şi s-au încăierat cu duşmanii la 
satul Desau5. 

17 Simon, fratele lui Iuda, începuse bătălia cu Nicanor, dar, zăpăcit deodată în faţa duşmanilor, a 
suferit o uşoară înfrângere. 

18 În acest timp, Nicanor, auzind de vitejia lui Iuda şi a oamenilor lui şi de curajul cu care se băteau 
pentru patrie, s-a temut să limpezească lucrurile prin sânge. 

19 Aşa că i-a trimis pe Posidoniu, Teodot şi Matatia să le dea ludeilor mâna dreaptă şi s-o 
primească pe a lor. 

20 După o amănunţită cercetare a acestor gânduri, comandantul le-a făcut cunoscute oștirii şi, cum 
se părea că toţi sunt într-o vorbă, înțelegerile aveau drum deschis. 

21 s-a rânduit ziua în care comandanții să se întâlnească ei între ei; câte un car înainta dintr-o parte 
şi din alta; fuseseră puse şi scaune de cinste. 

22 Iuda îşi aşezase, în locuri potrivite, oameni înarmaţi, hotărâți, de teama vreunei neaşteptate 
viclenii din partea duşmanilor; dar ce şi-au spus s-a terminat cu bine. 

23 Nicanor a rămas în lerusalim, fără să facă nimic în afară de cale; mai mult, a trimis acasă 
mulțimile care se adunaseră cu grămada în preajma lui. 

4 Israeliţii erau „partea Domnului” (vezi Dt 32, 9). 

5 Acest „Desau” (de altfel, necunoscut) ar putea fi transcrierea eronată a localităţii Adasa, situată în 
apropiere de Cafarsalamul din 1 Mac 7, 31. 

24 Pe Iuda îl avea întotdeauna alături de el, dovedind o deosebită aplecare a inimii faţă de acest om. 
25 EI l-a îndemnat să se însoare şi să aibă copii. Iuda s-a căsătorit, a gustat liniştea şi s-a bucurat de 
viaţă. 

26 lar Alchim, văzând cât de bine se aveau unul cu altul şi făcând rost de o copie de pe înțelegerile 
pe care aceştia le încheiaseră, a venit la Demetru şi i-a spus că Nicanor avea planuri potrivnice faţă 
de trebuinţele regatului; căci acesta îl numise ca urmaş al său tocmai pe Iuda, duşmanul regatului. 
27 Regele, scos din sărite şi stârnit de pârile acestui nemernic, i-a scris lui Nicanor, spunându-i că 
aceste înţelegeri i-au pricinuit o mare neplăcere şi i-a poruncit ca pe Macabeu să-l trimită fără 
întârziere, în lanţuri, la Antiohia. 

28 Când aceste veşti au sosit la Nicanor, acesta a fost cuprins de mare mâhnire: îi era peste mână să 
strice înțelegerile fără ca acest om să fi greşit cu ceva. 

29 Dar, cum nu era cu putinţă să i se împotrivească regelui, pândea un prilej bun ca să facă treaba 
printr-o oarecare şiretenie. 


30 De ceastălaltă parte, Macabeul, băgând de seamă că Nicanor devenea mai rece faţă de el şi că 
obişnuita sa intrare la el se făcea tot mai anevoios, şi înțelegând că această răceală nu prevestea 
nimic bun, şi-a adunat nu puţini dintre oamenii săi şi s-a ferit de Nicanor. 

31 Acesta a înţeles că fusese bine tras pe sfoară de către omul acela; s-a dus la marele şi sfântul 
templu la vremea când preoţii aduceau obişnuitele jertfe şi le-a poruncit acestora să i-l dea pe omul 
acela. 

32 Şi, cum aceştia spuneau, jurându-se, 

că nu ştiu unde se află cel căutat, 

33 el şi-a întins mâna dreaptă spre templu şi a făcut acest jurământ: „Dacă nu mi-l daţi pe Iuda pus 
în lanţuri, voi rade de pe fața pământului locul acesta închinat lui Dumnezeu, voi dărâma 
jertfelnicul, şi chiar pe locul acesta îi voi ridica lui Dionisos un templu plin de strălucire”. 

34 Astfel vorbind, a plecat. Iar preoţii, întinzându-şi mâinile spre cer, cu aceste cuvinte L-au chemat 
pe Apărătorul dintotdeauna al neamului nostru: 

35 „O, Doamne, ie, care n-ai nevoie de nimic, Ție Ţi-a plăcut ca-n mijlocul nostru să se afle un 
templu în care Tu locuieşti; 

36 acum, aşadar, Doamne, Sfântul a toată sfinţenia, în veci păzeşte fără întinare această Casă care 
de curând a fost curățită”. 

37 Iar un oarecare Razis, unul din bătrânii Ierusalimului, a fost pârât la Nicanor. Acesta era un om 
care-şi iubea concetăţenii, bucurându-se de un nume foarte bun şi care, pentru bunăvoința sa, era 
numit Părinte al ludeilor. 

38 În primele zile ale răzmeriţei atunci când aceştia se împotriveau amestecului cu păgânii el fusese 
învinuit de iudaism şi-şi pusese în primejdie trupul şi sufletul, cu toată vigoarea, întru apărarea 
iudaismului. 

39 Nicanor, urmărind să-şi arate ura pe care o nutrea faţă de Iudei, a trimis peste cinci sute de ostaşi 
ca să pună mâna pe el, 

40 gândind că prin poprirea acestui om va stârni durerea ludeilor. 

41 Dar când ostaşii erau cât pe-aci 

să pătrundă în turn şi împingeau cu putere uşa de la intrare, şi cum se dăduse poruncă să aducă foc 
şi să aprindă uşile, acesta, împresurat din toate părțile, şi-a îndreptat sabia împotriva luişi, 

42 vrând mai degrabă să moară decât să cadă în mâinile nelegiuiţilor şi să sufere ocări nevrednice 
de cinstita lui obârşie.6 

43 Cum însă, din grabă, lovitura lui de sabie nu nimerise locul care trebuia, şi cum ostaşii năvăleau 
pe uşă înlăuntru, a alergat cu repeziciune pe creasta zidului şi s-a aruncat, cu neînfricare, peste 
mulţime. 

44 Aceasta, dându-se repede înapoi şi făcând un gol, el a căzut în mijlocul acelui gol. 

45 Încă suflând şi arzând de râvnă, s-a ridicat, cu sângele şiroind din el, şi, în pofida rănilor lui 
dureroase, a străbătut mulţimea alergând; apoi, în picioare pe o stâncă râpoasă, 

46 având tot sângele scurs din el, şi-a smuls măruntaiele şi, ţinându-le cu amândouă mâinile, le-a 
aruncat peste mulţime, chemându-L pe Stăpânul vieţii şi al duhului şi cerându-I ca într-o zi să i le 
dea înapoi; şi aşa a murit. 

15 

Blasfemiile lui Nicanor. îndemnul şi visul lui Iuda. Pregătiri de luptă. înfrângerea şi moartea lui 
Nicanor. Epilog. 

6 Aceeaşi motivaţie, de ordin moral, o avusese şi Saul înainte de a se arunca în propria lui sabie (1 
Rg31, 4). 

1 Nicanor, prinzând de veste că Iuda şi oamenii lui se aflau în ţinuturile Samariei, s-a hotărât să-i 
lovească, fără nici o frică, în ziua de odihnă. 

2 Dar, cum Iudeii care-l urmau de silă ziceau: „Nu-i omori într-un chip atât de sălbatic şi barbar, ci 
dă-i cinstire acelei zile pe care Cel ce vede totul a cinstit-o mai înainte, sfințind-o”, 

3 acest de-trei-ori-nemernic a întrebat dacă în cer se află un Stăpân care a poruncit să se țină ziua a 
şaptea. 

4 Şi dacă aceia au spus: „Însuşi Domnul-Cel-Viu, Stăpânul cerului, El este Cel ce a poruncit ca ziua 
a şaptea să fie sărbătorită”, 


5 celălalt a răspuns: „Ei bine, eu, stăpân peste pământ, eu sunt cel ce porunceşte să se pună mâna pe 
arme şi să se plinească slujba regelui”. Cu toate acestea, el n-a ajuns să-şi plinească planul său 
nelegiuit. 

6 În timp ce Nicanor, cu o nemaipomenită trufie, hotărâse să înalțe un trofeul obştesc cu tot ceea ce 
va fi fost luat ca pradă de la Iuda şi ai săi, 

7 Macabeul nu contenea să fie încrezător şi îşi păstra întreaga nădejde că va dobândi sprijinul 
Domnului. 

8 Şi-i îndemna pe ai săi să nu se sperie de apropierea păgânilor, ci să aibă mereu în minte ajutoarele 
care mai înainte le veniseră din cer, iar acum să se bizuie pe biruinţa ce le va veni din partea 
Atotputernicului. 

9 încurajându-i prin Lege şi profeţi şi, pe deasupra, amintindu-le de luptele 

1 Trofeul (tropaion) era un monument al unei biruinţe militare, ridicat pe locul unde începuse fuga 
duşmanului (de la trope = fugă) şi care expunea armele şi prăzile capturate de la inamic. 

pe care le duseseră la bun sfârşit, el îi făcea încă şi mai dornici de luptă.?2 

10 Stârnindu-le astfel curajul, îşi rostea poruncile, totodată arătând că păgânii erau lipsiţi de cuvânt 
şi-şi călcaseră jurămintele. 

11 După ce l-a înarmat pe fiecare, nu atât cu încrederea pe care o dau scuturile şi lăncile, ci mai 
mult cu tăria lăuntrică pe care o dau bunele cuvinte, le-a mai povestit un vis vrednic de crezare, un 
fel de vedenie3, care i-a bucurat pe toți. 

12 Iată ce văzuse: Onia, fost cândva mare preot, om încuviinţat şi bun, iscusit la cuvânt şi, încă din 
copilărie, închinat faptelor virtuoase4, se ruga, cu mâinile întinse, pentru întreaga obşte iudaică; 

13 apoi, în acelaşi fel, s-a ivit un om deosebit prin părul său alb şi prin strălucire, îmbrăcat în 
uimitoare şi minunată slavă. 

14 Şi, răspunzând, Onia a zis5: „Acesta este prietenul fraţilor săi, care se roagă mult pentru popor şi 
pentru Sfânta Cetate, Ieremia, profetul lui Dumnezeu”; 

15 apoi Ieremia, întinzând mâna dreaptă, i-a dat lui Iuda o sabie de aur şi, dându-i-o, a rostit aceste 
cuvinte: 

2 Cititorul a observat, desigur, că victoriile lui Iuda Macabeul se explică nu atât prin strategia 
militară, cât prin moralul oamenilor săi. 

3 Autorii greci făceau o distincţie foarte clară între oneiros = vis în timpul somnului, şi hypar = 
vedenie (viziune) în stare de veghe (aceasta din urmă având un caracter de obiectivitate). În textul 
de faţă, „un fel de vedenie” este un adaos menit să-i confere visului o credibilitate totală, în sensul 
că acesta fusese atât de puternic şi de clar încât i se putea conferi statutul unei vedenii. 

4 Despre Onia vezi nota de la 3, 1. 

5 Se presupune că Onia răspundea unei întrebări chiar numai din privire a lui Iuda: Cine e acesta? 
16 Ia această sabie sfântă; e un dar al lui Dumnezeu; cu ea îi vei face bucăţi pe duşmani”. 

17 Reînvigoraţi de aceste cuvinte ale lui Iuda, tare frumoase, menite să împingă spre vitejie şi să 
îmbărbăteze inimile tinerilor, au hotărât să nu-şi aşeze tabăra, ci de năprasnă să se repeadă în faţă, 
deznodământul fiind acela de a se arunca în luptă cu toată bărbăția de care erau în stare, gândindu- 
se la primejdia care ameninţa cetatea, lucrurile sfinte şi templul. 

18 Căci teama pe care o aveau pentru femeile şi copiii lor, ca şi pentru fraţii şi rudele lor, era pentru 
ei o grijă de mâna a doua; cea mai mare şi cea dintâi teamă era pentru templul cel sfinţit. 

19 Cât despre cei pe care-i lăsaseră în cetate, neliniştea acestora nu era mică, tulburaţi cum erau de 
acest război în plină câmpie. 

20 În timp ce toţi aşteptau hotărârea următoare, şi-n timp ce duşmanii, adunaţi la un loc, se 
rânduiseră în linie de bătaie, elefanții fiind aşezaţi în loc potrivit, iar călăreţii, în cele două aripi, 

21 Macabeul, văzând în faţa lui aceste mulțimi, felurimea armelor, înfăţişarea sălbatică a elefanților, 
şi-a întins mâinile spre cer şi L-a chemat pe Domnul Care face minuni, ştiind bine că EI le dă celor 
vrednici biruinţa nu prin mijlocirea armelor nu, nicidecum! -, ci pe temeiul a ceea ce El a hotărât. 

22 şi, rugându-se, a zis aşa: „Stăpâne, Tu l-ai trimis pe îngerul Tău în vremea lui lezechia, regele 
Iudeii, şi el a nimicit ca la o sută optzeci şi cinci de mii 

6= La loc deschis, fără existenţa unui spate acoperit. 

din oastea lui Senaherib; 

23 Stăpâne al cerului, trimite şi acum înaintea noastră un înger bun, care să semene groaza şi 
cutremurul, 

24 în aşa fel încât, prin măreţia braţului Tău, loviți să fie de spaimă cei ce năvălesc cu blasfemii 
împotriva poporului Tău celui sfânt!” Şi aşa a încheiat. 

25 În acest timp, Nicanor şi oamenii lui înaintau cu trâmbiţe şi cântece voioaseT; 

26 dar Iuda şi oamenii săi veneau în mâinile duşmanilor cu chemări şi rugăciuni. 

27 Bătându-se cu braţele şi rugându-L din inimă pe Dumnezeu, au doborât nu mai puţin de treizeci 
şi cinci de mii de oameni, mult veselindu-se de această lucrare a lui Dumnezeu. 

28 Lucrul isprăvit, în timp ce se întorceau plini de bucurie, l-au recunoscut pe Nicanor, căzut cu 
armură cu tot. 

29 Printre strigăte şi vuiete îl binecuvântau pe Stăpân în limba părinţilor lor. 

30 După aceea, cel care pe de-a-ntregul, cu trup şi suflet, se luptase în linia întâi pentru concetăţenii 
săi, cel care, încă din tinereţe, îşi păstrase iubirea pentru cei din neamul său, a poruncit ca lui 
Nicanor să i se taie capul, precum şi mâna pân” la umăr, şi să fie aduse la Ierusalim. 

7 „Cântec voios” traduce cuvântul paian care, în antichitatea greacă, avea un înţeles special: cântec 
solemn, pe mai multe voci, închinat lui Apollo şi intonat în ocazii cu totul aparte; cântec de 
îmbărbătare înaintea unei lupte, cântec de biruinţă după. Faptul că Nicanor înainta astfel, în numele 
unui zeu păgân, era o blasfemie de natură să-i întărâte şi mai mult pe combatanții iudei. 

31 Odată sosit acolo, i-a chemat pe cei din neamul său, pe preoţi i-a aşezat în faţa jertfelnicului şi a 
trimis să-i caute pe cei din Cetăţuie. 

32 Le-a arătat capul netrebnicului Nicanor, precum şi mâna pe care acest blasfemiator o ridicase cu 
obrăznicie împotriva sfintei case a Celui-atotputernic; 

33 apoi, tăind limba necredinciosului Nicanor, a poruncit ca, în bucățele, să fie dată păsărilor8, iar 
răsplata nebuniei lui să fie spânzurată în faţa templului.9 

34 Şi toţi, cătând spre cer, L-au binecuvântat pe Domnul Cel ce Se arătase, zicând: „Binecuvântat 
fie Cel ce Şi-a păzit Locul neîntinat!” 

35 Capul lui Nicanor l-a atârnat de zidul Cetăţuii, ca semn aievea, la vedere pentru toți, al ajutorului 
Domnului. 

36 şi toţi au hotărât, prin vot obştesc10, ca ziua aceasta să nu fie lăsată să treacă fără nici o amintire, 
ci să fie prăznuită în cea de a treisprezecea zi a lunii a douăsprezecea, numită în aramaică Adar11, 
ajunul zilei zise a lui Mardoheul12. 

37 Aşa s-au desfăşurat întâmplările privitoare la Nicanor; şi pentru că, de atunci, Cetatea a rămas în 
stăpânirea 

8 În limbajul Vechiului Testament, cel mai cumplit blestem aruncat asupra unui duşman era acela 
ca stârvul său să fie dat spre mâncare păsărilor cerului şi fiarelor pământului, adică să nu aibă parte 
de mormânt. 

9 Joc de cuvinte: grecescul epiheiron înseamnă şi „braţ”, şi „răsplată” (sau „pedeapsă”). 

10 Pentru „vot obştesc” vezi nota de la 10, 8. 

11= Februarie-martie. 

12 E vorba de sărbătoarea Purimului (vezi Est 9, 20-28), care, de altfel, a absorbit-o pe ceastălaltă. 

Evreilor, aici îmi voi opri şi eu povestirea. 

38 Dacă alcătuirea ei e bună, izbutită, asta am vrut şi eu; dacă e slabă sau mijlocie, asta-i tot ce-am 
putut eu face. 

39 Căci, aşa cum e dăunător să bei numai vin-vin sau numai apă-apă, pe când vinul amestecat cu 
apă e plăcut şi te desfatăl3, tot astfel şi o bună întocmire a povestirii încântă urechile celor ce 
citesc.14 Aşadar, aici va fi sfârşitul. 

13 Oamenii antichităţii nu beau vinul curat, ci amestecat cu apă; nu să se îmbete, ci să se răcorească 
desfătându-se. 

14 Anticii citeau cu voce tare mai puternică sau mai joasă -, dar rosteau textul; vezi şi nota de la FA 
8, 28. 

Cartea a treia a Macabeilor 


1 

Ptolemeu Filopator încearcă să profaneze templul. 

1 Filopator1, aflând de la cei ce se întorseseră că Antioh s-a înstăpânit în locurile care erau ale lui, a 
trimis porunci către toţi pedestraşii şi călăreţii, a luat-o cu sine pe sora sa Arsinoe şi a mers până în 
părţile Rafiei, unde se afla tabăra lui Antioh şi a oastei sale. 

2 lar un oarecare Teodot, vrând să-şi împingă înainte un plan ascuns, a luat cu sine pe cei mai viteji 
ostaşi ai lui Ptolemeu, care fuseseră cândva sub porunca lui, şi s-a furişat noaptea la cortul lui 
Ptolemeu, ca să-l omoare el însuşi, pe seama lui, şi astfel să pună capăt războiului. 

3 Dar Dositei, numit fiul lui Drimilos, care era iudeu prin naştere, dar care, între timp, se lepădase 
de legile şi de dogmele patriei, l-a scos pe Ptolemeu afară, iar în locul său l-a culcat, în cort, pe un 
necunoscut care trebuia să păţească ceea ce ar fi trebuit să i se întâmple celuilalt. 

1 E vorba de Ptolemeu al IV-lea Filopator, care a stăpânit Egiptul între 222 şi 204. Sub domnia lui a 
început declinul regatului ptolemaic. Înainte de aceasta, însă, l-a învins pe Antioh al III-lea (cel 
Mare) în bătălia de la Rafia, în 217, eveniment prevestit de către profetul Daniel (11, 11-12). 

4 Apoi a început o bătălie crâncenă; cum însă oamenii lui Antioh se dovedeau mai puternici, 
Arsinoe umbla fără-ncetare în susul şi-n josul liniilor de bătaie, cu părul despletit, cu ochii în 
lacrimi, cerându-le ostaşilor să se lupte bărbăteşte pentru ei înşişi, pentru copiii şi nevestele lor; şi 
le-a făgăduit că, dacă vor ieşi învingători, îi va da fiecăruia câte două mine de aur.2 

5 Şi aşa s-a întâmplat că mulți duşmani au fost nimiciţi prin hărțuială corp la corp3 iar mulţi au fost 
robiţi. 

6 Dejucând această uneltire, regele s-a hotărât să meargă la cetăţile învecinate, ca să le încurajeze. 

7 Făcând aceasta şi împărțind daruri pentru capişti, a sporit încrederea supuşilor săi. 

8 Iudeii au trimis şi ei la el câţiva din sfatul lor şi dintre bătrânii lor. Salutările, darurile şi 
mulțumirile pentru trecut aduse de ei i-au sporit dorința de a merge să vadă şi cetatea lor. 

9 Sosit în Ierusalim, a adus jertfă şi prinoase de mulţumire întrutotmarelui Dumnezeu şi a dăruit tot 
ceea ce mai era de trebuinţă pentru sfinţenia locului, după care a intrat în curtea 

2 Două mine cântăreau peste un kilogram! 

3 Heironomia: mişcările tactice, ritmice (folosite frecvent în pugilistică), prin care un luptător, 
părând că bate în retragere, îşi oboseşte adversarul până la lovitura decisivă. 

dinlăuntru; 

10 acolo a fost atât de izbit de măreţia locului, pe care o vedea nemijlocit, şi atât de uimit de bunele 
orânduieli ale sfântului locaş, încât şi-a pus în minte să intre chiar în sfânta-sfintelor. 

11 Iar când ei i-au spus că aşa ceva e de neîngăduit, că nimeni din neamul lor, şi nici chiar preoţii 
nu aveau voie să intre acolo, ci doar marele preot dar, chiar şi acela, numai o dată pe an -, el nici n-a 
vrut să audă de aşa ceva. 

12 Atunci ei i-au citit legea; dar El s-a îndârjit în a-şi face gândul să biruie, pretinzând că lui trebuie 
să i se îngăduie, şi zicând: „Fie ei lipsiţi de această cinste!, dar eu, nu!” 

13 Şi a pus această întrebare: De ce, atunci când el a intrat în toate templele, nici unul din preoţii ce 
se aflau de faţă nu l-au oprit? 

14 Iar unul, un oarecare nesăbuit, i-a răspuns: „Rău au făcut!” Asta, ca să se fălească el. 

15 Iar [regele] a zis: „De vreme ce-am făcut aşa ceva, oricum ar fi, oare nu voi intra eu aici, cu sau 
fără consimţământul vostru?” 

16 Şi când preoţii, îmbrăcaţi în veşminte, au căzut cu faţa la pământ cerându-l întru tot marelui 
Dumnezeu să vină şi să-i ajute la vreme de nevoie şi să-l îndepărteze pe vrăjmaşul acesta 
înverşunat, şi după ce au umplut templul cu plânset şi lacrimi, 

17 atunci cei rămaşi în cetate s-au speriat şi au dat fuga într-acolo, neştiind ce se întâmplă. 

18 Fecioarele de obicei închise în cămările lor au ieşit împreună cu mamele, presărându-şi pe cap 
țărână şi cenuşă şi umplând străzile de strigăte. 

19 Femeile tinere, de curând închise în cămările lor de nuntă, aşa cum se găseau, lăsând sfiala la o 
parte, au prins a alerga de-a valma prin cetate. 

20 Mamele şi doicile, lăsându-și pruncii pe care-i vegheau, ieşeau unele de ici, altele de dincolo, de 
prin case sau de pe câmp, şi cu o ardoare nemaiîntâlnită se îmbulzeau în preasfântul templu. 

21 Felurite erau rugăciunile înălțate de către cei ce se adunaseră în locul acesta, aduşi de ceea ce 


nelegiuitul avea de gând să facă. 

22 Împreună cu ei se aflau şi o seamă de cetăţeni care prinseseră curajul de a nu se supune îndârjirii 
cu care acesta voia să-şi ducă gândul până la capăt. 

23 Făcând chemare la arme, şi gata să-şi dea viaţa, ca nişte viteji, pentru apărarea legii părinţilor lor, 
au stârnit o mare zarvă în locul acela, şi cu mare greutate au fost împinşi îndărăt de către vârstnici şi 
bătrâni, la locul de rugăciune în care fuseseră. 

24 În acest timp, mulţimea nu înceta să se roage. 

25 lar bătrânii din preajma regelui se străduiau în toate chipurile să-i abată gândul cel trufaş de la 
planul pe care şi-l făcuse. 

26 Dar el, în încăpăţânarea lui, nesimţitor la toate stăruinţele, se apropia tot mai mult, închipuindu- 
şi că-şi poate duce planul până la capăt. 

27 Văzând aceasta, până şi propriii săi dregători li s-au alăturat ludeilor în a-L chema pe Cel ce are 
toată puterea, să vină în ajutorul acelei clipe de necaz şi să nu închidă ochii asupra unei asemenea 
semeţe nelegiuiri. 

28 Atât de mari erau noianul şi înflăcărarea strigătelor pe care le scotea mulţimea 

adunată, încât totul s-a prefăcut într-un clocot de nedescris. 

29 Nu numai oamenii, dar şi zidurile şi pardoseala păreau că strigă, totul voind mai degrabă moartea 
decât să vadă cum sfântul locaş e pângărit. 

2 

Rugăciunea marelui preot Simon şi a celorlalți Iudei. Ptolemeu este pedepsit, apoi se face sănătos. 

1 Atunci Simon, marele preot, a îngenuncheat în faţa sfântului locaş, şi-a ridicat cu mare cuviință 
mâinile spre cer şi s-a rugat astfel: 

2 „Doamne, Doamne, împărat al cerurilor şi Stăpân a toată făptura, Cel sfânt între sfinţi, singur 
Stăpânitor, Tu, Atotţiitorule, pleacă-Ţi auzul spre noi, cei asupriţi de omul rău şi nelegiuit care se 
umflă în îndrăzneala şi puterea lui. 

3 Că Tu eşti Ziditorul a toate, şi Tu pe toate le stăpâneşti; drept eşti Tu, Doamne, şi Tu îi judeci pe 
toţi cei ce se poartă cu trufie şi neobrăzare. 

4 Tu eşti Cel ce i-ai nimicit pe cei ce cândva lucrau fărădelegea printre care se aflau şi uriaşi -, cei 
ce se încredeau în puterea şi îndrăzneala lor, acoperindu-i cu potop nemărginit. 

5 Tu eşti Cel ce cu foc şi pucioasă i-ai nimicit pe Sodomiţi, cei ce peste măsură meştereau 
nedreptatea, vestiți prin păcatele lor, făcându-i pildă pentru generaţiile de după ei. 

6 Tu eşti Cel ce Ţi-ai arătat puterea atunci când pe trufaşul Faraon, care-ţi ţinea poporul în robie, 1- 
ai făcut să treacă prin greaua încercare a numeroase şi felurite necazuri; 

7 Tu eşti Cel ce ai îngrămădit peste el valurile mării la vremea când urmărea cu mulţime de gloate 
şi care de luptă, iar pe cei ce-şi puseseră încrederea în Tine, Stăpânul a toată făptura, i-ai făcut să 
treacă nevătămaţi, 

8 pe ei, cei care au văzut şi au simţit lucrarea mâinilor Tale şi Te-au lăudat pe Tine, Atotţiitorule. 

9 Tu, împărate, când ai făcut pământul cel nemăsurat şi nemărginit, Tu eşti Cel ce ai ales această 
cetate; Tu eşti Cel ce locul acesta i l-ai sfinţit numelui Tău cu toate că Tu nu ai nevoie de nimic şi l- 
ai preamărit întru strălucită arătare, înălţându-l spre slava marelui şi preacinstitului Tău nume. 

10 Tu eşti Cel ce, din iubire faţă de casa lui Israel, ai făgăduit că, dacă vom cădea de la Tine şi vor 
veni asupră-ne necazuri, şi dacă atunci vom veni în această casă şi ne vom ruga, Tu ne vei auzi 
rugăciunea. 

11 Cu adevărat, credincios şi adevărat eşti Tu. 

12 Şi, aşa cum adeseori i-ai ajutat pe părinţii noştri când se aflau sub grea apăsare şi-n stare de 
umilință şi i-ai scăpat din uriaşe primejdii, 

13 vezi şi acum, împărate Sfinte, cum, prin multele şi marile noastre păcate, suntem căzuţi la 
pământ şi ne-am făcut pradă duşmanilor noştri şi am devenit slabi şi neputincioşi. 

14 Fiind noi în această joasă stare de umilinţă, iată că acest om neruşinat şi nelegiuit? caută să 
necinstească sfântul 

1 „Credincios”: fidel; Cel care-Şi ţine cuvântul dat (prin legământul încheiat cu fiii lui Israel, cărora 
le va fi Tată atâta vreme cât ei Îl vor asculta). 

2 Evident, Simon se ruga în ebraică, limbă pe care regele nu o cunoştea. 

tău locaş, singurul, de pe pământ, închinat numelui slavei Tale. 

15 Locuinţa Ta este cerul cerului, de care oamenii, într-adevăr, nu se pot apropia. 

16 Dar, de când Tu ai binevoit să-ți arăţi mărirea în mijlocul poporului Tău Israel, încă de atunci ai 
sfinţit locul acesta. 

17 Nu Te răzbuna pe noi prin necurăția acestor oameni, şi nici nu ne pedepsi prin nelegiuirea lor, ca 
nu cumva nelegiuiţii să se fălească întru mânia lor sau să tresalte întru semeţia graiului lor şi să zică: 
18 «Am călcat în picioare sfântul locaş, aşa cum călcate-n picioare sunt templele idoleşti!» 

19 Şterge nedreptăţile noastre, 

risipeşte-ne greşalele şi arată-Ți mila în ceasul acesta! 

20 Degrab să ne întâmpine îndurările Tale! Dăruieşte-ne pace, aşa încât cei căzuţi la pământ cu 
inima zdrobită să-ţi aducă, cu gura lor, laude!” 

21 Atunci Atotvăzătorul Dumnezeu, Străvechiul Sfânt întru sfinţi, a auzit cuviincioasa rugăciune şi 
l-a lovit pe omul acela care-şi ridicase capul cu atâta dispreţ şi cu atâta obrăznicie. 

22 Clătinându-l încoace şi încolo, aşa cum o trestie e clătinată de vânt, l-a trântit pe pardoseală, sleit 
de putere, cu mădularele slăbănogite şi, printr-o dreaptă judecată, luându-i putinţa de a grăi ceva. 

23 Prietenii şi gărzile de corp3, văzând cât de repede venise peste el năprasnica 

3 Somatofylax (folosit mai des la plural) = gardă de corp; în sens mai larg: om care se învârte, ca un 
satelit, în preajma unui rege sau comandant de oaste. 

pedeapsă, cuprinşi de mare spaimă şi temându-se ca nu cumva el să moară, l-au dus în grabă de 
acolo. 

24 lar când, după câtăva vreme, şi-a revenit în fire, această aspră pedeapsă n-a stârnit în el nici un 
fel de căinţă, ci, dimpotrivă, a plecat lăsând în urmă-i amarnice ameninţări. 

25 Sosit în Egipt, a sporit şi mai mult în răutate prin mijlocirea tovarăşilor săi de pahar, amintiţi mai 
sus, lipsiţi de orice fel de lucru bun; 

26 şi, ca şi cum nenumăratele lui fapte nelegiuite n-ar fi fost de-ajuns, îndrăzneala lui a mers atât de 
departe, încât pretutindeni grăia cuvinte de ocară, în timp ce mulţi dintre prietenii săi, urmărindu-i 
cu luare-aminte planurile, se întreceau în a-i face voia. 

27 Planul său era acela de a pune în fruntea neamului nostru un semn de ocară; aşadar, a ridicat o 
coloană lângă pridvorul turnului şi a săpat pe ea o inscripţie, 

28 anume că intrarea în propriul lor templu le va fi oprită tuturor celor ce nu vor aduce jertfe; că toți 
Iudeii vor fi înscrişi de-a valma printre poporul de rând;4 că aceia care se vor împotrivi vor fi 
ridicaţi cu de-a sila şi daţi morţii; 

29 că aceia care au fost astfel înscrişi urmau să fie însemnați cu semnul lui Dionisos, o frunză de 
iederă încrustată pe trup5 şi trecuţi astfel în rândul celor cu dreptul de a fi cruţaţi. 

30 Dar, ca nu cumva să se creadă că el i-ar uri pe toţi, a scris dedesubt că dacă 

4 „Poporul de rând”: băştinaşii Canaanului. ludeilor li se ridica dreptul de a se socoti „poporul 
ales”, elita neamurilor din regat. 

5 Dionisos (la Romani, Bahus): zeul fertilității, al cărui cult implica şi rituri orgiastice (beţie şi 
desfrâu). 

vreunii dintre ei ar alege să intre în comunitatea celor din riturile iniţiatice6, aceia să aibă aceleaşi 
drepturi cu Alexandrinii. 

31 Ca urmare, unii din cei ce erau peste cetate, fiindu-le silă de tot ceea ce însemna evlavia cetăţii, 
lesne s-au dat de partea regelui, aşteptând ca dintr-o viitoare legătură cu el să dobândească o cinstire 
deosebită.7 

32 Un duh de vrednicie, însă, i-a făcut pe cei mai mulţi să-şi păstreze credincioşia față de 
rânduielile religioase; plătind bani în schimbul unei vieţi nehărțuite, căutau să scape de înscriere; 

33 încrezători privind înainte spre un ajutor care trebuia să le vină, nu-şi ascundeau sila faţă de cei 
din neamul lor care se lepădaseră de credinţă, socotindu-i a fi duşmani ai neamului şi ţinându-i 
departe de obişnuitele legături obşteşti. 

3 

Ptolemeu Filopator poruncește stârpirea ludeilor. 

1 Descoperind aceasta, nelegiuitul rege într-atât s-a mâniat, încât furia sa împotriva ludeilor din 


Alexandria n-a mai cunoscut nici un hotarl. Apăsând o 

6 Menţiune clară despre religiile misterice ale antichităţii greceşti, frigiene, egiptene şi persane, în 
care se pătrundea printr-un lung şi complicat proces de inițiere. Aici poate fi vorba de misterele de 
la Eleusis, legate de cultul lui Dionisos. 

7 Fireşte, din rândul ludeilor nu lipseau oportuniştii. 

1 Scena povestirii se strămută în Alexandria Egiptului, unde se afla o importantă comunitate 
iudaică. 

mână tot mai grea asupra celor ce trăiau în ţară, a poruncit ca aceştia să fie repede adunaţi într-un 
singur loc şi cu moarte crâncenă să fie ucişi. 

2 În acest timp, un zvon neliniştitor era răspândit în afară de către nişte oameni care se legaseră să 
vatăme neamul Iudeilor. Miezul învinuirii lor era acela că Iudeii se ţineau departe de poruncile legii. 
3 Aceasta, în vreme ce Iudeii ţineau ca întotdeauna să răspundă cu credincioşie la îndatoririle lor 
faţă de regi, 

4 dar, în acelaşi timp, de vreme ce I se închinau lui Dumnezeu şi-l păzeau legile, ţineau să facă şi 
deosebirile de trebuinţă şi să se abţină de la anumite lucruri, fapt pentru care unii îi ocoleau 

5 (deşi, cum ei îşi împodobeau convieţuirea cu ceilalți prin fapte de dreptate, lumea avea despre ei o 
părere bună). 

6 Cu toate acestea, părerea celorlalți oameni nu cântărea nimic în ochii înstrăinaţilor de neam 

7 care îndrugau multe despre faptul că Iudeii se păstrau aparte faţă de celelalte neamuri prin 
închinarea şi mâncărurile lor; îi învinuiau că sunt oameni care stau deoparte, potrivnici ai trebilor 
regelui, tăgăduind orice alăturare față de el sau de oştile lui. Prin acest fel de a vorbi, multă 
înverşunare aţâţau asupră-le. 

8 Grecii care trăiau în cetate n-au trecut cu vederea această neaşteptată zarvă şi valul acesta 
năprasnic împotriva unor oameni care niciodată nu le făcuseră vreun rău; cu toate acestea, nu le sta 
în putere să-i ajute, de vreme ce totul, de jur-împrejur, era asuprire; ei însă i-au încurajat pe Iudei 
arătându-li-se alături în necazurile lor, 

şi aşteptau o bună întorsătură a lucrurilor; 

9 Cel ce pe toate le ştie ziceau ei nu va părăsi un astfel de popor. 

10 O seamă dintre vecinii, prietenii şi părtaşii de negoţ ai ludeilor îi chemau în taină să mai stea de 
vorbă, se îndatorau să-i ajute şi făgăduiau că vor face pentru ei tot ceea ce se poate face. 

11 Iar regele, încurajat de faptul că totul îi mergea bine, şi fără să se gândească la mai marea putere 
a lui Dumnezeu, ci gândindu-se să stăruie în ceea ce-şi pusese-n minte, a întocmit următoarea 
scrisoare asupra lor: 

12 „Regele Ptolemeu Filopator către comandanții şi ostaşii din Egipt şi din alte ţinuturi: fiți sănătoşi 
şi puternici! 

13 Eu mă simt bine, şi tot aşa sunt trebile mele. 

14 Războiul pe care l-am dus în Asia, acela pe care îl ştiţi şi voi, n-a fost deloc uşor, dar cu ajutorul 
zeilor şi prin propria noastră vitejie l-am dus cu bine la capăt, pe potriva aşteptării noastre; 

15 de aceea am hotărât ca nu prin puterea lăncilor, ci prin bunătate şi multă omenie să-i câştigăm pe 
locuitorii Celesiriei şi ai Feniciei şi să ne facem, de bunăvoie, binefăcătorii lor. 

16 Şi aşa, punând foarte multe venituri la îndemâna templelor din numeroase cetăţi, ne-am dus şi la 
Ierusalim şi ne-am suit să cinstim templul acestor nenorociţi care nicicând nu se opresc din nebunia 
lor. 

17 Pe dinafară ne-au primit bine, dar prin fapte s-au dovedit altfel. Când noi eram gata să intrăm în 
templul lor şi să-L cinstim prin cele mai frumoase şi mai alese daruri, 

18 ei s-au lăsat atât de mult cuprinşi de vechea lor trufie, încât ne-au oprit intrarea; iar noi, datorită 
răbdării pe care o avem faţă de toţi oamenii, ne-am înfrânat de la un răspuns pe potriva puterii 
noastre. 

19 Şi astfel şi-au arătat duşmănia faţă de noi, ei, cei care numai ei dintre neamuri şi-au ridicat capul 
împotriva regilor şi a binefăcătorilor, ca unii care nu înţeleg că trebuie să se supună oricărei drepte 
orânduiri. 

20 Iar noi, nepunându-ne mintea cu nebunia lor, ne-am întors biruitori în Egipt şi ne-am purtat 
omeneşte cu toţi [Iudeii], având în vedere tot ceea ce poate fi bun. 


21 De aceea, fără să avem în noi nici cea mai mică reavoinţă faţă de rudele lor din [Ierusalim], ci, 
dimpotrivă, amintindu-ne de legăturile noastre cu ei şi de multele treburi pe care cu inimă curată le- 
am făcut împreună cândva, am dorit ca ei să nu se simtă cumva pe de-a-ntregul străini printre noi, 
fapt pentru care le-am dăruit drepturile cetăţeneşti ale Alexandrinilor, precum şi dreptul de a fi 
primiţi în veşnicele rituri ale slujbelor noastre. 

22 Din nefericire, pe toate acestea ei le-au înţeles cu totul altfel. Cu înnăscuta lor răutate, acestei 
frumoase îmbieri i-au dat cu piciorul; şi, fără-ncetare aplecaţi spre rău, 

23 n-au vrut să primească nepreţuitele drepturi. Dar nu-i numai atât: fie prin vorbă, fie prin tăcere, îi 
dispreţuiesc pe puţinii dintre ei care, din inimă, se-ndreaptă spre noi, socotind că purtarea lor 
ticăloasă ne va sili să dăm înapoi din faţa a ceea ce vrem să facem. 

24 Aşadar, având destule dovezi că aceşti Iudei sunt în toate chipurile răuvoitori 

față de noi, trebuie să ne gândim din vreme la putinţa unei neaşteptate tulburări printre noi, atunci 
când aceşti necredincioşi ar putea să ne devină trădători şi potrivnici barbari. 

25 Prin urmare, de îndată ce cuprinsul acestei scrisori vă va fi cunoscut, în acelaşi ceas poruncim ca 
acei Iudei care locuiesc printre voi, cu femeile şi cu copiii lor, să fie trimişi la noi, defăimaţi şi 
ocărâţi, în lanţuri de fier, spre a fi supuşi unei morţi nemiloase şi pline de ruşine, aceea care li se 
cuvine celor răi. 

26 Că numai dacă-i vom pedepsi pe toţi odată ne vom da seama că am găsit singurul mijloc de a 
aşeza treburile noastre viitoare pe temelii puternice şi mulţumitoare. 

27 Oricine va adăposti un ludeu, fie că acesta ar fi bătrân sau copil sau sugar, acela, împreună cu 
toţi ai săi, va fi ucis în chinuri. 

28 Oricine ne va da ştiri despre un ludeu, pe lângă că va primi averea învinuitului, va fi dăruit cu 
două mii de drahme din vistieria regală şi încununat cu libertate. 

29 Orice loc care va deveni adăpost pentru un Iudeu, în timp ce acesta este urmărit, să fie pustiit şi 
ars, în aşa fel încât niciodată să nu mai poată fi de folos unei fiinţe vii”. 

30 Acesta, deci, a fost cuprinsul scrisorii. 

4 

Plângere prin cetăţi. Scribii regelui nu pot termina recensământul, aceasta fiind de la Dumnezeu. 

1 Oriunde era primită această poruncă, poporul o ţinea tot într-o petrecere cu strigăte de veselie; 
căci ura, care de multă vreme le mocnea în inimă, acum puteau să şi-o arate deschis.] 

2 Iudeii îndurau mare mâhnire şi durere şi plâns, cu inima arsă de suspine, tânguindu-se în faţa 
neaşteptatului prăpăd care fusese poruncit asupră-le. 

3 Care casă, care cetate, care aşezare cât de cât locuită, care ulite, de oriunde, nu s-au umplut de 
vaier şi de plâns? 

4 Cu atâta asprime şi nemilă erau scoşi afară, cu grămada, de către comandanții multor cetăţi, încât 
nemaipomenitele chinuri îi mişcau chiar şi pe unii din vrăjmaşii lor, care, prin simţăminte de 
omenie obştească şi gândindu-se cât de neaşteptat poate fi sfârşitul unei vieţi, lăcrimau văzând cu 
ochii lor această jalnică izgonire. 

5 Erau duşi şi o mulţime de bătrâni, cu părul alb, cu picioarele şovăielnice în mersul greoi, împinşi 
înainte şi, cu porniri sălbatice şi neruşinate, erau siliți să meargă repede. 

6 Fete care de abia intraseră în cămara de nuntă ca să se bucure de părtăşia căsătoriei, îşi schimbau 
bucuria în vaiet; cu ţărână presărată pe capetele unse pentru veselie, erau mânate din urmă, aşa cum 
se găseau, fără văl, şi-n mijlocul unor nemaiauzite batjocuri ridicau laolaltă strigăte de vaier în locul 
cântecului de nuntă; 

7 cu mâinile legate şi sub privirile 

1 Aici nu e vorba de vecinii, prietenii şi partenerii de negoţ din 3, 10, ci de gloata amorfă, cu 
instincte primare, gata oricând să se desfete la vederea unui spectacol sângeros. 

flămânde ale gloatelor, aşa erau împinse-n mare grabă pe puntea corăbiei. 

8 lar bărbaţii lor, în plină putere a tinereţii, în loc de cununi pe frunte purtau ştreanguri în jurul 
gâtului; în loc de sărbătoare şi tinerească veselie, îşi petreceau restul zilelor de nuntă în gemete 
scrâşnite, sub tălpile lor desculţe văzând un iad deschis. 

9 Duşi erau ca nişte fiare, legaţi în lanţuri grunţuroase; dintre ei, unora le era grumazul legat de 


scaunul vâslaşilor2, în timp ce picioarele altora erau strânse în cătuşe grele. 

10 Podina de scânduri de deasupra oprea lumina să vină la ei; albul zilei 

11 se astupa din toate părțile, în aşa fel încât, pe toată durata călătoriei, ostaşii să se poarte cu ei 
cum s-ar fi purtat cu nişte trădători. 

11 Aşa au fost duşi pe această corabie, iar la capătul călătoriei au sosit la Şedia. Regele poruncise ca 
ei să fie duşi în marele hipodrom din faţa cetăţii; acesta, prin aşezarea lui, era cât se poate de 
potrivit ca să poată fi văzuţi atât de cei ce veneau în cetate, cât şi de cei care plecau în ţară. în acest 
fel, ei nu puteau fi în legătură cu oştile regelui şi, totodată, erau ţinuţi acolo ca unii care nu erau 
vrednici de un trai ca lumea. 

12 Şi dacă totul a fost gata, regele, auzind că fraţii lor din cetate veneau pe ascuns la ei şi 
deplângeau necăjita tristeţe a acestor nefericiţi, 

13 s-a umplut de mânie şi a poruncit ca şi aceştia să fie cu străşnicie supuşi aceluiaşi fel de viaţă (şi, 
sub nici un cuvânt, unuia mai blând). 

2 Corabia era o galeră, la ale cărei vâsle se aflau, de obicei, sclavi sau condamnaţi. 

14 Pe de altă parte, întregul neam [al lor] trebuia înscris. Fiecare ins trebuia înscris pe nume; dar nu 
pentru acea muncă silnică pe care am pomenit-o ceva mai sus, ci pentru ca [regele] să-i poată 
supune la chinurile sus-amintite şi, până la urmă, cruzimea lui să le curme viaţa.3 

15 Cu cruzime s-a făcut înscrierea acestor oameni, cu înverşunare, cu stăruinţă, de la răsăritul pân” 
la apusul soarelui, dar, cu toate acestea, ea nu a putut fi isprăvită în patruzeci de zile. 

16 În acest timp, regele nu mai putea de bucurie şi petrecea la ospeţe în faţa capiştilor idoleşti. 
Inima lui cea rătăcită, îndepărtată de adevăr, şi gura lui păgână îi slăveau pe idolii cei surzi, 
neînstare să vorbească ori să ajute, şi rosteau vorbe necuviincioase împotriva întrutotmarelui 
Dumnezeu. 

17 La sfârşitul răstimpului pomenit mai sus, scribii l-au înştiinţat pe rege că nu pot merge mai 
departe cu înscrierea ludeilor, numărul acestora fiind foarte mare; 

18 se avea în vedere faptul că foarte mulți se aflau în ţară, unii în locuinţe, alții împrăștiați prin 
felurite locuri, în aşa fel încât toţi comandanții Egiptului nu erau destui pentru o astfel de treabă. 

19 Atunci regele i-a ameninţat şi i-a învinuit că iau mită spre a-i înlesni pe Iudei să scape; cu toate 
acestea, avea limpede încredințare că ceea ce i se spusese era adevărat, 

20 după ce i-au arătat şi i-au dovedit că nici hârtia şi nici condeiele nu le fuseseră de-ajuns ca să-şi 
termine treaba. 

3 Acest recensământ special urmărea, de fapt, evidenţa averilor ce urmau să fie confiscate după ce 
proprietarii lor vor fi fost omorâţi. 

21 Aceasta însă a fost o lucrare de nebiruit a Proniei dumnezeieşti4, care din cer le venea într-ajutor 
ludeilor. 

5 

Dumnezeu dejoacă încă o dată planul regelui. 

1 Atunci regele l-a chemat pe Ermon, cel ce avea răspundere asupra elefanților. Spumegând de 
mânie, întru totul robit de furiosul său plan, 

2 i-a poruncit ca a doua zi, de dimineaţă, cu belşug de vin neamestecat şi cu destulă tămâie să 
îmbete elefanții. 1 Celor cinci sute de elefanţi, astfel înfuriați prin atâtea înghiţituri de băutură cu 
tămâie, li se va da drumul asupra Iudeilor, ca să-i omoare. 

3 După ce a dat aceste porunci, regele s-a întors la ospăţul său, unde-i adusese pe aceia dintre 
prietenii săi şi dintre oştenii care nutreau cea mai înverşunată ură faţă de Iudei. 

4 Iar Ermon, mai-marele peste elefanţi, a dus porunca la îndeplinire fără nici o abatere. 

5 Slujitorii rânduiți în acest scop s-au dus de cu seară, au legat mâinile acelor nenorociţi, iar noaptea 
au luat şi alte măsuri de prevedere, gândind că întregul neam va pieri deodată. 

6 Când păgânul credea că Iudeii, încătuşaţi cu lanţuri din toate părțile, sunt lipsiţi de orice apărare, 

4 „Pronia dumnezeiască”: purtarea de grijă a lui Dumnezeu. 

1 Vinul, în care se punea tămâie pisată, constituia un drog care, administrat în cantități excesive, îi 
făcea pe elefanţi să devină irascibili, furioşi, agresivi (vezi v. 45). 

7 aceştia L-au chemat pe Domnul cel Atotputernic şi, cu lacrimi, fără-ncetare, L-au rugat pe 
milostivul lor Dumnezeu şi Părinte, Stăpânul a toate şi Domnul tuturor puterilor, 


8 să răstoarne nelegiuitul plan îndreptat împotriva lor şi, printr-o măreaţă arătare, să-i scape de 
moartea ce le sta înainte. 

9 Rugăciunea lor, atât de stăruitoare, s-a suit la cer. 

10 Ermon, care-i ghiftuise pe nemiloşii săi elefanţi cu nenumărate înghiţituri de vin amestecat cu 
tămâie, a venit devreme la palat ca să-i spună regelui. 

11 Dar Cel care de la-nceput le-a dăruit oamenilor, după vrerea Lui, un bun de mare preţ, somnul, 
fie pentru noapte, fie pentru zi, i-a trimis regelui o porţie zdravănă, 

12 aşa încât, prin această dulce şi adâncă înstăpânire a Domnului, a rămas ca legat în strânsoare; şi 
astfel nelegiuitul său plan s-a destrămat repede, iar nestrămutata sa hotărâre s-a dus de râpă. 

13 Dar ludeii, dacă au scăpat de ceasul care fusese rânduit, L-au lăudat pe Dumnezeul lor cel Sfânt; 
şi din nou l-au rugat pe Cel ce atât de repede Se împăcase cu ei să le arate trufaşilor păgâni tăria 
mâinii Sale celei puternice. 

14 Era aproape zece şi jumătate când crainicul regesc, văzând că oaspeţii care fuseseră chemaţi la 
ospăț s-au adunat, a venit şi l-a zgâlţâit pe rege, 

15 l-a trezit cu destulă greutate şi, dându-i a înţelege că vremea prânzului era pe ducă, i-a vorbit şi 
despre cele întâmplate. 

16 Regele l-a ascultat, s-a întors la ospăț 

şi le-a spus oaspeţilor să şadă în faţa lui, 

17 ceea ce s-a şi făcut. Apoi le-a cerut să se bucure şi să petreacă în voie, aceasta fiind partea cea 
mai plăcută a ospăţului. 

18 Şi dacă vorbăria s-a întețit, regele a trimis după Ermon şi, măsurându-l cu nişte ochi fioroşi, l-a 
întrebat de ce li s-a îngăduit ludeilor să fie astăzi vii. 

19 Acesta, încercând să-l lămurească, i-a spus că azi-noapte a făcut ceea ce i se poruncise; tot aşa au 
spus şi prietenii săi. 

20 Atunci regele, cu o cruzime mai mare decât a lui Falaris, a zis: „Pentru somnul meu de azi, să-mi 
mulțumească! Acum însă nu mai pierde vremea; pregăteşte elefanții să fie gata pentru mâine aşa 
cum au fost azi, spre nimicirea acestor blestemaţi de Iudei!” 

21 Zicând regele acestea, cei de faţă s-au înveselit şi au încuviinţat; apoi fiecare s-a dus acasă. 

22 Nici vorbă însă să-şi treacă noaptea dormind, ci mai degrabă născocind tot felul de batjocuri 
pentru acei bieţi nenorociţi. 

23 De abia cântase cocoşul de dimineaţă, când Ermon, avându-și sălbăticiunile pregătite cu tot ce 
trebuia, le întărâta în marea curte cu coloane. 

24 Gloatele cetăţii se adunaseră să vadă groaznica privelişte şi aşteptau, nerăbdătoare, zorile. 

25 Iudeii, cu răsuflarea mai mult tăiată, îşi întindeau mâinile spre cer şi, cu jalnică încordare, îl 
rugau pe întrutotmarele Dumnezeu să le vină din nou şi repede într-ajutor. 

26 Soarele încă nu-şi revărsase razele în acest timp, regele îşi aştepta prietenii când Ermon a venit la 
el şi l-a chemat să iasă, spunându-i că ceea ce poftise poate fi acum aievea. 

27 Primindu-l, regele a rămas tare mirat de această neobişnuită ieşire [de care-i vorbea Ermon] şi, 
copleşit de un duh care-l făcea să nu-şi mai aducă aminte de nimic, a întrebat ce se petrece aici, şi 
atât de dimineaţă, cu aceste pregătiri. 

28 Aceasta însă era lucrarea Atotputernicului Dumnezeu, Care-l făcuse să-şi uite cu desăvârşire 
planul. 

29 Ermon şi prietenii săi au dus pân” la capăt pregătirea elefanților. „Ei sunt gata, o, rege, după 
straşnica ta poruncă”. 

30 La aceste cuvinte, regele a fost cuprins de o furie cumplită deoarece, prin Pronia lui Dumnezeu 
asupra acestor lucruri, mintea acestuia devenise pe de-a-ntregul zăpăcită. S-a uitat fioros la Ermon 
şi l-a ameninţat cu aceste cuvinte: 

31 „Dacă părinţii sau copiii tăi ar fi aici, ei ar fi trebuit să fie daţi ca hrană acestor fiare sălbatice, iar 
nu aceşti Iudei nevinovaţi, care ne-au slujit cu credincioşie, atât mie cât şi înaintaşilor mei; 

32 şi dacă nu m-aş gândi la faptul că am crescut împreună şi la trebuinţele slujbei tale, ție ţi-aş lua 
viaţa în locul lor!” 

33 lar Ermon, cel ameninţat în acest fel neaşteptat şi îngrijorător, s-a tulburat în făptură şi s-a 
schimonosit la chip. 


34 Dar şi prietenii s-au furişat, unul câte unul, în timp ce el le dădea drumul gloatelor să se ducă la 
treburile lor. 

35 Iar Iudeii, auzind despre ce-i venise regelui să spună, L-au lăudat pe Domnul Dumnezeu, Cel ce 
Se arătase, împăratul împăraţilor, pentru aceea că şi 

de data aceasta căpătaseră ajutor de la El. 

36 După aceea, regele a rânduit un ospăț, aşa cum îi era obiceiul, şi a poruncit ca oaspeţii să fie 
poftiți la voie bună. 

37 Şi l-a chemat şi pe Ermon să fie de faţă şi, cu glas ameninţător, i-a zis: „Netrebnicule, de câte ori 
trebuie să-ţi poruncesc eu unul şi acelaşi lucru? 

38 Încă o dată: Pentru mâine pregăteşte elefanții spre nimicirea Iudeilor!” 

39 Rudele lui, care-i şedeau în preajmă, s-au mirat de această nestatornicie şi au zis: 

40 „O, rege, până când ne vei pune la-ncercare ca pe nişte proşti? E a treia oară când porunceşti 
nimicirea lor. 

41 Când treaba e gata să înceapă, tu te răzgândeşti şi-ţi retragi porunca. lată de ce starea aceasta de 
aşteptare nu face altceva decât să tulbure cetatea; prin ea mişună pâlcuri, şi oricând poate fi jefuită”. 
42 Atunci regele, întocmai ca un nou Falaris, pe de-a-ntregul ieşit din minţi, fără să țină seama de 
schimbările pe care mintea lui le suferise dar spre binele Iudeilor -, s-a jurat cu aspru jurământ şi a 
poruncit să-i trimită în locaşurile morţilor, zdrobiţi de genunchii şi de picioarele elefanților. 

43 Pe deasupra, va năvăli în Iudeea, va trece cetăţile acesteia prin foc şi sabie şi va nimici templul 
acela în care păgânii nu pot să intre, iar locul de pe care se aduceau jertfe va fi pustiu pentotdeauna. 

44 Prietenii şi rudele au plecat veseli; şi, încrezători în hotărârea lui, şi-au rânduit oştile de pază în 
cele mai potrivite locuri ale cetăţii. 

45 lar mai-marele peste elefanți a împins fiarele într-o stare vecină cu nebunia, le-a adăpat cu 
tămâie amestecată-n vin şi le-a gătit cu tot ce poate vâri în sperieţi. 

46 În faptul dimineţii, când cetatea era plină de o mare mulțime de oameni ce se îndreptau spre 
hipodrom, el a intrat în palat şi l-a poftit pe rege la priveliştea ce fusese pregătită. 

47 Cu inima forfotind de furie nelegiuită, regele a alergat laolaltă cu gloatele şi cu sălbăticiunile. 
Simţiri aspre şi ochi nemiloşi, iată încărcătura cu care dorea să se uite la jalnica şi groaznica moarte 
a celor amintiţi mai sus. 

48 La vremea când elefanții ajungeau la poartă, urmaţi de oştire, Iudeii, când au văzut praful ridicat 
de picioarele gloatelor şi când au auzit puternicele strigăte ale mulţimii, 

49 au gândit că se află în cele din urmă clipe ale vieţii lor, la capătul a ceea ce aşteptaseră 
tremurând. Aşadar, au dat frâu liber plânsului şi suspinelor; se îmbrăţişau unul pe altul, iar cei ce 
erau rude apropiate se aruncau unul pe grumazul celuilalt: taţi pe fii, mame pe fiice, iar alte femei 
Îşi țineau pruncii la sân, îmbiindu-i spre ceea ce părea a fi laptele lor cel din urmă. 

50 Totuşi, când s-au gândit la ajutorul care, mai deunăzi, le venise din cer, s-au aşternut la pământ, 
toţi, ca un singur om, încât până şi pruncii erau desprinşi de la sân; 

51 şi, strigând cu glas mare, L-au rugat pe Stăpânul a toată puterea să Se arate şi să aibă milă de cei 
ce acum se aflau la porţile locaşului morţilor. 

6 

Rugăciunea preotului Eleazar. Arătarea îngerilor apărători. Fiarele se întorc asupra ostaşilor. Inima 
regelui se schimbă spre bine, Iudeii scapă de moarte. 

1 lar Eleazar, preot de mare vază în ţară, care atinsese o vârstă înaintată şi a cărui viaţă era 
împodobită cu virtuţi, i-a oprit pe bătrânii din preajma sa să strige spre Dumnezeu cel Sfânt şi s-a 
rugat astfel: 

2 „Împărate, Tu, Cel mare întru putere, Tu, Cel-Preaînalt, Dumnezeu Atotputernic, Cel ce toată 
făptura o cârmuieşti cu milă, 

3 caută spre seminţia lui Avraam, spre fiii lui Iacob cel sfinţit, spre poporul moştenirii Tale celei 
sfinte, străin acum în ţară străină, care piere pe nedrept, Părinte! 

4 Tu eşti Cel ce l-ai nimicit pe Faraon, cel cu numeroasele lui care de luptă, atunci când stăpânul de 
atunci al aceluiaşi Egipt s-a înălţat cu nelegiuită trufie şi cu lăudăroasă limbă; atunci revărsându-Ți 
razele milei Tale asupra neamului lui Israel, l-ai copleşit, pe el şi oastea lui cea plină de semeţie. 


5 Când Senaherib, crudul rege al Asirienilor, mândru de nenumăratele sale oşti, cucerise cu sabia 
toată ţara şi se ridica împotriva sfintei cetăţi cu ocări greu de îndurat, Tu, Doamne, l-ai prăbuşit, şi-n 
faţa multor neamuri Ţi-ai arătat puterea. 

6 Când cei trei fârtaţi ce se aflau în Babilon şi-au pus de bunăvoie viaţa-n faţa focului, numai pentru 
ca să nu se-nchine la găunoşii idoli, Tu eşti Cel ce ai trimis răcoare rourată în cuptorul încins, iar 
focul l-ai aruncat asupra tuturor potrivnicilor lor. 

7 Tu eşti Cel ce, atunci când Daniel, prin pâră nedreaptă şi invidie, a fost aruncat ca pradă leilor din 
groapă, l-ai adus înapoi, nevătămat, la lumină. 

8 Când Iona, în adâncul mării, tânjea după lumină în pântecele chitului, Tu, Părinte, ai căutat spre el 
şi l-ai arătat nevătămat în ochii tuturor alor săi. 

9 Şi acum, Tu, Cel ce urăşti neobrăzarea, Tu, Cel îmbelşugat în milă, Tu, apărătorul tuturor, arată- 
Te degrab celor din neamul lui Israel, care sunt batjocoriţi de neamurile silnice, nelegiuite! 

10 Iar dacă, în vremea înstrăinării noastre, viaţa ni s-a întinat cu fapte nedrepte, scapă-ne din mâna 
vrăjmaşilor noştri, şi apoi nimiceşte-ne Tu, Doamne, cu moartea pe care Tu o vei alege, 

11 ca nu cumva, la nimicirea celor iubiţi ai Tăi, găunoşii la cap să le mulţumească găunoşilor lor 
idoli, zicând: nici măcar Dumnezeul lor nu i-a scăpat! 

12 Dar Tu, Cel ce ai putere nemărginită, Tu, Cel-Veşnic, priveşte: ai milă de noi, cei ameninţaţi să 
ne pierdem viaţa, ca nişte trădători, de către prosteasca neobrăzare a unor nelegiuiți. 

13 Fă-i pe păgâni să tremure azi de spaimă în faţa puterii Tale nebiruite, Tu, Măritule, Cel ce ai 
puterea de a izbăvi neamul lui Iacob! 

14 Ție Ți se roagă, cu lacrimi, toată mulțimea pruncilor, precum şi părinţii acestora. 

15 Vădit să le fie tuturor păgânilor că Tu eşti cu noi, Doamne, şi că nu Ţi-ai întors faţa dinspre noi; 
că, precum ai 

zis că nu-i vei uita pe ai Tăi nici chiar în ţara vrăjmaşilor lor, aşa plineşte-Ți cuvintele, Doamne 
16 La vremea când Eleazar şi-a sfârşit rugăciunea, regele a sosit la hipodrom împreună cu 
sălbăticiunile şi cu tot vălmăşagul puterii lui. 

17 Când Iudeii au văzut aceasta, au ridicat spre cer strigăte atât de puternice, încât răsunau până şi 
văile vecine; şi plângere mare s-a făcut în toată tabăra. 

18 Atunci Preamăritul, Atotputernicul şi Adevăratul Dumnezeu Şi-a arătat sfânta Sa faţă: a deschis 
porțile cerului, de unde s-au pogorât doi îngeri cu înfăţişare menită să înspăimânte; toţi îi vedeau, în 
afară de Iudei; 

19 şi s-au oprit în faţa oştirii duşmane, pe care au umplut-o de cumplită spaimă şi au ferecat-o în 
lanţuri de nedezlegat. 

20 Un fior de gheaţă a trecut prin făptura regelui, iar duhul uitării i-a spulberat aprinderea. 

21 [Cei doi îngeri] au întors sălbăticiunile cu faţa spre ostaşii care le urmau, iar ele i-au călcat în 
picioare şi i-au nimicit. 

22 Mânia regelui s-a preschimbat în jale; a plâns deasupra propriilor lui uneltiri. 

23 Că dacă a auzit strigătul şi i-a văzut pe toți pe marginea nimicirii, cu lacrimi de mânie şi-a 
amenințat prietenii, zicând: 

24 „Rău aţi cârmuit; în cruzime i-ați întrecut pe tirani; iar împotriva mea, binefăcătorul vostru, 
uneltiți să fiu de-ndată lipsit de domnie şi de viaţă, în taină punând la cale lucruri dăunătoare 
regatului. 

25 Cine i-a adunat aici fără nici un rost ridicându-l pe fiecare de la casa lui pe cei care, din 
credincioşie faţă de noi, au ţinut tăria ţării? 

26 Cine i-a împins către nedrepte pedepse pe cei care, încă de la început, au întrecut toate neamurile 
în bunăvoința lor faţă de noi şi care adesea s-au aruncat în cele mai mari primejdii? 

27 Dezlegaţi, dezlegaţi legăturile nedrepte!; trimiteţi-i în pace la casele lor şi cereţi-le iertare pentru 
ce li s-a făcut până acum! 

28 Eliberaţi-i pe fiii Atotputernicului, Viului Dumnezeu al cerului, cei care, din vremea strămoşilor 
noştri până-n vremea de acum, au făcut ca trebile noastre să cunoască slăvită şi ne-ncetată 
propăşire!” 

29 Pe acestea le-a zis: iar ei, eliberaţi pe loc şi scăpaţi de moarte, L-au lăudat pe Dumnezeu, sfântul 
lor Mântuitor. 


1? 


30 Apoi regele a plecat în cetate, a chemat la el pe vistiernicul veniturilor şi i-a poruncit să le dea 
Iudeilor vin cu tot ce mai trebuie pentru o prăznuire de şapte zile. Aşa a hotărât el, ca ei în veselie 
să-şi prăznuiască eliberarea chiar acolo, în locul unde crezuseră că vor pieri. 

31 Aşa că cei ce cu puţin înainte erau dispreţuiţi şi aproape de locaşul morților mai mult, cu un 
picior în groapă -, în locul unei morţi crude şi jalnice aveau parte acum de un ospăț al mântuirii. 
Plini de bucurie, locul ce le fusese rânduit pentru cădere şi îngropare, pe acela şi l-au împărțit în 
aşternuturi de ospăț. 

32 Punând capăt încordării în care-i ţinuse jalnica lor nenorocire, şi-au readus în minte cânturile din 
patria 

lor, în imnuri lăudându-L pe Dumnezeul-cel-Făcător-de-Minuni, Mântuitorul lor. Orice vaiet, orice 
plânset au fost lăsate deoparte; în semn de senină bucurie, Aşa s-au prins la joc. 

33 Dar şi regele, adunând o seamă de oaspeţi pentru acelaşi prilej, cu mare cuviinţă înălța neîncetate 
mulţumiri pentru neaşteptatul deznodământ. 

34 lar cei care-i meniseră să moară şi să-i mănânce păsările, care cu veselie îi înscriseseră în 
condici, răcneau acum din toţi bojocii, îmbrăcaţi în ruşine şi cu focul îndrăznelii înăbuşit în ocară. 
35 Dar Iudeii, aşa cum am spus-o, s-au prins la joc şi petreceau cu veselie, mulțumiri şi cânturi. 

36 Şi au luat hotărârea obştească de a sărbători, din neam în neam, amintirea acestor întâmplări, 
atâta vreme cât vor trăi ei printre străini. Aşa au rânduit ei ca aceste zile să fie zile de veselie, nu cu 
gândul la băutură sau la plăceri, ci pentru că Dumnezeu îi mântuise. 

37 Şi i-au cerut regelui îngăduinţa de a se duce acasă. 

38 Înscrierea lor se petrecuse între a douăzeci şi cincea zi a lunii Pahon şi a patra zi a lunii Epifi, 
adică timp de patruzeci de zile; iar zilele în care s-a urmărit nimicirea lor au fost trei, adică din a 
cincea până în a şaptea zi din luna Epifi; 

39 acesta a fost timpul în care Stăpânul-a-toate Şi-a arătat întru slavă mila şi i-a eliberat pe toţi 
deodată, nevătămaţi. 

40 Timp de paisprezece zile s-au ospătat din ceea ce le dăduse regele, după care au cerut să plece. 
41 Regele i-a lăudat şi le-a dat la mână mărinimoasa scrisoare de mai jos, către mai-marii fiecărei 
cetăţi: 

7 

Scrisoarea lui Ptolemeu Filopator pentru ocrotirea Iudeilor. Aceştia îşi rânduiesc o nouă sărbătoare, 
inscripționează o coloană şi îşi fac un loc de rugăciune. 

1 „Regele Ptolemeu Filopator către comandanții din Egipt şi către toţi cei rânduiţi peste trebile 
obşteşti, bucurie şi sănătate! 

2 Şi noi suntem sănătoşi, precum şi copiii noştri; iar marele Dumnezeu ne-a îndreptat trebile aşa 
cum vrem noi. 

3 Anumiți prieteni ai noştri, dedaţi la rău, ne-au cerut ca pe Iudeii de sub stăpânirea noastră să-i 
pedepsim, pe toţi la un loc, ca pe nişte trădători. 

4 Ei pretindeau că trebile noastre nu vor fi niciodată bine aşezate până ce lucrul acesta nu se va 
petrece, atât de mare ar fi ura pe care Iudeii o nutresc faţă de celelalte neamuri. 

5 Şi i-au adus ca pe sclavi, încătuşaţi în lanţuri aspre, ba chiar ca pe nişte trădători. Fără nici un fel 
de cercetare sau cernere a faptelor, se străduiau să-i nimicească; şi s-au pus pe treabă cu o cruzime 
de-a dreptul sălbatică, mai rea decât aceea din felul de a fi al SciţilorI. 

6 Aceasta e pricina pentru care noi i-am ameninţat cu asprime; dar, cu îngăduinţa pe care vrem s-o 
avem faţă de toţi oamenii, în cele din urmă i-am lăsat să trăiască. Aflând că Dumnezeul cerului ține 
asupra ludeilor un scut prin care-i apără şi-i păzeşte şi că Se luptă pentru 

1 Sciţii locuiau ţinuturile din nordul Mării Negre şi erau faimoşi prin cruzimea lor. 

ei aşa cum un tată se luptă întotdeauna pentru fiii săi, 

7 ŞI ţinând seama de statornicia şi credincioşia lor faţă de noi şi de înaintaşii noştri, i-am iertat de 
orice fel de vină. 

8 Şi le-am dat drumul să se ducă la casele lor, fiecare la a lui, poruncind oamenilor de pretutindeni 
să nu le facă nici un rău, şi nici să nu-i ocărască pentru ceva din trecut. 

9 Fiindcă să ştiţi că dacă noi vom pune la cale vreun gând care să le fie cât de cât împotrivă, sau 


dacă îi vom amări în vreun fel, întotdeauna vom avea ca potrivnic nu un om, ci pe Dumnezeul-cel- 
Preaînalt, Stăpânul a toată puterea. De El, ca Unul ce pedepseşte astfel de fapte, nu va fi scăpare. 
Fiţi sănătoşi! 

10 Când au primit în mână această scrisoare, [Iudeii] nu s-au grăbit să plece de îndată, ci l-au rugat 
pe rege să le dea împuternicirea de a-i pedepsi, pe potriva faptelor, pe aceia din neamul lor care de 
bunăvoie s-au lepădat de Dumnezeu Cel-Sfânt şi de legea lui Dumnezeu, 

11 spunând că aceia care de dragul burţii lor s-au lepădat de poruncile lui Dumnezeu nu vor fi cu 
credinţă nici faţă de trebile regelui. 

12 Regele şi-a însuşit adevărul acestui fel al lor de a gândi şi i-a lăudat. Şi li s-a dat deplină putere 
ca, fără nici un fel de îngrădire, să-i stârpească pe cei ce cu neruşinare au părăsit legea lui 
Dumnezeu, oriunde s-ar afla ei sub stăpânirea regelui. 

13 Atunci preoţii lor, aşa cum se cuvenea, l-au salutat cu urări de bine, şi tot poporul a întărit cu 
„Alluia!” Şi, cu bucurie, au plecat de la el. 

14 Şi i-au pedepsit şi i-au nimicit pe cei din neamul lor care se murdăriseră şi care le cădeau în cale; 
15 au omorât astfel, în ziua aceea, ca la trei sute de oameni, cu simţământul că nimicirea acestor 
nelegiuiţi le e prilej de veselie. 

16 Dar cei ce pân” la moarte se legaseră de Dumnezeul lor, şi care acum se bucurau de o eliberare 
deplină, au plecat din cetate încununaţi cu tot felul de flori binemirositoare, cu strigăte de bucurie, 
cu cântări de laudă şi cu imnuri melodioase, aducând mulțumiri Dumnezeului părinților lor, 
veşnicul Mântuitor al lui Israel. 

17 Şi au ajuns la Ptolemaida care, pornindu-se de la o anume însuşire a locului, e numită 
Rodoforon2 unde, potrivit cu dorinţa lor, a tuturor, corăbiile i-au aşteptat timp de şapte zile. 

18 Acolo au făcut ei un ospăț al eliberării, căci regele le dăruise cu mărinimie tot ceea ce le trebuia 
ca să se întoarcă sănătoşi acasă. 

19 şi s-au întors cu pace; pe toată durata drumului au înălţat cânturi de mulţumire, după care au 
hotărât ca aceste zile ale călătoriei lor să fie prăznuite ca zile ale veseliei. 

20 Pe acestea le-au săpat, ca sfinte, într-o inscripție pe o coloană, iar locul ospăţului l-au sfinţit 
drept loc de rugăciune. 

2 Ptolemaida: cetate-port la Marea Mediterană, în nordul Palestinei, nu departe de muntele Carmel. 
Sub vechiul ei nume, Acco, a stat sub stăpânirile Egiptului şi Asiriei. În epoca elenistică a devenit 
centrul adversarilor lui luda Macabeul. În anul 65 î. H., cetatea va intra sub stăpânirea Romanilor; 
în cea de a treia călătorie, Sfântul Pavel va poposi în ea o zi (FA 21, 7-8). În Evul Mediu, cruciații o 
vor numi „Sfântul loan de Acra” şi o vor stăpâni aproape două sute de ani. Astăzi, Acra. 
„Rodoforon” înseamnă „„Purtătoare-de-trandafiri”. 

Aşa s-au întors, nevătămaţi, liberi, plini de bucurie, apăraţi de porunca regelui, pe uscat, pe mare, pe 
fluviu, fiecare la casa lui. 

21 Iar printre duşmanii lor aveau acum mai multă greutate decât înainte; erau cinstiţi şi temuţi, şi 
nimeni, în nici un chip, nu s-ar fi atins de averile lor. 

22 Fiecare şi-a primit înapoi ceea ce era al lui, după condică; iar aceia care aveau câte ceva din ale 
lor le dădeau înapoi, tremurând de frică. Toate acestea, deoarece, până la urmă, întrutotmarele 
Dumnezeu a făcut minuni pentru mântuirea lor. 

23 Binecuvântat fie Mântuitorul lui Israel întru toţi vecii! Amin! 

Rugăciunea regelui Manase 

1 

1 Doamne, Atotţiitorule, Dumnezeul părinților noştri Avraam, Isaac şi Iacob şi al seminției lor celei 
drepte, 

2 Cel ce ai făcut cerul şi pământul cu toată podoaba lor, 

3 Cel ce ai zăgăzuit marea cu cuvântul poruncii Tale, Cel ce ai încuiat genunea şi ai pecetluit-o cu 
numele Tău temut şi slăvit, 

4 în faţa Căruia toate lucrurile se tem şi tremură din pricina puterii Tale 

5 fiindcă măreţia slavei Tale e de ne-ndurat, iar aprinderii mâniei Tale împotriva păcătoşilor nu i se 
poate sta împotrivă, 


6 în timp ce mila făgăduinţei Tale e nemăsurată şi neajunsă; 

7 căci Tu eşti Domnul Cel-Preaînalt, bun, îndelung-răbdător şi multmilostiv, Căruia îi pare rău de 
răutăţile oamenilor; Tu, Doamne, după mulţimea bunătății Tale, ai făgăduit pocăință şi iertare celor 
ce i-au greşit, şi după mulţimea îndurărilor Tale ai hotărât pentru cei păcătoşi pocăință spre 
mântuire. 

8 Aşadar, Tu, Doamne, Dumnezeul celor drepți, n-ai rânduit pocăință pentru cei drepţi, adică pentru 
Avraam, pentru Isaac şi pentru lacob, care nu ţi-au greşit, ci ai rânduit pocăință pentru mine, 
păcătosul, 

9 deoarece eu am păcătuit în număr mai mult decât nisipul mării. Multe sunt fărădelegile mele, 
Doamne, multe sunt, iar eu nu sunt vrednic să privesc ori să văd înălțimea cerului din pricina 
mulţimii nedreptăților mele, 

10 încovoiat fiind eu cu multe cătuşe de fier, încât nu pot să-mi ridic capul, şi nici odihnă nu am, ca 
unul care Te-am mâniat şi răul l-am făcut în faţa Ta, nefăcând voia Ta, nici păzind poruncile Tale, 
ci aşezând urâciuni idoleşti şi înmulţind spurcăciunea faptelor. 

11 Dar acum îmi plec genunchii inimii, rugându-mă bunătăţii Tale: 

12 Am păcătuit, Doamne, am păcătuit, şi-mi cunosc fărădelegile; 

13 Dar Te rog şi-Ţi cer: iartă-mă, Doamne, iartă-mă şi nu mă da pierzării cu fărădelegile mele; 
faptele mele cele rele să nu le ţii pe veci întru mânia Ta, şi nici nu mă osândi la adâncul cel mai de 
Jos al pământului; căci Tu eşti Dumnezeu, Dumnezeul celor ce se pocăiesc, 

14 şi-ntru mine îţi vei arăta bunătatea, mântuindu-mă pe mine, nevrednicul, după mare mila Ta. 

15 Şi fără-ncetare Te voi lăuda în toate zilele vieții mele. Că pe Tine Te cântă toate puterile cereşti 
şi a Ta este slava în vecii vecilor. Amin! 

Introducere la Evanghelia după Matei 

De notat mai întâi că acest Dintre cele patru evanghelii din canonul Noului Testament, primele trei 
se numesc şi „evanghelii sinoptice“ 

Evanghelia după Matei i se datorează celui ce mai înainte se numise Levi, funcţionar public la 
vamă, şi care fusese chemat de Domnul Însuşi să-l devină ucenic (Mt 10, 3; Mc 3, 18; Le 6, 15); 
aşadar, martor direct al evenimentelor relatate. El şi-a scris Evanghelia mai întâi în limba aramaică 
(vorbită de contemporanii săi şi în care propovăduise Domnul), în jurul anului 50, pentru creştinii 
proveniţi dintre Iudeii din Palestina; această versiune nu a ajuns până la noi. În preajma anului 65 
(oricum, înainte de anul 70) Matei a rescris-o în greacă, limba în care, practic, circula toată cultura 
imperiului roman; versiunea ni s-a păstrat în peste 50 de codici. 

Să demonstreze că lisus Hristos reprezintă plinirea profeţiilor mesianice din Vechiul Testament, de 
unde şi caracterul profund dramatic al vieţii Sale: respins de propriul Său popor (pentru care Se 
întrupase în primul rând), El Se va deschide neamurilor păgâne, chemându-le la mântuire întru 
împărăția cerurilor; 

Naşterea lui lisus şi viaţa Sa neştiută (1, 1 - 2, 23). 

lisus Îşi pregăteşte misiunea publică (3, 1 - 4, 11). 

Activitatea lui Iisus în Galileea şi în ţinuturile dimprejur (4, 12 - 18, 35). (19, 1 - 20, 34). 

Activitatea lui lisus în Ierusalim (21, 1 - 25, 46). (26, 1 - 27, 66). În interiorul acestor segmente sunt 
rânduite temele pe care autorul şi le-a propus, după un plan bine chibzuit. Matei este scriitorul 
echilibrului şi armoniei, al înţelepciunii bine aşezate, al construcției solide şi al stilului sobru. 
Predica de pe Munte, Marea Cuvântare Eshatologică, Rechizitoriul lui lisus asupra fariseilor sunt 
modele de compoziţie elaborată, din a cărei structură nu lipsesc anumite jocuri controlate din 
simbolica numerelor, cum ar fi, de pildă, cifra şapte: şapte cereri în Rugăciunea Domnească, şapte 
parabole, şapte mustrări asupra fariseilor, trei grupe a câte de două ori şapte (14) în genealogia lui 
lisus. Gândire ordonată, expresie fluidă, suflu epic şi plasticitate descriptivă, iată calitățile care-i 
conferă Evangheliei după Matei un anume primat în preferinţele cititorilor. 


Evanghelia după Matei 
1 
Genealogia şi naşterea lui Iisus Hristos. 


1 Cartea naşterii] lui lisus Hristos, fiul lui David, fiul lui Avraam. 

2 Avraam i-a dat naştere lui Isaac; Isaac i-a dat naştere lui Iacob; Iacob le-a dat naştere lui Iuda şi 
fraților lui; 

3 Iuda le-a dat naştere, din Tamar, lui Fares şi lui Zara; Fares i-a dat naştere lui Heţron; Heţron i-a 
dat naştere lui Aram; 

4 Aram i-a dat naştere lui Aminadab; Aminadab i-a dat naştere lui Naason; Naason i-a dat naştere 
lui Salmon; 

5 Salmon i-a dat naştere, din Rahab, lui Booz; Booz i-a dat naştere, din Rut, lui Obed; Obed i-a dat 
naştere lui Iesei; 

6 Iesei i-a dat naştere lui David, regele; David i-a dat naştere lui Solomon, din femeia lui Urie; 

7 Solomon i-a dat naştere lui Roboam; Roboam i-a dat naştere lui Abia; Abia i-a dat naştere lui 
Asa; 

8 Asa i-a dat naştere lui Iosafat; Iosafat i-a dat naştere lui Ioram; Ioram i-a dat naştere lui Ozia; 

1 În textul de față, cuvântul grecesc genesis înseamnă şi arbore genealogic, şi naştere. Capitolul le 
cuprinde pe amândouă, dar centrul naraţiei este naşterea lui Hristos. 

9 Ozia i-a dat naştere lui lotam; lotam i-a dat naştere lui Ahaz; Ahaz i-a dat naştere lui lezechia; 

10 Iezechia i-a dat naştere lui Manase; Manase i-a dat naştere lui Amon; Amon i-a dat naştere lui 
Iosia; 

11 Iosia le-a dat naştere lui Iehonia şi fraților lui, la strămutarea în Babilon. 

12 După strămutarea în Babilon, Iehonia i-a dat naştere lui Salatiel; Salatiel i-a dat naştere lui 
Zorobabel; 

13 Zorobabel i-a dat naştere lui Abiud; Abiud i-a dat naştere lui Eliachim; Eliachim i-a dat naştere 
lui Azor; 

14 Azor i-a dat naştere lui Sadoc; Sadoc i-a dat naştere lui Ahim; Ahim i-a dat naştere lui Eliud; 

15 Eliud i-a dat naştere lui Eleazar, Eleazar i-a dat naştere lui Matan; Matan i-a dat naştere lui 
Iacob; 

16 Iacob i-a dat naştere lui Iosif, bărbatul2 Mariei, cea din care s-a născut Iisus, Ce Se cheamă 
Hristos. 

17 Aşadar, întru totul, de la Avraam până la David sunt paisprezece neamuri; de la David până la 
strămutarea în Babilon sunt paisprezece neamuri3; iar de la strămutarea în Babilon până la Hristos 
sunt paisprezece neamuri. 

2 Soţ legal, menit s-o reprezinte atât pe ea cât şi pe Fiul ei în fața autorităților şi a societății. 

3 Generaţii. 

18 Dar4 naşterea lui Iisus Hristos, astfel a fost: Fiind Maria, mama Sa, logodită cu Iosif, mai înainte 
de a fi ei laolaltă ea s-a aflat pe sine având în pântece de la Duhul Sfânt. 

19 Iar Iosif, bărbatul ei, drept fiind5 şi nevrând s-o dea el în vileag, a vrut s-o lase pe ascuns. 

20 Şi cugetând el acestea, iată îngerul Domnului i s-a arătat în vis, grăind: „losife, fiul lui David, nu 
te teme s-o iei pe Maria drept femeia ta6, fiindcă ceea ce s-a zămislit într-însa este de la Duhul 
Sfânt; 

21 ea va naşte Fiu, Căruia tu Îi vei pune numele Iisus, căci El va mântui pe poporul Său de păcatele 
lor7”. 

22 Iar acestea toate s-au făcut ca să se plinească ceea ce s-a spus de Domnul prin profetul ce zice: 

23 lată, Fecioara va purta în pântece şi va naşte Fiu şi-L vor chema cu numele de Emanuel, care se 
tâlcuieşte: Cu noi este Dumnezeu. 

24 Şi trezindu-se Iosif din somn, a făcut aşa cum i-a poruncit îngerul Domnului şi a luat-o la sine pe 
femeia sa. 

25 Şi nu a cunoscut-o până ce ea L-a născut pe Fiul ei8. Şi I-au pus Acestuia 

4 Acest episod se deschide prin particula adversativă de = dar, adică: spre deosebire de ceea ce (sau 
de cum) a fost înainte. Este folosită şi la FA 5, 1 spre a marca incorectitudinea soţilor Anania şi 
Safira în contrast cu cinstea totală a lui Barnaba. În cazul de faţă, intenţia Evanghelistului este aceea 
de a demonstra că dacă strămoşii după trup ai lui lisus s-au născut în chip firesc, naşterea Sa a avut 
un caracter suprafiresc, aşa cum e istorisită mai jos. 

5 Cu respectul legilor şi al adevărului; inocent. 


6 La Evrei, logodna nu era o simplă promisiune, ci un legământ sacru, cu putere legală. 

7 Numele Iisus înseamnă „Domnul este (Cel ce dă) mântuirea”. 

8 În limbajul biblic: a cunoaşte (o femeie): a avea legături trupeşti (cu ea). Evanghelistul e 
preocupat aici numai de faptul că lisus S-a născut din Fecioară (prin zămislirea de la Duhul Sfânt). 
Textul de faţă nu atestă în mod explicit pururea-fecioria Mariei, aşa cum ea reiese din restul 
Evangheliilor şi din tradiţia Bisericii, dar nici nu o infirmă. Adverbul-prepoziţie heos = până, până 
ce, până când, are şi semnificaţia de continuitate, perpetuitate (Bailly). Verbul care o precede, ouk 
eginosken = nu a cunoscut-o (redat în limbile moderne prin perfectul compus), este în original 
imperfectul durabil (Osty), adică exprimă o acţiune care nu se termină, care nu are un capăt. 
Compară pe heos de aici cu cel din 2 Rg 6, 23: [Micol] „n-a avut copii până în ziua morţii ei”; Ps 
109, 1: „Şezi de-a dreapta Mea până ce voi pune pe vrăjmaşii Tăi aşternut picioarelor Tale”; Mt 28, 
20: „lată, Eu cu voi sunt în toate zilele, până la sfârşitul veacului”; Lc 2, 37: [Proorociţa Ana] 
„văduvă până la optzeci şi patru de ani”. În toate cazurile, heos nu semnifică un capăt al acţiunii sau 
situaţiei care-l angajează (că adică Micol ar fi avut copii după moarte, că Fiul n-ar mai fi şezut de-a 
dreapta Tatălui după înfrângerea vrăjmaşilor, că lisus n-ar mai fi cu apostolii după sfârşitul 
veacului, că proorociţa Ana s-ar fi recăsătorit după vârsta de 84 de ani), de unde rezultă fără echivoc 
că textul de faţă nu implică o legătură maritală între Iosif şi Maria, nici înainte şi nici după naşterea 
lui Iisus. 

numele lisus. 

2 

Magii de la Răsărit. Fuga în Egipt. Irod ucide pruncii. Întoarcerea din Egipt şi aşezarea în Nazaret. 

1 Iar dacă-n zilele regelui Irod1 S-a născut lisus în Betleemul Iudeii, iată magii2 de la Răsărit au 
venit în Ierusalim, întrebând: 

1 Irod cel Mare (Idumeul). Rege al Iudeii şi vasal al Romei. Ocupând tronul prin uzurpare şi crimă, 
principala lui grijă, de-a lungul celor 33 de ani de domnie, a fost aceea de a nu şi-l pierde; bântuit de 
bănuieli, nu a ezitat să-şi ucidă doi din cei zece fii ai săi. 

2 Înţelepţi ce se ocupau cu astrologia; după tradiţie, din părţile Persiei sau Arabiei. 

2 „Unde este Cel ce s-a născut rege al Iudeilor?3 că-n Răsărit văzutu-l-am steaua şi am venit să I ne 
închinăm”. 

3 Şi auzind acestea, regele Irod s-a tulburat, şi tot Ierusalimul împreună cu el. 

4 Şi adunând pe toți arhiereii şi cărturarii poporului, i-a întrebat: „Unde este să Se nască Hristos?” 

5 Iar ei i-au zis: „În Betleemul Iudeii, că aşa este scris prin profetul: 

6 Şi tu, Betleeme din pământul lui Iuda, nicicum nu eşti mai mic între căpeteniile lui Iuda, căci din 
tine va ieşi Cârmuitorul Care-l va păstori pe poporul Meu Israel”. 

7 Atunci Irod i-a chemat în taină pe magi şi a aflat limpede de la ei vremea când li se arătase steaua. 
8 Şi trimiţându-i la Betleem, le-a zis: „Mergeţi şi cercetaţi cu de-amănuntul despre prunc şi dacă-l 
veţi afla, dați-mi şi mie de veste, pentru ca să vin şi eu şi să mă închin lui”. 

9 Iar ei, ascultându-l pe rege, au plecat; şi iată, steaua pe care o văzuseră în Răsărit mergea înaintea 
lor, până ce a venit şi a stat deasupra locului unde era Pruncul. 

10 Şi văzând ei steaua, s-au bucurat cu bucurie mare foarte. 

11 Şi intrând în casă, L-au văzut pe Prunc împreună cu Maria, mama Sa; şi căzând la pământ, i s-au 
închinat; şi deschizându-şi vistieriile, I-au adus daruri: aur, tămâie şi smirnă.4 

3 Noul-Născut era definit drept rege prin naştere (în fapt, descendent al lui David), ceea ce va stârni 
reacţia lui Irod. 

4 După Sfinţii Părinţi, trei daruri, trei simboluri: aurul, regalitatea; tămâia, dumnezeirea; smirna, 
suferinţa prin Patimi. 

12 Dar luând prin vis înştiinţare să nu se mai întoarcă la Irod, pe altă cale s-au dus în ţara lor. 

13 Iar după ce au plecat ei, iată îngerul Domnului i se arătă în vis lui Iosif, zicând: „Ridică-te, ia 
Pruncul şi pe maica Sa şi fugi în Egipt şi stai acolo până când îţi voi spune eu, fiindcă Irod vrea să 
caute Pruncul ca să-L omoare”. 

14 Şi ridicându-se Iosif, i-a luat în timpul nopţii pe Prunc şi pe maica Sa şi a plecat în Egipt. 

15 Şi au stat acolo până la moartea lui Irod, ca să se plinească cuvântul spus de Domnul prin 
profetul ce zice: Din Egipt L-am chemat pe Fiul Meu. 


16 Iar Irod, văzând că fusese amăgit de magi, s-a mâniat foarte şi, trimițând, i-a ucis pe toți pruncii 
care erau în Betleem şi-n toate hotarele lui, de doi ani şi mai în jos, după timpul pe care îl aflase de 
la magi. 

17 Atunci s-a plinit cuvântul spus prin Ieremia profetul: 

18 Glas în Rama s-a auzit, plângere şi tânguire multă, Rahela-şi plânge copiii şi nu vrea să se 
mângâie, pentru că nu mai sunt. 

19 După moartea lui Irod, iată îngerul Domnului i s-a arătat în vis lui Iosif, în Egipt, 

20 zicându-i: „Ridică-te, ia Pruncul şi pe maica Sa şi mergi în ţara lui Israel, căci au murit cei ce 
căutau viaţa Pruncului”. 

21 Iar el, ridicându-se, a luat Pruncul şi pe maica Sa şi a venit în ţara lui Israel. 

22 Şi auzind că Arhelau domneşte în Iudeea, în locul lui Irod, tatăl său, s-a temut să meargă acolo 
şi, luând poruncă prin vis, s-a dus în părțile Galileii. 

23 Şi a venit şi a locuit în oraşul numit Nazaret, ca să se plinească ceea ce s-a spus prin profeţi, că 
Nazarinean Se va chema. 

3 

loan Botezătorul şi predica sa. Botezul lui lisus. 

1 În zilele acelea a venit loan Botezătorul propovăduind în pustia Iudeii 

2 şi zicând: „Pocăiţi-vă, că s-a apropiat împărăţia cerurilor2!” 

3 El este cel despre care s-a spus prin profetul Isaia ce zice: Glasul celui ce strigă în pustie: Gătiţi 
calea Domnului, drepte faceţi-l cărările. 

4 Jar acest loan avea îmbrăcămintea din păr de cămilă, şi cingătoare de piele împrejurul mijlocului, 
iar hrana lui erau lăcuste şi miere sălbatică. 

5 Atunci au ieşit la el Ierusalimul şi toată Iudeea şi toată împrejurimea Iordanului. 

6 Şi se botezau de către el în râul Iordan, mărturisindu-şi păcatele. 

7 Dar văzând loan pe mulți farisei şi saduchei3 venind la botezul său, le-a zis: „Pui de vipere, cine 
v-a învăţat să fugiţi de mânia ce va să fie? 

8 Aşadar, faceţi-i pocăinţei roadă vrednică de pocăinţă4. 

1 „Pustia Iudeii”: deşert la vest de Marea Moartă şi de cursul inferior al Iordanului. 

2= Împărăţia lui Dumnezeu. 

3 Fariseii: membrii unui partid politico-religios foarte influent, caracterizați printr-un formalism gol 
de conținut; de aici, făţarnici. Saducheii alcătuiau tagma preoțească a aristocrației iudaice; 
naționaliști fanatici, negau existenţa sufletului şi învierea morţilor. 

4= Fapte care să ateste o pocăință reală, nu formală. 

9 Şi să nu vă amăgiţi grăind în sinea voastră: Părinte îl avem pe Avraam!, căci v-o spun eu vouă că 
şi din pietrele acestea poate Dumnezeu să-i ridice fii lui Avraam! 

10 Iată, securea stă la rădăcina pomilor, şi tot pomul care nu face roadă bună se taie şi se aruncă-n 
foc. 

11 Eu vă botez cu apă spre pocăință, dar Cel ce vine după mine este mai puternic decât mine, 
Căruia eu nu sunt vrednic să-l duc încălțămintea; Acesta vă va boteza cu Duh Sfânt şi cu foc; 

12 a Cărui lopată este în mâna Lui, şi El Îşi va curăţi aria şi-Şi va aduna grâul în hambarul Său, iar 
pleava o va arde în foc nestins”. 

13 Atunci a venit lisus din Galileea la Iordan, către loan, ca să fie botezat de către acesta. 

14 Ioan însă Îl oprea, zicând: „Eu sunt cel ce are trebuinţă să fie botezat de Tine, şi Tu vii la 
mine?...”. 

15 Şi răspunzând lisus, i-a zis: „Lasă acum, că astfel se cuvine ca noi să-mplinim toată dreptatea5”. 
Atunci L-a lăsat. 

16 Şi după ce a fost botezat, lisus a ieşit îndată din apă, şi iată cerurile i s-au deschis; şi loan a văzut 
Duhul lui Dumnezeu pogorându-Se ca un porumbel şi venind peste Dânsul. 

17 Şi iată, glas din ceruri grăind: „Acesta este Fiul Meu Cel iubit întru Care am binevoit 
5 În limbajul biblic, dreptatea înseamnă acordul omului cu planul lui Dumnezeu de a mântui lumea. 

Postul şi ispitirea lui lisus. Începutul propovăduirii Sale în Galileea. Chemarea primilor patru 


1? 


apostoli. Vindecarea multor bolnavi. 

1 Atunci lisus a fost dus de Duhul în pustiel, ca să fie ispitit de către diavolul. 

2 Şi postind El patruzeci de zile şi patruzeci de nopţi, în cele din urmă a flămânzit. 

3 Şi apropiindu-se Ispititorul, I-a zis: „Dacă eşti tu Fiul lui Dumnezeu, zi ca pietrele acestea să se 
facă pâini”. 

4 lar EI, răspunzând, i-a zis: „Scris este: Nu numai cu pâine va trăi omul, ci cu tot cuvântul care iese 
din gura lui Dumnezeu”2. 

5 Atunci diavolul L-a dus în Sfânta Cetate şi L-a pus pe aripa templului 

6 şi I-a zis: „Dacă eşti Fiul lui Dumnezeu, aruncă-te jos, că scris este: Îngerilor Săi le va porunci 
pentru tine şi ei te vor ridica pe mâini, ca nu cumva piciorul tău să ţi-l izbeşti de piatră”. 

7 lisus i-a zis: „Dar mai este scris: Să nu-L ispiteşti pe Domnul Dumnezeul tău”. 

8 Diavolul L-a mai dus pe un munte foarte înalt şi I-a arătat toate împărăţiile lumii şi slava lor 

9 şi I-a zis: „Pe acestea toate ţi le voi da ţie dacă vei cădea înaintea mea şi mi te vei închina”. 

1 Condus de Duhul Sfânt şi de propria Sa voie. 2 În construcţia gramaticală: nu pâinea este hrana 
prioritară, ci cuvântul creator al lui Dumnezeu. Citatul e după Septuaginta. (În T. M.: „... ci cu tot 
ceea ce iese din gura lui Dumnezeu”). 

10 Atunci Iisus i-a zis: „Mergi înapoia Mea, Satano, că scris este: Domnului Dumnezeului tău să | 
te închini şi numai Lui să-l slujeşti!” 

11 Atunci diavolul L-a lăsat3; şi iată, îngerii s-au apropiat de El şi-l slujeau. 

12 Şi auzind lisus că loan a fost întemnițat, a plecat în Galileea. 

13 Şi părăsind Nazaretul, a venit şi a locuit în Capernaum, lângă mare4, în hotarele lui Zabulon şi 
ale lui Neftalim, 

14 ca să se plinească ceea ce s-a spus prin Isaia profetul care zice: 

15 Pământul lui Zabulon şi pământul lui Neftalim, spre calea mării, dincolo de Iordan, Galileea 
neamurilor; 

16 poporul ce stătea în întuneric a văzut lumină mare, şi celor ce şedeau în latura şi în umbra morţii 
lumină le-a răsărit. 

17 De atunci a început lisus să propovăduiască şi să zică: „Pocăiţi-vă, că s-a apropiat împărăția 
cerurilor!” 

18 Şi pe când umbla El pe lângă Marea Galileii, a văzut doi fraţi, pe Simon cel ce se numeşte Petru 
şi pe Andrei, fratele său, care aruncau mreaja în mare, că erau pescari, 

19 şi le-a zis: „Veniţi după Mine şi vă voi face pescari de oameni!” 

20 Iar ei, îndată lăsându-şi mrejele, au mers după El. 

21 De acolo, mergând mai departe, a văzut alţi doi fraţi, pe Iacob al lui Zevedeu 

3 Diavolul Îi făcuse lui Iisus o întreită ofertă: pâinea, miracolul, puterea. Acest episod îi va inspira 
lui Dostoievski celebra Legendă a Marelui Inchizitor, din romanul Fraţii Karamazov. 

4 Capernaum, aşezat pe ţărmul nordic al lacului Ghenizaret, devine reşedinţa lui lisus, centrul 
întregii Sale activităţi. 

şi pe Ioan, fratele lui, în corabie cu Zevedeu, tatăl lor, dregându-şi mrejele, şi i-a chemat. 

22 lar ei, îndată lăsându-şi corabia şi pe tatăl lor, au mers după El. 

23 Şi a străbătut lisus toată Galileea, învățând în sinagogile lor şi propovăduind Evanghelia 
împărăției şi tămăduind toată boala şi toată neputinţa întru popor. 

24 şi s-a dus vestea despre El în toată Siria, şi aduceau la El pe toţi cei aflaţi în suferinţă şi cuprinși 
de multe feluri de boli şi de chinuri, pe demonizaţi, pe lunatici, pe slăbănogi, şi El îi vindeca. 

25 Şi mulţimi numeroase mergeau după EI, din Galileea, din Decapole5, din Ierusalim, din Iudeea 
şi de dincolo de Iordan. 

5 

Predica de pe Munte; Fericirile. Apostolii sunt sarea pământului şi lumina lumii. Plinirea legii. 
Iubirea de vrăjmaşi. 

1 Văzând lisus mulțimile, S-a suit în munte: şi şezând El, au venit la Dânsul ucenicii Săi. 

2 Şi, deschizându-Şi gura, îi învăţa, zicând: 

3 „Fericiţi cei săraci cu duhul 1, că a lor este împărăţia cerurilor. 

5 Decapole: federaţia a zece cetăţi greceşti întemeiate în Palestina de către urmaşii lui Alexandru 


cel Mare; regiune situată între Iordan, lacul Ghenizaret şi Transiordania. Aşadar, şi păgânii erau 
interesaţi de predica lui Iisus. 

1 „Cei săraci cu duhul” (în nici un caz: Cei săraci cu intelectul!) are două înţelesuri, ambele 
duhovniceşti: 1) Săracul care şi-a asumat lăuntric starea de sărăcie şi o îndură cu demnitate umană 
şi nădejde cerească; bogatul care nu e dependent lăuntric de propria sa bogăţie şi care, atunci când o 
pierde, parţial sau total, rămâne un om liber. 2) Pornind de la antropologia paulină, mistica 
răsăriteană postulează că duhul omului este partea superioară fină, inefabilă a sufletului (fără a fi 
altceva decât acesta), prin care omul poate intra în contact direct (entază) cu Duhul Sfânt. Pentru ca 
această experienţă să fie posibilă, e nevoie ca duhul omului să devină „sărac” de orice patimi sau 
impurități; astfel eliberat, duhul devine disponibil pentru înduhovnicire şi, în consecinţă, pentru 
împărăția cerurilor. pe de altă parte, în limbajul evanghelic, termenul „sărac” poate însemna şi 
„smerit”, „umil”, „supus”, „ascultător”, având întotdeauna o conotaţie pozitivă. sensul este înrudit 
cu acela al versetului 8: „Fericiţi cei curaţi cu inima”. 

4 Fericiţi cei ce plâng, că aceia se vor mângâia. 

5 Fericiţi cei blânzi, că aceia vor moşteni pământul. 

6 Fericiţi cei ce flămânzesc şi însetează de dreptate, că aceia se vor sătura. 

7 Fericiţi cei milostivi, că aceia se vor milui. 

8 Fericiţi cei curaţi cu inima, că aceia vor vedea pe Dumnezeu. 

9 Fericiţi făcătorii de pace, că aceia fiii lui Dumnezeu se vor chema. 

10 Fericiţi cei prigoniţi pentru dreptate, că a lor este împărăţia cerurilor. 

11 Fericiţi veţi fi când din pricina Mea vă vor ocări şi vă vor prigoni şi, minţind, vor zice tot 
cuvântul rău împotriva voastră.2 

12 Bucuraţi-vă şi vă veseliţi, că plata voastră multă este în ceruri, că aşa i-au prigonit pe profeţii de 
dinaintea voastră. 

2 „... minţind, vor zice tot cuvântul rău...”: Aici e vorba de calomnie: fericirea e făgăduită numai 
acelora care sunt vorbiţi de rău fără nici o acoperire, pe nedrept, în chip mincinos. Sfântul Petru va 
atrage atenţia creştinilor asupra acestui fapt (vezi 1 Ptr 2, 12 şi 3, 16, precum şi notele respective). 

13 Voi sunteţi sarea pământului; dacă sarea-şi va pierde gustul, cu ce se va săra?; de nimic nu mai e 
bună, decât să fie aruncată afară şi călcată în picioare de oameni. 

14 Voi sunteţi lumina lumii; nu poate să se ascundă cetatea din vârful muntelui; 

15 nici aprinde cineva făclie şi o pune sub obroc3, ci în sfeşnic, şi ea le luminează tuturor celor din 
casă. 

16 Aşa să lumineze lumina voastră înaintea oamenilor, încât ei să vadă faptele voastre cele bune şi 
să-L slăvească pe Tatăl vostru Cel din ceruri. 

17 Să nu socotiți că am venit să stric legea sau profeţii; n-am venit să stric, ci să plinesc4. 

18 Că adevăr vă grăiesc: Înainte de a trece cerul şi pământul, nici o iotă sau o cirtă5 din lege nu va 
trece până ce toate se vor împlini. 

19 Aşadar, cel ce va strica una din aceste porunci foarte mici şi astfel îi va învăţa pe oameni, foarte 
mic se va chema în împărăţia cerurilor; dimpotrivă, cel ce le va face şi astfel va învăţa, acela mare 
se va chema în împărăţia cerurilor. 

3 „Obroc” (sau „oboroc”): vas mare, de lemn, folosit ca unitate de măsurat cerealele; baniţă; mierţă; 
bănicior. Rar folosit în limba curentă, cuvântul (de origine ucraineană) s-a încetățenit în expresia 
biblică „a ţine lumina sub obroc” = a ascunde un adevăr sau o valoare spirituală. 

4 Contextual, în N. T., „legea” era cea dată de Dumnezeu prin Moise. Verbul a (se) plini îşi are 
dublul său înţeles: pe acela de a adeveri, a face ca o profeție să devină realitate (ca în Mt 1, 22; 

2, 15; 2, 17 etc.) şi pe acela de a face, a săvârşi, a întregi, a împlini, a completa, a duce la capăt, a 
desăvârşi. 

5 Mici semne grafice din alfabetul limbilor biblice. Aşadar: cele mai mici amănunte. 

20 Că vă spun: Dacă dreptatea voastră n-o va întrece pe a cărturarilor şi a fariseilor, nu veţi intra în 
împărăţia cerurilor. 

21 Aţi auzit că s-a spus celor de demult: Să nu ucizi; iar cel ce va ucide, vrednic este de judecată. 

22 Eu însă vă spun: Oricine se mânie pe fratele său, vrednic va fi de judecată; şi cel ce-i va zice 
fratelui său: Netrebnicule!, vrednic va fi de judecata sinedriului; iar cel ce-i zice: Nebunule!, 


vrednic va fi de gheena focului6. 

23 Deci, dacă-ţi vei aduce darul tău la altar şi acolo îți vei aminti că fratele tău are ceva împotrivă-ţi, 
24 lasă-ţi darul acolo, înaintea altarului, mergi mai întâi şi te împacă cu fratele tău şi numai după 
aceea întoarce-te şi adu-ţi darul. 

25 Împacă-te cu pârâşul tău degrabă, cât încă mai eşti cu el pe cale, ca nu cumva pârâşul să te dea 
pe mâna judecătorului, iar judecătorul pe aceea a slujbaşului şi să fii aruncat în temniţă; 

26 adevăr îţi spun: nu vei ieşi de acolo până nu vei fi dat şi cel din urmă ban. 

27 Aţi auzit că s-a spus celor de demult: Să nu te desfrânezi; 

28 Eu însă vă spun că oricine se uită la o femeie spre a o pofii s-a şi desfrânat cu ea în inima lui. 

29 Iar dacă ochiul tău cel drept îţi 

6 Gheena: vechea vale a lui Hinom, în care păgânii canaaneeni îşi ardeau copiii ca jertfă zeilor Baal 
şi Moloh (Ir 32, 35). Situată la marginea Ierusalimului, în ea se depozitau şi ardeau în permanenţă 
gunoaiele oraşului. Metaforă pentru chinurile veşnice ale păcătoşilor. În textul de faţă: instanţa 
ultimă şi irevocabilă, după cea a judecătoriei simple şi după aceea a sinedriului (tribunalul suprem). 

devine piatră de poticnire7, scoate-l şi aruncă-l de la tine, că mai bine îţi este să piară unul din 
mădularele tale, iar nu tot trupul să-ţi fie aruncat în gheenă. 

30 Şi dacă mâna ta cea dreaptă îți devine piatră de poticnire, taie-o şi arunc-o de la tine, că mai bine 
îți este să piară unul din mădularele tale, iar nu tot trupul să-ţi fie aruncat în gheenă. 

31 S-a mai spus: Cel ce-şi va lăsa femeia, să-i dea carte de despărțire. 

32 Eu însă vă spun că oricine-şi va lăsa femeia, în afara pricinii de desfrânare, o face să săvârşească 
adulter; iar cel ce o va lua pe cea lăsată, adulter săvârşeşte. 

33 Aţi auzit că s-a spus celor de demult: Să nu juri strâmb, ci jurămintele tale să le ţii înaintea 
Domnului. 

34 Eu însă vă spun: Să nu te juri nicicum: nici pe cer, fiindcă este tronul lui Dumnezeu; 

35 nici pe pământ, fiindcă este aşternut al picioarelor Lui, nici pe Ierusalim, fiindcă este cetate a 
Marelui Împărat; 

36 nici pe capul tău să nu te juri, fiindcă tu nu poți să faci un singur fir de păr, alb sau negru. 

37 Ci cuvântul vostru să fie: Da, da; Nu, nu9; iar ce este mai mult decât atâta, de la Cel-Rău este. 

38 Aţi auzit că s-a spus: Ochi pentru ochi şi dinte pentru dinte; 

39 Eu însă vă spun: Nu staţi împotriva celui rău 10; iar celui ce te loveşte peste 

7 Te îndeamnă sau te predispune la păcat. 

8 Act de divorţ. 

9 Răspuns la întrebare; sinceritatea afirmației; întărirea adevărului. 

10 A nu-l întâmpina pe cel rău cu rău, cu gând de răzbunare, aşa cum prevedea legea talionului la 
care Se referă Iisus; porunca nu exclude atitudinea demnă față de omul rău (vezi In 18, 22) sau 
combaterea răului din lume. 

obrazul drept, întoarce-i-l şi pe celălalt. 

40 Celui ce vrea să se judece cu tine şi să-ţi ia haina, lasă-i lui şi cămaşa. 

41 Iar de te va sili cineva să mergi o milă, mergi cu el două. 

42 Celui care cere de la tine, dă-i; şi celui ce vrea să se împrumute de la tine, nu-i întoarce spatele. 
43 Aţi auzit că s-a spus: Să-l iubeşti pe aproapele tău şi să-l urăşti pe vrăjmaşul tău; 

44 dar Eu vă spun: lubiţi pe vrăjmaşii voştri, binecuvântaţi pe cei ce vă blesteamă, faceţi bine celor 
ce vă urăsc şi rugaţi-vă pentru cei ce vă vatămă şi vă prigonesc, 

45 ca să fiți fiii Tatălui vostru Celui din ceruri, că El face să răsară soarele Său peste cei răi şi peste 
cei buni şi face să plouă peste cei drepţi şi peste cei nedrepți. 

46 Că dacă-i iubiţi pe cei ce vă iubesc, ce răsplată veţi avea? Oare vameşiil | nu fac şi ei la fel? 

47 Şi dacă-i îmbrăţişaţi doar pe frații voştri, ce faceţi mai mult? Oare păgânii nu fac şi ei tot aşa? 

48 Drept aceea, fiţi voi desăvârşiţi, precum Tatăl vostru Cel ceresc desăvârşit este! 

11 Perceptori de impozite, faimoşi prin corupţia, abuzurile şi raptul cu care-și practicau meseria. În 
limbajul biblic, oameni păcătoşi. 

6 

Milostenia. Rugăciunea Domnească. Iertarea şi postul. Dumnezeu şi Mamona. Nesocotirea celor 


lumești. 

1 Luaţi aminte ca milostenial voastră să nu o faceţi în faţa oamenilor, ca să vadă ei; altminteri nu 
veţi avea răsplată de la Tatăl vostru Cel din ceruri. 

2 Deci, când faci milostenie, nu trâmbiţa înaintea ta, cum fac făţarnicii? prin sinagogi şi pe uliţe, ca 
să fie slăviţi de oameni; adevăr vă grăiesc, îşi iau plata lor. 

3 Tu însă, când faci milostenie, să nu ştie stânga ta ce face dreapta, 

4 pentru ca milostenia ta să fie într-ascuns; şi Tatăl tău, Care vede întru ascuns, îţi va răsplăti la 
arătare. 

5 lar când vă rugaţi, nu fiţi ca făţarnicii, că lor le place să-şi facă rugăciunile stând în picioare prin 
sinagogi şi prin răspântii, ca să se arate oamenilor; adevăr vă grăiesc, îşi iau plata lor. 

6 Tu însă, când te rogi, intră în cămara ta şi, închizând uşa, roagă-te Tatălui tău Care este întru 
ascuns; şi Tatăl tău, Care vede întru ascuns, îţi va răsplăti la arătare. 

7 lar când vă rugaţi, nu spuneţi multe, ca păgânii, că acestora li se pare că prin vorbăria lor vor fi 
ascultați. 

8 Deci nu vă asemănaţi lor, că Tatăl vostru ştie de ce aveţi trebuinţă, mai înainte de a cere voi de la 
El. 

1 În traducere literală: dreptatea voastră (adică practicarea faptelor bune, prin care omul devine 
drept înaintea lui Dumnezeu). 

2 Ipocriţi, oameni care afişează o pietate falsă, fără acoperire lăuntrică; în mod curent, termenul se 
referă la cei din secta fariseilor. 

9 Aşadar, voi aşa să vă rugaţi: Tatăl nostru Carele eşti în ceruri, sfinţească-se numele Tău; 

10 vină împărăţia Ta; facă-se voia Ta precum în cer aşa şi pe pământ. 

11 Pâinea noastră cea de toate zilele3 dă-ne-o nouă astăzi; 

12 şi ne iartă nouă greşalele4 noastre precum şi noi iertăm greşiţilor noştri; 

13 şi nu ne duce pe noi în ispită5, ci ne izbăveşte de Cel-Rău. Că a Ta este împărăţia şi puterea şi 
slava în veci. Amin. 

14 Că de veţi ierta oamenilor greşalele lor, ierta-va şi vouă Tatăl vostru Cel ceresc; 

15 dar de nu veţi ierta oamenilor greşalele lor, nici Tatăl vostru nu va ierta greşalele voastre. 

16 Iar când postiţi, nu fiţi posomorâţi ca făţarnicii; că ei îşi mânjesc feţele ca să le arate oamenilor 
că ţin post; adevăr vă grăiesc, îşi iau plata lor. 

17 Tu însă, când posteşti, unge-ţi capul şi spală-ţi faţa, 

3 Hrana noastră zilnică I-o datorăm în primul rând lui Dumnezeu, şi de la El se cade s-o cerem. 
„Cea spre fiinţă”, expresie folosită în unele versiuni, nu traduce exact cuvântul original, dar nici nu 
constituie o erezie; Sfinţii Părinţi i-au imprimat şi o dimensiune duhovnicească, euharistică. 

4 Limba impune o diferenţiere semantică a acestui plural. Spre deosebire de greşeli, care sunt 
simple erori sau abateri de la normă, greşalele înseamnă încălcarea datoriilor morale pe care 
oamenii le contractează nu numai față de Dumnezeu, ci şi de semenii lor, atât prin răul pe care-l fac, 
cât şi prin binele pe care nu-l fac. 

5 În înţelesul de „nu ne lăsa să cădem în ispită” sau „fereşte-ne de prilejul ispitei”. De altfel, ispita 
nu e o cădere propriu-zisă, ci o încercare sau un examen prin care cineva poate să cadă; o probă de 
foc. 

18 pentru ca nu oamenilor să te arăţi că posteşti, ci Tatălui tău Care este întru ascuns; şi Tatăl, Care 
vede întru ascuns, îţi va răsplăti la arătare. 

19 Nu vă adunaţi comori pe pământ, unde molia şi rugina le strică şi unde furii le sapă şi le fură; 

20 ci adunaţi-vă comori în cer, unde nici molia şi nici rugina nu le strică, unde furii nu le sapă şi nu 
le fură; 

21 că unde-ţi este comoara, acolo-ţi va fi şi inima! 

22 Luminătorul trupului este ochiul6; deci, dacă ochiul tău e curat, tot trupul tău va fi luminat; 

23 dar dacă ochiul tău e rău, tot trupul tău va fi întunecat. Deci, dacă lumina care se află-n tine este 
întuneric, cu cât mai mult întunericul! 

24 Nimeni nu poate sluji la doi domni, căci sau pe unul îl va urî şi pe celălalt îl va iubi, sau de unul 
se va alipi şi pe celălalt îl va dispreţui; nu puteţi să slujiți lui Dumnezeu şi lui Mamona”. 

25 De aceea vă spun: Nu purtaţi grijă pentru viaţa voastră ce veţi mânca şi ce veţi bea, nici pentru 


trupul vostru cu ce vă veţi îmbrăca; oare nu este viața mai mult decât hrana şi trupul decât 
îmbrăcămintea? 

26 Priviţi la păsările cerului, că nu seamănă, nici nu seceră, nici nu adună în hambare, şi Tatăl 
vostru Cel ceresc le hrăneşte. Oare nu sunteţi voi cu mult altceva decât ele? 

27 Şi cine dintre voi, purtându-şi grija, poate să-i adauge staturii sale un cot? 

6 Metaforă pentru lumina spirituală pe care o izvorăşte sufletul; dacă sufletul în sine este întuneric, 
totul este întuneric. 

7 Mamona: demonul banului, al avariţiei, al egoismului, al posesiunilor materiale. 

28 lar de îmbrăcăminte de ce purtaţi grijă? Luaţi seama la crinii câmpului cum cresc: nu se 
ostenesc, nici nu torc, 

29 dar v-o spun Eu vouă că nici Solomon, în toată slava lui, nu s-a îmbrăcat ca unul din ei! 

30 Iar dacă iarba câmpului, care astăzi este şi mâine se aruncă în cuptor, Dumnezeu aşa o îmbracă, 
oare nu cu mult mai mult pe voi, puţin-credincioşilor? 

31 Aşadar, nu vă îngrijorați spunând: Ce vom mânca? sau: Ce vom bea? sau: Cu ce ne vom 
îmbrăca? 

32 deoarece pe toate acestea păgânii le caută; că ştie Tatăl vostru Cel ceresc că aveţi nevoie de toate 
acestea; 

33 ci căutaţi mai întâi împărăţia lui Dumnezeu şi dreptatea Lui, şi toate acestea vi se vor adăuga. 

34 Nu purtaţi deci grija zilei de mâine, căci ziua de mâine se va îngriji de ale sale. I-ajunge zilei 
răutatea ei! 

7 

Judecarea fratelui. Puterea stăruinței în rugăciune. Cele două căi. Ferirea de profeții mincinoşi. Cele 
două temelii. 

1 Nu judecaţi, ca să nu fiţi judecaţi; 

2 căci cu judecata cu care judecaţi, cu aceea veţi fi judecaţi; şi cu măsura cu care măsuraţi, cu aceea 
vi se va măsura. 

1 Nu-i judecaţi pe semeni, ca să nu fiți judecaţi de Dumnezeu. Omul e înclinat să evalueze excesiv 
faptele altora şi să le condamne cu uşurinţă, absolvindu-se pe sine. O judecată dreaptă nu e posibilă 
fără a cunoaşte toate datele problemei; Dumnezeu este singurul judecător real, El fiind singurul care 
cunoaşte şi datele lăuntrice ale fiinţei omeneşti. 

3 Cum de vezi paiul din ochiul fratelui tău, dar bârna din ochiul tău nu o iei în seamă? 

4 Sau cum îi vei zice fratelui tău: Lasă-mă să-ţi scot paiul din ochi!, şi iată că-n ochiul tău este 
bârna? 

5 Făţarnicule, scoate mai întâi bârna din ochiul tău şi numai atunci vei vedea să scoţi paiul din 
ochiul fratelui tău. 

6 Nu daţi cele sfinte? câinilor, nici nu aruncaţi mărgăritarele voastre înaintea porcilor, ca nu cumva 
să le calce în picioare şi, întorcându-se, să vă sfâşie. 

7 Cereţi şi vi se va da; căutaţi şi veţi afla; bateţi şi vi se va deschide; 

8 că oricine cere, primeşte; cel ce caută, află; şi celui ce bate i se va deschide. 

9 Cine oare este omul acela dintre voi căruia fiul său îi va cere pâine şi el îi va da piatră?; 

10 sau, de-i va cere peşte, el îi va da şarpe? 

11 Deci, dacă voi, răi fiind, ştiţi să daţi daruri bune fiilor voştri, cu cât mai mult Tatăl vostru Cel din 
ceruri va da cele bune celor care cer de la EI! 

12 Aşadar, pe toate câte vreţi să vi le facă vouă oamenii, întocmai faceţi-le şi voi lor; că aceasta este 
legea şi profeţii3. 

13 Intraţi pe poarta cea strâmtă; că largă este poarta şi lat este drumul 

2 Este vorba de cărnurile sfințite după ritualul ebraic spre a fi aduse ca jertfă pe altar. Ideea 
întregului verset este aceea că adevărurile sfinte, dacă sunt lăsate pe seama celor ce nu pot să le 
înţeleagă, riscă să fie profanate şi să se întoarcă împotriva celor ce nu le-au administrat cum trebuie. 
3 Tot ceea ce au învăţat Moise şi profeţii Vechiului Testament se cuprinde în această regulă de aur. 
ce duce la pieire şi mulţi sunt cei ce intră prin el; 

14 şi strâmtă este poarta şi îngust este drumul ce duce la viaţă şi puţini sunt cei ce îl află. 

15 Feriţi-vă de profeţii mincinoşi, care vin la voi în haine de 014, iar pe dinlăuntru sunt lupi răpitori. 


16 După roadele lor îi veţi cunoaşte. Au doară se culeg struguri din spini sau smochine din 
mărăcini? 

17 Aşa că orice pom bun face roade bune, iar pomul rău face roade rele. 

18 Nu poate pomul bun să facă roade rele, nici pomul rău să facă roade bune. 

19 Iar orice pom care nu face roadă bună se taie şi se aruncă în foc. 

20 De aceea, după roadele lor îi veţi cunoaşte. 

21 Nu tot cel ce-Mi zice: Doamne, Doamne! va intra în împărăția cerurilor, ci acela care face voia 
Tatălui Meu Celui din ceruri. 

22 Mulţi Îmi vor spune în ziua aceea: Doamne, Doamne, oare nu în numele Tău am profețit? şi nu 
în numele Tău demoni am scos? şi nu în numele Tău multe minuni am făcut? 

23 Şi atunci le voi mărturisi: Niciodată nu v-am cunoscut pe voi. Depărtaţi-vă de la Mine, voi, cei 
ce lucraţi fărădelegea! 

24 De aceea, tot cel ce aude aceste cuvinte ale Mele şi le plineştes, i se va asemăna bărbatului 
înţelept care şi-a clădit casa pe stâncă. 

25 Şi a căzut ploaia şi au venit puhoaiele şi au suflat vânturile şi au izbit în 

4 Maeștrii minciunii, care se deghizează în învăţători ai blândeţii şi adevărului spre a-şi apropia pe 
cei naivi. 

5= Le traduce în faptă; le pune în practică. 

casa aceea, dar ea n-a căzut, fiindcă era întemeiată pe stâncă. 

26 Dar cel ce aude aceste cuvinte ale Mele şi nu le plineşte, i se va asemăna bărbatului nechibzuit 
care şi-a clădit casa pe nisip. 

27 Şi a căzut ploaia şi au venit puhoaiele şi au suflat vânturile şi au izbit în casa aceea şi ea a căzut. 
Şi mare i-a fost căderea!” 

28 lar când lisus a sfârşit cuvintele acestea, mulțimile erau uimite de învăţătura Lui, 

29 că îi învăţa ca unul care are putere, iar nu cum îi învățau cărturarii lor. 

8 

Iisus vindecă un lepros, pe servul unui sutaş, pe soacra lui Petru şi pe alţi bolnavi; linişteşte furtuna 
de pe mare şi vindecă doi demonizaţi. 

1 Şi coborându-Se El din munte, mulțimi numeroase au mers după El. 

2 Şi iată un lepros, apropiindu-se, I se închina, zicând: „Doamne, dacă vrei, Tu poţi să mă 
curăţeşti”. 

3 Şi lisus, întinzându-Şi mâna, S-a atins de el, zicând: „Vreau, curăţeşte-te 
lepra. 

4 Şi i-a zis Iisus: „la seama să nu spui la nimeni, ci mergi de te arată preotului şi să duci darul pe 
care l-a rânduit Moise, să le fie lor mărturie” 1. 

6 În sensul de autoritate divină, ascendență morală. 

1 Iudeii considerau că un lepros este necurat şi sufleteşte, motiv pentru care el nu avea permisiunea 
de a aduce jertfe (daruri) la altar. Preoţii erau singurii autorizaţi să constate şi certifice dacă un om 
este sau nu bolnav de lepră. În cazul de faţă, lisus este nu numai Tămăduitorul, dar şi Cel ce-l 
autorizează pe fostul bolnav să-şi aducă jertfa, aceasta fiindu-le Iudeilor dovada că omul e curat în 
întregimea fiinţei lui. De altfel, toate vindecările făcute de Iisus au şi un efect spiritual. 

5 Pe când intra în Capernaum s-a apropiat de El un sutaş, rugându-L 

6 şi zicând: „Doamne, servul meu zace slăbănog în casă, cumplit chinuindu-se”. 

7 Şi lisus i-a zis: „Voi veni şi-l voi vindeca”. 

8 Dar sutaşul, răspunzând, I-a zis: „Doamne, nu sunt vrednic să intri sub acoperişul meu, ci zi 
numai cu cuvântul şi servul meu se va tămădui. 

9 Că şi eu sunt om sub stăpânirea altora şi am sub mine ostaşi şi-i spun unuia: Du-te! şi se duce; şi 
altuia: Vino! şi vine; şi robului meu: Fă asta! şi face”. 

10 Auzind acestea, lisus s-a minunat şi a zis celor ce veneau după El: „Adevăr vă grăiesc, nici în 
Israel, n-am aflat atâta credinţă! 

11 Şi vă spun Eu vouă că mulți de la răsărit şi de la apus vor veni şi vor şedea la masă cu Avraam, 
cu Isaac şi cu Iacob în împărăția cerurilor, 

12 iar fiii împărăției vor fi aruncaţi în întunericul cel mai din afară; acolo va fi plângerea şi 


1? 


Şi îndată i s-a curățit 


scrâşnirea dinților?”. 

13 Şi i-a zis lisus sutaşului: „Du-te, să-ţi fie după cum ai crezut!” şi s-a însănătoşit servul său în 
ceasul acela. 

2 Avertisment dat ludeilor, care se socoteau moştenitorii exclusivi ai făgăduinţei date de Dumnezeu 
lui Avraam, dar care, refuzând să primească lumina Evangheliei, urmează să fie aruncaţi în 
întunericul „cel mai din afară”, adică veşnic, desăvârşit, de nepătruns, unde sufletul e complet 
singur, în imposibilitatea comunicării cu alte suflete. 

14 Şi venind lisus în casa lui Petru, a văzut pe soacra acestuia zăcând, prinsă de friguri. 

15 şi s-a atins de mâna ei şi ea s-a ridicat şi Îi slujea. 

16 Şi făcându-se seară, i s-au adus mulţi demonizaţi şi El a scos duhurile prin cuvânt şi pe toţi cei 
bolnavi i-a vindecat, 

17 ca să se plinească ceea ce s-a spus prin profetul Isaia ce zice: Acesta neputinţele noastre le-a luat 
şi bolile noastre le-a purtat.3 

18 Şi văzând lisus mulțimea împrejurul Său, a poruncit ucenicilor să treacă de cealaltă parte a mării. 
19 Şi apropiindu-se un cărturar, I-a zis: „Învăţătorule, Te voi urma oriunde vei merge”. 

20 Dar Iisus i-a răspuns: „Vulpile au vizuini şi păsările cerului cuiburi, dar Fiul Omului4 nu are 
unde să-Şi plece capul”. 

21 Un altul dintre ucenici I-a zis: „Doamne, dă-mi voie ca mai întâi să mă duc şi să-l îngrop pe tatăl 
meu”. 

22 Iar lisus i-a zis: „Tu vino după Mine şi lasă-i pe cei morţi să-şi îngroape morţii”.5 

23 Şi intrând El în corabie, ucenicii Săi L-au urmat. 

3 Citat din memorie; alte cuvinte, dar acelaşi sens. 

4 Fiul Omului este un nume pe care lisus Şi-l dă singur şi prin care vrea să sublinieze faptul că El 
este nu numai Dumnezeu, ci şi persoană umană, ale cărei suferințe omeneşti (foamea, setea, 
neodihna, patimile şi răstignirea) vor fi biruite prin învierea Sa din morți. 

5 Aluzie la cărturarul de alături, despre care lisus ştia că nu fusese sincer în cererea de a-L urma şi 
pe care îl refuzase, ca pe un suflet mort şi împietrit în propria-i amorţire. 

24 Şi, iată, furtună grea s-a făcut pe mare, încât corabia se acoperea de valuri; iar El dormea. 

25 Şi venind ucenicii la El, L-au trezit, zicându-l: „Doamne, mântuieşte-ne, că pierim!” 

26 Şi Iisus le-a zis: „De ce vă este frică, puţin-credincioşilor?” atunci s-a ridicat, a certat vânturile şi 
marea şi s-a făcut linişte mare. 

27 lar oamenii se mirau, zicând: „Cine este Acesta, că şi vânturile şi marea ascultă de E1?...”. 
28 Şi trecând El dincolo, în ţinutul Gadarenilor, L-au întâmpinat doi demonizaţi ieşind din 
morminte şi atât de înfricoşători încât nimeni nu putea să treacă pe calea aceea. 

29 Şi iată că ei strigau, zicând: „Ce este nouă şi ţie6, Iisuse, Fiul lui Dumnezeu? Venit-ai aici mai 
înainte de vreme ca să ne chinuiești?” 

30 Şi la o bună depărtare de ei era o turmă mare de porci care păştea. 

31 Iar demonii Îl rugau, zicând: „Dacă ne scoţi afară, trimite-ne în turma de porci”. 

32 Şi El le-a zis: „Duceţi-vă!” Iar ei, ieşind, s-au dus în turma de porci. Şi iată, toată turma s-a 
repezit de pe stâncă-n mare şi a pierit în apă. 

33 lar păzitorii au fugit şi, ducându-se în cetate, au spus totul, şi despre cele întâmplate cu 
demonizaţii. 

34 Şi iată, toată cetatea a ieşit în întâmpinarea lui lisus şi, văzându-L, L-au rugat să plece din 
hotarele lor. 

6 Expresie ebraică cu înţelesul: Ce ai cu noi?; ce vrei să faci cu noi?; de ce te amesteci în treburile 
noastre? În fapt, e vocea demonilor. 

Vindecarea paraliticului din Capernaum. Chemarea lui Matei. Întrebarea despre post. Învierea fiicei 
lui Iair şi vindecarea femeii cu scurgere de sânge. Vindecarea a doi orbi şi a unui mut. Secerişul 
mult, secerători puţini. 

1 Intrând în corabie, lisus a trecut dincoace şi a venit în cetatea sal. 

2 Şi iată, l-au adus un slăbănog zăcând pe pat. Şi lisus, văzând credinţa lor, i-a zis slăbănogului: 


„Îndrăzneşte, fiule, iertate fie păcatele tale!” 

3 Dar unii dintre cărturari ziceau în sinea lor: Acesta blasfemiază.2 

4 Şi Iisus, cunoscând gândurile lor, le-a zis: „De ce cugetaţi cele rele în inimile voastre? 

5 Căci ce este mai lesne?: A zice: lertate fie-ţi păcatele!, sau a zice: Ridică-te şi umblă!? 

6 Dar ca să ştiţi că putere3 are Fiul Omului pe pământ să ierte păcatele, i-a zis atunci slăbănogului-: 
Ridică-te, ia-ţi patul şi mergi la casa ta!” 

7 Şi ridicându-se, s-a dus la casa sa. 

8 Iar mulțimile, văzând acestea, s-au înspăimântat şi au slăvit pe Dumnezeu, Cel ce dă oamenilor4 o 
astfel de putere. 

1 Capernaum, oraşul Său de reşedinţă, unde venea acum din Gadara. 

2 Insultă la adresa lui Dumnezeu, singurul Care poate ierta păcatele. 

3 Cuvântul în sine e mai cuprinzător: Fiul Omului are nu numai puterea de a vindeca, ci şi 
autoritatea (dumnezeiască) de a ierta. 

4 În gândirea Evanghelistului, pluralul acesta profetic se referă la slujitorii Bisericii (apostoli, 
episcopi, preoţi), învestiţi de lisus cu puterea de a ierta păcatele (Mt 18, 18). 

9 Şi trecând lisus de acolo, a văzut un om care şedea la vamă5, cu numele Matei, şi i-a zis: „Vino 
după Mine!” Şi, ridicându-se, a mers după El. 

10 Şi pe când şedea El la masă în casa acestuia, iată mulţi vameşi şi păcătoşi6 au venit şi au șezut la 
masă împreună cu lisus şi cu ucenicii Săi. 

11 Şi văzând fariseii, le-au zis ucenicilor Săi: „De ce mănâncă Învățătorul vostru cu vameşii şi cu 
păcătoşii?” 

12 Şi auzind El, le-a grăit: „Nu cei sănătoşi au nevoie de doctor, ci cei bolnavi. 

13 Aşadar, mergeţi şi învăţaţi-vă ce înseamnă: Milă voiesc, iar nu jertfă; că n-am venit să-i chem pe 
cei drepţi la pocăință, ci pe cei păcătoşi”. 

14 Atunci au venit la El ucenicii lui loan, zicând: „Pentru ce noi şi fariseii postim mult, iar ucenicii 
Tăi nu postesc? 

15 Şi isus le-a zis: „Pot oare nuntaşii să se întristeze câtă vreme mirele este cu ei? Dar vor veni 
zilele când mirele va fi luat de la ei şi atunci vor posti7. 

16 Nimeni nu pune petic de postav nou la o haină veche, căci peticul trage de haină şi se face o 
ruptură mai rea; 

17 nici nu pune vin nou în burdufuri vechi, că altfel burdufurile crapă, vinul se varsă şi burdufurile 
se pierd; ci vinul cel nou se pune în burdufuri noi şi se păstrează amândouă”. 

5 În calitate de vameş, funcţionar public pentru colectarea taxelor şi impozitelor. 

6 Păcătoşi publici, rău famaţi prin moravuri sau profesie, declasaţi ai societăţii, considerați drept 
fiinţe impure care, printre altele, nu respectau regulile impuse de Lege cu privire la mâncăruri. 

7 Aluzie limpede la patimile şi moartea lui lisus; text pe care se întemeiază, în principal, Postul cel 
mare sau Păresimile, ca ţinută de doliu pentru absenţa de până la înviere a Mirelui. 

18 Pe când le spunea El acestea, iată că un dregător8, venind, i s-a închinat, zicând: „Fiica mea a 
murit de curând; ci, venind, pune mâna Ta pe dânsa şi va trăi”. 

19 Atunci lisus, ridicându-Se, a mers după el împreună cu ucenicii Săi. 

20 Şi iată, o femeie care de doisprezece ani avea scurgere de sânge, s-a apropiat de El şi, fiind în 
spatele Lui, s-a atins de poala hainei Sale; 

21 că zicea în sinea ei: „Doar să mă ating de haina Lui şi mă voi vindeca9”. 

22 Iar lisus, întorcându-Se şi văzând-o, i-a zis: „Îndrăzneşte, fiică, credinţa ta te-a mântuit!” Şi din 
ceasul acela femeia s-a tămăduit. 

23 Şi venind Iisus la casa dregătorului şi văzând pe cântăreții din flaut şi mulțimea tulburată, a zis: 
24 „Depărtaţi-vă, căci copila n-a murit, ci doarme”. Dar ei râdeau de El. 

25 lar după ce mulțimea a fost scoasă afară, EI a intrat, a luat-o pe copilă de mână şi ea s-a ridicat. 
26 şi s-a răspândit această veste în tot ţinutul acela. 

27 Şi plecând Iisus de acolo, doi orbi se ţineau după El şi strigau şi ziceau: „Miluieşte-ne pe noi, 
Fiule al lui David!” 

8 De la Mc 5, 22 şi Lc 8, 41 ştim că acesta se numea lair şi că era mai-marele sinagogii, deci un 
demnitar cu funcție religioasă şi socială, dar fără să fi fost preot. 


9 Printr-o lungă şi neîntreruptă tradiție, gestul femeii de a se atinge de marginea hainei lui Iisus este 
repetat de mulţi din credincioşii noştri care se ating de veşmintele preotului atunci când acesta iese 
cu Cinstitele Daruri; în unele părți, la sfârşitul Liturghiei preotul este rugat să-şi dezbrace 
veşmintele pe capul bolnavului. 

28 După ce a intrat în casă, au venit la El orbii şi lisus i-a întrebat: „Credeţi că pot să fac Eu 
aceasta?” Ei I-au zis: „Da, Doamne!” 

29 Atunci S-a atins de ochii lor zicând: „Fie vouă după credinţa voastră!” 

30 şi s-au deschis ochii lor. Iar lisus le-a poruncit cu asprime, zicând: „Luaţi seama, să nu ştie 
nimeni”. 

31 Dar ei, ieşind, L-au vestit în tot ţinutul acela. 

32 Şi plecând ei, iată au adus la El un om mut, având demon. 

33 Şi scoţându-i-se demonul, mutul a vorbit. Iar mulțimile se minunau, zicând: „Aşa ceva niciodată 
nu s-a arătat în Israel!” 

34 Dar fariseii ziceau: „Cu domnul demonilor îi scoate pe demoni”. 

35 Şi lisus străbătea toate oraşele şi satele, învățând în sinagogile lor, propovăduind Evanghelia 
împărăției şi vindecând toată boala şi toată neputinţa în popor. 

36 Şi văzând El mulțimile, I S-a făcut milă de ele, că erau necăjite şi rătăcite ca nişte oi care n-au 
păstor. 

37 Atunci le-a zis ucenicilor Săi: „Secerişul este mult, dar lucrătorii sunt puţini. 

38 Rugaţi-L deci pe Domnul secerişului să scoată lucrători la secerişul Său”. 

Numele celor doisprezece apostoli; trimiterea lor la propovăduire. A-L mărturisi pe Hristos în faţa 
oamenilor. 

1 Şi chemându-i pe cei doisprezece ucenici ai Săi, le-a dat lor puterel asupra duhurilor necurate, ca 
să le scoată şi să tămăduiască toată boala şi toată neputinţa. 

2 Iar numele celor doisprezece apostoli sunt acestea: Întâi Simon, cel numit Petru, apoi Andrei, 
fratele lui; Iacob al lui Zevedeu şi loan, fratele lui; 

3 Filip şi Bartolomeu, Toma şi Matei vameşul, Iacob al lui Alfeu şi Levi ce se zice Tadeu; 

4 Simon Canaaneanul şi Iuda Iscarioteanul, cel ce L-a şi vândut. 

5 Pe aceşti doisprezece i-a trimis lisus, poruncindu-le acestea: „În calea păgânilor să nu mergeţi şi-n 
cetate de Samarineni să nu intraţi2; 

6 ci mai degrabă mergeţi la oile cele pierdute ale casei lui Israel3. 

7 Şi mergând, propovăduiţi grăindu-le: s-a apropiat împărăţia cerurilor! 

8 Pe cei bolnavi tămăduiţi-i, pe cei morţi înviaţi-i; pe cei leproşi curăţiţi-i;, pe demoni scoateţi-i 
afară; în dar ați primit, în dar să daţi. 

9 Să nu aveţi nici aur, nici argint, nici bani în cingătorile voastre; 

10 nici traistă pe drum, nici două haine, nici încălțăminte, nici toiag; că vrednic este lucrătorul de 
hrana sa. 

1 Şi aici, prin „putere” se înţelege nu capacitate sau îndemânare, adică ceva ce se poate învăţa, ci 
autoritatea divină pe care apostolii urmează s-o exercite. 

2 Interdicţie tactică: la începutul misiunii lor, apostolii nu trebuiau să pară în faţa ludeilor că s-au 
„spurcat” cu păgânii şi Samarinenii. 

3 Expresie biblică frecventă; ca moştenitor direct al alegerii şi făgăduinţelor divine, poporul lui 
Israel era primul căruia să i se ofere şansa mântuirii. 

11 Şi în orice oraş sau sat veţi intra, cercetaţi cine este vrednic în el şi rămâneţi acolo până ce veţi 
pleca. 

12 Şi intrând în casă, uraţi-i zicând: Pace casei acesteia! 

13 Şi dacă este casa aceea vrednică, pacea voastră să vină peste ea; dar de nu este vrednică, pacea 
voastră întoarcă-se la voi.4 

14 Dacă cineva nu vă va primi, nici nu vă va asculta cuvintele, ieşind din casa sau din cetatea aceea, 
scuturaţi praful de pe picioarele voastre. 

15 Adevăr vă grăiesc, în ziua judecății mai uşor îi va fi pământului Sodomei şi Gomorei decât 
cetăţii aceleia. 


16 Iată, Eu vă trimit ca pe nişte oi în mijlocul lupilor; fiţi dar înţelepţi ca şerpii şi blânzi ca 
porumbeii. 

17 Feriţi-vă de oameni, căci vă vor da pe mâna soboarelor, şi-n sinagogile lor vă vor biciui. 

18 Din pricina Mea veţi fi duşi înaintea conducătorilor şi a regilor, ca să le fiţi mărturie lor şi 
păgânilor. 

19 Iar când vă vor da în mâna lor, nu vă îngrijoraţi de cum sau ce veţi vorbi, că în ceasul acela vi se 
va da vouă ce să vorbiţi; 

20 fiindcă nu voi sunteţi cei ce vorbiţi, ci Duhul Tatălui vostru este Cel ce grăieşte întru voi. 

21 Şi va da frate pe frate la moarte şi tată pe fiu şi se vor scula copiii împotriva părinților şi-i vor 
ucide. 

22 Şi veţi fi urâţi de toţi din pricina numelui Meu; dar cel ce va răbda până la sfârşit, acela se va 
mântui. 

4 În gândirea biblică, pacea este un dar concret care poate fi oferit sau retras în functie de vrednicia 
sau nevrednicia beneficiarului. 

23 Iar când vă vor prigoni în cetatea aceasta, fugiți în cealaltă; adevăr vă grăiesc: nu veți isprăvi de 
mers prin cetățile lui Israel până ce va veni Fiul Omului.5 

24 Nu este ucenic mai mare decât învățătorul său, nici slugă mai mare decât stăpânul ei. 

25 Destul îi este ucenicului să fie ca învățătorul său şi slugii ca stăpânul ei. Dacă pe stăpânul casei 1- 
au numit Beelzebul, cu cât mai mult pe casnicii lui? 

26 Deci nu vă temeţi de ei, că nimic nu este acoperit care să nu iasă la iveală şi nimic ascuns care să 
nu ajungă cunoscut. 

27 Ceea ce vă spun Eu la întuneric, spuneţi voi la lumină; şi ceea ce auziţi la ureche, propovăduiţi 
de pe acoperişurile caselor! 

28 Nu vă temeţi de cei ce ucid trupul, dar sufletul nu pot să-l ucidă; ci mai degrabă temeţi-vă de 
acela care poate ca şi sufletul şi trupul să le piardă în gheenă. 

29 Nu se vând oare două vrăbii pe un ban? Şi nici una din ele nu va cădea pe pământ fără ştirea 
Tatălui vostru. 

30 Vouă însă toţi perii capului vă sunt numărați. 

31 Aşadar, nu vă temeţi; voi sunteţi cu mult altceva decât vrăbule. 

32 Pe cel ce Mă va mărturisi pe Mine în faţa oamenilor, îl voi mărturisi şi Eu în faţa Tatălui Meu 
Care este în ceruri; 

33 dar de cel ce se va lepăda de Mine în faţa oamenilor, de acela Mă voi lepăda 

5 Previziunea nu se referă la sfârşitul lumii, ci la dărâmarea Ierusalimului şi a templului (profețită 
de Iisus în Mt 24, 12), eveniment ce avea să se petreacă în anul 70. 

şi Eu în faţa Tatălui Meu Care este în ceruri. 

34 Să nu socotiți că am venit să aduc pace pe pământ; n-am venit să aduc pace, ci sabie. 

35 Căci am venit să-l despart pe fiu de tatăl său, pe fiică de mama sa, pe noră de soacra ei. 

36 Şi duşmanii omului sunt casnicii lui.6 

37 Cel ce-şi iubeşte pe tatăl său ori pe mama sa mai mult decât pe Mine, nu este vrednic de Mine; 
cel ce-şi iubeşte pe fiul său ori pe fiica sa mai mult decât pe Mine, nu este vrednic de Mine. 

38 Şi cel ce nu-şi ia crucea sa şi nu-Mi urmează Mie, nu este vrednic de Mine. 

39 Cel ce şi-a câştigat viaţa, O va pierde; iar cel ce şi-a pierdut viaţa pentru Mine, acela O va 
câştiga”. 

40 Cel ce vă primeşte pe voi, pe Mine Mă primeşte; şi cel ce Mă primeşte pe Mine ÎL primeşte pe 
Cel ce m-a trimis pe Mine. 

41 Cel ce primeşte profet în nume de profet, răsplată de profet va primi; şi cel ce primeşte pe un 
drept în nume de drept, răsplata dreptului va primi. 

42 Şi cel ce în nume de ucenic va da de băut numai un pahar cu apă rece unuia din aceştia micis, 
adevăr vă grăiesc: Nu-şi va pierde răsplata”. 

6 Aşa cum profeţise Dreptul Simeon (vezi Lc 2, 34), lisus avea să fie un semn al contradicţiei, prin 
inerentele dispute şi rupturi provocate de opţiunile oamenilor. 

7Joc semantic între viaţa biologică trecătoare şi viaţa veşnică a sufletului. 

8 Profeţi, apostoli, misionari de orice fel, mici şi neînsemnaţi în aparenţă, dar cu mare pondere în 


balanţa comportamentului faţă de ei al celor ce lucrează ca ucenici aderenţi, următori, credincioşi, 
mărturisitori ai lui lisus Hristos. 

11 

Trimişii lui loan Botezătorul. Mărturia lui Iisus despre Ioan. Cetățile nepocăite. Laudă Tatălui. 
Chemarea către cei Îîmpovăratți. 

1 După ce a isprăvit Iisus de dat aceste porunci celor doisprezece ucenici ai Săi, a plecat de acolo 
pentru ca să învețe şi să propovăduiască prin cetățile lor. 

2 Şi auzind loan în închisoare despre faptele lui Hristos şi trimițând la El pe doi dintre ucenicii săi, 
l-a zis: 

3 „Tu eşti Cel ce trebuie să vină, sau pe altul să aşteptăm?” 1 

4 Şi lisus, răspunzând, le-a zis: „Duceţi-vă şi spuneţi-i lui loan cele ce auziţi şi vedeţi: 

5 orbii văd şi şchiopii umblă, leproşii se curăţesc şi surzii aud, morții învie şi săracilor li se 
binevesteşte; 

6 şi fericit este acela care nu se va poticni întru Mine”.2 

7 Iar după plecarea lor, lisus a început să le vorbească mulțimilor despre loan: „Ce-aţi ieşit să vedeţi 
în pustie?: O trestie clătinată de vânt?... 

8 Dar ce-aţi ieşit să vedeţi?: Un om îmbrăcat în haine moi?... Iată, cei ce poartă haine moi sunt în 
casele regilor! 

9 Dar ce-aţi ieşit să vedeţi?: Un profet?... Da, v-o spun Eu vouă, şi mai 

1 Întrebarea exprimă nedumerirea lui loan că faptele lui Iisus ÎI arată numai pe Mielul anunţat la 
Iordan, nu şi pe Justiţiarul Care ţine în mână securea şi lopata pedepsitoare. Într-adevăr, răspunsul 
lui lisus Îl atestă numai ca Miel, Cel ce a venit să mântuiască lumea, nu s-o judece (In 3, 17). 
Judecătorul va veni şi El, dar la sfârşitul veacurilor. 

2 A cărui încredere în faptele lui lisus nu se va clătina. 

mult decât un profet. 

10 Căci acesta este cel despre care s-a scris: lată, Eu îl trimit înaintea feţei Tale pe îngerul Meu, 
care-Ți va pregăti calea de dinaintea Ta. 

11 Adevăr vă grăiesc: Între cei născuţi din femei nu s-a ridicat unul mai mare decât loan 
Botezătorul; totuşi, cel mai mic întru împărăţia cerurilor este mai mare decât el.3 

12 Din zilele lui loan Botezătorul până acum împărăţia cerurilor se ia prin asalt, iar cei ce dau 
asaltul o cuceresc.4 

13 Că toți profeţii şi legea au profețit până la Ioan. 

14 Şi dacă vreţi s-o primiţi: el este Ilie, cel ce va să vină.5 

15 Cel ce are urechi de auzit, să audă! 

16 Dar cu cine voi asemăna neamul acesta?6 Este asemenea copiilor care şed în pieţe şi strigă unii 
către alții, 

17 zicând: Din fluier v-am cântat şi n-aţi jucat; de jale v-am cântat şi nu v-aţi jelit. 

18 Că a venit loan, nici mâncând, nici bând, şi spun: are demon... 

19 A venit Fiul Omului, mâncând şi bând, şi spun: lată om mâncăcios şi 

3 loan este corolarul şi încheierea Vechiului Testament, cel ce anunţă şi pregăteşte împărăția 
cerurilor, dar nu el o şi începe; el continuă să rămână puntea de tranziţie între ceea ce a fost şi ceea 
ce va fi. E rațiunea pentru care ultimul de sub Har e mai mare decât primul de sub Lege. 

4 Împărăţia cerurilor se obţine prin luptă împotriva obstacolelor de tot felul, de la puterile 
întunericului până la propriile noastre păcate. 

5 Aluzie la profeția lui Maleahi (4, 4) prin care se făgăduia trimiterea lui Ilie ca premergător al zilei 
Domnului. Hiperbolă folosită de Iisus ca ultim argument pentru importanţa şi măreţia lui loan. 

6 Ca şi în alte împrejurări, cuvântul „neam” nu înseamnă nație sau etnie, ci generaţie; 
contemporanii lui lisus. 

băutor de vin, prieten al vameşilor şi al păcătoşilor!... Dar înţelepciunea s-a dovedit dreaptă din 
faptele ei”. 

20 Atunci a început lisus să mustre oraşele în care se făcuseră cele mai multe din minunile Sale, că 
nu s-au pocăit: 


21 „Vai ţie, Horazine! Vai ţie, Betsaido! Că dacă în Tir şi în Sidon s-ar fi făcut minunile ce s-au 
făcut în voi, de mult s-ar fi pocăit în sac şi-n cenuşă. 

22 Dar vă spun Eu vouă: Tirului şi Sidonului le va fi în ziua judecății mai uşor decât vouă! 

23 Şi tu, Capernaume, înălțatu-te-ai oare pân” la cer?: pân” la iad te vei cobori; că dacă s-ar fi făcut 
în Sodoma minunile ce s-au făcut în tine, până astăzi ar fi rămas. 

24 Dar vă spun Eu vouă că pământului Sodomei îi va fi în ziua judecății mai uşor decât ţie!” 

25 În vremea aceea, luând lisus cuvântul, a zis: „Mulţumescu-Ţi Ție, Doamne al cerului şi al 
pământului, că ai ascuns acestea de cei înţelepţi şi pricepuţi şi le-ai descoperit pruncilor. 

26 Da, Părinte, că aşa ai binevoit Tu. 

27 Toate Mi-au fost date de către Tatăl Meu şi nimeni nu-L cunoaşte pe Fiul decât numai Tatăl, şi 
nici pe Tatăl nu-l va cunoaşte nimeni decât numai Fiul şi cel căruia va vrea Fiul să-i descopere. 

28 Veniţi la Mine toţi cei osteniţi şi împovăraţi, şi Eu vă voi odihni! 

29 Luaţi jugul Meu asupra voastră; şi învăţaţi-vă de la Mine, că sunt blând şi smerit cu inima, şi veţi 
afla odihnă sufletelor voastre! 

30 Că jugul Meu este bun şi povara Mea este uşoară”. 

12 

Spicele culese sâmbăta. Vindecarea făcută sâmbăta. Blasfemia împotriva Sfântului Duh. 
Adevăratele rude ale lui lisus. 

1 În vremea aceea mergea lisus printre holde într-o zi de sâmbătă, iar ucenicii Săi au flămânzit şi au 
început să smulgă spice şi să mănânce. 

2 Văzând aceasta, fariseii au zis către El: „lată, ucenicii tăi fac ceea ce nu se cuvine să facă 
sâmbăta”. 

3 Iar El le-a zis: „Oare n-aţi citit ce a făcut David când a flămânzit, el şi cei ce erau cu el?, 

4 cum a intrat în casa lui Dumnezeu şi a mâncat pâinile punerii-înainte, care nu-i erau îngăduite lui 
să le mănânce, nici celor ce erau cu el, ci numai preoţilor? 

5 Sau n-aţi citit în lege că preoţii în templu calcă sâmbăta în zi de sâmbătă şi sunt fără vină? 

6 Ci v-o spun Eu vouă că aici este Unul mai mare decât templul! 

7 Dacă ştiaţi ce înseamnă: Milă voiesc, iar nu jertfă, n-aţi fi osândit pe cei nevinovați. 

8 Că Fiul Omului este Domn al sâmbetei”. 1 

9 Şi plecând de acolo, a venit în sinagoga lor. 

10 Şi iată un om care avea o mână uscată. Şi L-au întrebat, zicând: „Este 

1 Sâmbăta (Sabatul), după Legea Veche, era zi de odihnă, dar fariseii ajunseseră să interpreteze şi 
să aplice legea nu în spiritul, ci în litera ei, fapt reprobat de Iisus în repetate rânduri. lisus reprezintă 
desfiinţarea Sabatului, ca a multor prescripţii formale, şi instaurarea libertăţii de sub har. 

oare îngăduit să vindeci în zi de sâmbătă?”... Ca să-L învinuiască. 

11 Iar El le-a răspuns: „Cine va fi între voi omul care va avea o oaie şi, de va cădea ea sâmbăta în 
groapă, nu o va apuca şi o va scoate afară? 

12 Cu cât mai preţios decât oaia este omul! Aşa că îngăduit este să faci bine sâmbăta”. 

13 Atunci i-a zis omului: „Întinde-ţi mâna!” El a întins-o şi ea şi-a revenit, sănătoasă ca şi cealaltă. 
14 lar fariseii, ieşind din sinagogă, au făcut sfat împotrivă-l, ca să-L piardă. 

15 Iisus însă, dându-Şi seama, a plecat de acolo. Şi mulţi au venit după El şi pe toţi i-a vindecat. 

16 Dar le-a poruncit să nu-L dea în vileag, 

17 ca să se plinească ceea ce s-a spus prin Isaia profetul, care zice: 

18 Iată Fiul Meu2 pe Care L-am ales, Iubitul Meu, întru Care a binevoit sufletul Meu; pune-voi 
Duhul Meu peste El şi judecată neamurilor va vesti. 

19 Nu Se va certa, nici nu va striga, nimeni pe ulițe nu-l va auzi glasul. 

20 Trestie strivită nu va frânge şi feştilă pâlpâindă nu va stinge până ce nu va duce judecata la 
biruinţă; 

21 şi în numele Lui vor nădăjdui neamurile. 

2 Profetul Isaia, 42, 1-4 (citat din memorie), se referă la Iacob ca „serv” al Domnului, titlu de 
nobleţe în Vechiul Testament, demnitar sacru care împlineşte voia Stăpânului nu prin constrângere, 
ci prin consens. Raportând profeția la Iisus, Evanghelistul Matei ÎI are în minte pe Fiul; Acesta, tot 
prin consens, I Se face Tatălui „ascultător până la moarte” (Flp 2, 8), împlinindu-i voia de a Se 


întrupa spre mântuirea omului. 

22 Atunci au adus la El un demonizat orb şi mut şi l-a vindecat, încât cel orb şi mut vorbea şi vedea. 
23 lar mulțimile toate se mirau, zicând: „Oare nu este Acesta Fiul lui David?” 

24 Fariseii însă, auzind, ziceau: „Acesta nu-i scoate pe demoni decât cu Beelzebul, căpetenia 
demonilor”. 

25 Iar lisus, cunoscând gândurile lor, le-a zis: „Orice împărăție care se dezbină în sinea ei se 
pustieşte, şi oricare cetate sau casă care se dezbină în sinea ei nu va dăinui. 

26 Şi dacă Satana îl scoate pe Satana, s-a dezbinat în sinea lui, dar atunci, cum va dăinui împărăția 
lui? 

27 Şi dacă Eu îi scot pe demoni cu Beelzebul, fiii voştri cu cine îi scot? De aceea ei vă vor fi 
judecători. 

28 Dar dacă Eu îi scot pe demoni cu Duhul lui Dumnezeu, iată că împărăţia lui Dumnezeu a ajuns la 
voi! 

29 Sau cum poate cineva să intre în casa unui om tare şi să-i răpească lucrurile, dacă mai întâi nu-l 
va lega pe cel tare şi pe urmă să-i prade casa? 

30 Cel ce nu este cu Mine e împotriva Mea, iar cel ce nu adună cu Mine, risipeşte. 

31 De aceea vă spun: Orice păcat şi orice blasfemie li se va ierta oamenilor, dar blasfemia împotriva 
Duhului Sfânt nu li se va ierta. 

32 Cel ce va grăi cuvânt împotriva Fiului Omului va fi iertat; dar cel ce va grăi împotriva Duhului 
Sfânt nu va fi iertat nici în veacul acesta, nici în cel ce va să fie. 

33 Ori spuneţi pom bun şi roadă bună, ori spuneţi pom rău şi roadă rea; că după roadă se cunoaşte 
pomul. 

1699 

34 Pui de vipere, cum puteţi să grăiţi cele bune, de vreme ce sunteți răi? Că din prisosul inimii 
grăieşte gura. 

35 Omul bun, din comoara lui cea bună le scoate pe cele bune; pe când omul rău, din comoara lui 
cea rea le scoate pe cele rele. 

36 Vă spun Eu vouă că pentru orice vorbă deşartă pe care o vor rosti, oamenii vor da socoteală în 
ziua judecăţii.3 

37 Căci din cuvintele tale te vei îndreptăţit şi din cuvintele tale vei fi osândit”. 

38 Atunci I-au răspuns unii dintre cărturari şi farisei: „Învăţătorule, vrem să vedem un semn de la 
tine”5... 

39 Iar El, răspunzând, le-a zis: „Neam viclean şi desfrânat cere semn, dar semn nu i se va da, în 
afară de semnul lui Iona profetul. 

40 Că precum a fost Iona în pântecele chitului trei zile şi trei nopţi, tot aşa va fi şi Fiul Omului în 
inima pământului trei zile şi trei nopţi. 

41 Bărbaţii din Ninive se vor scula la judecată cu neamul acesta şi-l vor osândi, căci ei s-au pocăit 
la propovăduirea lui Iona; şi iată, aici e mai mult decât Iona! 

42 Regina de la miazăzi se va scula la judecată cu neamul acesta şi-l va osândi, căci ea a venit de la 
marginile pământului ca să asculte înțelepciunea 

3 Orice cuvânt de defăimare, insultă, calomnie, dar şi vorbe fără rost, care nu duc la nimic bun. 

4= Vei fi îndreptăţit să beneficiezi de mila, iertarea şi harul lui Dumnezeu. 

5 Un semn extraordinar, o minune prin care lisus să le dovedească fariseilor că autoritatea cu care le 
vorbeşte are şi o manifestare concretă. lisus nu înţelege să răspundă la provocare; semnul va fi 
propria Sa înviere, pe care o anunţă parabolic prin citarea lui Iona. 

lui Solomon; şi iată, aici e mai mult decât Solomon! 

43 Iar când duhul necurat a ieşit din om, umblă prin locuri fără apă şi caută odihnă şi nu găseşte, 

44 apoi zice: Mă voi întoarce în casa mea din care am ieşit; şi, venind, o află golită, măturată şi 
împodobită. 

45 Atunci se duce şi ia cu sine alte şapte duhuri mai rele decât el; şi ele intră şi locuiesc acolo; şi 
starea de pe urmă a omului aceluia se face mai rea decât cea dintâi. Aşa va fi şi cu neamul acesta 
viclean”. 

46 În timp ce El încă le vorbea mulțimilor, iată că mama şi fraţii Lui6 stăteau 

6 Cuvântul grecesc adelfoi (ca şi ebraicul achiym) înseamnă nu numai fraţi, în înţelesul propriu, ci 


şi rude apropiate, în special veri. Aşa trebuie înţeles în textul de faţă, ca şi în Mc 3, 32; 6, 3; Le 8, 
19-21; In 2, 12; 7, 3-5; FA 1, 14; 1 Co 9, 5; Ga 1, 19, unde se vorbeşte de „fraţii” Domnului. 
Limbajul biblic se cere abordat nu numai filologic, ci şi în dimensiunea lui interioară. lisus are doar 
12 ani când mama Sa ÎI află în templu (Le 2, 41-49). Deşi ea ştie cel mai bine că nu Iosif este tatăl 
Lui, Îi spune: „lată, tatăl Tău şi eu Te-am căutat”. Cuvântul, astfel rostit în planul social şi juridic, 
este „prins din zbor” de lisus, Care îl transferă imediat în planul duhovnicesc şi-l majusculează: 
„Întru cele ale Tatălui Meu trebuie să fiu”. Văzut din două perspective diferite, acelaşi cuvânt are un 
conţinut diferit (tatătată). Acelaşi transfer se petrece în cuvântul fraţi din textul de faţă. Verii Îi sunt 
prezentaţi lui lisus ca frați reali (deşi nu sunt, ca şi în cazul lui Iosif), dar El atestă imediat o altă 
realitate fraternă, în plan spiritual (versetele următoare). În nici un caz nu se poate presupune că 
lisus Îşi reneagă familia. Cât despre mama Sa (a cărei realitate, desigur, nu poate fi negată), ea 
devine garanţie şi exemplu suprem al aceluiaşi transfer duhovnicesc, precum în împrejurarea 
relatată de Evanghelistul Luca (11, 27-28) când lisus îi conferă maternității un sens spiritual 
generalizat. Aşadar, „frații? Domnului nu sunt fraţi de sânge. Rigoarea filologică a unor exegeţi 
atunci când sunt de bună credință duce deseori la soluții simpliste şi simplificatoare. (Vezi şi 
„Introducerea la epistolele soborniceşti”). 

afară, căutând să vorbească cu El. 

47 Cineva I-a zis: „lată, mama şi fraţii Tăi stau afară, căutând să-Ți vorbească”. 

48 Iar El i-a răspuns celui ce-l vorbea: „Cine este mama Mea şi cine sunt fraţii Mei?” 

49 Şi întinzându-Şi mâna către ucenicii Săi, a zis: lată-i pe mama Mea şi pe fraţii Mei! 

50 Că tot cel ce face voia Tatălui Meu Celui din ceruri, acela Îmi este frate şi soră şi mamă”. 

13 

Şapte parabole despre împărăţia cerurilor. lisus nu este primit în patria Sa. 

1 În ziua aceea a ieşit lisus din casă şi s-a aşezat pe ţărmul mării. 

2 Şi s-au adunat la El mulțimi numeroase, aşa încât El a intrat în luntre şi stătea în ea şi toată 
mulţimea şedea pe țărm. 

3 Şi multe lucruri le-a grăit El în parabole2, zicând: „lată, ieşit-a semănătorul să semene. 

4 Şi pe când semăna, unele seminţe au căzut lângă drum şi au venit păsările şi le-au mâncat. 

5 Altele au căzut pe loc pietros, unde n-aveau pământ mult, şi au răsărit de-ndată, pentru că n-aveau 
pământ adânc; 

1 S-a aşezat să înveţe. 

2 Parabolă: pildă, istorioară despre întâmplări din viaţa zilnică, obişnuite, la îndemâna oricui, dar cu 
înţelesuri ascunse; poveste cu tâlc. 

6 dar când s-a ridicat soarele s-au ofilit şi, neavând rădăcină, s-au uscat. 

7 Altele au căzut între spini şi spinii au crescut şi le-au înăbuşit. 

8 Altele au căzut pe pământul cel bun şi au dat roadă: una o sută, alta şaizeci, alta treizeci. 

9 Cel ce are urechi de auzit, să audă!” 

10 Şi apropiindu-se ucenicii, I-au zis: „De ce le vorbeşti în parabole?” 

11 Iar EI, răspunzând, le-a zis: „Pentru că vouă vi s-a dat să cunoaşteţi tainele împărăției cerurilor, 
dar acestora nu li s-a dat. 

12 Căci celui ce are i se va da şi-i va prisosi, dar de la cel ce nu are se va lua şi ceea ce are.3 

13 De aceea le vorbesc în parabole, că ei văd fără să vadă şi aud fără să audă şi nici să înţeleagă. 

14 Şi se plineşte cu ei profeția lui Isaia care zice: Cu auzul veţi auzi, dar nu veţi înţelege, şi cu 
privirea veţi privi, dar nu veţi vedea. 

15 Căci inima acestui popor s-a împietrit şi urechile lor greu aud şi ochii lor s-au închis, ca nu 
cumva cu ochii să vadă şi cu urechile să audă şi cu inima să înţeleagă şi să-şi revină şi Eu să-i 
vindec. 

16 Dar fericiţi sunt ochii voştri că văd şi urechile voastre că aud. 

17 Că adevăr vă grăiesc: mulţi profeţi şi drepți au dorit să vadă ce vedeţi voi şi n-au văzut, şi să 
audă ceea ce auziţi voi, şi n-au auzit. 

3 Celui ce posedă Legea Veche şi se arată disponibil pentru mai mult, i se va da şi cea Nouă; dar 
celui ce se dovedeşte incapabil să meargă mai departe îi rămâne doar Legea Veche, care însă, prin 
ea însăşi, nu mai valorează nimic. Principiul e valabil şi pentru creştini. 

18 Aşadar, ascultați parabola semănătorului: 

19 La cel ce aude cuvântul împărăției şi nu-l înţelege, vine Cel-Rău şi răpeşte ceea ce s-a semănat în 
inima lui; aceasta e sămânţa semănată lângă drum. 

20 lar cea semănată pe loc pietros este cel care aude cuvântul şi-l primeşte de-ndată cu bucurie, 

21 dar neavând rădăcină în sine, ţine până la o vreme; şi întâmplându-se necaz sau prigoană din 
pricina cuvântului, îndată se poticneşte. 

22 Cea semănată între spini este cel care aude cuvântul, dar grija lumii acesteia şi înşelăciunea 
avuţiei înăbuşă cuvântul şi-l face neroditor. 

23 lar sămânţa semănată în pământ bun este cel ce aude cuvântul şi-l înţelege, aduce roadă şi face 
unul o sută, altul şaizeci, altul treizeci”. 

24 Altă parabolă le-a pus lor înainte, zicând: „Asemănatu-s-a împărăția cerurilor cu omul care a 
semănat sămânță bună în țarina sa. 

25 Dar pe când oamenii dormeau, a venit vrăjmaşul şi a semănat neghină printre grâu şi s-a dus. 

26 Iar dacă a crescut paiul şi a făcut rod, atunci s-a arătat şi neghina. 

27 Şi venind slugile stăpânului casei, i-au zis: Doamne, oare n-ai semănat tu sămânță bună în țarina 
ta? De unde dar are neghină? 

28 Şi el le-a răspuns: Un om vrăjmaş a făcut asta. Iar slugile i-au zis: Vrei deci să ne ducem şi s-o 
plivim? 

29 EI însă a zis: Nu, ca nu cumva plivind neghina să smulgeţi odată cu ea şi grâul. 

30 Lăsaţi-le să crească împreună până la seceriş; iar la vremea secerişului voi zice secerătorilor: 
Strângeţi mai întâi neghina şi legaţi-o în snopi ca s-o ardem; iar grâul adunaţi-l în hambarul meu”. 
31 O altă parabolă le-a pus înainte, zicând: „Asemănatu-s-a împărăţia cerurilor cu grăuntele de 
muştar pe care l-a luat un om şi l-a semănat în țarina sa. 

32 Acesta este mai mic decât toate seminţele, dar când a crescut este mai mare decât toate legumele 
şi se face pom, încât vin păsările cerului şi se sălăşluiesc în ramurile lui”. 

33 Le-a spus o altă parabolă: „Asemănatu-s-a împărăţia cerurilor cu aluatul pe care l-a luat o femeie 
şi l-a ascuns în trei măsuri de făină, până ce s-a dospit toată”. 

34 Pe toate acestea le-a grăit lisus mulțimilor în parabole, şi fără parabole nimic nu le grăia, 

35 ca să se plinească ceea ce s-a spus prin profetul care zice: În parabole îmi voi deschide gura, 
spune-voi pe cele ascunse de la-ntemeierea lumii. 

36 Atunci, lăsând mulțimile, a venit în casă; şi ucenicii Lui s-au apropiat de El, zicând: „Lămureşte- 
ne parabola neghinei din țarină”. 

37 Iar El, răspunzând, le-a zis: „Cel ce seamănă sămânţa cea bună este Fiul Omului, 

38 iar țarina este lumea; sămânţa cea bună sunt fiii împărăției; iar neghina sunt fiii Celui-Rău. 

39 Vrăjmaşul care a semănat-o este diavolul; secerişul este sfârşitul veacului, iar secerătorii sunt 
îngerii. 

40 Şi după cum se strânge neghina şi se 

arde în foc, aşa va fi la sfârşitul veacului. 

41 Fiul Omului îi va trimite pe îngerii Săi şi ei vor strânge din împărăţia Lui toate pietrele de 
poticnire şi pe cei ce fac fărădelegea, 

42 şi-i vor arunca în cuptorul de foc; acolo va fi plângerea şi scrâşnirea dinţilor. 

43 Atunci cei drepţi vor străluci ca soarele în împărăția Tatălui lor. Cel ce are urechi de auzit, să 
audă! 

44 Asemănatu-s-a împărăţia cerurilor cu o comoară ascunsă în țarină, pe care a găsit-o un om şi a 
tăinuit-o; şi de bucuria ei se duce şi vinde tot ce are şi cumpără țarina aceea. 

45 Se mai aseamănă împărăţia cerurilor cu un neguţător care caută mărgăritare bune; 

46 şi aflând un mărgăritar de mare preţ, s-a dus, a vândut toate câte avea şi l-a cumpărat. 

47 Se mai aseamănă împărăţia cerurilor cu un năvod aruncat în mare şi care adună tot felul de peşti; 
48 iar când s-a umplut, l-au tras pescarii la mal şi au şezut şi au ales în vase pe cei buni, iar pe cei 
răi i-au aruncat afară. 

49 Aşa va fi la sfârşitul veacului: vor ieşi îngerii şi vor despărţi pe cei răi din mijlocul celor drepţi4 
50 şi-i vor arunca în cuptorul de foc; acolo va fi plângerea şi scrâşnirea dinților. 


4 Propoziţie defectuoasă gramatical, dar corectă teologic: Cei răi vor fi nu numai separați de cei 
buni, ci şi despărțiți între ei, izolați individual; în iad ar putea să existe comunitate, nu însă şi 
comuniune. 

51 Înţeles-aţi toate acestea?” Zis-au Lui: „Da, Doamne!” 

52 Iar El le-a zis: „De aceea, orice cărturar cu învăţătură despre împărăţia cerurilor este asemenea 
unui om gospodar care scoate din vistieria sa noi şi vechi”.5 

53 Şi după ce lisus a sfârşit aceste parabole, a plecat de acolo. 

54 Şi venind în patria Sa, îi învăţa în sinagoga lor, încât ei erau uimiţi şi ziceau: „De unde are el 
înţelepciunea aceasta şi puterile? 

55 Oare nu este acesta fiul teslarului? Au nu se numeşte mama sa Maria şi frații săi Iacob şi Iosif şi 
Simon şi luda? 

56 Şi surorile lui, oare nu sunt toate la noi? Deci, de unde are el toate acestea?”... 

57 Şi se poticneau întru El6. Iar lisus le-a zis: „Un profet nu e disprețuit decât în patria sa şi în casa 
lui”. 

58 Şi n-a făcut acolo multe minuni, din pricina necredinţei lor. 

14 

Tăierea capului lui Ioan Botezătorul. Înmulțirea pâinilor. Umblarea pe mare. Vindecarea bolnavilor 
prin simpla atingere. 

1 În vremea aceea, tetrarhul Irod! a auzit de faima lui Iisus. 

5 E vorba de cărturarul creştin, posesor atât al Legii Vechi cât şi al celei Noi, ambele făcând parte 
din una şi aceeaşi vistierie. 

6 Prezenţa lui lisus le devenise prilej de poticnire, piatră de scandal. 

1 Irod Antipa, guvernatorul Galileii, fiul lui Irod cel Mare. După ce-şi alungase prima soţie, s-a 
căsătorit cu cumnata sa lrodiada (care, de altfel, îi era şi nepoată) în timp ce fratele lui încă trăia. 

2 Şi le-a zis slujitorilor săi: „Acesta este Ioan Botezătorul; el s-a sculat din morţi şi de aceea se fac 
minuni prin el”. 

3 Că Irod, prinzându-l pe Ioan, îl legase şi-l pusese în temniţă, din pricina Irodiadei, soţia lui Filip, 
fratele său; 

4 pentru că loan îi zicea: „Nu-ţi este îngăduit s-o ai de soţie”. 

5 Şi voind să-l ucidă, s-a temut de mulțime, că-l socoteau profet. 

6 Dar prăznuind Irod ziua sa de naştere, fiica Irodiadei? a jucat în faţa oaspeţilor şi i-a plăcut lui 
Irod. 

7 Pentru aceasta, cu jurământ i-a făgăduit să-i dea orice va cere. 

8 Iar ea, îndemnată fiind de mama ei, i-a zis: „Dă-mi aici, pe tipsie, capul lui loan Botezătorul”. 

9 Şi regele s-a întristat, dar din pricina jurământului şi a celor ce şedeau la masă cu el, a poruncit să 
1 se dea. 

10 Şi a trimis şi a tăiat capul lui loan, în temniţă. 

11 Şi capul lui loan a fost adus pe tipsie şi dat fetei, iar ea l-a dus mamei sale. 

12 Şi venind ucenicii lui, i-au luat trupul şi l-au înmormântat şi s-au dus să-l dea de ştire lui lisus. 

13 Şi auzind lisus, a plecat de acolo cu corabia la loc singuratic; dar mulțimile, aflând, au venit 
după El, pe jos, din cetăţi.3 

14 Şi ieşind, a văzut mulţime mare şi I s-a făcut milă de ei şi le-a vindecat bolnavii. 

15 Iar când s-a făcut seară, ucenicii s-au apropiat de El şi I-au zis: „Locul este 

2 De la Iosif Flaviu ştim că se numea Salomeea. 

3 Mergând de-a lungul țărmului, după corabia ce se mişca în larg. 

pustiu şi iată că vremea a trecut; dă drumul mulțimilor ca să se ducă prin sate să-şi cumpere de 
mâncare”. 

16 lisus însă le-a răspuns: „Nu trebuie să se ducă; daţi-le voi să mănânce”. 

17 Iar ei I-au zis: „Nu avem aici decât cinci pâini şi doi peşti”. 

18 Şi El a zis: „Aduceţi-Mi-le aici!” 

19 Şi poruncind mulțimii să se aşeze pe iarbă şi luând cele cinci pâini şi cei doi peşti şi privind la 
cer, a binecuvântat; şi, frângând, a dat ucenicilor pâinile; iar ucenicii, mulțimilor. 

20 Şi au mâncat toţi şi s-au săturat; şi au strâns rămăşiţele de fărâmituri, douăsprezece coşuri pline. 


21 Iar cei ce mâncaseră erau ca la cinci mii de bărbaţi, afară de femei şi de copii.4 

22 Şi îndată Iisus i-a silit pe ucenici să intre în corabie şi să treacă înaintea Lui pe ţărmul celălalt, 
până ce El va da drumul mulțimilor. 

23 Şi dând drumul mulțimilor, S-a suit în munte, ca să Se roage în deosebi5. Şi făcându-se seară, 
era singur acolo. 

24 Iar corabia era la multe stadii departe de țărm, fiind învăluită de valuri, căci vântul era împotrivă. 
4 Minunea se leagă lăuntric, duhovniceşte, cu evenimentele similare din Vechiul Testament, 
precum mana din pustie (Iş 16) sau untdelemnul lui Elisei (4 Rg 4, 1-7) şi-L prefigurează pe Hristos 
ca Pâine a Vieţii (In 6, 35), hrana euharistică. într-o rugăciune liturgică asupra Trupului euharistic al 
Domnului se spune: „Mielul lui Dumnezeu (... ) Cel ce Se mănâncă pururea şi niciodată nu Se 
sfârşeşte”. 

5 Să Se roage nu numai singur, ci şi în mod special, aşa cum o face mai ales în pragul marilor 
evenimente din viaţa Sa, păstrând astfel permanenta comuniune cu Tatăl. 

25 lar la a patra strajă din noapte6, Iisus a venit la ei umblând pe mare. 

26 Văzându-L umblând pe mare, ucenicii s-au înspăimântat, zicând că este nălucă, şi de frică au 
strigat. 

27 Dar El le-a vorbit îndată, zicând: „Îndrăzniţi, Eu sunt; nu vă temeţi!” 

28 Iar Petru, răspunzând, a zis: „Doamne, dacă eşti Tu, poruncește să vin la Tine pe apă”. 

29 EI i-a zis: „Vino!” Iar Petru, coborându-se din corabie, a mers pe apă şi a venit la lisus. 

30 Dar văzând vântul puternic, s-a înfricoşat şi, începând să se scufunde, a strigat, zicând: 
„Doamne, scapă-mă!” 

31 Iar lisus, întinzându-Şi îndată mâna, l-a apucat şi i-a zis: „Puțin credinciosule, de ce te-ai 
îndoit?” 

32 Şi suindu-se ei în corabie, vântul s-a potolit. 

33 Iar cei din corabie i s-au închinat, zicând: „Cu adevărat, Tu eşti Fiul lui Dumnezeu!” 

34 Şi, trecând marea, au venit pe uscat în Ghenizaret. 

35 Şi cunoscându-L oamenii locului, au trimis veste în tot ţinutul acela şi au adus la EI pe toți 
bolnavii. 

36 Şi-L rugau ca ei să se atingă doar de poala hainei Lui; şi câţi se atingeau, se vindecau. 

Spălarea mâinilor. Ce-l spurcă pe om. Vindecarea fiicei canaaneencei. A doua înmulţire a pâinilor. 

6 Între orele 3 şi 6 după miezul nopții. 

1 Atunci fariseii şi cărturarii din Ierusalim au venit la Iisus şi I-au zis: 

2 „De ce calcă ucenicii Tăi datina bătrânilor?: că nu-şi spală mâinile când mănâncă”. 1 

3 Iar El, răspunzând, le-a zis: „Dar voi de ce călcaţi porunca lui Dumnezeu de dragul datinei 
voastre? 

4 Că Dumnezeu a zis: Cinsteşte pe tatăl tău şi pe mama ta, iar cel ce va blestema pe tatăl său ori pe 
mama sa să fie pedepsit cu moarte. 

5 Voi însă spuneți: Cel ce i-ar zice tatălui său ori mamei sale: Darul cu care aş putea să te ajut I l-am 
dăruit lui Dumnezeu, 

6 acela poate să nu cinstească pe tatăl său ori pe mama sa. Aşadar, aţi desfiinţat porunca lui 
Dumnezeu de dragul datinei voastre. 

7 Făţarnicilor, bine a profeţit despre voi Isaia, când a zis: 

8 Poporul acesta se apropie de Mine cu gura şi Mă cinsteşte cu buzele, dar inima lui este departe de 
Mine. 

9 Şi zadarnic Mă cinsteşte învățând porunci şi învățături omeneşti”. 

10 Şi chemând la Sine mulțimile, le-a zis: „Ascultaţi şi înţelegeți: 

11 Nu ceea ce intră în gură îl spurcă pe om, ci ceea ce iese din gură, aceea îl spurcă pe om”. 

12 Atunci apropiindu-se ucenicii, I-au zis: „Ştii că fariseii, auzind acest cuvânt, s-au scandalizat?” 
13 Iar El, răspunzând, a zis: „Orice răsad pe care nu l-a sădit Tatăl Meu Cel ceresc va fi smuls din 
rădăcină. 

1 Literal: când mănâncă pâine. E vorba de spălarea rituală a mâinilor, care ajunsese o simplă 
formalitate bigotă. 

14 Lăsaţi-i; sunt călăuze oarbe orbilor; şi dacă orb pe orb va călăuzi, amândoi vor cădea în groapă”. 
15 Şi Petru, răspunzând, I-a zis: „Lămureşte-ne parabola aceasta”. 

16 Iar El a zis: „Chiar şi voi sunteţi nepricepuţi? 

17 Nu înţelegeţi că tot ce intră în gură se duce în pântece şi iese afară? 

18 Dar cele ce ies din gură pornesc din inimă, şi acelea sunt cele ce-l spurcă pe om. 

19 Că din inimă ies: gânduri rele, ucideri, adultere, desfrânări, hoţii, mărturii mincinoase, defăimări. 
20 Acestea sunt cele ce-l spurcă pe om; dar a mânca fără să-şi fi spălat mâinile, asta nu-l spurcă pe 
om”. 

21 Şi ieşind de acolo, lisus a plecat în părțile Tirului şi ale Sidonului. 

22 Şi iată, ieşind o femeie canaaneeancă din hotarele acelea, striga, zicând: „Miluieşte-mă, Doamne, 
Fiul lui David!, fiica mea este rău chinuită de demon”. 

23 El însă nu i-a răspuns nici un cuvânt. Şi apropiindu-se ucenicii Săi, Îl rugau, zicând: „Elibereaz- 
o, că strigă în urma noastră”. 

24 lar El, răspunzând, a zis: „Nu sunt trimis decât la oile cele pierdute ale casei lui Israel”. 

25 Iar ea, venind, I se închina, zicând: „Doamne, ajută-mă!” 

26 El însă, răspunzând, i-a zis: „Nu este bine să iei pâinea copiilor şi s-o arunci câinilor”.2 

2 În mentalitatea vremii, Evreii erau „fiii” lui Dumnezeu, în timp ce păgânii erau consideraţi 
„câini”. lisus foloseşte acest limbaj nu spre a o jigni pe femeia străină, ci pentru a-i pune la 
încercare stăruința în credinţă şi-n rugăciune. Prin răspunsul ei, femeia şi le dovedeşte pe amândouă 
ŞI, în plus, smerenia, virtute crucială pentru dobândirea mântuirii. 

27 lar ea a zis: „Da, Doamne, dar şi câinii mănâncă din fărâmiturile ce cad de la masa stăpânilor 
lor”. 

28 Atunci răspunzând lisus, i-a zis: „O, femeie, mare este credinţa ta; fie ție precum voieşti!” şi s-a 
tămăduit fiica ei din ceasul acela. 

29 Şi plecând lisus de acolo, a venit lângă Marea Galileii; şi suindu-Se în munte, a şezut acolo. 

30 Şi mulțimi numeroase au venit la El, având cu ei şchiopi, orbi, muţi, ciungi şi mulţi alții şi i-au 
pus la picioarele Lui, iar El i-a vindecat, 

31 încât mulţimea se minuna văzându-i pe muţi vorbind, pe ciungi sănătoşi, pe şchiopi umblând şi 
pe orbi văzând; şi-L slăveau pe Dumnezeul lui Israel. 

32 Iar lisus, chemându-i la Sine pe ucenicii Săi, le-a zis: „Milă Îmi este de mulţime, că iată sunt trei 
zile de când aşteaptă lângă Mine şi n-au ce să mănânce; şi nu vreau să le dau drumul flămânzi, ca să 
nu se istovească pe cale”. 

33 Şi ucenicii l-au zis: „De unde să avem noi aici, în pustiu, atâtea pâini încât să săturăm atâta 
mulţime?” 

34 Şi lisus i-a întrebat: „Câte pâini aveţi?” Ei au răspuns: „Şapte şi câţiva peştişori”. 

35 Şi poruncind mulțimii să şadă pe pământ, 

36 a luat cele şapte pâini şi peştii şi, mulţumind, a frânt şi le-a dat ucenicilor; iar ucenicii, 
mulțimilor. 

37 Şi au mâncat toţi şi s-au săturat; şi 

au strâns şapte coşuri pline cu rămăşiţe de fărâmituri. 

38 Iar cei ce au mâncat erau ca la patru mii de bărbaţi, afară de femei şi de copii.3 

39 Şi după ce a dat drumul mulțimilor, S-a suit în corabie şi s-a dus în ţinutul Magdala. 

16 

Semnul lui Iona. Aluatul fariseilor. Mărturisirea lui Petru. Cea dintâi vestire a Patimilor. Urmarea 
lui Hristos. 

1 Şi apropiindu-se fariseii şi saducheii şi, ispitindu-L, I-au cerut să le arate semn din cer. 

2 Iar El, răspunzând, le-a zis: „Când se face seară, voi ziceţi: Va fi timp frumos, că e cerul roşu. 

3 Iar dimineaţa ziceţi: Cerul e roşu-posomorât, aşa că azi va fi furtună. Făţarnicilor, faţa cerului ştiţi 
s-o tălmăciţi, dar semnele vremilorl nu puteţi. 

4 Neam viclean şi desfrânat cere semn, şi semn nu i se va da, fără numai semnul lui Iona”. Şi, 
lăsându-i, a plecat. 

5 Şi mergând ucenicii pe celălalt țărm, uitaseră să ia pâine. 


6 Iar lisus le-a zis: „Luaţi aminte şi feriți-vă de aluatul fariseilor şi al saducheilor”. 

3 Unii comentatori (mai ales occidentali) înclină să creadă că istorisirea celor două înmulţiri ale 
pâinilor (vezi Mt 14, 15-21) relatează, de fapt, unul şi acelaşi eveniment, dar consemnat după două 
tradiţii diferite. Cu toate acestea, versetele 9 şi 10 din capitolul următor (Mt 16) se referă în mod 
explicit la amândouă. 

1= Semnele timpului mesianic, minunile lui lisus. 

7 Iar ei cugetau în sinea lor, zicând: “N-am luat pâine!...”. 
8 Dar lisus, cunoscându-le gândul, le-a zis: „Ce cugetaţi în voi înşivă, puţincredincioşilor, că n-aţi 
luat pâine? 

9 Încă nu înţelegeţi, nici nu vă aduceţi aminte de cele cinci pâini la cei cinci mii de oameni şi câte 
coşuri aţi luat?; 

10 nici de cele şapte pâini la cei patru mii de oameni, şi câte coşuri aţi luat? 

11 Cum de nu pricepeţi că nu despre pâine v-am vorbit, ci să vă feriți de aluatul fariseilor şi al 
saducheilor?” 

12 Atunci au înţeles că nu le-a spus să se ferească de aluatul pâinii, ci de învăţătura fariseilor şi a 
saducheilor3. 

13 Şi venind Iisus în părțile Cezareii lui Filip, i-a întrebat pe ucenicii Săi, zicând: „Cine zic oamenii 
că sunt Eu, Fiul Omului?” 

14 Iar ei au răspuns: „Unii, loan Botezătorul; alţii, Ilie; alţii, Ieremia sau unul dintre profeți”.3 

15 Şi le-a zis: „Dar voi, voi cine ziceţi că sunt?” 

16 Răspunzând Simon Petru, a zis: Tu eşti Hristosul, Fiul lui Dumnezeu-Cel-Viu 
17 Iar lisus, răspunzând, i-a zis: „Fericit eşti, Simone, fiul lui Iona, că nu 

2 Aluatul dospeşte pâinea (vezi parabola de la 13, 33), dar poate s-o şi strice dacă e vechi şi nu mai 
fermentează, aşa cum va observa şi Apostolul Pavel în 1 Co 5, 6. 

3 În mentalitatea iudaică a vremii, apariţia unui nou profet însemna, de fapt, reactualizarea unui 
precursor. Profetismul este o obsesie a aşteptării mesianice; loan este luat drept Ilie, lisus drept 
Ioan. Deşi Iisus nu-Şi revendică dimensiunea profetică, poporul ÎL recunoaşte ca atare. Întrebarea lui 
lisus provoacă o delimitare, mărturisită mai întâi de Petru şi demonstrată apoi de El Însuşi prin 
schimbarea la faţă, eveniment ce se va petrece în viitorul imediat (17, 1-8). 

trup şi sânge ţi-au descoperit aceasta, ci Tatăl Meu Cel din ceruri. 

18 Şi Eu îţi spun ţie că tu eşti Petru şi pe această piatră voi zidi Biserica Mea4 şi porţile iadului nu o 
vor birui. 

19 Şi-ţi voi da cheile împărăției cerurilor, şi orice vei lega pe pământ va fi legat şi în ceruri, şi orice 
vei dezlega pe pământ va fi dezlegat şi în ceruri”.5 

20 Atunci le-a poruncit ucenicilor să nu spună nimănui că El este Hristosul. 

21 De atunci a început lisus să le arate ucenicilor Săi că El trebuie să meargă la Ierusalim şi să 
pătimească multe de 

4 Relaţia semantică Petru-piatră din acest verset este următoarea: În limba greacă, primul termen 


este substantiv de gen masculin: o petros şi înseamnă „piatră” în sens generic, materie pietroasă, 


E PEET 


p> 


dimensiuni între pietricică şi pietroi; al doilea termen e substantiv de gen feminin: e petra şi 


bi 239 


înseamnă eminamente „stâncă”, aceasta fiind şi simbol al imobilității („neclintit ca o stâncă”) sau al 
inflexibilităţii („voinţă de stâncă”). Aşadar, traducerea riguros exactă a textului este: „tu eşti Petru şi 
pe această stâncă voi zidi Biserica Mea”, dar, în acest caz, ea nu mai poate reproduce jocul de 
cuvinte în virtutea căruia lisus i-a schimbat lui Simon numele în Petru. Consecința exegetică este 
aceea că expresia „pe această piatră” (epitavte te petra) nu se referă la persoana lui Petru, ci la 
mărturisirea acestuia din versetul 16, ca temelie a Bisericii lui Hristos. De altfel, adresându-i-Se lui 
Petru, lisus fusese cât se poate de limpede: „pe această piatră (stâncă) voi zidi Biserica Mea”, nu: 
Biserica ta. 

5 Întrebarea li se adresase tuturor ucenicilor, iar Petru este purtătorul lor de cuvânt; lisus pare a-i 
răspunde numai lui pentru că vrea să-i folosească numele (Petru = piatră) spre a defini soliditatea 
temeliei apostolice. Că puterea extraordinară de a lega şi dezlega pe pământ şi în ceruri le-a fost 


dată tuturor apostolilor o arată explicit textul din 18, 18 ca şi altele (In 20, 23). Ea se exercită în şi 


prin Biserica întemeiată de Hristos ca segment temporal al împărăției cerurilor. 

la bătrâni şi de la arhierei şi de la cărturari şi să fie omorât şi a treia zi să învie. 

22 Şi Petru, luându-L deoparte, a început să-L dojenească, zicându-l: „Fie-Ți milă de Tine, 
Doamne!, asta să nu i se întâmple!” 

23 Iar El, întorcându-Se, i-a zis lui Petru: „Mergi înapoia Mea, Satano!; piatră de poticnire-Mi eşti6, 
că nu le cugeţi pe cele ale lui Dumnezeu, ci pe cele ale oamenilor!” 

24 Atunci Iisus le-a zis ucenicilor Săi: „Dacă vrea cineva să vină după Mine, să se lepede de sine, 
să-şi ia crucea şi să-Mi urmeze Mie. 

25 Fiindcă cel ce va vrea să-şi scape viaţa, O va pierde; dar cel ce-şi va pierde viaţa pentru Mine, O 
va afla.7 

6 Sensul primar al cuvântului grecesc skandalon (până acum tradus în româneşte prin „sminteală”) 
este: piatră aşezată de cineva în drum, obstacol menit să-l facă pe altcineva să se împiedice şi să 
cadă (deci, piatră de poticnire). Prin devoţiunea sa temperamentală şi necontrolată, Petru = piatră- 
de-temelie (din versetul 18) devine Petru = piatră-de-poticnire, degradându-şi numele în negativul 
său semantic. E un joc de cuvinte şi semnificaţii pe care Evanghelistul îl urmăreşte lucid (ca şi în 
18, 6, pe aceeaşi relaţie: piatră-piatră). E sigur însă că, şi de data aceasta, Petru exprimă ceea ce 
gândesc şi simt toţi ceilalți ucenici, ei fiind împreună cu toţii (spre deosebire de lepădarea sa de mai 
târziu, când apostolii sunt dispersaţi). 

7 Bogat în conţinut, cuvântul grecesc psyhe însumează înțelesurile de: suflet, viață, persoană. Ca şi 
în textul din 10, 39 (vezi nota), sensul cuvântului viaţă este aici dublu, ceea ce s-ar traduce astfel: 
Cel ce ţine cu orice preţ să-şi salveze viaţa, acela îşi va pierde sufletul; iar cel ce-şi va pierde viaţa 
pentru Mine, acela îşi va salva (mântui) sufletul. În această lumină trebuie înţeles versetul următor, 
concluziv. (În literatura română, sintagma eminesciană „viaţa sufletului meu” nu este un pleonasm; 
Cartea Facerii (2, 7) îl defineşte pe omul creat de Dumnezeu eis psyhen zoosan, adică „întru suflet 
viu”, persoană unică şi irepetabilă, dotată cu conştiinţă de sine). 

26 Pentru că ce-i va folosi omului dacă va câştiga lumea întreagă, dar sufletul şi-l va păgubi? Sau ce 
va da omul în schimb pentru sufletul său? 

27 Căci Fiul Omului va să vină întru slava Tatălui Său, cu îngerii Săi; şi atunci va răsplăti fiecăruia 
după faptele lui. 

28 Adevăr vă grăiesc: Sunt unii dintre cei ce stau aici care nu vor gusta moartea până ce nu-L vor 
vedea pe Fiul Omului venind întru împărăţia Sa”. 

Schimbarea la față. Vindecarea unui lunatic. A doua vestire a Patimilor. Darea pentru templu. 

1 Şi după şase zile, lisus i-a luat pe Petru şi pe Iacob şi pe Ioan, fratele acestuia, şi i-a dus pe un 
munte înalt1, ei între ei. 

2 şi s-a schimbat la faţă înaintea lor; şi a strălucit faţa Lui ca soarele, iar veşmintele i s-au făcut albe 
ca lumina. 

3 Şi iată, Moise şi Ilie li s-au arătat vorbind cu El. 

4 Şi răspunzând Petru, I-a zis lui lisus: „Doamne, bine ne este să fim aici; dacă vrei, voi face aici 
trei colibe: Ție una, şi lui Moise una, şi una lui Ilie”. 

5 În timp ce el încă vorbea, iată un nor luminos i-a umbrit 2 pe ei; şi iată glas din nor, zicând: 
„Acesta este Fiul Meu Cel iubit întru Carele am binevoit; de Acesta să ascultați!” 

1 După Tradiţie, muntele Tabor. 

2 Pentru verbul „a umbri” vezi nota de la Iş 25, 20. 

6 Şi auzind, ucenicii au căzut cu faţa la pământ şi s-au înspăimântat foarte. 

7 Şi lisus a venit la ei şi, atingându-i, le-a zis: „Ridicaţi-vă şi nu vă temeţi!” 

8 Şi ridicându-şi ei ochii, nu au văzut pe nimeni, ci doar pe lisus. 

9 Şi pe când se coborau din munte, Iisus le-a poruncit, zicând: „Vedenia aceasta să n-o spuneţi 
nimănui până când Fiul Omului va învia din morți”. 

10 Şi ucenicii L-au întrebat, zicând: „Pentru ce dar spun cărturarii că trebuie să vină mai întâi Ilie?” 

11 Iar El, răspunzând, a zis: „Ilie, într-adevăr, va veni, şi pe toate le va aşeza din nou la locul lor; 

12 Eu însă vă spun vouă că Ilie a şi venit, dar ei nu l-au cunoscut, ci au făcut cu el câte-au vrut; tot 
aşa va pătimi şi Fiul Omului de la ei”. 


13 Atunci au înţeles ucenicii că lisus le-a vorbit de Ioan Botezătorul. 

14 Şi mergând ei spre mulţime, s-a apropiat de El un om căzându-l în genunchi 

15 şi zicând: „Doamne, miluieşte pe fiul meu, că este lunatic şi pătimeşte rău, că deseori cade în foc 
şi deseori în apă; 

16 şi l-am adus la ucenicii Tăi şi ei n-au fost în stare să-l vindece”. 

17 Iar lisus, răspunzând, a zis: „O, neam necredincios şi îndărătnic, până când voi fi cu voi? Până 
când vă voi suferi?... Aduceţi-MI-l aici!” 

18 Şi Iisus l-a certat şi demonul a ieşit din el şi copilul s-a vindecat din ceasul acela. 

19 Atunci, apropiindu-se ucenicii de lisus, L-au întrebat deoparte: „De ce noi n-am fost în stare să-l 
scoatem?” 

20 Iar lisus le-a răspuns: „Din pricina puţinei voastre credinţe; că adevăr vă grăiesc: Dacă aţi avea 
credinţă cât un grăunte de muştar, veţi zice muntelui acestuia: Mută-te de aici acolo!, şi se va muta 
şi nimic nu va fi vouă cu neputinţă. 

21 Căci soiul acesta de demoni nu iese decât numai prin rugăciune şi prin post”. 

22 Întorcându-se ei din Galileea, Iisus le-a spus: „Fiul Omului va să fie dat în mâinile oamenilor 

23 şi-L vor omori şi a treia zi va învia”. Şi ei foarte s-au întristat. 

24 Şi venind ei în Capernaum, s-au apropiat de Petru cei ce strâng dajdia şi i-au zis: „Învățătorul 
vostru nu plăteşte dajdia?” 

25 „Ba da”, a zis el. Şi intrând El în casă, lisus i-a luat-o înainte, zicând: „Ce părere ai, Simone?: 
Regii pământului de la cine iau dajdie sau bir? de la fiii lor, sau de la străini?” 

26 El I-a zis: „De la străini”. lar lisus i-a zis: „lată dar că fiii sunt scutiți.3 

27 Dar ca să nu le fim lor piatră de poticnire, mergi la mare, aruncă undiţa, ia peştele care va ieşi 
întâi şi, deschizându-i gura, vei găsi un statir4. Pe acela luându-l, dă-l lor, pentru Mine şi pentru 
tine”. 

18 

Copilul, chip al desăvârşirii. Parabola oii rătăcite. Tu şi fratele tău. Puterea de a lega şi dezlega 
păcatele. De câte ori să-l ierți pe aproapele tău. Parabola celor doi datornici. 

3 Iisus este Fiul lui Dumnezeu, iar apostolii sunt fraţii Săi, deci au aceeaşi calitate de fii ai Tatălui 
ceresc (desigur, prin înfiere, în timp ce lisus e prin fire). 

4= Monedă de argint. 

1 În ceasul acela s-au apropiat ucenicii de lisus, zicându-l: „Cine oare este mai mare întru împărăția 
cerurilor?” 

2 Şi El, chemând la Sine un copil, l-a pus în mijlocul lor 

3 şi le-a zis: „Adevăr vă spun: De nu vă veţi reveni şi nu veţi fi precum copiii, nu veţi intra în 
împărăția cerurilor]. 

4 Dar cel ce se va smeri pe sine ca acest copil, acela este mai mare întru împărăţia cerurilor. 

5 Şi cel ce va primi un copil ca acesta întru numele Meu, pe Mine Mă primeşte. 

6 Dar celui ce-i va fi piatră de poticnire unuia dintr-aceştia mici care cred în Mine, mai bine i-ar fi 
să-şi atârne de gât o piatră de moară şi să se înece în adâncul mării. 

7 Vai lumii, din pricina poticnirilor! Că poticnirile trebuie să vină, dar vai omului aceluia prin care 
vine poticnirea! 

8 lar dacă mâna ta sau piciorul tău îţi devine piatră de poticnire, taie-l şi aruncă-l de la tine; că mai 
bine-ţi este să intri în Viaţă3 ciung sau şchiop decât să ai două mâini sau două picioare şi să fii 
aruncat în focul cel veşnic. 

9 Şi dacă ochiul tău îți devine piatră de poticnire, scoate-l şi aruncă-l de la tine; că mai bine-ţi este 
să intri în Viaţă cu un singur ochi decât să ai doi ochi şi să fii aruncat în gheena focului3. 

1 A te purifica, a-ţi primeni sufletul, a-ţi redobândi starea de nevinovăție a copilăriei. 

2= În viaţa veşnică. 

3 În versetele 8 şi 9, sens alegoric; hiperbolă folosită de Iisus spre a sublinia gravitatea încercării 
sau izbutirii de a întina puritatea unei fiinţe nevinovate. 

10 Luaţi seama să nu dispreţuiţi pe vreunul din aceştia mici; că vă spun Eu vouă că îngerii lor din 
ceruri 4 pururea văd faţa Tatălui Meu Care este în ceruri; 


11 fiindcă Fiul Omului a venit să-l mântuiască pe cel pierdut. 

12 Ce părere aveţi?: Dacă un om are o sută de oi şi una din ele se rătăceşte, nu le lasă el oare în 
munţi pe cele nouăzeci şi nouă şi, ducându-se, o caută pe cea rătăcită? 

13 Şi dacă se întâmplă s-o găsească, adevăr vă grăiesc că se bucură de ea mai mult decât de cele 
nouăzeci şi nouă care nu s-au rătăcit. 

14 Tot astfel, vrerea Tatălui vostru Celui din ceruri nu aceasta este, să piară vreunul din aceştia 
mici. 

15 De-ţi va greşi fratele tău, mergi, mustră-l numai între tine şi el. Şi de te va asculta, l-ai câştigat pe 
fratele tău. 

16 Iar de nu te va asculta, ia cu tine încă unul sau doi, pentru ca din gura a doi sau trei martori să se 
statornicească tot ce se spune. 

17 Şi de nu-i va asculta pe ei, spune-l Bisericii; iar dacă nici de Biserică nu va asculta, să-ţi fie ca un 
păgân şi ca un vameş5. 

18 Adevăr vă grăiesc: Oricâte veţi lega pe pământ vor fi legate şi în cer, şi oricâte 

4 Text limpede care atestă existenţa îngerului păzitor. 

SBiserica: adunarea obştească din care fac parte, în speţă, împricinaţii. Ultima instanţă în care 
dialogul mai este posibil. Dacă încercarea de reconciliere eşuează şi la acest nivel, nu mai rămâne 
decât totala ignorare a celui îndărătnic, ca şi cum el nu i-ar mai aparţine comunităţii. 

veţi dezlega pe pământ vor fi dezlegate şi în cer. 

19 Vă mai spun că dacă doi dintre voi se vor învoi pe pământ asupra unui lucru pe care-l vor cere, li 
se va da lor de către Tatăl Meu Cel ce este în ceruri. 

20 Că unde sunt doi sau trei adunaţi întru numele Meu, acolo sunt şi Eu în mijlocul lor”. 

21 Atunci Petru, apropiindu-se de EI, i-a zis: „Doamne, de câte ori va greşi fratele meu față de mine 
şi eu îi voi ierta? oare până de şapte ori?” 

22 lisus i-a zis: „Nu-ţi spun că până de şapte ori, ci până de şaptezeci de ori câte şapte. 

23 De aceea, asemănatu-s-a împărăţia cerurilor cu un împărat care a vrut să se socotească cu slugile 
sale. 

24 Şi începând el să facă socoteala, i s-a adus un datornic cu zece mii de talanţi. 

25 Dar neavând acela cu ce plăti, stăpânul său a poruncit să-l vândă pe el, şi pe femeia lui şi pe 
copiii lui şi toate câte are, ca să plătească. 

26 Deci, căzând sluga aceea în genunchi, i se închina, zicând: Doamne, mai îngăduieşte-mă şi-ţi voi 
plăti tot. 

27 lar stăpânul slugii aceleia, milostivindu-se de el, i-a dat drumul şi i-a iertat datoria. 

28 Dar, ieşind, sluga aceea a găsit pe unul din cei ce slujeau împreună cu el şi care-i datora o sută de 
dinari. Şi punând mâna pe el, îl sugruma, zicând: Plăteşte-mi ce eşti dator! 

29 Şi căzându-i la picioare cel ce era slugă ca şi el, îl ruga, zicând: Mai îngăduieşte-mă şi-ţi voi 
plăti... 

30 Dar el n-a vrut, ci mergând, l-a aruncat în închisoare, până ce va plăti datoria. 

31 Iar celelalte slugi, văzând cele petrecute, s-au întristat foarte şi, venind, i-au spus stăpânului toate 
cele întâmplate. 

32 Atunci, chemându-l stăpânul său, i-a zis: Slugă vicleană, toată datoria aceea ţi-am iertat-o, 
fiindcă m-ai rugat. 

33 Nu trebuia oare ca şi tu să ai milă de cel ce este slugă împreună cu tine, aşa cum am avut eu milă 
de tine? 

34 Şi mâniindu-se stăpânul său, l-a dat pe mâna chinuitorilor, până ce-i va plăti toată datoria. 

35 Aşa vă va face vouă şi Tatăl Meu Cel ceresc dacă nu veţi ierta fiecare fratelui său, din toată 
inima”. 

Despre desfacerea căsătoriei. lisus binecuvintează copiii. Tânărul bogat. 

1 Şi a fost că după ce lisus a sfârşit cuvintele acestea, a plecat din Galileea şi a venit în hotarele 
Iudeii, peste Iordan. 

2 Şi au mers după El mulţimi numeroase şi i-a vindecat pe ei acolo. 

3 Şi au venit la El fariseii, ispitindu-L şi zicând: „Se cuvine oare ca omul să-şi lase femeia dintr-o 


pricină oarecare?” 

4 lar El, răspunzându-le, a zis: „N-ați citit că Acela Care i-a făcut de la-nceput, bărbat şi femeie i-a 
făcut?, 

5 şi a zis: Pentru aceea va lăsa omul pe tatăl său şi pe mama sa şi se va lipi de femeia sa şi cei doi 
vor fi un trup; 

6 aşa încât nu mai sunt doi, ci un singur trup. Deci, ceea ce a unit Dumnezeu, omul să nu despartă”. 
7 Ei l-au zis: „Atunci, de ce Moise a rânduit să-i dea carte de despărţire şi s-o lase?” 

8 El le-a zis: „Din pricina învârtoşării inimii voastre v-a dat voie Moise să vă lăsaţi femeile, dar la 
început n-a fost aşa. 

9 Jar Eu vă spun că, în afară de vina desfrânării, oricine-şi va lăsa femeia şi va lua alta, săvârşeşte 
adulter; şi cel ce a luat-o pe cea lăsată, adulter săvârşeşte”. 

10 Ucenicii I-au zis: „Dacă aşa este starea omului faţă de femeie, atunci nu e de folos să se însoare”. 
11 Iar El le-a zis: „Nu toți pricep acest cuvânt, ci aceia cărora le este dat. 

12 Că sunt fameni care s-au născut aşa din pântecele maicii lor; sunt fameni pe care oamenii i-au 
făcut fameni; şi sunt fameni care s-au făcut ei înşişi fameni de dragul împărăției cerurilor. Cine 
poate înţelege, să înţeleagă”1. 

13 Atunci I-au adus copii, ca să-Şi pună mâinile pe ei şi să Se roage; dar ucenicii îi certau. 

14 Iar lisus a zis: „Lăsaţi copiii şi nu-i opriţi să vină la Mine, că a unora ca aceştia este împărăţia 
cerurilor”. 

15 Şi, punându-Şi mâinile pe ei, a plecat de acolo. 

16 Şi iată, un tânăr a venit la El şi I-a zis: „Învăţătorule bun, ce bine să fac ca să am viaţă veşnică?” 
17 Iar El a zis: „De ce-Mi spui bun? Nimeni nu este bun, decât numai Unul Dumnezeu. lar dacă 
vrei să intri în Viaţă, păzeşte poruncile”. 

1 După ce a menţionat cele două stări de castitate involuntară, lisus statuează fecioria voluntară, 
abstinenţa perpetuă a celor ce vor să se dedice în întregime vieţii duhovniceşti. 

18 El I-a zis: „Care?” Iar lisus i-a zis: Să nu ucizi, să nu te desfrânezi, să nu furi, să nu mărturiseşti 
strâmb; 

19 cinsteşte pe tatăl tău şi pe mama ta şi să iubeşti pe aproapele tău ca pe tine însuţi. 

20 Tânărul I-a zis: „Pe toate acestea le-am păzit din tinereţea mea. Ce-mi lipseşte?” 

21 lisus i-a zis: „Dacă vrei să fii desăvârşit, du-te, vinde-ţi averile, dă-le săracilor şi vei avea 
comoară în cer; şi vino de-Mi urmează Mie”. 

22 Dar tânărul, auzind cuvântul acesta, a plecat întristat, căci avea multe avuţii. 

23 lar lisus a zis către ucenicii Săi: „Adevărat vă spun că cu greu va intra un bogat în împărăția 
cerurilor. 

24 Şi vă mai spun: Mai lesne e să treacă o cămilă prin urechile acului decât să intre un bogat în 
împărăția lui Dumnezeu”. 

25 Auzind acest cuvânt, ucenicii tare s-au mirat şi au zis: „Atunci, cine poate să se mântuiască?”... 
26 Iar lisus, privind drept la ei, le-a zis: „Aceasta e cu neputinţă la oameni, dar la Dumnezeu toate 
sunt cu putinţă”. 

27 Atunci Petru, răspunzând, I-a zis: „lată, noi pe toate le-am lăsat şi Ți-am urmat Ție. Deci, nouă 
ce ne va fi?” 

28 lar Iisus le-a zis: „Adevăr vă spun că voi, cei ce Mi-aţi urmat Mie, la naşterea din nou a lumii, 
când Fiul Omului va şedea pe tronul slavei Sale, veţi şedea şi voi pe douăsprezece tronuri, 
judecând? pe cele douăsprezece seminţii ale lui Israel. 

2 În sens biblic: conducând, guvernând, fiind mai mari peste; dar şi: participând la Judecata viitoare, 
împreună cu Dreptul Judecător. 

29 Şi oricine a lăsat fraţi sau surori sau tată sau mamă sau femeie sau ţarini sau case pentru numele 
Meu, însutit va primi şi viaţa veşnică va moşteni. 

30 Şi mulți dintre cei dintâi vor fi la urmă, şi cei de la urmă vor fi întâi”. 

Parabola lucrătorilor tocmiţi la vie. A treia vestire a Patimilor. Mama fiilor lui Zevedeu; cearta 
pentru întâietate. Vindecarea celor doi orbi. 

1. Asemănatu-s-a împărăţia cerurilor cu un om stăpân de casă, care a ieşit dis-de-dimineaţă să 


tocmească lucrători la via sa. 

2 Şi învoindu-se cu lucrătorii pentru un dinar pe zi, i-a trimis în via sa. 

3 Şi ieşind pe la ceasul al treilea, a văzut pe alţii stând în piaţă fără lucru. 

4 Şi le-a zis acelora: Mergeţi şi voi în vie, şi vă voi da ceea ce va fi dreptul vostru. 

5 Iar ei s-au dus. leşind el iarăşi pe la ceasul al şaselea şi al nouălea, a făcut tot aşa. 

6 leşind pe la ceasul al unsprezecelea, a găsit pe alţii stând fără lucru şi le-a zis: De ce aţi stat aici 
toată ziua fără lucru? 

7 Ei i-au zis: Fiindcă nimeni nu ne-a tocmit. El le-a zis: Duceţi-vă şi voi în vie şi veţi primi ceea ce 
va fi dreptul vostru. 

8 Făcându-se seară, stăpânul viei i-a spus îngrijitorului: Cheamă-i pe lucrători şi dă-le plata, 
începând cu cei de la urmă până la cei dintâi. 

9 Venind cei din ceasul al unsprezecelea, au primit câte un dinar. 

10 Şi venind cei dintâi, au socotit că vor lua mai mult, dar au primit şi ei tot câte un dinar. 

11 Şi după ce au primit, cârteau împotriva stăpânului casei, 

12 zicând: Aceştia de la urmă au lucrat un ceas şi i-ai făcut deopotrivă cu noi, care am dus greul 
zilei şi arşiţa... 

13 Iar el, răspunzând, i-a zis unuia din ei: Prietene, nu-ţi fac nedreptate. Oare nu pentru un dinar te- 
ai învoit cu mine? 

14 Ia-ţi ce este al tău şi pleacă. Vreau eu ca acestuia de la urmă să-i dau cât şi ţie; 

15 oare nu am dreptul să fac cu ale mele ce vreau eu?; sau este ochiul tău rău pentru că sunt eu bun? 
16 Aşa vor fi cei de la urmă întâi şi cei dintâi, la urmă; că mulţi sunt chemaţi, dar puţini aleşi”. 

17 Şi suindu-Se Iisus la Ierusalim, i-a luat pe cei doisprezece ucenici numai cu El şi le-a spus pe 
cale: 

18 „lată, ne suim la Ierusalim, şi Fiul Omului va fi dat în mâna arhiereilor şi a cărturarilor, şi-L vor 
osândi la moarte; 

19 şi-L vor da pe mâna păgânilor, ca să-l batjocorească şi să-L biciuiască şi să-l răstignească, dar El 
a treia zi va învia”. 

20 Atunci s-au apropiat de El mama fiilor lui Zevedeu împreună cu fiii ei, închinându-se şi cerând 
ceva de la El. 

21 Iar El i-a zis: „Ce voieşti?” Ea I-a răspuns: „Zi ca aceşti doi fii ai mei să şadă unul de-a dreapta şi 
altul de-a stânga Ta întru împărăția Ta”. 

22 Dar lisus, răspunzând, a zis: „Nu ştiţi ce cereți. Puteţi oare să beţi paharul pe care-l voi bea Eu şi 
să vă botezați cu botezul cu care Eu Mă botez?” Iar ei I-au zis: „Putem”. 

23 Şi El le-a zis: „Paharul Meu îl veţi bea şi cu botezul cu care Eu Mă botez vă veţi boteza, dar a 
şedea de-a dreapta şi de-a stânga Mea nu este al Meu a da, ci se va da celor pentru care s-a pregătit 
de către Tatăl Meu”. 

24 Şi auzind cei zece, s-au mâniat pe cei doi fraţi. 

25 Dar lisus, chemându-i, le-a zis: „Ştiţi că ocârmuitorii neamurilor domnesc peste ele şi cei mari le 
stăpânesc. 

26 Nu tot aşa va fi între voi, ci acela care va vrea să fie mare între voi, să fie slujitorul vostru; 

27 şi acela care va vrea să fie întâiul între voi, să vă fie vouă slugă; 

28 precum nici Fiul Omului n-a venit să I se slujească, ci El să slujească şi să-Şi dea viaţa 
răscumpărare pentru mulți”. 

29 Şi ieşind ei din Ierihon, mulțime mare venea în urma Lui. 

30 Şi iată doi orbi care şedeau lângă drum, auzind că trece Iisus au strigat, zicând: „Miluieşte-ne, 
Doamne, Fiul lui David!” 

31 Dar mulțimea îi certa, ca să tacă; ei însă şi mai tare strigau, zicând: „Miluieşte-ne, Doamne, Fiul 
lui David!” 

32 Şi Iisus, oprindu-Se, i-a chemat şi le-a zis: „Ce voiţi să vă fac?” 

33 Ei i-au zis: „Doamne, să se deschidă ochii noştri!” 

34 Şi făcându-I-Se milă, Iisus S-a atins de ochii lor şi ei îndată au văzut şi I-au urmat Lui. 

21 


Intrarea în Ierusalim. Alungarea vânzătorilor din templu. Smochinul blestemat. Întrebare asupra 
minunilor lui Iisus. Parabola celor doi fii. Parabola lucrătorilor celor răi. 

1 Iar când s-au apropiat de Ierusalim şi au venit la Betfaghe, spre Muntele Măslinilor, atunci lisus a 
trimis doi ucenici, 

2 spunându-le: „Mergeţi în satul care este în faţa voastră şi îndată veţi găsi o asină legată şi un mânz 
cu ea; dezlegaţi-o şi aduceţi-le la Mine. 

3 Şi dacă vă va zice cineva ceva, îi veţi spune că ele îi trebuie Domnului; şi le va trimite îndată”. 

4 lar Aceasta s-a făcut ca să se plinească ceea ce s-a spus prin profetul ce zice: 

5 Spuneţi fiicei Sionului: Iată, Împăratul tău vine la tine blând şi şezând pe asină, şi pe mânz, fiul 
celei de subjug1. 

6 Mergând deci ucenicii şi făcând după cum le-a poruncit lisus, 

7 au adus asina şi mânzul şi şi-au pus pe ele vestmintele, iar El a şezut pe ele. 

8 Şi cei mai mulți din mulţime îşi aşterneau hainele în cale, iar alţii tăiau ramuri din copaci şi le 
aşterneau pe cale; 

9 iar mulțimile care mergeau înainte-l şi cele ce veneau după El strigau, zicând: „Osana Fiului lui 
David; binecuvântat este Cel ce vine întru numele Domnului! Osana întru cei de sus!”2 

1 lisus Îşi asumă profeția lui Zaharia (9, 9) care-L vestea pe Mesia-Împăratul venind în umilinţă şi 
aducător de pace. 

2 Literal, cuvântul ebraic hoşiya nna, preluat de limba greacă, înseamnă „Dumnezeu să (ne) 
mântuiască acum”. Evoluând semantic, el devine termen de aclamaţie cu înţelesul: Mărire (să I se 
dea) lui Dumnezeu! Este clar că, adresată lui Iisus, aclamaţia Îi recunoaşte Acestuia atributul divin. 
„Întru numele Domnului” înseamnă fie reprezentant al lui Dumnezeu (deci, Dumnezeu Însuşi), fie 
învestit cu autoritatea lui Dumnezeu. Prin „întru cei de sus” se înţeleg nivelele (sferele, mediile) 
cele mai înalte ale cerurilor duhovniceşti. 

10 Şi intrând El în Ierusalim, toată cetatea s-a cutremurat, zicând: „Cine este Acesta?”... 

11 Iar mulțimile ziceau: „Acesta este isus, profetul din Nazaretul Galileii!” 

12 Şi a intrat lisus în templu şi i-a dat afară pe toţi cei ce vindeau şi cumpărau în templu şi a 
răsturnat mesele schimbătorilor de bani şi scaunele celor ce vindeau porumbei 

13 şi le-a zis: „Scris este: Casa Mea, casă de rugăciune se va chema; dar voi aţi făcut-o peşteră de 
tâlhari3”. 

14 Şi au venit la El în templu orbi şi şchiopi şi i-a vindecat. 

15 Şi văzând arhiereii şi cărturarii lucrurile minunate pe care le-a făcut şi pe copiii care strigau în 
templu şi ziceau: „Osana Fiului lui David!”, s-au mâniat 

16 şi I-au zis: „Tu auzi ce zic aceştia?” Iar lisus le-a zis: „Da. Oare niciodată n-aţi citit că din gura 
pruncilor şi a celor ce sug Ţi-ai pregătit laudă?” 

17 Şi, lăsându-i, a ieşit afară din cetate, la Betania, şi a rămas acolo peste noapte. 

18 Iar dimineaţa, pe când Se întorcea în cetate, a flămânzit; 

19 şi văzând un smochin lângă drum, S-a dus la el, dar în el n-a găsit nimic 

3 În spaţiul templului le era permis zarafilor să schimbe banii celor ce veneau din diaspora şi 
negustorilor să vândă păsări pentru ofrandă. E clar însă că totul degenerase în abuz şi hoţie. 

decât numai frunze, şi i-a zis: „Rod să nu mai porţi în veac!” Şi îndată smochinul s-a uscat. 

20 Şi văzând aceasta, ucenicii s-au minunat, zicând: „Cum de s-a uscat smochinul dintr-o dată?”... 
21 Iar Iisus, răspunzând, le-a zis: „Adevăr vă grăiesc: Dacă veţi avea credinţă şi nu vă veţi îndoi, 
veţi face nu numai ce s-a făcut cu smochinul, dar şi muntelui acestuia de-i veţi zice: Ridică-te şi 
aruncă-te în mare!, aşa va fi. 

22 Şi pe toate câte le veţi cere rugându-vă cu credinţă, le veţi primi”. 

23 Şi venind El în templu, în timp ce învăţa s-au apropiat de El arhiereii şi bătrânii poporului şi I-au 
zis: „Cu ce putere faci tu acestea? Şi cine ţi-a dat această putere?” 

24 Răspunzând, lisus le-a zis: „Vă voi întreba şi Eu pe voi un cuvânt; de-Mi veţi răspunde la el, vă 
voi spune şi Eu cu ce putere fac acestea: 

25 Botezul lui loan, de unde a fost?: din cer, sau de la oameni?” Iar ei cugetau în sinea lor, zicând: 
„De vom zice: Din cer!, ne va spune: Atunci, de ce nu i-aţi dat crezare?; 

26 iar de vom zice: De la oameni!, ne temem de popor, fiindcă toți îl au pe loan ca profet”. 


27 Şi ei, răspunzându-l lui lisus, au zis: „Nu ştim”. El le-a zis: „Nici Eu nu vă spun cu ce putere fac 
acestea... 

28 Dar ce părere aveţi?: Un om avea doi fii. Şi a mers la cel dintâi şi i-a zis: Fiule, du-te astăzi de 
lucrează în via mea. 

29 Iar el, răspunzând, a zis: Nu vreau! Dar pe urmă, căindu-se, s-a dus. 

30 Şi mergând la al doilea, i-a zis tot aşa. Iar acesta i-a răspuns: Mă duc, Doamne! Dar nu s-a dus. 
31 Care din aceştia doi a făcut voia tatălui?” Ei i-au zis: „Cel dintâi”. Zisu-le-a lisus: „Adevăr vă 
spun că vameşii şi desfrânatele merg înaintea voastră în împărăţia lui Dumnezeu. 

32 Că a venit loan la voi în calea dreptăţii şi nu i-aţi dat crezare, ci vameşii l-au crezut şi 
desfrânatele; dar voi, văzându-l, nici după aceea nu v-aţi căit, ca să-i daţi crezare. 

33 Ascultaţi altă parabolă: Era un om stăpân al casei sale, care a sădit vie; şi a împrejmuit-o cu gard, 
a săpat în ea teasc, a clădit turn şi a dat-o pe seama lucrătorilor, iar el s-a dus departe. 

34 Iar când s-a apropiat vremea roadelor, şi-a trimis slujitorii la lucrători, ca să-i ia roadele; 

35 dar lucrătorii, prinzându-i pe slujitori, pe unul l-au bătut, pe altul l-au omorât, iar pe altul l-au 
ucis cu pietre. 

36 a mai trimis alţi slujitori, mai mulți decât cei dintâi, şi tot aşa au făcut cu ei. 

37 În cele din urmă l-a trimis la ei pe fiul său, zicând: De fiul meu se vor ruşina. 

38 Dar lucrătorii viei, văzându-l pe fiu, au zis între ei: Acesta este moştenitorul; veniţi să-l omorâm 
şi să avem noi moştenirea lui!... 

39 Şi, punând mâna pe el, l-au scos afară din vie şi l-au omorât. 

40 Deci, când va veni stăpânul viei, ce le va face lucrătorilor acelora?” 

41 Iar ei I-au răspuns: „Pe cei răi cu rău îi va pierde, iar via o va da altor lucrători, care-i vor da 
roadele la vremea lor”. 

42 lisus le-a zis: „Oare niciodată n-aţi citit în Scripturi: Piatra pe care au nesocotit-o ziditorii, 
aceasta a ajuns în capul unghiului; de la Domnul s-a făcut aceasta şi minunată este în ochii noştri? 
43 De aceea vă spun: Lua-se-va de la voi împărăţia lui Dumnezeu şi i se va da neamului care-i va 
face roadele. 

44 Cel ce va cădea pe piatra aceasta se va sfărâma, iar pe cel pe care ea va cădea, îl va zdrobi”. 

45 ar arhiereii şi fariseii, auzindu-l parabolele, au înţeles că despre ei vorbeşte. 

46 Şi căutând să-L prindă, s-au temut de mulţime, pentru că ÎL socotea profet. 

22 

Parabola nunţii fiului de împărat. Dajdia cuvenită cezarului. Întrebare despre înviere. Marea 
poruncă din lege. Mesia ca fiu şi Domn al lui David. 

1 Şi răspunzând, lisus le-a vorbit iarăşi în parabole, zicând: 

2 „Asemănatu-s-a împărăţia cerurilor omului împărat care i-a făcut nuntă fiului său. 

3 ŞI şi-a trimis slujitorii să-i cheme la nuntă pe cei poftiţi, dar ei n-au vrut să vină. 

4 Din nou a trimis alți slujitori, zicând: Spuneţi-le celor chemaţi: Iată, mi-am pregătit ospăţul; juncii 
mei şi cele îngrăşate s-au înjunghiat şi toate sunt gata. Veniţi la nuntă! 

5 Dar ei, fără să ţină seama, s-au dus, unul la țarina sa, altul la neguţătoria lui; 

6 iar ceilalţi, punând mâna pe slujitorii săi, i-au batjocorit şi i-au omorât. 

7 Şi auzind împăratul acela, s-a mâniat; şi trimiţându-şi oștile, i-au nimicit pe ucigaşii aceia, şi 
cetăţii lor i-au pus foc. 

8 Atunci a zis către slujitorii săi: Nunta este gata, dar cei poftiţi n-au fost vrednici. 

9 Mergeţi dar la răspântiile drumurilor şi pe câţi îi veţi găsi, chemaţi-i la nuntă. 

10 Şi ieşind slujitorii aceia la răspântii, i-au chemat pe toți câţi i-au găsit, şi răi, şi buni, şi s-a 
umplut casa nunţii cu oaspeţi. 

11 Iar împăratul, intrând să-şi vadă oaspeţii, a văzut acolo un om care nu era îmbrăcat în haină de 
nuntă 

12 şi i-a zis: Prietene, cum de ai intrat aici fără să ai haină de nuntăl? El însă a tăcut. 

13 Atunci împăratul a zis către slujitori: Legaţi-l de picioare şi de mâini, luaţi-l de aici şi aruncaţi-l 
în întunericul cel mai din afară! Acolo va fi plângerea şi scrâşnirea dinţilor. 

14 Că mulți sunt chemaţi, dar puţini aleşi”. 

15 Atunci mergând fariseii, au ţinut sfat ca să-L prindă pe El în cuvânt. 


16 Şi au trimis la El pe ucenicii lor, împreună cu irodianii2, zicând: „Învăţătorule, ştim că eşti 
adevărat şi întru adevăr înveţi calea lui Dumnezeu 

1 Începând cu versetul 11, parabola îşi schimbă perspectiva şi se proiectează în eshatologie; cel ce a 
acceptat invitaţia lui Dumnezeu trebuie să aibă şi ţinuta corespunzătoare, adică dispoziția 
sufletească de a se integra în ospăţul duhovnicesc. 

2 Partizanii politici ai dinastiei lui Irod, cei ce urmau să le denunțe Romanilor vorba nepotrivită pe 
care ar fi spus-o lisus. 

şi nu-ţi pasă de nimeni, pentru că tu nu cauţi la faţa oamenilor. 

17 Spune-ne deci nouă: Ce părere ai, se cuvine să dăm dajdie cezarului, sau nu?” 

18 Dar Iisus, cunoscându-le vicleşugul, le-a răspuns: „De ce Mă ispitiţi, făţarnicilor? 

19 Arătaţi-Mi banul dajdiei”. Iar ei I-au adus un dinar. 

20 Şi Iisus le-a zis: „Ale cui sunt efigia şi inscripţia de pe el?” 

21 Ei au zis: „Ale cezarului”. Atunci El le-a zis: „Daţi-i dar cezarului cele ce sunt ale cezarului şi lui 
Dumnezeu cele ce sunt ale lui Dumnezeu!” 

22 Şi auzind ei acestea, s-au minunat; şi, lăsându-L, s-au dus. 

23 În ziua aceea s-au apropiat de El saducheii, cei ce spun că nu este înviere, şi L-au întrebat, 

24 zicând: „Învăţătorule, Moise a zis: Dacă cineva moare fără să fi avut copii, fratele său s-o ia de 
soţie pe femeia lui şi să-i ridice urmaş fratelui său. 

25 Dar la noi erau şapte fraţi; şi cel dintâi s-a însurat şi a murit fără să aibă urmaşi, lăsând pe femeia 
sa fratelui său; 

26 asemenea şi al doilea, şi al treilea, până la al şaptelea; 

27 şi în urma tuturor a murit şi femeia. 

28 La înviere, deci, a căruia dintre cei şapte va fi femeia? că toţi au avut-o de soţie”. 

29 Şi răspunzând lisus, le-a zis: „Rătăciţi neştiind Scripturile şi nici puterea lui Dumnezeu. 

30 Că la înviere nici nu se însoară, nici nu se mărită, ci sunt ca îngerii lui Dumnezeu în cer. 

31 Iar despre învierea morţilor, oare n-aţi citit ce vi s-a spus vouă de Dumnezeu când zice: 

32 Eu sunt Dumnezeul lui Avraam şi Dumnezeul lui Isaac şi Dumnezeul lui Iacob? El nu este 
Dumnezeul morților, ci al viilor”. 

33 Iar mulțimile, ascultându-L, erau uimite de învăţătura Lui. 

34 Şi auzind fariseii că El a închis gura saducheilor, s-au adunat laolaltă; 

35 şi unul din ei, învăţător de lege, L-a întrebat ispitindu-L: 

36 „Învăţătorule, care este marea poruncă în lege?” 

37 Iar El i-a răspuns: „Să iubeşti pe Domnul Dumnezeul tău din toată inima ta, din tot sufletul tău şi 
din tot cugetul tău. 

38 Aceasta este marea şi întâia poruncă. 

39 Iar a doua, asemenea acesteia: Să iubeşti pe aproapele tău ca pe tine însuţi. 

40 De aceste două porunci atârnă toată legea şi profeţii”. 

41 Şi fiind adunaţi fariseii, lisus 1-a întrebat, 

42 zicând: „Ce părere aveţi despre Hristos?: al cui fiu este?” Ei I-au zis: „Al lui David”. 

43 El le-a zis: „Atunci cum se face că David, în Duh3, Îl numeşte pe El Domn când spune: 

44 Zis-a Domnul către Domnul meu: Şezi de-a dreapta Mea până ce voi pune pe vrăjmaşii Tăi 
aşternut picioarelor Tale? 

45 Aşadar, dacă David Îl numeşte Domn, cum este EI fiu al lui?” 

3= Sub inspiraţia Duhului Sfânt. 

46 Şi nimeni nu putea să-l răspundă nici un cuvânt; şi din ziua aceea nici n-a mai îndrăznit cineva 
să-L mai întrebe. 

23 

lisus îi mustră pe cărturari şi pe farisei şi deplânge crimele Ierusalimului, prezicându-i dărâmarea. 

1 Atunci le-a vorbit lisus mulțimilor şi ucenicilor Săi, 

2 zicând: „Pe scaunul lui Moise s-au aşezat cărturarii şi fariseii; 

3 deci, pe toate câte vă vor spune faceţi-le şi păziţi-le, dar după faptele lor să nu faceţi, că ei spun, 
dar nu fac. 


4 Că leagă sarcini grele şi cu anevoie de purtat şi le pun pe umerii oamenilor, dar ei nici cu degetul 
nu vor să le mişte. 

5 Şi toate faptele lor le fac ca să fie văzuţi de oameni; că-şi lăţesc filacteriilel şi-şi măresc ciucurii 
de la poale. 

6 Şi la ospeţe le place să stea în capul mesei, iar în sinagogi pe scaunele cele dintâi 

7 şi să fie salutaţi în pieţe şi numiţi de oameni «Rabbiy»2. 

8 Voi însă să nu vă numiţi «rabbi», căci unul este Învățătorul vostru, Hristos, iar voi toţi sunteţi 
fraţi. 

9 Şi tată al vostru să nu numiţi pe nimeni pe pământ, căci Tatăl vostru unul este, Cel din ceruri. 

10 Nici învăţători să nu vă numiţi, căci Învățătorul vostru unul este, Hristos. 

1= Pungi de stofă conţinând bucăţi de pergament pe care erau scrise texte din lege; erau purtate cu 
ostentaţie la frunte şi pe braţul stâng. 

2= Magistru, savant al Scripturilor, învăţător erudit, titlu preferat şi pretins de farisei. 

11 Şi cel ce este mai mare între voi să fie slujitorul vostru. 

12 Iar cel ce se va înălța pe sine va fi smerit, şi cel ce se va smeri pe sine va fi înălțat. 

13 Vai vouă, cărturari şi farisei făţarnici!, că închideți împărăţia cerurilor de dinaintea oamenilor; că 
voi nu intraţi, şi nici pe cei ce intră nu-i lăsaţi să intre. 

14 Vai vouă, cărturari şi farisei făţarnici!, că mâncaţi casele văduvelor, făcând îndelungi rugăciuni 
de ochii lumii; pentru aceasta mai mare osândă veţi lua3. 

15 Vai vouă, cărturari şi farisei făţarnici!, că înconjurați marea şi uscatul ca să faceţi un prozelit; şi 
dacă l-aţi făcut, îl faceți fiu al gheenei, de două ori mai mult decât voi. 

16 Vai vouă, călăuze oarbe, care spuneţi: De se va Jura cineva pe templu, nu-i nimic; dar de se va 
jura pe aurul templului, se leagă pe sine. 

17 Nebuni şi orbi! Ce este mai mare: aurul, sau templul care sfințește aurul? 

18 Şi mai spuneţi: De se va jura cineva pe altar, nu-i nimic; dar de se va jura pe darul de pe el, se 
leagă pe sine. 

19 Nebuni şi orbi! Ce este mai mare: darul, sau altarul care sfințește darul?; 

20 deci, cel ce se jură pe altar, se jură pe el şi pe toate câte sunt pe el; 

21 iar cel ce se jură pe templu, se jură pe el şi pe Cel ce locuieşte în el; 

3 Acest verset (14) se află numai într-o seamă de manuscrise şi se pare că a fost interpolat aici prin 
strămutarea textului din Mc 12, 40 şi Lc 20, 47; în realitate, avertismentele „Vai vouă” sunt în 
număr de şapte. 

22 şi cel ce se jură pe cer, se jură pe tronul lui Dumnezeu şi pe Cel ce şade pe el. 

23 Vai vouă, cărturari şi farisei făţarnici!, că daţi zeciuială din izmă, din mărar şi din chimen, dar aţi 
lăsat părţile cele mai grele ale legii: dreptatea, mila şi credinţa; pe acestea trebuia să le faceţi, fără ca 
pe acelea să le lăsaţi; 

24 călăuze oarbe, care strecuraţi țânţarul şi înghițiţi cămila! 

25 Vai vouă, cărturari şi farisei făţarnici!, că voi curățiți partea din afară a paharului şi a blidului, 
dar înlăuntru ele sunt pline de răpire şi de ne-nfrânare4. 

26 Fariseu orb!, curăţă-ntâi partea dinlăuntru a paharului şi a blidului, pentru ca şi cea din afară să 
fie curată! 

27 Vai vouă, cărturari şi farisei făţarnici!, că semănaţi cu mormintele văruite, care se arată frumoase 
pe dinafară, dar înlăuntru sunt pline de oase de morţi şi de toată necurăţia. 

28 Aşa şi voi, pe dinafară vă arătaţi drepţi oamenilor, dar pe dinlăuntru sunteţi plini de fățărnicie şi 
fărădelege. 

29 Vai vouă, cărturari şi farisei fățarnici!, că voi clădiți mormintele profeților şi le împodobiţi pe ale 
drepţilor 

30 şi ziceţi: Dac-am fi fost noi în zilele părinţilor noştri, n-am fi fost părtaşi cu ei la sângele 
profeților!; 

31 aşa încât voi înşivă mărturisiţi că sunteţi fii ai celor ce i-au ucis pe profeţi. 

32 Dar voi aţi umplut măsura părinților voştri! 

4 Păcatele prin care conţinutul vaselor este procurat şi consumat. 

33 Şerpi, pui de vipere, cum veţi scăpa de osânda gheenei? 


34 De aceea, iată că Eu trimit la voi profeţi şi înţelepţi şi cărturari; dintre ei veţi ucide şi veți 
răstigni, dintre ei veţi biciui în sinagogile voastre și-i veţi prigoni din cetate-n cetate; 

35 ca să vină asupra voastră tot sângele nevinovat ce s-a vărsat pe pământ, de la sângele dreptului 
Abel până la sângele lui Zaharia, fiul lui Berechia, pe care l-aţi ucis între templu şi altar. 

36 Adevăr vă grăiesc, veni-vor acestea toate peste neamul acesta! 

37 lerusalime, lerusalime, care-i omori pe profeţi şi-i ucizi cu pietre pe cei trimişi la tine, de câte ori 
am vrut să-i adun pe fiii tăi aşa cum îşi adună cloşca puii sub aripi, dar voi n-aţi vrut. 

38 lată, vi se lasă casa pustie! 

39 Că vă spun Eu vouă: De acum nu Mă veţi mai vedea până când veţi zice: Binecuvântat este Cel 
ce vine întru numele Domnului!” 

24 

Prima parte a cuvântării eshatologice: dărâmarea templului; începutul durerilor; urâciunea pustiirii; 
cum şi când va veni Fiul Omului; privegherea aşteptării mântuitoare. 

1 Şi ieşind lisus şi plecând de la templu, s-au apropiat de El ucenicii Săi, ca să-l arate clădirile 
templului. 

2 lar El, răspunzând, le-a zis: „Le vedeţi pe toate acestea? Adevăr vă grăiesc: Nu va rămâne aici 
piatră pe piatră, care să nu se risipească”. 

3 Şi şezând El pe Muntele Măslinilor, s-au apropiat de El ucenicii, doar între ei, şi I-au zis: „Spune- 
ne, când vor fi acestea, şi care este semnul venirii Tale şi al sfârşitului veacului?” 

4 Şi, răspunzând, lisus le-a zis: „Luaţi aminte să nu vă amăgească cineva. 

5 Că mulţi vor veni în numele Meu, zicând: Eu sunt Hristos!, şi pe mulţi îi vor amăgi. 

6 Şi veţi auzi de războaie şi de zvonuri de războaie; luaţi seama să nu vă-nspăimântaţi, căci toate 
trebuie să fie, dar încă nu-i sfârşitul. 

7 Că neam peste neam se va ridica şi-mpărăţie peste-mpărăţie, şi va fi foamete şi ciumă şi cutremur 
mare pealocuri. 

8 Dar toate acestea sunt doar începutul durerilor naşterii]. 

9 Atunci vă vor da pe voi la chinuri şi vă vor ucide şi veţi fi urâţi de toate neamurile din pricina 
numelui Meu. 

10 Atunci mulţi se vor poticni şi unii pe alţii se vor vinde şi unii pe alţii se vor urî. 

11 Şi mulți profeţi mincinoşi se vor scula şi pe mulţi îi vor amăgi. 

12 Iar din pricina înmulţiri fărădelegii, iubirea multora se va răci. 

13 Dar cel ce va răbda până la sfârşit, acela se va mântui. 

14 Şi această Evanghelie a împărăției va fi propovăduită în toată lumea, spre mărturie la toate 
neamurile; şi atunci va veni sfârşitul. 

15 Deci, când veţi vedea ceea ce s-a spus prin profetul Daniel, urâciunea pustiirii 

1 Naşterea din nou a lumii (vezi 19, 28). 

stând în locul cel sfânt? cine citeşte, să înţeleagă -, 

16 atunci cei din Iudeea să fugă-n munţi; 

17 cel ce va fi pe casă să nu se coboare ca să-şi ia lucrurile din casă; 

18 iar cel din țarină să nu se-ntoarcă înapoi ca să-şi ia haina. 

19 Dar vai de cele însărcinate şi de cele ce alăptează în zilele acelea! 

20 Rugaţi-vă însă ca fuga voastră să nu fie iarna, nici sâmbăta. 

21 Că mare necaz va fi atunci, cum n-a mai fost de la-nceputul lumii până acum, şi nici nu va mai 
fi. 

22 Şi dacă zilele acelea nu s-ar fi scurtat, nici un trup n-ar mai scăpa: dar zilele acelea se vor scurta 
de dragul celor aleşi. 

23 Atunci, de vă va spune cineva: lată, aici este Hristos!, sau: Acolo!, să nu-l credeţi. 

24 Că se vor scula hristoşi mincinoşi şi profeţi mincinoşi şi vor face semne mari şi minuni, ca să-i 
amăgească, de va fi cu putinţă, şi pe cei aleşi. 

25 lată, v-am spus-o dinainte. 

26 Aşadar, de vă vor spune: Iată, este în pustie!, să nu ieşiţi; lată, este în cămări!, să nu credeţi. 

27 Că precum fulgerul iese de la răsărit şi se arată pân” la apus, tot aşa va fi şi venirea Fiului 
Omului. 


28 Că unde va fi stârvul, acolo se vor aduna vulturii3. 

2 Profanarea sfinţeniei prin instalarea temporar-victorioasă a răului deghizat. Vezi nota de la Dn 9, 
27. 

3 Proverb ebraic. Prezența vulturilor deasupra unui loc e semn că acolo se află unul sau mai multe 
cadavre, pe care păsările le sesizează chiar şi atunci când acestea sunt acoperite de nisipul 
deşertului. În perspectiva eshatologică, prezenţa îngerilor va fi semnal al învierii morţilor. 

29 Iar îndată după necazul acelor zile, soarele se va întuneca şi luna nu-şi va mai da lumina, iar 
stelele vor cădea din cer şi puterile cerului se vor clătina. 

30 Atunci se va arăta pe cer semnul Fiului Omului şi vor plânge toate seminţiile pământului şi-L 
vor vedea pe Fiul Omului venind pe norii cerului, cu putere şi cu slavă multă. 

31 Şi-i va trimite pe îngerii Săi cu sunet mare de trâmbiţă, şi pe cei aleşi ai Săi îi vor aduna din cele 
patru vânturi, de la marginile cerurilor pân” la marginile lor. 

32 Învăţaţi de la smochin această parabolă: Când mlădiţa lui devine fragedă şi odrăsleşte frunze, 
ştiţi că vara e aproape; 

33 tot aşa şi voi, când le veţi vedea pe toate acestea, să ştiţi că El este aproape, lângă uşi 4. 

34 Adevăr vă grăiesc că neamul acesta nu va trece până ce toate acestea se vor plini5. 

35 Cerul şi pământul vor trece, dar cuvintele Mele nu vor trece! 

36 Iar de ziua şi de ceasul acela nimeni nu ştie, nici îngerii din ceruri, nici Fiul, ci numai Tatăl. 

37 Şi precum a fost în zilele lui Noe, tot aşa va fi şi venirea Fiului Omului; 

4 Vremea când vine Fiul Omului. 

5 Şi aici, cuvântul „neam” înseamnă generaţie. Această cuvântare este construită în două planuri ce 
se întretaie şi se întregesc: planul istoric, pentru o mai uşoară percepţie a ucenicilor, vizând 
dărâmarea Ierusalimului ca sfârşit simbolic al Legii Vechi şi inaugurarea celei Noi; planul 
eshatologic, căruia primul îi devine suport, simbol şi prefigurare. 

38 că precum în zilele acelea de dinainte de potop oamenii mâncau şi beau, se însurau şi se măritau, 
până în ziua când a intrat Noe în corabie, 

39 şi n-au ştiut până ce a venit potopul şi i-a luat pe toţi, tot aşa va fi şi venirea Fiului Omului. 

40 Atunci, din doi care vor fi în țarină, unul va fi luat şi altul va fi lăsat; 

41 din două, care vor măcina la râşniţă, una va fi luată şi alta va fi lăsată. 

42 Aşadar, privegheaţi, că nu ştiţi în care zi vine Domnul vostru. 

43 Să cunoaşteţi însă aceasta, că de-ar şti stăpânul casei la care ceas al nopții vine furul, ar 
priveghea şi n-ar lăsa să i se spargă casa. 

44 De aceea şi voi fiţi gata, că-n ceasul în care nu gândiţi va veni Fiul Omului. 

45 Cine este oare slujitorul credincios şi înţelept, pe care stăpânul l-a pus peste slugile sale ca să le 
dea hrană la timp? 

46 Fericit e slujitorul acela pe care, venind stăpânul, îl va găsi făcând aşa; 

47 adevăr vă grăiesc că-l va pune peste toate avuţiile sale. 

48 Dar dacă slujitorul acela, rău fiind, va zice în inima sa: Stăpânul meu întârzic..., 

49 şi va începe să-i bată pe cei ce slujesc împreună cu el, să mănânce şi să bea cu beţivii, 

50 stăpânul acelui slujitor va veni în ziua când el nu se aşteaptă şi-n ceasul pe care nu-l ştie 

51 şi-l va despica în două6 şi partea lui o 

6 Traducere literală. Expresia conotează o pedeapsă aspră, cum ar fi demiterea din dregătorie, 
separarea de trupul comunităţii căreia îi aparţine, dar şi separarea trupului de suflet (unul mergând 
în pământ, iar celălalt cu „făţarnicii”). 

va pune cu făţarnicii. Acolo va fi plângerea şi scrâşnirea dinţilor. 

25 

A doua parte a cuvântării eshatologice: parabola celor zece fecioare; parabola talanţilor; Judecata de 
Apoi. 

1 Atunci asemăna-se-va împărăția cerurilor cu zece fecioare care, luându-și candelele, au ieşit întru 
întâmpinarea mirelui. 

2 Dar cinci dintre ele erau nebune! şi cinci înțelepte. 

3 Cele nebune, luându-şi candelele, n-au luat cu ele şi untdelemn. 


4 Iar cele înțelepte, odată cu candelele şi-au luat şi untdelemn în vase. 

5 Dar zăbovind mirele, au aţipit toate şi au adormit. 

6 lar la miezul nopţii s-a făcut strigare: lată, vine mirele!, ieşiţi întru întâmpinarea lui!. 

7 Atunci s-au sculat toate fecioarele acelea şi şi-au împodobit candelele. 

8 Iar cele nebune le-au zis celor înțelepte: Daţi-ne din untdelemnul vostru, că nouă ni se sting 
candelele. 

9 Dar cele înțelepte le-au răspuns, zicând: Nu, ca nu cumva să nu ne ajungă nici nouă şi nici vouă. 
Mai bine mergeţi la cei ce vând şi cumpăraţi-vă. 

10 Deci, plecând ele să cumpere, a venit mirele, iar cele ce erau gata au intrat cu el la nuntă şi uşa s- 
a închis. 

1= Proaste, prostuţe, neghioabe, înguste la minte, neprevăzătoare dar responsabile. 

11 Mai pe urmă au sosit şi celelalte fecioare, zicând: Doamne, Doamne, deschide-ne! 

12 Iar el, răspunzând, le-a zis: Adevăr vă spun, pe voi nu vă ştiu! 

13 Drept aceea, privegheaţi, că nu ştiţi ziua şi nici ceasul în care Fiul Omului va veni. 

14 Aceasta este asemenea unui om care, plecând departe, şi-a chemat slugile şi le-a încredinţat 
avuţia sa: 

15 unuia i-a dat cinci talanţi, altuia doi, altuia unul, fiecăruia după puterea lui, şi a plecat. 

16 Îndată plecând cel ce primise cinci talanţi, a lucrat cu ei şi a câştigat alţi cinci talanți. 

17 De asemenea, şi cel cu doi a câştigat încă doi. 

18 Iar cel care primise un talant s-a dus, a săpat în pământ şi a ascuns argintul stăpânului său. 

19 Şi după multă vreme a venit şi stăpânul acelor slugi şi s-a socotit cu ele. 

20 Şi apropiindu-se cel care primise cinci talanţi, a adus alți cinci talanţi, zicând: Doamne, cinci 
talanţi mi-ai dat; iată alți cinci talanţi am câştigat cu ei. 

21 Zisu-i-a stăpânul: Bine, slugă bună şi credincioasă, peste puţine ai fost credincioasă, peste multe 
te voi pune; intră întru bucuria domnului tău. 

22 Apropiindu-se şi cel care primise doi talanţi, a zis: Doamne, doi talanți mi-ai dat; iată alți doi 
talanţi am câştigat cu ei. 

23 Zisu-i-a stăpânul: Bine, slugă bună şi credincioasă, peste puţine ai fost credincioasă, peste multe 
te voi pune; intră întru bucuria domnului tău. 

24 Apropiindu-se apoi şi cel care primise un talant, a zis: Doamne, te-am ştiut că eşti om aspru, care 
seceri unde n-ai semănat şi aduni de unde n-ai răspândit 

25 şi, temându-mă, m-am dus de am ascuns talantul tău în pământ; iată, ai ce este al tău. 

26 Şi răspunzând stăpânul său, i-a zis: Slugă vicleană şi leneşă, ştiai că secer unde n-am semănat şi 
adun de unde n-am răspândit? 

27 Se cuvenea deci să dai argintul meu la zarafi şi eu, venind, aş fi luat ceea ce este al meu cu 
dobândă. 

28 Aşadar, luaţi de la el talantul şi daţi-l celui care are zece talanți. 

29 Că tot celui ce are i se va da şi-i va prisosi, iar de la cel ce nu are se va lua şi ceea ce i se pare că 
are. 

30 Iar pe sluga cea netrebnică aruncaţi-o întru întunericul cel mai din afară. Acolo va fi plângerea şi 
scrâşnirea dinților. 

31 Iar când va veni Fiul Omului întru slava Sa şi toți sfinţii îngeri cu El, atunci va şedea pe tronul 
slavei Sale. 

32 Şi se vor aduna în faţa Lui toate neamurile şi-i va despărți pe unii de alții precum desparte 
păstorul oile de capre. 

33 Şi va pune oile de-a dreapta Sa, iar caprele de-a stânga. 

34 Atunci Împăratul va zice celor din dreapta Sa: «Veniţi, binecuvântaţii Părintelui Meu, moşteniţi 
împărăția cea pregătită vouă de la întemeierea lumii. 

35 Că am flămânzit şi Mi-aţi dat să mănânc; am însetat şi Mi-aţi dat să beau; străin am fost şi m-aţi 
primit; 

36 gol, şi m-aţi îmbrăcat; bolnav, şi M-aţi cercetat; în temniţă am fost şi ați venit la Mine». 

37 Atunci Îi vor răspunde drepţii, zicând: «Doamne, când Te-am văzut flămând şi Te-am hrănit? 
sau însetat şi Ți-am dat să bei? 


38 sau când Te-am văzut străin şi te-am primit, sau gol şi Te-am îmbrăcat? 

39 sau când Te-am văzut bolnav sau în temniţă şi am venit la Tine?» 

40 Şi răspunzând Împăratul, le va zice: «Adevăr vă spun, întrucât aţi făcut unuia dintr-aceşti foarte 
mici fraţi ai Mei2, Mie Mi-aţi făcut». 

41 Atunci va zice şi celor din stânga: «Duceţi-vă de la Mine, blestemaţilor, în focul cel veşnic, care 
este gătit diavolului şi îngerilor lui3. 

42 Că am flămânzit şi nu Mi-aţi dat să mănânc; am însetat şi nu Mi-aţi dat să beau; 

43 străin am fost şi nu m-aţi primit; gol, şi nu m-aţi îmbrăcat; bolnav şi în temniţă, şi nu m-aţi 
cercetat». 

44 Atunci vor răspunde şi ei, zicând: «Doamne, când Te-am văzut flămând sau însetat sau străin sau 
gol sau bolnav sau în temniţă şi nu Ți-am slujit?» 

45 Atunci le va răspunde, zicând: «Adevăr vă spun, întrucât nu aţi făcut unuia dintr-aceşti foarte 
mici, nici Mie nu Mi-aţi făcut». 

46 Şi vor merge aceştia la osânda veşnică, iar drepţii la viaţa veşnică”. 

2= Umili, neînsemnaţi, neluaţi în seamă; suferinzii cu care Hristos Se identifică. Criteriul Judecăţii 
îl constituie faptele iubirii de aproapele (dar şi credinţa mărturisită, cf. 10, 32). 

3 Compară cu v. 34: „focul cel veşnic” nu a fost creat la „întemeierea lumii”! 

26 

Sfat împotriva lui Iisus. Ungerea din Betania. Cina cea de Taină. Rugăciunea din Ghetsimani. 
Trădarea lui Iuda. Prinderea lui lisus. Înfăţişarea înaintea arhiereilor. Lepădarea lui Petru. 

1 Şi după ce a sfârşit lisus toate cuvintele acestea, le-a zis ucenicilor Săi: 

2 „Ştiţi că peste două zile vor fi Paştile şi Fiul Omului Se va da să fie răstignit”. 

3 Atunci arhiereii şi bătrânii poporului s-au adunat în curtea arhiereului care se numea Caiafa 

4 şi împreună s-au sfătuit ca prin vicleşug să-L prindă pe lisus şi să-L omoare. 

5 Dar ziceau: „Nu în ziua praznicului, ca să nu se facă tulburare în popor”. 

6 Şi fiind Iisus în Betania, în casa lui Simon Leprosul, 

7 a venit la El o femeie având un alabastru cu mir de mare preţ şi l-a turnat pe capul lui lisus, pe 
când El şedea la masă. 

8 Şi văzând ucenicii, au murmurat: „Pentru ce risipa aceasta?, 

9 că mirul acesta se putea vinde scump, iar banii să se dea săracilor”. 

10 Dar Iisus, ştiindu-le gândul, le-a zis: „De ce-i faceţi supărare femeii? că bun lucru a făcut ea 
pentru Mine; 

11 că pe săraci îi aveţi pururea cu voi, dar pe Mine nu Mă aveţi purureal. 

1 Între fapta bună ca pomană şi fapta bună ca expresie concretă a iubirii de aproapele (printre altele, 
îngroparea celor morţi), ultima îi este superioară celei dintâi. În inima ei, femeia îşi presimţea rolul 
de mironosiţă. 

12 Că ea, turnând acest mir pe trupul Meu, spre îngroparea Mea a făcut-o. 

13 Adevăr vă spun: Oriunde se va propovădui Evanghelia aceasta, în toată lumea, se va spune şi ce 
a făcut ea, spre pomenirea e1”. 

14 Atunci unul din cei doisprezece, cel numit luda Iscarioteanul, ducându-se la arhierei 

15 le-a zis: „Ce vreţi să-mi daţi, şi eu vi-l voi da în mână?” Iar ei i-au dat treizeci de arginţi. 

16 Şi de atunci el căuta un prilej potrivit ca să-L dea în mâna lor. 

17 lar în ziua cea dintâi a Azimelor au venit ucenicii la lisus şi I-au zis: „Unde voieşti să-Ţi 
pregătim să mănânci Paştile?” 

18 Iar El le-a zis: „Mergeţi în cetate, la cutare, şi spuneţi-i: Învățătorul zice: Timpul Meu este 
aproape; la tine voi face Paştile, cu ucenicii Mei”. 

19 Şi ucenicii au făcut precum le-a poruncit lisus şi au pregătit Paştile. 

20 Iar când s-a făcut seară, a şezut la masă cu cei doisprezece ucenici ai Săi. 

21 Şi pe când mâncau, lisus le-a zis: „Adevăr vă grăiesc că unul dintre voi Mă va vinde”. 
22 Şi ei, întristându-se foarte, au început să-l zică fiecare: „Doamne, nu cumva sunt eu?...”. 

23 Iar El, răspunzând, a zis: „Cel care a întins cu Mine în blid, acela Mă va vinde. 

24 Fiul Omului merge precum este scris despre El. Dar vai acelui om prin care Fiul Omului e 
vândut; bine-i era aceluia de nu s-ar fi născut”. 


25 Şi răspunzând Iuda, cel care L-a vândut, I-a zis: „Nu cumva sunt eu, 

Învăţătorule?... Răspunsu-i-a lisus: „Iu ai zis”. 

26 Iar pe când mâncau ei, lisus, luând pâine şi binecuvântând, a frânt şi le-a dat ucenicilor, zicând: 
„Luaţi, mâncaţi, acesta este Trupul Meu”. 

27 Şi luând paharul şi multumind, le-a dat, zicând: „Beţi dintru acesta toți, 

28 că acesta este Sângele Meu, al Legii celei Noi2, carele pentru mulţi se varsă spre iertarea 
păcatelor. 

29 Şi vă spun Eu vouă că de acum nu voi mai bea din acest rod al viței până în ziua aceea când îl 
voi bea cu voi, nou, întru împărăția Tatălui Meu”. 

30 Şi după ce au cântat imnuri, au ieşit la Muntele Măslinilor. 

31 Atunci Iisus le-a zis: „În această noapte, voi toţi vă veţi poticni întru Mine, că scris este: Bate- 
voi păstorul şi se vor risipi oile turmei. 

32 Dar după ce voi învia, voi merge mai înaintea voastră în Galileea”. 

33 Iar Petru, răspunzând, I-a zis: „Dacă toţi se vor poticni întru Tine, eu niciodată nu mă voi 
poticni”. 

34 Zisu-i-a lisus: „Adevăr îți spun că în această noapte, mai înainte de a cânta cocoşul, tu de trei ori 
te vei fi lepădat de Mine”. 

35 Petru I-a zis: „Chiar de-ar trebui să mor împreună cu Tine, de Tine nu mă voi lepăda”. Şi toți 
ucenicii au zis la fel. 

36 Atunci lisus a mers împreună cu ei într-un loc numit Ghetsimani şi le-a zis 

2 Literal: „... al Legământului sau „al Testamentului” celui Nou”. Expresia: „al Legii celei Noi” a 
intrat în cultul liturgic şi s-a consacrat ca atare. „Legea”, însă, e înrudită cu sensul primilor doi 
termeni: un testament semnat şi pecetluit are puterea unei legi. 

ucenicilor: „Şedeţi aici, până ce Mă voi duce acolo ca să Mă rog”. 

37 Şi luând cu Sine pe Petru şi pe cei doi fii ai lui Zevedeu, a prins a se întrista şi a se mâhni. 

38 Atunci le-a zis: „Întristat de moarte Îmi este sufletul. Rămâneţi aici şi privegheaţi împreună cu 
Mine”. 

39 Şi mergând puţin mai înainte, a căzut cu faţa la pământ, rugându-Se şi zicând: „Părintele Meu, 
de este cu putinţă, treacă pe-alături de Mine paharul acesta!... Dar nu cum voiesc Eu, ci cum voieşti 
Tv”. 

40 Şi a venit la ucenici şi i-a găsit dormind şi i-a zis lui Petru: „Aşa, un ceas n-aţi fost în stare să 
privegheați împreună cu Mine! 

41 Privegheați şi vă rugați, ca să nu intrați în ispită. Că duhul este osârduitor, dar trupul, 
neputincios”. 

42 Ducându-Se iarăşi, a doua oară, S-a rugat, zicând: „Părintele Meu, de nu-i cu putință să treacă 
pe-alături de Mine acest pahar, ca să nu-l beau, facă-se voia Ta!” 

43 Şi venind iarăşi, i-a aflat dormind, că le erau ochii îngreuiaţi. 

44 Şi lăsându-i, iarăşi S-a dus şi s-a rugat a treia oară, spunând aceleaşi cuvinte. 

45 Apoi a venit la ucenici şi le-a zis: „De-acum dormiți şi odihniți-vă!... Iată, ceasul s-a apropiat şi 
Fiul Omului Se va da în mâinile păcătoşilor. 

46 Sculaţi-vă să mergem; iată, s-a apropiat cel care Mă vinde...”. 

47 Şi pe când EI încă vorbea, iată, a venit luda, unul din cei doisprezece, şi împreună cu el o gloată 
mare cu săbii şi cu ciomege, trimişi de arhierei şi de bătrânii poporului. 

48 Iar trădătorul le dăduse un semn, zicând: „Cel pe care-l voi săruta, acela este; prindeţi-l”. 

49 Şi venind îndată la lisus, I-a zis: „Bucură-te, Învăţătorule!” Şi L-a sărutat. 

50 Iar lisus i-a zis: „Prietene, pentru ce ai venit?” Atunci ei, apropiindu-se, au pus mâinile pe isus 
şi L-au prins. 

51 Şi iată, unul dintre cei ce erau cu lisus, întinzând mâna, şi-a scos sabia şi a lovit pe sluga 
arhiereului şi i-a tăiat urechea. 

52 Atunci Iisus i-a zis: „Întoarce sabia ta la locul ei, că toţi cei ce scot sabia, de sabie vor pieri. 

53 Sau crezi cumva că nu pot să-L rog pe Tatăl Meu şi să-Mi trimită acum mai mult de 
douăsprezece legiuni de îngeri? 


54 Dar cum se vor plini Scripturile, că aşa trebuie să fie?” 

55 În ceasul acela a zis lisus către gloată: „Ca la un tâlhar aţi ieşit, cu săbii şi ciomege, ca să Mă 
prindeţi. În fiecare zi şedeam învățând în templu şi n-aţi pus mâna pe Mine. 

56 Dar toate acestea s-au făcut ca să se plinească Scripturile profeților”. Atunci toţi ucenicii L-au 
lăsat şi au fugit. 

57 lar cei ce L-au prins pe Iisus l-au dus la Caiafa, arhiereul, unde erau adunaţi cărturarii şi bătrânii. 
58 Iar Petru L-a urmat de departe, până la curtea arhiereului; şi intrând înlăuntru, şedea cu slugile, 
ca să vadă sfârşitul. 

59 Iar arhiereii, bătrânii şi tot sinedriul căutau mărturie mincinoasă împotriva lui lisus, ca să-L 
omoare. 

60 Şi n-au găsit, deşi veniseră mulţi martori mincinoşi. Mai pe urmă însă au venit doi 

61 şi au zis: „Acesta a spus: Pot să dărâm templul lui Dumnezeu şi în trei zile să-l zidesc”. 

62 Şi ridicându-se arhiereul, I-a zis: „Nu răspunzi nimic la ceea ce mărturisesc aceştia împotriva 
ta?” 

63 Dar lisus tăcea. Şi arhiereul I-a zis: „Juru-te pe Dumnezeu Cel-Viu să ne spui nouă dacă eşti tu 
Hristosul, Fiul lui Dumnezeu”. 

64 Iisus i-a răspuns: „Tu ai zis3. Dar vă mai spun Eu vouă: De acum Îl veţi vedea pe Fiul Omului 
şezând de-a dreapta Puterii şi venind pe norii cerului”. 

65 Atunci arhiereul şi-a sfâşiat veşmintele, zicând: „A spus o blasfemie! Ce nevoie mai avem de 
martori? lată, acum i-aţi auzit blasfemia! 

66 Ce părere aveţi?” Iar ei, răspunzând, au zis: „Vinovat este de moarte 
67 Atunci L-au scuipat în obraz şi l-au bătut cu pumnii; iar unii Îi dădeau palme, 

68 zicând: „Profeţeşte-ne, Hristoase, care este cel ce te-a lovit?”... 

69 Iar Petru şedea afară, în curte. Şi o slujnică s-a apropiat de el, zicând: „Şi tu erai cu lisus 
Galileeanul!” 

70 Dar El s-a lepădat în faţa tuturor, zicând: „Nu ştiu ce spui”. 

71 Şi ieşind el la poartă, l-a văzut alta şi le-a spus celor de acolo: „Şi acesta era cu Iisus 
Nazarineanul!” 

3 Expresie care confirmă adevărul din întrebarea dubitativă a interlocutorului (vezi mai înainte la 
26, 25 şi mai departe la 27, 11). 

72 Şi iarăşi s-a lepădat cu jurământ: „Nu-l cunosc pe omul acesta 
73 lar după puţin, apropiindu-se cei ce stăteau acolo, i-au zis lui Petru: „Cu adevărat, şi tu eşti dintre 
ei, că şi graiul tău te vădeşte”. 

74 Atunci el a început a se blestema şi a se jura: „Nu-l cunosc pe omul acesta!”... Şi îndată a cântat 
cocoşul. 

75 Şi Petru şi-a adus aminte de cuvântul lui lisus, Care-i spusese: „Mai înainte de a cânta cocoşul, 
tu de trei ori te vei fi lepădat de Mine”. Şi ieşind afară, a plâns cu amar. 

27 

lisus adus în faţa lui Pilat. Moartea lui Iuda. Judecata lui Pilat. lisus osândit la moarte. Încununarea 
cu spini. Răstignirea şi moartea lui Iisus. Înmormântarea. Paza mormântului. 

1 Iar făcându-se dimineaţă, toți arhiereii şi bătrânii poporului au ţinut sfat împotriva lui lisus, ca să- 
L omoare. 

2 Şi, legându-L, L-au dus şi L-au predat guvernatorului Ponţiu Pilat. 

3 Atunci Iuda, cel care-L vânduse, văzând că a fost osândit la moarte şi cuprins fiind de căinţă, le-a 
înapoiat arhiereilor şi bătrânilor cei treizeci de arginți, 

4 zicând: „Greşit-am vânzând sânge nevinovat”. Iar ei i-au zis: „Ce ne priveşte pe noi? De-acum e 
treaba ta!...”]. 

5 Şi el, aruncând arginţii în templu, a plecat de acolo; şi ducându-se, s-a spânzurat. 

1 Literal: „Ce este nouă? Tu vei vedea!” 

6 lar arhiereii, luând arginţii, au zis: „Nu se cuvine să-i punem în vistieria templului, deoarece sunt 
preţ de sânge”. 

7 Şi ţinând sfat, au cumpărat cu ei Țarina Olarului, pentru îngroparea străinilor. 

8 Pentru aceea i s-a spus acelei ţarine, până-n ziua de astăzi, Țarina Sângelui. 


p> 


1? 


9 Atunci s-a plinit cuvântul spus prin leremia profetul care zice: Şi au luat cei treizeci de arginţi, 
preţul Celui Preţuit, pe care l-au prețuit fiii lui Israel, 

10 şi i-au dat pe Țarina Olarului, după cum mi-a rânduit mie Domnul. 

11 Iar Iisus stătea înaintea guvernatorului. Şi L-a întrebat guvernatorul, zicând: „Tu eşti împăratul 
Iudeilor?” Iar Iisus i-a răspuns: „Lu o spui”. 

12 Şi la învinuirile ce I se aduceau de către arhierei şi bătrâni, nimic nu răspundea. 

13 Atunci I-a zis Pilat: „Tu nu-i auzi câte mărturisesc ei împotriva ta?” 

14 Şi nu i-a răspuns lui nici un cuvânt, aşa încât guvernatorul se mira foarte. 

15 Iar la sărbătoarea Paştilor, guvernatorul avea obiceiul să-i elibereze mulţimii un întemnițat, pe 
care-l voiau ei. 

16 Şi aveau atunci un întemnițat vestit, care se numea Baraba. 

17 Deci, adunaţi fiind ei, Pilat le-a zis: „Pe care vreţi să vi-l eliberez: pe Baraba, sau pe Iisus căruia 
i se spune Hristos?” 

18 Fiindcă ştia că din invidie i L-au dat în mână. 

19 Şi pe când şedea Pilat în scaunul de judecată, femeia lui a trimis la el, zicând: „Nimic să nu-I faci 
Dreptului 

Aceluia, că astăzi mult am pătimit în vis din pricina Lui”. 

20 Iar arhiereii şi bătrânii au înduplecat mulțimile să-l ceară pe Baraba, iar pe lisus să-L piardă. 

21 Iar guvernatorul, răspunzând, le-a zis: „Pe care din cei doi vreţi voi să vi-l eliberez?” Iar ei au 
răspuns: „Pe Baraba!” 

22 Şi Pilat le-a zis: „Dar ce să fac eu cu lisus căruia i se spune Hristos?” Toţi au răspuns: „Să fie 
răstignit!” 

23 Pilat a zis din nou: „Dar ce rău a făcut?” Ei însă mai tare strigau, zicând: „Să fie răstignit!” 

24 Şi văzând Pilat că nimic nu foloseşte, ci mai mare tulburare se face, luând apă şi-a spălat 
mâinile în faţa mulţimii, zicând: „Nevinovat sunt eu de sângele Dreptului Acestuia. De acum, pe 
voi vă priveşte!” 

25 lar tot poporul, răspunzând, a zis: „Sângele lui asupra noastră şi asupra copiilor noştri!”... 

26 Atunci le-a eliberat pe Baraba; iar pe lisus, după ce L-a biciuit, L-a dat să fie răstignit. 

27 Atunci ostaşii guvernatorului, ducându-L pe lisus în pretoriu, au adunat asupră-l toată cohorta; 
28 şi dezbrăcându-L de haine, I-au pus o hlamidă roşie; 

29 şi împletind o cunună de spini, i-au pus-o pe cap, şi trestie în dreapta Lui; şi îngenunchind 
înainte-l, îşi băteau joc de EI, zicând: „Bucură-te, împărat al ludeilor!”... 

30 Şi, scuipând asupra Lui, au luat trestia şi-L băteau peste cap. 

2 Intervenţiile lui se dovedesc inutile faţă de rezistenţa adversarilor lui lisus. 

31 Iar după ce L-au batjocorit, L-au dezbrăcat de hlamidă, L-au îmbrăcat în hainele Lui şi L-au dus 
să-L răstignească. 

32 Şi ieşind, au găsit pe un om din Cirene, cu numele Simon; pe acesta l-au silit să-l ducă crucea. 

33 Şi venind la locul numit Golgota, care înseamnă Locul Căpățânii, 

34 I-au dat să bea vin amestecat cu fiere; şi gustând, n-a voit să bea3. 

35 Iar după ce L-au răstignit, şi-au împărțit hainele Lui prin aruncare de sorți, ca să se plinească 
ceea ce s-a spus prin profetul: Împărţit-au hainele Mele loruşi, iar pentru cămaşa Mea au aruncat 
sorți. 

36 Şi şezând, Îl păzeau acolo. 

37 Şi deasupra capului I-au pus vina Lui scrisă: Acesta este Iisus, împăratul ludeilor. 

38 Atunci au răstignit împreună cu El doi tâlhari, unul de-a dreapta şi altul de-a stânga. 

39 Iar trecătorii ÎI defăimau, clătinându-şi capetele 

40 şi zicând: „Tu, cel ce dărâmi templul şi în trei zile îl zideşti, mântuieşte-te pe tine însuţi! Dacă 
eşti Fiul lui Dumnezeu, coboară-te de pe cruce!” 

41 Asemenea şi arhiereii, bătându-şijoc de El împreună cu cărturarii şi cu bătrânii, ziceau: 

42 „Pe alţii i-a mântuit, dar pe sine nu poate să se mântuiască! Dacă este împăratul lui Israel, 
coboare-se acum de pe cruce şi vom crede în el; 

3 Asumându-Şi suferinţa pură şi totală, lisus refuză băutura anestezică pe care femeile miloase 
obişnuiau s-o prepare pentru cei răstigniţi, spre a le uşura chinurile. 

43 s-a încrezut în Dumnezeu: să-l scape acum, dacă-l vrea; că a zis: Sunt Fiul lui Dumnezeu”. 

44 În acelaşi chip ÎI ocărau şi tâlharii cei răstigniţi împreună cu El. 

45 lar de la ceasul al şaselea, întuneric mare s-a făcut peste tot pământul, până la ceasul al nouălea. 
46 lar în ceasul al nouălea a strigat lisus cu glas mare, zicând: Eli, Eli, lama sabahtani? Adică: 
„Dumnezeul Meu, Dumnezeul Meu, de ce M-ai părăsit?” 

47 lar unii dintre cei ce stăteau acolo, auzind, ziceau: „Pe Ilie îl strigă acesta”. 

48 Şi unul dintre ei, alergând îndată şi luând un burete, umplându-l cu oţet şi punându-l într-o 
trestie, Îi da să bea. 

49 Jar ceilalți ziceau: „Lasă, să vedem dacă vine Ilie să-l scape!”... 

50 Iar lisus, strigând iarăşi cu glas mare, Şi-a dat duhul. 

51 Şi iată, catapeteasma templului4 s-a sfâşiat în două, de sus până jos, şi pământul s-a cutremurat 
şi pietrele s-au despicat; 

52 mormintele s-au deschis şi multe trupuri ale sfinților adormiţi au înviat, 

53 şi ieşind din morminte după învierea Lui, au intrat în Sfânta Cetate şi s-au arătat multora. 

54 Iar sutaşul şi cei care-L păzeau pe lisus împreună cu el, văzând cutremurul şi cele întâmplate, s- 
au înfricoşat foarte, zicând: „Cu adevărat, Fiul lui Dumnezeu a fost Acesta!” 

55 Şi erau acolo multe femei, privind de departe, care-L urmaseră din Galileea pe lisus, slujindu-I, 

4 Perdeaua ce despărţea sfânta-sfintelor de sfânta. 

56 între care erau Maria Magdalena şi Maria, mama lui Iacob şi a lui Iosif, şi mama fiilor lui 
Zevedeu. 

57 Iar în amurgul zilei a venit un om bogat din Arimateea, cu numele Iosif, care era şi el ucenic al 
lui Iisus. 

58 Acesta, ducându-se la Pilat, a cerut trupul lui Iisus. Atunci Pilat a poruncit să i se dea. 

59 Şi Iosif, luând trupul, l-a înfăşurat în giulgiu curat 

60 şi l-a pus în mormântul său cel nou pe care-l săpase în stâncă; şi prăvălind o piatră mare la uşa 
mormântului, a plecat. 

61 Iar acolo erau Maria Magdalena şi cealaltă Marie, şezând în faţa mormântului. 

62 lar a doua zi, cea care este după vineri, s-au adunat arhiereii şi fariseii la Pilat, 

63 zicând: „Doamne, ne-am adus aminte că amăgitorul acela a spus încă de pe când era în viaţă: 
După trei zile mă voi scula. 

64 Deci, porunceşte ca mormântul să fie ţinut sub pază până a treia zi, ca nu cumva, venind ucenicii 
lui, să-l fure şi să spună poporului: s-a sculat din morţi; şi rătăcirea de pe urmă va fi mai rea decât 
cea dintâi”. 

65 Pilat le-a zis: „Aveţi strajă; mergeţi şi păziţi-l cum ştiţi”. 

66 Iar ei, ducându-se, au pecetluit piatra şi au întărit cu strajă paza mormântului. 

28 

Învierea lui Hristos. Arătările Mântuitorului. Porunca dată ucenicilor. 

1 Iar întru târziul Sâmbetei, când se lumina spre ziua cea dintâi a săptămânii 1, Maria Magdalena şi 
cealaltă Marie au venit să vadă mormântul. 

2 Şi iată, cutremur mare s-a făcut; că îngerul Domnului, pogorându-se din cer şi venind, a prăvălit 
piatra de la uşă şi şedea deasupra ei. 

3 Şi înfăţişarea lui era ca a fulgerului, iar îmbrăcămintea lui, albă ca zăpada. 

4 Şi de frica lui s-au cutremurat străjerii şi s-au făcut ca nişte morți. 

5 Iar îngerul, răspunzând, le-a zis femeilor: „Nu vă temeţi, că ştiu că pe lisus Cel răstignit Îl căutaţi: 
6 nu este aici, căci S-a sculat precum a zis. Veniţi de vedeţi locul unde fusese pus; 

7 şi mergând degrabă, spuneţi-le ucenicilor Săi că s-a sculat din morţi; şi iată că va merge mai 
înainte de voi în Galileea; acolo ÎL veţi vedea. Iată, eu v-am spus”. 

8 Şi plecând ele în grabă de la mormânt, cu frică şi cu bucurie mare alergau să-i vestească pe 
ucenicii Lui. 

9 Dar pe când mergeau ele să-i vestească pe ucenici, iată lisus le-a întâmpinat, zicând: „Bucuraţi- 
vă!” Iar ele, apropiindu-se, I-au cuprins picioarele şi i s-au închinat. 

10 Atunci Iisus le-a zis: „Nu vă temeţi. Duceţi-vă şi vestiţi-i pe fraţii Mei să meargă în Galileea, şi 


acolo Mă vor vedea”. 

1 Înainte de revărsatul zorilor, la întâlnirea dintre noaptea de sâmbătă, ziua de odihnă a Evreilor 
(Sabatul) şi cea următoare, cu care începe săptămâna lor, adică Duminica noastră (Domini Dies = 
Ziua Domnului), numită astfel întru amintirea şi celebrarea învierii lui Hristos. 

11 Şi plecând ele, iată că unii din străjeri, venind în cetate, le-au dat de veste arhiereilor despre toate 
cele întâmplate. 

12 Şi adunându-se aceştia împreună cu bătrânii şi ţinând sfat, le-au dat ostaşilor arginţi din belşug, 
13 zicându-le: „Spuneţi că «ucenicii lui au venit noaptea şi l-au furat în timp ce noi dormeam»; 

14 şi de se va auzi aceasta la guvernator, noi îl vom îndupleca şi vă vom face fără grijă”. 

15 Iar ei, luând arginţii, au făcut aşa cum au fost învăţaţi. şi s-a răspândit cuvântul acesta între Iudei, 
până în ziua de astăzi. 

16 Iar cei unsprezece ucenici au mers în Galileea, la muntele unde le-a poruncit lisus; 

17 şi văzându-L, i s-au închinat, iar unii s-au îndoit. 

18 Şi apropiindu-Se Iisus, le-a grăit, zicând: „Datu-Mi-s-a toată puterea în cer şi pe pământ. 

19 Drept aceea, mergeţi şi învăţaţi toate neamurile, botezându-le în numele Tatălui şi al Fiului şi al 
Sfântului Duh, 

20 învăţându-le să păzească toate câte v-am poruncit Eu vouă. Şi iată, Eu cu voi sunt în toate zilele, 
până la sfârşitul veacului. Amin”. 

Introducere la Evanghelia după Marcu 

Evanghelia a doua este cea mai scurtă din cele sinoptice (673 versete față de cele 1068 ale lui Matei 
şi 1149 ale lui Luca), în pofida faptului că planul ei tematic nu e mult diferit faţă de prima: 
Pregătirea misiunii publice a lui lisus 

Activitatea lui Iisus în Galileea şi în teritoriile învecinate (1, 14-9, 50). 

Suirea la Ierusalim 

Activitatea lui lisus în Ierusalim (11, 1-13, 37). 

Patimile Domnului (14, 1-15, 47). 

Iisus după învierea Sa din morți (16, 1-20). 

Scurtimea textului se datorează faptului că Marcu e cel mai lapidar dintre toţi evangheliştii, că nu 
are nici un fel de preocupare pentru arhitectura, dimensiunile sau proporțiile scrierii sale, că nu 
acordă aproape nici o atenţie stilului în care-şi redactează opera. Din acest punct de vedere, 
comentatorii sunt de acord că scrierea, în mod cert, nu este şi o operă literară. Ea este mai degrabă o 
suită de relatări scurte şi fără legături foarte precise, înşirate parcă sub graba timpului, ca o 
stenogramă, singura grijă a redactorului fiind aceea de a nu scăpa nimic din ceea ce aude şi trebuie 
să consemneze. În general se crede că Evanghelia sa ar fi consemnarea în scris a predicii lui Petru; 
deşi legătura dintre acestea două este încă discutabilă, scrierea lui Marcu nu-şi poate ascunde o 
anumită notă de oralitate, cu toate calităţile şi defectele ei. Analiştii au notat că vocabularul e sărac 
şi de o calitate îndoielnică, greaca alexandrină e împănată cu latinisme şi aramaisme, diminutive şi 
locuţiuni pe care un scriitor adevărat nu le cultivă. Fraza este, şi ea, săracă, aproape rectiliniară, fără 
subordonate; propoziţiile sunt simple, legate între ele prin conjuncţiaşi, lipsindu-le aproape în 
întregime acele particule ale nuanţelor, care alcătuiesc supleţea şi profunzimea limbii greceşti. Fapte 
circumstanţiale sunt expediate prin participii nediferențiate; timpurile verbelor se amestecă într- 
unmod atât de ciudat încât traducătorii sunt deseori ispitiţi să le trădeze. 

Textul are în schimb, cum se spune, toate calităţile defectelor lui. Din toate evangheliile, el e cel 
mai viu, mai direct, mai deschis, mai spontan, mai sincer, în contact mai intim cu realitatea 
imediată. Dacă episoadele sunt scurte, în schimb ele sunt foarte vii, iar viaţa lor se întemeiază 
tocmai pe ceea ce pare lipsă de rafinament stilistic: scoaterea verbului din aorist, de pildă, şi 
aşezarea lui în imperfectul descriptiv, o „stângăcie“ care-i dă tabloului suflu, culoare şi farmec. 
Efecte asemănătoare se obțin şi prin folosirea frecventă a prezentului istoric. Toate acestea, în 
pofida faptului că evenimentele relatate nu par a fi amintirea unui martor ocular. 

Marcu e tot atât de ingenuu faţă de personajele scrierii sale. Dacă dumnezeirea Mântuitorului 
trebuie să rămână, în ochii multora şi pentru o bună vreme, ceea ce unii exegeţi au numit „secretul 
mesianic“, omenitatea Lui e îngroşată uneori până la contrarietate. Apostolilor nu li se trec cu 


vederea slăbiciunile, şovăielile, dubiile, incapacitatea lor omenească de a recepta imediat şi clar 
mesajul Invăţătorului. In Evanghelia după Marcu, lisus Hristos este lucrarea divină printre oameni, 
dar Fiul Omului este eroul însingurat al unei drame divine. 


Evanghelia după Marcu 

1 

Ioan Botezătorul şi predica sa. Botezul lui Iisus. Ispitirea în pustie. Începutul predicii lui Iisus în 
Galileea. Chemarea primilor apostoli. Primele vindecări în Galileea. Vindecarea soacrei lui Petru şi 
alte tămăduiri. Curățirea unui lepros. 

1 Începutul Evangheliei lui Iisus Hristos, Fiul lui Dumnezeu. 

2 După cum este scris în profetul Isaia: lată, Eu îl trimit înaintea feţei Tale pe îngerul Meu, care-ţi 
va pregăti calea; 

3 glasul celui ce strigă în pustie: Gătiţi calea Domnului, drepte faceți-I cărările, 

4 loan boteza în pustie, propovăduind botezul pocăinţei spre iertarea păcatelor. 

5 Şi ieşeau spre el tot ţinutul Iudeii şi toţi cei din Ierusalim şi se botezau de către el în râul Iordan, 
mărturisindu-şi păcatele. 

6 Şi loan era îmbrăcat în haină de păr de cămilă, cu cingătoare de piele împrejurul mijlocului şi se 
hrănea cu lăcuste 

1 Cuvântul grecesc Evanghelion înseamnă Vestea-cea-Bună şi semnifică venirea împărăției lui 
Dumnezeu, anunţată de profeţi ai Vechiului Testament şi proclamată de Însuşi lisus la începutul 
propovăduirii Sale (vezi Mt 4, 17). 

şi miere sălbatică. 

7 Şi propovăduia, zicând: „Vine în urma mea Cel ce este mai tare decât mine, Căruia nu sunt 
vrednic, plecându-mă, să-l dezleg cureaua încălțămintelor. 

8 Eu v-am botezat cu apă, dar el vă va boteza cu Duh Sfânt”. 

9 Şi în zilele acelea, lisus a venit din Nazaretul Galileii şi s-a botezat în Iordan de către loan. 

10 Şi îndată, ieşind din apă, a văzut cerurile deschise şi Duhul ca un porumbel pogorându-Se peste 
El. 

11 Şi glas s-a făcut din ceruri: „Tu eşti Fiul Meu Cel iubit, întru Tine am binevoit”. 

12 Şi îndată Duhul L-a scos în pustie. 

13 Şi a fost în pustie patruzeci de zile, fiind ispitit de Satana. Şi era împreună cu fiarele, şi îngerii Îi 
slujeau. 

14 După ce loan a fost întemnițat, lisus a venit în Galileea, propovăduind Evanghelia împărăției lui 
Dumnezeu 

15 şi zicând: „Plinitu-s-a vremea? şi împărăția lui Dumnezeu s-a apropiat. Pocăiţi-vă şi credeţi în 
Evanghelie!” 

2 În sens cronologic: Perioada aşteptării lui Mesia s-a încheiat. În sens circumstanţial: Totul e copt 
pentru ca Dumnezeu să-Şi pună în aplicare planul de a mântui lumea; lisus a venit la „plinirea 
vremii” (Ga 4, 4), El este „plinirea legii şi a profeților” (formulă liturgică). 

16 Şi umblând pe lângă Marea Galileii, a văzut pe Simon şi pe Andrei, fratele lui Simon, 
aruncându-şi mrejele în mare, că erau pescari. 

17 Şi le-a zis lisus: „Veniţi după Mine şi vă voi face să fiţi pescari de oameni!” 

18 Şi lăsându-şi de-ndată mrejele, au mers după El. 

19 Şi mergând puţin mai departe, i-a văzut pe lacob al lui Zevedeu şi pe loan, fratele acestuia, care 
erau şi ei în corabie, dregându-şi mrejele. 

20 Şi i-a chemat îndată. Iar ei, lăsându-l pe tatăl lor Zevedeu în corabie împreună cu lucrătorii, s-au 
dus după El. 

21 Şi au venit în Capernaum. Şi îndată intrând El sâmbăta în sinagogă, îi învăţa. 

22 Şi erau uimiţi de învăţătura Lui, că El îi învăţa ca Unul Care are putere3, iar nu în felul 
cărturarilor. 

23 Şi era atunci în sinagoga lor un om cu duh necurat4 care striga tare, 

24 zicând: „Ce ai cu noi5, Iisuse Nazarinene? Ai venit să ne pierzi? Te ştim cine eşti: Sfântul lui 
Dumnezeu”. 


25 Şi lisus l-a certat, zicând: „Taci şi ieşi din el!” 

26 Şi, scuturându-l duhul cel necurat şi strigând cu glas mare, a ieşit din el. 

27 Şi toţi s-au înspăimântat, încât se întrebau între ei, zicând: „Ce este aceasta?: Învăţătură nouă şi 
cu putere; că El şi duhurilor necurate le poruncește, şi ele i se supun”. 

3 Autoritate divină; ascendență morală. 

4 În limbajul biblic, prin „duh necurat” se înțelege diavol, demon, spirit impur, adversar al curăţiei 
religioase şi morale. 

5 Pluralul speciei demonice care se rosteşte prin gura celui posedat de demoni. 

28 Şi îndată s-a răspândit vestea despre El pretutindeni, în tot ţinutul Galileii. 

29 Şi după ce au ieşit din sinagogă, au venit în casa lui Simon şi a lui Andrei, cu Iacob şi cu loan. 

30 Iar soacra lui Simon zăcea aprinsă de friguri; şi îndată I-au vorbit despre ea. 

31 Şi apropiindu-Se, a ridicat-o apucând-o de mână. Şi au lăsat-o frigurile şi ea Îi slujea. 

32 Iar când s-a făcut seară şi soarele apusese, au adus la El pe toţi bolnavii şi demonizaţii, 

33 şi toată cetatea era adunată la uşă. 

34 Şi i-a tămăduit pe mulţi care pătimeau de felurite boli, şi demoni mulţi a scos. Şi pe demoni nu-i 
lăsa să vorbească, pentru că ei ştiau că El este Hristos6. 

35 Şi a doua zi, sculându-Se foarte de noapte, a ieşit şi s-a dus într-un loc pustiu şi Se ruga acolo. 

36 lar Simon şi cei ce erau cu el s-au dus după Dânsul. 

37 Şi, aflându-L, I-au zis: „Toţi Te caută7”. 

38 Iar El le-a zis: „Să mergem în altă parte, prin cetăţile şi satele învecinate, ca să propovăduiesc şi 
acolo, că pentru aceasta am venit”. 

39 Şi a propovăduit în sinagogile lor, în toată Galileea, scoţându-i pe demoni. 

6 lisus respinge şi dejoacă strategia demonilor care, pe de-o parte, ei înşişi Îi proclamă public 
dumnezeirea, ca să-L compromită în faţa contemporanilor, şi, pe de alta, caută să-l deconspire 
prematur calitatea de Fiu al lui Dumnezeu, cu scopul de a-i asmuţi asupră-l pe farisei şi cărturari. 

T= Cei din Capernaum. 

40 Şi a venit la El un lepros, rugându-L şi îngenunchind şi zicând: „Dacă vrei, Tu poţi să mă 
curăţeşti”. 

41 Şi făcându-l-Se milă, Şi-a întins mâna şi s-a atins de el şi i-a zis: „Vreau, curăţeşte-te!” 

42 Şi îndată s-a depărtat lepra de pe el şi s-a curăţit. 

43 Şi dându-i poruncă aspră, îndată l-a scos afară 

44 şi i-a zis: „la seama, să nu spui nimănui nimic, ci mergi de te arată preotului, iar pentru curățirea 
ta să duci cele rânduite de Moise, să le fie lor mărturie”. 

45 Dar el, ieşind, a început să spună multe-n gura mare şi să răspândească vorba, aşa încât lisus nu 
mai putea să intre pe faţă în cetate, ci stătea afară, în locuri pustii; şi veneau la El de pretutindeni. 

2 

Vindecarea paraliticului. Chemarea lui Matei. Întrebarea despre post. Smulgerea spicelor în zi de 
sâmbătă. 

1 Şi după câteva zile a intrat iarăşi în Capernaum şi s-a auzit că este acasă. 

2 Şi s-au adunat atât de mulţi, încât nu mai era loc nici înaintea uşii; şi le grăia lor Cuvântul. 

3 Şi au venit la El aducându-l un slăbănog pe care-l purtau patru inşi. 

4 Şi neputând ei să se apropie de El din pricina mulțimii, au desfăcut acoperişul caseil unde era 
Iisus şi, prin spărtură, 

1 Acoperiş în formă de terasă, aşa cum îl au casele din ţările calde. 

au lăsat în jos patul pe care zăcea slăbănogul. 

5 Şi văzând lisus credinţa lor, 1-a zis slăbănogului: „Fiule, iertate fie păcatele tale!” 

6 Şi erau acolo unii dintre cărturari, care şedeau şi cugetau în inimile lor: 

7 „Pentru ce vorbeşte acesta astfel? El blasfemiază. Cine poate să ierte păcatele, fără numai unul 
Dumnezeu?” 

8 Şi îndată cunoscând lisus cu Duhul Său că aşa cugetau ei în sinea lor, le-a zis: „De ce cugetaţi 
acestea în inimile voastre? 

9 Ce este mai lesne, a-i zice slăbănogului: lertate fie-ţi păcatele!, sau a-i zice: Ridică-te, ia-ţi patul şi 
umblă!? 


10 Dar ca să ştiţi că putere are Fiul Omului să ierte păcatele pe pământ i-a zis slăbănogului -: 

11 ţie-ţi spun: Ridică-te, ia-ţi patul şi mergi la casa ta!” 

12 Şi el de-ndată s-a ridicat şi, luându-și patul, a ieşit afară de faţă cu toţi, încât toți erau uimiţi şi-L 
slăveau pe Dumnezeu, zicând: „Asemenea lucruri niciodată n-am văzut”. 

13 Şi iarăşi a ieşit la mare2, şi toată mulţimea venea la El, şi El îi învăţa. 

14 Şi în trecere l-a văzut pe Levi al lui Alfeu3 şezând la vamă şi i-a zis: „Vino după Mine!” Iar el, 
ridicându-se, a mers după Dânsul. 

15 Şi pe când şedea El la masă în casa lui Levi, mulţi vameşi şi păcătoşi şedeau la masă cu Iisus şi 
cu ucenicii Săi; că mulţi erau aceştia şi-l urmau. 

16 Iar cărturarii şi fariseii, văzându-L că mănâncă împreună cu păcătoşii şi 

2 Marea Galileii sau lacul Tiberiadei. 

3 Apostolul şi Evanghelistul Matei. 

cu vameşii, ziceau către ucenicii Lui: „De ce mănâncă şi bea învățătorul vostru cu vameşii şi cu 
păcătoşii?” 

17 Şi auzind Iisus, le-a zis: „Nu cei sănătoşi au nevoie de doctor, ci cei bolnavi. Nu pe cei drepţi, ci 
pe cei păcătoşi am venit să-i chem la pocăință”. 

18 Ucenicii lui loan şi fariseii posteau; şi au venit şi I-au zis: „De ce ucenicii lui loan şi ucenicii 
fariseilor postesc, iar ucenicii tăi nu postesc?” 

19 Şi lisus le-a zis: „Pot oare nuntaşii să postească în timp ce mirele este cu ei? Atâta timp cât îl au 
pe mire cu ei, nu pot posti. 

20 Dar vor veni zile când mirele se va lua de la ei, şi atunci, în acele zile, vor posti. 

21 Nimeni nu coase la haină veche petic dintr-un postav nou; altfel, peticul nou va trage din haina 
veche şi se va face o ruptură mai rea. 

22 De asemenea, nimeni nu pune vin nou în burdufuri vechi; altfel, vinul nou sparge burdufurile şi 
vinul se varsă şi burdufurile se strică; ci vinul nou trebuie pus în burdufuri noi”. 

23 Şi pe când mergea El într-o sâmbătă prin holde, ucenicii Săi, pe cale, au început să smulgă 
spice5. 

24 Şi fariseii Îi ziceau: „Vezi, de ce fac ei sâmbăta ce nu se cuvine?” 

25 Şi lisus le-a răspuns: „Oare niciodată n-aţi citit ce a făcut David când a fost în lipsă şi a 
flămânzit, el şi cei ce erau cu el? 

4 Plural impersonal; oarecare inşi care voiau să-l cunoască răspunsul. 

5 De la Mt 12, 1 şi Lc 6, 1 ştim că mobilul acestor smulgeri de spice era foamea; în ochii fariseilor, 
gestul era echivalent cu acţiunea de a secera, a strânge recolta, a procura hrană, deci a lucra în ziua 
Sabatului, ceea ce constituia un delict. 

26 cum a intrat în casa lui Dumnezeu, în zilele lui Abiatar arhiereul, şi a mâncat pâinile punerii- 
înainte, pe care nu se cuvenea să le mănânce decât preoţii, şi a dat şi celor ce erau cu el?” 

27 Şi le zicea: „Sâmbăta a fost făcută pentru om, iar nu omul pentru sâmbătă; 

28 aşa că Fiul Omului este Domn şi al sâmbetei”. 

3 

Vindecarea celui cu mâna uscată şi alte vindecări. Alegerea celor doisprezece apostoli. Păcatul 
împotriva Sfântului Duh. Mama şi fraţii lui lisus. 

1 Şi iarăşi a intrat în sinagogă. Şi era acolo un om având mâna uscată. 

2 Şi ÎI pândeau pe Iisus să vadă dacă îl va vindeca sâmbăta, ca să-L învinuiască. 

3 Şi El i-a zis omului care avea mâna uscată: „Ridică-te şi stai acolo, în mijloc!” 

4 Şi le-a zis lor: „Oare se cuvine ca sâmbăta să faci bine, sau să faci rău? să mântuieşti un suflet, sau 
să-l pierzi?” lar ei tăceau. 

5 Şi privindu-i cu mânie şi întristându-se de împietrirea inimii lor, i-a zis omului: „Întinde-ţi mâna!” 
Şi el a întins-o, şi mâna lui s-a făcut sănătoasă. 

6 Şi ieşindI, fariseii au făcut îndată sfat cu irodianii împotriva Lui, ca să-l piardă?. 

1 După ce au ieşit din sinagogă. 

2Bogăţia semantică a textului original permite un înţeles mai larg: complotiştii urmăreau nu numai 
obiectivul uciderii lui lisus, dar şi mijloacele sau modalităţile prin care să-l atingă. 

7 lar lisus a plecat înspre mare împreună cu ucenicii Săi şi L-a urmat mulțime multă din Galileea şi 
din ludeea 

8 şi din Ierusalim şi din Idumeea şi de dincolo de Iordan 3 şi dimprejurul Tirului şi al Sidonului; 
mulțime multă care, auzind câte făcea, a venit la El. 

9 Şi le-a spus ucenicilor Lui să I se pună la îndemână o corăbioară; aceasta, din pricina mulțimii, ca 
să nu-L îmbulzească; 

10 fiindcă pe mulți îi vindecase, de aceea năvăleau asupră-I, pentru ca toţi câți erau în suferință să 
se atingă de El. 

11 Şi duhurile cele necurate, când ÎL vedeau, cădeau înainte-I şi strigau, zicând: „Tu eşti Fiul lui 
Dumnezeu”. 

12 Şi El mult le certa, ca să nu-L facă ele cunoscut4. 

13 şi s-a suit în munte şi a chemat la Sine pe câţi El Însuşi a voit; şi au venit la El. 

14 Şi a rânduit doisprezece, pe care i-a numit apostoli, ca să fie cu El şi să-i trimită să 
propovăduiască 

15 şi să aibă putere să vindece bolile şi să alunge demonii. 

16 Deci i-a rânduit pe cei doisprezece: pe Simon, căruia i-a pus numele Petru; 

17 şi pe Iacob al lui Zevedeu şi pe Ioan, fratele lui Iacob, şi le-a pus numele Boanerghes, adică Fiii 
Tunetului; 

18 şi pe Andrei şi pe Filip şi pe Bartolomeu şi pe Matei şi pe Toma şi pe Iacob 

3 Transiordania, ţinutul din estul Iordanului, regiune pe care Iosif Flaviu şi alți autori o numesc 
Pereea (adverbul grecesc peran înseamnă „de partea cealaltă”). 

4 Vezi nota de la 1, 34. 

al lui Alfeu şi pe Tadeu şi pe Simon Canaaneanul 

19 şi pe Iuda Iscarioteanul, cel care L-a şi vândut. 

20 Şi a venit în casă; şi iarăşi mulțimea s-a adunat, încât ei nu puteau nici pâine să mănânce. 

21 Şi auzind ai Săi, au plecat ca să-L ia de-acolo cu de-a sila, că ziceau: „Nu e-n toate mințile”5. 

22 lar cărturarii, care veniseră din Ierusalim, ziceau că El îl are pe Beelzebul şi că prin domnul 
demonilor îi scoate pe demoni. 

23 Şi chemându-i la Sine, le vorbea în parabole: „Cum poate Satana să-l scoată pe Satana? 

24 Dacă o împărăție se va dezbina în sinea ei, acea împărăție nu poate dăinui; 

25 şi dacă o casă se va dezbina în sinea ei, casa aceea nu va putea dăinui; 

26 şi dacă Satana s-a ridicat împotriva luişi şi s-a dezbinat, nu poate dăinui, ci are sfârşit. 

27 Nimeni nu poate intra în casa unui om tare ca să-i răpească lucrurile dacă mai întâi nu-l va lega 
pe cel tare; şi doar atunci îi va jefui casa. 

28 Adevăr vă grăiesc, că toate le vor fi iertate fiilor oamenilor, păcatele şi blasfemiile câte vor fi 
blasfemiat, 

29 dar cel ce ÎI va blasfemia pe Duhul Sfânt nu are iertare în veac, ci vinovat este de păcat veşnic”. 

5 „Ai Săi” înseamnă rude, neamuri, prieteni apropiaţi, cei ce-L iubesc pe Iisus, dar sunt incapabili 
să-l priceapă „nebunia” de a Se distruge pe Sine de dragul altora. În fapt, ei nu sunt dispuşi să-L 
trateze ca pe un nebun, ci doar ca pe un exaltat care şi-a pierdut simţul autoconservării. Asociată 
versetului următor, această situație demonstrează teribila dramă a lui Iisus. 

30 Aceasta, pentru că ziceau: „Are duh necurat”. 

31 Şi au venit mama Sa şi fraţii Să16 şi, stând afară, au trimis la El ca să-L cheme. 

32 Iar mulţimea şedea împrejurul Său. Şi I-au zis unii: „lată, mama Ta şi fraţii Tăi şi surorile Tale 
sunt afară şi Te caută”. 

33 Şi răspunzându-le, a zis: „Cine este mama Mea? şi fraţii Mei?” 

34 Şi privindu-i pe cei ce şedeau în jurul Său, a zis: „lată mama Mea şi frații Mei; 

35 că tot cel ce va face voia lui Dumnezeu, acela este fratele Meu şi sora Mea şi mama Mea”. 

4 

Parabola semănătorului. De ce vorbeşte lisus în parabole. Lumina ca bun al tuturor. Parabola 
seminţei ce creşte singură. Parabola grăuntelui de muştar. Potolirea furtunii pe mare. 

1 Şi iarăşi a început lisus să înveţe lângă mare; şi s-a adunat la El mulţime foarte multă, aşa încât El 
a intrat în luntre ca să stea pe mare, iar mulțimea toată era lângă mare, pe uscat. 


2 Şi multe lucruri îi învăţa în parabole; şi în învăţătura Sa le spunea: 

3 „Ascultaţi: Iată, ieşit-a semănătorul să semene. 

4 Şi pe când semăna el, o parte din seminţel 

6 Pentru mama şi „fraţii” lui lisus vezi nota de la Mt 12,46. 

a căzut lângă drum? şi păsările cerului au venit şi au mâncat-o. 

5 Şi altă parte a căzut pe loc pietros, unde n-avea pământ mult, şi a răsărit de îndată, pentru că nu 
avea pământ adânc; 

6 şi când s-a ridicat soarele s-a ofilit şi, pentru că nu avea rădăcină, s-a uscat. 

7 Altă parte a căzut între spini şi spinii au crescut şi au înăbuşit-o şi roade nu a dat. 

8 Şi altele au căzut în pământul cel bun şi, înălțându-se şi crescând, au dat roadă şi au adus: una 
treizeci, alta şaizeci, alta o sută”. 

9 Şi zicea: „Cel ce are urechi de auzit, să audă 
10 Iar când a fost singur, cei ce erau pe lângă El împreună cu cei doisprezece3 L-au întrebat despre 
parabolă. 

11 Şi El le-a zis: „Vouă vă este dat să cunoaşteţi tainele împărăției lui Dumnezeu, dar celor din 
afară toate li se fac în parabole, 

12 ca privind să privească şi să nu vadă, şi auzind să audă şi să nu înţeleagă, ca nu cumva să-şi 
revină şi să li se ierte”4. 

13 Şi le-a zis: „Nu pricepeţi parabola aceasta? Atunci cum veţi înţelege toate parabolele? 

1 Literal: o sămânță; substantiv colectiv, parte dintr-un întreg. Marcu (ca şi Luca 8, 5) îl foloseşte în 
sprijinul ideii că seminţele sterpe sunt mai puţine decât cele ce rodesc. 

2 Lângă partea carosabilă a drumului, pe poteca bătătorită de pietoni. 

3 Cercul mai larg al apostolilor, cei pe care lisus îi inițiază cu precădere în tainele Evangheliei. 

4 Pasajul e un citat liber din Is 6, 9-10 şi se referă la cei ce refuză efortul cunoaşterii, preferând 
comoditatea ignoranței şi, prin aceasta, refuzându-şi mântuirea. Textul are şi o undă de ironie abia 
perceptibilă. 

14 Semănătorul seamănă cuvântul. 

15 Cele de lângă drum sunt aceia în care se seamănă cuvântul; şi numa ce-l aud, că vine de-ndată 
Satana şi ia cuvântul semănat în ei. 

16 Tot aşa, cele semănate pe loc pietros sunt aceia care aud cuvântul şi-l primesc de-ndată cu 
bucurie, 

17 dar nu au rădăcină întru ei şi durează doar pân” la un timp; apoi, când se întâmplă strâmtorare 
sau prigoană din pricina cuvântului, îndată se poticnesc. 

18 Şi cele semănate între spini sunt cei care ascultă cuvântul, 

19 dar pătrunzând în ei grijile veacului acestuia şi înşelăciunea bogăției şi poftele după celelalte, 
acestea înăbuşă cuvântul şi-l fac neroditor. 

20 lar cele semănate pe pământul cel bun sunt cei care aud cuvântul şi-l primesc şi aduc roade: unul 
treizeci, altul şaizeci şi altul o sută”. 

21 Şi le zicea: „Se aduce oare făclia ca să fie pusă sub obroc sau sub pat? Oare nu ca să fie pusă în 
sfeşnic? 

22 Că nu este ceva ascuns care să nu fie dat pe faţă; nici nu a fost ceva tăinuit decât ca să vină la 
lumina zilei. 

23 Cel ce are urechi de auzit, să audă!” 

24 Şi le spunea: „Fiţi cu luare-aminte la ceea ce auziţi! Cu ce măsură măsuraţi, vi se va măsura; iar 
vouă, celor ce auziţi, vi se va da cu adaos. 

25 Pentru că celui ce are i se va da; iar de la cel ce nu are se va lua şi ceea ce are”5. 

26 Şi zicea: „Aşa este împărăţia lui Dumnezeu, ca un om care aruncă sămânţa în pământ, 

5 Vezi nota de la Mt 13, 12. 

27 şi doarme şi se scoală, noaptea şi ziua, şi sămânţa răsare şi creşte fără ca el să ştie cum. 

28 Că pământul rodeşte de la sine: mai întâi pai, apoi spic, apoi grâu deplin în spic. 

29 Iar când rodul se coace, îndată trimite secera, că a sosit secerişul”. 

30 Şi zicea: „Cum vom asemăna împărăţia lui Dumnezeu, sau prin ce parabole ne-o vom închipui? 
31 Cu grăuntele de muştar care, la vremea când se seamănă în pământ este mai mic decât toate 


> 


seminţele pământului; 

32 dar după ce se seamănă, el creşte şi se face mai mare decât toate legumele şi va face ramuri mari, 
încât sub umbra lui se pot sălăşlui păsările cerului”. 

33 Şi cu multe parabole ca acestea le grăia cuvântul, după cum erau ei în stare să înţeleagă. 

34 lar fără parabolă nu le grăia; însă ucenicilor Săi le lămurea pe toate între El şi ei. 

35 Şi în ziua aceea, când s-a înserat, a zis către ei: „Să trecem pe ţărmul celălalt”. 

36 Şi lăsând ei mulțimea, L-au luat cu ei în corabie aşa cum era; că erau şi alte corăbii cu El. 

37 şi s-a făcut furtună mare de vânt şi valurile se prăvăleau peste corabie, încât corabia era aproape 
să se umple. 

38 lar El era în partea dindărăt a corăbiei, dormind pe căpătâi. Şi L-au deşteptat şi I-au zis: 
„Învăţătorule, ţie nu-ţi este grijă că pierim?” 

39 Şi EI, sculându-Se, a certat vântul şi i-a spus mării: „Taci! potoleşte-te 
făcut linişte mare. 

40 Şi le-a zis lor: „De ce sunteţi aşa de fricoşi? Încă n-aveţi credinţă?” 

41 Şi frică mare i-a cuprins şi ziceau unii către alţii: „Cine este oare Acesta, că şi vântul şi marea I 
se supun?” 

5 

Vindecarea demonizatului din Gadara. Vindecarea femeii sângerânde; învierea fiicei lui Iair. 

1 Şi au venit în cealaltă parte a mării, în ţinutul Gadarenilor. 

2 Şi de-ndată ce El a ieşit din corabie, L-a întâmpinat din morminte un om cu duh necurat 

3 care îşi avea locuinţa în morminte; şi nimeni nu putea să-l lege nici cu lanţuri, 

4 pentru că de multe ori, fiind legat în obezi şi în lanţuri, el rupea lanţurile şi obezile, le sfărâma şi 
nimeni nu putea să-l potolească; 

5 şi neîncetat, noaptea şi ziua, era prin morminte şi prin munţi, strigând şi tăindu-se cu pietre. 

6 lar văzându-L de departe pe lisus, a alergat şi i s-a închinat. 

7 Şi strigând cu glas puternic, I-a zis: „Ce ai cu mine, Iisuse, Fiul lui Dumnezeu-Cel-Preaînalt? Te 
jur pe Dumnezeu să nu mă chinuieşti!...”. 

8 Că îi zicea: „Duh necurat, ieşi afară din om 
1 Gadara, oraş situat în sud-estul lacului Ghenizaret. Făcea parte din federația celor zece oraşe şi 
cetăți autonome, cunoscută sub numele de Decapole. Populația era în majoritate noniudaică, 
păgână, ceea ce explică şi îndeletnicirea de a creşte porci. 

9 Şi l-a întrebat: „Care-ţi este numele?” Şi I-a răspuns: „Numele meu este Legiune?, că suntem 
mulți”. 

10 Şi mult ÎI rugau să nu-i trimită afară din acel ţinut. 

11 Iar acolo, lângă munte, era o turmă mare de porci care păştea. 

12 Şi L-au rugat, zicând: „Trimite-ne în porci, ca să intrăm în e1”. 

13 Şi El le-a dat voie. Şi ieşind duhurile necurate, au intrat în porci, şi turma s-a repezit de pe 
stâncă-n mare. Şi erau ca la două mii şi se înăbuşeau în mare. 

14 Iar cei care-i păzeau au fugit şi au dat de veste în oraş şi prin sate. Şi au venit să vadă ce s-a 
întâmplat. 

15 Şi s-au dus la lisus; şi l-au văzut pe cel demonizat şezând jos, îmbrăcat şi întreg la minte, pe el, 
care avusese legiune de demoni; şi s-au înfricoşat. 

16 Iar cei care au văzut le-au povestit ce s-a făcut cu demonizatul şi despre porci. 

17 Şi ei au prins a-L ruga să plece din hotarele lor. 

18 Iar când intra El în corabie, cel ce fusese demonizat ÎI ruga să-l ia cu Dânsul. 

19 Şi lisus nu i-a îngăduit, ci i-a zis: „Mergi la casa ta, la ai tăi, şi spune-le cât a făcut Domnul 
pentru tine şi cum te-a miluit”. 

20 lar el a plecat şi a început să vestească în Decapole câte a făcut lisus pentru el; şi toți se 
minunau. 

21 Şi după ce lisus a trecut iarăşi cu corabia de partea cealaltă, s-a adunat la el mulțime multă; şi El 
era lângă mare. 

2 Cea mai mare unitate romană, alcătuită din infanterie şi cavalerie. 

Şi vântul a încetat şi s-a 


1? 


22 Şi a venit unul din mai-marii sinagogii, cu numele Iair; şi, văzându-L,, I-a căzut la picioare 

23 şi L-a rugat mult, zicând: „Fiica mea este pe moarte; vino şi pune-ţi mâinile pe ea, ca să scape şi 
să trăiască”. 

24 Şi a mers cu el. Şi mulţime multă Îl urma şi-L îmbulzea. 

25 Şi era o femeie care de doisprezece ani avea scurgere de sânge. 

26 Şi multe îndurase de la mulţi doctori, cheltuindu-şi toate ale sale, dar nefolosind nimic, ci mai 
mult mergând înspre rău. 

27 Auzind ea de lisus şi venind în mulțime şi fiindu-l în spate, s-a atins de haina Lui; 

28 că-şi zicea: „De mă voi atinge măcar de haina Lui, mă voi vindeca”3. 

29 Şi îndată izvorul sângelui ei a încetat şi ea a simţit în trup că s-a vindecat de boală. 

30 Şi îndată cunoscând lisus în Sine puterea ieșită din El şi întorcându-Se către mulțime, a întrebat: 
„Cine s-a atins de hainele Mele?” 

31 Şi l-au zis ucenicii: „Tu vezi mulțimea îmbulzindu-Te, şi zici: cine s-a atins de Mine?...”. 
32 Şi El se uita împrejur s-o vadă pe aceea care făcuse aceasta. 

33 Iar femeia, înfricoşându-se şi tremurând, ştiind ce i se făcuse, a venit şi a căzut înaintea Lui şi l-a 
spus tot adevărul. 

34 lar El i-a zis: „Fiică, credinţa ta te-a mântuit, mergi în pace şi fii sănătoasă de boala ta 
35 În timp ce El încă vorbea, au venit de la mai-marele sinagogii, zicând: „Fiica 

3 Vezi nota de la Mt 9, 21. 

ta a murit; de ce-L mai superi pe Învățător?” 

36 Dar Iisus, auzind cuvântul ce se grăise, i-a zis mai-marelui sinagogii: „Nu te teme. Crede 
numai!” 

37 Şi n-a lăsat pe nimeni să meargă cu El, decât numai pe Petru şi pe Iacob şi pe loan, fratele lui 
Iacob. 

38 Şi au venit la casa mai-marelui sinagogii şi a văzut tulburare şi pe cei ce plângeau şi se tânguiau 
mult. 

39 Şi intrând, le-a zis: „De ce vă tulburaţi şi plângeţi? Copila n-a murit, ci doarme”. 

40 Şi ei ÎI luau în râs. Iar EL, scoţându-i pe toţi afară, a luat cu sine pe tatăl copilei, pe mama ei şi pe 
cei ce erau cu Dânsul şi a intrat unde era copila. 

41 Şi apucând-o pe copilă de mână, i-a grăit: „Talita kumi”, ceea ce se tâlcuieşte: „Fiică, ţie-ţi zic, 
scoală-te!” 

42 Şi de-ndată s-a sculat copila şi umbla, că era de doisprezece ani. Şi au fost cuprinşi de uimire, de 
mare uimire. 

43 Şi El le-a poruncit cu stăruință ca nimeni să nu afle de aceasta. Şi le-a spus să-i dea copilei să 
mănânce. 

6 

Profetul disprețuit în patria sa. Trimiterea celor doisprezece. Decapitarea lui loan Botezătorul. 
Minunea săturării celor cinci mii. lisus umblă pe mare. 

1 Şi a ieşit de acolo şi a venit în patria Sa, iar ucenicii au mers după El. 

2 Şi fiind sâmbătă, a început să înveţe în sinagogă. Şi mulţi, auzindu-L, se mirau şi ziceau: „De 
unde are el acestea? Şi ce este înţelepciunea care i s-a 

dat, ca şi minuni să se facă prin mâinile lui? 

3 Oare nu este acesta teslarul, fiul mariei, şi fratele lui Iacob şi al lui Iosif şi al lui Iuda şi al lui 
Simon? Şi nu sunt oare surorile lui aici la noi?” Şi se poticneau întru El 1. 

4 Şi lisus le zicea: „Un profet nu este disprețuit decât în patria sa şi între rudele sale şi în casa lui”. 

5 Şi n-a putut să facă acolo nici o minune, decât că Şi-a pus mâinile pe câţiva bolnavi şi i-a 
vindecat. 

6 Şi Se mira de necredinţa lor. Şi străbătea satele dimprejur, învățând. 

7 Şi i-a chemat la Sine pe cei doisprezece şi a început să-i trimită doi câte doi şi le-a dat putere 
asupra duhurilor necurate. 

8 Şi le-a poruncit ca pe cale să nu ia nimic cu ei, în afară de toiag: nici pâine, nici traistă, nici bani 
în cingătoare; 

9 ci să fie încălţaţi cu sandale şi să nu se îmbrace cu două haine. 


1? 


10 Şi le zicea: „În orice casă veţi intra, în ea să rămâneţi până ce veţi pleca din locul acela. 

11 Şi dacă într-un loc nu vă vor primi, nici nu vă vor asculta, plecând de acolo scuturaţi-vă praful de 
sub picioare, spre mărturie împotriva lor. Adevăr vă grăiesc: În ziua judecății, mai uşor le va fi 
Sodomei şi Gomorei decât cetăţii aceleia”. 

12 Şi plecând ei, le propovăduiau oamenilor, ca să se pocăiască. 

1 Iisus le devenise piatră de poticnire, în sensul că faptele şi puterea Sa contrariau simţul comun. A 
te poticni întru Hristos înseamnă a nu-l acorda creditul total şi necondiționat pe care Dumnezeu i-l 
pretinde omului (vezi Mt 11, 6), a te expune căderii în necredinţă. 

13 Şi scoteau mulți demoni şi pe mulţi bolnavi îi ungeau cu untdelemn şi-i vindecau. 

14 Şi a auzit regele Irod fiindcă numele lui lisus se făcuse cunoscut şi zicea că loan Botezătorul s-a 
sculat din morţi, şi de aceea se fac minuni prin el. 

15 Alţii însă ziceau că este Ilie, iar alții că este profet sau ca unul din profeţi. 

16 Iar Irod, auzind, zicea: „loan este, căruia eu i-am tăiat capul; el a înviat...”. 

17 Că Irod, trimițând, îl prinsese pe Ioan şi-l legase şi-l întemniţase din pricina Irodiadei, femeia lui 
Filip, fratele său, pe care o luase de soţie. 

18 Fiindcă loan îi zicea lui Irod: „Nu-ţi este îngăduit s-o ai pe femeia fratelui tău”. 

19 Iar Irodiada îl ura şi voia să-l omoare, dar nu putea, 

20 fiindcă Irod se temea de Ioan, ştiindu-l bărbat drept şi sfânt, şi-l ocrotea. Şi, ascultându-l, 
rămânea-ndelung pe gânduri şi bucuros îl asculta. 

21 Şi întâmplându-se o zi cu bun prilej, când Irod la ziua sa de naştere le-a făcut ospăț dregătorilor 
săi şi căpeteniilor oştirii şi fruntaşilor din Galileea, 

22 şi intrând fiica Irodiadei şi jucând, a plăcut lui Irod şi celor ce şedeau la masă cu el. Iar regele i-a 
zis fetei: „Cere de la mine orice vei vrea şi-ţi voi da”. 

23 şi s-a jurat: „Orice vei cere de la mine îţi voi da, până la jumătate din regatul meu”. 

24 Şi ea a ieşit şi a întrebat-o pe maică-sa: „Ce să cer?” lar aceea i-a zis: „Capul lui loan 
Botezătorul”. 

25 Şi îndată intrând cu grabă la rege, i-a cerut, zicând: „Vreau să-mi dai chiar acum, pe tipsie, capul 
lui loan Botezătorul”. 

26 Şi regele s-a întristat mult, dar din pricina jurămintelor şi a celor ce şedeau la masă cu el, n-a vrut 
să spună nu. 

27 Şi regele a trimis numaidecât un temnicer cu porunca de a-i aduce capul. 

28 Şi ducându-se acela, i-a tăiat capul în temniţă, l-a adus pe tipsie şi l-a dat fetei; iar fata i l-a dat 
mamei sale. 

29 Şi auzind ucenicii lui, au venit, au ridicat trupul lui loan şi l-au pus în mormânt. 

30 Şi s-au adunat apostolii la Iisus şi i-au spus toate câte au făcut ei şi au învăţat. 

31 Şi El le-a zis: „Veniţi numai voi-îndevoi undeva la loc pustiu şi odihniţi-vă puţin”. Că mulţi erau 
cei ce veneau şi plecau, şi ei nu mai aveau timp nici să mănânce. 

32 Şi au plecat cu corabia către un loc pustiu şi ferit. 

33 Şi i-au văzut plecând, şi mulţi au priceput şi au alergat pe jos într-acolo de prin toate cetăţile şi 
au ajuns înaintea lor. 

34 Şi ieşind din corabie, lisus a văzut mulțime mare şi I s-a făcut milă de ei, că erau ca nişte oi fără 
păstor, şi a început să-i înveţe multe. 

35 Dar făcându-se târziu, ucenicii Săi s-au apropiat de El şi I-au zis: „Locul este pustiu şi ora e 
târzie; 

36 dă-le drumul să meargă prin oraşele şi satele dimprejur ca să-şi cumpere De-ale mâncării”. 

37 lar El, răspunzând, le-a zis: „Daţi-le voi să mănânce”. Şi ei l-au zis: „Să mergem noi să 
cumpărăm pâini de două sute de dinari şi să le dăm să mănânce?” 

38 Iar EI le-a zis: „Câte pâini aveţi? Duceţi-vă şi vedeţi”. Şi aflând ei, I-au spus: „Cinci pâini şi doi 
peşti”. 

39 Şi El le-a poruncit să-i aşeze pe toţi în cete-cete pe iarbă verde. 

40 Şi au şezut cete-cete, câte o sută şi câte cincizeci. 

41 Şi luând EI cele cinci pâini şi cei doi peşti, privind la cer a binecuvântat şi a frânt pâinile şi le-a 
dat ucenicilor ca să le pună înaintea lor; şi pe cei doi peşti i-a împărțit la toți. 


42 Şi au mâncat toţi şi s-au săturat. 

43 Şi au luat douăsprezece coşuri pline cu fărâmituri de pâine şi ce rămăsese din peşti. 

44 lar cei ce au mâncat pâinile erau cinci mii de bărbați. 

45 Şi El i-a silit îndată pe ucenicii Săi să intre în corabie şi să meargă înaintea Lui de cealaltă parte, 
spre Betsaida, până ce El va da drumul mulțimii. 

46 lar după ce le-a dat drumul, S-a dus în munte ca să Se roage. 

47 Şi făcându-se seară, corabia era în mijlocul mării, iar El singur pe țărm. 

48 Şi i-a văzut cum se chinuiau vâslind, că vântul era împotrivă. Şi către a patra strajă a nopţii a 
venit la ei umblând pe mare şi voia să treacă mai departe pe lângă ei. 

49 Iar ei, văzându-L umblând pe mare, au crezut că e nălucă şi au strigat, 

50 fiindcă toţi L-au văzut şi s-au tulburat. Dar El le-a vorbit de-ndată şi le-a 

1742 

zis: „Îndrăzniţi, Eu sunt; nu vă temeţi!” 

51 şi s-a suit la ei în corabie şi vântul s-a potolit. Şi ei erau peste măsură de uimiţi în sinea lor, 

52 că nimic nu pricepuseră din minunea pâinilor, deoarece inima lor era împietrită. 

53 Şi trecând marea, au venit în ţinutul Ghenizaretului şi au tras la țărm. 

54 Şi ieşind ei din corabie, de-ndată l-au recunoscut. 

55 Şi străbăteau tot ţinutul acela şi s-au pornit să-l aducă bolnavii pe paturi, acolo unde auzeau că 
este El. 

56 Şi oriunde intra, în târguri sau în oraşe sau în sate, puneau pe cei bolnavi la răspântii şi-L rugau 
să le îngăduie să se atingă măcar de poala hainei Sale. Şi câţi se atingeau de El, se vindecau. 

7 

lisus osândeşte făţărnicia. Vindecarea fiicei unei femei sirofeniciene. Vindecarea unui surd şi 
gângav. 

1 Atunci s-au adunat la El fariseii şi unii dintre cărturari, care veniseră din Ierusalim. 

2 Şi văzându-i pe unii din ucenicii Lui că mănâncă pâine cu mâinile necurate, adică nespălatel, 
cârteau; 

1 Nu e vorba de igienă, ci de ritual. În accepţia strictă a textului original, mâinile „necurate” ale 
ucenicilor treceau drept impure din unghi religios, adică fără să fi respectat prescripția impusă de 
tradiţia rabinică (vezi şi nota de la Mt 15,2). 

3 fiindcă fariseii şi toți Iudeii, ţinând datina bătrânilor, nu mănâncă până nu-şi spală cu grijă 
mâinile; 

4 şi când vin din piaţă nu mănâncă până nu se spală; şi sunt şi multe altele pe care ei le-au primit ca 
să le păzească: spălarea paharelor şi a urcioarelor şi a căldărilor de aramă şi a paturilor. 

5 Şi L-au întrebat fariseii şi cărturarii: „De ce nu merg ucenicii tăi după datina bătrânilor, ci 
mănâncă pâine cu mâinile necurate?” 

6 Iar El le-a zis: „Bine a profeţit Isaia despre voi, făţarnicilor, aşa cum este scris: Poporul acesta Mă 
cinsteşte cu buzele, dar inima lui este departe de Mine; 

7 dar zadarnic Mă cinsteşte învățând învățături care sunt porunci omeneşti. 

8 Că voi, lăsând la o parte porunca lui Dumnezeu, ţineţi datina oamenilor, spălarea urcioarelor şi a 
paharelor şi multe faceţi asemenea acestora”. 

9 Şi le zicea: „Bun de tot!, voi aţi lepădat porunca lui Dumnezeu ca să vă ţineţi datina voastră! 

10 Căci Moise a zis: Cinsteşte pe tatăl tău şi pe mama ta şi Cel ce va grăi de rău pe tatăl său sau pe 
mama sa să fie pedepsit cu moarte. 

11 Voi însă spuneți: Dacă un om îi va zice tatălui său sau mamei sale: Corban, adică: Darul cu care 
aş putea să te ajut I l-am dăruit lui Dumnezeu2, 

2 Corban este transliterarea grecească a ebraicului karban, care semnifică un dar oferit ocazional lui 
Dumnezeu, într-o anumită împrejurare, spre deosebire de ofrandele permanente, consacrate ca atare 
prin dispozițiile legii. Un astfel de dar constituia subterfugiul făţarnicilor în scuza de a nu-şi ajuta 
părinţii. 

12 pe acela nu-l mai lăsaţi să facă nimic pentru tatăl său sau pentru mama sa 

13 şi în felul acesta desfiinţaţi cuvântul lui Dumnezeu prin datina voastră pe care voi singuri aţi dat- 
o. Şi multe asemenea acestora le faceți”. 


14 Şi chemând iarăşi mulţimea la EI, le zicea: „Ascultaţi-Mă toţi şi înţelegeți: 

15 Nu este nimic din afara omului care, intrând în el, să-l poată spurca3. Dar cele ce ies din om, 
acelea sunt cele ce-l spurcă pe om. 

16 De are cineva urechi de auzit, să audă 
17 Şi când a intrat de la mulţime în casă, ucenicii L-au întrebat despre această parabolă. 

18 Şi El le-a zis: „Aşadar, şi voi sunteţi tot atât de nepricepuţi! Nu înţelegeţi că tot ce intră din afară 
în om nu poate să-l spurce? 

19 Că nu în inimă intră, ci în pântece şi se aruncă afară unde-i e locul. Că bucatele sunt toate 
curate”. 

20 Dar spunea că ceea ce iese din om, aceea-l spurcă pe om: 

21 „Fiindcă din lăuntrul, din inima oamenilor ies cugetele rele, desfrânările, hoţiile, omorurile, 

22 adulterul, lăcomiile, vicleniile, înşelăciunea, neruşinarea, invidia4, defăimarea, trufia, 
uşurătatea5. 

3 Limbajul biblic românesc a adoptat şi păstrat acest cuvânt tare, cu scopul de a apăsa pe ideea 
impurității morale. Foarte exact, verbul koino înseamnă a profana, a murdări, a-l face pe cineva 
impur. 

4 Literal: ochiul rău, viclean şi pizmaş. 

5 Literal: nebunie, demenţă; defect al celui ce nu ia lucrurile în serios; uşurătatea de a lua totul în 
deriziune; comportament superficial, neangajant, dar care nu exclude responsabilitatea. 

23 Toate relele acestea ies din lăuntru, şi ele îl spurcă pe om”. 

24 Şi ridicându-Se de acolo, S-a dus în hotarele Tirului şi ale Sidonului; şi intrând într-o casă, voia 
ca nimeni să nu ştie, dar n-a putut să rămână tăinuit. 

25 Că de-ndată auzind despre El o femeie a cărei fiică avea duh necurat, a venit şi a căzut la 
picioarele Lui. 

26 Şi femeia era păgână, de neam din Fenicia Siriei. Şi-L ruga să scoată demonul din fiica ei. 

27 Iar lisus i-a zis: „Lasă întâi să se sature fiii; că nu e bine să iei pâinea fiilor şi s-o arunci 
câinilor”. 

28 Ea însă a răspuns şi a zis: „Da, Doamne, dar şi câinii, sub masă, mănâncă din fărâmiturile fulor”. 
29 Şi El i-a zis: „Pentru acest cuvânt, du-te!, demonul a ieşit din fiica ta”. 

30 Iar ea, ducându-se acasă, a găsit-o pe copilă culcată pe pat; iar demonul, ieşit. 

31 Şi plecând iarăşi din hotarele Tirului, a venit prin Sidon, la Marea Galileii, de-a dreptul prin 
ținutul Decapolei. 

32 Şi l-au adus un surd, care era şi gângav, şi L-au rugat să-Şi pună mâna pe el. 

33 Şi luându-l deoparte de mulţime, şi-a pus degetele în urechile lui şi, scuipând, i-a atins limba. 

34 Şi privind la cer a suspinat şi a zis către el: „Efata!”, ceea ce înseamnă: „Deschide-te!” 

35 Şi îndată urechile i s-au deschis, iar legătura limbii lui s-a dezlegat şi vorbea bine. 

36 Şi le-a poruncit să nu spună nimănui. Dar cu cât le poruncea EI, cu atât 

mai mult ei Îl propovăduiau. 

37 Şi erau peste măsură de uimiţi şi ziceau: „Pe toate le-a făcut bine: pe surzi îi face să audă şi pe 
muţi să vorbească”. 

8 

Săturarea celor patru mii. Fariseii cer semn. Aluatul fariseilor şi al lui Irod. Vindecarea unui orb. 
Mărturisirea lui Petru. Întâia vestire a patimilor. 

1 În zilele acelea, fiind iarăşi mulţime multă şi neavând ce să mănânce, Iisus i-a chemat la Sine pe 
ucenici şi le-a zis: 

2 „Milă Îmi este de mulţime, că trei zile sunt de când aşteaptă lângă Mine şi n-au ce să mănânce; 

3 şi de le voi da drumul spre casa lor flămânzi, se vor istovi pe drum, că unii din ei au venit de 
departe”. 

4 Şi ucenicii Săi l-au răspuns: „De unde va putea cineva să-i sature pe aceştia cu pâine, aici, în 
pustiu?” 

5 Şi El i-a întrebat: „Câte pâini aveţi?” Iar ei au răspuns: „Şapte”. 

6 Şi El a poruncit mulțimii să şadă jos pe pământ. Şi luând cele şapte pâini, a mulţumiti, a frânt şi 
le-a dat ucenicilor Săi ca să le pună înainte-le. Şi ei le-au pus înaintea mulţimii. 


1? 


1 Ca şi în alte cazuri (Mt 15, 36; 26, 27; Mc 8, 6 etc.), binecuvântarea pâinii sau a paharului e 
precedată de mulţumirea pe care Iisus I-o aduce Tatălui pentru bunătatea Sa faţă de oameni. Uneori 
(Mc 6, 41) gestul e sugerat prin expresia „privind la cer” sau „ridicându-Şi ochii spre cer”. Minunea 
înmulţirii pâinilor prefigurează Euharistia (de la grecescul euharisteo = a mulțumi) ce va fi instituită 
la Cina cea de Taină şi care constituie centrul şi esenţa Liturghiei noastre. 

7 Şi erau şi câțiva peştişori. Şi binecuvântându-i, le-a spus să-i pună şi pe aceştia înaintea lor. 

8 Şi au mâncat şi s-au săturat şi au luat fărâmiturile rămase, şapte coşuri. 

9 Iar cei ce au mâncat erau ca la patru mii. Şi le-a dat drumul. 

10 Şi îndată intrând în corabie cu ucenicii Săi, a venit în părțile Dalmanutei?. 

11 Şi au ieşit fariseii şi au început să se ia cu El la întrebări cerându-l semn din cer, ispitindu-L. 

12 Şi lisus, suspinând în duhul Său, le-a zis: „Pentru ce neamul acesta cere semn? Adevăr vă 
grăiesc că acestui neam nu i se va da semn!”3 

13 Şi lăsându-i, a intrat iarăşi în corabie şi a trecut de cealaltă parte. 

14 Dar ucenicii au uitat să ia pâine şi nu aveau cu ei în corabie decât o pâine. 

15 Şi El le-a poruncit, zicând: „Luaţi aminte, păziţi-vă de aluatul fariseilor şi de aluatul lui Irod!” 

16 Şi ei cugetau între ei, zicând: „Spune asta fiindcă n-avem pâine...”. 

17 Şi cunoscând Iisus, le-a zis: „Ce cugetaţi?: că n-aveţi pâine? Încă nu înţelegeţi, nici nu pricepeţi? 
Atât de împietrită vă este inima? 

18 Ochi aveţi şi nu vedeţi, urechi aveţi şi nu auziţi. Nu vă aduceţi aminte?: 

19 Când am frânt cele cinci pâini la cei cinci mii, câte coşuri pline cu fărâmituri aţi luat?” Iar ei au 
zis: „Douăsprezece”. 

2 Localitate încă neidentificată. 

3 Relatând acest moment, Matei (16, 1-4) completează prin invocarea lui Iona ca prefigurare a 
învierii lui lisus. Marcu se opreşte aici; probabil că el, scriind pentru creştinii convertiți dintre 
păgâni, deci nefamiliarizați cu Vechiul Testament, consideră că exemplul lui Iona ar fi irelevant. 

20 „Şi când cu cele şapte la cei patru mii, câte coşuri cu fărâmituri aţi luat?” Iar ei au zis: „Şapte”. 
21 Şi le-a zis: „Încă nu pricepeţi?...”. 

22 Şi au venit la Betsaida. Şi au adus la dânsul un orb şi L-au rugat să Se atingă de el. 

23 Şi luându-l pe orb de mână, l-a scos afară din sat; şi scuipând pe ochii lui şi punându-Şi mâinile 
pe el, l-a întrebat dacă vede ceva. 

24 Şi el, ridicându-şi ochii, a zis: „Văd oamenii umblând, îi văd ca pe nişte copaci...”. 

25 După aceea a pus iarăşi mâinile pe ochii lui şi el a văzut bine şi şi-a revenit şi pe toate le vedea 
limpede. 

26 Şi l-a trimis la casa sa, zicându-i: „Să nu intri în sat, nici să spui la cineva din sat4”. 

27 Şi au ieşit lisus şi ucenicii Săi prin satele din preajma Cezareii lui Filip. Şi pe drum i-a întrebat 
pe ucenicii Săi, zicând: „Cine zic oamenii că sunt Eu?” 

28 Ei i-au răspuns, zicând: „Unii spun că eşti loan Botezătorul, alţii că eşti Ilie, iar alții că eşti unul 
dintre profeți”. 

29 Şi El i-a întrebat: „Dar voi, voi cine ziceţi că sunt?” Răspunzând Petru, I-a zis: „Tu eşti 
Hristosul!” 

30 Şi El le-a dat poruncă să nu spună nimănui despre El. 

31 Şi a început să-i înveţe că Fiul Omului trebuie să pătimească multe şi să fie defăimat de bătrâni, 
de arhierei şi de cărturari şi să fie omorât, iar după trei zile să învie. 

32 Şi cuvântul acesta îl spunea pe faţă. Şi Petru, luându-L deoparte, a început să-L dojenească. 

4 Satul era Betsaida, dar orbul nu locuia acolo. 

33 Dar EI, întorcându-se şi privind la ucenicii Săi, l-a certat pe Petru şi i-a zis: „Mergi înapoia Mea, 
Satano!, că tu nu le cugeţi pe cele ale lui Dumnezeu, ci pe cele ale oamenilor”. 

34 Şi chemând la Sine mulțimea, laolaltă cu ucenicii Săi, le-a zis: „Dacă voieşte cineva să vină după 
Mine, să se lepede de sine, să-şi ia crucea şi să-Mi urmeze Mie. 

35 Că tot cel ce va voi să-şi scape viaţa, o va pierde; iar cel ce-şi va pierde viaţa pentru Mine şi 
pentru Evanghelie, acela O va mântui$. 

36 Că ce-i foloseşte omului să câştige lumea întreagă şi să-şi păgubească sufletul? 

37 Sau ce ar putea să dea omul în schimb pentru sufletul său? 


38 Că tot cel ce se va ruşina de Mine şi de cuvintele Mele în neamul acesta desfrânat şi păcătos, de 
acela şi Fiul Omului Se va ruşina când va veni întru slava Tatălui Său, cu sfinţii îngeri”. 

9 

Schimbarea la faţă. Vindecarea copilului surdo-mut. A doua vestire a Patimilor. Cine este cel mai 
mare? Folosirea numelui lui lisus. Pietre de poticnire. 

1 Şi le spunea: „Adevăr vă grăiesc că sunt unii din cei ce stau aici care nu vor gusta moartea până ce 
nu vor vedea împărăţia lui Dumnezeu venind întru putere”. 

2 Şi după şase zile i-a luat lisus cu Sine pe Petru şi pe Iacob şi pe Ioan şi i-a 

5 Vezi nota de la Mt 16, 25. 

1746 

dus numai pe ei-înde-ei într-un munte înalt; şi s-a schimbat la faţă înaintea lor. 

3 Şi veşmintele Lui s-au făcut strălucitoare, albe foarte ca zăpada, aşa cum înălbitorul nu poate 
înălbi pe pământ. 

4 Şi Ilie li s-a arătat împreună cu Moise; şi vorbeau cu lisus. 

5 Şi răspunzând Petru, I-a zis lui lisus: „Învăţătorule, bine ne este să fim aici; să facem trei colibe: 
ție una şi lui Moise una şi una lui Ilie...”. 

6 Că nu ştia ce să spună, fiindcă erau înspăimântați. 

7 şi s-a făcut un nor care-i umbrea; şi din nor a venit un glas, zicând: „Acesta este Fiul Meu Cel 
iubit, pe Acesta să-L ascultați!” 

8 Şi de-ndată privind ei împrejur, n-au mai văzut pe nimeni, ci numai pe lisus singur cu ei. 

9 Şi pe când se coborau din munte, El le-a poruncit să nu spună nimănui ceea ce văzuseră, decât 
atunci când Fiul Omului va învia din morţi. 

10 Iar ei au păzit cuvântul ll, întrebându-se între ei: „Ce înseamnă a învia din morţi?...”. 
11 Şi L-au întrebat pe El, zicând: „De ce spun cărturarii că trebuie să vină mai întâi Ilie?” 

12 Iar El le-a răspuns: „Într-adevăr, Ilie vine mai întâi şi pe toate le va aşeza din nou. Şi cum este 
scris despre Fiul Omului?: că va să pătimească multe şi să fie defăimat? 

1 Înţeles mai cuprinzător: pe de o parte, ucenicii au reţinut porunca lui lisus, n-au dat-o uitării; pe de 
alta, au respectat-o, în sensul că n-au divulgat taina ce li se încredinţase pe un anume termen. 

13 Dar vă spun Eu vouă că Ilie a şi venit, şi ei i-au făcut toate câte-au vrut, aşa cum s-a scris despre 
el2”. 

14 Şi venind ei la ucenici, au văzut mulțime mare împrejurul lor şi pe cărturari luându-se la întrebări 
cu ei. 

15 Şi de-ndată ce L-a văzut, mulțimea a fremătat şi a alergat să I se închine. 

16 Şi El i-a întrebat pe cărturari: „Despre ce vă luaţi la întrebări cu ei?” 

17 Şi I-a răspuns unul din mulţime: „Învăţătorule, am adus la Tine pe fiul meu, care are duh mut. 

18 Şi oriunde îl apucă, îl aruncă la pământ şi face spume la gură şi scrâşneşte din dinţi şi 
înţepeneşte. Şi le-am spus ucenicilor Tăi să-l scoată, dar ei n-au fost în stare”. 

19 Iar EI, răspunzându-le, a zis: „O, neam necredincios, până când voi fi cu voi? până când vă voi 
răbda? Aduceţi-l la Mine!” 

20 Şi l-au adus la El. Şi, văzându-L, duhul îndată l-a zguduit pe copil; şi căzând la pământ, se 
zvârcolea spumegând. 

21 Şi l-a întrebat pe tatăl lui: „Câtă vreme este de când i-a venit aceasta?” Iar el a răspuns: „Din 
pruncie. 

22 Şi de multe ori l-a aruncat şi în foc şi în apă, ca să-l piardă. Dar dacă Tu poţi ceva, ajută-ne, fie-ţi 
milă de noi!” 

23 Iar isus i-a zis: „Dacă Tu poţi crede, toate-i sunt cu putinţă celui ce crede”. 

24 Şi îndată strigând tatăl copilului, a zis cu lacrimi: „Cred, Doamne!, ajută necredinţei mele!” 

25 Iar lisus, văzând că năvăleşte mulţimea, a certat duhul cel necurat, 

2 Este vorba de profeția lui Maleahi (4, 4), pe care Iisus o raportează la Sine Însuşi. 

1747 

zicându-i: „Duh mut şi surd, Eu îţi poruncesc: leşi din el, şi-n el să nu mai intri 
26 Şi răcnind şi zguduindu-l cu putere, duhul a ieşit; iar copilul s-a făcut ca mort, încât mulţi ziceau 
că a murit. 

27 lar lisus l-a apucat de mână şi l-a ridicat; şi el s-a sculat în picioare. 


p> 


28 Şi după ce El a intrat în casă, ucenicii L-au întrebat ei între ei: „De ce noi n-am fost în stare să-l 
scoatem?” 

29 lar El le-a zis: „Soiul acesta de demoni prin nimic nu poate ieşi decât numai prin rugăciune şi 
prin post”. 

30 Şi ieşind ei de acolo, străbăteau Galileea; iar El nu voia să ştie cineva. 

31 Că-i învăţa pe ucenicii Săi şi le spunea că Fiul Omului Se va da în mâinile oamenilor şi-L vor 
ucide, iar după ce-L vor ucide, a treia zi va învia. 

32 Ei însă nu înțelegeau cuvântul şi se temeau să-L întrebe. 

33 Şi au venit în Capernaum. Şi fiind ei în casă, i-a întrebat: „Ce vorbeaţi între voi pe drum?” 

34 lar ei tăceau, fiindcă pe cale se sfădiseră unii cu alţii, cine dintre ei este mai mare. 

35 Şi şezând jos, i-a chemat pe cei doisprezece şi le-a spus: „Dacă vrea cineva să fie întâiul, să fie 
cel din urmă dintre toţi şi slujitor al tuturor”. 

36 Şi luând un copil, l-a pus în mijlocul lor; şi luându-l în braţe, le-a zis: 

37 „Tot cel ce va primi în numele Meu pe unul din aceşti copii, pe Mine Mă primeşte; şi cel ce Mă 
primeşte pe Mine, nu pe Mine Mă primeşte, ci pe Cel ce m-a trimis pe Mine”. 

38 Şi I-a zis loan: „Învăţătorule, am văzut pe cineva, care nu merge cu noi, 

scoțând demoni în numele Tău; şi l-am oprit, pentru că el nu merge cu noi”. 

39 Iar sus a zis: „Nu-l opriţi, că nu e nimeni care să facă o minune în numele Meu şi după aceea să 
poată degrab să Mă vorbească de rău. 

40 Fiindcă cel ce nu-i împotriva noastră e pentru noi. 

41 Că oricine vă va da să beţi un pahar de apă în numele Meu, fiindcă sunteţi ai lui Hristos, adevăr 
vă spun că nu-şi va pierde răsplata. 

42 Iar celui ce-i va fi piatră de poticnire3 unuia din aceştia mici, care cred în Mine, mai bine i-ar fi 
dacă şi-ar lega de gât o piatră de moară şi s-ar arunca în mare. 

43 Şi dacă mâna ta îţi devine piatră de poticnire, taie-o; că mai bine-ţi este să intri în Viaţă ciung 
decât să ai amândouă mâinile şi să te duci în gheenă, în focul cel nestins, 

44 unde viermele lor nu moare şi focul nu se stinge. 

45 Şi dacă piciorul tău îţi devine piatră de poticnire, taie-l; că mai bine-ţi este să intri în Viaţă 
şchiop decât să ai amândouă picioarele şi să fii azvârlit în gheenă, în focul cel nestins, 

46 unde viermele lor nu moare şi focul nu se stinge. 

47 Şi dacă ochiul tău îţi devine piatră de poticnire, scoate-l; că mai bine-ţi este să intri în împărăția 
lui Dumnezeu cu un singur ochi decât să ai amândoi ochii şi să fii aruncat în gheena focului, 

48 unde viermele lor nu moare şi focul nu se stinge. 

3 Vezi nota de la Mt 5, 29. 

49 Că fiecare cu foc se va săra, aşa cum orice jertfă se va săra cu sare4. 

50 Bună este sarea; dar dacă sarea îşi pierde gustul, cu ce o veţi drege? Aveţi sare întru voi şi trăiţi 
în pace unii cu alţii!” 

10 

Despre divorţ. lisus binecuvintează copiii. Tânărul bogat. A treia vestire a Patimilor. Cererea fiilor 
lui Zevedeu. Vindecarea lui Bartimeu orbul. 

1 Şi sculându-Se de acolo, a venit în hotarele Iudeii, de cealaltă parte a Iordanului; şi mulțimile s-au 
adunat iarăşi la El şi El iarăşi le învăţa, după cum Îi era obiceiul. 

2 Şi apropiindu-se fariseii, ÎI întrebau, ispitindu-L, dacă unui bărbat îi este îngăduit să-şi lase 
femeia. 

3 Iar El, răspunzând, le-a zis: „Ce v-a poruncit Moise?” 

4 lar ei au zis: „Moise i-a dat voie să-i scrie carte de despărțire şi s-o lase”. 

5 Şi răspunzând lisus, le-a zis: „Din pricina învârtoşării inimii voastre v-a scris el porunca aceasta; 

6 dar de la-nceputul făpturii, bărbat şi femeie i-a făcut Dumnezeu: 

7 De aceea va lăsa omul pe tatăl său şi pe mama sa şi se va lipi de femeia sa 

4 După Legea Veche, prinoasele de pâine şi carne trebuiau sărate înainte de a fi aduse la altar (cf. 
Lv 2, 13). Dacă sarea dă gust şi conservă, focul purifică şi sfințește (Iisus va boteza cu Duh Sfânt şi 
cu foc, Mt 3, 11). Spre a deveni prinos plăcut lui Dumnezeu, omul trebuie să se purifice prin toate 
încercările pe care Creatorul i le trimite sau le îngăduie. 


8 şi cei doi vor fi un trup; aşa că nu mai sunt doi, ci un singur trup. 

9 Aşadar, ceea ce a unit Dumnezeu, omul să nu despartă”. 

10 Şi în casă ucenicii L-au întrebat din nou despre aceasta. 

11 Şi El le-a zis: „Oricine-şi va lăsa femeia şi va lua alta, săvârşeşte adulter cu ea. 

12 Iar femeia, de-şi va lăsa bărbatul şi se va mărita cu altul, adulter săvârşeşte”. 

13 Şi aduceau la El copii, ca să Se atingă de ei; dar ucenicii îi certau pe cei ce-i aduceau. 

14 Iar lisus, văzând, s-a supărat şi le-a zis: „Lăsaţi copiii să vină la Mine şi nu-i opriţi, că a unora ca 
aceştia este împărăţia lui Dumnezeu. 

15 Adevăr vă spun: Cel ce nu va primi împărăția lui Dumnezeu ca un copil, nu va intra în ea”. 

16 Şi luându-i în braţe, Şi-a pus mâinile pe ei şi i-a binecuvântatl. 

17 Şi pe când ieşea El în drum, un ins a alergat la El şi, îngenunchind înainte-i, ÎL întreba: 
„Învăţătorule bun, ce să fac ca să moştenesc viaţa veşnică?” 

18 Iar lisus i-a răspuns: „De ce-Mi spui bun? Nimeni nu este bun, fără numai unul Dumnezeu. 

19 Cunoşti poruncile: Să nu ucizi, să nu te desfrânezi, să nu furi, să nu mărturiseşti strâmb, să nu 
păgubeşti pe nimeni, cinsteşte pe tatăl tău şi pe mama ta”. 

1 Structura textului original sugerează două nuanţe: formula rostită (şi prezumată) a binecuvântării 
este însoţită de gestul punerii mâinilor; Iisus nu-i binecuvintează pe toţi copiii deodată, ci unul câte 
unul. 

20 Iar el I-a zis: „Învăţătorule, pe toate acestea le-am păzit din tinereţea mea”. 

21 Iar lisus, cătând la el cu luare-aminte, l-a îndrăgit şi i-a zis: „Un lucru îți mai lipseşte: Du-te, 
vinde tot ce ai şi dă-le săracilor şi vei avea comoară în cer; şi apoi, luând crucea, vino şi-Mi 
urmează Mie”. 

22 Dar el, întristându-se de cuvântul acesta, a plecat mâhnit, fiindcă avea multe bogății. 

23 Şi lisus, uitându-Se în jur, le-a zis ucenicilor Săi: „Cei ce au bogății, cât de greu vor intra ei în 
împărăţia lui Dumnezeu!” 

24 lar ucenicii erau uimiţi de cuvintele Lui. Dar Iisus, răspunzând iarăşi, le-a zis: „Fiilor, cât de 
greu le este celor ce se încred în bogății să intre în împărăţia lui Dumnezeu! 

25 Mai lesne îi este cămilei2 să treacă prin urechile acului decât bogatului să intre în împărăţia lui 
Dumnezeu!” 

26 Iar ei, mai mult uimindu-se, ziceau unii către alții: „ŞI cine poate să se mântuiască?...”. 
27 lisus, privind la ei cu luare-aminte, le-a zis: „La oameni lucrul acesta e cu neputinţă, dar nu la 
Dumnezeu. Că la Dumnezeu toate sunt cu putinţă”. 

28 Şi a început Petru a-l zice: „lată, noi pe toate le-am lăsat şi ţi-am urmat ţie”. 

2 O seamă de preoţi şi teologi din zilele noastre încă mai discută pe seama acestui cuvânt, în sensul 
că n-ar fi vorba de cămilă, ci de odgon. Confuzia vine de acolo că în greaca veche există două 
cuvinte învecinate care uneori se pronunţă la fel: kamilos kamilos, dar se scriu diferit: kamelos = 
cămilă şi kamylos = odgon. Fireşte, orice hiperbolă absolutizează imaginea şi implică absurdul, dar 
tocmai în aceasta constă puterea ei: cămila, pe lângă toate celelalte, are şi cocoaşă. 

29 Iisus a răspuns: „Adevăr vă grăiesc: Nu este nimeni care să-şi fi lăsat casă sau fraţi sau surori sau 
mamă sau tată sau copii sau ţarine pentru Mine şi pentru Evanghelie 

30 şi să nu primească însutit acum, în vremea aceasta de prigoniri case şi fraţi şi surori şi mame şi 
copii Şi ţarine; iar în veacul ce va să vină, viaţă veşnică. 

31 Şi mulți din cei dintâi vor fi la urmă, şi cei din urmă, întâi”. 

32 Şi erau pe drum, suindu-se la Ierusalim, şi lisus mergea înaintea lor. Şi ei erau uimiţi: şi cei ce 
mergeau în urma Lui se temeau. Şi iarăşi luându-i cu El pe cei doisprezece, a început să le spună 
cele ce aveau să I se întâmple: 

33 „lată, ne suim la Ierusalim şi Fiul Omului va fi dat în mâna arhiereilor şi cărturarilor; şi-L vor 
osândi la moarte şi-L vor da pe mâna păgânilor 

34 şi-L vor batjocori şi-L vor scuipa şi-L vor biciui şi-L vor omori, dar după trei zile va învia”. 

35 Şi au venit la El Iacob şi Ioan, fiii lui Zevedeu, zicându-I: „Învăţătorule, voim să ne faci ceea ce- 
ți vom cere”. 

36 Iar El le-a zis: „Ce voiţi să vă fac?” 

37 Iar ei I-au zis: „Dă-ne să şedem unul de-a dreapta Ta şi altul de-a stânga Ta, întru slava Ta”. 


38 Dar lisus le-a răspuns: „Nu ştiţi ce cereţi. Puteţi să beţi paharul pe care îl beau Eu şi să vă 
botezați cu botezul cu care Eu Mă botez?” 

39 Iar ei I-au zis: „Putem”. Şi lisus le-a zis: „Într-adevăr, paharul pe care Eu îl beau îl veţi bea şi cu 
botezul cu care Eu Mă botez vă veţi boteza, 

40 dar a şedea de-a dreapta Mea sau de-a stânga Mea nu este al Meu a da, ci 

celor pentru care s-a pregătit”3. 

41 Şi auzind cei zece, au prins a se supăra pe Iacob şi pe Ioan. 

42 Şi lisus, chemându-i la Sine, le-a zis: „Ştiţi că cei ce se socotesc conducători ai neamurilor 
domnesc peste ele şi cei mari ai lor le stăpânesc; 

43 dar între voi să nu fie aşa, ci cel ce va vrea să fie mare între voi, să fie slujitorul vostru, 

44 şi cel ce va vrea să fie întâiul între voi, să le fie tuturor slugă; 

45 că nici Fiul Omului n-a venit să I se slujească, ci să slujească şi să-Şi dea viaţa răscumpărare 
pentru mulți”. 

46 Şi au venit în Ierihon. Şi ieşind El din Ierihon cu ucenicii Săi şi cu mulţime mare, Bartimeu 
orbul, fiul lui Timeu, şedea cerşind la marginea drumului. 

47 Şi auzind că este lisus Nazarineanul, a început să strige şi să zică: „Iisuse, Fiul lui David, 
miluieşte-mă!” 

48 Şi mulți îl certau, ca să tacă; el însă cu mult mai tare striga: „Fiule al lui David, miluieşte-mă!” 
49 Şi lisus, apropiindu-Se, a zis: „Chemaţi-l!” Şi l-au chemat pe orb, zicându-i: „îndrăzneşte, 
scoală-te; te cheamă...”. 

50 Iar orbul, lepădându-şi haina de pe el şi sărind în picioare, a venit la lisus. 

51 Şi l-a întrebat lisus, zicându-i: „Ce 

3 Fericirea de apoi nu depinde de niscaiva favoruri divine prestabilite, ci de credinţa, faptele şi 
gândurile celor judecaţi şi care astfel îşi vor determina ei înşişi poziția meritată în împărăţia 
cerurilor. „Eu nu pot să fac de la Mine nimic; precum aud, judec, iar judecata Mea este dreaptă” (In 
5, 30), în sensul că faptele omului au ajuns în mâna Tatălui, iar Acesta I le predă Fiului spre 
judecată. 

voieşti să-ţi fac?” Iar orbul I-a răspuns: „Să-mi capăt vederea, Învăţătorule 
52 Iar lisus i-a zis: „Du-te, credinţa ta te-a mântuit!” Şi îndată şi-a căpătat vederea şi-l urma lui 
lisus pe cale. 

11 

Intrarea în Ierusalim. Smochinul blestemat. Alungarea vânzătorilor din templu. Puterea credinței. 
Despre botezul lui Ioan şi autoritatea lui lisus. 

1 Şi când s-au apropiat de Ierusalim, la Betfaghe şi Betania, lângă Muntele Măslinilor, a trimis pe 
doi din ucenicii Săi 

2 şi le-a zis: „Mergeţi în satul care este în fața voastră şi, intrând în el, îndată veți afla un mânz 
legat, pe care nici un om n-a şezut până acum. Dezlegaţi-l şi aduceţi-l. 

3 Iar de vă va zice cineva: De ce faceţi aceasta?, spuneţi-i: Domnul are trebuinţă de el. Şi îndată îl 
va trimite aici”. 

4 Deci s-au dus şi au găsit mânzul legat la drum în faţa unei porți şi l-au dezlegat. 

5 Şi unii din cei ce şedeau acolo le-au zis: „Ce faceţi?, de ce dezlegaţi mânzul?” 

6 Iar ei le-au răspuns aşa cum le spusese Iisus; şi aceia i-au lăsat. 

7 Şi au adus mânzul la isus şi şi-au pus hainele pe mânz şi lisus a şezut deasupra. 

8 Şi mulți îşi aşterneau hainele-n cale, iar alţii aşterneau ramuri tăiate din câmp. 

9 Iar cei ce mergeau înainte şi cei ce veneau în urmă strigau: „Osana! Binecuvântat 

este Cel ce vine întru numele Domnului! 

10 Binecuvântată este împărăţia care vine, a părintelui nostru David! Osana întru cei de sus 
11 Şi a intrat lisus în Ierusalim şi în templu; şi după ce s-a uitat la toate de jur-împrejur, fiind 
vremea spre seară a ieşit spre Betania împreună cu cei doisprezece. 

12 Şi a doua zi, pe când ieşeau din Betania, El a flămânzit. 

13 Şi văzând de departe un smochin care avea frunze, S-a dus acolo să vadă dacă va găsi ceva în el; 
şi ajungând la smochin, n-a găsit nimic decât frunze; că încă nu era vremea smochinelor. 


p> 


[> 


14 Şi vorbindu-i, i-a zis: „De-acum înainte, roadă din tine nimeni în veac să nu mănânce!” lar 
ucenicii Săi auzeau. 

15 Şi au venit în Ierusalim. Şi intrând în templu, a început să-i dea afară pe cei ce vindeau şi pe cei 
ce cumpărau în templu, iar mesele schimbătorilor de bani şi scaunele neguţătorilor de porumbei le-a 
răsturnat. 

16 Şi nu îngăduia să mai treacă nimeni cu vreun vas prin templul. 

17 Şi-i învăţa şi le spunea: „Oare nu este scris: Casa Mea, casă de rugăciune se va chema pentru 
toate neamurile? Voi însă aţi făcut-o peşteră de tâlhari...”. 

18 Şi au auzit arhiereii şi cărturarii. Şi căutau cum să-L piardă. Că se temeau de El, pentru că toată 
mulțimea era uimită de învăţătura Lui. 

19 Iar când s-a făcut seară, au ieşit afară din cetate. 

1 Curtea templului în special aria prozeliților era deseori folosită drept pasaj între oraş şi Muntele 
Măslinilor. Vezi nota de la Mt 21, 13. 

20 A doua zi dimineaţa, trecând pe acolo, au văzut smochinul uscat din rădăcini. 

21 Şi Petru, aducându-şi aminte, I-a zis: „Învăţătorule, iată, smochinul pe care l-ai blestemat s-a 
uscat...”. 

22 Şi răspunzând, lisus le-a zis: „Aveţi credinţă în Dumnezeu. 

23 Adevăr vă spun că cel ce i-ar zice muntelui acestuia: Ridică-te şi te aruncă în mare!, şi nu se va 
îndoi în inima lui, ci va crede că ceea ce spune se va face, fi-va lui orice va zice. 

24 De aceea vă spun: Pe toate câte le cereţi rugându-vă, să credeţi că le-aţi şi primit2, şi le veţi avea. 
25 Iar când staţi de vă rugaţi, iertaţi orice aveţi împotriva cuiva, pentru ca şi Tatăl vostru Cel din 
ceruri să vă ierte vouă greşalele voastre. 

26 Iar dacă voi nu iertaţi, nici Tatăl vostru Cel din ceruri nu vă va ierta vouă 

2 într-o seamă de variante manuscrise: „le veţi primi”, ceea ce trădează preferința copiştilor pentru 
forma lamvanete a verbului lamvano = a primi, ca exprimând o succesiune logică. În opțiunea de 
faţă e vorba însă de simultaneitatea teologică a verbului (aoristul elâvete) din celelalte variante, care 
pune accentul pe extraordinara putere a credinţei pure, aceea care-şi realizează obiectul prin ea 
însăşi, fără mijlocirea sau implicarea nădejdii. În felul acesta, rugăciunea nu mai este o simplă 
cerere, ci o permanentă mulţumire. La învierea lui Lazăr, lisus Îi mulţumeşte Părintelui înainte de a 
săvârşi minunea, ca şi cum ea ar fi fost săvârşită (vezi In 11, 41 şi nota). într-o rugăciune liturgică I 
se mulţumeşte lui Dumnezeu pentru că „ne-a dăruit împărăţia ce va să fie”. În Euharistie, actul 
prefacerii e precedat (nu urmat) de mulţumire (ca şi în cântarea paralelă: „Ție Îţi mulţumim, 
Doamne, şi ne rugăm ie”). Apostolul Pavel afirmă că ceea ce pentru noi este virtual, pentru 
Dumnezeu este real: o făgăduinţă a lui Dumnezeu devine realitate în chiar clipa când El a rostit-o 
(vezi Rm 4, 17 şi nota; de asemenea, nota de la Evr 11, 1) şi tot aşa trebuie s-o considerăm şi noi 
prin credinţă. 

greşalele”. 

27 Şi au venit iarăşi în Ierusalim. Şi în timp ce lisus umbla prin templu, au venit la El arhiereii, 
cărturarii şi bătrânii 

28 şi I-au zis: „Cu ce putere3 faci tu acestea? Sau cine ţi-a dat ţie această putere de a le face?” 

29 Iar isus le-a zis: „Vă voi întreba şi Eu un cuvânt; răspundeţi-Mi, şi vă voi spune şi Eu cu ce 
putere fac acestea: 

30 Botezul lui loan, din cer a fost, sau de la oameni? Răspundeţi-Mi!” 

31 Şi ei se chibzuiau între ei, zicând: „Dacă noi vom zice: Din cer!, El va spune: Atunci, de ce nu i- 
aţi dat crezare?; 

32 dar de vom zice: De la oameni...”. Se temeau de mulţime, fiindcă toţi socoteau că loan a fost cu 
adevărat profet. 

33 Şi răspunzând, I-au zis: „Nu ştim...”. Şi lisus le-a zis: „Nici Eu nu vă spun cu ce putere fac 
acestea!...”. 

12 

Parabola lucrătorilor nevrednici. Banul cezarului. Despre învierea morților. Cea mai mare poruncă. 
Fiu şi Domn al lui David. Banul văduvei. 

1 Şi a început să le vorbească în parabole: „Un om a sădit o vie, a împrejmuit-o cu gard, a săpat în 


ea teasc, a clădit turn şi a dat-o pe seama lucrătorilor şi s-a dus departe. 

3 Şi aici, puterea înseamnă nu numai capacitatea de a face minuni, ci şi autoritatea extraumană cu 
care este învestit cel care le face (fariseii Îl învinuiau pe lisus că-i scoate pe demoni prin căpetenia 
acestora). 

2 Şi la vremea cuvenită a trimis la lucrători un slujitor ca să ia de la ei din roada viei. 

3 Iar ei, prinzându-l, l-au bătut şi i-au dat drumul fără nimic. 

4 Şi din nou a trimis la ei un slujitor, dar şi pe acela, lovindu-l cu pietre, i-au spart capul şi l-au 
izgonit cu ocară. 

5 Şi a trimis un altul. Dar şi pe acela l-au ucis; şi pe mulţi alții, pe unii i-au bătut, iar pe alţii i-au 
omorât. 

6 Încă îl mai avea pe un fiu al său iubit, şi în cele din urmă l-a trimis la lucrători spunându-şi: De 
fiul meu se vor ruşina. 

7 Dar acei lucrători au zis între ei: Acesta este moştenitorul; veniţi să-l omorâm, şi moştenirea a 
noastră va fi... 

8 Şi au pus mâna pe el, l-au omorât şi l-au aruncat afară din vie. 

9 Ce va face dar stăpânul viei?: Va veni şi pe lucrători îi va pierde, iar via o va da pe seama altora. 
10 Oare nici scriptura aceasta n-aţi citit-o: Piatra pe care au nesocotit-o ziditorii, aceasta a ajuns în 
capul unghiului; 

11 de la Domnul s-a făcut aceasta şi este minunată în ochii noştri?” 

12 Şi căutau să-L prindă, dar se temeau de popor; fiindcă înţeleseseră că împotriva lor a spus 
parabola. Şi lăsându-L, s-au dus. 

13 Şi au trimis la El pe unii din farisei şi din irodiani, ca să-L prindă în cuvânt. 

14 Iar ei, venind, I-au zis: „Învăţătorule, ştim că adevărat eşti şi nu-ţi pasă de nimeni, fiindcă tu nu 
cauţi la faţa oamenilor, ci cu adevărat înveţi calea lui Dumnezeu. Se cuvine a da dajdie 

cezarului, sau nu? Să dăm, sau să nu dăm?” 

15 El însă, cunoscându-le fățărnicia, le-a zis: „De ce Mă ispitiţi? Aduceţi-Mi un dinar ca să-l văd”. 
16 Şi I-au adus. Şi i-a întrebat Iisus: „Ale cui sunt efigia şi inscripţia de pe el?” Iar ei I-au zis: „Ale 
cezarului”. 

17 lar lisus a zis: „„Daţi-i cezarului pe cele ale cezarului, iar lui Dumnezeu pe cele ale lui 
Dumnezeu!” şi s-au minunat de El. 

18 Şi au venit la El saducheii, care spun că nu este înviere, şi L-au întrebat, zicând: 

19 „Învăţătorule, Moise ne-a lăsat scris că dacă moare fratele cuiva şi-şi va lăsa femeia fără copii, 
pe femeia lui s-o ia fratele său şi să-i ridice urmaş fratelui mort. 

20 Şi erau şapte fraţi. Şi cel dintâi şi-a luat femeie, dar a murit fără să lase urmaş; 

21 şi a luat-o cel de-al doilea şi a murit fără să lase urmaş; tot aşa şi al treilea; 

22 şi au luat-o toţi şapte şi n-au lăsat urmaş. În urma tuturor a murit şi femeia. 

23 La înviere, când vor învia, a căruia dintre ei va fi femeia? Că toţi şapte au avut-o de soţie”. 

24 Şi le-a zis Iisus: „Oare nu rătăciţi voi din pricina aceasta, că nu ştiţi Scripturile, nici puterea lui 
Dumnezeu? 

25 Căci atunci când vor învia din morţi, nici nu se mai însoară, nici nu se mai mărită, ci sunt ca 
îngerii în ceruri. 

26 lar despre morţi, că vor învia, n-aţi citit oare în cartea lui Moise, când i-a vorbit Dumnezeu din 
rugl, zicând: Eu 

1 Trimitere la momentul relatat în Iş 3, 2-6, când Dumnezeu i-a vorbit lui Moise din lumina unui 
rug care ardea fără să se mistuie. 

sunt Dumnezeul lui Avraam şi Dumnezeul lui Isaac şi Dumnezeul lui Iacob? 

27 Dumnezeu nu este Dumnezeul celor morţi, ci al celor vii. Prin urmare, mult rătăciţi voi!” 

28 Şi unul dintre cărturari, care-i auzise luându-se între ei la întrebări şi văzând că bine le-a răspuns 
EI, s-a apropiat de El şi L-a întrebat: „Care poruncă este întâia din toate?” 

29 lisus i-a răspuns că întâia este: „Ascultă, Israele, Domnul Dumnezeul nostru este singurul Domn; 
30 şi: Să iubeşti pe Domnul Dumnezeul tău din toată inima ta, din tot sufletul tău, din tot cugetul 
tău şi din toată puterea ta. Aceasta este cea dintâi poruncă. 

31 lar a doua este aceasta: Să iubeşti pe aproapele tău ca pe tine însuţi. Altă poruncă mai mare decât 


aceasta nu este”. 

32 Şi I-a zis cărturarul: „Bine, Învăţătorule; adevărat ai spus că unul este Dumnezeu şi nu este altul 
în afară de El. 

33 Şi să-L iubeşti pe El din toată inima, din tot sufletul, din tot cugetul şi din toată puterea şi să-l 
iubeşti pe aproapele tău ca pe tine însuţi este mai mult decât toate arderile-de-tot şi decât toate 
jertfele”. 

34 Iar Iisus, văzând că a răspuns cu înţelepciune, i-a zis: „Nu eşti departe de împărăția lui 
Dumnezeu!” Şi nimeni nu mai îndrăznea să-l pună întrebări. 

35 şi-n timp ce învăţa în templu, lisus dădea răspunsuri2, zicând: „Cum de 

2 Răspundea la întrebări din popor, indiferent dacă în mulțime se aflau sau nu şi cărturari. 

spun cărturarii că Hristos este fiul lui David? 

36 Însuşi David a spus întru Duhul Sfânt: Zis-a Domnul către Domnul meu: Şezi de-a dreapta Mea 
până ce-i voi pune pe vrăjmaşii Tăi aşternut picioarelor Tale. 

37 Aşadar însuşi David ÎI numeşte pe El Domn; atunci, de unde până unde este fiul lui?.. 
mulţime ÎL asculta cu bucurie. 

38 Şi le spunea în învăţătura Sa: „Feriţi-vă de cărturari, cărora le place să se plimbe în haine lungi şi 
să fie salutaţi în pieţe 

39 şi să stea pe scaunele din faţă în sinagogi şi pe locurile cele dintâi la ospeţe, 

40 ei, care mănâncă de istov casele văduvelor şi cu fățărnicie se roagă-ndelung,; aceştia mai mare 
osândă-şi vor lua”. 

41 Şi şezând în faţa cutiei milelor3, Iisus privea cum mulțimea aruncă bani în cutie. Şi mulţi bogaţi 
aruncau mult. 

42 Şi venind o văduvă săracă, a aruncat doi bănuţi, adică un codrant. 

43 Şi chemându-i la Sine pe ucenicii Săi, le-a zis: „Adevăr vă grăiesc că această văduvă săracă a 
aruncat în cutia milelor mai mult decât au aruncat toţi ceilalți. 

44 Pentru că toți au aruncat din prisosul lor, pe când ea, din sărăcia ei, a pus tot ce avea, totul de la 
gura ei”. 

3 Vistieria în care se depuneau danii atât pentru nevoile templului, cât şi pentru opere de caritate. 

Profeția despre dărâmarea Ierusalimului. Sfârşitul lumii şi venirea Fiului Omului. Parabola 
smochinului prevestitor. Îndemn la priveghere. 

1 Şi pe când ieşea El din templu, unul dintre ucenicii Săi I-a zis: „Priveşte, Învăţătorule, ce pietre!, 
ce zidiri!...1”. 

2 Dar lisus i-a zis: „Vezi tu aceste zidiri măreţe?: Piatră pe piatră nu va rămâne din ele, care să nu se 
risipească”. 

3 Şi şezând El pe Muntele Măslinilor, în faţa templului, Petru, Iacob, loan şi Andrei L-au întrebat 
numai ei între ei: 

4 „Spune-ne când vor fi acestea? Şi care va fi semnul când toate acestea va fi să se plinească?” 

5 Iar lisus a început să le spună: „Luaţi aminte, să nu vă amăgească cineva. 

6 Că mulţi vor veni în numele Meu, zicând: Eu sunt!, şi pe mulți îi vor amăgi. 

7 lar când veţi auzi de războaie şi de zvonuri de războaie, să nu vă tulburaţi, căci ele trebuie să fie; 
dar încă nu va fi sfârşitul. 

8 Şi neam peste neam se va ridica şi împărăție peste împărăție; cutremure vor fi pe alocuri, şi 
foamete şi tulburări vor fi. Acestea sunt începutul durerilor naşterii 2. 

1 Splendidele clădiri din incinta templului, cărora Iisus le prevestise dărâmarea (ceea ce se va 
întâmpla în anul 70). 

2 Vezi nota de la Mt 24, 8. Cataclismele umane şi cosmice preced nu numai sfârşitul lumii, ci şi 
naşterea ei din nou (cf. Mt 19, 28). În felul acesta, ele ies de sub incidenţa absurdului şi capătă o 
finalitate, aşa cum durerile femeii însărcinate capătă sens prin bucuria de a se naşte un om pe lume 
(n 19,21). 

9 Luaţi seama la voi înşivă. Că din pricina Mea vă vor da în adunări şi veți fi bătuţi în sinagogi şi 
veţi sta înaintea conducătorilor şi a împăraţilor, spre mărturie lor3. 


29 


Şi multă 


10 Şi trebuie ca mai întâi Evanghelia să se propovăduiască la toate neamurile. 

11 Iar când vă vor duce să vă predea, nu vă îngrijiţi dinainte ce veţi vorbi, ci să vorbiţi ceea ce vi se 
va da vouă în ceasul acela. Că nu voi sunteţi cei ce veţi vorbi, ci Duhul Sfânt. 

12 Şi frate pe frate va da la moarte, şi tată pe fiu; şi copiii se vor răzvrăti împotriva părinţilor şi-i vor 
ucide. 

13 Şi de toți veţi fi urâţi din pricina numelui Meu; dar cel ce va răbda până la sfârşit, acela se va 
mântui. 

14 Iar când veţi vedea urâciunea pustiirii4, cea prezisă de profetul Daniel, stând unde nu se cuvine 
cine citeşte, să înţeleagă -, atunci cei ce vor fi în Iudeea să fugă în munţi; 

15 şi cel ce va fi pe acoperiş să nu se coboare, nici să intre să-şi ia ceva din casa sa; 

16 şi cel ce va fi în țarină să nu se întoarcă îndărăt să-şi ia haina. 

17 Dar vai de cele ce vor fi însărcinate şi de cele ce vor alăpta în zilele acelea! 

18 Rugaţi-vă, dar, ca fuga voastră să nu fie iarna. 

19 Că necaz va fi în zilele acelea, cum n-a mai fost până acum de la-nceputul zidirii pe care a zidit- 
o Dumnezeu, şi nici nu va mai fi. 

3 Cel ce suferă este nu numai un martir (martor, mărturisitor) al lui Hristos în faţa persecutorilor, 
dar devine implicit şi un martor al acuzării la marea Judecată. 

4 Vezi nota de la Mt 24, 15. 

20 Şi dacă Domnul n-ar fi scurtat zilele acelea, nici un trup n-ar mai scăpa; dar El a scurtat acele 
zile de dragul celor aleşi, pe care El i-a ales. 

21 Şi dacă va zice atunci cineva: lată, aici este Hristos!, sau: Iată, acolo!, să nu credeţi. 

22 Că se vor scula hristoşi mincinoşi şi profeţi mincinoşi şi vor face semne şi minuni ca să-i ducă în 
rătăcire, de se poate, pe cei aleşi. 

23 Dar voi luaţi seama! lată, pe toate vi le-am spus de mai-nainte. 

24 Ci în acele zile, după necazul acela, soarele se va întuneca şi luna nu-şi va mai da lumina. 

25 Şi stelele vor cădea din cer şi puterile cele din ceruri se vor clătina. 

26 Şi atunci ÎI vor vedea pe Fiul Omului venind pe nori, cu putere multă şi cu slavă. 

27 Şi atunci pe îngerii Săi îi va trimite şi pe aleşii Săi îi va aduna din cele patru vânturi, de la 
marginea pământului până la marginea cerului. 

28 Învăţaţi de la smochin parabola: Când mlădiţa lui se face fragedă şi înfrunzeşte, ştiţi că vara e 
aproape. 

29 Tot aşa şi voi, când le veţi vedea pe acestea plinindu-se, să ştiţi că El este aproape, lângă uşi. 

30 Adevăr vă grăiesc că neamul acesta nu va trece până ce toate acestea nu vor fi. 

31 Cerul şi pământul vor trece, dar cuvintele Mele nu vor trece. 

32 Iar despre ziua aceea şi despre ceasul acela nimeni nu ştie, nici îngerii din cer, nici Fiul, ci numai 
Tatăl. 

33 Luaţi aminte, privegheaţi şi vă rugaţi, că nu ştiţi când va fi vremea 

aceea. 

34 E ca un om care a plecat departe, şi-a lăsat casa, a dat puterea pe mâna slugilor, fiecăruia 
lucrarea lui, iar portarului i-a poruncit să vegheze. 

35 Aşadar, privegheaţi, că nu ştiţi când va veni stăpânul casei: seara, ori la miezul nopţii, ori la 
cântatul cocoşilor, ori dimineaţa; 

36 ca nu cumva, venind fără veste, să vă găsească dormind. 

37 Iar ceea ce vă spun vouă le spun tuturor: Privegheaţi!” 

14 

Ungerea din Betania. Trădarea lui Iuda. Cina cea de Taină. Rugăciunea din Ghetsimani. Arestarea 
lui lisus. lisus în faţa sinedriului. Lepădarea lui Petru. 

1 Şi peste două zile erau Paştile şi Azimele. Şi arhiereii şi cărturarii căutau cum să-L prindă cu 
vicleşug, ca să-L omoare. 

2 Dar ziceau: „Nu în ziua praznicului, ca să nu fie tulburare în popor”. 

3 Şi fiind El în Betania, în casa lui Simon Leprosul, în timp ce şedea la masă a venit o femeie având 
un alabastru cu mir de nard curatl, de mare preţ; şi spărgând vasul, a vărsat mirul pe capul Lui. 

4 Dar erau unii care murmurau în sinea lor, zicând: „De ce s-a făcut această risipă de mir?; 


5 că mirul acesta putea să fie vândut cu peste trei sute de dinari şi să li se dea săracilor”. Şi 
murmurau împotriva ei. 

1 Ulei preparat cu esenţă extrasă din rădăcină de nard, plantă aromatică din India. 

6 Dar lisus a zis: „Lăsaţi-o, de ce-i faceţi supărare? Bun lucru a făcut ea pentru Mine. 

7 Că pe săraci îi aveţi pururea cu voi şi puteţi să le faceţi bine oricând vreţi, dar pe Mine nu Mă 
aveţi pururea. 

8 Ea a făcut ceea ce avea de făcut: mai dinainte Mi-a uns trupul cu mir, spre îngropare?. 

9 Adevăr vă spun Eu vouă: Oriunde se va propovădui Evanghelia, în toată lumea, se va spune şi ce 
a făcut ea, spre pomenirea e1”. 

10 Iar Iuda Iscarioteanul, unul din cei doisprezece, s-a dus la arhierei ca să li-l dea pe Iisus în mână. 
11 Şi auzind ei, s-au bucurat şi au făgăduit să-i dea bani. Şi el căuta cum să-L dea în mâna lor la un 
prilej potrivit. 

12 Iar în ziua cea dintâi a Azimelor, când jertfeau Paştile, ucenicii Săi L-au întrebat: „Unde vrei să 
mergem să-ți gătim, ca să mănânci Paştile?” 

13 Şi a trimis doi din ucenicii Săi şi le-a zis: „Mergeţi în cetate şi vă va întâmpina un om ducând un 
urcior cu apă; mergeţi după el; 

14 şi acolo unde va intra el, spuneţi-i stăpânului casei că Învățătorul zice: Unde este odaia în care să 
mănânc Paştile împreună cu ucenicii Mei? 

15 Iar el vă va arăta un foişor mare, gata aşternut. Acolo să pregătiţi pentru noi”. 

16 Şi au ieşit ucenicii şi au venit în cetate şi au găsit aşa cum le spusese El şi au pregătit Paştile. 

17 Iar făcându-se seară, a venit cu cei doisprezece. 

2 Vezi nota de la Mt 26, 11. 

18 Şi pe când şedeau la masă şi mâncau, lisus a zis: „Adevăr vă grăiesc că unul dintre voi, care 
mănâncă împreună cu Mine, Mă va vinde”. 

19 Ei au început să se întristeze şi să-i zică unul câte unul: „Nu cumva sunt eu?...”. 
20 Iar El le-a zis: „Unul din cei doisprezece, care întinge cu mine în blid. 

21 Că Fiul Omului merge cum este scris despre El; dar vai acelui om prin care Fiul Omului este 
vândut! Bine era de omul acela dacă nu s-ar fi născut!” 

22 Şi pe când mâncau, lisus a luat pâine şi, binecuvântând, a frânt şi le-a dat şi a zis: „Luaţi, 
mâncaţi, acesta este Trupul Meu”. 

23 Şi luând paharul, multumind, le-a dat şi au băut din el toţi; 

24 şi le-a zis: „Acesta este Sângele Meu, al Legii celei noi, carele pentru mulţi se varsă. 

25 Adevăr vă grăiesc că de acum nu voi mai bea din rodul viței până în ziua aceea când îl voi bea, 
nou, întru împărăţia lui Dumnezeu”. 

26 Şi după ce au cântat imnuri, au ieşit la Muntele Măslinilor. 

27 Şi le-a zis lisus: „În această noapte toţi vă veţi poticni3, că scris este: Bate-voi păstorul şi se vor 
risipi oile; 

28 dar după ce voi învia, voi merge mai înainte de voi în Galileea”. 

3 lisus prevede şi prezice lepădarea nu numai a lui Petru (vezi mai jos), ci a tuturor ucenicilor, aşa 
cum ne este relatată în Mt 26, 56 şi Mc 14, 50. Poticnirea însă nu înseamnă prăbuşire totală şi 
iremediabilă, ci o cădere temporară, deseori provocată de o cauză externă şi neînţeleasă (în speţă, 
refuzul lui lisus de a Se salva prin intervenţia Tatălui mt26, 53 -, aşa cum, omeneşte, ar fi fost de 
aşteptat). 

29 Iar Petru I-a zis: „Chiar dacă toţi se vor poticni, eu unul, nu 
30 Şi i-a zis lisus: „Adevăr îţi grăiesc că astăzi, în noaptea aceasta, mai înainte de a cânta cocoşul de 
două ori, tu de trei ori te vei fi lepădat de Mine”. 

31 El însă spunea cu mai mare stăruință: „Şi de-ar fi să mor cu Tine, nu Te voi tăgădui!...”. Şi tot 
aşa spuneau toţi. 

32 Şi au venit într-un loc al cărui nume este Ghetsimani şi le-a zis ucenicilor Săi: „Şedeţi aici până 
ce Mă voi ruga”. 

33 Şi i-a luat cu El pe Petru şi pe Iacob şi pe loan; şi a început a Se tulbura şi a Se mâhni 

34 şi le-a zis: „Întristat de moarte Îmi este sufletul... Rămâneţi aici şi privegheaţi”. 

35 Şi mergând puţin mai înainte, a căzut cu faţa la pământ şi Se ruga ca, de este cu putinţă, ceasul 


1? 


acela să treacă pe-alături de El. 

36 Şi zicea: „Avva, Părinte, toate-ţi sunt cu putinţă. Depărtează paharul acesta de la Mine!... Dar fie 
nu ce voiesc Eu, ci ce voieşti Tu!” 

37 Şi a venit şi i-a găsit dormind şi i-a zis lui Petru: „Simone, dormi? Un ceas n-ai fost în stare să 
priveghezi?... 

38 Privegheaţi şi vă rugaţi, ca să nu intraţi în ispită. Că duhul este osârduitor, dar trupul 
neputincios.” 

39 Şi mergând iarăşi, S-a rugat spunând acelaşi cuvânt. 

40 Şi din nou venind, i-a găsit dormind; că ochii le erau îngreuiaţi; şi nu ştiau ce să-l răspundă. 

41 Şi a venit a treia oară şi le-a zis: „De-acum dormiţi şi odihniţi-vă!... Destul! A sosit ceasul. lată, 
Fiul Omului este dat în mâinile păcătoşilor. 

42 Sculaţi-vă să mergem. lată, s-a apropiat cel care m-a vândut”. 

43 Şi îndată, în timp ce El încă vorbea, a venit Iuda Iscarioteanul, unul din cei doisprezece, şi cu el 
o gloată cu săbii şi cu ciomege, de la arhierei, de la cărturari şi de la bătrâni. 

44 Jar trădătorul le dăduse semn, zicând: „Cel pe care-l voi săruta, acela este. Prindeţi-l şi duceţi-l 
sub pază”. 

45 Şi venind îndată şi apropiindu-se de EI, I-a zis: „Învăţătorule!...”. Şi L-a sărutat. 

46 lar ei au pus mâna pe El şi L-au prins. 

47 Unul din cei care stăteau pe lângă El, scoțând sabia, a lovit-o pe sluga arhiereului şi i-a tăiat 
urechea. 

48 Şi răspunzând, lisus le-a zis: „Ca la un tâlhar aţi ieşit, cu săbii şi ciomege, ca să Mă prindeți. 

49 În fiecare zi eram la voi în templu, învățând, şi nu m-aţi prins. Dar acestea sunt ca să se plinească 
Scripturile”. 

50 Atunci, părăsindu-L, toţi au fugit4. 

51 lar un tânăr mergea după El, învelit într-un cearşaf pe trupul gol; şi l-au prins, 

52 dar el, lăsând cearşaful, a fugit gol5. 

53 Şi L-au dus pe lisus la arhiereu; şi s-au adunat toți arhiereii şi bătrânii şi cărturarii. 

54 lar Petru, de departe, a mers după El până înlăuntru în curtea arhiereului; şi şedea cu slugile, 
încălzindu-se la foc. 

4 Este vorba de ucenici. 

5 Acest amănunt este relatat numai de Marcu. 

Numeroşi comentatori sunt de părere că tânărul era însuşi viitorul evanghelist, martor ocular al 
evenimentului. 

55 Arhiereii şi tot sinedriul căutau mărturie împotriva lui lisus, ca să-L omoare, dar nu găseau. 

56 Că mulți mărturiseau mincinos împotriva Lui, dar mărturiile nu se potriveau. 

57 Şi ridicându-se unii, au dat mărturie mincinoasă împotriva Lui, zicând: 

58 „Noi l-am auzit spunând aşa: Voi dărâma acest templu făcut de mână şi în trei zile voi clădi altul, 
nefăcut de mână”. 

59 Dar nici aşa, mărturia lor nu era la fel. 

60 Şi sculându-se arhiereul în mijloc, l-a întrebat pe lisus, zicând: „Nimic nu răspunzi la tot ce 
mărturisesc aceştia împotriva ta?” 

61 lar El tăcea şi nu răspundea nimic. Iarăşi L-a întrebat arhiereul şi I-a zis: „Eşti tu Hristosul, fiul 
Celuibinecuvântat?” 

62 Iar lisus i-a zis: „Eu sunt, şi-L veţi vedea pe Fiul Omului şezând de-a dreapta Puterii6 şi venind 
pe norii cerului”. 

63 Iar arhiereul, sfâşiindu-şi hainele, a zis: „Ce trebuinţă mai avem de martori? 

64 Aţi auzit blasfemia! Ce părere aveţi?...”. Iar ei toți au judecat că vrednic e de moarte. 

65 Şi au început unii să-L scuipe şi să-l acopere fața şi să-L bată cu pumnii şi să-l zică: 
„Profeţeşte!...”. Şi slugile ÎI băteau cu palmele peste obraz. 

66 Şi pe când Petru era jos în curte, a venit una din slujnicele arhiereului 

6 De-a dreapta Tatălui, unde lisus Se va aşeza după înălţarea Sa la cer; pe norii cerului va veni la 
sfârşitul veacurilor (Mt 24, 30), în toată măreția Sa. 

67 şi văzându-l pe Petru încălzindu-se, s-a uitat la el şi i-a zis: „Şi tu erai cu lisus Nazarineanul!” 

68 El însă a tăgăduit, zicând: „Nici că ştiu, nici că înţeleg ce spui”. Şi a ieşit afară în faţa curţii; şi a 
cântat cocoşul. 

69 Iar slujnica, văzându-l, a început iarăşi să le spună celor de faţă că şi acesta este dintre ei. 

70 Iar el din nou a tăgăduit. Şi după puţin timp, cei de faţă i-au zis iarăşi lui Petru: „Cu adevărat eşti 
dintre ei, că eşti galileean şi graiu-ţi este asemănător”. 

71 lar el a început să se blesteme şi să se jure: „Nu-l cunosc pe omul acesta de care-mi vorbiţi...”. 

72 Şi îndată cocoşul a cântat a doua oară. Şi Petru şi-a adus aminte de cuvântul pe care i-l spusese 
lisus: „Înainte de a cânta cocoşul de două ori, tu de trei ori te vei fi lepădat de Mine”. Şi a-nceput să 
plângă. 

15 

lisus în faţa lui Pilat. Judecata şi osânda. Încununarea cu spini. Răstignirea şi îngroparea. 

1 Şi, dimineaţa, arhiereii au ţinut de-ndată sfat cu bătrânii, cu cărturarii şi cu tot sinedriul; şi după ce 
L-au legat pe Iisus, L-au dus şi i L-au predat lui Pilat. 

2 Şi Pilat L-a întrebat: „Tu eşti împăratul ludeilor?” Iar El, răspunzându-i, a rostit: „Tu o spui”. 

3 Şi arhiereii ÎI învinuiau de multe. 

4 Şi Pilat L-a întrebat, zicând: „Nu răspunzi nimic? Vezi câte spun ei împotriva ta”. 

5 Dar lisus n-a mai răspuns nimic, aşa încât Pilat se mira. 

6 Iar de sărbătoarea Paştilor el le elibera un întemnițat pe care-l cereau ei. 

7 Şi era unul cu numele Baraba, închis împreună cu nişte răsculați care în răscoală săvârşiseră omor. 
8 Şi mulțimea, strigând, a început să-i ceară lui Pilat să facă aşa cum întotdeauna făcea pentru ei. 

9 Iar Pilat le-a răspuns, zicând: „Vreţi să vă eliberez pe împăratul Iudeilor?” 

10 Fiindcă ştia că din invidie i-L dăduseră arhiereii în mână. 

11 Dar arhiereii au ațâţat mulţimea, ca mai degrabă să le elibereze pe Baraba. 

12 Iar Pilat, răspunzând iarăşi, le-a zis: „Ce vreţi să fac cu cel despre care ziceţi că e împăratul 
Iudeilor?” 

13 Ei iarăşi au strigat: „Răstigneşte-l!” 

14 Iar Pilat le-a zis: „Dar ce rău a făcut?” Iar ei mai tare strigau: „Răstigneşte-l!” 

15 Şi Pilat, vrând să facă pe voia mulţimii, le-a eliberat pe Baraba; iar pe lisus, după ce L-a biciuit, 
L-a dat să fie răstignit. 

16 Iar ostaşii L-au dus înlăuntrul curții, adică în pretoriu, şi au adunat toată cohorta 

17 şi L-au îmbrăcat în purpurăl; şi împletind o cunună de spini, I-au pus-o pe cap. 

18 Şi au început să I se închine, zicând: „Bucură-te, împăratul ludeilor!...”. 

19 Şi-L băteau peste cap cu o trestie şi-L scuipau şi, punându-l-se în genunchi, I se închinau. 

1 Într-o pelerină roşie, purpurie, din echipamentul cavaleriştilor romani, simulând o hlamidă regală. 

1760 

20 Şi după ce L-au batjocorit, L-au dezbrăcat de purpură şi L-au îmbrăcat cu hainele Lui. Şi L-au 
dus afară ca să-L răstignească. 

21 Şi au silit pe un trecător care venea din țarină, pe Simon Cireneul, tatăl lui Alexandru şi al lui 
Ruf, să-l ducă crucea. 

22 Şi L-au dus la locul Golgota, care se tâlcuieşte Locul Căpățânii. 

23 Şi I-au dat să bea vin amestecat cu smirnă, dar El n-a luat2. 

24 Şi L-au răstignit şi şi-au împărțit hainele Lui, aruncând sorți pe ele, care ce să ia. 

25 Şi era ceasul al treilea când L-au răstignit. 

26 Şi vina Lui era scrisă deasupra: împăratul ludeilor. 

27 Şi împreună cu EI au răstignit doi tâlhari, unul de-a dreapta Lui şi altul de-a stânga. 

28 şi s-a plinit Scriptura care zice: Şi cu cei fără de lege a fost socotit. 

29 Iar cei care treceau pe-acolo ÎL defăimau clătinându-şi capetele şi zicând: „Huo! tu, cel ce dărâmi 
templul şi-n trei zile îl zideşti, 

30 mântuieşte-te pe tine însuţi coborându-te de pe cruce 
31 Tot aşa şi arhiereii, batjocorindu-L între ei împreună cu cărturarii, ziceau: „Pe alții i-a mântuit, 
dar pe sine nu poate să se mântuiască; 

32 Hristos, regele lui Israel, coboară-se acum de pe cruce, ca să vedem şi să credem...”. ŞI-L ocărau 
şi cei răstigniți împreună cu El. 


1? 


2 Vezi nota de la Mt 27, 34. 

33 lar când a fost ceasul al şaselea, întuneric s-a făcut peste tot pământul până la ceasul al nouălea. 
34 Şi la al nouălea ceas a strigat lisus cu glas mare: „Eloi, Eloi3, lama sabahtani?”, care se 
tălmăceşte: „Dumnezeul Meu, Dumnezeul Meu, de ce M-ai părăsit?” 

35 Şi auzind unii din cei ce stăteau acolo, ziceau: „Vezi, îl strigă pe Ilie...”. 

36 Şi alergând unul, a umplut cu oţet un burete şi l-a pus într-o trestie şi i-a dat să bea, zicând: 
„Lăsaţi să vedem dacă vine Ilie să-l coboare...”. 

37 lar lisus, strigând cu glas mare, Şi-a dat duhul. 

38 Şi catapeteasma templului s-a sfâşiat în două, de sus până jos. 

39 Iar sutaşul care stătea în faţa Lui, văzând că El cu un astfel de strigăt şi-a dat duhul, a zis: „Cu 
adevărat, Fiul lui Dumnezeu a fost Omul Acesta!” 

40 Şi erau şi femei care priveau de departe, între care şi Maria Magdalena, Maria, mama lui lacob 
cel Mic şi a lui Iosif, şi Salomeea, 

41 care Îl urmau şi-l slujeau pe când EI era în Galileea, şi altele multe care se suiseră cu El în 
Ierusalim. 

42 Şi, făcându-se seară, de vreme ce era vineri4, care este înaintea sâmbetei, 

43 a venit Iosif, cel din Arimateea, sfetnic cu bun chip5, care aştepta şi el împărăţia 

3 Transcrierea în greceşte a cuvântului aramaic Elahi, derivat din ebraicul Elohim = Dumnezeu. 
Evanghelistul Matei (27, 46) îl transcrie Eli, ceea ce explică mai uşor jocul de cuvinte pe care-l fac 
ostaşii (Eli-Ilie). 

4 Literal: ziua pregătirii; adică vremea în care făceau ultimele preparative pentru sărbătoarea de a 
doua zi, când nu mai era permisă nici o activitate. 

5 Consilier de vază al sinedriului, cu ireproşabilă ținută morală; unul dintre demnitarii care 
aderaseră în taină la Evanghelia propovăduită de lisus. 

lui Dumnezeu; şi, îndrăznind, a intrat la Pilat şi a cerut trupul lui Iisus. 

44 lar Pilat s-a mirat că a şi murit; şi chemând sutaşul, l-a întrebat dacă a murit de mult. 

45 Şi aflând de la sutaş, i-a dăruit lui Iosif trupul mort. 

46 Şi Iosif, cumpărând giulgiu şi coborându-L. de pe cruce, L-a înfăşurat în giulgiu şi L-a pus într- 
un mormânt care era săpat în stâncă; şi a prăvălit o piatră la uşa mormântului. 

47 lar Maria Magdalena şi Maria, mama lui Iosif, priveau unde L-au pus. 

16 

Învierea lui Iisus. Câteva din arătările Sale. Împuternicirea apostolilor. Înălţarea la cer. 

1 Şi de-ndată ce a trecut ziua sâmbeteil, Maria Magdalena, Maria, mama lui Iacob, şi Salomeea au 
cumpărat miresme, ca să vină să-L ungă. 

2 Şi foarte de dimineaţă, în prima zi a săptămânii 2, au venit la mormânt în răsăritul soarelui 

3 şi-şi spuneau între ele: „Cine ne va prăvăli nouă piatra de la uşa mormântului?” 

4 Dar, ridicându-şi ochii, au văzut că piatra, care era foarte mare, fusese răsturnată. 

1 Adică imediat după apusul soarelui; o indicație în plus că înmormântarea se făcuse în mare grabă. 
2 Adică, la noi, Duminică dis-de-dimineaţă. 

5 Şi intrând în mormânt, au văzut un tânăr şezând în partea dreaptă, îmbrăcat în veşmânt alb; şi s-au 
înspăimântat. 

6 Dar el le-a zis: „Nu vă-nspăimântaţi! Pe lisus Nazarineanul ÎL căutaţi, pe Cel răstignit. A înviat! 
Nu este aici. lată locul unde L-au pus. 

7 Mergeţi însă şi spuneţi-le ucenicilor Săi şi lui Petru3 că va merge mai înainte de voi în Galileea; 
acolo ÎI veţi vedea, aşa cum v-a spus”. 

8 Şi, ieşind, au fugit de la mormânt, că de tremur erau cuprinse şi de uimire; şi n-au spus nimănui 
nimic, fiindcă se temeau. 

9 Şi după ce a înviat dimineaţa, în ziua cea dintâi a săptămânii, El i s-a arătat întâi Mariei 
Magdalena, din care scosese şapte demoni. 

10 Mergând aceea, le-a dat de veste celor ce fuseseră cu El şi care se tânguiau şi plângeau. 

11 Dar ei, auzind că El este viu şi că a fost văzut de ea, n-au crezut. 

12 După aceea s-a arătat, sub altă înfăţişare, la doi dintre ei, care mergeau la o țarină; 

13 şi aceia, mergând, le-au dat de veste celorlalţi, dar nici pe ei nu i-au crezut. 


14 În cele din urmă, pe când cei unsprezece şedeau la masă, EI li s-a arătat şi 

3 După numeroşi comentatori, această menționare specială a lui Petru denotă că el, prin lepădarea 
de lisus, căzuse din apostolat şi nu mai făcea parte din colegiul celor unsprezece. Chiar dacă 
sintagma „şi lui Petru” (literal) ar însemna „inclusiv lui Petru”, accentul rămâne acelaşi. Ca atare, 
episodul relatat pe larg de Evanghelistul Ioan în 21, 15-17 semnifică reabilitarea lui Petru, 
reaşezarea lui în demnitatea şi prerogativele apostolice. 

i-a dojenit pentru necredinţa şi împietrirea inimii lor, că nu i-au crezut pe cei ce-L văzuseră înviat. 
15 Şi le-a zis: „Mergeţi în toată lumea şi propovăduiţi Evanghelia la toată făptura. 

16 Cel ce va crede şi se va boteza, se va mântui; dar cel ce nu va crede, se va osândi. 

17 Iar celor ce vor crede, aceste semne le vor urma: în numele Meu demoni vor izgoni, în limbi noi 
vor grăi, 

18 şerpi vor lua în mână, şi chiar ceva dătător de moarte de vor bea, nu-i va vătăma; pe bolnavi 
mâinile-şi vor pune, şi aceia se vor face bine”. 

19 Deci Domnul lisus, după ce a vorbit cu ei, S-a înălţat la cer şi a şezut de-a dreapta lui Dumnezeu. 
20 Iar ei, plecând, au propovăduit pretutindeni, Domnul lucrând împreună cu ei şi întărind cuvântul 
prin semnele ce urmau. Amin. 

Introducere la Evanghelia după Luca 

Evanghelia a treia este opera unui autor foarte instruit, cu o bogată cultură generală şi înzestrat cu 
arta de a scrie frumos. Biografia Sfântului Luca, sumară, poate fi reconstituită cu ajutorul câtorva 
texte din Noul Testament, dar şi prin mărturia unor Sfinţi Părinţi răsăriteni care au preluat tradiția 
Bisericii primare. Există părerea că el s-ar fi numărat printre cei 70 de apostoli şi că, alături de 
Cleopa, a fost unul din cei doi călători de pe drumul spre Emaus (Lc 24, 13-35). Pe de altă parte, se 
ştie că în anul 44 el făcea parte din comunitatea creştină a Antiohiei, în Siria, cetate în care i se 
bănuieşte şi obârşia. Oricum, Luca este un produs al lumii elenistice, atât de înfloritoare în Asia 
Mică, un intelectual care gândeşte şi scrie greceşte, într-o limbă literară pe care nu o egalează nici 
un alt autor noutestamentar (cu excepţia celui ce a redactat Epistola către Evrei). Ştim de asemenea, 
cu siguranţă, că a fost colaborator apropiat al Sfântului Apostol Pavel, care-l menţionează în 
epistolele sale ca pe unul din cei mai devotați ucenici, atât în drumurile lui misionare cât şi în cele 
două captivităţi din capitala imperiului. Avem destule motive să credem că Luca era medic 
profesionist, iar o mărturie din secolul VI îl atestă şi ca pictor, autor al primului portret-icoană al 
Maicii Domnului. Lui îi datorăm şi scrierea Faptele Apostolilor. 

Unii comentatori sunt de părere că Luca şi-a scris Evanghelia între anii 70-80, dar mult mai 
probabilă este opinia celor ce o plasează în preajma anului 65 (în mod sigur, după 63), şi anume în 
cetatea Romei. Ca şi Faptele Apostolilor, scrierea îi este adresată lui Teofil, patrician proaspăt 
convertit sau în curs de convertire la creştinism, căruia Luca îi oferă o „viaţă“ a lui lisus la nivelul 
exigenţelor unui intelectual autentic. Autorul procedează ca un istoric care-şi cunoaşte bine meseria: 
mai întâi se documentează, apoi îşi verifică datele, le ordonează şi alcătuieşte scrierea (cu 
conştiinţa, totuşi, că scrie o istorie sfântă, nu ca oricare alta). El foloseşte, deopotrivă şi cu egală 
îndreptăţire, izvoarele scrise şi orale. Printre cele dintâi se află Evanghelia după Marcu şi, aproape 
sigur, cea după Matei, fie în versiunea aramaică, fie în cea greacă. Printre cei ce i-au furnizat 
relatări orale pot fi identificate mai multe persoane, precum ucenici ai lui loan Botezătorul, 
Apostolul Ioan sau ucenicii direcţi ai acestuia, sfintele femei care-L însoţiseră pe Domnul din 
Galileea la Ierusalim, Maria Magdalena, loana, Suzana, cele două surori ale lui Lazăr şi, mai presus 
de toate, Maica Domnului însăşi, din graiul căreia va fi aflat o seamă de lucruri pe care în mod 
obişnuit le păstra în inima ei (Lc 2, 19). 

Planul general al scrierii nu diferă mult de al celorlalte două sinoptice: 

PrologNaşterea şi viaţa neştiută a lui loan Botezătorul şi a lui lisus (1, 5 - 2, 52). (3, 1-4, 13). 
Activitatea lui Iisus în Galileea (4, 14 - 9, 50). 

(9, 51 - 19,27). 

Activitatea lui lisus în Ierusalim (19, 28 - 21, 38). 

E de reţinut însă prezenţa unui Prolog, după modelul obişnuit al scrierilor greceşti din epocă. 


Luca este nu numai un stilist al lumii elene, dar şi un spirit de mare fineţe, eleganţă, sobrietate, 
întotdeauna atent la nuanțele şi implicaţiile cuvântului. Având în faţă cele două izvoare scrise 
amintite mai sus, el nu se mulţumeşte să le preia tale-quale, ci separă segmentele, le compară şi le 
confruntă, le supune unor riguroase criterii estetice şi literare, omite ceea ce crede el că îngreuiază 
lectura sau nu prezintă interes deosebit sau nu se acordă cu planul general sau exprimă tonuri prea 
severe ori de-a dreptul nedelicate la adresa unor personaje. În acelaşi timp, el introduce propriile 
sale completări sau nuanţe, fie pentru un spor de limpezime şi de credibilitate, fie pentru eleganța 
însăşi a stilului literar, un stil care face din Evanghelia a treia o capodoperă a genului. Autorul ştie 
să-şi construiască fiecare episod şi să-i pregătească efectele printr-o adevărată artă a tensiunii 
dramatice (vezi, de exemplu, capitolul asupra lui Iisus în templu la doisprezece ani - Le 2, 41-49 şi 
nota). Şi nu trebuie uitat că lui îi datorăm consemnarea câtorva bijuterii ale tezaurului evanghelic, 
precum parabolele Vameşului şi Fariseului, Samarineanului Milostiv, Fiului Risipitor, ca şi 
extraordinarul episod al drumului spre Emaus. 


Evanghelia după Luca 

1 

Adresare introductivă. Vestirea naşterii lui Ioan Botezătorul. Bunavestire. Maria la Elisabeta; 
cântarea Mariei. Naşterea lui Ioan Botezătorul. 

1 Pentru că mulți au încercat să alcătuiască o istorisire a faptelor ce s-au adeverit printre noi, 

2 aşa cum ni le-au predat cei care dintru-nceput le-au văzut şi au fost slujitori ai Cuvântului, 

3 tot astfel şi eu, după ce pe toate le-am urmărit de la-nceput cu de-amănuntull, m-am gândit că e 
bine să ţi le scriu pe rând, Preaputernice Teofile 2, 

4 pentru ca tu să cunoşti temeinicia învățăturilor pe care le-ai primit. 

5 Fost-a în zilele lui Irod, regele Iudeii, un preot cu numele Zaharia, din ceata preoțească a lui Abia; 
iar femeia lui era 

1 Autorul îşi întocmeşte scrierea pe baza unei minuţioase documentări, folosind atât izvoarele scrise 
(în mod sigur, Evangheliile după Matei şi Marcu) cât şi pe cele orale (martori oculari ai 
evenimentelor relatate). 

2 Teofil, nobil din Roma, proaspăt convertit sau pe cale de convertire, este destinatarul prim şi 
direct al Evangheliei a treia (ca şi, ceva mai târziu, al scrierii Faptele Apostolilor). „Preaputernice” e 
o formulă foarte politicoasă de adresare, echivalentă cu „Excelenţă”. 

din fiicele lui Aaron3şi numele ei era Elisabeta. 

6 Şi amândoi erau drepți înaintea lui Dumnezeu, umblând fără prihană în toate poruncile şi 
rânduielile Domnului. 

7 Şi nu aveau copii, deoarece Elisabeta era stearpă şi amândoi erau înaintați în zilele lor. 

8 Şi a fost că pe când Zaharia slujea înaintea lui Dumnezeu în rândul cetei sale, 

9 după rânduiala preoţiei i-au ieşit sorții să intre în templul Domnului şi să tămâieze. 

10 Iar la ceasul tămâierii toată mulţimea poporului era afară, rugându-se. 

11 Şi îngerul Domnului i s-a arătat stând de-a dreapta altarului tămâierii. 

12 Şi, văzându-l, Zaharia s-a tulburat şi frică a căzut peste el. 

13 Iar îngerul i-a grăit: „Nu te teme, Zaharia, fiindcă rugăciunea ţi-a fost ascultată şi Elisabeta, 
femeia ta, îţi va naşte un fiu şi-i vei pune numele Ioan. 

14 Şi-ţi va fi el bucurie şi veselie, şi mulţi se vor bucura de naşterea lui. 

15 Că mare va fi el înaintea Domnului; nici vin şi nici băutură tare nu va bea, 

3 Descendentă din Aaron, strămoşul şi întemeietorul tagmei preoţeşti a lui Israel. 

şi încă din pântecele mamei sale se va umple de Duh Sfânt; 

16 şi pe mulţi din fiii lui Israel îi va întoarce la Domnul, Dumnezeul lor; 

17 şi Lui Îi va merge el înainte cu duhul şi cu puterea lui Ilie, ca să întoarcă inimile părinţilor spre 
copii şi pe cei neascultători la înţelepciunea drepţilor, ca să-i gătească Domnului popor pregătit”. 

18 Şi a zis Zaharia către înger: „După ce voi cunoaşte aceasta? Că eu sunt bătrân, iar femeia mea, 
înaintată în zilele ei”. 

19 Şi răspunzând îngerul, i-a zis: „Eu sunt Gavriil, cel ce stă în faţa lui Dumnezeu. Şi sunt trimis să 
grăiesc către tine şi să-ţi binevestesc acestea. 


20 Şi pentru că n-ai crezut în cuvintele mele, care se vor plini la vremea lor, iată vei fi mut şi nu vei 
putea vorbi până-n ziua când vor fi acestea”. 

21 Şi poporul îl aştepta pe Zaharia şi se mira că întârzie în templu. 

22 Şi când a ieşit, nu putea să vorbească. Şi ei au înţeles că vedenie a văzut în templu; şi el le făcea 
semne şi a rămas mut. 

23 Şi când s-au împlinit zilele slujirii lui, s-a dus la casa sa. 

24 lar după aceste zile, Elisabeta, femeia lui, a zămislit; şi vreme de cinci luni s-a tăinuit, zicându- 
ŞI: 

25 „Că aşa mi-a făcut mie Domnul în zilele în care a socotit să-mi ridice ocara de printre oameni”4. 

26 lar în a şasea lună, trimis a fost de la Dumnezeu îngerul Gavriil într-o cetate 

4 Sterilitatea unei femei era dezonorantă, deseori privită de societate ca o formă de pedeapsă divină. 
din Galileea, al cărei nume era Nazaret, 

27 la o fecioară logodită cu un bărbat care se chema Iosif, din casa lui David; iar numele fecioarei 
era Maria. 

28 Şi intrând îngerul la dânsa, i-a zis: „Bucură-te, ceea ce eşti plină de har, Domnul este cu tine. 
Binecuvântată eşti tu între femei!” 

29 lar ea, văzându-l, s-a tulburat de cuvântul lui şi cugeta: „Ce fel de închinares poate fi 
aceasta?...”. 

30 Şi îngerul i-a zis: „Nu te teme, Marie, fiindcă ai aflat har la Dumnezeu. 

31 Şi iată-n pântecele tău vei zămisli şi vei naşte Fiu şi numele Lui îl vei chema lisus. 

32 Acesta mare va fi şi Fiul Celui-preaînalt Se va chema şi Domnul Dumnezeu Îi va da tronul lui 
David, părintele Său, 

33 şi va împărăţi peste casa lui Iacob în veci şi împărăţia Lui nu va avea sfârşit”. 

34 Şi a zis Maria către înger: „Cum va fi aceasta, de vreme ce eu nu ştiu de bărbat?” 

35 Şi răspunzând îngerul, i-a zis: „Duhul Sfânt Se va pogorî peste tine şi puterea Celui-Preaînalt te 
va umbri6; pentru aceea şi Sfântul Care Se va naşte din tine Fiul lui Dumnezeu Se va chema. 

36 Şi iată, Elisabeta, rudenia ta, a zămislit şi ea fiu la bătrâneţea ei, şi 

5= Salutare ceremonioasă însoţită de gest curtenitor; la fel în versetele 40, 41 şi 44. 

6 Puterea prin care Dumnezeu Se descoperă şi creează, asemenea norului luminos de pe muntele 
Sinai (Iş 24, 16-18) sau a celui de pe Tabor (Lc 9, 34). 

aceasta este a şasea lună pentru ea, cea numită stearpă. 

37 Că la Dumnezeu nimic nu este cu neputinţă”. 

38 lar Maria a zis: „lată, roaba Domnului. Fie mie după cuvântul tău 
dânsa. 

39 Şi în zilele acelea, sculându-se Maria, s-a dus în grabă în ţinutul muntos, într-o cetate a lui Iuda”, 
40 şi a intrat în casa lui Zaharia şi i s-a închinat Elisabetei. 

41 lar când a auzit Elisabeta închinarea Mariei, săltat-a pruncul în pântecele ei şi s-a umplut 
Elisabeta de Duh Sfânt, 

42 şi a strigat cu glas mare şi a zis: „Binecuvântată eşti tu între femei şi binecuvântat este rodul 
pântecelui tău. 

43 Şi de unde mie aceasta, să vină la mine maica Domnului meu? 

44 Că iată, de cum a ajuns glasul închinării tale la urechile mele, săltat-a pruncul de bucurie în 
pântecele meu. 

45 Şi fericită este aceea care a crezut că se vor plini cele spuse ei de la Domnul”. 

46 Şi a zis Maria8: „Măreşte, suflete al meu, pe Domnul, 

47 şi să se bucure duhul meu de Dumnezeu, Mântuitorul meu, 

48 că El a căutat spre smerenia roabei Sale; că, iată, de acum mă vor ferici toate neamurile; 

49 că mi-a făcut mie mărire Cel-puternic şi sfânt e numele Lui - 

50 şi mila Lui în neam şi în neam spre cei ce se tem de El. 

7 Cetate a seminţiei lui Iuda. Arheologii preferă s-o identifice în actuala localitate Ain Karim, la 6 
km vest de Ierusalim. 

8 Cântarea Mariei e un imn de neasemănată frumuseţe, presărat cu citate din Sfintele Scripturi. 

51 Făcut-a faptă tare cu braţul Său, risipit-a pe cei mândri în cugetul inimii lor; 


1? 


Şi îngerul a plecat de la 


52 coborât-a pe cei puternici de pe tronuri şi i-a înălţat pe cei smeriţi, 

53 pe cei flămânzi i-a umplut de bunătăţi, iar pe cei bogaţi i-a scos afară cu mâinile goale. 

54 Sprijinit-a pe Israel, sluga Sa, ca să-l pomenească mila, 

55 aşa cum le-a grăit părinţilor noştri, lui Avraam şi seminţiei lui până-n veac”. 

56 Şi a rămas Maria împreună cu ea ca la trei luni; şi s-a întors la casa ei. 

57 lar Elisabetei i s-a împlinit vremea să nască şi a născut un fiu. 

58 Şi au auzit vecinii şi rudele ei că Domnul Şi-a mărit mila faţă de ea; şi cu ea se bucurau 
împreună. 

59 Şi a fost că în ziua a opta au venit să-l taie-mprejur pe prunc; şi voiau să-l numească Zaharia, cu 
numele tatălui său. 

60 Şi răspunzând, mama sa a zis: „Nu!; ci loan se va chema”. 

61 Şi au zis către ea: „În rudenia ta nu e nimeni care să se cheme cu numele acesta...”. 

62 Şi i-au făcut semn tatălui său, cum ar vrea el să fie numit. 

63 Şi cerând o tăbliță, el a scris: „Numele lui este loan”. Şi toţi s-au mirat. 

64 Şi îndată gura şi limba i s-au deschis; şi vorbea, binecuvântând pe Dumnezeu. 

65 Şi frică i-a cuprins pe toţi vecinii lor; şi despre lucrurile acestea s-a vorbit în tot ţinutul muntos al 
Iudeii. 

66 Şi toţi cei ce le-au auzit le puneau în inima lor, zicând: „Ce va fi oare copilul 

acesta?”... Că şi mâna Domnului era cu el. 

67 Şi Zaharia, tatăl său, s-a umplut de Duh Sfânt şi a profețit, zicând: 

68 „Binecuvântat este Domnul, Dumnezeul lui Israel, că Şi-a cercetat poporul şi l-a răscumpărat; 

69 şi putere mântuitoare ne-a ridicat din casa lui David, sluga Sa, 

70 aşa cum a grăit prin gura sfinţilor Săi profeţi din veac, 

71 mântuire de vrăjmaşii noştri şi din mâna tuturor celor ce ne urăsc, 

72 să facă milă cu părinţii noştri şi să-şi amintească de legământul Său cel sfânt, 

73 de jurământul cu care i s-a jurat lui Avraam, părintele nostru; 

74 fiind noi astfel izbăviţi din mâna vrăjmaşilor, să ne dea nouă ca, fără frică, 

75 în faţa Lui să-l slujim în sfinţenie şi-n dreptate în toate zilele vieţii noastre. 

76 Iar tu, pruncule, profet al Celui-preaînalt te vei chema, că vei merge înaintea feţei Domnului ca 
să-l găteşti căile, 

77 să-i dai poporului Său cunoştinţa mântuirii întru iertarea păcatelor lor, 

78 prin milostivirea milei Dumnezeului nostru, cu care Răsăritul-cel-de-sus ne-a cercetat. 

79 Ca să-i lumineze pe cei ce şed în întuneric şi în umbra morţii şi să îndrepte picioarele noastre pe 
calea păcii”. 

80 Iar copilul creştea şi se întărea cu duhul. Şi a fost în pustie până în ziua arătării lui către Israel. 

2 

Naşterea lui lisus. Tăierea împrejur. Aducerea la templu. Dreptul Simeon şi proorocița Ana. lisus, la 
doisprezece ani, între dascălii din templu. 

1 Iar în zilele acelea a ieşit poruncă de la cezarul August să se înscrie toată lumea]. 

2 Această înscriere, cea dintâi, s-a făcut pe când Quirinus guverna în Siria. 

3 Şi se duceau toţi să se înscrie, fiecare în cetatea sa. 

4 Şi Iosif s-a suit şi el din Galileea, din cetatea Nazaret, în Iudeea, în cetatea lui David, care se 
numeşte Betleem, pentru că el era din casa şi din seminţia lui David, 

5 ca să se înscrie împreună cu Maria, cea logodită cu el, care era însărcinată. 

6 Iar pe când erau ei acolo, s-au împlinit zilele ca ea să nască. 

7 Şi L-a născut pe Fiul ei Cel Întâi-născut? şi L-a înfăşat şi L-a culcat în 

1 Recensământul populaţiei, în vederea stabilirii impozitelor către statul roman. 

2 În limbajul biblic, termenul de întâi-născut nu implică în mod necesar existența unor fraţi mai 
MICI, ci se referă exclusiv la prescripțiile Legii Vechi care-i acordau primului născut de parte 
bărbătească o demnitate aparte şi prerogative speciale, sub incidenţa chiar a sacralității (cf. Iş 13, 2; 
13, 14). Este şi motivul pentru care Pruncul Iisus este adus la templu (vezi mai departe, versetele 
22-23). În monarhia ereditară, primul-născut devine în mod automat „Prinţmoştenitor” (al tronului) 
şi poartă acest titlu (Delfin, Diadoh, Țarevici), chiar dacă rămâne şi unicul-născut; după cum un 


suveran se intitulează ab initio, de exemplu, Ferdinand I sau Mihai I, fără ca din aceasta să rezulte 
necesitatea de a-i urma un al II-lea. Ca atare, expresia de faţă se cere interpretată nu numai din 
unghi legal-juridic, ci şi duhovnicesc, aşa cum o face Apostolul Pavel. În Col 1, 15 el vorbeşte de 
Iisus Cel „Întâi-Născut a toată zidirea”, adică Fiul născut din Tatăl înainte de crearea lumii. Or, e de 
la sine înţeles că după cum Fiul Tatălui nu este „cap de serie” al făpturilor, nici lisus, Fiul Mariei, 
nu este „cap de serie” al unor frați mai mici. Pavel clarifică şi mai pregnant această problemă în Rm 
8, 29: aleşii lui Dumnezeu (din Biserică) alcătuiesc o familie în care lisus Hristos devine „Întâiul- 
Născut între mulți fraţi”. Sensul duhovnicesc e cât se poate de clar. Vezi şi Col 1, 18; Evr 1, 6; Ap 
1, 5. 

iesle, fiindcă pentru ei nu era loc la han. 

8 Şi în ţinutul acela erau păstori care stăteau pe câmp şi-şi păzeau turma făcând noaptea de strajă. 

9 Şi iată, îngerul Domnului a stat lângă ei şi slava Domnului a strălucit împrejurul lor şi ei s-au 
înfricoşat cu frică mare. 

10 Şi îngerul Domnului le-a zis: „Nu vă temeţi. Că, iată, vă binevestesc vouă bucurie mare, care va 
fi pentru tot poporul; 

11 că-n cetatea lui David vi S-a născut azi Mântuitor, Care este Hristos Domnul. 

12 Şi acesta vă va fi semnul: Veţi găsi un Prunc înfăşat şi culcat în iesle”. 

13 Şi, deodată, laolaltă cu îngerul s-a văzut mulțime de oaste cerească lăudându-L pe Dumnezeu şi 
zicând: 

14 „Slavă întru cei de sus lui Dumnezeu şi pe pământ pace, între oameni bunăvoire!” 

15 Iar după ce îngerii au plecat de la ei la cer, păstorii vorbeau unii către alții: „Să mergem dar până 
la Betleem şi să vedem lucrul acesta ce s-a făcut, pe care Domnul ni l-a făcut nouă cunoscut”. 

16 Şi, grăbindu-se, au venit şi au aflat pe Maria şi pe Iosif şi pe Prunc culcat în iesle. 

17 Şi văzându-L, au vestit cuvântul ce li se grăise despre Copilul Acesta. 

18 Şi toţi cei ce au auzit se mirau de cele ce le spuneau păstorii. 

19 lar Maria păstra toate cuvintele acestea, punându-le întru inima ei. 

20 şi s-au întors păstorii slăvind şi lăudând pe Dumnezeu pentru toate câte le-au auzit şi le-au văzut 
aşa cum li se spuseseră. 

21 Şi când s-au împlinit opt zile şi a fost să-L taie împrejur, I-au pus numele lisus, aşa după cum 
fusese numit de înger mai înainte de a Se fi zămislit El în pântece. 

22 Şi când s-au împlinit zilele curăţirii lor după legea lui Moise, L-au dus la Ierusalim ca să-L pună 
înaintea Domnului3, 

23 aşa cum este scris în legea Domnului, că tot întâi-născutul de parte bărbătească va fi închinat 
Domnului4; 

24 şi ca să dea jertfă, aşa cum s-a zis în legea Domnului, o pereche de turturele sau doi pui de 
porumbel. 

25 Şi iată, era în Ierusalim un om cu numele Simeon; şi omul acesta era drept şi temător de 
Dumnezeu, aşteptând mângâierea lui Israel; şi Duhul Sfânt era peste el. 

3 Ritualul purificării era prescris numai pentru femei, la patruzeci de zile de la naşterea pruncului 
(Lv 12, 2-8). Luca insistă nu numai asupra grijii părinților lui lisus de a se supune ritualurilor 
stabilite de lege, dar şi asupra locului unde ele se petrec, Ierusalimul, punct de pornire şi de 
încheiere a activității mesianice. 

4 Literal: „sfânt Domnului se va chema”, în sensul că pruncul devine proprietatea lui Dumnezeu, 
pus în slujba Celui-Preaînalt. 

26 Şi i se vestise de către Duhul Sfânt că nu va vedea moartea până ce nu-L va vedea pe Hristosul 
Domnului. 

27 Şi din îndemnul Duhului a venit la templu; şi când părinții L-au adus înlăuntru pe Pruncul Iisus, 
ca să facă pentru El după obiceiul legii, 

28 el L-a primit în braţele sale şi a binecuvântat pe Dumnezeu şi a zis: 

29 „Acum slobozeşte în pace pe robul Tău, Stăpâne, după cuvântul Tău, 

30 că văzură ochii mei mântuirea Ta 

31 pe care ai gătit-o înaintea feţei tuturor popoarelor, 


32 Lumină spre descoperire neamurilor şi slavă poporului Tău Israel”. 

33 Iar tatăl şi mama Sa se mirau de cele ce se grăiau despre El. 

34 Şi i-a binecuvântat Simeon şi i-a zis Mariei, mama Sa: „lată, Acesta este pus spre căderea şi spre 
ridicarea multora din Israel şi spre semn de împotrivire5 

35 şi chiar prin sufletul tău va trece sabie -6 pentru ca gândurile din multe inimi să se descopere”. 
36 Şi era şi Ana proorociţa, fiica lui Fanuel, din seminția lui Aşer; înaintată în zile multe, ea trăise 
cu bărbatul ei şapte ani după fecioria ei. 

37 Văduvă, până la optzeci şi patru de ani, ea nu se depărta de templu, noaptea şi ziua slujind în 
post şi rugăciuni. 

5 Prin dumnezeirea Sa neînţeleasă sau rău înţeleasă iisus şi adepţii Săi vor deveni obiectul a 
numeroase dispute, contraziceri, contestări şi persecuții. 

6 Ca şi Fiul ei, Maria va fi ţinta celor ce-i vor contesta fie maternitatea divină, fie perpetuitatea 
fecioriei; sabia e simbol al suferințelor ei viitoare. 

38 Şi venind şi ea în chiar ceasul acela, Îi mulțumea lui Dumnezeu şi le grăia despre EI tuturor celor 
ce aşteptau mântuire în Ierusalim. 

39 Şi când au săvârşit toate cele după legea Domnului, s-au întors în Galileea, în cetatea lor 
Nazaret. 

40 Iar Copilul creştea şi Se întărea cu duhul, plin de înţelepciune; şi harul lui Dumnezeu era peste 
EI. 

41 Şi părinții Lui mergeau în fiecare an la Ierusalim de sărbătoarea Paştilor. 

42 lar când era El de doisprezece ani, s-au suit la Ierusalim după obiceiul sărbătorii. 

43 Şi dacă s-au sfârşit zilele, în timp ce ei se întorceau, Copilul lisus a rămas în Ierusalim; şi părinţii 
Lui nu ştiau. 

44 Dar ei, socotind că El este printre călători, au mers cale de o zi; şi L-au căutat printre rude şi 
cunoscuţi. 

45 Şi, negăsindu-L, s-au întors la Ierusalim căutându-L. 

46 Şi a fost că după trei zile L-au aflat în templu, stând în mijlocul învăţătorilor, ascultându-i şi 
întrebându-i. 

47 Şi toţi cei ce-L auzeau se minunau de priceperea şi de răspunsurile Lui. 

48 Şi, văzându-L, au rămas uimiţi, iar mama Sa I-a zis: „Fiule, de ce ne-ai făcut una ca asta? Iată, 
tatăl Tău şi eu Te-am căutat îngrijoraţi”. 

49 Şi EI le-a zis: „Cum se face că Mă căutaţi? Oare nu ştiaţi că întru cele ale Tatălui Meu trebuie să 
fiu? 7” 

7 În chiar fața lui Iosif, pe care Maria îl desemnează drept „tată” în sensul legal şi social al 
cuvântului, lisus Îşi declară, pentru prima dată, conştiinţa de Sine ca Fiu al lui Dumnezeu. Expresia 
„tatăl Tău” folosită aici de Maria, şi aceea de „tatăl Său”, folosită de Luca însuşi în versetul 33, fac 
parte din procedeul stilistic prin care Evanghelistul pregăteşte replica revelatoare a lui lisus; inserția 
lor în text certifică ştiinţa autorului de a construi ceea ce se cheamă o „lovitură de stil”. 

50 Şi ei n-au înţeles cuvântul pe care l-a grăit către ei. 

51 Şi a coborât cu ei şi a venit în Nazaret şi le era supus. lar mama Sa păstra toate lucrurile acestea 
întru inima ei. 

52 Şi Iisus sporea cu înţelepciunea şi cu vârsta, şi cu harul la Dumnezeu şi la oameni. 

3 

Predica lui Ioan Botezătorul; mărturia sa despre Hristos. Botezul Domnului. Genealogia lui Iisus. 

1 Iar în al cincisprezecelea an de domnie a cezarului Tiberiu, pe când Ponţiu Pilat era procurator al 
Iudeii, Irod, tetrarh al Galileii, şi Filip, fratele său, tetrarh al Itureii şi al ținutului Trahonitidei, şi 
Lisanias, tetrarh al Abilenei, 

2 în vremea arhiereilor Anna şi Caiafa, fost-a cuvântul lui Dumnezeu către Ioan, fiul lui Zaharia, în 
pustie. 

3 Şi a venit el în tot ţinutul dimprejurul Iordanului, propovăduind botezul pocăinţei, spre iertarea 
păcatelor. 

4 Aşa cum s-a scris în cartea cuvintelor lui Isaia profetul: Glasul celui ce strigă în pustie: Gătiţi 
calea Domnului, drepte faceţi-l cărările. 


5 Orice vale se va umple şi fiece munte şi deal se va micşora; cele strâmbe se vor face drepte 1 şi 
căile colţuroase vor fi netede. 

1 Locuri atât de accidentate, încât niciodată n-au putut avea cărări; mântuirea îşi taie drum chiar 
prin ceea ce părea imposibil. 

6 Şi orice trup va vedea mântuirea lui Dumnezeu. 

7 Deci le spunea mulțimilor care veneau să se boteze de către el: „Pui de vipere, cine v-a învăţat să 
fugiţi de mânia ce va să fie? 

8 Aşadar, faceţi-i pocăinţei roade vrednice de ea şi nu începeţi a zice în sinea voastră: Părinte îl 
avem pe Avraam!, căci vă spun eu vouă că şi din pietrele acestea poate Dumnezeu să-i ridice fii lui 
Avraam. 

9 lată că securea stă la rădăcina pomilor; deci, tot pomul care nu face roadă bună se taie şi se aruncă 
în foc”. 

10 Şi mulțimile îl întrebau, zicând: „Aşadar, ce să facem?” 

11 Iar el, răspunzând, le zicea: „Cel ce are două haine să dea celui ce nu are, şi cel ce are bucate să 
facă la fel”. 

12 Şi au venit şi vameşii să se boteze şi i-au zis: „Învăţătorule, noi ce să facem?” 

13 lar el le-a spus: „Să nu faceţi nimic mai mult decât vă este rânduit”. 

14 ÎI întrebau însă şi ostaşii, zicând: „Dar noi ce să facem?” Şi le-a zis: „Să nu asupriţi pe nimeni, 
pe nimeni să nu-l învinuiți pe nedrept şi să vă mulţumiţi cu lefurile voastre”. 

15 Iar cum tot poporul era în aşteptare şi toţi se întrebau în inimile lor despre Ioan: „Nu cumva el 
este Hristosul?”, 

16 Ioan le-a răspuns tuturor, zicând: „Eu unul vă botez cu apă, dar vine Cel ce este mai tare decât 
mine, Căruia eu nu sunt vrednic să-l dezleg cureaua încălțămintelor;, Acela vă va boteza cu Duh 
Sfânt şi cu foc; 

17 a Cărui lopată este în mâna Lui, ca să curețe aria şi să adune grâul în hambarul 

Său, iar pleava o va arde în foc nestins”. 

18 Şi la multe altele îndemnând, îi binevestea poporului vestea cea bună. 

19 Iar Irod tetrarhul, mustrat fiind de el cu privire la Irodiada, femeia lui Filip, fratele său, şi pentru 
toate relele pe care le făcuse Irod, 

20 tuturor acestora le-a adăugat: l-a închis pe loan în temniţă. 

21 Şi a fost că după ce s-a botezat tot poporul, botezându-Se şi lisus şi rugându-Se, s-a deschis cerul 
22 şi Duhul Sfânt S-a pogorât peste El în chip trupesc, ca un porumbel; şi glas din cer s-a făcut: „Tu 
eşti Fiul Meu Cel iubit, întru Tine am binevoit”. 

23 Şi Însuşi Iisus era ca de treizeci de ani când a început, El fiind, după cum se presupunea, fiu al 
lui Iosif, care era fiul lui Eli2, 

24 fiul lui Matat, fiul lui Levi, fiul lui Melhi, fiul lui Ianai, fiul lui Iosif, 

25 fiul lui Matatia, fiul lui Amos, fiul lui Naum, fiul lui Esli, fiul lui Nagai, 

26 fiul lui Maat, fiul lui Matatia, fiul lui Semei, fiul lui Iosif, fiul lui Iuda, 

27 fiul lui loanan, fiul lui Risa, fiul lui Zorobabel, fiul lui Salatiel, fiul lui Neri, 

28 fiul lui Melhi, fiul lui Adi, fiul lui Cosam, fiul lui Elmodam, fiul lui Er, 

29 fiul lui Iosua, fiul lui Eliezer, fiul lui lorim, fiul lui Matat, fiul lui Levi, 

30 fiul lui Simeon, fiul lui Iuda, fiul lui Iosif, fiul lui Ionan, fiul lui Eliachim, 

2 Spre deosebire de Matei (1, 1-16), care începe genealogia de la Avraam şi o termină la lisus, Luca 
o prezintă în sens ascendent şi o duce până la Adam, „fiul lui Dumnezeu”, spre a demonstra că 
Hristos îi aparţine nu numai poporului ales, ci omenirii întregi; Evanghelia sa capătă astfel o 
dimensiune universală. 

31 fiul lui Melea, fiul lui Menna, fiul lui Matata, fiul lui Natan, fiul lui David, 

32 fiul lui lesei, fiul lui lobed, fiul lui Booz, fiul lui Salmon, fiul lui Naason, 

33 fiul lui Aminadab, fiul lui Admin, fiul lui Arni, fiul lui Esrom, fiul lui Fares, fiul lui Iuda, 

34 fiul lui Iacob, fiul lui Isaac, fiul lui Avraam, fiul lui Tara, fiul lui Nahor, 

35 fiul lui Seruh, fiul lui Ragab, fiul lui Falec, fiul lui Ever, fiul lui Sala, 

36 fiul lui Cainam, fiul lui Arfaxad, fiul lui Sem, fiul lui Noe, fiul lui Lameh, 

37 fiul lui Matusala, fiul lui Enoh, fiul lui lared, fiul lui Maleleil, fiul lui Cainam, 


38 fiul lui Enos, fiul lui Set, fiul lui Adam, fiul lui Dumnezeu. 

4 

Postul şi ispitirea lui Iisus. Începutul predicii Sale în Galileea. Alungarea lui lisus din patria Sa. 
Iisus începe să predice în Capernaum. Vindecarea unui demonizat. Vindecarea soacrei lui Petru şi a 
altor bolnavi. 

1 Iar lisus, plin de Duhul Sfânt, S-a întors de la Iordan; şi a fost dus de duhul în pustie 

2 timp de patruzeci de zile, ispitit fiind de diavolul. Şi în acele zile El n-a mâncat nimic; şi când ele 
s-au încheiat, El a flămânzit. 

3 ŞI I-a zis diavolul: „Dacă eşti Fiul lui Dumnezeu, zi-i acestei pietre să se facă pâine”. 

4 Şi i-a răspuns lisus: „Scris este că nu numai cu pâine va trăi omul, ci cu tot cuvântul lui 
Dumnezeu”. 

5 Şi suindu-L diavolul pe un munte înalt, I-a arătat într-o clipă toate împărăţiile lumii. 

6 Şi I-a zis diavolul: „ie îți voi da toată stăpânirea aceasta şi slava lor, căci mie mi-a fost dată şi eu 
o dau cui vreaul. 

7 Aşadar, dacă te vei închina înainte-mi, a ta va fi toată”. 

8 Şi, răspunzând, lisus i-a zis: „Mergi înapoia Mea, Satano, că scris este: Domnului Dumnezeului 
tău să I te închini şi numai Lui să-l slujeşti”. 

9 Şi L-a dus în Ierusalim şi L-a aşezat pe aripa templului şi I-a zis: „Dacă eşti Fiul lui Dumnezeu, 
aruncă-te de aici jos, 

10 că scris este: îngerilor săi va porunci pentru tine, ca să te păzească; 

11 şi ei te vor ridica pe mâini, ca nu cumva piciorul tău să ţi-l izbeşti de piatră”. 

12 Şi, răspunzând, lisus i-a zis: „S-a spus: Să nu-L ispiteşti pe Domnul, Dumnezeul tău”. 

13 Şi diavolul, sfârşind toată ispita, s-a îndepărtat de la EI, până la o vreme. 

14 şi s-a întors lisus cu puterea Duhului în Galileea; şi vestea despre El a ieşit în tot ţinutul 
dimprejur. 

15 Şi învăţa în sinagogile lor, slăvit fund de toţi. 

16 Şi a venit în Nazaret, unde fusese crescut; şi după obiceiul Său a intrat în 

1 Aducând în lume păcatul şi, prin păcat, moartea, diavolul a obţinut asupra lumii o stăpânire pe 
care însuşi omul i-a conferit-o prin neascultarea față de Creator şi supunerea faţă de Cel-Rău. În 
acest fel, diavolul a devenit „stăpânitorul lumii acesteia” (In 12, 31) şi exercită asupra omului o 
tiranie din care numai lisus Hristos îl eliberează (îl mântuieşte) prin jertfa Sa răscumpărătoare. 

ziua sâmbetei în sinagogă şi s-a ridicat să citească. 

17 Şi i s-a dat cartea profetului Isaia. Şi deschizând El cartea, a găsit locul unde era scris: 

18 Duhul Domnului e peste Mine, pentru că El m-a uns; El m-a trimis să le binevestesc săracilor, 
să-i vindec pe cei zdrobiţi la inimă, robilor să le vestesc libertate şi orbilor vedere, pe cei asupriţi să- 
i trimit în libertate 

19 şi să vestesc anul bineprimit al Domnului?. 

20 Şi închizând cartea şi dând-o slujitorului, a şezut; iar ochii tuturor celor din sinagogă erau aţintiți 
asupră-l. 

21 Şi a început să le spună: „Astăzi s-a plinit această scriptură în urechile voastre”. 

22 Şi toţi ÎL încuviinţau şi se mirau de cuvintele harului ce ieşeau din gura Lui şi ziceau: „Nu este 
acesta oare fiul luilosif?...”. 

23 Şi El le-a zis: „Nici o-ndoială că-mi veţi spune zicala aceasta: Doctore, vindecă-te pe tine însuţi!; 
pe toate câte-am auzit că s-au făcut în Capernaum, fă-le şi aici, în patria ta...”. 

24 Şi le-a zis: „Adevăr vă spun Eu vouă că nici un profet nu este bineprimit în patria sa. 

25 Şi adevăr vă spun că multe văduve erau în Israel în vremea lui Ilie, când s-a închis cerul trei ani 
şi şase luni, încât foamete mare a fost în tot pământul, 

26 şi la nici una din ele n-a fost trimis Ilie, ci numai în Sarepta Sidonului, la o femeie văduvă. 

2 Vremea când Dumnezeu Îşi revarsă mila, îndurarea şi harurile Sale peste poporul care le primeşte 
cu bucurie. 

27 Şi mulţi leproşi erau în Israel în vremea profetului Elisei, dar nici unul dintre ei nu s-a curățit, ci 
numai Neeman Sirianul”. 


28 Şi auzind acestea, toţi cei din sinagogă s-au umplut de mânie. 

29 Şi sculându-se, L-au scos afară din cetate şi L-au dus până la sprânceana muntelui pe care le era 
zidită cetatea, ca să-L arunce jos. 

30 Dar EI, trecând prin mijlocul lor, S-a dus 

31 şi s-a coborât la Capernaum, cetate a Galileii; şi îi învăţa sâmbăta. 

32 Şi erau uimiţi de învăţătura Lui, căci cuvântul Său era cu putere. 

33 lar în sinagogă era un om care avea duh de demon necurat; şi a strigat cu glas tare: 

34 „Lasă-ne-n pace! Ce-ai tu cu noi, Iisuse Nazarinene? Ai venit să ne pierzi? Te ştiu eu cine eşti: 
Sfântul lui Dumnezeu...”. 

35 Şi lisus l-a certat, zicând: „Taci şi ieşi din el!...”. Şi aruncându-l în mijlocul sinagogii, demonul a 
ieşit din el fără să-l vatăme cu nimic. 

36 Şi frică i-a cuprins pe toți şi ziceau unii către alții: „Ce este oare cuvântul acesta? Că El cu 
stăpânire şi cu putere le porunceşte duhurilor necurate, şi ele ies”. 

37 Şi a mers vestea despre El în tot locul din împrejurimi. 

38 Şi după ce s-a sculat din sinagogă, a intrat în casa lui Simon. lar soacra lui Petru era prinsă de 
friguri rele şi L-au rugat pentru ea. 

39 Şi El, aplecându-Se asupra ei, a certat frigurile, şi ele au lăsat-o. Iar ea s-a ridicat îndată şi le 
slujea. 

40 Iar în apusul soarelui, toţi cei ce aveau bolnavi de felurite boli îi aduceau la El; iar El, punându- 
Şi mâinile pe fiecare din ei, îi vindeca. 

41 Şi din mulți ieşeau şi demoni, care strigau şi ziceau: „Iu eşti Fiul lui Dumnezeu!” Dar El, 
certându-i, nu-i lăsa să vorbească, pentru că ei ştiau că El este Hristosul. 

42 Iar când s-a făcut ziuă a ieşit şi s-a dus într-un loc pustiu; şi mulțimile ÎL căutau şi au venit până 
la El, şi-L ţineau să nu plece de la ei. 

43 Dar El le-a zis: „Trebuie ca şi altor cetăţi să le binevestesc împărăţia lui Dumnezeu, că pentru 
aceasta am fost trimis”. 

44 Şi propovăduia în sinagogile Galileii. 

5 

Pescuirea minunată. Vindecarea unui lepros şi a unui paralitic. Chemarea lui Levi. Despre post. 

1 Şi a fost că pe când mulţimea ÎI îmbulzea ca să asculte cuvântul lui Dumnezeu şi El şedea lângă 
lacul Ghenizaret, 

2 a văzut două luntri stând lângă țărm; iar pescarii, coborâţi din ele, îşi spălau mrejele. 

3 Şi urcându-Se într-una din luntri, care era a lui Simon, l-a rugat s-o depărteze puţin de la uscat. Şi 
şezând în luntre, din ea învăţa mulțimile. 

4 lar când a încetat să vorbească i-a zis lui Simon: „Du-o la adânc şi aruncaţi-vă mrejele să 
pescuiţi”. 

5 Şi Simon I-a răspuns: „Învăţătorule, toată noaptea ne-am trudit şi n-am prins nimic; dar după 
vorba Ta voi arunca mrejele”. 

6 Şi făcând aceasta, au prins mulțime mare de peşte, că li se rupeau mrejele. 

7 Şi le-au făcut semn fârtaţilor lor din cealaltă luntre să vină să le ajute. Şi ei au venit; şi au umplut 
amândouă luntrile, că mai se afundau. 

8 Şi văzând Simon Petru, a căzut la genunchii lui Iisus, zicând: „leşi de la mine Doamne, că sunt 
om păcătos...” 

9 Că spaimă îl cuprinsese, pe el şi pe toţi cei ce erau cu el, de pescuitul peştilor pe care îi prinseseră. 
10 Tot aşa şi pe Iacob şi pe Ioan, fiii lui Zevedeu, care erau fârtaţii lui Simon. Şi a zis lisus către 
Simon: „Nu te teme; de acum înainte vei pescui oameni”. 

11 Şi trăgând ei luntrile la țărm şi lăsând totul, I-au urmat Lui. 

12 Şi a fost că pe când era El în una din cetăţi, iată un om plin de lepră; şi văzându-L pe Iisus, a 
căzut cu faţa la pământ şi i s-a rugat, zicând: „Doamne, dacă vrei, Tu poți să mă curăţeşti”. 

13 Şi întinzându-Şi mâna, S-a atins de el, zicând: „Vreau, curăţeşte-te!” Şi îndată S-a dus lepra de 
pe el. 

14 Iar isus i-a poruncit să nu spună nimănui: „Ci du-te, arată-te preotului, iar pentru curățirea ta să 
aduci jertfă aşa cum a rânduit Moise, să le fie lor mărturie”. 


15 Dar vorba despre El se răspândea şi mai mult, şi numeroase mulţimi se adunau să asculte şi să se 
vindece de bolile lor. 

16 Iar El Se retrăgea în locuri pustii şi Se ruga. 

1 Andrei nu e menţionat nominal, dar e presupus a fi fost în aceeaşi luntre cu Petru; îl 
implicăpluralul din versetele 4-7. 

17 Şi a fost că într-una din zile El învăţa; şi de faţă şedeau farisei şi învăţători ai legii veniţi din 
toate satele Galileii şi ale Iudeii şi din Ierusalim; şi puterea Domnului era cu El în aceea că El 
tămăduia. 

18 Şi iată că nişte bărbaţi aduceau pe pat un om care era slăbănog şi căutau să-l ducă înlăuntru şi să- 
| pună înaintea Lui; 

19 dar negăsind pe unde să-l ducă, din pricina mulţimii, s-au suit pe acoperiş, şi prin tavan? l-au 
lăsat cu patul în mijloc, în faţa lui lisus. 

20 Şi văzând El credinţa lor, a zis: „Omule, iertate îţi sunt păcatele”. 

21 lar cărturarii şi fariseii au început a cugeta, zicându-şi: „Cine-i acesta care rosteşte blasfemii? 
Cine poate ierta păcatele decât singur Dumnezeu?” 

22 Iar isus, cunoscând gândurile lor, le-a răspuns, zicându-le: „Ce cugetaţi în inimile voastre? 

23 Ce este mai uşor, a zice: lertate îți sunt păcatele!, sau a zice: Ridică-te şi umblă!? 

24 Dar ca să ştiţi că putere are Fiul Omului pe pământ să ierte păcatele i-a zis slăbănogului -: Ție-ţi 
spun: Ridică-te, ia-ţi patul şi mergi la casa ta!” 

25 şi-n faţa lor ridicându-se de-ndată şi luându-şi patul pe care zăcuse, s-a dus la casa lui slăvind pe 
Dumnezeu. 

2 Literal: prin cărămizi, ceea ce însă nu presupune o miraculoasă pătrundere a materiei prin materie. 
Dacă Marcu (2, 4) prezintă acoperişul-terasă al unei case palestiniene, în care se face o spărtură, 
Luca prezintă imaginea unei case greco-romane, al cărei plafon are o largă deschidere în mijloc, 
adică o „spărtură” gata făcută (de reţinut că Luca scrie la Roma şi pentru Romani). 

26 Şi uimire i-a cuprins pe toţi şi-L slăveau pe Dumnezeu; şi s-au umplut de frică şi ziceau: 
„Minunate lucruri am văzut astăzi!” 

27 Şi după aceasta a ieşit şi a văzut un vameş, cu numele Levi3, şezând la vamă, şi i-a zis: 
„Urmează-Mi!” 

28 Şi lăsând totul, acesta s-a ridicat şi I-a urmat. 

29 Şi I-a făcut Levi un ospăț mare în casa sa. Şi era mulțime multă de vameşi şi de alţii care şedeau 
cu ei la masă. 

30 Dar fariseii şi cărturarii lor murmurau şi ziceau către ucenicii Lui: „De ce mâncaţi şi beți cu 
vameşii şi cu păcătoşii?” 

31 Şi Iisus, răspunzând, le-a zis: „Nu cei sănătoşi au nevoie de doctor, ci cei bolnavi. 

32 Eu n-am venit să-i chem pe cei drepţi, ci pe cei păcătoşi la pocăință”. 

33 Iar ei I-au zis: „Ucenicii lui loan ţin posturi dese şi fac rugăciuni; tot aşa şi ai fariseilor; dar ai tăi 
mănâncă şi beau”. 

34 Iar lisus le-a zis: „Puteţi oare să-i faceţi pe nuntaşi să postească în timp ce mirele este cu ei? 

35 Dar vor veni zile când mirele se va lua de la ei; atunci, în acele zile, vor posti”. 

36 Le-a spus şi o parabolă: „Nimeni nu rupe petic dintr-o haină nouă şi-l pune la haină veche; altfel, 
cea nouă se rupe, iar peticul luat din cea nouă nu se potriveşte cu cea veche. 

37 Şi nimeni nu pune vin nou în burdufuri vechi; altfel, vinul nou va sparge 

3 Acesta va deveni Evanghelistul Matei. 

burdufurile; şi se varsă şi vinul şi se strică şi burdufurile. 

38 Ci vinul nou trebuie pus în burdufuri noi şi împreună se vor păstra. 

39 Şi nimeni, după ce a băut vin vechi, nu vrea de cel nou, că zice: Mai bun e cel vechi”. 

6 

Spicele culese sâmbăta. Vindecarea omului cu mâna uscată. Alegerea celor doisprezece apostoli. 
Predica de pe munte. 

1 Şi a fost că într-o sâmbătă a doua după Paşti el trecea prin holde, iar ucenicii Lui smulgeau spice 
şi le mâncau frecându-le-n palme. 

2 Dar unii dintre farisei au zis: „De ce faceţi ce nu se cuvine a face sâmbăta?” 


3 Şi lisus, răspunzând, le-a zis: „Oare nici pe asta n-aţi citit-o, ce a făcut David când a flămânzit, el 
ŞI cei ce erau cu el: 

4 cum a intrat în casa lui Dumnezeu şi a luat pâinile punerii-înainte şi a mâncat şi a dat şi 
însoţitorilor săi din ele, pe care nu se cuvine să le mănânce decât numai preoții”. 

5 Şi le spunea: „Fiul Omului este Domn şi al sâmbetei!” 

6 Şi a fost că în altă sâmbătă a intrat în sinagogă şi învăţa. Şi se afla acolo un om a cărui mână 
dreaptă era uscată. 

7 Iar cărturarii şi fariseii Îl pândeau să vadă dacă-l va vindeca sâmbăta, ca să-i găsească vină. 

8 El însă le ştia gândurile şi i-a zis omului care avea mâna uscată: „Ridică-te şi stai în mijloc!” El s- 
a ridicat şi a stat. 

9 Iar lisus le-a zis: „Vă întreb Eu pe voi: În zi de sâmbătă, se cuvine să faci bine, sau să faci rău?; să 
mântuieşti un suflet, sau să-l pierzi?” 

10 Şi privindu-i pe toţi de jur-împrejur, i-a zis: „Întinde-ţi mâna!” Iar el a făcut aşa, şi mâna i s-a 
făcut sănătoasă. 

11 Ei însă s-au umplut de mânie şi se vorbeau unii cu alţii ce să-l facă lui lisus. 

12 Şi a fost că în zilele acelea El a ieşit la munte să Se roage şi a petrecut noaptea în rugăciune către 
Dumnezeu. 

13 Şi când s-a făcut ziuă i-a chemat pe ucenicii Săi şi a ales dintre ei doisprezece, pe care i-a numit 
apostoli: 

14 pe Simon, căruia i-a zis Petru, şi pe Andrei, fratele lui, pe Iacob şi pe Ioan, pe Filip şi pe 
Bartolomeu, 

15 pe Matei şi pe Toma, pe Iacob al lui Alfeu şi pe Simon numit Zilotul, 

16 pe Iuda al lui Iacob şi pe Iuda Iscarioteanul, care a devenit trădător. 

17 Şi coborând împreună cu ei, a stat într-un loc şes, El şi mulțime numeroasă de ucenici ai Săi şi 
mulțime multă de popor din toată Iudeea şi din Ierusalim şi de pe ţărmul Tirului şi al Sidonului, care 
veniseră să-L asculte şi să se vindece de bolile lor. 

18 Şi cei chinuiţi de duhuri necurate se vindecau. 

19 Şi toată mulţimea căuta să se atingă de El, că putere ieşea dintr-însul şi pe toți îi vindeca. 

20 Şi ridicându-Şi ochii spre ucenicii Săi, zicea: „Fericiţi sunteţi voi, cei săraci, că a voastră este 
împărăţia lui Dumnezeu. 

21 Fericiţi sunteţi voi, cei ce flămânziţi acum, că vă veţi sătura. Fericiţi sunteţi voi, cei ce plângeţi 
acum, că veţi râde. 

22 Fericiţi veţi fi când din pricina Fiului Omului vă vor urî oamenii şi vă vor izgoni dintre ei şi vă 
vor ocări şi când ca pe un rău vă vor lepăda numele. 

23 Bucuraţi-vă în ziua aceea şi tresăltaţi, că iată, răsplata voastră multă este în cer; că părinţii lor aşa 
le făceau profețilorI. 

24 Dar vai vouă, bogaţilor!, că de peacum vă luaţi mângâierea. 

25 Vai vouă, celor ce sunteţi sătui acum, că veţi flămânzi. Vai vouă, celor ce râdeți acum, că veți 
plânge şi vă veți tângui. 

26 Vai vouă, când toți oamenii vă vor vorbi de bine; că părinţii lor aşa le făceau profeților 
mincinoşi. 

27 Iar vouă, celor ce ascultați, vă spun: Iubiți pe vrăjmaşii voştri, faceți bine celor ce vă urăsc; 

28 binecuvântaţi pe cei ce vă blesteamă, rugați-vă pentru cei ce vă necăjesc. 

29 Celui ce te loveşte peste obraz, dă-i-l şi pe celălalt; pe cel ce-ţi ia haina, nu-l împiedica să-ți ia şi 
cămaşa; 

30 oricui îţi cere, dă-i; şi de la cel ce-ţi ia pe ale tale, nu i le cere. 

31 Şi precum voiţi să vă facă vouă oamenii, asemenea faceţi-le şi voi lor. 

32 Şi dacă-i iubiți pe cei ce vă iubesc, ce mulțumire aveţi? Că şi păcătoşii-i iubesc pe cei care-i 
iubesc pe ei. 

33 Şi dacă le faceţi bine celor ce vă fac vouă bine, ce mulţumire aveţi? Că şi păcătoşii tot aşa fac. 

1 Aceste ultime cuvinte vor fi fost însoţite şi de un gest către cărturari şi farisei, ai căror strămoşi de 
aceeaşi teapă îi prigoniseră pe profeţii Vechiului Testament. 

34 Şi dacă daţi cu-mprumut celor de la care nădăjduiţi să luaţi înapoi, ce mulţumire aveţi? Că şi 
păcătoşii le dau cu-mprumut păcătoşilor, ca să primească înapoi întocmai. 

35 Ci iubiţi pe vrăjmaşii voştri şi faceţi bine şi daţi cu-mprumut nimic nădăjduind? şi răsplata 
voastră va fi multă şi veți fi fiii Celui-Preaînalt; că El este bun cu cei nemulțumitori şi răi. 

36 Fiţi milostivi, aşa cum şi Tatăl vostru este milostiv. 

37 Nu judecaţi şi nu veţi fi judecaţi; nu osândiţi şi nu veţi fi osândiţi; iertaţi şi vi se va ierta. 

38 Daţi şi vi se va da; o măsură bună, îndesată, clătinată şi cu vârf vi se va turna în poală3; căci cu 
ce măsură măsuraţi, cu aceea vi se va măsura”. 

39 Şi le-a spus şi o parabolă: „Poate oare orb pe orb să călăuzească? Nu vor cădea amândoi în 
groapă? 

40 Nu este ucenic mai presus de învățătorul său; dar orice ucenic desăvârşit va fi ca învățătorul său. 
4] De ce vezi paiul din ochiul fratelui tău, dar nu bagi de seamă bârna din ochiul tău? 

42 Sau cum poţi să-i spui fratelui tău: Frate, lasă-mă să-ţi scot paiul din ochi!, în timp ce tu nu vezi 
bârna care este în ochiul tău? Făţarnicule, scoate-ţi mai întâi bârna din ochi şi atunci vei 

2 Daţi fără să aşteptaţi restituirea. A oferi cuiva un împrumut cu intenţia de a-l face „uitat” poate fi 
o modalitate delicată de a-i face bine, de a-l ajuta. 

3 Literal: în sân. E vorba de punga sau sacul ce rezultă din îndoitura şorțului sau a hainei până-n 
dreptul cingătorii, şi chiar deasupra ei. Prinsă pe după gât, o astfel de îndoitură îi putea servi unei 
mame în mers drept leagăn pentru copil. În acest sens trebuie înţeleasă expresia „sânul lui Avraam” 
(Le 16, 22-23). 

vedea să scoţi paiul care este în ochiul fratelui tău. 

43 Că nu este pom bun care să facă roadă rea şi nici, dimpotrivă, pom rău care să facă roadă bună. 
44 Că fiece pom după roada lui se cunoaşte. Că nu se adună smochine din mărăcini, şi nici struguri 
se culeg din rug4. 

45 Omul bun, din vistieria cea bună a inimii sale scoate ce este bun; iar omul rău, din vistieria cea 
rea a inimii sale scoate ce este rău. Că din prisosul inimii îi grăieşte gura. 

46 Şi de ce Mă chemaţi: Doamne, Doamne!, şi nu faceţi ce vă spun? 

47 Tot cel ce vine la Mine şi aude cuvintele Mele şi le faces, vă voi arăta cu cine se aseamănă: 

48 Este asemenea omului care, zidindu-şi o casă, a săpat, a adâncit şi i-a pus temelia pe piatră; şi 
venind apele mari, puhoiul a izbit în casa aceea, dar n-a putut s-o clintească, fiindcă era bine zidită 
pe piatră. 

49 Iar cel ce aude dar nu face, asemenea este omului care şi-a zidit casa pe pământ fără temelie; şi 
puhoiul a izbit-o şi ea de-ndată a căzut; şi mare a fost prăbuşirea casei aceleia”. 

7 

Vindecarea slugii sutaşului. Învierea tânărului din Nain. Trimişii lui Ioan Botezătorul. Mărturia lui 
Iisus despre loan. Ungerea lui lisus de către o femeie păcătoasă. 

4 Rug (folosit mai mult la plural: rugi): tufe de viţe spinoase, care fac mure. 

5 Le îndeplineşte; le pune în practică. 

1 După ce Şi-a sfârşit toate cuvintele în auzul poporului, a intrat în Capernaum. 

2 Iar un sutaş avea un serv pe care-l preţuia şi care, bolnav, era pe moarte. 

3 Şi auzind despre lisus, a trimis la El pe nişte bătrâni ai ludeilorl, rugându-l să vină şi să-i vindece 
servul. 

4 Iar ei, venind la lisus, L-au rugat stăruitor, zicându-l: „Vrednic este să faci asta pentru el; 

5 că iubeşte neamul nostru; şi sinagoga, el ne-a zidit-o”. 

6 lar lisus mergea cu ei. Şi nu era departe de casă, când sutaşul a trimis la El prieteni, zicându-I: 
„Doamne, nu Te osteni, că nu sunt vrednic să intri sub acoperişul meu. 

7 De aceea nici pe mine nu m-am socotit vrednic să vin la Tine; ci spune prin cuvânt, şi servul meu 
se va tămădui. 

8 Că şi eu sunt om pus sub stăpânire şi am sub mine ostaşi şi-i spun acestuia: Du-te! Şi se duce; şi 
altuia: Vino! Şi vine; şi slugii mele: Fă asta! Şi face”. 

9 Iar lisus, auzind acestea, s-a mirat de el şi, întorcându-Se, a zis către mulţimea care venea după El: 
„Vă spun Eu vouă că nici în Israel n-am aflat atâta credinţă!” 

10 Şi când cei trimişi s-au întors acasă, l-au găsit pe serv sănătos. 


11 Şi a fost că după aceea S-a dus într-o cetate numită Nain; şi împreună cu El mergeau ucenicii Săi 
şi mulțime multă. 

1 Nu e vorba de bătrânii din sinedriu, adversari redutabili ai lui lisus, ci de nişte localnici de vază cu 
care sutaşul (centurion în armata romană), ca simpatizant al ludeilor, era în foarte bune relaţii. 

12 Iar când s-a apropiat de porțile cetăţii, iată că scoteau un mort, singurul copil al mamei sale; şi ea 
era văduvă; şi mulţime mare din cetate era cu ea. 

13 Şi văzând-o Domnul, I s-a făcut milă de ea şi i-a zis: „Nu plânge 
14 Şi, apropiindu-Se, S-a atins de pat, iar cei care-l duceau s-au oprit. Şi i-a zis: „Tinere, ţie-ţi spun: 
Scoală-te!” 

15 şi s-a ridicat mortul şi a început să vorbească; şi i l-a dat mamei sale. 

16 Şi frică i-a cuprins pe toţi şi-L slăveau pe Dumnezeu, zicând: „Mare profet s-a ridicat între noi şi 
Dumnezeu şi-a cercetat poporul”. 

17 Şi a ieşit cuvântul acesta despre El în toată Iudeea şi în tot ţinutul dimprejur. 

18 Şi despre toate acestea i-au dat de veste lui Ioan ucenicii lui. 

19 Şi chemând loan pe doi din ucenicii săi, i-a trimis la Domnul, zicând: „Tu eşti Cel ce va să vină, 
sau pe altul să aşteptăm?” 

20 Şi venind la El, bărbaţii I-au zis: „loan Botezătorul ne-a trimis la tine, zicând: Tu eşti Cel ce va 
să vină, sau pe altul să aşteptăm?” 

21 Şi în ceasul acela El pe mulţi i-a vindecat de boli şi de răni şi de duhuri rele şi multor orbi le-a 
dăruit vederea. 

22 Şi răspunzându-le, le-a zis: „Duceţi-vă şi spuneţi-i lui loan cele ce-aţi văzut şi-aţi auzit: Orbii 
văd, şchiopii umblă, leproşii se curăţesc, surzii aud, morţii învie şi săracilor li se binevesteşte; 

23 şi fericit este acela care nu se va poticni întru Mine2”. 

24 Iar după ce trimişii lui loan au plecat, El a început să le vorbească mulțimilor 

2 Vezi nota de la Mt 11, 6. 

despre loan: „Ce-aţi ieşit să vedeţi în pustie?: O trestie clătinată de vânt?... 

25 Dar ce-aţi ieşit să vedeţi?: Om îmbrăcat în haine moi?... lată, cei ce sunt în haine scumpe şi 
petrec în desfătări sunt în casele regilor. 

26 Dar ce-aţi ieşit să vedeţi?: Un profet?... Da, v-o spun Eu vouă, şi mai mult decât un profet. 

27 Acesta este cel despre care s-a scris: lată, Eu îl trimit înaintea feţei Tale pe îngerul Meu, care-Ți 
va pregăti calea de dinaintea Ta. 

28 v-o spun Eu vouă: Între cei născuţi din femei, nimeni nu este mai mare decât loan; dar cel mai 
mic întru împărăţia lui Dumnezeu este mai mare decât el3. 

29 Şi tot poporul auzind, şi vameşii, s-au încredinţat de dreptatea lui Dumnezeu, botezându-se cu 
botezul lui Ioan. 

30 Dar fariseii şi învățătorii de lege, nebotezându-se de către el, au lepădat voia lui Dumnezeu față 
de ei. 

31 Aşadar, cu cine voi asemăna pe oamenii acestui neam? Şi cu cine sunt ei asemenea? 

32 Sunt asemenea copiilor care şed în piaţă şi strigă unii către alţii zicând: Din fluier v-am cântat şi 
n-aţi jucat; de jale v-am cântat şi n-aţi plâns. 

33 Că a venit loan Botezătorul nemâncând pâine şi nici bând vin, şi spuneţi: Are demon! 

34 A venit Fiul Omului mâncând şi bând, şi spuneţi: lată om mâncăcios şi băutor de vin, prieten al 
vameşilor şi-al păcătoşilor!... 

3 Vezi nota de la Mt 11, 11. 

35 Dar înţelepciunea a fost găsită dreaptă de către toţi fiii ei”. 

36 Iar unul din farisei L-a rugat să mănânce cu el. Şi, intrând în casa fariseului, a stat la masă. 

37 Şi iată că era în cetate o femeie păcătoasă; şi aflând că El stă la masă în casa fariseului, a adus un 
alabastru cu mir 

38 şi stând la spate, lângă picioarele Lui, plângând a-nceput să-l ude cu lacrimi picioarele, şi cu 
părul capului ei le ştergea. Şi-I săruta picioarele şi le ungea cu mir. 

39 Şi văzând fariseul care-L chemase, şi-a zis în sine: „Dacă acesta ar fi profet, ar şti cine este şi ce 
fel de femeie este aceasta care se atinge de el, că este păcătoasă...”. 

40 Şi răspunzând lisus, i-a zis: „Simone, am să-ţi spun ceva”. Iar el I-a zis: „Spune, învăţătorule 


1? 


p? 


41 „Un cămătar avea doi datornici. Unul era dator cu cinci sute de dinari, iar celălalt cu cincizeci. 
42 Dar, neavând ei cu ce să plătească, i-a iertat pe amândoi. Deci, care dintre ei îl va iubi mai 
mult?” 

43 Răspunzând Simon, a zis: „Cred că acela căruia i-a iertat mai mult”. lar El i-a zis: „Drept ai 
judecat”. 

44 Şi întorcându-Se către femeie, i-a zis lui Simon: „O vezi tu pe femeia aceasta? Am intrat în casa 
ta şi apă pe picioare nu Mi-ai dat; ea însă cu lacrimi Mi-a udat picioarele şi cu părul capului ei le-a 
şters. 

45 Tu sărutare nu mi-ai dat; ea însă, de când am intrat, n-a încetat să-Mi sărute picioarele. 

46 Tu cu untdelemn capul nu Mi l-ai uns; ea însă cu mir Mi-a uns picioarele. 

47 De aceea îţi spun: lertate sunt păcatele ei cele multe, fiindcă mult a iubit. Iar cui i se iartă puţin, 
puţin iubeşte”. 

48 Şi i-a zis ei: „lertate îţi sunt păcatele!” 

49 Şi cei ce şedeau împreună la masă au început să zică în sinea lor: „Cine este acesta, care şi iartă 
păcate?” 

50 Şi i-a spus femeii: „Credinţa ta te-a mântuit; mergi în pace!” 

8 

Femei slujitoare ale lui lisus. Parabola semănătorului. Făclia-n sfeşnic. Mama şi fraţii lui lisus. 
Potolirea furtunii. Vindecarea demonizatului din ţinutul Gherghesenilor. Vindecarea femeii cu 
scurgere de sânge; învierea fiicei lui air. 

1 Şi a fost după aceea că El umbla prin cetăţi şi prin sate, propovăduind şi binevestind împărăţia lui 
Dumnezeu; şi erau cu El cei doisprezece 

2 şi unele femei care fuseseră vindecate de duhuri rele şi de boli: Maria, numită Magdalena, din 
care 1eşiseră şapte demoni, 

3 şi loana, femeia lui Huza un dregător al lui Irod -, şi Suzana şi multe altele care le slujeau din 
avutul lor. 

4 Şi adunându-se mulţime multă şi venind de prin cetăţi la EI, a zis în parabolă: 

5 „leşit-a semănătorul să semene sămânţal sa. Şi pe când semăna el, una a căzut lângă drum şi a 
fost 

1 introducere proprie lui Luca, prin trei cuvinte cu aceeaşi rădăcină. 

călcată în picioare? şi păsările cerului au mâncat-o. 

6 Şi alta a căzut pe piatră; şi dacă a răsărit s-a uscat, pentru că nu avea umezeală. 

7 Şi alta a căzut în mijlocul spinilor; şi spinii, crescând împreună cu ea, au înăbuşit-o. 

8 Şi alta a căzut pe pământul cel bun şi a crescut şi a făcut rod însutit”. Pe acestea spunându-le, a 
strigat: „Cel ce are urechi de auzit, să audă!” 

9 Şi ucenicii Săi ÎI întrebau ce înseamnă această parabolă. 

10 Iar El a zis: „Vouă vă este dat să cunoaşteţi tainele împărăției lui Dumnezeu; dar celorlalți, în 
parabole, ca văzând să nu vadă şi auzind să nu înţeleagă. 

11 Iar parabola aceasta înseamnă: Sămânţa este cuvântul lui Dumnezeu. 

12 Cea de lângă drum sunt cei care aud, apoi vine diavolul şi ia cuvântul din inima lor, ca nu 
cumva, crezând, să se mântuiască. 

13 lar cea de pe piatră sunt aceia care primesc cu bucurie cuvântul când îl aud, dar aceştia nu au 
rădăcină; ei cred până la o vreme, iar la vreme de încercare se leapădă. 

14 Iar cea căzută între spini sunt cei care aud, dar umblând cu grijile şi cu bogăţia şi cu plăcerile 
vieţii, se înăbuşă şi nu rodesc. 

15 Iar cea de pe pământ bun sunt cei care, auzind cuvântul cu inimă curată şi bună, îl păstrează şi 
rodesc întru răbdare. 

2 Vezi nota de la Mc 4, 4 explicaţie pe care textul lui Luca o confirmă. 

16 Nimeni, aprinzând făclia, n-o acoperă cu un vas, nici n-o pune sub pat, ci o aşază în sfeşnic, 
pentru ca cei ce intră să vadă lumina. 

17 Că nu este nimic ascuns care să nu ajungă cunoscut şi nimic tainic care să nu se cunoască şi să 
nu vină la lumina zilei. 


18 Aşadar, luaţi seama cum auziţi: Celui ce are i se va da; iar de la cel ce nu are se va lua şi ceea ce 
i se pare că are”. 

19 Şi au venit la El mama şi fraţii Săi; şi nu puteau să se apropie de El din pricina mulțimii. 

20 Şi i s-a dat de veste: „Mama Ta şi fraţii Tăi stau afară şi vor să Te vadă”. 

21 Iar EI, răspunzând, le-a zis: „Mama Mea şi frații Mei sunt aceia care ascultă cuvântul lui 
Dumnezeu şi-l îndeplinesc”. 

22 Şi a fost că într-una din zile a intrat în corabie cu ucenicii Săi şi le-a zis: „Să trecem de cealaltă 
parte a lacului”. Şi au plecat. 

23 Dar în timp ce navigau, El a adormit. şi s-a lăsat pe lac o furtună de vânt şi se umpleau de apă şi 
erau în primejdie. 

24 Şi, apropiindu-se, L-au deşteptat, zicând: „Învăţătorule, Învăţătorule, pierim!...”. lar EI, 
sculându-Se, a certat vântul şi valul apei; şi ele au încetat şi s-a făcut linişte. 

25 Şi le-a zis: „Unde vă este credinţa?” Iar ei, cuprinşi de teamă, se mirau, zicând unii către alții: 
„Cine este Acesta, că şi vânturilor şi apei le poruncește, şi ele ÎL ascultă?” 

26 Şi au ajuns cu corabia în ţinutul Gherghesenilor3, care este în faţa Galileii. 

3 Variantă toponimică pentru ţinutul Gadarenilor. În legătură cu Gadara vezi nota de la Mc 5, 1. 

27 Şi ieşind El pe uscat, L-a întâmpinat un bărbat din cetate, care avea demoni; de multă vreme el 
cu haină nu se îmbrăca şi în casă nu mai locuia, ci în morminte. 

28 Şi văzându-L pe lisus, a strigat şi a căzut înainte-l şi cu glas mare a zis: „Ce-ai cu mine, Iisuse, 
Fiul Dumnezeului Celui-Preaînalt? Rogu-te să nu mă chinuieşti...”. 

29 Că-i poruncea duhului necurat să iasă din om. Fiindcă de mulți ani îl stăpânea; şi-l păzeau legat 
în lanţuri şi-n obezi, dar el, sfărâmând legăturile, era gonit de demon în pustiu. 

30 Şi l-a întrebat lisus: „Care-ţi este numele?” Iar el a zis: „Legiune”. Că demoni mulţi intraseră în 
el. 

31 Şi-L rugau pe El să nu le poruncească să meargă în adânc4. 

32 Şi era acolo o turmă mare de porci care păştea pe munte. Şi L-au rugat să le îngăduie să intre în 
ei; şi le-a îngăduit. 

33 Şi ieşind demonii din om, au intrat în porci, iar turma s-a repezit de pe stâncă-n lac şi s-a înecat. 
34 lar păzitorii, văzând ce s-a întâmplat, au fugit şi au dat de veste în cetate şi prin sate. 

35 Şi au ieşit să vadă cele întâmplate şi au venit la lisus; şi pe omul din care ieşiseră demonii l-au 
găsit îmbrăcat şi întreg la minte, şezând jos, la picioarele lui Iisus; şi s-au înspăimântat. 

4 În Mc 5, 10 rugămintea demonilor este aceea ca Iisus să nu-i trimită în afara acelui ţinut. Luca 
duce gândul până la capăt: să nu-i trimită în adâncul pământului (întru cele mai de Jos), acolo unde 
este sălaşul normal şi definitiv al diavolului (cf. Ap 9, 1-2; 11, 7; 17, 8; 20, 1, 3). 

36 Şi cei care văzuseră le-au spus cum a fost izbăvit demonizatul. 

37 Şi toată mulțimea din ţinutul Gherghesenilor L-a rugat să plece de la ei, că erau cuprinşi de frică 
mare. lar El, intrând în corabie, S-a înapoiat. 

38 Iar bărbatul din care ieşiseră demonii ÎI ruga să rămână cu El. lisus însă l-a trimis înapoi, zicând: 
39 „Întoarce-te la casa ta şi spune cât a făcut Dumnezeu pentru tine”. Şi a plecat, propovăduind în 
toată cetatea cât a făcut lisus pentru el. 

40 Şi când S-a întors lisus, mulţimea l-a primit cu bucurie, fiindcă toţi ÎL aşteptau. 

41 Şi iată că a venit un bărbat, al cărui nume era air; şi acesta era maimarele sinagogii. Şi căzând la 
picioarele lui Iisus, Îl ruga să vină în casa lui. 

42 Că numai o fiică avea, ca de doisprezece ani, şi aceea era pe moarte. Şi pe când Se ducea EI, 
mulțimile ÎI îmbulzeau. 

43 Şi o femeie, care de doisprezece ani avea scurgere de sânge şi-şi cheltuise toată averea cu 
doctorii şi de nici unul nu putuse să fie vindecată, 

44 s-a apropiat de El prin spate, s-a atins de poala hainei Lui şi îndată i s-a oprit scurgerea sângelui. 
45 Şi a zis lisus: „Cine este cel ce s-a atins de Mine?” Dar cum toți tăgăduiau, Petru şi ceilalți care 
erau cu El au zis: „Învăţătorule, mulțimile Te îmbulzesc şi Te strâmtorează şi Tu zici: cine s-a atins 
de Mine?...”. 

46 Iar lisus a zis: „S-a atins de Mine cineva. Căci Eu am simţit puterea care 

5 Literal: să intre; cu nuanţa că lisus nu Se afla în faţa casei lui Iair, ci la o oarecare distanţă. 


a ieşit din Mine”. 

47 Atunci femeia, văzând că n-a rămas tăinuită, a venit tremurând şi, căzând înaintea Lui, a spus în 
faţa întregului popor din ce pricină s-a atins de El şi cum de-ndată s-a tămăduit. 

48 Iar El i-a zis: „Îndrăzneşte, fiică, credinţa ta te-a mântuit; mergi în pace!” 

49 Şi pe când El încă vorbea, a venit cineva de la mai-marele sinagogii, zicând: „Fiica ta a murit; 
nu-L mai supăra pe Învățător”. 

50 Iar lisus, auzind, i-a răspuns: „Nu te teme; tu crede numai, şi ea se va mântui”. 

51 Şi venind în casă, n-a lăsat pe nimeni să intre cu El, decât numai pe Petru şi pe Ioan şi pe Iacob 
şi pe tatăl copilei şi pe mamă. 

52 Şi toţi plângeau şi se tânguiau din pricina ei. lar El a zis: „Nu plângețţi; n-a murit, ci doarme”. 

53 Şi ei ÎI luau în râs, ştiind că ea a murit. 

54 Iar El, apucând-o de mână, a strigat, zicând: „Copilă, scoală-te!” 

55 şi s-a întors duhul ei, şi ea în chiar clipa aceea a înviat; şi El a poruncit să i se dea să mănânce. 

56 Şi părinţii ei au rămas încremeniţi. Iar El le-a poruncit să nu spună nimănui ceea ce s-a petrecut. 
9 

Trimiterea celor doisprezece. Irod şi lisus. Săturarea celor cinci mii. Mărturisirea lui Petru. Întâia 
vestire a Patimilor. Schimbarea la faţă. Vindecarea copilului demonizat. A doua vestire a Patimilor. 

Cine este cel mai mare? Folosirea numelui lui lisus. 

1 Şi chemându-i pe cei doisprezece ucenici ai Săi, le-a dat putere şi stăpânire peste toți demonii şi 
să vindece bolile. 

2 Şi i-a trimis să propovăduiască împărăţia lui Dumnezeu şi să-i vindece pe cei bolnavi. 

3 Şi le-a zis: „Să nu luaţi nimic la drum: nici toiag, nici traistă, nici pâine, nici bani şi nici să aveţi 
câte două haine. 

4 Şi în orice casă veţi intra, acolo să rămâneţi şi de-acolo să nu plecaţi. 

5 Cât despre cei ce nu vă vor primi, când ieşiţi din cetatea aceea scuturaţi praful de pe picioarele 
voastre, spre mărturie împotriva lor”. 

6 Iar ei au plecat şi treceau prin sate binevestind şi vindecând pretutindeni. 

7 Şi de toate cele petrecute a auzit Irod tetrarhul şi era nedumerit; că se spunea de către unii că loan 
a înviat din morţi; 

8 iar de către alții, că Ilie s-a arătat; şi iarăşi de către alții, că un profet din cei vechi a înviat. 

9 Jar Irod a zis: „Lui loan, eu i-am tăiat capul. Cine este dar acesta despre care aud astfel de 
lucruri?” Şi căuta să-l vadă. 

10 Şi întorcându-se apostolii, I-au spus toate câte au făcut. Şi luându-i doar pe ei-înde-ei, S-a dus 
într-un loc pustiu, spre cetatea numită Betsaida. 

11 Dar când au aflat mulțimile, s-au dus după EI; şi El, primindu-le cu bunăvoință, le vorbea despre 
împărăția lui Dumnezeu; iar pe cei ce aveau trebuinţă de vindecare, îi vindeca. 

12 Dar ziua a-nceput să se plece. Şi cei doisprezece au venit şi I-au spus: „Dă drumul mulţimii să se 
ducă prin satele şi gospodăriile dimprejur, ca să poposească şi să-şi găsească de mâncare, că aici 
suntem în loc pustiu”. 

13 Iar El le-a zis: „Daţi-le voi să mănânce”. Şi ei au zis: „Nu avem mai mult decât cinci pâini şi doi 
peşti, afară numai dacă ne vom duce noi şi vom cumpăra hrană pentru poporul acesta”. 

14 Că erau ca la cinci mii de bărbaţi. Iar El le-a zis ucenicilor Săi: „Aşezaţi-i jos, în cete de câte 
cincizeci”. 

15 Şi au făcut aşa şi i-au aşezat pe toți. 

16 Iar Iisus, luând cele cinci pâini şi cei doi peşti şi privind la cer, le-a binecuvântat, a frânt şi le-a 
dat ucenicilor ca să le pună înaintea mulțimii. 

17 Şi au mâncat şi s-au săturat toţi; şi au luat ceea ce le-a rămas, douăsprezece coşuri pline de 
fărâmituri. 

18 Şi a fost că pe când El Se ruga deoparte, ucenicii erau cu EI, iar El i-a întrebat, zicând: „Cine zic 
mulțimile că sunt Eu?” 

19 Iar ei, răspunzând, au zis: „loan Botezătorul; iar alții Ilie, iar alţii că a înviat un profet din cei 
vechi”. 

20 Şi El le-a zis: „Dar voi, voi cine ziceţi că sunt Eu?” Iar Petru, răspunzând, a zis: „Hristosul lui 


Dumnezeu”. 

21 lar El sub mustrare le-a poruncit ca pe aceasta să n-o spună nimănui, 

22 zicând: „Fiul Omului trebuie să pătimească multe şi să fie defăimat de către bătrâni şi de către 
arhierei şi de către cărturari şi să fie omorât, iar a treia zi să învie”. 

23 Şi tuturor le spunea: „Dacă voieşte cineva să vină după Mine, să se lepede de sine, în fiecare zi 
să-şi ia crucea şi să-Mi urmeze Mie; 

24 fiindcă tot cel ce va voi să-şi scape viaţa, O va pierde; iar cel ce-şi va pierde viaţa pentru Mine, 
acela O va mântui. 

25 Că ce-i foloseşte omului dacă va câştiga lumea-ntreagă, dar pe sine se va pierde sau se va 
păgubi? 

26 Că tot cel ce se va ruşina de Mine şi de cuvintele Mele, de acela şi Fiul Omului Se va ruşina 
când va veni întru slava Sa şi a Tatălui şi a sfinţilor îngeri. 

27 Dar cu adevărat vă spun Eu vouă: Sunt unii dintre cei ce stau aici care nu vor gusta moartea până 
ce nu vor vedea împărăţia lui Dumnezeu!” 

28 Iar la vreo opt zile după cuvintele acestea i-a luat pe Petru şi pe loan şi pe Iacob şi s-a suit în 
munte ca să Se roage. 

29 Şi a fost că pe când Se ruga, înfăţişarea feţei Sale a devenit alta şi îmbrăcămintea Lui albă, 
strălucind. 

30 Şi iată, doi bărbaţi vorbeau cu El; aceştia erau Moise şi Ilie 

31 care, arătându-se întru slavă, vorbeau despre sfârşitul Său pe care avea să-l împlinească în 
Ierusalim. 

32 Iar Petru şi cei împreună cu El erau îngreuiați de somn; şi când s-au deşteptat, I-au văzut slava şi 
pe cei doi bărbaţi stând cu EI. 

33 Şi a fost că pe când aceştia se despărţeau de El, Petru I-a zis lui lisus: „Învăţătorule, bine ne este 
să fim aici; 

1 Asupra înţelesului exact al acestui enunţ vezi nota de la Mt 16, 25. 

2 Amănunt propriu lui Luca, anticipând momentul din grădina Ghetsimani. Dimensiunea alegorică 
explică şi inserția lui după relatarea evenimentului, fiind însă evident că extazul şi trezirea 
ucenicilor se petrecuseră înainte. 

să facem trei colibe: Ţie una, lui Moise una şi una lui Ilie”; el neştiind ce spune. 

34 Şi pe când vorbea el acestea, s-a făcut un nor şi i-a umbrit; şi s-au înspăimântat când au intrat în 
nor. 

35 Şi glas s-a făcut din nor, zicând: „Acesta este Fiul Meu Cel iubit, de El să ascultați!” 

36 Şi când glasul a trecut, lisus s-a aflat singur. Şi ei au tăcut; şi în acele zile n-au spus nimănui 
nimic din cele ce văzuseră. 

37 Şi a fost că în ziua următoare, când s-au coborât din munte, L-a întâmpinat mulţime multă. 

38 Şi iată că un bărbat din mulțime a strigat, zicând: „Învăţătorule, rogu-mă ie, caută spre fiul 
meu, că numai pe el îl am; 

39 şi iată că un duh necurat îl apucă şi deodată răcneşte şi-l zguduie cu spume şi cu greu pleacă de 
la el, după ce l-a zdrobit. 

40 Şi m-am rugat de ucenicii Tăi să-l scoată, dar ei n-au fost în stare”. 

41 Iar lisus, răspunzând, a zis: „O, neam necredincios şi îndărătnic!, până când voi fi cu voi şi vă 
voi răbda?... Adu-l aici pe fiul tău!” 

42 Şi pe când acesta se apropia, demonul l-a trântit şi l-a zgâlţâit. Iar lisus a certat duhul cel necurat 
şi l-a vindecat pe copil şi i l-a dat tatălui său. 

43 Iar toţi au rămas uimiți de măreţia lui Dumnezeu. Şi în timp ce toţi se minunau de toate câte le 
făcea, El le-a zis ucenicilor Săi: 

44 „Puneţi în urechile voastre cuvintele acestea: Fiul Omului va să fie dat în mâinile oamenilor”. 

45 Dar ei nu înțelegeau cuvântul acesta, că era ascuns pentru ei, ca să nu-l priceapă, şi se temeau să- 
L întrebe despre acest cuvânt. 

46 Şi le-a venit un gând: „Cine între ei ar fi mai mare?” 

47 Iar lisus, cunoscând gândul inimii lor, a luat un copil, l-a pus lângă Sine 


48 şi le-a zis: „Tot cel care-l va primi pe pruncul acesta întru numele Meu, pe Mine Mă primeşte; şi 
tot cel ce Mă va primi pe Mine, primeşte pe Cel ce m-a trimis pe Mine. Căci cel ce este mai mic 
între voi toţi, acela este mai mare”. 

49 Iar loan, răspunzând, I-a zis: „Învățătorul, noi am văzut pe unul scoțând demoni întru numele 
Tău şi l-am oprit, pentru că el nu merge cu noi”. 

50 Iar Iisus i-a zis: „Nu-l opriţi; căci cel ce nu este împotriva voastră este pentru voi”. 

51 Şi a fost că atunci când s-au apropiat zilele înălțării Sale3, El Şi-a întărit gândul de a merge la 
Ierusalim. 

52 Şi a trimis vestitori înaintea Sa. Şi mergând ei, au intrat într-un sat de Samarineni, ca să-I 
pregătească totul. 

53 Dar ei nu L-au primit, pentru că El Se îndrepta spre Ierusalim4. 

54 Şi văzând aceasta, ucenicii Iacob şi loan I-au zis: „Doamne, vrei să zicem 

3 Perioada patimilor, răstignirii, învierii şi înălțării lui lisus, toate alcătuind trepte suitoare spre 
desăvârşirea rostului Său pe pământ. Pentru definirea aceleiaşi perioade, loan foloseşte o expresie 
mai teologică: preamărire (zilele în care isus este preamărit) (In 7, 39; 16, 13). 

4 Sub semnul reciprocităţii, Samarinenii evitau contactele cu Iudeii, şi cu atât mai mult cu pelerinii 
ce călătoreau spre Ierusalim; de obicei, aceştia din urmă ocoleau teritoriul Samariei (provincie între 
Galileea şi Iudeea), preferând un drum mai lung şi mai anevoios. 

să se coboare foc din cer să-i mistuie, cum a făcut şi Ilie?...”. 

55 Iar El, întorcându-Se, i-a certat şi le-a zis: „Nu ştiţi ai Cărui Duh sunteţi? Că Fiul Omului n-a 
venit să piardă sufletele oamenilor, ci să le mântuiască”. 

56 Şi s-au dus în alt sat. 

57 Şi pe când mergeau ei pe cale, cineva I-a zis: „Te voi urma oriunde Te vei duce”. 

58 Şi lisus i-a zis: „Vulpile au vizuini şi păsările cerului, cuiburi; dar Fiul Omului n-are unde să-Şi 
plece capul”. 

59 Şi către altul a zis: „Urmează-Mi 
îngrop pe tatăl meu”. 

60 lar El i-a zis: „Lasă-i pe morţi să-şi îngroape morții5, iar tu mergi de vesteşte împărăţia lui 
Dumnezeu”. 

61 Iar altul I-a zis: „Te voi urma, Doamne, dar mai întâi îngăduie-mi să-mi iau rămas-bun de la cei 
de acasă”. 

62 Iar lisus i-a zis: „Nici unul care pune mâna pe plug şi se uită îndărăt nu este potrivit pentru 
împărăția lui Dumnezeu”. 

10 

Trimiterea celor şaptezeci. Vai de cetăţile nepocăite! Întoarcerea celor şaptezeci. Bucuria lui Iisus. 
Parabola samarineanului milostiv. Marta şi Maria. 

5 Joc între dublul înţeles al cuvântului „mort”: mort sufleteşte şi mort fizic. Cadrul mai larg şi 
motivarea acestor cuvinte se află la Mt 8, 22. Vezi şi nota. 

1 Iar după acestea, Domnul a ales alți şaptezecil şi i-a trimis doi câte doi înaintea feţei Sale, în 
fiecare cetate şi loc unde El Însuşi avea să meargă?. 

2 Şi le spunea: „Secerişul este mult, dar lucrătorii sunt puţini; aşadar, rugaţi-L pe Domnul 
secerişului să scoată lucrători la secerişul Său. 

3 Mergeţi! lată, Eu vă trimit ca pe nişte miei în mijlocul lupilor. 

4 Nu purtaţi pungă, nici traistă, nici încălțăminte; şi nimănui să nu-i daţi bineţe pe cale. 

5 Iar în orice casă veţi intra, mai întâi ziceţi: Pace casei acesteia! 

6 Şi de va fi acolo un fiu al păcii, pacea voastră se va odihni peste el; iar de nu, ea se va întoarce la 
Vol. 

7 Şi în această casă rămâneţi, mâncând şi bând ceea ce vă vor da, căci vrednic este lucrătorul de 
plata sa. Nu vă mutaţi din casă-n casă. 

8 Şi în oricare cetate veţi intra şi-n care vă vor primi, mâncaţi ceea ce vi se va pune înainte. 

9 Şi vindecaţi-i pe bolnavii din ea, şi spuneţi-le: s-a apropiat de voi împărăţia lui Dumnezeu! 

1 După unele manuscrise vechi, numărul acestor apostoli ar fi fost de 72. E vorba de două tradiţii 
diferite; potrivit celei greceşti, numărul popoarelor descendente din Noe, menţionate în capitolul 10 


1? 


Iar acela a zis: „Doamne, mai întâi Dă-mi voie să merg să-l 


din Cartea Facerii, a fost 72, în timp ce tradiţia ebraică consemnează 70. De reţinut că numărul 
apostolilor are o dimensiune simbolică; cei 12 care alcătuiesc nucleul sunt în relaţie cu cele 12 
triburi ale lui Israel, cărora mesajul evanghelic li se adresează cu prioritate; cei 70 sunt în relaţie cu 
neamurile non-iudaice, a căror evanghelizare este solicitată de caracterul universal al creştinismului. 
2 De data aceasta nu-i trimite ca să-l asigure loc de popas, ca în 9, 52, ci să-l pregătească terenul 
sufletesc pentru lucrarea cuvântului lui Dumnezeu. 

10 Şi în oricare cetate veţi intra şi-n care nu vă vor primi, ieşiţi în pieţele ei şi ziceţi: 

11 Din cetatea voastră, şi praful care s-a lipit de picioarele noastre vi-l scuturăm vouă. Dar pe 
aceasta s-o ştiţi: că s-a apropiat împărăţia lui Dumnezeu! 

12 Vă spun Eu vouă că în ziua aceea mai uşor îi va fi Sodomei decât cetății aceleia. 

13 Vai ție, Horazine! Vai ţie, Betsaido! Că dacă în Tir şi în Sidon s-ar fi făcut minunile care s-au 
făcut la voi, de mult s-ar fi pocăit, stând în sac şi-n cenuşă. 

14 Dar Tirului şi Sidonului mai uşor le va fi la judecată decât vouă. 

15 Şi tu, Capernaume, nu pân” la cer ai fost înălţat?: Pân” la iad vei fi coborât! 

16 Cel ce vă ascultă pe voi, pe Mine Mă ascultă; şi cel ce se leapădă de voi, de Mine se leapădă; iar 
cel ce se leapădă de Mine se leapădă de Cel ce m-a trimis pe Mine”. 

17 şi s-au întors cei şaptezeci cu bucurie şi I-au spus: „Doamne, şi demonii ni se pleacă întru 
numele Tău”. 

18 Şi le-a zis: „„Văzutu-l-am pe Satana din cer ca un fulger căzând. 

19 Iată, v-am dat putere să călcaţi peste şerpi şi peste scorpii şi peste toată puterea vrăjmaşului, şi 
nimic nu vă va vătăma. 

20 Dar nu de aceasta să vă bucuraţi, că duhurile vi se pleacă, ci bucuraţi-vă că numele voastre sunt 
scrise în ceruri”. 

21 În ceasul acesta EI S-a bucurat cu Duhul şi a zis: „„Mulţumescu-Ţi3, Părinte, 

3 Cuvântul original e mult mai bogat în înţelesuri, ceea ce explică variantele unor traducători: Îţi 
mulţumesc, Te slăvesc, Te binecuvintez, Te laud, Te preamăresc. 

Doamne al cerului şi al pământului, că ai ascuns acestea de cei înţelepţi şi de cei pricepuţi şi le-ai 
descoperit pruncilor. Da, Părinte, că aşa a fost înainte-Ți bunăvoința Ta”. 

22 Şi întorcându-Se către ucenici, a zis: „Toate Mi-au fost date de către Tatăl Meu şi nimeni nu 
cunoaşte cine este Fiul decât numai Tatăl, şi cine este Tatăl decât numai Fiul şi cel căruia vrea Fiul 
să-i descopere”. 

23 Şi întorcându-Se către ucenici, le-a zis îndeosebi: „Fericiţi sunt ochii care văd ceea ce vedeţi 
voi!, 

24 că vă spun Eu vouă: Mulţi profeţi şi împărați au vrut să vadă ce vedeţi voi şi n-au văzut, şi să 
audă ce auziţi voi, dar n-au auzit!” 

25 Şi iată, un învăţător de lege s-a ridicat, ispitindu-L şi zicând: „Învăţătorule, ce să fac ca să 
moştenesc viaţa de veci?” 

26 Iar El i-a zis: „Ce este scris în lege?, cum citeşti?” 

27 lar el, răspunzând, a zis: „Să iubeşti pe Domnul Dumnezeul tău din toată inima ta şi din tot 
sufletul tău şi din toată puterea ta şi din tot cugetul tău; iar pe aproapele tău, ca pe tine însuţi”. 

28 lar El i-a zis: „Drept ai răspuns; fă aceasta şi vei fi viu”. 

29 Dar el, voind să se îndreptăţească pe sine4, I-a zis lui lisus: „Şi cine este aproapele meu?” 

30 Iar isus, răspunzând, a zis: „Un om cobora de la Ierusalim la Ierihon şi a căzut între tâlhari care, 
după ce l-au dezbrăcat şi l-au rănit, au plecat, lăsându-l aproape mort. 

4= Pentru faptul de a-i fi pus o întrebare elementară, cu un răspuns atât de simplu. 

31 Iar din întâmplare un preot cobora pe calea aceea, şi văzându-l, a trecut pe-alături. 

32 Tot aşa şi un levit, ajungând în locul acela şi văzând, a trecut pe-alături. 

33 Iar un samarinean care mergea pe cale a venit la el şi, văzându-l, i s-a făcut milă; 

34 şi apropiindu-se, i-a legat rănile, turnând pe ele untdelemn şi vin; şi punându-l pe dobitocul său, 
l-a dus la un han şi i-a purtat de grijă. 

35 Şi a doua zi, scoțând doi dinari, i-a dat hangiului şi i-a zis: Ai grijă de el; şi ceea ce vei mai 
cheltui ţi-i voi da eu când mă voi întoarce. 

36 Care din aceştia trei ţi se pare că a fost aproapele celui căzut între tâlhari?” 


37 lar el a zis: „Cel care şi-a făcut milă cu el”. lisus i-a zis: „Mergi şi fă şi tu asemenea!” 

38 Şi pe când mergeau ei, El a intrat într-un sat; iar o femeie cu numele Marta L-a primit în casa ei. 
39 Şi ea avea o soră ce se chema Maria, care, aşezându-se la picioarele Domnului, Îi asculta 
cuvântul. 

40 lar Marta se silea cu multă slujire şi, apropiindu-se, a zis: „Doamne, oare nu socoteşti că sora 
mea m-a lăsat să slujesc singură? Spune-i deci să mă ajute”. 

41 Şi răspunzând Domnul, i-a zis: „Marto, Marto, te-ngrijeşti şi pentru multe te sileşti, 

42 ci un lucru trebuie; că Maria partea cea bună şi-a ales-o, care nu i se va lua”. 

Rugăciunea Domnească. Lucrarea rugăciunii. lisus şi Beelzebul. Agresivitatea duhului rău. Semnul 
lui Iona. Lampa luminândă. Iisus împotriva cărturarilor, fariseilor şi învăţătorilor de Lege. 

1 Şi a fost că pe când era El rugându-se într-un loc, după ce a încetat I-a zis unul din ucenicii Săi: 
„Doamne, învaţă-ne să ne rugăm, aşa cum şi loan i-a învățat pe ucenicii lui”. 

2 Şi le-a zis: „Când vă rugaţi, ziceți: Tatăl nostru Carele eşti în ceruri, sfințească-se numele Tău. 
Vină împărăția Ta. Facă-se voia Ta precum în cer aşa şi pe pământ. 

3 Pâinea noastră cea de toate zilele dă-ne-o nouă-n fiecare zi. 

4 Şi ne iartă nouă păcatele noastre, căci şi noi iertăm oricui ne-o datorează nouă. Şi nu ne duce pe 
noi în ispită, ci ne izbăveşte de Cel-Rău”. 

5 Şi le-a zis: „Cine dintre voil, având un prieten, de se va duce la el în miez de noapte şi-i va zice: 
Prietene, împrumută-mă cu trei pâini, 

6 că mi-a venit un prieten de pe drum şi n-am ce să-i pun dinainte; 

7 dar acela, răspunzând dinlăuntru, i-ar zice: Nu-mi da de lucru!, acum uşa e-ncuiată şi copiii mei 
sunt în aşternut cu mine; nu pot să mă scol să-ţi dau... 

8 Vă spun Eu vouă: Chiar dacă nu se va scula şi nu-i va da pentru că-i este prieten, pentru 
îndrăzneala lui, totuşi, se va scula şi-i va da cât îi trebuie. 

1 Din cauza complexităţii gramaticale, întrebarea pare neterminată; răspunsul ei se află în versetul 
8. 

9 Şi Eu vă zic: Cereţi şi vi se va da; căutaţi şi veţi afla; bateţi şi vi se va deschide. 

10 Că oricine cere, ia; şi cel ce caută, găseşte; şi celui ce bate, i se va deschide. 

11 Şi care tată dintre voi, dacă-i va cere fiul său pâine, îi va da piatră? Sau dacă-i va cere peşte, în 
loc de peşte îi va da şarpe? 

12 Sau dacă-i va cere un ou, îi va da scorpie? 

13 Deci dacă voi, răi fiind, ştiţi să le daţi fiilor voştri daruri bune, cu cât mai mult Tatăl Cel din 
ceruri va da Duh Sfânt celor care-L cer de la EI!” 

14 Şi a scos un demon, şi acela era mut. Şi a fost că atunci când a ieşit demonul, mutul a vorbit şi 
mulțimile s-au minunat. 

15 Iar unii dintre ei au zis: „Cu Beelzebul, căpetenia demonilor, scoate demoni”. 

16 Iar alţii, ispitindu-L2, Îi cereau semn din cer. 

17 Dar EI, cunoscând gândurile lor, le-a zis: „Orice împărăție care se dezbină în sinea ei se pustieşte 
şi casă peste casă cade. 

18 Dacă deci Satana s-a dezbinat în sinea lui, cum îi va mai dăinui împărăția? Fiindcă voi ziceţi că 
Eu cu Beelzebul îi scot pe demoni. 

19 Iar dacă Eu îi scot pe demoni cu Beelzebul, fiii voştri cu cine îi scot? De aceea ei vă vor fi 
judecători. 

20 Dar dacă Eu îi scot pe demoni cu degetul lui Dumnezeu3, iată că împărăția lui Dumnezeu a ajuns 
la voi! 

2Cu intenţia de a-L pune la încercare. 

3 În locul paralel de la Mt 12, 28: cu Duhul lui Dumnezeu. Expresia „degetul lui Dumnezeu” este 
preluată din Iş 8, 19 şi se referă la puterea lui Dumnezeu care lucra prin Moise împotriva puterilor 
magice ale vrăjitorilor egipteni. 

21 Atunci când un om tare, înarmat fiind, îşi păzeşte curtea, avuţiile lui sunt în pace; 

22 iar când unul mai tare decât el vine asupră-i şi-l înfrânge, acela îi ia toate armele în care se 


încrezuse şi-şi împarte prăzile. 

23 Cel ce nu este cu Mine e împotriva Mea; şi cel ce nu adună cu Mine, risipeşte. 

24 Când duhul necurat iese din om, umblă prin locuri fără de apă căutând odihnă; şi negăsind, zice: 
Mă voi întoarce în casa mea, din care am ieşit. 

25 Şi venind, o află măturată şi împodobită. 

26 Atunci se duce şi ia cu el alte şapte duhuri mai rele decât el; şi ele intră şi locuiesc acolo; şi 
starea de pe urmă a omului aceluia se face mai rea decât cea dintâi”. 

27 Şi a fost că pe când spunea El acestea, o femeie din mulţime, ridicându-şi glasul, I-a zis: „Fericit 
este pântecele care Te-a purtat şi pieptul la care ai supt!” 

28 lar El a zis: „Într-adevăr, fericiţi sunt cei ce ascultă cuvântul lui Dumnezeu şi-l păzesc 4”. 

29 Şi cum mulțimile creşteau, El a început să grăiască: „Neamul acesta este neam viclean; cere 
semn, dar semn nu i se va da, în afară de semnul profetului Iona. 

30 Că precum a fost lona semn pentru 

4 lisus confirmă aserțiunea femeii şi o generalizează, extinzând-o asupra tuturor celor ce, asemenea 
şi după modelul maicii Sale, ascultă şi îndeplinesc voia lui Dumnezeu („Fie mie după cuvântul tău”, 
Le 1, 38). 

Niniviteni, tot aşa şi Fiul Omului va fi pentru neamul acesta. 

31 Regina de la miazăzi5 se va ridica la judecată cu bărbaţii neamului acestuia şi-i va osândi, pentru 
că ea a venit de la marginile pământului ca să asculte înţelepciunea lui Solomon; şi iată, aici e mai 
mult decât Solomon! 

32 Bărbaţii din Ninive se vor scula la judecată cu neamul acesta şi-l vor osândi, pentru că ei s-au 
pocăit la propovăduirea lui Iona; şi iată, aici e mai mult decât Iona! 

33 Nimeni, aprinzând făcha, nu o pune în loc ascuns, nici sub obroc, ci în sfeşnic, pentru ca cei ce 
intră să vadă lumina. 

34 Ochiul tău este luminătorul trupului. Când ochiul tău este curat, şi trupul tău întreg e luminat; dar 
când ochiul tău este rău, şi trupul tău e întunecat. 

35 Aşadar, ia seama ca lumina din tine să nu fie întuneric. 

36 Prin urmare, dacă tot trupul tău este luminat, neavând nici o parte întunecată, luminat va fi în 
întregime, ca atunci când te luminează făclia cu strălucirea ei”. 

37 Şi pe când El vorbea, un fariseu L-a rugat să prânzească la el; şi intrând, a şezut la masă. 

38 Iar fariseul s-a mirat văzând că El nu s-a spălat înainte de masă. 

39 Şi Domnul i-a zis: „Acum, voi, fariseilor, curăţiţi partea din afară a paharului şi a blidului, dar 
lăuntrul vostru 

5 Regina de Saba, celebră prin vizita pe care i-a făcut-o regelui Solomon spre a-i cunoaşte 
înţelepciunea (3 Rg 10, 1-13); mai târziu revendicată de Etiopieni drept întemeietoarea dinastiei lor 
imperiale, în descendența lui Solomon. 

este plin de răpire şi de viclenie. 

40 Nebunilor! Oare nu cel ce a făcut partea din afară a făcut-o şi pe cea dinlăuntru? 

41 Dar daţi-le ca milostenie pe cele dinlăuntrul vostru şi, iată, toate vă sunt curate!...6 

42 Dar vai vouă, fariseilor!, că daţi zeciuială din izmă şi din untişor şi din toate legumele, dar lăsaţi 
la o parte dreptatea şi iubirea lui Dumnezeu; pe acestea se cuvenea să le faceţi, fără ca pe acelea să 
le lăsaţi. 

43 Vai vouă, fariseilor!, că iubiţi scaunele cele dintâi în sinagogi şi salutările în pieţe. 

44 Vai vouă, cărturari şi farisei făţarnici!, că sunteţi ca mormintele ce nu se văd şi pe care oamenii 
calcă fără s-o ştie”7. 

45 Şi răspunzând unul dintre învățătorii de lege, I-a zis: „Învăţătorule, spunând acestea ne ocărăşti 
ŞI pe noi?” 

46 lar El a zis: „Vai şi vouă, învăţătorilor de lege!, că-i împovăraţi pe oameni cu sarcini anevoie de 
purtat, dar voi nici cel puţin c-un deget nu le-atingeţi. 

47 Vai vouă!, că voi clădiţi mormintele profeților, dar părinţii voştri i-au ucis. 

48 Deci voi sunteţi martori şi încuviinţaţi faptele părinților voştri; pentru că 

6 Text dificil prin ambiguitate intenţionată. Faţă de enunţul sobru şi direct din Mt 23, 26 („Curăţă 
întâi partea dinlăuntru a paharului şi a blidului, pentru ca şi cea din afară să fie curată”), în textul şi 


contextul lui Luca pare a fi şi o notă de ironie: fariseii sunt invitaţi să se debaraseze de „răpirea şi 
viclenia” dinlăuntrul fiinţei lor, dar invitația vizează şi maniera în care ei obişnuiesc să mimeze 
facerea de bine. 

7 A călca pe un mormânt însemna nu numai o profanare, ci şi dobândirea unei impurități rituale. 

ei i-au ucis, iar voi le clădiţi mormintele!... 

49 De aceea şi înţelepciunea lui Dumnezeu a zis: Voi trimite la ei profeți şi apostoli; şi dintre ei vor 
ucide şi vor prigoni; 

50 ca să se ceară de la neamul acesta sângele tuturor profeților care s-a vărsat de la întemeierea 
lumii, 

51 de la sângele lui Abel până la sângele lui Zaharia, cel ce a pierit între altar şi templu. Adevăr vă 
spun: Se va cere de la neamul acesta! 

52 Vai vouă, învăţătorilor de lege!, că aţi acaparat cheia cunoaşterii8; voi înşivă n-aţi intrat, iar pe 
cei ce voiau să intre i-aţi împiedicat”. 

53 leşind El de acolo, cărturarii şi fariseii au început să-L urască cu înverşunare şi să-L facă să 
vorbească despre mai multe, 

54 pândindu-L şi căutând să prindă ceva din gura Lui, ca să-l găsească vină. 

12 

Mărturisirea deschisă şi fără frică a Evangheliei. Păcatul împotriva Duhului Sfânt. Parabola 
bogatului nesăbuit. Încrederea în bunătatea lui Dumnezeu. Semnele vremii. Slugile veghetoare. 
Iisus, pricină de dezbinare. 

1 Între timp, adunându-se mulţime de oameni atât de mare încât se călcau 

8 Literal: ați luat-o; aţi ridicat-o de la locul ei. Deţinând monopolul asupra interpretării legii şi, în 
acelaşi timp, interpretând-o fals, acest soi de cărturari sechestraseră accesul (atât pe al lor cât şi pe 
al altora) la cunoaşterea adevărului dumnezeiesc, singura cale ce duce spre mântuire. 

unii pe alţii -, lisus a început să le vorbească mai întâi ucenicilor Săi: „Feriţi-vă de aluatul fariseilor, 
care este fățărnicia; 

2 că nimic nu este acoperit care să nu se descopere şi nimic ascuns care să nu fie cunoscut. 

3 De aceea, câte aţi spus la întuneric se vor auzi la lumină; şi ceea ce aţi vorbit la ureche, în cămări, 
se va propovădui de pe acoperişuri. 

4 Dar vă spun Eu vouă, prietenii Mei: Să nu vă temeţi de cei ce ucid trupul şi după aceea nimic mai 
mult nu pot face. 

5 Vă voi arăta însă de cine să vă temeţi: Temeţi-vă de acela care, după ce a ucis, are putere să 
arunce în gheenă; da, v-o spun Eu vouă, de acela să vă temeţi! 

6 Nu se vând oare cinci vrăbii cu doi bani? Şi nici una din ele nu este uitată înaintea lui Dumnezeu; 
7 cât despre voi, şi perii capului vostru, toţi sunt numărați. Să nu vă temeţi: voi sunteţi mai de preţ 
decât multe vrăbii. 

8 Dar vă spun: Pe tot cel ce Mă va mărturisi pe Mine înaintea oamenilor, şi Fiul Omului îl va 
mărturisi înaintea îngerilor lui Dumnezeu. 

9 Iar cel ce se va lepăda de Mine înaintea oamenilor, lepădat va fi înaintea îngerilor lui Dumnezeu. 
10 Oricine va spune un cuvânt împotriva Fiului Omului, va fi iertat; dar cel ce va blasfemia 
împotriva Duhului Sfânt, nu va fi iertat. 

11 Iar când vă vor duce în sinagogi şi la dregători şi la stăpâniri, nu vă îngrijiţi cum sau ce să 
răspundeţi sau ce să spuneţi, 

12 că Duhul Sfânt, în chiar ceasul acela, vă va învăţa ce trebuie să spuneți”. 

13 Zisu-l-a cineva din mulţime: „Învăţătorule, spune-i fratelui meu să împartă moştenirea cu mine”. 
14 Iar El i-a zis: „Omule, cine m-a pus pe Mine judecător sau împărţitor peste voi?” 

15 Şi a zis către ei: „Luaţi seama şi păziţi-vă de toată lăcomia, căci viaţa cuiva nu stă în prisosul 
avuţiilor sale”. 

16 Şi le-a spus această parabolă: „Unui om bogat i-a rodit din belşug țarina. 

17 Şi el cugeta în sine, zicând: Ce voi face, că n-am unde să-mi adun roadele? 

18 Şi a zis: Aceasta voi face: Strica-voi hambarele mele şi mai mari le voi zidi şi-mi voi strânge 
acolo tot grâul meu şi bunătățile mele; 

19 şi-i voi zice sufletului meu: Suflete, ai multe bunătăţi strânse pentru mulți ani; odihneşte-te, 


mănâncă, bea, veseleşte-te!... 

20 Dar Dumnezeu i-a zis: Nebunule!, în noaptea aceasta îţi vor cere sufletul. Şi cele ce-ai pregătit 
ale cui vor fi? 

21 Aşa se întâmplă cu cel ce-şi adună sieşi comori, şi nu întru Dumnezeu se îmbogățește”. 

22 Şi a zis către ucenicii Săi: „De aceea vă spun: Nu purtaţi grijă pentru viaţa voastră ce veţi mânca, 
nici pentru trupul vostru cu ce vă veţi îmbrăca. 

23 Viaţa este mai mult decât hrana şi trupul decât îmbrăcămintea. 

24 Priviţi la corbi, că nici nu seamănă, nici nu seceră; ei n-au cămară, nici hambar, şi Dumnezeu îi 
hrăneşte. Cu mult altceva sunteţi voi decât păsările! 

25 Şi cine dintre voi, purtându-şi de grijă, poate să-i adauge staturii sale un cot? 

26 Deci, dacă nici cel mai mic lucru nu-l puteți face, de ce duceţi voi grijă de celelalte? 

27 Priviţi crinii cum cresc; nu torc, nici nu tes, dar vă spun Eu vouă că nici Solomon, în toată slava 
lui, nu s-a îmbrăcat ca unul din ei. 

28 Iar dacă iarba, care azi e pe câmp iar mâine se aruncă în cuptor, Dumnezeu aşa o îmbracă, cu cât 
mai mult pe voi, puţin-credincioşilor? 

29 Şi să nu căutaţi voi ce veţi mânca şi ce veţi bea, şi nu fiţi îngrijoraţi, 

30 că pe toate acestea păgânii lumii le caută; dar Tatăl vostru ştie că aveţi nevoie de ele; 

31 ci căutaţi mai întâi împărăţia Lui, şi toate acestea vi se vor adăuga. 

32 Nu te teme, turmă mică, pentru că Tatăl vostru a binevoit să vă dea împărăţia. 

33 Vindeţi-vă averile şi dați milostenie; faceţi-vă pungi care nu se învechesc, comoară nesfârşită în 
ceruri, unde fur nu se apropie, nici molie n-o strică; 

34 fiindcă unde vă este comoara, acolo va fi şi inima voastră. 

35 Să vă fie mijlocurile-ncinse şi făcliile aprinse; 

36 şi fiți asemenea oamenilor care-şi aşteaptă stăpânul când se va întoarce de la nuntă, ca venind el 
şi bătând, îndată să-i deschidă. 

37 Fericiţi sunt servii aceia pe care stăpânul, când vine, îi va afla priveghind. Adevăr vă spun, că se 
va încinge şi-i va pune la masă şi, venind lângă ei, le va sluji. 

38 Fie că va veni la straja a doua, fie că va veni la straja a treia, fericiţi sunt ei de-i va găsi aşa. 

39 Dar s-o ştiţi pe asta, că de-ar şti stăpânul casei în care ceas vine furul, ar veghea şi n-ar lăsa să i 
se spargă casa. 

40 Aşadar, şi voi fiţi gata, că Fiul Omului vine în ceasul în care nu gândiţi”. 

41 Şi I-a zis Petru: „Doamne, parabola aceasta o spui pentru noi, sau şi pentru toţi?” 

42 Şi a zis Domnul: „Cine este iconomul credincios şi înţelept pe care stăpânul îl va pune peste 
slugile sale, ca să le dea la vreme măsura lor de grâu? 

43 Fericit este servul acelal pe care, când vine stăpânul său, îl va găsi făcând aşa. 

44 Adevăr vă spun că peste toate avuţiile sale îl va pune. 

45 Dar dacă servul acela va zice în inima sa: Stăpânul meu întârzie să vină!, şi va începe să-i bată 
pe slujitori şi pe slujnice şi să mănânce şi să bea şi să se îmbete, 

46 veni-va stăpânul acelui serv în ziua în care el nu gândeşte şi în ceasul în care el nu ştie şi-l va tăia 
în două, iar partea lui o va pune cu cei necredincioşi. 

47 Şi servul acela care a ştiut voia stăpânului şi n-a pregătit nimic, nici n-a făcut după voia lui, mult 
va fi bătut. 

48 Iar cel care n-a ştiut, dar a făcut lucruri vrednice de bătaie, puţin va fi bătut. De la cel căruia i s-a 
dat mult, mult se va cere; şi de la cel căruia i s-a încredinţat mult, mai mult se va cere. 

49 Foc am venit s-arunc pe pământ, şi cât aş vrea să fie-acum aprins! 

1 Întrebarea lui Petru capătă un răspuns limpede: iconomul (purtător de grijă, intendent) nu este 
altceva decât un servitor pus mai mare peste alţi servitori. 

50 Şi cu botez am a Mă boteza, şi câtă nerăbdare am până ce se va-mplini! 

51 Pare-vi-se c-am venit să dau pace pe pământ? Vă spun că nu, ci dezbinare. 

52 Că de-acum înainte cinci într-o casă vor fi dezbinaţi: trei contra doi şi doi contra trei. 

53 Dezbinaţi vor fi tatăl împotriva fiului şi fiul împotriva tatălui, mama împotriva fiicei şi fiica 
împotriva mamei, soacra împotriva nurorii sale şi nora împotriva soacrei”. 


54 Dar şi mulțimilor le spunea: „Când vedeţi un nor ridicându-se dinspre apus, îndată ziceţi că vine 
ploaie, şi aşa este; 

55 iar când vedeţi vântul suflând de la miazăzi, ziceţi că va fi arşiţă, şi aşa este. 

56 Făţarnicilor! Faţa pământului şi a cerului ştiţi s-o desluşiţi, dar vremea aceasta, pe ea cum de nu 
ştiţi s-o desluşiţi? 

57 Dar de ce nu judecaţi prin voi înşivă ce este drept? 

58 Şi când mergi cu pârâşul tău la judecător, dă-ţi silinţa ca pe drum să te scuturi de el2, ca nu 
cumva să te târască la judecător şi judecătorul să te dea pe mâna temnicerului şi temnicerul să 
tearunce-n temniţă. 

59 Îţi spun Eu ţie: Nu vei ieşi de-acolo până ce nu vei plăti şi cel din urmă ban”. 

2 Literal: să te scapi de el; să termini cu el (în sensul de a găsi o soluţie de împăcare chiar cu preţul 
unui compromis - „mai bună o pace strâmbă decât o judecată dreaptă”). 

13 

Între pocăință şi moarte. Parabola smochinului neroditor. Vindecarea în zi de sâmbătă a unei femei 
gârbove. Parabolele grăuntelui de muştar şi aluatului. Poarta cea strâmtă. Irod-vulpea. Deplângerea 
Ierusalimului. 

1 În acest timp erau de față unii care I-au spus despre Galileenii al căror sânge l-a amestecat Pilat cu 
jertfele lor1. 

2 Şi El, răspunzând, le-a zis: „Credeţi oare că aceşti Galileeni au fost mai păcătoşi decât toți 
Galileenii, fiindcă au pătimit acestea? 

3 Vă spun Eu vouă: Nu!, dar dacă nu vă veți pocăi, toți veți pieri la fel. 

4 Sau acei optsprezece ingi peste care a căzut turnul în Siloam şi i-a omorât, credeți oare că au fost 
ei mai păcătoşi decât toți oamenii care locuiesc în Ierusalim? 

5 Vă spun Eu vouă: Nu!, dar dacă nu vă veți pocăi, toți veți pieri la fel2”. 

6 Şi le-a spus această parabolă: „Cineva avea un smochin sădit în via sa şi a venit să caute rod în el 
şi n-a găsit. 

7 Şi a zis către vier: Iată, sunt trei ani de când vin căutând rod în smochinul acesta şi nu găsesc. 
Taie-l: de ce să ţină pământul degeaba? 

1 Eveniment relatat numai de Luca, în maniera sumară a unui fapt cunoscut: soldaţii romani 
măcelăriseră câţiva Galileeni în chiar momentul când aceştia îşi înjunghiau animalele de jertfă. 

2 Nu se poate stabili o relaţie directă şi cauzală între o calamitate şi victimele ei, dar faptul în sine 
trebuie privit ca un avertisment divin şi o invitaţie la pocăință generală. 

8 Iar el, răspunzând, a zis: Doamne, lasă-l şi anul acesta, până ce-l voi săpa împrejur şi voi pune 
gunoi; 

9 poate că va face rod în cel viitor; iar de nu, îl voi tăia”. 

10 Şi învăţa lisus în una din sinagogi sâmbăta. 

11 Şi iată, o femeie care de optsprezece ani avea un duh de neputinţă şi era gârbovă şi nu putea 
nicidecum să se ridice. 

12 Iar lisus, văzând-o, a chemat-o şi i-a zis: „Femeie, dezlegată eşti tu de neputinţa ta 
13 Şi Şi-a pus mâinile pe ea, şi ea îndată s-a îndreptat şi-L slăvea pe Dumnezeu. 

14 Dar mai-marele sinagogii, mâniindu-se că lisus a vindecat-o sâmbăta, drept răspuns a zis către 
mulţime: „Şase zile sunt în care trebuie să se lucreze; aşadar, în ele veniţi şi vă vindecaţi, dar nu în 
ziua sâmbetei!...”. 

15 Iar Domnul i-a răspuns, zicând: „Făţarnicilor! Fiecare din voi oare nu-şi dezleagă sâmbăta boul 
sau asinul de la iesle şi-l duce de-l adapă? 

16 Dar aceasta, fiică a lui Avraam fiind, pe care, iată, de optsprezece ani a legat-o Satana, oare nu se 
cuvenea să fie dezlegată de legătura aceasta în ziua sâmbetei?” 

17 Şi zicând El acestea, toţi cei care-l stăteau împotrivă se ruşinau; şi toată mulțimea se bucura de 
toate slăvitele fapte săvârşite de El. 

18 Deci zicea: „Cu ce este asemenea împărăția lui Dumnezeu? şi cu ce o voi asemăna? 

19 Asemenea este grăuntelui de muştar pe care l-a luat un om şi l-a aruncat în grădina sa; şi a 
crescut şi s-a făcut pom şi păsările cerului s-au sălăşluit în ramurile lui”. 

20 Şi iarăşi a zis: „Cu ce voi asemăna împărăţia lui Dumnezeu? 


p>> 


21 Asemenea este aluatului pe care l-a luat o femeie şi l-a ascuns în trei măsuri de făină, până ce s-a 
dospit toată”. 

22 Şi trecea prin cetăţi şi prin sate, învățând şi călătorind spre Ierusalim. 

23 Şi I-a zis cineva: „Doamne, puţini sunt oare cei care se mântuiesc?” lar El le-a zis: 

24 „Siliți-vă să intraţi pe poarta cea strâmtă; v-o spun Eu vouă că mulți vor căuta să intre şi nu vor 
putea. 

25 De-ndată ce Stăpânul casei Se va scula şi va încuia uşa, iar voi veţi începe să staţi afară şi să 
bateţi la uşă, zicând: Doamne, Doamne, deschide-ne!, El, răspunzând, vă va zice: Nu ştiu de unde 
sunteți. 

26 Atunci veţi începe să ziceţi: În faţa Ta am mâncat şi am băut, şi Tu în pieţele noastre ai învăţat. 
27 Şi El vă va spune: Nu ştiu de unde sunteți: depărtaţi-vă de la Mine toţi lucrătorii nedreptăţii. 

28 Acolo va fi plângerea şi scrâşnirea dinţilor, când veţi vedea pe Avraam şi pe Isaac şi pe Iacob şi 
pe toţi profeţii în împărăţia lui Dumnezeu, iar pe voi, aruncaţi afară. 

29 Şi vor veni de la răsărit şi de la apus, de la miază-noapte şi de la miazăzi şi vor şedea la masă 
întru împărăţia lui Dumnezeu. 

30 Şi iată, sunt unii de la urmă care vor fi întâi, şi sunt cei dintâi care vor fi la urmă”. 

31 În ziua aceea s-au apropiat de El unii 

din farisei, zicându-I: „leşi şi du-te de aici, că Irod vrea să te omoare”. 

32 Şi El le-a zis: „Duceţi-vă şi spuneţi-i acestei vulpi3: Iată, Eu scot demoni şi fac vindecări astăzi 
şi mâine, şi a treia zi Mă împlinesc4. 

33 Dar astăzi şi mâine şi-n ziua următoare trebuie să umblu, că nu este cu putinţă ca vreun profet să 
piară în afara Ierusalimului. 

34 lerusalime, lerusalime, care-i omori pe profeţi şi-i ucizi cu pietre pe cei trimişi la tine, de câte ori 
am vrut să-i adun pe fiii tăi aşa cum îşi adună cloşca puii sub aripi..., şi voi n-aţi vrut. 

35 Iată, vi se lasă casa pustie; că vă spun Eu vouă: Nu Mă veţi mai vedea până ce va veni vremea 
când veţi zice: Binecuvântat este Cel ce vine întru numele Domnului!” 

14 


Hidropicul vindecat sâmbăta. Alegerea unui loc în societate. Parabola despre cina cea mare. 
epădarea de sine. 

1 Şi a fost că era într-o sâmbătă când a intrat El să mănânce în casa unuia din capii fariseilor. 

2 Şi iată că un om bolnav de hidropicăl era înaintea Lui. 

3 Irod Antipa. lisus sesizează viclenia acestuia de a-l transmite o ameninţare cu scopul de a-L 
demobiliza. 

4 Literal: a treia zi sfârşesc, dar cu înţelesul mai bogat că, prin moartea şi învierea Sa, lisus a făcut 
tot ceea ce Şi-a propus să facă. Şi-a încheiat misiunea, rotunjindu-Se pe Sine în propria Sa operă. 

1 Acumulare de lichid apos în țesuturile şi cavitățile organismului. 

3 Şi, răspunzând, lisus a zis către învățătorii de lege şi către farisei: „Este oare îngăduit a vindeca 
sâmbăta, sau nu?” 

4 Ei însă au tăcut. Şi punându-Şi mâna pe el, l-a vindecat şi i-a dat drumul. 

5 Iar lor le-a zis: „Care dintre voi, de-i va cădea asinul sau boul în fântână, nu-l va scoate în chiar 
ziua sâmbetei?” 

6 Şi n-au putut să-l răspundă la aceasta. 

7 Şi luând El seama cum cei poftiți la masă îşi alegeau cele dintâi locuri, le-a spus o parabolă, 
zicând: 

8 „Când vei fi chemat de cineva la nuntă, nu te aşeza pe locul cel dintâi, ca nu cumva un altul mai 
de cinste decât tine să fie şi el poftit 

9 şi, venind cel care v-a chemat, pe tine şi pe el, să-ți spună: Dă-i acestuia locul! Şi atunci, ruşinat, 
te vei urni să iei locul cel mai de la urmă. 

10 Ci, când vei fi chemat, mergi şi te aşază pe locul cel mai de la urmă pentru ca, atunci când va 
veni cel care te-a poftit, să-ţi spună: Prietene, mută-te mai sus! Atunci vei avea cinste în faţa tuturor 
celor ce stau la masă cu tine. 

11 Că tot cel ce se înalță pe sine va fi smerit, iar cel ce se smereşte pe sine se va înălța”. 


12 Zisu-i-a şi celui care-L chemase: „Când faci prânz sau cină, nu-ţi chema prietenii, nici fraţii, nici 
rudele, nici vecinii bogaţi, ca nu cumva la rândul lor să te cheme şi ei pe tine şi să-ţi fie ca răsplată. 
13 Ci, când faci un ospăț, cheamă-i pe săraci, pe neputincioşi, pe şchiopi, pe orbi, 

14 şi fericit vei fi că ei nu pot să-ţi răsplătească; 

fiindcă ţi se va răsplăti la învierea drepţilor”. 

15 Şi auzind acestea, unul dintre cei ce şedeau cu El la masă I-a zis: „Fericit este cel ce se va ospăta 
întru împărăţia lui Dumnezeu!” 

16 Iar El i-a zis: „Un om oarecare a făcut cină mare şi i-a chemat pe mulți. 

17 Şi la ceasul cinei şi-a trimis slujitorul să le spună celor chemaţi: Veniţi, că iată acum toate sunt 
gata. 

18 Şi toți, parcă înţeleşi, au început să-şi ceară iertare. Cel dintâi a zis: Ţarină am cumpărat şi 
trebuie să ies ca s-o văd; te rog, iartă-mă!... 

19 Şi altul a zis: Cinci perechi de boi am cumpărat şi mă duc să-i încerc; te rog, iartă-mă!... 

20 Şi altul a zis: Femeie mi-am luat, şi de aceea nu pot veni... 

21 Şi întorcându-se slujitorul, i-a spus stăpânului său acestea. Atunci mâniindu-se stăpânul casei, a 
zis: leşi îndată în pieţele şi-n ulițele cetăţii şi adu aici săracii şi neputincioşii şi orbii şi şchiopii... 

22 Şi i-a zis slujitorul: Doamne, ce-ai poruncit s-a făcut, şi încă mai este loc. 

23 Şi a zis stăpânul către slujitor: leşi la drumuri şi la garduri şi sileşte-i pe toţi să intre, ca să mi se 
umple casa. 

24 Că vă spun Eu vouă: Nici unul din bărbaţii aceia care au fost chemaţi nu va gusta din cina Mea”. 
25 Şi mergeau cu El mulțimi numeroase; şi, întorcându-se, le-a zis: 

26 „Dacă vine cineva la Mine şi nu urăşte? pe tatăl său şi pe mamă şi pe 

2 Ebraism preluat de greaca veche şi, prin ea, de limbile moderne. Nu e vorba de a ur? în în ţelesul 
propriu al cuvântului, căci lisus nu îndeamnă niciodată la ură, ci la capacitatea de a te despărți 
imediat şi total de cei dragi spre a deveni adept apropiat al Domnului. Matei, care şi-a scris 
Evanghelia mai întâi în aramaică şi apoi în greacă, a fost conştient de riscul acestui cuvânt şi a 
formulat aceeaşi teză în termeni prioritari: „Cel ce-şi iubeşte pe tatăl său (...) mai mult decât pe 
Mine...” (Mt 10, 37). 

femeie şi pe copil şi pe fraţi şi pe surori, până şi viaţa sa, nu poate fi ucenicul Meu. 

27 Şi cel ce nu-şi poartă crucea şi nu-mi urmează Mie, nu poate fi ucenicul Meu. 

28 Cine dintre voi, vrând să-şi zidească un turn, nu stă mai întâi şi-şi face socoteala cheltuielii, dacă 
are cu ce să-l termine?, 

29 ca nu cumva, punându-i temelia şi neputând să-l isprăvească, toţi cei care vor vedea să înceapă 
a-l lua în râs, 

30 zicând: Acest om a început să zidească şi n-a putut isprăvi!... 

31 Sau care împărat, plecând să se bată-n război cu alt împărat, nu stă mai întâi să se sfătuiască dacă 
e-n stare să-l întâmpine cu zece mii pe cel care vine împotrivă-i cu douăzeci de mii? 

32 lar de nu, fiind acela încă departe, îi trimite solie şi se roagă de pace. 

33 Aşadar, oricine dintre voi care nu se leapădă de tot ce are, nu poate fi ucenic al Meu. 

34 Bună este sarea; dar dacă şi sarea îşi va pierde gustul, cu ce va fi dreasă? 

35 Nu mai e bună de nimic, nici în pământ, nici în gunoi, ci se aruncă afară. Cel ce are urechi de 
auzit, să audă!” 

Trei parabole: Oaia rătăcită; Drahma pierdută; Fiul risipitor. 

1 Şi se apropiau de El toţi vameşii şi păcătoşii, ca să-L asculte. 

2 Şi fariseii şi cărturarii cârteau, zicând: „Acesta-i primeşte pe păcătoşi şi mănâncă cu ei”. 

3 Şi le-a spus parabola aceasta, zicând: 

4 „Care om dintre voi, având o sută de oi şi pierzând una din ele, nu le lasă pe cele nouăzeci şi nouă 
în pustiu şi se duce după cea pierdută, până ce o găseşte? 

5 Şi când o găseşte, o pune pe umerii săi, bucurându-se; 

6 şi sosind acasă, îşi cheamă prietenii şi vecinii, zicându-le: Bucuraţi-vă cu mine, că am găsit oaia 
cea pierdută. 


7 Tot aşa, v-o spun Eu vouă, mai mare bucurie va fi în cer pentru un păcătos care se pocăieşte decât 
pentru nouăzeci şi nouă de drepţi, care n-au nevoie de pocăință. 

8 Sau care femeie, având zece drahmel, dacă pierde o drahmă nu aprinde făclia şi nu mătură casa şi 
nu caută cu grijă până ce o găseşte? 

9 Şi când o găseşte îşi cheamă prietenele şi vecinele, spunându-le: Bucuraţi-vă cu mine, că am găsit 
drahma pe care o pierdusem. 

10 Tot aşa, v-o spun Eu vouă, bucurie se face înaintea îngerilor lui Dumnezeu pentru un păcătos 
care se pocăieşte”. 

11 Şi a zis: „Un om avea doi fii. 

12 Şi cel mai tânăr din ei i-a zis tatălui 

1 Drahma, monedă de aur (4,09 g) sau de argint (3,65 G). 

său: Tată, dă-mi partea de avere ce mi se cuvine. Şi el le-a împărțit averea. 

13 Şi nu după multe zile, adunând toate2, fiul cel mai tânăr s-a dus într-o ţară-ndepărtată şi acolo şi- 
a risipit averea trăind în desfrânări. 

14 Şi după ce a cheltuit totul, s-a făcut foamete mare în ţara aceea şi el a început să ducă lipsă. 

15 Şi ducându-se, s-a alipit de unul din locuitorii acelei ţări, iar acesta l-a trimis la ţarinile sale să 
pască porcii. 

16 Şi dorea să-şi sature pântecele din roşcovele pe care le mâncau porcii, dar nimeni nu-i dădea. 

17 Dar venindu-şi în sine, a zis: Câţi argaţi ai tatălui meu sunt îndestulați de pâine, iar eu pier aici 
de foame! 

18 Sculându-mă, mă voi duce la tatăl meu şi-i voi spune: Tată, greşit-am Cerului3 şi față de tine; 

19 nu mai sunt vrednic să mă numesc fiul tău. Fă-mă ca pe unul din argaţii tăi. 

20 Şi sculându-se, a venit la tatăl său. Şi încă departe fiind el, tatăl său l-a văzut şi i s-a făcut milă 
şi, alergând, i-a căzut pe grumaz şi l-a sărutat. 

21 Şi i-a zis fiul: Tată, greşit-am Cerului şi faţă de tine şi nu mai sunt vrednic să mă numesc fiul tău. 
22 Şi a zis tatăl către slugile sale: Aduceţi-i degrabă haina cea mai scumpă şi-l îmbrăcaţi, şi inel 
puneţi-i pe mână, şi încălțăminte în picioare; 

23 şi aduceţi viţelul cel îngrăşat, înjunghiaţi-l şi, mâncând, să ne veselim; 

2 Transformându-şi averea în bani lichizi, operaţie pentru care i-au trebuit doar câteva zile. 

3 Împotriva lui Dumnezeu. 

24 căci acest fiu al meu era mort şi a înviat, pierdut era şi s-a aflat. Şi au început să se veselească. 

25 Iar fiul lui cel mai mare era la țarină. Şi când a venit şi s-a apropiat de casă, a auzit cântece şi 
Jocuri. 

26 Şi chemând-o pe una din slugi, a întrebat: Ce sunt acestea? 

27 lar ea i-a spus: Fratele tău a venit şi tatăl tău a înjunghiat viţelul cel îngrăşat, pentru că l-a primit 
sănătos. 

28 Şi el s-a mâniat şi nu voia să intre; dar tatăl său, ieşind, îl ruga. 

29 Iar el, răspunzând, i-a zis tatălui său: Iată, de atâţia ani îți slujesc şi niciodată nu ţi-am călcat 
porunca. Şi mie niciodată nu mi-ai dat un ied, ca să mă veselesc cu prietenii mei; 

30 dar când a venit acest fiu al tău, care ţi-a mâncat averea cu desfrânatele, pentru el ai înjunghiat 
viţelul cel îngrăşat... 

31 Iar el i-a zis: Fiule, tu-ntotdeauna eşti cu mine şi toate ale mele ale tale sunt. 

32 Trebuia însă să ne veselim şi să ne bucurăm, căci fratele tău acesta mort era şi a înviat, pierdut 
era şi s-a aflat”4. 

Parabola iconomului nedrept. Parabola bogatului nemilostiv şi săracului Lazăr. 

1 Şi le spunea şi ucenicilor Săi: „Era un om bogat care avea un iconom; şi 

4 Forma reflexivă a acestui verb e concluzia versetului 17. Spre deosebire de oaia rătăcită şi de 
drahma pierdută, care au fost aflate în urma unei căutări, fiul risipitor s-a aflat pe sine printr-un 
proces personal de conştiinţă. 

acesta i-a fost pârât că-i risipeşte avuţile. 

2 Şi chemându-l, i-a zis: Ce-i asta ceaud eu despre tine? Dă-mi socoteala iconomatului tău, fiindcă 
nu mai poţi fi iconom. 


3 Iar iconomul şi-a zis în sine: Ce-am să mă fac, că stăpânul meu îmi ia iconomatul?: să sap, nu pot; 
să cerşesc, mi-e ruşine... 

4 Ştiu ce-am să fac pentru ca, atunci când voi fi scos din iconomat, ei să mă primească în casele lor. 
5 Şi chemând, câte unul, pe fiecare din datornicii stăpânului său, i-a zis celui dintâi: Cât îi eşti dator 
stăpânului meu? 

6 Iar el a zis: O sută de măsuril de untdelemn. Iconomul i-a zis: Ia-ți zapisul, aşază-te şi scrie 
repede cincizeci. 

7 După aceea i-a zis altuia: Dar tu, cât eşti dator? El i-a spus: O sută de măsuri? de grâu. El i-a zis: 
Ia-ţi zapisul şi scrie optzeci. 

8 Şi stăpânul l-a lăudat pe iconomul cel nedrept, fiindcă a lucrat înţelepţeşte3, 

1 Batos: unitate ebraică de măsurat lichide, egală cu 37 litri; în total, 3700 litri, deci o datorie foarte 
mare. 

2 Koros: unitate ebraică de măsurat cereale, egală cu 370 de litri; deci un total de 37000 litri. 

3 Stăpânul nu-l laudă pentru nedreptăţile de dinaintea concedierii, deja sancţionate, ci pentru 
abilitatea de a face faţă unei situații-limită. Potrivit unor exegeţi, iconomul nu a falsificat chitanţele, 
ci le-a redus la valoarea lor nominală, diferenţa fiind comisionul la care funcţia îi dădea dreptul şi 
pe care şi-l pune astfel în rezervă pentru zilele negre ce-l aşteaptă. Pe de altă parte, aşa cum 
împărăția cerurilor poate fi luată cu asalt şi intră în legitima posesie a cuceritorilor (Mt11, 12; Le 
16, 16), inepuizabila vistierie a lui Dumnezeu e deschisă până şi „jafului duhovnicesc”, dacă acesta 
urmăreşte salvarea (mântuirea) sufletului. 

căci fiii veacului acestuia sunt mai înţelepţi în neamul lor decât fiii luminii. 

9 Şi Eu vă spun: Faceţi-vă prieteni prin bogăţia nedreaptă, pentru ca, atunci când ea vă va lipsi, ei să 
vă primească în corturile cele veşnice. 

10 Cel ce este credincios în foarte puţin, şi în mult e credincios; şi cel ce este nedrept în foarte puţin, 
şi în mult e nedrept. 

11 Deci dacă n-aţi fost credincioşi în bogăția cea nedreaptă, cine vă va încredinţa-o pe cea 
adevărată? 

12 Şi dacă în ceea ce vă este străin n-aţi fost credincioşi, cine vă va da ce este al vostru? 

13 Nici o slugă nu poate sluji la doi domni; că ori pe unul îl va urî şi pe celălalt îl va iubi, ori de 
unul se va ţine şi pe celălalt îl va dispreţui. Nu puteţi să slujiți lui Dumnezeu şi lui Mamona”. 

14 Şi pe toate acestea le auzeau şi fariseii, care erau iubitori de argint, şi-L luau în bătaie de joc. 

15 Şi el le-a zis: „Voi sunteţi cei ce vă faceţi pe voi înşivă drepţi înaintea oamenilor, dar Dumnezeu 
vă cunoaşte inimile; căci ceea ce la oameni este înalt, urâciune este înaintea lui Dumnezeu. 

16 Legea şi profeţii au fost până la loan; de atunci încoace se binevesteşte împărăţia lui Dumnezeu 
şi fiecare o ia prin asalt4. 

17 Dar mai lesne este să treacă cerul şi pământul decât din lege să cadă o cirtă5. 

18 Oricine-şi lasă femeia şi ia alta, săvârşeşte adulter; şi cel ce o ia pe cea lăsată de bărbat, adulter 
săvârşeşte. 

4 Vezi nota de la Mt 11, 12. 

5 Vezi nota de la Mt 5, 18. 

19 Era un om bogat care se îmbrăca în porfiră şi în vison6, în toate zilele veselindu-se în chip 
strălucit. 

20 Iar un sărac, anume Lazăr, zăcea în faţa porţii lui, plin de bube, 

21 şi-ar fi poftit să se sature din cele ce cădeau de la masa bogatului; cu toate acestea, înşişi câinii, 
venind, ei îi lingeau bubele?”. 

22 Şi a murit săracul şi a fost dus de îngeri în sânul lui Avraam. Şi a murit şi bogatul şi a fost 
îngropat. 

23 Şi în iad, fiind el în chinuri, îşi ridică ochii şi-l vede de departe pe Avraam, şi pe Lazăr în sânul 
lui. 

24 Şi i-a zis, strigând: Părinte Avraam, ai milă de mine şi trimite-l pe Lazăr să-şi ude vârful 
degetului în apă şi să-mi răcorească limba, că mă chinuiesc în această văpaie. 

25 Dar Avraam i-a zis: Fiule, adu-ţi aminte că tu ţi-ai primit pe cele bune în viaţa ta, şi Lazăr, de 
asemenea, pe cele rele; iar acum, aici, el se mângâie, iar tu te chinuieşti. 


26 Şi peste toate acestea, între noi şi voi prăpastie mare s-a întărit, încât cei ce vor să treacă de aici 
la voi să nu poată, nici de acolo să treacă la noi. 

27 Şi el a zis: Atunci rogu-te, părinte, să-l trimiţi în casa tatălui meu, 

28 că am cinci fraţi; să le dea lor mărturie, ca să nu vină şi ei în acest loc de chin. 

29 Dar Avraam i-a zis: Îi au pe Moise şi pe profeţi; să asculte de ei. 

30 Iar el a zis: Nu, părinte Avraam, 

6 Stofă foarte fină şi scumpă din care era făcută tunica de sub haina de purpură. 

7 Nu numai că nu-l hrănea nimeni, dar devenise el însuşi hrană pentru câini. 

ci dacă se va duce la ei cineva dintre morţi, se vor pocăi. 

31 Şi i-a zis: Dacă nu ascultă de Moise şi de profeţi, nici dacă ar învia cineva din morţi, tot nu vor 
crede”. 

17 

Despre poticniri. Despre iertarea fratelui tău. Puterea credinţei. Vindecarea celor zece leproşi. 
Venirea împărăției lui Dumnezeu. 

1 Şi le-a zis ucenicilor Săi: „E cu neputinţă ca poticnirilel să nu vină, dar vai aceluia prin care ele 
vin: 

2 mai bine i-ar fi dacă şi-ar lega de gât o piatră de moară şi s-ar arunca în mare decât să-i fie piatră 
de poticnire unuia din aceştia mici. 

3 Luaţi aminte la voi înşivă! De-ţi va greşi fratele tău, ceartă-l!; şi dacă se va pocăi, iartă-l. 

4 Şi chiar dacă-ţi va greşi de şapte ori într-o zi şi de şapte ori se va întoarce la tine, zicând: Mă 
pocăiesc!, iartă-l”. 

5 Şi au zis apostolii către Domnul: „Sporeşte-ne credinţa”. 

6 lar Domnul a zis: „De-aţi avea credinţă cât un grăunte de muştar, i-aţi zice acestui sicomor: 
Dezrădăcinează-te şi te sădeşte în mare!, şi v-ar asculta. 

7 Cine dintre voi, având o slugă la arat sau la păscut vitele, îi va zice când se va întoarce din țarină: 
Vino repede şi şezi la masă!, 

8 şi nu-i va zice: Pregăteşte-mi să cinez şi, încingându-te, slujeşte-mi până ce voi mânca şi voi bea, 
şi după aceea vei mânca şi vei bea şi tu? 

1 Vezi nota de la Mc 9, 42. 

9 Îi va mulţumi oare slugii că a făcut cele poruncite? Nu cred. 

10 Aşa şi voi, când veţi face toate cele poruncite vouă, ziceți: Slugi netrebnice suntem; am făcut 
ceea ce eram datori să facem”. 

11 Şi a fost că pe când lisus mergea spre Ierusalim şi trecea prin mijlocul Samariei şi al Galileii, 

12 intrând într-un sat, L-au întâmpinat zece bărbaţi leproşi care au stat departe. 

13 Şi ei şi-au ridicat glasul, zicând: „Iisuse, Învăţătorule, miluieşte-ne!” 

14 Şi văzându-i, El le-a zis: „Mergeţi şi arătaţi-vă preoţilor”. Şi a fost că-n timp ce ei mergeau, s-au 
curățit. 

15 Iar unul din ei, văzând că s-a vindecat, s-a întors slăvindu-L cu glas mare pe Dumnezeu. 

16 Şi a căzut la picioarele Lui, cu faţa la pământ, mulţumindu-l. Şi acela era samarinean. 

17 Şi răspunzând Iisus, a zis: „Oare nu zece s-au curăţit? Cei nouă unde sunt? 

18 nu s-a găsit să se întoarcă să-l dea slavă lui Dumnezeu decât numai acesta, care e de alt neam?” 
19 Şi i-a zis: „Scoală-te şi du-te; credinţa ta te-a mântuit”. 

20 Şi fiind întrebat de farisei: când va veni împărăţia lui Dumnezeu?, EI le-a răspuns: „Împărăţia lui 
Dumnezeu nu vine în chip văzut?. 

21 Şi nici nu vor zice: Iat-o, e aici!, sau: Acolo! Că iată, împărăția lui Dumnezeu este înlăuntrul 
vostru”. 

2 Adică precedată sau însoțită de semne exterioare, perceptibile, la care făceau aluzie fariseii. 
Instalarea împărăției lui Dumnezeu e un proces interior, al inimii (vezi versetul următor). 

22 Zis-a către ucenici: „Veni-vor zile când veţi dori să vedeţi una din zilele Fiului Omului şi n-o 
veţi vedea. 

23 Şi vă vor spune: lată, acolo este!, iată, aici!; nu vă duceţi şi nu vă luaţi după ei. 

24 Că după cum fulgerul, fulgerând dintr-o parte de sub cer luminează pân” la cealaltă parte de sub 


cer, aşa va fi şi Fiul Omului în ziua Sa. 

25 Dar trebuie mai întâi ca El să pătimească multe şi să fie lepădat de neamul acesta. 

26 Şi precum a fost în zilele lui Noe, aşa va fi şi în zilele Fiului Omului: 

27 Mâncau, beau, se însurau, se măritau, până-n ziua când a intrat Noe în corabie şi a venit potopul 
ŞI i-a pierdut pe toţi. 

28 Şi cum a fost în zilele lui Lot: Mâncau, beau, cumpărau, vindeau, sădeau şi zideau3, 

29 dar în ziua când a ieşit Lot din Sodoma a plouat din cer cu foc şi pucioasă şi i-a nimicit pe toți. 
30 La fel va fi în ziua în care Se va arăta Fiul Omului. 

31 În ziua aceea, cel ce va fi pe acoperişul casei, iar lucrurile lui în casă, să nu se coboare să le ia; 
de asemenea: cel ce va fi în țarină, să nu se întoarcă înapoi. 

32 Aduceţi-vă aminte de femeia lui Lot. 

33 Cel ce va căuta să-şi câştige viaţa, O va pierde; iar cel ce şi-o va pierde, O va face vie4. 

34 Vă spun: În noaptea aceea vor fi doi 

3 Spre deosebire de oamenii din vremea lui Noe, care se însurau şi se măritau, sodomiţii din vremea 
lui Lot nu mai aveau astfel de îndeletniciri! 

4 Vezi nota de la Mt 16, 25. 

într-un pat; unul va fi luat, iar altul va fi lăsat. 

35 Două vor măcina împreună; una va fi luată şi alta va fi lăsată. 

36 Doi vor fi în țarină; unul se va lua şi altul se va lăsa”. 

37 Şi, răspunzând, I-au zis: „Unde, Doamne?” Iar El le-a zis: „Unde va fi stârvul, acolo se vor 
aduna şi vulturii”. 

Parabolă: judecătorul nedrept şi văduva stăruitoare. Parabola vameşului şi fariseului. Iisus şi copiii. 
Tânărul bogat. A treia vestire a Patimilor. Vindecarea orbului din Ierihon. 

1 Şi le-a spus o parabolă, cum că trebuie să se roage-n toată vremea şi să nu-şi piardă curajul, 

2 zicând: „Într-o cetate era un judecător care de Dumnezeu nu se temea şi de om nu se ruşina. 

3 Şi în cetatea aceea era şi o văduvă şi venea la el, zicând: Fă-mi dreptate asupra potrivnicului 
meu!... 

4 Şi pentru o vreme n-a vrut; dar după aceea şi-a zis în sine: deşi de Dumnezeu nu mă tem şi de om 
nu mă ruşinez, 

5 totuşi, fiindcă văduva aceasta nu-mi dă pace, îi voi face dreptate, ca să nu vină să mă necăjească la 
nesfârşit”. 

6 Şi a zis Domnul: „Auziţi voi ce spune judecătorul cel nedrept? 

7 Dar oare Dumnezeu nu le va face dreptate aleşilor Săi care strigă spre El ziua şi noaptea, El, Care 
rabdă-ndelung pentru ei? 

8 Vă spun Eu vouă că degrab le va face dreptate. Dar Fiul Omului, când 

va veni, va găsi El oare credinţă pe pământ?” 

9 Iar pentru unii care se credeau că sunt drepţi şi-i dispreţuiau pe ceilalți, a spus parabola aceasta: 

10 „Doi oameni s-au suit la templu să se roage; unul fariseu şi celălalt vameş. 

11 Fariseul, stând drept, aşa se ruga în sine: Dumnezeule, mulțumescu-Ți că nu sunt ca ceilalți 
oameni, răpitori, nedrepţi, adulteri, sau chiar ca acest vameş; 

12 postesc de două ori pe săptămână, dau zeciuială din toate câte câştig. 

13 Iar vameşul, departe stând, nici ochii nu voia să şi-i ridice spre cer, ci-şi bătea pieptul, zicând: 
Dumnezeule, milostiv fii mie, păcătosului! 

14 Vă spun Eu vouă: Acesta s-a coborât la casa sa mai îndreptățit decât acela. Că tot cel ce se 
înalţă pe sine va fi smerit, iar cel ce se smereşte pe sine se va înălța”. 

15 Şi aduceau la El şi pruncii, ca să Se atingă de ei. Iar ucenicii, văzând, îi certau. 

16 Dar lisus i-a chemat la Sine, zicând: „Lăsaţi copiii să vină la Mine şi nu-i opriţi, că a unora ca 
aceştia este împărăţia lui Dumnezeu. 

17 Adevăr vă grăiesc: Cine nu va primi împărăţia lui Dumnezeu ca un copil, nu va intra în ea”. 

18 Şi L-a întrebat un dregător, zicând: „Învăţătorule bun, ce să fac ca să moştenesc viaţa de veci?” 
19 Iar isus i-a zis: „De ce-Mi spui bun? Nimeni nu este bun, decât numai unul Dumnezeu. 

1 În dublul înţeles: mai îndreptat din starea păcatului şi, prin aceasta, mai îndreptăţit la îndurarea lui 


Dumnezeu. 

20 Cunoşti poruncile: Să nu te desfrânezi, să nu ucizi, să nu furi, să nu mărturiseşti strâmb, cinsteşte 
pe tatăl tău şi pe mama ta”. 

21 lar el a zis: „Pe toate acestea le-am păzit din tinereţea mea”. 

22 Şi auzind lisus, i-a zis: „Încă una îţi lipseşte: Vinde tot ce ai şi împarte-le săracilor şi vei avea 
comoară în cer; şi vino, urmează-Mi Mie”. 

23 Iar el, auzindacestea, s-a întristat, fiindcă era foarte bogat. 

24 Şi văzându-l lisus că s-a întristat, a zis: „Cei ce au bogății, cât de greu vor intra ei în împărăţia 
lui Dumnezeu! 

25 Că mai lesne este să treacă o cămilă prin urechile acului decât să intre bogatul în împărăția lui 
Dumnezeu”. 

26 Iar cei ce auzeau au zis: „Şi cine poate să se mântuiască?” 

27 lar El a zis: „Cele ce sunt cu neputinţă la oameni sunt cu putinţă la Dumnezeu”. 

28 Iar Petru a zis: „lată, noi, lăsându-le pe toate ale noastre, Ți-am urmat Ție”. 

29 lar El le-a zis: „Adevăr vă grăiesc: Nu este nici unul care a lăsat casă sau femeie sau fraţi sau 
părinţi sau copii pentru împărăția lui Dumnezeu, 

30 care să nu primească cu mult mai mult în vremea de acum, iar în veacul ce va să vină, viață 
veşnică”. 

31 Şi luându-i pe cei doisprezece, le-a zis: „lată, ne suim la Ierusalim, şi toate cele scrise prin 
profeţi despre Fiul Omului se vor plini. 

32 Că va fi dat păgânilor şi va fi batjocorit şi va fi ocărât şi va fi scuipat; 

33 şi, după ce-L vor biciui, Îl vor ucide; şi a treia zi va învia”. 

34 Dar ei n-au priceput nimic din acestea; că ascuns era cuvântul acesta pentru ei şi nu înțelegeau 
cele spuse. 

35 Şi a fost că-n timp ce Se apropia El de Ierihon, un orb şedea cerşind la marginea drumului. 

36 Şi auzind el mulțimea trecând, întreba ce este aceasta. 

37 Şi i-au spus că trece Iisus Nazarineanul. 

38 Şi el a strigat, zicând: „Iisuse, Fiul lui David, miluieşte-mă!” 

39 Şi cei ce mergeau înainte îl certau ca să tacă, dar el cu atât mai mult striga: „Fiule al lui David, 
miluieşte-mă!” 

40 Şi, apropiindu-Se, Iisus a poruncit să-l aducă la El; şi când acela I-a fost aproape, l-a întrebat: 

41 „Ce voieşti să-ţi fac?” Iar el a zis: „Doamne, să-mi capăt vederea”. 

42 Şi lisus i-a zis: „Capătă-ţi vederea! Credinţa ta te-a mântuit”. 

43 Şi îndată şi-a căpătat vederea şi-L urma slăvind pe Dumnezeu. Şi tot poporul, văzând aceasta, a 
dat laudă lui Dumnezeu. 

Zaheu vameşul. Parabola minelor. Intrarea în Ierusalim. lisus deplânge Ierusalimul şi-i alungă pe 
vânzătorii din templu. 

1 Şi intrând în Ierihon, trecea prin el. 

2 Şi iată un bărbat cu numele Zaheu; şi acesta era mai-marele vameşilor şi era bogat. 

3 Şi căuta să-L vadă pe lisus, care este, dar nu putea din pricina mulțimii, pentru că era mic de 
statură. 

4 Şi alergând înainte, s-a urcat într-un sicomor ca să-L vadă, că pe acolo avea să treacă. 

5 Şi când lisus a ajuns la locul acela, uitându-Se în sus a zis către el: „Zahee, grăbeşte-te de 
coboară, că astăzi în casa ta trebuie să rămân”. 

6 Şi El s-a grăbit şi s-a coborât şi L-a primit bucurându-se. 

7 Şi când au văzut, toți murmurau, zicând că la un om păcătos a intrat să găzduiască. 

8 lar Zaheu, stând în picioare, a zis către Domnul: „lată, jumătate din averea mea, Doamne, o dau 
săracilor, şi dacă am năpăstuit pe cineva cu ceva, întorc împătrit”. 

9 Şi lisus a zis către el: „Astăzi i s-a făcut mântuire casei acesteia, că şi acesta este fiu al lui 
Avraam. 

10 Că pe cel pierdut a venit Fiul Omului să-l caute şi să-l mântuiască”. 

11 Şi ascultând ei acestea, lisus le-a spus pe deasupra şi o parabolă, fiindcă El era aproape de 


Ierusalim, iar ei credeau că împărăţia lui Dumnezeu se va arăta îndată. 

12 Deci a zis: „Un om de neam mare s-a dus într-o ţară-ndepărtată ca să-şi ia domniel şi să se 
întoarcă. 

1 Puterea de a domni, pe care urma s-o primească de la o autoritate mai înaltă (un rege de la 
împărat). Evident, istorisirea e o paralelă a parabolei talanților (Mt 25, 14-30), dar se pare că ea e 
construită pe un cadru istoric cunoscut, anume călătoria întreprinsă de Arhelau la Roma, în anul 4 
î.H., spre a obţine confirmarea imperială asupra regatului său, călătorie urmată de intervenţiile 
Iudeilor de a-i zădărnici demersul. Construcţia nu face decât să înlesnească perceperea dimensiunii 
parabolice a istorisirii, în sensul că puterea şi slava Fiului Omului vor fi incomparabil mai mari la a 
doua Sa venire decât s-au arătat în timpul vieţuirii Sale pe pământ. Ideea centrală însă este aceea că 
întoarcerea nu va avea loc curând, ci după un timp foarte îndelungat. 

13 Şi chemând zece slugi ale sale, le-a dat zece mine 2 şi le-a zis: Neguţătoriţi cu ele până ce voi 
veni! 

14 Dar cetăţenii lui îl urau şi au trimis în urma lui solie, zicând: Nu vrem ca acesta să domnească 
peste noi! 

15 Şi a fost că atunci când el s-a întors, după ce-şi luase domnia, a zis să fie chemate slugile acelea 
cărora le dăduse banii, ca să ştie cine ce a neguţătorit. 

16 Şi a venit cea dintâi, zicând: Doamne, mina ta a adus încă zece mine. 

17 Şi i-a zis: Bine, slugă bună, fiindcă întru puţin ai fost credincioasă, să ai stăpânire peste zece 
cetăţi. 

18 Şi a venit a doua, zicând: Mina ta, Doamne, a adus încă cinci mine. 

19 Jar el i-a zis şi acesteia: Să ai şi tu stăpânire peste cinci cetăţi. 

20 A venit şi cealaltă, zicând: Doamne, iată-ţi mina, pe care am păstrat-o într-un ştergar, 

21 că m-am temut de tine, pentru că eşti om aspru; iei ce n-ai pus şi seceri ce n-ai semănat. 

22 Şi i-a zis: După gura ta te voi judeca, slugă vicleană! Ştiai că eu sunt om aspru, că iau ce n-am 
pus şi secer ce n-am semănat; 

23 atunci, de ce n-ai dat argintul meu schimbătorilor de bani? Şi eu, venind, l-aş fi luat cu dobândă. 
24 Şi le-a zis celor care stăteau de faţă: Luaţi de la el mina şi daţi-o celui care are zece mine. 

2 Mină, unitate monetară de 818 G aur sau 727 G argint. 

25 şi ei i-au zis: Doamne, acela are zece mine... - 

26 v-o spun eu vouă că aceluia ce are i se va da; iar de la cel ce nu are se va lua şi ceea ce are3. 

27 lar pe acei vrăjmaşi ai mei, care n-au vrut ca eu să domnesc peste ei, aduceţi-i aici şi tăiați-i în 
faţa mea!” 

28 Şi zicând acestea, mergea înainte, suindu-Se la Ierusalim. 

29 Şi a fost că pe când Se apropia de Betfaghe şi de Betania, spre muntele numit al Măslinilor, i-a 
trimis pe doi din ucenici, 

30 zicând: „Mergeţi în satul din faţa voastră şi, intrând în el, veţi găsi un mânz legat, pe care nimeni 
dintre oameni n-a şezut vreodată; dezlegaţi-l şi aduceţi-l. 

31 Şi dacă vă va-ntreba cineva: De ce-l dezlegaţi?, veţi spune aşa: Domnul are trebuinţă de el”. 

32 Şi, plecând, cei trimişi au găsit aşa cum le spusese El. 

33 Şi în timp ce dezlegau mânzul, stăpânii lui le-au zis: „De ce dezlegați mânzul?” 

34 Iar ei le-au spus: „Domnul are trebuinţă de el”. 

35 Şi l-au adus la lisus; şi aruncându-şi hainele lor pe mânz, L-au urcat pe lisus. 

36 Iar în timp ce El mergea, îşi aşterneau hainele-n cale. 

37 Şi, apropiindu-Se El de panta Muntelui Măslinilor, toată mulțimea ucenicilor, bucurându-se, cu 
glas mare au început să-L laude pe Dumnezeu pentru toate minunile pe care le văzuseră, 

3 Vezi nota de la Mt 4, 25. 

38 zicând: „Binecuvântat este Împăratul Cel ce vine întru numele Domnului! Pace în cer şi slavă 
întru cei de sus!” 

39 Şi unii farisei din mulţime I-au zis: „Învăţătorule, ceartă-ţi ucenicii...” 

40 Şi El, răspunzând, a zis: „V-o spun Eu vouă: Dacă ei vor tăcea, pietrele vor striga”. 

41 Şi când s-a apropiat şi a văzut cetatea, a plâns pentru ea, 


42 zicând: „Dacă cel puţin acum, în această zi a ta, ai fi cunoscut şi tu cele ce sunt spre pacea ta! 
Dar acum s-au ascuns de ochii tăi. 

43 Că peste tine vor veni zile când duşmanii tăi vor săpa şanţ în jurul tău şi te vor împresura şi din 
toate părţile te vor strâmtora 

44 şi una cu pământul te vor face, pe tine şi pe fiii tăi care sunt în tine, şi nu vor lăsa în tine piatră pe 
piatră, pentru că nu ai cunoscut vremea cercetării tale4”. 

45 Şi intrând în templu, a început să-i scoată pe cei ce vindeau şi cumpărau în el, 

46 zicându-le: „Scris este: Şi va fi casa Mea casă de rugăciune; iar voi aţi făcut-o peşteră de 
tâlhari...”. 

47 Şi era zilnic învățând în templu, dar arhiereii şi cărturarii şi fruntaşii poporului căutau să-L 
piardă; 

48 şi nu găseau ce să-l facă, fiindcă tot poporul se ţinea de EI, ascultându-L. 

Botezul lui loan şi autoritatea lui lisus. Parabola lucrătorilor nevrednici. Banul cezarului. Despre 
învierea morţilor. Fiu şi Domn al lui David. 

4= n-ai fost în stare să-ţi dai seama că Însuşi Dumnezeu te-a vizitat. 

1 Şi a fost că într-una din zile, în timp ce El învăţa poporul în templu şi binevestea, au venit 
arhiereii şi cărturarii împreună cu bătrânii; 

2 şi, prinzând grai, I-au zis: „Spune-ne, cu ce putere faci tu acestea, sau cine este cel ce ţi-a dat 
această putere?” 

3 Iar El, răspunzând, le-a zis: „Vă voi întreba şi Eu pe voi un cuvânt. Spuneţi-Mi: 

4 Botezul lui loan, din cer era, sau de la oameni?” 

5 Iar ei se socoteau în sine, zicând: „Dacă noi vom zice: Din cer!, el va spune: Atunci, de ce nu i-aţi 
dat crezare?; 

6 iar de vom zice: De la oameni!, tot poporul ne va ucide cu pietre, fiindcă este încredinţat că loan e 
profet”. 

7 Şi au răspuns că nu ştiu de unde era. 

8 Şi lisus le-a zis: „Nici Eu nu vă spun cu ce putere fac acestea!...”. 
9 Şi a început să-i spună poporului parabola aceasta: „Un om a sădit vie şi a dat-o pe seama 
lucrătorilor şi a plecat departe pentru multă vreme. 

10 Şi la vremea cuvenită a trimis la lucrători un slujitor ca să-i dea din rodul viei. Lucrătorii însă, 
bătându-l, l-au trimis fără nimic. 

11 Şi a trimis apoi un alt slujitor; dar ei, bătându-l şi pe acela şi batjocorindu-l, l-au trimis fără 
nimic. 

12 Şi după aceea l-a trimis pe al treilea; dar ei, rănindu-l şi pe acela, l-au alungat. 

13 Şi stăpânul viei a zis: Ce voi face? ÎL voi trimite pe fiul meu cel iubit; poate 

că de el se vor ruşina. 

14 Dar lucrătorii, văzându-l, s-au vorbit între ei, zicând: Acesta este moştenitorul; să-l omorâm, 
pentru ca a noastră să fie moştenirea... 

15 Şi, scoțându-l afară din vie, l-au ucis. Aşadar, ce le va face acestora stăpânul viei?: 

16 Va veni, şi pe acei lucrători îi va pierde, iar via o va da altora”. Iar ei, auzind, au zis: „Doamne 
fereşte!” 1 

17 El însă, privind la ei, a zis: „Aşadar, ce-nseamnă ceea ce e scris: Piatra pe care au nesocotit-o 
ziditorii, aceasta a ajuns în capul unghiului? 

18 Tot cel ce va cădea pe piatra aceasta se va sfărâma, iar pe cel pe care ea va cădea, îl va zdrobi”. 
19 Şi cărturarii şi arhiereii căutau să pună mâna pe El în chiar ceasul acela, dar se temeau de popor; 
că înţeleseseră că împotriva lor a spus El această parabolă. 

20 Şi, pândindu-L, au trimis iscoditori care se prefăceau că sunt drepți, ca să-l prindă în cuvânt şi 
să-L dea pe mâna stăpânirii şi a puterii guvernatorului. 

21 Şi L-au întrebat, zicând: „Învăţătorule, ştim că drept vorbeşti şi înveţi şi nu cauţi la faţa omului, 
ci cu adevărat înveţi calea lui Dumnezeu. 

22 Se cuvine să dăm dajdie cezarului, sau nu?” 

23 lar El, pricepându-le vicleşugul, le-a zis: „De ce Mă ispitiți? 


24 Arătaţi-Mi un dinar! A cui efigie şi a cui inscripţie le are pe el?” Iar ei au zis: „Ale cezarului”. 

1 Literal: „Să nu fie!”; Una ca asta să nu se-ntâmple! Evident, exclamaţia venea de la cei ce 
pricepuseră tâlcul parabolei şi se simțeau vizaţi (vezi mai Jos versetul 19). 

25 Şi El a zis către ei: „Atunci, daţi-i cezarului cele ce sunt ale cezarului şi lui Dumnezeu pe cele 
ale lui Dumnezeu!” 

26 Şi nu L-au putut prinde în cuvânt în faţa poporului; şi mirându-se de răspunsul Lui, au tăcut. 

27 Şi apropiindu-se unii dintre saducheii care spun că nu este înviere, L-au întrebat, 

28 zicând: „Învăţătorule, Moise a scris pentru noi: Dacă fratele cuiva moare având femeie dar 
neavând copii, pe femeie s-o ia fratele lui şi să-i ridice urmaş fratelui său. 

29 Erau dar şapte fraţi. Şi cel dintâi, luându-și femeie, a murit fără copii; 

30 şi al doilea; 

31 a luat-o şi al treilea; şi tot aşa, toţi cei şapte n-au lăsat copii şi au murit. 

32 La urmă a murit şi femeia. 

33 Aşadar, la înviere, femeia va fi soţia căruia dintre ei?, că toți şapte au avut-o de soţie”. 

34 Şi le-a zis lisus: „Fiii veacului acestuia se însoară şi se mărită; 

35 dar cei ce se vor învrednici să dobândească veacul acela şi învierea din morţi? nici nu se însoară, 
nici nu se mărită. 

36 Că nici să moară nu mai pot, fiindcă sunt la fel cu îngerii şi sunt fu ai lui Dumnezeu, fiind fii ai 
învierii. 

37 Iar că morţii învie, a arătat-o şi Moise la rug3 când pe Domnul Îl numeşte Dumnezeul lui 
Avraam şi Dumnezeul lui Isaac şi Dumnezeul lui Iacob. 

2Aici e vorba numai de învierea celor drepți. 

3 În pasajul din Iş 3, 6 referitor la rugul aprins, unde Dumnezeu Se defineşte pe Sine. Aici Moise e 
citat ca autor al scrierii, nu ca martor al evenimentului. 

38 Or, Dumnezeu nu este al morţilor, ci al viilor; fiindcă toţi trăiesc întru El”. 

39 Iar unii dintre cărturari, răspunzând, au zis: „Învăţătorule, bine-ai zis...”, 

40 că nu mai cutezau să-L întrebe nimic. 

41 Dar i-a întrebat EI: „Cum se spune oare că Hristos este fiul lui David? 

42 Că însuşi David spune în Cartea Psalmilor: Zis-a Domnul către Domnul meu: Şezi de-a dreapta 
Mea, 

43 până ce voi pune pe vrăjmaşii Tăi aşternut picioarelor Tale. 

44 Aşadar, David Îl numeşte Domn; atunci, cum de este fiul lui?” 

45 şi-n timp ce tot poporul ÎI asculta, le-a zis ucenicilor: 

46 „Păziţi-vă de cărturari, cărora le place să se plimbe-n haine lungi, care iubesc salutările-n pieţe şi 
scaunele cele dintâi în sinagogi şi locurile cele dintâi la ospeţe, 

47 ei, care mănâncă de istov casele văduvelor şi cu fățărnicie se roagă-ndelung,; aceştia mai mare 
osândă-şi vor lua”. 

Banul văduvei. Profeţia despre dărâmarea Ierusalimului. Sfârşitul lumii şi venirea Fiului Omului. 
Îndemn la priveghere. 

1 Şi privind cu luare-aminte, a văzut pe cei bogaţi aruncându-şi darurile în cutia milelor1. 

2 Şi a văzut-o şi pe o văduvă săracă aruncând acolo doi bănuţi; 

1 Vezi nota de la Mc 12, 41. 

3 şi a zis: „Adevăr vă spun că această văduvă săracă a aruncat mai mult decât toți. 

4 Fiindcă toţi aceştia, din prisosul lor au aruncat la daruri; aceasta însă, din sărăcia ei, a aruncat tot 
ce avea, totul de la gura ei”. 

5 Şi pe când unii vorbeau despre templu că este împodobit cu pietre frumoase şi cu odoare, El a zis: 
6 „Veni-vor zile când din ceea ce vedeţi nu va rămâne piatră pe piatră care să nu se risipească”. 

7 Şi ei L-au întrebat, zicând: „Învăţătorule, dar când vor fi acestea? Şi care este semnul când ele au 
să fie?” 

8 lar El a zis: „Luaţi aminte să nu fiți amăgiţi; că mulți vor veni în numele Meu, zicând: Eu sunt!, 
şi: Vremea s-a apropiat!... Nu mergeţi după ei! 

9 Iar când veţi auzi de războaie şi de răzmeriţe, sănuvă-nspăimântaţi; că mai întâi acestea trebuie să 


fie, dar sfârşitul nu va fi curând”. 

10 Atunci le-a zis: „Neam peste neam se va ridica şi-mpărăţie peste-mpărăţie; 

11 şi cutremure mari vor fi, şi pe-alocuri foamete şi ciumă; şi spaime vor fi şi semne mari din cer. 
12 Dar mai înainte de toate acestea îşi vor pune mâinile pe voi şi vă vor prigoni, predându-vă 
sinagogilor şi temniţelor, cu de-a sila ducându-vă la-mpăraţi şi la dregători din pricina numelui 
Meu. 

13 Şi fi-va pentru voi aceasta prilej de mărturisire; 

14 puneţi deci în inimile voastre să nu vă gândiţi de mai-nainte ce veţi răspunde; 

15 că Eu vă voi da gură, şi înţelepciune 

căreia toți potrivnicii voştri nu-i vor putea sta-mpotrivă, nici să-i răspundă. 

16 Şi veţi fi predaţi şi de părinţi şi de fraţi şi de rudenii şi de prieteni; şi vor ucide dintre voi, 

17 şi de toţi veţi fi urâţi din pricina numelui Meu; 

18 dar păr din capul vostru nu va pieri. 

19 Întru răbdarea voastră vă veţi dobândi sufletele. 

20 Iar când veţi vedea Ierusalimul înconjurat de oști, atunci să ştiţi că s-a apropiat pustiirea lui. 

21 Atunci cei din Iudeea să fugă-n munți şi cei din mijlocul lui să plece şi cei de prin ţarini să nu 
intre în el 

22 Căci acestea sunt zilele răzbunării, ca să se plinească toate cele scrise. 

23 Dar vai de cele ce vor fi însărcinate şi de cele ce vor alăpta în zilele acelea! Că necaz mare va fi 
pe pământ şi mânie asupra acestui popor. 

24 Şi vor cădea sub ascuţişul săbiei şi vor fi duşi robi la toate neamurile, şi Ierusalimul va fi călcat 
în picioare de neamuri, până ce vremile neamurilor se vor plini?. 

25 Şi vor fi semne în soare, în lună şi-n stele, iar pe pământ spaimă-ntru neamuri şi nedumerire din 
pricina vuietului mării şi-al valurilor. 

26 Şi oamenii-şi vor da duhul de frică şi de aşteptarea celor ce vor să vină peste lume; că puterile 
cerurilor se vor clătina. 

27 Şi atunci Îl vor vedea pe Fiul Omului venind pe nor cu putere multă şi cu slavă. 

2 Durata hotărâtă de Dumnezeu pentru pedepsirea lui Israel; formulă enigmatică, în relație 
probabilă cu numerele simbolice din profeţiile lui Ieremia (25, 11; 29, 10) şi Daniel (9, 2; 9, 24). 

28 Iar când acestea vor începe să fie, prindeţi inimă şi înălțaţi-vă capetele, pentru că răscumpărarea 
voastră se apropie”. 

29 Şi le-a spus o parabolă: „Vedeţi smochinul şi toţi copacii: 

30 Când înfrunzesc, de la voi înşivă ştiţi, văzându-i, că vara e aproape. 

31 Aşa şi voi, când pe acestea le veţi vedea petrecându-se, să ştiţi că aproape este împărăţia lui 
Dumnezeu. 

32 Adevăr vă grăiesc că neamul acesta nu va trece până ce toate acestea nu vor fi. 

33 Cerul şi pământul vor trece, dar cuvintele Mele nu vor trece. 

34 Luaţi aminte la voi înşivă, să nu vi se îngreuieze inimile de-mbuibare şi de beţie şi de grijile 
vieţii, şi ziua aceea să vină peste voi fără veste, 

35 căci ca o mreajă va veni peste toţi cei ce locuiesc pe faţa-ntregului pământ. 

36 Aşadar, privegheaţi în toată vremea rugându-vă, ca să vă-ntăriți să scăpaţi de toate acestea care 
vor să vină şi să staţi înaintea Fiului Omului”. 

37 Şi ziua era învățând în templu, iar noaptea, ieşind, o petrecea pe Muntele numit al Măslinilor. 

38 Şi tot poporul venea dis-de-dimineaţă la El în templu, ca să-L asculte. 

Trădarea lui Iuda. Cina cea de Taină. Despre întâietate. Avertizarea lui Petru. Rugăciunea din 
Muntele Măslinilor. Arestarea lui lisus. Lepădarea lui Petru. lisus în faţa sinedriului. 

1 Şi se apropia sărbătoarea Azimelor, care se cheamă Paşti. 

2 Şi arhiereii şi cărturarii căutau cum să-L omoare; că se temeau de popor. 

3 Şi-atunci a intrat Satana în Iuda, cel numit Iscarioteanul, care era din numărul celor doisprezece. 

4 Şi el s-a dus şi a stat de vorbă cu arhiereii şi cu căpeteniile oastei l, cum să-L dea în mâinile lor. 

5 Şi ei s-au bucurat şi s-au învoit să-i dea bani; 


6 iar el a primit şi căuta să li-L dea în mână la adăpost de mulţime?. 

7 Şi a sosit ziua Azimelor, în care trebuia să se jertfească Paştile. 

8 Şi i-a trimis pe Petru şi pe loan, zicând: „Mergeţi şi ne pregătiți Paştile, ca să mâncăm”. 

9 Iar ei au zis: „Unde vrei să pregătim?” 

10 Şi El le-a zis: „lată, când veţi intra în cetate vă va întâmpina un om ducând un urcior cu apă; 
mergeţi după el în casa în care va intra 

11 şi spuneţi-i stăpânului casei: Învățătorul îţi zice: Unde este odaia în care să mănânc Paştile cu 
ucenicii Mei? 

12 Iar el vă va arăta un foişor mare, aşternut; acolo să pregătiţi”. 

13 Iar ei, ducându-se, au aflat aşa cum le spusese El şi au pregătit Paştile. 

14 Şi când a sosit ceasul, S-a aşezat la masă, şi apostolii cu El. 

15 Şi le-a zis: „Cu dor am dorit să mănânc aceste Paşti cu voi mai înainte ca Eu să pătimesc. 

1 Aici e vorba de ofițerii din garda templului, care erau evrei şi se recrutau dintre leviţi. 

2 Literal: „fără mulțime”; adică într-un moment când lisus nu e în contact cu poporul. 

16 Că vă spun Eu vouă că de-acum nu le voi mai mânca până când se vor plini întru împărăția lui 
Dumnezeu”. 

17 Şi luând paharul, multumind, le-a zis: „Luaţi-l şi împărțiţi-l între voi; 

18 că vă spun: De acum nu voi mai bea rodul viței până ce nu va veni împărăţia lui Dumnezeu”. 

19 Şi luând pâinea, multumind, a frânt şi le-a dat, zicând: „Acesta este Trupul Meu, cel ce se dă 
pentru voi; aceasta să faceţi întru pomenirea Mea!” 

20 Asemenea şi paharul, după ce au cinat, zicând: „Acest pahar este Legea cea Nouă, întru Sângele 
Meu, cel ce se varsă pentru voi. 

21 Dar iată, mâna celui ce Mă vinde este cu Mine la masă. 

22 Că Fiul Omului merge precum a fost rânduit, dar vai acelui om prin care este vândut 
23 lar ei au început să se întrebe unul pe altul, care dintre ei ar fi acela care avea să facă aceasta. 

24 şi s-a făcut între ei şi o neînțelegere: Cine dintre ei s-ar părea a fi mai mare?3 

25 Iar El le-a zis: „Împărații neamurilor domnesc peste ele şi cei ce le stăpânesc se cheamă 
binefăcători. 

26 Dar între voi să nu fie aşa; ci cel mai mare dintre voi să fie asemenea celui mai mic; şi căpetenia, 
asemenea celui ce slujeşte. 

27 Căci cine este mai mare: cel ce stă la masă, sau cel ce slujeşte? Oare nu cel ce stă la masă? Dar 
Eu, în mijlocul vostru, sunt asemenea celui ce slujeşte; 

3 Criteriul după care cineva poate fi recunoscut drept mai mare peste ceilalți. 

28 iar voi sunteţi cei ce-aţi rămas cu Mine în încercările Mele; 

29 şi Eu vă rânduiesc vouă împărăție, aşa cum Tatăl Meu Mi-a rânduit-o Mie, 

30 ca să mâncaţi şi să beţi la masa Mea întru împărăţia Mea şi să şedeţi pe tronuri, judecând pe cele 
douăsprezece seminţii ale lui Israel. 

31 Simone, Simone, iată că Satana v-a cerut să vă cearnă ca pe grâu; 

32 dar Eu m-am rugat pentru tine ca să nu-ţi piară credinţa; iar tu, oarecând revenindu-ţi, întăreşte-i 
pe fraţii tăi”. 

33 Iar el I-a zis: „Doamne, cu Tine sunt gata să merg şi-n temniţă şi la moarte...”. 

34 Iar lisus i-a zis: „[i-o spun Eu ţie, Petre: astăzi nu va cânta cocoşul până ce tu de trei ori te vei fi 
lepădat de Mine, cum că nu Mă cunoşti”. 

35 Şi le-a zis: „Când v-am trimis fără pungă şi fără traistă şi fără încălțăminte, avut-aţi lipsă de 
ceva?” lar ei au zis: „De nimic”. 

36 Şi El le-a zis: „Acum însă cel care are pungă, să şi-o ia; tot aşa şi traista; şi cel care nu are sabie, 
să-şi vândă haina şi să-şi cumpere. 

37 Că vă spun că-ntru Mine trebuie să se plinească ceea ce este scris: Şi cu cei fără de lege a fost 
socotit; căci cele despre Mine au ajuns la sfârşit”. 

38 Şi ei au zis: „Doamne, iată aici două săbii”. Iar El le-a zis: „Sunt de-ajuns!”4 

39 Şi a ieşit şi s-a dus ca de obicei la Muntele Măslinilor; şi după El s-au dus şi ucenicii Săi. 

4 Ucenicii n-au priceput sensul spiritual, alegoric, al celor spuse de Domnul, fapt pentru care El le-o 
retează scurt. 

40 Şi când a sosit în acel loc, le-a zis: „Rugaţi-vă, ca să nu intraţi în ispită”. 

41 şi s-a depărtat de ei ca la o aruncătură de piatră şi, îngenunchind, Se ruga 

42 zicând: „Părinte, de voieşti, depărtează paharul acesta de la Mine... Dar nu voia Mea, ci voia Ta 
să se facă!” 

43 Iar un înger din cer i s-a arătat şi-L întărea. 

44 şi-n luptă cu moartea fiind, cu mai mare stăruință Se ruga. Şi sudoarea Lui s-a făcut ca nişte 
picături de sânge ce cădeau pe pământ. 

45 Şi, ridicându-Se din rugăciune, a venit la ucenici şi i-a găsit adormiţi de întristare. 

46 Şi le-a zis: „De ce dormiţi? Sculaţi-vă şi vă rugaţi, ca să nu intraţi în ispită”. 

47 şi-n timp ce El încă vorbea, iată o gloată; şi-n fruntea ei venea cel care se numea Iuda, unul din 
cei doisprezece; şi s-a apropiat de Iisus ca să-L sărute. 

48 Iar lisus i-a zis: „Iuda, prin sărutare-L vinzi tu pe Fiul Omului?...”. 

49 Jar cei de lângă El, văzând ce avea să se întâmple, au zis: „Doamne, vom lovi cu sabia?...”. 
50 Şi unul din ei a lovit pe sluga arhiereului şi i-a tăiat urechea dreaptă. 

51 Iar Iisus, răspunzând, a zis: „Pân-aici!, mai mult, nu!” Şi atingându-Se de urechea aceluia, l-a 
vindecat. 

52 Şi a zis isus către arhiereii, căpeteniile templului şi bătrânii care veniseră asupră-l: „Ca la un 
tâlhar aţi ieşit, cu săbii şi ciomege. 

1810 

53 În toate zilele eram cu voi în templu şi nu v-aţi întins mâinile asupră-Mi... Dar acesta este ceasul 
vostru şi stăpânirea întunericului!” 

54 Şi, prinzându-L, L-au dus şi L-au împins în casa arhiereului. Iar Petru ÎI urma de departe. 

55 Şi, aprinzând ei foc în mijlocul curții şi şezând împreună, a şezut şi Petru în mijlocul lor. 

56 Şi o slujnică, văzându-l cum şedea la foc şi cătând asupră-i, a zis: „Şi acesta era cu el!” 

57 Dar El s-a lepădat, zicând: „Femeie, nu-l cunosc!” 

58 Şi peste puţin timp, un altul văzându-l, i-a zis: „Şi tu eşti dintre ei!” Petru însă a zis: „Omule, nu 
sunt!” 

59 Şi după ce a trecut cam un ceas, un altul susţinea, zicând: „Negreşit, şi acesta a fost cu el, că e 
galileean”. 

60 Iar Petru a zis: „Omule, nu ştiu ce spui!... 
cocoşul. 

61 Şi întorcându-Se Domnul, a privit spre Petru; şi Petru şi-a adus aminte de cuvântul Domnului, 
că-i spusese: „Mai înainte de a cânta cocoşul astăzi, tu de trei ori te vei fi lepădat de Mine”. 

62 Şi, ieşind afară, a plâns cu amar. 

63 Iar bărbaţii care-L păzeau pe Iisus Îl batjocoreau şi-L băteau 

64 şi, acoperindu-l faţa, ÎI întrebau, zicând: „Ghiceşte, care este cel ce te-a lovit?...”. 
65 Şi multe altele spuneau împotrivă-l, defăimându-L. 

66 Şi când s-a făcut ziuă s-au adunat bătrânii poporului arhiereii şi cărturarii şi L-au dus în sinedriul 
lor 

67 şi I-au zis: „Spune-ne nouă dacă eşti tu Hristosul”. Şi El le-a zis: „Dacă vă voi spune, nu veţi 
crede; 

68 dar dacă vă voi întreba, nu-Mi veţi răspunde şi nici nu Mă veţi elibera. 

69 De acum însă Fiul Omului va şedea de-a dreapta puterii lui Dumnezeu”. 

70 Iar ei cu toţii au zis: „Aşadar, tu eşti Fiul lui Dumnezeu?...”. Şi El le-a zis: „Voi o spuneţi, că Eu 
sunt”. 

71 Şi ei au zis: „Ce trebuinţă mai avem de mărturie? că noi înşine din gura lui am auzit-o!” 

23 

Iisus în fața lui Pilat şi a lui Irod. Iisus judecat şi osândit la moarte. Răstignirea lui Iisus. Tâlharul 
mântuit. Îngroparea Domnului. 

1 Şi sculându-se toată mulțimea acestora, L-au dus în faţa lui Pilat. 

2 Şi au început să-L pârască, zicând: „Pe acesta l-am găsit răzvrătind neamul nostru şi 
împiedicându-l să dea dajdie cezarului şi zicând că el este Hristos Împărat”. 

3 Iar Pilat L-a întrebat, zicând: „Eşti tu împăratul ludeilor?” Iar El, răspunzând, a zis: „Tu o spui”. 

4 lar Pilat a zis către arhierei şi către mulțime: „Nu găsesc nici o vină în omul acesta”. 

. Şi îndată, când el încă nu sfârşise vorba, a cântat 


5 Dar ei stăruiau, zicând că El întărâtă poporul învățând prin toată Iudeea, începând din Galileea 
până aici. 

6 lar când Pilat a auzit aceasta, a întrebat dacă omul este galileean. 

7 Şi aflând că este sub stăpânirea lui Irod, L-a trimis la Irod, care era şi el în Ierusalim în acele zile. 

8 Iar Irod, văzându-L pe Iisus, s-a bucurat foarte, că de multă vreme dorea să-L vadă, fiindcă auzise 
de El şi nădăjduia să vadă vreo minune săvârşită de El. 

9 Şi I-a pus întrebări în vorbe multe, dar El nu i-a răspuns nimic. 

10 Şi arhiereii şi cărturarii erau de față, învinuindu-L cu înverşunare. 

11 Iar Irod, împreună cu ostaşii săi, batjocorindu-L şi luându-L în râs, L-a îmbrăcat cu o haină 
strălucitoare şi l-a trimis înapoi la Pilat. 

12 Şi în chiar ziua aceea Irod şi Pilat s-au făcut prieteni unul cu altul, că mai-nainte erau duşmani 
unul altuia. 

13 Iar Pilat, chemând arhiereii şi căpeteniile şi poporul, 

14 a zis către ei: „Pe omul acesta l-aţi adus la mine ca pe unul ce răzvrăteşte poporul; şi iată că eu, 
cercetându-l în faţa voastră, în omul acesta n-am găsit nici o vină din cele pe care voi le aduceţi 
împotrivă-i; 

15 şi nici Irod, căci l-a trimis îndărăt la noi. Şi iată, El n-a săvârşit nimic vrednic de moarte. 

16 Aşadar, după ce-i voi da o pedeapsă2, îl voi elibera”. 

17 Şi el trebuia ca de praznic să le elibereze un vinovat. 

18 Dar ei cu toții au strigat, zicând: “a-l pe acesta şi eliberează-ne pe Baraba 
1 Mantie de paradă, prin care Irod vrea să ridiculizeze „pretenţiile” imperiale ale lui lisus. Gestul va 
fi preluat de ostaşii lui Pilat (Mt 27, 28; Mc 15, 17). 

2 Concesie făcută de Pilat în faţa mulţimii; o pedeapsă de „cuminţire” sau avertisment, de obicei 
biciuirea, menită să satisfacă pofta de sânge a gloatelor întărâtate. 

19 care era aruncat în temniţă pentru o răscoală făcută în cetate şi pentru omor. 

20 Iar Pilat, vrând să-L elibereze pe lisus, le-a vorbit din nou, 

21 dar ei strigau, zicând: „Răstigneşte-l! Răstigneşte-l!...”. 

22 Iar el le-a zis a treia oară: „Ce rău a făcut acesta? n-am găsit în el nici o vină vrednică de moarte. 
Aşadar, după ce-i voi da o pedeapsă, îl voi elibera”. 

23 Dar ei stăruiau, cerând cu strigăte mari să fie răstignit; şi strigătele lor au biruit. 

24 Şi Pilat a hotărât să li se-mplinească cererea. 

25 Şi le-a eliberat pe cel aruncat în temniţă pentru răscoală şi omor, pe care-l cereau ei, iar pe lisus 
L-a dat la voia lor. 

26 Şi pe când Îl duceau, au pus mâna pe un oarecare Simon Cireneul, care venea de la țarină, şi i-au 
pus crucea, ca s-o ducă-n urma lui lisus. 

27 Şi-L urmau mulțime multă de popor şi femei care se băteau în piept şi-L plângeau. 

28 Şi întorcându-Se către ele, le-a zis: „Fiice ale Ierusalimului, nu Mă plângeţi pe Mine, ci pe voi 
plângeţi-vă şi pe copiii voştri. 

29 Că iată, vin zile-n care vor zice: Fericite sunt cele sterpe şi pântecele care n-au născut şi sânii 
care n-au alăptat! 

30 Atunci vor începe să spună munţilor: Cădeţi peste noi!, şi dealurilor: Acoperiţi-ne! 

31 Că dacă fac acestea cu lemnul verde, cu cel uscat ce va fi?”3 

3 Dacă pui pe foc lemnul verde, care nu e destinat arderii (chinurile şi moartea nevinovatului lisus), 
ce vei face cu lemnul uscat (adevărații vinovaţi)? 

32 Şi alţi doi erau duşi, făcători de rele, ca să fie omorâţi împreună cu El. 

33 Şi când au ajuns la locul ce se cheamă Al-Căpăţânii, L-au răstignit acolo, pe El şi pe făcătorii de 
rele, unul de-a dreapta şi altul de-a stânga. 

34 Iar lisus a zis: „Părinte, iartă-le lor, că nu ştiu ce fac 
la sorți. 

35 Şi sta poporul privind. lar căpeteniile îşi băteau joc de EI, zicând: „Pe alții i-a mântuit; 
mântuiască-se şi pe sine însuşi dacă el este Hristosul, alesul lui Dumnezeu!...”. 
36 Şi ÎI luau în râs ostașii, apropiindu-se şi aducându-l oţet 


9? 


1? 


Şi şi-au împărţit hainele Lui prin aruncare 

37 şi zicându-I: „Dacă tu eşti împăratul Iudeilor, mântuieşte-te pe tine însuți!...”. 
38 Şi deasupra Lui era scris cu litere greceşti, latinești şi evreieşti: Acesta este împăratul Tudeilor. 
39 Iar unul din răufăcătorii răstigniți Îl defăima, zicând: „Nu eşti tu Hristosul?; Mântuieşte-te pe 
tine şi pe noi!...”. 

40 Iar celălalt, certându-l, i-a zis: „Nu te temi tu de Dumnezeu, de vreme ce eşti în aceeaşi osândă? 
41 Noi, cu dreptate primim ce ni se cuvine după faptele noastre, dar Acesta nici un rău n-a făcut”. 
42 Şi-I zicea lui lisus: „Pomeneşte-mă, Doamne, când vei veni întru împărăția Ta!” 

43 Iar lisus i-a zis: „Adevăr îți spun Eu ţie: astăzi vei fi cu Mine în Rai!” 

44 Şi era acum ca la al şaselea ceas, şi întuneric s-a făcut peste tot pământul până la ceasul al 
nouălea; 

45 şi s-a întunecat soarele; şi catapeteasma templului s-a sfâşiat prin mijloc. 

46 Şi lisus, strigând cu glas mare, a zis: „Părinte, în mâinile Tale Îmi pun Duhul”. Şi aceasta zicând, 
Şi-a dat duhul. 

47 lar sutaşul, văzând ceea ce se petrecuse, ÎL slăvea pe Dumnezeu, zicând: „Cu adevărat, Omul 
Acesta drept a fost!” 

48 Şi toate mulțimile care veniseră la această privelişte, văzând cele întâmplate, se întorceau 
bătându-şi pieptul. 

49 Şi toți cunoscuţii Lui, ca şi femeile care-L însoţiseră din Galileea, stăteau departe, privind 
acestea. 

50 Şi iată un bărbat cu numele Iosif, sfetnic fiind, bărbat bun şi drept 

51 acesta nu se învoise cu sfatul şi cu fapta lor. El era din Arimateea, cetate a ludeilor, şi aştepta 
împărăția lui Dumnezeu; 

52 acesta, venind la Pilat, a cerut trupul lui lisus. 

53 Şi l-a coborât şi l-a înfăşurat în giulgiu şi l-a pus într-un mormânt săpat în piatră, în care nimeni 
niciodată nu mai fusese pus. 

54 Şi ziua aceea era vineri şi se lumina spre sâmbătă. 

55 Şi femeile care veniseră cu El din Galileea mergeau în urmă şi au văzut mormântul şi cum l-a 
fost aşezat trupul. 

4 Traducere literală. De fapt, era vineri seara (ziua pregătirii, vezi nota de la Mc 15, 42); verbul 
grecesc se referă la obiceiul Evreilor de a-şi aprinde lămpile şi felinarele de cum începea Sabatul. 

56 Şi după ce s-au întors, au pregătit miresme şi miruri; iar sâmbătă s-au odihnit, după lege. 

Învierea Domnului. În drum spre Emaus. Iisus li Se arată apostolilor. Înălţarea la cer. 

1 lar în ziua cea dintâi de după sâmbătăl, foarte de dimineaţă, ele au venit la mormânt aducând 
miresmele pe care le pregătiseră. 

2 Şi au găsit piatra răsturnată de pe mormânt; 

3 dar, odată intrate, trupul Domnului lisus nu l-au găsit. 

4 Şi a fost că-n timp ce ele erau nedumerite de aceasta, iată că-n fața lor au stat doi bărbaţi în 
veşminte strălucitoare. 

5 Şi cum ele, înfricoşându-se, şi-au plecat feţele la pământ, ei le-au zis: „De ce pe Cel-Viu ÎL căutaţi 
între cei morţi?; 

6 nu aici este, ci a înviat. Aduceţi-vă aminte cum v-a vorbit pe când era încă în Galileea, 

7 zicând că Fiul Omului trebuie să fie dat în mâinile oamenilor păcătoşi şi să fie răstignit, dar a treia 
zi să învie”. 

8 Şi ele şi-au adus aminte de cuvintele Lui. 

9 Şi întorcându-se de la mormânt, pe toate acestea le-au vestit celor unsprezece şi tuturor celorlalți. 
10 Iar cele ce spuneau acestea către apostoli erau Maria Magdalena şi Ioana şi Maria lui Iacob şi 
celelalte împreună cu ele. 

1 Vezi nota de la Mt 28, 1. 

11 Dar aceste cuvinte au părut înaintea lor ca o scrânteală şi nu le-au crezut. 

12 Iar Petru s-a ridicat şi a alergat la mormânt; şi aplecându-se, a văzut giulgiurile singure 
odihnindu-se. Şi a plecat, mirându-se în sine de ceea ce se petrecuse. 

13 Şi iată că-n aceeaşi zi doi dintre ei mergeau la un sat care era departe de Ierusalim ca la şaizeci 


de stadii, al cărui nume era Emaus. 

14 Şi ei vorbeau între ei despre toate întâmplările acestea. 

15 Şi a fost că-n timp ce vorbeau şi se întrebau între ei, lisus Însuşi, apropiindu-Se, mergea 
împreună cu ei. 

16 Dar ochii lor erau ţinuţi ca să nu-L cunoască. 

17 Şi El le-a zis: „Ce sunt cuvintele acestea pe care le schimbaţi între voi mergând?” Iar ei s-au 
oprit şi erau trişti. 

18 Şi răspunzând unul cu numele Cleopa? I-a zis: „Oare numai tu singur eşti străin3 în Ierusalim şi 
nu ştii cele ce s-au întâmplat în el zilele acestea?” 

19 Şi El le-a zis: „Care?” Iar ei I-au răspuns: „Cele despre lisus Nazarineanul, care era profet 
puternic în faptă şi-n cuvânt înaintea lui Dumnezeu şi a întregului popor; 

20 cum L-au osândit la moarte arhiereii şi mai-marii noştri şi L-au răstignit. 

2 Numele celuilalt nu e menţionat, dar o puternică tradiţie creştină îl atestă pe însuşi Evanghelistul 
Luca, singurul care relatează acest episod celebru prin măiestrie, fineţe şi profunzime (Marcu, care 
şi-a scris Evanghelia înaintea lui Luca, îl menţionează doar în treacăt - 16, 12-13). 

3= Locuitor venit din altă parte; imigrant; călător, doar în trecere; străin de ceea ce se petrece în 
jurul său. 

21 Iar noi nădăjduiam că El este Cel ce avea să izbăvească pe Israel; şi totuşi astăzi este a treia zi de 
când s-au petrecut acestea. 

22 Ci şi nişte femei de-ale noastre ne-au înspăimântat; ducându-se de dimineaţă la mormânt 

23 şi neaflându-l trupul, au venit zicând că vedenie de îngeri au văzut, care le-au spus că este viu. 
24 Jar unii dintre noi s-au dus la mormânt şi au găsit aşa cum şi femeile spuseseră, dar pe El nu L- 
au văzut”. 

25 Şi El le-a zis: „O, nepricepuţilor, şi cu inima zăbavnici a crede-n toate câte-au spus profeții! 

26 Nu trebuia oare ca Hristos să pătimească acestea şi să intre-ntru slava Sa?” 

27 Şi, începând de la Moise şi de la toți profeţii, le-a tâlcuit din toate Scripturile cele despre El. 

28 şi s-au apropiat de satul unde se duceau, iar El Se făcea că merge mai departe. 

29 Dar ei Îl rugau stăruitor, zicând: „Rămâi cu noi, că e spre seară şi s-a plecat ziua”. Şi a intrat să 
rămână cu ei. 

30 Şi a fost că-n timp ce stătea împreună cu ei la masă, luând pâinea a binecuvântat şi, frângând, le- 
a dat. 

31 şi s-au deschis ochii lor şi L-au cunoscut; dar El li S-a făcut nevăzut. 

32 Şi au zis unul către altul: „Oare nu ardea-ntru noi inima noastră când ne vorbea pe cale şi-n timp 
ce ne tâlcuia Scripturile?” 

33 şi-n ceasul acela sculându-se s-au întors la Ierusalim şi I-au găsit adunaţi pe cei unsprezece şi pe 
cei ce erau împreună cu ei, 

34 care ziceau că Domnul cu adevărat a înviat şi i s-a arătat lui Simon. 

35 Şi ei au povestit cele petrecute pe cale şi cum a fost El cunoscut de ei întru frângerea pâinii4. 

36 Şi pe când vorbeau ei acestea, El a stat în mijlocul lor şi le-a zis: „Pace vouă!” 

37 lar ei, înspăimântându-se şi înfricoşându-se, credeau că văd duh. 

38 Şi El le-a zis: „De ce sunteţi tulburaţi şi pentru ce se ridică astfel de gânduri în inima voastră? 

39 Vedeţi mâinile Mele şi picioarele Mele, că Eu Însumi sunt; pipăiţi-Mă şi vedeţi că duhul nu are 
carne şi oase aşa cum Mă vedeţi pe Mine că am”. 

40 Şi zicând acestea, le-a arătat mâinile şi picioarele. 

41 Şi lor, celor încă necrezând de bucurie şi minunându-se, El le-a zis: „Aveţi aici ceva de 
mâncare?” 

42 Jar ei l-au dat o bucată de peşte fript şi dintr-un fagure de miere. 

43 Şi, luând, a mâncat în faţa lor. 

44 Şi le-a zis: „Acestea sunt cuvintele pe care vi le-am grăit pe când încă eram împreună cu voi, că 
toate cele scrise despre Mine în legea lui Moise, în profeţi şi în psalmi trebuie să se plinească”. 

45 Atunci le-a deschis mintea ca să-nţeleagă Scripturile. 

46 Şi le-a zis că aşa este scris şi că aşa trebuia să pătimească Hristos şi a treia zi să învie din morţi 

4 Expresie folosită de Luca şi în FA 2, 42, conotând Euharistia. E limpede că cei doi din Emaus Îl 


căutau pe Hristos istoric, dar dintr-o dată li Se descoperise Cel euharistic. 

47 şi întru numele Său să se propovăduiască pocăinţa şi iertarea păcatelor la toate neamurile, 
începând de la Ierusalim. 

48 „Voi sunteţi martorii acestora. 

49 Şi iată, Eu trimit peste voi făgăduinţa Tatălui Meu5; voi însă rămâneţi în cetate până ce vă veţi 
îmbrăca cu putere de sus”. 

50 Şi i-a dus afară până spre Betania şi, ridicându-Şi mâinile, i-a binecuvântat. 

51 Şi a fost că-n timp ce-i binecuvânta, S-a depărtat de ei şi s-a înălțat la cer. 

52 Iar ei, închinându-l-se, s-au întors în Ierusalim cu bucurie mare. 

53 şi-n toată vremea erau în templu, lăudând şi binecuvântând pe Dumnezeu. Amin. 

5= Pogorârea Duhului Sfânt. 

Introducere la Evanghelia după Ioan 

Evanghelia a patra este opera Sfântului Apostol Ioan, fratele lui Iacob şi fiu al lui Zevedeu, ucenic 
mai întâi al lui loan Botezătorul şi chemat apoi la apostolat de Domnul Iisus Însuşi. Dacă se admite 
că Salomeea menţionată la Mc 15, 40 este una şi aceeaşi persoană cu „mama fiilor lui Zevedeu“ (Mt 
27, 56), atunci putem presupune că ea făcea parte din ceata sfintelor femei care i-au însoţit pe 
Domnul şi pe ucenicii Săi din Galileea până'n Ierusalim, slujindu-le, şi care au fost de faţă la 
răstignirea lui lisus. loan făcea parte nu numai din colegiul celor doisprezece, ci şi din grupul foarte 
restrâns de numai trei (alături de Petru şi Iacob) rânduiți de Domnul să fie martorii unor evenimente 
cu totul excepţionale, precum învierea fiicei lui Iair (Mc 5, 37), schimbarea la faţă (Mt 17, 1-13) sau 
drama lăuntrică din grădina Ghetsimani (Mt 26, 37). loan, „ucenicul pe care-l iubea lisus“, este cel 
căruia Domnul i-o încredinţează, de pe cruce, pe mama Sa (In 19, 26-27); el este primul martor al 
mormântului gol (In 20, 2-8) şi primul care-L recunoaşte pe lisus cel înviat (In 21, 7). E de faţă la 
pogorârea Duhului Sfânt, predică, vindecă şi este închis împreună cu Petru, participă la Sinodul 
Apostolic, este numit de Pavel „stâlp al Bisericii“. Mai cunoaştem că în jurul anului 69 părăseşte 
Ierusalimul şi se aşază în Efes. Împăratul Domițian îl exilează în insula Patmos, unde Apostolul 
scrie Apocalipsa ce-i poartă numele; sub Nerva se întoarce la Efes, de unde conduce, cu mare 
autoritate duhovnicească, Bisericile din Asia Mică. Moare ca martir, la adânci bătrâneţe, sub 
persecuția lui Traian. 

Evanghelia e scrisă în Efes către sfârşitul secolului I şi le este destinată creştinilor din Asia Mică, pe 
care Apostolul vrea să-i întărească în credinţă, pe de-o parte, şi să-i apere de primele erezii, pe de 
alta.Faţă'n faţă cu evangheliile sinoptice, opera lui loan îşi conturează un profil aparte, începând cu 
planul general: (1, 19 - 12, 50). 

Slava lui lisus arătată ucenicilor Săi în intimitatea Cinei celei de Taină (13, 1 - 17, 26).Slava lui 
lisus arătată în Patimile Sale (21, 1-25). 

Apostolul loan nu-şi propune să reia şi să amplifice evangheliile sinoptice, ci să le completeze cu 
relatări inedite asupra vieţii şi învăţăturii Domnului, dar ordonându-şi materialul după alte criterii. 
El îşi ia libertatea (şi-şi asumă autoritatea) de a prezenta o altă cronologie a evenimentelor, de a 
insista asupra unor minuni şi cuvinte omise de predecesorii săi; chiar când istoriseşte aceleaşi fapte 
relatate şi de sinoptici, el introduce anume particularităţi care-i sunt proprii, fie în țesătura naraţiei, 
fie în vocabular, fie în stil. Nota dominantă a Evangheliei însă - şi care o face net superioară tuturor 
- este dimensiunea ei teologică (fapt pentru care autorul ei este numit şi „Sfântul loan Teologul“, 
adică „Cuvântătorul de Dumnezeu“). Mesajul ei suprem este acela de a înfăţişa misterul hristologic 
în toată amploarea şi profunzimea lui, misterul prin care Logosul (Cuvântul) întrupat, EL Însuşi 
Dumnezeu, le descoperă oamenilor pe Dumnezeu-Cel-Nevăzut, le aduce Lumina şi Viaţa, le asigură 
cunoaşterea şi comuniunea lui Dumnezeu prin cunoaşterea şi comuniunea intimă cu lisus Hristos. 
Dacă limba greacă a operei, corectă de altfel, e destul de săracă, lipsită de anvergura lui Matei, 
savoarea lui Marcu sau măiestriile lui Luca, în schimb ea izbuteşte să exprime o gândire de mare 
altitudine duhovnicească, continuu însuflețită de adierea Duhului Sfânt. Scrierea lui loan e cea mai 
întraripată dintre toate evangheliile, un unicat care-l situează pe autorul ei printre marii inspirați ai 
omenirii. 


Să notăm şi observaţia că ea este nu numai un rod al inspiraţiei, ci şi al unei îndelungate elaborări. 
Departe de a constitui o colecţie de amintiri trăite sau de reconstituiri documentare, Evanghelia a 
patra este sinteza unei propovăduiri apostolice de o jumătate de secol, timp în care esenţele s-au 
decantat într-o arhitectură de neegalat prin măreție, soliditate, fineţe şi transparenţă. E capodopera 
teologică a Noului Testament. 


Evanghelia după loan 

1 

Prolog: Dumnezeu-Cuvântul a devenit trup. Mărturia lui loan Botezătorul: „lată Mielul lui 
Dumnezeu!” Cei dintâi ucenici ai lui lisus. Chemarea lui Filip şi Natanael. 

1 Întru-nceputl era Cuvântul? şi Cuvântul era la Dumnezeu3 şi Cuvântul Dumnezeu era. 

2 Acesta era dintru-nceput4 la Dumnezeu; 

3 toate printr-însul s-au făcut şi fără El nimic nu s-a făcut din ceea ce s-a făcut. 

4 Viaţă era într-însul, şi viaţa era lumina 

1 Întru dimensiunea interioară nemărginită şi supratemporală a lui Dumnezeu; în veşnicie; înainte 
de facerea lumii; anterior oricărei creaţii; „mai-nainte de toţi vecii”. 

2 Traducerea grecescului Logos şi latinescului Verbum. În filosofia elenă: puterea creatoare a lui 
Dumnezeu; raţiunea de a exista a oricărui lucru. În revelaţia ioanică: Fiul, a doua persoană a Sfintei 
Treimi. 

3 Împreună cu şi cu faţa spre dumnezeu; pros e o prepoziţie dinamică, sugerând nu numai imediata 
vecinătate, dar şi mişcarea perpetuă, comuniantă, a Fiului către Tatăl. 

4 Dacă în primul verset prepoziția en traduce relația Logosului cu eternitatea, aici ea schimbă 
perspectiva şi introduce relaţia Lui cu timpul, pregătind astfel versetul următor; Cuvântul participă 
nemijlocit la naşterea timpului prin actul creaţiei, dar El era şi rămâne anterior acesteia. (De altfel, 
„dintru” este opţiunea traducătorilor Bibliei din 1688). 

Oamenilor;5 

5 şi lumina întru întuneric luminează şi întunericul nu a cuprins-06. 

6 Fost-a om trimis de la Dumnezeu; numele lui era loan7. 

7 Acesta spre mărturie a venit, să mărturisească despre Lumină, pentru ca toţi să creadă prin el. 

8 Nu el era Lumina, ci să mărturisească despre Lumină. 

9 Lumina era cea adevărată, Care, venind în lume, luminează pe tot omul. 

10 În lume era şi lumea printr-însul s-a făcut, dar lumea nu L-a cunoscut. 

11 Întru ale Sale a venit, dar ai Săi nu L-au primit. 

12 Dar celor câţi L-au primit, care cred întru numele Lui, le-a dat putere să devină fu ai lui 
Dumnezeu, 

5 Logosul ca sălaş şi izvor al vieţii. În limbajul ioanic, cuvântul „viaţă” (folosit de 36 de ori) nu 
înseamnă niciodată mod de existenţă biologică, ci viaţa reală, viaţa adevărată, modalitatea omului 
de a exista în Dumnezeu. 

6 Succesiunea: Dumnezeu-Cuvânt-creaţie-viaţă-lumină-om-întuneric, termeni fundamentali în 
teologia lui loan. Prin dinamica întrupării, Cuvântul pătrunde în imperiul răului din lume (agresiv, 
„cuprinzător”) şi rămâne victorios (vezi 1 In 2, 8). 

7 S-a observat că Prologul Evangheliei după loan (versetele 1-18) are o construcție simfonică; 
autorul introduce o temă, o părăseşte, o reintroduce şi o dezvoltă contrapunctic în strânsă conexiune 
cu celelalte. În cazul de faţă, loan Botezătorul. 

13 cei ce nu din sânge, nici din voie trupească, nici din vrere bărbătească, ci de la Dumnezeu s-au 
născut8. 

14 Şi Cuvântul trup S-a făcut şi s-a sălăşluit întru noi; şi noi văzutu-l-am slava ca pe slava Unuia- 
Născut din Tatăl, plin de har şi de adevăr. 

15 Ioan mărturisea despre El şi striga, zicând: „Acesta era Cel despre Care am zis: Cel ce vine după 
mine înaintea mea S-a plinit, fiindcă mai înainte de mine era9. 

16 Şi din plinătatea Lui noi toţi am primit şi har pentru har10, 

17 căci legea prin Moise s-a dat, dar harul şi adevărul prin Iisus Hristos au venit. 

18 Pe Dumnezeu nimeni niciodată nu L-a văzut; Fiul Cel Unul-Născut, Care este în sânul Tatălui, 


El L-a făcut cunoscut”. 

19 Şi aceasta este mărturia lui loan când Iudeii din Ierusalim au trimis la el preoți şi leviţi să-l 
întrebe: „Tu cine eşti?” 

20 Şi el a mărturisit şi n-a tăgăduit; şi a mărturisit: „Nu eu sunt Hristosul”. 

21 Şi ei l-au întrebat: „Dar cine eşti? Eşti Ilie?” Zis-a el: „Nu sunt”. „Eşti Profetul?” Şi a răspuns: 
„Nu”. 

22 Deci i-au zis: „Cine eşti?, ca să dăm răspuns celor ce ne-au trimis; ce spui tu despre tine însuţi?” 
8 Cei ce devin fii ai lui Dumnezeu I se asimilează Cuvântului, care s-a întrupat din fecioară fără 
bărbat. 

9 Profeţie: Cel ce-mi urmează în timp m-a depăşit în devenire prin aceea că El S-a născut în 
eternitate. 

10 În alte traduceri: har peste har; har după har. Harul pe care-l primim de la lisus Hristos îi 
corespunde celui ce este şi rămâne în El, ca noutate faţă de Legea Veche (vezi şi versetul următor). 
23 El a zis: „Eu sunt glasul celui ce strigă în pustie: Îndreptaţi calea Domnului!, precum a spus 
profetul Isaia”. 

24 Şi trimişii erau dintre farisei. 

25 Şi l-au întrebat şi i-au zis: „Dacă nu eşti tu Hristosul, nici Ilie, nici Profetul, atunci de ce botezi?” 
26 loan le-a răspuns, zicând: „Eu botez cu apă; dar în mijlocul vostru Se află Acela pe Care voi nu- 
L ştiţi, 

27 Cel ce vine după mine, Carele înaintea mea S-a plinit şi Căruia eu nu sunt vrednic să-l dezleg 
cureaua încălțămintei”. 

28 Acestea se petreceau în Betanial 1, dincolo de Iordan, unde boteza Ioan. 

29 A doua zi L-a văzut loan pe Iisus venind către el şi I-a zis: „lată Mielul lui Dumnezeu, Cel ce 
ridică păcatul lumii! 

30 Acesta este Cel despre Care eu spuneam: După mine vine un bărbat Care înaintea mea S-a plinit, 
fiindcă mai înainte de mine era. 

31 Şi eu nu-L cunoşteam; dar pentru ca El să-i fie arătat lui Israel, de aceea am venit eu botezând cu 
apă”. 

32 Şi loan a mărturisit, zicând: „Văzut-am Duhul ca pe un porumbel din cer pogorându-Se şi cum a 
rămas peste El. 

33 Şi eu nu-L cunoşteam, dar Cel ce m-a trimis să botez cu apă, Acela mi-a zis: Cel peste care vei 
vedea Duhul pogorându-Se şi rămânând peste El, Acela este Cel ce botează cu Duh Sfânt. 

34 Şi eu am văzut şi am mărturisit că Acesta este Fiul lui Dumnezeu”. 

35 A doua zi iarăşi stătea loan şi doi dintre ucenicii săi; 

11 A nu se confunda cu Betania din apropierea Ierusalimului. 

36 şi privindu-L pe lisus, Care trecea, a zis: „lată Mielul lui Dumnezeu!” 

37 Şi cei doi ucenici l-au auzit când a spus acestea şi I-au urmat lui lisus. 

38 Iar Iisus, întorcându-Se şi văzându-i că-L urmează, le-a zis: „Ce căutaţi?” Iar ei I-au zis: „Rabbi 
care se tâlcuieşte: Învăţătorule -, unde locuieşti?” 

39 EI le-a zis: „Veniţi şi veţi vedea”. Au mers aşadar şi au văzut unde locuieşte; şi au rămas la El în 
ziua aceea. Şi era ca la ceasul al zecelea12. 

40 Unul din cei doi care auziseră de la Ioan şi-l urmaseră lui lisus era Andrei, fratele lui Simon 
Petru13. 

41 Acesta l-a găsit întâi pe Simon, fratele său, şi i-a zis: „Noi L-am aflat pe Mesia ce se tâlcuieşte: 
Hristos -”; 

42 şi l-a adus la Iisus. Iisus, privind la el, i-a zis: „Tu eşti Simon, fiul lui Iona; tu te vei numi Chefa” 
ce se tâlcuieşte: Petru 14. 

43 A doua zi a vrut să meargă în Galileea şi l-a găsit pe Filip. Şi i-a zis lisus: „Urmează-Mi!” 

44 lar Filip era din Betsaida, din cetatea lui Andrei şi a lui Petru. 

45 Filip l-a găsit pe Natanael şi i-a zis: „Noi L-am aflat pe Acela despre Care au scris Moise în lege 
şi profeţii, pe lisus, fiul lui Iosif din Nazaret”. 

46 Şi i-a zis Natanael: „Din Nazaret poate fi ceva bun?...”. Filip i-a zis: „Vino şi vezi!” 

47 lisus l-a văzut pe Natanael venind către Dânsul şi a zis despre el: „Iată 


12 În jurul orei 4 după amiază. 

13 Evanghelistul loan nu-şi menționează niciodată numele în propria sa carte; tocmai de aceea 
credem că el era „celălalt”. 

14 În aramaică: Kefa = piatră; în greacă: Petros = piatră. 

într-adevăr israelit întru care nu este vicleşug!” 

48 Natanael I-a zis: „De unde mă cunoşti?” A răspuns lisus şi i-a zis: „Mai înainte ca Filip să te fi 
chemat, te-am văzut când erai sub smochin”. 

49 Răspunsu-l-a Natanael: „Rabbi, Tu eşti Fiul lui Dumnezeu, Tu eşti Regele lui Israel!” 

50 Răspuns-a lisus şi i-a zis: „Pentru că ţi-am spus că te-am văzut sub smochin, de aceea crezi? Mai 
mari decât acestea vei vedea”. 

51 Şi i-a zis: „Adevăr, adevăr vă spun: De acum veţi vedea cerul deschizându-se şi pe îngerii lui 
Dumnezeu suindu-se şi pogorându-se peste Fiul Omului!” 

2 

Nunta din Cana. Izgonirea vânzătorilor din templu. Iisus îl cunoaşte pe omul lăuntric. 

1 Şi a treia zil s-a făcut nuntă în Cana Galileii; şi mama lui lisus era acolo. 

2 Şi a fost chemat şi lisus la nuntă, precum şi ucenicii Săi. 

3 Şi sfârşindu-se vinul, mama lui lisus a zis către EI: „Nu mai au vin...”. 

4 Şi lisus i-a zis: „Ce ne priveşte2, femeie3, pe Mine şi pe tine? Ceasul Meu încă n-a venit”. 

1 A treia zi de la chemarea lui Filip şi Natanael. 

2 Literal: „Ce este mie şi ţie?” Semitism frecvent atât în Vechiul cât şi în Noul Testament, întrebare 
care, de obicei, întâmpină o intervenţie inoportună. În cazul de față, ea e motivată prin sintagma 
următoare: „Ceasul Meu încă n-a venit”. 

3 Adresare aparent ireverenţioasă a unui fiu față de mama sa, dar familiară în limbajul ebraic. Iisus 
o foloseşte intenţionat, atât aici cât şi, mai târziu, pe cruce (In 19, 26) ca o rezonanţă a textului din 
fe 3, 15-20, dar cu semnificaţie duhovnicească: aşa cum femeia Eva devine „mama tuturor celor 
vii”, femeia Maria - „Eva cea nouă” devine mama lui Mesia şi, prin EI, a tuturor viilor din împărăţia 
lui Dumnezeu. Semnificaţia e atestată de faptul că lisus ascultă rugămintea mamei Sale de a-Şi 
începe, aici şi acum, lungul şir al minunilor care-l adeveresc dumnezeirea. 

5 Mama Sa le-a zis slujitorilor: „Orice vă va spune El, faceți!” 

6 Şi erau acolo şase vase de piatră, puse pentru curățirea ludeilor, care luau câte două sau trei vedre. 
7 Zisu-le-a lisus: „Umpleţi vasele cu apă!” Şi le-au umplut până sus. 

8 Şi le-a zis: „Scoateţi acum şi aduceţi-i nunului!” Iar ei i-au dus. 

9 Şi după ce nunul a gustat apa care se făcuse vin şi el nu ştia de unde este, ci doar slujitorii care 
scoseseră apa ştiau l-a chemat nunul pe mire 

10 şi i-a zis: „Orice om pune întâi vinul cel bun şi, când se ameţesc, pe cel mai slab; dar tu ai ţinut 
vinul cel bun până acum”. 

11 Acest început al minunilor l-a făcut isus în Cana Galileii şi Şi-a arătat slava Sa; şi au crezut într- 
însul ucenicii Săi. 

12 După aceea S-a coborât în Capernaum, El, precum şi mama Sa şi fraţii Săi şi ucenicii Săi; şi n-au 
rămas acolo multe zile. 

13 Şi Paştile Iudeilor erau aproape şi Iisus S-a suit la Ierusalim. 

14 Şi a găsit şezând în templu pe cei ce vindeau boi şi oi şi porumbei şi pe schimbătorii de bani. 

15 Şi făcând un bici de ştreanguri, i-a scos pe toţi afară din templu, şi oile, şi boii, iar schimbătorilor 
le-a vărsat banii şi le-a răsturnat mesele; 

16 şi celor care vindeau porumbei le-a zis: „Luaţi acestea de aici! Nu faceţi casa Tatălui Meu casă 
de neguţătorie!” 

17 Şi ucenicii Săi şi-au adus aminte că este scris: Râvna casei Tale m-a mâncat. 

18 Dar I-au răspuns Iudeii, zicând: „De vreme ce tu faci acestea, ce semn ne arăţi?”4 

19 Iisus le-a răspuns şi le-a zis: „Dărâmaţi templul acesta şi-n trei zile îl voi ridica”. 

20 Şi au zis Iudeii: „În patruzeci şi şase de ani s-a zidit templul acesta! Şi tu îl vei ridica în trei 
zile?...”. 

21 Dar El le vorbea de templul trupului Său. 

22 Deci, când a înviat din morți, ucenicii Săi şi-au adus aminte că El zisese aceasta şi au crezut 


Scripturii şi cuvântului pe care-l spusese Iisus. 

23 Iar când era în Ierusalim, la sărbătoarea Paştilor, mulți au crezut întru numele Lui, văzând 
minunile pe care le făcea. 

24 Dar El, Iisus, nu se încredea în ei, pentru că-i cunoştea pe toţi 

25 şi nu avea nevoie să-i dea cineva mărturie despre om, fiindcă El Însuşi cunoştea ce era în om. 

3 

Convorbirea lui Iisus cu Nicodim. Ioan mărturiseşte despre Hristos. 

1 Şi era un om dintre farisei, cu numele Nicodim, care era fruntaş al Iudeilor. 

4= Una sau mai multe minuni prin care un profet trebuia să arate că e învestit cu putere 
dumnezeiască. 

2 Acesta a venit noaptea la lisus şi I-a zis: „Rabbi, ştim că de la Dumnezeu ai venit învățător; 
fiindcă aceste minuni pe care le faci Tu, nimeni nu le poate face dacă Dumnezeu nu este cu el”. 

3 Răspunsu-i-a lisus şi i-a zis: „Adevăr, adevăr îți spun: De nu se va naşte cineva de sus, nu va 
putea să vadă împărăția lui Dumnezeu”. 

4 lar Nicodim a zis către El: „Cum poate omul să se nască fiind bătrân? Oare poate el să intre a 
doua oară în pântecele mamei sale şi să se nască?...”. 

5 Iisus i-a răspuns: „Adevăr, adevăr îți spun, de nu se va naşte cineva din apă şi din Duh, nu va 
putea să intre în împărăţia lui Dumnezeul. 

6 Ce este născut din trup, trup este; şi ce este născut din Duh, duh este. 

7 Nu te mira că ţi-am zis: Trebuie să vă naşteţi de sus. 

8 Vântul suflă unde vrea şi tu îi auzi glasul, dar nu ştii de unde vine şi nici unde se duce. Aşa este cu 
tot cel ce e născut din Duhul”2. 

9 A răspuns Nicodim şi I-a zis: „Cum pot să fie acestea?” 

10 Răspuns-a Iisus şi i-a zis: „Tu eşti învățătorul lui Israel, şi pe acestea nu le cunoşti? 

11 Adevăr, adevăr îţi spun, că noi vorbim ceea ce ştim şi mărturisim ceea ce am văzut, dar voi nu ne 
primiți mărturia. 

1 Text fundamental pentru instituirea Botezului creştin ca Taină, necesitate absolută mântuirii 
omului. 

2 În greaca veche, ca şi în ebraică, acelaşi cuvânt pneuma, înseamnă şi vânt, şi duh (vezi şi Iz 37, 9). 
12 Dacă pe cele pământeşti vi le-am spus şi nu credeţi, cum veţi crede de vi le vom spune pe cele 
cereşti? 

13 Nimeni nu s-a suit la cer, decât Cel care s-a pogorât din cer, Fiul Omului, Cel ce este în cer. 

14 Şi după cum Moise a înălțat şarpele în pustie, tot aşa trebuie să Se înalțe Fiul Omului, 

15 pentru ca tot cel ce crede într-însul să nu piară, ci să aibă viaţă veşnică. 

16 Că într-atât a iubit Dumnezeu lumea, încât pe Fiul Său Cel Unul-născut L-a dat, pentru ca tot cel 
ce crede într-însul să nu piară, ci să aibă viaţă veşnică. 

17 Că Dumnezeu nu L-a trimis pe Fiul Său în lume ca să judece lumea, ci pentru ca lumea să se 
mântuiască printr-însul. 

18 Cel ce crede într-însul nu este judecat, dar cel ce nu crede a şi fost judecat, fiindcă nu a crezut în 
numele3Celui Unul-Născut, Fiul lui Dumnezeu. 

19 Iar judecata, aceasta este: că Lumina a venit în lume şi oamenii au iubit întunericul mai mult 
decât Lumina, fiindcă faptele lor erau rele. 

20 Că tot cel ce face rele urăşte Lumina şi nu vine la lumină, pentru ca să nu i se vădească faptele; 
21 dar cel ce face adevărul vine la Lumină, pentru ca faptele lui să se arate că întru Dumnezeu sunt 
săvârşite”. 

22 După acestea a venit lisus cu ucenicii Săi în ţinutul ludeii şi stătea acolo cu ei şi boteza. 

3 În concepţia şi limbajul semitic, numele este o realitate tot atât de concretă ca şi persoana care-l 
poartă. 

23 Şi boteza şi loan în Enon4, aproape de Salim, că erau acolo ape multe; şi veneau şi se botezau. 
24 Căci loan încă nu fusese aruncat în temniţă. 

25 Şi între ucenicii lui loan şi un iudeu s-a iscat o neînțelegere asupra curăţiriis; 

26 şi au venit la loan şi i-au zis: „Rabbi, Acela Care era cu tine dincolo de Iordan şi despre Care tu 


ai mărturisit, iată că botează şi toţi se duc la El...”. 

27 loan a răspuns, zicând: „Un om nu poate să ia nimic dacă nu i s-a dat din cer. 

28 Voi înşivă îmi sunteţi martori că am zis: Nu eu sunt Hristosul, ci sunt trimis înaintea Lui. 

29 Cel ce are mireasă este mire; iar prietenul mirelui, care stă şi-l ascultă, cu bucurie se bucură de 
glasul mirelui. Aşadar, bucuria aceasta a mea s-a împlinit. 

30 Acela trebuie să crească, iar eu să mă micşorez. 

31 Cel ce vine de sus este deasupra tuturor; cel ce este de pe pământ, pământesc este şi ca un 
pământean grăieşte. Cel ce vine din cer este deasupra tuturor. 

32 Şi ce a văzut şi a auzit, aceea mărturiseşte, dar mărturia Lui nu o primeşte nimeni. 

33 Cel ce I-a primit mărturia a întărit că adevărat este Dumnezeu. 

34 Fiindcă Cel pe Care L-a trimis Dumnezeu grăieşte cuvintele lui Dumnezeu, 

4 Enon înseamnă „Izvoarele”. După tradiţie, se afla pe valea Iordanului, la câţiva kilometri spre sud 
de Scythopolis. 

5 Probabil despre ritualul iudaic al spălării, botezul lui loan şi botezul lui lisus. 

pentru că Dumnezeu nu dă Duhul cu măsură. 

35 Tatăl ÎI iubeşte pe Fiul şi pe toate le-a dat în mâna Lui. 

36 Cel ce crede în Fiul are viaţă veşnică; iar cel ce nu ascultă de Fiul nu va vedea Viaţa, ci mânia lui 
Dumnezeu rămâne peste el”. 

4 

Convorbirea lui lisus cu femeia samarineancă. lisus tămăduieşte pe fiul unui slujitor regesc. 

1 Deci când a cunoscut lisus că fariseii auziseră că El face şi botează mai mulți ucenici] decât loan 
2 deşi Iisus Însuşi nu boteza, ci ucenicii Săi -, 

3 a părăsit Iudeea şi s-a dus din nou în Galileea. 

4 Şi trebuia să treacă prin Samaria. 

5 Deci a venit la o cetate a Samariei, numită Sihar, aproape de locul pe care Iacob i l-a dat lui Iosif, 
fiul său; 

6 şi era acolo fântâna? lui Iacob. Iar lisus, ostenit de călătorie, S-a aşezat lângă fântână; era ca la al 
şaselea ceas3. 

7 Atunci a venit o femeie din Samaria să scoată apă. lisus i-a zis: „Dă-Mi să beau!” 

8 Că ucenicii Săi se duseseră în cetate să cumpere merinde. 

1 Cuvântul e folosit aici în sensul său mult mai larg: convertiți, aderenţi. 

2 Fântână săpată adânc în pământ; puț. Pentru scoaterea apei, fiecare îşi aducea de acasă găleata (de 
obicei, un burduf) şi funia. 

3 Pe la amiază. 

9 Femeia samarineancă l-a zis: „Cum!, 

tu, care eşti iudeu, ceri să bei de la mine, care sunt femeie samarineancă... pentru că Iudeii nu au 
amestec cu Samarinenii - 4. 

10 Iisus i-a răspuns, zicând: „Dacă ai fi cunoscut darul lui Dumnezeu şi Cine este Cel care-ţi zice: 
Dă-Mi să beau!, tu ai fi cerut de la EI, şi El ţi-ar fi dat apă vie”. 

11 Femeia I-a zis: „Doamne, nici găleată nu ai, iar fântâna este adâncă; de unde dar ai apa cea vie? 
12 Eşti tu cumva mai mare decât părintele nostru Iacob, care ne-a dat această fântână, şi el însuşi a 
băut din ea, ca şi fiii lui şi turmele lui?” 

13 Iisus, răspunzând, i-a zis: „ot cel ce va bea din apa aceasta, iarăşi va înseta; 

14 dar cel ce va bea din apa pe care Eu i-o voi da, nu va mai înseta în veac, că apa pe care i-o voi da 
Eu se va face într-însul izvor de apă săltătoare spre viaţă veşnică”. 

15 Femeia I-a zis: „Doamne, dă-mi această apă, ca să nu mai însetez, nici să mai vin aici să scot”. 
16 Iisus i-a zis: „Du-te şi cheamă-l pe bărbatul tău şi vino aici”. 

17 Femeia I-a răspuns, zicând: “N-am bărbat”. Iisus i-a zis: „Bine-ai zis că nu ai bărbat, 

4 În timpul captivităţii babilonice a Evreilor (cca. 605-538 î. H.), regele Asiriei a repopulat Samaria 
cu cinci triburi păgâne asiatice (vezi 4 Rg 17, 24-44). Imigranții au fost convertiți doar parţial la 
mozaism, ei continuând să-şi adore zeitățile proprii. După încetarea captivităţii, Evreii reveniţi în 
Samaria s-au amestecat cu ei, rezultând astfel un popor hibrid, în permanentă duşmănie reciprocă cu 
Iudeii. Cei cinci bărbaţi ai femeii, menţionaţi în versetul 18, stau în relaţie simbolică indirectă cu 


cele cinci triburi originare. 

18 că cinci bărbaţi ai avut, iar cel pe care-l ai acum nu-ţi este soţ. Pe aceasta adevărat ai spus-o”. 

19 Femeia I-a zis: „Doamne, văd că Tu eşti profet. 

20 Părinţii noştri s-au închinat pe muntele acesta5, dar voi ziceţi că în Ierusalim este locul unde 
trebuie să ne închinăm”. 

21 Şi lisus i-a zis: „Femeie, crede-Mă că vine ceasul când nici pe muntele acesta, nici în Ierusalim 
nu vă veţi închina Tatălui. 

22 Voi vă închinaţi la ceea ce nu ştiţi; noi ne închinăm la ceea ce ştim, pentru că de la Iudei este 
mântuirea. 

23 Dar vine ceasul, şi acum este, când adevărații închinători se vor închina Tatălui în duh şi în 
adevăr; că astfel sunt închinătorii pe care Tatăl îi caută. 

24 Duh este Dumnezeu, şi cei ce I se închină trebuie ca-n duh şi-n adevăr să I se închine”. 

25 I-a zis femeia: „Ştim că vine Mesia Care Se cheamă Hristos; când va veni El, pe toate ni le va 
spune”. 

26 lisus i-a zis: „Eu sunt, Cel care-ţi grăieşte”. 

27 Şi atunci au venit ucenicii Săi. Şi se mirau că vorbea cu o femeie. Dar nimeni nu I-a zis: „Ce 
întrebi?”, sau: „Ce vorbeşti cu ea?” 

28 Iar femeia şi-a lăsat găleata şi s-a dus în cetate şi le-a zis oamenilor: 

29 „Veniţi să vedeţi un om care mi le-a spus pe toate câte le-am făcut! Nu cumva acesta este 
Hristosul?” 

30 Şi au ieşit din cetate şi veneau spre El. 

5= Muntele Garizim, pe care Samarinenii construiseră un templu opus celui din Ierusalim. 

1823 

31 Între timp, ucenicii Lui ÎL rugau, zicând: „Învăţătorule, mănâncă!” 

32 Iar El le-a zis: „Eu am de mâncat o mâncare pe care voi nu o ştiţi”. 

33 Ziceau deci ucenicii între ei: „Nu cumva I-a adus cineva să mănânce?...”. 
34 Iisus le-a zis: „Mâncarea Mea este să fac voia Celui ce m-a trimis şi să-l împlinesc lucrarea. 

35 Nu ziceţi voi că mai sunt patru luni şi vine secerişul? Iată, vă spun: Ridicaţi-vă ochii şi priviţi 
holdele, că sunt albe pentru seceriş6. 

36 Iar cel care seceră primeşte plată şi adună roadă spre viaţa veşnică, pentru ca împreună să se 
bucure, şi cel ce seamănă, şi cel ce seceră. 

37 Că întru aceasta se adevereşte cuvântul că altul este semănătorul şi altul secerătorul. 

38 Eu v-am trimis să seceraţi unde nu voi v-aţi ostenit; alţii s-au ostenit, şi voi aţi intrat în osteneala 
lor”. 

39 Şi mulți Samarineni din cetatea aceea au crezut în El pe temeiul cuvântului femeii care 
mărturisea: „Mi le-a spus pe toate câte le-am făcut”. 

40 Deci, când au venit la El, Samarinenii Îl rugau să rămână la ei. Şi a rămas acolo două zile. 

41 Şi mult mai mulţi au crezut pe temeiul cuvântului Său, 

42 iar femeii îi ziceau: „Credem nu numai pe temeiul cuvântului tău; noi înşine am auzit şi ştim că 
Acesta este cu adevărat Hristos, Mântuitorul lumii”. 

6 Secerişul spiritual: Samarinenii care se apropie de apostolii-secerători, aceştia precedaţi de 
profeţii-semănători ai Vechiului Testament. 

43 lar după cele două zile a plecat de acolo în Galileea. 

44 Că lisus Însuşi a mărturisit că un profet nu are cinstire în patria lui. 

45 Aşadar, când a venit în Galileea L-au primit Galileenii, cei ce văzuseră toate câte le făcuse El în 
Ierusalim, la sărbătoare; că şi ei veniseră la praznic. 

46 Şi a mers din nou în Cana Galileii, unde prefăcuse apa în vin. Şi era un slujitor regesc, al cărui 
fiu era bolnav în Capernaum. 

47 Acesta, auzind că lisus a venit din Iudeea în Galileea, s-a dus la El şi L-a rugat să Se coboare şi 
să-i vindece fiul, că era pe moarte. 

48 Şi Iisus i-a zis: „Dacă n-aţi vedea semne şi minuni, n-aţi crede”. 

49 Slujitorul regesc I-a zis: „Doamne, coboară-Te înainte de a-mi muri copilul...”. 

50 lisus i-a zis: „Du-te, fiul tău trăieşte!” Şi omul a crezut în cuvântul pe care i l-a spus lisus şi a 
plecat. 


51 Iar în timp ce el cobora, slugile lui l-au întâmpinat spunându-i că fiul său trăieşte. 

52 Atunci el le-a cerut să-i spună ceasul în care i-a fost mai bine. Şi i-au spus: „leri, în ceasul al 
şaptelea, l-au lăsat frigurile”. 

53 Aşadar, tatăl a cunoscut că acela a fost ceasul când Iisus i-a zis: „Fiul tău trăieşte”. Și a crezut, el 
şi toată casa lui. 

54 Aceasta este a doua minune pe care a făcut-o lisus, când a venit iarăşi din Iudeea în Galileea. 

Vindecarea slăbănogului de la scăldătoarea Betezda. lisus vorbeşte despre puterea Sa 
dumnezeiască. 

1 După acestea era o sărbătoare a ludeilor, şi Iisus S-a suit la Ierusalim. 

2 Iar în Ierusalim, lângă Poarta Oilor, este o scăldătoare care se numeşte pe evreieşte Betezda, 
având cinci pridvoarel. 

3 În acelea zăcea mulţime de bolnavi: orbi, şchiopi, uscați, aşteptând mişcarea apei. 

4 Că înger al Domnului se pogora din când în când în scăldătoare şi tulbura apa; şi cel ce intra întâi 
după tulburarea apei se făcea sănătos de orice boală era ţinut. 

5 Şi era acolo un om care de treizeci şi opt de ani era bolnav. 

6 Pe acesta văzându-l lisus zăcând, şi ştiind că este aşa încă de multă vreme, i-a zis: „Vrei să te faci 
sănătos?” 

7 Bolnavul I-a răspuns: „Doamne, om nu am ca să mă arunce în scăldătoare când se tulbură apa; că 
până merg eu, altul se coboară înaintea mea”. 

8 lisus i-a zis: „Ridică-te, ia-ţi patul şi umblă!” 

9 Şi îndată omul s-a făcut sănătos; şi şi-a luat patul şi umbla. Dar în ziua aceea era sâmbătă. 

10 Deci ziceau Iudeii către cel vindecat: „E sâmbătă şi nu-ţi este îngăduit să-ţi iei patul”. 

1 Betezda = Casa Milostivirii. Patru pridvoare alcătuiau cele patru laturi ale piscinei, în timp ce al 
cincilea o tăia în două pe linia unde se întâlneau apele a două bazine învecinate. 

11 Iar el le-a răspuns: „Cel care m-a făcut sănătos, El mi-a zis: la-ţi patul şi umblă!” 

12 Ei l-au întrebat: „Cine este omul care ţi-a zis: Ia-ţi patul şi umblă!?” 

13 Dar cel vindecat nu ştia cine este; că lisus Se dăduse la o parte, fiind mulţime în acel loc. 

14 După aceasta l-a găsit lisus în templu şi i-a zis: „lată că te-ai făcut sănătos; de acum să nu mai 
greşeşti, ca să nu-ţi fie ceva mai rău”. 

15 omul s-a dus şi le-a spus ludeilor că Iisus este Cel ce l-a făcut sănătos. 

16 Şi pentru aceasta Îl prigoneau Iudeii şi căutau să-L omoare, că făcea acestea sâmbăta. 

17 Iar lisus le-a răspuns: „Tatăl Meu până acum lucrează; şi Eu lucrez”. 

18 Deci pentru aceasta căutau şi mai mult ludeii să-L omoare, nu numai pentru că dezlega sâmbăta, 
ci şi pentru că zicea că Dumnezeu este Tatăl Său, făcându-Se pe Sine deopotrivă cu Dumnezeu. 

19 Dar Iisus le-a răspuns şi le-a zis: „Adevăr, adevăr vă spun: Fiul nu poate să facă nimic de la Sine, 
dacă nu-L va vedea pe Tatăl făcând; căci pe cele ce le face El, pe acestea şi Fiul asemenea le face. 
20 Căci Tatăl Îl iubeşte pe Fiul şi-l arată tot ce face; şi lucruri mai mari decât acestea Îi va arăta, 
pentru ca voi să vă miraţi. 

21 Că precum Tatăl îi învie pe cei morţi şi le dă viaţă, tot aşa şi Fiul dă viaţă celor ce El voieşte. 

22 Tatăl nu judecă pe nimeni, ci toată judecata I-a dat-o Fiului, 

23 pentru ca toţi să-L cinstească pe Fiul 

aşa cum ÎI cinstesc pe Tatăl. Cel ce nu-l cinsteşte pe Fiul nu-L cinsteşte pe Tatăl Carele L-a trimis. 
24 Adevăr, adevăr vă spun: Cel ce ascultă cuvântul Meu şi crede în Cel care m-a trimis, are viaţă 
veşnică şi la judecată nu va veni, ci s-a mutat din moarte la viaţă. 

25 Adevăr, adevăr vă spun, că vine ceasul, şi acum este, când morţii vor auzi glasul Fiului lui 
Dumnezeu, şi cei ce vor auzi vor învia. 

26 Că precum Tatăl are viaţă întru Sine, aşa I-a dat şi Fiului să aibă viaţă întru Sine; 

27 şi putere I-a dat să facă judecată, pentru că El este Fiul Omului. 

28 Nu vă mirati de aceasta; că vine ceasul când toţi cei din morminte Îi vor auzi glasul; 

29 şi cei ce au făcut cele bune vor ieşi spre învierea vieţii, iar cei ce au făcut cele rele, spre învierea 
osândei. 


30 Eu nu pot să fac de la Mine nimic; judec după cum aud2, şi judecata Mea este dreaptă; pentru că 
nu caut voia Mea, ci voia Celui ce m-a trimis. 

31 Dacă mărturisesc Eu despre Mine Însumi, mărturia Mea nu este adevărată. 

32 Altul este Cel ce mărturiseşte despre Mine; şi ştiu că adevărată este mărturia pe care El o 
mărturiseşte despre Mine. 

33 Voi aţi trimis la loan, şi el a mărturisit adevărul. 

34 Dar Eu nu de la om iau mărturia, ci pe acestea vi le spun pentru ca voi să vă mântuiți. 

2 Fiul Îl aude şi-L ascultă pe Tatăl. 

35 loan era făclia care arde şi luminează, şi voi aţi vrut să vă veseliţi o clipă întru lumina lui. 

36 Dar Eu am mărturie mai mare decât a lui loan; că lucrurile pe care Mi le-a dat Tatăl să le 
săvârşesc, lucrurile acestea pe care le fac, ele mărturisesc despre Mine, cum că Tatăl m-a trimis. 

37 Şi Tatăl, Cel ce m-a trimis, El a mărturisit despre Mine. Nici glasul nu I l-aţi auzit vreodată, nici 
faţa nu l-ați văzut-o; 

38 şi cuvântul Său nu sălăşluieşte întru voi, pentru că voi nu credeţi în Cel pe Care El L-a trimis. 

39 Voi cercetaţi Scripturile, de vreme ce socotiți că în ele aveţi viaţă veşnică; şi ele sunt cele ce 
mărturisesc despre Mine; 

40 iar voi nu vreţi să veniţi la Mine pentru ca viaţă să aveţi! 

41 Slavă de la oameni nu primesc; 

42 dar v-am cunoscut că n-aveţi în voi iubirea lui Dumnezeu. 

43 Eu am venit în numele Tatălui Meu, dar voi nu Mă primiţi; dacă va veni altul în numele său 
însuşi, pe acela îl veţi primi!... 

44 Cum aţi putea voi să credeţi, voi, cei ce primiţi slavă unii de la alții, iar slava cea de la unicul 
Dumnezeu nu o căutaţi? 

45 Să nu socotiți că Eu vă voi învinui la Tatăl. Este cine să vă învinuiască: Moise, în care voi ați 
nădăjduit. 

46 Că dacă l-aţi crede pe Moise, m-aţi crede şi pe Mine, fiindcă el despre Mine a scris. 

47 lar dacă celor scrise de el nu le dați crezare, cum veţi crede în cuvintele Mele?” 

Săturarea celor cinci mii. lisus umblă pe mare. lisus, Pâinea vieţii: credința; Pâinea vieţii: 
Euharistia. Cuvintele vieţii veşnice. 

1 După acestea, lisus S-a dus dincolo de Marea Galileii, adică a Tiberiadei. 

2 Şi L-a urmat mulţime multă, pentru că vedeau minunile pe care le făcea cu cei bolnavi. 

3 şi s-a suit lisus în munte şi a şezut acolo cu ucenicii Săi. 

4 lar Paştile, sărbătoarea ludeilor, erau aproapel. 

5 Deci ridicându-Şi lisus ochii şi văzând că mulţime multă vine la EI, a zis către Filip: „De unde 
vom cumpăra pâine ca să mănânce aceştia?” 

6 Dar pe aceasta i-o spunea ca să-l încerce, că El ştia ce avea să facă. 

7 Filip I-a răspuns: „De două sute de dinari nu va ajunge pâinea ca să ia fiecare câte puţin...”. 

8 Şi I-a zis unul dintre ucenicii Săi, Andrei, fratele lui Simon Petru: 

9 „Este aici un băiat care are cinci pâini de orz şi doi peşti. Dar ce sunt ele la atâţia?...”. 
10 Şi a zis lisus: „Faceţi-i pe oameni să se aşeze”. Şi era iarbă multă în acel loc. Deci s-au aşezat 
bărbaţii, în număr ca la cinci mii2. 

1 Ioan introduce discret tema pâinii pascale iudaice (întru amintirea manei cu care Evreii fuseseră 
hrăniţi în deşertul Sinai iş 16), care avea să fie înlocuită de Pâinea Vieţii, principala temă a acestui 
capitol. 

2 După obiceiul oriental, numai bărbaţii şedeau jos, în timp ce femeile şi copiii rămâneau în 
picioare şi, la rândul lor, primeau hrana de la capii de familie. Aşa se explică şi de ce la Mt 14, 13- 
21, Mc 6, 32-44 şi Lc 9, 10-17 numărul celor hrăniţi este calculat după acela al bărbaţilor. 

11 Şi lisus a luat pâinile şi, multumind, a dat ucenicilor; iar ucenicii, celor ce şedeau; asemenea şi 
din peşti, cât au vrut aceştia. 

12 Iar după ce s-au săturat, le-a zis ucenicilor Săi: „Adunați fărâmiturile care au rămas, ca să nu se 
piardă ceva”. 

13 Deci au adunat şi au umplut douăsprezece coşuri de fărâmituri care au rămas din cele cinci pâini 


de orz de la cei ce mâncaseră. 

14 Iar oamenii, văzând minunea pe care a făcut-o, ziceau: „Acesta este într-adevăr Profetul care va 
să vină în lume!...”. 

15 Cunoscând deci lisus că au să vină şi să-L ia cu de-a sila ca să-L facă rege, S-a dus iarăşi în 
munte, numai El. 

16 Şi când s-a făcut seară, ucenicii Lui s-au coborât la mare. 

17 Şi intrând în corabie, mergeau în cealaltă parte a mării, la Capernaum. Şi iată că s-a făcut 
întuneric, şi lisus încă nu venise la ei. 

18 Şi suflând vânt mare, marea se întărâta. 

19 După ce au vâslit deci ca la douăzeci sau treizeci de stadii, L-au văzut pe lisus umblând pe apă şi 
apropiindu-Se de corabie; şi s-au înfricoşat. 

20 Iar El le-a zis: „Eu sunt; nu vă temeţi!” 

21 Deci voiau să-L ia în corabie, şi îndată corabia a sosit la ţărmul la care mergeau. 

22 A doua zi, mulțimea care stătea de cealaltă parte a mării a văzut că acolo nu fusese altă corabie 
decât una în care 

intraseră ucenicii Săi şi că lisus nu intrase în corabie împreună cu ucenicii Săi, ci numai ucenicii Săi 
plecaseră. 

23 Din Tiberiada au venit şi alte corăbii aproape de locul unde ei mâncaseră pâinea după ce Domnul 
mulţumise. 

24 Deci, când mulţimea a văzut că lisus nu este acolo, nici ucenicii Săi, au intrat în corăbii şi au 
venit la Capernaum, căutându-L pe Iisus. 

25 Şi găsindu-L dincolo de mare, I-au zis: „Învăţătorule, când ai venit aici?” 

26 lisus le-a răspuns, zicând: „Adevăr, adevăr vă spun: Nu pentru că aţi văzut minuni Mă căutaţi, ci 
pentru că aţi mâncat din pâini şi v-aţi săturat. 

27 Lucraţi nu pentru mâncarea cea pieritoare, ci pentru mâncarea ce rămâne întru viaţa veşnică pe 
care v-o va da Fiul Omului, căci pe El Şi-a pus pecetea Dumnezeu-Tatăl”3. 

28 Deci au zis către El: „Ce să facem, ca să săvârşim lucrurile lui Dumnezeu?” 

29 Iisus le-a răspuns, zicând: „Lucrul lui Dumnezeu acesta este, să credeţi în Cel pe Care El L-a 
trimis”. 

30 Deci I-au zis: „Dar ce minune faci tu, ca să vedem şi să credem în tine? Ce lucrezi? 

31 Părinţii noştri au mâncat mană în pustie, după cum este scris: Pâine din cer le-a dat lor să 
mănânce”. 

32 Deci lisus le-a zis: „Adevăr, adevăr vă spun: Nu Moise v-a dat pâinea din cer, ci Tatăl Meu vă dă 
din cer pâinea cea adevărată. 

3 Pecetea în înţelesul de semn distinctiv, de recunoaştere, prin care Fiul Omului Se identifică cu 
Fiul lui Dumnezeu, aşa cum L-a mărturisit Tatăl la Botez (Mt 3, 16). într-o rugăciune liturgică 
(euharistică!) Sf. Vasile cel Mare ÎL defineşte pe Fiul ca fiind „pecete asemenea chipului” patern, 
imagine văzută a Părintelui nevăzut. 

33 Că pâinea lui Dumnezeu este aceea care se pogoară din cer şi dă viaţă lumii”4. 

34 Deci au zis către EI: „Doamne, dă-ne nouă întotdeauna pâinea aceasta...”. 

35 Şi lisus le-a zis: „Eu sunt Pâinea vieţii; cel ce vine la Mine nu va flămânzi şi cel ce crede în Mine 
niciodată nu va înseta. 

36 Dar Eu v-am spus că m-aţi şi văzut, şi nu credeţi. 

37 Tot ce-Mi dă mie Tatăl, va veni la Mine; şi pe cel ce vine la Mine nu-l voi scoate afară; 

38 pentru că m-am pogorât din cer ca să fac nu voia Mea, ci voia Celui ce m-a trimis. 

39 Iar voia Celui ce m-a trimis, aceasta este: să nu-l pierd pe nici unul din cei pe care Mi-a dat, ci 
să-l înviez în ziua de apoi. 

40 Că aceasta este voia Tatălui Meu, ca tot cel care-L vedes pe Fiul şi crede în El să aibă viață 
veşnică, şi Eu îl voi învia în ziua de apoi”. 

41 Deci Iudeii murmurau împotrivă-l fiindcă spusese: „Eu sunt Pâinea care s-a pogorât din cer”, 

42 şi ziceau: „Oare nu este acesta Iisus, fiul lui Iosif, pe ai cărui tată şi mamă noi îi ştim? Cum de 
spune el acum: m-am pogorât din cer!?...”. 

43 lisus, răspunzând, le-a zis: „Nu murmuraţi între voi. 


4 În limba greacă, substantivul artos = pâine e de genul masculin; relaţia lui cu pronumele „aceea” 
(în original: „Acela”) creează o anume ambiguitate care pregăteşte următoarele două replici. 

5 A-L vedea pe Fiul: a descifra în El „pecetea” Tatălui şi a-L recunoaşte astfel ca Fiu al lui 
Dumnezeu. 

44 Nimeni nu poate veni la Mine dacă nu-l va atrage Tatăl, Cel ce m-a trimis, şi Eu îl voi învia în 
ziua de apoi. 

45 Scris este în profeți: Şi toţi vor fi învăţaţi ai lui Dumnezeu. Aşadar, tot cel care a auzit şi a 
învăţat de la Tatăl, vine la Mine. 

46 Nu că L-a văzut pe Tatăl cineva în afară de Cel ce este de la Dumnezeu; Acela L-a văzut pe 
Tatăl. 

47 Adevăr, adevăr vă spun: Cel ce crede în Mine are viaţă veşnică. 

48 Eu sunt Pâinea vieţii. 

49 Părinţii voştri au mâncat mană în pustie, dar au murit; 

50 aceasta este Pâinea care Se pogoară din cer, pentru ca tot cel ce mănâncă din Ea să nu moară. 

51 Eu sunt Pâinea cea vie, care s-a pogorât din cer. De va mânca cineva din Pâinea aceasta, viu va fi 
în veci. lar Pâinea pe care Eu o voi da pentru viaţa lumii este Trupul Meu”. 

52 Deci se certau Iudeii între ei, zicând: „Cum poate acesta să ne dea trupul lui să-l mâncăm?...”. 
53 Şi le-a zis Iisus: „Adevăr, adevăr vă spun: Dacă nu veţi mânca Trupul Fiului Omului şi nu veţi 
bea Sângele Lui, nu veţi avea viaţă întru voi. 

54 Cel ce mănâncă Trupul Meu şi bea Sângele Meu are viaţă veşnică, şi Eu îl voi învia în ziua de 
apoi. 

55 Căci Trupul Meu este adevărată mâncare şi Sângele Meu adevărată băutură. 

56 Cel ce mănâncă Trupul Meu şi bea Sângele Meu rămâne întru Mine şi Eu întru el. 

57 Aşa cum Tatăl Cel-Viu m-a trimis pe Mine şi Eu viez prin Tatăl, tot astfel cel ce Mă mănâncă pe 
Mine va via prin Mine. 

58 Aceasta este Pâinea care s-a pogorât din cer; nu ca a părinţilor voştri care au mâncat mană şi au 
murit: cel ce va mânca Pâinea aceasta, viu va fi în veac”. 

59 Pe acestea le-a spus în sinagogă pe când învăţa în Capernaum. 

60 Deci mulți din ucenicii Săi, auzind, au zis: „Greu este cuvântul acesta! Cine poate să-l 
asculte?...”. 

61 Iar lisus, ştiind întru Sine că ucenicii Lui murmură în astă privinţă, le-a zis: „Vă este aceasta 
piatră de poticnire? 

62 Dar dacă-L veţi vedea pe Fiul Omului suindu-Se acolo unde era mai înainte? 

63 Duhul este cel ce dă viaţă; trupul nu foloseşte la nimic. Cuvintele pe care Eu vi le-am grăit, ele 
duh sunt şi viaţă sunt. 

64 Dar sunt unii dintre voi care nu cred”. Că Iisus ştia de la început cine erau aceia care nu cred şi 
cine este cel care-L va vinde. 

65 Şi zicea: „De aceea v-am spus că nimeni nu poate veni la Mine dacă nu-i este dat de la Tatăl”. 

66 De atunci, mulți dintre ucenicii Săi au dat înapoi şi nu mai umblau cu El. 
67 Deci a zis lisus celor doisprezece: „Nu cumva şi voi vreţi să vă duceţi?...”. 

68 Simon Petru I-a răspuns: „Doamne, la cine ne vom duce? Tu ai cuvintele vieţii veşnice; 

69 şi noi am crezut şi am cunoscut că Tu eşti Hristos, Fiul Dumnezeului Celui-viu”. 

70 Le-a răspuns lisus: „Oare nu Eu v-am ales pe voi, cei doisprezece? Şi 

unul dintre voi este diavol!... 

71 lar El zicea de Iuda al lui Simon Iscarioteanul, căci acesta avea să-L vândă, el, care era unul 
dintre cei doisprezece. 

Necredință şi viclenie la rudele lui Iisus. Iisus la sărbătoarea Corturilor. Este Acesta Hristosul? 
Despre sâmbătă. Încercarea de a-L aresta pe Iisus. Duhul Sfânt, râuri de apă vie. Iisus, piatră de 
scandal în popor. 

1 Şi, după aceasta, Iisus umbla prin Galileea; că nu voia să umble prin Iudeea, deoarece Iudeii 
căutau să-L omoare. 


2 Dar sărbătoarea ludeilor era aproape, aceea a Corturilorl. 

3 Atunci frații Să12 I-au zis: „Pleacă de aici şi du-te în Iudeea, pentru ca şi ucenicii Tăi să vadă 
lucrurile pe care le faci; 

4 că nimeni nu poate face ceva într-ascuns, ci caută a se face cunoscut; dacă faci acestea, arată-te 
lumii...”. 

5 Pentru că nici fraţii Săi nu credeau într-însul. 

6 Deci le-a zis lisus: „Vremea Mea încă nu a sosit; dar vremea voastră întotdeauna-i gata. 

7 Pe voi lumea nu vă poate urî, dar pe Mine Mă urăşte, pentru că Eu mărturisesc 

1 Sărbătoare anuală iudaică, la sfârşit de septembrie şi început de octombrie, pe durata a şapte zile, 
cărora li se adăuga a opta pentru ceremonia de închidere. În riturile acestei sărbători, apa şi lumina 
aveau o importanţă deosebită. 

2 Cu privire la fraţii lui lisus vezi nota de la Mt 12, 46. 

despre ea că lucrurile ei sunt rele. 

8 Voi duceţi-vă la sărbătoare; Eu nu Mă duc la praznicul acesta, căci vremea Mea încă nu s-a- 
mplinit”. 

9 Acestea spunându-le, a rămas în Galileea. 

10 Dar după ce frații Săi s-au dus la sărbătoare, atunci s-a suit şi El, dar nu pe faţă, ci cam într- 
ascuns3. 

11 În timpul sărbătorii, Iudeii ÎL căutau şi ziceau: „Unde este acela?...”. 
12 Şi multă şuşotire era pe seama Lui prin mulţime. Unii ziceau: „E bun!”; iar alţii ziceau: „Nu e, ci 
amăgeşte mulțimea!...”. 

13 Totuşi, nimeni nu vorbea despre El pe faţă, de frica ludeilor. 

14 lar la jumătatea sărbătorii, lisus S-a suit în templu şi învăţa. 

15 Şi Iudeii se mirau, zicând: „Cum ştie acesta carte fără să fi învăţat?” 

16 Atunci lisus le-a răspuns, zicând: „Învățătura Mea nu este a Mea, ci a Celui ce m-a trimis. 

17 De voieşte cineva să-l facă voia, va cunoaşte despre învățătura aceasta dacă ea este de la 
Dumnezeu sau dacă Eu de la Mine Însumi grăiesc. 

18 Cel care grăieşte de la sine îşi caută propria lui slavă; dar Cel Care caută slava Celui ce L-a 
trimis, Acela este adevărat, şi nedreptate într-însul nu se află. 

19 Oare nu Moise v-a dat legea? Şi nimeni dintre voi nu ţine legea. De ce căutaţi să Mă ucideţi?...”. 
20 Şi mulțimea a răspuns: „Ai demon. Cine caută să te ucidă?...”. 

3= Incognito; amestecat în mulțime; fără alai, ca un pelerin oarecare. 

21 lisus le-a răspuns, zicând: „Un lucru am făcut4 şi toți vă miraţi. 

22 De aceea v-a dat vouă Moise tăierea-mprejur nu că e de la Moise, ci de la părinţi şi-i faceţi 
omului tăierea-mprejur sâmbăta. 

23 Dacă sâmbăta primeşte omul tăierea-mprejur, ca să nu se strice legea lui Moise, pe Mine vă 
mâniaţi pentru că sâmbăta am făcut sănătos un om întreg?5 

24 Nu judecaţi după înfăţişare, ci judecată dreaptă judecaţi!” 

25 Deci ziceau unii dintre lerusalimiteni: „Oare nu Acesta este Cel pe Care ei caută să-L ucidă? 

26 Şi iată că vorbeşte pe faţă, iar ei nu-l zic nimic. Nu cumva căpeteniile au cunoscut cu adevărat că 
Acesta este Hristos?; 

27 numai că pe el îl ştim de unde este; dar Hristosul, când va veni, nimeni nu ştie de unde e”. 

28 Atunci a strigat lisus în templu, învățând şi zicând: „Voi, voi Mă ştiţi pe Mine!... şi ştiţi de unde 
sunt?... Ei bine, Eu nu de la Mine am venit, dar adevărat este Cel ce m-a trimis, pe Care voi nu-L 
ştiţi; 

29 Eu, Eu Îi ştiu, căci de la El sunt, şi El m-a trimis!” 

30 Deci căutau să-L prindă, dar nimeni n-a pus mâna pe El, pentru că ceasul Său încă nu venise. 

31 Din mulţime mulți au crezut într-însul şi ziceau: „Oare Hristosul, 

4 Vindecarea paraliticului în zi de sâmbătă (In 5, 1-16). 

5= Dacă binele poate fi operat asupra unei părți din întreg, cu atât mai mult asupra întregului. 

când va veni, face-va El minuni mai multe decât a făcut Acesta?” 

32 Au auzit fariseii că mulțimea şuşotea acestea despre El; şi arhiereii şi fariseii au trimis slujitori 
ca să-L prindă. 


33 Dar lisus le-a zis: „Pentru puţin timp mai sunt cu voi şi Mă duc la Cel ce m-a trimis. 

34 Mă veţi căuta şi nu Mă veţi găsi; şi unde sunt Eu, voi nu puteţi veni”. 

35 Deci ziceau Iudeii între ei: „Unde are să se ducă acesta ca să nu-l găsim? Nu cumva are să 
meargă la cei împrăștiați printre Elini6 şi să-i înveţe pe Elini? 

36 Ce înseamnă acest cuvânt pe care l-a spus: Mă veţi căuta şi nu mă veţi găsi; şi: Unde sunt eu, voi 
nu puteţi veni?...”. 

37 Iar în ziua cea din urmă ziua cea mare a sărbătorii iisus sta între ei şi a strigat, zicând: „Dacă 
însetează cineva, să vină la Mine şi să bea! 

38 Cel ce crede în Mine precum a zis Scriptura râuri de apă vie vor curge din inima lui”7. 

39 Iar aceasta a spus-o despre Duhul pe Care aveau să-L primească acei ce cred într-însul. Că Duhul 
încă nu era dat, pentru că lisus încă nu Se preamărise. 

40 Deci mulţi din mulţime, auzind cuvintele acestea, ziceau: „Într-adevăr, Acesta este Profetul 
41 Iar alţii ziceau: „Acesta este Hristosul!” Iar alţii ziceau: „Oare din Galileea 

6 Diaspora iudaică: Evreii emigraţi în afara Palestinei. Prin „Elini” erau desemnaţi nu numai Grecii, 
ci toate naţiunile non-iudaice, „păgâne”. 

7 Literal: din pântecele lui. Conotaţie spirituală: lisus este, prin excelenţă, izvorul Vieţii, dar şi cei 
ce intră în comuniune cu El pot deveni, prin Duhul Sfânt, nu numai receptori, ci şi distribuitori de 
apă vie, ca o reţea racordată la sursă. 

va să vină Hristos?; 

42 n-a zis oare Scriptura că Hristos va să vină din sămânţa lui David şi din oraşul Betleem8, unde a 
fost David?...”. 

43 Şi dezbinare s-a făcut în mulțime din pricina Lui. 

44 lar unii dintre ei voiau să-L prindă, dar nimeni n-a pus mâinile pe El. 

45 Deci slujitorii au venit la arhierei şi la farisei; şi aceia le-au zis: „De ce nu l-aţi adus?” 

46 Slujitorii au răspuns: „Niciodată n-a vorbit un om aşa cum vorbeşte omul acesta”. 

47 Şi le-au răspuns fariseii: „Nu cumva şi voi aţi fost amăgiţi?; 

48 e cineva dintre căpetenii care să fi crezut în el? sau dintre farisei?... 

49 Dar această mulțime care nu cunoaşte legea, blestemată este!...”. 

50 A zis către ei Nicodim, unul dintre ei, cel ce mai-nainte venise noaptea la EI: 

51 „Oare legea noastră îl osândeşte pe om fără ca mai întâi să-l asculte şi să cunoască ce a făcut?” 
52 Ei au răspuns, zicând: „Nu cumva şi tu eşti din Galileea? Cercetează şi vezi că din Galileea nu se 
ridică profet...”. 

53 şi s-a dus fiecare la casa lui. 

Femeia păcătoasă. Iisus, Lumina lumii. „Unde Mă duc Eu, voi nu puteţi veni”. „Adevărul vă va face 
liberi”. „Tatăl vostru este Diavolul”. „Înainte de Avraam sunt Eu”. 

8 În afară de cei apropiaţi, nu se ştia că lisus Se născuse în Betleem; I se spunea doar 
„Nazarineanul”. 

1 Iar lisus s-a dus la Muntele Măslinilor. 

2 Dar dimineaţa a venit iarăşi în templu; şi tot poporul venea la EI; şi El, şezând, îi învăţa. 

3 Şi cărturarii şi fariseii au adus la El o femeie prinsă în adulter şi, punând-o în mijloc, 

4 l-au zis: „Învăţătorule, această femeie a fost prinsă săvârşind adulter. 

5 lar Moise prin lege ne-a poruncit ca pe unele ca acestea să le ucidem cu pietre. Aşadar, tu ce 
zici?...”. 

6 Iar pe aceasta o spuneau ispitindu-L, ca să aibă de ce să-L învinuiască. Iar lisus, plecându-Se în 
jos, scria cu degetul pe pământ. 

7 Dar cum ei stăruiau întrebându-L, El s-a ridicat şi le-a zis: „Cel fără păcat dintre voi să arunce cel 
dintâi cu piatra asupra ei”. 

8 Şi iarăşi plecându-Se în jos, scria pe pământ. 

9 Iar ei, auzind şi mustraţi fiind de cuget, ieşeau unul câte unul, începând de la cei mai bătrâni şi 
până la cei din urmă; şi a rămas lisus singur, şi femeia stând în mijloc. 

10 Şi ridicându-Se Iisus şi nevăzând pe nimeni decât pe femeie, i-a zis: „Femeie, unde sunt pârâşii 
tăi? Nici unul nu te-a osândit?” 


> 


11 Iar ea a zis: „Nici unul, Doamne”. Şi lisus i-a zis: „Nici Eu nu te osândesc. Du-te, şi de acum să 
nu mai păcătuieşti!” 

12 După aceea Iisus le-a grăit din nou, zicând: „Eu sunt Lumina lumii; cel ce-mi urmează Mie nu va 
umbla în întuneric, ci va avea lumina Vieţii”. 

1832 

13 Atunci I-au zis fariseii: „Tu despre tine însuţi mărturiseşti; mărturia ta nu este adevărată... 

14 Iisus le-a răspuns, zicând: „Chiar dacă Eu despre Mine Însumi mărturisesc, mărturia Mea este 
adevărată, pentru că Eu ştiu de unde am venit şi unde Mă duc; dar voi nu ştiţi de unde vin, nici unde 
Mă duc. 

15 Voi judecaţi după trupl; Eu nu judec? pe nimeni. 

16 Şi chiar dacă Eu judec, judecata Mea este adevărată, pentru că nu sunt singur, ci Eu şi Tatăl Cel 
ce m-a trimis. 

17 Scris este şi-n legea voastră că mărturia a doi oameni este adevărată. 

18 Eu sunt Cel ce mărturisesc despre Mine Însumi, şi despre Mine mărturiseşte Tatăl Cel ce m-a 
trimis”. 

19 Îi ziceau deci: „Unde este tatăl tău?” Răspuns-a Iisus: „Nici pe Mine nu Mă ştiţi, nici pe Tatăl 
Meu; dacă m-aţi şti pe Mine, L-aţi şti şi pe Tatăl Meu”. 

20 Cuvintele acestea le-a grăit lisus lângă cutia milelor, pe când învăţa în templu; şi nimeni nu L-a 
prins, căci ceasul Său încă nu venise. 

21 Şi iarăşi le-a zis: „Eu Mă duc şi Mă veţi căuta şi veţi muri în păcatul vostru. Unde Mă duc Eu, 
voi nu puteţi veni”. 

22 Deci ziceau Iudeii: „Nu cumva se va omorî, de vreme ce zice: Unde mă duc eu, voi nu puteţi 
veni?...”. 

23 Şi El zicea: „Voi sunteţi dintru cele de jos; Eu sunt dintru cele de sus. Voi sunteți din lumea 
aceasta; Eu nu sunt din lumea aceasta. 

1= După aparenţe, fără capacitatea de a pătrunde în sfera esenţelor. 

2 În înţelesul ebraic de „a osândi”. 

24 Pentru aceea v-am spus că veţi muri în păcatele voastre. Că dacă nu veţi crede că Eu sunt3, în 
păcatele voastre veţi muri”. 

25 Deci îi ziceau: „Cine eşti tu?” Şi Iisus le-a zis: „Ceea ce v-am spus de la-nceput. 

26 Multe am de spus despre voi şi de judecat. Dar Cel ce m-a trimis pe Mine, adevărat este; şi ceea 
ce de la El am auzit, Eu pe acelea le grăiesc în lume”. 

27 Şi ei n-au înţeles că le vorbea de Tatăl. 

28 Deci le-a zis lisus: „Când ÎI veţi fi înăltat4 pe Fiul Omului, atunci veţi cunoaşte că Eu sunt, şi că 
nimic nu fac de la Mine Însumi, ci precum Tatăl m-a învăţat, aşa vorbesc. 

29 Şi Cel ce m-a trimis este cu Mine; nu m-a lăsat singur, pentru că Eu întotdeauna fac cele ce Lui îi 
sunt plăcute”. 

30 Grăind El acestea, mulţi au crezut într-însul. 

31 Deci zicea lisus către Iudeii care crezuseră în El: „Dacă veţi rămâne întru cuvântul Meu, cu 
adevărat sunteţi ucenici ai Mei. 

32 Şi veţi cunoaşte adevărul, iar adevărul vă va face liberi”. 

33 Ei însă I-au răspuns: „Noi suntem urmaşi ai lui Avraam şi nimănui niciodată n-am fost robi. 
Cum de zici Tu: Veţi fi liberi?” 

3 Formulă prin care Dumnezeu Se defineşte pe Sine Însuşi: „Eu sunt Cel ce este” (1ş 3, 14). În cazul 
de faţă: Dacă nu veţi crede că Eu sunt Hristos,unicul Mântuitor... 

4= Când ÎI veţi fi înălţat pe cruce. Expresie folosită şi la In 12, 32 (în contextul versetului 33). 
Iudeii, prin braţul secular al Romanilor, ÎL vor răstigni pe Hristos, dar crucificarea va fi începutul 
preamăririi Lui. 

34 Iisus le-a răspuns: „Adevăr, adevăr vă spun: Tot cel ce face păcatul, păcatului îi este rob. 

35 lar robul nu rămâne-n casă pe veci; Fiul însă rămâne pe veci5. 

36 Aşadar, dacă Fiul vă va face liberi, cu adevărat liberi veţi fi. 

37 Ştiu că sunteţi sămânţa lui Avraam, dar căutați să Mă ucideţi, pentru că-ntru voi cuvântul Meu 
nu-şi află loc. 


38 Eu grăiesc ce-am văzut la Tatăl Meu, iar voi faceţi ce-aţi auzit de la tatăl vostru”. 

39 Ei au răspuns, zicându-I: „Tatăl nostru este Avraam”. lisus le-a zis: „Dacă aţi fi fiii lui Avraam, 
faptele lui Avraam le-aţi face. 

40 Dar voi căutați acum să Mă ucideţi, pe Mine, Omul care v-am grăit adevărul pe care de la 
Dumnezeu l-am auzit. Avraam n-a făcut aceasta. 

41 Voi faceţi faptele tatălui vostru”. Zis-au Lui: „Noi nu ne-am născut din desfrânare6. Un tată 
avem: pe Dumnezeu”. 

42 Zisu-le-a lisus: „Dacă Dumnezeu ar fi tatăl vostru, m-aţi iubi pe Mine, fiindcă Eu de la 
Dumnezeu am ieşit şi am venit. Că nu de la Mine Însumi am venit, ci El m-a trimis. 

43 De ce nu-Mi pricepeţi vorbirea7?: Pentru că nu-Mi puteţi asculta cuvântul. 

5 Ismael era fiul lui Avraam născut din sclava Agar, deci el însuşi cu statut de rob, şi a fost alungat 
din familie în favoarea lui Isaac, fiul liber şi legitim, care devine astfel şi stăpân al casei (vezi Fc 21, 
10-12). 

6 La profeţii Vechiului Testament, infidelitatea lui Israel față de mariajul său spiritual cu Dumnezeu 
era calificată ca desfrânare (vezi Os 1, 2; 2, 6). 

7= Limbajul. 

44 Voi sunteţi din tatăl vostru Diavolul, şi poftele tatălui vostru vreţi să le faceţi. El de la-nceput a 
fost ucigător de oameni şi nu a rămas întru adevăr, pentru că adevăr nu este întru el. Când el 
grăieşte minciuna, dintr-ale lui grăieşte, fiindcă el mincinos este, şi tatăl minciunii. 

45 Dar pentru că Eu spun adevărul, pe Mine nu Mă credeți. 

46 Cine dintre voi Mă vădeşte de păcat? Dacă Eu spun adevărul, voi de ce nu Mă credeţi? 

47 Cel ce este de la Dumnezeu ascultă cuvintele lui Dumnezeu; de aceea voi nu ascultați, pentru că 
nu sunteţi de la Dumnezeu”. 

48 Au răspuns Iudeii, zicându-l: „Nu zicem noi bine că tu eşti samarinean şi ai demon?” 

49 A răspuns Iisus: „Eu nu am demon, ci Eu Îl cinstesc pe Tatăl Meu şi voi Mă necinstiţi pe Mine. 
50 Dar Eu nu caut slava Mea; este Cine s-o caute şi să judece. 

51 Adevăr, adevăr vă spun: De va păzi cineva cuvântul Meu, în veac nu va vedea moartea”. 

52 Iudeii I-au zis: „Acum ştim că ai demon. Avraam a murit, tot aşa şi profeţii; şi tu zici: De va păzi 
cineva cuvântul meu, în veac nu va gusta moartea. 

53 Nu cumva eşti tu mai mare decât tatăl nostru Avraam, care a murit? Şi au murit şi profeţii. Drept 
cine te iei tu?” 

54 lisus a răspuns: „Dacă Mă slăvesc Eu pe Mine Însumi, slava Mea nimic nu este. Tatăl Meu e Cel 
ce Mă slăveşte, despre Care voi ziceţi că e Dumnezeul vostru. 

55 Şi voi nu L-aţi cunoscut, dar Eu Îi ştiu; şi dac-aş zice că nu-L ştiu, aş fi 

asemenea vouă, un mincinos. Dar Eu Îi ştiu şi-l păzesc cuvântul. 

56 Avraam, părintele vostru, a fost bucuros să vadă ziua Mea şi a văzut-o şi s-a bucurat”. 

57 Deci au zis Iudeii către EI: „Încă nu ai cincizeci de ani, şi L-ai văzut pe Avraam?...”. 

58 lisus le-a zis: „Adevăr, adevăr vă spun: Mai înainte de a fi fost Avraam, Eu sunt!”8 

59 Atunci ei au luat pietre ca să arunce asupra Lui. Dar lisus s-a ferit şi, trecând prin mijlocul lor, a 
ieşit din templu şi s-a dus. 

Vindecarea orbului din naştere. 

1 şi-n timp ce trecea, lisus a văzut un om orb din naştere. 

2 Şi ucenicii Săi L-au întrebat, zicând: „Învăţătorule, cine a păcătuit, el, sau părinţii lui, de s-a 
născut orb?” 

3 lisus a răspuns: „Nici el n-a păcătuit, nici părinţii lui, ci pentru ca-ntru el să se arate lucrurile lui 
Dumnezeu. 

4 Lucrurile Celui ce m-a trimis trebuie ca Eu să le fac până este ziuă; că vine noaptea, când nimeni 
nu poate să lucreze. 

5 Atât cât sunt în lume, Eu sunt Lumina lumii!” 

6 Aceasta zicând, a scuipat jos şi a făcut tină din scuipat şi a uns cu tină ochii orbului. 

7 Şi i-a zis: „Mergi de te spală în scăldătoarea Siloamului” care se tâlcuieşte: 

8 Definiţia lui Dumnezeu (vezi nota de la 8, 24). 


trimis. Deci s-a dus şi s-a spălat şi a venit văzând. 

8 lar vecinii şi cei ce-l văzuseră mai înainte că era orb ziceau: „Nu este acesta cel ce şedea şi 
cerşea?...”. 

9 Unii ziceau: „EI este”. Alţii ziceau: „Nu, ci seamănă cu el”. Dar el zicea: „Eu sunt”. 

10 Deci îi ziceau: „Cum ţi s-au deschis ochii?” 

11 Acela a răspuns: „Omul care se numeşte lisus a făcut tină şi mi-a uns ochii şi mi-a zis: Mergi la 
scăldătoarea Siloamului şi te spală. Deci ducându-mă şi spălându-mă, mi-am dobândit vederea”. 

12 Şi i-au zis: „Unde este acela?” El a zis: „Nu ştiu”. 

13 Atunci l-au dus la farisei, pe cel ce oarecând fusese orb. 

14 Şi era sâmbătă în ziua în care lisus a făcut tină şi i-a deschis ochii. 

15 Deci din nou îl întrebau acum şi fariseii, cum şi-a dobândit vederea. Iar el le-a zis: „Tină a pus pe 
ochii mei şi m-am spălat şi văd”. 

16 Deci ziceau unii dintre farisei: „Acest om nu este de la Dumnezeu, fiindcă nu ţine sâmbăta”. lar 
alţii ziceau: „Cum poate un om păcătos să facă astfel de minuni?...”. Şi dezbinare era între ei. 

17 Atunci i-au zis din nou orbului: „Tu ce zici despre el, că ţi-a deschis ochii?” Iar el a zis: „E 
profet”. 

18 Dar Iudeii n-au crezut despre el că era orb şi şi-a dobândit vederea până ce n-au chemat pe 
părinţii celui care-şi dobândise vederea. 

19 Şi i-au întrebat, zicând: „Acesta este fiul vostru despre care ziceţi că s-a născut orb? Ei bine, cum 
de vede acum?” 

20 Răspunzând atunci părinţii lui, au zis: „Ştim că acesta este fiul nostru şi că s-a născut orb; 

21 dar cum de vede el acum, noi nu ştim; sau cine i-a deschis ochii, nu ştim; întrebaţi-l pe el; e în 
vârstă, el despre sine va vorbi”. 

22 Pe acestea le-au spus părinţii lui, pentru că se temeau de Iudei. Fiindcă Iudeii se înţeleseseră că 
dacă cineva ÎL va mărturisi că El este Hristos, să fie dat afară din sinagogă. 

23 De aceea au zis părinţii lui: „E în vârstă, întrebaţi-l pe el”. 

24 Deci l-au chemat a doua oară pe omul care fusese orb şi i-au zis: „Dă slavă lui Dumnezeul. Noi 
ştim că omul acesta este păcătos”. 

25 A răspuns deci acela: „Dacă este păcătos, nu ştiu. Un lucru ştiu: că am fost orb şi acum văd”. 

26 Deci i-au zis: „Ce ţi-a făcut? Cum ţi-a deschis ochii?” 

27 Le-a răspuns: „Acum v-am spus şi n-aţi auzit? De ce vreţi să mă mai auziţi o dată? Nu cumva 
vreţi şi voi să vă faceţi ucenici ai Lui?” 

28 Şi l-au ocărât şi i-au zis: „Tu eşti ucenic al aceluia, dar noi suntem ucenici ai lui Moise. 

29 Noi ştim că Dumnezeu lui Moise i-a vorbit, dar pe acesta nu-l ştim de unde este”. 

30 A răspuns omul şi le-a zis: „În aceasta stă minunea, că voi nu ştiţi de unde este, şi El mi-a 
deschis ochii. 

31 Noi ştim că Dumnezeu nu-i ascultă pe păcătoşi; ci de este cineva cinstitor 

1 Expresie biblică prin care cineva era conjurat să spună adevărul în numele lui Dumnezeu. 

de Dumnezeu şi-l face voia, pe acesta îl ascultă. 

32 Din veac nu s-a auzit să fi deschis cineva ochii unui orb din naştere. 

33 De n-ar fi Acesta de la Dumnezeu, n-ar putea să facă nimic”. 

34 Au răspuns şi i-au zis: „Pe de-a-ntregul în păcate te-ai născut, şi tu ne înveţi pe noi?...”. Şi l-au 
dat afară. 

35 Şi a auzit lisus că l-au dat afară. ŞI, găsindu-l, i-a zis: „Crezi tu în Fiul lui Dumnezeu?” 

36 El a răspuns, zicând: „Şi cine este, Doamne, ca să cred în E1?” 

37 Şi a zis lisus: „L-ai şi văzut! şi Cel ce vorbeşte cu tine, Acela este”. 

38 Iar el a zis: „Cred, Doamne!” Şi i s-a închinat. 

39 Şi lisus a zis: „Spre judecată am venit în lumea aceasta, pentru ca cei ce nu văd să vadă, iar cei 
ce văd să fie orbi”. 

40 Au auzit acestea unii dintre fariseii care erau cu El şi I-au zis: „Nu cumva şi noi suntem orbi?” 
41 Iisus le-a zis: „Dacă aţi fi orbi, n-aţi avea păcat. Dar pentru că acum ziceţi: Vedem..., păcatul 
vostru rămâne. 

lisus, Păstorul cel bun. lisus respins de Iudei. 

1 Adevăr, adevăr vă spun: Cel ce nu intră pe uşă în staulul oilor, ci sare pe oareunde, acela este fur 
şi tâlhar. 

2 Dar cel ce intră pe uşă este păstorul oilor. 

3 Acestuia portarul îi deschide şi oile ascultă de glasul lui şi el îşi cheamă oile pe nume şi le scoate 
afară. 

4 Şi când pe toate ale lui le scoate afară, el merge înaintea lor şi oile îl urmează, fiindcă-i cunosc 
glasul. 

5 Dar pe un străin ele nu-l urmează, ci fug de el, fiindcă ele nu cunosc glasul străinilor”. 

6 Această pildă le-a spus-o lisus, dar ei n-au înţeles ce însemnau cele ce le grăial. 

7 A zis deci iarăşi lisus: „Adevăr, adevăr vă spun: Eu sunt uşa oilor. 

8 Toţi câţi au venit mai înainte de Mine sunt furi şi tâlhari, iar oile nu i-au ascultat. 

9 Eu sunt uşa. De va intra cineva prin Mine, se va mântui; şi va intra şi va ieşi şi păşune va afla. 

10 Furul nu vine decât să fure şi să-njunghie şi să piardă. Eu am venit ca viaţă să aibă, şi din belşug 
s-o a1bă2. 

11 Eu sunt Păstorul cel bun. Păstorul cel bun, sufletul său şi-l pune3 pentru oi. 

12 Dar simbriaşul şi cel ce nu este păstor şi cel ce nu este stăpân al oilor vede lupul venind şi lasă 
oile şi fuge; şi lupul le răpeşte şi le risipeşte. 

13 Iar simbriaşul fuge, fiindcă simbriaş este, şi nu de oi îi este lui aminte. 

1 Fariseii cei orbi, care nu pricepeau că lor li se adresează pilda. 

2 Cei ce-L urmează pe lisus vor avea nu numai viaţa veşnică elementară, ci şi pe cea desăvârşită, în 
imediata apropiere a lui Dumnezeu, potrivit „multelor locaşuri” din împărăţia cerurilor. 

3 Dublu sens: Devotamentul faţă de oi şi jertfirea vieţii pentru ele. EI Îşi dă, într-adevăr, viaţa, 

dar nu silit de cineva, ci din propria Sa voinţă (vv. 

17-18). 

14 Eu sunt Păstorul cel bun, şi Mi le cunosc pe ale Mele şi ale Mele Mă cunosc pe Mine. 

15 Aşa cum Tatăl Mă cunoaşte pe Mine, tot aşa Îl cunosc Eu pe Tatăl. Şi viaţa Mea Mi-o pun 
pentru oi. 

16 Şi alte oi am, care nu sunt din staulul acesta. Şi pe acelea trebuie să le aduc; şi glasul Mi-l vor 
auzi, Şi va fi o turmă şi un păstor. 

17 De aceea Mă iubeşte Tatăl, că Eu viaţa Mi-o pun, pentru ca iarăşi s-o iau. 

18 Nimeni n-o ia de la Mine, ci Eu Însumi o pun. Putere am ca s-o pun şi putere am ca iarăşi s-o 
iau. Această poruncă am primit-o de la Tatăl Meu”. 

19 Dezbinare s-a făcut iar între Iudei din pricina acestor cuvinte. 

20 Şi mulți dintre ei ziceau: „Are demon şi e nebun; de ce-l ascultaţi?...”. 
21 Alţii ziceau: „Cuvintele acestea nu sunt ale unui demonizat. Poate cumva un demon să deschidă 
ochii orbilor?...”. 

22 Şi era atunci la Ierusalim sărbătoarea înnoirii templului4; şi era iarnă. 

23 Iar Iisus umbla prin templu, în pridvorul lui Solomon. 

24 Atunci Iudeii L-au împresurat şi-l ziceau: „Până când o să scoţi sufletul din noi? Dacă tu eşti 
Hristosul, spune-ne-o de-a dreptul!”5 

25 lisus le-a răspuns: „Eu v-am spus, dar voi nu credeţi. Lucrurile pe care Eu le fac în numele 
Tatălui Meu, ele mărturisesc despre Mine. 

4 O sărbătoare de opt zile, care avea loc în decembrie, numită şi sărbătoarea Luminilor; se celebrau 
purificarea şi înnoirea templului din Ierusalim de către Iuda Macabeul (vezi 1 Mac 4). 

5 Fără ocolişuri; fără limbajul încifrat al parabolelor. 

26 Dar voi nu credeţi, pentru că voi nu sunteţi din oile Mele. 

27 Oile Mele glasul Meu îl ascultă, şi Eu le cunosc şi ele Mă urmează. 

28 Şi Eu le dau viaţă veşnică şi ele-n veac nu vor pieri şi din mâna Mea nimeni nu le va răpi. 

29 Tatăl Meu, Cel ce Mi le-a dat, este mai mare decât toţi, şi din mâna Tatălui Meu nimeni nu le 
poate răpi. 

30 Eu şi Tatăl Meu una suntem”. 


31 Atunci Iudeii au luat iarăşi pietre ca să arunce asupra Lui. 

32 Iisus le-a răspuns: „Multe lucruri bune v-am arătat Eu vouă de la Tatăl Meu; pentru care din 
aceste lucruri aruncaţi cu pietre asupra Mea?” 

33 Iudeii I-au răspuns: „Nu pentru lucru bun aruncăm noi cu pietre asupra ta, ci pentru blasfemie şi 
pentru că tu, om fiind, te faci pe tine Dumnezeu”. 

34 lisus le-a răspuns: „Oare nu este scris în legea voastră: Eu am zis: Sunteţi dumnezei6? 

35 Dacă ea i-a numit dumnezei pe aceia către care a fost cuvântul lui Dumnezeu şi Scriptura nu 
poate fi desfiinţată - 

36 Celui pe Care Tatăl L-a sfinţit şi l-a trimis în lume voi Îi ziceţi: Blasfemiezi!, fiindcă Eu am 
spus: Sunt Fiul lui Dumnezeu. 

37 Dacă Eu nu fac lucrurile Tatălui Meu, să nu credeți în Mine; 

38 dar dacă le fac, chiar dacă nu credeţi în Mine, credeţi în lucrurile acestea, ca să ştiţi şi să 
cunoaşteţi că Tatăl este întru Mine şi Eu întru Tatăl”. 

6 Sintagmă din Ps 8, 6, referitoare la judecătorii rânduiți de Moise să povăţuiască şi să îndrepte 
poporul în numele lui Dumnezeu (Dt 1, 15-17; 19, 17). 

39 Ca urmare, ei din nou căutau să-L prindă; dar EI le-a scăpat din mână. 

40 Şi a plecat iarăşi dincolo de Iordan, în locul unde Ioan boteza la început, şi a rămas acolo. 

41 Şi mulți au venit la El şi ziceau: „loan n-a făcut nici o minune, dar toate câte a spus Ioan despre 
Acesta au fost adevărate”. 

42 Şi acolo mulţi au crezut într-însul. 

Învierea lui Lazăr. Arhiereii pun la cale uciderea lui Iisus. Apropierea Paştilor. 

1 Şi era un bolnav, Lazăr din Betania, satul Mariei şi al Martei, sora ei. 

2 Iar Maria era aceea care L-a uns cu mir pe Domnul şi I-a şters picioarele cu părul capului eil, al 
cărei frate, Lazăr, era bolnav. 

3 Deci au trimis surorile la EI, zicând: „Doamne, iată, cel pe care-l iubeşti e bolnav”. 

4 lar lisus, auzind, a zis: „Această boală nu este spre moarte, ci pentru slava lui Dumnezeu, pentru 
ca prin ea să Se slăvească Fiul lui Dumnezeu”. 

5 Iar lisus îi iubea pe Marta şi pe sora ei şi pe Lazăr?. 

1 Evanghelistul anticipează episodul din capitolul următor. 

2 loan vrea să arate de la început că întârzierea lui lisus nu s-a datorat indiferenţei sau lipsei de 
afecțiune, ci dimpotrivă, tocmai iubirii. Pentru noţiunea de „iubire” (cu verbul „a iubi”) greaca 
veche posedă trei termeni diferiți şi cu înţelesuri foarte precise: eros = iubire senzuală; în opoziţie 
cu aceasta, agape (folosit în acest verset) = iubire spirituală, maternă, filială, fraternă, 
duhovnicească, divină; şi filia (folosit în versetul 3, ca şi, mai jos, în 36) = iubire amicală, 

prietenie, iubire frățească, general-umană. 

6 Aşadar, când a auzit că e bolnav, atunci a rămas două zile în locul unde era. 

7 Numai după aceea le-a zis ucenicilor: „Să mergem iarăşi în Iudeea”. 

8 Ucenicii l-au zis: „Învăţătorule, mai acum căutau Iudeii să Te ucidă cu pietre, şi Tu din nou Te 
duci acolo?...”. 

9 A răspuns lisus: „Nu sunt oare douăsprezece ceasuri într-o zi? Dacă umblă cineva ziua, nu se 
împiedică, pentru că vede lumina acestei lumi; 

10 dar dacă umblă cineva noaptea, se împiedică, pentru că lumina nu este întru el”. 

11 Pe acestea le-a zis, şi apoi le-a spus: „Lazăr, prietenul nostru, a adormit, dar Mă duc să-l 
trezesc”. 

12 Atunci I-au zis ucenicii: „Doamne, dacă a adormit, va scăpa”. 

13 lisus însă vorbise despre moartea lui3, dar ei credeau că vorbeşte despre adormirea prin somn. 

14 Deci Iisus le-a spus atunci limpede: „Lazăr a murit; 

15 şi Mă bucur pentru voi că Eu n-am fost acolo, pentru ca voi să credeţi... Dar să mergem la el”. 

16 Atunci Toma, cel numit Geamănul, le-a zis celorlalți ucenici: „Să mergem şi noi să murim cu 
EI!” 

17 Deci, când a venit lisus, l-a găsit că de-acum avea patru zile în mormânt. 

18 Iar Betania era aproape de Ierusalim, ca la cincisprezece stadii. 


19 Şi mulți dintre Iudei veniseră la Marta şi Maria ca să le aline pentru fratele lor. 

3= De moartea lui Lazăr. 

20 Atunci Marta, de cum a auzit că vine lisus, I-a ieşit în întâmpinare; iar Maria şedea în casă. 

21 Şi a zis Marta către lisus: „Doamne, dacă ai fi fost aici, fratele meu n-ar fi murit. 

22 Dar eu ştiu încă de pe acum că orice vei cere Tu de la Dumnezeu, Dumnezeu Îţi va da”. 

23 lisus i-a zis: „Fratele tău va învia”. 

24 Marta I-a zis: „Ştiu că va învia, la înviere, în ziua de apoi”. 

25 Şi lisus i-a zis: „Eu sunt învierea şi viaţa; cel ce crede în Mine, chiar dacă va muri, va trăi; 

26 şi tot cel ce trăieşte şi crede întru Mine, în veac nu va muri! Crezi tu aceasta?” 

27 Zis-a Lui: „Da, Doamne. Eu am crezut că Tu eşti Hristosul, Fiul Lui Dumnezeu, Cel ce a venit în 
lume.” 

28 Şi zicând aceasta, s-a dus şi a chemat-o pe Maria, sora ei, spunându-i în taină: „Învățătorul este 
aici şi te cheamă”. 

29 Aceea, de cum a auzit, s-a sculat degrabă şi a venit la El. 

30 Dar Iisus încă nu venise în sat, ci era tot în locul unde ÎI întâmpinase Marta. 

31 Iar Iudeii care erau cu ea în casă şi o alinau, văzând-o pe Maria că s-a sculat degrabă şi a ieşit, au 
mers după ea, socotind că se duce la mormânt ca să plângă acolo. 

32 Deci, Maria, când a venit unde era Iisus şi L-a văzut, I-a căzut la picioare, zicându-l: „Doamne, 
dacă ai fi fost aici, fratele meu n-ar fi murit”. 

33 Atunci lisus, când a văzut-o plângând, şi pe Iudeii care veniseră cu ea 

plângând, a suspinat cu duhul şi s-a tulburat întru Sine. 

34 Şi a zis: „Unde l-aţi pus?” Zisu-l-au: „Doamne, vino şi vezi”. 

35 Iisus a lăcrimat. 

36 Atunci au zis Iudeii: „lată cât îl iubea 
37 lar unii din ei ziceau: „Oare el, care a deschis ochii orbului, nu putea face ca şi acesta să nu 
moară?...”. 

38 Deci din nou suspinând Iisus întru Sine, a mers la mormânt. Şi era o peşteră, şi o piatră era 
aşezată pe ea. 

39 Jisus a zis: „Ridicaţi piatra!” Marta, sora mortului, I-a zis: „Doamne, de acum miroase, că ea 
patra zi...”. 

40 lisus i-a zis: „Nu ţi-am spus că dacă vei crede, vei vedea slava lui Dumnezeu?” 

41 Au ridicat deci piatra, iar lisus Şi-a ridicat ochii în sus şi a zis: „Părinte, mulțumescu-Ți că m-ai 
ascultat4; 

42 Eu ştiam că Tu întotdeauna Mă asculţi, dar de dragul mulțimii care stă-mprejur am zis, ca să 
creadă că Tu M-ai trimis”. 

43 Şi zicând acestea, a strigat cu glas mare: „Lazăre, vino afară!” 

44 Şi a ieşit mortul, legat la picioare şi la mâini cu fâşii de pânză; şi faţa lui era înfăşurată cu 
maramă. lisus le-a zis: „Dezlegaţi-l şi lăsaţi-l să meargă!” 

45 Atunci mulți din Iudeii care veniseră la Maria şi au văzut ce făcuse lisus, au crezut în El. 

46 Dar unii din ei s-au dus la farisei şi le-au spus cele ce a făcut lisus. 

4 lisus mulţumeşte înainte de a fi săvârşit minunea, ca şi cum rugămintea Sa ar fi fost deja 
împlinită. Vezi aserţiunea de la Mc 11, 24: „Pe toate câte le cereţi rugându-vă, să credeţi că le-aţi şi 
primit, şi le veţi avea”. 

47 Atunci arhierei şi fariseii au adunat sinedriul şi ziceau: „Ce facem, că omul acesta face multe 
minuni?; 

48 dacă-l vom lăsa aşa, toţi vor crede în el şi vor veni Romanii şi ne vor lua locul şi neamul...”. 

49 Iar Caiafa, unul dintre ei, care în anul acela era arhiereu5, le-a zis: „Nu ştiţi nimic; 

50 nici nu gândiţi că de folos ne este să moară un om pentru popor, iar nu tot neamul să piară”. 

51 Dar pe aceasta n-a zis-o de la sine, ci, fiind arhiereu al acelui an, a profeţit că lisus avea să moară 
pentru neam - 

52 şi nu numai pentru neam, ci şi ca să adune întru una pe fiii lui Dumnezeu cei împrăștiați. 

53 Aşadar, din ziua aceea au pus la cale să-L ucidă. 

54 De aceea lisus nu mai umbla pe faţă printre Iudei, ci a plecat de acolo într-un ţinut aproape de 


> 


pustie, într-o cetate numită Efraim, şi acolo a rămas cu ucenicii Săi. 

55 lar Paştile Iudeilor erau aproape şi mulţi din ţinutul acela s-au suit la Ierusalim mai înainte de 

Paşti, ca să se curăţească. 

56 Deci Îl căutau pe Iisus şi, pe când stăteau în templu, ziceau între ei: „Ce părere aveţi? Oare nu va 

veni la sărbătoare?...”. 

57 lar arhiereii şi fariseii dăduseră porunci că, dacă va şti cineva unde este, să dea de ştire, ca să-L 

prindă. 

5 Arhiereu-primat, oficiu pe care Caiafa, numit de autoritatea romană, l-a deţinut între anii 18-36 d. 

H. Evanghelistul nu vrea să spună că aceasta era o funcție ce se schimba anual, ci numai să 

precizeze poziţia lui Caiafa în timpul evenimentelor istorisite. 

Ungerea din Betania. Sfat împotriva lui Lazăr. Intrarea triumfală în Ierusalim. Fiul Omului trebuie 

să Se înalțe. Necredinţa ludeilor. 

1 Deci cu şase zile înainte de Paşti], lisus a venit în Betania, unde era Lazăr, cel pe care-l înviase 

din morţi. 

2 Şi l-au făcut acolo cină; şi Marta slujea. Şi Lazăr era unul dintre cei ce şedeau la masă cu El. 

3 Atunci Maria, luând o litră2 cu mir de nard curat, de mult preţ, a uns picioarele lui lisus şi le-a 

şters cu părul capului ei; iar casa s-a umplut de mireasma mirului. 

4 Dar Iuda Iscarioteanul, unul dintre ucenicii Săi cel care avea să-L vândă -, a zis: 

5 „De ce nu s-a vândut mirul acesta cu trei sute de dinari3 şi să-i fi dat săracilor?” 

6 Iar el a zis aceasta nu pentru că îi era lui grijă de săraci, ci pentru că era fur şi, având punga4, 

vămuia ce se punea într-însa. 

7 A zis deci lisus: „Las-o, că pentru ziua îngropării Mele l-a păstrat; 

8 că pe săraci îi aveţi pururea cu voi, dar pe Mine nu Mă aveţi pururea”. 

9 Atunci mulţime mare de Iudei a aflat că El este acolo şi au venit nu numai pentru lisus, ci să-l 

vadă şi pe Lazăr pe care El îl înviase din morți. 

1 Ultima săptămână din viaţa publică a lui lisus, pe care loan o urmăreşte cu aceeaşi grijă ca şi pe 

prima, în semnificaţiile lor spirituale, cu accentul principal pe preamărirea Fiului Omului. 

2 Cantitate echivalentă cu 327,45 grame. Despre mirul de nard vezi nota de la Mc 14, 3. 

3 Un dinar era plata pentru o zi de lucru. 

4 Era casierul comunităţii apostolice. 

10 Iar arhierei au pus la cale ca şi pe Lazăr să-l omoare, 

11 căci din pricina lui mulţi dintre Iudei mergeau şi credeau în lisus. 

12 A doua zi, marea mulţime care venise la sărbătoare, auzind că lisus vine în Ierusalim, 

13 au luat ramuri de finic şi au ieşit în întâmpinarea Lui şi strigau: „Osana!, binecuvântat este Cel 

ce vine întru numele Domnului!” şi: „Împăratul lui Israel!” 

14 Şi lisus, găsind un asin tânăr, a şezut pe el, precum este scris: 

15 Nu te teme, fiica Sionului! Iată, Împăratul tău vine şezând pe mânzul asinei. 

16 Pe acestea ucenicii Săi nu le-au înţeles de la-nceput; dar când s-a preamărit lisus, atunci şi-au 

adus ei aminte că acestea pentru El erau scrise şi că pe acestea le-au făcut ei pentru E15. 

17 Drept aceea, mulţimea care era cu El când l-a strigat pe Lazăr din mormânt şi l-a înviat din morţi 

dădea mărturie; 

18 de aceea L-a şi întâmpinat mulțimea, pentru că auzise că El a făcut această minune. 

19 Atunci fariseii ziceau între ei: „Vedeţi că-ntru nimic nu vă este de folos!, iată că lumea s-a dus 
|» 

20 Şi erau nişte Elini, din cei ce se suiseră la sărbătoare să se-nchine6. 

21 Deci aceştia au venit la Filip, care era din Betsaida Galileii, şi l-au rugat, 

5 Participând la pregătirile intrării lui Iisus în Ierusalim (aşa cum aceasta e relatată mai pe larg în 

evangheliile sinoptice), ucenicii fuseseră instrumente ale planului divin. 

6= Credincioşi de alt neam decât Evreii, dar convertiți la monoteismul mozaic şi participanţi la o 

parte din ritualurile iudaice; prozeliți. 

zicând: „Doamne, vrem să-L vedem pe lisus”. 


22 Filip a venit şi i-a spus lui Andrei; şi Andrei şi Filip au venit şi I-au spus lui Iisus. 

23 Iar lisus le-a răspuns, zicând: „A venit ceasul ca Fiul Omului să fie preamărit. 

24 Adevăr, adevăr vă spun: Dacă bobul de grâu care cade-n pământ nu moare, rămâne singur; dar 
dacă moare, aduce roadă multă. 

25 Cel ce-şi iubeşte viaţa, O va pierde; dar cel ce-şi urăşte viaţa în lumea aceasta, O va păstra pentru 
viaţa veşnică”. 

26 Dacă-Mi slujeşte cineva, să-Mi urmeze; şi unde sunt Eu, acolo va fi şi slujitorul Meu. Dacă-Mi 
slujeşte cineva, Tatăl Meu îl va cinsti. 

27 Acum sufletul Meu e tulburat, şi ce voi zice?: Izbăveşte-Mă, Părinte, de ceasul acesta?... Dar Eu 
pentru aceasta am venit în ceasul acesta! 

28 Părinte, preamăreşte-Ți numele!...”. Atunci a venit glas din cer, zicând: „L-am şi preamărit, şi 
iarăşi îl voi preamări!” 

29 Iar mulţimea care sta şi care auzise, zicea: „Tunet a fost!” Alţii ziceau: „Înger I-a grăit!” 

30 lisus, răspunzând, a zis: „Nu pentru Mine a fost glasul acesta, ci pentru voi. 

31 Acum este judecata acestei lumi; acum stăpânitorul lumii acesteia8 va fi aruncat afară. 

7 Pentru relaţia suflet viaţă vezi nota de la Mt 16, 25; pentru ebraismul „a urî” vezi nota de la Lc 14, 
26. 

8= Satana, a cărui domnie se va prăbuşi prin moartea şi învierea lui Hristos. 

32 lar Eu, când mă voi înălța de pe pământ, pe toţi îi voi trage la Mine”. 

33 Iar pe aceasta o zicea arătând cu ce moarte avea să moară. 

34 I-a răspuns deci mulţimea: „Noi am auzit din lege că Hristosul rămâne în veac; cum de zici tu că 
Fiul Omului trebuie să se înalțe? Cine este acesta, Fiul Omului?” 

35 Atunci le-a zis Iisus: „Încă puţină vreme Lumina este cu voi. Umblaţi cât aveţi Lumina, ca să nu 
vă cuprindă întunericul. Şi cel ce umblă în întuneric nu ştie unde merge. 

36 Cât aveţi Lumina, credeţi în Lumină, ca să fiți fii ai Luminii”. Acestea le-a vorbit Iisus; şi, 
plecând, S-a ascuns de ei. 

37 Şi cu toate că atâtea minuni a făcut El în faţa lor, ei tot nu credeau într-însul. 

38 Ca să se plinească cuvântul profetului Isaia, pe care l-a zis: Doamne, cine i-a dat crezare auzului 
nostru? Şi cui i s-a descoperit braţul Domnului? 

39 De aceea nu puteau să creadă, că a mai zis Isaia: 

40 El ochii lor i-a orbit şi inima lor a împietrit-o, pentru ca ei cu ochii să nu vadă şi cu inima să nu- 
nţeleagă, ca nu cumva ei să-şi revină şi Eu să-i vindec. 

41 Pe acestea le-a zis Isaia când I-a văzut slava şi a grăit despre El. 

42 Totuşi, şi dintre căpetenii mulţi au crezut într-însul, dar n-o mărturiseau din pricina fariseilor, ca 
să nu fie izgoniți din sinagogă; 

43 căci ei au iubit slava oamenilor mai mult decât slava lui Dumnezeu. 

44 Jar Iisus a strigat şi a zis: „Cel ce crede în Mine, nu în Mine crede, ci în Cel ce m-a trimis pe 
Mine. 

45 Şi cel ce Mă vede pe Mine ÎI vede pe Cel ce m-a trimis pe Mine. 

46 Eu, Lumină am venit în lume, pentru ca tot cel ce crede în Mine să nu rămână în întuneric. 

47 Şi dacă aude cineva cuvintele Mele şi nu le păzeşte, Eu nu-l judec; că n-am venit să judec lumea, 
ci să mântuiesc lumea. 

48 Pe cel ce se leapădă de Mine şi nu primeşte cuvintele Mele, are cine să-l judece: cuvântul pe care 
Eu l-am grăit, acela îl va judeca în ziua de apoi; 

49 pentru că Eu nu de la Mine am grăit, ci Tatăl, Cel ce m-a trimis, El Mi-a poruncit ce să spun şi ce 
să grălesc. 

50 Şi ştiu că porunca Lui este viață veşnică. Aşadar, ceea ce grăiesc Eu: precum Mi-a spus Mie 
Tatăl, aşa grăiesc”. 

Iisus spală picioarele ucenicilor; prevesteşte trădarea lui Iuda. Porunca cea nouă: iubirea. Petru se va 
lepăda de Iisus. 

1 Iar înainte de sărbătoarea Paştilor, ştiind lisus că I-a sosit ceasul ca din lumea aceasta să treacă la 
Tatăl, pe ai Săi iubindu-i, până-ntru sfârşit i-a iubit2. 


2 Şi făcându-se Cină când în inima lui Iuda, fiul lui Simon Iscarioteanul, 

1 Cuvântul ebraic pasach, devenit, în greacă, Pasha (Paşti) înseamnă trecere, comemorând trecerea 
salvatoare a lui Dumnezeu peste casele Israeliţilor (Iş 12, 12), dar şi trecerea lui Israel prin Marea 
Roşie (Iş 14), din robia Egiptului în Țara Făgăduinţei. Prin moartea lui lisus, El împreună cu ai Săi 
părăsesc lumea înrobită păcatului şi trec în împărăția lui Dumnezeu. 

2= Până la ultima consecinţă a iubirii: jertfa pe cruce. 

diavolul pusese de-acum gândul de a-L vinde -, 

3 ştiind lisus că Tatăl pe toate I le-a dat în mâini şi că de la Dumnezeu a ieşit şi la Dumnezeu 
merge, 

4 S-a sculat de la Cină, s-a dezbrăcat de haine şi, luând un ştergar, S-a încins cu el. 

5 După aceea a turnat apă în vasul de spălat şi a început să spele picioarele ucenicilor şi să le şteargă 
cu ştergarul cu care era încins. 

6 A venit deci la Simon Petru. Acesta I-a zis: „Doamne, oare Tu să-mi speli mie picioarele?...”. 
7 lisus i-a răspuns, zicând: „Ceea ce fac Eu, tu nu ştii acum, dar vei înţelege după aceasta”. 

8 Petru I-a zis: „Niciodată nu-mi vei spăla Tu mie picioarele!...”. lisus i-a răspuns: „Dacă nu te voi 
spăla, nu ai parte cu Mine”. 

9 Zisu-l-a Simon Petru: „Doamne, nu numai picioarele, ci şi mâinile şi capul...”. 

10 Iisus i-a zis: „Cel ce s-a îmbăiat n-are nevoie să-i fie spălate decât picioarele, căci e curat3 tot. Şi 
voi sunteţi curaţi, dar nu toţi...”. 

11 Că-l ştia pe cel ce avea să-L vândă; de aceea a zis: „Nu toţi sunteţi curaţi”. 

12 Deci, după ce le-a spălat picioarele şi Şi-a luat hainele, S-a aşezat iar la masă şi le-a zis: 
„Înţelegeţi ce am făcut Eu cu voi?: 

13 Voi Mă numiţi pe Mine Învățătorul şi Domnul, şi bine ziceti, fiindcă sunt. 

14 Deci dacă Eu, Domnul şi Învățătorul, v-am spălat vouă picioarele, şi voi 

3 Grecescul katharos înseamnă, în acelaşi timp, curat (fizic) şi neprihănit (moral). 

sunteți datori să vă spălaţi picioarele unii altora; 

15 că pildă v-am dat, ca şi voi să faceţi aşa cum am făcut Eu cu voi. 

16 Adevăr, adevăr vă spun: Nu este sluga mai mare decât domnul ei, nici solul mai mare decât cel 
ce l-a trimis. 

17 De vreme ce ştiţi acestea, fericiţi veţi fi de le veţi face. 

18 Nu despre voi toţi grăiesc; Eu îi ştiu pe cei pe care i-am ales; ci ca să se plinească Scriptura: Cel 
ce mănâncă pâinea cu Mine a ridicat călcâiul asupră-mi. 

19 Eu v-o spun de pe acum, înainte de a se săvârşi, pentru ca atunci când se va săvârşi să credeţi că 
Eu sunt. 

20 Adevăr, adevăr vă spun: Cel ce primeşte pe cel pe care Eu îl voi trimite, pe Mine Mă primeşte; 
iar cel ce Mă primeşte pe Mine Îl primeşte pe Cel ce m-a trimis pe Mine”. 

21 Zicând acestea, lisus S-a tulburat cu duhul şi a mărturisit şi a zis: „Adevăr, adevăr vă spun că 
unul dintre voi Mă va vinde”. 

22 Atunci ucenicii se uitau unii la alţii, nepricepând despre cine vorbeşte. 

23 Iar unul din ucenicii Săi, cel pe care lisus îl iubea4, şedea la masă rezemat de pieptul lui lisus. 

24 Deci Simon Petru i-a făcut acestuia semn şi i-a zis: „Întreabă-L, cine este 

4 Majoritatea comentatorilor cred că e vorba de însuşi Ioan (supranumit „Evanghelistul Iubirii”), cel 
ce se defineşte astfel pe sine şi în 19, 26-27; 20, 21, 7, 20. lisus îi iubea pe toți ucenicii (vezi 
începutul acestui capitol), dar Ioan Îi era mai apropiat sufleteşte (probabil din cauză că era şi cel mai 
curat cu inima), iar la masă ocupa locul de cinste, de unde-I putea vorbi lui lisus şi în mod 
confidenţial, ceea ce explică intervenţia lui Petru. 

cel despre care vorbeşte?!” 

25 Şi aplecându-se acesta pe pieptul lui lisus, I-a zis: „Doamne, cine este?” 

26 lisus i-a răspuns: „Acela este, căruia Eu, întingând îmbucătura de pâine, i-o voi da”. Şi întingând 
îmbucătura de pâine, a luat-o şi i-a dat-o lui Iuda, fiul lui Simon Iscarioteanul. 

27 Şi după îmbucătura de pâine, atunci a intrat Satana într-însulS. Iar lisus i-a zis: „Ceea ce vrei să 
faci, fă mai degrabă!...”. 

28 Dar nimeni din cei ce şedeau la masă n-a înţeles pentru ce i-a zis aceasta; 


29 fiindcă unii, deoarece Iuda avea punga, gândeau că lisus îi spune: „Cumpără ceea ce ne trebuie 
la sărbătoare!” sau să dea ceva la săraci. 

30 Deci după ce a luat acela îmbucătura de pâine, îndată a ieşit. Şi era noapte. 

31 Şi când el a ieşit, lisus a zis: „Acum S-a preamărit Fiul Omului şi Dumnezeu s-a preamărit întru 
EI. 

32 Dacă Dumnezeu s-a preamărit întru El, şi Dumnezeu ÎL va preamări întru Sine, şi de-ndată ÎI va 
preamări. 

33 Fiilor, încă puţină vreme sunt cu voi. Mă veţi căuta; dar după cum le-am spus Iudeilor că unde 
Mă duc Eu, voi nu puteţi veni v-o spun acum şi vouă. 

34 Poruncă nouă vă dau: Să vă iubiţi unii pe alții! Aşa cum v-am iubit Eu pe voi, aşa şi voi să vă 
iubiți unii pe alții. 

35 Întru aceasta vor cunoaşte toţi că sunteţi ucenicii Mei, de veţi avea iubire unii pentru alţii”. 

36 „Doamne,” L-a întrebat Simon Petru, „unde Te duci?” Răspuns-a Iisus: 

5 Prin faptul că, fără nici o tresărire de conştiinţă, a acceptat suprema ospitalitate a Celui pe Care se 
gândea să-L trădeze. 

„Unde Mă duc Eu, tu nu poţi să Mă urmezi acum, dar mai târziu Mă vei urma”. 

37 Zisu-l-a Petru: „Doamne, de ce nu pot să Te urmez acum? Viaţa mi-o voi pune pentru Tine!...”. 
38 lisus i-a răspuns: „Îţi vei pune viaţa pentru Mine?... Adevăr, adevăr îţi spun că nu va cânta 
cocoşul până ce tu de trei ori te vei fi lepădat de Mine. 

Cuvântarea de despărțire (I): Iisus, Calea către Tatăl. Făgăduirea Duhului Sfânt. 

1 Să nu se tulbure inima voastră; credeţi în Dumnezeu, şi în Mine credeţi. 

2 În casa Tatălui Meu multe locașuri sunt. Iar de nu, oare v-aş fi spus Eu vouă că Mă duc să vă 
pregătesc loc?1 

3 Şi de vreme ce Mă voi duce şi vă voi pregăti loc, iarăşi voi veni şi vă voi lua la Mine, pentru ca 
acolo unde sunt Eu să fiţi şi voi. 

4 Voi ştiţi şi unde Mă duc Eu, şi calea”. 

5 Toma I-a zis: „Doamne, nu ştim unde Te duci; iar calea, cum o putem şti?” 

6 Iisus i-a zis: „Eu sunt Calea, Adevărul şi Viaţa. Nimeni nu vine la Tatăl decât prin Mine. 

7 Dacă m-aţi fi cunoscut pe Mine, şi pe Tatăl Meu L-aţi fi cunoscut; dar de acum ÎI cunoaşteţi, şi L- 
aţi şi văzut”. 

8 Filip I-a zis: „Doamne, arată-ni-L nouă pe Tatăl şi ne e de-ajuns”. 

1 Text dificil. Întrebare retorică, al cărei răspuns, evident, e negativ; ea face trimitere la In 12, 32. 

9 lisus i-a zis: „De atâta vreme sunt cu voi, Filipe, şi nu m-ai cunoscut? Cel ce m-a văzut pe Mine 
L-a văzut pe Tatăl; şi cum de zici tu: Arată-ni-L nouă pe Tatăl!? 

10 Nu crezi că Eu sunt întru Tatăl şi că Tatăl este întru Mine? Cuvintele pe care Eu vi le grăiesc, nu 
de la Mine le grăiesc, ci Tatăl cel ce rămâne întru Mine îşi face lucrurile Sale. 

11 Credeţi-Mă că Eu sunt întru Tatăl şi Tatăl întru Mine; iar de nu, credeţi-Mă de dragul acestor 
lucruri. 

12 Adevăr, adevăr vă spun: Cel ce crede în Mine va face şi el lucrurile pe care le fac Eu; şi mai mari 
decât acestea va face, că Eu la Tatăl Meu mă duc. 

13 Şi orice veţi cere întru numele Meu, aceea voi face, pentru ca Tatăl să se preamărească întru 
Fiul. 

14 Dacă veţi cere ceva întru numele Meu, Eu îl voi face. 

15 De Mă iubiţi, păziți-Mi poruncile! 

16 Şi Eu ÎI voi ruga pe Tatăl, şi alt Mângâietor2 vă va da vouă, pentru ca-n veac să rămână cu voi, 
17 Duhul Adevărului, pe Care lumea nu-L poate primi, pentru că nu-L vede şi nici nu-L cunoaşte; Îl 
cunoaşteţi voi, de vreme ce la voi rămâne şi întru voi va fi. 

18 Nu vă voi lăsa orfani; voi veni la voi. 

19 Încă puţină vreme şi lumea nu Mă va mai vedea; voi însă Mă veţi vedea, pentru că Eu trăiesc şi 
voi veţi trăi. 

20 În ziua aceea veţi cunoaşte că Eu sunt întru Tatăl Meu şi voi întru Mine şi Eu întru voi. 

2 Accent fundamental pe relaţia paralelă dintre lucrarea Duhului Sfânt şi aceea a Fiului. 

21 Cel ce are poruncile Mele şi le păzeşte, acela este cel ce Mă iubeşte; iar cel ce Mă iubeşte pe 
Mine, iubit va fi de Tatăl Meu şi-l voi iubi şi Eu şi Mă voi arăta lui”. 

22 I-a zis Iuda, nu Iscarioteanul3: „Doamne, cum vine asta, că nouă vrei să Te arăţi şi nu lumii?...”. 
23 Iisus i-a răspuns, zicând: „De Mă iubeşte cineva, el va păzi cuvântul Meu, şi Tatăl Meu îl va iubi 
şi Noi vom veni la el şi Ne vom face locaş la el. 

24 Cel ce nu Mă iubeşte, nu-Mi păzeşte cuvintele. Şi cuvântul pe care-l auziţi nu este al Meu, ci al 
Tatălui Care m-a trimis. 

25 Pe acestea vi le-am spus, fiind Eu cu voi; 

26 dar Mângâietorul, Duhul Sfânt, pe Care Tatăl ÎL va trimite întru numele Meu, Acela vă va învăţa 
toate şi vă va aduce aminte de toate cele ce v-am spus Eu. 

27 Pace vă las vouă, pacea Mea v-o dau; nu precum v-o dă lumea v-o dau Eu. Să nu se tulbure 
inima voastră, nici să se înfricoşeze. 

28 Aţi auzit că v-am spus: Mă duc şi voi veni la voi. De m-aţi iubi, v-aţi bucura că Mă duc la Tatăl, 
pentru că Tatăl este mai mare decât Mine4. 

29 Şi pe acestea vi le-am spus acum, mai înainte ca ele să fie, pentru ca să credeţi atunci când vor fi. 
3= Iuda Tadeul, fiul lui Iacob. 

4 Egalitatea dintre Tatăl şi Fiul este exprimată clar în In 10, 30: „Eu şi Tatăl una suntem”, ca şi în 
multe alte texte. În cazul de faţă, lisus Se referă la faptul că Fiul, prin întrupare, a renunțat temporar 
la slava Sa dumnezeiască, luând chipul smerit al robului, ceea ce în limbajul teologic se numeşte 
kenoză (vezi nota de la Flp 2, 7). 

30 Multe nu voi mai grăi cu voi, căci vine stăpânitorul acestei lumi; şi el întru Mine n-are nimic$, 
31 ci pentru ca să cunoască lumea că Eu Îl iubesc pe Tatăl şi că Eu fac aşa cum Tatăl Mi-a 
poruncit... Sculaţi-vă, să mergem de aici! 

Cuvântarea de despărțire (II): lisus, viţa cea adevărată; porunca iubirii; ura lumii; Mângâietorul, 
Duhul Adevărului. 

1 Eu sunt viţa cea adevărată, iar Tatăl Meu este lucrătorul. 

2 Fiece mlădiţă care nu aduce roadă întru Mine, El o taie; şi fiece mlădiţă care aduce roadă, El o 
curăţă, pentru ca ea mai multă roadă să aducă. 

3 Voi sunteţi de-acum curaţi prin cuvântul pe care vi l-am grăit. 

4 Rămânețţi întru Mine şi Eu întru voi. Aşa cum mlădiţa nu poate să aducă roadă de la sine, dacă nu 
rămâne în viţă, tot aşa nici voi, dacă nu veţi rămâne întru Mine. 

5 Eu sunt viţa; voi, mlădiţele. Cel ce rămâne întru Mine şi Eu întru el, acela aduce roadă multă, căci 
fără Mine nu puteţi face nimic. 

6 Dacă cineva nu rămâne întru Mine, se aruncă afară ca o mlădiţă şi se usucă; şi le adună şi le 
aruncă în foc şi ard. 

5 Pentru „stăpânitorul acestei lumi” vezi nota de la In 12, 31. Satana nu are nimic în comun cu 
Hristos şi nici o putere asupră-l, dar lisus îi acceptă biruinţa temporară ca preţ al iubirii şi ascultării 
Sale față de Tatăl (vezi versetul următor). 

7 Dacă voi rămâneţi întru Mine, şi cuvintele Mele rămân întru voi; cereţi orice veţi vrea şi vi se va 
da. 

8 Întru Aceasta s-a preamărit Tatăl Meu, ca voi să aduceţi roadă multă şi să deveniți ucenicii Mei. 

9 Aşa cum m-a iubit pe Mine Tatăl, tot aşa v-am iubit şi Eu pe voi; rămâneţi întru iubirea Mea. 

10 De veţi păzi poruncile Mele, veţi rămâne întru iubirea Mea, aşa cum Eu am păzit poruncile 
Tatălui Meu şi rămân întru iubirea Lui. 

11 v-am spus acestea, pentru ca bucuria Mea să fie întru voi şi bucuria voastră să fie deplină. 

12 Aceasta este porunca Mea: Să vă iubiţi unii pe alţii aşa cum v-am iubit Eu pe voi. 

13 Mai mare iubire decât aceasta nimeni nu are: să-şi pună cineva viaţa pentru prietenii săi. 

14 Voi sunteţi prietenii Mei, dacă faceţi ce vă poruncesc. 

15 De acum nu vă mai zic slugi, fiindcă sluga nu ştie ce face stăpânul său; ci v-am numit prieteni, 
pentru că pe toate câte le-am auzit de la Tatăl Meu vi le-am făcut cunoscute. 

16 Nu voi m-aţi ales pe Mine, ci Eu v-am ales pe voi; şi v-am rânduit să mergeţi şi roadă să aduceţi 


şi roada voastră să rămână, pentru ca Tatăl să vă dea orice veţi cere întru numele Meu. 

17 Aceasta vă poruncesc: să vă iubiţi unii pe alții! 

18 De vă urăşte pe voi lumea, să ştiţi că pe Mine mai înainte de voi m-a urât. 

19 Dacă aţi fi din lume, lumea ar iubi ce este-al ei; dar pentru că nu sunteţi din lume, ci Eu v-am 
ales pe voi din lume, de aceea vă urăşte lumea. 

20 Aduceţi-vă aminte de cuvântul pe care vi l-am spus: Nu este sluga mai mare decât stăpânul ei. 
Dacă m-au prigonit pe Mine, şi pe voi vă vor prigoni; dacă au păzit cuvântul Meu, şi pe al vostru îl 
vor păzi. 

21 Dar pe toate acestea vi le vor face din pricina numelui Meu, pentru că ei nu-l cunosc pe Cel ce 
m-a trimis. 

22 De n-aş fi venit şi nu le-aş fi grăit, păcat n-ar avea; dar acum ei nu au cuvânt de dezvinovăţire 
pentru păcatul lor. 

23 Cel ce Mă urăşte pe Mine ÎL urăşte pe Tatăl Meu. 

24 De n-aş fi făcut între ei lucruri pe care nimeni altul nu le-a făcut, păcat n-ar avea; dar acum au şi 
văzut şi m-au urât şi pe Mine, şi pe Tatăl Meu, 

25 dar aceasta, pentru a se plini cuvântul scris în legea lor: m-au urât pe nedrept. 

26 Iar când va veni Mângâietorul, pe Care Eu vi-L voi trimite de la Tatăl, Duhul Adevărului, Cel ce 
din Tatăl purcede, Acela va mărturisi despre Mine. 

27 Dar şi voi mărturisiţi, pentru că de la-nceput sunteți cu Mine. 

Cuvântarea de despărțire (III): prigonirile viitoare; ajutorul Mângâietorului; întristarea schimbată în 
bucurie; rugăciunea în numele lui lisus; „Eu am biruit lumea”. 

1 Purcederea (de la latinescul procedo) este mişcarea prin care Duhul Sfânt izvorăşte din Tatăl şi Se 
odihneşte în Fiul, într-o permanentă comuniune treimică. Sfântul Duh este şi „Duhul Adevărului”, 
pentru că prin el şi prin lucrarea Sa în lume cunoaştem adevărul total despre Dumnezeu. Text 
fundamental pentru elaborarea şi formularea articolului 8 din Simbolul Credinței. 

1 Pe acestea vi le-am grăit ca să nu vă poticniţi]. 

2 Vă vor scoate din sinagogi; ba chiar vine ceasul când tot cel ce vă va ucide să creadă că-l aduce 
închinare lui Dumnezeu. 

3 Şi pe acestea le vor face, pentru că nu L-au cunoscut pe Tatăl Meu, şi nici pe Mine. 

4 lar pe acestea vi le-am grăit pentru ca, atunci când va veni ceasul lor, să vă aduceţi aminte că vi 
le-am spus. Dar nu vi le-am spus de la-nceput, pentru că eram cu voi. 

5 Acum însă Mă duc la Cel ce m-a trimis, şi nimeni din voi nu Mă întreabă: Unde Te duci? 

6 Ci pentru că v-am grăit acestea, întristarea v-a umplut inima. 

7 Dar vă spun Eu vouă adevărul: De folos vă este ca Eu să Mă duc. Că dacă nu Mă voi duce, 
Mângâietorul nu va veni la voi; iar dacă Mă voi duce, Îl voi trimite la voi. 

8 Şi El, odată venit, va vădi lumea de păcat şi de dreptate şi de judecată?: 

9 de păcat, pentru că ei nu cred în Mine; 

10 de dreptate, pentru că Eu Mă duc la Tatăl Meu, iar voi nu Mă veţi mai vedea; 

1 Vezi nota de la Mt 16, 23. Iisus îi previne pe apostoli asupra încercărilor la care vor fi supuşi, 
pentru ca acestea să nu le devină pietre de poticnire în credinţă şi lucrare. 

2 Duhul Sfânt va rupe vălul ignoranței şi va da pe faţă (va vădi) trei realităţi care-i privesc pe 
oameni: păcatul acestora de a nu-L fi recunoscut pe lisus drept Fiul lui Dumnezeu; dreptatea lui 
lisus de a Se fi declarat pe Sine Fiul lui Dumnezeu, atestată prin revenirea Sa la Tatăl; în final, 
Dumnezeu îl judecă şi-l condamnă pe Satana. 

11 şi de judecată, pentru că stăpânitorul acestei lumi a fost judecat. 

12 Încă multe am a vă spune, dar nu le puteţi purta acum. 

13 Dar când va veni Acela, Duhul Adevărului, El vă va călăuzi întru tot adevărul3; că nu de la Sine 
va grăi, ci cele ce va auzi va grăi şi pe cele viitoare vi le va vesti. 

14 Acela Mă va slăvi, pentru că dintru al Meu va lua şi vă va vesti. 

15 Toate câte le are Tatăl, ale Mele sunt; de aceea am zis că dintru al Meu va lua şi vă va vesti. 

16 Puțin şi nu Mă veţi mai vedea, şi iarăşi puţin şi Mă veţi vedea, pentru că Eu Mă duc la Tatăl”. 

17 Atunci unii dintre ucenicii Săi ziceau între ei: „Ce este aceasta, că ne spune: Puțin şi nu Mă veţi 


mai vedea, şi iarăşi puţin şi Mă veţi vedea; şi că: Mă duc la Tatăl?” 

18 Deci ziceau: „Ce este aceasta ce zice: Puțin? Nu ştim ce grăieşte...”. 

19 lisus a cunoscut că voiau să-L întrebe şi le-a zis: „Despre aceasta vă întrebaţi între voi, că am zis: 
Puțin şi nu Mă veţi mai vedea, şi iarăşi puţin şi Mă veţi vedea? 

20 Adevăr, adevăr vă spun că voi veţi plânge şi vă veţi tângui, iar lumea se va bucura. Voi vă veţi 
întrista, dar întristarea voastră se va preface în bucurie. 

3 Duhul Sfânt nu conduce la sau spre un adevăr exterior, ci în interiorul adevărului deja revelat prin 
Iisus Hristos. Revelația însă e incompletă, din cauza neputinței omeneşti de „a purta” adevărul divin 
în întregime şi dintr-odată; ea se va desăvârşi treptat şi în timp, prin lucrarea Sfântului Duh în 
Biserică. Text fundamental pentru instituirea Sfintei Tradiţii (Sinoade Ecumenice, opera Sfinţilor 
Părinţi). 

21 Femeia, când e să nască, se întristează, pentru că i-a sosit ceasul; dar după ce naşte copilul nu-şi 
mai aduce aminte de durere, pentru bucuria că s-a născut om pe lume. 

22 Aşadar, şi voi sunteţi trişti acum, dar Eu iarăşi vă voi vedea şi inima voastră se va bucura şi 
bucuria voastră nimeni nu o va lua de la voi. 

23 Şi în ziua aceea nu Mă veţi mai întreba nimic. Adevăr, adevăr vă spun: Orice veţi cere de la 
Tatăl în numele Meu, El vă va da. 

24 Până acum nimic n-aţi cerut în numele Meu; cereţi şi veţi primi, pentru ca bucuria voastră să fie 
deplină. 

25 Pe acestea vi le-am grăit în pilde. Va veni ceasul când nu vă voi mai grăi în pilde, ci deschis vă 
voi vesti despre Tatăl. 

26 În ziua aceea veţi cere în numele Meu; şi nu vă zic că Eu ÎI voi ruga pe Tatăl pentru voi, 

27 de vreme ce Însuşi Tatăl vă iubeşte, pentru că voi m-aţi iubit pe Mine şi aţi crezut că Eu de la 
Dumnezeu am ieşit. 

28 leşit-am de la Tatăl şi am venit în lume; iarăşi las lumea şi Mă duc la Tatăl”. 

29 Zis-au ucenicii Săi: „lată că acum grăieşti lămurit şi nu spui nici o pildă; 

30 acum ştim că Tu pe toate le ştii şi nu ai nevoie să Te întrebe cineva. De aceea credem că de la 
Dumnezeu ai ieşit”. 

31 Iisus le-a răspuns: „Credeţi acum? 

32 lată, vine ceasul şi a şi venit ca voi să vă risipiţi fiecare la ale sale şi pe Mine să Mă lăsaţi singur. 
Dar nu sunt singur, pentru că Tatăl este cu Mine. 

33 Pe acestea vi le-am grăit, pentru ca-ntru Mine pace să aveţi. În lume necaz veţi avea; dar 
îndrăzniţi!: Eu am biruit lumea!” 

Cuvântarea de despărțire (IV): rugăciunea lui Iisus. 

1 Pe acestea le-a grăit Iisus; şi, ridicându-Şi ochii la cer, a zis: „Părinte, a venit ceasul. Preamăreşte 
pe Fiul Tău, ca şi Fiul să Te preamărească pe Tine, 

2 aşa cum I-ai dat stăpânire peste tot trupul, ca El să dea viaţă veşnică tuturor acelora pe care I i-ai 
dat. 

3 Iar viaţa veşnică aceasta este: Să Te cunoască pe Tine, singurul Dumnezeu adevărat, şi pe Iisus 
Hristos, pe Care L-ai trimis. 

4 Eu Te-am preamărit pe Tine pe pământ; lucrul pe care Mi l-ai dat să-l fac, l-am săvârşit. 

5 Şi acum, preamăreşte-Mă Tu, Părinte, la Tine Însuţi, cu slava pe care am avut-o la Tine mai 
înainte de a fi lumea. 

6 Arătat-am numele Tău oamenilor pe care Mi i-ai dat din lume. Ai Tăi erau, şi Mie Mi i-ai dat, şi 
cuvântul Tău l-au păzit. 

7 Acum au cunoscut că toate câte Mi-ai dat, de la Tine sunt; 

8 căci cuvintele pe care Tu mi le-ai dat Mie, Eu le-am dat lor, iar ei le-au primit şi au cunoscut cu 
adevărat că de la Tine am ieşit şi au crezut că Tu M-ai trimis. 

9 Eu pentru aceştia Mă rog; nu pentru lume Mă rog, ci pentru cei pe care Mi i-ai dat, că ai Tăi sunt. 

10 Şi toate ale Mele sunt ale Tale şi ale Tale sunt ale Mele şi Eu m-am preamărit întru ei. 

11 Şi Eu nu mai sunt în lume, dar ei în lume sunt, şi Eu la Tine vin. Părinte Sfinte, întru numele Tău 


păzeşte-i pe cei pe care Mi i-ai dat, ca ei să fie una, aşa cum suntem Noi. 

12 Când eram cu ei în lume, Eu întru numele Tău îi păzeam pe cei pe care Mi i-ai dat; şi i-am păzit 
şi nici unul dintre ei n-a pierit, decât fiul pierzăriil, ca să se plinească Scriptura. 

13 Dar acum Eu vin la Tine şi pe acestea le grăiesc în lume, pentru ca bucuria Mea s-o aibă deplină 
întru ei. 

14 Eu le-am dat cuvântul Tău şi lumea i-a urât, pentru că ei nu sunt din lume, aşa cum nici Eu nu 
sunt din lume. 

15 Nu Mă rog să-i iei din lume, ci să-i păzeşti de Cel-Rău. 

16 Ei nu sunt din lume, aşa cum nici Eu nu sunt din lume. 

17 Sfinţeşte-i întru adevărul Tău; cuvântul Tău este adevăr. 

18 Aşa cum Tu M-ai trimis pe Mine în lume, tot astfel i-am trimis Eu pe ei în lume; 

19 şi de dragul lor Mă sfinţesc Eu pe Mine Însumi, pentru ca şi ei să fie sfinţiţi întru adevăr. 

20 Dar nu numai pentru ei Mă rog, ci şi pentru cei ce prin cuvântul lor vor crede în Mine, 

21 pentru ca toți să fie una; aşa cum Tu, Părinte, eşti întru Mine şi Eu întru Tine, tot astfel şi ei să 
fie una întru Noi, ca lumea să creadă că Tu M-ai trimis. 

1= Iuda Iscarioteanul. 

22 Şi slava pe care Tu Mi-ai dat-o, Eu le-am dat-o lor, pentru ca ei să fie una, aşa cum una suntem 
Noi. 

23 Eu întru ei şi Tu întru Mine, pentru ca ei să fie desăvârşiţi întru una; şi să cunoască lumea că Tu 
M-ai trimis şi că i-ai iubit pe ei aşa cum m-ai iubit pe Mine. 

24 Părinte, vreau ca acolo unde sunt Eu să fie împreună cu Mine şi cei pe care Mi i-ai dat, ca să-Mi 
vadă slava pe care Tu Mi-ai dat-o; pentru că tu m-ai iubit mai înainte de întemeierea lumii. 

25 Părinte drepte, lumea nu Te-a cunoscut, dar Eu Te-am cunoscut, şi aceştia au cunoscut că Tu M- 
ai trimis. 

26 Şi le-am făcut cunoscut numele Tău, şi cunoscut li-l voi face, pentru ca iubirea cu care Tu m-ai 
iubit să fie într-înşii, şi Eu întru ei”. 

Prinderea lui lisus. Aducerea la arhiereii Anna şi Caiafa. Lepădarea lui Petru. lisus în faţa lui Pilat. 
Osândirea la moarte. 

1 Pe acestea spunându-le, lisus a ieşit cu ucenicii Săi dincolo de pârâul Cedrilor, unde era o grădină, 
în care au intrat El şi ucenicii Săi. 

2 Dar şi Iuda, cel care-L vânduse, ştia acest loc, pentru că adesea lisus şi ucenicii Săi se adunau 
acolo. 

3 Deci Iuda, luând o trupă de ostaşi, precum şi slujitori de la arhierei şi de 

1 În cazul de față, grecescul speira indică o treime dintr-o cohortă, aproximativ trei sute de soldaţi. 
E singura precizare că, pe lângă ostaşii iudei din garda templului, la arestarea lui lisus a participat şi 
o formaţie militară romană. 

la farisei, a venit acolo cu felinare şi cu făclii şi cu arme. 

4 lar lisus, ştiind toate cele ce aveau să vină asupră-I, a ieşit şi le-a zis: „Pe cine căutaţi?” 

5 I-au răspuns: „Pe lisus Nazarineanul”. El a zis: „Eu sunt”. Dar împreună cu ei stătea şi Iuda, cel 
care-L vânduse. 

6 Deci, după ce le-a zis: „Eu sunt!”, ei s-au dat înapoi şi au căzut la pământ. 

7 Şi iarăşi i-a întrebat: „Pe cine căutaţi?” Iar ei au zis: „Pe Iisus Nazarineanul”. 

8 Răspuns-a lisus: „V-am spus că Eu sunt; deci, dacă pe Mine Mă căutaţi, pe aceştia lăsaţi-i să se 
ducă” - 

9 spre a se plini cuvântul pe care El l-a spus: „Dintre cei pe care Mi i-ai dat, pe nici unul nu l-am 
pierdut”. 

10 Iar Simon Petru, având sabie, a scos-o şi a lovit pe sluga arhiereului şi i-a tăiat urechea dreaptă; 
iar numele slugii era Malhus. 

11 Atunci isus i-a zis lui Petru: „Vâră-ţi sabia-n teacă! Oare nu voi bea paharul pe care Tatăl Mi l-a 
dat?” 

12 Aşadar, cohorta şi tribunul? şi slujitorii Iudeilor L-au prins pe lisus şi l-au legat. 

13 Şi L-au dus întâi la Anna, că era socrul lui Caiafa, care era arhiereu în anul acela. 


14 Şi Caiafa era cel care-i sfătuise pe Iudei că de folos este să moară un om pentru popor. 

15 Iar Simon Petru şi celălalt ucenic3 mergeau după lisus. Iar ucenicul acela 

2 Literal: hiliarhul; căpetenia peste o mie = comandant de cohortă. 

3= Evanghelistul Ioan însuşi. 

îi era cunoscut arhiereului şi a intrat împreună cu lisus în curtea arhiereului. 

16 Iar Petru a stat la poartă, afară. Deci a ieşit celălalt ucenic, care-i era cunoscut arhiereului, şi a 
vorbit cu portăreasa şi l-a vârât pe Petru înlăuntru. 

17 Atunci, slujnica, portăreasa, i-a zis lui Petru: „Nu cumva şi tu eşti dintre ucenicii omului 
acestuia?...”. El a zis: „Nu sunt”. 

18 Iar slugile şi slujitorii, făcând foc, stăteau şi se încălzeau, că era frig; şi era cu ei şi Petru, stând şi 
încălzindu-se. 

19 Aşadar, arhiereul L-a întrebat pe Iisus despre ucenicii Săi şi despre învăţătura Sa. 

20 Iisus i-a răspuns: „Eu i-am vorbit lumii pe faţă. Întotdeauna am învăţat în sinagogă şi în templu, 
unde se adună toți Iudeii, şi nimic n-am vorbit în ascuns. 

21 De ce Mă întrebi pe Mine? Întreabă-i pe cei care au auzit ce le-am vorbit. Iată, aceştia ştiu ce am 
vorbit Eu”. 

22 Şi zicând El acestea, unul dintre slujitorii care stăteau de faţă I-a dat lui lisus o palmă, zicând: 
„Aşa-i răspunzi tu arhiereului?...”. 

23 Iisus i-a răspuns: „Dacă am vorbit rău, mărturiseşte ce-a fost rău4; dar dacă am vorbit bine, de ce 
Mă baţi?” 

24 Atunci Anna l-a trimis legat la Caiafa arhiereul. 

25 lar Simon Petru stătea şi se încălzea. Aşadar, i-au zis: „Nu cumva şi tu eşti 

4 În sensul: Demonstrează aici, în faţa tuturor, ce-a fost rău în cuvintele Mele! Replica pare adresată 
nu celui ce-L pălmuise, ci arhiereului însuşi, din a cărui poruncă fusese lovit. 

dintre ucenicii lui?...” El s-a lepădat şi a zis: „Nu sunt”. 

26 Una din slugile arhiereului, care era rudă cu cel căruia Petru îi tăiase urechea, a zis: „Nu te-am 
văzut eu în grădină cu el?...”. 

27 Atunci Petru din nou s-a lepădat; şi îndată a cântat cocoşul. 

28 Aşadar, L-au adus pe lisus de la Caiafa la pretoriu5. Şi era dimineaţă. Şi ei n-au intrat în 
pretoriu, ca să nu se spurce6, ci să mănânce Paştile, 

29 aşa că a ieşit Pilat la ei, afară, şi le-a zis: „Ce învinuire-i aduceţi acestui om?” 

30 Ei i-au răspuns, zicând: „Dacă acesta n-ar fi răufăcător, nu ţi l-am fi predat”. 

31 Deci le-a zis Pilat: „Luaţi-l voi şi judecaţi-l după legea voastră!” Iudeii însă i-au zis: „Nouă nu ne 
este îngăduit să omorâm pe nimeni” - 

32 ca să se plinească cuvântul lui Iisus, pe care-l spusese, însemnând cu ce moarte avea să moară. 

33 Deci Pilat a intrat iarăşi în pretoriu şi L-a chemat pe Iisus şi I-a zis: „Tu eşti împăratul ludeilor?” 
34 Răspuns-a lisus: „De la tine însuţi o spui, sau alții ţi-au spus-o despre Mine?” 

35 Pilat a răspuns: „Nu cumva eu sunt iudeu?... Neamul tău şi arhierei mi te-au predat. Ce-ai 
făcut?” 

36 lisus a răspuns: „Împărăţia Mea nu este din lumea aceasta. Dacă împărăția Mea ar fi din lumea 
aceasta, slujitorii Mei s-ar fi luptat ca să nu le fiu 

5 Sala de judecată a procuratorului roman. 

6 A intra în casa unui păgân constituia o impuritate pe care Iudeii o evitau cu grijă, mai ales în 
ajunul Paştilor. 

predat Iudeilor. Dar, acum, împărăţia Mea nu este de aici”. 

37 Atunci Pilat I-a zis: „Aşadar, eşti tu împărat?” Răspuns-a lisus: „Tu o spui, că Eu sunt împărat. 
Eu pentru aceasta m-am născut, şi pentru aceasta am venit în lume: să mărturisesc pentru adevăr; tot 
cel ce este dintru adevăr ascultă glasul Meu”. 

38 Pilat i-a zis: „Ce este adevărul?...”. Şi, zicând aceasta, a ieşit iarăşi la Iudei şi le-a zis: „Eu nu 
găsesc în el nici o vină; 

39 dar este la voi obiceiul ca de Paşti să vă eliberez pe unul. Vreţi, aşadar, să vi-l eliberez pe 
împăratul ludeilor?” 

40 Atunci ei din nou au strigat, zicând: „Nu pe el, ci pe Baraba!...”. lar Baraba era tâlhar. 

Patimile Domnului. Răstignirea şi moartea lui lisus. Punerea în mormânt. 

1 Drept aceea, Pilat L-a luat atunci pe lisus şi L-a biciuit. 

2 Şi ostaşi, împletind cunună de spini, I-au pus-o pe cap şi L-au îmbrăcat cu o haină purpuriel. 

3 Şi veneau la El şi-l ziceau: „Bucură-te, împăratul Iudeilor!...”. Şi-I dădeau palme. 

4 Şi Pilat a ieşit din nou afară şi le-a zis: „lată, vi-l aduc afară, ca să ştiţi că eu nu găsesc în el nici o 
vină”. 

5 Deci a ieşit lisus afară purtând cununa de spini şi haina purpurie. Şi le-a zis Pilat: „Iată Omul!” 

1 Vezi nota de la Mc 15, 17. 

6 Când L-au văzut atunci arhiereii şi slujitorii, au strigat, zicând: „Răstigneşte-l!, răstigneşte-l!... 
Zisu-le-a Pilat: „Luaţi-l voi şi răstigniţi-l, că eu nici o vină nu găsesc în el”. 

7 Iudeii i-au răspuns: „Noi lege avem, şi după legea noastră trebuie să moară, pentru că s-a făcut pe 
sine fiu al lui Dumnezeu”. 

8 Deci, când a auzit Pilat acest cuvânt, mai mult s-a temut. 

9 Şi din nou a intrat în pretoriu şi i-a zis lui lisus: „De unde eşti Tu?...”2. Dar lisus nu i-a răspuns. 
10 Atunci Pilat I-a zis: „Mie nu-mi vorbeşti? Nu ştii că putere am să te eliberez şi putere am să te 
răstignesc?” 

11 lisus a răspuns: „Asupra Mea n-ai avea nici o putere dacă nu i-ar fi fost dat de sus. De aceea, cel 
care m-a dat în mâna ta, mai mare păcat are”. 

12 Din clipa aceea, Pilat căuta să-L elibereze; dar Iudeii strigau, zicând: „Dacă-l eliberezi, nu eşti 
prieten al cezarului. Oricine se face pe sine împărat este împotriva cezarului”'3. 

13 Atunci Pilat, auzind cuvintele acestea, L-a dus pe lisus afară şi a şezut pe scaunul de judecată, în 
locul numit Pardosit-cu-pietre, iar evreieşte Gabbata. 

14 Şi era Vinerea Paştilor, ca la al şaselea ceas4; şi le-a zis ludeilor: „lată, 

2 Întrebarea nu se referă la locul de naştere sau la domiciliul lui Iisus, ci la originea Acestuia. E 
rândul lui Pilat să intuiască misterul lui lisus (tema centrală a Evangheliei după loan). 

3 Şantaj asupra lui Pilat, presiune prin care procesul religios al lui lisus e transformat în proces 
politic. 

4 Asupra zilei de Vinerea Paştilor vezi nota de la Mc 15, 42. cam pe la ceasul al şaselea, adică spre 
amiază, când din casele Evreilor se îndepărtau toate alimentele fermentate, spre a le face loc 
azimelor. 

împăratul vostru!” 

15 Atunci ei au strigat: „la-l!, ia-l!, răstigneşte-l!...”. Pilat le-a zis: „Pe împăratul vostru să-l 
răstignesc?” Arhiereii au răspuns: „Nu avem împărat decât pe cezarul...”. 

16 Atunci L-a dat pe mâna lor, ca să fie răstignit. Şi L-au luat pe lisus şi L-au dus. 

17 Şi ducându-Şi crucea, a ieşit la locul ce se cheamă Al-Căpăţânii, căruia pe evreieşte i se zice 
Golgota, 

18 unde L-au răstignit; şi împreună cu El pe alţi doi, de-o parte şi de alta, iar la mijloc pe Iisus. 

19 Iar Pilat a scris şi titlu5 şi l-a pus pe cruce. Şi era scris: lisus Nazarineanul, împăratul ludeilor. 

20 Deci mulţi dintre Iudei au citit acest titlu, căci locul unde a fost răstignit lisus era aproape de 
cetate. Şi era scris în evreieşte, latineşte şi greceşte. 

21 Atunci arhiereii ludeilor i-au zis lui Pilat: „Nu scrie: împăratul ludeilor, ci că el a zis: Eu sunt 
împăratul iudeilor”. 

22 Pilat a răspuns: „Ce-am scris, am scris 
23 lar după ce L-au răstignit pe lisus, ostaşii au luat hainele Lui şi le-au făcut patru părți, fiecărui 
ostaş câte o parte, şi cămaşa. Dar cămaşa era fără cusătură, de sus ţesută în întregime. 

24 Deci au zis între ei: „Să n-o sfâşiem, ci să aruncăm sorții pentru ea, a cui să fie”; ca să se 
plinească Scriptura care 

5 Inscripţie pe o placă de lemn, cu numele condamnatului. Evident, placa nu a fost scrisă de însuşi 
Pilat, ci din ordinul lui (ca şi biciuirea din versetul 1 al acestui capitol). 

zice: Împărţit-au hainele Mele loruşi, şi pentru cămaşa Mea au aruncat sorți. Aşadar, ostașii asta au 
făcut 


bă 


1? 


25 Şi lângă crucea lui lisus stăteau mama Sa şi sora mamei Sale, Maria lui Cleopa, şi Maria 
Magdalena. 

26 Atunci lisus, văzând pe mama Sa şi pe ucenicul pe care-l iubea stând alături, i-a zis mamei Sale: 
„Femeie7, iată, fiul tău!” 

27 Apoi i-a zis ucenicului: „lată, mama ta!” Şi din ceasul acela ucenicul a luat-o la sine8. 

28 După aceea, ştiind lisus că de-acum toate s-au săvârşit, ca să se plinească Scriptura, a zis: „Mi-e 
sete”. 

29 Şi era acolo un vas plin cu oţet; atunci ei, punând în jurul unei ramuri de isop un burete plin cu 
oţet, I l-au dus la gură. 

30 Deci, când a luat oţetul, Iisus a zis: „Săvârşitu-s-a!...”. Şi, plecându-Şi capul, Şi-a dat duhul. 

31 Apoi Iudeii, fiindcă era vineri, ca să nu rămână trupurile sâmbăta pe cruce că era mare ziua 
acelei sâmbete -, l-au rugat pe Pilat să le zdrobească fluierele 

6 Fără s-o ştie, ostaşii romani, prin care se plinea profeția din Ps 21, 20, deveneau instrumente ale 
planului divin. 

7 Pentru această adresare vezi nota de la In 2,4. 

8 Dispoziţie testamentară consemnată de însuşi loan, cel implicat direct în ea, de unde reiese 
limpede că lisus era unicul fiu al Mariei şi că aceasta, după moartea Lui, nu mai avea pe nimeni 
care s-o ocrotească. Dimensiunii filiale i se adăuga cea duhovnicească, prin care Maria, „Eva cea 
nouă”, devine Maica tuturor credincioşilor. 

9 Isop: plantă aromatică din Palestina. Ramura de isop a constituit suportul buretelui, şi amândouă 
au fost ridicate în vârful unei trestii (cf. Mt 27, 48 şi Mc 15,36). 

picioarelor10 şi să-i ridice. 

32 Deci au venit ostaşii şi au zdrobit fluierele celui dintâi şi pe ale celuilalt, care erau răstigniţi 
împreună cu El. 

33 Dar venind la lisus, dacă au văzut că de-acum murise, nu I-au zdrobit fluierele, 

34 ci unul din ostaşi cu sulița coasta i-a împuns-o şi îndată a ieşit sânge şi apă11. 

35 Şi cel ce a văzutI2 a mărturisit, şi adevărată este mărturia lui; şi el ştie că spune adevărul, pentru 
ca şi voi să credeţi. 

36 Căci s-au făcut acestea ca să se plinească Scriptura: Nici un os nu I se va zdrobi. 

37 Şi iarăşi altă Scriptură zice: Vor privi la Acela pe Care L-au străpuns. 

38 După acestea, Iosif din Arimateea, fiind ucenic al lui lisus dar într-ascuns, de frica ludeilor -, l-a 
rugat pe Pilat ca să ridice trupul lui lisus. Şi Pilat i-a dat voie. Deci a venit şi I-a ridicat trupul. 

39 Şi a venit şi Nicodim cel care venise la El mai înainte, noaptea -, aducând ca la o sută de litre de 
amestec de smirnă şi aloe. 

40 Deci ei au luat trupul lui lisus şi l-au înfăşurat în giulgiu cu miresme, aşa cum este obiceiul de 
îngropare la Iudei. 

10 Mijloc prin care era grăbită moartea crucificaţilor agonici. 

11 Procesul de separare a serului de plasma sangvină era o probă asupra decesului. Dincolo de 
aspectul fiziologic, Sfinţii Părinţi atestă dimensiunea spirituală a momentului: apa e simbolul 
Botezului prin Sfântul Duh, sângele e simbolul Euharistiei. În ritualul liturgic al Bisericii, ambele 
elemente fac parte din materia euharistică. 

12 Evanghelistul loan însuşi. 

41 Iar în locul unde a fost răstignit era o grădină, iar în grădină un mormânt nou, în care nimeni 
niciodată nu mai fusese pus. 

42 Aşadar, din pricina Vinerii ludeilor, de aceea L-au pus pe lisus acolo, că era mormântul aproape. 
20 

Învierea lui Iisus. lisus i Se arată Mariei Magdalena, apoi ucenicilor. lisus şi Toma. 

1 Iar în ziua cea dintâi a săptămânii], Maria Magdalena a venit la mormânt dis-de-dimineaţă, fund 
încă întuneric, şi a văzut piatra ridicată de pe mormânt. 

2 Atunci a alergat şi a venit la Simon Petru şi la celălalt ucenic cel pe care-l iubea lisus şi le-a zis: 
„L-au luat pe Domnul din mormânt şi nu ştim unde L-au pus...”. 

3 Deci a ieşit Petru, ca şi celălalt ucenic, şi veneau la mormânt. 

4 Şi alergau amândoi împreună, dar celălalt ucenic alerga înainte mai repede ca Petru şi a sosit cel 


1? 


dintâi la mormânt. 

5 Şi, aplecându-se, a văzut giulgiurile odihnindu-se, dar n-a intrat. 

6 A venit şi Simon Petru, urmându-i, şi a intrat în mormânt şi a văzut giulgiurile odihnindu-se; 

7 şi marama care fusese pe capul Său nu se odihnea laolaltă cu giulgiurile, ci, învăluită2, într-un loc 
deoparte. 

1 Duminică. 

2 În timp ce giulgiurile se odihneau lipite de pământ, marama păstra forma ovală a capului. 

8 Atunci a intrat şi celălalt ucenic, care venise întâi la mormânt, şi a văzut şi a crezut. 

9 Fiindcă ei încă nu ştiau Scriptura, că El trebuia să învie din morți3. 

10 Şi s-au dus ucenicii iarăşi la ai lor. 

11 lar Maria stătea afară lângă mormânt, plângând. Şi pe când plângea, s-a aplecat în mormânt. 

12 Şi a văzut doi îngeri în veşminte albe, şezând acolo unde se odihnise trupul lui Iisus, unul către 
cap şi altul către picioare. 

13 Şi aceia i-au zis: „Femeie, de ce plângi?” Ea le-a zis: „Pentru că L-au luat pe Domnul meu şi nu 
ştiu unde l-au pus”. 

14 Zicând acestea, ea s-a întors şi L-a văzut pe Iisus stând, şi nu ştia că este lisus. 

15 Zisu-i-a lisus: „Femeie, de ce plângi? Pe cine cauţi?” Ea, părându-i-se că e grădinarul, I-a zis: 
„Doamne, dacă tu L-ai dus de aici, spune-mi unde L-ai pus, iar eu Îl voi lua”. 

16 Iisus i-a zis: „Maria!” Întorcându-se, ea I-a zis în evreieşte: „Rabbuni!” (adică: „Învățătorule!”). 
17 Iisus i-a zis: „Nu te atinge de Mine, căci încă nu m-am suit la Tatăl Meu; ci mergi la frații Mei şi 
spune-le: Mă sui la Tatăl Meu şi Tatăl vostru şi la Dumnezeul Meu şi Dumnezeul vostru”. 

18 Şi a venit Maria Magdalena, vestindu-le ucenicilor că L-a văzut pe Domnul şi că pe acestea i le-a 
spus. 

19 Deci, fiind seară în acea zi de-ntâi a săptămânii, şi uşile fiind încuiate acolo 

3 Nu pricepuseră Scriptura Vechiului Testament în realitatea ei profundă. 

unde ucenicii erau adunaţi de frica Iudeilor, a venit lisus şi a stat în mijloc şi le-a zis: „Pace vouă!” 
20 Şi zicând acestea, le-a arătat mâinile şi coasta Sa. Deci s-au bucurat ucenicii văzându-L pe 
Domnul. 

21 Atunci lisus le-a zis iarăşi: „Pace vouă! Aşa cum Tatăl m-a trimis pe Mine, tot astfel şi Eu vă 
trimit pe voi”. 

22 Şi zicând acestea, a suflat asupra lor şi le-a zis: „Luaţi Duh Sfânt!, 

23 cărora le veţi ierta păcatele, li se vor ierta; cărora le veţi ţine, ţinute vor fi”. 

24 Dar Toma, unul din cei doisprezece, cel numit Geamănul, nu era cu ei când a venit lisus. 

25 Deci i-au zis ceilalți ucenici: „L-am văzut pe Domnul!” Dar el le-a zis: „Dacă nu voi vedea eu în 
mâinile Lui semnul cuielor şi dacă nu-mi voi pune degetul meu în semnul cuielor şi dacă nu-mi voi 
pune mâna mea în coasta Lui, nu voi crede”. 

26 Şi, după opt zile, ucenicii Săi erau iarăşi înlăuntru, şi Toma împreună cu ei. Şi a venit lisus, uşile 
fiind încuiate, şi a stat în mijloc şi a zis: „Pace vouă!” 

27 Apoi i-a zis lui Toma: „Adu-ţi degetul tău încoace şi vezi mâinile Mele; şi adu-ţi mâna ta şi 
pune-o în coasta Mea; şi nu fi necredincios, ci credincios!” 

28 Răspunzând Toma, I-a zis: „Domnul meu şi Dumnezeul meu!” 

29 Jisus i-a zis: „Pentru că m-ai văzut, ai crezut; fericiţi cei ce au crezut fără să fi văzut!” 

30 Şi încă multe alte minuni a făcut Iisus în faţa ucenicilor Săi, care nu sunt scrise în cartea aceasta. 
31 Iar acestea s-au scris, pentru ca voi să credeţi că lisus este Hristos, Fiul lui Dumnezeu; şi, 
crezând, viaţă să aveţi întru numele Lui. 

21 

lisus Se arată la şapte dintre ucenicii Săi. lisus şi Petru. lisus şi ucenicul Său cel iubit. 

1 După acestea, lisus li s-a arătat din nou ucenicilor la Marea Tiberiadei. li s-a arătat aşa: 

2 Erau împreună Simon Petru şi Toma, cel numit Geamănul, şi Natanael, cel din Cana Galileii, şi 
fiii lui Zevedeu şi alţi doi din ucenicii Săi. 

3 Simon Petru le-a zis: „Mă duc să pescuiesc”. Şi ei i-au zis: „Venim şi noi cu tine”. Şi au ieşit şi s- 
au suit în corabie, dar în noaptea aceea n-au prins nimic. 

4 lar dacă s-a făcut dimineaţă, lisus a stat pe țărm, dar ucenicii nu ştiau că este lisus. 


5 Atunci le-a zis lisus: „Fiilor, nu cumva aveţi ceva de mâncare?” Ei I-au răspuns: „Nu”. 

6 lar El le-a zis: „Aruncaţi mreaja în partea dreaptă a corăbiei şi veţi afla”. Deci ei au aruncat-o, şi 
nu mai puteau s-o tragă de mulțimea peştilor. 

7 Atunci ucenicul acela pe care-l iubea lisus i-a zis lui Petru: „Domnul este!”1 Deci Petru, auzind că 
Domnul este, şi-a încins haina2, că era dezbrăcat, şi s-a aruncat în mare. 

1 Pescuirea minunată, simbol al împărăției cerurilor (vezi Mt 13, 47-48), eveniment pe care ucenicii 
îl mai trăiseră (vezi Lc 5, 1-11), readuce fulgerător în mintea lui loan imaginea lui lisus. 

2 Înţelesul exact: o haină pescărească de deasupra, încinsă cu sfoară, asemănătoare cu ceea ce noi 
numim halat. 

8 Şi ceilalţi ucenici au venit cu corabia, că nu erau departe de țărm, ca la două sute de coţi, trăgând 
mreaja cu peşti. 

9 Deci, când au ieşit la țărm, au văzut jeratec jos şi peşte pus deasupra, şi pâine. 

10 Iisus le-a spus: „Aduceţi din peştii pe care i-aţi prins acum!” 

11 Simon Petru s-a suit în corabie şi a tras mreaja la țărm, plină de peşti mari, o sută cincizeci şi 
trei, ŞI, atâţia fiind, mreaja nu s-a rupt. 
12 lisus le-a zis: „Veniţi de prânziţi!” 
eşti Tu?”, ştiind că este Domnul. 

13 A venit lisus şi a luat pâinea şi le-a dat; şi, de asemenea, şi peştele. 

14 Aceasta este acum a treia oară când lisus li s-a arătat ucenicilor după ce s-a sculat din morți. 

15 Aşadar, după ce au prânzit, i-a zis lisus lui Simon Petru: „Simone, fiu al lui Iona, Mă iubeşti tu 
mai mult decât aceştia?” El I-a zis: „Da, Doamne, Tu ştii că Te iubesc”. Zisu-i-a lui: „Paşte 
mieluşeii Mei!” 

16 Iisus i-a zis din nou, a doua oară: „Simone, fiu al lui Iona, Mă iubeşti?” El i-a zis: „Da, Doamne, 
Tu ştii că Te iubesc”. Zisu-i-a lui: „Păstoreşte oile Mele!” 

17 lisus i-a zis a treia oară: „Simone, fiu al lui Iona, Mă iubeşti?” Petru s-a întristat că i-a zis a treia 
oară: „Mă iubeşti?”, şi I-a zis: „Doamne, Tu pe toate le ştii, Tu ştii că Te iubesc”. Iisus i-a zis: 
„Paşte oile Mele!3 

18 Adevăr, adevăr îți spun: Când erai mai tânăr te încingeai singur şi umblai 

3 Întreita întrebare şi mărturisire semnifică reabilitarea lui Petru după întreita sa lepădare de Iisus. 
unde voiai; dar când vei îmbătrâni îţi vei întinde mâinile şi altul te va încinge şi te va duce unde tu 
nu vrei”. 

19 Tar aceasta a zis-o însemnând cu ce moarte ÎI va preamări el pe Dumnezeu4. Şi spunând aceasta, 
i-a zis: „Urmează-Mă!”5 

20 Dar Petru, întorcându-se, l-a văzut venind în urmă-i pe ucenicul pe care-l iubea Iisus, acela care 
la Cină se rezemase de pieptul Său şi-l zisese: „Doamne, cine este cel ce Te va vinde?” 

21 Pe acesta deci văzându-l, Petru I-a zis lui lisus: „Doamne, dar cu el ce va fi?” 

22 Zisu-i-a lisus: „Dacă vreau Eu ca acesta să rămână până voi veni, ce te priveşte? Tu urmează-Mă 
pe Mine!” 

23 Ca urmare, a ieşit cuvântul acesta între fraţi, cum că ucenicul acela nu va muri; dar lisus nu i-a 
spus că nu va muri, ci: „Dacă vreau Eu ca acesta să rămână până voi veni, ce te priveşte?” 

24 El este ucenicul care mărturiseşte despre acestea şi care a scris acestea, şi ştim că mărturia lui 
adevărată este. 

25 Sunt încă şi multe altele pe care le-a făcut lisus, care, dacă s-ar fi scris una câte una, socotesc că 
lumea aceasta n-ar cuprinde cărţile ce s-ar fi scris. Amin. 

4 Moartea lui Petru, martirizat la Roma în anul 64 (sau 67). 

5 Drept confirmare a reabilitării, lisus îi repetă lui Petru cuvintele pe care i le spusese la spălarea 
picioarelor (vezi In 13, 36). 

Şi nici unul dintre ucenici nu îndrăznea să-L întrebe: „Cine 


Introducere la Faptele Apostolilor 

De la înălţarea Domnului până la pogorârea Duhului Sfânt (2, 14 - 13, 3).La Ierusalim: primele 
convertiri şi primele conflicte cu autorităţile iudaice (2, 14 - 5, 42).La Ierusalim: primul conflict 
grav cu iudaismul; întâiul martir (6, 1 - 8, 3). 


Intrarea lui Saul (Pavel) în Biserică (9, 1-30). Activitatea lui Petru în afara Ierusalimului (9, 31 - 11, 
18). 

Convertirea în masă a păgânilor. Biserica din Antiohia (11, 19-26). 

Călătoriile misionare ale lui Pavel (13, 4 - 21, 16). A doua călătorie (15, 36 - 18, 22). 

Pavel închis la Ierusalim şi la CezareeaDrumul lui Pavel de la Cezareea la Roma (27, 1 - 28, 15). 
Pavel la Roma 

Luca face, şi aici, operă de istoric, căutându-şi cu grijă sursele de documentare, decalându-le 
valoric, ordonându-le cronologic şi redactând o scriere compactă şi unitară. El este însă avantajat de 
faptul că o bună parte a evenimentelor au fost trăite de el însuşi, înregistrându-le ca martor ocular. 
Unii critici noutestamentari presupun că Luca a folosit şi o seamă de izvoare scrise (îndeosebi 
aramaice); e posibil, dar ele nu pot fi identificate. Şi nici nu le-am vedea importanţa, de vreme ce 
tradiția era încă vie, de primă mână, vehiculată de participanţi direct la evenimente. Nimic mai 
simplu decât ca autorul să înregistreze relatările despre întâia comunitate creştină din Ierusalim (ai 
cărei membri ajunseseră deja în Asia Mică) sau despre formarea comunităţii din Antiohia (unde el 
îşi avea părinţii şi rudele). Cât despre convertirea lui Pavel şi călătoriile misionare ale acestuia, 
Luca le-a aflat, cu siguranţă, din gura însăşi a marelui Apostol, pe care, de altfel, l-a şi însoțit de-a 
lungul prizonieratului şi mai ales de-a lungul anevoiosului său drum spre Roma; o seamă din 
episoadele acestui drum sunt relatate la persoana întâi plural, ca şi cum notele de călătorie ale lui 
Luca ar fi fost transcrise direct (vezi 16, 10-17; 20, 5-15; 21, 1-18; 27, 1 - 28, 16). 

Faptele Apostolilor constituie istoria aproape completă a răspândirii creştinismului de-a lungul 
primelor trei decenii şi de-a lungul coastelor cunoscute şi accesibile ale Mediteranei, din Ierusalim 
pânăn Roma (şi'n perspectivă, Spania). Dacă în prima etapă (Ierusalim - Samaria - Antiohia) 
personajul principal este Petru împreună cu ceilalți unsprezece apostoli, în cea de a doua autorul îl 
introduce şi îl menţine pe Pavel ca erou unic şi inegalabil în propria sa atenţie şi admiraţie. Alături 
de el, portretele luminoase ale unor colaboratori ca Ştefan, Barnaba, loan Marcu, Apollo, Sila sau 
Timotei întregesc imaginea unei cohorte spirituale prin care Duhul Sfânt lucrează din plin şi cu 
putere întru cunoaşterea şi răspândirea Evangheliei, în ciuda împotrivirilor şi violenţelor care - 
straniu! - nu vin din partea autorităţilor romane păgâne, ci din aceea a iudeo-creştinilor care se simt 
încă legaţi de circumcizie şi de formalismul vechitestamentar. Rezultatul acestei ofensive misionare 
sunt cele aproape treizeci de comunităţi care vor fi conduse şi dezvoltate în continuare de o ierarhie 
stabilită de apostolii înşişi. Se creează astfel conştiinţa că, deşi Bisericile sunt şi pot fi mai multe, 
Biserica lui Hristos este una, sfântă, sobornicească şi apostolică, şi că ea este mai mult decât suma 
aritmetică a celor locale. „Biserica şi Bisericile“, iată o realitate biblică pe care se va constitui, mai 
târziu, Mişcarea Ecumenică 


Faptele Apostolilor 

1 

Cuvânt începător. Înălțarea lui Iisus la cer. Alegerea lui Matia în locul lui Iuda Iscarioteanul. 

1 Întâia mea cartel, Teofile, am întocmit-o despre toate câte a început Iisus a face şi a învăța 

2 până în ziua când S-a înălțat la cer, după ce prin Duhul Sfânt le-a dat porunci apostolilor pe care i- 
a ales, 

3 cărora după patima Sa li s-a şi arătat pe Sine viu, cu multe semne doveditoare, timp de patruzeci 
de zile arătându-li-Se şi vorbindu-le despre cele ale împărăției lui Dumnezeu. 

4 şi-n timp ce era împreună cu ei le-a poruncit să nu se-ndepărteze de Ierusalim, ci să aştepte 
făgăduinţa Tatălui 2 „pe care aţi auzit-o de la Mine; 

5 că loan a botezat cu apă, dar voi veţi fi botezați întru Duhul Sfânt, nu mult după aceste zile”. 

6 Iar ei, adunându-se, L-au întrebat, zicând: „Doamne, oare în acest 

1 Evanghelia după Luca, a cărei continuare este Faptele Apostolilor. Despre Teofil vezi nota de la 
Lc 1,3. 

2 Plinirea făgăduinţei de a-L trimite pe Sfântul Duh (Lc 3, 16), ceea ce s-a întâmplat în ziua 
Cincizecimii. Luca trece aici de la vorbirea indirectă la cea directă, reluând firul narativ întrerupt la 
Le 24, 49. 

timp aşeza-vei Tu la loc împărăţia lui Israel?” 

7 Iar El le-a zis: „Nu al vostru este să ştiţi anii sau vremile pe care Tatăl întru a Sa stăpânire le-a 


pus; 

8 dar putere veţi primi prin venirea peste voi a Sfântului Duh şi-Mi veţi fi Mie martori în Ierusalim 
şi-n toată Iudeea şi-n Samaria şi pân” la marginea pământului”. 

9 Şi acestea zicând, în timp ce ei priveau, S-a înălţat şi un nor L-a luat din ochii lor. 

10 Şi privind ei, în timp ce El mergea la cer, iată că lângă ei au stat doi bărbaţi în haine albe, 

11 care au şi zis: „Bărbaţi galileeni, de ce staţi privind la cer? Acest lisus, care s-a înălţat de la voi 
la cer, aşa va şi veni, cum L-aţi văzut voi mergând la cer”. 

12 Atunci ei s-au întors la Ierusalim de la Muntele ce se cheamă al Măslinilor, care era aproape de 
Ierusalim, cale de o sâmbătă3. 

13 Şi când au intrat, s-au suit în încăperea de sus, unde se adunau de obicei Petru şi loan, Iacob şi 
Andrei, Filip şi Toma, Bartolomeu şi Matei, Iacob al 

3 Cale de o sâmbătă: distanţa pe care Evreii aveau voie s-o parcurgă în zi de Sabat; ceva mai puţin 
de un kilometru. 

lui Alfeu şi Simon Zelotul şi Iuda al lui Iacob. 

14 Toţi aceştia într-un cuget stăruiau în rugăciune, împreună cu femeile şi cu Maria, mama lui lisus, 
şi cu fraţii Lui. 

15 şi-n zilele acelea, sculându-se Petru în mijlocul fraților (iar numărul lor era ca la o sută 
douăzeci), a zis: 

16 „Bărbaţi frați, trebuia să se plinească Scriptura aceasta pe care Duhul Sfânt, prin gura lui David, 
mai dinainte a spus-o despre Iuda, care s-a făcut călăuză celor ce L-au prins pe lisus. 

17 Că numărat era cu noi şi luase sorțul acestei slujiri. 

18 Aşadar, el a dobândit o țarină din plata nedreptăţii; şi căzând, a plesnit pe la mijloc şi toate 
măruntaiele i s-au vărsat. 

19 şi s-a făcut aceasta cunoscută tuturor celor ce locuiesc în Ierusalim, aşa încât în limba lor s-a 
numit țarina aceasta Hacheldamah, adică Țarina Sângelui. 

20 Că scris este în Cartea Psalmilor: Facă-se curtea lui pustie şi să nu aibă cine s-o locuiască! Şi: 
Dregătoria lui s-o ia altul! 

21 Deci trebuie ca din aceşti bărbaţi care s-au adunat cu noi în timpul cât Domnul Iisus a fost cu noi 
22 începând de la botezul lui loan până în ziua în care s-a înălțat de la noi -, unul din ei să fie 
împreună cu noi martor al învierii Lui”. 

23 Şi au pus înainte pe doi: pe Iosif, numit Barsaba, zis şi Iustus, şi pe Matia. 

24 Şi, rugându-se, au zis: „Tu, Doamne, Care cunoşti inimile tuturor, arată pe care din aceştia doi l- 
ai ales 

25 să ia locul acestei slujiri şi al apostoliei din care a căzut Iuda, ca să meargă în locul lui”. 

26 Şi au tras la sorţi; şi sorțul a căzut pe Matia; şi El s-a rânduit împreună cu cei unsprezece 
apostoli. 

2 

Pogorârea Duhului Sfânt. Cuvântarea lui Petru. Botezul primilor trei mii. Viața primilor creștini. 

1 Şi când a sosit ziua Cincizecimiil, erau toți împreună la un loc 2. 

2 Şi fără de veste s-a făcut din cer un vuiet ca de suflare de vânt ce vine repede şi a umplut toată 
casa unde şedeau. 

3 Şi limbi ca de foc3 li s-au arătat, împărțite, şi au şezut pe fiecare din ei. 

4 şi s-au umplut toţi de Duh Sfânt şi au început să grăiască în alte limbi, precum le dădea lor Duhul 
a grăi. 

5 Şi erau locuind în Ierusalim Iudei, bărbaţi cucernici, din toate neamurile care sunt sub cer4. 

6 Şi când s-a făcut vuietul acela, s-a adunat mulţimea şi s-a tulburat, căci fiecare îi auzea pe ei 
grăind în limba sa. 

7 Şi erau uimiţi toţi şi se minunau, zicând: „lată, nu sunt oare galileeni toţi aceştia care vorbesc? 

1= Împlinirea perioadei de cincizeci de zile de la Paşti; sărbătoare prin care era celebrat legământul 
dintre Dumnezeu şi Israel (Lv 23, 15-21; Dt 16, 9-11) şi înnoirea legământului (2 Par 15, 10-13). 

2= Cei doisprezece apostoli. 

3 Semn văzut al darului de a vorbi în limbi străine. 

4 Oameni din diaspora iudaică, veniţi la Ierusalim pentru sărbătoarea Cincizecimii;, emigranţi care- 


şi pierduseră limba maternă şi o vorbeau pe aceea a ţării în care trăiau; li se adăugau prozeliţii 
(păgânii convertiți la iudaism). 

8 şi cum de auzim noi, fiecare, limba noastră în care ne-am născut?, 

9 Parţi şi Mezi şi Elamiţi şi cei ce locuiesc în Mesopotamia, în Iudeea şi în Capadocia, în Pont şi în 
Asia, 

10 în Frigia şi în Pamfilia, în Egipt şi în părțile Libiei cea de lângă Cirene, şi Romani aflaţi în 
trecere, Iudei şi prozeliţi, 

11 Cretani şi Arabi, îi auzim pe ei vorbind în limbile noastre despre mărețiile lui Dumnezeu!” 

12 Şi toţi erau uimiţi şi nu se dumereau, zicând unul către altul: „Ce va să fie aceasta?” 

13 Iar alții, luându-i în bătaie de joc, ziceau că sunt plini de must... 

14 Şi stând în picioare Petru cu cei unsprezece, şi-a ridicat glasul şi le-a zis: „Bărbaţi iudei, şi toți 
cei ce locuiţi în Ierusalim, fie-vă cunoscută aceasta şi luaţi aminte la cuvintele meles; 

15 că aceştia nu sunt beţi, cum vi se pare vouă, de vreme ce este doar al treilea ceas din zi6, 

16 ci aceasta este ceea ce s-a spus prin profetul Ioil: 

17 Şi va fi că-n zilele din urmă, zice Dumnezeu, turna-voi din Duhul Meu peste tot trupul; şi fiii 
voştri şi fiicele voastre vor profeţi şi tinerii voştri vedenii vor vedea şi bătrânii voştri vise vor visa. 
18 şi-n zilele acelea Eu peste robi şi peste roabe voi revărsa din Duhul Meu şi ei vor profeţi, 

19 şi minuni voi face sus în cer şi semne jos pe pământ: sânge, foc şi fumegare de fum; 

5 Textual: luaţi în urechi cuvintele mele. 

6 În jurul orei 9 dimineaţa. 

20 soarele se va schimba în întuneric şi luna în sânge, înainte de a veni ziua Domnului cea mare şi 
năprasnică; 

21 şi va fi că tot cel ce va chema numele Domnului se va mântui. 

22 Bărbaţi israeliți, ascultați cuvintele acestea: Pe Iisus Nazarineanul, bărbat adeverit între voi de 
Dumnezeu cu puteri, minuni şi semne pe care Dumnezeu le-a făcut prin El în mijlocul vostru, aşa 
cum Şi voi înşivă o ştiţi, 

23 pe Acesta, fiind El predat potrivit planului celui dinainte rânduit şi preştiinţei lui Dumnezeu”, 
voi L-aţi luat şi L-aţi omorât, răstignindu-L prin mâinile celor fărădelege. 

24 Pe Acesta Dumnezeu L-a înviat, dezlegând durerile morţii, deoarece nu era cu putinţă ca El să 
fie ţinut de ea. 

25 Căci David zice despre El: Pe Domnul Îl vedeam pururea înaintea mea, căci El îmi stă de-a 
dreapta, ca eu să nu mă clatin. 

26 De aceea inima mea s-a veselit şi limba mi s-a bucurat; chiar şi trupul meu se va sălăşlui întru 
nădejde, 

27 că nu-mi vei lăsa sufletul în iad, nici îl vei da pe cel sfânt al Tău să vadă stricăciune. 

28 Cunoscute mi-ai făcut căile vieţii; cu faţa Ta, de veselie mă vei umple. 

29 Bărbaţi fraţi, cuvine-se a vorbi cu îndrăznire către voi despre patriarhul David, că şi el a murit şi 
a fost şi îngropat, iar mormântul său este la noi până în ziua aceasta. 

30 Dar el, profet fiind şi ştiind că Dumnezeu i s-a jurat cu jurământ să-i aşeze 

7 Patimile şi moartea lui lisus nu au fost întâmplătoare, ci rânduite şi preştiute de Dumnezeu, Care 
le-a vestit prin profeţii Vechiului Testament (vezi şi FA 3, 18). 

pe tron din rodul coapsei sale, 

31 mai-nainte văzând, despre învierea lui Hristos a vorbit, că sufletul Său n-a fost lăsat în iad şi nici 
trupul Său n-a văzut stricăciune. 

32 Dumnezeu L-a înviat pe Acest Iisus, Căruia noi toţi Îi suntem martori. 

33 Deci, înălţându-Se de-a dreapta lui Dumnezeu şi primind de la Tatăl făgăduinţa Duhului Sfânt, 
El L-a revărsat pe Acesta, aşa cum vedeţi voi şi auziţi acum. 

34 Că David nu s-a suit la ceruri, dar el a zis: Zis-a Domnul către Domnul meu: Şezi de-a dreapta 
Mea 

35 până ce-i voi pune pe vrăjmaşii Tăi aşternut picioarelor Tale. 

36 Aşadar, cu încredințare să ştiţi voi, toată casa lui Israel, că pe Acest Iisus, pe Care voi L-aţi 
răstignit, Dumnezeu L-a făcut Domn şi Hristos”. 


37 lar ei, auzind acestea, au fost pătrunşi la inimă şi au zis către Petru şi ceilalți apostoli: „Bărbaţi 
fraţi, ce să facem?” 

38 Iar Petru le-a zis: „Pocăiţi-vă, şi fiecare din voi să se boteze în numele lui lisus Hristos, spre 
iertarea păcatelor voastre; şi veţi primi darul Sfântului Duh. 

39 Că pentru voi este dată făgăduinţa şi pentru copiii voştri şi pentru cei de departe8, pentru oricâţi 
îi va chema Domnul, Dumnezeul nostru”. 

40 Şi cu alte mai multe vorbe mărturisea şi-i îndemna, zicând: „Mântuiţi-vă de acest neam viclean 
8 Făgăduinţa le-a fost dată mai întâi ludeilor, dar nu numai lor, ci şi păgânilor (aluzie la textul din Is 
57, 19). 

41 Drept aceea, cei ce i-au primit cuvântul s-au botezat; şi în ziua aceea s-au adăugat ca la trei mii 
de suflete. 

42 Şi stăruiau în învăţătura apostolilor şi în părtăşie?, în frângerea pâinii 10 şi în rugăciuni. 

43 Şi tot sufletul era cuprins de teamă, că multe minuni şi semne se făceau prin apostoli. 

44 Jar toţi cei ce au crezut erau laolaltă şi aveau toate îndeobşte. 

45 Şi îşi vindeau pământul şi bunurile şi le împărțeau tuturor, după cum avea nevoie fiecare. 

46 Şi zi de zi într-un cuget stăruind în templu, şi-n casă frângând pâinea, împreună îşi luau Hrana 
întru bucurie şi întru curăția inimii, 

47 lăudându-L pe Dumnezeul | şi având har la tot poporul12. Iar Domnul îi adăuga zilnic Bisericii 
pe cei ce se mântuiau. 

3 

Petru vindecă un olog la poarta templului şi propovăduieşte Evanghelia în pridvorul lui Solomon. 

1 Iar Petru şi loan se suiau la templu pentru rugăciunea din ceasul al nouălea. 

2 Şi era un bărbat, olog din pântecele mamei sale, pe care-l aduceau şi-l puneau în fiecare zi la 
poarta templului 

9= Folosirea în comun a bunurilor materiale (vezi mai departe v. 45), dar şi participarea la aceeaşi 
viaţă duhovnicească întru Acelaşi Domn lisus Hristos. 

10 Actul ritual al Euharistiei şi cuminecării. 

11 Prin rugăciuni şi cântări în comun. 

12= Fiind bine văzuţi; având nume bun în societate. 

zisă Cea Frumoasă, ca să ceară milostenie de la cei ce intrau în templu. 

3 Acesta, văzându-i pe Petru şi pe loancă aveau să intre în templu, le-a cerut milostenie. 

4 Jar Petru, cătând spre el împreună cu loan, a zis: „Uită-te la noi!” 

5 Iar el îi privea cu luare-aminte, aşteptând să primească ceva de la ei. 

6 lar Petru a zis: „Argint şi aur nu am; dar ce am, aceea îți dau: În numele lui lisus Hristos 
Nazarineanul, ridică-te şi umblă!”1 

7 Şi apucându-l de mâna dreaptă, l-a ridicat; şi îndată tălpile şi gleznele lui s-au întărit. 

8 Şi sărind, a stat în picioare şi umbla; şi a intrat cu ei în templu, umblând şi sărind şi lăudând pe 
Dumnezeu. 

9 Şi tot poporul l-a văzut umblând şi lăudând pe Dumnezeu; 

10 şi-l cunoşteau că el era cel ce şedea pentru milostenie la Poarta Frumoasă a templului, şi s-au 
umplut de spaimă şi de mirare pentru ceea ce i se întâmplase. 

11 Şi ţinându-se el de Petru şi de Ioan, tot poporul, uimit, alerga la ei, în pridvorul numit al lui 
Solomon. 

12 Iar Petru, văzând aceasta, i-a răspuns poporului2: „Bărbaţi israeliți, de ce vă minunaţi de lucrul 
acesta?, sau de ce ne aţintiţi cu privirea, ca şi cum noi cu a noastră putere sau cucernicie l-am fi 
făcut pe acesta să umble? 

13 Dumnezeul lui Avraam şi al lui Isaac şi al lui Iacob, Dumnezeul părinților 

1 Petru foloseşte exact cuvintele lui Iisus la vindecarea paraliticului din Capernaum (Le 5, 23-24) şi 
în alte împrejurări asemănătoare. 

2 Răspuns la întrebarea ce aştepta, nerostită, pe buzele tuturor. 

noştri L-a slăvit pe Fiul Său, lisus, pe Care voi L-aţi predat şi L-aţi tăgăduit în faţa lui Pilat, care 
găsise cu cale să-l elibereze. 

14 Dar voi v-aţi lepădat de Cel sfânt şi drept şi aţi cerut să vă dăruiască un bărbat ucigaş, 


1? 


15 iar pe Începătorul vieţii L-aţi omorât, pe Care însă Dumnezeu L-a înviat din morţi şi ai Cărui 
martori suntem noi. 

16 Şi prin credinţa în numele Lui, însuşi numele Lui l-a întărit pe acesta pe care-l vedeţi şi-l ştiţi; şi 
credinţa în El i-a dat lui această întregire, în faţa voastră, a tuturor3. 

17 Şi acum, fraţilor, ştiu că voi din neştiinţă aţi făptuit4, ca şi mai-marii voştri. 

18 Dar Dumnezeu astfel a plinit cele ce mai-nainte vestise prin gura tuturor profeților, că Hristosul 
Său va să pătimească. 

19 Aşadar, pocăiţi-vă şi întoarceţi-vă, ca să vi se şteargă păcatele, 

20 ca să vină de la faţa Domnului vremi de uşurare şi să vă trimită pe Cel mai dinainte vestit vouă, 
pe Hristos lisus, 

21 pe Care cerul trebuie să-L primească până la vremile reaşezării tuturor celor despre care a grăit 
Dumnezeu prin gura sfinţilor Săi profeţi din veac. 

22 Pentru că Moise a zis către părinți: Prooroc ca mine vă va ridica Domnul, Dumnezeul vostru, 
dintre fraţii voştri; 

3 Puterea lui Iisus, invocat întru credinţă, este aceea care i-a dăruit celui suferind integritatea 
sănătăţii trupeşti. Numele lui lisus este inseparabil de Persoana Sa şi lucrează cu aceeaşi putere 
(credinţă fundamentală în practica isihastă). 

4 Relele asupra lui lisus: blasfemia, patimile şi răstignirea. 

pe El să-L ascultați în toate câte vă va grăi. 

23 Şi tot sufletul care nu va asculta de Proorocul Acela, va fi nimicit din popor. 

24 Şi toţi profeţii, de la Samuel şi urmaşii săi câţi au grăit, zilele acestea le-au vestit. 

25 Voi sunteţi fiii profeților şi ai legământului pe care l-a încheiat Dumnezeu cu părinţii noştri când 
i-a zis lui Avraam: Şi întru seminţia ta se vor binecuvânta toate neamurile pământului. 

26 Dumnezeu, înviindu-L pe Fiul Său, întâi la voi L-a trimis, să vă binecuvinteze, pentru ca fiecare 
să se întoarcă de la răutăţile sale”. 

4 

Biserica sporeşte cu încă două mii de bărbaţi. Petru şi loan în faţa sinedriului. Rugăciunea 
creştinilor în prigoană. Viaţa de obşte a primilor creştini. 

1 Pe când vorbea către popor, au venit asupra lor preoţii, căpetenia templului şi saducheiil, 

2 tulburaţi că ei învaţă poporul şi vestesc întru Iisus învierea din morţi. 

3 Şi punând mâna pe ei, i-au pus sub pază până a doua zi, căci acum era seară. 

4 lar mulţi din cei ce auziseră cuvântul au crezut, şi numărul bărbaţilor a 

1 Saducheii, partid religios opus fariseilor. Motivul tulburării lor era dublu: pe de-o parte, prin 
doctrina lor, ei tăgăduiau învierea din morţi (vezi 20, 27 şi urm.);, pe de alta, faptul că predica 
Apostolilor Îl prezenta pe Iisus Hristos drept autor al învierii. 

ajuns ca la cinci mii2. 

5 Şi a fost că a doua zi s-au adunat căpeteniile lor şi bătrânii şi cărturarii din Ierusalim, 

6 şi Anna arhiereul şi Caiafa şi loan şi Alexandru şi câţi erau din neamul arhieresc, 

7 Şi punându-i la mijloc, i-au întrebat: „Cu ce putere sau în numele cui aţi făcut voi aceasta?” 

8 Atunci Petru, plin de Duhul Sfânt, le-a zis: „Căpetenii ale poporului şi bătrâni ai lui Israel, 

9 dacă noi suntem astăzi cercetaţi pentru facere de bine unui om bolnav, prin Cine a fost el vindecat, 
10 fie-vă cunoscut vouă tuturor şi întregului popor Israel că întru numele lui lisus Hristos 
Nazarineanul, pe Care voi L-aţi răstignit, dar pe Care Dumnezeu L-a înviat din morţi, întru E13 stă 
acesta sănătos înaintea voastră! 

11 El este piatra cea neluată în seamă de către voi, ziditorii, care a ajuns în capul unghiului; 

12 şi întru nimeni altul nu este mântuirea, căci sub cer nu este dat între oameni nici un alt nume 
întru care noi trebuie să ne mântuim”. 

13 Şi văzând ei îndrăzneala lui Petru şi a lui loan şi ştiind că sunt oameni fără carte şi simpli, se 
mirau; şi îi cunoşteau că fuseseră împreună cu lisus. 

2 Ca şi la înmulțirea pâinilor, socotirea persoanelor implicate într-un eveniment se făcea după 
numărul bărbaţilor, adică al capilor de familie. Trebuie să înţelegem că, în acel moment, numărul 
celor botezați era de cel puţin 15-20000. 

3 Numele lui lisus nu operează asupra bolnavului la modul instrumental (adică „prin” El, aşa cum 


greşit traduc unele versiuni româneşti şi occidentale); odată cu vindecarea trupească, întreaga ființă 
a fostului suferind este încorporată în lisus Hristos, face parte din El. 

1863 

14 Pe de altă parte, văzându-l pe omul cel tămăduit stând cu ei, nimic n-aveau de zis împotrivă. 

15 Dar poruncindu-le să iasă afară din sinedriu, vorbeau între ei, 

16 zicând: „Ce vom face noi cu oamenii aceştia? Cum că prin ei s-a făcut o minune învederată, 
vădit le este tuturor celor ce locuiesc în Ierusalim, şi noi nu putem tăgădui. 

17 Dar ca nu cumva să se răspândească mai mult în popor, să-i amenințăm, pentru ca nici unui om 
să nu-i mai vorbească ei în numele acesta”. 

18 Şi chemându-i, le-au poruncit ca nicidecum să nu mai grăiască şi nici să mai înveţe în numele lui 
Iisus. 

19 Iar Petru şi Ioan, răspunzând, le-au zis: „Judecaţi dacă înaintea lui Dumnezeu este drept să 
ascultăm de voi mai mult decât de Dumnezeu; 

20 că noi nu putem să nu vorbim despre cele ce-am văzut şi-am auzit”. 

21 lar ei, amenințându-i din nou, le-au dat drumul, negăsind nici un chip să-i pedepsească, din 
pricina poporului; că toți ÎI slăveau pe Dumnezeu pentru ceea ce se făcuse. 

22 Căci omul cu care se făcuse această minune a vindecării avea mai mult de patruzeci de ani. 

23 Fiind eliberaţi, au venit la ai lor şi le-au spus câte le-au vorbit lor arhiereii şi bătrânii. 

24 Iar ei, auzind, într-un cuget au ridicat glasul către Dumnezeu şi au zis: „Stăpâne, Dumnezeule, 
Tu, Cel ce ai făcut cerul şi pământul şi marea şi toate cele ce sunt într-însele, 

25 Cel ce prin gura părintelui nostru David, slujitorul tău, ai zis prin Duhul Sfânt: De ce oare s-au 
întărâtat neamurile şi de ce-n deşert au cugetat popoarele? 

26 S-au strâns laolaltă regii pământului, mai marii între ei s-au sfătuit împotriva Domnului şi a 
Hristosului4 Său. 

27 Că-ntr-adevăr asupra Sfântului Tău Fiu lisus, pe Carele Tu L-ai uns, în cetatea aceasta s-au 
adunat laolaltă şi Irod, şi Pilat cu păgânii şi cu popoarele lui Israel, 

28 ca să le facă pe toate câte mâna Ta şi planul Tău mai dinainte le-au rânduit să fie. 

29 Şi acum, Doamne, caută spre amenințările lor şi dă-le robilor Tăi ca-ntru toată-ndrăznirea 
cuvântul să Ţi-l grăiască; 

30 întinde-Ți mâna spre vindecare, şi semne şi minuni săvârşeşte prin numele Sfântului Tău Fiu, 
Iisus!” 

31 Şi pe când se rugau astfel, s-a cutremurat locul în care erau adunați şi s-au umplut toți de Duhul 
Sfânt şi cu-ndrăznire grăiau cuvântul lui Dumnezeu. 

32 Iar inima şi sufletul mulţimii celor ce au crezut erau una; şi nici unul nu zicea că este al său ceva 
din averea sa, ci toate le erau de obşte. 

33 Şi cu mare putere dădeau apostolii mărturie despre învierea Domnului lisus Hristos şi mare har 
era peste ei toți. 

34 Şi nimeni între ei nu era lipsit, pentru că toţi câţi aveau tarini sau case le vindeau şi aduceau 
preţul celor vândute 

4 În greceşte: Hristos înseamnă Uns. În versetul următor se precizează identitatea dintre Unsul lui 
Dumnezeu şi Fiul Său, lisus. 

35 şi-l puneau la picioarele apostolilor. Şi se împărțea fiecăruia după cum avea nevoie. 

36 Iar Iosif, cel numit de apostoli Barnaba care se tâlcuieşte Fiul Mângâierii -, levit de neam cipriot, 
37 având țarină şi vânzând-o, a adus banii şi i-a pus la picioarele apostolilor. 

5 

Anania şi Safira. Multe semne şi minuni. Apostolii sunt închişi, dar un înger îi eliberează, apoi sunt 
duşi în sinedriu. Sfatul lui Gamaliel. 

1 Dar un om anume Anania, împreună cu Safira, femeia lui, şi-au vândut țarina. 

2 Şi el, cu ştirea femeii sale, a dosit din preţ; şi aducând o parte, a pus-o la picioarele apostolilor. 

3 Iar Petru a zis: „Anania, de ce ţi-a umplut Satana inima ca să minţi Duhului Sfânt şi să doseşti din 
preţul țarinei? 

4 Oare nu ţie-ţi rămânea dacă o păstrai? şi, odată vândută, nu a ta era stăpânirea ei? Cum de-ai pus 
în inima ta lucrul acesta? Nu oamenilor ai minţit, ci lui Dumnezeu!” 1 


5 Iar Anania, auzind aceste cuvinte, a căzut şi a murit. Şi frică mare i-a cuprins pe toţi cei ce au 
auzit. 

1 Lui Anania i se recunoaşte dreptul de proprietate, atât asupra țarinei, cât şi asupra banilor rezultați 
din vânzarea ei, precum şi libertatea de a face ce vrea cu propriile sale bunuri până în momentul 
când le-a destinat comunităţii. Păcatul său este acela de a fi minţit faţă de apostoli şi, prin ei, faţă de 
Duhul Sfânt. 

6 Şi ridicându-se cei mai tineri, l-au înfăşurat şi l-au scos afară şi l-au îngropat. 

7 Şi a fost că după un răstimp ca de trei ceasuri a intrat şi femeia lui, neştiind ce se întâmplase. 

8 Iar Petru i-a zis: „Spune-mi dacă aţi vândut țarina cu atât?” Iar ea a zis: „Da, cu atât”. 

9 Iar Petru i-a zis: „De ce v-aţi învoit voi să ispitiți? Duhul Domnului? Iată picioarele celor care l-au 
îngropat pe bărbatul tău sunt la uşă şi te vor scoate afară şi pe tine”. 

10 Şi ea a căzut îndată la picioarele lui Petru şi a murit. Şi intrând tinerii, au găsit-o moartă şi au 
scos-o afară şi au îngropat-o lângă bărbatul ei. 

11 Şi frică mare a fost în toată Biserica şi în toţi cei ce au auzit de aceasta. 

12 Iar prin mâinile apostolilor se făceau multe semne şi minuni în popor; şi toţi erau într-un cuget în 
pridvorul lui Solomon. 

13 Şi nimeni dintre ceilalți nu îndrăznea să li se alăture, dar poporul îi preamărea. 

14 Şi din ce în ce mai mult se adăugau cei ce credeau în Domnul, mulțime de bărbaţi şi de femei, 

15 încât scoteau pe cei bolnavi în uliţe şi-i puneau pe paturi şi pe tărgi pentru ca, atunci când vine 
Petru, măcar umbra lui să umbrească3 pe vreunul din ei. 

2 Să ispitiți = să-L puneţi la încercare, să vedeţi dacă-L puteţi înşela, dacă voi sunteţi mai iscusiţi 
decât El. 

3 În limbajul noutestamentar, verbul „a umbri” semnifică acţiunea prin care Dumnezeu Îşi exercită 
puterea sau Îşi revarsă harul asupra uneia sau mai multor persoane umane. În cazul de faţă, prin 
Petru; în cazul Fecioarei Maria, prin Duhul Sfânt (Lc 1, 35); în cazul schimbării la faţă, printr-un 
nor luminos (Mt 17, 5; Mc 9,7). 

16 Şi se aduna şi mulțimea din cetățile dimprejurul Ierusalimului, aducând bolnavi şi bântuiți de 
duhuri necurate, şi toţi se vindecau. 

17 Şi sculându-se arhiereul şi toţi cei împreună cu el cei din neamul saducheilor -, s-au umplut de 
invidie. 

18 Şi au pus mâna pe apostoli şi i-au aruncat în temniţa obştească. 

19 Dar în timpul nopţii un înger al Domnului a deschis uşile temniţei şi scoţându-i afară, le-a zis: 

20 „Mergeţi şi staţi drept şi grăiţi-i poporului în templu toate cuvintele Vieţii acesteia4”. 

21 Şi ei, auzind, au intrat de dimineaţă în templu şi învățau. Dar venind arhiereul şi cei împreună cu 
el, au adunat sinedriul şi tot sfatul bătrânilor fiilor lui Israel şi au trimis la temniţă să-i aducă. 

22 Dar slujitorii, ducându-se, nu i-au găsit în temniţă; şi s-au întors şi au dat de veste, 

23 zicând: „Temniţa am găsit-o încuiată cu toate întăriturile, iar pe paznici, stând la uşi; dar când 
am deschis, înlăuntru n-am găsit pe nimeni”. 

24 Când au auzit cuvintele acestea, căpetenia templului şi arhiereii erau nedumeriţi cu privire la ei, 
ce-ar putea să fie aceasta. 

25 Dar venind cineva, le-a dat de veste: „Iată, bărbaţii pe care i-aţi pus în temniţă sunt în templu, 
stând în picioare şi învățând poporul”. 

26 Atunci ducându-se căpetenia împreună cu slujitorii, i-au adus, dar nu cu 

4 Viaţa cea nouă, de sub Har, principalul obiect al predicii apostolice. 

sila, că se temeau de popor să nu-i ucidă cu pietre. 

27 Şi, aducându-i, i-au pus în faţa sinedriului. Iar arhiereul i-a întrebat, 

28 zicând: „Oare nu cu poruncă v-am poruncit noi vouă să nu mai învăţaţi în numele acesta? Şi iată, 
aţi umplut Ierusalimul cu învăţătura voastră şi vreţi să aduceţi asupra noastră sângele acestui om!” 
29 Iar Petru şi apostolii, răspunzând, au zis: „Noi trebuie să-L ascultăm pe Dumnezeu mai mult 
decât pe oameni. 

30 Dumnezeul părinţilor noştri L-a înviat pe lisus pe Care voi L-aţi omorât spânzurându-L. pe 
lemn$. 

31 Pe Acesta Dumnezeu L-a înălţat, prin dreapta Sa, Stăpânitor şi Mântuitor, ca să-i dea lui Israel 


pocăință şi iertare de păcate. 

32 Şi martori ai acestor cuvinte suntem noi şi Duhul Sfânt pe Care Dumnezeu L-a dat celor ce-L 
ascultă”. 

33 Iar ei, auzind, mai tare se mâniau şi se sfătuiau să-i omoare. 

34 Dar ridicându-se în sinedriu un fariseu cu numele Gamaliel6, învăţător de lege, cinstit de tot 
poporul, a poruncit să-i scoată pe oameni afară puţin 

35 şi le-a zis: „Bărbaţi israeliți, luaţi aminte la voi înşivă, ce aveţi să faceţi cu oamenii aceştia. 

36 Că înainte de zilele acestea s-a ridicat 

5 A spânzura pe lemn = a răstigni. Expresie din Dt 21, 23, citată de Apostolul Pavel în Ga 3, 13 şi 
repetată, cu acelaşi înţeles, în FA 10, 39; folosită şi în imnografia răsăriteană. 

6 Gamaliel I, sau Cel Bătrân, fariseu înţelept, cu vederi largi, tolerant față de opiniile şi poziţiile 
altora; dascăl al lui Saul, tânărul devenit Apostolul Pavel (FA 22, 3). 

1866 

Teudav7, zicând că el este cineva, căruia i s-au alăturat un număr de bărbaţi ca la patru sute, care a 
fost ucis, şi toţi câţi l-au ascultat au fost risipiţi şi nimiciţi. 

37 După Aceasta s-a ridicat Iuda Galileeanul$, în zilele numărătorii, şi a atras popor mult după el; şi 
acela a pierit, şi toţi câţi au ascultat de el au fost împrăștiați. 

38 Şi acum v-o spun eu vouă: Feriţi-vă de oamenii aceştia şi lăsaţi-i; că dacă planul acesta sau acest 
lucru e de la oameni, de la sine se va nimici; 

39 dar dacă-i de la Dumnezeu, nu veţi putea voi să-i nimiciţi;, ba nu cumva să vă pomeniţi şi 
luptători împotriva lui Dumnezeu!...”. Şi l-au ascultat. 

40 Şi chemându-i pe apostoli şi bătându-i, le-au poruncit să nu mai vorbească în numele lui lisus, şi 
le-au dat drumul. 

41 Iar ei au plecat din faţa sinedriului, bucurându-se că au fost învredniciţi să sufere necinste pentru 
numele Lui. 

42 şi-n toată ziua, în templu şi peacasă, nu încetau să înveţe şi să-L binevestească pe Hristos lisus. 

6 

Alegerea şi hirotonia celor şapte diaconi. Comunitatea creştinilor sporeşte. Arestarea lui Ştefan. 

1 În zilele acelea, înmulţindu-se ucenicii, 

7 Conducătorul unei răscoale politice, amintit şi de istoricul Iosif Flaviu. 

8 Iuda Galileeanul a încercat o răscoală în anul 6 d. H., în timpul recensământului de sub Sulpicius 
Quirinus, guvernatorul Siriei. 

Eleniştii] cârteau împotriva Evreilor, pentru că în slujirea zilnică2 văduvele lor erau trecute cu 
vederea. 

2 Şi chemând cei doisprezece mulțimea ucenicilor3, au zis: „Nu e potrivit ca noi să lăsăm deoparte 
cuvântul lui Dumnezeu şi să slujim la mese. 

3 Drept aceea, fraţilor, căutaţi între voi şapte bărbaţi, cu nume bun, plini de Duh Sfânt şi de 
înţelepciune, pe care noi să-i rânduim la treaba aceasta; 

4 iar noi vom stărui în rugăciune şi-n slujirea cuvântului4”. 

5 Şi a plăcut cuvântul înaintea întregii mulţimi; şi au ales pe Ştefan, bărbat plin de credinţă şi de 
Duh Sfânt şi pe Filip şi pe Prohor şi pe Nicanor şi pe Timon şi pe Parmena şi pe Nicolae, prozelit 
din Antiohia5, 

6 pe care i-au pus înaintea apostolilor; şi ei, rugându-se, şi-au pus mâinile peste ei6. 

7 Şi cuvântul lui Dumnezeu creştea; şi numărul ucenicilor se înmulţea foarte 

1 Evrei din afara Palestinei, de cultură şi limbă greacă; în Ierusalim îşi aveau sinagoga lor aparte, în 
care, spre deosebire de acelea ale Evreilor propriu-zişi, cultul se oficia în greceşte. Această 
împărţire s-a păstrat şi în prima comunitate creştină. 

2 Distribuirea zilnică a bunurilor, în special a hranei. 

3 Ca şi în versetul precedent: noii adepţi ai lui Hristos; ucenicii apostolilor. 

4 Principalele îndeletniciri ale apostolilor în reuniunile liturgice ale comunităţii: rostirea 
rugăciunilor (inclusiv frângerea pâinii) şi cateheza. 

5 Cei şapte s-au numit diaconi, adică slujitori, de la cuvântul diakonia, deseori repetat în context, 
care înseamnă slujire. E evident că ultimul era destinat să-i slujească pe cei din comunitatea 
Eleniştilor. 


6 Rugăciunea şi punerea mâinilor alcătuiesc, până astăzi, actul sacramental al hirotoniei. Alegerea 
era făcută de comunitate, dar hirotonia, numai de apostoli. 

în Ierusalim; şi multă mulţime de preoţi se supuneau credinţei. 

8 lar Ştefan, plin de har şi de putere, făcea minuni şi semne mari în popor. 

9 Şi s-au ridicat unii din sinagoga ce se zicea a Liberţilor? şi a Cireneilor şi a Alexandrinilor şi a 
celor din Cilicia şi din Asia, care se luau la întrebări cu Ştefan 

10 şi nu puteau să stea împotriva înţelepciunii şi Duhului cu care el vorbea. 

11 Atunci au pus pe nişte bărbaţi să zică: „L-am auzit grăind cuvinte de blasfemie împotriva lui 
Moise şi a lui Dumnezeu”. 

12 Şi au întărâtat poporul şi pe bătrâni şi pe cărturari şi, năvălind asupră-i, l-au răpit şi l-au dus în 
sinedriu. 

13 Şi au pus martori mincinoşi, care ziceau: „Acest om nu încetează a grăi cuvinte de blasfemie 
împotriva acestui loc sfânt8 şi a legii. 

14 Că l-am auzit zicând că Iisus, acest Nazarinean, va strica locul acesta şi va schimba datinile pe 
care ni le-a lăsat nouă Moise”. 

15 Şi ațintindu-şi ochii asupra lui, toţi cei ce şedeau în sinedriu au văzut fața lui ca o faţă de înger. 

7 

Cuvântarea şi martiriul lui Ştefan. 

1 Şi a zis arhiereul: „Adevărate sunt acestea?” 

7 Liberţi: sclavi eliberaţi. Urmaşii Evreilor pe care Pompei îi dusese ca sclavi la Roma în anul 63 î. 
H. 

8= Împotriva templului. 

2 lar el a zis: „Bărbaţi fraţi şi părinţi, ascultați! Dumnezeul slavei i s-a arătat părintelui nostru 
Avraam pe când era în Mesopotamia, mai înainte de a locui în Haran, 

3 şi i-a zis: leşi din ţinutul tău şi din rudenia ta şi vino în ţinutul pe care ţi-l voi arăta Eu. 

4 Atunci, ieşind din ţinutul Haldeilor, a locuit în Haran. lar după moartea tatălui său l-a strămutat de 
acolo în ţinutul acesta pe care-l locuiţi voi acum. 

5 Şi nu i-a dat în el moştenire nici un pas de pământ, dar i-a făgăduit că i-l va da spre stăpânire lui şi 
seminţiei lui de după el, cu toate că n-avea copil. 

6 Şi Dumnezeu a vorbit aşa: Urmaşii lui vor fi străini pe pământ străin şi acolo îi vor robi şi-i vor 
asupri patru sute de ani; 

7 dar pe neamul la care vor robi, Eu îl voi judeca a zis Dumnezeu —, iar după aceea vor ieşi şi-Mi 
vor sluji Mie în locul acesta. 

8 Şi i-a dat legământul tăierii-mprejur; şi aşa i-a dat naştere lui Isaac şi l-a tăiat împrejur a opta zi; şi 
Isaac i-a dat naştere lui Iacob; şi Iacob, celor doisprezece patriarhi. 

9 Şi patriarhii, învinuindu-l pe Iosif, l-au vândut în Egipt; şi Dumnezeu era cu el 

10 şi l-a scos din toate necazurile lui şi i-a dat har şi înţelepciune înaintea lui Faraon, regele 
Egiptului, iar acesta l-a pus cârmuitor peste Egipt şi peste toată casa lui. 

11 Şi a venit foamete peste tot Egiptul şi peste Canaan, şi necaz mare, şi părinţii noştri nu mai 
găseau hrană. 

12 Şi lacob, auzind că este grâu în 

Egipt, i-a trimis pe părinții noştri întâia oară. 

13 Iar a doua oară Iosif li s-a făcut cunoscut fraților săi, şi neamul lui Iosif i-a devenit cunoscut lui 
Faraon]. 

14 Şi trimițând Iosif, l-a chemat pe Iacob, tatăl său, şi toată rudenia sa, cu şaptezeci şi cinci de 
suflete. 

15 Şi Iacob s-a coborât în Egipt; şi au murit, el şi părinţii noştri; 

16 şi au fost strămutați la Sichem şi au fost puşi în peştera pe care Avraam o cumpărase cu preţ de 
argint de la fiul lui Emor, în Sichem. 

17 Dar, cum se apropia vremea făgăduinței pentru care Dumnezeu i s-a jurat lui Avraam, poporul a 
crescut în Egipt şi s-a înmulțit, 

18 până când s-a ridicat peste Egipt un alt rege, care nu ştia de Iosif. 


19 Acesta, nedreptăţindu-ne neamul, i-a silit pe părinţii noştri să-şi lepede pruncii, ca să nu scape cu 
viaţă. 

20 În vremea aceea s-a născut Moise și era plăcut lui Dumnezeu. Şi trei luni a fost hrănit în casa 
tatălui său. 

21 Şi fund el lepădat, l-a luat fiica lui Faraon şi l-a crescut ca pe un fiu al ei. 

22 Şi a fost Moise şcolit în toată înţelepciunea Egiptenilor şi puternic era el în cuvintele şi-n faptele 
lui. 

23 lar când a împlinit patruzeci de ani, şi-a pus în gând să-i cerceteze pe fraţii săi, fiii lui Israel. 

24 Şi văzând pe unul din ei că este nedreptăţit, l-a apărat pe cel asuprit şi l-a răzbunat omorându-l 
pe egiptean. 

1 E vorba în special de familia lui Iosif; originea lui era deja cunoscută în casa lui Faraon (Fc 39, 
14, 17; 41, 12). 

25 Şi el socotea că fraţii săi vor pricepe că Dumnezeu le dăruieşte izbăvire prin mâna lui, dar ei n-au 
înţeles. 

26 Şi a doua zi li s-a arătat unora care se băteau şi i-a îndemnat la pace, zicând: Bărbaţilor, sunteţi 
fraţi; de ce vă faceţi rău unul altuia? 

27 Dar cel care-l vătăma pe aproapele său l-a îmbrâncit, zicând: Cine te-a pus pe tine domn şi 
judecător peste noi? 

28 nu cumva vrei să mă omori, aşa cum l-ai omorât ieri pe egiptean?... 

29 La acest cuvânt, Moise a fugit şi a trăit ca străin în ţara Madian, unde a dat naştere la doi fii. 

30 Şi după ce s-au împlinit patruzeci de ani, îngerul Domnului i s-a arătat în pustia muntelui Sinai, 
în flacăra unui rug aprins2. 

31 Iar Moise, văzând, s-a minunat de vedenie, dar când s-a apropiat să se uite, glasul Domnului a 
fost către el: 

32 Eu sunt Dumnezeul părinților tăi, Dumnezeul lui Avraam şi Dumnezeul lui Isaac şi Dumnezeul 
lui Iacob. Şi Moise, tremurând, nu îndrăznea să privească; 

33 dar Domnul i-a zis: Scoate-ţi încălțămintea picioarelor, căci locul pe care stai este pământ sfânt. 
34 Da, văzut-am asuprirea poporului Meu în Egipt şi suspinul lor l-am auzit şi m-am pogorât ca să-i 
eliberez. Şi acum, vino, te trimit în Egipt! 

35 Pe Moise acesta, de care ei s-au lepădat, zicând: „Cine te-a pus pe tine domn şi judecător?”3, pe 
el l-a trimis Dumnezeu domn şi răscumpărător 

2 Textual: în flacăra focului unui rug. 

3 Firul roşu al cuvântării lui Ştefan este observaţia că poporul evreu a ignorat şi respins tot binele pe 
care Dumnezeu a vrut să 1-l facă. Fuga lui Moise din Egipt e motivată nu prin frica acestuia de 
Faraon, ci prin spaima de a fi denunţat de propriii săi conaţionali. Vechiul conflict Dumnezeu israel 
culminează în drama lui lisus Hristos. 

prin mâna 4 îngerului care i se arătase în rug. 

36 El i-a scos afară, făcând minuni şi semne în ţara Egiptului şi la Marea Roşie şi în pustie timp de 
patruzeci de ani. 

37 Acesta este Moise cel ce le-a spus fiilor lui Israel: Prooroc ca mine vă va ridica Dumnezeu dintre 
fraţii voştri; pe El să-L ascultați! 

38 El este cel ce în adunarea din pustie a fost cu îngerul care i-a vorbit pe muntele Sinai şi cu 
părinţii noştri5 şi a primit cuvinte de viaţă6 ca să ni le dea nouă. 

39 De el n-au vrut să asculte părinţii noştri, ci s-au lepădat, şi-n inimile lor s-au întors către Egipt 

40 zicându-i lui Aaron: Fă-ne dumnezei care să meargă înaintea noastră; căci acestui Moise care ne- 
a scos din ţara Egiptului nu ştim ce i s-a întâmplat. 

41 şi-n zilele acelea au făcut un vițel şi i-au adus idolului jertfă şi se veseleau de lucrurile mâinilor 
lor. 

42 Dar Dumnezeu S-a întors de la ei şi i-a dat să se închine oștirii cerului7, precum este scris în 
cartea profeților: Casă a lui Israel, timp de patruzeci 

4= Mijlocirea. 

5 În mijlocul adunării, Moise a fost intermediarul dintre îngerul Domnului (manifestarea sensibilă a 
lui Dumnezeu) şi poporul lui Israel. 


6 Cuvintele legii, a cărei respectare este viaţă în Dumnezeu. Literal: cuvinte vii. 

7 Literal: să slujească prin închinare oștirii cerului. În limbajul biblic, prin „oştirile cerului” se 
înţeleg astrele, pe care unele popoare păgâne din antichitate le divinizau (Dt 4,19). 

de ani, în pustie, adusu-Mi-aţi voi Mie junghieri şi jertfe? 

43 Dar aţi purtat cortul lui Moloh şi steaua dumnezeului „vostru” Raifan, chipurile pe care le-aţi 
făcut să vă închinaţi la ele!... Vă voi strămuta dincolo de Babilon! 

44 Părinţii noştri aveau în pustie cortul mărturiei, aşa cum orânduise Cel ce i-a grăit lui Moise să-l 
facă după izvodul pe care-l văzuse; 

45 şi pe acesta primindu-l, părinţii noştri l-au adus cu losua în ţara stăpânită de neamurile pe care 
Dumnezeu le-a izgonit din faţa părinților noştri; până-n zilele lui David, 

46 care a aflat har în faţa lui Dumnezeu şi a cerut să-l găsească un locaş Dumnezeului lui lacob. 

47 Dar casa I-a zidit-o Solomon. 

48 Cel-Preaînalt însă nu locuieşte în case făcute de mâini, după cum zice profetul: 

49 Cerul este tronul Meu, iar pământul, aşternut al picioarelor Mele. Ce casă îmi vei zidi tu Mie 
zice Domnul -, sau: care este locul odihnei Mele? 

50 Oare nu mâna Mea a făcut toate acestea? 

51 Voi, cei tari în cerbice şi netăiaţi împrejur la inimă şi la urechi8, voi pururea Îi staţi împotrivă 
Duhului Sfânt9; precum părinţii voştri, aşa şi voi! 

52 Pe care dintre profeţi nu l-au prigonit părinţii voştri? Ei i-au omorât pe cei ce-au prevestit sosirea 
Celui-Drept, ai Cărui vânzători şi ucigaşi v-aţi făcut voi acum, 

8= Încăpăţânaţi, perseverenţi în nesupunere şi incapabili să priceapă lucrurile lui Dumnezeu. 9 
Celui ce a grăit prin Moise şi prin profeţi. 

53 voi, cei ce-n rânduială de la îngeri aţi primit legea10 şi n-aţi păzit-o!” 

54 Iar ei, auzind acestea fremătau de furie în inimile lor şi scrâşneau din dinţi împotriva lui. 

55 Iar Ştefan, fiind plin de Duh Sfânt şi privind la cer, a văzut slava lui Dumnezeu şi pe lisus stând 
de-a dreapta lui Dumnezeu. 

56 Şi a zis: „lată, văd cerurile deschise şi pe Fiul Omului stând de-a dreapta lui Dumnezeu!” 

57 lar ei, strigând cu glas mare, şi-au astupat urechile şi-ntr-un cuget s-au năpustit asupra lui. 

58 Şi scoţându-l afară din cetate, îl loveau cu pietre. Iar martoriil 1 şi-au pus hainele la picioarele 
unui tânăr numit Saul12. 

59 Şi îl loveau cu pietre pe Ştefan, care se ruga şi zicea: „Doamne Iisuse, primeşte duhul meu 
60 Şi, îngenunchind, a strigat cu glas mare: „Doamne, nu le socoti lor păcatul acesta!...”. Şi zicând 
acestea, a adormit. 

10 În finalul teribilului său rechizitoriu, Ştefan invocă tradiţia rabinică, potrivit căreia legea de pe 
Sinai a fost dată de îngeri, Moise fiind intermediarul. Folosind aceeaşi tradiţie, Apostolul Pavel (Ga 
3, 19; Evr 2, 2) va demonstra că tocmai de aceea legea are un rol secundar în raport cu Evanghelia, 
care vine direct de la Dumnezeu prin Hristos-Dumnezeu. 

11 Potrivit procedurii prevăzute în Dt 17, 7 martorii acuzării erau cei ce începeau execuţia prin 
lapidare. În cazul lui Ştefan, în lipsa unui proces real și a unei sentinţe de condamnare, „execuţia” 
nu e altceva decât un linşaj, iar „martorii” sunt cei mincinoşi menţionaţi la 6, 13-14. 

12 Cel ce avea să devină Apostolul Pavel. 

8 

Saul prigoneşte Biserica. Evanghelia este propovăduită în Samaria. Simon Magul. Filip şi famenul 
etiopian. 

1 Şi Saul se învoise la uciderea lui. Şi în ziua aceea prigoană mare s-a făcut asupra Bisericii din 
Ierusalim. Şi toţi, în afară de apostoli, s-au împrăştiat prin ţinuturile Iudeii şi ale Samarieil. 

2 Iar nişte bărbaţi cucernici l-au îngropat pe Ştefan, şi plângere mare au făcut pentru el. 

3 Iar Saul pustia2 Biserica; intrând prin case şi târând bărbaţi şi femei, îi arunca în temniţă3. 

4 Dar cei care se împrăştiaseră treceau din loc în loc binevestind cuvântul4. 

5 Iar Filip5, coborându-se într-o cetate a Samariei, le propovăduia pe Hristos. 

6 Şi mulțimile într-un cuget luau aminte la cele spuse de Filip, ascultându-l şi văzând semnele pe 
care le făcea. 

7 Că din mulţi care aveau duhuri necurate, ele ieşeau strigând cu glas mare, şi mulți slăbănogi şi 


p> 


şchiopi s-au vindecat. 

8 Şi bucurie mare s-a făcut în cetatea aceea. 

1 Despre Samaria şi Samarineni vezi nota de la In 4, 9. 

2 Sensul exact: făcea ravagii în. 

3 Tânăr zelos, cu bogată cultură juridică şi bucurându-se de încrederea sinedriului, Saul fusese 
învestit cu puteri speciale de a-i urmări şi aresta pe creştini, având la dispoziția sa şi o gardă 
militară. 

4 Persecutaţii devin cei dintâi misionari, realizând astfel a doua etapă a răspândirii creştinismului. 

5 Nu Apostolul Filip, ci unul din cei şapte diaconi menţionaţi în capitolul 6. 

9 Dar în cetate era mai dinainte un bărbat cu numele Simon, care vrăjea şi uimea neamul Samariei, 
zicând că el ar fi cineva mare. 

10 La acesta luau aminte toți, de la mic şi pân” la mare, zicând: „EI este acea putere a lui Dumnezeu 
numită Ceamare”6. 

11 Şi luau aminte la el, fiindcă de multă vreme îi uimise cu vrăjile lui. 

12 Dar când ei i-au crezut lui Filip, care le propovăduia despre împărăţia lui Dumnezeu şi despre 
numele lui Iisus Hristos, bărbaţi şi femei se botezau. 

13 Iar Simon a crezut şi el şi, botezându-se, era mereu cu Filip. Şi văzând semnele şi minunile mari 
ce se făceau, era uimit. 

14 Iar apostolii din Ierusalim, auzind că Samaria a primit cuvântul lui Dumnezeu, i-au trimis la ei 
pe Petru şi pe loan, 

15 care, coborând, s-au rugat pentru ei ca să primească Duh Sfânt; 

16 că nu se pogorâse încă peste nici unul dintre ei, ci erau numai botezați în numele Domnului 
Isus”. 

17 Atunci îşi puneau mâinile peste ei, şi ei luau Duh Sfânt. 

18 Şi Simon, văzând că prin punerea mâinilor apostolilor se dă Duhul Sfânt, le-a adus bani, 

6 Emanaţie a puterii divine pe care Samarinenii o presupuneau lucrătoare în faptele neobişnuite ale 
lui Simon. 

7 Ca diacon, Filip avea puterea de a boteza, dar nu şi pe aceea de a transmite Duh Sfânt. Şi în 
practica de astăzi a Bisericii, un diacon sau chiar un simplu mirean poate boteza în împrejurări 
excepţionale, dar Taina Mirungerii, prin care celui botezat i se împărtăşesc darurile Sfântului Duh, e 
oficiată numai de episcop sau de preot. 

19 zicând: „Daţi-mi şi mie această putere, ca acela pe care eu voi pune mâinile să primească Duh 
Sfânt”. 

20 Iar Petru i-a zis: „Piară banii tăi, şi tu împreună cu ei!, pentru că ai socotit că darul lui Dumnezeu 
se dobândeşte cu banig; 

21 în chemarea aceasta tu n-ai parte şi nici moştenire9, pentru că inima ta nu este dreaptă înaintea 
lui Dumnezeu. 

22 Aşadar, pocăieşte-te de această răutate a ta şi roagă-te lui Dumnezeu, doar ţi se va ierta cugetul 
inimii; 

23 că-ntru amărăciunea fierii şi-ntru legătura nedreptății te văd că eşti!” 

24 Şi răspunzând Simon, a zis: „Rugaţi-vă voi la Domnul pentru mine, ca să nu vină asupra mea 
nimic din cele ce aţi zis”. 

25 Iar ei, după ce au mărturisit şi au grăit cuvântul Domnului, s-au întors la Ierusalim binevestind în 
multe sate ale Samarinenilor. 

26 Şi îngerul Domnului a grăit către Filip, zicând: „Ridică-te şi mergi spre miazăzi, pe calea care 
coboară de la Ierusalim la Gaza; ea este pustie”. 

27 Şi ridicându-se el, a mers. Şi iată, un bărbat din Etiopia, famen10, mare 

8 Această întâmplare a dat naştere cuvântului „simonie” (de la Simon): vina de a cumpăra cu bani 
sau cu bunuri echivalente hirotonia sau demnităţile bisericeşti. Traficul de cele sfinte este interzis şi 
pedepsit de Canoanele Bisericii. Duhul Sfânt este, prin excelenţă, un dar al lui Dumnezeu, care se 
transmite în mod absolut gratuit: „În dar aţi primit, în dar să daţi” (Mt 10, 8). 

9 Nu poți transmite ceea ce n-ai primit. 

10= Eunuc. Despre fameni ca atare se vorbeşte la Mt 19,12 (vezi şi nota). Prin generalizare, 


termenul de „eunuci” îi desemna pe înalții demnitari ai curților imperiale din răsărit, cu mare 
influenţă în treburile politice şi casnice, aşa cum îi cunoaştem, de pildă, din istoria Bizanțului. 

dregător al Candachieil 1, regina Etiopienilor, care era peste toată vistieria ei şi care venise la 
Ierusalim să se închine, 

28 se întorcea acasă; şi şezând în careta sa, îl citea pe profetul Isaia 12. 

29 Iar Duhul i-a zis lui Filip: „Apropie-te şi te alipeşte de careta aceasta”. 

30 Şi Filip a alergat şi l-a auzit citindu-l pe profetul Isaia şi i-a zis: „Înţelegi tu oare ce citeşti?” 

31 lar el a zis: „Cum aş putea-o, dacă nu mă va călăuzi cineva?”13 Şi l-a rugat pe Filip să se urce şi 
să şadă cu el. 

32 Iar locul din Scriptură pe care-l citea era acesta: Ca o oaie la-njunghiere S-a adus şi ca un miel 
fără de glas în faţa celui ce-l tunde, aşa El nu-Şi deschide gura. 

33 Întru smerenia Lui i s-a răpit dreptatea. Neamul Său cine-l va spune? Că viaţa I se ia de pe 
pământl4. 

34 lar famenul, răspunzând, i-a zis lui Filip: „Rogu-te, despre cine zice profetul acesta?, despre sine, 
sau despre altcineva?” 

35 Iar Filip, deschizându-şi gura şi începând de la scriptura aceasta, i L-a binevestit pe Iisus. 

11 Candachia nu era un nume propriu, ci desemna calitatea de regină a Nubiei (partea de dincolo de 
prima cataractă a Nilului, Sudanul egiptean); echivalentul feminin al cuvântului Faraon. 

12 Era în obişnuinţa anticilor să citească cu voce tare. 

13 Text fundamental pentru lectura Sfintei Scripturi. De aici, trebuinţa tot mai acută, în zilele 
noastre, a unor ediţii biblice adnotate sau comentate. 

14 Profeţie mesianică din Is 53. Text, într-adevăr, dificil, care solicită o lectură critică şi o exegeză 
aparte. 

36 Şi pe când mergeau ei pe cale, au ajuns la o apă; iar famenul a zis: „lată apă. Ce mă împiedică să 
fiu botezat?” 

37 Filip a zis: „Dacă tu crezi din toată inima, este cu putinţă”. Şi el, răspunzând, a zis: „Cred că 
Iisus Hristos este Fiul lui Dumnezeu”. 

38 Şi a poruncit să stea careta; şi s-au coborât amândoi în apă şi Filip, şi famenul şi l-a botezat. 

39 Iar când au ieşit din apă, Duhul Domnului l-a răpit pe Filip şi famenul nu l-a mai văzut. Şi el s-a 
dus în calea sa, bucurându-se. 

40 Iar Filip s-a aflat la Azotl5 şi, mergând, binevestea prin toate cetăţile, până ce a sosit în 
Cezareea. 

9 

Minunea de pe calea Damascului. Încreştinarea lui Saul. Saul Îl propovăduieşte pe Iisus în Damasc. 
Saul la Ierusalim, apoi în Tars. Petru îl vindecă pe Enea şi o învie pe Tavita. 

1 Iar Saul, încă suflând ameninţare şi ucidere împotriva ucenicilor Domnului, a mers la arhiereu 

2 şi a cerut de la el scrisori către sinagogile din Damasc ca, dacă va afla acolo pe vreunii, atât 
bărbaţi cât şi femei, că merg pe Calea aceasta, să-i aducă legaţi la Ierusalim. 

3 Şi a fost că pe când mergea el şi se apropia de Damasc, deodată o lumină din cer a strălucit 
împrejurul luil. 

15 Localitate între Gaza şi loppe. 

1 Înţelesul complet este acela că lumina, foarte strălucitoare, l-a învăluit din toate părţile, în acelaşi 
timp încercuindu-l şi acoperindu-l. 

4 Şi, căzând el la pământ, a auzit un glas, zicându-i: „Saule, Saule, de ce Mă prigoneşti?” 

5 Iar el a zis: „Cine eşti, Doamne?” Şi glasul i-a zis: „Eu sunt lisus, Cel pe care tu ÎL prigoneşti?. 
Greu îţi este să izbeşti cu piciorul în ţepuşă”3. 

6 Şi el, tremurând şi înspăimântat fiind, a zis: „Doamne, ce voieşti Tu să fac?” lar Domnul i-a zis: 
„Ridică-te, intră în cetate şi ţi se va spune ce trebuie să faci”. 

7 lar bărbaţii care mergeau cu el pe cale stăteau încremeniţi, glasul auzindu-l, dar nevăzând pe 
nimeni. 

8 Şi Saul s-a ridicat de la pământ; dar, deşi avea ochii deschişi, nu vedea nimic. Şi luându-l de 
mână, l-au dus la Damasc. 


9 Şi trei zile a fost fără vedere; şi n-a mâncat, nici n-a băut. 

10 Şi era în Damasc un ucenic cu numele Anania. Şi Domnul i-a zis în vedenie: „Anania!” Iar el a 
zis: „lată-mă, Doamne!” 

11 Şi Domnul a zis către el: „Scoală-te şi mergi pe uliţa care se cheamă Uliţa Dreaptă şi caută în 
casa lui Iuda pe un om din Tars, cu numele Saul; că, iată, se roagă, 

12 şi a văzut în vedenie pe un bărbat cu numele Anania intrând înlăuntru şi punându-şi mâinile 
peste el ca să-şi recapete vederea”. 

13 Şi a răspuns Anania: „Doamne, despre bărbatul acesta de la mulţi am auzit 

2 Prigonindu-i pe creştini, Saul ÎI prigonea pe Însuşi lisus, Care Se identifică cu cei ce cred în EI și- 
IĮ urmează (cf. Mt 25, 40, 45). 

3 Nu poţi lupta împotriva lui lisus fără să te răneşti. Caz celebru în istorie: Iulian Apostatul. 

câte rele le-a făcut el sfinților4 Tăi în Ierusalim; 

14 şi aici are putere de la arhierei să-i lege pe toţi cei ce cheamă numele Tău”. 

15 Şi i-a zis Domnul: „Du-te, pentru că acesta Îmi este Mie vas ales, ca numele să mi-L poarte 
înaintea neamurilor şi a regilor şi a fulor lui Israel; 

16 căci Eu îi voi arăta câte trebuie el să pătimească pentru numele Meu”. 

17 Şi a mers Anania şi a intrat în casă şi, punându-și mâinile peste el, a zis: „Frate Saul, Domnul 
lisus, Cel Care ţi s-a arătat pe calea pe care veneai, m-a trimis ca să-ţi recapeţi vederea şi să te umpli 
de Duh Sfânt”. 

18 Şi îndată au căzut de pe ochii lui ca nişte solzi; şi-a recăpătat vederea şi, sculându-se, a fost 
botezat. 

19 Şi luând mâncare, s-a întărit. Şi a stat cu ucenicii din Damasc câteva zile. 

20 Îndată după aceea ÎI propovăduia în sinagogi pe lisus, că Acesta este Fiul lui Dumnezeu. 

21 Şi se mirau toţi cei ce-l auzeau şi ziceau: „Oare nu el este cel care i-a prigonit în Ierusalim pe cei 
ce cheamă numele acesta? şi nu pentru aceea a venit el aici, ca să-i ducă legaţi la arhiere1?...”. 

22 Şi Saul mai mult se întărea şi-i tulbura pe Iudeii care locuiau în Damasc, dovedind că Acesta este 
Hristos. 

4 Sub denumirea de „sfinţi” erau desemnaţi creştinii din Biserica primară. Împrumutat din Vechiul 
Testament (Iş 19, 6; Lv 11, 45; Nm 16, 3), termenul e des folosit în epistolele pauline şi exprimă 
ideea de credinţă în Hristos, devotament în Dumnezeu, lepădarea păcatelor şi curăţie sufletească. 
Mai târziu el a fost restrâns la categoria celor din elita creştină, aşa cum îi cunoaştem din calendar. 

5 Convertirea şi botezul lui Pavel, eveniment crucial pentru dezvoltarea creştinismului. 

23 Şi după ce au trecut destule zile6, Iudeii s-au sfătuit să-l omoare. 

24 Dar lui Saul i s-a făcut cunoscută uneltirea lor. Iar ei zi şi noapte păzeau porțile, ca să-l ucidă. 

25 Şi luându-l ucenicii lui noaptea, l-au coborât peste zid într-un coş, lăsându-l jos. 

26 Şi venind la Ierusalim, Saul încerca să se alipească de ucenici; şi toţi se temeau de el, necrezând 
că este ucenic. 

27 Dar Barnaba, luându-l, l-a dus la apostoli? şi el le-a istorisit cum L-a văzut în cale pe Domnul şi 
că Acesta i-a grăit, şi cum cu îndrăznire a propovăduit la Damasc întru numele lui lisus. 

28 Şi era cu ei ieşind şi intrând în Ierusalim, cu îndrăznire propovăduind întru numele Domnului. 

29 Şi grăia şi se lua la întrebări cu Eleniştii; dar ei căutau să-l ucidă. 

30 Iar dacă fraţii au aflat aceasta, l-au dus la Cezareea şi l-au trimis la Tars. 

31 Aşadar, în toată Iudeea şi Galileea şi Samaria Biserica avea pace, zidindu-se şi umblând în frica 
de Domnul; şi se înmulţeau întru mângâierea Duhului Sfânt8. 

32 Şi a fost că Petru a trecut pe la toți şi a coborât şi la sfinţii care locuiau în Lida. 

6= După vreme îndelungată. Pentru economia naraţiei, Luca simplifică faptele şi trece peste cei trei 
ani petrecuţi de Saul în Arabia, episod pe care-l cunoaştem direct de la Pavel (Ga 1, 17-18). 

7 De fapt, el i-a întâlnit pe Petru şi pe Iacob, fratele Domnului, precizare pe care Pavel o face în Ga 
1, 18-19, dar pe care Luca, din motivele simplificatoare pomenite mai sus, o omite. 

8 Duhul Sfânt e o hrană duhovnicească a Bisericii, care o face să crească din interior. 

33 Şi acolo a găsit un om cu numele Enea, care de opt ani zăcea în pat, că era paralitic. 

34 Şi Petru i-a zis: „Enea, te vindecă Iisus Hristos; ridică-te şi strânge-ţi patul!” Şi el îndată s-a 
ridicat; 


35 şi l-au văzut toți cei ce locuiau în Lida şi în Saron, care s-au şi întors la Domnul. 

36 Iar în loppe era o uceniţă cu numele Tavita, ceea ce în tâlcuire se zice Căprioara9. Aceasta era 
plină de fapte bune şi de milosteniile pe care le făcea. 

37 Şi a fost că în zilele acelea ea s-a îmbolnăvit şi a murit. Şi după ce au scăldat-o, au pus-o în odaia 
de sus. 

38 Şi fiind Lida aproape de Ioppe, ucenicii, auzind că Petru este în Lida, au trimis la el doi bărbaţi, 
rugându-l: „Nu pregeta să vii până la noi”. 

39 Şi Petru, sculându-se, a mers cu ei. Când a sosit, l-au dus în odaia de sus; şi l-au înconjurat toate 
văduvele, plângând şi arătând cămăşile şi hainele câte le făcea Căprioara pe când era cu ele. 

40 Şi Petru, după ce i-a scos afară pe toţi, a îngenuncheat şi s-a rugat; şi întorcându-se către trup, a 
zis: „Tavita, scoală-te!” Iar ea şi-a deschis ochii şi, văzându-l pe Petru, a şezut în capul oaselor. 

41 Iar Petru i-a dat mâna şi a ridicat-o şi, chemându-i pe sfinţi şi pe văduve, le-a dat-o vie. 

42 şi s-a făcut cunoscută aceasta în întreaga loppe şi mulţi au crezut în Domnul. 

43 Şi a fost că el a rămas multe zile în loppe, la un oarecare Simon, tăbăcar. 

OGrecescul Dorkas îl traduce pe aramaicul Tabitha, ambele însemnând, de fapt, gazelă. 

10 

Petru şi sutaşul Corneliu. Petru vorbeşte în casa lui Corneliu. Păgânii Îl primesc pe Duhul Sfânt. 

1 Iar în Cezareea era un bărbat cu numele Corneliu, sutaş din cohorta ce se chema Italica, 

2 cucernic şi temător de Dumnezeu, cu toată casa lui, şi care făcea multe milostenii poporului şi- 
ntotdeauna I se ruga lui Dumnezeul. 

3 Şi cam pe la ceasul al nouălea din zi a văzut în vedenie, lămurit, un înger al lui Dumnezeu, intrând 
la el şi zicându-i: „Corneliu!” 

4 Iar Corneliu, cătând spre el şi înfricoşându-se, a zis: „Ce este, Doamne?” Şi îngerul i-a zis: 
„Rugăciunile şi milosteniile tale s-au suit spre pomenire înaintea lui Dumnezeu?. 

5 Şi acum, trimite oameni la loppe şi cheamă să vină un anume Simon care se numeşte Petru. 

6 El găzduieşte la un oarecare Simon, tăbăcar, a cărui casă este lângă mare. Acesta îți va spune ce 
trebuie să faci”. 

7 Şi când îngerul care a vorbit cu el a plecat, Corneliu i-a chemat pe doi din slujitorii săi de casă şi 
pe un ostaş cucernic din cei ce-i erau mai apropiaţi. 

8 Şi după ce le-a istorisit toate, i-a trimis la Ioppe. 

9 Iar a doua zi, în timp ce ei mergeau pe drum şi se apropiau de cetate, Petru s-a 

1 Corneliu, centurion din armata romană. El nu era un prozelit, ci un păgân familiar cu religia 
iudaică, în care se implica fără a merge până la circumcizie. 

2 Miresmele jertfelor de alimente şi tămâie ale Legii Vechi erau deja înlocuite prin rugăciuni şi 
fapte bune. 

suit în odaia de sus3, cam pe la ceasul al şaselea4, să se roage. 

10 Şi a fost că 1 s-a făcut foame şi voia să mănânce; dar pe când ei îi pregăteau, el a căzut în extaz. 
11 Şi a văzut cerul deschis şi un lucru ca o faţă mare de masă coborându-se legată de patru colţuri şi 
lăsându-se pe pământ. 

12 În ea erau toate dobitoacele cu patru picioare şi târâtoarele pământului şi păsările cerului. 

13 Şi glas a fost către el: „Scoală-te, Petre, înjunghie şi mănâncă!” 

14 Iar Petru a zis: „Nicidecum, Doamne, că niciodată n-am mâncat ceva spurcat sau necurat5”. 

15 Şi din nou a fost glas către el, a doua oară: „Pe cele ce le-a curăţit Dumnezeu, tu să nu le numeşti 
spurcate!” 

16 Şi Aceasta s-a făcut de trei ori, şi îndată lucrul acela s-a ridicat la cer. 

17 În timp ce Petru nu se dumerea întru Sine ce ar putea să fie vedenia pe care o văzuse, iată că 
bărbaţii trimişi de Corneliu, întrebând de casa lui Simon, stând la poartă 

18 şi strigând, au întrebat dacă Simon cel numit Petru găzduieşte acolo. 

19 şi-n timp ce Petru era gândindu-se la vedenie, Duhul i-a zis: „Iată, te caută trei bărbaţi; 

20 scoală-te aşadar, coboară şi mergi împreună cu ei fără să te îndoieşti de nimic, fiindcă Eu i-am 
trimis”. 

21 Şi Petru, coborându-se la bărbații trimişi la el de Corneliu, le-a zis: „Iată, 

3= Pe terasa casei, la loc singuratic; pe terasa unei case palestiniene se afla uneori şi un cort. 


4 = Pe la amiază. 

5 Restricţiile alimentare impuse de Legea Veche (Lv 11). 

eu sunt acela pe care-l căutaţi. Care este pricina pentru care-aţi venit?” 

22 Iar ei au zis: „Corneliu sutaşul, om drept şi temător de Dumnezeu şi mărturisit6 de tot neamul 
Iudeilor, înştiinţat a fost de înger sfânt să trimită să te cheme acasă la el, ca să audă cuvinte de la 
tine”. 

23 Atunci el i-a chemat înlăuntru şi i-a ospătat. Iar a doua zi, sculându-se, a plecat cu ei; iar câţiva 
din fraţii cei din loppe l-au însoțit. 

24 şi-n ziua următoare au intrat în Cezareea. lar Corneliu îi aştepta; şi-şi chemase acasă la el 
rudeniile şi pe prietenii cei mai apropiaţi. 

25 Şi când a fost să intre Petru, Corneliu l-a întâmpinat şi i s-a închinat căzându-i la picioare. 

26 Iar Petru l-a ridicat, zicându-i: „Ridică-te!, şi eu sunt om”. 

27 Şi, vorbind cu el, a intrat şi a găsit pe mulți adunaţi. 

28 Şi a zis către ei: „Voi ştiţi că unui bărbat iudeu nu-i este îngăduit să se alipească ori să se apropie 
de cel de alt neam; dar mie Dumnezeu mi-a arătat ca pe nici un om să nu-l numesc spurcat sau 
necurat. 

29 De aceea, chemat fiind să vin, am venit fără-mpotrivire. Deci vă întreb: Pentru care pricină aţi 
trimis după mine?” 

30 Corneliu a zis: „Acum patru zile eram postind până la ceasul acesta, şi-n casa mea îmi făceam 
rugăciunea de ceasul al nouălea; şi iată, un bărbat în haină strălucitoare a stat în faţa mea 

6= Vorbit de bine; bucurându-se de recomandări favorabile. 

31 şi a zis: Corneliu, rugăciunea ta a fost ascultată şi milosteniile tale au fost pomenite înaintea lui 
Dumnezeu. 

32 Aşadar, trimite la Ioppe şi cheamă-l pe Simon cel ce se numeşte Petru; el e găzduit în casa lui 
Simon, tăbăcarul, lângă mare. 

33 Deci, îndată eu am trimis la tine; şi tu ai făcut bine că ai venit. Şi acum, noi toţi suntem de faţă 
înaintea lui Dumnezeu, ca să ascultăm toate cele poruncite ţie de Domnul”. 

34 Iar Petru, deschizându-şi gura, a zis: „Cu adevărat cunosc că Domnul nu este părtinitor, 

35 ci, în orice neam, celui ce se teme de El şi face dreptate, bineplăcut îi este 

36 cuvântul pe care El l-a trimis fiilor lui Israel, binevestind pacea prin lisus Hristos. acesta este 
Domn al tuturor 

37 Voi ştiţi cuvântul care a fost în toată Iudeea, începând din Galileea, după botezul pe care l-a 
propovăduit loan, 

38 adică despre lisus din Nazaret, cum L-a uns pe El Dumnezeu cu Duhul Sfânt şi cu putere; despre 
EI, Care a umblat făcând bine şi vindecând pe toţi cei asupriţi de diavolul, pentru că Dumnezeu era 
cu El. 

39 Şi noi suntem martori a tot ceea ce El a făcut, şi în ţara ludeilor, şi în Ierusalim; pe Acesta L-au 
omorât spânzurându-L pe lemn. 

40 Pe Acesta Dumnezeu L-a înviat a treia zi şi I-a dat să Se arate, 

41 nu la tot poporul, ci nouă, martorilor mai dinainte rânduiţi de Dumnezeu, cei ce am mâncat şi am 
băut cu El după ce a înviat din morți. 

42 Şi El ne-a poruncit să propovăduim poporului şi să mărturisim că El este 

Cel rânduit de Dumnezeu să fie judecător al celor vii şi al celor morţi. 

43 Despre aceasta mărturisesc toţi profeţii, că tot cel ce crede întru EI, prin numele Lui va primi 
iertarea păcatelor”. 

44 În timp ce Petru încă grăia cuvintele acestea, Duhul cel Sfânt S-a pogorât7 peste toţi cei ce 
ascultau cuvântul. 

45 lar credincioşii tăiați împrejur, care veniseră cu Petru, au rămas uimiţi că darul Duhului Sfânt s-a 
revărsat şi peste păgâni. 

46 Că-1 auzeau vorbind în limbi8 şi slăvindu-L pe Dumnezeu. Atunci a răspuns Petru: 

47 „Oare poate cineva opri apa să-i boteze pe aceştia care au primit Duhul Sfânt ca şi noi?” 

48 Şi a poruncit ca ei să fie botezați întru numele Domnului lisus Hristos. Atunci l-au rugat să 


rămână la ei câteva zile. 

Petru încunoştinţează Biserica din Ierusalim despre primirea păgânilor. Biserica din Antiohia, unde 
credincioşii s-au numit, pentru întâia oară, creștini. 

1 Apostolii şi frații care erau prin Iudeea au auzit că şi păgânii au primit cuvântul lui Dumnezeu. 

2 Iar când Petru s-a suit la Ierusalim, credincioşii tăiaţi împrejur se-ndoiau asupră-i 

7 Înţelesul exact: a căzut cu repeziciune, s-a lăsat năprasnic. 

8 Cum vorbiseră şi apostolii în ziua Cincizecimii (FA 2, 4). 

3 şi ziceau: „Ai intrat la oameni netăiaţi împrejur şi ai mâncat cu ei...”. 

4 Dar Petru a-nceput şi cu de-a rândul le-a povestit, zicând: 

5 „Eu eram în cetatea loppe şi mă rugam; şi am văzut în extaz o vedenie: un lucru ca o față mare de 
masă coborându-se legată la patru colţuri; şi lăsându-se în jos din cer, a venit la mine. 

6 Cătând eu la ea cu luare-aminte, am văzut dobitoacele cu patru picioare ale pământului şi fiarele şi 
târâtoarele şi păsările cerului. 

7 Şi-am auzit un glas care-mi zicea: Scoală-te, Petre, înjunghie şi mănâncă! 

8 Dar eu am zis: Nicidecum, Doamne, că nimic spurcat sau necurat nu mi-a intrat vreodată în gură. 
9 Şi glasul mi-a grăit a doua oară din cer: Pe cele ce le-a curățit Dumnezeu, tu să nu le numeşti 
spurcate! 

10 Şi Aceasta s-a făcut de trei ori, şi apoi totul a fost luat din nou la cer. 

11 Şi iată că-ndată trei bărbaţi trimişi la mine din Cezareea s-au oprit la casa în care eram noi. 

12 Iar Duhul mi-a zis să merg cu ei fără să mă-ndoiesc de nimic. Şi au mers cu mine şi aceşti şase 
fraţi şi am intrat în casa bărbatului. 

13 Şi el mi-a povestit cum a văzut îngerul stând în casa lui şi zicând: Trimite la loppe şi cheamă-l 
pe Simon cel numit şi Petru, 

14 care-ţi va grăi cuvinte prin care te vei mântui, tu şi toată casa ta. 

15 Şi când am început eu să grăiesc, Duhul Sfânt S-a pogorât peste ei, ca şi peste noi la început. 

16 Şi mi-am adus aminte de cuvântul Domnului, că zicea: loan a botezat cu apă; dar voi veţi fi 
botezați întru Duhul Sfânt. 

17 Deci, dacă Dumnezeu le-a dat acelaşi dar ca şi nouă, lor, care au crezut în lisus Hristos, cine 
eram eu să-L opresc pe Dumnezeu?” 

18 Auzind acestea, ei s-au liniştit şi au slăvit pe Dumnezeu, zicând: „Aşadar, şi păgânilor le-a dat 
Dumnezeu pocăinţa spre Viaţă”. 

19 Acuma, cei ce se împrăştiaseră în urma necazului întâmplat pe timpul lui Ştefan au trecut până-n 
Fenicia şi-n Cipru şi-n Antiohia, nimănui grăind cuvântul decât ludeilor. 

20 Dar erau unii dintre ei, bărbaţi ciprioţi şi cireneni care, venind în Antiohia, grăiau şi către Elinil, 
binevestindu-L pe Domnul lisus. 

21 Şi mâna Domnului era cu ei şi mare era numărul celor ce au crezut şi s-au întors la Domnul. 

22 Şi vorba despre ei s-a auzit în urechile Bisericii din Ierusalim şi l-au trimis pe Barnaba până la 
Antiohia. 

23 Acesta, sosind şi văzând harul lui Dumnezeu, s-a bucurat şi-i îndemna pe toţi să rămână în 
Domnul cu inima statornică. 

24 Că era bărbat bun şi plin de Duh Sfânt şi de credinţă. Şi mulțime multă i s-a adăugat Domnului. 
25 Şi a plecat Barnaba la Tars, ca să-l caute pe Saul. 

26 Şi găsindu-l, l-a adus la Antiohia. Şi au stat acolo un an întreg, împreună 

1 În limbajul Noului Testament sunt numiţi Elini, prin generalizare, toţi cei netăiaţi împrejur, adică 
păgâni. 

îndrumând în Biserică? şi învățând mult popor. Şi în Antiohia s-au numit ucenicii, pentru întâia 
oară, creştini. 

27 În zilele acelea s-au coborât profeţi3 de la Ierusalim în Antiohia. 

28 Şi sculându-se unul dintre ei, cu numele Agab, a arătat prin Duhul că-n toată lumea va fi foamete 
mare, care a şi fost în zilele lui Claudiu. 

29 lar ucenicii au hotărât ca fiecare dintre ei, după putere, să trimită spre ajutorare fraților care 
locuiau în Iudeea; 


30 ceea ce au şi făcut, trimiţându-le preoţilor4 prin mâna lui Barnaba şi a lui Saul. 

2 Grecescul Ecclesia e tradus în limba română prin cuvântul Biserică, înţelegându-se prin aceasta 
comunitatea universală sau locală a creştinilor constituiți într-o ierarhie harică; se scrie cu 
majusculă, spre a nu fi confundată cu biserica-locaş (de închinare). Constituirea Bisericii din 
Antiohia este a treia etapă în dezvoltarea şi răspândirea creştinismului primar, după Ierusalim şi 
Samaria. 

3= Harismatici în Biserica primară. Prin daruri speciale ale Sfântului Duh, ei aveau capacitatea de a 
profetiza, adică de a tâlcui corect profețiile Vechiului Testament, de a-i întări şi îndemna pe cei 
slabi, de a citi în sufletele oamenilor, şi numai în ultimul rând pe aceea de a profeţi, adică de a 
prezice viitorul, ca în cazul de faţă. Ca importanţă, Pavel îi situează imediat după apostoli (1 Co 12, 
28). 

4 Literal: bătrâni, prezbiteri. Bărbaţi mai în vârstă decât diaconii, rânduiţi de apostoli în cea de a 
doua treaptă harică a Bisericii, după episcopi. Primeau harul prin punerea mâinilor (FA 14, 23) şi 
îndeplineau funcţii liturgice, pastorale, didactice şi administrative. Traducerea lui presbyteros 
(bătrân) prin „preot? e un procedeu filologic absolut normal, echivalarea în limba receptoare 
făcându-se în funcție de conţinutul semantic al cuvântului original, conţinut prin care o noţiune 
generală se particularizează. Câteva exemple mai la îndemână: Acelaşi cuvânt basileus (suveran) e 
tradus prin „rege” dacă demnitarul conduce un regat, dar va fi tradus prin „împărat” din clipa în care 
acelaşi personaj a primit coroana unui imperiu. Din momentul sfințirii, „apa” devine „aghiasmă”. 
Un militar poartă denumirea generică de „ostaş”, dar de îndată ce a primit unul sau mai multe grade 
el se va numi „sergent”, „locotenent”, „colonel” ş.a.m.d., continuând, totuşi, să rămână „ostaş”. În 
funcţie de treapta binecuvântării, aceeaşi „pâine” se va numi „artos”, „prescură”, „anaforă” sau 
„cuminecătură”, după cum o „casă” sfințită pentru cult devine „biserică”. În acelaşi fel, un „bătrân” 
hirotonit se va numi „preot”, spre deosebire de ceilalți bătrâni care nu au hirotonie. 

Uciderea lui lacob cel Mare. Petru este închis de Irod şi eliberat de un înger. Moartea lui Irod 
Agrippa. 

1 Şi în vremea aceea regele Irod1 şi-a întins mâna să le facă rău unora din Biserică. 

2 Şi l-a ucis cu sabia pe Iacob, fratele lui Ioan 2. 

3 Şi văzând că e pe placul Iudeilor, a adăugat şi prinderea lui Petru şi erau zilele Azimelor3 - 

4 pe carele şi prinzându-l, l-a aruncat în temniţă, dându-l la patru străji de câte patru ostaşi ca să-l 
păzească, vrând ca după Paşti să-l scoată în faţa poporului. 

5 Aşadar, Petru era păzit în temniţă; iar de către Biserică se făcea necontenit rugăciune către 
Dumnezeu pentru el. 

6 Dar când Irod era să-l scoată afară, în noaptea aceea Petru dormea între doi 

1 Irod Agrippa I, nepotul lui Irod Antipa. Evenimentele relatate mai jos se petrec între anii 41, când 
Irod devine „rege” al Iudeii şi Samariei, şi 44, când moare (vezi v. 23). Istoricul Iosif Flaviu 
menţionează că moartea lui Irod a fost neaşteptată şi neobişnuită; el a sucombat la numai cinci zile 
după ce a simţit dureri în intestine. 

2 Iacob, fiul lui Zevedeu şi fratele Evanghelistului loan. El e primul apostol care-şi dă viaţa pentru 
Hristos, aşa cum o vor face toţi ceilalți. 

3= Înainte de Paştile Iudeilor. 

ostaşi, legat cu două lanţuri, iar în faţa uşii paznicii păzeau temniţa. 

7 Şi iată, un înger al Domnului a venit, iar în încăpere a strălucit lumină. Şi lovindu-l pe Petru în 
coastă, îngerul l-a trezit, zicând: „Scoală-te repede!” Şi lanţurile i-au căzut de la mâini. 

8 Şi i-a zis îngerul: „Încinge-te şi încalță-ţi sandalele!” Şi el a făcut aşa. Şi i-a zis lui: „Îmbracă-ţi 
haina şi urmează-mă!” 

9 Şi ieşind, mergea după înger; şi nu ştia că adevărat este ceea ce s-a făcut de către înger, ci 1 se 
părea că vede vedenie. 

10 Şi trecând ei de straja întâi şi de a doua, au ajuns la poarta de fier care duce în cetate; şi ea li s-a 
deschis singură. Şi ieşind, au trecut într-o uliţă, şi deodată îngerul s-a îndepărtat de la el. 

11 Şi Petru, venindu-şi în sine, a zis: „Acum cu adevărat ştiu că Domnul l-a trimis pe îngerul Său şi 
m-a scăpat din mâna lui Irod şi din toate câte aştepta poporul ludeilor”. 


12 Şi chibzuind el, a venit la casa Mariei, mama lui loan, cel numit şi Marcu4, unde mulţi erau 
adunaţi şi se rugau. 

13 Şi bătând Petru la uşa de la poartă, o slujnică cu numele Roda s-a dus să asculte. 

14 Şi cunoscând ea vocea lui Petru, de bucurie n-a deschis uşa, ci a alergat înlăuntru şi a spus că 
Petru stă în faţa porţii. 

15 Iar ei au zis: „Ai înnebunit...”. Dar ea stăruia că aşa este. Iar ei ziceau: „E 

4 Marcu, văr al lui Barnaba, viitor însoțitor al Apostolului Pavel şi autor al celei de a doua 
Evanghelii (vezi nota de la Mc 14, 52). 

îngerul lui...”5. 

16 Dar Petru bătea mereu în poartă. Şi deschizându-i, l-au văzut şi au rămas uimiţi. 

17 Şi făcându-le semn cu mâna să tacă, le-a istorisit cum l-a scos Domnul pe el din temniţă. Şi a zis: 
„Spuneţi acestea lui Iacob6 şi fraților! Şi ieşind, s-a dus în alt loc”. 

18 Şi dacă s-a făcut ziuă, nu mică a fost tulburarea între ostaşi: „Oare ce s-a făcut Petru?...”. 
19 Şi cerându-l Irod şi negăsindu-l, după ce i-a cercetat pe străjeri a poruncit să fie ucişi. Şi el, 
coborând din Iudeea la Cezareea, a rămas acolo. 

20 Şi Irod era mânios pe locuitorii din Tir şi din Sidon. Dar ei într-un singur cuget au venit la el; şi 
înduplecându-l pe Blast, care era cămăraşul regelui, cereau pace; că ţara lor se hrănea din aceea a 
regelui”. 

21 Şi într-o anume zi, mai dinainte rânduită, îmbrăcându-se Irod în vestmânt regesc şi şezând în 
tribună, le vorbea; 

22 iar poporul striga: „Glas dumnezeiesc este acesta, nu omenesc!...”8. 

23 Şi îndată îngerul Domnului l-a lovit, pentru că nu lui Dumnezeu I-a dat 

5 Referinţă la îngerul personal păzitor (vezi Mt 18, 10) sau slujitor al omului (vezi Evr 1, 14); 
credinţa populară îi atribuia uneori şi ipostaze de dublură, prezumție explicabilă aici prin starea de 
uimire. 

6 Iacob, supranumit „fratele Domnului” (Ga 1, 19); cel care a deţinut şi calitatea de episcop, 
conducând, până la moarte, Biserica din Ierusalim. 

7 Tirul şi Sidonul, oraşe maritime, importau alimente din ţările agricole vecine ale Palestinei. 
Conflictul dintre ele şi Irod era, fără-ndoială, de natură economică. 

8 Aclamaţii linguşitoare, menite să potolească mânia regelui; făceau parte din protocolul apoteozei 
imperiale. Irod acceptă zeificarea şi e pedepsit. 

slavă. Şi mâncându-l viermii, şi-a dat sufletul. 

24 lar cuvântul lui Dumnezeu creştea şi se înmulţea. 

25 lar Barnaba şi Saul, după ce şi-au îndeplinit slujba, s-au întors de la Ierusalim la Antiohia, 
luându-l cu ei şi pe loan, cel numit Marcu. 

Saul şi Barnaba, în cea dintâi călătorie misionară, propovăduiesc în Cipru şi în Antiohia Pisidiei. 

1 Şi erau în Biserica din Antiohia profeţi şi învăţători: Barnaba şi Simeon, ce se numea Niger, Luciu 
Cireneul, Manain, cel care fusese crescut împreună cu Irod tetrarhul, şi Saul. 

2 Şi pe când slujeau Domnului şi posteau, Duhul Sfânt a zis: „Osebiţi-Mi pe Barnaba şi pe Saul, 
pentru lucrarea la care i-am chemat”. 

3 Atunci, postind şi rugându-se, şi-au pus mâinile peste eil şi i-au lăsat să plece. 

4 Astfel că ei, trimişi de Duhul Sfânt, au coborât la Seleucia şi de acolo au plecat cu corabia la 
Cipru2. 

5 Şi ajungând în Salamina, au vestit cuvântul lui Dumnezeu în sinagogile Iudeilor. Şi-l aveau şi pe 
loan3 ca slujitor. 

1 În cazul de faţă, punerea mâinilor nu are aceeaşi semnificaţie şi acelaşi conţinut ca în 6, 6 şi 14, 
23, adică nu e o hirotonie, ci doar gestul solemn prin care celor doi li se dă binecuvântarea de a 
pleca în misiune. 

2 Cipru e ţara de baştină a lui Barnaba (FA 4, 36). 

3 În Noul Testament, loan Marcu e numit, circumstanţial, când cu amândouă numele, când cu 
numai unul din ele, dar e una şi aceeaşi persoană. 

6 Şi străbătând toată insula până la Pafos, au găsit pe un oarecare bărbat iudeu, vrăjitor, profet 
mincinos, al cărui nume era Bariisus, 

7 care era împreună cu proconsulul Sergius Paulus, bărbat înţelept. Acesta, chemându-i la sine pe 
Barnaba şi pe Saul, dorea să audă cuvântul lui Dumnezeu. 

8 Dar le stătea împotrivă Elimas vrăjitorul căci aşa se tâlcuieşte numele lui -, căutând să-l întoarcă 
pe proconsul de la credinţă. 

9 Dar Saul care se numeşte şi Pavel4 -, plin fiind de Duh Sfânt, s-a uitat ţintă la el 

10 şi a zis: „O, tu cel plin de toată viclenia şi de toată înşelăciunea, fiu al diavolului, vrăjmaş a toată 
dreptatea, n-ai să încetezi a strâmba căile Domnului cele drepte? 

11 Şi acum, iată mâna Domnului este asupră-ţi şi vei fi orb şi soarele nu-l vei mai vedea până la o 
vreme!” Şi îndată a căzut peste el pâclă şi întuneric; şi dibuind împrejur, căuta pe cineva să-l ducă 
de mână. 

12 Atunci proconsulul, văzând ce se făcuse, a crezut, foarte mirat de învăţătura Domnului. 

13 Şi plecând cu corabia de la Pafos, Pavel şi cei împreună cu el au venit la Perga Pamfiliei. Iar 
loan, despărțindu-se de ei, s-a întors la Ierusalim. 

14 Iar ei, trecând de Perga, au ajuns la 

4 De îndată ce Saul (Savlos) îşi începe contactele misionare cu mediile greco-romane, Luca preferă 
să-i pronunţe numele prin corespondentul său grecesc, devenit apoi latin (Pavlos, Paulus). Grafia şi 
pronunția românescului Pavel derivă din greacă. 

Antiohia Pisidiei5; şi intrând în sinagogă într-o zi de sâmbătă, s-au aşezat. 

15 Şi după citirea legii şi a profeților, mai-marii sinagogii au trimis la ei, zicându-le: Bărbaţi fraţi, 
dacă aveţi vreun cuvânt de mângâiere către popor, vorbiţi! 

16 Şi ridicându-se Pavel şi făcându-le semn cu mâna, a zis: „Bărbaţi israeliți şi voi, cei temători de 
Dumnezeu6, ascultați: 

17 Dumnezeul acestui popor al lui Israel i-a ales pe părinţii noştri, şi pe popor l-a înălţat când era 
străin pe pământul Egiptului, şi cu braţ înalt i-a scos de acolo. 

18 Şi vreme ca de patruzeci de ani i-a hrănit? în pustie. 

19 Şi nimicind şapte neamuri în ţara Canaanului, pământul acela l-a dat lor spre moştenire. 

20 Şi după acestea, ca la patru sute cincizeci de ani, le-a dat judecători, până la Samuel profetul. 

21 Şi după aceea au cerut rege şi Dumnezeu le-a dat pe Saul, fiul lui Chiş, bărbat din seminţia lui 
Veniamin, timp de patruzeci de ani. 

22 Şi înlăturându-l, le-a ridicat rege pe David, despre care a zis, mărturisind: 

5 Pisidia, regiune muntoasă în Asia Mică. 

6 Pavel are două categorii de ascultători: evrei prin naştere, pe de-o parte, şi „temători de 
Dumnezeu”, asemenea lui Corneliu sutaşul (FA 10, 2), pe de alta. 

7 În manuscrisele greceşti există şi o variantă (adoptată de unii traducători români şi occidentali): 
„le-a răbdat năravurile”. Aceasta, datorită apropierii grafice dintre două cuvinte: tropoforeo = a 
suporta comportamentul cuiva, şi trofoforeo = a hrăni. Opţiunea de faţă e determinată de context: 
hrănirea în pustie face parte din seria binefacerilor lui Dumnezeu faţă de Israel. 

Aflatu-l-am pe David al lui lesei, bărbat după inima Mea, care va face toate voile Mele. 

23 Din urmaşii acestuia i-a adus Dumnezeu lui Israel un Mântuitor, potrivit făgăduinţei, pe lisus. 

24 Încă înaintea venirii Lui, loan propovăduise botezul pocăinţei la tot poporul lui Israel. 

25 lar pe când loan îşi împlinea călătoria8, zicea: Eu nu sunt ce credeţi voi că sunt. Dar iată, vine 
după mine Cel căruia eu nu sunt vrednic să-l dezleg încălțămintea picioarelor! 

26 Bărbaţi fraţi, fii din neamul lui Avraam şi cei dintre voi temători de Dumnezeu, către voi a fost 
trimis cuvântul acestei mântuiri9. 

27 Pentru că cei ce locuiesc în Ierusalim şi mai-marii lor, necunoscându-L şi osândindu-L, au plinit 
glasurile profeților ce se citesc în fiecare sâmbătă. 

28 Şi fără să fi găsit în El nici o vină vrednică de moarte, i-au cerut lui Pilat să-L omoare. 

29 Iar când au săvârşit toate cele scrise despre El, L-au coborât de pe cruce şi L-au pus în mormânt. 
30 Dar Dumnezeu L-a înviat din morți. 

31 Timp de mai multe zile El li s-a arătat celor care împreună cu El s-au suit din Galileea la 
Ierusalim şi care acum sunt martorii Lui către popor. 


32 Şi noi vă binevestim făgăduinţa făcută părinților, 

33 că pe aceasta Dumnezeu ne-a plinit-o nouă, copiii lor, înviindu-L pe lisus; 

8 Literal: alergarea. Spre sfârşitul misiunii sale. 

9 Strategie oratorică, prin care Pavel le acordă Evreilor din diaspora un ascendent moral faţă de cei 
din Ierusalim, cu scopul de a-i capta. 

aşa cum este scris şi în psalmul al doilea: Fiul Meu eşti Tu, Eu astăzi Te-am născut. 

34 Şi că L-a înviat din morţi şi că El nu Se va mai întoarce la stricăciune, a spus-o astfel: Vă voi da 
vouă pe cele sfinte şi vrednice de crezare ale lui David10. 

35 De aceea, şi în alt loc zice: Pe Sfântul Tău nu-L vei lăsa să vadă stricăciune. 

36 Pentru că David, după ce în vremea sa i-a slujit voii lui Dumnezeu, a adormit şi li s-a adăugat 
părinților săi şi a văzut stricăciune; 

37 dar Acela pe Care Dumnezeu L-a înviat n-a văzut stricăciune. 

38 Cunoscut deci să vă fie vouă, bărbaţi fraţi, că prin Acesta vi se vesteşte vouă iertarea păcatelor 
39 şi că-ntru El oricine crede este îndreptăţit de către toate câte n-aţi putut voi să fiți îndreptăţiți în 
legea lui Moise11. 

40 Deci luaţi aminte să nu vină peste voi ceea ce s-a zis în profeţi: 

41 Vedeţi, voi, cei ce dispreţuiţi, şi minunaţi-vă şi pieriţi, că Eu în zilele voastre lucrez un lucru pe 
care nu-l veţi crede dacă vi-l va spune cineva”. 

42 Şi ieşind ei din sinagoga ludeilor, păgânii îi rugau ca aceste cuvinte să li se grăiască lor în 
sâmbăta viitoare. 

43 După ce s-a terminat adunarea, mulţi dintre Iudei şi dintre prozeliții cucernici au mers după 
Pavel şi după 

10 Citat liber din Is 55, 3. Făgăduinţele date de Dumnezeu lui David vor fi transferate urmaşilor lui 
şi se vor plini prin învierea lui lisus Hristos. 

11 A fi (cineva) îndreptățit: a i se oferi elementele prin care el să fie socotit drept înaintea lui 
Dumnezeu; apt pentru mântuire. Termen fundamental în teologia paulină. 

Barnaba, care le vorbeau şi-i îndemnau să stăruie în harul lui Dumnezeu. 

44 lar în sâmbăta următoare, aproape toată cetatea s-a adunat să audă cuvântul lui Dumnezeu. 

45 Dar Iudeii, văzând mulțimile, s-au umplut de invidie şi vorbeau împotriva celor spuse de Pavel, 
încontrându-se şi defăimând. 

46 lar Pavel şi Barnaba le-au zis cu îndrăznire: „Vouă trebuia să vi se grăiască mai întâi cuvântul lui 
Dumnezeu, dar de vreme ce îl lepădaţi şi vă judecaţi pe voi înşivă nevrednici de viaţa veşnică, iată, 
ne îndreptăm către păgâni. 

47 Fiindcă aşa ne-a poruncit nouă Domnul: Te-am pus spre lumină neamurilor12, ca să fii Tu spre 
mântuire până la marginea pământului”. 

48 Iar neamurile, auzind, se bucurau şi slăveau cuvântul lui Dumnezeu; şi câți erau rânduiți spre 
viaţă veşnică 13 au crezut; 

49 iar cuvântul Domnului se răspândea prin tot ţinutul. 

50 Dar Iudeii au întărâtat pe femeile cucernice şi de cinste şi pe fruntaşii cetăţii şi au ridicat 
prigoană împotriva lui Pavel şi a lui Barnaba şi i-au scos din hotarele lor. 

51 Iar ei, scuturându-şi asupra lor praful de pe picioare, au venit la Iconiu; 

12 Grecescul ethne îi desemnează pe neiudei, pe cei netăiaţi împrejur. În funcţie de context, el e 
tradus când prin „păgâni” (vezi versetele 42, 46), când prin „neamuri”, dar însemnând acelaşi lucru. 
Cuvântul are însă şi un înţeles general: limbi, etnii, naţii, popoare, neamuri (ale pământului), ca în 
Mt 25,32. 

13 Cei ale căror nume sunt scrise în „Cartea Vieţii”. Expresie folosită în Noul Testament cu 
înţelesul că viaţa veşnică este un dar al lui Dumnezeu şi se dobândeşte prin lisus Hristos. 

52 şi ucenicii se umpleau de bucurie şi de Duh Sfânt. 

Pavel şi Barnaba propovăduiesc în Iconiu, Listra, Derbe şi se întorc la Antiohia. 

1 Şi a fost că în Iconiu ei au intrat împreună în sinagoga ludeilor şi în aşa fel au vorbit, încât o mare 
mulţime din Iudei şi din Elini au crezut. 

2 Dar Iudeii care n-au crezut au răsculat sufletele păgânilor şi le-au înrăit împotriva fraților. 


3 Aşadar, ei au stat acolo multă vreme, cu îndrăznire grăind întru Domnul, Cel ce pentru cuvântul 
harului Său dădea mărturie făcând semne şi minuni prin mâinile lor. 

4 Şi mulţimea din cetate s-a dezbinat; şi unii ţineau cu Iudeii, iar alţii ţineau cu apostolii. 

5 Iar când păgânii şi Iudeii, împreună cu mai-marii lor, s-au pornit să-i ocărască şi să-i ucidă cu 
pietre, 

6 ei şi-au dat seama şi au fugit în cetăţile Licaoniei, la Listra şi Derbe şi-n ţinutul dimprejur; 

7 şi binevesteau acolo. 

8 Şi în Listra era şezând jos un om neputincios de picioare, fiind olog din pântecele maicii sale şi 
care nu umblase niciodată. 

9 EI îl asculta pe Pavel când vorbea. Iar acesta, cătând spre el şi văzând că are credinţă să fie 
vindecat, 

10 a zis cu glas puternic: „Ridică-te drept pe picioarele tale 
1884 

11 Iar mulțimile, văzând ceea ce făcuse Pavel, şi-au ridicat glasul în limba licaonăl, zicând: „Zeii, 
luând chip de oameni, s-au coborât la noi... 

12 Şi pe Barnaba îl numeau Zeus; iar pe Pavel, Hermes, fiindcă el era purtătorul cuvântului2. 

13 Iar preotul lui Zeus, al cărui templu era în faţa cetăţii, a adus la porţi tauri şi cununi şi împreună 
cu mulțimile voia să le aducă jertfă. 

14 Şi auzind apostolii Barnaba şi Pavel, şi-au rupt veşmintele şi au sărit în mulțime, strigând 

15 şi zicând: „Bărbaţilor, de ce faceţi asta?... Şi noi suntem oameni tot atât de pătimitori ca şi voi3, 
care însă vă binevestim vouă ca de la deşertăciunile acestea să vă întoarceţi către Dumnezeul-cel- 
Viu, Care a făcut cerul şi pământul, marea şi toate cele ce sunt într-însele 

16 şi care-n veacurile trecute a lăsat ca toate neamurile să meargă-n căile lor, 

17 deşi El pe Sine nu s-a lăsat nemărturisit, făcându-vă bine, dându-vă din cer ploi şi timpuri 
roditoare, umplându-vă inimile de hrană şi de bucurie”. 

18 Şi acestea zicând, de-abia au potolit mulțimile să nu le aducă jertfă. 

19 Dar de la Antiohia şi de la Iconiu au venit Iudei care, înduplecând mulțimile, 

1 Limba obişnuită a localnicilor. Altfel, limba oficială era latina, în timp ce cărturarii şi oamenii de 
afaceri foloseau greaca. 

2 Hermes era zeul elocinţei şi purtătorul de cuvânt al zeilor. Mărturie că Pavel impunea prin marele 
său talent oratoric. De notat că localnicii vor fi păstrat în memorie mitul potrivit căruia Zeus şi 
Hermes, sub înfăţişare omenească, i-au vizitat pe Baucis şi Filimon şi le-au răsplătit ospitalitatea. 

3= De aceeaşi natură. 

l-au lovit pe Pavel cu pietre; şi l-au târât afară din cetate, crezând că a murit. 

20 Dar înconjurându-l ucenicii, el s-a sculat şi a intrat în cetate. Şi a doua zi s-a dus cu Barnaba la 
Derbe. 

21 Şi binevestind ei în cetatea aceea şi făcând ucenici mulţi, s-au înapoiat la Listra, la Iconiu şi la 
Antiohia, 

22 întărind sufletele ucenicilor şi îndemnându-i să stăruie în credință, că „prin multe necazuri 
trebuie să intrăm în împărăţia lui Dumnezeu”. 

23 Şi hirotonindu-le preoţi în fiecare Biserică4, rugându-se cu postiri, i-au încredințat Domnului în 
Care crezuseră. 

24 Şi străbătând Pisidia, au venit în Pamfilia. 

25 Şi după ce au grăit cuvântul Domnului în Perga, au coborât la Atalia. 

26 Şi de acolo au mers cu corabia spre Antiohia, de unde fuseseră ei încredinţaţi harului lui 
Dumnezeu spre lucrarea pe care-au împlinit-o. 

27 Şi venind şi adunând Biserica, au vestit câte a făcut Dumnezeu cu ei şi că El le-a deschis 
păgânilor uşa credinţei. 

28 Şi nu puţină vreme au rămas acolo cu ucenicii. 

15 

Sinodul de la Ierusalim. Scrisoarea apostolilor către Biserica din Antiohia. Despărţindu-se de 
Barnaba, Pavel şi-l alătură pe Sila în cea de a doua călătorie misionară. 

4 Din text reiese că: Pavel şi Barnaba au întemeiat Biserici locale; preoţii acestora nu au fost aleşi 
de popor, ci desemnaţi direct de cei doi apostoli şi hirotoniți prin punerea mâinilor (vezi şi Tit 1, 5). 


m? 


Şi el a sărit şi a umblat. 


Grecescul heirotoneo înseamnă a alege pe cineva prin ridicare de mâini (când e vorba de mulţime) 
sau prin punerea mâinilor (când e vorba de un singur oficiant sau de câţiva). 

1 Şi unii, coborându-se din Iudeea, învățau pe fraţi că: „Dacă nu vă tăiaţi împrejur, după predania 
lui Moise, nu vă puteţi mântui”. 

2 Şi după ce nu puţină împotrivire şi gâlceavă au făcut ei asupra lui Pavel şi Barnaba, au rânduit ca 
Pavel şi Barnaba şi alți câţiva dintre ei să se suie la apostolii şi la preoţii din Ierusalim pentru 
această întrebare. 

3 Aşadar, trimişi fiind ei de Biserică, au trecut prin Fenicia şi prin Samaria, istorisind despre 
revenirea păgânilor; şi mare bucurie le făceau tuturor fraţilor. 

4 Şi sosind ei la Ierusalim, au fost primiţi de Biserică şi de apostoli şi de preoţi şi au vestit câte a 
făcut Dumnezeu cu ei. 

5 Dar unii din eresul fariseilor care deveniseră credincioşi s-au ridicat zicând că pe aceia trebuie să-i 
taie-mprejur şi să le poruncească a păzi Legea lui Moise. 

6 Drept aceea, apostolii şi preoţii s-au adunat să cerceteze această pricină. 

7 Şi multă cercetare făcându-se, s-a ridicat Petru şi le-a zis: „Bărbaţi fraţi, voi ştiţi că din primele 
zile Dumnezeu m-a ales între voi, ca prin gura mea să audă neamurile cuvântul Evangheliei şi să 
creadă. 

1 Adunare consemnată în istoria bisericească drept Sinodul Apostolic de la Ierusalim, definitoriu 
pentru modul sobornicesc în care Biserica îşi rezolvă problemele importante. În fond, adunarea 
fusese convocată pentru a discuta şi hotărî asupra viitorului însuşi al Bisericii. În disputa dintre 
iudaizanţi şi liberali, sinodul s-a pronunţat în favoarea celor din urmă, dar într-o formulă foarte 
delicată şi elastică (vezi mai departe). 

8 Şi Dumnezeu, Cel ce cunoaşte inimile, le-a dat mărturie dându-le pe Duhul Sfânt aşa ca şi nouă; 

9 şi curăţindu-le inimile prin credinţă, între ei şi noi n-a făcut nici o deosebire. 

10 Aşadar, de ce-L ispitiți voi acum pe Dumnezeu şi vreţi să puneţi pe grumazul ucenicilor un jug 
pe care nici părinţii noştri şi nici noi n-am fost în stare să-l purtăm? 

11 Credem însă că prin harul Domnului nostru lisus Hristos ne vom mântui în acelaşi chip ca şi ei”. 
12 Şi a tăcut toată mulțimea şi-i asculta pe Barnaba şi pe Pavel, care istoriseau câte semne şi minuni 
a făcut Dumnezeu prin ei între neamuri. 

13 Şi după ce au tăcut ei, a răspuns Iacob, zicând: „Bărbaţi fraţi, ascultaţi-mă!: 

14 Simeon? a istorisit cum Dumnezeu încă de la-nceput S-a îngrijit să ia dintre neamuri un popor 
pentru numele Său. 

15 Şi cu aceasta se potrivesc cuvintele profeților, precum este scris: 

16 După acestea Mă voi întoarce şi din nou voi clădi cortul cel căzut al lui David, şi pe cele 
dărâmate ale lui din nou le voi clădi şi pe el îl voi îndrepta, 

17 ca să-L caute pe Domnul ceilalți oameni şi toate neamurile asupra cărora s-a chemat numele 
Meu, zice Domnul Cel ce a făcut acestea. 

18 Din veac Îi sunt cunoscute lui Dumnezeu toate lucrurile Lui. 

19 De aceea eu socotesc să nu-i tulburăm pe cei ce dintre păgâni se întorc la Dumnezeu, 

2 Altă formă a lui Simon, primul nume al lui Petru. 

20 ci să le scriem să se ferească de întinările idolilor3 şi de desfrâu şi de sugrumate4 şi de sânge. 

21 Căci Moise îşi are din timpuri vechi propovăduitorii săi în toate cetăţile şi este citit în sinagogi în 
fiecare sâmbătă”. 

22 Atunci apostolii şi preoţii, cu toată Biserica, au hotărât să aleagă bărbaţi dintre ei şi să-i trimită în 
Antiohia cu Pavel şi cu Barnaba: pe Iuda, cel numit Barsaba şi pe Sila, bărbaţi cu vază între frați, 

23 prin mâinile lor scriind acestea: „Apostolii şi preoţii şi fraţii, fraților care sunt dintre neamuri în 
Antiohia şi în Siria şi în Cilicia, salutare! 

24 Deoarece am auzit că unii dintre noi, fără să fi avut porunca noastră, au venit şi v-au tulburat cu 
vorbele lor şi v-au răvăşit sufletele, zicând că voi trebuie să vă tăiaţi împrejur şi să păziţi legea, 

25 noi într-un singur gând am hotărât să trimitem la voi bărbaţi aleşi, împreună cu iubiții noştri 
Barnaba şi Pavel, 

26 oameni care şi-au pus viaţa pentru numele Domnului nostru lisus Hristos. 


27 Drept aceea, i-am trimis pe luda şi pe Sila, care prin cuvânt vă vor vesti şi ei aceleaşi lucruri. 

28 Aceasta, pentru că Duhul Sfânt şi noi am hotărât asupră-vă să nu vi se pună nici o altă povară pe 
deasupra celor ce sunt de neapărată trebuinţă: 

29 Să vă feriți de cele jertfite idolilor şi de sânge şi de sugrumate şi de desfrâu; de vă veţi păzi de 
ele, bine veţi face. Fiţi sănătoşi!” 

3 Carnea animalelor jertfite idolilor. 

4 Carne de animale sugrumate. 

30 Fiind ei aşadar cu calea deschisă, au coborât la Antiohia; şi adunând mulțimea, au dat scrisoarea. 
31 Şi citind-o aceia, s-au bucurat de mângâiere5. 

32 Iar Iuda şi Sila, fiind şi ei profeţi, prin multe cuvântări i-au mângâiat pe fraţi şi i-au întărit. 

33 Şi rămânând ei acolo câtăva vreme, cu pace le-au dat fraţii cale deschisă către cei ce i-au trimis. 
34 Dar Sila s-a hotărât să rămână cu ei; şi Iuda a plecat singur la Ierusalim. 

35 lar Pavel şi Barnaba stăteau în Antiohia, împreună cu mulţi alţii, învățând şi binevestind 
cuvântul Domnului. 

36 Şi, după câteva zile, Pavel a zis către Barnaba: „Hai să ne întoarcem şi să cercetăm cum se află 
fraţii noştri în toate cetăţile în care noi am vestit cuvântul Domnului!” 

37 lar Barnaba voia să-l ia cu ei şi pe loan cel numit Marcu, 

38 dar Pavel cerea să nu-l ia cu ei, fiindcă acela încă din Pamfilia se despărțise de dânşii şi nu 
venise alături de ei la lucru. 

39 Deci s-a iscat neînțelegere între ei, aşa încât s-au despărțit unul de altul; şi Barnaba, luându-l pe 
Marcu, a plecat cu corabia la Cipru; 

40 iar Pavel şi l-a ales pe Sila şi a plecat, încredinţat fiind de către fraţi harului Domnului. 

41 Şi străbătea Siria şi Cilicia, întărind Bisericile. 

5 Păgânii respiră uşuraţi că obligativitatea Legii iudaice (circumcizia) a fost eliminată din procedura 
trecerii lor la creştinism. 

Timotei împreună cu Pavel şi Sila. Vedenia lui Pavel asupra unui om din Macedonia. Convertirea 
Lidiei. Pavel şi Sila întemnițați la Filipi. 

1 Şi a sosit la Derbe şi la Listra. Şi iată era acolo un ucenic cu numele Timotei, fiul unei femei iudee 
credincioase, dar al cărui tată era elin, 

2 care avea bune mărturii de la fraţii din Listra şi din Iconiu. 

3 Pavel a voit ca acesta să vină cu el; şi luându-l, l-a tăiat împrejur, din pricina ludeilor care erau în 
acele locuri; că toţi ştiau că tatăl lui era elinl. 

4 Şi când treceau ei prin cetăţi, le învățau să păzească hotărârile rânduite de apostolii şi de preoţii 
din Ierusalim. 

5 Aşadar, Bisericile se întăreau în credinţă şi sporeau cu numărul în fiecare zi. 

6 Şi ei au străbătut Frigia şi ţinutul Galatiei, fiind opriţi de Duhul Sfânt să grăiască în Asia? 
cuvântul. 

7 Când însă au venit în Misia, încercau să meargă în Bitinia, dar Duhul lui lisus nu i-a lăsat. 

8 Şi trecând prin Misia, au coborât la Troa3. 

1 Deşi Pavel nu-i acordă circumciziei nici o valoare, devine concesiv în cazul lui Timotei, pe care 
Iudeii l-ar fi putut învinui de apostazie dacă, născut din mamă evreică, ar fi rămas necircumcis. 
Actul face parte din strategia misionară a Apostolului; Timotei e rânduit să predice printre Evrei, va 
deveni ucenicul apropiat al lui Pavel şi primul episcop al Efesului. 

2 Prin Asia se înţelege doar provincia romană cu acest nume, a cărei capitală era Efesul. Pavel va 
merge acolo ceva mai târziu şi va întemeia una din cele mai puternice Biserici. 

3 Troa, port maritim pe coasta de nord-vest a Asiei Mici, la cca. 15 km de Troia cea veche. 

9 Şi lui Pavel i s-a arătat noaptea o vedenie. Un bărbat macedonean stătea înainte-i şi-l ruga, zicând: 
„Treci în Macedonia şi ajută-ne!” 

10 Şi de cum a văzut el această vedenie, noi4 am căutat să plecăm îndată în Macedonia, înțelegând 
că Dumnezeu ne cheamă să le binevestim. 

11 Pornind noi deci de la Troa, am mers de-a dreptul la Samotracia, iar a doua zi la Neapoli5, 

12 şi de acolo la Filipi, care este cea dintâi cetate a acestei părți a Macedoniei, şi colonie6. Iar în 


această cetate am rămas câteva zile. 

13 Şi în ziua sâmbetei am ieşit în afara porţii, lângă râu, unde am presupus că se fac rugăciuni”; şi, 
şezând, le grăiam femeilor care se adunaseră. 

14 Şi o femeie cu numele Lidia, vânzătoare de porfiră din cetatea Tiatirelor, cinstitoare de 
Dumnezeu, asculta. Acesteia Dumnezeu i-a deschis inima să ia aminte la cele grăite de Pavel. 

15 Iar după ce s-a botezat, şi ea şi casa ei, ne-a rugat, zicând: „Dacă voi m-aţi socotit că-l sunt 
credincioasă Domnului, intraţi în casa mea şi rămâneţi”. ŞI ne-a silit. 

4 Aici (16, 10-17) autorul schimbă brusc registrul istorisirii, implicându-se în persoana întâi plural, 
ca participant la evenimente, aşa cum o va mai face în 20, 5; 21, 17; 27, 1; 28, 16. ca fost însoțitor 
al lui Pavel, Luca îşi va fi folosit, desigur, însemnările sale de drum, uneori transcrise direct. 

5 Neapolis, oraş din sudul Macedoniei, pe locul căruia se află astăzi Kavalla. 

6 Colonie romană, Filipi era un oraş latinizat, a cărui administrație o imita pe aceea a capitalei 
imperiului. 

7 Evreii din Filipi nu aveau sinagogă în cetate, ci se rugau afară, lângă apă, unde-şi făceau şi 
spălările rituale. 

16 Şi a fost că-n timp ce ne duceam la rugăciune, ne-a întâmpinat o slujnică tânără care avea duh 
pitonicesc8 şi care le aducea stăpânilor ei mult câştig prin ghicit. 

17 Aceasta, ţinându-se după Pavel şi după noi, striga, zicând: „Aceşti oameni sunt robi ai 
Dumnezeului-Celui-preaînalt, care vă vestesc vouă calea mântuirii...”. 

18 Şi pe aceasta a făcut-o timp de multe zile. Iar Pavel, supărându-se, s-a întors şi i-a zis duhului: 
„În numele lui lisus Hristos îţi poruncesc să ieşi din ea!” Şi chiar în ceasul acela a ieşit. 

19 Şi stăpânii ei, văzând că li s-a dus nădejdea câştigului, au pus mâna pe Pavel şi pe Sila şi i-au 
târât în piaţă înaintea dregătorilor. 

20 Şi ducându-i la judecători, au zis: „Aceşti oameni, care sunt iudei, ne tulbură cetatea 

21 şi vestesc obiceiuri pe care nouă, romani fiind, nu ne este îngăduit să le primim şi nici să le 
facem”9. 

22 Şi împotriva lor s-a ridicat şi mulțimea. Şi judecătorii, rupându-le hainele, au poruncit să-i bată 
cu vergi. 

23 Şi după ce le-au dat multe lovituri, i-au aruncat în temniță, poruncindu-i temnicerului să-i 
păzească cu grijă. 

24 Acesta, primind o asemenea poruncă, i-a vârât în temnița cea mai dinlăuntru şi le-a strâns 
picioarele-n butuci. 

8= Facultatea de a ghici. „Duh pitonicesc”, de la şarpele Python şi preoteasa-prezicătoare Pythia din 
oracolul de la Delfi, patronat de Apollo. 

9 Evreii erau liberi să-şi practice propria lor religie, dar nu aveau voie să-i convertească pe Romani. 
Evident, acuzatorii nu fac nici o deosebire între Iudei şi creştini. 

25 Dar spre miezul nopţii, Pavel şi Sila se rugau şi-I cântau laude lui Dumnezeu; iar cei înlănţuiți îi 
ascultau. 

26 Şi deodată s-a făcut cutremur mare, încât temeliile temniţei s-au zguduit şi îndată toate uşile s-au 
deschis şi legăturile tuturor s-au dezlegat. 

27 Şi când s-a deşteptat temnicerul şi a văzut uşile temniţei deschise, şi-a scos sabia şi voia să se 
omoare, crezând că cei legaţi au fugit. 

28 Dar Pavel a strigat cu glas mare, zicând: „Să nu-ţi faci nici un rău, că toți suntem aici!” 

29 Iar acela a cerut lumină şi s-a repezit înlăuntru şi, tremurând, a căzut în faţa lui Pavel şi a lui 
Sila; 

30 şi, scoțându-i afară, le-a zis: „Domnilor, ce trebuie să fac eu ca să mă mântuiesc?” 

31 Iar ei au zis: „Crede în Domnul lisus şi te vei mântui, tu şi casa ta”. 

32 Şi i-au grăit cuvântul Domnului, şi tuturor celor din casa lui. 

33 Şi luându-i într-acel ceas al nopţii, le-a spălat rănile şi s-a botezat îndată, el şi toți ai lui. 

34 Apoi i-a dus în casă şi a pus masa şi s-a veselit cu toată casa, pentru aceea că au crezut în 
Dumnezeu. 

35 Şi dacă s-a făcut ziuă, judecătorii i-au trimis pe lictoril0, zicând: „Dă drumul oamenilor 
acelora!” 


36 Iar temnicerul i-a spus lui Pavel aceste cuvinte, cum că judecătorii au trimis să fie lăsaţi liberi; 
„acum deci ieşiţi şi mergeţi în pace”. 

10 Literal: purtători de vergi. Poliţişti romani care, mai ales la paradă, purtau câte o secure cu coada 
îmbrăcată într-un buchet de nuiele. 

37 Dar Pavel a zis către ei: „După ce că fără judecată ne-au bătut în piaţă, pe noi, care suntem 
cetăţeni romanil 1, şi ne-au aruncat în temniţă, acum ne scot afară pe ascuns? Ei bine, nu!, ci să vină 
ei înşişi să ne scoată!” 

38 Şi lictorii le-au spus judecătorilor aceste cuvinte. Şi auzind că sunt cetăţeni romani, judecătorii s- 
au temut. 

39 Şi venind acolo, i-au liniştit; şi scoţându-i afară, îi rugau să plece din cetate. 

40 Iar ei, după ce-au ieşit din temniţă, s-au dus la casa Lidiei; şi dacă i-au văzut pe fraţi, i-au liniştit 
şi au plecat. 

17 

Tulburarea din Tesalonic. Pavel în Bereea şi Atena; cuvântarea din Areopag. 

1 Şi după ce au trecut prin Amfipoli şi Apolonia, au venit la Tesalonic 1, unde era o sinagogă a 
Iudeilor. 

2 Şi după obiceiul său, Pavel a intrat la ei şi în trei sâmbete le-a grăit din Scripturi, 

3 tâlcuindu-le şi arătând că: „Hristos trebuia să pătimească şi să învie din morţi”, şi că: „Acesta, 
Iisus pe Care vi-l vestesc eu, El este Hristosul”. 

11 Născut în Cilicia, Pavel avea calitatea de cetăţean roman. Or, cetăţenii Romei nu puteau primi 
pedepse dezonorante cum erau, de pildă, bătaia sau crucificarea. E motivul pentru care Pavel îşi va 
da viaţa nu prin răstignire, ca Petru, ci prin decapitare. 

1 Actualul Salonic. Capitala provinciei romane Macedonia. Oraş înfloritor, port maritim şi centru 
comercial; avea o populaţie numeroasă şi amestecată, inclusiv o importantă comunitate evreiască. 

4 Şi unii dintre ei au crezut şi au trecut de partea lui Pavel şi a lui Sila, şi mare mulţime de Elini 
evlavioşi? şi nu puţine dintre femeile de frunte. 

5 Dar Iudeii, umplându-se de invidie şi luând cu ei câţiva oameni răi din cei de rând, au adunat 
gloată şi tulburau cetatea; şi ducându-se la casa lui Iason, căutau să-i scoată afară înaintea 
poporului. 

6 Dar, negăsindu-i, au târât pe Iason şi pe câţiva fraţi la mai-marii cetăţii, strigând că aceia care au 
întors toată lumea pe dos au venit şi aici 

7 şi Iason i-a primit la el; şi ei toţi lucrează împotriva poruncilor cezarului, spunând că este un alt 
împărat, lisus... 

8 Şi au tulburat mulţimea şi pe maimarii cetăţii care au auzit acestea. 

9 Şi numai după ce au luat chezăşie de la Iason şi de la ceilalți, le-au dat drumul3. 

10 Iar fraţii de-ndată i-au trimis noaptea la Bereea pe Pavel şi pe Sila; care, ajungând acolo, au intrat 
în sinagoga ludeilor. 

11 Dar aceştia erau mai buni la suflet decât cei din Tesalonic; ei au primit cuvântul cu toată osârdia, 
zilnic cercetând Scripturile, dacă ele sunt aşa. 

12 Şi au crezut mulţi dintre ei şi dintre femeile de cinste ale Elinilor şi nu puţini dintre bărbați. 

13 Dar când Iudeii din Tesalonic au aflat de cuvântul lui Dumnezeu că a fost vestit de Pavel şi în 
Bereea, au 

2Biserica din Tesalonic, întemeiată de Pavel, va fi alcătuită în marea ei majoritate din păgâni 
convertiți (vezi 1 Tes 1,9). 

3 I-au eliberat pe cauţiune. 

venit şi acolo, întărâtând şi tulburând mulțimile. 

14 Şi atunci l-au trimis fraţii de-ndată pe Pavel să plece spre mare; iar Sila şi Timotei au rămas 
acolo. 

15 Iar cei ce-l însoțeau pe Pavel l-au dus până la Atena; şi luând ei poruncă pentru Sila şi Timotei ca 
aceştia să vină la el cât mai curând, au plecat. 

16 Iar în Atena, în timp ce Pavel îi aştepta, duhul i s-a aprins de mânie văzând că cetatea e plină de 
idoli. 


17 Ca urmare, se lua la-ntrebări cu Iudeii şi cu cei credincioşi în sinagogă, şi zilnic în piaţă cu cei ce 
se întâmplau să fie de faţă4. 

18 Iar unii dintre filosofii epicurei şi stoici$ se luau la vorbă cu el. Şi unii ziceau: „Oare ce vrea să 
ne spună acest semănător de cuvinte?...”. Iar alții: „Se pare că e vestitor de zeități străine...” pentru 
că el ÎI binevestea pe Iisus şi Învierea6. 

19 Şi l-au luat cu ei şi l-au dus în Areopag7, zicând: „Putem să cunoaştem ce este această nouă 
învățătură grăită de tine?; 

20 că lucruri străine-i aduci tu auzului nostru. Vrem să ştim aşadar ce-ar fi să fie acestea...”. 

4 Pavel se adaptează cu repeziciune la mediul cultural grecesc şi adoptă maniera socratică de a-şi 
aborda interlocutorii pe stradă şi-n pieţele publice. 

5 Adepţi ai celor două importante curente filosofice ale vremii, cu morală diferită: epicureii cultivau 
plăcerile vieţii, în timp ce stoicii practicau austeritatea. 

6 Reiese că atenienii înțelegeau Învierea (predicată de Pavel) tot ca pe o divinitate. 

7= Amfiteatru pentru judecăţi sau dezbateri publice, situat pe colina cu acelaşi nume, nu departe de 
Acropole. 

21 Fiindcă toţi atenienii şi străinii care locuiau acolo nu-şi petreceau timpul decât spunând sau 
auzind ce e mai nou. 

22 Şi Pavel, stând ridicat în mijlocul Areopagului, a zis: „Bărbaţi atenieni, văd că-ntru toate sunteți 
foarte evlavioşi; 

23 căci străbătând cetatea voastră şi privind la locurile voastre de-nchinare, am dat şi de un altar pe 
care era scris: «Dumnezeului Necunoscub»8. Ei bine, Cel pe Care voi ÎI cinstiţi fără să-l cunoaşteţi, 
pe Acela vi-L vestesc eu vouă. 

24 Dumnezeu, Cel ce a făcut lumea şi toate cele ce sunt într-însa, fiind El Domnul cerului şi al 
pământului, nu locuieşte în temple făcute de mâini, 

25 nici nu este slujit de mâini omeneşti, ca şi cum ar avea nevoie de ceva, de vreme ce El le dă 
tuturor viaţă şi suflare şi totul, 

26 şi dintr-un sânge9 a făcut tot neamul oamenilor, ca să locuiască pe toată faţa pământului, 
aşezându-le vremile cele de mai-nainte rânduite şi hotarele locuirii lor10, 

27 pentru ca să-L caute pe Dumnezeu, doar L-or pipăil | şi L-or găsi, deşi El nu e departe de fiecare 
din noi. 

8 Altar prin care atenienii sperau să nu-şi atragă mânia unui zeu pe care ei uitaseră să-l cinstească 
nominal; altar la care puteau să apeleze cei ce nu ştiau sau nu se hotărau cărui zeu să i se închine. 
Genial punct de plecare pentru cuvântarea lui Pavel. 

9 Dintr-un singur om, Adam, sau dintr-o singură seminţie primară. 

10= Durata vieţii şi locul de trai. Textul se poate referi, deopotrivă, la oameni ca indivizi sau la 
neamurile pământului. 

11 De-a lungul veacurilor de ignoranță, lipsiţi de Revelaţie, oamenii încercau să-L afle pe 
Dumnezeu pe dibuite, aşa cum pipăi prin întuneric. 

28 că noi în El vieţuim şi ne mişcăm şi suntem, aşa cum au spus unii dintre poeţii voştri: «Că neam 
al Lui suntem şi noi»12. 

29 Aşadar, fiind noi neamul lui Dumnezeu, nu trebuie să socotim că dumnezeirea este asemenea 
aurului sau argintului sau pietrei, cioplite de meşteşugul şi plăsmuirea omului 13 -. 

30 Dar Dumnezeu, trecând cu vederea vremile neştiinţei, le vesteşte acum oamenilor ca toţi, de 
pretutindeni, să se pocăiască, 

31 pentru că a hotărât o zi când întru dreptate va să judece lumea prin Bărbatul pe Care El L-a 
rânduit, tuturor dându-le încredere prin aceea că L-a înviat din morţi 14”... 

32 Şi auzind ei despre învierea morților, unii l-au luat în râs, iar alţii au zis: „Despre asta te-om 
asculta şi altă dată...15”. 

33 Aşa că Pavel a plecat din mijlocul lor. 

34 Dar unii bărbaţi i s-au alăturat şi au crezut, între care şi Dionisie Areopagitul16 şi o femeie cu 
numele Damaris şi alţii împreună cu ei. 

12 Citat din Aratus, poet originar din Cilicia (sec. II î. H.). 

13 Aici se închide paranteza deschisă la începutul versetului 28. 


14 Învierea lui Iisus e garanţia credinţei noastre în Judecata de Apoi şi în dreptatea ei. 

15 Pentru atenieni, ideea însăşi de înviere a morţilor e o absurditate care nu merită măcar o discuţie. 
16 Sub acest nume e cunoscut şi celebrul scriitor bisericesc din secolul V, autorul unor importante 
opere de mistică creştină. Discuţiile asupra identităţii lui rămân încă deschise. 

Pavel în Corint. Acvila şi Priscila. Pavel se întoarce la Antiohia. A treia călătorie misionară a lui 
Pavel. Apollo predică în Efes. 

1 După aceea Pavel a plecat din Atena şi a venit în Corint]. 

2 Şi găsind pe un iudeu cu numele Acvila, de neam din Pont, venit de curând din Italia, şi pe 
Priscila, femeia lui pentru că poruncise Claudiu ca toţi Iudeii să plece din Roma? -, a venit la ei. 

3 Şi pentru că erau de aceeaşi meserie, a rămas la ei şi lucrau; că erau de meserie făcători de 
corturi3. 

4 şi-n fiecare sâmbătă se lua la-ntrebări în sinagogă şi aducea la credinţă Iudei şi Elini. 

5 lar când Sila şi Timotei au venit din Macedonia, Pavel era-ntru totul robit cuvântului, 
mărturisindu-le Iudeilor că lisus este Hristosul. 

6 Şi dacă ei au stat împotrivă şi-l defăimau, el le-a zis scuturându-şi hainele: „Sângele vostru asupra 
capului vostru! Eu sunt curat. De acum înainte mă voi duce la păgâni!” 

7 Şi mutându-se de acolo, a venit în casa unuia cu numele lustus4, cinstitor 

1 Capitala provinciei Ahaia; oraş mare, romanizat, dar şi cosmopolit, faimos prin libertinajul 
moravurilor. 

2 Istoricul Suetoniu consemnează edictul împăratului Claudiu, din jurul anului 49 sau 50, pentru 
expulzarea Evreilor din Roma. Cei doi erau deja creştini. 

3 Nu ştim când învățase Pavel această meserie; probabil, de la părinţii săi din Tars. Semnificativ e 
faptul că Apostolul, deşi ar fi fost îndreptăţit la întreţinere din partea ucenicilor, a preferat să se 
hrănească din lucrul mâinilor sale, fapt subliniat în câteva din epistolele lui (vezi şi mai Jos,20, 34). 
4 În unele variante greceşti, Titus Iustus. 

de Dumnezeu, a cărui casă era alături de sinagogă. 

8 Dar Crispus, mai-marele sinagogii, a crezut în Domnul, împreună cu toată casa sa; şi mulţi dintre 
Corinteni, auzind$, credeau şi se botezau. 

9 Şi Domnul i-a zis lui Pavel noaptea-n vedenie: „Nu te teme, ci vorbeşte şi nu tăcea, 

10 pentru că Eu cu tine sunt şi nimeni nu va pune mâna pe tine să-ţi facă rău. Că mult popor am Eu 
în cetatea aceasta”. 

11 Şi a stat în Corint un an şi şase luni, învățând între ei cuvântul lui Dumnezeu. 

12 Dar pe când Galion6 era proconsulul Ahaiei, Iudeii s-au ridicat toți într-un cuget împotriva lui 
Pavel şi l-au adus la tribunal, 

13 zicând că el împotriva legii îi înduplecă pe oameni să-L cinstească pe Dumnezeu. 

14 Şi când Pavel era să deschidă gura, Galion a zis către Iudei: „Dacă ar fi vorba de vreo nedreptate 
sau vreo faptă rea, o, ludeilor, v-aş asculta cum se cuvine; 

15 dar dacă sunt la voi întrebări asupra cuvântului şi a numelor şi despre legea voastră, vedeţi-vă 
voi înşivă de ele. Judecător peste acestea eu nu vreau să fiu”. 

16 Şi i-a izgonit din tribunal. 

17 Dar Elinii au pus mâna toți pe Sostene, mai-marele sinagogii, şi-l băteau în faţa tribunalului. 
Galion însă nu lua în seamă nimic din acestea. 

5= Ascultându-l pe Pavel. 

6 Galion era fratele filosofului Seneca. O inscripţie de la Delfi îl atestă ca proconsul al Ahaiei în 
anii 51 şi 52. 

18 Iar Pavel, după ce a stat încă multe zile, şi-a luat rămas-bun de la frați şi a plecat cu corabia în 
Siria, împreună cu Priscila şi cu Acvila, după ce şi-a tuns capul la Chenhreea7, căci făcuse o 
făgăduinţăe. 

19 Şi au sosit la Efes şi i-a lăsat acolo. Dar el, intrând în sinagogă, se lua la-ntrebări cu Iudeii. 

20 Şi când ei l-au rugat să rămână la dânşii mai multă vreme, el n-a vrut; 

21 ci, despărțindu-se de ei, a zis: „Trebuie negreşit ca sărbătoarea care vine s-o fac la Ierusalim; dar, 
cu voia Domnului, mă voi întoarce iarăşi la voi”. Şi a plecat din Efes; 


22 şi dându-se jos la Cezareea9, s-a suit şi a salutat Biserica 10; şi s-a coborât la Antiohia. 

23 Şi după ce a stat acolo câtva timp, a plecat şi a străbătut pe rând ţinutul Galatiei şi Frigia, 
întărind pe toţi ucenicii. 

24 A sosit însă la Efes un iudeu cu numele Apollo, alexandrin de neam, bărbat iscusit la cuvânt, şi 
puternic în Scripturi] ]. 

7 Portul răsăritean al Corintului. 

8 Vot de nazireu, al cărui ritual implica tăierea părului. Nazireatul era o făgăduinţă voluntară şi 
temporară prin care insul (bărbat sau femeie) se obliga să ducă o viaţă austeră, ceva în felul 
monahismului de mai târziu (vezi Nm 6). Votul lui Pavel e atestat şi în FA 21, 24. 

9 Debarcând în portul cel mai apropiat de Ierusalim. 

10 Evident, Biserica din Ierusalim. S-a notat că oridecâteori Ierusalimul e menţionat în Noul 
Testament din perspectiva unei călătorii, sfinţii autori folosesc verbele „a se sui la...” sau „a se 
cobori de la...”; aceasta, în dublu înţeles: geografic (era mai înalt decât celelalte aşezări) şi spiritual 
(era locul jertfei şi învierii lui lisus Hristos). 

11 Apollo va deveni un personaj cu mare influenţă printre creştinii din Corint (vezi 1 Co 1, 12, 3,4- 
9, 21-23). Având şcoala alexandrină, e de presupus că era versat mai ales în interpretarea alegorică 
a Sfintelor Scripturi, şcoală pe care o vor dezvolta mai târziu Panten, Clement şi Origen. 

25 El era şcolit în Calea Domnului; şi fierbând cu duhul, grăia şi drept învăţa cele despre Iisus, deşi 
cunoştea numai botezul lui loan. 

26 Şi el a început să vorbească cu-ndrăznire în sinagogă. Dar Priscila şi Acvila, auzindu-l, l-au luat 
cu ei şi i-au arătat mai cu de-amănuntul Calea lui Dumnezeu. 

27 Şi vrând el să treacă în Ahaia, fraţii l-au încurajat şi le-au scris ucenicilor să-l primească. Şi dacă 
a sosit 12, de mare ajutor le-a fost celor ce crezuseră prin har13. 

28 Căci cu tărie şi-n faţa tuturor îi înfrunta pe Iudei, dovedind din Scripturi că lisus este Hristos. 

Pavel în Efes. Fiii lui Sceva. Răscoala stârnită de argintarul Dimitrie. 

1l şi-n timp ce Apollo era în Corint, Pavel, după ce a străbătut părţile de sus, a venit la Efesl. Şi 
găsind câţiva ucenici, 

2 a zis către ei: „Primit-aţi voi Duhul Sfânt când aţi crezut?” Iar ei i-au zis: 

12 În Corint, capitala Ahaiei. 

13 Cei ce au dobândit credinţa prin har au nevoie să şi-o consolideze prin învăţătură; este exact ceea 
ce le oferă Apollo. 

1 Centru religios, politic şi cultural al imperiului roman, celebru prin cultul zeiţei Artemis (Diana), 
al cărei templu se număra printre cele şapte minuni ale lumii antice. Versiunea de față optează 
pentru numele latinesc al zeiţei, intrat în circuitul culturii europene. 

„Dar noi nici măcar n-am auzit că este Duh Sfânt...”2. 

3 Şi el a zis: „Atunci, în ce v-aţi botezat?” Ei au zis: „În botezul lui Ioan”. 

4 lar Pavel a zis: „loan a botezat cu botezul pocăinţei, spunându-i poporului să creadă în Cel ce 
avea să vină după el, adică în lisus Hristos”. 

5 Şi dacă ei au auzit, s-au botezat în numele Domnului lisus. 

6 Şi punându-și Pavel mâinile peste ei, Duhul Sfânt a venit asupra lor şi vorbeau în limbi şi 
profetizau3. 

7 Şi erau de toţi ca la doisprezece bărbaţi. 

8 Şi el, intrând în sinagogă, a vorbit cu-ndrăznire timp de trei luni, luându-se cu ei la-ntrebări şi 
încredințându-i despre împărăţia lui Dumnezeu. 

9 Dar fiindcă unii erau împietriţi şi nu se înduplecau, bârfind Calea Domnului înaintea mulțimii, 
Pavel s-a despărțit de ei şi i-a luat deoparte pe ucenici şi vorbea zilnic în şcoala lui Tiranus4. 

10 Şi aceasta a ţinut vreme de doi ani, aşa încât toţi cei ce locuiau în Asia, şi Iudei şi Elini, au auzit 
cuvântul Domnului. 

11 Şi Dumnezeu făcea prin mâinile lui Pavel minuni puţin obişnuite, 

12 până acolo încât basmale sau şorțuri de pe trupul său erau aduse peste cei 

2 Ignoranţa acestor ucenici nu se referă la existenţa în sine a Sfântului Duh, pe care vor fi cunoscut- 
o din Vechiul Testament, ci la lucrarea Lui în Biserică. 


3 Li se dăruise harisma glosolaliei (capacitatea de a vorbi în limbi străine). Pentru harisma profeţiei 
vezi nota de la 11,27. 

4 Tiranus, profesor de retorică în Efes, care avea o şcoală publică. Unele manuscrise vechi 
precizează că Pavel îşi ţinea cursul între orele 11-16 (când localul nu era folosit din cauza 
zăpuşelii). 

bolnavi şi bolile se îndepărtau de ei, iar duhurile cele rele ieşeau dintr-înşii. 

13 Şi unii dintre Iudeii care umblau din loc în loc scoțând demoni$ au început ca peste cei ce aveau 
duhuri rele să cheme numele Domnului lisus, zicând: „Vă jur pe lisus pe care-L propovăduieşte 
Pavel!...”6. 

14 lar cei ce făceau aceasta erau cei şapte fii ai lui Sceva, arhiereu iudeu. 

15 Şi răspunzând duhul cel rău, le-a zis: „Pe Iisus îl cunosc, şi pe Pavel îl ştiu, dar voi cine 
sunteţi?...”. 

16 Şi sărind asupra lor omul în care era duhul cel rău, i-a biruit şi într-atâta i-a copleşit, încât ei au 
fugit goi şi răniţi din casa aceea. 

17 Şi acest lucru s-a făcut cunoscut tuturor Iudeilor şi Elinilor care locuiau în Efes; şi frică a căzut 
peste ei toţi şi se mărea numele Domnului lisus. 

18 Şi mulți dintre cei ce crezuseră veneau să se mărturisească şi să-şi spună faptele. 

19 Iar mulți dintre cei ce făcuseră vrăjitorie şi-au adus cărţile şi le ardeau în faţa tuturor. Şi le-au 
socotit preţul şi au găsit cincizeci de mii de arginţi?. 

20 Astfel creştea cu putere cuvântul Domnului şi se întărea. 

21 Şi după ce s-au săvârşit acestea, Pavel şi-a pus în gând să treacă prin Macedonia şi prin Ahaia şi 
să se ducă la 

5 Exorcişti itineranți. 

6 Izvoarele iudaice şi păgâne atestă că o seamă de exorcişti necreştini invocau numele Domnului 
lisus Hristos asupra celor posedaţi de demoni; evident, nu în virtutea credinţei, ci ca pe o formulă 
magică. O astfel de practică începuse încă din vremea lui lisus: vezi Mc 9, 38-39. 

7 Efesul era atât de faimos prin practica magiei, încât cărţile de acest fel erau numite deseori „scrieri 
efesene”. 

Ierusalim, zicând că: „După ce voi fi acolo, trebuie să văd şi Roma”. 

22 Şi trimițând în Macedonia pe doi din cei ce-l slujeau, pe Timotei şi pe Erast, el a rămas o vreme 
în Asia. 

23 Şi în vremea aceea nu mică tulburare s-a făcut cu privire la Calea Domnului. 

24 Că un argintar cu numele Dimitrie, care făcea în argint temple mici ale Dianei8 şi nu puţin de 
lucru le aducea meşterilor săi, 

25 i-a adunat pe ei şi pe cei ce lucrau unele ca acestea şi le-a zis: „Bărbaţilor, voi ştiţi că din această 
lucrare ne este câştigul. 

26 Şi voi vedeţi şi auziţi că nu numai în Efes, ci aproape în toată Asia, acest Pavel a-nduplecat şi a- 
ntors multă mulţime, zicând că cei făcuţi de mâini nu sunt dumnezei. 

27 Astfel că nu numai meseria noastră este în primejdie să ajungă fără trecere, dar şi templul marii 
zeițe Diana să fie socotit o nimica-toată şi nimicită să-i fie şi ei măreţia, a celei pe care toată Asia şi 
toată lumea o cinsteşte...”. 

28 Şi auzind ei şi umplându-se de mânie, strigau, zicând: „Mare este Diana Efesenilor!” 

29 Şi toată cetatea s-a umplut de tulburare şi au pornit într-un cuget la teatru, târându-i cu ei şi pe 
macedonenii Gaiu şi Aristarh, însoțitorii lui Pavel. 

30 Iar Pavel voia să intre în mijlocul poporului, dar ucenicii nu l-au lăsat; 

31 de asemenea, şi unii dintre dregătorii Asiei, care îi erau prieteni, au trimis la el şi-l rugau să nu se 
ducă la teatru. 

8= Statuete ale zeiţei şi replici în miniatură ale templului. 

32 Deci unii strigau una, alții strigau alta, că adunarea era învălmăşită şi cei mai mulţi nu ştiau 
pentru ce s-au adunat acolo. 

33 lar unii din mulţime l-au scos la iveală pe Alexandru, pe care Iudeii îl împinseseră înainte. lar 
Alexandru făcea semn cu mâna şi voia să se apere înaintea poporului; 


34 dar ei, de-ndată ce au cunoscut că e iudeu, toţi într-un glas au strigat aproape două ceasuri: 
„Mare este Diana Efesenilor!...”. 

35 Iar secretarul9, potolind mulțimea, a zis: „Bărbaţi efeseni! Cine Oare-ntre oameni este acela care 
să nu ştie că cetatea Efesenilor este păzitoarea templului Dianei celei mari şi a statuii ei celei căzute 
din cer? 

36 Aşadar, fiind acestea mai presus de orice îndoială, trebuie să vă liniștiți şi să nu faceţi nimic 
nesăbuit. 

37 Că aţi adus pe bărbaţii aceştia, care nu sunt nici furi de cele sfinte şi nici n-o defaimă pe zeiţa 
voastră. 

38 Deci dacă Dimitrie şi meşterii cei împreună cu el au vreo plângere împotriva cuiva, zile de 
judecată se ţin, sunt şi proconsuli; pârască-se unii pe alţii!; 

39 iar dacă urmăriţi altceva, se va dezlega în adunarea cea legiuită, 

40 că-n primejdie suntem, ca pentru ziua de astăzi să fim învinuiți de răscoală, nefiind nici o pricină 
prin care noi vom putea să dăm o lămurire despre vălmăşagul acesta”. 

41 Şi pe acestea zicându-le, a eliberat adunarea. 

9= Moderatorul; cel ce conduce discuţiile într-o adunare. 

Pavel călătoreşte din nou prin Macedonia şi Grecia; îl învie pe Eutihie din Troa; de la Troa la Milet; 
îşi ia rămas-bun de la Biserica Efesului. 

1 lar după ce a încetat zarva, Pavel şi-a chemat ucenicii şi le-a dat sfaturi; şi după ce şi-a luat rămas- 
bun, a ieşit să meargă în Macedonia. 

2 Şi străbătând acele părți şi dându-le sfaturi cu-ndelungate cuvinte, a sosit în Grecia. 

3 Şi a stat acolo trei luni. Dar când era să plece în Sirial, Iudeii au uneltit împotriva lui, şi atunci El 
s-a hotărât să se întoarcă prin Macedonia. 

4 Şi au mers împreună cu el, până în Asia, Sopatru, fiul lui Pirus din Bereea2, Aristarh şi Secundus 
din Tesalonic şi Gaiu din Derbe şi Timotei; iar din Asia, Tihic şi Trofim. 

5 Aceştia au plecat înainte şi ne-au aşteptat în Troa. 

6 Iar noi, după zilele Azimelor, am pornit cu corabia de la Filipi şi în cinci zile am sosit la ei, în 
Troa, unde am rămas şapte zile. 

7 Iar în ziua cea dintâi a săptămânii, când noi ne-am adunat să frângem pâinea3, Pavel, care avea să 
plece a doua 

1 Din FA 19, 21 şi Rm 15, 25-26 ştim că Pavel se pregătea să plece la Ierusalim pentru a duce acolo 
ajutoarele colectate din Macedonia şi Ahaia. 

2 Sopatru: a nu fi confundat cu Sosipatru de la Rm 16, 21. 

3 Euharistia duminicală (în prima zi a săptămânii iudaice) devenise o practică obişnuită a 
comunităților creştine. Din context înţelegem că membrii comunității s-au adunat sâmbătă seara 
(când începea de fapt ziua de sărbătoare), iar „frângerea pâinii” a avut loc după miezul nopţii. (De 
observat că Luca şi-a reluat povestirea la persoana întâi plural vezi nota de la 16, 10). 

zi, a stat cu ei de vorbă şi şi-a prelungit cuvântul până la miezul nopții. 

8 Iar în odaia de sus, unde eram adunaţi, erau multe făclii aprinse. 

9 Dar un tânăr cu numele Eutihie şedea la fereastră şi a fost prins de somn în timp ce Pavel vorbea 
îndelung; şi, doborât de somn, a căzut jos de la catul al treilea; şi l-au ridicat mort. 

10 Dar Pavel s-a coborât şi s-a aplecat peste el şi l-a luat în braţe şi a zis: „Nu vă tulburaţi, căci 
sufletul său este în el”. 

11 Şi dacă s-a suit şi a frânt pâinea şi a mâncat, a vorbit cu ei mult, până-n zori; şi aşa a plecat. 

12 lar pe tânăr l-au adus viu, şi nu puţin s-au mângâiat. 

13 Dar noi, venind înainte la corabie, am plutit spre Assos, ca să-l luăm de acolo pe Pavel; că el 
voind să meargă pe Jos4, rânduise astfel. 

14 Şi dacă ne-a întâlnit la Assos, l-am urcat cu noi şi am venit la Mitilene. 

15 Şi de acolo, mergând cu corabia, am sosit a doua zi în faţa insulei Hios. Iar în ziua următoare am 
ajuns în Samos; şi după ce am rămas la Troghilion, a doua zi am venit la Milet. 

16 Căci Pavel hotărâse să treacă cu corabia pe lângă Efes, ca să nu 1 se întâmple să întârzie în Asia; 
pentru că el se grăbea ca de ziua Cincizecimii, de i-ar fi cu putinţă, să fie la Ierusalim. 


17 Şi trimițând din Milet la Efes, i-a adunat la el pe preoţii Bisericii. 

4 Aproximativ 40 km, distanţă pe care Pavel hotărâse s-o parcurgă cu picioarele, probabil singur. 

18 Şi dacă au venit la el, le-a zis: „Voi ştiţi cum m-am purtat eu cu voi în toată vremea, din ziua cea 
dintâi când am venit în Asia, 

19 slujind Domnului cu toată smerenia şi cu multe lacrimi şi încercări care mi s-au întâmplat prin 
uneltirile ludeilor, 

20 şi cum nu m-am ferit ca pe toate cele folositoare să vi le vestesc şi să vă învăţ înaintea poporului 
ŞI prin case, 

21 mărturisindu-le şi ludeilor şi Elinilor pocăinţa spre Dumnezeu şi credinţa în Domnul nostru lisus 
Hristos. 

22 lar acum iată că, legat fiind cu Duhul5, merg la Ierusalim fără să ştiu cele ce mi se vor întâmpla 
acolo, 

23 în afară doar că Duhul Sfânt îmi mărturiseşte prin cetăţi spunându-mi că lanţuri şi necazuri mă 
aşteaptă. 

24 Dar nimic nu iau în seamă şi preț nu pun pe viaţa mea, fără numai să-mi împlinesc călătoria şi 
slujba pe care am primit-o de la Domnul lisus, aceea de a mărturisi Evanghelia harului lui 
Dumnezeu. 

25 Şi acum, iată, eu ştiu că voi toţi, cei printre care am trecut propovăduind împărăţia lui 
Dumnezeu, nu-mi veți mai vedea faţa. 

26 Pentru aceea vă mărturisesc în ziua de astăzi că sunt curat de sângele tuturor6. 

5 Legat cu Sfântul Duh, Pavel se consideră robul Acestuia şi merge acolo unde Stăpânul ştie şi vrea. 
6 Arhiereii ludeilor îi învinuiseră pe apostoli că aceştia vor să-i facă răspunzători de sângele lui 
Hristos (FA 5, 28), uitând că ei înşişi îşi asumaseră responsabilitatea în faţa lui Pilat (Mt 27, 25). E 
posibil ca lui Pavel să i se fi adus învinuiri asemănătoare în comunitățile iudaice din Efes, Corint şi 
Tesalonic. 

27 Că nu m-am ferit să vă vestesc toată voia lui Dumnezeu. 

28 Drept aceea, luaţi aminte la voi înşivă şi la toată turma în care Duhul Sfânt v-a pus pe voi 
episcopi7, ca să păstoriți Biserica lui Dumnezeu, pe care El a câștigat-o cu însuşi sângele Său8. 

29 Eu ştiu bine că după plecarea mea vor intra între voi lupi înverşunaţi care nu vor cruța turma. 

30 Şi dintre voi înşivă se vor ridica bărbaţi grăind lucruri sucite, ca să-i tragă după ei pe ucenici. 

31 De aceea, privegheați amintindu-vă că timp de trei ani, noaptea şi ziua n-am încetat să vă 
sfătuiesc, cu lacrimi, pe fiecare din voi. 

32 Şi acum, vă încredinţez lui Dumnezeu şi cuvântului harului Său, cel care poate să vă zidească şi 
să vă dea moştenire între toţi cei sfințiţi. 

33 Argint sau aur sau haină n-am poftit de la nimeni; 

34 voi înşivă ştiţi că mâinile acestea au lucrat pentru trebuinţele mele şi ale celor ce erau cu mine. 
35 Pe toate vi le-am arătat, cum că astfel ostenindu-vă trebuie să-i ajutaţi pe cei slabi9 şi să vă 
aduceţi aminte de cuvintele Domnului lisus, căci El a zis: Mai fericit este a da decât a lua”. 

7 Text clar despre existența episcopatului ca treaptă harică, prin venirea şi lucrarea Sfântului Duh. 
Literal, grecescul episkopos înseamnă supraveghetor. Imaginea de totdeauna a episcopului a fost 
aceea a unui păstor care veghează asupra turmei sale. 

8 Evident, cu sângele lui lisus Hristos, dar textul vrea să pună în lumină deofiinţimea 
(consubstanţialitatea) dintre Dumnezeu-Tatăl şi Dumnezeu-Fiul. 

9 Milostenia trebuie făcută din propria ta osteneală, nu din venitul nemuncit; altfel, ea nu constituie 
o jertfă, ci un simplu act filantropic. 

36 Şi după ce a spus acestea, şi-a plecat genunchii şi s-a rugat împreună cu ei toţi. 

37 Şi mare plângere a fost peste toți; şi căzând pe grumajii lui Pavel, îl sărutau, 

38 îndureraţi mai ales de cuvântul pe care-l spusese, că n-au să-i mai vadă faţa. Şi l-au petrecut la 
corabie. 

Călătoria lui Pavel de la Milet la Ierusalim. Pavel îl vizitează pe Iacob; Iudeii îl arestează în templu. 
1 Şi a fost că după ce ne-am despărţit de ei, am plecat pe apă şi, mergând de-a dreptul, am venit la 
Cos şi, a doua zi, la Rodos, iar de acolo, la Patara. 


2 Şi găsind o corabie care mergea în Fenicia, ne-am urcat în ea şi am plecat. 

3 Şi după ce am zărit Ciprul şi l-am lăsat la stânga, am plutit spre Siria şi ne-am coborât la Tir, căci 
acolo avea corabia să-şi descarce povara. 

4 Şi găsindu-i pe ucenici, am rămas acolo şapte zile. Aceştia-i spuneau lui Pavel, prin Duhul, să nu 
se suie la Ierusalim. 

5 Şi a fost că după ce am împlinit zilele, am ieşit şi mergeam; şi ei toţi, cu femei şi copii, ne-au 
petrecut până afară din cetate; şi plecându-ne genunchii pe țărm, ne-am rugat 

6 şi ne-am luat rămas-bun unii de la alţii; şi noi ne-am urcat în corabie, iar ei s-au întors la ale lor. 

7 Iar noi, dacă am sfârşit călătoria pe apă, de la Tir am venit la Ptolemaida; şi i-am îmbrăţişat pe 
fraţi şi am rămas la ei o zi. 

8 Iar a doua zi am plecat şi am venit la Cezareea. Şi intrând în casa lui Filip binevestitorul, care era 
dintre cei şaptel, am rămas la el. 

9 Şi acesta avea patru fiice fecioare care profetizau?. 

10 Şi dac-am rămas noi acolo mai multe zile, a coborât din Iudeea un profet cu numele Agab; 

11 şi, venind la noi, a luat brâul lui Pavel, şi-a legat picioarele şi mâinile şi a zis: „Aceasta zice 
Duhul Sfânt: Aşa îl vor lega Iudeii în Ierusalim pe bărbatul al căruia este acest brâu şi-l vor da în 
mâinile păgânilor”. 

12 Şi când am auzit acestea, şi noi şi localnicii îl rugam să nu se suie la Ierusalim. 

13 Atunci a răspuns Pavel: „Ce faceţi? Plângeţi şi-mi sfâşiați inima? Că eu sunt gata nu numai să 
fiu legat, ci şi să mor în Ierusalim pentru numele Domnului lisus!” 

14 Şi dacă el nu s-a înduplecat, noi ne-am potolit, zicând: „Facă-se voia Domnului!” 

15 Iar după zilele acestea ne-am pregătit şi ne suiam la Ierusalim. 

16 Şi împreună cu noi au venit şi dintre ucenicii din Cezareea; şi ei ne-au dus să găzduim la un 
oarecare Mnason din Cipru, vechi ucenic. 

17 Şi sosind noi la Ierusalim, fraţii ne-au primit cu bucurie. 

18 Iar a doua zi, Pavel a mers cu noi la Iacob; şi au venit acolo toţi preoţii. 

19 Şi după ce i-a îmbrăţişat, le-a povestit cu de-amănuntul cele ce a făcut 

1 Unul din cei şapte diaconi (vezi 6, 5). 

2 Despre profeţii din Biserica primară vezi nota de la 11,27. 

Dumnezeu între păgâni prin slujirea lui. 

20 Iar ei, auzind, slăveau pe Dumnezeu şi i-au zis: „Vezi, frate, câte mii de Iudei au crezut; şi toți 
sunt plini de râvnă pentru lege; 

21 şi ei au auzit despre tine că pe toți Iudeii care trăiesc printre păgâni îi înveţi să se lepede de 
Moise, spunându-le să nu-şi taie împrejur copiii, nici să umble după datini. 

22 Deci, ce e de făcut? Fără-ndoială că mulţimea trebuie să se adune, fiindcă vor auzi că ai venit. 

23 Aşadar, fă ce-ţi spunem noi: Noi avem patru bărbaţi care au asupra lor o făgăduință3; 

24 ia-i pe aceştia, curăţeşte-te împreună cu ei şi plăteşte-le tu cheltuielile, pentru ca ei să-şi radă 
capul4; şi toţi vor cunoaşte că din cele ce-au auzit despre tine nimic nu este, ci că tu însuţi umbli 
după lege şi o păzeşti. 

25 Cât despre păgânii care au crezut, noi le-am scris rostindu-ne ca ei să se ferească de ceea ce este 
jertfit idolilor şi de sânge şi de animal sugrumat şi de desfrâu”. 

26 Atunci Pavel, luându-i cu el pe bărbaţii aceia, s-a curăţit împreună cu ei şi a doua zi a intrat în 
templu să aducă la cunoştinţă împlinirea zilelor curățirii, când anume să fie adusă ofranda pentru 
fiecare din ei5. 

3 Erau, ca şi Pavel, supuşi votului voluntar al nazireatului, deci perfect încadraţi în legea lui Moise 
(vezi nota de la 18,18). 

4 Cheltuielile cerute de ritualul purificării şi al tunderii (minuţios consemnat în Nm 6). Pavel se 
tunsese la Chenhreea. 

5 Text dificil, cu variante de traducere. Se pare că stadiile noilor nazirei aveau termene diferite, care 
trebuiau să fie anunţate pentru programarea ritualului final al fiecăruia. 

27 Şi când era să se împlinească cele şapte zile, Iudeii din Asia, văzându-l în templu, au întărâtat 
toată mulțimea şi au pus mâna pe el 


28 strigând: „Bărbaţi israeliți, daţi ajutor! Acesta este omul care pe toţi de pretutindeni îi învaţă 
împotriva poporului şi a legii şi a locului acestuia; ba încă şi Elini a adus în templu şi a spurcat acest 
loc sfânt”. 

29 că ei îl văzuseră mai înainte-n cetate pe Trofim Efeseanul împreună cu el şi credeau că Pavel l-a 
adus în templu -. 

30 şi s-a mişcat toată cetatea şi s-a făcut adunare de popor; şi punând mâna pe Pavel, l-au tras afară 
din templu şi îndată au închis porțile. 

31 Dar când căutau ei să-l omoare, a ajuns veste la tribunul cohortei6 cum că tot Ierusalimul s-a 
tulburat. 

32 Acela, luând îndată oşteni şi sutaşi, a alergat la ei; iar ei, văzând pe tribun şi pe ostaşi, au încetat 
să-l mai bată pe Pavel. 

33 Atunci tribunul s-a apropiat, a pus mâna pe el şi a poruncit să fie legat cu două lanţuri; şi a- 
ntrebat cine este el şi ce-a făcut. 

34 Iar în mulțime unii strigau una, alţii alta; şi neputând el să cunoască adevărul din pricina zarvei, a 
poruncit să fie dus în tabără. 

35 Iar când a ajuns la trepte, a trebuit să fie purtat pe sus de ostaşi, din pricina întărâtării mulțimii, 
36 că mulţime de popor mergea după el, strigând: „Omoară-l!...”. 

6 Comandantul cohortei staționate în fortăreața Antonia, cazarmă construită de Irod cel Mare în 
imediata apropiere a templului. 

37 Şi când acela a vrut să-l ducă-n tabără, Pavel i-a zis tribunului: „Îmi este îngăduit să-ţi spun 
ceva?” Jar el a zis: „Ştii greceşte...!? 

38 nu eşti tu oare egipteanul care mai zilele trecute, s-a răsculat şi i-a scos în pustiu pe cei patru mii 
de ucigaşi?...”7. 

39 Şi a zis Pavel: „Eu sunt iudeu din Tarsul Ciliciei, cetăţean al unui oraş care nu este neînsemnat. 
Te rog, Dă-mi voie să-i vorbesc poporului”. 

40 Şi dându-i-se voie, Pavel a stat în picioare pe trepte şi i-a făcut poporului semn cu mâna. şi s-a 
făcut o mare tăcere; şi el a vorbit în limba evreiască8, zicând: 

22 

Pavel se apără în faţa ludeilor din Ierusalim; mărturiseşte cum s-a convertit şi cum a fost trimis la 
neamuri. Pavel şi tribunul roman. 

1 „Bărbaţi, fraţi şi părinţi, ascultați acum apărarea mea faţă de voi!” 

2 Şi auzind ei că le vorbea în limba evreiască, au făcut mai multă linişte; şi el le-a zis: 

3 „Eu sunt bărbat iudeu născut în Tarsul Ciliciei, dar crescut aici, în cetatea aceasta, unde la 
picioarele lui Gamaliel am învăţat în chip amănunţit legea părintească. Fiind eu plin de râvnă pentru 
Dumnezeu, aşa cum şi voi toţi sunteţi astăzi, 

7 Textual: sicari; naționaliști extremiști, a căror răscoală e menţionată şi de istoricul Iosif Flaviu. 
Despre revolte asemănătoare vezi 5, 36-37. 

8 De fapt, în aramaică; ebraica propriu-zisă nu mai era vorbită de la întoarcerea Evreilor din 
captivitatea babilonică. 

4 de moarte-am prigonit această Calel, legând şi predând la-nchisoare atât bărbaţi, cât şi femei, 

5 aşa cum însuşi arhiereul îmi dă mărturie, precum şi tot sfatul bătrânilor; de la care primind eu şi 
scrisori către fraţi, mergeam la Damasc pentru ca şi pe cei ce erau acolo să-i aduc legaţi la Ierusalim 
spre a fi pedepsiţi. 

6 Şi a fost că-n timp ce mergeam eu şi mă apropiam de Damasc, pe la amiază, deodată din cer o 
lumină mare a strălucit împrejurul meu2. 

7 Şi am căzut la pământ şi am auzit un glas zicându-mi: «Saule, Saule, de ce Mă prigoneşti?» 

8 lar eu am răspuns: «Cine eşti, Doamne?» Zis-a către mine: «Eu sunt lisus Nazarineanul, Cel pe 
Care tu Îl prigoneşti». 

9 Iar cei ce erau cu mine au văzut lumina şi s-au înfricoşat, dar glasul Celui ce-mi vorbea nu l-au 
auzit. 

10 Şi am zis: «Ce să fac, Doamne?» lar Domnul mi-a zis: «Ridică-te şi mergi în Damasc şi acolo ţi 
se va spune despre toate cele ce ți s-au rânduit să faci». 

11 Şi pentru că din pricina strălucirii acelei lumini nu mai vedeam, am venit în Damasc fiind dus de 


mână de către cei ce erau împreună cu mine. 

12 lar un oarecare Anania, bărbat evlavios după lege, mărturisit de toți Iudeii care erau în Damasc, 
13 a venit la mine şi, stându-mi alături, mi-a zis: Frate Saule, recapătă-ţi vederea! Şi eu în chiar 
ceasul acela l-am 

1= Biserica lui Hristos. Pavel foloseşte acest ebraism pentru a nu provoca un şoc prematur şi 
inoportun în sensibilitatea mulţimii de ascultători. 

2 Pentru înţelesul complet vezi nota de la 9, 3. 

putut vedea. 

14 lar el a zis: Dumnezeul părinţilor noştri pe tine de mai-nainte te-a ales, pentru ca voia Lui s-o 
cunoşti şi pe Celdrept să-L vezi şi din gura Sa să auzi; 

15 că-n faţa tuturor oamenilor Îi vei fi Lui martor despre cele ce ai văzut şi ai auzit. 

16 Şi acum, ce mai zăboveşti? Ridică-te şi botează-te şi spală-ţi păcatele, chemând numele Său. 

17 Şi când m-am întors la Ierusalim şi mă rugam în templu, mi s-a întâmplat să fiu în extaz 

18 şi să-L văd zicându-mi: «Grăbeşte-te şi ieşi repede din Ierusalim, pentru că ei nu vor primi 
mărturia ta despre Mine!» 

19 Şi eu am zis: «Doamne, ei ştiu bine că eu prin sinagogi îi duceam la-nchisoare şi-i băteam pe cei 
ce credeau în Tine; 

20 şi când se vărsa sângele lui Ştefan, ucenicul Tău, eram şi eu de faţă şi încuviinţam uciderea lui şi 
păzeam hainele celor ce-l ucideau... » 

21 Şi El mi-a zis: «Du-te, că Eu te voi trimite departe, la neamuri...y”. 

22 Dar ei pân” la acest cuvânt l-au ascultat; şi şi-au ridicat glasul, zicând: „a-l de pe pământ pe unul 
ca acesta!, că nu e vrednic să trăiască...”. 

23 şi-n timp ce ei strigau aruncându-şi hainele şi azvârlind praf în aer, 

24 tribunul a poruncit să-l ducă în tabără, spunând să-l ia la cercetare cu biciul, ca să cunoască 
pentru care pricină strigau aşa împotriva lui. 

25 Iar când l-au întins în curele, Pavel a zis către sutaşul care sta în faţă: „Oare 

vă este îngăduit să biciuiţi un om roman3 şi nejudecat?” 

26 Şi auzind sutaşul, s-a dus la tribun să-i aducă la cunoştinţă şi i-a zis: „Ceai de gând să faci?, că 
omul acesta e roman...”. 

27 Şi tribunul a venit la el şi i-a zis: „Spune-mi, eşti roman?” Iar el a zis: „Da”. 

28 Şi a răspuns tribunul: „Eu cu multă cheltuială am dobândit această cetăţenie...”. Dar Pavel a zis: 
„lar eu o am prin naştere!”"4 

29 Ca urmare, cei ce erau gata să-l ia la cercetare s-au îndepărtat îndată de el, iar tribunul s-a temut 
dac-a aflat că el e roman şi că a fost legat. 

30 Şi a doua zi, vrând el să cunoască adevărul, pentru ce anume era pârât de Iudei, l-a dezlegat şi a 
poruncit să se adune arhiereii şi tot sinedriul; şi aducându-l pe Pavel, l-a pus în faţa lor. 

23 

Pavel în faţa sinedriului. Uneltirea ludeilor împotriva lui Pavel. Apostolul e dus la Cezareea. 

1 Şi Pavel, uitându-se ţintă la sinedriu, a zis: „Bărbaţi fraţi, eu până-n ziua de astăzi am vieţuit 
înaintea lui Dumnezeu în toată conştiinţa cea bună...”. 

2 Dar arhiereul Ananial le-a poruncit celor ce şedeau lângă el să-l bată peste gură. 

3 Evident, cetăţean roman. 

4 Literal: Iar eu m-am şi născut (în această cetăţenie). 

1 Anania, arhiereu între anii 47-59, a fost asasinat în anul66. 

3 Atunci Pavel i-a zis: „Te va bate Dumnezeu pe tine, perete văruit2! Tu şezi aici să mă judeci după 
lege, şi-mpotriva legii porunceşti să mă bată?” 

4 Tar cei ce stăteau lângă el au zis: „Îl ocărăşti tu pe arhiereul lui Dumnezeu?...”. 
5 Iar Pavel a zis: „Fraţilor, nu ştiam că este arhiereu; că scris este: Pe maimarele poporului tău să 
nu-l vorbeşti de rău”'3. 

6 Dar Pavel, ştiind că o parte sunt saduchei şi cealaltă farisei, a strigat în sinedriu: „Bărbaţi frați! Eu 
sunt fariseu, fiu de farisei. Pentru nădejdea în învierea morţilor sunt eu judecat!” 

7 Şi când a grăit el acestea, neînțelegere s-a iscat între farisei şi saduchei, şi mulțimea s-a dezbinat,; 
8 căci saducheii spun că nu este înviere, nici înger şi nici duh, dar fariseii le mărturisesc şi pe una, şi 


pe cealaltă. 

9 Şi strigăt mare s-a făcut; şi ridicându-se unii cărturari din partea fariseilor, se certau, zicând: „În 
omul acesta noi nu găsim nici un rău; iar dacă duh sau înger i-a vorbit, să nu ne împotrivim noi lui 
Dumnezeu!"4 

10 Deci făcându-se mare neînțelegere şi temându-se tribunul ca nu cumva Pavel să fie sfâşiat de ei, 
le-a poruncit ostaşilor să se coboare şi să-l smulgă din mijlocul lor şi să-l ducă în tabără. 

11 Iar în noaptea următoare, arătându-i-se Domnul, i-a zis: „Îndrăzneşte, Pavele!, 

2 Perete de chirpici, frumos pe dinafară, dar pe dinlăuntru plin de paie şi pleavă. Metafora trimite la 
„mormintele văruite” din Mt 23, 27. 

3 Retractare strategică însoţită de ironie. 

4 Ultima propoziţie lipseşte din unele manuscrise greceşti, dar e limpede că ea reactualizează 
poziţia şi argumentul lui Gamaliel (vezi 5, 39). 

că precum ai mărturisit despre Mine la Ierusalim, aşa trebuie să mărturiseşti şi la Roma”. 

12 Iar când s-a făcut ziuă, Iudeii au făcut sfat împotriva lui şi s-au legat cu blestem, zicând că nici 
nu vor mânca şi nici nu vor bea până nu-l vor ucide pe Pavel. 

13 Şi cei care făcuseră între ei acest jurământ erau mai mult de patruzeci; 

14 şi ducându-se ei la arhierei şi la bătrâni, au zis: „Noi ne-am legat cu blestem să nu gustăm nimic 
până ce nu-l vom ucide pe Pavel; 

15 aşadar, acum voi împreună cu sinedriul faceţi-i cunoscut tribunului să-l coboare mâine la voi, ca 
având să cercetaţi mai cu de-amănuntul cele despre el; iar noi suntem gata să-l ucidem înainte ca el 
să se apropie”. 

16 Dar fiul surorii lui Pavel, auzind de această uneltire, s-a dus şi a intrat în tabără şi i-a dat de veste 
lui Pavel. 

17 Şi Pavel l-a chemat pe unul din sutaşi şi i-a zis: „Du-l pe tânărul acesta la tribun, că are să-i 
aducă ceva la cunoştinţă”. 

18 Iar acela l-a luat şi l-a dus la tribun şi a zis: „Chemându-mă pe mine Pavel, cel legat, m-a rugat 
să-l aduc la tine pe acest tânăr, că are să-ţi spună ceva”. 

19 Iar tribunul l-a luat de mână, s-a dus cu el deoparte şi l-a întrebat: „Ce ai să-mi aduci la 
cunoştinţă?” 

20 Iar el a zis că „s-au înţeles Iudeii să te roage ca mâine să-l cobori pe Pavel la sinedriu, ca având 
ei să cerceteze mai cu de-amănuntul despre el; 

21 dar tu să nu te-ncrezi în ei; că dintre ei îl pândesc mai mult de patruzeci de bărbaţi care s-au legat 
cu blestem să nu mănânce şi nici să nu bea până nu-l vor ucide; şi acum ei sunt gata, aşteptând 
făgăduinţa ta”. 

22 Ca urmare, tribunul i-a dat drumul tânărului, poruncindu-i: „Să nu spui la nimeni că mi-ai făcut 
cunoscute acestea!” 

23 Şi chemând la el pe doi dintre sutaşi, le-a zis: „De la ceasul al treilea din noapte5 ţineţi gata două 
sute de ostaşi, şaptezeci de călăreţi şi două sute de sulițaşi, ca să meargă până la Cezareea; 

24 şi să se aducă şi animale de povară6, ca să-l pună pe Pavel la mijloc şi să-l ducă teafăr la 
procuratorul Felix”7. 

25 Şi a scris o scrisoare având acest cuprins: 

26 „Claudius Lysias, preaputernicului procurator Felix, salutare! 

27 Pe acest bărbat, prins de Iudei şi având să fie ucis de ei, aflând eu că e roman, m-am dus cu oaste 
şi l-am scos. 

28 Şi vrând să ştiu pricina pentru care îl învinuiesc, l-am coborât la sinedriul lor. 

29 Şi am aflat că este învinuit pentru întrebări din legea lor, dar fără să aibă vreo vină vrednică de 
moarte sau de lanţuri. 

30 Şi dându-mi-se de veste că împotriva acestui bărbat va să fie o cursă din partea ludeilor, de-ndată 
l-am trimis la tine, poruncindu-le şi pârâşilor săi să spună înaintea ta cele ce au asupră-i. Fii 
sănătos!” 

31 Aşadar, ostaşii l-au luat pe Pavel, aşa cum li se poruncise, şi l-au adus 

5 Ora 9 seara. 

6 Catâri de călărie, pentru Pavel şi pentru cei ce urmau să facă un cerc împrejuru-i. 


7 Antonius Felix, procurator al Iudeii între anii 52 şi 60. 

noaptea la Antipatrida. 

32 lar a doua zi, lăsându-i pe călăreţi să meargă cu el, s-au întors la tabără. 

33 Şi dac-au intrat ei în Cezareea, i-au dat procuratorului scrisoarea şi i l-au înfățișat şi pe Pavel. 

34 Şi citind procuratorul, l-a întrebat din ce provincie este; şi aflând că este din Cilicia, 

35 a zis: „Te voi asculta când vor veni şi pârâşii tăi”. Şi a poruncit să fie păzit în pretoriul lui Irod. 
24 

Pavel înaintea procuratorului Felix; apărarea sa faţă de învinuirile Iudeilor. 

1 lar după cinci zile s-a coborât arhiereul Anania cu câţiva bătrâni şi cu un oarecare retor Tertul şi i 
s-au înfăţişat procuratorului împotriva lui Pavel. 

2 lar după ce l-au chemat pe Pavel, Tertul a început să-l învinuiască, zicând: „Multa pace dobândită 
de noi prin tine şi bunele întocmiri făcute acestui neam prin purtarea ta de grijă, 

3 preaputernicel Felix, totdeauna şi pretutindeni cu toată mulțumirea le primim. 

4 Dar, ca să nu te obosesc mai mult, te rog să ne asculţi, pe scurt, cu bunătatea ta. 

5 Că pe omul acesta noi l-am aflat ca pe o ciumă şi ca pe un urzitor de răzvrătiri printre toți Iudeii 
din lume, fiind el 

1 Preaputernice = Excelenţă; formulă de politeţe, folosită şi de Evanghelistul Luca în adresarea 
către Teofil din Roma (Lc 1, 3). 

căpetenia eresului Nazarinenilor?. 

6 El a încercat să pângărească şi templul; şi noi l-am prins şi am vrut să-l judecăm după legea 
noastră, 

7 dar a venit tribunul Lysias şi cu multă silnicie l-a smuls din mâinile noastre 

8 şi pârâşilor lui le-a poruncit să vină la tine. Tu însuţi cercetându-l, de la el vei putea să cunoşti 
toate învinuirile pe care i le aducem”. 

9 Iar Iudeii susțineau laolaltă, zicând că acestea aşa sunt. 

10 Şi când procuratorul i-a făcut semn să vorbească, Pavel a răspuns: „Știind eu că tu de mulți ani îi 
eşti judecător acestui neam, bucuros vorbesc pentru apărarea mea. 

11 Tu poţi să afli că nu sunt mai mult de douăsprezece zile de când m-am suit la Ierusalim ca să mă 
închin. 

12 Şi nici în templu, nici în sinagogi şi nici în cetate nu m-au găsit luându-mă la-ntrebări cu cineva 
sau făcând tulburare în mulţime, 

13 nici nu pot să dovedească cele ce spun acum împotriva mea. 

14 Dar pe asta ţi-o mărturisesc: că potrivit Căii pe care ei o numesc eres, aşa mă închin eu 
Dumnezeului părinților mei, crezând în toate cele scrise în lege şi în profeţi, 

15 având în Dumnezeu o nădejde pe care şi aceştia înşişi o aşteaptă, că va să fie o înviere a morţilor 
şi a drepţilor, şi a nedrepţilor3. 

2 Nazarineni = adepţii lui lisus Nazarineanul. E singurul loc în care creştinii sunt numiţi astfel, dar e 
cunoscut că adversarii creştinismului inclusiv primii împărați romani i-au tratat ca pe o „sectă” 
evreiască, o partidă disidentă înlăuntrul lumii iudaice. 

3 Creştinismul vrea să demonstreze Pavel - nu e o religie nouă, ci continuarea şi desăvârşirea celei 
iudaice, a Vechiului Testament. 

16 Şi întru aceasta mă străduiesc şi eu, ca înaintea lui Dumnezeu şi a oamenilor să am întotdeauna o 
conştiinţă neîntinată. 

17 Iar după mulţi ani am venit să-i aduc neamului meu milostenii şi prinoase, 

18 când nişte Iudei din Asia m-au găsit, curăţit4, în templu, dar nu cu mulțime şi nici cu gâlceavă. 
19 Ei, aceia, ei trebuiau să fie de faţă înaintea ta şi să mă învinuiască, dacă aveau ceva împotrivă- 
mi; 

20 sau măcar aceştia să spună, ce nedreptate mi-au găsit când am stat înaintea sinedriului, 

21 dacă nu cumva doar acest singur cuvânt pe care l-am strigat stând între ei, că pentru învierea 
morţilor sunt eu astăzi judecat de voi”. 

22 Dar Felix, cunoscând mai cu de-amănuntul cele despre Cale, i-a amânat, zicând: „Când se va 
cobori tribunul Lysias, atunci voi hotărî asupra pricinii voastre”. 


23 Şi i-a poruncit sutaşului ca Pavel să fie păzit, dar să aibă tihnă şi nimeni dintre ai lui să nu fie 
oprit să-i slujească. 

24 lar după câteva zile, Felix a venit cu Drusila, femeia lui, care era din neamul Iudeilor5, şi a 
trimis să-l cheme pe Pavel şi l-a ascultat despre credinţa în Hristos lisus. 

25 Şi vorbind el despre dreptate şi despre înfrânare şi despre judecata viitoare, Felix s-a înfricoşat şi 
i-a spus: 

4= Purificat după ritualul nazireatului. 5 Drusila era fiica cea mai mică a regelui Irod Agrippa; s-a 
căsătorit cu Felix după ce divorțase de regele Emesei. 

„Deocamdată du-te, şi când voi avea prilej te voi chema din nou...”;6 

26 nădăjduind el totodată că Pavel îi va da bani ca să-l elibereze; de aceea trimitea după el mai des 
şi sta de vorbă cu el. 

27 Dar când s-au împlinit doi ani7, în locul lui Felix a urmat Porcius Festus8. Şi vrând Felix să le 
fie Iudeilor pe plac, l-a lăsat pe Pavel legat9. 

25 

Pavel face apel la judecata cezarului. Apostolul în faţa procuratorului Festus şi a regelui Agrippa. 

1 Aşadar, la trei zile după ce Festus a intrat în provincie, s-a suit de la Cezareea la Ierusalim. 

2 Şi arhiereii şi fruntaşii Iudeilor i s-au rostit împotriva lui Pavel şi-l rugau, 

3 cerându-i să fie trimis la Ierusalim ca o favoare împotriva lui -, pregătind ei o cursă ca să-l ucidă 
pe druml. 

4 Dar Festus le-a răspuns că Pavel e păzit în Cezareea şi că el însuşi avea să plece curând. 

5 „Aşa că, a zis el, aceia dintre voi care au ceva de spus, să se coboare cu mine; 

6 Asemenea lui loan Botezătorul faţă-n faţă cu regele IrodAntipa(Mc6, 17-18), Pavel răscoleşte 
conştiinţa unui demnitar crud, corupt şi desfrânat. 

7 Doi ani era termenul maxim pentru detenţia preventivă, la expirarea căruia învinuitul nejudecat şi 
necondamnat trebuia pus în libertate. Reţinându-l pe Pavel în continuare, procuratorul Felix 
săvârşea un abuz de fapt şi de drept. 

8 Procurator al Iudeii din anul 60 până-n 62, când moare. 

9= Închis. 

1 Transferul trebuia să-i fie prezentat lui Pavel ca un hatâr (ceea ce se va întâmpla vezi v. 9), care 
însă urma să se întoarcă împotriva lui. 

şi dacă e ceva rău în acest bărbat, să-l învinovăţească”. 

6 Şi rămânând la ei nu mai mult de opt sau zece zile, s-a coborât în Cezareea; iar a doua zi s-a 
aşezat în scaunul de judecată şi a poruncit să fie adus Pavel. 

7 Şi venind acesta, Iudeii coborâţi din Ierusalim l-au înconjurat şi aduceau împotrivă-i multe şi 
grele învinuiri, pe care nu puteau să le dovedească. 

8 Pavel se apăra: “N-am greşit cu nimic, nici faţă de legea ludeilor, nici faţă de templu, nici faţă de 
cezar”. 

9 Iar Festus, voind să facă pe placul Iludeilor, i-a răspuns lui Pavel şi a zis: „Vrei să mergi la 
Ierusalim, şi-n faţa mea să fii judecat acolo pentru acestea?” 

10 Iar Pavel a zis: „Stau la scaunul de judecată al cezarului, acolo unde trebuie să fiu judecat! 
Iudeilor nu le-am făcut nici un rău, aşa cum tu o ştii mai bine. 

11 Dacă am făcut vreo nedreptate şi am săvârşit ceva vrednic de moarte, nu mă feresc de moarte; 
dar dacă nu este nimic din cele de care mă învinuiesc ei, nimeni nu mă poate da lor plocon2! Cer să 
fiu judecat de cezar!”3 

12 Atunci Festus, după ce a vorbit cu divanul său, a răspuns: „Ai cerut să fii judecat de cezar, la 
cezar te vei duce!” 

13 Şi după ce au trecut câteva zile, regele 

2 Pavel a sesizat cursa ce i se întinde şi nu numai că o respinge tăios, dar aruncă şi o usturătoare 
ironie la adresa lui Festus. 

3 Prin propunerea de a transfera procesul în sinedriu, Festus îşi declinase, de fapt, competenţa. 
Pavel se prevalează de cetăţenia sa romană care-i acorda dreptul să apeleze la judecata imperială. 
Chiar în lanţuri fiind, Apostolul îşi deschide drumul spre Roma! 

Agrippa şi Berenice4 au sosit la Cezareea ca să-l salute pe Festus. 


14 Şi rămânând acolo mai multe zile, Festus i-a vorbit regelui despre Pavel, zicând: „Este aici un 
bărbat pe care Felix l-a lăsat închis, 

15 asupra căruia, când am fost eu în Ierusalim, arhiereii şi bătrânii Iudeilor mi s-au rostit cerându-i 
osândirea. 

16 Eu le-am răspuns că Romanii nu au obiceiul să-l dea pe vreun om plocon$, înainte ca învinuitul 
să-i aibă de faţă pe pârâşii săi şi să aibă putinţa să se apere de învinuire. 

17 Deci, după ce s-au adunat ei, şi nefăcând eu nici o amânare, am stat pe scaunul de judecată şi am 
poruncit să fie adus bărbatul. 

18 Dar când pârâşii s-au ridicat, nu au adus împotrivă-i nici o vină din cele pe care le bănuiam eu, 
19 ci aveau cu ei nişte întrebări privitoare la propria lor religie şi la un oarecare lisus, mort, despre 
care Pavel zice că e viu. 

20 Şi nedumerindu-mă eu cu privire la cercetarea acestor lucruri, l-am întrebat dacă vrea să meargă 
la Ierusalim şi să fie judecat acolo pentru acestea. 

21 Dar când Pavel a cerut să fie ţinut6 pentru judecata Augustului7, am poruncit să fie ţinut până îl 
voi trimite la cezar”. 

4 Berenice: fiica lui Agrippa I, sora lui Agrippa II şi a Drusilei. 

5 Festus a reţinut ironia lui Pavel şi o reproduce în contextul conversaţiei sale cu Iudeii, cu nuanța: 
să li-l dea pe gratis, numai aşa, de dragul lor, să le facă un hatâr. 

6= Ținut sub pază, în stare de arest. 

7= Majestății Sale Imperiale. Ca şi cuvântul „cezar”, augustus îl desemna generic pe împăratul în 
funcţiune (în cazul de faţă, Neron). 

22 lar Agrippa a zis către Festus: „Aş vrea să-l aud şi eu pe acest om”. Iar el a zis: „Mâine îl vei 
auzi”. 

23 Deci a doua zi, venind Agrippa şi Berenice cu mare alai şi intrând în sala de judecată împreună 
cu tribunii şi cu bărbaţii cei mai de frunte ai cetăţii, la porunca lui Festus a fost adus Pavel. 

24 Şi Festus a zis: „Rege Agrippa, şi voi toţi bărbaţii care sunteţi cu noi de faţă, îl vedeţi pe acela 
asupra căruia mulțimea ludeilor a mijlocit la mine, şi în Ierusalim, şi aici, strigând că trebuie ca el 
să nu mai trăiască. 

25 Eu însă am înţeles că nu a făcut nimic vrednic de moarte; dar de vreme ce el însuşi a cerut să fie 
judecat de Augustul, am hotărât să-l trimit. 

26 Dar ceva limpede să-i scriu stăpânului despre el, nu am. De aceea l-am adus înaintea voastră, şi 
mai ales în faţa ta, rege Agrippa, ca după ce se va face această cercetare să am ce să scriu. 

27 Că nepotrivit mi se pare să-l trimit legat fără să arăt învinuirile ce-i stau împotrivă”. 

26 

Pavel se apără în faţa lui Festus şi a regelui Agrippa; amândoi îl găsesc nevinovat. 

1 Agrippa i-a zis lui Pavel: „Îngăduit îți este să vorbeşti pentru tine”. Atunci Pavel şi-a întins mâna 
şi s-a apărat, zicând: 

2 „Fericit mă socotesc, o, rege Agrippa, că-n faţa ta mă voi apăra astăzi de toate câte sunt învinuit 
de ludei, 

3 mai ales pentru că tu cunoşti toate obiceiurile şi întrebările Iudeilor. De aceea te rog să mă asculţi 
cu răbdare. 

4 Vieţuirea mea din tinereţe, cum a fost ea de la început în poporul meu şi în Ierusalim, toţi Iudeii o 
ştiu. 

5 Dacă vor s-o mărturisească, ei de mult ştiu despre mine că am trăit după şcoala cea mai 
meticuloasă a religiei noastre, ca fariseu. 

6 Şi acum, stau şi sunt judecat pentru nădejdea făgăduinţei făcute de Dumnezeu părinţilor noştri, 

7 la care cele douăsprezece seminţii ale noastre nădăjduiesc să ajungă slujindu-l lui Dumnezeu fără- 
ncetare, zi şi noapte. Pentru această nădejde sunt eu învinuit de Iudei, o, rege Agrippa! 

8 Cum de se socoteşte la voi de necrezut că Dumnezeu învie morţi? 

9 Aşadar, eu am crezut în sinea mea că faţă de numele lui lisus Nazarineanul trebuie să fac multe 
împotrivă; 

10 ceea ce am şi făcut în Ierusalim; şi luând eu împuternicire de la arhierei, pe mulţi dintre sfinţi 1- 
am închis în temnițe; iar când erau daţi la moarte, întăream şi eu cu glasul meu; 


11 şi deseori îi pedepseam prin toate sinagogile şi-i sileam să blasfemieze; înfuriindu-mă tare pe ei, 
îi urmăream până şi prin cetăţile din afară. 

12 Astfel că-n timp ce mergeam şi la Damasc cu putere şi însărcinare de la arhierei, 

13 în calea mea, o, rege, am văzut în miezul zilei o lumină din cer mai puternică decât strălucirea 
soarelui, strălucind împrejurul meu şi al celor ce mergeau cu mine. 

14 Şi căzând noi toți la pământ, eu am auzit un glas zicându-mi în limba evreiască: «Saule, Saule, 
de ce Mă prigoneşti? Greu îţi este să loveşti cu piciorul în ţepuşă». 

15 Iar eu am zis: «Cine eşti, Doamne?» lar Domnul a zis: «Eu sunt lisus, Cel pe care tu Îl 
prigoneşti. 

16 Dar scoală-te şi stai pe picioarele tale; că spre aceasta m-am arătat Eu ţie, să te rânduiesc slujitor 
şi martor, şi al celor pe care le-ai văzut, şi al celor întru care Mă voi arăta ţiel, 

17 alegându-te pe tine din popor şi din neamurile la care te trimit 

18 să le deschizi ochii, pentru ca ele să se întoarcă de la întuneric la lumină şi de la stăpânirea lui 
Satan la Dumnezeu, pentru ca să primească ele iertarea păcatelor şi parte cu cei ce prin credinţa-n 
Mine s-au sfințit». 

19 Iată de ce, rege Agrippa, n-am fost neascultător cereştii arătări, 

20 ci mai întâi celor din Damasc şi din Ierusalim şi din toată ţara Iudeii şi apoi neamurilor le-am 
vestit să se pocăiască şi să se întoarcă la Dumnezeu, făcându-i pocăinţei lucruri vrednice de ea. 

21 Pentru aceastea m-au prins ludeii în templu şi-ncercau să mă ucidă. 

22 Aşadar, dobândind eu ajutorul de la Dumnezeu, până-n ziua aceasta stau şi mărturisesc la mic şi 
la mare, nimic spunând în afară de ceea ce şi profeţii şi Moise au spus că va să fie: 

23 că Hristos va să pătimească şi că, fiind El primul înviat din morţi, lumină va vesti, şi poporului, 
şi neamurilor...”2. 

1 Mărturisitor al vedeniei de acum şi al viitoarelor fapte minunate ce i se vor descoperi. 

24 Dar cu acestea apărându-se el, Festus i-a zis cu glas mare: „Pavele, eşti nebun! Cartea cea multă 
te duce la nebunie...”3. 

25 lar Pavel a zis: „Nu sunt nebun, preaputernice Festus, ci grăiesc cuvintele adevărului şi ale 
înţelepciunii; 

26 că regele ştie despre aceste lucruri, şi lui cu îndrăznire îi vorbesc, încredinţat că nimic din ele nu- 
i este ascuns, pentru că aceasta nu s-a făcut într-un ungher4. 

27 Crezi tu, rege Agrippa, în profeţi? Ştiu că crezi!” 

28 lar Agrippa i-a zis lui Pavel: „Cu puţin de nu mă îndupleci să mă fac creştin...”5. 

29 Iar Pavel a zis: „Cu puţin, cu nepuţin, eu m-aş ruga lui Dumnezeu ca nu numai tu, ci şi toți cei ce 
mă ascultă astăzi să fie aşa cum sunt şi eu afară de aceste lanţuri...”. 

30 Atunci regele s-a ridicat, şi procuratorul şi Berenice şi cei ce şedeau împreună cu ei. 

31 Şi plecând, vorbeau unii cu alţii: „Omul acesta n-a făcut nimic vrednic de moarte sau de lanţuri”. 
32 Iar Agrippa i-a zis lui Festus: „Omul acesta putea să fie eliberat dacă n-ar fi cerut să fie judecat 
de cezar”. 

2= Atât neamului evreiesc cât şi păgânilor din afară. 

3 Festus îl întrerupe în momentul când argumentarea eruditului şi atât de logicului Pavel pare să fi 
căzut sub incidenţa absurdului. 

4 Întregul fenomen creştin (patimile, moartea, învierea şi înălțarea lui lisus, predica apostolilor şi 
primele comunităţi), totul e de notorietate, iar regele e printre cei ce o ştiu. 

5 Aproape somat de Pavel să se convertească, regele reacționează printr-o jumătate de glumă. 

27 

Pavel, înlănţuit, navighează spre Roma. Furtuna de pe mare. Naufragiul. 

1 lar după ce s-a hotărât să plecăml pe mare spre Italia, pe Pavel şi pe alţi câțiva înlănţuiţi i-au dat 
în primire unui sutaş cu numele Iuliu, din cohorta Augusta. 

2 Şi urcându-ne într-o corabie de la Adramit, care avea să treacă prin locurile de pe coasta Asiei, am 
plecat, cu noi fiind Aristarh, macedonean din Tesalonic2. 

3 Şi a doua zi am ajuns la Sidon. Şi Iuliu s-a purtat omeneşte cu Pavel şi i-a îngăduit să se ducă la 
prieteni ca să primească îngrijire. 


4 Şi plecând de acolo, am plutit pe lângă Cipru, pentru că vânturile erau împotrivă. 

5 Şi dac-am străbătut Marea Ciliciei şi a Pamfiliei, am sosit la Mira Liciei3. 

6 Şi acolo a găsit sutaşul o corabie din Alexandria care naviga spre Italia şi ne-a suit în ea. 

7 Şi după ce multe zile am plutit cu-ncetineală, de-abia am ajuns în dreptul Cnidului; şi pentru că 
vântul nu ne slăbea, am plutit pe sub Creta4 spre capul Salmone. 

1 Luca reia povestirea la persoana întâi plural; ceea ce urmează are caracterul unui adevărat jurnal 
de bord. 

2 Ucenic al lui Pavel, care-i va sta aproape, ca întemnițat, şi în captivitatea din Roma (vezi Col 4, 
10). 

3 Unele manuscrise precizează că după cincisprezece zile. 

4 Pe lângă coasta de sud a insulei; amănunt prin care naratorul pare să aibă-n faţă harta Mediteranei. 
8 Şi cu greu trecând pe lângă el, am ajuns într-un loc numit Limanuri-Bune, de care era aproape 
oraşul Lasca. 

9 Şi multă vreme trecând şi mersul pe mare fiind primejdios, fiindcă şi Postul trecuse5, Pavel îi 
îndemna, 

10 zicându-le: „Bărbaţilor, văd că drumul va să ne fie cu vătămare şi cu multă pagubă, nu numai 
pentru încărcătură şi corabie, ci şi pentru vieţile noastre”. 

11 Dar sutaşul s-a încrezut mai mult în cârmaci şi în căpitanul corăbiei, decât în spusele lui Pavel. 
12 Şi cum limanul nu era bun de iernat, cei mai mulţi au fost de părere să plecăm de acolo şi, de S- 
ar putea, să ajungem şi să iernăm la Fenix, un liman din Creta cu deschidere spre vântul de miazăzi- 
apus şi cel de miază-noapte-apus6. 

13 Şi suflând uşor un vânt de miazăzi şi crezând ei că sunt în stare să-şi plinească gândul, au ridicat 
ancora şi navigau cât mai aproape de Creta. 

14 Şi nu după multă vreme s-a stârnit asupra ei un vânt puternic numit Eurachilon” 

15 şi a răpit corabia; şi neputând ea să meargă împotriva vântului, ne-am lăsat duşi în voia lui. 

16 Şi trecând pe lângă o insulă mică numită Cauda, cu greu am izbutit să fim 

5 „Postul”, nume tradiţional al sărbătorii iudaice Kipur (Ziua ispăşirii), singura zi de post 
obligatoriu prevăzută de Legea Veche (Lv 16, 29-31); ea se celebra în jurul echinocțiului de 
toamnă, când navigația era de obicei întreruptă până-n primăvară. 

6 Literal: Liba şi Horos; numele celor două vânturi care puteau împinge corabia spre liman. 7 
Dinspre nord-est. 

stăpâni pe luntre; 

17 şi după ce au ridicat-o, au folosit ajutătoarele8 şi au încins corabia pe dedesubt. Şi temându-se să 
nu cadă în Sirta9, au coborât pânzele10 şi erau purtaţi aşa. 

18 Şi tare fiind loviți de furtună, a doua zi au aruncat încărcătura. 

19 Şi a treia zi cu mâinile noastre am aruncat uneltele corăbiei. 

20 Şi dacă timp de mai multe zile nu s-au arătat nici soarele şi nici stelele şi furtună mare ne 
ameninţa, orice nădejde de scăpare ni se luase. 

21 Şi nu mâncaseră de mult. Atunci Pavel, stând drept în mijlocul lor, le-a zis: „O, bărbaţilor, 
trebuia să mă ascultați pe mine şi să nu fi plecat din Creta şi-am fi scăpat de această vătămare şi 
pagubă. 

22 Şi acum, vă îndemn să aveţi curaj; că nici un suflet dintre voi nu va pieri, decât numai corabial 1. 
23 că-n această noapte mi-a stat înainte un înger al Dumnezeului Căruia Îi aparţin eu şi Căruia-l 
slujesc, 

24 zicând: Nu te teme, Pavele; tu trebuie să stai în faţa cezarului; şi iată, Dumnezeu ţi i-a dăruit pe 
toţi cei ce călătoresc cu tine pe corabie. 

8 Odgoane cu care era încinsă corabia spre a nu fi dislocată de furtună. 

9 O arie marină periculoasă, probabil în apropiere de coasta Africii (Libia de astăzi). 

10 într-o seamă de traduceri străine moderne: ancora plutitoare (platformă de lemn ancorată de 
pupă, menită să frâneze vasul şi să-l menţină, pe cât posibil, pe axa vântului). Atât practica 
navigaţiei cât şi contextul (v. 40) pledează însă pentru opţiunea de aici. 

11 Textual: fără numai al corăbiei. Majoritatea versiunilor engleze traduc astfel, deoarece englezii, 
ca şi anticii, credeau că o navă este o ființă însuflețită; ei până-n ziua de astăzi o desemnează prin 


pronumele personal she = Ea. 

25 De aceea, bărbaţilor, aveţi curaj, fiindcă eu Îi cred lui Dumnezeu că aşa va fi după cum mi s-a 
spus. 

26 Trebuie, dar, să dăm de o insulă”. 

27 Şi când a fost a paisprezecea noapte de când eram purtaţi încoace şi încolo pe Adriatica12, pe la 
miezul nopţii corăbierii au presimţit că li se apropie un țărm. 

28 Şi aruncând măsural3, au găsit douăzeci de stânjenil4; dar dacă s-au îndepărtat puţin şi au 
măsurat din nou, au găsit cincisprezece stânjeni. 

29 Şi temându-se ca nu cumva să dăm de locuri stâncoase, au aruncat patru ancore de la partea din 
urmă a corăbiei; şi doreau să se facă ziuă. 

30 Dar corăbierii căutau să fugă din corabie şi coborau luntrea în mare, sub cuvânt că vor să întindă 
şi ancorele din partea de dinainte a corăbiei. 

31 Pavel a zis către sutaş şi către oşteni: „Dacă aceştia nu rămân în corabie, voi nu puteți să 
scăpați”. 

32 Atunci ostaşii au tăiat funiile luntrii şi au lăsat-o să cadă. 

33 Iar înainte de a se face ziuă, Pavel îi ruga pe toţi să mănânce, zicându-le: „Paisprezece zile sunt 
astăzi de când aşteptaţi şi postiţi, fără să gustaţi nimic. 

34 De aceea, vă rog să mâncaţi, fiindcă aceasta e spre mântuirea 15 voastră. Că 

12 Prin „Adriatica” se înţelegea în acea vreme toată aria Mediteranei cuprinsă între Grecia, Italia şi 
Africa. 

13= Sonda de adâncime. 

14 Un stânjen măsura aproximativ 1,80 m. 

15 Grecescul soteria înseamnă şi scăpare (dintr-o primejdie), şi mântuire (de Cel-Rău). Pavel îl 
foloseşte în ambele lui dimensiuni: pe de-o parte, salvarea trupului prin întremare fizică; pe de alta, 
salvarea sufletului prin Euharistie (vezi următoarele două versete). 

nici unuia din voi, un fir de păr din cap nu-i va pieri”. 

35 Şi dacă a zis acestea, a luat pâine şi, mulţumind lui Dumnezeu în faţa tuturor, a frânt şi a început 
să mănânce. 

36 Şi prinzând toţi curaj, au mâncat şi ei. 

37 Şi eram în corabie, de toţi, două sute şaptezeci şi şase de suflete. 

38 Şi săturându-se de bucate, au uşurat corabia aruncând grâul în mare. 

39 Şi când s-a făcut ziuă, ei nu recunoşteau pământul, ci vedeau un sân de mare cu țărm nisipos, în 
care voiau să împingă corabia, Dac-ar fi fost cu putinţă. 

40 Şi au desfăcut ancorele şi le-au lăsat în mare, slăbind totodată funiile cârmelor; şi ridicând în 
bătaia vântului pânza cea mică din faţă, ţineau spre țărm. 

41 Şi când au dat de un dâmb de nisip 16, au înţepenit corabia. Şi înfigându-se partea de dinainte, 
stătea neclintită; iar partea de dinapoi se sfărâma sub puterea valurilor. 

42 lar ostaşii s-au sfătuit să-i omoare pe cei de sub pază, ca să nu scape vreunul înotând. 

43 Dar sutaşul, vrând să-l ferească pe Pavel, i-a împiedicat de la gândul lor şi a poruncit ca aceia 
care pot să înoate să se arunce primii şi să iasă la uscat, 

44 iar ceilalţi: care pe scânduri, care pe câte ceva de la corabie. Şi aşa au ajuns să scape cu toţii la 
uscat. 

16 Literal: un loc dintre două mări; limba de nisip dintre doi curenţi marini. 

Pavel e ospeţit pe insula Malta şi vindecă bolnavi. Sosirea în Italia. Pavel predică în Roma. 

1 Odată scăpaţi, am aflat că insula se numeşte Malta. 

2 Iar băştinaşii nu mică omenie ne-au arătat; că din pricina ploii care cădea şi a frigului, au aprins 
foc şi ne-au primit pe toți la ei. 

3 Şi strângând Pavel o grămadă de vreascuri şi punându-le pe foc, o viperă a ieşit din pricina 
căldurii şi i s-a prins de mână. 

4 Şi când băştinaşii au văzut jivina atârnată de mâna lui, ziceau unii către alţii: „Nu-ncape-ndoială 
că omul acesta e un ucigaş; deşi a scăpat din mare, dumnezeiasca dreptatel nu i-a îngăduit să 
trăiască...”. 


5 Dar el, scuturând jivina în foc, n-a suferit nici un rău. 

6 Iar ei se aşteptau ca el să se umfle sau să cadă dintr-o dată mort. Dar dacă mult au aşteptat şi au 
văzut că nimic rău nu i se întâmplă, şi-au schimbat părerea şi ziceau că el este un zeu. 

7 lar în împrejurimile acelui loc erau pământurile căpeteniei insulei, cu numele Publius, care ne-a 
primit şi ne-a găzduit prietenos timp de trei zile. 

8 ŞI s-a întâmplat că tatăl lui Publius zăcea în pat, cuprins de friguri şi de dizenterie; la care intrând 
Pavel şi rugându-se, şi-a pus mâinile peste el şi l-a vindecat. 

9 Şi dacă s-a petrecut aceasta, veneau la el şi ceilalți din insulă care aveau boli, şi se vindecau. 

1 Literal: Dike; zeiţa dreptăţii. Evident, localnicii văd în Pavel un condamnat de drept comun. 

10 Şi ei cu multă cinste ne-au cinstit; şi la plecare ne-au încărcat cu cele de trebuinţă. 

11 Şi după trei luni am pornit cu o corabie din Alexandria, care iernase în insulă şi care avea pe ea 
semnul Dioscurilor?. 

12 Şi ajungând în Siracuza, am rămas acolo trei zile. 

13 De unde, făcând un înconjur, am sosit la Regium. Şi după o zi, a suflat vânt de miazăzi şi-n ziua 
următoare am ajuns la Puteoli. 

14 Găsind acolo frați am fost rugaţi să rămânem la ei şapte zile. Şi aşa am venit la Roma. 

15 Şi auzind despre noi fraţii de acolo3, au venit în întâmpinarea noastră până la Forul lui Appius şi 
la 'Trei-Taverne4; pe care văzându-i Pavel, I-a mulţumit lui Dumnezeu şi a prins curaj. 

16 Iar când am intrat în Roma, sutaşul i-a predat pe cei legaţi comandantului taberei, iar lui Pavel i 
s-a îngăduit să locuiască aparte, cu ostaşul care-l păzea5. 

17 Şi după trei zile, Pavel a chemat la el pe cei care erau fruntaşii Iudeilor. Şi dacă s-au adunat, el 
le-a zis: „Eu, bărbaţi 

2 Dioscurii: fraţii gemeni Castor şi Pollux, din mitologia greacă, patronii navigatorilor. 

3 Desigur, creştinii din Puteoli i-au anunţat grabnic pe cei din Roma. În ambele localităţi existau 
deja comunităţi de ucenici, direcți sau indirecți, ai lui Pavel. 

4 La 65 şi, respectiv, 47 km de Roma. 

5 Nefiind un deţinut de drept comun, ci ceea ce se cheamă astăzi un prizonier de conştiinţă (în plus, 
cetăţean roman), Pavel s-a bucurat de privilegiul regimului numit custodia militaris, care-i acorda 
dreptul de a locui, sub pază, într-o casă particulară. Potrivit regulamentului, braţul drept al 
prizonierului era legat cu un lanţ de braţul stâng al paznicului. 

fraţi, deşi n-am făcut nimic împotriva poporului sau a datinilor părintești, în legături am fost predat 
de la Ierusalim în mâinile Romanilor. 

18 După ce m-au cercetat, aceştia voiau să-mi dea drumul, deoarece nu era în mine nici o vină 
vrednică de moarte. 

19 Dar când ludeii mi s-au împotrivit, eu am fost nevoit să cer să fiu judecat de cezar dar nu ca să 
aduc vreo învinuire neamului meu. 

20 Aşadar, aceasta e pricina pentru care v-am chemat să vă văd şi să vorbesc cu voi; că din pricina 
nădejdii lui Israel sunt eu legat cu lanţul acesta”. 

21 lar ei au zis către el: „Noi nici c-am primit din Iudeea scrisori despre tine, nici c-a venit cineva 
dintre fraţi să ne dea de veste sau să ne vorbească ceva rău despre tine. 

22 Dar dorim să auzim de la tine ceea ce gândeşti; că-n privinţa acestei secte ne e cunoscut că 
pretutindeni i se stă-mpotrivă”. 

23 Deci i-au rânduit o zi; şi la gazdă i-au venit mai mulţi. Şi le vorbea de dimineaţa până seara, 
dând mărturie despre împărăția lui Dumnezeu, căutând ca şi din legea lui Moise, şi din profeți să-i 
încredinţeze despre lisus. 

24 Şi unii credeau în cele spuse, iar alții nu credeau. 

25 Şi neînţelegându-se unii cu alţii, au plecat după ce Pavel a zis un cuvânt, că: „Bine a grăit Duhul 
Sfânt către părinţii noştri prin Isaia profetul 

26 când a zis: Mergi la poporul acesta şi spune-i: Cu auzul veţi auzi, dar nu veţi înţelege, şi cu 
privirea veţi privi, dar nu veţi vedea, 

27 că inima acestui popor s-a împietrit şi urechile lor greu aud şi ochii lor s-au 

închis, ca nu cumva cu ochii să vadă şi cu urechile să audă şi cu inima să înţeleagă şi să-şi revină şi 


Eu să-i vindec. 

28 Deci cunoscut să vă fie vouă că această mântuire a lui Dumnezeu li s-a trimis păgânilor; şi ei vor 
asculta!” 

29 Şi după ce a zis el acestea, Iudeii au plecat, făcând între ei noian de-ntrebări. 

30 Iar Pavel a rămas doi ani întregi6 în casa luată de el cu chirie; şi pe toţi care veneau la el îi 
primea, 

31 propovăduind împărăția lui Dumnezeu şi învățând despre Domnul lisus Hristos cu toată 
îndrăznirea, fără nici o piedică. 

6 Precum mai înainte în Cezareea (vezi 24, 27 şi nota), Pavel împlineşte şi aici termenul maxim de 
detenţie preventivă. Eliberat, el va cunoaşte o a doua captivitate în Roma, la capătul căreia va muri 
ca martir în anul 67. Luca îşi încheie cronica printr-un final deschis. 

Introducere la Epistola către Romani 

Cine este şi cum ni se înfăţişează acest om? 

Născut în Tarsul Ciliciei în jurul anului 7, din părinţi credincioşi evrei, mici meseriaşi, şi crescut în 
mediul culturii elenistice al Asiei Mici, Saul îşi face studiile la Ierusalim ca elev al marelui 
Gamaliel din şcoala rabinică fariseică. Tânăr cu înzestrări excepţionale, el devine destul de repede 
ceea ce se cheamă un rabin perfect, versat mai ales în dimensiunea juridică a legii, şi-şi descoperă 
vocaţia unică: aceea de a-L sluji pe Dumnezeu la modul total şi dezinteresat. Înainte de convertirea 
de pe drumul Damascului, când devine Pavel (anul 32), el ÎL slujeşte persecutându-i pe creştini ca 
adversari prezumaţi ai lui Iahvé; după convertire I se dăruie fără rezerve unicului Dumnezeu 
adevărat, Cel ce i Se descoperise prin lisus Hristos ca Tată din veac şi în timp al Acestuia; şi o va 
face vreme de trei decenii şi jumătate, până în anul (probabil) 67, când va muri ca martir în capitala 
imperiului pe care, practic, îl cucerise. 

Personalitate complexă, inteligenţă vie, cultură vastă, temperament dinamic, Pavel e un râu de 
energie în continuă mişcare. Un înţelept creştin - Petre Ţuţea - afirma că atunci când spui Pavel spui 
Mediterana. Într-adevăr, amprenta creştină a culturii europene (şi, prin ea, a celor două Americi) e 
opera lui, a celui ce a semănat țărmurile Mediteranei cu aproape treizeci de comunități ale numelui 
lui Hristos. Pururea inspirat şi veghetor, Pavel e în acelaşi timp mistic şi om de acţiune, teolog şi 
misionar, întemeietor şi organizator, păstor şi catehet, polemist redutabil şi orator înflăcărat, 
dialectician şi liric. Mai presus de toate, însă, el este părinte. Asupra copiilor săi duhovniceşti el are 
sentimentul posesiei: ei îi aparţin şi trebuie să-l asculte ca pe unul care i-a născut, îi creşte, îi apără 
şi-i maturizează spre a-i preda desăvârşiţi Părintelui Ceresc, prin lisus Hristos. În această 
dimensiune paternă se consumă gama stărilor sufleteşti din epistolele sale: el e mândru şi smerit, 
îndrăzneţ şi timid, sociabil şi însingurat, afectuos şi ironic, curtenitor şi protestatar, duios şi violent, 
generos şi sever, precaut şi debordant, tonurile sale desfăşurându-se de la implorarea lacrimogenă 
până la imprecaţia strivitoare. Totul însă, absolut totul, i se subordonează sentimentului suprem: 
iubirea sa pentru Domnul său lisus Hristos. Istoria bimilenară a creştinismului nu a mai cunoscut un 
om cu devoţiunea lui Pavel. summa theologica paulină (aşa cum a făcut, de pildă, Luther), ci numai 
ca parte dintr-un întreg; principala ei pondere este cea soteriologică, dar fără să epuizeze problema 
mântuirii, aceasta trebuind pusă în paralelă cu aceea din Epistola către Galateni. 

Scrisoarea le este adresată creştinilor din Roma, proveniţi atât dintre membrii puternicei comunităţi 
iudaice, cât şi dintre păgâni, unii din ei convertiți chiar de Pavel în decursul celor trei călătorii 
misionare.Preambul 

Accesul (omului la mântuire) (1, 18 - 11, 36).Partea morală. Concluzie(15, 14 - 16, 27). 


Epistola către Romani 

1 

Salutare. Dorinţa lui Pavel de a-i vizita pe creştinii din Roma. Puterea Evangheliei. Vinovăţia 
oamenilor. 

1 Pavel, rob al lui lisus Hristos, apostol chemat1, ales? pentru Evanghelia lui Dumnezeu 

2 pe care-n Sfintele Scripturi prin profeții Săi mai dinainte a făgăduit-o 

3 despre Fiul Său, Cel din sămânţa lui David născut după trup, 


4 iar după Duhul Sfinţeniei3 rânduit Fiu al lui Dumnezeu întru putere dintru-nvierea din morți4, 
lisus Hristos, Domnul nostru, 

5 prin Care noi am primit har şi apostoli5, pentru ca-ntru numele Său să fie credinţa adusă spre 
ascultare6 la toate 

1 Apostol chemat: titlu de sacră nobleţe, pe care Pavel şi-l acordă în repetata lui aserțiune că, deşi 
venit mai târziu, autoritatea lui nu e mai mică decât a celor doisprezece. 

2 Înţelesul complet al cuvântului: pus deoparte şi păstrat în rezervă pentru o misiune specială. 

3= Duhul Sfânt. 

4 Învierea lui Hristos este izvorul oricărei garanţii asupra puterii lui Dumnezeu. 

5 Întrucât creştinii din Roma (cel puţin o parte) nu sunt convertiți săi direcţi, ci ai altor apostoli, 
Pavel generalizează. 

6 Grecescul ypakouo înseamnă, în acelaşi timp, a recepta mesajul şi a i te supune (în cazul de faţă, 
Evanghelia). 

neamurile, 

6 între care sunteţi şi voi, chemaţi? ai lui lisus Hristos; 

7 tuturor celor ce sunteţi în Roma, iubiţi ai lui Dumnezeu, sfinţi prin chemare8: Har vouă şi pace de 
la Dumnezeu, Tatăl nostru, şi de la Domnul lisus Hristos!9 

8 Mai întâi, prin lisus Hristos Îi mulţumesc Dumnezeului meu pentru voi toţi; căci credinţa voastră 
se vesteşte 10 în toată lumea; 

9 martor îmi este Dumnezeu, Căruia cu duhul meu11 Îi slujesc întru Evanghelia Fiului Său, că ne- 
ncetat fac pomenire 

7 Pavel le oferă şi creştinilor din Roma titlul de nobleţe pe care şi-l atribuise lui însuşi. 

8 Literal: sfinți chemaţi. În limbajul Noului Testament, creştinii veacului primar erau numiţi 
„Sfinți”, cu înţelesul: aleşi şi sfințiţi de Dumnezeu în vederea unei misiuni. 

9 Salutarea e corolarul unei introduceri solemne, de mare densitate teologică. 

10 Literal: e vestită. Înţelesul complet: credinţa voastră se răspândește pe măsură ce se aude despre 
ea (în limbaj modern: are priză). 

11 Apostolatul este prin excelenţă închinare şi slujire duhovnicească. Antropologia paulină face 
distincţii terminologice între psyhe = suflet, pneuma = duh (partea superioară a lui psyhe), şi noos 
(nous) = minte, cugetare, inteligenţă, rațiune (partea superioară a lui pneuma şi cea mai fină a lui 
psyhe), toate în opoziţie cu sârx = carne (ca materie) şi soma = trup (forma organizată a lui sârx). 
Cu toate aceste nuanțări, dihotomia suflet-trup rămâne constantă. 

despre voi, 

10 pururea cerând în rugăciunile mele ca odată şi-odată, prin voia Lui, să am un prilej bun de a veni 
la voi. 

11 Că doresc mult să vă văd, ca să vă împărtăşesc vreun dar duhovnicesc, spre întărirea voastră; 

12 sau mai degrabăl2 pentru ca împreună cu voi să mă mângâi prin credinţa noastră laolaltă, a 
voastră şi a mea. 

13 Fraţilor, nu vreau să nu ştiţi că de multe ori mi-am pus în gând să vin la voi dar pân-acum am 
fost împiedicat -, pentru ca şi-ntre voi să am vreo roadă ca şi-ntre celelalte neamuri. 

14 Dator le sunt şi Elinilor13 şi barbarilor, şi înţelepților şi neînţelepților. 

15 Aşa că din parte-mi sunt gata să vă vestesc Evanghelia şi vouă, celor din Roma. 

16 Că eu nu mă ruşinez de Evanghelia lui Hristos; pentru că ea este putere a lui Dumnezeu spre 
mântuire tot celui ce crede, întâi iudeului şi de asemenea elinului 14. 

17 Căci în ea dreptatea lui Dumnezeu se descoperă din credinţă spre credinţă, aşa cum este scris: lar 
dreptul din credinţă va trăi. 

18 Căci mânia lui Dumnezeu se descoperă din cer peste toată fărădelegea şi nedreptatea oamenilor 
care ţin adevărul în robia nedreptăţii. 

19 Pentru că ceea ce se poate cunoaşte despre Dumnezeu este arătat întru ei; căci Dumnezeu le-a 
arătat-o: 

12 Rectificare în duhul smereniei şi al buneicuviinţe. 

13 Spre deosebire de „barbari”, Elinii erau păgâni cultivați. 

14 În ordinea istorică, Evreii se bucură de prioritate în vestirea Evangheliei. 


20 Încă de la facerea lumii, cele nevăzute ale Lui adică veşnica Sa putere şi dumnezeirea prin 
cugetare se văd din făpturi; aşa că ei n-au cuvânt de apărare, 

21 căci deşi L-au cunoscut pe Dumnezeu, nu ca pe Dumnezeu L-au slăvit şi nici nu l-au mulțumit, 
ci-n cugetările lor s-au rătăcit şi inima lor cea neînţelegătoare s-a întunecat. 

22 Zicând că sunt înţelepţi, au ajuns nebuni 

23 şi slava lui Dumnezeu Celui nestricăcios au preschimbat-o în asemănarea chipului omului celui 
stricăcios şi al păsărilor şi al patrupedelor şi al târâtoarelor. 

24 De aceea Dumnezeu i-a predat necurăţieil6, după poftele inimii lor, ca să-şi necinstească 
trupurile ei între ei, 

25 ca unii care au preschimbat adevărul lui Dumnezeu în minciună şi s-au închinat şi i-au slujit 
făpturii în locul Făcătorului, Cel ce este binecuvântat în veci, amin! 

26 Pentru aceea Dumnezeu i-a predat unor patimi de necinste; că şi femeile lor au preschimbat 
legăturile fireşti cu acelea împotriva firii; 

27 asemenea şi bărbaţii, părăsind fireasca legătură cu femeia, în pofta lor s-au aprins unii pentru 
alţii, bărbaţi cu bărbaţi săvârşind ruşinea şi primind în ei înşişi răsplata cuvenită rătăcirii 

15 De vreme ce inteligența umană ÎI poate percepe pe Dumnezeu din creaţia Sa, omul nu poate 
pretinde că n-a avut posibilitatea de a-L cunoaşte şi recunoaşte. 

16= I-a lăsat pe seama păcatului. Păcatul poartă în el germenul pedepsei, iar una din pedepse este 
abandonarea omului de către Dumnezeu. 

lor17. 

28 Şi aşa cum ei n-au încercat să-L păstreze pe Dumnezeu în cugetele lor, tot aşa şi Dumnezeu i-a 
lăsat la mintea lor cea fără judecată, să facă ceea ce nu se cade, 

29 plini fiind de toată nedreptatea, de desfrânare, de viclenie, de lăcomie, de răutate; plini de 
invidie, de ucidere, de ceartă, de înşelăciune, de purtări rele; bârfitori, 

30 pârâtori, urâtori de Dumnezeu, ocărâtori, semeţi, trufaşi, lăudăroşi, născocitori de rele, nesupuşi 
părinţilor, 

31 nesocotiţi, călcători de cuvânt, lipsiţi de iubire, lipsiţi de milă; 

32 care, deşi au cunoscut dreptatea lui Dumnezeu, că adică cei ce fac unele ca acestea sunt vrednici 
de moarte, nu numai că le fac, dar le şi încuviinţează celor ce le fac. 

2 

Dreapta judecată a lui Dumnezeu. Iudeii şi legea. 

1 Pentru aceea, o, omule, oricine-ai fi tu, cel care judeci, eşti fără cuvânt de apărare: fiindcă în ceea 
ce pe altul îl judeci, pe tine însuţi te osândeşti, căci aceleaşi lucruri le faci şi tu, cel care judeci. 

2 Şi noi ştim că judecata lui Dumnezeu este după adevăr faţă de cei care fac unele ca acestea. 

3 Şi tu, omule, cel care-i judeci pe cei ce fac unele ca acestea, dar le faci şi tu, 

17 Cultivat până la exacerbare, păcatul înseamnă nu numai desfigurarea ordinii naturale rânduite de 
Dumnezeu, ci şi degradarea morală a omului (vezi versetele următoare). 

crezi oare că vei scăpa de judecata lui Dumnezeu? 

4 Sau dispreţuieşti tu bogăţia bunătăţii Lui şi a îngăduinţei şi a îndelungii Lui răbdări?; nu ştii tu că 
bunătatea lui Dumnezeu te duce la pocăință? 1 

5 Dar după împietrirea ta şi după inima ta nepocăită îți aduni mânie în ziua mâniei şi a descoperirii 
dreptei judecăţi a lui Dumnezeu, 

6 Care-i va da fiecăruia după faptele lui: 

7 viaţa veşnică celor ce prin stăruință-n faptă bună caută mărire, cinste şi nestricăciune, 

8 dar urgie şi mânie iubitorilor de ceartă, care nu se supun adevărului, ci nedreptăţii i se supun: 

9 necaz şi strâmtorare peste tot sufletul omului care face răul, al iudeului mai întâi, şi al elinului; 

10 dar mărire, cinste şi pace oricui face binele: iudeului mai întâi, şi elinului. 

11 Căci la Dumnezeu nu există părtinire! 

12 Aşadar, câţi au păcătuit fără lege, fără lege vor şi pieri; iar câți au păcătuit sub lege, prin lege vor 
fi judecaţi. 

13 Pentru că nu cei ce aud legea sunt drepţi înaintea lui Dumnezeu, ci cei ce împlinesc legea, aceia 
se vor îndreptăţi. 

14 Căci când păgânii, care nu au lege, din fire fac cele ale legii, ei fără să aibă lege îşi sunt loruşi 


lege; 

15 ei arată fapta legii scrisă în inimile lor prin mărturia conştiinţei şi prin judecăţile lor, care îi 
învinovăţesc sau 

1 Bunătatea lui Dumnezeu nu e o „slăbiciune” divină, ci şansa oferită omului de a se îndrepta. 

chiar îi apără? 

16 în ziua când, potrivit Evangheliei mele3, Dumnezeu va judeca, prin lisus Hristos, cele ascunse 
ale oamenilor. 

17 Dar dacă tu te numeşti iudeu şi te reazemi pe lege şi te lauzi cu Dumnezeu 

18 şi-l cunoşti voia şi, învăţat fiind de lege, ştii să desluşeşti deosebirile4, 

19 dacă tu te crezi pe tine călăuză orbilor, lumină celor ce sunt în întuneric, 

20 povăţuitor celor fără minte, învăţător celor nevârstnici, ca unul care ai în lege dreptarul 
cunoștinței şi al adevărului, 

21 aşadar tu, cel care-l înveţi pe altul, pe tine însuţi nu te înveţi?; tu, cel ce propovăduieşti: Să nu 
furi!, furi?; 

22 tu, cel ce zici: Să nu săvârşeşti adulter!, săvârşeşti adulter?; tu, cel care urăşti idolii, le jefuieşti 
templele?; 

23 tu, cel ce te lauzi cu legea, ÎL necinsteşti pe Dumnezeu prin călcarea legii?... 

24 Că din pricina voastră este numele lui Dumnezeu blasfemiat între neamuri, aşa cum este scris. 

25 Căci tăierea-mprejur foloseşte numai dacă păzeşti legea; dar dacă eşti călcător de lege, tăierea ta- 
mprejur a devenit netăiere-mprejur. 

26 Prin urmare, dacă cel netăiat împrejur păzeşte poruncile legii, oare netăierea lui împrejur nu va fi 
socotită ca tăiere-mprejur? 

2 În absenţa unei legi elaborate, legea morală înscrisă ontologic în conștiința omului poate constitui 
prin ea însăşi un criteriu al discernământului. 

3= După Evanghelia pe care o propovăduiesc eu (Pavel). 

4 Eşti înzestrat cu capacitatea de a discerne. 

27 lar cel din fire netăiat împrejur$, dar împlinitor al legii, oare nu te va judeca el, pe tine, cel ce, 
având litera „legii” şi tăierea-mprejur, eşti călcător de lege?6 

28 Pentru că nu cel ce se arată pe dinafară e iudeu, nici cea arătată-n trup pe dinafară este tăiere- 
mprejur; 

29 ci iudeul este cel dintru ascuns, iar tăiere-mprejur este aceea a inimii, în duh, nu în literă7; lauda 
lui nu este de la oameni, ci de la Dumnezeu. 

3 

Iudeii şi legea (continuare). Nici un om nu este drept în faţa lui Dumnezeu. 

1 Atunci, care este întâietatea iudeului?; sau care este folosul tăierii-mprejur?: 

2 Mare-n toate privinţele. Mai întâi, pentru că lor li s-au încredinţat cuvintele lui Dumnezeu. 

3 Şi ce dacă unii n-au fost credincioşi? Oare necredincioşia lor va desfiinţa credincioşia lui 
Dumnezeu? 

5 Fără circumcizie fizică. 

6 Înţelesul complet se consumă în două planuri: 1) Deşi pretinde că este posesorul legii lui Moise 
(şi al circumciziei ca semn concret al angajării), iudeul îşi permite să n-o respecte; 2) Iudeul nu 
poate respecta legea tocmai din cauza legii, a cărei literalitate şi ale cărei prescripţii sunt atât de 
complicate, încât îi fac imposibilă aplicarea, ea devenind astfel o piedică în calea mântuirii (temă 
scumpă lui Pavel). 

7 Omul autentic este numai cel atestat de realitatea lui lăuntrică, nu de cea exterioară, care poate 
înşela. 

1 Infidelitatea unor iudei față de Dumnezeu nu e de natură să anuleze fidelitatea lui Dumnezeu față 
de propria Sa făgăduinţă, dată cu jurământ lui Avraam. 

4 Să nu fie!, ci fie Dumnezeu socotit adevărat, iar tot omul, mincinos, aşa cum este scris: Ca Tu să 
Te îndreptăţeşti întru cuvintele Tale şi Tu să biruieşti atunci când vei face judecata. 

5 lar dacă nedreptatea noastră învederează dreptatea lui Dumnezeu, ce vom zice? Nu cumva este 
nedrept Dumnezeu Care aduce mânia? vorbesc ca un om. 


6 Să nu fie! Atunci, cum va judeca Dumnezeu lumea? 

7 Că dacă prin minciuna mea a prisosit adevărul lui Dumnezeu spre slava Lui, pentru ce dar mai 
sunt şi eu judecat ca păcătos? 

8 Şi de ce n-am face răul ca să vină binele?; aşa cum suntem noi defăimaţi şi cum spun unii că 
zicem noi? Osânda acestora este dreaptă. 

9 Atunci, ce? Avem noi vreo întâietate? Nicidecum; căci, ceva mai înainte, noi i-am învinuit? şi pe 
Judei şi pe Elini, că toți sunt sub păcat, 

10 aşa cum este scris: Nimeni nu este drept, nu e nici unul; 

11 nu-i cine să-nţeleagă, nu-i cinsă-L caute pe Dumnezeu; 

12 toţi s-au abătut, împreună netrebnici s-au făcut. Nu-i cinsă facă binele, nu, nu-i nici măcar unul. 
13 Mormânt deschis e gâtlejul lor; cu limbile lor au viclenit; venin de aspidă-i sub buzele lor; 

14 de blestem li-i gura plină, şi de amărăciune; 

15 grabnice le sunt picioarele să verse sânge; 

2 Tonul dialectic şi oralitatea unor expresii par extrase din discuţiile aprinse pe care Pavel le avea 
cu Iudeii în sinagogi. 

16 pustiire şi nenorocire sunt în căile lor, 

17 şi calea păcii n-au cunoscut-o, 

18 nu-i frică de Dumnezeu înaintea ochilor lor. 

19 Noi ştim însă că cele câte le spune legea, le spune celor ce sunt sub lege, aşa ca orice gură să fie 
închisă şi ca toată lumea să fie vinovată în faţa lui Dumnezeu3. 

20 Pentru că din faptele legii4 nimeni nu se va îndreptăţi în faţa Lui, de vreme ce prin lege vine 
cunoştinţa păcatului. 

21 Acum însă dreptatea lui Dumnezeu s-a arătat în afara legii, de lege şi de profeţi fiind mărturisită, 
22 dar dreptate a lui Dumnezeu prin credinţa în lisus Hristos, pentru toţi cei ce cred fiindcă nu 
există deosebire, 

23 de vreme ce toţi au păcătuit şi sunt lipsiţi de slava lui Dumnezeus -, 

24 cei ce în dar se îndreptăţesc cu harul Său6 prin răscumpărarea cea întru Hristos isus, 

3 Este vorba, desigur, despre legea Vechiului Testament, care a fost dată de Dumnezeu nu spre a 
şterge păcatele omului, ci spre a-l face pe om conştient de starea lui de păcătoşenie. Eliberarea 
omului de păcat a venit numai prin lisus Hristos. 

4 Faptele legii: expresie biblică, deseori întâlnită în epistolele pauline, prin care se înţeleg atât 
prescripțiile Vechiului Testament cât şi punerea lor în practică (aceasta din urmă neputând fi 
niciodată totală sau desăvârşită). 

5= Slava lui Dumnezeu ca prezenţă intimă în fiinţa omului virtuos. 

6 Calitatea de drept (îndreptăţit la mântuire) nu este un rezultat al meritelor omului, ci un dar al 
harului divin, un efect al iubirii lui Dumnezeu manifestate prin jertfa răscumpărătoare a lui lisus 
Hristos. 

1918 

25 pe Care Dumnezeu L-a rânduit jertfă, curăţire? prin credinţa în sângele Lui, ca să-Şi arate 
dreptatea prin aceea că a trecut cu vederea păcatele făcute înainte 

26 întru îngăduinţa lui Dumnezeu ca să-Şi arate dreptatea în vremea de acum, spre a fi El drept şi 
îndreptăţindu-l pe cel din credinţa în lisus. 

27 Aşadar, unde e lauda? A fost înlăturată. Prin care lege?: a faptelor? Nu, ci prin legea credinţei. 

28 Căci socotim că prin credinţă se va îndreptăţi omul, fără faptele legii. 

29 Oare Dumnezeu este numai al ludeilor? Nu este El şi Dumnezeul păgânilor? Da, şi al păgânilor!, 
30 fiindcă unul este Dumnezeu, Cel ce din credinţă” îi va îndreptăţi pe cei tăiaţi împrejur şi prin 
credință 10 pe cei netăiaţi împrejur. 

31 Desfiinţăm deci noi legea prin credinţă? Ferească Dumnezeu! Dimpotrivă, întărim legea. 

7 La obârşie, cuvântul ilasterion desemna masa aşezată deasupra chivotului legii, în sfânta-sfintelor, 
pe care marele preot aducea jertfa anuală de purificare a poporului, prin stropirea cu sânge (vezi Lv 
16). Aşadar, textul de faţă trebuie citit şi înţeles: Iisus Hristos este mijlocul prin care Dumnezeu a 
instrumentat curățirea de păcate a celor ce cred în jertfa sângelui Său. 

8 Înainte de jertfa lui Iisus Hristos, Dumnezeu le-a acordat oamenilor o lungă perioadă de 
îngăduinţă, în timpul căreia El le-a ignorat păcatele, nu le-a iertat şi nici nu le-a pedepsit, ci numai 


S-a făcut că nu le vede, tocmai pentru ca oamenii să-şi dea seama că dreptatea e întotdeauna de 
partea lui Dumnezeu; iertarea a venit prin lisus Hristos. 

9 În virtutea credinţei pe care deja o au. 

10 Prin mijlocirea credinţei pe care o dobândesc. 

4 

Exemplul lui Avraam: făgăduinţa plinită prin credință. 

1 Aşadar, ce vom zice că a dobândit Avraam, strămoşul nostru după trup? 

2 Că dacă Avraam a fost îndreptățit din fapte, are de ce să se laude, dar nu în fața lui Dumnezeu; 

3 fiindcă ce spune Scriptura?: Şi Avraam I-a crezut lui Dumnezeu şi aceasta i s-a socotit ca dreptate. 
4 Plata celui ce face fapte nu i se socoteşte după har, ci după datoriel; 

5 dar celui ce nu face fapte, însă crede în Cel care-l îndreptățește pe cel nelegiuit, credinţa lui i se 
socoteşte ca dreptate. 

6 Aşa cum şi David vorbeşte despre fericirea omului căruia Dumnezeu îi socoteşte dreptatea în 
afara faptelor: 

7 Fericiţi cei cărora li s-au iertat fărădelegile şi ale căror păcate li s-au acoperit; 

8 fericit bărbatul căruia Domnul nu-i va socoti păcatul. 

9 Acum, fericirea aceasta este ea numai pentru cei tăiați împrejur, sau şi pentru cei netăiaţi 
împrejur? Căci zicem: i s-a socotit lui Avraam credinţa ca dreptate. 

10 Cum însă 1 s-a socotit?: când era tăiat împrejur, sau când era netăiat împrejur? Nu când era tăiat 
împrejur, ci când era netăiat împrejur. 

11 Iar semnul tăierii-mprejur l-a primit ca pe o pecete a dreptăţii pentru credinţa lui din vremea 
netăierii-mprejur, ca să fie el părinte al tuturor celor ce 

1 Plata lucrătorului nu este un dar, ci o obligaţie contractuală. 

1919 

cred pe durata netăierii-mprejur, pentru ca şi acestora să le fie socotită ca dreptate, 

12 şi părinte al celor tăiaţi împrejur; dar nu numai al celor ce doar sunt tăiați împrejur, ci şi al celor 
ce umblă pe urmele credinţei pe care o avea părintele nostru Avraam la vremea când era netăiat 
împrejur. 

13 Că nu prin lege i s-a dat lui Avraam sau seminţiei lui făgăduinţa că vor fi moştenitori ai lumii, ci 
prin dreptatea credinţei. 

14 Căci dacă moştenitorii sunt aceia care au legea, atunci credinţa e zadarnică, iar făgăduinţa s-a 
desființat; 

15 fiindcă legea rodeşte mânie2, dar unde nu e lege, nu-i nici călcare de lege. 

16 Pentru aceea este ea3 din credinţă, ca să fie din har, şi pentru ca făgăduinţa să fie statornică 
pentru toți urmaşii nu numai pentru cei din lege, ci şi pentru cei din credinţa lui Avraam, care este 
părinte al nostru, al tuturor, 

17 precum este scris: Te-am pus părinte al multor neamuri în fața Celui în care a crezut, adică a lui 
Dumnezeu Cel ce învie morţii şi pe cele ce nu sunt le cheamă ca şi cum ar fi4; 

2 Existenţa unei legi presupune şi posibila ei călcare, de unde mânia legiuitorului asupra celui ce o 
calcă. 

3= Moştenirea făgăduită. 

4 Alte traduceri: (Dumnezeu) cheamă la fiinţă pe cele ce încă nu sunt; cheamă neantul la existenţă; 
le cheamă la existenţă pe cele ce nu există. 

Opţiunea de faţă e corectă nu numai prin literalitatea traducerii, ci şi prin ideea fundamentală că 
Dumnezeu nu trăieşte în virtual, ci numai în real (El Însuşi fiind realitatea supremă, izvor a tot ceea 
ce există); o făgăduinţă a lui Dumnezeu (pentru viitor) e virtualitate numai pentru noi, dar nu şi 
pentru El: de îndată ce a rostit-o, ea a şi devenit o realitate, aşa cum trebuie s-o considerăm şi noi 
prin actul credinţei (în legătură cu aceasta vezi şi nota de la Mc 11, 24). 

18 împotriva oricărei nădejdi nădăjduind, el a crezut că va fi părinte al multor neamuri, după cum i 
s-a spus: Aşa vor fi urmaşii tăi; 

19 şi neslăbind în credinţă, nu s-a uitat la trupul său amortit că era aproape de o sută de ani şi nici la 
amorțirea pântecelui Sarrei,; 

20 şi-ntru făgăduinţa lui Dumnezeu nu s-a îndoit prin necredinţă, ci s-a întărit în credinţă, dându-l 
slavă lui Dumnezeu 


21 şi fiind încredinţat că ceea ce El i-a făgăduit are putere să şi facă. 

22 lată de ce credinţa lui i s-a socotit ca dreptate. 

23 Dar nu numai pentru El s-a scris că i s-a socotit ca dreptate, 

24 ci şi pentru noi, cei cărora ni se va socoti, ca unora care credem în Cel ce L-a înviat din morţi pe 
Iisus, Domnul nostru, 

25 care s-a dat pe Sine pentru păcatele noastre şi a înviat pentru îndreptăţirea$ noastră. 

5 

Roadele îndreptățirii prin credință. Adam şi Hristos. 

1 Aşadar, fiind noi îndreptățiţi din credinţă, pace avem cu Dumnezeu prin Domnul nostru lisus 
Hristos, 

5 Îndreptăţirea e un termen frecvent în teologia paulină şi desemnează calea prin care omul poate fi 
socotit drept în faţa lui Dumnezeu, apt pentru mântuire. Această dreptate nu e un rezultat al 
cumpenii justiţiare, ci se obţine prin har, ca rod al iubirii dumnezeieşti, pe de o parte, şi prin faptele 
credinţei omului, pe de alta. 

1920 

2 datorită Căruia am şi avut, prin credinţă, cale deschisă la harul acestal în care stăm şi ne lăudăm 
în nădejdea slavei lui Dumnezeu2. 

3 Şi nu numai atât, dar şi în necazuri ne lăudăm, bine ştiind că necazul rodeşte răbdare, 

4 iar răbdarea, încercare, iar încercarea, nădejde. 

5 Iar nădejdea nu face de ruşine, pentru că iubirea lui Dumnezeu s-a vărsat în inimile noastre prin 
Duhul Cel Sfânt care ni s-a dat. 

6 că-n timp ce noi eram încă neputincioşi, la vremea cuvenită Hristos a murit pentru cei nelegiuiți 

7 căci cu greu va muri cineva pentru un drept; şi pentru cel bun poate că-ndrăzneşte cineva să 
moară; 

8 dar Dumnezeu Îşi arată iubirea faţă de noi prin aceea că Hristos a murit pentru noi pe când noi 
eram încă păcătoşi. 

9 Cu atât mai mult acum, prin urmare, când suntem îndreptățiți întru sângele Lui, prin El ne vom 
mântui de mânie3. 

10 Că dacă-n timp ce eram vrăjmaşi ne-am împăcat cu Dumnezeu prin moartea Fiului Său, cu mult 
mai mult, odată împăcaţi, prin viaţa Lui ne vom mântui. 

11 Şi nu numai atât, ci ne şi lăudăm în Dumnezeu prin Domnul nostru lisus Hristos, prin Care am 
primit acum împăcarea. 

12 De aceea, aşa cum printr-un om a intrat păcatul în lume şi, prin păcat, 

1= Starea de graţie; favoarea de a trăi în imediata apropiere a lui Dumnezeu. 

2 În speranţa că la sfârşitul veacurilor ne vom împărtăşi de slava lui Dumnezeu. 

3= Mânia Judecăţii de Apoi. 

moartea4 -, tot astfel moartea a trecut în toţi oamenii prin aceea că toţi au păcătuit. 

13 Căci păcatul era în lume pân” la lege, dar atunci când nu există lege, păcatul nu se socoteşte. 

14 Dar de la Adam până la Moise moartea a domnit şi peste cei ce nu păcătuiseră după asemănarea 
greşelii lui Adam, care este chip al celui ce avea să vină5. 

15 Dar cu greşala nu e aşa cum e cu harul; că dacă cei mulți au murit prin greşala unuia, cu mult 
mai mult harul lui Dumnezeu şi darul Lui au prisosit asupra celor mulţi prin harul unui singur Om, 
Iisus Hristos6. 

16 Şi ce aduce darul nu seamănă cu ce a adus acel unul care a păcătuit; căci judecata de după unul 
duce la osândire, dar harul de după multe greşale duce la îndreptăţire. 

17 Că dacă prin greşala unuia moartea a domnit printr-unul, cu mult mai mult cei ce primesc 
prisosinţa harului şi a darului dreptăţii vor domni în viaţă prin unul lisus Hristos. 

18 Prin urmare, aşa cum din greşala unuia a venit peste toți oamenii osânda, tot astfel prin fapta de 
dreptate a Unuia, peste toţi oamenii a venit îndreptăţirea care dă viaţă; 

4 Păcatul îl desparte pe om de Dumnezeu, ceea ce echivalează cu moartea lui sufletească, moartea 
veşnică (în opoziţie cu viaţa veşnică). 

5 Versetele 12, 13 şi 14 introduc în doctrina creştină tema păcatului originar: solidară cu Adam 
(arhetipul), specia umană moşteneşte păcatul acestuia. 

6 Paralela Adam-Hristos devine pregnantă: dacă neascultarea lui Adam le-a adus oamenilor 


moartea, ascultarea lui Hristos faţă de Tatăl şi a fiecăruia față de Hristos le aduce Viaţa. 

1921 

19 fiindcă aşa cum prin neascultarea unui singur om cei mulți s-au făcut păcătoşi, tot astfel prin 
ascultarea Unuia cei mulţi vor deveni drepți. 

20 Cât despre lege, ea a intrat ca să se înmulțească greşala7; dar unde s-a înmulţit păcatul, a prisosit 
harul, 

21 pentru ca, aşa cum păcatul a domnit spre moarte, tot astfel harul să domnească prin dreptate spre 
viaţă veşnică, prin lisus Hristos, Domnul nostru. 

6 

Morți păcatului, dar vii întru Hristos. Robi ai dreptăţii. 

1 Atunci, ce vom zice? Rămâne-vom oare în păcat ca să se înmulțească harul? 

2 Ferească Dumnezeu! Noi, cei ce am murit păcatului, cum vom mai trăi în el? 

3 Oare nu ştiţi că toți câţi în Hristos ne-am botezat, întru moartea Lui ne-am botezat? 

4 Aşadar, prin botez ne-am îngropat cu El în moarte, pentru ca, aşa cum Hristos a înviat din morți 
prin slava Tatălui, tot astfel şi noi să umblăm întru înnoirea vieţii; 

5 că dacă una cu El ne-am făcut prin asemănarea morții Lui2, atunci una vom fi şi prin aceea a 
învierii Lui, 

6 cunoscând noi aceasta, anume că omul nostru cel vechi a fost răstignit 

7 Vezi 2, 27 şi nota. 

1 Literal: am crescut împreună cu El ca nişte mlădiţe altoite pe trunchiul Său (asimilate şi devenite 
inseparabile). 

2= Printr-o moarte asemănătoare cu a Lui, săvârşită prin Botez (vezi v. 3). 

împreună cu El, aşa încât trupul păcatului3 să fie nimicit, pentru ca noi să nu mai fim înrobiţi 
păcatului; 

7 căci cel ce a murit este eliberat de păcat4. 

8 lar dacă am murit împreună cu Hristos, credem că vom şi via împreună cu El, 

9 ştiind că Hristos, odată înviat din morţi, nu mai moare; asupră-l moartea nu mai are stăpânire. 

10 Fiindcă cel ce a murit, păcatului i-a murit o dată pentru totdeauna; iar cel ce trăieşte, lui 
Dumnezeu Îi trăieşte. 

11 Aşa şi voi, socotiți-vă că morţi îi sunteţi păcatului, dar vii lui Dumnezeu întru Hristos Iisus, 
Domnul nostru. 

12 Aşadar, să nu domnească păcatul în trupul vostru cel muritor, ca să vă supuneţi poftelor lui; 

13 nici mădulareles voastre să nu le puneţi în slujba păcatului ca arme ale nedreptăţii, ci înfăţişați- 
vă lui Dumnezeu ca vii dintre morți, şi mădularele voastre ca arme ale dreptăţii în slujba lui 
Dumnezeu. 

14 Fiindcă păcatul nu va avea stăpânire asupra voastră, de vreme ce voi nu sunteţi sub lege, ci sub 
har. 

15 Cum adică?: de vreme ce nu suntem sub lege, ci sub har, oare să păcătuim?... Ferească 
Dumnezeu! 

16 Nu ştiţi oare că dându-vă cuiva ca robi spre supunere, robi îi sunteţi celui 

3 Nu trupul fizic ca atare, ci insul păcătos. 

4 Textual: îndreptățit (dezvinovăţit) faţă de păcat. Aşa cum moartea trupului fizic distruge 
instrumentul prin care operează păcatul, moartea mistică prin botez distruge consistenţa păcatului 
şi-l face inoperant. 

5 Termen general pentru membre şi organe, dar şi pentru carne ca materie a trupului. 

1922 

căruia vă supuneţi: fie ai păcatului, spre moarte, fie ai ascultării, spre dreptate? 

17 Mulţumim însă lui Dumnezeu că voi, cei ce aţi fost robi ai păcatului, din inimă aţi ascultat de 
regula învăţăturii căreia i-ați fost încredinţaţi, 

18 şi, izbăvindu-vă de păcat, aţi devenit robi ai dreptăţii. 

19 vorbesc omeneşte6, având în vedere slăbiciunea trupului vostru7. Că aşa cum mădularele voastre 
vi le-aţi făcut roabe necurăției şi fărădelegii spre fărădelege, tot astfel faceţi-le acum mădularele 
voastre roabe dreptăţii spre sfințire. 

20 Căci la vremea când eraţi robi ai păcatului, liberi eraţi dinspre partea dreptăţii8. 


21 Ca urmare, ce roadă aveaţi atunci?: roade de care acum vă ruşinaţi; pentru că sfârşitul acelora 
este moartea. 

22 Dar acum, eliberați fiind de păcat şi robi făcându-vă lui Dumnezeu, aveţi roada voastră spre 
sfințire, iar sfârşitul, viaţa veşnică. 

23 Pentru că plata păcatului este moartea, dar harul lui Dumnezeu este viaţa veşnică întru Hristos 
Isus, Domnul nostru. 

7 

Creştinul e liber de stăpânirea Legii Vechi. Problema păcatului care locuieşte în om. 

6= În termeni şi prin comparații omeneşti. 

7 Literal: slăbiciunea cărnii voastre. Limitele de înţelegere impuse de condiţia umană. Limbajul 
teologic al lui Pavel putea să fie mult mai elevat şi mai abstract, dar el înţelege să fie concesiv faţă 
de cititorii săi. 

8 Vezi versetul 16. 

1 Oare nu ştiţi voi, fraților, fiindcă le vorbesc acelora care cunosc legeal că legea are putere asupra 
omului atâta timp cât el trăieşte? 

2 Căci femeia măritată este legată prin lege de bărbatul ei atâta timp cât el trăieşte; dar dacă i-a 
murit bărbatul, este dezlegată de legea bărbatului?. 

3 Prin urmare, ea se va numi adulteră dacă va fi cu alt bărbat în timp ce bărbatul ei trăieşte; dar dacă 
i-a murit bărbatul, este liberă față de lege, aşa încât ea să nu fie adulteră dacă ia un alt bărbat. 

4 Tot aşa, fraţii mei, şi voi prin trupul lui Hristos i-aţi murit legii3 spre a fi ai Altuia, ai Celui ce a 
înviat din morţi, ca să-l aducem roade lui Dumnezeu. 

5 Când eram în trup4, patimile cele prin lege păcătoase lucrau în mădularele noastre, ca să-i aducem 
roade morţii; 

6 dar acum ne-am desprins de lege, murindu-i aceleia care ne ţinea robi, ca să slujim întru înnoirea 
duhului, iar nu întru vechimea literei5. 

7 Ce adică vom zice?: că legea este păcat? Ferească Dumnezeu! Păcatul 

1 Aici e vorba, probabil, de legea romană ca termen de analogie. 

2 = Liberă faţă de contractul conjugal. 

3= Legea Vechiului Testament. 

4 Literal: în carne, sub stăpânirea cărnii. În opoziţie cu duhul, carnea (materia carnală a trupului) 
este sediul concupiscenţei, al senzațiilor erotice din care derivă paternitatea şi ereditatea (roada), 
simbol al oricărui fel de fapte rele. În limbajul Apostolului, expresia „după trup” desemnează 
supunerea faţă de legile carnale. Harul operează înstăpânirea duhului, etapă care o lasă în urmă pe 
aceea dominată de pasiunile carnale. 

5 Opoziția dintre duhul care înnoieşte şi litera care ucide (vezi şi 2, 29 şi nota). 

1923 

însă nu l-am cunoscut decât prin lege. Că pofta n-aş fi ştiut-o dacă legea n-ar fi zis: Să nu pofteşti! 

8 Dar păcatul, aflându-şi prilej prin poruncă6, a lucrat în mine tot felul de pofte. Căci în lipsa legii 
păcatul era mort. 

9 Odinioară eu trăiam în lipsa legii; dar când a venit porunca, păcatul a prins viaţă, 

10 iar eu am murit. Şi porunca dată spre viaţă mi s-a aflat a fi spre moarte! 

11 Pentru că păcatul, aflându-şi prilej prin poruncă, prin ea m-a înşelat şi m-a ucis. 

12 Aşadar, sfântă este legea şi sfântă este porunca şi dreaptă şi bună. 

13 Atunci, ceea ce este bun mi s-a făcut mie moarte? Ferească Dumnezeu! Ci păcatul, tocmai ca să 
se arate păcat, prin ceea ce este bun mi-a adus moartea, pentru ca prin poruncă să devină păcatul 
peste măsură de păcătos. 

14 Ştim că legea e duhovnicească; dar eu sunt trupesc, vândut sub păcat”. 

15 Fiindcă nu-nţeleg, ceea ce fac; că nu săvârşesc ceea ce vreau, ci ceea ce urăsc, aceea fac. 

16 Iar dacă fac ceea ce nu vreau, recunosc că legea este bună. 

17 Dar acum nu eu fac aceasta, ci păcatul care locuieşte în mine. 

18 Fiindcă ştiu că-n mine, adică în trupul meu, nu locuieşte ce e bun. Că a vrea binele se află-n 
mine, dar pe a face nu-l aflu; 

6 Interdicția expresă de a păcătui se constituie într-o trambulină de pe care păcatul, trezit din 
amorţire, se lansează şi atacă. 


7= Vândut şi aservit păcatului. 

19 căci nu fac binele pe care-l vreau, ci răul pe care nu-l vreau, pe acela îl săvârşesc8. 

20 Iar dacă fac ceea ce nu vreau eu, nu eu fac aceasta, ci păcatul care locuieşte în mine. 

21 Aşadar, în mine, cel ce vreau să fac binele, aflu legea că răul e legat de mine. 

22 Că după omul cel lăuntric mă bucur de legea lui Dumnezeu; 

23 dar în mădularele mele o altă lege văd că se luptă cu legea minții mele şi rob mă face legii 
păcatului, care este în mădularele mele. 

24 Om nenorocit ce sunt! Cine mă va mântui de trupul morții acesteia?... 

25 Mulţumesc lui Dumnezeu prin Iisus Hristos, Domnul nostru! Aşadar, cu mintea eu însumi îi 
slujesc legii lui Dumnezeu, iar cu trupul, legii păcatului. 

8 

Viaţă întru Duhul. Slava ce va să fie. Iubirea lui Dumnezeu. 

1 Drept aceea, nici o osândă nu este acum pentru cei ce sunt în Hristos Iisus. 

2 Fiindcă legea duhului vieţii în Hristos lisus m-a eliberat din legea păcatului şi a morții, 

3 pentru că ceea ce-i era cu neputinţă legii fiind ea slabă prin trupl a săvârşit Dumnezeu: 
trimiţându-L pe 

8 Lupta dramatică dintre voinţa lucidă spre bine şi instinctul carnal care împinge spre rău. 

1 Prin formele ei exterioare şi ineficiente, Legea Veche era asemenea unui trup supus încontinuu 
unor eforturi inutile, fără nici o izbândă. 

1924 

Fiul Său într-un trup asemănător cu acela al păcatului şi pentru păcat2, El a osândit păcatul în trup, 

4 pentru ca dreptatea legii3 să se plinească-ntru noi, cei ce nu ne purtăm după trup, ci potrivit 
duhului. 

5 Fiindcă cei ce sunt după trup, pe cele ale trupului le cugetă; dar cei ce sunt după duh, pe cele ale 
duhului. 

6 Căci cugetul trupului este moarte, dar cugetul Duhului este viaţă şi pace; 

7 de vreme ce cugetul trupului este vrăjmăşie faţă de Dumnezeu, căci nu i se supune legii lui 
Dumnezeu; că nici nu poate, 

8 iar cei ce sunt în trup nu pot să-l placă lui Dumnezeu. 

9 Dar voi nu sunteţi în trup, ci în Duh, dacă într-adevăr Duhul lui Dumnezeu locuieşte în voi. Dar 
dacă cineva nu are Duhul lui Hristos, acela nu este al Lui. 

10 Dacă însă Hristos este în voi, pe de-o parte trupul e mort în virtutea păcatului4, iar pe de altă 
parte duhul e viaţă în virtutea dreptăţii5. 

11 Iar dacă Duhul Celui ce L-a înviat pe Iisus din morţi locuieşte în voi, Cel ce L-a înviat pe lisus 
Hristos din morţi va face vii şi trupurile voastre cele muritoare, prin Duhul Său Care locuieşte în 
Vol. 

12 Drept aceea, fraților, datori suntem, dar nu trupului ca să vieţuim după trup - 

2= Jertfa care răscumpără păcatul. 

3 Dreptele pretenţii ale legii: tot ceea ce e conform cu voia lui Dumnezeu. 

4 Trupul e deja supus morţii fizice ca urmare a păcatului originar (vezi 5, 12), dar el va învia prin 
Iisus Hristos (vezi versetul următor). 

5 Duhul omului este viaţă prin îndreptăţirea conferită de Duhul lui Dumnezeu. 

13 că dacă vieţuiţi după trup, veţi muri; dar dacă prin Duhul ucideți faptele trupului, veţi trăi. 

14 Fiindcă toţi câți sunt mânaţi de Duhul lui Dumnezeu, aceia sunt fii ai lui Dumnezeu. 

15 Pentru că n-aţi primit un duh al robiei, ca din nou să vă temeţi, ci Duhul înfierii L-aţi primit, prin 
Care strigăm: Avva! Părinte6! 

16 Însuşi Duhul mărturiseşte împreună cu duhul nostru că suntem fii ai lui Dumnezeu. 

17 lar dacă suntem fii, suntem şi moştenitori moştenitori ai lui Dumnezeu şi împreună-moştenitori 
cu Hristos, dacă într-adevăr pătimim împreună cu El, pentru ca-mpreună cu El să ne şi slăvim. 

18 Într-adevăr, eu socotesc că suferințele din vremea de acum nu au nici o însemnătate față de 
mărirea care ni se va descoperi. 

19 Fiindcă nerăbdătorul dor al făpturii cu nerăbdare aşteaptă descoperirea fiilor lui Dumnezeu”. 

20 Căci făptura a fost supusă deşertăciunii nu de voia ei, ci din pricina aceluia care a supus-o cu 
nădejdea însă 


21 că şi ea, făptura însăşi, se va elibera din robia stricăciunii spre libertatea slavei fiilor lui 
Dumnezeu. 

6 Aramaicul abba înseamnă părinte. Cuvântul a intrat în limba română prin grafia greacă avva, 
folosit şi astăzi în limbajul monahal. Expresia a intrat în cultul liturgic al primilor creştini; ea le 
amintea că Însuşi lisus a folosit-o în rugăciunea din grădina Ghetsimani (Mc 14, 36). 

7 Aici şi în următoarele trei versete: Solidară cu omul prin căderea acestuia, creația aspiră la propria 
ei restaurare prin restaurarea omului întru lisus Hristos. 

1925 

22 Căci ştim că pân-acum toată făptura suspină laolaltă şi suferă-n durerile naşterii8. 

23 Dar nu numai ea, ci şi noi, cei ce avem pârga Duhului9, şi noi înşine suspinăm lăuntric, 
nerăbdători aşteptând înfierea, răscumpărarea trupului 10 nostru. 

24 Căci prin nădejde ne-am mântuit;, a vedea însă ceea ce nădăjduieşti, aceea nu mai e nădejde. 
Cum ar nădăjdui cineva în ceea ce se vede? 

25 Dar dacă nădăjduim în ceea ce nu vedem, aşteptăm cu răbdare. 

26 De asemenea, şi Duhul îi vine slăbiciunii noastre într-ajutor; că nu ştim să ne rugăm cum trebuie, 
dar Duhul Însuşi mijloceşte pentru noi cu suspine de negrăit; 

27 iar Cel care cercetează inimile ştie care este cugetul Duhului, că potrivit voii lui Dumnezeu 
mijloceşte El pentru sfinți. 

28 Şi ştim că celor ce-L iubesc pe Dumnezeu toate li se lucrează spre bine, celor ce sunt chemaţi 
potrivit planului Său; 

29 că pe cei pe care mai dinainte i-a cunoscut, mai dinainte i-a şi rânduit să fie asemenea chipului 
Fiului Său, ca să fie El Întâi-născut între mulţi fraţi] 1. 

30 Iar pe cei pe care mai dinainte i-a rânduit, pe aceştia i-a şi chemat; şi pe cei pe care 1-a chemat, i- 
a şi îndreptăţit; iar pe cei pe care i-a îndreptăţit, i-a 

8= Naşterea din nou a lumii (vezi şi Mt 24, 8). 

9 Primele roade ale Duhului Sfânt; premisele înfierii totale pe care urmează s-o primim. În 2 Co 1, 
22: „arvuna Duhului”. 

10 În cazul de faţă (ca şi în altele): sinea noastră;fiinţa totală; personalitatea. 

11 Vezi nota de la Lc 2, 7. 

şi slăvitl2. 

31 Ce vom zice deci în urma acestora? Dacă Dumnezeu e pentru noi, cine-i împotriva noastră? 

32 El, Care pe Însuşi Fiul Său nu L-a cruțat, ci L-a dat morţii pentru noi toţi, cum oare nu ni le va 
dărui pe toate împreună cu El? 

33 Cine va aduce pâră împotriva aleşilor lui Dumnezeu? Dumnezeu este Cel ce aduce îndreptățire; 
34 cine este cel ce osândeşte?: oare Hristos, El, Cel ce a murit, ba mai degrabă Cel care a înviat, Cel 
ce şi este de-a dreapta lui Dumnezeu, Cel ce şi mijloceşte pentru noi?!... 

35 Cine ne va despărţi de iubirea lui Hristos?: Oare necazul? sau strâmtorarea? sau prigoana? sau 
foametea? sau golătatea? sau primejdia? sau sabia?!... 

36 Precum este scris: De dragul Tău suntem omorâţi toată ziua, socotiți suntem ca nişte oi de- 
njunghiere. 

37 Dar în toate acestea noi suntem mai mult decât biruitori prin Acela care ne-a iubit. 

38 Fiindcă sunt încredinţat că nici moartea, nici viaţa, nici îngerii, nici stăpânirile, nici cele de 
acum, nici cele viitoare, nici puterile, 

39 nici înălțimea, nici adâncull13 şi nici o altă făptură nu va putea să ne despartă de iubirea lui 
Dumnezeu cea întru Hristos lisus, Domnul nostru. 

12 În textul original, trecutul (aoristul) acestui verb exprimă o anticipație de maximă certitudine, ca 
aceea din Mc 11, 24: „să credeţi că le-aţi şi primit, şi le veţi avea” (vezi şi nota). 

13 Peroraţie: nici chiar stihiile sau forțele cereşti fie ele bune sau rele nu ne vor clinti. Asupra 
acestor forţe vezi şi 1 Co 15, 24; Ef 1, 21; 3, 10; 6, 12; Col 1, 16; 2, 10, 15. 

1926 

Dumnezeu l-a ales pe Israel. Mânia şi îndurarea lui Dumnezeu. Israel şi Evanghelia. 

1 Spun adevărul în Hristos, nu mint împreună cu mine mărturiseşte conştiinţa mea întru Duhul 
Sfânt - 


2 că mare-mi este întristarea şi necurmată durerea inimii; 

3 căci aş fi dorit ca eu însumi să fiu anatemal de la Hristos, de dragul fraţilor mei cei de un neam cu 
mine după trup, 

4 care sunt Israeliţi, ale cărora sunt înfierea şi slava şi legămintele şi darea legii şi închinarea şi 
făgăduinţele; 

5 ai cărora sunt părinţii şi din care, după trup, e Hristos, Cel ce peste toate este Dumnezeu 
binecuvântat în veci 2. Amin! 

6 Dar, negreşit, nu că ar fi căzut din putere cuvântul lui Dumnezeu; că nu toţi cei din Israel sunt 
Israel, 

7 nici pentru că sunt urmaşii lui Avraam sunt toți fii, ci numai cei din Isaac a zis se vor numi 
urmaşii tă13. 

8 Aceasta-nseamnă: nu copiii trupului sunt copii ai lui Dumnezeu, ci urmaşi sunt socotiți copiii 
făgăduinţei,; 

9 căci al făgăduinţei este cuvântul acesta: La vremea aceasta voi veni şi Sarra va avea un fiu. 

10 Dar nu numai atât, ci şi Rebeca, atunci când a zămislit copii de la unul 

1 Anatema = blestemat, exclus din comunitate; destinat pieirii. O astfel de declaraţie n-a mai fost 
făcută decât de Moise (Iş 32, 32). 

2 Atestare clară a dumnezeirii lui lisus Hristos. 

3 Literal: întru Isaac ţi se vor chema urmaşi. Verbul „a (se) chema” are un dublu sens: a fi numit cu 
(a purta) numele cuiva; a fi chemat la existenţă (prin puterea lui Dumnezeu). Vezi şi 4, 17. 

singur, adică de la Isaac, părintele nostru, 

11 şi înainte de a fi fost ei născuţi, şi înainte de a fi făcut ei ceva bun sau rău pentru ca planul lui 
Dumnezeu cel potrivit alegerii să rămână-n picioare, nu din fapte, ci de la Cel ce cheamă - 

12 i s-a zis ei că cel mai mare îi va sluji celui mai mic. 

13 Aşa cum este scris: Pe Iacob l-am iubit, dar pe Esau l-am urât4. 

14 Ce vom zice dar: nu cumva la Dumnezeu există nedreptate? Doamne fereşte! 

15 Căci El îi spune lui Moise: Voi milui pe cel de care-Mi va fi milă şi Mă voi îndura de cel ce-Mi 
este de-ndurare. 

16 Prin urmare, nu este nici de la cel ce vrea, nici de la cel ce aleargă, ci de la Dumnezeu Cel ce 
miluieşte. 

17 Căci Scriptura îi zice lui Faraon: Chiar pentru aceasta te-am ridicat, ca-n tine să-Mi arăt puterea 
şi ca numele Meu să se vestească-n tot pământul. 

18 Prin urmare, Dumnezeu miluieşte pe cine vrea El şi împietreşte pe cine vrea El. 

19 Atunci, îmi veţi zice: De ce-l mai scoate pe cineva vinovat? Căci vrerii Lui cine-a putut să-i stea- 
mpotrivă?... 

20 Dar, omule, cine eşti tu, cel ce-l răspunzi lui Dumnezeu împotrivă? Oare plăsmuirea-i va spune 
plăsmuitorului: De ce m-ai făcut aşa? 

21 Nu are olarul putere peste lut, ca din 

4 Ebraism pe care limbile moderne l-au preluat prin greaca veche. El nu exprimă un sentiment, ci 
locul secundar în ierarhia preferințelor: Pe Iacob l-am iubit mai mult decât pe Esau. Este exact 
înţelesul de la Lc 14, 26 (vezi şi nota). 

1927 

aceeaşi frământătură să facă un vas de cinste şi un altul de necinste? 

22 Şi ce dacă Dumnezeu, vrând să-Şi arate mânia şi să-Şi facă puterea cunoscută, cu multă răbdare 
a răbdat vase ale mâniei5, menite spre pieire, 

23 dar pentru a arăta bogăţia slavei Sale către vase ale milei6, pe care mai dinainte le-a gătit spre 
mărire?; 

24 adică pe noi, cei pe care ne-a şi chemat, nu numai dintre Iudei, ci şi dintre păgâni, 

25 aşa cum şi zice la Osea: Chema-voi popor al Meu pe cel care nu era poporul Meu şi iubită pe cea 
care nu era iubită. 

26 Şi va fi că-n chiar locul unde li s-a zis: Nu voi sunteţi poporul Meu!, acolo ei se vor chema fii ai 
Dumnezeului Celui-viu. 

27 lar Isaia strigă cu privire la Israel: Chiar dacă numărul fiilor lui Israel ar fi ca nisipul mării, doar 
rămăşiţa se va mântui; 


28 căci pe deplin şi repede-Şi va plini Domnul cuvântul pe pământ. 

29 Şi cum a prezis Isaia: Dacă Domnul Atotţiitorul nu ne-ar fi lăsat urmaşi, am fi ajuns ca Sodoma 
şi ne-am fi asemănat cu Gomora. 

30 Aşadar, ce vom zice?: Că păgânii care nu căutau dreptatea au dobândit dreptatea, însă dreptatea 
din credinţă; 

31 dar Israel, urmând legea dreptăţii, n-a ajuns la lege. 

5= Vase care atrag şi merită mânia (lui Dumnezeu). Grecescul skevos înseamnă şi vas, dar şi obiect 
de folosinţă, unealtă, instrument. 

6= Vase care atrag şi merită mila (lui Dumnezeu). În FA 9, 15 Pavel este numit „vas ales”, adică 
instrumentul uman prin care Dumnezeu Îşi exercită voia între oameni. 

32 De ce? Pentru că nu din credinţă o căutau, ci ca din faptele legii; şi s-au împiedicat de piatra- 
mpiedicării, 

33 precum este scris: lată, pun în Sion piatră de-mpiedicare şi stâncă de poticnire; şi tot cel ce se va 
încrede-n Ea7 nu va fi ruşinatâ. 

Iudeii şi păgânii au Acelaşi Dumnezeu. Mântuirea e pentru toţi. 

1 Fraţilor, bunăvoirea inimii mele şi rugăciunea mea la Dumnezeu pentru Israel este ca ei să se 
mântuiască. 

2 Căci le mărturisesc că au râvnă pentru Dumnezeu, dar nu potrivit cunoaşterii]. 

3 Deoarece, necunoscând ei dreptatea lui Dumnezeu şi căutând să-şi statornicească propria lor 
dreptate, nu s-au supus dreptății lui Dumnezeu. 

4 Că sfârşitul? legii este Hristos, spre îndreptăţire fiecăruia care crede. 

7 Corect: în El. În grecește, substantivul „piatră” e de gen masculin. 

8 Nu va fi dezamăgit; aşteptările lui nu vor fi înşelate. 

1 Fără ca această râvnă să fie luminată de cunoaşterea adevărului (cum era zelul lui Pavel de 
dinainte de convertire vezi Ga 1, 14). 

2 Grecescul telos înseamnă nu numai sfârşit, ci şi ţintă, finalitate, scop, termen final, plinire, 
realizare, rezultat, consecinţă, plenitudine, culminaţie, corolar, desăvârşire, sensuri pe care gândirea 
teologică a lui Pavel le încorporează, pe toate, în unul şi acelaşi cuvânt şi le fructifică în ideea 
fundamentală că Legea Veche a luat sfârşit în lisus Hristos tocmai pentru că El reprezintă 
plenitudinea ei. într-o rugăciune liturgică ortodoxă, Hristos este definit drept „plinirea legii şi a 
profeților”. Lectura textului de faţă fă-o ca şi cum ai citi: Sfârşitul seminţei este planta. 

1928 

5 Într-adevăr, Moise scrie despre dreptatea care vine din lege că omul care o va-ndeplini, prin ea va 
trăi. 

6 Dar dreptatea din credință spune aşa: Să nu zici în inima ta: Cine se va sui la cer? adică să-L 
coboare pe Hristos; 

7 sau: Cine se va coborî întru adânc? adică să-L ridice pe Hristos din morți! 

8 Dar ce zice?: Aproape de tine este cuvântul, în gura ta şi-n inima ta ceea ce-nseamnă cuvântul 
credinței pe care-l propovăduim. 

9 Că dacă cu gura ta vei mărturisi că lisus este Domnul, şi-n inima ta crezi că Dumnezeu L-a înviat 
din morţi, te vei mântui. 

10 Căci cu inima crezi în vederea îndreptăţirii, iar cu gura mărturiseşti în vederea mântuirii3. 

11 Că zice Scriptura: Tot cel ce crede în El nu va fi ruşinat. 

12 Fiindcă între iudeu şi elin nu există deosebire, de vreme ce Acelaşi este Domnul tuturor, Care-i 
îmbogăţeşte pe toţi cei ce-L cheamă. 

13 Că oricine va chema numele Domnului se va mântui. 

14 Dar cum ÎL vor chema pe Acela în care n-au crezut? şi cum vor crede în Acela de care n-au 
auzit? şi cum vor auzi fără propovăduitor? 

15 şi cum vor propovădui, de nu vor fi trimişi? Precum este scris: Cât de frumoase sunt picioarele 
celor ce vestesc pacea, ale celor ce vestesc bunele vestiri! 

3 Paralelă sinonimică distributivă: întrucât îndreptăţirea (în faţa lui Dumnezeu) este aproape 
echivalentă cu mântuirea (în Dumnezeu), credinţa prin inimă şi mărturisirea prin grai sunt două căi 
care duc spre aceeaşi ţintă. 


16 Dar nu toţi i s-au supus Evangheliei, căci Isaia zice: Doamne, cine-a crezut celor auzite de la 
noi? 

17 Prin urmare, credinţa vine din ceea ce se aude, iar ceea ce se aude vine prin cuvântul lui Hristos. 
18 Dar întreb: Oare n-au auzit? Dimpotrivă: În tot pământul a ieşit vestirea lor şi la marginile lumii 
cuvintele lor. 

19 Dar zic: Nu cumva Israel n-a înţeles? Moise spune cel dintâi: Geloşi vă voi face pe cei ce nu-s 
popor; asupra unui popor de nepricepuţi vă voi stârni mânia. 

20 Dar Isaia îndrăzneşte şi zice: Celor ce nu Mă căutau m-am arătat, celor ce de Mine nu-ntrebau 
m-am fost aflat. 

21 Iar către Israel zice: Toată ziua Mi-am întins mâinile spre un popor nesupus şi cârtitor. 

Rămăşiţa lui Israel. Mântuirea păgânilor. Restaurarea lui Israel. 

1 Aşadar, zic: Nu cumva Dumnezeu şi-a lepădat poporul? Doamne fereşte! Că şi eu sunt israelit, din 
seminţia lui Avraam, din tribul lui Veniamin. 

2 Nu Şi-a lepădat Dumnezeu poporul pe care mai dinainte l-a cunoscut. Sau nu ştiţi ce zice 
Scriptura despre Ilie? cum I se ruga lui Dumnezeu împotriva lui Israel, zicând: 

3 Doamne, pe profeţii Tăi i-au omorât, jertfelnicele Tale le-au surpat şi eu am rămas singur şi ei 
umblă să-mi ia viaţa! 

4 Literal: neam lipsit de inteligenţă; incapabil de înţelegere. Prin acest verset Pavel pregăteşte 
versetele 12 şi 14 din capitolul următor. 

1929 

4 Dar ce-i spune dumnezeiescul răspuns?: Mi-am pus deoparte şapte mii de bărbaţi, cei ce nu şi-au 
plecat genunchiul în faţa lui Baal. 

5 Deci, tot astfel, şi-n vremea de acum există o rămăşiţă, aleasă prin har. 

6 dar dacă este prin har, atunci nu mai e din fapte; altfel, harul n-ar mai fi har. Iar dacă este din 
fapte, atunci nu mai e har; altfel, fapta n-ar mai fi faptă 

7 Asta ce-nseamnă? Ceea ce caută Israel, aceea n-a dobândit; au dobândit însă cei aleşi. Cât despre 
ceilalţi, ei s-au împietrit?. 

8 Aşa cum este scris: Datu-le-a Dumnezeu duh de amorțire, ochi ca să nu vadă şi urechi ca să nu 
audă până-n ziua de azi. 

9 Şi David zice: Facă-se masa lor cursă şi laţ şi piatră de poticnire şi răsplătire lor! 

10 Întunece-se ochii lor ca să nu vadă, iar spinarea lor să le-o-ncovoi fără-ncetare. 

11 Aşadar, zic: Nu cumva s-au poticnit ei ca să cadă? Doamne fereşte! Dar prin poticnirea lor le-a 
venit păgânilor mântuirea, aşa ca lor să le aţâţe gelozia. 

12 Dar dacă poticnirea lor îi este lumii bogăție şi dacă-mpuţinarea lor le e bogăţie păgânilor, cu cât 
mai mult deplinătatea lor?!3 

1 Din Israel cel neascultător a rămas un rest întru credincioşie (Iş 1, 9), rezerva şi instrumentul lui 
Dumnezeu pentru aducerea la mântuire atât a păgânilor, cât şi a „rămăşiţei” lui Israel (vezi 
demonstraţia care urmează). 

2 Împietriţi (la inimă) = insensibili, nesimţitorifaţă de realităţile spirituale. 

3= Totalitatea fiilor lui Israel; participarea lor în masă la actul mântuirii. 

13 Dar v-o spun eu vouă, păgânilor: În măsura-n care eu sunt într-adevăr apostol al neamurilor, 
îmi slăvesc slujirea 

14 în nădejdea că voi aţâţa gelozia celor din neamul meu şi-i voi mântui pe unii din ei. 

15 Căci dacă înlăturarea lor a fost reîmpăcarea lumii, atunci reprimirea lor ce va fi, dacă nu o 
înviere din morţi?5 

16 Iar dacă pârga6 este sfântă, aşa e şi frământătura; şi dacă rădăcina este sfântă, atunci şi ramurile 
sunt. 

17 Dar dacă unele din ramuri au fost tăiate şi dacă tu, măslin sălbatic, ai fost altoit în locul lor7 şi-ai 
devenit părtaş al rădăcinii şi-al grăsimi măslinului, 

18 nu te mândri faţă de ramuri; iar dacă te mândreşti, nu tu porți rădăcina, ci rădăcina pe tine... 

19 Dar vei zice: Au fost tăiate ramurile ca să fiu altoit eu... 

20 Bine! Ele au fost tăiate din pricina necredinţei, dar tu stai prin credință. Nu te îngâmfa, ci teme- 
te; 


21 că dacă Dumnezeu n-a cruțat ramurile fireşti, nici pe tine nu te va cruța. 

22 Vezi dar bunătatea şi asprimea lui Dumnezeu: asprimea faţă de cei ce-au căzut, dar faţă de tine, 
bunătatea lui Dumnezeu, dacă vei rămâne în această bunătate; altfel, şi tu vei fi tăiat. 

4 Creştini convertiți dintre păgâni (cărora Pavel li se adresează, totuşi, ca un fiu al lui Israel). 

5 Literal: viaţă din morţi. 

6 Pâinea (la noi, prescura) dusă ca ofrandă la altar. În limbajul liturgic, prin pârgă se înțeleg primele 
fructe coapte pe care credincioşii le aduc la biserică spre mulţumire şi binecuvântare. 

7 Pavel cutează ideea unei altoiri inverse (sălbatic pe domestic) tocmai pentru a sublinia caracterul 
extraordinar, „nefiresc”, al convertirii păgânilor. 

1930 

23 Dar şi aceia, de nu vor rămâne în necredinţă vor fi altoiţi, că putere are Dumnezeu să-i altoiască 
din nou. 

24 Căci dacă tu ai fost tăiat din măslinul cel din fire sălbatic şi-mpotriva firii ai fost altoit în măslin 
bun, cu cât mai mult aceştia, cei ce sunt după fire, vor fi altoiţi în chiar măslinul lor! 

25 Dar ca nu cumva să vă socotiți pe voi înşivă înţelepţi, nu vreau ca voi, fraților, să nu ştiţi taina 
aceasta: lui Israel i s-a făcut împietrire în parte până ce întregul număr8 al păgânilor va fi intrat. 

26 şi-n felul acesta, întregul Israel se va mântui, precum este scris: Din Sion va veni Izbăvitorul şi 
necredincioşiile le va îndepărta de la Iacob; 

27 şi acesta este legământul Meu cu ei, când voi ridica păcatul lor. 

28 E adevărat că, potrivit Evangheliei, ei sunt vrăjmaşi din pricina voastră; dar, potrivit Alegerii, ei 
sunt iubiți din pricina părinților. 

29 Pentru că darurile şi chemarea lui Dumnezeu nu pot fi luate înapoi. 

30 Aşa cum voi odinioară n-aţi ascultat de Dumnezeu, dar acum aţi fost miluiţi prin neascultarea 
lor, 

31 tot astfel şi ei n-au ascultat acum, pentru ca prin mila dăruită vouă să fie şi ei miluiţi acum. 

32 Căci Dumnezeu pe toţi i-a închis în neascultare, pentru ca pe toţi să-i miluiască. 

33 O, adâncul bogăției şi al înţelepciunii şi al ştiinţei lui Dumnezeu! Cât sunt căile Lui de necercetat 
şi judecăţile Sale de nepătruns! 

8= Plenitudinea. 

9 Literal: mila către voi; acordată vouă (de Dumnezeu). 

34 Căci cine a cunoscut gândul Domnului sau cine a fost sfetnicul Lui? 

35 Sau cine I-a dat Lui primul ca să poată fi plătit în schimb? 

36 Pentru că din El şi prin El şi-ntru El sunt toate 10, Lui fie-I slava în veci. Amin! 

12 

Viaţa cea nouă întru Hristos. Rânduieli ale vieții creştine. 

1 Vă îndemn deci, fraților, pentru îndurările lui Dumnezeu, să înfăţişaţi trupurilel voastre ca pe o 
jertfă vie, sfântă, bineplăcută lui Dumnezeu; e închinarea voastră cea duhovnicească 2. 

2 Şi nu vă potriviţi acestui veac3, ci schimbaţi-vă prin înnoirea minţii, ca să deosebiți care este voia 
lui Dumnezeu: ce este bun şi bineplăcut şi desăvârşit. 

3 Că prin harul ce mi s-a dat îi spun fiecăruia din voi: Să nu te crezi mai mult decât trebuie să-ţi 
crezi, ci să-ţi crezi întru crezarea măsurii4, după cum ţi-a împărțit Dumnezeu măsura credinţei. 

4 Că după cum într-un singur trup avem multe mădulare şi mădularele 

10 Gândirea trinitară a lui Pavel: toate sunt din Tatăl prin Fiul şi întru Duhul Sfânt. 

1 Trup înseamnă aici toată fiinţa; personalitatea în întregul ei. 

2 Spre deosebire de jertfele sângeroase din cultul iudaic şi păgân; închinarea „în duh şi în adevăr” 
(n 4, 23). 

3 Veac, aici cu înţelesul de lume; lumea aceasta, contingentă, cea de sub timp. 

4 Omul să nu se supraestimeze, dar nici să-şi piardă încrederea decentă în ceea ce-i este propriu. (În 
original, joc de patru cuvinte cu aceeaşi rădăcină.) 

1931 

nu au toate aceeaşi lucrare, 

5 tot aşa şi noi, cei mulţi, un trup suntem în Hristos, şi fiecare ne suntem mădulare unii altora, 

6 având însă daruri felurite, după harul ce ni s-a dat: profeție5?: după măsura credinţei; 

7 slujbă?: slujind; învăţătură?: învățând; 


8 mângâiere?: mângâind; cel ce dăruieşte, întru mărinimie; cel ce stă în frunte, întru râvnă; cel ce 
miluieşte, cu voie bună s-o facă. 

9 Iubirea să fie nefăţarnică. Urâţi răul, alipiţi-vă de bine. 

10 Întru frățească prietenie iubiţi-vă unii pe alţii, unii pe alţii întrecându-vă cu cinstirea6. 

11 În râvnă nu pregetaţi; fiţi arzători cu duhul; Domnului slujiţi-I; 

12 întru nădejde bucuraţi-vă; fiți răbdători întru necaz, stăruitori în rugăciune; 

13 luaţi parte la nevoile sfinților”; iubirii de străini8 daţi-i urmare. 

14 Binecuvântaţi pe cei ce vă prigonesc: binecuvântaţi şi nu blestemaţi. 

15 Bucuraţi-vă cu cei ce se bucură; plângeţi cu cei ce plâng. 

5 Profeţia: nu neapărat darul de a profeţi, adică de a prezice viitorul, ci, în principal, harisma de a 
profetiza, adică de a învăţa după Adevăr şi de a citi în inimile oamenilor (vezi FA 11, 27 şi nota). 
Textul de față (6-8), eliptic, de o mare concentrare stilistică (deseori tradus prin parafraze) se referă 
la modul, limitele şi nivelul la care fiecare trebuie să-şi exercite darul. 

6= Dându-vă reciproc întâietatea. 

7 Sfinţi: membrii comunităţii creştine primare (vezi FA 9, 13 şi nota). 

8 Iubirea de străini: ospitalitatea (cf. Mt 25, 35). A-i da urmare: a o pune în practică. 

16 Fiţi într-acelaşi gând unii pentru alţii; nu vă gândiţi la cele de slavă, ci spre cele smerite aplecaţi- 
vă. Nu vă socotiți voi înşivă înţelepţi. 

17 Nu plătiţi nimănui cu rău pentru rău. Îngrijiţi-vă de cele bune în faţa tuturor oamenilor. 

18 Dacă-i cu putinţă, pe cât ţine de voi, trăiţi în pace cu toţi oamenii. 

19 Nu vă răzbunaţi singuri, iubiţilor, ci daţi-i loc mâniei grăite de Domnul, căci scris este: A Mea 
este răzbunarea; Eu voi răsplăti. 

20 Dimpotrivă, dacă duşmanul tău e flămând, dă-i să mănânce; dacă-i e sete, dă-i să bea; căci 
făcând aceasta, cărbuni de foc vei grămădi pe capul lui. 

21 Nu te lăsa biruit de rău, ci răul cu binele biruieşte-l. 

13 

Supunerea faţă de stăpâniri. Iubirea frăţească. Apropierea Zilei lui Hristos. 

1 Tot sufletull să se supună înaltelor stăpâniri; că nu este stăpânire decât de la Dumnezeu; iar cele 
ce sunt, de la Dumnezeu sunt rânduite. 

2 Ca atare, cel ce se împotriveşte stăpânirii, rânduielii lui Dumnezeu i se împotriveşte. Iar cei ce se 
împotrivesc îşi vor atrage osândă. 

3 Că dregătorii nu pentru fapta bună sunt frică, ci pentru cea rea2. Vrei dar 

1 Suflet: aici, cu înţelesul de persoană; fiecare; fiece ins (ca în expresia: acolo trăiesc atâtea suflete). 
2 Fapta rea: delictul, infracţiunea sau crima de drept comun; aceea care tulbură viaţa societăţii şi 
contravine legilor ideale (aşa cum Pavel le consideră pe acelea ale imperiului). 

1932 

să nu-ţi fie frică de stăpânire?: Fă binele şi vei avea laudă de la ea; 

4 căci ea ţie îţi este slujitoare a lui Dumnezeu spre bine. Dar dacă tu faci rău, teme-te, că nu-n zadar 
poartă sabia; pentru că ea este slujitoare a lui Dumnezeu, răzbunare a mâniei Lui asupra celui ce 
săvârşeşte răul. 

5 Pentru aceasta e nevoie să vă supuneţi, nu numai din pricina mâniei, ci şi în virtutea conştiinţei. 

6 Că de aceea şi plătiţi dări; căci dregătorii sunt slujitori ai lui Dumnezeu, ca-ntru aceasta să 
stăruiască. 

7 Daţi-le tuturor cele datorate: celui cu darea, darea; celui cu vama, vama; celui cu teama, teama; 
celui cu cinstea, cinstea. 

8 Nimănui cu nimic să nu-i fiți datori, decât cu iubirea unuia faţă de altul; fiindcă cel ce-l iubeşte pe 
altul a plinit legea. 

9 Pentru că porunca: să nu săvârşeşti adulter, să nu ucizi; să nu furi; să nu mărturiseşti strâmb; să nu 
pofteşti şi oricare alta se cuprind în acest cuvânt, adică: să-l iubeşti pe aproapele tău ca pe tine 
însuţi. 

10 Iubirea nu-i face rău aproapelui; aşadar, iubirea e plinirea legii. 

11 Şi aceasta, întrucât cunoaşteţi timpul; că de-acum e ceasul să vă treziţi din somn; că mântuirea 
este acum mai aproape de noi decât în clipa când am crezut. 

12 Noaptea-i pe sfârşite, apropiatu-s-a Ziua3. Să lepădăm dar lucrurile întunericului 


3 „Ziua” sau „Ziua Domnului” (1 Co 1, 8; 5, 5; 2 Co 1, 14) desemnează momentul celei de A Doua 
Veniri (Parusia), moment pe care creştinii veacului primar îl simțeau aproape. Chiar dacă, în 
perspectiva istorică, acest moment rămâne încă necunoscut (Mt 24, 36), aşteptarea lui în stare de 
veghe constituie unul din principalii piloni ai moralei creştine. 

şi să ne îmbrăcăm în armura luminii. 

13 Aşa ca-n plină zi, să umblăm cuviincios, nu în ospeţe şi-n beţii, nu în desfrânări şi-n fapte de 
ruşine, nu în ceartă şi-n invidie; 

14 ci îmbrăcaţi-vă în Domnul lisus Hristos, iar grija pentru trup să nu o faceţi spre pofte. 

14 

Să nu-l judeci pe aproapele tău. Să nu-i fi fratelui tău piatră de poticnire. 

1 Pe cel slab în credinţă primiţi-l fără să-i judecaţi gândurile. 

2 Unul crede că poate să mănânce de toate; cel slab însă mănâncă legume. 

3 Cel ce mănâncă să nu-l dispreţuiască pe cel ce nu mănâncă, iar cel ce nu mănâncă să nu-l judece 
pe cel ce mănâncă; pentru că Dumnezeu l-a primit. 

4 Cine eşti tu, cel ce judeci pe servul altuia3? Pentru stăpânul său stă el în picioare sau cade. Dar se 
va ţine-n picioare, căci Domnul are putere să-l facă să stea drept. 

5 Unul deosebeşte o zi de alta, iar altul judecă toate zilele la fel. Fiecare să-şi aibă-n minte deplina 
sa încredințare. 

6 Cel ce ţine ziua3, pentru Domnul o ţine; şi cel ce nu ţine ziua, pentru Domnul n-o ţine. Şi cel ce 
mănâncă, pentru 

1 Fără să-i puneţi întrebări asupra părerilor lui (încă neconsolidate). 

2= Al lui Dumnezeu. 

3Ziua rânduită de lege ca sărbătoare. 

1933 

Domnul mănâncă, fiindcă-l mulţumeşte lui Dumnezeu; şi cel ce nu mănâncă, pentru Domnul nu 
mănâncă, şi-l mulţumeşte lui Dumnezeu. 

7 Că nimeni dintre noi nu trăieşte pentru sine şi nimeni nu moare pentru sine. 

8 Că dacă trăim, pentru Domnul trăim; şi dacă murim, pentru Domnul murim. Aşadar, şi dacă trăim, 
şi dacă murim, ai Domnului suntem. 

9 Căci pentru aceasta a trăit şi a murit şi a înviat4 Hristos, ca El să stăpânească şi peste morţi şi 
peste vii. 

10 Dar tu, de ce-l judeci pe fratele tău? sau tu, pe fratele tău de ce-l dispreţuieşti? Fiindcă toţi ne 
vom înfăţişa înaintea scaunului de judecată al lui Dumnezeu. 

11 Că scris este: Viu sunt Eu! zice Domnul; Mie Mi se va pleca tot genunchiul şi toată limba Îi va 
da slavă lui Dumnezeu. 

12 Astfel că fiecare din noi va da seama despre sine înaintea lui Dumnezeu. 

13 Aşadar, să nu ne mai judecăm unii pe alţii, ci mai degrabă judecaţi aceasta: să nu pui în calea 
fratelui piatră de alunecare sau de poticnires. 

14 Ştiu şi sunt încredinţat în Domnul lisus că nimic nu este spurcat prin sine6; dar pentru cel ce 
gândeşte că ceva e spurcat, pentru acela spurcat este. 

4 În unele variante manuscrise: a murit şi a înviat. În textul de faţă, opţiune pentru varianta cea mai 
cuprinzătoare: Hristos e Domn peste viii din toate timpurile, atât pentru cei din vremea Sa, cât şi 
pentru cei de după înviere. 

5 Înţeles dublu: să nu-i întinzi fratelui tău o cursă prin care să se-mpiedice sau să cadă; să nu i te 
faci pe tine însuţi, prin exemplul tău prost, pricină de împiedicare sau cădere. 

6 E vorba de alimentele supuse restricțiilor cultuale. 

15 Dacă însă, din pricina mâncării7, fratele tău se mâhneşte, tu nu mai umbli potrivit iubirii. Cu 
mâncarea ta nu-l da pierzării pe acela pentru care a murit Hristos. 

16 Aşadar, să nu fie bunul vostru defăimat, 

17 căci împărăţia lui Dumnezeu nu este mâncare şi băutură, ci dreptate şi pace şi bucurie întru 
Duhul Sfânt; 

18 şi cel ce-ntru aceasta-l slujeşte lui Hristos este bineplăcut lui Dumnezeu şi cinstit de oameni. 

19 Drept aceea, să le urmăm pe cele spre pace şi pe cele spre zidirea unuia de către altul. 

20 Nu strica, de dragul mâncării, lucrul lui Dumnezeu. Toate sunt curate, dar sunt un rău pentru 


omul care mănâncă spre-mpiedicare. 

21 E bine să nu mănânci carne, nici să bei vin, nici să faci ceva de care fratele tău se-mpiedică, se 
poticneşte sau slăbeşte. 

22 Credinţa pe care o ai, s-o ai pentru tine însuţi în faţa lui Dumnezeu. Fericit este cel ce nu se 
osândeşte pe sine în ceea ce alege. 

23 Dar cel ce are îndoieli e osândit dacă mănâncă, fiindcă n-o face din credinţă. Şi tot ce nu-i din 
credinţă e păcat. 

15 

Să-i placi semenului tău, nu ţie însuţi. Aria misionară a lui Pavel. Un plan de călătorie la Roma. 

7= Pentru faptul că tu consumi o mâncare supusă restricţiilor. 

8= În ceea ce discerne; în opţiunea lui. 

1934 

1 Datori suntem noi cei tari să purtăm slăbiciunile celor neputincioşi şi nu nouă înşine să ne facem 
plăcuţi; 

2 ci fiecare din noi să i se facă plăcut aproapelui său în ceea ce este bun spre zidire. 

3 Că şi Hristos, nu Luişi făcutu-s-a plăcut, ci după cum este scris: Ocările celor ce Te ocărăsc pe 
Tine au căzut asupra Mea. 

4 Fiindcă toate câte mai-nainte s-au scris, spre învăţătura noastră s-au scris, ca prin răbdareal şi 
mângâierea Scripturilor să avem nădejde. 

5 lar Dumnezeul răbdării şi-al mângâierii să vă dea vouă ca unii pentru alţii să fiți într-un gând, 
potrivit lui lisus Hristos, 

6 pentru ca toți laolaltă şi cu o singură gură să-L slăviţi pe Dumnezeu şi Tatăl Domnului nostru 
Iisus Hristos. 

7 De aceea, primiţi-vă unii pe alţii, aşa cum şi Hristos v-a primit pe voi, spre slava lui Dumnezeu. 

8 Căci spun: Pentru adevărul lui Dumnezeu S-a făcut Hristos slujitor al tăierii-mprejur?, ca să se 
plinească făgăduinţele date părinților. 

9 Cât despre neamuri, ele să-L slăvească pe Dumnezeu pentru mila Lui, precum este scris: Pentru 
aceasta Te voi lăuda între neamuri şi numelui Tău îi voi cânta. 

10 Şi iarăşi zice: Voi, neamuri, veseliţi-vă cu poporul Său. 

11 Şi iarăşi: Lăudaţi pe Domnul toate neamurile; lăudaţi-L pe El toate popoarele. 

1 Răbdarea ca forță de a rezista; perseverenţa în faţa obstacolelor sau încercărilor. 

2= Al celor tăiaţi împrejur. 

12 Şi iarăşi, zice Isaia: Fi-va rădăcina lui lesei Cel ce Se ridică să domnească peste neamuri; întru 
Acela neamurile vor nădăjdui. 

13 Iar Dumnezeul nădejdii să vă umple pe voi de toată bucuria şi pacea în credinţă, ca prin puterea 
Duhului să prisosiţi3 întru nădejde. 

14 Însă, fraţii mei, şi eu însumi sunt încredinţat asupră-vă că şi voi sunteţi plini de bunătate, plini de 
toată cunoştinţa, putând şi voi înşivă să vă povăţuiţi unii pe alții. 

15 Dar, fraţilor, v-am scris pe-alocuri mai cu îndrăzneală, spre a vă face să vă aduceţi aminte de 
harul ce mi-a fost dat de Dumnezeu, 

16 să fiu eu slujitor al lui lisus Hristos la neamuri, preoţeşte slujind Evanghelia lui Dumnezeu, 
pentru ca prinosul4 neamurilor, sfinţit în Duhul Sfânt, să fie bineprimit. 

17 Aşadar, în lisus Hristos am lauda în cele ce sunt către Dumnezeu. 

18 Căci nu voi îndrăzni să vorbesc ceva din cele ce n-a lucrat Hristos prin mine spre aducerea 
neamurilor la ascultare, cu vorba şi cu fapta, 

19 cu puterea semnelor şi a minunilor, cu puterea Duhului Sfânt, aşa încât de la Ierusalim şi- 
mprejurimile lui până în Iliria am împlinit propovăduirea Evangheliei lui Hristos, 

20 râvnind astfel să binevestesc nu acolo unde Hristos fusese numit$, ca să nu zidesc pe temelia 
altuia, 

3= Să vă întreceţi pe voi înşivă. 

4= Ofranda. Apostolatul e o Liturghie în care sufletele celor convertiți sunt ofranda pe care lisus 
Hristos I-o aduce lui Dumnezeu prin mijlocirea oficiantului. 

5= Unde numele lui Hristos a ajuns deja să fie rostit. 

1935 


21 ci după cum e scris: Cei cărora nu le-a fost vestit Îl vor vedea; şi cei ce n-au auzit de El vor 
înţelege. 

22 E pricina pentru care am şi fost de multe ori împiedicat să vin la voi. 

23 Dar acum, nemaiavând loc6 în aceste ţinuturi şi de multe ori având dorinţa să vin la voi 

24 când va fi să mă duc în Spania...7 Căci nădăjduiesc să vă văd în trecere şi să fiu însoţit de voi 
acolo, de va fi ca mai întâi să mă bucur de voi pentru o vreme. 

25 Acum însă mă duc la Ierusalim în slujba sfinţilor. 

26 Căci Macedonia şi Ahaia au binevoit să facă o strângere de ajutoare pentru săracii dintre sfinţii 
din Ierusalim. 

27 Au binevoit şi le sunt datori. Că dacă Neamurile s-au împărtăşit de cele duhovniceşti ale lor, 
datoare sunt şi ele să le slujească în cele trupeşti. 

28 Aşadar, după ce voi face aceasta şi le voi încredința această roadă8, voi trece în Spania pe la voi. 
29 Şi ştiu că venind la voi, cu deplinătatea binecuvântării lui Hristos voi veni. 

30 Dar vă rog, fraților, pentru Domnul nostru lisus Hristos şi pentru iubirea Duhului, ca împreună 
cu mine să vă luptaţi în rugăciunile voastre către Dumnezeu pentru mine, 

31 ca să scap de necredincioşii din Iudeea şi ca slujirea mea la Ierusalim să 

6 Nemaiavând spaţiu de propovăduire. 

7 Frază neterminată; suspendată, probabil, sub semnul incertitudinii. De altfel, nu ştim cu siguranţă 
dacă Pavel şi-a realizat această dorinţă de a ajunge până în Spania. 

8= Rezultatul colectei inițiate de Pavel printre creştinii din Asia Mică în favoarea celor înfometați 
din Ierusalim (vezi şi Ga 2, 10; 1 Co 16, 1-4; 2 Co 8-9). 

fie bineprimită de către sfinți, 

32 aşa ca prin voia lui Dumnezeu să vin la voi cu bucurie şi-n mijlocul vostru să-mi iau oarecare 
odihnă. 

33 Iar Dumnezeul păcii să fie cu voi cu toţi. Amin! 

16 

Urările lui Pavel pentru cei din Roma. Doxologie. 

1 v-o încredinţez pe Febe, sora noastră], care este diaconiţă? a Bisericii din Chenhreea, 

2 ca s-o primiţi în Domnul, cu vrednicia cuvenită sfinților, şi să-i fiți de ajutor în orice lucru ar avea 
nevoie din partea voastră. Că şi ea multora le-a fost de ajutor, şi mie însumi. 

3 Îmbrăţişaţi-i pe Priscila şi Acvila, împreună-lucrători cu mine în Hristos Iisus 

4 cei ce capul şi l-au pus3 pentru viaţa mea şi cărora nu numai eu le mulţumesc, ci şi toate Bisericile 
neamurilor 


5 precum şi Biserica din casa lor. Îmbrăţişaţi-l pe Epenet, iubitul meu, care este pârga întru Hristos 
a Asiei. 

9 Înţelesul exact al verbului: a se odihni în urma unui efort, spre refacerea puterilor în vederea 
următorului (pauza unui sportiv între două întreceri). 

1 După toate probabilitățile, purtătoarea epistolei. 

2 În Biserica primară exista instituţia diaconiţelor (diaconeselor), femei evlavioase în serviciul 
comunităţii, dedicate mai ales asistenţei bolnavilor şi săracilor; e posibil să fi avut un rol auxiliarşi 
în ritualul botezării femeilor. 

3 Literal: şi-au plecat grumazul ( = şi-au oferit viaţa; au riscat). Pentru Acvila şi Priscila vezi FA 18, 
2, 

1936 

6 Îmbrăţişaţi-o pe Maria, care mult s-a ostenit pentru voi. 

7 Îmbrăţişaţi-i pe Andronic şi pe lunias, cei de un neam cu mine4 şi fraţii mei de temniţă, care sunt 
vestiți între apostoli şi care înaintea mea au fost întru Hristos. 

8 Îmbrăţişaţi-l pe Ampliat, iubitul meu întru Domnul. 

9 Îmbrăţişaţi- i pe Urban, împreunălucrător cu noi întru Hristos, şi pe Stahis, iubitul meu. 

10 Îmbrăţişaţi- | pe Apelles, cel încercat întru Hristos. Îmbrăţişaţi-i i pe cei din casa lui Aristobul. 

11 Îmbrăţişaţi-l pe Irodion, cel de un neam cu mine. Îmbrăţişaţi-i pe cei din casa lui Narcis, care 
sunt întru Domnul. 

12 Îmbrăţişaţi-i pe Trifena şi pe Trifosa, cei ce s-au ostenit întru Domnul. Îmbrăţişaţi-o pe draga 


Persida, care mult s-a ostenit întru Domnul. 

13 Îmbrăţişaţi-i pe Ruf, cel ales întru Domnul, şi pe mama lui şi a mea. 

14 Îmbrăţişaţi-i pe Asinerit, pe Flegon, pe Hermes, pe Patrova, pe Herma şi pe fraţii care sunt 
împreună cu ei. 

15 Îmbrăţişaţi-i pe Filolog şi pe Iulia, pe Nereu şi pe sora lui, pe Olimpan şi pe toţi sfinții care sunt 
împreună cu ei. 

16 Îmbrăţişaţi-vă unii pe alţii cu sărutare sfântă. Pe voi vă îmbrăţişează toate Bisericile lui Hristos. 
17 Şi vă rog, fraţilor, să vă păziţi de cei care fac dezbinări şi poticniri împotriva învăţăturii pe care 
aţi primit-o. Feriţi-vă de ei5. 

4 În sensul foarte larg: aparţinând aceluiaşi neam. Vezi şi 9, 3. 

5 E vorba de primii sectanţi ai Bisericii: iudaizanţii, ale căror metode devin tipice pentru toți cei de 
mai târziu. 

18 Că unii ca aceştia nu-l slujesc Domnului nostru lisus Hristos, ci pântecelui lor; şi prin vorbe 
atrăgătoare şi cuvântări plăcute înşeală inimile celor simpli. 

19 Fiindcă ascultarea voastră este cunoscută de toţi. Mă bucur deci de voi, dar vreau să fiți 
prevăzători cu binele şi neamestecaţi cu răul7. 

20 lar Dumnezeul păcii îl va zdrobi curând pe Satana sub picioarele voastre. Harul Domnului nostru 
lisus Hristos cu voi! 

21 Vă îmbrăţişează Timotei, cel împreună-lucrător cu mine, şi Luciu şi Iason şi Sosipatru, cei de un 
neam cu mine. 

22 Vă îmbrăţişez în Domnul eu, Tertius, care am scris epistola8. 

23 Vă îmbrăţişează Gaius, gazda mea şi a toată Biserica. Vă îmbrăţişează Erast, vistiernicul cetăţii, 
şi fratele Cvartus. 

24 Harul Domnului nostru lisus Hristos să fie cu voi cu toţi. Amin! 

25 lar Celui ce putere are să vă întărească după Evanghelia mea şi după propovăduirea lui lisus 
Hristos, potrivit cu descoperirea tainei celei ascunse din timpuri veşnice, 

26 dar arătată acum şi, prin Scripturile profeților, după porunca veşnicului Dumnezeu, cunoscută la 
toate neamurile spre ascultarea credinţei - 

6 În dublu sens: ascultarea mesajului evanghelic şi supunerea faţă de el (vezi şi 1, 5 şi nota). 

7 Înţelepţi (prudenti) în faţa binelui (care poate înşela, ca în cazul sectanţilor de care e vorba) şi fără 
compromisuri faţă de agresiunea răului. 

8 Tahigraful căruia Pavel i-a dictat epistola. 

1937 

27 Unuia Înţeleptului Dumnezeu fie-I slava prin Iisus Hristos în vecii vecilor. Amin! 

1938 


Introducere la Epistola Întâi către Corinteni 

Port între două mări, vad comercial între Răsărit şi Apus, sinteză de cultură greco-romană şi 
orientală, cu o populație de peste o jumătate de milion de locuitori, Corintul devenise, încă de 
timpuriu, unul din cele mai înfloritoare oraşe ale lumii antice. Geloasă, Roma l-a distrus în 146 î. 
H., pentru ca, după un secol, Iuliu Cezar să-l readucă la viaţă cu statut de colonie romană şi, puţin 
după aceea, Octavian August să-l proclame capitală a provinciei Ahaia, cu drepturile şi privilegiile 
unei mari metropole. Cum belşugul şi luxul atrag după ele lascivitatea şi desfrâul, Corintul devenise 
faimos şi prin libertinajul moravurilor; aci se afla templul Afroditei (Venus), ale cărei peste o mie 
de ierodule pervertiseră erosul la treapta de prostituție sacralizată (un Gros căruia Pavel îi va opune 
pe iubirea pură, duhovnicească, netrecătoare - vezi celebrul capitol 13). O astfel de metropolă a 
păgânismului devenise însă şi ţinta convertitului de pe drumul Damascului. 

Apostolul Pavel poposeşte la Corint în cursul celei de a doua călătorii misionare şi rămâne în el 
timp de un an şi jumătate, adică între anii 50-52. Aria predicii sale are în faţă două lumi distincte: 
comunitatea iudaică, numeroasă, prosperă şi conservatoare în jurul sinagogii, şi cea păgână, 
cosmopolită, stratificată şi coruptă în marasmul inechităţilor sociale şi al sincretismului religios. Ca 
de obicei, el începe de la nucleul iudaic (prin soţii Acvila şi Priscila, evrei încreştinaţi, la care 
locuieşte şi împreună cu care îşi câştigă pâinea), apoi pătrunde în universul păgân şi izbuteşte ca-n 
cele optsprezece luni să întemeieze una din cele mai puternice Biserici, cu cel puţin încă două 


locaşuri de cult în casele lui Iustus şi Gaius şi cu premisele unei protecții morale şi juridice din 
partea proconsulului Galion, fratele filosofului Seneca. 

Nu la multă vreme după plecarea sa încep tulburările. Convertiţii dintre Iudei se lasă influenţaţi de 
conservatorismul rabinic şi continuă să practice formalismul lipsit de conţinut al Legii Vechi; 
convertiţii dintre păgâni păstrează reminiscenţele libertinajului moral, şi uneori îl practică până la 
incest. Pavel trimite la Corint o primă epistolă, care însă nu ni s-a păstrat (numită de critici „epistola 
precanonică“), dar se pare că aceasta nu are efectul scontat. 

Se scurg aproape trei ani, lucrurile nu se liniştesc. Pavel se află în Efes. La Corint sosise Apollo, 
iudeu alexandrin foarte învăţat şi talentat, în jurul căruia se crease un adevărat cult. Creştinii 
iudaizanţi şi-l revendică pe Chefa (Petru) drept patron, liberalii i se declară devotați lui Pavel, o 
anume pretinsă elită creştină neagă rolul oricărui apostolat şi alcătuieşte o a patra partidă, „a lui 
Hristos“. În acelaşi timp, unii creştini se judecă în tribunalele păgâne, alţii sunt nedumeriţi asupra 
noilor lor relaţii civile, sociale şi familiale, alții ridică probleme de natură dogmatică, îndeosebi cu 
privire la învierea morților; alții ignoră sfințenia agapelor euharistice şi le confundă cu ospeţele 
obişnuite; toate acestea, într-un moment în care Pavel e interesat să-i antreneze şi pe Corinteni în 
colecta de ajutorare a fraţilor din Ierusalim. 

Pavel e tot mai neliniştit şi îngrijorat. O seamă de informaţii îi veniseră prin nişte trimişi speciali ai 
unei creştine de vază, Hloia, dar în primăvara anului 56 primeşte la Efes o delegaţie a Corintenilor, 
alcătuită din Ştefanas, Fortunat şi Ahaic; se pare că aceştia aveau cu ei şi o scrisoare. Lor le 
încredințează Apostolul Epistola cunoscută ca Întâia către Corinteni (în fapt, a doua), dictată 
probabil lui Sostene şi încheiată cu propria sa mână; ea nu e altceva decât răspunsul la problemele şi 
întrebările ce frământau puternica, dar mult prea tânăra comunitate creştină din Corint. 

Acestea fiind zise, planul Epistolei e ca şi prezentat, iar schema lui generală poate fi următoarea: 
(adresare şi salutare) (1, 1-9). Diviziuni şi fapte scandaloase(cele patru grupe, cazul incestuosului, 
creştini în tribunale păgâne, desfrâul) (1, 10 - 6, 20). 

Probleme morale şi liturgice (7, 1 - 14,40). 

Dogma învierii morţilor (faptul în sine, modalitatea; imn de laudă lui Dumnezeu) 

(15, 1-58). 

Încheiere (16, 1-24) 


Epistola întâi către Corinteni 

1 

Salutări şi mulțumiri. Dezbinări în Biserică. Hristos, puterea şi înțelepciunea lui Dumnezeu. 

1 Pavel, apostol chemat! al lui Iisus Hristos prin voia lui Dumnezeu, şi fratele Sostene, 

2 Bisericii lui Dumnezeu, care este în Corint, celor sfințiţi întru lisus Hristos, chemaţi să fie sfinţi 
împreună cu toţi cei ce cheamă numele Domnului nostru lisus Hristos în tot locul, şi al lor, şi al 
nostru: 

3 Har vouă şi pace de la Dumnezeu, Tatăl nostru, şi de la Domnul nostru lisus Hristos! 

4 Mulţumesc pururea Dumnezeului meu pentru voi, pentru harul lui Dumnezeu dat vouă întru 
Hristos lisus, 

5 că-ntru El în toate pe deplin v-aţi îmbogăţit, în tot cuvântul şi-n toată cunoştinţa 

6 aşa cum mărturia lui Hristos s-a-mputernicit întru voi -, 

7 aşa încât voi nu sunteţi lipsiţi de nici un dar duhovnicesc în aşteptarea descoperirii? 

1 Despre „apostol chemat” vezi nota de la Rm 1, 1. 

Domnului nostru lisus Hristos, 

8 Care vă va şi întări până la capăt, ca să fiţi nevinovaţi în ziua Domnului nostru lisus Hristos. 

9 Credincios3 este Dumnezeu prin Care voi aţi fost chemaţi la împărtăşirea cu Fiul Său lisus 
Hristos, Domnul nostru. 

10 Vă rog, fraților, pentru numele Domnului nostru lisus Hristos, ca toţi să fiți într-o vorbă şi-n 
sânul vostru să nu fie dezbinări; ci să fiţi cu totul uniţi în acelaşi gând şi-n aceeaşi dreaptă judecată; 
11 fiindcă despre voi, frații mei, prin oameni de-ai Hloiei4 mi s-a făcut cunoscut că la voi sunt 
certuri. 

12 Şi ei spun aceasta, că fiecare din voi zice: Eu sunt al lui Pavel!, sau: Eu, 

2 La sfârşitul veacurilor, lisus Hristos nu numai că Se va arăta, dar şi Se va descoperi în toată gloria 


Sa, inclusiv tainele încă neştiute şi nebănuite. 

3 În sensul de: fidel; plin de credincioşie; Cel ce-i ţine cuvântul faţă de propriile Sale făgăduinţe. 
Expresie frecventă în Vechiul Testament, pe care Pavel o foloseşte în mod deliberat. 

4 Literal: cei ce îi aparţin Hloei (probabil angajaţi, oameni de încredere, sclavi sau liberţi). Nu ştim 
cine era această Hloe. E sigur însă că Pavel (care se afla în Efes) îşi scrie epistola în urma relatărilor 
primite prin aceştia. 

1939 

al lui Apollo5!, sau: Eu, al lui Chefa6!, sau: Eu, al lui Hristos! 

13 Împărţitu-s-a oare Hristos? Nu cumva Pavel s-a răstignit pentru voi? sau în numele lui Pavel aţi 
fost botezați? 

14 Mulţumesc lui Dumnezeu că pe niciunul din voi n-am botezat, decât pe Crispus şi pe Gaiu, 

15 ca să nu zică cineva că aţi fost botezați în numele meu... 

16 ba nu!,7 am botezat şi casa8 lui Ştefanas; încolo, nu ştiu să mai fi botezat pe altcineva. 

17 Căci Hristos nu m-a trimis să botez, ci să binevestesc, nu întru-nţelepciunea vorbirii9, ca nu 
cumva crucea lui Hristos să rămână deşartă 10. 

18 Căci cuvântul crucii nebunie este pentru cei ce pier; dar pentru noi, cei ce ne mântuim, este 
puterea lui Dumnezeu. 

19 Că scris este: Pierde-voi înţelepciunea înţelepților şi deşteptăciunea celor deştepţi o voi ascunde. 
20 Unde este înțeleptul? unde este cărturarul? unde este întrebătorul acestui veac? Oare n-a arătat 
Dumnezeu 

5 Asupra lui Apollo vezi nota de la FA 18, 24. 

6= Numele aramaic al lui Petru. 

7 Stil oral. Dictând, Pavel îşi aminteşte şi se corectează. 

8 Prin „casa” cuiva se înţeleg toți membrii familiei, inclusiv copiii şi, după caz, servitorii şi sclavii. 
9 Arta elocinţei. Îngrijorat de faptul că în Corint există tendința de a „filosofa” pe seama 
Evangheliei, în cele ce urmează Pavel pune faţă-n faţă „înţelepciunea lumii” (omenească) cu 
înţelepciunea („nebunia”) lui Dumnezeu. 

10 Literal: să fie golită (de conţinut); redusă la nimic; fără efect. 

drept nebună înţelepciunea lumii acesteia? 

21 Că de vreme ce prin înţelepciune lumea nu L-a cunoscut pe Dumnezeu întru-nţelepciunea lui 
Dumnezeu, atunci, pe cei ce cred a binevoit Dumnezeu să-i mântuiască prin nebunia propovăduirii. 
22 şi-n timp ce Iudeii cer semne şi Elinii caută înţelepciune, 

23 noi Îl propovăduim pe Hristos-Cel-răstignit: pentru Iudei, piatră de poticnire; iar pentru păgâni, 
nebunie; 

24 dar pentru cei chemaţi, şi Iudei şi Elini: Hristos-Puterea-lui-Dumnezeu-şi- Înţelepciunea-lui- 
Dumnezeu. 

25 Pentru că nebunia lui Dumnezeu e mai înţeleaptă decât oamenii, şi slăbiciunea lui Dumnezeu 
mai puternică decât oamenii. 

26 Fiindcă uitaţi-vă la chemarea voastră, fraţilor: că nu mulți sunt înţelepţi după trup11, nu mulți 
sunt puternici, nu mulți sunt de neam bun 12; 

27 dar tocmai pe cele nebune ale lumii le-a ales Dumnezeu ca să-i dea de ruşine pe cei înţelepţi; şi 
tocmai pe cele slabe ale lumii le-a ales Dumnezeu ca să-i dea de ruşine pe cei tari; 

28 şi tocmai pe cele de neam de jos ale lumii, pe cele dispreţuite le-a ales Dumnezeu; pe cele ce nu 
sunt, ca să le facă de nimic13 pe cele ce sunt, 

29 aşa ca nici un trup să nu se laude în faţa lui Dumnezeu. 

30 Din El dar sunteţi voi întru Hristos lisus, Cel ce de la Dumnezeu s-a făcut 

11= Înţelepţi în planul şi la nivelul omenesc. 

12 Nobili prin naştere (ironii menite să invite la modestie). 

13 Literal: să le abolească; să le anuleze puterea activă. 

1940 

pentru noi înțelepciune, dreptate şi sfințire şi răscumpărare, 

31 pentru ca, după cum este scris, cel ce se laudă, în Domnul să se laude. 

2 

A-L propovădui pe Hristos-Cel-răstignit. Descoperirea prin Duhul lui Dumnezeu. 


1 Şi când am venit la voi, fraţilor, nu cu greutateal cuvântului sau a înţelepciunii am venit eu să vă 
vestesc taina lui Dumnezeu. 

2 Că n-am socotit ca-ntre voi să ştiu altceva decât pe lisus Hristos; şi pe Acesta, răstignit... 

3 Şi-ntru slăbiciune şi cu frică şi cu mare cutremur? am fost la voi. 

4 Şi cuvântul meu şi propovăduirea mea nu stăteau în cuvântări de-nduplecare3 ale înţelepciunii 
omeneşti, ci în arătarea Duhului şi a puterii4, 

5 pentru ca credinţa voastră să nu fie întru înţelepciunea oamenilor, ci întru puterea lui Dumnezeu. 

6 Celor desăvârşiţiS însă le grăim înţelepciunea, dar nu înţelepciunea acestui veac, nici a 
stăpânitorilor acestui 

1 Literal: superioritatea; autoritatea; prestigiul. 

2 „Cu frică şi cu cutremur”, expresie vechitestamentară: respect şi responsabilitate față de 
Dumnezeu şi de cele sfinte. 

3 Discursuri convingătoare prin măiestria retorică. 

4= Minunile care au însoţit predica lui Pavel. 

5 „Cei desăvârşiţi”: nu o elită de „iniţiaţi” ai comunităţii, ci acei creştini care au atins treapta cea 
mai înaltă a înţelegerii şi trăirii duhovniceşti. 

veac6, care sunt pieritori, 

7 ci grăim înţelepciunea lui Dumnezeu cea întru taină7, cea ascunsă, pe care Dumnezeu mai înainte 
de veci a rânduit-o spre slava noastră, 

8 pe care nimeni din stăpânitorii acestui veac n-a cunoscut-o; că dacă ar fi cunoscut-o, nu L-ar fi 
răstignit pe Domnul slavei; 

9 ci precum este scris: Pe cele ce ochiul nu le-a văzut şi urechea nu le-a auzit şi la inima omului nu 
s-au suit, pe acelea le-a gătit Dumnezeu celor ce-L iubesc. 

10 Nouă însă ni le-a dezvăluit Dumnezeu prin Duhul Său, fiindcă Duhul pe toate le cercetează, 
chiar şi adâncurile lui Dumnezeu. 

11 Căci cine dintre oameni le ştie pe cele ale omului, în afară de duhul omului, care este în el? Aşa 
şi cele ale lui Dumnezeu, nimeni nu le-a cunoscut, în afară de Duhul lui Dumnezeu. 

12 Dar noi nu duhul lumii l-am primit, ci Duhul Cel de la Dumnezeu, ca să cunoaştem cele prin har 
dăruite nouă de Dumnezeu; 

13 pe care le şi grăim, nu în cuvinte învăţate din înţelepciunea omenească, ci în cuvinte învăţate de 
la Duhul Sfânt, pe cele duhovniceşti supunându-le spre judecată celor ce sunt duhovniceşti8. 

6 Forţele diavoleşti şi stăpânitorii prin care ele se manifestă (vezi In 12, 31; 14, 30; 16, 11; Ef2,2; 
6, 12). 

7= Cea care se manifestă în chip tainic; de nepătruns. 

8 Ultima frază, text dificil: dând lucrurile duhovniceşti spre dezbatere oamenilor duhovniceşti. Alte 
traduceri: alăturând asemănând, comparând pe cele duhovniceşti cu cele duhovniceşti; lămurind 
lucruri duhovniceşti oamenilor duhovniceşti; exprimând realităţi adevăruri - duhovniceşti în termeni 
duhovniceşti. Formularea de faţă, în acord cu contextul, e întregită şi luminată de următoarele două 
versete. 

1941 

14 Omul firesc însă nu primeşte pe cele ce sunt ale Duhului lui Dumnezeu, căci pentru el sunt 
nebunie şi el nu le poate înţelege, fiindcă ele se judecă duhovniceşte; 

15 cel duhovnicesc însă pe toate le judecă, dar el nu-i să fie judecat de nimeni; 

16 căci cine a cunoscut gândul Domnului, ca să-L înveţe pe El? Noi însă avem gândul 9 lui Hristos. 
3 

Apostolii, colaboratori ai lui Dumnezeu. 

1 Şi eu, fraților, n-am putut să vă vorbesc ca unor oameni duhovniceşti, ci ca unora trupeşti, ca unor 
prunci întru Hristos. 

2 Cu lapte v-am hrănit, nu cu bucate, căci încă nu eraţi în stare; şi nici chiar acum nu sunteţi în 
stare, 

3 fiindcă sunteţi încă trupeşti. Atâta vreme cât între voi există invidie şi ceartă şi dezbinări, nu 
sunteţi oare trupeşti, şi nu după firea omenească vă purtaţi? 

4 Când unul zice: Eu sunt al lui Pavel!, iar altul: Eu sunt al lui Apollo!, oare nu sunteţi oameni 
trupeşti? 


5 Ei bine, ce este Apollo? dar Pavel, ce este?: Slujitori prin care voi aţi crezut, şi după cum i-a dat 
fiecăruia Dumnezeu. 

9 În sensul de: gândirea, mintea, inteligenţa, raţiunea. 

6 Eu am sădit, Apollo a udat, dar Dumnezeu a făcut să crească. 

7 Aşa că nici cel ce sădeşte e ceva, nici cel ce udă, ci Dumnezeu, Cel ce face să crească. 

8 Cel ce sădeşte şi cel ce udă sunt una, dar fiecare-şi va primi plata după osteneala sa. 

9 Că noi împreună-lucrători cu Dumnezeul suntem; voi sunteţi ogorul lui Dumnezeu, zidirea lui 
Dumnezeu. 

10 Potrivit harului lui Dumnezeu ce mi s-a dat, eu ca un iscusit meşter-ziditor2 am pus temelia; un 
altul însă zideşte pe ea. Dar fiecare să ia seama la felul cum zideşte; 

11 că o altă temelie nu poate nimeni să pună în afara celei puse, care este lisus Hristos. 

12 Iar dacă pe această temelie zideşte cineva cu aur, cu argint, cu pietre scumpe, cu lemn, cu fân, cu 
paie3, 

13 lucrul fiecăruia se va face cunoscut; îl va vădi Ziua4; fiindcă el în foc se descoperă, şi focul 
însuşi va lămuri5 cum anume e lucrul fiecăruia. 

14 Dacă lucrul pe care cineva l-a zidit deasupra rămâne, acela plată va primi; 

15 dacă lucrul cuiva va fi ars, păgubit va fi; el însă se va mântui, dar aşa ca 

1= Colaboratori ai lui Dumnezeu. Acţiunea comună divino-umană: synergia. 

2Lateral: arhitect. 

3 Ca şi construcția, materialele sunt simbolice; enumerarea se face în ordine descrescândă faţă de 
rezistenţa lor la foc (vezi versetul următor). 

4 „Ziua Domnului” sau „Ziua Judecăţii” (vezi nota de la Rm 13, 12). 

5 A lămuri prin foc: veche şi frumoasă expresie românească; a alege, a discerne, a identifica; 
acţiunea prin care focul separă metalele în special, aurul la punctul lor de topire. 

prin foc6. 

16 Nu ştiţi oare că voi sunteţi templul? lui Dumnezeu şi că Duhul lui Dumnezeu locuieşte-ntru voi? 
17 De va strica cineva templul lui Dumnezeu, îl va strica pe el Dumnezeu, pentru că sfânt este 
templul lui Dumnezeu, care sunteți voi. 

18 Nimeni să nu se înşele pe sine. Dacă-ntre voi i se pare cuiva că-i înţelept în veacul acesta, să se 
facă nebun ca să devină înţelept. 

19 Că înţelepciunea lumii acesteia nebunie este în faţa lui Dumnezeu; pentru că scris este: Cel ce-i 
prinde pe cei înţelepţi în viclenia lor. 

20 Şi iarăşi: Domnul cunoaşte gândurile înţelepţilor, că sunt deşarte. 

21 Aşa că nimeni să nu se laude cu oamenii; fiindcă totul e al vostru, 

22 fie Pavel, fie Apollo, fie Chefa, fie lumea, fie viaţa, fie moartea, fie cele de acum, fie cele 
viitoare, toate sunt ale voastre; 

23 iar voi, ai lui Hristos; iar Hristos, al lui Dumnezeu. 

4 

Slujba apostolilor. 

1 Aşa să ne socotească pe noi fiecare om: ca slujitori ai lui Hristos şi iconomi ai tainelor lui 
Dumnezeu. 

6= Ca şi cum ar scăpa dintr-un incendiu fugind printre flăcări. Nici chiar teologii romanocatolici nu 
sunt toţi convinşi că acest text e suficient pentru fundamentarea doctrinei asupra Purgatoriului. 

7 Literal: naosul; partea în care se află altarul. 

2 Or, ceea ce se caută mai mult la iconomi e ca fiecare să fie găsit credincios. 

3 Pentru mine însă prea puţin înseamnă că sunt judecat de voi sau de vreo judecată omenească; de 
altfel, nici eu însumi nu mă judec; 

4 că nu mă ştiu vinovat cu nimic, dar nu prin aceasta m-am îndreptățit; Cel ce mă judecă pe mine 
este Domnul. 

5 Aşadar, nu judecaţi ceva înainte de vreme, înainte de a veni Domnul, Cel ce va aduce la lumină pe 
cele ascunse ale întunericului şi va vădi gândurile? inimilor. Şi atunci fiecare-şi va avea de la 
Dumnezeu lauda. 

6 lar pe acestea, fraţilor, despre mine şi despre Apollo le-am zis de dragul vostru, pentru ca din 


pilda noastră să nu treceţi peste ce este scris3, ca să nu vă făliți cu unul sau cu altul împotriva 
celuilalt4. 

7 Căci cine te deosebeşte pe tine de alții? Şi ce ai tu pe care să nu-l fi primit? lar dacă l-ai primit, de 
ce te făleşti ca şi cum nu l-ai fi primit? 

8 lată, sunteţi sătui!..., iată, v-aţi îmbogăţit!...; fără noi aţi ajuns regi!..., şi măcar de-aţi fi ajuns, ca 
să domnim şi noi împreună cu voi5!... 

9 Căci mi se pare că pe noi, apostolii, Dumnezeu ne-a arătat ca pe cei din 

1 Literal: zi omenească; ironie la adresa celor ce credeau că pot anticipa Judecata de Apoi (Ziua 
Domnului) prin propria lor judecată. 

2= Proiectele, planurile, intenţiile, scopurile (ascunse în inimă). 

3 Referire probabilă la un proverb cunoscut cititorilor. 

4 Partizanatul pentru unul sau altul din apostoli nu le poate fi decât dăunător celorlalți şi, până la 
urmă, tuturor. 

5 Suită de sarcasme la adresa celor ce credeau că prin ei înşişi au pus mâna pe împărăţia cerurilor şi 
pe toate bunătățile ei. 

urmă oameni, ca pe nişte osândiţi la moarte; fiindcă privelişte6 lumii ne-am făcut, şi îngerilor, şi 
oamenilor. 

10 Noi suntem nebuni pentru Hristos, dar voi, înţelepţi întru Hristos; noi suntem slabi, dar voi, tari; 
voi sunteți ţinuţi în slavă, dar noi în necinste! 

11 Noi până-n ceasul de acum flămânzim şi însetăm, suntem goi şi suntem pălmuiţi şi pribegim 

12 şi ne ostenim lucrând cu mâinile noastre. Ocărâţi fiind, binecuvântăm; prigoniți fiind, răbdăm; 

13 defăimaţi fiind, mângâiem. Ca gunoiul lumii am ajuns, lepădătura tuturor pân-acum. 

14 Nu ca să vă ruşinez vă scriu acestea, ci ca să vă dojenesc ca pe nişte copii ai mei iubiţi. 

15 Că de-aţi avea zeci de mii de învăţători? în Hristos, totuşi nu aveţi mulți părinţi; că pe voi eu v- 
am născut întru Hristos lisus prin Evanghelie. 

16 Aşadar, vă rog eu pe voi: călcaţi pe urmele mele! 

17 Pentru aceasta l-am trimis la voi pe Timotei, care este fiul meu iubit şi credincios întru Domnul. 
El vă va aduce aminte de căile mele cele întru Hristos 

6= Spectacol; expuşi în văzul tuturor (asemenea condamnaților ce urmează să fie devoraţi de fiare 
în arena circului). 

7 Textual: pedagogi. În antichitate, pedagog era sclavul însărcinat să-i conducă pe copiii stăpânului 
la şcoală şi să-i supravegheze în timpul liber. Desigur, distanţa dintre pedagog şi părintele copilului 
era mare; la aceasta se referă Pavel. 

8 Literal: imitaţi-mă pe mine; urmaţi-mi exemplul (aşa cum fiul devine continuatorul părintelui 
său). În unele ediţii româneşti există şi adaosul: „precum şi eu Îi urmez lui Hristos”, dar el nu se 
justifică prin cele mai autorizate texte originale. 

isus, cum învăţ eu pretutindeni în toată Biserica. 

18 Ca şi cum ar fi ca eu să nu mai vin la voi, unii s-au împăunat9. 

19 Dar voi veni la voi degrabă dacă Domnul va vrea şi voi cunoaşte nu vorba celor împăunaţi, ci 
puterea lor. 

20 Căci împărăţia lui Dumnezeu nu stă în cuvânt, ci în putere. 

21 Ce vreţi?: Să vin la voi cu toiagul, sau cu dragoste şi cu duhul blândeţii? 

Judecata asupra celor imorali. 

1 De peste tot se aude că-ntre voi există desfrânare, şi-ncă o astfel de desfrânare cum nici între 
păgâni nu se pomeneşte, ca unul să trăiască cu femeia tatălui săul! 

2 Şi voi, vă împăunaţi!, în loc ca mai degrabă să fi fost cuprinşi de jale, pentru ca cel ce a făcut 
această faptă să fie scos din mijlocul vostru. 

3 Ci eu, deşi departe cu trupul, dar de faţă cu duhul, ca şi cum aş fi de faţă l-am şi judecat pe cel ce 
a făcut una ca aceasta: 

4 În numele Domnului nostru lisus Hristos, voi şi duhul meu fiind adunaţi cu puterea Domnului 
nostru lisus Hristos, 

5 pe unul ca acesta să-l dați Satanei spre pieirea trupului, pentru ca sufletul să se mântuiască în ziua 


Domnului 

9 Literal: s-au umflat. Ca scăpaţi de sub control, şi-au arogat calităţi şi drepturi pe care nu le au. 

1 Mama vitregă. Incest condamnat atât de legea iudaică (Lv 18, 8), cât şi de dreptul roman. 

lisus2! 

6 Lauda voastră nu e bună3. Oare nu ştiţi că puţin aluat4 dospeşte toată frământătura? 

7 Curăţiţi-vă deci de aluatul cel vechi, ca să fiți frământătură nouă, aşa cum şi sunteţi fără aluat; căci 
Hristos, Paştile nostru, s-a jertfit pentru noi. 

8 De aceea să prăznuim nu cu aluatul cel vechi, nici cu aluatul răutății şi al vicleşugului, ci cu 
azimele curăţiei şi ale adevărului. 

9 v-am scris în epistolă5 să nu vă amestecați cu desfrânaţii; 

10 nu pe de-a-ntregul cu desfrânaţii acestei lumi, sau cu lacomii şi hrăpitorii, sau cu închinătorii la 
idoli, că altfel ar trebui să ieşiţi din lume; 

11 dar acum v-am scris să nu vă amestecați cu vreunul care, deşi numindu-se frate, va fi desfrânat, 
sau lacom, sau închinător la idoli, sau ocărâtor, sau beţiv, sau hrăpitor. Cu unul ca acesta nici să nu 
mâncaţi. 

12 Căci ce-am eu cu cei din afară6, ca să-i judec eu? Iar pe cei dinlăuntru, nu-i judecaţi voi? 

13 Pe cei din afară însă îi va judeca Dumnezeu. Pe cel rău scoateţi-l din mijlocul vostru! 

2 Excomunicat şi lăsat pradă chinurilor provocate de Satana, osânditului îi rămâne, totuşi, în 
viziunea lui Pavel, speranța mântuirii prin suferinţă (idee ce avea să fie preluată magistral de 
Dostoievski). 

3= N-aveţi de ce să vă lăudaţi. 

4 Ca şi la Mt 16, 6, aluatul este aici simbolul alterării (prin fermentație), spre deosebire de azimă 
(consumată de Evrei la Paşti), simbol al purității. 

5 Epistolă anterioară acesteia, pe care unii specialişti o numesc „precanonică” şi care nu ni s-a 
păstrat. 

6= Din afara comunităţii. 

Creştini în faţa tribunalelor păgâne. Slăviţi-L pe Dumnezeu în trupurile voastre! 

1 Dacă cineva dintre voi are o pâră împotriva altuia, îndrăzneşte el să se judece în faţa celor 
nedrepțil şi nu în faţa celor sfinți? 

2 Oare nu ştiţi că sfinții vor judeca lumea2? Şi dacă voi sunteţi judecătorii lumii, sunteţi voi 
nevrednici să judecaţi lucrurile cele mai neînsemnate? 

3 Nu ştiţi oare că noi vom judeca îngeri3? Cu cât mai mult, lucruri din viaţa aceasta! 

4 Care va să zică, dacă voi aveţi de judecat lucruri din viaţa aceasta, tocmai pe cei mai puţin preţuiți 
în Biserică îi puneţi să vă judece4!... 

5 O spun spre ruşinea voastră. Oare-ntre voi nu-i nici un om înţelept care să poată judeca între frate 
şi frate? 

6 Ci frate cu frate se judecă, şi aceasta în faţa necredincioşilor?!... 

7 Negreşit, însuşi faptul că aveţi judecăţi unii cu alţii este o înfrângere pentru voi. De ce nu suferiți 
mai degrabă nedreptatea? de ce nu răbdaţi mai degrabă paguba? 

8 Dar voi înşivă faceţi nedreptate şi aduceţi pagubă; şi aceasta, fraților!... 

1= Judecătorii păgâni, în opoziţie cu creştinii care, în limbajul Noului Testament, sunt numiţi 
„sfinţi”. 

2 Părtaşi la prerogativele Dreptului Judecător, drepţii vor împărți dreptatea (vezi şi Mt 19, 28). 

3= Îngerii căzuţi. 

4 Ironie la adresa lipsei de criterii a Corintenilor în a-şi desemna pe propriii lor judecători. (Într-o 
seamă de manuscrise greceşti, întreaga frază e formulată ca întrebare.) 

9 Nu ştiţi oare că nedrepţii nu vor moşteni împărăția lui Dumnezeu? Nu vă amăgiţi: Nici desfrânaţii, 
nici închinătorii la idoli, nici adulterii, nici stricaţii de tot felul5, nici sodomiţii, 

10 nici hoţii, nici lacomii, nici beţivii, nici batjocoritorii sau hrăpitorii6 nu vor moşteni împărăţia lui 
Dumnezeu. 

11 Şi aşa erați voi, unii. Dar v-aţi spălat, dar v-aţi sfințit, dar v-aţi îndreptăţit întru numele 


Domnului lisus Hristos şi întru Duhul Dumnezeului nostru. 

12 Toate-mi sunt îngăduite, dar nu toate-mi sunt de folos. Toate-mi sunt îngăduite, dar eu nu voi fi 
stăpânit de ceva. 

13 Bucatele sunt pentru pântece şi pântecele pentru bucate, dar Dumnezeu le va nimici şi pe acesta 
ca şi pe acelea. Trupul însă nu este pentru desfrânare, ci pentru Domnul, şi Domnul este pentru trup. 
14 lar Dumnezeu, Cel ce L-a înviat pe Domnul, ne va învia şi pe noi prin puterea Sa. 

15 Nu ştiţi oare că trupurile voastre sunt mădulare ale lui Hristos? Voi lua deci mădularele lui 
Hristos ca să fac din ele mădularele unei desfrânate? Să nu fie! 

16 Sau nu ştiţi că cel ce se alipeşte de desfrânată este un trup cu ea? Că vor fi zice Scriptura cei doi 
un trup. 

17 lar cel ce se lipeşte de Domnul este un duh cu El. 

18 Fugiţi de desfrânare! Orice păcat pe care-l va face omul este în afară de 

5= Pervertiţii sexuali sub orice formă. 

6= Atât tâlharii (care fură prin violenţă), cât şi rapacii (cei ce, aparent paşnic, îşi însuşesc pe nedrept 
bunul altuia). 

trup; dar cel ce se desfrânează, păcătuieşte în trupul său. 

19 Sau nu ştiţi că trupul vostru este templu” al Duhului Sfânt, Cel ce este întru voi, Cel pe care de la 
Dumnezeu Îl aveţi?; şi că voi nu sunteți ai voştri?: 

20 căci cu preţ aţi fost cumpăraţi! Slăviţi-L dar pe Dumnezeu în trupul vostru şi în duhul vostru, 
care sunt ale lui Dumnezeu! 

Despre căsătorie, necăsătorie şi văduve. 

1 Cât despre cele ce mi-aţi scris, bine este pentru om să nu se atingă de femeie. 

2 Dar, din pricina desfrânăriil, fiecare să-şi aibă femeia sa şi fiecare femeie să-şi aibă bărbatul ei. 

3 Bărbatul să-i dea femeii ceea ce-i datorează?; de asemenea şi femeia, bărbatului. 

4 Femeia nu este stăpână pe trupul său, ci bărbatul; tot aşa, nici bărbatul nu este stăpân pe trupul 
său, ci femeia. 

5 Să nu vă lipsiţi unul de altul decât prin bună înţelegere, pentru un timp, ca să vă îndeletniciţi cu 
postul şi cu rugăciunea; şi apoi să fiţi din nou împreună, ca nu cumva Satana să vă ispitească prin 
neputința voastră de a vă stăpâni. 

7 Sanctuarul (vezi nota de la 3, 16). 

8= Cu preţul sângelui lui Hristos. 

1 Din cauza tentaţiei spre desfrânare, care poate fi generată de abstinenţă. 

2= Iubirea şi devoţiunea conjugală. 

6 Şi aceasta o spun ca pogorământ3, nu ca poruncă. 

7 Fiindcă vrerea mea este ca toţi oamenii să fie ca mine. Dar fiecare îşi are de la Dumnezeu darul 
lui: unul aşa, iar altul într-alt fel. 

8 Celor necăsătoriți şi văduvelor le spun: Bine este pentru ei să rămână ca mine. 

9 Dar dacă nu se pot înfrâna, să se căsătorească. Fiindcă mai bine este să se căsătorească decât să 
ardă. 

10 Iar celor căsătoriţi le poruncesc nu eu, ci Domnul: Femeia să nu se despartă de bărbat 

11 dar dacă se va despărți, să rămână nemăritată sau să se împace cu bărbatul ei; şi nici bărbatul să 
nu-şi lase femeia. 

12 Iar celorlalți le grăiesc eu, nu Domnul: Dacă un frate4 are femeie necredincioasă5 şi ea vrea să 
locuiască cu el, să nu se despartă de ea. 

13 Şi femeia, dacă are bărbat necredincios şi el vrea să locuiască cu ea, să nu-şi lase bărbatul. 

14 Fiindcă bărbatul necredincios se sfinţeşte6 prin femeia credincioasă şi femeia necredincioasă se 
sfinţeşte prin bărbatul credincios. Fiindcă altfel copiii voştri ar fi necuraţi; dar acum ei sunt sfinţi. 

3 Concesie; îngăduinţă față de condiţia umană. Pogorământul e practicat de ierarhia Bisericii 
Ortodoxe în cazuri excepţionale, prin derogare de la litera canoanelor. 

4 Frate: membru al comunităţii creştine. 

5= Care nu e de aceeaşi credinţă cu soţul (în speţă, necreştină). 

6 Nu în sensul că devine sfânt, ci că participă la viaţa socială şi se adaptează bunelor moravuri ale 


creştinilor. 

15 Dacă însă cel necredincios se desparte, să se despartă. În astfel de împrejurare, fratele sau sora 
nu sunt legaţi; căci Dumnezeu ne-a chemat spre pace. 

16 Fiindcă ce ştii tu, femeie, dacă-ţi vei mântui bărbatul? sau ce ştii tu, bărbate, dacă-ţi vei mântui 
femeia? 

17 Atât numai: fiecare să-şi meargă drumul aşa cum i-a făcut parte Dumnezeu, aşa cum pe fiecare l- 
a chemat Dumnezeu. Şi aşa poruncesc eu în toate Bisericile. 

18 A fost cineva chemat fiind tăiat împrejur?: Să nu-şi ascundă semnele tăierii7. A fost cineva 
chemat fiind netăiat împrejur?: Să nu se taie-mprejur. 

19 Tăierea-mprejur nu este nimic, şi netăierea-mprejur nimic nu este, ci paza poruncilor lui 
Dumnezeu. 

20 Întru chemarea-n care-a fost chemat, într-aceea să rămână fiecare. 

21 Ai fost chemat fiind rob?: N-avea grijă; mai mult îţi foloseşte, chiar dacă poţi ajunge liber8. 

22 Căci robul chemat al Domnului e dezrobit al Domnului. Tot aşa, şi cel chemat, fiind liber, este 
rob al lui Hristos. 

23 Cu preţ aţi fost cumpăraţi!: Nu deveniți robi ai oamenilor!9 

24 Fiecare, fraţilor, în starea-n care-a 

7 Printr-o anume operaţie chirurgicală, în referire la 1 Mac 1, 15. 

8 Chemarea la credinţă valorează mai mult decât libertatea în sine, fiind ea însăşi libertate (vezi 
versetul următor). 

9 Cu preţul sângelui Său (vezi 6, 20), Hristos ne-a cumpărat din robia păcatului omenesc şi ne-a 
trecut sub propria Sa stăpânire; dar robia întru Hristos e suprema noastră libertate (vezi şi Ga 5, 1). 

fost chemat, în aceea să rămână înaintea lui Dumnezeu. 

25 Cât despre fecioare, nu am poruncă de la Domnul. Vă dau însă sfatul meu, ca unul care-am fost 
miluit de Domnul să fiu vrednic de crezare. 

26 Socotesc dar că, la trebuinţa de-acum 10, aceasta este bine, că adică bine este pentru fiecare să fie 
astfel: 

27 Eşti legat de femeie?: Nu căuta dezlegare. Te-ai dezlegat de femeie?: Nu căuta femeie. 

28 Dacă totuşi te-ai însurat, n-ai păcătuit. Numai că unii ca aceştia vor avea suferinţă în trupul lor, şi 
eu aş vrea să vă cruţ. 

29 Şi pe aceasta v-o spun, fraţilor: Că de-acum vremea se scurtează, aşa că şi aceia care au femei să 
fie ca şi cum n-ar avea; 

30 şi cei ce plâng, ca şi cum n-ar plânge; şi cei ce se bucură, ca şi cum nu s-ar bucura; şi cei ce 
cumpără, ca şi cum n-ar fi stăpâni; 

31 şi cei ce se folosesc de lumea aceasta, ca şi cum nu s-ar folosi deplin; căci chipul lumii acesteia 
trece. 

32 Dar aş vrea ca voi să fiți lipsiţi de grijă. Cel neînsurat se îngrijeşte de ale Domnului, cum să-l 
placă Domnului; 

33 dar cel însurat se îngrijeşte de ale lumii, cum să-i placă femeii, 

34 şi iată-l împărțitl 1. Şi femeia nemăritată, şi fecioara se îngrijeşte de ale 

10 Presiunea timpului; conştiinţa că intervalul dintre cele două veniri ale lui Hristos se scurtează 
(vezi Rm 13, 11 şi, mai jos, v. 29). 

11= Împărţit între Dumnezeu şi căsnicie. În manuscrisele greceşti, versetul 34 e formulat în mai 
multe variante, folosite şi de numeroşi traducători români. Urmând ediția critică cea mai nouă, 
redactarea de faţă e cea mai corectă şi mai limpede. 

Domnului, ca să fie sfântă şi cu trupul şi cu duhul; dar cea măritată se îngrijeşte de ale lumii, cum 
să-i placă bărbatului. 

35 Şi aceasta spre folosul vostru o spun, nu ca să vă întind un laţI2, ci spre buna rânduială şi spre 
alipirea, fără abatere, de Domnul. 

36 Iar de crede cineva că pentru fata lui e o necinste dacă trece de floarea vârstei şi că trebuie s-o 
mărite, facă ce vrea; nu păcătuieşte; să se căsătorească. 

37 Dar cel ce stă neclintit în inima sa şi nu e strâns de vreo nevoie, şi stăpânire are peste voinţa lui 
şi aceasta a hotărât el în inima sa: să-şi ţină fata fecioară, bine va face. 


38 Aşadar, cel ce-şi mărită fata, bine face; dar cel ce n-o mărită, mai bine face13. 

39 Femeia este legată de lege câtă vreme îi trăieşte bărbatul; dar dacă bărbatul ei va muri, liberă este 
să se mărite cu cine vrea, numai întru Domnul. 

40 Dar, după părerea mea, e mai fericită dacă rămâne cum e. Şi cred că şi eu am Duhul lui 
Dumnezeu. 

8 

Hrana jertfită idolilor. 

1 Cât despre cărnurile jertfite idolilorl, 

12 Figură de stil: nu spre a vă impune restricţii prin argumente meşteşugite. 

13 Desigur, e vorba de societatea în care tatăl hotărăşte asupra destinului fiicei sale. 

1 Cărnuri aduse ca ofrandă zeilor, consumate la mesele comune din templu sau case particulare; 
uneori vândute drumeţilor ca hrană. Trăind laolaltă cu păgânii, şi invitaţi la ospeţele lor, mulţi 
creştini îşi făceau procese de conştiinţă din a accepta sau nu să mănânce din ele. 

1948 

ştim că toţi avem cunoştinţă. Cunoştinţa însă îngâmfă, dar iubirea zideşte. 

2 Dacă 1 se pare cuiva că ştie ceva, acela încă n-a cunoscut cum trebuie să cunoască. 

3 Dar dacă cineva ÎI iubeşte pe Dumnezeu, acela este cunoscut de El 2. 

4 Aşadar, în ce priveşte a mânca din cărnurile jertfite idolilor, noi ştim că idolul nu este nimic în 
lume şi că nu este alt Dumnezeu decât numai Unul. 

5 Că deşi sunt unii aşa-zişi dumnezei, fie în cer, fie pe pământ aşa cum sunt mulți dumnezei şi mulți 
domni3 -, 

6 totuşi pentru noi este un singur Dumnezeu, Tatăl, din Care sunt toate şi-ntru Care suntem noi, şi 
un singur Domn, lisus Hristos, prin Care sunt toate şi prin care suntem noi. 

7 Dar nu toţi au cunoştinţa4. Căci unii, din obişnuinţa de până acum cu idolul, mănâncă din cărnuri 
Jertfite ca atare idolilor; şi conştiinţa lor, fiind slabă, se întinează5. 

8 Dar nu mâncarea ne va pune pe noi înaintea lui Dumnezeu. Că nici dacă vom mânca ne prisoseşte, 
nici dacă nu vom mânca ne lipseşte. 

9 Aveţi grijă însă ca nu cumva această libertate a voastră să devină-mpiedicare pentru cei slabi. 

2 În sens biblic: iubit de Dumnezeu. 

3 Domni: semizei; oameni divinizaţi (în mitologia antică). 

4 Nu toţi creştinii sunt în posesia adevărului (enunțat mai sus). 

5 Neavând conştiinţa clară că zeii nu există, nu-şi dau seama că nici jertfele oferite lor nu pot avea 
un caracter sacral şi, în consecinţă, cred că fac un păcat. 

10 Că dacă cineva te va vedea şezând la masă în templul idolilor pe tine, cel care ai cunoştinţa, oare 
conştiinţa lui, a celui slab, nu va găsi temei să mănânce din cele jertfite idolilor? 

11 Prin cunoştinţa ta deci va pieri cel slab, fratele tău pentru care a murit Hristos! 

12 Şi astfel, păcătuind voi împotriva fraților şi lovindu-le conştiinţa lor cea slabă, împotriva lui 
Hristos păcătuiți. 

13 De aceea, dacă mâncarea-i devine fratelui meu piatră de poticnire, în veac nu voi mânca eu 
carne, ca să nu-l poticnesc pe fratele meu. 

9 

Drepturile unui apostol. 

1 Nu sunt eu liber? Nu sunt eu apostol? Nu L-am văzut eu pe lisus, Domnul nostru? Nu sunteţi voi 
lucrul meu întru Domnul? 

2 Dacă altora nu le sunt apostol, cel puţin vouă vă sunt. Că voi sunteţi, întru Domnul, pecetea 
apostoliei mele. 

3 Apărarea mea către cei ce mă judecă, aceasta este: 

4 Oare nouă nu ne stă-n puterel să mâncăm şi să bem? 

5 Oare nouă nu ne stă-n putere să purtăm cu noi o femeie-soră2, ca şi ceilalți apostoli şi ca fraţii 
Domnului3 şi ca Chefa? 

1= Puterea de a folosi un drept (acela de a se hrăni pe seama comunităţii). 

2 Femeie creştină; din categoria celor ce, asemenea sfintelor femei (Lc 8, 2-3), îi însoțeau pe 
apostoli făcându-le menajul şi scutindu-i astfel de grijile mărunte. 

3 Rudele Domnului (vezi nota de la Mt 12, 46). 


1949 

6 Sau numai mie şi lui Barnaba nu ne stă-n putere să nu ne-ntreţinem din muncă?4 

7 Cine slujeşte vreodată în oaste cu solda lui? Cine sădeşte vie şi nu mănâncă din roada ei? Sau cine 
paşte o turmă şi nu mănâncă din laptele turmei? 

8 Oare după judecata omenească spun eu acestea? Oare nu şi legea le spune? 

9 Că scris este în legea lui Moise: Să nu legi gura boului care treieră. Oare de boi Se îngrijeşte 
Dumnezeu, 

10 sau chiar de dragul nostru o spune? Că de dragul nostru s-a scris: Cel ce ară trebuie să are cu 
nădejde, şi cel ce treieră trebuie să treiere cu nădejdea că-şi va avea partea lui. 

11 Dacă noi am semănat la voi pe cele duhovniceşti, mare lucru este oare dacă pe cele pământeşti 
ale voastre le vom secera? 

12 Dacă altora le stă-n putere dreptul asupra voastră, nu mai mult oare nouă? Noi însă nu ne-am 
folosit de această putere; dimpotrivă, pe toate le răbdăm spre a nu-i pune piedică Evangheliei lui 
Hristos. 

13 Oare nu ştiţi că cei ce săvârşesc cele sfinte mănâncă de la templu? că cei care-i slujesc altarului, 
de la altar au parte? 

14 În acelaşi chip şi Domnul le-a poruncit celor ce propovăduiesc Evanghelia, ca din Evanghelie să 
trăiască. 

15 Eu însă de nimic din acestea nu m-am folosit şi n-am scris acestea pentru ca şi cu mine să se facă 
aşa. Că pentru 

4 Alternativă la versetele 4 şi 5: Oare numai nouă ne este interzis să ne abţinem de la-ntreţinerea 
prin muncă? Barnaba, colaboratorul lui Pavel. 

mine mai bine-i să mor decât să-mi zădărnicească cineva lauda. 

16 Că dacă eu binevestesc Evanghelia, nu am de ce să mă laud; fiindcă asupra mea stă trebuința5. 
Că vai mie dacă nu voi binevesti! 

17 Că dacă fac aceasta de bunăvoie, am plată; dar dacă o fac fără voie, am doar o sarcină ce mi s-a 
încredinţat. 

18 Atunci, care este plata mea? Aceea că, binevestind Evanghelia, o vestesc fără plată, fără să mă 
folosesc de puterea pe care mi-o dă Evanghelia. 

19 Fiindcă deşi sunt liber faţă de toți, rob tuturor m-am făcut, pentru ca pe cei mai mulți să-i 
dobândesc. 

20 Cu Iudeii ca un iudeu am fost, ca să-i dobândesc pe Iudei. Cu cei de sub lege, ca unul de sub lege 
deşi eu nu sunt sub lege -, ca să-i dobândesc pe cei de sub lege. 

21 Cu cei ce nu au legea, ca unul ce nu are legea deşi nu sunt fără lege în faţa lui Dumnezeu, ci 
întru legea lui Hristos -, ca să-i dobândesc pe cei ce nu au legea. 

22 Slab m-am făcut cu cei slabi, ca să-i dobândesc pe cei slabi. Tuturor toate m-am făcut, pentru ca- 
n orice chip să-i mântuiesc pe unii. 

23 Dar pe toate de dragul Evangheliei le fac, ca să-i fiu părtaş. 

24 Nu ştiţi că cei ce aleargă-n stadion6 aleargă toţi, dar numai unul ia premiul? Alergaţi aşa ca să-l 
luaţi. 

5= Necesitatea stringentă de a propovădui; obligaţia de a împlini o poruncă. 

6 Aici şi-n următoarele trei versete Pavel foloseşte o terminologie analogică, împrumutată din viaţa 
atleţilor, ale căror antrenamente şi competiţii presupun austeritate şi autocontrol. 

1950 

25 Şi orice luptător, de la toate se-nfrânează. Ei însă, ca să ia o cunună stricăcioasă; dar noi, una 
nestricăcioasă. 

26 Ei bine, eu aşa alerg, nu ca la-ntâmplare; eu aşa mă lupt cu pumnul”, nu ca şi cum aş lovi în aer. 
27 Ci-mi chinuiesc8 trupul şi-l supun robiei, de teamă ca nu cumva după ce le-am fost altora 
crainic, să devin eu însumi de neluat în seamă9. 

10 

Feriţi-vă de idolatrie! Pe toate să le faceţi spre slava lui Dumnezeu. 

1 Căci nu voiesc, fraţilor, ca voi să nu ştiţi că părinţii noştri au fost toţi sub nor şi toţi au trecut prin 
mare 

2 şi-ntru Moise] toţi s-au botezat în nor şi în mare 


3 şi toţi au mâncat aceeaşi mâncare duhovnicească? 

4 şi toţi aceeaşi băutură duhovnicească au băut3 pentru că beau din duhovniceasca piatră care-i 
urma, iar piatra era Hristos4. 

7 Exact: dau lovituri pugilistice. 

8= Mortific. 

9= Nu cumva, după ce am anunţat cu voce tare regulile competiţiilor, să mă trezesc eu însumi 
descalificat. 

1 Profetul era nu numai exponentul poporului, ci şi elementul unificator prin încorporare spirituală. 
2= Mana cu care Dumnezeu i-a hrănit pe Evrei în pustie. 

3= Apa ce s-a revărsat din stânca pe care Moise a lovit-o cu toiagul (Iş 17, 5-6). 

4 Pavel pare a prelua o tradiție rabinică, potrivit căreia stânca dătătoare de apă i-a însoțit pe Evrei 
de-a lungul rătăcirii lor în pustie; ea ÎI prefigurează pe Hristos, încă de pe atunci prezent în viaţa lui 
Israel. 

5 Dar cei mai mulți din ei nu I-au plăcut lui Dumnezeu, căci au căzut în pustie5. 

6 Şi aceste pilde6 pentru noi s-au făcut, ca să nu poftim la cele rele, aşa cum au pofiit aceia. 

7 Nici închinători la idoli să nu vă faceţi, ca unii din ei; precum este scris: A şezut poporul să 
mănânce şi să bea şi s-au sculat să joace; 

8 nici să nu ne desfrânăm, aşa cum s-au desfrânat unii din ei şi-ntr-o singură zi au căzut douăzeci şi 
trei de mii; 

9 nici să-L ispitim pe Domnul, aşa cum L-au ispitit unii din ei şi au pierit de şerpi; 

10 nici să cârtiţi, aşa cum au cârtit unii din ei, şi nimiciţi au fost de către Nimicitor7. 

11 Şi toate acestea li s-au întâmplat lor ca pilde şi au fost scrise spre povăţuirea noastră, a celor 
care-am ajuns sfârşiturile veacurilor. 

12 Prin urmare, cel căruia i se pare că stă-n picioare să ia seama să nu cadă. 

13 Ispită9 nu v-a cuprins decât la măsura omenească. Dar credincios este Dumnezeu 10, Care nu va 
îngădui să fiţi ispitiți mai mult decât vă stă-n putere, ci odată cu ispita vă va aduce şi calea de a ieşi 
din ea, ca s-o puteţi răbda. 

5 Le-au rămas leşurile risipite prin pustie. Gramatical, efectul motivează cauza. 

6 Exemple; chipuri prefigurative. Evenimente reale cărora planul lui Dumnezeu le-a conferit şi o 
încărcătură simbolică (în cazul de faţă, avertisment). Vezi, în completare, versetul 11. 

7 În Iş 12, 23: îngerul care a executat pedepsele divine. 

8= Timpurile mesianice. 

9 Ispită, în înţelesul de încercare, probă, test, mijloc de verificare. În traducere literală: Nu v-a 
cuprins ispită decât omenească. 

10 Despre „credincioşia lui Dumnezeu” vezi nota de la 1,9. 

1951 

14 De aceea, iubiții mei, fugiţi de închinarea la idoli. 

15 Ca unor înţelepţi vă vorbesc; judecaţi voi ce vă spun. 

16 Paharul binecuvântării pe care noi îl binecuvântăm, nu este oare împărtăşirea cu Sângele lui 
Hristos? Pâinea pe care noi o frângem, nu este oare împărtăşirea cu Trupul lui Hristos? 

17 De vreme ce este o singură Pâine, noi, cei mulți, un singur trup suntem, fiindcă toţi dintr-o 
singură Pâine ne împărtăşim. 

18 Priviţi-l pe Israel cel după trup: Cei ce mănâncă jertfele, nu sunt ei oare părtaşi altarului? 

19 Ce vreau să spun?: că ceea ce i s-a jertfit idolului este ceva?, sau că idolul este ceva? 

20 Nu, ci doar că ceea ce jertfesc păgânii, jertfesc demonilor şi nu lui Dumnezeu. Şi eu nu vreau ca 
voi să deveniți părtaşi ai demonilor. 

21 Nu puteţi bea paharul Domnului şi paharul demonilor; nu vă puteţi împărtăşi din masa Domnului 
şi din masa demonilor. 

22 Oare vrem să stârnim gelozia lui Dumnezeul 1? Suntem noi mai tari decât E1?... 

23 Toate-mi sunt îngăduite, dar nu toate folosesc. Toate-mi sunt îngăduite, dar nu toate zidesc. 

24 Nimeni să nu caute pe ale sale, ci fiecare pe ale celuilalt. 

25 Mâncaţi tot ce se vinde în măcelărie, fără să puneţi întrebări pe temei de conştiinţă, 

11 Trimitere la Dt 32, 21; Dumnezeu devine gelos oridecâteori poporul Său alunecă în idolatrie 
(închinare la dumnezei neadevăraţi = „alți dumnezei”). 


26 căci al Domnului e pământul şi plinirea lui. 

27 Dacă cineva dintre necredincioşi vă cheamă la masă şi vreţi să vă duceţi, mâncaţi orice vă este 
pus înainte, fără să puneţi nici o întrebare pe temei de conştiinţă. 

28 Dar dacă cineva vă va spune: Aceasta este din jertfa idolilor!, să nu mâncaţi, din pricina celui ce 
v-a spus şi pe temei de conştiinţă - 

29 dar conştiinţa, zic eu, nu a ta, ci a celuilalt; căci de ce să fie libertatea mea judecată de o altă 
conştiinţă 12? 

30 Dacă eu sunt părtaş întru a da mulțumire13, de ce să fiu defăimat pentru ceea ce mulțumesc? 

31 Aşa că: ori de mâncaţi, ori de beţi, ori altceva de faceţi, toate spre slava lui Dumnezeu să le 
faceți. 

32 Nu le fiți poticnire nici ludeilor, nici Elinilor, nici Bisericii lui Dumnezeu, 

33 aşa cum şi eu tuturor le plac întru toate, necăutând folosul meu, ci pe al celor mulţi, pentru ca ei 
să se mântuiască. 

11 

Ținuta femeii la slujbele religioase. Necuviințe ale Corintenilor la Cina Domnului. Întemeierea 
Cinei Domnului. Împărtăşirea în stare de nevrednicie. 

12 Nu din supunere față de conştiinţa (falsă) a celuilalt, ci din respect față de ea. 

13= Sunt parte a celor ce-l mulțumesc lui Dumnezeu pentru ceea ce El ne-a oferit în dar ca rezultat 
al harului. În cazul de faţă, grecescul haris înseamnă exprimarea recunoştinţei cuiva față de cineva 
pentru ceva. 

1952 

1 Fiţi următori ai mei, aşa cum şi eu sunt al lui Hristos]. 

2 Fraţilor, vă laud că-ntru toate vă aduceţi aminte de mine şi păstraţi predaniile aşa cum vi le-am 
predat eu2. 

3 Vreau însă ca voi să ştiţi că Hristos este capul oricărui bărbat, iar capul femeii este bărbatul, iar 
capul lui Hristos este Dumnezeu3. 

4 Orice bărbat care se roagă sau profetizează4 având capul acoperit, îşi face capul de ruşine; 

5 iar orice femeie care se roagă sau profetizează cu capul neacoperit, îşi face capul de ruşine căci tot 
una este ca şi cum ar fi rasă. 

6 Că dacă o femeie nu se acoperă cu văl, atunci să se tundă! Dar dacă pentru o femeie e ruşinos să 
se tundă ori să se radă, atunci să-şi pună văl! 

7 Bărbatul nu trebuie să-şi acopere capul, de vreme ce el este chip şi slavă a lui Dumnezeu; dar 
femeia este slava bărbatului 

8 pentru că nu bărbatul este din femeie, ci femeia din bărbat, 

9 şi pentru că nu bărbatul a fost zidit pentru femeie, ci femeia pentru bărbat5 -. 

1 Ca idee şi conţinut, acest verset este concluzia capitolului precedent pe care, de fapt, îl încheie. 

2 Altfel formulat: păstraţi tradițiile aşa cum vi le-am transmis eu. Tradiţie (predanie): transmiterea 
mai întâi orală şi apoi scrisă a învățăturilor doctrinare, morale şi liturgice, pe care Biserica le-a 
codificat apoi în canonul Noului Testament. În completare, vezi textul, şi mai explicit, de la 2 Tes 2, 
15. 

3 O ierarhie a autorităţii, nu a sfinţeniei. În următoarele opt versete, cuvântul „cap” e folosit în jocul 
dintre două înţelesuri: acela de parte anatomică a corpului şi acela de conducător, şef, superior, 
întâistătător. 

4 Pentru „a profetiza” vezi nota de la Rm 12, 6. 

10 De aceea femeia este datoare să aibă văl6 pe capul său, de dragul îngerilor”. 

11 Totuşi, întru Domnul nici femeia fără bărbat şi nici bărbatul fără femeie, 

12 fiindcă aşa cum femeia este din bărbat, tot astfel şi bărbatul este prin femeie; şi toate sunt de la 
Dumnezeu. 

13 Judecaţi voi înşivă: E cuviincios oare ca o femeie să se roage lui Dumnezeu cu capul descoperit? 
14 Oare nu însăşi firea vă învaţă că pentru bărbat e ruşinos dacă-şi poartă părul lung, 

15 în timp ce dacă femeia-şi poartă părul lung e spre slava ei? Căci părul i-a fost dat ca 
acoperământ. 

16 Iar dacă i se pare cuiva că pentru asta trebuie să se certe, noi nu avem un astfel de obicei, şi nici 
Bisericile lui Dumnezeu8. 


17 Dar aceasta poruncindu-vă eu vouă, nu vă laud; că voi vă adunaţi nu spre mai bine, ci spre mai 
rău. 

18 Fiindcă-n primul rând aud şi-n parte cred că atunci când vă adunaţi ca Biserică, între voi sunt 
dezbinări. 

5 Paranteză în sprijinul argumentaţiei; referire la Fc 2, 21-23. 

6 Literal: stăpânire. Vălul ca semn de autoritate. 

7 Este vorba de îngerii care participă, nevăzuţi, la slujbele religioase. într-o rugăciune de taină a 
Liturghiei ortodoxe, preoţii se referă la „sfinţii Tăi îngeri care slujesc şi se roagă împreună cu noi”. 
Conştientizarea acestei prezenţe, provocată de Pavel, poate contribui la o mai bună ordine şi 
cuviinţă în biserică. 

8 Argument menit să reteze orice altă discuţie pe această temă. 

9 În adunări anume constituite pentru celebrarea cultului (Euharistiei), spre deosebire de cele 
obişnuite, cu caracter nesacramental. 

1953 

19 Căci între voi trebuie să fie şi eresuri, pentru ca să se vădească-ntre voi cei încercați. 

20 Aşadar, când vă adunaţi laolaltă, nu e Cina Domnului aceea pe care o mâncaţi, 

21 că fiecare o ia-nainte să mănânce de-ndată ce s-a aşezat la masă, şi unul e flămând în timp ce 
altul se îmbată 10. 

22 Oare n-aveţi voi case ca să mâncaţi şi să beţi? Sau dispreţuiţi Biserica lui Dumnezeu şi-i ruşinaţi 
pe cei ce nu au? Ce să vă spun? Să vă laud? Întru aceasta nu vă laud. 

23 Fiindcă eu de la Domnul am primit ceea ce v-am predat şi vouă: Că Domnul lisus, în noaptea în 
care a fost vândut, a luat pâine 

24 şi, mulţumind, a frânt şi a zis: „Luaţi, mâncaţi; acesta este Trupul Meu Cel ce se frânge pentru 
voi. Aceasta să faceţi spre pomenirea Mea”. 

25 Asemenea şi paharul după cină, zicând: „Acest pahar este Legeal 1 cea Nouă întru Sângele Meu. 
Aceasta să faceţi oridecâteori veţi bea, spre pomenirea Mea”. 

26 Fiindcă de câte ori veţi mânca pâinea aceasta şi veţi bea paharul acesta, moartea Domnului o 
vestiți până când El va veni. 

27 Astfel, oricine va mânca pâinea sau va bea paharul Domnului cu nevrednicie, vinovat va fi față 
de Trupul şi de Sângele Domnului. 

28 Să se cerceteze dar omul pe sine, şi aşa să mănânce din Pâine şi să bea din 

10 Pavel osândeşte năravul Corintenilor de a se ospăta în aşteptarea celor întârziaţi şi înainte de 
Cina propriu-zisă. 

11 „Legea” este termenul consacrat în cult pentru „legământul”. 

Pahar. 

29 Căci cel ce mănâncă şi bea cu nevrednicie, osândă îşi mănâncă şi bea, nesocotind Trupul 
Domnului. 

30 De aceea sunt mulţi dintre voi neputincioşi şi bolnavi şi mulți au murit. 

31 Că dacă ne-am judeca noi înşine, nu am mai fi judecaţi; 

32 dar când ne judecă Domnul, ni se dă o pedeapsă, ca să nu fim osândiţi împreună cu lumea. 

33 De aceea, fraţii mei, când vă adunaţi ca să mâncaţi, aşteptaţi-vă unii pe alţii. 

34 lar dacă cuiva îi este foame, să mănânce acasă, ca să nu vă adunaţi spre osândă. Cât despre 
celelalte, le voi rândui când voi veni. 

12 

Darurile duhovniceşti. Multe mădulare, un singur trup. 

1 Iar în ceea ce priveşte darurile duhovniceşti, nu vreau, fraților, ca voi să fiţi în necunoştinţă. 

2 Voi ştiţi că la vremea când eraţi păgâni vă duceaţi la idolii cei necuvântători ca şi cum aţi fi fost 
nişte apucațil. 

3 De aceea vă fac cunoscut că nimeni grăind în Duhul lui Dumnezeu nu zice: Anatema fie lisus!, şi 
nimeni nu poate 

1 Opera lui Pavel mai ales printr-o anumită terminologie îl arată şi ca pe un cunoscător al religiilor 
păgâne, dintre care unele aveau ritualuri orgiastice menite să-i scoată pe participanți de sub 
controlul propriu şi să-i împingă irezistibil spre manifestări dezordonate, asemenea unor posedaţi. 
Apostolul demonstrează că autenticitatea vieţii religioase nu e certificată de astfel de manifestări, ci, 


dimpotrivă, de calm, echilibru, raționalitate, sfinţenie senină. 

1954 

să zică: Domn este lisus!, decât întru Duhul Sfânt. 

4 Sunt felurimi de daruri duhovniceşti, dar e Acelaşi Duh; 

5 şi sunt felurimi de slujiri, dar e Acelaşi Domn; 

6 şi felurimi de lucrări sunt, dar Acelaşi Dumnezeu este Cel care pe toate în toţi le lucrează3. 

7 Şi arătarea4 Duhului i se dă fiecăruia spre folosul tuturor. 

8 Unuia i se dă prin Duhul cuvânt de înţelepciune; iar altuia, cuvânt de cunoaştere, potrivit 
Aceluiaşi Duh; 

9 şi unuia într-acelaşi Duh i se dă credinţă; iar altuia, darurile vindecărilor, într-acelaşi Duh; 

10 unuia, faceri de minuni; iar altuia, profeție; unuia, deosebirea duhurilor; iar altuia, felurimea 
limbilor; iar altuia, tălmăcirea limbilor. 

11 Şi pe toate acestea Unul şi Acelaşi Duh le lucrează, fiecăruia în parte împărțindu-i după cum 
vrea El. 

12 Că după cum trupul este unul şi are multe mădulare, dar toate mădularele trupului, deşi multe, 
sunt un trup, aşa-i şi cu Hristos. 

13 Pentru că noi toți într-un Duh ne-am botezat, pentru ca să fim un singur trup fie Iudei, fie Elini, 
fie robi, fie liberi şi toţi la un Duh ne-am adăpat. 

2 „Dar duhovnicesc” îl traduce pe grecescul harisma: favoare personală acordată de Dumnezeu, prin 
Duhul Sfânt, unor aleşi ai Săi din Biserica primară (harismatici), cu misiuni speciale şi specifice în 
răspândirea şi consolidarea Evangheliei. 

3 Versetele 4, 5 şi 6 cuprind o referire clară la Persoanele Sfintei Treimi. 

4 Revelarea dinamică; modul de a se manifesta. 

14 Că nici trupul nu este un singur mădular, ci multe. 

15 Dacă piciorul ar zice: Pentru că nu sunt mână, eu nu sunt din trup!, asta nu-nseamnă că el nu e 
din trup; 

16 şi dacă urechea ar zice: Pentru că nu sunt ochi, eu nu sunt din trup!, asta nu-nseamnă că ea nu e 
din trup. 

17 Şi dacă întregul trup ar fi ochi, undear fi auzul? şi dacă ar fi pe de-a-ntregul auz, unde-ar fi 
mirosul? 

18 Dar aşa cum e, Dumnezeu a pus mădularele în trup, pe fiecare din ele, aşa cum a vrut El. 

19 Dacă ele toate ar fi un singur mădular, unde-ar fi trupul? 

20 Dar aşa cum e, sunt multe mădulare, dar un singur trup. 

21 Şi nu poate ochiul să-i zică mâinii: n-am nevoie de tine!; sau, tot aşa, capul să le zică picioarelor: 
n-am nevoie de voi! 

22 Dimpotrivă, cu mult mai mult: mădularele trupului socotite a fi mai slabe, ele sunt mai 
trebuincioase; 

23 şi pe cele ce ni se par că sunt mai de necinste ale trupului, pe acelea cu mai multă cinstire le 
încingem, şi cele necuviincioase ale noastre au parte de mai multă cuviinţă, 

24 de care cele cuviincioase ale noastre nu au nevoie. Dar Dumnezeu a întocmit astfel trupul, dând 
mai multă cinstire celui căruia îi lipsește, 

25 ca să nu fie dezbinare în trup, ci mădularele să se îngrijească deopotrivă unele de altele. 

26 Şi dacă un mădular suferă, toate mădularele suferă cu el; şi dacă un mădular este slăvit, toate 
mădularele se bucură cu el. 

1955 

27 Iar voi sunteţi trupul lui Hristos, şi mădulare fiecare în parte. 

28 Şi pe unii i-a pus Dumnezeu în Biserică: întâi, apostoli; al doilea, profeţi; al treilea, învăţători... 
Apoi sunt minunile, apoi darurile vindecărilor, ajutorările, cârmuirile, felurimea limbilor. 

29 Oare toţi sunt apostoli? oare toţi sunt profeţi? oare toţi sunt învăţători? oare toţi fac minuni? 

30 oare toți au darurile vindecărilor? oare toţi vorbesc în limbi? oare toţi pot să tălmăcească?... 

31 Râvniţi însă la darurile cele mai bune. Şi-am să v-arăt acum o cale şi mai înaltă: 

13 

Iubirea. 

1 De-aş grăi în limbile oamenilor şi ale îngerilor, dar dacă n-am iubirel făcutu-m-am aramă 


sunătoare şi chimval zăngănitor?. 

2 Şi de-aş avea darul profeţiei şi de-aş cunoaşte toate tainele şi toată ştiinţa şi de-aş avea credinţa 
toată să pot muta şi munţii, dar dacă n-am iubire, nimic nu sunt. 

1 Despre iubirea duhovnicească (agape) vezi nota de la In 11, 5. Ea este tema acestui splendid 
capitol, devenit celebru în literatura universală, un adevărat imn închinat virtuţii creştine supreme şi 
inserat aici de Pavel ca operă elaborată. 

2 Chimval (din grecescul kymvalon): instrument muzical compus din două talgere de alamă lovite 
unul de altul cu amândouă mâinile. Era folosit în cult, dar însoțea, amplificându-le, şi răcnetele 
războinicilor când porneau la atac. Ideea este aceea, ironică, de zgomot mare în amplitudine şi gol 
de conţinut. 

3 Şi toate averile mele de le-aş împărţi şi trupul meu de mi l-aş da să-l ardă, dar dacă n-am iubire, 
nimic nu-mi foloseşte. 

4 Iubirea rabdă-ndelung; iubirea se dăruie, ea nu invidiază; ea nu se trufeşte, nu se îngâmfă; 

5 ea nu se poartă cu necuviinţă, nu-şi caută pe ale sale, nu se întărâtă, nu ţine-n seamă răul, 

6 nu se bucură de nedreptate, ci de adevăr se bucură; 

7 pe toate le suferă, pe toate le crede, pe toate le nădăjduieşte, pe toate le rabdă; 

8 iubirea niciodată nu se trece. Fie ele profeţiile: pieri-vor; fie ele limbile: înceta-vor; fie ea ştiinţa: 
pieri-va. 

9 că-n parte cunoaştem şi-n parte profețim. 

10 Dar când va veni ceea ce-i desăvârşit, atunci ceea ce-i în parte se va desfiinţa. 

11 Când eram copil, vorbeam ca un copil, gândeam ca un copil, judecam ca un copil; dar când am 
devenit bărbat, le-am desfiinţat pe cele ale copilului. 

12 Căci acum vedem prin oglindă3, ca-n ghicitură; dar atunci, faţă către faţă. Acum cunosc în parte; 
atunci însă deplin voi cunoaşte, aşa cum şi eu deplin sunt cunoscut. 

13 Şi acum rămân: credinţa, nădejdea, iubirea, acestea trei4; dar cea mai mare din ele este iubirea. 

3 Oglinda din vechime: o suprafaţă de metal şlefuit, cu imaginea neclară. Ideea esenţială: nu vedem 
realitatea directă, ci reflectată (cu eventualele distorsiuni). 

4= Cele trei virtuţi teologice. 

1956 

Limbile şi profeția. Toate, făcute cu rânduială. 

1 Urmăriţi iubirea! şi râvniţi la darurile duhovniceşti, dar mai ales la acela de a profetiza?. 

2 Pentru că cel ce vorbeşte într-o limbă3 nu oamenilor le vorbeşte, ci lui Dumnezeu; căci nimeni 
nu-l înţelege, dar el în duh grăieşte taine. 

3 Dimpotrivă, cel ce profetizează le vorbeşte oamenilor: spre zidire, îndemn şi mângâiere. 

4 Cel ce grăieşte într-o limbă, pe sine însuşi se zideşte; dar cel ce profetizează, zideşte Biserica. 

5 Eu pe toţi vă vreau să grăiţi în limbi, dar cu mult mai mult să profetizaţi. Cel ce profetizează e mai 
mare decât cel ce grăieşte-n limbi, în afară numai dacă acesta şi tălmăceşte, pentru ca Biserica să 
primească zidire. 

6 lar acum, fraţilor, dac-aş veni la voi grăind în limbi, de ce folos v-aş fi dacă nu vă vorbesc: fie- 
ntru descoperire, fie-ntru cunoştinţă, fie-ntru profeție, fie-ntru învăţătură? 

7 Căci aşa cum instrumentele muzicale4 fie flaut, fie ţiteră: de nu vor scoate sunete deosebite, cum 
se va cunoaşte care este din flaut sau care este din țiteră?; 

l= Faceţi din iubire ţinta voastră supremă. 2 Pentru „a profetiza” şi „a profeţi” vezi notele de la FA 
11,27 şi Rm 12, 6. 

3 A vorbi în una sau mai multe limbi străine constituia darul glosolaliei, una din harismele Bisericii 
primare, deloc lipsită de spectaculozitate, şi poate că tocmai de aceea râvnită de numeroşi creştini. 
Pavel caută să-i tempereze în favoarea sobrietăţii şi profunzimii pe care le oferea harisma profeţiei. 
4 Literal: cele neînsuflețite care dau sunet. 

8 şi dacă trâmbiţa va scoate un sunet fără semn$, cine se va pregăti de război?, 

9 aşa şi voi: Dacă prin limba voastră nu veţi scoate cuvânt lesne de-nţeles, cum se va cunoaşte ce-aţi 
grăit? Veţi vorbi în vânt. 

10 În lume sunt nu ştiu câte feluri de limbi, dar nici una din ele nu-i fără semn6. 

11 Deci, dacă nu voi şti înţelesul semnului, eu voi fi barbar? pentru cel ce vorbeşte, iar cel ce 


vorbeşte va fi barbar pentru mine. 

12 Aşa şi voi, de vreme ce râvniţi la daruri duhovniceşti, căutaţi să le aveţi cu prisosinţă spre zidirea 
Bisericii. 

13 De aceea, cel ce grăieşte într-o limbă să se roage ca să şi poată tălmăci. 

14 Că dacă mă rog într-o limbă, duhul meu se roagă, dar mintea mea e neroditoare8. 

15 Atunci, ce-am să fac?: Mă voi ruga cu duhul, dar mă voi ruga şi cu mintea; voi cânta cu duhul, 
dar voi cânta şi cu mintea. 

16 Altfel, dacă tu vei binecuvânta” cu duhul, cum va zice Amin după mulţumirea ta cel ce stă-n 
locul omului de rând10, de vreme ce el nu ştie ce zici? 

5= Fără semnalul specific, convenţional. 

6 Literal: fără sunet (specific). Fiecare limbă îşi are propriul ei limbaj inteligibil. 

7 Barbari erau numiţi toţi cei care nu vorbeau limba greacă; Elinii considerau că aceştia scot sunete 
fără noimă, simple bolboroseli. 

8 Pentru distincția terminologică dintre duh (pneuma) şi minte (noos) vezi nota de la Rm 1, 9. 

9 A binecuvânta (aici): a-l mulţumi lui Dumnezeu. 

10= Neştiutor; neinițiat; cel ce nu posedă harisma glosolaliei. 

1957 

17 Căci tu, într-adevăr, tu mulţumeşti bine, dar celălalt nu se zideşte. 

18 Mulţumesc Dumnezeului meu că vorbesc în limbi mai mult decât voi toţi; 

19 dar în Biserică vreau să grăiesc cinci cuvinte cu mintea mea, ca să-i învăţ şi pe alții, decât zece 
mii de cuvinte într-o limbă oarecare. 

20 Fraţilor, nu fiți copii în gândire; în răutate, da, fiţi prunci, dar în gândire fiți desăvârşiţi. 

21 În lege este scris: Grăi-voi acestui popor în alte limbi şi prin buzele altora, şi nici aşa nu Mă vor 
asculta, zice Domnul. 

22 Aşa că limbile sunt semn nu pentru cei credincioşi, ci pentru cei necredincioşi; dar profeția, nu 
pentru cei necredincioşi, ci pentru cei credincioşi. 

23 Deci, dacă Biserica toată s-ar aduna laolaltă şi toți ar vorbi în limbi şi ar intra neştiutori sau 
necredincioşi, oare nu vor zice că sunteţi nebuni? 

24 Dar dacă toţi ar profetiza şi ar intra un necredincios sau un neştiutori |, el este dovedit de toți, 
judecat de toţi, 

25 cele ascunse ale inimii lui se dau pe faţă şi astfel, căzând el cu faţa la pământ, I se va închina lui 
Dumnezeu mărturisind că Dumnezeu este într-adevăr întru voi. 

26 Aşadar, fraţilor, ce trebuie făcut?: Când vă adunaţi împreună, fiecare din voi are o cântare, are o 
învăţătură, are o descoperire, are o limbă, are o tălmăcire: toate spre zidire să se facă. 

27 Dacă se grăieşte într-o limbă, să fie câte doi sau cel mult trei şi să grăiască 

11 Cineva din afara comunităţii; un neiniţiat; un ignorant al tainelor duhovniceşti, a cărui inimă însă 
va fi citită de întreaga comunitate prin harisma profeţiei. 

pe rând, iar unul să tălmăcească; 

28 iar dacă nu se află tălmăcitor, atunci să tacă-n Biserică şi să-şi grăiască numai lui şi lui 
Dumnezeu. 

29 Profeţii să vorbească doi sau trei, iar ceilalţi să judece 12. 

30 lar dacă altuia care şade i se va descoperi ceva, cel dintâi să tacă. 

31 Fiindcă toţi puteţi profetiza, unul câte unul, aşa ca toți să înveţe şi toţi să se mângâie. 

32 Şi duhurile profeților li se supun profeților, 

33 pentru că Dumnezeu nu este al neorânduielii, ci al păcii. Ca în toate Bisericile sfințilorI3, 

34 femeile voastre să tacă-n adunările bisericeşti; fiindcă lor nu le este îngăduit să vorbească, ci să 
se supună, aşa cum spune şi legea. 

35 Iar dacă vor să înveţe ceva, să-i întrebe pe bărbaţii lor acasă, căci este ruşinos ca femeile să 
vorbească-n Biserică. 

36 Oare de la voi a ieşit cuvântul lui Dumnezeu?, sau numai până la voi a ajuns? 

37 Dacă i se pare cuiva că este profet sau om duhovnicesc, să recunoască faptul că ceea ce vă scriu 
eu e o poruncă a Domnului. 

38 Dar dacă cineva nu vrea să ştie, să nu ştie!... 

39 Prin urmare, fraţii mei, râvniţi a profetiza şi nu opriţi să se grăiască-n limbi; 


40 dar toate să se facă-n cuviinţă şi după rânduială. 

12= Să cumpănească ceea ce se spune. 

13 Sfârşit de verset care, de fapt, începe un nou paragraf; Pavel argumentează printr-o cutumă a 
timpului. 

1958 

Învierea lui Hristos. Învierea morţilor. Cum vor învia trupurile. 

1 Vă aduc însă aminte, fraţilor, de Evanghelia pe care v-am binevestit-o, pe care aţi şi primit-o, 
întru care şi staţi cu tărie, 

2 prin care şi sunteţi mântuiţi dacă o ţineţi cu tărie aşa cum v-am binevestit-o eu; dacă nu, în zadar 
aţi crezut. 

3 Căci înainte de toate v-am predat ceea ce şi eu am primit: că Hristos a murit pentru păcatele 
noastre, potrivit Scripturilor, 

4 că a fost îngropat şi că a înviat a treia zi, după Scripturi; 

5 şi că i s-a arătat lui Chefa, apoi celor doisprezece; 

6 după aceea s-a arătat în acelaşi timp la peste cinci sute de fraţi dintre care cei mai mulţi trăiesc 
până astăzi, iar unii au adormit; 

7 după aceea i s-a arătat lui Iacob, apoi tuturor apostolilor; 

8 iar la urma tuturor, ca unui născut înainte de vreme2, mi s-a arătat şi mie. 

9 Căci eu sunt cel mai mic dintre apostoli; nici nu sunt vrednic să mă numesc apostol, pentru că am 
prigonit Biserica lui Dumnezeu. 

10 Dar prin harul lui Dumnezeu sunt ceea ce sunt, şi harul Său care este 

1 Formulă introdusă în Simbolul de Credinţă de la Niceea, în anul 325. 

2= Prunc încă neîmplinit. După unii comentatori occidentali, comparaţia ar fi o aluzie la modul 
„chirurgical” în care Pavel a fost convertit pe drumul Damascului. Ea însă pare mai degrabă o 
expresie a smereniei pe care Apostolul şi-o asumă adesea, în alternanță cu propria conştiinţă de sine 
(vezi versetele următoare). 

în mine n-a fost în zadar; dimpotrivă, m-am ostenit mai mult decât ei toţi dar nu, nu eu, ci harul lui 
Dumnezeu care este în mine. 

11 Prin urmare, ori că sunt eu, ori că sunt ei, noi aşa propovăduim şi voi aşa aţi crezut. 

12 Iar dacă se propovăduieşte că Hristos a înviat din morţi, atunci cum de zic unii dintre voi că nu 
există înviere a morţilor3? 

13 Dacă nu există înviere a morţilor, atunci nici Hristos n-a înviat. 

14 lar dacă Hristos n-a înviat, atunci zadarnică este propovăduirea noastră, zadarnică e şi credința 
voastră. 

15 Ba încă ne aflăm şi martori mincinoşi ai lui Dumnezeu, pentru că împotriva lui Dumnezeu am 
mărturisit că El L-a înviat pe Hristos, pe Care deci nu L-a înviat, de vreme ce morţii nu învie. 

16 Că dacă morţii nu învie, atunci nici Hristos n-a înviat. 

17 Iar dacă Hristos n-a înviat, zadarnică vă este credinţa, voi sunteţi încă în păcatele voastre. 

18 Şi atunci, şi cei ce au adormit întru Hristos au pierit. 

19 Iar dacă noi numai pentru viaţa aceasta nădăjduim în Hristos, suntem mai de plâns decât toți 
oamenii. 

20 Dar nu!: Hristos a înviat din morţi, pârgă celor adormiţi4. 

3 Credinţă încă neconsolidată printre creştinii din Corint, sub influenţa mediilor sociale eterogene. 
Evreii aveau o idee destul de vagă despre învierea morţilor, în timp ce Grecii o considerau de-a 
dreptul aberantă (vezi reacţia Atenienilor la predica lui Pavel, FA 17, 32). 

4 Întâiul fruct care s-a copt (pârga) e semnul şi garanţia că celelalte vor veni după el. 

1959 

21 Că de vreme ce printr-un om a venit moartea, tot printr-un om a venit şi învierea morţilor. 

22 Că după cum toţi mor în Adam, tot aşa toţi vor învia întru Hristos. 

23 Dar fiecare în ceata sa: Hristos, ca pârgă; apoi cei ai lui Hristos, la Venirea Lui. 

24 Apoi vine sfârşitul, când Domnul Îi va preda lui Dumnezeu-şi- Tatăl împărăţia, când va desfiinţa 
toată domnia şi toată stăpânirea şi toată puterea5. 

25 Căci El trebuie să împărăţească până ce-Şi va pune pe toţi vrăjmaşii sub picioarele Sale. 


26 Cel din urmă vrăjmaş care va fi nimicit este moartea; 

27 căci pe toate I le-a supus sub picioarele Sale. Dar când spune că toate I-au fost supuse Lui, e 
limpede că în afară de Cel care I le-a supus Lui pe toate. 

28 lar când toate-l vor fi supuse Lui, atunci şi Fiul I Se va supune Celui care I le-a supus Lui pe 
toate, pentru ca Dumnezeu să fie totul întru toate. 

29 Altminteri, ce vor face aceia care se botează pentru morţi? Dacă morţii nicidecum nu învie, de 
ce se mai botează pentru ei? 

30 Şi noi, noi de ce mai înfruntăm primejdia-n tot ceasul? 

31 Eu mor în fiecare zi!; v-o jur, fraţilor, pe lauda-ntru voi pe care o am întru Hristos Iisus, Domnul 
nostru! 

5= Forţele demonice care I se împotrivesc lui Dumnezeu (vezi şi nota de la Rm 8, 38). 

6 Aceasta e singura informaţie asupra obiceiului unor creştini de a se boteza în numele celor dragi 
care muriseră, probabil, în stare de catehumenat, adică înainte de a fi primit botezul, crezând că prin 
aceasta le-ar putea fi întrucâtva de folos. Argument suplimentar al lui Pavel. 

32 Dacă-n planul omenesc m-am luptat eu cu fiarele-n Efes7, care-mi e folosul? Dacă morţii nu 
învie, să bem şi să mâncăm, căci mâine vom muri!... 

33 Nu vă lăsaţi înşelaţi: „Tovărăşiile rele strică obiceiurile bune8”. 

34 Treziţi-vă cum se cuvine şi nu păcătuiți. Căci unii n-au cunoştinţă de Dumnezeu; o spun spre 
ruşinea voastră. 

35 Dar va zice careva: Cum învie morţii? şi cu ce trup vin9? 

36 Nebun ce eşti! Ceea ce semeni tu nu capătă viaţă dacă nu moare. 

37 Şi ceea ce semeni tu nu este trupul ce va să fie, ci un bob gol-goluţ, fie de grâu, fie de altceva din 
celelalte; 

38 iar Dumnezeu îi dă un trup aşa cum vrea El, fiecărei seminţe un trup. 

39 Nu toate trupurile carnale sunt acelaşi trup carnal, ci unul este trupul carnal al oamenilor şi altul 
este trupul carnal al dobitoacelor şi altul este trupul carnal al păsărilor şi altul este trupul carnal al 
peştilor. 

7 Probabil, o metaforă în relaţie cu o experienţă a lui Pavel pe care n-o cunoaştem din alte izvoare. 

8 Vers din poetul Menandru, devenit zicală populară (în proverbele româneşti: „merele putrede le 
strică pe cele bune”). 

9 În versetele 35-44, terminologia paulină trebuie citită şi înţeleasă astfel: a) „trup carnal” (sârx): 
carnea, natura materiei care alcătuieşte trupul; b) „trup” (soma): forma organizată, cu chip specific, 
a materiei carnale; c) „trup firesc” (psyhikos): trupul înzestrat cu suflet viu, dar care trăieşte doar la 
nivelul afectelor şi pasiunilor, pradă labilităţii psihologice; d) „trup duhovnicesc” (pneumatikos): 
trupul transfigurat prin înviere, asemănător cu trupul înviat al lui lisus Hristos, liber nu numai de 
materia coruptibilă, ci şi de labilitatea psihologică, dominat de propriul său duh în comuniune cu 
Duhul Sfânt, devenit capabil să participe la slava lui Dumnezeu. 

1960 

40 Sunt şi trupuri cereşti şi trupuri pământeşti; dar una este slava celor cereşti şi alta a celor 
pământeşti. 

41 Una este strălucirea soarelui şi alta strălucirea lunii şi alta strălucirea stelelor; căci stea de stea se 
deosebeşte în strălucire. 

42 Aşa-i şi cu învierea morţilor: Se seamănă întru stricăciune, învie întru nestricăciune; 

43 se seamănă întru necinste, învie întru slavă; se seamănă întru slăbiciune, învie întru putere; 

44 se seamănă trup firesc, învie trup duhovnicesc. Dacă există trup firesc, există şi trup 
duhovnicesc, 

45 aşa cum este scris: Făcutu-s-a omul cel dintâi, Adam, întru suflet viu; Adam cel de pe urmăl0, 
cu duh făcător de viaţă. 

46 Dar nu cel duhovnicesc este întâi, ci cel firesc, apoi cel duhovnicesc. 

47 Omul cel dintâi este din pământ, pământesc; omul cel de-al doilea este din cer. 

48 Precum cel pământesc, aşa şi cei pământeşti; şi precum Cel ceresc, aşa şi cei cereşti. 

49 Şi după cum am purtat chipul celui pământesc, vom purta şi chipul Celui cerescl 1. 

50 Pe aceasta însă v-o spun eu vouă, fraților: Carnea şi sângele nu pot moşteni împărăţia lui 
Dumnezeu, nici stricăciunea nu moşteneşte nestricăciunea. 


51 Iată, taină vă spun vouă: Nu toţi vom muri, dar toţi ne vom schimba, 

10= Iisus Hristos. 

11 Versetele 48-49: relaţia dintre tip şi arhetip (cele două modele arhetipale fiind Adam şi Hristos). 
52 deodată, într-o clipire de ochi, la trâmbiţa de apoi. Căci trâmbiţa va suna şi morţii vor învia 
nestricăcioşi, iar noi ne vom schimba. 

53 Căci trebuie ca fiinţa aceasta stricăcioasă să se îmbrace în nestricăciune şi ființa aceasta 
muritoare să se îmbrace în nemurire. 

54 Iar când fiinţa aceasta stricăcioasă se va îmbrăca în nestricăciune şi fiinţa aceasta muritoare se va 
îmbrăca în nemurire, atunci va fi cuvântul care este scris: Înghiţitu-s-a moartea-ntru biruinţă. 

55 Unde-ţi este, moarte, biruinţa? Moarte, unde-ţi este boldul? 

56 Iar boldul morţii este păcatul, iar puterea păcatului este legea. 

57 Dar să-l dăm mulţumire lui Dumnezeu, Care ne-a dat biruinţa prin Domnul nostru lisus Hristos! 
58 Drept aceea, iubiții mei fraţi, fiţi tari, neclintiţi, totdeauna sporind în lucrul Domnului, ştiind că 
osteneala voastră nu este zadarnică-ntru Domnul. 

16 

Ajutoare pentru fraţi. Plan de călătorie. Ultime îndemnuri. Salutări. 

1 Cât despre strângerea de ajutoare pentru sfinţi: precum le-am poruncit Bisericilor Galatiei, aşa să 
faceţi şi voi. 

2 În ziua întâi a săptămânii fiecare din voi să-şi pună deoparte, strângând cât 

1= Colecta inițiată şi condusă de Pavel pentru ajutorarea creştinilor din Ierusalim. Vezi FA 24, 17; 
Rm 15, 26-28; 2 Co 8-9; Ga 2, 10. 

1961 

poate, ca să nu se facă strângere abia atunci când voi veni eu. 

3 Iar când voi veni, pe cei pe care voi îi veţi socoti, pe aceia îi voi trimite cu scrisori să ducă darul 
vostru la Ierusalim. 

4 Şi de se va cuveni să merg şi eu, vor merge împreună cu mine. 

5 Dar la voi am să vin când voi trece prin Macedonia, că prin Macedonia trec. 

6 Poate că la voi mă voi opri mai mult, sau chiar voi şi ierna, ca să mă petreceţi oriunde mă voi 
duce. 

7 Că nu vreau să vă văd acum doar în treacăt, ci nădăjduiesc să rămân la voi câtăva vreme, dacă 
Domnul va îngădui. 

8 Voi rămâne însă în Efes până la sărbătoarea Cincizecimii, 

9 că uşă mare mi s-a deschis şi rodnică, şi sunt mulţi potrivnici. 

10 Iar de va veni Timotei, vedeţi să fie la voi fără teamă; că lucrul Domnului îl lucrează ca şi mine. 
11 Nimeni deci să nu-l dispreţuiască?2; ci să-l petreceţi cu pace, ca să vină la mine; că-l aştept cu 
fraţii. 

12 Cât despre fratele Apollo, l-am rugat mult să vină la voi cu fraţii; totuşi nu i-a fost voia să vină 
acum, dar va veni când va găsi prilej. 

13 Privegheaţi, staţi în credinţă pe picioarele voastre, îmbărbătaţi-vă, întăriţi-vă. 

14 Toate ale voastre cu iubire să se facă. 

15 Încă ceva, fraţilor: Voi ştiţi casa lui Ştefanas3, că este pârga Ahaiei şi că 

2 În sensul: să nu-l subestimeze. 

3 Casa lui Ştefanas: vezi nota de la 1, 16. Ştefanas şi toţi ai săi fuseseră botezați de Pavel. 

spre slujirea sfinților s-au rânduit pe ei înşişi; 

16 vă rog ca şi voi să vă supuneţi unora ca aceştia şi oricui lucrează şi se osteneşte împreună cu ei. 
17 Mă bucur de venirea lui Ştefanas, a lui Fortunat şi a lui Ahaic, pentru că ei au împlinit lipsa 
voastră, 

18 că mi-au odihnit duhul, pe al meu şi pe al vostru. Pe unii ca ei, aşadar, învăţaţi-vă să-i cunoaşteţi. 
19 Vă îmbrăţişează Bisericile Asiei. Vă îmbrăţişează mult, în Domnul, Acvila şi Priscila, împreună 
cu Biserica din casa lor. 

20 Vă îmbrăţişează fraţii toţi. Îmbrăţişaţi-vă unii pe alţii cu sărutare sfântă. 

21 Salutarea, cu mâna mea, a lui Pavel4. 

22 Dacă cineva nu-L iubeşte pe Domnul, să fie anatemas! Maranata! 

23 Harul Domnului lisus Hristos să fie cu voi! 


24 Dragostea mea e cu voi toţi întru Hristos lisus! Amin. 

4 Versetele 21-24 nu-i sunt dictate tahigratului, ci scrise direct de mâna lui Pavel. 

5= Blestemat, exclus din comunitate, destinat pieirii (vezi şi Rm 9, 3). 

6 În aramaică: Doamne, vino! (cf. Ap 22, 20). Cele două cuvinte aramaice pot fi legate şi altfel: 
Maran atha, în care caz (cum fac unii traducători), expresia înseamnă: Domnul vine! (corectă şi ea, 
în acord cu gândirea lui Pavel vezi Rm 13, 12). 

1962 


Introducere la Epistola A Doua către Corinteni 

Întâia Epistolă a lui Pavel către comunitatea din Corint avusese efectele scontate, pozitive, dar în 
scurtă vreme îşi fac apariţia noi predicatori iudaizanţi care nu numai că-şi arogă titlul de „apostoli“, 
dar încearcă - şi în parte reuşesc - să-şi atragă admiraţia ascultătorilor şi să fie astfel socotiți ca un 
fel de „cremă“ a misionarismului creştin. Mai mult, ei duc împotriva lui Pavel o campanie susţinută, 
făcându-i şi pe mulţi dintre Corinteni să se îndoiască de harul, autoritatea, statornicia, devotamentul 
şi dezinteresul acestuia. 

Pavel reacționează prompt. Hotărât să restabilească ordinea, el le face Corintenilor o vizită pe cât de 
scurtă pe atât de aspră (deseori numită „vizita intermediară“), care-i lasă un gust amar. Dar, şi de 
data aceasta, plecarea Apostolului e exploatată de adversarii săi care merg până acolo încât unul din 
ei calomniator, „cel ce a nedreptăţit“, aruncă invective de neiertat asupra unui adept al lui Pavel, 
calomniatul, „cel nedreptăţit“ (7, 12). E foarte probabil că, reţinut în Efes, Apostolul le trimite 
Corintenilor o epistolă intermediară, numită de unii critici „epistola aspră“ (vezi 2, 3-4 şi nota), dar 
e sigur că în acelaşi timp el îl trimite pe Tit cu misiunea de a pune lucrurile la punct. Prietenii 
Apostolului îl primesc pe Tit cu toată deferenţa, ordinea este restabilită, calomniatorul e pedepsit. 
Din porunca părintelui său duhovnicesc, Tit pleacă din nou la Corint pentru a organiza colecta în 
favoarea săracilor din Ierusalim, operaţie pe care o va face împreună cu un „frate al nostru“ şi cu 
mai mulți delegaţi ai Bisericilor; în aşa fel încât totul să fie sub control şi la adăpost de orice 
învinuire sau bănuială (7, 18-23). 

Este împrejurarea în care Pavel, înainte de a pleca el însuşi la Corint într-o vizită mai demult 
anunțată şi apoi amânată, le scrie Corintenilor această A Doua Epistolă, în timp ce se află în 
Macedonia (după cei mai mulţi comentatori, în oraşul Filipi), în anul 57. 

Preambul (adresare şi salutare) (1, 1-11). 

Partea practică. Organizarea colectei 

(8, 1 - 9, 15). Pavel se apără împotriva celor ce-l acuză de inconstanţă, slăbiciune şi ambiţie şi se 
vede nevoit să-şi facă elogiul propriu, după care-şi exprimă o suită de îngrijorări şi avertismente 
(10, 1 - 13, 10). 

Încheiere (îndemnuri, salutări finale) (13, 11-13). 


Epistola a doua către Corinteni 

1 

Salutare. Mulţumiri lui Dumnezeu pentru necazuri şi suferinţe. Amânarea vizitei lui Pavel. 

1 Pavel, apostol al lui Hristos Iisus, prin vrerea lui Dumnezeu, şi Timotei, fratele, Bisericii lui 
Dumnezeu celei din Corint, împreună cu toți frații care sunt în Ahaia: 

2 Har vouă şi pace de la Dumnezeu, Tatăl nostru, şi de la Iisus Hristos! 

3 Binecuvântat este Dumnezeul şi Tatăl Domnului nostru lisus Hristos, Părintele îndurărilor şi 
Dumnezeul a toată mângâierea, 

4 Cel ce ne mângâie pe noi în tot necazul nostru, pentru ca pe cei ce se află-n tot necazul să-i putem 
şi noi mângâia prin mângâierea cu care noi înşine suntem mângâiaţi de Dumnezeu. 

5 Că după cum prisosesc întru noi patimile lui Hristos, tot aşa prisoseşte şi mângâierea noastră prin 
Hristos. 

6 Şi dacă noi suferim necaz, aceasta-i pentru mângâierea şi mântuirea voastră; iar dacă suntem 
mângâiaţi, aceasta-i pentru a voastră mângâiere, care vă întăreşte să înduraţi cu răbdare aceleaşi 
suferinţe pe care şi noi le îndurăm. 

7 Şi neclintită-i nădejdea noastră pentru voi, ştiind că aşa cum sunteţi părtaşi suferințelor, tot astfel 
şi mângâierii. 


8 Căci nu voim, fraților, ca voi să nu ştiţi de necazul nostru care ni s-a făcut în Asia; că peste 
măsură, peste puteri am fost îngreuiaţi, încât nu mai aveam nici o nădejde pentru viaţa noastră. 

9 Dar noi întru noi înşine ne-am socotit osândiţi la moarte, ca să nu ne punem încrederea în noi, ci 
în Dumnezeu Cel care-i învie pe cei morţi], 

10 Cel care ne-a izbăvit pe noi dintr-o moarte ca aceasta şi ne izbăveşte, şi-n Care nădăjduim că 
încă ne va mai izbăvi, 

11 dacă şi voi ne veţi ajuta prin rugăciune, pentru ca darul? acesta primit de noi din partea multora, 
multora să le fie prilej de mulțumire pentru noi. 

12 Căci lauda noastră aceasta este: mărturia conştiinţei noastre că ne-am 

1 Cel ce-şi asumă moartea nu se mai teme de moarte, de vreme ce teama de moarte este anulată prin 
credinţa în înviere. 

2= Darul lui Dumnezeu. Binefacerile dumnezeieşti obținute de un creştin prin rugăciunea obştească 
devin obiectul mulțumirii pe care obştea I-o aduce lui Dumnezeu în numele şi în favoarea 
beneficiarului. 

1963 

purtat în lume, şi mai ales între voi, întru sfinţenia şi curăția care vin de la Dumnezeu, nu întru 
înţelepciune pământească3, ci întru harul lui Dumnezeu. 

13 Căci nu vă scriem nimic altceva decât ceea ce voi citiți şi înţelegeţi; şi nădăjduiesc că ne veți 
înţelege pe de-a-ntregul, 

14 după cum în parte ne-aţi şi înţeles, anume că noi suntem lauda voastră, aşa cum şi voi veţi fi 
lauda noastră4 în ziua Domnului nostru isus. 

15 Cu această încredințare plănuiam eu mai întâi să vin la voi, ca să aveţi un al doilea har5, 

16 şi pe la voi să trec în Macedonia, şi din Macedonia să vin iarăşi la voi, şi de voi să fiu însoţit în 
Iudeea. 

17 Aşadar, dacă aceasta am plănuit, purtatu-m-am oare cu uşurință?; sau oare după trup plănuiesc 
eu ceea ce plănuiesc, aşa încât la mine Da să fie în acelaşi timp Nu?6 

18 Pe credincioşia lui Dumnezeu, că vorba noastră către voi n-a fost Da-şi-nu, 

19 căci Fiul lui Dumnezeu, lisus Hristos, Cel propovăduit vouă prin noi prin mine, prin Silvan şi 
prin Timotei 

3 Literal: înţelepciune carnală; derivată din rațiunile materiei. 

4 În limbajul biblic, a fi cineva lauda cuiva: a-i fi devenit pricină de mândrie (în înțelesul bun al 
cuvântului), aşa cum părinții sunt mândri de copiii lor şi viceversa. 

5 În variantă: ca să aveţi o îndoită bucurie. 

Oricum, vizita lui Pavel este un „har”, o favoare pe care Dumnezeu le-o acordă Corintenilor prin el. 

6 Pavel respinge acuzaţia unora că între timp el şi-a schimbat planul de călătorie, dând prin aceasta 
dovadă de ambiguitate. 

n-a fost Da-şi-Nu, ci-ntru El a fost numai Da; 

20 căci toate făgăduinţele lui Dumnezeu sunt Da întru El; de aceea prin El este din parte-ne Amin- 
ul, spre slavă lui Dumnezeu. 

21 Iar Cel ce-n Hristos ne întăreşte pe noi împreună cu voi şi ne-a uns este Dumnezeu, 

22 Care Şi-a şi pus pecetea pe noi şi a dat arvuna Duhului? în inimile noastre. 

23 Dar eu Îl chem pe Dumnezeu ca martor asupra sufletului meu, că spre a vă cruța pe voi n-am 
venit încă în Corint. 

24 Nu că am fi noi stăpâni pe credinţa voastră; suntem însă împreunălucrători ai bucuriei voastre, 
Căci voi vă ţineţi tari în credinţă. 

2 

Amânarea vizitei lui Pavel (continuare). Iertare pentru cel ce a greşit. Nerăbdarea şi uşurarea lui 
Pavel. 

1] şi-n sinea mea am socotit aceasta, să nu vin la voi din nou cu întristarel. 

2 Că dacă eu vă întristez, cine este cel care să mă înveselească, dacă nu cel întristat de mine? 

7 Arvuna Duhului (la Rm 8, 23: pârga Duhului): Duhul Sfânt Care ne-a fost dat este doar un avans, 
o promisiune şi o garanţie pentru plenitudinea darurilor dumnezeieşti ce vor veni odată cu „Ziua 
Domnului”. 

1 Unii comentatori cred că e vorba de o vizită „intermediară”, probabil cu caracter dramatic, făcută 


de Pavel în Corint între cele două epistole cunoscute; vizita însă rămâne ipotetică. 

1964 

3 Şi pentru aceasta v-am scris eu vouă2, ca nu cumva la venirea mea să am întristare de la aceia 
care trebuie să mă bucure, fiind eu încredinţat despre voi toți că bucuria mea este şi a voastră, a 
tuturor. 

4 Că din multă supărare şi cu strângere de inimă v-am scris, cu multe lacrimi, nu ca să vă întristaţi, 
ci ca să cunoaşteţi iubirea pe care cu prisosinţă o am către voi. 

5 Iar dacă m-a întristat cineva3, nu pe mine m-a întristat, ci într-o oarecare măsură ca să nu spun 
mai mult pe voi toţi. 

6 Destul este pentru un astfel de om pedeapsa ce i s-a dat de către cei mai mulți, 

7 aşa încât voi, dimpotrivă, mai degrabă să-l iertaţi şi să-l mângâiaţi, pentru ca un astfel de om să nu 
fie copleşit de prea multă întristare. 

8 De aceea vă rog să-i dovediţi iubire. 

9 Că de aceea v-am şi scris, ca să vă-ncerc, şi prin aceasta să cunosc dacă-n toate sunteţi ascultători. 
10 Iar cui îi iertaţi voi ceva, îi iert şi eu; pentru că şi eu, dacă am iertat ceva, de dragul vostru am 
iertat în faţa lui Hristos, 

11 ca să nu ne lăsăm covârşiţi de Satana, căci gândurile lui nu ne sunt necunoscute. 

2 O probabilă scrisoare anterioară, numită de unii critici „epistola aspră”, care însă nu ni s-a păstrat. 
O seamă de analişti pretind a o recunoaşte în capitolele 10-13 ale prezentei epistole, dar 
argumentele lor nu rezistă. 

3 Fie incestuosul din Corint (vezi 1 Co 5, 1 şi nota), fie un adversar personal al lui Pavel (dintre 
iudaizanţi), sancţionat de comunitate cu majoritate de voturi. 

12 Şi venind eu la Troa pentru Evanghelia lui Hristos şi uşa fiindu-mi deschisă în Domnul, 

13 nu mi-am avut odihnă-n duh, din pricină că nu l-am găsit pe Tit, fratele meu; aşa că m-am 
despărțit de ei şi am plecat în Macedonia. 

14 Mulţumire fie-l adusă deci lui Dumnezeu, Celui ce pururea ne face biruitori întru Hristos, şi prin 
noi descoperă-n tot locul mireasma4 cunoștinței Sale! 

15 Pentru că noi Îi suntem lui Dumnezeu bună mireasmă a lui Hristos între cei ce se mântuiesc şi- 
ntre cei ce pier: 

16 unora, adică, mireasmă a morţii spre moarte; iar altora, mireasmă a vieţii spre viaţă. Şi pentru 
aceasta cine-i destoinic? 

17 Că noi nu suntem precum cei mulţi, care negustoresc$ cuvântul lui Dumnezeu; ci ca din curăța 
inimii, ci ca din partea lui Dumnezeu în faţa lui Dumnezeu grăim întru Hristos. 

3 

Slujitorii Noului Legământ. 

1 Începem oare din nou să spunem cine suntem? Sau nu cumva avem nevoie cum au unii de scrisori 
de-nfăţişarel către voi sau de la voi? 

4 Aromatele fumegânde ce însoțeau întoarcerea triumfală a împăratului biruitor, din al cărui 
cortegiu făceau parte atât învingătorii (spre viaţă) cât şi învinşii (spre moarte); vezi şi următoarele 
două versete. 

5 Înţelesul exact: cei ce fac trafic cu cuvântul lui Dumnezeu (Evanghelia), tratându-l ca pe o marfă 
măruntă, uneori falsificată, din care pot dobândi cu uşurinţă profituri mari. 

1= Scrisori de recomandare. 

1965 

2 Scrisoarea noastră sunteţi voi, scrisă în inimile noastre, cunoscută şi citită de toţi oamenii; 

3 voi arătaţi că sunteţi scrisoare a lui Hristos încredinţată slujirii noastre2, scrisă nu cu cerneală, ci 
cu Duhul Dumnezeului Celui-Viu, nu pe table de piatră, ci pe tablele de carne ale inimii. 

4 Şi o astfel de încredințare avem noi prin Hristos faţă de Dumnezeu; 

5 nu că de la noi înşine am fi destoinici să pretindem ceva ca venind de la noi; dimpotrivă, 
destoinicia noastră e de la Dumnezeu, 

6 Cel ce ne-a şi învrednicit să fim slujitori ai unui Nou Testament, nu ai literei, ci ai duhului; pentru 
că litera ucide, dar duhul face viu. 

7 Iar dacă slujirea morţii, săpată în litere pe piatră, s-a făcut întru atâta slavă încât fiii lui Israel nu-şi 
puteau aţinti ochii la faţa lui Moise din pricina slavei feţei lui, care se veştejea, 


8 atunci, slujirea Duhului, cum să nu fie ea mai mult întru slavă? 

9 Că dac-a avut parte de slavă slujirea osândei, cu mult mai mult prisoseşte-n slavă slujirea 
dreptăţii! 

10 Ba încă, în această privinţă, nici ceea ce era slăvit nu este slăvit față de slava cea covârşitoare3. 
11 Că dacă ceea ce era trecător s-a săvârşit prin slavă, cu mult mai mult va fi întru slavă ceea ce este 
netrecător. 

2 Literal: slujită de noi. Înţelesul poate fi foarte larg: Apostolii sunt, în acelaşi timp, tahigrafii cărora 
Hristos le dictează scrisoarea, şi cei care le-o înmânează destinatarilor. 

3= Relaţia dintre cele două Testamente; lumina celui Vechi păleşte în strălucirea celui Nou, 
asemenea unei lumânări care arde-n razele soarelui (grecescul doxa înseamnă şi slavă, şi strălucire). 
12 Având deci o astfel de nădejde, noi lucrăm cu multă îndrăznire, 

13 şi nu ca Moise, care-şi punea un văl pe faţă pentru ca fiii lui Israel să nu vadă sfârşitul a ceea ce 
era trecător... 

14 Dar minţile lor s-au învârtoşat; că până-n ziua de azi, la citirea Vechiului Testament, acelaşi văl 
rămâne fără să se ridice, fiindcă el prin Hristos se desfiinţează; 

15 ci până astăzi, când se citeşte Moise, stă un văl pe inima lor; 

16 dar când se vor întoarce la Domnul, vălul se va ridica. 

17 Domnul însă este Duhul; şi unde este Duhul Domnului, acolo este libertate. 

18 Iar noi toţi, cei ce cu faţa descoperită privim ca-n oglindă slava Domnului, întru aceeaşi icoană 
ne schimbăm din slavă-n slavă, ca de la Duhul Domnului4. 

4 

Comoara din vasele de lut. A trăi prin credinţă. 

1 Iată de ce, având noi această slujire după cum am fost miluiţil, nu pierdem din curaj, 

2 ci ne-am dezis de ascunzişurile ruşinii2, 

4 Fiinţa reflectată care-şi atrage propria-i imagine. Text fundamental referitor la îndumnezeirea 
treptată a omului prin contemplație. Cuvântul „icoană” îl traduce pe eikon = chip, imagine, portret, 
reprezentare, chip reflectat în oglindă; verbul metamorfoo = a (se) schimba, a (se) transforma, a (se) 
transfigura, este acelaşi cu cel folosit în Mc 9, 2 pentru schimbarea la față a Domnului. 

1 Prin mila lui Dumnezeu. 

1966 

nu cu viclenie purtându-ne, nici poleind3 cuvântul lui Dumnezeu, ci dimpotrivă, prin arătarea 
adevărului făcându-ne cunoscuţi oricărei conştiinţe omeneşti în faţa lui Dumnezeu. 

3 Iar dacă şi Evanghelia noastră este acoperită, ea este acoperită pentru cei ce pier, 

4 în mijlocul cărora dumnezeul veacului acestuia4 a orbit minţile necredincioşilor, pentru ca ei să 
nu vadă lumina Evangheliei slavei lui Hristos, Cel care este chipul lui Dumnezeu. 

5 Căci nu pe noi înşine ne propovăduim, ci pe Hristos lisus Domnul; iar noi înşine suntem robii 
voştri de dragul lui lisus. 

6 Fiindcă Dumnezeu, Cel ce a zis: Strălucească din întuneric lumina!, El este Cel ce a strălucit în 
inimile noastre, pentru ca ele să fie luminate de cunoştinţa slavei lui Dumnezeu întru faţaS lui 
Hristos isus. 

7 Comoara aceasta însă o avem în vase de lut6, pentru ca această covârşitoare putere să fie aceea a 
lui Dumnezeu, şi nu de la noi. 

8 Noi întru toate suntem necăjiţi, dar 

2 În opoziţie cu curajul: frica ruşinoasă; arta laşă a propovăduitorului de a evita, îndulci sau 
răstălmăci unele adevăruri dure ale Evangheliei, spre a se menaja pe sine de eventualele reacţii ale 
adversarilor care-l ascultă; tehnică oratorică ruşinoasă în vreme de prigoană. 

3= Falsificând prin disimulare. 

4= Diavolul. E singurul text în care Satana e numit astfel (aşa cum îl iau, desigur, adepţii lui). În 
alte texte: „stăpânitorul lumii acesteia” (In 12, 31; 14, 30; 16, 11 Etc). 

5 Substantivul prosopon înseamnă nu numai față, ci şi persoană. Slava lui Hristos nu este înveliş 
exterior, ci un dat lăuntric. 

6 Suportul material al fiinţei omeneşti, făcut din pământ (Fc 2, 7), în fragilitatea şi limitele lui. 

nu striviţi; în stări fără ieşire, dar nu deznădăjduiţi; 

9 prigoniţi, dar nu părăsiţi; doborâţi, dar nu nimiciţi; 


10 totdeauna purtând în trup mersul spre moarte al lui lisus, aşa ca şi viaţa lui lisus să se arate în 
trupul nostru. 

11 Căci pururea noi, cei vii, suntem daţi spre moarte din pricina lui lisus, aşa ca şi viaţa lui lisus să 
se arate în trupul nostru cel muritor. 

12 Astfel că în noi lucrează moartea, iar în voi viaţa. 

13 Dar având acelaşi duh al credinţei după cum este scris: Crezut-am, de aceea am grăit -, şi noi 
credem; pentru aceea şi grăim, 

14 ştiind că Cel ce L-a înviat pe Domnul lisus ne va învia şi pe noi cu lisus, şi-mpreună cu voi ne va 
aşeza alături de E17. 

15 Fiindcă toate de dragul vostru sunt, pentru ca harul, înmulţindu-se8, prin mai mulți să facă prisos 
de mulțumită, spre slava lui Dumnezeu. 

16 De aceea nu pierdem din curaj; dimpotrivă, chiar dacă omul nostru cel din afară se trece, cel 
dinlăuntru se înnoieşte din zi în zi. 

17 Căci o clipă uşoară de necaz trecător ne aduce nouă, din prisosință-n prisosință9, veşnică 
plinătate de slavă, 

18 nouă, celor ce nu privim la cele ce se văd, ci la cele ce nu se văd; fiindcă cele ce se văd sunt 
trecătoare, dar cele ce nu se văd sunt veşnice. 

7 „de EI” (de Iisus) e subînţeles în text. 

8 Exact: multiplicându-se; distribuindu-se pe o arie cât mai întinsă. Sau: din urcuş în urcuş; într-o 
măsură care întrece orice comparaţie. 

9 Sau: din urcuş în urcuş; într-o măsură care întrece orice comparaţie. 

1967 

A trăi prin credinţă (continuare). Slujirea împăcării. 

1 Fiindcă noi ştim că dacă acest cort locuinţa noastră pământească se va desface, avem zidire de la 
Dumnezeu, casă nefăcută de mână, veşnică în ceruri. 

2 Că-ntru aceasta şi suspinăm, întru dorul de a ne îmbrăca pe deasupra cu locuinţa noastră cea din 
cer, 

3 astfel încât, după ce vom fi fost îmbrăcaţi cu ea, să nu fim găsiţi goi2. 

4 Că noi, cei ce suntem în cortul acesta, suspinăm îngreuiaţi, de vreme ce dorim nu să ne scoatem 
haina, ci pe deasupra să ne îmbrăcăm cu cealaltă, pentru ca ceea ce este muritor să fie înghițit de 
viaţă3. 

5 Iar Cel ce ne-a făcut spre aceasta este Dumnezeu, Carele ne-a dat nouă arvuna Duhului. 

6 Aşadar, întotdeauna plini de încredere şi ştiind noi că petrecând în trup suntem departe de 
Domnul, 

7 căci umblăm prin credinţă, nu prin vedere..., 

8 avem încredere, şi mai degrabă vrem 

1 Trupul firesc, fizic, trecător, în paralelă cu trupul duhovnicesc, nepieritor, pe care-l vom dobândi 
la învierea morţilor (vezi 1 Co 15, 44). Începând cu versetul 16 al capitolului precedent, Pavel 
deschide o paranteză care se încheie cu 5, 10. 

2= Cu sufletul lipsit de acoperământul trupului. 

3 Pavel vorbeşte aici de perspectiva celor pe care Venirea Domnului îi va surprinde vii, nu morţi 
(cf. 1 Tes 4, 15-17). Trupul firesc va fi îmbrăcat (vezi pasivul verbului precedent) de Dumnezeu în 
trup duhovnicesc, iar acesta îl va „absorbi” pe cel dintâi, într-un fulgerător proces de transfigurare. 
să plecăm din trup şi să petrecem lângă Domnul. 

9 De aceea ne şi străduim ca, fie că petrecem în trup, fie că plecăm din el, să-l fim bineplăcuţi Lui. 
10 Pentru că noi toţi trebuie să ne înfățişăm înaintea scaunului de judecată al lui Hristos, pentru ca 
fiecare să primească după cele ce a făcut prin trup, ori bine, ori rău. 

11 Cunoscând deci frica de Domnul, căutăm să-i înduplecăm4 pe oameni; lui Dumnezeu însă Îi 
suntem binecunoscuţi; şi nădăjduiesc că binecunoscuţi suntem şi-n conştiinţele voastre. 

12 Căci nu vă spunem din nou cine suntem, ci vă dăm vouă prilej să vă lăudaţi cu noi, ca să aveţi ce 
răspunde acelora care se laudă cu ceea ce se vede şi nu cu ceea ce este în inimă; 

13 că dacă ne-am ieşit din fire, a fost pentru Dumnezeu; iar dacă suntem cumpăniţi la minte, e 
pentru voi5. 


14 Căci dragostea lui Hristos ne ţine, pe noi, cei ce socotim că dacă unul a murit pentru toţi, iată că 
toţi au murit. 

15 Şi El a murit pentru toţi, pentru ca cei ce viază să nu mai vieze loruşi, ci Aceluia Care pentru ei a 
murit şi a înviat. 

16 Aşadar, de acum înainte noi pe nimeni nu-l mai cunoaştem după trup; chiar dacă L-am cunoscut 
pe Hristos 

4= Să-i convingem. 

5 Text dificil. Fie că se referă la acuzațiile adversarilor săi, fie că face o aluzie la „epistola aspră” 
(vezi nota de la 2, 3), Pavel enunță: ceea ce unora li se pare a fi „nebunie”, de fapt e iubire de 
Dumnezeu; aceasta însă trebuie uneori pusă sub controlul intelectului, moderată, cumpănită, mai 
ales pentru cei ce n-o pot percepe ca atare, cum sunt Corintenii. 

după trup, acum nu-L mai cunoaştem astfel. 

17 Prin urmare, dacă este cineva întru Hristos, el e făptură nouă: cele vechi au trecut, iată că toate 
au devenit noi. 

18 Dar toate sunt de la Dumnezeu, Cel ce ne-a împăcat cu Sine prin Hristos şi ne-a dat nouă slujirea 
împăcării. 

19 Pentru că Dumnezeu era Cel ce întru Hristos împăca lumea cu Sine Însuşi, nesocotindu-le lor 
greşalele şi punând întru noi cuvântul împăcării. 

20 Aşadar, noi suntem purtători de cuvânt ai lui Hristos, ca şi cum Dumnezeu ar îndemna prin noi. 
În numele lui Hristos vă rugăm: împăcaţi-vă cu Dumnezeu! 

21 De dragul nostru L-a făcut El păcat7 pe Cel ce n-a cunoscut păcatul, pentru ca-ntru El să 
devenim noi dreptate a lui Dumnezeu. 

Slujirea împăcării (continuare). Templul Dumnezeului Celui-Viu. 

1 Fiind dar noi împreună-lucrători cu El, vă îndemn ca harul lui Dumnezeu să nu-l primiţi în zadar; 
2 căci zice: La vreme potrivită te-am ascultat şi-n ziua mântuirii te-am ajutat; iată acum vremea 
potrivită, iată acum ziua mântuirii - 

3 nimănui întru nimic dându-i noi prilej de poticnire, pentru ca slujirea noastră să nu fie defăimată; 
6= Ambasadori; cei ce vorbesc în locul Celui ce i-a mandatat. 

7= Jertfă pentru păcat. Pe Hristos Cel în afara oricărui păcat L-a trimis Dumnezeu-Tatăl să-şi asume 
chipul omului păcătos şi să Se aducă pe Sine jertfă pentru păcatele tuturor. 

4 dimpotrivă, întru toate înfățişându-ne pe noi înşine ca slujitori ai lui Dumnezeu: în multă răbdare, 
în necazuri, în nevoi, în strâmtorări, 

5 în bătăi, în temnițe, în tulburări, în osteneli, în privegheri, în posturi, 

6 în curăţie, în cunoştinţă, în îndelungă-răbdare, în bunătate, în Duhul Sfânt, în iubire nefăţarnică, 

7 în cuvântul adevărului, în puterea lui Dumnezeu; prin armele dreptăţii cele de-a dreapta şi cele de- 
a stângal, 

8 prin slavă şi necinste, prin defăimare şi laudă; ca nişte amăgitori, şi totuşi iubitori de adevăr; 

9 ca nişte necunoscuţi, şi totuşi bine cunoscuți; ca nişte muribunzi, şi iată că trăim; ca nişte 
pedepsiţi, şi totuşi nu ucişi; 

10 ca nişte întristaţi, dar pururea bucurându-ne; ca nişte săraci, dar pe mulți îmbogăţindu-i; ca unii 
care n-au nimic şi pe toate le stăpânesc. 

11 Gura noastră deschisu-s-a către voi, o, Corintenilor, inima noastră s-a lărgit. 

12 Strâmtoraţi nu sunteţi întru noi, ci-n inimile voastre sunteţi strâmtoraţi. 

13 Plătiţi-ne şi voi cu aceeaşi plată vă vorbesc ca unor copii ai mei -, lărgiţi-vă şi voi inimile! 

14 Nu vă înjugaţi la jug străin2 cu cei necredincioşi, căci ce însoţire are dreptatea cu fărădelegea? 
sau ce părtăşie are lumina cu întunericul? 

1= Armele ofensive şi defensive (cum ar fi sabia-n dreapta şi scutul în stânga). 

2 Un jug care nu se potriveşte, la care nu puteţi fi împerecheaţi. O paranteză-avertisment împotriva 
infiltraţiilor păgâne în doctrina şi morala Bisericii. 

15 şi ce învoire este între Hristos şi Veliar3? sau ce are laolaltă un credincios cu un necredincios? 

16 sau ce înţelegere este între templul lui Dumnezeu şi idoli? Că noi suntem templu al Dumnezeului 


Celui-Viu, aşa cum a zis Dumnezeu că întru ei voi locui şi voi umbla şi Eu voi fi Dumnezeul lor şi 
ei vor fi poporul Meu. 

17 De aceea ieşiţi din mijlocul lor şi osebiţi-vă, zice Domnul, şi de nimic necurat să nu vă atingeţi şi 
Eu vă voi primi pe voi. 

18 Şi vă voi fi vouă Tată şi voi Îmi veţi fi Mie fii şi fiice, zice Domnul Atotţiitorul. 

Bucuria lui Pavel întru pocăința Bisericii. 

1 Având deci aceste făgăduințe, iubiților, să ne curățim pe noi de toată întinarea trupului şi a 
duhului, desăvârşind sfințenia în frica lui Dumnezeu. 

2 Faceţi-ne loc în inimile voastre 1! Pe nimeni n-am nedreptăţit, pe nimeni n-am vătămat; pe nimeni 
n-am înşelat. 

3 n-o spun spre osândirea voastră, căci v-am spus dinainte că sunteţi în inimile noastre, ca împreună 
să murim şi împreună să trăim. 

4 Multă îmi este încrederea în voi, multă îmi este lauda pentru voi; umplutu-m-am de mângâiere! 
Cu tot 

3 Veliar sau Belial, un alt nume al Satanei, des întâlnit în literatura rabinică şi în manuscrisele de la 
Qumran; pomenit şi în imnografia bizantină (antifonul 3 din utrenia glasului al doilea). 

1 Pavel închide paranteza şi reia firul întrerupt la 6, 14. 

necazul nostru, sunt covârşit de bucurie! 

5 Căci chiar după ce am venit în Macedonia, trupul nostru n-a avut nici o odihnă, necăjiţi fiind în 
toate chipurile: din afară, lupte; din lăuntru, temeri. 

6 Dar Dumnezeu, Cel care-i mângâie pe cei smeriţi, ne-a mângâiat pe noi cu venirea lui Tit, 

7 şi nu numai cu venirea lui, ci şi cu mângâierea cu care el a fost mângâiat la voi, după cum ne-a 
vestit el nouă dorul vostru, plânsul vostru, râvna voastră pentru mine, aşa încât eu mai mult să mă 
bucur. 

8 Că chiar dacă v-am întristat prin scrisoare, nu-mi pare rău (deşi mi-a părut rău); fiindcă văd că 
scrisoarea aceea, fie şi numai pentru un timp, v-a întristat. 

9 Acum mă bucur, nu pentru că v-aţi întristat, ci pentru că v-aţi întristat spre pocăință; fiindcă după 
Dumnezeu v-aţi întristat, pentru ca să nu aveţi nici o pagubă din partea noastră. 

10 Căci întristarea cea după Dumnezeu aduce pocăință spre mântuire, fără părere de rău; iar 
întristarea lumii2 aduce moarte. 

11 Căci iată, însuşi faptul acesta că v-aţi întristat după Dumnezeu, câtă sârguinţă v-a adus!, şi câtă 
dezvinovăţire!, şi câtă mâhnire!, şi câtă teamă!, şi câtă dorinţă!, şi câtă râvnă!, şi câtă ispăşire! Întru 
totul aţi dovedit că-n această privinţă sunteţi curaţi. 

12 Aşa că, deşi v-am scris, aceasta n-a fost nici din pricina celui care a nedreptăţit, nici din pricina 
celui care a fost 

2= Întristarea lumească, cea după criteriile şi socotinţele omeneşti. 

nedreptăţit, ci pentru ca la voi să se învedereze în faţa lui Dumnezeu sârguinţa voastră pentru noi. 

13 De aceea ne-am mângâiat. Pe lângă mângâierea noastră însă ne-am bucurat mai ales de bucuria 
lui Tit, căci duhul său s-a liniştit dinspre partea voastră a tuturor. 

14 Că dacă-n faţa lui m-am lăudat cu ceva pentru voi, n-am fost dat de ruşine; ci dimpotrivă, aşa 
cum noi pe toate vi le-am grăit întru adevăr, tot astfel şi lauda noastră față de Tit a devenit adevăr. 
15 Şi inima lui este şi mai mult la voi, aducându-şi aminte de ascultarea voastră a tuturor, cum l-aţi 
primit cu frică şi cu cutremur3. 

16 Mă bucur că-ntru totul pot să mă încred în voi. 

A da de bunăvoie. Tit şi însoțitorii săi. 

1 Şi vă facem cunoscut, fraților, harul lui Dumnezeu care-a fost dat în Bisericile Macedoniei; 

2 că-n multul lor necaz cu care-au fost încercaţi, prisosul şi adânca lor sărăcie au sporit la ei în 
bogăţia dărniciei. 

3 Că de voia lor au dat v-o mărturisesc -, după putere şi peste putere, 

3 Expresia „cu frică şi cu cutremur” nu trebuie înţeleasă literal. Ea este preluată din Ps 2, 

11, unde sensul ei spiritual e evident: „Slujiți-l Domnului cu frică şi bucuraţi-vă de El întru 


cutremur”. Întâlnirea Corintenilor cu Tit, trimisul şi slujitorul lui Dumnezeu, le-a pricinuit 
sentimentul de frică sacră şi bucurie cutremurătoare, în duhul psalmistului. 

4 cu multă rugăminte cerându-ne favoareal de a lua şi ei parte la ajutorarea sfinților?. 

5 Şi-au făcut-o nu după cum am nădăjduit noi, ci pe ei înşişi s-au dat mai întâi Domnului şi apoi 
nouă, prin voia lui Dumnezeu. 

6 Aşa încât l-am rugat pe Tit ca şi-ntre voi să ducă la bun sfârşit darul acesta, aşa cum mai înainte l- 
a început. 

7 Ci precum întru toate prisosiţi în credinţă, în cuvânt, în cunoştinţă, în toată sârguinţa, în iubirea 
voastră către noi aşa şi-n acest dar să prisosiţi. 

8 n-o spun ca pe o poruncă, ci ca prin sârguinţa altora să pun la-ncercare şi curăţia iubirii voastre. 

9 Căci cunoaşteţi harul Domnului nostru Iisus Hristos; că El, bogat fiind, a sărăcit de dragul vostru, 
pentru ca voi prin sărăcia Lui să vă îmbogățiți. 

10 şi-n această privinţă vă dau un sfat: că aceasta vă este de folos vouă, cei ce încă de anul trecut aţi 
început nu numai să faceţi, ci şi să voiţi. 

11 Duceţi dar acum fapta până la capăt, aşa încât ardoarea voastră de a voi să fie tot una cu aceea de 
a şi îndeplini din ceea ce aveţi. 

12 Căci dacă e vorba de ardoare, ea e bineprimită după cât are cineva, nu după cât nu are. 

13 Nu e vorba de a-i uşura pe alții împovărându-vă pe voi, ci, deopotrivă, 

14 prisosul vostru în ceasul de acum să împlinească lipsa acelora, pentru ca şi 

1 Literal: harul (în sensul primar al cuvântului, acela de favoare acordată de Dumnezeu omului şi, 
prin analogie, de om semenului său). 

2 E vorba de colecta iniţiată şi condusă de Pavel pentru ajutorarea creştinilor din Ierusalim (vezi Rm 
15, 26). 

prisosul lor să împlinească lipsa voastră; aşa se face potrivirea, 

15 precum este scris: Celui cu mult nu i-a prisosit, şi celui cu puţin nu i-a lipsit. 

16 Mulţumire fie-l adusă lui Dumnezeu, Cel ce a pus în inima lui Tit aceeaşi râvnă pentru voi, 

17 că s-a-nvoit cu îndemnul nostru; dar făcându-se el şi mai sârguitor, de bună voie a plecat la voi. 
18 Şi-mpreună cu el l-am trimis şi pe fratele a cărui laudă întru Evanghelie este-n toate Bisericile3 
19 şi nu numai atât, dar a fost şi ales de către Biserici să ne fie însoțitor în călătoria acestui dar pe 
care noi îl slujim spre slava Domnului Însuşi şi-ntru ardoarea noastră -, 

20 prin aceasta ferindu-ne ca cineva să ne defaime în această strângere de daruri slujită de noi, 

21 pentru că de cele bune ne-ngrijim nu numai în faţa Domnului, ci şi-n faţa oamenilor. 

22 Şi-mpreună cu ei l-am trimis şi pe fratele nostru, căruia de multe ori în multe i-am încercat 
sârguința, dar care acum este şi mai sârguitor prin multa încredere pe care o are în voi. 

23 Aşa că dacă-i vorba de Tit, el e fârtatele meu şi împreună-lucrător la voi; dacă-i vorba de fraţii 
noştri, ei sunt trimişi ai Bisericilor, slavă a lui Hristos. 

3 Nu cunoaştem numele acestuia. După unii comentatori, ar fi vorba de Luca; în acest caz, lauda sa 
„întru Evanghelie” nu se referă la opera ce-i poartă numele (care încă nu era scrisă), ci la lucrarea sa 
de evanghelizare. Oricum, prin el, ca delegat al Bisericilor, Pavel se pune la adăpost de eventuala 
suspiciune că ar fi administrat colecta numai prin el însuşi şi prin Tit, omul său de încredere. În 
general, Pavel e foarte atent la bunul nume al creştinilor. 

24 Arătaţi-le deci, în faţa Bisericilor, dovada iubirii voastre, ca şi pe aceea a laudei noastre pentru 
voi. 

Strângerea de ajutoare pentru sfinții din Ierusalim. 

1 Despre slujirea în folosul sfinților e de prisos să vă scriu, 

2 pentru că vă cunosc ardoarea cu care mă laud pentru voi către Macedoneni, anume că Ahaia s-a 
pregătit de anul trecutl, şi râvna voastră i-a însuflețit pe cei mai mulți. 

3 Dar pe fraţi i-am trimis pentru ca lauda noastră pentru voi să nu fie deşartă în această privinţă, ci 
să fiți pregătiţi, aşa cum am spus-o, 

4 ca nu cumva, dacă Macedonenii vor veni împreună cu mine şi vă vor găsi nepregătiți, să ne dăm 
de ruşine noi ca să nu zicem voi pentru această încredere. 

5 Am socotit deci că este nevoie să-i rog pe fraţi să vină la voi înaintea mea şi să pregătească din 


vreme darul vostru cel făgăduit, aşa ca el să fie gata, ca un act de mărinimie2, nu ca o faptă de 
zgârcenie. 

6 v-o spun însă: Cel ce seamănă cu zgârcenie, cu zgârcenie va şi secera; iar cel ce seamănă cu 
dărnicie, cu dărnicie va şi secera. 

7 Să dea fiecare aşa cum socoteşte el cu inima, nu cu părere de rău sau de silă, căci Dumnezeu îl 
iubeşte pe cel ce dă cu voie bună. 

1 Vezi Rm 15, 26. 

2= Dar generos, asemenea unei binecuvântări (evlogia). 

8 Şi Dumnezeu poate să prisosească tot darul la voi, pentru ca-ntotdeauna întru toate având toată 
îndestularea, spre tot lucrul bun să prisosiţi 

9 aşa cum este scris: Împărţit-a, dat-a săracilor; dreptatea lui rămâne în veac. 

10 Iar Cel ce-i dă pe deasupra3 semănătorului sămânță şi pâine spre mâncare, vă va da şi va înmulți 
sămânţa voastră şi va face să crească roadele dreptăţii voastre. 

11 Întru toate vă veţi îmbogăţi, spre toată dărnicia care-l aduce prin noi mulțumire lui Dumnezeu - 
12 pentru că slujirea acestui dar nu numai că împlineşte lipsurile sfinţilor, ci prisoseşte şi prin multe 
mulțumiri către Dumnezeu: 

13 având ei în faţă dovada acestei slujiri, prin ea ÎI vor slăvi pe Dumnezeu pentru supunerea voastră 
întru mărturisirea Evangheliei lui Hristos şi pentru dărnicia prin care cu ei şi cu toţi vă faceţi părtaşi; 
14 şi-n rugăciunea lor pentru voi vă vor dori, de dragul harului lui Dumnezeu care prisoseşte-n voi. 
15 Mulţumire lui Dumnezeu pentru darul Său cel de negrăit! 

10 

Pavel îşi apără apostolatul. 

1 Eu însumi, Pavel, vă îndemn prin 

3 Verbul epihoregeo înseamnă a adăuga la ceea ce ai dat, a suplimenta. Ideea textului: prin puterea 
lui Dumnezeu, semănătorul recoltează nu numai ceea ce a semănat, ci cu mult pe deasupra. 
blândeţeal şi îngăduinţa? lui Hristos eu, cel smerit între voi faţă către faţă, dar care-ndrăzneşte spre 
voi atunci când nu-i de faţă3 -, 

2 mă rog dar ca nu cumva când voi fi de față să îndrăznesc cu încrederea cu care cred că voi 
îndrăzni împotriva unora care socotesc că noi umblăm după trup. 

3 Pentru că, deşi umblăm în trup, nu ne luptăm trupeşte - 

4 de vreme ce armele luptei noastre nu sunt trupeşti, dar pentru Dumnezeu au puterea de a surpa 
întăriturile. Noi surpăm socotinţele minții5 

5 şi toată trufia care se ridică împotriva cunoaşterii lui Dumnezeu, şi tot gândul îl robim spre 
supunerea față de Hristos, 

6 şi gata suntem să pedepsim toată neascultarea, atunci când supunerea voastră va fi deplină. 

7 Priviţi lucrurile-n față! Dacă cineva se încrede-n sine că este al lui Hristos, tot astfel suntem şi 
noi6. 

8 Şi chiar dacă mă voi lăuda ceva mai mult cu puterea noastră, pe care Domnul ne-a dat-o spre 
zidirea şi nu spre surparea voastră, nu mă voi ruşina. 

9 Să nu par însă că v-aş înfricoşa prin scrisori. 

1= Dulceaţa inimii. 

2= Moderaţia; temperanţa; largheţea sufletului. 

3 Citare ironică a ceea ce-i imputau lui Pavel adversarii din Corint. 

4 A umbla după trup: a se comporta după criteriile omeneşti, în opoziţie cu principiile creştine. 

5= Raţionamentele; sofismele. 

6 Replică la adresa exclusiviştilor care pretind că deţin monopolul credinţei şi, deci, al mântuirii. 
1973 

10 „Că scrisorile lui spun ei sunt cu greutate şi pline de putere, dar înfăţişarea trupului său e slabă şi 
cuvântul său e vrednic de dispreţ”. 

11 Cel ce vorbeşte astfel să-şi dea seama că aşa cum suntem în cuvânt prin scrisori când nu suntem 
de faţă, tot astfel şi-n faptă când suntem de faţă. 

12 Căci nu îndrăznim să ne numărăm sau să ne asemănăm cu unii din aceia care se laudă singuri; 
dar când ei se măsoară şi se aseamănă pe ei cu ei înşişi, nu au pricepere. 


13 Iar noi nu ne vom lăuda fără măsură, ci după măsura dreptarului7 cu care ne-a măsurat nouă 
Dumnezeu: aceea de a ajunge şi până la voi. 

14 Că nu ne întindem peste măsură, ca şi cum n-am fi ajuns la voi; căci noi am fost cei dintâi care- 
am ajuns şi la voi cu Evanghelia lui Hristos. 

15 Nu ne lăudăm peste măsură cu ostenelile altora; dar avem nădejde că, odată cu creşterea-ntru voi 
a credinţei voastre, cu prisosință vom creşte după dreptarul nostru, 

16 ca să propovăduim Evanghelia şi-n ţinuturile de dincolo de voi, dar fără să ne lăudăm cu dreptar 
străin, în cele de-a gata8. 

17 lar cel ce se laudă, în Domnul să se laude. 

18 Pentru că nu cel ce se laudă singur este dovedit bun, ci acela pe care Domnul îl laudă. 

7 Măsura dreptarului: limitele regulii pe care Pavel şi-a impus-o, prin descoperire, în activitatea sa 
de apostol. 

8 Regula generală a lui Pavel este aceea de a nu zidi pe temelie pusă de altul (vezi Rm 15, 20). 

11 

Pavel şi apostolii mincinoşi. 

1 O, de mi-ați răbda puțină nebuniel! Dar îmi şi răbdaţi. 

2 Sunt gelos pe voi cu gelozia lui Dumnezeu2, pentru că v-am logodit unui singur Bărbat: ca pe o 
fecioară neprihănită să vă înfăţişez lui Hristos3. 

3 Dar mă tem ca nu cumva, precum şarpele a amăgit-o pe Eva prin viclenia lui, tot aşa şi gândurile 
voastre să se abată de la curăția şi nevinovăția cea întru Hristos. 

4 Că dacă veneticul vă propovăduieşte un alt lisus decât Cel pe Care L-am propovăduit noi, sau 
dacă primiţi un alt duh decât Cel pe Care l-aţi primit, sau altă evanghelie decât Aceea pe care aţi 
primit-o4, voi l-aţi îngădui foarte bine. 

5 Dar eu socotesc că-ntru nimic nu sunt mai prejos decât aceşti prea-foarteS dintre apostoli. 

1 Despre „nebunia” lui Dumnezeu, a crucii, a apostolatului, vezi în special 1 Co 1, 11 şi urm. 
Despre „nebunia” lui Pavel vezi mai jos v. 17 şi 12, 11. 

2 La Iş 20, 5 (în traducere corectă): „Eu sunt un Dumnezeu gelos” („Să nu ai alţi dumnezei în afară 
de Mine” — 20, 3). Vezi şi Dt 4, 24; 1 Co 10, 22. Grecescul zelos înseamnă zel, ardoare, râvnă, dar 
şi gelozie, emulaţie, rivalitate; sensul specific e dictat de context. 

3 Ca prieten al Mirelui, Pavel este cel ce-l prezintă logodnica, identificându-se şi cu sentimentul de 
„gelozie” al Acestuia: Mire unic al poporului Său, Dumnezeu nu admite să fie împărțit cu nimeni. 
Ideea e îndrăzneață, dar nu nouă; vezi Ir 2, 2; 3, 1; 31, 22; 51, 5; Mt 25, 1-12. Pavel o reia în Ef5, 
22-32. 

4= Ați acceptat-o; la care ați consimțit. 

5 Grecescul hyperlian înseamnă excesiv, superior, deasupra oricăruia. De-a lungul întregului Nou 
Testament este folosit numai aici şi la 12, 11 (în acelaşi context). Cuvântul are o evidentă conotație 
ironică la adresa acelor „apostoli? (vezi mai jos, v. 13), infiltrați prin impostură în lucrarea 
evanghelică şi pe care mulți dintre Corinteni, înşelaţi de aparențe, îi consideră superiori. 
(Echivalentul „prea-foarte” îi aparţine Bibliei lui Şerban, 1688.) 

1974 

6 Şi chiar dacă sunt neiscusit în cuvânt, nu însă în ştiinţă; dimpotrivă, întru totul am arătat-o între 
voi toți. 

7 Sau făcut-am oare un păcat că, smerindu-mă pe mine însumi pentru ca voi să vă înălțaţi, în dar v- 
am binevestit Evanghelia lui Dumnezeu? 

8 Am prădat alte Biserici primind de la ele plată ca să vă slujesc pe voi. şi-n vreme ce eram la voi 
şi-n lipsuri, nimănui nu i-am făcut supărare, 

9 fiindcă lipsurile mele le-au împlinit cu prisosinţă fraţii veniţi din Macedonia. Şi-ntru toate m-am 
păzit să vă fiu povară, şi mă voi păzi. 

10 Pe adevărul lui Hristos care este-n mine, că lauda aceasta nu-mi va fi îngrădită6 în ţinuturile 
Ahaiei! 

11 De ce? Pentru că nu vă iubesc? Ştie Dumnezeu”. 

12 Dar ceea ce fac, voi mai face, ca să tai prilejul celor ce ar pofti un prilej de-a fi găsiți aidoma 
nouă în ceea ce se laudă. 

13 Pentru că unii ca aceştia sunt apostoli mincinoşi, lucrători vicleni care-şi iau chip de apostoli ai 


lui Hristos. 

14 Şi nu-i de mirare, de vreme ce însuşi Satana îşi ia chip de înger al luminii; 

15 aşadar, nu-i mare lucru dacă şi slujitorii lui îşi iau chip de slujitori ai dreptăţii; al căror sfârşit va 
fi după faptele lor. 

16 O spun din nou: Să nu mă creadă cineva că sunt nebun; iar de nu, luaţi-mă 

6= Limitată, împiedicată, înăbuşită (de cei ce cred că ar putea-o face: adversarii lui Pavel). 

7 În sensul: Dumnezeu ştie că vă iubesc. 

aşa, ca pe un nebun, ca să mă laud şi eu puţin -. 

17 Ceea ce grăiesc, nu după Domnul grăiesc, ci ca întru nebunie, întru această stare de lăudăroşenie; 
18 de vreme ce mulţi se laudă după trup8, mă voi lăuda şi eu. 

19 Pentru că voi bucuros îi răbdaţi pe cei nebuni, voi, cei ce sunteţi înţelepţi! 

20 Căci răbdați dacă cineva vă robeşte, dacă vă înfulecă, dacă vă jefuieşte, dacă vă priveşte cu 
semeţie, dacă vă loveşte peste faţă. 

21 O spun spre ruşinea noastră, ca şi cum noi am fi fost slabi... Dar în orice ar îndrăzni cineva o 
spun în nebunie -, voi îndrăzni şi eu!: 

22 Sunt ei Evrei?: şi eu sunt! sunt ei Israeliţi?: şi eu sunt! sunt ei sămânţa lui Avraam?: şi eu sunt!; 
23 slujitori ai lui Hristos? nebuneşte vorbesc -: eu, mai mult decât ei! În osteneli, mai mult; în 
închisori, mai mult; sub lovituri, fără număr; la moarte, adeseori. 

24 De cinci ori am primit de la ludei cele patruzeci de lovituri fără una9; 

25 de trei ori am fost bătut cu vergi; o dată, împroşcat cu pietre 10; de trei ori s-a sfărâmat corabia cu 
mine; o noapte şi o zi am petrecut în prăpastia mării; 

26 în călătorii, adeseori; primejdii de la râuri, primejdii de la tâlhari, primejdii de la neamul meu, 
primejdii de la păgâni; primejdii-n cetăţi, primejdii-n pustiu, primejdii pe mare, primejdii-ntre fraţii 
cei mincinoşi! 

8= Cu merite omeneşti. 

9 Într-o biciuire se aplicau exact treizeci şi nouă de lovituri, spre a nu fi depăşit numărul maxim de 
patruzeci, prescris în Dt 25, 3. 

10 = Lapidat. 

1975 

27 În osteneală şi-n trudă, deseori în privegheri, în foame şi-n sete, deseori în posturi, în frig şi-n 
golătate. 

28 Lăsându-le deoparte pe cele din afară, ceea ce zilnic mă-mpresoară e grija pentru Bisericile 
toate. 

29 Cine este slab şi eu să nu fiu slab? Cine se poticneşte şi eu să nu ard? 

30 Dacă trebuie să mă laud, cu slăbiciunile mele mă voi lăuda. 

31 Dumnezeu şi Tatăl Domnului nostru Iisus, Cel ce este binecuvântat în veci, ştie că nu mint. 

32 În Damasc, dregătorul regelui Areta păzea cetatea Damascului, ca să mă prindă, 

33 dar printr-o fereastră-n zid m-au coborât într-un coş; şi-am scăpat din mâinile lui. 

Vedenii şi descoperiri. 

1 Trebuie să mă laud; asta nu-mi foloseşte, dar voi veni la vedenii şi la descoperiri ale Domnului. 

2 Cunosc un om întru Hristos, care acum paisprezece anil dac-a fost în trup, nu ştiu; dac-a fost în 
afară de trup, nu ştiu; Dumnezeu ştie, omul acesta a fost răpit până la al treilea cer.2 

3 ŞI-I ştiu pe acest om fie în trup, fie în afară de trup, nu ştiu; Dumnezeu ştie 

1 Epistola a fost scrisă în anul 57, ceea ce înseamnă că extazul lui Pavel a avut loc în anul 43, pe 
când el se afla în Cilicia sau în Antiohia, înainte de prima sa călătorie misionară. 

2 În limbaj simbolic: până-n adâncul cel mai înalt al cerului. 

4 că a fost în rai şi a auzit cuvinte de nespus, pe care nu-i este îngăduit omului să le grăiască3. 

5 Pentru omul acesta mă voi lăuda; dar pentru mine însumi nu mă voi lăuda decât numai întru 
slăbiciunile mele. 

6 Că dac-aş vrea să mă laud, nu voi fi nebun, fiindcă voi spune adevărul; dar mă feresc de aceasta, 
pentru ca nu cumva cineva să mă creadă mai presus de ceea ce vede la mine sau decât aude de la 
mine. 

7 Şi pentru ca să nu mă trufesc cu bogăţia4 descoperirilor, datu-mi-s-a mie un ghimpe în trup, un 


înger al Satanei să mă bată peste obraz, ca să nu mă trufesc$. 

8 Pentru aceasta de trei ori L-am rugat pe Domnul, ca să-l îndepărteze de la mine; 

9 şi mi-a zis: De-ajuns îţi este harul Meu, căci puterea Mea întru slăbiciune se desăvârşeşte! Aşadar, 
foarte bucuros mă voi lăuda mai degrabă întru slăbiciunile mele, pentru ca-ntru mine să locuiască 
puterea lui Hristos. 

10 De aceea mă bucur în slăbiciuni, în defăimări, în nevoi, în prigoniri, în strâmtorări pentru 
Hristos; căci când sunt slab, atunci sunt tare... 

11 Devenit-am nebun lăudându-mă; voi m-aţi silit; căci se cuvenea ca voi să mă vorbiţi de bine, 
pentru că eu întru nimic nu sunt mai prejos decât aceşti prea-foarte dintre apostoli, cu toate că 

3 Cuvinte inefabile; nu numai că nu pot fi transpuse în limbaj omenesc, dar sunt şi mult prea sfinte 
faţă de nevrednicia omului. 

4 Termenul cuprinde atât numărul, cât şi valoarea excepţională (a revelaţiilor). 

5 E vorba de o suferință ascunsă care, în ciuda nenumăratelor ipoteze şi speculaţii ale 
comentatorilor, continuă să ne rămână necunoscută. 

1976 

nu sunt nimic. 

12 Semnele apostolului6 s-au arătat la voi întru toată răbdarea, în semne, în minuni şi-n puteri. 

13 Căci cu ce sunteţi voi mai prejos decât celelalte Biserici, fără numai că eu nu v-am fost povară? 
lertaţi-mi această nedreptate!...7 

14 Iată, a treia oară sunt gata să vin la voi; şi nu vă voi fi povară, că nu pe ale voastre le caut, ci pe 
voi. Fiindcă nu copiii sunt datori să agonisească pentru părinţi, ci părinții pentru copii. 

15 Iar eu foarte bucuros voi cheltui şi mă voi cheltui pentru sufletele voastre. Şi dacă eu vă iubesc 
mai mult, fi-voi oare iubit mai puţin?8 

16 Dar fie, nu eu v-am împovărat; dar, fiind viclean, v-am prins cu meşteşug...9 

17 Am tras eu foloase de la voi prin vreunul din aceia pe care i-am trimis? 

18 L-am rugat pe Tit, şi împreună cu el l-am trimis pe fratele. A tras oare Tit vreun folos de la voi? 
n-am umblat noi în acelaşi duh? n-am călcat noi pe aceleaşi urme? 

19 Vi se pare că de mult ne apărăm faţă de voi? Dar noi în faţa lui Dumnezeu grăim, întru Hristos; 
şi toate acestea, iubiții mei, pentru zidirea voastră. 

20 Căci mă tem ca nu cumva, atunci când voi veni, să vă găsesc pe voi aşa cum n-aş vrea eu, iar pe 
mine să mă găsiţi aşa cum n-aţi vrea voi; mă tem adică de certuri, de invidie, de mânii, de întărâtări, 
de clevetiri, de şoptiri, de îngâmfări, de tulburări; 

6 Subiînţeles: adevăratului apostol. 

7 Una din ironiile tipice ale lui Pavel. 

8 Variantă: chiar dacă, iubindu-vă mai mult, eu voi fi iubit mai puţin. 

9 Aserţiune a adversarilor lui Pavel (n-a profitat direct, personal, ci prin interpuşi). 

21 mă tem ca nu cumva, când voi veni din nou, să mă umilească Dumnezeul meu faţă de voi şi să-i 
plâng pe mulţi care-au păcătuit înainte şi nu s-au pocăit de necurăția şi de desfrânarea şi de 
necumpătarea pe care le-au făcut. 

Îndemnuri finale şi salutări. 

1 Aceasta e a treia oară când vin la voi. Din gura a doi şi trei martori se va statornici tot ce se spune. 
2 Celor ce-au păcătuit înainte şi tuturor celorlalți le-am spus-o din vreme şi, precum atunci când am 
fost de faţă a doua oară, le-o spun iarăşi din vreme şi acum, când nu sunt de faţă: dacă vin din nou, 
voi fi necruţător, 

3 de vreme ce voi căutaţi o dovadă că-ntru mine grăieşte Hristos, Cel ce nu este slab faţă de voi, ci 
puternic întru voi. 

4 Că deşi a fost răstignit în virtutea slăbiciunii, El, dimpotrivă, este viu în virtutea puterii lui 
Dumnezeu. Că şi noi suntem slabi întru EI, dar vom fi vii împreună cu EI, prin puterea lui 
Dumnezeu faţă de voi. 

5 Cercetaţi-vă pe voi înşivă dacă sunteţi în credință, puneţi-vă la-ncercare; sau cumva voi nu 
recunoaşteți că Hristos Iisus este întru voi? în afară numai dacă sunteţi ne-ncercaţi]. 

6 Nădăjduiesc însă că veţi cunoaşte că noi nu suntem ne-ncercaţi. 

1 Ideea cuprinzătoare: dacă n-aţi trecut prin încercare; dacă aţi căzut la încercarea (proba) căreia v- 


aţi supus; dacă nu cumva încercarea (proba, evidenţa) s-a pronunţat împotriva voastră. 

1977 

7 Şi ne rugăm lui Dumnezeu ca voi să nu săvârşiţi nimic rău; nu ca să ne arătăm noi încercaţi, ci 
pentru ca voi să faceţi binele, iar noi să fim ca nişte ne-ncercaţi. 

8 Că noi putere nu avem împotriva adevărului, ci pentru adevăr. 

9 Fiindcă ne bucurăm când noi suntem slabi, iar voi sunteţi tari. Aceasta o şi cerem în rugăciune: 
desăvârşirea voastră. 

10 Pricina pentru care vă scriu acestea nefiind de faţă este ca, atunci când voi fi de faţă, să nu lucrez 
cu asprime după puterea pe care mi-a dat-o Domnul spre zidire, şi nu spre dărâmare. 

11 Încolo, fraţilor, bucuraţi-vă! Desăvârşiţi-vă, mângâiaţi-vă, fiţi uniţi în cuget, trăiţi în pace, şi 
Dumnezeul iubirii şi al păcii va fi cu voi. 

12 Îmbrăţişaţi-vă unii pe alţii cu sărutare sfântă. Sfinţii toţi vă îmbrăţişează. 

13 Harul Domnului nostru lisus Hristos şi dragostea lui Dumnezeu şi împărtăşirea Sfântului Duh să 
fie cu voi cu toţi! Amin. 

1978 


Introducere la Epistola către Galateni 

Una din cele mai controversate probleme ale Noului Testament este determinarea primilor cititori ai 
Epistolei către Galateni. Şi aceasta, datorită faptului că prin termenul Galatia se puteau înţelege în 
antichitate două arii diferite, după cum se avea în vedere o geografie etnică sau o geografie 
administrativă. În Asia Mică exista o Galatie de Nord sau Galatia Veche, teritoriu locuit de vechile 
seminţii celtice şi galice, triburi care pe la începutul secolului IV î. H. emigraseră din nordul Italiei, 
ajunseseră până în Panonia şi Iliria, iar în anul 280 î. H. invadaseră Asia Mică; şi exista o Galatie de 
Sud sau Galatia Nouă, prin care se înţelegea provincia romană Galatia, un teritoriu mult mai vast 
decât cea de Nord, care cuprindea părţi însemnate din Frigia, Pisidia, Licaonia şi Isauria, şi ale cărui 
frontiere variau de la epocă la epocă, fie înglobând şi Galatia de Nord, fie nu. Important de reţinut 
este faptul că în Galatia de Nord populaţia covârşitor majoritară era aceea a Galatilor (care dăduseră 
şi numele ariei geografice), popor care-şi păstra credinţa şi obiceiurile celtice, dar care împrumutase 
şi destule elemente din cultul orgiastic al zeiţei frigiene Cybela, în timp ce Galatia de Sud era 
locuită majoritar de populaţie grecească. 

Exegeţii sunt şi astăzi împărţiţi în trei: unii susțin că Epistola le este adresată numai locuitorilor din 
Galatia Veche; alţii, numai celor din Galatia Nouă (fără cea Veche); iar alții cred că destinatarii 
Epistolei sunt locuitorii întregii provincii romane, Galati şi Greci la un loc. Întemeindu-se pe 
majoritatea exegeţilor şi pe argumentele lor, şcoala biblică românească a optat pentru prima 
variantă. Ştim sigur că Apostolul Pavel a trecut prin Galatia (Veche) în timpul celei de a doua 
călătorii misionare, în drum spre Troa, dar că nu avea intenția să se oprească. Rânduiala lui 
Dumnezeu însă a făcut ca tocmai acolo să se îmbolnăvească. Obligat să rămână în mijlocul 
Galatenilor o bună bucată de vreme, până la însănătoşire, neobositul Apostol a folosit prilejul spre a 
le propovădui Evanghelia şi a-i converti la creştinism. El avea să-i mai cerceteze o dată, în cursul 
celei de a treia călătorii misionare, aşa cum făcea cu mai toate comunităţile întemeiate de el, spre a 
consolida ceea ce începuse. 

Între timp însă (şi, probabil, îndată după această a doua vizită), Biserica din Galatia cunoaşte mari şi 
grele tulburări, provocate (după cât se pare) nu din sânul ei, ci de iudaizanţi veniţi din afară, care 
pretind că păgânii convertiți la creştinism trebuie ca mai întâi să fie circumcişi şi apoi, după botez, 
să păstreze practica tuturor prescripţiilor Legii Vechi, singura cale de a deveni ei fii ai lui Avraam şi 
moştenitori ai făgăduinţelor lui Dumnezeu (adică teza contrară doctrinei pauline). Spre a-i îndepărta 
de Pavel, ei încep o campanie de discreditare a acestuia, sub cuvânt că el nu e un apostol autentic, 
de vreme ce nu L-a cunoscut pe Hristos, că nu e altceva decât un oportunist care urmăreşte glorie şi 
câştiguri camuflate. Campania e cu atât mai primejdioasă cu cât ea se desfăşoară pe fondul 
incidentului pe care Pavel îl avusese în Antiohia cu Apostolul Petru, sancționând comportarea 
duplicitară a acestuia cu privire la observarea Legii Vechi (incident pe care Luca, din delicateţe şi 
condescendenţă, îl omite în Faptele Apostolilor, dar pe care însuşi Pavel îl relatează în Ga 2, 11-21, 
tocmai pentru că el reprezintă muchia de cuţit prin care Biserica îşi neagă profilul de „variantă 
iudaică“ şi-şi afirmă statutul autonom, proclamându-şi „libertatea în Hristos"). 


Epistola către Galateni se numără printre cele patru „epistole mari“ (alături de Romani, 1 şi 2 
Corinteni). Planul ei se poate schița astfel: (1, 1-9). Partea apologetică. Pavel se apără împotriva 
detractorilor Partea dogmatică. Despre iubirea frățească. Lucrările trupului şi ale duhului (5, 13 - 6, 
10). Încheiere(6, 11 - 18). 


Epistola către Galateni 

1 

Salutare. Nu există altă Evanghelie. Cum a devenit Pavel apostol. 

1 Pavel, apostol nu de la oameni, nici prin om1, ci prin Iisus Hristos şi prin Dumnezeu-Tatăl Care 
L-a înviat pe El din morti, 

2 şi toți frații care sunt împreună cu mine, Bisericilor Galatiei: 

3 Har vouă şi pace de la Dumnezeu-tatăl şi de la Domnul nostru Iisus Hristos, 

4 Cel ce s-a dat pe Sine pentru păcatele noastre, ca să ne scoată din acest veac2 rău de acum, după 
voia Dumnezeului şi Tatălui nostru, 

5 Căruia fie-l slava în vecii vecilor. Amin! 

6 Sunt uimită că de la Cel ce v-a chemat prin harul lui Hristos, voi treceţi atât de repede la altă 
evanghelie; 

7 nu că este alta4, ci numai că sunt unii care vă tulbură şi vor să strice5 Evanghelia 

1 Apăsată precizare iniţială împotriva celor ce contestau autoritatea lui Pavel, sub pretext că el nu 
fusese ucenic direct al lui lisus Hristos. 

2 Veac, în înţelesul de lume; lumea de aici, contingentă, în opoziţie cu cea de dincolo, eternă (vezi 
şi Rm 12, 2 şi nota). 

3= Nu-mi vine să cred. 

4 Nu sunt două evanghelii (ci numai una). 

5= Să-i schimbe sensul, direcția; s-o răstoarne cu susu-n jos. 

lui Hristos. 

8 Dar: chiar dacă noi sau înger din cer v-ar propovădui altceva decât ceea ce v-am binevestit noi, să 
fie anatema! 

9 Aşa cum v-am spus-o mai înainte, v-o spun din nou şi acum: Dacă cineva vă propovăduieşte 
altceva decât ceea ce aţi primit, anatema să fie! 

10 Oare caut eu acum să câştig bunăvoința oamenilor, sau pe a lui Dumnezeu? sau oamenilor caut 
eu să le plac? Dacă încă le-aş plăcea oamenilor, n-aş fi rob al lui Hristos. 

11 Căci vă fac cunoscut, fraților, că Evanghelia cea binevestită de mine nu este după om; 

12 pentru că nici eu7 nu de la om am primit-o sau am învăţat-o, ci prin descoperirea lui lisus 
Hristos. 

13 Căci aţi auzit de purtarea mea de altădată întru iudaism, că peste măsură prigoneam Biserica lui 
Dumnezeu şi o pustiam, 

14 şi spoream în iudaism mai mult decât mulţi din cei ce erau de vârsta mea în neamul meu, ca 
nimeni altul fiind eu râvnitor al predaniilor mele părintești. 

15 Dar când a binevoit Dumnezeu, Cel 

6= Blestemat. 

7 În relaţie cu cei doisprezece. 

1979 

ce m-a ales8 încă din pântecele maicii9 mele şi prin harul Său m-a chemat 

16 ca-ntru mine să-L descopere pe Fiul Său, pentru ca eu să-L binevestesc la neamuri, deîndată, fără 
să fi primit sfat de la trup şi de la sânge, 

17 şi fără să mă fi suit la Ierusalim la apostolii cei dinainte de mine, m-am dus în Arabia şi m-am 
întors iarăşi la Damasc. 

18 Apoi, după trei ani, m-am suit la Ierusalim ca să-l văd pe ChefalO şi am rămas la el 
cincisprezece zile. 

19 Dar pe altul din apostoli n-am văzut, decât numai pe Iacob, fratele Domnului. 

20 lar în cele ce vă scriu, iată o spun înaintea lui Dumnezeu că nu mint. 

21 După aceea am venit în ţinuturile Siriei şi ale Ciliciei. 

22 Şi după faţă 1 le eram necunoscut Bisericilor lui Hristos celor din Iudeea; 


23 ci ele doar auziseră că „cel ce ne prigonea pe noi odinioară, acum binevesteşte credinţa pe care 
altădată o nimicea”; 

24 şi-L slăveau pe Dumnezeu întru mine. 

2 

Pavel acceptat de ceilalți apostoli. Ca şi păgânii, Evreii se mântuiesc prin credinţă. 

8 Sensul exact: m-a pus deoparte şi m-a ţinut în rezervă (pentru un anume scop). 

9 Verbul istoreo înseamnă nu numai a-l vedea pe cineva, a-i face o vizită, a-l cunoaşte, ci şi a-l 
cerceta, a avea cu el discuţii amănunțite asupra anumitor probleme. Această vizită trebuie să fi avut 
loc în anul 35. 

10= Petru. 

11= Direct, personal. 

1 Apoi, după paisprezece ani, m-am suit iarăşi la Ierusalim cu Barnaba, luându-l cu mine şi pe Tit. 

2 m-am suit potrivit unei descoperiril; şi le-am făcut arătare dar în chip deosebit celor mai de 
seamă? despre Evanghelia pe care o propovăduiesc la neamuri, pentru ca nu cumva să alerg sau să 
fi alergat în zadar. 

3 Dar nici Tit, care era cu mine şi era elin, n-a fost silit să se taie-mprejur; - 

4 dar3 din pricina fraţilor mincinoşi care se strecuraseră să ne iscodească libertatea pe care o avem 
în Hristos lisus, ca să facă din noi nişte sclavi4; 

5 cărora însă noi nici măcar un ceas nu ne-am plecat cu supunere, pentru ca adevărul Evangheliei să 
rămână neclintit pentru voi. 

6 Dar cei ce par a fi ceva5 oricine-ar fi fost ei cândva, nu mă priveşte; Dumnezeu nu caută la faţa 
omului -, cei ce par a fi ceva nu mi-au adăugat nimic, 

7 ci dimpotrivă, văzând că mie mi-a fost încredinţată Evanghelia pentru cei netăiaţi împrejur, după 
cum lui Petru pentru cei tăiați împrejur 

1 Deşi, în virtutea misiunii sale speciale, Pavel propovăduieşte „pe cont propriu”, el ştie prin 
revelație că predica şi poziţiile sale trebuie să aibă consensul Bisericii-mame, cu care legătura nu 
trebuie niciodată întreruptă. 

2 Textul sugerează o întâlnire separată cu Apostolii Iacob, Petru şi loan, „stâlpii” Bisericii 
menţionaţi în versetul 9. 

3 Subînţeles: Dar toată această situaţie (controversa asupra circumciziei)... 

4= Robi ai Legii Vechi; aserviţi iudaizanţilor care cereau ca păgânii convertiți la creştinism să fie 
mai întâi circumcişi şi apoi botezați, poziţie căreia Pavel i se opune cu îndârjire. 

5= Notabilii comunităţii. Textul nu e neapărat ironic, ci uşor umoral. 

1980 

8 căci Cel ce a lucrat prin Petru în apostolia tăierii-mprejur a lucrat şi prin mine la neamuri - 

9 şi cunoscând harul ce mi-a fost dat, Iacob şi Chefa şi loan, cei socotiți a fi stâlpi, ne-au dat mie şi 
lui Barnaba mâna dreaptă în semn de părtăşie6, pentru ca noi să binevestim la neamuri, iar ei la cei 
tăiați împrejur, 

10 numai să ne aducem aminte de săraci7, ceea ce tocmai m-am şi străduit să fac. 

11 Dar când Chefa a venit în Antiohia, eu pe față i-am stat împotrivă, căci vrednic era de înfruntare. 
12 Fiindcă înainte de a fi venit unii de la Iacob, el mânca împreună cu păgânii; dar când au venit 
aceia, el se ferea şi se ţinea deoparte, temându-se de cei din tăierea-mprejur. 

13 Şi-mpreună cu el s-au fățărnicită şi ceilalți iudei, încât până şi Barnaba a fost atras în fățărnicia 
lor. 

14 Dar când eu am văzut că ei nu calcă drept, după adevărul Evangheliei, i-am zis lui Chefa, în faţa 
tuturor: Dacă tu, care eşti iudeu, trăieşti ca păgânii şi nu ca Iudeii, de ce-i sileşti pe păgâni să 
trăiască precum Iudeii? 

15 Noi suntem din fire iudei, iar nu păcătoşi dintre păgâni; 

16 ştiind însă că omul nu se îndreptăţeşte din faptele legii 10, ci numai prin 

6 Literal: (mâna) dreaptă a comuniunii; semnul prin care apostolii, deşi deosebiți în lucrare, 
rămâneau în comuniune (koinonia) harică. 

7= Creştinii săraci din lerusalim, pentru care Pavel avea să facă o mare colectă în provinciile Ahaia 
şi Macedonia. 

8= Au intrat în jocul duplicitar al lui Petru. 


9 Nu este socotit drept în faţa lui Dumnezeu şi, prin aceasta, vrednic de mântuire. 

10 Faptele legii: stricta respectare a prescripţiilor vechi-testamentare, printre care şi cele cu privire 
la mâncăruri. 

credinţa în lisus Hristos, am crezut şi noi în Hristos Iisus, pentru ca din credinţa în Hristos să ne 
îndreptățim, iar nu din faptele legii; căci din faptele legii nimeni nu se va îndreptăţi. 

17 Dar dacă-n căutarea noastră de a ne îndreptăţi în Hristos ne-am găsit şi pe noi înşine păcătoşi, 
este oare Hristos slujitor al păcatului? Ferească Dumnezeu! 

18 Că dacă pe cele ce eu le-am dărâmat, pe acelea le zidesc la loc, mă adeveresc pe mine însumi 
călcător de poruncă. 

19 Fiindcă eu prin lege i-am murit legii, pentru ca să-l trăiesc lui Dumnezeu: 

20 m-am răstignit împreună cu Hristos; şi nu eu sunt cel ce mai trăiesc, ci Hristos este Cel ce 
trăieşte în mine; ceea ce trăiesc eu acum în trup, trăiesc întru credinţa în Fiul lui Dumnezeu, Cel ce 
m-a iubit şi pe Sine Însuşi s-a dat pentru mine. 

21 Nu lepădIl harul lui Dumnezeu; căci dacă dreptatea vine prin lege, atunci Hristos a murit în 
zadar12. 

3 

Lege sau credință? Legea şi făgăduinţa. Robi şi fii. 

1 O, Galateni fără minte, cine v-a vrăjit să nu daţi crezare adevărului, voi, cei ce sub ochii voştri L- 
aţi avut ca-ntr-o 

11 În sensul: Nu anulez (ceea ce deja am primit); nu reziliez (contractul pe care l-am făcut). 

12 Aici se încheie demonstraţia lui Pavel în faţa lui Petru, poziţie pe care acesta din urmă o va 
susţine integral în Sinodul Apostolic de la Ierusalim (vezi FA 15, 7-11). 

1981 

icoană pe Hristos răstignit1? 

2 Doar aceasta vreau să aflu de la voi: Prin faptele legii primit-ați voi Duhul, sau prin ascultarea 
credinței? 

3 Atât de fără minte sunteți? După ce ați început în Duh, isprăviți acum în trup? 

4 În zadar ați pătimit voi atâtea? şi de-ar fi doar în zadar!2 

5 Aşadar, Cel ce vă dă vouă Duhul şi face minuni la voi, oare pentru faptele legii le face, sau pentru 
că voi ați ascultat de chemarea credinței?; 

6 aşa cum Avraam a crezut în Dumnezeu şi i s-a socotit lui aceasta ca dreptate, 

7 să ştiţi, prin urmare, că ei, cei născuţi din credinţă, aceia sunt fii ai lui Avraam. 

8 lar Scriptura, prevăzând că prin credinţă îndreptăţeşte Dumnezeu neamurile, mai dinainte i-a 
binevestit lui Avraam că întru tine se vor binecuvânta toate neamurile. 

9 Prin urmare, cei ce sunt din credinţă se binecuvintează împreună cu credinciosul Avraam. 

10 Căci toţi cei ce sunt din faptele legii sunt sub blestem, că scris este: Blestemat este cel ce nu 
stăruie întru toate cele scrise în cartea Legii, ca să le facă. 

11 Iar cum că prin lege nimeni nu se îndreptățește în faţa lui Dumnezeu este lucru învederat, pentru 
că dreptul din credinţă va fi viu; 

1 Răstignirea lui Hristos (alături de înviere, temă centrală a predicii lui Pavel) le-a fost descrisă 
Galatenilor în mod public, amănunțit şi plastic, cu maximă concreteţe, ca pe un steag zugrăvit. 

2 Renegarea credinţei după ce ai pătimit pentru ea te aruncă într-o stare mai rea decât înainte de a fi 
avut-o. 

12 legea însă nu este din credinţă3, dar cel ce va face acestea va fi viu prin ele. 

13 Hristos ne-a răscumpărat din blestemul legii, devenind El blestem de dragul nostru; pentru că 
scris este: Blestemat este tot cel spânzurat pe lemn; 

14 aceasta, pentru ca binecuvântarea lui Avraam să ajungă la neamuri întru Hristos lisus, aşa încât 
noi prin credinţă să primim făgăduinţa Duhului. 

15 Fraților, ca un om grăiesc: chiar testamentul întărit al unui om, nimeni nu-l strică sau îi mai 
adaugă ceva. 

16 Or, făgăduinţele au fost rostite lui Avraam şi Seminţiei sale. Nu se zice: şi „seminţiilor” ca de 
mai multe, ci ca de una singură: şi Seminţiei tale, ceea ce înseamnă: Hristos. 

17 Or, eu spun aceasta: Un testament mai dinainte întărit de Dumnezeu în Hristos, nu-l desfiinţează 
legea care a venit după patru sute treizeci de ani, aşa încât ea să desființeze făgăduinţa. 


18 Că dacă moştenirea este din lege, atunci nu mai e din făgăduinţă; Dumnezeu însă prin făgăduință 
i-a dăruit lui Avraam moştenirea. 

19 Atunci, ce este legea? Ea a fost adăugată din pricina călcărilor de lege, până când avea să vină 
Urmaşul Căruia i s-a dat făgăduinţa; şi a fost rânduită prin îngeri în mâna unui mijlocitor4. 

20 Mijlocitorul însă nu este al unuia singur, dar Dumnezeu este Unul. 

21 Atunci, este legea împotriva făgăduinţelor lui Dumnezeu? Doamne fereşte! Că dacă s-ar fi dat o 
lege care 

3 Legea nu-şi revendică originea ca fiind din credinţă. 

4 Vezi nota de la FA 7, 53. 

1982 

să poată da viaţă, dreptatea ar veni, într-adevăr, din lege. 

22 Dar Scriptura a închis totul sub păcat, pentru ca prin credinţa în lisus Hristos făgăduinţa să fie 
dată celor ce cred. 

23 Înainte însă de venirea credinţei noi eram păziţi sub lege, închişi fiind în vederea credinţei care 
avea să se descopere; 

24 aşa că legea ne-a fost dată călăuză5 spre Hristos, pentru ca noi să ne îndreptățim prin credinţă; 

25 iar dacă a venit credinţa, nu mai suntem sub călăuză. 

26 Fiindcă toţi sunteţi fii ai lui Dumnezeu prin credinţa în Hristos lisus. 

27 Căci câţi în Hristos v-aţi botezat, în Hristos v-aţi îmbrăcat. 

28 Nu mai este iudeu, nici elin; nu mai este rob, nici liber; nu mai este parte bărbătească şi parte 
femeiască; pentru că voi toţi una sunteţi în Hristos Iisus. 

29 lar dacă voi sunteţi ai lui Hristos, atunci sunteţi odrasla lui Avraam, moştenitori după 
făgăduinţă. 

4 

Robi şi fii (continuare). O alegorie: Agar şi Sarra. 

1 Dar o spun: câtă vreme moştenitorul este copil, el întru nimic nu se deosebeşte de rob, deşi e 
stăpân peste toate, 

2 ci este sub epitropi şi iconomi până la vremea rânduită de tatăl său. 

5 Textual: pedagog. Vezi nota de la 1 Co 4, 15. 

6 Textual: sămânţa; descendența; urmaşul. Un singular care, raportat la demonstrația din v. 16, 
atestă unitatea credincioşilor întru Unul şi Acelaşi lisus Hristos. 

3 Tot aşa şi noi: când eram copii, robiţi eram sub stihule lumiil; 

4 dar când a venit plinirea vremii2, Dumnezeu L-a trimis pe Fiul Său, născut din femeie, născut sub 
lege, 

5 ca pe cei de sub lege să-i răscumpere, ca să dobândim înfierea. 

6 Şi pentru că sunteţi fii, Dumnezeu l-a trimis în inimile noastre pe Duhul Fiului Său care strigă: 
Avva, Părinte3! 

7 În felul acesta, tu nu mai eşti rob, ci fiu; iar dacă eşti fiu, eşti şi moştenitor al lui Dumnezeu, prin 
Iisus Hristos. 

8 Atunci însă, când voi nu-L cunoşteaţi pe Dumnezeu, slujeaţi celor ce prin firea lor nu sunt 
dumnezei; 

9 dar acum, după ce L-aţi cunoscut pe Dumnezeu sau mai degrabă după ce aţi fost cunoscuţi de 
Dumnezeu -, cum de vă întoarceţi din nou la stihiile cele slabe şi sărace, cărora iarăşi vreţi să le 
slujiţi ca mai-nainte?: 

10 ţineţi zile şi luni şi anotimpuri şi ani!... 

11 Mă tem pentru voi, ca nu cumva să mă fi ostenit la voi în zadar. 

12 Vă rog, fraților, fiți aşa cum sunt eu, fiindcă şi eu am fost aşa cum sunteţi voi. Nu mi-aţi greşit cu 
nimic. 

13 Dar voi ştiţi că din pricina unei slăbiciuni a trupului4 v-am binevestit vouă întâia oară, 

1= Forţele elementare ale naturii; fixitatea cosmică, aceea care guvernează rigiditatea şi intoleranţa 
prescripţiilor din Legea Veche. 

2 = Termenul hotărât de Dumnezeu pentru ca realitatea divină a planului Său mântuitor să devină 
realitate concretă. 

3 Vezi nota de la Rm 8, 15. 


4 Probabil, o boală prelungită sau o convalescenţă, care l-a obligat pe Pavel să rămână în mijlocul 
Galatenilor mai mult decât îşi plănuise în cursul primei sale călătorii misionare (FA 13, 13-14, 25). 
1983 

14 şi voi nu mi-aţi disprețuit încercarea care era în trupul meu, nici nu v-aţi scârbit, ci m-aţi primit 
ca pe un înger al lui Dumnezeu, ca pe Hristos Iisus. 

15 Unde este deci fericirea voastră? Căci vă mărturisesc că, de-ar fi fost cu putinţă, v-aţi fi scos 
ochii voştri şi mi 1-aţi fi dat mie. 

16 Am ajuns deci vrăjmaşul vostru pentru aceea că v-am spus adevărul? 

17 Aceia vă râvnesc, dar nu cu gând bun; ci vor să vă despartă de mine ca să-i râvniţi pe ei. 

18 Bine este însă ca binele să-l râvniţi întotdeauna, şi nu numai atunci când sunt eu de faţă la voi. 

19 O, copiii mei, pentru care sufăr iarăşi durerile naşterii până ce Hristos va lua chip în voi! 

20 Aş vrea acum să fiu la voi şi să-mi schimb felul de a vorbis, că nu mai ştiu cum să vă iau! 

21 Spuneţi-mi voi, care vreţi să fiți sub lege: nu auziţi legea? 

22 Căci scris este că Avraam a avut doi fii: unul dintr-o femeie roabă şi altul din femeia lberă6; 

23 dar cel din femeia roabă s-a născut după trup, iar cel din femeia liberă s-a născut prin făgăduinţă. 
24 Acestea sunt spuse ca alegorie”; căci aceste femei sunt două testamente: 

5= Să găsesc tonul (limbajul) potrivit spre a mă face înţeles. 

6 Cf. Fc 21: Ismael, născut din Agar, şi Isaac, născut din Sarra, soția legitimă. 

7= Au şi un sens alegoric. Faptele istorice relatate în Sfânta Scriptură au şi o încărcătură alegorică, 
din ele derivând sensuri duhovniceşti. Interpretarea alegorică a Scripturii (începută de Filon) va face 
o carieră strălucită în Alexandria, prin şcoala lui Panten şi Origen. 

unul e cel din muntele Sinai, care naşte spre robie şi care este Agar 

25 căci Agar este muntele Sinai în Arabia8 şi-i corespunde Ierusalimului de-acum, care este rob 
împreună cu copiii lui; 

26 dar lerusalimul-cel-de-sus e liber, cel ce este mama noastră. 

27 Căci scris este: Veseleşte-te, tu, cea stearpă, tu, care nu naşti! Izbucneşte şi strigă, tu, care nu ai 
durerile naşterii: că mulţi sunt copiii celei părăsite, mai mulţi decât ai celei care are bărbat. 

28 lar noi, fraţilor, potrivit lui Isaac suntem fii ai făgăduinţei. 

29 Dar precum atunci cel ce se născuse după trup îl prigonea pe cel ce se născuse după Duh, tot aşa 
şi acum. 

30 Dar ce zice Scriptura?: Izgoneşte pe roabă şi pe fiul ei, căci fiul roabei nu va moşteni împreună 
cu fiul celei libere. 

31 Astfel că noi, fraților, nu suntem copii ai roabei, ci ai celei libere. 

5 

Libertatea creştină. Roada Duhului şi lucrarea cărnii. 

1 Aşadar, ţineţi-vă tari în libertatea pentru care ne-a eliberat Hristos şi nu vă prindeţi iarăşi în jugul 
robiei. 

2 lată, eu, Pavel, vă spun vouă că de vă veţi tăia-mprejur, Hristos nu vă va folosi la nimic. 

8 Dublă semnificaţie: pe de-o parte, Agar este strămoaşa triburilor arabe; pe de alta, Sinaiul din 
Arabia este locul unde a fost dată Legea Veche. 

1984 

3 Şi din nou mărturisesc oricărui om care se taie-mprejur că dator este să-mplinească toată legea. 

4 Cei care vreţi să vă îndreptăţiţi prin lege v-aţi îndepărtat de Hristos, aţi căzut din har; 

5 căci noi în Duh aşteptăm nădejdea îndreptăţirii prin credinţă. 

6 Pentru că în Hristos lisus nici tăierea-mprejur poate ceva, nici netăierea-mprejur, ci credința 
lucrătoare prin iubire. 

7 Era bine cum alergaţil; cine v-a sleit avântul2, ca să nu vă supuneţi adevărului? 

8 Stăruinţa aceasta3 nu este de la Cel care vă cheamă. 

9 Puțin aluat dospeşte toată frământătura4. 

10 În privinţa voastră eu am încredere, întru Domnul, că nimic altceva nu veţi cugeta; dar cel care 
vă tulbură îşi va purta osânda, oricine ar fi el. 

11 Dar dacă eu, fraţilor, încă mai propovăduiesc tăierea-mprejur, pentru ce mai sunt prigonit? Ar 
însemna că piatra de poticnire a cruciis a fost înlăturată... 

12 O, tăia-s-ar cu totu-n bucățele cei ce 


1 Metaforă împrumutată din limbajul atletic, obişnuită la Pavel (vezi 1 Co 9, 24 şi nota). 

2 Verbul original (kopto) sugerează hărțuiala; a uza pe cineva prin oboseală; a-l face să cedeze prin 
lovituri repetate şi perseverente; a-l epuiza prin stăruința cu care-l obligi să alerge. 

3 Vezi nota precedentă. Imaginea este aceea că lui Dumnezeu, Care-i cheamă pe alergători (din 
faţă) i s-au substituit apostolii mincinoşi, care-i mână stăruitor şi brutal (din spate). 

4 Aluatul ca simbol al alterării (vezi şi nota de la 1 Co 5,6). 

5 Crucea (răstignirea) ca piatră de poticnire; vezi 1 Co 1, 23. 

6 După unii comentatori, posibilă aluzie la acei păgâni care în timpul ritualurilor orgiastice ale zeiţei 
frigiene Cybela ajungeau să se automutileze prin tăierea unor mădulare ale trupului. 

vă destramă? pe voi! 

13 Fiindcă voi, fraților, aţi fost chemaţi la libertate; numai să nu vă folosiţi libertatea ca prilej de a-i 
sluji trupului, ci slujiţi-vă unul altuia prin iubire. 

14 Căci toată legea se cuprinde într-un singur cuvânt, în acesta: Iubeşte pe aproapele tău ca pe tine 
însuţi. 

15 Dar dacă vă muşcaţi unul pe altul şi vă mâncaţi, vedeţi să nu vă nimiciţi voi între voi. 

16 Zic dar: Cu duhul să umblaţi, şi nu pofta trupului s-o împliniți! 

17 Fiindcă trupul pofteşte împotriva duhului, iar duhul împotriva trupului; căci acestea se 
împotrivesc unul altuia, astfel ca voi să nu faceţi ceea ce aţi vrea8. 

18 Dar dacă sunteţi duşi de Duhul, nu sunteţi sub lege. 

19 Iar faptele trupului sunt cunoscute; acestea sunt: desfrânare, necurăţie, neruşinare, 

20 idolatrie, vrăjitorie, duşmănii, certuri, gelozii, întărâtări, gâlcevi, dezbinări, erezii, 

21 invidii, ucideri, beţii, chefuri şi cele asemănătoare acestora, asupra cărora vă previn aşa cum v- 
am mai prevenit că cei ce fac unele ca acestea nu vor moşteni împărăţia lui Dumnezeu. 

22 lar roada Duhului este iubire, bucurie, pace, îndelungă-răbdare, bunătate, facere de bine, 
credincioşie, 

7 Literal: cei ce vă întorc pe dos; cei ce vă scot din liniştea unitară a duhului. 

8 Lupta dintre a vrea binele şi a face răul; vezi Rm 7, 19 şi nota. 

1985 

23 blândeţe, înfrânare, curăţie; împotriva unora ca acestea nu este lege. 

24 lar cei ce sunt ai lui Hristos lisus şi-au răstignit trupul împreună cu patimile şi cu poftele. 

25 Dacă trăim cu duhul, cu duhul să şi umblăm. 

26 Să nu fim iubitori de slavă deşartă, întărâtându-ne unii pe alţii, unii pe alţii pismuindu-ne. 

6 

Purtaţi-vă sarcinile unii altora! Îndemnuri cu mâna lui Pavel. Salutare de sfârşit. 

1 Fraților, chiar de va cădea un om în vreo greşală, voi, cei duhovniceşti, îndreptaţi-l pe unul ca 
acesta cu duhul blândeţii, veghind asupra ta însuţi, ca să nu cazi şi tu în ispită. 

2 Purtaţi-vă sarcinile] unii altora, şi aşa veţi împlini legea lui Hristos2. 

3 Că de se crede cineva că este ceva, în timp ce el nu este nimic, pe sine însuşi se amăgeşte. 

4 Dar fiecare să-şi cerceteze propria sa faptă, şi atunci se va lăuda numai faţă de sine însuşi şi nu 
faţă de altul; 

5 căci fiecare îşi va purta propria sa povară3. 

6 Cel ce primeşte cuvântul învăţăturii să-i facă învățătorului său parte din toate bunurile. 

1 Sensul complet: greutăţile slăbiciunilor, durerilor, neputinţelor. 

2= Legea iubirii. 

3 Literal: propria sa încărcătură (balot, raniță dusă-n spate); responsabilitatea proprie. 

7 Nu vă amăgiţi; Dumnezeu nu Se lasă batjocorit, căci ce va semăna omul, aceea va şi secera. 

8 Cel ce seamănă în propriul său trup, din trup va secera stricăciune; dar cel ce seamănă în Duhul, 
din Duhul va secera viaţă veşnică; 

9 să nu slăbim4 dar în a face binele, căci la vremea cuvenită vom secera, dacă nu ne vom slei5. 

10 Aşa că, până când avem vreme, să facem binele către toţi, dar mai ales către cei de o credinţă cu 
noi. 

11 Vedeți cu ce litere mari v-am scris eu, cu mâna mea6. 

12 Câţi vor să fie binevăzuți în trup7, aceia vă silesc să vă tăiați împrejur, numai ca să nu fie ei 
prigoniți pentru crucea lui Hristos. 


13 Fiindcă nici ei înşişi, cei care se taie-mprejur, nu păzesc legea, ci vor ca voi să vă tăiaţi împrejur 
pentru ca să se laude ei în trupul vostru. 

14 Dar mie să nu-mi fie a mă lăuda decât numai în crucea Domnului nostru lisus Hristos, prin care 
lumea este răstignită pentru mine şi eu pentru lume. 

15 Că în Hristos Iisus nici tăierea-mprejur este ceva, nici netăierea-mprejur, ci făptura cea nouă. 

16 Şi toţi cei ce vor umbla după dreptarul acesta, pace şi milă asupra lor şi asupra Israelului lui 
Dumnezeu! 

4= Să nu ne pierdem curajul; să nu ne dăm delăsării. 

5= Dacă în noi nu se va istovi râvna (de a face binele). 

6 Pavel obişnuia să-şi încheie scrisorile cu mâna proprie. Literele mari, apăsate, aveau menirea de a 
sublinia pasajele mai importante 

7= Să se remarce pe ei înşişi după criterii exterioare (nu după cele duhovniceşti). 

1986 

17 De acum înainte nimeni să nu-mi mai facă supărare; căci eu în trupul meu port semnele 
Domnului lisus8. 

18 Harul Domnului nostru Iisus Hristos să fie cu duhul vostru, fraților! Amin. 

8= Urmele rănilor primite de dragul lui Iisus, suprema pecete a identităţii lui Pavel. 

1987 


Introducere la Epistola către Efeseni 

Aşezat la vărsarea fluviului Caystros în Marea Egee, Efesul era unul din cele mai populate şi mai 
înfloritoare oraşe ale antichităţii, fapt pentru care Roma imperială 1-a conferit şi rangul de capitală a 
provinciei proconsulare Asia. Prosperitatea economică se conjuga însă cu cea culturală, aşa încât nu 
e de mirare că din Efes au apărut filosofi precum Zenon, Heraclit, Democrit, Parmenide şi Pitagora, 
poeţi ca Anacreon şi Hipponax, pictori ca Appeles şi Parrhasius. Cât despre viaţa religioasă, ea se 
desfăşura într-o mare varietate de forme, de la cultul vechilor zeități oficiale până la acela al 
divinităţilor mai noi - şi mai atrăgătoare - ale misterelor orientale, dar şi printr-o intensă practică a 
magiei, în jurul căreia se crease o întreagă literatură iniţiatică. Centrul însă îl ocupa celebrul templu 
al zeiţei Artemis (Diana), socotit drept una din cele şapte minuni ale lumii (incendiat de nu mai 
puţin „celebrul“ Herostrates în 356 î. H. şi refăcut apoi de meşterul Dinocrates). 

Epistola către Efeseni face parte din cele patru epistole numite „ale captivităţii“ lui Pavel; alături de 
cele către Filipeni, Coloseni şi Filimon, ea a fost scrisă în timp ce Apostolul se afla în închisoare la 
Roma, şi anume în timpul primei captivităţi, în jurul anului 63. Ea are asemănări atât de mari cu 
Epistola către Coloseni, încât nu numai că cele două scrisori îşi atestă coautorul şi 
contemporaneitatea, dar se şi cer citite sau studiate împreună (recomandabil, începând cu cea către 
Coloseni). Corpus Paulinum (condamnarea la uitare) sau (ştergerea numelui, a pomenirii) prin 
înlocuirea numelui ei cu acela al Bisericii din Efes, comunitate care-şi câştigase o mare strălucire în 
lumea creştină primară, strălucire ce 1 se datora, fără îndoială, şi conducătorului ei duhovnicesc de 
la sfârşitul primului secol, Sfântul Apostol şi Evanghelist loan.(adresare şi salutare) (1, 1-2). Partea 
dogmatică. Viaţa cea nouă (bogăţia şi desăvârşirea Bisericii ca trup al lui Hristos, înlăuntrul căreia 
se realizează omul cel nou prin lepădarea de cel vechi; precepte privitoare la familie şi relațiile 
sociale; armura creștinului) (4, 1 - 6, 20). Încheiere(îndemnuri şi salutări finale) (6, 21-24). 


Epistola către Efeseni 

1 

Salutare. Binecuvântări duhovniceşti întru Hristos. Rugăciunea lui Pavel. 

1 Pavel, apostol al lui Iisus Hristos, prin voia lui Dumnezeu, către sfinţii şi credincioşii întru Hristos 
Iisus care sunt în Efes, 

2 har vouă şi pace de la Dumnezeu, Tatăl nostru, şi de la Domnul Iisus Hristos! 

3 Binecuvântat fie Dumnezeu şi Tatăl Domnului nostru lisus Hristos, Cel ce întru Hristos ne-a 
binecuvântat întru cele cereşti cu toată binecuvântarea duhovniceascăl. 

4 Într-acest chip ne-a şi ales întru El mai-nainte de întemeierea lumii, pentru ca-ntru iubire să fim în 
faţa Lui sfinţi şi fără prihană?, 

5 mai dinainte rânduindu-ne ca, după buna socotinţă a voii Sale, întru El prin lisus Hristos să ne 


înfieze 

1 În textul original, versetele 3-14 alcătuiesc o singură frază lungă, o perioadă cu multe complicaţii 
sintactice, inaccesibilă cititorului modern. Urmând exemplul unor traducători străini şi români 
(printre care şi Galaction-Radu), textul de faţă segmentează perioada în câteva fraze, asigurând 
totodată unitatea şi succesiunea ideilor (vezi notele imediat următoare). 

2 Rațiunea şi finalitatea creaţiei: ne-am născut din iubirea lui Dumnezeu spre a ne desăvârşi în 
aceeaşi iubire. 

6 spre lauda slavei harului Său cu care ne-a dăruit întru Cel-lubit3. 

7 Întru Acesta, prin sângele Său, avem noi răscumpărarea şi iertarea păcatelor, după bogăţia harului 
Său 

8 pe care pentru noi l-a făcut să prisosească întru toată înţelepciunea şi priceperea4. 

9 El ne-a făcut cunoscută taina voii Sale pe care, potrivit bunăvoinţei Lui, mai dinainte întru Sine o 
plănuises 

10 spre buna rânduială a plinirii vremilor: toate, cele din ceruri şi cele de pe pământ, să fie iarăşi 
adunate întru Hristos6; în El, 

11 întru Care şi nouă mai dinainte ni s-a rânduit o moştenire, potrivit cu planul Celui ce pe toate le 
lucrează după sfatul voii Sale, 

12 pentru ca noi, cei ce mai dinainte am nădăjduit întru Hristos, să fim spre lauda 

3 Calea spre desăvârşire: prin unitatea noastră cu şi întru hristos, noi devenim fii ai lui Dumnezeu 
prin har, ca fraţi mai mici ai unicului Său Fiu (vezi Rm 8, 29). 

4= Mijlocul desăvârşirii şi mântuirii noastre: pogorât în istorie, Fiul lui Dumnezeu ne răscumpără 
prin jertfa Sa pe cruce. 

5= Planul iniţial şi intim al lui Dumnezeu ne-a fost descoperit prin Revelaţie (vezi şi Rm 16, 25). 

6 Plinirea vremilor: vezi Ga 4, 4. Purceasă din Hristos („prin Carele toate s-au făcut”), întreaga 
creaţie se va regăsi întru El. 

1988 

slavei Sale7. 

13 Întru El de asemenea şi voi, după ce aţi auzit cuvântul adevărului, Evanghelia mântuirii voastre, 
şi după ce aţi crezut în El, aţi fost pecetluiţi cu Duhul cel Sfânt al făgăduinţei8 

14 arvuna moştenirii noastre -, în vederea răscumpărării celor dobândiţi9, spre lauda slavei Sale10. 
15 Iată de ce şi eu, auzind de credinţa voastră în Domnul lisus şi de iubirea voastră cea către toți 
sfinţii, 

16 nu încetez să mulţumesc pentru voi, pomenindu-vă în rugăciunile mele, 

17 pentru ca Dumnezeul Domnului nostru lisus Hristos, Tatăl slavei, să vă dea vouă duh de 
înţelepciune şi de descoperire spre cunoaşterea Lui; 

18 şi să vă lumineze ochii inimii, pentru ca voi să pricepeţi care este nădejdea la care El v-a chemat, 
care este bogăţia slavei moştenirii Lui întru cei sfinţi 1 

19 şi cât de covârşitoare este mărimea puterii Sale întru noi, cei ce credem, potrivit cu puterea 
lucrătoare a tăriei Lui 

20 pe care El a făcut-o să lucreze în Hristos, sculându-L din morţi şi aşezându-L de-a dreapta Sa 
întru cele 

7 Poporul lui Israel, căruia îi aparține şi Pavel (pluralul „noi”) este primul şi cel mai important 
moştenitor al făgăduinţei lui Dumnezeu, întru pregătirea celorlalte neamuri. 

8 Întru Acelaşi Hristos sunt chemaţi şi păgânii la mântuirea pe care Duhul Sfânt o certifică şi o 
garantează. 

9= Celor câştigaţi de Dumnezeu cu preţul sângelui Fiului Său; celor intraţi în posesia lui 
Dumnezeu. 

10 Gândirea trinitară a lui Pavel foloseşte în acest pasaj de trei ori sintagma „spre lauda slavei 
Sale”: în v. 6, la adresa Tatălui; în v. 12, la adresa Fiului; în v. 14, la aceea a Sfântului Duh. 

11 Despre „sfinţi” vezi nota de la Rm 1, 7. 

cereşti, 

21 mai presus decât toată Începătoria şi Stăpânia şi Puterea şi Domnia12 şi decât tot numele ce se 
numește, nu numai în veacul acesta, ci şi în cel viitor, 

22 şi pe toate I le-a supus sub picioare, şi pe El L-a dat peste toate Cap Bisericii 


23 care este trupul Său, plinătatea Celui ce pe toate întru toţi le plineşte. 

2 

De la moarte la viaţă. Una întru Hristos. 

1 Iar pe voi, care eraţi morți prin greşalele şi prin păcatele voastre 

2 în care aţi umblat cândva după dumnezeul acestei lumil, după stăpânitorul puterilor văzduhului2, 
adică duhul care lucrează acum în fiii neascultării3... 

3 Între ei am petrecut şi noi toţi4 odinioară după poftele trupului nostru, făcând voile trupului şi pe 
ale simţurilor, şi astfel din fire eram fiii mâniei5 ca şi ceilalți. 

12 Accentul textului cade nu pe enumerarea puterilor cereşti, indiferent care le-ar fi numele şi 
rangul, ci pe faptul că toate Îi sunt subordonate lui Iisus Hristos. 

1 Aioon (eon) în accepţia antică: entitate divină, zeitate. Pentru „dumnezeul acestei lumi” vezi 2 Co 
4, 4 şi nota. 

2= Satana. În vechea mentalitate iudaică, spaţiul dintre pământ şi cer era imperiul diavolului. 

3= Urmaşii nemântuiţi ai protopărinţilor Adam şi Eva, care se menţin în stare de răzvrătire 
împotriva poruncilor lui Dumnezeu. Frază rămasă în suspensie. 

4= Noi, Iudeii. 

5= Fiii mâniei lui Dumnezeu; vezi şi Rm 1, 18. 

1989 

4 Dar Dumnezeu, bogat fiind în milă, pentru multa Sa iubire cu care ne-a iubit 

5 pe noi, cei ce eram morţi prin greşalele noastre, ne-a făcut vii împreună cu Hristos prin har sunteţi 
mântuiți! - 

6 şi împreună cu El ne-a sculat şi ne-a făcut să şedem întru cele cereşti întru Hristos Iisus, 

7 pentru ca-n veacurile viitoare să arate covârşitoarea bogăţie a harului Său, prin bunătatea Sa faţă 
de noi întru Hristos lisus. 

8 Căci în har sunteţi mântuiţi prin credinţă; iar aceasta nu-i de la voi: e darul lui Dumnezeu; 

9 nu din fapte, pentru ca nimeni să nu se laude. 

10 Fiindcă a Lui făptură suntem, zidiţi în Hristos lisus spre fapte bune pe care Dumnezeu mai 
dinainte le-a gătit pentru ca noi să umblăm întru ele6. 

11 De aceea, aduceţi-vă aminte că odinioară voi, păgânii cu trupul, numiţi „Netăiere-mprejur” de 
către cei numiţi „Tăiere-mprejur” făcută de mână în trup - 

12 în vremea aceea eraţi fără Hristos, înstrăinaţi de cetăţenia lui Israel şi străini de aşezămintele 
făgăduinţei, lipsiți de nădejde şi fără de Dumnezeu în lume. 

13 Dar acum, întru Hristos lisus, voi care altădată erați departe, aţi devenit aproape prin sângele lui 
Hristos. 

14 Căci El este pacea noastră, El, care-n trupul Său a făcut din cele două 

6 Credinţa (v. 8) e o virtute teologică (vezi 1 Co 13, 13 şi nota), dăruită de Dumnezeu, dar ea nu 
lucrează singură, ci însoţită de fapta bună (vezi Iac 2, 26), toate făcând parte din planul iniţial al lui 
Dumnezeu pentru mântuirea noastră. 

„lumi”7 una, adică a surpat peretele cel din mijloc al despărțirii ura -, 

15 desființând legea poruncilor în opreliştile8 ei, pentru ca să-i clădească-ntru Sine pe cei doi într- 
un singur om nou, făcând pace, 

16 şi prin cruce, omorând în ea ura, să-i împace cu Dumnezeu pe amândoi, uniţi într-un singur trup. 
17 Şi, venind, a binevestit pace vouă celor de departe şi pace celor de aproape; 

18 că prin El şi unii şi alţii într-un singur Duh avem calea deschisă spre Tatăl9. 

19 Prin urmare, voi nu mai sunteţi străini, şi nici venetici, ci sunteţi concetăţeni ai sfinţilor şi casnici 
ai lui Dumnezeu, 

20 zidiţi pe temelia apostolilor şi a profeților, piatra cea din capul unghiului fiind Însuşi lisus 
Hristos, 

21 întru Care toată zidirea, bine-ncheiată laolaltă, creşte spre a fi locaş sfânt întru Domnul; 

22 întru El sunteţi şi voi zidiţi împreună, spre a fi locaş al lui Dumnezeu întru Duhul. 

3 

Apostolatul lui Pavel printre neamuri. A cunoaşte iubirea lui Hristos. 

7= Lumea iudaică şi cea păgână, a căror principală relaţie reciprocă o constituia ura. 

8 Literal: dispoziţiile (restrictive); prescripțiile formale şi riguroase care-i făceau imposibilă 


respectarea integrală. 

9 Verset care exprimă, o dată mai mult, gândirea trinitară a lui Pavel. 

1990 

1 Pentru aceasta eu, Pavel, întemniţatul lui Iisus Hristos pentru voi, păgânii... 

2 Dacă într-adevăr aţi auzit de iconomia? harului lui Dumnezeu care mi-a fost dat mie pentru voi, 

3 anume că prin descoperire mi s-a făcut cunoscută taina, aşa cum pe scurt v-am scris mai sus3, 

4 citind acolo, puteţi cunoaşte priceperea mea în taina lui Hristos, 

5 care-n alte generaţii nu s-a făcut cunoscută fiilor oamenilor aşa cum întru Duhul li s-a descoperit 
acum sfinţilor Săi apostoli şi profeților, 

6 cum că păgânii sunt împreunămoştenitori şi mădulare ale aceluiaşi trup şi împreună-părtaşi ai 
făgăduinţei întru Hristos lisus, prin Evanghelie, 

7 căreia eu slujitor m-am făcut, potrivit cu darul harului lui Dumnezeu ce mi-a fost dat prin lucrarea 
puterii Sale. 

8 Mie, celui mai mic dintre toţi sfinţii, mi-a fost dat harul acesta de a le binevesti neamurilor 
bogăţia cea de nepătruns a lui Hristos 

9 şi tuturor luminat să le arăt care este iconomia tainei celei din veci ascunse în Dumnezeu, Cel ce 
pe toate le-a zidit prin lisus Hristos: 

10 anume, ca Începătoriilor şi Stăpâniilor celor din ceruri să li se facă acum cunoscută prin Biserică 
înţelepciunea 

1 A se înţelege: creştinii proveniţi dintre păgâni. Fraza e lăsată aici în suspensie, pentru intercalarea 
unui fragment explicativ, şi reluată în versetul 14. 

2= Modalitatea (în care Dumnezeu Şi-a pus în aplicare planul asupra lui Pavel). 

3 Vezi 1, 9-10. 

lui Dumnezeu cea de multe feluri4, 

11 potrivit cu planul cel din veci pe care El l-a împlinit în Hristos lisus, Domnul nostru, 

12 Cel întru Care, prin credinţa în El, cu încredere avem îndrăznire şi cale deschisă „spre 
Dumnezeu”. 

13 De aceea vă rog să nu vă pierdeţi curajul din pricina necazurilor mele pentru voi; ele sunt slava 
voastră! 

14 Pentru aceasta îmi plec genunchii înaintea Tatălui Domnului nostru lisus Hristos, 

15 din Care orice neam5 în cer şi pe pământ îşi trage numele, 

16 pentru ca El, după bogăţia slavei Sale, să vă dea ca prin Duhul Său să fiți puternic întăriți în 
omul cel lăuntric; 

17 ca Hristos să Se sălăşluiască prin credinţă în inimile voastre; înrădăcinaţi şi întemeiaţi în iubire 
18 să puteţi înţelege, împreună cu toți sfinţii, ce este lăţimea şi lungimea şi adâncimea şi înălțimea6, 
19 şi să cunoaşteţi iubirea lui Hristos cea mai presus de cunoaştere, pentru ca să vă umpleţi de toată 
plinătatea lui Dumnezeu. 

20 Iar Celui ce, potrivit puterii care lucrează în noi, poate face cu mult mai 

4 Chiar puterile cereşti, pe care unii contemporani ai lui Pavel le credeau mai presus de orice, nu 
aveau cunoştinţă de planul ascuns al lui Dumnezeu; nici ele nu-l puteau cunoaşte decât prin 
Biserică. 

5 Înţelesul complet al cuvântului original: descendență; comunitate familie, trib, castă, naţiune, rasă 
care se trage dintr-un strămoş comun. 

6= Dimensiunea infinită a planului divin (vezi şi Rm 8,39). 

1991 

mult decât tot ceea ce noi cerem sau gândim, 

21 Lui fie-l slava în Biserică şi întru Hristos lisus, în toate neamurile din veacul vecilor! Amin. 

4 

Unitatea trupului Bisericii. Viaţa cea veche şi cea nouă. Dreptar pentru viaţa cea nouă. 

1 De aceea eu, cel întemnițat întru Domnull, din suflet vă rog să umblaţi cu vrednicie2, potrivit 
chemării cu care aţi fost chemaţi, 

2 cu toată smerenia şi blândeţea, cu îndelungă-răbdare, întru iubire îngăduindu-vă unii pe alții, 

3 străduindu-vă să păstraţi unitatea duhului întru legătura păcii. 

4 Un singur Trup3 şi un singur Duh, aşa cum aţi şi fost chemaţi la o singură Nădejde a chemării 


voastre; 

5 un singur Domn, o singură Credinţă, un singur Botez, 

6 un singur Dumnezeu şi Tată al tuturor4, Care este peste toți şi prin toți şi-ntru toți. 

7 Dar fiecăruia dintre noi i s-a dat harul după măsura darului lui Hristos. 

8 Pentru aceea zice: Suindu-Se la înălțime, robit-a robia şi daruri datu-le-a oamenilor. 

1 Dublă semnificaţie: de dragul Domnului; robit de Domnul (în dulcea robie a Domnului). 

2= Să duceţi o viaţă vrednică. 

3= Trupul Bisericii. 

4 Versetele 4-6: şapte elemente ale unităţii creştine. 

9 lar aceea că s-a suit ce înseamnă decât că El mai întâi s-a pogorît în părţile cele mai de jos ale 
pământului? 

10 Cel ce s-a pogorit, El este şi Cel ce s-a suit mai presus de toate cerurile, pentru ca să umple 
totul. - 

11 Şi El i-a dat pe unii să fie apostoli, pe alții profeţi, pe alţii binevestitori, pe alții păstori şi 
învăţători, 

12 ca să-i pregătească pe sfinţi pentru lucrarea slujirii, spre zidirea trupului lui Hristos, 

13 până ce toţi vom ajunge la unitatea credinţei şi a cunoaşterii Fiului lui Dumnezeu, la starea de 
bărbat desăvârşit, la măsura vârstei plinătăţii lui Hristos; 

14 ca să nu mai fim copii, clătinaţi de valuri şi purtaţi de orice vânt de-nvăţătură încoace şi-ncolo 
prin viclenia oamenilor, prin meşteşugul lor de a atrage-n rătăcire; 

15 ci-n iubire trăind după adevăr, în toate să creştem întru El Care este Capul, Hristos, 

16 dintru Care întregul trup, bine alcătuit şi bine încheiat prin toate legăturile care-l hrănesc după 
lucrarea fiecărei părţi la măsura ei, îşi face creşterea spre a se zidi el însuşi întru iubire6. 

17 Aşadar, aceasta spun şi mărturisesc întru Domnul: de acum să nu mai umblaţi aşa cum umblă 
păgânii în deşertăciunea minţii lor, 

18 întunecaţi fiind la minte, înstrăinaţi de viaţa lui Dumnezeu, din pricina necunoştinţei care este în 
ei, din pricina 

5 Literal: toate (lucrurile); întreaga existenţă. 6 Versetele 15-16: Fiind Biserica trupul lui Hristos, 
Capul este acela care coordonează funcţionarea specifică şi totuşi unitară a tuturor componentelor 
vitale. 

1992 

împietririi inimii lor; 

19 fiind ei în nesimţire, s-au dat pe ei înşişi neruşinării, spre nesăţioasa săvârşire a tot felul de 
necurăţii. 

20 Voi însă nu aşa L-aţi primit în învăţătură pe Hristos7, 

21 dacă într-adevăr L-aţi ascultat şi dacă aţi fost învăţaţi întru El aşa cum este adevărul întru lisus: 
22 Să vă dezbrăcaţi de omul cel vechi al fostului vostru fel de viaţă, care se strică prin poftele 
înşelăciunii, 

23 să vă înnoiţi în duhul minţii voastre 

24 şi să vă îmbrăcaţi în omul cel nou, cel zidit după Dumnezeu în dreptatea şi sfinţenia adevărului. 
25 Pentru aceea, lepădând minciuna, grăiţi adevărul fiecare cu aproapele său, căci unul altuia ne 
suntem mădulare. 

26 Mâniaţi-vă, dar nu păcătuiți8; peste mânia voastră să nu apună soarele, 

27 nici să-i daţi diavolului prilej. 

28 Cine-a furat să nu mai fure, ci mai degrabă să se ostenească lucrând cinstit cu mâinile sale, ca să 
aibă să dea celui ce are nevoie. 

29 Nici un cuvânt rău să nu iasă din gura voastră, ci numai cel care este bun spre zidirea cea de 
trebuință, pentru ca el să dea har celor ce-l aud. 

7 Literal: Nu aşa L-aţi învăţat pe Hristos. Sintagmă neobişnuită chiar în greaca veche, ea e cu atât 
mai derutantă în limba română, în care acelaşi verb are două direcții: a învăţa (pe altul), a învăţa 
(ceva, de la altul). Textul de față merge pe această a doua direcţie, ca şi cum ai spune: Pe Platon l- 
am învăţat din scoarţă-n scoarță. 

8 Textual: Mâniaţi-vă şi nu păcătuiți. Citat ad literam din Ps 4, 5, în versiunea Septuagintei. Prin 
concesie, mânia e firească; păcatul constă în prelungirea şi amplificarea ei (vezi continuarea şi 


versetul următor). 

30 Să nu întristați Duhul cel Sfânt al lui Dumnezeu, întru Care ați fost pecetluiți pentru ziua 
răscumpărării. 

31 Să piară de la voi toată amărăciunea şi întărâtarea şi mânia şi strigarea şi blasfemia împreună cu 
toată răutatea. 

32 Ci fiți buni între voi, milostivi, iertându-vă unul altuia, aşa cum şi Dumnezeu v-a iertat vouă 
întru Hristos. 

5 

Dreptar pentru viaţa cea nouă (continuare). Umblaţi ca fii ai luminii! Datoriile soţilor şi soțiilor. 

1 Fiţi dar următori] lui Dumnezeu, ca nişte copii iubiţi, 

2 şi umblaţi întru iubire aşa cum şi Hristos ne-a iubit pe noi, şi pentru noi i s-a dat pe Sine lui 
Dumnezeu prinos şi jertfă întru miros cu bună mireasmă. 

3 Iar de desfrâu şi de orice necurăţie şi de lăcomie nici să se pomenească între voi, aşa cum se 
cuvine sfinților; 

4 nici de vorbe neruşinate, nebuneşti sau glumeţe, care nu se cuvin; ci mai degrabă, de mulţumire. 

5 Căci pe aceasta s-o ştiţi voi bine, că nici desfrânat sau necurat sau lacom care este un închinător la 
idoli nu are moştenire în împărăția lui Hristos şi a lui Dumnezeu. 

6 Nimeni să nu vă amăgească cu vorbe deşarte, că din pricina acestora vine mânia lui Dumnezeu 
peste fiii neascultării. 

7 Aşadar, nu vă faceţi părtaşi cu ei. 

1 Imitatori (ai lui Hristos-Dumnezeu); vezi versetul următor. 

1993 

8 Altădată eraţi întuneric, dar acum lumină sunteţi întru Domnul; ca fii ai luminii să umblaţi 

9 pentru că roada luminii este în orice bunătate, dreptate şi adevăr -, 

10 osebind2 ce este bine plăcut Domnului. 

11 Şi nu fiţi părtaşi la faptele cele neroditoare ale întunericului, ci mai degrabă osândiţi-le fățiş3; 

12 căci pe cele ce le fac ei întru ascuns, ruşine este chiar a le spune. 

13 Dar toate cele osândite făţiş sunt vădite de lumină, 

14 căci tot ceea ce-i vădit e lumină4. De aceea zice: Deşteaptă-te tu, cel ce dormi, scoală-te din 
morţi şi-asupra ta va lumina Hristos. 

15 Prin urmare, luaţi bine seama cum umblaţi: nu ca nişte neînţelepţi, ci precum cei înţelepţi, 

16 răscumpărând vremea5, căci zilele rele sunt. 

17 De aceea nu fiți fără minte, ci înţelegeţi care este voia Domnului. 

18 Să nu vă îmbătaţi de vin, în care este pierzanie, ci vă umpleţi de Duh, 

2= Punând la încercare prin spirit de discernământ (vezi Rm 2, 18 şi nota); aplicând criteriile 
evanghelice la imensa varietate a gândurilor şi faptelor omeneşti. 

3= denunţaţi-le; demascaţi-le. O traducere mai generoasă a lui elegho (a osândi; a blama; a reproşa; 
a reproba), spre a pune verbul în acord cu contextul. 

4 A închide ochii asupra faptelor reprobabile săvârşite într-ascuns, făcându-te că nu le vezi, e un 
lucru rău, ca şi cum te-ai solidariza cu ele. Osândirea lor publică aduce un dublu câştig: făptaşul se 
ruşinează, ceilalți iau exemplu şi totul devine lumină. 

5= Recuperând timpul pierdut (în păcate) prin maxima folosire a celui prezent (care poate fi scurt). 
19 vorbind între voi în psalmi şi-n laude şi-n cântări duhovniceşti, lăudând şi cântând în inimile 
voastre Domnului, 

20 întotdeauna pentru toate multumind lui Dumnezeu şi Tatăl în numele Domnului nostru lisus 
Hristos, 

21 supunându-vă unul altuia întru frica lui Hristos. 

22 Femeile să li se supună bărbaţilor lor precum Domnului; 

23 pentru că bărbatul îi este cap femeii, aşa cum şi Hristos îi este cap Bisericii, El, Mântuitorul 
trupului. 

24 Dar aşa cum Biserica I se supune lui Hristos, tot astfel şi femeile să le fie-ntru toate bărbaţilor 
lor. 

25 Bărbaţilor, iubiți pe femeile voastre aşa cum şi Hristos a iubit Biserica şi pe Sine s-a dat pentru 
ea 


26 ca s-o sfinţească, curăţind-o prin baie de apă întru cuvânt, 

27 ca s-o înfățişeze Sieşi Biserică slăvită, fără să aibă pată sau creţuri sau altceva de acest fel, ci să 
fie sfântă şi fără prihană. 

28 Aşa sunt datori bărbaţii să-şi iubească femeile, ca pe propriile lor trupuri. Cel ce-şi iubeşte 
femeia, pe sine se iubeşte. 

29 Că nimeni vreodată nu şi-a urât trupul; dimpotrivă, fiecare îl hrăneşte şi-l încălzeşte, precum şi 
Hristos Biserica; 

30 pentru că noi suntem mădulare ale trupului Său, din carnea Lui şi din oasele Lui. 

6 Taina Botezului, a cărei materie este apa, se consumă în interiorul cuvântului lui Dumnezeu, 
exprimat prin mărturisirea de credinţă şi prin formula sacramentală (vezi 1 Ptr 1, 23). 

1994 

31 Pentru aceea va lăsa omul pe tatăl său şi pe mama sa şi se va lipi de femeia sa şi cei doi vor fi un 
trup. 

32 Taina aceasta mare este; iar eu zic, în Hristos şi în Biserică”. 

33 Dar şi-n ceea ce vă priveşte, fiecare din voi să-şi iubească femeia ca pe sine însuşi, iar femeia 
spre bărbat să se-nfioare8. 

6 

Copii şi părinți. Robi şi stăpâni. Lupta împotriva răului. Salutări de încheiere. 

7 Pavel descoperă că în textul din Fc 2, 24 se ascunde taina legăturii organice dintre Hristos şi 
Biserica Sa, termen de analogie pentru Taina Nunții. 

8 În versiunile curente româneşti: „iar femeia să se teamă de bărbat”. Verbul „a se teme” îl traduce 
exact pe grecescul foveo, dar textul în sine, folosit şi în cult (Apostolul de la Cununie), provoacă 
reacţii inconfortabile în mentalitatea socială modernă, iar aceasta din pricină că nu e înţeles şi 
aplicat în interiorul analogiei Hristos-biserică, adică iubire-supunere. Ceva mai sus (v. 21) se 
vorbeşte de „frica lui (faţă de) Hristos”; Celui ce iubeşte îi răspundem nu numai cu iubire, dar şi cu 
teamă respectuoasă, ca Unuia care o inspiră şi o merită. Unii traducători protestanți (KJV, RSV, 
TOB) propun sintagma concesivă: „să respecte pe bărbat”, ceea ce însă e departe de sensul real, 
întrucât respectul față de cineva e un sentiment rece, distant, neangajant, lipsit de afectivitatea 
necesară într-o căsnicie. Mai nou, o seamă de filologi biblici (Morrish) au constatat că verbul foveo 
este folosit uneori în Sfânta Scriptură în locul lui frontizo = „a se îngrijora”, „a se îngriji” de cineva, 
„a fi preocupat” de o anume persoană, dar şi în locul lui sevomai = „a onora”, „a venera”, cu nuanţa 
că relaţia cu persoana venerată are un pronunţat caracter afectiv, atrăgător şi comuniant, într-un fel 
de uimire care înfioară, asemenea relației dintre om şi divinitate. Formularea de față aşază textul şi 
în concordanţă cu cel din Fc 3, 16: ceea ce în Legea Veche părea blestem, în cea Nouă devine 
binecuvântare. 

1 Copii, ascultați întru Domnul de părinții voştri, căci aşa este drept. 

2 Cinsteşte pe tatăl tău şi pe mama ta; aceasta este cea dintâi poruncă urmată de făgăduinţă: 

3 ca să-ţi fie ţie bine şi să trăieşti ani mulți pe pământ. 

4 Şi voi, părinților, nu-i întărâtaţi pe copiii voştri spre mânie; dimpotrivă, Creşteţi-i întru învăţătura 
şi certarea Domnului. 

5 Robilor, pe stăpânii voştri cei după trupl ascultaţi-i cu frică şi cu cutremur? întru curăţia inimii 
voastre, ca şi pe Hristos, 

6 nu cu slujire doar de ochii lumii, cu gândul de a plăcea oamenilor, ci ca nişte robi ai lui Hristos, 
din suflet făcând voia lui Dumnezeu, 

7 cu bunăvoință slujind ca şi Domnului, şi nu ca oamenilor, 

8 ştiind că de va face cineva ceva bun, bunul acela îl va primi de la Domnul fiecare, ori că e rob, ori 
că e liber. 

9 Şi voi, stăpânilor, faceţi tot aşa faţă de ei; lăsaţi deoparte ameninţarea, ştiind că Domnul lor şi al 
vostru este în ceruri şi că la El nu există părtinire. 

10 În sfârşit, fraţii mei, întăriţi-vă întru Domnul şi-ntru tăria puterii Lui. 

11 Îmbrăcaţi armura3 lui Dumnezeu, ca să puteţi sta împotriva uneltirilor diavolului. 

12 Căci lupta noastră nu este-mpotriva cărnii şi a sângelui4, ci-mpotriva Începătoriilor, împotriva 
Stăpânilor, împotriva 

1= Stăpânii pământeşti. 


2 Expresie preluată din Vechiul Testament, referitoare la respectul datorat lui Dumnezeu şi celor 
sfinte (vezi 1 Co 2, 3 şi nota). 

3= Totalitatea armelor ofensive şi defensive. 

4 Adevărata luptă dintre bine şi rău nu se consumă în planul materiei contingente; pasiunile ei sunt 
determinate de forţe spirituale. Întregul verset fundamentează ceea ce literatura patristică va numi 
„războiul nevăzut”. 

1995 

Stăpânitorilor acestei lumi de-ntuneric, împotriva duhurilor răutăţii 5 care sunt în stihiile cereşti6. 

13 Pentru aceea luaţi armura lui Dumnezeu: pentru ca-n ziua cea rea să fiţi în stare să ţineţi piept; şi 
după ce veţi isprăvi totul, să rămânețţi în picioare. 

14 Aşadar, staţi în picioare, avându-vă mijlocul încins cu adevărul şi îmbrăcaţi fiind în platoşa 
dreptăţii 

15 şi cu picioarele încălţate-n starea de a fi gata pregătiţi pentru Evanghelia păcii7; 

16 mai presus de toate luând pavăza credinţei, cu care veţi putea stinge toate săgețile înflăcărate8 
ale Celuirău. 

17 Luaţi şi coiful mântuirii şi sabia Duhului, care este cuvântul lui Dumnezeu, 

18 în toată vremea rugându-vă întru Duhul prin orice rugăciune şi cerere; şi-ntru aceasta privegheaţi 
cu toată stăruința, rugându-vă pentru toţi sfinţii 

19 şi pentru mine, ca oridecâteori voi deschide gura, să mi se dea cuvânt spre a face cu-ndrăznire 
cunoscută taina Evangheliei 

20 al cărei sol sunt eu în lanţuri -, 

5 Pentru forțele care I se împotrivesc lui Dumnezeu vezi notele de la Rm 8, 38 şi 1 Co 15, 24. 

6= Spațiul dintre pământ şi cer ca văzduh al puterilor diavoleşti (vezi şi nota de la 2, 2). 

7= Promptitudinea cu care să porniţi la propovăduirea Evangheliei păcii. 

8 Aluzie la săgețile sau lăncile incendiare, cu smocuri de smoală sau răşină aprinsă, pe care 
luptătorii romani le anihilau cu scuturile lor foarte mari. 

pentru ca despre ea să vorbesc deschis, aşa cum trebuie să vorbesc. 

21 Iar ca să ştiţi şi voi cum mă aflu şi ce fac, pe toate vi le va aduce la cunoştinţă Tihic, fratele iubit 
şi slujitor credincios întru Domnul. 

22 Pentru aceasta l-am trimis la voi, ca să aflaţi cum suntem şi să vă mângâie inimile. 

23 Pace fie-le fraţilor, şi iubire cu credinţă, de la Dumnezeu-Tatăl şi de la Domnul lisus Hristos. 

24 Harul fie cu toţi cei ce-n curăţie Îl iubesc pe Domnul nostru Iisus Hristos! 

1996 


Introducere la Epistola către Filipeni 

Filipi este vechiul oraş macedonean Krenides (Izvoare), care-şi primeşte noul nume de la regele 
Filip al II-lea, tatăl lui Alexandru cel Mare; acesta îl cucereşte în anul 358 î. H., îi schimbă numele 
şi face din el un bastion de apărare împotriva Traciei. Devenit teritoriu roman în 168 î. H., împreună 
cu întreaga Macedonie, oraşul e masiv populat de către Octavian August cu ostaşii şi ofiţerii 
demobilizaţi ai armatelor lui Antoniu, după ce acesta fusese înfrânt, împreună cu Cleopatra, în 
celebra bătălie de la Actium (31 î. H.). El este astfel o aşezare cosmopolită, în care vechile populaţii 
iliro-trace sunt amestecate cu multe alte neamuri, dar în care limba oficială este latina, în timp ce 
greaca îşi menţine privilegiul de limbă universală a culturii elenistice. 

Filipi este primul oraş european în care Pavel întemeiază o comunitate creştină (cu alte cuvinte, 
punctul prin care creştinismul pune piciorul în Europa). Aceasta se întâmplă în anul 50 sau 51, în 
timp ce marele Apostol îşi desfăşoară cea de a doua călătorie misionară, însoţit de Sila, Timotei şi 
Luca. Comunitatea Evreilor nu e nici prea mare, nici prea puternică, nici foarte influentă. Evreii nu 
au sinagogă şi se mulţumesc să-şi exercite cultul pe malul unui râu din afara oraşului. Printre ei se 
află şi Lidia, femeie întreprinzătoare şi bogată (face comerţ cu porfiră), care e cucerită de predica lui 
Pavel, se botează împreună cu toţi ai ei (copii, servitori şi sclavi) şi-şi pune casa la dispoziţia tinerei 
comunităţi creştine, ea oferind astfel nucleul uman şi liturgic al creştinismului european. 

Succesul misionar al lui Pavel e atât de rapid şi de puternic, încât stârneşte reacția Celui-Rău. 
Acesta, reiterând procedeul demonilor din vremea lui lisus (carel proclamau du mnezeirea spre a-L 
compromite în fața contemporanilor), îi face lui Pavel o reclamă zgomotoasă prin gura unei 


ghicitoare demonice (FA 16, 16-18) şi provoacă întâiul mare conflict dintre creştinism şi autoritatea 
romană, conflict care va lua forme acute de-a lungul a trei secole. Pavel părăseşte oraşul, dar îi lasă 
aci pe Luca şi pe Timotei, care-i continuă opera într-o Biserică despre care ştim sigur că, în afară de 
apostoli, era condusă de preoți (episcopi) şi diaconi. Ea este comunitatea căreia Pavel îi va păstra, 
de-a lungul anilor, un sentiment cu totul aparte, de prietenie, iubire şi duioşie, singura de la care el - 
cel atât de mândru în independenţa sa materială - acceptă daruri şi ajutoare, de două ori în Tesalonic 
şi o dată în Corint. 

Având structura unei suite de efuziuni sentimentale, dar îmbogăţită cu inserții de gândire dogmatică 
a autorului (cum este, de pildă, episodul din 2, 6-8 prin care se fundamentează teologia kenozei), 
Epistola poate fi schiţată astfel:(adresare, salutare, lucrarea harului) 

(1, 1-11). 

Corpul Epistolei. Ştiri despre Pavel; îndemnuri şi încurajări; ştiri despre Timotei şi Epafrodit; alte 
îndemnuri (1, 12 - 4, 1). 

Încheiere (recomandări, mulţumiri, salutări finale) 

(4, 2-23). 


Epistola către Filipeni 

1 

Salutare. Rugăciunea lui Pavel pentru Filipeni. „Pentru mine a trăi este Hristos.” 

1 Pavel şi Timotei, slujitori ai lui Hristos Iisus, tuturor sfinților întru Hristos Iisus care sunt în Filipi 
împreună cu episcopiil şi diaconii [lor]: 

2 Har vouă şi pace de la Dumnezeu, Tatăl nostru, şi de la Iisus Hristos! 

3 Mulţumesc Dumnezeului meu ori de câte ori îmi amintesc de voi. 

4 Întotdeauna în toate rugăciunile mele mă rog pentru voi toţi cu bucurie 

5 din pricina părtăşiei voastre la Evanghelie, din ziua cea dintâi până acum, 

6 încredinţat fiind eu de aceasta: cel care a început în voi lucrul cel bun îl va duce la capăt până în 
ziua lui Hristos lisus2, 

1 În cazul de faţă, cuvântul episcopi (de la episkopos = supraveghetor, protector) îi desemnează pe 
preoţii de vază (presbiterii hirotoniți în treapta preoţiei) care aveau menirea de a conduce 
comunitatea (vezi şi 1 Tim 3, 1); din rândul lor vor fi recrutaţi episcopii propriu-zişi, pe măsură ce 
apostolii vor simţi nevoia unor succesori direcți. Acesta este primul text care atestă limpede 
existenţa celor două trepte harice în Bisericaprimară: preoți şi diaconi. 

2= Ziua celei de A Doua Veniri, întru slavă, a Domnului (perspectivă constantă în scrierile lui 
Pavel). 

7 aşa cum drept este să gândesc eu despre voi toţi; pentru că pe voi toţi vă am la inimă, cei ce 
sunteți cu mine părtaşi ai harului, şi în lanţurile mele, şi în apărarea şi întărirea Evangheliei. 

8 Martor îmi este Dumnezeu că pe toţi vă doresc în dorul lui Hristos lisus. 

9 Şi aceasta mă rog: ca iubirea voastră încă mai mult şi mai mult să prisosească întru cunoştință3 şi- 
ntru toată priceperea4, 

10 să le osebiţi pe cele ce sunt mai bune, pentru ca să fiți voi curaţi şi nepoticniţi în ziua lui 
Hristos, 

11 plini de roada dreptăţii care vine prin lisus Hristos spre slava şi lauda lui Dumnezeu. 

12 Dar vreau să ştiţi, fraţilor, că cele petrecute cu mine6 s-au întors mai degrabă spre sporirea 
Evangheliei, 

13 că lanţurile mele pe care le port întru Hristos au ajuns cunoscute întregului pretoriu7 şi tuturor 
celorlalți; 

3 Înţelesul exact: facultatea de a recunoaşte ceva în ceva. 

4= Capacitatea de a vedea dincolo de aparenţe; clarviziune. 

5= Nepoticnit (în sensul exact): cel ce la capătul drumului nu prezintă răni sau semne ale unor 
căderi. 

6= Arestarea şi detenţia lui Pavel, ca şi procesul care-l aşteaptă. 

7= Garda pretoriană; garnizoana care asigura paza palatului imperial din Roma. într-o capitală de 
provincie (precum Cezareea sau Efesul), pretoriul era totalitatea curtenilor şi ofițerilor din suita sau 
palatul guvernatorului. Pavel obişnuia să întreţină conversații cu ostaşii care-l păzeau; prin aceştia el 


pătrundea, de fapt, până-n inima garnizoanei, în cercurile intime ale conducerii de stat. 

1997 

14 şi cei mai mulţi dintre fraţi, încredințare având în Domnul prin lanţurile mele, cu mult mai mult 
îndrăznesc să grăiască fără teamă cuvântul lui Dumnezeu. 

15 Unii, e drept, ÎI propovăduiesc pe Hristos prin invidie şi prin ceartă, dar alţii prin bunăvoință; 

16 unii o fac din iubire, ştiind că eu stau aici pentru apărarea Evangheliei; 

17 alţii însă din invidie 8 ÎL vestesc pe Hristos, nu cu gânduri curate, ci socotind să-mi sporească 
necazul în lanţurile mele. 

18 Dar ce-i cu asta? Nimic altceva decât că-n tot chipul, fie din făţărnicie, fie-ntru adevăr, Hristos 
Se propovăduieşte, şi-ntru aceasta mă bucur. Şi încă mă voi bucura, 

19 fiindcă ştiu că aceasta îmi va fi mie spre mântuire, prin rugăciunile voastre şi cu ajutorul Duhului 
lui lisus Hristos, 

20 potrivit cu aşteptarea mea stăruitoare şi cu nădejdea mea că-ntru nimic nu voi fi ruşinat, ci că- 
ntru toată îndrăznirea, acum ca-ntotdeauna, Hristos va fi preamărit în trupul meu, fie prin viaţă, fie 
prin moarte; 

21 căci pentru mine a trăi este Hristos, şi a muri este câştig. 

8 Mai precis: din spirit de partizanat. Aceşti predicatori nu profesează o învăţătură greşită, dar fac în 
jurul lui Pavel o agitaţie exagerată, inutilă şi dăunătoare, uneori chiar cu intenţia de a-i îngreuia 
situaţia. 

22 Dar dacă a trăi în trup înseamnă a-i da lucrării mele roadă, atunci nu ştiu ce voi alege. 

23 Sunt strâns din două părți: am dorinţa să mă despart de trup şi să fiu împreună cu Hristos, că e 
cu mult mai bine; 

24 dar să rămân în trup e mai de trebuinţă, de dragul vostru. 

25 Şi încredinţat fiind eu de aceasta, ştiu că voi rămâne şi că voi petrece cu voi cu toţi spre 
propăşirea voastră şi spre bucuria credinţei, 

26 pentru ca lauda voastră-ntru mine să prisosească-n Hristos lisus prin revenirea mea la voi. 

27 Numa să vă purtaţi în chip vrednic de Evanghelia lui Hristos, pentru ca, fie venind eu şi 
văzându-vă, fie nefiind de față, să aud despre voi că staţi cu tărie într-un singur duh, într-un singur 
suflet luptându-vă împreună pentru credinţa Evangheliei, 

28 fără ca-ntru ceva să vă înfricoşaţi de cei potrivnici, ceea ce pentru ei este un semn de pierzare, 
dar pentru voi, de mântuire; şi aceasta, de la Dumnezeu. 

29 Căci de dragul lui Hristos vi s-a dat vouă nu numai să credeţi în El, dar şi să pătimiţi pentru El, 
30 ducând aceeaşi luptă pe care-aţi văzut-o la mine şi-n care-acum auziţi că sunt. 

2 

Smerenia creştină şi smerenia lui Hristos. A străluci în lume ca nişte lumini. Timotei şi Epafrodit. 

9 Literal: să mă desfac (întru cele din care am fost alcătuit), metaforic: să mor. 

1998 

1 Aşadar, dacă e vreun îndemn în Hristos, dacă e vreo mângâiere a iubirii, dacă e vreo împărtăşire a 
Duhului, dacă e vreun dor şi vreo îndurare, 

2 împliniţi-mi bucuria de a gândi la fel, de a avea aceeaşi iubire, un singur suflet, aceeaşi cugetare. 

3 Nu faceţi nimic din duh de ceartă, nici din slavă deşartă, ci-ntru smerenie unul să-l socotească pe 
altul mai de cinste decât pe el însuşi. 

4 Nimeni să nu caute doar spre ale sale, ci fiecare şi spre ale altora. 

5 Aveţi în voi gândirea aceasta, care era şi în Hristos lisus:1 

6 Cel ce dintru-nceput fiind? în chipul3 lui Dumnezeu a socotit că a fi El întocmai cu Dumnezeu nu 
e o prădare4, 

7 dar S-a golit pe Sine5 luând chip de 

1 Versetele următoare (6-11) alcătuiesc un adevărat imn, de o mare densitate terminologică şi 
dogmatică. 

2 Verbul yparho e mult mai mult decât obişnuitul auxiliar (a fi); el e construit pe ideea de existenţă 
originară, substanțială şi perpetuă, ceea ce exclude ideea de temporalitate, inconsistenţă sau alterare. 
3 Pavel nu foloseşte cuvântul în sensul tehnic al filosofiei greceşti (imagine plastică, formă 
exterioară), ci în sensul de natură, fire, condiţie, esenţă; mai precis, chip care traduce esenţa. 

4 Faptul că Dumnezeu-Fiul este şi Se consideră pe Sine egal şi consubstanţial cu Tatăl nu înseamnă 


câtuşi de puţin că Tatăl a fost deposedat de propria Sa dumnezeire („Lumină din Lumină”). 

5 Verbul kenoo = a goli, a deşerta, a evacua, a pustii, a aneantiza, a reduce la nimic, implică 
substantivul kenosis = kenoză, cuvânt fundamental în limbajul ortodox al teologiei Întrupării. 
Kenoza nu afectează unirea ipostatică a Fiului cu Tatăl; ea exprimă doar faptul că, pe durata 
Întrupării Sale, Fiul renunţă la prerogativa de a-Şi manifesta în afară dumnezeiasca Sa slavă (cu 
excepţia momentului intim al schimbării la faţă), acceptând o „degradare” treptată (Dumnezeu-om- 
rob-răstignit), de bunăvoie supunându-Se Tatălui (în text, „pe Sine” e mai mult decât un pronume 
reflexiv; termenul sugerează voluntariatul). „A se goli pe Sine” (de slavă) pentru a Se smeri în 
chipul şi condiţia robului mai înseamnă că dumnezeiasca strălucire a Fiului nu este un veşmânt pe 
dinafară, care să poată fi îmbrăcat sau dezbrăcat la nevoie sau după voie, ci un dat interior al Fiinţei 
divine (vezi 2 Co 4, 6 şi nota). 

rob, devenind asemenea oamenilor şi la înfăţişare aflându-Se ca un om; 

8 s-a smerit pe Sine făcându-Se ascultător până la moarte şi încă moarte de cruce! 

9 Pentru aceea, şi Dumnezeu L-a preaînălţat şi I-a dăruit Lui nume care-i mai presus de orice nume, 

10 pentru ca-ntru numele lui lisus tot genunchiul să se plece, al celor cereşti, al celor pământeşti şi 
al celor dedesubt, 

11 şi să mărturisească toată limba că Domn este lisus Hristos, întru slava lui Dumnezeu-Tatăl. 

12 Drept aceea, iubiții mei, aşa cum întotdeauna m-aţi ascultat, nu numai ca atunci când eram de 
faţă, ci cu mult mai mult acum când sunt departe, cu frică şi cu cutremur lucraţi la mântuirea 
voastră; 

13 căci Dumnezeu este Cel ce-ntru voi le lucrează şi pe „a vrea” şi pe „a lucra”, pentru bunăvoirea 
Sa6. 

14 Pe toate să le faceți fără murmur şi fără socoteli7, 

15 ca să fiţi fără prihană şi curaţi, fii ai lui Dumnezeu, neîntinaţi în mijlocul unui neam sucit şi 
stricat, în care voi străluciți ca nişte luminători în lume, 

6= Pentru scopul în care Dumnezeu a binevoit asupră-ne. 

7 Înţelesul exact: fără calcule (asupra foloaselor pe care le-aţi trage din ceea ce faceţi). 

1999 

16 cuvântul vieţii cu tărie ţinându-l spre lauda mea în ziua lui Hristos, că nu în zadar am alergat şi 
nici în zadar m-am ostenit. 

17 Şi chiar Dac-ar fi ca sângele meu să curgă8 peste prinosul şi slujba credinţei voastre, mă bucur, 
şi-mpreună cu voi toți mă fericesc. 

18 Şi voi, de asemenea, bucuraţi-vă, şi-mpreună cu mine fericiţi-vă! 

19 Dar nădăjduiesc întru Domnul lisus că-n curând am să-l trimit la voi pe Timotei, pentru ca la 
rându-mi să prind şi eu curaj aflând veşti despre voi. 

20 Că-ntru părtăşia simțămintelor mele nu am pe nimeni altul care din inimă9 să se-ngrijească de 
treburile voastre, 

21 fiindcă toţi caută spre ale lor, nu spre ale lui lisus Hristos. 

22 Dar voi ştiţi cât e el de-ncercat, că-ntocmai ca un copil cu tatăl său i-a slujit Evangheliei 
împreună cu mine. 

23 Pe el deci nădăjduiesc să-l trimit de-ndată ce voi vedea ce va fi cu mine. 

24 Sunt însă încredinţat în Domnul că eu însumi voi veni în curând. 

25 Am socotit că-i de trebuinţă să vi-l trimit pe Epafrodit, fratele meu şi împreună-cu-mine-lucrător 
şi împreună-cu-mine-luptător10, dar şi 

8 Literal: chiar Dac-ar fi să mă ofer pe mine însumi ca pe o libaţie sacrificială (libaţie = vărsarea 
unui lichid apă, vin, lacrimi, sânge deasupra unei ofrande rituale; la noi, obiceiul de a vărsa puţin 
vin pe colivă sau pe pământ în amintirea morţilor). 

9= În mod firesc; cu sinceritate, fără interese personale. 

10 Literal: comiliton; camarad de arme. Misiunea creştină e deseori văzută de Pavel ca o 
permanentă campanie militară, din care-şi extrage şi limbajul (vezi în special Ef 6, 13-17). 

trimisul vostru şi slujitorul trebuinţelor mele, 

26 de vreme ce vă dorea pe toţi şi era neliniștit, fiindcă aţi auzit că a fost bolnav. 

27 şi-ntr-adevăr a fost bolnav aproape de moarte; dar Dumnezeu a avut milă de el şi nu numai de el, 
ci şi de mine, ca să nu am întristare peste-ntristare. 


28 Aşadar, mă grăbesc să vi-l trimit îndărătl 1, pentru ca voi, văzându-l, din nou să vă bucuraţi, iar 
eu să fiu mai puţin întristat. 

29 Primiţi-l dar întru Domnul cu toată bucuria; şi pe cei ca el întru cinstire să-i aveţi, 

30 fiindcă de dragul lucrării lui Hristos a fost el până aproape de moarte, punându-și viaţa în 
primejdie ca să-mplinească lipsa voastră în a mă sluji pe mine. 

3 

Adevărata dreptate. A-L urma pe Hristos. 

1 Încolo, frații mei, bucuraţi-vă-ntru Domnul! Ca să vă scriu aceleaşi lucruri, mie nu-mi este greu, 
iar vouă vă este întărire. 

2 Păziți-vă de câini! Păziți-vă de lucrătorii cei răi! Păziți-vă de-mprejurul tăierii2!, 

11 Textual: 1] -am trimis mai degrabă. Trecutul verbului devansează momentul sosirii în Filipi a lui 
Epafrodit, purtătorul epistolei. 

1 După unii comentatori, posibilă aluzie la o epistolă care nu s-a păstrat. 

2 Între acest termen (katatome) şi cel din versetul următor (peritome) e un sarcastic joc de cuvinte 
prin care Pavel asociază circumcizia iudaică (mai precis, pe cea a iudaizanților) cu automutilările 
corporale din ritualurile orgiastice păgâne (vezi şi Ga 5, 12 şi nota). 

2000 

3 pentru că noi suntem tăierea-mprejur, noi, cei ce-n duh Îi slujim lui Dumnezeu şi ne lăudăm întru 
Hristos lisus şi nu ne bizuim pe trup 3, 

4 deşi eu aş putea să mă bizui şi pe trup. Dacă vreun altul socoteşte că se poate bizui pe trup, eu cu 
atât mai mult: 

5 tăiat împrejur la opt zile; din neamul lui Israel; din seminţia lui Veniamin; evreu din Evrei; după 
lege, fariseu; 

6 după râvnă, prigonitor al Bisericii; după dreptatea cea din lege, fără prihană. 

7 Dar cele ce-mi erau mie câştig, pe acestea le-am socotit pentru Hristos pagubă. 

8 Mai mult însă, eu pe toate le socotesc pagubă faţă de nepreţuitul preţ al cunoaşterii lui Hristos 
lisus, Domnul meu, de dragul Căruia m-am lăsat păgubit de toate şi le socotesc drept gunoaie 
pentru ca să-L câştig pe Hristos 

9 şi să mă aflu întru EI, având nu propria mea îndreptăţire, cea din lege, ci pe aceea care este prin 
credinţa în Hristos, îndreptăţirea cea de la Dumnezeu, întemeiată pe credinţă, 

10 ca să-L cunosc pe El şi puterea învierii Lui şi părtăşia la patimile Lui; asemănându-mă cu 
moartea Lui, 

11 să pot ajunge cumva la învierea cea din morţi. 

12 Nu că am şi dobândit-o sau că de pe-acum am ajuns la desăvârşire; dar o urmăresc, că doar o voi 
dobândi, de 

3= Nu punem preţ pe circumcizie ca semn de apartenenţă la poporul lui Dumnezeu. 

vreme ce şi eu dobândit am fost de Hristos lisus. 

13 Fraţilor, eu încă nu socotesc s-o fi dobândit, dar una fac: uitând cele ce sunt în urma mea şi 
tinzând la cele dinainte, 

14 alerg la ţintă către răsplata chemării de sus a lui Dumnezeu întru Hristos lisus. 

15 Aşadar, câți suntem desăvârşiţi, pe aceasta s-o gândim; şi dacă gândiţi ceva în alt fel, Dumnezeu 
v-o va descoperi şi pe aceasta. 

16 Dar de acolo de unde am ajuns, să urmăm acelaşi dreptar, să gândim la fel. 

17 Fiţi laolaltă următorii4 mei, fraţilor, şi uitaţi-vă la aceia care se poartă aşa cum aveţi voi pildă de 
la noi. 

18 Fiindcă mulți despre care v-am vorbit adeseori, iar acum v-o spun chiar plângând se poartă ca 
duşmani ai crucii lui Hristos. 

19 Sfârşitul lor este pieirea; dumnezeul lor este pântecele; iar slava lor, întru ruşinea lor; ei pe cele 
pământeşti le cugetă. 

20 Căci pentru noi, cetatea noastră e de la-nceput în ceruri, de unde-L şi aşteptăm ca Mântuitor pe 
Domnul lisus Hristos, 

21 Care va schimba trupul nostru de smerenie spre a-l face după chipul trupului Său de slavă, 
potrivit cu lucrarea puterii Lui ca pe toate Sieşi să le supună. 

4 Şi aici, a urma = a imita. 


2001 

4 

Sfaturi şi îndemnuri. Pavel confirmă darul Fihpenilor. Urări şi salutări. 

1 Aşadar, fraţii mei iubiți şi mult doriți, bucuria mea şi cununa mea, aşa să staţi întru Domnul, 
iubiților! 

2 O rog mult pe Evodia şi mult o rog pe Sintihial să aibă aceleaşi gânduri întru Domnul; 

3 te rog de asemenea şi pe tine, adevăratule Sizig2, ajută-le şi tu, ca unora care laolaltă cu mine s-au 
luptat întru Evanghelie, aşa cum şi Clement şi ceilalți împreună-lucrători cu mine, ale căror nume 
sunt scrise în Cartea Vieţii. 

4 Bucuraţi-vă pururea întru Domnul!; şi iarăşi vă spun: Bucuraţi-vă! 

5 Tuturor oamenilor să le fie cunoscută blândeţea voastră. Domnul este aproape. 

6 De nimic nu vă-negrijoraţi, ci-ntru totul faceţi-l cunoscute lui Dumnezeu cererile voastre prin 
rugăciune şi rugă cu mulțumire3. 

7 Şi pacea lui Dumnezeu, care covârşeşte 

1 Două credincioase cu divergențe de păreri. 

2 Syzygos în greceşte înseamnă tovarăş de jug. Unii traducători îl redau ca atare (soţ, însoțitor, 
tovarăş, asociat, împreună-lucrător), în timp ce alţii îl tratează ca pe un nume propriu. Textul de față 
optează pentru cea de a doua soluţie, având în vedere şi faptul că Pavel face uneori jocuri de cuvinte 
pe nume proprii, cum este acela al lui Onisim (vezi Flm 10-11 şi nota). Adjectivul (adevărat, 
veritabil) om care-şi merită numele vine în sprijinul acestei opţiuni. 

3 Pentru ceea ce-l ceri lui Dumnezeu, să-l şi mulțumeşti chiar în clipa când te rogi, ca şi cum i-ar fi 
dat. Pentru legătura intimă şi simultană dintre cerere şi mulțumire, prin credinţă, vezi nota de la Mc 
11,24. 

toată mintea, să vă păzească inimile şi cugetele întru Hristos lisus. 

8 Încolo, fraţilor, câte sunt adevărate, câte sunt de cinste, câte sunt drepte, câte sunt curate, câte sunt 
vrednice de iubire, câte sunt cu nume bun, dacă-i virtute şi dacă-i de laudă, pe acestea să le gândiţi. 
9 Cele ce-aţi învăţat şi-aţi primit şi-aţi auzit şi-aţi văzut la mine, pe acestea să le faceţi, şi 
Dumnezeul păcii va fi cu voi. 

10 Mult m-am bucurat în Domnul că din nou a-nflorit purtarea voastră de grijă pentru mine aşa 
cum, de altfel, o şi aveaţi, numai că v-a lipsit prilejul. 

11 n-o spun fiindcă aş duce lipsă, căci eu m-am deprins să mă îndestulez cu ceea ce am. 

12 Ştiu şi să fiu smerit, ştiu şi să am de prisos, în orice şi-n toate m-am învăţat să fiu şi sătul, şi 
flămând, şi să am de prisos, şi să duc lipsă. 

13 Pe toate le pot întru Hristos, Cel ce mă întăreşte. 

14 Bine-aţi făcut însă c-aţi luat parte la necazul meu. 

15 Dar şi voi înşivă ştiţi, Filipenilor, că la începutul Evangheliei, când am plecat eu din Macedonia, 
în afară de voi singuri nici o Biserică nu s-a făcut părtaşă cu mine prin dare şi primire de daruri pe 
seama mea. 

16 Că şi-n Tesalonic, o dată ba de două ori mi-aţi trimis ceea ce-mi era de trebuinţă. 

17 Nu că eu caut darul, dar caut câştigul care prisoseşte pe seama voastră. 

18 Am de toate şi am şi de prisos; m-am îndestulat primind de la Epafrodit cele ce mi-aţi trimis, 
miros cu bună 

2002 

mireasmă, jertfă primită, bine-plăcută lui Dumnezeu. 

19 Iar Dumnezeul meu să-mplinească toate trebuinţele voastre după bogăţia Sa, cu slavă, întru 
Hristos lisus. 

20 Iar lui Dumnezeu şi Tatăl nostru, slavă în vecii vecilor! Amin. 

21 Îmbrăţişaţi-l pe fiecare dintre sfinţii întru Hristos Iisus. Pe voi vă îmbrăţişează fraţii care sunt 
împreună cu mine. 

22 Vă îmbrăţişează toţi sfinţii, mai ales cei din casa cezarului4. 

23 Harul Domnului lisus Hristos să fie cu duhul vostru! Amin. 

4 E vorba, desigur, de funcționarii, sclavii şi liberții din serviciul curții imperiale, convertiți la 
creştinism. 

2003 


Introducere la epistola către Coloseni 

Nu puţini sunt cei ce cred că locuitorii din Colose au fost încreştinaţi nu de Pavel, ci de ucenicul 
acestuia, Epafras. Cu alte cuvinte, Apostolul neamurilor nu a trecut niciodată prin Colose, ci l-a 
ocolit pe şoseaua directă ce lega Antiohia Pisidiei de coasta Mării Egee, dar că în timpul 
îndelungatei sale şederi în Efes (53-56) i-a încredinţat lui Epafras misiunea de a-i evangheliza pe 
locuitorii celor trei oraşe învecinate. 

Alţi teologi însă (printre care şi cei din şcoala biblică românească) au găsit argumente în favoarea 
prezenţei lui Pavel în Colose şi a faptului că şi Biserica de aci este fructul propovăduirii sale. 
Aşadar, singura comunitate creştină căreia Pavel i se adresează printr-o epistolă, dar care nu a fost 
întemeiată de el, este şi rămâne Roma. 

Oricum, e sigur că în timp ce Pavel se află în prima sa captivitate romană (61-63), el primeşte vizita 
lui Epafras, ucenic al său care, după toate probabilitățile, îi continuase opera misionară în Colose, 
puternic sprijinit şi de Filimon, a cărui casă de om înstărit fusese pusă la dispoziţia tinerei 
comunităţi creştine. Ucenicul îl pune la curent cu faptul că Bisericile din Colose, Laodiceea şi 
lerapole sunt tulburate de unele erezii iudeo-gnostice care căutau să semene confuzie printre 
proaspeţii convertiți, acreditând ideea că între Dumnezeu şi lume există o întreagă ierarhie de fiinţe 
intermediare (eoni) şi că Iisus Hristos nu este altceva decât una din ele. Or, dacă lucrurile stau aşa, 
înseamnă că toată învăţătura despre unitatea lumii în lisus Hristos şi despre mântuirea ei prin El - şi 
numai prin El - se răstoarnă. E foarte probabil că Epafras îi cere Apostolului să intervină în scris, 
Tihic urmând să fie purtătorul mesajului. 

Aceasta este împrejurarea în care se naşte Epistola către Coloseni, una din cele patru ale captivităţii 
Sfântului Pavel, soră bună cu cea cunoscută ca adresată Efesenilor (dar care, aşa cum am văzut în 
Introducerea respectivă, fusese adresată Laodiceenilor). Deşi foarte asemănătoare între ele ca 
structură, conţinut şi stil, fiecare îşi păstrează o notă dominantă proprie: în timp ce Epistola către 
Efeseni pune accentul pe Biserică în ipostaza ei de trup al lui Hristos, Epistola către Coloseni se 
concentrează asupra lui lisus Hristos ca persoană şi asupra rolului Său cosmic. Ca atare, lisus 
Hristos este superior oricărei fiinţe, fie ea intermediară sau nu, fie ea în cer, pe pământ sau sub 
pământ, ca unul din Care toată făptura purcede, în Care se regăseşte şi-n Care îşi capătă mântuirea. 
Mântuirea nu se obţine prin practici formale, fie ele chiar ascetice şi atrăgătoare prin severitatea şi 
efectele exerciţiului, ci prin trăirea lăuntrică, singura autentică, cea care ne deschide calea spre 
unirea cu Hristos. 

Planul scrierii: 

Preambul (adresare, salutare, lucrarea harului) (1, 1-14). 

Taina lui Hristos; superioritatea absolută a lui Hristos în cer, pe pământ şi în Biserică, ca Fiu al lui 
Dumnezeu; vistieria lui Hristos se face cunoscută prin Pavel, chiar cu preţul suferințelor lui; feriți- 
vă de învățătorii mincinoşi şi de „filosofi”, care sunt nimeni pe lângă lisus Hristos; ascetismul 
exterior al acestora nu are nici un preţ pentru mântuirea creştinilor, care i-au murit lumii 

(1, 15 - 2,23). 

Partea morală. (recomandări, salutări finale) (4, 7-18). 


Epistola Sfântului Apostol Pavel către Coloseni 

1 

Salutare. Pavel Îi mulţumeşte lui Dumnezeu pentru Coloseni. Persoana şi lucrarea lui Hristos. 
Slujirea lui Pavel în Biserică. 

1 Pavel, apostol al lui Hristos Iisus, prin voia lui Dumnezeu, şi fratele Timotei, 

2 sfinților şi fraților credincioşi întru Hristos, care sunt în Colose: Har vouă şi pace de la Dumnezeu, 
Tatăl nostru, şi de la Domnul nostru Iisus Hristos! 

3 Mulţumim lui Dumnezeu, Tatăl Domnului nostru lisus Hristos, întotdeauna rugându-ne pentru 
voi; 

4 căci am auzit de credinţa voastră în Hristos lisus şi de iubirea pe care o aveţi către toţi sfinţii 

5 în virtutea nădejdii care vă este pregătită vouă în ceruri; pe ea mai dinainte aţi auzit-o în cuvântul 
adevărului Evangheliei 

6 care a ajuns la voi; aşa cum în toată lumea ea aduce roadă şi creşte, tot astfel şi la voi, din ziua-n 
care aţi auzit şi aţi cunoscut harul lui Dumnezeu întru adevăr, 


7 aşa cum aţi învăţat de la Epafrasl, 

1 Epafras, menţionat de asemenea în 4, 12 şi Flm 23, este continuatorul lui Pavel în întemeierea 
Bisericii din Colose. 

iubitul nostru împreună-slujitor, cel ce pentru voi este credincios slujitor al lui Hristos 

8 şi care ne-a adus la cunoştinţă iubirea voastră întru Duh?. 

9 lată de ce şi noi, din ziua în care am auzit-o, nu încetăm în a ne ruga pentru voi şi în a cere să vă 
umpleţi de cunoaşterea voii Sale întru toată înţelepciunea şi priceperea duhovnicească, 

10 umblând cu vrednicie înaintea Domnului, pentru ca-ntru toate să-l fiţi plăcuţi, aducând roadă în 
toată lucrarea cea bună şi sporind în cunoaşterea lui Dumnezeu, 

11 şi după puterea slavei Sale întărindu-vă cu toată puterea spre toată stăruința şi îndelunga-răbdare, 
12 cu bucurie multumind Tatălui, Celui ce v-a învrednicit să luaţi parte la moştenirea sfinţilor întru 
lumină, 

13 Cel ce ne-a scos de sub stăpânirea întunericului şi ne-a strămutat în împărăţia Fiului iubirii Sale, 
14 întru Care prin sângele Său avem răscumpărarea, iertarea păcatelor. 

2= Iubirea ce se naşte şi lucrează înlăuntrul Duhului Sfânt; inspirată de Sfântul Duh (ca virtute 
teologică vezi 1 Co 13,13). 

2004 

15 EI este chipul nevăzutului Dumnezeu, Întâi-Născut a toată zidirea3, 

16 pentru că-ntru El au fost zidite toate, cele din ceruri şi de pe pământ, cele văzute şi cele nevăzute, 
fie Tronuri, fie Domnii, fie Începătorii, fie Stăpânii4. Toate prin EI şi pentru EI s-au zidit 

17 şi El este mai înainte decât toate, şi toate-ntru El se ţin împreună. 

18 Şi El este Capul trupului, al Bisericii, El, Care este Începutul, Întâiul-născut din morţi, ca să fie 
El Cel dintâi întru toate. 

19 Căci în El a binevoit „Dumnezeu” să sălăşluiască toată plinătatea5 

20 şi prin El pe toate-ntru El să le împace6, fie cele de pe pământ, fie cele din ceruri, pace făcând 
prin El, prin sângele crucii Sale. 

21 Şi pe voi, cei ce oarecând în faptele voastre cele rele eraţi înstrăinaţi şi vrăjmaşi cu mintea, 

22 acum El prin moarte v-a împăcat în trupul Său de carne, pentru ca înaintea Lui să vă înfăţişeze 
sfinţi, fără prihană şi nevinovaţi, 

23 dacă într-adevăr rămâneţi întemeiaţi în credinţă, întăriţi şi neclintiți 

3= Fiul născut din Tatăl înaintea oricărei făpturi. Atributul Unul-Născut (monogenes) (In 1, 14, 18 
ş. a.) indică unicitatea Fiului în raport cu Sfânta Treime, ca singur născut din Tatăl, pe când acela de 
Întâi-Născut (prototokos) din textul de faţă indică anterioritatea naşterii Fiului în raport cu crearea 
lumii. Acest verset luminează, o dată mai mult, sensul exact al textului din Lc 2, 7: aşa cum aici 
Fiul nu este „cap de serie” al făpturilor, nici acolo Iisus, Fiul Mariei, nu este „cap de serie” al unor 
„frați” mai mici. 

4 Privitor la numele şi ierarhia puterilor cereşti, ca şi la intenţia textului paulin, vezi nota de la Ef 1, 
21. 

5 Pleroma: totalitatea a tot ce există. 

6 Paralelă soteriologică a finalului ontologic din versetul 16. 

de la nădejdea Evangheliei pe care-ați auzit-o, cea care a fost propovăduită la toată făptura de sub 
cer şi al cărei slujitor făcutu-m-am eu, Pavel. 

24 Acum mă bucur de suferințele mele pentru voi, şi-n trupul meu împlinesc lipsurile necazurilor 
lui Hristos pentru trupul Său, adică Biserica, 

25 al cărei slujitor am devenit în virtutea iconomiei lui Dumnezeu ce mi-a fost dată pentru voi, 
aceea de a plini7 cuvântul lui Dumnezeu, 

26 taina cea din veci ascunsă şi din generații, dar acum descoperită sfinților Săi; 

27 lor a vrut Dumnezeu să le arate care este bogăția slavei acestei taine între neamuri, adică Hristos 
Cel dintru voi, nădejdea slavei! 

28 Pe El ÎI vestim noi, pe tot omul sfătuindu-l şi pe tot omul învăţându-l întru toată înțelepciunea, 
pentru ca pe tot omul să-l înfăţişăm desăvârşit întru Hristos Iisus. 

29 Spre aceasta mă şi ostenesc, luptându-mă potrivit lucrării Lui, care-n mine se săvârşeşte cu 
putere. 

Slujirea lui Pavel în Biserică (continuare). Plinătatea vieţii întru Hristos. Viaţa cea nouă întru 
Hristos. 

1 Căci vreau să ştiţi cât de mare e lupta mea pentru voi şi pentru cei din Laodiceeal şi pentru toţi 
câţi nu mi-au văzut faţa trupească, 

7 A plini: a traduce în fapt; a converti virtualul în real. 

1 Oraş în Asia Mică, nu departe de Colose. 

2005 

2 pentru ca inimile lor să se mângâie; fiind ei în iubire, să aibă toată bogăția deplinei înţelegeri 
pentru cunoaşterea tainei lui Dumnezeu-Tatăl şi a lui Hristos, 

3 întru care sunt ascunse toate vistieriile înţelepciunii şi ale cunoaşterii. 

4 Vă spun aceasta pentru ca nimeni să nu vă înşele prin vorbe amăgitoare. 

5 Căci deşi sunt departe cu trupul, cu duhul însă sunt împreună cu voi, bucurându-mă să văd buna 
voastră rânduială şi tăria credinţei voastre în Hristos. 

6 Prin urmare, aşa cum L-aţi primit pe Hristos lisus Domnul, aşa să umblaţi întru EI, 

7 înrădăcinaţi şi zidiţi fiind într-însul, întăriţi în credinţă aşa cum aţi învăţat-o şi prisosind în ea cu 
mulţumire. 

8 Luaţi aminte ca nu cumva cineva să facă din voi o pradă prin filosofie? şi prin deşarta înşelăciune 
din predania omenească, după stihiile lumii3 şi nu după Hristos. 

9 Căci întru El locuieşte trupeşte toată deplinătatea dumnezeirii, 

10 şi deplini sunteţi voi întru El, Cel ce este Cap a toată Domnia şi Stăpânia4. 

2 Pretinsa filosofie a celor ce încercau să facă din creştinism o „enoză”; nucleul se formase încă din 
vremea lui Pavel şi avea să se dezvolte, ca o ciupercă, în următoarele două secole. 

3 Pentru „stihiile lumii” vezi nota de la Ga 4, 3. 

4 Accent împotriva gnosticilor, al căror sistem „filosofic”, „rațional”, implica o seamă de „eoni”, 
fiinţe divine intermediare între Dumnezeu şi om („Domnii”, „Stăpânii” etc.), un fel de suflete ale 
astrelor, menite să facă din Iisus, în cel mai bun caz, un egal al lor (sub alte forme şi denumiri, 
erezia persistă şi-n zilele noastre). Ca şi în Epistola către Efeseni (1, 21-23), Pavel atestă că lisus 
Hristos este nu doar mai presus, ci şi altceva decât ele. 

11 Întru El aţi fost tăiaţi împrejur cu tăiere-mprejur nefăcută de mână, prin dezbrăcarea de trupul 
cărnii întru tăierea-mprejur a lui Hristos. 

12 Îngropaţi cu El prin botez, întru El aţi şi înviat prin credinţa în lucrarea lui Dumnezeu Care L-a 
înviat pe El din morţi. 

13 Iar pe voi, cei ce erați morţi în greşalele voastre şi în netăierea-mprejur a trupului vostru, v-a 
făcut vii împreună cu El, iertându-vă toate greşalele, 

14 ştergând zapisul ce era asupra noastră, potrivnic nouă prin opreliştile lui5, pe care ni l-a luat din 
cale pironindu-l pe cruce; 

15 prin ea biruit-a El Începătoriile şi Stăpâniile, dezbrăcându-le şi dându-le-n privelişte6. 

16 Aşadar, nimeni să nu vă judece pentru mâncare sau băutură sau cu privire la vreo sărbătoare sau 
lună nouă sau sâmbete; 

17 ele sunt o umbră a celor viitoare, dar trupul? e al lui Hristos. 

18 Nimeni să nu vă lipsească de răsplată prin „smerenie-de-bunăvoie”8 sau prin „slujire-de- 
îngeri”9, vârându-se el în cele ce n-a văzut şi-n zadar 

5= Actul contractual al Legii Vechi, înrobitor prin mulțimea restricțiilor şi interdicțiilor formale 
(vezi Ef 2, 5 şi nota; mai Jos, versetele 20-21). 

6 Imagine împrumutată din cortegiile triumfale ale împăraţilor care-şi dezbrăcau captivii şi-i 
expuneau astfel batjocurii publice. 

7 Trupul: realitatea; substanţa (în opoziţie cu umbra). 

8 Literal: smerenie voluntară; deliberată; pusă la cale; programată. 

9 Terminologie împrumutată din religiile misterice ale Frigiei, cărora le aparţineau, probabil, 
inovatorii din comunitatea Colosenilor, aceiaşi care pretindeau că au şi „viziuni” (vezi mai departe). 
2006 

semeţindu-se cu mintea lui cea trupească 

19 în loc să se ţină strâns de Capul din care întregul trup prin încheieturi şi legături hrănindu-se şi 
întocmindu-se creşte prin creşterea lui Dumnezeu 10. 


20 Aşadar, dacă împreună cu Hristos ați murit faţă de stihiile lumii, atunci de ce, ca şi cum încă aţi 
trăi în lume, vă supuneţi unor porunci ca: 

21 „nu lua!”, „nu gusta!”, „nu atinge!”, 

22 privind lucruri care toate pier prin folosire? acestea sunt rânduieli şi învățături omeneşti; 

23 ele au, într-adevăr, o înfăţişare de înţelepciune, cu a lor „religiozitate-în-sine”, cu a lor 
„smerenie-de-bunăvoie”, cu a lor „necruţare-a-trupului”, dar nu au nici un preţ, nici măcar pentru 
mulțumirea trupului] 1. 

3 

Viaţa cea nouă întru Hristos (continuare). Datorii sociale întru viaţa cea nouă. 

1 Aşadar, dacă aţi înviat împreună cu Hristos, pe cele de sus căutaţi-le, acolo 

10= Biserica, trupul lui Hristos; vezi şi Ef 1, 22-23; 4, 15-16. 

11 Ultima frază a acestui verset implică enorme dificultăţi de traducere, iar experţii secolului nostru 
încă n-au realizat un acord. În context: Falsul ascetism propovăduit de unii iudaizanţi nu are un 
suport doctrinar în Legea Veche şi, în consecinţă, e lipsit de valoare (ca orice morală fără 
fundament teoretic); mai mult, el contrazice însuşi dreptul trupului (cărnii) de a-şi împlini 
trebuinţele elementare, în interiorul acelei virtuţi pe care Pavel o recomandă constant: cumpătarea. 
unde este Hristos şezând de-a dreapta lui Dumnezeu; 

2 la cele de sus cugetaţi, nu la cele de pe pământ; 

3 căci voi aţi murit, iar viaţa voastră este împreună cu Hristos ascunsă-n Dumnezeu. 

4 Când Hristos, viaţa voastră, Se va arăta, atunci şi voi împreună cu El vă veţi arăta întru slavă. 

5 Prin urmare, ucideţi mădularele voastre cele pământeşti: desfrânarea, necurăția, patima, pofta cea 
rea şi lăcomia care este închinare la idoli -, 

6 din pricina cărora vine mânia lui Dumnezeu peste fiii neascultării, 

7 întru care şi voi aţi umblat odinioară, pe când trăiaţi în ele. 

8 Acum însă şi voi pe toate să le lepădaţi: mânia, întărâtarea, răutatea, blasfemia, cuvântul neruşinat 
din gura voastră. 

9 Nu vă minţiţi unul pe altul, de vreme ce v-aţi dezbrăcat de omul cel vechi laolaltă cu faptele lui, 
10 şi v-aţi îmbrăcat cu cel nou, care spre cunoaştere se reînnoieşte după chipul Celui ce l-a zidit. 

11 Acolol nu este elin şi iudeu, tăiere-mprejur şi netăiere-mprejur, barbar, scit2, rob, liber, ci 
Hristos, totul întru toţi. 

12 Aşadar, ca nişte sfinţi şi iubiţi aleşi ai lui Dumnezeu, îmbrăcaţi-vă cu simţăminte de-ndurare, de 
bunătate, de 

1 Acolo unde este Hristos (prin extrapolare din v. 1). 

2 Sciţi, locuitorii din nordul Mării Negre, cei mai îndepărtați dintre „barbari” (adică dintre toți cei 
ce nu vorbeau limba greacă vezi 1 Co 14, 11 şi nota). 

2007 

smerenie, de blândeţe, de-ndelungă-răbdare, 

13 îngăduindu-vă unii pe alţii şi iertând unul altuia dacă are cineva vreo plângere împotriva cuiva; 
aşa cum Hristos v-a iertat vouă, tot astfel şi voi. 

14 Mai presus de toate acestea, îmbrăcaţi-vă întru iubire, care este legătura desăvârşirii. 

15 şi-n inimile voastre să domnească pacea lui Hristos, întru care aţi fost chemaţi ca să fiți un singur 
trup; şi fiți mulţumitori. 

16 Cuvântul lui Hristos să locuiască întru voi cu bogăţie. Învăţaţi-vă şi povăţuiţi-vă între voi cu 
toată înţelepciunea. Cântaţi în inimile voastre lui Dumnezeu, mulţumindu-l în psalmi, în laude şi-n 
cântări duhovniceşti. 

17 Şi orice aţi face, cu cuvântul sau cu lucrul, pe toate să le faceţi în numele Domnului lisus, prin El 
mulțumindu-l lui Dumnezeu-Tatăl. 

18 Femeilor, fiți supuse bărbaţilor voştri, aşa cum se cuvine întru Domnul. 

19 Bărbaţilor, iubiţi pe femeile voastre şi nu fiţi amarnici faţă de ele. 

20 Copiilor, întru toate ascultaţi-i pe părinţii voştri, căci aceasta este bineplăcut Domnului. 

21 Părinților, nu-i întărâtaţi pe copiii voştri, ca să nu se deznădăjduiască. 

22 Robilor, întru toate ascultaţi-i pe stăpânii voştri cei după trup, nu cu slujire doar de ochii lumii, 
cu gândul de a plăcea oamenilor, ci întru curăția inimii, temându-vă de Domnul; 

23 orice aţi face, lucraţi din toată inima, ca pentru Domnul şi nu ca pentru oameni, 


24 ştiind că de la Domnul veţi primi răsplata moştenirii; slujiți-I Domnului Hristos; 

25 căci cel ce face nedreptate îşi va primi nedreptatea; şi părtinire nu poate fi. 

4 

Datorii sociale întru viaţa cea nouă (continuare). Salutări. Încheiere. 

1 Stăpânilor, daţi-le robilor voştri ce este drept şi potrivit, ştiind că şi voi aveţi Stăpân în ceruri]. 

2 Stăruiţi în rugăciune, priveghind în ea cu mulțumire, 

3 rugându-vă totodată şi pentru noi, ca Dumnezeu să-i deschidă cuvântului nostru o uşă spre a grăi 
taina lui Hristos pentru care sunt eu în lanţuri, 

4 ca s-o arăt aşa cum trebuie să grăiesc. 

5 Umblaţi cu înţelepciune faţă de cei ce sunt în afară 2, răscumpărând vremea3. 

6 Cuvântul vostru să fie-ntotdeauna plăcut, dres cu sare, ca să ştiţi cum trebuie să-i răspundeţi 
fiecăruia. 

7 Toate câte mă privesc pe mine vi le va face cunoscute Tihic, iubitul frate şi slujitor credincios şi 
împreună-ostenitor întru Domnul. 

8 Anume pentru aceasta l-am trimis, ca să ştiţi cum ne aflăm şi ca să vă mângâie inimile, 

1 În fapt, acest verset este finalul capitolului precedent. De aici, adresarea e generală. 

2= Cei ce sunt în afara comunităţii; necreştinii. 

3 Pentru „răscumpărarea vremii” vezi nota de la Ef 5, 16. În cazul de faţă, recuperarea timpului se 
poate face şi prin folosirea oricărui prilej de a răspândi Evanghelia printre păgâni. 

2008 

9 împreună cu Onisim, credinciosul şi iubitul frate, care este dintre voi4; ei vi le vor face cunoscute 
pe toate cele de aici. 

10 Vă îmbrățişează Aristarh5, cel întemnițat împreună cu mine; şi Marcu6, vărul lui Barnaba în 
privinţa căruia ați primit porunci; dacă vine la voi, primiţi-l; 

11 şi Isus cel numit lustus7. Aceştia sunt singurii dintre cei tăiați împrejur care au lucrat împreună 
cu mine pentru împărăţia lui Dumnezeu; ei mi-au fost încurajare. 

12 Vă îmbrăţişează Epafras8, care este dintre voi; rob al lui Iisus Hristos, el pururea se luptă pentru 
voi în rugăciunile sale9, ca să staţi desăvârşiţi şi-ntru totul să pliniţi voia lui Dumnezeu. 

13 Căci mărturisesc eu despre el că multă osteneală-şi ia pentru voi şi pentru cei din Laodiceea şi 
din lerapole 10. 

14 Vă îmbrățişează Lucal 1, doctorul cel iubit, precum şi Dimas 12. 

15 Îmbrăţişaţi pe fraţii din Laodiceea şi pe Nimfas şi Biserica din casa lui 13. 

4 Despre Onisim, originar din Colose, vezi mai pe larg în Epistola către Filimon. 

5 Aristarh îl însoţise pe Pavel în cea de a treia călătorie misionară şi apoi în drumul spre Roma. 

6 Marcu, autorul Evangheliei care-i poartă numele. 

7 Despre acest Isus-lustus nu avem ştiri şi din alte surse. 

8 Despre Epafras vezi nota de la 1, 7. 

9 Lupta prin rugăciune (vezi şi Rm 15, 30) e una din ideile-forță ale lui Pavel. 

10 Ierapole, oraş în apropiere de Colose. 

11 Luca, autorul Evangheliei a treia şi al Faptelor Apostolilor. 

12 Dimas, menţionat şi în Flm 24. Din 2 Tim 4, 10 ştim însă că, „în dragoste cu veacul de-acum”, l- 
a părăsit pe Pavel şi s-a dus la Tesalonic. 

13 Nimfas, a cărui casă probabil destul de largă devenise locaş de închinare al unei comunităţi 
creştine. 

16 Şi după ce scrisoarea aceasta se va citi la voi, faceţi în aşa fel ca ea să fie citită şi în Biserica 
Laodiceenilor; iar pe cea din Laodiceea14 s-o citiţi şi voi. 

17 Şi spuneţi-i lui Arhip15: la seama la slujba pe care ai primit-o întru Domnul, ca s-o împlineşti. 

18 Salutarea, cu mâna mea, a lui Pavel. Aduceţi-vă aminte de lanţurile mele. Harul fie cu voi! 
Amin. 

14 Majoritatea comentatorilor biblici cred că această scrisoare către creştinii din Laodiceea este una 
şi aceeaşi cu Epistola către Efeseni. 

15 Arhip, colaborator al lui Pavel; menţionat şi în Flm 2. 

Introducere la Epistola Întâi către Tesaloniceni 

Timotei se duce, se întoarce şi-l reîntâlneşte pe Pavel în Corint, unde acesta se strămutase între 
timp; îi aduce în general veşti bune, cărora însă li se adaugă o seamă de rezerve asupra moravurilor, 
precum şi problema care începuse să agite cel mai mult spiritele: dacă sfârşitul lumii este aproape şi 
Domnul încă nu a venit, atunci de ce creştinilor deja decedați li s-a răpit privilegiul şi bucuria de a 
participa la slava acestei veniri? Următoarea schiță de plan încearcă să redea conţinutul scrierii: 
Partea istorică şi apologetică. 

Partea dogmatică şi morală. 


Epistola întâi către Tesaloniceni 

1 

Salutare. Credinţa şi exemplul Tesalonicenilor. 

1 Pavel şi Silvan şi Timotei, Bisericii Tesalonicenilor întru Dumnezeu-Tatăl şi Domnul lisus 
Hristos: Har vouă şi pace de la Dumnezeu, Tatăl nostru, şi de la Domnul lisus Hristos! 

2 Întotdeauna Îi mulţumim lui Dumnezeu pentru voi toţi, pomenindu-vă în rugăciunile noastre, 

3 ne-ncetat aducându-ne aminte în faţa lui Dumnezeu şi Tatăl nostru de lucrarea credinţei voastre şi 
de osteneala iubirii voastre şi de stăruința nădejdii voastre în Domnul nostru Iisus Hristos, 1 

4 ştiind noi, fraţilor iubiţi de Dumnezeu, că El v-a ales, 

5 că Evanghelia noastră n-a fost la voi doar în cuvânt, ci şi-n putere? şi-n Duhul Sfânt3 şi-n multă 
deplinătate4, aşa 

1 Credinţa, iubirea şi nădejdea, cele trei virtuţi teologice definite în 1 Co 13, 13. 

2= Puterea minunilor săvârşite de Dumnezeu prin apostoli. 

3= Manifestările vizibile ale Duhului Sfânt, atât de frecvente în Biserica primară. 

4= Bogăția darurilor Sfântului Duh. Sintagma poate să semnifice şi plenitudinea predicii celor trei 
apostoli, a căror putere de convingere nu a cunoscut în Tesalonic piedicile şi împotrivirile din alte 
oraşe (precum, de pildă, în Efes). 

cum voi ştiţi bine felul în care de dragul vostru am fost între voi. 

6 Şi voi v-aţi făcut următorii noştri şi ai Domnului, întru mult necaz primind Cuvântul cu bucuria 
Duhului Sfânt, 

7 aşa că pildă v-aţi făcut tuturor credincioşilor din Macedonia şi din Ahaia. 

8 Că de la voi a răsunat cuvântul Domnului nu numai în Macedonia şi în Ahaia, ci-n tot locul a 
pătruns credinţa voastră în Dumnezeu; aşa că nu-i nevoie să mai spunem noi ceva, 

9 de vreme ce asupra noastră ei înşişi povestesc despre ce fel de primire am avut la voi şi cum v-aţi 
întors voi la Dumnezeu de la idoli, ca să-I slujiți Dumnezeului-Celui- Viu şi adevărat 

10 şi să-L aşteptaţi pe Fiul Său din ceruri5, pe Care El L-a înviat din morți, pe lisus Cel ce ne 
izbăveşte din mânia ce va să vină. 

2 

Predica lui Pavel în Tesalonic. Dorința lui Pavel de a vizita din nou Biserica Tesalonicului. 

5 Ideea: să vină din ceruri. 

1 Fiindcă voi înşivă, fraților, ştiţi că venirea noastră la voi n-a fost zadarnică; 

2 dimpotrivă, după ce mai întâi am pătimit şi am fost ocărâţi în Filipi, aşa cum o ştiţi, am îndrăznit 
întru Dumnezeul nostru să grăim către voi, în multă luptă, Evanghelia lui Dumnezeu. 

3 Pentru că îndemnul! nu venea din rătăcire, nici din necurăţie, nici din vicleşug, 

4 ci aşa cum am fost noi socotiți de Dumnezeu vrednici să ni se încredinţeze Evanghelia, aşa şi 
grăim, nu să plăcem oamenilor, ci lui Dumnezeu Care ne încearcă inimile. 

5 Căci niciodată n-am folosit cuvinte de linguşire, după cum ştiţi, nici vreo perdea? pentru pofta de 
câştig dumnezeu e martor -, 

6 nici n-am căutat slavă de la oameni nici de la voi, nici de la alţii -, deşi, ca apostoli ai lui Hristos, 
puteam să atârnăm greu3. 

copii, 

8 tot astfel noi, în fierbintele nostru dor, eram bucuroşi să vă dăm nu numai Evanghelia lui 
Dumnezeu, dar chiar şi sufletele noastre, fiindcă ne-aţi căzut 


1= Zelul de a predica Evanghelia. 

2= Pretext plauzibil. În versetele 3-6, Pavel respinge insinuările răuvoitorilor invidioşilor de care 
niciodată n-a dus lipsă. 

3= Vă puteam face să ne simţiţi greutatea. Înţelesul e dublu: oameni cu greutate (în sens moral) şi 
povară (în sens material); vezi mai departe versetul 9. 

4 Verbul original e mai puternic: a îngriji cu căldura ce izvorăşte din lumina soarelui; a învălui în 
căldura dragostei. Acest verset împreună cu cel următor reactualizează imaginea Păstorului celui 
bun în comparaţie cu cel plătit (In10, 11-13). 

cu drag. 

9 Voi vă aduceţi aminte, fraţilor, de munca şi de osteneala noastră: lucrând zi şi noapte, ca să nu-i 
fim povară cuiva dintre voi, aşa v-am propovăduit Evanghelia lui Dumnezeu. 

10 Voi sunteţi martori, şi Dumnezeu, cu câtă sfinţenie şi cu câtă dreptate şi cu câtă neprihănire ne- 
am purtat între voi, cei credincioşi. 

11 După cum ştiţi, ca un părinte pe copiii săi, pe fiecare din voi v-am îndemnat şi v-am încurajat şi 
v-am îndatorat 

12 să umblaţi în chip vrednic de Dumnezeu Care vă cheamă în împărăția Sa şi-n slava Sa. 

13 De aceea şi noi ne-ncetat Îi mulțumim lui Dumnezeu că voi, primind cuvântul lui Dumnezeu pe 
care l-aţi auzit de la noi, nu ca pe un cuvânt al oamenilor l-aţi primit, ci potrivit cu ceea ce este el 
într-adevăr, ca pe un cuvânt al lui Dumnezeu, care şi lucrează întru voi, cei ce credeți. 

14 Că voi, fraților, v-aţi făcut următori Bisericilor lui Dumnezeu care sunt în Iudeea întru Hristos 
lisus, fiindcă şi voi aţi îndurat de la cei de un neam cu voi aceleaşi „suferinţe” ca şi ele de la Iudei, 
15 cei ce şi pe Domnul Iisus L-au omorât precum pe profeţi, iar pe noi ne-au prigonit; şi neplăcuţi Îi 
sunt lui Dumnezeu şi potrivnici le sunt tuturor oamenilor, 

16 pentru că ne-mpiedică să le vorbim neamurilor ca ele să se mântuiască aşa ca ei întotdeauna să 
pună vârf păcatelor lor. Dar la urmă a ajuns peste ei mânia lui Dumnezeu. 

17 Iar noi, fraților, fiind pentru o vreme despărțiți de voi cu faţa, nu cu inima 

-, cu mare dor ne-am sârguit să vă vedem faţa. 

18 De aceea am vrut să venim la voi adică eu, Pavel, şi nu o dată -, dar ne-a împiedicat Satana. 

19 Căci care este nădejdea noastră, bucuria noastră, cununa laudei noastre dacă nu voi înaintea 
Domnului nostru lisus la venirea Sa? 

20 Da, voi sunteţi slava noastră şi bucuria! 

3 

Trimiterea lui Timotei. Rugăciunea pentru Tesaloniceni. 

1 Iată de ce, nemaiputând răbda, am socotit că e bine să rămânem singuri la Atena 

2 şi l-am trimis pe Timotei, fratele nostru şi împreună-lucrătorul lui Dumnezeu întru Evanghelia lui 
Hristos, ca să vă întărească şi să vă îndemne în credinţa voastră, 

3 pentru ca nimeni să nu se clatine în aceste necazuri. Fiindcă voi înşivă o ştiţi că pentru aceasta 
suntem rânduiţi; 1 

4 căci şi când eram la voi v-am spus-o mai dinainte că vom avea de suferit necazuri, aşa cum s-a şi 
întâmplat şi cum voi o ştiţi. 

5 Pentru aceea şi eu, nemaiputând răbda, am trimis ca să cunosc2 credinţa voastră, de teamă ca nu 
cumva ispititorul să vă fi ispitit şi osteneala noastră să fie zadarnică. 

1= Asta e partea ce ni s-a dat; pentru asta suntem făcuţi (a îndura necazuri). 

2= Să am noutăţi la zi despre... 

6 Acum însă ne-a venit de la voi Timotei şi ne-a dat veste bună despre credinţa şi iubirea voastră şi 
că-ntotdeauna aveţi o bună amintire despre noi, cu ardoare dorind să ne vedeţi, aşa cum şi noi pe 
Vol. 

7 lată de ce, fraţilor, în toată nevoia şi necazul nostru ne-am mângâiat asupră-vă prin credința 
voastră. 

8 Căci noi trăim3 acum dacă voi staţi neclintiţi întru Domnul. 

9 Şi ce mulţumire Îi putem noi da în schimb lui Dumnezeu pentru voi, pentru toată bucuria cu care 
ne bucurăm de voi înaintea Dumnezeului nostru, 

10 noaptea şi ziua cu prisosință rugându-ne să vă vedem faţa şi să-mplinim lipsurile credinţei 


voastre? 

11 Dar Însuşi Dumnezeu şi Tatăl nostru şi Domnul nostru lisus Hristos să ne îndrepte calea spre 
voi! 

12 Cât despre voi, facă-vă Domnul să sporiţi şi să prisosiţi în iubire unul pentru altul şi pentru toţi, 
aşa cum e şi a noastră pentru voi; 

13 să vă-ntărească inimile neprihănite întru sfinţenie înaintea lui Dumnezeu şi Tatăl nostru la 
venirea Domnului nostru lisus Hristos cu toți sfinții Săi! 

4 

Viaţa plăcută lui Dumnezeu. Venirea Domnului. 

1 În sfârşit, fraţilor, vă rugăm şi vă îndemnăm în Domnul lisus: precum aţi învăţat de la noi cum 
trebuie să vă purtaţi şi să-l plăceţi lui Dumnezeu în 

3 În sensul: simţim că trăim; trăim într-adevăr. 

care chip vă şi purtaţi -, aşa să sporiţi din ce în ce mai mult. 

2 Fiindcă ştiţi ce porunci v-am dat noi vouă prin Domnul lisus]. 

3 Căci voia lui Dumnezeu aceasta este, sfinţirea voastră: să vă feriți de desfrânare; 

4 fiecare din voi să ştie să-şi stăpânească trupul? în sfinţenie şi cinste, 

5 nu în patima poftei aşa cum fac neamurile care nu-L cunosc pe Dumnezeu 

6 în această privinţă nimeni să nu încalce dreptul fratelui său3 şi nici să-l păgubească, fiindcă 
Domnul este răzbunător pentru toate acestea, după cum mai înainte v-am şi spus şi v-am mărturisit. 
7 Căci Dumnezeu nu ne-a chemat la necurăţie, ci-ntru sfinţenie. 

8 Aşadar, cel ce se leapădă de acestea, nu de un om se leapădă, ci de Dumnezeu, Care vi L-a dat 
vouă pe Duhul Său cel Sfânt. 

9 Cât despre iubirea de fraţi, nu aveţi nevoie să vă scriu, pentru că voi înşivă sunteţi învăţaţi de 
Dumnezeu să vă iubiţi unii pe alţii, 

10 aşa cum o şi faceţi către toți frații din Macedonia. Dar vă îndemnăm, fraților, să prisosiţi din ce 
în ce mai mult 

11 şi, aşa cum v-am poruncit noi, să râvniţi a trăi în linişte, să vă vedeţi fiecare de treburile sale şi să 
lucraţi cu mâinile voastre, 

1 „Prin Domnul lisus” este o variantă stilistică a sintagmei „în Domnul lisus” din versetul 
precedent. Înţelesul: prin dumnezeiasca autoritate a Domnului isus. 

2 Literal: vasul (metaforă pentru trup ca receptacol al sufletului). 

3 Dreptul aproapelui de a păstra neîntinată de cineva castitatea mariajului. 

12 aşa încât să vă purtaţi cuviincios faţă de cei din afară şi să nu aveţi nevoie de nimeni. 

13 Dar, fraților, nu vrem ca voi să fiți în neştiinţă despre cei ce au adormit4, ca să nu vă întristaţi 
precum ceilalți5, care nu au nădejde. 

14 Pentru că de credem6 că lisus a murit şi a înviat, tot aşa pe cei adormiţi prin lisus îi va aduce 
Dumnezeu împreună cu E17. 

15 Căci pe aceasta v-o spunem noi prin cuvântul Domnului: că noi, cei vii, cei rămaşi până la 
venirea Domnului, nu le-o vom lua înainte celor adormiţi. 

16 Că la un semn poruncitor, la glasul arhanghelului şi-n trâmbiţa lui Dumnezeu, Însuşi Domnul Se 
va pogori din cer, şi cei morţi întru Hristos vor învia întâi; 

17 după aceea noi, cei vii, cei rămaşi, împreună cu ei vom fi răpiți în nori ca să-L întâmpinăm pe 
Domnul în văzduh; şi astfel pururea cu Domnul vom fi. 

18 Aşadar, cu aceste cuvinte mângâiaţi-vă unii pe alţii. 

5 

Venirea Domnului (continuare). Îndemnuri şi salutări. 

4 În credinţa generală că Parusia (venirea Domnului) e foarte aproape. Tesalonicenii se întrebau ce 
se va întâmpla cu cei ce au murit înainte de această venire. 

5= Păgânii, care credeau că odată cu moartea se termină totul. 

6 Acest condiţional nu introduce un dubiu, ci premisa a ceea ce urmează. Procedeu stilistic ( = de 
vreme ce credem). 

7= Cu lisus. 

1 Iar despre ani şi despre vremi, fraților, nu aveţi nevoie să vă scriem noi, 

2 căci voi înşivă ştiţi bine că precum un fur noaptea, aşa vine ziua Domnului. 

3 Atunci când vor zice: „Pace şi aşezare”1, atunci fără de veste va veni peste ei pieirea precum 
durerea celei ce are în pântece; şi scăpare nu vor avea. 

4 Voi însă, fraţilor, nu sunteţi în întuneric pentru ca ziua aceea să vă prindă ca un fur. 

5 Fiindcă voi sunteţi toţi fii ai luminii şi fii ai zilei; noi nu suntem ai nopţii, nici ai întunericului. 

6 Drept aceea, să nu dormim precum ceilalţi, ci să priveghem şi să fim treji asupră-ne2. 

7 Fiindcă cei ce dorm, noaptea dorm; şi cei ce se îmbată, noaptea se îmbată. 

8 Dar noi, cei ce suntem ai zilei, să fim treji asupră-ne, îmbrăcându-ne cu platoşa credinţei şi iubirii, 
şi drept coif având nădejdea mântuirii. 

9 Că Dumnezeu nu ne-a rânduit spre mânie, ci spre dobândirea mântuirii prin Domnul nostru lisus 
Hristos, 

10 Cel ce pentru noi a murit pentru ca noi ori de veghem, ori de dormim3 împreună cu El să 
vieţuim. 

11 De aceea, îndemnaţi-vă unul pe altul şi unul pe altul zidiţi-vă, aşa cum o şi faceţi. 

12 Dar vă rugăm, fraţilor, să-i aveţi în cinste pe cei ce se ostenesc între voi şi 

1 În sensul: Câtă pace avem şi câtă siguranță! 2= Să fim într-o stare de permanent autocontrol; 
sobri; înfrânaţi; prevăzători. 

3 Aici „a dormi” are sensul de „a fi adormit” (întru Domnul). Dar poate fi şi somnul natural în 
timpul căruia lucrează rugăciunea neîntreruptă (a minţii în inimă). 

sunt mai-marii voştri întru Domnul şi vă dojenesc4; 

13 şi pentru lucrarea lor să-i socotiți vrednici de prisoselnică iubire. Fiţi cu pace între voi. 

14 Şi vă îndemnăm, fraţilor, să-i dojeniţi pe cei fără de rânduială; îmbărbătaţi-i pe cei slabi de înger, 
sprijiniți pe cei neputincioşi, fiţi îndelungrăbdători faţă de toți. 

15 Vedeţi ca nu cumva cineva să-i răsplătească cuiva răul cu rău, ci-ntotdeauna să urmăriţi binele: 
şi unul către altul, şi fiecare către toți. 

16 Bucuraţi-vă-ntotdeauna, 

17 rugaţi-vă ne-ncetat, 

18 mulţumiţi întru toate; căci aceasta este voia lui Dumnezeu întru Hristos Iisus pentru voi. 

19 Duhul să nu-l stingeţi, 

20 profeţiileS să nu le dispreţuiţi. 

21 Supuneţi totul încercării6, păstraţi ce e bine, 

22 feriţi-vă de orice fel de rău. 

23 Şi Însuşi Dumnezeul păcii să vă sfinţească în chip desăvârşit; şi întregul vostru duh şi suflet şi 
trup? păzească-se 

4= Vă aduc aminte de ceea ce ați uitat. 

5 În Biserica primară, harisma profeţiei nu însemna în primul rând sau neapărat darul de a prezice 
viitorul, ci acela de a interpreta corect Scripturile, de a-i povăţui pe cei slabi, de a citi în sufletele 
oamenilor. Vezi şi nota de la FA 11, 27. 

6= Treceţi totul prin spiritul vostru de discernământ („dreapta socotinţă”, virtute capitală a părinților 
pustiei). 

7 Pentru aparenta trihotomie a fiinţei umane vezi nota de la Rm 1, 9. Duhul şi sufletul nu sunt două 
entități deosebite; în timp ce prin suflet se înţelege, în general, sediul afectelor, principiul vital, 
duhul este partea superioară, fină, a acestuia, capabilă de a se pune în contact cu Sfântul Duh şi de 
a-l deveni sălaş. 

fără prihană întru venirea Domnului nostru lisus Hristos. 

24 Credincios8 este Cel ce vă cheamă; El o va face. 

25 Fraţilor, rugaţi-vă pentru noi. 

26 Pe toţi fraţii îmbrăţişaţi-i cu sărutare sfântă9. 

27 Vă conjur întru Domnul: scrisoarea aceasta s-o citiţi tuturor fraţilor. 

28 Harul Domnului nostru lisus Hristos să fie cu voi! Amin. 

8= Devotat; fidel cuvântului dat; cel ce-şi ţine promisiunea. 

9 Sărutarea liturgică, practicată şi-n zilele noastre de preoţii altarului, precum şi de credincioşi în 


ziua Învierii, la Paşti. 
2015 


Introducere la Epistola a Doua către Tesaloniceni 

Întâia Epistolă către Tesaloniceni şi-a atins numai în parte scopul pentru care fusese scrisă. Creştinii 
din capitala Macedoniei sunt mângâiaţi şi întăriți de laudele Apostolului; ei sunt, de asemenea, 
încredinţaţi că morţii întru Hristos vor participa la slava venirii Acestuia, dar cu privire la venirea 
însăşi au rămas oarecum nedumeriţi. 

Dificultatea constă în aceea că prima generaţie de creştini, inclusiv Pavel, cred în iminenţa Parusiei. 
Faptul nu e cu totul nou; încă în vremea lui lisus existau unii care „credeau că împărăţia lui 
Dumnezeu se va arăta îndată“ (Lc 19, 11), ceea ce-L obligă pe Domnul să le spună parabola 
stăpânului care se va întoarce, într-adevăr, la ai săi, dar numai după o lungă călătorie. Sub influenţa 
agitatorilor apocalptici, creştinii din Tesalonic preiau mesajul apostolic la modul său brut, fără 
nuanţările de rigoare, nuanţări pe care Pavel le făcuse în cursul predicilor sale, dar pe care ei le 
dăduseră uitării. Este ceea ce face Apostolul acum, în cea de A Doua Epistolă; el confirmă spusele 
din prima, dar introduce precizările de trebuinţă: A Doua Venire a Domnului (Parusia) se va 
produce negreşit, dar numai după ce se vor consuma câteva semne premergătoare, evenimente 
majore precum o apostazie generală, apoi apariţia, lucrarea şi nimicirea lui Antihrist (,„,Omul- 
nelegiuirii“, „Fiul-pierzării“2, 3). Aşadar, activitatea obştească trebuie să reintre în normal, fiecare 
să muncească şi să-şi vadă de treburile sale, ceea ce însă nu înseamnă câtuşi de puţin slăbirea sau 
abandonarea credinţei în Parusie; dimpotrivă, nădejdea creştinilor nu poate fi despărțită de 
permanenta lor stare de veghe. 

Toate acestea explică de ce Pavel le trimite Tesalonicenilor această Epistolă, tot din Corint, la 
numai câteva luni după prima, adică în cursul anului 51, şi de ce această scrisoare nu mai are tonul 
patern şi tandru al celei precedente, ci unul autoritar, aproape sever, cu un vocabular mai controlat 
şi cu termeni care trimit la avertismente şi sancțiuni. 

A Doua Venire a Domnului. Ea nu are un caracter de iminenţă; va fi precedată de anumite semne; 
apariția şi nimicirea Celui-nelegiuit (2, 1-12). Partea morală.Felurite îndemnuri, mai ales asupra 
trebuinţei ca aşteptarea Venirii Domnului să fie scutită de exagerări (de ceea ce Osty numeşte 
„febra parusiacă“), ci să fie trăită moderat. Lucrări ale harului; apel la stăruinţă şi neclintire; urări, 
cereri şi rugăciuni; încredere în ajutorul lui Dumnezeu; legea de aur a muncii; sancţionarea celor 
neascultători (2, 133, 15). 


Epistola a doua către Tesaloniceni 

1 

Salutare. Judecata de la venirea lui Hristos. 

1 Pavel, Silvan şi Timotei către Biserica Tesalonicenilor întru Dumnezeu, Tatăl nostru, şi întru 
Domnul nostru lisus Hristos: 

2 Har vouă şi pace de la Dumnezeu, Tatăl nostru, şi de la Domnul lisus Hristos! 

3 Datori suntem ca-ntotdeauna să-I mulţumim lui Dumnezeu pentru voi, fraților, aşa cum se cuvine, 
fiindcă mult creşte credința voastră, iar iubirea fiecăruia dintre voi toți prisoseşte, a unuia față de 
altul, 

4 încât noi înşine ne lăudăm cu voi în Bisericile lui Dumnezeu pentru statornicia şi credința voastră 
în toate prigonirile şi necazurile pe care le-ndurați: 

5 dovadă a dreptei judecăţi a lui Dumnezeu, anume că vrednici sunteţi voi de împărăția lui 
Dumnezeu pentru care şi pătimiţi - 

6 de vreme ce drept este înaintea lui Dumnezeu ca El cu necaz să le răsplătească celor ce vă 
necăjesc, 

7 iar vouă, celor necăjiţi, cu odihnă, împreună cu noi, la arătarea din cer a Domnului lisus cu îngerii 
puterii Salel 

8 în foc învăpăiat?, răzbunare aducând asupra celor ce nu-L cunosc pe Dumnezeu3 şi asupra celor 
ce nu se supun4 Evangheliei Domnului nostru lisus. 

9 Ei vor primi ca pedeapsă veşnica pieire5 de la fața Domnului şi de la slava puterii Lui, 

10 când în ziua aceea va veni să Se preamărească întru sfinţii Săi şi cu uimire să fie privit de toţi cei 


ce au crezut, pentru că mărturia noastră către voi a fost crezută. 

11 Pentru aceasta ne şi rugăm întotdeauna pentru voi, ca Dumnezeul nostru să vă facă vrednici de 
chemarea Sa şi cu putere să-mplinească toată bunăvrerea voastră de a face binele şi toată lucrarea 
credinţei voastre, 

1 Îngerii ca expresie a puterii şi a majestăţii dumnezeieșşti. 

2 Nu e vorba de focul iadului, ci de înflăcărarea cosmică, grandioasă, ce constituie cadrul marilor 
revelații divine (vezi şi Iş 3, 2; Is 66, 15) şi care va însoţi A Doua Venire a Domnului. 

3= Asupra păgânilor. 

4= În primul rând asupra Iudeilor, dar şi asupra celor ce li se pune-n faţă Evanghelia, dar o refuză. 

5 „Veşnica pieire” nu înseamnă aneantizare, absorbţie în neființă, ci ne-ncetată prăbuşire de la faţa 
(prosopon însemnând şi persoana) lui lisus Hristos. 

12 ca numele Domnului nostru lisus să se preamărească-ntru voi şi voi întru El, după harul 
Dumnezeului nostru şi al Domnului lisus Hristos. 

2 

Venirea Domnului. Cei aleşi pentru mântuire. 

1 În ceea ce priveşte venirea Domnului nostru Iisus Hristos şi adunarea noastră împreună cu El, vă 
rugăm, fraților, 

2 ca nu degrab să vă pierdeţi cumpătulll şi nici să vă-nspăimântaţi, nici de vreun duh 2, nici de vreo 
vorbă, nici de vreo epistolă ca pornită de la noi3, cum că ziua Domnului a şi sosit. 

3 Să nu vă amăgească nimeni în nici un chip, căci ziua Domnului nu va sosi până ce mai întâi nu va 
veni lepădarea de credinţă şi nu se va arăta Omulnelegiuirii, Fiul-pierzării, 

4 Potrivnicul4, cel ce se înalță mai presus de tot ce se numeşte Dumnezeu sau e făcut pentru- 
nchinare, aşa ca să se 

1 Literal: să nu vă clătinaţi cu mintea. În limbajul lui Pavel (şi în context) „mintea” înseamnă 
puterea omului de a-şi folosi propria-i judecată, de a-şi menţine echilibrul interior (de a nu-şi vicia 
gândirea în funcţie de anumite zvonuri prăpăstioase). 

2 Adică de vreo persoană care pretinde că vorbeşte sub inspiraţia Duhului Sfânt. 

3 E limpede că printre Tesaloniceni erau puse în circulaţie false epistole ale lui Pavel, prin care 
agitatorii apocaliptici căutau să se folosească de autoritatea numelui său. E unul din motivele pentru 
care Apostolul îşi pune scrisul şi semnătura proprie la sfârşitul unor scrisori, ca semn de 
autenticitate (vezi 3, 17). 

4 Aceste trei apelative se referă la una şi aceeaşi persoană. După Sfântul loan Hrisostom, această 
persoană nu va fi Satana, ci un om care se va folosi din plin de puterile înşelătoare ale Satanei. 

aşeze el în templul lui Dumnezeu şi să se arate pe sine că este dumnezeu. 

5 Oare nu vă aduceţi aminte că vă spuneam aceste lucruri încă de când eram la voi? 

6 Şi acum voi ştiţi ce-l opreşte5, aşa ca el să se arate la vremea lui6. 

7 Pentru că taina fărădelegii e la lucru încă de pe acum; numai să fie scos din drum cel care o ţine 
pe loc, 

8 şi atunci se va arăta Cel-fără-de-lege, pe care Domnul lisus îl va ucide cu suflarea gurii Sale şi-l 
va nimici cu arătarea venirii Lui. 

9 Iar arătarea aceluia va fi prin lucrarea lui Satan, cu toată puterea şi cu tot felul de semne şi minuni 
mincinoase 

10 şi cu toată amăgirea nedreptăţii pentru cei ce pier din pricină că n-au primit iubirea adevărului? 
spre a se mântui. 

11 Şi de aceea le trimite Dumnezeu lucrare de amăgire, pentru ca ei să dea crezare minciunii 

12 şi să fie osândiţi toţi cei ce n-au dat crezare adevărului, ci s-au complăcut în nedreptate. 

13 Dar noi datori suntem ca-ntotdeauna să-l mulţumim lui Dumnezeu pentru voi, fraților iubiţi de 
Domnul, că dintru-nceput v-a ales Dumnezeu spre mântuire întru sfințirea duhului şi credința 
adevărului, 

14 la care v-a chemat prin Evanghelia 

5 O taină ştiută de Tesaloniceni, care o păstrau cu sfinţenie, dar care nouă şi comentatorilor biblici 
(inclusiv Fericitului Augustin) ne rămâne necunoscută. 

6 Şi nu înainte. 


7 „lubirea adevărului” poate însemna fie iubirea de adevăr (genitivul obiectiv), fie iubirea care 
izvorăşte din adevăr (genitivul subiectiv). Oricum, textul e superb. 

noastră, ca să dobândiţi voi slava Domnului nostru lisus Hristos. 

15 Astfel că, fraților, staţi neclintiţi şi ţineţi predaniile pe care le-aţi învăţat, fie prin cuvânt, fie prin 
epistola noastră8. 

16 Iar Însuşi Domnul nostru lisus Hristos şi Dumnezeu, Tatăl nostru, Care ne-a iubit pe noi şi prin 
harul Său ne-a dat veşnică mângâiere şi bună nădejde, 

17 să vă mângâie inimile9 şi să le întărească în tot lucrul şi cuvântul bun. 

3 

Rugaţi-vă pentru noi! Avertisment împotriva neorânduielii. Binecuvântare. 

1 În sfârşit, fraţilor, rugaţi-vă pentru noi, pentru ca cuvântul Domnului să-şi plinească alergareal şi 
să fie slăvit aşa cum e şi la voi 

2 şi să ne izbăvim de oamenii nesocotiţi şi răi; căci credinţa nu le e dată tuturor. 

3 Dar credincios? este Domnul, Cel ce vă va întări şi vă va păzi de Cel-Rău. 

4 Cât despre voi, încredinţaţi suntem în Domnul că pe cele ce vi le poruncim le faceţi şi le veți face. 
8 Despre tradiţia orală şi scrisă a Bisericii vezi nota de la 1 Co 11,2. 

9 Precum în 1 Ptr 3, 4, „inima” poate să semnifice omul lăuntric (în totalitatea gândurilor şi 
simţămintelor lui). 

1 Dimensiunea vizată de Pavel nu e cea geografică, spaţială, de „propagare” a Evangheliei, ci 
istorică, temporală, a unui drum ce trebuie parcurs cu repeziciune într-o singură direcție, aceea a 
eshatonului, la capătul căruia alergarea devine propria ei cunună „slăvită”. 

2 Credincios: cel ce-şiţine cuvântul dat. 

5 Iar Domnul să vă îndrepte inimile spre iubirea lui Dumnezeu şi spre răbdarea lui Hristos! 

6 Fraţilor, în numele Domnului nostru lisus Hristos vă poruncim să vă feriți de orice frate care 
umblă fără rânduială şi nu după predania pe care aţi primit-o de la noi. 

7 Că voi înşivă ştiţi cum trebuie să ne urmaţi; că noi n-am umblat fără rânduială între voi, 

8 nici n-am mâncat de la cineva pâine în dar, ci cu muncă şi cu osteneală am lucrat noaptea şi ziua, 
ca pe nimeni dintre voi să nu-l împovărăm: 

9 nu doar că n-aveam puterea3, ci pentru ca pe noi înşine să ne dăm vouă pildă, spre a ne urma. 

10 Că şi-n timp ce eram la voi vă porunceam: Dacă cineva nu vrea să lucreze, nici să nu mănânce4. 
11 Fiindcă auzim că pe la voi umblă unii fără rânduială, nu să facă treabă, ci să se afle-n treabăs. 

12 Unora ca aceştia le poruncim şi-i îndemnăm în Domnul lisus Hristos: să lucreze-n linişte şi să-şi 
mănânce propria lor pâine. 

13 Iar voi, fraţilor, nu vă descurajaţi în a face binele. 

14 Şi dacă cineva nu ascultă de ceea ce spunem noi prin această epistolă, pe acela să-l însemnaţi6 şi 
să nu aveţi de-a 

3 Autoritatea; dreptul de a pretinde întreţinerea în schimbul muncii de evanghelizare. 

4 Regula de aur a regimului muncii în creştinism. Porunca nu vizează neputinţa, incapacitatea, ci 
refuzul de a munci. 

5 Literal: nimic lucrând, ci-n toate amestecându-se. Formularea de faţă încearcă să redea jocul 
ironic de cuvinte al originalului. 

6 Nu în sensul de a-l înfiera, de a-i pune un stigmat pe frunte, ci de a-l ţine minte (a-l nota undeva, 
într-o evidenţă, dar în aşa fel încât el să fie conştient de aceasta). 

face cu el 7, ca să se ruşineze. 

15 Dar să nu-l socotiți ca vrăjmaş, ci povăţuiţi-l ca pe un frate. 

16 Iar Domnul păcii Însuşi să vă dea vouă pacea în toată vremea şi-n tot chipul. Domnul fie cu voi 
cu toți! 

17 Salutarea, cu mâna mea a lui Pavel. Acesta este semnul meu în orice scrisoare: aşa scriu8. 

18 Harul Domnului nostru lisus Hristos să fie cu voi cu toţi! Amin. 

7 Literal: să nu aveţi amestec. 

8 Vezi nota de la 2, 2. 

Introducere la epistolele pastorale 

Cele două Epistole către Timotei şi Epistola către Tit poartă numele de epistole pastorale, datorită 
faptului că ele se ocupă îndeosebi de calitățile şi îndatoririle păstorilor, adică ale celor aşezaţi de 
Sfinții Apostoli în fruntea comunităţilor creştine. Ele sunt scrise de Apostolul Pavel în ultima 
perioadă a vieţii, adică între anii 63 (sfârşitul primei captivități romane) şi 67 (anul probabil al 
morţii) şi alcătuiesc corpul cel mai omogen din întregul ansamblu al scrierilor sale. Ordinea lor 
cronologică este: 1 Timotei, Tit, 2 Timotei, şi în această ordine ar trebui, de fapt, citite. 

Nu puţini au fost criticii protestanți care le-au tăgăduit autenticitatea (total sau parţial), pornind de la 
observaţia că vocabularul, tonul şi problemele lor sunt deosebite față de celelalte scrieri pauline. 
Dar o analiză atentă şi obiectivă duce la concluzia contrarie, favorabilă autenticităţii. Apostolul le 
scrie în alte condiţii şi urmăreşte alte obiective, cu totul speciale; el e acum un om înaintat în vârstă, 
chiar „bătrân“, bolnav, întemnițat în condiţii grele (în cea de a doua captivitate el nu mai 
beneficiază de regimul custodia militaris sau custodia libera), uneori se simte părăsit şi însingurat, 
grija lui de acum este aceea de a-şi consolida opera misionară în resorturile ei organizatorice. Pe de 
altă parte, aşa cum s-a băgat de seamă, un geniu ca al lui Pavel nu se poate exprima decât printr-o 
imensă varietate de forme. 

După &mile Osty, împrejurările în care au fost scrise epistolele pastorale ar putea fi reconstituite 
astfel: 

După ieşirea din prima captivitate (63), Pavel merge pentru scurtă vreme în Spania, apoi în insula 
Creta, pe care o evanghelizează împreună cu Tit, după care se duce la Efes. Nu după mult timp trece 
în Macedonia, de unde scrie Întâia Epistolă către Timotei şi Epistola către Tit (în jurul anilor 64- 
65). Indiferent dacă-şi petrece sau nu iarna în Epir, aşa cum îşi propusese (Tit 3, 12), avem motive 
să credem că el mai vizitează o dată Bisericile din Corint, Milet şi Troa, după care îl regăsim închis 
pentru a doua oară la Roma (2 Tim 1, 16-17), de unde îi scrie lui Timotei cea de A Doua Epistolă, o 
scriere care, alcătuită înaintea morţii lui, poate fi considerată drept testamentul său spiritual. 

Două sunt principalele ţinte pe care le urmăreşte Pavel în cele trei epistole pastorale: 1) să combată 
începuturile unor erezii iudeo-gnostice care încercau să semene confuzie printre credincioşi; 2) să 
organizeze Bisericile. 

Câteva cuvinte despre destinatarii acestor epistole. 

Originar din localitatea Listra, în Licaonia, Timotei era fiul unui grec şi al unei evreice convertite la 
creştinism. De la mama şi bunica sa primeşte o educaţie religioasă în respectul pur al legii, dar nu 
împins până la circumcizie. Nu ştim exact când s-a produs convertirea lui Timotei; se presupune că 
în timpul primei călătorii misionare a lui Pavel. Sigur este însă că, cu prilejul celei de a doua, 
marele Apostol se informează asupră-i, îl alege dintre cei mulți şi-l recrutează pentru opera de 
evanghelizare. Deşi Pavel nu-i acordă circumciziei nici o valoare soteriologică, totuşi el îl taie- 
mprejur pe Timotei, ca născut din mamă evreică, cu scopul strategic de a-i uşura pătrunderea şi 
misiunea printre iudeii ultraconservatori. Din acest moment, Timotei devine cel mai devotat şi mai 
apropiat colaborator al lui Pavel, „fiul iubit“ al marelui Apostol, de care niciodată nu se desparte de 
bunăvoie. Activitatea lui se desfăşoară cu rodnicie pretutindeni, dar mai cu seamă în Efes şi în 
Macedonia, pentru ca în timpul primei captivități romane a lui Pavel să se afle împreună cu acesta, 
slujindu-i. În momentul în care Apostolul îi scrie cea de A Doua Epistolă, din cea de a doua 
captivitate, Timotei se află în Efes, unde fusese anume lăsat pentru a conduce Biserica din această 
mare metropolă. Istoricul Eusebiu de Cezareea ne informează că Timotei a fost primul episcop al 
Bisericii Efesului, iar Fotie consemnează tradiția după care iubitul ucenic al lui Pavel a murit de 
moarte martirică sub persecuția lui Domițian. 

Cât despre Tit, el era de origine păgână, ca fiu al unui grec, şi convertit la creştinism de către Pavel, 
dar fără să fie, precum Timotei, supus circumciziei. ÎL însoţeşte pe marele Apostol în a doua sa 
călătorie la Ierusalim şi îndeplineşte apoi misiuni speciale şi delicate în Corint. În anii 63-64 îl 
aflăm în Creta, unde Pavel îl lăsase să conducă Bisericile pe care el, Apostolul, le înființase după 
ieşirea sa din prima captivitate romană şi unde i se trimite Epistola de față. Ceva mai târziu, în 
timpul celei de a doua captivităţi a lui Pavel (66-67), Tit se află în Dalmația. 


Epistola Sfântului Apostol Pavel întâia către Timotei 


1 

Salutare. Avertisment împotriva falselor învățături. Mulţumiri pentru mila Domnului. 

1 Pavel, apostol al lui lisus Hristos după porunca lui Dumnezeu, Mântuitorul nostru, şi a lui lisus 
Hristos, nădejdea noastră, 

2 către Timotei, adevărat fiu în credință: Har, milă, pace de la Dumnezeu-Tatăl şi de la Hristos 
Iisus, Domnul nostru. 

3 Când am plecat în Macedonia te-am îndemnat să rămâi în Efes ca să le porunceşti unora să nu 
înveţe învățături străine, 

4 nici să ia aminte la basme şi la genealogii fără de sfârşit2, care aduc mai degrabă certuri3 decât 
iconomia4 lui Dumnezeu cea întru credinţă; 

1 Altele decât aceea pe care o propovăduieşte Pavel. 

2= Speculaţiile iudaizanţilor asupra unor încrengături genealogice ale patriarhilor şi ale altor 
personaje din Vechiul Testament, menite să complice lucrurile şi să-L aşeze pe lisus Hristos în 
umbră. 

3= Dispute; controverse; încrucişări de păreri şi cuvinte, de cele mai multe ori sterile. 

4= Planul lui Dumnezeu pentru mântuirea omului şi grija Sa ca acesta să se plinească. 

5 iar ținta poruncii „aceleia” este iubirea din inimă curată, din conştiinţă bună şi din credință 
nefăţarnică, 

6 de la care unii, îndepărtându-se, s-au abătut spre vorbărie deşartă; 

7 vrând ei să fie învăţători ai legii, nu înţeleg nici ceea ce spun, nici cele pe care le susţin cu atâta 
tărie. 

8 Noi însă ştim că legea-i bună dac-o foloseşti legal5; 

9 ştiind aceasta, că legea nu-i pentru cel drept, ci pentru cei fărădelege şi nesupuşi, pentru cei 
necredincioşi şi păcătoşi, pentru necuvioşi şi spurcaţi, pentru ucigaşii de tată şi ucigaşii de mamă, 
pentru asasini, 

10 pentru cei desfrânaţi, pentru sodomiţi, pentru vânzătorii de oameni, pentru cei mincinoşi, pentru 
cei ce jură strâmb şi pentru tot ceea ce se împotriveşte învăţăturii sănătoase 

11 după Evanghelia slavei fericitului Dumnezeu, care mi-a fost încredinţată mie. 

12 Mulţumesc Celui ce m-a întărit, lui Hristos lisus, Domnul nostru, că m-a socotit credincios6 prin 
aceea că m-a 

5 Literal: dacă cineva se foloseşte de ea potrivit legii; în conformitate cu ceea ce spune legea însăşi. 
6= Fidel; demn de încredere. 

pus să-l slujesc, 

13 pe mine, cel ce mai-nainte eram blasfemiator şi prigonitor şi batjocoritor. Dar am fost miluit, 
fiindcă-ntru necredinţă am făcut-o din neştiinţă”; 

14 şi harul Domnului nostru cu-mbelşugare a prisosit împreună cu credinţa şi cu iubirea cea întru 
Hristos lisus. 

15 Vrednic de crezare şi de toată primirea este cuvântul că lisus Hristos a venit în lume să-i 
mântuiască pe cei păcătoşi, dintre care cel dintâi sunt eu; 

16 dar pentru aceasta am fost eu miluit, ca mai întâi în mine să-Şi arate lisus Hristos toată îndelunga 
Sa răbdare, ca o pildă pentru cei ce vor crede în El spre viaţa veşnică. 

17 lar Împăratului veacurilor, nemuritorului, nevăzutului, unicului Dumnezeu, cinste şi slavă în 
vecii vecilor! Amin. 

18 Această poruncă îți încredinţez, fiule Timotei, potrivit profeților făcute mai-nainte asupră-ţi8, 
ca-ntru ele9 să te lupţi lupta cea bună, 

19 având credinţă şi conştiinţă bună. Pe aceasta „din urmă” lepădând-o unii, şi-au pierdut 
credinţa 10 ; 

20 între ei sunt Imencu şi Alexandru, 

7 Necredinţa nu prin refuzul de a crede, ci prin absenţa revelaţiei este izvor al ignoranței şi, ca 
urmare, circumstanţă atenuantă acordată de Dumnezeu celor ce, în interiorul ei, săvârşesc răul: „De 
nu le-aş fi spus, păcat n-ar avea” (In 15, 22). Pavel se referă la atitudinea şi faptele lui de dinainte de 
convertire. 

8 Din 4, 14 reiese că hirotonia lui Timotei fusese precedată sau însoțită de unele revelații profetice, 


receptate de Pavel. 

9= Inspirat de acele profeţii; graţie lor. 

10 Textual: şi-au văzut credinţa naufragiind; au făcut din credinţa lor o epavă. 

pe care i-am dat Sataneil 1 ca să se-nveţe să nu blasfemieze. 

2 

Învăţături despre credinţă. 

1 Aşadar, înainte de toate vă îndemn să faceţi cereri, rugăciuni, mijlociri, mulţumiri pentru toţi 
oamenii, 

2 pentru împărați şi pentru toţi cei ce sunt în înalte dregătorii, ca să petrecem viaţă paşnică şi 
liniştită, întru toată cuvioşia şi bunăcuviinţa; 

3 că acesta este lucru bun şi primit înaintea lui Dumnezeu, Mântuitorul nostru, 

4 Cel ce voieşte ca toţi oamenii să se mântuiască şi la cunoştinţa adevărului să vină. 

5 Căci unul este Dumnezeu, unul este şi Mijlocitorul între Dumnezeu şi oameni: Omul Hristos 
lisus, 

6 Cel ce s-a dat pe Sine preţ de răscumpărare pentru toţi mărturia, la vremea eil. 

7 Spre aceasta am fost eu pus propovăduitor şi apostol spun întru Hristos adevărul, nu mint -, 
învăţător neamurilor întru credinţă şi adevăr. 

8 Aşadar, vreau ca bărbaţii să se roage în tot locul, ridicând mâini sfinte, fără mânie şi fără şovăire. 
9 Tot aşa şi femeile, în îmbrăcăminte cuviincioasă, cu sfială şi cuminţenie să 

11 Formulă (încă incertă) de excludere din comunitate, pedeapsă care însă îi lăsa celui vinovat şansa 
unei reabilitări târzii; vezi | Co 5, 5. 

1 Mărturia (aici, în înţelesul: proba, dovada supremă) este însăşi jertfa lui Hristos, care a fost adusă 
la „plinirea vremii” (Ga 4, 4) adică la timpul rânduit de planul lui Dumnezeu pentru mântuirea 
omului. 

se împodobească: nu cu împletituri de păr şi cu aur sau cu mărgăritare sau cu vestminte scumpe, 

10 ci cu fapte bune, aşa cum li se cuvine unor femei care fac mărturie de evlavie. 

11 Femeia să asculte învăţătura-n linişte, cu toată supunerea. 

12 Eu nu-i îngădui femeii nici să înveţe pe altul, nici să aibă stăpânire asupra bărbatului, ci să stea-n 
linişte. 

13 Fiindcă Adam a fost zidit întâi, apoi Eva; 

14 şi Adam n-a fost amăgit; dar femeia, fiind amăgită, s-a făcut călcătoare de poruncă. 

15 Ea însă se va mântui prin naştere de copii, dacă cu simplitate? rămâne-n credinţă, în iubire şi-n 
sfinţenie. 

3 

Însuşirile episcopilor. Însuşirile diaconilor. Taina credinţei noastre. 

1 Vrednic de crezare este cuvântul: De pofteşte cineva episcopie, bun lucru doreşte. 

2 Trebuie însă ca episcopul să fie fără prihană, bărbat al unei singure femei2, veghetor asupră-şi, 
măsurat, cuviincios, primitor de străini, destoinic să-i înveţe pe alţii, 

2= Cu modestie; cu măsurată conştiinţă de sine. 

l Ca şi la 1, 15, sintagma trebuie înţeleasă: e sigur ceea ce s-a spus; sau: un lucru e cert. 

2 Celibatul episcopilor, recrutaţi dintre călugări, e o practică mai târzie a Bisericii, încă necunoscută 
în vremea lui Pavel; accentul cade pe monogamie şi pe căsătoria unică. 

3 nu beţiv, nu bătăuş, ci potolit, nu certăreţ, nu iubitor de argint, 

4 bine chivernisindu-şi casa lui, avându-şi copiii ascultători cu toată bunăcuviinţa 

5 că dacă cineva nu ştie să-şi rânduiască propria sa casă, cum va purta grijă de Biserica lui 
Dumnezeu”; 

6 să nu fie de curând botezat 3, ca nu cumva, orbit de trufie, să cadă în osânda diavolului. 

7 Dar trebuie să aibă mărturie bună de la cei din afară5, ca nu cumva să cadă în ocară şi-n cursa 
diavolului. 

8 Diaconii, de asemenea, să fie cuviincioşi6, nu vorbind în doi peri, nu dedaţi la vin mult, nu 
agonisitori de câştig ruşinos, 

9 păstrând taina credinţei în cuget curat. 

10 Dar şi aceştia să fie mai întâi puşi la încercare; apoi să fie făcuţi diaconi, dacă sunt fără prihană. 


11 Femeile, de asemenea, să fie veghetoare asupră-le, nu clevetitoare, cumpătate, credincioase întru 
toate. 

12 Diaconul” să fie bărbat al unei singure femei, să-şi chivernisească bine casa şi pe copiii săi. 

13 Fiindcă cei ce-şi fac bine slujba, rang bun îşi dobândesc şi mult curaj în credinţa cea întru 
Hristos isus. 

3 Literal: neofit; prea nou (fără suficientă vechime) în trebile bisericeşti. 

4= În aceeaşi osândă cu diavolul, a cărui cădere a fost pricinuită de păcatul său capital: trufia. 

5= De la necreştini. 

6= Demni; respectabili; serioşi. 

7 În original, substantivul e la plural; în româneşte e preferabil singularul generic (ca în versetul 2). 

14 Pe acestea ți le scriu nădăjduind să vin la tine cât de curând; 

15 dar dacă zăbovesc, să ştii cum trebuie să te porţi în casa lui Dumnezeu, care este Biserica 
Dumnezeului-Celui-viu, stâlp şi temelie a adevărului. 

16 şi-ntr-adevăr&, mare este taina credinţei celei bune: Fost-a El9 arătat în trup10, îndreptățit în 
Duhl 1, văzut de îngeri12, propovăduit între neamuri, crezut în lume, înălțat întru slavă. 

4 

Prezicerea lepădării de credinţă. Bunul slujitor al lui Iisus Hristos. 

1 Dar Duhul grăieşte lămurit că-n vremile cele de apoi unii se vor îndepărta de la credinţă, luând 
aminte la duhurile cele înşelătoare şi la învăţăturile demonilor 

2 prin făţărnicia unor mincinoşi însemnați cu fierul roşu în propriile lor cugetel. 

3 Aceştia opresc de la căsătorie şi de la unele bucate pe care Dumnezeu le-a făcut ca din ele să se 
împărtăşească cu mulţumire cei ce cred şi au cunoscut adevărul; 

4 fiindcă tot ce a făcut Dumnezeu este bun, şi nimic nu e de lepădat dacă se ia 

8 Cuvântul original e mai cuprinzător: adevăr omologat; acceptat şi mărturisit de toată lumea; 
evident; fără putinţă de contestare. Ceea ce urmează e un imn de o mare densitate şi frumuseţe, 
intrat şi în cântarea bisericească. 

9 lisus Hristos. 

10 La naştere. 

11 La botez. 

12 La înviere. 

1 Asemenea criminalilor şi sclavilor evadați, care purtau pe trup, spre identificare, un anume semn 
făcut cu fierul înroşit în foc. 

cu mulțumire: 

5 căci se sfințește prin cuvântul lui Dumnezeu şi prin rugăciune. 

6 Punându-le pe acestea înaintea fraţilor, vei fi bun slujitor al lui Hristos Iisus, hrănit cu cuvintele 
credinţei şi ale bunei învățături căreia i-ai urmat. 

7 Iar de basmele cele lumești şi băbeşti fereşte-te. Întrece-te zilnic2 în credinţa cea bună; 

8 căci zilnica-ntrecere trupească e-ntru puţin folositoare, dar credinţa cea bună e folositoare-ntru 
totul, având ea făgăduinţa vieţii de acum şi a celei viitoare3. 

9 Vrednic de crezare e cuvântul, şi de toată primirea; 

10 fiindcă spre aceasta ne şi ostenim şi suntem ocărâţi şi ne luptăm, că ne-am pus nădejdea-n 
Dumnezeul-Cel-Viu, Care este Mântuitor al tuturor oamenilor, mai ales al credincioşilor. 

11 Pe acestea porunceşte-le şi învaţă-le. 

12 Nimeni să nu-ţi dispreţuiască tinereţea; dimpotrivă, fă-te credincioşilor pildă în cuvânt, în 
purtare, în iubire, în duh, în credinţă, în curăție. 

13 Până ce voi veni eu, îndeletniceşte-te cu citirea, cu îndemnul, cu învăţarea4. 

14 Nu nesocoti harul care este întru tine5, care ţi s-a dat prin profeție cu 

2 Foarte exact: exersează-te; antrenează-te (asemenea unui gimnast care înregistrează progrese 
zilnice). 

3 Antrenamentul fizic e util numai pentru viaţa de acum, dar exercițiul spiritual e util pentru 
amândouă. 

4 Activităţile publice ale lui Timotei: a citi Scriptura cu voce tare şi a o explica; a-i îndemna pe 
credincioşi la fapta bună (desigur, preocupări curente, pe care Pavel doar i le aminteşte). 


5= Darul hirotoniei. 

6 Vezi nota de la 1, 18. 

punerea mâinilor preoţimii7. 

15 Pe acestea pune-le la inimă; de acestea ţine-te, pentru ca propăşirea ta să le fie vădită tuturor. 

16 Ia aminte la tine însuţi şi la învăţătura ta; stăruie în ele, căci făcând aceasta te vei mântui şi pe 
tine, şi pe cei ce te ascultă. 

5 

Datorii faţă de alţii. 

1 Pe cel bătrân să nu-l înfrunţi, ci să-l îndemni ca pe un părinte; pe cei mai tineri, ca pe fraţi; 

2 pe femeile bătrâne, ca pe mame; pe cele tinere, ca pe surori, în toată curăţia. 

3 Pe văduve cinsteşte-le, pe cele cu adevărat văduve. 

4 Iar dacă o văduvă are copii sau nepoți, ei să se înveţe mai întâi să-şi dovedească evlavia faţă de 
propria lor familiel şi să-şi răsplătească părinţii, fiindcă bun este lucrul acesta şi primit înaintea lui 
Dumnezeu. 

5 Cea cu adevărat văduvă şi rămasă singură şi-a pus nădejdea-n Dumnezeu şi stăruieşte-n cereri şi-n 
rugăciuni noaptea şi ziua; 

6 iar cea care trăieşte-n desfătări, deşi trăieşte, e moartă. 

7 Porunceşte-le şi aceasta, pentru ca ele 2 să fie la adăpost de orice învinuire. 

7 Termen generic pentru „colegiul preoţilor”, în care se includ şi episcopii menţionaţi la 3, 2 şi urm. 
Mai mult, din 2 Tim 1, 6 reiese că la hirotonia lui Timotei a participat însuşi Pavel. 

1 Literal: față de propria lor casă. În limbajul Noului Testament, „casă” înseamnă totalitatea 
membrilor familiei (vezi nota de la 1 Co 1, 16). 2 Ele: adevăratele văduve (cele care merită cinstire 
şi sprijin material). Pavel stabileşte criteriile vizibile pentru determinarea celor două categorii: felul 
lor de viaţă. 

8 Dacă însă cineva nu poartă grijă de ai săi, şi mai ales de cei din casa lui, acela s-a lepădat de 
credinţă şi e mai rău decât un necredincios. 

9 Pentru ca o văduvă să fie înscrisă ca atare, ea trebuie să aibă cel puţin şaizeci de ani, să fi fost 
femeia unui singur bărbat, 

10 să aibă mărturie pentru faptele ei frumoase: dacă a crescut copii, dacă i-a ospeţit pe cei străini, 
dacă a spălat picioarele sfinţilor, dacă i-a ajutat pe cei strâmtoraţi, dacă s-a dăruit pe sine întregii 
fapte bune. 

11 Dar pe văduvele tinere îndepărtează-le3; că atunci când dorinţele le abat de la Hristos, vor să se 
mărite 

12 şi osândă-şi iau asupră-le, pentru că şi-au călcat credinţa cea dintâi4; 

13 în acelaşi timp însă, leneşe fiind, se învaţă să umble din casă-n casă; şi nu numai că sunt leneşe, 
dar sunt şi guralive şi iscoditoare, vorbind ce nu trebuie. 

14 Aşadar, eu vreau ca văduvele tinere să se mărite, să aibă copii, să-şi vadă de casă şi să nu-i dea 
potrivnicului nici un prilej de ocară; 

15 că unele s-au şi abătut pe urmele Satanei. 

16 Dacă un credincios sau o credincioasă are „în îngrijire” văduve, să le stea într-ajutor, pentru ca 
Biserica să nu fie împovărată, ci să le ajute pe cele cu adevărat văduve. 

3 Adică: refuză înscrierea lor în evidenţa văduvelor din subsistenţa Bisericii. 

4= Făgăduinţa iniţială de a fi femeia unui singur bărbat. 

17 Preoţii care cârmuiesc bine să se învrednicească de îndoită cinste5, mai ales cei ce se ostenesc cu 
cuvântul şi cu învăţătura; 

18 că zice Scriptura: Să nu legi gura boului care treieră; şi: Vrednic este lucrătorul de plata sa. 

19 Pâră împotriva preotului să nu primeşti, fără numai de la doi sau trei martori. 

20 Pe cei ce păcătuiesc mustră-i de faţă cu toți, pentru ca şi ceilalți să aibă teamă. 

21 În faţa lui Dumnezeu şi a lui lisus Hristos şi a îngerilor celor aleşi6 te conjur ca pe acestea să le 
păzeşti fără gând precumpănit,7 nimic făcând cu părtinire. 

22 Nu-ţi pune degrabă mâinile peste nimeni, nici nu te face părtaş la păcatele altora. Păstrează-te 
curat. 


23 De acum nu bea numai apă, ci foloseşte puţin vin, din pricina stomacului tău şi a deselor tale 
slăbiciuni. 

24 Păcatele unor oameni sunt învederate, mergând înaintea lor la judecată; ale altora însă se ivesc 
după ea. 

25 Tot aşa şi faptele cele bune sunt învederate, iar cele ce sunt altfel nu pot fi ascunse. 

5 Originalul sugerează şi ideea de îndoită răsplată; remuneraţie dublă (vezi şi versetul următor). 

6 Îngerii aleşi, în opoziţie cu cei căzuţi; ei Îl vor însoţi pe Domnul la A Doua Sa Venire (cf. Mt 25, 
31). 

7= Fără prejudecată sau preconcepţie; fără ca balanţa judecății să se încline dinainte în favoarea 
cuiva. 

6 

Datorii faţă de alţii (continuare). Învățătura mincinoasă. Adevărata bogăţie. Lupta cea bună a 
credinţei. 

1 Cei ce se află subjug ca robi să-şi socotească pe stăpânii lor vrednici de toată cinstea, pentru ca 
numele lui Dumnezeu şi învăţătura să nu fie blasfemiate. 

2 lar cei ce au stăpâni credincioşi, să nu-i dispreţuiască pentru aceea că sunt frați; dimpotrivă, cu 
atât mai mult să-i slujească, tocmai fiindcă cei ce se bucură de slujirea lor sunt credincioşi şi iubiţi. 
Învață aceasta şi îndeamnă! 

3 Dacă cineva învaţă altă învăţătură şi nu se alipeşte de sănătoasele cuvinte ale Domnului nostru 
lisus Hristos şi de învăţătura care e după credinţa cea bună, 

4 acela este un orbit de trufie care nu ştie nimic, dar care are boala întrebărilor şi a certurilor de 
cuvinte, din care se nasc: invidie, ceartă, defăimări, bănuieli nedrepte, 

5 necurmate-ncrucişări de vorbe ale oamenilor stricaţi la minte şi lipsiţi de adevăr, care socotesc că 
evlavia este un mijloc de câştig. De unii ca aceştia îndepărtează-te! 

6 Evlavia e un mare câştig pentru cel ce se mulţumeşte cu ce are. 

7 Că noi n-am adus nimic în lume, după cum e vădit că nici nu putem să ducem ceva; 

8 dar dacă avem hrană şi îmbrăcăminte, vom fi mulţumiţi cu ele. 

9 Dar cei ce vor să se îmbogăţească, aceia cad în ispită şi în cursăl şi în 

1 Literal: în plasă (în năvodul propriei lor bogății). 

multe pofte nebuneşti şi vătămătoare, care-i cufundă pe oameni în ruină şi-n pierzare; 

10 fiindcă iubirea de argint este rădăcina tuturor relelor; pe care poftind-o unii cu înfocare, s-au 
rătăcit de la credinţă şi de multe dureri au fost străpunşi. 

11 Dar tu, omule al lui Dumnezeu, fugi de aceste lucruri şi urmăreşte dreptatea, evlavia, credinţa, 
iubirea, răbdarea, blândeţea. 

12 Luptă-te lupta cea bună a credinţei, cucereşte viaţa veşnică la care ai fost chemat şi pentru care 
mărturisirea cea bună ai mărturisit în faţa multor martori. 

13 Înaintea lui Dumnezeu, Cel ce pe toate le aduce la viaţă, şi înaintea lui Iisus Hristos, Cel ce-n 
faţa lui Ponţiu Pilat a mărturisit mărturisirea cea bună, îţi poruncesc: 

14 să păzeşti Porunca neîntinată, la adăpost de orice-nvinuire, până la arătarea Domnului nostru 
Iisus Hristos, 

15 pe care la vremea ei o va arăta fericitul şi unicul Stăpânitor, Împăratul împăraţilor şi Domnul 
domnilor, 

16 Cel ce singur are nemurire şi locuieşte întru lumină neapropiată 2, Cel pe Care nimeni dintre 
oameni nu L-a văzut şi nici nu poate să-L vadă; Lui fie-l cinstea şi stăpânirea veşnică! Amin. 

17 Celor bogaţi în veacul de acum3 porunceşte-le să nu se semeţească, nici 

2 Veche şi frumoasă expresie românească pentru „lumină inaccesibilă”; esenţa luminoasă a lui 
Dumnezeu, în care creatura nu poate pătrunde, ea însă putând fi beneficiara „energiilor divine” 
izvorâte din fiinţa lui Dumnezeu. 

3= În lumea aceasta (trecătoare). 

să-şi pună nădejdea în bogăția cea nestatornică, ci în Dumnezeul-Cel-Viu, Cel ce pe toate le dă din 
belşug spre desfătarea noastră; 

18 să facă binele, să se îmbogăţească-n fapte bune; să fie darnici, cu inimă largă, 

19 agonisindu-şi bună temelie-n veacul viitor, ca să dobândească viaţa-ntr-adevăr veşnică. 


20 O, Timotei, păzeşte vistieria ce ţi-a fost încredinţată4, îndepărtează-te de vorbirile deşarte şi 
lumeşti şi de împotrivirile ştiinţei mincinoase; 

21 pe aceasta mărturisind-o unii, s-au rătăcit de la credință. Harul fie cu tine! Amin. 

4 Depositum custodi; bun încredinţat spre păstrare. Tezaurul doctrinar. 

Epistola Sfântului Apostol Pavel a doua către Timotei 

1 

Salutare. Credincioşia față de Evanghelie. 

1 Pavel, apostol al lui Hristos Iisus, prin voia lui Dumnezeu după făgăduinţa vieții care este-n 
Hristos lisus, 

2 lui Timotei, iubitului fiul: Har, milă, pace de la Dumnezeu-Tatăl şi de la Hristos Iisus, Domnul 
nostru! 

3 Când zi şi noapte ne-ncetat te pomenesc în rugăciunile mele, Îi mulțumesc lui Dumnezeu pe Care 
din strămoşi? ÎI slujesc în conştiinţă curată. 

4 Aducându-mi aminte de lacrimile tale3, cu dor doresc să te văd ca să mă umplu de bucurie. 

5 Plin sunt şi de amintirea neprefăcutei credinţe care este-n tine, aceea care mai întâi s-a sălăşluit în 
bunica ta Loida şi-n maica ta Eunichi şi despre care sunt încredinţat că e şi-n tine4. 

6 E pricina pentru care te îndemn 

1 Timotei îi este lui Pavel „adevărat fiu în credinţă” (1 Tim 1, 2). 

2 Strămoşii lui Pavel erau credincioşi practicanți. 

3 Când Pavel l-a lăsat pe Timotei singur în Efes (vezi 1 Tim 1, 3). 

4 Admirabil exemplu de educaţie religioasă transmisă şi moştenită în sânul familiei. 

să reînsuflețeştiS harul lui Dumnezeu care este în tine prin punerea mâinilor mele6. 

7 Că Dumnezeu nu ne-a dat duh de temere, ci de putere şi de iubire şi de minte-nţeleaptă”. 

8 Aşadar, nu te ruşina de mărturisirea asupra Domnului nostru, nici de mine, înlănţuitul Săus, ci fii 
părtaş la suferinţă pentru Evanghelie, potrivit puterii lui Dumnezeu 

9 Care ne-a mântuit şi ne-a chemat cu chemare sfântă, nu după faptele noastre, ci potrivit planului 
Său şi harului dat nouă întru Hristos lisus mai înainte de timpurile veşnice?, 

10 dar care acum s-a vădit prin arătarea Mântuitorului nostru Hristos Iisus, Cel ce a nimicit moartea 
şi a adus la lumină viaţa şi nemurirea, prin 

5 Odată dăruit, harul lui Dumnezeu nu se stinge şi nu e retras, dar poate deveni o existenţă latentă, 
nelucrătoare, asemenea unui foc mocnit, prin nepăsarea sau lenea celui ce-l posedă. 

6 Vezi nota de la 1 Tim 4, 14. 

7= Stăpânire de sine; autocontrol; conştiinţa propriilor tale puteri. 

8 Dublă semnificaţie: înlănţuit din pricina (de dragul) Domnului; înlănţuitul (robul, prizonierul) 
Domnului. Din versetul 17 ştim că Pavel se afla în temniţă la Roma. 

9= Eternitatea în care taina lui Dumnezeu era ascunsă (vezi Rm 16, 25). 

Evanghelia 

11 pentru care am fost eu pus propovăduitor şi apostol şi învăţător al neamurilor. 

12 Pentru care pricină şi îndur aceste suferinţe; dar nu mă ruşinez, fiindcă ştiu în Cine mi-am pus 
credinţa; şi sunt încredinţat că puternic este El să păzească vistieria pe care mi-a încredințat- 
olOpână la Ziua aceea. 

13 Întipăreşte-ţi în minte cuvintele sănătoase pe care le-ai auzit de la mine, în credinţa şi-n iubirea 
cea întru Hristos lisus. 

14 Păzeşte vistieria cea bună ce ţi-a fost încredinţată prin Duhul Sfânt Care locuieşte-ntru noi. 

15 Tu ştii că toţi cei din Asia s-au lepădat de mine, între care Fighel şi Ermoghen. 

16 Domnul să aibă milă de casa lui Onisifor] 1, căci de multe ori m-a însuflețit, iar de lanţurile mele 
nu s-a ruşinat; 

17 dimpotrivă, de-ndată ce-a venit în Roma, cu multă osârdie m-a căutat şi m-a găsit. 

18 Să-i dea Domnul ca-n Ziua aceea să afle milă de la Domnul. Şi cât de mult m-a slujit el în Efes, 
tu o ştii prea bine. 

2 

Ostaşul cel bun al lui Iisus Hristos. Lucrător cu fața curată. 


1 Tu deci, fiul meu, întăreşte-te în harul care este în Hristos Iisus; 

10 Vezi nota de la 1 Tim 6, 20. 

11 Onisifor, creştin din Efes care, venit la Roma, i-a fost de mare ajutor lui Pavel în închisoare (vezi 
şi 4, 19). 

2 şi cele ce-ai auzit de la mine în faţa multor martori, pe acestea încredinţează-le unor oameni 
credincioşi care vor fi destoinici să-i înveţe şi pe alții. 

3 Ia-ţi partea ta de suferinţă, ca un bun ostaş al lui Hristos lisus. 

4 Nici un ostaş nu se încurcă cu treburile vieţii dacă vrea să-i placă celui ce l-a adus în oaste; 

5 iar dacă cineva ia parte la luptele atletice, nu e încununat dacă nu s-a luptat după legile acestora. 

6 Plugarul care se osteneşte trebuie să fie cel dintâi care să mănânce din roade. 

7 Înţelege ceea ce-ţi spun, căci Domnul îţi va da pricepere în toate. 

8 Adu-ţi aminte de lisus Hristos Cel înviat din morţi, din seminţia lui David, după Evanghelia meal 
9 pentru care sufăr până la a fi legat în lanţuri ca un făcător de rele; dar cuvântul lui Dumnezeu nu e 
legat. 

10 De aceea pe toate le rabd de dragul celor aleşi, pentru ca şi ei să aibă parte de mântuirea cea întru 
Hristos lisus, cu slava veşnică. 

11 Vrednic de crezare este cuvântul: Dacă-mpreună cu El am murit, împreună cu El vom şi via2; 

1= În conformitate cu Evanghelia predicată de Pavel (Rm 2, 16; 16, 25) sau de el împreună cu 
apostolii autentici (2 Co 4, 3; 1 Tes 1, 5; 2 Tes 2, 14). 

2 Vechi, frumos şi cuprinzător cuvânt românesc: a via = a trăi permanent; a vieţui în durată; a fi viu 
în eternitate. Această frază, împreună cu cele din următoarele două versete (12-13) au în original o 
structură ritmică, de unde supoziţia că fragmentul intrase deja în imnografia liturgică a vremii. 

12 dacă răbdăm, împreună cu El vom şi împărăţi; dacă-L tăgăduim, şi El ne va tăgădui; 

13 dacă nu-l suntem credincioşi, El ne rămâne credincios fiindcă El nu Se poate tăgădui pe Sine. 

14 Aminteşte-le aceste lucruri, conjură-i înaintea lui Dumnezeu să nu se ia la certuri pentru cuvinte; 
ele la nimic nu slujesc, ci la surparea celor ce ascultă. 

15 Străduieşte-te să te arăţi în faţa lui Dumnezeu ca un om încercat, ca un lucrător care nu are de ce 
să se ruşineze, drept învățând cuvântul adevărului. 

16 Iar de deşartele vorbiri lumeşti fereşte-te, căci „cei ce le fac” vor împinge tot mai mult spre 
necredinţă; 

17 cuvântul lor va roade ca o cangrenă. Dintre ei sunt Imeneu şi Filet, 

18 care s-au rătăcit de la adevăr zicând că învierea s-a şi petrecut, şi răstoarnă credinţa unora. 

19 Însă temelia cea tare a lui Dumnezeu stă neclintită, având pecetea aceasta: Cunoscut-a Domnul 
pe cei ce sunt ai Săi; şi: Să se depărteze de la nedreptate oricine cheamă numele Domnului. 

20 Iar într-o casă mare nu sunt doar vase3 de aur şi de argint, ci şi de lemn şi de lut; şi unele sunt 
spre cinste, iar altele spre necinste. 

21 Deci, dacă cineva se va curăţi pe sine de acestea4, va fi vas de cinste, sfinţit, de bună folosință 
Stăpânului, potrivit pentru tot lucrul bun. 

3 Grecescul skevos înseamnă nu numai vas, ci şi orice obiect sau instrument de utilitate casnică. 

4= De învăţăturile mincinoase ale falşilor apostoli şi profeţi. 

22 Fugi de poftele tinereţii şi urmăreşte dreptatea, credinţa, iubirea, pacea cu cei ce din inimă curată 
ÎI cheamă pe Domnul. 

23 Întrebările nebuneşti şi nesocotite îndepărtează-le; tu ştii că ele nasc certuri5, 

24 dar un slujitor al Domnului nu trebuie să se certe, ci să fie blând faţă de toți, învăţător destoinic, 
îngăduitor, 

25 cu blândeţe povăţuindu-i pe cei ce stau împotrivă, ca doar le va da Dumnezeu pocăință să 
cunoască adevărul 

26 şi să scape din mreaja diavolului care-i ţine-n prinsoare spre a-i face voia. 

3 

Oamenii în vremile din urmă. Porunci către Timotei. 

1 Şi pe aceasta s-o ştii, că-n vremilel din urmă veni-vor vremuri grele. 

2 Că oamenii vor fi iubitori de sine3, iubitori de argint, lăudăroşi, trufaşi, blasfemiatori, 
neascultători de părinţi, nerecunoscători, pângăritori, 


3 fără inimă3, neînduplecaţi, clevetitori, neînfrânaţi, cruzi, duşmani ai binelui4, 

4 trădători, obraznici, orbiţi de trufie, iubitori mai mult de plăceri decât de 

5= Dispute; discuţii interminabile, violente şi inutile. 

1 Literal: în zilele. La 1 Tim 4, 1: în vremile. Perioada eshatologică, al cărei început pare să fi fost 
chiar în timpul lui Pavel şi al cărei sfârşit (A Doua Venire a Domnului) rămâne o taină numai a lui 
Dumnezeu (Mt 24, 36). 

2= Egoişti. 

3 = Inumani; abrutizaţi. 

4 Şi ai oamenilor de bine. 

Dumnezeu, 

5 având înfăţişarea credinţei celei bune dar tăgăduindu-i puterea. Îndepărtează-te şi de aceştia. 

6 Că dintre aceştia sunt cei ce se strecoară prin case şi vânează femeiuşti împovărate de păcate, 
purtate de felurite pofte, 

7 cei ce mereu învaţă şi niciodată nu pot ajunge la cunoaşterea adevărului. 

8 Aşa cum lannes şi lambres6 i s-au împotrivit lui Moise, tot astfel şi aceştia stau împotriva 
adevărului, oameni stricaţi la minte şi netrebnici pentru credinţă. 

9 Dar mai departe nu vor merge; fiindcă nebunia lor le va fi tuturor vădită, aşa cum a fost şi a 
acelora. 

10 Tu însă mi-ai urmat mie în învăţătură, în purtare, în năzuință7, în credinţă, în iubire, în 
stăruință8, 

11 în prigonirile şi suferinţele mele câte mi-au fost în Antiohia, în Iconiu, în Listra. Câte prigoniri 
am răbdat!, şi din toate m-a izbăvit Domnul. 

12 Prigoniţi vor fi şi toţi cei ce voiesc să trăiască cucernic în Hristos lisus. 

13 Cât despre oamenii răi şi amăgitori, ei vor merge din rău în mai rău, înşelători şi înşelaţi?. 

14 Tu însă rămâi în cele ce-ai învăţat şi de care eşti încredinţat, deoarece ştii de la cine le-ai învăţat 
5 Şi a evlaviei. 

6 După tradiţia ebraică, aşa se numeau vrăjitorii care 1 s-au opus lui Moise în faţa lui Faraon 

(ş 7, 11). 

7 Înţeles mai larg: în planul şi mijloacele de a-mi atinge scopul. 

$= În statornicia cu care-mi urmăresc ţinta. 

9= Pe măsură ce îi rătăcesc pe alţii, se cufundă în propria lor rătăcire. 

15 şi fiindcă din pruncie cunoşti Sfintele Scripturi10, cele ce pot să te înţelepţească spre mântuire 
prin credinţa cea întru Hristos lisus. 

16 Toată Scriptura este însuflatăl 1 de Dumnezeu şi de folos spre dare de învăţătură, spre mustrare, 
spre îndreptare, spre deprinderea 12 cea întru dreptate, 

17 pentru ca omul lui Dumnezeu să fie desăvârşit, bine pregătit 3 pentru tot lucrul bun. 

4 

Porunci către Timotei (continuare). Salutări de sfârşit. 

1 Aşadar, te conjur în faţa lui Dumnezeu şi a lui Hristos lisus Cel ce va să judece viii şi morţii, şi pe 
arătarea Lui şi pe împărăția Lui: 

2 Propovăduieşte cuvântul, stăruie cu timp şi fără timp, mustră, ceartă, îndeamnă, întru toată 
îndelungarăbdare şi întru toată-nvăţătural. 

3 Că va veni vremea când nu vor mai suferi învățătura sănătoasă, ci după poftele lor îşi vor 
îngrămădi învăţători să le răsfeţe auzul 

4 şi auzul şi-l vor întoarce de la adevăr şi către basme se vor abate. 

5 Tu însă fii treaz întru toate; îndură necazul; fă lucrare de evanghelist; slujba ta fă-o deplin! 

10= Prin bunică şi mamă (vezi 1, 5). 

11 Pavel foloseşte acelaşi cuvânt ca în Fc 2, 7: asupra primului om, făcut din ţărână, Dumnezeu a 
suflat suflare de viaţă. Text fundamental (versetele 16-17) pentru inspiraţia dumnezeiască a Sfintei 
Scripturi. 

12= Educarea; instruirea. 

13= Bine echipat; înzestrat cu tot ce-i trebuie. 1= Răbdarea ca metodă, şi doctrina ca sferă de lucru. 

6 Că eu de-acum sânger spre jertfă2, şi vremea plecării mele a sosit. 

7 Lupta cea bună am luptat, alergarea mi-am împlinit-03, credinţa am păzit-o. 

8 De acum mi s-a gătit cununa dreptăţii, pe care în Ziua aceea mi-o va da Domnul, Dreptul 
Judecător; şi nu numai mie, ci şi tuturor celor ce I-au iubit arătarea. 

9 Străduieşte-te să vii la mine curând; 

10 că Dimas, în dragoste cu veacul de-acum, m-a lăsat şi s-a dus la Tesalonic; Crescent, în Galatia; 
Tit, în Dalmația. 

11 Numai Luca4 este cu mine. Ia-l pe Marcu şi adu-l cu tine, că tare-mi este de folos în slujire. 

12 Pe Tihic l-am trimis la Efes. 

13 Când vei veni, adu-mi felonul pe care l-am lăsat în Troada, la Carp; şi cărţile, mai ales 
pergamentele. 

14 Alexandru6 arămarul mi-a făcut mult rău; Domnul să-i răsplătească după faptele lui. 

15 Păzeşte-te şi tu de el, că tare mult s-a împotrivit cuvintelor noastre. 

16 La întâia mea apărare” nimeni nu mi-a stat alături; dimpotrivă, toţi m-au părăsit. Să nu li se țină- 
n seamă! 

17 Dar mi-a stat alături Domnul şi m-a întărit, pentru ca prin mine propovăduirea să fie pe de-a- 
ntregul adeverită 

2 Literal: mă revărs ca o libaţie sacrificială. Vezi Flp 2, 17 şi nota. 

3 Vezi FA 13, 25 şi nota cu privire la „călătoria” lui loan Botezătorul. Verbul „a împlini” nu 
semnifică un simplu sfârşit, ci încununarea ostenelii prin atingerea țintei pe care ţi-ai propus-o sau 
care ţi-a fost încredinţată. 

4= Luca Evanghelistul. 

5= Marcu Evanghelistul. 

6 Menţionat la 1 Tim 1, 20 printre cei blestemaţi. 

7 În tribunal. 

şi toate neamurile s-o audă; şi eu am fost izbăvit din gura leului8. 

18 Domnul mă va izbăvi de toată lucrarea cea rea şi mă va mântui spre împărăția Sa cea cerească. 
Lui fie-l slava în vecii vecilor! Amin. 

19 Îmbrăţişează-i pe Priscila şi pe Acvila” şi casa lui Onisifor. 

20 Erast a rămas în Corint, iar pe Trofim10 l-am lăsat în Milet, fiind bolnav. 

21 Străduieşte-te să vii mai înainte de începutul ierniil 1. Te îmbrăţişează Euvul, Pudenţiu, Linos, 
Claudia şi fraţii toţi. 

22 Domnul fie cu duhul tău! Harul fie cu voi! Amin. 

8 Parafrază din Ps 21, 21. 

9 Despre Acvila şi Priscila vezi FA 18, 2, 18; Rm 16, 3; 1 Co 16, 19. 

10 Trofim cel menţionat în FA 20, 4; 21, 29. 11 Când se întrerupea navigația pe Mediterana. 

Epistola Sfântului Apostol Pavel către Tit 

1 

Salutare. Lucrarea lui Tit în Creta. 

1 Pavel, rob al lui Dumnezeu, şi apostol al lui Iisus Hristos spre a-i aducel pe aleşii lui Dumnezeu 
la credință şi la cunoaşterea adevărului care-şi potriveşte sieşi evlavia2 

2 întru nădejdea vieţii veşnice pe care mai-nainte de toţi vecii3 a făgăduit-o Dumnezeu, Cel ce nu 
minte 

3 şi Cel care, la timpul potrivit, Şi-a făcut cunoscut cuvântul prin propovăduirea încredinţată mie 
după porunca Mântuitorului nostru Dumnezeu -, 

4 lui Tit, adevărat fiu după una şi aceeaşi credință: Har, milă şi pace de la Dumnezeu-Tatăl şi de la 
Domnul lisus Hristos, Mântuitorul nostru. 

5 Pentru aceasta te-am lăsat în Creta, ca să pui rânduială în cele ce-au mai rămas5 şi ca-n fiecare 
cetate să aşezi 

1 În original, verbul e inclus în particula prepoziţională şi i se aliniază gândirii lui Pavel. 

2= Adevărul care duce spre evlavie şi o atrage spre sine. Doctrina şi morala, două realităţi care 
devin coincidente. 

3 Literal: mai înainte de anii vecilor (vezi şi 2 Tim 1, 9). 


4= Fiu duhovnicesc în credinţa comună. 

5 De obicei, Pavel pune temelia unei noi comunități şi lasă pe seama ucenicilor continuarea lucrării. 
preoţi aşa cum ţi-am poruncit eu: 

6 dacă cineva este fără prihană, bărbat al unei singure femei, având copii credincioşi şi-n afara 
oricărei învinuiri de rele purtări sau de nesupunere. 

7 Fiindcă episcopul trebuie să fie fără prihană, ca un iconom al lui Dumnezeu, nu îngâmfat, nu 
mânios, nu beţiv, nu bătăuş, nu poftitor de câştig ruşinos, 

8 ci primitor de străini, iubitor al binelui, cu stăpânire de sine, drept, cuvios, înfrânat, 

9 strâns legat de cuvântul cel vrednic de crezare al învățăturii, destoinic atât să-ndemne întru 
învățătura cea sănătoasă, cât şi să-i mustre pe cei ce vorbesc împotriva ei. 

10 Pentru că sunt mulţi nesupuşi, grăitori în deşert şi înşelători, mai ales cei din tăierea-mprejur, 

11 cărora trebuie să li se închidă gura ca unora care pentru câştig ruşinos răvăşesc familii-ntregi, 
învățând ce nu trebuie. 

12 Unul dintre ei, chiar profet de-al lor, a zis: „Cretanii, pururea mincinoşi, fiare rele, pântece 
leneşe”6. 

6 Citat din poetul cretan Epimenide, secolul VI î. H. Atributele de „profet” se referă probabil la 
calitatea poeţilor de a avea intuiţii clarvăzătoare. De altfel, în limbajul antichităţii elene, verbul „a 
cretaniza” însemna a întoarce adevărul pe dos (asociere posibilă cu verbul a răvăşi a-ntoarce cu 
susu-n Jos din versetul precedent). 

13 Mărturia aceasta este adevărată; pentru care pricină mustră-i cu asprime, ca să fie sănătoşi în 
credință 

14 şi să nu-şi plece mintea la basmele iudaice şi la poruncile unor oameni care se abat de la adevăr. 
15 Toate sunt curate pentru cei curaţi. Dar pentru cei întinaţi şi necredincioşi nimic nu e curat; 
dimpotrivă, lor li s-au întinat şi mintea, şi conştiinţa. 

16 Ei mărturisesc că-L cunosc pe Dumnezeu, dar ÎL tăgăduiesc cu faptele lor, fiind dezgustători, 
nesupuşi şi netrebnici pentru toată lucrarea cea bună. 

2 

învățătura cea sănătoasă pentru credincioşi feluriți. 

1 Tu însă grăieşte ceea ce 1 se cuvine învățăturii sănătoase. 

2 Bătrânii să fie treji la minte, cumpătaţi, sănătoşi în credinţă, în iubire, în răbdare; 

3 bătrânele, de asemenea, să fie cu-nfățişare de sfântă cuviinţă, nu clevetitoare, nu robite vinului 
mult; să înveţe ce e binc, 

4 ca să le-ndrumeze pe cele tinere să-şi iubească bărbaţii, să-şi iubească copiii 

5 şi să fie cuminţi, curate, gospodine, bune, plecate bărbaţilor lor, aşa încât cuvântul lui Dumnezeu 
să nu fie defăimat 1. 

1= Doctrina creştină să nu fie compromisă prin abateri de la propria ei morală. 

6 De asemenea, îndeamnă-i pe cei tineri să fie cuminţi, 

7 întru toate arătându-te pe tine însuţi pildă de fapte bune: curăţie în învăţătură, cuviinţă, 

8 cuvânt sănătos, de nelovit2, pentru ca cel potrivnic să se ruşineze, neavând de zis nimic rău de 
noi. 

9 Robii să li se supună-ntru toate stăpânilor lor; să fie plăcuți, să nu întoarcă vorba, 

10 să nu dosească ceva, ci să arate-ntreaga lor bunăcredință, pentru ca-ntru toate să-i facă cinste 
învățăturii Mântuitorului nostru Dumnezeu. 

11 Căci harul lui Dumnezeu li s-a arătat, mântuitor, tuturor oamenilor, 

12 învăţându-ne să lepădăm fărădelegea şi poftele lumeşti, şi-n veacul de acum să trăim cu stăpânire 
de sine, cu dreptate şi cucernicie, 

13 aşteptând fericita nădejde şi arătarea slavei marelui Dumnezeu şi Mântuitorului nostru lisus 
Hristos3, 

14 Cel ce pe Sine s-a dat pentru noi ca să ne răscumpere din toată fărădelegea şi să-Şi curăţească 
Sieşi popor ales, râvnitor de fapte bune. 

15 Pe acestea grăieşte-le şi mustră şi îndeamnă cu toată tăria4. Nimeni să nu te dispreţuiască! 

2= Inatacabil, prin soliditate intrinsecă. 

3 Sau: marelui nostru Dumnezeu şi Mântuitor, Iisus Hristos. 


4 = Cu întreaga autoritate (pe care ţi-o conferă mandatul). 

3 

Stăruinţa-n faptele bune. Ultime îndemnuri şi salutări. 

1 Adu-le aminte să se supună stăpânirilor şi dregătorilor, să asculte, să fie gata la orice lucru bun. 

2 Să nu defaime pe nimeni, să fie paşnici, îngăduitori, arătând blândeţe-ntreagă faţă de toţi oamenii. 

3 Că şi noi eram cândva fără de minte, neascultători, rătăciţi, slujind poftelor şi feluritelor desfătări, 
petrecându-ne viaţa în răutate şi invidie, urâţi fiind şi unul pe altul urându-ne. 

4 Dar când s-a arătat bunătatea lui Dumnezeu, Mântuitorul nostru, şi iubirea Sa de oameni, 

5 El nu din pricina faptelor pe care le-am făcut noi întru dreptate, ci după mila Sa ne-a mântuit prin 
baia naşterii din noul şi prin înnoirea Duhului Sfânt 

6 pe Care din belşug L-a vărsat peste noi prin lisus Hristos, Mântuitorul nostru, 

7 pentru ca, îndreptățiţi fiind prin harul Său, întru nădejde? să devenim moştenitori ai vieţii veşnice. 

8 Cuvântul e vrednic de crezare, şi vreau ca aceste lucruri să le spui răspicat3, pentru ca cei ce i s-au 
încredinţat lui Dumnezeu să aibă grijă să 

1 Botezul creştin. Sintagmă cu dublă semnificaţie: spălarea omului de păcate şi regenerarea lui într- 
o viaţă nouă, sub imperiul Duhului Sfânt. 

2 Literal: după nădejde; potrivit nădejdii. În gândirea şi limbajul lui Pavel, nădejdea nu e o simplă 
speranţă umbrită de îndoieli sau condiţionări, ci o certitudine în interiorul căreia Dumnezeu rămâne 
credincios propriilor Sale făgăduinţe. 

3= Să le afirmi cu tărie. 

fie-n frunte la fapte bune. Acestea sunt bune4 şi folositoare oamenilor. 

9 Dar de întrebările nebuneşti şi de genealogii5 şi de certuri şi de-ncrucişările de vorbe asupra legii 
fereşte-te: sunt nefolositoare şi deşarte. 

10 Pe omul eretic, după întâia şi a doua mustrare îndepărtează-l, 

11 ştiind că unul ca acesta s-a înstrăinat6 şi rătăceşte-n păcat7, osândit de sine însuşi. 

12 Când îl voi trimite la tine pe Artemas sau pe Tihic, străduieşte-te să vii la mine, la Nicopole, căci 
acolo m-am hotărât să iernez. 

13 Pe Zenas legistul9 şi pe Apollo10 trimite-i înainte, şi ai grijă să nu le lipsească nimic. 

14 Ai noştri să înveţe şi ei să fie-n frunte la fapte bune atunci când trebuinţa o cere, ca să nu fie ei 
neroditori. 

15 Te îmbrăţişează toţi cei ce sunt cu mine. Îmbrăţişează-i pe cei ce ne iubesc întru credință. Harul 
fie cu voi cu toţi! Amin. 

4 Sens dublu: bune şi frumoase. 

5 Vezi nota de la 1 Tim 1, 4. 

6 Cuvântul original e mai puternic: s-a pervertit; şi-a schimbat propria-i natură (asemenea 
diavolului). 

7 În sensul: continuă să rătăcească fără capacitatea de a-şi mai găsi drumul. 

8= Cu care nu mai e nimic de făcut. 

9 Jurisconsultul Zenas nu ne este cunoscut din alte texte. 

10 Pentru faimosul Apollo vezi FA 18, 24; 19, 1 şi mai ales 1 Co 1, 12; 3, 4-6, 22; 16, 12. 

Introducere la Epistola către Filimon 

Filimon este omul bogat şi creştinul de frunte al Bisericii din Colose, iar Onisim este unul din 
sclavii săi. După ce-şi fură stăpânul (probabil pentru a-şi face bani de drum), sclavul fuge la Roma, 
unde încearcă să se piardă în anonimat, dar veşnic se simte urmărit şi ameninţat de cruntele pedepse 
care-i pândesc pe sclavii fugari. Aici Onisim îl cunoaşte pe Pavel, care se află în prima sa 
captivitate romană. Apostolul îl converteşte la creştinism, îl ocroteşte ţinându-l pe lângă sine şi ar fi 
bucuros să-l păstreze în serviciul său, dar nu vrea să facă nimic fără încuviințarea lui Filimon. Ca 
atare, el i-l trimite acestuia înapoi, însoţit de Tihic, purtătorul Epistolei către Coloseni, dar însoțit şi 
de o scrisorică, un bilet de recomandare, un cuvinţel de intervenţie în favoarea celui ce greşise şi s-a 
îndreptat. 

Aceasta este Epistola către Filimon, o capodoperă miniaturală care a stârnit admirația unanimă a 


secolelor creştine. Scrisă în întregime de mâna lui Pavel, ea este nu numai o oglindă prin care poate 
fi contemplat sufletul blând şi duios al Apostolului, ci şi un document asupra chipului paşnic în care 
creştinismul va opera, prin convertire şi transfigurare, cea mai puternică revoluție socială a lumii 
antice: abolirea sclaviei. 


Epistola Sfântului Apostol Pavel către Filimon 

1 

Salutare. Iubirea şi credința lui Filimon. Pavel intervine pentru Onisim. 

1 Pavel, înlănțuitul lui Iisus Hristosl, şi Timotei fratele, către Filimon, iubitul nostru-mpreună- 
lucrător, 

2 şi către Apfia2, sora noastră, şi către Arhip, împreună-cu-noi-luptător3, şi către Biserica din casa 
ta4: 

3 Har vouă şi pace de la Dumnezeu, Tatăl nostru, şi de la Domnul lisus Hristos! 

4 Întotdeauna când te pomenesc în rugăciunile mele Îi mulțumesc Dumnezeului meu, 

5 ca unul ce aud despre iubirea şi credinţa pe care le ai faţă de Domnul lisus şi faţă de toţi sfinţii. 

1 Dublă semnificație: înlănţuit din pricina (de dragul) lui lisus Hristos; robit de (întru) iubirea lui 
Hristos. 

2 Probabil, soția lui Filimon. 

3 Literal: camarad de arme (vezi şi Flp 2, 25 şi nota). Activitatea misionară e frecvent văzută de 
Pavel ca o acţiune pe câmpul de luptă (vezi Ef 6, 12-17). 

4 Om cu stare, Filimon îşi pusese casa la dispoziția comunităţii creştine din Colose, ea devenind 
astfel locaş de cult (ca în mai toate cazurile Bisericii primare). 

6 Fie ca părtăşia credinţei tale să devină lucrătoare în cunoaşterea oricărui bine pe care-l putem face 
pentru Hristos lisus! 

7 Că multă bucurie şi mângâiere am avut din iubirea ta, frate, fiindcă inimile sfinților s-au odihnit 
prin tine5. 

8 Ca atare, deşi întru Hristos am multă îndrăznire să-ţi poruncesc ce se cuvine, 

9 totuşi mai degrabă te rog în numele iubirii eu, aşa cum sunt, bătrânul Pavel, iar acum şi înlănţuit 
al lui Hristos Iisus -, 

10 te rog pentru copilul meu pe care l-am născut în lanţuri, pentru Onisim6, 

11 cel care altădată îți era nefolositor, dar care acum e folositor7, şi ţie, şi mie. 

12 Pe acesta ţi l-am trimis înapoi, însuşi pe el, adică inima mea. 

13 Eu voiam să-l ţin la mine, pentru 

5= Şi-au recăpătat forțele (prin asistenţa spirituală şi materială a lui Filimon). Sfinții = creştinii 
credincioşi. 

6 Onisim, sclav al lui Filimon, fugit după ce-şi furase stăpânul, ajuns în Roma şi convertit în 
închisoare de către Pavel, căruia îi devenise fiu duhovnicesc şi slujitor devotat. 

7 Nefolositor-folositor: joc de cuvinte asupra numelui lui Onisim, care în greceşte înseamnă 
„Folositor”; inutil ca sclav nesupus şi hoţ, devenit util prin convingerea creştină cu care înţelege să- 
şi slujească stăpânii creştini. 

Ca-n locul tău să-mi slujească-n lanţurile mele pentru Evanghelie; 

14 dar n-am vrut să fac nimic fără încuviințarea ta, pentru ca fapta ta cea bună să nu fie ca de silă, ci 
de bunăvoie. 

15 Căci poate de aceea a fost el despărțit de tine pentru o vreme: ca să-l recapeţi pentru veșnicie; 

16 dar nu ca un rob, ci mai mult decât un rob: frate iubit8, mai cu seamă mie, dar cu cât mai mult 
ție, şi în trup, şi în Domnul. 

17 Aşadar, dacă mă ai pe mine părtaş, primeşte-l pe el ca şi cum aş fi eu. 

18 Iar de te-a păgubit cu ceva sau îţi este dator, pune aceasta-n socoteala mea; 

19 eu, Pavel, o scriu cu mâna mea: eu îţi voi plăti ca să nu-ţi spun că tu îmi eşti mie datornic cu tine 
însuţi9. 

20 Da, frate: să mă folosesc 10 şi eu de tine întru Domnul, odihneşte-mi inima întru Hristos! 

21 Ți-am scris încredinţat de ascultarea ta, ştiind că tu vei face chiar mai mult decât îţi spun eu. 

22 În acelaşi timp însă pregăteşte-mi şi loc de găzduit, deoarece nădăjduiesc că prin rugăciunile 


voastre vă voi fi dăruit] 1. 

23 Te îmbrăţişează Epafras12 cel-împreună-cu-mine-întemniţat 

8 Text important pentru rolul creştinismului în abolirea sclaviei, dar nu prin violenţă sau reformă 
socială, ci pe dinlăuntru, prin transformarea omului interior. 

9 Filimon fusese convertit de Pavel în timpul şederii sale la Colose. 

10 În rădăcina verbului oninemi (a fi folositor) e implicat numele lui Onisim (Folositorul). 

11 Pavel consideră că posibila sa eliberare din temniţă e un dar al lui Dumnezeu în favoarea 
creştinilor care se roagă pentru el. 

12 Despre Epafras vezi nota de la Col 1, 7. 

întru Hristos Iisus, 

24 Marcul3, Aristarh 14, Dimas 15, 

Luca 16, cei împreună-cu-mine-lucrători. 

25 Harul Domnului nostru lisus Hristos să fie cu duhul vostru! Amin. 

13 = Evanghelistul. 

14 Asupra lui Aristarh vezi nota de la Col 4, 10. 

15 Dimas: vezi nota de la Col 4, 14. 

16= Evanghelistul. 

Introducere la Epistola către Evrei 

După părerea celor mai mulți dintre teologii ortodocşi şi romano-catolici, această Epistolă le-a fost 
adresată de Pavel creştinilor din Ierusalim şi din aria Palestinei în timp ce el se afla în Italia, anume 
în anul 65 sau, după unii, în primăvara lui 64, adică după eliberarea sa din prima captivitate romană 
şi înainte de a pleca în Spania; oricum, după săvârşirea din viaţă a Sfântului Iacob (anul 62), la a 
cărui moarte martirică se face aluzie în 13, 7, cel ce condusese Biserica Ierusalimului cu atâta 
autoritate încât numai după decesul său îşi putea un alt apostol permite să intervină în viața 
creştinilor din Iudeea. 

Din cuprinsul Epistolei reiese cu limpezime că aceşti creştini aveau nevoie de ajutor moral, de 
îndemnuri şi încurajare. Ardoarea credinţei lor, atât de puternică la început, a intrat acum într-o fază 
de declin, de oboseală, de delăsare; persecuțiile i-au descumpănit, unii din ei par gata să 
apostazieze. Dar e încă ceva, mult mai important: ei, minoritatea, trăiesc laolaltă cu majoritatea 
iudeilor neconvertiţi, cei ce continuă să-şi practice cultul în tot fastul şi-n toată splendoarea lui, o 
vecinătate care, fatalmente, impune o comparaţie menită uneori să provoace dubii: pe de o parte, 
măreţia unei moşteniri în care se implică îngerii, Avraam, făgăduinţele, testamentul, Moise, muntele 
Sinai, Aaron şi strălucitorul său cortegiu de preoţi, jertfe, procesiuni şi ritualuri; pe de alta, un 
Mesia care suferă şi moare, cu ucenici în permanenţă supuşi prigoanei, torturii şi morţii, cu o 
liturghie simplă, sobră, aproape palidă, fără nimic din fastul îndătinatelor ceremonii religioase. În 
astfel de împrejurări sunt destui care-şi pun întrebarea dacă nu cumva au greşit părăsindu-şi religia 
părinților şi strămoşilor lor şi dacă nu cumva ar fi mai bine şi mai drept să se întoarcă de unde au 
plecat. 

Este situația de care Pavel ia act cu multă îngrijorare şi căreia se hotărăşte să-i răspundă printr-un 
adevărat tratat de dogmatică creştină, al cărei miez îl constituie teza că lisus Hristos le-a adus 
oamenilor un testament şi o preoţie incomparabil superioare celor din Legea lui Moise; preoția lui 
Aaron e absolut insignifiantă pe lângă aceea a lui Hristos, iar religia lui Israel nu e decât o umbră a 
realității ce avea să vină prin lisus Hristos ca Fiu întrupat al lui Dumnezeu, a Cărui smerenie, 
patimă şi moarte constituie condiţia sine qua non a Slavei Sale de după înviere şi la cea de A Doua 
Venire. Aşadar, curaj!; toţi cei ce-L urmează pe lisus, chiar dacă sunt sau vor fi părtaşi ai 
suferințelor Lui, cu atât mai mult vor fi părtaşi ai slavei Sale celei veşnice. 

Cu atâta bogăţie de conţinut a Epistolei, schița ei de plan nu poate fi decât palidă:(măreţia 
incomparabilă a Fiului lui Dumnezeu) (1, 1-4). 

Partea dogmatică. Superioritatea Testamentului celui Nou asupra celui Vechi. Fiul lui Dumnezeu e 
mai presus de îngeri, superior lui Moise; El ne-a adus o preoţie superioară; lisus ca Mare Preot, 
„Preot în veac“, unic şi fără păcat; El oficiază în altarul ceresc; Testamentul cel Nou e de natură 
duhovnicească, pecetluit cu sângele lui Hristos ca jertfă unică şi mântuitoare (1, 510, 18). 


Partea morală şi practică. 
Incheiere (îndemnuri şi salutări) (13, 18-25). 


Epistola Sfântului Apostol Pavel către Evrei 

1 

Dumnezeu a grăit prin Fiul Său. Fiul e mai presus de îngeri. 

1 În multe rânduri şi-n multe feluri grăindu-le Dumnezeu odinioară părinților noştri prin profeţil, 

2 în zilele acestea de pe urmă? ne-a grăit nouă prin Fiul, pe Care L-a pus moştenitor a toate, prin 
Care şi veacurile3 le-a făcut. 

3 Fiind El strălucirea slavei Sale şi chipul ființei Sale4, şi pe toate ţinându-le cu cuvântul puterii 
Lui, după ce prin El Însuşi a săvârşit curățirea păcatelor noastre a şezut de-a dreapta Slavei5 întru 
cele preaînalte, 

1 În înţelesul larg: nu numai prin profeţii cunoscuţi ca atare, ci şi prin toţi cei ce, într-un fel sau 
altul, au exprimat voinţa lui Dumnezeu de-a lungul Vechiului Testament. 

2 La „plinirea vremii” (vezi Ga 4, 4). 

3 Aici, mai mult decât în alte texte ale Noului Testament, grecescul aioona înseamnă şi „lumile”: 
cerul şi pământul, operă a Fiului participant la creaţie: „toate printr-însul s-au făcut” (In 1, 3). 

4 Foarte exact: amprenta (ipostasului) lui Dumnezeu; „pecete asemenea chipului” (Sf. Vasile cel 
Mare); „chipul (văzut) al nevăzutului Dumnezeu” (Col 1, 15). Vezi şi nota de la In 6, 27. 

5= De-a dreapta Tatălui. Slavă: metonimie pentru „Dumnezeu” (vezi şi la 8, 1). 

4 devenind EI cu atât mai presus de îngeri, cu cât numele pe care l-a moştenit e mai presus de ei. 

5 Căci căruia dintre îngeri i-a zis Dumnezeu vreodată: Fiul Meu eşti Tu, Eu astăzi Te-am născut; şi 
iarăşi: Eu Îi voi fi Lui Tată şi El Îmi va fi Mie Fiu? 

6 Şi iarăşi, când ÎI aduce-n lume pe Cel întâi-Născut6, El zice: Şi să I se închine Lui toţi îngerii lui 
Dumnezeu. 

7 Şi despre îngeri zice: Cel ce face pe îngerii Săi duhuri şi pe slugile Sale foc arzător; 

8 dar despre Fiul: Scaunul Tău, Dumnezeule, este în veacul veacului şi toiagul dreptăţii este toiagul 
împărăției Tale. 

9 Iubit-ai dreptatea şi ai urât fărădelegea; de aceea Te-a uns pe Tine Dumnezeu, Dumnezeul Tău, cu 
untdelemnul bucuriei mai mult decât pe fârtaţii Tăi. 

10 Şi: Întru început Tu, Doamne, pământul l-ai întemeiat şi cerurile sunt lucrul mâinilor Tale; 

11 ele vor pieri, dar Tu rămâi, şi toate ca o haină se vor învechi; 

12 ca pe o velinţă le vei împătura şi ca 

6 Întâiul-Născut e echivalent cu Unul-Născut. Pentru detalii vezi nota de la Lc 2, 7. 

o haină se vor schimba, dar Tu acelaşi eşti, şi anii Tăi nu se vor sfârşi. 

13 Şi căruia dintre îngeri i-a zis vreodată: Şezi de-a dreapta Mea până ce-i voi pune pe vrăjmaşii Tăi 
aşternut picioarelor Tale? 

14 Oare nu sunt toţi duhuri menite să slujească, trimise spre slujire de dragul celor ce trebuie să 
moştenească mântuirea7? 

2 

Mântuirea cea mare. Hristos, Începătorul mântuirii. 

1 Pentru aceea trebuie ca noi să ne ţinem cu atât mai aproape de cele ce-am auzit], ca nu cumva să 
plutim pealături de ele2. 

2 Că dacă cuvântul grăit prin îngeri3 s-a adeverit, şi dacă orice încălcare de poruncă şi neascultare 
şi-a primit răsplata cea dreaptă, 

3 atunci, cum vom scăpa noi dacă fi-vom nepăsători faţă de o astfel de mântuire care, avându-și 
începutul în însăşi propovăduirea Domnului, ne-a fost adeverită de către cei ce au ascultat-o, 

4 împreună cu ei mărturisind şi Dumnezeu prin semne şi minuni şi prin felurite 

7 Faţă de Fiul, Care e Domn, îngerii nu sunt decât nişte servitori la ordinele lui Dumnezeu. 

l= De cuvintele lui lisus Hristos, transmise prin apostolii Săi şi prin martorii Săi direcţi. 2 Mai 
exact: să nu intrăm în derivă. 

3 După tradiţia rabinică, Legea de pe Sinai a fost dată de îngeri prin mijlocirea lui Moise. Invocat de 
Ştefan în rechizitoriul său din faţa sinedriului (FA 7, 53 şi nota), argumentul este preluat de Pavel 


(vezi şi Ga 3, 19) pentru a demonstra superioritatea Legii lui lisus Hristos (Cel mai presus de îngeri) 
faţă de legea lui Moise. 

puteri şi prin daruri ale Duhului Sfânt împărţite după voia Lui? 

5 Că nu îngerilor le-a supus El lumea viitoare despre care vorbim. 

6 Dar cineva a mărturisit undeva4, zicând: Ce este omul, că-Ţi aminteşti de el? sau fiul omului, că-l 
cercetezi pe el? 

7 Micşoratu-l-ai pentru-o clipă5 mai prejos de îngeri; cu slavă şi cu cinste l-ai încununat şi l-ai pus 
peste lucrul mâinilor Tale. 

8 Tu pe toate le-ai supus sub picioarele lui. Şi dacă I le-a supus pe toate, atunci nimic nu i s-a lăsat 
nesupus. Dar acum noi încă nu vedem că toate I-au fost supuse. 

9 Dar pe Cel ce pentru-o clipă mai prejos de îngeri a fost micşorat, pe Iisus, ÎI vedem încununat cu 
slavă şi cu cinste din pricina morţii pe care a suferit-o, în aşa fel ca, prin harul lui Dumnezeu, pentru 
fiecare să fi gustat moartea. 

10 Fiindcă Lui6, Cel pentru Care sunt toate şi prin Care sunt toate, Lui, Cel ce pe mulţi fii i-a dus 
către slavă, Lui 1 se cădea să-L desăvârşească prin pătimire pe Începătorul7 mântuirii lor. 

11 Că şi Cel ce sfințește, şi cei ce se sfinţesc, dintru Unul sunt toţi; din care pricină nu se ruşinează 
să-i numească pe ei fraţi, 

12 zicând: Vesti-voi fraţilor Mei numele Tău, în mijlocul adunării Îţi voi cânta laudă. 

4 Ps 8, 4-6, cu discreţie citat de Pavel după Septuaginta. 

5 Pavel preferă sensul temporal din Septuaginta: „pentru scurtă vreme” (pe durata întrupării Fiului 
Omului), în locul celui spaţial-calitativ din Textul Ebraic: „cu puţin” (sub nivelul îngerilor). 

6= Dumnezeu- Tatăl. 

1= Fiul. 

13 Şi încă: Eu voi fi încrezător în EI; şi încă: Iată Eu şi pruncii pe care Mi i-a dat Dumnezeu. 

14 Aşadar, de vreme ce pruncii îşi aveau părtăşie în sânge şi în trup, tot astfel şi EI: aceloraşi li S-a 
făcut părtaş, pentru ca prin moarte să-l surpe pe cel ce are stăpânia morţii, adică pe diavolul, 

15 şi să-i elibereze pe cei ce de frica morţii erau toată viaţa ţinuţi în robie. 

16 Fiindcă e de la sine-nţeles că nu pe îngeri i-a luat El în grijă, ci pe urmaşii lui Avraam i-a luat. 

17 Pentru aceea era El dator să li Se asemene-ntru totul fraților, ca să devină El Arhiereu milostiv şi 
credincios în slujba lui Dumnezeu, spre a ispăşi păcatele poporului. 

18 Că El Însuşi fiind încercat prin ceea ce a pătimit, şi celor ce sunt în încercări poate să le ajute. 

3 

lisus e mai presus de Moise. Odihnă pentru poporul lui Dumnezeu. 

1 De aceea, fraţi sfinți, părtaşi ai unei chemări cereşti, luaţi aminte la Apostolull şi Arhiereul? 
mărturisirii noastre, la lisus Hristos: 

2 El credincios Îi este Celui ce L-a rânduit, aşa cum şi Moise „a fost” în toată casa lui3. 

1 Apostol înseamnă trimis. În acest sens, Fiul este trimisul Tatălui, model după care şi El îi trimite 
pe apostolii Săi (vezi In 20, 21). 

2 Arhiereu înseamnă Mare-Preot. lisus Hristos ca mijlocitor între Dumnezeu şi oameni (tema 
centrală a întregii Epistole). 

3 Casa pe care i-a încredinţat-o Dumnezeu: casa (poporul) lui Israel. 

3 Pentru că El s-a învrednicit de mai multă slavă decât Moise, aşa cum ziditorul unei case are mai 
multă cinste decât casa. 

4 că orice casă e zidită de cineva, dar Ziditorul a toate este Dumnezeu -. 

5 Spre a da mărturie celor ce aveau să fie spuse4, Moise a fost în toată casa Domnului credincios ca 
o slugă, 

6 dar Hristos, ca Fiu a fost peste casa Lui. Şi casa Lui suntem noi, numai dacă pân” la sfârşit ţinem 
cu tărie libertatea mărturisirii şi mândria nădejdii5. 

7 De aceea, precum zice Duhul Sfânt: Astăzi, dacă veţi auzi glasul Său, 

8 nu vă învârtoşaţi inimile ca atunci, la Răzvrătire, în ziua ispitirii în pustie6, 

9 unde părinţii voştri m-au ispitit şi m-au pus la-ncercare, şi timp de patruzeci de ani Mi-au văzut 
faptele! 

10 De aceea m-am mâniat pe neamul acesta şi am zis: Ei pururea rătăcesc cu inima, şi căile Mele nu 


le-au cunoscut; 

11 aşa că juratu-m-am întru mânia Mea: Întru odihna Mea nu vor intra! 

12 Luaţi aminte, fraților, ca nu cumva în vreunul dintre voi să fie o inimă 

4= Să ateste avant la lettre adevărurile ce aveau să fie descoperite mai târziu de către profeţi. 

5 = Mândra de a nădăjdui (în venirea împărăției lui Dumnezeu). Pavel foloseşte destul de des acest 
termen (într-o variantă a limbajului biblic românesc: laudă) spre a desemna, în sensul cel bun, 
sentimentul demnităţii (şi chiar al superiorității), al celui ce posedă certitudinea că s-a angajat pe 
Calea cea dreaptă. 

6 Referire la episodul din Iş 17, 1-7 (chinuiţi de sete şi exasperaţi, Evreii au pus la îndoială prezenţa 
lui Dumnezeu în viaţa lor). 

vicleană-ntru necredinţă?, care să vă-ndepărteze de la Dumnezeul-cel-Viu. 

13 Dimpotrivă, unii pe alţii îndemnaţi-vă în fiecare zi, atâta vreme cât putem s-o chemăm astăzi, 
pentru ca nimeni dintre voi să nu se învârtoşeze cu înşelăciunea păcatului. 

14 Căci ne-am făcut părtaşi ai lui Hristos, numai dacă pân” la sfârşit vom ţine cu tărie începutul 
fiinţării noastre întru E18, 

15 de vreme ce s-a zis: Astăzi, dacă veţi auzi glasul Său, să nu vă învârtoşaţi inimile ca atunci, la 
Răzvrătire. 

16 Cine sunt cei ce auzind s-au răzvrătit? Oare nu toţi cei ce au ieşit din Egipt cu Moise? 

17 Şi pe cine s-a mâniat EI timp de patruzeci de ani? Oare nu pe cei ce au păcătuit, ale căror oase au 
căzut în pustie? 

18 Şi cui i s-a jurat că nu vor intra întru odihna Sa9, dacă nu celor ce n-au ascultat10? 

19 Şi vedem că din pricina necredinţei lor n-au putut să intre. 

7 Viclenia necredinţei: aceea de a mima credinţa aşa cum diavolul („cel-viclean”) mimează deseori 
puritatea şi chiar sfințenia. 

8 Adică puritatea credinţei şi curăţia comportamentală proprii neofitului, nealterate de rutină sau de 
influenţe străine. 

9 În contextul citatului: odihna din Țara Făgăduinţei, la capătul drumului prin Sinai; în subtextul 
introdus de Pavel: odihna în împărăţia lui Dumnezeu, la capătul Căii deschise de lisus Hristos. 

10 Şi aici, cuvânt cu dublu sens: a asculta (prin auzire) şi a se supune (prin voinţă). 

4 

Odihnă pentru poporul lui Dumnezeu (continuare). Iisus, Marele Preot. 

1 Aşadar, atâta vreme cât ne-a fost lăsată făgăduinţa de a intra întru odihna Sa, să ne temem ca nu 
cumva cineva dintre voi să pară că n-a mai prins-o din urmăl. 

2 Pentru că şi nouă ca şi lor ni s-a binevestit, dar lor cuvântul propovăduirii nu le-a fost de nici un 
folos, deoarece, în cei ce l-au auzit, el nu s-a unit cu credinţa. 

3 Pe când noi, cei ce am crezut, noi suntem cei ce intrăm întru odihnă, după cum s-a zis: Juratu-m- 
am întru mânia Mea: Întru odihna Mea nu vor intra!, cu toate că lucrurile erau încheiate încă de la 
întemeierea lumii, 

4 fiindcă astfel a zis undeva despre ziua a şaptea: Şi în ziua a şaptea S-a odihnit Dumnezeu de toate 
lucrurile Sale. 

5 Dar aici, în acest loc, încă o dată: Întru odihna Mea nu vor intra! 

6 Prin urmare, pentru că unora le rămâne să intre întru odihnă, iar primii cărora li s-a binevestit nu 
au intrat din pricina nesupunerii lor, 

7 Dumnezeu rânduieşte din nou o zi, astăzi, după atâta vreme rostind El prin David, aşa cum s-a 
spus mai-nainte: Astăzi, dacă veţi auzi glasul Său, nu vă învârtoşaţi inimile. 

8 Că dacă odihna le-ar fi adus-o Iosua, atunci Dumnezeu n-ar mai fi vorbit după aceea de o altă zi 
de odihnă. 

1 Dinamica lui Pavel: întregul proces al mântuirii se desfăşoară din mers, ca o întrecere la alergări. 

9 Aşadar, poporului lui Dumnezeu i s-a lăsat o altă sărbătoare de odihnă. 

10 Fiindcă cel ce a intrat întru odihna lui Dumnezeu s-a odihnit şi el de lucrurile lui, aşa precum 
Dumnezeu de ale Sale. 

11 Prin urmare, să ne străduim a intra întru acea odihnă, pentru ca nimeni să nu cadă după aceeaşi 


pildă a neascultării. 

12 Căci cuvântul lui Dumnezeu este viu şi lucrător şi mai ascuţit decât orice sabie cu două tăișuri, şi 
pătrunde pân” la despărţitura 2 sufletului şi a duhului, a încheieturilor şi a măduvei, şi este judecător 
al simţirilor şi al cugetelor inimii. 

13 şi-n faţa Lui nici o făptură nu-i ascunsă, ci toate sunt goale şi descoperite în ochii Celui căruia 
noi vom da socoteală. 

14 Drept aceea, având noi un Mare Arhiereu Care a străbătut cerurile, pe lisus, Fiul lui Dumnezeu, 
să ne ţinem cu tărie mărturisirea; 

15 că nu avem un Arhiereu care să nu poată suferi cu noi în slăbiciunile noastre, ci Unul după 
asemănarea noastră întru toate ispitit, în afară de păcat. 

16 Să ne apropiem deci cu încredere de tronul harului, pentru ca milă să primim şi har să aflăm spre 
ajutor la vreme potrivită. 

lisus, Marele Preot (continuare). Mustrări şi îndemnuri împotriva apostaziei. 

2= Punctul de separație; hotarul incert, marginea subțire, fină, insesizabilă, prin care două elemente 
învecinate se separă, dar şi comunică, prin aceasta putând fi confundate. 

1 Căci orice arhiereu, fiind luat dintre oameni, pentru oameni este pus în slujba lui Dumnezeu, ca să 
aducă daruri şi jertfe pentru păcate. 

2 El poate fi îngăduitor cu cei neştiutori şi rătăciţi, deoarece şi el e cuprins de slăbiciune, 

3 şi din această pricină dator este ca pentru păcate să aducă jertfe şi pentru el însuşi, aşa ca şi pentru 
popor. 

4 Şi nimeni nu-şi ia singur cinstea aceasta, ci numai cel chemat de Dumnezeu, precum Aaron. 

5 Aşa şi Hristos, nu El Şi-a dat Lui şi slava de a deveni Arhiereu, ci Acela Care I-a grăit: Fiul Meu 
eşti Tu, Eu astăzi Te-am născut, 

6 aşa cum în alt loc EI zice: Tu eşti preot în veac, după rânduiala lui Melchisedec. 

7 El este Cel ce, în zilele trupului Săul, cu strigăt tare şi cu lacrimi a adus cereri şi rugăciuni către 
Cel care putea să-L mântuiască din moarte; şi ascultat a fost, de dragul evlaviei Sale. 

8 Şi cu toate că era Fiu, din cele ce-a pătimit a învăţat ascultarea 

9 şi, odată devenit desăvârşit?, tuturor celor ce-L ascultă le-a devenit pricină de mântuire veşnică, 
10 numit de Dumnezeu Arhiereu după rânduiala lui Melchisedec. 

11 Despre aceasta avem multe de spus, şi greu este de tâlcuit, pentru că voi v-aţi făcut greoi la auz. 
1= În vremea vieţuirii Sale în trup, pe pământ. 

2 Repetată menţiune a lui Pavel asupra „desăvârşirii” lui lisus Hristos prin moarte şi înviere, ca 
supremă atestare a autenticității mântuitoarei Sale misiuni. 

12 Fiindcă voi, cei ce de multă vreme ar fi trebuit să fiţi învăţători, încă mai aveţi nevoie ca cineva 
să vă înveţe întâile gânguriri3 ale cuvintelor lui Dumnezeu; şi aţi ajuns să aveţi nevoie de lapte, nu 
de hrană tare. 

13 Că tot cel ce se hrăneşte cu lapte e un nepriceput în cuvântul dreptății, fiindcă e prunc; 

14 iar hrana tare e pentru cei desăvârşiţi, care prin sârguinţă4 au simţurile deprinse să deosebească 
binele şi răul. 

Mustrări şi îndemnuri împotriva apostaziei (continuare). Făgăduinţa cea întru adevăr a lui 
Dumnezeu. 

1 De aceea, lăsând cuvântul de-nceputl asupra lui Hristos, să ne îndreptăm spre ceea ce este 
desăvârşit, fără să mai punem din nou temelia învăţăturii despre pocăinţa de faptele moarte 2 şi 
despre credinţa în Dumnezeu, 

2 a învăţăturii despre botezuri, despre punerea mâinilor, despre învierea morților şi judecata 
veşnică. 

3 Vom face-o şi pe aceasta, dacă va îngădui Dumnezeu. 

4 Fiindcă aceia care s-au luminat o dată şi au gustat darul cel ceresc şi părtaşi s-au făcut Duhului 
Sfânt 

3 Textual: primele elemente; primele noțiuni simple; începutul elementar (asemenea pruncului care 
învaţă să vorbească în timp ce e încă sugar). 


4 Foarte exact: prin exerciţiu susținut şi repetat. 

1= Învățătura elementară. 

2= Faptele celui ce a murit sufleteşte (vezi şi Rm6, 16, 21,23). 

5 şi au gustat cuvântul cel bun al lui Dumnezeu şi puterile veacului ce va să vină 

6 şi au căzut3, cu neputinţă este4 ca ei să se înnoiască încă o dată spre pocăință, fiindcă ei pe seama 
lor înşişi ÎI răstignesc a doua oară pe Fiul lui Dumnezeu şi-L fac de batjocură. 

7 Când un pământ bea ploaia ce-i vine adesea şi rodeşte ierburi6 folositoare celor pentru care-au 
fost lucrate, el binecuvântare de la Dumnezeu primeşte; 

8 dar dacă face spini şi ciulini, atunci netrebnic se face şi-i aproape de blestem; iar sfârşitul îi este să 
ardă. 

9 Dar cu toate că noi vorbim aşa, totuşi despre voi, iubiţilor, suntem încredinţaţi de lucruri mai bune 
şi prielnice mântuirii. 

10 Căci Dumnezeu nu este nedrept, încât să uite lucrarea voastră şi iubirea pe care-aţi arătat-o 
pentru numele Lui prin aceea că le-aţi slujit sfinților, şi încă le slujiţi. 

11 Dorim dar ca fiecare din voi să arate aceeaşi râvnă pentru adeverirea7 pân” la sfârşit a nădejdii, 
12 aşa încât să nu fiți lenevoşi, ci următori8 ai celor ce prin credință şi răbdare moştenesc 
făgăduinţele. 

13 Că atunci când Dumnezeu i-a dat făgăduinţă lui Avraam, deoarece El nu 

3= Au căzut în apostazie şi în negarea Evangheliei prin comportamentul moral. 

4 În textul original, acest predicat figurează la începutul versetului 4; plasat aici pentru o mai bună 
topică în româneşte. 

SSingular generic: ploile. 

6 În original: iarba (în sensul de vegetaţie, plante cultivabile). 

7 Mai exact: pentru menţinerea nădejdii în toată certitudinea şi deplinătatea ei. 

8= Imitatori. 

avea pe nimeni mai mare pe care să Se jure, S-a jurat pe Sine Însuși, 

14 zicând: Cu adevărat pe deplin te voi binecuvânta şi pe deplin te voi înmulţi. 

15 şi-n felul acesta având el „Avraam” îndelungă-răbdare, a dobândit făgăduinţa. 

16 Fiindcă oamenii se jură pe cel mai mare, şi jurământul, ca chezăşie, pune capăt oricărei 
neînţelegeri dintre ei. 

17 În acelaşi fel Dumnezeu, vrând ca mai mult să le arate moștenitorilor făgăduinţei nestrămutarea 
hotărârii Sale, a pus la mijloc jurământul 

18 pentru ca, prin două lucruri de neschimbat9, în care e cu neputinţă ca Dumnezeu să mintă, noi, 
cei ce-am căutat scăpare la liman, să avem puternică îmbărbătare de a prinde-n mână10 nădejdea ce 
ne stă înainte, 

19 pe care noi o avem ca pe o ancoră a sufletului sigură şi tare, cea care pătrunde-n adâncul 
catapetesmei 1, 

20 acolo unde lisus a intrat pentru noi ca înaintemergător, devenit Arhiereu în veac, după rânduiala 
lui Melchisedec. 

9= Făgăduinţa şi jurământul. 

10 Literal: a prinde; a apuca; a pune mâna pe. Imaginea este aceea a unor navigatori pe furtună, în 
căutarea unui refugiu. Subtilitatea textului rezidă în ideea că prin credinţă ai intrat deja în posesia 
unui bun pe care încă nu-l ai, dar care ţi s-a făgăduit. 

11 Catapeteasmă: perdeaua care, în templul iudaic, despărțea sfânta de sfânta-sfintelor, aceasta din 
urmă fiind spaţiul profund şi intim (altarul) în care putea să intre numai arhiereul, şi numai o dată pe 
an. În contextul imaginii, printr-o genială răsturnare, profunzimea mării devine profunzimea 
eshatonului şi a cerului duhovnicesc. Expresia „adâncul catapetesmei” (lăuntrul ei intim) inculcă 
ideea că, virtual, spaţiul misterului e concentrat în însăşi limita care-l ascunde. 

Rânduiala preoțească a lui Melchisedec. 

1 Căci acest Melchisedec, rege al Salemului, preot al Dumnezeului-Celui-preaînalt, care l-a 
întâmpinat pe Avraam când acesta se-ntorcea de la înfrângerea regilor şi l-a binecuvântat, 

2 el, căruia Avraam i-a făcut parte, zeciuială din toate1, „al cărui nume” se tâlcuieşte mai întâi „rege 


al dreptăţii”2, dar care mai este şi rege al Salemului, adică „rege al păcii”3, 

3 fără tată, fără mamă, fără spiţă de neam, neavând nici început al zilelor, nici sfârşit al vieţii, dar 
asemănat Fiului lui Dumnezeu, el rămâne preot de-a pururi. 

4 Vedeţi dar cât de mare este acesta, căruia chiar şi Avraam i-a dat zeciuială din prada de război, el, 
patriarhul! 

5 Cei dintre fiii lui Levi care primesc preoția au poruncă, după lege, să ia zeciuială de la popor, 
adică de la fraţii lor, cu toate că şi aceştia au ieşit din coapsele lui Avraam; 

6 dar el „Melchisedec”, care nu-şi trage neamul din ei, a primit el zeciuială de la Avraam, şi l-a 
binecuvântat pe cel ce avea făgăduinţele! 

7 Or, nu-i nici o îndoială, cel mai mic ia binecuvântare de la cel mai mare. 

8 lar aici iau zeciuială nişte oameni 

1 Episod relatat în Fc 14, 18-20. Prin interpretarea Scripturilor în plan duhovnicesc, Pavel 
demonstrează că Melchisedec este superior lui Avraam şi urmaşului său Levi (începătorul 
casteipreoţeşti). 

2 Sensul etimologic al numelui compus Melchisedec. 

3 Traducerea ebraicului Salem. 

muritori; dar acolo, unul care e mărturisit că este viu. 

9 Şi, ca să spun aşa, prin Avraam a dat zeciuială şi Levi, cel ce ia zeciuială, 

10 căci el era încă în coapsele lui Avraam când pe acesta l-a întâmpinat Melchisedec. 

11 Dacă deci desăvârşirea ar fi fost prin preoţia Leviţilor căci sub ea i s-a dat poporului legea -, ce 
nevoie mai era ca un alt preot să se ridice după rânduiala lui Melchisedec, şi să nu se zică „după 
rânduiala lui Aaron”? 

12 Căci unei schimbări a preoţiei îi urmează neapărat şi o schimbare a legii. 

13 Fiindcă Acela4 despre Care se spun aceste lucruri face parte dintr-o altă seminţie, din care 
nimeni n-a slujit altarului; 

14 deoarece învederat este că Domnul nostru a odrăslit din Iuda5, seminţie despre care Moise n-a 
spus nimic cu privire la preoți. 

15 Acesta e un lucru şi mai învederat dacă, după asemănarea lui Melchisedec, se ridică un alt preot 
16 care s-a făcut nu după legea unei porunci trupeşti6, ci după puterea unei Vieţi nepieritoare; 

17 căci se mărturiseşte despre EI: Tu eşti preot în veac, după rânduiala lui Melchisedec. 

18 Astfel, prima poruncă se desfiinţează din pricina neputinței şi a nefolosului ei 

19 căci legea n-a desăvârşit nimic; în 

4 lisus Hristos. 

5 Ca „fiu al lui David”, acesta fiind el însuşi descendent al lui Iuda, unul din fiii lui Iacob. 

6 Preoţia leviţilor se transmitea din tată-n fiu, 

din generaţie-n generaţie. 

schimb, ni s-a adus o mai bună nădejde prin care ne apropiem de Dumnezeu, 

20 şi încă nu fără jurământ; căci aceia” fără jurământ au devenit preoţi, 

21 dar EI, cu jurământ, prin Cel ce i-a grăit: Juratu-s-a Domnul şi nu-l va părea rău: Tu eşti preot în 
veac. 

22 Şi cu aceasta, lisus a devenit chezaşul unui mai bun testament. 

23 Şi încă ceva: aceia mai-mulți au devenit preoţi, fiindcă moartea îi împiedica să dăinuiască, 

24 dar lisus are o preoţie netrecătoare prin aceea că El rămâne în veac. 

25 De aceea şi poate să-i mântuiască în chip desăvârşit pe cei ce prin El se apropie de Dumnezeu, 
fiind El pururea viu ca să mijlocească pentru ei. 

26 Un Arhiereu ca Acesta ne şi trebuia nouă: sfânt, lipsit de răutate, fără pată, osebit de cei păcătoşi 
şi devenit mai înalt decât cerurile, 

27 Care nu are nevoie, precum arhiereii, ca-n fiecare zi să aducă jertfe, întâi pentru propriile lui 
păcate şi apoi pentru ale poporului, căci El a făcut aceasta o singură dată, aducându-Se jertfă pe 
Sine Însuşi. 

28 Căci legea aşază arhierei oameni supuşi slăbiciunii, dar cuvântul jurământului, care a venit mai 
târziu decât legea, a aşezat un Fiu desăvârşit în veac. 

Arhiereul unui testament nou şi mai bun. 

7= Leviţil. 

8 Prin David, care l-a descoperit în Ps 109, 4. 

1 Dar lucrul cel mai de seamă-n cele spuse este acela că noi un astfel de Arhiereu avem, Care a 
şezut de-a dreapta tronului Slavei în ceruri, 

2 slujitor al altarului şi al cortului celui adevărat], pe care nu un om l-a ridicat, ci Dumnezeu. 

3 Fiindcă orice arhiereu este pus să aducă daruri şi jertfe; ca urmare, era de trebuinţă ca şi Acesta să 
aibă ceva de adus. 

4 Dacă deci ar fi pe pământ, El n-ar fi nici măcar preot, de vreme ce sunt: aceia care aduc darurile 
potrivit legii, 

5 cei ce slujesc pecetea? şi umbra celor cereşti, aşa cum dumnezeieşte i s-a poruncit lui Moise când 
avea să ridice cortul: la seama i se spune să faci totul după izvodul ce ţi-a fost arătat în munte. 

6 Acum însă „Arhiereul nostru” a dobândit o slujire cu atât mai înaltă cu cât El este şi Mijlocitor al 
unui testament mai bun, care a fost întemeiat pe mai bune făgăduinţe. 

7 Căci dacă acel prim „testament” ar fi fost fără cusur, nu s-ar fi căutat loc pentru un al doilea. 

8 Or, ceea ce le zice le-o zice mustrându-i: lată vin zile, zice Domnul, când voi face un nou 
legământ cu casa lui Israel şi cu casa lui Iuda; 

9 nu după legământul pe care l-am făcut cu părinţii lor în ziua când i-am luat de mână ca să-i scot 
din ţara Egiptului; pentru că ei n-au rămas în legământul 

1 Aluzie la cortul mărturiei, ridicat de Moise în pustie (Iş 25-26); despre cortul ridicat (sau 
implantat) de Dumnezeu vezi profeția din Nm 24, 6. 

2= Imaginea; urma; copia; amprenta originalului. 

Meu, de aceea şi Eu i-am părăsit zice Domnul. 

10 Că acesta este legământul pe care-l voi face cu casa lui Israel după acele zile zice Domnul: pune- 
voi legile Mele în cugetul lor, şi-n inima lor le voi scrie, şi le voi fi lor Dumnezeu şi ei Îmi vor fi 
Mie popor. 

11 Şi nu va mai învăţa fiecare pe vecinul său şi fiecare pe fratele său, zicând: Cunoaşte-L pe 
Domnul!, fiindcă toţi Mă vor cunoaşte, de la cel mai mic al lor pân? la cel mai mare; 

12 că milostiv voi fi cu nedreptăţile lor, iar de păcatele lor nu-Mi voi mai aduce aminte. 

13 Dar zicând nou, l-a învechit pe cel dintâi. Iar ceea ce se învecheşte şi îmbătrâneşte, aproape-i de 
pieire. 

Altarul pământesc şi altarul ceresc. Superioritatea jertfei lui Hristos față de acelea ale Vechiului 
Testament. 

1 E adevărat că şi cel dintâi avea rânduieli pentru sfintele slujbe, şi altarul pământesc; 

2 căci s-a pregătit un cort, primul, în care erau sfeşnicul şi masa şi pâinile punerii-înainte; acesta se 
numește sfânta. 

3 Iar înapoia celei de a doua catapetesme? era un cort numit sfânta-sfintelor, 

4 având altarul de aur al tămâierii şi 

1 Literal: punerea-nainte a pâinilor; proaducerea; ofranda pentru jertfa de pâine. 

2 Despre catapeteasmă vezi nota de la 6, 19. 

chivotul legământului3, peste tot ferecat cu aur. În chivot era urna de aur care avea mana, şi toiagul 
lui Aaron, cel ce odrăslise, şi tablele Legii. 

5 Deasupra chivotului erau Heruvimii slavei, care umbreau altarul împăcării4 dar despre acestea nu 
putem vorbi acum cu de-amănuntul. 

6 Astfel fiind întocmite lucrurile, preoții intrau întotdeauna în primul cort, săvârşind sfintele slujbe; 
7 în cel de-al doilea însă numai arhiereul, o dată pe an, şi nu fără sânge, pe care-l aducea pentru sine 
însuşi şi pentru păcatele cele din neştiinţă ale poporului. 

8 Prin aceasta Duhul Sfânt ne deschide ochii că drumul către altar$ nu era limpede arătat, atâta 
vreme cât primul cort încă mai stătea în picioare. 

9 Aceasta era o parabolă pentru timpul de astăzi, cum că sunt daruri şi jertfe care nu au putere să 
ducă la desăvârşire conştiinţa celui ce slujeşte, 


10 ele fiind doar legiuiri despre mâncăruri, despre băuturi, despre felurite spălări, puse pentru trup 
până la vremea îndreptării. 

11 Dar Hristos, Arhiereu al bunătăților celor viitoare, venind prin cortul cel mai mare şi mai 
desăvârşit nu făcut de mână, adică nu din zidirea aceasta 

12 a intrat o dată pentru totdeauna 

3= Al Testamentului. Simbol al legământului dintre Dumnezeu şi poporul lui Israel. Grecescul 
diatheke înseamnă şi „legământ”, şi „testament”, în funcţie de context; vezi şi nota de la Ir 31, 31. 
4= Al împăcării printr-un ritual de purificare. Despre ilasterion vezi nota de la Rm 3, 25. 

5 Către sfânta-sfintelor. 

6= Un simbol; un fapt cu tâlc. 

în sfânta-sfintelor, nu cu sânge de tapi şi de viței, ci cu însuşi sângele Său, aflându-ne nouă 
răscumpărare veşnică. 

13 Fiindcă dacă sângele de ţapi şi de tauri şi cenuşa de junincă, stropindu-i pe cei întinaţi, îi 
sfinţeşte prin curățirea trupului, 

14 atunci sângele lui Hristos, cel ce fără prihană prin veşnic Duh I s-a adus lui Dumnezeu, cu cât 
mai mult va curăţi conştiinţa voastră de faptele cele moarte, ca să-I slujiți Dumnezeului-celui-Viu! 
15 Şi iată pentru ce este El Mijlocitor al unui nou testament: ca prin moartea pe care El a suferit-o 
spre a răscumpăra greşalele de sub întâiul testament, să primească cei chemaţi făgăduinţa moştenirii 
veşnice. 

16 Căci acolo unde este testament trebuie neapărat să fie arătată moartea celui care l-a făcut. 

17 Un testament îşi capătă puterea de la morţi, dat fiind că el nu are nici o putere câtă vreme cel ce 
l-a făcut trăieşte. 

18 Ca urmare, nici cel dintâi n-a fost sfinţit fără sânge. 

19 Într-adevăr, după ce Moise i-a rostit întregului popor toate poruncile după lege, a luat sângele 
viţeilor şi ţapilor, cu apă şi cu lână roşie şi cu isop, a stropit şi curtea însăşi, şi pe tot poporul, 

20 şi a zis: Acesta este sângele legământului pe care Dumnezeu l-a poruncit pentru voi! 

21 Şi tot aşa a stropit cu sânge cortul şi toate vasele pentru slujbă. 

22 După lege, aproape toate se curăţesc cu sânge, şi fără vărsare de sânge nu există iertare. 

23 Trebuia deci ca, pe de-o parte, peceţile7 celor cereşti să fie curăţite prin acestea şi, pe de alta, 
cele cereşti însele să fie, dar prin jertfe mai bune decât acestea. 

24 Căci Hristos n-a intrat într-un altar făcut de mâini închipuirea celui adevărat -, ci în cerul însuşi, 
pentru ca pentru noi să Se înfățişeze înaintea lui Dumnezeu; 

25 dar nu ca să Se aducă pe Sine jertfă de mai multe ori, ca arhiereul care intră-n altar în fiecare an 
cu sânge străin; 

26 altfel, ar fi trebuit ca de la-ntemeierea lumii să pătimească de mai multe ori; dar El o singură dată 
S-a arătat, acum, la sfârşitul veacurilor, pentru ca prin jertfa Sa să desființeze păcatul. 

27 Şi aşa cum oamenilor le este rânduit ca o singură dată să moară după care e judecata -, 

28 tot astfel şi Hristos, după ce o singură dată a fost adus jertfă ca să ridice păcatele multora, a doua 
oară fără de păcat9 Se va arăta celor ce-L aşteaptă spre mântuirea lor. 

7 Ca şi la 8, 5: copiile, amprentele realităților cereşti. 

8 În altă formulare: „Dacă deci era necesar ca urmele realităţilor cereşti să fie purificate prin astfel 
de rituri, realităţile cereşti se cereau ele însele purificate, dar prin jertfe mai bune decât acestea de 
jos”. În fapt, cele cereşti nu sunt impure („curăţirea” lor având doar un aspect inaugural), dar 
întreaga frază e o figură de stil oratoric. 

9= Fără să mai fie încărcat cu păcatele oamenilor. 

Superioritatea jertfei lui Hristos, singura mântuitoare. Îndemnuri şi mustrări. 

1 Într-adevăr, având doar umbra bunurilor viitoare, şi nu chipul însuşi al lucrurilor, cu aceleași jertfe 
care ne-ncetat se aduc an după an, legea nu-i poate niciodată face desăvârşiţi pe cei ce se apropie. 

2 Altfel, n-ar fi încetat ele oare să mai fie aduse, de vreme ce, odată curăţiţi, cei ce slujesc n-ar mai 
avea nici o conştiinţă a păcatelor? 

3 Dimpotrivă, prin ele în fiecare an se face amintirea păcatelor, 

4 şi aceasta, pentru că-i cu neputinţă ca sângele de tauri şi de ţapi să înlăture păcatele. 


5 Iată de ce, intrând El „Hristos” în lume, zice: Jertfă şi prinos n-ai voit, dar mi-ai întocmit un trup; 
6 arderi-de-tot şi jertfe pentru păcat nu Ți-au plăcut. 

7 Atunci am zis: lată, vin! scris este despre mine în sulul cărţii -, ca să fac voia Ta, Dumnezeule. 

8 Zicând mai sus că jertfă şi prinoase şi arderile-de-tot şi jertfele pentru păcat n-ai voit, nici nu Ți- 
au plăcut cele ce se aduc după lege; 

9 atunci, zice El, iată, vin ca să fac voia Ta, Dumnezeule. Aşadar, El desfiinţează ceea ce este întâi 
pentru ca să-l statornicească pe cel de-al doilea. 

10 Întru această voinţă suntem noi sfinţiţi, odată pentru totdeauna, prin jertfa trupului lui Iisus 
Hristos. 

11 Orice preot stă în fiecare zi slujind şi de mai multe ori aducând aceleaşi 

jertfe, pe cele ce niciodată nu pot înlătura păcatele; 

12 Acesta însă, dimpotrivă, după ce o singură jertfă a adus pentru păcate, pentru totdeauna S-a 
aşezat de-a dreapta lui Dumnezeu, 

13 aşteptând ca de aci-nainte vrăjmaşii Săi să fie puşi aşternut picioarelor Sale. 

14 Căci prin aducerea unei singure jertfe, El pentru totdeauna i-a desăvârşit pe cei ce se sfințesc. 

15 Este şi ceea ce Duhul cel Sfânt ne mărturiseşte; căci după ce a zis: 

16 Acesta este legământul pe care-l voi face cu ei după acele zile zice Domnul: Pune-voi legile 
Mele în inimile lor, şi-n cugetele lor le voi scrie 

17 şi de păcatele lor şi de fărădelegile lor nu-Mi voi mai aduce aminte. 

18 Or, unde este iertarea păcatelor nu mai este nici jertfă pentru elel. 

19 Prin urmare, fraților, având noi îndrăznire să intrăm în altar? prin sângele lui Hristos, 

20 pe calea cea nouă şi vie pe care El pentru noi a deschis-o prin catapeteasmă3, adică prin trupul 
Său, 

21 şi având noi Mare Preot peste casa lui Dumnezeu, 

1 Literal: unde există iertare pentru aceste păcate şi fărădelegi nu mai există jertfă pentru păcate. 

2= În sfânta-sfintelor. Acolo unde intră Hristos au acces şi cei ce sunt împreună cu El. 

3 Aici prepoziţia „prin” nu are conotaţia instrumentală, mediatoare, din versetul precedent, ci pe cea 
circumstanţială, cum ar fi „a deschide un tunel prin stâncă”. Sensul acestui text devine şi mai 
limpede dacă-i asociem faptul că în clipa morţii lui lisus „catapeteasma templului s-a sfâşiat în 
două, de sus până jos” (Mt 27, 51). 

22 să ne apropiem cu inimă curată, întru deplinătatea credinţei, stropindu-ne inimile spre curăţire de 
toată conştiinţa cea rea şi spălându-ne trupul cu apă curată; 

23 să păstrăm cu neclintire mărturisirea nădejdii, căci credincios ne este Cel ce a făgăduit,; 

24 şi unii către alţii să luăm seama spre a ne îndemna la iubire şi la fapte bune; 

25 să nu ne părăsim propria noastră adunare, aşa cum le este unora obiceiul, ci cu atât mai mult să 
ne îndemnăm cu cât vedeţi că Ziua aceea se apropie. 

26 Dacă de bunăvoie păcătuim după ce am primit cunoaşterea adevărului, nu mai rămâne o jertfă 
pentru păcate, 

27 ci o-nfricoşătoare aşteptare a judecății şi iuţimea focului care-i va mistui pe cei potrivnici. 

28 Dacă cineva încalcă legea lui Moise, fără milă este ucis pe cuvântul a doi sau trei martori; 

29 cu cât mai aspră credeţi voi că va fi pedeapsa meritată de cel ce L-a călcat în picioare pe Fiul lui 
Dumnezeu şi I-a nesocotit4 sângele testamentului prin care s-a sfinţit, şi a batjocorit Duhul harului? 
30 Căci noi Îl cunoaştem pe Cel ce a zis: A Mea este răzbunarea; Eu voi răsplăti. Şi încă: Domnul 
va judeca pe poporul Său. 

31 Înfricoşător lucru este să cazi în mâinile Dumnezeului-Celui- Viu! 

4 Înţelesul complet: l-a socotit ca pe ceva comun, obişnuit, de rând; i-a ignorat sau tăgăduit 
sfințenia; l-a profanat prin desconsiderare. E evident că sintagma îi vizează pe cei ce credeau că 
natura şi valoarea Sângelui euharistic sunt pur comemorative (vezi şi 1 Co 11,29). 

32 Amintiţi-vă însă de zilele de dinainte când, după ce aţi fost luminaţi, aţi îndurat o grea luptă cu 
suferinţele, 

33 uneori în faţa lumii fiind supuşi la defăimări şi necazuri, alteori făcându-vă părtaşi cu cei ce 
sufereau în acest fel. 


34 Că-mpreună aţi pătimit cu cei închişi, şi cu bucurie aţi primit răpirea averilor voastre, ştiind că 
aveţi o avere mai bună şi care rămâne. 

35 Aşadar, nu vă lepădaţi încrederea, aceasta având o mare răsplată. 

36 Fiindcă nevoie aveţi de răbdare, pentru ca făcând voia lui Dumnezeu să vă bucuraţi de 
făgăduinţă6. 

37 Că încă puţin, foarte puţin, şi Cel ce va să vină va veni şi nu va-ntârzia; 

38 cel drept al Meu din credinţă va trăi; dar dacă se dă deoparte, sufletul Meu nu va binevoi întru el. 
39 Noi însă nu suntem din cei ce se dau deoparte spre pieire, ci din cei ce cred spre dobândirea 
sufletului. 

Credința. 

1 Or, credința e ființarea celor nădăjduitel, dovada lucrurilor celor nevăzute 2. 

5= Încrederea de a îndrăzni întru Cel ce-Şi ţine făgăduințele. 

6 Literal: să primiţi făgăduinţa (în roadele ei). 1 Foarte literal: substanţa (hypostasis) celor 
nădăjduite. În clipa-n care crezi (total) în obiectul speranţei tale, acesta devine deja o realitate, 
capătă substanţă; virtualul se converteşte în real. Compară cu textul din Mc 11, 24 (credinţa-n 
rugăciune, care transformă obiectul cererii în realitate imediată). 

2= Argumentul (palpabil) al realităţilor invizibile. Întregul verset reprezintă un text dificil şi creadă 
că El există şi că răsplătitor Se face celor ce-L caută. 

Cunoaşte peste 15 variante de traducere. El nu e construit, totuşi, pe principiul paralelismului 
sinonimic, aşa cum îl tratează unii traducători. Primul termen vizează evenimente viitoare (ca obiect 
al nădejdii), pe când cel de al doilea se referă la entităţi deja existente şi inaccesibile simţurilor, care 
devin „palpabile” prin „argumentul” credinţei. 

2 Că prin ea primit-au cei vechi bună mărturie3. 

3 Prin credinţă înţelegem noi că printr-un cuvânt al lui Dumnezeu întemeiatu-s-au lumile4, cele ce 
se văd alcătuindu-se astfel din cele ce nu pars. 

4 Prin credinţă I-a adus Abel lui Dumnezeu o jertfă mai bună decât Cain, prin ea primit-a el 
mărturie că este drept, Însuşi Dumnezeu mărturisind despre darurile lui, şi prin ea el încă vorbeşte, 
deşi a murit. 

5 Prin credinţă a fost strămutat Enoh ca să nu vadă moartea şi n-a fost găsit, pentru că Dumnezeu îl 
strămutase; căci mai-nainte de strămutare avut-a el mărturie că I-a bineplăcut lui Dumnezeu. 

6 Or, fără credinţă nu-i cu putinţă să fim bineplăcuţi; fiindcă cel ce se apropie de Dumnezeu trebuie 
să 

3= Atestare din partea lui Dumnezeu. 

4 Vezi nota de la 1, 2: acelaşi cuvânt grecesc înseamnă şi „veacuri”, şi „lumi”. Cele două noţiuni 
sunt, totuşi, inseparabile, de vreme ce odată cu crearea materiei (prin definiție, mişcare) a fost creat 
şi timpul. Introducere la seria exemplelor ce urmează, din Vechiul Testament. 

5= Crearea lumii din nimic, prin Cuvântul lui Dumnezeu, şi organizarea ei în forme vizibile dintr-o 
primă materie amorfă. Nu poate fi vorba de o materie preexistentă creaţiei, ci de lumea ca realitate 
într-un Dumnezeu Care, practic, nu cunoaşte virtualitatea, Cel ce „pe cele ce nu sunt le cheamă ca şi 
cum ar fi” (vezi Rm 4, 17 şi nota). 

7 Prin credinţă, luând Noe dumnezeiască înştiinţare despre cele ce încă nu se vedeau, cu evlavie a 
alcătuit o corabie spre mântuirea casei sale; şi prin ea a osândit el lumea şi a devenit moştenitor al 
dreptăţii celei după credinţă. 

8 Prin credinţă s-a supus Avraam când a fost chemat să plece la locul pe care avea să-l primească 
spre moştenire; şi a plecat fără să ştie-ncotro merge. 

9 Prin credinţă a locuit el vremelnic în ţinutul făgăduinţei ca-ntr-un ţinut străin, trăind în corturi cu 
Isaac şi cu Iacob, cei împreună-moştenitori ai aceleiaşi făgăduinţe; 

10 fiindcă el aştepta cetatea care are temelii, al cărei izvoditor şi ziditor6 este Dumnezeu. 

11 Prin credinţă însăşi Sarra primit-a putere să zămislească fiu, deşi trecuse de vârsta cuvenită, 
pentru că şi L-a socotit credincios pe Cel ce făgăduise; 

12 iată deci cum dintr-un singur om, şi acela ca şi mort, s-au născut atâţia urmaşi mulți ca stelele 
cerului şi ca nisipul cel fără de număr de pe ţărmul mării. 


13 Întru credință murit-au toţi aceştia, fără să fi primit roadele făgăduinţelor, dar de departe 
văzându-le şi îmbrăţişându-le7, şi mărturisind că străini sunt ei şi călători pe pământ. 

14 Fiindcă cei ce vorbesc astfel fac dovadă că-şi caută patrie; 

15 şi dacă s-ar fi gândit la aceea din care ieşiseră, ar fi avut vreme să se-ntoarcă; 

16 dar de fapt ei doresc una mai bună, adică cerească. lată de ce Dumnezeu 

6 Izvoditor şi ziditor: totodată arhitect şi constructor. 

7 Ca pe nişte realități. Vezi prima notă de la v. 1. 

nu Se ruşinează să Se numească Dumnezeul lor: că le-a pregătit cetate. 

17 Prin credinţă l-a adus Avraam pe Isaac spre jertfă atunci când a fost pus la-ncercare; el, cel ce 
primise făgăduinţele, îl aducea spre jertfă pe singurul său născut, 

18 el, cel căruia i se spusese că numai cei din Isaac se vor numi urmaşii tăi! 

19 El a socotit că Dumnezeu putere are chiar să învie pe cineva din morţi; drept aceea, el l-a primit 
înapoi, dar şi-n prefigurare8. 

20 Prin credinţă şi-n vederea celor viitoare i-a binecuvântat Isaac pe Iacob şi pe Esau. 

21 Prin credinţă i-a binecuvântat Iacob, când a murit, pe fiecare din fiii lui Iosif, şi s-a închinat 
rezemându-se pe vârful toiagului său. 

22 Prin credinţă Iosif, spre sfârşitul său, a pomenit despre ieşirea fiilor lui Israel şi a dat porunci cu 
privire la osemintele sale. 

23 Prin credinţă, când s-a născut Moise, a fost el ascuns de părinţii săi timp de trei luni, căci l-au 
văzut prunc frumos: şi nu s-au temut de porunca regelui. 

24 Prin credinţă Moise, când a crescut mare, n-a vrut să fie numit fiul fiicei lui Faraon, 

25 alegând ca mai bine să-ndure laolaltă cu poporul lui Dumnezeu decât să aibă desfătarea păcatului 
cea trecătoare; 

26 mai mare bogăţie decât comorile Egiptului a socotit el ocara lui Hristos10, 

8 Subliniere importantă pentru simbolismul Vechiului Testament, ale cărei evenimente reale au şi o 
valoare parabolică. În cazul de faţă, învierea lui Iisus Hristos. 

9= Exodul; eliberarea din robia egipteană. 

fiindcă se uita-nainte, drept la răsplată. 

27 Prin credinţă a părăsit el Egiptul fără să se teamă de mânia regelui; ca şi cum L-ar fi văzut pe 
Cel-Nevăzut, a rămas neclintit. 

28 Prin credinţă a rânduit el Paştile şi stropirea cu sânge, ca nu cumva Nimicitorul să-i atingă pe cei 
întâi-născuţi ai lor11. 

29 Prin credinţă au trecut eil2 Marea Roşie ca pe uscat, în timp ce Egiptenii, încercându-se şi ei, au 
fost înghițiți. 

30 Prin credinţă au căzut zidurile lerihonului după ce timp de şapte zile-au fost înconjurate. 

31 Prin credință Rahab desfrânata n-a pierit laolaltă cu cei nesupuşi, fiindcă cu pace primise 
iscoadele. 

32 Şi ce să mai zic? Că timpul nu-mi va ajunge să vorbesc cu de-amănuntul de Ghedeon, de Barac, 
de Samson, de leftae, de David, de Samuel şi de profeți, 

33 care prin credinţă au biruit împărăţii, au făcut dreptate, au dobândit făgăduinţe, au astupat gurile 
leilor, 

34 au stins puterea focului, au scăpat de ascuţişul săbiei, s-au întărit din propria lor slăbiciune, s-au 
făcut puternici în războaie, năvălirile vrăjmaşilor le-au preschimbat în fugă, 

35 femei care şi-au luat morţii înviaţi; iar alţii au fost chinuiţi, nevrând să primească eliberarea, 
pentru a-şi dobândi una mai bună, învierea 13; 

10 Expresie citată din Ps 88, 50-51, unde se vorbeşte de ocara la care a fost supus Unsul (Hristosul) 
lui Dumnezeu. 

11= Ai Israeliţilor. 

12= Israeliţii. 

13 Literal: o înviere mai bună. 

36 iar alţii au suferit batjocoriri şi bice, şi chiar lanţuri şi-nchisoare, 

37 au fost ucişi cu pietre, sfârtecaţi, au murit ucişi cu sabia, au pribegit în piei de oaie şi-n piei de 
capră, strâmtoraţi, necăjiţi, înjosiţi, 


38 ei, de care lumea nu era vrednică! rătăcind în pustiuri, în munţi, în peşteri şi-n crăpăturile 
pământului. 

39 Şi toţi aceştia, deşi primiseră bună mărturie pe temeiul credinţei lor, n-au primit roadele 
făgăduinţei 14; 

40 pentru că Dumnezeu prevăzuse pentru noi ceva mai bun, aşa ca ei să nu ajungă fără noi la 
desăvârşire 5. 

Pilda de răbdare şi sfinţenie a lui lisus Hristos Însuşi. Îndemnuri spre virtute. 

1 Astfel că şi noi, având împrejuru-ne atâta nor de martori], să lepădăm tot ceea ce îngreuiază şi tot 
păcatul ce cu uşurinţă ne-mpresoară, şi cu stăruinţă să alergăm la întrecerea ce ne stă-nainte, 

2 cu ochii ţintă la Cel ce începe credinţa şi o desăvârşeşte, la Iisus, Cel ce-n locul 

14 În toată enumerarea de mai sus s-a observat izbitorul contrast dintre ceea ce li se făgăduise 
drepţilor şi ceea ce au primit ei în realitate. Convingere care va fi temelia martirajului şi nevoinţelor 
creştine. 

15 Aceeaşi idee la Flp 3, 12 Ca şi la 2 Tim 4, 7, imaginea este aceea a unor alergători pe stadion, 
înconjurați de mulţimea spectatorilor din tribune. Cuvântul „martori” are însă şi o conotaţie 
spirituală, el însemnând şi „martiri”, „mucenici” atât cei enumeraţi în capitolul precedent, cât şi cei 
prefigurați printr-un text cu o evidentă dimensiune profetică. 

bucuriei care-l stătea-nainte a îndurat crucea, în disprețul ruşinii, şi a şezut de-a dreapta tronului lui 
Dumnezeu. 

3 Gândiţi-vă dar la Cel ce asupră-Şi a răbdat de la păcătoşi o astfel de împotrivire, ca să nu vă lăsaţi 
pradă oboselii prin slăbirea sufletelor voastre. 

4 Voi încă nu v-aţi împotrivit până la sânge luptându-vă cu păcatul 

5 şi aţi uitat îndemnul care vă vorbeşte ca unor fii: Fiul meu, nu dispreţui certarea Domnului, nici 
nu te descuraja atunci când El te mustră; 

6 căci Domnul îl ceartă pe cel pe care-l iubeşte şi-l bate pe fiul căruia-i poartă de grijă. 

7 Dacă e să-nduraţi, e pentru certarea voastră; Dumnezeu Se poartă cu voi precum cu nişte fii. Şi 
care este fiul pe care tatăl său nu-l ceartă? 

8 Dar dacă voi sunteţi scutiţi de această certare de care toţi au avut parte, atunci sunteţi copii 
nelegitimi, iar nu fii. 

9 Pe de altă parte, noi i-am avut pe părinţii noştri după trup care să ne certe şi pe care i-am 
respectat; oare nu cu atât mai mult ne vom supune Tatălui duhurilor, şi prin aceasta să trăim? 

10 Pentru că ei ne pedepseau pentru puţine zile, după cum li se părea lor, dar Acesta spre folosul 
nostru o face, ca să ne împărtăşim de sfinţenia Lui. 

11 Certarea, oricare ar fi ea, nu pare la-nceput că e spre bucurie, ci spre-ntristare; dar mai târziu, 
celor ceau fost încercaţi? prin ea le pune-nainte roada cea paşnică a dreptăţii. 

12 Pentru aceea, îndreptaţi-vă mâinile 

2 Mai precis: celor exersaţi, antrenați în vederea unui scop. 

cele slăbite şi genunchii cei slăbănogiţi; 

13 faceţi cărări drepte pentru picioarele voastre, aşa încât ceea ce e şchiop să nu calce-alături, ci mai 
degrabă să se vindece. 

14 Căutaţi pacea cu toţi, şi sfinţenia, fără de care nimeni nu-L va vedea pe Domnul, 

15 veghind ca nimeni să nu se lipsească de harul lui Dumnezeu şi ca nu cumva vreo rădăcină a 
amarului, odrăslind deasupra3, să vă facă tulburare şi prin ea să se-ntineze mulți; 

16 să nu fie cineva desfrânat sau necurat ca Esau, care pentru o singură mâncare şi-a vândut dreptul 
de întâi-născut; 

17 voi ştiţi că şi după aceea, vrând el să moştenească binecuvântarea, drumul i-a fost închis4; că n-a 
mai aflat loc pentru pocăință, deşi cu lacrimi îl căuta. 

18 Fiindcă voi nu v-aţi apropiat de un munte ce poate fi pipăit, şi de foc arzător şi de negură şi de- 
ntuneric şi de vijelie 

19. Şi de glas de trâmbiţă şi de sunet al unor cuvinte în urma cărora cei ce le-au auzit rugatu-s-au ca 
nici un cuvânt să li se mai adauge, 

20 deoarece nu puteau suferi porunca: Chiar fiară de se va atinge de munte, să fie ucisă cu pietre. 


21 Şi atât de înfricoşătoare era priveliştea, încât Moise a zis: Înspăimântat sunt şi mă cutremur! 

3 Citat liber din Dt 29, 18 (rădăcina din care răsare otravă şi pelin). 

4 Literal: (Esau) a fost refuzat; respins. 

5= Muntele Sinai, în care Moise a experiat teribila sa întâlnire cu Dumnezeu (Iş 19, 18; 20, 19; Dt 
4,11). 

22 Dimpotrivă, voi v-aţi apropiat de muntele Sionului şi de cetatea Dumnezeului-Celui-Viu, de 
Ierusalimul ceresc şi de zeci de mii de îngeri în sărbătorească adunare, 

23 şi de adunarea întâilor-născuţi care sunt scrişi în ceruri6, şi de Dumnezeu Judecător al tuturor, şi 
de duhurile drepţilor celor ajunşi la desăvârşire, 

24 şi de lisus, Mijlocitorul unui nou testament, şi de un sânge de stropire care grăieşte mai bine 
decât acela al lui Abel. 

25 Vedeţi să nu-I întoarceţi spatele Celui ce grăieşte; că dacă n-au scăpat de pedeapsă aceia, care I- 
au întors spatele Celui ce prin cuvinte le aducea cerul pe pământ, cu atât mai mult noi, de ne vom 
îndepărta de Cel ce ne grăieşte chiar din ceruri; 

26 al Cărui glas a cutremurat atunci pământul, iar acum a făgăduit, zicând: Încă o dată zdruncina- 
voi nu numai pământul, ci şi cerul. 

27 lar cuvintele încă o dată arată schimbarea celor zdruncinate, ca a unor lucruri făcute, spre a 
rămâne cele ce sunt de nezdruncinat. 

28 De aceea, pentru că noi primim o împărăție de nezdruncinat, să mulţumim prin aceea că-ntru 
evlavie şi frică Îi aducem lui Dumnezeu bineplăcută slujbă. 

29 Căci Dumnezeul nostru e foc mistuitor. 

6= Creştinii din toate timpurile şi locurile. Asimilaţi întâilor-născuţi ai lui Israel, ei se bucură de 
toate prerogativele şi privilegiile acestora (vezi şi nota de la Lc 2, 7). 

13 

Slujire bineplăcută lui Dumnezeu. Binecuvântare şi salutări. 

1 Să dăinuie iubirea frăţească. 

2 Nu uitaţi iubirea de străinil; că prin aceasta unii, fără s-o ştie, au găzduit îngeri?. 

3 Aduceţi-vă aminte de cei închişi, ca şi cum aţi fi legaţi împreună cu ei; de cei ce-ndură rele, de 
vreme ce şi voi sunteți în trup. 

4 Cinstită-ntru totul să fie căsnicia, şi patul ei fie ne-ntinat, căci Dumnezeu îi va judeca pe 
desfrânaţi şi pe adulteri. 

5 Purtarea să vă fie fără iubire de arginţi3; mulţumiţi-vă cu ceea ce aveţi, căci Însuşi El a zis: Nu te 
voi lăsa, nici nu te voi părăsi, 

6 aşa ca noi să putem avea curajul de a zice: Domnul este ajutorul meu, nu mă voi teme! Ce-mi va 
face mie omul? 

7 Aduceţi-vă aminte de mai-marii voştri, cei ce v-au grăit vouă cuvântul lui Dumnezeu; la a căror 
săvârşire4 luând seama, urmaţi-le credinţa. 

8 lisus Hristos este Acelaşi, ieri şi azi şi în veci. 

9 Nu vă lăsaţi amăgiţi de învățături felurite şi străine, căci bine este ca inima să fie întărită prin har, 
nu prin mâncăruri 

1= Filoxenia; ospitalitatea. 

2 Celebra „filoxenie a lui Avraam” (Fc 18, 1-8), darşi ospitalitatea lui Lot (Fe 19, 2 şi urm.). 

3= Dezinteresată. 

îndemnați să-l imite (din nou: a urma = a imita). Spre deosebire însă de oameni, care, oricât de 
sfinţi, pot avea umbre sau pot fi controversaţi, modelul suprem de imitat rămâne tot lisus Hristos 
(precizarea în versetul următor). 

de la care cei ce s-au dedat la ele n-au avut nici un folos5. 

10 Noi avem un Altar6 de la care cei ce slujesc Cortului7 n-au dreptul să mănânce. 

11 Într-adevăr, trupurile animalelor al căror sânge e adus de arhiereu în altar ca jertfă pentru păcat 
sunt arse în afara taberei. 

12 lată de ce şi lisus, pentru ca El să sfinţească poporul cu sângele Său, a pătimit în afara porţii. 


13 Să ieşim aşadar la El în afara taberei, purtându-l ocara; 

14 că nu avem aici cetate stătătoare, ci căutăm pe aceea ce va să fie. 

15 Prin El deci să-l aducem pururea lui Dumnezeu jertfă de laudă, adică roada buzelor care-l 
mărturisesc numele. 

16 Nu uitaţi facerea-de-bine şi părtăşia bunurilor, căci în jertfe ca acestea găseşte Dumnezeu 
plăcere. 

17 Ascultaţi de mai-marii voştri şi supuneţi-vă lor, că ei priveghează pentru sufletele voastre, ca 
unii ce au să dea seamă de ele: s-o facă cu bucurie şi nu suspinând, ceea ce nu v-ar fi de folos. 

18 Rugaţi-vă pentru noi; căci suntem încredinţaţi că avem o conştiinţă bună, voind ca-ntru totul să 
ne purtăm cum trebuie. 

19 Dar vă rog s-o faceţi cât mai devreme, pentru ca eu să vă fiu înapoiat cât mai curând. 

20 lar Dumnezeul păcii, Cel ce L-a sculat din morţi pe Domnul nostru Iisus, 

5= Prescripţiile alimentare ale Legii Vechi, precum şi alimentele jertfite idolilor. 

6= Jertfa de pe cruce şi cina euharistică. 

7= Cortul mărturiei, din Vechiul Testament. 

Marele Păstor al oilor prin sângele unui testament veşnică, 

21 să vă înzestreze cu tot ceea ce e bun spre a-l face voia, lucrând întru noi ceea ce e bineplăcut 
înaintea Lui, prin lisus Hristos, Căruia fie-l slava în vecii vecilor! Amin. 

22 Şi vă rog, fraţilor, să fiţi îngăduitori cu acest cuvânt de îndemnare, căci vi l-am scris pe scurt. 

23 Să ştiţi că fratele Timotei a fost pus în libertate. Dacă vine mai degrabă, vă voi vedea împreună 
cu el. 

24 Îmbrăţişaţi-i pe toţi mai-marii voştri şi pe toţi sfinţii. Vă îmbrăţişează cei din Italia. 

25 Harul fie cu voi toţi! Amin. 

8Jertfa de pe cruce este aceea prin care lisus a devenit Marele nostru Păstor, „Cel ce sufletul Său Şi- 
| pune pentru oi” (In 10, 11) 

2054 


Introducere la epistolele soborniceşti 

Epistolele soborniceşti alcătuiesc un grup de şapte scrisori apostolice: una a Sfântului Iacob, două 
ale Sfântului Petru, trei ale Sfântului loan şi una a Sfântului Iuda. Botezate astfel încă de pe la 
mijlocul secolului II, ele îşi justifică denumirea prin aceea că, spre deosebire de epistolele pauline, 
se adresează unor cercuri mult mai largi decât acelea ale unor comunităţi locale, majoritatea având 
şi caracterul unor scrisori enciclice. Ordinea lor în Noul Testament a fost determinată de 
enumerarea apostolilor menţionaţi în Ga 2, 9 ca „stâlpi ai Bisericii“: Iacob, Petru şi loan. 

Epistola Sfântului lacobil are ca autor pe cel numit „fratele Domnului“ (Ga 1, 19), personaj altul 
decât Apostolul Iacob, fiu al lui Zevedeu şi frate al Evanghelistului loan, şi decât Apostolul Iacob al 
lui Alfeu. I se mai spunea şi „Iacob cel Mic“ (Mc 15, 40) şi era fiul lui Cleopa şi al Mariei (In 19, 
25). Istoricul iudeo-creştin Hegesip (?11180), fost episcop în ţara Sfântă, consemnează tradiţia 
potrivit căreia Cleopa era fratele dreptului Iosif, logodnicul Mariei. Informaţia lui Hegesip a fost 
preluată de Eusebiu de Cezareea în a sa „Istorie bisericească“. Aşadar, Maria lui Cleopa era 
cumnata Maicii Domnului, ceea ce explică denumirea de „fratele“ (adică vărul) Domnului dată lui 
Iacob. Explicaţia acoperă, de fapt, întreaga problemă a „fraţilor Domnului“ (vezi şi nota de la Mt 
12, 46). Despre Iacob ştim că Domnul i S-a arătat după înviere (1 Co 15, 7), iar din relatările lui 
Eusebiu de Cezareea mai cunoaştem că el a fost primul episcop (şi singurul apostol care a îndeplinit 
şi această funcţie). Împreună cu Sfânta Fecioară şi cu ceilalţi apostoli aşteaptă pogorârea Sfântului 
Duh, primeşte înştiinţarea lui Petru că acesta fusese eliberat din închisoare, este vizitat de Pavel 
îndată după convertire şi încă o dată când acesta vine pentru ultima oară la Ierusalim; Pavel îl 
numeşte „stâlp al Bisericii“ (Ga 2, 9). De la Iosif Flaviu ştim că în anul 62 a fost condamnat la 
moarte prin lapidare de către arhiereul iudeu Annianas; constatând că nu murise sub ploaia de 
pietre, unul din executori i-a spart capul cu un ciomag. 

Epistolele 1 şi 2 Petru. Autorul acestora e atât de cunoscut, încât nu are nevoie de o prezentare 
elaborată. El se numeşte pe sine „Petru, apostol al lui lisus Hristos“ (1 Ptr 1, 1), precum şi „rob şi 
apostol al lui lisus Hristos“ (2 Ptr 1, 1), cel ce se numise mai înainte Chefa şi a fost apoi chemat 
astfel de către Domnul Însuşi. 


Limba greacă, mai mult decât corectă a Epistolelor, de o foarte bună calitate în opinia eleniştilor, 
exclude putinţa ca ele să fi fost scrise de un fiu al Galileii, dar adevărul este mărturisit de însuşi 
Petru, în sensul că el s-a folosit de bunele servicii ale unui secretar, anume Silvan (1 Ptr 5, 12), care 
este una şi aceeaşi persoană cu Sila cel menţionat cu acest nume în multe locuri din Faptele 
Apostolilor, însoțitor şi colaborator al Sfântului Apostol Pavel în cea de a doua călătorie misionară 
Epistolele li se adresează mai multor Biserici din Asia Mică şi au fost scrise între anii 63 şi 67, 
probabil din Roma, oraşul în care autorul lor a murit ca martir sub persecuția lui Nero. 

Epistolele 1, 2 şi 3 loan îl au ca autor pe Apostolul care a scris Evanghelia a patra şi Apocalipsa, 
„ucenicul pe care-l iubea lisus“. Către sfârşitul secolului I, retras în Efes, Sfântul Ioan conducea 
Bisericile din Asia Mică cu un prestigiu şi o autoritate de necontestat. 

Prima dintre ele reiterează câteva din temele principale ale Evangheliei a patra: Dumnezeu ca 
lumină, Dumnezeu ca iubire, Hristos ca Fiu al lui Dumnezeu şi Mântuitor al lumii, biruinţa 
credinţei creştine, nevoia de iubire frăţească şi păzire a poruncilor. Celelalte două sunt mesaje 
scurte, de aceeaşi inspiraţie, menite să-i încurajeze pe cititori şi să curme în faşă unele începuturi de 
lupte interne. 

Epistola Sfântului Iuda. Autorul ei este fratele lui Iacob, episcopul Ierusalimului, şi el însuşi văr al 
Domnului. Pentru limba sa greacă destul de bună va fi avut, ca şi Petru, serviciile unui secretar. Se 
pare că destinatarii scrierii sunt creştini proveniţi mai ales dintre păgâni. Trebuie să fi fost scrisă, 
după unii, între anii 70-80, dar după alții între 64-66, ca anterioară Epistolei 2 Petru din anul 67. 
Conţinutul ei se recomandă de la sine, cu mare deschidere spre înţelegerea şi inima cititorului. 


Epistola Sobornicească a Sfântului Apostol Iacob 

1 

Salutare. Credinţă şi înțelepciune. Sărăcie şi bogăție. Încercare și ispită. A asculta cuvântul şi a-l 
îndeplini. 

1 Iacob, robul lui Dumnezeu şi al Domnului lisus Hristos, celor douăsprezece seminţii care sunt în 
Diasporal, salutare! 

2 Toată bucuria să v-o puneţi în seamă, fraţilor, când daţi de2 felurite ispite3, 

3 ştiind că încercarea credinţei voastre naşte răbdarea; 

4 dar răbdarea să-şi aibă lucrare desăvârşită, pentru ca voi să fiți desăvârşiţi şi întregi, întru nimic 
ştirbiţi. 

5 Şi dacă cineva din voi e lipsit de înţelepciune, s-o ceară de la Dumnezeu, 

1 Prin Diaspora (Împrăştiere) se înţelege emigrația iudaică (vezi nota de la FA 2, 5). Iacob foloseşte 
termenul pentru a-i desemna pe creştinii răspândiţi în toată lumea, cei ce alcătuiesc Ierusalimul cel 
nou, adevăratul „Israel al lui Dumnezeu” (Ga 6, 16). 

2 Literal: când cădeţi în... Verbul peripipto = a cădea (între tâlhari, Le 10, 30) şi a cădea întâmplător 
peste cineva, a da de ceva (de un dâmb de nisip, FA 27, 41), care te poate salva din primejdie. În 
contextul de față, sensul e bivalent. 

3 Ispita nu e o cădere propriu-zisă, ci o încercare, o probă, un examen pe care poţi să-l câştigi sau 
să-l pierzi. 

Cel ce tuturor le-o dă cu simplitate şi fără-nfruntare, şi i se va da. 

6 Să ceară însă cu credinţă, întru nimic îndoindu-se, pentru că cel ce se îndoieşte e asemenea valului 
mării, mişcat de vânt şi aruncat încoace şi încolo. 

7 Omul acela să nu gândească el că va primi ceva de la Domnul: 

8 om cu sufletu-n doi peri4, nestatornic în toate căile sale. 

9 Fratele cel smerit să se bucure întru înălțarea sa, 

10 şi cel bogat întru smerenia sa, fiindcă el ca floarea ierbii va trece; 

11 că soarele a răsărit odată cu arşiţa şi a uscat iarba, şi floarea ei a căzut şi frumuseţea chipului ei a 
pierit; aşa se va veşteji şi bogatul în alergăturile sale. 

12 Fericit bărbatul care rabdă ispita; fiindcă la capătul încercăriiS va primi cununa vieţii, pe care 
Dumnezeu le-a făgăduit-o celor ce-L iubesc. 

13 Nimeni, când este ispitit, să nu zică: De la Dumnezeu sunt ispitit!, pentru că Dumnezeu e la 
adăpost de ispita răului 

4 Literal: bărbat cu suflet dublu (duplicitar, din care niciodată nu ştii ce să alegi; fără o poziţie 


fermă şi constantă). 

5 Literal: odată devenit încercat. 

şi El în Sine nu ispiteşte pe nimeni; 

14 ci fiecare este ispitit de propria sa poftă atunci când e tras şi momit de ea. 

15 Apoi pofta, zămislind, naşte păcat; iar păcatul, odată săvârşit, odrăsleşte moarte. 

16 Nu vă înşelaţi, frații mei preaiubiţi: 

17 toată darea cea bună şi tot darul desăvârşit de sus este, pogorându-se de la Părintele luminilor, la 
care nu există primenire6 sau umbră de schimbare”. 

18 El întru libera Sa voinţă ne-a născut prin cuvântul adevărului8, pentru ca noi să fim un fel de 
pârgă9 a făpturilor Sale. 

19 Să ştiţi, preaiubiţii mei fraţi: tot omul să fie grabnic să asculte, zăbavnic să vorbească, zăbavnic 
la mânie, 

20 căci mânia omului nu lucrează dreptatea lui Dumnezeu. 

21 Pentru aceea, lepădând toată spurcăciunea şi toată rămăşiţa răutăţii, primiţi cu dulceaţă Cuvântul 
sădit în voi, cel ce poate să vă mântuiască sufletele. 

22 Fiţi dar împlinitori ai Cuvântului, şi nu numai ascultători ai lui amăgindu-vă pe voi înşivă. 

23 Că dacă cineva este ascultător al Cuvântului fără a-i fi şi împlinitor, el seamănă cu omul care-şi 
priveşte-n oglindă faţa sa firească: 

24 s-a privit şi s-a dus şi-ndată a uitat cum era; 

6 Serie de mişcări succesive ascendente (calitativ sau cantitativ) imposibile la Dumnezeu, Care e 
perfect. 

7= Revenire sau întoarcere la ceea ce a fost; trecere de la o stare la alta; variaţie. 

8= Prin Evanghelie. 

9 Primele roade; din ele I se aduc ofrande lui Dumnezeu. 

25 dar cel ce se uită cu luare-aminte într-o lege desăvârşită, aceea a libertăţii, şi a rămas în ea, fiind 
el nu un ascultător care uită, ci un împlinitor care face, acela fericit va fi în faptele sale. 

26 Dacă cineva se crede că e cucernic10, dar nu-şi înfrânează limba, ci îşi înşală inima, cucernicia 
lui e zadarnică. 

27 Cucernicia curată şi neîntinată înaintea lui Dumnezeu-şi-Tatăl este aceasta: să-i cercetezi pe 
orfani şi pe văduve în necazul lor şi să te păzeşti pe tine nepătat din partea lumii] 1. 

2 

Împotriva părtinirii. Credinţa fără fapte este moartă. 

1 Frații mei, nu întru părtinirel să vă aveţi voi credinţa în Domnul nostru lisus Hristos, Domnul 
slavei. 

2 Că dacă-n adunarea voastră va intra un om cu inel de aur şi-n haină strălucită, şi va intra şi un om 
sărac în haină murdară, 

3 dar voi vă uitaţi la cel ce poartă haina strălucită şi-i ziceţi: Aşază-te aici, în locul cel bun!, iar 
săracului îi ziceţi: Tu stai acolo, în picioare!, sau: Tu aşază-te jos, la picioarele mele!, 

4 Oare-n gândul vostru n-aţi făcut voi deosebire între unul şi altul, şi nu v-aţi făcut voi judecători cu 
gânduri viclene? 

10 În sensul: religios; practicant al unui cult. 

11 Sensul exact presupune şi o distanţare faţă de lume (desigur, lumea păcatului). 

1 Preferinţa pentru o persoană sau alta în funcţie de poziţia ei socială, ceea ce de multe ori înseamnă 
o răsturnare a valorilor şi o viciere a credinţei în Dumnezeu „la Care nu există părtinire” (Rm 2, 11). 

5 Ascultaţi, iubiții mei fraţi: Oare nu Dumnezeu i-a ales pe cei ce sunt săraci în ochii lumii pentru ca 
să fie ei bogaţi în credinţă şi moştenitori ai împărăției pe care El a făgăduit-o celor ce-L iubesc? 

6 Iar voi, voi l-aţi necinstit pe cel sărac!... Oare nu bogaţii vă asupresc pe voi, şi nu ei vă târăsc în 
judecăţi? 

7 Nu ei sunt cei ce blasfemiază numele cel bun care-a fost chemat asupră-vă2? 

8 Dacă într-adevăr împliniţi legea împărătească, potrivit Scripturii: Să iubeşti pe aproapele tău ca pe 
tine însuţi, bine faceţi; 

9 dar dacă cu părtinire cătaţi la faţa omului, faceţi păcat, şi legea vă osândeşte ca pe nişte călcători 


de lege. 

10 Fiindcă cel ce va păzi toată legea, dar o va călca într-un singur loc, faţă de toate s-a făcut 
vinovat3. 

11 Pentru că Cel ce a zis: Să nu săvârşeşti adulter!, a zis şi: Să nu ucizi! Şi dacă nu săvârşeşti 
adulter dar ucizi, te-ai făcut călcător de lege. 

12 Aşa să vorbiţi şi aşa să faceţi, ca unii care va să fiţi judecaţi prin legea libertăţii. 

13 Căci judecata e fără milă pentru cel ce n-a făcut milă; dar mila e biruitoare asupra judecăţii4! 

2 Numele lui lisus Hristos, invocat la botez asupra noului creştin. 

3 Legea lui Dumnezeu nu e o colecţie de porunci diverse, independente una faţă de celelalte, ci o 
singură lege, unitară, omogenă şi indivizibilă, sub semnul suprem al iubirii față de Dumnezeu şi de 
aproapele. 

Judecata, aici, în sensul de condamnare. Accentul textului original e mai puternic: pusă-n faţa unei 
sentinţe de condamnare a omului, mila (ca fruct al iubirii de aproapele) e atât de puternică, încât o 
priveşte de sus, o disprețuiește, îşi râde de ea. 

14 Ce folos, frații mei, dacă cineva zice că are credinţă, dar fapte nu are? Oare poate credinţa să-l 
mântuiască? 

15 Dacă un frate sau o soră sunt goi şi lipsiţi de hrana zilnică 

16 şi cineva dintre voi le-ar zice: Mergeţi în pace, încălziţi-vă şi săturaţi-vă!, dar fără să le dea cele 
trebuincioase trupului, care-ar fi folosul? 

17 Aşa şi credinţa: dacă nu are fapte, doar în ea însăşiS e moartă. 

18 Dar va zice cineva: Tu ai credinţă, iar eu am fapte; arată-mi credinţa ta fără fapte, şi eu din 
faptele mele îți voi arăta credinţa mea. 

19 Tu crezi că unul este Dumnezeu?: Bine faci; dar şi demonii cred şi se cutremură... 

20 Dar vrei tu să-nţelegi, omule uşuratic, că credinţa fără fapte este moartă6? 

21 Avraam, părintele nostru, oare nu din fapte a fost el îndreptăţit? când l-a pus pe jertfelnic pe fiul 
său Isaac? 

22 Vezi că credinţa lucra împreună cu faptele lui şi că prin ele s-a desăvârşit credinţa 

23 şi s-a plinit Scriptura care zice: Şi I-a crezut Avraam lui Dumnezeu, şi aceasta i s-a socotit ca 
dreptate; şi el a fost numit prieten al lui Dumnezeu. 

24 Vedeţi că din fapte este îndreptăţit omul, şi nu numai din credinţă. 

25 În același fel şi Rahab desfrânata: oare nu din fapte s-aîndreptăţit ea când i-a primit pe cercetaşi 
ŞI i-a scos afară pe altă cale? 

5= Singură,; izolată de ceea ce-i poate conferi eficienţă. 

6 Variantă manuscrisă: stearpă. 

7 „A fi cineva îndreptăţit” sau „a se îndreptăţi”: a avea elementele prin care să fie socotit drept în 
faţa lui Dumnezeu; vrednic de mântuire. 

26 Şi după cum trupul fără suflet este mort, tot aşa şi credinţa fără fapte este moartă. 

3 

Limba. Înţelepciunea cea de sus. 

1 Nu mulți dintre voi să deveniți învățători, fraţii mei, ştiind că noi, aceştia, vom fi supuşi unei 
judecăţi mai aspre. 

2 Fiindcă noi în multe greşim. Dacă e cineva care să nu greşească-n cuvânt, apoi acela e bărbat 
desăvârşit, în stare să-şi înfrâneze şi trupul întreg. 

3 Că dacă le punem cailor zăbala-n gură spre a ni-i supune, cârmuim şi trupul lor întreg. 

4 Uitaţi-vă şi la corăbii: cât sunt ele de mari şi mânate de vânturi puternice, purtate sunt de o cârmă 
foarte mică oriîncotro le îndreaptă vrerea cârmaciului. 

5 Aşa şi limba: mic mădular este, dar cu mari lucruri se făleşte! Iată: puţin foc, şi câtă pădure 
aprinde! 

6 Foc este şi limba; lume a fărădelegii, limba îşi are locul ei între mădularele noastre, cea care 
spurcă trupul întreg şi pune foc pe roata lumilorl, ea însăşi fiind aprinsă de gheenă?. 

7 Că orice soi de fiare şi de păsări, de târâtoare şi de vietăți din mare e domolit şi a fost domolit de 
soiul omenesc, 

8 dar limba, nimeni dintre oameni n-o poate domoli: rău fără odihnă, plină cu venin aducător de 


moarte. 

1 Textual: ciclul creaţiei; nu e vorba doar de viața omului ca individ, ci şi de întregul angrenaj al 
cosmosului care se mişcă ciclic. 

2 Gheenă: metaforă pentru iad, infern. Vale din vecinătatea Ierusalimului, unde se depozitau şi 
ardeau în permanenţă gunoaiele oraşului. 

9 Cu ea ÎI binecuvântăm pe Domnul-şi-tatăl, cu ea îi blestemăm pe oamenii care sunt făcuţi după 
asemănarea lui Dumnezeu. 

10 Din aceeaşi gură ies binecuvântarea şi blestemul. Fraţii mei, asta nu trebuie să fie-aşa! 

11 Oare izvorul, el din aceeaşi gură varsă apă şi dulce şi amară? 

12 Smochinul, frații mei, poate el oare să facă măsline?; sau viţa de vie, smochine? Tot aşa, izvorul 
sărat nu poate da apă dulce. 

13 Cine este-ntre voi înţelept şi priceput?: Din buna sa purtare să-şi arate faptele întru blândeţea 
înţelepciunii. 

14 Dar dacă-n inimile voastre aveţi invidie amară şi zavistie, nu vă lăudaţi şi nu minţiţi împotriva 
adevărului. 

15 Înţelepciunea aceasta nu-i coborâtă de sus, ci-i pământească, animalică3, demonică. 

16 Fiindcă unde este invidie şi zavistie, acolo-i neorânduială şi tot lucrul rău. 

17 Dar înţelepciunea cea de sus este mai întâi curată, apoi paşnică, îngăduitoare, ascultătoare, plină 
de milă şi de roade bune, nepărtinitoare, nefăţarnică. 

18 Şi roada dreptăţii întru pace li se seamănă celor ce fac pace. 

4 

Prietenia cu lumea. A-l judeca pe fratele tău. Mustrări împotriva trufiei. 

3 Stricto sensu: supusă afectelor şi pasiunilor; neduhovnicească; ceea ce se consumă la nivelul 
psihicului. 

1 De unde războaiele, şi de unde luptele dintre voi? Oare nu de aici: din poftele voastre care vi se 
războiesc în mădulare? 

2 Râvniţi şi nu aveţi, ucideţi şi geloziţi şi nu puteţi dobândi; vă luptaţi şi vă războiţi. Nu aveţi, 
pentru că nu cereţi. 

3 Cereţi şi nu primiţi, pentru că cereţi rău, ca să risipiţi în plăcerile voastre. 

4 AdulterilorI! Nu ştiţi oare că prietenia cu lumea e duşmănie cu Dumnezeu? Aşadar, cel ce vrea să 
fie prieten cu lumea I se face vrăjmaş lui Dumnezeu. 

5 Sau vi se pare că-n deşert grăieşte Scriptura: Spre invidie tinde duhul pe care EI l-a sălăşluit întru 
noi2? 

6 Dar harul pe care El îl dă e mai mare. De aceea zice: Dumnezeu le stă-mpotrivă celor mândri, dar 
celor smeriți le dă har. 

7 Supuneti-vă deci lui Dumnezeu. Împotriviţi-vă diavolului, şi el va fugi de la voi. 

8 Apropiați-vă de Dumnezeu, şi Se va apropia şi El de voi. Curățiți-vă mâinile, păcătoşilor, şi 
sfințiți-vă inima, voi, cei cu sufletu-n doi peri! 

9 Pătrundeţi-vă de durere. Întristaţi-vă şi vă jeliţi. Râsul să vi se întoarcă-n plâns, şi bucuria voastră 
în întristare. 

10 Smeriţi-vă în faţa Domnului, şi El vă va înălța. 

11 Nu vă vorbiţi de rău unul pe altul3, fraţilor! Cel care-l vorbeşte de rău pe 

1 În concepţia şi limbajul Vechiului Testament (în special la profeţi), trădarea mariajului spiritual 
dintre Dumnezeu şi Israel era socotită drept adulter (vezi în continuare). 

2 Text inexistent în Vechiul Testament, probabilpreluat dintr-o tradiție orală. 

3 În sensul: nu calomniaţi; nu debitaţi neadevăruri ofensatoare pe seama cuiva. 

un frate, sau îl judecă pe fratele său, acela vorbeşte de rău legea şi judecă legea; dar dacă judeci 
legea, nu eşti împlinitor al legii, ci judecătorul ei. 

12 Unul este Legiuitorul şi Judecătorul: Cel ce poate să mântuiască şi să dea pierzării. Dar tu, cine 
eşti tu care-l judeci pe aproapele?... 

13 Acum către voi, cei ce ziceţi: Astăzi sau mâine vom merge în cutare cetate, vom sta acolo un an 
şi vom face negoţ şi vom câştiga..., 

14 voi, cei ce nu ştiţi ce se va întâmpla mâine! Căci ce este viaţa voastră?: Abur sunteţi, care se 


arată o clipă şi-apoi dispare. 

15 În loc ca voi să ziceţi: Dacă Domnul vrea, vom trăi şi vom face aceasta şi aceea... 

16 Dar nu!, voi vă lăudaţi acum întru lăudăroşeniile voastre! Toată lauda de acest fel este rea. 

17 Aşadar, cel ce ştie să facă binele şi nu-l face, păcat îşi este sieşi4. 

5 

Mustrări împotriva celor bogaţi. Răbdare şi rugăciune. 

1 Acum către voi, bogaţilor! Plângeţi şi tânguiți-vă de necazurile ce vor să vină asupra voastră! 

2 Bogăția voastră a putrezit, şi hainele voastre le-au mâncat moliile. 

3 Aurul vostru şi argintul au ruginit, şi rugina lor va fi mărturie-mpotriva voastră, şi trupurile 
voastre ca focul le 

4 Nu numai că se încarcă pe sine cu un păcat, dar devine el însuşi o sursă de păcat pentru propria 
fiinţă. 

va mânca. Strâns-aţi grămezi în zilele din urmăl! 

4 Iată, plata pe care voi le-aţi oprit-o lucrătorilor ce v-au secerat ţarinile, strigă; şi strigătele 
secerătorilor au ajuns la urechile Domnului Sabaot. 

5 v-aţi desfătat pe pământ şi v-aţi dezmierdat; îmbuibatu-v-aţi inimile în ziua înjunghierii! 

6 Osânditu-l-aţi pe cel drept şi l-aţi omorât; el nu vă ţine piept. 

7 Aşadar, fraților, înarmaţi-vă cu răbdare până la venirea Domnului. lată, plugarul aşteaptă 
preţioasa roadă a pământului, înarmat cu răbdare până ce primeşte ploaia timpurie şi târzie. 

8 Fiţi şi voi înarmaţi cu răbdare; întăriți-vă inimile, căci venirea domnului s-a apropiat. 

9 Nu gemeţi, fraţilor, unii împotriva altora2, ca să nu fiți judecaţi; iată, Judecătorul stă-n faţa uşilor! 
10 Luaţi-i, fraților, drept pildă de suferință şi de îndelungă-răbdare pe profeţii care-au grăit în 
numele Domnului. 

11 Iată, îi fericim pe cei ce au răbdat: de răbdarea lui lov aţi auzit şi deznodământul3 Domnului l-aţi 
văzut, că mult-milostiv este Domnul şi îndurător. 

12 Dar înainte de toate, frații mei, să nu vă juraţi, nici pe cer, nici pe pământ, nici cu orice alt 
jurământ; ci Da-ul vostru să fie da şi Nu-ul vostru să fie nu, ca să nu cădeţi sub judecată. 

1= Zilele premergătoare sfârşitului; cu puţin înainte de venirea Domnului, care e aproape (vezi vv. 
8-9). 

2 În sensul: nu scoateţi gemete de victimă nevinovată, persecutată de cineva (ceea ce presupune 
resentimente față de pretinsul agresor). 

3 Asupra bogăției semantice a cuvântului telos vezi nota de la Rm 10, 4. 

13 Este vreunul dintre voi în suferinţă?: să se roage! Este cineva cu inimă bună?: să cânte laude! 

14 Este cineva-ntre voi bolnav?: să-i cheme pe preoţii Bisericii, şi ei să se roage pentru el, ungându- 
l cu untdelemn în numele Domnului; 

15 şi rugăciunea credinţei îl va mântui pe cel bolnav, şi Domnul îl va ridica; şi de va fi făcut păcate, 
1 se vor ierta4. 

16 Mărturisiţi-vă aşadar unul altuia păcatele5 şi rugaţi-vă unul pentru altul, ca să vă vindecaţi. Mult 
poate rugăciunea6 dreptului cea lucrătoare”. 

17 Ilie era un om asemănător cu noi la fire; şi-n rugăciune s-a rugat să nu plouă, şi timp de trei ani şi 
şase luni n-a plouat pe pământ. 

18 şi s-a rugat din nou, şi cerul a dat ploaie şi pământul şi-a odrăslit roada sa. 

4 Versetele 14-15: text care, alături de cele de la Mc 6, 13 şi Lc 10, 34, fundamentează Taina 
Sfântului Maslu. 

5 Prin particula „aşadar”, versetul 16 este concluzia celor trei care-l preced şi nu poate fi despărțit 
de versetul 14, cu care devine paralel: aşa cum cei împovăraţi de boală trebuie să meargă la preoții 
Bisericii spre a se vindeca (prin Taina Maslului), tot astfel cei împovăraţi de păcat trebuie să meargă 
la preoţii Bisericii spre a se vindeca (prin Taina Mărturisirii). Dacă-n vremea Vechiului Testament, 
când nu exista preoție harică, omul I se mărturisea numai lui Dumnezeu (cf. Ps 135, 1: „Mărturisiţi- 
vă Domnului”), în împărăţia Noului Testament intervine preoția ca Taină mijlocitoare, prin care se 
obţine iertarea păcatelor (vezi şi In 20, 23). În textul de faţă, „unii” sunt penitenţii, „altora” sunt 
preoţii (preoţii putând fi şi ei penitenţi, ca unii ce se spovedesc între ei). De altfel, atât aici cât şi în 
Ps 135, 1 (Septuaginta) se foloseşte unul şi acelaşi verb: exomologeo = a (se) mărturisi. 


6 Grecescul deisis înseamnă întotdeauna rugăciune de mijlocire; rugăciunea pe care o faci nu pentru 
tine, ci pentru alţii. 

7= Activă; eficientă; în stare să producă efecte. 

19 Fraţii mei, dacă vreunul din voi se va rătăci de la adevăr şi cineva îl va întoarce, 

20 să ştie el că cel ce l-a întors pe păcătos din rătăcirea căii lui îşi va mântui sufletul din moarte şi 
mulţime de păcate îşi va acoperi. 

Epistola Sobornicească întâia a Sfântului Apostol Petru 

1 

Salutare. Nădejdea cea vie. Chemare la viață sfântă. 

1 Petru, apostol al lui Iisus Hristos, către cei aleşi, aflați în trecere prin Diasporal în Pont, în 
Galatia, în Capadocia, în Asia şi în Bitinia, 

2 după preştiința lui Dumnezeu-Tatăl „aleşi” întru sfințirea Duhului spre a I se supune lui Iisus 
Hristos şi a fi stropiți2 cu sângele Său: Harul şi pacea să vi se-nmulțească! 

3 Binecuvântat fie Dumnezeu şi Tatăl Domnului nostru lisus Hristos, Cel ce după marea Sa milă 
ne-a născut din nou prin învierea din morţi a lui lisus Hristos, spre nădejde vie, 

4 spre moştenire nestricăcioasă şi neîntinată şi neveştejită, păstrată în ceruri pentru voi, 

5 cei ce cu puterea lui Dumnezeu sunteți 

1 Despre Diaspora vezi nota de la Iac 1, 1. În cazul de faţă, diaspora e o lume în care creştinii se 
află doar în trecere (aşezare temporară), aşa cum suntem toți pe pământ. 

2 În Legea Veche, purificarea poporului se făcea prin stropire cu sângele animalelor jertfite pe altar. 
păziţi prin credinţă pentru o mântuire gata să se descopere în vremea de apoi. 

6 Întru aceasta bucuraţi-vă, cu toate că acum pentru scurtă vreme ar trebui să fiţi întristaţi prin 
felurite încercări, 

7 pentru ca încercarea credinţei voastre mult mai scumpă decât aurul cel pieritor, dar lămurit prin 
foc să se afle spre laudă, mărire şi cinste la arătarea lui lisus Hristos 

8 pe Care-L iubiţi fără să-L fi văzut; întru Carele crezând fără ca încă să-L vedeţi, bucuraţi-vă cu 
bucurie de negrăit şi preamărită, 

9 dobândind sfârşitul3 credinţei voastre: mântuirea sufletelor. 

10 Mântuirea aceasta au căutat-o şi-au cercetat-o profeţii care au profeţit despre harul ce avea să fie 
al vostru, 

11 cercetând ei timpul şi împrejurările4 pe care Duhul lui Hristos Care era-ntru ei le arăta atunci 
când mai dinainte mărturisea despre patimile lui Hristos şi despre măririle de după ele. 

3 Sfârşitul, dar şi cu înţelesul: scopul, ţinta, finalitatea, corolarul (vezi şi nota de la Rm 10, 4). 

4 Literal: în care şi-n ce fel de vreme. 

12 Lor le-a fost descoperit că nu pentru ei înşişi, ci pentru voi slujeau ei aceste lucruri care vi s-au 
vestit vouă acum prin cei ce-ntru Duhul Sfânt trimis din cer v-au propovăduit Evanghelia cele spre 
care şi îngerii doresc să privească. 

13 De aceea, încingeţi-vă coapsele cugetului5, fiți treji, nădăjduiți pe de-a-ntregul în harul pe care-l 
veţi primi la arătarea lui lisus Hristos. 

14 Ca fii ai ascultării, nu vă potriviţi poftelor de-odinioară, din vremea neştiinţei voastre; 

15 ci aşa cum Cel ce v-a chemat pe voi e sfânt, fiți şi voi sfinţi în întreaga voastră purtare. 

16 Că scris este: Voi veţi fi sfinţi, pentru că Eu sunt sfânt. 

17 Şi dacă-L chemaţi ca pe un Tată pe Cel ce cu nepărtinire judecă după lucrarea fiecăruia, trăiți-vă 
întru frică zilele vremelniciei voastre, 

18 ştiind voi că nu cu lucruri stricăcioase, cu argint sau cu aur aţi fost răscumpăraţi din deşarta 
voastră viaţă moştenită de la părinţi, 

19 ci cu sângele cel scump ca al unui miel nevinovat şi neprihănit al lui Hristos, 

20 Cel ce rânduit a fost mai-nainte de-ntemeierea lumii, dar care-n anii cei mai de pe urmă s-a arătat 
de dragul vostru, 

21 cei ce printr-însul aţi crezut în Dumnezeu Care L-a înviat din morţi şi I-a dat slavă, în aşa fel 
încât credinţa şi nădejdea voastră să fie-n Dumnezeu. 


5= Strângeţi-vă sufletu-n centură (asemenea unui ostaş în stare de veghe). 

6Zilele vremelniciei: viața de pe pământ văzută ca un exil. 

22 Avându-vă voi sufletele curăţite prin aceea că vă supuneţi adevărului spre nefăţarnică iubire de 
fraţi, din toată inima cu ardoare iubiţi-vă unii pe alţii, 

23 ca unii ce sunteţi născuţi din nou, nu din sămânță stricăcioasă, ci nestricăcioasă, prin cuvântul cel 
viu al lui Dumnezeu şi care rămâne în veac. 

24 Pentru că tot trupul este ca iarba, şi toată slava lui ca floarea ierbii; uscatu-s-a iarba şi floarea a 
căzut, 

25 dar cuvântul Domnului rămâne în veac. lar cuvântul acesta este, care vi s-a binevestit vouă. 

2 

Piatra cea vie şi neamul cel sfânt. Trăiţi ca slujitori ai lui Dumnezeu! Exemplul suferinţei lui 
Hristos. 

1 Aşadar, lepădând toată răutatea şi tot vicleşugul şi fățărniciile şi invidiile şi toate clevetirile, 

2 ca nişte prunci nou-născuţi să doriţi neprefăcutul lapte duhovnicescl, ca prin el să Creşteţi spre 
mântuire, 

3 de vreme ce aţi gustat şi aţi văzut că bun este Domnul. 

4 Apropiaţi-vă de El, Piatra cea vie, într-adevăr neluată-n seamă de oameni, dar aleasă la Dumnezeu 
ŞI prețioasă; 

5 şi voi înşivă, ca nişte pietre vii zidiţi-vă-n casă duhovnicească, preoţie sfântă, ca să aduceţi jertfe 
duhovniceşti, plăcute lui Dumnezeu prin lisus Hristos. 

1 Textual: curatul (nefalsificatul) lapte cuvântător. Despre laptele duhovnicesc vezi şi 1 Co 3, 2; Evr 
5, 12-13. 

6 Pentru că scris este în Scriptură: lată, pun în Sion Piatra din capul unghiului, aleasă, prețioasă, şi 
cel ce se va încrede-n Ea nu va fi ruşinat. 

7 Aşadar, pentru voi, cei ce credeţi, ea e prețioasă; dar pentru cei ce nu cred ea este piatra pe care 
ziditorii n-au băgat-o-n seamă, care a ajuns să fie-n capul unghiului 

8 şi piatră de-mpiedicare şi piatră de poticnire, de care ei s-au împiedicat pentru că nu s-au supus 
cuvântului; spre aceasta au şi fost ei rânduiţi?. 

9 Dar voi sunteţi seminţie aleasă, preoţie împărătească, neam sfânt, popor agonisit de Dumnezeu3 
ca să vestiți în lume bunătăţile Celui ce v-a chemat din întuneric la lumina Sa cea minunată, 

10 voi, cei ce odinioară nu eraţi popor4, dar care acum sunteţi poporul lui Dumnezeu; voi, cei ce 
odinioară nu aveaţi parte de milă, dar care acum sunteţi miluiţi. 

11 Tubiţilor, vă îndemn ca pe nişte străini şi călători5, să vă feriți de poftele cele trupeşti care se 
războiesc împotriva sufletului. 

12 Purtaţi-vă cu cinste-ntre păgâni, pentru ca-n timp ce ei vă pârăsc6 ca pe nişte făcători de rele, la 
o mai apropiată privire spre faptele voastre cele bune să preamărească pe Dumnezeu în Ziua 
cercetării. 

13 Supuneţi-vă, pentru Domnul, oricărei 

2 Împiedicarea, poticnirea, căderea sunt consecința firească a necredinţei, a refuzului de a primi 
Evanghelia. 

3 Literal: popor pe care El (Dumnezeu) Şi l-a pusîn posesie. 

4 Popor ales (titlul de nobleţe al lui Israel). 

5 Vezi nota de la 1, 17. 

6 Sensul exact: vă calomniază. 

orânduieli omeneşti: fie împăratului, fiindcă este înalt stăpânitor, 

14 fie dregătorilor, ca unora ce sunt trimişi de el să-i pedepsească pe făcătorii de rele şi să-i laude pe 
făcătorii de bine; 

15 căci aşa este voia lui Dumnezeu: voi, făcând binele, să-nchideţi gura necunoştinţei7 proştilor. 

16 Trăiți ca oameni liberi, dar nu ca şi cum aţi avea libertatea drept acoperământ al răutăţii, ci ca 
robi ai lui Dumnezeu. 

17 Tuturor daţi-le cinstire, iubiţi frăția, temeţi-vă de Dumnezeu, cinstiți-l pe împărat. 

18 Slugilor, supuneţi-vă cu toată frica stăpânilor voştri, nu numai celor buni şi blânzi, ci şi celor 
greu de mulțumit. 


19 Fiindcă e un dar acesta, ca de dragul lui Dumnezeu să sufere cineva întristare şi să rabde pe 
nedrept. 

20 Căci ce laudă este dacă răbdaţi când sunteţi bătuţi pentru greşeli? dar dacă răbdaţi suferind când 
faceţi bine, aceasta-l este plăcut lui Dumnezeu. 

21 Că spre aceasta aţi fost chemaţi, pentru că şi Hristos a pătimit pentru voi, lăsându-vă pildă spre a 
călca pe urmele Lui, 

22 EI, Cel ce păcat n-a săvârşit şi-n a Cărui gură nici că s-a aflat vicleşug; 

23 Cel ce, ocărât fiind, nu răspundea cu ocară; suferind, nu ameninţa, ci Se lăsa în seama Celui ce 
judecă cu dreptate; 

24 EI, Cel ce pe lemn8 a purtat în trupul Său păcatele noastre, pentru ca noi, morți fiind păcatelor, 
să-i vieţuim 

7= Ignoranţei. 

8= Pe cruce. 

dreptăţii; El, cu a Cărui rană9 v-aţi vindecat. 

25 Că eraţi ca nişte oi rătăcite, dar v-aţi întors la Păstorul şi la Veghetorul10 sufletelor voastre. 

3 

Îndemnuri pentru soți. A suferi de dragul dreptății. 

1 Asemenea şi voi, femeilor, supuneți-vă bărbaților voştri, pentru ca, chiar dacă sunt unii care nu i 
se supun Cuvântuluil, ei în afara cuvântului 2 să fie câştigaţi prin felul de a fi al femeilor lor, 

2 prin aceea că văd mai îndeaproape felul vostru de a fi, curat întru frică3. 

3 Podoaba voastră să fie nu cea din afară: împletituri ale părului, cununiţe de aur sau purtare de 
haine scumpe, 

4 ci să fie fiinţa cea tainică a inimii4, întru nestricăcioasa podoabă a duhului blând şi liniştit, ceea ce 
e de mare preţ înaintea lui Dumnezeu. 

5 Că aşa se împodobeau odinioară şi sfintele femei care nădăjduiau în Dumnezeu şi se supuneau 
bărbaţilor lor, 

9 Rană: metaforă pentru întregul proces al patimilor şi morţii lui Hristos. 

10 „Veghetorul” îl traduce pe grecescul episkopos (vezi nota de la FA 20, 28). 

1= Evangheliei. 

2= Fără o anume catehizare formală; prin propovăduire indirectă. 

3 Paralela dintre frica (respectuoasă) a femeii faţă de bărbat şi frica (respectuoasă) a omului în 
general faţă de Dumnezeu o găsim şi la Pavel (vezi Ef 5, 22-33 şi notele). 

4 Literal: omul cel tainic al inimii (fiinţa ascunsă în propria ei intimitate, singura autentică). 

6 aşa cum Sarra i se supunea lui Avraam numindu-l domn; ale cărei fiice deveniți voi, dacă faceți 
binele şi nu vă temeţi de nici o patimă5. 

7 Voi, bărbaţilor, de asemenea, duceţi-vă căsnicia cu înţelegere, ca pe lângă o fiinţă mai slabă, 
femeia, căreia să-i daţi partea ei de cinstire, ca unei împreună-moştenitoare a harului Vieţii; în felul 
acesta, rugăciunile voastre nu vor cunoaşte piedică. 

8 În sfârşit, fiţi toţi într-un gând, compătimitori, iubitori de fraţi, mărinimoşi, smeriţi, 

9 nerăsplătind răul cu rău sau ocara cu ocară, ci dimpotrivă, binecuvântând; că spre aceasta aţi fost 
chemaţi: să moşteniţi binecuvântarea. 

10 Fiindcă cel ce vrea să iubească viaţa şi să vadă zile bune, să-şi înfrâneze limba de la rău şi buzele 
sale să nu grăiască vicleşug; 

11 să se îndepărteze de rău şi să facă bine; să caute pacea şi s-o urmeze; 

12 căci ochii Domnului sunt peste cei drepți şi urechile Lui spre rugăciunile lor; dar faţa Domnului 
este-mpotriva celor ce fac rele. 

13 Şi cine vă va face vouă rău dacă voi sunteţi râvnitori ai binelui? 

14 Dar chiar dacă veţi suferi de dragul dreptăţii, fericiţi veţi fi. De frica lor nu vă temeţi şi nici vă 
tulburaţi, 

15 ci sfinţiți-L pe Domnul, pe Hristos, în inimile voastre, şi-ntotdeauna fiți gata să răspundeţi oricui 
vă cere socoteală despre nădejdea voastră, 

16 dar cu blândeţe şi teamă, având o conştiinţă curată, pentru ca în chiar 

5= Dacă ştiţi să vă dominați pasiunile. 

ceea ce sunteți voi defăimaţi6 să se facă de ruşine cei ce grăiesc de rău purtarea voastră cea bună 
întru Hristos. 

17 Că-i mai bine să suferiţi pentru facere de bine, dacă aşa e voia lui Dumnezeu, decât pentru facere 
de rău. 

18 Că şi Hristos o singură dată a suferit moartea pentru păcate, El, Cel drept pentru cei nedrepţi, ca 
să ne aducă pe noi la Dumnezeu, omorât în trup, dar viu făcut în duh, 

19 întru care „duh” pogorându-Se, le-a propovăduit şi duhurilor ţinute-n închisoare, 

20 celor ce odinioară fuseseră neascultătoare, atunci când îndelungarăbdare a lui Dumnezeu aştepta, 
în zilele lui Noe, pe durata pregătirii corăbiei în care puţine suflete, anume opt, s-au mântuit prin 
apă. 

21 Aceasta era prefigurarea botezului care vă mântuieşte şi pe voi astăzi: el nu e o ştergere a 
necurăţiei trupului, ci făgăduirea8 către Dumnezeu a conştiinţei celei bune, prin învierea lui lisus 
Hristos, 

22 Cel ce este de-a dreapta lui Dumnezeu după ce s-a suit la cer, Căruia I se supun îngerii şi 
Stăpânule şi Puterile. 

6 Exact: calomniaţi. Cunoaştem şi din alte surse că primii creştini erau ţinta unor numeroase 
calomnii, până într-acolo încât erau acuzaţi de antropofagie, ca unii care „mâncau” şi „beau” trupul 
şi sângele lui Hristos. 

7 Text care fundamentează teologia „pogorârii în iad” a lui Hristos, eveniment cu care, de fapt, „a 
început învierea” (cf. Stăniloae). Iconografia ortodoxă a promovat această teologie în paralel cu 
imnografia prin cea mai autentică icoană a Învierii Domnului, aceea care-L înfăţişează „sfărâmând 
porțile iadului” şi „dezlegându-i pe cei legaţi din veac”. 

8= Angajarea. 

4 

Buni iconomi ai harului lui Dumnezeu. A suferi ca un creştin. 

1 Aşadar, de vreme ce Hristos a pătimit în trup, înarmaţi-vă şi voi cu acelaşi gând: cel ce a suferit în 
trup a isprăvit cu păcatul, 

2 pentru ca timpul pe care-l mai are de trăit în trup să nu-l mai trăiască-ntru poftele oamenilor, ci 
după voia lui Dumnezeu. 

3 Destul este că-n vremile trecute aţi făcut voia păgânilor, umblând în desfrânări, în pofte, în beţii, 
în ospeţe, în chefuri şi-ntru nelegiuite slujiri idoleşti. 

4 De aceea ei se miră că voi nu mai alergaţi cu ei în aceeaşi revărsare a relelor purtări, şi vă 
defaimă; 

5 ei vor da seama în faţa Celui ce este gata să judece viii şi morții. 

6 Că spre aceasta li s-a binevestit chiar şi morţilorI, pentru ca ei să fie judecaţi ca oameni după trup, 
dar după Dumnezeu să vieze cu duhul. 

7 Sfârşitul a toate s-a apropiat; fiţi aşadar cumpăniţi la minte şi privegheaţi în rugăciuni, 

8 înainte de toate avându-vă-ntre voi iubire arzătoare, fiindcă ea, iubirea, acoperă mulțime de 
păcate. 

9 Fiţi primitori de oaspeţi? unii către alţii, fără să murmurați. 

10 Fiecare după darul pe care l-a primit, slujiți-vă unii altora ca nişte buni iconomi ai harului celui 
de multe feluri al lui Dumnezeu: 

11 Dacă cineva vorbeşte, cuvintele să-i fie ca ale lui Dumnezeu; dacă cineva 

1 Vezi 3, 19 şi nota. 

2 Literal: iubitori de străini; ospitalieri. 

slujeşte, slujba să-i fie ca din puterea pe care i-o dă Dumnezeu; pentru ca-ntru toate să fie 
Dumnezeu slăvit prin lisus Hristos, Căruia Îi este slava şi stăpânirea în vecii vecilor. Amin! 

12 Iubiţilor, nu vă miraţi de focul aprins între voi ca să vă-ncerce3, ca şi cum vi s-ar întâmpla ceva 
străin, 

13 ci de vreme ce sunteţi părtaşi la suferinţele lui Hristos, bucuraţi-vă, pentru ca şi la descoperirea 
slavei Sale cu veselie să vă bucurați4. 

14 De sunteţi ocărâți pentru numele lui Hristos, fericiţi sunteţi, căci Duhul slavei şi al lui 


Dumnezeus Se odihneşte peste voi; blasfemiat de ei, de voi e preamărit. 

15 Nimeni dintre voi să nu sufere ca ucigaş, sau fur, sau făcător de rele, sau ca iscoditor6; 

16 dar dacă suferă pentru că e creştin, să nu se ruşineze, ci-ntru numele acesta să-L preamărească pe 
Dumnezeu. 

17 Căci vremea este ca judecata să-nceapă de la casa lui Dumnezeu; şi dacă-ncepe de la noi, care va 
fi sfârşitul celor ce nu se supun Evangheliei lui Dumnezeu? 

18 Şi dacă dreptul abia se mântuieşte, necredinciosul şi păcătosul unde se vor arăta? 

19 Aşa încât cei ce suferă după voia lui Dumnezeu, Lui, credinciosului Dumnezeu 

3= Calomniile din partea păgânilor; vezi 3, 16. 

4 Rezonanţa finalului „Fericirilor” din Predica de pe Munte, Mt 5, 12. 

5 Variantă manuscrisă: „Duhul slavei şi al puterii şi al lui Dumnezeu”; crescendo atributiv, care însă 
se referă la Unul şi Acelaşi Duh. 

6= Indiscret, cel ce-şi aruncă ochiul în viaţa sau treburile altora; delator. 

să-şi încredinţeze sufletele întru săvârşirea binelui. 

5 

A păstori turma lui Dumnezeu. Salutări de sfârşit. 

1 Pe cei dintre voi care sunt preoţil îi îndemn eu, cel împreună-preot şi martor al patimilor lui 
Hristos şi părtaş al slavei ce va să se descopere: 

2 Păstoriţi turma lui Dumnezeu ce vi s-a dat în seamă, veghind asupra ei nu de nevoie, ci de 
bunăvoie, după Dumnezeu, nu pentru câştig ruşinos, ci din tragere de inimă, 

3 nu ca şi cum aţi fi stăpânii celor ce v-au căzut la sorţi2, ci voi făcându-vă pilde ale turmei. 

4 Jar când Se va arăta Mai-Marele păstorilor, veţi primi cununa cea neveştejită a măririi. 

5 De asemenea, voi, cei mai tineri, supuneţi-vă celor bătrâni. Îmbrăcaţi-vă toţi întru smerenie unii 
faţă de alţii, pentru că Dumnezeu le stă-mpotrivă celor mândri, dar celor smeriţi le dă har. 

6 Prin urmare, smeriţi-vă sub mâna cea tare a lui Dumnezeu, pentru ca El la timpul cuvenit să vă 
înalțe. 

7 Toată grija voastră lăsaţi-l-o lui Dumnezeu, căci El are grijă de voi. 

1 Pentru preoţi-prezbiteri vezi nota de la FA 11, 30. 

2 Sau: ai celor ce v-au căzut la împărţirea unei moşteniri (un bun obţinut prin noroc sau întâmplare, 
asupra căruia posesorul nu se simte răspunzător şi pe care-l consideră la discreția sa exemplul Fiului 
risipitor, Le 15, 11-32). 

8 Fiţi treji, privegheaţi. Potrivnicul vostru, diavolul, umblă ca un leu răcnind, căutând pe cine să 
înghită; 

9 staţi-i împotrivă, tari în credinţă, ştiind că aceleaşi suferinţe le îndură şi fraţii voştri3 care sunt în 
lume. 

10 Dar după ce veţi suferi puţină vreme, Dumnezeul a tot harul, Cel ce v-a chemat la slava Sa cea 
veşnică întru Hristos Iisus, El Însuşi vă va întrema4, vă va întări, vă va împuternici, vă va face de 
neclintit. 

11 Lui fie-l slava şi puterea în vecii vecilor. Amin! 

12 v-am scris aceste puţine lucruri prin Silvan5, pe care-l socotesc frate credincios, ca să vă îndemn 
şi să vă mărturisesc că acesta este adevăratul har al lui Dumnezeu: cel în care staţi voi. 

13 Vă îmbrățişează Biserica cea aleasă din Babilon6, precum şi Marcu7, fiul meu. 

14 Îmbrăţişaţi-vă unul pe altul cu sărutarea iubirii. Pace vouă tuturor, celor întru Hristos Iisus! 
Amin. 

3 Exact: frăţimea voastră; comunitatea fraţilor voştri (răspândiţi în lume). Creştinii sunt văzuţi ca o 
confrerie ai cărei membri, deşi împrăştiaţi geografic, rămân unitari în acelaşi corp (Biserica 
universală). 

4 În sensul: vă va restabili (în starea cea dintâi, după suferinţele care v-au slăbit); va face să vă 
reveniţi (prima treaptă dintr-o enumerare ascendentă). 

5 Una şi aceeaşi persoană cu Sila din FA 15, 40, însoţitorul lui Pavel în cea de a doua călătorie 
misionară; secretar al lui Petru şi purtător al epistolei. 

6 Nume peiorativ al cetății Roma, capitala păgânismului (vezi şi Ap 14, 8 etc.). 

7= Marcu Evanghelistul, ucenic apropiat al lui Petru. 


2068 

Epistola Sobornicească a doua a Sfântului Apostol Petru 

1 

Salutare. Chemarea şi alegerea creştinilor. Slava lui Hristos. Cuvântul profeților. 

1 Simeonl Petru, rob şi apostol al lui Iisus Hristos, către cei ce prin dreptatea Dumnezeului nostru 
şi a Mântuitorului Iisus Hristos au dobândit o credință de acelaşi preț cu a noastră: 

2 Har vouă şi pace!, înmulțească-vi-se ele întru cunoaşterea? lui Dumnezeu şi a lui Iisus, Domnul 
nostru! 

3 Că dumnezeiasca Lui putere ne-a dăruit toate cele ce sunt spre viață şi evlavie, făcându-ne să-L 
cunoaştem pe Cel ce ne-a chemat prin propria Lui slavă şi prin vârtutea3 Sa, 

4 prin care ne-a dăruit prețioase şi foarte mari făgăduințe pentru ca, scăpați fiind voi de stricăciunea 
poftei care 

1 Simeon: o altă formă a numelui Simon. Vezi şi FA 15,14. 

2 Termenul implică nu cunoaşterea teoretică, sistematică, discursivă, ci cunoaşterea directă, de la 
persoană la persoană. 

3 Vârtute: însuşirea de a excela în tot ceea ce e bun, frumos şi adevărat. Cuvânt românesc vechi, 
intrat în limbajul liturgic. 

e-n lume, să deveniți părtaşi ai firii celei dumnezeieşti. 

5 Pentru aceasta, punându-vă întreaga sârguință, credinţei voastre adăugaţi-i vârtutea; vârtuţii, 
cunoştinţa; 

6 cunoștinței, înfrânarea; înfrânării, răbdarea; răbdării, evlavia; 

7 evlaviei, prietenia frăţească; prieteniei frăţeşti, iubirea. 

8 Că dacă acestea sunt în voi şi sporesc, ele nu vă vor lăsa trândavi şi nici fără roadă în cunoaşterea 
Domnului nostru lisus Hristos. 

9 Fiindcă cel ce nu le are e un orb, un ins cu vederea scurtă4, care-a dat uitării curățirea păcatelor lui 
de-odinioară. 

10 De aceea, fraților, cu atât mai mult străduiţi-vă să vă faceţi chemarea temeinică şi alegerea, căci 
făcând aceasta nu veţi greşi niciodată. 

11 Fiindcă aşa, cu bogăţie vi se va da intrarea în veşnica împărăție a Domnului nostru şi 
Mântuitorului lisus Hristos. 

12 E pricina pentru care va trebui ca eu pururea să vă aduc aminte de acestea, 

4= Miop. 

cu toate că voi le ştiţi şi că sunteţi întăriți în adevărul pe care-l aveţi5. 

13 Cred că e drept ca, atâta vreme cât sunt în acest cort6, să vă ţin treji prin aducere aminte, 

14 ştiind eu că degrabă îmi voi lepăda cortul, aşa cum şi Domnul nostru lisus Hristos mi-a arătat. 

15 Dar mă voi strădui ca şi după ieşirea7 mea să fiți în stare ca-n orice clipă să vă amintiţi de aceste 
lucruri. 

16 Fiindcă nu luându-ne după basme meşteşugite v-am făcut noi cunoscute puterea şi venirea 
Domnului nostru lisus Hristos, ci pentru că noi înşine cu ochii noştri l-am văzut măreţia8 

17 atunci când, primind El de la Dumnezeu-Tatăl cinste şi slavă, un glas ca acesta I-a venit din 
înălțimea slavei: „Acesta este Fiul Meu Cel iubit întru Carele am binevoit”; 

18 noi suntem cei ce-am auzit glasul acesta pogorându-se din cer când eram cu El în muntele cel 
sfânt9. 

19 Şi cuvântul profetic îl avem mai întărit10, la care voi bine faceţi că luaţi aminte ca la o făclie ce 
străluceşte-n loc întunecos până când se va lumina de ziuă şi luceafărul va răsări în inimile voastre. 
20 Dar mai-nainte de toate, voi pe aceasta s-o ştiţi: nici o profeție a Scripturii 

5= În adevărul prezent; care e de față. 

6 Metaforă pentru trup; trupul văzut ca înveliş şi adăpost al sufletului. 

7= După ieşirea din trup. 

8= Am fost martorii oculari ai măreției Sale. 

9 Muntele Tabor, în care s-a petrecut schimbarea la faţă (Petru fiind unul din cei trei apostoli 
prezenţi). 

10= Mai sigur; confirmat; adeverit (profeţiile mesianice din Vechiul Testament nu mai sunt doar 


obiect al credinţei şi aşteptării, ci au devenit o realitate atestată de martori oculari). 

nu se tâlcuieşte după socotinţa fiecăruia; 

21 pentru că profeție nu s-a făcut niciodată din voia omului, ci purtaţil | de Duhul Sfânt au grăit 
oameni din partea lui Dumnezeu 12. 

2 

Profeţii şi învățătorii mincinoşi. 

1 Dar au fost în popor şi profeţi mincinoşi, după cum şi-ntre voi vor fi învăţători mincinoşi, care vor 
strecura erezii pierzătoare şi, tăgăduindu-L chiar pe Stăpânul Care i-a răscumpărat, îşi vor aduce 
loruşi grabnică pieire. 

2 Şi mulţi le vor urma destrăbălările, iar calea adevărului va fi blasfemiată din pricina lor. 

3 şi-n lăcomie vă vor înşelal cu vorbe prefăcute, ei, a căror osândă de mult pregătită nu zăboveşte şi 
a căror pierzare nu dormitează. 

4 Că dacă Dumnezeu nu i-a cruțat pe îngerii care-au păcătuit, ci-n iad2 i-a zvârlit şi-n lanţuri de- 
ntuneric3 i-a dat să fie ţinuţi spre judecată; 

5 şi dacă n-a cruțat lumea cea veche, ci l-a păstrat numai pe Noe, al optulea 

11= Mânaţi; împinşi. Verbul sugerează mişcarea vântului care suflă-n pânzele unei corăbii. 

12 Text capital asupra inspirației divine a Sfintei Scripturi. (Variantă manuscrisă: „purtaţi de Duhul 
Sfânt au grăit oamenii cei sfinţi ai lui Dumnezeu”). 

1 Verbul original se referă la acţiunea de a înşela pe cineva în comerţ, vânzându-i mărfuri false, 
prezentate în vorbe tot atât de false. Textul implică şi intenţia ereziarhilor de a face bani pe seama 
celor naivi. 

2 Textual: în Tartar. 

3 Variantă manuscrisă: „în hăuri de-ntuneric” (cratere adânci şi întunecoase). 

ins4, propovăduitor al dreptății, atunci când a adus potopul peste o lume de necredincioşi; 

6 şi dacă cetăţile Sodomei şi Gomorei le-a prefăcut în cenuşă, osândindu-le la pieire şi dându-le pe 
ele drept pildă necredincioşilor din viitor; 

7 Şi dacă pe dreptul Lot l-a izbăvit, pe el, cel întristat de traiul desfrânat al celor nelegiuiți 

8 pentru că dreptul acesta, locuind între ei, zi de zi îşi chinuia sufletul său cel drept din pricina 
faptelor lor nelegiuite pe care le vedea şi auzea -, 

9. Toate acestea, pentru că Domnul ştie să-i scape din încercări pe cei credincioşi, iar pe cei nedrepți 
să-i păstreze spre a fi pedepsiţi în Ziua judecății, 

10 dar mai ales pe cei ce-ntru pofta spurcării lor i se supun cărnii5 şi dispreţuiesc Domnia 
Cerească6. Îndrăzneţi, îngâmfaţi, ei nu se cutremură să blasfemieze Slăvile7, 

11 în timp ce îngerii, deşi sunt mai mari în tărie şi-n putere, nu aduc împotrivă-le judecată 
blasfemiatoare în faţa Domnului. 

12 Aceştia însă, ca nişte dobitoace fără minte, din fire făcute să fie prinse şi nimicite, blasfemiind 
ceea ce nu cunosc, întru stricăciunea lor vor şi pieri, 

13 luându-și plata nedreptăţii din propria lor nedreptate. Ei cred că e o plăcere aceea de a se desfăta 
în fiecare zi; 

4 În sensul: al optulea supravieţuitor al potopului. Referire probabilă la faptul că Noe a fost ultimul 
din cei opt care au intrat în corabie (Fe 7, 13; 1 Ptr 3, 20). 

5 Literal: umblă potrivit cărnii. 

6 Literal: Suprema Suveranitate. 

7 Adică: slăvitele înălțimi ale îngerilor. 

pete şi ocară sunt cei ce-n rătăcirile lor îşi fac o plăcere din a se ospăta cu voi la agapele8 voastre; 
14 avându-şi ochii plini de desfrânare şi nesățioşi de păcat, ei amăgesc sufletele cele nestatornice; 
inima lor e deprinsă la lăcomie; fii ai blestemului! 

15 Părăsind calea cea dreaptă, au rătăcit şi au apucat calea lui Balaam, fiul lui Bosor9, care a iubit 
plata nedreptăţii, 

16 dar a primit mustrare pentru călcarea lui de lege; că dobitocul necuvântător pe care era călare a 
cuvântat cu glas omenesc şi a oprit nebunia profetului. 

17 Aceştia sunt izvoare fără apă şi neguri purtate de vifor, cărora întunericul beznelor le-a fost 
păstrat. 


18 Că rostind ei vorbe mari şi găunoase, cu poftele trupului îi momesc la desfrânări pe cei care de- 
abia au scăpat de cei ce trăiesc în rătăcire. 

19 Le făgăduiesc libertate în timp ce ei înşişi sunt robii stricăciunii; fiindcă ceea ce te biruie, aceea 
te şi stăpâneşte. 

20 Că dacă ei, după ce prin cunoaşterea Domnului şi Mântuitorului nostru au scăpat de-ntinările 
lumii, se-ncurcă din nou în ele şi sunt învinşi, starea lor de pe urmă a devenit mai rea decât cea 
dintâi. 

21 Fiindcă mai bine era pentru ei să nu fi cunoscut calea dreptăţii decât, după ce au cunoscut-o, să 
se-ntoarcă de la sfânta poruncă ce li se încredințase. 

22 Cu ei s-a întâmplat adevărul zicătorii: Câinele la vărsătura lui se-ntoarce şi: scroafa spălată se 
tăvăleşte-n mocirlă. 

8 Agape: mesele frăţeşti ale creştinilor. 9 Variantă: Beor. Despre istoria lui Balaam vezi Nm 22-24. 

3 

Făgăduinţa venirii Domnului. 

1 lubiţilor, aceasta este acum a doua epistolă pe care v-o scriu; în amândouă vă trezesc în amintire 1 
judecata limpede, 

2 ca să vă aduceţi aminte de cuvintele cele mai-nainte grăite de sfinţii profeţi şi de porunca 
Domnului şi Mântuitorului, dată prin apostolii voştri. 

3 Mai întâi pe aceasta trebuie s-o ştiţi: că-n zilele cele de apoi vor veni cu batjocură batjocoritori 
care vor trăi după poftele lor 

4 şi vor zice: Unde este făgăduinţa venirii „Lui? că de când au adormit părinţii?, toate rămân aşa 
ca de la-nceputul zidirii... 

5 Fiindcă ei se fac a nu şti că, la cuvântul Domnului, cerurile erau de demult şi că pământul s-a 
închegat din apă şi prin apă, 

6 că prin ele3 a pierit lumea de atunci, înecată de apă. 

7 Cât despre cerurile şi pământul de acum, ele prin acelaşi cuvânt sunt ţinute şi păstrate pentru focul 
din Ziua Judecăţii şi a pieirii oamenilor necredincioşi. 

8 Dar pe aceasta una să n-o uitaţi, iubiţilor: o singură zi înaintea Domnului este ca o mie de ani, şi o 
mie de ani ca o singură zi4. 

1= Procesul de a readuce în amintire lucruri ştiute, dar care între timp au fost contaminate de 
confuzii. 

2= Creştinii din prima generaţie, adormiţi fără să fi văzut Ziua Domnului, pe care şi ei o crezuseră 
iminentă. 

3= Prin ape (cele de deasupra şi cele dedesubt). 

4 Citat din Ps 89, 4, prin care problema Parusiei (Venirii Domnului) e tratată radical: ea nu poate fi 
calculată după criteriile şi dimensiunile omeneşti, ci exclusiv după acelea ale lui Dumnezeu. 

9 Domnul nu întârzie cu făgăduinţa Sa, după cum socotesc unii că e întârziere, ci îndelung-rabdă 
pentru voi, nevrând El ca vreunul să piară, ci ca toţi să ajungă la pocăință. 

10 Dar Ziua Domnului va veni ca un fur, când cerurile vor pieri cu vuiet mare, stihiile arzând se vor 
desface şi pământul şi lucrurile de pe el se vor mistui. 

11 Dacă acestea toate astfel se vor desfiinţa, cât de mare e trebuinţa ca voi să umblaţi întru viață 
sfântă şi-n cucernicie, 

12 aşteptând şi grăbind venirea Zilei Domnului, din pricina căreia cerurile, luând foc, se vor nimici, 
iar stihiile, aprinse, se vor topi! 

13 Dar noi, potrivit făgăduinţelor Lui, aşteptăm ceruri noi şi pământ nou, în care locuieşte dreptatea. 
14 Pentru aceea, iubiţilor, de vreme ce voi pe acestea le aşteptaţi, străduiți-vă să fiți aflați de El fără 
prihană şi fără vină, în pace, 

15 iar îndelungă-răbdarea Domnului nostru socotiţi-o mântuire, aşa cum şi iubitul nostru frate Pavel 
v-a scris după înţelepciunea dată lui, 

16 cum vorbeşte el despre toate acestea în epistolele sale, în care sunt unele lucruri cu anevoie de 
înţeles, pe care cei neştiutori şi neîntăriți le răstălmăcesc ca şi pe celelalte Scripturi spre a lor 
pierzare. 

17 Aşadar, iubiţilor, cunoscându-le voi de mai-nainte pe acestea, păziţi-vă ca nu cumva, târâți de 


rătăcirea nelegiuiţilor, să cădeţi din întărirea voastră; 

18 ci Creşteţi în harul şi-n cunoaşterea Domnului nostru şi Mântuitorului lisus Hristos. Lui fie-l 
slava: şi acum, şi-n ziua veaculuiS! Amin. 

5 Ziua veacului: veşnicia. 

Epistola Sobornicească întâia a Sfântului Apostol loan 

1 

Cuvântul Vieții. Dumnezeu este lumină. 

1 Ceea ce era de la-nceput, ceea ce noi am auzit, ceea ce cu ochii noştri am văzut, ceea ce am 
privitl şi ceea ce mâinile noastre au pipăit despre Cuvântul Vieții 

2 şi viaţa? s-a arătat, şi noi am văzut-o şi mărturisim, şi vă vestim viața de veci care la Tatăl era şi 
care nouă ni s-a arătat -, 

3 ceea ce am văzut şi ceea ce am auzit, aceea vă vestim şi vouă, pentru ca şi voi să aveţi părtăşie3 
cu noi; iar părtăşia noastră, din parte-ne, este cu Tatăl şi cu Fiul Său lisus Hristos4. 

4 Şi pe acestea vi le scriem, pentru ca bucuria noastrăs să fie deplină. 

1 În sensul: am contemplat. 

2 Despre Logos ca izvor şi sălaş al vieţii vezi nota de la In 1, 4. 

3= Comuniune; comunicare directă şi lăuntrică, duhovnicească. 

4 Prin comuniunea lor cu apostolii, creştinii intră în comuniune şi cu Dumnezeu. 

5 Variantă manuscrisă (existentă şi în primele ediţii româneşti): voastră. Opţiunea de faţă implică 
tocmai comuniunea de care s-a vorbit: bucuria noastră laolaltă. 

5 Şi aceasta e vestea pe care noi de la El am auzit-o şi v-o vestim: că Dumnezeu este lumină şi că- 
ntru El nu-i nici un întuneric. 

6 Dacă noi zicem că avem părtăşie cu El, dar umblăm întru întuneric, minţim şi nu săvârşimâ 
adevărul; 

7 dar dacă umblăm întru lumină, aşa cum El Însuşi este în lumină, atunci avem părtăşie unul cu 
altul, şi sângele lui lisus, Fiul Său, ne curăţeşte pe noi de tot păcatul. 

8 Dacă zicem că noi nu avem păcat, pe noi înşine ne amăgim şi adevărul nu este-ntru noi. 

9 Dacă ne mărturisim păcatele, credincios este El şi drept ca să ne ierte păcatele şi să ne curăţească 
de toată nedreptatea. 

10 Dacă zicem că n-am păcătuit, Îl facem pe El mincinos, şi cuvântul Său nu este-ntru noi. 

6= Nu-l facem; nu-l punem în practică; nu realizăm acordul dintre ceea ce mărturisim şi practicăm. 

2 

Hristos, Mijlocitorul nostru. Porunca cea nouă. Antihrist. Copii ai lui Dumnezeu. 

1 Copilaşii mei, pe acestea vi le scriu ca să nu păcătuiți. Şi dacă a păcătuit cineva, noi avem 
Mijlocitor] către Tatăl, pe Iisus Hristos, Cel-Drept. 

2 El este jertfa de ispășire pentru păcatele noastre, dar nu numai pentru ale noastre, ci şi pentru ale 
lumii întregi. 

3 Şi întru aceasta ştim că L-am cunoscut: dacă-l păzim poruncile. 

4 Cel ce zice: L-am cunoscut!, dar nu-i păzeşte poruncile, mincinos este şi adevărul nu este-ntru el. 
5 Dar cel ce-l păzeşte cuvântul, întru acela iubirea lui Dumnezeu este într-adevăr desăvârşită. După 
aceasta cunoaştem că suntem întru El. 

6 Cel ce zice că rămâne întru El, dator este ca şi el să umble 2 aşa cum Acela a umblat. 

7 Iubiţilor, nu vă scriu poruncă nouă, ci o poruncă veche pe care-o aveaţi de la-nceput; porunca cea 
veche este cuvântul pe care l-aţi auzit. 

8 Şi totuşi, poruncă nouă vă scriu ceea ce este adevărat în El şi-n voi -, pentru că întunericul se 
duce, iar lumina cea adevărată începe să răsară. 

9 Cel ce zice că este în lumină şi-l urăşte pe fratele său, acela este în întuneric până acum. 

1 Substantivul parakletos din Noul Testament: în relaţie cu Fiul = Mijlocitor; în relație cu Sfântul 
Duh = Mângâietor (In 14, 16). Termenul în sine desemnează o persoană pe care o chemi în ajutor: 
avocat, apărător, intercesor, consolator. 

2 Aici şi mai departe, verbul a umbla are sens figurat: a se purta, a se comporta, a avea o conduită. 


10 Cel ce-l iubeşte pe fratele său rămâne în lumină, şi piatră de poticnire nu-i în el. 

11 Dar cel ce-şi urăşte fratele este în întuneric şi umblă în întuneric şi nu ştie încotro se duce, pentru 
că întunericul i-a orbit ochii. 

12 Vă scriu vouă, copiilor, pentru că de dragul numelui Său v-au fost iertate păcatele. 

13 Vă scriu vouă, părinţilor, pentru că L-aţi cunoscut pe Cel ce este de la-nceput. Vă scriu vouă, 
tinerilor, pentru că l-aţi biruit pe Cel-Rău. v-am scris vouă, copiilor, pentru că L-aţi cunoscut pe 
Tatăl. 

14 v-am scris vouă, părinţilor, pentru că L-aţi cunoscut pe Cel ce este de la-nceput. v-am scris vouă, 
tinerilor, pentru că sunteți tari şi cuvântul lui Dumnezeu rămâne-ntru voi şi pe Celrău l-ați biruit. 

15 Nu iubiţi lumea, nici pe cele ce sunt în lume. Dacă cineva iubeşte lumea, iubirea Tatălui nu este- 
n el; 

16 pentru că tot ceea ce este în lume pofta trupului şi pofta ochilor şi trufia vieţii nu sunt de la Tatăl, 
ci din lume sunt. 

17 Şi lumea trece, şi pofta ei; dar cel ce face voia lui Dumnezeu rămâne în veac. 

18 Copiii mei, este ceasul de pe urmă; şi precum aţi auzit că vine Antihrist, aşa şi acum mulţi 
antihrişti s-au arătat: de aici cunoaştem noi că-i ceasul de pe urmă. 

19 Dintre noi au ieşit, dar nu erau dintre noi; că de-ar fi fost dintre noi, ar fi rămas cu noi. Dar 
aceasta, pentru ca să se arate că nu toţi sunt dintre noi. 

20 Iar voi, ungere aveţi de la Cel-Sfânt şi pe toate le ştiţi. 

21 v-am scris nu pentru că nu ştiţi adevărul, ci pentru că-l ştiţi; şi ştiţi că din adevăr nu vine nici o 
minciună. 

22 Cine este mincinosul, dacă nu cel ce tăgăduieşte că Iisus este Hristos? Acela este antihrist, cel ce 
tăgăduieşte pe Tatăl şi pe Fiul. 

23 Oricine-L tăgăduieşte pe Fiul, nu-L are nici pe Tatăl; cine-L mărturiseşte pe Fiul, ÎL are şi pe 
Tatăl. 

24 Aşadar, ceea ce-aţi auzit de la-nceput, în voi să rămână; de va rămâne-n voi ceea ce aţi auzit de 
la-nceput, veţi rămâne şi voi în Fiul şi în Tatăl. 

25 Şi aceasta este făgăduinţa pe care El ne-a făgăduit-o: Viaţa veşnică. 

26 Pe acestea vi le-am scris cu privire la cei ce vă amăgesc. 

27 Cât despre voi, ungerea pe care-ați primit-o de la El rămâne-ntru voi şi n-aveţi nevoie să vă 
înveţe cineva; dar de vreme ce ungerea Lui vă învaţă despre toate, şi învăţătura aceasta este 
adevărată şi nu e minciună, aşa cum ea v-a învăţat, rămânețţi întru El. 

28 Şi acum, copilaşi, rămâneţi întru El, pentru ca atunci când El Se va arăta să avem îndrăznire3 şi 
la venirea Lui să nu stăm ruşinaţi înainte-I4. 

29 Dacă ştiţi că El este drept, cunoaşteţi că tot cel ce face dreptate este născut din El. 

3 În sensul de: încredere; deplină siguranţă; libertatea interioară de a-L privi cu sentimentul unei 
conştiinţe curate. 

4= Departe de El. 

3 

Copii ai lui Dumnezeu (continuare). lubiţi-vă unul pe altul! Încrederea în Dumnezeu. 

1 Vedeţi ce fel de iubire ne-a dăruit nouă Tatăl, ca noi să ne numim fii ai lui Dumnezeu; şi suntem! 
De aceea nu ne cunoaşte pe noi lumea: pentru că nu L-a cunoscut pe El. 

2 lubiţilor, acum suntem fii ai lui Dumnezeu; şi ce vom fi, încă nu s-a arătat. Ştim că, dacă El Se va 
arăta, noi vom fi asemenea Lui, pentru că-L vom vedea pe El aşa cum estel. 

3 Şi tot cel ce are această nădejde în El, se curăţeşte pe sine, aşa cum Acela curat este. 

4 Tot cel ce săvârşeşte păcatul săvârşeşte şi fărădelegea; păcatul e fărădelegea. 

5 Voi ştiţi că El s-a arătat ca să ridice păcatele, şi păcat în El nu este. 

6 Tot cel ce rămâne întru El, nu păcătuieşte; tot cel ce păcătuieşte, nu L-a văzut şi nici nu L-a 
cunoscut. 

7 Copilaşilor, nimeni să nu vă amăgească; cel ce-nfăptuieşte dreptatea3 este drept, aşa cum Acela 
drept este. 

8 Cel ce săvârşeşte păcatul e de la diavolul, pentru că diavolul încă de la-nceput păcătuieşte. Pentru 
Aceasta s-a arătat Fiul lui Dumnezeu: ca să strice lucrurile3 diavolului. 


1 Pronumele personale din această frază se referă la lisus Hristos. Prin capacitatea noastră de a-L 
percepe în slava Lui finală, noi Îi devenim asemenea, ca unii ce suntem părtaşi ai acestei slave. 

2= Cel ce pune-n practică ceea ce este drept în faţa lui Dumnezeu. 

3 Sens general: lucrările; operele; isprăvile. 

9 Tot cel ce este născut din Dumnezeu nu săvârşeşte păcat, pentru că sămânţa Sa rămâne în el; şi el 
nu poate păcătui, pentru că e născut din Dumnezeu. 

10 Întru aceasta se învederează4 fiii lui Dumnezeu şi fiii diavolului: cel ce nu săvârşeşte dreptate nu 
este din Dumnezeu, nici cel ce nu-l iubeşte pe fratele său. 

11 Că aceasta este vestea pe care-aţi auzit-o de la-nceput: să ne iubim unii pe alţii. 

12 nu precum Cain, care era de la Cel-Rău şi şi-a înjunghiat fratele. Şi de ce l-a înjunghiat?: pentru 
că faptele lui erau rele, iar ale fratelui său erau drepte. - 

13 Nu vă miraţi, fraţilor, dacă lumea vă urăşte. 

14 Noi ştim că am trecut din moarte la viaţă, pentru că-i iubim pe fraţi; cel ce nu-l iubeşte pe fratele 
său rămâne în moarte. 

15 Tot cel ce-şi urăşte fratele e ucigaş de oameni; şi ştiţi că orice ucigaş de oameni nu are viaţă 
veşnică rămânând întru el. 

16 Întru aceasta am cunoscut noi iubirea: că El Şi-a pus sufletul5 pentru noi; datori suntem şi noi ca 
sufletele să ni le punem pentru frați. 

17 Dar cel ce are bogăţia lumii şi-l vede pe fratele său în lipsuri şi inima şi-o-nchide faţă de el, cum 
rămâne-ntru el iubirea lui Dumnezeu? 

18 Copilaşii mei, să nu iubim cu vorba, nici cu vorbirea, ci-n faptă şi-n adevăr. 

4= Se manifestă; îşi arată caracterele specifice. 

5= Şi-a dat viaţa. 

19 Întru aceasta vom cunoaşte că suntem din adevăr şi-n faţa Sa ne vom linişti inimile6; 

20 că dacă inima noastră ne osândeşte, Dumnezeu e mai mare decât inima noastră şi cunoaşte totul. 
21 Iubiţilor, dacă inima noastră nu ne osândeşte, avem îndrăznire către Dumnezeu 

22 şi orice cerem de la El primim, pentru că-l păzim poruncile şi facem ceea ce e plăcut înainte-l. 

23 Şi aceasta este porunca Lui: ca noi să credem întru numele lui lisus Hristos, Fiul Său, şi să ne 
iubim unii pe alţii, aşa cum ne-a dat El poruncă. 

24 Şi cel ce-l păzeşte poruncile rămâne în El şi El într-însul; şi-ntru aceasta cunoaştem că El rămâne 
în noi: din Duhul pe Care ni L-a dat. 

4 

Duhul lui Dumnezeu şi duhul lui Antihrist. Dumnezeu este iubire. 

1 Iubiţilor, nu daţi crezare oricărui duh, ci puneţi duhurile la-ncercare 1, dacă sunt de la Dumnezeu; 
pentru că mulți profeţi mincinoşi au ieşit în lume. 

2 Întru aceasta să cunoaşteţi voi duhul lui Dumnezeu: fiece duh care-L mărturiseşte pe Iisus Hristos 
ca venit în 

6= Ne vom potoli conştiinţa (în cazul când aceasta ne judecă după criterii mai aspre decât ale lui 
Dumnezeu). 

1 Principala strategie a duhurilor rele, patronate de diavol, este aceea de a produce şi semăna 
confuzie. Creştinilor li se recomandă spirit de discernământ (vezi şi 1 Tes 5, 21), iar pentru aceasta 
ei trebuie să aibă anumite criterii. 

trup2, este de la Dumnezeu; 

3 şi fiece duh care nu-L mărturiseşte pe lisus, nu este de la Dumnezeu; el este al lui Antihrist, 
despre care aţi auzit că vine, şi acum chiar este în lume. 

4 Voi sunteţi din Dumnezeu, copilaşii mei, şi i-aţi biruit3, pentru că Cel care este-n voi e mai mare 
decât cel care este-n lume. 

5 Ei sunt din lume; de aceea grăiesc ca din lume, şi lumea îi ascultă. 

6 Noi suntem din Dumnezeu; cel ce-L cunoaşte pe Dumnezeu, ascultă de noi; cel ce nu este din 
Dumnezeu, nu ascultă de noi. Din aceasta cunoaştem noi duhul adevărului şi duhul rătăcirii. 

7 Iubiţilor, să ne iubim unii pe alţii, pentru că iubirea este de la Dumnezeu, şi tot cel ce iubeşte este 
născut din Dumnezeu şi-L cunoaşte pe Dumnezeu. 


8 Cel ce nu iubeşte, nu L-a cunoscut pe Dumnezeu, fiindcă Dumnezeu este iubire. 

9 Întru Aceasta s-a arătat iubirea lui Dumnezeu pentru noi, că Dumnezeu L-a trimis în lume pe Fiul 
Său Cel Unul-Născut, pentru ca noi să viem printr-însul. 

10 Întru aceasta este iubirea: nu pentru că noi L-am iubit pe Dumnezeu, ci pentru că EI ne-a iubit pe 
noi şi L-a trimis pe Fiul Său jertfă de ispăşire pentru păcatele noastre. 

11 Iubiţilor, dacă Dumnezeu în acest fel ne-a iubit pe noi, datori suntem ca şi noi să ne iubim unii 
pe alții. 

2 Îşi făcuse apariţia erezia dochetiştilor, potrivit căreia trupul lui Iisus nu a fost real, ci aparent; în 
consecinţă, şi suferinţa Sa de pe cruce a fost tot aparentă. 

3= Pe profeţii mincinoşi. 

12 Pe Dumnezeu nimeni nu L-a văzut vreodată; dar dacă noi ne iubim unii pe alţii, Dumnezeu 
rămâne-ntru noi şi iubirea Lui în noi este desăvârşită. 

13 Întru aceasta cunoaştem că rămânem întru El şi El întru noi: că nouă din Duhul Său ne-a dat. 

14 Şi noi am văzut şi mărturisim că Tatăl L-a trimis pe Fiul, Mântuitor al lumii. 

15 Cel ce va mărturisi că lisus este Fiul lui Dumnezeu, Dumnezeu rămâne întru el şi el întru 
Dumnezeu. 

16 Şi noi am cunoscut iubirea pe care Dumnezeu o are pentru noi, şi am crezut-o. Dumnezeu este 
iubire, şi cel ce rămâne în iubire rămâne în Dumnezeu şi Dumnezeu rămâne în el. 

17 Întru aceasta este desăvârşită iubirea Lui pentru noi: ca noi să avem îndrăznire în Ziua Judecăţii, 
pentru că aşa cum este Acela, aşa suntem şi noi în lumea aceasta. 

18 În iubire nu este frică; ci iubirea desăvârşită alungă frica, pentru că frica merge mână-n mână cu 
pedeapsa, iar cel ce se teme nu este desăvârşit în iubire. 

19 Noi ÎI iubim pe Dumnezeu, pentru că El ne-a iubit întâi. 

20 Dacă cineva zice: Îl iubesc pe Dumnezeu!, dar pe fratele său îl urăşte, mincinos este. Pentru că 
cel ce nu-şi iubeşte fratele pe care-l vede, nu-L poate iubi pe Dumnezeu pe Care nu-L vede. 

21 Şi această poruncă o avem de la EI: Cel care-L iubeşte pe Dumnezeu, să-l iubească şi pe fratele 
său. 

5 

Credinţa e biruinţă asupra lumii. Întreita mărturie despre Fiul. Cunoaşterea vieţii veşnice. 

1 Tot cel ce crede că Iisus este Hristos, este născut din Dumnezeu; şi tot cel ce iubeşte pe Cel care a 
născut, Îl iubeşte şi pe Cel care s-a născut din Acesta. 

2 Întru aceasta cunoaştem că-i iubim pe fiii lui Dumnezeu: dacă-L iubim pe Dumnezeu şi-l 
împlinim poruncile. 

3 Căci iubirea de Dumnezeu aceasta este: Să-I păzim poruncile. Şi poruncile Lui nu sunt grele, 

4 pentru că tot cel ce e născut din Dumnezeu biruieşte lumea; şi aceasta-i biruinţa care-a biruit 
lumea: credinţa noastră. 

5 Cine-i dar biruitorul lumii, dacă nu cel ce crede că lisus este Fiul lui Dumnezeu? 

6 Acesta este Cel care a venit prin apă şi prin sânge; lisus Hristos; nu numai prin apă; ci prin apă şi 
prin sângel; şi Duhul Cel ce mărturiseşte, pentru că Duhul este adevărul. 

7 Fiindcă Trei sunt Cei ce mărturisesc în cer: Tatăl, Cuvântul şi Sfântul Duh; şi Aceştia Trei Una 
sunt. 

8 Şi trei sunt cei ce mărturisesc pe pământ: Duhul şi apa şi sângele; şi aceştia trei întru una sunt2. 

9 Dacă noi primim mărturia oamenilor, mărturia lui Dumnezeu este mai mare, 

1= Apa şi sângele care au ţâşnit din coasta lui Iisus pe cruce (In 19, 34-35), elemente care au şi o 
încărcătură simbolică: purificare şi răscumpărare; Botezul şi Euharistia. 

2 Textual: aceştia trei sunt (orientaţi) spre unul (şi acelaşi centru), dar cu ideea dinamică de 
intercomuniune. 

fiindcă aceasta este mărturia lui Dumnezeu: El a mărturisit despre Fiul Său. 

10 Cel ce crede în Fiul lui Dumnezeu are mărturia în el; cel ce nu-L crede pe Dumnezeu, L-a făcut 
mincinos, pentru că n-a crezut în mărturia pe care Dumnezeu a mărturisit-o despre Fiul Său. 

11 Şi mărturia este aceasta: Dumnezeu ne-a dat viață veşnică, şi această viaţă este în Fiul Său. 

12 Cel care-L are pe Fiul, are viaţa; cel care nu-L are pe Fiul lui Dumnezeu, nu are viaţa. 

13 Pe acestea vi le-am scris vouă, cei ce credeţi întru numele Fiului lui Dumnezeu, pentru ca voi să 


ştiţi că aveţi viaţă veşnică. 

14 Şi aceasta este încrederea pe care o avem către El: Dacă cerem ceva după voinţa Lui, El ne 
ascultă. 

15 Şi dacă ştim3 că El ne ascultă în tot ceea ce-l cerem, atunci ştim că avem cererile4 pe care le-am 
cerut de la El. 

16 Dacă cineva îl vede pe fratele său păcătuind păcat nu de moarte -, să se roage, şi „Dumnezeu” le 
va da viaţă celor ce nu păcătuiesc de moarte. Există şi păcat de moarte; nu pentru un astfel de păcat 
zic eu să se roage. 

17 Orice nedreptate este păcat, dar este şi păcat care nu e de moarte. 

18 Noi ştim: tot cel ce e născut din Dumnezeu nu păcătuieşte; dimpotrivă, Cel-Născut-din- 
Dumnezeu îl păzeşte, şi Cel-Rău nu-l atinge. 

3 În sensul: dacă credem cu tărie, necondiționat. 

4 Desigur, conţinutul cererilor. Despre puterea credinţei de a converti virtualul în real vezi nota de 
la Mc 11, 24. 

19 Ştim că noi5 suntem din Dumnezeu şi că lumea întreagă zace6 sub puterea Celui-Rău. 

20 Dar ştim că Fiul lui Dumnezeu a venit şi ne-a dat nouă pricepere, ca să-L cunoaştem pe 
Dumnezeul-cel-Adevărat; şi noi suntem în Cel-adevărat, în Fiul Său lisus Hristos. Acesta este 
Dumnezeul-Cel-Adevărat şi viaţa veşnică. 

21 Fiilor, păziţi-vă de idoli7! Amin. 

5= Noi, în opoziţie cu lumea (vezi mai departe). 

6 Înţelesul complet al verbului original este acela de a fi întins la orizontală într-o stare de 
anormalitate (suferinţă, boală, agonie) sau insalubritate. 

7 Dumnezeii mincinoşi, cei ce I se opun Dumnezeului-Celui-Adevărat; aceştia pot fi zeii păgânilor 
sau idolii inimii (forţele care o abat de la Adevăratul Dumnezeu). 

2080 

Epistola Sobornicească a doua a Sfântului Apostol loan 

1 

Salutare. Adevăr şi iubire. 

1 Bătrânull, către aleasa Doamnă 2 şi către fiii ei, pe care eu îi iubesc întru adevăr şi nu numai eu, 
ci şi toţi cei ce-au cunoscut adevărul - 

2 în virtutea adevărului care rămâne întru noi şi-n veac va fi cu noi: 

3 Har, milă, pace fie cu voi de la Dumnezeu-Tatăl şi de la lisus Hristos, Fiul Tatălui, întru adevăr şi 
iubire! 

4 Foarte m-am bucurat că pe unii din fiii tăi i-am aflat trăind3 întru adevăr, aşa cum am primit noi 
poruncă de la Tatăl. 

5 Şi acum te rog, Doamnă nu ca şi cum ţi-aş scrie o poruncă nouă, ci pe aceea pe care noi o avem 
încă de la-nceput -: să ne iubim unii pe alţii. 

6 Şi aceasta este iubirea: să trăim după poruncile Lui; şi aceasta este porunca, 

1 Autorul epistolei. denumirea indică nu numai o vârstă înaintată, ci şi autoritatea morală. 

2 Una din Bisericile creştine ale Asiei Mici. Numită „Doamnă” pentru că e soția lui Hristos şi 
mama celor aleşi. 

3 Literal: umblând; comportându-se; urmând îndeaproape. 

aşa cum aţi auzit-o de la-nceput: să trăiţi întru iubire. 

7 Pentru că mulţi amăgitori au ieşit în lume4, care nu mărturisesc că lisus Hristos a venit în trup; 
unul ca acesta e amăgitorul şi antihristul. 

8 Luaţi aminte la voi înşivă, ca să nu pierdeţi ceea ce aţi lucrat, ci să primiţi plată deplină. 

9 Tot cel ce o apucă-naintes şi nu rămâne în învăţătura lui Hristos, nu-L are pe Dumnezeu; cel ce 
rămâne în învățătura Lui Îi are, acela, şi pe Tatăl, şi pe Fiul. 

10 Dacă vine cineva la voi şi nu aduce învăţătura aceasta, să nu-l primiţi în casă şi să nu-i ziceţi: 
Bun venit!; 

11 fiindcă cel ce-i zice: Bun venit! se face părtaş la faptele lui cele rele. 

12 Deşi am multe să vă scriu, n-am vrut s-o fac pe hârtie şi cu cerneală; dar nădăjduiesc să vin la 
voi şi să vă vorbesc gură către gură, pentru ca bucuria noastră să fie deplină. 


4 Dochetiştii. Vezi nota de la 1 In 4, 2. 

5= Cel ce părăseşte disciplina învăţătoare a Bisericii şi, în numele râvnei de a-şi lua un avans, se 
hazardează în speculaţii ce pot duce foarte uşor la erezie. 

13 Te îmbrăţişează copiii surorii tale celei alese6. 

6= Membrii comunităţii creştine din mijlocul căreia scrie, probabil, autorul. 

Epistola Sobornicească a treia a Sfântului Apostol loan 

1 

Salutare. Colaborare şi împotrivire. 

1 Bătrânull, către Gaiu2 cel iubit, pe care-l iubesc întru adevăr. 

2 Tubitule, mă rog ca-ntru toate să sporeşti şi să ai tot atâta sănătate precum îți este sufletul de 
spornic. 

3 Mult m-am bucurat când au venit frații şi au mărturisit despre adevărul tău, despre felul cum 
trăieşti tu întru adevăr. 

4 Mai mare bucurie decât aceasta nu am: să aud că fiii mei umblă întru adevăr. 

5 Iubitule, ceea ce faci tu faţă de fraţi o faci cu credincioşie3, şi aceasta pentru străini4, 

6 care-n faţa Bisericii au dat mărturie despre iubirea ta. Bine vei face să-i 

1 Vezi nota de la 2 In 1. 

2 Despre acest Gaiu nu ştim nimic din altă parte. Din context: personaj important, rămas credincios 
Apostolului într-o comunitate tulburată de disidenţa unui oarecare Diotref. 

3 Cu fidelitate faţă de îndatoririle creştine. 

4 Pentru oaspeţi; pentru creştinii din alte comunităţi, aflaţi în trecere. 

ajuţi în călătoria lor într-un chip vrednic de Dumnezeu; 

7 că pentru numele Său au plecat ei la drum, fără să primească nimic de la păgâni. 

8 Noi, deci, datori suntem să-i sprijinim pe unii ca aceştia, ca să le fim împreună-lucrători pentru 
adevăr. 

9 Eu am scris ceva Bisericii; dar Diotref, care ține să fie primul între ei, nu ne primeşte5. 

10 Pentru aceea, dacă voi veni, îi voi aminti de faptele pe care le face, defăimându-ne cu vorbe 
urâte; şi nemulţumit fiind el cu acestea, nici că el îi primeşte pe fraţi, nici că-i lasă pe cei ce vor să-i 
primească, şi-i dă afară din Biserică. 

11 Iubitule, nu urma6 răul, ci binele. Cel ce face binele, din Dumnezeu este; cel ce face răul, nu L-a 
văzut pe Dumnezeu. 

12 Lui Dimitrie” i s-a dat mărturie din partea tuturor şi din partea adevărului 

5 În sensul: refuză să ne recunoască autoritatea (apostolică). 

6 În sensul: nu imita. 

7 Fie un membru de seamă al comunităţii, fie purtătorul epistolei. 

însuşi; mărturie îi dăm şi noi, şi tu ştii că mărturia noastră este adevărată. 

13 Aveam multe să-ţi scriu, dar nu vreau să ţi le scriu cu cerneală şi condei. 

14 Nădăjduiesc însă ca-n curând să te văd, şi vom vorbi gură către gură. 

15 Pace ţie! Prietenii te îmbrățișează. Îmbrăţişaţi pe prieteni, pe fiecare după numele lui. 

Epistola Sobornicească a Sfântului Apostol Iuda 

1 

Salutare. Judecarea apostolilor mincinoşi. Mustrări şi îndemnuri. Binecuvântare. 

1 Iuda, rob al lui Iisus Hristos şi frate al lui Iacob, celor care sunt chemaţi, iubiţi întru Dumnezeu- 
Tatăl şi păstraţi pentru lisus Hristos: 

2 Înmulţească-vi-se mila, pacea şi iubirea! 

3 Iubiţilor, punându-mi eu toată sârguinţa în a vă scrie despre mântuirea noastră obştească, m-am 
văzut nevoit să vă scriu şi să vă îndemn ca să vă luptaţi pentru credinţa care odată pentru totdeauna 
le-a fost dată sfinților. 

4 Căci printre voi s-au strecurat unii oameni mai demult rânduiți spre această osândă, nelegiuiţi care 
prefac în desfrânare harul Dumnezeului nostru şi-L tăgăduiesc pe singurul nostru Stăpân şi Domn, 


Iisus Hristos. 

5 Vreau dar să vă amintesc vouă, celor ce odată pentru totdeauna le-aţi ştiut pe toate acestea, că 
Domnul, după ce l-a izbăvit pe poporul Său din ţara Egiptului, după aceea i-a dat pierzării pe cei ce 
n-au crezut. 

6 lar pe îngerii care nu şi-au păzit vrednicia, ci şi-au părăsit locaşul, i-a pus în pază sub întuneric, în 
lanţuri veşnice, spre judecata Zilei celei Mari; 

7 aşa cum Sodoma şi Gomora şi cetățile dimprejurul lor care-n acelaşi chip ca ele s-au dat la 
desfrânare şi au umblat după trup nefirescl, stau înainte ca pildă, suferind pedeapsa focului celui 
veşnic. 

8 Tot astfel şi aceşti visători: pângăresc trupul, leapădă Stăpânirea şi blasfemiază Slăvile2. 

9 Dar Mihail, arhanghelul, când i se împotrivea diavolului certându-se cu el pentru trupul lui 
Moise3, n-a îndrăznit să-i aducă judecată defăimătoare, ci a zis: „Ceartă-te pe tine Domnul!” 

10 Aceştia însă blasfemiază tot ceea ce nu cunosc; dar cele pe care ei le cunosc fireşte4, ca 
dobitoacele necuvântătoare, întru ele-şi găsesc pieirea. 

11 Vai lor! că au umblat în calea lui Cain, şi pentru plată s-au dat cu totul 

1 Literal: după altă carne = după legea nefirească a cărnii. 

2= Slăvile îngereşti. 

3 Autorul preia o tradiţie rabinică, consemnată în cartea apocrifă Înălţarea lui Moise, potrivit căreia 
diavolul îşi revendica trupul neînsufleţit al lui Moise sub cuvânt că acesta, de vreme ce omorâse un 
om, nu merita să fie îngropat. 

4= Prin instinct (nu prin rațiune şi nici prin descoperire). 

în rătăcirea lui Balaam şi au pierit ca-n răzvrătirea lui Core! 

12 Aceştia sunt curse ascunses la agapele6 voastre, fără sfială mâncând împreună cu voi şi 
îmbuibându-se; nori fără apă purtați de vânturi!; pomi tomnatici fără roade, de două ori uscați şi 
dezrădăcinaţi!; 

13 valuri sălbatice ale mării, care-şi spumegă propria lor ruşine!; stele rătăcitoare, cărora-n veac li 
se păstrează întunericul întunericului! 

14 Dar despre ei a profețit şi Enoh, al şaptelea „patriarh” de la Adam, zicând: Iată, venit-a Domnul 
întru miile de mii de sfinți ai Lui7, 

15 ca să facă judecată-mpotriva tuturor şi pe toți nelegiuiții să-i mustre pentru toate faptele 
nelegiuirii lor în careau făcut fărădelege, şi pentru toate cuvintele aspre pe care le-au rostit 
împotrivă-l păcătoşii netrebnici8. 

16 Aceştia sunt cei ce murmură, cei nemulţumiţi cu soarta lor, cei ce trăiesc după poftele lor; şi gura 
lor grăieşte vorbe umflate, pe oameni lăudându-i ca să tragă folos. 

17 Dar voi, iubiţilor, amintiţi-vă cuvintele prezise de apostolii Domnului nostru lisus Hristos, 

18 că ei vă spuneau: În vremea de pe urmă vor fi batjocoritori trăind după poftele lor nelegiuite. 

19 Aceştia sunt cei ce fac dezbinări, oameni 

5 Literal: stânci marine acoperite de apă, în apropierea țărmului (primejdioase pentru navigatorii 
nepricepuţi sau imprudenți). 

6= Mesele frăţeşti ale creştinilor. 

7 Textual: miriade; număr infinit. Prin „sfinţii Lui” se înţeleg îngerii Lui. 

8 Versetele 14-15: citat din Cartea lui Enoh, operă de autoritate în tradiţia rabinică. 

fireşti9, care nu-L au pe Duhul. 

20 Dar voi, iubiţilor, zidiți-vă pe voi înşivă întru preasfânta voastră credinţă, rugându-vă în Duhul 
Sfânt. 

21 Păstraţi-vă întru iubirea lui Dumnezeu, aşteptând mila Domnului nostru lisus Hristos spre viaţa 
cea veşnică. 

22 Şi de unii, de cei şovăielnici, fie-vă milă 10; 

23 iar pe alții mântuiţi-i smulgându-i din foc; de alții însă fie-vă milă-ntru teamăll, urând şi 
cămaşa-ntinată de carnea lor. 

24 lar Celui ce poate să vă păzească pe voi de toată căderea, şi-naintea Slavei Sale să vă pună pe voi 
neprihăniţi, întru bucurie, 

25 singurului Dumnezeu, Mântuitorul nostru prin lisus Hristos Domnul nostru: slavă, preamărire, 


putere şi stăpânire, mai-nainte de toţi vecii 12 şi acum şi-ntru toţi vecii13! Amin. 

9 Textual: oameni psihici; călăuziţi de afecte şi pasiuni instabile (spre deosebire de oamenii 
duhovniceşti, călăuziţi de criteriile sigure şi puterea Sfântului Duh; distincţie clară făcută şi de 
Apostolul Pavel). 

10 Variantă manuscrisă: (pe unii...) 

convingeţi-i. 

11 Asistaţi-i cu precauţie, ca nu cumva să fiţi şi voi contaminaţi. 

12 Literal: mai-nainte de tot veacul; înainte de a se fi născut timpul şi lumea. 

13 În viitor; de-a lungul nesfârşit al timpului. 

Introducere la Apocalipsa Sfântului loan 

În cea de-a doua jumătate a secolului I, istoria creştinismului devine dramatică şi nu rareori capătă 
aspecte tragice. Noua religie se diferenţiază de iudaismul cu care unii încercaseră s-o confunde, îşi 
defineşte individualitatea proprie, se organizează în unităţi distincte, Bisericile locale, păstrându-şi 
în acelaşi timp dimensiunea ecumenică, îşi defineşte ierarhia. Conflictele cu iudaismul şi cu ereziile 
sunt acum mai mult de natură ideologică. În schimb, se ascute conflictul dintre creştinism şi puterea 
imperiului roman. Nucleul acestui conflict îl constituie apariţia fenomenului cunoscut sub numele 
de „apoteoza imperială“. Conducătorii unui imperiu vast, cosmopolit şi cu o mare diversitate 
religioasă îşi dau seama din ce în ce mai mult că unitatea lui poate fi menţinută şi consolidată numai 
dacă şeful statului îşi va asuma şi atribute divine. Începutul, prudent, se făcuse după moartea lui 
Iuliu Cezar, căruia i se acordase titlul de divus (divin, dumnezeiesc). Octavian August face pasul 
decisiv; el se proclamă zeu şi porunceşte ca în toate oraşele imperiului să i se ridice statui, alături de 
acelea ale noii zeițe Roma. Cetăţenii imperiului au libertatea de a-şi cinsti zeii proprii, dar şi 
obligația de a aduce rugăciuni şi jertfe la picioarele statuii imperiale, întru cinstirea „zeului“ 
unificator. Paranoia câtorva din urmaşii lui Octavian August va împinge acest fenomen până la 
forme şi dimensiuni demenţiale. De aici începe conflictul. Creștinii cred şi mărturisesc că numai un 
singur om este, în acelaşi timp, şi Dumnezeu: Iisus Hristos. În consecinţă, ei refuză să-i recunoască 
cezarului titlul de divus (divin) şi de Kyrios 

Scrierea îi aparţine genului numit „apocaliptic“, ilustrat în principal de profetul Daniel, dar destul de 
cultivat şi în primul secol al erei creştine. În epocă, înţelesul mai exact al cuvântului grecesc nomen- 
cognomen), dar mai ales simbolismul (al culorilor, al pietrelor, şi în primul rând al numerelor). 
Toate acestea, menite aiurea să deconcerteze, sub pana Sfântului loan capătă transparenţă, unitate şi 
sens, în scene de o mare densitate simbolică, în care prevalează gustul pentru ordine, simetrie şi 
mişcare dramatică, un gust care izbuteşte să învingă precaritatea limbii greceşti în care e scrisă 
opera. 

Notele de subsol ale versiunii de față se străduiesc să-l asiste pe cititor în descifrarea unor înţelesuri. 
În mare, planul scrierii se prezintă astfel: 

Titlu şi adresare(1, 1-8). (1, 9 - 3, 22).Tronul lui Dumnezeu şi curtea cerească(4, 1-11).Cele şapte 
peceţi(5, 1 - 8,6). 

Cele şapte trâmbiţe (8, 7 - 11, 19). 

Cele şapte semne Babilonul cel mare (19, 6 - 22, 5). 

Epilog (22, 6-21). 


Apocalipsa Sfântului loan 

1 

Introducere. Salutare către cele şapte Biserici. Vedenie pregătitoare. 

1 Descoperireal lui Iisus Hristos, pe care Dumnezeu I-a dat-o pentru ca să le arate robilor Săi cele 
ce trebuie să se petreacă-n curând; şi El, prin trimiterea îngerului Său2, i-a destăinuit-o robului Său 
Ioan, 

2 care a mărturisit cuvântul lui Dumnezeu şi mărturia lui Iisus Hristos, pe toate câte le-a văzut. 

3 Fericit este cel care citeşte şi cei ce ascultă cuvântul acestei profeții şi păstrează cele scrise într- 
însa!; pentru că vremea e aproape. 

4 Ioan, celor şapte Biserici care sunt în Asia3: Har vouă şi pace de la Cel-ce-este şi Cel-ce-Era şi 


Cel-ce- Vine4 şi de la cele şapte duhuri care sunt înaintea tronului Său, 

5 şi de la lisus Hristos, Martorul 

1 Traducerea grecescului apokalypsis (apocalipsă). 

2 Îngerul Său: intermediarul dintre lisus Hristos şi autorul scrierii. 

3 Provincia romană Asia, în vestul Asiei Mici, a cărei capitală era Efesul. Bisericile din ea 
(enumerate în v. 11) sunt selectate în funcție de cifra 7, simbolul plenitudinii şi al universalităţii. 

4 Întreită dezvoltare a numelui Yahvé, în jurul definiţiei din Iş 3, 14. 

cel credincios, Cel Întâi-Născut din morţi5 şi Domnul împăraţilor pământului. Celui ce ne iubeşte şi 
prin sângele Său ne-a dezlegat din păcatele noastre 

6 şi ne-a făcut pe noi împărăție, preoţi Dumnezeului şi Tatălui Său, Lui fie-l slava şi puterea în vecii 
vecilor! Amin. 

7 lată, El vine cu norii, şi fiece ochi ÎL va vedea, şi cei ce L-au împuns; şi din pricina Lui se vor 
tângui toate seminţiile pământului. Da! Amin! 

8 Eu sunt Alfa şi Omega6, zice Domnul Dumnezeu, Cel-ce-Este, Cel-ce-Era şi Cel-ce-Vine, 
Atotţiitorul. 

9 Eu, loan, fratele vostru şi împreună cu voi părtaş la necazul şi la împărăţia şi la răbdarea întru 
lisus, fost-am în insula ce se cheamă Patmos”, pentru cuvântul lui Dumnezeu şi pentru mărturisirea 
lui Iisus. 

10 În duh am fost8 în zi de Duminică9, şi-n urma mea am auzit un glas mare ca de trâmbiță, 

5 „Pârga celor adormiţi” (1 Co 15, 20); primul fruct al învierii, garanţia că toate celelalte vor veni 
după El. 

6 Alfa şi Omega, prima şi ultima literă a alfabetului grecesc. 

7 Insulă mică din arhipelagul Sporadelor, în Mediterana, la câteva ore sud-vest de Milet. 

8= Răpit; în stare de extaz. 

9 Literal: Ziua Domnului. În latineşte: Domini Dies = Duminica. 

11 care zicea: „Ceea ce vezi scrie într-o carte şi trimete-o celor şapte Biserici: la Efes şi la Smirna şi 
la Pergam şi la Tiatira şi la Sardes şi la Filadelfia şi la Laodiceea” 

12 Şi m-am întors să văd glasul care vorbea cu mine. şi-ntorcându-mă, am văzut şapte sfeşnice de 
aur; 

13 şi-n mijlocul sfeşnicelor, pe Cineva asemenea cu Fiul Omului, îmbrăcat în veşmânt lung până-n 
pământ şi încins pe sub sân cu cingătoare de aur. 

14 Capul Său şi părul Său erau albe ca lâna albă, ca zăpada; şi ochii Săi, ca para focului; 

15 şi picioarele Lui erau asemenea bronzului lămurit în cuptor10; şi glasul Său era ca vuietul apelor 
multe; 

16 în mâna Lui cea dreaptă avea şapte stele; şi din gura Lui ieşea o sabie ascuţită, cu două tăişuri; 
iar faţa Sa era ca soarele când străluceşte-n puterea lui. 

17 Şi când L-am văzut, am căzut la picioarele Lui ca mort. Şi El Şi-a pus peste mine mâna dreaptă, 
zicând: „Nu te teme; Eu sunt Cel-dintâi şi Cel-de-pe-urmă 

18 şi Cel-Viu. Mort am fost, şi iată, sunt viu în vecii vecilor, şi am cheile morţii şi pe ale iaduluil 1. 
19 Scrie deci cele ce-ai văzut şi cele ce sunt şi cele ce-au să fie după acestea. 

20 Taina celor şapte stele pe care le-ai văzut în dreapta Mea şi a celor şapte sfeşnice de aur: cele 
şapte stele sunt 

10= Metal purificat şi devenit lucios prin ardere. 

11 Textual: Hades; numele prin care vechii Greci desemnau împărăţia (subterană) a morților. 

îngerii celor şapte Biserici, iar sfeşnicele cele şapte sunt şapte Biserici. 

2 

Trimiteri către Bisericile din Efes, Smirna, Pergam şi Tiatira. 

1 Îngerului] Bisericii din Efes scrie-i: Aşa grăieşte2 Cel ce ţine-n dreapta Sa cele şapte stele, Cel ce 
umblă-n mijlocul celor şapte sfeşnice de aur: 

2 Îţi ştiu faptele şi osteneala şi răbdarea şi că nu-i poţi suferi pe cei răi şi că i-ai pus la-ncercare pe 
cei ce-şi spun apostoli şi nu sunt, şi că i-ai aflat mincinoşi, 

3 şi că ai răbdare şi c-ai îndurat de dragul numelui Meu şi că n-ai obosit. 

4 Dar am împotriva ta că ţi-ai părăsit iubirea dintâi. 


5 Adu-ţi aminte deci de unde ai căzut şi pocăieşte-te şi fă-ţi faptele cele dintâi; dar dacă nu, Eu vin 
la tine şi voi muta sfeşnicul tău din locul lui..., dacă nu te vei pocăi. 

6 Dar o ai pe aceasta: că urăşti faptele nicolaiţilor3, pe care şi Eu le urăsc. 

7 Cel ce are urechi, să audă ceea ce Duhul le zice Bisericilor: Biruitorului4, 

1 Îngerul (aici): duhul care patronează Biserica; conducătorul ei spiritual (episcopul). 

2 Literal: pe acestea le zice. Reformulat în spiritul vechiului limbaj profetic. 

3 Nicolaiţii: membrii unei secte gnostice obscure, care-şi revendicau fără nici o acoperire 
paternitatea lui Nicolae, unul din cei şapte diaconi (FA 6, 5). Proveniţi dintre păgâni, practicau încă 
anumite forme de idolatrie şi libertinajul erotic. 

4= Celui ce, asemenea lui lisus Hristos (In 16, 33), va învinge pân” la capăt încercările la care este 
supus. 

lui îi voi da să mănânce din pomul vieţii, care este-n raiul lui Dumnezeus$. 

8 Iar îngerului Bisericii din Smirna scrie-i: Aşa grăieşte Cel-dintâi şi Cel-de-pe-urmă, Cel ce a murit 
şi a revenit la viaţă: 

9 Îţi ştiu necazul şi sărăcia (tu însă eşti bogat6) şi defăimarea din partea celor ce-şi spun iudei şi nu 
sunt7, ci sinagogă a Satanei. 

10 Nu te teme de cele ce ai să pătimeşti. Iată, pe unii dintre voi va să-i arunce diavolul în temniță, ca 
să fiți puşi la-ncercare, şi veţi avea zece zile8 de necaz. Fii credincios? pân” la moarte şi-ţi voi da 
cununa vieţii. 

11 Cel ce are urechi, să audă ceea ce Duhul le zice Bisericilor: Biruitorul nu va fi vătămat10O de 
moartea cea de-a doual1. 

12 Iar îngerului Bisericii din Pergam scrie-i: Aşa grăieşte Cel ce are sabia ascuţită-n două tăişuri: 

13 Ştiu unde locuieşti: acolo unde-i scaunul Satanei 12. Şi te ţii de numele Meu, şi credinţa nu Mi-ai 
tăgăduit-o 

5 Pomul vieţii din Fc 2, 9; aici: fericirea făgăduită de Dumnezeu celor ce vor moşteni viaţa veşnică. 
6= Bogăția duhovnicească a creştinilor din Smirna, în opoziţie cu sărăcia lor materială. 

7 Biserica e noul Israel; cei ce-o tăgăduiesc sau o persecută au rămas iudei doar cu numele. 

8 „Zece zile” indică o perioadă relativ scurtă (vezi Dn 1, 12). 

9= Rămâi fidel faţă de credinţa în care te-ai angajat. 

10 În sensul: va scăpa neatins; răul va trece pe lângă el fără să-l rănească. 

11 Spre deosebire de moartea cea dintâi, care este despărțirea sufletului de trup, moartea cea de-a 
doua va fi despărţirea sufletului de Dumnezeu, pedeapsa veşnică, echivalentă cu moartea însăşi a 
sufletului. 

12 Pergamul era un centru faimos al cultului imperial şi al ritualurilor idolatre. 

nici chiar în zilele lui Antipa13, martorul Meu, credinciosul Meu, care-a fost ucis la voi, acolo unde 
locuieşte Satana. 

14 Dar împotriva ta am câteva lucruri: Ai acolo pe unii care se ţin de învăţătura lui Balaam14, cel 
care-l învăţa pe Balac să pună piatră de poticnire înaintea fiilor lui Israel, ca să mănânce carne 
jertfită idolilor şi să se desfrâneze. 

15 Aşa şi tu, îi ai pe unii care se ţin de învăţătura nicolaiților. 

16 Aşadar, pocăieşte-te; dar dacă nu, Eu vin la tine curând şi Mă voi război împotrivă-le cu sabia 
gurii Mele. 

17 Cel ce are urechi, să audă ceea ce Duhul le zice Bisericilor: Biruitorului îi voi da din mana cea 
ascunsă 15 şi-i voi da o pietricică albă16 şi pe pietricică scris un nume nou, pe care nimeni nu-l ştie 
decât cel care-l primeşte 17. 

18 Iar îngerului Bisericii din Tiatira scrie-i: Aşa grăieşte Fiul lui Dumnezeu, Cel căruia Îi sunt ochii 
ca para focului şi picioarele asemenea bronzului: 

19 Îţi ştiu faptele şi iubirea şi credinţa şi slujirea şi răbdarea şi că faptele tale cele de pe urmă sunt 
mai multe decât cele dintâi. 

20 Dar am împotriva ta că o-ngădui pe femeia Izabela18, care-şi spune proorociţă 

13 Textul îl indică drept mucenic creştin în epoca apostolică. Grecescul martys înseamnă martor, 
mărturisitor, martir. 

14 Vezi istoria lui Balaam în Nm 22-24. 


15= Hrană cerească. 

16 Gemă (pe care se poate grava). Albul e simbol al biruinţei şi păcii. 

17 Vezi şi 19, 12. 

18 Proorociţă falsă, idolatră şi perversă, asemenea soţiei cu acelaşi nume a regelui Ahab (3 Rg 16, 
31; 4 Rg 9,22). În variantă manuscrisă: „femeia ta, Izabela”; în acest caz, nume simbolic (ca acela 
al lui Balaam). 

Şi-i învaţă şi-i amăgeşte pe robii Mei să se desfrâneze şi să mănânce cărnuri Jertfite idolilor. 

21 Şi i-am dat timp să se pocăiască şi nu vrea să se pocăiască de desfrânarea ei. 

22 lată, pe ea o arunc bolnavă-n pat; şi pe cei ce se desfrânează cu ea, în mare necaz, dacă nu se vor 
pocăi de faptele lor. 

23 Şi pe fiii ei19 cu moarte-i voi ucide, şi toate Bisericile vor cunoaşte că Eu sunt Cel care cercetez 
rărunchii şi inimile şi vă voi da vouă, fiecăruia, după faptele voastre. 

24 Dar v-o spun Eu vouă, celorlalți din Tiatira câţi nu au învăţătura aceasta, celor ce n-au cunoscut, 
aşa cum spun ei, adâncurile Satanei20: nu pun peste voi o altă greutate, 

25 dar ceea ce aveţi, ţineţi cu tărie până ce voi veni. 

26 lar biruitorului şi celui ce păzeşte pân” la capăt faptele Mele îi voi da stăpânire peste neamuri? | 
27 şi cu toiag de fier le va păstori şi ca pe vasele de lut le va sfărâma, aşa cum şi Eu am primit 
putere de la Tatăl Meu; 

28 şi-i voi da Steaua cea de Dimineaţă22. 

29 Cel ce are urechi, să audă ceea ce Duhul le zice Bisericilor. 

19= Cei ce-i urmează învăţătura şi exemplul. 

20= Treapta cea mai de jos a ereziei şi păcatului. „Aşa cum spun (cum o numesc) ei”: expresie 
curentă, extrasă probabil din doctrinele esoterice. Vezi contrastul cu „adâncurile lui Dumnezeu” din 
1 Co 2, 10. 

21 Neamuri (aici): neamuri păgâne; totalitatea celor ce au respins mesajul lui Dumnezeu prin Iisus 
Hristos; comunitățile celor necredincioşi (vezi şi nota de la FA 13, 47). 

22= Pe lisus Hristos Însuşi (vezi 22, 16). 

3 

Trimiteri către Bisericile din Sardes, Filadelfia şi Laodiceea. 

1 Iar îngerului Bisericii din Sardes scrie-i: Aşa grăieşte Cel ce are cele şapte duhuri ale lui 
Dumnezeu şi cele şapte stele: Îţi ştiu faptele, că-ți merge numele că trăieștil, şi eşti mort. 

2 Priveghează şi întăreşte ce-a mai rămas şi era să moară. Că faptele tale nu le-am găsit împlinite-n 
faţa Dumnezeului Meu. 

3 Adu-ţi aminte deci cum ai primit şi-ai auzit; şi păstrează şi te pocăieşte. Dar dacă nu vei 
priveghea, Eu voi veni ca un fur şi tu nu vei şti în care ceas voi veni asupră-ţi. 

4 Dar ai în Sardes câteva nume2, „oameni” care nu şi-au întinat veşmintele; ele vor umbla cu Mine 
în alb, căci vrednice sunt. 

5 Biruitorul va fi îmbrăcat astfel în veşminte albe şi numele lui nu-l voi şterge din cartea vieţii şi-i 
voi mărturisi numele înaintea Părintelui Meu şi-naintea îngerilor Săi. 

6 Cel ce are urechi, să audă ceea ce Duhul le zice Bisericilor. 

7 lar îngerului Bisericii din Filadelfia scrie-i: Aşa grăieşte Cel-Sfânt, Cel-adevărat, Cel ce are cheia 
lui David3, Cel ce deschide şi nimeni nu va închide şi Cel ce închide şi nimeni nu va deschide: 

8 Ştiu faptele tale, iată, am lăsat în faţa ta o uşă deschisă pe care nimeni 

1 Literal: că ai un nume că trăieşti. 

2= Fiinţe omeneşti. Relaţia intimă dintre nume şi persoană. Vezi mai sus 2, 3 şi nota de la FA 4, 10. 
3 Cheia lui David: simbol al autorităţii (cf Is 22, 22). 

nu poate s-o închidă; că tu ai putere mică şi Mi-ai păzit cuvântul şi nu Mi-ai tăgăduit numele. 

9 Iată, din sinagoga Satanei ţi-i dau pe cei ce-şi spun iudei şi nu sunt, ci mint; iată, îi voi face să 
vină şi să se-nchine înaintea picioarelor tale şi să-şi dea seama4 că te-am iubit. 

10 Pentru că tu ai păzit cuvântul răbdării Mele5, şi Eu te voi păzi pe tine de ceasul încercării, cel ce 
peste toată lumea va să vină ca să-i încerce pe cei ce locuiesc pe pământ. 

11 Vin curând; ţine ce ai, pentru ca nimeni să nu-ţi ia cununa. 


12 Biruitorul, pe el îl voi face stâlp în templul Dumnezeului Meu şi afară nu va mai ieşi; şi voi scrie 
pe el numele Dumnezeului Meu şi numele cetății Dumnezeului Meu al noului Ierusalim care se 
pogoară din cer de la Dumnezeul Meu şi numele Meu cel nou. 

13 Cel ce are urechi, să audă ceea ce Duhul le zice Bisericilor. 

14 lar îngerului Bisericii din Laodiceea scrie-i: Aşa grăieşte Amin-ul6, Martorul cel credincios şi 
adevărat, începutul zidirii lui Dumnezeu: 

15 Îţi ştiu faptele: tu nu eşti nici rece, nici fierbinte. O, de-ai fi rece sau fierbinte! 

16 Aşa, pentru că eşti căldicel nici fierbinte, nici rece -, am să te vărs din gura Mea. 

4 Literal: să cunoască. 

5 Învățătura întemeiată pe răbdarea lui lisus Hristos (2 Tes 3, 5; Evr 12, 1-2;); de unde, răbdarea 
sfinţilor (13, 10; 14, 12). 

6 Amin-ul: Iisus Hristos (vezi 2 Co 1, 20); Da-ul prin excelenţă, garanţia absolută a adevărului. 

17 De vreme ce tu zici: Sunt bogat şi m-am îmbogăţit şi de nimic n-am nevoie!, şi pentru că nu ştii 
că tu eşti cel ticălos şi vrednic de plâns şi sărac şi orb şi gol, 

18 te sfătuiesc să cumperi de la Mine aur lămurit în foc ca să te-mbogăţeşti, şi veşminte albe ca să 
te-mbraci şi să nu se dea pe faţă ruşinea goliciunii tale, şi alifie7 ca să-ţi ungi ochii şi să vezi. 

19 Eu pe câţi îi iubesc îi mustru şi-i pedepsesc8; fii râvnitor aşadar şi pocăieşte-te. 

20 Iată, Eu stau la uşă şi bat; de-Mi va auzi cineva glasul şi va deschide uşa, voi intra la el şi voi 
cina cu el şi el cu Mine. 

21 Biruitorului, lui îi voi da să şadă cu Mine pe tronul Meu, aşa cum şi Eu am biruit şi am şezut cu 
Tatăl Meu pe tronul Său. 

22 Cel ce are urechi, să audă ceea ce Duhul le zice Bisericilor”. 

4 

Tronul lui Dumnezeu şi corul ceresc. 

1 După aceasta m-am uitat: şi iată, o uşă era deschisă-n cer; şi glasul cel dintâi cel pe care-l auzisem 
vorbind cu mine ca o trâmbiţă mi-a zis: „Suie-te aici şi-ţi voi arăta ce trebuie să fie după acestea!” 

7 Textual: collyr = unguent pentru afecțiunile oftalmice. 

8 Grecescul paidevo are sensul de a pedepsi într-un sistem de educaţie şi instruire; a aplica unui 
copil o corecție cu scopul de a-l îndrepta. E pedeapsa care-n vechea limbă română se cheamă 
„certarea lui Dumnezeu”. 

2 Îndată am fost în duhl; şi iată, un tron era în cer; şi pe tron şedea Cineva. 

3 Şi Cel care şedea semăna la vedere cu piatra de iasp2 şi de sardiu3, iar de jur-împrejurul tronului 
era un curcubeu4 cu înfăţişarea smaraldului$. 

4 Şi-mprejurul tronului, douăzeci şi patru de tronuri; şi pe tronuri, şezând, douăzeci şi patru de 
Bătrâni6 îmbrăcaţi în veşminte albe; şi pe capetele lor, cununi de aur. 

5 Şi din tron ieşeau fulgere şi glasuri şi tunete; şi-n faţa tronului ardeau şapte făclii de foc, care sunt 
cele şapte duhuri ale lui Dumnezeu. 

6 şi-n faţa tronului, ca o mare de sticlă asemenea cristalului. şi-n mijlocul tronului şi-mprejurul 
tronului, patru Fiinţe pline de ochi dinainte şi dinapoi. 

7 Şi Fiinţa cea dintâi, asemenea leului; a doua Fiinţă, asemenea juncului; a treia Fiinţă are faţa ca a 
unui om; iar a patra Fiinţă, asemenea vulturului care zboară”. 

8 Şi cele patru Fiinţe au fiecare din ele câte şase aripi; de jur-împrejur şi 

1= În stare de extaz. 

2 Piatră prețioasă; poate avea culori diferite. 

3 Piatră prețioasă transparentă, de culoare brună; dacă e roşie: cornalină. 

4 Curcubeul e simbolul milei lui Dumnezeu, al împăcării şi al păcii (Fe 9, 13, 16). 

5 Piatră prețioasă de culoare verde. Desigur, semnificaţia tuturor acestor nestemate nu izvorăşte din 
forma, ci din culorile lor, ele simbolizând splendoarea Celui ce şade pe tron. 

6 Semnificaţii posibile: cei 12 patriarhi ai Vechiului Testament şi cei 12 apostoli ai Domnului; cele 
24 de ordine sacerdotale menţionate în 1 Par 24, 1-19. Oricum, prin tronurile şi cununile lor, 
Bătrânii participă la slava dumnezeiască, pe care o laudă asemenea îngerilor. 

7 În iconografia răsăriteană, cele patru asemănări ale acestor fiinţe au devenit simboluri ale celor 
patru evanghelişti. 


pe dinlăuntru sunt pline de ochi; şi odihnă nu au ziua şi noaptea, zicând: „Sfânt, Sfânt, Sfânt, 
Domnul Dumnezeu, Atotţiitorul, Cel-ce-Era şi Cel-ce-este şi Cel-ce-Vine”. 

9 Şi de câte ori acele Fiinţe Îi vor da slavă, cinste şi mulţumită Celui ce şade pe tron, Celui ce este 
viu în vecii vecilor, 

10 cei douăzeci şi patru de Bătrâni vor cădea înaintea Celui ce şade pe tron şi I se vor închina Celui 
ce este viu în vecii vecilor şi-şi vor aşterne cununile înaintea tronului, zicând: 

11 „Vrednic eşti Tu, Domnul şi Dumnezeul nostru, să primeşti slava şi cinstea şi puterea, fiindcă Tu 
ai zidit8 toate lucrurile, şi prin voia Ta au fost9 şi s-au zidit10”. 

5 

Cartea cu şapte peceţi şi Mielul. 

1 Am văzut apoi în mâna dreaptă a Celui ce şedea pe tron o carte scrisă pe dinlăuntru şi pe dosl, 
pecetluită cu şapte peceţi?. 

2 Şi-am văzut un înger puternic care striga cu glas mare: „Cine oare este vrednic să deschidă cartea 
şi să-i desfacă peceţile?” 

3 Dar nimeni în cer, nici pe pământ, nici sub pământ nu putea să deschidă cartea, nici să se uite-n 
ea. 

8= Ai creat. 

9= Au venit în existenţă. 

10 În limba română, reflexivul cu conotaţie de pasiv (m-am născut = am fost născut); vezi şi In 1, 3. 
1 Cartea: o foaie lungă de papirus, pergament sau aramă, scrisă pe ambele feţe, înfăşurată ca un sul. 

2= Caracterul secret al conţinutului. 

4 Şi eu mult plângeam că nimeni n-a fost găsit vrednic să deschidă cartea, nici să se uite-n ea. 

5 Şi unul dintre Bătrâni mi-a zis: „Nu plânge! lată, Leul din seminţia lui luda3, rădăcina lui David, 
El a biruit să deschidă cartea şi cele şapte peceţi ale e1”. 

6 şi-n mijlocul tronului şi al celor patru Fiinţe şi-n mijlocul Bătrânilor am văzut un Miel, stând ca 
înjunghiat4; El avea şapte coarne şi şapte ochi5, care sunt cele şapte duhuri ale lui Dumnezeu 
trimise-n tot pământul. 

7 Şi El a venit şi a luat cartea din dreapta Celui ce şedea pe tron. 

8 Şi când a luat cartea, cele patru Fiinţe şi cei douăzeci şi patru de Bătrâni au căzut înaintea 
Mielului, fiecare având o ţiteră şi cupe de aur pline cu tămâie, care sunt rugăciunile sfinţilor. 

9 Şi cântau o cântare nouă, zicând: „Vrednic eşti să iei cartea şi să-i deschizi peceţile, pentru că Tu 
ai fost înjunghiat, şi cu sângele Tău I-ai răscumpărat lui Dumnezeu oameni din fiece seminţie şi 
limbă şi popor şi neam; 

10 şi i-ai făcut pe ei împărăție şi preoți Dumnezeului nostru, şi ei vor domni pe pământ”. 

11 Şi-am văzut şi-am auzit glas de îngeri mulți, de jur-împrejurul tronului şi-al Fiinţelor şi-al 
Bătrânilor; şi numărul 

3 Iisus Hristos din profeția mesianică a patriarhului Iacob (Fc 49, 9-10). 

4= sus Hristos (de 28 de ori menţionat în Apocalipsă sub numele de Miel). Vezi contrastul dintre 
„Leul” (puternic, triumfalist) în viziunea Vechiului Testament şi „Mielul înjunghiat” (nevinovăția 
sacrificială) în aceea a creştinismului. 

5 Dublu simbol: plenitudinea puterii Sale şi a capacităţii de a scruta adâncurile existenţei. 

lor era miriade de miriade6 şi mii de mii7, 

12 zicând cu glas mare: „Vrednic este El, Mielul cel înjunghiat, să primească puterea şi bogăţia şi 
înţelepciunea şi tăria şi cinstea şi slava şi binecuvântarea!” 

13 Şi toată făptura care este-n cer şi pe pământ şi sub pământ şi-n mare, şi pe toate câte sunt într- 
însele le-am auzit, zicând: „Celui ce şade pe tron şi Mielului, Lor fie-le binecuvântarea şi cinstea şi 
slava şi puterea în vecii vecilor!” 

14 Şi cele patru Fiinţe ziceau: „Amin!” Iar Bătrânii căzură la pământ şi se-nchinară. 

6 

Primele şase peceţi. 

1 Şi-am văzut când Mielul a deschis-o pe cea dintâi din cele şapte peceţi; şi pe una din cele patru 
Fiinţe am auzit-o, zicând cu glas ca de tunet: „Vino şi vezi!” 

2 Şi m-am uitat: şi iată, un cal alb; şi cel ce şedea pe el avea un arc; şi i s-a dat o cunună! şi a pornit 


biruind şi să biruiască. 

3 Când a deschis pecetea a doua, am auzit-o pe cea de a doua Fiinţă, zicând: „Vino şi vezi!” 

4 Şi un alt cal a ieşit, roşu ca focul2; şi celui ce şedea pe el i s-a dat să ia pacea de pe pământ, ca 
oamenii să 

6 Literal: zeci de mii de zeci de mii (10000: simbol pentru numărul infinit; miriade). 

7 Vezi şi Dn 7, 10. 

1 Albul şi cununa: simboluri ale biruinţei. 

2 Roşu: simbol al violenţelor războinice. 

se-njunghie între ei; şi o sabie mare i s-a dat. 

5 Şi când a deschis pecetea a treia, am auzit-o pe cea de a treia Fiinţă, zicând: „Vino şi vezi!” Şi m- 
am uitat: şi iată, un cal negru3; şi cel ce şedea pe el avea în mâna lui un cântar. 

6 Şi-am auzit ca un glas în mijlocul celor patru Fiinţe, care zicea: Măsura de grâu, un dinar4 şi trei 
măsuri de orz, un dinar; cât despre untdelemn şi vin, nu le vătăma5. 

7 Şi când El a deschis pecetea a patra, am auzit glasul celei de a patra Fiinţe, zicând: „Vino şi vezi!” 
8 Şi m-am uitat: şi iată, un cal şarg6; şi numele celui ce şedea pe el era Moartea; şi ladul7 se ţinea în 
urmă-l. Şi peste a patra parte a pământului li s-a dat lor putere să ucidă cu sabie şi cu foamete şi cu 
moarte şi cu fiarele pământului. 

9 Şi când a deschis pecetea a cincea, am văzut sub Jertfelnic8 sufletele celor înjunghiaţi din pricina 
cuvântului lui Dumnezeu şi din pricina mărturiei pe care o aveau9. 

3 Negru: simbol al sărăciei, lipsurilor şi foametei ce-i urmează războiului. 

4 O măsură: ceva mai mult de un litru; un dinar: plata medie pentru o zi de lucru (Mt 20, 2). Pentru 
o măsură, dinarul e un preţ exorbitant. 

5= Cruţă-le. Pentru „a vătăma” vezi nota de la 2, 11. 

6 Gălbui; verde-palid; simbol al molimei şi morţii. 

7 Textual: Hades-ul; împărăţia morților; spaţiul care va colecta recolta (ca o remorcă în urma 
secerătoarei). 

8= Sub altarul pe care se aduc jertfele. Înjunghiaţi asemenea Mielului, martirii participă la jertfa 
Acestuia şi sunt aşezaţi sub altarul ceresc. 

9 Fie că purtau mărturia lui lisus pe care-L mărturisiseră, fie că purtau semnele propriei lor 
mărturisiri. 

10 Şi strigau cu glas mare şi ziceau: „Stăpâne sfinte şi adevărate, până când oare nu judeci şi nu 
răzbuni sângele nostru, „cerându-l” de la cei ce locuiesc pe pământ?10” 

11 Şi fiecăruia din ei i s-a dat un veşmânt alb; şi li s-a spus să stea-n odihnă încă puţină vreme, până 
ce vor împlini numărul 1 şi cei împreună-slujitori cu ei, şi fraţii lor, cei ce aveau să fie omorâţi ca şi 
ei. 

12 Şi când El a deschis pecetea a şasea, eu m-am uitat; şi iată, cutremur mare a fost; soarele s-a 
făcut negru ca un sac de pâslă şi luna-ntreagă s-a făcut ca sângele, 

13 şi stelele cerului au căzut pe pământ aşa cum smochinul îşi leapădă smochinele verzi când e 
zgâlţâit de vijelie; 

14 iar cerul s-a-ndepărtat ca o carte-nvălătucită12, şi fiece munte şi insulă s-au mişcat din locurile 
lor. 

15 Şi împărații pământului şi domnii şi căpeteniile şi bogaţii şi puternicii, şi tot robul şi tot omul 
liber s-au ascuns în peșterile şi-n stâncile munților, 

16 strigându-le munţilor şi stâncilor: „Cădeţi peste noi şi ascundeţi-ne de faţa Celui ce şade pe tron 
şi de mânia Mielului; 

17 c-a venit Ziua, „ziua” cea mare a mâniei Lor, şi cine poate să stea-n picioare?” 

10= Cât oare vei mai întârzia să faci judecată şi răzbunare împotriva celor ce ne-au ucis? 

11 Un număr pe care Dumnezeu îl ştie mai dinainte. Persecuţiile şi martirajul vor continua până la 
împlinirea acestui număr, după care va urma judecata. 

12 Ca un pergament scris care se face sul (ascunzându-şi conţinutul). 

Cei 144000 de pecetluiți ai lui Israel. 


1 După aceasta am văzutl patru îngeri stând la cele patru colţuri ale pământului şi ţinând în frâu 
cele patru vânturi ale lui, pentru ca vânt să nu sufle pe pământ, nici pe mare, nici peste vreun copac. 

2 Şi-am văzut un alt înger, care se ridica de la Soare-Răsare şi avea pecetea2 Viului Dumnezeu; el a 
strigat cu glas puternic către cei patru îngeri cărora li s-a dat să vatăme pământul şi marea, 

3 zicând: „Nu vătămaţi pământul, nici marea, nici copacii, până ce nu-i vom pecetlui pe robii 
Dumnezeului nostru pe frunţile lor”. 

4 Şi-am auzit numărul celor pecetluiți: o sută patruzeci şi patru de mii3 de pecetluiți, din toate 
seminţiile fiilor lui Israel4: 

5 Din seminţia lui Iuda, douăsprezece mii de pecetluiţi; din seminţia lui Ruben, douăsprezece mii; 
din seminţia lui Gad, douăsprezece mii; 

6 din seminţia lui Aşer, douăsprezece mii; din seminţia lui Neftali, douăsprezece mii; din seminţia 
lui Manase, douăsprezece mii; 

1 Acest capitol este un interludiu între pecetea a şasea şi a şaptea (aşa cum va fi un interludiu între a 
şasea şi a şaptea trâmbiţă - 10, 11; 11, 14). 

2 Sigiliul; obiectul gravat cu care se sigilează, prin marcare, ceva sau cineva. 

3 Numărul simbolic: 122 x 1000 (pătratul numărului sfânt israel înmulţit cu numărul duratei lungi, 
indefinite); desemnează pleroma, totalitatea, întregul, plenitudinea (nu lipseşte nici unul din cei ce 
urmau să se mântuiască). 

4 Simbol: noul Israel (Biserica lui Hristos). 

7 din seminţia lui Simeon, douăsprezece mii; din seminţia lui Levi, douăsprezece mii; din seminţia 
lui Isahar, douăsprezece mii; 

8 din seminţia lui Zabulon, douăsprezece mii; din seminţia lui Iosif, douăsprezece mii; din seminția 
lui Veniamin, douăsprezece mii de pecetluiți. 

9 După acestea, m-am uitat: şi iată, mulțime multă pe care nimeni nu putea s-o numere, din tot 
neamul şi „din toate” seminţiile şi popoarele şi limbile, stând înaintea tronului şi înaintea Mielului, 
îmbrăcaţi în veşminte albe şi cu ramuri de finic în mâinile lor 

10 şi strigau cu glas mare, zicând: „Mântuirea Îi este5 Dumnezeului nostru Celui ce şade pe tron şi 
Mielului!” 

11 Şi toţi îngerii stăteau împrejurul tronului şi al Bătrânilor şi al celor patru Fiinţe, şi au căzut pe 
feţele lor înaintea tronului şi 1 s-au închinat lui Dumnezeu, 

12 zicând: „Amin! Binecuvântarea şi slava şi înţelepciunea şi mulţumirea şi cinstea şi puterea şi 
tăria fie-l Dumnezeului nostru în vecii vecilor. Amin!” 

13 Iar unul dintre Bătrâni a luat cuvântul şi mi-a zis: „Aceştia, care sunt îmbrăcaţi în veşminte albe, 
cine sunt ei şi de unde-au venit?” 

14 Şi eu i-am spus: „Domnul meu, tu o ştii”. Şi el mi-a spus: „Aceştia sunt cei ce vin din necazul 
cel mare; veşmintele şi le-au spălat şi le-au înălbit în sângele Mielului6. 

15 Iată de ce sunt ei înaintea tronului lui Dumnezeu, şi-n templul Său Îi slujesc 

5= Îi aparţine (puterea de a mântui). 6 Conotaţie antinomică: sângele lui Hristos este cel ce purifică 
şi conferă imacularea (pentru „a înălbi” vezi Mc 9,3). 

ziua şi noaptea; şi Cel ce şade pe tron îi va sălăşlui în cortul Său: 

16 nu vor mai flămânzi, nici nu vor mai înseta, nici soarele nu se va mai prăvăli peste ei, şi nici o 
arşiţă. 

17 Fiindcă Mielul Care stă-n mijlocul tronului îi va paşte pe ei7 şi-i va duce la izvoarele apelor 
vieții; şi Dumnezeu va şterge toată lacrima de pe ochii lor”. 


Pecetea a şaptea şi cădelniţa de aur. Primele patru trâmbiţe. 

1 Şi când Mielul a deschis pecetea a şaptea, tăcere s-a făcut în cer, ca la o jumătate de ceas]. 

2 Şi-am văzut pe cei şapte îngeri care stau înaintea lui Dumnezeu; şi li s-au dat lor şapte trâmbiţe 2. 
3 Şi un alt înger a venit şi a stat la altar, având o cădelniţă de aur; şi i s-a dat lui tămâie multă, 
pentru ca-mpreună cu rugăciunile tuturor sfinților s-o aducă pe altarul de aur cel de dinaintea 
tronului. 

4 Şi fumul tămâiei s-a suit din mâna îngerului, împreună cu rugăciunile sfinţilor, înaintea lui 
Dumnezeu. 


5 Şi îngerul a luat cădelniţa şi a umplut-o din focul altarului şi a aruncat pe pământ; şi s-au pornit 
tunete şi glasuri şi fulgere şi cutremur. 

7 Antinomie: Mielul devenit Păstor („Păstorul cel bun”, vezi In 10, 1-16). 

1 În simbol: perioadă relativ scurtă, dar încordată, sub tensiune, în aşteptarea teribilelor evenimente 
ce vor urma; liniştea văzduhului înaintea furtunii. 

2 Trâmbiţa (trompeta): instrument muzical simbolic, care anunţă marile intervenţii justiţiare ale lui 
Dumnezeu (vezi şi cele şapte plăgi ale Egiptului, Iş 9, 23 şi urm.) 

6 lar cei şapte îngeri care aveau cele şapte trâmbiţe s-au gătit să trâmbiţeze. 

7 Şi a trâmbiţat întâiul înger: şi s-a pornit grindină şi foc amestecat cu sânge şi au căzut pe pământ; 
şi a ars o treime din pământ, şi au ars o treime din copaci, şi a ars iarba verde toată. 

8 Şi a trâmbiţat al doilea înger: şi ceva ca un munte mare arzând în foc s-a prăbuşit în mare. Şi o 
treime din mare s-a prefăcut în sânge, 

9 şi o treime din făpturile cu viaţă-n ele care sunt în mare au murit, şi o treime din corăbii s-au 
sfărâmat. 

10 Şi a trâmbiţat al treilea înger: şi o stea uriaşă a căzut din cer arzând ca o făclie, şi a căzut peste o 
treime din râuri şi peste izvoarele apelor. 

11 Şi numele stelei: i se zice Pelin3. Şi o treime din ape s-au făcut ca pelinul şi mulți dintre oameni 
au murit din pricina apelor, că se făcuseră amare. 

12 Şi a trâmbiţat al patrulea înger: şi o treime din soare a fost lovită, şi-o treime din lună şi o treime 
din stele, pentru ca o treime din ele să se-ntunece, şi ziua să-şi piardă o treime din lumină, şi 
noaptea tot aşa. 

13 Şi-am văzut şi-am auzit un vultur care zbura spre înaltul cerului şi striga cu glas mare: „Vai, vai 
celor ce locuiesc pe pământ, vai lor din pricina celorlalte glasuri ale trâmbiţei celor trei îngeri care-s 
gata să trâmbiţeze!” 

3 Textual: Absint. Plantă amară, socotită otrăvitoare; simbol al amărăciunii şi nocivităţii pedepselor. 

Trâmbiţele a cincea şi a şasea. 

1 Şi a trâmbiţat al cincilea înger: şi-am văzut o stea căzută din cer pe pământl; şi i s-a dat cheia 
fântânii adâncului?, 

2 şi ea a deschis fântâna adâncului; şi din fântână s-a ridicat un fum ca fumul unui mare cuptor; şi 
soarele şi văzduhul s-au întunecat de fumul fântânii. 

3 Şi din fum au ieşit lăcuste3 pe pământ şi li s-a dat lor putere precum putere au scorpiile 
pământului. 

4 Şi li s-a poruncit să nu vatăme iarba pământului şi nici o verdeață şi nici un copac, ci numai pe 
oamenii care nu au pe frunţile lor pecetea lui Dumnezeu. 

5 Şi li s-a dat lor nu ca să-i omoare, ci ca ei să fie chinuiţi timp de cinci luni4; şi chinul lor este la 
fel ca chinul de scorpie când înţeapă un om. 

6 şi-n zilele acelea vor căuta oamenii moartea şi nu o vor afla; şi vor dori să moară... şi moartea va 
fugi de ei. 

7 lar înfăţişarea lăcustelor era asemenea unor cai pregătiți de război. Şi aveau pe capete cununi ca 
de aurs; şi feţele le erau ca nişte feţe de oameni. 

1 Simbol posibil: un înger căzut; Satana însuşi (Lc 10, 18); Abaddon (v. 11). 

2 Fântâna adâncului: craterul abisului; deschiderea spre adâncul-fără-fund („cele mai de jos ale 
pământului”), sălaşul normal şi definitiv al diavolilor (vezi Le 8, 31 şi nota). 

3 Lăcustele: simbol clasic al devastării. Descripţiile de mai jos le prezintă însă ca pe nişte ființe 
demonice, sub comanda lui Abaddon. 

Jumătatea lui 10 (număr perfect), 5 semnifică, de obicei, măsura sau durata unei pedepse, a unei 
penalizări (Iş 22, 1; Nm 3, 47; 18, 16). În cazul de faţă, durata invaziei lăcustelor. 

5 Nu „de aur”, ci „ca de aur”; preconizând biruinţa. 

8 Aveau păr ca părul de femei6, şi dinţii lor erau ca ai leilor. 

9 Şi aveau pieptare ca platoşele de fier, iar vuietul aripilor lor era ca vuietul unor care de luptă cu 
mulți cai cealeargă-n bătălie. 

10 Şi aveau cozi asemenea scorpiilor, şi bolduri7; şi-n cozile lor le este puterea de a-i vătăma pe 


oameni timp de cinci luni. 

11 Şi ca-mpărat al lor îl au pe îngerul adâncului, al cărui nume în evreieşte este Abaddons, iar în 
elineşte are numele Apollion9. 

12 Întâiul „vai” a trecut; iată că după aceasta vin încă două „vai”-uri. 

13 Şi a trâmbiţat al şaselea înger: şi-am auzit un glas din cele patru cornuri ale altarului de aur care 
este-naintea lui Dumnezeu, 

14 zicând către îngerul al şaselea, cel care avea trâmbiţa: „Dezleagă-i pe cei patru îngeri care sunt 
legaţi la râul cel mare, Eufratul10”. 

15 Şi cei patru îngeri, care erau ţinuţi gata pentru ceasul şi ziua şi luna şi anul acela, au fost 
dezlegaţi pentru ca să omoare o treime din oameni. 

16 Şi numărul oştirilor călărimii era de douăzeci de mii de ori câte zece miil 1; le-am auzit numărul. 
17 Şi caii şi pe cei ce şedeau pe ei i-am văzut astfel în vedenie: aveau platoşe 

6 Imaginea războinicilor barbari, care luptau despletiţi, cu coamele-n vânt. 

7 Ace în vârfurile cozilor. 

8 În ebraică, abaddon înseamnă distrugere, nimicire, pustiire, ruină. 

9 Nimicitorul; Distrugătorul. 

10 Fluviu în Mesopotamia; frontiera de răsărit a imperiului roman, cea care stăvilea invaziile 
Mezilor şi Parţilor. 

11 Vezi nota de la 5, 11. 

2097 

de foc şi de iachint12 şi de pucioasă, iar capetele cailor semănau cu capetele leilor, şi din gurile lor 
ieşea foc şi fum şi pucioasă. 

18 De aceste trei plăgi au fost ucişi o treime din oameni: de focul şi de fumul şi de pucioasa care 
ieşea din gurile lor; 

19 pentru că puterea cailor le este-n gură şi-n cozi; căci cozile lor sunt asemenea şerpilor: având 
capete, vatămă şi cu acestea. 

20 Dar ceilalți oameni, care n-au murit de plăgile acestea, nu s-au pocăit de faptele mâinilor lor: să 
nu se mai închine demonilor şi idolilor de aur şi de argint şi de aramă şi de piatră şi de lemn, care nu 
pot nici să vadă, nici să audă, nici să umble; 

21 şi nu s-au pocăit de crimele lor, nici de vrăjitoriile lor, nici de desfrânarea lor, nici de hoţiile lor. 
10 

Îngerul şi cartea cea micăl. 

1 Şi-am văzut un alt înger puternic, pogorându-se din cer, învăluit într-un nor; şi pe capul său, 
curcubeul; şi faţa lui, ca soarele; şi picioarele lui, ca nişte stâlpi de foc. 

2 şi-n mână avea o carte mică, deschisă. Şi şi-a pus piciorul cel drept pe mare, iar pe cel stâng pe 
pământ, 

3 şi a strigat cu glas mare, aşa cum răcneşte un leu. Iar când a strigat, cele şapte tunete şi-au slobozit 
glasurile. 

12 Iachint: un fel de safir sau ametist, albastru-violet. Cele trei elemente din acest verset (focul, 
iachintul şi pucioasa) implică şi simbolica culorilor. 

1 Interludiu între trâmbiţele a şasea şi a şaptea (vezi nota de la 7, 1). 

4 Şi când cele şapte tunete au vorbit2, eu eram să scriu, şi-am auzit o voce care zicea din cer: 
„Pecetluieşte cele ce-au vorbit cele şapte tunete şi nu le scrie!” 

5 Iar îngerul pe care l-am văzut stând pe mare şi pe pământ şi-a ridicat mâna dreaptă către cer 

6 şi s-a jurat pe Cel ce este viu în vecii vecilor, pe Cel ce a făcut cerul şi cele ce sunt în cer, şi 
pământul şi cele ce sunt pe pământ, şi marea, şi cele ce sunt în mare, că timp nu va mai fi3, 

7 ci-n zilele când cel de al şaptelea înger va grăi când va fi să trâmbiţeze -, atunci taina lui 
Dumnezeu, aşa cum le-a binevestit El robilor Săi profeţii, este încheiată4. 

8 Iar glasul din cer pe care-l auzisem a vorbit din nou cu mine şi a zis: „Mergi de ia cartea cea 
deschisă-n mâna îngerului care stă pe mare şi pe pământ!” 

9 Şi m-am dus la înger şi i-am zis să-mi dea cărticica. Şi mi-a răspuns: „la-o şi mănânc-o5; şi 
pântecele ţi-l va amări, dar în gura ta va fi dulce ca mierea”. 

10 Şi-am luat din mâna îngerului cărticica şi am mâncat-o; şi-n gura mea era dulce ca mierea, dar 
după ce am mâncat-o mi s-a amărât pântecele6. 


11 Şi mi s-a spus”: „Tu trebuie ca din nou să profeţeşti8 la o mulţime de popoare 

2 Vocea amplificată a lui Dumnezeu (vezi Ps 28, 3). 

3= Nici o amânare. 

4= Dusă până la sfârşit. 

5= Asimilează-i conţinutul. 

6 Dulce, pentru că ea cuprinde cuvintele lui Dumnezeu şi mila Sa; amară, pentru că vesteşte 
înfricoşătoarea Judecată. 

7 De către Dumnezeu sau de către înger. 

8= Să aduci la cunoştinţă planul şi voia lui Dumnezeu. Din nou (probabil): ceea ce urmează; a doua 
jumătate a Apocalipsei (capitolele 12-22). 

şi de neamuri şi de limbi şi de-mpărați”. 

11 

Cei doi martori. A şaptea trâmbiță. 

1 Şi mi s-a dat o trestie asemenea unui toiag, spunându-mi-se: „Scoală-te şi măsoară templul lui 
Dumnezeu şi altarul şi pe cei ce se închină în ell. 

2 Şi curtea cea din afară a templului las-o pe dinafară şi n-o măsura, pentru că ea le-a fost dată 
neamurilor, iar acestea vor călca-n picioare cetatea sfântă timp de patruzeci şi două de luni2. 

3 Şi celor doi martori ai Mei3 le voi da putere şi ei vor profeţi, îmbrăcaţi în sac4, o mie două sute şi 
şaizeci de zile”. 

4 Aceştia sunt cei doi măslini şi cele două sfeşnice care stau înaintea Domnului pământului. 

5 Şi dacă vrea cineva să-i vatăme, foc le iese din gură şi le mistuie vrăjmaşii; şi dacă ar vrea cineva 
să-i vatăme, tot aşa trebuie şi el ucis. 

6 Aceştia putere au să-nchidă cerul, pentru ca ploaia să nu plouă în zilele profeţiei lor, şi putere au 
peste ape să le schimbe-n sânge şi să lovească pământul cu orice fel de plagă, oridecâteori vor voi. 

1 Măsurătoare în vederea cruţării lor de la dezastru (vezi Za 2, 5-6). 

242 de luni = 1260 zile = 3 ani şi jumătate; o perioadă destul de lungă, dar limitată. 

3 Aceştia nu sunt numiţi, dar ei trebuie crezuţi. Simbol al celor ce-L vor mărturisi pe Hristos în faţa 
prigonitorilor, având ca prototipuri vechitestamentare pe Ilie şi Moise (vezi mai Jos). 

4 Semn că misiunea lor este aceea de a îndemna la pocăință. 

7 Şi când îşi vor isprăvi mărturia, Fiara care se ridică din adâncă va face război cu ei şi-i va birui şi- 
1 va omori. 

8 Şi leşurile lor vor zăcea în piaţa cetăţii celei mari, care simbolic6 se cheamă Sodoma şi Egipt, 
acolo unde şi Domnul lor a fost răstignit. 

9 Şi timp de trei zile şi jumătate, oameni din popoare şi din seminţii şi din limbi şi din neamuri le 
vor privi leşurile şi nu vor îngădui ca trupurile lor moarte să fie puse-n mormânt. 

10 Şi-asupra lor se vor bucura locuitorii de pe pământ şi se vor veseli şi-şi vor trimite daruri unii 
altora, pentru că aceşti doi profeţi i-au chinuit pe locuitorii de pe pământ. 

11 Şi după cele trei zile şi jumătate, duh de viaţă de la Dumnezeu a intrat în ei şi-au stat pe 
picioarele lor; şi frică mare a căzut peste cei ce se uitau la ei. 

12 Şi au auzit un glas puternic din cer, zicându-le: „Suiţi-vă aici 
duşmanii lor au privit la ei. 

13 şi-n ceasul acela s-a făcut cutremur mare; şi a zecea parte din cetate s-a prăbuşit şi au pierit în 
cutremur şapte mii de oameni; iar ceilalți s-au înfricoşat şi I-au dat slavă Dumnezeului cerului. 

14 Al doilea „vai” a trecut; al treilea „vai”, iată, vine de-ndată8. 

15 Şi a trâmbiţat al şaptelea înger: şi au fost în cer glasuri puternice, zicând: 

5 Pentru „adânc” vezi nota de la 9, 1. „„Fiara”: Antihrist. 

6 Literal: duhovniceşte; în plan spiritual; alegoric. 

7 Ierusalimul; în Is 1, 9-10 e numit Sodoma (din pricina păcatelor lui). 

8 Sfârşitul interludiului dintre trâmbiţele a şasea şi a şaptea. 

Împărăţia lumii a devenit a Domnului nostru şi a Hristosului Său şi E19 va împărăţi în vecii vecilor. 
16 Şi cei douăzeci şi patru de Bătrâni care-n faţa lui Dumnezeu şed pe tronurile lor au căzut cu 
fețele la pământ şi i s-au închinat lui Dumnezeu, 


1? 


Şi s-au suit la cer într-un nor; şi 


17 zicând: „Îţi mulțumim ie, Doamne Dumnezeule, Atotţiitorule, Cel-ce-Eşti şi Cel-ce-Erai şi Cel- 
ce-Vii, că Ţi-ai luat puterea Ta cea mare şi-ai început să împărăţeşti. 

18 Şi neamurile s-au mâniat, dar a venit mânia Ta şi vremea ca cei morți să fie judecaţi şi să-i 
răsplăteşti pe robii Tăi profeţii şi pe sfinţi şi pe cei ce se tem de numele Tău, pe cei mici şi pe cei 
mari, şi să prăpădeşti pe cei ce prăpădesc pământul”. 

19 Şi templul lui Dumnezeu s-a deschis, cel din cer, şi-n templul Său s-a văzut chivotul 
testamentului Său; şi-au fost fulgere şi vuiete şi tunete şi cutremur şi grindină mare. 

12 

Cele şapte semne. Primul: Femeia şi Balaurul. 

1 Şi-un mare semn s-a arătat în cer: O Femeiel înveşmântată cu soarele; şi sub picioarele ei, luna; şi 
pe capul său, o cunună din douăsprezece stele2. 

2 Şi era însărcinată; şi striga chinuindu-se şi muncindu-se să 

9 Singularul „EI” se referă, deopotrivă, la Domnul (Dumnezeul) nostru şi la Hristosul Său. 

1 Identificată cu Fecioara Maria, „Eva cea nouă”. 

2 Cele douăsprezece seminţii ale lui Israel, neam căruia îi aparţine Femeia, dar şi cei doisprezece 
apostoli ai Bisericii (noul Israel). 

nască. 

3 Şi-un alt semn s-a arătat în cer: lată, un Balaur3 mare, roşu ca focul, având şapte capete şi zece 
coarne4; şi pe capete, şapte cununi împărăteşti$. 

4 Şi coada lui târa o treime din stelele cerului; şi le-a aruncat pe pământ6. Şi Balaurul a stat înaintea 
Femeii care era să nască, pentru ca să-i înghită copilul când îl va naşte. 

5 Şi ea a născut un Copil de parte bărbătească, Cel ce cu toiag de fier va să păstorească toate 
neamurile?7. Şi Copilul ei a fost răpit la Dumnezeu şi la tronul Săus, 

6 iar Femeia a fugit în pustie9, acolo unde are ea loc pregătit de Dumnezeu, pentru ca acolo s-o 
hrănească timp de o mie două sute şi şaizeci de zile10. 

7 Şi război s-a făcut în cer: Mihailll şi îngerii lui au pornit război cu Balaurul. Şi se războia 
Balaurul, şi îngerii lui; 

8 şi el n-a răzbit, nici că locul lor s-a mai găsit în cer. 

9 Şi aruncat a fost Balaurul cel mare, şarpele cel de demult, care se cheamă 

3= Diavolul; duşmanul din vechime al Femeii (Fc 3, 15). 

4 Simboluri ale forţei. 

5 Puterea regală a diavolului, „stăpânitorul lumii acesteia” (In 12, 31). 

6 Oastea diavolului: îngerii căzuţi. Balaurul îşi pregăteşte forțele pentru lupta ce urmează să înceapă 
(v. 7 şi urm.). 

7= lisus Hristos; Mielul devenit Păstor (7, 17); citat din Ps 2, 9 (profeție mesianică). 

8 Trecere directă de la naştere la înălţarea întru slavă; diavolul nu se poate atinge de El. 

9 Pustie: în limbajul biblic, locul de refugiu al celor prigoniţi. 

10 Vezi 11, 3. 

11= Arhanghelul Mihail, comandantul oştilor cereşti (Dn 10, 13, 21; 12, 1). 

diavol şi Satana, cel ce pe toată lumea 12 o înşeală aruncat a fost pe pământ; şi îngerii săi aruncaţi au 
fost cu el. 

10 Şi-am auzit un glas mare-n cer, zicând: „Acum s-a făcut mântuirea şi puterea şi împărăţia 
Dumnezeului nostru şi stăpânirea Hristosului Său, căci aruncat a fost pârâşul fraților noştri, cel ce 
ziua şi noaptea-i pâra în faţa Dumnezeului nostru. 

11 Şi ei l-au biruit prin sângele Mielului şi prin cuvântul mărturiei lor şi prin aceea că viaţa până la 
moarte nu şi-au iubit-o13. 

12 Pentru aceasta bucuraţi-vă, ceruri, şi voi, cei ce locuiţi în ele! Vai vouă, pământule şi mare, căci 
diavolul a coborât la voi având mare mânie, fiindcă el ştie că puţină vreme are”. 

13 Şi când Balaurul a văzut c-a fost aruncat pe pământ, a prigonit-ol4 pe Femeia care născuse 
Pruncul. 

14 Şi i s-au dat Femeii cele două aripi ale vulturului celui mare15, ca să zboare-n pustie la locul ei, 
acolo unde, departe de faţa şarpelui, este hrănită o vreme şi vremi şi-o jumătate de vreme16. 

15 Şi şarpele a aruncat după Femeie 


12 Nu universul (kosmos), ci oamenii ca lume (oikoumene). 

13 Şi-au disprețuit viaţa până într-acolo încât au acceptat să moară (ca martori-martiri ai Mielului); 
vezi In 12, 25. 

14 În prelungirea şi completarea simbolului, Femeia (Fecioara Maria) e însăşi Biserica, supusă-n 
istorie duşmăniei diavolului, atât în persecuții cât şi-n timp de pace. 

15 Simbol ascuns. E foarte probabil însă ca acest text să fi inspirat icoana-frescă a Maicii Domnului 
înaripate, din biserica mănăstirii Govora. 

16 Expresie preluată din Dn 7, 25; 12, 7 spre a indica o perioadă limitată a suferinţei. 

din gură-i apă ca un râu, ca s-o ia puhoiul. 

16 Şi pământul i-a venit Femeii într-ajutor; că şi-a deschis pământul gura şi a-nghiţit râul pe care 
Balaurul îl aruncase din gura sa. 

17 Şi Balaurul s-a aprins de mânie asupra Femeii şi a pornit să facă război cu ceilalți din seminţia 
ei 17, cei ce păzesc poruncile lui Dumnezeu şi au mărturia lui lisus18. 

18 Şi a stat pe nisipul măriil9. 

13 

Al doilea semn: Fiara mării. Al treilea: Fiara pământului. 

1 Şi-am văzut ridicându-se din mare o Fiarăl având zece coarne? şi şapte capete3; şi pe coarnele ei, 
zece steme; şi pe capetele ei, nume blasfemiatoare4. 

2 Şi Fiara pe care-am văzut-o era asemenea leopardului, picioarele ei erau ca ale ursului, iar gura ei 
ca o gură de 

17 Vezi Fc 3, 15; descendenţii spirituali ai Evei celei noi (vezi mai departe). 

18 Pentru mărturia lui lisus vezi nota de la 6, 9. 

19 De unde va continua lupta, cu ajutorul celor două Fiare. 

1 Reuneşte caracteristicile celor patru Fiare din Dn 7, 2-8. Identificată cu imperiul roman, prototipul 
oricărei puteri politice organizate care, sub comanda obscură a Balaurului, I se opune Mielului şi 
seamănă confuzia printre oameni. 

2= Cei zece regi din 17, 9. 

3 Cele şapte coline ale Romei. 

4 Literal: nume de blasfemie. Atributele şi titlurile divine pe care şi le reclamau împărații romani 
(zeu, dumnezeu, august, fiu al zeilor, salvator, domn etc.), tot atâtea blasfemii la adresa unicului şi 
adevăratului Dumnezeu. 

leu. Şi Balaurul i-a dat Fiarei puterea lui şi tronul său5 şi stăpânire mare. 

3 Şi unul din capetele Fiarei era ca înjunghiat de moarte, dar rana ei cea de moarte a fost vindecată; 
şi tot pământul s-a minunat ţinându-se după Fiară6. 

4 Şi i s-au închinat Balaurului, pentru că el i-a dat Fiarei stăpânirea; apoi i s-au închinat Fiarei, 
zicând: „Cine-i asemenea Fiarei şi cine poate să se războiască împotrivă-17?...” 

5 Şi i s-a datâ ei gură să grăiască vorbe mari şi blasfemii; şi putere i s-a dat să lucreze timp de 
patruzeci şi două de luni9. 

6 Şi gura şi-a deschis-o spre blasfemii împotriva lui Dumnezeu, să-l blasfemieze numele şi locuinţa, 
pe cei ce locuiesc în cer. 

7 Şi i s-a dat să facă război asupra sfinților şi să-i biruie; şi i s-a dat ei stăpânire peste toată seminţia 
şi poporul şi limba şi neamul. 

8 ŞI i se vor închina ei toţi cei ce locuiesc pe pământ, ale căror nume nu sunt de la-ntemeierea lumii 
scrise-n cartea vieţii Mielului înjunghiat10. 

5 Tronul celui ce este „stăpânitorul lumii acesteia” (In 14,30). = Învestitura satanică. 

6 Oamenii atraşi şi înşelaţi de ceea ce pare o minune. 

7 Lozincă de masă, parodiind laudele adresate lui Dumnezeu (vezi Iş 15, 11; Ps 88, 7; 112,5). 

8 Forma reflexiv-pasivă a verbului indică faptul că, chiar în condiţii apocaliptice, totul se face cu 
ştirea şi permisiunea lui Dumnezeu, Care-Şi menţine suveranitatea (vezi şi In 19,11). 

9 Vezi nota de la 11,2. 

10 Cei slabi şi laşi, în opoziţie cu creştinii tari şi curajoşi, prevăzuţi în planul lui Dumnezeu. „De la- 
ntemeierea lumii”: vezi Mt 25, 34. În redactarea, mult mai textuală, a Bibliei lui Şerban: 

cărora nu-s scrise numele în cartea vieţii, a Mielului celui jungheat, de la izvodirea lumii”. 


99... 


Desigur, în ambele redactări, nu poate fi vorba de predestinare, ci de preştiinţa lui Dumnezeu. 

9 Dacă are cineva urechi, să audă!: 

10 Cine duce-n robie, în robie e dus; cine ucide cu sabia, de sabie trebuie ucis. Aici e răbdarea şi 
credinţa sfințilorI 1. 

11 Şi-am văzut o altă Fiarăl2, ridicându-se din pământ; şi avea două coarne, asemenea unui miel, 
dar grăia ca un balaur. 

12 Şi toată puterea primei Fiare o face13 în faţa acesteia. Şi face ca pământul şi locuitorii de pe el să 
se-nchine Fiarei celei dintâi, a cărei rană de moarte fusese vindecată. 

13 Şi face semne mari, pân” la a face ca foc să se coboare din cer pe pământ înaintea oamenilor; 

14 şi prin semnele ce i s-a dat să facă-n faţa Fiarei îi amăgeşte pe cei ce locuiesc pe pământ, 
spunându-le celor ce locuiesc pe pământ să-i facă chip14 Fiarei care poartă rană de sabie şi a rămas 
în viaţă. 

15 Şi i s-a dat ei să-i dea chipului Fiarei un duh15, pentru ca chipul Fiarei să şi grăiască şi să facă-n 
aşa fel ca toţi cei ce nu se vor închina chipului Fiarei să fie ucişi. 

16 Şi pe toţi, pe cei mici şi pe cei mari, 

11 Răbdarea-ntru credință: aceea că, până la urmă, dreptatea lui Dumnezeu îi va răzbuna pe cei 
drepți. 

12 Adversar în plan religios, intelectual şi moral, cu înfăţişare mai potolită, dar cu o mare capacitate 
mimetică („coarne asemenea unui miel”): religiile şi filosofiile sincretiste, ereziile şi sectele de toată 
mâna, ideologiile care-şi revendică asemănări sau înrudiri cu creştinismul, toate însă fiind în slujba 
primei Fiare (iar aceasta, la rându-i, în aceea a Balaurului). 

13= O exercită. 

14= Portret, efigie; bust; statuie. 

15 O suflare; aparenţa unei fiinţe însufleţite. 

şi pe cei bogaţi şi pe cei săraci, şi pe cei liberi şi pe robi îi face să-şi pună semn pe mâna lor cea 
dreaptă sau pe frunte, 

17 încât nimeni să nu poată cumpăra sau vinde16, fără numai cel ce are semnul: numele Fiarei sau 
numărul numelui 17 Fiarei. 

18 Aici e-nţelepciunea! Cine are pricepere, să socotească numărul Fiarei; că e număr de om. Şi 
numărul ei este şase sute şaizeci şi şase18. 

14 

Al patrulea semn: Mielul şi feciorelnicii. Al cincilea: cei trei îngeri. Al şaselea: un Fiu al Omului. 
Secerişul. 

1 Şi m-am uitat; şi iată, Mielul stătea pe muntele Sionului; şi cu El, o sută patruzeci şi patru de miil 
care aveau numele Lui şi numele Tatălui Său scris pe frunţile lor. 

16= Constrângere economică. 

17 Evreii şi Grecii din antichitate obişnuiau uneori să convertească fiecare literă sau consoană a 
unui nume propriu în valoarea ei numerică din alfabetul respectiv şi să facă un total; nume încifrat. 
18 Pe seama acestui număr s-au făcut numeroase speculaţii, fiecare în funcție de alfabetul şi 
maniera în care se operează calculul. Cea mai probabilă rămâne aceea care, în valorile numerice ale 
alfabetului ebraic, îl indică pe Caesar Neron, împăratul Romei, primul mare persecutor al 
creştinilor: QSR = 100 + 60 + 200; NRON = 50 + 200 + 6 + 50; totalul: 666. Semnificaţia poate fi 
însă şi de ordin mai general: cifra 7 (simbolul perfecțiunii) minus 1 = simbolul imperfecțiunii, 
repetată de trei ori în 666; acest număr îl poate desemna pe omul total imperfect, pe cel ce 
întruchipează tot ce este mai rău. În cazul lui Nero (sau Neron), el poate fi persoana istorică reală, 
darşi arhetipul celor ca el de-a lungul istoriei. 

1 Vezi nota de la 7, 4. 

2 Şi-am auzit un glas din cer ca un vuiet de ape multe şi ca bubuitul unui tunet puternic; iar glasul 
pe care l-am auzit era ca al ţiteraşilor ţiterindu-şi ţiterele?. 

3 Şi cântare nouă cântau înaintea tronului şi înaintea celor patru Fiinţe şi a Bătrânilor; şi nimeni nu 
putea să înveţe cântarea decât cei o sută patruzeci şi patru de mii care fuseseră răscumpăraţi de pe 
pământ. 

4 Aceştia sunt cei ce nu s-au întinat cu femei; că sunt feciorelnici3. Aceştia sunt cei ce-l urmează 


Mielului oriunde Se va duce. Aceştia au fost răscumpăraţi dintre neamuri, pârgă lui Dumnezeu şi 
Mielului. 

5 şi-n gura lor nu s-a aflat minciună, fiindcă sunt fără prihană. 

6 Şi-am văzut un alt înger care zbura în înaltul cerului, având o Evanghelie veşnică s-o 
binevestească celor ce locuiesc pe pământ şi la tot neamul şi seminţia şi limba şi poporul. 

7 Şi striga cu glas puternic: „Temeţi-vă de Dumnezeu şi dați-I slavă, că ceasul judecății Sale a venit; 
şi închinaţi-vă Celui ce a făcut cerul şi pământul şi marea şi izvoarele apelor!” 

8 Şi un alt înger, al doilea, a urmat, zicând: „A căzut, a căzut Babilonul cel mare4, cel ce din vinul 
pătimaşei sale desfrânăriS a adăpat toate neamurile!” 

9 Şi un alt înger, al treilea, le-a urmat, 

2 Traducere oarecum forţată, dar foarte literală şi numai pentru a reda jocul de cuvinte al 
originalului, care sugerează că muzica era aceea a unor voci acompaniate de ţitere (instrument 
întâlnit şi la 5, 8). 

3 În contrast cu cei dedaţi desfrâului păgân. 

4 Babilonul: simbol al Romei păgâne (vezi 1 Ptr 5, 13 şi nota). 

5 Literal: din vinul patimei desfrânării sale. 

2103 

zicând cu glas mare: „Dacă cineva i se închină Fiarei şi chipului ei şi-i primeşte semnul pe fruntea 
sau pe mâna lui, 

10 va bea şi el din vinul mâniei lui Dumnezeu, turnat neamestecat în cupa mâniei Sale, şi se va 
chinui în foc şi-n pucioasă dinaintea sfinților îngeri şi dinaintea Mielului”. 

11 Şi fumul chinului lor se suie-n vecii vecilor. Şi nici ziua şi nici noaptea nu au odihnă cei ce se 
închină Fiarei şi chipului ei, şi oricine primeşte semnul numelui ei. 

12 Aici este răbdarea sfinţilor, cei ce păzesc poruncile lui Dumnezeu şi credinţa lui lisus. 

13 Şi-am auzit un glas din cer, zicând: „Scrie: Fericiţi sunt morţii care de-acum înainte mor întru 
Domnul! Da, grăieşte Duhul, odihnească-se de ostenelile lor, căci faptele lor îi însoțesc”. 

14 Şi m-am uitat: şi iată, un nor alb; şi Cel ce şedea pe nor era asemenea Fiului Omului6, având pe 
cap cunună de aur şi-n mână o seceră ascuţită. 

15 Şi un alt înger a ieşit din templu, strigându-l cu glas mare Celui ce şedea pe nor: „Trimite-Ți 
secera şi seceră, c-a venit ceasul de secerat, că secerişul pământului s-a copt”. 

16 Şi Cel ce şedea pe nor Şi-a aruncat secera pe pământ, şi pământul a fost secerat. 

17 Şi un alt înger a ieşit din templul cel din cer, având şi el o sabiță7 ascuţită. 

6 Imagine-simbol preluată din Dn 7, 13-14; vezi nota. 

7 Literal: o seceră. Conform principiului filologice menţionat în nota de la FA 11, 30, grecescul 
drepanon = seceră e tradus aici prin sabiţă (cuţit încovoiat, cosor, rizacă), numele uneltei cu care se 
recoltează strugurii. 

18 Şi un alt înger a ieşit din altar, cel ce are putere asupra focului; şi i-a strigat cu glas mare celui ce 
avea sabiţa ascuţită şi a grăit: „Trimite-ţi sabiţa cea ascuţită şi culege ciorchinii viei pământului, că 
strugurii ei s-au copt”. 

19 Şi îngerul şi-a aruncat sabiţa pe pământ şi a cules via pământului şi a aruncat „totul” în linul8 cel 
mare al mâniei lui Dumnezeu. 

20 Şi linul a fost călcat afară din cetate; şi din lin a ieşit sânge pân” la zăbalele cailor pe o mie şase 
sute de stadii9. 

15 

Al şaselea semn: îngerii celor din urmă plăgi. Cele şapte cupe. 

1 Şi-am văzut în cer un alt semn mare şi minunat: Şapte îngeri având şapte plăgil cele din urmă, 
căci cu ele s-a sfârşit mânia lui Dumnezeu. 

2 Am văzut ceva ca o mare de sticlă amestecată cu foc, şi pe biruitorii Fiarei şi-ai chipului ei şi-ai 
numărului numelui ei stând pe marea de sticlă şi având ţiterele lui Dumnezeu. 

3 Şi cântau cântarea lui Moise, robul lui Dumnezeu, şi cântarea Mielului, zicând: „Mari şi minunate 
sunt lucrurile Tale, Doamne Dumnezeule, Atotţiitorule!; 

8 Lin: cuvă mare de lemn în care strugurii recoltați erau zdrobiţi prin călcare cu picioarele. Simbol 
al modului cum un erou biruitor îşi zdrobeşte duşmanii sub picioarele lui şi ale cailor, pe câmpul de 
luptă. 


9 O stadie: 185 metri. 42 x 100: numărul celor patru puncte cardinale ridicat la pătrat şi înmulțit cu 
o sută; imensitatea ariei în care va curge, înalt, sângele celor pedepsiţi de Dumnezeu pentru 
fărădelegile lor. 

1 Nu în sensul de răni, ci de cauze aducătoare de răni. 

drepte şi adevărate sunt căile Tale, Împărate al neamurilor! 

4 Cine nu se va teme de Tine, Doamne, şi nu va slăvi numele Tău? Că Tu singur eşti sfânt, şi toate 
neamurile vor veni şi se vor închina înaintea Ta, pentru că judecăţile Tale au fost arătate”. 

5 Şi după aceasta m-am uitat; şi templul cortului mărturiei s-a deschis în cer. 

6 Şi din templu au ieşit cei şapte îngeri cu cele şapte plăgi, îmbrăcaţi în in curat strălucitor şi-ncinşi 
pe sub sân cu cingători de aur. 

7 Şi una din cele patru Fiinţe le-a dat celor şapte îngeri şapte cupe de aur pline de mânia lui 
Dumnezeu Cel-Viu în vecii vecilor. 

8 Şi templul s-a umplut cu fum din slava lui Dumnezeu şi din puterea Lui; şi nimeni nu putea să 
intre în templu până ce se vor fi isprăvit cele şapte plăgi ale celor şapte îngeri. 

16 

Cele şapte cupe ale mâniei lui Dumnezeu. 

1 Şi-am auzit glas mare din templu, zicându-le celor şapte îngeri: „Duceţi-vă şi vărsaţi pe pământ 
cele şapte cupe ale mâniei lui Dumnezeu!” 

2 şi s-a dus cel dintâi şi şi-a vărsat cupa pe pământ. şi s-a ivit o bubă rea şi vătămătoare pe oamenii 
care aveau semnul Fiarei şi care se-nchinau chipului Fiarei. 

3 Şi al doilea înger şi-a vărsat cupa în mare; şi s-a făcut sânge ca al unui mortl, şi toată suflarea 
vieţii care este-n mare a murit. 

4 Şi cel de al treilea şi-a vărsat cupa în râuri şi-n izvoarele apelor; şi ele s-au prefăcut în sânge. 

5 Şi l-am auzit pe îngerul apelor, zicând: „Drept eşti Tu, Cel-ce-Eşti şi Cel-ce-Erai, Sfinte, că ai 
judecat acestea; 

6 de vreme ce ei au vărsat sângele sfinţilor şi profeților, tot sânge le-ai dat să bea. Vrednici sunt!” 

7 Şi-am auzit zicându-se din altar: „Da, Doamne Dumnezeule Atotţiitorule, adevărate şi drepte sunt 
judecăţile Tale!” 

8 Şi al patrulea înger şi-a vărsat cupa în soare; şi i s-a dat lui să-i dogorească pe oameni cu foc. 

9 Şi oamenii au fost dogorâţi cu mare arşiţă şi au blasfemiat numele lui Dumnezeu Care are putere 
peste plăgile acestea, şi nu s-au pocăit ca să-I dea slavă. 

10 Şi al cincilea şi-a vărsat cupa pe scaunul Fiarei; şi împărăţia ei s-a întunecat şi oamenii îşi 
muşcau limbile de durere, 

11 şi din pricina durerilor şi a bubelor lor L-au blasfemiat pe Dumnezeul cerului, dar de faptele lor 
nu s-au pocăit. 

12 Şi al şaselea înger şi-a vărsat cupa peste râul cel mare, peste Eufrat2, şi apa lui a secat ca să fie 
gătită calea-mpăraţilor de la Soare-Răsare. 

13 Şi-am văzut „ieşind” din gura Balaurului şi din gura Fiarei şi din gura Profetului Mincinos trei 
duhuri necurate, ca nişte broaşte; 

1 Expresia sugerează sângele unei fiinţe înjunghiate: vâscos; o mocirlă roşie. 

2 Vezi nota de la 9, 14. 

2105 

14 fiindcă ele sunt duhuri de diavoli, făcătoare de semne, care se duc la împărații lumii-ntregi să-i 
adune la războiul Zilei celei mari a lui Dumnezeu Atotţiitorul. 

15 - „lată, Eu vin ca un fur. Fericit cel ce priveghează şi-şi păstrează veşmintele3, nu umble gol şi 
să i se vadă ruşinea4!” - 

16 Şi i-a strâns la locul care-n evreieşte se cheamă Armagheddons. 

17 Al şaptelea înger şi-a vărsat cupa-n văzduh; şi din templul cerului, de la tron, a ieşit o voce mare, 
strigând: „S-a făcut!” 

18 Şi au fost fulgere şi vuiete şi tunete şi s-a făcut cutremur mare, aşa cum de când e omul pe 
pământ n-a mai fost un cutremur atât de mare. 

19 Şi cetatea cea mare s-a rupt în trei părți, şi cetățile păgânilor s-au prăbuşit. Şi de Babilonul cel 
mare s-a amintit înaintea lui Dumnezeu, pentru ca El să-i dea paharul vinului aprinderii mâniei Lui. 


20 Şi tot ce fusese insulă a fugit, şi munţi nu s-au mai aflat. 

21 Şi grindină mare ca talantul7 s-a prăvălit din cer peste oameni. Şi oamenii 

3 Cel ce priveghează rămâne îmbrăcat. 

4 În contrast cu veşmântul purității din 19, 8. 

5 Nume enigmatic, probabil de origine ebraică. S-ar traduce „muntele Meghiddo” (vezi nota de la 4 
Rg 23, 29), deşi geografia sau istoria universală nu cunoaşte un munte cu acest nume. El sugerează, 
totuşi, localitatea Meghiddo, din câmpia Esrom, unde s-au adunat armate şi s-au dat bătălii 
sângeroase (cf. Jd 5, 19; 4 Rg 9, 27; Za 12, 11 t. M.). Din context: simbol al ultimei lupte ideologice 
dintre bine şi rău, dintre forțele luminii şi ale întunericului, dintre Dumnezeu şi Satana. 

6 Roma (numită mai departe, în paralelă, „Babilonul cel mare”, ca în 14, 8). 

7 Un talant (în sistemul de măsuri al epocii): aproximativ 40 de kilograme. 

L-au blasfemiat pe Dumnezeu din pricina plăgii cu grindină, căci mare e plaga aceasta, foarte mare. 
17 

Babilonul, Desfrânata cea mare; Fiara. 

1 Şi a venit unul din cei şapte îngeri care aveau cele şapte cupe şi a grăit către mine, zicând: „Vino 
să-ţi arăt judecata Desfrânatei celei maril, care şade pe ape multe2, 

2 cu care s-au desfrânat regii pământului, iar locuitorii pământului s-au îmbătat de vinul desfrânării 
ei”. 

3 Şi-ntru duh3 m-a dus în pustiu; şi-am văzut o femeie şezând pe o Fiară stacojie, plină de nume 
blasfemiatoare4, având şapte capete şi zece coarne. 

4 Şi femeia era îmbrăcată-n purpură şi-n stacojiu şi-mpodobită cu aur şi cu pietre scumpe şi cu 
mărgăritareS, având în mână un pahar de aur, plin de urâciune şi de necurăţiile desfrânării ei. 

5 Iar pe fruntea ei, scris un nume, o taină: Babilonul-cel-mare, mama 

1 Marea Prostituată: Roma imperială, centru universal al idolatriei şi imoralităţii, dar şi principala 
persecutoare a creştinismului. În Vechiul Testament, cu acest nume sunt denunţate oraşe ca Ninive 
(Naum 3, 4), Tir (Is 23, 15-16), Ierusalimul (Is 1, 21). Deja anunţată de două ori, judecata „Marelui 
Babilon” este, în fapt, sentinţa finală de condamnare şi execuţia, aşa cum e descrisă în versetul 16. 
Nu trebuie uitată însă şi dimensiunea ei arhetipală. 

2= Popoarele imperiului roman, dominate de capitală (vezi v. 15). 

3 În stare de extaz (vezi şi 1, 10; 4, 2). 

4 Titlurile divine pe care şi le reclamau cezarii Romei (vezi nota de la 13, 1). 

5 Culori şi podoabe imperiale. 

desfrânatelor şi-a urâciunilor pământului. 

6 Şi-am văzut-o pe femeie beată de sângele sfinţilor şi de sângele mucenicilor lui lisus; şi văzând-o 
eu, cu mare mirare m-am mirat. 

7 Şi îngerul mi-a zis: „De ce te miri? Eu îți voi spune taina femeii şi pe a Fiarei care-o poartă, cea 
care are cele şapte capete şi cele zece coarne. 

8 Fiara pe care-ai văzut-o era şi nu este6; şi va să se ridice din adânc şi să meargă spre pieire. Şi cei 
ce locuiesc pe pământ, ale căror nume nu sunt scrise de la-ntemeierea lumii în cartea vieţii, se vor 
mira văzând Fiara, că era şi că nu este şi că va să vină. 

9 Aici e minte7 care are-nţelepciune. Cele şapte capete sunt şapte munţi deasupra cărora şade 
femeia. Şi sunt şi şapte împărați: 

10 cinci au căzut, unul este, celălalt încă n-a venit şi când va veni, puţin trebuie să rămână. 

11 Şi Fiara care era şi nu este, este ea însăşi un al optulea „împărat”; şi ea este dintre cei şapte10 şi 
merge spre pieire. 

12 Şi cele zece coarne pe care le-ai văzut sunt zece regi care încă n-au primit pu Tere-mpărătească, 

6 Revers parodic al definiţiei lui Dumnezeu: „Cel-ce-Este şi Cel-ce-Era...” (vezi 1, 4), în spiritul 
Fiarei care-L parodiază pe lisus Hristos în chiar viaţa, moartea, învierea şi venirea Lui (vezi versetul 
întreg). 

7 Inteligență; rațiune penetrantă. 

8 Cele şapte coline ale Romei. Dar cele şapte coarne au dublu simbol (vezi v. 10). 

9 Există mai multe ipoteze asupra identităţii împăraţilor romani vizaţi, dar nici una nu e 
concludentă; textul rămâne enigmatic. Oricum, e vorba de prigonitori ai creştinilor. 


10Un al optulea, dar cu atributul comun al celor şapte, acela de persecutor al creştinilor. 

dar care vor lua putere ca de-mpăraţi, pentru un ceas, împreună cu Fiaral 1. 

13 Aceştia au un singur gând: şi tăria şi puterea 12 lor i-o daul3 Fiarei. 

14 Ei vor porni război împotriva Mielului, dar Mielul îi va birui, pentru că El este Domnul domnilor 
şi Împăratul împăraţilor; şi cei împreună cu El, chemaţi şi aleşi şi credincioşi 14 „vor birui şi ei”. 

15 Şi mi-a zis: „Apele pe care le-ai văzut şi deasupra cărora şade Desfrânata sunt popoare şi gloate 
şi neamuri şi limbi. 

16 Şi cele zece coarne pe care le-ai văzut şi Fiara o vor uri pe Desfrânată şi-o vor face pustie şi 
goală, şi carnea ei o vor mânca, iar pe ea o vor arde-n foc15; 

17 pentru că Dumnezeu le-a pus în inimil6 ca ei să facă pe gândul Său şi într-un gând să se- 
ntâlnească, şi împărăţia lor să i-o dea Fiarei până ce cuvintele lui Dumnezeu se vor plini 17. 

18 Iar femeia pe care-ai văzut-o este cetatea cea mare, care are putere-mpărătească peste regii 
pământului”. 

11 Este vorba, probabil, de guvernatori, satrapi locali şi conducători barbari vasali ai Romei, care 
pentru foarte scurtă vreme vor fi învestiţi cu puteri speciale de a-i persecuta şi ucide pe credincioşii 
Mielului. 

12= Autoritatea (de obicei, exercitată prin mandat). 

13= I-o pun la dispoziţie. 

14= Aliaţii Mielului, aşa cum regii din v. 12 sunt aliaţii Fiarei. 

15 Execuţia Desfrânatei se face chiar prin uneltele ei, ceea ce denotă că forţele răului sfârşesc prin a 
se devora ele între ele. 

16= I-a inspirat. 

17 Aliați ai Fiarei şi ai Desfrânatei, cei zece regi (coarne) deveniseră, de fapt, instrumente ale 
planului lui Dumnezeu (cf. Pr 21, 1). 

Căderea Babilonului. 

1 După acestea am văzut un alt înger pogorându-se din cer, având putere mare; şi pământul s-a 
luminat de slava lui. 

2 Şi a strigat cu glas puternic, zicând: „A căzut!, a căzut Babilonul cel mare şi a devenit sălaş al 
demonilor şi cuibarl a tot duhul necurat şi cuibar a toată pasărea spurcată şi urâtă2”. 

3 Pentru că toate neamurile au băut din vinul aprinderii desfrânării ei, şi împărații pământului cu ea 
s-au desfrânat3, şi neguţătorii lumii din puterea strălucirii4 ei s-au îmbogățit. 

4 Şi-am auzit un alt glas din cer, zicând: „leşiţi din ea, poporul meu, ca să nu vă faceţi părtaşi la 
păcatele ei şi să nu primiţi din plăgile ei, 

5 fiindcă păcatele ei au ajuns pân” la cer şi Dumnezeu Şi-a adus aminte de nedreptăţile ei. 

6 Plătiţi-i5 aşa cum şi ea a plătit, şi cu-ndoită măsură îndoit măsuraţi-i după faptele ei; în paharul în 
care a turnat, turnaţi-i de două ori pe-atât. 

7 Şi cât s-a slăvit ea pe sine şi a strălucit6, 

1 Grecescul fylake înseamnă pază, supraveghere, strajă (Mt 14, 25), închisoare, temniţă (Mt 14, 3; 
Ap 2, 10; 20, 7). Aici însă are sensul de adăpost, loc de refugiu, ţarc în care cineva se simte bine. 
Imaginea este aceea a unei cetăţi pustii, ruinate, părăsite; un astfel de pustiu e locul preferat al 
duhurilor necurate. 

2 Urâtă, în sensul: urâtă de alții, detestată. (Consumarea păsărilor impure era interzisă de Legea 
Veche). 

3= S-au prostituat. 

4 Sensul exact: luxului. 

5 Aici registrul adresării se schimbă: poruncile le sunt date îngerilor pedepsitori, cei ce aplică 
dreptatea dumnezeiască. 

tot pe-atâta daţi-i chin şi bocet. Fiindcă zice ea în inima ei: Stau ca ompărăteasă, şi văduvă nu sunt, 
şi bocet nu voi vedea... 

8 Pentru aceea, într-o singură zi îi vor veni plăgile: moarte şi bocet şi foamete; şi-n foc va fi 
mistuită, că puternic este Domnul Dumnezeu Care-o judecă. 

9 Iar7 împărații pământului care s-au desfrânat cu ea şi s-au bucurat de strălucirea ei vor plânge şi 


se vor bate-n piept asupră-i când vor vedea fumul arderii ei, 

10 departe stând de frica chinurilor ei şi zicând: Vai!, vai!, tu, cetatea cea mare, Babilonul, cetatea 
cea tare, că-ntr-un ceas ţi-a venit judecata!... 

11 Şi neguţătorii pământului vor plânge şi vor boci asupră-i, că nimeni nu le mai cumpără marfa, 

12 marfă de aur şi de argint şi de pietre preţioase şi de mărgăritare şi de vison şi de porfiră şi de 
mătase şi de stofă stacojie, tot lemnul bine-mirositor şi tot lucrul de fildeş, şi tot lucrul de lemn de 
mare preţ şi de bronz şi de fier şi de marmură, 

13 şi scorţişoară şi balsam şi mirodenii şi mir şi tămâie şi vin şi untdelemn şi făinuţă albă şi grâu şi 
vite şi oi şi cai şi căruţe şi robi8 şi suflete de oameni. 

14 Şi dusu-s-au de la tine roadele după care-ţi tânjea sufletul, şi de la tine pierit-au toate cele grase 
şi strălucite, şi niciodată nu s-or mai afla... 

6 Mai exact: s-a bucurat de o viaţă de lux. 7 Nouă schimbare de registru narativ (versetele 9-19): 
dezastrul Babilonului e descris prin gura împăraţilor, negustorilor şi armatorilor care au beneficiat 
de gloria şi prosperitatea cetăţii. 

8 Aici soma în sensul din Tob 10, 10 şi 2 Mac 8, 11. 

15 Neguţătorii acestora, cei ce s-au îmbogăţit de pe urma ei, departe vor sta de frica chinului ei, 
plângând şi jelindu-se 

16 şi zicând: Vai!, vai!, cetatea cea mare, cea învestmântată-n vison şi-n porfiră şi-n stofă stacojie 
şi-mpodobită cu aur şi cu pietre scumpe şi cu mărgăritare! 

17 Că-ntr-un ceas s-a pustiit atâta bogăţie! Şi tot căpitanul de vas şi tot călătorul pe mare şi 
corăbierii şi toţi câţi trăiesc de pe urma mării stăteau departe 

18 şi strigau uitându-se la fumul arderii ei, zicând: Care cetate era asemenea cetăţii celei mari?... 

19 Şi-şi puneau ţărână pe capete şi strigau, plângând şi jelindu-se şi zicând: Vai!, vai!, cetatea cea 
mare, din a cărei îmbuibare s-au îmbogăţit toţi cei ce au corăbii pe mare, că-ntr-un ceas s-a 
pustiit!”... 

20 „Veseleşte-te9 de ea, cerule, şi voi, sfinți şi apostoli şi profeţi; că judecata voastră asupră-i a 
judecat-o Dumnezeu!10” 

21 lar un înger puternic a ridicat o piatră cât o piatră mare de moară şi a aruncat-o-n mare, zicând: 
„Aşa, dintr-o lovitură, aşa va fi aruncat Babilonul, cetatea cea mare, şi nu se va mai afla!... 

22 Şi vocea țiteraşilor şi-a muzicanţilor şi-a flautiştilor şi-a trâmbiţaşilor nu se va mai auzi de-acum 
în tine; şi nici un meşteşugar din orice meşteşug nu se va mai afla în tine; şi-n tine cântec de moară 
nu se va mai auzi. 

9 Textul reia vocea autorului sau pe cea venită din cer (v. 4). 

10 „A Mea este răzbunarea” (Dt 32, 35; Ps 93, 1; Rm 12, 19; Evr 10, 30). 

23 Şi lumină de lampă, nu, niciodată nu se va mai ivi-ntru tine; şi glas de mire şi de mireasă, nu, 
niciodată nu se vor mai auzi-ntru tine, pentru că neguţătorii tăi erau mai-marii pământului şi pentru 
că toate neamurile s-au rătăcit prin vraja ta... 

24 şi s-a găsit în ea sânge de profeţi şi de sfinţi şi-al tuturor celor înjunghiaţi pe pământ”. 

19 

Căderea Babilonului (continuare). Cina nunţii Mielului. Călărețul calului alb. 

1 După acestea am auzit ca un glas puternic de mulţime multă-n cer, zicând: „Aliluia! Mântuirea şi 
slava şi puterea sunt ale Dumnezeului nostru! 

2 Pentru că adevărate şi drepte sunt judecăţile Sale! Pentru că a judecat-o pe Desfrânata cea mare, 
care a stricat pământul cu desfrânarea ei, şi din mâna ei a răzbunat sângele robilor Săi”. 

3 Şi au zis a doua oară: „Aliluia!” Şi fumul „arderii” ei se ridică în vecii vecilor. 

4 Iar cei douăzeci şi patru de Bătrâni şi cele patru Fiinţe au căzut şi i s-au închinat lui Dumnezeu 
Cel ce şade pe tron, zicând: „Amin! Aliluia!” 

5 Şi un glas a ieşit din tron, zicând: „Lăudaţi pe Dumnezeul nostru, voi, toţi robii Săi, voi, cei ce vă 
temeţi de El, mici şi mari!” 

6 Atunci am auzit ca un glas de mulțime multă şi ca un vuiet de ape multe şi ca un bubuit de tunete 
puternice, zicând: „Aliluia!, că Domnul Dumnezeul 

nostru Atotţiitorul S-a împărăuitl! 


7 Să ne bucurăm şi să ne veselim şi să-l dăm slavă, căci nunta Mielului a venit şi mireasa lui s-a 
pregătit, 

8 şi i s-a dat ei să se înveşmânteze cu vison? curat, luminos căci visonul sunt faptele cele drepte ale 
sfinţilor”. 

9 Şi mi-a zis: „Scrie: Fericiţi cei chemaţi la cina de nuntă a Mielului 
adevăratele cuvinte ale lui Dumnezeu3”. 

10 Şi-am căzut înaintea picioarelor sale, ca să mă-nchin lui. Şi el mi-a zis: „Vezi să nu faci asta!4 
Sunt împreună-slujitor cu tine şi cu fraţii tăi care au mărturia lui lisus. Lui Dumnezeu închină-te, 
căci mărturia lui lisus este duhul profeţiei5”. 

11 Şi-am văzut cerul deschis; şi iată, un cal alb; şi Cel ce şedea pe el Se numeşte Credincios şi 
Adevărat, şi-ntru dreptate judecă şi Se războieşte. 

12 Iar ochii Lui, ca para focului; şi pe capul Său, numeroase steme; având un nume scris, pe care 
nimeni nu-l ştie decât numai E16. 

1 Şi-a luat împărăţia în stăpânire. 

2 Vison: țesătură din material foarte fin şi scump, de obicei albă, din care se confecționau 
veşmintele marilor preoţi, regilor şi oamenilor bogaţi (Le 16, 19). Visonul era una din marile 
mărfuri de import ale Romei (18, 12), simbol al luxului ei (18, 16), dar, prin revers, şi simbol al 
bogăției sfinților (vezi şi v. 14). 

3= Atestarea faptică a tuturor profeţiilor despre înviere, judecată şi viaţa veşnică. 

4 Act de smerenie, caracteristic tuturor sfinţilor şi îngerilor, asemenea lui Petru care refuzase 
închinarea sutaşului Corneliu (FA 10, 25-26). 

5 Duhul profeției: darul de a tâlcui corect Sfintele Scripturi şi învăţătura Domnului lisus. Despre 
harisma profeţiei vezi FA 11, 27. 

6 Puterea şi măreția lui Hristos depăşesc orice capacitate omenească de cunoaştere şi înţelegere. 

13 Şi este-mbrăcat într-o mantie stropită cu sânge”; şi numele Lui se cheamă Cuvântul-lui- 
Dumnezeu. 

14 Şi oştile din cer8 Îi urmau călări pe cai albi, purtând veşminte de vison alb, curat. 

15 Şi din gura Lui iese o sabie ascuţită cu care să lovească neamurile; şi El cu toiag de fier le va 
păstori şi va călca linul9 aprinderii mâniei lui Dumnezeu Atotţiitorul. 

16 Şi pe mantia Lui şi pe coapsa Lui10 are nume scris: Împăratul-împăraţilor-şi-Domnul-domnilor. 
17 Şi-am văzut un înger stând în soare; şi el a strigat cu glas puternic, grăindu-le tuturor păsărilor ce 
zboară-n mijlocul cerului! 1: „Veniţi şi adunaţi-vă la ospăţul cel mare al lui Dumnezeu, 

18 ca să mâncaţi cărnuri de-mpăraţi şi cărnuri de căpetenii şi cărnuri de puternici şi cărnuri de cai şi 
de-ale celor ce şed pe ei, şi cărnuri de tot soiul de oameni, şi liberi, şi robi, şi mici, şi mari”12. 

19 Şi-am văzut Fiara şi pe-mpăraţii pământului şi oştirile lor adunate ca să facă război cu Cel ce 
şade pe cal şi cu oştirea Lui. 

20 Şi Fiara a fost prinsăl3; şi cu ea, Profetul Mincinos, cel ce-n faţa ei făcea semne prin care-i 
amăgise pe cei ce 

7= Semnul patimilor Mielului. 

8= Oştile îngerilor, dar şi ale martirilor. 9 Despre lin şi călcarea strugurilor (duşmanilor)vezi nota de 
la 14, 19. 

10 Anticii obişnuiau uneori ca pe şoldul unei statui să scrie numele personajului reprezentat. 

11= Cele ce planează-n zenit. Păsări de pradă. 12 Păsările de pradă, ca factor ecologic, sunt cele ce 
curăţă de leşuri un câmp pe care s-a dat o bătălie. Victimele sunt din categoria celor menţionate în 
6, 15; 13, 16. 

13= Capturată. 

purtaseră semnul Fiarei şi pe cei ce se închinau chipului ei. Amândoi au fost aruncaţi de vii în 
iezerul de foc, unde arde pucioasă. 

21 Iar ceilalţi au fost ucişi cu sabia Celui ce şade pe cal, cea care iese din gura Lui; şi toate păsările 
s-au săturat din cărnurile lor. 

Mia şi miile de ani. Înfrângerea Satanei. Judecata la marele tron alb. 

1 Şi-am văzut un înger pogorându-se din cer, având cheia adânculuil şi un lanţ mare în mâna lui. 


p> 


Şi mi-a zis: „Acestea sunt 


2 Şi l-a prins pe Balaur, pe şarpele cel vechi, care este diavolul şi Satana, şi l-a legat pe o mie de 
ani2. 

3 Şi l-a aruncat în adânc; şi pe acesta l-a închis şi l-a pecetluit deasupră-i, pentru ca el să nu mai 
amăgească popoarele, până ce miile de ani se vor sfârşi. După aceea el trebuie să fie dezlegat pentru 
puţină vreme. 

1 Despre „fântâna adâncului” vezi nota de la 9, 1. 

2 Ca în tot cuprinsul Apocalipsei, există cifre şi numere cu valoare simbolică (vezi notele 
respective), care nu exprimă cantităţi sau raporturi determinate. Numărul 1000 simbolizează o 
perioadă foarte lungă sau o cantitate foarte mare (aşa cum o foloseşte şi limbajul popular în 
expresiile: „Să trăieşti o mie de ani!”, sau: „i-am spus-o de o mie de ori”). Că este aşa şi aplicând o 
traducere foarte riguroasă o dovedeşte faptul că în versetele 3, 5, 6 şi 7 textul original grecesc 
foloseşte expresia ta hilia ete = „miile de ani”, un plural care nu mai lasă loc la îndoieli. 
Interpretarea literală ca şi traducerile neglijente au dat naştere multor confuzii şi rătăciri, precum 
vechiul hiliasm şi mai noul milenarism. 

4 Şi-am văzut tronuri; şi ei3 s-au aşezat pe ele; şi li s-a dat lor putere să judece; şi-am văzut sufletele 
celor descăpăţânaţi din pricina mărturiei lui lisus şi din pricina cuvântului lui Dumnezeu şi care nu i 
s-au închinat Fiarei şi nici chipului ei şi semnul ei nu l-au primit pe fruntea şi pe mâna lor. Şi ei au 
înviat şi au împărăţit cu Hristos o mie de ani. 

5 Ceilalţi morţi nu învie până ce nu se vor sfârşi miile de ani. Aceasta este învierea cea dintâi. 

6 Fericit şi sfânt cel ce are parte de învierea cea dintâi! Peste aceştia moartea cea de-a doua nu are 
putere, ci ei vor fi preoţi ai lui Dumnezeu şi-ai lui Hristos şi vor împărăţi cu El de-a lungul miilor de 
ani. 

7 Şi când se vor sfârşi miile de ani, Satana va fi dezlegat din închisoarea lui. 

8 Şi va ieşi să amăgească neamurile care sunt în cele patru colţuri ale pământului, pe Gog şi pe 
Magog4, şi să 

3 Subiectul propoziției nu ne este precizat. Acesta se poate referi fie numai la cei doisprezece 
apostoli (Mt 19,28), fie la ei şi la cei menţionaţi în continuarea versetului, potrivit aserțiunii că 
„Sfinţii vor judeca lumea” (1 Co 6, 23). 

4 Gog şi Magog: nume preluate din Iz capitolele 38-39; cei doi regi de miază-noapte care au purtat 
un război de vârf împotriva lui Dumnezeu, dar care-n cele din urmă au fost înfrânți de armiile lui 
Israel. Transferaţi în simbol, ei reprezintă împărăţiile lumii care se ridică împotriva împărăției lui 
Dumnezeu. Ca şi în cazul numărului 666 = QSRNRON (vezi 13, 18 şi nota), n-au lipsit încercările 
de a se face pe seama lor identificări istorice şi geografice concrete. Luând ca bază expresia din Iz 
38, 2: „Gog din ţara lui Magog, regele ținuturilor Roos şi Mosoh” (în redactarea şi grafia 
Septuagintei), unii au speculat cele două denumiri geografice apropiindu-le de Rusia şi Moscova. 
Oricum, în literatura apocaliptică şi rabinică numele celor doi sunt asociate cu sfârşitul lumii, când 
toate vrăjmăşiile organizate împotriva lui Dumnezeu se vor ridica şi vor fi zdrobite. 

le adune la război; iar numărul lor este ca nisipul mării... 

9 Şi s-au suit pe faţa pământului şi au înconjurat tabăra sfinților şi cetatea cea iubită5. Dar foc s-a 
coborât din cer şi 1-a mistuit. 

10 Şi diavolul care-i amăgise a fost aruncat în iezerul de foc şi de pucioasă, unde este Fiara şi 
Profetul Mincinos, şi vor fi chinuiţi acolo, zi şi noapte, în vecii vecilorâ. 

11 Şi-am văzut un mare tron alb, şi pe Cel ce şedea pe el, de dinaintea feţei Căruia pământul şi cerul 
au fugit7, şi loc pentru ele nu s-a mai aflat. 

12 Şi i-am văzut pe cei morţi, pe cei mari şi pe cei mici8, stând înaintea tronului; şi cărțile au fost 
deschise9; şi altă carte a fost deschisă, care este aceea a vieţiil0. Şi morţii au fost judecaţi din cele 
scrise-n cărți, potrivit cu faptele lor. 

13 Şi marea i-a dat pe morţii cei din ea, şi Moartea şi Iadul i-au dat pe morții pe care-i aveau; şi au 
fost judecaţi, fiecare, după faptele lor. 

14 Apoi Moartea şi ladull 1 au fost aruncate-n iezerul de foc. Aceasta e moartea cea de-a doua12: 
jezerul de foc. 

5= Ierusalimul; Ierusalimul cel nou; Ierusalimul ceresc; Biserica lui Hristos. 

6 Text clar despre existenţa iadului veşnic. 


7 Expresie lapidară şi blândă pentru cataclismul cosmic, cel ce va lăsa spaţiul liber pentru „naşterea 
din nou a lumii” (Mt 19, 28), pentru „un cer nou şi un pământ nou” (21, 1). 

8= Învierea generală (vezi In 5, 29). 

9= Evidenţa faptelor fiecărui om. 

10= Care conţine numele celor mântuiţi. 

11 Moartea şi Iadul: personificări ale spaţiilor în care locuiesc păcătoşii damnaţi, duşmanii eterni ai 
lui Dumnezeu, al căror sfârşit este biruinţa lui Hristos la învierea morţilor (vezi 1 Co 15, 54-55; de 
asemenea: 1, 18). 

12= Condamnarea definitivă. 

15 Şi dacă cineva n-a fost găsit scris în cartea vieţii, aruncat a fost în iezerul de foc. 

Cerul cel nou şi pământul cel nou. Noul Ierusalim. 

1 Şi-am văzut un cer nou şi un pământ nou; fiindcă cerul cel dintâi şi pământul cel dintâi au trecut, 
iar marea nu mai este. 

2 Şi-am văzut cetatea cea sfântă, noul Ierusalim, pogorându-se din cer de la Dumnezeu, gătită ca o 
mireasă-mpodobită pentru mirele ei. 

3 Şi-am auzit venind din tron un glas puternic care zicea: „lată locuirea lui Dumnezeu cu oamenii; 
şi El va locui cu ei, şi ei vor fi poporul Său şi Dumnezeu Însuşi va fi cu ei. 

4 Şi El va şterge toată lacrima din ochii lor; şi moarte nu va mai fi; nici bocet, nici strigăt, nici 
durere nu vor mai fi, căci cele dintâi lucruri au trecut”. 

5 Şi Cel ce şedea pe tron a zis: „lată, Eu le fac pe toate noi”. Şi a zis: „Scrie, fiindcă aceste cuvinte 
sunt vrednice de crezarel şi adevărate”. 

6 Şi mi-a zis: „S-a făcut! Eu sunt Alfa şi Omega, Începutul şi Sfârşitul. Celui ce însetează, Eu în dar 
îi voi da să bea din izvorul apei vieţii. 

7 Biruitorul va moşteni acestea şi Eu îi voi fi Dumnezeu şi el Îmi va fi Mie fiu. 

8 Cât despre cei fricoşi şi necredincioşi şi spurcaţi şi ucigaşi şi desfrânaţi şi vrăjitori şi-nchinători la 
idoli şi toţi cei mincinoşi, partea lor este-n iezerul 

1 Şi: credincioase faţă de propriul lor adevăr. 

care arde cu foc şi cu pucioasă, care este moartea cea de-a doua”. 

9 Şi a venit unul din cei şapte îngeri care aveau cele şapte cupe pline cu cele şapte plăgi, cele din 
urmă2, şi a grăit către mine, zicând: „Vino, am să-ţi arăt Mireasa, Femeia Mielului3”. 

10 şi-n duh4 m-a dus pe un munte mare şi înalt şi mi-a arătat cetatea cea sfântă, Ierusalimul, 
pogorându-se din cer, de la Dumnezeu, 

11 având slava lui DumnezeuS. Lumina ei era asemănătoare cu aceea a pietrei de mare preţ, a 
pietrei de iaspis cristalin. 

12 Şi avea zid mare şi înalt; şi avea douăsprezece6 porţi; iar la porţi, doisprezece îngeri; şi nume 
scrise deasupra, care sunt ale celor douăsprezece seminţii ale fiilor lui Israel. 

13 Şi spre răsărit, trei porți; şi spre miază-noapte, trei porţi; şi spre miazăzi, trei porţi; şi spre apus, 
trei porți. 

14 Iar zidul cetăţii avea douăsprezece pietre de temelie; şi pe ele, douăsprezece nume, ale celor 
doisprezece apostoli ai Mielului. 

15 Şi cel care vorbea cu mine avea o măsură, o trestie de aur, ca să măsoare cetatea şi porțile şi 
zidul ei. 

16 Şi cetatea este în patru colţuri; şi lungimea ei este tot atât cât şi lăţimea. 

2 Vezi 15, 1. 

3 Tot ce urmează este descrierea noului Ierusalim, cetatea cea sfântă. 

4= În stare de extaz. 

5 Descrierea de mai jos, cu toate detaliile ei simbolice, creează imaginea unui spațiu plin de 
măreție, frumuseţe, culoare, puritate, fineţe şi transparenţă. 

6 Tabloul e dominat de numărul 12 ca atare, 

de multiplul său (v. 16) sau de pătratul său (v. 17). Simbolul este acela al noului Israel, Biserica lui 
Hristos, împărăţia lui Dumnezeu. 

Şi a măsurat cetatea cu trestia: douăsprezece mii de stadii. Lungimea şi lărgimea şi înălţimea ei sunt 


deopotrivă”. 

17 Şi i-a măsurat şi zidul: o sută patruzeci şi patru8 de coţi, măsură a unui om, adică a unui înger9. 
18 Şi plasma zidului ei este de iaspis, iar cetatea este de aur curat asemenea sticlei curate. 

19 Temeliile zidului cetăţii sunt împodobite cu toată piatra scumpă: întâia temelie este de iaspis; a 
doua, de safir; a treia, de calcedoniu; a patra, de smarald; 

20 a cincea, de sardoniu; a şasea, de sardiu; a şaptea, de hrisolit; a opta, de beril; a noua, de topaz; a 
zecea, de hrisopras; a unsprezecea, de iachint; a douăsprezecea, de ametist. 

21 Şi cele douăsprezece porți sunt douăsprezece mărgăritare: fiecare din porți este dintr-un 
mărgăritar. Şi piaţa cetăţii este de aur curat, ca de sticlă străvezie. 

22 Dar templu n-am văzut în ea10, pentru că Domnul Dumnezeu Atotţiitorul este templul ei, 
precum şi Mielull1 1. 

23 Şi cetatea nu are nevoie de soare şi nici de lună ca s-o lumineze, căci slava lui Dumnezeu a 
luminat-o şi făclia ei este Mielul. 

24 Şi neamurile vor umbla-n lumina ei, 

7 Ceea ce înseamnă un cub, simbol al perfecțiunii. 

8 Pătratul numărului 12. 

9 Îngerul foloseşte aceeaşi măsură ca şi omul. 10 În împărăţia finală a lui Dumnezeu nu mai e 
nevoie de ritualuri şi jertfe. 

11 Asociere intimă şi de egalitate între Iisus Hristos şi Dumnezeu-Tatăl; Ei alcătuiesc unul şi acelaşi 
templu ceresc şi împărtăşesc unul şi acelaşi tron (vezi 12, 3). 

şi-mpăraţii pământului într-însa îşi vor aduce slava. 

25 Şi niciodată porţile ei nu se vor închide ziua, căci noapte acolo nu va mai fi. 

26 Şi-ntru ea vor aduce slava şi cinstea neamurilor. 

27 şi-n ea niciodată nimic întinat nu va intra, şi nici cel ce meştereşte urâciunea şi minciuna, ci 
numai cei scrişi în cartea vieţii Mielului. 

22 

Noul Ierusalim (continuare). Venirea lui Hristos. 

1 Şi mi-a arătat un râu al apei vieţii, strălucitor ca de cristal, care izvorăşte din tronul lui Dumnezeu 
şi-al Mielului. 

2 În mijlocul pieţei „cetăţii”, şi de-o parte şi de alta a râului, un pom al vieţii, rodind de 
douăsprezece ori, dându-şi roada-n fiecare lună; şi frunzele pomului sunt spre tămăduirea 
neamurilor. 

3 Şi nici un blestem nu va mai fi. Şi tronul lui Dumnezeu şi-al Mielului va fi într-însa, şi robii Săi I 
se vor închina]. 

4 Şi ei Îi vor vedea faţa, şi numele Lui va fi pe frunţile lor. 

5 Şi noapte nu va mai fi; şi ei n-au nevoie de lumină de lampă sau de lumină de soare, pentru că 
Domnul Dumnezeu va lumina peste ei şi vor împărăţi în vecii vecilor. 

6 Şi îngerul mi-a zis: „Aceste cuvinte sunt vrednice de crezare şi adevărate; 

1 Îi vor sluji în calitate de „preoţi ai lui Dumnezeu şi ai lui Hristos” (vezi 20, 6), aducându-l jertfă 
de laudă. 

şi Domnul, Dumnezeul duhurilor profeților, l-a trimis pe îngerul Său să le arate robilor Săi cele ce 
trebuie să se întâmple-n curând. 

7 Şi iată, Eu vin curând. Fericit cel ce păzeşte cuvintele profeției acestei cărţi!” 

8 Şi eu, loan, sunt cel ce-am auzit şi-am văzut acestea. Şi când am auzit şi-am văzut, am căzut să 
mă închin înaintea picioarelor îngerului care mi-a arătat acestea. 

9 Dar el mi-a zis: „Vezi să nu faci asta!2 Sunt împreună-slujitor cu tine şi cu fraţii tăi, profeţii, şi cu 
cei ce păstrează cuvintele acestei cărți. Lui Dumnezeu închină-te!” 

10 Şi mi-a zis: „Să nu pecetluieşti cuvintele profeţiei acestei cărți3, căci vremea e aproape. 

11 Cel ce-i nedrept, să mai nedreptăţească; cel ce-i spurcat, să se mai spurce; şi cel ce este drept, să 
mai facă dreptate; şi cel ce este sfânt, să se mai sfințească4”. 

12 „lată5, Eu vin curând, şi plata Mea este cu Mine, pentru ca fiecăruia să-i dau după cum îi este 
fapta. 

13 Eu sunt Alfa şi Omega, Cel Dintâi şi Cel de pe Urmă, Începutul şi Sfârşitul. 


14 Fericiţi cei care-şi spală veşmintele6, pentru ca să aibă ei putere peste pomul vieţii şi prin porţi 
să intre-n cetate! 

2 Vezi nota de la 19, 10. 

3 În contrast cu pecetluirea de la 10, 4, de data aceasta cuvintele lui Dumnezeu trebuie puse la 
îndemâna tuturor, pentru ca oamenii să ştie ce-i aşteaptă şi să se pregătească. 

4 Timpul e prea scurt pentru ca să se mai poată schimba ceva; planul lui Dumnezeu se va împlini 
oricum. 

5 Versetele 12-16 exprimă cuvintele lui lisus. 

6= Cei ce le spală şi le înălbesc în sângele Mielului (vezi 7,14). 

15 Afară câinii? şi vrăjitorii şi desfrânaţii şi ucigaşii şi închinătorii la idoli şi toţi cei ce iubesc şi 
lucrează minciuna! 

16 Eu, Iisus, l-am trimis pe îngerul Meu să vă mărturisească vouă acestea cu privire la Biserici. Eu 
sunt rădăcina şi odrasla lui David, Steaua strălucitoare a Dimineţii”. 

17 Şi Duhul şi Mireasa zic: „Vino!” Şi cel ce aude, să zică: „Vino!” Şi cel însetat să vină, cel ce 
vrea să primească-n dar apa vieţii. 

18 Şi eu îi mărturisesc oricui ascultă cuvintele profeţiei acestei cărți: Dacă le va mai adăuga cineva 
ceva, Dumnezeu îi va adăuga plăgile care sunt arătate în cartea aceasta; 

19 iar de va scoate cineva ceva din cuvintele cărții acestei profeţii, Dumnezeu îi va scoate partea lui 
din pomul vieții şi din cetatea cea sfântă, care sunt arătate în cartea aceasta. 

20 Cel ce mărturiseşte acestea, zice: „Da, vin curând10”. - „Amin! Vino, Doamne lisuse!”11 

21 Harul Domnului lisus Hristos să fie cu voi cu toţi! Amin. 

7 După toate probabilitățile, prin „câini” sunt desemnaţi pervertiţii erotici de orice fel, dar şi eretici. 
8= Mireasa Mirelui (vezi 21, 9): Biserica lui Hristos, în Care este prezent şi lucrează Duhul Sfânt. 

9 Literal: scrise; descrise. 

10 Cuvintele lui Iisus, ca răspuns la chemarea „Vino!” din v. 17. 

11 Replica lui loan. Admirabil şi emoţionant final al Apocalipsei şi al Noului Testament. Versetul 
următor, adresat Bisericilor cărora le-a fost adresată scrierea, reproduce obişnuita formulă de 
încheiere a epistolelor pauline şi soborniceşti. 

Anexe 

Notă asupra ediţiei 

Această versiune a Bibliei a fost întocmită prin metoda comparatistă: ediţia curentă a fost 
confruntată cu treisprezece versiuni reprezentative, româneşti şi străine, precum şi cu textele 
originale, în osteneala de a restaura, pentru Vechiul Testament, prezenţa şi autoritatea Septuagintei 
în tradiția biblică românească. Aşadar, Versiunea Ebraică, accesibilă adiacent prin cele mai bune 
traduceri occidentale, s-a aflat în continuă şi amănunțită alăturare cu versiunea greacă, aceasta din 
urmă fiind reprezentată atât de tălmăcirile româneşti tipărite între 1688-1914, cât şi de textul ediţiei 
critice a lui Alfred Rahlfs. Diferenţele semnificative dintre versiunile greacă şi ebraică sunt 
semnalate şi, după caz, comentate în notele infrapaginale. 

Deşi versiunea de față îşi propune să calce cât mai fidel pe urmele Septuagintei, numele proprii de 
persoane şi localităţi sunt redate după Versiunea Ebraică. Actuala lor grafiere însă a ţinut seama nu 
numai de extracția lor lingvistică, dar şi de actualul lor statut lexical, ştiut fiind că ele au intrat în 
limba română prin cea greacă şi că nu toate şi-au restaurat pronunția originală în evoluţia limbii 
vorbite. 

Pentru Noul Testament a fost folosită ediţia critică a lui Kurt Aland. 

Ediţii biblice: 

Septuaginta. Id est Vetus Testamentum graece iuxta LXX interpretes. Edidit Alfred Rahlfs. 
Stuttgart f.a. 

The Septuagint with Apocrypha: Greek and English. Sir Lancelot C. L. Brenton. Hendrickson, 5 Th 
ed. 1995 

Biblia Sacra. Iuxta Vulgatam Versionem. Vol. I-II. Stuttgart 1975 Biblia. Bucureşti 1688 (a lui 
Şerban) 

Biblia. Blaj 1795 (a lui Bob) 


Biblia. Sibiu 1858 (a lui Şaguna) 

Biblia. Bucureşti 1914 (ediția Sfântului Sinod) 

Biblia. Traducere de Nicodim Munteanu, Gala Galaction şi Vasile Radu. Bucureşti 1936 

Biblia. Traducere de Preoţii Profesori Vasile Radu şi Gala Galaction. Editura Fundațiilor Regale. 
Bucureşti 1938 

Biblia. Traducere de Patriarhul Nicodim Munteanu. Bucureşti 1944 

The Holy Bible. King James Authorised Version. Oxford University Press 

1977 

The New Oxford Annotated Bible. Revised Standard Version. Oxford University Press 1977 

Good News Bible. Today's English Version. New York 1978 

La Bible de Jerusalem. Paris (Cerf) 1973 

La Bible. Traduction Oecuménique (TOB). Paris (Cerf) 1978 

La Bible. Traduction par Emile Osty avec la collaboration de Joseph Trinquet. 

Paris (Seuil) 1973 

The Interpreter Bible. In the King James and Revised Standard Versions. With general articles and 
introduction, exegesis, exposition for each book of the Bible. Vol. I-XII. Arlingdon Press, New 
York and Nashville (USA) 1957 

The Greek New Testament (critical edition) by Kurt Aland, Matthew Black, Carlo M. Martini, 
Bruce M. Metzger and Allen Wirgren. UBS 1975 

Noul Testament. Ediţie revizuită de Pr. Prof. C. Corniţescu, Pr. loan Mircea, Pr. Prof. Nicolae 
Petrescu şi Pr. Prof. Dumitru Radu. Bucureşti 1979 

Noul Testament (ediţia 1979 cu îmbunătăţiri). Bucureşti 1983 Noul Testament. Ediţia 1979 
revizuită prin adnotări marginale manuscrise de Pr. Prof. Dumitru Fecioru; revăzută parțial de Pr. 
Prof. C. Corniţescu (foarte utilă mai ales prin sesizarea erorilor şi neajunsurilor). 

Lucrări auxiliare (selectiv): 

The Interpreter Dictionary of the Bible. Vol. I-V. Nashville, Tennessee (USA) 1990 

Pr. Prof. Ion Bria, Dicţionar de Teologie Ortodoxă. Bucureşti 1981 F. Vigouroux, Dictionnaire de la 
Bible. Vol. I-V (1-10). Paris 1926 

Biblia Patristica. Index des citations et allusions bibliques dans la littérature patristique. Vol. I-V. 
Paris 1986-1991 

Preot Prof. Dr. Dumitru Abrudan şi Diac. Prof. Dr. Emilian Corniţescu, Arheologie biblică. 
Bucureşti 1994 

A concordance of the Septuagint. Compiled by George Morrish. Grand Rapids, Michigan (USA) 
f.a. 

DI 

Studiul Vechiului Testament (pentru Institutele Teologice). Manual alcătuit de Preoţii Profesori 
Vladimir Prelipceanu, Nicolae Neaga, Gh. Barna şi Mircea Chialda. Bucureşti 1985 

Johanna Manley, Grace for Grace: The Psalter and the Holy Fathers. 

Menlo Park, California 1992 

Johanna Manley, Isaiah through the ages, Menlo Park, California 1995 Apostolos Makrakis, 
Commentary on the Psalms of David. Chicago 1995 

Bruce M. Metzger, A Textual Commentary on the Greek New Testament. 

UBS 1975 

Kurt Aland, Synopsis Quattuor Evangeliorum, Stuttgart 1978 

M. Bardy, O. Odelain, P. Sandevoir, R. Seguineau, Concordance de la Bible. Nouveau Testament. 
Paris (Cerf) 1983 

Alfred Schmoller, Handkonkordanz zum Griechischen Neuen Testament, 

Stuttgart 1973 

Johanna Manley, The Bible and the Holy Fathers for Orthodox, Menlo Park, California, 1990 

Pr. Dr. Ioan Mircea, Dicţionar al Noului Testament. Bucureşti 1984 The United Bible Societies 
Translators Guides / Handbooks: 

Robert G. Bratcher, To the Gospel of Matthew. 1981 

Robert G. Bratcher, To the Gospel of Mark. 1981 


Robert G. Bratcher, Eugene A. Nida, Pour l'evangile de Marc. 1961 

Robert G. Bratcher, To the Gospel of Luke. 1982 

J. Reiling, J. L. Swellengrebel, On the Gospel of Luke. 1971 

Barclay M. Newman, Eugene A. Nida, On the Gospel of John. 1980 

Barclay M. Newman, Eugene A. Nida, On the Letter to the Romans. 1973 

Paul Ellingworth, Howard Hatton, On the First Letter to the Corinthians. 

1985 

Robert G. Bratcher, On the First Letter to the Corinthians. 1982 Robert G. Bratcher, On the Second 
Letter to the Corinthians. 1983 Daniel C. Arichea Jr., Eugene A. Nida, On the Letter to the 
Galatians. 1976 Robert G. Bratcher, Eugene A. Nida, On the Letter to the Ephesians. 1982 I-Jin 
Loh, Eugene A. Nida, On the Letter to the Philippians. 1977 

Robert G. Bratcher, Eugene A. Nida, On the Letter to the Colossians and Philemon. 1977 

Paul Ellingworth, Eugene A. Nida, On the Letters to the Thessalonians. 1976 

Robert G. Bratcher, To the Letters to Timothy and to Titus. 1983 

Daniel C. Arichea, Eugene A. Nida, On the First Letter from Peter. 1980 Robert G. Bratcher, On 
the Letters from James, Peter and Jude. 1984 C. Haas, M. de Jonge, J. L. Swellengrebel, On the 
Letters of John. 1972 Robert G. Bratcher, To the Revelation of John. 1984 

Lucrările marcate cu asterisc () se numără printre cele ce au contribuit la alcătuirea introducerilor şi 
notelor infrapaginale. Redactarea acestora a urmărit nu numai claritatea, ci şi concizia, în funcţie de 
economia spaţiului tipografic. Versiunea e redactată în ortografia clasică a limbii române (abolită în 
1953 şi restaurată parțial în 1991 de Academia Română). 

Pentru sistemul de abreviere a cărţilor Sfintei Scripturi încă nu există norme precise sau un consens 
general; ca atare, ediţia de faţă introduce sigle mult simplificate, menite să reducă la jumătate 
spaţiul tipografic aferent. 

Au fost puse între paranteze drepte ă cuvintele şi expresiile care nu există în textul original (ca fiind 
subînţelese), dar necesare în traducere. 

Întrucât greaca veche folosea doar câteva semne de punctuație, elementare, traducerile au, în 
general, o mare libertate în a adopta o punctuație adecvată, aceasta variind de la autor la autor şi de 
la o limbă la alta. Cea din versiunea de faţă e pusă în slujba textului nou, a accentelor de conţinut, 
dar şi în aceea a unor cadenţe stilistice. Majuscularea sau nemajuscularea pronumelor divine s-a 
făcut în funcţie de calitatea şi atitudinea personajelor care le rostesc. Ostenitorul versiunii de faţă le 
este profund recunoscător tuturor celor ce, de-a lungul a trei secole, au tradus sau revizuit Biblia în 
limba română. El s-a străduit ca neîmplinirile unora să fie corectate prin izbânzile altora şi să 
alcătuiască astfel un text credincios originalului şi potrivit cu vârsta de acum a limbii române, 
evitând atât literaturizarea, pe de-o parte, cât şi juxtalinearitatea, pe de alta. Pentru soluțiile care-i 
aparțin, atât în echivalenţele lexicale, cât şi în cele sintactice, îşi asumă, cu umilință, cuvenita 
răspundere în faţa lui Dumnezeu şi a cititorilor. 

Cincizeci şi patru din cărţile biblice ale acestei versiuni au apărut în Editura Institutului Biblic şi în 
Editura Anastasia, ca ediţii de probă. Ostenitorul le mulţumeşte cu precădere celor ce, răspunzând 
apelului şi aşteptărilor, i-au oferit cele mai numeroase şi mai pertinente observaţii critice: preotul 
Anton Savelovici, doctorand în Teologie, poetul-filolog Miron Scorobete şi poetul-filolog Eugen 
Dorcescu. 

De asemenea, mulţumiri preotului conf. univ. dr. loan Chirilă şi preotului drd. Anton Savelovici, 
care au pus la punct aparatul referenţial; primului îi aparţine şi alcătuirea Concordanţei biblice. Cât 
priveşte Lecţionarul, acesta i se datorează arhidiaconului prof. Mircea Oros. 

Ostenitorul binecuvintează memoria preotului prof. univ. dr. Dumitru Fecioru, cel care a inițiat 
această versiune, în colaborare, şi cu care ar fi urmat s-o realizeze dacă Domnul nu l-ar fi chemat la 
Sine înainte ca ei, cei doi, să fi alcătuit împreună prima pagină. 

2119 

Mai presus de toate, însă, mulţumiri şi laudă lui Dumnezeu, pe Care ostenitorul şi L-a simţit 
aproape de-a lungul celor unsprezece ani de trudă pe cumpăna dintre umilinţă şi cutezanţă; El este 
Cel ce a făcut ca acolo unde a lipsit vrednicia să prisosească harul şi acolo unde a lipsit priceperea 
să prisosească osteneala. Lui fie-l slava şi închinarea, în veci! 

